
Cuvânt introductiv 


Continuând cartea Cuvântul lui Dumnezeu cu încă zece ani de cuvânt, poate înţelege oricine vrea să înţeleagă 
că acest râu care curge din cer din gura Domnului peste pământ ca să-l adape, ca să-l hrănească, iată-1, nu seacă, nu 
stă din cursul său acest râu de cuvânt. 

Alăturăm acum încă o carte lângă cea editată în anul 2006, şi în care este aşezat Cuvântul lui Dumnezeu din 
perioada 1955-2005. Trecând de atunci încă zece ani şi aducând cu ei pe pământ tot atâţia ani de cuvânt din cer, încă 
o carte zidim acum, şi o vom împărţi celor ce îl iubesc pe Domnul, pe Cel ce poartă nume minunat: Cuvântul lui 
Dumnezeu. 

Tot materialul din faţă al primei cărţi de 2000 de pagini, îl aşezăm şi în cartea aceasta a doua, spre înţelesul 
cel întreg al provenienţei acestui râu de cuvânt, care curge de sus pe vatra neamului român, o poveste de şaizeci de 
ani împliniţi în acest an pe acest tărâm, când, iată, sărbătorim scoţând de sub tipar perioada 2005-2015 a Cuvântului 
lui Dumnezeu. Vom insera apoi în filele cărţii prefaţă pentru acest timp de zece ani de cuvânt, şi nu o vom închide 
până nu vom aşeza în ea noi mărturii de credinţă ale creştinilor care nu sunt cuprinşi în capitolul mărturiilor din 
ediţia cărţii cea dintâi din anul 2006. 

Avem ca îndemn la lucru sfânt cuvântul de binecuvântare al Domnului, prin care ne-a aşezat să dăm fiinţă 
cărţii cea de a doua şi să sărbătorim fiinţa ei ca pe Domnul ei, căci El este această carte. 


«E zi de duminică, o, fiilor, şi povaţa Mea este peste voi. O, sculaţi-vă bine ca să lucraţi voi lucrarea Mea, că rostesc 
peste voi acum binecuvântare mare pentru încă zece ani de carte de cuvânt al Meu, şi pe care trebuie acum s-o ridicăm 
pe mâini în sus, spre Tatăl, şi apoi s-o împărţim, fiilor. La patruzeci de ani după punerea temeliei cuvântului Meu pe va- 
tra neamului român prin trâmbiţa Mea Verginica am ridicat sus prima carte, în care am aşezat mult cuvânt al gurii Mele, 
cules în vreme spre a rămâne el scris şi spre a mărturisi peste timp că Domnul a grăit şi grăieşte peste pământ şi că are 
un staul zidit de El, un popor la care trage cu cuvântul Său când El cuvintează din cer pe pământ, şi aşa în anul 1995, 
după patruzeci de ani de cuvânt pe pământul român am ridicat în sus spre Tatăl prima carte, mult cuvânt din multa Mea 
grăire de patruzeci de ani. Au mai trecut apoi zece ani şi iarăşi, fiilor, am scos cu voi mai mult cuvânt din această fântână 
vie şi am zidit cu el carte mare şi am ridicat-o pe mâini sus spre Tatăl, căci am scos mult din râul Meu de cuvânt şi l-am 
dat de ştire peste pământ, iar acum, dacă au trecut iarăşi încă zece ani, ridicăm încă o carte şi scriem în ea de acolo de 
unde am rămas cu scrisul şi până azi, fiilor, iar cărţile cuvântului Meu lucrează peste pământ, căci merge cuvântul, 
merge pe calea pe care merge omul şi se întâlneşte cu omul, şi nimeni nu va putea spune că n-a ştiut, că nu ştie de 
Domnul, Care grăieşte din cer pe pământ în mijlocul neamului român, iar proorocul Daniel a spus încă din vremea sa 
despre cartea aceasta a cuvântului Meu că mulţi o vor cerceta amănunţit şi va creşte ştiinţa în mintea şi în inima omului, 
şi mulţi din cei ce dorm în ţărâna pământului se vor scula la auzul cărţii cuvântului Meu şi vor auzi ei glasul Fiului lui 
Dumnezeu, precum este scris, iar poporul cel credincios va fi mântuit, şi anume oricine va fi găsit scris în această carte. 

Iată, este scris în prooroci de acest râu de cuvânt din vremea aceasta de la sfârşit şi iese cartea cuvântului Meu 
deasupra, iese mereu, aşa cum izvorul unei apei iese din stâncă şi curge volburos şi se arată curgând şi mărturisind, şi 
mulţi se vor apleca şi se vor spăla în acest râu şi vor fi curăţiţi şi albiţi şi lămuriţi, dar cei nelegiuiţi se vor purta ca cei 
nelegiuiţi în faţa acestui susur de cuvânt, căci toţi cei fără de Domnul, fără de lege, toţi aceştia nu vor pricepe, şi numai 
cei înţelepţi se vor apleca şi vor înţelege pe Dumnezeu, precum este scris. 

Eu, Domnul, binecuvintez acum lucrarea voastră de pregătire a ieşirii cărţii, fiilor, încă o carte de cuvânt, de acolo de 
unde am rămas cu cartea cea de acum zece ani, şi se va adăuga acum aceasta şi vom fi la zi cu lucrarea de mărturisire şi 
şaizeci de ani de cuvânt vom scrie acum pe pământ cu cartea cuvântului Meu». 

Fragment din Cuvântul Domnului pentru binecuvântarea fiinţei cărţii cea de a doua, 20 aprilie/3 mai 2015 



De ce trebuie citită această Scrisoare? 


Atunci când primeşti o scrisoare semnată de un anume cunoscut, o deschizi şi o citeşti, şi apoi îţi dai seama 
că ea este sau nu autentică. Aşa se întâmplă şi cu „ Scrisoarea “ de faţă: dacă n-o deschizi nu-i cunoşti conţinutul. 
Şi dacă nu-i cunoşti conţinutul nu-i poţi constata autenticitatea. 

La o primă lectură Cartea se poate structura pe scrisori de cunoaştere (de recomandare), prin care Autorul se 
prezintă în persoana lui Dumnezeu Fiul dialogând cu omul prin intermediul Duhului Sfânt, păstrând integritatea 
Sfintei Treimi. 

Apoi sunt o serie de scrisori de intenţie, prin care Dumnezeu îşi anunţă planul Său. 

Un alt tip de scrisori sunt acelea prin care Dumnezeu îi semnalează omului anumite scăpări de la legea cea 
dreaptă. Merită citit! 

Sunt, apoi, acele scrisori prin care luăm cunoştinţă despre un popor împlinitor, un popor nou, poporul Noului 
Ierusalim, prin care vedem că cerinţele legii nu sunt imposibil de împlinit. Merită să cunoaştem aceste lucruri! 

Un capitol de luat aminte îl reprezintă disputa dintre Dumnezeu (Păstorul) şi preoţii (ciobanii), care s-au 
îndepărtat de la legea adevărului devenind „ călăuze oarbe “ pentru turmele rătăcite, lupi îmbrăcaţi în piei de oaie, 
care ucid oile, mai degrabă decât să le îngrijească. Aflăm de aici că „ preoţii şi-au făcut trupurile cât butoaiele se 
duc la sfânta slujbă „mâncaţi sătui cârnat“ ; preotul bate mingea şi „sare, zici că moare"; merge la mare, şi, până 
se întoarce bronzat, „diavolul slujeşte în haine preoţeşti" etc. Lucruri cu care cei mai mulţi dintre creştini sunt întru 
totul de acord. Merită citit! 

Implicarea discretă a lui Dumnezeu şi condamnarea „ingineriilor politice", demascarea hoţilor „cu cravată" 
este un alt capitol foarte important. Merită să citim! 

Aflăm în acest sens că românul nu a fost niciodată singur şi că de la începutul comunismului Dumnezeu l-a 
însoţit în suferinţele sale, îndemnându-1 să se supună material şi să fie liber spiritual: moartea lui Ceauşescu, căderea 
comunismului la o dată fixă. Merită citit! 

Un loc important îl ocupă regele Mihai, căruia Dumnezeu i-a vestit întoarcerea acasă, lucru care, de altfel, 
s-a şi împlinit. Merită citit! 

Irineu Pop Bistriţeanul, patriarhul lui Dumnezeu, este un capitol incitant şi o luptă cu o miză capitală. El este 
persoana prin care Dumnezeu va aşeza la loc calendarul şi legea creştin-ortodoxă a sfinţeniei. Foarte important de 
ştiut! 

De multe ori Cuvântul revine la dragostea dintâi a facerii omului, la chipul cel adevărat al omului creat de 
Dumnezeu. Acest chip îl regăsim restaurat în chipul Maicii Domnului, dar şi al tuturor sfinţilor, dintre care stră- 
luceşte Sfânta Virginia, a şasea trâmbiţă apocaliptică, prin care Dumnezeu Şi-a început această lucrare de Cuvânt 
acum cincizeci de ani. Lucru demn de luat în seamă. Lucru care nu poate fi trecut cu vederea! 

Tonul discursului teologic este blând şi smerit, dar nu lipsit de acea strălucire paternă şi regală prin care 
Dumnezeu Se întoarce să-Şi ia în primire împărăţia. Această apropiere de om, pe care Cuvântul o realizează prin 
bocetul purificator al Tatălui pe umărul „fiului risipitor ", este o Baladă care pe nimeni nu poate lăsa indiferent. 

Omul contemporan nu vede faţa lui Dumnezeu, iar Dumnezeu nu vede decât spatele omului. Adevărul acesta 
trebuie să ne înfricoşeze şi să ne dea de gândit. Merită să medităm la acest lucru, parcurgând paginile Vieţii. Fiecare 
om se priveşte în oglindă şi acolo se vede aşa cum este, bun sau rău, mincinos sau iubitor de Dumnezeu, frumos 
sau urât, slab sau gras, având haine strălucitoare sau ponosite. Cu atât mai mult, Cartea este o oglindă a adevărului 
în care ne vedem mai ales urâţenia şi goliciunea. Merită s-o citim spre a ne vedea adevărata faţă! 

Parcurgând paginile acestei cărţi, cititorul onest îl recunoaşte pe Dumnezeu, cititorul răbdător află tainele 
vieţii, cititorul indiferent se atinge de izvorul vieţii şi într-o bună zi îşi va da seama de gustul neasemuit al apei din 
care a băut cu indiferenţă. Cititorul revoltat şi rebel va fi aidoma lui Goliat, care a căzut sub lovitura plecată din 
praştia lui David. 

Tot cititorul va avea de câştigat. 

Cel care nu citeşte Cartea rămâne un orb rătăcit într-o lume rece, dar acesta n-are dreptul să ridice cuvânt 
împotriva Cuvântului lui Dumnezeu. 


Marian Zidaru 


O, copii mărturisitori din zilele acestea când Eu am desfăcut peceţile Cărţii 
Vieţii, uitaţi-vă cum Mă scriu cu sfinţii şi cu îngerii în cartea aceasta! Mărturisiţi 
vremea Mea cu voi, cartea Mea cu voi, că lucrare mai mare ca lucrarea Mea cu voi, 
şi a voastră cu Mine, nu a fost de când sunt veacurile şi nici nu va mai fi, şi trebuie 
să lucrăm din zi în zi tot mai măreţ, fiindcă sunt zilele venirii Mele cu sfinţii în cartea 
aceasta, şi toţi mărturisesc în ea pe Dumnezeu şi pe ei şi pe voi. împărăţia cerurilor 
este lucrare mare în om, şi apoi ea trebuie să prindă sub ea oameni din toată seminţia 
şi limba şi poporul şi neamul ca să împărăţească aceştia pe pământ, precum este scris 
în Scripturi. Iar cartea aceasta este Duhul Meu Cel dătător de viaţă, cuvântul Meu şi 
al sfinţilor Mei, care au lucrat în veacuri lucrarea mărturisirii Fiului lui Dumnezeu, 
Care S-a făcut Fiul Omului acum două mii de ani, ca să Se facă El, apoi, Mielul Cel 
junghiat Care spală păcatele lumii ca să-i tragă pe toţi la Tatăl, precum este scris 
cuvântul Meu cel din Scripturi. Amin. 

(fragment din Cuvântul lui Dumnezeu, 7/20 ianuarie 2004) 

Tainica împărăţie a lui Dumnezeu 

Două mii de ani de derivă spirituală 

Cândva erau mai mulţi sfinţi pe pământ, iar cărţi sfinte, mai puţine. Strămoşii noştri, cu mâini tremurânde de 
înfiorare, le răsfoiau şi ziceau: „ O mie şi încă o mie şi gata, vine sfârşitul A rămas aşa, doar o vorbă, căci în Scrip- 
turile din vremurile noastre s-a amestecat omul îndrăzneţ, şi acum scrie „ mii de ani Totuşi, tensiunea pe care o 
inspira anul 2000 a trecut. Zilele se derulează aparent normal, deşi sunt mult mai scurte, ca o clipă. Intrăm în criză 
de timp, prinşi în realitatea pe care o vedem şi o auzim, iar când mai apucăm, privim cerul ca să vedem cât e de fru- 
mos sau să vedem care mai e starea vremii. Absorbiţi de griji, uităm de realitatea netrecătoare în care ne mişcăm şi 
respirăm; ea, prin care există fiinţa noastră, şi cu care ne vom confrunta fulgerător într-o zi. Poate că ne aşteptăm la 
ceva spectaculos: trâmbiţe, crucea pe cer... şi iată că semnele sfârşitului vin şi trec pe lângă noi în chip firesc, şi 
riscăm să ne asemănăm cu fata babei, care n-a cunoscut-o pe zâna cea bună ca să-i facă bine şi să-şi ia răsplată bună. 

Pentru mulţi, Hristos a rămas un oarecare şi la prima Lui venire. Pentru cei care au crezut, atunci a fost sfâr- 
şitul lumii şi începutul împărăţiei lui Dumnezeu, iar ei s-au înscris cu trăirea lor în anul întâi. Dar noi trăim chiar 
sfârşitul şi nu ştim să-l vedem, să-l simţim, cum nu simţim aerul viciat cu care ne-am obişnuit şi nu-i mai simţim 
primejdia. Când a pierit din noi frumuseţea chipului edenic şi am uitat menirea noastră, când am uitat glasul Făcă- 
torului Care ne-a zidit şi când chemarea lăuntrică a dimensiunii noastre veşnice a amuţit, ce sfârşit să mai aşteptăm? 
Ne sfârşim curiozitatea febrilă în ştiri trecătoare, uitând ştirea de ultima oră: vine Domnul! Cu două mii de ani în 
urmă, ucenicii priveau cu dor în zare să li Se arate Domnul şi învăţătorul lor, iar noi, hărăziţi să trăim vremea 
glorioasă a capătului operei de mântuire, suntem anesteziaţi de răceala credinţei. 

Cel Care i-a însoţit întotdeauna pe ai Săi prin cuvânt proorocesc, i-a cuprins pe români în cea mai mare lucrare 
a tuturor veacurilor: Cuvântul Lui, fără capăt, izvorând ca un râu din tronul vieţii şi adăpând pământul, cum stă scris 
în filele Apocalipsei (v. Apocalipsa, 22/1). 

«Eu sunt Cuvântul lui Dumnezeu, şi am venit să-Mi gătesc calea celei de a doua arătări, aşa cum este scris 
în cartea Mea», grăia Domnul în anul 1955 prin sfânta Virginia, vasul ales prin care El a povăţuit un popor vreme 
de 25 de ani. De atunci, glasul Lui din cer n-a mai avut odihnă, înfruntând biruitor împotrivirile timpurilor omului. 
La început se strecura ca un firicel de apă vie printre stânci; astăzi s-a făcut şuvoi de învăţătură, mângâiere şi putere, 
care curăţă şi sfinţeşte, lămureşte şi albeşte, botează şi înnoieşte. Iar noi un singur răspuns putem da pe placul Lui: 
voinţa facerii din nou a fiinţei noastre. 

«...Şi numele Lui se cheamă Cuvântul lui Dumnezeu...» (Apocalipsa, 19/13) 

Dar cum şi ce mărturiseşte Domnul despre Sine şi despre venirea Sa? 

«...Eu sunt Domnul Iisus Hristos. Nu sunt în tmp, dar nu mai e mult şi voi veni în trup, şi în trup voi despărţi vea- 
curile: pământesc, de cel duhovnicesc. Voi face un veac nou, care nu se va mai schimba şi nici nu se va mai tulbura.» 

(citat din Cuvântul lui Dumnezeu, 6/19 ianuarie 1975) 

«...Sunt Mirele Cel din cer. Am venit să-Mi îmbrac mireasa în haină cerească şi să-i pun cununa acestei vremi de glorie. 

...Iată vremea aceea când omul trebuie să intre înapoi în grădina Edenului, de unde a căzut, în starea cea 
îngerească, în starea cea fără păcat, în starea cea de duh şi de har.» 

(citat din Cuvântul lui Dumnezeu, 23 aprilie/6 mai 1991) 

«...Eu am scris în carte o mie şi încă o mie până la venirea Mea, dar omul bisericii din lume a scris drum 
lung, căruia nu i se cunoaşte capătul. A scris ,, mii de ani “, a adăugat la număr şi a scos venirea Mea. Şi dacă aceia 
care au scos Mi-au tăiat Mie numărul şi drumul, dacă ei stau în nepăsare, aşa stă şi turma lor.» 

(citat din Cuvântul lui Dumnezeu, 2/15 februarie 1995) 

Cuvântul lui Dumnezeu 


«...Eu sunt Cel ce am fost, şi sunt Cel ce sunt. Tatăl este cuvântul Meu în tot ceea ce împlinesc. Când eram 
cu trupul văzut pe pământ, am dat cuvânt la cei ce M-au întrebat: „Doamne, când va fi venirea Ta şi ziua aceea?“. 
Eu le-am spus că „Despre ziua aceea nu ştiu nici îngerii din ceruri, nici Fiul, ci numai Tatăl. De aceea, privegheaţi". 
Dacă nu le-aş fi răspuns aşa, nu le-aş fi putut spune: „Privegheaţi, că nu ştiţi ziua când vine Fiul Omului". 

Am spus că numai Tatăl ştie. O, dacă numai Tatăl ştie, Eu nu mai vin? Ce vrea să spună omul care se ascunde 
de venirea Mea zicând că numai Tatăl ştie? O, Tată al Meu, ce vrea, oare, omul să zică? 

O, Tatăl Meu Savaot, Eu sunt cuvântul Tău, şi Tu eşti cuvântul Meu, dar oamenii Mă despart în inima lor de 
Tine, şi zic că numai Tu ştii, şi Eu nu. Omul cel vechi e burduf vechi, şi nu încape vinul nou în burduf vechi. învă- 
ţătura Mea cea nouă e pentru oameni noi, care stau pregătiţi întru venirea Mea în toată vremea, căci Eu sunt în 
toată vremea şi vin în toată vremea şi vin ca un fur, când nimeni nu se aşteaptă să vin. Amin. 

Tată Savaot, Mă fac punte pentru Tine. Scoală-Te în cuvânt pentru Fiul Tău. Eu n-am grăit de la Mine însumi 
când am spus: „Nu ştiu nici îngerii, nu ştie nici Fiul, ci numai Tatăl despre venirea acelei zile". Tu eşti Dumnezeu 
Tatăl, iar Eu sunt Dumnezeu Cuvântul, Fiul Tău, cuvântul Tău, Tată. Amin, amin, amin. 

— O, Fiule Emanuel, Tu eşti Fiul Meu, Cel Unul născut din Mine, înainte de veci, Dumnezeu adevărat din 
Dumnezeu adevărat, prin Care toate s-au făcut. O, Fiule scump, nimic n-am făcut decât prin Tine, căci Tu eşti cu- 
vântul Meu, şi prin Tine se împlinesc toate. Amin, amin, amin. Nu prin Mine, ci prin Tine, Fiule, căci Tu eşti Fiul 
Meu, şi le-am spus oamenilor să asculte de Tine, tată. Aşa le-am spus: „Acesta este Fiul Meu Cel iubit. De El să 
ascultaţi". In toate nu Te ascultă oamenii, dar iată în ce s-au găsit să Te ascidte, Fiule durut! Cei ce nu iubesc şi 
nu doresc venirea Ta, au găsit acest cuvânt al Tău şi s-au făcut credincioşi împotriva venirii Tale, dar Eu sunt Tatăl, 
şi ştiu mereu venirea Ta pe pământ. Cuvântul acesta: „Nu ştie Fiul, ci numai Tatăl", acest cuvânt l-ai spus Tu, Fiule. 
De ce-l spune şi omul? Pentru ce-l spune omul? Ca să-Mi dea Mie mai multă mărire decât Ţie? O, câte cuvinte vii 
ai spus Tu, Fiule, Cuvântule al Meu! De ce, oare, pe acelea nu le spune omul? Dar cui ai spus Tu cuvântul acela? 
Tu vorbeai cu ucenicii Tăi ca să rămână vorbirea Ta peste oameni, aşa cum vorbeşti Tu pentru oameni, vorbind cu 
fiii cuvântului Meu, iar cuvântul Meu Tu eşti, Fiule. Amin. 

O, fii ai oamenilor, Eu sunt Tatăl Savaot. Nu aşa trebuie citite Scripturile Fiului Meu. Cine citeşte, să 
înţeleagă. Amin, amin, amin. Cine citeşte, să nu răstălmăcească, ci să înţeleagă cuvântul Fiului Meu. Ucenicii 
Fiului Meu L-au întrebat plini de dorul venirii zilei Lui, dar voi nu aveţi dor de această venire. 

O, fii ai oamenilor, şi voi, slujitori ai bisericii oamenilor! A spus Fiul Meu că nu ştie nimeni de venirea Lui, în 
afară de Tatăl. Iată, iau în mâini Scriptura aceasta şi o citesc vouă şi găsesc în ea că Fiul Meu v-a spus toată taina 
acelei zile ca s-o cunoaşteţi, şi a zis: „Iată, v-am spus de mai înainte; învăţaţi pildă de la smochin, care vesteşte vara". 
Slujitorul cel înţelept şi credincios este pus de Dumnezeu peste slugile Sale ca să le dea hrana din cer la timp, şi pe 
acela îl găseşte Fiul Meu făcând aşa şi nu este luat pe neştire, ci este gata pentru venirea Stăpânului său. Dar dacă 
acel slujitor, rău fiind, va zice în inima sa: „Stăpânul întârzie", el, nu numai că nu va mai da hrană bună, dar va şi 
începe să bată pe cei ce slujesc împreună cu el, forţăndu-i să mănânce şi să bea cu beţivii şi cu desfrânaţii, şi atunci, 
în ziua pe care n-o cunoaşte şi pe care n-o aşteaptă, va veni Stăpânul şi îl va tăia pentru făţărnicie. Furul când vine 
sparge casa, că e fur, şi stăpânul casei nu ştie vremea furului, dar furul o ştie. Diavolul a furat acest cuvânt al Fiului 
Meu, şi dacă l-a furat, l-a făcut pe om să spună aşa: „Nu ştie Fiul, ci numai Tatăl". Dar slujitorul cel înţelept dă 
hrană la timp peste slugi, şi el nu spune: „Stăpânul întârzie", căci el este cu Stăpânul său în toată vremea. 

O, Fiule Emanuel, o, tată, o, Fiule alungat! Eu, Tatăl Savaot, aşa grăiesc: Eu n-am ascuns în Mine ziua aceea 
despre care Te-au întrebat îndeosebi ucenicii Tăi de atunci. Nu Eu, ci Tu ai ascuns-o în Mine, ca să întăreşti veghea 
şi credinţa şi răbdarea ucenicilor Tăi; şi aceasta ai făcut-o înainte de moartea şi de învierea Ta, Fiule scump. Atunci 
vorbeai pe pământ şi pentru cei de pe pământ, iar acum vorbeşti din cer, pentru cei cereşti de pe pământ, care au 
apucat în trup ziua Ta, venirea Ta cuvânt de viaţă veşnică pentru cei credincioşi care stau de veghe înaintea Ta, 
Fiule, ziua Mea de odihnă. In Tine Mă odihnesc, în Tine binevoiesc, în Tine lucrez şi din Tine spun peste tot neamul 
omenesc: Tatăl şi Fiul, una sunt. Amin. Nimeni nu ştie ziua aceea, decât Tatăl. Nimeni nu cunoaşte pe Fiul, decât 
Tatăl, şi cel care voieşte Fiul să-i descopere. Amin, amin, amin.» 

(citat din Cuvântul lui Dumnezeu, 15/28 august 1998) 

«O, cine să mai înţeleagă cuvintele Mele dacă omul trufaş se aşează împotriva adevărului lor? Acest cuvânt al Meu: 
„Mă duc ca să vin", ar fi trebuit să umple pământul de glasuri care să strige de atunci şi până acum: „Vino, Doamne!"» 

(citat din Cuvântul lui Dumnezeu, 24 iulie/6 august 2000) 

«Caută, omule, să înţelegi venirea Mea şi să crezi că am venit după tine ca să te învăţ cu venirea Mea, cu nă- 
dejdea în venirea Mea, că iată, pe pământ nu mai are omul nădejde că Eu vin, dar Eu vin, că scrie în Scripturi să 
vin. Amin. Venirea Mea e nuntă pentru cei ce vin spre ea, iar pentru cei ce fug de ea, e zi de beznă, e zi de judecată, 
căci cine nu ascultă de aceste cuvinte, acela este judecat de ele şi rămâne în întunericul veacului acesta. Amin. 

O, ţară a întoarcerii Mele! O, ţară dulce, Mă îndulcesc în tine cu cuvântul venirii Mele şi te fac dulce pentru 

cer, ba chiar şi pentru cei de pe pământ. O, ţara Mea frumoasă, M-am întors la începutul tău. Tu eşti începutul 
pământului, iar Eu stau în vârful tău şi cuvintez peste pământ din vârful lui, din locul cel sfânt al Meu, din muntele 
Meu cel sfânt din tine. Neamul tău nu-şi cunoaşte obârşia, dar Eu vin să-l vestesc şi să-l fac iar pe om din locul din 
care l-am făcut pe cel întâi zidit. Iată ieslea cuvântului Meu cu care încep să fac din nou lumea, şi pe om, ca şi la 
început. La început am început de aici, iar la sfârşit, tot de aici am început, şi am unit începutul cu sfârşitul, ca să 
întocmesc Scriptura naşterii din nou a lumii. 

Să vină românul să ia de la Mine să înveţe ce înseamnă să fie românul român. Să vină românul şi să ia naş- 
tere din nou din cuvântul Meu. Să vină! Amin. Şi vine, şi va veni, şi tot mai mult va veni. Amin.» 

(citat din Cuvântul lui Dumnezeu, 1 3/26 august 2000) 



Prefaţă la Cartea Cuvântul lui Dumnezeu editată în anul 2006, 
după cincizeci de ani de Cuvânt 


Reeditarea unei biruinţe: Cărticica Albă 

5 

Şi iată, acum, acest şuvoi de cuvânt se adună şi se linişteşte şi se aşează într-o nouă carte. De ce această carte 
acum, când au apărut o mulţime de cărţi „spirituale", mai mult sau mai puţin sau chiar deloc scrise în tiparele Sfintei 
Tradiţii ortodoxe? De ce această carte acum? Pentru că aşa a voit Dumnezeu. Această carte nu este un rod al unei 
minţi omeneşti sau al mai multor persoane, ci este Cuvântul lui Dumnezeu. 

In urmă cu zece ani, Fundaţia Sfânta Virginia edita cartea „Cuvântul lui Dumnezeu", marcând împlinirea a 
patruzeci de ani de pogorâre a cuvântului ceresc pe pământul român, la Pucioasa. Acum, la împlinirea a cincizeci 
de ani, avem lucru împărţit de la Dumnezeu pentru reeditarea acestei cărţi tipărite în anul 1995, revizuind-o şi adău- 
gând la fiinţa ei cuvântul lui Dumnezeu cuprins în perioada 3 aprilie 1995 - 19 iunie 2005 şi, iarăşi, adăugând în ea 
cuvântul coborât din cer până la data reeditării ei. în timpul acestor zece ani (şi mai bine), cuvântul lui Dumnezeu 
a fost împărţit oamenilor sub formă de ziar şi prin intermediul site-ului: www.noiil-ierusalim.ro. Acum însă, aceas- 
tă perioadă de cuvânt va fi adăugată cărţii reeditate, pentru marcarea praznicului Cincizecimii Cuvântului lui Dum- 
nezeu în România. în fiecare an la Pucioasa zilele Rusaliilor au prilejuit Sărbătoarea Creştinătăţii Româneşti, şi 
atunci cuvântul lui Dumnezeu încerca să se strecoare printre momentele programului artistic, specific unui festival 
creştin, chemând morţii, dar mai ales viii la înviere. Năzuim că lansarea noii ediţii a cărţii „ Cuvântul lui Dumne- 
zeu “ va fi cel mai propice mod de a sărbători acest praznic jubiliar. 

Cei cincizeci de ani de cuvânt înseamnă şi istoria poporului creştin martor al acestei lucrări ce se scrie mereu 
prin cei rămaşi credincioşi. Pentru unii, cuvântul lui Dumnezeu care se coboară pe pământ prin firul acestei profeţii, 
a rămas şi astăzi scris numai în pagini; pentru alţii un adevăr incomod, perceput de ei ca un neadevăr zdruncinător; 
iar pentru alţii a rămas scris pe «tăbliţele de carne ale inimilor lor» (v. II Corinteni, 3/3). Pentru a întări însă acest 
adevăr, am mai adăugat la fiinţa cărţii şi cuvinte adresate în mod special unor creştini sau grupuri de creştini. Mulţi 
care au păşit în poporul Domnului sau care s-au născut în această lucrare, au ajuns acum să facă pustiire, atât în 
conduita morală proprie, cât şi în conduita altora, întorcându-se cu totul de la adevărul în care au crezut, denigrând 
şi lovind în el şi în cei ce au rămas de partea lui. 

Duhul lumii a fost întotdeauna o sită care i-a cernut pe creştini. Cei puţini, cei întregi, cei statornici, au rămas. 
Mulţi însă au ales să se întoarcă şi să-şi continue viaţa în «întunericul cel mai din afară» (Ev. Matei, 22/13). Pe cel 
care a venit la El, Dumnezeu nu l-a scos afară, însă cei slabi s-au tras singuri, mânaţi de pofte, de slăbiciuni sufle- 
teşti, de invidie sau de farmece. 

Puţini cunosc adevărul despre greul în care această lucrare de cuvânt ceresc s-a născut pe pământ. în ea s-a 
aruncat cu pietre nu numai din afară, ci mai vârtos dinăuntru. Credem că în vremea de azi nu este o simplă coinci- 
denţă divulgarea trecutului „glorios “ al unor persoane proeminente din B.O.R. prin dezvăluirea dosarelor securităţii 
comuniste, odată cu scoaterea la lumină a celor care L-au lovit pe Dumnezeu în aceşti cincizeci de ani. Deşi mulţi 
dintre aceştia, după ce „au muşcat “ mâna care i-a hrănit cu pâine şi vin din cer, se ascund acum sub praful de pe 
drumul lumii, de Dumnezeu însă nu se pot ascunde. 

Nimeni nu a fost forţat să creadă. Dimpotrivă, mulţi credeau în Dumnezeu doar atât cât să le meargă bine, să-şi 
urmărească interesul personal. Apoi, izbindu-se în pământescul din ei, îl trădau vorbindu-L de rău la ceilalţi, şi mai 
ales la autorităţile comuniste, care luau mereu măsuri drastice împotriva celor rămaşi credincioşi. 

S-a ajuns să se vorbească pe alocuri în batjocură, cum că ar fi „produsul Noului Ierusalim “ acei câţiva care 
sub haină călugărească şi nu numai, au discreditat ţinuta acestei lucrări prin starea lor morală şi spirituală decaden- 
tă. Ne vedem obligaţi să precizăm că produsul Noului Ierusalim nu sunt decât cei care prin trăirea lor dovedesc un 
comportament creştinesc autentic şi demn, plin de rafinament ceresc şi de sfinţenie, după cum şi-au ales modelul, 
adică pe Hristos. «După roadele lor îi veţi cunoaşte», spune Scriptura, căci aşa şi nu altfel sunt recunoscuţi cei ce 
după adevăr şi nu declarativ se numesc poporul Domnului. 

Dacă unele cuvinte au fost rostite de Dumnezeu, împins fiind de cele ce se întâmplau „în numele Lui“, de 
multe ori cuvinte cu referire directă la anume persoane, aceasta nu înseamnă o implicare preferenţială, ci este un 
prilej de învăţătură de viaţă pentru toţi. Fără să vrea, cei care I-au făcut rău lui Dumnezeu, au făcut şi un potenţial 

bine, căci din păţaniile lor fiecare poate să înveţe, dacă voieşte, să nu facă la fel. 

Cuvântul lui Dumnezeu îi învederează pe cei ascunşi în sine şi scoate la lumină tot ce s-a vrut a fi întuneric. 
Dacă omul a reuşit de curând să realizeze o hologramă în care Scriptura este cuprinsă pe o pagină A4, acum se scoa- 
te la lumină o carte care cuprinde în ea cerul şi pământul, fiind «scrisă şi pe dinăuntru şi pe dinafară» (Apocalipsa, 
5/1), căci Cuvântul îi cuprinde paginile, şi nu paginile cuprind Cuvântul. 

Celor care vor intra pe tărâmul acestei împărăţii le dăruim condiţia să parcurgă mai întâi câteva articole 
teologice ale părintelui Nicodim, care se constituie într-un studiu introductiv, menit să dea o certificare autorizată 
cuprinsului acestei cărţi. 

Ucenicii 


STUDIU INTRODUCTIV 


Cetatea Sfântă Noul Ierusalim 

«înălţaţi spre Mine crucea credinţei sfinte, Evanghelia 
împărăţiei, care se vesteşte pe sine la toate neamurile, ca să vină 
apoi sfârşitul proorocit de Mine, să vină venirea Mea şi împără- 
ţia Mea pentru cei drepţi.» 

(citat din Cuvântul lui Dumnezeu, 14/27 septembrie 1998) 


Chipul veşniciei Cetăţii Sfinte Noul Ierusalim 

Istoria omenirii, consemnată prin împliniri dumnezeieşti care covârşesc ambiţiile omeneşti, stă sub semnul 
proorociei, acea lucrare de credincioşie a lui Dumnezeu faţă de demnitatea Sa sfântă prin care El îl înştiinţează pe 
om asupra tuturor celor viitoare pentru ca omul să nu se îndreptăţească pe sine prin neştiinţă atunci când păcătuieş- 
te. Mărturii stau miile de pagini scrise: Vechiul Testament, pentru pregătirea venirii lui Hristos în lume; Noul Testa- 
ment, pentru activitatea Sa mântuitoare şi a bisericii apostolice; scrierile sfinţilor, pentru cele două milenii de creş- 
tinism, în care ele curg ca un izvor. 

în cartea profetică Apocalipsa se prooroceşte despre restaurarea profundă, din interior, a vieţii Bisericii lui 
Hristos şi despre ajungerea ei la sfinţenia apostolică. Ea este numită Cetatea Sfântă Noul Ierusalim (v. Apocalipsa, 
3/12; 21/10). 

Proorocul Isaia dezvăluie chipul veşniciei Cetăţii Sfinte Noul Ierusalim şi rânduiala pe care Dumnezeu o aşea- 
ză peste vieţuitorii ei: «Pe zidurile tale, Ierusalime, Eu pun străjeri, care nici zi, nici noapte nu vor tăcea. Voi, care 
aduceţi aminte Domnului de făgăduinţele Lui, să nu aveţi odihnă, şi să nu-I daţi răgaz până ce nu va aşeza din nou 
Ierusalimul ca să facă din el lauda pământului!» (Isaia, 62/6-7). 

Sfântul Nil Atonitul localizează în timp, cu exactitate, momentul transfigurării Bisericii, intr-un context de o 
deprimantă degradare a vieţii creştine: «Pe la anul 1900, mergând spre jumătatea mileniului al 8-lea de la facerea 
lumii, aceasta se va schimba şi se va face de nerecunoscut. [...] Păstorii creştinilor, arhierei şi preoţi, vor fi oameni 
cu slavă deşartă, afară de prea puţini, cu totul nerecunoscând calea din dreapta de cea din stânga. [...] Atunci se 
vor schimba obiceiurile şi tradiţiile creştinilor şi ale Bisericii. Curăţia va pieri de la oameni, şi va stăpâni fărăde- 
legea». Demascând lucrarea lui Antichrist în lume, sfântul Nil Atonitul precizează momentul în care va fi «refacerea 
stării dintâi», adică redobândirea sfinţeniei Bisericii, la anul 1992: «Vai, vai, o, părinţilor! Plâng şi mă vait după 
refacerea stării dintâi a acestui munte. Fiindcă după 1913, trecând 79 de ani, se vor face toate răutăţile despre ve- 
nirea lui Antichrist, ani de la facerea lumii 7500». 

Despre acest an, 1992 (7500 de la facerea lumii), profeţeşte şi sfântul Nifon al Constanţianei: «începutul vea- 
cului al şaptelea înseamnă sfârşitul veacurilor [...] Sfârşitul lui e plin de putoarea păcatului, de lucrurile omeneşti, 
care sunt toate mincinoase şi întinate: invidie, ură, minciună, hulă, duşmănie, chefuri, beţii, desfrânări, ucideri, a- 
vorturi, lăcomie, iubire de argint, ţinere de minte a răului. Dar, ajunge! II voi curma la jumătate! Să înceteze stăpâ- 
nirea păcatului! Şi, zicând aceste cuvinte de mânie, Domnul a dat arhanghelului Mihail semnalul pentru judecată». 

Sfântul Calinic de la Cernica este purtat în trup pe insula mănăstirii Cemica de către sfântul ierarh Nicolae şi 
sfântul mare mucenic Gheorghe, care-i arată ca într-o icoană zugrăvită, pe Sfânta Treime, şi sub aceasta un perga- 
ment scris cu litere mari: «7500 leatul de la Adam». Sfinţii care-1 susţineau de braţ, i-au zis: «Vezi că nu este la 1848 
sfârşitul lumii? N-ai citit de ziua a opta, jumătate a veacului acestuia şi jumătate a veacului viitor, şi că sfârşitul 
lumii văzute va fi când se vor împlini anii de Ia Adam 7500?». Aşadar, sfârşitul puterii absolute a diavolului în lume, 
pentru câtă vreme a fost dezlegat, s-a proorocit a fi anul 1992 după Hristos: «Şi atunci se va arăta cel fără de lege, 
pe care Domnul Iisus îl va ucide cu suflarea gurii Sale şi îl va nimici cu strălucirea venirii Sale» (II Tesaloniceni, 
2/8). împlinirea acestei Scripturi este coborârea cuvântului lui Dumnezeu, căci el este «suflarea gurii Sale», care 
nimiceşte fărădelegea prin venirea lui Dumnezeu, cuvânt, pe pământ. Ca şi la celelalte proorocii însă, condiţia prin- 

cipală a împlinirii ei era încrederea, credinţa unor oameni curaţi că trebuie să se angajeze prin jertfa lor personală 
în împlinirea ei. 

Istoria biblică a consemnat împliniri similare. Potopul nu ar fi putut aduce salvarea creaţiei din decăderea ei 
fără credinţa lui Noe, care a construit în zeci de ani o corabie intr-un vârf de munte, batjocorit fiind de semenii săi, 
şi care a impus familiei sale o conduită aparte: sfinţenia (v. Facerea, 6/9). 

Naşterea Mântuitorului Iisus Hristos, Răscumpărătorul făpturii, nu s-ar fi transpus în viaţă, din proorocia 
arhanghelului Gavriil în peştera Betleemului, fără smerenia şi ascultarea Fecioarei: «Iată, roaba Domnului. Fie mie 
după cuvântul tău» (Ev. Luca, 1/38), şi fără ocrotirea jertfelnică a dreptului Iosif. 

Tot aşa, coborârea împărăţiei cerurilor pe pământ prin Cetatea Sfântă Noul Ierusalim nu s-ar fi adeverit fără 
credinţa fierbinte a unor creştini care au împlinit proorociile sfântului Nil, ale sfântului Nifon, ale sfântului Calinic, 
şi, în timpurile lor, ale sfintei Virginia, trâmbiţa apocaliptică a Domnului. Mai întâi a existat pregătirea: trăirea în 
viaţa lor de zi cu zi a tuturor învăţăturilor creştine, păstrate în biserica strămoşească, dar care în biserica din lume 
fuseseră aduse la formalism, superficialitate, şi uneori chiar la nepăsare. Apoi, cu dragoste fierbinte de Dumnezeu 
ei au primit grăirea lui Dumnezeu cu omul, căci au auzit glasul lui Dumnezeu, despre care de asemenea s-a proorocit 
în Scripturi: «Un glas! Un vuiet din cetate! Un glas din templu! Este glasul Domnului! El răsplăteşte vrăjmaşilor 
Săi după faptele lor» (Isaia, 66/6); «Adevărat, adevărat zic vouă, că vine ceasul, şi acum este, când morţii vor auzi 
glasul Fiului lui Dumnezeu şi cei ce vor auzi, vor învia» (Ev. Ioan, 5/25). Glasul Domnului este cel ce i-a chemat, 
mai întâi prin sfânta proorociţă Virginia, şi apoi în chip minunat şi direct, ca să ridice ei din temelii Cetatea Sfântă 
Noul Ierusalim, ca locaş de odihnă a sfinţeniei Domnului, în care cerul coboară pe pământ, şi ca punct de referinţă 
pentru poporul lui Dumnezeu, cel adunat cu multă trudă de sfânta Virginia, începând cu anul 1955, ca să se ştie că 
«Acolo este Domnul» (Iezechiel, 48/35). 

începând cu acest an, 1955, cuvântul lui Dumnezeu a fost auzit şi cunoscut de mulţi creştini, dar nu toţi au 
păstrat darul credinţei şi, deci, puterea de a mărturisi până la sfârşit. în vremea comunistă prigoana a fost diabolică, 
mai ales asupra împlinitorilor cuvântului. Abia după anul 1989 schimbările din lume au îngăduit descătuşarea 
inclusiv în împlinirea întocmai a proorociilor, şi anume începutul de «cer nou şi pământ nou» (Isaia, 65/17) în gră- 
dinile sfinte ale Domnului şi în inimile credincioşilor. 

împărăţia cerurilor pe pământ 

Creştinii Cetăţii Sfinte Noul Ierusalim, călăuziţi pas cu pas de Cuvântul lui Dumnezeu, împlinesc legea Lui 
cea sfântă: împărăţia cerurilor pe pământ. Cei care cred cu adevărat, sunt cei curaţi, şi aceasta este trăirea celor ce 
cred. împlinind întocmai proorociile de peste veacuri, ei au zidit în anul bisericesc 1992, în numai trei luni, Biserica 
Noul Ierusalim, îndeplinind toate rânduielile canonice necesare sfinţirii ei ca lăcaş de cult ortodox creştin. Această 
Biserică s-a impus ca un exemplu singular de promovare a curăţiei absolute în trăire şi simţire creştină, de observare 
riguroasă a canoanelor Bisericii strămoşeşti şi de excludere a oricăror compromisuri din viaţa de zi cu zi a trăitorilor 
ei. Domnul însuşi o numeşte «piatră de temelie a Bisericii învierii făpturii lui Dumnezeu», «munte sfânt», sugerând 
în acest fel moartea spirituală a celor ce se amăgesc cu trăire pseudo-creştină, slujind simultan şi lui Dumnezeu şi 
lui mamona. 

Biserica Noul Ierusalim mai este denumită de Dumnezeu: «Corabie» (având ca tălmăcire asemănarea cu 
corabia salvării, construită de Noe), «Piatră» (pietricica albă a proorocului - Apocalipsa, 2/17), «Munte al binecu- 
vântărilor» (care se înalţă peste ceilalţi munţi semeţi - lucrările semeţiei oamenilor). «Şi în zilele cele de apoi, mun- 
tele templului Domnului se va înălţa peste vârfurile munţilor şi mai sus decât dealurile, şi către el vor curge po- 
poarele. Popoare multe se vor îndrepta spre el, zicând: „Veniţi să ne suim în muntele Domnului, în templul 
Dumnezeului lui Iacov, şi El ne va învăţa căile Sale şi să mergem pe cărările Sale, că din Sion va ieşi legea, şi 
cuvântul lui Dumnezeu, din Ierusalim! “» (Miheia, 4/1-2). 

Prin proorociile rostite de cuvântul lui Dumnezeu, Biserica Noul Ierusalim a fost înconjurată de o «salbă de 
mărgăritare» (alte zidiri creştine, care desăvârşesc cerinţele vieţii mănăstireşti pentru cei ce prin chemare au fost 
adăugaţi la poporul Domnului, în acord cu voia lui Dumnezeu şi cu planul Său de mântuire a neamului creştinesc): 

- căsuţa din deal; 

- casa întâlnirii; 

- grădina întâlnirii, cu amfiteatru de festivităţi cultural-creştine; 

- cortul întâlnirii; 

- zece fântâni, sub ocrotirea Domnului, a Maicii Domnului, a sfintei Virginia, a sfântului Andrei, a sfântului 
Ilie, a sfântului Pantelimon, a sfintei Maria Samarineanca, a sfintei Ecaterina, a sfântului Nicolae, a sfinţilor arhan- 
gheli Mihail şi Gavriil. 

Piatra de temelie a Bisericii Noul Ierusalim a fost pusă la 22 iulie anul 1991, iar târnosirea Bisericii s-a să- 
vârşit la data de 12 decembrie a aceluiaşi an, prin osârdia arhiereului Irineu Pop Bistriţeanul. 

Acest sfânt aşezământ a fost construit după porunca şi planul transmis de Dumnezeu prin cuvânt stătătorilor 
mănăstirii, servi şi purtători de Dumnezeu, împreună cu alţi iubitori de Hristos creştini. Biserica are treizeci şi trei 
de cupole, simbolizând anii pământeşti ai Domnului Iisus Hristos, şi are douăsprezece uşi, care simbolizează împli- 
nirea proorociei de reîntoarcere la Dumnezeu a celor douăsprezece seminţii ale lui Israel (v. Apocalipsa, 21/12). 

Căsuţa din deal, construită în perioada 1998-1999, este aşezare cu trăire monahală, pentru creştini de parte 
bărbătească şi care au avut chemare la întregirea poporului Domnului. 

Casa întâlnirii, construită în perioada 2000-2001, cuprinde sală de expoziţie şi atelier de creaţie, pentru lucrări 
de artă creştină. 

Grădina întâlnirii, amenajată în perioada 2000-2001, cuprinde un spaţiu artistic, acoperit de un cort alb, cortul 
întâlnirii, susţinut de o confecţie metalică sub care se află scenă şi amfiteatru. Aici se desfăşoară Sărbătorile Creşti- 
nătăţii Româneşti, închinate bianual praznicelor Coborârii Sfântului Duh şi ale Maicii Domnului, întâlniri prin care 
lucrarea de vestire a Cuvântului lui Dumnezeu se dăruieşte tuturor oamenilor. 

Activitatea publică a Cetăţii Sfinte Noul Ierusalim se derulează prin Fundaţia Sfânta Virginia, înfiinţată în 
anul 1995. Tot în acest an, Fundaţia a finalizat prima ediţie a cărţii ,, Cuvântul lui Dumnezeu care cuprinde selec- 
ţiuni din vorbirea Domnului, în perioada 1955-1995. 

Ulterior, Fundaţia a publicat lunar, sub formă de ziar distribuit gratuit, cuvântul lui Dumnezeu, auzit de cei 
stătători ai mănăstirii Noul Ierusalim. 

Alte activităţi ale Fundaţiei Sfânta Virginia din Pucioasa se concretizează în: 

- expoziţii de sculptură şi pictură cu specific religios, realizate în atelierul de creaţie creştin-ortodoxă al 
Fundaţiei; 

- expoziţii de aşezări rurale, de interior ţărănesc străvechi, de reîntoarcere la izvoarele strămoşeşti ale culturii 
şi tradiţiei româneşti, de vestimentaţie românească şi ţesături; 

- activităţi artistice, ocazionate de sărbători, printre care: muzica, poezia şi teatrul creştin. 

Hrisovul - Cuvânt de mărturie 

La intrarea în mănăstirea care adăposteşte biserica, se află, săpat în piatră, textul hrisovului care arată condi- 
ţiile de ţinută morală şi trăire creştinească ale celor care ar fi să treacă dincolo de porţi: 

Această sfântă mănăstire a fost construită la anul mântuirii 1991, după porunca şi planul transmis de Domnul 
prin servii Săi prooroci, prin izvorul Cuvântului Său, care curge în România şi din care se vor adăpa toate neamu- 
rile. Locaşul sfânt s-a ridicat acum de puterea lui Dumnezeu întru cei credincioşi ai Săi, şi va fi turn de mărturie, 
stâlp tare şi piatră de înviere pentru toată făptura lui Dumnezeu. Prin această începătură nouă se împlinesc toate 
proorociile din Cartea Adevărului, cum că România va fi regină aleasă şi binecuvântată pentru popoare, va fi nou 
Canaan, nou Eden şi nou Ierusalim, după Scriptura de la Ioan citire în cartea Apocalipsei: «Şi am văzut cetatea sfân- 
tă, Noul Ierusalim, pogorându-se din cer de la Dumnezeu. Şi Cel ce şedea pe tron a grăit: Iată, noi le fac pe toate. Şi 
cetatea avea zid mare şi înalt, şi avea douăsprezece porţi, iar la porţi, doisprezece îngeri, şi nume scrise deasupra, care 
sunt numele celor douăsprezece seminţii ale fiilor lui Israel. Iar zidul cetăţii avea douăsprezece pietre de temelie, şi 
în ele, douăsprezece nume, ale celor doisprezece apostoli ai Mielului. Şi cetatea este în patru colţuri. Lungimea şi 
lăţimea şi înălţimea ei sunt deopotrivă. Şi neamurile vor umbla întru lumina ei. Şi în cetate nu va intra nimic pângărit 
şi nimeni care este dedat cu spurcăciunea şi cu minciuna, ci numai cei scrişi în Cartea Vieţii Mielului». 

întreitul hram pe care-l poartă acest templu: „învierea Domnului şi a doua Sa arătare“, „Coborârea Sfântului 
Duh“ şi „Pomenirea sfintei mare proorociţă Virginia, trâmbiţa Domnului“, va fi cu întreită putere de înviere peste 
toată creatura lui Dumnezeu. 

Pentru că însuşi Părintele ceresc Cuvântul voieşte să locuiască în acest dumnezeiesc aşezământ, a rânduit o 
vieţuire sfântă, şi oricine va dori să aducă în el jertfă duhovnicească, de doxologie, adorare şi rugăciune, trebuie 
să îndeplinească următoarea orânduială: 

- să păzească şi să păstreze curăţenia trupească, dimpreună cu puritatea simţurilor; 

- să se oprească de la mâncare a orice fel de carne, în afară de peşte, de la băutură alcoolică de orice fel, în 
afară de vinul din strugurii viţei de vie, şi de la droguri de orice fel; 

- să respecte ţinuta portului creştinesc, după rânduiala sfintei Scripturi; 

- să păzească rânduiala celor trei zile de post din săptămână (luni, miercuri şi vineri), în afară de perioadele 
de post stabilite de biserică, fără untdelemn şi vin, exceptând zilele în care sunt dezlegate acestea; 

- să respecte legea canonică bisericească în stilul românesc şi ortodox străvechi; 

- să primească sfânta împărtăşanie cât mai des, după cuvenita pregătire. 

Pentru ca sfântul templu să fie umbrit de strălucirea cerească şi ca Domnul să-Şi arate puterea desăvârşirii 
Sale, eu, arhiereul Irineu, din mila lui Dumnezeu martor al acestei lucrări de mântuire, leg sub blestem pe oricine 

ar cuteza să calce în acest loc sfânt fără a ţine strict rânduiala arătată în acest nou legământ, coborâtă de la 
Dumnezeu pentru acest sfârşit de întuneric. Iar cine va intra în acest sfânt aşezământ cu frică cuviincioasă şi cu 
credinţă tare, păzind cele rânduite, va fi ocrotit şi binecuvântat de Tatăl nostru, Care este în ceruri. 

La ridicarea acestui sfânt lăcaş au contribuit servii şi purtătorii de Dumnezeu, dimpreună cu alţi iubitori de 
Hristos, cu lucrul mâinilor lor, iar unsul lui Dumnezeu, Mihail I al României, a ctitorit cu numele său. 

In numele Tatălui şi al Fiului şi Sfântului Duh, s-a pus temelia acestei Biserici la anul 7499 de la zidirea lumii, 
iar de la naşterea după trup a lui Dumnezeu Cuvântul, anul 1991, ziua a 22-a a lunii iulie, amin. 

S-a îngropat acest „cuvânt de mărturie“ sub piatra de temelie, iar la târnosirea Bisericii, praznicul sfântului 
Andrei anul 1991, s-a îngropat şi sub sfânta masă. 

f Irineu Pop Bistriţeanul 

Acesta este legământul cel nou şi, totodată, cuvânt de mărturie a începutului de viaţă autentic creştină, con- 
dusă nemijlocit de către Dumnezeu. 


Sobornicitatea Bisericii Noul Ierusalim - o dimensiune pnevmatologică 


«Biserică adevărată pe pământ înseamnă fii ai lui Dum- 
nezeu, adunaţi laolaltă în jurul Mielului lui Dumnezeu, Care Se 
frânge spre hrană pentru iertarea păcatelor cele făcute şi iertate 
prin pocăinţă.» 

(citat din Cuvântul lui Dumnezeu, 7/20 ianuarie 1997) 


De la unitatea Duhului Sfânt întru legătura păcii, la schisma catolico-sobomicească 

întemeierea văzută a Bisericii la Cincizecime (v. Faptele Apostolilor, cap. 2) a însemnat expresia unităţii în 
Duhul Sfânt a primilor creştini, ca mădulare ale trupului lui Hristos în integritatea sa, aşa cum a fost prefigurată în 
comunitatea euharistică a Cinei celei de taină. 

încă de la început, aceste atribute ale desăvârşirii în împlinire şi plenitudinii în acoperire pentru biserică au 
fost exprimate prin termenul grecesc „ katholiki “ (catolică). Acest termen era, în înţelesul său original, foarte depar- 
te de sensul de „ universal care se foloseşte astăzi, desemnând, mai degrabă, „unitatea eshatologică a tuturor în 
Hristos “ într-o biserică locală concretă. 

Ulterior, transformarea conceptuală către „ catolicitate “ în sens de „ universalitate ", s-a produs nu numai în 
biserica apuseană, evoluând spre ambiţia unei mondializări teritorial-administrative, ci şi în biserica ortodoxă. în 
teologia rusă a secolului al XlX-lea îşi face apariţia termenul „ sobornost ", ca derivat al lui „sobornaia ", cuvânt ce 
traduce pe „ katholiki “ în Crezul slavon. Din nefericire, în ambele biserici s-a întunecat semnificaţia iniţială a însu- 
şirii de „ catolică “ sau „ sobornicească ", atribuită fiecărei biserici locale. De la o realitate eshatologică, înţeleasă ca 
lucrare şi comuniune a bisericii locale, care obiectivizează trupul lui Hristos prin Euharistie, s-a alunecat în inter- 
pretare spre ideea de divizare între local şi universal. S-a instaurat în lume trădarea perspectivei soborniceşti (în care 
Hristos era prezent în întregime în fiecare comunitate euharistică) prin îmbrăţişarea unei structuri administrative 
externe, impusă silnic, cu o autoritate care avea tendinţa de a absorbi sau chiar anihila, prin universalitatea sa, toate 
bisericile locale subordonate. Odată cu generalizarea în biserică a metropolelor - bazate pe structurile vechilor pro- 
vincii romane, apoi bizantine - şi ulterior a patriarhatelor, centrul de greutate al bisericii locale se deplasează spre 
teritorii mai largi, încorporând diecezele unei provincii sub autoritatea unui singur arhiereu, cel al metropolei. Sis- 
temul metropolitan a reprezentat o modalitate de circumstanţă în localizarea bisericii. Ulterior, doctrina modernă a 
naţiunii şi a statului independent a forţat generalizarea unui alt principiu, cel al autocefaliei, care a accentuat 
confuzia teologică din Ortodoxie, numind „biserici locale “ toate bisericile autocefale. S-a creat astfel posibilitatea 
ca diecezele episcopale să fie absorbite şi înlocuite în reprezentare fie de un sinod permanent, fie de către episcopul 
care este ales „pe viaţă “ ca întâistătător al bisericii autocefale, fără ca acesta să reprezinte în chip real toate diece- 
zele sau parohiile, care sunt şi rămân autenticele biserici locale ale teritoriului pe care el, teoretic, îl controlează. De 
aceea, nici o mitropolie, arhidieceză sau patriarhie nu poate purta titlul propriu-zis de biserică, ci poate fi numită 
aşa doar prin generalizare, prin simplul motiv că încorporează mai multe biserici locale. Acestea sunt singurele 
organisme care pot fi numite biserici, datorită naturii lor, revelată şi percepută în Euharistia episcopală, dar şi în 
virtutea îndemnului apostolic de a întemeia biserici în cetăţi: «Pentru aceasta te-am lăsat în Creta, ca să îndreptezi 
cele ce mai lipsesc şi să aşezi preoţi prin cetăţi, precum ţi-am rânduit» (Tit, 1/5). Oare, bisericile aşezate de sfântul 

apostol Tit prin cetăţi nu erau de sine stătătoare? Principiul autocefaliei extinse la nivelul unei dieceze se instituie 
oficial în istoria bisericii abia la Sinodul al III-lea Ecumenic (431), şi doar ca o ripostă, ca o necesitate locală strin- 
gentă a diecezei din Cipru de a contracara lăcomia episcopului Antiohiei, care năzuia să-şi extindă jurisdicţia şi asu- 
pra insulei Cipru. De altfel, chemarea la judecată a bisericilor celor şapte cetăţi, în frunte cu episcopii lor (v. Apoca- 
lipsa, cap. 2), este ilustrativă şi, totodată, simbolică. Cifra şapte simbolizează plenitudinea actului judiciar, iar res- 
ponsabilitatea celor judecaţi este eminamente locală. Ambiţiile teritorial-naţionaliste au conferit în plan teoretic 
responsabilităţi sporite conducătorului bisericii autocefale, în aceeaşi măsură în care ele, de fapt, s-au diluat în mod 
dramatic în planul practic. Instituţia scandalos de necanonică a episcopului-vicar s-a generalizat, printr-o nepermisă 
uşurinţă, în satisfacerea gustului de a copia unele inovaţii ale bisericii apusene. Este un motiv în plus ca bisericile 
care se autoconsideră „ universale “ să revizuiască toate concepţiile care promovează ideea de slujire derivată şi să 
accepte că structura euharistică a Bisericii are prioritate în faţa celei instituţionale: în sfânta împărtăşanie, fiecare 
Biserică locală revelează Biserica întreagă, pe Hristos întreg, trecând de la postura de instituţie la cea de „ mod de 
existenţă ", ca arvună a vieţii veşnice. 

«Aceasta să faceţi spre pomenirea Mea» (Ev. Luca, 22/19) 

Modul în care biserica primară a abordat această problemă este, intr-adevăr, singurul corect. La Cina cea de 
taină, petrecută împreună cu ucenicii Săi, Mântuitorul Hristos făcea nu numai o profeţie privind pomenirea Sa peste 
veacuri, ci şi o ilustrare vie a împărăţiei Sale. Biserica veche a regăsit în sfânta Euharistie imaginea şi structura ade- 
vărată a împărăţiei cerurilor (v. Faptele Apostolilor, 2/42; I Corinteni, 10/16-17), în care poporul lui Dumnezeu se con- 
stituie într-o Biserică. Slujirea Bisericii, în diverse chipuri, reflectă şi împlineşte propria slujire a lui Hristos, deve- 
nind o proiecţie vie a prezenţei lui Hristos în lume: «...şi iată, Eu sunt cu voi în toate zilele, până la sfârşitul vea- 
cului. Amin» (Ev. Matei, 28/20), iar Hristos este prezent în lume chiar începând de la întruparea Sa (v. Ev. Luca, 4/13), 
însă mereu în prezenţa şi prin lucrarea Duhului Sfânt. 

Duhul Sfânt lucrează unde, cum şi când voieşte («Vântul suflă unde voieşte şi tu auzi glasul lui, dar nu ştii 
de unde vine, nici încotro se duce. Astfel este cu oricine e născut din Duhul» - Ev. Ioan, 3/8), şi oriunde este El pre- 
zent, creştinii sunt chemaţi să intre în comuniune între ei şi, totodată, cu Hristos, în chip de Biserică, stăruind în în- 
văţătura apostolilor şi în comuniune, în frângerea pâinii şi în rugăciuni: «Şi stăruiau în învăţătura apostolilor şi în 
împărtăşire, în frângerea pâinii şi în rugăciuni» (Faptele Apostolilor, 2/42). Lumea exterioară nu este nici ea ignorată, 
ci este chemată la pocăinţă, la botez şi la primirea darului Duhului Sfânt: «...să se boteze fiecare dintre voi, în nu- 
mele lui Iisus Hristos, spre iertarea păcatelor voastre, şi veţi primi darul Duhului Sfânt» (Faptele Apostolilor, 2/38). 

Slujirea în biserică devine, aşadar, un dar al Duhului Sfânt, Care purcede de la Dumnezeu Tatăl. Acest dar se 
raportează în mod esenţial la făgăduinţele pregătite de Dumnezeu creaţiei Sale pentru zilele cele din urmă: «Dar 
după aceea, vărsa-voi Duhul Meu peste tot trupul, şi fiii şi fiicele voastre vor profeţi, bătrânii voştri visuri vor visa, 
iar tinerii voştri vedenii vor vedea. Chiar şi peste robi şi peste roabe voi vărsa Duhul Meu» (Ioil, 3/1-2). După cum 
„ misiunea “ implică trimiterea şi lucrarea apostolică până la toate neamurile, „ eshata “ implică chemarea neamurilor 
evanghelizate intr-un singur popor, al celor ce sunt vrednici de a fi numiţi fii ai lui Dumnezeu (v. Ev. Ioan, 1/12) şi 
de a-L întâmpina la a doua venire a Sa (v. I Tesaloniceni, 4/17). 

Sfântul Ignatie al Antiohiei percepe permanenţa apostolică şi sobornicească într-o concepţie de continuitate, 
bazată nu atât pe succesiunea apostolică de la om la om, care este subînţeleasă, cât pe adunarea sistematică a întregii 
Biserici într-un loc de judecată; aşadar, în strânsă legătură cu comuniunea euharistică (v. Sf. Ignatie, Magn., 6,1). în 
acest caz, succesiunea apostolică este consecutivă continuităţii de biserici şi se armonizează cu învăţătura sfintei 
Scripturi, care cheamă Biserica să consume sistematic cina euharistică în acelaşi loc, locul în care se împarte viaţă 
veşnică din împărăţia lui Hristos (v. Apocalips a, 4/5). 

Este vorba, aşadar, de o singură Biserică primită la cină, în sala pregătită de nuntă. De altfel, în lume nu poate 
subzista decât o singură Biserică adevărată. Orice demonstraţie alternativă se bazează obligatoriu pe un sofism. 
Ideea de unicitate a Bisericii nu îi conferă însă dreptul ca aceasta să se constituie într-o structură piramidală şi să se 
plaseze deasupra bisericilor locale. Dimpotrivă, orice structură sau lucrare slujitoare a comunităţii bisericeşti 
universale trebuie să pornească de la o temelie, care este Biserica locală. Este ceea ce impune Dumnezeu prin Duhul 
Său Cel Sfânt, Care introduce în istorie realităţile eshatonului: «încă şi peste slugile Mele şi peste slujnicele Mele 
voi turna în acele zile din Duhul Meu şi vor prooroci» (Ioil, 3/1; Faptele Apostolilor, 2/17-21). Aşadar, Duhul Sfânt 
lucrează în zilele din urmă nu prin capul văzut al Bisericii, nici prin structurile ei administrativ-sinodale, ci prin cei 
mai umiliţi, dar mai curaţi slujitori ai săi, dintre care unii - pentru a sublinia că nici măcar nu fac parte din cler - 
vor fi de parte femeiască. 

Suntem contemporani cu aceste evenimente excepţionale. 

Un popor de fii, o rămăşiţă: fiica Sionului 

în ziua de Paşti a anului 1955, Duhul Sfânt a destupat izvoarele duhovniceşti ale cerului, lăsând cuvântul lui 
Dumnezeu să se reverse din belşug pentru spălarea ochilor şi urechilor celor care urmau să se strângă în duh de Bi- 
serică şi să se nască din nou: «Pace vouă! Hristos a înviat! Hristos a înviat! Hristos a înviat! Eu sunt Domnul Iisus 
Hristos. Nu sunt în trup, ci sunt în Duh. Coborâtu-M-am cu Duhul pe pământ ca să-Mi culeg un popor şi să-i vor- 
besc tainele cele pentru vremea aceasta. Eu sunt Cuvântul lui Dumnezeu, şi am venit să vorbesc pe pământ, să-Mi 
gătesc calea celei de a doua arătări, aşa precum este scris în Cartea Mea» (citat din Cuvântul lui Dumnezeu, 17/30 
aprilie 1955); 

«Nu vă îndoiţi de glasul Meu, şi credeţi cuvintelor Mele prin această gură neputincioasă, că vreau să vă nasc 
din nou, din Duh,[...] să-Mi cresc un popor nou, un Israel nou în poporul român, căci poporul ales de Mine în trecut 
s-a stricat de tot» (citat din Cuvântul lui Dumnezeu, 1/14 iunie 1955). 

Ce motivează această intervenţie suprafirească? Nimic altceva decât vizibila ineficienţă a celor aproape două 
mii de ani de propovăduire a bisericilor lumii către lume, răstimp în care lumea s-a degradat în mod exponenţial, 
până «s-a stricat de tot». De aceea, Dumnezeu, în marea Sa iubire de oameni, vine personal să repare acum ceea ce 
omul „a stricat de tot“. 

Când va veni Fiul Omului, va mai găsi credinţă pe pământ? 

Faptul că Dumnezeu a hotărât după atâta vreme să aleagă un popor de fii, o rămăşiţă pe care s-o proclame 
fiică a Sionului, sugerează două ipoteze complementare: 

1. Bisericile tradiţionale cu pretenţii de universalitate (cea „ catolică “ şi cea „ sobornicească “) şi-au epuizat 
capitolul de încredere, iar îndelunga răbdare a lui Dumnezeu faţă de declinul lor implacabil a ajuns la sfârşit. 

Biserica Catolică şi-a risipit energia în cucerirea teritorială. Practicând un misionarism agresiv, ea a împlinit 
în literă, dar nu neapărat în Duh, cuvântul Scripturii: «Mergând, învăţaţi toate neamurile [...]» (Ev. Matei, 28/19). în 
fapt şi pe fond, neamurile evanghelizate de ea au rămas la fel de necredincioase şi nepăsătoare faţă de mântuirea lor 
ca şi mai înainte, angajându-se într-o dihotomie supărător de vizibilă: 

- o lume laică, angrenată într-o sălbatică luptă pentru îmbogăţire; 

- o castă a clericilor care prelungesc peste veacuri o zbatere neputincioasă în a-L propovădui eficient pe Hristos. 

Biserica Ortodoxă, ceva mai pragmatică, sau poate mai comodă, nu s-a obosit să facă misionarism cu orice 

preţ, pretinzând că îşi face ordine în propria casă, dar presupusa comoditate s-a vădit repede a fi, de fapt, o stare de 
automulţumire, care i-a sugerat dreptul de a se polei de sus până jos cu slavă deşartă. Efectul a fost similar: odată 
cu trecerea veacurilor credinţa s-a răcit şi s-a diluat în formalism, fast şi conservatorism, detaşându-se şi aici două 
lumi, care au evoluat paralel: 

- vulgul, către o ortodoxie formală, aproape atee, lipsită de orice trăire duhovnicească autentică, mulţumin- 
du-se a călca pragul bisericii „ din An în Paşti sau doar la principalele evenimente ale vieţii (botezul, cununia şi 
înmormântarea) ; 

- instituţia bisericii, către fastul ostentativ, bazileic, dispreţuitor, dar golit de orice eficienţă harismatică, dove- 
dind adesea obedienţă fără scrupule faţă de autorităţile atee şi de poliţia politică, şi chiar colaboraţionism arogant şi 
iresponsabil cu acestea. 

Cu unele excepţii punctuale al căror merit revine unor sfinţi locali, bisericile s-au golit treptat de harisme şi 
n-au mai cunoscut asistenţa vie a Duhului Sfânt, Care lucrează în chip suprafiresc, adică nu este despărţit de minuni, 
în acest fel, de o dureroasă actualitate a ajuns cugetarea Scripturii: «Când va veni Fiul Omului, va mai găsi, oare, 
credinţă pe pământ?» (Ev. Luca, 18/8). 

Slujitorii bisericilor s-au simţit atraşi de „bucuriile vieţii “ şi au ajuns treptat să le recupereze puţin câte puţin 
de la lume, proclamându-le „drepturi ale omului Este cunoscută, spre exemplu, polemica dintre clericii apuseni 
privind renunţarea la „jugul" celibatului. Renunţând astfel şi la ideea curăţeniei trupeşti, ei sunt foarte aproape de a 
generaliza amestecul bisericilor cu lumea, uitând de avertismentul sfintei Scripturi: «Prietenia cu lumea este vrăjmă- 
şie faţă de Dumnezeu» (Iacov, 4/4). în acest fel, Bisericile se îndreaptă inexorabil spre secularizare, dezbrăcându-se 
de puterea şi de dreptul fonnal de a-i controla duhovniceşte pe creştini. Aceştia la rândul lor profită în a-şi îndreptăţi 
faptele şi a le diversifica, inclusiv prin întoarcerea pe ascuns şi fără remuşcări, la păgânism. Palidele împotriviri „ ofi- 
ciale “ ale bisericilor sunt privite acum cu amuzament de către structurile sociale laice, care-i îndeamnă făţiş pe 
oameni spre un trai imoral, îmbibat de un materialism grosolan, care-1 desparte cu totul pe om de Dumnezeu. 

2. Timpul s-a scurtat (v. I Corinteni, 7/29) şi ziua Domnului s-a apropiat (v. II Tesaloniceni, 2/3), căci s-a împlinit 
lepădarea de credinţă, iar «potrivnicul lui Dumnezeu, omul, care s-a ascuns sub haină de biserică şi s-a îmbrăcat 
cu slavă deşartă, dându-se pe sine Dumnezeu» (citat din Cuvântul lui Dumnezeu, 6/19 august 1997), «a fost dat pe faţă» 
(II Tesaloniceni, 2/4). 

«Iată, Mirele vine! Ieşiţi întru întâmpinarea Lui!» (Ev. Matei, 25/6) 

Chemarea pe care Dumnezeu o face neobosit din 1955 încoace este împlinirea pildei fecioarelor (v. Ev. Matei, 
25/1-13). Cele zece fecioare sunt Bisericile. Este vorba, aşadar, de biserici locale, euharistice, nu de cele două insti- 
tuţii-biserici care se cred fiecare în parte „ universale cu toate că se autointitulează una „catolică", iar alta, 
„sobornicească “, din dorinţa de a se ascunde sub cuvânt, ca să nu li se dezvăluie goliciunea şi caracterul fantomatic 
al infatuării. Aşadar, bisericile locale sunt fecioarele (cele care au reuşit să-şi păstreze curăţia feciorelnică, 
apostolică) şi au candele în mâini (cele care păstrează nealterat tezaurul de credinţă încredinţat de către apostoli). 
Faptul că pilda le împarte în mod egal în înţelepte şi nebune arată imparţialitatea Celui Care le cheamă: El oferă 
şanse egale tuturor, cu condiţia ca în clipa chemării, cea primită să aibă haină de nuntă, uleiul aprins în candelă şi 
roada talanţilor încredinţaţi. Bisericile de azi pot însă ieşi în întâmpinarea Lui ca fecioarele înţelepte, ca mirese ale 
lui Hristos? Pilda e stimulativă. Ea sugerează că măcar jumătate dintre bisericile locale ar fi putut avea duhul 
prevederii şi râvna pregătirii. Din păcate, uleiul s-a vărsat cu timpul şi din vasele celor care se pregătiseră cândva. 
Pilda e deopotrivă profetică. Dacă toate fecioarele au adormit, apoi aceasta este starea de fapt în care au fost găsite 
toate bisericile la chemarea: «Iată, Mirele vinei...» (Ev. Matei, 25/6). 

O singură biserică locală - cea românească, născută creştină şi crescută prin jertfe de martiri - mai corespun- 
dea întrucâtva. Dar trebuia şi ea trezită, scuturată, spălată, pieptănată, periată şi împodobită, şi apoi dezbrăcată de 
haina nepotrivită a vremurilor roşii în care a adormit, şi îmbrăcată, apoi, în albul neprihănirii: «O, ţară, ţară! A 
pătruns în tine vremea cea roşie, şi tu nu i-ai ştiut faţa. Nu ai priceput că roşul este hlamidă de ocară. Ai uitat ce 
am păţit Eu sub învelişul hlamidei roşii. A venit peste tine vremea lui Edom» (citat din Cuvântul lui Dumnezeu, 8/21 
noiembrie 1995). 

Biserica însă, încă nu se trezeşte, ci stă în letargie: «Preoţii tăi slujesc plăcerilor şi duhului lor şi numelui lor, 
şi n-au putere să împartă înviere peste tine» (citat din Cuvântul lui Dumnezeu, 8/21 noiembrie 1995). Atunci, Dumne- 
zeu coboară cuvântul Său peste România şi dezvăluie taina că ea este ţara strălucirilor (v. Daniel, 11/41-45), prooro- 
cind din nou, întărind proorocia făcută pentru ea din veşnicie: «Va fi să învieze pic cu pic acest neam ales» (citat din 
Cuvântul lui Dumnezeu, 4/17 ianuarie 1992). 

Cum a răspuns instituţia bisericească a României, odată trezită din somn? Vădit incomodată pentru a i se fi 
deranjat starea de automulţumire şi dulce amorţeală, nu s-a grăbit să-şi aprindă candela şi să iasă în întâmpinarea 
Mirelui. Ba mai mult, ea I-a dat peste mână lui Dumnezeu şi n-a voit să îmbrace haina albă şi să intre în slava Noului 
Ierusalim, proorocit în Scripturi. întrucât ea n-a primit înnoirea în duh, „sobornicitatea “ ei a pierdut asistenţa Duhu- 
lui, căci Duhul lucrează unde şi cum voieşte (v. Ev. Ioan, 3/8). Va mai putea, aşadar, Soborul Bisericii să declame 
«Părutu-s-a nouă şi Duhului Sfânt...» când el însuşi a întors spatele la strigarea Duhului? căci Mirele a venit, totuşi, 
cu chemarea Sa, la această biserică. După cum «La început a fost Cuvântul» (Ev. Ioan, 1/1), tot aşa şi la sfârşit, 
Cuvântul lui Dumnezeu a coborât pe pământ, împlinind porunca Scripturii care-1 dezvăluie a fi numele cel nou al 
lui Iisus Hristos: «...şi numele Lui se cheamă Cuvântul lui Dumnezeu» (Apocalipsa, 19/13). 

Chiar dacă Israel va fi ca nisipul mării, doar o rămăşiţă se va mântui 

Domnul Şi-a păstrat însă o rămăşiţă credincioasă la care a coborât în sfat de cuvânt şi care L-a primit cu 
bucurie. în acest sfat care uneşte cerul cu pământul, este sobornicitatea în Duh a Bisericii de nou Ierusalim. «Ea 
este gătită ca o mireasă împodobită pentru Mirele ei» (Apocalipsa, 21/2), căci şi-a aprins candela şi a ţinut-o aprinsă 
din clipa chemării la proorocie a fiicei neamului ei, sfânta Virginia, a şasea trâmbiţă apocaliptică, înger în trup, care 
a adus pe pământ glas din cer: «Şi a trâmbiţat al şaselea înger. Şi am auzit un glas, din cele patru cornuri ale 
altarului de aur, care este înaintea lui Dumnezeu» (Apocalipsa, 9/13). 

Dar oamenii din lume nu s-au pocăit nici când au auzit că le vorbeşte Dumnezeu din cer, ci şi-au învârtoşat 
inimile lor: «Şi nu s-au pocăit de uciderile lor, nici de fermecătoriile lor, nici de desfrânarea lor, nici de furtişagurile 
lor» (Apocalipsa, 9/21). 

«Vai vouă, cărturarilor şi fariseilor făţarnici!» (Ev Matei, 23/13-29) 

Respingerea lui Hristos-Cuvântul de către instituţia bisericii din lume a avut implicaţii asemănătoare 
respingerii lui Mesia de către cărturari şi farisei. Lucrarea de comuniune a bisericilor locale din lume, care aduc 
ofrandă trupul lui Hristos prin Euharistie, s-a întunecat prin stingerea Duhului şi dispreţuirea proorociilor, în pofida 
avertismentului făcut de sfântul apostol Pavel: «Duhul să nu-L stingeţi, proorociile să nu le dispreţuiţi» (I Tesalo- 
niceni, 5/19-20). Biserica lumii pierde caracterul sobornicesc, alegând între Dumnezeu şi lume ca să rămână singură 
cu lumea şi uitând în mod tragic că slujirea în biserică este un dar al Duhului Sfânt. 

Referindu-se la fariseii şi cărturarii care vorbesc în limbaj academic, dar şi-au pierdut cu totul credinţa şi tac 

cu subînţeles atunci când cuvântul lui Dumnezeu le dă pe faţă faptele ruşinoase, sfântul Teodor Studitul spune: 
«Atunci când Corabia se află în primejdie, porunca Domnului este de a nu păstra tăcere. Dacă e vorba de credinţă, 
nimeni nu are dreptul să zică: „Dar cine sunt eu? Preot, oare? N-am nimic de a face cu acestea. Sau un cârmuitor? 
Nici acesta nu doreşte să aibă vreun amestec. Sau un sărac care de-abia îşi câştigă existenţa? [...] Nu am nici cădere, 
nici vreun interes în chestiunea aceasta 44 . Dacă voi veţi tăcea şi veţi rămâne nepăsători, atunci pietrele vor striga» 
(Epistola II, 81). Din nefericire, preoţii bisericii oficiale, în cazul când nu predică făţiş împotriva cuvântului lui 
Dumnezeu şi a Noului Ierusalim, păstrează o tăcere vinovată şi infamă, pe care ei au învăţat-o bine la Facultatea de 
Teologie, ca strategie tipică „ teologiei academice ,, Capul plecat, sabia nu-l taie 

Domnul a ales pe cei neluaţi în seamă ca să-i facă de ruşine pe cei tari 

Pentru că cei chemaţi, preoţi şi arhierei, nu au venit la cină (v. Ev. Luca, 14/18-24), Biserica Noul Ierusalim ră- 
mâne singura mireasă înţeleaptă, care arată Mirelui lumina candelei sale: credinţă şi dragoste, ascultare şi supunere. 
Rămăşiţă aleasă prin har, ea stă în baia naşterii de sus şi nu se mai usucă din curgerea izvorului de cuvânt. Ea naşte 
popor de sfinţi, fraţi întru FIristos, care se lasă cuprinşi de lucrarea cuvântului, se lasă în lucrarea de ucenici şi de 
apostoli şi răspândesc sămânţa cuvântului peste cei care voiesc să-L întâmpine pe Hristos. Ei stau în duh de biserică, 
adevărată biserică sobornicească, în care nu omul, ci Duhul Sfânt lucrează după cum voieşte, dând Bisericii lui FIris- 
tos dimensiunea pnevmatologică de care biserica din lume s-a lepădat cu bună ştiinţă ori de câte ori a nesocotit ca- 
noanele Sfinţilor Părinţi, care ar fi trebuit să rămână neclintite, şi, iarăşi, când a nesocotit acest cuvânt al lui Dum- 
nezeu. Ei stau credincioşi la masa de cuvânt a Domnului şi se îmbracă în cuvânt şi în Duhul Sfânt, şi vor lua plată 
de ucenici. Ei se fac pildă vie pentru tot poporul român, pentru tot poporul creştin, ca să se întoarcă el cu întreg 
trupul, sufletul şi duhul către Dumnezeu, iar Dumnezeu să-l numească noul Israel şi să-l sfinţească, iertându-1 de 
greşale, ca să poată apoi veni pe pământ în chip văzut Fiul lui Dumnezeu, împlinind făgăduinţele de peste veacuri: 
«Tatăl nostru, Care eşti în ceruri, sfinţeşte-l pe Israel, sfinţeşte numele Tău în Israel iertându-l de greşale, Tată. Fă, 
Tată, împărăţie vie de la Tine peste poporul Tău şi învaţă-l să se lase în voia Ta, în voia cuvântului Tău, Tată, ca 
să fie şi în Israel precum este în ceruri, Tată» (citat din Cuvântul lui Dumnezeu, vorbirea Maicii Domnului, 8/21 
septembrie 1996). 


Omul creştin, fiu al Bisericii celei adevărate, al cărei cap este Iisus Hristos: 

Biserica Noul Ierusalim 

«O, Ierusalime de azi, spune tu la om ce înseamnă om 
creştin şi fiu al bisericii al cărei cap este Iisus Hristos.» 

(citat din Cuvântul lui Dumnezeu, 17 februarie/2 martie 2003) 


«Şi iată, Eu cu voi sunt în toate zilele, până la sfârşitul veacului» (Ev. Matei, 28/20) 

Evanghelia după Matei se încheie cu o invitaţie neechivocă, adresată ucenicilor de către Mântuitorul Iisus 
FIristos, de a propovădui prin viu grai şi prin faptă cuvântul lui Dumnezeu (v. Ev. Matei, 28/19). Şi întrucât El le pro- 
mitea că va fi cu ei în toate zilele (v. Ev. Matei, 28/20) dacă vor face ce li s-a cerut, curând ei au îmbrăcat numele lui 
FIristos şi s-au numit creştini (v. Faptele Apostolilor, 11/26). Aceste realităţi, creştinii şi biserica, au fost şi vor fi până 
în veac inseparabile, evoluând simultan şi urmărind cu exactitate sinuozităţile mersului înainte al omului prin isto- 
rie, văzut prin prisma creaţiei speciale a lui Dumnezeu. în prezent însă, există mai multe biserici şi cel puţin tot atâ- 
tea familii (obşti) de creştini. Ceea ce în mod dramatic le separă, este călăuza, văzută atât în sensul fundamental, de 
cap (conducător), cât şi în sensul complementar, de învăţătură, ghid, catehism. Evident că toate sau aproape toate 
vor pretinde că îl au de cap pe Hristos în chip nevăzut, iar în chip văzut, pe un locţiitor validat al Acestuia. De 
asemenea, în ceea ce priveşte învăţătura, toate bisericile pretind că deţin monopolul adevărului şi că îl promovează 
cu maximă responsabilitate. Or, acest lucru este imposibil. 

Câte biserici sunt adevărate? 

Matematic vorbind, cel mult una (sau nici una!) dintre biserici poate deţine adevărul absolut, iar în ceea ce 
priveşte consecvenţa trăirii învăţăturii creştine, lucrurile stau de-a dreptul dramatic. De asemenea, nu „ trupul “ este 
cel care-şi alege „capul“, ci „capul" îşi alege „ trupul “ şi calea pe care el merge. E uşor a afirma: „Avem cap pe 

Hristos “. Acest lucru îl fac mulţi, pentru că au convingerea că afirmaţia lor e neverificabilă. Mai apoi însă, când 
sunt confruntaţi cu dovezi care atestă că Hristos însuşi, Cuvântul lui Dumnezeu, îşi alege singur un popor pentru 
a-1 creşte şi a-1 conduce ca pe o turmă la păşunea care dă viaţă, reacţia acestora este scandaloasă: ei au curajul să 
„se ia de piept “ cu Dumnezeu pentru a-şi apăra piedestalul pe care s-au căţărat cu obrăznicie şi de unde scandează 
lozinci tocmai pentru că ei, de fapt, nu cred în Dumnezeu, şi aceasta îi detennină la convingerea că El nu poate şi 
nu trebuie să vorbească. De altfel, ştiindu-se impostori, îi suspectează de impostură pe toţi ceilalţi, şi astfel cercul 
vicios se închide. 

Să revenim însă la acea promisiune stenică a Mântuitorului: «Şi iată, Eu sunt cu voi în toate zilele, până la 
sfârşitid veacurilor» (Ev. Matei, 28/20). Cine sunt aceşti „voi “ din toate zilele? La început au fost ucenicii, şi apoi 
apostolii, iar apoi episcopii şi preoţii aşezaţi prin cetăţi. Dar mai târziu? Dar astăzi? Ajunşi aici, se cuvine a reaminti 
un lucru esenţial, care, din păcate, este ignorat cu nonşalanţă sau poate chiar ascuns cu rea intenţie. Dumnezeu a 
promis prezenţa constantă a proorocilor printre sau peste cei aleşi a-I fi succesori: «De aceea, Eu trimit la voi proo- 
roci şi înţelepţi şi cărturari; dintre ei veţi omorî şi veţi răstigni, dintre ei veţi biciui în sinagogi şi îi veţi urmări din 
oraş în oraş» (Ev. Matei, 23/34); 

«Pe unii i-a pus Dumnezeu în Biserică mai întâi apostoli, al doilea prooroci» (I Corinteni, 12/28); 

«Şi proorocii să vorbească doi sau trei, iar ceilalţi să judece» (I Corinteni, 14/29); 

«Iar duhurile proorocilor se supun proorocilor» (I Corinteni, 14/32); 

«Dacă socoteşte cineva că e prooroc sau om duhovnicesc, să cunoască bine ce vă scriu, că sunt poruncile 
Domnului» (I Corinteni, 14/37); 

«In zilele cele de apoi, zice Dumnezeu, voi turna din Duhul Meu peste tot trupul, şi vor prooroci fiii şi fiicele 
voastre» (Faptele Apostolilor, 2/17); 

«Râvniţi însă cele duhovniceşti, dar mai ales ca să proorociţi» (I Corinteni, 14/1); 

«Proorociile să nu le dispreţuiţi» (I Tesaloniceni, 5/20). Or, tocmai aici s-a ajuns, din păcate. Toate proorociile, 
în loc de a fi cercetate cu mare interes şi cu sporită atenţie pentru a se evita orice eroare sau fals, sunt dispreţuite şi 
clasate în bloc, ca fiind forma modernă de înşelare născocită de către diavol. «Proorociile s-au încheiat cu Mântui- 
torul Iisus Hristos», declamă cu infatuată convingere teologii moderni. Sau: «La moartea ultimului apostol s-a în- 
cheiat ciclul revelaţiei dumnezeieşti» (Pr. Tache Sterea: „îndrumător" , Ed. 1997, pag. 22); «Nimeni nu mai poate adău- 
ga la revelaţia adusă de Mântuitorul» (Ibid. pag. 94). 

Dincolo de faptul că aceste afinnaţii uşuratice, aproape contradictorii şi întru totul nefundamentate, anihilează 
tocmai conceptul de „ Sfântă Tradiţie “, ceea ce constituie, de fapt, o gravă erezie, realitatea însăşi infirmă aceste 
supoziţii. Prooroci au mai fost şi după Mântuitorul: Agav, împreună cu alţi prooroci, care lucrau prin Duhul (v. Fap- 
tele Apostolilor, 11/27-28; 21/10); Bamaba şi Simeon zis Niger, Luciu Cirineul, Manain şi Saul, care prooroceau în 
biserica din Antiohia (v. Faptele Apostolilor, 13/1); Iuda cel numit Barsaba, şi Sila (v. Faptele Apostolilor, 15/32); cele 
patru fecioare proorociţe, fiicele lui Filip diaconul (v. Faptele Apostolilor, 21/9). Mântuitorul însuşi despecetluieşte as- 
tăzi, prin cuvântul Său, tainele ascunse din veacuri, arătând continuitatea neîntreruptă a proorociilor, dar şi starea 
de despărţire tragică de Hristos, adusă de kefalizarea forţată a bisericilor lumii: «Lumea a vrut să fie lăsată de capul 
ei şi este fără cap lumea, iar biserica ei este lumească, nu este cerească, şi este descoperită înaintea lui Dumnezeu 
şi aşa se roagă la Dumnezeu, dar nu se poate aşa, că scris este: „Orice femeie care se roagă lui Dumnezeu cu capul 
descoperit îşi necinsteşte capul, iar capul femeii este bărbatul“. Orice biserică ce se roagă lui Dumnezeu cu capul 
descoperit îşi necinsteşte capul ei, iar capul bisericii trebuie să fie Hristos, căci Hristos este bărbatul bisericii, Mire 
al bisericii, dacă biserica este mireasă, iar dacă nu este mireasă, nu este biserică a lui Hristos, ci este biserică 
lumească şi nu creştinească. Biserica lui Hristos are trăire creştinească şi sărbătoare creştinească, dar iată, 
biserica românilor a voit să fie lăsată de capul ei şi şi-a stricat serbările, iar vremile cele sfinte le-a strămutat de 
la locul lor, şi numai biserică nu este ea, că este biserică fără sfinţi, de vreme ce şi-a sucit zilele sfinte şi nu mai 
sunt la locul lor şi în dreptul sfinţilor lor, căci fiecare clipă îşi are binecuvântarea ei, şi fiecare zi îşi mărturiseşte 
pe sfinţii ei» (citat din Cuvântul lui Dumnezeu, 12/25 decembrie 1997). 


Fisuri în „succesiunea apostolică" 

Se vorbeşte adesea despre aşa-zisa „succesiune apostolică" . Are ea o continuitate infailibilă? în mod cert, de 
două mii de ani încoace, în lanţul succesiunii s-au produs fisuri. Această ipoteză este singura care explică starea de 
fapt, actuală, cea a diseminărilor unor elite „ creştine ", care de mult nu mai sunt nici măcar paralele, ci substanţial 
divergente în evoluţia lor dogmatică. Bisericile se feresc să recunoască fisurile sau petele albe din propria lor istorie. 
Or numai sinceritatea absolută are puterea înnoirii, similar cu cea oferită penitentului prin taina spovedaniei. 
„ Tehnica “ acoperirii unor greşeli sau imprecizii, chiar punctuale, s-a dovedit falimentară, erodând în mod grav 
încrederea observatorului extern sau chiar a propriilor eparhioţi. 

Cuvântul lui Dumnezeu, analizat deocamdată ca sursă de revelaţie complementară, dar oferind spre verificare 

valenţe potenţiale excepţionale, afirmă net că fisurile apărute în succesiunea zisă ,, apostolică “ sunt, în fapt, o crudă 
realitate. într-adevăr, referindu-se la ungerea mai presus de fire a arhiereului Irineu, Domnul spune în cuvântul Său: 
«L-am uns pentru că nu avea cine să-l mai ungă, de vreme ce atâta timp s-a rupt firul unşilor. Eu l-am uns, nu l-au 
uns cei ce se zic pe sine că sunt cei ce ung» (citat din Cuvântul lui Dumnezeu, 21 noiembrie/4 decembrie 1992). In plus, 
El reproşează personalului consacrat al bisericilor că a denaturat rânduielile apostolice, simplificând în mod neper- 
mis unele slujbe, abandonând canoane valide şi schimbând rânduieli tradiţionale sau canonice: «Se uită Sfânta 
Treime la preoţii şi la cărturarii acestui veac, Se uită ce au făcut, căci au desfiinţat aceştia rânduiala Fiului lui 
Dumnezeu, cea lăsată peste Biserică, peste cea dintâi Biserică de după întruparea Sa, căci se aduna Biserica şi era 
în mijlocul ei cuvântul lui Dumnezeu, că am lăsat prooroci şi am zis să fie aşa, şi nu altfel Biserica; aşa, întreagă, 
şi nu cu lipsuri ale trupului ei» (citat din Cuvântul lui Dumnezeu, 9/22 iulie 1992). 

De la veşnicie la vremelnicie 

în fond, biserica s-a îndepărtat treptat de Hristos, abandonând pe prooroci şi înlocuind călăuzirea hristocen- 
trică prin una antropocentrică şi, respectiv, veşnicia, cu vremelnicia. Omul L-a înlocuit pe Hristos şi s-a numit pe 
sine „vicar “ sau „locţiitor “ sau „antichrist“ (se are în vedere aici, deocamdată, etimologia greacă pentru „anti- 
christ“ - în locul lui Hristos, şi nu cea latină - împotriva lui Hristos); apoi s-a îmbrăcat în arhiereu, s-a aşezat în 
scaunul cel de sus şi a înlocuit spălarea picioarelor, ce se făcea ucenicilor, cu sărutarea cerută ucenicilor săi a mâinii 
drepte şi a mitrei episcopale. 

«Şi iată ce a ajuns Biserica, dar cine să-i deschidă ochii ca să vadă că ea nu mai este ca Mine?» (citat din 
Cuvântul lui Dumnezeu, 9/22 iulie 1992). Vis-a- vis de această sentinţă atât de gravă, adusă bisericii, o neîndoielnică 
vină o au cărturarii teologi moderni, care politizează (adeseori uzând de şabloanele comuniste pe care le-au învăţat 
din copilărie) actul sacramental liturgic, inventând teologumene care se armonizează cu cerinţele vremii şi cu mof- 
turile lumii tot mai secularizate. Dumnezeu însă dezvăluie şi acest lucru: «Vai oamenilor care se zic pe sine că sunt 
cu legea Bisericii şi care au scris cărţi peste cărţi despre numele Meu şi al legilor Mele, căci nu sunt cărţile acelea. 
Acelea sunt pământ, şi în pământ se întorc, căci duhul cărţilor acelora nu este duh cu viaţă, din pricina celor fără 
de viaţă care le-au făcut pe ele, şi nu sunt cărţile acelea, şi stau împotriva lor aceste făptuiri» (citat din Cuvântul lui 
Dumnezeu, 21 noiembrie/4 decembrie 1992). Apare, aşadar, şi explicaţia: cei ce scriu cărţi la comanda ierarhilor lor sau 
din pur interes mercantil, nu au viaţă personală creştină, ci sunt nişte farisei. Ei îi învaţă pe alţii ceea ce ei nu cred 
nici măcar în vis. Este cea mai condamnabilă discrepanţă între vorbă şi faptă, căci autorii teologi au grijă să se 
acopere cu înalte binecuvântări şi cu autorizări pseudo-academice pentru scrierile lor, înşelând cu anticipaţie vigi- 
lenţa plebei clientelare. 

Una dintre cele mai grave probe de impostură o constituie, aşadar, afirmaţia, directă sau implicită, formulată 
de liderii religioşi profesionişti, cum că ,, avem cap pe Hristos “ şi „ biserica noastră este apostolică acestea pe 
fondul unei realităţi marcate de despărţirea profundă de cuvântul lui Dumnezeu. 

Este cel puţin absurd ca atunci când Dumnezeu vorbeşte direct, împlinind făgăduinţa Sa care zice: «Iată, Eu 
sunt cu voi în toată vremea» (Ev. Matei, 28/20), tocmai atunci cei vizaţi să sară ca arşi şi să strige: „Nu a vorbit 
Dumnezeu, ci altcineva în numele Lui!“ sau „Nu Acesta este Dumnezeu! “ . Bine a zis cel ce a zis: «Zis-a cel nebun 
în inima sa: nu este Dumnezeu!» (Psalmii, 13/1), dar tocmai cei care strigă în gura mare acest lucru se cred înţelepţii 
pământului. în parte au dreptate, căci aşa nu pot fi şi înţelepţi ai cerului. 

Omul creştin: fiu-copil al lui Dumnezeu 

Ce îl caracterizează, atunci, pe omul creştin, fiu al Bisericii celei adevărate? 

- el are umilinţa de a se lăsa condus de Dumnezeu fără a se teme că Dumnezeu l-ar lăsa atras într-o rătăcire, 
căci el îl iubeşte ca un fiu-copil pe Dumnezeu şi aşa crede în El, ca un copil care crede în tatăl său după trup; 

- el are dragoste de fraţi, cum nu s-a mai văzut din vremea apostolică, jertfindu-se fraţii unii pentru alţii, căci 
jertfa este proba dragostei; 

- el a înlocuit mila păguboasă, propovăduită cu obstinaţie în scolastica creştină (şi care uită că nu trupul sătul 
va intra în împărăţia cerurilor, ci sufletul dreptcredincios), cu mila de Dumnezeu, Care suferă şi astăzi, acum, pentru 
toate erorile omenirii ajunse la apogeu; 

- el crede cu adevărat în Hristos Dumnezeu şi în promisiunile Lui, legate de a doua Sa venire în lume ca 
împărat; 

- el îl aşteaptă şi îşi pregăteşte pentru această întâlnire haina de nuntă, căci va fi o nuntă cosmică între Mirele 
Hristos şi Biserica Sa cea una (nu mai multe!) sobornicească (nu condusă de „capi" de ocazie) şi apostolească (nu 
actualizată cu învăţături cosmetizante); 

- el se roagă cu stăruinţă pentru tot neamul omenesc de la Adam încoace, înlocuind clasica preocupare egois- 

tă pentru mântuirea personală, cu lucrarea iubitoare de restaurare a omului prin Biserică, a cărei temelie este jertfa 
Mântuitorului şi ale cărei ziduri sunt rugăciunile sfinţilor; 

- el a luat în serios îndemnul «Fiţi sfinţi, precum Tatăl vostru sfânt este în ceruri» (I Petru, 1/16), şi chemarea 
«Să luăm aminte, Sfintele [se dau] sfinţilor!» (Sfânta Liturghie a Sf. Ioan Gură de Aur) şi se zideşte pe sine cărămidă 
vie în zidul Cetăţii Sfinte a Noului Ierusalim: «Şi am văzut cetatea sfântă, Noul Ierusalim, pogorăndu-se din cer de 
la Dumnezeu, gătită ca o mireasă pentru Mirele ei» (Apocalipsa, 21/2). 


Cetatea Sfântă Noul Ierusalim - Radiografia unei opţiuni demiurgice 

«O, ce vor oamenii să însemne biserică? Peste ce babilon 
vor oamenii să scrie „biserică a lui Hristos “? Biserica e numai 
una. Ea nu poate avea altfel de trăire decât a Mea. Eu sunt capul 
Bisericii.» 

(citat din Cuvântul lui Dumnezeu, 29 septembrie/12 octombrie 1997) 


Biserica - un spaţiu consacrat sfinţeniei 

Dacă observăm cu sinceritate starea actuală de lucruri din biserica ortodoxă, constatăm că a dispărut de mult 
preocuparea credincioşilor de a consacra spaţiul eclezial, adică de a împărţi biserica în Sfânta, şi Sfânta Sfintelor, 
şi, apoi, de a observa cu rigurozitate păstrarea acestei împărţiri. Moise când a fost chemat la dialog de către Dum- 
nezeu pe muntele Horeb, a fost somat să-şi scoată încălţămintea din picioare, căci locul pe care stătea era un loc 
sfânt (v. Ieşirea, 3/5). Acest loc nu era cunoscut ca având o consacrare anterioară, dar el devenea sfânt prin însăşi ale- 
gerea lui de către Dumnezeu, întâi ca spaţiu de dialog, şi apoi ca spaţiu de închinare (v. Ieşirea, 3/12). 

Biserica, luată ca lăcaş de cult, este însă, prin excelenţă, destinată a fi un spaţiu de comunicare între om şi 
Dumnezeu. De aceea ea trebuie să fie un loc sfânt încă din faza în care oamenii fac o proiecţie mentală a necesităţii 
unei permanentizări a slujirii colective. 

Cândva, spaţiile interioare ale bisericii îi delimitau riguros pe cei consacraţi, care chiverniseau cu multă sfii- 
ciune altarul; şi apoi pe cei aleşi, care urcau pe solee doar pentru sfânta Euharistie; şi apoi pe cei credincioşi, care 
populau naosul (bărbaţii) şi pronaosul (femeile); şi apoi pe cei chemaţi, care ocupau temporar pronaosul, dar la mo- 
mentul oportun {«Câţi sunteţi chemaţi, ieşiţi!») ieşeau aceştia în pridvorul bisericii. Cât îi priveşte pe penitenţi, ei 
erau privaţi cu anii de dreptul de a ocupa diverse zone ale interiorului bisericii, potrivit cu starea de necurăţie în care 
fuseseră căzuţi. 

Astăzi, din nefericire, aceste obiceiuri sunt o palidă amintire. Uşierii au dispărut, iar biserica s-a transformat lent 
într-un spaţiu de trecere, un culoar larg spre singura zonă care sugerează o oarecare sfinţenie: catapeteasma cu uşile şi 
perdelele ei şi, evident, tot ceea ce ascund ele. Ascunderea a rămas singura formă de a sugera taina, în loc ca aceasta 
să înflorească şi să se reverse în tot spaţiul eclezial. Preotul a fost tentat să preia acoperirea rituală, taina, ca pe o 
invitaţie pentru propria sa ascundere de popor. De aceea el îşi ascunde astfel după uşi şi perdele lipsa propriei sale sfin- 
ţenii înlocuite cu adorarea chipului cezarului, care a cucerit pe tăcute Sfânta Sfintelor. La rândul lor, credincioşii 
(amestecaţi, într-o proporţie imposibil de estimat, cu necredincioşii) nu se mai descalţă de mult, la propriu şi la figurat, 
atunci când intră să se roage. Realizează ei, oare, că nu mai e cazul, îndată ce spaţiul eclezial nu mai este sfânt? Posibil, 
chiar dacă vom considera acest gest pe care Dumnezeu i l-a cerut cândva lui Moise doar ca o metaforă. 

Păcătoşii cuceresc biserica sfinţilor 

Sfinţenia în biserică rămâne, aşadar, o stare potenţială, căci nu se mai actualizează prin trăirea autentic creş- 
tină, aceea care se cere prin catehism, panegirice, omilii şi predici. Toate aceste rostiri ticluite de către clerici rămân 
simple acte de virtuozitate retorică atâta vreme cât nu se traduc prin preocupare fermă de sfinţire (la propriu, nu la 
figurat!) a vieţii enoriaşilor. Mai mult, asistăm de secole la o periculoasă deviere de sens în ceea ce priveşte consa- 
crarea bisericii: majoritatea credincioşilor şi o parte însemnată dintre clerici şi-au luat cu aroganţă dreptul de a pro- 
clama că biserica nu mai este a sfinţilor, ci a păcătoşilor. Această afirmaţie obraznică, şi care, probabil, ascunde in- 
tenţia unei legitimări, pleacă, din păcate, de la o tristă constatare: cu adevărat frâiele au fost scăpate din mână şi 
diavolul a reuşit să se strecoare în biserică prin uşile uitate larg deschise. Nimeni nu mai optează pentru atitudinea 
tranşantă, dictată de duhul lui Ilie sau cuvântul biciuitor al lui Ioan Botezătorul: «Pui de vipere!» (Ev. Luca, 3/7). în 
schimb, auzi cu stupoare, chiar şi la preoţi, afirmaţii lamentabile de genul: „ Toţi suntem păcătoşi care dezvăluie 
nivelul de subcultură teologică, cultivată în pepinierele de popi, răsărite în ultimii ani ca şi ciupercile după ploaie, 

în zeci de oraşe şi târguri. Şi asta când Dumnezeu îi îndeamnă cu autoritate pe oameni: «Fiţi sfinţi, căci şi Eu sunt 
sfânt!» (Ieşirea, 22/31; Leviticul, 11/45; I Petru, 1/16). 


Săraca biserică, ajunsă gazda circului lumii! 

Sfinţenia, aşadar, a rămas şi ea, pentru cei mai mulţi, o opţiune biblică perimată, proprie şi specifică numai 
pentru antichitate. Oamenii moderni îşi permit, de acum, ceea ce strămoşii noştri n-ar fi îndrăznit nici măcar să gân- 
dească: să răstălmăcească voia lui Dumnezeu, să maculeze jertfele martirilor, să transforme locaşele de rugăciune 
în locuri de incantaţie rituală ieftină, în care cabotinismul-conformist se amestecă cu vulgaritatea unor „creştini 44 şi 
„ creştine “ de ocazie, veniţi, mai degrabă, să-şi expună dezinvolt toaletele indecente, cu ocazia vreunei nunţi sau a 
vreunui botez. Adesea, slujba cununiei este transformată deliberat de către preot într-o comedie de o trivialitate greu 
de suportat. Dincolo de faptul că sfânta împărtăşanie nu se mai dă de mult tinerilor, înlocuindu-se cu pişcoturi (! ! !) 
înmuiate în aşa-zisul „pahar de obşte “ (o parodie grotescă a sfântului potir), prilejul este speculat de preot pentru 
a smulge hohotele de râs ale asistenţei. După un joc repetat de „păcălire 44 a miresei, joc în care pişcotul e retras pen- 
tru a o lăsa cu gura căscată, preotul acţionează brusc, cu o dibăcie care-i demască rutina, şi înfige pe gâtul miresei 
pişcotul, până o îneacă şi îi dau lacrimile. Este aici nu numai o premeditare gravă a preotului către cabotinism, ci şi 
un mesaj subliminal prin care el sugerează asistenţei o presupusă insaţietate a miresei spre deviaţionism comporta- 
mental şi imoralitate. Săraca biserică, ajunsă gazda circului lumii! în chicoteli vesele de acordeon şi blitz-uri im- 
pertinente, circul de paiaţe, îmbrăcate în smokinguri de înmormântare şi combinezoane de celofan, se retrage lăsând 
în urmă dârele jegului mundan: stalagmite de parafină pe covoare, bomboane, orez, gumă de mestecat şi fursecuri 
călcate în picioare, rămăşiţe ieftine ale speranţelor lor, aşa cum le-au înţeles ei, către Dumnezeu: «pofta trupului, 
pizma ochilor şi trufia vieţii». 

Să menţionăm aici şi faptul că slujba însăşi a fost oficial amputată, fiind lipsită astăzi de pasajul esenţial în 
care preotul îi întreabă pe miri despre opţiunea lor, dacă este de bunăvoie şi nesilită de nimeni, şi îi determină, apoi, 
să mărturisească public hotărârea lor fermă, liberă şi definitivă, de a se căsători, pentru a-i declara, apoi, solemn, 
soţ şi soţie. Probabil acest pasaj al slujbei (care încă se mai păstrează în slujbele omonime din alte biserici ortodoxe 
autocefale) a fost făcut cadou statului de către mai-marii bisericii în anul 1864, atunci când au acceptat să cedeze 
primăriei dreptul strămoşesc de asistenţă spiritual-administrativă asupra naşterii, căsătoriei şi înmormântării enoria- 
şilor, căci îl regăsim aproape neschimbat în ceremonia „ căsătoriei civile Oare, oamenii nu realizează că două că- 
sătorii ale aceluiaşi cuplu, una zisă „ civilă “ şi alta ,, religioasă îşi anulează reciproc valenţele, transformând cunu- 
nia intr-un nonsens? 

Ridicolul nu e sancţionat de preot nici măcar când acesta constată că la botez (abia acum!?) naşii nu cunosc 
o iotă din Crezul creştin, motiv ce ar trebui considerat impediment canonic, suficient ca slujba să fie oprită, din ne- 
cesitate, şi temporar suspendată. Dar preotul, fiind mai degrabă un funcţionar public, plătit, citeşte el din carte Cre- 
zul, în locul lor, preferând să fie din nou umilit Hristos decât să lucreze el cu duhul şi puterea lui Ilie. Şi aşa, pentru 
a salva aparenţa solemnităţii, slujbele preotului seamănă cu un teatru de doi bani, în care cortina cade dezvăluind 
trista realitate abia în ziua de Bobotează. Atunci, oricâte precauţii ar lua, oricâte invitaţii anticipate la ordine şi răb- 
dare creştină ar face, „ slujba “ lui se termină sistematic cu un dezastru: oameni îmbrânciţi, haine rupte, înjurături, 
furturi de portofele, bătăi chiar, apă sfinţită, risipită din belşug pe jos, şi apoi călcată cu nesimţire în picioare. E de 
înţeles că, asistând an de an la acest spectacol până la obişnuinţă, preotul nu mai are tragere de inimă să sancţio- 
neze nici măcar verbal celelalte „ delicte “ mai mici: podoabele, fardurile, îmbrăcămintea necuviincioasă etc. 

Poate asista Dumnezeu impasibil la o aşa stare de plâns a creştinătăţii? El nu poate fi păcălit cu discursuri 
ieftine, triumfaliste (care numără câte lăcaşuri de cult s-au mai zidit în ultimul an, declamate de la amvonul cate- 
dralei patriarhale), nici cu articole adulatoare, care descriu vizite de lucru sau aniversări pompoase, comandate şi 
tipărite în periodice care se intitulează emfatic: „Glasul Bisericii “ sau „ Vestitorul Ortodoxiei" . 

Realitatea oficială rămâne tristă, dar puţini au curajul să-i facă radiografia. Din păcate, ortodoxia nu se mai 
trăieşte, ci se declamă. Pentru cei mai mulţi, sfinţenia ei a rămas o opţiune ciudată, ancorată undeva în istorie, poate 
odată cu martiriul lui Brâncoveanu sau cu trecerea în veşnicie a sfântului Calinic de la Cernica. 

Dar Dumnezeu este un Dumnezeu al viilor, nu al morţilor (v. Ev. Matei, 22/32). Această stare de lucruri nu putea 
dura la nesfârşit. Despre veacul pe care-1 trăim (mileniul al 7-lea de la facerea lumii), Dumnezeu rosteşte cu 
autoritate printr-o proorocie a sfântului Nifon al Constanţianei: «Ajunge! îl voi curma la jumătate! Să înceteze 
stăpânirea păcatului!». 

Anul de cotitură: 7500 de la facerea lumii 

Aşadar, anul 7500 ar trebui să fie anul schimbărilor de fond din biserică. Acest an a fost proorocit întocmai şi 

de sfântul Nil şi de sfântul Calinic de la Cemica. Şi totuşi, la prima vedere, întrucât anul 7500 de la facerea lumii 
înseamnă anul 1992 după Hristos, iar starea de lucruri vizibilă din biserica din lume nu s-a ameliorat defel, s-ar 
părea că proorociile amintite nu s-au împlinit, pur şi simplu. De aceea, unii editori mai noi ai biografiei sfântului 
Calinic, probabil din dorinţa infantilă de a-i „ proteja “ imaginea, au eliminat pasajele care aminteau despre această 
proorocie atât de concretă. Realitatea însă, pe care ei n-au cunoscut-o, este cu totul alta. 

Aceste proorocii s-au împlinit cu mare exactitate. în anul bisericesc 1992, în viaţa creştinilor ortodocşi a avut 
loc o schimbare esenţială. Dumnezeu, văzând neputinţa omului de a ridica biserica din ruina spirituală, S-a făcut pe 
Sine ctitorul propriei Sale Biserici şi a numit-o după cum era proorocit (v. Apocalipsa, 21/2): «Cetatea Sfântă Noul 
Ierusalim», şi a dăruit-o celor ce iubesc sfinţenia: «Şi în cetate nu va intra nimic pângărit şi nimeni care este dedat 
cu spurcăciunea şi cu minciuna, ci numai cei scrişi în Cartea Vieţii Mielului» (Apocalipsa, 21/24). 

Ceea ce n-au reuşit voievozi, domnitori, breslaşi sau târgoveţi mai răsăriţi, şi anume: să se dăruiască pe sine 
lui Dumnezeu, zidindu-I, apoi, lăcaşuri cu adevărat sfinte, nu doar cu numele, a împlinit Dumnezeu cu o uşurinţă 
care confirmă atotputernicia Sa. în numai trei luni (septembrie-noiembrie 1991), ca într-o răsuflare, un mănunchi 
de creştini ortodocşi, care au înţeles ce înseamnă adevărata lepădare de sine şi devoţiunea purtării crucii lui Hristos, 
au ridicat din temelii această piatră de mărturie, care de acum se numeşte Biserica neprihăniţilor şi a neadormiţilor, 
locul odihnei lui Dumnezeu-Cuvântul: Biserica Noul Ierusalim. 

Restaurarea sfinţeniei în biserică: legea sfinţeniei va fi singura lege 

După cum Dumnezeu a călăuzit pas cu pas lucrarea sfântă a lui Moise la Cortul sfânt (v. Ieşirea, cap. 36), pe 
Solomon la lucrul Templului (v. III Regi, 5/6) şi pe Zorobabel la rezidirea Templului (v. I Ezdra, cap. 5), tot aşa lucra- 
rea de zidire a Cetăţii Sfinte Noul Ierusalim a fost povăţuită pas cu pas prin cuvânt viu şi lucrător. Această lucrare 
pogorâtă prin cuvânt, din cer, a fost pecetluită cu legi de sfinţenie, ca să se aşeze tipar de vieţuire sfântă pentru toată 
creştinătatea: 

- curăţenia trupească şi a simţurilor; 

- abţinerea de la mâncarea de carne, băuturi alcoolice şi droguri; 

- respectarea tradiţiei creştineşti, referitoare la îmbrăcăminte; 

- respectarea legilor canonice ortodoxe strămoşeşti; 

- grija pentru primirea adecvată a sfintelor Taine. 

Creştinii care au înţeles să respecte cu stricteţe aceste reguli, precum şi toate celelalte îndemnuri ale Duhului 
Sfânt, transmise prin lucrarea de cuvânt, au alcătuit o Biserică vie, un popor împlinitor al lucrării de pregătire a celei 
de a doua veniri a Mântuitorului Iisus Hristos pe pământ. Ei slujesc necontenit Celui Atotputernic, în curăţie şi 
veghe, şi de aceea se numesc Biserica neprihăniţilor şi a neadormiţilor. Aceasta este Biserica Noul Ierusalim. 

Domnul îl învaţă pe poporul Său desăvârşirea în sfinţenie: «Domnul iarăşi vine, şi vine cu legea sfinţeniei 
[...], că în afară de legea sfinţeniei nu va mai fi altă lege. Cele vechi trec şi se şterg, şi se aştern în locul lor cer nou 
şi pământ nou, şi nimic necurat, nimic vechi, nimic omenesc nu va mai rămâne între cele noi. Şi va fi hrană 
îngerească, aşa cum a fost la început, şi sfârşitul merge să se apropie de începutul cel dintâi» (citat din Cuvântul lui 
Dumnezeu, 15/28 august 1993). 

După cum am văzut, în biserica din lume sfinţenia s-a pierdut în parte, odată cu amestecarea bisericii cu 
lumea, dar s-a risipit cu totul din clipa împotrivirii făţişe şi violente la cuvântul lui Dumnezeu. Atunci s-a aşezat 
«urâciunea pustiitorului» (v. Daniel, 11/31, Biblia, ediţia 1944) în locul cel sfânt, după cum a proorocit Daniel, iar cu- 
vântul lui Dumnezeu confirmă în zilele noastre: «Iată, arhiereii şi preoţii nu Mi-au deschis ca să vadă cine bate şi 
au spus că nu sunt Eu şi au spus că am demon. Au spus şi acum cum au spus atunci, că n-aveau cum să spună alt- 
fel, de vreme ce ei nu iubesc căile Mele şi legea sfinţeniei în care trebuie să stea un slujitor al cerului sfânt. A ajuns 
vremea cea grea când s-a aşezat urâciunea pustiirii pe scaunul cel lăsat să fie sfânt» (citat din Cuvântul lui Dumnezeu, 
15/28 august 1993). Dar poporul care cunoaşte pe Dumnezeul său va rămâne statornic şi îl va urma (v. Daniel, 11/32) 
şi se va umple de trăire cerească. Atunci, taina lui Dumnezeu va fi pricepută de toate neamurile: «Mă voi slăvi în 
faţa neamurilor de pe pământ şi va înţelege făptura Mea taina Ierusalimului nou, care vine din cer pe pământ, ca- 
re coboară pic cu pic şi care se întocmeşte la cuvântul lui Dumnezeu» (citat din Cuvântul lui Dumnezeu, 15/28 august 
1993). 

Privegheaţi şi vă rugaţi! 

în afară de modelul autocorectiv pe care-1 oferă bisericii din lume, Biserica Noul Ierusalim propune un model 
profetic. Este cunoscut faptul că toate evenimentele religioase, descrise de catehismul ortodox, aparţin trecutului, 
sau, cel mult, prezentului continuu. Există o singură excepţie proiectată spre viitor: cea de a doua venire a Domnu- 

lui, cu consecinţele ei. De aceea, pentru cei care ignoră importanţa şi mai ales proximitatea reîntâlnirii cu Hristos la 
vedere, Biblia şi învăţăturile ei nici nu prezintă prea mare interes, nearmonizându-se cu idealurile lor grosiere, ma- 
terialiste, de zi cu zi. Puţini sunt cei care mai dau substanţă cuvintelor rostite prin Crezul creştin: «şi iarăşi va să 
vină să judece viii şi morţii», şi pe care ceilalţi mulţi le repetă mecanic, cu nesinceritate. Chiar şi preoţi din biserica 
din lume, obosiţi parcă de atâta aşteptare a iminentei veniri a Domnului, au căpătat îndrăzneală în a se îndoi făţiş: 
„Cine zice că vine? Ehei! Mai e până atunci!", străduindu-se din răsputeri să demonstreze cât de multe semne ale 
sfârşitului nu s-au împlinit încă. 

Dar ce îndemnuri face sfânta Scriptură pentru aceste vremuri? «Dacă ar şti stăpânul casei în care ceas are să 
vină furul, ar priveghea. [...] De aceea, privegheaţi şi vă rugaţi, că nu ştiţi când va fi acea vreme» (Ev. Matei, 24/42- 
44; Ev. Marcu, 13/33-37). Este adevărat că nimeni nu ştie nici ziua, nici ceasul, dar aceste împingeri voluntare ale 
proorociilor către viitorul îndepărtat au „darul" de a slăbi vigilenţa faţă de păcat. De aceea biserica din lume dă 
impresia că tratează cu teamă sau cu dezinteres acest subiect. Nici un text din cartea Apocalipsei, nici unul măcar, 
nu este citit în mod oficial printre textele pilduitoare, alese, care se repetă în biserici în fiecare duminică până la a 
deveni banale şi plictisitoare. Cartea Apocalipsei nu este pentru creştini? Cine o propovăduieşte? Cine o tălmăceşte? 
Sau este ea, oare, necanonică? Atunci ce mai caută în canonul sfintei Scripturi? De ce este în totalitate ignorată? în 
ea se dezvăluie multe lucruri grave, a căror limpezire l-ar ajuta pe omul responsabil să-şi corecteze atitudinea faţă 
de agresiunile lumii moderne. Câţi au aflat, oare, de pecetea lui antichrist (care-i pândeşte), pentru a se feri de ea? 
Este acest lucru atât de neimportant pentru a fi tratat cu nepăsare? Ce înseamnă 666? Biserica oficială din lume dă 
un răspuns? Oferă o recomandare mădularelor ei? 

Biserica Noul Ierusalim propune, dimpotrivă, o pregătire asiduă şi temeinică a creştinului pentru reîntâlnirea 
cu Hristos, căci aceasta a rămas singura proorocie fundamentală a cărei împlinire aparţine viitorului. Deci abordarea 
şi tratarea ei cu seriozitate oferă încă şansele unor eventuale corecţii. 

Poate de aceea nu întâmplător unul din hramurile Bisericii Noul Ierusalim - ales, de altfel, cu asistenţa direc- 
tă a Duhului Sfânt - este: «învierea Domnului şi a doua Sa venire». Aceasta arată strânsa legătură între aceste eve- 
nimente, căci de la înviere deja au trecut două zile cosmice şi am intrat într-a treia, întrucât la Dumnezeu o mie de 
ani sunt ca o zi, şi o zi ca o mie de ani (v. II Petru, 3/8). Intuim că aşa cum învierea Domnului a avut loc a treia zi, 
tot aşa va fi şi cu învierea făpturii: în cea de a treia zi cosmică, la ceasul în care straja va fi adormit deplin, împăratul 
lumii va împlini cele din urmă făgăduinţe. 

Aici apare motivaţia principală a alegerii acestui popor al Noului Ierusalim şi a pregătirii lui întru sfinţenie. 
Ca orice împărat, Hristos îşi pregăteşte dreptul şi bucuria cinstirii Sale în felul în care va fi primit şi aclamat de 
supuşii Săi. Pentru aceasta El trebuie să aibă supuşi care să-L aştepte şi să-L primească cu bucurie, îmbrăcaţi în 
haine de nuntă la a doua Sa apropiată venire. 


Biserica Noul Ierusalim - o biserică a sfinţilor 

9 

«Zguduie zidurile cele reci ale bisericii lumii, care dau să 
Te ascundă pe Tine în ele, că Tu nu locuieşti în case făcute de oa- 
meni! Tu locuieşti în templul Tău, în omul cel credincios, Doam- 
ne, căci cerul şi pământul sunt tronul şi aşternutul Tău. Ce casă 
să-Ţi mai zidească Ţie omul? Scoală-l pe cel ce doarme, ca să-i 
înveţe pe oameni ce este biserică, ce este ortodoxie, Doamne!» 

(citat din Cuvântul lui Dumnezeu, 
vorbirea sfântului Ioan Botezătorul, 7/20 ianuarie 1997) 


A fost Dumnezeu înţeles vreodată de om? 

5 

Din toate timpurile Dumnezeu S-a manifestat antinomic, adesea chiar paradoxal în aparenţă, şi de aceea omul, 
cu mici excepţii, nu L-a înţeles niciodată; şi pentru că nu L-a înţeles, mereu I-a stat împotrivă. Lucrările Sale sunt 
simultan şi simple (lucrate cu iconomie şi ergonomie), şi complexe (legile interacţiunii universale, similitudinea 
organizatorică dintre macrocosmos şi microcosmos, întrepătrunderea dintre lumea văzută şi cea nevăzută, şi legă- 
turile tainice dintre ele: corpuscul-undă, foton-energie -materie, electricitate-magnetism etc.). învăţăturile Sale sunt 
şi uşoare, dar şi grele: uşoare, pentru că promovează firescul iubirii, al moralităţii, al traiului sănătos şi simplu; şi 
grele, pentru că apasă pe conştiinţele trufaşe, individualiste ale oamenilor. Legile Sale sunt simultan imuabile, dar 
şi într-o continuă perfecţionare (plinire); sunt neschimbate pentru că sunt zidite pe adevăruri fundamentale, dar sunt 
perfectibile pentru că sunt desluşite treptat, de fiecare dată într-o formă adaptată puterii de asimilare şi înţelegere a 
omului (aceasta fiind ea însăşi într-o lentă evoluţie pozitivă). 

Dumnezeu nu este niciodată absent, iar reprezentanţii Săi (îngerii de pe pământ şi din ceruri) nu au libertăţi 
absolute. El nu a murit, aşa cum credea Nietzche, nu doarme, nu oboseşte, dar Se odihneşte în om, dacă acesta îi 
oferă locaş iubitor în inima sa. El lucrează mereu: «Tatăl Meu lucrează, şi Eu lucrez» (Ev. Ioan, 5/17). Dumnezeu are 
duşmani: 

- pe diavol şi pe slugile lui; 

- pe omul indiferent şi dispreţuitor; 

- pe omul care I se substituie (Antichrist) pe pământ. 

Dumnezeu promite o finalitate acestei stări de lucruri în care binele şi răul coexistă, după cum a voit omul la 
început. Realizarea acesteia a început îndată după căderea omului şi s-a desfăşurat în etape: 

- promisiunea (v. Facerea, 3/15); 

- alegerea unui popor al făgăduinţei cea care a fost dată lui Avraam (v. Facerea, 22/17); 

- aducerea Legii pe pământ (v. Ieşirea, 20/1-17); 

- proorocii, care trebuiau să întreţină vie flacăra credinţei curate; 

- Mesia şi jertfa Sa, Care aduce mântuirea obiectivă în lume şi goleşte iadul de sufletele celor drepţi, care 
aşteptau de veacuri venirea lui Hristos; balaurul cel vechi, care este diavolul şi satana, a fost legat pentru o mie de 
ani (v. Apocalipsa, 20/2); 

- Duhul Sfânt şi înfiinţarea Bisericii la Cincizecime; 

- înălţarea la cer şi aşezarea Fiului de-a dreapta Tatălui: premisa celei de a doua veniri întru slavă împărătească; 

- o mie de ani de mărturisire a celor muceniciţi, «tăiaţi pentru mărturia lui Iisus şi pentru Cuvântul lui Dum- 
nezeu, care nu s-au închinat Fiarei, nici chipului ei» (Apocalipsa, 20/4). în acest răstimp s-au înlănţuit atât eveni- 
mente tragice, care au rămas înscrise în istorie: calvarul Bisericii primare, persecuţiile, martirajele; cât şi biruinţele 
Bisericii lui Hristos prin cele 7 Sinoade Ecumenice (între anii 325-787, era creştină); 

- anul 1054, când a avut loc marea schismă în Biserică, atunci când diavolul a fost dezlegat câtăva vreme (v. 
Apocalipsa, 20/3); 

- împărăţia de o mie de ani a sfinţilor: «şi ei au înviat şi au împărăţit cu Hristos o mie de ani» (Apocalipsa, 
20/4), dar şi o mie de ani de întuneric pentru lume, urmare a schismei din anul 1054: protestantismul, ofensiva isla- 
mului, inchiziţia, ghilotina, iluminismul, dictatura proletară, fascismul, masoneria, neo-protestantismul, curentele 
demonice, războaiele mondiale, holocausturi, genocide etc.; 

- sfârşitul celor o mie de ani ai împărăţiei sfinţilor, când satana «va ieşi să amăgească neamurile [...] şi să 
înconjoare tabăra sfinţilor şi cetatea cea iubită. Dar s-a coborât foc din cer şi i-a mistuit» (Apocalipsa, 20/8,9); 

- a doua venire a Domnului (v. Ev. Matei, 24/30), (v. Apocalipsa, 22/12), care aduce pe pământ plata fiecăruia, 
după cum este fapta lui, dar care aduce şi izbăvirea celor drepţi; 

- învierea morţilor (v. Apocalipsa, 20/12,13); 

- întâmpinarea Lui de către un popor curat {«Fericiţi cei care-şi spală veşmintele lor...» - Apocalipsa, 22/14); 

- chemarea Lui de către cei credincioşi {«Duhul şi mireasa zic: ,,Vino!“» - Apocalipsa, 22/17); 

- «şi cărţile au fost deschise [...] şi morţii au fost judecaţi [...] potrivit cu faptele lor» (Apocalipsa, 20/12,13); 

- «şi slugile Lui Ii vor sluji Lui» (Apocalipsa, 22/3). 

De aceea, omul trebuie să se cerceteze pe sine pentru a vedea dacă este pregătit pentru întâlnirea cu Hristos. 
Fiecare individ responsabil trebuie să-şi răspundă sieşi cu sinceritate la câteva întrebări fundamentale: 

1 . Cine sunt eu? 

2. Unde sunt? (localizare în spaţiu, dar şi în timp) 

3. Cărei biserici aparţin? (dacă aparţin vreuneia) 

4. Ce ştiu? (şi ce nu ştiu) 

5. Ce fac? (şi ce nu fac) 

6. Cum trăiesc? (şi dacă mai trăiesc) 

7. Ce voi fi? (şi unde şi cu cine voi fi) 

8. Voi fi? 

întrebările pot fi urmate de răspunsuri negative sau pozitive. Cele negative invită nu numai la meditaţie pro- 
fundă, dar şi la acţiune. De exemplu, un răspuns de genul „Aparţin de Biserica Ortodoxă ", la întrebarea 3, este doar 
o premisă necesară, dar insuficientă pentru mântuire atâta timp cât răspunsul la întrebarea 8 rămâne incert. Abia răs- 
punsul la întrebarea 6 demonstrează că dacă „ trăiesc conform voinţei lui Dumnezeu am siguranţa mântuirii. Alt 
exemplu: răspunsul „Fac binele şi mă feresc de rău“, la întrebarea 5, nu cantonează obligatoriu binele în sfera 
necesarului. Binele este folositor numai dacă se face în numele lui Hristos şi pentru Hristos, chiar dacă este aplicabil 
- aparent - creaţiei. 

în urma cercetării de sine urmează, aşadar, acţiunea, care presupune o schimbare calitativă substanţială: „Nu 
pot rămâne aşa; trebuie să fac ceva Cine nu este în duh de biserică trebuie să intre şi să stea în duh de biserică, 
deoarece biserica are Duhul lui Dumnezeu, căci biserica este a sfinţilor, despre care zice Domnul: «Sfinţii au Duhul 

lui Dumnezeu şi toţi trăiesc în Mine şi sunt asemenea Mie şi Mă aşteaptă să ajung cu voi, cei mai mici, să ajung 
până la ziua Mea şi a lor, ziua plinirii vremii, ziua Domnului» (citat din Cuvântul lui Dumnezeu, 20 iulie/2 august 2001). 
Iar dacă biserica nu mai are Duhul lui Dumnezeu, trebuie cercetat ce anume a alungat Duhul. Cine nu trăieşte în 
voia lui Dumnezeu, ci în voia lui, trebuie atunci să lucreze la modelarea voinţei lui; cine are doi împăraţi (pe 
Dumnezeu şi pe mamona - duhul lumii acesteia), trebuie să renunţe la cel care aduce moarte, căci nu poate sluji la 
doi domni (dintre care unul aduce moarte) şi să rămână viu. Aşadar: 

- va alege slujirea exclusivă a lui Dumnezeu; 

- va chema numele Lui («Vino, Doamne lisuse!» - Apocalipsa, 22/17); 

- va căuta pe poporul Domnului, cel curat (care-L aşteaptă pe Dumnezeu), ca să-l ia de model. 

Dar ce înseamnă popor curat? Cum va fi el recunoscut dintre toţi care se numesc pe sine creştini? 

Poporul curat trăieşte, deja, pentru şi în împărăţia lui Dumnezeu, căci creştinii Lui o poartă pe ea în inima lor: 

- trăiesc ca îngerii din ceruri, care nici nu se însoară, nici nu se mărită (v. 1 Corinteni, 7/29)\ 

- „fug“ de lume şi de ispitele ei, căci prietenia cu lumea este vrăjmăşie cu Dumnezeu, iar stăpânitorul lumii 
acesteia este diavolul (v. Ev. Ioan, 14/30; 16/8); 

- împlinesc voia lui Dumnezeu privitoare la hrană (v. Facerea, 1/29), portul de zi cu zi (v. 1 Corinteni, 11/6) şi 
conduită (v. 1 Corinteni, 5/9-11). 

Dar cine îi învaţă pe aceşti creştini aşa? Sfânta Scriptură, în primul rând, aşa cum am arătat mai sus prin teme- 
iurile biblice menţionate, şi apoi Cuvântul lui Dumnezeu, prin grija sa pentru cei care-1 primesc cu credinţă şi cu 
dragoste. 

Somnul raţiunii naşte păcatul 

încă din anul 1834, atribuindu-şi titlul de „sfinţi ai ultimelor zile “ (deşi în mod gratuit, datorită învăţăturilor 
lor rătăcite), mormonii au intuit o cerinţă imperioasă: sfinţenia, care lipsea în bisericile creştine ale vremii, numite 
de ei „apostate". Este vorba aici nu doar de o etichetă adusă cuminţeniei sfioase, îngrijorată în a nu da prilejuri de 
pedepsire, ci de acea curăţenie de trup, de suflet şi de duh, care face casă luminoasă Duhului Sfânt în om. Ideea de 
sfinţenie, veche cât omenirea, deşi ilustra singura cale de împăcare cu Dumnezeu, căzuse în desuetudine îndată ce 
bisericile lumii au început să cocheteze cu părerea că păcatul este o manifestare naturală, inevitabilă, a vieţii, împo- 
triva căruia lupta se duce neîntrerupt, fiecare victorie însemnând începutul unei noi înfrângeri. Ineficienţa acestei 
lupte duse de biserici fără tragere de inimă şi mai mult pe cont propriu, ignorându-se uneori deliberat posibilul aport 
al oştirilor cereşti, a învins entuziasmul celor puţini care gustaseră dulceaţa împărăţiei cerurilor, aducând, în schimb, 
delăsare, dezamăgire şi refulări. 

Curând, teologii creştini au început a se întreba retoric: „ Oare, mai este cineva fără păcat? ", aducând în acest 
scop şi argumente din sfânta Scriptură (v. I Ioan, 1/8-10; Iacov, 4/17), şi îndată oferind spre degustare mărul otrăvit al 
defetismului: «Oare, Hristos a venit pentru cei drepţi? sau pentru cei păcătoşi, ca să-i cheme la pocăinţă?» (Ev. 
Matei, 9/13). Deci, au concluzionat ei, biserica nu e formată numai din sfinţi, ci neapărat şi din păcătoşi. Din neferi- 
cire, realităţile vieţii păreau a le confirma pe deplin raţionamentul, deşi nu le dezvăluiau, totodată, şi care era partea 
lor de vină: superficialitatea, delăsarea, suficienţa de sine şi mai ales propria înclinaţie spre păcat, care duce la des- 
părţirea de Dumnezeu şi la întunecarea minţii. Or, această întunecare a minţii odrăslea un raţionament vicios în care 
păcatul apărea ca un atribut inevitabil şi veşnic pentru omenire. 

în realitate păcatul nu are un caracter inevitabil decât până la venirea în lume a Fiului lui Dumnezeu, Cel fără 
de păcat, «Care S-a dat pentru păcatele noastre şi a înviat pentru îndreptarea noastră» (Romani, 5/12), făcând ca 
«harul să împărăţească prin dreptate» (Romani, 5/21). Faţă de această jertfă, omul trebuie să se încline şi să se 
hotărască: «Rămâne-vom, oare, în păcat, ca să se înmulţească harul?» (Romani, 6/1). Sfântul apostol Pavel răspunde 
prompt, trasând opţiunea detaşării nete de păcat, ca fiind atât posibilă cât şi ireversibilă: «Nicidecum! Noi, care am 
murit păcatului, cum vom mai trăi în păcat?» (Romani, 6/2). 

Sfântul Chirii din Alexandria arată că «numai însuşindu-ne starea de jertfă a lui Hristos putem şi noi intra la 
Tatăl. [...] Hristos este ardere de tot, adică întreg şi nu în parte, oferindu-Se spre miros de bună mireasmă lui 
Dumnezeu şi Tatăl. Prin aceasta este cu adevărat Sfântul Sfinţilor. Dar ne-am sfinţit şi noi în El» (Glaphyra. R G., 
69, col. 545-552). 

Biserica devine nu numai un obiectiv al sfinţirii care se revarsă din ceruri de la Dumnezeu, ci şi locul unde 
creştinii îşi pot cultiva virtuţile: «Jertfa noastră, ca renunţare la păcate -formele variate ale egoismului - ia forma 
virtuţilor. De aceea Biserica este şi locul în care se cultivă virtuţile, cu deschideri iubitoare spre Dumnezeu, după 
asemănarea lui Hristos, Care este „fiinţa virtuţilor 44 » (Pr. D. Stăniloae, „Teologia dogmatică ortodoxă 44 , Ed. I.B.M. al 
B.O.R., Bucureşti, 1978, voi. II, pag. 221). 

Pe acest fundal, apologeţii trăirilor împărţite (şi cu lumea şi cu Dumnezeu; şi, altfel spus, atât cu păcatul, cât 
şi cu aspiraţia continuă, dar ineficientă, spre sfinţenie), cei ce propovăduiesc o biserică de „ căldicei ", uitând plata 

amară a acesteia (v. Apocalipsa, 3/15-16), vor susţine că biserica este o pepinieră de „aspiranţi spre sfinţenie ", de 
„bolnavi care au nevoie de doctor ", şi vor întreba: „Oare, este nevoie de a crea o biserică separată de lume, o 
biserică de «sfinţi»? Cine ne-a pus pe noi judecători peste alţii ca să-i clasificăm pe oameni în sfinţi şi păcătoşi? 
Oare, cei ce se cred pe sine «sfinţi» nu cad automat din sfinţenie prin simpla lor părere, de fapt o opţiune clară 
spre păcatul trufiei în care, căzuţi fiind, se autoproclamă «aleşi»?". 

Este adevărat că Hristos a venit pentru păcătoşi, dar nu ca ei să rămână păcătoşi, ci să se învrednicească de 
baia naşterii din nou, care-i face fii, iar în calitate de fii pot participa la Cina Euharistică, adică sunt vii în biserică. 
Cine din nevrednicie nu ia Trupul şi Sângele Domnului, este mort în biserică, deşi se crede viu (v. Ev. loan, 6/53-58). 
Cine cu nevrednicie ia Trupul şi Sângele Domnului, o face spre osândă şi spre moarte (v. 1 Corinteni, 11/27-30). Hris- 
tos a propovăduit tuturor cuvântul Său, dar i-a împărtăşit numai pe ucenici, iar Iuda Iscarioteanul, având păcatul lă- 
comiei, a luat fărâmiţa spre moarte. Şi, iarăşi, toţi primiseră cuvântul prin care au fost spălaţi, dar nu toţi erau curaţi 
(v. Ev. loan, 13/11). Paradoxal, până şi rugăciunea „Tatăl nostru", atât de cunoscută încât o invocă şi hoţii de buzu- 
nare înainte de a-şi ,, aranja “ victimele, este o rugăciune destinată doar ucenicilor lui Iisus Hristos. Numai cei ce 
sunt cu adevărat ucenici ajung la înălţimea învăţătorului lor şi capătă astfel calitatea de fii şi, abia în această calitate, 
şi numai aşa, au dreptul de a rosti rugăciunea ,, Tatăl nostru 

Biserica, trup al lui Hristos 

Biserica este Trup al lui Hristos atâta vreme cât primeşte cu curăţie Trupul şi Sângele Lui prin sfânta împăr- 
tăşanie. Dar dacă primeşte Sfintele Taine ca Iuda, va avea, inevitabil, destinul acestuia: atunci mădularele ei sunt 
mlădiţe uscate, care se taie şi se aruncă în foc (v. Ev. loan, 15/5-6). 

Dar Dumnezeu are întotdeauna păstrată o Biserică formată din mlădiţe care au rămas în viţă, căci El a făgăduit 
că va rămâne cu cei sfinţi până la sfârşitul veacurilor (v. Ev. Matei, 28/20). 

Sfinţenia nu este, deci, o pretenţie exagerată şi imposibilă. Ea este o necesitate formulată de Dumnezeu încă 
de la începutul lumii văzute: «Adam a fost pus în grădina din Eden ca s-o lucreze şi s-o păzească» (Facerea, 2/15). 
De cine s-o păzească, de vreme ce nu avea duşmani? Trebuia s-o păzească de căderea lui din sfinţenie, de întinarea 
cu păcatul neascultării. 

Sfintiti-vă, şi veţi fi sfinţi! 

5 5 7 y 5 5 

Apoi, la primirea Legii, Moise a reînnoit îndemnul lui Dumnezeu la sfinţenie: «Să-Mi fiţi popor sfânt!» (Ieşi- 
rea, 22/31); «Sfinţiţi-vă, şi veţi fi sfinţi, că Eu, Domnul Dumnezeul vostru, sfânt sunt» (Leviticul, 11/44; I Petru, 1/16). 

Dar cum se face sfinţirea? Ea se face prin cuvântul lui Dumnezeu: «Sfinţeşte-i pe ei întru adevărul Tău; 
Cuvântul Tău este adevărul. [...] Pentru ei, Eu Mă sfinţesc pe Mine însumi, ca şi ei să fie sfinţiţi întru adevăr» (Ev. 
loan, 17/17-19). Sfinţenia nu este, deci, o opţiune a unei elite, şi în nici un caz un privilegiu rezervat castei preoţilor. 
Tot poporul primeşte cuvântul lui Dumnezeu şi toţi sunt chemaţi la sfinţenie: «Deci, de se va curăţi cineva pe sine 
de acestea, va fi vas de cinste, sfinţit, de bună trebuinţă Stăpânului, potrivit pentru tot lucrul bun» (II Timotei, 2/21). 

Sfinţirea omului este împlinirea voii lui Dumnezeu: «Căci voia lui Dumnezeu aceasta este: sfinţirea voastră; 
ca să vă feriţi de desfrânare, ca să ştie fiecare din voi să-şi stăpânească vasul său întru sfinţenie şi cinste. [...] Căci 
Dumnezeu nu ne-a chemat la necurăţie, ci la sfinţire» (I Tesaloniceni, 4/3, 4, 7). 

Aşadar, pentru că sfinţii nu aparţin altei lumi, ei nu trebuie detaşaţi de viaţa noastră, căci în acest caz ar exista 
tentaţia unei cinstiri superficiale, care s-ar manifesta neapărat de la distanţă, o distanţă care ar separa pentru veşnicie 
lumea văzută de cea nevăzută. Ei sunt o realitate vie şi sunt cu noi şi sunt printre noi, cu condiţia ca noi să avem cu- 
răţia simţurilor şi a vieţii pentru a-i putea descoperi şi mai ales a nu-i alunga de la noi. Biserica sfinţilor devine o rea- 
litate dacă păstrăm peste noi lucrarea sfinţitoare a lui Dumnezeu: «Şi însuşi Dumnezeul păcii să vă sfinţească pe voi 
desăvârşit; şi duhul vostru şi sufletul şi trupul păzească-se în întregime, fără prihană, întru venirea Domnului nos- 
tru Iisus Hristos» (I Tesaloniceni, 5/23). Aşadar, sfinţirea nu este lipsită de motivaţie, de orientare şi de finalitate: pers- 
pectiva sfinţeniei este întâlnirea cu Hristos la a doua Sa venire. Biserica sfinţilor este, deci, mireasa care se pregăteşte 
cu untdelemn sfinţit în candelă şi cu haine neprihănite pentru a ieşi în întâmpinarea Mirelui (v. Ev. Matei, cap. 25). 

Totodată, sfinţirea este o lucrare proprie Duhului Sfânt. Omul este chemat doar să-şi pregătească ogorul, să-l 
facă primitor şi cald pentru sămânţa cuvântului lui Dumnezeu: «Vine vremea Scripturii care spune că toţi vor fi plini 
atunci de cunoştinţa Duhului Sfânt şi nu se va mai întreba filate pe frate: „Ce a spus sau ce a răspuns Dumnezeu?", 
căci tot trupul va fi plin de cunoştinţa Duhului Sfânt şi toate cele ascunse se vor învedera atunci» (citat din Cuvântul 
lui Dumnezeu, 10/23 iulie 1991), (Ieremia, 31/34); căci cuvântul lui Dumnezeu este pentru cei duhovniceşti, nu pentru 
cei nepăsători şi fireşti: «Cuvintele Duhului Sfânt sunt pentru cei duhovniceşti, care au pe Duhul Sfânt, coborât de 
la Dumnezeu înăuntrul lor; care stau învăluiţi cu Duhul Sfânt şi lucrează tainele Lui în mijlocul oamenilor» (citat 
din Cuvântul lui Dumnezeu, 24 mai/6 iunie 1993). 

0 dilemă existenţială: între păcat şi sfinţenie 

Cum a primit biserica din lume chemarea Duhului spre sfinţenie? Am văzut, deja, cum unii au considerat 
despărţirea de păcat ca fiind imposibilă. ,,S-a mântuit el tâlharul de pe cruce, care a făcut atâtea blestemăţii, 
darămite noi, care n-am omorât pe nimeni, că mare e mila lui Dumnezeu!" - vor încerca ei să se încurajeze. Drept 
este că Dumnezeu este milostiv, dar şi că va judeca după dreptate. Tâlharul de pe cruce s-a pocăit, dar nici n-a mai 
făcut păcate, căci a rămas răstignit pe cruce. Or, păcătoşii, indulgenţi cu sine, nu vor să rămână pe cruce şi să 
răstignească astfel păcatele lor. Zaheu vameşul a fost iertat, dar n-a mai păcătuit. Tot aşa şi Maria Magdalena. 
Condiţia iertării este, aşadar, moartea faţă de păcat. Alţii au încercat să arate că s-ar putea face o împăcare între păcat 
şi sfinţenie, ca şi cum s-ar putea păstra netulburată lumina, punând-o, împreună cu întunericul, sub obroc. Alţii sunt 
mai farisei, declamând cu demagogie că aparţin de o biserică zisă „ una sfântă, sobornicească şi apostolească “ şi 
care automat îi sfinţeşte. Ei uită deliberat că: 

- biserica nu mai este de mult una, ci mai multe, chiar dacă se dezmiardă (incorect!) unele pe altele cu apela- 
tivul „ surori “; 

- biserica sfântă de pe pământ a fost cucerită de tagma păcătoşilor, care au ocupat-o şi i-au alungat pe sfinţi 
în Biserica din ceruri, la locul (zic ei) „ce li se cuvine 

- apostolicitatea a fost şi ea mutată, odată cu apostolii şi proorocii, în lumea cea nevăzută; 

- sobomicitatea mai este doar ocazională, şi, oricum, ea a fost furată de la bisericile locale ale lui Hristos şi 
însuşită de bisericile instituţionalizate, organisme-fantomă, care, după ce au „cucerit" lumea şi s-au amestecat cu 
totul cu ea, au devenit „ universale ", adică ale lumii. 

Chemarea la Cina Domnului 

Dumnezeu însă nu Se lasă nesocotit la nesfârşit (v. Galateni, 6/7). La plinirea vremii şi a proorociilor El a suflat 
în trâmbiţele Sale apocaliptice pentru a trezi lumea din confuzie şi nepăsare. Cuvântul Său se aude acum până la 
marginile lumii şi cheamă la cina Fiului de împărat pe toţi cei risipiţi pe la răspântii; îi cheamă să se îmbrace în sfin- 
ţenie şi în haină de nuntă şi să vină la cină: «O, copii ai Ierusalimului coborât cu Mine prin această lucrare! lată-Mă 
cu voi prin cuvânt. [...] Iată, am sunat şi v-am cules de la locurile voastre ca să stăm şi să cinăm din nou. [...] Eu 
sunt Mirele, voi sunteţi mireasa Mea cea adevărată, cea cu candela aprinsă, cea înţeleaptă, care ştie de la Mine 
cum să vegheze, cum să se îmbrace şi cine s-o îmbrace» (citat din Cuvântul lui Dumnezeu, 15/28 august 1993). 

Chemarea găseşte, aşadar, ecou doar în cea aleasă, mireasa lui Hristos, Biserica Noul Ierusalim, care trăieşte 
credinţa pe care o propovăduieşte, şi de aceea ea este însăşi mireasa cea adevărată, care ţine aprinsă candela iubirii, 
care este învăţată şi învaţă să vegheze (să aştepte pe Hristos), cum să se îmbrace în Domnul Iisus Hristos (v. Romani, 
14/14) (luând coiful izbăvirii şi platoşa dreptăţii) şi cine s-o îmbrace (preoţia nou aşezată prin har). în schimb, 
nepăsarea preoţilor din bisericile din lume i-a îndepărtat pe oameni de sfinţenie şi de adevăr: «Şi am început să strig 
şi să Mă uit şi să văd venind săracii şi şchiopii şi muţii şi rătăciţii şi leproşii, dar ei nu ştiau cum să vină, nu mai 
ştiau cărarea dacă cei ce îi învăţau pe ei nu mai vegheau cu Dumnezeu şi nu mai ştiau că trebuie să vină Mirele» 
(citat din Cuvântul lui Dumnezeu, 15/28 august 1993). 

într-adevăr, unii păstori ai bisericilor din lume propovăduiesc o atitudine de indiferenţă faţă de clipa întâlnirii 
cu Hristos, pe care «n-o ştie nimeni, decât Tatăl», zic ei, citând corect din Scripturi, dar interpretând tendenţios, căci 
tot Scripturile spun: «Eu şi Tatăl, una suntem» (Ev. Ioan, 10/30). Motivaţia lor ar putea fi cu totul alta: nu atât de a 
observa scrupulos cuvântul Scripturii - şi mai ales litera sa - cât teama de a nu fi surprinşi într-o stare de vinovată 
nepregătire pentru a doua venire a Domnului. S-ar mai putea crede că atitudinea de distanţare este influenţată de 
anumite proorocii hazardate, făcute de unele secte care de-a lungul istoriei au „prevăzut", succesiv, noi „date pre- 
cise" privind „sfârşitul lumii", şi care mereu nu s-au împlinit. Este aici o tragică consecinţă a despărţirii de Dum- 
nezeu a omului bisericii, până la a nu-L mai recunoaşte atunci când El vine şi Se prezintă personal. Câtă distanţă 
faţă de disponibilitatea imediată şi totală a lui Avraam: «Doamne, de am aflat har înaintea Ta, nu ocoli pe robul 
Tău» (Facerea, 18/3); a lui Moise: «Iată-mă, Doamne!» (Ieşirea, 3/4); sau cea copleşită de smerenie, a lui David: 
«Cine sunt eu, Doamne, Dumnezeul meu, şi ce este casa mea, de m-ai mărit aşa?» (II Regi, 7/18); a lui Ieremia: «O, 
Doamne, Dumnezeule, eu nu ştiu să vorbesc, pentru că sunt încă tânăr» (Ieremia, 1/6); a lui Saul din Tars: «Doamne, 
ce voieşti să fac?» (Faptele Apostolilor, 9/6); a sfintei Virginia: «Doamne, iată, Iţi dau un ochi, întoarce-Te să-l iei» 
(citat din Viaţa sfintei Virginia). Nepăsarea preoţilor i-a încurajat la nepăsare şi pe cei obişnuiţi deja să se îndemne unii 
pe alţii cu zicala: „ mănâncă şi bea bine, că nu se ştie ziua de mâine! “. 

Ca şi în vremea lui Noe, oamenii de azi mănâncă, beau, se însoară şi se mărită, nepăsători la reîntoarcerea lui 
Hristos, acum, ca Judecător al lumii. Lucrarea cea potrivnică lui Dumnezeu loveşte în pregătirea biruinţei cereşti pe 
pământ prin slugile lui antichrist, care aduc amăgirea pe pământ şi îndeamnă omul la întinare: «Nu-i place lui 
antichrist sfinţenia; nu-i place, că nu-l lasă sfinţenia să fie în pofte şi în măriri şi în desfătări» (citat din Cuvântul lui 

Dumnezeu, 15/28 august 1993). Antichrist, îmbrăcat în haină de biserică şi deghizat în slujitor al lui Dumnezeu, a 
săvârşit împlinirea proorociilor privind păcatul lepădării de credinţă, «vrând să împlinească el Scripturile de nou 
Ierusalim între cer şi pământ. Dar el e orb şi fără minte şi nu ştie că Scripturile sunt pentru cei sfinţi, nu pentru el, 
iar pentru el sunt blestemele Scripturilor» (citat din Cuvântul lui Dumnezeu, 28 septembrie/11 octombrie 1998). 


Nepăsarea alungă sfinţenia 

Slujitorii din bisericile lumii s-au dezobişnuit să sancţioneze lipsa sfinţeniei. Altădată, până şi cei chemaţi, ca- 
tehumenii (care, oricum, urmau o „cură de dezintoxicare “ de păcate), erau scoşi afară din slujbe atunci când se 
apropiau momente solemne, de mare sfinţenie: «Cei chemaţi, ieşiţi! Câţi sunteţi chemaţi, ieşiţi, ca nimeni din cei 
chemaţi să nu rămână!» (din sfânta Liturghie a sfântului Ioan Gură de Aur), şi rămâneau doar cei credincioşi, adică cei 
sfinţi. Pentru ei se pregătea chemarea «Să luăm aminte, Sfintele se dau sfinţilor!», ceea ce însemna că sfânta Euha- 
ristie se administra sfinţilor, nu păcătoşilor. De aceea, în prezent, culmea desfigurării în responsabilitatea preoţeas- 
că o atinge nepăsarea şi uşurătatea cu care se distribuie sfânta împărtăşanie, de-a valma, fără o minimă cercetare, 
turmei de creştini conformişti-ritualişti, obişnuiţi a călca pragul bisericii din An în Paşti. Nepăsarea a dus la cuce- 
rirea teritorială pe care necurăţia lumii a făcut-o în interiorul bisericii prin nedestoinicia preoţilor aşezaţi peste tur- 
ma lui Hristos: «...au lăsat pe cezarul să intre peste toate ale Domnului, până ce a nimicit curăţenia şi sfinţenia cea 
din biserică, până ce a strămutat tot ce a fost bine aşezat de părinţi, şi slujitorii bisericii s-au lăsat cumpăraţi de 
cele de pe pământ, şi apoi s-au lăsat înghiţiţi de tot ce este astăzi în lucru, iar pe Domnul L-au înşelat» (citat din 
Cuvântul lui Dumnezeu, 15/28 august 1993). 

Este aici, în cuvântul lui Dumnezeu, o dezvăluire a decăderii treptate a slujitorilor bisericii, mai întâi în gus- 
tarea tentaţiilor, zise „ nevinovate ", ale lumii, apoi în compromisuri cu lumea şi, în fine, în trădarea lui Hristos, vân- 
zându-L şi ei ca şi Iuda. Degradarea tainei spovedaniei (care a ajuns cea mai vândută taină, sub toate aspectele po- 
sibile), înrolarea în slujba poliţiei politice comuniste atee, cumpărarea cu bani a demnităţilor bisericeşti, sau însăşi 
vinderea slujbelor - care ar trebui să fie gratuite, chiar dacă preotul rămâne în grija enoriaşilor săi - sunt câteva din 
formele pe care le-a îmbrăcat această trădare. 

Dar Domnul Şi-a ales un popor sfânt, noul Israel, ca să fie unealta Lui cu care «va însămânţa din nou ca la 
început, şi se va arăta din nou Edenul cel sfânt şi curat şi nestricăcios». Poporul Noului Ierusalim este popor cu 
pecete cerească, popor chemat să intre în «corabia sfinţeniei de duh şi de trup», chemat la înţelepciune, la lucrarea 
împărăţiei lui Dumnezeu. Sfinţenia acestui popor este o stare care trebuie ocrotită cu grijă: «Fii înţelept şi nu-ţi mur- 
dări nici ochii, nici auzul, nici mintea, nici hrana, şi pune mânuţa la lucru şi fă-ţi cu munca ta şi îndeletniceşte-te 
să te dezlipeşti de duşmanii Duhului Sfânt» (citate din Cuvântul lui Dumnezeu, 15/28 august 1993). 

0 biserică a sfinţilor 

5 

Sfinţenia aduce asemănarea cu Dumnezeu: «Căutaţi şi semănaţi cu Mine, şi veţi vedea apoi cu cine semănaţi, 
şi vă veţi bucura» (citat din Cuvântul lui Dumnezeu, 15/28 august 1993). Sfinţenia lucrează în creştin după cuvântul 
Domnului: prin sfărâmarea idolilor lui, prin sfărâmarea poftei şi a fărădelegii. Sfinţenia nu este egoistă, ci se lucrea- 
ză în sfat de trezvie cu toată obştea creştină. Creştinul nu mai mănâncă şi nu mai bea la masa lumii şi pe la răspântii 
şi pe la toate colţurile, făcând pe plac lui satana. El nu mai ia din mâna celor fără de Dumnezeu, nu mai primeşte 
spre hrană mortăciuni şi nu mai ia spre băutură licori îmbătătoare. El se fereşte ca de foc de orice spurcăciune; el 
fuge de învăţătura lumii, luată de pe drum, în amestecare cu limbi străine de Dumnezeu; el fuge de ştiinţa lui anti- 
christ, care-1 îndepărtează de înţelegerea cuvântului lui Dumnezeu, ce izvorăşte din cer; el fuge de învăţătura de la 
oameni cu faţa ascunsă, căci aceştia sunt slugile iadului. Creştinul îşi lucrează cu mâinile sale pe cele trebuincioa- 
se, şi nu iubeşte luxul, bogăţia şi poftele veacului acestuia. El îşi fereşte copiii de învăţătura care vine prin fereas- 
tra lui antichrist (televizorul) şi prin deşertăciunile lumii, ca să-i poată da curaţi lui Dumnezeu. Creştinul se pregă- 
teşte de vremurile de încercare, când cezarul va căuta să subjuge pe orice om prin puterea banilor săi. Creştinul înţe- 
lept se lasă lucrat de cuvântul lui Dumnezeu, care-i deschide mintea şi înţelepciunea şi ochii cereşti ca să vadă pri- 
mejdiile din jurul său şi din jurul casei sale. El nu se cheltuieşte pe sine pe deşertăciuni, ci se adună de pe drum şi 
se aşează la priveghere şi la rugăciune, împlinind cu bucurie îndemnul Domnului: «...stai în căsuţa ta, şi să lucrezi 
sfinţenie peste tine, că nu mai e vremea să ieşi şi să treci printre morţi [...] şi tu vei fi aşezat pe pământ nou şi în 
cer nou, după cum Domnul ţi-a făgăduit» (citat din Cuvântul lui Dumnezeu, 15/28 august 1993; Apocalipsa, 20/11; II 
Petru, 3/10). Domnul pecetluieşte cu pace sfântă aceste făgăduinţe făcute poporului Său, care-L iubeşte: «...tu eşti 
popor binecuvântat. [...] Să fie pace între tine şi Dumnezeu, şi aşa să trăieşti în veci. [...] Pace şi răbdare sfântă, 
pace sfântă peste voi, fiilor! [...] Mirul Duhului Sfânt să curgă peste voi şi să vă umple de puterea care vine de la 
lucrarea sfinţeniei. [. . .] Pace şi Ierusalim nou peste tine, popor al slavei care vine de la Mine! Ierusalime, fii vrednic 

de numele tău nou, care vine din ceruri, că slava Mea te va însoţi, şi vor cunoaşte noroadele pe poporul Meu cel 
binecuvântat» (citat din Cuvântul lui Dumnezeu, 15/28 august 1993). 

Toate bisericile din lume îl au pe Hristos, pentru că îl mărturisesc prin viu grai, dar ele îl cinstesc şi îl arată 
lumii aşa cum îl au din faptele lor: Hristos mort, răstignit pe cruce şi aşezat aşa în faţa scaunului cel de sus, în 
Sfântul Altar, trup şi sânge, Care veşnic tace, pironit pe cruce şi cu faţa întoarsă de la oameni. Aşa îl au şi aşa îl 
cinstesc şi aşa îl arată şi îl dau spre împărtăşire enoriaşilor lor. 

Biserica Noul Ierusalim îl are pe Hristos viu şi lucrător prin cuvânt, şi aşa îl primeşte şi aşa îl mărturiseşte 
oamenilor: Dreptul Judecător stând viu pe tronul crucii şi mereu vorbindu-le şi pregătindu-i cu Trup şi Sânge şi 
Cuvânt viu, pentru a doua Sa venire. 

Dumnezeu, prin binecuvântările şi proorociile Sale, face din Biserica Noul Ierusalim o Biserică nouă, o 
Biserică vie, care este şi va fi o Biserică a sfinţilor. 


Cine vorbea prin Sfânta Virginia? 

«Israele, poporul Meu, nu schimba credinţa ta! Credinţa 
curată şi nepătată este credinţa ortodoxă şi religia ortodoxă. 
Amin.» 

(citat din Cuvântul lui Dumnezeu, 21 mai/3 iunie 1974) 


Vocea contestatarilor 

O obiecţie minuţios argumentată împotriva autenticităţii duhului proorociei, întâlnit la sfânta Virginia, specu- 
lează tocmai maniera neobişnuită de comunicare pe care Dumnezeu a folosit-o pentru a vorbi prin „vasul“ Său ales, 
sfânta proorociţă Virginia: întotdeauna ea proorocea aflată în somn adânc. Să reproducem, mai întâi, argumentele 
detaliate, aduse de un profesor al Facultăţii de Teologie, contestatar al sfintei Virginia: 

«In Ortodoxie nimic nu îngrădeşte libertatea omului. Somnul în care cădea Virginia încalcă voinţa liberă a 
omului. Lucrarea de mântuire presupune sinergia voinţei lui Dumnezeu şi a omului. Fecioara Maria când L-a pri- 
mit pe Mântuitorul în ea, a fost perfect conştientă şi şi-a exprimat liber consimţământul, prin cuvintele: „Iată roa- 
ba Domnului“. Virginia pare a fi posedată de un duh care încalcă libera ei voinţă şi gândire, aşa cum se întâmplă 
cu demonizaţii. Nici aceştia nu ştiu ce fac şi ce zic, iar când îi slăbeşte diavolul, nu-şi amintesc ce s-a întâmplat cu 
ei. Numai acest semn, şi ar fi suficient să nu mai dai credibilitate cuvintelor acestei femei, oricare ar fi ele. Aşa se 
povesteşte în Pateric despre un călugăr pe care-l scula diavolul noaptea la rugăciune, până când l-a epuizat fizic. 
Abia apoi a mărturisit duhovnicului că un „înger“ nu-l lasă noaptea să se odihnească suficient. 

în concluzie, dacă această lucrare ar fi fost de la Dumnezeu, voinţa liberă şi conştienţa proorociţei Virginia 
nu ar fi fost alterate». 

Dumnezeu nu este oficial 

Sfânta Scriptură oferă numeroase exemple din care rezultă că maniera de comunicare dintre Dumnezeu şi om 
nu a fost niciodată stereotipă şi convenţională, iar voinţa liberă a omului n-a fost nicicând încălcată. însăşi căldura 
paternă cu care vorbeşte astăzi Tatăl ceresc elimină orice suspiciune de acest gen: «Moise a fost credincios în casa 
Tatălui Meu, întru lucrarea Tatălui Meu, dar n-a fost oficial. Eu, iarăşi, la fel am fost casei Tatălui Meu, care nu 
este de pe pământ. Apostolii Mei erau căutaţi de toţi cei de atunci ca să fie stârpiţi pentru că nu erau trecuţi în 
rândul celor cu drepturi după lege. Şi iată, aceştia mai mici dintre ei, care sunt scrişi în carte că vor fi în vremea 
aceasta, pentru că este scrisă în prooroci lucrarea aceasta, şi cele cereşti nu pot fi înţelese de oficialii vremurilor, 
cei cereşti nu sunt promovaţi de cei de pe pământ, căci Duhul Sfânt suflă unde voieşte şi Domnul nu poate să fie 
mărginit de cei de pe pământ» (citat din Cuvântul lui Dumnezeu, 3/16 iulie 1992). 

Pe parcursul descoperirilor pe care le primea de la Dumnezeu în insula Patmos, sfântul Ioan Evanghelistul 
afirma despre sine că: 

1. Scrie ceea ce a primit prin înger (v. Apocalipsa, 1/1), de la cele şapte duhuri ale lui Dumnezeu (v. Apocalipsa, 
1/4) şi de la Domnul Iisus Hristos (v. Apocalipsa, 1/5). Aşadar, scrierea, ca act fizic, este posterioară descoperirii, şi 
nu concomitentă cu ea. Deşi în timpul revelaţiei apar îndemnuri imperative: «Scrie!» (Apocalipsa, 19/9; 21/6), acestea 
au, mai degrabă, scopul de a întări responsabilitatea şi angajamentul proorocului Ioan de a scrie întocmai şi îndată 
ce revelaţia va lua sfârşit. Deci Ioan nu scria concomitent cu primirea descoperirii, ci ulterior acesteia, pentru a fi 
eliberat pe durata revelaţiei de riscul participării conştiente, active, a trupului, prin simţurile sale fragile şi limitate. 

2. Afirmă că era «în duh» (v. Apocalipsa, 1/10). Deci, nu era «în trup». Această stare specială substituie porţile 
simţurilor trupului, cu altele, corespondente, ale duhului. Ioan «vede», dar nu cu ochii (v. Apocalipsa, 1/12); Ioan 
«aude», dar nu cu urechile (Apocalipsa, 1/10). 

3. Văzând pe Dumnezeu, cade la picioarele Lui ca un mort (v. Apocalipsa, 1/17 - sublin. ns.). O confirmare în 
plus a detaşării de trup şi a percepţiei speciale, extrasenzoriale, „ scrierea “ rămânând ca obligaţie posterioară. 

4. Este chemat la cer şi răspunde chemării, dar nu în trup, ci în duh (v. Apocalipsa, 4/1-2). Unde rămâne trupul 
lui? Fără îndoială, pe pământ, într-o stare asemănătoare cu cea prin care trecea sfânta Virginia când primea cuvântul 
lui Dumnezeu. 

5. A plâns mult (v. Apocalipsa, 5/4), dar în duh, căci era cu duhul în ceruri. 

6. A văzut şi a auzit (v. Apocalipsa, 5/11; 6/1; 7/4; 8/2; 10/1), dar tot în duhul. 

7. A vorbit cu îngerul (v. Apocalipsa, 10/9). 

8. «A mâncat» o cărticică, cu gura şi cu pântecul (deşi, era în duhul!). Viziunea aceasta este pur simbolică, 
arătând darul proorociei speciale pe care l-a primit (v. Apocalipsa, 10/10-11). 

9. A primit trestia de măsurat (v. Apocalipsa, 11/1) Biserica lui Dumnezeu, din cer (v. Apocalipsa, 11/19). 

După toate acestea apare o schimbare radicală în plan temporal, duhul lui Ioan fiind transportat intr-un viitor 

ales cu precizie de către înger. 

10. A privit din cer desfăşurarea urgiilor aduse pe pământ de cei şapte îngeri ai mâniei (v. Apocalipsa, cap. 16). 

11. A căzut cu faţa la picioarele îngerului, ca să i se închine, dar a fost oprit de două ori (v. Apocalipsa, 19/10; 

22/9). 

12. A fost ridicat cu duhul pe un munte mare şi înalt, de unde i s-a arătat Cetatea Sfântă Noul Ierusalim (v. 
Apocalipsa, 21/10), pogorâtă de la Dumnezeu din cer. 

13. A fost purtat (plimbat) cu duhul pe uliţele cetăţii (v. Apocalipsa, 22/1-2) şi i s-a arătat strălucirea ei. 

14. A fost îndemnat să nu pecetluiască cuvintele proorociei cărţii Apocalipsei, arătându-i-se că proorociile 
rămân deschise (v. Apocalipsa, 22/10). 

Aşadar, nici o indicaţie despre aşa-zisa „ conştiinţă trează “ a proorocului, care devine vas al proorociei. Mai 
degrabă, totul s-a petrecut în extaz, în transă, într-o disociere temporară, dar profundă, între trup şi duh. A simţit 
Ioan cu trupul ceva din lumea materială pe perioada revelaţiei? Desigur că nu. Am văzut că simţurile lui transfigu- 
rate operau într-o lume transcendentală, cea nevăzută, unele planuri fiind plasate temporal la mai mult de două mii 
de ani depărtare. 

Alterarea, chiar şi parţială, a facultăţilor senzoriale, în prezenţa Fiinţei divine, este întâlnită şi în alte ocazii. 

Glasul care vine din cer 

Saul, pe calea Damascului, a auzit glas din cer, dar nu vedea pe nimeni (v. Faptele Apostolilor, 9/8); asemenea 
şi ceilalţi oameni care mergeau împreună cu el. Această stare de orbire temporară s-a păstrat în continuare la Saul, 
dar nu şi la ceilalţi. 

Petru, rugându-se în cetatea Iope, a avut viziunea „ în extaz “ (aceste cuvinte arată o stare specială, diferită de 
luciditatea obişnuită, cotidiană) (v. Faptele Apostolilor, 11/5), primind îndemnuri care de la prima vedere îi stârneau 
împotriviri. 

Pavel primeşte vedenie în vis: un macedonean îl solicită să treacă în Macedonia să-i ajute (v. Faptele Apos- 
tolilor, 16/9), şi înţelege cu inima că îi vorbeşte Domnul (deşi nu avea nici un criteriu raţional de discernământ pentru 
a fi sigur că mesajul vine de la Dumnezeu, şi nu de la diavol). 

Petru este scos din închisoare de un înger, într-o stare care s-ar putea numi „ hipnotică “ - «nu ştia că ceea ce 
s-a făcut prin înger este adevărat, ci i se părea că vede o vedenie» (Faptele Apostolilor, 12/9). Abia după eliberare 
Petru, «venindu-şi în sine» (Faptele Apostolilor, 12/11), înţelege cu adevărat că Domnul a trimis pe îngerul Său ca să-l 
scoată din mâna lui Irod. Situaţia era atât de incredibilă încât s-a prelungit şi la întâlnirea cu ucenicii, care credeau 
mai degrabă că este «îngerul lui» (v. Faptele Apostolilor, 12/15). 

Este un caz tipic în care conştiinţa de sine a alesului lui Dumnezeu trece pe plan secund. El execută maşinal 
toate ordinele îngerului fără a-şi pune problema unei „înşelări“ posibile din partea duhurilor vrăjmaşe. Ce s-ar fi în- 
tâmplat dacă se îndoia sau dacă s-ar fi opus? 

Vorbind cu smerenie despre sine, fără a-şi dezvălui identitatea, Sfântul Apostol Pavel afirmă în Epistola a Il-a 
către Corinteni că a fost răpit până la al treilea cer în urmă cu paisprezece ani, dar nu ştie de a fost în trup sau fără 
trup (v. 11 Corinteni, 12/2-4). O atât de flagrantă neconcordanţă între importanţa descoperirilor (despre care zice că 
«nu este îngăduit omului să le rostească ») şi starea de incertitudine a facultăţilor spirituale proprii nu se justifică 
decât intr-un singur mod: Dumnezeu a modificat radical simţirea lui Pavel, astfel ca percepţiile sale extrasenzoriale 
să poată fi asimilate fără şocuri, fără violentarea porţilor simţurilor, obişnuite să lucreze în parametri nonnali, bio- 
logici, cu limitările de rigoare. De aceea el afirmă că „a auzit” cuvinte care nu se pot rosti! Până şi intensitatea me- 

sajelor auditive sau vizuale trebuia modelată spre a nu distruge fizic receptorii biologici. Când nu s-a procedat aşa, 
din motive speciale, efectele au fost impresionante: Saul din Tars orbeşte (temporar) atunci când Dumnezeu în mod 
intenţionat vrea s-o facă pentru a-1 scutura din starea sa de orbire spirituală (v. Faptele Apostolilor, 9/8); străjerii mor- 
mântului lui Iisus, văzându-1 pe înger, s-au cutremurat şi au căzut ca nişte morţi (v. Ev. Matei, 28/4); la Schimbarea 
la Faţă, ucenicii, auzind glas din cer, «au căzut cu feţele la pământ şi s-au înspăimântat foarte tare» (Ev. Matei, 17/6). 

Iezechiel este dus cu duhul în mijlocul unui câmp plin de oase omeneşti şi este purtat împrejurul lor. Ele erau 
«foarte multe pe faţa pământului» (Iezechiel, 37/2). El prooroceşte, la îndemnul Domnului, şi oasele se alătură şi se 
încheagă, alcătuind trupuri (v. Iezechiel, 37/8). Apoi prooroceşte şi cheamă Duhul din cele patru vânturi, şi trupurile 
înviază (v. Iezechiel, 37/10). Acest scenariu este imaginar, sau Iezechiel a trăit (în duhul) o realitate vie? Este aceasta 
o repetiţie generală, sau, cumva, un salt peste timp? Ce se poate spune cu certitudine este că ,, ieşirea din trup “ arată 
că simţurile lui Iezechiel sunt amorţite sau adormite sau suspendate temporar. Altminteri, Iezechiel n-ar fi putut per- 
cepe, cu toată forţa duhului lui, realitatea vie a viziunii şi mesajul ei. 

Vise de noapte şi tălmăcirea lor 

O modalitate uzuală prin care Dumnezeu comunică omului voinţa Sa şi pe care o întâlnim consemnată atât în 
Vechiul cât şi în Noul Testament, este visul. Avraam primeşte cuvântul lui Dumnezeu în vis: «...fost-a cuvântul 
Domnului către Avram noaptea, în vis, şi a zis: „Nu te teme, Avrame, că Eu sunt scutul tău, şi răsplata ta va fi foarte 
mare“» (Facerea, 15/1). «Şi a crezut Avram pe Domnul şi i s-a socotit aceasta ca dreptate» (Facerea, 15/6). Şi tot în 
vis, în somn greu, însoţit de întuneric şi frică mare (v. Facerea, 15/12), primeşte Avraam de la Dumnezeu proorocie 
asupra urmaşilor săi. 

Iacov visează o scară sprijinită de pământ şi cu vârful atingând cerul. Domnul însuşi, aşezat la capătul scării, 
îl binecuvintează pe el şi pe urmaşii lui, şi prin aceştia toate neamurile pământului (v. Facerea, 28/12-15). Iacov a 
crezut. El nu şi-a pus problema să-L legitimeze pe Cel Care îl binecuvânta pentru a evita astfel o eventuală înşelare. 
Tot Iacov visează un înger care-1 îndeamnă să se scoale, să părăsească ţinutul în care se afla şi să meargă în pământul 
său de naştere (v. Facerea, 31/11-13). Din nou Iacov a crezut. El a ascultat necondiţionat de înger. 

Samuel este chemat pe nume, în vedenie de noapte, de glasul Domnului (v. I Regi, 3/4), dar Samuel «nu 
cunoştea atunci glasul Domnului, şi cuvântul Domnului nu i se descoperise încă» (I Regi, 3/7). Cu toate acestea, pen- 
tru Samuel această „necunoaştere 14 nu a reprezentat un impediment. El a crezut că i-a vorbit Dumnezeu, şi i-a po- 
vestit şi preotului Eli vedenia, cu de-amănuntul (v. I Regi, 3/18). 

Saul, împotrivindu-se cu tenacitate lui Dumnezeu, ajunge la mare strâmtorare, înspăimântându-se şi tulburân- 
du-se inima lui (v. I Regi, 28/5). Abia atunci s-a hotărât să-L întrebe pe Domnul, «dar Domnul nu i-a răspuns nici în 
vis, nici prin Urim, nici prin prooroci» (I Regi, 28/6). 

Bătrânul Iosif primeşte în vis pe îngerul Domnului, care i se arată şi îl îndeamnă să fugă în Egipt cu Maria şi 
cu Fiul său (v. Ev. Matei, 1/20-25). Şi iar i s-a arătat în vis îngerul, îndemnându-1 să se întoarcă în pământul lui Israel 
(v. Ev. Matei, 2/19-21). E lesne de presupus ce s-ar fi întâmplat dacă Iosif s-ar fi îndoit că îngerul i-a vorbit în vis în 
numele lui Dumnezeu. Credinţa lui Iosif a fost mai presus de îndoiala că ar putea fi o înşelare de la diavolul. 

O situaţie aparte o întâlnim când visele care vin de la Dumnezeu au ca destinaţie persoane oarecare, care nu 
sunt prooroci şi nici măcar nu au vreo tangenţă cu sfinţenia. Sunt aceste vise mai puţin credibile? 

Iosif tâlcuieşte două vise primite concomitent de mai-marele pitar şi de mai-marele paharnic, sfetnici de 
seamă ai regelui Egiptului, arătându-le indirect, prin tâlcuirea lor, că ele reprezintă mesaje de la Dumnezeu: «Oare, 
tâlcuirile, nu sunt ele de la Dumnezeu? Spuneţi-mi, dar, visele voastre!» (Facerea, 40/8). 

Faraon visează un vis pe care Iosif i-1 tâlcuieşte, arătându-i că este de la Dumnezeu: «Nu eu, ci Dumnezeu va 
da răspuns pentru liniştirea lui Faraon» (Facerea, 41/16). 

Proorocul Daniel, în afară de visele sale proprii (v. Daniel, cap. 7), tălmăceşte şi două vise ale lui Nabucodo- 
nosor (v. Daniel, cap. 2 şi 4) ca pe nişte proorocii autentice, venite de la Dumnezeu. 

Ghedeon este îndemnat de către Domnul să asculte dialogul dintre doi oşteni oarecare, aflaţi de strajă în 
tabără, prin care unul povesteşte un vis, iar celălalt îl tălmăceşte: «Auzind povestirea visului şi tălmăcirea lui, 
Ghedeon s-a închinat Domnului» (Judecătorii, 7/15). 

Solomon îl primeşte în vis pe Dumnezeu, de la Care cere în dar «minte pricepută, ca să asculte şi să judece 
poporul şi să deosebească ce este bine şi ce este rău» (III Regi, 3/9), iar Dumnezeu îi dă nu numai înţelepciune 
cerească, ci şi bogăţie, slavă şi viaţă îndelungată, ca răsplată pentru smerenia sa (v. III Regi, 3/12-14). 

Demonul îndoielii promovează înşelarea demonicească 

Visele, aşadar, sunt o modalitate curentă de comunicare între Dumnezeu şi om. în mod firesc, se pun însă două 
întrebări: 

1 . Care vise sunt de la Dumnezeu, şi care nu? 

2. Este încălcată prin această modalitate de comunicare voinţa conştientă şi liberă a omului? 

La prima întrebare s-a răspuns deja parţial când s-a arătat cum credinţa lui Avraam, a lui Iacov, a lui Samuel şi 
a lui Iosif au fost mai presus de îndoiala lor, privind eventuala înşelare de la diavolul. S-ar mai putea adăuga că, fiind 
vorba de o lucrare dumnezeiască, în mod sigur Dumnezeu adaugă la credinţa din fire a omului darul credinţei şi 
puterea de a nu se îndoi. Altminteri, omul nu ar putea niciodată doar cu propriile sale puteri şi cu credinţa din fire să 
se raporteze în mod corect la Adevăr. Dimpotrivă, Dumnezeu deschide mintea celor ce primesc proorociile şi le spo- 
reşte darul credinţei. Astfel, despre proorocul Daniel se relatează că, urmare rugăciunilor sale fierbinţi, este întâm- 
pinat de îngerul Gavriil, care i-a grăit zicând: «Daniele, chiar acum am sosit ca să-ţi deschid mintea» (Daniel, 9/22). 

A doua întrebare se leagă de argumentele formulate de necredincioşi pentru întărirea obiecţiilor privind «în- 
călcarea voinţei libere a sfintei Virginia», «sinergia voinţei lui Dumnezeu şi a omului» şi presupusele «sfaturi bu- 
ne pe care le-ar da diavolul». Dacă am accepta aceste ipoteze, va trebui să admitem că toate visele prezentate mai 
sus, culese din sfânta Scriptură, sunt mostre de încălcare flagrantă a voinţei libere a omului de către Dumnezeu, şi, 
eventual, de înşelare demonică. Apelând la starea onirică a omului şi folosind-o, Dumnezeu Se lasă acuzat, în mod 
conştient, de atitudine dictatorială şi de sperjur. în aceste circumstanţe omul pare a fi manevrat ca o marionetă care 
unnează să execute orbeşte nişte îndemnuri primite în stare de transă hipnotică şi cărora nu li se poate împotrivi. Ar 
reieşi, totodată, că Dumnezeu alege în mod special această cale, când omul este doborât de somn, pentru ca să-Şi 
impună fără replică voinţa Sa. Cei care confundă libertatea cu libertinajul se vor întreba retoric: „ unde mai este vo- 
inţa liberă, promisă de Dumnezeu? Ei se tem că vor pierde partea ce le revine din «sinergia voinţei lui Dumnezeu 
şi a omului» fără a se întreba mai întâi dacă şi-au dobândit demnitatea de a colabora direct cu Dumnezeu, căci 
«Dumnezeu, celor mândri le stă împotrivă, iar celor smeriţi le dă har» (I Petru, 5/5). 

Dacă se tem, pot fi liniştiţi. 

întâi, Dumnezeu are şi alte metode de comunicare în care voinţa liberă a omului nu poate fi pusă la îndoială. 
Dimpotrivă, Dumnezeu e nespus de cooperant şi de concesiv cu cei drepţi. Avraam, spre exemplu, reuşeşte să obţină 
de la Dumnezeu prin dialog o micşorare tenace şi consistentă a numărului de oameni drepţi prin care s-ar fi putut 
salva, condiţionat, cetatea Sodomei: de la 50 la 45, apoi la 40, apoi la 30, apoi la 20 şi, în fine, la 10. Dar, din păcate, 
nu s-au găsit nici măcar zece drepţi prin care să se salveze cetatea Sodomei (v. Facerea, 18/23-33). 

Apoi, Dumnezeu propune, nu impune. Cei care au primit visele puteau foarte bine să creadă în ele sau nu. Tot 
aşa este şi în ce priveşte comunicările primite de oameni prin sfânta Virginia: nimeni nu impune cu forţa ca ele să fie 
crezute. însă dacă tot pretindem că sfânta Scriptură este de la Dumnezeu şi dacă, citind în ea, găsim că Dumnezeu 
comunică omului şi prin starea de somn, nu numai prin cea de veghe, va trebui să admitem că argumentele de genul: 
«Somnul în care cădea Virginia încalcă voinţa liberă a omului», sunt infantile, tendenţioase şi, până la urmă, false. 

Denigratorii sfintei Virginia au atacat cu precădere starea ei de neparticipare activă la comunicările Domnului, 
numind-o „ posedare “ şi afirmând că este nefiresc ca Dumnezeu să adoarmă - fie şi temporar - conştiinţa unui 
prooroc. Demonul îndoielii nu ezită s-o acuze pe sfânta Virginia că promovează, chiar şi indirect, „ înşelarea 
demonicească “. 

Sfânta Scriptură consemnează însă exemple întru totul similare. Sfântul prooroc Iezechiel afirmă despre sine 
că, fiind căzut cu faţa la pământ şi auzind glas (de la cineva necunoscut!), a intrat în el un duh (v. Iezechiel, 2/2; 3/24) 
care l-a sculat în picioare şi l-a avertizat să-l asculte şi să nu fie îndărătnic. Apoi, duhul l-a obligat să mănânce o 
hârtie (v. Iezechiel, 3/3), l-a ridicat (v. Iezechiel, 3/12), l-a luat şi l-a dus la Tel-Aviv (v. Iezechiel, 3/14), unde a rămas 
şapte zile în extaz. Şi aceasta a fost o „posedare “ de la acel duh? 

Filip este purtat cu trupul de Duhul Domnului şi mutat din faţa famenului etiopian până la Azot (v. Faptele 
Apostolilor, 8/39-40). O altă „ posedare “? A fost Filip rugat să-şi dea acordul pentru această „mutare"? 

Tot sfânta Scriptură ne arată că diverse alterări ale simţurilor şi, în particular, pierderea conştiinţei de sine, 
sunt stări fiziologice fireşti, care apar şi însoţesc evenimente exterioare suprafireşti, cum ar fi apropierea fizică de 
Dumnezeu, vederea strălucirii Sale sau simpla auzire a vocii Sale. 

Proorocul Daniel mărturiseşte (v. Daniel, 10/8) cum o vedenie dumnezeiască îl slăbeşte de puteri. Tot Daniel, 
relatând despre o vedenie cu înger, îşi descrie emoţia puternică ce însoţeşte propriile simţiri, astfel: «Şi când vorbea 
cu mine, stăm înmărmurit cu faţa la pământ» (Daniel, 8/18, Biblia, ediţia 1998); 

«Şi când vorbea cu mine, stăm aiurit, cu faţa la pământ» (Daniel, 8/18, Biblia, ediţia 1944); 

«Şi când vorbea cu mine, am căzut în letargie, cu faţa la pământ» (Daniel, 8/18, Biblia T.O.B., ediţia LE CERF, 1992); 

«Şi pe când el vorbea cu mine, eram într-un somn adânc, cu faţa la pământ» (Daniel, 8/18, Biblia Holy Bible, 
ediţia 1901); 

«Şi pe când vorbea cu mine, stăm uluit, cu faţa la pământ» (Daniel, 8/18, Biblia, ediţia ÎL CERCHIO, 1990). 

Toate versiunile de mai sus, deşi prezintă diferenţe de nuanţă substanţiale, sugerează că proorocul intra într-o 
neobişnuită detaşare care trece, în interpretarea traducătorilor, de la registrul minor (uluire) la disponibilizarea totală 
(somn adânc, letargie). Proorocul devine de-a dreptul un simplu „vas" care se oferă spre a fi umplut cu hrana 

duhovnicească ce va fi apoi dăruită oamenilor. Poate fi atunci imputată starea sa de participare pasivă, cu tenneni 
tendenţioşi, precum „ încălcare a voinţei libere “ sau, de-a dreptul, cu „posedare “? Până la urmă, adevăraţii prooroci 
îşi exprimau voinţa liberă printr-o totală disponibilizare anticipată, expresie a dăruirii şi a dragostei lor de Dum- 
nezeu. Acest gest unic devenea expresia acceptării perene, definitive chiar, de a fi servi ascultători întru totul faţă 
de Dumnezeu. A le cere mai mult înseamnă a propune cu îndrăzneală imixtiunea lor în cuvântul lui Dumnezeu şi, 
în consecinţă, alterarea acestuia. Această alternativă este însă întru totul inacceptabilă, căci proorocul care şi-ar per- 
mite aşa ceva ar fi automat decăzut din drepturi în categoria proorocilor mincinoşi. Despre ce „voinţă liberă “ poate 
fi vorba atunci când urmează a se vesti poporului o proorocie? Atât ea, cât şi sus-amintita „sinergie de voinţă “ 
rămân simple juxtapuneri de cuvinte, care exprimă retorica ieftină, speculativă şi sforăitoare a celor care au curajul 
de a se război cu însuşi Dumnezeu. 

Responsabilitatea primirii mesajelor de către prooroci este atât de mare încât lasă uneori urme adânci în starea 
firească de echilibru a primitorului: «Şi eu, Daniel, am fost istovit de puteri şi am căzut bolnav câteva zile» (Daniel, 
8/27). Slăbiciunile acestea sunt, aşadar, interioare, intrinseci firii omeneşti. Ele nu vin din exterior, ci se constituie 
ca o formă reflexă de apărare faţă de impresia adâncă, produsă de măreţia Persoanei dumnezeieşti, Care aduce me- 
sajul. Dimpotrivă, tocmai această Persoană este Cea Care întăreşte şi reabilitează psihic şi fizic pe cel afectat. Dum- 
nezeu lucrează asupra proorocilor Săi ştergând slăbiciunile lor şi împlinindu-le cu tărie lipsurile trupeşti. 

Spre exemplu, un caz tipic de afazie, întâlnit la proorocul Daniel («Şi pe când grăia cu mine astfel de cuvinte, 
mi-am întors privirea spre pământ şi am rămas ca un mut»), este vindecat îndată de către înger: «Acela Care avea 
înfăţişarea Fiului Omului S-a atins de buzele mele; atunci am deschis gura mea şi am grăit. [...] S-a atins iarăşi de 
mine [...] şi mi-a dat tărie» (Daniel, 10/15-19). 

Proorocul Isaia se crede pierdut pentru că L-a văzut cu ochii pe Domnul Savaot, dar primeşte în templu cură- 
ţirea păcatelor sale şi este întărit de unul din serafimi, care-i apropie de buze un cărbune aprins, luat cu cleştele de 
pe jertfelnic (v. Isaia, 6/7). 

Preotul Zaharia rămâne mut, ca o consecinţă directă a propriilor sale slăbiciuni: frica (v. Ev. Luca, 1/12) şi pu- 
ţinătatea credinţei (v. Ev. Luca, 1/18). El continuă însă să proorocească mai departe prin semne (v. Ev. Luca, 1/22), şi 
abia după ce scrie pe tăbliţă numele fiului său, Ioan, «îndată i s-a deschis gura şi limba şi vorbea binecuvântând pe 
Dumnezeu» (Ev. Luca, 1/63). Sfânta Scriptură arată prin cuvintele: «toţi s-au mirat» (Ev. Luca, 1/63) şi «frica i-a cu- 
prins pe toţi care locuiau împrejurul lor» (Ev. Luca, 1/65) că starea particulară de pierdere a integrităţii psihice la 
Zaharia (afazie, vindecată apoi din exterior prin voia Domnului) se constituie ea însăşi intr-un mesaj ceresc de aver- 
tisment, care ilustrează nu numai puterea lui Dumnezeu şi pedeapsa pe care El o îngăduie pentru necredinţă, dar 
mai ales fragilitatea „ vaselor “ alese de Dumnezeu, adică a proorocilor prin care Domnul îşi comunică voinţa Sa. 
Nu prin demnitatea preoţească a primitorului se legitimează mesajele transmise de către Dumnezeu şi nici prin eloc- 
venţa de limbaj a proorocului care vesteşte poporului cuvântul lui Dumnezeu, ci prin însăşi puterea lui Dumnezeu, 
care se evidenţiază prin contrast cu slăbiciunile şi stângăciile „vaselor “ Sale prooroceşti. în cazul de faţă, amuţirea 
şi apoi tăcerea prelungită, impusă preotului Zaharia ca o consecinţă firească a propriilor sale îndoieli, este mai con- 
vingătoare decât orice strigăt de bucurie sau de uimire. 

Moise, care era gângav, vorbea poporului prin gura fratelui său, Aaron, aşa cum hotărâse Domnul: «Va grăi 
el poporului în locul tău, vorbind pentru tine, iar tu îi vei fi grăitor din partea lui Dumnezeu» (Ieşirea, 4/16). 

Proorocul Ieremia, fiind încă tânăr, încearcă să fugă de chemarea la proorocie: «O, Doamne Dumnezeule, eu 
nu ştiu să vorbesc, pentru că sunt încă tânăr» (Ieremia, 1/6). Domnul însă îl întăreşte investindu-1 cu darul prooro- 
ciei: «Eu sunt cu tine ca să te izbăvesc. [...] Şi Domnul mi-a atins gura şi mi-a zis: „Iată, am pus cuvintele Mele în 
gura ta!“» (Ieremia, 1/8-9). 

Despre ce „participare conştientă “ mai poate fi vorba chiar treaz fiind, când proorocului i se pune în gura sa 
hrana din cer, cuvântul Domnului? El trebuie doar s-o primească şi s-o împartă, proaspătă şi fierbinte, oamenilor. 
Ca şi în starea de vis, contribuţia personală a proorocului aflat în trezie (exceptând dăruirea sa anticipată, totală şi 
fără rezerve de îndoială în suflet) este irelevantă. 

A dat vreodată diavolul sfaturi bune? 

S-a mai adus aici ca argument, în eventualitatea admiterii (ca ipoteză posibilă) posedării de către diavol a celor 
ce nu sunt în stare de veghe, că diavolul ar putea „ da sfaturi bune, în aparenţă, până l-a făcut pe om să aibă încre- 
dere în el“. Apoi, pentru a ilustra caracterul înşelător al acestei conduite de circumstanţă, s-a amintit o povestire din 
Pateric, care susţine această teză. 

Să observăm însă că dacă acceptăm această paradigmă, atunci disimularea din comportamentul diavolului va fi 
în mod obligatoriu o manevră temporară. Până la urmă, pentru a culege roadele ostenelii sale, diavolul tot „ îşi va da 
arama pe faţă Mai devreme sau mai târziu el va exploata în mod vizibil şi nemilos roadele înşelăciunii sale. Spre 
exemplu, diavolul mândriei se dezlănţuie crunt asupra celor şapte fii ai arhiereului Scheva, care cutreierau lumea şi 

care au încercat fără trimitere să scoată demoni în numele Domnului: «Şi sărind asupra lor omul în care era duhul cel 
rău şi, biruindu-i, s-a întărâtat asupra lor, încât ei au fugit goi şi răniţi din casa aceea» (Faptele Apostolilor, 19/13-16). 

Dacă ar fi altfel, adică dacă diavolul s-ar limita la a da sfaturi bune în mod perpetuu, atunci el s-ar transforma 
fără voie în cel mai longeviv şi mai neobosit apostol al lui Hristos. Acest lucru este însă inacceptabil: «Dacă satana 
scoate pe satana, s-a dezbinat în sine; dar atunci, cum va dăinui împărăţia lui?» (Ev. Matei, 12/26). Or, în cazul proo- 
rociei de la Pucioasa (în cei cincizeci de ani de propovăduire neîntreruptă a cuvântului lui Dumnezeu, prin care se 
promovează roadele pocăinţei şi ale umilinţei, lepădarea de sine, sfintele Taine, duhul de biserică, preacinstirea Mai- 
cii Domnului, cinstirea sfinţilor, a sfintei cruci şi a sfintelor icoane, respectul faţă de preoţie, iubirea de Dumnezeu 
şi de aproapele, împărăţia cerurilor şi a doua venire a lui Hristos) nu apare nici cel mai mic accent reverberant, nici 
o inflexiune în linia neabătută pe care merge lucrarea de propovăduire tenace a adevărurilor creştine fundamentale, 
în versiunea lor genuină, prin trăirea autentic creştină a celor care împlinesc cuvântul lui Dumnezeu: «îi veţi cu- 
noaşte după roadele lor» (Ev. Matei, 7/16). 

Să mai aşteptăm câţiva ani? Detractorii pretind că nu e nevoie, ei afirmând, fără să demonstreze, că înşelarea 
diavolului e cât se poate de evidentă. Cu ce ochi pizmaşi au văzut ei acest lucru? Este aici dezvăluită mai degrabă 
neputinţa celor ce se simt părăsiţi de către Dumnezeu din cauza păcatelor lor. Ei nu admit că Duhul lui Dumnezeu 
suflă unde voieşte, alegând temple curate şi împodobite, oameni sfinţi în care să Se sălăşluiască. Pentru ei se potri- 
veşte acel proverb: „ Vulpea care nu ajunge la struguri zice că sunt acri“. 

Cât să mai aşteptăm, aşadar, până ce presupusa înşelăciune a diavolului îşi va arăta concret şi la vedere 
„roadele", pentru ca să le putem da, în sfârşit, dreptate celor care astăzi calomniază gratuit cuvântul lui Dumnezeu 
şi pe sfânta Virginia? 

Proorocii vor lua plată de prooroci 

în mod sigur, proorocii din toate timpurile au fost mereu neînţeleşi, marginalizaţi, prigoniţi, dar au rămas, în 
acelaşi timp, de nestăvilit, căci ei nu lucrau singuri, ci Duhul lui Dumnezeu lucra peste ei şi prin ei: «Cuvântul Dom- 
nului s-a prefăcut în ocară pentru mine şi în batjocură zilnică [...], dar iată, era în inima mea ceva ca un fel de foc 
aprins, închis în oasele mele, şi eu mă sileam să-l înfrânez, şi n-am putut» (leremia, 20/9); 

«Iată, vasul Meu (sfânta proorociţă Virginia - n.r.) are să călătorească astăzi la doctor. Acum se va scula, şi are 
să plângă amar de durerea ce o suferă din cauza loviturilor ce le-a primit în tren. A fost lovită peste cap cu pumnii, 
peste gură cu palmele, peste plămâni, coastele îi sunt aproape frânte, căci a fost târâtă pe jos şi au băgat-o într-o 
cameră la gară, şi acum o duc la doctori. Dar ferice de ea, că mare plată va lua în împărăţia Mea, când voi veni, 
căci va fi printre proorocii Mei» (citat din Cuvântul lui Dumnezeu, 21 aprilie/4 mai 1958). 

Dar proorocii vor lua plată de prooroci: «Cine primeşte prooroc în nume de prooroc, plată de prooroc va lua, 
şi cine primeşte un drept în nume de drept, răsplata dreptului va lua» (Ev. Matei, 10/41). 

Din exemplele date mai înainte reiese cu prisosinţă că Dumnezeu îngăduie ca aleşii Săi, proorocii, să treacă 
prin stări speciale, suprafireşti sau chiar nefireşti dacă e cazul, pentru a-i transforma din vase fragile în vase trainice, 
nevulnerabile, capabile să împlinească exact şi deplin misiunea de vestire a cuvântului lui Dumnezeu. 

în ceea ce o priveşte pe sfânta Virginia, ţinând seama şi de împrejurările istorice şi politice în care s-a dăruit 
Domnului ca vas de proorocie, era necesar să se facă o distincţie netă între duhul omului şi Duhul lui Dumnezeu. 
Chiar şi aşa, mulţi neîncrezători se îndepărtau clătinând din cap. Dacă proorociile rostite prin sfântaVirginia s-ar fi 
făcut în stare de veghe, vasul lui Dumnezeu ar fi fost sfărâmat în bucăţi, cu furie revoluţionară. Dar aşa, curiozitatea, 
neîncrederea şi misterul i-au temporizat pe călăi, care au ales calea experimentului. Aici ei au excelat prin ingenio- 
zitate malefică, supunând-o pe sfânta Virginia la teste dureroase şi înjositoare; dar Dumnezeu a întărit vasul Său în 
aceste încercări tocmai prin detaşarea lui în extrasenzorial. A fost soluţia unică pentru a o păstra pe sfânta Virginia 
în viaţă atunci şi acolo unde imaginaţia diabolică a călăilor securişti se desfăşura în voie, dezlănţuită. 

Aşadar, unicitatea soluţiei a impus o cale neobişnuită pentru a se ajunge la ea: vasul ales pentru proorocie a 
fost scos complet din mocirla lumii pentru a străluci ca soarele. Deşi „vas de cinste“, ales din pântecele maicii sale, 
el a lăsat cinstea întreagă „ Olarului neoprindu-şi nimic pentru sine. Pe noi însă nu ne împiedică nimic ca să apre- 
ciem jertfelnicia ei şi roadele lucrării ei profetice. Mai mult chiar, să o cinstim fără rezerve, aşa cum o facem şi cu 
ceilalţi prooroci amintiţi în argumentaţia de mai sus. 

Adevărul, demonstrat matematic 

1. întotdeauna când Domnul proorocea prin sfânta Virginia, ea avea capacitatea senzorială protejată prin 
pronia dumnezeiască primind un somn adânc, asemănător celui pe care-1 primise Adam atunci când Dumnezeu a 
făcut-o din el pe Eva. Ca fiinţă umană, sfânta Virginia era detaşată senzorial de lumea materială. De aceea: 

Prin sfânta Virginia nu vorbea omul! 

2. Diavolul nu s-a putut folosi din roadele vorbirii prooroceşti a sfintei Virginia, deoarece această vorbire purta 
în sine atributele dumnezeirii: 

a. învăţătura cerească (adâncă, consistentă, coerentă şi canonică): «Asemenea este împărăţia cerurilor, omului 
care a semănat sămânţă bună în ţarina sa» (Ev. Matei, 13/24); 

«Iubiţii mei copilaşi, cu dragoste sfântă vă împărtăşesc cuvinte de la Duhul Sfânt şi învăţături spre folosul 
mântuirii sufletelor voastre» (citat din Testamentul sfintei Virginia, 19 mai/l iunie 1980). 

b. Iubirea paternă (blândă, caldă, plină de dor pentru mântuirea omului): «Eu sunt Păstorul Cel bun. Păstorul 
Cel bun îşi pune sufletul pentru oile Sale» (Ev. Ioan, 10/11); 

«Domnul v-a iubit pe voi mult de tot, că nu a fost vreodată iubire asemănătoare cu a Lui pentru cei mai mici 
ai Lui» (citat din Testamentul sfintei Virginia, 19 mai/l iunie 1980). 

c. Spiritul profetic (înălţător, transcedental, eshatologic): «Drept aceea, privegheaţi, că nu ştiţi ziua, nici 
ceasul când vine Fiul Omului» (Ev. Matei, 25/13); 

«îndreptaţi-vă spre voile Domnului şi spre sfinţenie, ca El să vă îmbrace cu putere de sus şi să-Şi poată 
Domnul împlini planul Său cu voi» (citat din Testamentul sfintei Virginia, 19 mai/l iunie 1980). 

d. Iconomia suprafirească (precisă, înţeleaptă, echilibrată): «Cine este iconomul credincios şi înţelept pe care 
stăpânul îl va pune peste slugile sale ca să le dea la vreme partea lor de grâu? Fericită este sluga aceea pe care, 
venind stăpânul, o va găsi făcând aşa» (Ev. Luca, 12/42-43); 

«Nimeni din voi să nu caute folosul său, ci unul altuia slujiţi cu dragoste, ca să aveţi parte de truda voastră» 
(citat din Testamentul sfintei Virginia, 19 mai/l iunie 1980). 

e. Cuminţenia îngerească (precaută, dulce, diafană): «păziţi-vă de aluatul fariseilor» (Ev. Marcu, 8/15); 

«Iar tu, copil cuminte, ce stai cu luare-aminte şi cu frică în faţa Domnului, de ce nu ajuţi pe fratele tău care 
şade nepăsător? » (citat din Testamentul sfintei Virginia, 19 mai/l iunie 1980). 

f. Dăruirea jertfelnică (altruistă, universală): «Căci pâinea lui Dumnezeu este cea care se coboară din cer şi 
care dă viaţă lumii» (Ev. Ioan, 6/33); 

«Tot ce faceţi, să faceţi ca pentru Domnul, nu ca pentru oameni, căci de la Domnul veţi primi plata» (citat din 
Testamentul sfintei Virginia, 19 mai/l iunie 1980). 

g. Ineditul atemporal (original, constructiv): «N-am venit să stric legea, ci s-o împlinesc» (Ev. Matei, 5/17); 

«Viaţa pe pământ e scurtă. Nu o pierde pe cealaltă, veşnică, pentru aceasta. Tu singur îţi poţi pregăti locul 

în cer, cât de frumos vrei să-ţi fie» (citat din Testamentul sfintei Virginia, 19 mai/l iunie 1980). 

Dacă, prin absurd, am admite că diavolul a hrănit creştinătatea timp de cincizeci de ani cu atâtea învăţături 
cereşti, de mult împărăţia lui s-ar fi dezbinat întru sine. De aceea: 

Prin sfânta Virginia nu vorbea diavolul! 

3. Din proorociile sfintei Virginia s-au folosit însă doar omul sfânt şi Dumnezeu. Omul curat a primit o nouă 
confirmare a existenţei lui Dumnezeu şi a iubirii nemărginite pe care El o nutreşte faţă de creaţia Sa. Dumnezeu a 
chemat prin cuvânt, a primit, şi apoi a pecetluit cu darul credinţei un popor nou, de fii credincioşi, pe care l-a numit 
Noul Israel. Prin acesta El Şi-a zidit Biserica-mireasă, Noul Ierusalim, care se pregăteşte asiduu, prin ascultare şi 
curăţie sfântă, de întâmpinare întru slavă a împăratului Hristos, la cea de a doua Sa venire pe pământ: «Şi iarăşi va 
să vină cu slavă să judece viii şi morţii, a Cărui împărăţie nu va avea sfârşit» (fragment din Crezul creştin). De aceea: 

Prin sfânta Virginia vorbea Dumnezeu! 

Cuvântul lui Dumnezeu este, aşadar, al lui Dumnezeu, şi este de la Dumnezeu, şi este Dumnezeu, şi 
Dumnezeu este Cuvântul: «Alfa şi Omega, începutul şi sfârşitul, Cel ce era, Cel ce este şi Cel ce vine» (Apocalipsa, 
1/8). 

«O, vino, Doamne Iisuse!» (Apocalipsa, 22/20) 


„Fenomenul de la Pucioasa nu este o erezie“ 


Sfântul apostol Pavel a spus: «Dacă e Duhul lui Dumnezeu, să nu-L stingeţi!». Eu studiez fenomenul de la 
Pucioasa de opt ani şi nu-1 pot considera o erezie. Dacă Dumnezeu suflă acolo Duhul Său, eu nu-I pot spune Dom- 
nului: „Taci!“. M-aş bucura dacă membrii Sfântului Sinod ar cerceta acest fenomen cum l-am cercetat eu, cu pru- 
denţă, cu discernământ şi cu râvnă sinceră de a descoperi adevărul adevărat. 

Sunt viziuni şi viziuni. Vedenii şi proorociri au fost şi vor fi întotdeauna, până la capătul istoriei, în mijlocul 
căreia lucrează Duhul Sfânt, Care suflă unde vrea, cum spune sfânta Evanghelie. 

Prin mesajul de la Pucioasa suntem învăţaţi să trăim la nivelul exigenţei evanghelice, să consonăm întru totul 
cu adevărul credinţei revelate. Noul Ierusalim din România nu este un pericol nici pentru biserică, aşa cum am con- 
statat eu până acum, nici pentru neamul românesc, care e atât de frumos glorificat în mesaje. Din contră, dacă fe- 
nomenul e adevărat, atunci va fi o sursă de reîmprospătare pentru biserica străbună şi de înnoire pentru neamul nos- 
tru, care e numit ales şi binecuvântat de Dumnezeu. Nu ştiu de ce episcopul Vasile Târgovişteanul vrea să „ termine 
odată cu Pucioasa să-i sporească gravitatea şi să aţâţe autorităţile civile. Erezie înseamnă răstălmăcirea unui ade- 
văr dogmatic. Or, la Pucioasa, nici o dogmă n-a fost ştirbită, nici un canon n-a fost lezat sau încălcat. Că există acolo 
avertismente şi mesaje din altă lume, persoane prin care se comunică ele, aceasta e cu totul altceva, dar nu e vorba 
de erezie. Nu se poate dovedi că sunt abateri de pe linia doctrinară a bisericii răsăritului. In biserica noastră au fost, 
intr-adevăr, multe erezii, şi de aceea toţi sunt prudenţi. Noi avem o rânduială canonică. Se tem să nu ne rătăcim, din 
grija prea mare pentru unitatea canonică şi dogmatică a Bisericii Ortodoxe, dar nu în două-trei zile califici un 
fenomen ca fiind sectar. Asta cere timp şi bună-credinţă. 

Toţi iau în considerare ponegrelile care mi s-au adus, dar nu mă cred pe mine, care sunt arhiereu. Cercetez 
fenomenul de opt ani cu toată grija. Sunt teolog scrupulos în cercetare şi nu pot să calific fenomenul ca venind de 
la cel rău. Rămân pe poziţie, indiferent care va fi hotărârea Sfântului Sinod, întrucât conştiinţa mea nu-mi spune că 
trebuie să mă lepăd, şi nu sunt convins că sunt înşelat, chiar dacă privesc fenomenul cu prudenţă şi cu frică sfântă 
până când se va face cunoscut intr-un chip văzut de toată lumea ca o manifestare cu putere dumnezeiască. 

Dacă se vor lua măsuri împotriva mea, voi primi totul cu bucurie, chiar şi sancţiunea extremă a caterisirii 
(excomunicării, n.r.). Mă voi retrage împăcat, într-un loc de meditaţie; mă voi ruga şi voi aştepta ca toţi, inclusiv eu, 
să vedem adevărata lucrare a lui Dumnezeu. Nu voi cârti, nu voi critica pe nimeni. Ii înţeleg pe cei ce nu înţeleg. 
N-am pretenţia să creadă cum cred eu. Ei n-au văzut ce am văzut eu de opt ani de zile. Dar cum să iei nişte măsuri 
dacă fenomenul n-a fost temeinic studiat şi analizat, iar eu n-am fost ascultat? 

Majoritatea şi-au format o opinie pe baza a ceea ce a apărut până acum în presă despre Pucioasa. Interesul lor a 
fost ca eu să mă lepăd de Pucioasa, să spun: „am fost înşelaf ‘, şi nu să vadă cu adevărat ce este la Pucioasa. Trebuie 
să se ia în considerare ce cred eu, şi nu să mă considere naiv, nici ştirbit la judecată. Să se întrebe măcar: „ Ce e cu 
omul acesta care crede în ceea ce se întâmplă la Pucioasa şi nu cedează? Poate n-o fi el chiar atât de lipsit de minte! 

S-a dorit din răsputeri să mă lepăd de Pucioasa. Dar de dragul tronului de la Cluj sau al altor funcţii, prefer să 
îndur ruşinea. Dacă se dovedeşte că fenomenul de la Pucioasa e o erezie, mă pocăiesc. Hristos a venit în lume pen- 
tru păcătoşii care se căiesc pentru fărădelegile lor. Dacă aş renunţa acum, n-ar fi pentru că aşa aş simţi, ci aş face- 
o din laşitate, ca să astup gurile rele, să scap de acuzaţii şi să mă menţin în tronul de la Cluj. Nu o fac, ca să nu fiu 
un Iudă şi un trădător. Dacă Dumnezeu e cu adevărat acolo la Pucioasa, atunci m-aş dovedi un om care sfidează 
Duhul Sfânt. Dar sfântul apostol Pavel a spus: «Duhul să nu-L stingeţi, proorociile să nu le dispreţuiţi! » (I Te- 
saloniceni, 5/19-20). 

Prefer să fiu denigrat acum, ca Dumnezeu să ne ajute să vedem în timp, ce este cu adevărat acolo la Pucioasa! 

| Irineu Bistriţeanul 

Articol publicat în ziarul „Evenimentul Zilei" (18 ianuarie 1993), înainte de şedinţa Sinodului B.O.R. 


înaintea cuvântului 

(Prefaţa cărţii editate în anul 1995) 


Este prea frumoasă tradiţia credinţei ortodoxe şi faptele ei cele mântuitoare şi liniştitoare de suflet ca să nu fie 
trăită această vieţuire, ca să nu fie gustată din plin spre mângâierea sufletului cel necăjit al omului veacului acesta 
şi spre lucrarea mântuirii întru Hristos. Şi este prea frumoasă, prea cerească şi prea înaltă chemarea lui Dumnezeu, 
coborâtă pe pământul României prin cuvântul Său, care se lasă din cer de patruzeci de ani în chip atât de minunat, 
mai minunat decât oricând, căci în istoria poporului român stă, deja, înscrisă coborârea din cer a cuvântului lui 
Dumnezeu începând din anul 1955 şi până astăzi. Cuvântul Iui Dumnezeu, şi nu cuvântul despre Dumnezeu. 

A existat şi există în România un popor luat din ea, cu care a vorbit şi cu care vorbeşte din cer Dumnezeu. 
Noi nu am dat de un neadevăr sau de nişte închipuiri sau de nişte speculaţii ale istoriei acestui timp în care trăim, 
ci suntem martori ai Adevărului care se coboară din cer şi care se numeşte: Cuvântul lui Dumnezeu în România. 

Nu suntem teologi, nu vorbim din cunoaşterea teologiei speculative şi ai termenilor ei filozofici şi moderni. 
Vorbim ajutaţi de cuvintele teologiei cereşti, şi iată, le dăm oamenilor. Suntem hotărâţi să înţelegem că teologie în- 
seamnă cuvântul lui Dumnezeu, prin cele două părţi ale cuvântului: Theos şi Logos; înseamnă cuvântul rostit de 
Dumnezeu în orice vreme. Suntem hotărâţi să înţelegem că Dumnezeu a vorbit, ca în toate vremurile, şi în vremea 
noastră. Dumnezeu are vremea sub supunere şi lucrează în toată vremea şi grăieşte din cer în toată vremea. Dacă 
Fiul lui Dumnezeu, Care este Cuvântul lui Dumnezeu, S-a coborât şi S-a întrupat acum două mii de ani şi dacă 
Luca evanghelistul a scris preaputernicului Teofil istoria Cuvântului Iisus Hristos, astăzi noi dăm oamenilor 
Cuvântul lui Dumnezeu din vremea aceasta. 

La început, popond lui Dumnezeu a fost scos din robia Egiptului şi a fost purtat prin pustie vreme de patru- 
zeci de ani înspre ţara Canaan. La sfârşit, iarăşi a fost aşa. A fost în România un popor ales din ea, un popor că- 
lăuzit de lumina şi de stâlpul Cuvântului lui Dumnezeu, un popor care împlineşte în duminica învierii din acest an 
vârsta de patruzeci de ani. Din capitolul întâi al cărţii, «Sfânta Virginia, Trâmbiţa lui Dumnezeu», se va putea lua 
de la capăt înţelesul cel bun al începutului cuvântului lui Dumnezeu şi al cursului său până azi. Cuvântul lui Dum- 
nezeu, mare parte din el, a putut fi scris de fiii acestui popor In primii ani de după 1955 a fost cules mai greu cu- 
vântul. Au fost apoi perioade de prigoană, şi cuvântul se scria şi mai cu anevoie şi se păstra foarte greu. Oamenii 
legii urmăreau poporul Domnului şi de peste tot căutau şi confiscau cuvântul scris. Dar după ce Dumnezeu a dat 
cu palma în prigonitorii din satul cuvântului lui Dumnezeu (satul Maluri), s-a putut apoi scrie şi păstra mai mult 
cuvânt, şi apoi majoritatea paginilor s-au adunat la un loc, şi există această istorie, există mii de pagini. 

Am fost cuprinşi de Dumnezeu ca să facem parte din poporul Său, din lucrarea Sa. Suntem acum luaţi la lucru 
de înnoire, în numele Cuvântului. Poate chiar aceasta a fost chemarea şi misiunea noastră: scoaterea la lumină a 
cuvântului lui Dumnezeu. Am luat din cuvântul cules din vremea trupului sfintei Virginia (1955-1980). Am luat, 
iarăşi, din cuvântul coborât din cer când prin sora Virginiei a lucrat în acelaşi fel Dumnezeu (1980-1994). Cuvân- 
tul auzit şi cules de creştini are în el simplitatea lor, şi este frumos în exprimare, simplu şi frumos, căci Dumnezeu 
grăia după nivelul înţelegerii lor Şi am luat apoi extrase şi foarte multe mesaje întregi ale cuvântului lui Dumnezeu 
din perioada 1990-1995. Pe acestea le-am luat de la Mănăstirea Noul Ierusalim din Pucioasa, unde acum cuvântul 
se lasă de deasupra aşezământului sfânt şi unde cei veghetori înaintea glasului Domnului scriu cuvântul. 

La ultima coborâre de cuvânt prin sfânta Virginia, în 3 septembrie 1980, Dumnezeu cuvânta aşa: «Fiilor, va 
veni timpul, şi vine, când voi sta în faţa voastră mereu cu cuvinte sfinte». Asemenea mărturii de glas din cer, de 
glasul Domnului, de glasul sfinţilor, sunt multe în tradiţia credinţei noastre ortodoxe, dar cuvântul lui Dumnezeu 
din vremea aceasta înseamnă mărturie cu mult mai mult decât în orice vreme de până acum. Dumnezeu aduce prin 
cuvânt osândirea şi judecata păcatului, vestirea şi pregătirea pământului pentru întoarcerea Sa, primirea 
cuvântului vieţii şi recuperarea omului căzut, reîntoarcerea omului în viaţă de Eden. 

Am stat de vorbă cu foarte mulţi creştini care sunt cuprinşi de acest izvor ceresc pe pământ. Le-am cules măr- 
turiile la o parte din ei. Se putea mult mai mult, că toţi voiau să mărturisească despre cuvântul lui Dumnezeu şi al 
trâmbiţei lui Dumnezeu, sfânta Virginia. Dar sărbătoarea cea de patruzeci de ani (Paştele, 1995) se apropie, şi noi 
avem de dat poporului român această carte. S-a coborât din cer cuvântul care spune să scoatem cartea aceasta. 

Multe cuvinte luate de securitatea politică a vremii se găsesc astăzi circulând sub altă identitate. Când ai ma- 
terial, de ce nu ai face-o? Iată, şi noi facem tot aşa, dar vorbim oamenilor de lângă rădăcina izvorului de profeţie 

al Noului Ierusalim în România. Noi am găsit pomul din care sunt luate aceste roade. Aşa-zisa lucrare a indianului 
Sundhar Singh am găsit-o vestită de Dumnezeu în mijlocul acestui izvor, iar cei de la securitate care au avut 
materialul au schimbat multe cuvinte şi le-au dat mai departe sub altă identitate. Nu ştim, este posibil ca Dumnezeu 
să mai fi transmis şi în alt loc, dar cuvântul acesta este coborât din cer în cadrul acestui izvor. 

Găsim necesar să mărturisim că vorbeşte Tatăl, că vorbeşte Fiul întru Duhul Sfânt. Domnul Iisus Hristos face 
cale cuvântului Preasfintei Maicii Sale, Născătoarea de Dumnezeu, alături de cuvântul Său; face cale cuvântului 
sfintei Virginia alături de cuvântul Său; face cale cuvântului sfinţilor alături de cuvântul Său. Cuvântul lui Dumnezeu 
cel mai proaspăt transmis este deja citit în mijlocul mulţimilor care înconjoară poporul cel martor al cuvântului. 

Am luat pentru această carte din mesajele Domnului către preoţii şi arhiereii care cred în coborârea cuvântu- 
lui, nespecificând nici un nume, pentru a nu aduce peste ei pericolul caterisirii. Am luat din mesajele către oamenii 
de cultură, către oamenii vremii din diferite domenii, după cum trimite cuvântul lui Dumnezeu. Sunt prinse în carte 
mesaje şi extrase din cuvântul lui Dumnezeu către regele nostru, Mihail I al României, care a ctitorit cu numele său 
aşezământul mănăstiresc de la Pucioasa. Sunt mesaje şi extrase din cuvântul lui Dumnezeu către arhiereul cel martor 
şi întemeietor cu numele său al aşezământului sfânt de la Pucioasa. Oamenii, şi mai cu seamă românii, vor hotărî 
singuri ce este acest cuvânt, vor hotărî dacă este Dumnezeu sau dacă nu este Dumnezeu prin cuvântul coborât din 
cer, vor hotărî dacă vor crede sau dacă nu vor crede în cuvântul lui Dumnezeu dat de noi poporului român, care 
poartă, scrisă în el, această filă minunată de istorie cerească pe pământ, vreme de patruzeci de ani. 

Vom sta la datorie dacă vom fi solicitaţi şi vom lucra pe cât vom reuşi, la cerinţa celor ce vor să înţeleagă 
nedumeririle care ar fi. Spunem aşa pentru că deja de trei ani oamenii presei au scris în necunoştinţă de cauză des- 
pre acest ceresc mesaj al vremii şi despre locul grădinii cuvântului. Poporul Domnului şi cei mai mici de la Pucioa- 
sa nu fac decât să asculte şi să lucreze tot ce aduce cuvântul lui Dumnezeu, care înnoieşte totul şi face totul curat. 
Puţini din oamenii presei au luat din cele adevărate, iar cei mai mulţi au folosit chiar minciuna, chiar răutatea, 
chiar pizma, dar nici aşa nu a fost rău, ci, dimpotrivă, oamenii au fost ajutaţi să se întrebe: „ Ce este acolo, la Pu- 
cioasa? “, şi adevărul s-a subliniat şi mai bine. Propovăduind un adevăr chiar din duh de pizmă, nu faci decât să-l 
sublimezi cu două linii şi cu litere groase, căci adevărul se luptă singur pentru sine. 

Mulţumim şi celor cu inimă curată şi celor iritaţi, care au scris despre cuvântul lui Dumnezeu şi despre locul 
său de coborâre şi chiar despre noi, purtătorii de cuvânt ai acestui mesaj ceresc. Aceştia au făcut publicitate, şi le 
mulţumim, căci oamenii au înţeles, în sfârşit, că cineva a încurcat bunăvoinţa Sinodului B.O.R. şi, lucrându-se din 
lături, noi am fost lăsaţi în lături. Toate acestea au picat pe placul arhiereului de Târgovişte (Vasile Costin), care 
a pus la lucru toată împotrivirea sa prin oamenii presei ce aveau drept sarcină denigrarea arhiereului Irineu Bis- 
triţeanul, cel ce a avut menirea de la Dumnezeu să cunoască din vreme lucrarea cuvântului, să o studieze conştiin- 
cios, ca un teolog, să o creadă apoi şi să o împlinească aşa cum venea ea din cer spre împlinire. Preoţi ai eparhiei 
Târgovişte, şi mai cu seamă cei vecini cu Mănăstirea Noul Ierusalim, au lucrat multe feluri de mărturii mincinoase, 
cum că sunt culese de la lume, dar lumea nu cunoştea adevărul acesta, căci adevărul a fost ţinut ascuns de Dum- 
nezeu. Cei ce s-au luptat să pună văl peste această fântână cerească poate vor mai lupta şi de acum, dar cartea 
aceasta va sta faţă în faţă cu ei. 

Nu îndrăznim să comentăm asupra cuvântului. Ne este teamă. Cuvântului lui Dumnezeu nu-i trebuie comen- 
tarii. Şi pentru că vremea de acum a cuvântului s-a însemnat pe pământ prin ridicarea Sfintei Sfintelor Bisericii 
României (Mănăstirea Noul Ierusalim), după cum este profeţit din cer în 17 iunie 1977: «Vine vremea să ridicăm 
case de închinare», şi pentru că aşa de anevoios se înţelege adevărul despre acest loc al grădinii cuvântului, ală- 
turăm aici cuvântul arhieresc de la slujba de sfinţire a pietrei de temelie a locului ales de Dumnezeu şi o parte din 
predica arhierească de la sfinţirea lăcaşului sfânt: 

Rep.: — Părinte Irineu, suntem toţi sub impresia acestei taine care reprezintă sfinţirea acestui loc. Am urmărit 
slujba pe care aţi ţinut-o aici, şi unii dintre cei care sunt aici sunt înlănţuiţi de mai multă vreme de această taină. Aş 
vrea să ne mărturisiţi acum (pentru că tot ce se întâmplă aici este o mărturie), de ce acest loc? Ce s-a întâmplat, ce 
se întâmplă, de fapt, în acest loc? Care sunt misterele deocamdată cunoscute ale acestui loc şi ale oamenilor care-1 
locuiesc? 

P.S. Irineu: — Da. Dumnezeu întotdeauna a lucrat miraculos atunci când a pregătit pentru poporul Său cel 
credincios taine mari. Acesta este un loc în spatele căruia se ascunde o mare taină, acum parţial înţeleasă şi de 
puţini înţeleasă, însă când vremea marilor împliniri se va arăta, atunci toţi vor înţelege misterul şi nu le va veni să 
creadă cum Dumnezeu Se revelează în atâta simplitate şi umilinţă. Acesta este locul în care am pus astăzi piatră de 
temelie unui templu: templul lui Dumnezeu, templu în care Dumnezeu îşi va arăta slava Sa şi majestatea Sa până 
la palpabil şi vizibil, templu în care Se va coborî cu tot cerul. 

— Cum s-a ales acest loc? pentru că în aparenţă, spun, numai în aparenţă, el este, să spunem, un loc banal. 
Tainele lui şi virtuţile lui sunt cu totul altele, şi ele, probabil, aşa cum spuneţi, se vor arăta mai mult, şi s-au arătat 
deja astăzi când s-a putut pune această piatră de temelie. 

— Ascultând o astfel de întrebare a dumneavoastră, mă gândesc la cetatea Nazaretului, despre care locuitorii 
lui, ai acelor vremi în care Hristos a apărut în Nazaret, spuneau: «Poate din Nazaret să iasă ceva bun?». Dumnezeu 
are aici un izvor de apă vie. Este poate chiar acel râu din Apocalipsă, care curge din tronul Sfintei Treimi, râul vie- 
ţii, din care acum se adapă puţini, şi credem că într-un viitor apropiat se vor adăpa mulţi. Şi pentru că aici este 
sursa sau izvorul divin, nu contează cât de simplu şi cât de necunoscut este acest spaţiu geografic. Aici Dumnezeu 
vrea să-Şi reveleze slava Sa, precum oarecând în acel banal şi neluat în seamă Nazaret. 

— Aş vrea să explicaţi un alt lucru miraculos. Ştiu că oamenii care trăiesc pe aceste locuri aud glasul Dom- 
nului. Şi dumneavoastră ştiţi. Cum s-a întâmplat acest lucru şi cum se întâmplă? Că se întâmplă, se pare, această 
minune, continuu. 

— Acest lucru s-a întâmplat chiar în epoca vechiului legământ când încă nu sosise vremea harului şi când 
Dumnezeu prin aleşii Săi a pregătit venirea Fiului Său în lume şi a grăit prin gura lor. Cuvântul pus în gura lor era, 
de fapt, cuvântul lui Dumnezeu. Din clipa în care Duhul Sfânt S-a coborât pe colina Sionului, după ce Fiul lui Dum- 
nezeu, Cel întrupat, răstignit, înviat din morţi şi înălţat la Tatăl, L-a trimis din ceruri, de atunci, Dumnezeu, prin 
Duhul Sfânt, lucrează şi mai minunat. Hristos a spus: «Este de folos ca Eu să Mă duc, că dacă nu Mă voi duce, Duhul 
nu va veni la voi». Hristos S-a aşezat de-a dreapta tronului ceresc, L-a trimis pe Duhul Sfânt în istorie, şi de atunci 
prin Duhul Sfânt grăieşte şi lucrează minunat. Duhul Sfânt este Cel ce aduce cuvântul în gura unor aleşi. Şi din 
cartea sfântului apostol Pavel adresată corintenilor ştim că unii dintre creştinii botezaţi primesc anumite harisme, 
alţii primesc altele, alte harisme sau daruri speciale, şi printre aceste harisme una este şi aceea a vederii înainte, 
una este cea a profeţiei, despre care se poate vorbi în acest loc. Duhul este Cel ce suflă unde vrea, şi când suflă, 
cuvintele pe care le grăieşte vasul ales sunt minunate şi nu sunt de la el; sunt de la Dumnezeu puse în gura lui. 

— Şi ce a profeţit Duhul în acest loc? 

— In acest loc Duhul a profeţit că istoria se apropie de acel moment al coacerii, că opera salvatoare a lui 
Hristos trebuie să fie ajunsă în deplinătatea ei, că timpurile trebuie să fie încoronate. Şi această încoronare a tutu- 
ror timpurilor va începe din România, pe care Dumnezeu, aici, prin vas ales şi în cadrul acestui izvor miraculos, o 
numeşte cea binecuvântată, cea aleasă, pământ de mari promisiuni duhovniceşti, glie a strălucirilor ; pe care 
Dumnezeu vrea să-Şi aşeze diadema slavei Sale. Şi în clipa în care Dumnezeu va pune această aureolă glorioasă 
pe creştetul României, din România se vor extinde binefacerile încoronării timpurilor peste întreaga lume. Atunci 
România va fi pământul regenerării mondiale; atunci din România, după cuvântul Domnului aici grăit, din 
România va răsări cântare nouă, cântare de pace şi imn de slavă veşnică peste naţiunile Terrei. 

— E minunat ceea ce spuneţi dacă lucrurile se vor împlini atât de grabnic, pentru că am înţeles, termenul pe 
care Dumnezeu l-a dat zidirii acestui lăcaş este foarte scurt, de numai trei luni. 

— Da, într-adevăr, vremea s-a apropiat, şi când Dumnezeu lucrează în istorie - şi lucrează în mod miraculos, 
cum este cazul de faţă - atunci se suspendă şi legile timpului şi legile spaţiului, şi ce se poate face într-o zi, nu se 
pot face de către oameni obişnuiţi în zece ani sau într-un secol. Credem că vremea s-a apropiat; noi nu stabilim 
pronosticuri, pentru că nu este dat nouă să ştim aceasta, dar din ceea ce se grăieşte, din ceea ce simţim, credem că 
timpul este foarte aproape, că plinirea vremii este la uşă, şi ne bucurăm că noi trăim vremuri pe care poate că ar 
fi dorit moşii şi strămoşii să le trăiască; trăim vremuri în care ceea ce au semănat ei şi au pregătit ei prin suferinţă, 
prin lacrimi şi sudori, noi putem să gustăm. După cuvântul Scripturii, ei au ostenit, şi noi intrăm în holda lor. 

— Nu ne rămâne decât să credem în puterea miracolelor, pentru că, bineînţeles, ele vor avea puterea să ne 
pună credinţa în locul credinţei, istoria în locul istoriei şi viaţa adevărată în locul vieţii adevărate. 

— Da, într-adevăr ; atunci când acele vremuri de glorie şi de plinătate se vor instaura pe plaiurile româneşti, 
toate structurile societăţii noastre vor fi refăcute. Atunci cultura, arta, ştiinţa, literatura şi tot ce este de folos pentru 
o vieţuire paşnică şi prosperă vor avea adevărata strălucire, pentru că zgura păcatului va fi dată la o parte de pe 
coaja aceasta care acoperă faţa cea adevărată a realităţii şi spiritualităţii româneşti, şi totul va străluci şi totul se 
va descoperi în frumuseţea primordială, aşa cum era în paradisul edenic când omul nu cunoscuse ce este păcatul 
şi când atât fauna, cât şi flora, cât şi perechea primordială era în stare curată. Atunci toate revelau splendori dum- 
nezeieşti; prin toate Dumnezeu grăia: şi prin păsărele şi prin flori şi prin oameni; şi credem că aceasta va fi faţa 
Ierusalimului cel nou, inaugurat pe pământul românesc: o restaurare a paradisului edenic. 

— Vă mulţumesc, părinte Irineu, vă mulţumesc pentru că prin tot ceea ce faceţi, întăriţi gândul acesta că 
Dumnezeu nu Şi-a întors faţa de la noi, ci, dimpotrivă, este în permanenţă cu noi în gândurile şi în faptele noastre. 

Aş vrea să vă rog să-i prezentaţi pe cei de lângă dumneavoastră, care sunt doar o parte din oamenii acestui 
loc. 

— Cei doi din dreapta şi fratele din stânga mea sunt apostoli şi slujitori ai lui Hristos, ce aparţin de acest 
templu şi care sunt aleşi şi unşi de Dumnezeu în chip providenţial şi într-un mod cu totul excepţional, depăşind 
legile firii. Ceilalţi sunt toţi creştini binecredincioşi, care au contact îndelungat cu această sfântă lucrare şi care, 
am putea spune, sunt pietrele duhovniceşti ale Noului Ierusalim. 


22 iulie 1991 

... Dacă vrem să luăm logica omenească în considerare sau să judecăm după criterii raţionale sau chiar după 
unele stipulaţii canonice, am putea să comentăm şi să găsim pricină de sminteală. Insă în domeniul credinţei sunt 
întotdeauna lucruri care ne depăşesc, şi revelaţia nu s-a închis odată cu închiderea ciclului de scrieri evanghelice 
(Biblia a fost scrisă prin anii 98-101: Evanghelia lui Ioan şi Apocalipsa). Revelaţia a rămas deschisă. în clipa în 
care Duhul Sfânt S-a coborât pe colina Sionului, în foişorul de sus, la Rusalii, cerurile au rămas deşirate, deschise, 
nu s-au mai închis. Câtă vreme timpul istoric nu s-a oprit din circuit, Duhul Sfânt lucrează în istorie şi revarsă 
efluvii de har; depinde de receptivitatea umană de a primi bogăţia de slavă şi de energie necreată din ceruri. Aşa 
că mereu, mereu ne putem aştepta să avem surprize; surprize formidabile şi admirabile, pen tru că Hristos a spus: 
«Este de folos ca Eu să plec, că dacă Eu nu voi pleca, Duhul nu va veni la voi, iar dacă Eu Mă voi duce la Tatăl, 
voi trimite alt Mângâietor, Care va fi cu voi în veac». 

Dacă lumea a fost creată de Dumnezeu, a fost răscumpărată de Fiul lui Dumnezeu, ea este dusă spre desă- 
vârşire, spre culmea sau apogeul sfinţirii, de Duhul Sfânt. Deci persoana a treia a Sfintei Treimi este în lucrare 
acum în lume: Duhul Sfânt. Or, Duhul Sfânt poate să aducă revelaţii şi nişte surprize la care nu ne aşteptăm. Aşa 
că nu avem motiv să spunem: mă smintesc, şi mă smintesc. Intr-o bună zi vom vedea o dezlănţuire de energii dum- 
nezeieşti şi de miracole şi de harisme pe pământul acesta, încât să putem spune că nu mai suntem pe pământ; că 
pământul a devenit un Tabor generalizat sau o Cincizecime sau Rusalii cosmice, şi aceasta este starea finală a ome- 
nirii. Aşa că dacă noi credem că Dumnezeu a ales-o pe România să fie pământul strălucirilor şi «regina Mea», 
«mireasa Mea», cum o numeşte în lucrare, atunci El Se va revela cu totul şi cu totul misterios, şi multe lucruri ale 
trecutului vor fi suspendate, şi surprize nemaiîntâlnite se vor derula în faţa ochilor noştri, căci acum noi suntem 
angajaţi într-un marş triumfător spre starea finală a istoriei, când opera lui Hristos trebuie să fie încoronată şi 
istoria, coaptă. Adică, tot ce Hristos a dat lumii prin întruparea Sa, prin moarte, prin patimile dureroase, prin mor- 
mântul lui Iosif din Arimateea, împrumutat Lui pen tru trei zile, prin Mun tele Măslinilor ; de unde S-a înălţat la Tatăl 
sau prin evenimentul de pe Sion, care a fost culminaţia, când Duhul Sfânt S-a coborât peste umanitate să facă din 
ea un antreu al eternităţii, toate acestea s-au dat lumii, dar multe s-au dat în potenţă, virtual. Şi din cauza păcatelor, 
din cauza ofensivei în care sunt angajaţi în mod neobosit agenţii iadului şi puterile întunericului, şi din cauza pa- 
siunilor biologice care colcăie în fiinţa omenească şi în viaţa lumii, opera lui Hristos nu poate să-şi arate floarea, 
este estompată, este blocată din cauza atâtor lucruri. Dar într-o bună zi, aici, pe pământ (nu numai în împărăţia 
cerurilor, dincolo de nori), toate acestea trebuie să se vadă, şi lumea să se bucure şi să-L aştepte cu aclamaţii şi cu 
ovaţii ca la intrarea în Ierusalim, pe Hristos ca Domn, ca Mântuitor, ca Suveran şi ca împărat atotputernic al uni- 
versului, şi credem că aceste vremuri se apropie, şi dacă se apropie, e firesc să înceapă şi surprizele. Atunci 
popoarele lumii care încă nu au cunoscut pe Hristos (şi din păcate încă sunt foarte mulţi care nu-L ştiu pe Hristos), 
se vor converti (şi evreii şi budiştii şi hinduiştii şi musulmanii) şi II vor accepta pe Hristos, pentru că Hristos, chiar 
dacă ei nu-L acceptă, este Domn şi Mântuitor al întregii omeniri şi al întregului univers şi cosmos. Dar ei, din 
păcate, din cauza refuzului de a răspunde la apelul Iubirii întrupate pe Terra în persoana a doua a Sfintei Treimi, 
coborâtă în Betleem, ei nu sunt părtaşi la roadele operei răscumpărării, dar sângele lui Hristos a fost vărsat şi 
pentru ei. Ei nu vor să beneficieze de aceasta, dar într-o bună zi vor spune: „Da “, şi vor spune: „Da “pe pământ, 
nu dincolo de barierele mormântului. Şi atunci, bisericile se vor uni, pentru că lui Hristos nu-I place ca biserica 
Sa, simbolizată acum două mii de ani de cămaşa pentru care s-a tras la sorţi pe colina Golgotei, nu-I place să fie 
sfâşiată. Şi atunci se vor uni, şi va fi o turmă şi un Păstor, şi toate popoarele lumii, convertite; şi de abia atunci se 
va dezlănţui gloria cea mare, şi va fi pe pământ, şi trebuie pregătită această epocă. Şi în contextul acestei mari pre- 
gătiri pentru superba încoronare a veacurilor, este firesc să-Şi aleagă locuri cum Şi-a ales pen tru prima Sa venire, 
să marcheze anumite puncte pe pământ, unde să lucreze intensiv şi într-un mod cu totul supranatural. Aşadar, cu 
smerenie o spunem, de ce să nu fie şi la noi în România? Dacă încă în veacuri apuse vechii călugări de la Athos 
spuneau despre România că este «Grădina Maicii Domnului» şi apoi de-a lungul veacurilor mulţi alţii, şi acum, 
aici, în mod cu totul deosebit şi cu nimb de strălucire pascală sau penticostală se petrece, credem că România 
aceasta este marcată. Şi dacă am analiza bine cursul istoric, să-i zicem de două ori milenar al acestui popor ; am 
vedea că este un popor de excepţie, este un popor cu o nobleţe rară, chiar dacă acum, după cincizeci de ani de 
opresiune ateistă şi comunistă, ne-am pervertit şi ne purtăm ca ţiganii. Dar în firea noastră, în fiinţa noastră avem 
nişte calităţi unice, suntem un popor ales, un popor binecuvântat şi cu valenţe şi cu nişte virtuţi dumnezeieşti, an- 
gelice, dar ele nu s-au putut declanşa din cauza greutăţilor prin care am trecut şi a valurilor de migraţii, de asu- 
priri şi nedreptăţi. Insă poporul ăsta, dacă îi studiem istoria, niciodată nu a asuprit pe nimeni, niciodată nu a dus 
război de cotropire; totdeauna el s-a apărat, săracul, şi şi-a tras carul istoriei până la capătul celui de al doilea 
mileniu; uite că trecem pragul celui de al treilea şi, aşa cum spunea poetul: «Eu îmi apăr sărăcia şi nevoile şi 
neamul»; şi atâta sânge, şi atâtea lacrimi, şi atâtea sudori care s-au scurs din trupul României, născută, iar nu fă- 
cută creştină, cum spunea Domnul aici în lucrare, că «Acest popor este ortodox de la naşterea lui» şi că «Biserica 
este veche cât Fiul» (vorbeşte de Fiul lui Dumnezeu ca Om, ca Nazarinean, ca Omul din Nazaretul Galileii); deci 
s-a născut odată cu Fiul Său, Cel Unul născut. Ce frumuseţe! Pot să spună aceasta sârbii, croaţii, bulgarii, cehii, 

slovacii, ruşii, ungurii, care toţi au primit creştinismul prin anii 800, 900, 1000, de la misionarii creştini, veniţi pe 
aceste plaiuri est-europene? Pe când, poporul nostru s-a născut creştin. Sfântul Andrei a propovăduit Evanghelia 
pe tărâmurile noastre, şi apoi negustorii greci, ucenici ai sfântului apostol Pavel, care au predicat Evanghelia în 
Peninsula Balcanică, au venit şi au completat ce a semănat Andrei, pescarul din Betsaida Galileii, primul chemat 
la apostolat; şi apoi au venit coloniştii romani, când Traian a cucerit Dacia şi a transformat-o în provincie romană. 
Atunci, foarte mulţi colonişti, pentru colonizarea acestei Dacii, au adus pe alţii, care erau creştini, şi aşa s-a com- 
pletat, încât noi de la început am avut un creştinism tare şi de excepţie, astfel că prin secolul al patrulea când s-a 
dat edictul de libertate de către împăratul Constantin cel Mare pentru creştinătatea universală şi a avut loc Sinodul 
de la Niceea în Asia Mică în anul 325, printre episcopii cei 318, participanţi la Sinod, unde s-a formulat Crezul şi 
a fost semnat simbolul de credinţă (Cred întru Unul Dumnezeu...), a participat şi episcopul Teofil din Dacia. Cine 
mai poate să se mândrească cu aşa ceva? Deci noi, oricât de smeriţi am fi, cu şi mai profundă smerenie trebuie să 
declarăm sus şi tare că acest popor este un popor de excepţie. Şi pentru că nu am avut parte de fericire niciodată, 
ci numai de lacrimi şi de dureri, Dumnezeu ne va pregăti pentru aceste vremuri şi ne va da acum, cum spune 
apostolul neamurilor: «Nu pot să pun în cumpănă durerile acestui veac cu bucuriile pe care Dumnezeu le-a pregătit 
celor ce-L iubesc pe El». 

Deci cred că ne aşteaptă surprize şi pare-se că sunt la uşă; deja putem să folosim termenul: „Veni-va vremea 
şi a şi vcnit“, şi trebuie să fim foarte corespunzători. Cel puţin dacă nu lucrăm pentru împlinirea planului lui 
Dumnezeu cu lumea şi cu istoria acestei naţii binecuvântate, măcar să nu-L împiedicăm prin păcatele noastre. Dar 
Dumnezeu ne vrea împreună lucrători, aşa cum spune în lucrare: «Voi sunteţi mâinile Mele şi picioarele Mele, voi 
sunteţi gura Mea», căci Dumnezeu Se foloseşte de noi, slăbănogii, dar noi suntem instrumente, pentru că Hristos, 
din clipa înălţării nu mai umblă pe tărâmurile noastre văzut cu trupul, cum umbla pe uliţele Ierusalimului sau pe 
ţărmurile Tiberiadei sau prin lanurile de grâu ale Galileii. El este dincolo de această lume. El este într-un plan (mă 
exprim teologic, ca să mă exprim desăvârşit), deplin pnevmatizat, sau transparent, spiritualizat, pentru că trupul 
Lui e trup, dar e un trup care poate să treacă prin uşile încuiate, cum a trecut în ziua învierii, că El lucrează tot 
atât de eficient ca atunci, El este tot atât de contemporan cu noi cum a fost cu ucenicii Lui şi cu poporul ales din 
vremea petrecerii Lui cu trupul pe pământ. Ba mai mult, căci atunci avea trup şi îi mângâia şi îi alinta şi le 
răspundea nevoilor lor ; dar acum, El, înălţat fiind la Tatăl şi în planul deplin spiritualizat, s-a umplut trupul Lui de 
Duhul Sfânt, şi Duhul Sfânt a fost trimis peste creaţie, peste istorie din trupul Lui şi, acum, Hristos ni Se poate 
interioriza nouă, adică acum Hristos poate să pătrundă prin Duhul Sfânt în noi, încât să nu mai ştim până unde 
suntem noi şi până unde este Duhul Sfânt, ca şi în cazul lucrării miraculoase care se petrece aici, sau a vaselor 
alese, când Dumnezeu ici şi colo grăieşte şi a grăit prin veacuri. Şi atunci, cum apostolul Pavel spunea: «Nu mai 
trăiesc eu, ci Hristos trăieşte în mine» sau Duhul strigă din tine: «Avva! Părinte!». Cine îl numeşte pe Tatăl Părinte? 
Hristos. Deci Hristos este în tine prin Duhul Său Cel Sfânt. Duhul din tine, Hristos strigă: «Avva! Părinte!». Deci 
nu mai eşti tu. Poţi să fii hristificat. 

De aceea noi în teologia noastră ortodoxă vorbim de îndumnezeirea omului, adică omul poate să devină dum- 
nezeu prin har. Acum suntem slăbănogi, dar aici se apropie vremea. Acestea vor fi trupurile cereşti, pentru că 
Hristos este Omul la capătul istoriei. Hristos nu a venit în lume numai să Se dea în spectacol, să arate ce poate El. 
El Şi-a asumat toată condiţia căzută a omului şi firea omenească cu slăbiciunile ei, cu durerile ei şi cu amarurile 
ei, şi a dus-o la maximum de desăvârşire şi a zis: Aici vei ajunge tu, omule; toată posibilitatea o ai; dacă vei crede 
în Mine, lucruri mai mari decât Mine vei face. 

Asta este calea, asta este traiectoria, şi de aceea Hristos Cel înviat este numit pârga sau începutul învierii 
celor adormiţi. Asta este calea omului. Hristos a făcut tot ce va putea să facă omul care vrea să trăiască în Hristos. 
Care nu, se exclude singur din împărăţie. Şi la sfârşit toţi vom avea trupuri transparente, toţi vom putea trece prin 
uşi închise şi prin ziduri şi vom fi totuşi oameni, nu ne vom pierde iden titatea fiinţială de chipuri ale lui Dumnezeu, 
cu frumuseţe şi cu înţelepciune şi cu simţământ sfânt, dar vom spiritualiza materia din noi. Asta este calea. E o cale 
firească. Nouă ne pare greu acum, pentru că noi judecăm ca oameni şi ca pământeni, dar acesta este destinul 
omului: cetăţenie veşnică, transparenţă, frumuseţe de disten, pnevmatizare, subţirime spirituală. Aşa că, să nu ne 
mirăm dacă aici vedem o lucrare în care se spun nişte lucruri cu totul ieşite din comun. Nu sunt ieşite din comun; 
sunt pe linia sfintei Scripturi şi pe linia sfinţilor Părinţi, dar omul, îngroşat de materie, omul care, în loc să-şi 
spiritualizeze materia din el şi să devină transparent, cum au devenit unii sfinţi care umblau prin aer, care 
cunoşteau gândurile oamenilor, care vindecau (sfinţi: şi în secolul trecut, sfântul Serafim de Sarov), omul ajunge 
până acolo încât şi spiritul şi-l materializează. Acesta e materialismul diabolic pe care-l experimentează epoca 
modernă şi secularismul; că zicea sfântul Andrei Criteanul: «Mintea mea cu totul ţărână mi-am făcut». Mintea este 
expresia Duhului, dar în loc ca prin mintea ta, ca prin duhul tău să spiritualizezi materia din tine şi corpul acesta 
pornit spre rele, ai ajuns tocmai la procesul invers, să-ţi materializezi, să-ţi faci ţărână sufletul tău, şi atunci te 
îngroşi şi nu mai simţi. Şi dacă atâţia oameni sunt astăzi ţărână, păi e firesc că te fac praf şi pulbere şi râd când le 
spui lucruri tainice, lucruri fine, subţiri, lucruri de destin suprafiresc al omenirii, lucruri care aparţin cetăţeniei 

noastre cereşti - că toţi o avem - şi care aparţin statutului nostru de candidaţi la nemurire; şi râd, pentru că nu le 
convine, nu pot să priceapă sau îi împiedici, nu-i laşi să-şi trăiască viaţa în plenul ei aşa cum o simt ei, la nivel de 
plăceri epidermice şi de pasiuni lumeşti, şi îi împiedici, şi zic: „Dar ce vrei acum, să mă fac sfânt? Ce vrei cu 
mine? Şi de multe ori chiar şi clerici ai bisericii, preoţi şi ierarhi spun aşa, şi asta este o notă a lumii degradate, 
a lumii deşirate de la sfârşitul mileniului doi. 

Aşa că să ne bucurăm, că nu avem de pierdut noi, care credem lucrarea. Avem numai de câştigat. Această lu- 
crare nu ne împiedică deloc, nu ne sustrage de la scopurile şi datoriile noastre de cetăţeni buni, de oameni buni, 
de fiinţe sociale. E drept că unele lucruri sunt cam aspre, e cam greu, dar întrucât credem că e aproape împlinirea, 
trebuie să ne supunem acestei asceze aspre. Dacă regele vine acasă... în termeni duhovniceşti nu există bătrâneţe, 
sufletul nu îmbătrâneşte. Dacă acest corp fragil sau ambalaj de lut, carnea, se mai zbârceşte, dincolo de el este spi- 
ritul, şi spiritul primează, şi spiritul rămâne, şi când vom fi oameni duhovniceşti în lumea sau Eonul sau veacul cel 
nou, atunci toate aceste slăbiciuni dispar, atunci nu mai este bătrâneţe şi nici moarte, toate acestea sunt reminis- 
cenţa păcatului adamic. Aşa că regele dacă vine, Dumnezeu poate să-l umple de har şi să-i sporească înţelepciunea 
pe care o are şi evlavia pe care o are şi frumuseţea fizică pe care o are. Deci, Dumnezeu să facă întorsătura, şi apoi 
Dumnezeu ştie cum va conduce acest popor, însă Ii trebuie om, Ii trebuie omul acela care, tot după expresia lucrării, 
să facă un pas smerit sub sceptrul împăratului sau Regelui regilor, şi Dumnezeu va face zece paşi. Insă câtă vreme 
nu te pleci, Dumnezeu nu poate lucra să aducă acest popor la lumină. Păi cum să aducă la lumină pe aceşti liber- 
cugetători care nu-L acceptă ? Să se facă toate eforturile omeneşti posibile, nu poate această ţară să se bucure de 
lumină şi de pace şi sufletele cetăţenilor ei să fie pline de bucurie şi de fericire firească, pentru că noi am fost creaţi 
pe pământ nu să stăm numai în exil, mai ales din clipa în care Hristos ne-a răscumpărat. Deci nu se poate câtă 
vreme ei conduc şi nu-L acceptă pe Hristos; orice efort ar face, nu se poate să fie bine. Aşa că numai în comuniune 
cu cerul pământeanul află împlinirea. 

Oricum, noi avem speranţa, şi speranţa este visul celor treji. Noi nu suntem nici naivi, cum ne consideră unii, 
nici habotnici, cum ne consideră alţii, dar totuşi cred că avem acea virtute care se cheamă „beţia celor treji“ (cum 
o numesc părinţii filocalici), sau acea nebunie absolut necesară şi calificată drept virtute pentru cetăţeanul 
împărăţiei lui Hristos. Trebuie să ai o nebunie sacră, care te face să te detaşezi de acest firesc care în ochii lumii 
înseamnă virtute, dar în ochii lui Dumnezeu înseamnă nebunie, aşa, în sensul ei literal. 

12 decembrie 1991 f Irineu Bistriţeanul 

Am inserat aici fragmente din cuvântările arhiereului Irineu pentru ca să ştie omul cum trebuie înţeleasă 
această coborâre de cuvânt din cer, a cărui istorie este scrisă pe pământ în vremea noastră. 

Dumnezeu grăieşte din cer în limba română. Mărturiile multor creştini pot confirma aceasta. Ar fi o mare 
bucurie dacă oamenii bisericii, cărturarii şi filozofii României ar folosi această frumoasă limbă. 

Dumnezeu grăieşte în limba română. 

25 martie 1995 
Mănăstirea Noul Ierusalim 

Era în ziua de 27 mai a anului 1923, sărbătoarea Duminicii tuturor sfinţilor. în dimineaţa aceea mama Vergi- 
nicăi se pregătea să meargă la biserică, dar nu s-a mai dus, căci a stat şi a primit-o pe Verginica. Era atunci ultimul 
an al bisericii strămoşeşti, al sărbătorilor strămoşeşti, şi a venit apoi vremea cea roşie şi a strămutat de la locul lor 
serbările cereşti ale sfinţilor. Creştinii acelei vremi plângeau strămutarea serbărilor sfinţilor, văzând împlinirea proo- 
rociei Scripturilor care spun: «Se vor încumeta să schimbe până şi vremurile». 

Părinţii copilei, Nicolae şi Andreiana, erau creştini săraci şi le creşteau din greu pe cele două copile, Verginica 
fiind cea mai mică. în anul 1924, când Verginica împlinise un an, s-a îmbolnăvit de o boală care-i mânca pântecele 
pe dinăuntru, dar prin această suferinţă prunca avea să se arate încă de pe atunci vas ales de Dumnezeu, căci mare 
şi minunat este Domnul în lucrările Sale. Părinţii ei plângeau şi se rugau la Dumnezeu pentru vindecarea copilei. 
Mare taină a însemnat suferinţa ei în acel an, căci mai târziu Domnul avea să anunţe prin ea rana suferită de biserică 
în vremea aceea. 

Părinţii se duceau şi dădeau la biserică slujbe de însănătoşire, fiindcă singura lor mângâiere şi nădejde era de 
la Dumnezeu. Se nevoiau şi ţineau pe lângă casă o capră pentru lapte, şi dacă Verginica s-a îmbolnăvit, ei foloseau 
numai pentru ea laptele, căci erau lipsiţi de toate cele. Zilele de post erau sfinte pentru toată familia, iar în zilele de 
dulce Verginica se hrănea cu laptele de la capră. 

Boala copilei ajunsese în stare grea. Părinţii plângeau uitându-se la ea cum i se învineţiseră pielea şi unghiile, 
şi le pierise speranţa pentru viaţa ei. Pe lângă această durere grea, se mai aşezase apoi peste ei încă una, căci un câi- 
ne mare, al sanitarului din sat, le-a sfâşiat capra, şi s-a dus atunci tatăl ei şi a plâns la poarta sanitarului. Sanitarul 
fu cuprins de milă şi s-a dus să o vadă pe copila care zăcea aproape pe moarte, şi apoi a adus medicamente pentru 
vindecarea ei. Dumnezeu a cercetat durerea şi jalea acestei case şi a întins mâna spre vindecare. 

Treptat, copila s-a făcut bine. Suferise cerul în trupul ei, suferise pentru biserica lui lisus Hristos, căci Dum- 
nezeu avea în planul Său să lucreze prin cuvânt şi să aducă prin ea reparare peste rana bisericii. Verginica avea să 
se arate apoi biserică sfinţită în care a locuit apoi Mielul lui Dumnezeu şi a vorbit cu poporul creştin care s-a născut 
treptat prin lucrarea de cuvânt a Duhului Sfânt. 

Când Verginica împlinise patru ani, tatăl ei a murit, iar viaţa acestei familii a ajuns mult prea anevoioasă. 
Mama şi cu cele două copile îşi lăsaseră nădejdea în ajutorul de la Dumnezeu şi mergeau în toate sărbătorile la 
sfânta biserică, singura lor mângâiere. 

Se făcuse Verginica de nouă ani. Sora ei cea mare, Maria, făcea treburile în casa lor săracă, iar Verginica s-a 
gândit să meargă în sat să se roage pe la porţi ca să strângă vite să le pască şi să câştige câte un pic de hrană. Mama 
lor, Andreiana, zăcea în pat, bolnavă de pelagră. Câţiva oameni mai miloşi au dat acestei copile să le pască vitele, 
iar seara, după ce ea primea puţină hrană pentru plata muncii ei, se întorcea spre casă şi ducea hrană mamei şi surorii 
sale. 

Verginica avea numai o rochiţă şi umbla atentă când alerga după vite, să nu se agaţe prin spini şi să-şi rupă 
îmbrăcămintea. în zilele de lucru îşi îmbrăca rochiţa pe dos, iar seara, înainte de fiecare sărbătoare, şi-o spăla şi se 
îmbrăca a doua zi cu ea pe faţă ca să meargă la biserică. 

Păştea zi de zi vitele şi plângea mereu. Copiii cei mai înstăriţi din sat o luau mereu în bătaie de joc şi o înjo- 
seau ca pe o copilă săracă şi prostuţă, aruncând după ea cu pietre şi luând-o în râs. Toată ziua ea aştepta cu sufletul 
plin de milă şi de dor să se apropie seara şi să meargă acasă cu cele căpătate de la stăpânii vitelor ca să ducă hrană 
mamei sale. în poieniţa în care ea mergea cu vitele era un măr pădureţ, dar din fructele lui, fiind acre, nimeni nu lua 
să mănânce. Verginica mânca mere din pom, iar seara ducea şi acasă, dar mama şi sora ei nu le puteau mânca de 
acre ce erau. Ea se mira cu durere şi nu înţelegea de ce pentru ea merele aveau gustul dulce. Era fericită că avea 
merele ca hrană, căci din hrana ce o căpăta de la oameni nu se îndura să mănânce, ca să aibă să ducă acasă. 

Toată ziua se ruga plângând şi zicea: 

— Maica Domnului, care eşti în cer, fă-o şi pe mămica mea sănătoasă, că noi suntem mici şi fără tată; nu lăsa 
să rămânem şi fără mămica! 

într-una din zile, printre crenguţele copacilor, Verginica a văzut o lumină mare şi albă, şi pe Maica Domnului 
cu Pruncul lisus în braţe, şi şi-a zis: „ Uite, este Maica Domnului cu Domnul nostru lisus Hristos în braţe, aşa cum 

este în icoana noastră de acasă! 

Apoi ea a auzit: 

— Verginico, eu sunt Măicuţa Domnului, şi sunt şi măicuţa ta. Nu mai plânge, căci Fiul meu, Iisus Hristos, o 
va însănătoşi pe mama ta ca să vă poată îngriji. 

Verginica plângea acum şi mai tare de bucuria care-i cuprinsese nădejdea însănătoşirii mamei. Când a mers 
seara acasă, a povestit mamei sale, care şi-a dat seama că Verginica a avut o vedenie cerească. A doua zi ea a plecat 
iarăşi cu vitele la păscut, şi spre seară a văzut din nou lumina cerească şi o rază de la cer până la pământ, pe care 
s-a coborât până la o palmă de pământ un sfânt cu barbă, înconjurat de raze şi cu o cruce strălucitoare în mâna dreap- 
tă, şi a strigat-o pe nume: 

— Verginico, Eu sunt Fiul Maicii lui Dumnezeu, şi am venit s-o fac bine pe mama ta. Nu mai plânge. Eu voi 
veni de acum mereu în calea ta şi nu te voi mai părăsi niciodată, dar iată, îţi cer şi Eu ceva pentru vindecarea mamei 
tale. Dă-Mi să am de la tine părul tău. 

Ea, ştiind că e păcat mare să-şi taie părul, căci aşa o învăţase mama ei, I-a răspuns Domnului: 

— Doamne, mi-a spus mămica mea că e mare păcat la cer să-mi tai părul. Cere -mi altceva. Poate pot să-Ţi 

dau. 

— Dă-Mi o mânuţă, s-o am de la tine. 

— Doamne, dacă rămân numai cu o mânuţă, nu mai pot singură să mă pieptăn, să mă îmbrac, să mă spăl, să 
lucrez. Cere-mi altceva. 

— Să-Mi dai atunci un picior, să-l am de la tine. 

— O, Doamne, mai cere-mi. Poate va fi altceva să-ţi pot da, că nu pot alerga după vite numai cu un picior, nu 
mai pot să mă ajut, şi fac altora durere să mă poarte. Mai cere-mi. Nu pleca! Vreau s-o faci bine pe mămica mea. 

— O, ce să-ţi mai cer? Iată, îţi cer un ochi, să-Mi fie Mie spre slujire prin tine, să Mă uit cu ochiul Meu prin 
ochiul tău, că Eu vreau să-Mi fii Mie cort pe pământ. 

Verginica s-a mai alinat, că nu i s-a părut aşa de greu cu un singur ochi, şi, punând mâna pe ochiul stâng ca 
să vadă cum vede cu un ochi, s-a hotărât şi, bucuroasă, s-a întors cu privirea să-I spună Domnului să-i ia un ochi 
pentru vindecarea mamei sale. Dar când ea s-a uitat spre locul unde apăruse lumina, Domnul îşi luase drumul în 
sus, spre cer, iar ea a strigat cu amar: 

— Doamne, iată, îţi dau un ochi. Întoarce-Te să-l iei! 

Atunci, Domnul a rostit din nori: 

— Fii cuminte, Verginico! Eu voi veni de acum mereu la tine. Când vei împlini paisprezece ani, atunci voi 
lua ochiul tău. Mergi acasă acum, căci mama ta s-a ridicat din pat. Eu voi fi mereu de acum cu tine. 

Verginica, de bucurie, n-a mai stat cu vitele, şi s-a dus cu ele spre casele de unde le lua dimineaţa. Şi, pe când 
ea mergea spre casă cu cele căpătate pentru hrană, a văzut-o pe mama ei pe drum venindu-i înainte şi a strigat: 

— Mămico, te-ai făcut sănătoasă? 

— M-am făcut, că iată, un tânăr sfânt, cu o cruce luminoasă în mână, mi s-a arătat lângă pat şi mi-a spus să 
mă ridic şi să fiu vindecată pentru plânsul tău. M-a ridicat, şi eu am venit înaintea ta. 

Verginica i-a povestit mamei sale despre întâlnirea ei cu Domnul Iisus Hristos în poieniţa unde era cu vitele. 
Mama ei a început să-şi dea seama că darul Duhului Sfânt cuprinsese copila. O fericire cerească s-a coborât peste 
căsuţa lor săracă. 

Verginica tot creştea, iar Domnul Iisus Hristos a făcut din ea vas al Duhului Sfânt, ca mai apoi să înceapă prin 
ea săvârşirea unei mari lucrări cereşti pentru pregătirea unui popor creştin, care avea să asculte şi să lucreze legile 
Domnului. 

Când Verginica a împlinit paisprezece ani, Domnul Iisus Hristos Şi-a împlinit cuvântul Său şi a ridicat vederea 
ochiului stâng al copilei, ca mai târziu acest ochi să fie acoperit de albeaţă. Vorbirea ei cu Domnul Iisus Hristos, cu 
Măicuţa Domnului, cu sfinţii şi cu arhanghelii cerului devenise o continuă lucrare cerească coborâtă pe pământ, şi 
pe care ea o împărţea la toţi cei care auzeau şi veneau spre sătucul din care răsărise această mlădiţă binecuvântată 
şi aleasă de cer. 

Prin puterea lui Dumnezeu, Verginica avea darul postirii îndelungi, mai ales că în casa lor era sărăcie de cele 
pentru hrană. Dumnezeu o pregătea pentru ceea ce avea să poată mai târziu purta, căci avea să poarte darul marii 
trâmbiţări apocaliptice prin care se anunţa misiunea poporului român pentru lucrarea de redresare spirituală a făp- 
turii lui Dumnezeu. Astfel, la vârsta de treizeci şi doi de ani, în primăvara anului 1955, înainte de începutul postului 
patimilor Domnului, Verginica a primit cuvânt ceresc să înceapă post de patruzeci de zile şi patruzeci de nopţi, timp 
în care să primească anafură şi agheasmă, dar ea a răspuns: 

— Doamne, nu voi putea atât de mult. 

— Vei putea, Verginico. Duhul Sfânt te va umbri ca să aşez apoi peste tine mare dar dumnezeiesc, o lucrare 

cerească aşa cum n-a mai fost pe pământ şi despre care scrie în cartea cea coborâtă din cer, fiindcă Eu voiesc să-Mi 
pregătesc calea celei de a doua arătări şi să-Mi luminez un popor şi să-l deosebesc şi să-l curăţesc de toată întinarea 
trupului şi a duhului, ca să lucreze sfinţenie pe pământ, întru frica lui Dumnezeu. 

Verginica avea duhul plin de umilinţă faţă de cele ce veneau de la cer, şi, în simplitatea ei, îşi închipuise că îi 
va da Domnul un dar peste marea lor sărăcie, şi a zis: 

— Doamne, Doamne, ajută-mă cu tot cerul sfânt, ajută-mă să Te ascult şi să împlinesc vremea postului. 

în această vreme a avut lângă ea pe o soră creştină cu numele Elena Gurău din satul Valea Lungă, Dâmboviţa, 
care, deşi era căsătorită, trăia în feciorie cu soţul ei, pentru că şi ea avea darul proorociei, după măsura împărţită ei 
de la Domnul. Această creştină fecioară a stat toată vremea postului lângă Verginica şi stătea de vorbă cu toţi 
creştinii care veneau la ea. Verginica a dus cu mare slăbiciune trupească această vreme de post, că uneori cei ce erau 
pe lângă ea, şi mama ei, Andreiana, mai aveau prea puţină speranţă pentru ea că va ajunge vie până la împlinirea 
postului, dar nimeni nu a avut îndrăzneala să calce porunca Domnului şi să-i dea să mănânce. Toată nădejdea lor 
era în cuvântul lui Dumnezeu, care a adus această veste de pregătire pentru Verginica. 

Trecuse vremea postului mare şi se apropiaseră zorii dimineţii sâmbetei de dinaintea învierii Domnului. Vergi- 
nica se înseninase la faţă în ziua aceea şi începuse să stea de vorbă cu creştinii, iar când clopotele bisericii au început 
să sune vestind învierea Domnului, Verginica s-a ridicat şi a vorbit celor de lângă ea, spunându-le că au venit din 
cer sfinţii trei ierarhi, Vasile, Grigorie şi Ioan, îmbrăcaţi în haine albe de arhierei, şi toţi trei şi-au atins crucile de 
creştetul ei, iar ea s-a ridicat şi a primit de la ei sfintele Taine. Cei trei sfinţi ierarhi au fost văzuţi în acelaşi timp şi 
de sora Elena, cea care a vegheat peste postul lui Verginica. O înseninare cerească s-a aşezat peste fiinţa Verginicăi, 
adonnind într-un somn liniştit şi plin de pace. Deodată, cei ce erau în jurul ei au auzit glasul ei de care Se folosea 
Domnul Iisus Hristos. Şi Domnul a grăit: 

«Pace vouă! Hristos a înviat, Hristos a înviat, Hristos a înviat! Eu sunt Domnul Iisus Hristos. Nu sunt în trup, 
ci sunt în Duh. Coborătu-M-am cu Duhul pe pământ ca să-Mi culeg un popor şi să-i vorbesc tainele cele pentru 
vremea aceasta. Eu sunt Cuvântul lui Dumnezeu, şi am venit să vorbesc pe pământ, să-Mi gătesc calea celei de a 
doua arătări, aşa precum este scris în cartea Mea. Nu acest trup sunt Eu. Aceasta este o trâmbiţă din care Eu 
trâmbiţez în vremea aceasta ca să vestesc peste voi toate câte vor fi în zilele ce vin». 

Din clipa aceea Verginica s-a arătat vas purtător de cuvânt dumnezeiesc, cuvânt care a curs prin gura ei ca un 
izvor viu, până ce Domnul a ridicat-o întru cele cereşti. Ea nu simţea nimic în vremea vorbirii Domnului, iar când 
se trezea, îi întreba pe cei din jur dacă a vorbit Domnul şi ce a vorbit. 

Aşa a început în ziua de Paşti a anului 1955 lucrarea de profeţie a Duhului Sfânt prin fecioara Verginica, şi 
mulţime mare de creştini stăteau şi ascultau cuvintele Domnului, mulţi din ei îndreptându-se apoi spre biserică şi 
spre împlinirile poruncilor dumnezeieşti. Era trimisă de Domnul peste tot pe unde avea cerul să lucreze şi să-şi 
culeagă din spini şi din mărăcini oile tunnei, care aveau să se ridice spre mântuire şi să bea din râul care izvora din 
tronul lui Dumnezeu Cuvântul. 

Şi dacă s-au ridicat şi vânzători şi trădători, a început apoi prigoana peste turma Domnului. Preotul din sat, 
Ilie Mirică, văzând amploarea acestei lucrări dumnezeieşti şi temându-se că va fi tras la răspundere de conducerea 
bisericii şi de autorităţi, a căutat să înăbuşe această coborâre cerească, folosindu-se de motivul că Verginica este 
bolnavă, aşa încât autorităţile securităţii comuniste au dus-o în spitale de psihiatrie, unde era chinuită şi brutalizată, 
căci nici acolo cuvântul Domnului nu se oprea din lucrarea sa. Iar când Domnul vorbea prin ea cuvântul Său, chinui- 
torii o înţepau cu ace, o ardeau cu ţigara aprinsă, îi băgau în gură lucruri spurcate, îi puneau bile de fier fierbinţi la 
subţiori şi nu ţineau seama de lipsa ei de sănătate. După ce era ţinută o perioadă de timp şi supusă la felurite torturi, 
o dădeau să plece acasă, iar poporul creştin care se hrănea pe ascuns din această mană cerească suferea alături de 
această lucrare de Duh Sfânt, urmărită pe toate căile ca să fie înăbuşită. 

A găsit Domnul o scăpare şi o acoperire în faţa urmăritorilor, şi a vestit hotărâre cerească. Sfântul arhanghel 
Mihail, care era însoţitorul ei în vremea vedeniilor cereşti, i-a arătat Verginicăi planul lui Dumnezeu, cu care s-o 
acopere de prigonitori. A luat-o şi a mers cu ea pe o pajişte verde, şi, ajungând la o apă cu pod peste ea, trecând îm- 
preună podul, pe la jumătate, a apărut un tânăr; mult mai tânăr decât ea. în acel moment sfântul arhanghel Mihail a 
spus: 

— Vezi, Verginico, acest tânăr? în curând ţi-1 va scoate Domnul în cale, şi el mult te va ocroti de urmărirea 
celor necredincioşi. 

Verginica s-a întristat şi nu înţelegea, crezând că este vorba de căsătorie, şi, gândindu-se la fecioria ei, i-a spus 
cu lacrimi sfântului arhanghel Mihail: 

— Cum, sfinte Mihaile, vrei să mă părăseşti şi să rămân în grija unui pământean?! 

— Nu te întrista, Verginico! Nu te teme! Eu nu te părăsesc niciodată, căci Domnul m-a dat să-ţi fiu însoţitor 
în toată vremea, dar acest tânăr va fi ca un văl peste lucrarea ce o lucrează Domnul prin tine. în multele tale suferinţe 

trupeşti, de acum el te va sprijini precum bătrânul Iosif a ocrotit-o pe Maica Domnului nostru Iisus Hristos. Domnul 
te va îngrădi pe tine cu focul Duhului Sfânt, căci trupul tău este tron lui Dumnezeu şi iesle în care coboară Duhul 
Lui şi grăieşte către Israel cel din vremea din urmă. 

Această vedenie s-a împlinit curând, căci Domnul o trimisese pe ea în comuna Măneşti, şi la acea coborâre 
cerească venise şi tânărul Stoica Nicolae, care s-a alipit de această lucrare de mântuire, şi cu dragoste duhovnicească 
a iubit şi a preţuit vasul prin care se scurgea mirul cuvântului Duhului Sfânt, căci toate vorbirile cereşti erau însoţite 
de mireasmă plăcut mirositoare, care-i făcea pe mulţi să apuce pe cărările lui Dumnezeu. Aşa a pregătit Domnul 
inima acestui tânăr, şi în vara anului 1960 s-a săvârşit în biserica din comuna Măneşti slujba de cununie, urmată de 
nuntă creştinească, împreună cu lucrarea cuvântului ceresc. Din clipa aceea el devenise sprijinul casei, răspunzând 
în locul ei în faţa autorităţilor care veneau mereu s-o ia şi s-o chinuiască fără milă. 

închisorile prin care Verginica a trecut între anii 1956 - 1960, la Jilava, la Sibiu, şi internările forţate în care 
a suferit torturi nemiloase, au adus-o pe Verginica la mare neputinţă trupească, iar după căsătoria ei cu acel tânăr, 
deşi nu mai era luată de acasă, ea era bolnavă în toată vremea. Până în anul 1967, cînd au început din nou vânzarea 
şi prigoana, Verginica s-a adăpostit sub scutul acestui tânăr, ca apoi, împreună cu alţi creştini, să fie dus la închi- 
soare şi ocrotitorul ei. Verginica a rămas în grija creştinilor şi a celor doi copii care erau înfiaţi în urma cununiei de 
la sora ei, care avea şase copii. După eliberarea din închisoare, tânărul a purtat mai departe grijă de vasul Domnului 
şi de toate grijile casei, mergând cu lucrul Domnului oriunde era trimis, iar în anul 1973, după constatările medicale 
ale spitalului din Plătăreşti, prin care se certifica fecioria Verginicăi, sub ameninţările securităţii, care voia din nou 
să-l aresteze, a fost forţat să se despartă de ea, iar el, crezând că salvează libertatea ei, a plecat. Nemaifiind în legă- 
tură cu lucrul lui Dumnezeu, cu îndemnul lui Dumnezeu, a slăbit cu duhul şi s-a căsătorit cu o femeie din lume, de 
la care a avut doi copii, întemeindu-şi astfel familie, dar fără carte de despărţire între el şi Verginica. 

Rămânând în grija lui Dumnezeu, suferindă în toată vremea, Verginica a purtat pe Dumnezeu Cuvântul în 
lucrarea Sa, până la trecerea ei spre viaţa cea fără de moarte, săvârşindu-se în ziua de 14 decembrie a anului 1980. 
Poporul care s-a născut din această lucrare cerească o cheamă acum prin rugăciuni în toate nevoile, iar ea lucrează 
din ceata sfinţilor şi ajută pe tot sufletul care o strigă. 

Verginica era numită de Domnul trâmbiţă cerească, era numită fluieraşul Păstorului Cel bun şi vas ceresc pe 
pământ. Stau mărturie mii şi mii de pagini care au fost scrise în vremea vorbirii Domnului prin acest vas, şi care au 
fost hrană vie pentru tot poporul creştin iubitor de Dumnezeu. Mulţi creştini ai acestui popor au mărturisit minunile 
şi vindecările şi binecuvântările şi puterile care au lucrat prin acest vas ales, dar adăugăm în carte doar o parte din 
mărturiile lor. 

Iată, s-a adeverit cuvântul Evangheliei care spune: «Cel ce este cu Mine, chiar de va muri, viu va fi în veci», 
căci Verginica n-a părăsit pe poporul ei, şi este şi astăzi, din cer, păstoriţa turmei dăruite ei de Dumnezeu. Aşa a spus 
Domnul prin ea, cu trei luni înainte să treacă spre cer: «Israele, popor iubit de Dumnezeu, iată, rostesc ridicarea 
vasului Meu din mijlocul tău, dar voi vorbi cu tine prin rămurele, voi vorbi până la sfârşit. Iată, îţi profeţesc că 
după ce voi lua cu Mine acest vas, te vei rupe în două, popor cu nume sfânt. Unii din voi se vor face oi grase şi vor 
prăsi miei şi mieluşele, iar alţii din voi se vor face vânzători şi vor sfâşia. Dar nu te teme, Israele mic, căci voi vorbi 
cu tine şi nu te voi lăsa, fiindcă această lucrare de Duh Sfânt nu se va sfârşi. Voi trece prin moarte acest vas şi îl 
voi căli şi îl voi trimite ca să pregătească frumos calea Mea spre tine şi calea ta spre Mine, poporule creştin, 
poporule român, căci aşa am grăit: aceasta este lucrarea întru care binevoiesc». 

Din multele vorbiri dumnezeieşti ale vremii de după începutul din anul 1955, au fost selectate paginile care 
stau mărturie vie a izvorului care a curs din tronul lui Dumnezeu în zilele de întuneric ale asupririi bisericii creştine, 
izvor care este spre învierea poporului român, declarat prin această proorocie poporul Noului Ierusalim care vine 
de la Dumnezeu, aşa cum este scris în prooroci: «încă o dată voi alege Ierusalimul». Şi pentru că sfânta şi marea 
proorociţă Virginia a avut şi a lăsat ucenici pe pământ, Dumnezeul puterilor cereşti a lucrat dar din dar, aşa precum 
sfântul prooroc Ilie a lăsat lucrul spre înaintare peste sfântul prooroc Elisei, aşa precum proorocul Moise l-a uns pe 
Iosua ca să ajungă cu poporul sfânt în ţara Canaanului, pământul făgăduit poporului Israel, căci prin această 
proorocie Domnul a rostit peste România nume nou, de nou Ierusalim, de nou Canaan, de nou Eden şi de grădină 
a binecuvântărilor, spre întâmpinarea slavei Domnului Iisus Hristos, Care iarăşi Se va arăta, precum este scris. 
Amin. 


Ucenicii 




MĂRTURISIRILE CREŞTINILOR, LA 25 MARTIE 1995 


Mă numesc Ivan I. Petre. Sunt născut la 25 iunie 1937, în satul Moroieni, judeţul Dâmboviţa, din părinţi 
români, creştini ortodocşi, şi crescut în frica lui Dumnezeu şi în respectul pentru sfânta biserică ortodoxă. De mic 
copil mi-a plăcut calea bisericii şi liniştea sufletească, şi de aceea m-am ataşat mereu de oamenii credincioşi mai în 
vârstă decît mine, oameni de nădejde pentru biserică prin viaţa lor morală. Unul din aceşti oameni a fost Torcică 
Alexandru, care în postul Paştelui din anul 1955 mi-a zis mie şi mai multor creştini să mergem la Maluri, un sat 
subordonat oraşului Pucioasa, ca să vedem o fiinţă bolnavă şi s-o cercetăm în suferinţa ei. Aşa am cunoscut-o pe 
sora în suferinţă, care până când a chemat-o Domnul la El, pentru mine a rămas sora Verginica, fiinţa care a 
contribuit din plin la schimbarea în bine a vieţii mele. Când am văzut-o, era o fiinţă slabă, firavă, neputincioasă, 
pentru că se afla la primul ei post de patruzeci de zile, post poruncit de Dumnezeu, după spusele ei, ca să se facă 
sănătoasă. M-a surprins din primele clipe privirea ei blândă, luminoasă, zâmbitoare şi plină de bunătate. Nu pot uita 
prima întâlnire. M-a chemat aproape de patul ei de suferinţă, m-a mângâiat şi m-a strigat pe numele cel mic: Petrică. 
Acest lucru m-a surprins şi m-a înfricoşat totodată, fiindcă gândeam că nu are de unde să-mi ştie numele. Apoi a 
continuat: „Petrică, stai lângă mine, şi Domnul o să-ţi dea un dar frumos In acea clipă am simţit cum în sufletul 
meu a pătruns o rază de lumină şi de speranţă, rază care şi azi, după 37 de ani, simt cum mă călăuzeşte. 

In ziua Sfintelor Paşti ale aceluiaşi an, intr-adevăr, Domnul a făcut-o sănătoasă, căci am găsit-o afară stând pe 
picioarele ei, însănătoşite. Odată cu redarea sănătăţii, Dumnezeu i-a dat şi darul proorociei şi al apostoliei, precum 
şi sarcina de a merge din comună în comună pentru a vesti cuvintele lui Dumnezeu. 

Datorită prigoanei la care au fost supuşi creştinii şi biserica în perioada ateismului instalat de puterea co- 
munistă, mai exact între anii 1955 - 1975, sora noastră Verginica a avut de suferit foarte mult, căci a fost persecu- 
tată. îmi amintesc cu nostalgie de vremurile când în casa ei sau la casele creştinilor o lua Domnul printr-un somn 
adânc, iar din gura ei ieşea cuvânt de învăţătură creştină, de curaj şi îmbărbătare, cuvântul Domnului. 

Ştia foarte puţină carte, după cum mărturisea. Abia ştia să scrie. Niciodată nu a citit sfânta Scriptură, fiindcă 
nu a avut timp, dar în timpul vorbirii ieşeau cuvinte minunate din gura ei, cu citate din sfânta Scriptură, de parcă ea 
ar fi fost un mare învăţat, un mare orator sau un mare teolog al sfintei noastre biserici. Prin cuvintele acelea pline 
de învăţături duhovniceşti, învăţături ale sfintei biserici, eu m-am hrănit şi m-am zidit sufleteşte. 

în anul 1956 am primit acel frumos dar, de care am pomenit, o copilă creştină cu care m-am căsătorit. A fost 
o nuntă foarte frumoasă, ca pe vremea primilor creştini. Toată nunta a fost coordonată de această soră, Verginica. 
în anul acela, 1956, a fost o vară foarte ploioasă, timp în care urma să aibă loc nunta. Ploile nu mai conteneau. Data 
nunţii se apropia, iar eu am intrat în grijă. Sora Verginica m-a încurajat mereu şi mi-a spus că la nuntă Domnul o să 
facă o minune. Şi aşa a fost, căci vineri dimineaţa au stat ploile şi a fost o duminică însorită în care mesele au fost 
aşezate afară. Au venit foarte mulţi creştini. A fost o nuntă foarte mare, care l-a încântat şi pe preotul satului, preot 
care a doua zi a fost chemat la miliţie să dea socoteală pentru faptul că nunta „nu respectase “ canoanele sfintei bi- 
serici (spuneau miliţienii), bazându-se pe informaţiile că nimeni nu s-a îmbătat, nimeni nu a făcut scandal, aşa cum 
se mai obişnuieşte pe la unele nunţi. A doua minune a fost cu mâncarea. Eu nu m-am aşteptat să vină atâta popor şi 
nu am făcut pregătire suficientă. Văzând aşa, m-am dus la sora Verginica să-i spun mâhnirea mea, dar n-am apucat 
să-i comunic nimic, că mi-a făcut semn să rămân liniştit, căci Domnul va înmulţi mâncarea. Şi aşa a fost. Nu s-a 
sculat nici un mesean flămând. 

Văzând satana că acest vas ales de Dumnezeu aduce sute de suflete la mântuire, a pornit război contra ei. 
Primul om care a dat-o pe mâna securităţii a fost preotul ei din sat, fostul protopop, Ilie Mirică, cel care a ajutat la 
întocmirea actelor de internare a ei intr-un spital de nebuni. în toamna anului 1956 a fost dusă la Ploieşti şi internată 
acolo o perioadă de timp. După aceea, a fost internată de două ori la spitalele de nebuni din Plătăreşti şi Bălăceanca. 
Dumnezeu a lucrat prin ea şi acolo şi a ocrotit-o, căci putea să fie de multe ori omorâtă de nebuni. A cunoscut 
teroarea cămăşii forţate, dar Domnul lucrează prin oameni, şi a luminat mintea şefului spitalului de acolo, căci el a 
văzut şi a înţeles felul cum vorbeşte Dumnezeu prin ea, asistând la o vorbire a Domnului, şi şi-a dat seama că nu 
este nebună şi a eliberat-o din spital. 

Am fost martor la multe minuni pe care Dumnezeu le-a făcut prin ea. Odată am plecat cu ea spre comuna 
Sudiţi-Ilfov. în trenul spre Bucureşti, aproape de gara Nucet, sora Verginica şi-a aplecat capul pe braţele soţiei mele, 

şi Domnul a început să vorbească prin ea. în compartiment eram numai noi trei. Mie şi soţiei ne-a fost teamă că 
intră între timp cineva de pe culoar în compartimentul nostru şi ne va cere să-i spunem ce anume se întâmpla. Dar 
de la Nucet până la Săbăreni, cât timp a ţinut vorbirea Domnului, deşi culoarul era arhiplin, nimeni nu a deschis 
uşa. Cum ea s-a deşteptat, a năvălit lumea peste noi şi a ocupat locurile goale. 

De lipsurile ei familiale este greu de vorbit. A trăit într-o sărăcie lucie. Mama ei, văduvă, cu doi copii, a trăit 
dintr-o pensioară de a Verginicăi, căci ea a lucrat la întreprinderea de bumbac Trainica, unde s-a şi îmbolnăvit. 

îmi amintesc de un fapt petrecut în armată. în timpul cătăniei am unnat şcoala de şoferi. La această şcoală 
instructorii care făceau conducere cu noi s-au purtat urât cu mine. în şase luni n-am făcut decât cel mult şase ore de 
conducere. La teorie nu-mi făceam probleme, căci o învăţam, dar cu conducerea stăteam foarte prost. într-o 
scrisoare am povestit sorei Verginica necazul meu. Am primit răspuns de la ea şi mi-a zis să nu fiu îngrijorat, căci: 
„Domnul mi-a spus că vei lua carnetul. In plicul acesta vei găsi o bucăţică de vată înmuiată în sfântul mir 
Păstreaz-o cu grijă, şi în ziua examenului caută şi unge pe furiş volanul maşinii cu care dai examen, şi ai să 
reuşeşti Aşa am făcut. în ziua examenului am uns volanul maşinii cu sfântul mir fără să vadă miliţianul, am făcut 
semnul sfintei cruci de faţă cu examinatorii, care au început să râdă de mine, dar eu n-am zis nimic, şi am plecat cu 
maşina. M-am dus pe unde au vrut ei şi am condus fără nici o greşeală. Din doisprezece inşi câţi am fost într-o 
grupă, doar doi au luat examenul. Dumnezeu a făcut această minune cu mine spre folosul meu, căci de atunci îmi 
câştig existenţa mea şi a familiei mele cu acest carnet. De când am luat acest carnet şi până azi, nu am avut nici un 
necaz pe linie de circulaţie. 

Liniştea sufletească, sporul duhovnicesc şi toate realizările mele le datorez învăţăturilor primite de la sora 
Verginica, învăţături care accentuează creşterea şi desăvârşirea sufletească, lupta şi biruinţa binelui asupra răului, 
mântuirea întregii omeniri, în spiritul şi învăţătura bisericii noastre creştineşti. Din respect pentru viaţa, lupta şi 
biruinţa ei, o numesc mamă: mama Verginica. 


* 

Sunt Dumitra Constantin, din comuna Măneşti, judeţul Dâmboviţa. Am cunoscut-o pe mama Verginica la 
biserică în satul nostru, în anul 1959. Cât timp a ţinut vorbirea Domnului prin ea în biserică, am văzut cum o lumină 
puternică a stat pe catapeteasma bisericii şi a durat tot timpul cât a fost vorbirea Domnului. Văzându-i lumina şi 
ascultându-i cuvintele pline de înţelepciune, am rămas încredinţat că Dumnezeu vorbea prin gura ei. 

Altă dată am fost de faţă când o femeie din Măneşti, Dimovici Maria, a fost vindecată de cancer prin cuvântul 
Domnului, după ce fusese pe la mulţi doctori. 

în satul Măneşti nu este nici un sectant datorită învăţăturilor pe care Domnul le-a spus prin gura mamei 
Verginica, învăţături pe care le-a auzit mai mult de jumătate de sat. Multe şi minunate sunt lucrările pe care le-a 
lucrat Dumnezeu prin această proorocie, şi dacă va să fie nevoie, voi mărturisi şi cel mai mic amănunt, spre slava 
lui Dumnezeu. 


* 

Noi, Jaravete Vasile şi Victoria, din Valea Voievozilor, judeţul Dâmboviţa, mărturisim că Dumnezeu, prin 
mama Verginica, i-a vindecat pe cei patru copii ai noştri: primul avea malformaţii; al doilea, encefalită; al treilea, 
astm, şi al patrulea, o mână sucită şi moale. Cu primii trei am fost prin multe spitale, şi apoi, disperaţi, am apelat la 
ultima şansă: mama Verginica. Domnul ne-a încurajat, ne-a sfătuit să mergem pe calea împlinirii voii Sale, a 
credinţei şi a bisericii; ne-a binecuvântat şi ne-a însănătoşit pe rând copiii. 

* 

Am cunoscut-o pe sora Virginia la mitropolie la Târgovişte în anul 1959, cu ajutorul unui prieten pe care l-am 
întâlnit acolo. Când m-a văzut, sora Verginica mi-a spus să merg la Maluri, lângă Pucioasa, dacă vreau să stau de 
vorbă cu Domnul. Am fost de multe ori acolo. Am luat parte la multe convorbiri cu Dumnezeu. începusem să-mi 
schimb în bine viaţa: să ţin post, să nu mai beau alte băuturi alcoolice, în afară de vin. într-un post n-am mai respectat 
porunca lui Dumnezeu, şi am mâncat de dulce. După acel post mi-a murit un copil. Când L-am întrebat pe Dumnezeu 
despre această moarte, mi-a răspuns că m-a pedepsit pentru neascultarea mea. 

Au trecut nişte ani, m-am depărtat de Dumnezeu, am început să beau peste măsură şi iar m-a certat Dumnezeu 
luându-mi alt copil. M-am speriat, mi-am dat seama că de nu voi respecta în continuare poruncile lui Dumnezeu şi 
ale bisericii, voi mai avea şi alte pagube. 

După plecarea sorei Verginica la ceruri, la şapte ani, am luat şi eu parte la dezgroparea ei şi m-am minunat, 
căci am văzut-o întreagă, neputrezită, cu trupul de culoare maroniu deschis, iar din ea ieşea un miros de mireasmă 
foarte puternic. M-am încredinţat definitiv că această soră este o sfântă şi că prin gura ei a vorbit Dumnezeu. 

Didă Ştefan, comuna Tătărani, sat Gheboieni, judeţul Dâmboviţa 

* 

Sunt Neacşu I. Petre, născut în comuna Lucieni, sat Viişoara, judeţul Dâmboviţa, cu domiciliul în oraşul 
Pucioasa. Părinţii mei, creştini ortodocşi, au urmat „Oastea Domnului “. 

Am cunoscut lucrarea Domnului prin proorociţa Verginica în anul 1960, la o nuntă de Oastea Domnului, unde era 
şi ea. Când am împlinit vârsta de 17 ani (în anul 1962), am plecat din casa părintească şi m-am căsătorit cu Lăzărescu 
Viorica, din Valea Lungă-Dâmboviţa. Căsătoria mea la această vârstă s-a datorat faptului că tatăl meu s-a răzvrătit 
împotriva acestei lucrări. In anul 1972 mi s-a născut primul băiat, care prin lucrare a primit numele: Pavel-David. 

Aici unde locuiesc, am fost vecin cu mama Verginica şi participam de multe ori când cobora Duhul lui 
Dumnezeu să vorbească prin ea. Când se trezea, ne întreba pe noi ce a mai spus Dumnezeu. 

A suferit foarte mult prin închisori şi arestul securităţii. A fost internată în numeroase rânduri. A suferit şi de 
la lume şi de la poporul cel necredincios. A mijlocit în faţa lui Dumnezeu pentru poporul său, iar vina poporului se 
răsfrângea asupra ei. Eu, un păcătos, am ascultat această coborâre dumnezeiască de multe ori, şi primeam bine- 
cuvântare în călătorii şi în toate acţiunile noastre. 

Duhul lui Dumnezeu era pennanent cu proorociţa, şi ea întreba la Domnul despre tot ce avea să facă şi primea 
binecuvântare în tot ce era bine. 

Acest popor a fost dirijat de Dumnezeu mai mult decât poporul cel călăuzit prin sfântul prooroc Moise, pentru 
că acum Dumnezeu a vorbit şi a fost auzit de întregul popor. Ne-a învăţat Dumnezeu ce să mâncăm, când să 
mâncăm, să nu bem alte băuturi alcoolice, în afară de vin, să fini deosebiţi de lume. 

După cum a spus Domnul odată, aceasta a fost cea mai înaltă facultate de pe pământ. Ni s-a vorbit despre 
trecut, prezent şi viitor. Dirijorul suprem al acestui popor a fost Dumnezeu, iar preoţimea ne numea sectanţi. Mer- 
geam la bisericuţă, pentru că ştiam că acolo coboară cerul, şi de acolo luam sfintele Taine. 

Nu sunt vrednic să mulţumesc Preasfântei Treimi că m-a chemat să iau parte la această mare lucrare de 
redresare spirituală a poporului pentru încheierea veacului. Nu mă tem de nimeni, dar mi-ar fi frică de mânia lui 
Dumnezeu să spun minciuni. Am călătorit cu această proorociţă unde ne dădea Dumnezeu binecuvântare. A vorbit 
Dumnezeu cu poporul Său oriunde era însoţit acest vas: în maşină, în tren, în casele creştinilor, numai cuvânt de 
întărire în viaţa duhovnicească. S-au rânduit trei zile de post în săptămână, iar rugăciunile, ca şi în mănăstiri. 

Această coborâre dumnezeiască a fost ascultată de mulţi creştini din ţară, dar când Dumnezeu ne-a învăţat să 
ne abţinem de la poftele trupeşti, mulţi s-au despărţit, s-au retras de lângă lucrarea lui Dumnezeu, iar cei ce au 
împlinit, L-au urmat în tot locul. 

Odată ni s-a spus: «Iată, măi copilaşi, dintre voi se vor despărţi în două tabere: unii se vor face oi şi vor naşte 
miei; alţii se vor face călăi şi vor pune capăt veacului acesta». Şi iată, mulţi din cei ce au ascultat, acum sunt 
împotrivitori. 

în anul 1980 poporul a suferit greaua încercare prin mutarea la cer a proorociţei, dar Dumnezeu nu ne-a 
părăsit, şi a continuat lucrarea Sa prin sora proorociţei. Cât timp a vorbit Domnul prin sora Verginica, sora sa, Maria 
nu a luat parte niciodată la coborârea Duhului, pentru a nu se motiva de către popor că are cunoştinţă de cuvântul 
Domnului, dar o parte din popor s-a răzvrătit şi nu a vrut să creadă în această reaşezare dumnezeiască. Dumnezeu 
a adus aşezământ pentru oprirea întinării, oprirea de la carne, pentru a se putea intra pe „portiţa cea strâmtă 
precum zice Scriptura: «Nimic întinat, nimic spurcat nu va intra în împărăţia cerurilor», şi nimeni din cei ce au ură 
şi invidie pe aproapele lor. 

Sora Maria, prin care Domnul Şi-a continuat lucrarea Sa, a avut în anul 1991 această vedenie: a văzut o mare 
de sânge, şi popor mult înota în acel sânge. Şi s-a ivit pe mare o barcă în care era Domnul lisus Hristos, iar poporul 
înota spre barcă, şi Domnul îi lua pe fiecare, îi scutura de sânge şi îi suia în barcă. 

Dumnezeu ne doreşte curaţi, şi pentru aceasta a venit să-Şi desăvârşească lucrarea prin aşezământ de viaţă curată. 

* 

Sunt Nedelea Maria, din Valea Voievozilor, judeţul Dâmboviţa. Am luat parte de multe ori acolo unde 
Dumnezeu a vorbit prin gura sorei Verginica. Redau mai jos doar câteva fraze din câte îmi amintesc: «Copiii Mei, 
dacă voi Mă veţi asculta, vă voi arăta acestei lumi ca pe un buchet de flori. Gustaţi puţin amar acum, că în curând 
se va face dulce. [...] România este o ţară binecuvântată; ea va rămâne ca o insulă verde în mijlocul mâniei lui 
Dumnezeu, care va veni peste popoare. [...] In România va fi scaunul de judecată. [...] In România va fi Noul 
Ierusalim». 

* 

Eu, Băjan Octavian, din comuna Măneşti, judeţul Dâmboviţa, am fost de faţă de multe ori când Dumnezeu 
vorbea prin gura sorei Verginica şi când au fost vindecate de cancer Cârlan Maria, din Moreni, şi Maria lui Viorel 
Şerban, din Valea Lungă, iar de epilepsie: Didă Maria, din Gheboieni. 

în timpul lucrărilor am văzut deasupra capului sorei Verginica o lumină care dispărea când se termina 
lucrarea. Chiar în poza pe care o am de la nunta mea se vede o lumină deasupra capului sorei (naşei) Verginica. 

Am luat parte la dezgroparea ei după şapte ani şi am văzut trupul ei întreg, pielea de culoare maronie, iar în 
jurul ei plutea o mireasmă nemaiîntâlnită. 


* 

Sunt născută din părinţi creştin-ortodocşi, în satul Siliştea-Snagov, judeţul Ilfov, şi mă numesc Costache Vasilica. 

în iama anului 1961, luna februarie, am cunoscut-o pe mama Verginica în casa unui creştin din satul nostru. 
Aveam atunci şapte ani, dar în mintea mea de copil a pătruns ceva ce mi-a stârnit dorinţa de a afla cât mai mult de 
la această persoană blândă şi smerită. îmi amintesc cum ne-a povestit toată viaţa ei: suferinţele şi chinurile îndurate 
prin spitale şi închisori; cum i S-a arătat Domnul când ea avea 9 ani, fiind cu vitele la păscut; în nenumărate rânduri 
a fost cercetată de Domnul, de Maica Domnului şi de sfinţi; ne-a spus cum a primit dar de la Dumnezeu; fiind orfană 
de tată, cu o mamă bolnavă, de multe ori nu aveau hrană şi se hrănea cu mere pădureţe din poieniţa unde păştea 
vitele, mere pe care nimeni nu le putea mânca, dar pentru ea le făcea Domnul dulci. După ce ne-a povestit, s-a culcat 
şi a vorbit Domnul prin gura ei, zicând: «Amin, amin, amin. Pace vouă, copiii Mei! Am coborât din cerul sfânt pe 
pământ, nu cu trupul ca la început, ci cu duhul, ca la sfârşit». A vorbit cuvinte minunate, ca din cer. Multe poveţe 
şi învăţături de zidire sufletească am auzit atunci. Aşa am cunoscut-o pe mama Gigi, cum i-am spus mai târziu, şi 
am urmat-o în tot locul, ascultând cuvântul lui Dumnezeu, transmis prin gura ei. 

Mergeam adesea la Maluri, lângă Pucioasa, ca să mai aud de la Domnul; întâi mergeam cu părinţii, apoi mă 
duceam şi singură. Nu am părăsit niciodată această legătură cu cerul prin mama Verginica. Am văzut cu adevărat 
puterea şi prezenţa lui Dumnezeu aici. Prin această gură ne-a învăţat Domnul să nu ne depărtăm de biserică, să 
respectăm preoţii, să ne împărtăşim cu sfintele Taine cât mai des la preoţi cu viaţă curată, plăcută Domnului, să 
postim luni, miercuri, vineri şi posturile rânduite de biserică. în câteva rânduri a rânduit Domnul post de trei zile 
pentru a se nimici puterea satanei, care ridicase autorităţile şi chiar preoţimea împotriva acestui vas şi a poporului 
creştin care o urma. Chiar preotul din sat, care era atunci, părintele Ilie Mirică, a solicitat oamenii legii spunând că 
ea este sectă. 

Mă aflam odată în casa de la Maluri. Era dimineaţă, şi noi eram la rugăciune. Am auzit bătăi în uşă şi am 
deschis. Erau patru bărbaţi furioşi, doi în uniformă militară şi doi în haine civile. A fost răscolită casa, s-au adunat 
cărţile de rugăciune; ne batjocoreau spunând că mama Verginica se preface bolnavă. Aşa a fost torturată de comu- 
nişti şi de necredincioşii atei, dar ea a rămas ca o stâncă neclintită şi nu a ieşit cu nimic din cuvântul Domnului şi 
din aşezările bisericii. 

Am luat parte la multe lucrări, şi îmi amintesc cum ne spunea Domnul despre Noul Ierusalim care va fi în 
România, iar despre vas: «Aceasta este trâmbiţa a şasea, prin care îmi închei veacul». 

în vremea de stăpânire comunistă ne tăinuiam să nu fim descoperiţi când ne întâlneam cu alţi creştini, dar 
Domnul ne spunea: «Copilaşii Mei, acum e vreme de strâmtorare pentru voi, şi trebuie să acoperiţi acest vas. Dar 
va veni o vreme când vei fi întrebat, creştine, dacă urmezi această lucrare, şi trebuie să spui, căci chiar dacă nu 
spui, vei fi vădit, că pe poarta ta şi pe casa ta şi pe frun tea ta va fi un semn care te va descoperi că eşti al Meu, şi 
va fi vai de tine dacă vei tăgădui atunci, că Eu îţi voi socoti lepădare». 

Altădată ne spunea: «Copilaşii Mei, ieşiţi din lume cu viaţa voastră, cu portul vostru, că vine diavolul şi îmi 
spune: „Uite ce fac creştinii Tăi!“. Vreau să vă deosebiţi de lume, să se vadă că sunteţi copiii cerului; femeia să-şi 
poarte năframa, să nu-şi taie părul, să nu omoare copiii în pântece; casele şi mesele voastre să fie curate, să nu se 
scârbească sfinţii privind la voi». 

După îndelungate suferinţe, starea sănătăţii ei a devenit critică, şi Domnul cobora mai rar. Ni s-a spus: «Vor 
veni oameni de la mari depărtări să bea apă din acest izvor şi vor pune şi în film această lucrare». Odată ne-a spus: 
«Am să ridic acest vas de la voi, dar pentru cei ce vor dori cuvântul Meu, voi vorbi prin rămurele şi prin frunze, şi 
tot voi hrăni acest popor». 

Mama Verginica, şi după plecare a dat dovada sfinţeniei ei, căci la şapte ani, când s-a deschis mormântul, 
trupul ei s-a aflat întreg şi răspândea o mireasmă plăcută, uimind pe toţi care au fost de faţă. 

Multe ar fi de spus despre acest vas şi de lucrarea ce s-a desfăşurat prin el, dar cum nisipul mării nu-1 poate 
număra nimeni, aşa nici cuvântul Domnului nu-1 poate cuprinde cineva. 

Din cuvântul dumnezeiesc am înţeles că trebuie să ne păstrăm curăţenia trupească, şi Domnul ne spunea: 
«Creştine, aş vrea ca femeia ta să-ţi fie ţie soră». Analizând aceste învăţături, am fost pătrunşi de justeţea lor, căci 
le întâlnim şi în epistola I către Corinteni a sfântului apostol Pavel: «Şi aceasta v-o spun, fraţilor, că vremea s-a 
scurtat de acum, aşa încât şi cei ce au femei, să fie ca şi cum nu ar avea» (cap. 7/29). Aceleaşi învăţături, şi în 
epistola către Galateni: «Iar cei ce sunt ai lui Hristos şi-au răstignit trupul, împreună cu patimile şi cu poftele» 
(cap. 5/24). Toate aceste îndrumări cereşti ne-au întărit şi ne-au alăturat şi mai mult de această sfântă coborâre şi de 
vasul de care S-a folosit Domnul. 

* 

La înmormântarea naşei Verginica am luat şi eu parte. Aveam cu mine un coş cu colivă, şi când sicriul ei a 
trecut peste pragul bisericii, am văzut lumină mare cum a ţâşnit din el şi am simţit cu toţii multă mireasmă. M-am uitat 
repede prin jur, să văd pe cineva cu vreun aparat de fotografiat, că lumina părea făcută de un blitz, dar n-am zărit 
nimic. Mi-am dat seama că totul a fost pentru ca Domnul să ne încredinţeze că fiinţa aceea din sicriu este o sfântă. 

Ioniţă Niculina, sat Valea Voievozilor, judeţul Dâmboviţa 

* 

Mă numesc Bănescu Maria, din localitatea Moroieni, judeţul Dâmboviţa, şi vreau să relatez cum am 
cunoscut-o pe sora Verginica din satul Maluri. Fiind născută în satul Ştubee, în apropiere de Maluri-Pucioasa, am 
auzit din copilărie că în acest sat este o fecioară prin care vorbeşte Dumnezeu. De mic copil am mers la biserică şi 
am ascultat de cuvântul lui Dumnezeu care se citea, dar aflând că însuşi Dumnezeu vorbeşte prin sora Verginica, 
am devenit nerăbdătoare să ascult şi eu. 

în anul 1970, când aveam 17 ani, am mers cu mătuşa mea, Cârlan Mioara, în satul Sudiţi, care ne era necu- 
noscut, dar am aflat că va merge acolo sora Verginica. Această zi nu o voi uita niciodată. Era o zi geroasă de iarnă, 
în postul Crăciunului. Am mers 15 km pe jos pentru a ajunge în acest sat din judeţul Ilfov, şi ajungând, nu cunoşteam 
casa în care trebuia să intrăm. Apropiindu-se seara, intenţionam să ne întoarcem acasă, dar a apărut la o poartă gazda 
la care era sora Verginica şi ne-a chemat în casă. Când Dumnezeu a vorbit prin vasul Său, am fost chemate pe nume, 
şi Domnul a spus: „ Măi tată, au venit două oiţe de departe şi le-am ţinut în drum să le încerc răbdarea şi dragostea 
pe care o au Am rămas uimită, pentru că sora Verginica nu ne cunoştea, şi am rămas convinsă că era Dumnezeu 
Care vorbea, căci numai El ne cunoştea inimile. Am luat parte apoi şi la alte lucrări în care vorbea Domnul, iar sora 
Verginica nu ştia ce se vorbea. Sora Verginica era blândă şi iubitoare ca o mamă, şi noi îi spuneam mama Verginica. 
Cuvântul Domnului care se vorbea prin ea era pătrunzător; ne învăţa cum trebuie trăită o viaţă de creştin. 

M-am căsătorit cu Bănescu Romei, şi doi dintre fiii noştri au fost vindecaţi de puterea lui Dumnezeu prin 
mama Verginica. Primul copil, Florin-Emanuel, a fost vindecat la vârsta de trei ani şi jumătate, iar cel de al doilea 
avea doar două luni când ea era plecată din trup, şi l-am atins de corpul ei şi s-a vindecat. Acestea au fost minuni 
pe care le-am văzut, şi nu pot tăgădui că nu a existat puterea lui Dumnezeu care a lucrat prin mama Verginica. Tot 
ce ne-a vorbit s-a împlinit şi se împlineşte şi acum. Se pot spune multe despre acest vas înnobilat de măreţia lui 
Dumnezeu, Care a lucrat prin el. 


* 

Mă numesc Şerban Maria, din comuna Valea Lungă, de credinţă ortodoxă. Am crescut într-o casă cu zece 
fraţi, iar părinţii mei nu erau amândoi credincioşi. Tatăl meu era necredincios, astfel încât eu m-am ataşat de o 
mătuşă a mea, care se nevoia mult în post şi rugăciune şi avea viaţa curată, plăcută lui Dumnezeu. Mi-a inspirat şi 
mie credinţa lui Dumnezeu şi mă îndemna cu ea la rugăciune. 

La vârsta de cinci ani, am cunoscut-o pe sora Verginica de la Maluri. Eram la mătuşa mea, şi a venit sora Ver- 
ginica. Atunci am auzit prima dată cuvântul Domnului prin gura ei. M-a chemat pe nume şi mi-a zis: „Dacă ai 
să-Mi slujeşti Mie, am să-ţi fiu de ajutor Când a fost la căsătorie, mătuşa mea mi-a spus cu doi ani înainte cu cine 
am să mă căsătoresc, pentru că ştia din proorocie. 

După ce am dat naştere la cinci copii, am avut o boală foarte grea. Am fost internată la spitalul din Moreni, 
însă medicii mi-au spus că nu mă pot salva. Am venit acasă, şi, deznădăjduită, m-am rugat Maicii Domnului şi către 
toţi sfinţii. într-o seară m-am rugat cu mai multă stăruinţă, iar noaptea am avut un vis: eram în pat, bolnavă, şi a 
venit sora Verginica şi m-a mângâiat şi mi-a spus: „Ai să fii vindecată. Du-te la biserica ce s-a făcut la Pucioasa 
Am venit şi am spus visul şi mi s-a dat mir din candelă. Mi s-a spus să mă ung cu el şi să-l folosesc şi în mâncare. 
La scurt timp nu mai aveam durerile pe care le-am avut. Acum nu am putere să-I mulţumesc lui Dumnezeu pentru 
că m-a vindecat. Am avut o fată care era plină de bube, şi medicii nu au putut-o vindeca. Am uns-o cu mir de care 
am folosit şi eu, şi s-a vindecat. 

într-o noapte am avut un vis: a apărut mătuşa mea, Gurău Elena, care e adormită de cinci ani, şi mi-a arătat 
un copac pe care eu îl vedeam încărcat de zăpadă, însă mătuşa mea îmi spunea că e încărcat cu flori de tei. Eu aş fi 
vrut să văd, şi spuneam la cei câţiva martori care mai erau, că noi nu avem ochi duhovniceşti, iar mătuşa le vede 
pentru că e la adormiţi. A spus că sunt atâtea flori, câte vorbe a spus sora Verginica. Şi mi-a zis: „Dacă voi, o mână 
de creştini, veţi avea credinţă, veţi reînvia Duhul Sfânt în România “. 

Mătuşa mea a fost căsătorită cu Gurău Constantin, dar au trăit feciorelnici. în anul 1955, în postul sfintelor 
Paşti, sora Verginica a primit cuvânt de la Domnul să postească patruzeci de zile, post la care au fost martori mătuşa 
mea, socrul meu, Şerban Florian, şi tatăl meu. De multe ori era în agonie, dar îşi revenea. în noaptea învierii, la sora 
Verginica au venit sfinţii Trei Ierarhi şi au împărtăşit-o, iar ea a cerut agheasmă şi a spus: „Hristos a înviat! 
Mătuşa mea a văzut şi ea acelaşi lucru. 

Cuvântul lui Dumnezeu 


Când s-au împlinit şapte ani de la plecarea mamei Verginica, mătuşa mea a fost anunţată cu două săptămâni 
înainte că are să plece la Domnul când va fi dezgropată sora Verginica. La ora când a fost ridicat capacul sicriului 
ei, mătuşa mea a plecat. 

Socrul meu a luat parte de nenumărate ori la proorocie prin sora Verginica. Cu o lună de zile înainte de a 
adonni, el ne-a spus: „In România va fi Noul Ierusalim şi se va zidi biserica neadormiţilor şi a neprihăniţilor; voi 
aveţi să trăiţi şi să vedeţi Intr-adevăr, am văzut, căci la această biserică m-am vindecat. 

* 

Mă numesc Halău Gheorghe, cu domiciliul în comuna Răzvad, satul Valea Voievozilor, şi pot să afirm că 
sunt pe deplin încredinţat de coborârea dumnezeiască prin vasul ales şi pregătit de Dumnezeu, fecioara Virginia din 
Maluri, Pucioasa. Când am auzit pentru prima dată cuvântul rostit de Domnul prin ea, aveam nouă ani, fiind în casa 
părintească din comuna Măneşti. In afară de pregătirea pe care i-a dat-o Domnul prin postiri desăvârşite, pe 
parcursul vieţii a întâmpinat multe alte greutăţi, cauzate de cei fără gând de mântuire a sufletului, care, fără să caute 
adevărul, se bazau pe învinuiri vrăjmaşe. Dar nu este de mirare, căci aşa s-a întâmplat cu toţi înaintaşii plăcuţi 
Domnului: apostolii, proorocii şi toţi sfinţii prin care Dumnezeu S-a desăvârşit în decursul veacurilor. 

După cum era cuvântul Domnului prin mama Verginica, am frecventat bisericile, în mod special pe cele din 
Bucureşti cu mari posibilităţi de catehizare, ca mănăstirea Antim, biserica Silvestru, Sapienţii. Dar prin cuvântul 
către poporul ales al Domnului, călăuzit prin proorociţa Virginia, am înţeles că se împlineşte ceea ce Domnul a grăit 
prin regele-prooroc David : «Vremea este să lucreze Domnul, că oamenii au stricat legea Ta» (Psalmii, 118/126). 

Şi a adunat Domnul în jurul acestei lucrări mulţime de popor, şi iată numai câteva din învăţăturile Domnului 
pentru pregătirea unui popor nou cu care să-Şi poată împlini Domnul planul Său, popor căruia i se cere să fie 
împlinitor: posturile de luni, miercuri şi vineri, din cursul anului, să fie împlinite după rânduiala dată în Ceaslov. 
Domnul rânduieşte împlinirea celor şapte laude, a împărtăşirii cât mai dese, a curăţeniei trupeşti, care devine o 
condiţie definitivă în ultima perioadă, aşa cum Domnul i-a pregătit pe cei trei fii ai lui Noe: Sem, Ham şi Iafet, care 
erau căsătoriţi înainte de a intra în corabie. De asemeni, Domnul îndeamnă oprirea consumului de alcool şi orice fel 
de carne. Cei care s-au lăsat conduşi şi au fost încrezători în conducerea dumnezeiască, nu împlinesc cu greutate 
aceste învăţături, dar, ca în toate timpurile, s-au ridicat şi împotrivitori şi chiar hulitori ai acestui plan de pregătire 
pentru o viaţă plăcută Domnului. 

în simplitate Se naşte Domnul în trup în peştera din Betleem, iar acum îşi alege un sat neînsemnat, de unde 
îşi pregăteşte vas ales pentru trâmbiţarea cuvântului de învăţătură. 

Este o trezire nouă în cer şi pe pământ, acum, când mai e un pas de viaţă pământească. 

* 

M-am născut în satul Sudiţi, judeţul Ilfov, mă numesc Costache Cristea şi urmez credinţa creştin-ortodoxă. 

în anul 1955, martie 25, de praznicul Buneivestiri, mă aflam la mănăstirea Vladimireşti cu câţiva creştini din 
satul meu; am asistat la sfânta Liturghie, ne-am spovedit şi ne-am împărtăşit cu sfintele Taine, iar la predică, 
părintele Ioan, care era duhovnicul mănăstirii, a privit spre latura în care ne aflam şi a spus: „Ilfovule, aşteaptă şi 
în curând vei vedea minune! Ne-am privit cu uimire, căci nu înţelegeam nimic din ce ni s-a spus, dar aşteptam un 
răspuns. Acolo am aflat de la alţi creştini că lângă Pucioasa, intr-un sat, se află o tânără bolnavă, căreia i S-a arătat 
Domnul şi i-a spus să postească 40 de zile şi 40 de nopţi, că i se va da un dar. Dornici să aflăm mai multe lucruri, 
am mers cu consătenii mei în satul Maluri, la căsuţa săracă în care locuia ea împreună cu sora şi mama sa. Mama 
ei ne-a povestit cum Domnul i S-a arătat copilei cerându-i ca în schimbul vindecării mamei să-I dăruiască ceva 
Domnului. Copila a hotărât să renunţe la un ochi, iar când a vrut să-I vorbească Domnului, nu mai era nimeni, şi 
Domnul i-a vorbit din nori spunându-i că nu-i ia acum darul. 

I S-a arătat Domnul de nenumărate ori şi i-a vorbit. Apoi s-a petrecut minunata tămăduire a mamei sale, de 
pelagră. în timp ce copila, pe islaz, vorbea cu Domnul, un tânăr a venit la mama sa şi i-a spus: „Scoală-te! De acum 
nu vei mai suferi, pentru darul fiicei tale La vârsta de paisprezece ani, copila şi-a pierdut ochiul drept, promis 
Domnului. Aşa am cunoscut-o pe Verginica, fiind martor la acest post în care a gustat doar agheasmă şi anafură. 

Am mers mai des acolo, dornic să văd rezultatul promisiunii Domnului. în noaptea sfintelor Paşti 1955, când 
preotul în biserică a zis: „Hristos a înviat! s-a ridicat şi ea zicând: „Hristos a înviat! Mama ei s-a înspăimântat, 
dar s-a liniştit când a văzut că se aşează pe pat, adoarme şi continuă să vorbească. Când s-a trezit, a cerut să 
mănânce, şi, fiind întrebată, nu ştia nimic din ce s-a vorbit. Vorbise Domnul prin gura ei lucruri minunate. De atunci 
a vorbit Domnul prin gura ei, aducând din cer învăţături vrednice de urmat şi de crezut, învăţându-ne cum să trăim, 
să postim, să ne rugăm, să nu lipsim de la sfânta Liturghie. 

Am rămas alipit de această sfântă coborâre, martor fiind la multe semne şi minuni. O fată de şaptesprezece 
ani, care avea duh necurat, s-a vindecat, pentru că Domnul i-a spus lui Verginica să se atingă de ea. O femeie 
bolnavă de cancer, pe nume Cârlan Maria, din Moreni, fiind internată în spital la Bucureşti, Domnul a trimis pe unul 
din credincioşii Săi să o ungă cu sfântul mir, şi sunt martorul vindecării ei, iar ea poate să mărturisească. 




Mărturisirile creştinilor, la 25 martie 1995 


59 


Altă dată călătoream cu Verginica în tren cu alţi doi creştini, şi mai erau în compartiment patru călători, dintre 
care doi miliţieni. Ea a adormit, şi Domnul a vorbit de la Buzău până la Ploieşti, iar călătorii au dormit şi nu au auzit 
nimic. 

A suferit foarte multe chinuri de la autorităţi. A fost în spitale, în închisoare, şi s-au încercat multe experienţe 
cu ea, dar nu a putut nimeni opri cursul acestui izvor. S-a încercat să fie arsă cu fier înroşit; i s-au introdus în gură 
lucruri necurate; a fost aruncată, în timp ce vorbea, intr-un butoi cu apă, dar nu s-a înecat; a fost injectată cu otravă 
în inimă, dar s-a rupt acul în ea, din care pricină a suferit toată viaţa. A fost chemată la Gheorghiu-Dej şi a între- 
bat-o cum vede pe Domnul, şi ea i-a istorisit viaţa ei. El a ascultat-o cu atenţie şi, fiind arestată, a eliberat-o. 

In anul 1978, am fost anunţat de Domnul prin acest cuvânt, să mă mut cu domiciliul în Valea Voievozilor, lân- 
gă Târgovişte, unde locuiesc acum. Am doisprezece copii, dintre care cinci sunt călugări. Multe sunt de spus despre 
această proorociţă de care am fost foarte apropiat şi am fost martor la multe coborâri. Odată, în timp ce Domnul 
vorbea, am văzut un stâlp de foc de la cer până la gura ei. 

Am fost martor la dezgroparea ei după şapte ani şi am văzut că trupul ei era întreg şi răspândea mireasmă ca 
sfintele moaşte. Chiar şi după plecarea ei dintre noi a fost văzută şi simţită de mulţi, şi cine se roagă ei cu credinţă, 
primeşte izbânda cererii. 


* 


Mă numesc Nedelcu Constanţa, din Bucureşti. 

In vara anului 1985, luna mai, ziua 15, am avut un vis: pe norii cerului am văzut o icoană minunată din care 
radiau raze strălucitoare. încercând să privesc icoana, am desluşit chipul unei femei şi am auzit şi o voce care mi-a 
spus să privesc şi am văzut o mână ce ţinea o cruce din lemn. Am privit atentă în sus. în partea dreaptă a icoanei 
sta scris cu litere de aur: „Sfânta şi marea proorociţă Virginia“, iar în partea de jos scria cu aceleaşi litere de aur: 
„Donată regelui Mihai“. Cercetând calendarul creştin-ortodox, nu am găsit-o pe această sfântă Virginia. Am mers 
mai târziu la mănăstirea Plumbuita şi i-am povestit visul meu unei credincioase pe care am întâlnit-o acolo. Ea a 
rămas foarte surprinsă, căci a cunoscut-o pe mămica Verginica. Mi-a spus că a locuit în apropiere de Pucioasa şi a 
fost vasul prin care Dumnezeu a vorbit poporului timp de 25 de ani, din 1955 până în 1980 când a plecat la cele 
veşnice. Prin această credincioasă am cunoscut eu dumnezeiasca lucrare, şi, fiind convinsă de adevărul ce se spune 
aici, am rămas ataşată lângă ea. 


* 

Sunt din Pucioasa, şi numele meu este Achim Nicolae. Acum când privesc în urmă peste ani şi constat că tot 
ce s-a zis prin gura sorei Verginica s-a împlinit, nu pot decât să mă bucur. îmi amintesc de o profeţie: «Creştine, 
acum ţine ascunsă această profeţie, că va veni vremea când vei fi întrebat de această lucrare, şi dacă vei tăgădui, 
va fi vai de tine». Mi-e frică să tac, pentru că am luat parte la multe profeţii ale Duhului Sfânt, spuse prin acest vas, 
Verginica. 

Când am auzit prima vorbire a Domnului, locuiam în comuna Siliştea-Snagov, şi am venit la Pucioasa însoţit 
de un creştin. în noaptea aceea a vorbit Domnul prin acest vas şi a început aşa: «Amin. Amin. Amin. Pace vouă! Eu 
sunt Iisus Hristos, nu ca la început, cu trupul, ci ca la sfârşit, cu Duhul. Crezi? Nicolae cel nou, crezi tu că Eu sunt? 
Fericit e cel ce nu M-a văzut şi a crezut!». 

A trecut un timp, şi la o altă lucrare Domnul i-a spus soţiei mele: „Maria, vei avea un fiu şi îl vei chema Anto- 
nie “. Ne-am bucurat nespus de mult, că aveam patru fete, şi ne doream şi un băiat. La un an de zile am căpătat un 
băiat şi i-am pus numele Antonie. Când a avut băiatul trei ani, într-o zi a găsit pe masă nişte pastile pentru inimă, 
de ale soţiei, 10-12 bucăţi, pe care le-a înghiţit, şi după puţin timp a început să tremure, a căzut şi a murit. în acele 
clipe de disperare am luat copilul în braţe şi am plecat cu el la mama Verginica. Când m-a văzut cu copilul în braţe 
şi a constatat că e mort, a strigat: „Doamne, Doamne, vezi această durere!". Şi Domnul i-a zis: „Ia-l în braţe!". 
Mama Verginica l-a luat în braţe. A văzut cum copilul rămâne neclintit şi mi l-a dat înapoi. Domnul i-a spus şi a 
doua şi a treia oară să-l ia în braţe. A treia oară copilul a deschis ochii şi a zis încet: „mamă!". 

De circa douăzeci de ani Domnul ne-a zis: «Măi copilaşii Mei, măi floricelele Mele! Uite ce vă spun Eu, 
Domnul. De acum înainte să trăiţi în curăţie soţ şi soţie». Unora dintre creştini şi creştine nu le-a plăcut această 
povaţă şi au cârtit împotriva Domnului. Printre aceste creştine se află şi soţia mea. Eu am înţeles că această povaţă 
are darul să ne înalţe sufleteşte. Şi pentru că de-a lungul anilor foarte multe proorocii adresate acestor creştini s-au 
împlinit, eu rămân cu frică şi cu bucurie lângă această stâncă duhovnicească, maica Verginica. 

* 

Am cunoscut din anul 1974 această coborâre când locuiam în oraşul Târgovişte. Am fost chemaţi prin lucrare. 
Mama Verginica a trimis să ne cheme prin sora soţului meu. Mergeam foarte des la Pucioasa, unde cobora Domnul 

şi vorbea prin mama Verginica. Prin acest glas primeam învăţăturile Domnului nostru Iisus Hristos: cum să ne pur- 
tăm, cum să ne fie îmbrăcămintea, să mergem în toate sfintele sărbători la biserică, să postim, să ne rugăm, să păzim 
cele zece porunci, să le purtăm cu noi în orice loc, să fim buni creştini ortodocşi, să păzim învăţăturile preoţilor. 
Mama Verginica era foarte evlavioasă şi de o blândeţe cum n-am mai întâlnit. 

în anul 1976, în luna august, am fost internată prin poruncă, împreună cu mama Verginica, la spitalul judeţean 
din Târgovişte, unde i se spunea „femeia cu inima cât roata carului Aici, mama Verginica era urmărită de secu- 
ritate. Aici am văzut foarte multe semne şi minuni. 

Mi s-a spus că am o boală foarte grea şi, fiind internată, au spus şi medicii la fel. După aceea, în anul 1978, 
în luna ianuarie, am fost internată din nou, spunându-mi-se că am cancer. Am mers la spitalul Filantropia din Bucu- 
reşti, unde am stat timp îndelungat. în acel an, în vinerea patimilor Domnului Iisus Hristos, prin mama Verginica a 
fost trimis la mine unul din credincioşii din acest popor, care a pus mâinile peste mine şi mi-a spus că este trimis să 
mă vindece, ceea ce s-a întâmplat. După ieşirea mea din spital, am mers la mama Verginica, de unde am primit noi 
învăţături prin lucrările pe care le ascultam, şi din sfânta Scriptură. Ceea ce medicii nu au crezut vreodată, ca eu să 
capăt vindecare, s-a împlinit prin cuvântul acestei lucrări. 

Odată a fost chemat pe nume soţul meu şi i s-a spus să nu mai fie însoţit pe motocicletă de cineva din afara 
lucrării, iar dacă o va face, nu va mai putea circula, ceea ce s-a şi întâmplat. O altă minune a lui Dumnezeu a fost 
vindecarea mea pentru a doua oară, de durere de stomac, la doi ani după ieşirea mea din spital, în ziua înălţării Dom- 
nului, tot prin acel credincios care mai fusese trimis la mine. 

De mai multe ori am căzut pe cale, dar am fost ajutată, şi nicăieri nu am găsit pace şi linişte decât lângă acest 
popor şi lângă lucrarea Domnului. Dar bunul Dumnezeu nu m-a lăsat niciodată. Mărturisesc cu toată convingerea 
că această lucrare sfântă este de la Dumnezeu, şi cred că Dumnezeu a vorbit şi a lucrat prin aleşii Săi. 

Mă numesc Cârlan Maria, şi locuiesc în oraşul Moreni, judeţul Dâmboviţa; aparţin de parohia Moreni. 

* 

Sunt Didă Maria, din comuna Tătărani, satul Gheboieni, judeţul Dâmboviţa, şi mărturisesc că sănătatea mea 
o datorez lui Dumnezeu, Care a lucrat în chip minunat prin persoana mamei Verginica. 

Am fost bolnavă de epilepsie şi mi-am căutat sănătatea mergând din biserică în biserică, din mănăstire în 
mănăstire şi din doctor în doctor. Am fost la mănăstirea Vladimireşti, unde am stat o săptămână la rugăciuni şi 
privegheri şi m-am împărtăşit în fiecare zi. Am fost şi la Ciorogârla şi am făcut la fel, dar boala nu se ameliora deloc. 
Când am venit acasă, mama mi-a zis să merg la Maluri, fiindcă a auzit dânsa că acolo e o fecioară prin care vorbeşte 
Dumnezeu şi prin care se fac multe tămăduiri. Era ultima speranţă. Am plecat cu mama la Maluri, şi la o căsuţă 
mică şi sărăcăcioasă mi-a ieşit în întâmpinare o fată slăbuţă, cu o privire caldă şi blândă. I-am spus necazul meu, 
m-a mângâiat, şi când s-a coborât cuvântul Domnului, Dumnezeu mi-a spus să mă rog mereu la sfintele icoane. Am 
plecat de acolo tămăduită. 


* 

Mă numesc Cristache Gh. Ion, originar din Siliştea-Snagov, şi împreună cu soţia, Cristache Teodora, am luat 
cunoştinţă de această lucrare a Duhului Sfânt prin proorociţa Virginia în anul 1961, pe când aveam două fiice: 
Veronica şi Maria. Am mai dat naştere la trei fiice, care au primit numele: Anisia, Teodora şi Paraschiva, prin glasul 
proorociţei. Anisia şi Teodora, care sunt gemene, au îmbrăţişat viaţa monahală intrând la mănăstirea Ghighiu. în 
anul 1979, prin cuvântul lucrării, am mers să locuim în satul Valea Voievozilor, judeţul Dâmboviţa, servind biserica 
din sat în postul de cântăreţ. O frecventez împreună cu familia în toate sărbătorile şi duminicile din an, urmând 
întocmai învăţăturile acestei lucrări. 

Am luat parte de multe ori la coborârea Duhului Sfânt prin acest vas şi am fost chemat pe nume spunându-mi-se 
că am fost aduşi lângă această lucrare prin rugăciunile sfântului Ioan Gură de Aur, al cărui nume îl port. Am ascultat 
cuvântul Domnului şi învăţăturile lui, întrucât nu m-a abătut cu nimic de la cele bisericeşti şi de la sfintele Scripturi. 
Glasul Domnului spune prin sfântul prooroc Isaia: «întrebaţi legea şi descoperirea: de nu vă vor vorbi asemeni 
cuvântului acesta, atunci nu e lumină în ei» (Isaia, 8/20). 

Această lucrare de mântuire, coborâtă în anul 1955, este mai mult decât o operă de redresare spirituală, este 
un aşezământ de trăire curată şi neîntinată, în post şi rugăciune. în acest popor condus de Domnul prin proorociţa 
Virginia, predominantă a fost pătura oamenilor simpli, dar Dumnezeu, întru lucrurile mici şi neînsemnate S-a 
desăvârşit: «Iată Eu şi pruncii pe care Mi i-a dat Dumnezeu spre semne şi minuni în Israel, din partea Domnului 
Savaot, Care locuieşte în muntele Sionului» (Isaia, 8/18). 

înainte de ridicarea acestui vas din mijlocul poporului Său, Domnul a aşezat lege pentru păstrarea curăţeniei 
trupeşti şi abţinerea de la carne. Mulţi dintre cei ce au ascultat cuvântul Domnului s-au poticnit şi, ca şi poporul is- 
raelit, condus de proorocul Moise prin pustie, au cârtit împotriva manei cereşti şi au râvnit la fiii şi fiicele acestui 

veac. Cei ce s-au supus acestor reguli, au remarcat prezenţa lor şi în epistola I către Corinteni a sfântului apostol Pa- 
vel: «Eu voiesc ca toţi oamenii să fie cum sunt eu însumi. Dar fiecare are de la Dumnezeu darul lui: unul aşa, altul 
intr-altfel. Celor care sunt necăsătoriţi, şi văduvelor, le spun: bine este pentru ei să rămână ca şi mine» (I Corinteni, 
7/7-8). «Şi aceasta v-o spun fraţilor: că vremea s-a scurtat de acum, aşa încât şi cei care au femei, să fie ca şi cum 
n-ar avea» (I Corinteni, 7/29). «Ci eu aş vrea ca voi să fiţi fără de grijă. Cel necăsătorit se îngrijeşte de ale Domnului, 
cum să placă Domnului. Cel care s-a căsătorit se îngrijeşte de ale lumii, cum să placă femeii. Femeia măritată se 
deosebeşte de fecioară; cea nemăritată poartă grijă de cele ale Domnului, ca să fie sfântă şi cu trupul şi cu duhul, 
iar cea care s-a măritat poartă grijă de cele ale lumii, cum să placă bărbatului. Şi aceasta o spun chiar în folosul 
vostru, nu ca să vă întind un laţ, ci spre bunacuviinţă şi alipire neclintită de Domnul» (I Corinteni, 7/32-35). 

* 

Tatălui meu i-a apărut pe piept o pată care se accentua. A mers la mulţi doctori şi toţi i-au spus că nu au ce-i 
face, că nu au nişte medicamente sau tratamente anume pentru această pată. Disperat, a arătat pata şi sorei Verginica. 
Aceasta l-a sfătuit să respecte postul de luni, miercuri şi vineri, şi celelalte posturi de peste an; să facă rugăciuni 
dimineaţa, la orele 16, şi la miezul nopţii, să se spovedească şi să se împărtăşească mai des. A trecut puţină vreme 
şi pata a dispărut. 

Andrei Constantin, comuna Lucieni, judeţul Dâmboviţa 

* 

Subsemnata Mihalache Dobriţa, din comuna Gruiu, Sector Agricol Ilfov, mărturisesc că o cunosc pe sora 
Verginica din 1965. Am luat parte la foarte multe lucrări, şi în timpul vorbirii lui Dumnezeu prin ea, casa se umplea 
de mireasmă, iar batista cu care o ştergeam pe frunte rămânea cu parfum pe ea. Aceste lucruri mă încredinţau că 
Dumnezeu e Cel ce face minunile, pentru că aceste miresme rămâneau mult timp imprimate în batiste. 

Sfaturile şi învăţăturile primite erau aşa de frumos şi de clar explicate, că din 1965 şi până astăzi eu n-am mai 
lipsit de la biserică, de la sfintele slujbe care s-au făcut în satul nostru. 

In anul 1967, soţul meu, Mihalache Ion, a paralizat grav. L-am dus la spital la Bucureşti, dar boala nu s-a 
ameliorat. Disperată, am alergat la sora Verginica. Am plâns şi i-am spus că vreau ca soţul meu să nu moară, şi să 
se facă bine. Sora Verginica m-a privit, m-a mângâiat, a tăcut o clipă, apoi mi-a zis: „Domnul a zis că soţul tău nu 
moare, şi se face bine Am venit acasă, încredinţată că soţul meu se va face bine, şi aşa s-a întâmplat la scurt timp, 
şi trăieşte şi astăzi. 

Ştiu de asemenea că sora Verginica fecioara s-a căsătorit cu Stoica Nicolae pentru a o proteja şi că a rămas 
fecioară, căsătoria făcându-se pentru acoperirea acestei taine. Sora Verginica a înfiat de la sora ei, Maria, doi copii, 
o fată şi un băiat. Mai târziu, cu această fată înfiată s-a căsătorit fiul meu, cu binecuvântarea lui Dumnezeu, bine- 
cuvântare rostită prin sora Verginica. 

Am crezut şi cred că Dumnezeu a grăit prin gura sorei Verginica toate învăţăturile de curăţire a sufletului şi a 
trupului, şi pentru mântuirea omenirii. Amin. 


* 

Mă numesc Stoica Gheorghe, din comuna Gruiu, Sectorul Agricol Ilfov, am vârsta de 48 de ani, lucrez la 
aeroportul Otopeni ca maşinist. Sunt căsătorit şi am cinci copii, dintre care, unul este student la facultatea de 
teologie din Bucureşti. Sunt de religie creştin-ortodox. Dau prezenta mărturisire în faţa Preasfintei Treimi şi a tot 
cerul sfânt, cu mare frică şi smerenie de cele ce am văzut şi am auzit şi cunosc. 

O cunosc pe proorociţa Virginia, fiica văduvei Tudorache Andreiana, din anul 1956 când i-am făcut prima vizită 
la domiciliul său din Maluri. îmi spunea toate greşelile mele şi toate păcatele ascunse pe care le-am făcut. Din punct 
de vedere material, era foarte săracă. Avea o căsuţă mică şi foarte sărăcăcioasă. Nu avea decât două clase primare. 

în anul 1957 a fost arestată de securitate şi în 1958 a fost pusă în libertate direct de Gh. Gheorghiu-Dej, care 
şi el credea în această sfântă şi dumnezeiască lucrare. 

în anul 1958 am continuat să o vizitez, şi de multe ori când vorbea Domnul prin ea, i se umplea trupul de mi- 
reasmă care se menţinea de multe ori chiar luni de zile. 

Era urmărită şi supravegheată în mod pennanent de securitate, miliţie şi agenţi, precum eram şi noi, cei care o 
vizitam şi credeam în această lucrare. Pentru ca să fie oarecum mai ocrotită şi cât de cât asigurată, în anul 1960, în 
casa părinţilor mei, Stoica Dumitru, din comuna Măneşti, judeţul Dâmboviţa, într-o coborâre dumnezeiască ce s-a 
făcut prin ea, i-a dat Domnul poruncă cu binecuvântare să se căsătorească cu fratele meu, Stoica D. Nicolae, să facă 
şi căsătoria civilă şi la biserică, şi astfel să fie ocrotită de ameninţările securităţii şi ale comuniştilor. Dar zisul ei soţ 
nu îi era ei soţ, ci era un protector, la fel cum bătrânul Iosif îi era Fecioarei Maria, iar această taină a fost acoperită 
de lume şi de securitate. Dar, totuşi, la una dintre arestările care i s-au făcut, a fost dusă la spitalul Şuier din Ploieşti, 

şi în prezenţa organelor de securitate a fost supusă de către medicul legist la un examen de control, unde s-a confirmat 
că ea este fecioară. Atunci prigoana i s-a dublat, şi din ce în ce mai intensiv a fost torturată şi ameninţată. In anul 
1967 ocrotitorul ei şi fratele meu, Stoica Nicolae, a fost arestat de organele de securitate pentru motivul că este soţul 
ei, şi a fost judecat. A fost condamnat la şase ani închisoare. In anul 1968 a fost graţiat, dar organele de cruntă teroare 
l-au ameninţat că îl vor omorî dacă nu se va despărţi de ea, şi astfel, fiind speriat şi constrâns din toate punctele de 
vedere, în anul 1973 a părăsit-o şi s-a depărtat şi de oraşul Pucioasa, refugiindu-se în comuna Teiş, judeţul Dâmbo- 
viţa, unde trăieşte în prezent. In condiţiile acestea şi numai aşa, organele securităţii i-au garantat libertatea vieţii lui. 

Printre multele torturi la care a fost supusă, se mai numără şi acestea: în anul 1957, securitatea de la Sibiu a 
băgat-o în luna ianuarie într-un butoi cu apă şi a legat-o de mâini şi de picioare. Aşa a ţinut-o o noapte întreagă de 
iarnă, dar ea a rămas vie. In timp ce Domnul vorbea prin ea, i s-a administrat în gură sticlă pisată, otravă, precum 
şi diferite virusuri de boli periculoase, şi nu s-a lipit nimic de ea. I s-au administrat sub subţiori fiare fierbinţi în for- 
mă de ou, ca să vadă dacă simte. A fost înţepată cu sula în timp ce vorbea Domnul prin ea, şi nu s-a mişcat. A fost 
băgată în camere încuiate, unde erau nebunii cei mai periculoşi, atât la spitalul nr. 9 din Bucureşti, cât şi la Plătăreşti, 
şi nebunii nu au omorât-o, ba o mângâiau. La închisoarea Jilava, a fost băgată în lacul cu şerpi veninoşi, şi şerpii o 
lingeau pe picioare. 

Pe 9 iulie 1976 am fost anunţaţi prin ea de către Domnul că în anul 1990 Ceauşescu va fi omorât, şi comu- 
nismul va fi desfiinţat. In anul 1976 am fost anunţaţi că în anul următor va veni un cutremur mare şi că mii de morţi 
vor rămâne sub dărâmăturile blocurilor. 

De multe ori când intra ea în case de creştini sau în biserici, se umplea totul de mireasmă. A vindecat de epilep- 
sie multe fiinţe, cum ar fi şi Didă Maria din comuna Gheboieni, Dâmboviţa. A vindecat-o de cancer pe Maria Dimo- 
vici, din comuna Măneşti-Dâmboviţa; pe Maria Cârlan, din Moreni; pe Mariana lui Florian Şerban, din Valea Lungă. 

Patul unde vorbea Domnul prin ea, în nenumărate rânduri rămânea cu mireasmă care se păstra chiar şi ani de zile. 

Multe învăţături sfinte au ieşit prin gura acestei proorociţe. Ne-a oprit cu desăvârşire de a avea contact cu vreo 
sectă, fiind mare păcat. Cine nu respectă posturile aşezate de sfinţii părinţi, săvârşeşte un mare păcat; cine nu 
respectă preoţia aşezată în sfintele biserici, săvârşeşte un mare păcat. Au fost îndrumaţi mulţi creştini să meargă la 
mănăstire spre a trăi o viaţă curată. 

In comuna Măneşti, cel puţin o treime din populaţie a auzit cuvântul lui Dumnezeu prin această proorociţă. 

Mărturisesc că multe minuni s-au făcut prin această proorociţă şi socotesc că la nivelul ei a fost primul dintre 
marii prooroci ai lui Dumnezeu. Prezenta mărturisire o fac cu frică de Dumnezeu şi cu credinţa că vom fi crezuţi 
noi, cei ce am cunoscut această sfântă şi mare proorociţă. 

* 

Mă numesc Nicolae Lăzărescu, născut în comuna Valea Lungă-Gorgota, actualmente domiciliat în oraşul 
Pucioasa, strada Nufărului, nr. 56. Am cunoscut-o pe mama Verginica pe când aveam 17 ani. în anul 1955, într-o zi 
am plecat de acasă la Pucioasa după cumpărături. în drum spre Pucioasa am trecut prin satul Maluri, satul în care 
locuia mama Verginica. Cum mergeam, pe partea dreaptă am văzut o casă bătrânească în faţa căreia erau multe 
persoane adunate. Cineva citea ceva. M-am apropiat de acele persoane şi am întrebat ce este acolo. Unul dintre acei 
oameni mi-a spus: ,, Stai şi ascultă, şi vei vedea Se citeau multe vedenii şi descoperiri ce le avea mama Verginica 
pe vremea aceea. Tot ce o înştiinţa Dumnezeu, ea le scria pe hârtie, şi apoi le dădea creştinilor să le citească. Apoi 
am aflat că ea începuse un post de patruzeci de zile pe care-1 poruncise Dumnezeu să-l ţină pentru a-i da un dar. în 
timpul postului a stat lângă ea ca martor o soră pe nume Gurău Elena, de la Valea Lungă, care o ajuta şi o întărea. 
După tenninarea postului, bunul Dumnezeu i-a dat darul proorociei. Dumnezeu ne-a hrănit pe noi, acest popor mic şi 
neînsemnat, cu învăţăturile cele mai curate şi adevărate, prin gura ei, douăzeci şi cinci de ani. 

în anul 1957 m-am îmbolnăvit grav. Am fost la spital, am făcut tratament, dar nu mai speram să mă fac bine. 
Mi-am adus aminte de mama Verginica şi am plecat să-L întreb pe Domnul dacă mai este vreo salvare pentru mine. 
I-am spus lui mama Verginica toată suferinţa mea. Ea m-a ascultat cu dragoste şi blândeţe şi s-a rugat lui Dumnezeu 
cu lacrimi pentru însănătoşirea mea; apoi m-a uns cu sfântul mir din candelă. Pe loc am simţit o uşurare, o 
ameliorare a bolii. Am plecat acasă sănătos. 

în primăvara anului 1961 mama mea s-a îmbolnăvit grav, de inimă. Am dus-o de urgenţă la spital, şi doctorii 
mi-au spus că nu se mai face bine, doar dacă Dumnezeu va interveni cu ceva. Am plâns şi m-am rugat lui Dumnezeu 
să mă ajute iarăşi. Am plecat din nou la mama Verginica, să-I spun Domnului situaţia gravă a mamei mele. Domnul 
m-a întrebat aşa: 

„ Fiule Nicolae, copilaşul Meu! Crezi tu în momentul de faţă că vorbeşti cu Mine, Domnul? «Da». Aşa, tată, 
crede, şi te vei mântui 

După un moment de aşteptare, Domnul m-a strigat din nou şi mi-a zis că însănătoşirea mamei mele depinde 
de mine şi de sora mea, Viorica: „Dacă voi veţi ieşi din lume şi vă veţi întoarce la calea cea dreaptă a lui Dumnezeu, 
Eu voi face o minune cu mama voastră. Ii voi da o inimă tare ca de piatră şi îi voi lungi zilele, iar vouă vă voi da 

o cale bună Eu am crezut în cuvântul lui Dumnezeu şi am pornit pe calea cea bună. Peste câtva timp, mama s-a 
făcut sănătoasă, şi trăieşte şi astăzi printre noi. 

M-am căsătorit cu o fată creştină. Am făcut o nuntă creştinească. 

De-a lungul acestor ani Dumnezeu a vorbit cu noi de nenumărate ori prin mama Verginica şi ne-a învăţat cum 
să ne purtăm, cum să ne rugăm, cum să postim, cum să mâncăm, cu ce să ne îmbrăcăm ca să fim deosebiţi de lume 
în toate, să mergem la bisericuţă în toate zilele de sărbătoare şi duminicile de peste an, să ne rugăm şi să ne ajutăm 
unii pe alţii, să ne împărtăşim cât mai des cu sfintele Taine. Ne-a poruncit Dumnezeu să trăim în curăţenie, că 
Dumnezeu vrea să-Şi aleagă un popor prin care să-Şi arate puterea Sa. Eu am crezut în această lucrare, şi voi crede 
până la sfârşit, că Dumnezeu este şi ne vorbeşte, precum odinioară, proorocilor. 

* 

Subsemnatul Tache Gavrilă, domiciliat în comuna Gruiu, satul Siliştea-Snagovului, Sectorul Agricol Ilfov, 
fiind creştin-ortodox, îmi asum răspunderea de a declara următoarele: 

în anul 1944 am fost încorporat în front, iar în poziţia în care am fost, populaţia a fost evacuată. în biserică 
se afla doar preotul singur, şi l-am rugat să primească de la mine zece lei şi să se roage pentru mine ca să scap cu 
viaţă de pe front. Şi aşa mi-a ajutat Dumnezeu de am scăpat cu viaţă, crezând cu adevărat că există Dumnezeu. Apoi, 
peste câţiva ani, mai exact prin 1955-1956, setea mea de cunoaştere a lui Hristos creştea. 

Am aflat că undeva, în localitatea Maluri, o persoană cu numele de Verginica prooroceşte de la Dumnezeu. 
Din curiozitate, eu şi cu Marin fon am plecat să o vedem pe proorociţa Virginia. în drum spre Maluri, de pe un mun- 
te au apărut nişte câini. Crezând că sunt lupi, ne-am înspăimântat. în cele din urmă, ajungând la destinaţie, am 
aşteptat puţin, şi deodată a început să vorbească Dumnezeu prin această proorociţă strigându-mă: „ Gavrilă, Ga- 
vrilă! Cum aţi ajuns aici? Eu m-am minunat cum de ştia cum mă cheamă. Apoi mi-a spus că acei câini erau 
diavoli care încercau să mă înlăture. După ce a început lucrarea, casa s-a umplut de mireasmă, şi aşa de mult m-am 
bucurat, şi am fost şi sunt convins că acest lucru nu poate fi decât dumnezeiesc. De atunci şi până în ziua de astăzi 
am păstrat legătura cu acest loc în care am crezut. 

M-a învăţat să merg la biserică, să cinstesc feţele bisericeşti; într-un cuvânt, să cred în bunul Dumnezeu. 
Crezând de cuviinţă că eu, ca bărbat, sunt cap de familie, am dat această declaraţie şi în numele soţiei mele, Tache 
Elena, cu care am cunoscut şi binele şi răul, slăvind pe Dumnezeu. Amin. 

* 

Mă numesc Şerban Spiridon, din satul Fundeni, Sectorul Agricol Ilfov, şi am 35 de ani. 

în anul 1978, la sărbătoarea sfântului Dimitrie Basarabov, am mers la slujba de serbare a sfântului, şi acolo 
am cunoscut un preot pustnic din judeţul Neamţ, care a fost prigonit în timpul comunismului. A stat de vorbă cu 
mine şi am înţeles că preotul are proorocie şi descoperiri de la Dumnezeu. După puţină vreme iar l-am întâlnit, şi 
mi-a zis că a avut descoperire de la Domnul că eu trebuie să duc de acum viaţă curată cu soţia şi că Domnul ne-a 
dat numele de Ciprian şi Iustina, fiindcă peste puţin timp voi merge cu Domnul lisus Hristos pe un munte înalt, unde 
se va face o biserică, numită Biserica Noului Ierusalim, iar eu, de atunci, am făcut aşa cum mi-a spus preotul acela. 

Am continuat să merg la mănăstiri, să mă apropii de creştinii care-L iubeau mult pe Dumnezeu. Odată eram 
la mănăstirea Plumbuita şi acolo am cunoscut o creştină de la Târgovişte, care mi-a spus că Dumnezeu vorbeşte prin 
lucrare de proorocie la Pucioasa. Am mers acolo să văd, în anul 1983, deci la cinci ani după ce mi-a spus preotul 
acela. Am auzit cuvântul Domnului, căci Domnul lisus Hristos vorbea prin această lucrare de proorocie, şi de atunci 
am mers mai des, dar cu mare atenţie, că acolo era mereu unnărire din partea organelor de securitate, căci proorociţa 
Virginia, prin care vorbea Domnul, mai înainte a fost prigonită de securitate, iar acum, după ce Domnul a luat-o la 
El, proorocia se făcea prin sora ei, Maria. 

în anul 1988 Domnul mi-a spus prin această proorocie să merg la Pucioasa, că are de lucru cu mine, dar eu 
nu mă înduram să-mi las casa şi să merg unde mă chema Domnul. îmi plăcea pescuitul foarte mult. îmi făceam scule 
de pescuit şi prindeam peşte din lacul Fundeni. îmi făcusem atunci scule noi de pescuit şi n-aş fi voit să plec, de 
dragul pescuitului. Dar am văzut mâna lui Dumnezeu peste mine, căci timp de două-trei săptămâni n-am mai prins 
nici un peşte. Văzând că nu prind nimic, mi-am adus aminte de cuvântul Domnului, am rupt sculele şi le-am lăsat, 
cum odinioară şi sfinţii apostoli le-au lăsat, urmând pe Domnul. Am plecat la serviciu, dar tot nehotărât în a împlini 
planul Domnului. M-am urcat într-un tei, ca să culeg flori, şi am căzut cam de la şapte metri înălţime, dar m-am 
oprit într-o cracă fără să păţesc nimic. Am simţit că Dumnezeu m-a ocrotit. Când m-am dezmeticit, am auzit o voce: 
„ Cipriane, urmează-Mă! M-am hotărât, mi-am luat transferul, am părăsit locuinţa venind la Pucioasa, neştiind ce 
plan are Dumnezeu cu mine. Aici, în anul 1991 am primit poruncă de la Domnul prin proorociţa Maria, sora sfintei 
Virginia, să construim biserică, fiind dat termenul de trei luni, ceea ce părea imposibil de realizat. Dar pe timp ce 
lucram, vedeam minuni, parcă ieşea din pământ; nici oboseală nu simţeam. Atunci mi-am adus aminte de acel preot 

pustnic, care cu ani în urmă îmi spusese de această biserică numită Biserica Noului Ierusalim. Mă bucur că 
Dumnezeu m-a pus şi pe mine să lucrez la această biserică. 

Am văzut şi văd zilnic minuni, şi ne bucurăm că sub ochii noştri se împlinesc toate cuvintele Domnului. 

* 

Sunt Gherasim, preot la Piatra Neamţ, şi sunt cuprins de vederea celor ce nu se văd. Pe 25 mai 1990, în ziua 
celei de a treia aflări a capului sfântului Ioan Botezătorul, după ce am citit acatistul sfântului Ioan Botezătorul şi al 
sfântului Nicolae, am avut deodată o mare pace sufletească, apoi am început să plâng şi să mă rog în taină pentru 
pacea creştinilor pe care i-am cunoscut prin proorociţa Maria (sora proorociţei Verginica), căci am văzut neînţe- 
legere între ei. Şi am văzut un munte înalt, căruia nu i se vedea vârful, care părea să străpungă cerul. Pe acel munte 
era un castel de aur curat, în fonna unei migdale. Acest castel era păzit de patru heruvimi cu săbii de foc. Un alt he- 
ruvim, al cincilea, era la intrare în castel, tot cu o sabie de foc în mână. Acesta nu dădea voie nimănui să intre în 
castel dacă nu era pregătit. Le spunea tuturor ce au de îndeplinit şi, dacă ascultau şi împlineau, puteau intra în castel. 
La acest castel veneau încolonaţi ca la annată, în rânduri de câte cinci, mulţi oameni, dar ca să poată ajunge la castel, 
trebuiau să treacă pe un drum foarte îngust, numai pentru cinci persoane lăţime, drum care şerpuia paralel cu o 
prăpastie. Unii dintre ei mergeau pe partea dreaptă a drumului, aveau în mână câte o sabie de foc şi intrau în castel. 
Pe ceilalţi, o mână neagră îi împingea în prăpastie, dar li se spunea la fiecare ce anume are de împlinit. Deasupra 
castelului era Sfânta Treime în felul acesta: trei ochi şi trei bărbi, adică Dumnezeu Tatăl, Fiul şi Duhul Sfânt. Părea 
un om cu trei ochi şi cu trei bărbi, totul pe acelaşi chip. O voce se auzea: „Hristos a înviat!"; alta: „Cuvine-se cu 
adevărat!"; alta: „Sfânt, Sfânt, Sfânt, Domnul Savaot!". Acest castel era învăluit de o pară de foc, ce se învârtea 
continuu, iar de castel nu se putea apropia nimeni, că ar fi fost ars. Focul acela mergea şi prin faţa uşii de la intrare, 
dar pe cei pregătiţi nu-i ardea, căci erau din acel foc. Am înţeles atunci neînţelegerea dintre creştinii hrăniţi de Dum- 
nezeu prin mama Verginica şi mama Maria, şi mulţumesc lui Dumnezeu şi la tot cerul sfânt de această taină. 

Pe 10 iulie, anul 1990, eram la Bucureşti, la sfântul Dumitru. Deodată, am avut o vedenie: în mijlocul celor 
trei cruci de piatră de la Patriarhie a apărut un domn care mi-a spus să iau în spate crucea cea mare de piatră. Atunci 
am spus acelui domn că mi se pare grea, că doar o macara o poate ridica, dar domnul acela mi-a zis că nu e grea, 
şi atunci am luat-o şi am plecat cu ea în spate spre Pucioasa. Când am ajuns acolo, creştinii m-au primit cu toată 
dragostea, şi m-am uşurat de greutatea din spate. Acolo, în curte, am zărit trei găuri în pământ, ca nişte fântâni cu 
apă. Pe acele găuri ieşeau foi scrise cu vedenii şi proorocii de la mama Verginica şi mama Maria. Mi-a apărut apoi 
acelaşi domn de la Bucureşti, care mi-a zis că a sosit vremea ca aceste proorocii să fie cunoscute şi explicate. Tot 
în acea zi, cum stăteam în curte la acei creştini, am simţit cum mă cuprindeau nişte curenţi de aer şi am început să 
plâng, şi deodată îmi apare în faţă acel domn care avea cu el mii de lumânări cu lumini strălucitoare. Apoi au apărut 
nişte blocuri cu trei etaje, şi alături de ele, chilii în diferite culori. M-a întrebat domnul acela unde mă aflu, şi i-am 
răspuns că sunt la Pucioasa. „Nu", mi s-a răspuns. „Nu. Eşti în oraşul vedeniilor. Adu-ţi aminte că în 1967 când 
erai preot la Dorohoi, ţi-am arătat oraşul vedeniilor Noului Ierusalim. Tu mi-ai zis că te simţi în ceruri, iar Eu 
ţi-am spus că şi pe pămân t va fi ca în ceruri, şi că vei ajunge vremea şi vei vedea cu ochii aceasta “. 

La 19 februarie 1991 am văzut-o pe mama Maria că era în convorbire cu Dumnezeu prin rugăciune, şi am 
văzut doi porumbei albi, unul la gura mamei Maria, şi unul aducea grâu din ceruri. Domnul Iisus Hristos era viu în 
mama Maria. O rază de lumină ieşea din gura ei, şi îngerii cântau: „Hristos a înviat!". Apoi am văzut-o pe cel mai 
înalt munte din lume, dar un diavol, cu o caţă, voia să o tragă de pe munte în prăpastie. Am strigat la sfântul Mihail 
să vină în ajutor, şi o sabie de foc a apărut ca un fulger şi a topit diavolul. Am văzut-o apoi pe maica Verginica cu 
oraşul Noului Ierusalim în braţe, şi mii de îngeri îl păzeau cu săbii de foc. După aceea l-am văzut pe sfântul Ioan 
Botezătorul, supărat, cu o sabie de foc în mână, spunând că i-a sosit vremea să omoare pe irozii şi irodiadele care 
i-au tăiat capul fiindcă spunea adevărul. 

* 

Sunt din comuna Gruiu, Sectorul Agricol Ilfov, şi mă numesc Bălan Maria, creştină ortodoxă, din mila lui 
Dumnezeu. Unnând credinţa creştină, am avut fericirea să cunosc şi eu, împreună cu alţi creştini, pe sora Verginica, 
o fecioară prin care vorbea Dumnezeu. Am fost martoră la multe convorbiri dumnezeieşti; am ascultat cu frică mare 
cuvintele Domnului, care ne spuneau să fim corecţi, să dăm lumină lumii prin viaţa noastră. Era prin anul 1964 când 
am auzit pentru prima oară cuvântul Domnului, care m-a făcut să nu mă mai despart de acest izvor dumnezeiesc, 
pentru că am văzut multe minuni. 

Fiind odată în casa sorei Verginica, de la Maluri, şi stând cu sfială într-un colţ, în timp ce Domnul vorbea prin 
gura ei, pentru că mă ştiam cu nişte păcate ascunse pe care nu mi le ştia nimeni, Domnul mi le-a spus pe faţă 
întocmai cum le făcusem, fapt care m-a făcut să mă încredinţez că Dumnezeu vorbeşte acolo, că nu avea de unde 
să ştie ea aceste lucruri pe care nici bărbatul meu nu le ştia. 

Altădată, stând la masă, tot în casa de la Maluri a sorei Verginica, am simţit un curent care a venit din tavan, 
de deasupra capului ei, şi s-a făcut o flamă ca o săgeată, care m-a înfricoşat ca să înţeleg că era Duhul Sfânt, Care 
Se cobora peste ea. De foarte multe ori se umplea casa de mireasmă sau batistele când le atingeam de fruntea ei sau 

de corpul ei. Multe ar fi de spus despre câte am văzut şi auzit din această proorocie sfântă, care mi-a îndreptat viaţa 
pe drumul cel adevărat al bisericii ortodoxe. 

In anul 1991 am visat-o pe sora Verginica. Parcă mă aflam într-o gară cu lume multă, şi văd că se coboară de 
sus, din văzduh, sora Verginica, îmbrăcată în alb, ca o mireasă cu cunună pe cap, care strălucea mai puternic decât 
soarele. S-a îndreptat spre mine cu mâinile întinse, dar văzând alături pe fiica mea, care stătea jos că se simţea 
bolnavă, dar şi foarte murdară, a atins-o cu mâna şi i-a spus să se scoale. Şi fiica mea, de atunci s-a însănătoşit. 

Am urmat aceste învăţături cu toată încrederea că sunt de la Dumnezeu, pentru că toate erau legate de legea 
bisericii. In continuare, rog pe Dumnezeu să mă ajute să pot să împlinesc tot ce Domnul ne cere, ca să mă mântuiesc 
eu, şi casa mea. 


* 

Mă numesc Nicolae Ioana, sunt din satul Căprioru, comuna Tătărani, judeţul Dâmboviţa, şi am cunoscut-o 
pe Stoica Virginia în anul 1962, cu ocazia vindecării miraculoase a copilului meu, Emil. Acest copil, la vârsta de un 
an a căzut din pat şi şi-a fracturat coloana vertebrală, şi în acel loc, cu timpul, s-a fonnat o gâlmă, şi copilul a căpătat 
cocoaşă. Am fost internată prin multe spitale cu acest copil: la Târgovişte, la Voineşti. Toţi doctorii mi-au spus că 
nu se mai face bine, fiindcă are tuberculoză osoasă. Eram disperată. O verişoară de a mea, văzând starea mea, m-a 
luat, împreună cu copilul, şi m-a dus la Maluri, la sora Verginica. I-am arătat copilul şi mi-a spus să fac rugăciuni 
fierbinţi către Preasfânta Treime. In timp ce mă rugam, Stoica Virginia a adormit, şi a început să vorbească Duhul 
lui Dumnezeu prin ea, în numele Preasfântei Treimi, al sfintei Cruci şi al sfintei Născătoare de Dumnezeu. M-a 
chemat aproape de ea, şi Domnul mi-a zis că boala copilului meu se datorează păcatului pe care am vrut să-l fac 
renunţând la copil, fiindcă mai aveam şase, şi mă gândeam tot timpul cum să fac ca să nu-1 mai am şi pe ăsta. Am 
plâns, mi-am cerut iertare, şi Domnul m-a binecuvântat, şi am plecat acasă cu copilul sănătos. 

* 

Sunt creştină ortodoxă, din satul Siliştea, Sectorul Agricol Ilfov, şi mă numesc Gruian Anica, crescută în frica 
de Dumnezeu. Din copilărie am cunoscut-o pe sora Verginica, în casa unchiului meu, împreună cu mai mulţi creştini 
auzind cuvinte deosebite, cuvinte de învăţătură, de o mare însemnătate duhovnicească. Ne-a povestit viaţa ei, prin 
câte încercări a trecut, povestind cum a primit darul de la Dumnezeu după un post de patruzeci de zile. Ea 
întotdeauna ne-a îndemnat să mergem la biserică şi să respectăm posturile cu stricteţe. întotdeauna ne-a sfătuit să 
nu ne ducem la distracţii lumeşti, ci să fim mereu cu gândul la Dumnezeu. După ce m-am căsătorit, a mers şi soţul 
meu cu mine, şi îi spunea în lucrare: „Dacă Mă vei asculta, nu vei simţi această boală“. Şi acesta a fost adevărul; 
nu a simţit durerea bolii pe care a avut-o. El a avut o ciroză hepatică, şi singur cerea să mănânce mâncare de post, 
că se simţea mai bine. în ultimele clipe ale vieţii, soţul meu a sfătuit copiii să păstreze cu sfinţenie aceste cuvinte 
duhovniceşti, pe care le preţuia foarte mult, fiindcă în timpul vieţii lui, ori de câte ori avea vreo durere, se ungea cu 
sfântul mir, şi durerea se ameliora. 


* 

Noi, locuitori ai comunei Micşuneşti, Sectorul Agricol Ilfov, declarăm că o cunoaştem pe maica Verginica din 
Pucioasa, din anul 1957. Am luat parte la foarte multe lucrări, unde casa se umplea de mireasmă plăcut mirositoare, 
şi am auzit foarte multe învăţături duhovniceşti, care ne-au hrănit sufletul şi ne-au ţinut strânşi de sfânta biserică 
creştin-ortodoxă până astăzi. Credem că Dumnezeu a fost cu aceste învăţături şi că maica Verginica este o mare 
proorociţă. Rămânem credincioşi acestei lucrări de luminare şi mântuire a sufletului. Aşa să ne ajute Dumnezeu. 

Coman Gherghina, Scarlat Margareta, Ghiţă Maria, Rîcu Maria, Negoiţă Ioniţă 

* 

Mă numesc Dobre I. Nicolae, din comuna Nuci, Sectorul Agricol Ilfov. Eu am fost un om păcătos. în anul 
1957 am cunoscut o fecioară pe nume Virginia, prin care vorbea Dumnezeu. Soţia mea era bolnavă, nu putea naşte 
copii. Pierduse până atunci trei copii. în prima lucrare pe care am auzit-o, Dumnezeu ne-a strigat pe nume şi i-a 
spus soţiei mele că Măicuţa Domnului i-a vindecat rana şi că va avea un băiat, şi aşa s-a întâmplat. Soţia mea a 
născut şase copii, fără nici un tratament. Am urmat cu încredere sfaturile şi învăţăturile date de Domnul prin această 
proorociţă şi niciodată nu lipseam de la biserică. Ne spunea tot ce greşeam şi ne învăţa cum să ne îndreptăm. Era o 
fire bună şi blândă. 

Mă durea odată foarte tare un picior. Am fost la Pucioasa la ea şi, punându-şi mâna pe genunchiul meu, a zis: 
„Dumnezeu să te binecuvinteze“, şi a doua zi n-am mai simţit durerea. Ne vedea cu duhul, şi când eram supăraţi ne 
mângâia şi ne încuraja. Multe minuni am văzut prin această proorociţă. Odată, fiind la ea acasă, am mers împreună 
prin grădină. S-a aşezat pe o buturugă şi ne povestea ce vedea ea de la Domnul. în locul acela a rămas mireasmă 
câţiva ani. 

* 

Subsemnatul Nicolae D. Nicolae, din comuna Tătărani, satul Căprioru, Dâmboviţa, o cunosc pe proorociţa 
Verginica din anul 1968, când, la o revelaţie de cuvânt ceresc, din cele multe la care am luat parte, i s-a adus la 
cunoştinţă lui Dincă Nicolae faptul că slujeşte la cal mai mult decât lui Dumnezeu şi că dacă în scurt timp nu se va 
îndrepta, îi va muri şi vaca şi calul în grajd, fapt care la două săptămâni s-a împlinit, zguduindu-ne conştiinţa, căci 
cu adevărat Dumnezeu Se pogora prin dânsa. 

Altă minune am văzut la Mihalache Ion, din Bucureşti, când în anul 1976 la o altă revelaţie Dumnezeu striga: 
«Bucureşti, oraş frumos, cum am să te întorc pe dos! Cât de frumoase sunt aceste blocuri, atât de repede se vor 
sfărâma», fapt împlinit în anul 1977, luna martie. 

O altă minune am văzut întâmplându-se cu mine. După câţiva ani de când cunoscusem această revelaţie 
dumnezeiască, m-am depărtat de Dumnezeu şi am fost avertizat pentru faptul că beau ţuică şi că în scurt timp o să 
plătesc. Astfel, pe data de 25 aprilie 1991, făcând o călătorie cu autoturismul meu, am fost accidentat, fiind aproape 
opt ore fără cunoştinţă. Cum aş putea să nu recunosc că Dumnezeu Se cobora prin Verginica dacă am fost martor 
la zeci de minuni împlinite? Şi dacă voi fi întrebat, voi relata multe minuni la care am fost martor. 

De asemeni, cunosc cum că Stoica Nicolae i se dăduse din porunca lui Dumnezeu, lui Verginica, pentru ca să 
o apere, căsătorindu-se doar scriptic, trăind ca doi fraţi, deoarece era unnărită de securitate. Cei doi copii pe care-i 
aveau, au fost adoptaţi de la sora ei. 


* 

Subsemnatul Radu Petre, creştin-ortodox, din satul Micşuneşti, S.A. Ilfov, mărturisesc că în anul 1956 am 
cunoscut-o pe proorociţa Verginica în biserica din Micşuneşti. Când s-a miruit, am văzut o cruce luminoasă, care a 
coborât peste ea. Atunci mi-a spus să mă întorc la Dumnezeu şi să arunc pachetul de ţigări din buzunar. Am rămas 
surprins auzind că ştie că am ţigări în buzunar. Mi-a spus relele ce am făcut în viaţă. Am crezut că este lucrare de 
la Dumnezeu, că nimeni nu ştia ce este în inima mea. 

Am fost bolnav de nu puteam să merg, şi m-a făcut sănătos. Am avut un copil bolnav, şi doctorii mi-au spus 
să mă pregătesc, că nu au ce-i face, şi că va muri. Dumnezeu l-a făcut sănătos prin această proorociţă. Cred cu 
adevărat că este puterea lui Dumnezeu. 


* 

Subsemnatul Ivan Nicolae, în etate de 5 1 de ani, căsătorit, am şapte copii, şi mărturisesc următoarele: prin 
anul 1959 am cunoscut-o pe proorociţa Verginica la o biserică din Călăraşi. Am ascultat cu luare-aminte cuvintele 
dumnezeieşti care ieşeau din gura ei, şi ne-au cutremurat minunile care ne-au făcut să ne încredinţăm că este o mare 
proorociţă. 

Una din minunile pe care le-am văzut, a fost în anul 1964 când am vrut să-mi cumpăr o casă şi nu aveam bani. 
Am cerut de la părinţii mei să mă împrumute şi mi-au spus că nu au. După câteva zile au venit la mine, din porunca 
Domnului prin proorociţa Verginica, Costache Cristea şi Dănciucă Gheorghe. Ei au fost trimişi de Domnul să 
meargă la părinţii mei şi să caute sub saltea, că acolo sunt 1 1 .000 lei, şi aşa a fost. 

Odată, când Domnul a vorbit prin această proorociţă, ne-a spus că în 1990 comunismul se va sfârşi şi Ceau- 
şescu va fi omorât, iar la televiziune şi la radio vor fi date slujbe religioase, lucruri care s-au întâmplat. 

Odată, mergând cu un cumnat de al meu la Maluri, ne-a ieşit în cale o haită de lupi, şi când am ajuns la proo- 
rociţa Verginica, ne-a spus Dumnezeu că de ce ne-am înspăimântat, că ne-a trimis îngeri păzitori în calea noastră, 
pentru pază. 

A fost căsătorită cu Stoica Nicolae numai scriptic, ca să-i fie apărător şi ajutător. în timp ce Domnul vorbea 
prin ea, trupul ei revărsa mireasmă plăcută. 


* 

Mă numesc Nicolae Elena. Sunt din satul Căprioru, judeţul Dâmboviţa, şi am cunoscut-o pe mămica 
Verginica din fragedă copilărie. Pe 14 decembrie 1980, când a plecat dintre noi mămica Verginica, am fost şi eu la 
înmormântare. Am mers înaintea sicriului cu o coroană de flori în mână şi îmi amintesc că tot drumul, de acasă şi 
până la cimitir, am respirat o mireasmă deosebită, pe care nu am simţit-o până atunci, şi nici după înmormântare. 

Pe 14 decembrie 1989 am avut un vis. Pe o piatră era un sicriu strălucitor în care se afla mămica Verginica. 
Era acoperită cu o pânză albă pe care am dat-o la o parte şi am stat de vorbă cu ea. Mi-a spus că nu e timpul să fie 
descoperită, fiindcă împrejurul sicriului se aflau nişte căţei. Mi-a spus să leg căţeii de şapte candele. Aşa am făcut, 
şi căţeii au ars. După două zile a început revoluţia. 

Pe 26 ianuarie 1992 am avut alt vis. Erau o mulţime de creştini împreună cu mămica Verginica şi erau îmbră- 
caţi în veşminte albe. La un moment dat au fost ridicaţi în sus, şi lumea de afară zicea: „ Uite pe cine am hulit noi! 

în 15 noiembrie 1991, fiind la Pucioasa, am asistat la ridicarea crucii pe această biserică. A doua zi, când am 
mers acasă, mama mi-a spus că a văzut cu o seară în urmă, la ora 10 (timp în care a fost ridicată crucea pe biserică), 
pe cer, o cruce mare, strălucitoare. 


* 

Subsemnata Tache Steliana, din Siliştea-Snagovului, S.A. Ilfov, de credinţă ortodoxă, am cunoscut această 
lucrare, din mila lui Dumnezeu, în anul 1960 când cu mai mulţi creştini am ascultat cuvântul Domnului prin sora 
Verginica. Era o tânără cu înfăţişare smerită şi cu multă blândeţe şi milă de toţi. Ne-a povestit din viaţa ei, cum a 
suferit în închisoare şi în spitale pentru numele lui Dumnezeu. La un moment dat, ea a adormit, şi după puţin timp 
a început să vorbească Dumnezeu: «Amin! Amin! Amin! Pace vouă, copiii Mei, florile Mele! Am venit din cerul sfânt 
să vă adun la un loc. Staţi lângă Mine, că mai e puţin, şi vin să vă adun», şi mai multe cuvinte sfinte şi învăţături 
bune. Băiatul meu, anume Tache Vasile, a fost martor la o taină pe care a spus-o Domnul într-o lucrare mai târziu, 
când a spus: «Această taină să nu se spună nimănui, iar cine o va spune, să i se verse maţele ca lui Arie», şi el nu 
a păstrat taina şi după câţiva ani s-a împlinit cuvântul Domnului, că familia lui s-a destrămat. Am ascultat de acest 
cuvânt şi până azi Dumnezeu ne-a ajutat să nu ne despărţim de sfânta biserică şi de legile creştineşti. 

* 

Era în anul 1955 când în satul Maluri, între Valea Lungă şi Pucioasa, am fost martorul unei minuni săvârşite 
în persoana Virginiei Tudorache. Am venit şi eu la această lucrare de care grăieşte sfântul prooroc Ioil în sfânta 
Scriptură. Tânăra aceasta ne-a grăit cuvinte şi întâmplări din sfânta Scriptură şi din vieţile sfinţilor, pe care nu le-am 
auzit nicăieri, oricât de pregătit ar fi fost acel vorbitor. Dumnezeu i-a dat poruncă să împlinească un post de patru- 
zeci de zile şi patruzeci de nopţi, după care i-a spus că îi va da un dar. 

Prin anul 1956 am auzit grăindu-mi: „ Viorele, copil iubit de familia ta! Iată, eşti iubit şi de Mine. Eu sunt 
Dumnezeu, şi am părăsit tronul Meu cel sfânt, pe Tatăl Meu, pe Maica Mea, puterile cereşti, şi am venit pe pământ 
să vă grăiesc vouă gură către gură. O, măi copilaşule, păzeşte poruncile Mele, fereşte-te de prietenia cu lumea, de 
jocuri, de hore, de beţii, de tot vicleşugul. Poartă-te în haine închise, nu negre. Urmează-Mă, căci vreau să fii 
copilul Meu. Ascultă de părinţii tăi, nu părăsi biserica. Fereşte-te de meciuri, de filme şi de tot ce nu-Mi slujeşte 
Mie, ca să intri în împărăţia veşnică “. 

Multe cuvinte de mare valoare vorbea Domnul prin acest vas. Ne-a vorbit despre prezenţa la biserică a femei- 
lor, că se duc la biserică aşa ca la parada modei, fardate, cu capul descoperit, certate între ele, sărutând fără sfială 
sfintele icoane şi murdărindu-le cu rujul de pe buze. Altă dată ne-a spus: «Iată, voi ziceţi: „Copilul, până la şapte 
ani, nu are păcaf ‘. Iată, e aici un puţ adânc, cu păcură, şi în fundul lui e un copil. Ce credeţi că a făcut acest copil, 
măi copilaşi? A înjurat pe Hristos, numele cel mai frumos. Vai de părinţii care învaţă copiii să înjure, bucu- 
rându-se de cuvintele lor». Tatălui meu i-a zis Domnul: „Floriene, până când ai de gând să te mai ciopleşti? Nu 
Mă vezi pe Mine şi pe sfinţii Mei cum arătăm? Renovaţi crucile care sunt căzute; curăţaţi puţurile care sunt 
părăsite, căci plânge îngeraşul când le vede. Ajutaţi şi gospodăriţi bisericile; împodobiţi-le. Impărtăşiţi-vă des; 
cereţi mereu hrană de la preoţi “. 

Odată, călătorind cu trenul de la Târgovişte la Pucioasa, Verginica a adormit, şi a vorbit Domnul. Mulţi 
călători au auzit şi s-au înspăimântat, şi văzând-o ceferiştii, au dat-o jos în gara Lăculeţe. Au bătut-o şi au lăsat-o 
acolo. Altă dată, Domnul, referindu-Se la această întâmplare, a zis: «Era să avariez trenul, dar am lăsat să fie lovit 
vasul Meu». Referindu-Se la tren, Domnul ne-a zis: «Oh, măi copii, iată şarpele de fier, propovăduit de proorocul, 
care călătoreşte şi duce fel de fel de lume, cu fel de fel de deşertăciuni, ca şi păsările cu cioc de fier». 

Altă dată a vorbit în prezenţa a trei persoane pe care le-a încredinţat că le-a pus trandafiri la cunună că au avut 
prilejul să călătorească împreună cu ea. în apropierea lor, în tot timpul vorbirii au păscut nişte vaci. Domnul a zis 
atunci că şi acele vaci vor pune mărturie că au fost de faţă la vorbire. 

A fost închisă. După ce s-a întors, îmi era trecerea pe lângă casa ei când mergeam la şcoală, şi ascultam deseori 
cuvintele pline de sănătate duhovnicească: „Iată, măi Viorele, ţi-am ascultat glasul când te rugai. Roagă-te, că Eu 
sunt cu tine şi te ascult în orice pas, că ai să pleci departe, departe, dar să cugeti la cuvintele Mele “. A venit timpul 
să plec militar: „Iată, Viorele, pleci militar şi te duci departe, departe, unde nu mai auzi de cuvintele Mele. 
Păstrează-le şi cugetă mereu la ele. Pe unde poţi, fă rugăciuni. Când treci pe lângă biserică, închină-te cu limba 
în gură “. în armată, la infirmerie, am întâlnit un medic care, aflând din ce loc sunt, mi-a spus că în timpul practicii 
lui la spitalul Gh. Marinescu (Nr. 9) din Bucureşti a văzut o fată de lângă Pucioasa, care vorbea întruna de 
Dumnezeu. Spunea că au încercat medicii să o facă să tacă, dar n-au reuşit, cu toate metodele lor, şi erau uimiţi de 
puterea supranaturală cu care era învăluită această fată, care când se trezea nu ştia nimic din câte vorbea. I-au pus 
căluş în gură, i-au înfipt ace în picioare, dar n-au reuşit să-i oprească vorbirea. 

îmi amintesc cum ne învăţa să cinstim duminicile şi sfintele sărbători. Ne sfătuia să nu amestecăm banii pe 
care-i câştigăm atunci când suntem obligaţi să lucrăm duminica sau în zi de sărbătoare, cu banii câştigaţi în zilele 

Cuvântul lui Dumnezeu 


lucrătoare, că vom pierde sporul muncii noastre; ci mai bine cu acei bani să facem milostenie, căci milă are Dum- 
nezeu şi de noi, că unde e lucru în duminici şi sărbători, e pagubă. 

într-una din vorbiri Domnul i-a cerut tatii să mă aducă jertfă ca pe Isaac. La mulţi ani după aceea am avut un 
accident la Piteşti şi am avut cinci fracturi la cap. M-au transportat la Bucureşti cu avionul. Acolo la spital, în agonia 
somnului, mi-a apărut această fată care m-a încurajat şi mi-a spus că mă voi face bine. După cinci luni m-am vindecat 
complet. 

Acest vas mi-a spus că la căsătorie au venit îngerii să ne ţină cununiile pe cap, iar dacă vom păzi vasele curate, 
vom ajunge departe. «Măi, copilaşilor (zicea Domnul odată), iată, am ales o mânuşiţă de copii, ca să-Mi slujească 
Mie. M-am pogorât din cer întrupându-Mă din Fecioară, şi când a fost să Mă nasc, n-am găsit pe pământ alt loc 
decât staulul necuvântătoarelor Iată, acum vin nu la cei înţelepţi, la care nici voi nu puteţi intra, ci la voi, măi copi- 
laşilor, Mă pogor». 

«...Iată, râde dracul şi îmi dă cu sâc că a umplut iadul cu frămăntătura Mea, cu chipul Meu. Iată, am lăsat 
iadul gol când am înviat, şi acum l-aţi umplut. Zice dracul: „Doamne, eu nu m-am răstignit şi n-am pătimit ca Tine, 
dar am mai mulţi decât Tine“. O, copilaşii Mei, cu ce îmi răsplătiţi voi rănile de pe trupul Meu şi rănile de la 
genunchii Maicii Mele, care se roagă neîncetat pen tru voi? O, măi copilaşi, aţi lăsat bisericuţele goale şi v-aţi lipit 
de cârciumi în timpul sfintei Liturghii, bând ţuică şi băuturi alcoolice ameţitoare, şi de aceea îngeraşul vostru 
păzitor plânge şi stă departe de voi şapte zile. Iată, dracul stă pe butoi, dându-vă poftă. Vinul este sângele Meu, şi 
trebuie lăsat curat, şi băut până la trei pahare. Vai de cel ce bea vin cu lăutari! înainte de potop fiecare om avea 
un corn plin cu apă, din care sorbea mereu şi vestea venirea potopului». 

«...Iată, acum, oamenii au dat mâncarea pe ţigara cu tutun. Iată, un om n-a mâncat două zile, căci ţigara 
i-a luat pofta de mâncare. O, blestemată buruiană, cum ai amăgit poporul, fumând-o copiii, femeile, bărbaţii, 
preoţii! Şi prin aceasta, toţi vestesc venirea unui cataclism. Iată, văd oameni cu pachetul de ţigări în biserică. Mare 
păcat este acesta». 

Altă dată, aflându-ne la o vorbire, a zis Domnul: «Iată, vă fac o minune!». Şi ne-a dat un fir de busuioc verde, 
de care ne-am bucurat şi ne-am minunat, căci era iarnă şi nu se găsea busuioc verde prin apropiere. 

Am fost bolnav. Piciorul stâng era plin, plin de infecţie, căci am călcat în argint viu, descântat, iar doctorul 
nu-mi mai garanta sănătatea. Am avut dureri îngrozitoare, dar am făcut rugăciuni fierbinţi şi cereri la sfinţi şi la 
mama Verginica, şi mi -am aflat sănătatea piciorului. 

La o altă vorbire Domnul ne-a spus: «Iată, măi, copilaşilor, înşelătorul veacului acestuia a suflat la urechea 
mai-marilor bisericii cum că Maica Mea nu mântuieşte, ci doar miluieşte. De unde am primit trupul? Nu din Maică 
fără ispită bărbătească şi nu din acelaşi trup şi sânge vă împărtăşiţi şi voi şi vă mântuiţi? Oare, cum să nu primesc 
rugăciunile Maicii Mele când se roagă pen tru voi ca să fiţi mântuiţi?». 

Ne mai zicea: «O, Românie, Românie, popor binecuvântat, popor iubit unde îmi plec capul! Cum v-aţi 
depărtat de Mine! Iată, acum sunt în haina milei, şi vă primesc şi vă iert vouă tot ce aţi făcut rău, dar Mă voi îm- 
brăca în haina de judecată şi nu Mă veţi mai cunoaşte. Iată, măi copilaşi, pe vatra României sunt moaştele a 1028 
de sfinţi». 

Odată, Verginica a avut poruncă de la Dumnezeu să meargă la mănăstirea Curtea de Argeş, unde a vorbit 
cinului monahal şi i-a spus însemnătatea ce o are, de a păzi sfintele moaşte şi de a pune orânduială celor ce vin să 
se închine lor, căci sunt duhuri rele, care vor să ia câte o părticică din sfântă (sfânta Filoteea, n.r.) şi să facă farmece. 
A binecuvântat acolo locurile legendare, pe Ana şi pe toţi care au lucrat la acel sfânt locaş. 

Şerban Mihai Viorel, Valea Lungă, Dâmboviţa 


* 

Eu, Marin T. Ion, din comuna Turbaţi, Sector Agricol Ilfov, mărturisesc că am cunoscut-o şi am respectat-o 
pe mămica Verginica, din anul 1956. Atunci am auzit de o tânără fecioară de pe lângă Pucioasa, care vorbeşte lucruri 
minunate despre Dumnezeu, şi am mers să o cunosc, împreună cu consăteanul meu, Tache Gavrilă. Amândoi am 
rămas de atunci uimiţi de câte spunea Dumnezeu prin gura acestei fete şi am rămas încrezători până azi că 
Dumnezeu e Cel Care vorbeşte, explică şi învaţă. 

încă de la prima întâlnire cu această surioară, în timpul vorbirii Dumnezeu m-a întrebat de ce în timpul sfintei 
Liturghii stau cu genunchii pe pernă şi nu-i ţin pe podea, că e păcat să folosesc perna la genunchi. Am rămas 
încredinţat din capul locului că numai Dumnezeu cunoaşte toate faptele şi gândurile oamenilor. în timpul unei alte 
vorbiri Dumnezeu mi-a spus să am grijă să dau prin casă cu tămâie şi să nu mai primesc şarpele în casă. în scurt 
timp am înţeles că şarpele era un sectant vecin, care venea mereu pe la mine cu scopul de a mă convinge să mă 
lepăd de învăţătura creştin-ortodoxă şi să merg cu el la adunarea lui. De atunci nu l-am mai primit pe la mine, şi 
Dumnezeu m-a salvat de la rătăcire. 

Odată, noaptea, mi s-a arătat la răsărit, între icoane, aproape de tavan, mama Verginica, îmbrăcată în negru, 
şi mi-a spus de trei ori: „ Vine focul! “. Altă dată, iar a apărut mama Verginica şi a strigat de mai multe ori: „ Vine 
regele Mihai! De curând, într-o noapte, am văzut în dreptul sfintelor icoane o rază foarte luminoasă şi am auzit 

un glas care m-a strigat pe nume, glas care semăna leit cu cel al mamei Verginica. M-am uitat cu atenţie; raza a 
dispărut, şi a apărut o rachetă care lăsa în urmă un val mare de fum, iar în fum am văzut clădiri care se dărâmau şi 
pământuri care se cutremurau. M-am speriat, m-am închinat, şi am înţeles că maica Verginica a vrut să-mi arate 
sfârşitul lumii fără Dumnezeu. 

îmi amintesc foarte bine că la o vorbire de la începutul lunii martie 1977, Domnul ne spunea că va veni foarte 
curând un cutremur mare, şi Se adresa bucureştenilor din grupul de creştini, spunând: «Bucureşti, oraş frumos, cum 
am să te întorc pe dos!». Ţin minte că atunci ne-a mai zis: «Copiii Mei, veţi vedea mulţi oameni vii, care vor fi scoşi 
de sub dărâmături». Aşa s-a întâmplat. 

Nu m-am îndoit nici o clipă că această proorocie n-ar fi de la Dumnezeu. Am analizat de fiecare dată 
învăţăturile primite şi m-am minunat de mila şi ajutorul lui Dumnezeu, dat oamenilor prin gura acestei fecioare. 
Auzind numai lucruri frumoase despre viaţa curată a acestei fiinţe, eu cred că maica Verginica este o sfântă şi o 
proorociţă. Amin. 


* 

Am cunoscut-o pe sora Verginica în anul 1979. Am auzit deseori cuvântul lui Dumnezeu spus prin gura ei. La 
prima vedere ne-a strigat pe nume (pe mine şi pe soţia mea) şi ne-a chemat din Moldova, aici, în judeţul Dâmboviţa. 
Am stat aproape de ea tot timpul, până când a plecat la cer. 

Dumnezeu ne învăţa prin ea să luăm aminte la învăţătura creştin-ortodoxă, cum să ne purtăm în biserică, să 
nu lipsim de la sfintele slujbe că pierdem mântuirea, să ne spovedim şi să ne împărtăşim des, să citim sfânta 
Scriptură şi vieţile sfinţilor, să nu vorbim de rău preoţii; ne învăţa ce şi când să mâncăm şi cum să ne îmbrăcăm. 

Am fost de faţă la dezgroparea ei la şapte ani de la plecarea spre cer, şi am văzut-o întreagă, moaşte. M-am 
încredinţat şi mai mult de sfinţenia ei şi am înţeles că viaţa, lupta cu greutăţile, închisoarea, prigoanele, râvna după 
desăvârşire sufletească au înălţat-o în rândul marilor sfinţi ai bisericii ortodoxe, şi că prin dragostea ei, Dumnezeu 
a hotărât îndreptarea oamenilor, redresarea lor morală, acum, la sfârşit de veacuri de trăire lipsită de sfinţenie. 

Tărcuţă Emilian, Pucioasa, Dâmboviţa 


* 

Mă numesc Păun Gheorghe, din Siliştea Snagovului, comuna Gruiu. Cunosc pe proorociţă Virginia din anul 
1958, de la părinţii mei, care au cunoscut-o la o biserică în Bucureşti. Fiind copii, auzeam cum ea ne învăţa să 
ascultăm de părinţi, să mergem la biserică şi să respectăm rânduiala bisericească. Când am ajuns mare, mi -am luat 
servici şi m-am cam depărtat de învăţăturile pe care le primeam în copilărie, şi am întâmpinat multe greutăţi. După 
ce m-am căsătorit, am luat parte la o coborâre a lui Dumnezeu prin această proorociţă, în casa lui Stoica Gheorghe. 
Din trupul ei ieşea o mireasmă plăcută. Cum mă îndepărtam cu viaţa de această proorocie, iarăşi aveam necazuri. 
Am avut accidente cu maşina. 

Proorociţă Virginia a fost căsătorită cu Stoica Nicolae, ca acesta să-i fie ocrotitor, şi nicidecum soţ. Ei au dus 
o viaţă duhovnicească. 


* 

Mă numesc Dănciucă Elena, sunt din Măneşti-Dâmboviţa şi o cunosc pe maica Verginica din anul 1959. 

Am fost bolnavă grav, am avut o hepatită cronică, pe care n-am tratat-o la timp, iar ficatul mai era sănătos 
doar în proporţie de 10%. In situaţia asta, medicii spuneau că n-am să mai trăiesc decât 4-5 luni. Am alergat 
disperată la maica Verginica şi i-am spus necazul. După ce m-a ascultat, mi-a spus să nu mai calc poruncile lui 
Dumnezeu, mi-a pus mâinile pe cap, în formă de cruce (era în timpul grăirii dumnezeieşti), şi Domnul m-a întrebat 
dacă eu cred că voi fi sănătoasă. „Cred“ am răspuns, şi am fost vindecată. Medicii s-au mirat când au constatat 
însănătoşirea mea şi m-au întrebat ce medicamente am luat. 

La toate întâlnirile cu maica Verginica, de câte ori vorbea Dumnezeu prin ea, am văzut deasupra capului ei o 
lumină, iar camera se umplea de un parfum, de o mireasmă greu de descris în cuvinte. In timpul vorbirii dumneze- 
ieşti îi ştergeam transpiraţia de pe frunte, şi batista se umplea de o mireasmă care se păstra câteodată luni de zile. 

In februarie 1964, într-una din zile, mă aflam la maica Verginica şi m-am sculat la rugăciune la miezul nopţii 
împreună cu ea. Era întuneric în cameră şi deodată am văzut o lumină care a apărut şi a dispărut imediat, ca lumina 
făcută de un blitz de la aparatul de fotografiat. Am întrebat-o pe maica Verginica ce se întâmplă şi mi-a spus că a 
coborât în camera noastră Domnul Iisus Hristos, împreună cu sfântul apostol Luca, iar acesta L-a fotografiat pe 
Domnul împreună cu ea. Această fotografie mi-a fost apoi încredinţată mie spre păstrare, şi o am şi astăzi. In 
fotografie se vede maica Verginica şi Domnul şi crucile de pe Golgota, iar în locul covorului din cameră se află 
pietre de pe muntele Golgotei. Dimineaţa am plecat acasă la Măneşti şi mi-a dat şi fotografia spre păstrare, ca să nu 
fie găsită de securitate şi să fie luată din dreptul mărturiilor. 

* 

Eu, subsemnatul Nae Niculae din comuna Moara Micşuneşti, Ilfov, o cunosc pe această proorociţă Virginia, 
din anii 1960. Eu am fost cel mai rău om, toate patimile avându-le, şi nu puteam suporta preoţimea şi biserica, dar 
când am auzit această vorbire şi aceste sfaturi cereşti despre preoţime şi biserică, am mers cu toată casa la biserică 
şi am ţinut cu sfinţenie posturile şi viaţa creştină. Am luat de multe ori parte la această proorocie şi am rămas foarte 
impresionat de sfaturile pe care ni le dădea. In timpul când vorbea, se făceau şi minuni, căci tot trupul ei împrăştia 
mireasmă în jur, şi Măicuţa Domnului ne spunea că sfinţia sa culege flori din rai, în coş, şi venea ca să mirosim şi 
noi, şi nu era numai un miros, ci erau diferite mirosuri; şi mulţi erau bolnavi de diferite boli, şi toţi care credeau se 
vindecau. Când vorbea Domnul, simţeam multă mângâiere şi bucurie, pe care nu le putem uita în veci. 

* 

Mă numesc Ivan Maria, născută în comuna Moroieni, în anul 1933, din părinţi creştin-ortodocşi, botezată şi 
crescută în frica de Dumnezeu. Primind educaţia şi învăţătura creştină de la părinţi, m-am ataşat cu tot sufletul de 
biserică şi de poruncile dumnezeieşti. 

într-una din zile a venit pe la părinţii mei vărul mamei mele, pe nume Torc ic ă Alexandru, şi ne-a spus: „ Venind 
din comuna Valea Lungă, am trecut prin satul Maluri şi am auzit şi am văzut o fată cu darul lui Dumnezeu, cu 
numele de Verginica“. Acest lucru a fost în anul 1955, în postul sfintelor Paşti. Auzind aceste lucruri, am mers cu 
mai mulţi consăteni şi am cunoscut-o pe sora Verginica. Am mers în modesta ei casă din Maluri, unde erau mulţi 
vizitatori. înduioşată de starea în care era, am dorit să o apropii de sufletul meu. Am aflat că Domnul prin vedenie 
i-a spus să postească patruzeci de zile că i se va da un dar. A postit patruzeci de zile crezând că Domnul o va face 
sănătoasă. Dar bucuria a fost mai mare, primind şi sănătatea şi darul proorociei. Acest dar a fost primit în noaptea 
de Paşti, strigând Domnul prin gura ei: „Hristos a înviat! ea fiind adormită. Din clipa aceea Domnul a lucrat 
douăzeci şi cinci de ani prin vasul Său, până în anul 1980 când s-a mutat dintre noi. 

Din mila lui Dumnezeu, am fost, poate, cea mai ataşată sufleteşte de ea, şi am luat parte la proorociile pe care 
le vorbea Domnul, ţinându-mă strâns legată de acest izvor haric. 

Cu binecuvântarea lui Dumnezeu mi-a fost şi căsătoria cu un fiu de creştin, ce era şi el legat de acest izvor, 
ziua nunţii fiind în data de 1 iulie 1956. A fost o nuntă creştinească, ce este mărturie pentru comuna noastră, înlo- 
cuind fanfara cu cântece creştineşti, şi fără alte băuturi alcoolice decât numai vin. Părinţii mei erau oameni săraci 
şi nu au putut pregăti hrană prea multă, dar sora Verginica, fiind prezentă, ne-a spus să nu ne temem, că Domnul va 
înmulţi hrana. De atunci noi nu ne-am despărţit de sora Verginica, cu toate că viaţa ei a fost numai în suferinţe şi 
prigoană, căci mulţi din consătenii ei, împreună cu preotul care era atunci în comuna Glodeni, Ilie Mirică, au sesizat 
organele de stat, spunând că este nebună. 

A fost internată forţat la spitalul psihiatric din Ploieşti. A suferit mult de la bolnavii de acolo. După multe 
insistenţe ale mamei sale i s-a dat drumul. Nu mult după aceea a fost din nou ridicată şi internată la spitale de lângă 
Bucureşti: Plătăreşti şi Bălăceanca. Acolo a suferit multe chinuri. A fost îmbrăcată în cămaşă de forţă, i s-au introdus 
în gură lucruri spurcate. Dar mila lui Dumnezeu fiind cu ea, a scăpat şi de acolo prin cei ce erau atunci conducătorii 
ţării. A fost chemată de către Gheorghe Gheorghiu-Dej, şi el a cercetat-o. La plecare i-a dat bani pentru tren şi a în- 
trebat-o dacă are nevoie de însoţitor, iar ea a spus că are o cunoştinţă şi va merge acolo. I-a vizitat pe acei creştini, 
şi s-au oferit şi ei s-o însoţească, însă Domnul i-a spus să meargă singură, deoarece în gara Târgovişte o aşteaptă 
Ricuţa, adică eu (cu numele meu mic). în Târgovişte a coborât, dar eu nu eram. Verginica, văzându-se singură, s-a 
mâhnit şi sta nedumerită de spusele Domnului, însă în cele din urmă am apărut. întrebând-o unde mergem, a spus 
că vrea să meargă la fratele Ion Neacşu din Viişoara. Pe drum am vorbit din sfânta Scriptură, despre minuni ce s-au 
săvârşit atunci, despre proorociile din Noul şi Vechiul Testament. La aceste vorbe ale mele ea mult se uimea, căci 
niciodată nu i-am vorbit aşa. O rugam să ne mai odihnim pentru a vorbi mai mult, dar ea a dorit să ajungem mai 
repede, că era obosită şi bolnavă. Când am sosit la câţiva metri de casă, eu i-am spus: „Acum, Verginica, ne despăr- 
ţim şi uitându-se la mine, am dispărut, iar ea, văzând acest lucru, a rămas uimită, şi în jale mare a auzit din văzduh: 
„Nu mai plânge, Verginica! Nu a fost Ricuţa. Am fost eu, Maica Domnului" . Atunci şi mai mare i-a fost durerea, 
văzând cu cine a călătorit şi n-a ştiut. Udând cu lacrimi locul, l-a sărutat şi a mers în casa fratelui numit mai sus, 
spunându-i şi lui această minune. Nenumărate minuni s-au petrecut în viaţa ei, care, parte din ele, sunt cunoscute şi 
de alţi creştini. 

în anul 1959 am fost martora unei grele încercări pentru sora Verginica. Vestea despre sora Verginica s-a 
răspândit în multe laturi ale ţării. Astfel au auzit şi nişte creştini din întorsura Buzăului. A coborât Domnul acolo. 
Au participat mulţi creştini, dar au fost printre ei şi inimi împietrite, care au mers şi au sesizat autorităţile. Venind 
acolo, au fost arestaţi. Sora Verginica era însoţită de cumnatul ei, Gheorghe Eftimie. După cercetări, au fost eliberaţi 
din închisoare şi au fost încredinţaţi tribunalului militar din Sibiu. La a treia înfăţişare am fost şi eu de faţă. Plecând 
de acasă împreună cu ea, mama şi sora ei au rămas plângând de teamă că nu se vor mai întoarce. în drum spre Sibiu 

ne-am oprit la întorsura Buzăului, unde a coborât Domnul, şi printre alte învăţături dumnezeieşti, a spus: «Aveţi un 
prag de trecut». în drum spre tribunal, am intrat în catedrala ortodoxă din Sibiu, unde sora Verginica s-a spovedit 
şi s-a împărtăşit. După judecarea procesului, s-a dat sentinţa. Sora Verginica şi cumnatul ei au primit câte doi ani de 
închisoare. Pentru mine a fost o zi foarte grea. Eram în stare să o răscumpăr executând pedeapsa în locul ei. La 
despărţire, cu lacrimi în ochi m-a rugat să nu o părăsesc pe mama ei şi să o ajut cu ce pot. 

Cu ajutorul lui Dumnezeu ne-am întâlnit din nou, dar vrăjmaşul diavol nu a încetat războiul lui pe care l-a 
declarat creştinilor, şi din nou i-a învrăjbit pe cei din jurul lui Verginica, şi a fost iarăşi internată la spitalul Gheorghe 
Marinescu (Nr. 9) din Bucureşti, unde a fost injectată cu ser care nu mai era valabil, şi a suferit nespus de mult. 

Multe scene dureroase din viaţa lui mămica Gigi am cunoscut, dar şi multe bucurii sufleteşti, când Domnul 
ne hrănea din cer, şi de aceea mare a fost durerea pentru toţi cei ce au cunoscut-o, când s-a mutat dintre noi la cele 
veşnice, rugându-ne să nu ne despărţim de învăţăturile cele sfinte cu care ne hrănea Domnul prin gura ei. 

* 

în 1958 aveam 17 ani, şi am mers împreună cu mama pentru prima oară la sora Verginica să ascultăm ce spu- 
ne, fiindcă i se dusese vestea că în urma unui post de patruzeci de zile Dumnezeu vorbeşte prin ea. Nu-mi venea să 
cred că Dumnezeu poate vorbi printr-o femeie simplă, aşa cum era ea, dar când am auzit-o la prima întâlnire: « Tine - 
relule, crezi tu că Eu sunt Dumnezeu, Care-ţi vorbesc? De ce ai gândit că Dumnezeu nu poate vorbi printr-o feme- 
ie? Iată, acum Eu sunt îmbrăcat în lumină, port în mână toiag de foc şi cânt la poporul Meu prin acest fluieraş. Nu 
vrei să cânţi şi tu? M-aş arăta ca să Mă vedeţi, dar s-ar întâmpla la fel ca şi cu străjerii de la mormântul Meu», am 
crezut că Dumnezeu e cu această femeie. Cu timpul, am rărit întâlnirile cu Verginica şi mersul la biserică, şi am fost 
înştiinţat de creştinii care o vizitau că dacă nu-mi întrerup comportările rele, Domnul a hotărât să mă bage la curăţat. 
Şi aşa a fost, fiindcă la puţină vreme m-am îmbolnăvit greu. Am fost anchilozat, am stat în pat o lună de zile, după 
care m-am însănătoşit. A doua minune pe care am trăit-o a fost cu fratele meu cel mai mic, care a fost născut cu 
malformaţii, cu picioarele nedezvoltate, iar la scurtă vreme şi-a rupt şi coloana vertebrală. La cinci-şase ani se ţâra 
bietul copil pe mâini. A fost trimis la Bucureşti pentru operaţie, dar medicii spuneau că nu garantează reuşita. Atunci 
am plecat împreună cu părinţii şi cu fratele meu bolnav, la Maluri, la Verginica. în timpul când vorbea Dumnezeu 
prin ea, a luat copilul în braţe, l-a închinat, şi de atunci copilul s-a vindecat. Era de ziua sfântului Spiridon. 

Am mai văzut o minune. în satul vecin, în Măneşti, era o femeie bolnavă de cancer, soţia lui Gheorghe Dimo- 
vici, care a fost vindecată de boala ei. Multe au fost minunile, dar acum mi le amintesc numai pe acestea pe care le 
povestesc cu frică de Dumnezeu. 

Nicolae Ion, comuna Tătărani, Dâmboviţa 


* 

Mă numesc Ocolescu Elvira, locuiesc în Bucureşti, în cartierul Rahova. 

în luna decembrie 1955 am cunoscut-o pe Tudorache Virginia din satul Maluri, prin care Dumnezeu vorbea 
cu poporul Său. Această tânără, fire blândă şi împăciuitoare, fără studii, decât cât îi trebuia să scrie şi să citească, 
păstoriţă de vite, orfană de tată, m-a uimit de la prima întâlnire şi a stors din ochii mei mulţime de lacrimi prin 
lucrarea care se făcea prin ea. Am îndrăznit să-i dau adresa mea şi să o rog să mă viziteze dacă va voi Dumnezeu. 
Nu am aşteptat mult, şi în anul 1956 Dumnezeu mi-a îndeplinit rugăciunea, căci din modesta mea casă Şi-a făcut 
sălaş pentru mai mulţi ani. 

Să nu creadă cineva că este vorba de hipnoză sau spiritism. Era lucrarea Duhului Sfânt, care începea cu 
semnul sfintei cruci: «In numele Tatălui şi al Fiului şi al Sfântului Duh, pace vouă, copiii Mei! Am venit la voi în 
trup şi M-aţi răstignit. Acum vă vorbesc în Duh şi vă anunţ a doua venire a Mea. Nu vasul Meu este Dumnezeu, ci 
Duh de la Dumnezeu grăieşte prin el. Nu vă închinaţi vasului, ci lui Dumnezeu, Care lucrează prin el, că l-am ales 
din gunoi, l-am curăţit, şi acum vorbesc cu voi prin el». Apoi lucrarea curgea ca un râu ore întregi, de nu te mai 
săturai chiar şi atunci când te mustra pentru păcate. Mustrările erau atât de dulci, la fel ca şi sfaturile. Nimic nu era 
în afară de învăţătura sfintei biserici, căci dacă ar fi împlinit poporul măcar o parte din ce se spunea, am fi fost o 
ţară de sfinţi. Zicea: «Drumul spre Mine este postul, rugăciunea, milostenia, spovedania şi împărtăşania. Nu vă 
depărtaţi de biserică». Dar pe de altă parte zicea: «Vai vouă, preoţilor care fumaţi în sfântul altar sau vă căsătoriţi 
a doua oară!». 

Maica Verginica nu ştia niciodată ce se vorbeşte, şi când se trezea, ne întreba pe noi dacă a vorbit Domnul. în 
tot acest timp cât se vorbea, ea vedea un porumbel alb, din ciocul căruia porneau trei funii de lumină, împletite, care 
intrau în gura ei. Acesta era semnul ei că s-a vorbit, dar nu ştia ce s-a vorbit. Pentru încredinţarea mai mare a noastră, 
această lucrare se adeverea prin fapte împlinite, şi voi enumera numai câteva. în anul 1956 o strigă pe mama mea: 
„Mărie, am să-ţi iau ce ai tu mai scump, dar tu să zici: «Domnul a dat, Domnul a luat, fie numele Domnului bine- 
cuvântat». Dar să ştii că va fi numai o încercare „Da, Doamne, a răspuns mama mea, aşa voi face“. După câteva 

zile, fiica mea s-a îmbolnăvit grav, cu febră mare. Am chemat Salvarea şi i-a dat internare, cu diagnosticul polio- 
mielită. Fiica mea avea şapte ani şi nu se ţinea pe picioare. Mama mea a căzut în genunchi la icoană, şi cu lacrimi 
striga: „ Ce Ţi-am făcut, Doamne, de îmi iei copilul? Imediat m-am dus cu fiica mea la spital pentru internare şi, 
spre marea mea uimire, când a consultat-o la camera de gardă, ea stătea pe picioare, şi m-a trimis imediat cu ea 
acasă, sănătoasă. în tot acest timp, noi am uitat de încercarea promisă. După puţin timp, a venit maica Verginica, şi 
în vremea vorbirii Domnului, a strigat-o pe mama mea şi i-a zis: „Mărie, de ce strigai aşa la icoana Mea? Nu 
ţi-am spus că doar o să te încerc? 

De multe ori striga: «Nu mai trăiţi ca şi câinii, în curvie! Faceţi legătură prin altar şi biserică». într-una din 
nopţi mă strigă pe mine în timpul grăirii cereşti şi îmi zice: „Mergi pe strada ta, la Gheorghe, şi spune-i să se 
cunune, că acest om multe milostenii face, dar este necununat Era cam în jurul orei cinci dimineaţa; m-am dus la 
acesta acasă şi l-am găsit tocmai când se îmbrăca să plece la serviciu. I-am povestit despre lucrare, şi imediat şi-a 
luat soţia şi a venit la casa mea. Cineva dintre noi a chemat preotul, şi până la ora nouă nunta era gata, cununându-i 
chiar maica Verginica. 

în luna iulie apoi, de sfântul Ilie, s-a făcut o excursie la peştera Ialomicioara, la care au luat parte foarte mulţi 
creştini, din mai multe părţi ale ţării. Am mers şi eu cu fiica mea şi cu maica Verginica. Plecarea a fost din Moroieni, 
pe la ora 3 noaptea. în timpul zilei, când treceam munţii, ardea soarele atât de tare că abia mai puteam merge. 
Creştinii mergeau cântând pe poteci, iar mai la urmă era şi maica Verginica, însoţită de mine şi de alţi câţiva creştini. 
Mergea încet, că era mereu bolnavă. La un moment dat s-a oprit pe iarbă ca să se odihnească puţin, dar în acest timp 
a adormit şi a vorbit Domnul: „Măi, copiii Mei, ştiţi voi cine merge înaintea voastră? Domnul Iisus Hristos, călare 
pe asin. Iată, Maica Mea vrea să vă răcorească. Este deasupra voastră cu o donicioară în mână. Voi cântaţi: 
Măntuieşte, Doamne, poporul Tău!... “. Noi am cântat (eram circa 7-8 persoane) şi în clipa aceea am fost stropiţi cu 
apă aşa cum se stropeşte cu busuiocul, aceasta făcându-se numai în locul în care eram noi. Totul a durat cam zece 
minute, ceilalţi creştini neştiind de această minune, deoarece ei mergeau înainte cântând. Ajunşi la peştera 
Ialomicioara, aici s-a coborât vorbirea Domnului toată noaptea, dar dintr-o dată a strigat: „Femeie, tu, care ai 
patruzeci de avorturi, mărturiseşte-ţi păcatele! “. Şi a strigat atât de supărat încât maica Verginica a început să se 
zbuciume în pat, dar nimeni nu recunoştea acest mare număr de avorturi. Una dintre femei a vrut să iasă pe uşă, dar 
în clipa aceea şi-a fracturat piciorul. Şi a zis Domnul: „Iată, ţi-am dat semn, pentru că ai vrut să fugi“, iar femeia, 
cu lacrimi, a recunoscut totul. Nu o cunoştea nimeni, dar se ataşase pe drum, din curiozitate. 

în octombrie 1960 s-a întors de la închisoare direct la mine acasă. Era arsă pe picioare cu ţigara, ca să vadă dacă 
simte ceva când vorbeşte. Mi-a povestit lucruri îngrozitoare pe care le-a petrecut în închisoare, mai ales că la început 
a fost în celulă cu nişte sectante, şi în timpul cât adormea şi vorbea Dumnezeu prin ea, acestea îi băgau în gură murdării 
din hârdău. Noaptea aceea a coborât Domnul şi a strigat-o pe mama mea: „Mărie, ia-ţi rămas bun de la fiica ta; Elvira, 
ia-ţi rămas bun de la mama ta; mieluşico, ia-ţi rămas bun de la bunica ta, că milă ca de la ea nu veţi mai vedea. Mărie, 
nu te teme, că venirea ta la Mine va fi ca fulgerul, nu ai să simţi nimic “. în luna februarie, sâmbătă, mama mea a făcut 
colivă pentru morţi, s-a spovedit şi s-a împărtăşit. A doua zi, 26 februarie 1961, mai veselă ca altădată, a mers la 
biserică, şi când a venit acasă şi am vrut să servim masa, mama a murit de congestie cerebrală. 

Maica Verginica era din ce în ce mai căutată de miliţie. De aceea m-am hotărât să nu mai chem pe nimeni străin 
când are să mai vină ea la mine ca să asculte lucrări prin gura ei. Acest lucru l-am hotărât cu mama mea. Dar în luna 
octombrie 1960, pe când grăia Domnul la mine în casă, şi fiind sigură că nu este nimeni străin, a început Domnul să 
strige: „Femeie, pentru ce te-ai despărţit de biserică? Mai bine îţi frângeai mâinile şi picioarele decât să te desparţi 
de biserică. Femeie, femeie, ard doisprezece fluturi în foc, şi cu tine treisprezece, femeie. Mergi la biserică şi te 
spovedeşte! “. Maica Verginica a început să se zbuciume în pat şi să strige mai tare. Eu plângeam, că nu ştiam ce 
înseamnă acest lucru, dar lângă pat a apărut o vecină, cu numele Teodorescu Anastasia, şi pe care o adusese mama 
mea să asculte în ascuns, şi a început să strige cu lacrimi în ochi: „Eu sunt, am douăsprezece avorturi şi m-am dus 
la adventişti" . Dimineaţa s-a dus la biserică, s-a spovedit, şi unnează la biserica Sfânta Parascheva. Tot acestei 
persoane i-a zis Domnul: „De nu vei păzi zilele sfinţilor Mei, îţi voi lua zilele înainte de vreme". în ziua de sfântul 
Spiridon această persoană a fost accidentată grav în felul unnător: s-a dus la un magazin în Calea Ferentari să 
cumpere peşte şi, stând la rând, care era foarte mare, a trecut o maşină pe stradă, a călcat pe o piatră şi a sărit în capul 
acestei femei. A fost transportată la policlinică, unde i-au pus copci şi i-au dat primele îngrijiri medicale. Seara m-am 
dus şi eu să o văd, şi ea mi-a mărturisit plângând că în acea zi spălase rufe, şi Dumnezeu a pedepsit-o pentru aceasta. 

înainte de 1 mai a venit maica Verginica la mine, şi a zis Domnul în cuvânt: «Copilaşii Mei, iată, ziua de 1 
mai este înaintea învierii Mele (Paştile cădeau pe 6 sau 7 mai în anul acela), iar voi vreţi să sărbătoriţi Paştile pe 
ziua de 1 mai. Iată, de 1 mai voi da furtună, iar de ziua învierii Mele voi da soare; în prima zi puţin, a doua zi mai 
mult, iar a treia zi mai mult». Deşi cu două săptămâni înainte de 1 mai au fost zile însorite, în noaptea de 1 mai a 
venit o furtună, că toate lozincile, tablourile şi alte pavoazări au fost aruncate la pământ, iar de Paşti a fost aşa cum 
a zis Domnul, cald şi soare. Mai târziu a venit iar vasul Domnului la mine, şi a zis Domnul: «Atâta pagubă le-am 
făcut, că dacă eram cu trupul pe pământ, Mă răstigneau din nou». 

în una din vorbiri la mine în casă Domnul a zis: «Când acest copil va împlini douăzeci şi şapte de ani, cei 
care sunt pe casă să nu se coboare, căci pe unul îl voi lua, şi pe altul îl voi lăsa». Acest copil era nepotul meu. El 
a împlinit douăzeci şi şapte de ani în februarie, iar pe 4 martie a fost cutremurul. 

într-o duminică a zis Domnul: «Mamă, mamă, plângi pe fiul tău, că nu a fost pe calea Mea, iar tu, mamă, 
bucură-te că fiul tău a fost pe calea Mea». în casă eram mai multe mame, dar în duminica următoare fiul uneia 
dintre noi, cântăreţ la orchestra de la Operă, a ars în maşină, iar fiul lui Gheorghe Tocaş, cel care fusese cununat 
prin porunca lui Dumnezeu, a fost călcat de maşină. 

în anul 1972, în una din nopţi, a zis Domnul: «Măi copii, am vrut să arunc mreaja în România în această 
noapte, ca să pescuiesc. Dar Maica Mea plânge şi se roagă pentru prunci, să nu pescuiesc în România. Iată, am 
aruncat plasa în altă parte şi am scos năvodul plin cu peşti. Acum stau pe mal şi aleg peştii cei buni din cei răi. 
Mâine să citiţi în ziare unde am aruncat năvodul». O, minune! Când am citit în ziare, am aflat că un puternic 
cutremur, cu mii de morţi, a fost în Iran şi Irak. 

într-o altă vorbire a zis Domnul: «Elvira, iată, va veni în casa ta un bubos ca să mănânce din strachina ta. 
O, de ai şti tu cine este acel om plin de bube!». într-o sâmbătă din postul Paştelui, când am venit cu coliva de la 
biserică, am găsit pe piatra de la scara casei un om străin, plin de bube pe la gură, care aştepta să mănânce. Când 
m-a văzut, şi-a descoperit capul şi am rămas uimită. Capul lui era tăiat de deasupra frunţii până la ceafă, aşa cum 
tai un pepene, şi era nevindecat. L-am poftit în casă şi, împreună cu mama mea, i-am dat să mănânce. L-am întrebat 
de unde vine, şi mi-a spus că de departe. L-am întrebat unde se duce, şi mi-a spus că departe. L-am întrebat cum îl 
cheamă, şi nu mi-a răspuns. Era scurt la vorbă şi grăbit. A mâncat, dar nu a băut. Mintea mea a fost atât de întunecată 
că nu mi-am amintit deloc de cele spuse de Domnul, decât după plecarea lui. Oare, cine să fi fost? 

Altădată eram acasă la mama Verginica, singură cu ea, şi a zis Domnul: «Elvira, să spui copiilor Mei să nu 
se smintească de ce voi face Eu». A doua zi ne-am dus amândouă în grădină să culegem porumb şi am găsit şi câteva 
ciuperci cu care am trimis-o pe maica Verginica acasă, iar eu am mai rămas să mai culeg câţiva porumbi. Când am 
intrat în casă, era în jurul orei 11, am găsit-o pe mama Verginica în faţa icoanelor, plângând cu suspine şi cerând 
ajutor de la Dumnezeu. M-a luat în braţe îngrozită şi mi-a zis că se dărâmă casa, că eu nu văd cum pereţii se bat 
între ei? Eu nu vedeam nimic din ce îmi spunea, dar plânsul ei a devenit strigăte de jale, spunând că Dumnezeu a 
plecat din casă. în zadar căutam să o liniştesc, căci plângea cu suspine şi era plină de sudoare. Pe la ora 15 a început 
un uruit, casa a început să se clatine, pereţii să se desfacă, şi mi-a spus să fug ca să nu mă găsească miliţia, fiindcă 
nu era voie să meargă nimeni la ea. Şi aşa a mutat Domnul pe Verginica din satul acela. 

Lucrarea Domnului a fost mare, dar oamenii (noi) au stricat mult, deoarece s-au ivit neînţelegeri (eu sunt al 
lui Chefa, eu, al lui Pavel). Acestea au dus la dezbinare, cu toate strigătele Domnului după rătăciţi. 

Cine poate să povestească puterea cuvântului sau numărul minunilor făcute de Dumnezeu prin acest vas ales? 
Din toate, trebuie să reţinem: post, rugăciune, mai ales la miezul nopţii, spovedit, împărtăşit, milostenie. Pentru tot 
ce am scris răspund în faţa lui Dumnezeu. 


* 

Mă numesc Vlad Maria, din Ucea de jos, judeţul Braşov. 

în luna noiembrie 1979, după spovedania mare, săvârşită la preotul Visarion de la mănăstirea Clocociov, mă 
rugam mereu la Dumnezeu, dar nu ştiam ce să cer, şi ziceam: „Primeşte-mă şi pe mine, Doamne, în grădina 
Ghetsimanilor! “. De multe ori nu mai ştiam ce să cred cu adevărat, fiind asaltată de sectanţi, la serviciu, şi mai ales 
când vedeam că nici creştinii ortodocşi nu respectă nici unul cele cerute de această credinţă dreaptă şi sfântă, cre- 
dinţa ortodoxă. Doream să găsesc undeva ceva mai select, mai înalt. Alergam pe la mănăstiri şi biserici. Dar într-o 
zi şoferul Neacşu Petre, prietenul nostru de familie, în urma unei călătorii în care eu cu mama mea am fost tran- 
sportate de la Ucea la Sibiu, s-a reîntors în Ucea şi m-a luat şi m-a dus într-un loc minunat (în grădina lui 
Dumnezeu), unde am găsit nişte oameni devotaţi Lui. Aici am găsit tot ce îmi doream. Am găsit apogeul credinţei 
adevărate, întâlnind-o pe mămica Verginica, vasul ales de Dumnezeu pentru conducerea poporului cu adevărat 
creştin-ortodox pe drumul adevăratelor împliniri. îngenunchind la picioarele acestei lucrări cereşti, am auzit cuvân- 
tul Domnului Iisus Hristos, care curgea prin gura acestui vas purtător de duh ceresc. Mama Verginica mi-a pus 
mâinile pe cap, dar ce am simţit în acel moment n-am mai simţit niciodată, căci Duhul lui Dumnezeu m-a curentat 
prin tot corpul, scurgându-Se din mâinile celei ce mă cuprindea la piept cu întreaga sa dragoste, iubire şi milă. 

în vară, datorită unei boli agravate, am fost internată la spital la Bucureşti, unde ea mi-a trimis solie scrisă: 
„Fericiţi cei ce au parte de prima înviere!". Lângă ea îmi era singurul loc de pe pământ unde mă simţeam în sigu- 
ranţă, lângă Dumnezeu. Sub o protecţie divină, parcă nu mi se mai părea nimic greu în lupta cu viaţa. Plecam acasă, 
şi de acasă ceream mereu ajutorul, care nu întârzia să vină, fie prin vise, fie prin minuni. Astfel, într-o noapte, am 
visat-o venind la mine cu patru iconiţe, şi mi-a spus că sfinţii din ele îmi vor fi mereu de mare ajutor. Altă dată am 
visat-o cu sfântul Ioan Evanghelistul şi cu părintele Arsenie Boca; venise să mă întărească în încercările vieţii. în 
alt vis a venit la mine cu cei doisprezece apostoli, spunând: „Dumnezeu stă în mijlocul dumnezeilor şi face sfat". 

Eu nu pot spune că după plecarea ei cu trupul ea a încetat să vină în ajutorul creştinilor care au fost hrăniţi cu 
cuvintele vieţii prin gura ei, căci eu când eram ameninţată de necazuri strigam la ea, şi ea mă atenţiona: „Fii atentă 
cu cine stai de vorbă, că este lup în piele de oaie şi de atunci niciodată n-am plecat de acasă fără să o chem în 
ajutorul fiecărei zile, şi îi vedeam căzând la pământ pe toţi cei ce mă duşmăneau. 

In fiecare clipă simt ajutorul sfânt de la această mare trâmbiţă apocaliptică, căci o chem în rugăciune să vină 
să mă ajute în lupta cu sectanţii, dovedindu-mi cât de putrede sunt rădăcinile celorlalte credinţe. 

In anul 1991, primăvara, am visat-o că a venit şi mi-a zis că este alături de Măicuţa Domnului în ocrotirea 
României şi că ea este patroana cerească a poporului creştin care s-a ridicat prin lucrarea ce a avut-o ea de la 
Dumnezeu şi că ea este la cânna corăbiei (care s-a ridicat la cuvântul Domnului, în anul 1992, la Pucioasa) şi care 
se numeşte biserica Noului Ierusalim. 


* 

Mă numesc Dănciucă Gheorghe, de profesie agronom, actualmente pensionar. De când am auzit de minunea 
de la Maglavit prin Petrache Lupu, deşi eram un copil de numai paisprezece ani, am început să citesc sfânta 
Scriptură, iar după ce am văzut minunile şi am simţit mâna lui Dumnezeu, care m-a ocrotit în timpul războiului, am 
ajuns la concluzia că Dumnezeu niciodată n-a lipsit de pe pământ, că El este în permanenţă în mijlocul oamenilor, 
având un popor binecuvântat prin care a lucrat în aşa fel ca în pennanenţă să menţină un echilibru al adevăratei 
credinţe şi o permanentă combatere a minciunii şi a duhurilor rele. 

în luna octombrie, anul 1959, în casa unui creştin din Măneşti, am cunoscut-o pe proorociţa Virginia. Era culcată 
intr-un pat. în cameră era întuneric pentru a nu se bănui că se face vreo adunare. Deasupra capului ei, la distanţă de 
vreo 20 de cm, se vedea o luminiţă mică de tot, cam de mărimea unui ochi de rândunică. înfricoşat fiind de această 
lumină, m-am aşezat şi eu într-un colţ al camerei, ca să nu deranjez cu nimic cele treizeci-patruzeci de persoane care 
mai erau acolo. După miezul nopţii am auzit cuvintele: „Pace vouă ! Coborâse Domnul prin Duhul Sfânt, sălăşluit 
în trupul ei, servindu-Se de coardele ei vocale. Am ascultat cu mare atenţie acest mesaj minunat, şi toate frazele lui 
cuprindeau un înalt nivel filozofic, cum pe pământ nu auzisem niciodată o aşa predică, cu atât mai mult cu cât ea nu 
avea şcoală, decât două clase primare. Ascultând această sfântă vorbire, m-am umplut de bucurie, dar şi de frică. După 
o oră şi jumătate de vorbire, a încheiat prin a spune o pildă despre un fumător oarecare, care e oprit la vama fumatului. 
Eu, ştiind că fumez, am înţeles că acea pildă pentru mine era spusă, şi de atunci n-am mai fumat. 

Această mare proorociţă, din anul 1923, de la naşterea sa, a fost dăruită cu acest mare dar. 
în vinerea Patimilor o lumină mare a coborât din cer către căsuţa ei cea mică din satul Maluri, şi în această 
lumină S-a văzut Domnul Iisus Hristos, Care ca un fulger cobora, şi a intrat în casa sa. Această minune se petrecea 
în anul 1955, anul în care sfântul Calinic de la Cernica striga din mormânt să-l scoată. Această coborâre a văzut-o 
Andreiana, mama ei, care atunci se afla pe afară, precum şi alte persoane care întâmplător se aflau pe afară. Atunci 
a fost prima dată când a coborât Domnul în vasul trupului ei. 

în timpul vorbirii dumnezeieşti trupul ei nu mai simţea nici o durere dacă cineva o tăia sau o înţepa în acel 
timp. în anul 1956 a fost arestată şi băgată într-o celulă cu sectanţi care, nesuportând sfânta cruce şi vorbirea dumne- 
zeiască, s-au hotărât s-o bată până o vor omorî. Pe lângă chinurile pe care le-a suferit de la cei cu care stătea în 
celulă, a fost supusă şi asprimii ofiţerilor de securitate din Sibiu, care, în timp ce Domnul vorbea prin gura ei, o 
frigeau cu ţigara pe mâini şi pe picioare, îi puneau bile de fier fierbinţi sub subţiori, chinuri pe care ea nu le simţea 
atunci când vorbea, dar le simţea după ce se trezea. I-au pus zăbală în gură ca să nu mai poată vorbi, şi tot a vorbit, 
în luna ianuarie au băgat-o într-un butoi cu apă, legată de mâini şi de picioare. Afară erau minus unsprezece grade, 
iar dimineaţa când au venit, au găsit-o vie, iar apa din butoi nu îngheţase. 

Vestea despre această proorociţă a ajuns până la Gheorghe Gheorghiu-Dej, care în anul 1957 a dat dispoziţie 
să o aducă în faţa lui şi el a eliberat-o. După ce a fost eliberată, am participat la mai multe coborâri ale Domnului, 
mesaje în care Domnul ne învăţa frica de Dumnezeu şi orânduiala lăsată pe pământ prin sfinţi. 

în anul 1959 am fost înştiinţat de Domnul că această proorociţă trebuie să se căsătorească, şi a fost ales tânărul 
Stoica Nicolae, frate cu soţia mea. Această căsătorie sfântă şi binecuvântată de Domnul s-a făcut cu scopul de a avea 
ea un ocrotitor pământesc, aşa cum a ocrotit şi bătrânul Iosif pe sfânta Fecioară Maria, şi, apoi, pentru a mai rezista 
presiunilor antichriste, care nu slăbeau să o supravegheze şi să o urmărească, astfel ea fiind ocrotită de eventualele 
arestări şi maltratări. Pe 31 decembrie, în noaptea spre 1 ianuarie anul 1959, a avut loc logodna în casa socrului meu, 
în prezenţa unui număr de vreo patruzeci de creştini. Pe la orele două noaptea casa a fost încercuită, şi proorociţa 
Virginia a fost arestată şi dusă la Târgovişte, băgată într-o celulă cu nişte câini lupi. Şi acolo însă a coborât Domnul, 
iar în timp ce era vorbirea Domnului, i-au băgat în gură sticlă pisată, au ars-o la tălpi şi pe picioare cu ţigara, ca să 
vadă dacă mişcă. 

în luna mai, anul 1960, a avut loc căsătoria şi nunta la socrii ei, la Măneşti. Au venit creştini din toată ţara, 
însă toată această festivitate a fost dirijată de însuşi Dumnezeu. Cununia s-a oficiat în biserica parohială Măneşti, 
preot fiind Mitrescu Ioan. Cât timp a durat sfânta slujbă a cununiei, o lumină a stat mereu asupra capului proorociţei, 
astfel încât, de emoţie, preotul a făcut slujba foarte greu. 

Am fost anunţat de Domnul că voi fî arestat, dar nu voi face închisoare decât un an. în decembrie 1966 am 
fost arestat şi dus la Ploieşti. Pe la sfârşitul lunii aprilie, anul 1967, s-a auzit deasupra închisorii în care eram arestaţi 
glasul lui Dumnezeu, Care spunea: „Daţi drumul copiilor Mei! Este Dumnezeu! Aveţi familii şi copii şi veţi fi jude- 
caţi de Dumnezeu!". Era un glas cutremurător, care s-a repetat câteva zile, de se cutremurau şi zidurile clădirii. 
Acest glas a fost auzit de toţi securiştii care au fost acolo şi în împrejurimi. Am fost anchetaţi timp de şapte luni, eu 
şi soţul lui Verginica, pe care-1 avea ca ocrotitor. Procesul a avut loc la Bucureşti, unde prin sentinţă am fost con- 
damnat la şase ani muncă silnică, cinci ani interdicţie corecţională şi confiscarea totală a averii. Procesul a durat de 
la orele opt dimineaţa până după miezul nopţii. în timpul procesului mi s-a arătat proorociţa Verginica, strălucitoare, 
cu o cruce mare în mână, şi mi-a spus să-i spun preşedintelui tribunalului că voi face închisoare numai un an, ceea 
ce am şi făcut, la care toată sala a început a râde. După un an şi 18 zile am fost puşi în libertate; deci s-au împlinit 
cele spuse de proorociţă. 

în anul 1964, în Maluri, s-a construit o casă pentru această proorociţă, casă care s-a dărâmat în anul 1972, şi, 
odată cu ea, mai mult de jumătate din locuinţele oamenilor au fost dărâmate de o puternică alunecare de pământ. 
Acesta a fost ca blestem al lui Dumnezeu, anunţat de proorociţă mai dinainte, din cauza împotrivirii pe care o mani- 
festau locuitorii, şi a hulei împotriva acestei proorociţe a lui Dumnezeu. A scos-o Domnul de acolo mutând-o la 
Pucioasa, într-o casă construită în anul 1973, după care satul Maluri s-a dărâmat în proporţie de 70%. Iată numai 
un fragment din cele anunţate de Domnul: «Nu îngădui la lucrarea Mea lucruri spurcate, mincinoase, false. 
Schimbă-ţi faptele, creştine, că dacă nu te vei schimba, voi face temelia aceasta ca un muzeu» (mai 1968). 

în anul 1978 l-a vindecat pe copilul lui Vasile Jaravete, care a fost născut infirm; a vindecat de cancer pe Maria 
Dimovici din Măneşti, pe Mariana Şerban de la Valea Lungă, pe Maria Cârlan din Moreni; a vindecat de epilepsie 
pe Didă Maria din Gheboieni. De multe ori, în cazuri de secetă prelungită, la rugăciunile ei Dumnezeu slobozea 
ploaie. Mulţi au fost vindecaţi. Animalele din gospodăriile creştinilor au fost vindecate de bolile lor. 

Pe 14 decembrie 1980 a fost mutată de la noi, mutare care fusese anunţată de multe ori în ultimul timp, şi a 
fost anunţată şi mutarea mamei sale, Andreiana, la un an după plecarea ei. în anul 1987 a fost dezgropată, şi trupul 
ei era întreg, nimic stricat, având o culoare maronie, la fel ca sfintele moaşte din biserici, şi emanând o mireasmă 
nemaiîntâlnită, atât în mormânt, cât şi în tot cimitirul. 


* 

Mă numesc Bănescu Emilian, din comuna Moroieni, judeţul Dâmboviţa, creştin-ortodox, fiu duhovnicesc al 
sfintei noastre biserici strămoşeşti. Cred că Dumnezeu pregăteşte omul dinainte de a se naşte pentru cele ce are de 
întâmpinat pe calea vieţii acesteia spre mântuire. 

De mic copil am fost firav la trup, şi pentru aceasta simţeam că voi fi dispreţuit de lume şi că nu mă voi putea 
încadra în rândul ei. Am simţit apropierea de Dumnezeu prin sora mea mai mare, Ricuţa, care era pe atunci la şcoala 
profesională din Mija, şi a cărei viaţă era profund marcată datorită apropierii ei de mămica noastră Verginica din satul 
Maluri, Pucioasa, despre care se dusese vestea că este trâmbiţă apocaliptică, prin care Domnul Iisus Hristos face pre- 
gătire poporului creştin din urmă, în vederea întâmpinării celei de a doua arătări cu slavă a Domnului şi a înfricoşatei 
judecăţi. Eram mic atunci, şi duhul meu tânjea să se alipească profund de această mare şi dumnezeiască lucrare. 

întâia oară, am văzut-o pe mămica Verginica la Moroieni, în casa părintească, în ziua nunţii sorei mele, Ricuţa, 
nuntă despre care Domnul zisese că va fi ca aceea din Cana Galileii. Atunci am auzit întâia oară cuvântul Domnului 
prin ea, începând astfel, ca semn de recunoaştere: «In numele Tatălui şi al Fiului şi al Sfântului Duh, pace vouă, 
fiilor!». Deci mărturisesc fără rezerve că după cuvânt cunoşteam că Acela Care vorbea prin gura acestui vas ales 
era Domnul, Cel Care prin cuvânt a făcut cerul şi pământul. Pentru că în mulţimea care asculta erau şi inimi lipite 
de materie, cărora Duhul Sfânt nu le putea descoperi adevărul, căci considerau cuvântul auzit ca fiind al trupului 
care vorbea, Domnul adăuga de multe ori aceste cuvinte: «Eu sunt Dumnezeu Tatăl, Fiul, şi Duhul Sfânt, nu acest 
trup. Acest trup, ştiţi că l-am curăţit prin boală grea şi l-am făcut curat şi de mare preţ, şi de nu veţi lua aminte la 
aceste cuvinte, îl voi lua de la voi şi îl veţi mai vedea la vremea de judecată, căci nu este preţuit nici de sat, nici de 
creştini». 

De atunci m-am alipit de acest suflet bun şi l-am iubit şi l-am preţuit mai mult decât pe părinţii mei. La Maluri, 
în satul ei, am mers întâia oară în anul 1968, când aveam 18 ani. Eram atunci bolnav din pricina unei eczeme şi 
aveam răni pe tot corpul şi pe faţă, din care cauză mă rugam lui Dumnezeu să nu am căsătorie, să nu fiu de râs 
pentru soţia mea. Am fost internat de multe ori la dermatologie, dar fără nici un rezultat. Bunătatea lui Dumnezeu 
a arătat o vedenie frumoasă lui mămica Verginica, şi ea s-a grăbit să vină la Bucureşti să mi-o spună. A văzut un lac 
mare şi tulbure, şi pe mine cum mă scăldam în el. Apoi a văzut un înger coborând din cer şi a dat drumul unui 
stăvilar şi a curs toată apa murdară, şi bazinul s-a umplut cu apă limpede, iar pe mine m-a văzut transfonnat într-o 
lebădă mare, albă, şi mă scăldam în acea apă. Mămica Verginica mă striga: „Mitică, Milică, hai la mămica!". Dar 
îngerul i-a spus: „Lasă-l, Verginico, să se spele bine, şi apoi va veni definitiv la tine". Şi s-a întâmplat aşa, căci 
Domnul m-a curăţit prin suferinţă pentru vindecarea rănilor păcatelor mele, şi apoi m-a luat din familia părinţilor 
mei şi m-a unit cu familia Sa, că aşa numea Domnul familia vasului Său. 

Am plecat pentru serviciul militar, şi acolo am simţit pustiul sufletesc, căci nu aveam rugăciunea de acasă şi 
postul rânduit de sfânta biserică, şi, peste toate, nu mai eram prezent când Domnul cobora cuvintele vieţii veşnice. 
Era vremea comunismului, vreme potrivnică legii lui Dumnezeu, când eram controlaţi dacă deţinem sfânta cruce, 
agheasmă, anafură. Domnul ne atenţiona să ţinem ascunsă taina lucrării, căci nu era vremea descoperirii. 

A trecut vremea serviciului militar şi am venit la Maluri, la mămica Verginica. Era tare bolnavă, în durere şi 
în mare lipsă, dar mai greu de suportat era controlul miliţiei, căci deşi în constituţie era garantată practicarea religiei, 
pentru a distruge adevărata credinţă se supraveghea calea ce duce la Maluri sub motiv că acolo se fac adunări pentru 
răsturnarea regimului. Mama Verginica locuia împreună cu mama ei, Andreiana, şi cu fiica ei adoptivă, Veronica, şi 
sora Veronicăi, Lenuţa, care, fiind suferindă, a crescut şi ea în acea casă. Eu mă rugam lui Dumnezeu: „ Doamne , 
găseşte Tu un mijloc pentru a face parte din această familie şi să pot fi de folos!" . Şi după un timp mămica 
Verginica mi-a spus că Domnul mă întreabă dacă eu consimt căsătoria cu această fiinţă suferindă, Lenuţa. M-am 
bucurat de mila Domnului şi am primit, iar preotul Leonard Ioan Popescu de la biserica Glodeni-Vale ne-a cununat, 
noi hotărând în faţa Domnului să trăim în curăţenie, de vreme ce locuiam în aceeaşi casă cu mămica Gigi. Aşa fiind 
lucrurile, locuiesc în casa în care a trăit şi de unde s-a mutat la ceruri Verginica. 

Timp de şapte ani am fost martor aproape de fiecare dată când cobora Domnul şi grăia cu poporul Său, fie la 
Pucioasa, fie în localităţile unde eram trimişi prin cuvântul lucrării. După cum scrie în sfânta Scriptură că Domnul 
era Om al durerii, aşa şi mămica Verginica a fost fiica suferinţei, căci a purtat în trupul ei dureri nespuse, ca rod al 
păcatelor noastre, ale fiilor dăruiţi ei de Domnul. Singura bucurie a ei pe pământ a fost legătura neîntreruptă cu 
cerul. Fiind trează, ea în tot momentul cu ochii duhului îl vedea pe Domnul îmbrăcat în veşmânt alb, purtând semnul 
cuielor din mâini şi din picioare şi cununa de spini. Se împărtăşea aproape în fiecare săptămână, după trei zile de 
post, iar părintele paroh era înţelegător faţă de ceilalţi credincioşi. Venea ori de câte ori îl chema şi făcea slujba de 
dezlegare, şi apoi o împărtăşea. în ultima vreme odihna ei era stând sprijinită de perne, şi ne ruga şi pe noi să stăm 
de veghe cu ea. Mulţi sfinţi veneau la ea în vedenie şi îi povesteau viaţa lor şi o înveseleau arătându-i frumuseţile 
raiului. Aşa petrecându-şi vremea, ne povestea viaţa ei, tristă şi simplă, şi vedeniile dumnezeieşti. 

Odată, când a fost dusă la spitalul de nebuni din Plătăreşti, spunea cum a fost dusă la un loc cu cei închişi şi 
condamnaţi la moarte. Acolo era un lac şi trunchiuri de copaci prin apă, şi fiecare condamnat era aşezat pe o butu- 
rugă. Din apă ieşeau şerpi care-i muşcau şi, căzând în apă, se înecau. Au aşezat-o şi pe ea pe un trunchi, şi în acel 
moment a apărut Măicuţa Domnului zicând: „Nu te teme, Verginica! Eu te voi ţine să nu cazi în apă". Şi a stat aşa 
multe zile, încât se mirau chinuitorii ei care, neştiind puterea Domnului, ziceau că e vrăjitoare. 

Fiind vremea ateismului şi voind Domnul să ne crească în legea Sa cea sfântă ca să nu ni se pară greu şi să 
nu-L părăsim, la început nu a arătat calea Golgotei şi a înfrânării, ci a unit tineri prin căsătorie, şi zicea: «Voiesc de 
la cei pe care Eu, Domnul, i-am unit, să fie ca nişte stâlpi de lumină pentru cei ce merg spre mântuire ca să nu 
piardă cărarea». Apoi, după o vreme, fiindcă ne apropiam din ce în ce mai mult spre poarta cea strâmtă pentru a 
intra în patria cerească, am auzit învăţătura pentru oprirea întinării soţului cu soţia: «A venit vremea, creştine, ca 
soţia ta, de acum, să-ţi fie ţie soră, ca să fiţi curaţi şi cu trupul şi cu duhul». Cei ce au fost încredinţaţi că Domnul 
este Cel Care grăieşte, cu mare bucurie au primit această învăţătură pe care Duhul Sfânt o grăise şi în vremea pri- 
milor creştini prin gura sfântului apostol Pavel: «Şi aceasta v-o spun, fraţilor, că vremea s-a scurtat de acum, aşa 
încât şi cei ce au femei să fie ca şi cum nu ar avea» (I Corinteni, 7/29). 

întotdeauna Domnul ne-a rugat, nu a obligat pe nimeni; fiecare a împlinit după măsura dragostei sale. Pentru 
cei ce se îndoiau în cuvântul Său, Domnul grăia: «Ce vei face, creştine, când Domnul Iisus îşi va da lucrarea Sa pe 
faţă? Vei mai spune că nu e lucrarea lui Dumnezeu? Nu vei spune aşa, ci vei tremura de groază». 

Mămica Verginica nu voia să lipsească de la sfânta biserică nici atunci când nu mai putea merge pe picioare şi 
ne ruga să facem scăunel din mâinile noastre, şi aşa două persoane o transportam, căci zicea: „Dacă mor, să mor în 
sfânta biserică în ultimii ani ai vieţii pământeşti a avut regim alimentar foarte aspru şi mă ruga să ţin şi eu cu ea, 
căci vine vremea când nu vom mai mânca nici noi came, căci Domnul, cât a fost pe pământ, nu a mâncat came. Când 
locuia la Maluri, spunea Domnul aşa: «Pentru necredinţa locuitorilor, satul acesta va rămâne pustiu». Şi aşa s-a în- 
tâmplat, căci în anul 1972 au fost alunecări de teren, multe case s-au dărâmat, şi s-a dărâmat şi casa ei, lucrată din po- 
runca Domnului. Atunci mulţi s-au clătinat în credinţa lor, căci nu cunoşteau cuvântul Domnului, grăit prin acest vas 
atunci când a anunţat dărâmarea satului, căci s-a spus atunci de la Domnul: «Fiilor, voi dărâma acest sat pentru ne- 
credinţa lui, şi veţi vorbi apoi între voi ca şi proorocul Ieremia: Mergeţi la locul Meu din Şilo şi vedeţi ce i-am făcut». 

în acel timp s-a întâmplat să fiu la Maluri. Era miezul nopţii şi eram îngrozit de ce vedeam; multe case plecate 
de la locul lor câte 50-100 metri. Oamenii au luat cu ei ce au putut, şi au plecat în pribegie pe la rude până îşi vor 
construi alte locuinţe. Mămica Gigi era bolnavă, pereţii camerei au crăpat, şi singura cameră în care se mai putea 
locui era cea a mamei Andreiana. Am mers cu toţii în acea cameră, şi la puţin timp a coborât Domnul, şi după 
obişnuitul început a spus: «De ce staţi înmărmuriţi? că şi templul lui Solomon, unii l-au zidit, şi alţii l-au dărâmat. 
Mergeţi şi căutaţi alt loc, să mutăm lucrarea Mea». 

Am mers la Pucioasa şi am găsit o căsuţă cu o cameră şi un hol, pe care am închiriat-o. Timp de un an şi ju- 
mătate s-a construit noua locuinţă, cu multe împotriviri din partea autorităţilor. Cu mare greutate s-a transportat de 

la Maluri tot ce s-a putut recupera din demolarea casei. Mai puţin ne-ar fi costat să cumpărăm cărămidă nouă, dar 
Domnul poruncise ca nu numai jumătăţile, ci şi sferturile de cărămidă să fie zidite în pereţii noii case. Pe fiecare 
cărămidă a casei din Maluri mulţi săteni dintre cei ce nu credeau în această lucrare dumnezeiască au văzut scris cu 
litere de foc: „ Sfinţit Domnului “. Acum, în locul unde a fost casa a rămas troiţa cu sfânta cruce, aşezată de noi acolo 
din porunca Domnului. 

In toate necazurile şi strâmtorările vieţii ei mama Verginica a aflat mult ajutor prin slujbele date unor preoţi 
bătrâni şi cu viaţa trăită în legea Domnului. Multora dintre ei Domnul le descoperea darul ce-1 purta mămica Gigi, 
şi ei îi spuneau: „Ce dar ai tu asupra ta! Şi cum de vii la mine?“, iar mămica le răspundea: „Domnul m-a trimis, 
căci prin rugăciunile preoţilor adevăraţi împlineşte cererile creştinilor “ . 

Mămica Verginica nu se supăra niciodată din cauza suferinţei trupeşti, nici nu a cugetat vreodată, ci făcea ce 
stătea în puterea ei: se ungea cu sfântul mir din candelă, se stropea cu agheasmă mare şi folosea medicamentele 
prescrise de medici. Medicii spuneau că are inima mult mărită şi îmi şopteau mie că nu va mai trăi mult, iar mai 
târziu, după ce din nou îi solicitam, se minunau cum de mai trăieşte. Mulţi medici cărora Domnul le atinsese inima 
aveau mare milă de ea. De pildă, când se interna la spitalul din Pucioasa, doctorul Iţu Gheorghe i-a fost de mare 
folos. La vizită veneau şi de la securitate, agenţi îmbrăcaţi în halate albe, susţinând că sunt medici, şi o cereau la 
Târgovişte pentru experienţe, iar medicul, nebănuind adevărul, o dădea. Şi, de fapt, ce se întâmpla? în timpul nopţii, 
când ea adormea, cobora Duhul Domnului şi grăia, iar securitatea scria ce se vorbea, şi o injectau cu ser stricat şi o 
băteau să se trezească, dar nu se trezea până ce Domnul nu termina ce avea de grăit. La trezire simţea usturime mare 
în tot trupul şi striga de durere. După multe nopţi ea a întrebat pe doctorul Iţu Gheorghe ce se întâmplă de are aşa 
mari dureri dimineaţa. Atunci el a înţeles, şi s-a împotrivit cu tărie celor ce veneau să o ia, spunându-le că el 
răspunde de securitatea ei. 

Prezenţa Domnului în fiinţa ei era simţită de cei ce credeau cu adevărat. De pildă eu, fiind om cu fire nepu- 
tincioasă şi supus greşelii, mult am supărat pe Domnul cu viaţa mea, şi din privirea şi glasul ei simţeam că Domnul 
este supărat. Dojana ei răsuna în urechile mele precum glasul Domnului către Adam după ce a greşit: «Adame, 
Adame, unde eşti?». Aşa simţeam şi eu, încât mi se lua toată puterea şi înclinarea spre rele. într-o zi nu a putut 
suporta greşeala mea şi mi-a zis: „Du-te la serviciu, să nu te mai văd şi să nu mai îmi spui mamă“. Aşa era cu 
dreptate, căci mai multă durere aduce Domnului greşeala celui apropiat al Său decât a celui ce nu s-a împărtăşit din 
darurile Lui. Am plâns cerând Domnului iertare, şi către seară m-a strigat şi mi-a spus cele de la Domnul: „Iartă-l, 
Verginica! Nu vezi că stăruie lângă patul tău? 

Prin anii 1978-1979 a anunţat Domnul că o va ridica dintre noi. Noi nu pricepeam atunci cum va fi, căci ştiam 
că această lucrare va continua până la scaunul de judecată. într-o zi mi-a spus: ,, Uite, mămică, Domnul mi-a spus că 
mă ia la El şi a zis să-mi cânţi cântecul: Sosit-a ora despărţirii/ Sosit-a ziua să plecăm/ Şi nu ştiu când vom mai 
ajunge/ De-acuma să ne mai vedem/ De nu ne-om mai vedea aicea/ Ne vom vedea în cerul sfânt/ De vom avea 
credinţă tare/ Şi vom păzi al Său cuvânt... I l-am cântat cu mare durere, neputând suporta greutatea despărţirii de 
ea. Apoi a chemat pe sora ei, Maria, şi pe mama lor, Andreiana, şi m-a rugat să le duc cu maşina la fotograf pentru 
fotografia de pe cruce. M-a surprins, pentru că a aşezat pe mama Andreiana la mijloc, şi cele două fiice într-o parte 
şi în cealaltă. Am comentat această aşezare, şi mi-a şoptit: „Fii cuminte, căci aşa mi-a spus Domnul să fac“ . Şi a 
rânduit toate pentru înmormântare. 

în ultima vreme nu-i mai folosea nici un medicament pentru eliminarea apei din trup, şi apa s-a infectat. îi 
ardea întreg trupul şi se chinuia neputând nici să doannă, nici să mănânce, şi vegheam cu rândul lângă ea, dar ca 
nişte neputincioşi, mai aţipeam de oboseală, şi se mâhnea mult că nu-i simţeam durerea. Cu trei zile înainte de 
plecare nu mai simţea durerile, dar era lucidă şi privea cu faţa lină şi zâmbitoare în sus şi ne spunea pe şoptite: „Au 
venit sfinţii arhangheli să mă ia. Să nu vă fie frică, să nu plângeţi. Fiţi cuminţi “. Apoi, cu zâmbetul unei bucurii 
suprafireşti, şi-a dat duhul în mâinile lui Dumnezeu în ziua de 14 decembrie, anul 1980. 

După plecarea ei cu trupul dintre noi, toate soroacele ce i s-au făcut au fost dirijate de duhul ei, căci o trimitea 
Domnul la sora ei, Maria, şi îi spunea ce mâncare să pregătească, ce lucruri să dăm milostenie şi cui să le dăm. 

După împlinirea unui an, când s-au împlinit soroacele rânduite de sfânta biserică pentru uşurarea sufletului şi 
trecerea prin cele douăzeci şi patru de vămi ale văzduhului, a venit la sora ei în vis şi i-a zis: „ Surioara mea, m-a 
trimis Domnul înapoi la poporul meu, că atunci când mă petreceaţi la mormânt, duhul necurat juca de bucurie şi 
zicea că a rămas poporul singur, pe mâna lui “. De atunci mămica Verginica îi şoptea mereu la ureche sorei sale 
cuvinte de la Domnul pentru corectarea vieţii noastre şi ne aducea noile învăţături şi cerinţe necesare intrării la nunta 
Mirelui ceresc. Mulţi creştini au judecat acest plan dumnezeiesc şi spuneau: „Nu se poate să aibă sora lui Verginica 
acest dar de la Dumnezeu, că ea nu a avut postul de patruzeci de zile“. Iar mămica ne-a spus că Domnul a 
păstrat-o curată cu trupul după naşterea copiilor şi a oprit-o de la carne, ceea ce ea a împlinit cu toată dragostea. 

Mămica Verginica a condus în toate amănuntele viaţa surioarei sale, Maria, şi îi spunea să facă mătănii, să fie 
şi pentru ea, căci zicea: „Eu, lelico, cât timp am fost în trup, am fost în suferinţă şi nu am putut să fac O trimitea 
la preotul din sat să-l roage să spună poporului în biserică să facă semnul crucii drept, zicând: „Decât o sută de 
cruci strâmbe, mai bine una dreaptă. Crucea strâmbă osândeşte, crucea dreaptă mântuieşte. Să nu mai pună 

creştinii perniţă când stau în genunchi, căci Măicuţa Domnului nu pune aşa ceva, şi are răni la genunchi, 
rugându-se pentru toată lumea Aşa a condus Dumnezeu apoi pe poporul Său în restul vremii comunismului, prin 
cuvântul Său transmis prin gura proorociţei Virginia, scris de mâna surioarei ei. 

Ca şi în toate timpurile în care Domnul a lucrat prin proorocii Săi, cei ce nu s-au încadrat cu dragoste şi nu 
au împlinit ceea ce Domnul le-a poruncit, zarea lor duhovnicească s-a îngustat şi n-au mai avut înţelepciunea ce 
vine de sus, de la Părintele Luminilor şi, fiind în întuneric, s-au întors de la porunca dată lor şi s-au unit cu faptele 
oamenilor necredincioşi, care mărturisesc numai cu buzele pe Dumnezeu, însă inima lor este departe. Aceştia, din 
neştiinţă, stau şi acum împotriva adevărului, dar Domnul va birui răul din inimile lor şi îi va schimba prin zdruncin 
mare dacă de bunăvoia lor nu vor, căci toţi cei care au zis Domnului: „Da, Doamne “ prin această proorocie, sunt 
pecetluiţi cu pecetea Sfintei Treimi şi nu se vor putea ascunde de la faţa Domnului. Duhul lui mămica Verginica 
ne-a adus de la cer vestea că Domnul nu va mai lăsa nici un suflet pe mâna satanei, căci de la Domnul este suflarea 
de viaţă, însă va băga trupurile la suferinţă, până vor plăti tot ce au săvârşit împotriva voii Sale: „ Trupul a păcătuit, 
trupul să plătească Acum înţelegem, cei ce am rămas credincioşi Domnului lângă această cerească lucrare, 
cuvântul până acum nelămurit, că această grăire va fi până la scaunul de judecată. 

Multe sunt de spus despre această minune de care ne-a învrednicit Dumnezeu şi pe noi, şi de care îi va face 
părtaşi şi pe cei ce vor afla şi vor crede mărturisirii noastre. Mulţi dintre cei dintâi vor fi pe urmă, iar cei de pe urmă 
vor fi cei dintâi. 


* 

Mă numesc Ioniţă Valeriu şi locuiesc în Valea Voievozilor, strada Aleea Mănăstirii Dealu, judeţul Dâmboviţa. 

De la părinţi am învăţat să iubesc pe Dumnezeu şi biserica Sa. Copil fiind, la Denia Mare din ajunul sfintelor 
Paşti, am sărutat icoana Mântuitorului cu spini pe cap, şi în simplitatea mea am întrebat: „Doamne, ce vină Ţi-au 
găsit oamenii aceia răi, de Te-au omorât? Am crescut, şi am înţeles că lumea este rea. începusem să mă gândesc 
tot timpul că bine ar fi dacă aş întâlni un om care să-mi vorbească despre Dumnezeu mult mai mult decât vorbea 
preotul în biserică sau părinţii mei acasă; l-aş asculta pe acel om şi aş face tot ce a spus Dumnezeu. Sub influenţa 
acestor gânduri căutam mereu să ascult ce spun despre Dumnezeu bătrânii şi credincioşii. 

Aşa, în primii mei ani de şcoală, s-a răspândit vestea printre credincioşi că undeva, în satul Maluri, pe lângă 
Pucioasa, este o tânără fecioară săracă şi fără tată, care, după ce a ţinut un post negru de patruzeci de zile şi patruzeci 
de nopţi, a primit de la Dumnezeu darul de a avea vedenii, şi că Dumnezeu vorbeşte prin gura ei către credincioşii 
care merg acolo. Cu acest prilej am ajuns şi eu acolo şi am văzut-o pe această fecioară, numită Verginica, şi am crezut 
că Dumnezeu vorbea prin gura ei. La una din vorbirile Domnului acel glas minunat m-a chemat personal mai aproape 
de Verginica, dar nu cu numele meu, ci cu un nume nou: Petrică. Aveam 9-10 ani. „Iată, te-am strigat cu nume nou, 
şi îţi dăruiesc doi talanii pe care tu să-i înmulţeşti, să nu-i îngropi". Acest eveniment a constituit pentru mine o mare 
dilemă. Eu gândeam să găsesc în viaţa mea un om care a vorbit cu Dumnezeu, iar acum să ajung chiar eu să vorbesc 
cu Dumnezeu? Să fie acesta cuvântul lui Dumnezeu? Ce trebuia să fac acum? Aceste întrebări mi-au chinuit sufletul 
mult timp. 

Am luat parte la multe vorbiri cereşti. Umilinţele prin care ea a trecut ne-au fost povestite în multe împrejurări 
de ea sau de creştinii care au fost de faţă la aceste întâmplări. Pe mulţi creştini i-am auzit spunând că în închisoarea 
de la Plătăreşti Dumnezeu lucra prin ea şi le vorbea celor de faţă. Ca s-o reducă la tăcere, îi puneau un căluş de fier 
în gură, dar n-au reuşit să oprească glasul lui Dumnezeu. Altădată i-au pus la subţiori bile de metal, fierbinţi, dar n-au 
putut să-i oprească vorbirea, şi nici să-i facă vreo rană. A fost aruncată intr-un lac cu şerpi, ca s-o mănânce, dar pe 
acel lac s-a agăţat de o buturugă de lemn şi a stat pe ea o zi şi o noapte, iar şerpii veneau până aproape de ea, dar 
nici unul nu i-a făcut nici un rău, aşa cum odinioară leii nu i-au făcut rău proorocului Daniel. La spitalul Nr. 9 din 
Bucureşti i-au făcut injecţii alterate ca s-o omoare, dar injecţiile nu şi-au făcut efectul, pentru că puterea lui Dumnezeu 
lucra prin ea şi nu simţea nici o durere în timpul torturilor, aşa ca mulţi dintre mucenici. 

Cu toate că în satele prin care a trecut ea cu această lucrare din cer se umpleau bisericile cu popor, mulţi preoţi 
nu au crezut-o, ba chiar au hulit-o. Dumnezeu ne îndemna prin glasul ei ca tinerii şi tinerele să meargă la mănăstire, 
ca toţi să citim rugăciunile din Ceaslov şi psalmii din Psaltire, dar în toate împrejurările oamenii se împărţeau în 
două cete: unii o ascultau şi îi urmau sfaturile, alţii, fie că o ascultau, dar nu-i urmau sfaturile, fie că n-o ascultau şi 
huleau. Atunci am înţeles de ce oamenii sunt atât de răi astăzi, pentru că la început au fost două popoare: unul bun, 
din Set, şi altul rău, din Cain. Cei buni s-au numit fiii lui Dumnezeu, iar cei răi s-au numit fiii oamenilor, adică 
lumea fără Dumnezeu, şi orice amestecare între aceste două popoare n-a fost pe placul lui Dumnezeu. De aceea a 
avut loc şi potopul. în această formă a evoluat omenirea până în zilele noastre. Acum am găsit şi răspunsul la 
întrebarea copilăriei mele: „De ce au omorât oamenii cei răi pe Dumnezeu?", lată că am înţeles şi mai multe, 
anume faptul că pentru acest mare păcat, Dumnezeu a rostit blestem pentru poporul acela (Psalmii, 68/19-33; Ev. 
Matei, 21/43; Ev. Luca, 20/9-16), iar despre taina Noului Ierusalim (Apocalipsa, cap. 21) am aflat că va fi în România. 

Această fată, Verginica, avea un suflet atât de bun că nu se supăra pe nimeni, oricât rău i-ar fi făcut, şi era atât 
de blândă încât cu dreptate toţi o numeau: mama Verginica. Uneori, când îmi punea unele întrebări, mă privea 

atentă, cu o privire deosebită, aşteptând răspunsul meu, şi prin această atitudine simţeam că întrebarea nu este de la 
ea şi înţelegeam să fiu cât mai sincer, mai ales că în multe cazuri ea nu avea de unde să ştie rostul sau sensul 
întrebării. In aceste situaţii îndrăzneam s-o întreb de ce îmi pune asemenea întrebări, şi îmi răspundea că Domnul a 
pus-o să mă întrebe. Mi-a explicat că în cazul în care intervine Domnul să-i spună ceva, o face atentă, şi apoi îi 
vorbeşte. 

Eram în annată, în postul sfintelor Paşti, şi mă gândeam că ceilalţi creştini au posibilitatea să se împărtăşească 
acum, pe când eu, nu, şi o rugam în sinea mea pe mama Verginica să mă ajute şi pe mine în realizarea acestei dorinţe. 
Au trecut doar câteva zile de la rugăciunea mea. In unitate s-a ţinut un examen pentru gradul de caporal, la care am 
răspuns foarte bine, şi am căpătat pe neaşteptate o pennisie de cinci zile şi am plecat acasă şi mi -am împlinit dorinţa. 

După ce m-am căsătorit, mama Verginica a devenit naşa mea. La o vorbire a Domnului, găzduită în casa mea, 
Domnul şi Maica Domnului m-au întrebat dacă doresc să am un nume de sfânt, şi că mă lasă să-mi aleg eu acest 
nume. Mi-am adus repede aminte de timpul copilăriei, când Domnul m-a strigat: „Petrică!“, şi am răspuns: 
„ Doamne , Petru vreau să-mi fie numele, că tot Tu mi l-ai dat“. I-a spus şi soţiei mele să-şi aleagă un nume, iar ea 
l-a ales pe Nicolae, căci o cheamă Niculina, şi Dumnezeu ne-a spus să serbăm în fiecare an această zi (3 decembrie), 
că e ziua în care am căpătat nume noi. 

Când a venit vremea copiilor, Domnul ne-a spus că vom avea trei fii, la care să le punem numele Vasile, Gri- 
gorie şi Ioan, dar să nu mă supăr dacă printre ei va fi şi câte o fată, lucru care s-a împlinit, mai puţin cu Ioan, pentru 
că, după această învăţătură, am înţeles că ziua Domnului este foarte aproape, şi am hotărât mai bine să împlinim 
profeţia de la sfântul evanghelist Matei (Ev. Matei, 24/19-22 şi 37-39) şi din epistole (I Corinteni, 7/29; II Petru, 3/13) 
referitoare la curăţenia trupească. 

Intr-una din zile un copil de al meu a avut temperatură mare, şi am hotărât să chem Salvarea, dar mi-am adus 
aminte de învăţăturile Maicii Domnului, am luat sfânta agheasmă mare, am uns copilul pe tot corpul, i-am zis 
rugăciunea ,, Tatăl nostru “, iar după câteva minute copilul s-a însănătoşit. 

Mai pot mărturisi că am cunoscut de la Domnul, prin această gură, cu mai mult de zece ani înainte de a se 
împlini, că Ceauşescu va pieri tragic şi că după el va veni altul, care va fi mai rău decât el, dar care va sta la condu- 
cere puţină vreme. După ce am văzut împlinindu-se în decembrie ’89 mai întâi prima parte a proorociei, aşteptăm 
cu încredere că se va împlini şi cealaltă parte a proorociei. 

Când eram copil, am luat parte la o vorbire a Domnului prin naşa Verginica şi am văzut că Domnul a chemat-o 
pe Maria Dimovici din comuna Măneşti, care era bolnavă de cancer, şi a spus acestei femei să pună mâna pe această 
proorociţă şi a întrebat-o dacă poate crede că Dumnezeu o va face sănătoasă. „ Cred, Doamne a răspuns femeia, 
şi din acel moment femeia s-a vindecat, şi trăieşte şi astăzi. O altă femeie vindecată de Domnul, tot de cancer, prin 
naşa Verginica, a fost Cârlan Maria, din oraşul Moreni. Văzând că în acest loc se petrec evenimente miraculoase, 
am rugat-o pe naşa Verginica să le spună pe toate la cineva, împreună cu aspecte din viaţa ei, spre a fi scrise şi ştiute 
în viitor, iar ea din modestie creştinească mi-a spus: „Ai răbdare, că va veni vremea să se scrie toate acestea spre 
mărturie 

într-un timp se discuta prin lume că unele persoane au avut diferite descoperiri, vise şi vedenii. Atunci 
Domnul prin naşa Verginica ne-a explicat, pentru a nu fi înşelaţi de duhuri rele, următoarele: când ne apare un sol 
vestitor, trebuie să ştim dacă acesta e de la Dumnezeu, şi putem să îl identificăm pe cel venit de la Dumnezeu dacă 
apare în lumină albă sau galben strălucitor, şi niciodată în veşmânt roşu. După aceasta, spre a ne clarifica mai bine, 
să cerem parola, adică: „Binecuvintează! Dacă este Unul din Sfânta Treime, va răspunde: „Binecuvântat să fii, în 
numele Tatălui, al Fiului şi al Sfântului Duh!“, iar dacă este altcineva, trimis din cer, va răspunde: „Domnul să te 
binecuvinteze, în numele Tatălui şi al Fiului şi al Sfântului Duh!“. Dacă nu va fi nici unul dintre aceştia, şi este 
duhul rău, acela nu poate să binecuvinteze în numele lui Dumnezeu, şi va dispărea imediat. Aceasta constituie 
pentru noi, creştinii, un fel de parolă pentru a nu fi înşelaţi de duhuri rele. 

Este adevărat că prin acest loc al lucrării lui Dumnezeu prin mama Verginica au trecut în perioada anilor 1955- 
1980 foarte mulţi creştini. Unii au venit din curiozitate, alţii au crezut şi au împlinit, iar alţii au hulit, dar nu e de 
mirare acest lucru, pentru că e nonnal să fie şi din aceia care să nu creadă, fiindcă nu sunt de aici, din acest popor. 
Ei sunt dintre fiii oamenilor, sunt din lume. De aceea striga Domnul mereu: «Ieşiţi din lume, poporul Meu!», 
bineînţeles, cu faptele, nu cu trupul. Acelora nu le convin anumite rânduieli lăsate de Dumnezeu (Isaia, 3/16-24; I 
Timotei, 2/9-10) şi încearcă să-şi justifice necredinţa prin diferite pretexte: ba că e spiritism, ba că e prooroc mincinos, 
ba că e de la diavolul, ba că e sectă în sânul bisericii. Aşa era numit şi poporul Domnului când El era cu trupul pe 
pământ: „secta Nazarineanului şi L-au răstignit. 

Dacă acum această lucrare apocaliptică a lui Dumnezeu pentru redresarea spirituală a României şi prin aceasta 
a întregului glob pământesc (Isaia, 2/1-5; Daniel, 12/1-5) mai poate fi numită sectă, aceasta nu este alta decât tot aceea 
a Nazarineanului ( Apocalipsa , cap. 7). Şi dacă se va mai găsi şi astăzi un Iuda, un Anna, un Caiafa şi un Pilat, lucru 
deloc imposibil, având aceste descoperiri din sfânta Scriptură prin mama Verginica, eu mărturisesc că de data aceasta 
cei care vor învinge sunt: Mielul şi „secta “ Lui, adică cei răscumpăraţi prin sângele Lui (Apocalipsa, cap. 15). 

* 

Mă numesc Creaţa Constantin, din comuna Măneşti, judeţul Dâmboviţa, şi mărturisesc înaintea lui Dum- 
nezeu şi în frica de Dumnezeu toată lucrarea care s-a făcut în casă la mine prin vasul lui Dumnezeu, Virginia. 

în anul 1957 vasul lui Dumnezeu, Verginica, prin porunca lui Dumnezeu a venit în casa mea, iar Domnul a 
vorbit prin ea şi a spus: „Fiule Constantin, în fântâna din curtea ta a secat apa, şi văd că îţi este greu de apă. O, măi 
copilaşii Mei, e greu fără apă. Du-te, fiule, şi sapă numai unpicuţ, căci izvorul este deasupra. Curăţeşte-o, şi va veni 
apă “. După tenninarea vorbirii Domnului, am intrat în fântână şi am curăţit un strat mic de pe fundul ei şi am ieşit. 
După o zi am trimis copilul să se uite în fântână, şi copilul a strigat: „ Tăticule, este apă în fântână! “. M-am dus şi 
am scos apă limpede ca vioreaua şi am început să plâng pentru mila ce a făcut-o Dumnezeu cu mine, păcătosul. 

în anul 1958 aveam un băiat care nu vorbea şi nu auzea. M-am dus cu el pe la doctori, dar în zadar; copilul 
era născut mut şi surd. M-am dus la casa lui sora Verginica, şi Domnul a vorbit prin cuvântul Său: „Fiule Constan- 
tin, vrei să mergi la doctor cu copilul? “. Iar eu I-am zis: „Doamne, am venit la Tine. Eu cred că Tu poţi“. Şi Domnul 
a spus: „Din ceasul acesta copilul tău va vorbi şi va auzi. Prin credinţa ta s-a vindecat Şi aşa a fost; băiatul meu 
vorbeşte şi aude. Apoi mi-a zis: „Fiule Constantin, Mă primeşti în casă la tine să fac lucrarea Mea? “. 

După două luni Verginica a fost arestată de securitatea comunistă în timpul unei vorbiri cereşti la întorsura 
Buzăului. Eu am cugetat: „N-a mai venit Domnul cu grăirea Sa, aşa cum mi-a spus“. După şase luni Verginica a 
fost eliberată, şi m-am dus la căsuţa ei, şi Domnul mi-a spus: „Fiule Constantin, de ce te-ai îndoit că n-am mai venit 
cu Verginica la tine? căci cuvintele Mele nu rămân neîmplinite. Cerul şi pământul trec, dar cuvintele Mele nu vor 
trece “. Atunci mi -am adus aminte de ce-mi spusese Domnul şi am plâns de bucurie, că Domnul avea să vină în casa 
mea din nou. Şi dacă a venit, din nou ne-a întărit pregătirea sufletească şi trupească, să nu avem beţie, duşmănie, 
curvie, să nu călcăm zilele de post, lunea, miercurea şi vinerea, şi să ţinem întregi cele patru posturi din an, mergând 
în toate serbările în sfânta biserică, mulţumindu-I lui Dumnezeu pentru toate bunătăţile Sale. Amin. 

* 

Este în firea omului, ca o lege a existenţei sale, să caute a se întoarce în grădina din care a fost alungat. De 
aceea am găsit cu cale să mărturisesc despre binele ce mi l-a făcut mie Domnul, apropiindu-mă pe mine, neputin- 
ciosul şi nevrednicul, de lumina vieţii, coborâtă de la Dumnezeu la acest sfârşit de întuneric. 

Cu o seară înaintea întâlnirii cu cuvântul lui Dumnezeu de la Pucioasa (anul 1986), am avut un vis: eram la 
biserica din Ghelari, unde, de fapt, mă aflam. Veniseră două autocare cu turişti. Aceia au coborât, ne-au îmbrăţişat 
şi au întins o masă mare în partea de răsărit, în curtea bisericii. La acea masă cu noi era şi Domnul Iisus Hristos. 
L-am rugat şi pe părintele Florea, preotul bisericii Ghelari, să stea cu noi la masă, dar ne-a refuzat spunând că e 
ocupat. Acesta mi-a fost visul. A doua zi au venit două autoturisme cu credincioşi. Am remarcat chipuri blânde şi 
naturale de creştini ortodocşi, au intrat în casă, s-au închinat la icoane sărutându-le, şi apoi au stat de vorbă cu noi. 
între ei era şi o femeie în vârstă, cu un chip deosebit de blând, foarte tăcută, intervenind foarte rar în discuţie şi tre- 
sărind adesea, ca şi cum vorbele pe care le spunea le-ar fi auzit într-o şoaptă tainică. Aceea era mama Maria, sora 
sfintei Virginia, femeie prin care Domnul a binevoit să conducă mai departe poporul spre grădina Edenului, nu doar 
pe Adam şi Eva, cei proaspăt izgoniţi după facerea lor de către Dumnezeu, nu doar poporul Vechiului Testament, ci 
întreg poporul creştin al Noului Ierusalim (poporul Domnului). Cuvintele pe care le-am auzit din gura acestei femei 
erau cuvinte pline de iubire cerească, de înţelepciune şi de amărăciune. în ele regăseam Noul şi Vechiul Testament 
la un loc, suferinţa şi bucuria într-o suprapunere cosmică. Totul semăna cu o capodoperă nesemnată, al cărei autor 
genial se ascundea după cuvintele simple, atribuite unui oarecare. Cui îi puteau aparţine acele cuvinte care îndem- 
nau la credinţă fierbinte, la respectul faţă de trăirea creştină? Acele cuvinte făceau apologia bisericii creştine mântui- 
toare, dar în acelaşi timp deplângeau preoţii care nu mai slujesc după dreapta rânduială. Reveneau tot timpul ca un 
laitmotiv cuvintele: «Credeţi că Eu sunt Dumnezeu? Credeţi că mâinile Mele sunt străpunse de cuie şi acum? O, 
dacă aţi vedea genunchii Maicii Mele cum sângerează stând în faţa tronului ceresc şi rugăndu-L pe Tatăl să mai 
ţină încă puţin lumea! O, nu mai pot!». Erau cuvinte care veneau din interiorul şi din afara acelui trup; parcă 
aparţineau şi nu aparţineau acelei fiinţe care, când se trezea, semăna cu un albatros aşezat pe o suprafaţă terestră. 
Spre sfârşitul cuvântului ceresc acea voce îl chema insistent pe părintele Florea, care refuzase să vină să asculte. De 
faţă, în afară de noi, era maica preoteasă, fiul părintelui Florea, cu soţia şi copiii. După consumarea acestor momente 
râvna noastră pentru mântuire a crescut, dar s-au înmulţit şi ispitele. 

O bună bucată de timp ne-am luptat cu îndoiala în ce priveşte această lucrare, dar dragostea de Dumnezeu a 
biruit şi n-am mai pus sub semnul întrebării provenienţa divină a acestor cuvinte, căci cunoscut este, recunoaştem 
capodopera după cuvinte, nu după semnătură. 

în scurta noastră şedere la biserica din Ghelari-Hunedoara, timp în care am lucrat o poartă monumentală, am 
avut multe întâmplări miraculoase, din care relatez numai două. Odată, un călugăr pribeag (Gherasim), venind la 
biserica din Ghelari, a înnoptat la noi şi ne-a spus următoarea revelaţie: se făcea că sfântul Nicolae era în faţa 

porţilor terminate, iar deasupra lor era scris „ România , ţară sfântă; România, ţara Noului Ierusalim “ pe fundalul 
tricolorului nostru. In faţa porţilor se adunaseră mulţi potrivnici care voiau să le deschidă, dar cum se atingeau de 
ele, se cobora foc din cer, care îi carboniza. Călugărul spunea că porţile nu se vor lucra pentru biserica din Ghelari, 
ci vor fi duse în alt loc. Atunci nu înţelegeam ce înseamnă această taină. 

Odată a venit la noi o femeie bolnavă, care susţinea că a fost trimisă de Maica Domnului în urma unei reve- 
laţii, spunându-i-se că la Ghelari va afla biserica cu 33 de cupole, dar am reţinut ideea, folosind-o ca temă plastică 
mai apoi în multe lucrări de ale mele. 

Biserica ridicată din porunca lui Dumnezeu la Pucioasa are 33 de arcade-cupole, iar poarta aşezată în partea 
de sud este poarta lucrată la Ghelari, pecetluind intrarea pentru cei care nu se supun legământului coborât de la 
Dumnezeu pentru acest loc sfânt. După ce Domnul a coborât planul temeliei bisericii, şi în timp ce eu lucram la 
proiect, nereuşind să ajung la un rezultat satisfăcător, Duhul lui Dumnezeu S-a coborât prin ucenicii lui Verginica, 
vieţuitori în aşezământul de la Pucioasa, şi mi-a spus să-mi amintesc de o revelaţie privind o biserică cu 33 de 
cupole, şi astfel Domnul Şi-a împlinit planul construcţiei bisericii. 

In ce priveşte configuraţia plastică şi simbolică a celor ce se împlinesc în acest loc, impresia mea (neavizată 
din punct de vedere teologic) este că spaţiul supus dezbaterii reprezintă prototipul unui spaţiu edenic în care pomul 
vieţii (izvorul vieţii) reprezintă cuvintele coborâte de la Dumnezeu, iar tipul de existenţă pe care ni-1 cere Dumnezeu 
este condiţia obligatorie pentru reîntoarcerea noastră la relaţia Adam-Eva înainte de săvârşirea păcatului. Acelaşi tip 
de armonie se poate remarca şi în cadrul creaţiei lui Constantin Brâncuşi. 

In numele Tatălui şi al Fiului şi al Duhului Sfânt am mărturisit acestea eu, robul lui Dumnezeu, Zidaru 
Marian, din mila lui Dumnezeu sculptor şi arhitect al acestui loc. Amin. 

* 

Mă numesc Victoria Zidaru şi voi încerca să mărturisesc cum a început legătura mea cu această lucrare 
sfântă. 

Eram la Ghelari, lucram o poartă monumentală de şase metri, cu Marian şi cu un grup de ucenici, poartă care 
a fost revelată de Dumnezeu atât lui Marian, cât şi altor persoane care au întărit convingerea că lucrarea noastră este 
comandată, am putea spune, de cer. însăşi abandonarea Bucureştiului şi venirea noastră la Ghelari a fost parcă 
ajutată şi cerută din cer, căci nici unul din noi nu s-a împotrivit, nu ne-a venit greu şi nu am regretat, şi am urmat 
acest îndemn parcă ajutaţi şi mângâiaţi de o putere divină. 

încă de când eram în Bucureşti auzisem că în România se petrece un miracol, că undeva vorbeşte Dumnezeu 
şi comunică oamenilor învăţături şi taine. Această veste a trezit în noi o mare dragoste şi aşteptare. Parcă ştiam că 
trebuie să ne întâlnim cu această fonnă de manifestare a Domnului. N-a trecut mult, şi la trei săptămâni de la venirea 
noastră la Ghelari purtătorii de Dumnezeu şi vasul lui Dumnezeu, care atunci era mama Maria, au venit, şi Domnul 
ne-a strigat şi ne-a vorbit. Am simţit din primul moment, prin fiorul inimii, că este Dumnezeu. Pacea şi dragostea 
care m-au cuprins atunci nu le-am mai simţit aşa până atunci. Era ca şi cum s-a deschis un nou canal de înţelegere 
şi cunoaştere, s-a produs o contopire, o unire, o cununie tainică pe care n-o pot explica. Am cunoscut că este Dom- 
nul şi L-am urmat din ce în ce, mirată şi copleşită de măreţia Lui. Cu cât a trecut timpul şi ni s-au descoperit mai 
multe, cu atât m-am simţit mai datoare faţă de El. Ce s-a întâmplat cu noi atunci, a fost ca un dar, darul de a-L putea 
iubi şi urma pe Domnul. De atunci viaţa noastră a fost un şir de minuni pe care Domnul le-a făcut cu noi, dar şi de 
probe şi ispite în acelaşi timp, foarte grele şi complexe, dar pe care, cu ajutorul lui Dumnezeu şi intervenţia vizibilă 
a Lui, le-am trecut. 

Această şedere a noastră la Ghelari o numim ca pe o şcolarizare, ca pe un exerciţiu de lucru de la Duhul Sfânt. 
Acolo am învăţat să desluşim cum lucrează Duhul Sfânt asupra sufletului omenesc, dialogul lui Dumnezeu cu omul 
prin Duhul Sfânt sau, mai exact, cum Se poate recunoaşte Duhul lui Dumnezeu de duhul satanei. Am simţit că prin 
ucenicii lui mama Verginica Dumnezeu a trecut la o fonnă mai complexă de manifestare, mai elevată şi mai 
simbolică, ideile fiind destul de greu de înţeles dacă nu ai o practică de viaţă creştină, o conduită cerută de Dumnezeu 
prin această coborâre de cuvânt ceresc, conform canoanelor bisericii ortodoxe. Şederea noastră la Ghelari a fost de 
trei ani încheiaţi: 22 iulie 1987 - 22 iulie 1990, dată când a murit părintele Florea, eveniment după care a trebuit să 
părăsim locul, fiind expulzaţi de către oficialităţi, pe baza unor înscenări. Am înţeles mai târziu că acesta a fost planul 
lui Dumnezeu, căci noi eram chemaţi spre locul sfânt al lui Dumnezeu, unde trebuia construită prima piatră a noului 
aşezământ românesc, Biserica Noului Ierusalim sau, mai exact, Sfânta Sfintelor Noului Ierusalim, după cum o 
numeşte Domnul. Imediat ce am ajuns din nou în Bucureşti, am înţeles că am fost aduşi de Dumnezeu pentru a pune 
umărul nostru la ridicarea acestei minuni, şi aşa am făcut. Nu ne-a fost uşor la început, dar minunile s-au ţinut lanţ, 
şi fiecare cuvânt al lui Dumnezeu se împlinea numaidecât, iar sfânta Virginia ne însoţea pretutindeni cu ocrotirea ei 
vizibilă. Am văzut marea desfăcându-se şi apele retrăgându-se pentru a trece, căci cum aş putea să numesc altfel toate 
cele care s-au lucrat, cum toate uşile se deschideau, toate se finalizau, după cuvântul rostit din cer. 

închei mărturisirea mea, deşi toate pe care ni le-a făcut cunoscute nouă Domnul prin această lucrare sfântă ar 
putea fi subiectul unei cărţi cereşti, cu precizarea că numai atunci o revelaţie este adevărată, când ea se împlineşte 
sau când este confirmată şi din altă sursă. 

Când erau gata planurile bisericii şi când deja începuse construcţia, pe la sfârşitul lui septembrie, anul 1991, 
un oarecare creştin ne-a adus la atelierul din Bucureşti desenul unei revelaţii care reprezenta muntele Sionului 
ceresc, desen făcut de un oarecare creştin Radu, în urma revelaţiei ce o avusese în data de 7 septembrie un creştin 
pe care noi nici astăzi nu-1 cunoaştem, deşi este din Bucureşti. Desenul este aproape identic, aproape cu aceeaşi 
structură de construcţie ca şi biserica Noului Ierusalim, ridicată la Pucioasa. Apoi cuvântul coborât de Domnul a 
fost că biserica se va ridica în trei luni, şi aşa a fost; că vom aduce prin minune poarta de la Ghelari, şi aşa a fost; 
că nu va fi foarte uşor înţeleasă această coborâre dumnezeiască, această vorbire în Duh a Domnului, şi aşa a fost. 

* 

Mă numesc Sandu Dan, din Drăgăneşti, Teleonnan. Am 25 de ani şi sunt ucenic sculptor al lui Marian. 

Aşa cum se ştie că Evangheliile n-au consemnat toate faptele şi minunile Mântuitorului şi, cu siguranţă, vieţile 
sfinţilor nu cuprind întreaga trăire şi sfinţire a sfinţilor respectivi, tot aşa şi cei ce scriu despre ceea ce a fost şi este 
mama Verginica, nu pot consemna decât o parte din lucrarea dumnezeiască ce a locuit în vasul ei de lut. Voi încerca 
şi eu să constitui aceste câteva rânduri într-o picătură de apă, alături de celelalte picături, încât să fonneze acea 
ploaie binefăcătoare. 

Fiind o fire meditativă şi contemplativă prin însuşi harul dat de Dumnezeu de a picta şi a reprezenta prin artă 
ceea ce El binevoieşte, de multe ori reflectam asupra unor lucruri care pentru vremea aceea mi se păreau închise şi 
poate inexistente, în afară de a fi reprezentate artistic. Gândeam fără să vreau la un loc special, la un fel de paradis 
în care oamenii să nu mai trăiască animaţi de dorinţe reduse la plăceri trecătoare, ci să trăiască într-o armonie 
deplină prin iubirea şi purtarea de grijă a lui Dumnezeu. Visuri de copil? Nu. Pentru că în anul 1987, fiind la biserica 
Ghelari ca sculptor ucenic la lucrarea porţii pentru decorarea intrării principale, i-am cunoscut pe cei ce erau urmaşi 
ai proorociţei Verginica. întocmai cum apostolii duceau vestea învierii lui lisus Hristos, aşa şi aceşti ucenici vesteau 
acolo unde erau trimişi de însuşi Dumnezeu. Am rămas uimit. Nu-mi venea a crede că există posibilitatea acelui 
paradis, devenită dintr-o dată virtual palpabilă şi vizibilă. Am crezut şi eu cuvintelor cereşti, şi m-am făcut unnaş 
acestor unnaşi întru înviere. 

Eram încă în strâmtorarea ateist-comunistă, de înăbuşire a oricărei deliberări spirituale. De aceea Dumnezeu 
lucra, dar lucra cu greu, astfel încât să ne ferească de mâinile care deja erau întinse să ne înşface. Posibilitatea acelui 
paradis de care am vorbit mi-a fost întărită de poveţele pe care le vesteau aceşti oameni: feciorie, nemâncare de 
carne, oprire de la orice băutură alcoolică, în afara vinului curat, din struguri, împărtăşanie cât mai des, condiţii mai 
mult sau mai puţin cunoscute de mine în acea vreme, condiţii în totalitate conforme cu trăirea bisericii ortodoxe 
întru adevărul ei, unele din ele proprii doar monahismului şi care acum puteau fi îndeplinite şi de cei ce voiau să se 
apropie de trăirea lui lisus Hristos. 

După căderea cortinei comuniste, în vara anului 1990 a trebuit să părăsesc cetatea din Ghelari şi să-L urmez 
pe Dumnezeu în chiar locul izvorului cuvântului Său din localitatea Pucioasa. Mergeam apoi des la cimitirul 
bisericii din sat, la mormântul sfintei Virginia. Aprindeam lumânări şi mă rugam ei pentru ajutor să pot urma această 
lucrare cerească. De fiecare dată mireasma sfântă persista deasupra pietrei care-i acoperă trupul. într-o seară, când 
m-am dus la mormânt împreună cu un creştin din această comunitate, am auzit împreună cu el glasul ei spunân- 
du-ne: „ Voi veniţi aici la mine, şi eu sunt mereu la voi“, întocmai cum îngerul Domnului le-a spus mironosiţelor: 
„ Ce căutaţi pe Cel viu între cei morţi? Am înţeles cu toţii că ea este ocrotitoarea şi păzitoarea îndeaproape a 
noastră, a celor ce suntem stătători şi veghetori peste acest aşezământ sfânt. Cu siguranţă, sunt multe simţirile şi 
trăirile care ar trebui consemnate, cuvintele coborâte din cer care ne înştiinţează tot ceea ce avem de făcut, căci 
Dumnezeu rosteşte cuvântul, şi apoi îl împlineşte. 

O altă latură pe care aş vrea să o consemnez este activitatea artistic-religioasă pe care o desfăşor în locaşul 
Domnului. îmi amintesc de vremea când aspiram spre dezvoltarea cunoştinţelor mele prin urmarea Academiei de 
Arte Frumoase din Bucureşti. Dar Dumnezeu m-a oprit. Mulţi, poate majoritatea, nu înţeleg lucrările lui Dumnezeu. 
Cu toate că mi-a fost greu, pentru că deja mă vedeam la capăt de drum, realizat ca sculptor cu oarecare greutate 
profesională, m-am conformat cuvintelor lui Dumnezeu şi am renunţat, preferând să văd ulterior unnările acestei 
opriri pe care mulţi ar critica-o şi ar spune că Dumnezeu nu opreşte de la drumul de a cunoaşte, de a te realiza 
profesional. Aşa este, dar când este în pericol însăşi mântuirea sufletului, Dumnezeu poate interveni. Ulterior El m-a 
înştiinţat că, dacă plecam la facultate, cu timpul m-aş fi depărtat, dând de gustul succesului lumii modeme. Acum 
am văzut urmarea, căci odată cu porunca zidirii bisericii, turnul de mărturie al acestei lucrări de mântuire, 
Dumnezeu a spus că eu voi realiza pictura îngerească a acestei biserici. Aşadar, am fost păstrat spre a sluji după 
cuvântul Domnului. Nu sunt un caz izolat, pentru că toţi cei ce suntem vieţuitorii acestui sfânt aşezământ am fost 
opriţi de la îndeletnicirile pe care le aveam odinioară, ca să-l urmăm întocmai Lui, aşa cum pe vremea trupului Său 
chema pe viitorii apostoli, unora spunându-le: „Lasă morţii să-şi îngroape morţii lor, iar tu vino după Mine“. 

în afara lucrului pe care l-am închinat Domnului (pictura bisericii după planul dat de El), pictez şi sculptez 
cruci. Tot din porunca Domnului am realizat şi icoana sfintei proorociţe Virginia, în mai multe ipostasuri. în acest 
locaş, precum şi în locurile în care se mai află ele, aceste icoane se constituie în prezenţe vii, cei ce le deţin putând 
mărturisi ajutorul şi mângâierea în tot lucrul, fiind icoane făcătoare de minuni. 

Poate că această mărturisire, poate că şi celelalte vor stârni păreri pro sau contra. Rămâne de văzut cine va 
vorbi şi pentru Dumnezeu. Pictura poate fi şi ea considerată ca nefiind canonică, deoarece întâlnim sfinţii 
reprezentaţi ca îngeri, heruvimi, serafimi. Prin cuvântul ceresc avem lămurirea că este un lucru nou. Dacă în acatiste 
sfinţii sunt numiţi îngeri sau heruvimi, ce rău este să-i reprezentăm în stare cerească? în rest, chipurile lor respectă 
stilul curat bizantin, ca de altfel întreaga pictură. Literatura, muzica, au o libertate de exprimare mult mai largă decât 
arta vizionar-religioasă. Se pot aduce noutăţi iconografice fără a demitiza, ci, dimpotrivă, făcând o redimensionare 
a artei bizantine, la cuvântul lui Dumnezeu. 


* 

Mânată de iubirea după Dumnezeu, îmi găseam liniştea sufletului în citirea cărţilor sfinte. Mângâierea mea 
cea mai mare a fost sfânta Scriptură. Ore întregi citeam şi rămâneam uimită văzând cât de minunat a lucrat 
Dumnezeu în mijlocul oamenilor dintotdeauna. Am văzut cât de mult a iubit Dumnezeu pe om, încât Se cobora la 
el cu sfaturi şi porunci dumnezeieşti, care se înnoiau mereu, de la începutul veacurilor şi până astăzi. A folosit 
Dumnezeu vase alese, pe care le-a curăţat, şi apoi le-a folosit ca să înveţe prin ele poporul şi să-l călăuzească pe 
calea vieţii. De multe ori mă gândeam ce bine ar fi ca Dumnezeu să mai coboare astăzi ca şi atunci cuvânt ceresc! 
poate am fi mai buni şi mai credincioşi, dar îmi aminteam de Evanghelia cu bogatul nemilostiv şi cu săracul Lazăr, 
cum Dumnezeu a spus: «Au pe Moise şi pe prooroci; să asculte de ei. Dacă pe ei nu-i vor asculta, nici de ar învia 
un mort nu se vor îndrepta». Am înţeles că şi atunci nu de toţi oamenii erau crezuţi proorocii, dar Dumnezeu, cum 
a lucrat în toate vremurile, ascuns, şi a ţinut cuvintele Sale divine pentru cei pe care El i-a văzut că vor să-L urmeze 
şi să-L asculte, aşa a lucrat şi astăzi, căci spre uimirea mea şi, totodată, spre bucuria mea, Domnul mi-a descoperit 
şi mie că şi astăzi lucrează pe pământ în chip tainic, că şi astăzi are, ca pe vremea sfântului Ilie, suflete şi inimi care 
nu şi-au plecat genunchii şi inima în faţa stăpânitorilor necredincioşi ai vremii. Şi astfel, prin rânduială divină am 
cunoscut vasul ales din vremea de sfârşit, care se numeşte proorociţa Virginia. Pot spune că nu a fost numai prooroc, 
ci mai mult decât prooroc, deoarece ea fost purtătoarea Duhului lui Dumnezeu vreme de 25 de ani (1955-1980). Am 
cunoscut-o în anul 1979, în casa unor creştini din Răcăciuni, judeţul Bacău. Am rămas pătrunsă de puterea Duhului 
Sfânt, Care sălăşluia în ea, de blândeţea şi bunătatea care o caracteriza, şi mai ales de umilinţa ei. în acea zi Domnul 
a coborât în ea prin cuvânt. în timpul vorbirii cobora peste ea un somn divin, iar Domnul prin gura ei vorbea cu noi. 
Când vorbirea era pe sfârşite, Domnul spunea: „Treziţi trâmbiţa Mea!“. Atunci cineva o mişca, şi ea se ridica şi 
întreba: „A vorbit Domnul? “. Orice lucrare începea aşa: «In numele Tatălui şi al Fiului şi al Sfântului Duh, pace 
vouă!» şi se termina cu cuvinte de binecuvântare: «Harul şi pacea Mea să fie peste voi toţi, amin». Erau cuvintele 
Domnului lisus Hristos, pline de învăţătură sfântă. în ziua când am cunoscut-o era 10 august 1979, ziua mea de 
naştere. Dumnezeu a făcut lucrarea cuvântului pentru noi, cei care nu mai luasem parte niciodată la aşa ceva. 
Domnul l-a strigat pe tatăl meu şi pe mine şi a zis: „Fiul Meu, Gavrilă, ai o fiică; vrei să Mi-o dai Mie? Vrei, tată? “. 
Pe moment tata a rămas uimit; nu ştia ce să răspundă. După câteva clipe a zis: „Doamne, cum vrei Tu De atunci 
am înţeles că Domnul mă iubeşte şi că vrea să-l urmez. 

în mine s-a petrecut o schimbare totală. Gândul meu era numai la mama Verginica. Aş fi vrut să stau numai 
cu ea. Veneam uneori la Pucioasa să ascultăm cuvintele Domnului, căci noi locuiam în Moldova. Veneam mereu, 
până într-o zi când Domnul ne-a chemat precum oarecând pe apostoli, şi ne-a zis: „Lăsaţi case şi rude, ieşiţi din 
mijlocul lor şi urmaţi -Mi “. Am ascultat glasul Domnului cu o încredere neclintită, şi astfel ne-am mutat la Pucioasa, 
peste drum de casa lui mama Verginica. Un an de zile mi -am alinat durerile sufleteşti lângă patul ei de suferinţă; i-am 
simţit puterea divină care radia din ea. Când durerile o înteţeau, ea lua icoana Maicii Domnului în braţe şi se ruga 
de alinare. Domnul spunea mereu că boala ei se datorează greşelilor creştinilor, care erau ispăşite de ea în locul 
nostru. 

De multe ori îmi spunea lucruri pe care eu le gândeam fără ca cineva să mi le ştie şi mă îndrepta din multe 
greşeli convingându-mă că numai Duhul Domnului cunoaşte duhul omului. Odată mi-a spus: „Mămică, Domnul 
mi-a spus că te va numi Filofteia “. Atunci n-am înţeles taina, dar după cinci ani această profeţie s-a împlinit. M-am 
dus la mănăstire şi am fost călugărită. Numele meu de botez este Gabriela. Maica stareţă a avut în casă o monahie 
care murise, Gabriela, şi a zis că nu-mi va schimba numele şi mă va numi tot Gabriela, în amintirea răposatei. îna- 
intea slujbei de călugărie a venit părintele exarh şi ne-a întrebat ce nume vom avea. Eu i-am spus: „ Gabriela “. A 
zis de ce tot acesta şi nu altul, şi am răspuns că maica stareţă aşa vrea, şi nu vreau să o supăr. Nu a mai spus nimic, 
însă în seara călugăriei când m-a tuns, m-a strigat cu numele Filofteia-Gabriela. Am rămas surprinsă, că nimeni nu 
ştia taina aceasta. Mi-am adus aminte de cuvintele spuse de mama Verginica pe când nici vorbă nu era să plec la 
mănăstire. 

Cuvântul lui Dumnezeu 


De multe ori mama Verginica stătea de vorbă cu noi şi pentru câteva clipe era ca şi răpită, şi apoi spunea ce 
a văzut. Multe vedenii ne povestea. Unele se împlineau mai repede; altele, mai târziu, iar altele se împlinesc în 
vremea de astăzi. Despărţirea ei de noi a fost ca o sabie care a rupt sufletele noastre, dar Domnul ne spusese de 
multe ori că va vorbi prin rămurele. Nu înţelegeam, dar astăzi totul este desluşit. 

După plecarea ei darul s-a mutat la sora ei, Maria, o fiinţă tot atât de bună şi de dulce ca şi ea. Prin cuvântul 
lui Dumnezeu, coborât prin sora ei, Maria, eu am mers la mănăstirea Ţigăneşti în ianuarie 1984, unde am stat 4 ani, 
dar unde n-am mai putut duce viaţa cu care mă învăţasem acasă, în post şi rugăciune, după canoanele călugăreşti, 
fiind obligată să mănânc came şi să nu mai respect posturile cum le ţineam acasă, după cuvântul Domnului. Plân- 
geam şi mă rugam la Dumnezeu şi la Mama Verginica să-mi uşureze durerea sufletului şi să nu mă lase să fiu 
doborâtă de ispite. Nu m-am gândit nici o clipă să mă întorc înapoi acasă, şi astfel am mers apoi la mănăstirea 
Ciorogârla, dar şi aici am luat-o de la capăt cu ispitele şi mi-am zis: „ Dumnezeu , pe cine iubeşte mustră şi 
pedepseşte şi, ştiind că din porunca lui Dumnezeu am apucat pe această cale sfântă, am ales din nou supunerea şi 
răbdarea. După trei ani la mănăstirea Ciorogârla, tot prin porunca lui Dumnezeu prin această lucrare cerească am 
fost trimisă ca ajutor preasfinţitului Irineu de la Cluj. 

Am crezut şi voi crede în această lucrare sfântă, orice împotrivire aş întâmpina. Noi, cei ce am cunoscut-o pe 
mama Verginica, mărturisim că ea a fost vasul prin care Dumnezeu vrea să-Şi trezească poporul cel de la sfârşit; 
mărturisim că este trâmbiţă apocaliptică prin care Dumnezeu va încununa pe cei ce îi unnează cu sfinţenie şi cu 
credinţă sfaturile şi poruncile Sale. Pentru noi mama Verginica este scut şi apărare, este mij tocitoarea noastră în faţa 
Preasfintei Treimi. Ea este venerată de noi ca sfântă şi o vom sărbători cu sfinţenie în fiecare an în ziua mutării ei 
întru cele cereşti. Amin. 

Monahia Belinschi Gabriela 


* 

Sunt din Moldova, judeţul Bacău, din părinţi creştin-ortodocşi, care m-au învăţat din copilărie iubirea de 
Dumnezeu, de biserică şi de sfinţii care ne-au lăsat de-a lungul vremii leagănul credinţei ortodoxe, singura cale care 
poate asigura prin adevărata ei trăire mântuirea sufletului. Din cei şase copii, câţi eram la părinţi, pe mine mă stăpâ- 
nea o mai mare iubire de Dumnezeu. Am simţit această stare încă din copilărie, şi de aceea în tot timpul vieţii mele 
n-am putut avea nimic mai drag ca pe Dumnezeu şi toate frumuseţile care înseamnă Dumnezeu în înţelesul lor. 

Când aveam treisprezece ani, a murit mama, şi de atunci am simţit mai mare iubire de Dumnezeu, de a-L avea 
în suflet pe Domnul, singurul Care poate toate întru toţi. îmi ziceam mereu: „Doamne, să fii numai Tu în gândurile 
mele, în inima mea, în voinţa mea, ca pe toate să le săvârşesc în voinţa Ta şi nu a mea “. 

La vârsta de 21 de ani am cunoscut un tânăr de 23 de ani, un suflet care mi s-a părut dezlipit de el însuşi mai 
mult decât mine, mai contopit cu cele frumoase care sunt întru Dumnezeu, şi mi-am zis: „Doamne, eu Ţi-am 
făgăduit viaţa mea, dar dacă este voia Ta, voiesc să am pe cale acest tovarăş, că eu sunt mică şi slabă şi nu pot 
singură pe drumul vieţii Am simţit că Dumnezeu a venit în calea mea cu acest sprijin şi ne-am unit prin taina 
cununiei. Mai târziu am trăit o mare suferinţă şi cu inima şi cu trupul, căci gândul de a avea un copil era de la noi 
şi nu de la Dumnezeu, dar copilul n-a trăit, iar eu am plătit cu suferinţă grea, căzând în mâna medicilor vreme de 
trei ani, aşa cum este scris: «Cel ce păcătuieşte, să cadă în mâna doctorului». Am plătit cu lacrimi de căinţă şi cu 
mare suferinţă trupească ascultarea glasului inimii noastre, ca apoi să ne întoarcem spre făgăduinţele făcute 
Domnului, spre făgăduinţa curăţeniei trupeşti. 

După multă vreme de suferinţă, în spital am avut un vis peste care n-am putut trece cu uşurinţă: stăteam cu 
capul în ţărână pe un câmp arat şi mă rugam plângând şi zicând: „Doamne, iartă-mi tot ce ai să-mi ierţi Un glas 
care venea din cer a spus: „Da, dar să te atingă soarele pe creştet M-am ridicat să mă uit, dar soarele asfinţise. 
M-am aşezat din nou plângând şi cerând la Domnul să asculte ruga mea. Apoi am auzit un vuiet uşor. Soarele se 
întorsese de la asfinţit şi s-a apropiat până deasupra capului meu şi m-a atins. Am simţit cum a intrat în fiinţa mea 
o căldură care-mi copleşise trupul firav de la suferinţă. Apoi mi-am revenit uşor şi am zis: „Doamne, eşti atât de 
mare, atât de bun! Cu ce Iţi voi putea întoarce bunătatea? O, cât de datoare Iţi sunt!“. Dumnezeu ne dăduse 
iertarea, iar viaţa noastră devenise ca viaţa a doi copii care ascultau de Tatăl Cel din ceruri şi care caută cu umilinţă 
pe urmele poruncilor Mântuitorului Hristos. 

în anul 1979, printr-o descoperire cerească am venit la Pucioasa. Aici am aflat-o pe fiinţa cea bună şi umilă 
prin care vorbea Dumnezeu. Am cercetat cu umilinţă şi nu cu ispitire, ca să înţeleg dacă totul este înrădăcinat în 
sfânta biserică şi în toate tainele ei cele sfinte. Am găsit în jurul acestei fiinţe un popor trăitor după adevărul 
ortodoxiei, şi mare mirare m-a cuprins constatând că viaţa celor mai mulţi care unnau această revelaţie de proorocie, 
era aşa cum se cere să fie în mănăstirile noastre, şi unde, de fapt, nu se mai ţin întru totul poruncile sfinţeniei. Mi 
s-a cutremurat cu totul fiinţa când am văzut ce are Dumnezeu pe pământul român, şi noi nu ştiam. Dragostea lor ne 
înconjurase. Viaţa lor şi trăirea lor în post, în rugăciuni şi în curăţenie, era ce iubeam noi. Găsisem aici pe fraţii lui 
Iisus Hristos, aşa cum este scris: «Mama şi fraţii Mei sunt cei ce fac voia Tatălui Meu». Desfăşurarea trăirii lor 
alături cu această revelaţie continuă era păstrată în mare taină, înţelegând atunci urmărirea şi prigoanele suferite de 




Mărturisirile creştinilor, la 25 martie 1995 


85 


ei din partea stăpânilor lumii, care nu-L puteau iubi pe Dumnezeu şi pe fiii lui Dumnezeu, cei după adevărul trăirii 
de creştin. 

In ziua aceea, 1 mai, anul 1979, mama Verginica a fost sub supunerea Duhului Sfânt, şi Dumnezeu a vorbit 
prin ea şi ne-a spus: «Pace vouă, celor nou-veniţi! Pace ţie, Moldovă aşteptată de cer! Eu sunt Domnul Iisus Hris- 
tos, nu în trup, ci în Duh. Cobor âtu-M-am să-l pregătesc pe cel din vremea aceasta. [...] Ieşiţi din bloc, copiii Mei, 
căci blocurile se vor face una cu pământul, că sunt lucrate duminica. Veniţi la Mine! Iată masa Mea! Veniţi aproape 
de trâmbiţa Mea, că voi avea mare nevoie de voi în zilele ce vin. Cel ce lasă pentru Mine părinţi şi fraţi, neam şi 
ţarini, acela întreit va lua de la Mine. Veniţi lângă acest izvor ceresc, şi veţi fi numiţi pruncii Mei. O, Moldovă 
aşteptată de cer, iată ziua legământului Meu cu tine. Mihaela, vei sta aproape de Verginica până la sfârşit. Iubire 
pentru iubire, căci aşa este la Dumnezeu. [...] România este ţara Ierusalimului cel nou ales. In anul 1990 voi ieşi 
deasupra cu această fântână de miere şi voi slăbi pe antichrist». Vorbirea Domnului a continuat aproape două ore. 
Taine nemaiauzite, taine pecetluite, care stau să vină spre împlinire, aşa cum scrie în Scripturi. 

Ne-am hrănit vreme de un an din cuvântul lui Dumnezeu, care curgea prin gura lui mama Verginica. Inima 
mea nu mai ştia altceva decât să stea zi şi noapte alături de acest vas sfânt în care Dumnezeu Cuvântul Se deşerta 
şi vorbea poporului creştin tainele pentru sfârşitul necredinţei de pe pământ. Era neînchipuit de bolnavă, dar nu 
aveam curajul să cred că ea va pleca vreodată dintre noi, mai ales că Domnul în toate vorbirile ne spunea: «Această 
profeţie nu se va sfârşi până la sfârşitul vremurilor». Nu puteam crede că va fi luată dintre noi nici atunci când 
Domnul spunea: «Voi ridica din mijlocul poporului creştin acest vas şi îl voi duce la cer şi voi vorbi prin rămurele 
şi voi fi cu voi până la sfârşit». 

In luna septembrie, anul 1980, am primit poruncă de la Domnul să-i cos lui mămica Verginica o cămaşă albă 
pentru ca să fie îmbrăcată cu ea în ziua când va fi luată la cer şi să-i fac un cântec de plecare. Această ascultare am 
făcut-o plângând şi cu mare cutremurare. După trei luni, în ziua de 14 decembrie, mama Verginica a fost luată de 
Domnul. In clipa aceea, stând lângă ea pe pat, am luat-o în braţe, strângând-o şi mângâindu-i fruntea ca să-i alin 
ceasul cel greu al despărţirii de noi, iar ultimele ei cuvinte acestea au fost: „Fiţi cuminţi, fiţi cuminţi, fiţi cuminţi, 
copiii mei! 

Mergeam apoi zi de zi la crucea mormântului ei şi vegheam cu toţii să nu se stingă lumina candelei de la cruce, 
căci aşa rămăsese poruncă de la Dumnezeu. Marea noastră durere era ca aceea a ucenicilor Domnului sau a Maicii 
Domnului, ştiind că această lucrare a fost însuşi cuvântul Domnului Iisus Hristos în Duh. 

Cuvintele acestei lucrări dumnezeieşti pot fi numite Evanghelia Duhului Sfânt, căci ele sunt cuvintele Fiului 
lui Dumnezeu, Care S-a coborât în Duh, după cum a rostit făgăduinţa atunci când S-a înălţat la Tatăl. Bucuria nu 
ne-a părăsit de tot, căci mulţi creştini îşi vesteau unul altuia arătarea ei în vedenie sau în vis, cu aceleaşi fel de 
învăţături şi de mângâieri cereşti. 

Prea puţin timp a trecut până când sora lui Verginica, Maria, a primit peste ea darul aceluiaşi fel de lucrare 
cerească. Avea acelaşi fel de umilinţă, de vas slab întru care Se poate desăvârşi Cel tare, aşa cum este scris: «Domnul 
a ales pe cei de neam prost, pe cei slabi, ca să plece creştetul celor tari». 

N-am avut niciodată gândul să mă îndoiesc întru această lucrare, de vreme ce nu pot niciodată uita minunea 
săvârşită de Domnul la venirea noastră aici pentru întâia oară, minune cu care Domnul ne-a arătat puterea acestei 
lucrări cereşti. Venisem cu un copil al fratelui meu, bolnav de epilepsie, cu care fusese la slujbele mănăstirilor, după 
ce renunţase la ajutorul medicilor. Mama Verginica l-a luat în braţe, i-a făcut semnul crucii pe creştet şi l-a uns cu 
ulei din candelă. Din clipa aceea copilul n-a mai fost bolnav niciodată. Domnul pusese deoparte această vindecare, 
pentru întărirea paşilor noştri alături cu această putere lucrătoare de semne şi minuni pentru credinţa oamenilor. 

In anul 1991 am primit poruncă cerească să ridicăm biserică de mărturie, care va mărturisi prin lucrarea ei şi 
prin forma ei toate tainele care au fost profeţite prin această lucrare cerească. Dumnezeu a fost cu noi prin cuvânt 
în toată vremea lucrului bisericii, aşa cum prin cuvânt a fost în vremea lui Noe, care a lucrat corabia salvării făpturii 
lui Dumnezeu. Toate cuvintele care au venit din cer şi care erau auzite de noi, se scriau şi se împlineau, şi totul s-a 
lucrat cu minuni văzute, cu puteri neînchipuite de noi, aşa cum toţi cei ce au văzut pot mărturisi. Cei doi artişti 
sculptori, Victoria şi Marian Zidaru, care au pus pentru Domnul tot rodul muncii lor, au făcut să avem cu ce împlini 
ridicarea bisericii revelate de cer, căci nici o lucrare nu s-a lucrat până nu venea mai întâi cuvântul. Toţi cei care au 
lucrat au văzut că toate s-au lucrat prin cuvânt, şi toţi au respectat întru totul legea sfinţeniei, care a fost rânduită de 
Domnul ca să fie trăită în acest aşezământ sfânt, lege care va străjui intrarea acestui aşternut dumnezeiesc. Aşa a 
spus Domnul: «Legea pentru acest aşezământ să fie săpată în piatră şi să fie aşezată la poarta de strajă a ieslei 
cuvântului Duhului Sfânt». Tărcuţă Mihaela 


* 

Mă numesc Stoica Nicolae, din Măneşti, Dâmboviţa, născut din părinţi creştin-ortodocşi, la 9 octombrie 1938. 
In vara anului 1959 am aflat că la Maluri, lângă Pucioasa, o fecioară vorbeşte oamenilor despre Dumnezeu. 
De curiozitate am fost şi eu acolo cu doi consăteni: Greaţa Tică şi Ţurlui Toma. A făcut Dumnezeu lucrarea 
cuvântului Său. Dumnezeu vorbea prin gura acestei fecioare, şi am rămas uimit de tot ce auzeam. 

începusem să vin mereu. Mă minuna accentul care se punea pentru întărirea credinţei şi pentru sfârşitul lumii 
păcătoase. Aşteptam cu nerăbdare fiecare vorbire a Domnului, fiindcă eram încredinţat din ce în ce mai mult că 
Dumnezeu este Cel Care vorbeşte. Lucram la mină şi plecam de unul singur să ascult cuvintele lui Dumnezeu. 

în noiembrie 1959, într-una din vorbiri la care am luat parte la ceas târziu de noapte, Dumnezeu mi-a spus că 
voi fi însoţitorul legitim şi duhovnicesc al acestei fecioare. N-am mai mers la serviciu la mină. Am rămas acasă la ea, 
la Maluri, iar în vara anului 1960, după sfintele Paşti, am făcut cununia în biserica din Măneşti. Aveam atunci 22 de 
ani, iar ea avea 37 de ani. Am însoţit-o de atunci prin toate locurile pe unde Dumnezeu a vorbit oamenilor şi am fost 
întreţinătorul ei material. După ce am lăsat serviciul, mi -am luat căruţă cu cai şi făceam diverse prestaţii prin satele 
vecine, iar până în colectivizare luam roade şi din pământul pe care l-am avut la Măneşti. Muncile prin gospodărie, 
tăiatul şi aranjatul lemnelor, curăţenia şi ordinea în curte şi în grădină, adusul apei le făceam întotdeauna cu toată 
mulţumirea inimii. Din anul 1960 şi până în 1966 n-am cârtit niciodată la nici un drum; îmi era teamă să-L supăr pe 
Dumnezeu şi mă duceam fără şovăire cu această fiinţă peste tot pe unde avea Dumnezeu de lucrat. 

în 22 decembrie 1966 am fost arestat şi dus la arestul securităţii din Ploieşti. Am fost anchetat, interogat şi 
învinuit că împreună cu această fecioară adunăm popor mult, pe care-1 instigăm la ură împotriva legilor ţării, 
împotriva comunismului. Dar eu n-am făcut niciodată politică, şi degeaba le-am explicat că Dumnezeu este Cel 
Care grăieşte prin această gură, prin această fiinţă pe care eu o ocrotesc şi o însoţesc pentru îndreptarea în bine a 
oamenilor, pentru ca oamenii să iubească biserica şi pe Dumnezeu. Dar ei m-au acuzat politic. Ancheta a durat şase 
luni. împreună cu mine au mai fost arestaţi şi anchetaţi şase creştini, consideraţi complotişti împotriva regimului 
comunist, împotriva ordinii bisericii, deşi eram nelipsiţi de la biserică. 

în vara anului 1967 am fost condamnat la şase ani închisoare. De la Ploieşti am fost transferat la Aiud, dar, 
după cuvântul Domnului, n-am stat condamnat decât un an. în toată perioada anchetării se auzea glas din cer: „Daţi 
drumul, daţi drumul copiilor Mei! Acest glas era auzit de tot personalul de anchetă. 

După eliberare am venit înapoi la Maluri, unde mi -am continuat misiunea alături de lucrarea lui Dumnezeu şi 
am continuat însoţirea acestei fecioare, ca şi până atunci. Toate drumurile noastre erau presărate cu miresme 
deosebite pe care nu le-am mai mirosit de atunci niciodată. îmi amintesc cum mulţi creştini veneau necăjiţi, bolnavi, 
iar Dumnezeu, prin gura şi prin mâna fecioarei Verginica, îi mângâia şi îi vindeca de orice boală, îi binecuvânta, îi 
încuraja şi îi sfătuia. în acest timp am luat parte la construirea casei de la Maluri. Am făcut cărămidă, am zidit-o şi 
am terminat locuinţa. 

După inundaţiile din 1970 am mutat căsuţa de la Maluri şi am participat la construirea casei de la Pucioasa, 
unde am cărat materialul recuperabil de la Maluri, iar în 1973 am terminat şi această construcţie. 

Lucrarea vorbirii Domnului nu s-a întrerupt niciodată. Când aveam trimitere pe la creştini, lăsam lucrul şi 
plecam să însoţesc vasul Domnului. întotdeauna am considerat această fiinţă ca pe un vas ales de Dumnezeu, ca pe 
o trâmbiţă a lui Dumnezeu, prin care Dumnezeu anunţa sfârşitul tuturor fărădelegilor. Era o fiinţă blândă, curată şi 
sfântă. N-am îndrăznit niciodată să mă gândesc la ea cu gânduri lumeşti, căci aveam mult respect şi multă dragoste 
pentru ea, fiindu-mi ca o mamă cerească. M-am purtat cu ea ca o slugă umilă a Domnului. A fost şi a rămas fecioară, 
dar, tot din porunca Domnului am ţinut tainic această făgăduinţă, căci lumea înţelegea că ea s-a căsătorit; altfel, 
Domnul nu mai putea ţine acoperită această lucrare pentru ca să ajungă cu ea până astăzi. Fiinţa aceasta dumneze- 
iască nu părea că este de pe pământ, dar lumea nu înţelegea această taină. 

Nici după eliberarea mea din închisoare securitatea nu m-a slobozit de urmărire. Mereu am fost hărţuit şi 
ameninţat. Când ea a fost cercetată medical constatându-i-se fecioria, atunci securitatea a făcut presiuni asupra mea 
să nu-i mai duc în eroare şi să mă despart de ea. Până la urmă, în octombrie 1973 m-am despărţit de ea, sub 
ameninţarea securităţii că voi fi din nou arestat, bătut şi maltratat. Securitatea regimului comunist îmi inspira teamă 
şi teroare. Slăbisem cu curajul. De frică, am plecat şi mi-am luat serviciu. Nu aveam de ales. Am cunoscut apoi o 
femeie, de la care am doi copii, şi în starea aceasta mă găsesc şi acum. 

Verginica rămăsese sub ocrotirea creştinilor, care şi ei veneau numai pe ascuns, ca la un izvor dumnezeiesc, 
căci vânzătorii se înteţiseră, iar prigoana şi pânda securităţii comuniste nu înceta. Eu, dacă am plecat, n-a fost 
moment să fiu fericit. Inima mea stă încordată în toată vremea, gândindu-mă la toate proorociile care au fost rostite 
de Domnul prin această trâmbiţă cerească şi care toate s-au împlinit, se împlinesc şi se vor împlini despre România. 

Sunt martorul atâtor proorocii, atâtor taine cereşti, rostite de Dumnezeu, şi mă tem şi să mă gândesc la greul 
răspuns pe care-1 am de dat în faţa Sfintei Treimi, în faţa sfintei Virginia, care este în cer, care a purtat pe pământ 
numele meu şi de care sunt legat prin legământ ceresc. Nădăjduiesc că bunul Dumnezeu mă va scula şi pe mine 
dintre morţii acestei lumi şi mă va scutura şi mă va spăla, pentru rugăciunile acestei sfinte, ca să fiu găsit veghind 
la vremea împlinirilor cele mari, care se vor arăta peste România, ţară aleasă de Dumnezeu. 

Mă doare perioada trăită departe de Dumnezeu, dar rog cerul să-şi aducă aminte de mine atunci când va fi 
reînvierea adevăratelor legi ale lui Dumnezeu, date oamenilor de-a lungul veacurilor, dar neîmplinite întocmai cum 
s-au dat, până astăzi. Sunt şi, deşi m-am abătut, mă consider însoţitorul legitim şi duhovnicesc al fecioarei Verginica. 
A sosit vremea să spun această mare taină tuturor. O fac cu frică de Dumnezeu şi cu umilinţă, ca unul care am fost 
martor al acestei lucrări dumnezeieşti prin Verginica. 




Mărturisirile creştinilor, la 25 martie 1995 

înalt Preafericite Părinte Patriarh, 

Subsemnatul preot pensionat Traian C. Bucurescu, cu domiciliul în parohia Valea Voievozilor, comuna 
Răzvad, judeţul Dâmboviţa, cu smerenie şi fiască ascultare vă încuviinţez unnătoarele: 

Mi-am desfăşurat activitatea apostolică în Ardeal, ca preot misionar, şi apoi în satul Gorgota, judeţul 
Dâmboviţa, de unde m-am transferat în parohia Valea Voievozilor. între timp, în parohia respectivă au provenit din 
diferite judeţe ale ţării douăzeci şi patru de familii de creştini ortodocşi, care au sprijinit biserica din punct de vedere 
spiritual şi material. 

Datorită dragostei şi râvnei lor deosebite faţă de credinţa strămoşească, au devenit suspecţi în faţa organelor 
de securitate, care-i urmăreau la locurile de muncă şi chiar în parohie, cerându-mi personal informaţii despre 
activitatea lor. Pun mărturie că aceste familii m-au sprijinit printre primii enoriaşi ai bisericii parohiale în întrega 
activitate pastorală şi gospodărească. împreună am dus lupta contra prozelitismului sectar, în susţinerea adevărului, 
propovăduind învăţătura sfintei Scripturi şi a sfintei Tradiţii, cât şi învăţăturile sfinţilor noştri părinţi, participând ei 
pennanent la sfintele slujbe. De asemenea, aceştia respectă cu stricteţe zilele de post şi posturile de peste an, 
spovedindu-se şi împărtăşindu-se cât mai des. Mulţi din fiii şi fiicele lor au îmbrăţişat viaţa monahicească, vieţuind 
în mănăstirile ţării. Având la bază sfânta Scriptură şi îndemnurile sfântului apostol Pavel, ei încearcă să facă trecerea 
de la omul pământesc la omul spiritual, duhovnicesc, printr-o trăire ascetică, spre deosebire de restul lumii. 

înalt Preafericite Părinte Patriarh, ceea ce mă detennină să fac această mărturisire este că aceşti credincioşi, 
pentru ceea ce sunt şi săvârşesc ei, se văd bănuiţi şi huiduiţi de însăşi autoritatea superioară bisericească: arhierei, 
preoţi şi credincioşi, acuzându-i de erezie. 

M-a surprins şi am fost profund dezamăgit când am ascultat pastorala de Crăciun, să-mi fie iertat de Î.P.S. 
Arhiepiscop Dr. Vasile Costin al Târgoviştei şi Muscelului. Pe lângă urările adresate preoţilor şi credincioşilor, a 
amintit de faptul că există unele poziţii faţă de credinţa ortodoxă, aluzie făcându-se la adepţii Noului Ierusalim de 
la Pucioasa, considerându-i eretici. Această afirmaţie i-a nemulţumit pe credincioşii din biserici, care sunt legaţi 
duhovniceşte de starea Noului Ierusalim, motiv pentru care au solicitat părăsirea în bloc a sfântului lăcaş. Cazuri 
similare s-au petrecut în mai multe localităţi din Episcopia Târgoviştei. Or, aceste familii trăiesc şi cred într-o 
revelaţie care, în fine, este un act care vizează un scop anume: „salvarea omului “, şi această salvare este cu putinţă 
atunci când omul se depăşeşte pe sine prin răstignirea patimilor. 

înalt Preafericite Părinte Patriarh, mi-am îngăduit să vă fac această smerită şi umilită mărturisire ca unul care 
timp de paisprezece ani am fost păstorul acestor enoriaşi devotaţi, cunoscându-le îndeaproape calităţile lor 
creştineşti, care evidenţiază adevărata ortodoxie, având speranţa că Preafericirea Voastră veţi analiza împreună cu 
Sfântul Sinod al B.O.R. situaţia acestor credincioşi fideli ai bisericii strămoşeşti, având convingerea că Dumnezeu 
îşi va desăvârşi opera de salvare a omului. 

Cu smerită plecăciune, vă sărut dreapta, preot Traian Bucurescu 

* 

Preafericite Părinte Patriarh, onorat Sinod permanent, 

în urmă cu opt ani, ca vieţuitor la sfânta Mănăstire Sinaia, am luat cunoştinţă despre un fenomen religios, care 
există şi astăzi la Pucioasa (lângă Târgovişte), unde unei persoane modeste i se comunică mesaje din altă lume. 

Având fii şi fiice duhovniceşti din judeţul Dâmboviţa, am fost invitat să merg şi eu acolo. M-am dus şi am 
văzut. Lucrurile erau frumoase, în concordanţă cu revelaţia dumnezeiască cuprinsă în sfânta Scriptură şi în sfânta 
Tradiţie. La început m-am îndoit temându-mă ca nu cumva să fie vreo rătăcire de la dreapta noastră credinţă. După 
un timp de cercetare, realizând că nu-i nimic care să contrazică învăţătura bisericii dreptmăritoare a răsăritului, am 
rămas ataşat de acel loc. 

Din conţinutul mesajelor şi din comportamentul persoanelor ce vieţuiesc acolo şi al celorlalţi care cunosc 
fenomenul, nu am observat nimic primejdios pentru biserică. Ceea ce ar fi, poate, şocant, este faptul că există în 
acel loc un şir de profeţii transmise printr-o persoană. 

Prin aceste revelaţii se împărtăşeşte îndemnul de a spori duhovniceşte prin post, rugăciune şi lupta cea bună: 
«Nimeni nu mai iubeşte rugăciunea cea roditoare, căci ca să rodească, rugăciunea trebuie să fie aşezată lângă 
post» sau «Azi nu se mai împotriveşte nimeni până la sânge de dragul lui Hristos». Se dau şi învăţături privind bles- 
temarea diavolului, preamărirea Sfintei Treimi şi închinarea corectă şi dreaptă cu semnul sfintei cruci. De exemplu: 
«Soiul acesta de duh rău, în vremea aceasta, nu iese decât cu credinţă nemaiauzită, lucrată lângă post şi rugăciune 
vie, după duh şi adevăr». Este evidentă şi importantă deprinderea cu virtutea iubirii de Dumnezeu: «Să învăţăm iu- 
birea de Dumnezeu pe tot sufletul pe care-l găsim pe cale». De asemenea, se pune accent pe asceză: renunţarea la 
carne, la băuturi alcoolice, afară de vin, mâncarea fără ulei, luni, miercuri şi vineri; păstrarea pe cât e cu putinţă a 

curăţeniei trupeşti, chiar şi de cei ce sunt căsătoriţi. Iată mesaje în acest sens: «Uită bietul creştin că Dumnezeu nu 
sălăşluieşte în trupul supus păcatului şi că Duhul Domnului fuge şi Se dă deoparte de cei fără de lege» sau «Acesta 
este lucrul nostru: să-L aşezăm în om pe Hristos, să alcătuim omul cel nou, după asemănarea cu Iisus Hristos». 

Adeseori sunt repetate mustrări privind încălcarea sfintelor canoane şi emiterea cu prea mare uşurinţă a 
dispenselor şi pogorămintelor în biserică, Dumnezeu dorind de la noi respectarea riguroasă a legii canonice şi a 
rânduielilor străvechi, aşezate de sfinţii apostoli şi de sfinţii părinţi. Iată dojana: «Acum tot trupul bisericii e numai răni, 
şi rănile sunt vechi şi nevindecate» sau «Nu mai este trăire sfântă în cei ce învaţă dreptatea şi calea cea cu lumină». 

Se cere, totodată, necesitatea imperioasă a spovedaniei şi a sfintei împărtăşanii, cât mai des posibil, precum 
şi intensificarea eforturilor ascetice. E lăudată măreţia celui care «îşi împlineşte virtuţile cu socoteală dreaptă şi cu 
umilinţă de duh» şi este reliefată relaţia intimă şi iubitoare cu Dumnezeu: «A-L cunoaşte pe Dumnezeu nu este 
altceva decât a trăi Dumnezeu în tine în toată lărgimea şi după adevăr». 

Se fac referiri sentenţioase, privitoare la spălarea şi curăţirea pământului, pentru a se risipi «întunericul acestei 
vremi». Iată, de pildă: «A venit vremea să dăm la o parte neghina, de grâu», căci «Dumnezeul răbdării Se îmbracă în 
veşmântul dreptăţii şi în haina puterii, ca să dea la o parte cele şubrede şi să ridice pe vechile ruine întărituri tari şi vii». 

Ceea ce, de asemenea, pare exotic este faptul că se vorbeşte elogios despre România, menită a fi «salvarea 
popoarelor», «aleasa Mea din zilele acestea», «Cetatea strălucirilor», «Canaan din vremea aceasta». Se spune că: 
«Domnul este în lucru peste România să facă din ea Sion ceresc şi Ierusalim nou şi s-o ridice deasupra tuturor 
înălţimilor de pe pământ». Este vorba de un plan expres al lui Dumnezeu cu această ţară despre care El însuşi spune: 
«De la naştere am ales-o şi am binecuvântat-o să fie aleasa Mea şi să vin să Mă slăvesc în ea cu slavă văzută în 
zilele ce vin. Dumnezeu este şi lucrează, şi nimic nu se lucrează în afara planurilor Sale». Şi mai grăieşte: «Vreau 
s-o ridic din ţărână pe cea iubită, vreau să scot răul din ea şi să Mă slăvesc în ea, ca să vadă popoarele pe cea 
iubită, pe cea oropsită». 

în urmă cu vreo doi ani s-a dat un mesaj în care a fost poruncă de a se construi un «templu» cu 12 porţi şi 33 
de turle pe locul unde curg profeţiile. Cerându-mi-se acest lucru, direct şi personal m-am implicat în această ctitorie, 
ştiind bine că aceasta ar putea să-mi pricinuiască necazuri. 

Ceea ce se întâmplă la Pucioasa nu este chiar atât de simplu ca să spui că ai pus capăt şi ai tenninat. Iată de ce: 

1. Din punct de vedere istoric, lucrarea există din anul 1955. N-am iniţiat-o eu, şi nici nu pot eu să-i opresc 
cursul istoric, fiindcă va continua, cu siguranţă, şi fără mine. 

2. Cât priveşte fenomenul, nu l-am inventat eu. Mă depăşeşte, şi tocmai de aceea nu pot să mă pronunţ şi să-l 
calific ca fiind de la cel rău. îmi este frică. Nu am temeiuri spre a proceda în acest sens, mai ales că de opt ani am 
văzut multe minuni săvârşindu-se acolo, iar unele mesaje erau însoţite de mireasmă de trandafir. Şi eu însumi, ca 
om care cu greu poate să accepte taine şi descoperiri, m-am îndoit. Dar am primit mai multe mustrări, din care unele 
sună astfel: «Copilul Meu, ţine-te cu viaţa ta aşa cum a fost viaţa apostolilor Mei, care au urmat Mie prin veacuri. 
Ţine-te de cele scrise în cartea Mea dacă ţi-e greu să crezi în lucrarea cuvântului Meu. Luptă-te şi mai mult ca până 
acum, căci Eu ţi-am spus ţie demult, şi aşa am spus: cel ce aşteaptă să vadă minuni ca să creadă, acela întârzie 
vremea minunilor şi nu o apropie, căci îndoiala înjumătăţeşte biruinţa». 

Eu doresc să fiu înţeles şi ajutat cu iubire frăţească şi în spirit realist. Nu pot desfiinţa ceea ce n-am fabricat 
eu. Nu-mi pot asuma o asemenea sarcină, dar pot să mă retrag, ceea ce am şi făcut, după cum am promis 
Preafericitului Părinte Patriarh în ianuarie a.c. (1992, n.r.) . 

Eu am declarat de două ori în scris (în 29 iunie şi 25 septembrie 1992) că nu mai fac act de prezenţă la acest 
fenomen religios, îngrijorat de a nu produce scandal şi sminteală în biserică, „ mama duhovnicească a neamului nostru “. 
Nu înţeleg de ce persistă încă dubiile privind ortodoxia credinţei mele. Sunt fidel legământului luat la hirotonia mea. 
Mărturisesc sincer că nu ştiu să fi scornit o nouă învăţătură sau să fi ştirbit tezaurul doctrinar al trupului tainic al lui 
Hristos. Nu recunosc că aş fi eretic sau schismatic, cum îmi spun unii cu neruşinată îndrăzneală. Sunt un ierarh 
ortodox, care respectă întru totul învăţătura, canoanele şi cultul nostru liturgic. Martori îmi sunt preoţii şi 
credincioşii din Arhiepiscopia Clujului, pe care-i păstoresc cu iubire, de doi ani. 

Fenomenul religios de la Pucioasa nu-1 văd prezentând un pericol fatal. Dacă este înşelăciune se va spulbera, 
fără îndoială, de la sine. Iar dacă ne frământă şi ne tulbură cumplit, cine ne împiedică să-l analizăm cu răbdare, 
prudenţă şi râvnă mistuitoare de a apăra integritatea vistieriei de har, credinţă şi doctrină a Bisericii Ortodoxe? 

Declar încă o dată că sunt credincios comuniunii noastre sinodale, deplin conştient că trebuie să păzim 
«unitatea Duhului, întru legătura păcii» (Efeseni, 4/3). 

Ceea ce am auzit şi am văzut cu ochii mei, aceea vă mărturisesc! 

f Irineu Bistriţeanul 

Episcop-vicar 

P.S. Acest act de mărturisire a fost prezentat şi Adunării noastre Eparhiale, întrunită la Cluj-Napoca pentru lucrările anuale din 26 
noiembrie 1992. 

* 

în anul 1986 am cunoscut lucrarea dumnezeiască de coborâre a cuvântului lui Dumnezeu peste oameni. Eram 
atunci un creştin ca oricare alţii. Mergeam la biserici şi la mănăstiri, fiind din fire mai retras. Chiar din copilărie îmi 
căutam liniştea sufletească şi îmi doream o viaţă mai altfel decât în cotidianul lumii, o viaţă cu trăire creştinească. 
Aceasta m-a făcut să mă apropii de viaţa bisericească, de slujbele sfinte, de pătrunderea mai în adânc a tainelor pe 
care le are în ascunsul ei trăirea ortodoxă şi tradiţiile ei şi pe care o oferă celor ce cu credinţă şi cu inimă curată o 
caută. Aşa am cunoscut nişte creştini de la care am învăţat acest fel de trăire în învăţătura bisericii şi a comunităţii 
formată şi condusă de Dumnezeu prin sfânta Virginia. Apropiindu-mă şi pătrunzând mai adânc în tainele acestei 
lucrări dumnezeieşti, am înţeles, de fapt, scopul pe care-1 are Dumnezeu, de a-Şi crea un popor curat şi sfânt şi 
credincios făgăduinţelor lăsate de El, pentru că trăirea ortodoxă creştinească în biserică nu este decât făţărnicie. 
Aceasta înţelegând, am căutat cu inima şi mai curată ca să fiu cuprins în acest popor ales şi fonnat de cuvântul lui 
Dumnezeu vreme îndelungată şi să urmez învăţăturile de mântuire care vin din cuvântul lui Dumnezeu. 

Prin cuvânt şi chemare cerească am venit apoi la Pucioasa, supunându-mă lui Dumnezeu Cuvântul. Am venit 
în luna mai, anul 1990. 

Mă obişnuisem să merg zilnic la mormântul sfintei Virginia, ca să aprind lumânări şi candela. în una din zile, 
fiind cu încă un frate din comunitate la mormânt, am auzit glas din mormânt spunându-ne: „ Voi veniţi aici la mine, 
iar eu sunt acolo cu voi“, înţelegând astfel coborârea ei prin cuvânt, alături de cuvântul Domnului, care se lasă auzit 
din cer în acest loc. 

Am văzut cum a crescut Dumnezeu prin cuvânt, uşorul cu uşorul acest popor, şi cum l-a condus pe calea 
sfinţeniei, spre desăvârşire, prin învăţături, începând de la cel mai neînsemnat amănunt de comportare creştină şi de 
trăire sfântă. Aşa am ajuns să înţeleg ce va să zică trăire de fire duhovnicească în trup. 

Sunt în acest loc şi numai acum am înţeles de ce a vrut Dumnezeu să-Şi pună acest loc deoparte, pentru că 
nicăieri pe pământ nu mai are Dumnezeu loc curat şi neamestecat. 

De ce a vrut Dumnezeu atât de amănunţit să-Şi pregătească acest popor în sfinţenie? Pentru ca să împlinească 
prin el profeţiile cele pentru sfârşitul fărădelegii de pe pământ şi pentru arătarea în chip văzut a împărăţiei noi şi 
veşnice, de tinereţe fără de bătrâneţe şi viaţă fără de moarte, aşa cum uneori ne spune Domnul, din cer, despre pilda 
dată de poporul român. Şi aşa cum în nici o vreme nu a fost ca Dumnezeu să lase pământul fără cuvânt dumnezeiesc, 
fără cuvânt proorocesc, mai mult acum, când greutatea veacului întrece orice măsură, când fel de fel de aşa-zişi 
prooroci s-au erijat în a cunoaşte şi a vesti despre viitorul lumii, mai mult acum Dumnezeu nu-1 lasă pe poporul Său 
pe care l-a ales în vremea aceasta şi pe care l-a curăţat de fărădelegea lumii şi l-a făcut să fie nu numai cu vorba, ci 
şi cu împlinirea creştin adevărat. Dumnezeu nu l-a lăsat şi nu-1 lasă pe poporul Său fără cuvântul Său cu care-1 
călăuzeşte spre starea edenică. 

Mărturisesc încă o dată că glasul Domnului se aude grăind deasupra aşezământului sfânt, unde noi acum 
locuim în număr de paisprezece. Chiar eu sunt unul din cei care scriu cuvântul auzit, şi am de la Domnul misiunea 
să citesc apoi cuvântul Său poporului creştin, hrănit cu această mană cerească. încă mărturisesc că împlinesc aici 
tot ce-mi spune Dumnezeu să împlinesc, şi nu mă îndoiesc în tot ceea ce îmi cere Dumnezeu să împlinesc. Sunt unul 
dintre cei trei slujitori aleşi şi unşi de Dumnezeu, în chip providenţial şi cu totul depăşind legile firescului, martor 
al acestei taine fiind arhiereul frineu, cel împreună credincios cu noi cu mult înainte de a cunoaşte eu această lucrare 
cerească. 

Cuvântul lui Dumnezeu înnoieşte şi sfinţeşte şi zideşte după a Sa pronie şi bunăvoire, iar noi suntem 
împlinitori. 

Ferice celor ce vor crede ca şi mine în această lucrare dumnezeiască, coborâtă între oameni şi pentru oameni, 
întru lucrarea Tatălui şi a Fiului şi a Sfântului Duh. Amin. Nedelcu Nicolae 

* 

Fost-a anul 1955 an al binecuvântării neamului românesc, căci în acest an a început lucrarea cuvântului lui 
Dumnezeu prin vasul Său cel ales, fecioara Virginia din Pucioasa, satul Maluri. La acest început de lucrare 
dumnezeiască au fost martori şi părinţii mei, Ilie şi Avida Bunea, de la care ştiu unnătoarele: când a început 
Dumnezeu să vorbească oamenilor prin sfânta Virginia, se adunau din toate părţile oameni cu sutele, iar în fruntea 
lor era preotul satului din acea vreme, Mirică llie. Dumnezeu le spunea oamenilor păcatele pe care nu le mărturiseau 
la spovedanie, şi de aceea oamenii au început să vorbească de rău vasul lui Dumnezeu. Unul din cei ce s-au ridicat 
cu înverşunare împotriva trâmbiţei Domnului, a fost chiar preotul Mirică, de pe unna căruia Verginica a suferit mult 
de la autorităţile atee ale vremii. Părinţii mei, fiind implicaţi direct între cei credincioşi lucrării cuvântului lui 
Dumnezeu, au fost şi ei părtaşi prigoanei care s-a declanşat, suferind percheziţii, ridicarea cărţilor de rugăciune şi 
punerea sub urmărire, cu privire la strângerea dintre creştini. Nefiind primiţi să-şi boteze un copil la biserica din sat, 
au plecat cu copilul într-o parohie vecină, iar când preotul satului a intervenit să oprească botezul, copilul era deja 
scufundat în apa botezului. 

Cuvântul lui Dumnezeu 


Era în anul 1956, când avea loc o mare adunare creştinească în casa părinţilor mei. La un moment dat mama 
Verginica a spus tuturor să se încheie adunarea, că a venit clipa să moară Bălaşa. Maica Bălaşa era bunica mea. 
întrebată de creştini de unde ştie că moare Bălaşa, mama Verginica a răspuns că vede pe îngeraşul Domnului 
ţinându-i candela aprinsă. După plecarea creştinilor, la o jumătate de oră, bunica mea a strigat: ,,Daţi-mi lumânările, 
că eu plec!“. Ceea ce a spus mama Verginica, s-a împlinit. 

Aşa cum am spus, oamenii, fiind necredincioşi, s-au ridicat cu ură şi cu răutate împotriva lucrării lui Dum- 
nezeu şi a vasului Său, Verginica, s-au ridicat împotriva creştinilor care fonnau atunci acest popor. Dintre cei mai 
înverşunaţi prigonitori în sat, au fost: Ilie Gheorghe, Ciobănoiu Gheorghe şi Cercel Vasile. Apoi Dumnezeu a hotărât 
să-i dea un însoţitor lui Verginica, precum odinioară Fecioarei Maria. Şi aşa, tânărul Stoica Nicolae din Măneşti a 
fost cel care a acoperit-o pe ea prin căsătorie legitimă, liniştind autorităţile care urmăriseră până atunci lucrarea lui 
Dumnezeu. 

După un timp, părinţii mei nu au mai participat la coborârea cuvântului lui Dumnezeu, dar Dumnezeu i-a 
chemat din nou la credinţă în lucrarea Sa, prin durere, prin moartea unei fiice a lor. în acea mare durere au ajuns cu 
pomelnic de rugăciune pentru parastase la preasfinţitul părinte Evloghie Oţa, la Bucureşti. Acest arhiereu al lui 
Hristos era văzător cu duhul; era slujitor al Bisericii Ortodoxe pe stil vechi. Aflând că părinţii mei sunt din Pucioasa, 
i-a întrebat aşa: „ Fraţilor ; cine este această fecioară, Virginia, la voi în sat ? căci mare dar şi mare lucrare are 
Dumnezeu peste ea!“. După tenninarea celor patruzeci de liturghii săvârşite de părintele arhiereu Evloghie, Vergi- 
nica a trimis mamei mele o foaie scrisă din partea lui Dumnezeu, prin care Domnul grăia aşa: „Iată, voi aţi avut un 
copil aruncat în fundul unei prăpăstii, dar vă aduc de ştire că l-am scos, pentru rugăciunile lui Evloghie, slujitorul 
Meu Atunci părinţii mei au mers la sora Verginica şi i-au spus că au fost, într-adevăr, la Bucureşti, la acest părinte 
Evloghie, pentru rugăciuni. 

Din cauza necredinţei oamenilor din sat, Dumnezeu a profeţit prin sfânta Virginia dărâmarea satului Maluri, 
lucru care s-a şi întâmplat în toamna anului 1972. După dărâmarea satului Dumnezeu Şi-a mutat templul coborârii 
Sale în Pucioasa. Apoi, pentru ca venirea creştinilor la coborârea cuvântului lui Dumnezeu să fie acoperită, Dum- 
nezeu a adus în apropierea templului coborârii Sale câteva familii de creştini din alte părţi ale ţării, şi care şi-au făcut 
case înjur. îmi amintesc, eram copil de 1 1 ani. Când am plecat la şcoală am lăsat satul cum îl ştiam, iar când m-am 
întors acasă - căci şcoala începuse să se crape şi ne-a trimis acasă - nu am mai văzut casele pe uliţele din sat. 

în anul 1976, unul din copiii înfiaţi de mama Verginica a venit la părinţii mei cu un medalion-iconiţă, ca să 
cumpere ceva cu el. Acest medalion a rămas mulţi ani într-un cui, lângă icoane. Eu mergeam la biserică ordonat, şi 
am început să văd la biserică noi creştini. Tunna lui Hristos începuse să se mărească prin cei nou-veniţi, despre care 
mai apoi am aflat că sunt copiii Domnului, ce şi-au făcut case alături de casa mamei Verginica. 

S-a întâmplat ca în anul 1983 eu, Bunea Ilie, fiul, să fiu cercetat de Dumnezeu prin boală. Atunci am înţeles 
că aceasta era chemarea mea la mântuire, am înţeles cuvântul Scripturii care spune: «Nu poţi să slujeşti la doi 
domni». Trebuia să aleg: calea lui Dumnezeu sau calea pierzării. 

Era duminică. Mă pregăteam să merg la sfânta biserică şi, fără să vreau, ochii mi-au fost conduşi pe 
medalionul de lângă icoană. L-am luat din perete şi l-am pus la gât. Alegerea era făcută. De atunci viaţa mea s-a 
schimbat. De atunci am început să fiu apropiat de copiii lui Dumnezeu, urmaşi ai sfintei Virginia, de la care am 
început să învăţ multe lucruri mântuitoare de suflet, cu mult mai mult decât am învăţat la părinţi, şi chiar la biserică, 
la preot. Primele învăţături pe care le-am primit de la ucenicii lui mama Verginica au fost să fac sfânta cruce dreaptă, 
să mă spovedesc şi să mă împărtăşesc cât mai des, să nu lipsesc de la sfânta biserică. întrebat dacă port la gât sfânta 
cruce, le-am arătat acea iconiţă pe care o aveam, şi ei mi-au spus că avea şi mama Verginica una asemănătoare, pe 
care ea a purtat-o. Atunci am înţeles. Ea, mama Verginica, este cea care m-a adus la calea mântuirii şi a lucrării 
cuvântului lui Dumnezeu. Acest medalion-icoană era al ei. Aceasta a fost puterea care m-a chemat. Ea, mama 
Verginica, este puternică în cer, alături de Domnul Iisus Hristos. Puterea lui Dumnezeu era şi lucra prin orice lucru 
pe care ea l-a purtat sau l-a folosit. 

Mulţi dintre cei care au fost fii ai poporului condus de sfânta Virginia, după plecarea ei la Domnul nu au mai 
mers pe calea şi pe drumul pe care a mers ea. Unii dintre aceştia, văzându-mă pe mine venit nou alături de ei, 
încercau să mă abată ca să nu cred tot ce îmi spuneau cei credincioşi, şi îmi ziceau: „Nu e chiar aşa Dar pentru 
mine un lucru era sigur: această lucrare este lucrarea lui Dumnezeu, şi mama Verginica a fost şi este vasul lui 
Dumnezeu, a fost şi este trâmbiţa lui Dumnezeu, din care Domnul a sunat pentru a-Şi chema făptura Sa la mântuire. 

După plecarea sfintei Virginia, prin sora ei Şi-a continuat Dumnezeu lucrarea. într-o zi, pe când Domnul îşi 
cobora cuvântul Său, a dat loc cuvântului sfintei Virginia, care a spus, printre altele, şi despre mine că am mers la 
mormântul ei şi am rugat-o să-mi vină în ajutor, şi a repetat exact cuvânt cu cuvânt, aşa cum a fost rugăciunea mea 
cât am stat cuprins cu braţele de crucea de la mormântul ei. Din nou sfânta Virginia mă încredinţase că mi-a venit 
în ajutor. 

Era în anul 1987 când s-au sărbătorit şapte ani de la plecarea ei la cer şi când i-am dezvelit mormântul. Am 
fost martor la mireasma care a umplut cimitirul în clipa când am mişcat placa spre a o ridica, dar mai mare minune 

a fost atunci când am ridicat capacul sicriului. Ea, mama Verginica, era întreagă. Degeaba spun cei necredincioşi că 
nu este adevărat. Degeaba spune chiar preotul satului, Popescu Leonard, că nu este adevărat. El n-a voit nici să se 
uite în mormânt. Noi l-am chemat, l-am rugat, dar el n-a voit să se uite. Eu am fost a doua persoană care am coborât 
să o văd. Este adevărat, ea nu putrezise, ci se stafidise, iar pielea căpătase culoarea maronie şi se uscase pe oase. 

Dovada sfinţeniei sale o avem din timpul vieţii ei, căci Dumnezeu a folosit-o ca trâmbiţă a Sa. Nu oamenii o 
pot numi pe ea sfântă, ci numai Duhul Domnului, Care sălăşluieşte în creştin, căci Duhul lui Dumnezeu mărturiseşte 
prin ucenici sfinţenia ei. 

în anul 1989, după începutul postului Naşterii Domnului, la sfârşitul lunii noiembrie, Dumnezeu a coborât 
cuvânt prin care ne-a spus aşa: «Voi, fiilor, să nu vă temeţi. Vor veni peste voi oamenii legii, căci s-au hotărât 
să-Mi împrăştie pe cei ce au rămas. Vor veni şi vor intra peste voi, ca să vă bage la întuneric. Fiţi cuminţi, că în 
momentul când ei vor călca aici, Eu, Domnul, voi întoarce armele împotriva lor, iar pe voi vă voi elibera şi veţi 
mărturisi lucrarea Mea». Acest cuvânt s-a împlinit în ziua de 16 decembrie 1989. Au venit pe motivul că eu am 
modificat proiectul casei şi că am făcut biserică din ea, şi aşa au controlat toate ungherele locuinţei. Din nou 
Dumnezeu ne-a venit în ajutor, căci în momentul în care aceştia îmi controlau casa, la Timişoara începuse revoluţia. 
Cuvântul Domnului s-a împlinit, căci armele lor s-au întors împotriva lor. 

începând din anul 1990 Domnul a început să-Şi slobozească glasul Său deasupra ogrăzii locuinţei mele. Eram 
deja o comunitate formată din paisprezece ucenici, chemaţi prin cuvântul lui Dumnezeu. Cuvântul lucra, şi aşa 
ne-a anunţat în anul 1991 că vom zidi chivotul Sfintei Sfintelor Noului Ierusalim. Alături de noi, în această coborâre 
de cuvânt îl aveam pe părintele Irineu de la Mănăstirea Sinaia, care, devenind arhiereu, după cum Domnul a 
proorocit, a făcut, după poruncă dumnezeiască şi în taină dumnezeiască, împreună cu noi, rugăciunea de sfinţire a 
punerii pietrei de temelie, iar după ce în lunile septembrie, octombrie şi noiembrie a fost săvârşită construirea 
acestui locaş, s-a aşezat în ziua de 12 decembrie praznicul de târnosire a sfântului locaş. 

Cuvântul lui Dumnezeu coboară mereu şi îşi desăvârşeşte planul său. Sunt proprietarul pământesc al acestui 
loc ales, dar, duhovniceşte vorbind, proprietar este Dumnezeu şi cuvântul lui Dumnezeu, care a făcut din acest 
aşezământ izvor al râului vieţii şi grădină de Eden. Mărturisesc că nu mă îndoiesc întru cuvântul lui Dumnezeu ca 
să împlinesc tot ce-mi cere să împlinesc cu umilinţă şi cu frică înaintea Lui. 

îi lăsăm pe oameni sub acoperământul cuvântului lui Dumnezeu, pe care noi, acum, îl scoatem la lumină. 

25 martie 1995 


Aici se încheie partea introductivă a cărţii Cuvântul lui Dumnezeu, editată în anul 2006 





CUVÂNTUL LUI DUMNEZEU 

între anii 2005 - 2015 


CARTEA A DOUA 




Cuvânt înainte 


Continuând şirul scrisorilor venite din cer, care s-a înfiinţat în cartea cea de aproape două mii de pagini prin 
editura Ro-Emaus în anul 2006, această carte-soră găzduieşte cuvinte venite din cer şi culese între anii 2005-2015 
de cei stătători ai Mănăstirii Noul Ierusalim. Parcurgând aceste texte cititorul s-ar putea lăsa cuprins de prezenţa lui 
Dumnezeu astăzi. 

Intr-adevăr, Dumnezeu este prezent şi are un cuvânt de spus. Este prezent la tumultul popoarelor lumii, simte 
mişcarea plăcilor tectonice, pe care persoanele cu importanţă din România o impulsionează, şi ca un veghetor 
anunţă mai înainte pericolele, în faţa cărora mulţi dintre noi am prefera să închidem ochii. Dincolo de lucrurile care 
ni se vând la televizor putem să luăm aminte la curăţia sau necurăţia inimii celor care ne-au condus şi ne conduc şi 
azi din diverse funcţii cu greutate ale ţării. Nu naţionalismul, ci patriotismul este iubit de Dumnezeu. 

Ca o trăsătură generală această carte cuprinde cuvinte călăuzitoare mai în detaliu peste un popor care s-a 
predat cât a putut de mult sau de puţin dorinţei lui Dumnezeu formulată în acel Paşti al anului 1955, când pe acest 
pământ român s-a auzit rostit prima dată cuvânt din cer prin vasul Domnului, sfânta Virginia. Acesta este numit de 
El „poporul Meu de la izvor”, faţă de care sunt rânduite din cer reguli de comportament pentru atitudine flască faţă 
de Dumnezeu, un adevărat cod al bunelor maniere, pe care fiecare este informai invitat să-l unneze acasă cu multă 
înţelepciune, după promisiunile lăsate de Domnul în Noul Testament: „în casa Tatălui Meu multe locaşuri sunt”, 
dar nu cu râvna lui Petru, care s-a avântat în promisiuni mari de iubire pentru Domnul, pe care nu le-a şi îndeplinit. 
Se poate înţelege din aceste cuvinte dorinţa lui Dumnezeu de a avea din loc în loc „ oaze de Nou Ierusalim ”, iar 
pentru aceasta cartea de faţă poate fi un ghid de orientare, prin care cititorul nu trebuie decât să se lase cuprins de 
duhul cărţii mai întâi. 

Pentru cei ce îl împlinesc, şi pentru cei ce împlinesc mai puţin sau deloc, Cuvântul lui Dumnezeu ne face să 
ne (re) cunoaştem pe noi înşine. 


„Şi iată, zidim acum încă o carte şi aşezăm în ea de acolo de unde am rămas cu glasul cuvântului 
Meu, pe care Mi-l scriu pe pământ prin voi, prin cei credincioşi, fiilor O, alte mărturisiri şi alţi măr- 
turisitori sunt cuprinşi acum în cartea Mea cu voi, şi vom ridica în sus spre Tatăl cartea şi o vom împărţi, 
fiilor, aşa cum am împărţit Eu acum două mii de ani pâinea cea înmulţită prin cuvântul Meu de peste 
pâine şi am hrănit mulţimile cu ea. 

Mă aplec şi vă mulţumesc pentru lucrarea voastră cu Mine ca să zidim cartea, măi fiilor Iată, car- 
tea a plecat la tipar, iar Eu, Domnul, binecuvintez acum, şi trimit spre acolo binecuvântarea Mea pentru 
lucrul fiinţei cărţii. 

Binecuvintez lucrul mâinilor celor ce vor lucra la lucrarea aceasta şi binecuvintez timpul cel pentru 
lucrul cărţii, iar semnele Mele îi vor însoţi pe cei ce Mă sprijinesc acum când dau fiinţă cărţii Mele, ca 
să Mă împart apoi cu ea, şi le vom aduce lor mulţumire pentru sprijin, căci Eu am spus: «Cine va da un 
pahar cu apă celor mai mici ai Mei, adevărat spun că nu-şi vor pierde plata lor». 

Iată, găsim sprijin pe pământ, aşa cum Eu am căutat să fie lucrul cărţii şi timpul cel pentru lucru, 
fiilor. Eu sunt Cel ce îl aşez pe om ca să Mă ajute el, şi nu voi uita ajutorul cel de la el, şi iată, Mă scriu 
în carte şi aşez în ea binecuvântare pentru tot ajutorul celor ce Mă ajută, iar voi să-i răsplătiţi, fiilor, 
după cum şi Eu, Domnul, le voi ajuta lor, căci sunt plin de recunoştinţă ca un Dumnezeu. 

(Fragment din Cuvântul lui Dumnezeu din Duminica orbului, 4/17 mai 2015) 



CUVÂNTUL LUI DUMNEZEU DIN ANUL 2006 


Sărbătoarea Izvorul tămăduirii 

împărăţia cerurilor înăuntrul omului. Iubirea îl vindecă de păcat pe 
om. Omul sfânt vindecă durerea Domnului. Domnul în mijlocul 
bisericii prin grăirea dintre fraţi. 

uvântul Meu este izvor vindecător, ca şi cuvântul 
sfinţilor Mei cu care Mă slăvesc întru venirea 
Mea. La toţi cei de pe pământ care se întreabă de vorbirea 
sfinţilor Mei şi a celor pentru care se aduce rugăciune de pe 
pământ, Eu, Domnul, le spun acestora că se împlinesc Scrip- 
turile Mele cele de acum două mii de ani, prin care am spus că 
aud cei din morminte glasul Fiului lui Dumnezeu şi înviază cu- 
vântul lor şi mărturiseşte; şi le mai spun că este scris în Scripturi 
că «Domnul vine cu zecile de mii de sfinţi ai Săi». Amin. 

Mă fac cale tămăduitoare de la cer la pământ şi de la pă- 
mânt la cer, că voiesc să vindec cerul şi pământul de aşteptarea 
lor cea de şapte mii de ani, şi voiesc să-l vindec pe omul cel de 
la sfârşit de timp omenesc pe pământ. Voiesc să-l vindec pe om 
de el însuşi şi să Mă aşez Eu în el cu împărăţia Mea, că nu poate 
omul să fie slujitor la doi stăpâni, şi lui şi Mie. Trupul stă mereu 
împotriva duhului atunci când Eu nu sălăşluiesc în duhul omu- 
lui, dar Eu voiesc să poată omul să Mă lase să-Mi fac casă în el 
şi să vin în el şi să cinez cu el şi să Mă arăt lui ca să-l ajut să fie 
înţelept al cerului, iar din cerul lui să strălucească Domnul întru 
a Sa venire pe pământ. Amin. 

O, mamă a Mea, tu eşti stăpâna sărbătorii de azi, şi ai 
darul tămăduirii pentru cei ce au nevoie de doctor, pentru cei 
ce se umilesc ca să Mă lase pe Mine să-Mi fac în ei împărăţia 
Mea, mamă. Amin. 

O dulce Fiul meu, le dăm înţelepciune la 
^cei ce sunt poporul Tău şi le spunem că 
dacă împărăţia cerurilor este în ei, ea trebuie să se vadă bine, 
că nu altceva este împărăţia cerurilor pe pământ. Ea nu poate 
fi văzută decât din om când ea este în om. Când omul se dă 
Domnului împărăţie, el se face palat al Domnului, iar prin uşile 
şi ferestrele lui iese Domnul şi Se face lumină a lumii şi Se 
face mângâiere, şi stă Domnul la masă cu sfinţii Săi atunci 
când omul se lasă sălaş al împărăţiei lui Dumnezeu. 

O, popor al venirii Fiului meu! Eu îi sunt Lui mamă. El 
nu mi-a adus dureri, căci fiii sunt mângâiere, şi nu sunt altfel 
cei ce sunt fii. O, cât de mult mi-e dor de om vindecat de sine 
ca să-l ajut să se lase sălaş al slavei Fiului meu între oameni! 
E dureros când unii vor şi alţii nu vor cu strălucirea împărăţiei 
cerurilor în ei, dar eu sunt vindecătoare şi sunt mamă a Fiului 
lui Dumnezeu. Fiul meu este blând şi smerit cu inima şi aşa 
voieşte El să fie în fiii cuvântului Său, căci El Şi-a făcut po- 
por, şi îl învaţă pe drumul nestricăciunii pe poporul Lui. Eu 
voiesc să vindec de supărare pe tot fiul care s-a lăsat spre îm- 
plinirea cea pentru împărăţia cerurilor în el. Iubirea îl vindecă 


pe om de păcat, îl vindecă de el însuşi pe om, şi îl vindecă pe 
Dumnezeu, iar iubirea este la Dumnezeu. Cel ce voieşte să fie 
asemenea Fiului meu, acela este cel ce se lasă vindecat de sine 
şi împodobit înăuntru şi în afara sa cu Fiul meu. Iubirea Lui 
de Fiu al Tatălui şi al meu, ea este cea care îl vindecă pe om de 
păcat, de el însuşi îl vindecă pe om, căci Fiul meu în om este 
aşa cum este El în cele cereşti, căci cine are iubirea Tatălui, 
este cel ce are umilinţa slavei acestei iubiri. Iubirea are 
umilinţă, fiilor, şi cu ea vindecă în jurul ei. 

O, popor al venirii Fiului meu, ia învăţătură de iubire de 
pe masa Lui. Ia de pe crucea Lui puterea iubirii Lui de pe 
cruce, căci iubirea Lui pentru om nu I-a putut-o răstigni omul, 
ci, din contra, s-a aşezat cu ea înaintea omului plină de slava 
crucii, plânsă sub slava suferinţei care plânge în Dumnezeu 
după om. Numai cel ce nu-L iubeşte pe Domnul în el şi în afa- 
ra lui, numai acela nu ştie faţa şi puterea iubirii cea din Fiul 
meu izvorâtă şi adusă în dar omului ca împărăţie a lui Dum- 
nezeu în om. Cel ce nu seamănă cu Fiul meu şi cu iubirea Lui, 
acela nu se face casă a Fiului meu şi nu-L tămăduieşte pe Dom- 
nul de durerea Lui cea fără de casă pe pământ. 

O, popor hrănit cu Fiul meu! Slava iubirii Lui este tot 
ce-ţi doresc eu ca tămăduitoare ce sunt peste om. Să se vinde- 
ce de nepăsare cel ce voieşte să fie fiu al Tatălui, căci Fiul meu 
îi voieşte pe toţi aduşi la Tatăl, şi pe Tatăl adus la ei. Amin. 

O, Fiule blând şi smerit înaintea omului! Le dau lor 
povaţă pentru tot omul. Le dau iubire vindecătoare şi le spun 
că între frate şi frate trebuie să fie Dumnezeu Iisus Hristos, 
Fiul meu. 

O, vorbeşte de Domnul pe cale, fiule al Fiului meu, iar 
El Se va arăta ţie şi îţi va tâlcui Scripturile venirii Lui. Iubeşte 
viaţa Lui şi grăieşte-o între frate şi frate, căci foamea vine 
mâncând, dar dacă stai nemâncat, nu-ţi mai cere nici duhul, 
nici sufletul, şi e păcat să stai fără Domnul pe cale, fără statul 
Lui cu tine şi între frate şi frate. Fă foc, fă cu Domnul şi te 
vindecă la focul Lui de toată răceala, şi stai cald apoi, că e frig 
pe pământ, e frig fără iubire şi fără focul ei cel viu. Nestins să 
fie focul iubirii între frate şi frate, căci Domnul este foc mis- 
tuitor, precum este iubirea Lui în cei ce o poartă pe ea. Amin. 

Eu, Fiule, sunt mama lor pentru că sunt mama Ta. Le-am 
dat alifie, le-am dat de hăinuţă focul iubirii Tale, foc mistuitor 
între frate şi frate, ca să fie peste ei vindecare de frigul de pe 
pământ şi să fii Tu Stăpânul vieţii şi al iubirii lor, Fiule al iu- 
birii care vine după om. Amin. 

B upă ei şi la ei vin, mamă, că vreau să 
stau în ei şi între ei iubire precum am 
stat între Luca şi Cleopa pe drum de Emaus, iubind cuvântul 
lor cel despre Mine şi iubindu-i cu cuvântul Meu cel de peste 
ei până ce M-am lăsat văzut de ei ca să le dau bucurie deplină, 
mamă, şi să le fiu lor vindecare şi alinare. Amin. 

O, fiilor, lăsaţi-vă după cei ce iubesc mult între voi. Cei 
ce iubesc mult, sunt cei ce nu pot sta fără Mine între frate şi 
frate şi sunt cei ce stau cu Mine în ei şi nu cu ei. Nu este altă 
vindecare de durere, nu este, iar Mie îmi este dor să fiu 
vindecător şi să Mă arăt apoi la cei ce Mă poartă în ei cu chipul 
şi asemănarea Mea. 

O, poporul Meu, să nu-L superi pe Dumnezeu, să nu-1 
îndurerezi pe cel în care iubeşte şi trăieşte Dumnezeu cu faţa 
Lui slăvită şi cu iubirea Lui cea de sus. Cel ce iubeşte ca Dom- 
nul, acela este cel mai mare învăţat şi cel mai mare învăţător, 
de la care ia învăţătură cei ce iubesc să înveţe. Iar Eu, Domnul, 
dau vindecare peste neputinţele voastre, fiilor, şi unii pe alţii 
să ne vindecăm de dureri şi să fim casa păcii, căci pacea este 
puterea care îi face Domnului casă în om, şi ea vindecă cu taina 
ei pe cei adânc îndureraţi după Dumnezeu pe pământ. Amin, 
amin, amin. 

15/28 aprilie 2006 

Duminica a doua după Paşii, a sfântului apostol Toma 

Cei credincioşi II pătrund pe Domnul prin umilinţa iubirii. 

H ristos a înviat! Aceasta a fost bucuria pe care Eu, 
Domnul Cel înviat, am adus-o pe pământ peste 
cei ce cu durere credeau în Mine aşteptând împlinirea cuvân- 
tului Meu care le-a spus lor că Eu Mă voi lăsa biruit de om, iar 
a treia zi voi învia din mormânt. Această bucurie i-a înspăi- 
mântat pe cei care erau stăpâni pe pământ în Ierusalim, şi au 
căutat aceştia să ascundă adeverirea învierii Mele, căutând om 
care să spună după ei cum că Eu am fost furat de ucenici pe 
când dormea straja de la mormântul Meu. O, lucrarea Mea nu 
era din lumea aceasta şi nu putea omul peste ea ca s-o stârpeas- 
că, fiindcă Eu eram din cer, şi am venit să Mă aşez pe pământ 
ca să las peste oameni duhul umilinţei, Duhul lui Dumnezeu 
pe pământ şi peste om. 

O, poporul Meu, apostolul Toma nu s-a bucurat când i-a 
auzit pe ucenicii şi pe uceniţele Mele că Eu am înviat. El dorea 
cu mare aşteptare să Mă arate ucenicilor că sunt biruitor şi că 
am înviat, şi să-i facă mai fericiţi pe ei decât pe el, pe ei şi pe 
toţi cei de după ei care au trăit şi trăiesc fiorul bucuriei învierii 
Mele pentru fiecare om. 

O, Ierusalime, aştept din mijlocul tău să Mă arăt carte 
peste pământ şi peste om, căci cartea aceasta mărturiseşte îm- 
plinirile ei peste pământ. Vă dau îngeri cereşti, copii lucrători, 
că pe pământ e greu de drumul Meu cu voi. îngerii cei nevăzuţi 
vă sunt vouă leagăn în dureri şi în strâmtorări, dar învăţaţi-vă 
să vedeţi lucrarea îngerească, cerul împlinitor pe pământ, 
Domnul cuprins în taina cuvântului Său ca în nor de îngeri, şi 
pe care voi trebuie să-i ştiţi cu voi când Eu vă cuvintez şi stau 
cu voi ca să fiţi voi ai Mei pe pământ. O, deprindeţi-vă să sim- 
ţiţi statul Meu cu voi, căci statul Meu cu voi dacă-1 simţiţi, voi 
staţi atunci înaintea Mea cu mare iubire, cu mare împlinire şi 
simţire, şi cu fiori sfinţi, care ne fac dulci şi mângâioşi unii al- 
tora, Eu vouă, şi voi Mie, şi aceasta este mai presus decât bu- 
curia apostolului Toma, care Mi-a mângâiat trupul cel înviat 
din cruce şi M-a numit mângâios Domn şi Dumnezeu al său. 
Iubirea acestui ucenic i-a fost mai tare decât credinţa, căci din 
iubirea lui cea plină de dor el M-a dorit sub ochii lui cu chipul 
Meu cel înviat, şi M-a arătat biruitor ucenicilor Mei pentru care 
Eu am biruit şi apoi i-am trimis peste pământ cu vestea Evan- 
gheliei Mele împlinită de trupul Meu, aşa cum a fost ea vestită 
prin prooroci. 


O, Ierusalime, te-am întâmpinat cu amintirea bucuriei 
ucenicilor şi a uceniţelor Mele care-şi spuneau: Hristos a în- 
viat! Iubirea ta trebuie să fie mai multă ca a lor, ca să le ajungă 
şi lor, poporul Meu. învierea Mea e mare taină peste timp, căci 
dacă Eu nu înviam în chip văzut, nu ar fi rămas acest adevăr 
pe pământ, iar venirea Mea cea de a doua acum de la Tatăl cu- 
vânt pe pământ nu s-ar fi lăsat adevărată peste cei la care am 
venit şi M-am făcut carte între oameni ca să Mă sălăşluiesc cu- 
vânt între ei şi să împărăţesc de sub văl peste pământ şi să fac 
iarăşi cerul şi pământul prin cuvânt, aşa cum la început am lu- 
crat Eu şi cu Tatăl prin lucrul cel tainic al Duhului Sfânt. 

O, Ierusalime, mare putere are taina Mea între oameni. 
Apostolul Toma M-a scos de sub taină şi M-a aşezat descoperit 
între ucenicii Mei la opt zile după învierea Mea. Prin acest 
ucenic Eu am lucrat aparte pentru că el avea înţelepciune şi cu 
ea M-a pătruns şi prin ea M-a iubit cu putere mai presus decât 
credinţa care îl ajută pe om, căci iubirea rupe despărţitura, iar 
Eu, Domnul, îi îmbrăţişez pe ai Mei care Mă iubesc cu înţelep- 
ciunea cea de sus a iubirii Mele din om. Iată ce minunat lucrez 
Eu prin iubire, iar rodul iubirii este mai presus decât orice pu- 
tere. Umilinţa iubirii, poporul Meu, o înalţă pe ea în cămările 
ei cele tainice pe pământ şi acolo îl vede pe Dumnezeu, şi 
această minune n-o pătrund ochii şi mintea omului care crede 
că este Dumnezeu, neiubindu-L pe El cu putere. 

Iubirea este ceea ce face iarăşi cerul şi pământul. Din ea 
se fac toate noi. Mila ei este mai mare decât toate câte vor fi şi 
vor rămâne veşnic. Iubirea este izvor ceresc în om, şi fericit 
este cel ce Mă lasă să stau în el cu această sfântă şi dulce 
înţelepciune cu care Eu, Domnul, voi face iarăşi cer şi pământ, 
cerul cel nou şi pământul cel nou pentru cei ce se sfinţesc şi 
iubesc venirea Mea, poporul Meu. Amin, amin, amin. 

17/30 aprilie 2006 

Duminica a treia după Paşti, a mironosiţelor 

Răcirea dragostei de pe pământ, semnul de dinaintea venirii Dom- 
nului. Desfacerea peceţilor cărţii Mielului. Ucenicii sunt îndemnaţi 
la rugăciune pentru naşterea din nou a lumii. 

n prag ceresc de sărbătoare Mă adun în curţile 
binecuvântate ale cuvântului Meu, Mă apropii cu 
soborul mironosiţelor lucrătoare de Dumnezeu şi cu mulţi 
sfinţi, şi vă dau vouă, celor adunaţi pentru sărbătoare, vestea 
învierii Mele peste ucenicii şi uceniţele cuvântului Meu cel de 
atunci: Hristos a înviat! 

Când sunt inimi adunate în numele Meu şi al cuvântului 
Meu, Eu cobor şi Mă fac hrană de cuvânt cu sfinţii Mei, iar 
sfinţii Mei sunt cei care au lucrat pe pământ cuvântul lui Dum- 
nezeu ca şi Mine, slujindu-1 şi împărţindu-1 spre slava Mea 
peste timp şi spre mântuirea multora care se ridică spre mărtu- 
risirea Mea peste cei fără de Dumnezeu. 

Vă bucur pe voi, mironosiţe slujitoare şi lucrătoare. Vă 
întâmpin în curţile Mele şi vă slujim zi de sărbătoare vouă, 
Domnul şi cu poporul cel slujitor cuvântului venirii Lui la 
sfârşit de timp, după cum era scris să vin să pecetluiesc cu cu- 
vântul Meu veacurile şi să Mă aşez Făcător al cerului nou şi al 
pământului nou, care vor dăinui, iar această taină este înfrico- 
şătoare pentru cei din cer care văd ca Dumnezeu, căci scris este 
despre cei sfinţi: «Fericiţi cei cu inima curată, că aceia vor 
vedea pe Dumnezeu». Amin. 

Ne aşezăm la masă de cuvânt, o, mironosiţe lucrătoare, 
căci voi aţi slujit cuvântul Meu şi aţi lucrat adeverirea învierii 

Mele strângându-vă inimă cu inimă în jurul acestei taine, 
uitând de voi şi de cei ce erau ai voştri şi slujind arătării Mele 
de la Tatăl peste pământ, Hristos înviat din morţi după ce M-am 
născut din Fecioară ca să fiu învăţătorul vostru şi apoi să Mă 
jertfesc pentru cei necredincioşi, ca să aibă Dumnezeu adevărat 
omul. Amin. 

V-aţi adunat cu sfinţii cerului lângă poporul care slujeşte 
la sfârşit de timp cuvântul Meu, aşa cum voi aţi slujit atunci. 
Bucuraţi-vă! O, dar bucuria voastră nu poate fi alta decât aceea 
pe care o am Eu şi cu cei pe care îi am azi popor al Meu. 
Bucuraţi-vă cu cei ce se bucură şi plângeţi cu cei ce plâng pen- 
tru Mine şi pentru durerile Mele şi pentru slava Mea ca a unui 
Dumnezeu îndurător şi răbdător. Bucuraţi-vă lângă poporul 
venirii Mele la sfârşit de timp, dar azi lucrarea Mea nu este 
iubită pe pământ aşa cum aţi iubit-o voi acum două mii de ani. 
Nu ştie omul să vină spre ea ca să am mulţi lucrători, căci 
dragostea de Dumnezeu s-a stins de pe pământ, după cum Eu 
am spus că va veni acest semn mai înainte de ziua slavei Mele 
când toate se vor înnoi la cuvântul facerii din nou a toate. Eu 
după om nu pot să mai aştept, că omul nu vine, iar cel ce vine, 
vine să-i fie bine lui, nu Mie, şi vine nevenind, iar Eu trag din 
greu pentru venirea Mea prin care pe toate cele ce vor rămâne 
trebuie să le întocmesc. Bucuria voastră e dulce când Eu stau 
cu voi în cuvânt la masa Mea de pe pământ. E ziua voastră de 
serbare, o, mirese slujitoare ale dragostei de Dumnezeu. Fru- 
moasă şi curată v-a fost slujirea, iar dragostea de Mine era tot 
ce vă rămăsese vouă din toate câte cu inima le-aţi părăsit ca să 
slujiţi Mie şi durerii Mele pentru care am venit şi M-am făcut 
Om ca să sufăr cu trupul pentru toţi păcătoşii care nu privesc 
spre Dumnezeu Făcătorul, ci numai spre ei prin cele vremelni- 
ce care l-au încântat pe om ţinându-1 rob în timp. Voi însă v-aţi 
ridicat deasupra trupurilor voastre şi aţi gustat din durerea Mea 
care s-a făcut cuvânt peste pământ, şi apoi aţi rămas pentru 
adevărul dintre pământ şi cer, în vreme ce toate sunt deşertă- 
ciune şi vânt. Mă fac un duh şi o lucrare cu voi la masa voastră 
de serbare, iar azi e trâmbiţa Mea Verginica venită cu cei ce 
aşteaptă în locuinţa morţilor lumina slavei zilei Mele şi a în- 
vierii a toate câte aşteaptă slava Mea şi mântuirea Mea. Amin, 
amin, amin. 

O Doamne îndurerat, noi pentru durerea 
^Ta Ţi-am slujit şi am fost cuminţi, şi din 
inimi curate Te-am slujit, căci Tu ai fost îndurerat. îndurerat ai 
venit din Tatăl când Te-ai născut din Fecioară pentru om, în- 
durerat ai petrecut pe pământ, îndurerat Ţi-ai arătat lucrarea 
peste cei ce Te-au primit, şi îndurerat Te-ai jertfit pentru cei 
neiubitori de pe pământ, şi tot îndurerat ai şi înviat şi Te-ai 
arătat nouă ca să ne bucuri în durerea Ta din noi, după ce Tu ai 
pus în noi mila de Tine, Doamne. Ne-a rămas de pomenire 
credinţa şi suferinţa cea pentru durerile Tale, iar sfinţii Tăi 
ne-au aşezat zi de pomenire între cei ce iubesc pe cele ale Tale 
între oameni, dându-le loc cu ei pentru ca să fie numele Tău şi 
al sfinţilor Tăi pe pământ. 

De două mii de ani aşteptăm minunea cuvântului Tău 
peste pământ, şi îţi slăvim între cei din cer numele Tău cel nou. 
Ai venit pe pământ după două mii de ani cu nume nou, şi Te 
numeşti Cuvântul lui Dumnezeu, şi Te scrii cu el în timp, iar 
acum Te-ai făcut carte, Doamne, şi se desfac peceţile ei şi se 
împarte cuvântul Tău şi numele Tău cel de cincizeci de ani pe 
pământul român, unde Ţi-ai aşternut masa pentru venirea Ta 
cu sfinţii, Doamne. Venirea noastră cu Tine e slujită de îngeri, 
şi plâng îngerii care şi-au pierdut slava, şi aşteaptă după om să 
se întoarcă la Tine ca să se întoarcă şi ei la locurile lor slăvite. 


O, dă-i poporului Tău putere de Duh Sfânt şi de sfântă rugă- 
ciune pentru naşterea din nou a lumii, Doamne. Tot şi toate 
aşteaptă în cer şi pe pământ, aşteaptă după cei din urmă sluji- 
tori ai Tăi, ca să ridice ei puterea Ta spre lucru şi să aşezi duh 
dătător de viaţă peste om, căci omul nu ştie de Dumnezeu şi 
nu ştie să aştepte, iar Tu trebuie să aşezi pe pământ veşnicia 
celor ce Te-au iubit şi Te iubesc, Doamne şi Stăpân al vieţii 
cea fără de sfârşit pentru sfinţi. Fă-1 pe poporul Tău de azi bi- 
ruitor peste neputinţele de pe pământ, şi în care toţi oamenii 
stau şi nu pot să vină după Tine aşa cum noi am venit, şi apoi 
aşa am umblat. îmbracă-i pe cei mici în fiori de rugăciune pen- 
tru naşterea din nou a lumii, căci tot şi toate după ei aşteaptă. 
Noi n-am mai voit nimic pe pământ decât să-Ţi slujim Ţie, iar 
nouă, nu. Noi le dăm cuvânt curat celor ce sunt numiţii Tăi, şi 
pe care îi ocroteşti cu puteri cereşti, iar pe cei lucrători peste 
întunericul omului îi ocroteşti cu mult mai mult, că e iadul pe 
pământ şi în om, iar paza lucrării Tale de acum e lucrare mare 
de pe pământ şi din cer, căci omul se lasă cu greu de el însuşi, 
iar cei lucrători ai Tăi stau în lucru pentru paza lucrării Tale şi 
a împlinirii cuvântului Tău peste ei şi peste cei ce nu ştiu să-l 
ia şi să se aşeze în el. 

Fă-i pe cei ce văd slava Ta şi pe poporul Tău, fa-i să se 
lepede de sine, căci iubirea de sine îl ţine orb cu sufletul pe om, 
iar Tu şi sfinţii Tăi lucraţi tainic pe pământ pentru puterea lucră- 
rii Tale purtată de unşii Tăi şi aşezată cuvânt pe pământ. La ma- 
sa aceasta stăm noi, sfinţii Tăi, şi ca şi atunci Te ajutăm în truda 
Ta, în durerea Ta din mijlocul poporului Tău peste care Te-ai 
aşezat trup şi cuvânt ca să-l ocroteşti pe el şi ca să-l ai al Tău. 

Vino, Doamne, tot mai mult cu sfinţii Tăi şi cu cuvânt 
tare, căci tot şi toate aşteaptă facerea cea nouă, iar Tu eşti cu 
lopata în mână şi îţi cureţi aria precum este scris, şi îţi faci loc 
cu cele noi, şi ai de împlinit peste pământ şi peste om botezul 
cu Duhul Sfânt şi cu foc pentru înnoirea a toate, Doamne al 
puterilor Tale şi al sfinţilor Tăi care Ţi-au purtat durerea şi care 
mângâindu-Ţi suspinul se mângâiau şi mângâiau pe cei ca Tine 
îmbrăcaţi şi în numele Tău lucrând şi semănând pe pământ 
împărăţia Ta. 

Ne-am aşezat lucrătoare de cuvânt peste poporul cel 
hrănit, şi lucrăm ca Tine, că ne eşti învăţător, şi ne facem cu- 
vânt ca să semănăm cu Tine şi nu cu omul. Le dăm celor ce 
stau popor al Tău înaintea Ta, le dăm duhul milei de Dumnezeu 
şi lucrare de cuvânt, Doamne, căci chemarea lor a fost să lu- 
creze aşa. Mila de Tine o avem şi în cer, căci Tu milă voieşti, 
iar jertfă nu voieşti, dar greu se învaţă omul cu cele ce Tu vo- 
ieşti, căci omul e învăţat să-Ţi dea pe cele ale lui, nu pe ale 
Tale, Doamne. Noi însă am învăţat de la Tine, căci cel ce învaţă 
ştie, şi aşa lucrează. Am învăţat lucrarea milei de Dumnezeu, 
şi aceasta voim s-o întărim peste poporul cuvântului Tău. Iu- 
birea din noi s-a născut din mila noastră de Tine, şi am stat cu 
ea sub învăţătura Ta ca să ne-o faci cerească, şi ne-ai făcut după 
chipul şi asemănarea Ta, şi apoi Te-am văzut după ce ai înviat, 
şi apoi Te-am mărturisit şi Te mărturisim şi spunem tuturor 
celor ce Te aud şi nu Te cunosc în ei: fericiţi cei cu inima cura- 
tă, că aceia vor vedea pe Dumnezeu. Amin, amin, amin. 

O mirese ale durerii Fiului lui Dumnezeu! 
^ Eu sunt trâmbiţa Lui, şi am cuvânt cu 
voi şi cu sfinţii şi cu cei ce aşteaptă sfârşitul lucrării Domnului. 
I-am adus la masă cu voi pe cei adormiţi, ca să ia din masa 
milei lui Dumnezeu. Le dăm de pe masă, îi mângâiem şi le 
întărim răbdarea şi lucrăm pentru biruinţa Domnului. Avem în 
sărbătoare lângă ziua voastră pe mucenicul şi biruitorul între 
sfinţi, Gheorghe. El stă de veghe pentru poporul cel de azi şi 

taie puterea vrăjmaşă care pândeşte din firea ei mersul Dom- 
nului cuvânt peste pământ, şi biruieşte din cei biruitori, şi a dat 
putere de biruinţă pentru deschiderea cărţii Mielului, cartea 
Domnului, cuvântul Lui, cincizeci de ani în mijlocul neamului 
român. Cu greu a lucrat Domnul această cerească lucrătură, 
căci ucenicii cuvântului Lui sunt micuţi şi sunt puţini, dar 
Domnul şi sfinţii biruitori au fost izbândă celor ce au lucrat, şi 
iată, se împarte cartea, se împarte cuvântul lui Dumnezeu. 

Eu, Doamne, sunt trâmbiţa Ta, şi am înviorat pe sfinţii 
Tăi. Şi acum, Tu eşti cuvântul mângâierii cea din cer. Amin, 
amin, amin. 

© Verginico, iau praznicul pe care tu îl 
^aduceai pe pământ pentru slava milei 
mironosiţelor durerii şi ale învierii Mele. Urmaşii tăi aduc 
această zi înaintea Mea aşa cum tu i-ai învăţat pentru ea, ca să 
vină la masa aceasta cei adormiţi întru nădejdea venirii Mele. 
Şi acum, Eu, Domnul, binecuvintez şi sfinţesc această zi şi cu- 
vântul ei cel din cer peste pământ. Amin. 

Iar vouă, celor adunaţi, vă dau din slava Mea, vă dau cu- 
vântul Meu pe masă, iar voi să învăţaţi să ieşiţi din voi când 
Eu dau să Mă aşez cu faţa Mea în voi. Fericit este cel ce ştie 
să fie copilul lui Dumnezeu. Eu la Tatăl Mă uit, că sunt copilul 
Lui, şi cu El semăn dacă Mă uit la El, şi ca El lucrez dacă iau 
de la El. 

O, copii care Mă daţi din cer la poporul cel de azi! Ve- 
gheaţi şi iar vegheaţi pentru voi şi pentru poporul cel nou, şi 
vegheaţi pentru Mine ca să pot fi lumină pe pământ şi în om. 
Fiţi sfinţi şi împărţiţi Duh Sfânt şi păziţi biserica Mea, şi să 
aibă ea pe Duhul Sfânt. Amin. Unii lângă alţii să lucraţi, fiilor 
unşi, şi toate durerile să le biruiţi, iar durerile să vă întărească 
pe voi pentru asemănarea voastră cu Mine, şi vom fi biruitori 
prin cuvântul Meu care se aşează peste pământ ca să împără- 
ţească. Prin slabele voastre puteri, daţi puteri de Duh Sfânt 
peste cei ce vin din timp în timp la izvor. Voi trebuie să puteţi 
pentru Domnul, fiilor, căci pentru aceasta v-am născut Eu din 
taina cuvântului Meu şi v-am aşezat să slujiţi întoarcerii Mele 
de la Tatăl la om. Fiţi cuvânt de Duh Sfânt şi nu fiţi cuvântul 
omului. Fiţi ca Mine, fiilor, fiţi un duh cu Mine şi daţi lucrării 
Mele slavă şi împlinire, şi toate celelalte se vor adăuga vouă 
pentru slujirea cea de sus peste voi. Fiţi aluatul sfinţeniei şi al 
Duhului Sfânt, iar duhul umilinţei Mele să vă fie vouă cea mai 
dulce învăţătură, cea mai măreaţă lucrare, şi unii de la alţii vom 
lucra, că nici Eu nu pot tară voi, şi nici voi nu puteţi fără Mine. 

Binecuvântată să fie această sărbătoare, şi peste ea Eu 
las cuvântul ucenicilor şi al uceniţelor Mele care îl împărţeau 
din loc în loc după ce Eu am biruit şi apoi am înviat: Hristos a 
înviat! Hristos a înviat! Hristos a înviat! Amin. 

Nimeni pe pământ să nu spună zadarnic acest cuvânt, 
Hristos a înviat, ci să spună în duhul adevărului din el însuşi 
fiecare, iar Eu să am în el viaţă. Amin, amin, amin. 

24 aprilie/7 mai 2006 

Cuvântul lui Dumnezeu din Duminica a cincea după 
Paşti, a samarinencei 

Cei blânzi şi smeriţi cu inima poartă în ei darul credinţei sfinte. Gri- 
jile vieţii îl smulg pe om de la lucrarea vieţii veşnice. întâie- 
tatea slujirii cu duhul. 

C ând dau să vin cuvânt pe pământ, voiesc să pot 
aceasta, voiesc din cer şi de pe pământ să pot, iar 
lucrarea Mea cu tine trebuie întărită, poporul Meu. Tu eşti 
poporul cuvântului Meu, şi cu acest nume te poartă îngerii şi 


sfinţii între pământ şi cer, iar tu eşti dator pentru acest mare 
nume cu care te-a numit cuvântul Meu care coboară la tine prin 
puterea Mea din el, iar datoria ta trebuie s-o iubeşti şi trebuie 
să se facă în tine umilinţă şi dragoste pentru Domnul Dum- 
nezeul tău, poporul Meu. Pe pământ e numai duh de satană, 
dar la tine vine Duhul Sfânt ca să te dea Mie mereu, şi ca să 
Se dea ţie, şi ca să umbli tu pe calea Duhului Sfânt şi să lucrezi 
lucrarea Sa, Ierusalime de azi. 

Sunt în mijlocul tău cu mult praznic de înviere şi mereu 
de înviere, căci trebuie să vină învierea şi viaţa cea din Dum- 
nezeu în om, poporul Meu. Acum două mii de ani am ieşit să 
vestesc împărăţia cerurilor pe pământ, şi am intrat în cetatea 
Samaria cu praznic de înviere şi M-au cunoscut samarinenii 
că sunt Fiul Tatălui ceresc şi că am venit pe pământ pentru 
aşezarea împărăţiei lui Dumnezeu peste om, şi iată, cel care 
citeşte cuvântul Meu, acela ştie să Mă aştepte crezând şi să Mă 
primească să vin. Amin. 

O, poporul Meu, trebuie să găsesc credinţă pe pământ, 
iar tu să nu te înveţi cu venirea Mea la tine, ci să înveţi bine să 
crezi în ea în fiecare clipă, şi să iei această pildă de la femeia 
samarineancă, fiindcă ea a cunoscut clipa cercetării şi s-a supus 
duhului credinţei, şi prin acest duh M-a cunoscut şi a crezut şi 
s-a mântuit, şi a dus apoi mântuirea în cetatea ei, căci credinţa 
este mântuire, poporul Meu, iar Eu am spus: «Cel ce crede în 
Mine se va mântui şi va avea acela viaţă veşnică». Amin. 

O, poporul Meu, mari sunt lucrările Mele, iar oamenii 
sunt mici de tot pentru ele, căci iubirea şi grija de sine l-a luat 
pe om de sub ocrotirea Mea, şi Eu nu-1 mai pot smulge pe om 
din mintea lui ca să pun în el pe Duhul Sfânt, Care ia din Mine 
şi dă omului viaţă din viaţa Mea şi înţelepciune pentru ea. Fe- 
meia samarineancă a cunoscut vremea cercetării şi s-a născut 
într-o clipă când L-a cunoscut pe Dumnezeu, şi apoi ea M-a 
născut în cei din cetatea ei, şi iată lucrarea credinţei, poporul 
Meu, şi iată, credinţa nu este a tuturor, ci este a celor blânzi şi 
smeriţi cu inima, căci duhul umilinţei din om lucrează minuni 
fără de seamăn prin cei umiliţi, şi întăreşte credinţa în oameni 
prin oamenii care au lepădarea de sine la auzul cuvântului Meu 
cel dătător de viaţă şi de credinţă pentru viaţă. Eu sunt gata să 
aduc pe pământ viaţa cea veşnică, dar îl găsesc pe om prins de 
grijile vieţii şi nu-1 găsesc gata să creadă când Eu vin la el şi 
bat să-i dau venirea Mea, iar sfinţii Mei cei mărturisitori aş- 
teaptă cu Mine duh de credinţă în oameni şi apoi dragoste de 
Dumnezeu în ei şi viaţa Mea în ei apoi. Amin, amin, amin. 

O Doamne, în curţile Tale eu vin cu Tine 
^la fântâna cuvântului Tău. Mi-ai dat stat 
în curţile Tale din zilele acestea şi voiesc să lucrez lângă 
poporul Tău lucrarea Ta peste pământ. Acum două mii de ani 
mi-ai pregătit întâlnirea cu Tine la fântâna lui Israel şi m-ai 
făcut mărturisitoare cu putere, căci pentru aceasta mi-ai ţinut 
calea, iar eu am crezut şi am împlinit chemarea Ta, şi Te-am 
iubit şi Ţi-am lucrat Ţie pe pământ, şi am dat cetăţii Samariei 
Duhul Tău, în Care m-ai înveşmântat când m-ai găsit la fân- 
tână, iar eu am băut din apa Ta şi m-am făcut cuvânt de naştere 
din nou peste cetatea Samariei, şi mi-a fost de bucurie darul 
credinţei pentru Tine, şi n-am stat nelucrătoare după ce mi l-ai 
dat, şi m-am dus şi am dat viaţa Ta la cei din cetatea mea, şi 
am mers pe calea suferinţei cea plăcută Ţie, şi Tu m-ai iertat 
de păcatele mele şi m-ai făcut apoi apostol al venirii Tale de la 
Tatăl la Israel, căruia i-ai încercat credinţa şi l-ai dovedit ne- 
credincios şi depărtat de Dumnezeu. 

Şi acum, îi spun poporului cuvântului Tău că darul 
credinţei se încearcă dacă este în om, şi îi spun să înveţe să 

creadă în toată clipa prin toată cercetarea Ta de peste el, şi îi 
spun lui să nu fie el, ci să fii Tu în el, în fiecare fiu al cuvântului 
Tău care-1 face pe om gata pentru împărăţia Ta în el. 

Cel ce aude cuvântul Tău şi rămâne uscat de roade, acela 
să înveţe să creadă, căci cel ce crede în Tine este acela care are 
viaţă veşnică şi lucrarea ei cea mai presus de fire şi bucuria 
pentru ea, slujindu-Ţi Ţie, Doamne al celor umiliţi. O, dă-le 
lor putere de rod viu şi învaţă-i să se dezlipească în toată vre- 
mea de tot ce nu înseamnă împărăţia Ta cu ei, ca să Te uiţi la 
ei şi să Te vezi în ei, iar noi, sfinţii Tăi mărturisitori, să avem 
bucuria şi pacea că Tu ai credinţă în ei pe pământ şi că ne vei 
da prin ei alinarea, după care aşteptăm împreună cu Tine cerul 
cel nou şi pământul cel nou, la care taină ei trebuie să lucreze 
nestingheriţi de piedici şi de ispite, ci ajutaţi în toată clipa de 
sfinţi şi de îngeri, Doamne al celor ce Te cunosc pe pământ 
pentru desăvârşirea a toate câte vor fi pe vecii pentru cei ce 
ştiu taina şi lucrarea iubirii de Dumnezeu, o, Doamne al celor 
umiliţi pentru Tine şi pentru asemănarea lor cu Tine. O, 
slăveşte-Te, Doamne, şi în slava Ta să-i porţi pe cei ce cu foc 
şi cu fiori Te-au purtat în ei şi Te-au aşezat pe pământ în oa- 
meni, şi fii împlinitor al făgăduinţelor Tale pentru cei mântuiţi, 
care cred prin vremea cea de necredinţă, căci Tu vei lucra aşa 
cum ai lucrat prin mine, Doamne, şi vei face credinţă în oameni 
prin fiii cuvântului Tău de azi, căci Tu aşa ai binevoit în ei. 
Amin, amin, amin. 

O poporul Meu, mare este aşteptarea sfin- 
ţilor Mei. S-au strâns sfinţii la fântâna 
samarinencei ca să audă cuvântul Meu şi să se hrănească cu 
el, şi apoi cu rodul lui. Toţi sfinţii aşteaptă după întâlnirile Mele 
cu tine, iar tu să întăreşti venirea Mea la tine. Când dau să vin 
pe pământ cuvânt, voiesc să pot aceasta, poporul Meu, voiesc 
din cer şi de pe pământ să pot, iar lucrarea Mea cu tine trebuie 
întărită, fiule de azi, şi să întăreşti şi tu statul Meu în tine cu 
împărăţia Mea, şi dăruieşte-te ei precum Eu ţie Mă dăruiesc ca 
să te am şi ca să te fac unealtă a Mea, aşa cum am făcut din fe- 
meia samarineancă unealtă a Mea, căci ea a cunoscut vremea 
Mea şi cercetarea Mea, şi voiesc să te înveţi să iei de la Mine 
aşa cum a luat ea, şi voiesc să te dezveţi să iau Eu de la tine, 
căci vremea Mea e ca Mine, nu e ca omul, iar tu trebuie să în- 
veţi încă darul şi lucrarea credinţei cea de sus, şi care lucrează 
prin sfatul dintre Mine şi Tatăl, aşa cum dintru început a lucrat 
Dumnezeu. Amin. 

O, poporul Meu, ai grijă, fiule, de cer pe pământ, căci cel 
ce crede în Mine, acela Mă ajută să aşez cerul pe pământ. Toţi 
cei care au dat să vină după Mine, au dat să Mă ajute cu mâna, 
dar tu să Mă ajuţi cu duhul şi cu puterea Mea în tine, căci Eu 
pe tine te -am ales să-Mi slujeşti cu duhul, Ierusalime, iar trupul 
tău să fie mişcarea cuvântului Meu, lucrarea Duhului Sfânt, 
poporul Meu. Am spus într-o zi că am pus peste tine călăuză 
pentru că te-am iubit, şi voiesc să-ţi aminteşti cu credinţă acest 
cuvânt, şi să înveţi din el pază peste viaţa ta, şi să umbli la toate 
cuvintele pe care le-am pus în mijlocul tău ca să le împlineşti, 
şi să veghezi frate pentru frate spre împlinirea lor. 

O, poporul Meu, Duhul Meu dă să Se facă foc de iubire 
peste tine ca să-ţi dau putere sfântă şi cerească pe pământ, dar 
Domnul este mare şi greu de purtat, şi voiesc să nu uiţi cu cât 
dor şi cu câtă durere vin la tine ca să te ţin de mânuţă, iar tu 
să-Mi dai mânuţa şi să Mă ajuţi, şi să te strângi în Mine ca să 
am grijă de paşii tăi, poporul Meu. O, Eu Mă umilesc ca un 
Dumnezeu şi am grijă de viaţa ta cu Mine, iar tu să te umileşti 
ca un fiu, şi să te aşezi cu iubire fără de margini să înveţi tu 
clipă de clipă tot mai desăvârşit lucrarea de fiu şi flasca ei iu- 


bire în calea venirii Mele la tine, şi să învăţăm iubirea Tatălui 
şi a Fiului, şi să fim fii ai Tatălui, iar Tatăl să aibă această bu- 
curie între noi şi El, fiule poporul Meu. Amin, amin, amin. 

8/21 mai 2006 

Praznicul înălţării Domnului 

Împărăţia lui Dumnezeu în om este mângâierea Domnului. Dom- 
nul Se vesteşte cu poporul Său. 

L a praznic de înălţare a Mea în Tatăl, Mă cobor la 
tine cuvânt şi Mă aşez în carte, popor al venirii 
Mele pe pământ. Te trezesc cu cuvântul Meu, că Eu de cinci- 
zeci de ani dau prin cuvânt şi prin împlinire de cuvânt să-Mi 
ţin treaz un popor, treaz în credinţă şi în împlinirea Mea în el, 
căci Eu va să Mă arăt în curând slăvit în om pe pământ, şi de 
aceea dau mereu să te ţin treaz întru venirea Mea, poporul Meu. 

Când M-am înălţat la Tatăl, îngerii suirii Mele şi cobo- 
rârii Mele le-au spus ucenicilor Mei şi la cei ce credeau în 
venirea Mea că Eu voi veni iarăşi precum M-am şi suit. Tot 
ceea ce am spus Eu şi tot ceea ce am lucrat, omul trebuie să 
creadă, iar credinţa are vederea ei şi nu ia vederea trupului 
omului atunci când ea crede în om. Eu am pus credinţă în om 
prin tot ceea ce am spus şi am lucrat peste oameni, dar nemân- 
gâierea Mea nu se va sfârşi decât atunci când omul va putea 
să Mă mângâie pe deplin, dându-se locaş slavei Mele, îm- 
plinirii împărăţiei Mele în el, căci Eu am spus că împărăţia Mea 
şi locul ei este în om. Amin. 

O, poporul Meu, vederea credinţei a fost aceea când cei 
adunaţi pe lângă Mine M-au văzut luat de nor dinaintea lor. 
Cel credincios nu caută să ştie şi să înţeleagă şi să vadă multe, 
căci faptele credinţei nu sunt altele decât împărăţia Mea în om 
şi vederea Mea în el, nu a lui. Nemângâierea Mea este fără de 
margini acum, la sfârşit de timp, căci omul cel hrănit cu minu- 
nea cuvântului Meu timp de cincizeci de ani n-a ştiut ce este 
credinţa şi roadele ei în el şi Dumnezeu în om aşa cum au ştiut 
ucenicii Mei, cărora nu le-a mai trebuit nimic pe pământ decât 
statul Meu în ei şi nemângâierea Mea, purtată de ei pentru 
necredinţa de pe pământ. Eu nu în zadar am spus: «Când va 
veni Fiul Omului va mai găsi credinţă pe pământ?». Am spus 
aceasta din pricina nemângâierii în care Eu suspin de şapte mii 
de ani de la necredinţa omului, căci omul vrea să aibă mângâ- 
iere când Eu sunt numai şi numai îndurerat, iar cel ce se vrea 
altfel decât sunt Eu, acela nu este drept cu Dumnezeu, Făcă- 
torul omului, şi nu ştie ce înseamnă tată şi mamă cu durere 
pentru cei ce sunt ai Lui. 

E praznic de înălţare şi de coborâre a slavei Mele de pe 
pământ la cer şi de la cer pe pământ, dar calea dintre cer şi pă- 
mânt este credinţa şi vederea ei, poporul Meu. O, lasă-ţi tot 
mai deplin inima ta împărăţie a Mea, fiule de azi al cuvântului 
Meu care vine cu norii slavei lui. Eu sunt Dumnezeu tainic, iar 
dacă M-am arătat acum două mii de ani cu chipul Meu luat din 
om, am făcut aceasta spre judecata omului care nu voieşte să 
se facă chip al Meu şi împărăţie a Mea pe pământ. Dacă Eu 
l-am făcut la început pe om, pentru asta l-am făcut, împărăţie 
a Mea am voit să fac în el, dar el M-a lăsat cu nemângâierea şi 
s-a făcut pe sine dumnezeu al lui şi n-a mai văzut şi n-a mai 
auzit de la Mine, şi pe toate le-a făcut de la el şi a pierdut Dum- 
nezeu împărăţia Sa din om, şi de şapte mii de ani îşi pierd 
părinţii pe copii aşa cum Eu l-am pierdut pe om şi plâng 
nemângâiat, şi tot aşa şi omul plânge, şi nu-şi va găsi omul 
mângâierea şi odihna până ce Eu, Domnul, nu voi fi odihnit şi 

mângâiat de el aşa cum Eu l-am făcut pe om să fie. Amin. 

O, fii ai cuvântului Meu de azi, e mare, mare minune şi 
mare lucrare să-l aibă Dumnezeu pe om, şi mică lucrare este 
să-L aibă omul pe Dumnezeu. Tu, poporul Meu, nu te culca pe 
urechea că Mă ai pe Mine cuvânt peste tine, ci caută să Mă 
odihneşti întru tine avându-te Eu pe tine locaş al împărăţiei 
Mele, fiule pus la scumpit. Voiesc tot mai mult să te pun la 
scumpit şi apoi să Mă arăt cu tine slavă a Mea, împărăţie a 
Mea, şi să fac cu tine lucrarea ce va să fie pe vecii, dar pentru 
aceasta trebuie să ştii cum Mă poţi avea, cum Mă poţi auzi, 
cum Mă poţi asculta, cum Mă poţi aduce lângă tine şi peste 
tine şi în tine. Dau mereu să te deprind cu această mare taină 
şi cu roadele credinţei Mele în tine şi cu trăirea Mea în tine, 
căci una este să Mă ai tu pe Mine, şi mare taină este să te am 
Eu pe tine, fiule de azi al cuvântului Meu care vine cu norii. 

Te-am povăţuit să ai credinţă, poporul Meu, dar credinţă 
cum nu s-a mai pomenit prin veacuri, şi dau cu multul să te de- 
prind cu tainele cele de nepătruns de om şi nu pot să vin pe 
altă cărare la tine decât prin locaş al împărăţiei Mele în om, 
căci Eu Mă aşez faţă în faţă cu tine când dau să cuvintez din 
Mine peste tine, şi te-am rugat pentru aceasta să ai credinţă 
cum nu s-a mai auzit printre oameni şi să poţi aceasta, căci Eu 
numai aşa pot peste pământ şi peste om. Iată, vom ridica între 
pământ şi cer cartea Mea cu tine, cincizeci de ani de carte din 
cer pe pământ. Omul învaţă zece, douăzeci de ani pe pământ 
ca să ştie apoi să stea mare peste om, iar Eu te-am învăţat cinci- 
zeci de ani de carte, şi te rog acum, mângâie-Mă tu cu fructul 
învăţăturii Mele, poporul Meu. Ia cartea şi deschide şi vezi din 
ea împărăţia Mea în om, căci am zis celor prin care Eu dau să 
te călăuzesc din grădină, să-ţi dea de învăţat şi să se uite apoi 
cu Mine la tine cum înveţi şi cum ştii să lucrezi lucrul Meu în 
tine, căci Eu voiesc să Mă slăvesc în tine peste pământ cu slava 
pe care o am de la Tatăl mai înainte de întemeierea lumii, 
poporul Meu, dar pentru această slavă am nevoie de om, nu 
pentru că sunt un Dumnezeu neputincios, ci pentru că Eu l-am 
făcut pe om pentru slava Mea, şi nu-şi va găsi omul mângâierea 
şi odihna până ce Eu, Domnul, nu Mi-o voi găsi în el, ca să 
fim drepţi unul pentru altul: omul să fie drept cu Mine, iar Eu, 
drept cu omul, şi nu este altă cale între Dumnezeu şi om, între 
om şi Dumnezeu, nu este, oricât ar da omul să caute cale fără 
Dumnezeu pe ea aşa cum el s-a învăţat timp de şapte mii de 
ani neînţelegând lucrarea credinţei şi vederea ei, care nu este 
vederea trupului, ci este vederea credinţei. Amin. 

O, popor al venirii Mele cuvânt pe pământ! Iţi dau şi 
iarăşi îţi dau darul credinţei şi puterea ei cea din Mine. îm- 
părăţia lui Dumnezeu nu vine în chip vădit, căci ea este omul 
pe care îl are Dumnezeu, nu omul care îl are pe Dumnezeu 
pentru folosul omului şi nu pentru folosul Meu de la om. O, 
nu omul este Dumnezeu, ci Eu sunt Dumnezeu. Precum M-am 
suit la cer, tot aşa şi vin, şi tainic vin, căci omul este nedrept 
cu Mine şi de aceea stau tainic înaintea lui şi îi dau cuvântul 
Meu care îl ajută să creadă şi să se deschidă pentru împărăţia 
Mea în el, împărăţie lucrată de Mine şi nu de om. Amin. 

Voiesc să fie frumos şi sfânt pământul, dar fără de cre- 
dinţă sfântă în om Eu nu pot aceasta, căci nu împărăţia omului, 
ci împărăţia Mea voiesc s-o aşez în om şi pe pământ apoi, şi 
iată, de aceea am venit cu acest cuvânt peste pământ şi peste 
om, dar omul este slab cu credinţa şi îşi voieşte binele lui când 
citeşte în Scripturi despre împărăţia Mea. Poporul Israel Mă 
întreba despre aşezarea împărăţiei lui, Mă întreba dacă a venit 
vremea lui, dar Eu nu i-am răspuns. O, nu împărăţia omului 
trebuie să fie peste om şi peste pământ, ci împărăţia Mea, cea 


aşteptată de părinţi şi de sfinţi şi de toţi îngerii slavei Mele, ba 
şi de îngerii care au pierdut slava Mea prin semeţia omului lu- 
crat de mâna Mea din pământ şi din Duhul Meu. 

O, poporul Meu, o, fiule aşteptat de veacurile toate! Să 
ştii că împărăţia omului se destramă de-acum, şi vine în locul ei 
împărăţia lui Dumnezeu, chiar dacă voieşte, chiar dacă nu vo- 
ieşte omul. O, poporul Meu, învaţă-te să Mă ai de învăţătură pes- 
te tine, căci Eu ştiu să Mă dau ţie înţelepciune a împărăţiei Mele, 
numai să ştii tu să Mă aştepţi şi să Mă iei, că Eu Mă aduc ţie la 
dorinţa ta şi cobor pe cărare cu tot ce trebuie să faci şi să crezi 
şi să ai şi cu tot ce pot Eu să fiu înăuntrul tău, şi apoi din tine în 
tot jurul tău, căci împărăţia Mea e tot ce voiesc să-ţi dau, şi apoi 
Eu să te am locaş slăvit al Meu înaintea oamenilor, că te-am pus 
la scumpit şi la strălucit ca să te vadă popoarele şi să ia din slava 
Mea şi să vină spre ea, poporul Meu. Amin, amin, amin. 

19 mai/l iunie 2006 

Praznicul Pogorârii Duhului Sfânt 

Binecuvântarea cărţii cuvântului: cincizeci de ani de cuvânt peste 
pământul român. Rugăciune pentru înţelepciune peste cei ce iau cartea. 

L a praznic de Duh Sfânt te binecuvintez cu binecu- 
vântarea Domnului Dumnezeului tău, Tatăl, Fiul 
şi Duhul Sfânt, Ierusalime român, şi te aşez întru întâmpinarea 
Mea şi te întăresc întru sfinţenia duhului şi a sufletului şi a 
trupului, ca să fii voia Mea, popor al cuvântului Meu, iar tu să 
Mă împlineşti întru tine cu împărăţia Mea şi să-Mi vindeci 
aşteptarea cea de şapte mii de ani după om, că Eu am coborât 
pe pământ învăţătură cerească timp de cincizeci de ani, iar cel 
ce trăieşte prin ea, acela se face odihna şi pacea Mea şi se face 
împărăţia Mea, poporul Meu. Dulce şi blând l-am învăţat şi în 
această vreme pe om. Ca un învăţător milos Mi-am aşezat cu- 
vântul pe pământ, şi am făcut din el venirea Mea a doua oară 
de la Tatăl la oameni. L-am strigat cu duioşie pe om, şi am stat 
în calea lui cu duh dătător de viaţă, iar acum îi dau omului 
cartea Mea cea de cincizeci de ani la sfârşit de timp şi încă îl 
aştept să-Mi dea iubire, să-Mi dea milă, şi să înveţe că milă 
voiesc, nu jertfa, căci jertfa lui nu Mă mângâie nici pe Mine, 
nici pe el, ci Mă mângâie mângâierea lui, căci sunt de şapte 
mii de ani îndurerat şi plin de dor după viaţa Mea în om, 
aşteptând să Mă aşez în el cu împărăţia Mea, cu pacea Mea şi 
a lui, şi să fac, sprijinit de om, cer nou şi pământ nou, aşa cum 
am făgăduit prin prooroci, poporul Meu. 

Vă mângâi cu Duhul Sfânt Mângâietorul, fiilor unşi în 
grădină. Simţiţi-I mângâierea şi întăriţi inimile voastre şi daţi 
poporului Meu şi omului care Mă caută la voi, daţi cartea cu- 
vântului Meu cel de cincizeci de ani, potecuţa prin care Eu am 
coborât pe pământ ca să-l învăţ pe om calea şi iubirea cea de 
veci, care îl aşează pe om în viaţă veşnică între pământ şi cer 
dacă el iubeşte să fie după chipul şi asemănarea Mea pe 
pământ. Eu, Domnul, vă mângâi pentru truda lucrului cărţii şi 
o iau şi o binecuvintez cu duh dătător de viaţă, ca să fie ea izvor 
de putere din cer peste om şi să se mângâie omul cu Dum- 
nezeu, că nu este pe pământ altă mângâiere în afară de Mine, 
şi voiesc să înţeleagă omul taina mângâierii, de la care vine 
puterea vieţii şi pacea ei. 

O, cât aş vrea să-l cuprind pe om în taina Duhului Sfânt 
Mângâietorul! O, cât aş vrea să caute omul apa aceasta de cu- 
vânt şi să se îmbrace pe dinăuntrul şi pe dinafara lui cu viaţa 
cuvântului Meu! 

O, fiilor unşi, luaţi cartea Mea cu voi şi ridicaţi-o şi 

cereţi să se facă prin ea lumină pe pământ. Rugaţi-vă Tatălui 
şi Fiului şi Sfântului Duh, şi apoi daţi oamenilor cartea aceasta. 
Aşezaţi-vă, fiilor, şi aduceţi rugă Domnului vostru, căci Dom- 
nul vă ascultă acum, şi împlineşte. Amin, amin, amin. 

N e aducem, Doamne, cu inimi rugătoare 
înaintea Ta, ca să faci în ele împărăţia 
Ta între oameni, căci Tu, Stăpân al cerului şi al pământului, al 
celor ce se văd şi al celor ce nu se văd ale Tale, ne-ai întocmit 
pe noi popor al Tău acum, la sfârşit de timp, ca să Te faci carte 
dacă Te-ai făcut cuvânt peste noi învăţându-ne cu el viaţa cea 
cu iubire cerească înaintea Ta. Ai lucrat cu noi, cei mici, bu- 
curie mare pentru oştirile cereşti de sfinţi şi de îngeri, oştiri 
care aşteaptă de şapte mii de ani biruinţa pe care omul Ţi-a 
strivit-o când Tu l-ai întocmit pe el la început ca să-l ai de 
odihnă a Ta. Te-ai aşezat pe pământ cuvânt şi ai gătit cu el masă 
pentru sfinţi şi ai venit cu ei, precum Tu ai făgăduit să vii pen- 
tru cei mai mici, cu sfinţii Tăi. Dar noi am fost mici şi n-am 
vegheat în noi atât cât Tu ai aşteptat pentru Tine şi pentru sfinţii 
Tăi, căci puterea omului e mică, Doamne, iar Tu eşti un Dum- 
nezeu atât de mare faţă de slăbiciunile noastre, dar am stat cu 
credinţă înaintea Ta, căci Tu ne-ai întărit să stăm şi să Te 
mărturisim că Tu eşti cuvântul cel de peste noi. Aducem Ţie 
rugă, odată cu deschiderea cărţii Tale cu noi înaintea oamenilor 
şi Iţi cerem pentru tot omul care va lua din ea lumina Ta, să ia 
din ea înţelepciunea vieţii veşnice şi a răbdării cea de dinaintea 
ei, răbdare cu iubire şi cu credinţă în ea, răbdare sfântă şi 
flască, Doamne Mângâietor. Pe pământ nu este mângâiere, iar 
Tu ne-ai spus nouă că de pe pământ aştepţi pe Duhul Sfânt 
Mângâietorul, ca să Te mângâiem cu El, cu Duhul Tău din noi, 
Doamne. Noi însă suntem atât de neputincioşi, căci vremea 
este grea şi apasă peste noi, deşi ne-am vrea vase ale puterii 
Tale pentru trebuinţa celor ce vor veni spre mântuirea cea de 
la Tine. Iţi cerem iertare mare pentru toate neputinţele noastre, 
şi apoi putere împotriva lor, ca să Te putem purta cu voia Ta 
tot mai împlinită în noi, căci Tu ai făgăduit că Te vei arăta cu 
noi în mare slavă ca să Te mărturiseşti că ai fost Cel ce Te-ai 
făcut cuvânt şi carte peste noi. 

Şi acum, dă-le oamenilor harul credinţei sfinte şi duh de 
umilinţă înaintea cuvântului Tău cel plin de foc de Duh Sfânt 
şi de dor după om, şi fă-i pe cei ce Te vor afla prin cartea a- 
ceasta, fă-i puternici împotriva ispitelor cele de pe pământ şi 
cele ce vin de la trup, şi dă-le lor duh de rugăciune sfântă cu 
care să ceară la Tine cer nou şi pământ nou şi Ierusalim nou în 
ei şi peste ei, după făgăduinţa Ta cea din Scripturi, şi dă-le lor 
înţelepciunea aceea că nu oamenii, ci Tu, cu Duhul Tatălui în 
Tine, vei împlini acestea prin credinţa şi statornicia celor ce Te 
vor iubi cu umilinţă şi cu pocăinţă şi cu duhul proorociei peste 
ei, căci cartea aceasta este Duhul Tău, Doamne al celor ce se 
umilesc înaintea Ta pentru slava Ta, căci a Ta este slava, Doam- 
ne. Iar nouă, celor trudiţi ai Tăi, dă-ne iertare pentru toate nepu- 
tinţele cu care Te-am îndurerat, că ne doare că Te-am îndurerat, 
şi Tu ştii cât Te-am îndurerat, şi ne dă puterea de care Tu ai 
nevoie în noi, căci Tu poţi totul când voieşti. Cuvintele noastre 
sunt mici de tot când îţi grăim ca să împlineşti prin ele toată 
voia Ta, pe care o aştepţi peste pământ, aşa cum în toate vremi- 
le ai împlinit-o prin ruga celor iubiţi ai Tăi de până la noi. Tu 
însă ascultă-ne, că îţi cerem să împlineşti împărăţia Ta în noi şi 
în oameni, după voia Ta cea mare, şi să ne miluieşti pe noi cu 
duhul mângâierii Tale şi să ne cruţi adăpostindu-ne sub mâna 
Ta de Stăpân al celor ce nu au alt dumnezeu în afară de Tine. 

Ridicăm cartea cuvântului Tău cel de cincizeci de ani şi 
îţi cerem ajutor ca să împlinim în noi pe cele din ea, şi îţi cerem 


milă, că suntem mici faţă de măreţia celor ce se vor împlini 
prin puterea cuvântului Tău. 

Şi acum, binecuvintează cartea Ta cu noi şi împarte-Te, 
Doamne, şi apoi ocroteşte moştenirea Ta şi pe noi pentru ea, 
ca să putem să stăm înaintea Ta cu bucurie, cu duhul păcii Tale, 
cu puterea Ta din noi, împlinind în noi voia Ta, căci voim 
aceasta pentru slava Ta, dar ajută-ne ca pe cei mai mici, Doam- 
ne. Amin, amin, amin. 

O sunteţi mici şi neputincioşi, dar pot Eu, 
^Domnul, pentru voi. Nu vă temeţi voi, 
căci pot Eu. Amin. Nu vă temeţi, fiilor mici, că a celor mici 
este împărăţia Mea. Cei mari au împărăţia lor şi nu pot aceştia 
pentru Mine. Eu însă pot prin cei mici, şi le voi da să poată, 
căci voia Mea în om este tot ce aştept Eu de şapte mii de ani, 
fiilor mici. Aş sta cu voi în cuvânt şi v-aş mângâia mult, dar 
sunteţi obosiţi, sunteţi neputincioşi. 

întăresc pe poporul cuvântului Meu şi îi dau din Duhul 
Meu şi aşa îi spun: poporule, poporule, ia cartea Mea cu tine 
şi aşeaz-o peste tine şi bucură-te apoi de împlinirea Mea în tine 
şi te mângâie cu Mine ca să Mă pot Eu mângâia de la tine şi ca 
să Mă bucuri cu împărăţia Mea înăuntrul tău, fiule. îmi voi 
întări pe fiii grădinii ca să împartă ţie cartea cuvântului Meu 
de peste tine, şi apoi să Mă bucuri de la tine şi să ne fim unii 
altora putere şi mângâiere, şi apoi Duh Sfânt peste pământ, 
prin revărsarea Lui cu lumină, căci tu eşti martorul Meu. 

O, poporul Meu, să fii curat de duhul de lume, că lumea 
e povară grea pe Duhul Meu. O, poporul Meu, să fii sfânt ca 
Domnul Dumnezeul tău şi să urmezi pe pământ calea raiului, 
şi toate celelalte de trebuinţă ţie, Eu, Domnul, Mă voi îngriji 
de ele, căci sunt Părintele tău, poporul Meu. Te învăluiesc în 
taina Duhului Sfânt Mângâietorul, că e sărbătoare de Duh 
Sfânt. Fiecare fiu al cuvântului Meu să se facă sărbătoare pen- 
tru Duhul Sfânt, ca să împlinim praznicul Duhului Sfânt în tot 
locul pe unde am fii iubitori de împărăţie a Mea în ei. Te povă- 
ţuiesc, poporul Meu, să te umpli de râvnă şi de iubire şi să 
împlineşti cuvântul cărţii. Să fii umilit, fiule, să fii sfios, să fii 
blând şi smerit şi să răsară în tine şi din tine mereu, mereu 
rodul cel dulce al împărăţiei cerurilor pe pământ, iar rodul se 
va vedea din cer, şi apoi de pe pământ. Amin. 

Strângeţi-vă în Mine, fiilor. învăţaţi să Mă iubiţi şi să vă 
ajungă vouă aceasta. învăţaţi înţelepciunea împărăţiei cerurilor 
în voi, tot mai mult să învăţaţi, şi să staţi în această taină, că 
Eu vouă v-am dat mult, şi tot aşa de mult voiesc să stau în voi 
şi să vă fac locaşe ale Duhului Sfânt, ca apoi să fiţi fericiţi, şi 
biruitori să fiţi prin puterea Mea, şi pentru ea să biruiţi. 

Pace vouă! Mângâiaţi-vă cu izvorul cuvântului Meu şi 
fiţi mulţumiţi şi mulţumitori şi fiţi sfinţi, fiilor, căci cel sfânt 
este locaşul păcii Mele. Faceţi-vă cer nou şi pământ nou pentru 
voia Mea în voi mereu, iar Eu, Domnul, cobor peste voi bine- 
cuvântarea Mea ca să pricepeţi bine taina voii Mele şi să aveţi 
putere pentru împlinirea ei în voi, şi să înnoiesc prin voi lumea 
ce va să fie şi să fac din voi mângâierea Mea. 

Pace ţie, Ierusalime! Să fii cuminte, fiule, căci cel ce 
crede în Mine are în el mângâierea Mea. Pace ţie, şi te fă locaş 
al slavei Mele, căci ai peste tine învăţătura Mea, dar cere-Mă 
să stau cu tine, să fiu cu tine, că iată, şi Eu te cer. Te cer să fii 
împărăţia Mea, fiule poporul Meu, şi să dăinuieşti prin ea şi să 
Mă zideşti în ea, căci Eu pentru ea te-am zidit, şi te-am numit 
zidire nouă, Ierusalim nou te-am numit, poporul Meu. Amin, 
amin, amin. 

29 mai/11 iunie 2006 


104 


Cuvântul lui Dumnezeu 


Duminica tuturor sfinţilor 

împărţirea cărţii Cuvântul lui Dumnezeu. Trâmbiţa Domnului 
hărăzeşte poporului darul umilinţei de duh. 

S unt înconjurat de cetele îngereşti şi de cetele de 
sfinţi în coborârea Mea la tine, popor al cuvântului 
Meu. E sărbătoarea sfinţilor, aşa cum din părinţi sărbătoreşte 
cerul şi pământul ziua aceasta de serbare, iar Eu şi cu tine, 
poporul Meu, avem în mijlocul lor sărbătorită azi pe trâmbiţa 
Mea Verginica, vas al cuvântului Meu, care s-a născut între oa- 
meni în duminica tuturor sfinţilor şi care apoi a fost îmbrăcată 
în darul cuvântului Meu, căci Eu, Domnul, am trâmbiţat cu- 
vântul Meu prin gura ei timp de douăzeci şi cinci de ani, şi am 
grăit unui popor ca să rămână pe pământ cuvântul Meu peste 
om în zilele acestea despre care era scris în Scripturi să vin cu- 
vânt pe pământ. 

O, poporul Meu, semnele venirii Mele a doua oară aşa 
cum M-am şi suit la Tatăl după învierea Mea, erau scrise în 
Scripturi, şi nu poate omul necredincios venirii Mele, nu poate 
să spună că Eu n-am spus că voi veni şi când voi veni şi cum 
voi veni. O, poporul Meu, am spus că împărăţia Mea nu vine 
în chip văzut, ci vine în om dacă ea vine, şi în om trebuie să se 
vadă ea. O, poporul Meu, te-am zidit pe pământ prin cuvânt şi 
te-am aşezat între oameni semn şi locaş al împărăţiei Mele, ca 
să-L vadă tot omul pe Dumnezeu cu tine, şi ţi-am pus nume 
nou pe pământ, precum este scris în Scripturi de această taină, 
iar tu trebuie să-Mi arăţi împlinirea Mea în tine, că tot omul se 
arată pe el împlinit în el, iar tu trebuie să Mă arăţi pe Mine îm- 
plinit în tine, căci cei ce Mă văd aşa, aceia sunt cei în care Eu 
sunt împlinit ca un Dumnezeu adevărat ce sunt. 

O, copii osteniţi care Mă aduceţi cuvânt pe pământ! Eu 
v-am spus vouă că dacă cineva dintre oameni vă întreabă de 
numele vostru, voi să-i spuneţi că sunteţi cuvântul lui Dum- 
nezeu, căci aşa rod este cel ce se naşte din cuvântul Meu şi aşa 
lucrare slobozesc Eu din el între oameni pe pământ. Am ridicat 
cu voi cartea cuvântului Meu cel de cincizeci de ani şi am dat-o 
oamenilor spre mărturia venirii Mele a doua oară de lângă 
Tatăl, iar acum voiesc s-o dau şi celor ce s-au hrănit din ea în 
tot acest timp. Vă aşez să pregătiţi împărţirea cărţii şi să che- 
maţi poporul căruia i-am grăit, şi să-i daţi cartea, fiilor copii. 
Vin cu Verginica şi cu sărbătoarea ei între sfinţii sărbătoriţi în 
ziua aceasta, şi voim să grăim poporului pentru împărţirea 
cărţii. Intăriţi-vă, dar, căci cu voi îmi lucrez toată lucrarea Mea, 
şi cu nimeni din poporul Meu nu pot lucra ca şi cu voi, căci 
voi aveţi duhul umilit, iar Eu am loc în voi cu Duhul Meu, şi 
apoi prin voi cu lucrul Meu cel din cer. întăriţi-vă din Mine, 
că grea a fost sarcina voastră pentru întocmirea cărţii cuvântu- 
lui Meu din zilele acestea, şi Mi-e milă de voi, că sunteţi mici 
şi sunteţi osteniţi. Dar Eu voiesc să vă întăresc pentru toţi cei 
care voiesc să fie voia Mea şi rodul Meu cel din cuvântul cărţii 
Mele, şi voiesc să cuvintez cu voi peste cei ce se fac împărăţie 
a Mea, că lumea nu vrea ca Mine chiar dacă ea are acum 
cunoştinţa cuvântului Meu care s-a făcut carte prin puterea 
Mea şi prin iubirea voastră pentru oameni, fiilor copii. Cel ce 
iubeşte împărăţia Mea în el, acela ştie să Mă primească prin 
voi şi caută zidire de la voi pentru el, căci Eu am pus în voi 
cunoştinţa facerii omului, facere după plăcerea Mea, iar pentru 
aceasta Eu vă întăresc pe voi, şi multă bucurie Mi-ar face tot 
sufletul care ar şti să se dea la făcut şi să priceapă că această 
cale şi lucrarea pentru ea este duhul cel umilit din om, duhul 
care îi face loc lui Dumnezeu în om, duhul care lucrează pre- 
cum în cer aşa şi pe pământ şi în om voia Mea, împărăţia Mea 


în om, lucrare sfântă şi faţă sfântă înăuntrul şi în afara omului 
cel luminat cu Dumnezeu din el. 

Iată, adunăm acum pe cei ce s-au hrănit cu hrana cuvân- 
tului Meu. Vestiţi-i să vină şi să le dăm cartea şi să-i învăţăm 
din ea şi pentru ea, ca să ştie ei cum să lucreze cu ea peste fiinţa 
lor, peste noua lor viaţă, căci cele vechi trec cu trosnet, după 
cum este scris în Scripturi. Pun cuvântul Meu în gura voastră, 
fiilor împărţitori de carte din cer, şi voi da poveţe de viaţă celor 
hrăniţi din cer prin cuvânt şi le vom spune că duhul cel curat 
al umilinţei îi face loc împărăţiei lui Dumnezeu în om, şi îi 
vom îndemna să-şi pregătească hăinuţa slavei pentru întâm- 
pinarea Mea. 

Iată, trâmbiţa Mea Verginica grăieşte dintre sfinţi popo- 
rului care o ştie pe ea şi celui care vă ştie pe voi pentru ea, căci 
voi sunteţi rodul ei. Hai, Verginico! E sărbătoarea naşterii tale 
între oameni, şi tu eşti născătoare de fii născuţi de sus prin cu- 
vântul Meu. Dă-le lor dulce cuvânt, îndemn ceresc dintre sfinţi, 
iar sfinţii se mângâie cu glasul tău cu care îi înveţi pe cei ce 
s-au hrănit din cer cu cuvântul Meu care poate să vină, precum 
am şi lucrat peste om. Tu ai fost rodul credinţei sfinte şi neîn- 
doielnice înaintea Mea ca să vin. Am găsit la tine iubire şi 
credinţă cu dor şi am venit şi te-am pregătit şi te-am făcut locaş 
al împărăţiei Mele, că te-am aflat săracă cu duhul, şi fericit a 
fost Duhul Meu Cel îndurerat că Mi-am găsit cale să vin pe 
pământ şi să Mă arăt împărăţie a Mea în tine şi să ies cuvânt 
din tine şi să-l hrănesc cu el pe cel sărac cu duhul, căci Eu 
numai în acela încap, şi acela rămâne cu Mine şi se face voie 
a Mea pe pământ. Hai, trâmbiţa Mea, fa-te cuvânt cu putere, 
fă-te împărţitoare de carte din cer împreună cu cei mici care 
Ne sunt rodul, Verginico. Amin, amin, amin. 

O Doamne, Care Te împărţi şi rămâi întreg 
^pentru fiecare din cei care Te voiesc în- 
treg în ei! O, Mielule al Tatălui, să le dăm cuvânt de împărăţie 
cerească la cei ce vor primi cartea Ta! Eu sunt în Tine şi Tu 
eşti în mine, iar Duhul Tău din mine lucrează ca Tine, căci scris 
este: «Vor fi asemenea Lui, căci II vor vedea». Cel ce Te vede, 
acela ştie şi poate să se facă asemenea Ţie, un duh cu Tine, 
spre slava venirii Tale cu împărăţia Ta în om, Doamne, dar prea 
puţini sunt cei ce Te lasă Stăpân în ei. Cei ce văd din Scripturi 
fiinţa Ta şi lucrarea ei, dacă aceştia nu se fac apoi asemenea 
Ţie, ei nu Te văd din Scripturi ca să Te împlinească apoi în ei, 
şi aceştia rămân scrişi cu păgânii lumii, rămân păgâni pentru 
Tine şi pentru ei, Doamne, şi unii pentru alţii apoi, şi nu ştie 
omul calea împărăţiei Tale, calea celor sfinţi, Bunule învăţător 
al celor ce iau de la Tine ca să fie ai Tăi pe pământ. Ne-am 
aşezat cu poporul cel credincios şi ne-am arătat lumii mulţi ani 
la rând, dar lumea a rămas tot păgână, tot în pofte, tot fără 
lumină, Doamne. Acum am dat lumii cartea Ta spre vedere, ca 
să vadă şi să ştie şi să audă lumea că Tu Te-ai făcut cuvânt şi 
carte de învăţătură din cer peste om, dar lumea are duhul ei şi 
nu poate să Te iubească urmându-Te, de vreme ce Tu mărturi- 
seşti că faptele ei sunt rele. Iată, acum îi învăţăm pe cei ce s-au 
hrănit de la Tine, îi chemăm şi le dăm cartea Ta şi îi învăţăm 
să-L iubească pe Dumnezeu şi nu să fugă de învăţătura Ta 
împlinită în ei, căci fericit este cel ce Te iubeşte şi Te caută ca 
să-i spui pe toate cele ce nu sunt bune ale lui, căci acela este 
cu duhul umilit, duh în care poate fi zidită împărăţia Ta. Amin. 

O, popor hrănit şi strigat mereu din cer la masa Dom- 
nului, la masa cuvântului! Adu-ţi aminte de Domnul Dum- 
nezeul tău şi să nu iubeşti alt dumnezeu în afară de El şi să nu 
te iubeşti nici pe tine împotriva Lui, împotriva Celui ce vine 
să ia de pe tine faptele tale rele şi să Se aşeze apoi în tine cu 

împărăţia Sa, care înţelege şi poate ca Dumnezeu în om. Când 
El era cu ucenicii Lui prin lume, le spunea lor: «Pe voi lumea 
nu vă urăşte, dar pe Mine Mă urăşte, pentru că Eu mărturisesc 
despre ea că faptele ei sunt rele». 

O, popor care ai mâncat cu Domnul la masa aceasta de 
cuvânt! Să nu-L urăşti pe Domnul pentru faptele tale rele, ci să 
te apropii de fiinţa Lui ca să te cureţe El de cele străine de Dum- 
nezeu. Caută să poţi şi să vrei să-I dai Domnului grija de viaţa 
ta, căci zis-a Domnul: «Să nu vă îngrijiţi ce veţi mânca şi cu ce 
vă veţi îmbrăca, fiindcă toate acestea păgânii lumii le caută, 
iar împărăţia cerurilor a fost găsită dreaptă de către toţi fiii ei, 
şi toate cele de trebuinţă lor li se adaugă lor». Tu, cel ce ai 
mâncat la această masă, ferice ţie dacă vei lua de la Domnul în- 
văţătură şi mustrare spre înţelepţirea ta fără să-L urăşti pe Dom- 
nul pentru faptele tale rele. Tu să-L iubeşti pe Domnul, Care te 
curăţă de rău pentru ca să te facă împărăţie a Sa, şi să ştii să iei 
de la El când El îţi dă viaţa Sa. Numai Domnul înseamnă viaţă, 
numai El este fără de sfârşit, ca şi izvorul Lui de cuvânt cu care 
iarăşi face lumea cea pentru sfinţi, şi fericiţi sunt păcătoşii care 
se apleacă Domnului ca să se facă sfinţi, că aceia îl vor iubi pe 
El cu putere, iar El le va da putere să se facă fii ai lui Dumnezeu, 
şi aceasta este calea iubirii omului spre Dumnezeu, iar altă faţă 
nu are iubirea, popor hrănit de Dumnezeu. Ia cartea şi citeşte-o 
şi fă din învăţătura ei cale a Domnului spre tine şi a ta spre 
Domnul, dar să nu fii neînţelept ca să crezi că e ca pe pământ 
calea cea cu Domnul, căci El a spus că voia Lui pe pământ tre- 
buie să fie ca în cer, nu ca pe pământ. Iată, nepriceperea îl ia pe 
om mereu, mereu din calea lui spre Domnul, dar cartea aceasta, 
pe care acum ţi-o dă Domnul ţie, este cuvântul umilinţei Dom- 
nului spre tine timp de cincizeci de ani, şi Domnul te învaţă să 
fii umilit, popor al învăţăturii cereşti. Caută să înveţi din carte 
că nu ca pe pământ trebuie să trăieşti, şi caută să prinzi puteri 
cereşti pentru învăţat şi pentru împlinit cartea. Cel ce are duhul 
umilit lasă de la el şi ia de la Duhul lui Dumnezeu, şi îl ia pe 
Domnul din tot jurul lui când el pe Domnul îl vrea. Cel ce are 
duhul umilit nu aşteaptă mai mult decât merită sau mai mult 
decât i se cuvine, ci îl ia pe Domnul după cum Domnul i Se dă- 
ruieşte lui, căci statura omului îşi atrage singură tot ceea ce are 
ea în aluatul ei. Duhul umilinţei a fost duhul care i-a învăţat pe 
sfinţi calea împărăţiei cerurilor în ei, căci ei înşişi se umileau 
pentru ea. Vă învăţ pe voi duhul umilinţei sfinţilor ca să nu-mi 
ceară Domnul răspuns că nu v-am învăţat calea mântuirii, calea 
umilinţei. E zi de serbare de sfinţi, iar calea lor şi a bucuriei lor 
cu Domnul a fost duhul lor cel umilit, care ştia în ei să primeas- 
că totul ca de la Do mn ul şi nu ca de la om. Darul pe care vi-1 
dau dintre sfinţi pentru duhul cărţii Mielului lui Dumnezeu este 
duhul umilit, cea mai sfântă jertfă pe care I-o poate omul dărui 
lui Dumnezeu, pe el însuşi, cu duhul cel umilit din el, aşa cum 
sfinţii s-au dăruit Domnului spre împărăţia Sa în ei apoi. Vede- 
rea duhului umilit este vedere sfântă şi făcătoare de om nou 
pentru om şi pentru cel asemenea lui. Duhul umilit din om stă 
în Domnul, nu în lumea aceasta, nu în cele ce pier. Umilinţa de 
duh îl face pe om să se dea în mâna Domnului pentru voia 
Domnului în el, îl face pe om să asculte de cuvântul cel din faţa 
lui, nu de cel dinăuntrul lui, care îl aruncă afară pe Dumnezeu 
când Domnul vine să intre. O, popor al hranei cereşti, aşa este 
calea omului spre Dumnezeu şi calea lui Dumnezeu spre om 
pentru ca să se facă omul împărăţie a cerurilor pe pământ, luând 
de la Dumnezeu prin cei ce sunt cuvântul lui Dumnezeu. Cartea 
cuvântului lui Dumnezeu are în ea toate darurile care îl pot îm- 
podobi pe om cu faţa împărăţiei cerurilor, iar eu, trâmbiţa Dom- 
nului, îţi dau dintre sfinţi în ziua aceasta darul umilinţei de duh 


pentru ca să poţi tu prin el să te faci fiu plăcut lui Dumnezeu şi 
locaş de odihnă a Sa, popor al Domnului. Amin. 

O, Doamne, dintre sfinţi m-am sărbătorit cu duhul 
umilinţei mele, cu care m-am făcut locaş al Tău şi din care Tu 
Ţi-ai povăţuit un popor. Te rog din ceata sfinţilor Tăi, şi cu ei 
Te rog, coboară Duhul Tău Cel Sfânt în toţi cei care s-au hrănit 
din masa cuvântului Tău, şi fa-i pe ei să se lase plămădiţi de 
Tine, născuţi din nou, din cuvântul Tău, şi să aibă înţelepciunea 
aceasta în ei şi să ştie ei că fără înţelepciunea umilinţei nu poate 
nimeni să se facă locaş al Tău între oameni. Dă-le lor Duh 
Sfânt şi nu-i lăsa să mai alunece spre duhul lumii. Dă-le lor 
putere să stea în Tine şi să nu Te mai părăsească. Dă-le lor aju- 
tor prin sfinţi şi ajută-i să stea cu sfinţii şi cu îngerii pe pământ 
prin căutarea lor după ei, şi înţelepţeşte-i, Doamne, spre aceas- 
tă unire a lor cu cerul Tău cel nevăzut, cerul de sfinţi şi de în- 
geri, Doamne, ca apoi să Te descoperi cu ei şi lângă ei cu slava 
Ta cea nevăzută acum, dar care se va arăta curând, curând, 
Doamne al celor umiliţi, Mieluţule umilit al Tatălui ceresc. 
Amin, amin, amin. 

O trâmbiţa Mea, o, Verginico, îi voi unge 
^la înţelepciune ca să iubească ei calea 
împărăţiei cerurilor pe pământ, că i-am pus la scumpit, şi Mă 
voi desăvârşi în ei cu Duhul Cel de sus, Care nu are nimic din 
lumea aceasta. Pe cei ce vor înţelege şi vor iubi voia Mea, Eu 
îi voi ajuta cu sfinţii şi cu îngerii şi Mă voi sălăşlui cu slavă în 
ei, şi ei vor gusta din slava umilinţei de duh, slava Mea şi a 
sfinţilor Mei, căci numai ea este viaţa cea dulce, cea uşoară de 
purtat, cea frumoasă şi odihnitoare Mie şi sfinţilor Mei. Iar tu, 
Verginico, îţi vei înmulţi pacea prin cei ce se vor face asemenea 
Nouă pe pământ, ca să vadă cei de aproape şi cei de departe 
binefacerile Domnului peste cei ce se umilesc şi se mântuiesc 
de lumea aceasta ca să se facă împărăţie a Mea prin slava 
umilinţei de duh. Amin. 

O, poporul Meu, deschide-ţi urechile şi apoi mintea ca 
să intre în tine Duhul Meu şi înţelepciunea umilinţei de duh în 
duhul tău, şi vino cu iubire cerească şi aşează-L în tine pe 
Domnul Dumnezeul tău în toată slava Lui. Ia cartea şi te roagă 
lui Dumnezeu pentru tine ca să-ţi dea înţelepciunea pentru 
calea ta cu El. Ia cartea şi te îmbracă în cuvântul ei cel împlinit 
în tine, căci cartea aceasta este mângâierea Mea cea pentru om. 
Se mângâie toată făptura când se aude din cartea Mea peste 
pământ. Ea este duhul mângâierii, care îndeamnă şi ceartă spre 
înţelepţire şi spre mântuire. Ia cartea, poporul Meu, şi mergi 
la casa ta şi aşează-te pe temelia cuvântului Meu şi fă voia Mea 
precum în cer aşa şi pe pământ, iar toate cele de trebuinţă ţie, 
Eu, Domnul Dumnezeul tău, îţi voi da ţie. Amin. 

O, poporul Meu, învaţă-te să stai frumos în aşteptarea 
Mea. Amin, amin, amin. 

5/18 iunie 2006 

Duminica a treia după Rusalii 

Domnul dezvăluie neamului român planul cel ascuns al minciunii 
omului. Mintea omului îl desparte pe el de Dumnezeu. Poveţe pen- 
tru viaţă sfântă: înţelepciunea curăţeniei pentru Dumnezeu şi pen- 
tru îngeri. Jertfa cea fără de cârtire îi uneşte pe fraţi. Duhul desco- 
peririi de la Domnul: Călăuzitorul poporului. 

oiesc să fiu călăuzit cu cuvântul Meu spre po- 
porul Meu ca să-l învăţ pe el, iar şi iar să-l învăţ 
pe el. Şi ce să-l învăţ? Să-l învăţ înţelepciunea mântuirii şi lu- 
crarea ei în cei ce s-au dat de bunăvoie cărării Mele cu omul 
pe pământ. Amin. 

Voiesc să se ridice porţile şi să stea bine în ţâţâni şi să 
se deschidă apoi, ca să pun pe masă hrană de mântuire şi să 
mănânce poporul şi să nu-i lipsească hrana. Şi dacă el nu 
mănâncă fiind cu hrana pe masă, înseamnă că nu-i place hrana 
de la Dumnezeu şi nici pe Dumnezeu. Şi dacă poporul nu 
creşte, pentru că nu mănâncă nu creşte, pentru că nu e copil nu 
creşte, căci oamenii mari nu mai cresc, ci scad. Numai cel ce 
este copil, numai acela creşte, numai acela are nevoie de tată 
şi de mamă, numai acela ştie să stea întru Dumnezeu. Amin. 

O, fii ai acestui cuvânt dătător de viaţă veşnică! Grăiesc 
cu voi prin cuvintele înţelepciunii mântuirii, ca să audă tot 
omul de pe pământ învăţătura Mea. Pe pământ sunt numai va- 
luri, iar oamenii nu le mai simt. Să audă de la Mine tot omul, 
căci străjerul care vede valul venind, trebuie să-i anunţe pe cei 
de pe pământ, chiar dacă va fi, chiar dacă nu va fi ascultat. 

Se aude pe pământ învăţătura cea mincinoasă de peste 
om. Om pe om se învaţă spre pierzare, spre despărţire de Dum- 
nezeu pentru un trai bun pe pământ, şi îi zice acestui plan min- 
cinos şi vopsit, îi zice ridicarea nivelului de trai. O, nu de aşa 
trai are omul nevoie, ci are nevoie de Dumnezeu omul, nu de 
trai pe pământ. Traiul cu Dumnezeu şi de la Dumnezeu, nu mai 
are cine să-l înveţe pe om. Nu mai este om cu duhul descoperi- 
rilor de la Dumnezeu ca să-i spună omului pe cele ce nu se văd 
şi care îl prind sub el fără ca omul să vadă faţa lor cea duşmană 
pe viaţa omului. Mi-e milă de ţara Mea română. Sunt în mijlo- 
cul ei cu duhul descoperirii, duh slujit de îngeri pentru lege 
sfântă pe pământ, iar ea, biată ţara Mea, doarme în necunoş- 
tinţă în faţa valurilor care dau să izbească în ea şi să-i robească 
darul şi frumuseţea ei cea de la Mine. 

O, nu-ţi trebuie ţie nivel de trai, aşa cum îi spune omul 
fărădelegii acestei minciuni, scumpă ţara Mea! Am în tine cu- 
vântul cel din gura Mea şi dau să-ţi deschid mintea ca să înţe- 
legi ca Dumnezeu şi nu ca omul, căci în Scripturi stau scrise 
toate cele ce trebuie tu să ştii, dar citeşte cu Mine, ca să ştii de 
la Mine, ţara Mea. O, nu te mai bucura de cursa care ţi se în- 
tinde ca să crezi că vei avea trai bun pe pământ, că nu de la om 
vine fericirea şi dezrobirea ta de sub greu, ci de la Dumnezeu 
este să fie soarta ta pe pământ. Ţie îţi trebuie trai cu Dumnezeu, 
dar tu nu mai ştii această înţelepciune a mântuirii aşa cum ştiau 
străbunii tăi. Tu nu mai ai în tine oameni duhovniceşti ca să te 
călăuzească pe tine spre Mine şi pe Mine spre tine şi ca să crezi 
de la Dumnezeu şi nu de la om, ţara Mea. O, e greu fără lumină 
pe pământ. Nu mai este lumină pe pământ, iar Eu sunt în mij- 
locul tău, şi tu nu ştii să-ţi întinzi mâna spre Mine ca să te scap 
de duhul pierzător al acestui veac. Eu însă îl învăţ pe poporul 
cuvântului Meu, ca să iei tu învăţătură de la Mine şi să stai îna- 
intea Mea, să stai la gura Mea, care izvorăşte pentru tine râul 
vieţii, înţelepciunea mântuirii şi lucrarea ei din om. Amin. 

O, popor al cuvântului Meu, o, fiilor învăţaţi din cer! Eu 
mereu, mereu v-am spus: treceţi din trup în duh ca să puteţi 
trece vremea rea, aşa cum au lucrat sfinţii, care se roagă din 
cele cereşti la Mine şi îmi spun să împlinesc Scriptura desco- 
peririi fiilor lui Dumnezeu, iar voi de pe pământ îmi ziceţi că 
pentru rugăciunile sfinţilor şi ale părinţilor Eu să vă mântuiesc, 
şi aşa răspundeţi unii altora, voi lor, iar ei vouă prin rugăciunea 
cea pentru împlinire aşa, căci ei nu pot lua cununa măririi până 
ce nu se vor ivi pentru ei cei din urmă pentru curăţirea şi ierta- 
rea a toată făptura care a fost şi care este. V-am spus vouă să nu 
se mai fi auzit prin veacuri credinţă ca a voastră, credinţă lucră- 
toare de împlinire a Scripturilor toate, în toată ascultarea pentru 
venirea Mea cu sfinţii, care împreună cu toată firea suspină şi 
se roagă negrăit, aşteptând descoperirea fiilor lui Dumnezeu 


cei din urmă. O, alinaţi-le suspinul, fiilor! O, treceţi din trup 
în duh din zi în zi mai mult şi cereţi la Mine să vă dau înţelep- 
ciunea mântuirii şi statura ei în voi şi lucrarea ei în voi, că voi 
nu trebuie să fiţi ca oamenii pe pământ, ci trebuie să fiţi ca fiii 
lui Dumnezeu între oameni, şi să staţi lângă Mine, iar Eu lângă 
voi să pot să stau, iar această lucrare este cu mare trudă, cu 
mare ascultare trebuie lucrată. învăţaţi această lucrare de la 
sfinţii care au ieşit din lume ca să asculte apoi de Dumnezeu 
prin oamenii lui Dumnezeu şi nu prin ei înşişi. învăţaţi de la 
Mine, Care am venit în lume Om din om ca să ascult de Tatăl 
prin supunere. învăţaţi, fiilor, căci am spus demult prin cobo- 
rârea Mea că şcoală este, că elevi sunt, dar că nu este înţelep- 
ciune. lată, trebuie înţelepciune şi trebuie dragoste pentru ea, 
că fără dragostea aceasta a înţelepciunii mântuirii, omul nu 
poate să fie cu Dumnezeu şi păzit de Dumnezeu, şi se îngâmfă 
în el însuşi şi cade omul. Mi-e dor mereu de învăţătura Mea 
peste voi, şi voiesc să primiţi din gura Mea, căci omului îi este 
greu să ia de la om, ba chiar şi de la cei ce sunt iubiţii Domnu- 
lui pe pământ. îi trebuie omului înţelepciunea vieţii ca să poată 
lua de la om pentru Mine, şi apoi să asculte de Mine, căci fără 
de învăţătură mereu, omul nu poate să ştie, fiindcă mintea 
omului nu ştie decât să-l despartă pe om de Dumnezeu pentru 
mintea sa însăşi, şi de şapte mii de ani face omul această strică- 
ciune peste el. 

O, fiilor, o, fiilor, o, fiilor ocrotiţi de cuvântul Meu, care 
vă învaţă să nu pieriţi prin voi înşivă! Voi să nu căutaţi să vă 
îngâmfaţi pentru voi înşivă. Voi să nu râdeţi cu mintea, cu 
inima şi cu faţa, dar nici palizi să nu fiţi şi să nu staţi, ca nu 
cumva să vă slăbiţi unii spre alţii, fiilor, iar Eu aceasta v-am 
învăţat cu multul. Vouă numai de Domnul să vă fie dor, iar 
zâmbetul vostru să vă fie numai din Dumnezeu. învăţaţi-vă să 
vorbiţi cereşte unii peste alţii, dar aceasta după ce învăţaţi să 
gândiţi frumos şi să aveţi statură frumoasă pentru îngeri şi nu 
pentru voi şi nu pentru oameni, fiilor, căci oamenii Mă slăbesc 
pe Mine în voi dacă voi daţi să căutaţi spre ei sau dacă ei dau 
să caute spre voi. O, nu mai este timp pentru pierdut. O, fiilor, 
nu mai vorbiţi oricum, nu mai tăceţi oricum, nu mai lucraţi 
oricum, nu mai staţi în nelucrare, căci duhul mărturisirii între 
fraţi înaintea cerului, acest duh aşteaptă după voi, iar dacă nu 
aveţi măreţie de duh, duhul descoperirilor, nu staţi între oa- 
meni, că nu ştiţi să ieşiţi din curse singuri. Faceţi-vă micuţi şi 
staţi întru Dumnezeu, ca să nu sugă oamenii viaţa Mea din voi 
şi viaţa voastră cu Mine. Luaţi-o de la început cu toate, voi, 
cei neîmpliniţi, ca să fiţi apoi creştini întru toate, înăuntru şi în 
afara voastră faţă de Dumnezeu şi unii faţă de alţii, căci altfel 
nimeni nu-L poate vedea pe Domnul în voi şi Scriptura fiilor 
lui Dumnezeu peste voi. 

O, fiilor, cu foc şi cu dor şi cu durere vă spun şi vă amin- 
tesc să fiţi creştini şi să vă prindă răsăritul soarelui la lucrul cel 
pentru împărăţia Mea şi nu în aşternut, şi aşa să începeţi lucrul 
fiecărei zile. La mijitul zorilor voi să fiţi slujitori ai rugăciunii 
cea pentru voi şi pentru mântuirea făpturii, şi apoi cu rugăciune 
faceţi-vă lucrările de peste zi, cu rugăciune şi cu înţelepciune 
din Dumnezeu şi nu din voi, căci duhul ascultării peste om nu 
trebuie luat din voi înşivă, şi trebuie luat din faţa voastră, iar 
aceasta trebuie mai întâi să puteţi să faceţi, şi numai apoi veţi 
face aşa. împărăţia Mea în voi nu se câştigă prin somnul trupu- 
lui şi prin nepăsare de suflet, căci trupul vă e duşman vouă şi 
Mie dacă vi-1 daţi spre odihnă. Trupul cere somn, cere drepturi 
multe şi nu vă lasă să treceţi din trup în duh, iar Eu am spus să 
nu îngrăşaţi pământul cu trupurile voastre, căci dacă mâncaţi 
mereu şi mult, faceţi prea mult gunoi pe pământ, fiilor. Voi tre- 

buie să treceţi din trup în duh, căci duhul este cel ce poate, nu 
trupul, fiilor. O, zilele sunt grele, iar Eu Mă zbat prea greu să 
vă îngrijesc viaţa cea de toate zilele dacă voi ar fi să staţi pe 
pământ ca nişte oameni şi atât. Oamenii vorbesc mult despre 
nivelul de trai, despre mâncare multă şi bună, despre lux de tot 
felul, despre făcături omeneşti, de care se ţine omul mereu, dar 
voi ridicaţi-vă din zi în zi mai mult deasupra trupurilor voastre, 
ca să pot prin voi judeca lumea cea fără de putere de viaţă, fiilor. 
Uitaţi-vă la păsările cerului şi la crinii câmpului şi urmaţi pilda 
vieţii lor şi credeţi că se poate aceasta, şi se va putea. Amin. 

O, treceţi din trup în duh. Biruiţi-vă trupul, căci trupul 
vă cere mereu şi prea multe, şi nu este el cel ce foloseşte vieţii 
ce va să fie, căci duhul este cel ce dă viaţă şi prospeţime de 
viaţă şi pregătire de viaţă şi bucurie a vieţii apoi. lată, cel ce 
nu munceşte cu duhul munceşte cu trupul, şi apoi zice că are 
dreptul să se hrănească bine. O, sufletul are şi mai mari drep- 
turi, fiilor. Să nu spuneţi şi voi că pentru Domnul faceţi multe. 
Să nu spuneţi aşa, ci să vă umiliţi cu înţelepciune, căci tot ce 
faceţi cu rugăciunea şi cu împlinirea cea duhovnicească, pentru 
voi faceţi, nu pentru Mine, iar Eu prin rugăciune să vă dau 
apoi, să Mă dau Eu vouă spre hrana vieţii veşnice, şi apoi voi 
sunteţi datori să nu vă lăsaţi sufletul flămând, ci să-i daţi şi lui 
dreptul să mănânce, şi unul altuia să faceţi milostenia pentru 
suflet, dându-vă de la Mine unul altuia. Ca şi trupul, şi sufletul 
vrea totul în dar, căci toate sunt daruri, ca şi viaţa cea din trup, 
căreia îi sunteţi mult datori, fiilor. O, nu mai staţi datori, nu 
mai rămâneţi datori. Fiţi drepţi faţă de Domnul, de la Care aveţi 
sufletul, precum trupul îl aveţi de la părinţi. Dar voi sunteţi da- 
tori şi prea datori duhului, fiilor. O, nu rămâneţi în urmă cu da- 
toria aceasta. O, cum vă plătiţi voi această datorie, şi cu ce? 

O, lucraţi, fiilor, lucraţi cu trupul pentru datoria duhului. 
Nu munciţi cu trupul numai pentru hrana trupului, căci aceasta 
este nedreptate faţă de Dumnezeu, Care vă dă viaţă în fiecare 
clipă. Veţi zice că faceţi rugăciune pentru datoria duhului, dar 
tot cel ce se roagă, pentru el cere, iar dacă nu se scoală ca să şi 
împlinească ceea ce el cere, rugăciunea lui este neroditoare, şi 
poate rămâne şi osânditoare dacă nu se ţine de cuvânt cel ce 
rosteşte pe cele ale rugăciunii. 

O, fiilor, fiţi iubitori de duh şi nu de trup. Fiţi harnici 
pentru duh, nu numai pentru trup. Fiţi iubitori de sărăcie, că e 
greu pe pământ şi e tot mai greu. Fiţi duhovniceşti. Plătiţi-vă 
viaţa ce va fi să fie veşnică şi nu lucraţi mai mult pentru cea 
vremelnică. Fucraţi cu cântar drept, iar dacă aveţi grijă de trup 
şi de hrana trupului, fiţi curaţi în toată vremea, fiilor, curaţi şi 
cu duhul şi cu trupul. 

lată, iar şi iar vă învăţ înţelepciunea curăţeniei pentru 
Dumnezeu şi pentru îngeri şi pentru voi. Ţineţi în toată vremea 
în vase curate bucatele. Dacă mâncaţi şi vă rămân apoi în vas 
bucate puţine, nu lăsaţi vasul cu bucate puţine în el. Puneţi bu- 
catele puţine în vas mic, potrivit cu măsura lor, şi spălaţi curat 
apoi vasul în care aţi avut bucatele. Nu folosiţi vas mare pentru 
bucate puţine, căci pentru aceasta se bagă duhul rău şi linge el 
de pe pereţii vasului dacă au pe ei bucate nespălate, căci duhul 
rău trage la murdărie nespălată de om. Toţi să lucraţi aşa, şi în 
toată vremea aşa şi nu altfel, căci Eu am aşezat între voi model 
de viaţă şi de lucru al vieţii, numai voi să vreţi să învăţaţi, şi 
apoi să nu mai uitaţi ce aţi învăţat. Nici un deget de loc şi de 
vas să nu lăsaţi murdar, căci voi trebuie să daţi loc îngerilor 
slavei să stea cu multul lângă voi. 

Iubiţi duhul curăţeniei, fiilor. Această lucrare 11 ţine pe 
Do mn ul lângă voi, căci este lucrarea duhului şi a inimii duhului 
vostru. Treceţi din trup în duh întru toate, şi păstraţi-vă mereu 


aşa, şi nu vă scoateţi ochii unii altora pentru neputinţe sufleteşti 
şi trupeşti, ci jertfiţi-vă fiecare fără de cârtire unii pentru alţii, 
căci jertfa cea peste nevoia voastră, aceea este ceea ce vă va 
rămâne vouă, nu ceea ce vă face altul vouă. Jertfa cea fără de 
cârtire îi atrage apoi pe fraţi spre jertfă şi spre unire de duh, 
dar învăţaţi ce este jertfa, nu ce este unirea, că nu jertfa vine 
prin unire, ci unirea vine prin jertfă. 

în cămăruţele voastre să fie tare, tare curat, fiilor, ca să 
stea îngerii slujindu-vă cu dor şi ca să împrospăteze ei apoi 
duhul cel smerit în voi, cea mai mare faptă a vieţii voastre, de 
la care vine în voi împărăţia cerurilor, fiilor. O, nu este faptă 
mai mare între roadele duhului ca şi smerenia de duh, de la 
care vin toate roadele ei, roadele duhului prin smerenia care 
are în ea cuget smerit pentru om, şi de la care vin şi se aşează 
toate ale împărăţiei Mele în voi, fără de cârtire pentru jertfa 
laudei sau a slujirii voastre. 

în căsuţele voastre, fiilor, să fie curat, curat în toată vre- 
mea, ca şi în cămăruţe, şi aveţi grijă să nu aveţi buzunare, căci 
în ele se strâng gunoaie, şi nu altceva strânge omul în ele dacă 
le are, dacă le foloseşte, dar înţelegeţi ceea ce e de înţeles dacă 
vă spun aceasta, căci buzunarele sunt şi pe trup şi pe duh, şi 
ele sunt locaşe pentru gunoaie şi pentru idoli, iar idolul nu fo- 
loseşte, ci păgubeşte şi îl învinuieşte pe om apoi, şi îl ţine pe 
om în vremelnicie, minţind zi după zi pentru viaţa lui. Când 
omul nu are idoli înconjurându-1 pe el, el poate să-şi cureţe 
uşor căsuţa, el poate fi mereu cu unealta de curăţire în mână, 
el poate face mereu curat pentru apropierea îngerilor şi pentru 
odihna Domnului cu omul, şi iată, omul trebuie să aibă puţine, 
puţine pe pământ şi mult cer pe pământ. 

O, fiilor, în curţile Mele cu voi să nu trebuiască să mun- 
ciţi când nu mai aveţi timp pentru curăţenie, ci trebuie mereu 
să aveţi curăţenie în curţi, şi să lucraţi în ele lucrul vostru în 
desăvârşită curăţenie, iar în faţa locuinţelor voastre să fie dru- 
murile curate de gunoaie şi buruieni, ca să stea îngerii de pază 
pe lângă voi şi pe lângă locuinţele voastre cu Mine, că e vre- 
mea rea, fiilor, şi e plin văzduhul şi toate drumurile sunt pline 
de duhuri rele fel de fel, iar oamenii, toţi oamenii îşi toarnă 
unii altora pe cale lucrare de duh rău, vrăji şi farmece, din duh 
de invidie, căci cel ce slujeşte duhului lumii, acela este vas rău, 
în care toarnă duhul lumii toate stricăciunile lui, şi altă lucrare 
zi şi noapte lumea nu are, ci numai lucrare de duh rău are, iar 
Eu abia mai pot birui pentru voi ca să vă ocrotesc, şi plâng 
când vă văd pe drumurile lumii şi prin lume când Eu vă vreau 
în Mine pe voi. 

O, fiilor, mai presus de orice îndeletnicire a voastră, mai 
presus de orice aţi avea frumos în voi, iubiţi florile şi verdeaţa 
şi curăţenia lor, căci raiul este locul curăţeniei şi a toată frumu- 
seţea, ca să stea îngerii cu voi printre umbre de pomi bine- 
mirositori, căci toate acestea sunt pentru cer, nu pentru folosul 
trupului, ci pentru cer şi pentru duh, fiilor, iar Eu iarăşi vă spun 
că una este să-şi împodobească omul grădina şi căsuţa pentru 
el şi pentru trupul lui, şi alta este să facă aceasta pentru Domnul 
lui. O, nu vă murdăriţi când faceţi lucrul vostru, şi faceţi lucru 
care nu vă murdăreşte. O, fiilor, mereu, mereu v-am povăţuit şi 
încă vă povăţuiesc să aveţi viaţă în voi, şi s-o păstraţi ca s-o 
aveţi, dar pentru această minune voi trebuie să ascultaţi de 
Dumnezeu şi să-L lucraţi în voi ca pe Stăpânul vostru, şi să 
primiţi de la El prin orânduiala Lui dintre voi, că altfel nu-L 
veţi înţelege şi nu-L veţi avea pe Do mn ul. Duhul descoperirii 
este cel ce vă poate ajuta, cel ce vă poate scăpa de vină şi de 
urmările ei, iar un creştin cu iubire adevărată ştie să-L aştepte 
şi să-L primească pe Domnul peste el şi să-şi ocrotească viaţa 

sub mantia Mea, căci vremea este grea şi tot mai grea, iar Eu 
îl învăţ pe cel ce a mâncat la masa Mea, ca să poată lua din ea 
tot omul învăţătura vieţii când Eu am peste cine s-o aşez pe ea. 
între cei din lume nu mai este om cu duhul descoperirii de la 
Dumnezeu, căci toţi oamenii sunt îngâmfaţi pentru ei înşişi şi 
nu mai este om duhovnicesc între oameni. Omul duhovnicesc 
este cel ce are duhul descoperirii, iar acela are cugetare smerită 
despre sine şi pentru sine, iar în bisericile din lume nu mai 
găseşte omul om duhovnicesc peste viaţa lui depărtată de 
Dumnezeu. O, nu mai are cine să-l împace pe om cu Dum- 
nezeu, şi pe Dumnezeu cu omul cel greşit şi rătăcit în sine şi 
în semeţia de sine. O, nu mai este om sărac cu duhul, om cu 
duhul umilit şi frumos foarte prin acest duh frumos. în biseri- 
cile din lume nu mai poate găsi omul calea, căci preotul lumesc 
nu este duhovnic, chiar dacă el are de la altul această numire. 
Nu preoţii sunt duhovnici, căci duhovnicul este cel ce are 
Duhul Domnului, pe îngerul Domnului, care îi spune lui pe ce- 
le din om şi pe cele de la Domnul pentru om, aşa cum Eu i-am 
spus samarinencei pe cele ale vieţuirii ei, iar ea s-a dus apoi în 
cetatea ei şi a spus: «Veniţi şi vedeţi un om care mi-a spus toate 
câte eu am făcut». Dacă ea avea duhul semeţ s-ar fi ascuns în 
ea, dar Cel din faţa ei, Care îi vorbea, a umplut-o pe ea cu cele 
de la Dumnezeu, cu duhul smereniei, iar ea s-a lăsat apoi spre 
vindecare şi nu spre ascundere aşa cum a făcut Adam, care a 
făcut ascundere de Dumnezeu în rai şi L-a învinuit, şi L-a pier- 
dut apoi Adam pe Dumnezeu. 

Duhul descoperirii lucrează pe pământ prin mijlocirea 
îngerilor, iar cel căruia nu i se pot spune cele prin îngeri des- 
coperite, acela este came şi sânge şi nu primeşte duhul des- 
coperirilor, duhul cel spre îndreptarea şi luminarea şi mântuirea 
lui apoi, duhul duhovnicului, şi iată, nu toţi pricep, nici între 
cei ce se cred că-L au pe Dumnezeu, nu toţi pricep taina aceasta 
a duhului descoperirii, ci numai cei cărora voieşte Domnul să 
li Se descopere şi să primească ei apoi prin duhul descoperirii, 
aşa cum şi legea a venit pe pământ prin mijlocirea îngerilor. 

Vai celui îngâmfat, care nu poate primi raza luminii care 
vine spre el prin înger! Vai celui ce fuge de îngeri fiind el fără 
de minte mântuitoare şi primitoare prin îngeri, şi care nu ştie 
şi nu poate să fie mic înaintea Domnului! Proorocul Samuel a 
fost făcut de Dumnezeu mai întâi prooroc prin slujirea îngerilor 
care îi vorbeau lui de la Domnul, şi numai apoi a fost preot, 
iar îngerul Meu îi şoptea lui, descoperindu-i lui de la Dum- 
nezeu. El i-a spus lui Saul: «Când erai tu mic în ochii tăi, nu 
te-a făcut Domnul rege peste Israel?». 

O, poporul Meu, nu cel ce este mare prin cuvintele lui 
şi prin numele lui, nu acela este mare, ci este mare acela care 
are Duhul Meu în el, aşa cum L-a avut Samuel, care a primit 
în el Duhul Meu, duhul descoperirii, cu care el judeca neorân- 
duiala din Israel, căci această lucrare are de lucrat duhul des- 
coperirii din cel ce-1 are pe el de la Dumnezeu. Lui Daniel 
proorocul, prin mijlocirea îngerilor îi descopeream pe cele 
neştiute de el, şi atât de minunat am lucrat prin el, până ce 
regele Nabucodonosor l-a mărit în faţa poporului lui. Aşa am 
lucrat şi cu Iosif cel vândut, de l-am mărit peste Egipt prin 
răbdarea şi prin smerenia şi prin înţelepciunea lui şi prin 
cuminţenia lui şi prin lumina Mea din el. 

Iată, duhovnicul este duhovnic şi preotul este preot, dar 
în mijlocul bisericii lumii nimeni nu ştie ce înseamnă să fie 
Dumnezeu cu omul pe pământ şi pentru om pe pământ. Duhov- 
nicul este cel ce crede cu tărie pe cele de la Dumnezeu şi căruia 
Domnul îi dă apoi darul acesta al duhului descoperirii şi al lu- 
crului cel bun peste om, iar cine este înţelept între oameni nu 


stă fără duhovnic peste clipele vieţii lui, nu stă fără Dumnezeu 
peste paşii lui, peste mintea lui, peste lucrarea lui din toată clipa, 
şi iată, mulţime de oameni mari ai lumii au fost atinşi de duhul 
chemărilor cereşti şi s-au lăsat mici sub mâna celor duhovni- 
ceşti de pe pământ şi aşa s-au făcut ei creştini sfinţi şi aşa au 
căpătat ei darul umilinţei de duh sub mâna celor ce le călăuzeau 
viaţa îndeaproape, aşa cum numai cei smeriţi în ei pot face aces- 
tea, iar altceva nu înseamnă să fie omul creştin. 

Iată ce este pe pământ! Iată câţi preoţi ies prin oameni 
îngâmfaţi ca şi ei, dar în zadar ies, că nu sunt duhovnici pentru 
om aceştia. în bisericile lumii întâi îl face preot pe om, şi apoi 
îl numeşte duhovnic peste oameni, dar Samuel şi toţi cei ca şi 
el ai Mei au fost de Dumnezeu şi nu de oameni făcuţi mai întâi 
prooroci şi duhovnici, şi apoi preoţi. Eu, Domnul, am fost mai 
întâi duhovnic al celor ce credeau iubirii Mele pentru om şi cu 
care am venit din cer în întâmpinarea omului rătăcit pe pământ 
prin duhul semeţiei omeneşti, şi apoi am fost preot al lor, 
jertfindu-Mă înaintea Tatălui pentru mântuirea lor, ca un Păstor 
adevărat ce sunt. 

Iată, nu poate preotul să-l ajute pe om, să-l împace cu 
Dumnezeu pe omul cel greşit, dacă el nu are şi duhul descope- 
ririi celor din om, duhul cel prin mijlocirea îngerilor Domnului 
pentru descoperirea celor ascunse în om şi care îl vatămă pe 
om. Cel ce nu este mic în ochii lui, acela nu este slujit de îngeri 
şi nici nu-i primeşte pe cei slujiţi de îngeri pentru om, căci 
duhul mândriei omeneşti îl alungă pe Dumnezeu din om şi de 
lângă om, iar Eu am zis: «Vai celui ce are numele mai mare 
decât fapta cea întru Dumnezeu». Este scris în Scripturi: «Vai 
celor ce zic proorocilor: nu proorociţi, iar văzătorilor: nu ve- 
deţi; şi dacă vedeţi spuneţi-ne lucruri măgulitoare ca să pri- 
mim». Când Eu le spuneam iudeilor cele ce aveau să se 
petreacă cu Mine şi cu ei pentru necredinţa lor, ei spuneau des- 
pre Mine: «Are demon»', ei spuneau: «Iată, huleşte. Ce ne mai 
trebuie dovadă împotriva Lui?». 

Iată, poporul Meu, nu s-a înţeles bine lucrul cel pentru 
paza lucrării Mele, cel pentru ocrotirea celor unşi ai Mei şi 
lângă care Eu, Domnul, stau aşezat cu duhul descoperirii, duh 
slujit de îngeri, ca să-i păzesc pe ei de duhul omului, de ascun- 
derile din om, care dau să-i slăbească pe ei şi să-i facă vinovaţi 
pentru cele ascunse din om, pentru omul neîmpăcat cu Dum- 
nezeu prin duhul cel lucrător de la Dumnezeu, şi ca să-i pot pe 
ei avea ai Mei, slujitori de altar sfânt şi curat de relele şi de as- 
cunderile şi de semeţia din om şi de pe lângă om. Eu am spus 
pentru cei cărora le arăt pe cele necunoscute de om ale lor, am 
spus că unde nu sunt cei prin care Eu sunt călăuzit spre acest 
popor al cuvântului Meu cu duhul descoperirii, unde nu sunt 
ei, totul este pustiu de Dumnezeu, şi nu mai este frumos locul 
unde ei nu-L pot aşeza pe Dumnezeu peste om şi pentru om şi 
pentru locurile Mele cu acest popor. Moise era pus de Dum- 
nezeu în locul lui Dumnezeu peste Israel, iar Aaron era preot 
de la Dumnezeu, dar când Aaron a lucrat fără de Moise, el a 
greşit, şi a greşit şi Israel, despărţindu-se de Dumnezeu pentru 
plăceri, pentru viaţă fără de veghe peste Israel. 

Eu sunt Cel ce stau lângă unşii Mei dacă ei stau lângă 
Mine prin duhul descoperirii. Eu sunt Cel ce îi ocrotesc pe ei 
de cele rele din om şi le arăt ce este de făcut cu fiecare stare, 
pentru viaţa Mea în creştin. 

Cel ce este după chipul şi asemănarea Mea este cel ce 
nu leapădă voia Mea pentru voia lui. 

Eu, Domnul, plâng cu amar, căci omul nu ştie ce 
înseamnă Dumnezeu. Amin, amin, amin. 


19 iunie/2 iulie 2006 

Naşterea sfântului Ioan Botezătorul 

Plânsul Domnului şi al sfinţilor Lui pentru nerodirea Lui în om. Sfân- 
tul Ioan Botezătorul strigă la oameni, îndemnăndu-i la pocăinţă. 

M ă zoresc sfinţii să vin pe pământ cuvânt, iar Eu, 
Domnul, ascult în cer de cei ce au ascultat de 
Dumnezeu pe pământ. Mă fac voie a sfinţilor în cer şi pe pă- 
mânt, căci voia lor este ca Eu să biruiesc peste pământ cu lu- 
crarea Mea de nou Ierusalim şi să le dau sfinţilor cununa, căci 
numai la sfârşitul luptei biruitoare pentru cer, numai atunci se 
împart cununiţele la cei ce biruiesc pentru ei şi pentru sfinţi 
după voia cea din cer, nu cea din om. Amin. 

Mă întăresc pe cărare ca s-o supun şi ca să Mă ţină să 
ajung cu cuvântul la urechea omului. Eu pot tot ceea ce voiesc 
Eu, ca şi omul care poate, dar puterea Mea se supune omului, 
şi nu pot birui peste om pentru Mine dacă el nu poate să ia de 
la Mine şi pentru Mine să poată apoi, şi ca Mine să poată, căci 
dacă omul poate ca el, Eu nu pot mai mult peste om, iar lucrul 
Meu cel mult rămâne pentru cei sfinţi, pentru cei supuşi prin 
credinţă planului Meu cu ei, aşa cum pentru Mine l-a născut 
Dumnezeu pe pământ pe Ioan, făclia cărării Mele spre om. 

O, botezătorule al Meu! Cum, oare, să mai lucrez Eu 
peste om ca să înţeleagă omul ce înseamnă Dumnezeu şi ce 
înseamnă omul lui Dumnezeu şi ce înseamnă omul de rând? 
Cum să mai fac cu omul de pe pământ? Eu am venit pe pământ 
cu duh dătător de viaţă. I-am arătat omului viaţa Mea, jertfa 
Mea înaintea Tatălui şi înaintea omului şi aşa M-am făcut Eu 
învăţătorul omului. Eu însumi i-am arătat omului cum să-i fie 
firea şi mintea şi inima şi mersul vieţii lui pe pământ. O, nu s-a 
uitat omul la Mine nici atunci, nici acum. Am rămas cel din 
urmă şi atunci, şi acum, căci omul nu ştie ce înseamnă Dum- 
nezeu, că dacă ar fi ştiut M-ar fi cunoscut omul, dar cei ce M-au 
ştiut atunci şi M-au cunoscut, aceia sunt cei care Mă cunosc şi 
acum. M-au cunoscut cei ce s-au născut sfinţi şi cei ce s-au 
făcut sfinţi la propovăduirea Mea, dar astăzi Eu proorocesc pe 
pământ de cincizeci de ani şi nu se face nimeni sfânt sub jalnica 
Mea zbatere ca să-Mi fac loc lângă om şi apoi în om cu facerea 
lui după chipul şi asemănarea Mea. 

O, cu cine să plâng Eu în cer pentru jalea Mea, dacă nu 
cu sfinţii Mei, care se uită după cei din urmă, după cei aşteptaţi 
de toată făptura suspinândă înaintea Mea de şapte mii de ani 
pentru salvarea ei, pentru locul Meu pe pământ cu omul şi cu 
toată firea? O, ce să fac în zi de sărbătoare de sfinţi, decât să 
plâng cu sfinţii Mei, iar ei să plângă cu Mine? Dacă omul nu 
plânge cu Mine, Cel plâns de la el, cu cine să-Mi mai plâng 
Eu plânsul dacă nu cu sfinţii care au plâns şi pe pământ cu 
Mine şi după Mine şi pentru Mine, Cel dispreţuit de om? Omul 
petrece în tot ce zice că-i face lui bine şi nu poate cu Mine 
omul. O, botezătorule al Meu, plângem unul spre altul de jalea 
Tatălui, Care este în Noi zdrobit de la om. Plângem, ca şi pe 
pământ plângem, şi Ne întărim pentru dureri. Numai pentru 
dureri trebuie Noi să prindem puteri. Cum să facem, oare, cu 
omul ca să-şi dorească raiul, locul Meu cu omul? Hai să Ne 
mângâiem pentru dureri şi în dorul Nostru după omul cel 
pribeag de cer pe pământ. Hai să suspinăm adânc şi să Ne audă 
omul, şi să Ne audă. Amin, amin, amin. 

H ai, Dumnezeule Mieluţ, Care Te apleci 
şi stai numai aplecat pentru mersul Tău 
pe pământ. Le-ai spus cândva celor ce Te poartă cuvânt al Tău 
spre om, le-ai spus că numai în genunchi este de mers înaintea 
omului ca să poată el cumva umbla pe picioare. Dar acum du- 
rerea cea din Tine le şopteşte celor ce aşa merg pentru calea 


Ta cu omul, le şopteşte lor că e de mers în coate şi în genunchi, 
nu numai în genunchi e de mers pentru mersul omului pe pi- 
cioarele lui, care nu a învăţat mersul cel plăcut cu Dumnezeu 
şi de la care vine mângâierea Ta, nădejdea Ta şi a sfinţilor Tăi, 
Mieluţule îndurerat. Eu Te mângâi cu mâna mea cu care am 
turnat peste creştetul Tău apă botezătoare în Iordan şi îţi amin- 
tesc de durerea mea cu care îi învăţam pe oameni să se pocă- 
iască şi să se lase ei apoi locaş al împărăţiei Tale cu care ai 
venit pe pământ ca s-o aşezi în om. Ei însă veneau de frica 
mâniei cereşti pentru rătăcirea vieţii lor, dar nu veneau pentru 
pocăinţă. Azi tot pentru pocăinţa lor ai venit din cer cuvânt şi 
semn al venirii Tale, dar oamenii rămân departe de chemarea 
Ta cu faptele lor, cu viaţa lor, şi ca puii de viperă dau să fugă 
de mânie şi nicidecum pentru pocăinţă şi pentru viaţă sfântă şi 
nouă apoi. Vine la Tine omul, şi dă să Te piardă pe Tine apoi 
pentru viaţa lui, şi nu vine cu pocăinţă omul. Puiul de viperă, 
după ce se naşte îşi omoară mama, şi de aceea le-am spus eu 
pui de viperă la cei ce nu veneau pentru pocăinţă şi pentru viaţa 
Ta în ei apoi, şi nu să dea în Tine după ce vine omul, după ce 
Tu îi deschizi ca să intre şi ca să aibă de la Tine viaţă şi faptă 
ca a Ta. O, Tu eşti Dumnezeu, dar cel ce dă să vină la Tine prin 
chemarea Ta, uită cine eşti Tu şi cine este el, uită omul că este 
mic şi că Tu eşti Dumnezeu şi că de milă îl chemi şi îl primeşti 
pe el, şi nu să se laude că Te are de Tată, ci să Te aibă dacă Te 
are şi dacă se laudă. Cel ce se laudă aşa, acela nu Te mai poate 
lăuda pe Tine, căci cei ce sunt ai Tăi se umilesc adânc, se tem 
de măreţia Ta şi stau micuţi sub ea şi stau supuşi aşteptând mila 
Ta peste neputinţele lor, peste slabele lor puteri. 

O, Mieluţ învăţător, nu ştie omul de ce Ţi-am spus eu 
Ţie Mielul lui Dumnezeu, de ce Ţi-au zis proorocii Miel jun- 
ghiat, aşa cum şi eşti, căci s-au împlinit proorociile lor. Vai 
celui ce este mai mare şi mai tare ca Tine, şi nu ca Tine, Mieluţ, 
şi ferice celui ce se lasă după chipul şi asemănarea Ta, mieluţ 
scump, ca şi Tine, Doamne. Dar omul este îngâmfat, săracul, 
şi nu poate fi mieluţ. Omul este nemulţumit, şi nu poate fi în- 
durerat cel nemulţumit, căci nemulţumirea e duh hrănit de du- 
hul semeţiei împotriva altuia, de duhul judecăţii împotriva 
celui învinuit de om. O, nu vrea să rămână omul cu Tine, Mie- 
luţule blând, şi e de mers în coate şi în genunchi ca să-l ajutăm 
pe om spre umilinţă ca şi a noastră, Doamne al celor umiliţi şi 
plini de harul Tău cel plin de viaţa Ta în om. 

O, popor care auzi cuvântul de la Dumnezeu! Să nu 
vorbească Domnul singur, să nu asculte singur şi să nu rămână 
singur. Eu nu ştiam cum să-L ascult mai frumos şi mai adevărat 
când El îmi vorbea şi mă învăţa. Era tare umilit, ca să- Şi as- 
cundă fiinţa Lui de Dumnezeu al meu. Nu voia să-L cred pe 
El mai mare ca pe mine. Se umilea ca un Dumnezeu şi mă în- 
văţa, iar eu luam din harul Lui ca un ucenic desăvârşit. N-am 
voit să fiu mai puţin decât El la fapta vieţii mele. Eu aşa L-am 
urmat pe învăţătorul meu, iar El era Mielul lui Dumnezeu, şi 
am văzut aceasta abia la Iordan, căci El a fost umilit şi n-a voit 
să Se facă prin mărirea Lui cunoscut, ci Şi-a ascuns mărirea 
ca un Dumnezeu, iar omul nu a învăţat aceasta nici măcar de 
la Dumnezeu, după ce a aflat de umilinţa Domnului. 

O, Doa mn e blând şi Mieluţ supus al Tatălui şi al omului! 
Să strig iar la oameni să se pocăiască aşa cum strigam acum 
două mii de ani la cei ce veneau să se boteze fără duh de pocă- 
inţă mai întâi? Iată, strig şi le spun, ca şi David le spun celor 
ce se simt stăpâni în locul Tău peste pământ şi peste ei: «învă- 
ţaţi-vă să-I slujiţi Domnului cu frică, şi cu cutremur bucuraţi- 
vă apoi, împăraţi care judecaţi pământul. înţelegeţi şi luaţi 
învăţătura aceasta, ca nu cumva să nu aveţi unde fugi de mă- 

nia ce va să vină şi să pieriţi din calea cea dreaptă care vă 
cheamă spre ea, când se va aprinde într-o clipă mânia Dom- 
nului. Pocăiţi-vă şi rodiţi roade de pocăinţă şi nu vă bizuiţi pe 
Domnul ca pe Tatăl vostru dacă nu luaţi din Duhul Lui dătător 
de viaţă veşnică întru El, căci Domnul poate să-Şi facă fii vred- 
nici Lui din cei neluaţi în seamă de voi. Aplecaţi-vă şi luaţi de 
la Dumnezeu, căci El este înţelepciunea vieţii, o, împăraţi şi 
oameni de pe pământ!». Amin. 

Şi acum, Mieluţule Doamne, împlineşte rodul strigării 
mele la om. Amin, amin, amin. 

O Eu cu sfinţii plâng pentru neascultarea 
^omului, iar cel ce ştie să ia de la Dum- 
nezeu viaţă, va lua şi va avea şi va face lucrare de nou Ierusa- 
lim înaintea Mea. 

O, popor învăţat de Dumnezeu şi de sfinţii Lui! Auzi tu ce 
ţi-a spus ţie Ioan, botezătorul Meu. El a luat mereu, mereu din 
Duhul Meu şi a fost mereu, mereu ucenic desăvârşit ca şi în- 
văţătorul lui, iar Eu eram învăţătorul lui, aşa cum sunt şi al tău. 

O, popor învăţat şi iar învăţat de Dumnezeu! Am grăit 
cu sfinţii în cer şi pe pământ înaintea ta. Amin, amin, amin. 

24 iunie/7 iulie 2006 

Sărbătoarea sfinţilor apostoli Petru şi Pavel 

Patriarhul Enoh vede împlinirea proorociei lui: venirea Domnului 
cu sfinţii Săi. Domnul plânge din lipsă de ucenici. Mărirea omului 
pe pământ este prăpastie pentru sufletul lui (mărturisire de dincolo 
de mormânt — Bunea Daniel). Duhul lui Dumnezeu este adevărata 

minte în om. 

C etele de sfinţi sunt cu Mine în coborârea Mea, că 
Eu nu umblu singur între cer şi pământ, între 
Dumnezeu şi om, între om şi om când pot să fac aceasta pe 
pământ, când sunt crezut şi aşteptat şi primit cu însoţitorii Mei 
din cer şi de pe pământ. Amin. 

Mă aşez în carte cu sfinţii Mei, căci patriarhul Enoh, al 
şaptelea de la Adam, a scris de Mine şi de îngerii Mei, a proo- 
rocit venirea Mea cu sfinţii Mei zicând: «Vine Domnul cu ze- 
cile de mii de sfinţi ai Săi». El a văzut de departe, l-am făcut 
să vadă peste vreme slava venirii Mele cu sfinţii, şi a văzut-o 
cu multul şi apoi a mărturisit. Am călătorit cu el prin toate 
slăvile cereşti cât el a fost în trup, şi i-am arătat lui lucrarea 
Mea peste timp şi apoi l-am pus să mărturisească, şi să rămână 
pe pământ cele mărturisite de el despre Mine, iar duhul mărtu- 
risirii, când el coboară de la Mine peste om, este duh minunat, 
aşa cum Eu le-am spus ucenicilor Mei că mai mult decât cele 
ce văd ei că fac Eu vor face toţi acei ce vor crede în Mine dacă 
Eu Mă duc la Tatăl pentru ei. 

Glăsuiesc pe pământ cuvântul Meu în zi de sobor ceresc 
al ucenicilor Mei cei de acum două mii de ani şi le dau lor bu- 
curia mărturisirii, căci sfinţii sunt cei ce L-au mărturisit pe 
Dumnezeu şi pe Fiul lui Dumnezeu peste pământ. Mi-am 
strâns ucenici prin lucrarea slavei Mele şi am umblat cu ei 
printre cei necredincioşi, printre cei ce nu aveau grijă de 
venirea Mea de la Tatăl. împlineam sub ochii lor Scripturile 
care au mărturisit despre venirea Mea îmbrăcat în trup pe 
pământ, şi aşa îi ajutam pe ei să cunoască vremea cercetării lor 
şi apoi a mărturisirii despre venirea Mea. 

Nu mai este om pe pământ să aibă grijă de venirea Mea 
la el, de venirea lui spre Mine. Nu ştie omul să facă această lu- 
crare. La ucenicii Mei am venit şi M-am dovedit lor cu slava 
Mea şi i-am ajutat să aibă grijă de venirea Mea, de Cel ce vine 
spre om din Tatăl şi Se mărturiseşte Fiu al Tatălui Savaot, pre- 


cum Tatăl L-a mărturisit pe El prin glasul Lui cel ce umbla pe 
nori până la urechea omului ca să-l ajute pe om să creadă 
venirea Mea, şi iată, în zilele acestea am grăit cincizeci de ani 
peste pământ şi M-am vestit cu ţara venirii Mele şi cu cei care 
M-au auzit grăind în acest timp, şi nu mai poate spune omul că 
nu i-am vestit lui venirea Mea de la Tatăl cu sfinţii Mei măr- 
turisitori, după cum este scris de la început. Iată, nu toţi vor să 
priceapă tainele lui Dumnezeu. Nu are omul timp şi minte să 
priceapă ca Dumnezeu, dar Eu încă strig strigare peste pământ 
şi zic, precum este scris: «Binecuvântaţi pe Dumnezeu, voi, nea- 
muri de pe pământ, şi faceţi să se audă glasul Lui; cântaţi Celui 
ce S-a suit peste cerul cerului, spre răsărit, Care dă glasul Său 
cu putere, că minunat este Dumnezeu întru sfinţii Săi. Luaţi 
învăţătură, ca nu cumva să Se mânie Domnul şi să pieriţi când 
se va aprinde într-o clipă mânia Lui, căci Domnul vine în 
văpaie, iar carele Lui sunt mii de mii». Amin, amin, amin. 

O Doamne al celor credincioşi şi sfinţi şi 
^mărturisitori ai Tăi! O, Doamne, suntem 
întru venirea Ta. Cu Tine umblăm şi acum, căci suntem 
ucenicii Tăi. Ucenicul nu umblă fără de învăţătorul său nici pe 
cale, nici în lucrul său de ucenic, şi fericiţi sunt cei ce se fac 
pe pământ ucenici pentru Tine, trecând din trup în duh pentru 
ca să se facă ei lucrare a Ta şi mângâiere a Ta şi templu al Du- 
hului Sfânt, ca să fie ai Tăi, Doamne sărac de ucenici. Dar noi 
ne-am lăsat ai Tăi pe pământ şi Te-am mângâiat, şi Te-ai mân- 
gâiat cu noi printre cei pământeşti şi trupeşti când Te purtai cu 
noi din loc în loc de Ţi se ofilea vlaga ca unui Dumnezeu ce 
porţi neputinţele oamenilor, Doamne. Te făceai minunat dintre 
noi lucrând peste cei îngâmfaţi în cugetul lor şi dădeai glasul 
Tău cu putere ca un Dumnezeu Atoatevăzător ale oamenilor 
de pe pământ. Noi învăţam atunci lucrarea uceniciei, iar Tu 
spuneai că mai mari minuni şi fapte vor lucra cei care cred în 
Tine şi în venirea Ta între oameni atunci şi acum. Erai tare ne- 
căjit când vedeai îngâmfarea oamenilor care nu ştiau ce în- 
seamnă Dumnezeu, căci zadarnic îl pomeneau ei pe Dumnezeu 
din cărţi. Erai tare, tare îndurerat pentru semeţia omului care 
nu se poate lăsa mic şi umilit cu viaţa lui. Noi luminam odată 
cu lumina Ta şi ne era milă de Tine, că n-aveai ce rod să culegi 
de la om, şi abia, abia găseai pe câte cineva mai umilit cu duhul 
ca să-i dai împotriva păcatelor lui lumina învăţăturii Tale cu 
care ai venit din înălţimile Tatălui la oameni pe pământ, 
Doamne plin de milă pentru omul rătăcit prin el însuşi printre 
cei rătăciţi ca şi el. O, Te doare de la îngâmfarea omului, Te 
doare şi tot Te doare, şi nu Te poate mângâia omul dacă nu are 
umilinţă înăuntrul lui. Te doare, Doamne, de mărirea în care 
omul singur se aşează cu mintea şi cu inima lui, şi n-ai loc pe 
pământ cu omul, Doamne Care vii venind mereu, mereu cu 
sfinţii Tăi. Călătoream cu Tine din loc în loc, dar oamenii nu-Ţi 
urmau chemarea ca să se facă ucenici ai Tăi. Cel ce nu se face 
ucenic, acela nu Te urmează, căci cei următori Ţie trebuie să 
fie ca Tine, să lucreze ca Tine, şi să mărturisească apoi prin lu- 
mina Ta din ei şi de peste ei, aşa cum Tatăl lumina peste Tine 
cu lucrarea Sa şi cu împlinirea ei. 

O, cum să facem să se prindă de om taina lucrării de 
ucenic, Doamne? O, eşti tare, tare lipsit de ucenici, iar pă- 
mântul e mare în lung şi în lat, dar cei mici ai Tăi şi ai noştri 
au făcut să alerge cuvântul Tău repede, au făcut să se audă 
glasul Tău cu putere peste cei ce Te cunosc din cărţi din neam 
în neam, au făcut aceştia cartea cuvântului Tău de peste ei şi 
au înmulţit-o peste oameni ca să Te auzi Tu de la margini la 
margini peste pământ mai înainte de ziua cea mare a slavei 
Tale când cu sfinţii Tăi peste cei sfinţi Te vei slăvi şi Te vei 

mărturisi cu ei, cu cei ce se fac ucenici ai Tăi la venirea Ta cea 
de acum. O, sunt tare, tare lipsiţi de puteri cei ce Te vestesc cu 
cuvântul peste pământ, căci cu Tine numai săracii trag, numai 
cei ce nu au puteri să se facă uriaşi şi să se îngâmfe apoi cu 
bogăţia cea ruşinoasă a slavei trecătoare, care ca iarba ce se 
ofileşte şi se aruncă în foc, aşa trece, aşa se sfârşeşte slava 
omului trecător care nu cunoaşte duhul de ucenic al Tău între 
cei ce cred în Tine pe pământ. Cuvântul nostru din ziua care 
ne sărbătoreşte ca ucenici şi sfinţi ai Tăi este cuvântul cu care 
îţi mângâiem multa şi mereu durerea Ta, căci Tu eşti Cel ce tot 
mereu cauţi drahma cea pierdută, şi nimeni cu adevărat nu Te 
ajută pe pământ s-o găseşti şi apoi să Te bucuri cu sfinţii Tăi, 
care sunt casa Ta. 

Se face mare omul pe pământ, şi apoi îşi pierde viaţa prin 
mărirea lui, şi plâng cei ce pier, plâng mereu apoi, plâng şi iar 
plâng pentru viaţa lor pierdută pe pământ, căci duhul care îl 
stăpâneşte pe om este duhul îngâmfării omeneşti, Doa mn e. Iată, 
în curţile Tale se pomeneşte peste trei zile sufletul celui plecat 
din trup acum un an din neamul celor ce au stăpânit cu numele 
lor pământul alegerii Tale cel dintru început ca să fie loc al sla- 
vei cuvântului Tău, al grădiniţei care poartă peste ea glasul stri- 
gătului Tău după om. Acest sufleţel suspină îndurerat, căci pe 
pământ n-a putut să scape din mreaja duhului îngâmfării şi al 
măririi trecătoare, iar acum el suspină, şi dă să se răcorească 
prin duhul mărturisirii, Doamne. Suntem cu el, noi, ucenicii 
Tăi, căci îngerii Tăi l-au apropiat pe el de ziua când îşi are po- 
menirea înaintea Ta de către cei ce sunt poporul cuvântului Tău. 
Să-i dăm răcoare lui, Doamne. Amin, amin, amin. 

oi, ucenici ai Mei, pentru că aţi urmat 
Mie pe pământ, lucraţi, iubiţilor, lucraţi 
lucrarea Mea peste pământ ca şi în cer, că- Mi sunteţi ucenici, 
iar Eu, Domnul, privesc şi îmi alin duhul îndurerat, adânc în- 
durerat. Amin. 

O Doamne, noi, ucenicii Tăi, lucrăm ca 
^Tine. Tu ai luat cheile morţii şi ale iadu- 
lui, iar nouă ne-ai dat cheile împărăţiei cerurilor ca să fim măr- 
turisitori ai Tăi şi să le spunem tuturor că Tu eşti Hristos, Fiul 
lui Dumnezeu, Cel viu în vecii vecilor, că Tu eşti Mielul Cel 
junghiat şi că Tu eşti Mântuitorul celor ce îţi urmează. îi dăm 
glas sufletului care va fi să mărturisească despre el, despre Tine, 
Doamne, şi despre lucrarea cuvântului Tău peste pământ. Am in. 

S tau aşezat de către îngeri înaintea Ta şi 
înaintea ucenicilor Tăi cei doisprezece şi 
înaintea celor ce mărturisesc azi ca ucenici ai Tăi, Iisuse Doam- 
ne. Stau înmărmurit de slava Ta cea nevăzută de pe pământ pes- 
te unşii Tăi care poartă lucrarea cuvântului Tău de la gura Ta 
până la urechea omului. N-am voit să ştiu pe pământ cât am 
stat, n-am voit să mă alătur cu viaţa şi cu fapta de slava aceasta 
a Ta pe pământ, de care a ştiut şi neamul meu cel după trup. în- 
gerul Tău mi-a luat sufletul din trup acum un an şi m-a adus 
înaintea divanului Tău. N-am avut ce să-Ţi aduc pentru viaţa 
mea. Am fost îngâmfat pe pământ, iar Tu nu mi-ai primit nici o 
jertfă pe care eu ziceam că o aduc înaintea Ta, căci «Domnul, 
celor mândri le stă împotrivă», după cum este scris. Plâng cu 
usturime când văd în timp câte jertfe ai primit, şi de la cei 
bogaţi, şi de la cei săraci, dar mie nu mi-ai primit, şi mă doare 
fără de mângâiere că n-am agoniseală de la viaţa mea de pe 
pământ. Ai voit să mă scrii şi pe mine în cer cu jertfă bineplă- 
cută Ţie, dar eu nu Te-am iubit, nu Te-am miluit, ci Ţi-am cerut 
dreptul meu când am lăsat pământul Tău cel ales, de moştenire 
Ţie, după cum şi era. Te-am supărat atunci, iar Tu ai rostit în 
dreptul meu cuvânt proorocesc că mă vei lua de pe pământ pen- 


tru neiubirea mea, pentru neascultarea mea de Tine, şi apoi eu 
i-am prigonit pe cei aleşi ai Tăi. La sfârşitul meu pe pământ 
Ţi-am adus durere mare şi m-am atins cu ură, cu grăire de rău 
şi cu ameninţare peste cei ce Te poartă cuvânt peste pământ şi 
peste poporul Tău, căci m-am crezut în stare să fac aceasta. Văd 
acum cât de puternic stai Tu de veghe peste ei şi cum strigi pen- 
tru ei cu cuvântul Scripturii, zicând: «Nu vicleniţi împotriva 
profeţilor Mei». Eu însă n-am voit să împlinesc aşa, şi le spun 
tuturor să nu facă acest mare păcat, şi le spun că îngâmfarea 
este cel mai potrivnic păcat împotriva vieţii omului pe pământ 
şi apoi când el îşi lasă trupul după ce se hrăneşte pe pământ cu 
duhul măririi slavei deşarte, cu păcatul închinării la acest idol, 
căci cel mai mare idol este mintea omenească în care încape 
semeţia omului, duhul care îl bucură şi îl hrăneşte pe om pe 
pământ. Ca să-Ţi cer iertare acum fiindcă am fost necredincios, 
lipsit de faptă sfântă şi plin de semeţie, eu ştiu că Tu eşti Cel ce 
ştii judecăţile Tale şi că vei lucra după voia Ta. îi rog însă pe 
cei dispreţuiţi de mine pe pământ, care sunt cărare a Ta cu cu- 
vântul strigării Tale peste vii şi peste morţi, îi rog să-mi fie de 
mijlocire înaintea Ta, că ei sunt cu mare trecere la Tine, iar Tu 
eşti Judecător drept, şi eşti bun cu ei, cu cei ce Te iubesc după 
voia Ta. La toţi cei de pe pământ care iau de la ei cuvântul Tău, 
le spun de aici că e mare prăpastie pentru suflet mărirea cea de 
pe pământ a omului, căci ea îl desparte de tot pe om de Dum- 
nezeu pe pământ şi în cer, fiindcă Domnului nu-I poate sluji ni- 
meni cu jumătatea. Le spun tuturor să Te caute cu mare umilinţă 
de duh, şi tot aşa să şi trăiască între toţi oamenii, că eu numai 
măriri am căutat pe pământ, şi atât de puţin m-am gândit la 
răspunsul pe care acum trebuie să-l dau înaintea Ta, Iisuse 
Doamne, iar acum, iată, gol mă aflu şi fără de sprijin. Nu pot şi 
nu ştiu ce-aş mai putea spune. Stau descoperit înaintea Ta şi mă 
văd fără rod. Primeşte pentru mine mijlocirea aleşilor Tăi de pe 
pământ, şi pentru rugăciunile lor fă Tu milă cu mine, Iisuse 
Doamne. Amin. 

O ucenici iubiţi, mare este înaintea Mea 
^duhul mijlocitor pentru om, duhul cel 
iubitor de oameni, căci oamenii sunt fără de minte, săracii. Cât 
ar fi omul de învăţat şi de mare pe pământ, când Eu nu încap 
cu faţa Mea în el, omul este fără de minte, bietul de el. Mintea 
înseamnă mare minune când omul are minte. Duhul lui Dum- 
nezeu este adevărata minte în om, în omul cel sărac cu duhul 
lui. Când Eu v-am ales pe voi ca să-Mi fiţi ucenici, nu M-am 
uitat după om cu rang şi cu slavă pământească, ci M-am apro- 
piat de cei săraci cu duhul, de cei umiliţi cu mintea şi curaţi cu 
inima, căci altfel Eu nu pot să lucrez peste om, şi v-am spus apoi 
că tot ce veţi lega pe pământ, legat va fi şi în cer, şi tot ce veţi 
dezlega pe pământ, dezlegat va fi şi în cer. O, e mare şi adâncă 
taina lucrării de ucenic. O, sunt tare, tare lipsit de ucenici. Sunt 
tare, tare lipsit de puteri, căci puterea Mea pe pământ este să-Mi 
fie ucenicii. Eu trebuia să am mulţi, mulţi ucenici acum, la 
venirea Mea, dar toţi îşi caută ale lor, chiar şi lângă Mine dacă 
pot aceasta, iar Eu sunt lipsit de ucenici, şi Mă ajut cu cei săraci 
cu duhul şi mari cu umilinţa şi cu credinţa lor în venirea Mea, 
şi cu care Mi-am putut lucra cartea cuvântului Meu din vremea 
aceasta de venire a Mea. 

O, popor al cuvântului Meu, învaţă, şi nu sta din învăţat, 
îmbrăţişează-te şi stai îmbrăţişat cu cuvântul Meu şi împlineş- 
te-1 pe el, şi iubeşte viaţa cu călăuză, că numai aşa poţi să-Mi 
fii Mie ucenic. Lucrează mult pentru Domnul tău, lucrează 
pentru Mine, ca să lucrez Eu pentru toate cele pentru Mine şi 
pentru tine. O, sunt tare, tare părăsit de om! O, sunt tare, tare 
pedepsit de om! Abia îşi mai aduce omul aminte de Mine, căci 

cine nu petrece cu Mine viaţa sa, acela face aşa pentru că nu 
Mă iubeşte şi îşi face numai voia sa. Cel ce îşi face voia sa, 
acela nu are iubire, iar cel ce face voia altuia, face aşa pentru 
că are duhul iubirii, duhul mângâierii, iar când el revarsă în 
părţi acest duh, din pricina iubirii din el lucrează el aşa, şi iată, 
aşa lucrare are iubirea din om, lucrare care nu poate spune nu 
nimănui. Omul însă nu este deprins aşa, iar Eu sunt prea părăsit 
de om înăuntrul său şi în afara sa. Cel ce nu Mă vrea peste el, 
acela Mă vrea să-i fiu doar argat, Mă vrea să-l ajut în cele ale 
lui, căci omul numai aceasta ştie că trebuie să facă Dumnezeu 
pentru el, şi iată cât de îndurerat sunt, o, popor al cuvântului 
Meu, şi te rog cu mare dor, împlineşte tu tot cuvântul Meu, 
ajută-Mă tu cu împlinirea lui de peste tine, ca să te scrie îngerii 
Mei între cei ce II iubesc pe Dumnezeu, şi ca să-Mi găsesc cu 
multul plăcerea în tine, şi ca să stau la masa ta cu sfinţii Mei, 
şi să am ce lua de pe ea când sunt cu tine. 

O, popor învăţat şi hrănit din cer! Arată-i tu cerului şi 
arată-i omului rătăcit cu iubirea lui, arată-i iubirea ta de Dum- 
nezeu şi viaţa ta cerească în curţile Domnului în toată vremea 
ta cu Dumnezeu, căci viaţa este cea care străluceşte departe şi 
de departe şi care primeşte în trupul ei duh dătător de viaţă, 
duh din Duhul Meu şi numai din Duhul Meu şi nu din duhul 
lumii, Duh Sfânt, aşa cum ucenicii Mei au primit de la Mine 
pe Duhul Sfânt şi L-au pus pe El viaţă în cei ce L-au primit, şi 
au strălucit apoi cu viaţa lor înaintea celor străini de Dumnezeu 
pe pământ, poporul Meu. Amin, amin, amin. 

29 iunie/12 iulie 2006 

Sărbătoarea sfântului prooroc Ilie 

Sfinţii plâng cu Domnul de durerea Lui de la om. Pilda păpuşiiias- 
cultarea de Dumnezeu. Nelucrarea duhovnicească între fraţi este pă- 
cat împotriva Duhului Sfânt. Viaţa sfântă este cea care lucrează ca 
Domnul în om. Viaţa călăuzită păzeşte omul de păcat. Mărturisire: 
copilul Simion, trecut cu trupul la Domnul. 

u sunt hrana celor sfinţi. Cel ce mănâncă de la 
Mine, se cunoaşte că mănâncă, iar cel ce mănâncă 
de la el şi de la om, se cunoaşte, căci ceea ce mănâncă omul, 
aceea şi dă din el. 

Eu sunt Domnul sfinţilor, şi îi hrănesc pe sfinţi pe pă- 
mânt şi în cer, căci când Eu grăiesc celor de pe pământ, se 
hrănesc sfinţii cu tot cuvântul Meu şi plâng sfinţii în cer şi pe 
pământ când ei văd plânsul cuvântului Meu, dorul Meu după 
om ceresc pe pământ, şi iată, hrana sfinţilor este durerea Mea 
de la om, preţul cu care dau să plătesc iarăşi salvarea omului, 
plânsul Meu cu care îi hrănesc pe sfinţi, iar ceea ce mănâncă 
ei, aceea şi dau din ei, ca să-i întoarcă ei pe oameni la Dum- 
nezeu şi pe Dumnezeu la oameni, precum este scris. Amin. 

Eu, Domnul, te numesc popor al cuvântului Meu, Ieru- 
salime, căci vin la tine şi îţi grăiesc şi Mă fac carte în mijlocul 
tău. Eu, Domnul, voiesc să am pe pământ un popor păpuşă, un 
popor ascultător şi cu Duhul Meu în el, aşa cum păpuşa pe care 
o face stăpânul ei se lasă purtată de el, iar stăpânul ei grăieşte 
pentru ea şi prin ea la cei ce sunt chemaţi spre ea. 

Eu, Domnul, Mă scriu pe pământ în ziua aceasta cu 
sărbătoarea marelui prooroc Ilie. El merge înaintea Mea şi îmi 
curăţă calea pe pământ, precum este scris. Hrana Mea cea de 
la el a fost râvna lui cea pentru Mine, credincioşia lui ziua şi 
noaptea pentru Dumnezeul lui. Adunaţi- vă, fiilor, în duh de 
rugăciune şi de umilinţă şi de pocăinţă şi stăruiţi către Domnul 
Dumnezeul vostru să sloboadă ploaie curată şi binefăcătoare 
pe pământul de la voi şi să vadă proorocul Ilie duhul şi inima 


voastră întru Mine şi să gătească el ploaie la stăruinţa voastră, 
îmbracă-te, poporul Meu, din zi în zi mai mult în duhul temerii 
de Dumnezeu şi al veghii pentru Stăpânul tău, căci ascultarea 
ta Mă ajută pe Mine pe pământ cu venirea Mea pentru ca să 
fac în om împărăţia Mea. Te nasc mereu, mereu din cuvântul 
Meu de peste tine ca să Mă ajut cu tine ca un tată ajutat de fiii 
lui, să Mă ajut să aşez în om împărăţia Mea, pe care am pier- 
dut-o din om acum şapte mii de ani şi pe care şi omul a pier- 
dut-o prin neascultarea lui de Făcătorul lui. îl lucrasem pe el 
aşa cum omul îşi lucrează o păpuşă, şi voiam să fie în el voia 
Mea şi să fiu Eu mişcarea lui şi graiul lui, Stăpânul lui Cel 
fericit de la el să fiu, aşa cum stăpânul unei păpuşi se bucură 
de la ea şi se arată cu ea şi grăieşte pentru ea, iar ea nu poate 
nimic fără mâna şi graiul stăpânului ei. I-am dat omului voie 
liberă, ca să Mă poată asculta din iubire şi cu credincioşie, dar 
omul şi-a făcut voia lui şi n-a mai vrut să facă voia Mea, şi 
plâng sfinţii cu Mine în cer şi pe pământ de durerea Mea cea 
de la om, plânge proorocul Ilie pentru tot omul care nu-L vo- 
ieşte pe Dumnezeu de Stăpân al lui, plânge cu Mine şi se zo- 
reşte peste tot să-Mi gătească venirea şi calea ei şi să Mi-o 
cureţe de om necredincios şi să Mi-o împodobească din loc în 
loc cu duhul credinţei şi al dorului de Dumnezeu în inima omu- 
lui. Duh de trezire dă el să aşeze în oameni pe pământ, şi 
plângând ca şi Mine lucrează acest prooroc. 

Dar acum, popor care auzi cuvântul Meu, ridică mâinile 
spre cer, însoţit de slujitorii celor sfinte din mijlocul tău, şi 
mişcă duhul milei Mele ca să se coboare ploaie pe pământul 
tău, şi fă voia Mea ziua şi noaptea, că Eu, Domnul Dumnezeul 
tău, numai dureri port de la tot omul de pe pământ. Duh de 
umilinţă să se ridice spre Mine din mijlocul tău. Ai grijă de 
Duhul Sfânt, popor hrănit de Dumnezeu, căci dacă între frate 
şi frate nu poate şi nu este Duhul Sfânt, aceasta înseamnă păcat 
asupra Duhului Sfânt, căci tu ai de la Mine peste tine cuvântul 
Duhului Sfânt. Cel ce mănâncă de la Mine, se cunoaşte că 
mănâncă, iar cel ce mănâncă de la el şi de la om, se cunoaşte, 
căci ceea ce mănâncă omul, aceea şi dă din el. Tu însă ai 
învăţătura Mea peste tine, ai sfinţii care grăiesc din Mine în 
mijlocul tău, ai hrană de Duh Sfânt şi eşti popor născut din cu- 
vântul Meu şi trebuie să te asemeni Mie în toată vremea şi să 
înlesneşti peste pământ voia Mea, venirea Mea pe pământ cu 
sfinţii, Ierusalime al cuvântului Meu. Amin. 

enirea Ta, Doamne, e cale a sfinţilor Tăi 
spre oameni, că iată vremea despre care 
Tu ai spus că până şi morţii din morminte aud glasul Tău şi se 
scoală în grăire. Sfinţii Tăi şi mai vârtos îşi trezesc Duhul Tău 
din ei şi grăiesc ajutându-Te la zidirea împărăţiei Tale pe pă- 
mânt şi în om. O, Doamne al sfinţilor şi al proorocilor Tăi, eu 
voiesc să lucrez azi lucrarea Ta, căci Duhul Tău din mine are 
de lucrat să-l întoarcă pe om la Dumnezeu, şi pe Dumnezeu la 
om, şi aceasta voiesc azi să le dau celor ce ne aud din cer pe 
pământ. Acum stăm în rugăciune cu poporul cuvântului Tău 
ca să gătim ploaie pe pământul Tău cel pecetluit pentru lucră- 
rile Tale, căci Tu cobori aici şi dai cuvânt peste pământ, şi apoi, 
Doamne îndurerat ca şi sfinţii Tăi, ne vom aşeza în cuvânt şi 
vom grăi. Amin. 

inecuvântată să fie rugăciunea poporului 

Meu, şi apoi binecuvântată să fie in- 
trarea sfinţilor Mei ca să grăiască. Amin. 

Binecuvântată şi cu rod ceresc să fie credinţa ta, Ierusa- 
lime al venirii Mele, iar dragostea ta de Mine să se înmulţească 
în tine. între frate şi frate să fie lucrarea Duhului Sfânt, ca să 
nu ai păcat împotriva Duhului Sfânt, popor hrănit din cer. 

Inima ta să fie adevărată pentru Mine şi schimbă-te mereu din 
har în har, din slavă în slavă, căci lucrul Meu este sfânt şi nu 
pot să-l lucrez pe pământ fără să am sprijin de la om. Suflă tu 
în focul Duhului Sfânt şi aprinde-1 tot mai viu în mijlocul tău 
mai înainte de orice lucrare a ta, şi vei fi ca sfinţii, ajutorul 
Meu între oameni, iar Eu Mă voi arăta de la tine Stăpânul şi 
Dumnezeul tău pe pământ. Amin. 

Iar voi, copii care staţi porţi de intrare pentru Mine, 
vegheaţi apoi pentru tot cuvântul Meu cel de azi şi puneţi-1 în 
carte, că proorocul Meu Ilie are lucrul zilei. întăriţi-vă duhul 
şi trupul, căci Eu vă întăresc, şi mult doresc să fiţi voi mereu, 
mereu sprijiniţi spre pacea Mea cea din voi pentru venirea Mea 
cuvânt peste pământ. 

O, adu-ţi aminte mereu, mereu de tot cuvântul Meu de 
peste tine şi îl păzeşte pe el, poporul Meu. Amin, amin, amin. 

* 

§ i iată, la rugăciunea ta am stat cu sfinţii înaintea 
ta, Ierusalime, iar acum Mă aşez în carte cu tot cu- 
:i, cu lucrul proorocului Ilie, căci lucrul lui merge 
înaintea Mea spre oameni ca să-i înveţe pe ei calea cu Dum- 
nezeu pe pământ, precum este scris să fie mai înainte de ziua 
Mea cea mare. Te îndemn, poporul Meu, să nu iei în deşert nu- 
mele Meu şi cuvântul Meu, ci să-l împlineşti, că Iară împlinirea 
lui peste tine tu nu ai putea fi ocrotit, fiindcă fiecare este ocrotit 
de viaţa lui cea sfântă dacă o are, dacă o împlineşte în el înain- 
tea Mea. Voiesc să-Mi fii popor păpuşă, dar taina aceasta şi 
adâncimea ei, tu trebuie s-o pricepi şi s-o crezi apoi, căci dacă 
omul nu ştie ce trebuie să fie el înaintea Mea, nu-şi poate lucra 
fiinţa pentru Mine, nu se poate da Mie ca să-l fac pe el voia 
Mea şi să rămână el înaintea Mea pentru lucrul Meu cu el. E 
mare minune să am Eu sfinţi pe pământ şi să Mă sprijin cu ei 
şi să le fie lor milă de Mine şi de durerea Mea cea de la om. 
Viaţa cea cu bucurii pe pământ este viaţă Iară de rod, dar viaţa 
cea cu lucrul Meu în om este viaţă sfântă în care nu încape 
semeţie omenească, ci încape lucrul Meu cel pentru răscumpă- 
rarea omului de sub viaţa lui cea fără de ascultare de Dum- 
nezeu. Viaţa sfântă nu se poate numi aşa decât dacă poartă în 
ea rodul milei de Dumnezeu, duh iubitor de oameni ca să-i 
tragă pe oameni la Tatăl, căci când Eu am plecat la cer după ce 
am înviat, am zis că lucrarea Mea este să-i trag pe toţi la Tatăl, 
iar omul cel cu viaţă sfântă trebuie să poarte în el lucrarea Mea, 
şi numai atunci se numeşte întreagă şi sfântă lucrarea lui şi 
viaţa lui înaintea Mea, voia lui în voia Mea şi voia Mea în voia 
lui, ca păpuşa care este purtată de mână de duhul stăpânului 
care o face pe ea. 

Omul înţelepciunii pământeşti îşi face mereu păpuşi, 
mereu făcături care ascultă apoi de el, iar duhul lui satana se 
bucură împotriva Mea şi stă tare ca un biruitor peste Mine prin 
omul cel fără de Dumnezeu pe pământ, şi care îşi are de stăpân 
peste el mintea lui. Eu însă Mă bucur de omul cel cu viaţă sfân- 
tă şi care se face sălaş al Meu cu mintea lui, cu voia lui, aşa 
cum a fost proorocul Ilie în mijlocul lui Israel, poporul care 
lua numele Meu în deşert închinându-se minţii şi voii lui şi 
uitând de calea vieţii, şi iată, e mare lucrare să fie a Domnului 
calea vieţii omului, viaţa şi inima lui, şi suspină sfinţii Mei din 
pricina omului care nu poate să se facă după adevăr fiu al lui 
Dumnezeu pe pământ. 

Sunt azi cu proorocul Ilie în suspinul Meu cu care cobor 
pe pământ. Mă însoţesc sfinţii în coborârea Mea, căci hrana 
lor este cuvântul Meu, şi mult au aşteptat ei masa Mea de cu- 


vânt, statul lor la masă cu Mine pe pământ, căci pământul este 
aşternutul cerului şi nu altceva este locul celor din cer, şi Mă 
doare cu adânc suspin slaba credinţă şi puţina omului înţelep- 
ciune. Nu se mai sfieşte omul de Dumnezeu, iar aşternutul lui 
Dumnezeu este pământul, şi nu vrea omul să înţeleagă bine 
acest adevăr pe pământ. Suspină sfinţii ca şi Mine de dorul 
omului, dar omul nu se mai arată, iar Eu aştept suspinând şi 
Mă ustură rana răbdării şi Mă ustură mereu, şi omul nu mai 
vine, şi rabdă cerul de sfinţi şi de îngeri, rabdă cu jale uitân- 
du-se ca şi Mine să vină omul, să vină şi să-Mi dea odihna 
Mea. Amin, amin, amin. 

T oată lucrarea Ta, Doamne, tot prelungul 
Tău suspin doare în sfinţii Tăi, căci toţi 
trăiesc în Tine, Dumnezeule îndurerat. Dau să strig după om 
ca să-l întorc la Tine, precum este scris să lucrez lucrarea mea 
înaintea Ta ca apoi să vii văzut, dar omul nu vrea să vadă di- 
nainte ce zi este aceea, o, Doa mn e. Eu însă mă las cuvânt peste 
poporul Tău ca să-l pregătesc pe el după plăcerea Ta înaintea 
Ta, că multă stăruinţă ne trebuie în lucru ca să-l ţinem pe om 
în Tine, Doamne. 

O, popor din cer hrănit cu Duhul Sfânt, fereşte-te să faci 
păcat împotriva Domnului şi a Duhului Sfânt, Călăuzitorul tău. 
Ţi-a dat Domnul călăuză, pentru că te-a iubit. Urmează după 
ea pe calea ta cu Domnul, că dacă nu vei face aşa, pierzi darul 
milei şi al iubirii de ea, că mare dar de la Domnul are cel ce 
are milă şi iubire de călăuza ta spre Dumnezeu. Când cel ce te 
călăuzeşte are suspinul Domnului în el şi te mustră pentru 
depărtarea ta de Domnul, tu să nu fugi de paza ta cea de la 
Domnul, de purtarea Lui de grijă pentru tine. O, popor al milei 
cereşti, nu folosi călăuza ta spre Domnul numai pentru cele ce 
se văd ale tale, numai pentru viaţa trupului tău, ci foloseşte-o 
pentru cele ce nu se văd ale tale. Cel ce-şi răneşte călăuza, 
pierde mila şi iubirea de ea, pierde frumuseţea credincioşiei, 
pierde darul milei de Dumnezeu şi se iubeşte pe sine omul. O, 
nu dormiţi când cei ce vă călăuzesc suspină de la voi cu sus- 
pinul Domnului în ei. Când ei suspină de la voi, nu staţi în 
nepăsare. Aveţi grijă mare de puterea Domnului din ei, că pu- 
terea sufletelor lor este de folos Domnului, şi apoi vouă, celor 
ce vă numiţi poporul cuvântului lui Dumnezeu. învăţaţi să fiţi 
ca păpuşa, care nu poate să facă nici o durere, nici un suspin 
făcătorului şi îngrijitorului ei. Ea ascultă fără de întoarcere de 
voia stăpânului ei, şi mare taină este aceasta ce voieşte Domnul 
să înţelegeţi voi pentru a voastră mântuire. Taina aceasta au 
înţeles-o toţi sfinţii, dar sfinţii sunt cei ce au făcut voia Dom- 
nului între oameni şi înaintea îngerilor lui Dumnezeu. 

Feriţi-vă de închinarea la idoli, ca să nu pierdeţi calea 
cu Domnul, căci acest păcat este diavol. Nu ţineţi lângă voi şi 
cu voi lucruri multe, căci nu vă sunt de folos, ci sunt strânsură 
împotriva libertăţii voastre cu Hristos. Ţineţi prin tot locul 
curat, curat de duhul celor multe pe pământ, ca să Se poată 
Domnul odihni în tot locul cu voi şi ca să nu vă scrie satana 
închinători la idoli şi la omul vostru cel vechi, care-şi opreşte 
ale sale pentru ale sale şi care îl rup pe el de unitatea cea curată 
între fraţii cei de o potrivă. Strânsură cea multă vă face să vă 
închinaţi ei, iar Domnul v-a învăţat pe voi în chip minunat pen- 
tru cele ce trebuie să le aveţi. Tot ce aveţi, să le aveţi pe cele 
de folos Domnului cu voi, şi să le ţineţi în tot locul curate 
foarte, ca să aveţi însoţitori îngerii. Nu vă bucuraţi, nu vă 
încântaţi nici cu ochii, nici cu inima de nimic de pe pământ şi 
din om. 

Simţirea şi gândirea puneţi-le înaintea călăuzei voastre, 
ca să se poată umbla la cele greşite ale voastre înaintea Dom- 

nului, Care voieşte atunci să vă scape de vina cea împotriva 
vieţii cea cu umilinţă înaintea Domnului. Iubiţi-L pe Domnul 
cum voieşte El şi nu cum voiţi voi să-L iubiţi. Nu săvârşiţi 
fapte ascunse, simţăminte vinovate care vă îndeamnă să le 
băgaţi în întuneric, căci toate se vor vorbi de pe acoperişuri şi 
v-ar fi greu atunci. Taina păpuşii este lucrare dulce, căci omul 
are şi suflet, şi e dulce lucrarea de păpuşă, lucrarea omului care 
împlineşte numai voia Domnului pe pământ şi nimic din voia 
lui, din gustul lui, din trupul lui. Numai aşa veţi fi cei căutaţi 
ca aurul, voi şi Domnul Dumnezeul vostru, prin lucrarea 
ascultătorilor de Dumnezeu. Nu vă temeţi ca oamenii, ci fiţi 
încrezători ca fiii, căci oamenii se tem că-şi pierd voia liberă, 
care nu-i ţine pe ei ai Domnului, iar fiii se tem să nu-L piardă 
pe Domnul pentru ei înşişi, căci greu este acest păcat al fiilor 
netemători de Dumnezeu şi care cad apoi în rândul fiilor oa- 
menilor. Dar voi ţineţi-vă în temerea de Domnul, şi El vă va 
da vouă lucrare de fii. Amin. 

Voi, fii ai oamenilor, desfaceţi-vă auzul când eu, proo- 
rocul venirii Domnului, îi învăţ pe cei ce cred sfinţindu-se pentru 
ziua venirii lui Hristos. Oricine aţi fi voi, când săvârşiţi faptele 
necredinţei voastre, zadarnic spuneţi: „ Cine ne va vedea pe 
noi? O, aşternutul Domnului este pământul, şi nu este nimic 
ascuns de ochii Domnului, de cerul Domnului. Alergaţi după 
vindecare de păcate şi de toate cele ascunse din voi. Nu staţi 
nevindecaţi, că iată, bolnavul primeşte pe doctor şi îl caută 
când are dureri, dar omul cel păcătos nu-şi mai caută vindecare 
şi nu mai are minte să-şi vadă viaţa lui căzută. Daţi-vă Dom- 
nului spre vindecare şi sculaţi-vă mai înainte de ziua Lui cea 
mare când toţi îl vor vedea pe El, căci morţii aud glasul Dom- 
nului şi se vor scula curând şi vor mărturisi, iar cei vii cu trupul 
se vor înspăimânta de ziua Lui cea mare şi nu vor mai fi 
necredincioşi. 

Eu, Doamne, Ţi-am întărit în veghe poporul de peste tot, 
şi i-am chemat la înviere pe fiii oamenilor. Curând, curând va 
pieri calea omului şi semeţia lui şi va rămâne calea Ta pentru 
cei ce au iubit-o pe ea. Eu, Doamne, cu râvnă râvnesc să se le- 
pede omul de sine şi de idoli şi să se facă voie a Ta spre pacea 
Ta, Doamne. Amin, amin, amin. 

I ar Eu, Domnul, cu tine îmi pregătesc calea 
spre om, o, proorocul Meu, şi îţi fac trimi- 
tere să iei de pe pământ duhul necredinţei şi al rătăcirii omului 
şi să-l aduci pe om spre Duhul adevărului, Care este Dum- 
nezeu. Amin. 

O, popor al cuvântului Meu, tu pregăteşti iarăşi în mij- 
locul tău pomenire pentru cei ce au trecut cu trupul, şi am pe 
cineva din ei care Mă roagă îndurerat să-i dau glas pentru ziua 
pomenirii lui, iar Eu împlinesc, că e vremea Scripturii glasului 
Fiului lui Dumnezeu, care se aude de către cei din morminte 
ca să se scoale ei întru venirea Mea. Amin. 

M ă apropii, Doamne, de cei ce călăuzesc 
poporul Tău spre Tine şi pe Tine spre 
poporul Tău, aşa cum şi pe mine m-au călăuzit cu iubire, căci 
inima lor este iubire şi au în aluatul lor duh iubitor de oameni. 
Mă apropii să-mi facă intrarea, căci mi se face pomenirea cea 
de nouă ani de când Tu ai trimis pe îngerul Tău să mă aducă la 
Tine. îmi amintesc, o, Doamne, de Scriptura Ta când erai de 
doisprezece ani şi când scuturai înţelepciunea Tatălui peste cei 
fără de Tatăl prin faptele lor, chiar dacă ei se credeau fii ai lui 
Avraam. Doisprezece ani aveam când m-ai luat la Tine, şi am 
mărturisit lucrarea Ta la cei ce n-au crezut-o pe ea pe pământ, 
şi apoi ei au aşteptat şi aşteaptă de atunci rodul ei. M-ai luat la 
Tine, iar eu întru aceasta am cunoscut că m-ai voit, că n-ai lăsat 


să se bucure de mine vrăjmaşii Tăi, Doamne. îi rog cu stăruinţă 
pe cei ce mi-au fost părinţi după trup, îi rog să urmeze porun- 
cile Tale şi să le lepede pe ale oamenilor, căci oamenii de peste 
tot le fac cu mâna, şi ei nu au putere de ajunsă să stea întru 
Tine, iar Tu nu poţi să stai alături cu cei fără de lege care-i râv- 
nesc pe ei spre lume. Ajută-i pe ei să nu piardă darul cel mare 
al iubirii şi al milei pentru cei ce călăuzesc din partea Ta pe 
poporul cuvântului Tău, şi care m-au călăuzit şi pe mine pentru 
Tine, şi apoi mi-au dat intrarea lângă Tine după mila Ta şi după 
stăruinţa lor. Ajută-i pe cei ce m-au născut după trup, ajută-i 
spre inimă curată după voia Ta şi nu după voia lor, şi dă-le 
duhul temerii de Dumnezeu şi al credincioşiei după voia Ta şi 
nu după voia lor, Doamne. Desparte-i pe ei de lumea care-i 
încântă şi îi cheamă, că eu suspin de mila Ta şi de mila celor 
ce Te aduc cu atâta greu ca să-Ţi călăuzeşti poporul şi ca să-i 
dai mereu viaţă din viaţa Ta, milosule Doamne. M-ai miluit şi 
pe mine ca să nu mă pierd, ca să nu mă ia lumea de lângă Tine 
şi să mă fac pildă rea înaintea celor ce aveau să creadă în lu- 
crarea cuvântului Tău. Dădusem să gust depărtarea de Tine, 
chiar dacă mă temeam de Tine, iar Tu ai împlinit peste mine 
Scriptura care spune: «Străjui-va îngerul Domnului împrejurul 
celor ce se tem de El». îţi mulţumesc acum în cer, şi Te rog 
mângâie Tu şi alină ranele celor ce călăuzesc din partea Ta pe 
poporul Tău, şi iartă-i pe cei ce viclenesc împotriva lor, şi 
ajută-i pe cei ce îi lovesc, ajută-i să părăsească mânia şi iuţimea 
şi să nu-i viclenească pe cei ce veghează călăuzind pe poporul 
Tău, că ei sunt sub sarcină grea, iar inima lor e dulce, şi mulţi 
nu ştiu să priceapă aceasta, şi le fac lor dureri, iar ei plâng în 
Tine şi nu în ei cum plânge omul cel cu milă de el însuşi. Eu 
plâng de mila lor, căci i-am iubit şi m-au iubit, dar mă şi bucur 
azi în mijlocul poporului Tău care pomeneşte fiinţa mea înain- 
tea Ta. Mă mângâi de la toţi, îi privesc cereşte, şi Te rog din 
ceata rugătorilor din cer, mântuieşte, Doamne, poporul Tău şi 
binecuvintează moştenirea Ta şi paşte-o pe ea şi înalţ-o, Doam- 
ne, iar pe cei ce m-au născut după trup fereşte-i de lume şi de 
duhul ei şi dă-le lor din Duhul Tău, şi dă-le lor mereu darul 
milei de Tine după voia Ta, milosule Doamne. Amin. 

A cum, Eu, Domnul, îmbrăţişez pe cel 
mărturisitor între cei din cer şi îi dau lui 
la rugăciunea lui, dar el aşteaptă mângâiere pentru Mine din 
mijlocul poporului Meu. 

O, poporul Meu, cât de mult te-am învăţat! Cât de mult 
te învăţ! Vin la tine însoţit de cerul de sfinţi şi de mărturisitori. 
O, poporul Meu, proorocul Ilie suspină suferind cu Mine în el 
pentru tot omul care se închină la el însuşi şi la toţi idolii lui, 
la lucrul mâinilor lui. Eu voiesc să vin, dar îl aştept pe cel aş- 
teptat, îl aştept să vină la Mine, să se lepede de sine, să fie cu 
Mine şi nu cu el însuşi, să-Mi slujească după placul Meu şi nu 
după placul lui, să lucreze în via Mea şi nu în via lui şi a lumii, 
să se ia după simţirea Mea, căci aceasta este taina omului 
păpuşă, aşa cum Eu, Domnul, am fost în mâna Tatălui numai 
voia Lui mereu, numai Fiul Lui mereu, numai după chipul şi 
asemănarea Lui, şi aşa voiesc să fie şi omul, poporul Meu. 
Amin, amin, amin. 

Praznicul Schimbării la faţă a Domn ului 

Grija poporului pentru coborârea Domnului în cuvânt. Lucrul pă- 
mântesc să fie împletit cu lucrul duhovnicesc. Primirea mustrării şi 
vindecarea duhului frăţiei. Cei ce nu au umilinţă de duh nu-l pot 
birui pe diavolul. 

B u sunt Domnul Iisus Hristos, Fiul lui Dumnezeu, 
Unul născut din Tatăl mai înainte de vecii. Acum 
două mii de ani L-am ascultat pe Tatăl şi am venit pe pământ, 
întrupat. Prin trup de Fecioară am trecut şi M-am născut şi am 
crescut ca omul şi M-am slăvit ca un Dumnezeu ca să Mă fac 
cunoscut omului şi să nu fie omul fără de Dumnezeu pe 
pământ, şi să nu fie Dumnezeu fără de om, căci Eu pentru om 
M-am făcut asemenea omului la chip, după ce la început l-am 
făcut pe om după chipul Meu cel din Tatăl purces. Amin. 

Sunt în mijlocul tău, popor al cuvântului Meu. Mi-am 
întărit cărarea spre tine ca să Mă ţină ea şi ca să pot să Mă fac 
cuvânt pe masa ta, şi mult aş vrea să-ţi amintesc mereu să ai 
grijă de cei din porţi mai mult decât de tine, căci Eu prin porţi 
intru la tine, poporul Meu, iar ele trebuie întărite mereu, mai 
mult decât orice lucru pe care-1 faci tu pe pământ cu duhul şi 
cu trupul. Când ai grijă de cei din porţi, de Mine ai grijă, iar 
când ai grijă de tine, II uiţi pe Domnul, II laşi ca pe o grijă mică 
a ta, şi atunci porţile Mele spre tine sunt slabe, iar Eu cu greu 
vin cuvânt spre tine dacă vin. Şi dacă nu vin, îmi rămân cu- 
vintele în cer, căci crucea Mea peste cei din porţi e prea grea 
pe pământ când Eu Mă fac cuvânt de hrană pentru cei ce 
mănâncă şi beau din gura Mea cuvânt, cu foame şi cu sete 
hrănindu-se şi adăpându-se din el. 

Voiesc să Mă sprijin cu tine, poporul Meu. Eu nu de 
altceva am zis să fii tu popor al Domnului pe pământ. Voiesc 
să Mă ajuţi să Mă slăvesc pe pământ, dar dacă dai să ai grijă 
de tine, Mă uiţi pe Mine, uiţi de statul Meu cu tine şi de lucrul 
pe care îl am de împlinit Eu în vremea aceasta de venire a Mea. 
Eu mereu, mereu M-am sprijinit cu omul cel iubitor de Dum- 
nezeu pe pământ, şi altfel n-am putut să lucrez decât prin mânia 
Mea peste omul depărtat de Dumnezeu Făcătorul. Acum două 
mii de ani l-am ajutat pe om să Mă cunoască de Dumnezeu 
venit din Tatăl pe pământ în chip de om, şi cu ucenicii Mei cei 
culeşi din lume M-am sprijinit pentru lucrările Mele între oa- 
meni. Căutam mereu, mereu să le întăresc credinţa ca să Mă 
poată ei mărturisi apoi de Dumnezeu venit la oameni pe 
pământ. Acum sărbătoresc în mijlocul tău amintirea zilei minu- 
nii când Eu, voind să Mă las văzut cu slava Mea pe care o am 
de la Tatăl, i-am luat pe trei din ucenici şi M-am suit cu ei pe 
muntele Tabor şi i-am făcut să vadă pe cele ce nu se văd cu 
ochii cei trupeşti ai omului. Toţi trei au văzut şi toţi trei au 
mărturisit apoi voia Mea prin care i-am făcut pe ei să vadă 
dumnezeirea Mea, deschizându-le ochii pentru vederea ei între 
sfinţii Mei Moise şi Ilie, cei ce nu s-au dezbrăcat de trup înainte 
de a nu mai fi văzuţi ei între oameni. M-am lăsat descoperit pe 
munte cu ei de o parte şi de alta a Mea şi M-am lăsat auzit cu 
vorbirea Mea între Mine şi ei, iar ucenicii Mei au mărturisit şi 
au zis să rămân cu Moise şi cu Ilie pe munte, iar ei să facă trei 
colibe ca să Mă ocrotească de cele ce aveam să pătimesc pentru 
salvarea omului cel despărţit de Dumnezeu. 

O, poporul Meu, omul stă despărţit de Dumnezeu pe 
pământ, iar Eu te-am făcut popor al Meu ca să grăiesc peste 
tine cuvântul Meu şi să-l audă omul şi să se întoarcă la Dom- 
nul, căci greu îmi este fără de om pe pământ. Voiesc să Mă 
ajuţi în toată vremea să fiu cu tine în toate ale Mele şi în toate 
ale tale, căci am de lucrat lumină şi strigare peste om. Scoa- 


lă-te dis-de-dimineaţă cu grijă de Mine şi te aşează în armonie 
între Mine şi tine, şi ascultă de cei aşezaţi călăuză de la Mine 
peste tine, căci Eu de aceea te-am făcut popor al Meu. Nu-ţi 
pierde vremea cea cu Mine când tu lucrezi pe cele ce trebuie 
să fie şi să se facă pentru Mine şi pentru tine. în lucrul tău să 
nu te laşi de Mine, să nu stai fără Mine între frate şi frate şi să 
nu ostenească inima şi gura ta să mărturisească slava Mea din- 
tre cer şi pământ, căci trebuie să ştie şi să vadă toată lumea că 
Eu sunt cu tine între oameni, poporul Meu. Tu trebuie să cu- 
noşti tot mai mult taina Mea din mijlocul tău şi prin care Eu 
stau acoperit şi te îngrijesc ca să fii tu al Meu. Tu trebuie să te 
înveţi tot mai mult cu tainica Mea lucrare din mijlocul tău şi 
să vezi tot mai mult că Eu sunt cu tine prin cei ce sunt cuvântul 
Meu în mijlocul tău, căci dacă tu crezi că sunt numai ei şi atât, 
vei fi la sfârşit cu cei necredincioşi, căci atunci vor vedea 
aceştia ce n-au văzut şi ce n-au crezut când trebuia să creadă 
pentru plata credinţei lor. Credinţa are plată, dar vederea nu 
are nici o plată, ci ea este judecată a necredinţei peste cei ne- 
credincioşi, şi nu este dar din cer vederea cea pentru credinţă. 

O, poporul Meu, schimbă-te din slavă în slavă, căci tu 
ai peste tine cuvântul Meu. O, fiilor, când vă răniţi unul pe 
altul, căutaţi să-l simţiţi pe cel rănit şi nu vă culcaţi să vă odih- 
niţi până ce nu vă vindecaţi unul altuia rana. Prin această lucra- 
re vă veţi învăţa unii pe alţii vorbirea cea cu folos, cea plăcută 
Domnului, şi veţi înţelege că altfel de vorbire nu vă mântuieşte, 
ci vă osândeşte. învăţaţi să nu vă supăraţi unii de la alţii, unii 
pe alţii, chiar de aţi avea pricini între voi, ci căutaţi să vă vinde- 
caţi unii pe alţii prin pildă bună şi apoi prin grăire cu dor şi cu 
Dumnezeu în ea. Nici o conştiinţă să nu loviţi, să nu slăbiţi sau 
să se ştie apăsată sau vinovată prin voi. Vindecaţi ranele pe 
care le-aţi făcut, că aceasta iubeşte Domnul între fraţi. Nu-l 
credeţi pe celălalt vinovat pentru voi, căci fiecare are el însuşi 
de răspuns pentru el, iar dacă are cineva vină pentru viaţa celui 
ce stă nedreptăţit, aceasta cântăreşte Domnul şi nu omul. Cel 
ce are nevoie de iubire, acela să se facă iubire pentru toţi, iubire 
plăcută Domnului şi nu luişi şi nu omului, şi atunci va primi 
înapoi înzecit, va primi din lucrul lui cel sfânt. O, nu fugiţi de 
lucrarea cea curăţitoare a mustrării şi a îndemnării prin cei 
aşezaţi de Mine în faţa voastră, căci mai grea de dus şi pe vecii 
de dus este plata pentru fapte decât mustrarea acum şi paza 
peste viaţa voastră acum. Din zi în zi schimbaţi-vă pentru slava 
Mea dintre voi şi de peste voi, căci diavolul, vrăjmaşul Meu şi 
al vostru şi al venirii Mele cuvânt pe pământ, e înfometat de 
voi şi e zbuciumat pentru statul Meu cu voi şi al vostru cu 
Mine. Fiţi popor sfânt, şi nimic mult nu vă spun când vă spun 
să fiţi ca Mine, fiilor, şi să întăriţi cărarea Mea spre voi, iar Eu 
să stau pe ea şi să fiu cu voi şi să vă învăţ slava Mea, şi apoi 
voi să fiţi mărturisitori. O, dacă i-aş avea acum întăriţi pe cei 
din porţi, v-aş da mult cuvânt, v-aş ţine mult sub slava Mea 
dintre voi. Căutaţi să fiţi umiliţi cu duhul, căci diavolul, vrăj- 
maşul Meu şi al vostru, dă să culce la pământ pe cei ce nu au 
duh umilit şi mulţumire pentru statul lor cu Mine. Cel ce are 
duhul umilit şi ascultare pentru tot cuvântul Meu, acela nu este 
biruit, ci este încercat şi lămurit şi este mărturisitor prin greu, 
şi apoi este biruitor pentru Domnul Dumnezeul său, iar cel ce 
stă nemulţumit, acela are mintea sa şi semeţia sa, din care îşi 
hrăneşte inima pentru care îl nedreptăţeşte pe Dumnezeu. 
Curăţiţi-vă de orice urmă de semeţie şi înlocuiţi cu dragoste 
semeţia din voi, cu dragoste şi cu răbdare, căci semeţia aduce 
în voi nemulţumire, iar nemulţumirea naşte în voi cârtire şi 
defăimare de fraţi şi toate ale acestei lucrări, dar Eu vă învăţ 
viaţa cea fără de păcat, răbdarea cea de sub cruce şi cuminţenia, 

căci fără crucea Mea cu voi, stă departe de voi asemănarea 
voastră cu Mine, Cel de sub cruce. Fiţi plini de lucru sfânt. 
Primiţi-vă unii pe alţii. învăţaţi tot mai mult viaţa cu smerenie 
şi vorbirea la fel, ca să vă fie dulce viaţa unii de la alţii şi să 
dorească ea după învăţătura Mea, căci Eu Mă numesc 
învăţătorul omului, fiilor. învăţaţi cuminţenia şi iubirea cea 
plăcută Mie între voi, dar primiţi-vă unii pe alţii cu toate cele 
învăţate de voi de la Mine. Amin. 

Şi acum, Eu vă întăresc cu pacea Mea pe care v-o dau, 
iar voi s-o luaţi şi s-o trăiţi în voi şi între voi. Păstraţi-vă în 
pacea Mea în orice încercare. Mângâiaţi-vă în suferinţe, căci 
duhul mângâierii este cuvântul Meu de peste voi, şi apoi 
împărţit unul altuia. Schimbaţi-vă din slavă în slavă prin 
învăţătura Mea împlinită peste voi şi arătaţi-o mereu şi staţi 
sub cortul ei biruitori peste tot ce este rău. Pace vouă, căci 
sunteţi plăpânzi! Pace ţie, poporul Meu! 

Pace vouă, copii din porţi, căci zdrobiţi vă sculaţi din 
zdrobiri, şi prin ele cu ele vă întăriţi. Eu însă vă sunt alinare, 
căci unii în alţii suferim, Eu în voi şi voi în Mine, pentru slava 
ce va să fie după ce vom birui peste toate şi întru toate, ca apoi 
să gustăm mângâierea cea pentru tot lucrul de sub cruce şi sub 
care am trudit şi am răbdat. Amin, amin, amin. 

6/19 august 2006 

Praznicul Adormirii Maicii Domnului 

Lucrarea vieţii. Părtinirea pricinuieşte omului căderea. Viaţa 
călăuzită aduce omului smerenia păzitoare de suflet. 

at la porţi, şi Mă fac auzit, şi intru cuvânt în car- 
tea Mea din zilele acestea de ven ir e a Mea a doua 
oară de lângă Tatăl la om. 

Sunt Domnul Iisus FIristos, Fiul lui Dumnezeu Savaot, 
şi sunt Fiul mamei Fecioare, în care M-am întrupat pentru ca 
să Mă nasc şi să Mă fac între oameni Mântuitor pentru ei, căci 
scris este: «Cel ce crede în Mine, are viaţă veşnică». Amin. 

îmi întăresc porţile, îmi întăresc cărarea şi vin la tine, 
poporule Ierusalime. Vin cu duhul sărbătorii de azi, că e mama 
Mea Fecioara sărbătorită cu ziua venirii ei de pe pământ lângă 
Mine şi lângă Tatăl. întăreşte-te şi tu cu duh sărbătoresc şi des- 
chide guriţa şi Mă cuvintează şi laudă-Mă ca pe Mântuitorul 
şi învăţătorul tău, căci te-am scos din lume ca să fac din tine 
laudă pentru Dumnezeu şi să Mă mângâi cu tine în durerea 
Mea de la omul cel nepăsător de viaţa şi de veşnicia lui cea de 
la Mine. 

O, poporul Meu, nu vrea omul să ştie de viaţa lui cea de 
veci, iar Eu te-am întocmit pe tine ca să grăiesc cu tine pe 
pământ şi să audă cei vii şi cei morţi glasul Fiului lui Dum- 
nezeu, precum Eu am spus că va veni această vreme, şi iată-Mă, 
grăiesc cu cei vii cu trupul şi Mă aud mai mult ca ei cei din 
morminte, căci tot ceea ce Eu am grăit, s-a împlinit şi se împli- 
neşte, şi Domnul Se slăveşte în cer şi pe pământ şi îi arată omu- 
lui calea. Calea Mea spre om este cuvântul chemării Mele şi 
al învăţăturii Mele peste om, iar calea omului spre Mine este 
credinţa lui în acest cuvânt care de la început era şi este. Amin. 

O, popor al cuvântului Meu! Eu plâng şi suspin cu sfinţii 
cerului, suspin pentru om, căci omul crede că este Dumnezeu, 
dar nu voieşte să facă dovada credinţei lui şi să se aşeze cu lu- 
crare de mântuire înaintea Mea, iar Eu să-i lucrez lui viaţa după 
voia Mea. Cea mai mare lucrare între pământ şi cer este lu- 
crarea vieţii. Ea însă se lucrează cu duhul, nu cu trupul, căci 
trupul fără duh nu este de nici un folos, decât pentru păcat şi 


pentru deşertăciunea despărţirii de Dumnezeu a omului, iar Eu 
suspin cu sfinţii Mei, şi se face cuvânt peste om suspinul Meu. 

O, mamă Fecioară, o, mama Mea, sunt cu duhul sărbă- 
torii tale în mijlocul poporului Meu cel credincios venirii Mele, 
şi se face cuvânt suspinul Nostru, ca să dea el har celor ce îl 
ascultă. O, mama Mea, în cer e tot o rană pe Dumnezeu şi pe 
sfinţi, din pricina despărţirii omului de Dumnezeu şi de lu- 
crarea vieţii. Sărbătorile Noastre nu sunt sărbători de bucurie, 
ci sunt sărbători de viaţă, de lucrare pentru viaţă, mama Mea. 
Cea mai mare lucrare a omului, aceasta ar trebui să fie, dar Noi 
suspinăm în cer pentru om, căci rătăcirea lui s-a făcut prea 
lungă şi prea mare, mamă. Duhul lumii a alungat de pe pământ 
Duhul lui Dumnezeu, iar omul se foloseşte de numele Meu 
pentru ca să-şi facă lui nume, dar nu viaţă, mamă, şi vai omului 
care nu merită să-şi facă nume cu numele Meu, şi vai celui ce 
se bizuie pe om şi nu pe Dumnezeu, şi nu pe taina lucrării vie- 
ţii, lucrare care se învaţă, şi numai apoi se lucrează, mamă. 

Iată, vin învăţător pe pământ. Trec prin tine, poporul 
Meu, trec cu cuvântul învăţăturii Mele ca să Mă ia de la tine 
omul care aude lucrarea Mea de viaţă din mijlocul tău. Nu poa- 
te omul din lucrul mâinii lui să-şi zidească viaţă. Nu poate o- 
mul nimic fără de învăţător mereu peste el, iar el nu crede 
aceasta. Eu după ce M-am dus la Tatăl le-am spus ucenicilor 
Mei să nu se depărteze de Ierusalim până nu se vor îmbrăca cu 
putere de sus, cu Duhul Sfânt, Care îi va învăţa pe ei toate, 
luând El de la Mine şi dându-le lor din ale Mele, iar ei erau în 
toată vremea în templu, lăudând şi binecuvântând pe Dum- 
nezeu, lucrând lucrarea vieţii, lucrarea lui Dumnezeu peste ei. 
Cel ce crede în Mine, aceasta face, şi învăţând de la Mine, aşa 
lucrează, căci Eu sunt învăţătorul Care îl învaţă pe om să crea- 
dă, şi prin credinţa lui în Mine să lucreze apoi cu Dumnezeu 
peste viaţa sa, nu prin sine, căci şinele lui nu-1 ajută pe om decât 
la despărţirea de Mine, şi apoi la rătăcirea lui departe de Mine. 

O, mama Mea, stau cu viaţa cuvântului Meu în mijlocul 
poporului Meu şi Ne alinăm suspinul. Unul altuia Ne dăm alin 
în ziua ta de serbare între sfinţi, iar de la lucrarea Noastră să ia 
poporul viaţă, mamă, şi să ia viaţă omul rătăcit de Dumnezeu, 
căci omul nu mai cunoaşte cărarea vieţii. O, mama Mea, 
aşează-te cu Mine în cuvânt, ca să Ne audă omul, mamă. Amin, 
amin, amin. 

O cum să ne curmăm durerea şi jalea cea 
^ de la ea, copile al Tatălui Savaot, şi copi- 
le al meu? O, mare este taina de copil, iar omul a pierdut acest 
duh frumos şi nu mai ştie să dea peste el întâietate Celui ce l-a 
făcut pe el, Dumnezeule copil. O, numai Dumnezeu a ştiut să 
rămână copil, numai El, numai Tu, Fiule copil al Tatălui şi al 
meu, şi iată, taina lucrării vieţii este atât de aproape de om, dar 
cine mai vrea să priceapă lucrarea tainelor, Dumnezeule Fiu!? 
Privirea inimii omului stă departe de lucrarea vieţii, şi omul nu 
mai are vedere pentru viaţă. Nu mai priveşte omul la Tine, 
Dumnezeule al vieţii. Tu ai Duh dătător de viaţă. Tu eşti viaţa 
cea fără de moarte a omului. Dar nu este omul vinovat de rătă- 
cirea lui, cum sunt vinovaţi cei ce s-au pus învăţători peste oa- 
meni fără ca să se facă ei cale spre Tine a oamenilor, Dumnezeule 
copil. Tu ai rămas copil, căci eşti ascultător. Cât ai stat cu trupul 
văzut pe pământ, Te-ai făcut ascultător până la moarte pe cruce 
şi până la înviere şi până la înălţare, şi apoi, iată, până la venirea 
Ta acum cuvânt pe pământ, ca să audă cei din morminte glasul 
Fiului lui Dumnezeu şi să mărturisească ei aceasta, dovedind 
prin mărturisirea lor taina vieţii, puterea credinţei care-i ajută 
pe oameni cu adevărat, aşa cum Tu, prin credinţa atâtor sfinţi 
care Te-au iubit pe pământ, ai făcut adevărată lucrarea credinţei 

lor şi puterea ei. 

îţi mângâi suspinul, copile scump al Tatălui şi al meu, 
căci omul este învăţat să-l mângâie pe om, şi nu pe Tine. Când 
omul cel greşit este părtinit de cei din jur, el nu poartă folos 
din aceasta, ci pagubă poartă, şi porţi şi Tu pagubă, nu numai 
omul greşit, şi această judecată a lucrurilor este vinovată, ca şi 
omul cel părtinit, ca şi omul cel părtinitor, şi de aceea nu are 
Dumnezeu pe pământ om îmbunătăţit cu iubirea şi cu răbdarea 
şi cu umilinţa cea pentru iertarea păcatelor şi pentru mântuire 
cu adevărat. Când Domnul nu este lăsat la cârmă, omul se 
semeţeşte împotriva altui om, şi nu se umileşte, căci omul ţine 
cu omul, şi nu cu Dumnezeu, şi nu cu duhul umilinţei, şi atunci 
Domnul îşi pierde rostul dintre om şi om, şi cade omul, cade 
mereu cel ce are parte pusă pentru el de la om, cade şi nu stă, 
şi nu este. Iată cât eşti Tu de înjosit pentru dreptatea Ta, Doam- 
ne şi Fiule al meu. Iată de ce nu creşte omul. Numai prin umi- 
linţă creşte omul, dar el se aşează în locul Tău şi judecă cu 
părtinire pricina omului zbuciumat şi pretenţios în zbuciumul 
lui, şi omul nu mai propăşeşte în umilinţa care i-ar da lui viaţă 
şi ridicare din căderea lui. Peste tot pe unde mulţi se numesc 
creştini şi unde Tu nu eşti prin duhul umilinţei omului, aceia 
stau sub numele Tău, dar nu caută pentru faţa Ta în ei, de vre- 
me ce se părtinesc unii pe alţii pentru statura lor în ei. Tu însă 
vei birui, Dumnezeule copil, şi vei strânge laolaltă pe cei sme- 
riţi cu duhul şi mari cu viaţa şi cu mila, pe cei cu milă de Tine, 
şi nu de ei, şi nu de omul care Te ţine pe Tine mai jos decât pe 
el înaintea Ta, căci omul este fără de frică de Dumnezeu prin 
firea lui şi este zbuciumat pentru partea firii lui. îl învăţ pe 
poporul Tău, Fiule scump, să Te iubească pe Tine mai mult 
decât pe om, ca să nu aibă el păcat împotriva Ta şi a omului, 
aşa cum mulţi care-şi zic ai Tăi fac acest păcat. 

O, popor al Fiului meu Cuvântul! Dacă tu ai da să ţii cu 
fratele tău cel greşit, cel mustrat şi pus la învăţat şi la propăşire 
în umilinţă, tu îi dai putere să cadă acesta, căci ca să stea omul 
cu Domnul aşa cum este el şi nu cum voieşte Domnul, nu 
înseamnă că stă şi că este acesta, ci înseamnă că îi ia Domnului 
cârma, şi este ameninţată atunci viaţa omului, căci vai omului 
care nu are mereu învăţător peste viaţa lui, mereu cârmă spre 
Domnul peste paşii lui pe pământ! Te învăţ lucrarea vieţii, lu- 
crarea umilinţei pentru viaţă, popor al cuvântului Fiului meu. 
Cea mai mare lucrare între pământ şi cer este lucrarea vieţii. 
Aşa ţi-a spus ţie azi Domnul Dumnezeul tău, Fiul meu. Ea se 
lucrează cu duhul şi nu cu trupul, şi se lucrează cu trupul prin 
cârmuirea duhului, iar altfel de lucrare mântuitoare nu este şi 
nu duce pe om la Fiul meu. învaţă lucrarea umilinţei cea cu 
multă învăţătură peste tine, popor chemat la lucrarea vieţii, căci 
fără duh de umilinţă întru toate, nu este cărare spre viaţă, 
învaţă-te să doreşti mult şi să primeşti cu multul duh de în- 
văţătură, că nu este altceva umilinţa, decât primirea învăţăturii, 
popor călăuzit din cer pe pământ. Fiul meu ţi-a dat călăuză pen- 
tru că te-a iubit. Dacă şi tu îl iubeşti, stai sub călăuză, popor 
iubit şi mult învăţat; stai sub învăţătură de viaţă în toată clipa 
peste viaţa ta, peste mişcarea minţii şi a inimii şi a trupului tău; 
stai cum stă Domnul Dumnezeul tău şi al meu sub lucrarea 
Tatălui, aşa cum stă copilul cel cu adevărat copil. Iubeşte viaţa 
cea fără de moarte şi nu sta fără călăuză peste viaţa ta, căci 
viaţa cea fără de moarte în om este viaţa cea mereu călăuzită, 
mereu probată, mereu vegheată ca să fie, mereu întrebată ca 
să vorbească, şi nu să tacă viaţa, popor al Fiului meu, Cel 
dătător de viaţă. 

Dar acum, Doamne şi Stăpân al vieţii, să le dăm binecu- 
vântare peste ziua de prăznuire a mea între sfinţi şi între ei, şi 


apoi din nou îi vom învăţa. Să le dăm şi lor cuvântul ca să 
grăiască cu noi şi pentru noi, iar noi să ne bucurăm din masa 
lor cu noi şi să privim la câtă viaţă au în ei, la câtă lucrare de 
viaţă au între ei înaintea Ta. Amin, amin, amin. 

O mama Mea, Fiul Omului nu are unde 
^să-Şi plece capul pe pământ, decât în 
mijlocul acestui popor al cuvântului Meu, şi voiesc să fac în 
mijlocul lui roadele credinţei lui, lucrarea vieţii, împlinirea cu- 
vântului Meu peste el, mamă. Amin. 

îţi binecuvintez sărbătoarea ta cu cerul, Ierusalime de 
azi, şi voiesc s-o binecuvintezi şi tu cu inima şi cu cuvântul. 
Împarte-Mă, poporul Meu! Unul altuia daţi-Mă pe Mine, fiilor 
hrăniţi din cer, şi arătaţi-Mi că lucraţi lucrarea vieţii, şi arăta- 
ţi-Mi cum o lucraţi pe ea. Mama Mea Fecioara a lăsat azi pe 
pământ cuvânt cu putere de viaţă şi de împlinire. învăţaţi din 
el, şi se va vedea dacă aţi învăţat, dar căutaţi mereu, mereu 
peste voi lucrarea călăuzei care vă probează vouă creşterea şi 
viaţa cea întru Mine, şi viaţa Mea în voi. 

Deschide-I Domnului peste viaţa ta, poporul Meu, şi 
lucrează lucrul Duhului Sfânt, iar cei ce lucrează cu duhul în 
mijlocul tău, aceia sunt mângâierea Mea, aceia au milă de 
Dumnezeu, şi pe aceia să-i urmezi. Amin. 

Lucrarea Duhului este ceea ce Eu folosesc de la tine, 
Ierusalime, căci Duhul este Cel ce dă viaţă. Cel ce lucrează cu 
mâna, să nu se îngâmfe înaintea celor ce lucrează cu Duhul. 
Daţi loc Duhului Sfânt şi slavei Lui între voi. La lucrul vostru 
cu mâna să nu tacă Duhul Sfânt, să nu fiţi uscaţi de duh, iar 
faţa Duhului Sfânt este umilinţa inimii şi căldura ei cea pentru 
Dumnezeu în om. Amin. 

Fiţi ucenici ai Domnului! Nu fiţi ai trupului vostru şi 
atât, fiilor crescuţi cu mană din cer. Socotiţi-vă cât sunteţi ai 
voştri şi cât sunteţi ai Domnului în fiecare zi şi în fiecare 
noapte, iar partea Domnului să fie de la voi cu bogăţie, şi ea 
se va aduna în Mine şi vă va face moştenitorii ei. Amin. 

O, popor al învăţăturii din cer, învaţă şi iar învaţă lu- 
crarea vieţii şi lucreaz-o pe ea. Ea nu este de la trup. învaţă-ţi 
duhul să biruiască trupul, poporul Meu, şi vei fi biruitor peste 
trup şi vei avea viaţă, şi din belşug îl vei avea pe Dumnezeu, 
şi Mă vei mângâia cu viaţa ta, şi cu rod de viaţă înaintea Mea 
vei sta, şi Mă voi împărţi prin tine la cei fără de viaţă, şi vei 
avea plată de ucenic al Meu, căci vrednic este de plată ucenicul 
cel lucrător. Amin, amin, amin. 

* 

O mama Mea, am petrecut cu sărbătoarea ta în mij- 
^ locul poporului cuvântului Meu. Viaţă călăuzită 
voiesc să aibă el. Cel ce ascultă din iubire de Dumnezeu, acela 
are duh smerit şi ţine departe de el orice ispită, orice încercare, 
căci duhul ascultării aduce în inima omului smerenia cea 
păzitoare de suflet, mamă. Amin. 

O, poporul Meu, sunt mereu după tine cu privirea şi cu 
grija. Dacă Eu te povăţuiesc, tu trebuie să fii ascultător cu iu- 
bire şi să împlineşti ca un fiu povaţa Mea, şi unul pe altul să te 
îndemni la împlinirea cuvântului Meu, şi să nu-1 treci cu vede- 
rea, căci ascultarea îţi dă ţie duhul cel dulce al smereniei cereşti 
şi îţi întăreşte puterea şi iubirea credinţei, de care ai atâta 
nevoie pe calea Mea cu tine, poporul Meu. 

Şi acum întăresc binecuvântarea peste lucrul cel nou în 
grădina întâlnirii. M-am aciuat cu tine în acoperământul cel 
nou, Eu şi cu sfinţii Mei în sărbătoare pentru mama Mea 
Fecioara. Voiesc, poporul Meu, să pot să-ţi spun mereu tot ce 

am Eu de lucrat şi de împlinit cu tine. Voiesc să nu te îndoieşti 
că eşti popor mic şi că nu ai putere. Tu să nu te bizui pe puterea 
ta pentru împlinirile Mele rostite peste tine. Tu să fii credincios 
Mie, iar Eu să pot să-ţi spun ţie tot ce am Eu de lucrat cu tine 
şi de împlinit, că am proorocit peste tine că în jurul grădiniţei 
în care Mă fac cuvânt şi slavă a lui, Eu voi aşeza cu tine şirag 
de mărgăritare şi Mă voi slăvi în ele, şi voi face dulci şi cereşti 
şi cu podoabe pe ele locurile Mele cu tine, şi îţi voi întări vlaga 
pentru cele ce am de lucrat şi de împlinit cu tine şi prin tine, şi 
vreau să fii ascultător, ca să pot să-ţi spun fără strângere de 
inimă orice lucrare a Mea cu tine, căci tu trebuie să lucrezi mult 
pentru slava Mea cu tine, care-ţi dă ţie apoi tot ajutorul pentru 
viaţa ta. 

Binecuvintez cu multă şi sfântă dragoste foişorul cel nou 
în care am stat azi cu tine în sărbătoare pentru mama Mea 
Fecioară şi unde Eu şi cu cerul Meu de sfinţi Ne-am odihnit şi 
Ne-am hrănit cu cuvântul Meu, poporul Meu. Masă a sfinţilor 
este cuvântul Meu de peste tine, şi au pus sfinţii binecuvântarea 
lor sfântă peste acest foişor, acum, şi îi vom numi cu cuvântul 
ziua de pecetluire a sa şi ocrotitori cereşti peste el, căci oricărui 
lucru şi fapta cea văzută a sa când Eu lucrez cu tine, îi dau apoi 
îngeri ocrotitori şi nume îi dau. Amin. 

Tu, poporul Meu, când iei cuvânt de împlinit de la cei 
ce stau înaintea ta din partea Mea, tu să nu zici că asculţi de ei, 
ci să crezi că pentru Mine lucrezi şi împlineşti dacă ei sunt cu- 
vântul Meu, şi aşa vei fi credincios în ascultare şi vei fi 
îmbrăţişat de cerul Meu de sfinţi, căci toţi sfinţii Mei au iubit 
pe pământ ascultarea de Dumnezeu, lucrând cu Dumnezeu şi 
nu altfel ascultare, poporul Meu. 

O, mamă, să împlinim tot cuvântul sărbătorii Noastre cu 
ei şi să le dăm încă putere pentru împlinirea voii Mele în ei şi 
cu ei, mamă. Amin, amin, amin. 

O Doamne şi Fiule al meu! Tu, prin sme- 
renia Ta cea nesfârşită ai luat trup din 
trupul meu în chip sfânt şi Te-ai îmbrăcat în fire omenească şi 
Te-ai lăsat biciuit de om, dar omului îi este atât de greu să se 
închine cu smerenie înaintea smereniei Tale, Doamne. Toţi cei 
ce au fost şi sunt vătămaţi pe pământ, din lipsa smereniei au 
fost şi sunt aceştia încercaţi, căci omul nu se poate smeri uşor, 
decât numai dacă este încercat. 

O, popor al învăţăturii Fiului meu, toată mândria omului 
se sfărâmă înaintea smereniei lui Dumnezeu, şi omul nu ştie 
această tainică lucrare care îl încearcă pe el de la Dumnezeul 
milei, Cel ce mântuieşte mulţime de suflete, smerindu-le pe 
ele prin puterea smereniei Lui care îl cercetează pe om, ca să 
nu piară omul. Omul mândriei pământeşti nu vine la smerenie 
decât prin mila lui Dumnezeu pentru om, căci Domnul a luat 
fire omenească şi l-a învăţat pe om înălţarea spre Dumnezeu 
prin smerenia şi prin iubirea Lui apoi. 

O, fii ai Fiului meu, fiţi cuviincioşi, căci faţa duhului 
smerit din voi trebuie să se vadă bine şi să împrospăteze înjur 
Duhul lui Dumnezeu, statul Domnului cu voi şi între voi. Fiţi 
blânzi şi smeriţi ca Fiul meu. Nu încetaţi să învăţaţi şi să lucraţi 
aşa. Nu uitaţi că aceasta aveţi de lucrat între voi înaintea Fiului 
meu, Domnul vostru. Lucrarea vieţii este lucrarea umilinţei 
cea cu multă învăţătură peste voi. Fiţi cuviincioşi. Nu numai 
la cei cuviincioşi între voi le dau acest întărit îndemn. Mai vâr- 
tos le spun aceasta la cei mai puţin atenţi şi deprinşi cu fru- 
museţea cuviinţei, aşa cum a fost frumuseţea mea, frumuseţe 
cerească în om, de la care vine în om iubirea şi dorul pentru 
duhul ascultării sfinte şi pentru viaţă binecuvântată, copii ai 
învăţăturii cereşti. Voi sunteţi fiii învăţăturii venite din cer peste 


voi şi trebuie să arătaţi ca rodul cel bogat al cuvântului care vă 
învaţă, căci cel mult învăţat de Dumnezeu îi este dator lui 
Dumnezeu pentru învăţătura vieţii, pentru frumuseţea vieţii cea 
plăcută în cer şi pe pământ. Lucrarea vieţii, aceasta să căutaţi, 
şi cu călăuzire să vă purtaţi pentru ea înaintea Domnului, ca să 
fiţi cuviincioşi şi mângâioşi pentru cei din cer care vin cu Dom- 
nul la masă cu voi, ascultând împreună cu voi cuvântul vieţii. 
Binecuvântată să fie sărbătoarea mea cu voi în foişor nou, căci 
Fiul meu şi oştirea care umblă cu El a poposit în grădina întâl- 
nirii şi vă mângâie cu sfinţii pentru împlinirea acestui frumos 
şi dulce foişor. Şi va poposi Domnul în el cu oştirea venirii Lui 
şi vă va răsplăti cu iubirea Lui, căci Fiul Omului nu are unde 
să-Şi plece capul ca să vină, şi vine la voi şi binecuvintează lo- 
curile Lui cu voi şi Se slăveşte pe pământ la voi, învăţându-vă 
pe voi Duhul Lui Cel blând şi smerit. Amin. 

O, Doamne şi Fiule al meu, i-am povăţuit să ia peste ei 
Duhul Tău Cel blând şi smerit, ca să fie ei ca Tine şi ai Tăi. 
l-am învăţat să fie cuviincioşi înaintea şi în afara lor pentru 
purtare sfântă între ei şi între fiii oamenilor care îi văd şi îi ştiu 
pe ei ai Tăi. far Tu vei pecetlui învăţătura mea de peste ei şi le 
vei da putere pentru împlinirea ei, căci smerenia Ta este puterea 
Ta şi biruinţa Ta dumnezeiască peste cei ce Te ascultă pentru 
ea. O, de ar vrea omul să se uite la Tine şi să înveţe, Doamne! 
O, de s-ar uita omul la smerenia Ta când el se prăbuşeşte înăl- 
ţându-se ca un om, căci înălţarea este omenească, iar smerenia 
este dumnezeiască, o, Doamne plin de umilinţă pe pământ şi 
în cer. O, adu-1 la frumuseţe cerească pe om şi vindecă-1 pe el 
de duhul lui şi dă-i de la Tine, că poţi, Fiule Doamne. Cu duh 
de mamă îţi cer, ai milă de toţi cei rătăciţi, Fiule Doamne. 
Dă-le lor puterea să se facă fii-copii şi să asculte de Dumnezeu 
pe pământ, Dumnezeule-copil, şi să ia în ei Duhul Tău. Amin, 
amin, amin. 

O mamă a Mea! Eu voiesc, prin poporul 
^cel învăţat, să strălucesc cu strălucirea 
Mea între cei de pe pământ, mamă. Eu de aceea îl învăţ şi îl 
îndemn mereu pe acest popor, mamă. Iar acum, rămâi în duhul 
mângâierii Mele, că eşti mama Mea şi eşti în mijlocul oştirii 
venirii Mele cu sfinţii, mamă. Duhul mângâierii dintre Noi să 
fie învăţător peste poporul Meu, mamă, şi aşa să lucreze el 
înaintea Mea şi unul înaintea celuilalt lucrarea vieţii, mama 
Mea. Amin. 

O, popor călăuzit de Dumnezeu şi din cer şi de pe pă- 
mânt! înseninează-te cu Duhul Meu şi aprinde-te cu El şi pen- 
tru El şi lucrează smerenia Lui în mijlocul tău, şi frate cu frate 
să lucreze lucrarea vieţii. Amin. Împărţiţi-Mă între voi, fiilor, 
şi daţi-Mi putere să stau cu voi şi daţi-Mi viaţă între voi. Să nu 
puteţi să staţi fără Mine. Ascultarea aceasta s-o împliniţi, şi să 
fiţi cuviincioşi pentru ea. Nu treceţi peste cuvântul Meu fără 
să-l împliniţi. Lăsaţi înaintea oricărei griji grija împlinirii cu- 
vântului Meu şi a Duhului Sfânt între voi. Fiţi fiii ascultării. 
Iar şi iar vă spun: nu treceţi cu vederea cuvântul care cere să-l 
împliniţi. Aduceţi-vă Mie ca fii ai ascultării şi staţi sub binecu- 
vântarea Mea ascultând, fiilor. Amin. 

O, popor călăuzit, slava Mea din mijlocul tău este cu- 
vântul Meu şi ascultarea ta de el şi fapta lui cea împlinită, prin 
care Eu te numesc fiul Meu. Amin, amin, amin. 

Sărbătoarea Tăierii capului sfântului Ioan Botezătorul 

Patria română este taina patriei cereşti, iar Domnul o îndeamnă la 
pocăinţă şi la lucrarea împărăţiei cerurilor. 

K u sunt Fiul Tatălui Savaot, Domnul Iisus Hristos. 
Tatăl M-a trimis, nu vin de la Mine însumi. Mă 
fac cuvânt peste pământ şi Mă fac carte. Nu vorbesc de la Mine 
însumi, ci de la Tatăl, şi sunt voia Tatălui Savaot pe pământ şi 
în cer, între oameni şi între sfinţi. Amin. 

Vin la tine cuvânt cu sărbătoare de sfinţi, popor al cu- 
vântului Meu cel dătător de viaţă. Vin la tine ca să-i bucur pe 
sfinţi, căci cei ce-şi zic fiii împărăţiei cerurilor stând în loc ştiut 
sfânt, aceia nu fac roadele împărăţiei, iar Eu o iau de la ei şi o 
dau celor ce rodesc faptele ei, precum am spus acum două mii 
de ani că voi face. Amin. 

O, Tatăl Meu Savaot, sunt Fiul Tău Cel îndurerat de la 
om. Suspinul Meu şi al sfinţilor Mei numai Tu îl mângâi, că 
eşti Tată. Omul vorbeşte de Noi cu duh de îngâmfare şi se dă 
fiu al împărăţiei cerurilor în loc ştiut sfânt între oameni, dar 
oamenii nu ştiu, săracii, că fiii împărăţiei cerurilor sunt cei ce 
au în ei duhul pocăinţei şi roadele lui, Tată. Acum două mii de 
ani când Ioan a ieşit din pustie ca să-l vestească pe poporul 
iudeu pentru duh de pocăinţă, el le spunea că s-a apropiat 
împărăţia cerurilor, şi veneau spre el şi se botezau cu apă mulţi 
din cei ce-1 auzeau proorocind şi chemând la pocăinţă, dar 
celor ce nu făceau roade de pocăinţă, pe aceia el îi dădea pe 
faţă ca pe unii care fugeau de mânia lui Dumnezeu, şi nu că se 
apropiau de duhul pocăinţei şi de roadele ei apoi. 

Suspin cu sfinţii, Tată, şi de la Tine suspin, nu de la Mine 
însumi. Ca şi acum două mii de ani caut după om ca să-l trag 
la Tine şi la Mine, şi nu cunosc oamenii duhul pocăinţei spre 
iertarea lor, Tată. O, Tatăl Meu, să-i dăm omului înţelepciunea 
cea de sus, Tată, căci omul este jos, şi de jos culege, şi nu-şi 
cunoaşte omul cărarea, Tată. De cincizeci de ani stau cu masă 
de cuvânt pe pământ, acum, la sfârşit de timp, dar greu mai 
învaţă omul să stea la masa Noastră, la masă cu Noi, Tată, la 
masa împărăţiei cerurilor, Tatăl Meu. Mi-e dor de om cu roade 
de pocăinţă în el, şi voiesc să-l ajutăm pe om, o, Tată. Amin, 
amin, amin. 

O dulce Fiul Meu, cum să Te mângâi, cum 
^ să Te alin, tată? O, când Te voi avea fără 
de durere de la om, dulce Fiul Meu? De şapte mii de ani îţi 
aştept Eu bucuria şi odihna, ca un Tată milos şi îndurerat de 
durerea Ta, dar omului nu-i este milă de Dumnezeu, Fiule zdro- 
bit de dor ca şi Mine, Tatăl. Suntem zdrobiţi, suntem aşteptând 
şi suspinând, ca şi sfinţii care se poartă cu Tine în venirea Ta 
pe pământ la om, tată. Când a ieşit Ioan să Te vestească venit, 
ca să Te primească poporul Israel, erau prea îngâmfaţi în duhul 
lor cei care stăteau mari peste Israel, iar gustul pocăinţei nu-1 
putea atinge pe el, din pricina păcatelor lui şi a depărtării lui 
de Dumnezeu, şi Te-a luat Israel ca pe unul care-i tulbura 
liniştea lui, şi Ţi-a făcut rost de vină şi Te-a răstignit pe cruce, 
Fiul Meu trimis din cer pe pământ după om. N-am avut ce să 
facem atunci, decât să suspinăm şi să Ne lăsăm mici, purtând 
în trupul Tău cel chinuit toată ispăşirea vinei omului care nu 
ştie decât să păcătuiască în însuşi trupul său ca să nu aibă Dom- 
nul loc în el, Fiule fără adăpost în om pe pământ. Atunci a ieşit 
Ioan şi Te-a vestit, iar acum Tu însuţi vii, tată, şi Te vesteşti 
venind cu sfinţii şi făcând voia Celui ce Te-a trimis atunci şi 
acum, căci Tu asculţi de Mine, Fiule scump. Amin. 

O, popor al Fiului Meu Cuvântul! Să ştii, tată, că dacă 
prin duh de pocăinţă vine omul spre acest izvor dătător de 


viaţă, atunci omul ştie să facă roadele împărăţiei cerurilor, dar 
dacă el vine să scape de plata păcatelor lui nelucrând pocăinţa 
în duhul lui, unul ca acela nu a dat de lucrarea împărăţiei ceru- 
rilor, lucrare care îşi are roade în om şi în afara lui apoi. 

O, popor călăuzit de Fiul Meu întru a Sa venire cu sfinţii 
Lui! Patria română este patria Domnului, patria venirii Fiului 
Meu în a doua Sa venire pe pământ, precum Eu, Tatăl, L-am 
trimis. Tot pământul în lung şi în lat va auzi şi va înţelege în 
curând că patria română este patria cerească, patria sfinţilor 
Domnului, căci Fiul Meu va birui pentru slava ei, pentru în- 
noirea ei, iar cei ce vor fi în ea vor rodi din mijlocul ei roadele 
împărăţiei cerurilor, şi va fi Dumnezeu mângâiat, căci rodul 
Său îl va mângâia pe El. Amin. 

O, popor care asculţi glasul Fiului Meu întru a doua Sa 
venire pe pământ! Dă, tată, veste peste pământ; dă, tată, cartea 
Domnului în cele patru laturi, ca să facă roade vrednice de 
pocăinţă cei ce se vor sfinţi pentru Domnul şi pentru patria ce- 
rească, patria venirii Lui cu sfinţii pe pământ. Nu te îndoi, tată, 
de această împlinire. Glasul împărăţiei cerurilor este cuvântul 
Fiului Meu, cu care pregăteşte patria cerească şi slava ei în mi- 
jlocul pământului. Amin. 

O, ţară română! Eu, Tatăl, te îndemn la pocăinţă, la lu- 
crarea roadelor împărăţiei cerurilor în mijlocul tău. Primeşte 
iubirea Fiului Meu, care se face cuvânt pe vatra ta. De cincizeci 
de ani lucrează Domnul la veşmântul tău cel pentru venirea şi 
pentru slava Domnului tău. în tine este Domnul cuvânt, căci 
te-a ales să fii patria cerească pe pământ, iar Eu, Tatăl Savaot, 
încununez Adevărul, pe Fiul Meu Cuvântul în mijlocul tău, şi 
spun: cuvântul cel de peste tine este Fiul Meu Cel iubit, întru 
Care Eu am binevoit, şi te învăţ cu duh şi cu cuvânt de Tată: 
ascultă glasul Fiului Meu şi împlineşte-1 pe el, spre slava Lui 
şi a ta. Amin, amin, amin. 

rip i-am ascultat iubirea pentru ţara venirii 
ÎL Mele cu sfinţii, Tată Savaot. Strig în ea 
şi Eu, şi sfinţii Mei vestea împărăţiei cerurilor peste ea. Eu vin 
în ea pregătindu-i slava, dar puţini se trezesc ca să Mă ia în ei 
cu strigarea Mea. Eu însă le voi da o inimă nouă, iar ei vor 
căuta apoi şi vor găsi înţelepciunea cuvântului Meu şi se vor 
sfinţi pentru roade de pocăinţă, roadele împărăţiei cerurilor, 
Tată, şi se va împlini pe pământ taina patriei cereşti, după cu- 
vântul Tău şi al Meu, Tatăl Meu. Amin. 

M ărturisesc şi eu, Doamne. Strig şi eu ca 
şi acum două mii de ani. Atunci am 
strigat la poporul Israel ca să se pocăiască pentru împărăţia 
cerurilor, cu care Tu veneai la el, iar acum strig la poporul 
român să vină spre pocăinţă, spre roade cereşti şi spre mărire 
apoi, după voia Ta. Amin. 

Te strigă Ioan Botezătorul, popor român. Patria ta e pa- 
tria cerească, fiindcă în ea Se face Domnul cuvânt de venire a 
Sa a doua oară de la Tatăl pe pământ. Cei ce vestesc în tine nu- 
mele Domnului, să nu vorbească de Domnul unii altora cu duh 
de îngâmfare, ci cu duh de pocăinţă, arătându-şi unii altora 
calea cea cu bucuria smereniei pe ea, spre duh de pocăinţă şi 
spre roadele împărăţiei cerurilor apoi, iar de nu vor lucra aşa, 
iată, împărăţia cerurilor se ia de la ei şi se dă celor ce fac roa- 
dele ei, iar cei ce se îngâmfă sub numele ei, aceia vor rămâne 
goi şi ruşinea lor se va vedea. Amin. 

O, căieşte-te de viaţa ta cea fără Dumnezeu în faptele 
ei, poporule român, şi te îmbracă în veşmântul curăţiei şi stai 
înaintea Domnului, smerindu-te sub slava venirii Lui la tine, 
spre înveşmântarea ta şi a pământului pe care stai, căci patria 
română poartă pe ea taina patriei cereşti, şi vei vedea îm- 

plinirea acestui cuvânt, căci duhul pocăinţei şi duhul proorociei 
dă acum să te trezească şi să te înnoiască, ţară a Domnului la 
sfârşit de timp. Amin. 

Iar tu, popor al cuvântului lui Dumnezeu, deschide-ţi tot 
mai cu dor înţelepciunea şi te aşează în taina împărăţiei 
cerurilor înaintea celor ce iau de la tine cuvântul vieţii şi al 
împărăţiei sfinţilor pe pământul tău. Arată slava Domnului, 
vesteşte-o peste tot, precum eu am vestit-o, şi smereşte-te prin 
duhul pocăinţei şi prin cuvântul lui Dumnezeu, care te aşează 
în împlinirea lui. Cartea Domnului să-ţi fie odihnă şi toiag şi 
trezie ţie şi celor ce o iau de la tine spre pocăinţa lor şi spre 
roadele împărăţiei cerurilor în ei. Stai ascultând de Domnul 
tău, popor hrănit din cer, căci ascultarea ta va fi biruinţa Dom- 
nului, şi apoi mângâierea Sa şi odihna Sa. Amin, amin, amin. 

I ată glasul lui Ioan, care botează duhul omu- 
lui în duhul pocăinţei şi al credinţei sfinte. 
Eu, Domnul, sunt vestit de sfinţi, iar Tatăl Mă mărturiseşte Fiu 
al Său în mijlocul oştirii sfinţilor venirii Mele, căci oştirea 
sfinţilor umblă cu Mine, aşa cum este proorocit să fie. Amin. 

O, popor învăţat de duhul venirii Mele, de cuvântul Meu 
care aşteaptă pe pământ împlinirea lui! Taina patriei cereşti în- 
cepe de la tine, de la acest pământ, pe care Eu am aşezat şi aşez 
după voia Mea. învăţătura cea din mijlocul tău, ai grijă mereu 
să fie numai de un fel. Toţi să vă învăţaţi unii pe alţii învăţătură 
la fel, căci Domnul este Unul. Poporul Israel era îngâmfat pen- 
tru că se ştia poporul lui Dumnezeu pe pământ, dar tu, popor 
mititel, stai în duh de pocăinţă mereu, şi el te va ajuta să stai şi 
să fii. Eu te povăţuiesc prin cei ce sunt cuvântul Meu în mij- 
locul tău să iei înţelepciune din Scripturi, dar să nu iei singur. 
Ia şi învaţă să fii şi să poţi, căci tu trebuie să fii lucrul cel nou, 
aluatul cel nou, cel plin de rodul învăţăturii cereşti, care-ţi dă 
ţie faţă slăvită şi împlinirea ei, poporul Meu. Stai la gura izvo- 
rului învăţăturii care curge prin cei ce te învaţă ca şi Mine din 
mijlocul tău, şi să bei dacă stai, şi să nu mai însetezi apoi, ci să 
fii apoi, şi împlinit să fii şi să înveţi, căci numai cel împlinit 
prin învăţătură, numai acela învaţă, numai acela este, iar cine 
nu ştie să înveţe, nu este şi nu poate cu Domnul unul ca acela. 

Iată, am lucrat în tine cuvântul sărbătorii de azi, poporul 
Meu. Ioan, botezătorul Meu, a fost cale a venirii Mele cu 
oştirea sfinţilor. Te-am întărit şi Eu pentru împărăţia Mea de 
peste tine, iar Ioan i-a povăţuit pe oameni spre pocăinţă şi te-a 
îndemnat pe tine spre înţelepciunea împărăţiei cerurilor, căci 
tu această lucrare o ai împărţită de la Dumnezeu, iar rodul ei 
este aşteptat de oştirea sfinţilor care vin la masa Mea cu tine şi 
se hrănesc din ea. Te privesc şi te aşteaptă sfinţii, popor al ve- 
nirii Mele. O, nu uita de duhul cel frumos al pocăinţei, Ierusa- 
lime. Prin el îndeamnă-te frate pe frate la roadele împărăţiei 
cereşti, care vine la tine ca să te ţină în ea. Unii de la alţii să ne 
întărim: Noi de la voi, şi voi de la Noi, căci cerul cel plin de 
sfinţi aşteaptă cu dor pe pământ patria cerească şi împărăţia ei. 
Patria cerească este taina cea de peste tine în toată frumuseţea 
ei, în toată taina ei, poporul Meu. Amin, amin, amin. 

29 august/11 septembrie 2006 

Praznicul Naşterii Maicii Domnului 

Grijile vieţii nasc neînţelegeri. Vremea despovărării pământului şi 
taina patriei cereşti. Omul nemulţumit este cursă pentru om. 

M ă anunţ la porţi că vin cuvânt pe pământ. Sunt 
Domnul. 

Deschideţi-Mi, voi, porţi, ca să intru cuvânt în carte şi 


să-i hrănesc cu el pe cei ce stau la masa venirii Mele cu sfinţii, 
acum, la sfârşit de timp. Amin. 

Aşez pe masă zi de sărbătoare între sfinţi a mamei Mele 
Fecioara. Toţi sfinţii aşteaptă ziua coborârii Mele cu sărbători 
la voi, dar şi voi să le aşteptaţi, şi să vă hrăniţi cu ele duhul, şi 
să daţi celor ce aşteaptă de la voi hrana cuvântului Meu, ade- 
vărata mângâiere a vieţii, copii împărţitori de Duh Sfânt venit 
cu Mine din Tatăl la om. Pe pământ nu este în om cunoştinţă 
care să ştie să vă iubească pe voi pentru Mine, fiilor copii, dar 
sfinţii Mei vă au ca pe comoara Mea între oameni şi vă mângâ- 
ie truda sub care Eu, Domnul, vă aşez pentru voi şi pentru ei, 
şi vă apără de loviturile care bat spre voi, căci pe pământ omul 
e plin de grijile lui, iar grijile sunt din lume, nu sunt din cer, şi 
îl despart pe om de grija de Domnul. Grijile vieţii sunt cele ce 
nasc neînţelegeri între om şi om, iar când Eu umblu să-l cerce- 
tez pe om între om şi om, omul nu este învăţat să fie întrebat 
de statul lui cu Dumnezeu pe pământ, de statul Domnului în 
el, şi omul nu mai ştie care este timpul lui pentru grija de el, şi 
care este timpul Domnului pentru grija de Domnul, iar Do mn ul 
aşteaptă de la om petrecere în Domnul, şi tot aşa şi sfinţii aş- 
teaptă, trăire în Domnul, fiilor copii. 

Iată, aşez pe pământ masă de praznic, masă de cuvânt 
pentru serbarea mamei Mele Fecioara, poporul Meu. Zilele 
venirii Mele cu sfinţii sunt în toi şi mulţi se hrănesc din ele cu 
duhul cuvântului Meu cel dătător de viaţă, dar cel mai mult se 
bucură şi se hrănesc din ele sfinţii şi îngerii Mei, toate oştirile 
cereşti, martorii coborârii Mele, iar Eu chem omul la Tatăl şi 
la Mine, că a venit odată cu venirea Mea această vreme. Amin. 

O, mama Mea, Ne aşezăm cu sărbătoarea ta în foişorul 
Nostru cel nou, mamă. Am binecuvântat nu demult tot lucrul 
care va ieşi pentru înfrumuseţarea grădinii întâlnirii, mamă, şi 
aş fi voit să rostesc cuvânt dulce, cuvânt cu putere pentru ivirea 
acestui foişor şi apoi pentru ucenicii lucrători de Duh Sfânt 
adunaţi în el la sărbători cu sfinţii, mamă, dar numărul şi pu- 
terea celor puţini de care Mă sprijin M-a făcut să lucrez în taină 
pentru ca să aduc spre vedere acest mărgean, mamă. Grăiesc 
tainic celor din porţi, iar ei lucrează după cuvântul şi înţelep- 
ciunea Mea, şi cu paza cuvântului Meu de peste ei rostuiesc ei 
pe cele frumos aşezate şi lucrate şi îngrijite apoi pe pământul 
Meu cel nou cu ei, căci Eu cu ei înnoiesc pământul şi omul, 
mamă. Le-aş vesti lor ziua de pecetluire şi de sfinţire şi de nu- 
mire sfântă peste acest dulce foişor, dar Mă uit la puterea şi la 
statura poporului Meu cel mic şi Mă aplec, căci sunt Dum- 
nezeu, mamă, şi se apleacă şi cei ce Mă poartă în mijlocul po- 
porului Meu, căci timpul Meu cu ei şi prin ei e cu anevoie de 
înţeles, mamă. Omul nu mai ştie ce înseamnă timpul lui pentru 
grija de el însuşi şi ce înseamnă timpul Domnului cu el pentru 
grija de Domnul şi pentru petrecerea lui în Domnul şi pentru 
Domnul, iar Eu lucrez tainic, şi Mă strecor printre grijile omu- 
lui şi lucrez lucrarea Mea, mamă. 

Voi, sfinţii venirii Mele cu oştirile cereşti, aşezaţi-vă în 
foişorul Meu cel nou cu Mine şi cu mama Mea Fecioara pentru 
sărbătoarea ei în cer şi pe pământ. Stăm la masă de cuvânt. Eu, 
Domnul, sunt Cel ce aşez pe masă hrana. Luaţi şi mâncaţi 
alături de fiii poporului Meu pe pământ între oameni. Această 
colină, pe care Eu, Domnul, o înfrumuseţez mereu şi iar mereu 
la cuvântul Meu cel împlinitor, este pajiştea cea pentru sfinţi 
pe pământ. Aşezaţi-vă! Amin. 

Iar acum, o, mama Mea, tu să le fii lor petrecere, iar po- 
porului Meu cel mic la număr şi la putere să-i fii povaţă, să-i fii 
îndemn şi întărire a celor cereşti pentru el, mamă, căci tu le 
eşti azi sărbătoare, mama Mea. Amin, amin, amin. 

T u, şi cu sfinţii Tăi, Fiule Doamne, la ma- 
să de praznic sfânt, de timp sfânt cu po- 
porul Tău de azi. 

O, nici Tu, nici noi, sfinţii Tăi, nu ne putem odihni în 
odihna patriei cereşti atâta timp cât mai este omul care păcă- 
tuieşte pe pământ în însuşi trupul lui spre câştigul diavolului 
ca să aibă diavolul încă împărăţie împotriva împărăţiei Tale în 
om şi pe pământ, Fiule, Mieluţule junghiat de la păcatele omu- 
lui. Noi, cei cereşti, aşteptăm cu lacrimi fierbinţi în cer şi pe 
pământ vremea despovărării de păcatele din om a pământului, 
şi atunci patria cerească se va împlini în toată taina ei şi va fi 
ea nouă odihnă pe vecii, Fiul meu scump. Amin. 

O, popor mititel al Fiului meu! Mă fac povaţă peste tine 
şi te dăruiesc cu ea şi te învăţ naşterea ta mereu din Fiul meu. 
Cel ce nu se naşte de sus, acela nu este de sus, ci este de jos şi 
este din om, iar cel ce este de jos, este ca omul şi nu ca Dum- 
nezeu. Cel ce se naşte de sus, acela este ca Dumnezeu apoi, şi 
se poartă pe pământ ca unul care este născut din cer, şi nu mai 
seamănă cu omul unul ca acela. Aşa trebuie să petreci tu pe 
pământ înaintea Domnului Dumnezeului tău, şi trebuie să fii 
ceresc şi nu pământesc, şi trebuie să stai mereu în Domnul, sub 
cuvântul celor ce mereu, mereu îţi aduc pe pământ aminte de 
cele din cer înăuntrul tău şi în afara ta şi între frate şi frate. 

Mereu ca în cer trebuie să vă fie petrecerea între frate şi 
frate, voi, cei care v-aţi născut o dată şi apoi mereu din cuvân- 
tul Fiului meu, Care dă să vă ţină mereu în scutecelul cel de 
nou-născuţi, ca să nu fiţi trecători pe pământ, ci veşnic să fiţi. 
Iată, eu vă povăţuiesc la petrecere cerească în voi şi între voi, 
între voi şi Domnul, precum Domnul petrece între El şi voi 
când Se face cuvânt din Tatăl peste voi. Vă învăţ mereu taina 
iubirii cereşti, iar cel ce o trăieşte apoi pe ea este acela care o 
pătrunde pe ea, şi, apoi, cel ce o pătrunde pe ea este acela care 
se lasă cuprins de ea şi în ea de câte ori ea se deschide ca să-l 
cuprindă pe cel ce o voieşte pe ea cu el. Grijile vieţii să nu vă 
împovăreze pe voi. Voi să staţi împovăraţi cu iubirea cea de 
sus, iar cel ce între voi nu stă aşa, acela nu poate pentru iubire, 
ci poate pentru grijile vieţii. Unul ca acela să stea umilit, să 
stea atent ca nu cumva să lovească şi să-i şubrezească pe cei 
ce poartă în ei iubirea cea de sus, ci, din contra, ei să slujească 
celor ce stau sub povara iubirii cereşti pe pământ. Omul din 
firea lui nemulţumit cu mintea şi cu inima, trebuie să se lupte 
mereu să nu greşească înjur prin acestea ale lui, fiindcă nemul- 
ţumirea lui nu l-ar mai lăsa să se cureţe prin umilinţă şi prin 
pocăinţă de greşale şi să fie iertat pe pământ şi în cer, ci l-ar 
îndreptăţi pe el, căci aşa este lucrarea cea rea a nemulţumirii 
din om şi care îl conduce pe om pentru sine spre judecată asu- 
pra altui om, şi vai celor deprinşi cu acest întuneric al duhului 
de judecată şi al răutăţii lui şi care îl dau jos pe Fiul meu de pe 
tronul milei şi al dreptăţii a toate! Poarta Domnului este drep- 
tatea. Prin ea vine Domnul pe pământ spre om, prin ea poate 
trece omul cu pricinile lui spre Domnul, dar dreptatea Dom- 
nului, poarta Domnului, este pentru cei săraci cu duhul, este 
pentru cei ce se leapădă de sine ca să înveţe ei apoi să-şi ducă 
Domnului viaţa lor şi apoi să urmeze Domnului pe pământ, şi 
pe calea dreptăţii să-şi poarte paşii lor. 

Vă învăţ taina iubirii cereşti. Vedeţi să nu cădeţi din ea. 
Vedeţi să nu vă învăţaţi fără ea. Duhul cel omenesc din voi dă 
să vă ocupe mintea şi înţelepciunea cu cele ale grijilor vieţii, 
dar iubirea cea de sus se zbate de sus pentru voi şi vă grăieşte 
ca unor fii şi vă spune mereu cu glas din cer aşa: treceţi din 
trup în duh, descătuşându-vă mereu de omul cel firesc, care se 
luptă în voi împotriva Duhului, şi înveşmântaţi-vă în toată 


clipa, la îndemnul cel de sus şi cel de lângă voi, în omul cel 
duhovnicesc, care mereu, mereu se schimbă, trecând din trup 
în duh, facându-se din firesc, duhovnicesc şi petrecând în 
Domnul. Ca între sfinţii cerului să vă fie vouă petrecerea între 
frate şi frate. Ca între cei mai mici dintre sfinţi să petreceţi în 
Domnul, căci cei care au stat cuprinşi în această lucrare de 
venire la om a Fiului meu învăţătorul, prea puţini din ei au fost 
duhovniceşti, prea puţini din ei au priceput taina iubirii cereşti, 
iar cei mai mulţi au lovit mereu cu mintea lor cea slabă, cu alu- 
atul lor cel trupesc, şi au şubrezit mereu cărarea Domnului spre 
om, cărarea omului spre Dumnezeu, căci sunt fără de minte 
cei trupeşti, şi cunoscând pe Dumnezeu nu-L cunosc pe El nici- 
cum şi nu-L primesc între ei. 

Vă las sub iubirea cerească acum. Vă las în petrecere cu 
sfinţii şi iarăşi vă voi vorbi vouă despre cei ce n-au voit să-I în- 
tărească Domnului cărarea venirii Lui pe pământ, ci, din contra, 
au voit să I-o înfunde ca să nu mai fie ea, ca să nu mai vină 
Domnul cu împărăţia Sa înspre om. Cântaţi acum cântare de 
slavă şi prin ea apropiaţi inimile voastre spre taina iubirii ce- 
reşti între fraţi, mărturisind ea apoi înaintea Domnului pentru 
voi şi păstrându-vă pe voi în scutecelul cel de nou-născuţi, ca 
să nu fiţi voi trecători pe pământ, ci veşnic să fiţi, ca să nu trăiţi 
voi viaţă trecătoare, ci viaţă veşnică să trăiţi. Amin, amin, amin. 

O scumpă şi duioasă de fii cereşti pe pă- 
^mânt, mama Mea! Inima ta de mamă a 
Mea nu cunoaşte în ea decât aluatul cel ceresc al tainicei iubiri, 
iubirea cerească pe pământ ca şi în cer, mamă. O, dacă am 
putea să aşezăm cât mai curând pe pământul patriei cereşti iu- 
birea cerească, mamă! Pe pământ e omul mai tare, omul care 
păcătuieşte în însăşi mintea sa şi apoi în însuşi trupul său, iar 
iubirea cerească trebuie să biruiască din Noi şi din cei iubitori 
de ea pe pământ şi să aşezăm pe pământul ales faţa şi străluci- 
rea patriei cereşti, mamă. Aşteaptă pământul român despovă- 
rarea lui, mama Mea, iar cel ce nu primeşte în el şi pentru el 
iubirea cea de sus, va primi acela dreptatea cea de sus, căci ce- 
rul şi pământul, Dumnezeu le-a făcut, mamă. Amin. 

O, poporul Meu! Aştept ajutorul tău în toată clipa, aştept 
mult, căci faţa patriei cereşti trebuie să fie ca şi Dumnezeu, 
fără de păcat, iar pământul de sub ea trebuie să fie masă curată, 
aşternut sfânt pentru sfinţii Mei, şi aşa va fi, căci Domnul 
prooroceşte şi împlineşte. Amin. 

Binecuvintează pe Domnul, Ierusalime, şi dă-I Lui rod 
de iubire cerească şi trăieşte tu în Domnul Dumnezeul tău, 
poporul Meu, şi învaţă de la El, ca să nu fii trecător pe pământ, 
ci veşnic tu să fii. Amin, amin, amin. 

* 

A cum, copii străjeri în calea Mea, dacă am dat loc 
duhului sărbătoresc, însoţit de cuvântul Meu şi 
al mamei Mele Fecioara, iarăşi Ne întoarcem în carte, aşa pre- 
cum mama Mea a spus, ca să lăsăm aşezată în ea jalea Mea şi 
usturimea Mea de la cei ce au voit să- Mi înfunde cărarea după 
ce Eu Mi-am luat dintre ei pe trâmbiţa Mea Verginica. în toată 
vremea Mea cu trâmbiţa Mea cea de dinaintea Mea vestitoare, 
Eu numai aplecat am putut să stau între cei care îmi aciuau 
trâmbiţa. Nici unul nu M-a lăsat să stau drept ca un Dumnezeu, 
ci numai aplecat. Ca un Dumnezeu milos M-au voit toţi, iar 
altfel nu Mă primeau peste ei. Ca unul Care să le facă voile pe 
care şi le făceau, aşa M-a vrut poporul care auzea glasul Meu 
de trâmbiţă, iar trâmbiţa Mea stătea ca şi Mine, aplecată, şi su- 
nam din ea cum puteau ei să Mă lase, şi de-abia încăpeam cu 

adevărul Meu peste cei ce auzeau glasul Meu. Dacă dădeam 
să umblu în ei ca să-i fac luminoşi şi curaţi, ei îmi dădeau peste 
gură şi peste mână şi nu puteam să fiu ca Dumnezeu între ei, 
căci Mă voiau să fiu ca omul, iar suspinul Meu şi aşteptarea 
Mea după ei se sfărâma în trupul trâmbiţei Mele, miloasă şi 
ea, din pricina deşertăciunii din care ei nu puteau ieşi. 

O, poporul Meu de azi, când tu auzi durerea Mea de ieri 
şi de azi, atât de lungă durere, tu lasă-te cuprins de Mine şi de 
ea, că ea Mă doare şi n-am cu cine s-o împart şi s-o port, căci 
poporul cel de la început, după ce Eu M-am coborât cuvânt 
acum cincizeci de ani, a vrut petrecere cu Mine, şi nu cruce ca 
Mine, iar Eu am purtat singur crucea vremii şi am plâns mereu 
în trupul trâmbiţei Mele Verginica, şi oftatul Meu durea în ea 
şi nu aveam pe pământ cu cine s-o mângâi pe ea sub crucea 
Mea cea grea. I-am adus lângă Mine şi lângă ea, apoi, pe cei 
de departe, pe cei mai mici ai Mei pe atunci, cu care azi Mă 
sprijin Eu pentru venirea Mea, şi am proorocit pentru ei, şi apoi 
Eu M-am încălzit la focul dragostei lor pentru Mine şi pentru 
poporul Meu cel rătăcit de la dragostea de Dumnezeu şi de la 
ascultarea de cele de sus. Am dat cuvânt să-şi facă ei apoi 
acoperământ lângă casa Mea şi lângă poporul Meu, lângă 
trâmbiţa Mea, şi să Mă mângâie ei pe Mine şi pe ea în durerea 
Mea, care durea în ea, iar ei aşa au împlinit, şi s-au aşezat 
aproape. Iubirea lor era mângâierea Mea. Credinţa lor era pu- 
terea Mea atunci, căci nu găseam credinţă în Mine între cei ce 
ascultau din gura Mea cuvântul vieţii. I-am strâns la pieptul 
Meu şi al trâmbiţei Mele pe cei abia chemaţi de Mine lângă 
izvor, şi nu era iubire ca a lor în poporul Meu Ierusalim atunci, 
şi le spuneam celor reci cu Mine, le spuneam de plânsul Meu, 
de dorul Meu, le spuneam că nu am iubire ca a lor în Ierusalim, 
iubire ca a celor pe care Eu i-am aflat şi i-am strâns la piept 
pentru iubirea lor ca să Mă încălzesc cu ei şi de la ei, căci Eu 
sunt iubire din cer, şi nu altceva sunt Eu. 

Iată durerea Mea de ieri şi de azi, că n-am încăput cu 
noul Meu rod între cei ce ascultau din gura Mea cuvânt şi nu-1 
împlineau pe el. Mi-au duşmănit rodul Meu cel nou şi s-au scu- 
lat să Mi-1 strivească şi să Mi-1 alunge şi să nu mai poată Dom- 
nul prin cei credincioşi şi miloşi între ei, iar drumul lucrării 
Mele dădea să Mi se înfunde. Au dat să facă vad în faţa râului 
vieţii ca să nu mai vină Domnul la ei cu învăţătura vieţii, aşa 
au făcut cei peste care douăzeci şi cinci de ani suflasem cu mila 
cuvântului Meu peste ei. 

Venise vremea s-o iau în sânul cerului Meu de sfinţi pe 
Verginica şi nu aveam dintre ei rod în picioare de care să Mă 
sprijin cu lucrarea Mea apoi, fiindcă cei învăţaţi de Mine n-au 
învăţat şi n-au voit să fie sfinţi şi curaţi şi fără de păcat aşa cum 
trebuie să fie cei născuţi de sus, cei ce sunt ai Domnului între 
cer şi pământ. Şi dacă trâmbiţa Mea a venit la Mine din dureri 
şi prin dureri, Eu, Domnul, a trebuit să împlinesc cuvântul spus 
că voi grăi până la sfârşit. Am ridicat, atunci, cu puterea Mea, 
pe sora trâmbiţei Mele şi am făcut din ea punte pentru Mine şi 
am trecut sprijinit de ea apa cea tulbure pe care o ridicaseră cei 
rămaşi în urma trâmbiţei Mele în curţile Mele de pe pământ. 
Această bărcuţă a luat în ea pe cei loviţi de invidia şi duşmănia 
celor ce nu mai voiau cu izvorul cuvântului Meu peste ei, aşa 
cum nici până atunci n-au ştiut aceştia cum să creadă în el şi 
cum să bea din el, şi n-au ţinut ei seama de porunca Mea cea 
de acum două mii de ani prin care i-am numit fericiţi pe cei 
credincioşi Mie, spunând aşa: «Fericiţi sunt cei ce nu se smin- 
tesc întru Mine». I-am urcat atunci pe punte pe cei credincioşi, 
ca să nu fie striviţi de valuri, şi am trecut cu ei, biruind furtuna 
şi valurile ei şi lucrând dreptatea Mea pentru ei, căci cei de 


dinaintea lor lângă Mine i-au dat pe ei hulei şi vânzării şi batjo- 
curei şi dispreţului, aşa cum au făcut cu Iosif cel vândut de ei 
fraţii lui. Eu însă am stat cu putere şi drept în faţa celor ce au 
voit să-i stârpească pe cei aleşi Mie mai în urmă, şi i-am nimi- 
cit pe cei ce dădeau să-Mi smulgă de pe pământ rodul cu care 
aveam să înaintez cu vremea Mea, şi nu să Mi se înfunde calea 
şi să nu mai vin. O, cât de mult se temeau aceşti micuţi ai Mei! 
O, cât de răzbunător a fost pe Mine şi pe ei diavolul cu temerile 
lui peste ei! Cu ameninţări şi cu îngroziri îi înfricoşau pe ei, 
căci duhul rău avea putere, prinsese putere mare prin cei plini 
de duhul invidiei, care auzind cuvântul Meu peste ei, n-au 
putut iubi împlinirea lui, căci au fost iubitori de trup şi nu de 
Dumnezeu şi nu de cei iubitori ai Mei. 

O, poporul Meu de azi, prea grea Mi-a fost durerea în 
Mine şi în cei iubitori ai Mei, căci duhul rău nu i-a voit pe ei, 
şi s-a ridicat cu duh de minciună prin cei făţarnici care erau 
ştiuţi de lume popor al lui Verginica, neam al ei, porecliţi de 
lume sfinţi. O, poporul Meu, duhul minciunii a îmbrăcat atunci 
faţa credinţei în Mine şi a pazei pentru lucrarea Mea şi Mi-a 
învinuit prin minciună urzită cu tâlc omenesc pe cei firavi ai 
Mei, de Mi i-a alungat şi Mi i-a defăimat, şi prin aceasta a lu- 
crat de Mi-a pierit poporul care abia se ţinea pe picioare, bietul 
de el. Priveşte tu, poporul Meu, priveşte tu acum la trupul min- 
ciunii, căci a crescut mare, mare acest trup, dacă s-a lăsat hrănit 
cu multul de duh străin de Dumnezeu şi de mersul lui Dum- 
nezeu pe pământ. 

O, poporul Meu, plâng cu jale în mijlocul tău şi nu Mă 
pot alina de jalea Mea. Cum să fac, oare, să încap cu duh de 
pocăinţă în cei ce n-au voit să ştie cum să le fie milă de Mine, 
Cel rămas fără casă după ce am luat casa Mea dintre ei pentru 
necredinţa lor şi pentru ca să le încerc pe viu credinţa şi să-i 
dovedesc pe ei şi aluatul din ei? Am voit cu tot cerul Meu să-i 
aduc şi pe ei la împlinirea cea pentru sfinţi, şi i-am povăţuit pe 
toţi să îmbrăţişeze sfinţenia, fără de care omul nu Mă poate 
vedea şi nu Mă poate purta. Ei însă le-au scos nume rău la cei 
prin care îi îndemnam pe ei să nu rătăcească de pe drumul Meu, 
să nu Mă părăsească pentru trupul lor, ci să îmbrăţişeze ei bu- 
curia şi pacea sfinţeniei. Dar ei i-au numit desfrânaţi pe cei ce 
nu iubeau păcatul, ci pe Dumnezeu şi pe oameni iubeau; i-au 
numit fermecători şi vrăjitori, ca şi pe Mine cei ce M-au numit 
aşa, şi iată cât au semănat cu Mine cei cu care Eu M-am arătat 
atunci poporului Meu, aducându-i pe ei la el ca să-i primească 
el din partea Mea şi să le ia de pildă iubirea şi credinţa şi 
credincioşia şi cuminţenia lor şi dulcea lor purtare pe calea 
Mea cu ei şi mila lor pentru poporul Meu cel plin de duh de 
neascultare şi de necredinţă, după ce Eu, Domnul, îl hrănisem 
pe el cu cuvântul gurii Mele şi cu mărturisiri cereşti între ei. 

Iată vremea când Eu îi chem la pocăinţă pe cei care în 
loc să ia în lucrul lor împlinirea cuvântului Meu după ridicarea 
trâmbiţei Mele la cer, au luat aceştia în mână pietre ca să-i 
acopere cu ele pe cei cu care, iată, Eu merg înainte cu lucrarea 
cuvântului Meu, pe care îl slobod cu dor şi cu jale de deasupra 
creştetului lor, din norii slavei Mele cu ei, şi cu care Mă port 
în văzduh şi grăiesc peste pământ şi împlinesc cuvântul Meu 
proorocit din vreme prin trâmbiţa Mea în mijlocul lor pe când 
el se numea popor al Meu, trăgându-Mă pentru aceasta pe 
Mine la voile lor ca să le plătesc Eu lor şi nu ei Mie că sunt ei 
poporul Meu. I-am îngrijit în lipsurile lor, că erau săraci, aşa 
cum Eu am ales casa în care am coborât. Mi-am ridicat popor 
credincios şi luam de la el şi îngrijeam de ei în lipsurile lor, 
prin Evanghelia Mea cu Verginica pe pământ, iar ei Mă ţineau 
ca pe un datornic al lor pentru că-Mi luasem din mijlocul lor 

sculă ca să lucrez cu ea pământul şi cerul cel nou, acum, la 
sfârşit, precum sunt scrise în Scripturi aceste profeţii şi 
făgăduinţe ale Mele peste pământ şi peste om. Eu dacă le sunt 
lor dator, iată, le sunt dator cu iertarea lor prin pocăinţa lor, 
căci ei au dat să-Mi înfunde calea venirii Mele cu care şi azi 
Mă slăvesc pe pământ peste cei ce au rămas cu Mine după ce 
Mi-am luat casa dintre oameni, căci pe Verginica am luat-o în 
casa ei cea din cer, dacă nimeni n-a putut s-o preţuiască pe ea 
de la Mine şi pentru Mine, nu pentru ei aşa cum a fost atât cât 
s-au folosit ei de ea, din munca Mea cu ea pentru pâinea lor. 

O, poporul Meu, te ajut Eu să înţelegi durerea Mea de 
la cei ce n-au mai voit cu Mine atunci, dând să-Mi stârpească 
de tot calea venirii Mele pe pământ după om, căci au voit să-Mi 
înfunde cărarea ca să nu mai fie ea, ca să nu mai vină Domnul 
cu împărăţia Sa spre om. De multă vreme port această durere, 
poporul Meu, şi cu ea Mă uit la cei ce nu-şi pun în minte să se 
pocăiască, să le fie milă de obrazul Meu şi nu de al lor, căci al 
lor este mincinos; să le fie milă de durerea Mea, căci a lor este 
făţărnicie; să le fie milă de viaţa lor cea de veci, care plânge 
după ei din Mine. Să se uite ei la cei ce i-au hulit, la cei mai 
mici ai Mei, pe care i-am aşezat între ei atunci ca să Mă ajut 
cu ei pentru cărarea Mea, pe care nu puteam s-o las să Mi se 
înfunde, şi am lucrat cu greu şi cu lacrimi disperate ca să-Mi 
lărgesc vadul ei, căci proorocisem că aşa de mult va fi să lucrez 
prin această venire a Mea spre sfârşit. Am proorocit în vremea 
Mea cu Verginica şi am spus că pe cel pe care-1 voi găsi lângă 
trâmbiţa Mea când ea va trece spre Mine hotarul, aceluia îi voi 
da să-Mi ducă mai departe biruinţa şi steagul ei, şi Mi-am găsit 
în clipa aceea trâmbiţa în braţele celor mai mici chemaţi ai 
Mei, care au îmbrăţişat-o pe ea atunci, şi apoi Eu, Domnul, am 
împlinit aşa cum am proorocit. Cei potrivnici Mie însă căutau 
în proorociile Mele cuvânt neînţeles de ei, şi cu care dădeau ei 
să astupe cărarea venirii Mele ca să nu mai fie ea. O, cum să 
fac cu ei, poporul Meu, cum să fac? Iată, ei sunt însemnaţi în 
însuşi trupul lor şi nu dau să se pocăiască mărturisindu-şi ne- 
credinţa cea pentru dorul lor de viaţă fără de sfinţenie în ea, 
necredinţă cu care ei şi-au acoperit goliciunea vieţii lor, ca şi 
slujitorii bisericii care nu primesc în ei cuvântul Meu de azi ca 
să-l împlinească pe el. Eu însă îi dau pe toţi de gol şi dau să-i 
ajut să-şi vină în fire, căci Eu încă îi aştept; îi aştept să şteargă 
ei obrazul Meu cel împroşcat de ei, căci cei mai mici ai Mei 
sunt astăzi faţa lucrării Mele peste pământ. 

Vin creştini la cer, vin cei ce au fost şi au ascultat acest 
cuvânt în vremea lor de pe pământ, şi plâng aceştia la hotar 
pentru că au fost traşi la hulă de către cei ce n-au voit să mai 
fiu Eu, să mai dăinui Eu pe pământ cu glasul cuvântului Meu, 
după ce casa Mea, Verginica, a venit între sfinţi. Plâng la ho- 
tarul cerului cei ce au fost traşi la bârfa şi la hulă, iar pe cei 
huliţi de ei pe pământ îi văd ei rugându-se pentru toţi cei ce au 
hulit şi au defăimat glasul lui Dumnezeu şi pe cei iubitori de 
Dumnezeu. 

Ai grijă, poporul Meu, şi învaţă de la Mine cum să te 
păzeşti de acest duh rău şi necunoscut cu faţa lui vicleană, 
duhul invidiei, duhul pe care l-au avut fraţii lui Iosif cel vândut 
de ei la străini ca să scape ei de el şi să fie ei mari, după ce au 
aflat de darul lui Dumnezeu de pe creştetul lui Iosif, cel mai 
mic dintre ei. Mintea ta neîncercată nu poate singură să scape 
de această urzită pânză de păianjen, poporul Meu, iar pânza de 
păianjen trebuie stricată şi nu trebuie ţesută dacă au ţesut la ea 
cei ce au hulit prin ea cu hula lor, cu minciuna urzită de ei, căci 
faţa Mea nu era în aceştia şi nu aveau ei cum să urzească din 
Mine ca să nu fie ei prinşi şi aruncaţi în duh de lume de însăşi 


ţesătura lor, care i-a dezbrăcat pe ei de temerea de Dumnezeu 
şi de pedeapsa cea pentru duhul cel rău şi împotrivitor din ei, 
căci au dat să-şi facă singuri dreptate împotriva dreptăţii a toate 
câte numai Eu, Domnul, le văd şi le cunosc şi le cântăresc pe 
ele cereşte şi nu omeneşte, iar cei ce iau locul Meu ca să facă 
ei ce trebuie să fac Eu, aceia rămân fără Dumnezeu pe pământ. 

Te-am povăţuit cu mare iubire şi grijă, poporul Meu, şi 
te-am învăţat mereu să nu vorbeşti doi câte doi, în afară de vor- 
bire ca şi a Mea între frate şi frate, şi apoi mărturisită între fraţi. 
Te-am învăţat să nu iubeşti bârfa şi clevetirea şi să nu faci 
intrigă prin lucrarea ta, căci fiecare om are nevoie de iertare 
de greşale, poporul Meu, prin nejudecată, fiule. Ţi-am spus azi 
că omul nemulţumit cu mintea şi cu inima, acela cade în undiţa 
altui om nemulţumit, căci asta este răsplata nemulţumitului de 
pe pământ. Am spus că acela ar trebui să se lupte să nu greşeas- 
că lui Dumnezeu şi aproapelui său care este fiul lui Dumnezeu 
între fiii lui Dumnezeu, căci dacă acela greşeşte şi apoi îşi as- 
cunde nemulţumirea lui şi greşeala lui, ea nu-1 mai lasă să se 
cureţe de greşalele pe care şi le ascunde, şi să se aplece apoi 
spre pocăinţă şi să fie iertat pe pământ şi în cer, între fraţi, şi 
în Dumnezeu apoi. Cel care îşi are mintea sa pentru el, acela 
îşi hrăneşte cu ea inima şi apoi împotrivirea cu care se ridică 
şi ţese pânză duşmană asupra Mea, fără să ştie că asta face el 
când îi face aşa celui de lângă el. 

Iată cum s-a prăvălit muntele duşmăniei de fraţi pe 
obrazul Meu dumnezeiesc atunci când Mă luptam să-Mi leg şi 
să-Mi întăresc cărarea Mea de coborâre pe pământ cuvânt după 
ce Mi-am luat la cer casa în care veneam cu hrană la popor, pe 
Verginica, tot atât de duşmănită de cei hrăniţi atunci, ca şi cei 
duşmăniţi de ei în urma ei pentru că Eu, Domnul, începusem 
să-Mi sprijin pe umerii lor coborârea Mea după ce i-am aşezat 
pe ei înaintea Mea. Mergeam din cetate în cetate peste tot pe 
unde i-am hrănit pe cei ce auzeau cuvântul Meu prin Verginica, 
mergeam cu cei aşezaţi de Mine şi de ea înaintea Mea pentru 
popor pe mai departe, şi sunam şi adunam pe cei ce odinioară 
erau poporul Meu cel credincios pentru lucrarea Mea de peste 
ei şi care îi aduna pe ei la masa Mea, şi vorbea cu ei de lângă 
Mine trâmbiţa Mea, şi apoi cei mici, tocmiţi la lucrul împărţirii 
cuvântului ceresc, adunau cuvântul şi îl duceau acolo unde el 
trimitea spre trâmbiţarea lui peste popor, iar cei dintre cârtitori 
şi iubitori de trup, care s-au întors spre fărădelegi cu viaţa lor, 
mergeau în urma Mea şi dărâmau ceea ce Eu zideam cu spri- 
jinul zidarilor Mei cei mai mici. Pe cei ce dădeau să se ridice 
spre mântuire mare, căutau de îi trăgeau la un gând cu ei şi îm- 
potriva Mea şi a trimişilor Mei cei mai mici, şi aşa ţeseau aceş- 
tia pânza de păianjen a credinţei lor făţarnice, prăvălind peste 
obrazul Meu şi peste mersul Meu de la cer la pământ muntele 
duşmăniei lor, aşa cum au făcut şi cu Mine cei de pe vremea 
trupului Meu când am venit să-l dezrobesc pe Israel, cel ce nu 
mai umbla pe calea Mea. 

Ai grijă, poporul Meu, de tine şi de Mine şi învaţă de la 
Mine să te fereşti de duhul necredinţei care lucrează intrigă 
între cei ce se scoală spre mântuirea lor, că iată ce lovit am fost 
de cei iubitori de sine care Mă voiau pe placul lor şi care n-au 
putut să-i iubească pe cei ce Mă iubeau şi Mă ajutau sub crucea 
Mea cea împovărată de suspinul Meu pentru om. 

O, tu nu ştii să te aperi, poporul Meu. Te apăr Eu. Te 
învăţ Eu cum să cunoşti învăţătura Mea cea pentru tine. Pilda 
paşilor tăi, a minţii şi a inimii tale, să fie cei pe care îi ştii de 
la Mine şi nu de la ei sau de la om, şi aceia sunt cei ce Mă 
iubesc şi Mă împlinesc, împărţindu-Mă şi aşezându-Mă în ini- 
mile oamenilor pentru ca să-i trag Eu pe oameni la Tatăl şi 

să-Mi împlinesc această Scriptură şi să fiu Eu biruitor prin ea, 
şi nu omul, poporul Meu. Ai grijă să înveţi să te fereşti să strici 
lucrarea Mea cu mintea şi cu fapta minţii tale, căci pilda cea 
rea a necredinţei celor ce au luptat să-Mi înfunde calea, e pildă 
de neurmat, şi din care tu poţi să înveţi statornicia şi umilinţa 
şi pocăinţa şi să stai tu în duhul temerii de Dumnezeu, Care dă 
fiecăruia după cum este fapta sa, poporul Meu. Amin. 

© Fiule şi Doamne al meu, stau cu grijă de 
^ mamă a Ta şi a poporului Tău cel firav. 
Mă lasă, Te rog, să le spun şi eu rana durerii Tale de la poporul 
Tău pe care nu-1 mai ai împlinitor cuvântului Tău din pricina 
celor ce au hulit paşii Tăi care au înaintat prin cei mici ai Tăi, 
şi pe care Tu i-ai aşezat înaintea Ta fiindcă au crezut ei cu pu- 
tere în Tine, Cel ce vii şi îi hrăneşti cu glasul Tău pe cei cre- 
dincioşi şi sfinţi. Casei Tale se cuvine sfinţenie, dar cei ce au 
umplut de duh de lume casa Ta în care coborai odinioară în 
pieptul trâmbiţei Tale Verginica, aceştia au întinat-o mereu, şi 
o întinează şi azi cu cele potrivnice Ţie, Doamne al răbdării 
sfinţilor Tăi. O, Fiule îndurerat atât de greu, Care Te temi pen- 
tru viaţa turmei Tale mici şi firave! «Mărturiile Tale s-au ade- 
verit foarte», după cum este scris, şi mereu se adeveresc, căci 
toţi cei ce au hulit calea Ta de la cer la pământ, acum, şi pe cei 
de pe ea iubitori ai Tăi, toţi cei ce au lovit, s-au lovit pe ei, şi 
oricine poate vedea că aşa este, căci mărturiile Tale adeveresc 
şi se adeveresc. 

O, Fiule al meu, casei Tale se cuvine sfinţenie, dar cei 
hulitori îşi spuneau şi îşi spun: «Nu va vedea Domnul, nu va 
pricepe Dumnezeul lui Israel». Dar eu, ca o mamă cu milă fără 
margini pentru durerea Ta, pentru obrazul Tău pătat de cei câr- 
titori şi hulitori atunci şi acum, eu spun aşa: înţelegeţi, voi, cei 
neînţelepţi şi nebuni din popor! înţelepţiţi-vă odată! Cel ce a 
sădit urechea, oare, nu aude? Cel ce a zidit ochiul, oare, nu 
priveşte? Cel ce pedepseşte neamurile, oare, nu va certa? 

O, fericit este omul pe care Tu îl vei certa, Doamne, ca 
să-l înveţi pe el din legea Ta. Aşa Te rog eu pentru cei ce au 
hulit şi nu s-au pocăit prin umilinţă şi nu s-au sculat să ridice 
necredinţa de peste cei ce au şchiopătat prin ea de la calea Ta 
în urma hulei celor ce au hulit. O, dacă ei au fost mai drepţi 
prin ceea ce ei au hulit calea Ta şi pe trâmbiţa Ta şi pe cei ce 
au urmat după ea, oare, nu puteau să se dovedească ei sfinţi şi 
iubitori de cer cu viaţa lor de pe pământ, apoi? Dar ei s-au dus 
în lume, Doamne, s-au dus şi nu se întorc şi nu vor să audă 
când îi strigi. 

Ţi-e poporul prăbuşit, Păstorule milos. De atâta vreme 
Te uiţi cu jale la cei ce au căzut în urma ridicării la Tine a 
trâmbiţei Tale Verginica. Tu îţi sculai poporul, trâmbiţând peste 
el învierea, iar cei ce nu Te-au mai vrut să domneşti peste ei, 
îţi dărâmau zidirea Ta. Ai vrut să întăreşti peste ei statul păsto- 
rilor Tăi apoi, dar ei i-au tras şi pe aceia la un gând cu ei, fa- 
cându-i să lucreze şi ei nedrept înaintea Ta şi să uite şi ei 
cuvintele Tale cele proorocite din vreme spre împlinire, Doam- 
ne zdrobit de cei pe care i-ai miluit şi care nu s-au bucurat de 
naşterea din cuvântul Tău a celor pe care i-ai adus şi i-ai pus 
înaintea Ta ca să nu stea din strigare trâmbiţarea Ta. O, cât 
lucru Ţi-au stricat! O, câte lacrimi Ţi-au umplut obrazul Tău 
dumnezeiesc şi ochii sfinţilor Tăi când aceia le scoteau nume 
rău celor prin care ai voit să-i ţii treji şi pe ei, căci dragostea 
celor mai mici, celor din urmă, a fost şi este dragoste mare, 
Fiule scump, şi sfântă este inimioara lor, căci sfântă este în ei 
iubirea Ta, pe care cei hulitori au numit-o cu nume de păcat, 
cu nume de batjocură, Doamne umilit de cei ce n-au iubirea 
Ta şi care mint şi viclenesc asupra sfinţilor Tăi, aşa cum s-a 


petrecut în toată vremea pe pământul Tău. 

O, n-au fost duhovniceşti cei pe care i-ai învăţat atâta 
vreme prin trâmbiţa Ta! Prea puţini şi prea puţin au priceput ei 
taina iubirii cereşti, despre care eu am grăit azi poporului Tău 
cel mic. Cei mai mulţi au lovit mereu, mereu prin rodul minţii 
lor, prin aluatul lor cel trupesc, şi au şubrezit mereu, mereu 
cărarea Ta spre om, căci sunt fără de minte cei trupeşti, şi 
cunoscându-Te nu Te cunosc şi nu Te primesc, Fiule al Tatălui 
şi al meu, Mântuitorule Care vii venind ca să-l înveţi pe om 
calea vieţii, umilinţa şi pocăinţa şi învierea apoi, Doamne al 
învierii. Amin. 

O, fiilor copii ai Fiului meu! De la Tatăl vă avem noi pe 
voi. Vă apără Fiul meu. Voi să nu vă apăraţi în faţa celui ce nu 
ştie ce face Dumnezeu cu voi pentru om. Fiţi cuminţi. Vă apără 
Domnul. Mergeţi aplecaţi. Mergeţi ca Fiul meu. Fiţi cuminţi 
şi răbdători, că nu e greu. Domnul e de şapte mii de ani biruit 
de om, căci umilinţa a rămas numai pentru Dumnezeu, fiilor 
mici. E cuvânt mult acum peste voi şi peste popor, că multă şi 
mare e durerea Domnului pentru poporul cel pierdut de pe cale, 
iar Verginica, trâmbiţa Fui, e plină de dor să-mi mângâie Fiul 
şi pe voi, cei mereu loviţi lângă El, ca şi El loviţi, căci cine 
loveşte în voi, pe Fiul meu îl loveşte, pe El îl doboară, nu pe 
voi. Aşteaptă Verginica încă o zi de cuvânt sfânt, ca să-F 
mângâie şi ea pe Fiul meu durut, şi pe voi, duruţii Fui, mereu 
duruţi şi puţin putincioşi din pricina necredinţei celor ce îşi 
iubesc viaţa lor cea trecătoare şi mintea lor cea semeaţă cu care 
urzesc din firea lor cea omenească slăbire şi durere pentru cei 
de sub crucea grea a Fiului meu. 

O, popor miluit şi hrănit din cer! Fereşte-te de aluatul 
fariseilor şi învaţă de la Domnul această ascultare, ca să-l fie 
bine Fui şi ţie pe calea Fui cu tine. Fereşte-te să faci ca Petru, 
ucenicul Fiului meu, care pentru că l-a urmat Fui, a dorit mă- 
rire de la El, ispitindu-F pe El şi pentru cel iubit care stătea îm- 
brăţişat cu El, pentru Ioan, iubitul sufletului Fiului meu. 

O, bucură-te în umilinţă, popor miluit, şi caută cu taina 
iubirii cereşti, care nu cere în om pentru sine, ci numai pentru 
Domnul. Fă-ţi inima casă sfântă. Aluat din Dumnezeu să ai în 
ea, căci casei Sale se cuvine sfinţenie, popor al învăţăturii din 
cer. Amin. 

O, aşează cu putere în ea învăţătura mea între ai Tăi, 
Dumnezeule Fiu, şi fiu să fie şi poporul Tău, ca să aibă el tată, 
Fiule şi Stăpân şi izvor al iubirii cereşti în fii şi între fii. Amin, 
amin, amin. 

O duioasă mama Mea! Privesc la trâmbiţa 
^ Mea Verginica şi pun mângâiere peste 
durerea ei cea de muît îndurată de ea între cei din cer. Ea s-a 
mângâiat când tu ai spus că vom veni să grăim pentru cei ce 
s-au luptat atunci să înfunde cărarea venirii Mele cuvânt la 
popor, lucrând ei păcatul hulei asupra celor ce Eu i-am tras sub 
crucea Mea. Ea stă şi aşteaptă iarăşi intrarea Mea în carte, ca 
să trâmbiţeze şi ea de lângă Mine şi să-şi spună oftatul ei cel 
lung şi greu peste cei din cer care plâng cu ea de durerea ei, 
peste care ea aşteaptă uşurare şi mângâiere. Amin. 

O, poporul Meu, pe pământ e omul mai tare ca Mine, 
dar Eu, Domnul, aştept să biruiască iubirea cerească între 
pământ şi cer. Aşteaptă pământul despovărarea lui de păcatele 
din trupul şi din mintea şi din inima omului, iar cel ce nu 
primeşte în el iubirea cea de sus, va primi acela peste el drep- 
tatea cea de sus, căci cerul şi pământul, Dumnezeu le-a făcut, 
poporul Meu. Amin, amin, amin. 

8/21 septembrie 2006 

Praznicul înălţării sfintei Cruci 

Fiii lui Dumnezeu şi purtarea crucii iubirii cereşti. 

M ă însemnez în cartea Mea de azi cu sărbătoarea 
crucii, căci crucea Mea de suferinţă s-a făcut 
mângâiere şi putere pentru toţi cei care apoi au iubit şi au urmat 
iubirea Mea pentru om, ajutându-Mi să-l întorc pe om la Tatăl, 
lucrând lucrarea Mea pe pământ. Amin. 

O, poporul Meu, nu găsesc azi putere în porţi pentru 
mult cuvânt, căci în ele se sparg multe dureri, iar Eu nu ştiu 
cum să-Mi mai întăresc calea ca să nu-Mi rostesc cu strâm- 
torare cuvântul, ci să Mă mângâi cu el, şi să te mângâi şi pe 
tine, poporul Meu, pe calea Mea cu tine, pe calea ta cu Mine, 
căci calea Mea cu omul trebuie să fie mângâierea omului, şi 
apoi mângâierea Mea de la om. 

O, Eu mereu te-am învăţat şi te-am rugat să nu ai o mai 
întâi şi o mai mare grijă ca şi grija pentru cărarea Mea cuvânt 
pe pământ. Tot ceea ce ţi-am spus Eu ţie să împlineşti după 
dorirea Mea, nimic nu este mai mult şi mai mângâiere Mie ca 
atunci când tu ştii de unde şi cu ce să-ţi începi toată împlinirea, 
căci dacă tu nu ai duioşie şi milă ca să-Mi îngrijeşti puterea 
Mea din mijlocul tău, tu nu Mă poţi mângâia cu nimic din ceea 
ce ţi-am spus Eu să lucrezi şi să păstrezi, poporul Meu. 

Mă doare că nu am putere în porţi. E vremea grea, şi tre- 
buie să ne mângâiem mereu unii pe alţii pe cale, şi trebuie 
duioşie şi milă pentru această mare şi întâi lucrare de la unii la 
alţii, şi trebuie dragoste pentru cer, căci pământul are suferinţă 
de la lipsa dragostei cereşti de pe el, şi suspină mereu pământul 
după cuvântul Meu pe el. 

O, poporul Meu, frumos este ciorchinele de strugurel 
copt şi bine mirositor! în el stau frumos bobiţele, şi îşi dau în- 
tâietate în buchetul lor. Aşa te voiesc Eu pe tine în sărbători 
când tu îţi opreşti lucrarea trupului. Miros cu bună mireasmă 
voiesc să-Mi fii în serbările Mele cu tine. în fiecare sărbătoare 
te doresc ciorchine, şi te voiesc să-Mi împărţi Mie şi la sfinţi 
miros ceresc şi mângâiere, şi putere să-Mi dai, fiule. Nu este 
rod mai frumos şi mai dorit de la tine spre Mine, ca şi rodul 
împlinirilor sfinte dintre fii, poporul Meu. O, învăţaţi- vă să nu 
uitaţi cele ce Eu v-am împărţit spre lucrare cerească de la voi 
spre Dumnezeu, căci am nevoie de puterea Mea între voi, fiilor. 
V-am povăţuit să aveţi de lucru cereşte. Am spus să vi se dea 
de lucru. Nu e bine să aud de la voi că nu aveţi timp să împliniţi 
aşa. Eu trebuie să pot să vă dau de lucru, dar trebuie să Mă 
ajutaţi voi să pot aşa. Eu sunt Cel ce Mă uit între voi, şi îi văd 
bogaţi de cele ce vin de la Mine la voi şi împărţitori tot pe cei 
ce lucrează mai mult între voi pentru cele ce trebuie să fie bune 
şi frumoase în curţile Mele cu voi pentru armonie cerească şi 
pentru îngeri păzitori peste tot şi peste toate ale Mele cu voi. 

Vă învăţ, fiilor, să duceţi crucea iubirii cereşti. Pe ea 
v-am dat-o s-o purtaţi, şi să lucraţi cu ascultare şi cu mulţumire 
în lucrarea ei cea de sus, împodobind voi aşa duhul şi lucrul 
duhului curţilor Mele cu voi. Dacă aş putea să găsesc întărire 
la porţi, aş veni de câte ori Mi-e dor să grăiesc mult peste voi, 
şi să Mă mângâi grăind cu voi şi să văd apoi că aţi luat de la 
Mine şi că purtaţi crucea iubirii cereşti şi că mergeţi, fiilor. 
Mers înseamnă lucrare cerească, nu lucrarea lucrată cu trupul 
şi atât. Mersul sub crucea iubirii cereşti între voi şi de la voi, 
aceasta înseamnă puterea Mea de la voi, fiilor. 

Aş fi voit să putem azi dintre cei din cer să-i facem 
mângâiere trâmbiţei Mele Verginica, dar nu am acum putere 
în porţi. Mi-e tare firavă puterea între voi şi nu ştiu cum să mai 
ocrotesc duhul mângâierii peste voi, şi peste porţi de la voi. O, 


căutaţi de la Mine iubire multă în inimile voastre şi între voi. 
Ridicaţi mereu crucea iubirii cereşti şi faceţi-o să aibă lucrare. 
V-am dat cartea Mea cu voi. Lucraţi-o peste voi, şi cu dor 
lucraţi-o, şi creşteţi în iubirea cea de sus, căci voi sunteţi fiii 
lucrării cuvântului Meu, şi nu oricine sunteţi voi. 

O, nu vă duceţi unul pe altul în spate, fiilor, căci aceasta 
nu este lucrarea iubirii cereşti în toţi. Duceţi pe umerii voştri 
crucea iubirii cereşti, dar fiecare, nu numai unii din voi. V-aş 
învăţa cum să lucraţi mai frumos această iubire, dar n-am azi 
putere în porţi, şi voiesc să-Mi întăresc mereu cărarea, ca 
atunci când vreau să vin, să pot pentru Mine şi pentru voi tot 
ceea ce am Eu de putut pe pământ în toată vremea, fiilor. 

Cobor, acum, tainica Mea mângâiere peste voi. Luaţi 
putere din ea. întăriţi-vă inimile, că sunteţi mici pentru încer- 
cări. Voiesc să vă aduc vreme de bucurie mereu, ca să puteţi 
pentru Mine şi pentru voi, şi de aceea vă învăţ să ajutaţi voi 
lucrării Mele cereşti cu voi, Duhului Meu Cel Sfânt peste voi 
şi între voi, fiilor. 

Eu, Domnul, vă învălui în duhul mângâierii. Luaţi din 
el şi împărţiţi unii altora spre puterea Mea cu voi. Duceţi 
crucea iubirii cereşti, dându-vă unii altora înviorare şi nădejde 
sfântă, căci toate cele ce vor fi să fie mângâierea cea veşnică, 
se vor da vouă, celor ce staţi frumos şi sfânt sub crucea venirii 
Mele, copii ai dorurilor Mele. 

Pace vouă! Luaţi din Duhul Meu. Luaţi mângâierea Mea 
în voi. Amin, amin, amin. 

14/27 septembrie 2006 

Sărbătoarea Acoperământul Maicii Domnului 

Cei ce au învăţător, au în ei viaţă. Neîmplinitorii cuvântului Dom- 
nului sunt scrişi cu cei necredincioşi. Cei ce au voia lor, aceia pier 
prin ea. Cele două căi: supunerea şi voia liberă. 

B u, Tatăl Savaot, grăiesc cu Tine, Fiul Meu Ema- 
nuel, Unul Meu născut, şi să Ne audă pe Noi po- 
porul acestui râu de cuvânt, iar focul cel curăţitor al Duhului 
Sfânt din acest râu de cuvânt, să-l facă vrednic de credinţă şi 
de faptă pe acest popor, să-l facă ascultător şi primitor de Dum- 
nezeu. Amin. 

Flai, Fiul Meu şi al mamei Fecioare, hai să lucrăm cu 
toţii cuvânt. Flai, tată, să lucrăm, căci Tu le-ai spus ucenicilor 
Tăi să caute mai întâi împărăţia cerurilor, şi pentru ea să lu- 
creze ei, iar ea să le adauge lor pe cele de trebuinţă trupurilor 
lor, şi ca după voia cerului să le adauge lor. Flai să Ne mângâ- 
iem învăţând, căci suntem învăţători peste om, chiar dacă nu 
aşează omul peste el învăţătura aceasta. Flai, tată, să veghem, 
chiar dacă omul iese de sub veghea lui Dumnezeu. Avem din 
Noi învăţători ucenici, şi ei iau din Noi şi povăţuiesc acest 
popor şi pe omul care ia de la ei pe Dumnezeu, şi aceasta în- 
seamnă lucrare de ucenic desăvârşit, iar cuvântul Tău este ade- 
vărat, căci Tu ai spus că nu este ucenic mai mare ca învăţătorul 
său, şi că ucenicul adevărat este ca învăţătorul său. Amin. 

Acum, Fiule Emanuel, grăiesc pentru poporul acestei 
învăţături, şi din grăirea Noastră cu el să audă cei ce nu au în- 
văţător peste pământ. O, cine-şi dispreţuieşte învăţătorul, acela 
nu are învăţător peste el, iar cine nu lucrează cu învăţător tot 
lucrul său cel cu trupul şi cel cu duhul, acela nu este cu nici un 
chip ucenic, ci este urâtor de mântuire, de vreme ce-şi dis- 
preţuieşte învăţătorul, şi mai uşor este păcatul dispreţuirii în- 
văţătorului, decât păcatul dispreţuirii cuvântului învăţătorului, 
căci cuvântul este învăţător de viaţă, iar cine urăşte învăţătura 

de la învăţător, acela urăşte viaţa, pentru mintea sa însăşi. 

O, popor al ve ni rii Fiului Meu învăţătorul! Te învăţ, tată, 
să ştii cum să te păstrezi fiu al învăţăturii şi cum să stai sub 
acoperământul ei. Duhul cel potrivnic lui Dumnezeu şi ţie se 
munceşte cu orice chip străin de cer să te clatine şi să te scrie 
cu cei necredincioşi, dar tu să te lupţi dacă Eu, Tatăl, Fiul şi 
Duhul Sfânt, îţi dau învăţătură de viaţă. Poporul cel cincizeci 
de ani învăţat de cuvântul învăţăturii venirii Domnului acum, 
a fost scris cu cei necredincioşi dacă nu a rămas până azi îm- 
plinitor al învăţăturii cea de peste el, iar jalea cerului e grea şi 
mare de la cel ce auzind pe Dumnezeu învăţătorul, nu a luat 
de la El, ci a luat fiecare din mintea sa însăşi şi n-a rămas fiu 
al învăţăturii, căci şi-a dispreţuit învăţătorul cel pus de Dum- 
nezeu peste el. 

Ascultă cu credinţă şi cu faptă, popor învăţat din cer şi 
de pe pământ prin cuvânt! Ascultă, tată, căci cine calcă în el 
cuvântul învăţăturii, acela este tras cu cei necredincioşi şi se 
face vinovat pentru viaţa sa însăşi. Dar Eu te învăţ, tată, şi te 
rog, ascultă din cer şi de pe pământ pe Dumnezeu. E zi de 
învăţătură, e mama Fiului Meu în sărbătoare în cer, şi cu tine 
pe pământ. Ea a învăţat mult şi a ascultat de duhul vieţii, căci 
cine nu are învăţător, nu are viaţă, ci are numai trup fără viaţă, 
fără de învăţător peste el, căci cuvântul învăţăturii este viaţă, 
iar mintea trupului trebuie să fie casa învăţăturii, şi apoi rodul 
învăţăturii. Amin. 

O, Fiule Emanuel, să Te asculte poporul acestui râu de 
cuvânt şi să-Ţi fie rod, şi să-Ţi fie ucenic. Amin. Cel ce este 
mai mare ca Tine, prin neascultare este el aşa. Cel ce trece peste 
învăţătorul cel de la Dumnezeu, acela prin neiubire de Dum- 
nezeu se face mai mare peste el însuşi decât învăţătorul său, şi 
aşa îşi dispreţuieşte el învăţătorul, care i-ar da lui viaţă de la 
Dumnezeu prin cuvântul cel rostit. O, e prea mare durerea de 
la poporul cel pierit prin neascultare. Neascultarea se naşte din 
nemulţumire, iar nemulţumirea aduce nesupunerea, care vine 
în om de la duhul cel rău al iubirii de sine, al părerii de sine, şi 
un aşa om nu are Dumnezeu, nu Te are, Fiule, căci Tu ai fost 
Fiul ascultării şi al supunerii în cer şi pe pământ, şi ai putut da 
viaţă şi lumină oamenilor, şi acesta este rodul celor ce au tată, 
celor ce sunt fiii împărăţiei lui Dumnezeu pe pământ. 

O, nu plânge, Fiule scump! Nu plânge, tată, în Tine şi 
în fiii cei puşi de Tine învăţători, căci Noi trebuie să lucrăm, 
tată. Flai să învăţăm poporul, căci suntem învăţători, iar cei ce 
sunt fiii învăţăturii Ne vor asculta pe Noi. Amin, amin, amin. 

B acă Tu, Tatăl Meu, îmi spui să nu plâng, 
şi Eu îţi spun Ţie: nu plânge, Tatăl Meu 
scump! O, aşa îşi mângâie învăţătorul cei ce iau de la el pentru 
duhul şi pentru lucrarea lor, aşa milă şi iubire iau ei unii de la 
alţii. O, nu plânge nici Tu, Tatăl Meu, că dacă Tu lucrezi, şi Eu 
lucrez, şi lucrez ca Tine, că-Ţi sunt ucenic desăvârşit, şi aşa Te 
mângâi, iar lucrarea mângâierii dintre Noi, o luăm şi o presă- 
răm peste poporul cuvântului Meu, ca să înveţe el puterea ei şi 
să intre sub acoperământul ei cel ocrotitor de fii, o, Tatăl Meu 
scump! Amin. 

Şi tu, scumpă mama Mea, alătură-te şi te bucură învă- 
ţând pe poporul Meu, că nu este bucurie mai mare ca învăţătura 
când poţi s-o dai, când poţi lucra cu ea, mama Mea. Iată ce mă- 
reţ a dat Tatăl învăţătură din El, mamă: cine nu are învăţător, 
nu are viaţă, ci are numai trup fără de viaţă, fără de învăţătură 
peste el, căci cuvântul învăţăturii este viaţă, mamă. Aşa a învăţat 
astăzi Tatăl în mijlocul poporului Meu, şi de la el pe tot omul. 
O, mare e durerea de la cei ce n-au ştiut şi nu ştiu să fie cre- 
dincioşi! Iată, cei ce nu au învăţător şi numai de la el să lucreze, 


aceia se scriu în rândul celor necredincioşi, mamă, şi e prea 
mare pentru Noi această durere, o, Tatăl Meu şi, o, mama Mea! 

O, dacă tu, poporul Meu, auzi pe Dumnezeu grăind aşa 
acum, mângâie tu pe învăţătorul tău, aşa cum L-am mângâiat 
Eu, şi ia de la El şi lucrează ca El, ca să aibă Domnul ucenici, 
poporul Meu. Cel ce nu ascultă de învăţător, acela nu este cu 
nici un chip ucenic, căci nu este ucenic cel ce stă peste el mai 
mare ca învăţătorul său, ci este cruce pentru învăţătorul său 
unul ca acela. O, să nu laşi să pier din viaţa ta, din fapta ta, din 
calea ta, poporul Meu. Iată-1 pe poporul pe care cincizeci de 
ani l-am învăţat, iar el nu M-a ascultat, ci s-a cârmuit după sine 
şi nu după învăţătura Mea de peste el. O, e zdrobit cerul de la 
cei ce s-au scris cu necredincioşii după ce i-am învăţat atât de 
mult viaţa, atât de dulce calea împărăţiei Mele cu ei şi între ei. 
Ei însă au împărăţit ei, şi tot aşa lucrează şi azi peste viaţa lor, 
şi nu au cârmă, şi nu au toiag, şi nu au Dumnezeu. 

O, mama Mea, cum să-ţi mângâi sărbătoarea ta? Trâm- 
biţa Mea Verginica aşteaptă să se mângâie strigându-i pe cei 
ce au stat auzindu-Mă la gura izvorului Meu, la gura ei prin 
care Eu am miluit un popor cu învăţătura cea din cer ca să-i 
fac pe ei fii ai cerului pe pământ. O, mama Mea, hai să putem 
mereu, mamă. Tatăl Ne dă putere. Amin, amin, amin. 

(P3| i puterea Tatălui e în Tine, Fiule scump 
al meu, copil al ascultării de Tatăl, căci 
Te-a făcut Tatăl pildă de Fiu al Său pe pământ, ca să Te vadă 
omul, Fiule scump. Şi iată ce-i spun eu omului: cel ce crede 
pe Dumnezeu, acela îl vede pe Dumnezeu. Amin. 

O, popor al învăţăturii cea din cer peste tine! Ia aminte 
la David, unsul Domnului, cel plin de credinţă şi de mângâiere 
pentru Domnul său, căci el aşa a spus: «Văzut-am înaintea mea 
pe Domnul pururea, căci de-a dreapta mea este El, ca să nu 
mă clatin». Amin. 

Acum, adu tu zi de sărbătoare lui Dumnezeu, şi vom sta 
apoi cu toată masa cuvântului între noi şi tine, popor învăţat 
de Dumnezeu, şi va sta trâmbiţa Domnului la masă de cuvânt 
cu noi şi cu tine, şi va suspina de se va răcori suspinul ei cel 
lung, cel adânc în duhul ei pentru poporul ei cel neascultător 
şi care s-a dus şi a stat cu cei necredincioşi şi s-a scris cu ei. 

Te vrea Domnul ucenic cu suspin, căci suspinul Dom- 
nului şi al sfinţilor Lui e lung şi adânc, popor hrănit cu suspinul 
Domnului. Amin, amin, amin. 

O mama Mea, Ne vom aşeza apoi şi vom 
^lucra, mamă, şi vom sta înaintea celor 
ce iubesc învăţătura şi viaţa, şi vom suspina şi Ne vom mângâia 
în suspin, mamă. 

Iar tu, popor miluit, ascultă-L pe Domnul şi mângâie cu 
credinţa ta suspinul Lui. Amin, amin, amin. 

* 

O hai să putem mereu, copii din porţi. Tatăl ne dă 
^putere. Amin. 

Era sărbătoarea Maicii Mele când am adus în cuvânt 
durerea Mea şi pe a ei de la cei ce n-au voit să-Mi întărească 
Mie cărarea după ce Mi-am luat trâmbiţa la cer, ci au voit să 
Mi-o înfunde ca să nu mai fie ea. A aşteptat trâmbiţa Mea co- 
borârea Mea de după acea sărbătoare, şi iată, iarăşi, în sărbă- 
toare pentru mama Mea, Mă aşez în carte cu suspinul cel din 
cer de la cei ce n-au pătruns cu credinţa lor taina iubirii cereşti 
a acestui cuvânt, ca să nu lovească, să nu şubrezească ei cărarea 
Mea spre om după ce Mi-am luat trâmbiţa la cer. Dar cei ce 
sunt fără de minte, cunoscând pe Dumnezeu, nu-L cunosc şi 

nu-L primesc pe El pentru ei. 

O, mama Mea, hai să-l învăţăm pe poporul cel de azi, căci 
suntem învăţători, mamă. Poporul cel de cincizeci de ani, cel de 
la început şi de la mijloc, şi mai încoace, n-a avut înţelepciunea 
iubirii cereşti, căci a fost trupesc de tot, bietul de el, iar cei 
trupeşti n-au temere de Dumnezeu, şi din pricina aceasta n-au 
înţelepciunea mântuirii, n-au minte pentru cer, mamă, şi să 
înveţe poporul cel mic cele ce vreau Eu să spun acum. 

Hai să pătrundem peste cei neînţelepţi care n-au voit cu 
Dumnezeu şi hai să lucrăm. Trâmbiţa Mea Verginica aşteaptă să 
se mângâie în suspin, strigând cu cuvântul pentru cei pe care 
i-am miluit Eu multă vreme ca să-Mi fie ei popor, dar ei n-au 
fost ascultători, şi s-au dus şi au stat cu cei necredincioşi şi s-au 
scris cu ei, mamă. E mult şi lung suspinul cerului din pricina 
ţarinii fără de rod, căci mulţi din cei ce au luat acest cuvânt nu 
i-au simţit puterea, dar cuvântul Meu este viaţă numai pentru cei 
ce iubesc viaţa şi se sfinţesc în ei pentru ea, mama Mea. Amin. 

S ă ne amintim, lângă poporul Tău cel iu- 
bitor, să ne aducem aminte, noi şi el, că la 
prima Ta venire între oameni tot aşa de puţin ai fost iubit şi 
urmat, Fiul meu iubit. Au fost puţini cei ce Te-au cunoscut de 
trimis al Tatălui, puţini între cei mulţi care-Ţi auzeau cuvântul 
vieţii, căci iubirea de trup îi biruia pe ei, ca şi pe cei de azi, ca- 
re, auzindu-Te, nu Te-au urmat mai mult, nu s-au făcut cărare a 
omului spre Tine ca să le fii Tu la mulţi Mântuitor. O, dacă Tu 
nu-i aduceai lângă izvor pe cei mai mici veniţi în vremea cea 
din urmă a trupului trâmbiţei Tale Verginica, n-ai fi avut ucenici 
cu suspin ca şi al Tău pentru omul cel pierdut de cer pe pământ, 
şi Ţi s-ar fi înfundat cărarea, Fiule Doamne. O, aşteaptă trâm- 
biţa Ta. Hai să-i dăm intrarea în carte, iar poporul Tău să înveţe 
să asculte de tot cuvântul Tău de până acum; aceasta îl învăţăm 
noi pe el acum, căci suntem învăţători, Fiule Doamne. 

Hai, Verginico! Tu eşti trâmbiţa Fiului meu. Hai să în- 
văţăm poporul, căci suntem învăţători, iar cei ce sunt fiii 
învăţăturii ne vor asculta pe noi. Amin. 

M ărire Tatălui şi Fiului şi Sfântului Duh 
învăţătorul, şi mărire ţie, mamă din 
cer, născătoare a Domnului tău şi al meu şi al celor ce iubesc 
învăţând şi lucrând viaţa cea din cer pe pământ! Mărire zilei 
tale de serbare între sfinţi, şi vom fi învăţători şi îţi vom slăvi 
serbarea. Amin. 

O, Doamne, am intrat în carte şi, iată, îmi răcoresc du- 
rerea mea cea de la multul meu suspin. Mă doare de la cei ce 
ne-au dispreţuit, mă doare, Doamne, şi nu avem alin decât de 
la cei ce sunt azi fiii învăţăturii, şi care ne ajută şi ne mângâie 
cu înţelepciunea lor cea pentru viaţă, Doamne. O, e mare pe 
pământ păcatul dispreţuirii cuvântului Tău, şi mult popor a as- 
cultat acest cuvânt, şi tot atât de mulţi s-au dus într-ale lor apoi, 
ca şi pe vremea trupului Tău când mulţi Te auzeau şi puţini de 
tot se alegeau ca să rămână vii apoi şi să-Ţi ajute calea Ta spre 
om. Cine-şi dispreţuieşte învăţătorul, este cel nemulţumit de 
el, şi apoi se duce acela spre neascultare, căci nesupunerea vine 
în om de la duhul cel rău al iubirii de sine, al părerii de sine, şi 
un aşa om nu are Dumnezeu pe pământ Căruia să-I stea supus 
şi prin Care să aibă viaţă. 

Mă uit cu jale lungă şi cu suspin adânc la poporul cel 
cincizeci de ani îmbiat de glasul cuvântului Tău, Doamne bun, 
şi mă frâng de durere privind acest drum al strigării Tale peste 
el. Toţi Te-au vrut milos, şi altfel nu Te primeau peste ei. Ca 
unul Care să le faci voile pe care şi le făceau, aşa Te-a vrut 
poporul care Te auzea prin glasul meu de trâmbiţă a Ta, iar 
dacă dădeai să-i cureţi şi să-i faci plăcuţii Tăi, ei Te loveau 


peste gură şi peste mână, iar Tu Te purtai ca un om şi nu ca un 
Dumnezeu peste ei. Trupul meu se sfărâma sub arşiţa coborârii 
Tale la ei şi drumul Tău dădea să se înfunde, că n-aveai ajutor 
de la ei pentru venirea Ta. După ce mi-ai luat din suferinţă 
trupul, am făcut din surioara mea o bărcuţă dulce şi i-am trecut 
peste ape cu ea pe cei abia născuţi din truda mea cu Tine, iar 
poporul cel de până atunci a dat să-Ţi stârpească acest rod cu 
care aveai să înaintezi Tu, şi durere mare s-a aşezat atunci pe 
mine şi pe Tine, căci chiar cei din neamul meu cel după trup, 
pe care i-am îngrijit eu prin Evanghelia Ta, chiar aceia au stat 
la cârma furtunii cu care loveau rodul meu cel pentru Tine, cel 
pentru cărarea Ta pe mai departe apoi. 

O, cum să nu-mi fie greu şi lung suspinul când ştiu că 
n-ai fost preţuit în casa mea, între cei din neamul meu cel după 
trup, Doamne! Aceştia n-au preţuit-o nici pe surioara mea, 
după ce eu m-am aşezat lângă Tine în cer, şi când am aşezat în 
ea venirea Ta ca să poţi cu ea până la cei ce vor fi porţi ale Tale, 
ale venirii Tale cuvânt pe pământ pe mai departe, şi ca să nu-Ţi 
stea cuvântul din cursul lui. Şi iată, Tu aşa ai împlinit şi n-a 
putut furtuna să-Ţi înfunde calea, căci Tu ai spus că vei fi până 
la sfârşit cu fiii învăţăturii sfinte şi dulci a tainei iubirii cereşti 
pe pământ, o, Doamne Care de cincizeci de ani vii venind şi 
cuvântând şi învăţându-1 pe om viaţa Ta şi tainele ei şi puterea 
ei în fiii vieţii. 

Cuvântul dintre mine şi Tine, să fie el învăţătură de min- 
te peste om, căci noi suntem învăţători, Doamne. O, cum să 
facem, oare, să încăpem cu duh de pocăinţă între ai mei după 
trup, care n-au voit să le fii Tu Dumnezeu şi să ştie cum să Te 
urmeze, cum să le fie milă de Tine, şi de mine, şi de ei, ci, din 
contra, ei au luat în mână pietre ca să-Ţi strivească rodul cu 
care Tu trebuia să-Ţi păstrezi şi să-Ţi ridici iarăşi popor? O, 
de atâta vreme îi aşteptăm să şteargă ei obrazul Tău cel îm- 
proşcat de ei, faţa Ta în cei mai mici ai Tăi de azi, faţa de azi a 
lucrării Tale de pe pământ! Mi se frângea de durere duhul când 
mergeam prin cetăţi cu glasul meu de trâmbiţă şi cu cei mici, 
abia ridicaţi la lucrul Tău ca să-mi trezesc poporul cel adormit, 
după plecarea mea, şi când în urma noastră mergeau ei şi 
dărâmau tot lucrul Tău şi al meu de peste poporul cel hrănit 
peste tot până atunci cu cuvântul Tău cel prin gura mea izvorât. 
I-ai povăţuit pe ei să înveţe zidăria, ca să lucrezi Tu cu ei apoi, 
dar ei n-au iubit cerul, şi iată-i rămaşi fără de Stăpân pe 
pământ, şi în zadar zic ei că Tu eşti Dumnezeul lor. Zic şi ei 
cum zice toată lumea, şi şi-au lăsat lumii copiii, şi lumea i-a 
murdărit, şi aşa stau, şi nu-i văd să caute spălare, şi nu-i văd să 
se teamă de faptele necredinţei lor. Fetele surioarei mele n-au 
voit să fie cu Tine şi cu mine şi cu ea, Doamne, şi nici un copil 
de-al ei nu s-a făcut nouă bucurie în cer. Casei Tale se cuvine 
sfinţenie, iar casa în care Tu ai coborât în trupul meu, ei n-au 
ţinut-o a Ta şi a lucrului Tău, şi au luat-o să fie a lor, şi vor fi 
întrebaţi de această risipă a casei Tale şi se vor înspăimânta 
pentru acest răspuns. Am luat-o din trup pe una din ele, pe care 
am lăsat-o în casa Ta şi a mea la plecarea mea la Tine, căci nu 
purta grijă de sfinţenia casei Tale, şi aducea în casă lume a 
fărădelegii, aşa cum în curtea casei mele este şi acum, prin cei 
rămaşi în ea şi care nu poartă grijă de lucrurile Tale cele numite 
Ţie. Cum să facem, oare, ca să le stârnim umilinţa şi pocăinţa? 
Mă ustură rana duhului aşa cum mă ustura rana trupului. 
Vino-mi în ajutor, Doamne, şi vino şi lor în ajutor, că vremea 
e rea acum pe pământ, şi n-o cunoaşte omul, dar eu Te rog de 
lângă Tine, stârpeşte puterea cea rea a acestei vremi înnegurite 
şi păzeşte Tu patria cerească şi lucrarea cuvântului Tău de peste 
ea şi dă-i putere poporului Tău cel mic să stea în Duhul Tău 

ziua şi noaptea, şi prin lucrarea Ta cu el să-i trezeşti la pocăinţă 
şi pe cei după trup neam al meu, şi pe cei după duh, că mulţi 
au mâncat din mâna Ta prin mine şi nu mai sunt aceia casa Ta, 
Doamne. O, nu mă doare că au hulit şi că le-au scos ei nume 
rău celor cu care azi Tu îţi lucrezi lucrarea Ta, ci mă doare că 
nu vor să intre şi ei sub acoperământ de vreme rea, căci vremea 
de acum este durerea Ta cea de la capăt de timp, şi nimeni nu 
poate trece prin ea nezdrobit dacă nu ştie să stea cu Tine sub 
scutul Tău acum. Iată, duhul răzvrătirii, duhul acestei lumi, dă 
mereu să nu se lase, dă mereu să-şi facă loc cu intrigă şi cu 
slăbire apoi peste cei ce stau la masa Ta, dar Tu ocroteşte-i pe 
toţi şi hrăneşte-i numai din cer mereu şi învaţă-i pe ei să fie 
ucenici cu suspin şi să nu iasă afară din împărăţia Ta, căci cei 
ce au voia lor în ei, aceia pier prin ea. Să ia toţi învăţătură din 
vorbirea Ta cu mine: cei ce au voia lor, aceia pier prin ea. 

O, ai grijă de lucrarea Ta şi de poporul Tău cel mai mic 
şi paşte-1 pe el ca să-l ai, Doamne. Mi-e duhul în durere pentru 
poporul cel rătăcit şi nepăsător de rătăcirea lui, de umilinţa lui 
şi de pocăinţa lui. Dă-i lui trezire, Doamne. Amin, amin, amin. 

© Verginico, au fost două căi din care pu- 
ntea să-şi aleagă una acest popor atâta 
vreme hrănit de Noi. Supunerea şi voia liberă au fost aceste 
două căi. Supunerea era de-a dreapta Mea, iar voia liberă era 
de-a dreapta lor, iar dacă lor nu le-a plăcut de-a dreapta Mea, 
şi-au înghiţit amarul lor şi n-au ştiut că aşa au făcut. Am spus 
aceasta ca să audă ei ce am spus. Amin. 

Voi grăi în cuvântul Meu despre aceste două căi şi voi 
fi învăţător prin aceasta şi mulţi se vor folosi în bine sau în rău, 
după voia lor, după ce Eu, Domnul, voi vorbi despre aceste 
două căi. îi voi ajuta pe mulţi să priceapă, căci sunt învăţător, 
şi voi privi apoi pe pământ, ca să văd. Amin. 

O, Verginico, e prea mare durerea lui Dumnezeu. Omul 
este nepăsător de viaţa lui cea pentru Dumnezeu. Lucrarea cu- 
vântului Meu voieşte să-i trezească pe mulţi, dar am nevoie de 
putere pentru ea pe pământ, şi poporul îmi este mic şi firav, 
învăţătura Mea e dulce, şi cu ea îl hrănesc Eu pe el, şi voiesc 
cu el să pot să ies la liman şi să-I aduc Tatălui tot lucrul Meu 
cel de la El dat şi săvârşit. Amin. 

Voiesc, poporul Meu, să fii tu zi şi noapte sprijinul Meu 
şi rodul cuvântului Meu, căci poporul cel cincizeci de ani 
hrănit n-a voit să Mă sprijine pentru Duhul Sfânt cu Care Eu 
suflu peste om. Voiesc să pot cu tine, poporul Meu de azi, iar 
tu să voieşti mereu calea cea de-a dreapta Mea, supunerea ta 
sub mâna Mea de Stăpân al tău, căci voia liberă pe care şi-a 
ales-o poporul cel de până la tine, Mi-a strivit biruinţa Mea cea 
pentru el, şi pe care trebuia s-o am, ajutat de el. Dar Eu am 
rămas fără de el acum. îl aştept, îl tot aştept, dar el e obosit 
înghiţindu-şi amarul lui. Eu sunt Cel ce dă viaţă, dar nu vine 
omul să-i dau, şi nu mai vine nici poporul care M-a auzit atâta 
timp în cuvânt. îl aştept pe cel ce M-a auzit prin acest cuvânt, 
ca un Dumnezeu mare îl aştept, şi le dau, dacă ei iau, duh de 
umilinţă şi de pocăinţă, ca să caute ei viaţa. Amin. 

O, poporul Meu, învaţă de la Dumnezeu viaţa şi lucrea- 
z-o şi păzeşte-o apoi, mereu păzeşte-o, poporul Meu, căci taina 
raiului este lucrarea Mea cu care stau peste tine, iar tu să ai 
înţelepciunea temerii de Dumnezeu şi să fii rodul ei, căci Eu 
pentru tainele Mele te-am ales şi te-am crescut şi mereu te 
cresc. 

Şi acum te privesc şi mereu te privesc, şi voiesc să-Mi 
bucuri tu privirea şi Duhul Meu, popor călăuzit de Dumnezeu. 
Amin, amin, amin. 

Taina vieţii cu învăţător peste ea. Omul trebuie să fie slujit de îngeri. 
Iubirea cea după chipul şi asemănarea lui Dumnezeu. Milostenia cea 
cu lepădare de sine. 

M ă aplec din cer şi până pe pământ ca să fac voia 
Tatălui Savaot, precum în cer, aşa şi pe pământ, 
căci Tatăl Mă voieşte mereu, mereu învăţător peste om. Mă 
aplec ca un Dumnezeu mare şi slăvit de toate cetele cereşti, căci 
cel slăvit se apleacă să aducă mulţumire pentru slava lui. Amin. 

Porţile se ridică, iar Eu intru cuvânt în cartea Mea de azi 
pe pământ, şi am intrat. Amin, amin, amin. 

O, copii străjeri înaintea Mea când vin cuvânt în staulul 
Meu şi al poporului Meu de azi! Eu şi cu voi trebuie mereu 
să-l învăţăm pe el, iar el trebuie să asculte, ca să se facă voia 
Tatălui pe pământ ca şi în cer; mereu, mereu trebuie să-i fie lui 
deschisă urechea pentru învăţătură, căci vai celui neînvăţat de 
un învăţător mereu, mereu, că acela îşi face voia sa, şi nu este 
al nimănui unul ca acela. 

Omul trebuie să fie slujit de îngeri, iar altfel nu trebuie 
să-i fie viaţa. Dacă el însă nu are învăţător peste el, nu are nici 
îngeri slujitori, ci are numai voia sa de stăpân peste el, şi cu ea 
îşi spune lui toate câte vrea şi face. 

Iată, copii cu suspin în voi ca şi Mine, nu-1 pot avea pe 
om fiu al Meu, căci Eu ascult de Tatăl Meu, şi numai ce-Mi 
spune El, aceea fac, şi ca un Fiu Mă port cu Tatăl, şi moştenesc 
iubirea şi puterea Lui în cer şi pe pământ, lângă El şi lângă om, 
şi sunt slujit de îngeri, căci sunt supus lui Dumnezeu Tatăl, dar 
omul nu poate până nu-şi face voia sa, bietul de el, şi de la în- 
ceput s-a ascuns el de Dumnezeu ca să-şi facă voia sa. De la 
început n-a priceput omul ce înseamnă Dumnezeu cu el, şi el 
cu Dumnezeu pe pământ, căci cine-şi face voia, acela nu ştie 
ce este Dumnezeu lângă om, nu ştie cum trebuie slujit Dum- 
nezeu. Aş vrea, fiilor copii, să înţeleagă omul voia Mea pe 
pământ. Aş vrea să înţeleagă omul că îi trebuie tată pe pământ 
dacă vrea să fie fiu. Privesc pe pământ ca să văd, şi nu văd 
decât om care face voia sa însăşi, din culcare până în sculare, 
şi din sculare până în culcare, iar pentru folosul lui Dumnezeu 
pe pământ şi peste om, nu-1 mai văd pe om să lucreze ceva. A 
spus trâmbiţa Mea prin cuvântul ei aşa: «Cei ce au voia lor, 
aceia pier prin ea», iar Eu i-am spus ei că au fost două căi din 
care putea să-şi aleagă una poporul cel cincizeci de ani hrănit 
de cuvântul Meu de peste el, ca să fac Eu din el fiul Meu, ca 
să aibă tată cel ce crede că este Dumnezeu în cer şi pe pământ 
pentru omul care voieşte să-L aibă de Tată pe Dumnezeu. A 
venit vremea să spun cu glasul cuvântului Meu în lungul şi în 
latul pământului că omul care nu face voia lui Dumnezeu pe 
pământ, acela nu este al lui Dumnezeu, ci este al diavolului, 
care-1 face pe om să-şi facă voia sa şi să nu fie omul fiu al lui 
Dumnezeu pe pământ. Nimeni nu-I poate spune „Părinte “ lui 
Dumnezeu dacă nu are lucrare de fiu cu învăţător peste el. 
Le-am spus ucenicilor Mei să Mă vestească peste neamurile 
pământului şi am grăit aşa: «Cel ce vă ascultă pe voi, pe Mine 
Mă ascultă şi pe Cel ce M-a trimis, iar cel ce se leapădă de 
voi, de Mine se leapădă şi de Cel ce M-a trimis după om». 
Omului îi trebuie salvare din moartea pe care şi-a făcut-o prin 
smulgerea lui din Dumnezeu pentru voia sa însăşi, iar el trebuie 
să asculte de Mine pentru această salvare din moarte. Dacă Eu, 
Dumnezeu fiind, am stat şi stau numai în voia şi cuvântul Ta- 
tălui, omul cum ar trebui să lucreze acum, după ce atâta vreme 
nu a ascultat de Cel ce l-a făcut pe om la început? Eu din voia 
lui Dumnezeu l-am făcut pe om, şi nu altfel l-am făcut pe el. 

Iată, poporul hrănit cu acest cuvânt timp de cincizeci de 
ani, a pierit din lipsă de înţelepciune, dacă a pierit, şi nu voiesc 
să-l aud pe om să spună că are înţelepciune, nu voiesc, de vre- 
me ce omul nu are în el şi peste el temerea de Dumnezeu, care 
l-ar face pe el fiu ascultător de Dumnezeu. Nu poate fi pe pă- 
mânt şi în om înţelepciune mai mare ca ascultarea de Dum- 
nezeu, iar cine n-o iubeşte pe ea ca pe viaţa sa însăşi, acela este 
fiu al deşertăciunii cea de peste oamenii care-şi fac voia lor, iar 
trâmbiţa Mea a spus: «Cei ce au voia lor, aceia pier prin ea». 

O, nici un om nu poate să-Mi închine Mie nimic frumos 
din el dacă nu are peste el învăţător din cer, căci Eu i-am spus 
de la început omului că nu este bine să fie singur omul. Cel 
singur nu lucrează după povaţă peste viaţa lui. De la începutul 
lui cu Mine l-am voit pe om numai sub povaţa Mea, iar când 
el n-a mai voit aşa, s-a ascuns, şi L-a pierdut pe Dumnezeu 
dacă a lucrat aşa. 

Tot omul care se ascunde în el însuşi cu cele bune şi cu 
cele rele ale lui, îl pierde pe Dumnezeu, poporul Meu. Şi iată, 
tot omul se ascunde de Dumnezeu. O, poporul Meu, tot omul 
se ascunde. Nu poate omul până nu-şi face voia sa. Cel ce nu-L 
sfinţeşte pe Dumnezeu în el, acela îl doboară pe Domnul pen- 
tru voia sa însăşi, căci are altă iubire în el unul ca acela şi nu 
poate face acela voia Tatălui Făcătorul. Omul îşi conduce iu- 
birea după inima sa, după carnea sa, şi nu mai are omul învă- 
ţător pentru iubirea lui, iar ea îl duce pe el în depărtare de 
Dumnezeu şi în ispita de a nu avea peste el învăţător de viaţă, 
care să-i întrebe mereu viaţa, mereu iubirea, dacă este ea după 
chipul şi asemănarea lui Dumnezeu în om sau după a omului, 
şi iată, nu ştie omul ce înseamnă moartea, ca apoi să ştie ce 
înseamnă viaţa lui şi cum poate să aibă în el viaţă. 

Mă fac învăţător peste tine, omule fără de cer în viaţa 
ta, şi îţi spun aşa: sunt două căi din care poate să-şi aleagă omul 
una: supunerea, care este de-a dreapta Mea, şi voia liberă, care 
este de-a dreapta omului. Supunerea este lucrarea Mea, şi cu 
ea de-a dreapta Mea fac voia lui Dumnezeu Tatăl, căci sunt 
Fiul Lui, iar cel ce o iubeşte pe ea ca înţelepciune a lui, acela 
Mă alege pe Mine pentru dreapta sa şi stă sub învăţătura Mea 
şi se face fiu, ca şi Mine, sub voia lui Dumnezeu Tatăl; iar voia 
liberă, care este de-a dreapta omului, este lucrarea omului fără 
tată din cer peste el, şi acela îl are de tată pe diavolul, duhul 
deşertăciunii, sămânţa cea vicleană, care îl desparte de Dum- 
nezeu pe om, căci duhul cel căzut din slavă la început, are ca 
hrană invidia asupra lui Dumnezeu, după ce acest duh şi-a pier- 
dut prin nesupunere slava lui cea de lângă Dumnezeu. 

O, omule fără de cârmă peste paşii tăi! Auzi-Mă! Au- 
zi-Mă când îţi grăiesc ca să te deştept pentru duhul înţelep- 
ciunii supunerii, căci înţelepciunea supunerii i-a făcut sfinţi şi 
preaiubiţi Mie pe atâţia oameni mici şi mari care şi-au dat ale 
lor la săraci ca să se lepede de sine şi să se facă ei locaş al Meu 
pe pământ, şi nu şi-au împărţit ei bogăţia şi adunătura lor cu 
gând să se semeţească înaintea Mea cu faptele lor bune, ci au 
făcut aşa pentru lepădarea de sine a lor, pentru ieşirea lor de 
sub apăsări, ca să fie ei apoi fără sarcini şi ca să Mă poată primi 
pe Mine în ei apoi cu bogăţia iubirii Mele şi a supunerii Mele 
de Fiu al Tatălui Savaot. Nici un bogat nu împarte bogăţia sa 
la cei bogaţi care au ca şi el, ci o împarte la cei ce nu au bogăţii, 
la cei săraci, ca să scape ei apoi de sarcina cea grea a iubirii de 
sine, care îl robeşte pe om atât de nemilos. Aşa şi Eu lucrez, şi 
îmi împart bogăţia slavei Mele la cei săraci cu duhul, ca să 
scap de sarcina Mea cea grea a iubirii Mele pentru om, care 
Mă apasă atât de nemilos când n-am cui s-o dau, când n-am 
cu cine s-o împart, când n-am pe cine s-o aşez ca să fie ea 


împărţită şi iubită şi să-i fie omului de viaţă şi să Mă slujească 
de-a dreapta Mea omul, iar de-a dreapta Mea este supunerea, 
calea cu Dumnezeu. Amin. 

Eu sunt calea, omule! Eu, şi nu tu! Nu te mai încrosnia 
cu cele ce pier. Apleacă-te să-Mi auzi duhul învăţăturii cu care 
Mă scutur peste pământ ca să Mă audă tot omul, căci Eu Mă 
împart prin cei ce Mă împart şi care sunt trimişii Mei spre tine, 
ucenici cu suspin ca şi al Meu pentru omul care îşi are de-a 
dreapta sa voia liberă, voia sa pentru el, dar Eu din nou îţi 
amintesc şi spun: cei ce au voia lor, aceia pier prin ea, iar cei 
ce au voia Mea, aceia trăiesc şi sunt. Amin, amin, amin. 

O Bunule învăţător! în ziua mea de pome- 
^nire facă-se voia Ta în voia mea, căci 
voia mea este să spun şi eu poporului Tău de azi şi oamenilor 
de pe pământ, că Tu eşti dulce şi eşti fructul vieţii şi eşti voia 
sfinţilor, care au împărţit sarcinile lor la săraci ca să aibă ei 
lepădare de sine întreagă şi să se facă locaş al strălucirii Tale 
în ei, o, dulce învăţător, căci dulce este învăţătura Ta, dar oa- 
menii îşi înghit amarul lor şi nu ştiu ce fac dacă fac aşa, şi nu 
au înţelepciunea supunerii cei ce se dau spre voile lor. Eu am 
fost uceniţă cu suspin ca şi al Tău şi am dorit cu dor lepădarea 
de sine ca să mă aşez de-a dreapta Ta pentru supunere, pentru 
voia Ta în voia mea, şi am rămas pe pământ pildă de sfinţenie 
şi de iubire a Ta în trupul, în sufletul şi în duhul meu, şi am 
fost omului învăţătoare prin cele în mine plăcute voii Tale, şi 
n-am voit să mă scrii în cer cu nici o faptă bună, decât cu lepă- 
darea de mine însămi şi cu odihna Ta în mine, căci Tu eşti 
împăratul Cel fără de ţară şi fără de casă dacă omul nu se su- 
pune Ţie ca să se facă adăpost al Tău. Durerea Ta se sfărâmă 
în Tine şi în sfinţii Tăi, căci omul nu poate pe pământ până 
nu-şi face voia. Dă-i poporului Tău de azi înţelepciunea supu- 
nerii, Bunule învăţător, ca să-l ai Tu mereu pe el fiul Tău. 
Amin, amin, amin. 

A şa voiesc să fie poporul Meu de azi, fiu 
cu Tată să fie el, o, uceniţa Mea cea cu 
suspin ca şi al Meu, căci tu şi toţi cei care au iubit duhul 
supunerii prin lepădare de sine, aţi judecat lumea, căci scris 
este: «Sfinţii vor judeca lumea», şi nu poate spune lumea că 
nu a avut învăţătura şi puterea să fie ea voia Mea. 

O, copii din porţi, cu suspin ca şi al Meu în porţi! Ce 
puţin sunteţi voi văzuţi! Eu vă acopăr pe voi şi slava înţelep- 
ciunii Mele din voi, ca să pot încăpea cu voi pe pământ. Dau 
să-i ajut pe mulţi să priceapă înţelepciunea supunerii sfinte şi 
deşertăciunea voii libere, şi privesc pe pământ ca să văd, şi ni- 
meni nu ştie să vă vadă pe voi şi bogăţia Mea din voi pentru 
om. Aş vrea mereu, mereu să vă am plini de putere şi de pace 
şi de dulce ca să pot Eu vorbi cu voi, şi cu poporul Meu apoi, 
nu numai cu voi, atâtea cuvinte care rămân între Mine şi voi cu 
adânca lor înţelepciune pentru viaţa şi priceperea omului pier- 
dut din Mine pentru voia sa însăşi. Voi grăi mult acestui popor 
şi la tot omul şi voi da să-i fac pe mulţi să poată cu înţelepciunea 
supunerii care nu cere pentru omul însuşi, căci sfinţii s-au aşezat 
în lepădare de sine şi s-au făcut supunere pentru voia lui Dum- 
nezeu şi mereu au judecat ei lumea care se face voie a ei. Eu 
sunt dulce în cei dulci Mie, dar cei ce nu se fac voie a Mea, nu-i 
pot vedea pe cei sfinţi în care Eu petrec pe pământ. 

Mereu, mereu voi aduce peste tine învăţătura supunerii 
şi înţelepciunea ei, poporul Meu, iar tu învaţă-te să iubeşti şi 
să grăieşti ca Dumnezeu, ca să se vadă din cer şi de pe pământ 
că tu eşti fiul Meu şi că stai de-a dreapta Mea, lucrând lucrare 
ca şi a Mea, iubind înţelepciunea vieţii, supunerea sub voia 
Mea. Amin. 

Cuvântul lui Dumnezeu 


Taina Mea cea sfântă îţi împart Eu ţie, poporul Meu, şi 
spun aşa: înţelepciunea supunerii sfinte este iubirea cea de sub 
cruce, popor al milei Mele. Amin, amin, amin. 

14/27 octombrie 2006 

Sărbătoarea sfântului mare mucenic Dimitrie, 
izvorâtorul de mir 

Taina supunerii sfinte: viaţa cea cu învăţător. Nu este sminteală în- 
tre cei ce sunt ai lui Dumnezeu. învăţături pentru sfinţirea foişoru- 
lui nou. 

M ă aplec din cer şi până pe pământ, şi aplec cerul 
şi cobor cu hrană de cuvânt pentru cerul Meu, 
pentru sfinţii Mei, şi pentru poporul Meu cel din mijlocul 
lumii, ca să-l povăţuiesc pe el mereu cu graiul gurii Mele, iar 
el să ia din gura Mea şi să împlinească aşa cum Eu grăiesc, ca 
să-Mi fie el Mie fiu, iar Eu lui să-i fiu Dumnezeu, căci Dum- 
nezeu este Cel ce Se apleacă spre făptura Sa ca s-o facă pe ea 
după asemănarea Sa şi să aibă Domnul adăpost în om pe 
pământ. Amin. 

O, sunt tare, tare îndurerat de la om! Omul nu vrea să se 
facă după asemănarea Mea. Am făcut omul după chipul Meu, 
căci am zis, Eu şi cu Tatăl: «Să facem om după chipul şi după 
asemănarea Noastră, să-l facem pe om stăpân peste toate; şi 
a făcut Dumnezeu pe om după chipul Său, după chipul lui 
Dumnezeu l-a făcut; a făcut bărbat şi femeie». 

Am făcut şi bărbat, am făcut şi femeie când am făcut 
omul, şi am zis să fie ei chipul lui Dumnezeu. O, atât de mult 
S-a umilit Dumnezeu când a făcut omul, şi l-a făcut pe el după 
chipul Său, dar omul a rămas dator să se facă după asemănarea 
lui Dumnezeu şi să-I fie Domnului casă, căci pentru ca să-Mi 
fie Mie casă l-am zidit pe el, şi ca să Mă mărturisească el apoi 
pe Mine şi nu pe sine. Dar iată, poporul Meu, de şapte mii de 
ani M-am mângâiat cu îngerii, care nu-şi au voia lor, ci au 
numai voia Mea, şi apoi M-au mângâiat sfinţii, care s-au făcut 
Mie locaş pe pământ între oameni ca să mărturisească ei umi- 
linţa Mea şi umilinţa lor, prin care Eu am încăput în ei, şi ca să 
mărturisească ei credinţa lor în Mine şi adevărul ei şi puterea 
ei, cu care ei îi ruşinau pe toţi cei potrivnici şi necredincioşi şi 
le arătau lor adevărul lui Iisus Hristos, Fiul lui Dumnezeu 
Tatăl, Dumnezeu adevărat din Dumnezeu adevărat. 

O, poporul Meu, Eu după ce l-am făcut pe om cu mâna 
Mea dumnezeiască, el nu M-a mângâiat, şi a rămas dator Făcă- 
torului său. A rămas omul dator să se nască din Dumnezeu ca 
să fie omul după asemănarea lui Dumnezeu, umilit ca Dum- 
nezeu, şi nu stăpân peste toate şi atât, căci omul stăpâneşte 
peste toate câte sunt vii între pământ şi cer, dar nu poate să le 
dea viaţă şi să le hrănească aşa cum Eu le hrănesc la cererea 
lor, căci toate fiinţele vii, Mie îmi cer hrana lor, şi nu omului 
îi cer ele. O, nu numai stăpân trebuie să stea omul, ci trebuie 
să se facă el după asemănarea Mea, după umilinţa Mea cu care 
l-am făcut pe om după chipul Meu. Omul trebuie să se nască 
din Dumnezeu, aşa cum mama Mea Fecioara s-a născut din 
Dumnezeu la cuvântul lui Dumnezeu prin trimisul lui Dum- 
nezeu, căci proorocul David a rostit din vreme pentru ea şi a 
zis: «Ascultă, fiică, şi vezi, şi uită poporul tău şi casa părintelui 
tău», şi s-a făcut Fecioara după asemănarea Mea şi s-a născut 
din Mine, Cuvântul lui Dumnezeu, iar Eu M-am născut din ea, 
şi unii altora Ne-am fost casă, şi voia lui Dumnezeu am fost, 
şi s-a împlinit cuvântul cel de la început, şi s-a născut om după 
asemănarea lui Dumnezeu, bărbat şi femeie, din cuvântul lui 


Dumnezeu născuţi, căci Eu sunt născut din Tatăl şi nu sunt 
făcut, ci sunt Fiinţa Tatălui, iar El este fiinţa Mea, şi de o fiinţă 
suntem Eu şi Tatăl. Amin. 

O, poporul Meu, lucrarea Mea cu tine este ca să-l nasc 
pe om din Dumnezeu şi ca să se facă omul voia lui Dumnezeu, 
aşa cum sfinţii s-au făcut pe pământ voia lui Dumnezeu şi L-au 
mărturisit pe Dumnezeu înaintea oamenilor, căci credinţa lor 
era cu putere şi cu duh dătător de viaţă în ea pentru ei. S-au 
făcut sfinţii locaş al lui Dumnezeu şi au fost ei asemenea Mie 
şi M-au văzut şi M-au iubit şi M-au mărturisit împărţindu-Mă 
oamenilor cu cuvântul şi cu fapta credinţei lor. O, poporul 
Meu, Eu sunt Dumnezeul sfinţilor, iar sfinţii sunt poporul Meu 
pe pământ, şi apoi în cer, poporul Meu, căci sfinţii sunt cei ce-L 
mărturisesc pe Dumnezeu pe pământ şi în cer fiindcă sunt 
născuţi din cer, şi după asemănarea Mea sunt ei pe pământ şi 
în cer. Amin, amin, amin. 

S untem casa Ta, o, Doamne, în cer, aşa 
cum şi pe pământ Ţi-am fost adăpost, 
căci Te-ai sălăşluit în noi cu durerea Ta cea pentru omul care a 
rămas numai trup, Doamne. O, Tu nu mai găseşti om care să 
vrea să-Ţi fie casă acum, la vremea venirii Tale cu judecata 
făpturii, Doamne. O, Tu nu mai găseşti adăpost în om, căci 
omului îi trebuie fericire, nu durere, Doamne, iar Tu eşti tare, 
tare îndurerat şi nu găseşti om care să-Ţi fie casă, dar vai omu- 
lui care-şi caută fericirea lui şi, iarăşi, vai şi aceluia care-şi 
caută chiar pe calea Ta fericirea lui când Tu eşti atât de îndure- 
rat de la om, Doamne! Noi, sfinţii Tăi, am iubit să-Ţi fim Ţie 
casă, şi nu nouă, Doamne. Noi Te-am mărturisit pe Tine, nu pe 
noi, Doamne, şi apoi Tu ne-ai mărit dovedindu-ne fii ai Tăi, fii 
după asemănarea Ta, voia Ta, precum Tu eşti voia Tatălui. Dar 
cum vrea omul cel credincios să fie fiu al Tău? Crede el, oare, 
că poate fi fiu al lui Dumnezeu dacă el nu se naşte din Dum- 
nezeu şi apoi să fie după asemănarea lui Dumnezeu, după 
umilinţa lui Dumnezeu? 

O, Doamne, o, Doamne, o, Doamne, credinţa fără de 
faptele Tale dumnezeieşti în om şi din om, este credinţă fără 
de viaţă, fără de faptă, Doamne. Poporul Tău de azi trebuie să 
înlesnească închinarea lumii pentru numele Tău purtat de el, 
şi să spună apoi lumea aşa cum a spus ucenicul Nestor rugân- 
du-se Ţie ca să-l faci biruitor necredinţei păgânilor din vremea 
mărturisirii mele pentru numele Tău cel sfânt, căci mucenicul 
acesta a zis aşa: «Dumnezeul lui Dimitrie, ajută-mi mie să birui 
păgânia». Amin. 

O, popor al cuvântului Sfântului sfinţilor! Tu scoală-te 
cu tărie şi arată-ţi iubirea ta de mireasă născută din Mirele tău, 
Care Se dă ţie cuvânt atât de mult pentru naşterea ta mereu, 
mereu din Dumnezeu. Ridică-te mare, mai mare ca sfinţii, şi 
fii după asemănarea lui Dumnezeu, căci Domnul S-a umilit 
până la pământ şi a făcut omul după chipul Său când l-a făcut. 
Stai sub duhul umilinţei de duh, cel mai puternic duh, şi te 
apleacă mereu prin acest duh, ca să fii asemenea Mirelui tău, 
Care S-a aplecat ca să te facă pe tine mireasă a Lui şi cunună 
a sfinţilor Lui la vremea de sfârşit. Iar Tu, Doamne, fă-Te voia 
celor ce se fac pe ei înşişi voia Ta, aşa cum noi, sfinţii Tăi, 
ne-am făcut, şi învaţă-1 pe om duhul şi darul cel sfânt al supu- 
nerii sfinte, al vieţii sfinte prin supunere, că nu este de nici un 
preţ viaţa sfântă în om dacă omul nu are peste el învăţător, aşa 
cum Nestor, ucenicul cel jertfit pentru numele Tău în vremea 
mea, a avut de învăţător peste el puterea credinţei mele şi nu- 
mele meu lângă numele Tău când el s-a mărturisit lumii fiu al 
Tău prin mărturisire, şi iată puterea cea bună în fiii lui Dum- 
nezeu, ea aşa lucrează, şi prin altă faţă ea nu poate să ajungă 

la Dumnezeu, Doamne. Vai celui fără de stăpân pe pământ! 
Toţi sfinţii Tăi au avut spre Tine stăpân pe pământ, şi altfel ei 
nu puteau pentru numele Tău şi nu ajungea până la Tine fapta 
credinţei lor. Ajută-1 şi învaţă-1 şi dă-i putere din puterea Ta 
mereu, Doamne, poporului Tău, ca să lucreze el ca Tine şi după 
povaţa Ta şi ca să fie el fiul Tău, precum Tu, Doamne, eşti Fiul 
Tatălui Tău şi Dumnezeu al sfinţilor Tăi. Amin, amin, amin. 

O mărturisitor iubit şi minunat! Eu sunt 
^Cel minunat întru sfinţii Mei şi între 
sfinţii Mei. Amin. Iar acum stăm la masă de iubire şi de prăz- 
nuire de sfinţi cu tine, popor al cuvântului Meu, şi merg înainte 
apoi cu cuvântul Meu de azi, ca să rostesc prin el pe cele ce 
Eu azi voiesc să grăiesc ţie, căci voiesc să-ţi spun rânduiala 
Mea spre tine pentru sfinţirea şi însemnarea noului mărgean, 
foişorul cel nou zidit pentru lucrul Meu cel cu ucenici şi peste 
ucenici, poporul Meu, căci facerea Mea este cu Mine şi o dau 
pe ea celor ce o iubesc pe ea, şi lucrez aceasta cu ucenici şi 
prin ucenici, poporul Meu. Amin, amin, amin. 

* 

R ostesc acum cuvânt de întărire în veghe şi în iu- 
bire între voi şi în voi pentru ascultarea voastră 
de Dumnezeu, căci ascultarea de Dumnezeu este viaţa cu 
Dumnezeu şi încredinţarea mereu că sunteţi ai lui Dumnezeu 
pe pământ, fiilor. între frate şi frate când este Dumnezeu prin 
ascultare de Dumnezeu, atunci fraţii se zidesc unii pe alţii în 
Dumnezeu, şi fac aceasta cu încredinţarea că Dumnezeu este 
de-a pururi pentru toate câte ei lucrează şi pot, căci Domnul 
este Cel ce poate, iar ei sunt voia Lui şi mişcarea Lui. Amin. 

O, poporul Meu, mare şi plăcut este pentru cer omul care 
se face voia lui Dumnezeu pe pământ, şi care ştie cum vine 
spre el voia lui Dumnezeu, şi cum vine el spre voia lui Dum- 
nezeu. Aceasta este o iubire pentru care trebuie multă iubire. 
Iubire spre iubire trebuie să fie între Dumnezeu şi om, şi între 
om şi Dumnezeu atunci când viaţa curată şi inima şi fapta 
curată se dau lui Dumnezeu din om pentru această lucrare de 
iubire, şi fericit este omul care ştie şi poate să ia învăţătură de 
la Dumnezeu, şi care ştie cum să fie curat pentru Dumnezeu, 
dat mereu lui Dumnezeu pentru voia lui Dumnezeu în el. M-a 
durut mereu, mereu în toţi aceşti ani de cuvânt al Meu peste 
om, de când Eu, Domnul, acum la sfârşit, povăţuiesc pe cel ce 
vine să audă cuvântul învăţăturii Mele peste viaţa omului, şi 
M-a durut cu dor şi cu lacrimi că n-a vrut poporul cel chemat 
să înveţe din învăţătura Mea de peste el, iar Eu numai îndurerat 
am petrecut când îl vedeam pe creştin că se întoarce mereu şi 
iar mereu la voia lui, la firea lui, la mintea lui trufaşă, care nu 
ştia să stea în Dumnezeu cu încredinţare. Am lucrat plângând 
cu îngerii şi cu sfinţii, şi am aşteptat rodul răbdării Mele, iar 
acum Eu am sprijin, şi Mă aşez cu ajutorul lui pe pământ cu 
planul Meu, căci am fii care nu-Mi întorc voia, iar Eu îi tot 
întăresc şi mereu îi învăţ să nu le fie greu cu voia Mea peste 
ei, ci să fie ei plini de pace, plini de mulţumire că Domnul le 
dă lor de lucru la planul Lui cel proorocit din vreme, la voia 
Lui pe pământ acum, când omul nu mai are căutare spre Dum- 
nezeu şi spre ceea ce va fi să rămână între pământ şi cer, după 
ce toţi şi toate îşi vor primi rodul lor după lucrul lor. 

O, poporul Meu, Eu te-am povăţuit să duci viaţă bine- 
cuvântată şi cu sfială sfântă pentru ea înaintea Mea şi în 
locaşurile Mele cu tine, iar aceasta înseamnă voia lui Dum- 
nezeu şi pacea supunerii sfinte între tine şi Mine, învăţătorul 
paşilor tăi. O, nu vine omul să înveţe să ia învăţătură de la 
Mine, să înveţe să fie curat pentru Mine, voia Mea să înveţe 


să fie mereu omul. Dar Eu te am pe tine pe pământ şi mereu 
grăiesc cu tine, ca să dau vorbirea Mea omului şi să ştie el că 
Eu peste tine Mă fac voia Mea şi te voiesc în ea pentru Mine 
şi pentru cele ce vor rămâne, iar cel ce vrea să se dea Mie pen- 
tru voia Mea în el, acela ia de la voi acest cuvânt şi se încre- 
dinţează Mie prin el şi învaţă prin el ascultarea de Dumnezeu, 
care înseamnă viaţa cu Dumnezeu peste om. 

O, poporul Meu, mai sunt câteva zile până ce Eu Mă 
aşez la masă de cuvânt cu tine şi cu cetele îngereşti, care sunt 
voia Mea în cer sus şi pe pământ jos. Am de însemnat şi de 
pecetluit cu cuvântul Meu foişorul cel nou, pe care cu mare lu- 
crare de taină Eu ţi l-am dat să-l aduci la vedere, iar tu M-ai 
ascultat. Acum hai să netezim frumos, frumos, tot ce mai este 
de netezit la faţa acestui mărgean, pe care mai-marii cetelor 
îngereşti voiesc să-l ia în numele lor şi să-l slăvească prin lu- 
crarea voastră duhovnicească în el şi să-l păzească prin ea, căci 
lucrul cel duhovnicesc al vostru, aceasta este ceea ce vă păzeşte 
pe voi în Mine, şi pe Mine în voi, şi mare este înţelepciunea 
celor ce ştiu să ia lucrul lor de la Dumnezeu peste ei, şi nu de 
la ei înşişi, căci ei sunt ai lui Dumnezeu şi fac voia lui Dum- 
nezeu, şi nu este nici o sminteală în ei şi între ei, şi iată, acesta 
este semnul celor ce sunt ai lui Dumnezeu în ei şi între ei, iar 
această înţelepciune este rodul locuinţei Mele în cel ce Mă 
poartă pe Mine pe pământ pentru înţelepciunea celor ce iubesc 
învăţătura Mea şi o păzesc pe ea peste ei. 

O, fiilor, adunaţi-vă toţi şi lucraţi toţi şi chivemisiţi-vă 
cu înţelepciune timpul care mai este până la ziua serbării în- 
gerilor şi însufleţiţi-vă puterile cele sfinte, care să vă dea vouă 
puteri în trup şi să neteziţi dulce şi frumos tot ce mai este de 
netezit la faţa acestui mărgean împlinit pe pământ de Mine şi 
de voi. O, nu vă îndoiţi, nu vă pripiţi. încredinţaţi-vă că Eu, 
Domnul, pot în voi şi din voi, şi încredinţaţi-Mă şi voi pe Mine 
că sunteţi voia Mea care poate în voi prin Mine şi nu prin voi, 
fiilor. Gătiţi frumos şi cu pace şi cu duh ceresc tot ce mai este 
de săvârşit la trupul şi la duhul acestui foişor, ca să pot Eu să 
vin în el cu îngerii şi să rostesc nume peste el şi lucrul Meu în 
el, căci pentru lucrul Meu cel cu ucenici l-am aşezat pe el pe 
pământ la voi, că Eu am nevoie de lucru sfânt de la voi, de tot 
mai mult lucru sfânt între Mine şi voi, căci ucenicia voastră cu 
Mine trebuie să aibă numai lucru sfânt în lucrarea ei, numai 
ascultare, numai facere, fiilor. Amin. 

O, copii care Mă aşezaţi în carte, cereţi întărire de la 
Mine peste voi şi socotiţi bine vremea care mai este şi staţi în 
faţa lucrului şi puneţi bună şi sfântă rânduială pentru ca să 
meargă bine toată săvârşirea lucrului care mai este de pus peste 
noul foişor. însufleţiţi-vă puterea cea de sus în voi şi împărţiţi 
lucrul care mai este de lucrat, şi hai să aşezăm ziua de sfinţire 
şi de numire a acestui mărgean, căci Eu pe toate cele din jurul 
grădiniţei cuvântului Meu le-am proorocit din vreme să fie şi 
să se arate. 

O, poporul Meu, fii statornic în iubire şi în puterea 
credinţei, fiule, că Eu cu tine Mă sprijin, iar puterea ta e de la 
Mine şi nu de la tine, şi unul pentru altul lucrăm. O, poporul 
Meu, voi veni cu sfinţii şi cu îngerii, şi vor veni la masa cu- 
vântului Meu cu voi, vor veni cei care aşteaptă învierea. Amin. 

O, fiilor, fiţi mereu, mereu fiii supunerii sfinte care poate 
totul în voi, căci Eu aşa am lucrat şi lucrez înaintea Tatălui 
Meu, iar Tatăl Mi-a dat toată puterea în cer şi pe pământ. Aveţi 
grijă să am putere în voi şi să Mă arăt mereu în voi şi prin voi 
cu voia Mea, fiilor. Unii altora să ne slujim pentru voia lui 
Dumnezeu pe pământ, căci pe pământ e numai voia omului 
care nu-L vrea pe Dumnezeu cu el. 

Hai să lucrăm, fiilor. Eu vă însufleţesc. Binecuvântată 
să fie în voi puterea Mea şi bunăvoinţa voastră în lucrul vostru 
cu Mine pentru aşezarea zilei de sfinţire şi de numire a foişo- 
rului cel nou, care s-a arătat acum în grădina întâlnirii. Lucraţi 
cu ascultare şi cu dăruire şi cu însufleţire pentru ascultare, căci 
fără ascultare nu este armonie, nu este pace, fiilor. Şi lucraţi 
cu iubire, că fără de iubire nu este putere, nu este pace, fiilor. 
O, lucrează, poporul Meu, căci orice lucrare a ta cu Mine şi 
pentru Mine îşi are bucuria ei în Mine şi în tine, acum şi apoi. 
Această înţelepciune să te cuprindă în ea, şi cu ea să înveţi să 
ai şi să păzeşti şi să păstrezi după voia Mea şi după aşezarea 
Mea calea ta cu Mine, poporul Meu, căci Eu ţi-am dat călăuză 
ca să mergi spre Mine, şi prin aşa mers al tău Eu te privesc şi 
te aud şi te îndemn spre viaţă atunci când tu cu încredinţare lu- 
crezi înaintea Mea iubirea supunerii sfinte şi neîndoiala pe 
calea ta cu Mine, poporul Meu. Amin, amin, amin. 

26 octombrie/8 noiembrie 2006 

Soborul sfinţilor arhangheli Mihail şi Gavriil 

Fericiţi cei ce se fac locaş al lui Dumnezeu. Cei ce se iubesc pe sine, 
se leapădă de Dumnezeu. Sfinţirea foişorului întâlnirii. Mihail ar- 
hanghelul grăieşte cu poporul cel de cincizeci de ani. Pilda mierlei şi 
a cucului. Cuvântul cel nerostit al Domnului doare în Dumnezeu 

şi în sfinţi. 

unt înconjurat de slavă de îngeri în coborârea 
Mea, căci sunt Domnul slavei. Şi de ce sunt Dom- 
nul slavei? Fiindcă Eu am făcut slava, şi cu cuvântul am fă- 
cut-o, şi ea s-a înfiinţat, şi Mă slăvesc îngerii aducându-Mi 
slavă, cinste şi închinăciune în cer sus, şi pe pământ jos, şi 
frumoasă este slava Mea în cer şi pe pământ, dar omul Mă 
iubeşte atâta de puţin şi Mă cunoaşte atâta de puţin, iar slava 
toată a cetelor îngereşti nu-Mi pot ţine trupul în slavă, şi Mă 
cobor cu el pe pământ la om ca să-i spun lui că pentru slava 
Mea am făcut Eu omul la început, şi că plâng îngerii că omul 
s-a smuls de sub slava Mea, de sub puterea Mea, şi Eu vin ca 
un pribeag după el pe pământ şi-i ţin calea şi Mă plâng lui ca 
să-i stârnesc mila şi să Mă ajute să-l am pe el casă a Mea, lu- 
crare a Mea între cer şi pământ. 

Stau deasupra cu oştirile cereşti, pe munţii Mei îngereşti, 
şi cuvintez peste ziua de serbare a îngerilor şi înconjor slava 
ei şi intru în carte cu slava cuvântului Meu de azi, iar porţile 
Mi se supun, căci sunt Do mn ul slavei. Amin. 

O, cum să fac să nasc pentru Mine inima omului? Să 
aibă şi omul supunere cu iubire în ea, cum să fac? Ca un Dum- 
nezeu a toate câte sunt, Eu Mă întreb cum să fac cu omul ca 
să-l am pe el fericire a Mea şi să-şi capete fericirea omul? Nu 
poate omul să-şi capete fericirea până nu-1 am Eu pe el locaş 
al fericirii Mele, casă a slavei Mele, nefăcută de mână, aşa cum 
Eu sunt. 

lată, cu slavă vin când vin. E vremea să vin, şi de aceea 
vin, şi de aceea am venit şi vin, dar e vremea să caute omul la 
faţa Mea, la viaţa Mea în el, ca să fie el după chipul şi asemă- 
narea Mea, şi de aceea M-am făcut cuvânt peste om. De două 
mii de ani i-am spus omului că vin curând, şi tot de atunci îl 
aştept pe om să se facă el locaş al venirii Mele, căci nu Dom- 
nul, ci omul trebuie să vină. 

O, popor român, hrănit cu atâta râu de cuvânt prin slava 
venirii Mele la tine acum! O, popor care ai stat şi care stai la 
gura izvorului cuvântului Meu care Mă aduce la tine! O, popor 
purtat în carul Meu de slavă! Omul până nu-şi capătă mân- 
tuirea nu-Mi poate vedea şi primi slava. Omul trebuie să se 


facă după asemănarea Mea ca să Mă poată vedea, ca să Mă ştie 
cât de mult sunt şi lucrez în preajma lui, ca să Mă aibă el de 
Dumnezeu prin supunere, ca şi îngerii Mei, care Mă slăvesc în 
cer sus, şi pe pământ jos. Nu numai îngerii Mei, ci şi omul tre- 
buie să fie în cer sus, şi pe pământ jos, deodată, iar Eu am venit 
să-l fac pe om să poată aceasta. O, dar ce puţin îl vrea, ce puţin 
îl înţelege omul pe Dumnezeu! Nu numai Eu trebuie să-l ajut 
pe om, ci şi omul trebuie să Mă ajute pe Mine pentru mântuirea 
lui, căci după ce Eu l-am făcut pe el, el nu M-a mai ajutat, ci 
s-a supărat pe Mine după ce a greşit, după ce n-a mai iubit as- 
cultarea de Tatăl, cuvântul Tatălui său, aşa cum îngerii îl 
ascultă şi îl împlinesc pe el în cer sus, şi pe pământ jos. 

Sunt peste tine cu sărbătoarea îngerilor, o, cetatea Mea 
cea mică de pe pământ! Am bătut la porţile tale, Ierusalime 
român, iar ele Mă primesc, şi iată, îi dau omului hrana cuvân- 
tului Meu, slujită de îngeri, precum Eu sunt slujit. Mai-marii 
oştirilor îngereşti, Mihail şi Gavriil, îmi cuprind în aripile lor 
slava zilei lor de sobor, căci îngerii sunt cei fără de trup şi sunt 
cei ce Mă ţin nevăzut, înconjurându-Mă cu cetele lor şi fiind 
ele slava Mea, slava pe care au văzut-o de demult proorocii şi 
sfinţii şi au lăsat-o de credinţă oamenilor ca să vină oamenii 
spre dragostea Mea cea nepătrunsă de ei, spre Mine, Cel ce 
sunt iubire din iubire, ca să-l fac şi pe om după asemănarea 
Mea şi să-i dau lui din slava Mea. 

Binecuvintez intrarea îngerilor Mei pentru sărbătoarea 
lor în mijlocul tău, poporul Meu de azi. Amin, amin, amin. 

Q rija toată să o lepădaţi, voi, cei adunaţi 
acum la albia râului vieţii, iar noi, căpe- 
teniile de peste oştirile cereşti, vă învăţăm acum pe voi cum să 
beţi şi cum să-L cunoaşteţi pe Dumnezeu. Faceţi- vă voie a Lui 
dacă beţi din gura Lui, şi aşa îl veţi cunoaşte pe El în voi. Ca 
şi noi pe voi, aşa să-i învăţaţi voi pe cei ce vin să bea din izvo- 
rul Domnului. Fiţi pildă de viaţă şi de iubire cerească, şi cu ea 
să luminaţi calea omului spre Domnul slavei. Cel ce nu-L vede 
pe Domnul, acela nu cunoaşte iubirea şi nici lucrarea ei, iar cei 
ce-L văd pe El, sunt nevăzuţi, ca şi lucrarea lor cea din cer, 
precum Domnul nevăzut lucrează tainica Lui lucrare, de la fa- 
cerea cerului şi a pământului şi până la iarăşi facerea lor, iar 
fără îngeri nimic n-a lucrat El, căci aşa este Dumnezeu, şi de 
aceea I se pleacă Lui tot şi toate, iar îngerii sunt voia Lui şi 
puterea Lui şi cuvântul Lui. Aduceţi-vă jertfa de supunere Lui, 
precum îngerii se aduc Lui pentru slava Lui, şi veţi vedea a- 
tunci că Domnul este cuvântul cel de peste voi. Nu cereţi sem- 
ne şi minuni, căci oştirile slăvilor cereşti vă aşteaptă pe voi zi 
şi noapte să vă desăvârşiţi şi să fiţi voi înşivă semne şi minuni 
peste pământ şi cărare a oamenilor spre Domnul. Nu numai cei 
ce au trecut cu trupul trebuie să vadă desăvârşit slava şi ade- 
vărul Domnului, ci mai vârtos cei vii trebuie să poarte această 
putere în ei ca să vadă prin ea. Suntem în sărbătoarea noastră 
veniţi cu cei adormiţi, care aşteaptă de la voi vestea Domnului, 
cea din urmă strigare pentru învierea cea mare, căci Domnul 
Se face la voi cuvânt. Aduceţi Domnului slavă şi cinste, precum 
noi, îngerii Lui, lucrăm, şi daţi-vă Lui ucenici destoinici, cu care 
să destupe izvoarele căutărilor cereşti în orice suflet de pe 
pământ, dar nu uitaţi lucrarea îngerilor lui Dumnezeu în cer 
sus, şi pe pământ jos, căci nu este iubire de Dumnezeu în om, 
decât prin ascultare ca în cer, ca între îngerii lui Dumnezeu 
între ei şi Dumnezeu. Contopiţi-vă cu veghea şi căutaţi calea 
dorului din voi, calea pe care vine Domnul la voi şi vă presară 
cuvânt de împlinit şi de iubit. Cel ce are iubire, să-L iubească 
pe Domnul cu iubire ca şi a Lui, şi nu ca a omului, căci omul, 
pentru iubirea lui s-a lepădat de Dumnezeu şi n-a ştiut ce a 

făcut, şi n-a mai ştiut omul pentru ce l-a făcut pe el Dumnezeu. 

Duhul celor ce dorm aşteptând, stă treaz acum spre voi, 
ascultând glasul Domnului prin îngerii Lui, şi vă spun şi ei aşa: 

O mul, pentru iubirea lui n-a ştiut când s-a 
lepădat de Dumnezeu şi n-a ştiut cât L-a 
pierdut pe Dumnezeu. Şi după ce n-a mai ştiut de la Dum- 
nezeu, a ştiut de la el omul, şi s-a făcut pentru el dumnezeu ca- 
re ştie, şi aşa L-a pierdut omul pe Dumnezeu şi a rămas fără 
adăpost pe pământ, şi a trăit prin puterea lui. 

Noi, cei ce am lăsat trupul, privim la stricăciunea care 
s-a aşezat peste pământ şi peste om, şi aşteptăm pe Domnul, 
Care să deschidă ochii omului, şi ca să vadă ce a fost să fie şi 
ce este omul, şi ce va fi să fie după ce Domnul va rosti din nou 
cu milă şi iubire cuvântul cel pentru începutul zidirii din nou 
a lumii şi va zice: «Să fie lumină!», şi ea va fi, şi ea iarăşi va 
fi, şi va vedea din nou omul, şi va vedea omul prin ea şi va 
plânge ca îngerii şi ca sfinţii şi va da, prin suspinul lui cel 
umilit, slavă, cinste şi închinăciune lui Dumnezeu, căci Dom- 
nul a făcut slava. Amin, amin, amin. 

I ată glasul îngerilor, şi iată glasul celor ce 
se apleacă spre înviere, şi, iarăşi, iată gla- 
sul Domnului, înseninând cerul şi pământul şi dând mângâiere 
şi putere făpturii toată, căci făptura aşteaptă pe Domnul ei. 
Aşteaptă-L şi tu, omule pribeag, şi învaţă de la Domnul Cu- 
vântul cum să-L cunoşti pe El, căci El umblă după tine ca să te 
ia în El. în casa Tatălui Lui sunt multe locaşuri, dar El voieşte 
pentru cei ce se alipesc Lui să le pregătească loc lângă El şi în 
El, căci vai celor ce vor rămâne în afară de Domnul! 

O, Doamne, îngerul Tău şi tovarăşul lui aduc Ţie mân- 
gâiere cu supunere pentru dulce Duhul Tău, cu Care ai încu- 
nunat în ziua aceasta lumea îngerilor Tăi. Pace Ţie! Pace Ţie! 
Pace Ţie! Amin, amin, amin. 

oi sunteţi pacea Mea şi sunteţi slava 
Mea cea nevăzută, căci sunteţi cei fără 
de trup, şi sunteţi, şi Mă acoperiţi ca să nu Mă vadă omul care 
nu este asemenea Mie. O, să nu zică omul că nimeni dintre oa- 
meni nu Mă vede. Lucrarea Mea e tot atât de tainică şi de 
nevăzută ca şi slava Mea cea acoperită de oştirile cereşti. O, 
să nu zică omul că nimeni dintre oameni nu are iubire. Iubirea 
Mea din om e tot atât de nepătrunsă şi de neştiută a fi, ca şi 
slava Mea cea nevăzută de omul cel necuprins în ea. 

Voi, cei ce v-aţi purtat paşii spre ziua îngerilor Mei în 
cetatea Mea de pe pământ, cereţi la Mine ca să primiţi, cereţi 
inimă nouă, duh nou, trup nou şi putere nouă pentru viaţa Mea 
în voi, pentru inima Mea în voi, căci inima omului îl duce pe 
el pe cărări amare Mie şi lui, şi nu-i spune omului ce va fi după 
ele. Vă învăţ din nou, şi nu-Mi este greu să vă învăţ mereu să 
învăţaţi lucrarea dragostei, căci ea nu este ajunsă în firea omu- 
lui, şi trebuie să înveţe omul s-o poarte şi să facă în el roadele 
ei, căci pe toate ale mântuirii omului le poate ea, şi ea nu-1 lasă 
pe om să cadă din ea în părţi. Când vedeţi că ea nu are faţă şi 
lucrare în voi şi între voi, luaţi atunci cartea ei şi lucraţi după 
ea lucrarea ei, lucrarea dragostei, lucrarea lui Dumnezeu în voi. 
Nu este iubirea lui Dumnezeu iubirea omului, nu este. Iubirea 
este altfel decât ştie omul că este ea. Căutaţi să umblaţi pe calea 
ei şi să învăţaţi ca ea şi nu ca voi lucrarea ei. Un ceas, şi se va 
desface slava Mea în ochii celor ce au spus că iubesc, şi aceştia 
vor sta faţă în faţă cu slava Mea, cu iubirea cea din Dumnezeu, 
şi omul îşi va vedea în ea faţa şi va şti ce înseamnă omul şi ce 
înseamnă Dumnezeu, şi va ridica omul rugă înaintea Mea ca 
proorocul care se deschidea Mie zicându-Mi: «Măntuieşte-mă, 
Doamne, că a lipsit cel cuvios, şi din pricina aceasta s-a 


împuţinat adevărul de la fiii oamenilor, care, fiecare a grăit 
deşertăciuni către aproapele său, cu buze viclene în inimă şi 
cu cuvinte rele în ea, căci când se ridică peste mulţimi oameni 
de nimic, se înmulţesc peste tot nelegiuiţii şi lucrul lor cel rău». 

O, învăţaţi să beţi de la Mine şi să fiţi, şi să-Mi faceţi 
Mie odihnă şi voie a Mea în voi. Apropiaţi-vă şi beţi cu folos. 
Veniţi şi beţi şi luaţi din iubirea Mea şi daţi de pe voi iubirea 
voastră, căci iată, nu este adevăr la fiii oamenilor şi nu mai este 
cel cuvios între ei care să-i cheme pe ei şi să-i oprească de la 
deşertăciunile lor. învăţaţi calea cu ascultare pe ea, dar mai 
mult învăţaţi iubirea lui Dumnezeu în voi, şi prin ea să vă 
lucraţi vouă asemănarea cu El. Amin. Eu am venit şi vin, căci 
am spus: «Vin curând!». De două mii de ani am spus: «Vin 
curând!». Şi am venit şi vin, şi omul nu vede şi nu aude şi nu 
ştie venirea Mea şi umbletul Meu după el, căci omul pribegeşte 
pe cărările lui, şi nu este cel cuvios între oameni care să-l strige 
pe om să vină la venirea Mea, să vină la ea la strigarea Mea, 
căci Eu vin, şi am venit, şi voiesc să las descoperit acest tainic 
drum al Meu după om. 

O, omule, caută inima Mea. Ea are în ea tot adevărul. Ia 
din ea, şi apoi lasă-te luat în ea, căci ea este locaşul celor ce 
Mă iubesc. în ea se stă ca Dumnezeu, şi nu ca omul. în inima 
Mea, numai cei fără răutate ajung, şi se fac ei prunci în ea, şi 
pe unde merg ei, cu casa lor merg, şi în ea rămân, şi în pacea 
Mea vieţuiesc ei în ei şi între ei. Amin. 

E mare sărbătoare de îngeri în cetatea Mea de nou 
Ierusalim de pe pământ. E tare dulce slava celor fără de trup, 
care acoperă trupul Meu între voi, copii care aţi pregătit ziua 
serbării îngerilor în mijlocul poporului Meu. Acum să-i învă- 
ţăm iubirea Mea pe cei care au umblat cu paşii lor până la Mine 
şi până la voi, şi apoi, slobozindu-i, să pecetluim cu cuvânt ce- 
resc foişorul cel nou, lucrat pentru lucru de ucenici, şi să pu- 
nem peste el pe îngerul Meu şi să-i aşezăm nume, fiilor. Harul 
îngerilor îi atinge acum pe cei adunaţi, şi la toţi cei ce vor lua 
le va da har, şi ei vor lumina. Pace vouă, că sunteţi trudiţi. 

Cei trei fii unşi să aşeze apoi prin Duhul Meu Cel Sfânt 
rugăciunea de pecetluire cu sfinţenie a foişorului cel nou, şi 
apoi Eu, Domnul, voi aşeza în carte cuvânt peste această lucra- 
re, din planul Meu lucrată, din timp proorocită ca să fie. Amin. 

O, popor adunat în cetatea cuvântului Meu la sărbătoa- 
rea îngerilor! Mergi în pace! Eu te petrec cu îngerii Mei. Dacă 
doreşti pe Domnul, lucrează, şi apoi vino la izvor şi ia din el, 
căci Eu, pentru cei ce Mă doresc gătesc sărbători, şi cu ele pun 
masă de cuvânt şi de facere peste om. Mergi în pace acum, şi 
nu uita cât bine dă să-ţi facă ţie Dumnezeu. Amin, amin, amin. 

* 

S unt îngerul Domnului. El mi-a spus să grăiesc 
acum. Amin. 

S-a pecetluit cu numele meu foişorul cel nou pentru lu- 
crul de ucenici ai Domnului. Eu voi scrie şi voi mărturisi mereu 
lucrul cel duhovnicesc şi ceresc, care se va sui la cer din acest 
aşternut, aşezat acum şi pecetluit. Amin. 

Mi-ai aşezat, Doamne, lucrul veghii şi al tăriei şi al 
îndemnării şi al şoaptei de sus şi de jos pentru facere de fii 
după asemănarea Ta, prin ucenici. Fie ca Tu, aici, să sufli 
mereu şi să încălzeşti mereu cu Duhul Tău peste cei lucrători 
din partea Ta, şi peste cei lucraţi, care vor birui lumea şi vor 
iubi lucrarea facerii peste ei, aplecându-se Ţie în acest aşternut 
binecuvântat acum. Amin. 

M ihaile, îngere al Meu! Eu, Stăpânul tău, 
rostesc cuvânt şi spun din Tatăl: Bine- 
cuvântată să fie lucrarea rugăciunii de coborâre a Duhului Sfânt, 
Care pecetluieşte şi sfinţeşte acest aşternut pentru lucrul Meu 
cu ucenici şi între ucenici, şi pentru facere de fii frumoşi, după 
asemănarea Mea. Amin. Şi se va numi acest aşternut foişorul 
întâlnirii, foişorul Domnului, străjuit sus şi jos, în dreapta şi în 
stânga şi la mijloc, de îngerul Meu Mihail, însoţit mereu de 
îngerul Gavriil, de toţi cei întâi peste cetele oştirilor cereşti şi 
de toată lucrarea lor cea de la Mine peste acest aşternut, aşteptat 
de cei din cer să fie, şi care vor însoţi clipele sfinţite de tot lucrul 
lor din mijlocul acestor hotare însemnate acum cu semnul sfin- 
tei cruci, semnul prin care Eu M-am supus şi pe care M-am 
aşezat ca să-i arăt omului cum se stă înaintea lui Dumnezeu, 
Tatăl Meu, şi cum să iubească omul între pământ şi cer, căci iu- 
birea este altfel decât ştie omul că este ea. Amin. 

O, Tatăl Meu, iubirea este cea pe care i-am arătat-o Eu 
omului când M-am aşezat pe cruce cu trupul pentru ca să-l 
salvez pe om din moartea de până atunci, Tată. O, Tată, cu 
durere şi cu fericirea ei M-am aşezat pe cruce pentru om, şi 
omul M-a bătut în cuie pe lemnul crucii, Tată, iar Eu am stat 
cuminte, am stat supus şi ascultător voii omului, ca să Mă dau 
pildă de iubire înaintea neamurilor de peste tot pământul, Tată. 
Cel ce nu are supunere şi ascultare înaintea Ta, acela este scris 
cu vrăjitorii, Tată, dar Eu am fost cuminte, ca să nu Mă scrie 
diavolul cu cei ce sunt afară, Tată, chiar dacă omul aşa M-a 
scris. Când l-am trimis la Ioan pe îngerul Meu ca să mărturi- 
sească acesta acum două mii de ani, Eu am spus aşa: «Fericiţi 
cei ce-şi spală veşmintele lor, ca să aibă stăpânire peste pomul 
vieţii şi prin porţi să intre în cetate. Afară câinii şi vrăjitorii şi 
desfrânaţii şi ucigaşii şi închinătorii la idoli şi toţi cei ce lu- 
crează urzind şi iubind minciuna». 

O, Tată, vai celor ce urzesc şi iubesc minciuna şi care 
nu cunosc plata ei! Eu însă cu iubire de Fiu Te-am iubit şi am 
iubit, şi nu cu iubire de slugă, chiar dacă nici ca pe o slugă 
trimisă a Ta nu M-a primit poporul care purta numele lui Dum- 
nezeu pe pământ. O, Tată, adevăratul fiu iubitor stă în tatăl cu 
viaţa şi cu moartea lui, căci din iubire pentru Tine M-am lăsat 
în mâna omului, Tată, şi nu este iubire mai mare ca iubirea cea 
de fiu între cei ce Te slujesc, Tată, căci fiul are iubire mare şi 
sfântă, şi este recunoscător tatălui său, dar sluga poate să-l 
trădeze, poate să se lepede de stăpânul ei. Pe Mine M-a vândut 
ucenicul Meu, şi prin el Eu am ajuns să fiu ucis, fiindcă el, ca 
slugă ce era, voia slavă pentru el prin Mine, şi o aşa slugă nu 
poate să mai fie recunoscătoare pentru stăpânul său cel credin- 
cios ei. Credincioşia slugii nu merge înaintea stăpânului ei ca 
aceea a fiului, şi fericiţi sunt cei ce, neiubindu-se pe ei lângă 
Dumnezeu, se fac Lui vase pline de credincioşie până la sânge, 
aşa cum Eu, Tată, Ţie Ţi-am fost pe pământ, de la naşterea şi 
până la moartea şi până la învierea Mea, şi apoi până la aşe- 
zarea Mea în cele ce nu se văd, lângă Tine, Tată, acoperit de 
îngerul Meu cel fără de trup. Amin. 

Binecuvintează cu iubire de tată foişorul acesta, prin cu- 
vântul cel rostit pentru coborârea harului Duhului Sfânt peste 
el şi peste lucrul cel sfânt care se va lucra în el, Tatăl Meu. 

Iată, îngerul Meu a fost aşezat peste acest nou şi sfinţit 
aşternut. Amin, amin, amin. 

I ubirea este altfel decât ştie omul că este ea, 
Fiul Meu Emanuel. îndeamnă, tată, şi Tu, 
şi îngerul Tău, îndeamnă-i pe cei ce vor fi să înveţe iubirea şi 
faţa ei, îndeamnă-i să înveţe bine şi să ştie apoi că prin porţi se 
intră în cetate. Dacă poporul cel de cincizeci de ani ar fi voit 


să înveţe iubirea de Dumnezeu, ar fi scăpat de iubirea de ei 
lângă Noi, şi ar fi avut iubire de fii şi n-ar mai fi luat de la Noi 
avere din cer ca să plece cu ea afară, ca să plece în lume, după 
ce Ne-a auzit pe Noi la uşă, Fiule scump. 

Eu, Tatăl, cu Tine binecuvintez noul aşternut acum, şi îl 
înzestrez cu duh de iubire ca a Ta în fiii care îşi vor pleca în el 
capul ca să ia în ei asemănarea cu Tine, învăţând aceasta prin 
porţi, Fiule blând al Meu. Te aştept, tată, să culegi rod în acest 
aşternut, şi să se adune îngerii şi sfinţii să audă duhul cel 
lucrător de fii ai cuvântului cel din Noi, căci cu cuvântul suflăm 
Noi, ca iarăşi pe toate să le facem, şi ele să fie apoi, şi pe vecii 
să fie, Fiul Meu iubit, întru Care Eu, Tatăl, suspinând şi aştep- 
tând şi răbdând şi iubind, binevoiesc. Amin, amin, amin. 

E u, îngerul Tău, Doamne, m-am aşezat în 
loc de strajă şi de lucru peste acest 
aşternut, şi iau aminte la tot cuvântul Tău de peste mine, căci 
sunt supusul Tău, şi cu firea mea cea fără de trup eu îţi acopăr 
trupul în văzduh şi pe pământ, peste tot pe unde Tu Te porţi 
înaintea oamenilor ca să-Ţi lucrezi lucrarea. Amin. 

Am stat acoperindu-Ţi slava în toată ziua de azi a săr- 
bătorii îngereşti în mijlocul poporului Tău, Doamne. Ţi-am as- 
cuns trupul şi lacrimile feţei Tale şi Te-am ţinut cuprins cu milă 
îngerească, mângâindu-Ţi bucuria durerii şi durerea bucuriei, 
o, Stăpânul meu. Ţi-am întărit toată ziua porţile. Le-am întărit 
şi pentru coborârea cuvântului Tău la popor, dar le-am întărit 
şi toată ziua, căci erau şi sunt tremurând de toate câte Tu arăţi 
în faţa lor spre vedere ca să porţi Tu în porţi greutatea Ta, căci 
fără sprijin Tu n-ai cum să lucrezi, n-ai cum să grăieşti, Doam- 
ne, şi nici noi, îngerii, nu avem cum să ne aşezăm lucrarea către 
oameni dacă nu avem pe ce ne sprijini. Drumul Tău cel de cin- 
cizeci de ani pe pământ, numai cei ce au ochi pot să vadă cum 
a fost. Satana, duhul cel potrivnic adevărului Tău, n-a avut 
pace, dar a avut putere mereu prin neascultarea şi nesupunerea 
celor care au auzit glasul Tău şi n-au avut voinţă să Te iubească 
pentru Tine şi nu pentru ei, Doa mn e al celor ascultători. Neas- 
cultarea şi nesupunerea atrag după ele ascunderea, şi apoi se 
arată faţa acestora şi plata lor, căci duhul vrăjilor şi al făcătu- 
rilor farmecelor şi al turnărilor lor a stat mereu, mereu pe cale 
în faţa şi în spatele paşilor celor care au spus că-L vor urma pe 
Domnul, şi mulţi din ei au spus, dar n-au lucrat cu ascultare şi 
cu sfinţenie ca să fie ei păziţi de diavol pe cale şi înăuntrul in- 
imilor lor. Când cel tocmit de Tine nu ascultă măcar intr-un 
cuvânt părut mic, se foloseşte duhul rău apoi de neascultarea 
lui şi sloboade vrăji şi farmece prin cei ce duşmănesc calea Ta 
şi pe cei aşezaţi de Tine pe ea, căci cine nu face întreagă voia 
Ta prin acest cuvânt venită, acela e duşmanul Tău şi al celor 
de pe calea Ta, chiar dacă el nu voieşte aşa, chiar dacă el nu se 
aşteaptă să iasă cu durere pe Tine şi pe poporul Tău neas- 
cultarea lui, aşa cum nici ucenicul Tău cel vânzător nu a putut 
crede că Te vinde atunci când lucra cu cei făloşi ai templului, 
ducând la ei despre Tine. 

Iată, taină rostesc, Stăpâne, peste poporul cel adunat azi 
la sărbătoarea îngerilor Tăi: neiubirea de Dumnezeu a celor ce 
vin pe cale cu Domnul, aceasta vine când cel ce stă la învăţat 
nu-1 iubeşte pe cel prin care Domnul îi dă lui învăţătură de viaţă 
pentru duh de ascultare şi de supunere apoi. Aceasta a fost taina 
cea neînţeleasă a iubirii cea de sus, şi pe care poporul cel che- 
mat n-a pătruns-o cu inima şi cu mintea pentru ca să crească şi 
nu să scadă credinţa şi statornicia şi credincioşia atâtor suflete 
care au dat să vină şi n-au ştiut cum pe calea aceasta cu Dom- 
nul acum pe pământ. 

Revoltă şi răscoală se iscă între cei împreună pe această 


Anul 2006 


135 


cale atunci când inima din creştin nu are lepădare de sine în toţi 
la fel. Lepădarea de sine aduce lucrarea păcii între fraţi, iar unde 
nu este ea, se stârneşte revoltă şi încurcătură de lucruri, şi Dom- 
nul stă fără putere în părţi, şi poporul cel de pe acest drum s-a 
abătut mereu în părţi, şi au fost căderi, şi au fost ridicări şi iarăşi 
căderi, şi calea a fost grea pentru cei statornici, aşa cum este şi 
azi, căci Domnul este şi azi cu tot cuvântul Său în mijlocul 
poporului cel sfânt prin ascultare şi prin supunere, iar cel ce nu 
este aşa, nu este fiu al poporului Său, şi se face acela prilej de 
răbdare şi de durere a Domnului pe pământ acum. 

Iată ce durere a purtat cerul sfânt timp de cincizeci de 
ani! Glas de înger îţi grăieşte ţie, poporule de azi al acestui cu- 
vânt care aduce pe Domnul la tine. Sunt îngerul Domnului, şi 
am însoţit pe Domnul mereu, timp de cincizeci de ani în cobo- 
rârea Sa şi în unealta Sa, iar astăzi zic: fii ai diavolului sunt 
numiţi cei ce nu fac voia lui Dumnezeu, cei ce fac voia lor după 
ce ştiu de la Dumnezeu voia lui Dumnezeu, şi aceia se fac apoi 
cei ce nasc vorbe învrăjbitoare şi defăimătoare, micşorându-i 
prin ele pe cei purtători de Dumnezeu, ca să nu poată face voia 
Domnului cei ce ar da s-o facă pe ea. în fiecare vreme, în fie- 
care cetate unde Do mn ul îşi ridică fii aleşi, cei ce iubesc voia 
lor în cetate se scoală cu duh de defăimare, venită de la prostie 
şi de la invidie, şi cu vorbe mincinoase defaimă şi micşorează 
pe cei ce iubesc sfinţenia şi pe Domnul lor, iar calea Domnului 
se înfundă, căci nu mai sunt crezuţi şi primiţi cei care le-ar da 
oamenilor pe Domnul, din planul Domnului din ei. 

Glas de înger îţi grăieşte ţie, popor care auzi din cer cu- 
vânt: pe drumul creştin nu trebuie răscoală, ci trebuie lepădare 
de sine şi iubire între fraţi; şi nu trebuie nemulţumire, căci 
nemulţumirea stârneşte căinare, iar căinarea, acest duh al iu- 
birii de sine, atât cât omul nu poate crede glasul îngerului 
Domnului care glăsuieşte acum, căinarea este vânzare de frate, 
şi niciodată nu duce ea la pace între fraţi, ci duce numai la 
vrajbă, la intrigă şi la dezbinare şi la omorârea Duhului Dom- 
nului, aşa cum răbdarea şi înţelepciunea ei duc la iubire fră- 
ţească, prin care omul se mântuieşte pe el şi pe aproapele său 
din cursa diavolului învrăjbitor, care neadormit suflă duhul se- 
meţiei peste făpturi, stricând inima şi mintea şi faţa celui fără 
de minte din cer peste el. Aşa îşi face omul rost de păcat prin 
căinare, iar diavolul îl scrie pe el, atunci, cu cei vânzători de 
fraţi şi îl şterge pe el din dreptul împlinitorilor poruncii iubirii 
de Dumnezeu şi de fraţi, şi nu numai pe el îl şterge, ci şi pe cel 
care ascultă de la el nemulţumirea lui, ca unul care ar avea stă- 
pânire care îi dă lui dreptul acesta. Aşa durere, aşa aşteptare a 
fost la Do mn ul în urma poporului cel chemat la planul Lui, şi 
care mereu, mereu a stat la hotar şi n-a trecut la lucru de ucenic 
şi de fiu, ci a stârnit mereu duhul vrăjilor şi al farmecelor, şi s-a 
zdrobit mereu în neascultarea lui poporul care venea şi nu 
venea, dacă dădea să vină. 

Sunt îngerul Domnului, şi grăiesc de pe această cale de 
cincizeci de ani a Domnului şi a poporului care L-a auzit pe 
El grăindu-i lui cuvântul vieţii. La toţi cei ce au străbătut cu 
pasul, şi la toţi cei ce străbat şi acum cu mersul lor pe calea 
aceasta a glasului Domnului, eu le spun: îndurerat şi milostiv 
şi îndelung-răbdător este Domnul, ca să se facă fiilor oamenilor 
cunoscută puterea şi slava şi măreţia împărăţiei Lui. Domnul 
îi păzeşte pe toţi cei ce-L iubesc pe El întru adevăr, şi pe toţi 
cei păcătoşi îi va pierde, precum este scris. Domnul îi înalţă 
pe cei blânzi, şi îi smereşte până la pământ pe cei semeţi în 
duhul lor. Iar tu, Ierusalime, laudă-L pe Domnul, că a întărit în 
tine stâlpii porţilor tale şi a binecuvântat pe fiii tăi în tine. El 
este Cel ce pune pace la hotarele tale şi-ţi dă ţie fruntea grâului. 


El este Cel ce trimite cuvântul Său pământului, vestindu-Se în 
tine cu îndreptările şi cu judecăţile Sale. Laudă-L pe Domnul 
între sfinţi, popor sfinţit de cuvântul Său! Laudă-L pe El în 
mijlocul tău în zilele Lui şi ale sfinţilor Lui! în glas de psaltire, 
cu suflet temător de Dumnezeu laudă-L pe Domnul şi venirea 
Lui la tine! 

Glas de înger îţi grăieşte ţie, popor nou: roagă-te fier- 
binte, ca să ajungă strigarea ta înaintea Domnului pentru toţi 
cei care au umblat pe calea aceasta de acum a venirii Lui, şi 
au rămas apoi de pe ea. Cere-i la Domnul, întinde-le ancora şi 
fa-i să vină şi să se mântuiască de ei, şi să se facă ei asemenea 
Domnului prin ascultare şi prin supunere, căci glas de înger 
răsună azi pentru chemarea lor la asemănarea lor cu Do mn ul 
Făcătorul. Amin. 

Iar Tu, Doamne al oştirilor îngereşti, fa-Te şi lor Dum- 
nezeul lor, precum îngerii Te au Stăpân al lor, şi dacă vrei, 
dă-le lor putere să vină la Tine şi să Te aşeze peste ei Stăpân, 
iar Tu să-i vindeci pe ei. Amin. 

Sunt îngerul Domnului, şi sunt îngerul poporului Său 
cel ascultător, şi îl păzesc pe cel ce ascultă de Domnul, iar pe 
cel neascultător şi călcător de acest cuvânt, nu-1 păzesc, şi nu 
sunt îngerul celor ce nu-i pot păzi, căci pe cel ce-1 stăpâneşte 
voia sa, acela îşi este stăpân, şi alt stăpân nu are el. 

Sunt îngerul Domnului, şi am cheia adâncului, ca să-l 
păzesc de satana pe cel care se dă pe sine voie a lui Dumnezeu, 
şi pe cel care se întoarce de la întuneric la lumină ca să vadă 
calea şi să umble pe ea. Amin. 

Eu, Doamne şi Stăpâne al oştirilor îngereşti, sun cuvân- 
tând să se întoarcă la voia Ta şi la înţelepciunea drepţilor toţi 
cei care se pot ridica iarăşi dintre cei ce Te-au însoţit în vremea 
acestei trâmbiţări de cincizeci de ani. Dar dacă ei nu ştiu cum 
să vină şi ce înseamnă să vină, facă-se voia Ta, căci Tu ai spus 
acum două mii de ani prin glasul meu peste Ioan: «Vin curând, 
şi plata Mea este cu Mine, ca să dau fiecăruia după cum este 
fapta sa». Amin, amin, amin. 

A min zic vouă, celor adunaţi la sărbătoa- 
rea îngerilor: cuvintele îngerului Meu 
sunt credincioase şi adevărate, căci Eu, Domnul Dumnezeul 
duhurilor proorocilor, am trimis pe îngerul Meu să grăiască. 
Amin. Eu vin curând, şi vin, şi tot vin, şi fericit este cel ce pă- 
zeşte tot cuvântul Meu, cartea Mea de azi, pe care acum două 
mii de ani am arătat-o prin îngerul Meu lui Ioan, şi prin care 
am vestit şi vestesc săvârşirea tainei lui Dumnezeu, precum 
am spus prin prooroci. Amin. 

Ridică-te, popor chemat, ca să împlineşti legea venirii 
Mele, căci curând, curând vei fi întrebat de ea. Ridică-te să fii 
după asemănarea Mea, nu numai să vii la izvor şi să auzi susurul 
Meu, căci dacă vii aşa, îmi şubrezeşti puterea Mea de pe cărare, 
şi vei fi întrebat de ce-ai făcut aşa, de ce-ai venit aşa? Ridică-te, 
dar, cum se cuvine, dacă te ridici să vii, căci Duhul Meu în cei 
din porţi a fost mereu şubrezit, mereu vătămat de vorbirile de 
rău de la cei ce au păcătuit împotriva împlinirilor Mele în ei, şi 
au dat aceia vina pe necredinţa lor în coborârea Mea şi în cei 
ce Mă poartă cu ea peste pământ. Dar nu acesta a fost adevărul, 
ci adevărul a fost neîmplinirea voii Mele de către cei ce au dat 
în Mine, căci cine i-au alungat şi i-au dispreţuit şi i-au învinuit 
şi i-au micşorat în mintea multora pe cei ce-Mi sunt cărare 
acum, pe Mine şi nu pe ei i-au pus sub vină aceia. 

Vai celor ce dau să facă ceea ce numai Dumnezeu tre- 
buie să facă! Vai celor ce judecă faptele şi nefaptele altora, căci 
numai cei netrebnici n-au teamă să facă aceasta! Neascultarea 
celor ce au venit, şi iarăşi s-au întors într-ale lor, aceasta şi nu- 

mai aceasta a fost vina care a atras mereu, mereu cale dia- 
volului, farmece şi vrăji asupra celor de pe cale cu Mine ca să-i 
tragă de pe ea, căci cel ce nu ascultă pe cale cu Mine, nu este 
acela pe cale cu Mine, nu este cu Mine, ci este cu el, chiar dacă 
el altfel spune că este. Cel ce urăşte pe aproapele său, pe cel 
asemenea lui, nu este acela scris cu cei ce-L iubesc pe Dum- 
nezeu, şi din această pricină diavolul nu stă nicicum, şi aduce 
şi tot aduce împotriviri între fraţi, iar acestea vin prin semeţie, 
nu prin slăbiciune, şi Eu nu-1 pot iubi pe cel semeţ şi rodul 
semeţiei lui, şi nici el nu Mă poate iubi, de vreme ce numai el, 
abia el încape în el cu dreptatea lui, bietul de el. Cum să-i spun 
Eu, Domnul, unuia ca acesta tot ceea ce ar trebui să-i spun Eu 
lui? Proorocul Samuel i-a spus din cer regelui Saul, care nu as- 
culta de Dumnezeu, şi i-a spus că neascultarea e mai mare şi 
mai înainte păcat ca vrăjitoria, la care regele, apoi, a fost tras 
prin faptele lui. Dar Eu cum să-i spun acum aceasta celui ce 
nu ascultă? 

O, popor care auzi din gura Mea cuvânt! Iată, tată, de 
ce am spus Eu pe calea acestui cuvânt de cincizeci de ani că la 
capătul vremii tot pământul şi tot omul va fi urmărit şi prins 
de duhul farmecelor şi al vrăjilor de la om la om, şi că Eu, 
Domnul, voi trudi din greu să-l ocrotesc pe cel din planul Meu. 
O, popor învăţat din cer! Cine-şi vrea mântuirea, acela şi-o 
zideşte adumbrindu-se sub crucea Mea, nemaiîndeletnicindu-se 
cu dreptatea de sine, cu părerea de sine, ci, din contra, căutând 
el asemănarea lui cu Mine mereu, mereu, minunea pe care Eu, 
Domnul, aştept s-o văd în om. 

I-am spus mereu celui hrănit din gura Mea, să umble în 
lumină i-am spus. Şi de ce, oare, i-am spus aşa? Din iubire 
dumnezeiască i-am spus aşa, şi pentru că omul ascuns în sine 
se teme mereu şi dă să-şi apere mereu, mereu pe omul lui cel 
ascuns, ca să nu se vadă, ca să nu se descopere întunericul din 
el. L-am învăţat mereu pe creştin să nu vorbească doi câte doi, 
căci acest obicei omenesc nu-i lasă omului inima curată, ci îl 
trage mereu, mereu pe om la duh de uşurătate, la duh de fe- 
meie, şi aceasta este un mare rău între pământ şi cer, şi este 
gonire a îngerilor şi apropiere a diavolilor, care îndeamnă pe 
om la ascundere şi la nebărbăţie. Intr-o oştire dacă sunt din cei 
ce nu ascultă, intră în suferinţă toată oştirea, şi duhul rău îi 
vatămă pe toţi, dacă are cum să intre. Când Adam s-a dat spre 
neascultare de porunca Mea, el a pedepsit atunci pământul din 
care fusese luat şi întocmit, şi de atunci e în suferinţă pământul 
şi e sub blestem şi e sub apăsarea diavolului, şi din pricina 
neascultării omului ispăşeşte pământul şi geme în suferinţă 
toată firea de pe el. 

Te rog, popor care Mă auzi şi care poţi să înţelegi adân- 
cul durerii dintre pământ şi cer, nu uita, nu uita tot ce Eu gră- 
iesc acum: neascultarea unuia aduce suferinţă peste mulţi. Dar 
Eu te chem la ascultare, popor care ai venit şi ai plecat; şi tu, 
popor care eşti şi care vii, căci Eu i-am spus omului într-una din 
porunci: «Să nu fii desfrânat, omule!», iar neascultarea este 
desfrânare ca şi aceea a fiului care a luat putere şi cules de la 
tatăl său şi s-a dus cu ele ca să nu mai asculte, şi s-a numărat 
el cu cei desfrânaţi. Iată câtă neasemănare este între cel ce face 
voia Mea şi cel ce-şi face voia sa, căci Eu când i-am pus la 
lucru cu ascultare şi cu sfinţenie pe ucenicii Mei, le-am spus 
lor să nu poarte cu ei pungă cu bani, ca să fie ei curaţi în toate 
apoi, iar cel care a plecat din voia lui de la tatăl său, a cerut să 
ia cu el parte din ale tatălui său, şi apoi el a rămas ruşinat, străin 
şi gol, şi aşa s-a întors, cerând milă şi adăpost la curţile tatălui 
său ca un străin. 

Iată ce sărbătoare între cei din cer şi între cei de pe 


pământ aici! Toată oştirea cerului ascultă glasul Meu. Ceata 
cea căzută a îngerilor s-a umplut la loc, căci sfinţii de pe 
pământ au venit şi vin şi umplu locul cel gol, şi apoi va fi o zi 
de bucurie, căci îngerii cei căzuţi se vor apleca, iar duhul rău 
va fi închis în adânc şi nu va mai putea. Amin. 

Eu, Domnul, am aşezat acum aşternut sfinţit pentru bu- 
curia Mea. Voiesc în acest aşternut, în acest foişor, să-şi plece 
capul şi să vină cel ce are rod din Mine în lucrarea sa. Voiesc 
să nu plângă de la nimeni acest foişor care aşteaptă Duhul Meu 
în el prin cei care-L poartă şi îl împart pe El între ei şi în părţi 
spre mângâierea Mea. Eu vreau să fac deosebire între cel îm- 
plinit şi cel neîmplinit, între cel ce Mă vrea aşa cum sunt Eu, 
şi între cel ce M-ar vrea aşa cum vrea el. Voiesc să văd creş- 
terea celor pe care Eu am prin cine să-l fac pe cel ce iubeşte să 
fie după asemănarea Mea prin ascultare. De când Mi-am luat 
trâmbiţa la cer, acum douăzeci şi cinci de ani, de atunci Eu, 
Domnul, am voit să încep facerea după chipul şi asemănarea 
Mea a celui care a venit la Mine ca să fie, dar satana Mi-a stat 
împotrivă şi încă îmi stă. 

Am slobozit o pildă prin cei ce-Mi stau porţi înaintea 
Mea acum, şi le-am spus lor că poporul care M-a cunoscut prin 
acest cuvânt n-a putut pătrunde taina fiilor lui Dumnezeu, şi 
mulţi au venit, şi s-au întors din nou la trupul lor şi la seminţia 
lor cea după trup, şi n-au putut urma ei pilda Evangheliei fiilor 
lui Dumnezeu, născuţi de sus pentru cele de sus. S-au plâns unii 
pe alţii, unii peste alţii cei ce au dat să fie pe cale cu Mine; s-au 
învăţat pretenţioşi, nemulţumiţi, invidioşi, şi mulţi din ei loveau 
în Mine pentru ceea ce ei nu puteau împlini peste ei. în loc să 
se teamă de despărţirea lor de Mine, ei se temeau că n-avea cine 
să le plângă nemulţumirea lor, rătăcirea lor şi îndreptăţirea pen- 
tru ea, şi au păţit aceştia ca mierla care s-a îmbolnăvit şi care se 
văita că n-are cine s-o plângă dacă va fi să moară, şi plângea, 
biata de ea, ca s-o audă cucul şi s-o compătimească, iar cucul, 
venind la ea, i-a făgăduit că dacă ea va muri, el va veni şi, smul- 
gându-şi penele, o va plânge pe ea, numind-o soră, iar el nu- 
mindu-se frate al ei prin bocetul lui de peste ea. 

O, aşa cum nu se satură tutunarul de tutunul din care el 
trage ca să înghită fumul lui, tot aşa nu se poate sătura nemul- 
ţumitul de căinare şi de clevetire, iar Eu nu ştiu cum să-i mai 
spun şi să-l deprind pe om cu duhul dragostei cereşti, şi ca să-l 
scap pe el de cele străine de acest duh, cu care el aţâţă mereu 
împotrivire peste dragostea dintre fraţi, dragoste care are în 
Scripturi faţa ei. Fericit este cel ce are ca sarcină această dulce 
şi scumpă comoară, dragostea cea din Dumnezeu în el, împăr- 
ţind-o pe ea cu duh blând în lături şi adunând cu ea rodul ei, şi 
va fi ca Eu, Domnul, să biruiesc peste pământ cu fiii ei şi cu 
faţa ei şi cu împărăţia ei. Amin. 

O, copii pe care-Mi sprijin Eu coborârea ca să-i hrănesc 
pe mulţi cu ea! Vă e sufleţelul încordat mereu, mereu, încordat 
de griji şi de dureri, iar pacea din voi e mereu zdruncinată, căci 
vouă vi se cere şi din cer, şi de pe pământ pentru orice greu, 
pentru orice sarcină, şi vă e greu, şi sunteţi mici pentru atâta 
greu. Aveţi în sarcină coborârea Mea, şi aveţi sarcină poporul 
pe care vreau să-l fac ceresc prin lucrarea Mea cu voi peste el, 
dar sufleţelul şi inimioara din voi vă sunt atât de puţin ajutate, 
şi Eu dau să vă ajut aşa cum mai pot şi cu ce mai pot, căci voi 
sunteţi pe pământ. O, e tare, tare grea sarcina de peste voi, 
sarcina cea pentru coborârea Mea şi cea pentru poporul căruia 
îi trebuie îngrijire. O, întăriţi-vă unul pe altul. Ţineţi-Mă pe 
Mine în voi, şi aşa daţi-vă întărire. O, nu cu mâna e greu de 
lucrat, ci e greu de lucrat cu Dumnezeu şi pentru Dumnezeu, 
copii trudiţi. 


Anul 2006 


137 


Eu, Domnul, vă îndemn să vă fie de pace răbdarea şi iu- 
birea şi iertarea, fiilor copii. O, de când Mi-am început lucrul 
Meu cel sprijinit în voi, cu greu v-am putut Eu apăra de apăsări, 
cu greu am putut alina durerea din voi de la sarcina sub care 
staţi. O, dacă nu a avut, dacă nu are cine vă apăra pe voi de 
cele ce se îngrămădesc cu apăsare peste voi, nu vă descumpă- 
niţi. O, nu vă apăraţi voi. Vă apăr Eu, fiilor copii. Voi să nu vă 
apăraţi în faţa celor ce vă apasă, neînţelegând ei ce fac şi cum 
fac Eu cu voi şi prin voi pentru om. Aţi fost mereu dispreţuiţi, 
mereu micşoraţi de cei ce n-au ştiut cum să stea în staulul cel 
pentru fiii lui Dumnezeu. V-am apărat şi vă apăr Eu înaintea 
acestora, căci încă sunt din cei ce vă dispreţuiesc cu mintea lor 
semeaţă, cu mintea lor de om. O, nici Eu n-am fost crezut şi 
urmat; nici Eu, dară voi! şi este scris: «Dacă pe Mine M-au 
prigonit, şi pe voi vă vor prigoni». 

Mergeţi aplecaţi, fiilor, aşa cum Eu v-am învăţat că tre- 
buie să stăm în faţa celor tari prin ei, şi care nu se scoală ca să 
meargă drept. O, ce mult, ce mult aş fi vrut să aveţi şi voi pe 
cine să vă sprijiniţi cu sarcina Mea de peste voi şi cu durerea 
Mea din voi de la neascultarea celor ce au fost şi încă mai sunt 
împotrivitori şi defăimători, micşorându-vă pe voi pentru căra- 
rea Mea pe pământ prin voi. Dau să-Mi ridic pe picioare popo- 
rul care M-a auzit de la început, şi pe cei ce v-au hulit pe voi 
sub sarcina Mea de peste voi. Dau să-l aştept încă pe poporul 
care a venit, şi s-a întors înapoi. Eu milă voiesc de la el, nu 
jertfă voiesc, căci cu jertfa Mi-ar scoate ochii şi Mie şi vouă, 
şi ne-ar scoate datori pentru el. Eu milă voiesc, milă pentru du- 
rerea Mea de la cel ce a venit şi a plecat, şi de la cel ce este şi 
nu stă frumos pe calea Mea, şi de la cel ce vine ca să ia învă- 
ţătură acum. 

Eu sunt cu mila după om, fiilor copii, căci azi am stat 
cu voi înaintea poporului adunat la sărbătoare îngerească şi 
v-am suflat cuvânt ca să grăiţi lui şi să-l îndemnaţi pe el la 
trezire întreagă. Dar iată, cei ce se apropie de voi când Eu Mă 
aşez cu sărbători în mijlocul curţilor Mele cu voi, iată, şi din 
aceia sunt din cei care vă slăbesc şi vă umplu de temeri şi de 
zdruncin. Aş vrea să fie totul numai după voia Mea în toate pe- 
trecerile Mele cu voi, iar duhul rău să stea departe şi să nu se 
mai apropie prin cei semeţi şi neîmplinitori, căci am nevoie de 
voi şi de pace în voi. O, cu cine să Mă sprijin să pot Eu face 
aşa voia Mea în toate petrecerile Mele cu voi şi să ţin departe 
toate slăbirile care dau să vină spre voi? 

Acum îmi odihnesc calea cuvântului şi îl punem în carte 
şi îl împărţim pe el. Şi voi veni în sărbători, şi voiesc să fie 
numai voia Mea în mijlocul vostru în sărbători, ca să pot merge 
înainte cu sărbătorile Mele între voi şi să am pace în voi şi între 
voi şi să puteţi voi învăţa de la Mine mereu duhul dragostei, 
neatins din afara voastră de duhul cel potrivnic Mie şi cărării 
Mele cu voi. Luaţi pacea Mea; desfaceţi-vă şi luaţi-o în voi, şi 
apoi lucraţi cu ea şi pentru ea, şi să fiţi voi sprijiniţi de cei ce 
învaţă de la Mine prin voi. Amin. 

Slobozim acum duhul celor adormiţi, care au stat la 
masă cu poporul cel adunat. Trâmbiţa Mea Verginica e plină 
de cuvânt, şi vine ziua ei de pomenire cu poporul, şi ea îşi va 
slobozi glasul şi se va uşura de cuvânt, căci cuvântul care este 
şi nu poate fi rostit, doare în cer şi pe pământ, doare în Dum- 
nezeu şi în sfinţi, doare cuvântul, şi omul fuge de durere, şi nu 
are Domnul cu cine să-Şi sprijine sarcina Sa aşa cum face omul 
când este nemulţumit, când este necăjit. 

Fiţi odihna Mea, copii însărcinaţi cu Dumnezeu. Ţine- 
ţi-Mă în voi şi staţi în Mine prin greu. Amin. 

Sărbătoarea îngerilor se linişteşte acum, şi intră în 


cămările lor oştirile îngereşti. Amin, amin, amin. 

8/21 noiembrie 2006 

Sărbătoarea de cincisprezece ani de la iârnosirea Sfin- 
tei Sfintelor Noului Ierusalim 

Lucrarea de fiu este iubire fără de moarte. Cei fără învăţătură uită 
de Dumnezeu. Fericiţi cei ce ştiu să trăiască din Scripturi. 

B u sunt cuvântul învăţăturii, şi cine Mă ia pe Mine 
de învăţător al său, acela are viaţă veşnică în el şi 
cu el, şi are nejudecată peste el. Amin. 

Sunt Fiul Tatălui Savaot, Cel ce a făcut cerul şi pămân- 
tul, şi sunt supusul Lui pentru lucrările Lui, căci lucrarea de 
fiu este lucrare scumpă, este iubire fără de moarte, şi iată, iu- 
birea este viaţa cea fără de moarte, iubirea cea curată, viaţa cea 
pentru fii, şi fericit este cel ce aude cuvântul învăţăturii Mele 
şi se face fiu, împlinindu-1 pe el cu flască supunere, cu iubire 
fără de moarte între el şi Tatăl. Amin. 

O, popor învăţat de Dumnezeu! Am aşteptat întărire 
pentru coborârea Mea, am aşteptat la porţi cu sărbători, dar tu, 
popor învăţat de Dumnezeu şi aşteptat să poţi pentru Dum- 
nezeu, tu trebuie să nu uiţi povaţa Mea, mereu, mereu povaţa 
Mea de peste tine, căci Eu, ca un tată te-am povăţuit să ai grijă 
mare de cărarea Mea spre tine, şi să nu pui alte griji ale tale 
mai presus de grija învăţăturii Mele peste tine, căci cel fără 
învăţătura Mea, mereu proaspătă peste el, uită de Dumnezeu, 
şi este scris aceasta în cuvântul Meu care spune aşa: «Cel ce 
îşi iubeşte viaţa, acela şi-o pierde», şi-o pierde în iubirea de 
sine, în grija de sine, căci uită de Mine cel ce-şi iubeşte viaţa, 
iar Eu, Fiul Tatălui Savaot, mereu, mereu trebuie să-l învăţ pe 
cel ce stă la învăţat, iar pe cel ce nu stă la învăţat şi nu pune 
peste el învăţătura Mea cea pentru fii, pe acela trebuie să-l rabd 
uitându-Mă neputincios la el, la cel ce nu pune peste el învă- 
ţătura cea de viaţă şi iubirea Mea din ea pentru om. 

O, popor care Mă asculţi, care Mă aştepţi ascultându-Mă 
pentru viaţa ta! Eu, Fiul Cel veşnic al Tatălui Savaot, suspin 
între sfinţi şi între îngeri când nu am putere în porţi ca să intru 
la tine. O, popor cu nume sfânt, să ştii că numele cel sfânt de 
peste tine este numai pentru cel ce alege calea Mea, calea cea 
cu supunere, lucrarea Mea de Fiu al Tatălui Savaot, căci Eu, 
venind în sărbători la tine, ţi-am spus că poporul care a auzit 
cuvântul învăţăturii ieşit din gura Mea timp de cincizeci de ani, 
avea să-şi aleagă din cele două căi pe una din ele. Supunerea 
şi voia liberă sunt aceste două căi, şi fericit este cel ce a venit 
şi şi-a ales calea cea de-a dreapta Mea, supunerea cea pentru 
fii, viaţa cea cu iubire în ea, căci iubirea este mai tare ca 
moartea, mai tare ca păcatul, şi este aşa prin supunere, şi este 
lucrarea cea de-a dreapta Mea pentru fii. Amin. 

O, mare biruinţă are cerul când poate să-şi lase lucrarea 
sa peste pământ! O, mare se face puterea Mea când pot să co- 
bor învăţătura Mea peste cei ce o iubesc pe ea aşteptând-o şi 
împlinind-o apoi peste ei! Şi iată, popor cu nume sfânt este nu- 
mai poporul care se face asemenea Mie prin supunere ca şi a 
Mea înaintea Tatălui Făcătorul, şi este poporul care Mă ajută 
pe Mine să vin, stând el întru venirea Mea, iar Eu stând întru 
venirea lui, ca să pot Eu fi ajutat de el pentru venirea Mea la el, 
căci până ce omul nu vine spre Mine ca să Mă întâmpine din 
văzduh când vin, Eu nu pot să vin să fiu cu omul. Eu nu pot 
fără om pentru lucrarea Mea peste el, pentru viaţa lui cea cu iu- 
bire în ea, cea fără de păcat în lucrarea ei, căci viaţa cu supunere 
este viaţă de fii, viaţă din viaţa Mea în fiii vieţii. Amin. 

Te întâmpin cu sărbătoarea zilei Mele biruitoare peste 
pământ, când Eu, Domnul sfinţilor, am pecetluit pentru Mine 
şi pentru fii grădiniţa cuvântului Meu şi chivotul din ea, 
poporul Meu. Acum cincisprezece ani M-am înscris Eu pe 
pământ cu această bunăvestire între cei ce pot să creadă Scrip- 
tura venirii Mele cu sfinţii, întoarcerea Mea după om, învă- 
ţându-1 pe el să-L cunoască pe Dumnezeu şi să-L primească de 
învăţător al vieţii veşnice şi de Mântuitor al său, căci Scrip- 
turile Mele se împlinesc numai pentru cei ce ştiu să creadă 
aşteptând vederea lor şi tainele lor cele pătrunse cu vederea 
Duhului prin cei ce ştiu să le pătrundă şi să se aşeze în ele cu 
viaţa lor, dându-se Mie locaş. 

între cei din cer este scrisă zi de sărbătoare această zi, 
zi de biruinţă a Domnului, zi de lumină peste pământ şi peste 
întunericul de pe el, iar cei ce au văzut şi văd această lumină, 
se scutură de întuneric şi se pregătesc pentru înnoire şi se fac 
împlinitori Scripturii naşterii din nou a lumii, învăţând de la 
Mine lucrarea naşterii, lucrarea facerii peste ei, căci cel ce se 
naşte este cel ce se dă spre creştere apoi, şi, vrând-nevrând, se 
supune dacă stă mic cel ce se naşte. Vai celui ce dă de gustul 
voii libere după ce dă să se nască din cuvântul Meu de peste 
pământ în zilele acestea! Vai celui ce umblă în întuneric după 
ce Eu am arătat lumină mare, acum, celor din întuneric, învă- 
ţătura Mea de viaţă veşnică peste om, calea iubirii, calea cea 
pentru sfinţi, calea cea pentru cei cuminţi. Şi iarăşi, ferice celui 
ce ştie să trăiască din Scripturi, căci mulţi le ştiu pe ele, şi nu 
ştiu, bieţii de ei, să trăiască din ele împlinindu-le peste ei cu 
supunere de fii, nesmintindu-se prin toate câte sunt cuprinse 
în ele, ci întărindu-se din ele prin lucrarea cea de fii, spre mân- 
tuirea lor de ei înşişi şi spre îmbrăţişarea umilinţei Mele în ei, 
căci Eu, prin umilinţă înaintea Tatălui şi înaintea omului, aşa 
M-am aşezat învăţător de la Tatăl Savaot peste om. Amin. 

Sunt în porţi cu sărbătoarea zilei de azi şi sunt cu apos- 
tolul Andrei, şi sunt cu trâmbiţa Mea Verginica, şi sunt cu zeci 
de mii de sfinţi, aşa cum este scrisă în Scripturi să fie venirea 
Mea. Dau să pun putere în porţi pentru zile de învăţătură a Mea 
peste tine, popor cu nume sfânt. Aşează-te înaintea Mea, şi 
vreau să înveţi această lucrare, popor ascultător de Dumnezeu. 
De şapte mii de ani Eu am vorbit cu folos numai pentru cel 
ascultător, iar cu cel neascultător Eu am vorbit zadarnic, şi e 
mare, mare suspinul Meu cel de la om, căci omului îi este dulce 
voia liberă şi simţirea lui, iar voia Mea îi este amară omului, 
şi de-a dreapta Mea îi este urât omului să stea. Dar Eu te povă- 
ţuiesc mereu în sărbătorile Mele cu tine, popor ascultător, şi te 
rog, ca un învăţător supus prin umilinţa Mea, te rog să-Mi arăţi 
tu că ştii cuvântul Meu prin care Eu îţi spun aşa: aşează-te înain- 
tea Mea, poporul Meu. Amin. 

Acum, Eu, Domnul, aşez duhul sărbătorii în hotarele 
împărăţiei cuvântului Meu şi, oprindu-Mă o clipă din cuvânt, 
pregătesc cuvânt de sărbătoare, cuvânt de învăţătură de viaţă, 
popor ascultător. Aşează peste tine zi de rugăciune înaintea 
Mea pentru învierea din lanţuri a arhiereului Meu Irineu, cel 
cu care Eu M-am sprijinit în zilele acestea ca să aşez pe pământ 
biserica Mea iarăşi pe piatra ei cea dintâi, poporul Meu. Amin, 
amin, amin. 

29 noiembrie/12 decembrie 2006 


Sărbătoarea sfântului apostol Andrei 

Poporul român este poporul cel nou ales. Omul trebuie să se facă 
rugăciune. Strigarea Domnului peste arhiereii bisericii române pentru 
dezrobirea arhiereului Irineu. 

Î nvăţătura Mea de peste tine este bogăţia ta, este 
masa ta cu Dumnezeu, poporul Meu. Mă aşez înain- 
tea ta cu viaţa cuvântului Meu, şi nu mai are nimeni pe pământ 
ce ai tu pe masa ta, iar tu trebuie să-Mi dai viaţă Mie în tine, ca 
să Mă arăt cu tine la cei ce nu ştiu cum să-L aibă pe Dumnezeu, 
căci Eu am spus: «Cel ce crede în Mine, voi veni la el şi voi 
face casă la el şi voi cina cu el şi Mă voi arăta lui». Amin. 

O, poporul Meu, Mă aşez înaintea ta şi cuvintez cu tine. 
Te strâng la masa învăţăturii şi grăiesc cu tine şi te învăţ să crezi 
în Mine, şi te învăţ să te faci Mie casă, şi te învăţ să mănânci 
din masa Mea, şi apoi Eu să fiu fiinţa ta şi să Mă arăt ţie prin 
fapta ta, prin cuvântul Meu împlinit în tine, şi să vadă oamenii 
de pe pământ că tu eşti fiul Meu, şi că Eu sunt Stăpânul tău. 

O, poporul Meu, dacă Eu Mă aşez înaintea ta, aşează-te 
şi tu înaintea Mea, şi fa aceasta după plăcerea Mea, după învă- 
ţătura Mea, căci învăţătura Mea îţi arată cum s-o împlineşti pe 
ea înaintea Mea. învaţă-te, dar, să crezi în Mine, să crezi că Eu 
sunt în mijlocul tău cu facerea ta, şi că din această masă îl în- 
văţ pe tot omul să-L audă pe Dumnezeu cuvânt peste el, şi să 
creadă în viaţă şi să se aşeze în ea, iar ea să se aşeze în el, că 
fără Mine n-are cine să-l înveţe pe om pe pământ, poporul Meu. 

îmi întăresc porţile. Aşa stau Eu înaintea ta, şi tot aşa să 
lucrezi şi tu, Ierusalime. Mă aşez peste tine cu rodul cuvântului 
Meu cel de acum două mii de ani, căci Mi-am ridicat atunci 
ucenici de un lucru cu Mine, poporul Meu. Eu în ei, şi ei în 
Mine, aşa au lucrat ei dacă s-au făcut rod al cuvântului Meu, 
şi aşa sunt cei ce se nasc din cuvântul Meu. Amin, amin, amin. 

T e-ai aşezat înaintea oamenilor născut din 
om acum două mii de ani, Doamne, şi 
apoi ai crescut pentru lucrul Tatălui şi ai făcut rod, ai făcut 
ucenici, iar ei au fost casa Ta şi masa Ta şi lucrarea Ta în ei 
peste pământ apoi. Lucrarea de ucenic trebuie să însemne duh 
iubitor de oameni, iar eu, Doamne, am venit pe pământul 
român după ce Tu m-ai învăţat în Duhul Sfânt, şi am adus pe 
această masă viaţa cuvântului Tău, sămânţa naşterii din nou a 
omului născut din om, Doamne. 

Lucrez ca Tine, că-Ţi sunt ucenic. Grăiesc şi eu poporu- 
lui Tău la masa mea cu Tine şi cu sfinţii în mijlocul lui, căci 
har din har am luat în noi când Tu ne-ai atins însemnându-ne 
ai Tăi. Amin. 

O, mare este harul lui Dumnezeu în cei ce ştiu să creadă 
cu putere şi cu iubire în el, popor al învăţăturii cea din Dum- 
nezeu. Pe pământ omul învaţă de la om, iar tu înveţi de la 
Dumnezeu şi de la sfinţii Lui care s-au făcut slava Lui pe pă- 
mânt. învaţă, dar, şi învaţă cum să înveţi. învaţă cu sfială, căci 
Dumnezeu te învaţă; şi învaţă cu umilinţă şi cu mare iubire, 
căci cel ce nu învaţă aşa, nu ştie unul ca acela să-L arate pe 
Domnul în el; pe Făcătorul lui nu ştie să-L mărturisească pen- 
tru ca să creadă oamenii în Dumnezeu apoi, şi să vină Domnul 
să-Şi facă din oameni casă şi masă pe pământ. 

O, popor cu milă bogată la masa Domnului cu tine! Cel 
ce învaţă este ca Domnul apoi, iar cel ce nu învaţă de la masa 
cuvântului Lui, acela rămâne ca omul. Aşează-te înaintea Dom- 
nului! Cei ce se fac asemenea Lui, aceia sunt cei ce se aşează 
înaintea Lui, şi aceasta înseamnă să se aşeze omul înaintea lui 
Dumnezeu. Tu nu trebuie să ai altă lucrare ziua şi noaptea, decât 
să stai înaintea Lui şi să semeni cu El între frate şi frate, şi apoi 

înaintea sfinţilor Lui, popor cu Dumnezeu la masa ta. Eu nu-ţi 
dau altă povaţă în ziua mea de serbare din mijlocul tău, ci ţi-L 
dau pe Domnul de lucrare a ta. Fă-te asemenea Lui. Vezi în 
învăţătura Lui cum este El, iar dacă tu crezi în El, fă din cuvân- 
tul Lui faptă peste tine, căci tu eşti din români, şi trebuie să arăţi 
la toate neamurile de pe pământ că eşti poporul Lui cel ales încă 
de când a venit El născut din Fecioară, după ce poporul Israel 
L-a lepădat pe El ca pe un străin, punându-L cu răufăcătorii. 
Apoi El m-a trimis pe mine ca pe cel întâi-chemat, şi am pus 
pecetea Lui peste pământul român, iar ea I-a rodit Lui popor 
acum, la venirea Lui cea tainică pe pământ, căci cu şoapta cu- 
vântului vine Domnul pe pământ, şi stă acoperit în cuvânt, şi 
vine să înnoiască făptura, cuvântând peste ea de la masa Lui de 
nuntă, de pe vatra poporului român, pe care Şi-a pecetluit-o Lui 
atunci şi acum, ca să-Şi facă în ea casa venirii Lui, popor de 
ucenici, fii ascultători, fii învăţaţi de Dumnezeu. El va împlini 
tot cuvântul Său. El este din cer, şi nu de pe pământ, şi aşa sunt 
şi cei ce sunt ai Lui. învaţă faţa Lui, şi apoi arată-te cu El, şi să 
fii umilit ca El dacă vrei să fii cel ce-L vesteşte pe Dumnezeu. 
Cel ce vine după Domnul, nu mai este ca el, ci este ca Domnul 
apoi, şi ia din cer, şi nu mai ia de pe pământ pentru el. învaţă să 
ceri pe pământ împărăţia Lui şi puterea ei, şi te fă ca El când îi 
ceri Lui. învaţă-te să te faci rugăciune, popor aşteptat de Dum- 
nezeu şi de sfinţii Lui, căci omul nu trebuie să se roage fără rod, 
ci trebuie să se facă şi nu să facă rugăciune, şi atunci Do mn ul 
va împlini. Amin. Rugăciunea este umilinţă, iar umilinţa este 
rugăciune, şi frumos este Do mn ul prin cei umiliţi ca El. Aceasta 
este învăţătura mea pe masa ta cu Domnul şi cu sfinţii Săi, po- 
por călăuzit de Dumnezeu. O, uită-te în cuvântul Lui, şi cu duh 
de umilinţă cere-I Lui să Se arate cu tot ce El a cuvântat ca să 
se facă. Amin, amin, amin. 

O ucenic întâi între cei chemaţi ai Mei! Eu 
^M-am născut om ca să-i arăt omului 
calea. O, Eu te-am avut la masa celor mici ai Mei de azi când 
am pecetluit cu numele Meu cel sfânt grădiniţa Mea de fii 
acum cincisprezece ani, şi când am avut de mărturie şi de 
mângâiere pe arhiereul Meu Irineu, pe care l-am luat dintre cei 
de azi. O, ce greu l-au legat pe el apoi arhiereii de azi ca să nu 
mai audă el şoapta Mea, cuvântul care înviază omul! O, cum 
de nu le e teamă pentru fapta lor? Aceasta numai cei ascunşi 
sub haina Mea, numai cei ce se acoperă cu ea, numai aceia sunt 
în stare să facă aşa, numai aceia ştiu cel mai bine să Mă ţină 
pe Mine ţintuit pentru ca să domnească ei, şi nu voia Mea peste 
pământ. De multă vreme strig Eu la ei, şi nu se vor putea 
dezvinovăţi când va fi să dea seama înaintea Mea pentru fapta 
lor. Eu am deschis uşa bisericii Mele care veghează acum, şi 
cu arhiereul Meu luat dintre ei am deschis-o, şi nu cu ei am 
putut să fac aceasta, căci Eu lucrez numai cu cei credincioşi, 
şi altfel n-am putut lucra în nici o vreme lucrările Mele. Eu nu 
pot lucra cu cei ce nu veghează. Eu nu pot ca omul, şi iată, strig 
la cei ce nu veghează: 

O, treziţi-vă voi, oameni care vă numiţi pe voi înşivă 
biserică a lui Dumnezeu! Treziţi-vă, că e greu pe pământ, şi 
n-am între voi om plăcut Mie ca să Mă sprijin cu el, căci voi 
vă propovăduiţi pe voi, şi nu pe Mine, şi călătoriţi pe urmele 
celor ce M-au răstignit, având ei puterea aceasta pe pământ, 
înfricoşaţi-vă la glasul Meu de peste voi! Sunt Fiul Tatălui 
Savaot. Eu sunt Cel Căruia voi ziceţi oamenilor că-I slujiţi. 
Chiar dacă voi vă împărţiţi între voi vina voastră, zicându-vă 
unul altuia că nu sunt Eu Cel ce grăiesc de la această iesle de 
cuvânt, Eu sunt acest cuvânt. Fericiţi aţi fi voi să nu fiu Eu, dar 
Eu sunt Cuvântul Care grăieşte cu voi. Vin cu zeci de mii de 


sfinţi, şi Mă numesc Cuvântul lui Dumnezeu, şi grăiesc peste 
pământ în numele Tatălui şi al Fiului şi al Sfântului Duh, 
botezându-i în cuvântul Meu pe cei ce cred facându-Mi locaş 
de înviere în ei. Dar voi sunteţi fricoşi şi vă ascundeţi, căci sun- 
teţi vinovaţi şi îl ascundeţi pe Dumnezeu. V-am trimis cartea 
cuvântului Meu de azi, şi apoi v-am scris în cer pe fiecare din 
voi că v-am dat cartea Mea, cuvântul Meu cel de cincizeci de 
ani peste pământul român, cuvântul venirii Mele a doua oară 
de lângă Tatăl la om. O, nu vă puteţi ascunde. Să ştiţi că voi 
sta faţă în faţă cu voi în faţa a mii şi milioane de îngeri, precum 
este scris, şi va fi să-Mi răspundeţi: ce-aţi făcut voi cu Dum- 
nezeu, Care a bătut la uşa inimilor voastre? 

Daţi drumul celui umilit între voi, celui umilit de voi, şi 
daţi-i faţă, căci i-aţi zdrobit faţa pentru ca să i-o luaţi voi. Da- 
ţi-i înapoi cele ce sunt de la Mine ale lui, şi care sunt peste el, 
căci păcatul vostru apasă peste neamul român, de care vouă nu 
vă este milă ca nişte păstori ce vă numiţi peste ei. Cei ce iubesc 
minciuna şi întunericul, aceia slujesc duhului întunericului, iar 
Eu, Domnul, sunt Lumina lumii şi vădesc pe cele în întuneric 
ascunse, ca să fie ştiute că sunt. înfricoşaţi-vă! Umiliţi-vă, căci 
umilinţă vă trebuie, şi nu slavă, aşa cum voi căutaţi. Dacă vă 
numiţi biserică, nu uitaţi că biserica are ca faţă duhul umilit, 
duhul care dă viaţă. Umblaţi în lumină. Aceasta vă îndemn 
după cincisprezece ani de la aşezarea semnului Meu între 
pământ şi cer, căci Eu vin cuvânt pe pământ, vin cu norii, şi ca 
un Dumnezeu adevărat strig vouă: îmbrăcaţi-vă în umilinţă 
uitându-vă la sfinţii care au cucerit cu viaţa lor Ierusalimul cel 
de sus, ţara sfinţilor Mei pe pământ şi în cer. Cereţi la Mine 
peste voi înţelepciunea umilinţei, duhul descoperirilor cereşti, 
ca să cunoaşteţi voia Mea, şi daţi-vă casă lui Dumnezeu, ca să 
vină peste voi milostivirea Mea şi să vă fac vouă bine, şi să vă 
învăţ ce înseamnă un ucenic al lui Hristos pe pământ. Pace 
vouă! Cu milă rostesc aşa peste voi, şi voi privi la voi cât veţi 
lua din pacea Mea, din fiinţa Mea care plânge în ea după om. 
Amin, amin, amin. 

O, poporul Meu! La masa Mea cu tine am strigat la cei 
ce-Mi ţin închis între ei şi bine păzit pe arhiereul care M-a iubit 
prin credinţa lui când M-am sprijinit cu el acum cincisprezece 
ani, de am aşezat la vedere piatra mărturiei cuvântului Meu 
acum, la capăt de timp în neamul român. De jalea Mea cea ma- 
re, de aceea am strigat la ei. De lacrimile care Mi le înmulţesc 
ei mereu, mereu, de aceea am plâns înaintea lor. Aş voi să-i iert, 
dar cei ce se ascund, îmi ascund între ei pe cel zdrobit al Meu, 
pe cel ce stă umilit sub mâna lor vrăjmaşă lui Dumnezeu. O, ce 
mare, ce mare este această fărădelege! O, cât Mă doare! 

Să ne aşezăm în duhul mângâierii, fiilor. Să ne odihnim 
din cuvânt şi să lucrăm ca în cer pe pământ, cu răbdare şi cu spe- 
ranţă, căci dragostea şi credinţa cea pentru ea, va fi rodul nădej- 
dii şi va fi rugăciune, şi fericiţi sunt cei ce au putere făcându-se 
ei rugăciune înaintea Mea pentru slava Mea pe pământ. Amin. 

O, fiilor, îmbrăcaţi-vă tot mai mult în puteri din cer, în 
Duhul Sfânt, fiilor, şi cu umilinţă mare fiţi asemenea Mie, căci 
cu voi întru voile Mele Eu voiesc să pot cu voia Mea peste pă- 
mânt, şi apoi să ne bucurăm de ea. Cartea Mea s-a făcut învă- 
ţător peste cei ce iau din ea, şi mulţi, şi tot mai mulţi vor bea 
din ea şi vor învia întru Dumnezeu, căci cuvântul Meu este în- 
viere, şi va aşeza el pe pământ învierea, fiilor. Iar voi daţi-vă 
unii altora mângâierea Duhului Sfânt şi iubiţi ca Dumnezeu 
între pământ şi cer, şi aşa fiţi-Mi Mie mângâiere, căci cu iu- 
birea Mea vă hrănesc, ca să-Mi fiţi voi alin, precum Eu vouă 
vă sunt. Amin, amin, amin. 

Cuvântul lui Dumnezeu 


Sărbătoarea sfintei Virginia, trâmbiţa lui Dumnezeu 

Poporul Domnului este îndemnat la credincioşie. Fericiţi cei milos- 
tivi, care împart duhul mângâierii. 

I n a treia zi de cuvânt a sărbătorii grădiniţei cuvân- 
tului Meu, Mă apropii de porţi ca să intru, şi am pe 
trâmbiţa Mea în coborârea Mea cuvânt. 

Cu milă mare îmi întăresc porţile şi caut să le dau vlagă, 
dar Eu te-am rugat mereu, mereu, poporul Meu, te-am rugat 
pe tine să porţi tu grija aceasta, şi pentru Mine s-o porţi, şi ţi-am 
spus să nu pui o mai înainte grijă între cele ce tu lucrezi ca şi 
grija pentru coborârea Mea la tine, pentru cărarea Mea când 
ştii că dau să vin să Mă aşez înaintea ta cuvânt. Te-am mai 
învăţat să trăieşti frumos, să lucrezi frumos şi să fii plăcutul 
Meu ziua şi noaptea, ca să fie în tine pacea Mea, binecuvân- 
tarea Mea, odihna Mea în mijlocul tău şi între frate şi frate, ca 
să se reverse acestea de la mijloc înaintea Mea şi să am putere 
în porţi când vin la tine. Te-am învăţat să nu uiţi, să nu uiţi 
povaţa Mea, şi mereu te-am învăţat aşa, căci Mie trebuie să-Mi 
fie bine cu tine şi să am sălaş de odihnă în tine, şi apoi să-ţi fie 
ţie bine, poporul Meu. 

O, sunt plin de cuvânt şi de sărbătoare de cuvânt pentru 
poporul care M-a ştiut cincizeci de ani în mijlocul lui, şi dau 
să Mă socotesc bine, căci găsesc neputinţă pe cărare, găsesc 
porţile ostenite, iar Eu sunt plin de cuvânt ca şi trâmbiţa Mea, 
care se umple de milă pentru cărarea Mea, căci puterea cea 
pentru venirea Mea cuvânt nu poate lucra numai din cer, ci tre- 
buie de pe pământ lucrată, iar Eu te-am învăţat pentru aceasta, 
poporul Meu. 

O, popor învăţat de Dumnezeu, să ne fim sprijin unii al- 
tora, Eu vouă şi voi Mie, tată, căci în pământul celor sfinţi este 
scrisă dreptatea să domnească. De câte ori vin Eu la tine cu- 
vânt, poporul Meu, Eu trebuie să te învăţ şi să te îndemn, tre- 
buie să am grijă să-ţi întăresc iubirea şi credinţa şi trezia şi 
duhul ascultării şi al cuminţeniei, iar pentru acestea trebuie să 
ai şi tu grijă să te aşezi să împlineşti mai înainte de orice grijă 
a ta, căci ascultarea de Mine îl ţine pe om înaintea Mea. Ţi-am 
spus să înveţi să te aşezi înaintea Mea, şi să stai frumos şi sfânt 
când te aşezi, ca prin aceasta să pot Eu să Mă aşez în tine cu 
fiinţa Mea, nestingherit fiind înăuntrul tău. Vreau să-ţi dau ţie 
pacea aceea care vine de la statul Meu în tine în chip neştirbit, 
iar pentru aceasta tu trebuie să te aşezi înaintea Mea şi să-Mi 
faci loc în tine, şi să-ţi fiu Stăpân a toată fiinţa ta mereu, mereu, 
şi să fac în tine fiinţa Mea, ca să-Mi fii tu de sprijin Mie, 
poporul Meu. 

O, cât de frumoasă este învăţătura Mea de peste tine, 
Ierusalime! Trâmbiţa Mea intră acum cu Mine şi se aşează 
înaintea ta din dreapta Mea, căci lucrarea ei pe pământ a fost 
de-a dreapta Mea, şi a fost supunerea, şi a fost ea sprijinul Meu, 
poporul Meu. Amin, amin, amin. 

B acă Tu, Doamne mare, m-ai născut pe 
mine din cuvântul Tău cel din zilele a- 
cestea, a trebuit apoi ca eu să fiu rodul cuvântului Tău, ucenicul 
Tău, Doamne. M-am aşezat cu toată fiinţa mea în ascultarea 
de Tine ca să Te mângâi în durerea Ta cea de la om, durere 
lungă şi grea, la care mereu se adaugă şi nu se împuţinează, 
căci omului îi este amar cu voia Ta peste el, Doamne. Te ve- 
deam mereu îndurerat, cum şi acum eşti. Vreau să Te mângâi, 
că eşti rănit cu durerea cea de la om, şi vreau să-mi învăţ po- 
porul să-mi fie urmaş cu credincioşie, şi aşa voiesc eu să Te 
mângâi, căci ajutorul cel pentru cer este de pe pământ, Doam- 


ne, iar eu voiesc, în ziua mea de serbare cu poporul cel de azi 
şi cel de ieri, să-i amintesc lui de dorul cu care Tu, Doamne, 
l-ai tot strigat mereu, şi îl strigi şi azi la masa Ta, la casa Ta, 
pentru naşterea lui cea desăvârşită, şi vreau să-i amintesc lui că 
duhul credincioşiei l-ai aşteptat Tu în toată vremea de la 
poporul pe care cu atâta milă, cu atâta aşteptare după el, l-ai 
hrănit pe el cu viaţa învăţăturii Tale de peste el. 

O, mă uit cu lacrimi de Duh Sfânt pe calea cea cu 
poporul cel hrănit de Tine prin glasul meu de trâmbiţă a Ta, 
aşa cum Tu ai avut să lucrezi pentru taina celei de a doua veniri 
a Ta de la Tatăl la om, după ce s-au pecetluit cele şapte vremi 
cu cele şapte peceţi de peste ele. Privesc de sus de lângă Tine, 
şi cu Tine privesc calea şi paşii celor ce au mers mai mult sau 
mai puţin pe ea înaintea Ta. Au fost mulţi care au mers pe calea 
Ta cea de acum, ale cărei capete sunt unul în cer, şi unul pe 
pământ, dar una este să meargă cu pasul pe ea, şi alta este să 
se aşeze pe ea înaintea Ta cel ce o află pe ea. O, Doamne, n-a 
avut minte cu care să înveţe calea aceasta poporul care a 
străbătut cu pasul până la izvorul ei, până la capătul cel de pe 
pământ al acestei căi, şi de unde Tu Te deşertai cu cele din cer 
pentru om ca să ia omul în el dorul pentru calea lui spre cer, 
spre Tine, Doamne, cu dorul lui. Te găsea poporul la gura mea 
izvorâtoare de cuvânt al Tău şi nu dădea să Te iubească pentru 
Tine, ci numai pentru el poporul cel mic cu mintea şi cu credin- 
cioşia, iar eu şi cu Tine sufeream de dor, şi sufeream, Doamne, 
şi cel ce venea nu se făcea vindecător pentru noi, nu se făcea, 
Doamne. Şi dacă poporul n-a ştiut să-L vindece pe Dumnezeu 
de rana cea de la om, am rămas, şi el, şi noi, nevindecaţi de 
dureri, Doamne. Dispreţuiţi am fost, şi Tu, şi eu, căci omul 
fuge de durere şi n-are Domnul cu cine să-Şi sprijine sarcina 
Sa aşa cum face omul când este obosit, când este nemulţumit, 
când este necăjit, Doamne. 

O, copii însărcinaţi cu Dumnezeu! O, copii care staţi 
între Domnul şi popor porţi ale Domnului! Mi-e tare milă de 
durerea din voi, şi sunteţi neputincioşi pentru ea şi sunteţi înlă- 
crimaţi şi nu găsiţi pentru voi puteri şi mângâieri sub sarcina 
Domnului, care este peste voi. O, cât de mult voiesc să las cu- 
vânt peste poporul care a fost şi peste cel care este şi peste cel 
ce va învăţa să fie. Eu vă aştept să puteţi mult, şi aştept cu milă, 
şi voi pune puteri în voi, căci sunt plină de cuvânt şi de dulce 
cuvânt. Mi-e tare dor de popor cu credincioşie în el şi cu grijă 
pentru sarcina Domnului, pentru venirea Domnului la el, şi 
mi-e dor de poporul care a păşit cu pasul pe calea cea de cinci- 
zeci de ani a acestui cuvânt izvorât din cer, şi n-a ştiut el să pă- 
şească spre cer cu credincioşie, cu statornicie şi cu inimă 
născută de sus pentru cele de sus. Iată, când nu ştie cum să în- 
veţe, nu învaţă omul. Când nu ştie cum să iubească, nu ajunge 
omul pe calea iubirii şi a faptelor ei. Mi-e duhul plin de cuvânt, 
şi cu milă voiesc astăzi să lucrăm ca să putem, copii osteniţi, 
şi să aşezăm în carte cartea cuvântului de azi. 

Mi-e duhul plin de cuvânt, Doamne, şi, odihnindu-ne şi 
întărindu-ne în porţi, şi porţile în noi, vom zidi cuvânt de zidire, 
cuvânt de înviere, Doamne. Amin, amin, amin. 

O trâmbiţă miloasă, Verginica Mea, sun- 
tem miloşi, tată, şi de aceea trebuie să 
lucrăm cuvânt de facere pentru cei ce ştiu despre calea Mea de 
azi pe pământ, şi trebuie să trâmbiţăm, tată, şi să punem iarăşi 
duh de trezire pe pământ şi în cer, Verginica Mea. Lucrarea ta 
a fost de-a dreapta Mea, şi cu supunere M-ai iubit şi M-ai slujit, 
şi cu suspin M-ai purtat şi M-ai dat de veste cu venirea Mea, 
căci Eu am fost cuvântul cu care Mă slăveam de la graiul gurii 
tale peste cei ce veneau să vadă şi să audă de la Noi. Ne odih- 

nim acum, ca să Ne întărim de lucru, ca să prindă vlagă porţile, 
tată, iar Eu voi privi la lucrul tău şi te voi însoţi şi te voi mân- 
gâia, tată, căci Nouă Ne trebuie mângâiere multă ca să putem 
lucra. Amin. 

O, popor îngrijit de Dumnezeu, fa-te mângâiere şi putere 
pentru Domnul în mijlocul tău, fiule. învaţă-te să te aşezi înain- 
tea Mea şi să asculţi de Dumnezeu, şi cu credincioşie să poţi 
pe calea Mea cu tine, pe calea ta cu Mine, poporul Meu. înva- 
ţă-te să fii mângâietor, căci tu eşti învăţat de Duhul Sfânt 
Mângâietorul, fiule. învaţă, poporul Meu, învaţă, tată, iubirea 
pentru Dumnezeu, şi fă-te mângâiere Lui pe pământ, că vine 
Domnul mereu la tine pe pământ ca să-ţi aducă mângâiere şi 
să te facă asemenea Lui, Mângâietor ca El, poporul Meu. 
Amin, amin, amin. 

* 

S unt trâmbiţa Domnului, căci am fost pe pământ 
gura graiului Lui, şi sunt în Domnul în cer şi pe 
pământ. Amin. 

O, Doamne, eu pentru cuvintele Tale am păzit căi aspre, 
Doamne, aşa cum proorocii lucrau, căci prin sfinţii de pe 
pământul Tău, minunată ai făcut în ei toată voia Ta, precum 
este scris. Amin. 

Dau să-i aduc aminte de mine poporului pe care l-ai 
hrănit de la masa Ta de cuvânt prin gura mea, Doamne, căci 
el, fără slava cuvântului Tău de peste el, s-a dus şi se duce 
intr-ale lui şi Te părăseşte, Doamne. Le-au crescut copiii şi s-au 
îndulcit din lume, şi au luat-o şi părinţii pe urma lor. Au rătăcit 
părinţii, şi au luat-o şi copiii înapoi, pe urma părinţilor lor 
nesupuşi Ţie, Doamne, iar între cei sfinţi ai Tăi au fost pe pă- 
mânt mame care şi-au purtat pe umeri copiii spre Tine până la 
jertfa lor mântuitoare, ca să nu piară dinaintea Ta copiii lor. 
Dar iubirea pentru cer a pierit din inima poporului Tău, din 
părinţi şi din copii, că greu mai poate iubi omul calea mântuirii 
aşa cum este ea să fie, aşa cum a fost calea mea pe pământ spre 
Tine, Doamne. 

îl chem pe poporul Tău care a mâncat la masa Ta de cu- 
vânt, Doamne, îl chem la duh de credinţă, căci cel ce nu-şi 
calcă credinţa în venirea Ta, acela este cel ce la nimic şi la ni- 
meni nu se uită, decât la Tine şi la dorul lui de Tine, dor pentru 
care omul uită de el şi Te ia pe Tine de viaţă a lui, dându-se 
Ţie să-i călăuzeşti viaţa. Amin. 

O, măi popor de demult! O, măi popor care ai avut darul 
să crezi în graiul Domnului, Care-ţi grăia prin gura mea! 
Clipele tale cu Domnul stau înaintea Domnului mărturie şi te 
întreabă de ele, şi te întreabă de clipele tale de azi. O, măi 
popor, ce frumos ai fost tu povăţuit! Ce mare învăţător ai avut 
tu pe pământ! Apoi Domnul te-a povăţuit din nou când am 
venit eu înapoi la tine să strig prin cetăţi ca să-ţi văd faţa, şi 
ţi-am spus atunci să înveţi rugăciunea nedezvinovăţirii şi a 
neînvinuirii şi să spui aşa: „Doamne, să nu învinuiesc eu pe a- 
proapele meu din pricina păcatelor mele, care dau să mă des- 
partă de calea mea cu Tine; ci dă-mi duhul inimii curate şi al 
smereniei de duh, întru răbdare şi iubire; acestea să mi le dai 
înăuntrul meu “. Tu însă n-ai făcut aşa, o, măi popor de demult, 
iar eu am plâns şi plâng, căci tu ţi-ai ales voia ta. Supunerea, 
care este de-a dreapta Domnului, şi voia liberă, care este de-a 
dreapta omului, din aceste două căi ai putut să-ţi alegi una, o, 
măi popor de demult hrănit de Domnul la masa cuvântului Lui. 
Dar a venit acum Domnul la tine şi ţi-a arătat drumul Lui cu 
tine, drumul cel de demult, şi ţi-a dat cartea Lui cu tine, popor 


de demult. De când ai plecat, mereu te-a strigat Domnul şi 
mereu a dorit după tine ca să-L auzi. O, cât de lovit, cât de 
dezmoştenit de tine a fost Domnul, şi s-a lucrat aceasta din mij- 
locul tău. Vai creştinilor care au lucrat şi lucrează aşa, luându-I 
Domnului stăpânirea şi lucrarea, pe care numai Domnul ştie 
s-o lucreze peste om, căci omul nu cunoaşte pe cele dinăuntru 
ale omului. Duhul îngâmfării s-a pripăşit cu multă stricăciune 
în mijlocul tău, popor de demult, iar tu l-ai primit şi l-ai îm- 
brăţişat, şi te-ai lăsat dus cu vorba şi n-ai ştiut să vezi acest rău 
care te-a uns la inimă ca să-L poţi tu apoi părăsi pe Dumnezeu. 
Proorocul David spunea aşa: «Pentru ca să nu grăiască gura 
mea lucruri omeneşti, eu pentru cuvintele Tale am păzit căi 
aspre, Doamne». Tu însă, popor de demult, ai părăsit veghea, 
şi ţi-ai pierdut apoi puterea şi ţi-ai pierdut statornicia şi ai 
părăsit cuvântul vieţii şi ţi-ai ales voia ta, după ce ai fost zdrobit 
de duhul îngâmfării, purtat din loc în loc prin popor de către 
cei potrivnici ai tăi, de la mijloc lucrând ei ca să-mi tragă po- 
porul de pe cale. Dar tu erai poporul cel învăţat de Dumnezeu 
şi puteai să cauţi să asculţi numai de la Dumnezeu, şi să nu 
asculţi cuvinte omeneşti, care nu-şi cunosc adevărul, de vreme 
ce ele sunt hrănite de îngâmfarea cea din om, şi iată, ai fost 
tras de pe cale, căci n-ai vegheat. 

Mi-am ridicat urmaşi, pentru binele tău, şi mult am plâns 
şi am aşteptat să am cu cine să mă sprijin, după ce pentru tine 
m-am dus la Domnul ca să te ocrotesc şi mai mult, dar din mij- 
locul tău eu nu am găsit fii de ajutor, căci nu era iubire de Dom- 
nul şi jertfă sfântă din creştin. Mi-am adus apoi aproape fii cu 
iubirea Domnului în ei, şi Domnul S-a sprijinit apoi pe ei, dar 
poporul nu m-a voit aşa pentru el, căci cei ce-şi măreau duhul 
îngâmfării şi al necredinţei, nu te-au lăsat pe tine să stai în 
Domnul, popor de demult, şi te-a dezbrăcat de putere, şi apoi 
tu n-ai mai putut şi n-ai mai ştiut ce să faci, căci ai fost zdrobit 
de cei ce ţi s-au părut ţie aproape mie. O, mi-e milă de tine şi 
de mine, că mi-ai fost popor, şi de când am plecat la cer mă 
aşteaptă Domnul cu poporul ca rod al lucrului meu cu El. 

Plâng în cer amintirile sfinte, şi ele te vor întreba de tine 
şi de Domnul, popor de demult. O, scoală-te şi ieşi de sub robia 
voii libere şi întreabă-te, şi apoi răspunde-ţi ţie unde te duc paşii 
tăi. O, mi-e milă de tine şi de mine, popor de demult, că mi-ai 
fost popor, şi eu trebuia să-I dau Domnului rod. Unde eşti? Cine 
poate să-mi spună unde eşti? Dar tu poţi să uiţi iubirea mea şi 
lucrarea mea cu Domnul pentru ca să te aibă El popor al Lui? 
Nu e mult cuvântul meu din ziua mea de serbare între sfinţi, dar 
e multă durere, şi iată, durerea lui e multă, şi nu el. 

O, aş vrea să te văd, popor de demult. Aş vrea să te 
găteşti cu Domnul ca şi cu cea mai scumpă haină, ca să-ţi fie 
Domnul de veşmânt, căci eu ştiu că toţi cei care-L vor vedea 
pe Domnul, vor fi cei care vor fi asemenea Lui. Iată cât mă 
doare! Iată, şi acum sunt cu putere cei ce din mijlocul tău s-au 
îngâmfat şi te-au tras pe tine dinaintea Domnului. Nimeni nu 
le-a spus lor să facă aşa, dar aşa au făcut şi aşa fac aceştia, iar 
tu ai fost şi eşti slab cu veghea, popor de demult. O, ce să fac 
eu pentru paşii tăi cu Domnul? Ce să fac să-ţi iau pâcla de pe 
ochi şi de pe inimă, poporul meu de demult? 

O, cum de nu vede omul cât de mult rău vine peste el 
când nu-L are pe Domnul de Stăpân al inimii şi al vieţii lui 
între pământ şi cer? Nu e om mai sărac şi mai gol ca şi omul 
care se smulge din voile lui Dumnezeu pentru voile lui. O, aşa 
au făcut cei ce s-au îngâmfat în mijlocul tău, popor de demult, 
şi apoi ei au zdrobit credinţa ta şi dorul tău de Domnul şi de 
viaţă cu ascultare şi cu sfinţenie în tine. O, să nu spui că-L 
iubeşti sau că-L porţi pe Domnul sau că-L doreşti, căci pe aces- 

tea numai sfinţii le pot. Tu însă n-ai mai putut pentru Domnul 
în tine, şi n-ai mai putut pentru tine în El, ci ai putut pentru 
neascultare şi pentru despărţirea ta de mine şi de Domnul, 
popor de demult. Dar eu îţi aduc aminte că te-am iubit şi că tu 
n-ai ştiut şi n-ai învăţat să mă iubeşti dacă eu te-am iubit, şi 
m-ai făcut să plâng după tine apoi, şi ai călcat peste iubirea 
mea şi nu i-ai mai dat nimic. Să ştii că pe Domnul II iubesc 
numai sfinţii, iar sfinţii sunt cei ce nu trăiesc pentru ei, ci pen- 
tru Domnul pe pământ. Iţi spun aceasta ca să nu spui că-L iu- 
beşti pe Domnul. îţi spun aceasta ca să te pocăieşti, poporul 
meu de demult, ca să te priveşti şi să-ţi vezi faţa, căci eu te 
chem la fântână ca să te cureţi şi ca să te ridici la glasul Dom- 
nului, Care-Şi găteşte acum popor mireasă. Fântâna a dat peste 
margini, şi mulţi se ostoiesc din ea, din apa vieţii, din cuvântul 
vieţii, şi vin să împlinească înaintea Domnului viaţă sfântă în 
ei. O, dar tu ce faci, popor de demult? Spune-mi şi mie! Eu 
stau cu Domnul înaintea ta, şi am porţi între tine şi mine, căci 
Domnul Şi-a ridicat Lui rod din fii hrăniţi cu El prin gura mea. 
Oare, nu poţi să scapi din cursa duhului minciunii care a venit 
spre tine ca să te piardă din mâna mea, popor de demult? Cei 
ce au venit spre tine îmbrăcaţi în acest duh, au dat a se arăta 
salvatori ai tăi, dar ei te-au dezbrăcat de haina milei Domnului 
şi ţi-au uns inima şi ochii ca să nu mai poţi, ca să nu mai vezi, 
ca să nu mai vii, ca să nu mai fii, popor de demult. Dar eu sunt 
cu vasul plin de milă, şi grea mi-a fost lupta ca să nu pieri tu 
de pe cale, iar dacă n-ai vegheat, tu nu m-ai ajutat nici pentru 
mine, nici pentru tine, şi te-ai lăsat cu cei necredincioşi, cu cei 
răzvrătitori, cu cei învrăjbitori. 

Plâng în cer amintirile sfinte; ele stau mărturie între 
mine şi tine că ai fost poporul meu şi că te-am hrănit cu Dum- 
nezeu, popor de demult. Scoală-te, ca să auzi trâmbiţa! Scoa- 
lă-te ca să auzi! Amin. 

O, Doamne, stau în porţi şi grăiesc cu lacrimi. Tu vezi 
cum grăiesc. Tu vezi cât mă doare, Doamne. O, e mare durerea 
noastră, şi iată, poporul cel chemat la masa Ta n-a ştiut şi nu 
ştie să se poarte frumos pe calea cea cu adevărul Tău pe ea. 
Inima omului se vede pe faţa lui, iar noi ne-am temut de creş- 
tini, Doamne. Tu ai putut să Te faci om ca să-l ajuţi pe om, dar 
omul nu vrea. Doamne, nu vrea să se facă dumnezeu, şi apoi 
să Te ajute, Doamne; măcar pentru viaţa lui cea veşnică să Te 
ajute. Iar eu, trâmbiţa Ta, suspin în mine, suspin în cer, şi din 
cer peste pământ. Suspină trâmbiţa Ta, Doamne, pentru popo- 
rul de demult, poporul Tău şi al ei, Doamne. îi mângâi pe cei 
mai mici, care au rămas şi care s-au lăsat cale a Ta şi a mea 
spre poporul de demult. 

O, copii care staţi din greu în porţi ca să treacă Domnul 
spre om! Să vă dea Do mn ul sufletului şi trupului sănătatea şi 
puterea pentru lucrul Lui cel sfânt, fiilor copii. Pace vouă, că 
sunteţi micuţi! Aţi fost atâta de copii, de v-aţi lăsat mereu zdro- 
biţi de duşmănia şi de răutatea celor vicleni şi îngâmfaţi de la 
mijloc în poporul cel de demult. Aţi fost atâta de micuţi, de v-aţi 
lăsat judecaţi şi defăimaţi şi invidiaţi şi alungaţi, fiilor copii. 
Dar voi, pentru răutate sunteţi copii, căci răutatea este a celor 
mari prin ea. Fiţi blânzi. Fiţi copii. Faţa şi inima voastră să fie 
lumină pentru calea cu Domnul a poporului. Fiţi învăţători pes- 
te cei ce iubesc ca Dumnezeu şi nu ca omul calea împărăţiei 
Domnului în ei. Sfinţii şi îngerii să vă fie întărirea şi veghea, 
iar poporul cel hrănit, să crească frumos, să crească şi să vă dea 
multă, multă mângâiere, ca să aibă el această comoară pe vecii 
apoi. Fericiţi cei milostivi, care împart duhul mângâierii, căci 
aceia vor avea comoară mângâierea, fiilor copii. Amin. 

O, Doamne, aş sta mult, mult în cuvânt, că multă mi-e 


durerea, dar milă mi-e de ei, căci cu ei lucrăm pe pământ pie- 
tros ca să împlinim salvare peste om, Doamne. Ridică-1 Tu pe 
poporul de demult, o, Doamne. Amin, amin, amin. 

O Verginico, mângâie-te prin rodul tău, 
^tată. O, trâmbiţă miloasă, să ştii că te va 
auzi poporul cel de demult şi te va mângâia în durerea ta de la 
el, dar învăţătura şi îndemnul cel sfânt trebuie să stea în calea 
lui mereu, mereu, Verginico. Iată, să avem mare, mare grijă de 
pacea şi de puterea cea pentru Noi în cei cu care Ne ajutăm 
Noi, tată, şi prin acestea vom lucra Noi bine pentru Noi, şi pen- 
tru cei ce Ne-au fost, şi pentru cei ce Ne sunt popor acum, şi 
va trage iubirea la iubire, tată, că a venit vremea iubirii, după 
plânsul ei cel mult după om. Curând, curând slava Mea va fi 
tot mai dulce, tot mai chemătoare, iar cerul şi pământul îşi vor 
arăta tot mai mult îmbrăţişarea, şi apoi învierea a toate va 
aduce mângâiere între pământ şi cer pentru toţi cei care au fost 
şi pentru toţi cei care sunt. Amin. 

Eu, Domnul, te mângâi în durerea ta, Verginico; te mân- 
gâi, tată, căci tu Mi-ai fost Mie mângâiere şi te-a durut în tine 
durerea Mea cea pentru om. Şi după ce vom sfârşi cu durerea, 
va fi apoi mângâierea. Amin. 

O, popor hrănit cu mângâierea Mea! Ea este pentru cei 
dulci, iar cei dulci sunt cei ce au faţa Mea în ei, viaţa Mea, care 
mângâie făptura. 

O, popor mângâiat şi mereu învăţat de Dumnezeu! Nu 
uita, nu uita cum să fii înaintea Mea, înaintea cerului şi a 
pământului, căci la tine privesc zi şi noapte oştirile cereşti, 
sfinţii şi îngerii, şi după tine aşteaptă tot şi toate. Trezeşte-te 
pururi, ca să ştii vremea ta înaintea Mea, popor al slavei Dom- 
nului, popor al cuvântului Meu, care vine cu norii. Amin, amin, 
amin. 

1/14 decembrie 2006 

Sărbătoarea sfântului ierarh Nicolae 

Omul este nedrept cu Dumnezeu. Omul stă în întuneric, în ascunde- 
rea faptelor sale. Casa Domnului pe pământ este inima omului şi 
dragostea din ea pentru Dumnezeu. 

M ă anunţ la porţi. Sunt Domnul Iisus Hristos, Fiul 
lui Dumnezeu Savaot. Amin. 

Mă fac cuvânt de sărbătoare a sfinţilor Mei şi intru în 
carte cuvânt şi pun masă cu el pe pământ, căci dacă iarăşi am 
venit după om, Eu nu-1 părăsesc pe cel credincios, pe cel cu 
dor în el, şi îmi ţin făgăduinţa peste cei credincioşi pentru care 
am spus acum două mii de ani că voi fi cu ei până la sfârşitul 
timpului, şi apoi voi fi veşnic pacea lor. Amin. 

Porţile Mi se deschid, şi Eu intru cu slava cuvântului 
Meu şi ies apoi cuvânt pe pământ. Pe pământ stăpâneşte omul, 
căci aşa s-a deprins omul, iar Eu am venit şi vin să-i spun omu- 
lui că Dumnezeu este Făcătorul cerului şi al pământului şi că 
omul este nedrept cu Dumnezeu când el stăpâneşte fără Dum- 
nezeu pe pământ în viaţa lui de om. Eu însă M-am arătat în 
toată vremea minunat pe pământ întru sfinţii Mei, cu voia Mea 
în ei M-am arătat prin ei înaintea oamenilor cei plini de slă- 
biciuni, şi care aleargă în toată vremea lor după alţi dumnezei, 
împinşi fiind ei de slăbiciunile lor, cărora ei le slujesc. 

O, popor hrănit din cer, în toată vremea pe pământ Eu 
am fost Dumnezeu şi Stăpân numai pentru sfinţi, şi prin ei 
M-am arătat că sunt cu ei şi că sunt în ei, şi că omul de pe pă- 
mânt nu vrea să ştie că Dumnezeu este în cer şi pe pământ 
Stăpân. Cu mare strâmtorare am lucrat în toată vremea între 

oameni prin sfinţii Mei, şi am fost bun şi milostiv, şi aşa am 
dat să-l fac pe om să ştie că e neputincios, şi că Dumnezeu este 
Cel ce este şi Cel ce poate. Eu însă plâng cu mare suspin, şi 
plâng în sfinţii Mei, şi plâng în Mine sfinţii din pricina lipsei 
dragostei pe pământ, şi omul nu se deşteaptă ca să Mă bucure, 
ca să Mă aline în durerea Mea de la el. Cei ce s-au sfinţit pe 
pământ pentru bucuria Mea de la ei, aceia au fost cei ce M-au 
mângâiat, cei ce Mi-au dat casă pe pământ, căci casă pentru 
Mine pe pământ este inima omului şi dragostea din ea înaintea 
Mea şi înaintea oamenilor, ca să vadă oamenii faţa Mea în 
sfinţi şi lucrarea Mea în ei, prin care Eu îl chem pe om la 
lumină. îl chem pe om să umble în lumină, ca să aibă viaţă 
omul, ca să nu aibă întuneric în el omul, ci să aibă viaţă. O, 
cum să fac să ştie omul ce este întunericul? întunericul este 
omul şi fapta cea ascunsă a omului, şi care îl întunecă pe om 
la minte şi la inimă, dându-se pe faţă prin faţa omului, căci în- 
tunericul nu poate nimici lumina, dar lumina îl nimiceşte pe el 
şi îl vădeşte, căci aceasta este lucrarea ei, şi prin sfinţi lucrează 
Dumnezeu pe pământ. Amin, amin, amin. 

N oi, sfinţii Tăi, Doamne, ne-am lăsat cale 
a Ta spre oameni, căci dragostea de Tine 
a fost faţa noastră înăuntru şi în afara noastră, Doamne. Nu noi 
am lucrat prin Tine, ci Tu ai lucrat prin noi, Doamne, şi aceasta 
înseamnă lucrare a sfinţilor Tăi, pe care Tu îi alegi dintre oameni 
pentru lucrările Tale. Nu ei Te aleg, ci Tu îi alegi pe ei pentru 
slava Ta cea plină de umilinţă în ei între oameni pe pământ. 

Omul nu ştie cum poate să fie stăpân, cum poate să fie 
mare pe pământ, Doamne. O, numai Tu, numai Tu eşti cuprins 
în slava umilinţei, Doamne. Numai Tu ştii să Te arăţi mare şi 
să fii mare, căci dragostea umilinţei supune sub ea toată pu- 
terea dintre cer şi pământ, şi ascultă toată firea de Stăpânul ei 
Cel mare, şi iată, omul nu ştie să Te vadă şi să-şi cunoască 
măsura înaintea slavei umilinţei Tale, Doamne. 

O, cât de mult ai lucrat Tu prin viaţa mea, prin umilinţa 
mea, Doamne. Nu eu am lucrat prin Tine, ci Tu ai lucrat prin 
mine, iar eu am fost supus, Stăpânul meu, şi Te-am dat oame- 
nilor cu mila Ta din mine, cu mila Ta de ei, şi apoi Tu m-ai 
descoperit al Tău, casa Ta şi slava Ta în ea, şi m-ai ales peste 
oameni din partea Ta, şi ai lucrat prin mine şi Te-ai arătat 
Stăpân prin milă şi prin iubire pentru om, Doamne. 

Mare, Doamne, mare este durerea Ta în Tine şi în noi, 
şi multă îţi este lacrima Ta, Doamne, căci omul stăpâneşte pe 
pământ, şi s-a împuţinat adevărul de la fiii oamenilor, şi nu mai 
este cel cuvios, cel sfânt, Doamne. Dar pentru durerea celor 
umiliţi, săraci şi necăjiţi, scoală-Te tot mai mult, o, Doamne; 
scoală-Te şi adu-le lor mântuirea, aşa cum şi lucrezi, căci Tu 
ai făgăduit prin Duhul şi ai zis, Doamne: «Eu le voi aduce mân- 
tuirea şi le voi vorbi pe faţă». Amin, amin, amin. 

enirea Mea este cu sfinţii, şi este ca să 
aduc mântuirea şi să grăiesc pe faţă şi 
să Mă audă omul, căci Eu am putere prin umilinţă, şi prin ea 
vin, şi aşa îl strig pe om la Mine. Dar inima Mea aşteaptă şi 
plânge după om, şi voiesc să-l văd pe om cu sufletul plin de 
dor, şi aşa să Mă strige omul să vin, şi aşa să vin când vin. E 
vremea venirii Mele, a venit vremea aceasta, şi omul nu poate 
ieşi de sub stăpânirea omului. Dar Eu, Domnul, sunt Stăpân 
prin umilinţă, şi vin cu sfinţii şi grăiesc cu ei, şi ei grăiesc cu 
Mine înaintea neamului omenesc, ca să împlinim prin cuvântul 
grăit toată împlinirea lui. Amin. 

Arhiereul Meu Nicolae a fost tot o milă pentru omul 
necăjit, căci Eu eram prin el, şi l-am îmbiat pe om spre lumină, 
spre viaţă l-am chemat prin el pe om, căci aceasta este lucrarea 


sfinţilor Mei, poporul Meu cel hrănit din cer. O, poporul Meu, 
ce frumos, ce sfânt au lucrat sfinţii pe pământ! Ce mare umilin- 
ţă lucrau! Cei sfinţi sunt cei ce au umilinţa şi lucrarea ei peste 
oameni, căci vai celor ce nu lucrează pentru plata lor! 

O, popor hrănit din cer! Când Eu grăiesc în mijlocul tău, 
Mă fac apoi auzit pe pământ, şi aşa îmi lucrez Eu lucrarea 
venirii Mele la om şi după om. O, învaţă-te să lucrezi ca Mine 
şi ca sfinţii, învaţă-te cu lucrarea cea mare a umilinţei Domnului 
în tine, căci Eu Mă umilesc înaintea tuturor oamenilor ca să pot 
grăi cu ei, ca să-i pot chema pe ei, poporul Meu. O, Ierusalime, 
frumos este acest nume pe care Eu l-am aşezat peste tine! Tu 
să fii pe măsura numelui tău cel de la Mine, popor hrănit din 
cer, şi să fii după asemănarea Mea; pentru slava Mea să fii aşa, 
iar slava Mea este umilinţa Duhului Meu şi dragostea ei care 
se face cuvânt de salvare pentru om. Sfinţii Mei te încălzesc cu 
cuvântul lor cel din Mine şi te doresc să fii ca ei, poporul Meu. 
învaţă-te să ştii şi să poţi şi să lucrezi tu tot ce Eu te povăţuiesc, 
căci mereu şi iar mereu te povăţuiesc Eu prin umilinţa Mea, cu 
care -ţi sunt învăţător, poporul Meu. Amin. 

O, fii ai oamenilor, luaţi de pe masa aceasta şi vedeţi cât 
de bun, cât de milos este Domnul cu cei buni la inimă, şi 
ridicaţi-vă apoi din sângele vostru, din firea voastră căzută din 
Dumnezeu, şi luaţi în pântece învăţătura vieţii şi căutaţi după 
cuvântul Meu, o, fii ai oamenilor, şi, luând mereu din el, veţi 
putea simţi cât de dor îmi este Mie de om. Cu dor l-am făcut 
pe om, iar el s-a smuls din Mine şi a trăit prin puterea lui, şi 
plânge Dumnezeu după om, plânge, şi iată, îl strigă să-i dea 
înapoi viaţa, şi să se facă omul asemenea Mie, şi să ne vedem 
şi să ne cunoaştem şi să ne iubim pe veci cu iubirea care este 
din Tatăl, şi care este între Tatăl şi Fiul, şi din care tu, omule, 
poţi să ai, poţi să înveţi să ai, căci Eu, Domnul, te chem, şi iată, 
cu dulce îţi grăiesc ca să Mă cunoşti, şi iată, omule, Eu împli- 
nesc în zilele acestea cuvântul Meu cel din Scripturi, prin care 
Eu am spus: «Pentru necazul săracilor şi pentru suspinul celor 
necăjiţi, acum Mă voi scula, le voi aduce mântuirea şi le voi 
vorbi pe faţă». Amin, amin, amin. 

6/19 decembrie 2006 

Sărbătoarea sfântului ierarh Spiridon 

Omul trebuie să se nască din cuvântul lui Dumnezeu. Sfântul ierarh 
Spiridon grăieşte din cer arhiereilor. Omul este vădit prin încercări. 

S ă fie cuvânt! Să fie sărbătoare de cuvânt, căci Eu, 
Domnul, Cuvântul Tatălui Savaot, cu cuvântul 
le-am zidit pe toate, începând cu lumina. Amin. 

între cei cereşti Eu sunt de-a dreapta Tatălui, iar pe 
pământ sunt cuvânt, căci lucrarea Mea este să Mă fac cuvânt 
peste pământ şi peste om. O, dar lucrarea omului, care este? 
Omul trebuie să se facă faptă din cuvântul Meu, şi acela este 
cel ce crede în Mine, iar cel ce nu lucrează aşa, acela se scrie 
cu cei necredincioşi, cu cei potrivnici lui Dumnezeu. 

Mă fac cuvânt în mijlocul poporului Meu cel credincios, 
căci cel credincios se face cuvântul Meu cel împlinit, şi apoi 
se face sprijinul Meu pe pământ pentru venirea Mea după om. 
Amin. 

Mă aşez cuvânt pe masa ta, şi cu sfinţii vin la tine, po- 
porul Meu, iar tu ai de împlinit peste tine cuvântul Meu, aşa 
cum Eu, Domnul, îl împlinesc pe al tău când îl rosteşti înaintea 
Mea spre împlinirea lui. Toată împlinirea cuvântului Meu 
atârnă de dragostea ta cu care împlineşti tu tot cuvântul Meu 
de peste tine, poporul Meu, căci Mie Mi-a trebuit în toată vre- 

mea pe pământ un popor prin care Eu să împlinesc lucrările 
cuvântului Meu aşa cum sunt ele vestite prin Scripturi, poporul 
Meu. O, dacă Eu n-aş şti că omul poate împlini cuvântul Meu 
de peste el, nu i-aş rosti lui cuvânt de împlinit, dar omului îi 
trebuie credinţă şi apoi dragoste cu care să împlinească el cu- 
vântul Meu, şi îi trebuie înţelepciunea Mea, nu înţelepciunea 
lui, şi îi trebuie supunere cu iubire. Acum două mii de ani le-am 
spus celor ce veneau la învăţat: «învăţaţi de la Mine, că Eu 
sunt blând şi smerit cu inima», aşa le-am spus, iar ei numai cu 
înţelepciunea Mea puteau să înţeleagă rostul cel bun al cuvân- 
tului Meu de peste ei. Cel blând şi smerit cu inima are din el 
învăţătură curată şi sănătoasă, de vreme ce şi el este sănătos 
aşa, iar cei ce iau de la el învăţătură, aceia mai întâi iau în ei 
această sănătate şi se fac blânzi şi smeriţi cu inima mai întâi, 
şi numai apoi iau învăţătura şi o împlinesc pe ea, şi se fac ei 
sprijinul Meu pe pământ pentru lucrările Mele, pentru îm- 
plinirea a tot ce Eu am cuvântat să se lucreze şi să fie, căci lu- 
crarea Mea este să-l întorc pe om la înţelepciunea drepţilor, şi 
cu ea să împlinească el zidirea Mea în el, şi a lui în Mine, viaţa 
Mea cea veşnică în el. Amin. 

O, poporul Meu, când lumea cea rătăcită de la adevărul 
Meu îşi petrece sărbătorile ei, aşa cum zice ea că sărbătoreşte 
azi praznicul naşterii Mele, Eu petrec în tine sărbătoarea cea 
de azi, nemişcată de la locul ei, sărbătoarea arhiereului Meu 
Spiridon, cel blând şi smerit cu inima, cel supus lucrărilor Mele 
prin el înaintea oamenilor. Acest arhiereu M-a împlinit pe Mine 
în el, iar Eu am lucrat minunat din cortul lui şi Mi-am sprijinit 
pe el lucrarea Mea între oameni, biruindu-i pe cei necredincioşi 
cărora el le-a arătat faptele Mele prin el, puterea Mea de 
biruinţă prin cei credincioşi şi sfinţi ai Mei. 

Nu este minune mai mare între oameni ca şi împlinirea 
cuvântului Meu. Când omul împlineşte în el cuvântul Meu, el 
se face minune a lui Dumnezeu pe pământ şi îmi mulţumeşte 
Mie pentru aceasta şi se face blând şi smerit cu inima înaintea 
Mea şi înaintea oamenilor, şi aşa îi învaţă el pe oameni calea 
lor spre Mine, iar mai mult de atât el nu poate face bine peste 
oameni. Vai celor ce vor să fie din dreptul Meu învăţători omu- 
lui fără să se asemene ei Mie, fără să aibă de la Mine lucrare 
în ei! Eu în toată vremea lucrărilor Mele între oameni M-am 
ascuns de cursa omului, de slava de la om M-am ascuns, iar 
cel ce are în el dragostea Mea, acela este ca şi Mine, blând şi 
smerit cu inima, şi acela nu caută slava Mea pentru slava lui, 
ci caută înţelepciunea vieţii, duhul umilinţei, duhul care nu 
strigă pe uliţă ca să fie văzut şi auzit, ci caută numai la mărturi- 
sirea lui Dumnezeu între oameni, aşa cum arhiereul Meu Spiri- 
don Mi-a adeverit adevărul Meu prin credinţa lui cea tare 
înaintea oamenilor care nu iubeau duhul umilinţei lui, de vreme 
ce erau atât de îngâmfaţi în duhul lor, stând ei peste oameni în 
numele Meu cu acest duh al lor. Acest fel de oameni se mint 
pe ei înşişi mereu, mereu, crezând ei că în faţa omului pot fi 
într-un fel, iar în faţa lui Dumnezeu în alt fel prin ceea ce fac 
între oameni, iar arhiereul Meu Spiridon a ruşinat în vremea 
lui făţărnicia celor ce se dau mari în numele Meu ca să-i ţină 
lor robi pe oameni, şi nu lui Dumnezeu supuşi, de vreme ce 
nici ei nu pot să se supună adevărului, ci, din contra, mint îm- 
potriva lui, după cum este scris că nedreptatea a minţit sieşi, 
ca apoi să stăpânească ea între oameni. Iată, Eu Mă slăvesc în 
om când omul se face locaş al Meu pentru lucrările Mele între 
oameni, iar altfel Eu nu Mă slăvesc în om, oricine ar fi el să se 
creadă că este între oameni, căci Eu sunt blând şi smerit cu 
inima, şi aşa sunt în cei în care sunt, şi altfel Eu nu sunt, şi 
altfel Eu nu lucrez. Amin, amin, amin. 


O dacă Tu m-ai zidit locaş al Tău între oa- 
^ meni, Doamne, eu le spun celor ce stau 
aşezaţi în numele Tău peste mulţimi că alta este slava celor 
pământeşti, şi alta slava celor cereşti, iar pentru această înţelep- 
ciune trebuie duh blând şi inimă smerită, Doamne, şi aceasta 
este învăţătura cea mai sănătoasă peste om, Doamne. O, cum 
să facem, cum să facem, Doamne? Eu le spun arhiereilor care 
s-au făcut arhierei unul pe altul în numele Tău peste oameni, le 
spun că nu este după chipul şi asemănarea Ta păstorirea lor, căci 
dacă ei ar fi de la Tine păstori peste oameni, ar lucra ei ca Tine 
şi nu ca omul care caută slavă de la oameni şi nume între oa- 
meni. Tu Ţi-ai făcut nume mare între oameni, Doamne, dar Tu 
ai fost blând şi smerit cu inima, iar Duhul Tău a fost umilinţa. 
O, ce să facem, Doamne, ce să facem să ridicăm orbia de peste 
cei ce stau pe scaune de sfinţi în numele Tău peste mulţimi? Eu 
strig la ei ca să le fac trezirea dacă vor voi să se trezească. Eu 
strig, Doamne, la ei, căci adevărul Tău suspină sub încuietori. 
Ei au luat cheile împărăţiei cerurilor, pentru că ei nu au vrut să 
intre la Tine, ci au dat să oprească drumul pentru toţi cei ce ar 
afla adevăratul drum spre Tine al omului, Doamne. 

Vă strig pe voi, din Domnul vă strig pe voi, cei ce staţi 
pe scaune înalte în numele Celui ce a stat pe cruce pentru sal- 
varea din întuneric a omului! Vă strig la lumină şi vă spun că 
Domnul a stat pe cruce înaintea oamenilor, şi n-a stat cum staţi 
voi acum, căci voi staţi fără de lucru sfânt şi nu-I aduceţi Dom- 
nului miei. Lăsaţi mândria, lăsaţi îngâmfarea şi dorul de nume 
şi de slavă, lăsaţi această lăcomie, căci a Domnului este slava, 
după cum îi şi rostiţi Lui când daţi să vă înveliţi cu haina Lui 
înaintea oamenilor. Slava voastră se vede pe toate uliţele voas- 
tre, dar slava Tatălui şi a Fiului şi a Sfântului Duh cum de nu 
puteţi s-o arătaţi aşa cum am arătat-o eu la cei necredincioşi ar- 
hierei din vremea mărturisirii mele înaintea Domnului şi îna- 
intea lor şi înaintea oamenilor de atunci? Cărui stăpân îi slujiţi 
voi, oare? Vă întrebaţi voi aceasta? O, ce lucraţi voi pe pământ? 
Vine lumina din cer pe pământ, vine Domnul cuvânt peste oa- 
meni, căci El a proorocit prin Scripturi şi a zis aşa: «Eu însumi 
voi purta grijă de oile Mele şi le voi păstori, iar pe păstorii care 
le păstoresc hrănindu-se cu laptele lor, îi voi împiedica să le 
mai păstorească, şi le voi cere din mâna lor viaţa oilor Mele». 
Iată, voi nu-I slujiţi lui Dumnezeu, ci vouă, iar aceasta este ne- 
dreptate adusă Domnului, Stăpânului viei. O, căutaţi la înţelep- 
ciunea Domnului, căci a voastră este de pe pământ şi este 
amestecată cu doririle voastre de slavă vouă şi nu lui Dumnezeu 
prin voi. Umiliţi-vă pentru adevăr, căci s-a împuţinat adevărul 
la fiii oamenilor şi nu mai este cel cuvios ca să taie vicleşugul 
de pe pământ şi din oameni, iar nedreptatea îşi minte sieşi, după 
cum este scris. O, este o răsplată pentru toate cele lucrate. 
Umiliţi-vă şi căutaţi-vă viaţa şi cuibăriţi-vă cu ea în Duhul lui 
Dumnezeu, căci fărădelegea şi fiii ei va fi nimicită şi dusă la 
locul ei, precum scrie despre soarta ei în Scripturi. învăţaţi de 
la Dumnezeu şi deprindeţi-vă să faceţi loc luminii, căci Do mn ul 
numai în lumină le lucrează pe toate. Lăsaţi-L pe Domnul să 
împlinească El Scripturile Lui şi ale proorocilor Lui, căci iată, 
voi nu le purtaţi în inimi ca să le împliniţi şi ca să cereţi îm- 
plinirea lor aşa cum cer sfinţii ivirea cerului nou şi a pământului 
nou şi a Ierusalimului nou, despre care scrie în Scripturi ca să 
fie. Sculaţi-vă spre înţelepciune, căci nu veţi mai putea dormi. 
Cereţi-L pe Domnul să facă sfinţenie în oameni. Nu mai mân- 
caţi came, că e vreme cu durere pe pământ şi în cer. Nu mai 
mâncaţi came! Luaţi Duh Sfânt! Sfinţiţi-vă tmpurile ca să le ai- 
bă Do mn ul de casă, căci slujitorii care stau în numele Domnului 
peste mulţimi trebuie să fie temple ale Duhului Sfânt, ale sfinţe- 

niei de trup şi de duh, iar cel ce mănâncă came, nu poate să fie 
altceva decât came, precum cel ce ia Duh Sfânt din Dumnezeu, 
se face sălaş ceresc pentru Domnul şi pentru sfinţii Lui, şi lumi- 
na lui se vede, căci slava Domnului luminează şi înviază, după 
cum este firea ei. O, nu vă ruşinaţi să vă aplecaţi să beţi din 
vinul Domnului, din cuvântul Domnului. îndrăzniţi! Biruiţi-vă 
pe voi şi daţi-I Domnului viaţă şi faţă în voi, căci eu am fost şi 
sunt ca şi Domnul, blând şi smerit cu inima, şi aşa vă învăţ, ca 
să puteţi voi învăţa. Amin. 

Eu, Doamne, aş voi să Te slăvesc pe Tine şi azi prin mi- 
nunile credinţei şi ale iubirii mele de Tine, Doamne, şi dau să 
Te ajut pentru săvârşirea planului lucrărilor Tale, şi de aceea 
m-am apropiat de cei ce stau cu nume de arhierei peste mul- 
ţimi. O, ce mare minune ar fi să se vadă pe pământ dacă aceştia 
ar căuta să înţeleagă lucrarea unui arhiereu în slujba Ta, Doam- 
ne! O, ce dulce primăvară ar veni pe pământ cu Tine dacă 
aceştia Ţi-ar înlesni Ţie calea spre ei şi spre oameni apoi, 
Doamne. Vine peste ei ziua aceea când nu vor mai putea îndura 
nici o mărire înaintea slavei Tale care va vădi întunericul din 
om, Doamne. Dau să mă pornesc spre ei cu duhul umilinţei 
mele şi să-i scutur de ei şi să-i umplu de dorul de Tine şi de 
odihna Ta în ei, căci eu, Doamne, vreau să le vindec mintea, 
ca să simtă ei amarul deşertăciunii în care stau înfăşuraţi, şi nu 
se poate să fie vreun adevăr în deşertăciune, iar ei cred că în 
faţa omului pot fi într-un fel, şi în faţa Ta în alt fel, şi aceasta 
este deşertăciune mare, Doamne, şi este vicleşugul care a um- 
plut pământul de moarte, Doamne, şi nimic nu se mai vede în 
afară de aceasta sub soare, Doamne, şi omul ţine cu omul, şi 
omul se foloseşte de numele Tău ca să se ascundă sub ocrotirea 
Ta de faptele lui cele ţinute în întunericul din el, Doamne. O, 
hai, Doamne, hai să le arătăm lor lucrarea sfinţilor Tăi, căci eu 
am fost umilit sub haina de arhiereu, şi aşa ruşinam eu vicle- 
şugul arhiereilor din vremea mea, care nu erau plăcuţii Tăi, aşa 
cum nici cei de azi nu sunt, Doamne. 

O, dau să mă apropii cu duhul puterilor cereşti şi să 
întăresc credinţa, nădejdea şi dragostea arhiereului cel martor 
al Tău în biserica de azi, şi cu care Tu Ţi-ai aşezat iarăşi pe 
piatră biserica Ta şi slava Ta peste pământ. Voiesc să întăresc 
în jurul lui puterile cereşti şi slava împlinirilor Tale, căci el este 


alesul Tău şi stă între lei şi nu poate umbla. Dă-i lui jos legă- 
turile, Doamne, şi dă-i iarăşi pe buze cuvântul Duhului Sfânt, 
puterea învăţăturilor Tale, de la care să vină oamenii să ia 
lumină şi să umble ei în legile vieţii, o, Doamne. Aşa Te rog 
eu să împlineşti, aşa Te rog eu, Doamne. Amin, amin, amin. 

A m ascultat în cer şi pe pământ cuvântul 
iubirii tale, o, arhiereu blând şi smerit 
ca şi Domnul tău. Amin. Iar tu, popor martor al cuvântului Meu 
care vine cu norii, deprinde-te să ceri împlinirile Mele pe 
pământ, aşa cum sfinţii le cer. învaţă să fii drept, poporul Meu. 
Fii drept pe pământ şi în cer, poporul Meu. Fii drept între oa- 
meni şi între sfinţi, pentru oameni şi pentru sfinţi, fii drept, 
poporul Meu. Tu să nu cauţi să te deprinzi cu minciuna acestui 
veac, tu să nu crezi că te poţi purta într-un fel cu omul şi în alt 
fel cu Dumnezeu, căci omul se vădeşte când este probat, şi ace- 
la este omul, căci aurul în topitoare se vădeşte şi se lămureşte. 
O, caută să te porţi între frate şi frate ca şi cu Dumnezeu, popo- 
rul Meu, şi aşa să ştii tu că se stă în faţa Mea, căci altfel de 
jertfa de la om Eu nu pot să iau, şi altfel omul nu-şi strânge ca 
să aibă în cer, şi mult să aibă în cer. învaţă-te să naşti în cel din 
faţa ta adevărul cel sfânt din tine, dar să-l lucrezi ca să fie, 
poporul Meu, iar dacă nu-1 ai, lasă-te lucrat pentru el, lasă-1 să 
lucreze peste tine, fiule. învaţă-te să împlineşti cuvântul Meu, 
ca să te scrii cu cei credincioşi, şi arată-ţi mereu faţa şi lasă-te 
la gătit pentru împărăţia Mea şi lasă-te curăţat de cele ome- 
neşti, căci fericit este cel ce primeşte tot adevărul cel despre 
el, ca apoi să poată el să se lase gătit pentru faţa Mea în el, pen- 
tru împărăţia Mea în el, şi care este probată dacă este sau dacă 
nu este în el, căci viaţa Mea din om trebuie încercată, trebuie 
mereu întrebată dacă este în om, şi aşa vei fi tu unealta Mea 
de împlinire a Scripturilor Mele de cer nou şi de pământ nou, 
poporul Meu. O, nu uita, nu uita învăţătura Mea de azi: omul 
nu poate să se arate într-un fel cu omul şi în alt fel cu Dum- 
nezeu. Eu, Domnul, îl citesc şi îl scriu pe om după cum se poar- 
tă el cu omul, şi aşa îl văd Eu pe el cât slujeşte pentru împărăţia 
Mea în el, şi aceasta este faţa pe care omul şi-o dovedeşte 
înaintea Mea, şi aşa îl citesc şi îl socotesc şi îl scriu Eu pe om, 
şi fac aceasta prin îngeri, poporul Meu. Amin, amin, amin. 

12/25 decembrie 2006 


CUVÂNTUL LUI DUMNEZEU DIN ANUL 2007 


Praznicul Naşterii Domnului 

Taina lui Dumnezeu pe pământ cu omul. Locul împărăţiei cerurilor 

este în om. 

P oporul Meu, cuvântul Meu de peste tine este mân- 
gâierea sfinţilor şi a îngerilor, şi este mângâierea 
Mea. O, poporul Meu, Se mângâie Domnul Dumnezeul tău 
când are cu cine grăi pe pământ. Pace ţie, poporul Meu! Sunt 
deasupra ta cu slava cuvântului Meu şi stau pe nori de heruvimi 
cu cetele cereşti şi Mă mângâi în zi de prăznuire a amintirii 
naşterii Mele între oameni. Acum două mii de ani am venit pe 
pământ născându-Mă Prunc din Fecioară, şi n-am făcut aceasta 
până ce mai întâi nu M-am vestit prin prooroci, începând de la 
Moise, şi, apoi, în ziua naşterii Mele în Betleem M-am vestit 
prin îngeri păstorilor de la oi, şi M-am arătat născut celor trei 
crai din depărtări veniţi, şi cărora le-am arătat prin steaua 
naşterii Mele că voi veni cu slavă cerească pe pământ, slavă 
plină de taină, şi că naşterea Mea va stârni împotrivire între cei 
mari ai vremii, care iubesc slava de la oameni, slavă pentru ca- 
re omul nu-L poate iubi pe Dumnezeu, poporul Meu, dar tu 
uită-te la Mine şi iar uită-te ca să înveţi cum să fii fiul lui Dum- 
nezeu aşa cum sunt Eu, căci iată, pe pământ oamenii n-au ştiut 
şi nu ştiu să se facă plăcuţii lui Dumnezeu, nu ştiu să iubească 
slava lui Dumnezeu, nu ştiu oamenii, poporul Meu. 

Iată, M-am apropiat de cei de pe pământ cu praznic de 
naştere. Slava acelei zile a fost dulce pentru cei din cer, că mult 
M-au aşteptat cei din cer să Mă întrupez pe pământ şi să scriu 
înaintea Tatălui salvarea omului care a fost până atunci, şi care 
era atunci, şi care este apoi în fiecare vreme. 

O, cât de umilit ar trebui să fie omul, poporul Meu! Eu 
M-am născut din Tatăl mai înainte de vecii, M-am născut prin 
Duhul Sfânt, Care a vestit pe Fecioara mama Mea că Mă voi 
întrupa în ea în clipa vestirii îngerului care i-a adus ei vestea 
că voi veni Prunc pe pământ, copil născut din trupul ei pentru 
ca să Mă fac salvator fiecărui om care Mă va primi de la Tatăl 
să-i fiu cale şi să-i fiu salvare, şi cu umilinţă mare am venit pe 
pământ după om, şi umilit am lucrat toată taina salvării omului 
care se alege cu Dumnezeu pe pământ. 

M-am apropiat în porţi şi am intrat cu praznic de naştere. 
Acum două mii de ani i-am arătat omului taina naşterii omului, 
Eu însumi i-am arătat, căci omul nu ştie ce înseamnă taină, 
căci pe cât de mare este slava lui Dumnezeu, pe atât este de 
tainică ea între oameni, poporul Meu. Aşa a fost şi naşterea 
Mea pe pământ, şi grăiesc cu tine şi îţi arăt aceasta prin felul 
Meu de grăire cu tine, şi te rog, poporul Meu, să te laşi tu tot 
mai pătruns de taina aceasta, că tu trebuie să înţelegi bine şi 
tot mai bine lucrul Meu cel tainic în mijlocul tău. Vreau tot mai 
mult să te privesc, şi să te văd că ştii taina naşterii, taina cu- 
vântului Meu de peste tine, şi care mereu, mereu se naşte din 


Mine în mijlocul tău, ca să te naşti tu din el şi să te păstrezi în 
el şi să-l păstrezi în tine, poporul Meu. Te chem spre mare 
înţelepciune când Mă fac cuvânt peste tine, iar tu să vii când 
te chem, că mereu te chem, şi mereu te numesc al Meu când te 
chem, şi te voiesc pătruns de taina cuvântului Meu de peste 
tine, poporul Meu. O, te voiesc dulce împărăţie a Mea, şi 
voiesc să văd că ştii tu bine taina împărăţiei cerurilor, că n-am 
cu cine să împart pe pământ această dulce taină, poporul Meu. 
Cine-şi închipuie în afara lui împărăţia cerurilor, acela nu poate 
pătrunde taina şi lucrarea ei şi locul ei între pământ şi cer, iar 
închipuirile unui aşa om sunt născociri ale lui şi nu sunt ade- 
vărul. O, Eu M-am născut pentru inima omului, ca să-Mi fie 
ea tron al împărăţiei Mele în trupul omului. Trupul omului şi 
scaunul Meu de domnie în inima lui, acesta este raiul pe care 
Eu, Domnul, îl aştept pentru Mine pe pământ pentru odihna 
Mea şi a Tatălui Meu, poporul Meu. Eu M-am născut umilit 
acum două mii de ani, şi Mi-am găsit primul popas în ieslea 
boilor, dar mai întâi M-am aşezat în inima mamei Mele şi a lui 
Iosif, şi, apoi, aproape de ziua naşterii Mele M-am aşezat în 
inima păstorilor de la oi, cărora îngerii le-au vestit venirea 
Mea, şi M-am aşezat în inima celor trei magi, care au mărturisit 
lumii despre naşterea Mea, după ce ei M-au aflat şi M-au văzut 
născut. Iată, împărăţia lui Dumnezeu este altfel decât caută 
omul s-o înţeleagă pentru el, şi din această pricină Eu n-am rai 
pe pământ, n-am stat şi loc slăvit pe pământ, poporul Meu. Eu 
când l-am făcut pe om i-am făcut grădină de rai ca să Mă as- 
culte pe Mine în ea, ca să fie omul raiul Meu, căci Mie mai 
mult decât omului îmi trebuie rai, dar iată, omul nu stă din mer- 
sul lui ca să înţeleagă facerea Mea şi lucrarea ei, rostul Meu şi 
rostul omului între cer şi pământ, taina lui Dumnezeu cu omul 
pe pământ, poporul Meu. 

în zi de praznic de naştere Mă mistui de dorul omului, 
de dorul Meu în om. Mi-e dor de sălaş pe pământ, dar omul îşi 
închipuie în afara lui împărăţia cerurilor şi frumuseţea ei. Omul 
voieşte altfel să fie împărăţia Mea pentru el şi cu el, şi de aceea 
nu pot oamenii să pătrundă cu mintea lor taina sfinţilor Mei, 
care s-au făcut şi se fac pe pământ locaş al Meu, împărăţie a 
cerurilor pe pământ. Locul împărăţiei cerurilor şi slava ei este 
în om, şi iarăşi spun: locul împărăţiei cerurilor este în om, şi 
pentru această slavă am zidit Eu omul. O, de şapte mii de ani 
omul îl urmează pe omul cel zidit de mâna Mea, pe cel care s-a 
smuls din cer pentru ca să Mă dea pe Mine afară din el şi să nu 
mai am Eu casă, şi să nu-Mi mai aflu odihnă. Odihna Mea o 
aşezasem să fie în om, şi am numit ziua a şaptea odihna Mea. 
Şi dacă am văzut că omul nu a rămas ziua Mea de odihnă, am 
venit şi am luat de la capăt lucrarea Mea cea de la Tatăl şi am 
făcut iarăşi omul. Am venit şi M-am făcut pe Mine însumi Om, 
şi după ce M-am întocmit în pântece fecioresc, M-am născut 
Prunc, ca omul, şi am fost Eu odihna lui Dumnezeu, odihna 
Tatălui Meu, din Care Eu sunt mai înainte de vecii, şi, atunci, 

la naşterea Mea, am arătat Eu iarăşi taina omului, căci M-am 
făcut pe pământ locaş al împărăţiei lui Dumnezeu, şi Tatăl era 
în Mine, iar Eu în El eram, şi am desluşit ucenicilor Mei taina 
aceasta când ei Mi-au spus să le arăt lor pe Tatăl şi când Eu, în 
chip minunat, mereu, mereu le arătam că Eu şi cu Tatăl una 
suntem, şi lucrând văzut le arătam lor, căci lucrarea Tatălui 
Meu în Mine se făcea mereu slavă înaintea oamenilor. 

O, dacă ar vrea omul să se oprească din calea lui şi să 
caute să priceapă înţelepciunea împărăţiei cerurilor, Eu, Dom- 
nul, M-aş aşeza la sfat cu omul şi i-aş da lui înţelepciunea 
aceasta. Aş fi putut să Mă arăt omului aşa cum din vecii sunt 
din Tatăl, dar M-am umilit atât de mult şi M-am coborât atât 
de jos, până ce M-am născut din om, Prunc ca şi omul care se 
naşte din om, atât de mult M-am umilit când a fost să Mă arăt 
omului şi să Mă dovedesc supusul Tatălui, împărăţia minunilor 
lui Dumnezeu în trupul Meu întocmit în chip de om, şi apoi 
născut ca să cresc după asemănarea cu omul şi să sufăr pentru 
om, şi apoi să Mă slăvesc cu slava pe care o am de la Tatăl mai 
înainte de vecii. 

Vreau, omule, să te mângâi cu mângâierea Duhului 
Sfânt Mângâietorul. Vreau, omule, să te învăţ şi să te ajut să 
înţelegi taina şi locul împărăţiei cerurilor pe pământ. O, omule, 
nu mai aştepta această împărăţie să vină la tine sau să vii la ea, 
căci tu, tu trebuie să fii locaşul ei cel luminător în jurul tău, 
omule născut din om. Eu însumi M-am arătat acum două mii 
de ani, şi aşa l-am învăţat pe om ce este împărăţia cerurilor şi 
ce lucrare are ea. O, nu se poate pe pământ jos şi în cer sus îm- 
părăţia cerurilor, nu se poate decât în duhul, în sufletul şi în 
trupul omului cu toată faţa şi lucrarea şi locul ei. Aceasta este 
înţelepciunea, omule, şi nu este de pe pământ înţelepciunea, 
iar din pricina înţelepciunii omului care trăieşte fără cer pe 
pământ şi în el, se stinge taina lui Dumnezeu cu omul, se şterge 
urma Mea de pe pământ şi din om. 

Vin cu taină dulce, vin cu învăţătură de taină ca să ia 
omul naştere de sus, poporul Meu, dar vreau să stai tu înaintea 
Mea împărăţie a cerurilor, şi vreau aşa să fii tu cale a omului 
spre această taină a naşterii de sus, că mare este taina naşterii 
de sus, poporul Meu. Din nou grăiesc şi spun: vai omului care 
aşteaptă închipuindu-şi în afara lui împărăţia cerurilor pe 
pământ şi în cer! Eu M-am născut pentru inima omului, ca să 
Mi-o fac tron al împărăţiei Mele în om, şi aşa să înţeleagă omul 
taina împărăţiei cerurilor, şi aşa să lucreze omul, căci Eu în- 
sumi i-am arătat omului lucrarea pe care o are el de lucrat după 
ce ia el din Mine naştere de sus şi viaţă şi înţelepciune pentru 
ea. Când l-am făcut pe om, l-am făcut împlinit deodată, dar Eu 
când am luat chipul omului, M-am umilit mult de tot, şi M-am 
arătat apoi Prunc mic, născut din trup de mamă Fecioară, aşa 
cum tot omul ar fi fost să fie dacă n-ar fi călcat ascultarea de 
Dumnezeu şi iubirea cea pentru ascultare. O, fă-te şi tu mic, 
omule. Umileşte-te, căci Eu, Domnul, M-am umilit, şi mult 
M-am umilit, şi M-a umilit apoi omul, iar umilinţa cea de la 
om Mă aşeza în umilinţă, şi ea era Duhul Meu înaintea omului 
şi înaintea Tatălui. îmbracă-ţi şi tu inima în acest duh şi fă-te 
după chipul şi asemănarea Mea, ca să ne vedem unul pe altul 
prin asemănare, omule, căci numai când ne vom asemăna ne 
vom vedea, şi altfel nu, omule. Voiesc să înţelegi mai înainte 
de ziua slavei Mele împărăţia Mea şi locul ei din tine, căci ea 
îşi are hărăzit locul ei în om, iar minunile ei sunt minunate în 
om, şi apoi în afara lui, spre vederea cea bună a multora apoi, 
şi vei fi atunci asemenea Mie, omule. Amin. 

O, poporul Meu, cu mare înălţime de taină şi de cuvânt 
te învăţ Eu slava împărăţiei Mele şi naşterea ei în tine pentru 


Mine şi pentru tine pe pământ şi în cer. E praznic de naştere 
nouă, e vreme pentru înţelepciune din cer în fiinţa ta, poporul 
Meu. O, desfa-ţi fiinţa şi lasă-Mi slava şi lucrarea ei să pă- 
trundă în tine, şi apoi arată-Mă că sunt Stăpânul tău şi că tu 
eşti împărăţia Mea care se naşte în tine la glasul Meu de peste 
tine, glasul care cheamă omul spre taina cea de sus, taina 
naşterii, poporul Meu. Amin. 

O, copii veghetori în porţi când cuvântul Meu vine! Eu, 
Domnul, voi grăi celor ce au auzit glasul Meu de azi şi le voi 
spune lor desluşit taina naşterii Mele pe pământ, taina împă- 
răţiei Mele în om, căci cei ce M-au auzit grăind prin acest izvor 
de cuvânt, n-au priceput din Mine, şi au priceput din ei, şi apoi 
au rătăcit şi rătăcesc rătăcind de pe cale pe cei care ar fi fost să 
fie şi azi poporul cuvântului Meu şi să fi crescut cu cerul acest 
popor. Eu, Domnul, le voi grăi lor taina naşterii, taina cerului 
pe pământ, şi dulce îi voi învăţa spre înţelepţirea lor, căci vai 
celor ce, lipsindu-se de înţelepciunea cea de sus, îşi fac loruşi 
înţelepciune falindu-se cu glasul ei înaintea glasului Meu cel 
nepriceput de omul care nu are duhul umilinţei aşa cum Eu, 
Domnul, îl am. 

Pace ţie şi praznic de naştere, de mereu naştere, poporul 
Meu, şi aşa vei sta de sus pe pământ, şi aşa vei fi tu odihna 
Mea, ziua Mea de odihnă, poporul Meu. 

25 decembrie 2006/ 7 ianuarie 2007 

Sărbătoarea sfântului apostol, întâiul mucenic 
şi arhidiacon Ştefan 

Taina naşterii de sus se odihneşte în inima omului cel fără de vicleşug. 

T e cuprind şi te port în duh de naştere de sus, iar tu 
să te laşi purtat de Duhul Meu, poporul Meu, şi 
fără de vicleşug să crezi tu taina naşterii de sus, taina care 
numai ea aşează în om împărăţia lui Dumnezeu. Amin. 

O, e zi de naştere şi de învăţătură pentru naştere, iar Eu, 
Domnul, intru cuvânt în carte şi Mă fac învăţător. Venirea Mea 
acum pe pământ se face carte, se face cuvânt şi carte pentru el, 
dar nu mai este om fără vicleşug şi care să vrea să înţeleagă 
taina naşterii de sus a omului ca să fie omul apoi împărăţia 
Mea pe pământ, iar Eu să-i fiu lui Stăpân şi învăţător. învăţător 
este cel ce-ţi stăpâneşte fiinţa cu învăţătura lui, iar unde ea 
stăpâneşte, acolo şi rodeşte, şi nu pot fi Eu învăţător celui în 
care învăţătura Mea nu naşte rod. 

Mi-e inima arsă de dorul împărăţiei Mele în om. Dau să 
aşez învăţătură de naştere de sus peste om. Vreau să-l învăţ şi 
să-l rog pe om să caute împărăţia lui Dumnezeu în el, să caute 
la inima lui şi să Mi-o dea Mie ca să-Mi fac în ea împărăţie şi 
să stau în ea aşa cum sunt Eu, iar Eu să-i adaug lui pe toate 
cele de trebuinţă lui, şi pentru care omul trudeşte şi nu-şi mai 
află capăt trudei lui. 

O, unde să mai găsesc Eu om fără de vicleşug, şi care se 
lasă mic pentru taina naşterii de sus? O, poporul Meu, e tare 
puţină credinţă în om pentru această dulce taină. Când am grăit 
Eu cu cel nedumerit în el pentru naşterea de sus, i-am spus aşa: 
«Nu te mira că ţi-am spus: trebuie să vă naşteţi de sus. Vântul 
suflă unde voieşte, şi tu auzi glasul lui, dar nu ştii de unde vine 
şi încotro se duce, şi aşa este şi cu cel născut de sus», şi M-a 
lăsat el apoi învăţător peste inima lui, căci inima lui a crezut fără 
de vicleşug în cuvântul Meu care a suflat peste el ca să-l nască 
de sus şi ca să fie el de sus apoi, şi iată, taina naşterii de sus se 
prinde numai de cel fără de vicleşug în inima lui, peste care Eu, 
Domnul, suflu cu cuvântul ca să fiu auzit, şi crezut să fiu. Amin. 


148 


Cuvântul lui Dumnezeu 


O, poporul Meu! O, poporul Meu! Cel ce caută înţelep- 
ciune pentru taina naşterii de sus a omului, acela are vicleşug, 
iar cel ce caută să aibă credinţă în tainele lui Dumnezeu pe 
pământ cu omul, acela este curat, acela nu ispiteşte de unde 
bate vântul şi încotro se duce, ci ascultă glasul lui şi se naşte 
din el, şi apoi se face roditor, căci este fără de vicleşug. Iată, 
puterea şi darul de a crede, pe acestea le are numai omul fără 
de vicleşug în fiinţa lui, iar Eu Mă fac învăţător ţie şi omului, 
poporul Meu, că Mi-e inima arsă de dorul împărăţiei Mele în 
om, de om fără vicleşug în el Mi-e dor şi tot Mi-e dor, poporul 
Meu, şi numai în mijlocul tău îmi pot spune Eu durerea Mea 
şi dorul Meu din ea, popor al glasului Meu. Când am venit pe 
pământ acum două mii de ani, lucram cu ucenici, şi în toată 
vremea Mea cu ei dădeam să le întăresc credinţa dovedindu-Mă 
înaintea lor Domnul puterilor cereşti pe pământ, şi nu al pu- 
terilor pământeşti. Ei însă erau neîmpliniţi în iubire şi în 
umilinţa ei, şi erau nedumeriţi despre împărăţia Mea, pe care 
ei dădeau să şi-o închipuie cu slavă pământească pentru ea. 
Mult M-am ostenit, mult am suspinat în Mine pentru darul 
credinţei cea de sus în ei, şi cu dor i-am aşteptat să fie ei vase 
ale împărăţiei cerurilor, sălaşe ale lucrărilor Mele, aşa cum Eu, 
învăţătorul lor, eram Fiul şi sălaşul Tatălui Dumnezeu, Care 
lucra în Mine după voia Sa, arătându-Şi slava Lui şi a Mea, şi 
cu mare taină lucrând El prin Mine lucrările Lui. 

O, poporul Meu, ferice celui ce este de sus, aşa precum 
Eu sunt, căci Eu am venit pe pământ pentru inima omului, ca 
s-o iau în Mine şi să-l nasc de sus pe om şi să fie omul locaşul 
împărăţiei cerurilor pe pământ, împărăţie care nu piere, căci ea 
este de sus, şi nu de jos. Cel ce poate să creadă în venirea Mea 
cea de acum două mii de ani şi cea de azi când iarăşi îl învăţ 
pe om, acela trebuie să stea la învăţat pentru întărirea credinţei 
lui, pentru nedumerirea lui, căci fără învăţător pentru credinţă 
nu poate omul să se dea, şi apoi să stea locaş al împărăţiei Mele 
în el. Taina naşterii de sus nu este de pe pământ, şi n-a avut 
putere să înţeleagă cel ce s-a alăturat glasului Meu care cuvin- 
tează din cer acum pe pământ, şi Mi-a făcut şi îmi face dureri 
cel ce nu le pricepe de la Dumnezeu pe cele ce trebuie crezute 
cu duhul şi nu cu ochiul şi nu cu mintea omenească. Cel ce se 
naşte de sus prin suflarea cuvântului Meu de peste el, este cel 
ce crede în lucrările Mele aşa cum a crezut cel fără de vicleşug 
în vremea trupului Meu şi căruia Eu i-am desluşit taina naşterii 
de sus când i-am spus: «Trebuie să vă naşteţi de sus». 

Omul trebuie să fie din Dumnezeu, precum Eu sunt, şi 
de aceea am venit Eu pe pământ atunci şi acum, poporul Meu. 
Omul este născut din om, iar Eu vin din cer şi-i spun omului 
că trebuie să se nască din Dumnezeu şi să caute împărăţia 
cerurilor şi s-o ia înăuntrul lui şi să se nască pentru ea, ca să 
fie al ei apoi, şi numai aşa poate omul să fie al lui Dumnezeu, 
iar altfel nu, poporul Meu. 

Veni-va vremea, şi a şi venit, să se vadă bine pe pământ 
fiii împărăţiei cerurilor între oameni, iar Eu, Domnul, suspin 
cu dor după om, şi plâng cu suspin îndurerat pentru poporul 
Meu de demult, cu care am grăit Eu mult în vremea trupului 
trâmbiţei Mele Verginica, şi tot aşa plânge şi trâmbiţa Mea pen- 
tru poporul Meu hrănit prin ea cu slava cuvântului Meu. Mi-e 
dor de împărăţia Mea şi de faţa ei în cel ce a auzit suflarea vân- 
tului ceresc, cuvântul gurii Mele, care vine pe vânt până pe 
pământ. Am avut mult popor, l-am învăţat mult, l-am aşteptat 
mult ca să se facă el împărăţia Mea pe pământ, şi mult de tot 
l-am dorit al Meu pe el, dar am păţit cu el ceea ce am păţit de 
la poporul Israel după ce l-am trimis spre el pe Moise ca să-l 
scoată din robie şi să-l călăuzească spre Canaan, ţară promisă 


de Mine lui prin părinţii lui. O, n-a înţeles Israel cel de atunci 
naşterea lui din cuvântul Meu care curgea peste el, şi n-a voit 
să domnesc Eu peste el şi să-i fiu Dumnezeu. S-a răzvrătit cu 
nemulţumire Israel, şi a căzut pe cale cel răzvrătit, şi a rămas 
pildă de răzvrătire şi de plată a ei. L-am învăţat mult şi pe po- 
porul de azi al cuvântului Meu, şi cu mare milă l-am mângâiat 
şi l-am alintat, ca să înveţe el să fie prunc la sânul iubirii Mele 
pentru el, căci cu multă iubire l-am alăptat pe el, iar el s-a în- 
gâmfat că e poporul Meu, şi a făcut ca Israel, care se lăuda cu 
părinţii lui cei de la Mine, aşa cum se laudă cu trâmbiţa Mea 
Verginica cel neîmplinit de azi, şi care însăgetează de pe pă- 
mânt şi până în cer duhul trâmbiţei Mele, zicându-şi lui po- 
porul Meu. O, s-a răzvrătit cu mânie şi Israelul Meu cel de azi, 
căci i-a plăcut şi îi place robia, şi n-a voit să rămână al Meu 
poporul cel de demult, cu care Eu stăteam la masă şi-Mi lăsam 
peste el darul iubirii Mele, de la care mult am aşteptat Eu rod, 
şi n-am aflat în el bucuria rodului pentru care am trudit şi am 
plâns şi am aşteptat. 

O, unde e poporul Meu de demult? O, unde sunt fiii şi 
fiicele lui? O, unde-i sunt ucenicii? Oare, nu i-a fost dat lui să 
priceapă taina împărăţiei cerurilor cu el, taina naşterii de sus? 
Iată, s-a lăsat spre duh de răzvrătire poporul Meu de demult, 
şi ca şi Israelul lui Moise s-a îngâmfat şi acesta, şi Mă uit la 
îngâmfarea lor, cu care suflă încă, iar duhul îngâmfării lor suflă 
spre Mine jale grea şi răbdare pentru ea, căci n-au iubit şi nu 
iubesc să domnesc Eu peste ei. Israel cel de atunci a crezut că-1 
părăseşte pe Moise când a făcut aceasta, dar el M-a părăsit pe 
Mine, căci Moise era trimisul Meu. Israel cel de acum a crezut 
că-i părăseşte pe cei puşi de Mine, şi de care el trebuia să as- 
culte, dar el M-a părăsit pe Mine, şi a luat calea lui Core, Datan 
şi Abiron, şi s-a pierdut pe cale din pricina răzvrătirii poporul 
Meu cel de demult, căci n-a iubit să creadă şi să iubească fără 
de vicleşug, deşi Eu îl învăţasem pe el să nu uite învăţătura Mea. 

Vreau să grăiesc cu poporul Meu de demult şi să-i spun 
lui că n-a voit să înveţe şi apoi să lucreze peste el taina naşterii 
de sus, şi fără de vicleşug să fi luat el de la Mine învăţătura 
vieţii, iar după patruzeci de ani de cuvânt al Meu peste el Eu 
n-am putut să-l iau şi să-l am în lucrul Meu, n-am putut, căci 
el a voit să aibă fii şi fiice, şi iată, a avut, şi n-a mai fost al Meu 
poporul Meu cel de demult şi nu M-a mai urmat, şi apoi şi-a 
acoperit vina aceasta lucrând păcatul răzvrătirii, căci s-au 
rătăcit, şi apoi s-au răzvrătit, şi apoi au răzvrătit, rătăcind pe 
cei slabi ca şi ei. 

O, unde eşti tu, popor de demult? Unde, tată, eşti? O, 
unde sunt fiii şi fiicele tale, popor de demult? O, ce ţi-am dat 
Eu ţie, şi ce le-ai dat tu lor! Iată pentru ce ai iubit tu să ai fii şi 
fiice! Nu-Mi cere Mie socoteală pentru cărarea ta de acum, nu 
fă aşa înaintea Mea, popor de demult. O, de ce ai făcut şi tu ca 
Israelul care-i striga lui Moise că nu-1 voieşte să domnească 
peste el? Inima ta s-a împietrit şi-ţi este ruşine, şi te răzvrăteşti 
ca să-ţi acoperi ruşinea feţei tale, dar cu răzvrătirea ta mărtu- 
riseşti lucrarea ta şi nu pe a Mea, căci lucrarea Mea nu s-a 
mărturisit nicicând prin duhul răzvrătirii. Voiesc să stau în sfat 
cu tine, popor de demult, şi îţi amintesc de Ştefan cel mucenică 
de la duhul răzvrătirii lui Israel, care se lăuda cu Mine şi cu 
părinţii lui cei de la Mine, bietul de el, şi din această pricină 
n-a putut el primi mărturisirea cea despre Mine a lui Ştefan cel 
plin de Duhul Meu în fiinţa lui. Iţi amintesc aceasta ca să te 
ajut să te umileşti şi să te pocăieşti, popor de demult, şi să iei 
apoi calea învăţăturii Scripturilor, şi din care să vezi şi să crezi 
prin pilda celor răzvrătiţi şi laşi, şi care n-au făcut cinste, ci 
numai ruşine lui Dumnezeu şi lucrului Lui peste pământ şi 


Anul 2007 


149 


peste om. Adu-ţi aminte de Saul din Tars pe când se răzvrătea 
el pe cei porniţi pe calea Mea, calea cu care Eu, Domnul, sunt 
mereu astăzi pe pământ, dar Eu l-am ruşinat pe el pentru răz- 
vrătirea lui, şi apoi l-am făcut mărturisitor peste neamurile din 
cele patru părţi ale lumii. Adu-ţi aminte, popor de demult, că 
Eu am proorocit în mijlocul tău lucrarea ta de azi, lucrarea 
răzvrătirii tale că ea se va ivi ca să- Mi zădărniceşti cu ea calea 
şi lucrarea Mea. Adu-ţi aminte că ţi-am spus că te vei rupe în 
două părţi şi că vei face război cu partea care a luat să aibă 
taina naşterii de sus, împărăţie care nu este din lumea aceasta, 
precum nici Eu nu sunt din ea. 

O, Mă aşez în sfat cu tine, popor de demult, iar tu 
umileşte-te şi ascultă glasul Meu. Iată, îţi spun ţie: vântul suflă 
unde voieşte, şi tu auzi glasul lui, dar nu ştii de unde vine şi 
încotro se duce. Tu însă n-ai voit să înveţi taina naşterii de sus, 
poporul Meu de demult, iar Eu, Domnul, iarăşi îţi desluşesc 
acum taina aceasta. Amin. 

Ne oprim din cuvânt, copii din porţi, ca să aducem slavă 
praznicului naşterii Mele şi să facem bucurie şi prăznuire 
cetelor de sfinţi, şi apoi mergem înainte cu glasul Meu peste 
poporul Meu de demult, căci el a rătăcit, şi rătăcind rătăceşte 
de pe cale pe mulţi care ar fi fost să fie şi azi poporul cuvântu- 
lui Meu. Amin, amin, amin. 

* 

B u, Domnul, le fac bucurie şi mângâiere sfinţilor 
când grăiesc în mijlocul tău, poporul Meu de azi. 
Lucrul Meu cu tine este să aducem cerul pe pământ, sfinţii şi 
îngerii la masa cuvântului Meu din mijlocul tău, căci plata ce- 
lor sfinţi este scumpă, poporul Meu, şi voiesc să-i amintesc po- 
porului hrănit la începutul Meu de azi şi să-i spun lui că sfinţii 
au trudit mult pentru statul lor lângă Mine apoi, şi să-l îndemn 
la umilinţă şi la pocăinţă, şi prin ele la naşterea cea de sus, ca 
să-şi ia din nou loc lângă Mine poporul Meu cel de demult. 

O, popor de demult! O, popor hrănit prin trâmbiţa Mea 
Verginica! îţi amintesc de Ştefan, mărturisitorul Meu în mij- 
locul poporului creştin de atunci, că vreau să te ajut să te umi- 
leşti pentru învăţătură de viaţă, căci tu ai fost tras de pe cale, 
şi ai fost ajutat la aceasta de către cei din mijlocul tău care s-au 
răzvrătit îngâmfându-se în ei înşişi că sunt înţelepţi şi drepţi, 
şi dispreţuind pe cei rămaşi statornici pe calea Mea de azi, 
neîndoindu-se pentru ea, ci, din contra, întărindu-se ei pe ea. 

O, popor de demult, tu nu poţi să uiţi, dar te-ai făcut că 
ai uitat calea Mea cu tine şi calea ta cu Mine. Ea este scrisă, şi 
tu nu poţi să ştergi aceasta. O, aşează-te din nou şi ascultă du- 
rerea Mea, pe care Eu o împart cu cei ce-Mi ascultă suspinul, 
şi vino spre milă de Mine şi de tine, poporul Meu de demult. 

O Doamne! O, Doamne al milei nehotar- 
^nice pentru om! O, Doamne al sfinţilor 
Tăi, mărturisirea mea de azi dă să înfiripeze chipul Tău, lu- 
crarea cuvântului Tău în inima poporului Tău de azi, şi al celui 
de demult poporul Tău, pe când Tu Ţi-ai început iarăşi hrana 
pentru om acum, la sfârşit de timp. Râvna mea pentru Tine a 
fost mare, pe cât de mare îmi era mila pentru poporul Israel, 
care nu Te voia, şi care-şi zicea popor al Tău şi popor al lui 
Moise, aşa cum şi cel de azi îşi zice, dar el s-a lepădat de glasul 
Tău şi s-a răzvrătit prin cei răzvrătiţi din mijlocul lui, căci cel 
ce nu Te mai urmează, acela din pricina răzvrătirii face aşa, 
Doamne. O, pe mine nu m-au primit cei ce-şi ziceau ai lui 
Moise, şi nu m-au primit pentru că aveam pe buze cuvintele 
Duhului Sfânt, care vădeau faptele lor despărţitoare între Tine 


şi ei, şi de aceea m-au dat ei la mucenicie, cum şi pe Tine Te-au 
dat, Doamne. Mă numeau hulitor, mă învinuiau pentru Tine, 
şi ziceau că Tu strici datinile şi locul de închinare al lor, şi, 
pentru mărturisirea mea despre rătăcirea lor şi despre mărirea 
Ta cea prin moarte şi prin înviere, mi-au ucis trupul cu pietre, 
mi-au închis gura, căci erau răzvrătiţi cei ce se lăudau cu Tine 
şi cu părinţii lor cei de la Tine, Doamne. Pilda cea despre mine 
s-o ia în inimă poporul Tău cel de demult şi să se scoale să-şi 
vină în fire, căci cei puţini în el care s-au răzvrătit împotriva 
celor ce au rămas sub crucea venirii Tale acum, aceia n-au iu- 
bire, ci au îngâmfare şi răzvrătire, în loc să fi iubit ei sfinţenia, 
din care să-şi fi făcut înţelepciune şi stat cu Tine, Doamne. O, 
eu am fost mare cu puterea credinţei şi cu mila de Tine, Cel 
bun şi drept, aşa cum sunt acum şi cei ce au rămas de partea 
Ta şi a venirii Tale tot mai mult după om, şi pe care Tu i-ai 
păzit ca să-i ai şi ca să lucrezi peste ei pentru planul împlinirilor 
Tale, căci peste ei a apăsat şi apasă vântul celor răzvrătiţi prin 
îngâmfare, şi care-şi zic ai Tăi, şi îşi zic drepţi şi înţelepţi faţă 
de cei ce n-au dat înapoi de la învăţăturile Tale de peste poporul 
Tău. Iar acum Te rog, bun şi drept Stăpân, duhul naşterii de 
sus pune-1 Tu peste poporul Tău de demult, şi mângâie -Te pen- 
tru întoarcerea celor ce se scoală la glasul Tău de peste ei, şi 
întăreşte-le lor credinţa, o, Doamne. Amin, amin, amin. 

I ată, Eu, Domnul, le-am amintit lor de tine, 
mucenicit cum ai fost de cei ce-şi ziceau 
că erau poporul lui Moise, dar tu erai vas plin de Duhul Sfânt 
şi de adevăr, şi nu puteau cei neîmplinitori să-şi sufere umili- 
rea, şi i-am spus aceasta poporului Meu de demult ca să iasă 
el de sub rătăcirea cea de la răzvrătirea celor ce l-au răzvrătit 
pe el de pe calea împlinirilor Mele cu care Mă aşez acum pe 
pământ. Aş voi să-i întorc spre duh de umilinţă pe cei ce cu în- 
gâmfarea lor Mi-au rătăcit poporul, şi apoi să-i fac mărturisitori 
a tot ce au făcut ei rău loruşi şi Mie, şi apoi să-i fac pe ei 
mărturisitori ai înnoirii credinţei lor. Amin. 

O, adu-ţi aminte, popor de demult, că Eu ţi-am spus că 
vei face păcatul răzvrătirii şi că vei prinde sub el pe cei slabi 
ca să-i tragi jos de pe calea Mea. Iată, după ce Mi-am luat din 
mijlocul tău trâmbiţa, s-au sculat din tine răzvrătiţi, poporul 
Meu de demult, şi te-au condus spre răcirea dragostei tale şi 
te-au dezbrăcat de veşmântul cuvântului Meu de peste tine, iar 
Eu privesc de atunci în urma ta şi Mă doare de atunci mereu, 
căci tu ai căzut din slavă şi ai rămas cu cele pământeşti. Dar 
celor ce s-au răzvrătit, Eu, Domnul, le cer acum socoteală, le 
cer acum răspuns, căci nu se poate ca Eu să rămân doborât şi 
îndurerat şi însuspinat, uitându-Mă la cei ce încă, îngâmfaţi 
cum sunt, se răzvrătesc şi dogoresc cu focul îngâmfării limbii 
lor paşii Mei, paşii venirii Mele de la Tatăl la om, poporul Meu 
de demult. 

O, tu, cel ce te-ai răzvrătit şi încă te răzvrăteşti cu îngâm- 
fare, crezându-te înţelept prin aceasta! Ce nu-ţi ajunge de nu 
crezi, de nu vezi bine calea Mea cu cei ce au rămas de partea 
Mea după ce poporul cuvântului Meu s-a frânt prin necredinţa 
cea hrănită de tine? O, până când? O, când vei înceta să tot 
cauţi nod în papură ca să-i tragi şi ca să-i ţii traşi de pe cale pe 
mulţi, şi să Mi-i răneşti pe cei aleşi pentru mersul Meu înainte 
cu înnoirea cea de la Mine? O, ce nu înţelegi de te tot răzvră- 
teşti? O, de ce nu împlineşti tu ceea ce zici că ştii de la Mine 
şi de la trâmbiţa Mea Verginica? O, numai aşa ar fi să te dai că 
ştii şi că eşti, şi nu aşa cum faci tu acum. Şi dacă nu împlineşti, 
de ce te răzvrăteşti? O, de ce faci tu ca iudeii, care pentru că 
nu împlineau pe Dumnezeu în ei, s-au răzvrătit şi M-au dat pe 
Mine la pedeapsă ca să-şi acopere, prin vina pusă peste Mine, 

neîmplinirea lor? Cel ce vine la Mine, şi apoi se învaţă cu 
Mine, şi apoi iubeşte numai cele pământeşti şi trupeşti, acela 
se răzvrăteşte apoi pe Mine şi pe tainicul Meu lucru dintre 
pământ şi cer, căci cei ce stau pământeşti pe pământ, aceia se 
răcesc pentru cele cereşti, căci mintea lor e pentru pământ, şi 
nu pentru cer pe pământ, şi nu înţeleg aceştia că împărăţia Mea 
nu este din lumea aceasta, şi nu înţeleg cei pământeşti viaţa 
Mea cu omul, locul Meu şi împlinirea Mea pentru om şi îm- 
plinirea omului pentru Mine. 

O, la ce foloseşte, oare, răzvrătirea? Ce bine a făcut 
Core, Datan şi Abiron dacă s-au răzvrătit ca să nu domnesc Eu 
peste ei prin sluga Mea Moise? Era atunci ameninţată credinţa 
şi statornicia şi împlinirea lui Israel pentru căile Mele cu el, iar 
Eu, Domnul, am lucrat prin Moise şi i-am oprit prin mânia Mea 
pe cei răzvrătiţi, ca să nu-Mi piară măcar cei născuţi pe cale 
din Israel, şi să am cu ce popor să intru în Canaan, şi să fiu 
Dumnezeu adevărat dacă omul nu voieşte să fie după adevăr 
cu Mine, şi nu să se ridice să fie mai mare ca Mine şi să dea 
apoi să se întoarcă la cele rele ale lui, la omul lui cel din om 
ieşit. O, iată câtă lipsă de înţelepciune! Eu îi izbăveam, iar ei 
degrab uitau, şi se lăsau cuprinşi de poftă, de duh de ispitire, 
şi l-au mâhnit pe Moise, şi s-a deschis sub tabăra lor pământul 
şi i-a înghiţit, căci ei erau răzvrătiţi pe Dumnezeu. Dar Israel 
iarăşi a uitat apoi pe Domnul, şi au cârtit iarăşi, şi au dispreţuit 
pământul Canaan şi s-au dat la desfrâu şi au întărâtat răbdarea 
Domnului, căci s-au amestecat cu neamurile şi cu idolii nea- 
murilor şi s-au pângărit, şi mereu a atras şi a aprins Israel 
mânia Domnului asupra lui, şi de multe ori i-a izbăvit Domnul 
când auzea rugăciunea lor de pocăinţă, şi, sub stăpânirea altor 
neamuri căzând ei, le-a dat lor Domnul parte de milă în mij- 
locul neamurilor. O, Israel a văzut zi de zi stâlp de nor şi de 
foc înaintea lui, şi tot s-a răzvrătit, şi s-a răzvrătit pe Moise, şi 
nu altfel s-a răzvrătit Israel, căci scris este: «Au uitat minunile 
Lui şi s-au răzvrătit». O, aşa a făcut şi Israel cel din vremea 
trupului Meu, şi aşa au făcut şi cei de azi, cei din mijlocul 
poporului Meu de demult, la care am venit acum, la sfârşit de 
timp, ca să-l am al Meu pe el, dar poporul Meu de demult s-a 
răzvrătit şi se răzvrăteşte asupra celor cu care, iată, Eu, Dom- 
nul, îmi port lucrarea Mea pe mai departe ca s-o împlinesc pe 
ea şi să lucrez aşa cum am lucrat şi acum două mii de ani cu 
ucenicii pe care Mi i-am făcut Eu ai Mei din poporul Israel cel 
de atunci. 

Iată, măi poporul Meu de demult, iată, tată, cum s-au 
sculat doi, trei între cei ce au stat la masa cuvântului Meu de 
peste tine şi au făcut răzvrătire în mijlocul tău ca să te culce 
pe tine la pământ, pe tine, cel ce abia stăteai pe picioare, şi, 
apoi, aproape tot poporul Meu a aţipit şi nu M-a mai iubit şi 
n-a mai urmat frumos şi tot mai frumos împlinirea Mea cu el 
dacă Eu Mi-am ridicat trâmbiţa la cer. Dar cei fără de vicleşug 
au rămas sprijinul Meu, şi Eu n-am rămas fără adăpost pe 
pământ, şi nu s-au dus aceştia la mai-marii de peste turme ca 
să Mă dea lor pe Mine spre certare, şi pe ei robi lor, aşa cum 
s-au întors din mijlocul tău cei răzvrătiţi la cele vechi ca să le 
înnoiască iarăşi în ei, şi apoi să-şi spună loruşi că ei sunt cu 
Verginica Mea şi cu Mine, aşa cum zicea şi Israel că e cu Moise 
şi cu Dumnezeu, şi apoi au dat cei răzvrătiţi de azi să Mă 
vândă, şi M-au vândut preoţilor, ca şi atunci, ca să nu pot Eu 
să-Mi lucrez lucrarea cea pentru înnoirea lumii, după cum 
spune Scriptura: «Iată, noi le fac pe toate!». 

O, măi popor de demult, o, ce mult te-am voit să-Mi fii 
ucenic, ce mult am voit, popor de demult, dar duhul răzvrătirii 
care a lucrat din mijlocul tău te-a făcut să aţipeşti pentru 


venirea Mea. O, şi ucenicilor Mei de atunci le venea greu să 
creadă în tainele Mele cu ei, dar ei măcar erau umiliţi, măcar 
nu erau răzvrătiţi, iar Eu le adăugam ajutor la credinţa lor până 
ce ei s-au făcut mărturisitori pentru Mine înaintea celor ce nu 
căutau să vadă în vreme lucrarea Mea între oameni, popor de 
demult. Ea însă era şi este, dar îi trebuie omului dragoste pentru 
ea ca să vadă, ca să creadă şi ca să nădăjduiască, iar cel ce 
lucrează aşa, pentru acela se împlinesc Scripturile, dar pentru 
cei ce nu au voit şi nu voiesc să se împlinească ele cu ei, nu se 
împlinesc pentru ei. 

O, poporul Meu de demult, nici tu n-ai vrut să stai cre- 
zând şi lucrând, dar Scripturile se împlinesc aşa cum s-au îm- 
plinit în vremea trupului Meu, iar celor ce nu le-a fost dat să 
creadă nu au crezut, precum şi celor ce le-a fost dat să creadă, 
au crezut aceia şi M-au mărturisit şi au ridicat mărturisitori lu- 
crului Meu şi adeveririi Mele de Fiu al Tatălui Savaot, născut 
pe pământ pentru om. Saul din Tars, care ştia bine legea, râv- 
nind pentru ea, îi prigonea pe cei ce umblau cu Mine, şi lucra 
cu prigonitorii Mei şi ai lor, aşa cum a lucrat peste Ştefan, 
mărturisitorul Meu, dar lumina Mea i-a ieşit în cale lui Saul şi 
l-a orbit, şi l-am trezit spre credinţă, căci i-a fost dat să creadă, 
şi apoi l-am făcut mărturisitor. Aşa voiesc să vă trezesc şi pe 
voi, cei care încă răzvrătiţi pe poporul Meu cel de demult, şi 
vă aduc aminte că după ce pe Saul l-am trezit spre mărturisire, 
el a lucrat apoi împotriva celor ce se răzvrăteau peste lucrul 
Meu cel de înviere pe pământ, şi cărora el mărturisea păcatul 
lui din vremea necredinţei lui, şi lumina Mea care i-a luminat 
înţelegerea, şi pe Mine, Fiul Cel venit de la Tatăl, Mesia Cel 
vestit prin prooroci, şi împărăţia cerurilor în cei credincioşi 
Mie, aşa cum Eu o vesteam pe ea înaintea celor ce cunoşteau 
vremea şi credeau venirea Mea şi împlinirea acestei Scripturi. 

O, măi, popor de demult, umileşte-te şi ascultă glasul 
Meu. Vântul suflă unde voieşte, şi tu auzi glasul lui, dar nu ştii 
de unde vine şi unde se duce. Eu, Domnul, iarăşi îţi desluşesc 
ţie taina naşterii de sus a omului. Cel ce se naşte de sus prin 
suflarea cuvântului Meu de peste el, este cel ce fără de vicleşug 
crede în lucrările Mele şi în tainica împlinire a Scripturilor 
Mele, aşa cum a crezut cel fără de vicleşug în vremea trupului 
Meu, când Eu i-am desluşit lui taina naşterii de sus, şi căruia 
i-am spus: «Trebuie să vă naşteţi de sus», căci omul trebuie să 
fie din Dumnezeu, precum Eu sunt, şi de aceea am venit Eu pe 
pământ atunci trup, şi acum cuvânt, poporul Meu de demult. 
O, veni-va vremea, şi a şi venit, să se vadă bine fiii împărăţiei 
cerurilor pe pământ, poporul Meu de demult, iar Eu suspin 
după tine ca şi trâmbiţa Mea Verginica, şi Mi-e dor de împără- 
ţia Mea şi de faţa ei în cel ce a auzit suflarea vântului ceresc, 
care vine pe vânt până pe pământ ca să-l nască de sus pe om. 

O, popor de demult, nu te mai apleca la şoapta vrăjmaşă 
ţie, nu te mai opri în sfat cu cel răzvrătit, care se trufeşte cu 
mintea lui ca să nu creadă împlinirile Mele de acum. O, lasă-te 
spre credinţă de sus şi spre înţelepciunea ştiinţei care crede fără 
de vicleşug în tainele Mele cele mai presus de fire şi scoală-te 
să fii tu împărăţie a cerurilor şi sfinţeşte-Mă pe Mine în trupul, 
în sufletul şi în duhul tău, căci tu ai adormit dacă n-ai mai ve- 
gheat, iar Eu te strig cu jale: vino spre naştere nouă, poporul 
Meu de demult! Nu-1 crede pe cel răzvrătit. Crede-Mă pe Mine, 
căci Eu te iubesc. O, nu-1 mai crede pe cel răzvrătit, poporul 
Meu de demult, că iată ce face el, că nu vrea nici el, dar nici 
pe altul nu-1 lasă cu împărăţia Mea în el spre slava Mea pe 
pământ, căci cei ce se iubesc pe ei şi nu pe Mine, aceia nu s-au 
lepădat de sine ca să urmeze Mie aşa cum am spus Eu acum 
două mii de ani pentru cei ce urmează calea Mea şi împărăţia 

Mea, şi nu tot pe a lor în ei, dacă ei aud glasul Meu de peste 
ei. O, ia-Mă lângă tine şi Mă mângâie, popor de demult, căci 
suspinul Meu plânge pentru tine înaintea Tatălui Savaot, şi te 
cere pentru Tatăl ca să fii fiul Lui precum Eu sunt, dar fă-te 
sfânt pe pământ, şi ia învăţătura Mea de la izvor şi nu sta fără 
haină. Nu mai sta fără viaţă în tine, poporul Meu de demult. 
Apleacă-te spre credinţă fără de vicleşug şi împrunceşte-te ca 
să crezi şi ca să iubeşti curat venirea Mea şi pe cei ce Mă dau 
ţie spre naştere de sus, căci Eu am spus: «Cel ce nu se naşte 
de sus, nu poate să fie împărăţie a Mea», şi iată împruncirea 
prin naşterea cea de sus! Iar celor ce se răzvrătesc şi suflă ne- 
credinţă peste tine, poporul Meu de demult, Eu, Domnul, le 
amintesc de cuvântul Meu care spune: «De nu vă veţi împrunci 
prin naşterea cea de sus, nu veţi putea fi fără de vicleşug fii ai 
împărăţiei cerurilor, care este înăuntrul omului, aşteptând şi 
răbdănd». Amin. 

Am stat în sfat cu tine, poporul Meu de demult, poporul 
Meu hrănit în vremea trâmbiţei Mele Verginica. O, umileşte-te 
şi ascultă glasul Meu. Vântul suflă unde voieşte, şi tu auzi gla- 
sul lui, dar nu ştii de unde vine şi încotro se duce. Aşa este şi 
cu cel născut de sus, din Dumnezeu, iar Eu, Domnul, iarăşi 
ţi-am desluşit ţie taina aceasta, taina naşterii de sus, o, poporul 
Meu de demult. Amin, amin, amin. 

27 decembrie 2006/ 9 ianuarie 2007 

Praznicul Tăierii împrejur cea după trup a Domnului. 

Sărbătoarea sfântului ierarh Vasile cei Mare 

Lucrarea Domnului cea pentru împruncirea omului. 

M ă fac cuvânt de praznic sfânt în mijlocul tău, 
popor al cuvântului Meu care naşte de sus fii 
pentru împărăţia Mea în ei şi pentru ei. Mă fac dulce învăţător 
peste tine, şi peste cei ce Mă iau fără de vicleşug de la tine pen- 
tru naşterea lor cea nouă din cuvântul Meu cel de sus, căci Eu, 
din veac şi până în veac, cu cuvântul lucrez şi împlinesc. Amin. 

O, zi şi noapte M-aş face cuvânt, zi şi noapte i-aş face 
omului hăinuţă din cuvântul Meu ca să-l am al Meu pe om. 
Mai înainte de vecii îmi doresc iubirea şi fiinţa Mea în om, iar 
când a venit vremea să-l întocmesc pe om, l-am făcut pe el du- 
pă chipul Meu şi i-am dat de mângâiere toată facerea Mea şi 
l-am făcut stăpân din partea Mea peste ea, stăpân văzut, căci 
el era chipul Meu. 

Zi şi noapte aş sta cu omul în cuvântul Meu, căci sunt 
tare ostenit de aşteptare şi nu am aşternut odihnit, căci omul a 
fost zidit ca să fie odihna Mea, şi tot el Mi-a stricat locul odih- 
nei Mele, iar când omul face aşa, se strică şi el, precum este 
scris. Se strică omul, iar chipul Meu cel scump aşteaptă să-l 
împodobească pe om şi să fie omul aşternutul Meu de odihnă 
şi casă cerească pentru sfinţii şi pentru îngerii Mei, ca să fie 
omul. Voiesc cu iubire să-l supun pe om, ca să-l pot întocmi 
din nou pe el, şi voiesc să-l împruncesc, căci altfel nu Mă poate 
omul asculta. Eu când am venit născut Prunc pe pământ, pentru 
om am făcut aceasta, ca să-l pot învăţa apoi pe el din nou 
chipul Meu. 

Vreau să-l învăţ pe om chipul Meu, o, poporul Meu. 
Când Eu am venit după om pe pământ, am luat chip de Prunc, 
şi aşa am rămas cu toate cele dinăuntru ale Mele, căci cel ce 
nu este prunc, nu se face şi nu este chip al Meu. Chipul Meu 
în om este semnul Meu de peste om, şi aşa se cunosc cei ce 
sunt ai Mei pe pământ între oameni, iar Eu, supusul Tatălui, 
chipul Tatălui sunt, şi aşa poate să fie omul chipul Meu dacă 


are supunere precum am Eu. 

Când M-am născut Prunc pe pământ, M-am supus pen- 
tru tăierea împrejur cea după trup, căci eram venit pe lume prin 
poporul Israel, care avea din părinţi semnul cel pentru poporul 
lui Dumnezeu, şi am primit în ziua aceea numele Iisus, şi M-am 
dat încă de pe atunci cu totul pentru om, căci Eu de aceea am 
venit de la Tatăl, şi am voit prin supunerea Mea să-l învăţ pe 
om supunerea, dar omul fără de chipul Meu în el nu M-a 
cunoscut, şi dacă nu M-a cunoscut, nu M-a primit. 

O, poporul Meu de azi, tu să porţi cu mare iubire chipul 
Meu pe pământ, şi să nu-ţi faci tu chip dacă eşti al Meu. O, 
poporul Meu, n-a voit poporul cel de demult al Meu, n-a voit 
să aibă şi el chipul Meu, şi a voit să aibă chipul lumii acesteia. 

O, de ce, măi popor de demult, de ce n-ai voit tu să 
asculţi de învăţătura Mea de peste tine, prin care ţi-am spus să 
porţi chipul Meu ca să-Mi semeni Mie şi nu omului pierdut, 
popor de demult? O, te-ai ascuns în lume, te-ai ascuns de 
chipul Meu ca să nu-1 porţi, popor de demult. Nici măcar acum 
când te-am dezrobit ca să poţi, nici măcar acum nu vrei să ai 
chipul Meu pe chipul tău, dar ca să te trufeşti că eşti al Meu, 
aceasta vrei. Eu însă te-am strigat spre naşterea cea de sus şi 
spre hăinuţă nouă, din cuvântul Meu ţesută ţie. Te-am strigat, 
şi aştept să te zăresc chip al Meu dacă te-am strigat. Ca pe 
Lazăr te strig, căci tu te-ai îngropat în tine şi în lume şi nu vrei 
să mai ieşi. O, vino afară, vino! Iată, Eu vin la tine. Vino şi tu 
la Mine şi ia chipul Meu pe pământ, o, poporul Meu de demult, 
căci scump va fi cel ce va fi al Meu în zilele ce vin, când toate 
vor vorbi pentru fiecare om. Amin. 

Cuvântul Meu umblă la inima omului ca să-i dea viaţă 
şi faţă, iar tu, poporul Meu cel mărturisitor, să-i dai omului cu- 
vântul Meu, căci te-am făcut împărţitor de hăinuţe cereşti pen- 
tru om. Ai sfinţii în ajutor, poporul Meu. Lucrează cu sfinţii, 
fiule, căci ei şi pe Mine Mă ajută şi-Mi lucrează, şi vor sfinţii 
petrecere cu tine, şi vor sfinţii să-l scoale din lume şi pe popo- 
rul cel de demult al Meu, căci pecetea Mea de pe el îl vădeşte, 
şi-l dovedeşte necredincios Mie, dacă el s-a depărtat de chipul 
Meu şi de statul lui cu Mine după ce el a primit peste el semnul 
venirii Mele la el, căci am venit la el în numele Tatălui şi al 
Fiului şi al Sfântului Duh, şi acesta este semnul de pe el. 

O, poporul Meu, locaşurile Mele cu tine sunt odihna 
sfinţilor şi lucrarea îngerilor, căci îngerii Mei te veghează. 
Veghează şi tu cu ei, lucrează şi veghează, poporul Meu, şi tot 
mai mult întăreşte-ţi lucrarea ta şi veghea ta înaintea Mea, căci 
iată cât lucrez Eu de mult peste tine, iar sfinţii sunt asemenea 
Mie şi asemenea lucrează, şi tot pentru tine lucrează sfinţii Mei 
şi îngerii Mei, şi pentru Mine cu tine lucrează ei peste tine, 
poporul Meu. 

B in partea Ta lucrează sfinţii Tăi pe pă- 
mânt, căci toţi trăiesc în Tine, o, Doam- 
ne. Iar eu, cel sărbătorit azi între sfinţii Tăi, între aleşii Tăi de 
pe pământ, rostesc peste poporul Tău arhierească binecuvân- 
tare. Cerească binecuvântare îi rostesc lui şi spun: binecuvân- 
tată este, şi aşa să fie, împărăţia Tatălui şi a Fiului şi a Sfântului 
Duh în mijlocul tău, popor al cuvântului lui Dumnezeu, căci es- 
te cu tine Cuvântul. Binecuvintează şi tu din ea şi pentru ea, 
căci Tatăl a voit să-ţi dea ţie împărăţia, şi tu trebuie s-o mărtu- 
riseşti pe ea, popor hrănit cu ea. Fă hrană sfinţilor, popor hrănit 
din cer. Masa Domnului s-a făcut masă de sfinţi şi de îngeri în 
mijlocul tău, căci Do mn ul este cu tine cuvânt şi masă de cuvânt. 

O, Doamne, păstrează-i pe ei nou-născuţi ai Tăi, şi me- 
reu, mereu învaţă-i împruncirea, Doamne, şi învaţă-i supunerea 
pruncilor, căci Tu eşti învăţător prin însăşi viaţa Ta de Fiu, de 

Cuvântul lui Dumnezeu 


Copil al Tatălui Savaot, Doamne. Noi, sfinţii Tăi, suntem cu 
Tine şi asemenea Ţie, căci Te vedem, fiindcă Te-am iubit pe 
pământ şi am luat chipul Tău pe pământ, şi acum suntem slava 
Ta. O, slăveşte-Te, Doamne, pe pământ, căci Tu eşti Domnul 
slavei, iar pe poporul Tău fă-1 să creadă şi să ştie să lucreze cu 
Tine taina slavei Tale, căci puţini sunt cei ce pricep taina aceas- 
ta între oameni, o, Doamne şi Dumnezeule al slavei şi slăvit 
de sfinţii Tăi. Amin, amin, amin. 

O tainica Mea slavă, Eu, Domnul, Mă port 
^cu ea în mijlocul tău şi te ţin cuprins în 
ea, poporul Meu. învaţă taina slavei Mele şi lucrarea ei cea 
văzută, o, poporul Meu. O, zi şi noapte M-aş face slavă, M-aş 
face cuvânt în mijlocul tău, ca să-i fac omului hăinuţă nouă, din 
cuvântul Meu să-i fac, iar tu să fii împărţitor, poporul Meu. Şi 
acum, Eu, Do mn ul şi cu sfinţii Mei, petrecem la masă cu tine 
sărbătoare de sfinţi şi de slavă a cuvântului Meu. Zi şi noapte 
M-aş face hrană pentru sfinţi în mijlocul tău, căci cerul Meu de 
sfinţi, cu tine voieşte să locuiască, în tine să se odihnească şi de 
la tine să se împartă celor ce bat şi celor ce aud ca să vină. Iată, 
Eu vin, şi mereu vin. Să vină la Mine şi la masa Mea, să vină 
cel ce aude glasul Meu care vine cu norii. Vântul suflă unde vo- 
ieşte, şi omul aude glasul lui, dar nu ştie de unde vine şi unde 
se duce. Aşa este şi cu cel născut din cuvântul Meu, o, poporul 
Meu, iar Eu vin, şi mereu vin, şi mereu îmi slobozesc şoapta 
Mea peste om şi îl aştept pe om, îl aştept să vină la Mine, pre- 
cum Eu vin la el, poporul Meu. Amin, amin, amin. 

Eu, Domnul Iisus Hristos, Mă apropii cu praznic de 
Bobotează în curţile Mele cu tine, poporul Meu, şi-i voi îmbia 
să vină pe cei ce iubesc cuvântul Meu şi-i voi învăţa pe ei, căci 
sunt învăţător de viaţă şi sunt Botezător cu Duhul Sfânt peste 
om, iar tu să pui masă poporului Meu cel credincios şi să pui 
masă poporului Meu de demult, că-1 voi îmbia să vină şi să-i dau 
lui curăţire şi credinţă, iar el să-Mi dea Mie chip în el, şi să se 
facă el chipul Meu pe pământ, şi unul pe altul să ne mărturisim 
lumii că suntem ai Tatălui pe pământ, cu împărăţie care nu cade 
şi care este pe vecii, precum Dumnezeu este. Amin. 

1/14 ianuarie 2007 

Praznicul Botezului Domnului 

Taina botezului este taina naşterii de sus. Legea cea pentru păcat îl 
desparte pe om de Dumnezeu. 

u dulce praznic de Bobotează Mă las în mijlocul 
tău, Ierusalime român, popor cu nume nou. Ţi-am 
dat nume nou, poporul Meu, şi te-am botezat cu Duhul Sfânt 
mereu, şi te-am însemnat al Meu, căci cerul stă deschis dea- 
supra ta, iar îngerii lui Dumnezeu se suie şi coboară peste 
Mine, şi iarăşi se coboară şi suie când grăiesc Eu cuvântul Meu 
în mijlocul tău, şi te voiesc să stai fără vicleşug înaintea Mea 
şi să crezi, poporul Meu, aşa cum fără de vicleşug credeau în 
cuvântul Meu de peste ei ucenicii Mei cei de acum două mii 
de ani, şi pe care Eu îi învăţam să creadă după ce le vedeam 
inima şi uşorul din ea, cu care ei Mă primeau şi Mă iubeau şi 
Mă credeau, poporul Meu, iar Eu îi botezam mereu, mereu pe 
ei cu Duhul Sfânt, aşa cum şi cu tine azi lucrez, ca să te ţin în 
baia naşterii de sus mereu, mereu, căci Eu sunt Cel ce botează 
cu Duhul Sfânt, poporul Meu. 

O, cu multă iubire îmi alegeam Eu pe ucenicii Mei, şi 
cu mare putere îi învăţam pe ei, iar ei erau fără vicleşug şi Mă 
credeau şi Mă înţelegeau şi Mă urmau, poporul Meu. Când ei 
aflau de la unul la altul despre Mine, se întrebau şi se bucurau, 


şi Mă mărturiseau fără de vicleşug, fără de îndoială în venirea 
Mea atunci de la Tatăl pe pământ, şi îmi spuneau învăţător, dar 
şi Eu îi mărturiseam pe ei şi le spuneam: «Veniţi, şi veţi vedea 
unde este sălaşul Meu», şi le spuneam: «Tu eşti Simon, şi te 
voi numi Chef a»; la altul îi spuneam: «Vino după Minei», iar 
la cel care a venit la Mine i-am spus: «Iată cu adevărat is- 
raelitean întru care nu este vicleşug». El atunci M-a mărturisit 
zicând: «Tu eşti Fiul lui Dumnezeu, Împăratul lui Israel, fiul 
lui Iosif din Nazaret», iar Eu l-am pecetluit pe el şi i-am spus: 
«Amin, amin grăiesc vouă: veţi vedea, de acum, cerul des- 
chizându-se şi pe îngerii lui Dumnezeu suindu-se şi coborăn- 
du-se peste Fiul Omului». Amin. 

O, cu mare iubire îi învăţam pe ucenicii Mei iubirea cea 
nefăţamică şi credinţa cea neîndoielnică, şi umblam după ei ca 
să Mi-i aleg, şi îngerii îmi slujeau, precum le-am spus Eu lor, 
şi am făcut din apă vin, ca să-Mi aleg ucenici, şi i-am ales lu- 
crând minuni înaintea lor, iar când cel fără de vicleşug a venit 
noaptea la Mine ca să-şi mărturisească credinţa lui neîndoiel- 
nică cum că Eu am venit de la Dumnezeu învăţător pe pământ 
şi că minunile pe care le făceam Mă mărturiseau Fiu al Tatălui, 
Eu, Domnul, i-am spus lui: «Amin, amin grăiesc ţie: de nu se 
va naşte cineva de sus, din apă şi din Duh, nu poate să intre în 
împărăţia cerurilor», şi i-am despicat lui taina naşterii de sus, 
căci el era fără de vicleşug, deşi era învăţător în Israel, şi dintre 
cei de frunte între ei, şi iarăşi i-am spus lui: «Cel ce crede în 
Mine, nu se osândeşte, iar cel ce nu crede, a şi fost osândit, 
căci lumina a venit în lume, şi oamenii au iubit întunericul mai 
mult decât lumina, căci faptele lor erau rele, şi nu voiau să fie 
ele la lumină dovedite», şi aşa am putut Eu să-i spun lui puterea 
Mea cea din Tatăl peste cei ce fără de vicleşug cred în Mine, 
şi, iarăşi, durerea Mea cea de la om, după ce omul, cunos- 
cându-Mă şi iubindu-se mai mult pe sine, Mă tăgăduieşte apoi. 

O, poporul Meu, taina botezului este taina naşterii de 
sus, şi aşa îi învăţam Eu pe cei fără de vicleşug să fie ucenici 
ai Mei şi să creadă lucrând tainele cele cereşti pe pământ, aşa 
cum şi în vremea venirii Mele de acum am lucrat, poporul 
Meu, dar, ca şi atunci, puţini de tot au voit să rămână ai Mei 
cu totul, şi fără de vicleşug să-şi fi dat Mie vremea Mea cu ei 
ca să-i am ca rod înaintea Tatălui şi să nu se osândească ei neiu- 
bind lumina, ci întunericul şi faptele lor, ţinute la întuneric. 

O, n-am putut să-l fac pe Israel cel de atunci să înţeleagă 
de la Mine că Eu nu sunt doi Dumnezei; n-am putut, şi numai 
o mică rămăşiţă de-a lui a voit atunci cu harul Meu, iar celălalt 
s-a lăsat sub întuneric, lăudându-se el cu legea, care ocrotea 
păcatul şi care nu putea să mântuiască omul de la pierzare, şi, 
iată, aşa am păţit şi azi, o, poporul Meu, dar şi pentru azi ros- 
tesc şi spun: Eu nu sunt doi Dumnezei, şi Unul Dumnezeu sunt, 
şi M-am coborât din cer ca să-l fac sfânt pe om, şi aşa să-l 
izbăvesc pe el. Amin. 

O, poporul Meu, o, poporul Meu! Te botez mereu, mereu 
cu Duhul Sfânt şi te învăţ naşterea şi creşterea, şi apoi împrun- 
cirea, viaţa cea fără de păcat, fiule, că Mă doare, şi Mă doare 
cu amar când aud pe pământ om care spune că nu cere Dum- 
nezeu păcătoşilor ceea ce cere la cei sfinţi pentru izbăvirea lor. 
Dar acum Eu îmi şterg obrazul de lacrimi şi iar plâng pe el, şi 
iar Mi-1 şterg şi spun: cel ce păcătuieşte cu lege, zice el, acela 
este despărţit de Mine, căci Eu sunt Cel fără de păcat, şi sunt 
Dumnezeul celor ce stau sub harul Meu ocrotitor, aşteptând 
după cei ce păcătuiesc, să părăsească păcatul şi să se sfinţească 
pentru izbăvirea lor, căci Eu sunt Unul Dumnezeu. Amin. 

Cu dulce praznic de Bobotează stau azi în mijlocul tău, 
poporul Meu de azi, şi te-am aşezat să pui masă de pe pământ, 

şi Eu să pun pe ea din cer, şi să-l îmbiu să vină pe poporul Meu 
de ieri, pe poporul Meu de demult, ca să cinez cu el praznic de 
botez, căci el a căzut din har după ce M-a cunoscut că de la 
Dumnezeu am venit la el ca să-l povăţuiesc şi să-l nasc apoi 
de sus şi să-l am al Meu, dar el M-a voit de Dumnezeu aşa cum 
este el, şi nu aşa cum îl pot Eu avea pe om al Meu. 

O, măi popor de demult, o, nu aşa, tată, nu aşa cum stai 
tu acum, departe de faptele credinţei tale în Mine, nu aşa Mă 
poţi tu numi pe Mine Dumnezeu al tău. Eu sunt Dumnezeul 
celor ce părăsesc păcatul, ca să vină la Mine şi să ia peste ei 
botezul cu Duhul Sfânt pentru ca să rămână sfinţi apoi, şi nu 
tot păcătoşi şi nu tot slujitori ai trupului. Te îmbrăţişez cu cu- 
vântul, popor de demult. Stau la masă cu tine şi plâng, tată, şi 
dau să-ţi amintesc de minunea Mea, de glasul Meu care grăia 
cu tine şi te învăţa să fii, şi să nu te mai laşi să mori, ci să fii 
viu, şi sfânt lui Dumnezeu să fii, că nu este viaţă mai dulce 
pentru om ca şi viaţa cea sfântă în el, şi cu care el Mă mângâie 
pe Mine, facându-se odihnă a Mea, căci Eu Mi-am pierdut 
odihna după ce omul a murit în păcat, poporul Meu de demult. 
O, Eu te aştept din nou, tată, şi tom putere peste tine ca să poţi 
să te faci al Meu şi să fii tu ziua venirii Mele, şi să nu mai fii 
tu noaptea stăpânitorului acestui veac, a fiilor întunericului, 
care din pricina faptelor lor rele nu iubesc lumina, nu vor să-şi 
învedereze întunericul faptelor lor, poporul Meu de demult. O, 
ca şi acum două mii de ani, puţini de tot în tine au voit să 
rămână ai Mei cu totul, şi fără vicleşug să-Mi dea Mie vremea 
Mea cu ei, şi nu lor să şi-o dea. O, tu ai rămas cu legea cea care 
ocroteşte păcatul, popor de demult, iar Eu am rămas cu suspin 
după tine, căci Eu te-am voit sfânt Mie, dar tu n-ai voit, şi dulce 
ţi s-a părut păcatul când ai dat să alegi calea Mea sau calea ta 
pentru tine, şi M-ai lăsat plângând şi aşteptând şi ruşinat înain- 
tea stăpânitorului întunericului acestui veac, care te slăbeşte ca 
să nu-ţi vădeşti, şi să-ţi ţii la întuneric faptele tale trupeşti, şi 
să Mă dai pe Mine de la tine, căci Eu am venit în lume lumină, 
ca oricine crede în Mine, să nu piară, ci să aibă viaţă veşnică, 
poporul Meu de demult, şi nu numai câtva timp viaţă, şi apoi 
iarăşi moarte şi păcat; o, nu aşa, popor de demult, nu aşa, tată, 
nu aşa. Eu altfel te-am învăţat pe tine, şi ţi-am dat acum cartea 
vremii Mele cu tine ca să-ţi amintesc de minunea Mea din mij- 
locul tău şi să nu te laşi să stai departe de Mine, ci să te trezeşti, 
poporul Meu de demult, şi să Mă bucuri, tată, cu pocăinţa ta şi 
cu umilinţa ta, şi să Mă mărturiseşti Dumnezeu adevărat şi 
Dumnezeul tău, aşa cum fără de vicleşug M-au mărturisit uce- 
nicii Mei cei aleşi prin harul Meu acum două mii de ani, şi pe 
care Eu îi mărturiseam şi, grăind cu ei, le desluşeam lor tainele 
vieţii, şi îi iubeam pe cei fără de vicleşug în ei şi Mă mângâiam 
de la ei. 

O, popor de demult, am umblat cu tine pe pământ şi 
te-am înfăşat mereu în faşa cuvântului Meu cel dătător de via- 
ţă, şi te-am mângâiat, dar tu nu M-ai mângâiat şi nu Mă mân- 
gâi, ba Mă laşi mereu afară şi stai rece, tată, şi Mă uiţi, şi abia 
mai poţi să-ţi aminteşti de lucrarea Mea cu tine, poporul Meu 
de demult. O, te-am dăruit pe tine cu ucenici din mijlocul tău, 
fără de vicleşug în ei, şi i-am pus cale a Mea între Mine şi tine, 
dar tu, popor de demult, ai fost înţepat în inimă de duhul rău 
ce s-a răzvrătit pe Mine în mijlocul tău. O, ce, oare, le-am făcut 
Eu lor rău, de Mi-au lovit credinţa ta în Mine? Cu ce, oare, s-au 
căpătat ei dacă n-au mai voit nici ei, şi nici pe tine nu te-au mai 
voit cu împărăţia Mea în tine, popor de demult? Nu fă şi tu ca 
ei; să nu-Mi ceri răspuns pentru lipsa ta de Dumnezeu, învin- 
uindu-i pe cei ce s-au lăsat cale Mie mai departe spre om după 
ce Mi-am luat pe vasul Meu, Verginica, la cer. O, păzeşte-te 


de păcatul răzvrătirii şi intră sub scutul luminii, căci iată, Eu 
sunt cuvânt pe pământ, aşa cum ştii tu că am venit acum, şi 
sunt Lumină care învederează pe cele din întuneric, popor de 
demult. O, te cuprind în duh de Bobotează; luminează-te cu 
harul Sfântului Duh şi vino spre pocăinţă şi spre duh de umi- 
linţă înaintea Mea şi şterge-Mi lacrima care-Mi curge pentru 
tine şi cheamă-Mă în viaţa ta să-ţi fiu Domn, căci poporul Is- 
rael n-a voit să domnesc peste el, n-a voit să aibă cârmă pe pă- 
mânt, şi s-a voit mare cu voia sa şi M-a dat de peste el, şi l-a 
mâhnit pe Moise, sluga pe care o pusesem Eu pentru el ca să-l 
scape pe el de robie şi de lacrimi, dar el s-a răzvrătit şi M-a 
îndurerat, căci s-a dat mare, şi a pierit Israel, pe care Eu l-am 
scos de sub robie ca să fie el poporul Meu. Mă doare şi de el, 
şi Mă doare şi de tine, poporul Meu din vremea trâmbiţei Mele 
Verginica, şi tot atât o doare şi pe ea, căci te-a vrut de mângâ- 
iere Mie şi ei, o, popor fără trezie, dar tu nu sta aşa, nu mai sta, 
măi tată, nu mai sta sub neînţelepţire, şi lasă-Mă să-ţi desluşesc 
tot ce tu nu poţi fără Mine să ştii, şi învaţă cum să ştii venirea 
Mea de azi şi împlinirile pe care Eu, Domnul, le-am proorocit 
în mijlocul tău că se vor ivi; o, şi câte am proorocit Eu pentru 
fericirea ta, popor de demult! Dar cum să fac, oare, să vrei să 
le înţelegi şi să începi cu sfinţenia, tată, şi să nu ţi se pară ţie 
dulce viaţa ta şi amară viaţa Mea cea pentru tine, căci viaţa ta 
e amară, şi tu nu ai singur cum să ştii aceasta ca să te poţi lăsa 
apoi născut de sus, din cuvântul Meu care s-a lăsat peste tine şi 
care, iată-1, s-a făcut carte, după cum Eu, Domnul, am prooro- 
cit, popor de demult. O, Eu te doresc şcolar cu carte, ca să te 
întrebi şi tu aşa cum se întrebau fără de vicleşug în ei ucenicii 
Mei cei de acum două mii de ani, iar Eu le desluşeam lor toate 
cele ce stăteau tăinuite sub cuvântul Meu de peste ei, toate cele 
despre Mine între pământ şi cer atunci şi acum, poporul Meu 
de demult. Eu, Domnul, te rog, deschide cartea Mea cu tine şi 
vezi că tu, acum, în loc să fii cel cu care Eu împlinesc pe cele 
proorocite pentru Mine cu tine, tu dai să semeni cu cei ce dau 
semnul Scripturilor care proorocesc despre răcirea dragostei şi 
despre vremea necredinţei cea de dinaintea zilei slavei Mele, 
zi cu slavă pentru cei izbăviţi şi cu mânie pentru cei ce se o- 
sândesc prin necredinţa lor. O, învinuieşte-ţi răcirea dragostei 
şi botează-ţi în cuvântul Meu credinţa ta în el. O, plâng du- 
minicile în cer, popor de demult, plâng zilele goale de Dum- 
nezeu în oameni şi plânge pământul de dorul Meu, iar Eu aştept 
după om, dar aştept după tine, poporul Meu de demult. Taina 
naşterii de sus voiesc să te cuprindă, şi s-o cuprinzi în tine, ca 
să ştii să Mă mărturiseşti, că mult am umblat Eu după tine şi 
mult te-am învăţat, popor de demult. învaţă de la Mine, şi nu 
te mai lăsa învăţat şi momit de cei care din mijlocul tău s-au 
ales răzvrătiţi şi şi-au ascuţit ca sabia limbile lor, şi ca nişte să- 
geţi aruncă vorbele lor veninoase ca să săgeteze din ascunzi- 
şuri, din întuneric, pe cel nevinovat, şi spun: «Cine ne va vedea 
pe noi?» şi aşa singuri se rănesc cu limbile lor, atrăgându-şi ei 
plata lor, după cum este scris. 

O, trezeşte-te, popor de demult, ca să primeşti harul 
iertării şi al împăcării şi să-L împaci pe Dumnezeu cu tine, căci 
tu ai pe tine semnul acestei taine de cuvânt, cu care Eu îmi po- 
văţuiesc de cincizeci de ani un popor pentru nădejdea mângâ- 
ierii Mele, ca, apoi, Eu să vin şi să împărăţesc, după cum este 
scris în prooroci şi în cartea Mea cu tine, poporul Meu de de- 
mult. Amin. 

O, nu uita că Eu, Domnul Dumnezeul tău, îţi aştept 
desăvârşită trezirea ta, poporul Meu cel de demult al Meu. 
Amin, amin, amin. 

Iar tu, popor micuţ, născut pe calea Mea cu poporul Meu 

Cuvântul lui Dumnezeu 


cel de demult, întăreşte-ţi credinţa cea fără de vicleşug pentru 
lucrarea ei, şi grăieşte, tată, cu poporul cel de la început al aces- 
tui cuvânt de venire a Mea a doua oară de lângă Tatăl. Dacă 
nu vei putea să grăieşti, popor micuţ, nu sta aşa, ci învinuieş- 
te-ţi tăcerea şi arată-i duhului potrivnic că eşti viu, şi că Dom- 
nul este Cel viu în mijlocul tău, şi mărturiseşte-Mă, fiule de 
azi, şi lucrează-Mi, tată, căci cei ce grăiesc cuvintele vieţii 
atrag lângă ei pe îngerii lui Dumnezeu şi pe sfinţi, iar duhul 
cel potrivnic slăbeşte şi se lasă doborât când îl vede pe Domnul 
viu în ei. O, învaţă cât mai frumos mersul cel sfânt şi cuvios 
înaintea cerului şi înaintea omului, şi nu uita să nu fii ca pe 
pământ, ci să fii cum iubeşte Domnul să fii pe pământ, popor 
mititel. învaţă mereu, lucrează mereu, şi botează-ţi mereu în 
cuvântul Meu toată purtarea vieţii tale, a limbii tale, a inimii 
tale, căci dulce har este cuvântul Meu de peste tine, şi care te 
zideşte ca să fii. E zi de Bobotează, iar Eu stau cu tine înaintea 
poporului Meu de demult, pe când tu nu erai încă pe calea Mea 
de azi a venirii Mele, dar Eu te-am chemat apoi şi ţi-am dat 
via Mea, ca tu să rodeşti, şi să te am semn al venirii Mele, şi 
să vadă ţara ve ni rii Mele că tu Mă iubeşti şi că Mă ai şi că Mă 
dai celor ce fără de vicleşug vin şi se botează în cuvântul Meu 
care dă viaţă celor ce ascultă de el, poporul Meu. Amin. 

O, botează-te, ţara Mea, în cuvântul Meu, căci tu eşti 
ţara cea cu slava Mea în ea. Cuvântul Meu care grăieşte în tine 
şi cu tine, aceasta înseamnă slava Mea din tine, o, ţara Mea cea 
cu comoară în ea. O, Eu, Domnul, te mângâi cu şoapta Mea de 
peste tine şi te învăţ naşterea cea de sus, şi-ţi spun ţie aşa cum 
spuneam şi acum două mii de ani: «Ce este născut din carne, 
carne este, iar ce este născut din Duh, duh este. Nu te mira 
că-ţi spun : trebuie să vă naşteţi de sus. Eu n-am venit în lume 
ca să osândesc lumea, ci ca să se mântuiască prin Mine lumea. 
Cel ce crede în Mine, nu se osândeşte, iar cel ce nu crede, a şi 
fost osândit, fiindcă n-a crezut în Mine, căci Lumină am venit 
în lume, dar oamenii au iubit întunericul mai mult decât lu- 
mina, căci faptele lor sunt rele. Cine însă lucrează adevărul, 
vine la lumină, ca să se arate faptele lui că în Dumnezeu sunt 
săvârşite». Amin. Aşa îmi învăţam Eu ucenicii acum două mii 
de ani, o, ţara Mea, iar azi te învăţ şi pe tine, şi voiesc să se 
arate cei fără de vicleşug în tine, căci acelora atât de uşor le 
este să creadă în cuvântul Meu, încât ei înşişi mărturisesc prin 
fapta lor chipul Meu în ei, naşterea lor din Dumnezeu cu 
botezul cel de sus peste fiinţa lor, o, ţară cu comoara Mea în 
tine, dar vino spre trezire, ca să-L cunoşti şi să-L vezi pe Cel 
ce bate ca să Se mărturisească El din mijlocul tău Dumnezeu 
al tău, iar tu a Sa, o, ţară a Mea, cu comoara Mea în ea. Amin, 
amin, amin. 

6/19 ianuarie 2007 

Soborul sfântului Ioan Botezătorul 

Cel fără de învăţător nu poate purta lucrarea de ucenic. 

O ştirile de sfinţi sunt în coborârea Mea cuvânt pe 
pământ, căci plata sfinţilor este umblarea Mea cu 
ei când vin de la Tatăl cu venirea Mea la om şi după om. Nimic 
nu este mai dulce pentru sfinţi pe pământ şi în cer ca şi Dum- 
nezeu, poporul Meu, căci sfinţii ştiu că numai Dumnezeu este 
Cel ce poate îndulci duhul şi viaţa şi inima omului, iar El este 
Cel veşnic. Amin. 

O, poporul Meu, sunt la masa ta cu înaintemergătorul 
Meu Ioan. El Mi-a fost ucenic, iar darul proorociei, care locuia 
în el de la Dumnezeu, avea ca lucrare mărturisirea despre 


Mine, Mielul lui Dumnezeu. El Mi-a dat Mie ucenicii lui, şi 
apoi a mers la Tatăl mai înainte de Mine şi M-a mărturisit 
sfinţilor cerului, şi M-a mărturisit celor din iad, căci atât de 
mare este darul celui ce mărturiseşte pe Dumnezeu, iar cei din 
iad, care de atâta timp aşteptau şi aşteaptă învierea, au săltat 
atunci cu duhul şi şi-au uşurat durerea la auzul numelui Meu 
şi al lucrării Mele pe care o lucrez pentru învierea omului, po- 
porul Meu, căci precum Moise a fost trimisul lui Dumnezeu 
ca să-l scoată din robie pe Israel şi să-i dea lui pământul făgă- 
duinţei, tot aşa am fost şi Eu trimisul Tatălui pe pământ şi în 
iad, ca să-l scot pe om din întuneric la lumină, de la moarte la 
viaţă, şi am fost Fiul Tatălui Savaot, şi ucenic I-am fost. Amin. 

O, poporul Meu, vai celui fără de învăţător peste el, că 
acela nu poate fi ucenic şi nu poate să ridice ucenici şi nu poate 
lucra pentru Dumnezeu, şi nici pentru el nu poate, căci lucrare 
pentru om înseamnă cea care dăinuie apoi. Eu M-am făcut 
învăţător din pricina iubirii Mele şi a milei Mele pentru om, şi 
nu altfel trebuie să lucreze cel ce voieşte să fie învăţător. Cel 
ce nu ridică ucenici de un lucru cu el, nu este învăţător unul ca 
acela, iar Eu am lucrat ca Tatăl, Care M-a trimis, şi tot aşa a 
lucrat şi Ioan, botezătorul Meu, iar lucrarea mărturiei lui L-a 
adeverit pe Dumnezeu, pe Mine, Mielul Tatălui, căci a spus la 
ucenicii lui: «Iată Mielul lui Dumnezeu, Care ridică pe umerii 
Lui păcatele lumii; El trebuie să crească, iar eu să scad, căci 
mai înainte de mine era». Amin. 

O învăţătorul meu, Tu eşti Mielul lui 
^Dumnezeu, şi eşti împovărat de sufe- 
rinţă, Doamne, căci ai ridicat pe umerii Tăi povara cea grea a 
păcatelor lumii, a suferinţei cea pentru păcat, Doamne. Adevă- 
ratul învăţător este cel care-1 învaţă pe om viaţa cea veşnică şi 
dulceaţa suferinţei cu care omul îşi păstrează viaţa, căci viaţa 
e tot ce este mai scump pe pământ şi în cer, Doamne. Ai fost 
plin de suferinţă şi ai fost Mieluţ, căci cu blândeţe mare ai pur- 
tat povara suferinţei pentru ca Tatăl să ierte păcatele lumii, iar 
eu am venit să Te mărturisesc Mielul lui Dumnezeu, ca să 
creadă lumea în Tine şi să aibă viaţă lumea, Doamne. 

O, popor al Mielului lui Dumnezeu! El a spus: «Cel ce 
crede în Mine nu va muri niciodată, şi va avea viaţă veşnică». 
Omul este cel ce trebuie să împlinească acest cuvânt al Mielu- 
lui lui Dumnezeu, iar eu L-am mărturisit pe El lumii, ca să 
creadă lumea că de la Tatăl a venit la om, şi că va lua pe umerii 
Lui povara suferinţei, ispăşirea păcatelor lumii, căci este în- 
văţător de viaţă veşnică pentru om, iar ucenicii Lui sunt fiii 
vieţii, precum eu am fost şi sunt. 

O, Doamne, învăţătura pentru ucenici este credinţa în 
Tine, căci ea lucrează apoi faptele vieţii, Doamne, iar eu îi 
învăţam pe oameni să se pocăiască şi să lucreze în ei împărăţia 
Ta, care este rodul pocăinţei omului, căci împărăţia Ta se vede 
când este, Doamne. Nimic nu este mai dulce pentru sfinţi ca şi 
Dumnezeu, iar sfinţii Tăi se fac dulci pentru Tine, căci ei sunt 
cei ce cunosc taina slavei şi dulcele ei, şi mare este această iu- 
bire, pe care oameni n-o cunosc, iar Tu vii şi îi înveţi pe oameni 
taina aceasta, căci eşti învăţător, Doamne, şi fericiţi sunt cei 
care iubesc să se facă ucenici ai învăţăturii Tale şi mărturisitori 
ai Tăi, precum eu am fost, mărturisindu-Te oamenilor trimisul 
Tatălui, Mielul lui Dumnezeu, împovărat cu păcatele lumii 
pentru ca s-o mântuieşti, Doamne, pe ea. Amin, amin, amin. 

O poporul Meu, botezătorul Meu Ioan, de 
plângă Mine Mă mărturiseşte, şi se face 
învăţător al vieţii veşnice peste om, căci are, ca şi Mine, iubire 
şi milă pentru om. Orice ucenic al Meu este ca Mine, şi aşa să 
lucrezi şi tu azi taina vieţii, poporul Meu. E zi de serbare de 

sfinţi în mijlocul tău, iar Eu te învăţ să-Mi fii ucenic, şi te 
înzestrez mereu cu această ştiinţă, căci iubirea şi mila de om 
te învaţă, poporul Meu, iar Eu Mă uit la tine şi voiesc să te văd 
că aşa lucrezi şi că aşa împărţi. O, uită-te la lucrarea sfinţilor, 
şi lucrează ca Mine şi ca sfinţii, căci iubirea şi mila de om îşi 
găsesc puterea în lucrarea umilinţei de duh, şi plină de duhul 
păcii sfinte este această lucrare în om, poporul Meu. O, fă-te 
cuvântul iubirii pentru Domnul şi pentru sfinţi şi pentru om, şi 
învinuieşte-ţi tăcerea când ea îl robeşte pe Domnul Cuvântul 
înăuntrul tău, căci precum hrana cea pentru trup înviorează 
trupul, mai mult decât atât lucrează pentru duh merindea cea 
pentru suflet, cuvântul vieţii, poporul Meu. O, mare este plata 
cea pentru ucenici, căci ei au pentru om merindea cea de veci, 
cuvântul vieţii, şi nu este om mai mare ca acela care face viaţă 
dulce pentru Dumnezeu înăuntrul lui, şi apoi în afara lui, 
semănând din ea pentru viaţă în oameni. Aceasta este lucrarea 
de ucenic al Meu, şi pe care Eu ţi-am dat-o s-o lucrezi, şi dulce 
s-o lucrezi, poporul Meu, şi să vadă apoi lumea la tine, şi să 
înveţe ea de la tine că nimic nu poate fi mai adevărat şi mai 
dulce pentru viaţa omului, nimic ca şi Dumnezeu, Cel plin de 
milă pentru om. Amin. 

Pentru mărturisire trebuie iubire şi credinţă, şi trebuie 
milă şi ascultare de fiu înaintea celui ce te învaţă să fii, iar Eu, 
Domnul, privindu-te mereu, poporul Meu, te învăţ şi te în- 
demn, te privesc şi te aştept mereu, mereu, să-Mi fii tu mângâ- 
iere, şi ucenic să-Mi fii, şi să Mă mângâi tu cu lucrarea ta de 
ucenic al Meu, poporul Meu. Amin, amin, amin. 

7/20 ianuarie 2007 

Duminica vameşului şi a fariseului 

Veghea pentru cuvintele rostite. înaintea oricărei lucrări să fie cu- 
vântul. 

oiesc să-Mi povăţuiesc poporul spre înţelepciune 
de viaţă, copii străjeri în porţi. Deschideţi Dom- 
nului ca să intre în cartea Sa cu cuvântul Său. Amin. 

O, fiilor copii, mult Mă căznesc Eu ca să aveţi voi pacea 
şi liniştea cea din cer şi ca să fiţi voi ajutorul Meu şi să puteţi 
pentru Dumnezeu, fiilor copii. Pe voi însă vă slăbeşte mult 
greul cel de pe pământ, iar Eu aş voi să puteţi voi fi tari prin 
pacea Mea pentru lucrul cel din cer, atât de folositor acum pe 
pământ; acum, când este atâta nevoie de Dumnezeu peste om, 
fiilor copii. O, cât de mult am aşteptat şi cât de mult aştept Eu, 
Domnul, inimi care ştiu şi care vor să vă dea vouă puteri şi 
ocrotiri sfinte ca să fiţi voi plini de pace în inimi şi să lucraţi 
peste pământ cuvântul Meu, înţelepciunea vieţii, dragoste de 
Dumnezeu în oameni, căci cuvântul Meu este cel ce dă viaţă, 
fiilor copii. Omul are ca sarcină sarcinile lui, iar voi trebuie să 
purtaţi sarcina Domnului, venirea Mea pe pământ după om, şi 
fiecare trebuie să-şi ducă sarcina lui, căci Eu voiesc cu toate 
puterile cereşti să aveţi voi grijă şi putere pentru Mine, tată, că 
iată, sunteţi plăpânzi, şi puterile vă sunt zdruncinate, iar Eu nu 
pot peste pământ dacă voi nu aveţi putere pentru Mine. 

O, copii însuspinaţi, staţi, fiilor, sub sarcina venirii Mele 
şi lucraţi calea Mea în oameni, calea cuvântului Meu din cer 
pe pământ, şi fiecare să-şi ducă sarcina sa, căci omul e tare de- 
parte de Mine şi nu voieşte să-şi ducă sarcina sa, iar calea Mea 
spre om e prea puţin ajutată când trebuie să poată ea peste 
pământ. Eu sunt Cel ce voiesc să vă ocrotesc de dureri şi să 
aveţi pace, fiilor copii, şi să vă găsesc Eu mereu cu puteri pen- 
tru cerul Meu de sfinţi şi de puteri cereşti pentru ca să pot Eu 


lucra prin voi lucrarea Mea, şi să pot şi Eu, fiilor. Ca un Dum- 
nezeu îngrijorat ce sunt pentru salvarea omului, Eu v-aş ocroti 
de toate durerile, ca să puteţi voi pentru venirea Mea, dar omul 
caută la voi puteri pentru el, şi vi le slăbeşte pe ale voastre, şi, 
când e să pot şi Eu prin voi, vă găsesc atunci storşi de puteri, 
fiilor copii. O, voi trebuie să fiţi lucrul venirii Mele, tată, şi tre- 
buie să vă ajute cei ce iubesc venirea Mea la om, şi trebuie să 
fiţi ocrotiţi de dureri, că Eu v-aş învălui pe voi, şi pe cei mici 
care Mă ascultă ca să fie ei poporul Meu cel mic şi pus deo- 
parte pentru ascultare şi pentru sprijinul Meu când vin cuvânt 
pe pământ, şi v-aş învălui pe voi în scutul păcii cereşti, şi dau 
mereu să vă înmulţesc ocrotirea şi pe îngerii Mei ocrotitori 
peste voi, că am nevoie de putere şi de pace şi de linişte în voi, 
copii plăpânzi sub dureri. Eu însă Mă întăresc în cuvânt, căci 
pe pământ e lipsă de Dumnezeu şi de înviere peste om, şi e 
nepăsător de viaţă omul, şi apoi se plânge la Mine sub sarcina 
sa, şi nu mai găsesc om să-l bag sub sarcina Mea ca să pot şi 
Eu, fiilor copii. 

Dar acum voiesc să-Mi povăţuiesc poporul şi să petrec 
cu el în duhul învăţăturii sfinte, iar el să ia aminte la tot cuvân- 
tul Meu de peste el şi să nu-1 calce, şi să nu uite el că după 
orice cuvânt rostit de Mine peste el, Eu, Domnul, aştept de la 
poporul Meu împlinirea cuvântului Meu. Amin. 

O, popor învăţat de Dumnezeu! Mă uit mereu cu cerul 
Meu de sfinţi şi de îngeri, Mă uit în tot cuvântul Meu de peste 
tine şi te învăţ că după orice cuvânt rostit de gura Mea peste 
tine, tu trebuie apoi să-l împlineşti pe el, fiule, şi să iubeşti în 
tine viaţa şi fapta cuvântului Meu, şi să faci aceasta cu duh de 
umilinţă, cu duh dătător de viaţă, aşa cum este puterea cea din 
cuvântul Meu, poporul Meu. O, mult s-au îndeletnicit sfinţii 
cu duhul umilinţei peste inima lor, şi mult au dat ei urmaşilor 
lor cuvântul lor cel sfânt, pilda vieţii lor cea căutătoare de mân- 
tuire pe pământ. 

O, poporul Meu, Evanghelia care azi se pomeneşte la 
altarele spre care creştinii din lume se strâng, grăieşte ea despre 
duhul semeţiei şi despre duhul umilinţei, dar creştinii din lume 
nu se lasă pătrunşi de învăţătura Mea cea din Scripturi, iar cei 
ce nu fac faptă din cuvântul Meu, aceia sunt cei semeţi, care, 
auzind, nu aud, căci ca să facă ei cuvântul Meu faptă, aceasta 
e o lucrare pe care nu vor oamenii s-o lucreze aşa cum poate 
ea să ajungă la Mine de la om. Nu pentru binele lui trebuie să 
aibă omul în gând să facă faptele cele bune, ci pentru binele 
lui Dumnezeu trebuie să lucreze omul fapta cuvântului Meu, 
căci cine face bine lui Dumnezeu, acela este cunoscut de Dum- 
nezeu, şi apoi moşteneşte cu Dumnezeu, şi numai aşa ar fi să-i 
fie sfânt gândul omului când el dă să lucreze faptă bună înain- 
tea Mea. Eu când am făcut cerul şi pământul, am lucrat această 
lucrare cu mare duh de umilinţă, căci aşa este Dumnezeu. Când 
l-am lucrat pe om, cu duhul umilinţei am lucrat Eu şi cu Tatăl, 
iar omul care lucrează lui Dumnezeu, tot aşa trebuie să lucreze, 
ca să fie apoi lucrul său. Fapta lucrată de om în numele Meu, 
şi de la care omul îşi caută mulţumire cum că a făcut-o, aceea 
e faptă care dă să rămână pe pământ, căci Eu, Domnul, nu aşa 
l-am învăţat pe om să lucreze. Inima fariseului pomenit azi era 
lipsită de temerea de Dumnezeu, dar inima vameşului din pilda 
aceasta pomenită avea în ea căutarea după Dumnezeu şi zdro- 
birea cea dulce, avea în ea lucrarea umilinţei. O, nu pentru 
fapte îl primesc Eu pe om când el se înfăţişează Mie, ci pentru 
duhul umilinţei lui Mă apropii Eu de el când el vine spre Mine. 

O, poporul Meu cel mic, te-aş ocroti, fiule, ca pe cel 
mic; mereu, mereu te-aş ocroti prin învăţătura Mea, dar grea e 
calea Mea spre tine, căci sunt dureri pe pământ, iar tu nu ştii 

bine să stai ascuns în braţul Meu ocrotitor de fii. Tu trebuie să 
ai ca lucrare mereu, mereu dragostea cea blândă între frate şi 
frate, iar duhul umilit să-ţi fie ţie pacea sufletului tău, şi aşa să 
stai mereu ocrotit în braţul Meu, şi în această pace a ta Eu 
să-Mi găsesc pacea, fiule. O, învaţă tu mereu, învaţă să fii 
mereu veghetor pentru tot cuvântul ieşit din gura ta, căci cu el 
îţi zideşti şi tu ceea ce vei avea, precum şi Eu lucrez, poporul 
Meu. «Cel ce grăieşte, cuvintele lui să fie ca ale lui Dum- 
nezeu» şi, iarăşi, «Păzi-voi căile mele ca să nu păcătuiesc cu 
limba mea», aşa grăieşte Scriptura, iar ţie, poporul Meu, îţi tre- 
buie mereu veghe pentru cuvântul tău rostit şi pentru cele 
dinăuntru ale tale, din care se naşte cuvântul tău. O, fiule, nu 
uita să iubeşti dragostea cea blândă a inimii, care are în ea 
temerea de Dumnezeu şi lucrarea ei cea plină de roade în jur, 
şi care are răsplată după fapte, iar tu ai mereu de învăţat duhul 
dragostei, calea cea mai înaltă a mersului ceresc pe pământ cu 
Domnul tău, căci Eu te întăresc, poporul Meu, şi cuvântul 
creşterii sfinte ţi-1 dau, iar fapta lui cea cu duhul umilinţei 
lucrată îţi va da ţie har, şi înţelepciune pentru har, poporul Meu. 
Orice lucrezi, nu lucra fără cuvânt mai întâi, căci scris este: 
«La început a fost Cuvântul, şi Dumnezeu era Cuvântul, şi 
toate prin El s-au făcut». Amin. 

O, învaţă-te să-ţi lucrezi ocrotirea, poporul Meu, şi 
mereu să ţi-o lucrezi, şi nu uita învăţătura Mea de peste tine, 
nu uita ce-ţi cer prin cuvânt, iar când Eu te privesc, să pot să 
văd la tine că faci faptă cuvântul Meu, că-i dai lui viaţă în tine, 
dar să lucrezi aceasta cu duhul umilit, cu umilinţa dragostei 
cereşti, poporul Meu, că vreau prin lucrarea ta cea din Mine 
să dau viaţă la toate pe pământ, şi să te asculte făptura, fiule, 
învăţătura Mea este mereu în mijlocul tău, căci Eu nu numai 
din cer stau cu veghea Mea peste tine, iar tu să ştii să primeşti 
şi să dai, aşa cum te învaţă cuvântul Meu, şi numai ca în cer să 
lucrezi frate între frate, şi la orice lucrare a ta să zici peste ea: 
«precum în cer, aşa şi pe pământ», şi aşa vei fi tu mereu, mereu 
veghetor pentru cer înăuntrul tău şi în afara ta şi vei lucra viaţa, 
ca şi Domnul tău, viaţa şi duhul ei care se suie mai mult decât 
orice rugăciune, mai mult decât orice tămâie până înaintea 
Mea, până în inima Mea, ca să-ţi răspundă ea la dragostea ta, 
poporul Meu. Amin, amin, amin. 

15/28 ianuarie 2007 

Duminica înfricoşatei judecăţi 

Nu mai au oamenii darul milei de Dumnezeu. Lucrarea vieţii este 
învăluită în duhul umilinţei. 

M ă aşteaptă cerul de sfinţi şi de îngeri să cuvintez 
cuvânt de hrană în mijlocul poporului cuvântu- 
lui Meu de acum, şi care îşi are sălaş pe vatra poporului român. 

Să fie aşteptare în porţi! Să fie Domnul cuvânt peste 
pământ, copii din porţi! O, ştiu că sunteţi plăpânzi, ştiu, tată, 
ştiu, dar le trebuie hrană caldă la sfinţii Mei şi la îngerii Mei, 
şi le trebuie la cei ce ştiu acum să Mă caute la voi şi să-şi os- 
toaie sufletul cu hrana Mea de pe masa de la voi. O, mereu şi 
iar mereu am rostit cuvânt de împlinit şi am spus să prindeţi 
puteri în porţi şi să fiţi zi şi noapte sprijiniţi pentru puterile 
Mele din voi, pentru coborârea Mea cuvânt pe pământ, fiilor 
copii. O, cât sunt de îndurerat şi de lipsit de ajutor în durerea 
Mea! O, cât sunteţi voi de slăbiţi în puterea Mea din voi! 
Această putere dacă nu lucrează nu se înmulţeşte, nu creşte în 
om când ea nu se împarte ca să fie lucrătoare peste viaţa celui 
ce o ia când ea se împarte. 


O, feriţi-vă de dureri şi prindeţi puteri, copii din porţi. 
Eu dau să vă ocrotesc de dureri şi de jale, şi am spus demult să 
fiţi voi legănaţi în mângâieri şi să prindeţi puteri, căci Domnul 
grăieşte aceasta. Amin. 

O, popor al cuvântului Meu, Eu Mă îngrijesc de tine că 
eşti fiul Meu, dar aştept de la tine putere şi mângâiere pentru 
Mine, poporul Meu. O, înhămiceşte-te în duhul dragostei sfinte 
pentru Domnul tău, căci Eu, Domnul, te hrănesc cu hrană ne- 
pieritoare, nestricăcioasă, aşa cum trebuie să fie şi cei ce 
mănâncă din masa Mea. Am masa împărăţiei cerurilor în mij- 
locul tău şi Mi-am deschis fereastra ei şi am deschis uşa larg 
ca să intre neamurile pământului şi să ia de pe masa Mea şi să 
înveţe faptele vieţii, lucrul mântuirii lor, poporul Meu. în toată 
clipa omul trebuie să lucreze faptele mântuirii lui, şi trebuie să 
le ştie omul ca să le poată lucra. Ele sunt mila şi iubirea cea 
pentru ea. Ele stau în calea omului ca să le lucreze omul înain- 
tea Mea, şi nimeni nu poate spune că n-are cum şi unde să le 
lucreze. Omul trebuie să Mă miluiască pe Mine în toată vre- 
mea, şi cu mare iubire şi dor trebuie să facă el acestea, căci alt- 
fel nu le face omul. Pentru milă trebuie iubire şi dor, poporul 
Meu, iar când omul nu poate să lucreze aşa, el nu are viaţă şi 
nu poate împărţi milă, nu poate împărţi viaţă cel ce nu are faptă 
de viaţă mântuitoare înaintea Mea şi între oameni. 

O, poporul Meu, nu se teme omul de pedeapsă peste 
viaţa lui, de judecată peste faptele lui, iar eu, Domnul, îl voi 
chema, sau îl voi depărta pe om când voi sta pentru întrebare 
înaintea lui în ziua înfricoşatei judecăţi şi când el Mă va în- 
treba: „ Când, Doamne, am făcut acestea ca să mă primeşti 
acum? “, sau „ Când n-am făcut acestea ca să mă îndepărtezi 
acum că n-am făcut, că n-am lucrat mila şi iubirea cea pentru 
ea?“. Darul milei pentru Dumnezeu nu-1 mai au oamenii, 
poporul Meu, căci ca să-l aibă omul, el trebuie să înveţe fapta 
şi lucrarea lui, şi numai apoi îl poate omul lucra înaintea Mea, 
iar Eu îl învăţ pe om dragostea cea desăvârşită, poporul Meu, 
şi care are ca lucrare mila cea plină de umilinţă şi iubirea cea 
pentru ea, căci iubirea îl vindecă de sine pe om, şi fără ea nu 
poate omul să aibă curată mila şi să-Mi dea Mie din ea, căci 
ea se împarte la cei ce sunt iubiţii Mei în lucrarea lor, şi aşa 
îmi slujeşte ea Mie pentru faptele cele mântuitoare ale omului 
şi care-i lucrează lui viaţă pentru veşnicie, viaţă cu învăţătură 
lucrată, iar cel ce este umilit ia de la Mine învăţătură şi îndemn 
şi nu ia de la el, căci nu poate omul lua şi avea prin el însuşi, 
fiindcă nu aşa este taina lucrării vieţii. Lucrarea vieţii este taina 
cea învăluită în duhul umilinţei când ea se urcă spre Mine din 
om, iar omul îl înalţă atunci pe cel ce se face apoi luişi cale a 
lui spre Mine, şi iată, omul cel iubitor de Dumnezeu este acela 
care îl ridică pe aproapele lui spre Mine, nu spre el, iar cel ce 
lucrează aşa, acela împlineşte aşa cum i-am spus Eu omului să 
Mă urmeze, căci aşa am spus: «Cel ce voieşte să urmeze Mie, 
acela să se lepede de sine luându-şi crucea sa şi urmăndu-Mi 
apoi». Iată, poporul Meu, aşa este dragostea de Dumnezeu şi 
aşa ajunge ea la Mine când omul o lucrează pe ea peste 
aproapele lui ridicându-1 spre Mine. Nimic nu aştept Eu de la 
tine decât acestea, fiule poporul Meu, şi cu duhul umilit să lu- 
crezi tu lucrarea vieţii tale, ca să aibă ea venire la Mine prin 
cei ce sunt plăcuţii Mei cu viaţa lor, cu aplecarea lor înaintea 
Mea, iar omul vede cum te învăţ Eu pe tine şi învaţă de la Mine 
omul, poporul Meu, şi se întoarce omul la Dumnezeu cu umi- 
linţă şi cu pocăinţă, căci fiul cel risipitor s-a umilit mai întâi, 
şi apoi a făcut pocăinţă şi a venit cu ea mărturisind-o tatălui 
lui, şi a lucrat pentru el pocăinţa lui, căci tatăl s-a aşezat să-l 
aştepte şi să-l bucure iertându-1 şi nepomenindu-i de rătăcirea 

lui dacă s-a întors ca unul scăpat din robia cea mai grea. O, cea 
mai grea robie a omului este aceea când el slujeşte minţii lui 
şi poftelor ei, iar dacă Eu nu-1 umilesc pe el cu lipsuri mari ca 
să-l ajut spre pocăinţă, omul nu se poate lăsa de această robie 
sub care stă căzut nepăsător de viaţa lui. Am voit, poporul Meu, 
să pun hrană pe masa ta în ziua de pomenire a fiului risipitor, 
şi n-am putut să fiu ţinut în porţi, căci este slăbire în porţi, şi 
te rog din nou, ai grijă de venirea Mea la tine şi ai grijă de statul 
tău în Mine, ca să lucrăm unul pentru altul, Eu pentru tine, şi 
tu pentru Mine, poporul Meu. Ai grijă cu milă şi cu iubire, ai 
grijă de Mine şi de tine, poporul Meu, şi ai grijă de toţi cei care 
bat ca să le deschid izvorul Meu, învăţătura Mea de peste tine, 
că mulţi se apleacă spre ea şi se uită în ea şi o iau pe ea şi se 
mângâie cu duhul ei, cu dulcele ei peste viaţa lor care tânjeşte 
în ei după răscumpărarea ei, iar tu ştii lucrarea pe care Eu o 
am de lucrat peste pământ şi peste om, din mijlocul tău lucrată, 
poporul Meu, şi uită-te tu în Scripturi şi vezi cum scrie în ele 
despre învăţătura Mea spre care neamurile de pe pământ vin 
şi iau din ea acum, uitându-se în ea şi luând, şi pic cu pic învi- 
ind şi crezând şi înviind. Amin. 

O, popor al praznicului Duhului Sfânt la masa Mea cu 
tine, şopteşte-ţi mereu porunca vieţii peste tine şi lucreaz-o şi 
iubeşte-L pe Dumnezeu şi pe aproapele tău, care este fiul Meu, 
şi aşa să-ţi lucrezi tu viaţa cea de veci şi răspunsul ei. în fiecare 
zi să ai ce să-Mi răspunzi, şi să am ce să-ţi răspund, fiule, şi 
fericit să-ţi răspund, şi să te am binecuvântatul Meu când tu 
cercetezi durerea Mea, neputinţa Mea, foamea şi setea Mea, 
pribegia Mea, sărăcia Mea şi dorul Meu după mângâierea ta, 
poporul Meu. 

Lucrarea ta din toată clipa să fie mângâierea Mea cea de 
la tine, poporul Meu, şi curată să fie ea, precum Eu am lucrat 
între pământ şi cer când M-am arătat ca să-l învăţ pe om viaţa, 
căci Eu spre Tatăl l-am îmbiat pe om, şi pildă M-am făcut iu- 
birii cu care l-am învăţat pe om iubirea cea desăvârşită şi duhul 
ei cel umilit, care se face cale a ei, cale înaintea Mea a fiinţei 
omului. Dragostea cea desăvârşită are ca izvor duhul umilit, şi 
calea dragostei se face el când omul ştie să se dea lui Dum- 
nezeu, iar Eu Mă desăvârşesc în mijlocul tău cu învăţătura 
vieţii şi Mă împart, poporul Meu, şi îl ajut pe om să înveţe 
calea lui cu Dumnezeu pe ea, şi Mă mângâi în durerea Mea 
când pot să-l strig pe om de la el la Mine, de la moarte la viaţă, 
de la întuneric la lumină, privind apoi la el ca să-l văd lucrând 
dragostea cea desăvârşită prin duhul ei cel umilit în om, 
poporul Meu. Amin, amin, amin. 

29 ianuarie/11 februarie 2007 

Sărbătoarea sfinţilor trei ierarhi, Vasile, Grigorie şi 

Ioan 

Taina frăţiei cereşti pentru împlinirea Scripturii înnoirii lumii. 

M ă vestesc la porţi ca să intru cuvânt în carte şi 
să Mă aşez cu masă de cuvânt pentru cei din cer 
şi pentru cei de pe pământ care iubesc glasul Meu de azi, 
luându-Mă de mângâiere şi de învăţător peste ei. 

Sunt Domnul Iisus Hristos, iar slava cuvântului Meu 
bucură cerul de sfinţi şi de îngeri. Toate oştirile cereşti se 
aşează la masa Mea de cuvânt pe pământ. E cerul sfânt în 
sărbătoare pentru sfinţii Mei arhierei Vasile, Grigorie şi Ioan. 
Ei au lucrat pe pământ mărturisirea Mea şi harurile ei, iar lu- 
crarea lor i-a aşteptat în slavă şi i-a încununat şi i-a făcut 
lucrători din cer peste pământ, şi toţi sfinţii sunt acum în 


venirea Mea, şi mulţi pe pământ se hrănesc din gura Mea când 
Eu Mă fac cuvânt în mijlocul poporului Meu. 

O, popor hrănit din cer, te hrănesc, fiule, te hrănesc me- 
reu, mângâindu-Mă când îţi grăiesc. întăresc peste tine mângâ- 
ierea Mea ca să te îndumnezeieşti, ca să te am sălaş al Meu, 
căci mângâierea Mea îi dă omului puteri cereşti dacă-1 poate 
pătrunde pe el taina şi lucrarea ei, taina Mea cu omul pe pă- 
mânt, căci Eu, Domnul, sunt Cel tainic, şi sunt învăluit în Tatăl, 
iar Tatăl este în Mine şi cu Mine, şi numai credinţa cea din cer 
îl poate ajuta pe om să rămână de partea adevărului Meu cel 
tainic, căci credinţa de pe pământ e ca şi omul care trece, şi nu 
e ca Dumnezeu, căci Domnul este veşnic, poporul Meu, şi tot 
aşa au fost şi sunt sfinţii Lui cei mărturisitori adevărului cel 
mai presus de toate şi care s-a făcut moştenire de vecii a sfin- 
ţilor Mei. Amin. 

Eu, Domnul, întăresc în mijlocul tău mângâierea Mea, 
poporul Meu. Ea este cuvântul Meu cel mângâios, care te în- 
deamnă să ridici spre Mine lucrarea cea mărturisitoare: cre- 
dinţa, nădejdea şi dragostea, iar acestea se zidesc una pe alta 
în om când omul împlineşte în el porunca vieţii, iubirea pentru 
Dumnezeu cu toată fiinţa în toată vremea, şi iubirea de fraţi, 
iar fraţii sunt cei ce iubesc pe Dumnezeu după porunca iubirii 
cea de sus, porunca vieţii, despre care glasul apostolului a spus: 
«Noi ştim că am trecut de la moarte la viaţă pentru că iubim 
pe fraţi». Amin, amin, amin. 

inecuvintează intrarea sfinţilor Tăi, 
Doa mn e. Amin. Intrăm în cartea Ta, o, 
Doamne, că Tu ne-ai luat de-a dreapta Ta, acum, în coborârea 
Ta, şi Te mărturisim Stăpânul iubirii şi al celor ce Te iubesc, 
căci Tu iubeşti pe Tatăl şi pe toţi cei care îi ai de la Tatăl fii ai 
iubirii cea de sus, care au avut şi au ca lucrare a lor credinţa, 
nădejdea şi dragostea, hrana pentru iubirea cea de sus în om, 
o, Doamne al sfinţilor Tăi. 

Noi, cei mărturisiţi azi între sfinţii Tăi, am fost fraţi prin 
iubirea cea de sus lucrată pe pământ între oameni, căci am iubit 
taina frăţiei şi puterea ei cea din cer peste fraţi, Doamne. O, nu 
este mai mare putere de împlinire a Ta, de mărturisire a Ta, ca 
şi puterea cea hrănită de frăţia cea plină de Tine între fraţi. 
Acolo unde totul însemni Tu, acolo se împlineşte cu mare pu- 
tere porunca vieţii, iubirea Ta între fraţi, Doamne. Numai cei 
ce Te au pe Tine de viaţă a lor, numai aceia sunt fraţi cu frăţie 
care nu se strică, şi care este dăinuind între fraţi în cer apoi, 
Doamne. Noi am trecut mereu, mereu de la moarte la viaţă, 
căci i-am iubit pe ai Tăi, şi am lucrat mult pentru biserica Ta, 
Doamne, iar lupii care o pândeau pe ea se temeau de noi, şi de 
aceea se înrăiau în ei şi între ei ca unii care nu împlineau 
porunca iubirii, porunca vieţii, Doamne. 

Acum, Doamne, le întărim iubirea de Tine la cei pe care 
i-ai făcut acum fiii Tăi pe pământ, şi le spunem lor aşa: Iubiţi 
porunca vieţii şi lucraţi-o mereu, trecând de la moarte la viaţă 
mereu, mereu prin iubirea dintre voi, o, fii ai poporului sfânt, 
căci Domnul stă în mijlocul vostru şi nu Se împuţinează împăr- 
ţindu-Se vouă ca să aveţi în voi iubirea Lui şi să fiţi asemenea 
Lui între frate şi frate. Fiţi înţelepţi, fiţi tot mai înţelepţi. Fraţi 
sunt cei ce se iubesc ajutându-se, dăruindu-se unii altora, cură- 
ţindu-se unii pe alţii şi hrănindu-şi iubirea cea de sus în ei şi 
între ei în toată vremea, că mare este taina frăţiei cereşti pe pă- 
mânt, iar lucrarea ei se face lumină a oamenilor şi naşte din ea 
mărturisitori ai lui Dumnezeu, aşa precum noi am lucrat şi am 
împlinit, şi apoi ne-am odihnit în roadele credinţei prin care 
am nădăjduit pentru dragostea cea de sus, şi întru care noi am 
lucrat pe pământ. 

Vă îndemnăm pe voi, cei unşi cu mirul harurilor noastre, 
să vă uniţi mereu, mereu în duhul rugăciunilor sfinte, prin care 
să cereţi peste voi lucrarea harului, şi prin ea să lucraţi lumina 
în mijlocul poporului sfânt, lumină de care să se teamă duhurile 
întunericului, duh fără de astâmpăr acum, şi să se depărteze el 
din calea lucrului lui Dumnezeu cu voi. Fiţi însă fiii iubirii 
frăţeşti, căci puterea frăţiei cea de sus naşte binecuvântarea 
Domnului peste fraţi. Purtaţi cu viaţă multă în voi darurile puse 
peste voi şi lucraţi lucrarea lor adunându-vă în Domnul tot lu- 
crul lucrat, ca să fiţi bogaţi pe pământ şi în cer, precum noi am 
fost şi suntem. Credinţa, nădejdea şi dragostea se hrănesc una 
pe alta când au ele ca lucrare iubirea dintre fraţi, lucrare dulce, 
fiilor unşi, lucrare care uneşte cerul cu pământul, şi pe sfinţi 
cu oamenii, iar duhul ascultării de Dumnezeu şi de tot cuvântul 
Lui să vă fie vouă cărare spre Domnul cu toate cererile voastre 
sfinte, prin care să stăruiţi la Domnul pentru izbăvirea voastră 
şi a lumii, căci lumea este nepăsătoare de mântuire, iar voi 
sunteţi aşezaţi de Domnul mijlocitori pentru înnoirea lumii. 
Fiţi înţelepţi şi lucraţi în duhul umilinţei şi al pocăinţei, căci 
înnoirea lumii este lucrare cu greutate şi e Scriptură care tre- 
buie împlinită prin voi, fiilor unşi. 

O, Doamne, de lângă Tine lucrăm, şi ca Tine lucrăm şi 
Te mărturisim, şi îi mărturisim pe cei pe care i-ai făcut ai Tăi 
şi care au datoria să Te urmeze, Doamne, şi să se facă ei iubire 
din cer pe pământ, iar Tu să poţi în ei şi prin ei, Doamne, căci 
toţi sfinţii aşteaptă biruinţa Ta cea deplină care va să se arate 
curând, curând prin poporul Tău cel nou, poporul cuvântului 
Tău, care are în mijlocul lui masa Duhului Sfânt, cerul şi pă- 
mântul împreună la masa Duhului Sfânt, o, Doamne. Amin, 
amin, amin. 

M ă slăvesc prin voi, sfinţi iubiţi ai Mei, 
aşa cum M-am slăvit şi pe pământ 
când vă aveam vase ale sfinţeniei, vase pline de mir, de mirul 
învăţăturii sfinte, vase pline de dor sfânt, cel mai mirositor mir, 
cea mai dulce jertfa adusă Mie de cei pe care Eu îi iubesc pen- 
tru iubirea lor cu care ei se dau lui Dumnezeu ca să-I facă Lui 
bine pe pământ. Aduceţi Domnului rugăciuni pline de dor pen- 
tru poporul Meu de pe pământ, că vreau să-l îmbrac pe el în 
iubirea cea de sus, şi din zi în zi mai mult să lucreze el puterea 
care se naşte de la frăţia cea sfântă dintre ei. Amin. 

Curată este taina frăţiei, dar prea puţini sunt cei ce o 
iubesc şi o lucrează pe ea, căci cei ce nu ştiu să se lepede de 
sine pentru lucrul iubirii, aceia nu ajung şi nu ating taina şi pu- 
terea frăţiei cea de sus între fraţi. Cei ce se iubesc în duhul 
frăţiei cereşti, aceia nu-şi trag loruşi roadele dragostei frăţeşti, 
ci, din contra, şi le dăruiesc mereu, mereu unii altora pe pământ 
ca şi în cer, căci dragostea nu poate altfel lucra, fiindcă ea este 
cea care nu caută ale sale, şi iată ce departe sunt oamenii de 
adevărurile sfinte, pe care nu mai au de unde să le înveţe şi să 
se deprindă cu ele în lucrarea lor cea pentru viaţa lor. 

O, poporul Meu, Eu te voiesc pe tine porunca Mea cea 
împlinită, căci viaţa este o poruncă, şi au călcat oamenii po- 
runca vieţii şi viaţa care iubeşte cu dragostea cea care nu caută 
ale sale, şi care se înmulţeşte în om dăruindu-se, şi nu altfel 
lucrând ea. 

O, poporul Meu, când pot să-ţi grăiesc, Mă alin. Ali- 
nă-te şi tu cu grăirea Mea şi îmbogăţeşte-te din ea şi lucrează 
tu mereu taina şi puterea iubirii frăţeşti, iubirea cea de sus, căci 
locul unde fraţii locuiesc împreună trebuie să fie foc care arde 
luminând în lături şi care se dă lui Dumnezeu izvor şi prinos şi 
miros de bună mireasmă, spre adeverirea binecuvântării Mele 
peste cei ce se iubesc întru Mine şi, iubindu-se ei, se fac ei 


împărăţie a Mea, odihnă a Mea, rai pentru Dumnezeu, şi lumină 
a lumii se fac ei prin duhul păcii şi al frăţiei sfinte între ei, şi 
cărări se fac ei pentru cei ce se mântuiesc. Amin, amin, amin. 

30 ianuarie/ 12 februarie 2007 

Praznicul întâmpinării Domnului 

Fraţii care locuiesc împreună în numele Domnului sunt cei 
binecuvântaţi de El. 

n zi de praznic sfânt cu tine, poporul Meu, Mă aplec 
omului de pe pământ şi Mă fac cuvânt peste el ca 
să-i amintesc de cer şi să-i spun să nu stea numai ca pe pământ, 
ci să stea ca în cer pe pământ, precum Eu stau, căci am zis: 
«Cerul este scaunul Meu de domnie, iar pământul îmi este 
aşternut», aşa cum şi omului îi este pământul aşternut, cerând 
el de la Mine să fie voia Mea pe pământ ca şi în cer, şi iată, 
omul uită de cer pe pământ cu el, iar Eu, Domnul, îl îmbiu pe 
el să se lase spre înţelepciune şi să stea pe pământ ca şi în cer 
şi să iubească omul voia Mea împotriva voii lui. Amin. 

O, popor al cuvântului Meu, duh de întâmpinare să văd 
înăuntrul tău pentru coborârea Mea cuvânt în mijlocul tău. 
Apleacă-te, poporul Meu, căci aplecarea este iubire. Aplea- 
că-te, fiule, că iată, Eu Mă aplec şi te îmbrăţişez în cuvânt, şi 
aşa şi tu să faci, căci unii altora ne suntem mădulare, poporul 
Meu. O, tu trebuie să fii înţelept foarte. Tu trebuie să înţelegi 
ce este statul Meu cu tine şi statul tău cu Mine, căci în cer e 
numai binecuvântarea şi slava ei între Mine şi sfinţii Mei, între 
ei şi Mine, şi trebuie şi tu pe pământ să fii ca şi în cer, poporul 
Meu. Apleacă-te, fiule, spre lucrarea acestei binecuvântări, 
apleacă-te mereu, căci te-am aşezat frate cu frate din loc în loc 
pentru lucrarea binecuvântării, căci este scris: «Ce este mai 
frumos decât numai a locui fraţii împreună! Domnul a porun- 
cit binecuvântarea şi viaţa în veac acolo unde se unesc fraţii, 
şi aceasta este ca mirul ungerii sfinte şi ca rouă pe înălţimile 
Sionului». Amin. 

O, poporul Meu, voiesc să stai frate cu frate în Duhul 
Meu şi în lucrarea Lui cea mărturisitoare mereu, mereu, iar Eu, 
Domnul, să las peste tine rouă binecuvântării Mele mereu, 
mereu, poporul Meu. Cei ce au peste ei binecuvântarea Mea, 
purtarea Mea de grijă, aceia au îndatorirea să Mă binecuvinteze 
pe pământ, aşa cum cei din cer Mă binecuvintează. Fraţii îm- 
preună nu se strâng în numele Meu decât pentru binecuvântare 
de la ei la Mine, şi de la Mine la ei, mădulare fiindu-ne unii al- 
tora spre slava poporului Meu pe pământ, care are în mijlocul 
lui mântuirea de la Dumnezeu. 

O, poporul Meu, iubirea Mea din mijlocul tău îşi dă grai 
când fraţii Mă împart unul altuia ca rod al binecuvântării Mele. 
Nimic nu este fără plată pe pământ şi în cer, iar dacă Eu, Dom- 
nul, am grijă de tine cu binecuvântarea Mea, tu trebuie să fii 
ca mirul care curge spre binecuvântare, ca rouă cea de dimi- 
neaţă pe înălţimi de Sion, căci aceasta este lucrarea şi slava 
celor ce împreună locuiesc în numele Meu, poporul Meu. lată 
ce taină măreaţă! Din zi în zi mai mult să iubeşti tu această 
binecuvântare. Din zi în zi mai iubitor să înţelegi tu statul Meu 
cu tine şi statul tău cu Mine, căci unde sunt Eu, e numai binecu- 
vântare şi slava ei între sfinţi şi Mine, între Mine şi sfinţi, 
poporul Meu. 

O, e zi de întâmpinare, Ierusalime, iar Eu te învăţ cum 
să Mă aştepţi şi cum să Mă primeşti şi cum să Mă trăieşti, căci 
când am fost adus la templu după patruzeci de zile de la 
naşterea Mea, M-a întâmpinat bătrânul Simeon şi M-a numit 

mântuirea, şi M-a numit lumina neamurilor, şi slava poporului 
Meu M-a numit. Ca rouă pe munţii cei veşnici, aşa să-Mi fii 
tu Mie, aşa să te faci tu Domnului tău, şi să iubeşti tu fericirea 
aceasta de a fi poporul Meu, căci tu îmi eşti popor, şi am în 
tine cuvântul Meu, şi tot atât de mult să-l binecuvintezi şi tu 
pe el între frate şi frate, şi să te faci faptă a lui mereu, mereu, 
şi să binecuvintezi venirea Mea la tine dacă eşti împreună frate 
şi frate, căci nu e loc mai frumos ca acolo unde împreună fraţii 
se fac binecuvântare pentru binecuvântare, iubire pentru iubire 
şi har din har spre întâmpinarea Mea, spre slava Domnului pe 
pământ ca şi în cer, poporul Meu de azi. 

O, cu cine am mai vorbit Eu atât de mult, atât de dulce, 
atât de părinteşte ca şi cu tine, Ierusalime de azi? Aşa să lucrezi 
şi tu între frate şi frate, poporul Meu, şi aşa să-Mi faci tu locaş 
şi slavă şi odihnă în tine, că Eu nu mai am mângâiere pe 
pământ decât în mijlocul tău, poporul Meu, iar voia Mea cu 
tine se face cerul Meu pe pământ, şi Eu vin la masa ta, vin cu 
sfinţii, şi te mărturisesc al Meu, iar lucrarea Mea cu tine Mă 
mărturiseşte pe Mine Dumnezeu al tău, mântuirea ta, poporul 
Meu. Amin. 

O, omule fără de voia Mea cu viaţa ta pe pământ! Te 
strigă Domnul! O, nu mai sta numai ca pe pământ, ci stai în 
voia Mea pe pământ înaintea Mea, căci Eu am spus: «Cerul 
este scaunul Meu de domnie, iar pământul, aşternutul Meu», 
aşa cum şi omului îi este pământul, şi iată, tu uiţi de cer pe 
pământ şi faci voia ta împotriva voii Mele şi n-ai învăţător ca 
să te înveţe voia Mea. O, bea din acest izvor, omule! Spală-ţi 
ochii şi spală-ţi trupul în apa izvorului Meu şi fa-te voia Mea 
pe pământ, omule fără de cale! Iată, Eu sunt calea, şi ţi-am ieşit 
cu ea înainte şi te învăţ de pe ea; fa-te voia Mea, omule lipsit 
de Dumnezeu. Eu Mi-am învăţat ucenicii să Mă mărturisească 
de Dumnezeu al lor şi să împărăţească întru voile Mele pe 
pământ ca şi în cer, iar Eu să-i binecuvintez cu pâine şi cu 
ocrotire când ei se iubesc iubindu-se ei întru voile Mele şi 
izbăviţi fiind prin ele. 

O, fii ai oamenilor, învăţaţi de la Mine, că Eu sunt blând 
şi smerit cu inima, şi sunt. Fiţi şi voi ca Dumnezeu, blânzi şi 
smeriţi cu inima. Fiţi şi voi ca Dumnezeu, o, oamenilor, şi apoi 
veţi fi. Iată, cuvântul Meu vă învăluie în el. Ascultaţi-i chema- 
rea şi duioşia lui şi fugiţi spre el, şi fugiţi de deşertăciune, de 
vântul ei cel înşelător, căci ea e vânt din care nimic nu se 
culege şi nimic nu se alege. Veniţi spre viaţă! Am venit cuvânt 
pe pământ ca să vă îmbiu spre el şi să vă îmbrăcaţi în el şi în 
viaţa lui cea de la Mine şi să vă faceţi sfinţii Mei şi să scăpaţi 
de faţa întunericului acestui veac stricăcios. Veniţi! Eu sunt du- 
pă voi cu izvorul Meu şi vă întâmpin cu el. întâmpinaţi-1 şi voi, 
căci Eu am spus: «Cel ce crede în Mine, râuri de ape vii vor 
curge din gura lui». Faceţi-vă izvor al cuvântului Meu cel 
dumnezeiesc, venit la voi pe pământ, dar să credeţi că Eu sunt 
acest cuvânt, şi rugaţi-vă pentru darul credinţei cea de sus, căci 
prin credinţă veţi primi şi veţi fi drepţii Mei, şi veţi fi. Amin. 

O, poporul Meu, Mi-am deschis glasul peste fiii oame- 
nilor ca să ia din el şi să se mângâie, şi apoi să voiască ei după 
voile Mele pe pământ. Eu, Domnul, sunt cu mila după om. Vo- 
iesc să-l ajut pe om să vină din întuneric la lumină, căci veacul 
acesta trece, dar Eu voiesc să vină omul la Mine şi să sfârşesc 
apoi cu acest veac care ţine închisă în el făptura, şi apoi să-l 
aşez pe om în împărăţia Mea pe pământ curat şi sfânt. Amin. 

O, poporul Meu, o, poporul Meu, te-am învăţat frumos 
taina binecuvântării, statul Meu cel mult între cei ce în numele 
Meu locuiesc împreună fraţi. Lucrarea ta să fie bucuria Mea 
de la tine. Iubirea ta să fie mângâierea Mea dintre frate şi frate. 


Viaţa ta să fie Dumnezeu, poporul Meu, şi aşa îşi are sălaş la 
tine odihna Mea, şi aşa e ca şi în cer pe pământ lucrarea uceni- 
cilor Mei, lucrarea harului Meu dintre fraţi, poporul Meu. 
Amin, amin, amin. 

Acum opt zile s-au aşezat înaintea Mea prin chemare şi 
prin rugăciune cei adormiţi de la începutul lumii şi până azi, şi 
vor rămâne ei în faţa milei Mele până la praznicul învierii 
Mele, căci până atunci este rânduială pentru sufletele lor, şi aşa 
îmbrac Eu în cămaşa învierii pe cei ce Mă aşteaptă cu ea şi cu 
venirea Mea, şi aşa lucrez Eu înviere din mijlocul tău, poporul 
Meu, şi mai mult să propăşeşti tu în taina înnoirii lumii, căci 
Scriptura aceasta după tine aşteaptă, şi tot şi toate te aşteaptă, 
poporul Meu de la sfârşit de timp. Amin, amin, amin. 

2/15 februarie 2007 

Duminica pomenirii izgonirii lui Adam din rai 

Omul care se ascunde între om şi om este în întuneric. Taina postului 
de bucate să aibă lucrare din cer pentru puterea cea bună în om. 

uvântul acesta este Tatăl, Fiul şi Duhul Sfânt, şi 
Se coboară din cer pe pământ şi Se face învăţător 
de viaţă veşnică peste om, şi Se face mângâiere şi împlinire a 
Lui peste cei ce iubesc ca Dumnezeu pe pământ. Amin. 

O, poporul Meu, Eu, Domnul Dumnezeul tău, vin mereu 
la tine cuvânt ca să te ţin în el şi ca să-ţi dau mângâiere şi pu- 
tere prin el şi ca să am Eu de la tine mângâiere şi putere, po- 
porul Meu. Omul trebuie să-L iubească pe Dumnezeu şi trebuie 
să ştie cum să poată el aceasta, ca să-I aducă rod Domnului, 
poporul Meu. în ziua aceasta de aducere-aminte a durerii Mele 
de la căderea omului din Dumnezeu şi din rai, Eu, Domnul, 
voiesc să-i amintesc omului să-L iubească pe Dumnezeu în 
lumină, căci în întuneric nu poate să facă omul aceasta. Omul 
a căzut din rai din pricina celor ce au stat ascunse în el, iar cele 
ascunse se numesc întuneric şi cuprind oamenii în întuneric, 
şi n-are cine să-l înveţe pe om puterea şi paza şi lumina de la 
cele lucrate de el la lumină, la vedere, căci omul care se as- 
cunde între om şi om, acela stă la întuneric, iar calea Mea este 
cea cu lumină pe ea. Amin. 

O, poporul Meu, e mare nevoie de învăţătură din cer 
peste pământ, căci omul nu poate fi fiu al zilei dacă nu ştie ce 
înseamnă ziua şi ce înseamnă noaptea pentru om. Este scrisă 
acum înaintea omului vreme de post de bucate, şi nu ştie omul 
care este puterea postului, şi nu ştie, bietul de el, de ce trebuie 
să ţină el post de bucate. Cel ce posteşte de bucate este mai 
cuminte, mai harnic pentru suflet, vede mai bine, lucrează mai 
frumos, mai curat, se curăţă mai mult de cele rele din el, căci 
înfrânarea pântecelui îi micşorează omului grijile şi patimile 
care vin de la pofta trupului şi de la pofta ochilor, şi acestea îl 
duc apoi pe om la trufie şi se face omul fiu al diavolului, şi 
n-are cine să-l înveţe pe om că nu Mă poate avea pe Mine 
Dumnezeu al lui dacă el lucrează aşa. Postul de bucate trebuie 
să fie împletit cu lucrul cel de la Dumnezeu peste om, căci alt- 
fel omul nu poate scăpa de lucrarea diavolului când îşi opreşte 
doar pântecele de la îmbuibare şi nu-şi opreşte şi sufletul de la 
aceasta. Eu sunt blând şi smerit cu inima, şi aceasta l-am în- 
văţat Eu pe om să înveţe şi să lucreze, iar cel ce se opreşte de 
la pofta trupului nu i se pune lui dacă nu are lucrare din cer 
peste sufletul lui umilinţa şi iubirea, care-1 fac pe om blând şi 
smerit cu inima pentru lucrarea păcii în el şi în jurul lui apoi, 
spre desăvârşirea lui Dumnezeu în el, şi iată, aceasta este taina 
postului şi puterea lui cea bună în om apoi. Amin. 

Cuvântul lui Dumnezeu 


îmi amintesc cu durere fără de hotar de omul cel zidit 
de mâna Mea şi aşezat apoi în rai şi în ascultare de Mine în 
grădina aceea. O, n-a ascultat de Dumnezeu, n-a ascultat omul, 
ci a ascultat de sine şi de om şi de diavol. Iată, dacă omul nu-L 
iubeşte şi nu-L ascultă pe Dumnezeu, în zadar se opreşte el de 
la bucate, căci dacă el se ascunde în el cu cele ale minţii şi ale 
inimii lui, toate ale lui se întorc spre întuneric apoi, aşa cum 
Adam s-a întors spre neascultare din pricina neiubirii de Dum- 
nezeu după ce el a fost doi din unul singur şi n-a mai fost un 
singur trup înaintea Mea, o singură voie, o singură iubire pen- 
tru Cel ce l-a făcut pe el. 

O, poporul Meu, e mare durere să nu fie omul una cu 
Dumnezeu. E durere şi pentru om, şi pentru Dumnezeu. Cel 
ce nu este una cu Mine, acela este în întuneric şi de aceea nu 
este el una cu Mine. Cel ce nu este unul în Mine între el şi 
fratele său, acela este în întuneric, şi omul nu ştie să fie în 
Dumnezeu dacă nu are cine să-l înveţe pe el. 

O, copii din porţi, v-am spus vouă nu demult că nu pot 
să-i fac omului bine prin voi dacă el nu Mă primeşte cu vederea 
Mea din voi şi cu îndreptarea Mea peste el. Eu nu pot să lucrez 
decât peste cel ce Mă aşteaptă, iar cel ce Mă aşteaptă este cel 
ce Mă primeşte, şi altfel Eu nu pot să-i fac omului bine şi nu 
pot să-l scap pe el de răul din el, căci omul îşi lucrează din firea 
lui răul în el, iar firea lui de om îl dezvaţă pe el de grija cea 
pentru Dumnezeu şi pentru lumina de la Dumnezeu în el şi 
pentru odihna Domnului în el. O, copii priveghetori din partea 
Mea peste poporul care stă în lumină cu viaţa lui şi cu lucrarea 
ei! Eu mereu vă dau să lucraţi şi să vedeţi ce să lucraţi, iar 
poporul trebuie să înveţe tot mai frumos să creadă în lucrarea 
Mea prin voi şi să înţeleagă el binele şi lumina şi calea Mea 
spre el prin voi pentru ca să-i fac lui bine şi să-l am al Meu pe 
el, căci Adam nu M-a primit să-i fac bine şi să-l învăţ lumina 
şi să-l scap de plata întunericului din el, şi s-a ascuns în el, şi 
apoi s-a dezvinovăţit pentru ascunderea lui şi a învinuit pe fe- 
meia lui şi pe Dumnezeu, şi atunci a pierdut omul raiul şi odih- 
na şi pacea sufletului lui dacă a făcut aşa, şi apoi nu L-a mai 
putut iubi pe Dumnezeu şi voia lui Dumnezeu în el dacă el a 
lucrat din sine peste viaţa lui cea dată lui de Mine. 

O, copii priveghetori, aveţi grijă, tată, de poporul cuvân- 
tului Meu şi îndemnaţi-1 mereu, mereu să se hrănească el cu 
tot cuvântul Meu pus peste el, căci Adam a călcat peste cuvân- 
tul Meu şi a luat cuvântul lui ca să-l împlinească, şi nu e bine 
să lucreze omul din sine, fiilor veghetori. Eu, Domnul, în ziua 
aceasta de învăţătură îi dau poporului sfânt îndemnul să împli- 
nească el tot cuvântul care vine de la Mine la el şi să se pă- 
zească el fiu al zilei şi al ascultării de Dumnezeu, căci am de 
răscumpărat omul de la cădere, şi prin ascultarea poporului 
Meu pot Eu să lucrez această Scriptură pentru care am venit 
pe pământ şi M-am făcut om. Amin. 

Eu, Domnul Dumnezeul tău, voiesc, poporul Meu, să fii 
tu blând şi smerit cu inima şi să înveţi tu această lucrare a Mea 
în tine, şi prin împlinirea ei în tine să ştii tu să ţii post de bucate, 
iar cu postul acesta să-Mi faci tu bine Mie, căci pentru Domnul 
e bine să lucrezi tu, şi nu pentru tine, iar Domnul va avea grijă 
de tine pentru lucrarea ta cu El, pentru iubirea ta de El, poporul 
Meu, şi El îţi va adăuga ţie pe cele de trebuinţă. O, uită-te la 
omul cel zidit de mâna Mea, care numai în lacrimi a stat de 
când a căzut din Mine şi până acum când Eu Mi-am ridicat 
popor ca să vin la el cu sfinţii şi să rostesc cuvânt de înnoire a 
lumii în mijlocul lui şi să-i şterg lacrima omului zidit de mâna 
Mea, căci cu cuvântul Eu lucrez, şi nu altfel este facerea Mea, 
poporul Meu, numai să pot Eu încăpea cu omul şi cu rostirea 


cuvântului Meu pe pământ, fiule de azi al cuvântului Meu. 

O, popor aşteptat de morţi şi de vii! O, popor hărăzit de 
Dumnezeu pentru lucrare de cer pe pământ! Iată, tu trebuie să 
lucrezi cu Mine lucrarea înnoirii lumii, lucrarea învierii făpturii, 
şi să fii tu ieslea în care se coboară cuvântul lui Dumnezeu, cu- 
vântul facerii după şapte mii de ani de la căderea omului, căci 
omul a căzut din Dumnezeu şi a făcut lacrimă multă în urma 
lui, în Mine a făcut lacrimă, căci Duhul Meu a suflat peste el şi 
a pus în el duh de viaţă ca să-l am pe el casă a Mea apoi. O, nu 
M-a mai adăpostit omul în el după ce a călcat cuvântul Meu ca 
să nu Mă mai asculte, şi Mi-a făcut durere şi lacrimi omul şi nu 
M-a mai iubit, şi iată, Fiul Omului nu are unde să-Şi plece 
capul, aşa cum am spus Eu acum două mii de ani când Mi-am 
arătat durerea Mea la cei de atunci care aveau apoi să Mă 
urmeze şi să aşez Eu în ei credinţa în Dumnezeu şi ascultarea 
de El şi lucrarea cea pentru El, lucrare pe care Mi-a stricat-o 
omul pe care l-am zidit Eu pentru lucrările Mele. 

O, poporul Meu, te binecuvintez pentru lucrarea Mea cu 
tine şi cu care să lucrezi tu peste tine puterea postului de bu- 
cate, dar nu uita: fii blând şi smerit cu inima, şi învaţă de la 
Mine aceasta, aşa cum Eu i-am îndemnat şi pe ucenicii Mei 
cei de acum două mii de ani. O, nu învăţa de la om lucrarea 
aceasta; învaţ-o de la Mine, căci Eu aşa am spus: «învăţaţi de 
la Mine, căci Eu sunt blând şi smerit cu inima». Te binecuvin- 
tez cu acest bun, poporul Meu, şi aşa să împleteşti tu lucrul 
postului de bucate, şi fiecare fiu al poporului Meu să aibă grijă 
mare de duhul păcii şi al neîncordării în tot lucrul cel cu mâna 
şi cel cu duhul, iar înfrânarea voastră de la bucate să vă fie 
ajutată de duhul acesta blând şi de smerenia inimii, fiilor, şi 
acestea să le lucraţi pentru Mine, pentru izbânda Mea cea 
lucrată cu lacrimi şi cu mare răbdare şi aşteptare după om ca 
să-i aduc Eu omului izbăvirea şi răscumpărarea pe care i-am 
plătit-o când M-am lăsat pe cruce pentru el. Iubirea Mea pentru 
om să Mi-o întoarcă omul, şi să Mă asculte el ca să-l pot Eu 
ocroti pe el, căci diavolul îl trage mereu pe om din Mine prin 
neascultarea de Mine a omului, şi iată, omul trebuie să înveţe 
cum să se întoarcă în Mine şi cum să stea în Mine, şi ca să nu-1 
mai găsească diavolul pe el în afara Mea. Amin. 

O, omule neputincios, întoarce-te la Mine ca să scapi de 
duşmanul tău şi al Meu, căci cine îţi este duşman nu-ţi poate 
face bine. Cine te scoate din Dumnezeu, acela îţi este duşman, 
omule neputincios, iar tu fără Mine nu poţi face nimic, nimic 
din ceea ce zici tu că faci ca să ai şi ca să le pierzi apoi, căci 
tot ceea ce faci tu, le faci ca să le pierzi, şi tu nu mai ştii aceasta 
dacă stai în afară de Mine şi fugi de pe calea Mea. O, hai să te 
ajut de-acum, hai, omule neputincios! O, lasă-Mă să-ţi stau în 
cale şi să te iau în barca salvării. Aşează-te să te înfrânezi de 
la mâncare şi dă de la tine carnea şi fa voia Duhului Sfânt, 
omule neputincios! Amin. 

O, fii ai oamenilor, nu mai mâncaţi came! Nu vă mai 
lăsaţi târâţi de această ispită care naşte în voi duhul desfrânării, 
de care voi nu vă mai pocăiţi. Ajunge! Nu mai mâncaţi came! 
Nu mai beţi băuturi nimicitoare, fii ai oamenilor! Scuturaţi-vă 
de pofta trupului şi de pofta ochilor, care vă trag la desfrânare, 
şi nu mai hrăniţi prin acestea duhul trufiei vieţii şi al desfrânării 
vieţii, căci viaţa este numai cea de la Dumnezeu, numai cea cu 
Dumnezeu trăită, şi altfel nu este viaţa. Luaţi de la Mine calea 
vieţii şi pocăiţi-vă de cele rele din voi şi învăţaţi de la Mine, 
căci Eu sunt blând şi smerit cu inima, şi aşa să vă învăţaţi şi 
voi să fiţi în toate zilele de post de bucate, căci altfel postul 
vostru nici pentru voi nu vă este de folos, fiindcă nu numai cu 
trupul, ci cu duhul trebuie să înveţe trupul să postească. Şi dacă 

vreţi viaţa cea de veci, nu mai mâncaţi came, nu mai mâncaţi 
came, o, fii ai oamenilor, şi iubiţi-L pe Dumnezeu ca să puteţi 
aceasta, şi pentru El să puteţi aşa, căci El vă iubeşte şi vă aş- 
teaptă să-L iubiţi, şi aşa să scăpaţi voi de robie, şi aşa să învăţaţi 
voi să fiţi vii. Amin. Binecuvântată să vă fie iubirea de Dum- 
nezeu şi zilele de post pentru biruinţa lui Dumnezeu în voi, da- 
că veţi iubi pe Dumnezeu în ele. Eu vă dămiesc putere de 
iubire şi credinţă prin iubire. Eu vă dau pacea Mea, şi nu pre- 
cum vă dă lumea vă dau Eu, ci vă dau precum am dat-o celor 
ce s-au mântuit prin iubirea lor de Dumnezeu, o, fii ai oameni- 
lor, căci Dumnezeu este mântuirea omului şi slava celor ce-L 
iubesc pe El pentru slava Lui pe pământ. Amin. 

O, popoml Meu, apleacă-te, fiule, ca să Mă aştepţi me- 
reu în mijlocul tău cuvânt. Apleacă-te, fiule, căci aplecarea este 
iubire, şi iată, Eu Mă aplec şi Mă fac cuvânt peste tot pământul 
prin aplecarea ta sub cuvântul Meu. Apleacă-te, poporul Meu, 
spre lucrarea binecuvântării cea mai de sus, căci acolo unde lo- 
cuiesc fraţii împreună, acolo trebuie să fie loc frumos prin unire, 
loc al binecuvântărilor Mele, aşa cum rouă binecuvintează în di- 
mineţi pământul, şi iată, unde este unire şi împreună lucrare de 
fraţi întru iubirea Mea, acolo am poruncit Eu, Domnul, binecu- 
vântarea şi viaţa până în veac, poporul Meu. Binecuvântată să 
fie iubirea ta, iar vremea postului care începe acum, să te crească 
în iubire, să te facă cer pe pământ între frate şi frate, să te facă 
blând şi smerit cu inima, ca Dumnezeu, şi să te binecuvinteze 
pe tine pe pământ jos, şi în cer sus, căci aşa am poruncit Eu bine- 
cuvântărilor Mele să stea şi să fie şi să cuprindă în ele pe cei ce 
împreună locuiesc în unire în numele Meu, şi ca în cer pe pământ 
locuind ei înaintea Mea, primindu-Mă mereu ca să am la ei casă 
şi masă şi să am slava Mea între ei. Amin. 

O, poporul Meu de demult, de când am venit Eu cuvânt 
pe pământ acum, la sfârşit de timp! O, apleacă-te şi tu! Aplea- 
că-te, tată, să faci voia Mea! Nu este dragoste de Dumnezeu 
mai mare ca aceea ca să facă omul voia lui Dumnezeu. Aplea- 
că-te cu pocăinţă şi apleacă-te cu postire sfântă şi bineplăcută 
Mie, şi apoi îmbracă-te cu putere ca să poţi pentru Dumnezeu, 
popor de demult al Meu. îmbracă-ţi casa în sfinţenie, şi apoi 
trupul, şi apoi viaţa, poporul Meu de demult, şi nu uita petre- 
cerea Mea cu tine atâta timp în vremea Mea cu tine la începutul 
şi la mijlocul lucrării Mele cu tine acum pe pământ cuvânt. Te 
învăţ viaţa şi te îndemn pentru ea. Aşează-te la împodobit prin 
povaţa Mea de peste tine. Apleacă-te spre înfrânare şi învaţă 
de la ea pocăinţa, căci înfrânarea te scapă de trândăvia cea pen- 
tru suflet şi de multele griji ale vieţii, de iubirea de stăpânire 
peste tine însuţi şi de vătămătoarea grăire în deşert, precum 
îmbuibarea îl îndeamnă pe om la acestea. Tu însă caută să te 
aşezi la împodobit pentru duhul curăţiei, pentru smerenia min- 
ţii şi a inimii şi pentru răbdarea în toate câte te încearcă, şi aces- 
tea vor fi încununate de dragostea cu care le vei lucra, căci 
toate prin dragoste sunt şi se fac ca să fie. Amin. 

Apleacă-te, poporul Meu de demult, şi ia peste viaţa ta 
voia Mea, căci Eu, Domnul, te aştept cu ea împlinită înaintea 
Mea, ca să-ţi şterg vina că M-ai părăsit, şi iarăşi să fii tu al Meu, 
şi Eu al tău, poporul Meu de demult al Meu. Amin, amin, amin. 

5/18 februarie 2007 


Duminica întâi a Postului Mare, a ortodoxiei 

Sfinţii sunt cei ce n-au loc în lume, iar cei numiţi sfinţi îşi primesc 
plata pe pământ. Strigare de trezire peste România, patria cerească 

pe pământ. 

K u sunt Dumnezeul celor credincioşi şi sfinţi. Tatăl, 
Fiul şi Duhul Sfânt, aceasta este pecetea celor 
sfinţi, căci în acest nume ei sunt credincioşi şi sfinţi, iar numele 
acesta este numele lui Dumnezeu. Amin. 

Eu, Domnul, Mă fac cuvânt în mijlocul neamului român 
şi hrănesc cu el un popor credincios cuvântului Meu, căci când 
M-am aşezat lângă Tatăl în ziua înălţării Mele de lângă ucenici 
acum două mii de ani, le-am spus celor ce au crezut în venirea 
Mea atunci: «Eu sunt cu voi până la sfârşitul veacului». Amin. 
O, numai cu cei credincioşi şi sfinţi am putut Eu să împlinesc 
această Scriptură, căci aceştia, crezând şi împlinind, au ales 
mai mult ocara pentru numele Meu decât duhul lumii şi 
bogăţiile lui trecătoare, fiindcă ei nădăjduiau în răsplătirea cea 
pentru sfinţi. Sfinţii sunt cei dispreţuiţi de lume şi n-au loc în 
ea, şi acesta este semnul că ei sunt ai lui Dumnezeu pe pământ, 
iar cei ce sunt numiţi de lume sfinţi, aceia îşi primesc plata pe 
pământ pentru cele bune ale lor, închinate numelui Meu, căci 
slava şi preţuirea cea de la lume îi despart pe ei de răsplătirea 
spre care ei privesc. 

O, poporul Meu cel din români, care stai credincios sub 
mana aceasta cu care Eu, Domnul Dumnezeul tău, te hrănesc 
din cer! Tu să te bucuri că eşti numit rătăcit şi abătut de la calea 
Mea, că iată, de când am ieşit Eu ca să luminez din mijlocul 
tău cu învăţătura Mea peste pământ, s-au sculat şi te-au 
dispreţuit toţi cei ce îşi zic credincioşi şi creştini ai lui Hristos 
şi îşi zic că sunt ai dreptei credinţe şi că tu eşti sectă, şi nu vor 
aceştia să bea şi să simtă viaţa cuvântului Meu cel din mijlocul 
tău, şi nu vor să ştie aceştia că Eu am putere şi am voie, ca un 
Dumnezeu adevărat ce sunt, să grăiesc peste om până la 
sfârşitul timpului şi nu să stau fără de lucru, fără de cuvânt, şi 
nu să cuvinteze numai omul care îşi zice credincios, iar Eu nu. 
O, Eu sunt cuvântul lui Dumnezeu, şi de aceea am venit şi vin 
cuvânt pe pământ, şi nu sunt hristosul cel mincinos despre care 
să se audă: «Iată-l, este aici sau acolo», ci sunt glasul Duhului 
Sfânt, şi pe Care îl tom peste cei ce Mă aşteaptă să vin cu 
mângâierea pe pământ la ei, şi numai la aceia pot Eu să-Mi 
găsesc sălaş de facere a omului, căci cei credincioşi sunt casa 
Mea, cortul Meu pe pământ, şi îmi găsesc plăcerea în ei, şi apoi 
îi scot din lume ca să fie ei cu Mine şi să nu mai guste din 
plăceri care trec, ci de la Mine să mănânce, şi să se facă ei ţara 
Mea de nuntă, căci Eu sunt Mirele Cel scump, şi de la Tatăl 
Savaot vin cuvânt pe pământ, şi nu pot să vin fără să am 
mireasă pe pământ, şi iată, Eu împlinesc în mijlocul neamului 
român Scriptura prin care am spus aşa: «Cel ce crede în Mine, 
voi veni la el şi voi face casă la el şi voi cina cu el şi Mă voi 
arăta lui». Amin. 

O, ţara Mea română, ţara Mea cu comoara Mea în ea! 
O, tu nu vrei să te trezeşti şi să cunoşti glasul Meu de peste 
tine, glasul Mirelui Care dă să te peţească pe tine ca să fii a 
Lui între neamuri. Am venit cuvânt din cer în mijlocul tău peste 
un popor credincios, şi tu spui că nu sunt Eu, şi iată, nu cunoşti 
glasul Meu, dar te numeşti fiică a dreptei credinţe, şi iată ce 
faci tu! O, ce faci tu în ziua aceasta, în duminica aceasta pe 
care părinţii au numit-o duminica dreptei credinţe! Tu în loc 
să iei de la Mine Duh Sfânt şi credinţă în venirea Mea cuvânt 
peste creştetul tău, tu îţi pui supuşii să-ţi dea bani şi să strângi 
tu bani pentru ortodoxie. Mă uit în tine, Mă uit în biserici şi 

Mă frâng de durere, ţara Mea dată Mie de Tatăl la naşterea Mea 
ca să fii casa Mea la venirea Mea a doua oară de la Tatăl. O, 
dacă tu ai fi a dreptei credinţe prin slujitorii din tine care-şi zic 
apostoli ai lui Hristos, tu ai face altceva în ziua aceasta a po- 
menirii celor drepţi ai Mei prin vreme, şi ai face ce au făcut 
drepţii Mei. Tu însă ai duh de lume, iar Eu am spus celor cre- 
dincioşi să nu iubească duhul lumii şi dulceaţa cea trecătoare 
a traiului cel trupesc pe pământ. 

O, ţara Mea cu comoara Mea în ea, Eu te numesc prin 
cuvântul Meu patria cerească, patria sfinţilor Mei din cer şi de 
pe pământ, căci cuvântul Meu vine pe nori până deasupra ta, 
şi cu oştirile cereşti vin Eu cuvânt în tine, şi nu vin singur, şi 
ţi-am pus nume mare şi te numesc patria cerească pe pământ. 
O, numai oameni îngâmfaţi găsesc în tine sub nume de slujitori 
ai dreptei credinţe, şi au uitat aceştia că Eu acum două mii de 
ani tot aşa am fost primit de poporul la care am venit atunci, şi 
M-au numit diavol, iar pe ucenicii Mei cei puţini i-au numit 
rătăciţi şi rătăcitori ca şi pe Mine şi i-au numit secta nazarinea- 
nului, şi iată, iarăşi este ceea ce a mai fost, căci acum Eu vin 
cuvânt în mijlocul tău, şi tu nu cunoşti glasul Păstorului Cel 
bun, Cel Care Şi-a pus viaţa pentru oile Sale pentru ca să le 
poată paşte apoi. Oile Sale cunosc glasul Său, şi numai acelea 
sunt oi, şi nu sunt oi cele pe care Eu nu le pot păstori. Eu sunt 
mereu astăzi, Eu sunt mereu, dar omul s-a învăţat altfel să vrea 
cu Mine şi să se creadă al Meu. Eu însă spun aşa: cel ce nu 
primeşte strigarea Mea după om acum, cel ce nu leapădă duhul 
lumii şi pofta ei cea care trece, acela nu este scris cu cei sfinţi 
care au ştiut şi ştiu să creadă când Domnul încearcă la uşa lor 
şi bate ca să intre şi ca să creadă ei apoi în glasul Meu cel plin 
de hrană pentru ei, şi iată, Eu sunt Păstorul Cel bun şi îmi 
cunosc oile Mele, şi ale Mele Mă cunosc pe Mine, iar cel ce 
nu lucrează tot aşa, nu poate fi păstor de oi. Amin. 

O, ţara Mea de la sfârşit de timp, te chem să ştii să crezi 
şi să te faci a Mea, ţara Mea. Te aştept să te găteşti pentru 
Duhul Sfânt, căci Eu Mă fac cuvântul Duhului Sfânt în mij- 
locul tău şi tom din El peste tine ca să-ţi aduc înnoirea şi să fii 
tu după adevăr patria cerească, patria dreptei credinţe, şi să fii 
miloasă ca Dumnezeu, o, patria Mea de azi, că M-am aciuat în 
tine cu ieslea cuvântului Meu care vine cu norii până deasupra 
ta ca să te hrănească din cer şi nu de pe pământ, ţara Mea. O, 
scoală-te şi te găteşte pentru Dumnezeu după voia Lui cea 
sfântă şi nu-ţi uita părinţii sfinţi, ţara Mea. Scoală-te şi vino, 
dar vino să crezi că Eu sunt Cel ce te hrănesc şi că sunt Păstor, 
căci tu nu ai păstori cu milă de tine, şi eşti săracă, eşti tare 
săracă de cele din cer, ţara Mea. O, te-aş striga durut, te-aş 
striga mult, că durerea Mi-e mare de la necredinţa ta, dar tu ai 
în tine slujitori străini de Duhul Sfânt, şi care te pândesc de 
peste tot ca să nu te scape de sub stăpânirea lor şi să fii tu a 
Mea şi nu a lor. Tu însă ia din Duhul Meu şi înviază prin cre- 
dinţă şi prin hrana cea de sus, ţara Mea, căci prin ea Eu te îm- 
podobesc şi te păstoresc şi te pregătesc să fii patria cerească, 
ţara slavei Mele, ţară cu Mire, şi nu-ţi fac ţie rău prin hrana 
Mea cea de sus peste tine, o, iubita Mea. Amin, amin, amin. 

O, popor al cuvântului Meu în mijlocul neamului ro- 
mân! Mi-am ostoit arşiţa Duhului Meu, Care stă aprins în Mine 
pentru acest pământ ales de Tatăl Meu ca să fie el ţara cuvân- 
tului Meu cel de la sfârşit, patria cerească pe pământ. Am grăit 
cu neamul român, căci el este cu auzul astupat pentru strigarea 
Mea când bat la uşa lui, iar cei ce-1 păstoresc pe el, îl ţin rob şi 
îl învaţă să nu creadă că Domnul grăieşte din cer pe pământ. 
Tu însă întăreşte credinţa ta în cuvântul Meu, căci Eu, Domnul, 
voi răsplăti curând, curând credinţa sfinţilor Mei, şi se vor 


ruşina atunci toţi necredincioşii, şi vor suspina cu jale toţi cei 
ce s-au crezut drepţi în credinţa lor care nu a dat rod din ea nici 
pentru ei, nici pentru Dumnezeu. 

Eu, Domnul, binecuvintez credinţa ta, poporul Meu cel 
luat din români, căci Eu nu sunt hristosul cel mincinos, cum 
Mă numesc cei ce nu cred auzind de Mine şi de tine, ci sunt 
Cel ce te binecuvintează pe tine pentru darul ce-1 ai de la Mine, 
darul credinţei sfinte, căci Eu sunt Cel ce am spus: «Fericit 
este cel ce crede până nu vede», aşa cum cei sfinţi au crezut şi 
au împlinit cuvântul Meu prin darul Meu de peste ei, darul 
credinţei cea de sus, darul credinţei sfinte care ştie să-L pri- 
mească pe Dumnezeu ca Avraam, ca Moise, ca Daniel şi ca toţi 
cei ce au fost fii ai credinţei sfinte, fii ai lui Dumnezeu prin 
faptele credinţei lor, care-şi are răsplătirea în vecii, poporul 
Meu. Amin, amin, amin. 

12/25 februarie 2007 

Duminica a treia a Postului Mare, a sfintei Cruci 

Necredinţa omului este crucea cea grea a Domnului. Omul trebuie 
să-şi cunoască mândria şi îngâmfarea, iar Domnul să-i cunoască 
smerenia sa. Strângerea laolaltă în rugăciune a celor de sub acelaşi 
acoperământ. Descurcarea pricinilor dintre fraţi. Lucrarea 

neîntristării. 

unt Fiul lui Dumnezeu Tatăl, Dumnezeu adevărat 
din Dumnezeu adevărat, de o Fiinţă cu Tatăl, Cel 
prin Care toate s-au făcut şi se fac, şi Care S-a coborât din 
ceruri de S-a făcut Om născut din Fecioară, şi apoi Eu am fost 
răstignit pe cruce de cei necredincioşi, dar am înviat prin cruce, 
şi după ce i-am învăţat pe ucenicii Mei cei credincioşi credinţa 
şi lucrarea ei şi a lor în numele Meu peste pământ, M-am aşezat 
iarăşi lângă Tatăl de-a dreapta Sa, iar acum, după făgăduinţa 
cea din Scripturi, vin iarăşi, şi, iată, iarăşi îmi ridic un popor 
credincios Mie, o mână de ucenici, ca să-i învăţ pe ei că împă- 
răţia Mea, pe care am adus-o pe pământ prin crucea Mea cea 
grea, nu va avea sfârşit, căci Duhul Sfânt, Care aduce viaţă şi 
Care face viaţă în om, Se slăveşte din Tatăl şi din Mine, aşa 
cum S-a slăvit prin prooroci, şi întăreşte pe pământ biserică 
sfântă, cu Dumnezeu pe masa ei trup şi cuvânt, spre iertarea 
păcatelor celor credincioşi, care se sfinţesc pentru Dumnezeu, 
şi spre învierea făpturii, ca să vină pe pământ viaţa veacului 
ce va să fie. Amin. 

O, crucea Mea cea grea, poporul Meu de azi, a fost 
necredinţa omului. Venisem de la Tatăl să cercetez poporul 
căruia îi dăduse Dumnezeu făgăduinţele, dar poporul acela 
n-a fost credincios lui Dumnezeu şi trimiterii Mele la el de la 
Tatăl aşa cum era proorocit, şi s-a purtat cu Mine ca şi cu un 
răufăcător asupra lui Dumnezeu şi asupra omului, căci omul 
în care nu locuieşte Dumnezeu cu voile Lui, cu Duhul Lui, e 
om îngâmfat, om care strică în el trupul său, locaşul împărăţiei 
Mele în om. Când mintea omului nu se poartă înaintea Mea şi 
înaintea omului ca după Duhul lui Dumnezeu în ea, atunci 
omul e stăpânit de voia sa însăşi şi nu-L are pe Dumnezeu de 
Stăpân şi nu are împărăţia lui Dumnezeu odihnă în el, şi îl 
doare pe Dumnezeu de la om, şi omul este durerea Mea şi cru- 
cea Mea cea grea, poporul Meu. Tu însă smereşte-te mult pen- 
tru Mine şi pentru suferinţa Mea chiar dacă nu ştii taina şi plata 
smereniei tale, căci tainică este fiinţa omului, şi omul lucrează 
cu ea fără să ştie binele sau răul, iar Eu, Domnul, Mă mângâi 
sau sufăr de la om, şi tainic port aceasta, căci Duhul este Cel 
ce ştie, şi nu trupul, poporul Meu. 

O, mare şi mângâietoare este la Dumnezeu umilinţa 

omului, smerenia cea pentru Mine, Cel ce am suferit şi sufăr 
de la necredinţa omului, căci aceasta este crucea Mea cea grea, 
şi nu ştie omul ce este crucea Domnului. O, mare îmi este mân- 
gâierea de la omul care Mă mângâie în crucea Mea cea grea! 
Şi după cum cel mândru nu-şi cunoaşte mândria, după cum cel 
îngâmfat nu-şi simte îngâmfarea şi nu cunoaşte vătămarea care 
îi vine de la ea, tot aşa cel cu adevărat smerit nu-şi cunoaşte 
smerenia sa, şi mereu se umileşte pentru roada smereniei prin 
care el ştie ce dobândeşte luptându-se pentru ziua izbândei lui 
de la Cel ce răsplăteşte cu bine sau cu rău faptele omului, şi, 
iată, cel smerit cu inima este mângâierea Mea şi lucrarea Mea 
pe pământ, poporul Meu. 

Am avut atunci ucenici-mângâiere, şi voiesc să am şi 
acum, şi te învăţ să-Mi fii ucenic -mângâiere, fiule al poporului 
Meu de azi, care auzi glasul Meu cel dumnezeiesc peste tine. 
O, iubeşte-L pe Dumnezeu din tot sufletul tău, cu inima şi cu 
cugetul şi cu lucrarea ta cea bună, şi să-l iubeşti şi pe aproapele 
tău aşa cum Dumnezeu a iubit omul, de a dat suflare de viaţă 
la tot omul care se naşte om pe pământ şi la toate cele ce se 
nasc şi iau suflet în ele. îmi trebuie ucenici-mângâiere, căci 
crucea Mea e cu durere mare de la om, şi omul nu-şi cunoaşte 
îngâmfarea şi vătămarea care vine de la ea, căci îngâmfarea 
este însăşi vătămarea omului, şi plânge Dumnezeu pentru omul 
orb cu sufletul cel luat din Dumnezeu, poporul Meu. 

O, mare mângâiere Mi-au dat sfinţii şi părinţii lor cei 
sfinţi, şi iată, a rămas îndătinat de la părinţii sfinţi pocăinţa, 
nevoinţa, crucea, postul, iubirea cea pentru Dumnezeu şi unirea 
omului cu Dumnezeu prin ele, poporul Meu. La începutul 
grăirii Mele acum cu poporul cel chemat să creadă venirii Mele 
cuvânt de la Tatăl, Eu, Domnul, l-am învăţat pe el cum să facă 
rugăciune, cum să postească şi cum să se umilească şi cum să 
se pocăiască şi cum să se poarte cu Mine şi între frate şi frate, 
cum să iubească şi cum să stăruiască în viaţa lui cu Dumnezeu, 
iar el trebuia să Mă mângâie cu împlinirea poveţelor Mele de 
peste el, dar lui i-au crescut copiii, care s-au dus spre duh de 
om şi spre duh de lume apoi, şi Mi-au împiedicat paşii celor 
cu care Eu am grăit şi M-am mângâiat învăţându-i pe ei să-Mi 
slujească Mie pe pământ. O, dulce şi frumoasă este învăţătura 
pentru cele sfinte în om şi pentru om, iar Eu, Domnul, mereu, 
mereu am stăruit cu ea de deasupra pentru statura cea sfântă a 
celui ce M-a auzit azi de lângă Tatăl cuvântând cuvântul vieţii 
veşnice, duhul cel proorocit demult să vină pe pământ şi să-I 
facă Domnului ucenici-mângâiere. 

Suspinul Meu e greu, poporul Meu, şi dau să Mi-1 
mângâi când Mi-1 spun ţie. Mai e un pic de timp, şi tu vei cânta 
„Hristos a înviat dar la tine să nu fiu pe cruce nici înainte, 
nici după sărbătoarea învierii Mele, ci tu să-Mi arăţi mereu, 
Mie şi celor ce te pot vedea, că în tine Elristos a înviat şi că 
este viu prin fapta şi prin Duhul Lui în tine, şi te îndemn, 
poporul Meu, să-Mi dai mângâiere, căci crucea Mea cea grea 
este necredinţa omului. Tu să te dovedeşti credincios prin pe- 
trecerea Mea în tine şi cu tine, căci cei ce nu petrec întru Mine 
nu sunt scrişi cu cei credincioşi. Tot omul care calcă în el voia 
lui Dumnezeu pentru voia sa însăşi este scris cu cei necredin- 
cioşi dacă el poate să facă şi nu face voia Mea, dacă el ştie voia 
Mea şi nu o face pe ea voie a sa, poporul Meu. 

O, copii priveghetori şi învăţători peste cei ce învaţă voia 
Mea în voia lor! Vreau să grăiesc pentru voia Mea în ei, vreau 
să fac voia Tatălui, căci Tatăl Mă îndeamnă să le grăiesc, nu de 
la Mine însumi iau şi grăiesc. O, tot aşa să facă şi cei ce vin să 
stea lângă lucrarea Mea de cuvânt de sus şi lângă voi. Precum 
fac Eu, Fiul Tatălui Dumnezeu, aşa şi ei să facă, aşa şi ei să 


grăiască, şi prin Mine să grăiască şi să înfăptuiască, şi prin voi, 
fiilor, şi nu prin ei înşişi. Să nu calce ei în ei voia lui Dumnezeu 
pentru voia lor, căci a rămas îndătinat de la sfinţi şi de la părinţi 
lucrarea umilinţei, a pocăinţei, a rugăciunii, a postului, a crucii 
şi a toate cele prin care omul se mântuieşte de sine şi se 
dăruieşte lui Dumnezeu şi locaş lui Dumnezeu. Amin. 

Acum, copii priveghetori, aduceţi mângâiere Mie prin 
slujire bisericească, şi în duh de biserică daţi-vă Mie şi slavei 
Mele de la voi, şi învăţaţi-i mereu pe cei ce stau lângă cuvântul 
Meu şi lângă voi, învăţaţi-i să fie ca sfinţii şi ca părinţii lor cei 
sfinţi, căci ucenici sunt numai aceia care sunt ca învăţătorul 
lor, dar dacă au învăţător, fiilor copii. Cel ce are învăţător este 
acela care ia tot lucrul lui, cel cu duhul şi cel cu fapta, de la 
învăţătorul lui şi nu de la el însuşi. Amin. 

Iată lucrare de învăţat peste om: omul trebuie să înveţe 
să-şi cunoască îngâmfarea şi mândria care vine de la aceasta, 
iar Dumnezeu să cunoască smerenia omului şi toată lucrarea 
care vine de la ea. Amin. Aceasta este lucrarea în care trebuie 
să stea omul şi să lucreze cu ea împotriva a tot ce nu înseamnă 
Dumnezeu în om. Amin. 

Şi vom sta apoi să lucrăm tot sfatul zilei de azi, căci azi 
sărbătorim lucrarea drumului nevoinţei şi al umilinţei, lucrarea 
postului cel pentru Dumnezeu şi pentru mila de Dumnezeu, şi 
mari sunt pentru Mine şi pentru om sărbătorile milei de Dum- 
nezeu, şi iată sărbătoare pentru puterea nevoinţei şi mângâiere 
pentru această putere. Duhul, nu trupul trebuie mângâiat, fiilor 
copii. Aşa să-i învăţaţi pe cei ce stau lângă lucrarea Mea cu 
voi: cu duhul să stea, şi apoi cu trupul să împlinească lucrarea 
duhului şi să se facă Mie mângâiere prin credinţa lor, căci cru- 
cea Mea cea grea este necredinţa omului, şi Eu vin, şi nu 
găsesc credinţă pe pământ în venirea Mea. Cu duh mângâietor 
am spus acum două mii de ani şi am lăsat scris şi aşa am spus: 
«Când va veni Fiul Omului va mai găsi credinţă pe pământ?». 

Ne întoarcem în carte, copii din porţi, şi vom aşeza în 
ea poveţe mari şi ordine cerească pentru cei ce stau lângă cu- 
vântul Meu, şi fericiţi sunt şi vor fi cei ce ştiu să ia şi să stea în 
Dumnezeu apoi, şi Dumnezeu să poată sta în ei cu chipul Său 
cel plin de umilinţă, căci Duhul Meu este umilinţa, şi prin ea 
dau Eu glas Duhului Sfânt, şi prin ea Eu sunt Dumnezeul tău, 
şi te învăţ să fii asemenea Mie, blând şi smerit cu inima, 
poporul Meu. Amin, amin, amin. 

* 

H ai, copii din porţi, să întărim iubirea Mea în cei 
ce dau să stea alipiţi lângă Mine şi lângă voi, căci 
iubirea Mea îl îndumnezeieşte pe om, şi omul poate prin ea 
pentru Mine şi pentru el. Eu sunt iubire, fiilor copii, iar cel ce 
are iubire este acela care se îndumnezeieşte, căci se umple prin 
ea de Dumnezeu, şi apoi se aşează cu duhul şi cu trupul pe 
placul Meu, şi Eu îi sunt Stăpân, iar el îmi este fiu. Cine-L are 
pe Domnul de Stăpân peste el, acela îmi este fiu, şi nu slugă, 
căci ca un fiu se lasă călăuzit, şi se dovedeşte credincios când 
el lucrează aşa, când el Mă vrea Stăpân al vieţii lui, cerându-Mi 
mereu viaţă peste el. Viaţa cea fără de moarte peste om este 
viaţa cea plină de Dumnezeu în trupul omului, este Fiinţa Mea 
cea blândă şi dulce, trăită de omul care nu păcătuieşte, căci 
cine Mă iubeşte nu mai păcătuieşte, şi se face iubire care nu 
moare niciodată, căci precum păcatul este moarte în om, tot 
aşa iubirea este viaţă în om, iar Eu, Domnul vieţii, Mă aşez în 
om şi trăiesc în el când el trăieşte în Mine, şi iată, taina vieţii 
cea fără de moarte n-o înţelege omul care dă să vină după Mine 

pentru viaţa lui şi nu pentru viaţa Mea în el. Cel ce nu înţelege 
care este taina vieţii în om, acela nu-şi lucrează viaţa, acela nu 
ştie că viaţa nu se capătă, ci se trăieşte, şi numai trăind-o se 
dobândeşte ea. Eu sunt viaţa, dar cel ce nu Mă trăieşte pe Mine 
în el, acela nu ştie încă să vină, nu ştie cum să vină după Mine 
ca să aibă viaţă veşnică apoi în el. 

O, e mare taină lucrările Mele cu omul, şi fericit este cel 
ce se face ucenic al vieţii veşnice, iar Eu, Domnul, voiesc să 
las poveţe mari în cartea Mea cu poporul Meu de azi şi să-l 
ajut pe el spre înţelepciunea aceasta şi să vrea el să o aibă pe 
ea apoi, căci omul în care nu locuieşte Dumnezeu cu voile Lui, 
cu Duhul Lui, acela este om îngâmfat, om care strică în el 
trupul lui, locaşul împărăţiei Mele şi al Duhului Meu în om, 
căci omul care se poartă cu mintea lui ca după el şi nu ca după 
Duhul lui Dumnezeu în ea, acela este stăpânit de voia sa însăşi 
şi nu-L are pe Dumnezeu de Stăpân al vieţii lui, chiar dacă el 
dă să vină după Mine, alegându-şi mai întâi aceasta. 

O, copii străjeri din partea Mea pentru cei ce-Mi dau 
Mie viaţa lor! Măcar de două mii de ani Mă doare de la omul 
care vine după Mine şi nu ştie ce înseamnă să vină. Eu am spus 
pentru cel ce voieşte să vină după Mine, am spus să se lepede 
de sine şi să-şi ia crucea şi să-Mi urmeze aşa şi nu altfel. Nu 
este fără cruce cel ce vine după Mine. Cu Mine nu e ca pe pă- 
mânt fericirea pentru om. Cu Mine e cu cruce, şi nu e drum 
mai slăvit pentru om ca şi drumul crucii, iar crucea este mai 
întâi lepădarea de sine, ca să poată omul purta cu Mine toate 
cele ce îi încearcă viaţa spre lămurirea statorniciei credinţei lui 
în Dumnezeu şi a iubirii lui pentru Dumnezeu. Eu nu pot cu 
omul până nu-i încerc iubirea şi credincioşia, dar cel ce nu ştie 
să se lepede de sine pentru trăirea Mea în el, acela este prins 
în cursa necredinţei apoi, şi nu-şi mai păstrează în el viaţa care 
nu moare, iubirea care îl îndumnezeieşte pe om şi prin care 
omul nu mai moare. 

Iată, omul nu ştie să nu moară şi nu ştie să trăiască, iar 
Eu, Domnul, Mă gătesc acum să-l învăţ pe cel ce s-a alăturat 
iubirii Mele pentru om şi să-l ajut pe el să semene cu Mine, 
căci umilinţa omului, cea care seamănă cu umilinţa Mea înain- 
tea omului, aceasta este cea mai mare mângâiere pentru Dum- 
nezeu, iar dacă am avut atunci ucenici-mângâiere, voiesc şi 
acum să am, şi pe care îi am trebuie mereu să-i învăţ, ca să ştie 
ei cum să-Mi fie ucenici şi cum să lucreze ei lucrarea Mea cu 
ei. Amin. 

Aşez poveţe mari în cartea Mea cu tine, popor al cuvân- 
tului Meu. Mai întâi îţi amintesc şi te învăţ să calci în tine voia 
ta pentru voia Mea, aşa cum este datina pentru cei sfinţi, care 
ştiu să se lepede de sine pentru viaţa Mea în ei. Eu la începutul 
poporului Meu de azi l-am învăţat pe el cu părintească iubire 
să nu calce în el voia lui Dumnezeu pentru voia lui, căci a rămas 
îndătinat de la sfinţi şi de la părinţii lor credinţa cea sfântă, şi 
prin ea lucrarea umilinţei de duh şi a pocăinţei, lucrarea postului 
şi a rugăciunii, drumul crucii şi a toate cele prin care omul se 
mântuieşte de sine şi se dăruieşte Mie şi trăieşte pe vecii apoi, 
căci cel ce trăieşte în Mine nu moare niciodată, dar cel de la în- 
ceput şi cel de la mijloc popor al Meu nu a avut iubirea aceea 
cu care omul se îndumnezeieşte umplându-se de Dumnezeu. îi 
spuneam adesea să nu calce în el voia Mea pentru voia lui şi îl 
rugam pe el să se aşeze la rugăciune şi să păstreze vremea cu- 
venită pentru rugăciune, şi să nu stea atunci în curtea casei sau 
în grădină, ci să intre şi să se aşeze înaintea Mea, şi îl întrebam 
pe el dacă Mă aude ce-i spun, şi îl îndemnam să nu dea de peste 
el rânduiala Mea cea pentru sfinţi lăsată. Tot ce voiam să iubesc 
Eu în el îl învăţam pe el, iar dacă el n-a ascultat aşa mereu, a 


călcat apoi în el voia Mea pentru voia lui şi zadarnic l-am 
aşteptat Eu să fie el fiul Meu şi să nu moară el. 

O, cel ce nu face rugăciune ca sfinţii, acela este prins de 
diavol, iar diavolul îi dă omului moarte dacă omul îl ascultă pe 
el, dar acum, Eu îmi învăţ mereu, mereu poporul pe care îl am, 
că vreau să am popor, şi vreau să fie el venirea Mea. Cel ce ştie 
cum să vină la Mine, este cel ce învaţă să vină, şi iată, Eu sunt 
învăţător peste cel credincios care ştie să fie fiul Meu. Amin. 

O, poporul Meu, ca să fii poporul Meu, tu trebuie să fii 
credincios în tot ceea ce Eu îţi dau şi îţi cer. O, poporul Meu, 
crucea Mea cea grea a fost necredinţa omului, iar cel neascul- 
tător se dovedeşte necredincios. Aduc la tine poveţe mari, iar 
tu ai grijă să le împlineşti, fiule, căci cei ce stau sub acelaşi 
acoperământ trebuie să fie cu toţii una şi uniţi în tot ceea ce 
lucrează ei înaintea Mea cu duhul şi cu trupul. De aceea am 
spus Eu străjerilor tăi să vegheze bine ca să fie pe potrivă cei 
ce locuiesc împreună, căci nu pot fi una cei ce nu se potrivesc 
cu duhul şi cu iubirea şi cu credinţa şi cu ascultarea şi cu oste- 
neala lor cea pentru Mine. 

Sub acelaşi acoperământ nu se aşează la rugăciune fie- 
care de sine, tată, căci se bucură diavolul de această lene pentru 
frăţie şi pentru rugăciune frăţească. Peste tot pe unde sunt 
strânşi în chiticele fraţi care să se dăruiască voii Mele în ei şi 
între ei apoi, aceia sunt rugaţi pentru împreună lucrarea lor 
înaintea Mea, căci scris este: «Unde este unire, acolo a porun- 
cit Domnul până în veac binecuvântarea şi viaţa», şi iarăşi 
scris este: «Fericit poporul căruia Domnul este Dumnezeul lui, 
poporul pe care l-a ales Domnul moştenire Luişi». 

Lucrarea postului se lucrează cu mare sfială şi cu mare 
iubire, şi tot frăţie se cere şi pentru ea, dar mai mult decât 
aceasta se cere lucrare cu binecuvântare peste post şi peste 
mâncat, căci fericit este Dumnezeul poporului cel binecuvântat 
cu viaţa lui cea în Domnul trăită. Amin. 

O, poporul Meu, tu ai în mijlocul tău străjeri aşezaţi de 
Mine pentru lucrarea ta binecuvântată înaintea Mea. Ai grijă, 
aşa să trăieşti; ai grijă, fiule, să nu calci peste ei ca să te alegi 
pe tine dacă stai alături de lucrarea Mea. Pofta şi iubirea trupu- 
lui îl fac pe om să-i fie foame şi să-şi mângâie trupul apoi, iar 
iubirea şi mila de Dumnezeu îl fac pe om să se înfrâneze de la 
multele lui bucurii trupeşti, care-1 fac pe el să asculte de trupul 
său mai mult decât de Dumnezeu, Care este viaţa şi puterea 
omului şi apoi iubirea cu care omul se îndumnezeieşte, um- 
plându-se de Dumnezeu. Amin. 

Ai grijă apoi, fiule, de lucrarea umilinţei şi a pocăinţei, 
tată, căci aceste două lucrări fac mult bine şi mult Dumnezeu 
între frate şi frate, căci Eu sunt Domnul umilinţei, poporul 
Meu. O, dacă între frate şi frate nu este cine să descurce bine 
orice încordare până ce iarăşi iubirea se aşează, Eu, Domnul, 
nu pot să primesc pe cel ce caută la Mine aşa. Duhovnicia se 
învaţă de la cel ce ştie să înduhovnicească şi să îndumnezeiască 
pe om, iar această mare lucrare trebuie mult căutată, ziua şi 
noaptea trebuie să umbli după ea şi pentru ea, poporul Meu. 
O, nici o pricină ivită şi care încordează inimile nu trebuie să 
fie băgată la tăcere, căci voi sunteţi creştini, fiilor, şi trebuie să 
umblaţi în lumină, şi apoi să luminaţi prin umilinţa cu care şi 
Eu, Domnul, luminez. Voi trebuie să fiţi frumoşi, tată, căci cel 
neumilit este om urât şi se face durere şi apăsare de suflet peste 
cel ce stă frumos sub povara iubirii Mele pentru om. Voi aveţi 
de la Mine aşezaţi străjeri cu inimă mare pentru voi, dar nu 
uitaţi să vă daţi Mie mereu, mereu prin ei, ca să vă pot Eu face 
bine, fiilor, căci tot ce sunteţi voi şi tot ce faceţi voi fără ştirea 
lor în voi sau între voi şi voi, se întoarce apoi împotriva voastră 

şi a Mea, căci diavolul vă ţine cu cei vinovaţi scrişi dacă nu vă 
umiliţi, dacă nu vă curăţiţi spre luminare, iar Eu sunt Domnul 
orânduielii sfinte, şi numai în lumină stau şi lucrez, şi tot aşa 
sunt şi cei ce s-au făcut fiii Tatălui Meu prin Mine, Domnul 
umilinţei şi Stăpân al celor ce se umilesc. Amin. 

O, poporul Meu de peste tot! Tu, cel ce aştepţi să înveţi 
de la Mine, învaţă şi aceasta: tot lucrul cel lucrat de tine în 
gospodăria care te adăposteşte împreună cu alţi fraţi, nu trebuie 
lucrat oricum, şi nu trebuie să-L biruieşti pe Dumnezeu cum 
că ai făcut şi că ştii şi că eşti prin lucrul tău, căci vai celui ce, 
slujind în curţile cele binecuvântate pentru lucrarea Mea, se 
scoală apoi cu duh stăpânitor ca să tulbure prin vederea lui 
unirea şi pacea, Duhul Meu dintre cei credincioşi. Nimeni să 
nu-Mi ceară socoteală pentru vederea lui nemulţumitoare. Ni- 
meni să nu Mă scoată dator pentru timpul lui cel nestatornic 
lângă lucrarea Mea, căci omul este dator, şi nu Domnul. O, ni- 
meni să nu apese peste bunurile Domnului cum că au fost şi 
alţii mai de demult care au întins mâna şi I-au smuls lui Dum- 
nezeu moştenirea cea strânsă prin Evanghelia venirii Mele a 
doua oară de lângă Tatăl ca să-Mi fac un popor supus şi sfânt 
Mie. Toţi cei ce au dat să deretice ei în locul Meu peste lucrarea 
Mea, s-au zdrobit prin rodul voii lor, iar Eu, Domnul, M-am 
ridicat şi Mi-am cruţat via şi moştenirea Evangheliei Mele. Vai 
celor ce vor să nu ştie Domnul prin călăuza Lui lucrul lor, căci 
tot lucrul va fi cerut de la om din mâna străjerilor, nu din mâna 
slugilor, şi iată, cel care-L are pe Domnul de Stăpân peste el, 
acela îmi este Mie fiu, şi nu slugă, căci ca un fiu se lasă călă- 
uzit, şi se dovedeşte credincios când el lucrează aşa. Amin. 

îţi amintesc din nou de duhul curăţeniei tuturor lucru- 
rilor, poporul Meu, căci curăţenia este un duh, şi nu o lucrare, 
după cum Eu, Domnul, ţi-am spus. Te îndemn să fii blând şi 
smerit cu inima, ca să Mă poţi primi cu povaţa, fiule, căci cel 
ce are părere bună despre sine, acela nu Mă primeşte, ba Mă 
şi pedepseşte dacă îl cercetez, iar cel ce este aşa şi se deprinde 
aşa, nu mai poate unul ca acela pentru duhul frăţiei, duh care 
prin diferite daruri se desăvârşeşte şi se întocmeşte între fraţi. 

O, poporul Meu, vorba întoarsă este omul care calcă în el 
voia lui Dumnezeu pentru voia sa, iar Eu atunci slăbesc cu ve- 
ghea Mea prin cei veghetori din partea Mea peste poporul cel 
venit ca să fie cu Mine, căci cel ce vine ca să fie tot cu el şi tot 
ca el, acela nu poate ca Mine, şi poate ca el şi întoarce vorba 
celui ce stă şi priveşte din lături tot lucrul lui, şi se întoarce îm- 
potriva Mea şi împotriva lui lucrul lui cel fără călăuzire peste el. 

Duhul iubirii de fraţi şi dintre fraţi se numeşte duh iu- 
bitor de oameni, iar cine nu-1 are pe acesta, acela stă îngâmfat 
şi nu-şi cunoaşte îngâmfarea şi vătămarea care vine de la ea, 
chiar dacă cei ce văd îi spun lui aceasta. Duhul iubirii dintre 
fraţi, duhul iubitor de oameni, acest duh voiesc Eu, Domnul, 
să-l văd în tine, fiule al poporului Meu, iar dacă nu-1 ai, caută 
să-l capeţi, că fără el nu poţi avea iubire, nu poţi fi plin de 
Dumnezeu, şi, din contra, eşti plin de nemulţumire şi de 
pretenţii şi răneşti, şi nu legi rana dacă nu ai iubire, dacă nu ai 
milă, iar Eu, Domnul, altfel l-am povăţuit pe creştin prin cu- 
vântul Meu cel plin de viaţă pentru om. O, mare mângâiere 
este la Dumnezeu umilinţa omului, smerenia cea pentru Dum- 
nezeu în om, şi doresc să am ucenici-mângâiere, căci cel smerit 
nu-şi cunoaşte smerenia sa, şi mereu se umileşte pentru roada 
ei şi mereu lucrează în ea, şi se face mângâiere Mie cel cu 
duhul umilit. Amin. 

O, copii călăuzitori din partea Mea pentru cei ce se 
alătură voii Mele în ei! învăţaţi-i pe ei prin cuvânt şi prin faptă, 
căci cei ce nu lucrează lucrare cu ştire şi în lumină, aceia stau 


durere a Mea şi a voastră şi se ascund în ei şi nu ştiu să se scrie 
cu cei credincioşi, care se leapădă de sine pentru duh iubitor de 
oameni, pentru iubirea care se face Dumnezeu în om. 

O, câtă mângâiere aş afla dacă ar vrea toţi să fie ca voi 
sau să vă asculte pe voi, căci voi îmi sunteţi ucenici-mângâiere, 
fiindcă staţi în Duhul Meu, şi staţi cu greu la cârmă din pricina 
voii omului. Povăţuiţi mereu peste tot pe poporul Meu să caute 
cu duhul frăţiei sfinte, ca să fie el cu binecuvântarea Mea peste 
el, aşa cum este făgăduinţa Mea cea lăsată prin Scripturi. Am in. 

Am lăsat poveţe mari în carte, şi voiesc să fie ele trezi- 
toare, tată. Vremea postului este vremea curăţeniei a toate: şi 
a iubirii, şi a umilinţei, şi a răbdării sfinte. Nimeni să nu întris- 
teze pentru el însuşi pe fratele său, căci mustrarea cea plăcută 
Mie are lucrare pentru Mine peste om, şi nu pentru om. Să 
înveţe acest popor lucrarea neîntristării de la cele pământeşti 
între frate şi frate, căci Eu sunt Cel ce cunosc inimile, şi nimeni 
să nu voiască altfel şi nimeni să nu-Mi ia această lucrare a 
cunoaşterii inimilor. Am lăsat povaţa cea mare în această zi de 
învăţătură pentru viaţă şi pentru cruce plăcută Mie de la om şi 
am spus aşa: omul trebuie să-şi cunoască îngâmfarea şi mân- 
dria care vine de la aceasta, iar smerenia şi toată lucrarea care 
vine de la ea, să i-o cunoască Dumnezeu. Amin. 

Vă voiesc dulci unii pentru alţii, fii ai poporului Meu. 
învăţaţi să fiţi fii. Eu duhul iubirii cereşti l-am adus peste voi. 
învaţă, poporul Meu, lucrarea iubirii lui Dumnezeu între frate 
şi frate şi nu sta din această lucrare, căci am spus să fie potri- 
vire între fraţi acolo unde se strâng ei ca să facă voia Mea îm- 
preună. învaţă, poporul Meu, lucrarea credinţei, căci crucea 
Mea cea grea este necredinţa şi îngâmfarea omului cel plin de 
sine, şi care calcă în el voia Mea pentru voia sa. O, Mă uit în 
mijlocul tău şi văd duh încordat, iar acest duh vine de la îngâm- 
fare, poporul Meu. Eu sunt Dumnezeu, şi sunt cu duhul umilit, 
şi aceasta este lucrarea Mea. Iubeşte şi tu lumina şi fii fiu al 
luminii, fiu al Tatălui Meu, precum Eu, Cel umilit, sunt Fiul 
Său, poporul Meu cu nume din cer. 

O, fiule, încruntarea inimii se vede pe chipul omului 
când ea îşi face lucrarea în om, dar Eu voiesc chipul luminii 
cereşti pe chipul tău, şi plâng după odihna feţei Mele pe faţa 
ta, fiule care vii să te faci al Meu cu duhul, şi apoi cu trupul 
tău şi cu lucrarea lui cea pentru mântuirea ta, şi apoi pentru 
slava Mea. O, primeşte-Mă aşa cum te-am învăţat să Mă 
primeşti, poporul Meu, căci mustrarea cea pentru voia Mea în 
tine nu este decât iubirea Mea cu care te cresc ca să fii al Meu 
şi nu tot al tău dacă ai venit să fii al Meu. Mustrarea care poartă 
în ea voia Mea, aceea nu e duh de om, iar tu învaţă-te din ea să 
fii casa Mea, poporul Meu, şi să intru la tine ca să fii tu voia 
Mea şi să fii mângâierea Mea, că am nevoie de ucenici- 
mângâiere, iar cel ce ştie cum să-Mi fie fiu, acela ştie să fie 
copil şi să se păstreze el împărăţie a Mea şi să se dea cu ea şi 
să primească pentru ea. Amin. 

Iar tu, poporul Meu, stai cu iubire la învăţat, căci numai 
copiii sunt cei ce învaţă, şi aşa să înveţi tu să fii, şi aşa să fii tu 
voia Mea, şi ucenic-mângâiere să-Mi fii, fiule poporul Meu. 
Amin, amin, amin. 

26 februarie/11 martie 2007 

Cuvântul lui Dumnezeu 


Duminica a cincea a Postului Mare, a cuvioasei Maria 
Egipteanca 

Domnul este străpuns în trup şi în duh de voia omului. Cei nemul- 
ţumiţi îşi pierd înţelepciunea mântuirii. 

S unt Domnul Cel îndurerat de la nedragostea omu- 
lui. Sunt Domnul Cel străpuns în trup cu cuie prin 
mâna omului necredincios, căci crucea Mea cea grea a fost şi 
este necredinţa omului, nedragostea omului. Mi-e Duhul în- 
durerat pe pământ. Vin pe pământ cuvânt după două mii de ani 
de la trupul Meu cel răstignit pe cruce şi nu găsesc credinţă pe 
pământ şi nu găsesc dragoste, căci dragostea s-a sfârşit în om. 
Credinţa în Mine este omul blând şi smerit cu inima, şi care 
seamănă cu Mine la chip şi la faptă şi la dragoste, şi care-şi dă 
Mie viaţa, după ce el cunoaşte cu înţelepciune minciuna cea 
de pe pământ, vremelnicia care-1 ţine rob pe om cu faţa ei şi 
cu lucrarea ei cea văzută, iar Eu, Domnul, sunt Cel îndurerat 
de la necredinţa omului şi stau străpuns în trup şi în duh de la 
voia omului care nu-L iubeşte pe Dumnezeu. 

Mi-e Duhul îndurerat pe pământ şi nu găsesc mângâiere 
de la om. O, până când, omule? Eu sunt Domnul Cel îndurerat 
de la nedragostea ta şi sunt străpuns în duh şi în trup de la acest 
păcat al tău, şi e grea de tot crucea Mea cea de la nedragostea 
ta. Vin pe pământ cuvânt şi nu ştiu cum să fac cu tine ca să Mă 
crezi că Eu sunt acest cuvânt, aşa cum Eu am fost Cel răstignit 
pe cruce cu cuie, căci aşa a fost voia omului necredincios să 
facă pentru Mine. S-au scurs de atunci două mii de ani, şi Eu 
iarăşi vin şi bat la inima omului, dar nu vin arătat, ci vin 
îmbrăcat în duh şi în cuvânt, şi cuvântul Meu este adevărul, şi 
nu ştiu cum să fac cu tine, omule, ca să Mă crezi că Eu sunt 
acest cuvânt cu care bat la uşa ta, la inima ta străină de pacea 
Mea din tine, căci pacea Mea voiesc să ţi-o dau când te strig 
ca să-Mi deschizi şi ca să Mă crezi. O, te-ai făcut stăpân pe 
pământ şi ţi-ai făcut gospodăria ta pe el, iar pe Mine nici ca pe 
un străin nu Mă mai primeşti, nici ca pe un drumeţ nu Mă mai 
adăposteşti. O, nu mai ştii să-I mulţumeşti lui Dumnezeu pen- 
tru suflet, omule, şi eşti nemulţumit de Mine când nu Mă 
primeşti, şi tu eşti dator Mie pentru viaţă şi nu vrei să iei de la 
Mine înţelepciune şi să te naşti din cer pentru ea, căci fără 
înţelepciunea Mea în tine, fără Duhul Meu în tine tu nu Mă 
primeşti, tu nu Mă cunoşti, omule. Eu însă îţi amintesc de 
sfinţii Mei care au făcut şi în pustiu şi în loc umblat gospodăria 
lui Dumnezeu, iar ei s-au făcut slujitori sfinţeniei Mele în ei 
pe pământ şi s-au sfinţit şi Mi-au sfinţit pământul şi cerul, 
pământul cel de sub ei şi cerul cel din jurul lor, şi umblau cu 
trupul pe cer şi pe pământ blânzi şi smeriţi cu inima aşa cum 
sunt Eu, şi mulţumiţi trăiau ei în Duhul Meu. 

Apleacă-te, omule, ca să-Mi auzi cuvântul şi roagă-te lui 
Dumnezeu să-ţi dea credinţă sfântă în venirea Mea după om, 
căci voia Tatălui Savaot este să-l trag pe om la Tatăl prin venirea 
Mea aşa cum vine ea acum, purtându-Mă cuvânt peste pământ. 
Eu M-am născut Om pe pământ ca să Mă las răstignit de om şi 
ca să înviez din moarte şi ca să Mă duc la Tatăl iarăşi şi să-l trag 
pe om la Tatăl prin lucrarea Mea cu care stau pe pământ, prin 
puterea înţelepciunii cuvântului Meu, care are în el viaţa cea 
veşnică, omule sărac de viaţă. O, roagă-te lui Dumnezeu, omu- 
le, şi cere-I să te ajute să nu mai fii tu, ci să fie Domnul în tine 
cu dragostea Lui, blând şi smerit cu inima aşa cum este El, şi 
ca să te cunoască El apoi de adăpost al Său. Amin. 

O, poporul Meu, Mă las cuvânt în mijlocul tău pentru 
tine şi pentru tot omul de pe pământ, că plâng sfinţii Mei de 
mila Mea când Mă văd stând blând şi smerit cu inima şi 


străpuns în duh şi în trup de la voia omului care nu-L iubeşte, 
care nu-L miluieşte pe Dumnezeu pe pământ. Eu sunt Domnul, 
iar omul este crucea Mea cea grea şi nu voieşte să se facă el 
mângâierea Mea sub crucea Mea nu vrea omul să-Mi mul- 
ţumească pentru suflet şi să Mă cunoască de Stăpân al vieţii. 

O, n-am fost suferit de om când am venit, şi iată, vin şi 
tot vin şi nu încap cu omul să-i fac bine omului prin omul în care 
Eu Mă adăpostesc şi călătoresc între oameni. La prima Mea 
venire am spus la cei pregătiţi de Mine pentru oameni că oamenii 
care nu Mă vor primi pe Mine nu-i vor primi nici pe ei, şi am 
spus că, ascultând de la ei, pe Mine Mă vor primi oamenii. 

O, poporul Meu, grăiesc în mijlocul tău durerea Mea şi 
a sfinţilor Mei. învaţă, fiule, lucrarea mântuirii şi mângâie-L pe 
Dumnezeu cu viaţa ta mântuitoare, căci oamenii nu-L primesc 
pe Dumnezeu şi îşi fac pe pământ gospodăria lor, dar mântuirea 
nu se lucrează cu lucrare ca pe pământ, ci ea se capătă prin lu- 
crarea ei în om, nu prin lucrarea omului. O, poporul Meu, lu- 
crează, fiule, lucrarea alegerii tale, căci mântuirea se capătă cu 
lucrarea ei în om, nu cu lucrarea omului. Dau sfinţii să se mă- 
soare cu tine când îţi văd alegerea ta, dar una e să se măsoare 
ei cu tine pentru darul Meu din mijlocul tău, şi alta ar fi să dai 
să te măsori tu cu ei când ai da să te piteşti sub viaţa lor cu viaţa 
ta, căci iată, oamenii care se cred credincioşi Mie şi sfinţilor 
Mei dau să se măsoare cu sfinţii pentru viaţa lor cea după plă- 
cerea lor şi spun că Maria Egipteanca a umblat goală, dar Eu îi 
spun omului că n-a fost şi nu este om pe pământ mai îmbrăcat 
decât ea. Ea avea ca haină cerul, iar sfinţenia avea de casă trupul 
ei. Ea asculta de sfinţenie, nu asculta de trup, şi a făcut aceasta 
pentru ca să pedepsească în însuşi trupul ei toată viaţa ei deşartă, 
tot ce a fost ea până să fiu Eu, Domnul, în ea apoi. 

O, poporul Meu, Mi-e Duhul îndurerat. Nici în mijlocul 
tău nu-Mi pot spune toată durerea, toată jalea Duhului Meu, pe 
care Mi-o împart tainic cu cei ce Mă poartă spre tine şi spre om. 
O, duhul mângâierii nu mai este pe pământ, iar crucea Mea cea 
grea este necredinţa şi nedragostea omului care-Mi face cruce 
Mie ca să fie el stăpân pe pământ şi să se aşeze el dumnezeu 
peste om şi să-şi aibă el gospodăria sa peste cele ştiute a fi locuri 
pentru cer, şi pe care omul le strică, făcându-şi lui gospodărie 
şi nu Mie, aşa cum templul de la Ierusalim s-a stricat de tot pen- 
tru că şi-a făcut omul în el gospodăria sa şi adunătura sa şi nu 
pe-a Mea, căci voia Mea este prin prooroci, şi nu oricum este 
ea. Iată, şi cei din casa în care Eu am trâmbiţat prin trâmbiţa 
Mea Verginica au propăşit prin Evanghelia Mea cu ea, şi apoi 
nu M-au mai voit, şi acum sunt ei acolo, iar Eu nu, şi plâng în 
lături ca unul care nu are rod după truda lui. îi aud gândind şi 
zicând: „Dar ce să facem cu casa asta? Să nu aibă ea folosi- 
re? “. O, dacă n-au putut face în ea cer, pământ nici atât nu tre- 
buia să facă în ea, căci pământ este pe pământ. Maria Egipteanca 
nu a avut templu ridicat în loc pustiu, dar şi aşa a făcut ea cer 
pe pământ, căci s-a făcut ea însăşi templu pentru Dumnezeu, 
sfinţindu-Mă pe Mine în ea ca pe Stăpânul ei şi iubindu-Mă ca 
pe Dumnezeul ei, Care a mântuit-o pe ea de rău. 

O, poporul Meu, una este să se măsoare sfinţii cu tine, şi 
alta este să te măsori tu cu ei. O, tu să fii înţelept, fiule. Tu să fii 
blând şi smerit cu inima şi să Mă ai pe Mine de Stăpân al cuge- 
tului tău, al sufletului tău şi al lucrării tale cea pentru mântuirea 
ta. Măsura ta Eu trebuie s-o măsor, şi ferice ţie dacă ştii această 
lucrare a înţelepciunii mântuirii, căci iată, cei de ieri şi cei de azi 
răzvrătiţi în poporul cuvântului Meu nu încetează să găsească 
nod în papură ca să nu Mă primească prin felul cum Eu vin ca 
să-Mi orânduiesc un popor şi să-l veghez pe el prin cuvânt pen- 
tru fapta lui, pentru dragostea lui, pentru rodul Meu în el. Iar Eu, 

Domnul, le spun celor ce şi-au pierdut şi îşi pierd înţelepciunea 
prin judecată peste lucrarea Mea: vai celor nemulţumiţi, care ju- 
decă şi învinuiesc aşezarea venirii Mele acum pe pământ, căci 
aceia îşi pierd înţelepciunea mântuirii şi nu mai ştiu să gândească 
şi să grăiască, de vreme ce înlăuntrul lor este plin de răzvrătire 
şi de neiubire, lipsit de duh iubitor de fraţi şi de oameni, şi iată, 
fiecare are după cum a fost şi este fapta sa. Amin. 

O, poporul Meu, Mi-e Duhul îndurerat. învaţă-te frate 
pe frate smerenia inimii ca să-Mi poţi înţelege durerea şi să 
umbli în lumină, fiule, că Mă doare noaptea omului, Mă doare 
neascultarea omului, care este noaptea omului cel neiubitor de 
lumina Mea. O, poporul Meu, fa-te mângâierea Mea sub cru- 
cea Mea cea grea şi dă-Mi putere sub ea. 

Sunt Domnul Cel îndurerat de la nedragostea omului şi 
sunt străpuns în trup şi în duh de la voia omului care nu-L 
iubeşte pe Dumnezeu, dar tu mângâie-Mi suspinul, căci uce- 
nic-mângâiere voiesc să-Mi fii tu, fiule al poporului Meu. 
Amin, amin, amin. 

12/25 martie 2007 

Praznicul Intrării Domnului în Ierusalim 

Oamenii nu pricep Scripturile venirii Domnului. Orb pe orb nu se 
poate călăuzi. Slava Domnului cu poporul Său. 

artea Mea de azi se deschide la porunca Mea, şi 
Eu intru în ea cuvânt, căci sunt Domnul puterilor 
şi împlinesc tot ceea ce Eu grăiesc în cer şi pe pământ. Am 
străjeri în cer şi pe pământ pentru împlinirea cuvântului Meu, 
şi altfel Eu nu-Mi rostesc cuvântul. Amin. 

Cu mult timp mai înainte de a Mă face Eu, la porunca 
Tatălui, Fiu al omului, Duhul lui Dumnezeu a grăit prin proo- 
roci şi a zis: «Bucură-te, Sioane, că iată, vine împăratul tău, 
vine la tine drept şi biruitor, şezănd pe asin, pe mânzul asinei. 
El vine cu plata, şi răsplătirile merg înaintea Lui, şi ţie ţi se 
va zice popor răscumpărat de Dumnezeu, cetate nepărăsită, 
căci pentru Sion Eu nu voi tăcea şi pentru Ierusalim nu voi 
avea odihnă până ce dreptatea lui nu va ieşi la lumină şi mân- 
tuirea lui nu va arde ca flacăra, până ce neamurile nu vor 
vedea şi toţi regii slava ta, şi te vor chema pe tine cu nume 
nou, pe care îl va rosti gura Domnului, şi numele tău va fi: 
„întru tine am binevoit 14 , iar ţara ta, „cea cu bărbat 44 , şi pă- 
mântul tău va avea soţ, şi Cel ce te-a zidit Se va însoţi cu tine, 
Ierusalime. Pe zidurile tale Eu pun străjeri, care nici zi, nici 
noapte nu vor tăcea, şi ei Ii vor aduce Domnului aminte de 
făgăduinţele Lui, şi Domnul va aşeza din nou Ierusalimul, ca 
să facă din el lauda pământului, şi numai cei ce vor fi adunat 
grâul şi mustul vor mânca şi vor lăuda pe Domnul, iar cei ce 
vor fi făcut culesul vor bea vinul în curţile templului Meu cel 
sfânt». Amin. 

O, Mă doare când Mă uit pe pământ şi îi văd pe cei ce-şi 
zic credincioşi şi creştini că nu ştiu ce înseamnă să-Mi sărbă- 
torească ei sărbătorile Mele şi să se împlinească ele în ei ca o 
proorocie împlinită. Mă doare când văd că nu sunt pricepute 
Scripturile care au vestit despre venirea pe pământ a Mântu- 
itorului lumii, căci este scris: «Nu te teme, fiica Sionului, Mân- 
tuitorul tău vine la tine drept şi biruitor, blând şi smerit şezând 
pe mânzul asinei, ca să Se însoţească cu tine ca un Mire». O, 
nici cei de atunci, nici cei de apoi nu au priceput Scripturile 
care s-au împlinit atunci şi care iarăşi se împlinesc acum, căci 
ceea ce a fost, iarăşi este, şi omul piere din lipsă de înţelepciu- 
ne, precum este scris, iar Eu, Domnul, sunt Cel îndurerat de la 
nedragostea omului, şi crucea Mea cea grea a fost şi este ne- 
credinţa omului, căci cel ce nu Mă împlineşte pe Mine în el, 


acela este necredincios, căci credinţa în Mine este omul blând 
şi smerit cu inima şi care seamănă cu Mine la duh şi la faptă, 
şi iată, Mi-e Duhul îndurerat în cer şi pe pământ şi nu găsesc 
mângâiere de la om, iar Scripturile Mele s-au împlinit şi se îm- 
plinesc, şi nu pricepe omul taina lui Dumnezeu, voia lui Dum- 
nezeu, care va să se împlinească peste pământ spre bucuria 
Mea şi a omului. Am intrat pe mânz de asină în Ierusalim acum 
două mii de ani, mai înainte cu o săptămână de moartea şi de 
învierea Mea, şi am împlinit Scripturile aşa cum au fost ele 
scrise, dar nu le-au priceput cei care măcar o zi au dat să le 
împlinească şi să Mă primească de Mântuitor al lor şi să-Mi 
cânte: «Osana, binecuvântat este Cel ce vine întru numele 
Domnului, împăratul lui Israel». 

O, poporul Meu de azi Ierusalim! Nu se poate călăuzi 
orb pe orb. Cel orb trebuie purtat de cel ce vede, şi trebuie să 
se lase purtat şi să ştie unde merge şi să asculte ca să poată 
merge, căci Eu am pus şi pun mereu călăuză înaintea omului, 
şi iată, Eu sunt Părinte şi sunt Stăpân. Celor ce Mă ascultă ca 
nişte fii, ca nişte copii, lor le sunt Părinte, iar celor ce Mă 
ascultă ca nişte slugi le sunt Stăpân, şi nu ştie sluga taina 
stăpânului ei ca să aibă înţelepciune pentru credincioşie înain- 
tea stăpânului ei. Fiii cei credincioşi sunt numai cei ce-şi iubesc 
cu putere părintele, supunându-se lui cu iubire, în duhul sfielii 
fieşti cu duhul şi cu trupul şi cu sufletul lor, iar slugile cele cu- 
rate sunt cele ce slujesc cu credincioşie pe stăpânul lor, în du- 
hul supunerii şi al dreptăţii a toate, fiind călăuzite de stăpânul 
lor, de duhul stăpânului lor. 

Mă uit înapoi cu două mii de ani şi-i văd pe cei ce stăpâ- 
neau în numele Domnului, aşezându-se peste gloate, îi văd că- 
lăuzindu-i pe cei orbi, pe cei ce nu ştiau ca şi ei proorociile şi 
împlinirea lor, şi îi văd necredincioşi Stăpânului Căruia ziceau 
ei că îi slujeau înaintea supuşilor lor. O, nu poate orb pe orb să 
se călăuzească, şi iată, au căzut cei necredincioşi care nu L-au 
văzut pe Domnul cu ochiul credinţei lor drept şi biruitor venind 
pe pământ pentru Ierusalim, precum era scris să se împlinească. 

O, poporul Meu, credinţa fiilor trebuie să fie curată şi 
sfântă, şi statornică să fie ea ca a unor prunci care cred când 
văd şi când aud. O, poporul Meu, să te fereşti, tată, de duhul 
înţelepciunii omeneşti care îl îngâmfă pe om ca să nu-L aibă 
pe Domnul de Stăpân peste el. Te-am povăţuit mereu spre 
pruncie cu iubire în ea ca să-ţi dau ţie împărăţia Mea. Lucrează 
aşa cum te-am povăţuit, căci Eu, Domnul, te călăuzesc ca să 
te am, poporul Meu, şi ca să nu te pierd, şi ca să nu te pierzi tu 
dinaintea Mea dacă ai merge singur fără Mine înaintea faptei 
tale, înaintea paşilor tăi. Ai grijă să Mă ai Mântuitor al tău drept 
şi biruitor, căci Eu pentru tine nu am odihnă până nu voi vedea 
că dreptatea şi mântuirea ta nu va lumina şi nu va arde ca fla- 
căra şi până ce neamurile şi regii de peste ele nu vor vedea 
slava Mea din tine şi cuvântul Meu împlinit peste tine pe 
pământ. Ai grijă, Ierusalime, de numele tău cel nou şi de nu- 
mele Meu cel nou, căci Eu Mă numesc peste tine Cuvântul lui 
Dumnezeu, precum este scris, şi vin la tine ca un Mântuitor, 
ca un Mire, iar tu ai grijă să stai în taina miresei, poporul Meu. 
Iată, e sărbătoarea stâlpărilor, e duminica Floriilor, iar Eu, 
Domnul, deschid porţile tale şi intru la tine, şi binecuvântat 
este Cel ce vine la tine întru numele Domnului. O, mângâie-Mi 
suspinul, poporul Meu Ierusalim. Păstrează-te, tată, în taina şi 
în fapta Ierusalimului nou. Aşează-te, tată, din zi în zi mai mult 
în chipul şi asemănarea Mea. Uită-te mereu în Mine şi la Mine, 
şi caută să semeni cu Mine la cuvânt şi la faptă şi la viaţă, ca 
să ia totul viaţă de la tine precum ia de la Mine, şi să fii şi tu 
cu duh dătător de viaţă precum sunt Eu, căci una este să fie 

omul cu suflet viu, şi alta este să se facă el din Mine cu duh 
dătător de viaţă, căci viaţa când este în om, este cea care se îm- 
parte, şi numai aceea care se împarte este viaţă. Eu am venit 
ca viaţă să dau, şi din belşug să dau. Aşa şi tu să lucrezi frate 
peste frate, poporul Meu, şi apoi peste omul necunoscător de 
taina vieţii, de taina lui Dumnezeu, Ierusalime. 

O, mângâie-Mi suspinul, popor miluit de Dumnezeu, şi 
aşa vei avea şi vei împărţi viaţă din viaţă şi vei fi din Mine pre- 
cum Eu sunt din Tatăl. Cuvântul Meu tu să-l împlineşti şi să ai 
grijă de el şi să nu-1 pui deoparte după ce ţi-1 dau, poporul Meu, 
ci să-l faci faptă, tată. O, dă-Mi putere să stau în mijlocul tău 
drept şi biruitor şi să-ţi fiu Mântuitor şi să ardă ca flacăra mân- 
tuirea ta, şi să vadă neamurile pământului şi regii lor, şi să vadă 
sfinţii şi îngerii şi să se înveselească de la tine, căci gura Mea 
ţi-a pus nume nou, şi îţi trebuie înţelepciunea Mea ca să lucrezi 
la asemănarea ta cu numele tău cel nou. O, stai în Duhul lui 
Dumnezeu, poporul Meu. Fă-te vas al cuvântului Meu şi al 
Duhului Meu Care grăieşte peste tine şi Care mântuieşte din 
mijlocul tău. Voiesc mereu să-ţi grăiesc şi să te înţelepţesc, iar 
tu să iei şi să poţi după voia Mea, poporul Meu. Fiii sunt cei 
ce au părinte, sunt cei ce împlinesc ascultând de la el, blânzi şi 
smeriţi cu inima ca şi el, căci Eu sunt Părintele celor ce Mă 
iubesc aşa cum Eu îl iubesc pe Tatăl şi voia Lui o fac şi stau 
copil înaintea Lui şi iau din slava Lui şi dau din ea celor ce o 
iubesc pe ea, împărţind-o pe ea, precum Eu o iau de la Tatăl şi 
o împart celor ce o iubesc pe ea, căci cei ce iubesc slava lui 
Dumnezeu, sunt cei ce o împart pe ea. Amin. 

Binecuvântate şi împlinite să fie în mijlocul tău sărbă- 
torile Mele, poporul Meu, şi peste şapte zile să cânţi cu îngerii 
şi cu sfinţii învierea Mea cea de acum două mii de ani, şi să te 
audă lumea că tu cânţi, şi să adevereşti tu în tine şi în mijlocul 
tău că Eu sunt înviat în tine, şi cu adevărat să cânţi şi să se audă 
când tu cânţi Hristos a înviat. O, să nu cânţi cum cântă lumea 
sau cum au cântat Osana la Ierusalim cei ce M-au primit pe 
mânzul asinei intrând, şi care apoi Mi-au strigat răstignirea. Tu 
să cânţi ca fiii, Ierusalime, şi cu credincioşia iubirii să te porţi 
înaintea Mea şi cu Duhul Sfânt să fie plină fiinţa ta, şi aşa să 
cânţi şi aşa să ştii ce cânţi, şi aşa să te porţi tu înaintea Mea, 
iar Eu să am în Mine şi în Tatăl deplină bucuria că tu eşti după 
adevăr şi după faptă şi după duh popor al Meu, şi aşa să-Mi 
mângâi tu multul şi îndureratul Meu suspin, poporul Meu. 
Amin, amin, amin. 

19 martie/l aprilie 2007 

Praznicul învierii Domnului 

Taina îngenuncherii. Puterea învierii prin îngenunchere. Duh de 
înviere peste ţara română. 

unt Domnul slavei în cer şi pe pământ. Amin. Să 
se ridice porţile pentru cuvântul Meu ca să intru 
în carte şi să rostesc Eu însumi urarea învierii Mele cea de 
acum două mii de ani când după moartea Mea prin cruce M-am 
sculat biruitor şi Dumnezeu adevărat. Amin. 

Hristos a înviat! Hristos a înviat! Hristos a înviat! Pun 
pacea Mea peste porţi ca să rostesc cuvânt cu duh de mângâiere 
în el pentru cei ce au adevărul în ei şi cu el ei ştiu ce înseamnă 
Dumnezeu cu omul pe pământ. în toată vremea Eu am avut 
coborâre la om pe pământ, dar zadarnic am avut, căci oamenii, 
fiind fără minte din cer, n-au ştiut şi nu ştiu ce înseamnă Dum- 
nezeu cu omul pe pământ, şi ştiu numai ca omul, şi nu pot oa- 
menii să fie mângâierea Mea în vremea durerilor coborârii 


Mele din cer pe pământ pentru om şi după om ca să-l îmbiu 
spre viaţă şi spre cer pe om. Am avut mereu şi am şi azi popor 
în mijlocul căruia Eu cobor şi Mă las cuvânt, dar greu îi este 
omului să fie statornic pentru Dumnezeu. 

De la o margine la alta a poporului Meu care ia cuvântul 
Meu de la izvorul lui, Eu, Domnul, rostesc pentru el vestea în- 
vierii Mele: Hristos a înviat! 

O, poporul Meu cel de azi! Dacă unii în tine Mă rănesc 
şi Mă tot rănesc, alţii în tine să caute să Mă mângâie, că nu 
vreau să cad şi să fiu Cel căzut în mijlocul tău. O, greu mai 
înţelege omul ce înseamnă Dumnezeu cu omul pe pământ, iar 
Eu, împătimit de dor după om, spun iarăşi ca şi acum două mii 
de ani: fericiţi cei săraci cu duhul şi în care Eu pot să-Mi fac 
împărăţie dulce pe pământ, şi, iarăşi, fericiţi cei ce rabdă mus- 
trarea cea pentru facere nouă şi pentru viaţă nouă în om, iar 
cel ce nu o rabdă pe ea, acela fuge de ea şi nu cunoaşte calea 
Mea spre el şi bătaia Mea la uşa lui ca să Mă primească în el 
cu voia Mea. Numai cel ce ştie să stea în genunchi, numai acela 
iubeşte mustrarea. Numai cel ce iubeşte mustrarea, numai acela 
ştie să stea în genunchi. Nu cel la arătare este statul în ge- 
nunchi, nu, tată, nu. Iată, omul nu simte din inimă statul în ge- 
nunchi, şi numai cu trupul ştie el să stea îngenuncheat, iar 
învierea din îngenunchere, ridicarea din genunchi nu se mai 
arată ca o minune nouă mereu peste om. 

O, poporul Meu care auzi de la Dumnezeu cuvânt! Mai 
este, oare, om care să ştie ce este umilinţa şi s-o iubească şi s-o 
lucreze pe ea? Mai este om care să ştie taina îngenuncherii, 
aşezarea şi ridicarea din genunchi? îţi dau lecţii de înviere, tată. 
Fii blând şi smerit cu inima ca să înţelegi, că urât este omul 
care nu înţelege cuvântul lui Dumnezeu spre împlinirea plăce- 
rii Mele în el şi spre mângâierea celor din jurul lui. Toţi cei ce 
stau aşteptând cuvânt de la Dumnezeu, să nu rămână numai cu 
auzirea lui, că e păcat aceasta, şi pentru acest păcat aş da să-Mi 
opresc cursul cuvântului şi să intre în pedeapsa aceasta cei ce 
nu înfăptuiesc în ei lucrarea cuvântului Meu auzit de ei. Eu 
însă în mijlocul tău rostesc şi spun: dacă unii în tine Mă rănesc, 
alţii în tine să caute să Mă împlinească în ei şi să Mă mângâie 
aşa, că nu vreau să cad şi să fiu Cel căzut în mijlocul tău, ci 
vreau să te povăţuiesc mereu spre înviere, spre învierea ta, 
poporul Meu. 

O, copii care staţi porţi pentru venirea cuvântului Meu 
pe pământ la om! Este scris prin prooroci: «Dacă de cel fără 
de rănduială ne este milă, el nu va învăţa ce este dreptatea a 
toate, şi în pământul celor sfinţi va săvârşi acela strâmbăta- 
tea». O, nu e bine, nu e bine să se apropie omul de Mine şi 
apoi să fie cum poate şi cât poate el să fie, ci e bine să vrea să 
fie cât Mine, şi să Mă ceară să-l fac să poată să fie atât cât este 
cel ce este copil al Meu, iar dacă nu poate să fie copil, să nu se 
apropie omul spre Mine, căci Eu sunt Fiul supunerii sfinte şi 
al smereniei sfinte înaintea Tatălui Meu, aşa cum trebuie să fie 
şi cel ce locuieşte în muntele Domnului, în preajma Domnului, 
în faţa Domnului. Eu trebuie să pot să merg şi nu să stau, şi 
vreau prin voi să pot să merg. Vă întăresc la cârmă. Nu lăsaţi 
din mână cârma Mea, că vreau să pot să merg, fiilor copii. 
Când sunteţi răniţi din părţi, Eu vă întăresc, şi pentru Mine fac 
aceasta. Nu uitaţi că rana care se lasă peste voi vine mai întâi 
la Mine şi vine rănind, iar Eu apoi v-o arăt şi Mă mângâi ca s-o 
port cu voi şi ca să vă am pe voi purtători ai Mei. V-am arătat 
vouă cum stau Eu între voi şi cel ce vă loveşte pe voi. V-am 
arătat că Eu sunt Cel în Care se opreşte lovitura, şi Mă doare, 
şi iarăşi spun: Mă doare că nu este pricepere la om ca să 
cunoască el bătaia Mea la uşa lui şi neprimirea Mea de către 

el. Dar voi, umiliţi cum sunteţi, pentru aceea căutaţi să-l îm- 
biaţi pe om spre bine şi spre plăcerea Mea în el, şi greu mai 
primeşte omul, fiilor copii, căci omul urăşte mustrarea, urăşte 
viaţa cea de sus în el şi trăirea Mea cu omul pe pământ, căci 
viaţa, de sus vine, şi rău e să n-aibă omul pentru viaţa lui înţe- 
lepciunea cea de sus, copii ai suspinului Meu. 

O, poporul Meu de azi! Bucură-te cu duh de înviere în 
tine. Nu te bucura de venirea Mea cuvânt la tine, nu, tată, nu, 
ci bucură-te dacă poţi să fii al Meu după plăcerea Mea. Poporul 
Israel a greşit amarnic când s-a bucurat de Mine şi când s-a 
crezut poporul Meu, şi l-a doborât pe el mândria şi aşa a pierit 
Israel prin duhul semeţiei şi nu s-a făcut el pe placul lui Dum- 
nezeu ca să nu cadă de la faţa Mea, căci faţa Mea e sfântă, ca 
şi cei ce stau în faţa Mea. O, nu te ascunde sub faptul că Eu 
vin la tine cuvânt ca să te bucuri de aceasta şi doar atât. O, nu 
aşa, poporul Meu. Nu te bucura că vin la tine cuvânt, că Eu nu 
Mă bucur de la tine decât dacă te văd că te faci tu cuvântul 
Meu cel împlinit, şi iată, Eu, Domnul învierii, îţi dau lecţii de 
înviere, poporul Meu, şi sunt învăţătorul celor ce învaţă. 

O, învaţă taina îngenuncherii, Ierusalime. E mare taină 
statul în genunchi şi ridicarea din îngenunchere. învaţă moartea 
şi învierea ta, învaţă taina îngenuncherii, poporul Meu. Nu sta 
în genunchi fără să ştii că nu cu trupul este statul în genunchi. 
Cel ce îngenunchează este cel ce se leapădă de sine ca să fie al 
Meu întru toate ale lui şi apoi întru toate ale Mele în el, prin 
supunere sfântă şi prin iubire ca a Mea, căci M-am dat pildă 
de iubire pentru iubirea cea din om. Cel ce se aşează cu ade- 
vărat în genunchi, este cel ce ştie puterea învierii prin înge- 
nunchere, puterea iubirii prin jertfă, căci Eu am înviat prin 
cruce, poporul Meu, şi nu poate omul să aibă altfel înviere, alt- 
fel decât Dumnezeu. O, nu te bucura că vin cuvânt la tine, ci 
bucură-te să te aşezi înaintea Mea după plăcerea Mea şi a în- 
gerilor Mei, căci cel fără de înger nu stă înaintea Mea, nu poate 
veni înaintea Mea, fiindcă lucrarea Mea pentru om este prin 
îngeri, şi altfel nu este ea. 

Voiesc să te învăţ mult, şi să înveţi tu mult taina şi lu- 
crarea învierii, Ierusalime. învierea ta înaintea Mea şi mereu 
viaţa ta prin ea, aceasta este mângâierea Mea, iar dacă tu lu- 
crezi aşa, numai aşa poţi tu arăta că eşti tu născut de sus, din 
Mine, Cel născut din Tatăl şi din om apoi ca să Mă răstignesc 
pentru om şi să vadă omul învierea Mea din răstignirea Mea 
pentru el, şi să preţuiască el răbdarea şi iubirea Mea de pe cruce 
şi prin care Eu am înviat biruitor peste toţi vecii, căci M-am 
aşezat de-a dreapta Tatălui apoi, şi cu El călătoresc în car de 
slavă, judecând peste vii şi peste morţi şi fără de sfârşit împă- 
răţind şi lucrând cu Tatăl şi cu toţi îngerii slavei viaţa veacului 
ce va să fie. Amin. 

Hristos a înviat! Această veste bună a avut puterea şi 
adevărul cel mai mare pe buzele celor ce au rostit atunci că Eu 
am înviat, şi apoi a slăbit în om tot mai mult adevărul şi puterea 
vestirii şi a trăirii fiorului învierii Mele de atunci. Omul nu mai 
zice Hristos a înviat. Numai cei adevăraţi ai Mei ştiu să arate 
acest adevăr şi să-l împartă apoi ca şi cei de acum două mii de 
ani care rosteau cu adevărat Hristos a înviat. 

Şi pentru ţara Mea română rostesc Eu însumi peste ea: 
Hristos a înviat, ţara Mea de azi, căci azi la tine vin. O, tu eşti 
sub cruce şi eşti pe cruce pusă de cei îngâmfaţi şi lacomi în 
tine. O, tu eşti străpunsă de omul fărădelegii, de omul minciu- 
nii, căci lupul numai părul şi-l schimbă şi glasul lui viclean. 
O, lasă-Mă să înviez în tine, lasă-Mă să pot pentru tine, şi Eu 
te voi izbăvi; Eu, ţara Mea, Eu şi nu tu, că tu fără Mine nimic 
nu poţi şi nimic n-ai putut. O, numai Eu sunt Cel ce pot, numai 


Eu, ţara Mea, şi vei putea şi tu dacă vei şti să îngenunchezi 
înaintea Mea pentru învierea ta, şi nu înaintea omului, ţara 
Mea. Eu te cuprind în umilinţa Mea şi te învăţ taina şi puterea 
îngenuncherii şi a învierii din îngenunchere. Ia de la Mine şi 
te scoală frumos, aşa cum Eu M-am sculat dintre morţi, şi 
dă-Mi mâna ca să te ridic Eu, ţara Mea, dar învaţă să cunoşti 
mâna Mea, şi credincioasă să fii tu, şi înţeleaptă să fii, căci Eu, 
Domnul Dumnezeul tău, Făcătorul tău de la naşterea Mea şi a 
ta odată cu a Mea, Mă aplec, şi aşa te învăţ Eu pe tine înţelep- 
ciunea Mea şi învierea ta din îngenunchere, ţara Mea de la 
sfârşit de timp, şi în care Eu vin, şi cuvântând vin, şi te învăţ 
scularea şi te învăţ învierea, ţara Mea, ţara Mea cea de azi. 
Amin, amin, amin. 

26 martie/8 aprilie 2007 

Sărbătoarea Izvorul tămăduirii 

Viaţa care îl măntuieşte pe om este învierea omului. Milostenia celui 
ce nu se lasă de păcate nu-l scapă pe el de iad. Omul a rămas rana 
Domnului. Maica Domnului grăieşte peste ţara română. 

B u sunt Cel ce sunt. Domnul învierii sunt. Mă aplec 
din dreapta Tatălui şi rostesc peste pământ salutul 
învierii Mele dintre morţi. Hristos a înviat! Hristos a înviat! 
Hristos a înviat! 

E zi de tămăduire a omului, iar Eu te cuprind în duhul 
învierii Mele, popor adunat la izvor. Cuvântul Meu de azi s-a 
făcut izvor peste pământ. M-am făcut Eu însumi râul vieţii, ca 
să le dau viaţă oamenilor, învăţându-i să păzească ei toate câte 
Eu am grăit şi grăiesc spre viaţa lor, căci viaţă am venit să aduc 
pe pământ. întăreşte împlinirea cuvântului Meu în tine, popor 
adunat la izvor, că viaţă veşnică ia de la Mine cel ce împlineşte 
în el cuvântul Meu cel dătător de viaţă. Amin. 

Vin învăţător peste pământ şi îl învăţ pe om învierea. 
Acum două mii de ani l-am învăţat pe tot omul cum să învieze, 
şi apoi i-am spus să creadă în Mine prin toate câte Eu am vestit 
despre Mine mai înainte de patima şi de învierea Mea, iar acum 
Mă fac râu de cuvânt de viaţă dătător şi îl chem pe om de la el 
la Mine, de la moarte la viaţă, de la întuneric la lumină, de la 
minciună la adevăr, şi fericit este cel ce se apleacă să asculte 
glasul Meu şi să creadă cu supunere că Eu sunt, şi că pentru 
viaţa omului am venit şi vin pe pământ cuvânt. Nu vin pentru 
ca să încerc credinţa omului, ci vin pentru ca să împlinesc Scrip- 
turile venirii Mele a doua oară de lângă Tatăl, aşa cum am îm- 
plinit acum două mii de ani venirea Mea prin naşterea Mea din 
Fecioară, şi apoi răstignirea şi învierea Mea dintre morţi, iar 
acum vin să-l înviez şi pe om, căci n-am altă lucrare de lucrat, 
decât învierea omului, şi apoi viaţa cea veşnică peste om. Amin. 

O, popor adunat la izvor, sunt cu mama Mea Fecioara 
şi Mă fac râu de cuvânt ca să tămăduiesc cu el toată neputinţa 
ta, că vreau să poţi pentru viaţa ta, şi cu ea să poţi pentru viaţa 
Mea, căci oamenii sunt necredincioşi şi nu iubesc în ei viaţa 
Mea şi nu se scoală când îi chem să se ridice şi să vină la Mine 
ca să-i am şi să-i hrănesc cu duh de înviere şi ca să fie ei ca 
Domnul, Care a înviat şi a adus viaţă pentru om. Zi după zi se 
înşeală omul pe sine că este al Meu, dar viaţă nu-şi lucrează, 
iar viaţa cea fără faptele vieţii, fără viaţa Mea în om, nu poate 
pe om să-l mântuiască, şi iată, nu are cine să-l înveţe pe om 
viaţa cea care nu trece, care nu moare şi care se înnoieşte prin 
puterea ei cea din faptele vieţii luată. 

Este pe pământ o povestioară despre mama Mea Fecioara 
cum că, mergând ea de mână cu îngerul Meu Mihail, el i-a 

arătat ei oamenii care au plecat de pe pământ şi locurile lor de 
petrecere, după faptele lor dobândite în viaţă, iar între rai şi iad 
a văzut mama Mea mulţime de oameni atârnaţi cu capul în jos 
şi cu picioarele legate sus, tânguindu-se ei cu amar şi fără 
mângâiere pentru suspinul lor. Ea l-a întrebat pe îngerul Meu 
Mihail să-i spună pentru ce aceştia nu au loc nici în rai, nici în 
iad, iar îngerul Meu i-a spus ei că aceia au făcut fapte de mi- 
lostenie peste biserici ca să scape ei din iad prin faptele acelea, 
dar fapte de viaţă veşnică în ei pentru fericirea lor între cei 
sfinţi, ei nu s-au aşezat să facă pe pământ, şi de aceea nu sunt 
ei în rai, dar nu sunt nici în iad, pentru că, în păcate petrecând 
cu trupul, au dat bisericilor ajutoare ca să-i scape Domnul de 
iad. O, dacă n-are cine să-l înveţe pe om viaţa lui cea de pe 
pământ şi viaţa lui cea din cer sau cea din iad, omul nu ştie să-şi 
croiască singur haina vieţii, şi îşi face rost, bietul de el, de 
chinuire veşnică între rai şi iad, şi nimeni nu-1 învaţă pe el cum 
să-şi lucreze viaţa. O, nu se poate din păcate să-şi facă omul 
haină, şi nici să-şi cumpere nu poate, ci poate numai din sfin- 
ţenie să-şi ţeasă el haina vieţii, şi poate numai din înviere să-şi 
aprindă el lumina cărării lui spre Dumnezeu. Amin, amin, amin. 

O Fiule Emanuel, Fiul meu străpuns cu 
^ rană grea, Fiul meu străpuns de păcatele 
omului! Mă fac de lângă Tine izvor tămăduitor pentru cei 
credincioşi şi sfinţi, căci trupul meu cel fecioresc Te-a dat pe 
Tine oamenilor, Te-a adus de la Tatăl Om pe pământ ca să fii 
Tu tămăduirea omului, şi apoi viaţa lui. Binecuvintează, Fiule 
scump al meu, duhul mângâierii mele, darul tămăduirii, cu care 
eu, în zi de sărbătoare pentru mine, mă las, ca să-l îmbiu pe 
om spre iubirea Ta, spre înviere, Fiule al suferinţei şi al învierii 
prin suferinţă, dar şi după ce Tu ai înviat prin răstignirea Ta 
cea pentru om, omul a rămas suferinţa Ta şi rana Ta, Fiule 
străpuns de păcatul cel din om. O, nu ştie omul, nu ştie nici un 
om pentru ce trupul Tău a rămas nevindecat pe locurile în care 
a fost străpuns el de cuie când ai fost pironit pe crucea răstig- 
nirii. Omul a rămas rana Ta, Fiule jertfit pentru viaţa omului. 
Omul a rămas păcătos, şi nu se scoală din păcat ca să Te milu- 
iască şi ca să-Ţi umple la loc rana cea de la cuie, Copil străpuns 
pe cruce. Fruntea Ta rănită nu se mai vindecă, o, Doamne 
slăvit, iar mânuţa Ta găurită de cui şi nevindecată, de atunci şi 
până azi, se întinde după om ca să-l îmbie să-şi lase păcatul şi 
să-F ia pe Dumnezeu în el de viaţă, şi dulce e mânuţa Ta întinsă 
după om prin rana ei cea fără de mângâiere de la om, căci 
păcatul în care omul stă, a lăsat deschise pe Tine semnele cuie- 
lor care Ţi-au străpuns trupul pe cruce, Copil rănit de dor după 
om. Când Te-ai arătat la ucenici după scularea Ta dintre cei 
morţi, le-ai spus lor: «Pipăiţi-Mă şi vedeţi, căci Duhul nu are 
carne şi oase aşa cum Mă vedeţi pe Mine că sunt. Vedeţi 
mâinile şi picioarele Mele străpunse de cuie. Eu însumi sunt. 
Nu vă temeţi. Acestea sunt cuvintele pe care le-am grăit vouă 
pe când încă eram cu voi că trebuie să se împlinească toate 
cele scrise despre Mine în legea lui Moise, în Prooroci şi în 
Psalmi, cum că aşa trebuie să pătimească Hristos şi să Se 
scoale înviat din morţi a treia zi, şi apoi să vestească în numele 
Său la toate neamurile pocăinţa spre iertarea păcatelor». 

O, Fiule străpuns de cuie, nu se pocăieşte omul ca să se 
lase de păcate şi să fie iertat apoi, iar rana Ta cea de la om 
Ţi-a lăsat trupul străpuns, de atunci şi până azi, şi mă doare în 
cer între sfinţi trupul Tău cel străpuns şi nevindecat, şi nu ştie 
omul de ce nu Te-ai mai vindecat de suferinţa Ta de pe cruce. 
Ai înviat, dar ai rămas cu găurile de la cuie în mâini şi în pi- 
cioare, şi acestea adeveresc că Tu ai fost şi că Tu eşti Hristos, 
Cel ce ai fost răstignit, şi nu se înduioşează omul de semnele 


ranelor Tale de pe cruce. «Vedeţi mâinile şi picioarele Mele, 
că Eu însumi sunt», aşa le-ai spus la ucenici după ce ai înviat 
şi aşa Te-ai arătat lor şi aşa ai rămas şi aşa eşti şi azi, străpuns, 
Doamne milos pentru om şi chemându-1 pe el la milă pentru 
rana Ta cea de la păcatele lui. 

O, popor de azi al Fiului meu Cel străpuns pe cruce, şi 
tu, popor de demult al cuvântului Fui de azi! Domnul este peste 
tine cuvânt şi te învaţă învierea şi slava Fui cu tine şi împlini- 
rile făgăduinţelor Fui cele făcute pentru slava Fui cu poporul 
Fui cel de la sfârşit. Acestea sunt cuvintele pe care El vi le spu- 
nea vouă în vremea celor cincizeci de ani de cuvânt peste voi 
că trebuie să se împlinească. El a arătat în vedenie acest pământ 
de nou Ierusalim mai înainte să se vadă el pe pământ cu slava 
Domnului pe el ca să-i cheme Domnul pe oameni la El, la 
izvorul cuvântului Fui cel dătător de viaţă. El prin învierea Fui 
a judecat lumea şi pe stăpânitorul ei, şi nici tu nu vei putea alt- 
fel judeca lumea aceasta pierdută din Dumnezeu ca să vină ea 
spre mântuire apoi, popor al venirii Domnului la tine. Fericiţi 
cei ce iubesc suferinţa, căci Fiul meu a spus tuturor: fericiţi cei 
ce plâng, fericiţi cei prigoniţi pentru El. 

O, câtă vreme oamenii nu vor iubi suferinţa nu vor fi 
fericiţi, nu vor ajunge să cunoască fericirea cea cu Domnul. Eu 
sunt mama Celui ce a suferit pentru om şi te învăţ iubirea Fui, 
iubirea prin care El a suferit, popor al Domnului. El prin în- 
vierea Fui a judecat lumea, şi nici tu nu vei putea altfel să 
biruieşti lumea. înviază, dar, în Duhul Sfânt tot mai mult şi 
dă-i lumii păcătoase glasul cel de înviere al Fiului meu, Cel 
străpuns pe cruce pentru om, şi să-F audă de la tine tot omul 
pe Fiul meu spunând peste pământ cuvânt de praznic sfânt: 
Hristos a înviat! 

Dar pe tine, o, ţara venirii Domnului acum, la sfârşit de 
timp, cum să nu te pomenesc eu în grăirea mea de azi odată cu 
ziua de amintire a duhului tămăduirii cea de la mine peste cei 
credincioşi şi sfinţi! îţi rostesc numele, ţară română, că tu eşti 
mereu, mereu sub braţul meu de mamă şi te ocrotesc ca pe cea 
a Fiului meu aleasă de pe pământ pentru slava Fui cea de acum, 
pentru râul Fui de cuvânt care curge peste tine din mijlocul 
tău, căci în mijlocul tău vine Domnul cuvânt de biruinţă şi de 
înviere şi împlineşte Scripturile acestor zile, şi are în tine popor 
credincios, care-ţi dă ţie glasul Fui de peste tine, glasul Dom- 
nului. Amin. 

O, scoală-te, popor român, căci Domnul te învaţă scu- 
larea. Ai grijă să nu dormi. Scoală-te din somn, că tu dormi, şi 
iată, trebuie să te rogi cu suspin pentru viaţa ta, că tu eşti sub 
cruce şi nu vrei să ştii aceasta, dar scoală-te şi veghează, căci 
tu eşti patria cerească dacă Domnul este în tine cu lucrarea Sa 
cea pentru venirea Sa. O, nu-i lăsa pe cei lacomi, care-ţi sug 
vlaga şi viaţa pentru ca să fie ei bogaţi şi îngâmfaţi pe fruntea 
ta senină prin darurile Domnului de peste tine şi înseninată 
acum de faţa Domnului, Care stă în mijlocul tău lucrând sal- 
varea ta. Nu-i lăsa pe cei vrăjmaşi ai tăi să te tot ţină sub robie, 
o, nu-i lăsa, ci scoală-te pentru biruinţa ta, căci tu eşti străpunsă 
de faptele omului fărădelegii, care ţi-a supt vlaga şi slava ta ca 
să aibă el slava ta, şi nu tu. Au trecut demult cei şaptezeci de 
ani de stăpânire a fiarei roşii peste creştetul tău slăvit de 
darurile Domnului de peste tine încă de la facerea ta, şi iată 
durere în cer pentru tine, că lupul numai părul şi-l schimbă şi 
glasul lui viclean şi stă peste tine şi-ţi suge slava ta ca să aibă 
el slavă, şi nu tu, dar Domnul vrea să te înveţe scularea, ţară 
scumpă a Fui. O, ascultă glasul Celui înviat! E Domnul. Nu te 
teme! El este Domnul Dumnezeul tău şi al părinţilor tăi cei 
credincioşi şi sfinţi, care se roagă înaintea Fui pentru tine şi 

pentru izbăvirea ta. Ascultă-L pe El, căci tu nu poţi nimic fără 
EL Eu stau deasupra ta şi te ocrotesc cu cete de sfinţi şi de în- 
geri. Sunt mama Lui, şi sunt mama ta, căci tu eşti ţara întoar- 
cerii Lui de la Tatăl la om. învaţă să îngenunchezi înaintea Lui 
cu slavă şi să-I ceri Lui izbăvirea ta şi slava ta cea de la El, o, 
ţară a Lui şi a mea, căci eu te ocrotesc şi te veghez, fiindcă eşti 
aleasa Lui cea de acum. O, scoală-te şi vezi. Iată, te robesc cei 
lacomi, şi n-au milă de tine cei lacomi, dar învaţă scularea, 
învaţă învierea, căci Fiul meu este Stăpânul tău, El, şi nu omul 
de peste tine care-ţi robeşte slava ta. Tu trebuie să ştii să stai 
în genunchi înaintea Lui pentru învierea ta, şi nu înaintea omu- 
lui, o, ţară a iubirii mele pentru Fiul meu, Care te-a ales a Lui. 
Eu te cuprind pe tine în umilinţa mea, ca şi Fiul meu. învaţă 
taina îngenuncherii şi a învierii din îngenunchere şi te scoală 
frumos, aşa cum Fiul meu S-a sculat dintre morţi, şi dă-I Lui 
mâna ca să te ridice El, dar să cunoşti peste tine mâna Lui cea 
străpunsă, şi credincioasă şi înţeleaptă să-I fii Lui, aşa cum El 
te-a învăţat şi S-a aplecat să te înveţe mereu învierea din înge- 
nunchere, să te înveţe scularea, ţara mea, că tu eşti ţara Lui şi 
a mea ca să te ocrotesc. Scoală-te şi cântă cu dor: Flristos a în- 
viat, căci El îţi lucrează învierea, dar roagă-te Lui şi cheamă-L, 
şi credincioasă să-I fii tu Lui prin rugăciunea ta. Amin. 

Ţi-am mângâiat pe poporul Tău român, Fiule însuspinat 
pentru neamul român cel apăsat de îngâmfarea şi de lăcomia 
celor ce vor să-i ţină ei în mâna lor soarta lui, punând la cale 
durere pentru ţara Ta prin lucrarea lor de slavă a lor şi de iubire 
de arginţi în mijlocul ei, prin duhul lăcomiei lor. Dar eu Te rog, 
ascultă-mi ruga de mamă şi găteşte-i ei scularea şi suflă peste 
ea duhul învierii şi scoal-o din cruce, iar pe cei ce o ţin pe ea 
în umilinţă fără de dreptate, îngenunchează-i, Fiule Doamne, 
şi întăreşte peste ea statul celor ce au milă de ea, căci Tu eşti 
Cel ce poţi, şi eşti Domnul învierii, şi eşti Fiul meu Cel însus- 
pinat, şi-Ţi mângâi ranele răstignirii şi pe cele pentru ţara Ta 
de azi, dată Ţie de Tatăl când eu, acum două mii de ani, de la 
Tatăl şi de la Duhul Sfânt Te-am născut pe pământ. Amin, 
amin, amin. 

O mamă Fecioară, Mi-ai pus alin pe rane 
^în zi de izvor de tămăduire, mamă. O, 
Mă tare doare pentru ţara Mea de nuntă, mamă. Suspin pentru 
ea în mijlocul poporului Meu pe care-1 hrănesc cu cuvânt de 
înviere, mamă. Eu Mi-am aşezat în mijlocul ei masa Mea de 
cuvânt, masa Mea de nuntă, mamă, iar în ea vrea să poată omul 
fărădelegii cu mintea şi cu mâna lui, mamă, dar Eu Mă aşez 
pentru trezirea ei, pentru scularea ei din îngenunchere, căci ea 
este robită, şi este legată la ochi ca să nu ştie, ca să nu-şi vadă 
ea duşmanul cel viclean, mamă. 

O, ţara Mea! Hristos a înviat, îţi spun Eu, Domnul în- 
vierii! O, scoală-te, ţara Mea! O, nu sta fără putere când vezi 
robia ta. Tu eşti sub cruce şi eşti pe cruce, iar Eu sunt Cel ce te 
scol. Uită-te la Mine şi te scoală frumos, aşa cum Eu M-am 
sculat dintre morţi, şi fă-ţi semnul sfintei cruci pe chipul tău şi 
peste tot neamul tău şi dă- Mi mâna ca să te ridic Eu, ţara Mea, 
căci te cuprind în umilinţa Mea ca să te învăţ nădejdea prin 
umilinţa duhului tău, care te ţine pe tine a Mea, şi vai celor în 
tine îngâmfaţi, care vor să-ţi ia lumina şi calea de sub picioare 
şi să grăiască ei în numele tău peste ei şi peste tine şi peste pă- 
mânt. Eu, Domnul, voi fi cu tine, ţara Mea, şi îi voi întări peste 
tine pe cei buni pentru tine, pe cei cu milă de tine, dar cheamă 
tu spre tine mila Mea, şi ea va fi scularea ta la rugăciunea ta, 
o, ţara Mea de azi. Amin. 

Iar pe tine, popor al cuvântului Meu, te îndemn spre duh 
de rugăciune către Tatăl pentru ţara Mea şi a ta, pentru neamul 


Meu român, pe care vreau să-l scol din necredinţă şi din cruce. 
Închină-I Domnului zile noi de veghe şi de jertfă sfântă pentru 
ţara Mea şi a ta, şi nu te îndoi ca păgânii, care nu-şi iubesc 
părinţii şi care s-au făcut păgâni cu credinţa lor, zdrobită de 
viaţa lor deşartă. Păzeşte de nouă ori toate zilele de marţi şi de 
joi şi fă din ele trăiri cereşti şi creştere a Duhului Sfânt în tine 
şi rugăciune pentru ţara Mea română şi pentru împlinirea 
făgăduinţelor Mele cele pentru tine şi pentru ea rostite şi fii 
ascultător Domnului tău, popor al venirii Mele cuvânt de în- 
viere peste pământ. Strămoşii tăi au ştiut de la Duhul lui Dum- 
nezeu şi de la semnele de peste ei zilele acestea, zile despre 
care oamenii nu mai ştiu puterea lor de biruinţă dacă le-ar pune 
pe ele înaintea Mea jertfă de izbăvire pentru ei. Dar tu înnoieşte 
de nouă ori jertfa aceasta de rugăciune pentru biruinţa Mea 
peste pământ, şi numără de la ziua de pomenire a învierii Mele 
zile de rugăciune şi de cinstire Mie de la tine, şi să biruieşti tu 
aşa cum biruiau strămoşii tăi, care cunoşteau semnele Mele de 
peste ei, şi apoi ei aduceau Domnului cinstire şi slavă şi zile 
de veghe pentru izbăvirea lor. O, nu te lua după cei cu credinţa 
cea omenească şi care au lepădat de peste ei puterea credinţei 
strămoşilor lor creştini, care aveau frica lui Dumnezeu în fiinţa 
lor, ci arată-te popor de rugăciune şi adu-Mi zile de stăruinţă, 
zile în care tu poţi să fii al Meu şi nu al trupului tău, căci lucrul 
cel cu mâna e pentru trup, iar lucrul cel cu duhul e pentru Dum- 
nezeu şi pentru biruinţa Lui peste pământ, poporul Meu. O, fii 
credincios ca Avraam, căci el a fost simbolul Tatălui Meu 
Savaot, Care i-a cerut lui pe Isaac jertfă, şi nu s-a îndoit Avra- 
am, ci a crezut că şi din morţi i-1 voi scula pe Isaac, şi a fost 
Isaac înainte pildă pentru jertfa Mea pe cruce şi pentru scularea 
Mea cea biruitoare şi pentru seminţia cea prin Mine credin- 
cioasă, aşa cum Tatăl i-a făgăduit lui Avraam. 

Ai grijă, Ierusalime, căci primăvara se taie de uscăciuni 
pomii, ca să rămână numai ramurile verzi, care dau muguri. 
Această lucrare să răsară de la rugăciunea ta înaintea Mea pen- 
tru ţara Mea română, că e vremea Mea cu tine în ea, şi e vre- 
mea ei, iar ea este încă ţinută în robia celor ce o înşeală pe ea 
cu faţa lor vicleană, dar să se scoale ea şi să vadă bine pe cel 
ce-i vrea ei binele, şi aşa să vegheze ea pentru ea, iar Eu voi fi 
scutul ei şi voi fi scularea ei din îngenunchere. Amin. 

O, e zi de izvor de tămăduire. E mama Mea Fecioara 
tămăduitoare peste ţara Mea română. O, stai la lucru sfânt, po- 
porul Meu. întăreşte-te în Duhul Sfânt, căci Eu, Domnul Dum- 
nezeul tău, cu tine lucrez pe pământ, şi am cerul venit cu Mine 
la tine, şi vom putea pentru Tatăl, şi vom putea pentru om, şi 
omul va învăţa taina îngenuncherii şi a sculării din genunchi, 
şi va învăţa să-Mi vindece rana Mea cea pe cruce primită în 
trupul Meu, şi prin care Eu am judecat pe stăpânitorul acestei 
lumi, şi până la capătul lui îl voi judeca pe el, căci rana Mea 
este dovada slavei Mele cea prin învierea Mea dintre morţi, şi 
care Mă arată Domn al biruinţei, Domnul slavei, poporul Meu. 
Amin, amin, amin. 

31 martie/13 aprilie 2007 

Duminica a doua după Paşti, a sfântului apostol Toma 

Strigarea omului către înţelepciunea vieţii. Iubirea de vremelnicie 

este nălucă. 

n cer şi pe pământ, Eu, Domnul Cel înviat dintre 
morţi, rostesc, spre duh de bucurie sfântă, salutul în- 
vierii Mele: Hristos a înviat! Hristos a înviat! Hristos a înviat! 

Tot sufletul care ştie acum glasul venirii Mele cuvânt în 
mijlocul neamului român, să ia din izvorul Meu duh de ere- 

dinţă, duh de înviere să ia, căci Eu Mă fac cuvânt cu duh dă- 
tător de viaţă în el şi Mă împart în lung şi în lat şi spun la tot 
omul să ia calea învierii şi să meargă pe ea, iar Eu să-i fiu Mân- 
tuitor şi Stăpân al vieţii lui, dacă el se va întoarce de la păcat 
la sfinţenie, de la moarte la viaţă, de la întuneric la lumină şi 
la duh de înviere, căci scris este în Scripturi: «De voi zice pă- 
cătosului că va pieri prin păcatele sale, iar el se va pocăi şi 
va începe să lucreze dreptatea şi faptele vieţii, el îşi va scăpa 
sufletul său şi va trăi prin faptele vieţii». Amin. 

Apleacă-te, omule, să crezi venirea Mea acum cuvânt 
pe pământ. Nu vin să-ţi fac rău. Vin să te chem şi să te scol de 
la moarte la viaţă, şi apoi să înveţi lucrarea vieţii şi s-o lucrezi 
pe ea. Vin să-ţi fiu povăţuitor, omule zdrobit de timp şi de 
deşertăciunea lui, şi vin să te învăţ să crezi în învierea Mea şi 
a ta, şi ca să crezi în venirea Mea spre tine ca să te iau în barca 
salvării, că am ieşit cu bărcuţa înaintea ta şi Mi-s mâinile şi pi- 
cioarele înţepate de cuiele cu care am fost ţintuit pe cruce pen- 
tru salvarea ta din moartea cea de veci, omule scump. O, mult 
voiesc să-ţi fiu şi Eu ţie scump şi să Mă doreşti fiinţă a ta, spre 
dreptatea Mea şi a ta, şi să te porţi cu Mine între pământ şi cer, 
căci l-am zidit pe om să-Mi fie Mie aşternut şi zi de odihnă a 
Mea şi să-l îmbiu pe el spre taina pentru care Eu l-am zidit pe 
om şi să-l chem ca să vină şi să-l învăţ să aibă credinţă ca să 
poată veni. Amin. 

Când am venit acum două mii de ani de la Tatăl pe 
pământ, Duhul Sfânt, Cel prin îngeri vestitor cu cuvântul Lui, 
M-a însămânţat în Fecioară şi M-am născut Om, şi M-am 
numit Fiul Omului, şi Mi-am cules de pe pământ doisprezece 
oameni şi am făcut din ei ucenici ai Mei prin multa Mea 
învăţătură de viaţă peste ei, şi am pus în ei din Mine putere ca 
să urmeze ei cu Mine, şi i-am ajutat să creadă în Mine, făcând 
înaintea lor vindecări peste suferinzi şi învieri peste cei morţi 
şi semne minunate şi lucrări cereşti, şi apoi i-am vestit pe ei că 
trebuie să se împlinească peste Mine Scripturile pentru care 
am venit de la Tatăl pe pământ, şi apoi M-am lăsat spre jertfă 
şi M-am arătat Mielul Cel junghiat şi însângerat prin moarte 
pe cruce ca să-i plătesc omului viaţa şi să-l scot pe el din braţul 
lui satan, şi apoi am înviat din cruce, biruind prin ea puterea 
morţii, şi am deschis ochii ucenicilor Mei, arătându-Mă lor în- 
viat şi îndemnându-i pe ei spre bucurie pentru învierea Mea. 
Ei aveau atunci inimioarele triste şi pline de teamă şi Mă 
priveau cu fior şi cu durere şi stăteau nedumeriţi şi se simţeau 
vinovaţi că nu Mi-au fost alături în durerea Mea cea grea, dar 
am avut între ei pe cel plin de dor şi de credinţă şi de patos 
sfânt, şi acela le-a dovedit lor că Eu sunt Cel răstignit şi înviat 
din răstignire, căci Mi-a cerut să-Mi arăt urmele cuielor şi 
împunsătura cea din coastă, iar Eu Mi le-am arătat, şi M-a 
mărturisit Toma, plin de dor şi de taină sfântă, şi a spus: «O, 
Domnul meu şi Dumnezeul meu!», şi aşa Mi-am scris Eu pe 
pământ adeverirea învierii Mele dintre morţi, şi le-am dat lor 
putere să creadă şi să mărturisească atunci şi peste timp dum- 
nezeirea Mea şi mântuirea Mea pentru cei ce cred în Hristos, 
Cel venit din cer pe pământ pentru salvarea omului cel căzut 
din viaţă prin neascultare şi prin păcat. 

O, întoarce-te, omule, la înţelepciunea vieţii, căci tu 
rătăceşti, dar Eu vin să-ţi întăresc credinţa şi să cuvintez peste 
tine ca un învăţător din cer venit, şi nu ca unul de pe pământ, 
şi mila Mea de tine s-a făcut durere grea în Mine, şi iată, ca 
păstorul care şi-a pierdut turma caut după tine ca să te păstoresc 
cu dor şi să te învăţ păşunea şi să-ţi dau să bei din apa Mea şi 
să nu mai însetezi după tine, ci numai după Mine, căci Eu sunt 
Cel ce am apa vieţii, şi numai ea poate ostoi setea ta, omule 


obosit de iubirea care nu este ea, căci iubirea de vremelnicie 
este nălucă, nu este iubirea, dar Eu am iubirea şi ţi-o dăruiesc, 
dacă întinzi spre Mine mâna să ţi-o dau. O, nu fugi de calea 
cea cu veşnicia ta pe ea. Mă fac înaintea ta cale spre viaţă şi-ţi 
dau să bei pe cale apa vieţii ca să poţi pentru viaţă, şi te chem, 
cu dor te chem pe calea vieţii, omule, şi Eu sunt cuvânt de viaţă 
în calea ta pe cale şi-ţi dau mâna ca să mergi. Sunt Domnul 
lisus Hristos, Cel înviat dintre morţi, şi-ţi dau mâna ca să te 
scoli şi să fii viu şi să-ţi aşezi credinţa în viaţă, căci viaţa este 
de la Dumnezeu. Amin. 

inecuvintează-mă Tu, învăţător al meu, 
Domnul meu şi Dumnezeul meu, Iisuse 
înviat dintre morţi! Sunt cu Tine în mijlocul poporului cuvân- 
tului Tău, sunt ucenicul Tău cel plin de dor de învierea Ta. 
Mâna mea Ţi-a atins coasta Ta străpunsă de suliţă şi mâinile şi 
picioarele Tale, care au fost bătute în cuie pe lemnul crucii, 
Domnul meu şi Du mn ezeul meu. O, ardeam ca focul, aveam 
în mine dorul ca focul care mistuie dorirea omului şi voiam 
să-i ajut pe cei împreună cu mine ucenici ai Tăi şi voiam să-i 
aprind pe ei cât mine aprinşi şi să le dau lor darul meu cel 
frăţesc, înţelepciunea credinţei, pe care eu o aveam de la Tine 
aprinsă în mine şi pe care mi-ai dat-o în dar când m-ai căutat 
printre oameni ca să mă iei cu Tine şi să mă faci al Tău, ucenic 
al Tău, Domnul meu şi Dumnezeul meu. Mi-ai spus mie, şi 
le-ai spus prin mine la toţi ucenicii, când Te-ai arătat nouă în- 
viat, şi mi-ai spus: «Nu fi necredincios, ci credincios, şi fericit 
eşti tu că M-ai văzut şi ai crezut, dar mai fericiţi vor fi cei ce 
cred până nu văd». Dar eu, Doamne, am voit cu dor aprins să 
Te dovedesc Domnul învierii, şi dorul ardea în mine peste voia 
mea, căci voia Ta a fost el, şi toate sunt după voia Ta acolo 
unde Tu voieşti şi Te mărturiseşti că eşti şi că pentru viaţa omu- 
lui voieşti când voieşti, o, Domnul meu şi Dumnezeul meu. O, 
fii Tu, Doamne, după făgăduinţa Ta din ziua aceea când eu 
Ţi-am atins trupul cel rănit de răstignire, fii Tu Domnul şi 
Dumnezeul celor ce cred prin mărturisirea mea şi fa-i pe ei mai 
fericiţi ca mine, aşa cum Tu ai făgăduit, căci cei ce iubesc ca 
şi Tine, se bucură ca şi mine de cei mai fericiţi ca ei întru Tine, 
şi aşa sunt ei izvorul celor mai fericiţi ca ei, prin mărturisirea 
lor, care dăruieşte fericire şi înmulţită fericire. Amin. 

O, grăiesc vouă, celor de la venirea Domnului cuvânt pe 
pământ acum pentru voi! Iubiţi mântuirea şi fericirea celor ce 
cred în glasul Celui ce a înviat dintre morţi acum două mii de 
ani, căci Domnul a promis mai înainte de crucea Lui cea grea 
şi a spus: «Vine ceasul când cei din morminte vor auzi glasul 
Meu şi se vor scula». Iată, ceasul acela este Domnul, Care cu- 
vintează acum peste pământ şi peste om. Precum este de ade- 
vărat că Fiul lui Dumnezeu a fost atunci Domnul Cel răstignit 
şi înviat dintre morţi, la fel de adevărat este acum că Fiul 
Tatălui Savaot este Cel ce grăieşte din Tatăl pe pământ acum 
peste cei vii şi peste cei morţi, ca să dea fiecăruia după cum 
este fapta sa, şi iată cum îi prinde El pe toţi în necredinţă, do- 
vedindu-i pe ei călăuze oarbe şi mincinoase şi învăţând pe oa- 
meni calea vieţii, dar neatingând-o ei cu mersul lor şi cu fapta 
lor. O, îndureraţi vor fi în curând cei necredincioşi venirii gla- 
sului Lui peste pământ acum pentru împlinirea celor scrise în 
Scripturi, şi, iarăşi, fericiţi vor fi curând, curând cei ce cred 
nevăzând, ci numai auzind cuvântul Lui, care vine cu norii şi 
care cheamă neamurile de pe pământ la muntele Lui de cuvânt, 
pe care Şi-l lasă în mijlocul neamului român, spre împărţire 
prin ucenici credincioşi Lui. 

Voi, cei ce mărturisiţi adevărată Evanghelia lui lisus 
Hristos! Dacă voi nu cunoaşteţi că Domnul este cuvântul acesta 

de acum şi că El cheamă omul la faptele vieţii, ce veţi face, 
oare, când El însuşi va fi să vă arate cu degetul locul şi izvorul 
cu care El vă adapă în vremi de strâmtorare mare cât voi nu ştiţi 
aceasta? O, ce veţi face voi, cei necredincioşi? Iată nedumerirea 
de atunci a Domnului, căci El a spus atunci: «Când va veni Fiul 
Omului va mai găsi credinţă pe pământ?». O, voi sunteţi cei 
necredincioşi, dar este scris în Scripturi că «dacă păcătosului i 
se va zice că va pieri prin păcatele lui, şi se va întoarce el la 
pocăinţă, va fi apoi viu prin faptele vieţii şi va trăi, şi, iarăşi, 
dacă celui drept i se va zice: „viu vei fi“, şi va începe el apoi 
să păcătuiască bizuindu-se pe faptele lui cele bune, acelea nu 
i se vor mai ţine în seamă, ci va pieri, din pricina fărădelegii 
pe care el a săvărşit-o». O, fiţi credincioşi şi nu necredincioşi, 
căci eu de lângă Domnul Cel înviat rostesc, ca un ucenic plin 
de învăţătorul lui Cel înviat dintre morţi, şi spun: fericiţi sunt 
şi vor fi cei ce cred nu văzând, ci auzind cuvântul lui Dum- 
nezeu, cuvântul Lui cel de azi, şi pe care-1 aud cei din cer şi cei 
din iad şi cei credincioşi Lui pe pământ; fericiţi vor fi, mai 
fericiţi ca mine vor fi, şi eu mă voi bucura de rodul cel mare al 
mărturisirii mele pentru Domnul meu, şi aşa voi fi eu izvorul 
celor mai fericiţi ca mine prin mărturisirea mea, care dăruieşte 
fericire şi înmulţită fericire. Amin, amin, amin. 

O ucenic îndurerat de dor! Durerea dorului 
^ tău cel pentru învierea Mea din suferinţa 
Mea cea de pe cruce s-a făcut mărturisire de înviere a credinţei 
în Mine a ucenicilor Mei toţi, şi s-a făcut peste timp dovada 
cea mărturisitoare a dumnezeirii Mele, Celui venit de la Tatăl 
pe pământ pentru ca să plătesc cu suferinţă pe cruce viaţa şi 
scularea din cădere a omului, ca să se întoarcă omul la Tatăl. 
Mare taină ai fost tu, taină pregătită de Mine între ucenicii Mei, 
căci şi înţelepciunea ţi-a fost mare, iar Eu apoi M-am dovedit 
ţie înţelepciune, şi ucenic înţelept Mi-ai fost şi îmi eşti. Puterea 
cu care tu ai lucrat şi ai semănat credinţă în Mine peste oameni, 
a fost putere şi lucrare peste fire, iar Eu te-am întărit ca să poţi 
pentru om, după ce pe toţi v-am sortit să mergeţi, ca ucenici ai 
Mei, şi să vestiţi pentru oameni împărăţia cerurilor şi numele 
Meu, întru care să se boteze şi să se mântuiască ei de rău. Bine- 
cuvântată şi cu putere să fie peste fiii oamenilor mărturisirea 
ta din ziua pomenirii mărturisirii tale cea de după învierea Mea, 
şi fericire să-ţi strângi tu de la cei ce cred şi vor crede prin măr- 
turisirea ta cea de atunci şi cea de azi, căci Eu, Domnul, întă- 
resc pe pământ cuvântul Meu de azi şi vestesc de la margini la 
margini mântuirea peste cei credincioşi şi fericiţi prin plata 
credinţei lor, căci plata lor este cu Mine. Amin. 

Poporul Meu, o, poporul Meu plin de cuvântul Meu la 
masa ta! Am în mijlocul tău ucenici care Mă vestesc lumii de 
la margini la margini, împărţind neamurilor de pe pământ cu- 
vântul Meu cel mântuitor. Ai grijă să cinsteşti lucrarea Mea din 
mijlocul tău şi ai grijă să stai cu duhul umilit sub slava ei, care 
se împarte acum peste pământ. Te îndemn spre mare înţelep- 
ciune. Ai grijă de înţelepciunea Mea din mijlocul tău şi stai sub 
ea cu umilinţă, ca să-ţi fie ţie bine pe pământ, poporul Meu, 
căci ea ca o mamă te învaţă din partea Mea. Te-am povăţuit cu 
dor să Mă alini în vremea ranelor pe care le simt în mijlocul 
tău. învaţă-te să Mă alini, sau învaţă să nu Mă răneşti, şi din 
toată inima învaţă nerănirea Mea, poporul Meu. O, dă-Mi pu- 
tere să pot şi să merg, şi hrăneşte-Mă ca să pot, şi miluieşte- 
Mă ca să pot, şi-ţi voi plăti pentru aceasta, poporul Meu. Amin, 
amin, amin. 

O, cei ce-Mi sunteţi porţi, ridicaţi porţile şi vestiţi pe 
poporul Meu cel hrănit cincizeci de ani cu cuvântul Meu, 
vestiţi-1 să vină să-l hrănesc pe el în zi de praznic sfânt cu cu- 


vânt de înviere pentru el, căci vin cu scumpele Mele mironosiţe 
şi voi petrece cu poporul Meu, şi el va petrece cu Mine şi va 
învăţa. Aduceţi Domnului miei la supt, ca să-i învăţ pe ei să 
fie miei, şi Domnul va da tărie poporului Său, şi cu pace îl va 
binecuvânta pe cel credincios şi sfânt. Amin. 

2/15 aprilie 2007 

Duminica a treia după Paşti, a mironosiţelor 

Stăruinţa Domnului pentru vindecarea iubirii poporului de demult. 
Domnul strigă trezirea neamului român. 

F ace vouă! Pace vouă! Pace vouă! Sunt Domnul 
Iisus Hristos, Dumnezeu adevărat din Dumnezeu 
adevărat, Fiul Tatălui Savaot şi al mamei Fecioare, din Tatăl 
născut mai înainte de toţi vecii, şi din mamă Fecioară acum 
două mii de ani, iar după treizeci şi trei de ani de la naşterea 
Mea om pe pământ, M-a răstignit pe cruce poporul evreu, în 
mijlocul căruia am crescut după naşterea Mea, dar a treia zi am 
înviat din morţi şi M-am arătat cu trupul înviat, judecând lumea 
prin moartea şi prin învierea Mea şi chemând pe tot omul la 
umilinţă şi la pocăinţă, spre iertarea păcatelor lui şi spre viaţa 
veacului ce va să fie pentru cei credincioşi şi sfinţi. Amin. 

Hristos a înviat! Hristos a înviat! Hristos a înviat! aşa 
M-au vestit pe Mine mironosiţele, căci au crezut în cuvintele 
Mele pe care le-am spus pe când încă eram cu ucenicii înainte 
de pătimirea Mea, şi apoi ele M-au mărturisit înviat precum 
M-am arătat lor. 

Hristos a înviat! îţi spune Domnul ţie, popor venit la 
izvorul cuvântului Meu care-1 hrăneşte pe om din Duhul Meu 
dătător de viaţă. Te-am chemat ca să-ţi dau duh de mângâiere. 
Te-am aşteptat să vii la izvorul Meu, te-am aşteptat mai mult 
decât ai aşteptat tu să vii la praznicul Meu de cuvânt în ziua 
aceasta de slavă a Mea, căci cuvântul gurii Mele este slava lui 
Dumnezeu pe pământ, dar oamenii sunt prea necredincioşi şi 
se leapădă de Mine acum când Eu vin şi cuvintez iubirea 
venirii Mele şi când găsesc atâta necredinţă pe pământ, mai 
mult decât acum două mii de ani, când puţini de tot au voit ca 
Eu să fiu Mesia, Cel vestit de prooroci ca să vină pe pământ 
Mântuitor de la Tatăl pentru om. 

Am intrat prin porţi la tine, căci tu te-ai adunat la masa 
Mea, poporul Meu hrănit azi de Duhul Meu, şi tu, popor hrănit 
ieri, căci Eu am plâns şi plâng pentru tine şi nu pot să Mă 
liniştesc de dor, şi îl aştept pe cel ce a fost al Meu şi îl învăţ pe 
el să bată, şi Eu să-i deschid şi să-l primesc şi să-l miluiesc 
dacă el vine şi-Mi spune: „Iubitorule de oameni, Cel ce ridici 
pe cei căzuţi, tămăduindu-le zdrobirea, întoarce-mă la pocă- 
inţă şi dezleagă împietrirea inimii mele şi dă-mi umilinţă cu 
lacrimi şi vindecă-mi iubirea, Bunule, ca să fiu cu totul al Tău, 
şi dă-mi credinţă nefăţarnică, şi apoi roadele darului Duhului 
Sfânt, şi fă din mine voia Ta, spre viaţa mea de la Tine şi spre 
slava Ta, învăţătorul şi Păstorul meu. Amin. ” 

O, poporul Meu cel de azi şi poporul Meu cel de ieri, 
Eu te învăţ, căci sunt învăţător, şi să rodească în tine cuvântul 
Meu, căci mlădiţa care nu stă în viţă, aceea rodeşte din sine 
spini şi ciulini, şi nu sunt din Dumnezeu spinii şi ciulinii, şi 
sunt pentru foc, ca şi mlădiţa care nu aduce roade din viţa ei. 
O, învaţă statul în viţă, poporul Meu, şi învaţă apoi umilinţa şi 
pocăinţa, ca să fii apoi primit la sânul viţei şi să înveţi să mă- 
nânci şi să asculţi şi să fii, căci fără iubire tu nu eşti nimic, dar 
iubirea te naşte şi te creşte ca să rodeşti în viţa ei, popor învăţat 
de Dumnezeu. Amin. 

O, copii din porţi, am intrat cu duh de mângâiere în carte 
şi Mă fac cuvânt şi Mă fac sărbătoare dulce, masă cu iubire pe 
ea, căci sunt cu mironosiţele învierii Mele ca să le bucur şi ca 
să dau bucurie de duh poporului adunat la izvorul vieţii, la râul 
vieţii, pe care Eu îl las din gura Mea peste pământ. M-am în- 
tărit în voi ca să pot Eu, şi nu voi, căci voi sunteţi mici, dar pot 
Eu, fiilor copii, pot Eu. Când pot Eu, puteţi şi voi, iar când pu- 
teţi voi, pot şi Eu, şi unii altora ne suntem putere şi poate Duhul 
lui Dumnezeu şi poate credinţa şi nădejdea şi poate iubirea, care 
vindecă şi care naşte puteri în om şi înviere naşte ea. Amin. 

Când au fost chemaţi spre pomenire cei adormiţi, am 
spus că vor rămâne ei la masa lor de pomenire toată vremea 
postului cel pentru întâmpinarea învierii Mele, şi iată, azi îi 
pomenim din nou şi le dăm lor praznic de înviere şi de mângâ- 
iere şi de nădejde până la biruinţa Mea deplină, când nu va mai 
fi om pe pământ care să nu creadă în fiinţa Mea de Dumnezeu 
adevărat şi de Salvator al omului căzut prin păcat. Le spun şi 
lor: Hristos a înviat! Le spun şi lor salutul învierii Mele şi le 
dau mângâierea, căci sunt obosiţi de aşteptare şi de dor, iar 
mironosiţele învierii Mele le împart lor mirul învierii şi 
mărturisirea cea despre Mine, Cel înviat pentru învierea omu- 
lui, căci Eu sunt începătura învierii. Amin. 

O, popor adunat la izvor şi la praznic de înviere! O, ce 
mult a ascultat Lazăr şi toţi cei care au înviat de la cuvântul 
Meu de peste ei ca să învieze ei! Ce mult trebuie să asculţi şi 
tu, care poţi cu trupul să lucrezi când Eu te strig ca să poţi prin 
Duhul Meu pe pământ! Vin mereu cuvânt pentru tine ca să-ţi 
vindec iubirea şi să ţi-o fac a Mea şi să nu-ţi mai ia din ea 
duşmanul Meu şi al tău. Stau în mijlocul neamului român cu o 
mânuţă de ucenici ai venirii Mele şi te cuprind în cuvântul Meu 
cel blând, popor adunat la masa Mea de azi. O, iubirea ta trebuie 
vindecată, tată. Iubirea ta, popor de demult, a fost micuţă, şi 
copiii tăi te-au luat de lângă sânul Meu, şi Eu nu te-am mai avut 
nici pe tine, nici pe ei, şi am plâns de atunci, şi plâng pe urma 
ta, şi te-am aşteptat şi te aştept să vii să Mă mângâi cu învierea 
ta. Ţie îţi spun să-ţi învie iubirea şi temerea de Dumnezeu şi să 
nu aştepţi până nu mai poţi învia cu iubirea, iar celor ce încă te 
dezbină pe tine, Eu, Domnul învierii, le spun lor aşa: 

O, nu vă mai dovediţi de la mijloc lucrarea dezbinării şi 
nu mai fiţi dezbinători de popor cu această lucrare care îşi are 
plată rea şi grea. Nu-i frumos, tată, să te porţi urât şi aspru cu 
cei ce te-au sprijinit pe tine pe calea Mea cu tine şi cu lucrarea 
Mea de azi, căci Eu sunt martor lângă Tatăl Meu că ei numai 
binele şi dragostea ţi-au voit. învaţă-te să citeşti şi să asculţi şi 
să iubeşti şi să cunoşti iubirea, căci vremea este să-l întreb pe 
fiecare de fapta sa, şi el să-Mi dea răspunsul acum. învaţă-te să 
Mă cunoşti, că dacă tu duci numai greul tău, pentru că ai greu, 
tu nu mai cunoşti şi nu mai duci greul Meu ca să fii al Meu, şi 
faci lucrare rea dacă faci aşa. Eu am spus prin prooroci că «ani- 
malul îşi cunoaşte stăpânul şi îşi cunoaşte ieslea sa, dar po- 
porul Meu nu Mă mai cunoaşte pe Mine», şi alege el pentru el, 
bietul de el, până nu va mai avea ce să aleagă, dar Eu îl îndemn 
pe el să se lase vindecat, căci trebuie vindecată iubirea lui. 

îţi spun ţie, poporul Meu de demult, că primăvara se taie 
uscăturile de la pomi şi se lasă numai ramurile verzi, ca să le 
dea muguri şi roade să dea. Orice mlădiţă care rămâne în viţă, 
Tatăl Meu o curăţă ca mai multă roadă să aducă, dar dacă ea 
nu stă în viţă şi rodeşte din sine spini şi ciulini, Tatăl o taie şi 
o aruncă în foc. Eu însă vin să te fac pomişor împrospătat cu 
duh de înviere, poporul Meu de demult, şi te rog să Mă laşi să 
te curăţ şi să te înnoiesc pentru învierea iubirii tale şi să te vin- 
dec, căci iubirea ta trebuie vindecată, şi trebuie Dumnezeu să 


ţi-o vindece, popor adunat la masa învierii. 

O, poporul Meu de demult, voiesc să te învăţ scularea, 
tată, că vreau să Mă mărturiseşti prin iubirea ta de Dumnezeu şi 
vreau să fii viu precum Eu sunt. Adună-ţi iubirea fărâmiţată şi 
dă-Mi-o să fac din ea odihna Mea de după lunga ta pribegie de 
la masa Mea cea plină de hrană din cer. Ia cartea şi citeşte ca să 
ştii carte, popor învăţat de Dumnezeu. Ţi-am dat cartea Mea, 
cartea Mea cu tine, cartea Mea cea de cincizeci de ani în mijlocul 
tău. învaţă carte, învaţă, poporul Meu, să iubeşti, învaţă-te iar, 
căci cartea Mea îţi aduce ţie lumină şi îţi aminteşte de paşii tăi 
cu Mine şi te înviază, popor de demult. O, ţine urma oilor Mele, 
că nu este pentru tine fericire fără Mine şi fără învăţătura Mea 
cea de cincizeci de ani peste tine ca să te am al Meu prin ea şi să 
Mă mărturiseşti tu Dumnezeu al tău, poporul Meu, şi să nu te 
mai porţi cu cei care te pot pe tine rupe de la sânul Meu, căci 
omul nu ştie să-L iubească pe Dumnezeu pe pământ, şi nu poate 
orb pe orb să se călăuzească, o, poporul Meu de demult, şi e vre- 
mea necredinţei şi a lepădării de Dumnezeu, şi e vremea jude- 
căţii faptelor, dar tu roagă-te Mie să-ţi dezleg împietrirea inimii 
şi să-ţi vindec iubirea, căci iubirea ta trebuie adunată şi vindecată 
spre slava Mea şi a ta, popor cu pecete cerească pe creştetul tău, 
pe care Eu am scris prin îngeri numele Meu cel nou: Cuvântul 
lui Dumnezeu. O, am venit să te învăţ scularea. Vino la Mine, 
vino la Mine, vino la Mine, poporul Meu, popor cu numele lui 
Dumnezeu pe creştetul tău! Amin. 

în zi de praznic de înviere şi de mărturisire a învierii 
Mele dintre morţi, îţi strig şi ţie iarăşi scularea, ţara Mea, neam 
român. O, ce durere pe Mine pentru tine, ţara Mea de venire 
acum de la Tatăl! Mă uit la faţa ta şi dau să te mângâi şi dau să 
ţi-o curăţ ca să cunoşti tu apoi faţa Mea şi mâna Mea vinde- 
cătoare. O, nu sta fără păsare şi fără veghere pentru întunericul 
din tine. Scoală-te! S-a stârnit în mijlocul tău viscol mare peste 
tine. O, scoală-te ca să Mă chemi să pun Eu stavilă viscolului 
şi valurilor care te tulbură pe tine, scumpă ţara Mea. Mă doare 
duhul necredinţei din tine. Sunt prea îngâmfaţi cei ce dau să 
stea peste tine păstori din partea Mea, iar Eu celor mândri le 
stau împotrivă, şi nu au harul Meu cei ce nu au viaţa Mea şi 
faţa Mea în ei. 

O, nimeni în tine nu mai are milă de tine. O, nu mai e 
nimeni să-i pese de tine cu milă, ţara Mea cea de sub durere, 
dar voiesc să pot Eu pentru tine. O, scoală-te, scumpă ţara Mea, 
scoală-te din morţi, căci cei morţi cu duhul şi cu credinţa dom- 
nesc deasupra ta ca să nu poţi tu pentru tine, ca să nu poţi tu 
grăi pentru tine, căci tu eşti pe cruce şi eşti sub cruce şi n-ai 
salvator cu milă pentru durerea ta. Eu văd povara ta. Tu nu o 
vezi, dar Eu o văd. Eu văd durerea ta. Tu nu o ştii, dar Eu o 
ştiu, şi voi să ţi-o ridic şi să te învăţ scularea. Trezeşte-te şi 
lasă-Mă să te pătrund cu slava Mea din mijlocul tău, căci Eu 
sunt cuvânt de Duh Sfânt în tine. Ascultă-Mi glasul! Te strig! 
Deschide-Mi! Scoală-te să-Mi deschizi şi să ne rugăm Tatălui 
Savaot pentru lumina ta, pentru slava ta cu Dumnezeu. O, nu-i 
lăsa pe cei lacomi în tine să-ţi vândă darurile tale cele de la 
Mine. Nu-ţi vor pacea şi mila cei ce-ţi tulbură pacea ta acum, 
o, ţara Mea. Eu sunt glasul mângâierii în mijlocul tău. Ascul- 
tă-Mi glasul blând, că-ţi sunt Păstor de la Tatăl venit ca să-ţi 
dau putere şi înviere. 

O, învaţă carte, şi învaţă din ea să Mă cunoşti, căci sunt 
în mijlocul tău carte şi cuvânt, ţara Mea de azi. De cincizeci 
de ani Mă fac cuvânt în tine ca să fac neamurile pământului să 
afle şi să ştie că tu eşti masa Mea de praznic acum, când Eu 
iarăşi vin, că este scris să vin să dau fiecăruia după cum este 
fapta sa. Eu voi lucra cu sfinţii şi cu îngerii şi cu Maica Mea 


Anul 2007 


175 


ca să te sprijinesc în greu, scumpă ţara Mea, dar te învăţ scu- 
larea şi trezia şi înţelepciunea cea din Dumnezeu. Iată-Mă cu 
izvor de pace în tine. 

Pace ţie, ţara Mea dată Mie de Tatăl la naşterea Mea şi 
a ta acum două mii de ani! Pace ţie îţi spun Eu, Domnul, în 
vreme de durere în tine! Scoală-te şi spală-ţi rochiţa şi spală-ţi 
cămăşuţa de sub rochiţă şi spală-ţi ochii şi vezi! O, strigă la 
Mine ca să te aud şi să te izbăvesc Eu. Eu sunt cu cerul Meu 
de sfinţi şi de îngeri deasupra ta şi sunt cu sfinţii Mei din tine 
ca să te ajut sub povara ta, ca să biruiesc Eu pentru voia Mea 
în tine, căci tu eşti de la Tatăl a Mea şi nu a ta, o, scumpă ţara 
Mea. Amin. 

Mironosiţele Mele rostesc peste tine, poporul Meu, în 
zilele lor de serbare: Hristos a înviat! şi fericiţi sunt cei ce-L 
mărturisesc pe Domnul, Care a înviat pentru învierea omului. 

Hristos a înviat! aşa rostesc acum toţi sfinţii din cer şi 
se bucură de praznicul cuvântului Meu din mijlocul tău, po- 
porul Meu de la izvor. Stau cu tine în petrecere şi te bucur, şi 
te mângâi cu fiii Mei care Mă împart peste pământ cuvânt, şi 
apoi te binecuvintez pentru întoarcerea ta întru ale tale, poporul 
Meu venit la izvor, şi apoi Eu, Domnul, îţi voi trimite tot cu- 
vântul serbării Mele de azi, căci iarăşi voi grăi spre sfârşitul 
serbării şi-ţi voi da din Duhul Meu. 

Binecuvântată să fie întâlnirea Mea cu tine şi a ta cu 
Mine, popor adunat la izvor. Cerul şi pământul, Eu şi cu tine 
la masă, Domnul şi poporul Său, şi să crească în fiii oamenilor 
credinţa că Eu sunt Domnul Dumnezeul tău, Domnul Cel în- 
viat dintre morţi şi Care vine la tine, cel ce crezi în venirea 
Mea cuvânt de înviere peste pământ şi peste om. 

Pace ţie la masă cu cerul, Ierusalime nou! Hai, fiule, să 
stăruim la Tatăl pentru ţara română, hai să plângem pentru în- 
vierea iubirii ei şi pentru vindecarea ei din cruce şi pentru 
pacea Mea din ea. Hai să cerem la Tatăl darul credinţei sfinte 
peste neamul român, hai să cerem la Tatăl, poporul Meu, şi 
Tatăl ne va da nouă, şi va scoate la liman ceresc ţara română, 
şi ea va afla mântuirea Mea. Amin. 

O, scoală-te, ţara Mea! Eu te învăţ scularea şi îţi dau 
duhul învierii ca să biruieşti întru dreptate şi să te cureţi de 
duhul cel străin de Dumnezeu, de oamenii lacomi, care au 
călcat peste frumuseţea ta şi care nu vor pacea ta. Eu vreau să 
fac din tine ţara vieţii veşnice, covor verde pentru Mine şi pen- 
tru tine, aşa cum Eu ţi-am proorocit acum şi în vremi de de- 
mult, şi ţi-am dat pe Maica Mea ca să te ţină sub mantia ei ca 
să fii tu a Mea. O, scutură-ţi jugul! Scoală-te, că Eu îţi dau pu- 
tere să biruieşti pe cei ce te ţin încă sub robie. Dă-Mi mâna şi 
stai cu Mine de mână, căci Eu în taină te sprijinesc, şi pun cerul 
în slujire pentru izbăvirea ta şi pentru mângâierea ta sub cruce, 
şi apoi pentru slava Mea în tine, o, ţara Mea de la sfârşit de 
timp. Amin, amin, amin. 

* 

A cum, copii din porţi, dacă am slobozit poporul 
cel adunat la izvor, hai să stăruim acum cu inimi 
rugătoare şi pline de grijă pentru biruinţă cerească peste nea- 
mul român, căci Eu, Domnul, Mă lupt cu toate puterile cereşti 
să fie voia Mea precum în cer pe pământul român. Trebuie însă 
multă şi vie stăruinţă la Tatăl şi multă putere din Mine în voi 
pentru curmarea durerii Mele cea pentru pământul român. Vă 
voiesc mereu un duh toţi, un cuvânt toţi, un singur gând şi o 
voinţă toţi, fiilor, ca să putem din Mine şi din voi revărsa duh 
învietor peste acest neam atât de încercat acum. 

Am slobozit poporul chemat azi la masa Mea de cuvânt 


între voi, şi voiesc să-l învăţ încă şi să-i trimit lui învăţătura, 
fiilor copii. 

O, poporul Meu, popor de demult! O, ce mult te voiesc 
Eu cu totul al Meu, căci tu ai fost demult poporul Meu, dar 
răceala ta Mă frige, şi Eu voi să te chem la sânul Meu ca să te 
încălzesc, că ard de dorul mântuirii tale şi de viaţa ta cea veş- 
nică, şi îţi fac adesea strigarea să vii tu la izvor, la izvorul ve- 
nirii Mele la tine, şi răceala ta Mă frige. Eu te aştept cu căldură 
ca să Mă încălzesc cu tine şi să-ţi dau din viaţa Mea. Te aştept 
cald să vii dacă vii, căci sufăr după tine, şi sufăr în fiii cei de 
azi, o, popor de demult. Suferă Domnul Dumnezeul tău pentru 
tot neamul cel de pe pământul român, dar cel mai mult suferă 
pentru tine, popor hrănit cu Duhul Sfânt. Ia îndemn din gura 
Mea şi caută dragostea şi fă-te dragoste şi dă-Mi Mie dragostea 
ta, ca să ţi-o vindec, ca să fac din ea folosul mântuirii tale şi 
rod al biruinţei Mele acum, la sfârşit de timp, poporul Meu, 
dar dacă n-ai să te rogi cu foc, nu mai poţi cere tu în rugăciunea 
ta să-ţi dau Eu despietrirea inimii, şi cu pace să-ţi dau, căci nu 
voiesc să te însuspinez, poporul Meu de demult al Meu. O, cât 
de mult şi cu cât dor şi suspin te aştept Eu când te voiesc să te 
strângi tu la izvorul Meu de cuvânt! Te-am învăţat atâţia ani 
dragostea frate pentru frate şi ţi-am spus mereu să lucrezi aşa, 
dar azi îţi spun, spre pocăinţa ta, că greu mai înviază o dragoste 
zdrobită de nepăsare şi de cele străine de ea, care se zbat me- 
reu, mereu s-o ruineze pe ea dintre fraţi. Te-am învăţat cu rugă- 
minte înaintea ta să iubeşti şi să împlineşti cuvântul Meu de 
peste tine, ca să te cunosc Eu al Meu prin ascultarea ta de fiu, 
şi iată, azi îţi amintesc din nou aceasta şi te rog cu lacrimi 
dumnezeieşti să înveţi cartea Mea cu tine, poporul Meu. Cu- 
vântul Meu din vremea ta este cartea Mea cu tine, şi Eu te-am 
pomenit în ea mereu, mereu lângă Mine, poporul Meu. O, 
pune-Mi tu doctorie pe rana despărţirii tale de Mine şi nu Mă 
lăsa rănit, nu Mă lăsa zdrobit de dorul tău, nu Mă lăsa fără 
răspuns bun pentru tine înaintea Tatălui Savaot, că Eu M-am 
dus şi vin ca să-i trag pe toţi la Tatăl, dacă aceasta am făgăduit. 
O, iubirea ta trebuie vindecată. Vino, aşa zdrobit cum eşti, vino 
cu ea la Mine, căci toate, toate trebuie înnoite, şi îmi trebuie 
popor viu, în care să Mă sălăşluiesc cu Duhul Meu şi să am 
puterea vie prin El şi să suflu cu folos peste pământ ca să îm- 
plinesc Scriptura de cer nou şi de pământ nou şi să găsesc 
drahma cea pierdută, o, popor clătinat de la pieptul Meu cel 
blând de Păstor al tău. Eu sunt învăţătorul tău, tată, iar tu 
învaţă-te să Mă asculţi când îţi fac strigare ca să vii să te învăţ 
şi să-ţi înfiripez iubirea, că fără iubire tu nu ai credinţă, fiindcă 
fără roadele ei nu poate nimic credinţa, poporul Meu de de- 
mult. O, dacă tu nu poţi să-ţi tragi copiii la Mine ca să le dau 
Eu lor împărăţia cerurilor, lasă-Mă să te trag Eu pe tine iarăşi 
la Tatăl, căci tu ai fost al Meu, şi te văd sfinţii şi îngerii pe 
creştet cu semnul venirii Mele, semn pus de mâna Mea pe frun- 
tea ta, şi care fi-va să se vadă bine şi să lucreze el pentru sau 
împotriva ta, după cum e viaţa ta acum, când Eu îţi fac din nou 
strigare, dar lasă-te mlădios, ca să-ţi dau faţă dulce şi viaţă vie 
şi să poată ea apoi să fie scăparea ta în ziua cea grea, căci iată, 
suferă toţi fiii oamenilor din pricina depărtării lor de Dum- 
nezeu şi de lipsa acoperământului Meu de peste ei, şi aş vrea 
să le arăt lor faţa Mea prin faţa ta, prin viaţa ta cu Mine şi cu 
mărturisirea cuvântului Meu în ea, căci tu ai fost poporul Meu 
de azi, dar ţi-a fost greu să mergi şi să poţi, şi nu ţi-a fost greu 
să stai şi să uiţi. 

Iubirea ta trebuie vindecată, popor de demult. Adună-te, 
tată, şi leagă cu ea frate cu frate şi vindecă tu durerea Mea cea 
de la despărţirea dintre frate şi frate. E greu să mai poată o 

dragoste zdrobită, dar te ajut Eu, şi te ajută umilinţa ta, Eu şi 
ea, şi apoi cuvântul Meu, care vindecă prin puterea lui, numai 
să poţi tu să intri sub bunul Meu, sub chemarea Mea, care 
mângâie toată facerea când ea aude glasul Meu duios strigând 
numele tău, poporul Meu de demult al Meu. O, nu mai sta în 
liniştea în care stai, şi aprinde-te de dor şi dă- Mi nădejdea că 
tu vei fi voia Mea spre învierea ta, spre viaţa ta de veci cu 
Dumnezeu. Ţi-L dau pe Duhul Sfânt. Apropie-te să-L iei şi să 
fii tu Duhul Meu, iar Eu să fiu duhul tău. 

îmbracă-te cu Dumnezeu, popor dăruit cu daruri cereşti. 
O, unde-ţi sunt podoabele, fiule? îngerii Mei stau cu ele gata 
să le pună pe fruntea ta însemnată de atâtea ori de pecetea Mea 
cea de azi, căci în numele Tatălui şi al Fiului şi al Sfântului Duh 
te-am pecetluit mereu şi te-am binecuvântat mereu cu mân- 
gâierea cuvântului Meu şi nu M-am uitat dacă meriţi aceasta. 

Se roagă Dumnezeu la tine, poporul Meu de demult. 
Roagă-te şi tu la El şi lasă-te spre viaţă, căci ţi-am citit azi din 
Scripturi prin cei puşi de Mine înaintea ta pentru tine, şi tu tre- 
buie să crezi că «dreptatea celui drept nu-l va izbăvi pe el în 
ziua păcătuirii lui, precum nici păcatul celui greşit nu-l va 
apăsa pe el în ziua lui de pocăinţă dacă el va şti să se arate 
Mie pentru învierea lui». O, nu pot să te am numai pe jumătate 
al Meu, fiule, şi nici tu nu poţi să Mă ai pe Mine aşa, dar crezi 
tu, oare, aceasta? O, vino să fii şcolar şi să înveţi cartea Mea 
cea pentru tine din cer scrisă prin îngeri şi dată ţie pe pământ, 
poporul Meu. Vino să înveţi carte şi să fii al Meu, iar Eu să fiu 
învăţătorul tău şi să te trec clasa apoi, ca la şcoală, fiule, dar 
vino şi învaţă şi arată-Mi că ştii şi că poţi şi că vii. Vino, tată, 
să lucrezi în vie şi să văd rod pe urma ta, poporul Meu. La fa- 
cerea cerului nou şi a pământului nou e greu fără Dumnezeu 
pentru om, şi de aceea te rog Eu, poporul Meu, să vii sub 
învăţătura Mea, şi Eu să pot să ţi-o dau. Amin. 

Şi acum, copii împărţitori, din zi în zi tot mai cu dor, tot 
mai cu credinţă aduceţi-vă aminte de toate cuvintele Mele de 
peste voi, ca să fiţi fiii făgăduinţelor Mele pentru cei ce cred, 
împlinind ei povaţa Mea şi creşterea Mea peste ei. Aveţi grijă 
mare pentru tot ce trebuie să fiţi voi clipă de clipă, şi se vor 
cunoaşte toţi cei ce sunt ai Mei, fiilor. Aveţi grijă aparte de 
nerănirea Mea de la voi, ca să vă dau plata cea sfântă, pregătită 
celor blânzi şi smeriţi cu inima, care sunt şi credincioşi şi iu- 
bitori prin acestea, dar trebuie din toată inima să trăiţi voi între 
voi această iubire, căci plata frăţiei e mare, fiilor, şi se vede 
bine de departe, din cer şi până pe pământ, şi de pe pământ 
până în cer, şi fericire mare este pentru cei ce au această înţe- 
lepciune în ei, înţelepciunea frăţiei care poate totul numai pen- 
tru cele de sus între fraţi pe pământ, şi apoi în cerul sfânt, şi nu 
altfel frăţie, căci vai celor ce se strâng împreună în numele Meu 
şi nu lucrează ei apoi taina celor de sus ziditoare şi lucrătoare 
între fraţi prin faţa Duhului Sfânt, Care mărturiseşte cu tot cu- 
vântul sfânt şi cu fapta lui apoi, căci fapta cea fără de cuvânt 
pentru ea, arată prin lucrarea ei prihana omului care nu se 
bizuie pe Duhul Sfânt şi pe lumina Lui cea făcătoare de om. 

îţi cer ţie, poporul Meu de azi, să stai în taina frăţiei pen- 
tru cele de sus şi să-I arăţi lui Dumnezeu lucrarea ta între frate 
şi frate, că am nevoie să Mă sprijin cu tine în vremea aceasta 
grea, şi ai tu nevoie să te sprijinească Dumnezeu prin vreme 
grea, poporul Meu. O, Eu aştept de la tine stăruinţă mare acum, 
cu rugăciune multă şi cu putere în ea acum, trezire pentru iu- 
bire ca în cer între frate şi frate şi fapte cereşti, care mântuiesc 
de la Dumnezeu între oameni, că e duhul cel potrivnic cu viscol 
mare peste pământul român, iar Eu trebuie să te am lampă de 
veghe pe tine, străjer de la Mine pentru biruinţa Mea peste 


acest pământ, şi lupta e grea, şi Eu n-am putere din cer dacă 
nu am aşternut pe pământ şi corabie de plutire a Duhului Meu, 
cu care să Mă port pe deasupra şi să îndemn neamul român la 
sculare şi la înţelepciune, că toate limbile s-au încurcat în el şi 
viscol mare s-a ridicat deodată şi bate cu furie pe vatra română, 
poporul Meu. O, ce voi face, oare? Cum voi opri această vis- 
colire, care deodată s-a sculat să bată, şi iată, frate pe frate se 
loveşte şi se duşmăneşte, şi nu este cel ce face dreptate între 
frate şi frate, şi e vremea să lucrez Eu, Domnul, şi să suflu 
duhul frăţiei peste neamul român, neam în mijlocul căruia Tatăl 
Meu M-a trimis să vin acum pe pământ şi să lucrez cerul cel 
nou şi pământul cel nou şi popor nou de sfinţi şi iubire precum 
în cer pe pământ, iar mama Mea Fecioara udă cu lacrimi mari 
de la o margine la alta ţarina neamului român, pământul în- 
toarcerii Mele la oameni cu cuvântul învierii Mele, precum 
este scris să vin şi să înviez făptura şi pe om. 

O, mamă, o, mamă a Mea, cât plângi! O, ce vom face, 
mamă? 

E u, Fiul meu Mântuitor de om şi de nea- 
mul Tău cel ales la sfârşit, eu plâng acum 
cu lacrimi mari şi multe ca să spăl gândul şi inima acestui neam 
înviforat de duhul nefrăţiei, şi plâng, Fiule scump, şi îl rog pe 
acest neam să plângă cu mine şi cu Tine către Tatăl şi să ceară 
înţelepciune şi duh de trezie şi de sculare din moartea aceasta, 
din noaptea asta grea şi neagră a necredinţei, a nefrăţiei, a neiu- 
birii, Fiule răstignit de voia cea prea multă a omului înaintea 
cerului sfânt, care stă cu viaţă peste pământ şi peste om. Plâng, 
Fiule salvator, şi îl rog pe neamul român să ceară peste el voia 
Ta, nu voia lui, şi îl rog să nu se dărâme frate pe frate şi să nu 
arate neamurilor de pe pământ dezbinare în mijlocul lui. Iar la 
cei ce cred ei că pot face tot ce trebuie să aibă peste ea ţara 
aceasta, eu le spun aşa: 

Nu puteţi fără Dumnezeu, nu puteţi numai voi, căci voi 
nu lucraţi după Dumnezeu, ci după voi şi după duhul duşmă- 
niei lucraţi, iar lăcomia de slavă şi de deşertăciune vă orbeşte, 
şi vă arătaţi prea mult, prea pe faţă răutatea şi faţa şi inima care 
vi se vede chiar când voi daţi să vă pitiţi în spatele altora, şi 
aceia necuraţi. Rostesc cuvânt proorocesc şi vă spun aşa: eu 
am înviat dintre morţi ca şi Fiul meu Iisus Hristos şi i-am dat 
apostolului Toma omoforul meu, lăsându-1 peste el în văzduh, 
şi Toma m-a văzut înviată cu trupul şi mi-a văzut mormântul 
gol, căci înviasem. Cu duh de înviere vă spun vouă că vă veţi 
nimici între voi dacă nu veţi lua ca hrană a inimii iubirea şi 
iertarea aşa cum a lucrat Fiul meu, Mântuitorul lumii, şi din 
care a dat celor ce cred în El, iubindu-L pe El între toate şi prin 
toate. Vă veţi porni unii spre alţii, căci ura şi semeţia nu vă vor 
duce spre limanul spre care, treji fiind voi, îl visaţi. Ţara ro- 
mână este patria venirii cuvântului Fiului meu cu învierea 
omului, dar voi nu voiţi să auziţi glasul Lui, care răsună pe va- 
tra aceasta. întoarceţi-vă la iubire şi îndemnaţi-vă spre ea, că 
Dumnezeu coboară iubirea peste voi; întindeţi mâinile spre ea, 
şi braţele voastre să se deschidă unii pentru alţii şi nu unii con- 
tra altora. Nu e de la Dumnezeu viscolul pe care l-aţi scos de 
la întuneric; e de la voi, e de la duhul rău. O, căutaţi Duhul 
Domnului şi intraţi sub scutul Lui şi învăţaţi pacea cea de sus, 
că nu veţi putea aşeza voi pacea nici măcar atât cât pot oa- 
menii, ci, din contra, aţâţaţi peste voi durerea Domnului, du- 
rerea pe care I-o faceţi voi lui Dumnezeu şi celor osteniţi ai 
neamului român, şi care de ani aşteaptă izbăvire curată, izbă- 
vire cu Dumnezeu şi slavă peste fruntea ţării Domnului, ţara 
română, ţara întoarcerii Fiului meu Cuvântul, că iată-L cât 
cuvintează peste cei ce aud şi peste cei ce nu aud cuvântul gurii 

Lui, mângâierea Lui şi mila Lui cea nehotamică până acum. 
O, deschideţi-vă inima şi nu mintea, că voi sunteţi români, iar 
numele de român este noul nume al neamului lui Dumnezeu 
acum, când El Şi-a ales din nou o ţară. O, nu faceţi ce a făcut 
Israel, care, ca să-L piardă pe Fiul meu, a ucis mii de prunci, 
şi mormane, mormane stăteau pruncii ucişi în ţară. Intoarceţi-vă 
la pace, fiţi cuminţi, fiţi iertători şi nu vă răzbunaţi unii pe alţii 
cu vorbe de durere şi de dispreţ, că voi sunteţi neam numit de 
Dumnezeu neam al Său acum, când El iată-L cum vine pe pă- 
mânt cuvânt, şi se aude de la margini la margini cuvântul Său 
cel sfânt. Luaţi din el şi săraţi-vă inimile şi gurile şi daţi Dom- 
nului locul din voi ca să vă înveţe El dregătoria cârmuirii, căci 
El vă iartă şi vă ajută dacă veniţi spre pace. 

O, voi, cei care luptaţi cu orice chip să rămâneţi în 
frunte, luaţi aminte la toate inimile care aşteaptă şi daţi-le pu- 
tere să grăiască şi nu încurcaţi calea inimilor spre a grăi ele, 
nu faceţi această nedreptate, ca nu cumva ea să se întoarcă 
vouă, căci cel ce lucrează fără dreptate, are plată după faptă. 
Aplecaţi-vă frunţile şi daţi Domnului loc şi rugaţi- vă Lui pen- 
tru voia Lui precum în cer aşa şi pe pământ, căci voi sunteţi 
oameni, şi Dumnezeu e Dumnezeu, şi vă voieşte vouă izbăvi- 
rea de voi şi iubirea de El în duhul frăţiei, fii români. O, mama 
lui Iisus Hristos aduce vouă rugă: fiţi cuminţi, fiţi cuminţi, fiţi 
cuminţi, fii români, şi fiţi români cuminţi, fiilor, căci Domnul 
este cuvânt pe vatra voastră şi vă aşteaptă pe voi să fiţi poporul 
Său cel nou şi fraţi să fiţi întru iubirea Lui cea de sus. Amin, 
amin, amin. 

O suferinţa ta, mamă, e mare. E ţara veni- 
rii Mele viscolită deodată, dar Eu am 
strigat şi strig peste ea scularea, mamă. Lacrima ta se uneşte 
cu a Mea şi plâng cu tine, mama Mea, ca să se moaie inimile 
încordate şi să se lase loc păcii Mele peste ţara Mea română, 
mamă ocrotitoare. Amin. 

O, ţară scumpă. Eu, Domnul învierii, îţi sortesc scularea. 
Scoală-te şi te uită bine şi te întăreşte pe picioare, căci iarăşi 
este ameninţată izbăvirea ta, şi vremea este să lucrez Eu pentru 
tine, că tu nu mai poţi nimic, nu mai poţi nici să grăieşti şi 
să-ţi arăţi inima, iubito, dar scoală-te din somn. Eu, Domnul 
învierii, îţi spun aşa: scoală-te, fiică robită, spală-ţi faţa şi vezi, 
şi apoi sporeşte voia Mea peste tine şi cere la Mine izbăvirea 
ta, şi înţelepciune şi iubire pentru tine peste cei ce dau să te 
robească încă. Dar tu eşti a Mea, şi voiesc să iubeşti voia Mea 
peste tine, ca să te izbăvesc Eu, căci tu nu mai poţi. O, hai să 
te trezeşti, hai să aprinzi lampa şi să vezi, hai, că iată, eşti toată 
cuprinsă în veghea mamei Mele Fecioara, şi ea varsă lacrimi 
mari de deasupra ta şi te udă ca să-ţi dea din cer, căci tu eşti 
strâmtorată pe pământ şi eşti sub cruce şi eşti pe cruce şi nu 
mai ştii să veghezi şi să vezi şi să poţi pentru soarta ta cea de 
la Mine ţie. O, pot Eu pentru tine. Ceea ce e cu neputinţă ţie, 
pot Eu. Fii cuminte şi te roagă la Dumnezeu. Pot Eu pentru 
tine, numai să vrei tu aşa, ţara Mea. O, auzi glasul Meu şi să 
nu dormi în vreme grea, căci Eu, Domnul Dumnezeul tău, îi 
spun viscolului să tacă! să tacă îi spun! Amin. 

Rugăciunea ta şi inima ta să ajungă la inima Mea şi să 
ceară pentru ţara Mea şi a ta, popor al cuvântului Meu. O, vezi 
ce te-am rugat şi lucrează, fiule, aşa, şi cere la Mine voia Mea 
peste neamul român, pe care Eu, Domnul, îl mângâi în vreme 
grea şi îi spun lui aşa: 

O, neam român, alege tu viaţa ta cu Mine şi iubirea Mea, 
căci Eu voi alege pentru tine şi te voi scoate de sub suspin şi 
te voi umbri cu tot cerul Meu, şi voi aşeza în tine ţara vieţii 
veşnice, şi voi lucra după credinţa celor credincioşi ai tăi, iar 


tu Mă vei binecuvânta şi vei sta sub mântuirea Mea, şi slava 
Mea te va bucura şi te va încununa, şi tu vei uita durerea ta şi 
a Mea, şi neamurile vor vedea şi vor veni să ia lumina ta, iar 
Eu, Domnul, le voi da lor. Amin, amin, amin. 

9/22 aprilie 2007 

Duminica a patra după Paşti, a slăbănogului 

Domnul grăieşte cărmuitorului neamului român, Traian Băsescu, 
îndemnăndu-l ta iubirea vrăjmaşilor lui. 

C obor la ieslea cuvântului Meu din mijlocul 
pământului român. Cobor cuvânt în mijlocul nea- 
mului român ca să-l trezesc pe el şi cald să-l călăuzesc pe el 
spre duhul păcii sfinte între frate şi frate. Amin. 

Sunt Domnul Iisus Hristos Cuvântul, Cel înviat dintre 
morţi acum două mii de ani, după ce poporul Israel Mi-a dat 
moarte pe cruce, dar Eu prin cruce am înviat, şi sunt Domnul 
învierii, sunt Domnul păcii sfinte peste cei ce se apleacă să ia 
cuvântul cel rostit din gura Mea şi să-l împlinească pe el ca 
nişte fii ai lui Dumnezeu, precum Eu sunt. 

Acum două mii de ani, când M-am apropiat la lacul 
Vitezda, unde aşteptau mulţi suferinzi venirea îngerului vin- 
decător peste cel ce intra primul în apă, Eu, Domnul, plin de 
milă pentru om, l-am văzut pe cel bolnav de treizeci şi opt de 
ani şi l-am întrebat dacă voieşte să se facă sănătos. El avea 
credinţă şi nădejde în apa vindecării, dar nu putea intra în ea, 
căci îi trebuia om cu milă în el ca să-l ia pe el şi să-l aşeze în 
apă la venirea îngerului vindecător. El Mi-a răspuns duios: 
«Eu, Doamne, nu am om ca să mă ajute să ajung în apă când 
vine îngerul şi tulbură apa la venirea lui, şi mereu, mereu se 
coboară altul înaintea mea». Atunci am făcut Eu milă cu el, şi 
i-am spus cuvânt de vindecare: «Scoală-te, ia-ţi patul şi mergi 
de acum», iar el, crezând cu putere, s-a vindecat, şi apoi mer- 
gea, dar nu s-au bucurat iudeii de vindecarea lui, ci, din contra, 
i-au găsit pricină că e zi de sâmbătă şi că nu-i este îngăduit 
sâmbăta să-şi ridice patul şi să umble, să-şi ridice aşternutul 
pe care stătea jos şi să meargă la casa sa. 

Am venit pe pământ acum două mii de ani ca să-l ajut 
pe om, ca să-l scap de dureri pe om, căci sunt milos ca şi Tatăl. 
O, tot de aceea vin şi acum, şi vin cuvânt pe pământ pe vatra 
neamului român, şi am împlinit cincizeci de ani de când grăiesc 
cuvântul Meu în mijlocul acestui neam, şi M-am făcut carte pe 
vatra aceasta şi am dat neamului român cuvântul Meu, căci am 
avut şi am un popor micuţ, care M-a primit să Mă sălăşluiesc 
în el şi să-Mi scriu prin el cartea Mea de azi, strigătul Meu 
după om, acum, când iarăşi M-a trimis Tatăl pe pământ. 

Când l-am vindecat pe slăbănogul cel părăsit de milă de 
la om, M-au ocărât iudeii că am făcut aceasta sâmbăta şi căutau 
să Mă omoare ca pe un călcător peste sâmbătă şi ca pe unul 
care le zicea lor că Dumnezeu este Tatăl Său şi că El este 
deopotrivă cu Dumnezeu, de o Fiinţă cu Tatăl, iar Eu le spu- 
neam lor: «Nu vă miraţi de aceasta, căci vine ceasul în care 
toţi cei din morminte vor auzi glasul Meu, şi vor ieşi cei ce au 
făcut fapte bune spre învierea vieţii, iar cei ce au făcut fapte 
rele vor ieşi spre învierea osândirii, şi judecata Mea este 
dreaptă, pentru că nu caut voia Mea, ci caut voia Tatălui, Care 
M-a trimis». 

Mă fac cuvânt peste tine, neam român. Nu caut voia 
Mea, ci voia Tatălui, Care M-a trimis. Eu ascult de Tatăl, şi te 
învăţ să asculţi şi tu. Ia pildă de la Mine şi ascultă şi tu, neam 
român, că am venit de la Tatăl cuvânt în mijlocul tău ca să te 

învăţ să faci voia Tatălui, căci pământul român este patria în- 
toarcerii Mele de la Tatăl la om după două mii de ani, precum 
este scris în Scripturi, dar pe tine cine să te înveţe să citeşti în 
Scripturi ca să ştii venirea Mea? O, te învăţ Eu, numai să vrei 
să stai la învăţat, că iată, am venit de la Tatăl pe pământ în mij- 
locul tău, neam român, iar tu să nu faci ca iudeii care nu M-au 
primit când am venit să le fiu Mântuitor prin naşterea Mea Om 
pe pământ, şi apoi prin învierea Mea dintre cei morţi, după ce 
Israel M-a răstignit pe cruce, nevrând să-i fiu Mântuitor. 

Mă apropii cu cuvânt duios de cel ce este aşezat după 
voia Mea la cârma neamului român ca să vegheze peste el, 
păzind dreptatea, căci dreptatea va fi să locuiască în muntele 
Domnului, precum este scris. Am grăit neamului român, şi am 
grăit şi cu cei ce vorbesc de sus în numele acestui neam, şi i-am 
povăţuit pe ei spre pace şi spre duhul frăţiei sfinte, şi le-am 
spus lor că nu vor putea ei singuri dacă vor singuri, căci ţara 
română este sub iubirea şi sub ocrotirea Mea, şi este dată Mie 
de Tatăl la naşterea Mea odată cu naşterea ei pe pământ, şi este 
de atunci sortită să fie ţarina cu comoară în ea, şi iată, am pe 
vatra ei acum, la sfârşit de timp, ieslea cuvântului Meu pe 
pământ. 

Grăiesc cu cel aşezat la cârma neamului român, şi care 
a fost clătinat de la locul lui, clătinat de cei de lângă el fraţi, şi 
care-şi zic mai buni ca el, ca să-l poată alunga pe el de pe locul 
pe care este aşezat cu voia Mea. Eu am privit, după cum se 
poate lucra acum, şi apoi l-am aşezat pe acesta ca să cârmu- 
iască după dreptate, dar cei ce nu iubesc dreptatea cea bine- 
făcătoare peste toţi şi peste toate, aceia l-au dat pe el de pe 
locul lui pe care a fost aşezat. 

Acum, Eu, Domnul, grăiesc cu tine, cel aşezat din voia 
Mea la cârma neamului român. Vin să vindec rana ta. Nu uita 
că ţi-am pus pe braţe cuvântul Meu cel de cincizeci de ani în 
ziua când l-am împărţit neamului român, cartea Mea de azi, 
rostită de gura Mea în mijlocul pământului român. în cartea 
aceasta mare am grăit cu tine pe ultima filă a ei şi ţi-am spus 
să nu uiţi că pentru tine şi pentru aşezarea ta la cârma ţării Mele 
regină, Eu am biruit prin fierbintele rugăciuni şi prin mânuţele 
calde ridicate spre Mine de fiii cuvântului Meu de azi, fii 
români, poporul cuvântului Meu, fii credincioşi venirii Mele 
acum de la Tatăl pe pământ. Te-am rugat atunci să te apleci şi 
să iei din gura Mea cuvântul durerii Mele pentru ţara română, 
apăsată de cei necredincioşi. Ţi-am spus atunci că vreau să 
împac pământul cu cerul, şi pe om cu Tatăl Savaot, şi că aştept 
prin neamul român salvarea popoarelor. Ţi-am spus atunci, în 
cartea Mea de azi, să iei aminte la cuvântul gurii Mele şi să iei 
putere de la Mine şi să stai cârmaci treaz la cârma corăbiei 
Mele, căci prin ea, prin ţara română şi prin darurile Mele din 
ea voi mântui lumea de păcat şi voi aşeza veac nou pe pământ, 
aşa ţi-am spus. Ţi-am spus să nu fii necredincios, ci credincios 
să fii, şi ţi-am spus că Eu aştept glasul celui ce va ridica la Mine 
rugăciune din faţa neamului român, ca să împlinesc Eu 
rugăciunea lui pentru salvarea acestui neam. Mi-am destăinuit 
ţie durerea Mea de la necredinţa celor din biserica acestui neam 
şi care Mi l-au legat în obezi pe cel ales Mie dintre ei, şi ţi-am 
spus că îl aştept pe cel legat, care nu mai grăieşte, dar Eu şi cu 
Tatăl şi cu cerul Meu de sfinţi şi de îngeri, îl aşteptăm pe el s-o 
împace pe România cu Dumnezeu şi să aşeze peste ea duh de 
pocăinţă şi de mântuire apoi. Iar azi vin iar spre tine şi te 
povăţuiesc iar, căci tu eşti lovit acum de cei plini de semeţie şi 
de orbire, care te-au dat pe tine acum de pe locul pe care stai, 
că aceştia sunt bolnavi de duhul slavei deşarte, iar vremelnicia 
cea înşelătoare le-a luat din minte credinţa şi temerea de Dum- 


nezeu şi credincioşia cea dintre fraţii cei de un nume, şi se dau 
ei singuri a fi buni, cei mai buni, căci sunt hrăniţi de duhul cel 
pierzător al semeţiei. Tu însă ascultă voia Mea peste tine şi nu 
uita că Eu sunt blând şi smerit cu inima. Eu cu aşa duh grăiesc 
cu cei necredincioşi, şi înţelepciunea Tatălui Meu o lucrez când 
grăiesc. Grăieşte tu neamului român, grăieşte-i cu cuvânt du- 
ios, aşa cum Eu grăiesc, căci cuvântul rostit cu înţelepciune, 
el este puterea care biruieşte răul din om şi îl înduioşează spre 
el pe om. Grăieşte-le blând, grăieşte-le sfânt, grăieşte-le cu 
sare, fiule, căci limba neamului român e limbă dulce la Dum- 
nezeu, iar Eu grăiesc peste neamurile pământului în limba nea- 
mului român, şi vreau să înţelegi voia Mea. Inima ta şi gura ta 
să dea numai cuvânt frumos, cuvânt cu dragoste în el, căci ura 
nu se vindecă cu ură, asprimea nu piere prin asprime, şi în- 
tunericul nu se îndepărtează cu întuneric, ci numai cu lumina 
care vine peste el, fiule. Tu peste cuvântul cel greu şi spus cu 
răutate de cei ce te urăsc, rosteşte cuvântul nădejdii credin- 
cioase, căci credinţa aduce nădejde, precum graiul cel dulce 
aduce sănătate celor răniţi de duhul răutăţii. Nu da cuvânt fără 
de sare din gura ta. Lasă să vorbească urât cei ce te urăsc pentru 
dreptatea ta. Tu însă scutură din inima ta tot ce doare de la ei 
şi le dă lor înţelepciune prin cuvântul cel rostit aşa, cu înţelep- 
ciune, fiule. Eu, Domnul, sunt cu toate oştirile cereşti în mare 
lucrare peste neamul român, şi voiesc să nu te las biruit de cei 
ce nu te iubesc după ce Eu te-am aşezat străjer pentru faţa cea 
frumoasă, cea curată a acestui neam. Nu uita să fii blând şi 
smerit cu inima ca şi Domnul Dumnezeul tău, Care S-a lăsat 
biruit pentru ca să învieze, şi a dat apoi pacea Sa celor credin- 
cioşi Lui. Când cei ce nu M-au vrut M-au pus pe cruce, Eu am 
cerut la Tatăl iertarea lor. O, roagă-te la Tatăl pentru tine şi pen- 
tru ţara română şi nu aştepta la om izbăvirea ta. Fii înţelept de 
la Mine şi dă-Mi putere să pot Eu pentru tine, iar tu să poţi 
pentru Mine, că Mi-e rana grea pentru ţara Mea română şi 
vreau s-o ridic pe ea spre slava Mea înaintea tuturor popoa- 
relor, fiule. Eu am aşezat pe poporul cuvântului Meu iarăşi să 
ridice rugăciune la Mine pentru tine, căci aşa sunt împlinirile 
cele de la Dumnezeu peste pământ, şi îmi trebuie trupuri şi 
inimi sfinte pentru această putere de pe pământ spre cer, şi pe 
care Eu s-o împlinesc. 

Mergi acum în mijlocul neamului român şi îndeamnă-1 
spre dreptate şi spre pace şi spre iubire şi spre credincioşie. Să 
se umple de duioşie şi de putere sfântă cei cărora tu le vei grăi. 
Nu te bizui pe tine, ci bizuie-te pe Mine când vrei să poţi, când 
vrei să fii, iar Eu voi privi la duhul tău cel umilit înaintea Mea 
şi voi lucra ca să te izbăvesc de fraţii cei duşmani pe tine şi pe 
ţara Mea română, căci cei ce se vor pe ei peste ea acum, nu sunt 
cei ce-i vor binele ei. Nu pot cei lacomi să facă bine nimănui, 
şi nici lor prin slava lor cea deşartă şi care trece odată cu ei. 
îmbracă-te în duhul cel frumos al grăirii şi aşa să grăieşti nea- 
mului român, şi să-l înveţi bunătatea şi veghea şi scularea, aşa 
cum Eu îl învăţ acum pe el cu cuvântul Meu cel sfânt. Ascultă 
povaţa Mea şi ia înţelepciunea Mea, căci înţelepciunea Mea este 
duh iubitor de oameni, şi pacea Mea îi învaţă şi îi înalţă pe ei. 
O, nu întoarce răul cu rău. Cuvântul cel rău spus despre tine să 
nu-1 întâmpini cu cuvânt rău, căci vreau ca tu să fii blând şi să 
fii cumpătat şi înţelept, ca să pot Eu, Domnul, să te ajut acum, 
căci de mila neamului român voiesc Eu să te ajut, şi tot aşa şi 
tu să voieşti, iar Eu să văd aşa şi să împlinesc aşa. Amin. 

Acum, pace ţie! Apleacă-te să iei şi să lucrezi pentru 
Mine şi nu pentru tine, iar Eu voi fi ajutorul tău, şi apoi tu Mă 
vei ajuta pentru ţara Mea de azi, la care Tatăl M-a trimis acum. 
Amin. 

O, scumpă ţara Mea de azi, scoală-te! Nu sta în teamă! 
Umileşte-te pentru încercarea ta, căci Eu, Domnul, voiesc să 
curm viscolul care bate în tine ca să-ţi rupă rochiţa ta cea de la 
Mine. O, scoală-te bine şi aşează-1 înapoi pe cel pe care Eu, 
Domnul, l-am pus de veghe pentru tine şi, spre dreptate să te 
poarte el. O, nu lăsa duhul duşmăniei să poată între frate şi frate. 
Scoală-te şi împacă-ţi fiii, şi pace să fie între ei, iar Eu, Domnul, 
voi fi pacea ta şi voi fi mângâierea ta şi slava ta, ţara Mea de 
azi. Eu sunt adevărat în acest cuvânt, o, ţara Mea. Fii 
credincioasă! Am venit să-ţi fac bine ţie. Ridică-te frumos acum 
şi stai sub Duhul Meu, şi stai sub scutul Meu, şi stai sub povaţa 
Mea, căci Eu te povăţuiesc şi îţi trimit ţie pacea Mea. Amin. 

Pace ţie, neam român! Să se aşeze în tine pacea între 
frate şi frate! Să fie pacea Mea la cârma ta, ţara Mea de azi! 
Eu, Domnul, îţi voi grăi ţie mereu şi te voi întări şi te voi mân- 
gâia, ţara Mea, căci Tatăl Mi-a făcut în tine aşternut de venire, 
şi Eu te preţuiesc, şi Eu te împodobesc cu Duhul Meu, căci am 
pe vatra ta slava Mea, cuvântul Meu, care-1 cheamă pe om la 
Tatăl, şi pe Tatăl la om, o, ţara Mea de azi, o, casa Mea de azi. 
Amin, amin, amin. 

16/29 aprilie 2007 

Duminica a cincea după Paşti, a samarinencei. 

Sărbătoarea sfântului mare mucenic Gheorghe 

Taina duhului umilit poartă în el duhul învierii. Samarineanca: pilda 
învierii celor păcătoşi. Sfântul mucenic Gheorghe cuvintează din 
cer peste neamul român. 

in iar cuvânt în cartea Mea de azi, vin din cer pe 
pământ cuvânt ca să-i hrănesc cu el pe cei ce s-au 
dat Mie dintre fiii oamenilor, pe cei credincioşi, care aşteaptă 
venirea Mea pe pământ şi făgăduinţele Mele de cer nou şi de 
pământ nou şi de om nou, după chipul şi asemănarea Mea între 
pământ şi cer. Amin. 

Sunt Domnul Iisus Hristos, Cel ce dă viaţă oamenilor 
prin moartea şi prin învierea Sa, aşa cum Tatăl a voit să lucrez 
Eu, Fiul Său. O, fericiţi şi sfinţi sunt cei ce au parte de înviere 
la glasul Meu, care cheamă omul de la moarte la viaţă. învierea 
am venit s-o aduc peste om, duh umilit am venit să-i dau omu- 
lui, şi ies în calea lui cuvânt ca să-i dau lui. Amin. 

Laudă, Ierusalime nou, laudă-L pe Domnul, Care vine 
la tine cuvânt. «Cei ce staţi în casa Domnului, în curţile Dom- 
nului, lăudaţi-L pe Domnul, că este bun, şi este mare peste toţi 
dumnezeii, şi toate câte a vrut Domnul, a făcut în cer şi pe 
pământ», precum este scris. Amin. 

O, poporul Meu de azi, Eu, Domnul Dumnezeul tău, te 
îndemn tot mai mult să te aduni la rugăciune şi să ceri la Mine 
toate câte Eu voiesc să fac în cer şi pe pământ, căci Eu te voiesc 
pe tine cerul Meu pe pământul român şi te voiesc ajutorul Meu 
în vremea aceasta grea, când omul nu mai are pe Dumnezeu de 
Stăpân al său. Vin la tine cuvânt, poporul Meu de azi, şi Mă port 
cu el peste pământ ca să-l ajut pe om să bea din apa Mea, din 
cuvântul vieţii, poporul Meu, dar tu trebuie să te rogi mereu pen- 
tru biruinţa cuvântului Meu peste pământ şi peste om şi trebuie 
să înţelegi tot mai mult că pentru aceasta te-am ales Eu dintre 
oameni şi te-am născut al Meu din cuvântul Meu şi că pe mulţi 
voiesc să-i nasc aşa, şi să fie ai Mei apoi, precum tu eşti. O, 
păstrează-ţi umilinţa de duh, Ierusalime de azi, şi întăreşte peste 
tine această înviere, căci fiii oamenilor nu ştiu taina învierii, nu 
ştiu de unde vine ea, de unde începe ea şi cum lucrează ea în 
om, şi iată, pe mulţi îi ajută firea lor cea bună prin duhul lor cel 


umilit în ei, şi care îi face să aibă îndrăzneală la Dumnezeu pen- 
tru mântuirea lor, iar pe alţii mulţi nici păcatele lor nu-i ajută să 
se aşeze în duh umilit, în duhul învierii şi al mântuirii şi al 
temerii de Dumnezeu şi al iubirii apoi, căci oamenii nu se tem 
de Dumnezeu, ci doar când îi ajung pe pământ plata păcatelor 
lor, doar atunci dau să se teamă ei de Dumnezeu, Care poate să 
dea omului scăpare din greu prin iertare ispăşitoare. 

M-am întâlnit, în mersul Meu pe pământ acum două mii 
de ani, cu femeia samarineancă, despre care este scris în Scrip- 
turi. Ea avea firea bună şi blândă prin duhul umilit din ea, iar 
când Eu am lucrat peste ea ca să-i învederez păcatele şi s-o 
curăţ de ele, ea s-a umilit şi a prins îndrăzneală spre Mine pen- 
tru mântuirea ei de păcate. 

O, nu pot Eu avea mai mare avere în om ca şi duhul lui 
cel plin de umilinţă, poporul Meu, şi prin care Eu sunt primit 
de om când bat din părţi la uşa lui ca să intru şi să fac curat 
peste viaţa lui, prin care să Mă arăt Eu apoi între oameni cu 
faţa Mea, cu trăirea Mea în om, aşa cum Mi-am arătat Eu lucrul 
Meu în femeia samarineancă, după ce ea a înviat la cuvântul 
Meu cel curăţitor de păcat peste om, şi apoi a împărţit înviere 
samarineanca, după cum a primit ea de la Mine, şi a adus pe 
mulţi din cetatea ei la credinţa în Mine şi la pocăinţa de păcate 
şi la duh umilit, duhul învierii omului când Domnul vine şi 
bate ca să-I deschidă omul. O, pentru aceea M-am oprit Eu la 
fântâna din Sihar când ucenicii Mei M-au găsit grăind cu fe- 
meia samarineancă. Venisem pentru mântuirea omului, aceasta 
era lucrarea pentru care Tatăl Mă trimisese pe pământ, şi tot 
de aceea Mă trimite şi azi. 

O, popor al cuvântului Meu, se strâng la fântână sfinţii 
care însoţesc pe samarineanca, cea cu care Eu am grăit atunci 
cuvântul mântuirii. E zi de pomenire în curţile Mele cu tine, 
căci am fântâna întâlnirii aici, şi am la ea de înger pe samari- 
neanca cea din Scripturi, pe cea cu care Eu M-am întâlnit la 
fântâna lui Israel când mergeam din loc în loc cu ucenicii Mei 
ca să Mă vestesc venit Mesia Cel de la Tatăl şi să Mă aşez cu 
fapte minunate înaintea celor ce avea să ia în ei darul şi lu- 
crarea credinţei în Fiul lui Dumnezeu, Iisus Hristos. învăţătura 
Mea de azi, duhul umilit, duhul învierii Mele în om, şi a omului 
în Mine, aceasta întăresc Eu în mijlocul tău, poporul Meu, şi 
vreau să-l strig iarăşi la izvor pe cel de demult popor al Meu şi 
să-l învăţ învierea, şi cu dor să-l învăţ pe el taina şi puterea 
duhului umilit, prin care omul nu se mai ascunde în el, ci se 
descoperă înaintea Mea, spre învierea lui din păcat şi spre mân- 
tuire apoi. Amin. 

O Doa mn e şi Dumnezeul lui Israel cel cre- 
dincios al Tău! Primeşte şi iubirea mea, 
ca să mă las şi eu cuvânt lângă Tine şi să-i spun poporului Tău 
de azi că taina duhului umilit poartă în ea duhul învierii, 
Doamne. Cuvântul gurii Tale, cu care Tu m-ai înconjurat atunci 
ca într-un giulgiu din care apoi am ieşit înviată, a fost cuvântul 
învierii mele, şi m-ai scos cu el din mormântul în care dor- 
meam, din trupul meu, în care îmi zăcea neputincios sufletul, 
şi m-ai trecut din trup în duh în ziua aceea, Doamne, şi m-ai 
înviat, pentru umilinţa de duh, pe care eu o aveam în fire, chiar 
dacă slăbiciunea firii mă ducea spre păcat în însuşi trupul meu, 
stricând eu în el mereu sămânţa vieţii sufletului meu, pe care-1 
aveam în trupul meu de la Dumnezeu. 

îi îndemn pe oameni la pocăinţă şi la umilinţă, şi apoi 
la iubire pentru Tine, Doamne, şi apoi la mărturisirea Ta, aşa 
cum eu, după întâlnirea mea cu Tine, am lucrat peste mine şi 
peste cetatea Samaria, în care vieţuiam. Iar pe Tine Te rog 
acum, ajută-i pe oameni şi dă-le putere să se facă ai Tăi, aşa 

cum mie mi-ai dat, şi am fost eu apoi rodul aplecării Tale înain- 
tea omului ca să-i dai lui învierea, Doamne. O, dă-le oamenilor 
duh de înviere, duhul umilinţei şi al mărturisirii, şi să Te cu- 
noască oamenii în cuvântul Tău de azi, grăit de însăşi gura Ta 
pe vatra pământului român, şi să se umple de Tine cei ce-Ţi află 
glasul şi cuvântul Tău de azi, aşa cum eu m-am umplut de 
Duhul Tău când m-ai întâlnit şi mi-ai grăit la fântâna lui Israel. 
Eu sunt venită în zori aici, în curţile Tale cu poporul Tău, lângă 
fântâna pe care Tu mi-ai dat-o în grijă, şi sunt cu cete de sfinţi, 
Doamne, când grăiesc azi la fântână, şi le dau sfinţilor să bea 
din apa Ta, din cuvântul coborârii mele la fântână cu sfinţii, şi 
Te rog să dai oamenilor învierea, aşa cum mie mi-ai dat, 
Doamne, şi Ţi-ai făcut în mine cale prin duhul meu cel umilit, 
cu care m-am aşezat înaintea Ta când Tu m-ai întâlnit la fân- 
tână şi m-ai curăţat de păcat şi de întunericul cel de la păcat. 
O, ajută-i pe oameni, Doamne, ajută-i cu graiul cuvântului Tău 
de azi şi dă-le lor puterea să Te cunoască în acest cuvânt şi să 
se umilească ei, şi precum pe mine m-ai primit, aşa să-i 
primeşti şi pe ei, pe cei ce se umilesc, Doamne, la glasul Tău, 
care îl curăţă pe om de păcat şi îi dă lui duhul învierii. Amin, 
amin, amin. 

§ i iată, poporul Meu, sărbătoare de sfinţi, 
venită cu Mine la tine în ziua aceasta, 
eorghe, sărbătorit şi el de sfinţi acum, stă 
gata să se arate venit cu Mine şi să dea glas duhului lui cel plin 
de cuvânt. 

Hai şi tu, o, mărturisitor al Meu, hai, fiule, şi cu bucurie 
sfântă lasă-ţi cuvântul şi te bucură între sfinţii venirii Mele, 
căci Eu cu sfinţii vin, iar ei ca şi Stăpânul lor lucrează, ca nişte 
ucenici, şi adeveresc ei Scriptura venirii Mele cu sfinţii acum, 
la sfârşit de timp, când Tatăl iarăşi M-a trimis din cer pe 
pământ. Amin, amin, amin. 

inecuvintează, Doamne, puterea credin- 
ţei în Tine şi întăreşte-o în cei ce cred 
venirii Tale acum pe pământ cu sfinţii Tăi, şi binecuvintează 
biruinţa neamului român, pentru slava Ta din mijlocul acestui 
pământ, vatra română, pe care Tu Ţi-ai aşezat calea întoarcerii 
Tale de la Tatăl la om după două mii de ani de la biruinţa Ta 
prin cruce şi prin înviere, Doamne. Te rog, o, Te rog în ziua a- 
ceasta de sărbătoare a mea între sfinţi, Te rog primeşte ruga 
mea pentru neamul român, viscolit acum atât de aprig de către 
cei din el flămânzi de duh de stăpânitori peste acest neam. S-a 
stârnit întuneric mare sus, la cârma acestui neam, şi bate vis- 
colul, Doamne. Duhul trufiei, duhul lăcomiei, duhul invidiei a 
îmbrăcat haina trădării şi a lovit fruntea acestui neam, hărăzit 
de Tine să fie neam de sfinţi, Doamne. Voiesc să mă pornesc 
ostaş ceresc, cum sunt, şi să ajut iarăşi acest neam, aşa cum 
l-am ajutat de atâtea ori când am stat lângă vitejii lui şi am 
biruit pentru el din partea Ta. Ridic sabia duhului şi mă por- 
nesc, Doamne, împotriva duhului trufiei, care se luptă să răs- 
toarne cele aşezate de Tine pentru cârmuirea acestui neam. Pe 
cei ce stau cu dreptate şi cu milă la cârma neamului român, 
întăreşte-i Tu, Doamne, iar celor ce dau să răstoarne de la locul 
ei dreptatea, surpă-le lucrarea lor trufaşă şi nu lăsa duhul min- 
ciunii să poată. Aşa rugă aduc eu Ţie dintre sfinţi, în amintirea 
zilei mele de biruinţă pe pământ peste cei credincioşi din vre- 
mea mea. Amin. 

O, oameni îngâmfaţi şi plini de voi, de duhul trufiei din 
voi! Domnul şi Dumnezeul sfinţilor este Stăpânul acestui neam 
ales acum, la sfârşit neam al Său, vatră a venirii Lui de la Tatăl 
acum pe pământ cuvânt care înviază morţii din morminte şi pe 
cei vii, care iubesc învierea. Nu voi sunteţi stăpânii acestui 


neam. O, stăpâniţi-vă pe voi şi trufia cu care v-aţi sculat îm- 
potriva duhului păcii şi al dreptăţii a toate, dar nu vă mai luptaţi 
să stăpâniţi voi neamul român, neamul Domnului la sfârşit de 
timp, ţara Lui de azi. Umiliţi-vă şi faceţi-vă fii ai lui Dumnezeu 
dacă vreţi iertarea prin pocăinţă, dar nu vă mai îngâmfaţi peste 
acest neam, căci neamul român îl are pe Iisus Hristos, pe Dom- 
nul învierii Domn şi Cuvânt peste el, şi este neam ales dintre 
neamuri ca să-I fie Lui sală de nuntă şi masă de cină de cuvânt 
pe pământ cu cei ce cred Lui şi lucrării Lui de la sfârşit de timp. 
Eu am fost dat spre mucenicie de către stăpânii trufaşi din vre- 
mea mea, şi am putere acum să umilesc trufia din om. Cu 
Domnul vin şi Lui îi cer binecuvântare mare ca să lucrez cu 
biruinţă de la El pentru paza cea cerească a neamului român, 
pe vatra căruia stă Domnul cuvântând peste pământ. Apleca- 
ţi-vă şi umiliţi-vă şi fiţi români cuminţi, că în cer este scris să 
fie duh de frăţie peste neamul român şi nu duhul învrăjbirii, 
care se vede acum în preajma locului de cârmuire a acestui 
neam. Eu cer pentru voi de la Domnul duhul învierii voastre, 
duhul cel umilit, care vă aduce linişte şi înviere vouă, şi iată, 
fiecare va lua peste el ceea ce va da în părţi, căci Domnul vine 
şi dă acum fiecăruia după faptă, precum este scris. Amin. 

Iar Tu, Doamne biruitor prin sfinţii Tăi, aşează pe pă- 
mântul român rodul credinţei poporului Tău cel din mijlocul lui 
şi rodul rugăciunii lui, şi fa-1 pe el popor al rugăciunii pentru 
biruinţa Ta cea mare, pentru împlinirea venirii Tale acum cu 
slavă pe pământ, şi dă oamenilor de pe pământ cuvântul Tău, 
care cârmuieşte şi se slăveşte chemând omul la înviere, la duh 
umilit în om, la voia Ta în om şi pe pământ, precum în cer, 
Doamne, căci vremea este să lucrezi Tu, o, Doamne, şi să biru- 
ieşti Tu, căci eşti Domnul Biruitorul, Cel ce este şi Cel ce va fi, 
Domn şi Stăpân în cer şi pe pământ, Do mn ul biruinţei sfinţilor 
Tăi, şi eşti Domnul slavei, Doamne. Amin, amin, amin. 

A cum, poporul Meu, întăreşte în tine din 
zi în zi mai mult lucrarea rugăciunii 
sfinte pentru biruinţă sfântă peste neamul român, căci lupta e 
grea, iar Eu, Domnul, cu tine lucrez, şi cuvintez în mijlocul tău 
şi împlinesc. Este scris în Scripturi aşa: «Cei ce staţi în casa 
Domnului, în curţile Domnului, lăudaţi şi binecuvântaţi pe 
Domnul, căci El este bun şi mare peste toţi dumnezeii, şi toate 
câte voieşte Domnul, face în cer şi pe pământ, că binecuvântat 
este Domnul în Sion, Cel ce locuieşte în Ierusalim». 

O, în casa Mea şi în curţile Mele cu tine laudă-Mă şi te 
roagă Mie, poporul Meu, şi aceasta să fie lucrarea ta în curţile 
Mele cu tine. Am făcut din tine unealtă a Mea, poporul Meu. 
Unii pe alţii îndemnaţi-vă să ascultaţi de tot cuvântul Meu şi 
să-l împliniţi, fiilor. Unii pe alţii îndemnaţi-vă la duh de 
rugăciune cu cerere în ea, fiilor, şi la duh umilit în voi, duhul 
rugăciunii, duhul învierii, duhul care cere la Dumnezeu, o, fi- 
ilor. Iar Eu, Domnul, voi fi şi voi împlini cuvântul Meu şi gla- 
sul rugii voastre pentru împlinirea cuvântului Meu peste 
pământ, căci Eu sunt Cel credincios şi adevărat, Eu sunt Cel 
ce sunt. Amin, amin, amin. 

23 aprilie/6 mai 2007 

Duminica a şasea după Paşti, a orbului 

Strigarea Domnului peste neamul român şi aşezarea poporului la 
rugăciune stăruitoare pentru soarta ţării. 

O popor al cuvântului Meu cel rostit în vremea 
^ aceasta! Eu, Domnul Dumnezeul tău, te vestesc 
să te ridici acum mai cu putere la veghe şi la rugăciune pentru 

neamul român, căci Eu suspin mult, şi cu tot cerul suspin pen- 
tru acest neam. Am rostit cuvânt de sculare peste neamul 
român şi l-am îmbiat pe el la duh de înviere şi de mare trezie 
apoi, căci duhul cel potrivnic se zbate din mijlocul lui cu dis- 
perare să nu scape din robia lui neamul român, şi lucrează neo- 
bosit şi neastâmpărat pentru ca să biruiască el şi să ţină cu 
fruntea la pământ acest neam. Eu însă Mă întăresc în mijlocul 
tău şi te vestesc că Eu sunt bun şi mare peste toţi dumnezeii, şi 
toate câte Eu voiesc, fac în cer şi pe pământ, numai să am de 
la cine să aud strigându-Mă de pe pământ ca să vin şi să lucrez 
de sus şi de jos şi să fac biruinţă de partea dreptăţii, căci sunt 
Cel ce pot să fac aceasta. Şi te rog, poporul Meu, să stai cu 
Mine de veghe către Tatăl, cu rugăciune pentru neamul român 
şi pentru scularea lui la veghe şi la biruinţă pentru el, că el e în 
mare durere, atât de mare cât el nu ştie, dar Eu, Domnul, văd 
primejdia şi îl vestesc pe el pentru sculare, căci l-am învăţat 
scularea şi l-am învăţat credinţa în iubirea Mea cea pentru el, 
şi l-am învăţat înţelepciunea cea din cer pentru el. Amin. 

Stai înaintea Mea acum, poporul Meu, stai, tată, cu 
rugăciune şi cu postire şi cu lacrimi, şi cu mare stăruinţă a 
duhului şi a trupului tău cere-Mi să ajut Eu duhul şi scularea 
poporului român, şi apoi biruinţa lui în numele Meu asupra 
celor potrivnici din mijlocul lui, care se zbat să-l abată pe el 
pe căile nedreptăţii şi ale părăsirii de Dumnezeu şi ale rătăcirii, 
poporul Meu. O, scoală-te cu putere de credinţă şi stai înaintea 
Mea cu mânuţe ridicate de rugăciune şi cu guriţe strigătoare 
pentru salvarea neamului român de sub duhul întunericului din 
mijlocul lui şi pentru luminarea lui cu lumina Duhului Sfânt, 
căci Eu şi cu cerul Meu de sfinţi şi de îngeri lucrăm să aşezăm 
putere de Duh Sfânt peste el, sculare şi trezire apoi, duhul în- 
vierii şi iubire de Dumnezeu peste el, că am de la Tatăl Savaot 
vreme de slavă pentru neamul român, în mijlocul căruia Eu, 
Domnul, am acum masa Mea de cuvânt, cina cuvântului Meu 
cel de la sfârşit de timp, precum este scris în Scripturi despre 
venirea Mea şi despre glasul Meu, care se aude grăind cu omul 
aşa cum se auzea el în rai când grăiam Eu cu omul cel zidit de 
mâna Mea ca să fac din el casă a Mea, loc de odihnă a Mea în 
om. Am vestit acum două mii de ani că va să vină vremea ca 
toţi cei din morminte să audă glasul Fiului lui Dumnezeu, 
glasul lui Iisus Hristos, Cel înviat dintre morţi, glasul Meu, 
glasul care grăieşte azi cu tine, poporul Meu cel din români 
luat. O, Eu am fost adevărat în cuvântul Meu cel rostit atunci, 
şi te-am făcut şi pe tine adevărat, căci tot cel ce împlineşte cu- 
vântul Meu, acela este adevărat ca şi Mine, căci Eu împlinesc 
tot cuvântul Tatălui, şi Mă numesc adevărat Fiu al Tatălui 
Savaot. Amin. 

O, neam român, o, neam robit de cei cu faţă mincinoasă 
în mijlocul tău şi care nu-ţi sunt ţie ajutor, de vreme ce ei n-au 
de tată pe Dumnezeu! O, Eu te-am învăţat scularea, tată. Eu, 
Domnul Dumnezeul tău, strig peste tine cuvânt de trezire, strig 
la tine încă din ziua de praznic al învierii Mele dintre morţi, 
când ţi-am spus ţie salutul învierii Mele: Hristos a înviat, şi 
când te-am povăţuit să înviezi şi tu, ca şi Mine, şi să te scoli 
dintre morţi, ca şi Mine, şi să fii viu, popor român, şi apoi să 
cunoşti bine lucrarea învierii tale şi lucrarea Mea peste tine, 
căci Eu stau cu tot cerul de veghe pentru tine acum, iar Maica 
Mea te veghează cu mare iubire, şi cu mare durere şi te spală 
cu lacrimile ei durute şi suflă peste tine duhul înţelepciunii 
cereşti şi te apără şi te ajută să vezi. Amin. 

O, am venit la tine să te învăţ să vezi şi să ştii şi să fii şi 
să poţi pentru tine şi pentru Mine, scumpă ţara Mea de la sfârşit 
de timp. Numele tău şi al pământului tău este purtat de îngeri 


în văzduhul tău. Te cântă îngerii, ţara Mea. O, deschide ochii 
ca să vezi, deschide sufletul tău ca să înţelegi şi să crezi, şi aşa 
să vezi. Ia cuvântul Meu şi te primeneşte cu el, şi te înveşmân- 
tează cu el, căci el este scut pentru cei care-1 iau din gura Mea, 
şi se face slavă a celor ce cred în el, căci cuvântul lui Dum- 
nezeu este el. 

Stau deasupra ta, ţara Mea de la sfârşit de timp, şi îi scol 
la veghe şi la rugăciune înaintea Mea pentru tine pe cei ce s-au 
lăsat casă a venirii Mele cuvânt peste pământ acum. Le spun 
lor să ridice mânuţe şi guriţe veghetoare pentru biruinţa cea 
pentru tine, dar scoală-te şi tu, de peste tot scoală-te, o, scoa- 
lă-te şi fa voia cea bună a salvării tale din robie, ţara Mea cea 
de azi! O, nu sta în nepăsare! Scoală-te! Eu, Domnul Dum- 
nezeul tău, îţi strig scularea şi lucrarea ei. Scoală-te şi rosteşte- 
ţi soarta, căci soarta ta cea de la Mine atârnă de tine şi de 
ascultarea ta de Dumnezeu acum, şi apoi îmbracă-te în slava 
ta cea de la Mine ţie, căci stau cuvânt de slavă deasupra ta şi 
te înveşmântez cu daruri cereşti ca să fii întâia, o, ţară îndure- 
rată acum, dar iată, Eu îţi lucrez salvarea, şi scoală-te şi tu să 
lucrezi, şi ca Mine să lucrezi, căci cel ce împlineşte tot cuvântul 
Meu, acela este adevărat ca şi Mine, după cum Eu împlinesc 
tot cuvântul Tatălui şi Mă numesc adevărat, Dumnezeu adevă- 
rat din Dumnezeu adevărat, Fiu al Tatălui Savaot, Fiu ascultă- 
tor. Amin. 

Am venit spre tine cuvânt ceresc, ca să te ajut să vezi, 
o, scumpă ţara Mea! Am venit să-i fac să vadă pe cei ce nu pot 
să vadă, şi am venit să-i fac să nu mai vadă pe cei ce-şi zic: 
Vedem! O, Eu lumină am venit pe pământ şi atunci, şi acum. 
Iată, împart Duh Sfânt şi lumină. Luaţi din Duhul Meu, luaţi 
lumină, fii români. Aplecaţi-vă şi luaţi şi faceţi-vă fii ai lui 
Dumnezeu prin puterea credinţei sfinte, căci credinţa sfântă nu 
este a tuturor, ci este numai a celor ce iau din ea cu Dumnezeu, 
şi nu fără Dumnezeu. Amin. 

Acum îţi rostesc scularea, popor român. O, scoală-te tu, 
popor robit de duhul minciunii celor ce dau să te arunce pe tine 
cu fruntea în ţărână ca să aibă ei, şi nu tu, slava cea de la Mine 
sortită să stea pe fruntea ta înaintea neamurilor de pe pământ, 
acum, la sfârşit de timp, acum când Eu, Domnul, Mă întorc 
iarăşi la om! O, ridică-te din îngenunchere şi spală-ţi ochii şi 
vezi, ţara Mea, şi vezi mâna Mea, care te ridică acum! învaţă 
tu taina îngenuncherii şi a ridicării din îngenunchere. Aşea- 
ză-te în genunchi înaintea Mea, şi apoi scoală-te din înge- 
nuncherea în care te ţin cei ce-şi vor slava lor în mijlocul tău, 
şi nu salvarea ta. Ţie îţi zic: scoală-te şi vezi! Scoală-te şi 
grăieşte pentru tine, şi apoi pentru Mine, neam român, neamul 
Meu de la sfârşit de timp! O, curăţeşte-te prin credinţă sfântă 
şi prin iubire din cer în mijlocul tău şi vino să-ţi văd faţa, şi 
vino! O, vino la Mine, că Eu vin la tine şi iată cum vin ca să te 
ajut să fii a Mea, şi să te arăt că eşti a Mea şi că eşti, o, ţara 
Mea cea de azi. Amin, amin, amin. 

Iarăşi te îndemn Eu pe tine aparte, poporul Meu din 
români luat ca să fii de mijlocire pentru el, după cum Eu te-am 
aşezat să fii; te îndemn la rugăciune cu mare putere în ea acum, 
căci lupta e grea pentru salvarea de sub robie a neamului 
român, şi Eu ţi-am spus că e grea, şi iată, e tot mai grea, iar ţie 
să-ţi fie tot mai vie, tot mai cu putere rugăciunea spre Mine 
pentru neamul român şi pentru cei ce îl iubesc pe el la cârma 
lui. Eu, Domnul, sunt tot într-un suspin pentru neamul român, 
şi aşa cer Tatălui Savaot izbăvire pentru el şi înviere şi duh de 
veşnicie cerească peste fiii români. Ridică-te acum cu mare iu- 
bire, poporul Meu, şi adu-Mi aminte, din zori şi până-n seară 
şi din seară până-n zori, de tot ce Eu am făgăduit să fie peste 

acest neam şi peste tine, cel ce stai din partea Mea de mijlocire 
ca un străjer înaintea Mea pentru el şi pentru slava Mea din el. 
îţi dau puteri noi acum şi îngeri fel de fel, după darurile lor, şi 
te ajut să stai de veghe ziua şi noaptea pentru biruinţă cerească 
peste neamul român. Iar în ziua când va fi să se vadă soarta 
acestui neam acum, tu să stai înaintea Mea, şi mai fierbinte să 
stai, şi să fii cuminte, şi să fii credincios şi rugător aparte în 
toată ziua, şi să ceri veghe şi biruinţă peste tot în neamul ro- 
mân, şi îngeri veghetori şi luptători peste tot, căci lupta este 
grea, poporul Meu. 

Binecuvântate să-ţi fie duhul şi puterea rugăciunii, iu- 
birea şi veghea, unirea şi strigarea la Mine pentru neamul 
român, Ierusalime de azi. O, Eu te-am învăţat cum să te rogi, 
şi te voi mai învăţa, iar tu să fii unealta Mea şi să- Mi fii ucenic 
mângâiere, că Mi-e durerea mare pentru neamul român, şi cu 
tot cerul Mă doare, şi te am pe tine în durerea Mea, şi te am 
alin, şi mare este la Mine cel ce mângâie pe Dumnezeu în du- 
rerea Sa cea de la om, poporul Meu. Amin, amin, amin. 

30 aprilie/13 mai 2007 

Praznicul înălţării Domnului 

Chemarea poporului la izvorul cuvântului. De la omul cu suflet viu 
la omul cu duh dătător de viaţă. Pe coroana română este scris: 
„Nimic fără Dumnezeu" . 

I n zi de praznic de înălţare a Mea la Tatăl, Eu îmi 
cobor cuvântul pe pământ, că e vremea venirii Mele 
iarăşi de la Tatăl la om, şi, iată, numai necredinţă, numai 
nepăsare de Dumnezeu găsesc la om, şi omul nu mai este ade- 
vărat, dar venirea Mea este adevărată precum Eu sunt, şi am 
putere să grăiesc peste pământ, şi apoi să împlinesc. Amin. 

Fiţi de veghe mereu înaintea Mea voi, cei din porţi, căci 
Eu prin porţi intru când vin, dar puţin se pricepe şi se preţuieşte 
şi se pătrunde această mare taină, căci omul este nepăsător de 
Dumnezeu şi se măreşte pe sine, iar Eu Mă umilesc cu răbdare 
mare şi îmi grăiesc cuvântul pentru cei ce cred ca şi Mine, şi 
nu ca omul, în taina venirii Mele de la Tatăl la om. Fiţi veghe- 
tori, fiilor. Am coborât în voi cuvintele Duhului Sfânt, căci am 
făcut din voi porţi ale Mele, iar voi lucraţi ca nişte ucenici, şi 
îmi sunteţi mângâiere, fiilor copii, şi fericiţi sunt cei ce vă 
primesc pe voi aşa cum voi Mă primiţi pe Mine spre viaţa mul- 
tora, împărţindu-le lor duh dătător de viaţă aşa cum Eu v-am 
aşezat să lucraţi, şi iată, vă dau de veste, vouă şi poporului Meu 
cel de demult, că voiesc să-i fac chemare şi să-l strâng lângă 
izvor în ziua de prăznuire a venirii Duhului Sfânt peste ucenici 
acum două mii de ani, şi apoi de la ei împărţit la mulţimile 
adunate la Ierusalim în ziua aceea, şi voiesc să fac şi acum tot 
aşa, şi să-l dăruiesc cu darul Duhului Sfânt pe poporul Meu şi 
să-l învăţ pe el calea lui cu Mine şi calea Mea cu el şi să-l mân- 
gâi pe el cu povaţa Mea, cu multa Mea învăţătură, prin puterea 
ei cea multă peste poporul Meu. Eu dacă sunt învăţătorul popo- 
rului Meu, el este cel ce trebuie să asculte şi să se facă asemenea 
Mie prin învăţătura Mea de peste el, dar el trebuie să aibă grijă 
mare şi dragoste mare pentru învăţătura Mea, căci fără 
dragostea aceasta nu poate el să se facă asemenea Mie, nu poate 
să creadă aşa cum trebuie să creadă, nu poate să înţeleagă ce 
trebuie şi cum trebuie să fie cel ce stă sub ploaia Mea de cu- 
vânt, care se face botezul cel cu Duhul Sfânt peste om. Amin. 

O, nimeni să nu se creadă, nimeni să nu se facă mai mare 
decât Mine între pământ şi cer, ci numai cât Mine să se facă 
omul, şi să se facă, amin, căci scris este: «Vor fi asemenea Lui 


şi îl vor vedea pe El». O, numai cel ce se face copil ca şi Mine, 
numai acela poate să fie ca Mine, căci copil înseamnă cel ce 
ascultă de Tatăl aşa cum Eu ascult, ca să Mă asemăn întru toate 
cu Tatăl, căci Eu de aceea am spus: «Tatăl este în Mine, şi Eu 
întru Tatăl sunt», şi, iarăşi, de aceea am spus: «Cel ce vede pe 
Fiul, vede şi pe Tatăl, căci Tatăl este în Fiul». Amin. 

O, poporul Meu, Eu am mai spus un cuvânt frumos 
atunci când am venit pe pământ de Mi-am ales ucenici ca să-i 
fac credincioşi Mie aşa cum Eu îi sunt Tatălui, şi le-am spus lor 
ca pe o urare a Mea peste ei, ca pe o dorinţă arzătoare a Mea 
le-am spus lor aşa: «Eu în voi, şi voi în Mine, ca să creadă 
lumea că Tatăl M-a trimis, că sunt trimisul Tatălui la om». O, 
ei trebuia să Mă arate apoi oamenilor venit în ei, venit pe 
pământ de la Tatăl la om, căci scris este în Scripturi: «Orice duh 
care mărturiseşte pe Iisus Hristos venit în trup, este Duhul lui 
Dumnezeu», iar cel ce Mă are pe Mine întru trăirea lui, acela 
trebuie să mărturisească prin fapte dovedite, prin viaţă ca a Mea 
în el, ca să vadă la el lumea că Tatăl M-a trimis la om. Amin. 

O, poporul Meu, dacă cel învăţat de Mine nu este ca 
Mine apoi, acela nu este al lui Dumnezeu chiar dacă ştie el de 
la Dumnezeu după ce Dumnezeu îi spune lui toate. Eu când 
M-am înălţat de lângă ucenici de Mi-am ascuns de ei trupul, 
am spus că Mă duc să-i trag pe toţi la Tatăl, dar dacă omul aude 
din gura Mea cuvântul vieţii şi nu-1 face pe el viaţă a Mea în 
trupul, în duhul şi în sufletul lui, acela nu vine şi nu se lasă 
atras în Tatăl după cum Eu am făgăduit că voi lucra pentru om. 

O, poporul Meu, am lăsat pe Duhul Sfânt peste ucenici 
ca să-L dea ei pe El la cei ce erau adunaţi la Ierusalim, şi ei 
L-au dat, căci Duhul Sfânt este duh dătător de viaţă, poporul 
Meu, şi iată taină desfăcută îţi desluşesc acum şi îţi spun aşa: 
cel ce se face asemenea omului şi îl ajută pe om în slăbiciunile 
lui, mângâindu-1 ca să-l ajute, acela este om cu suflet viu şi se 
face asemenea omului prin lucrarea sa, iar cel ce îl mustră pe 
om pentru slăbiciunile lui, dojenindu-1 pe el şi trezindu-1 la 
viaţă şi la faptă sfântă în el ca să-i dea lui viaţă şi să-l înveţe 
calea cu lumină pe ea, acela este om cu duh dătător de viaţă şi 
se face asemenea Mie prin lucrarea sa, şi iată, poporul Meu, 
prin lucrarea sa se cunoaşte omul, şi această taină voiesc Eu 
s-o pui tu la inimă şi să înveţi s-o cunoşti pe ea în omul care o 
poartă pe ea, şi să iubeşti peste tine omul cu duh dătător de 
viaţă ca şi Duhul Meu, căci Eu aşa am lucrat pe pământ când 
am venit de la Tatăl, şi tot aşa lucrez şi azi când iarăşi vin ca 
să-l fac pe om, şi asemenea Mie să-l fac pe el, şi nu asemenea 
omului, sau al omului cu suflet viu, căci scris este: «Făcutu-s-a 
omul cel dintâi cu suflet viu, iar cel de al doilea, cu duh dătător 
de viaţă». Amin. 

O, poporul Meu de demult al Meu, şi tu, poporul Meu 
de azi, voiesc să te învăţ la izvor. Te chem la izvor şi apoi te 
aştept să vii la praznic de Duh Sfânt, că vin cu zi de Rusalii ca 
să lucrez de deasupra ta cu duh dătător de viaţă şi să-ţi dau ţie, 
Eu şi fiii cei lucrători ai Mei, pe Duhul Sfânt, precum L-au dat 
pe El ucenicii Mei mulţimii adunate la Ierusalim acum două 
mii de ani. Te chem la izvor şi apoi te aştept, iar tu vino! Po- 
porul Meu de demult, vino la izvor! Te cheamă Domnul! Şi 
dacă te-am chemat, te aştept să vii şi să te învăţ ca un învăţător 
Care are putere, şi nu cum te învaţă cărturarii care-şi zic ai Mei 
şi ai tăi pe pământ. 

O, poporul Meu, Eu am grăit prea frumos în vremea 
Mea cu tine, dar acum două mii de ani nu am lucrat tot aşa. 
Am zis că tu eşti cel mai mic, cel de la sfârşit al Meu, şi de 
aceea am dat să fiu cu duhul cald şi blând înaintea ta şi să te 
aştept, iar tu ai înţeles prea puţin că ascultarea ta de Mine tre- 

buia să fie plata Mea pentru că Eu te învăţ, şi apoi ea trebuia 
să fie paza ta, căci cel ce vine pe calea Mea ca să stea pe ea, 
are apoi datoria să ia seama în toată clipa să nu cadă de pe calea 
Mea. Cel ce se face creştin, o, să nu se bucure că se face creştin 
şi că este al lui Dumnezeu sau că Dumnezeu este Tatăl lui, ci 
să vegheze apoi unul ca acela ca să nu cadă de pe calea aceasta 
a biruinţei vieţii lui asupra morţii lui, care tot timpul îl pândeşte 
pe el ca să-l tragă de pe cale. Cel ce caută să se facă asemenea 
omului, acela nu are folos de suflet pentru aceasta, ci are 
pagubă, şi mereu, mereu am văzut Eu această lucrare slabă în 
mijlocul tău, poporul Meu, lucrare care s-a pus mereu, mereu 
împotriva Mea pentru viaţa Mea în creştin, căci puţin de tot se 
prinde de om binele cel de la mustrarea cea îndreptătoare de 
viaţă, iar omului îi trebuie învăţător cu duh dătător de viaţă, o, 
poporul Meu de demult al Meu, şi iată, tată, te chem la pieptul 
Meu ca iarăşi să mănânci din el şi să fii iar al Meu dacă vei 
veni ca să mănânci şi dacă vei mânca aşa cum vei putea să 
creşti şi să fii, căci prea mulţi mănâncă şi nu cresc, iar Eu prea 
mult le dau, şi ei nu ştiu să mănânce dacă nu ştiu ce este hrana 
aceasta, dacă nu pun preţ pe ea când mănâncă din ea. O, vino, 
poporul Meu, la pieptul Meu duios, vino ca să te învăţ să 
mănânci şi să creşti, vino, tată, căci te aştept, şi Mă voi uita în 
calea ta ca să te văd când vii şi cum vii, şi apoi Eu să te învăţ. 
Scoală-te şi vino la izvor! Binecuvântaţi să-ţi fie paşii spre 
izvor, şi ne vom întâlni, şi Eu te voi învăţa pe tine taina iubirii 
cea cu duh dătător de viaţă în ea, o, poporul Meu cel de demult 
al Meu, şi tu, cel de azi poporul Meu. Amin. 

O, copii împărţitori de Duh Sfânt peste poporul Meu! 
Să le împărţiţi celor ce vin la izvor cănuţe, fiilor copii, cănuţe 
cu apă şi cu flori, că vin la masă de Duh Sfânt cei ce nu mai 
sunt cu trupul pe pământ, fiindcă îi vom chema şi pe ei. Da- 
ţi-le flori, întâmpinaţi-i cu flori, cu apă şi cu flori, copii ascul- 
tători de Dumnezeu, căci ei vă aşteaptă pe voi pentru 
întâmpinarea Mea şi a lor, iar pentru această mare întâlnire voi 
trebuie să ascultaţi de Duhul Sfânt, Care vă învaţă pe voi taina 
întâlnirii cu Dumnezeu, cerul cel nou şi pământul cel nou, prin 
lucrarea Duhului Sfânt lucrate, şi dăruite apoi celor ce cred în 
taina aceasta. Amin. 

O, ţara Mea de azi, o, neam român, te strigă Domnul 
Dumnezeul tău să te trezeşti şi să veghezi cu sfântă trezire pen- 
tru viaţa ta. Din nou îţi strig scularea, din nou te strig ca să te 
scoli, şi îţi strig ca să aibă putere peste tine cuvântul lui Dum- 
nezeu şi să înviezi prin el, prin glasul Meu de peste tine, căci 
Eu sunt Cel ce am înviat cu putere dintre morţi, şi sunt omul 
cel nou, cu duh dătător de viaţă pentru om. O, lupta pentru 
izbăvirea ta e luptă grea, ţara Mea de azi, iar duhul minciunii 
ia toate înfăţişările înaintea ta ca să-l crezi tu pe el, dar tu ia 
înţelepciunea cea de sus acum, cea care ştie în om ca Dum- 
nezeu, ia, tată, că numai Eu sunt Cel ce te poate milui acum, 
căci peste tot este numai trădare, numai minciună, numai slavă 
omenească, şi tu nu mai ai învăţători curaţi şi văzători cu duhul 
şi veghetori cu milă la căpătâiul tău. Dar Eu voiesc, ca un 
Dumnezeu adevărat ce sunt, să-ţi fiu ţie Dumnezeu şi să te con- 
duc pe tine spre slava ta cea de la Mine sortită ţie, dar ai 
răbdare, tată, o, ai răbdare, ai încă un pic de răbdare, căci Eu 
cu mare răbdare am lucrat şi lucrez pentru slava Mea din mij- 
locul tău, şi Mă doare când văd duhul trufiei şi al trădării că 
voieşte să se dea binefăcător ţie, dar Eu îţi spun aşa, spre 
înţelepciunea ta: cel ce nu a putut să fie credincios celui ce i-a 
încredinţat lui dregătorie, acela nu poate să fie credincios 
binelui tău, de vreme ce s-a îmbrăcat în duhul trădării. Nimic 
nu este bun şi sfânt de la trădare. Nu-ţi poate fi ţie credincios 


cel ce trădează pentru aceasta, şi acela se scrie cu cei nerecu- 
noscători lui Dumnezeu şi celor ce îi fac lui bine mai întâi, iar 
tu să crezi cuvântul Meu de peste tine şi nu al omului care nu 
are faţă curată, faţă văzută bine din mijlocul tău. Eu, Domnul 
Dumnezeul tău, ceea ce ţi-am făgăduit, aceea îţi voi da, şi prin 
duhul luminii îţi voi aduce ţie la vedere coroana de pe fruntea 
ta, şi prin cinste şi dreptate voi lucra, ţara Mea, căci fruntea ta 
trebuie să fie curată, o, ţara Mea de azi, ţară regină peste pă- 
mânt, aşa cum Eu te-am făgăduit să fii. Eu, Domnul Dum- 
nezeul tău, voi sta treaz cu tot cerul Meu pentru viaţa ta, şi voi 
lucra cereşte pentru tine. Nu omeneşte trebuie să fii tu sprijinită 
acum, în vreme de durere mare peste tine, căci oamenii au stri- 
cat toate legile sfinte, şi e vremea să lucrez Eu, Domnul, peste 
tine, ţara Mea de azi. O, nu uita că pe coroana ta este scris cu- 
vânt sfânt: Nimic fără Dumnezeu. Nu uita acest cuvânt frumos, 
care-ţi dă ţie viaţă şi faptă dacă vei asculta aşa. Dar acum ai 
răbdare, mai ai un pic de răbdare, precum Eu am, şi lasă-te spre 
înţelepciunea cea de sus, căci Eu, Domnul Dumnezeul tău, sunt 
cuvânt de slavă şi de izbăvire în mijlocul tău, că am venit la 
tine şi am pus masă cerească pe vatra ta, masa cuvântului Meu 
în tine, şi iată, grăiesc peste pământ din mijlocul tău, şi merge 
cuvântul lui Dumnezeu ca fulgerul, care iese de la răsărit şi 
până la apus, precum este scris despre venirea Mea, o, ţara Mea 
de azi. Amin. 

Şi acum îţi spun duios: Pace ţie, neam român! Ţara ta e 
ţara Mea de azi. Duhul Cel Sfânt al cunoaşterii şi al tainelor 
cele de nepătruns ale lui Dumnezeu să te cuprindă acum în El 
şi să fii călăuzită prin vânt de Duh Sfânt, şi tu să înţelegi şoapta 
lui, o, ţara Mea de azi. Eu în taină te cuprind, în taină îţi şoptesc 
şi tainic îţi dau putere să împlineşti taina Mea, o, ţara Mea de 
la sfârşit de timp, dată Mie de Tatăl la naşterea Mea pe pământ, 
nou-născută atunci, ca şi Mine, pentru ca să fii tu a Mea, să fii 
tu ţara Mea de venire, şi iată, la tine Tatăl M-a trimis, iar Eu 
am venit. Am venit şi vin, şi voi fi cu tine ca să te învăţ credinţa 
cea sfântă, credinţa care nu mai este acum pe pământ, credinţa 
în venirea Mea iarăşi de la Tatăl la om, ţara Mea de azi. Amin. 

Pace ţie, neam român! Duhul Sfânt să fie călăuza ta din 
partea Mea. Eu, Domnul, stau deasupra ta cuvânt şi în taină te 
călăuzesc, iar tu în taină primeşti, căci Duhul lui Dumnezeu 
Se apleacă spre tine ca să ştii tu de la Dumnezeu, căci Domnul 
întru tine Se slăveşte în cuvânt, şi curând, curând va fi să se 
vadă slava Mea din tine, şi popoarele te vor binecuvânta pe 
tine în numele Meu şi te vor vesti a Mea, căci Duhul Sfânt şi 
darurile Lui cele tainice, care nu se suie la mintea omului, se 
vor descoperi peste tine, iar pe fruntea ta se va putea vedea 
scris cuvântul sfânt: Nimic fără Dumnezeu. Amin, amin, amin. 

4/17 mai 2007 

Duminica a şaptea după Paşti, a sfinţilor părinţi de la 

Niceea 

Biruinţa Domnului pentru neamul român. Cuvântul lui Dumnezeu 
este Păstorul Cel cu crucea pe vatra neamului român. Domnul gră- 
ieşte cârmuitorului neamului român: Troian Băsescu. Ţara română, 
cetatea cuvântului lui Dumnezeu. 

S ă se audă clopot de biruinţă sfântă şi de slavă, să 
se audă din cer şi până pe pământ, şi de pe pământ 
până în cer, căci Eu, Domnul, rostesc acum, la sfârşit de timp, 
cuvânt cu putere în mijlocul neamului român, şi apoi îm- 
plinesc, căci sunt adevărat în cuvânt, sunt Cel adevărat. Amin. 
Eu sunt Cel ce sunt. Eu sunt Domnul Dumnezeul tău, o, 

neam român. Pe ţarina ta Mi-am aşezat cina cuvântului Meu 
acum pe pământ. Mai bine de cincizeci de ani cinez în tine cu 
ucenici culeşi de Mine din neamul tău. Iată, te-am văzut sub 
cruce grea, cruce umilitoare, o, ţară a slavei Mele acum, la în- 
toarcerea Mea cuvânt de la Tatăl la om. Am întins mâna peste 
tine ca să te izbăvesc de cei ce în mjlocul tău iubesc minciuna 
şi slava omenească şi care se luptau să te împingă iarăşi cu 
fruntea în ţărână şi să se fălească ei cu tine, iar tu să rămâi sub 
cruce, sfântă ţara Mea. O, nu ştie omul să lucreze izbăvirea ta, 
dar veghez Eu pentru tine. A trecut ziua cea grea, dar am fost 
în lucru cu tot cerul de sfinţi şi de îngeri pentru ca să nu te las 
şi pentru ca să te ajut să biruieşti în lupta aceasta atât de grea, 
atât de neagră împotriva ta, atât de ascunsă de faţa ta, ţara Mea 
de azi. Pe poporul cuvântului Meu cel din mijlocul tău luat în 
slujba venirii Mele acum, la sfârşit de timp, l-am ţinut în duh 
de rugăciune cu mânuţe ridicate pentru tine înaintea Mea, iar 
sfinţii şi îngerii au stat peste tot pe vatra ta, ca să biruiască pen- 
tru viaţa ta, şi au biruit. Amin. 

O, nu ştie omul cum să-ţi lucreze salvarea, ţara Mea de 
azi, neam român. Planurile omului sunt departe de planurile 
Mele. Tu eşti ţara Mea de azi. Mă fac în tine cuvânt şi te ţin de 
mânuţă şi îţi descopăr planul Meu, dar lupta pentru ieşirea de 
sub obroc a slavei Mele din tine e luptă grea şi pentru sfinţi şi 
pentru îngeri, darămite pentru tine, o, ţara Mea de azi. Cei ce 
s-au îmbrăcat cu minciuna pe deasupra ca să nu se vadă vicle- 
nia lor, se dădeau binefăcători ţie, şi milă Mi-a fost, şi milă îmi 
e de tine, scumpă ţara Mea. Eu, Domnul Dumnezeul tău, l-am 
sprijinit cu biruinţă pentru tine pe cel ce te iubeşte curat şi 
drept, pe cel ce iubeşte să umble în lumină şi să sfarme de peste 
tine întunericul în care te înfăşoară cei ce iubesc minciuna în 
tine, şi te îndemn şi pe tine să iubeşti să umbli în lumină, ţara 
Mea de azi. Acum două mii de ani le spuneam la toţi cei care 
Mă auzeau: «Cât timp aveţi lumina, umblaţi în lumină, că vine 
noaptea, când nimeni nu poate să lucreze». O, tot aşa spun şi 
acum. îţi spun şi ţie, neam român: umblă, tată, în lumină! O, 
nu umbla cu întunericul! Ai pe Domnul lumină ţie în mijlocul 
tău; umblă în lumină, popor român. Iată, te vestesc pe tine să 
nu te bucuri cu mâncări şi cu băuturi şi cu petreceri lumeşti 
pentru biruinţa în care Eu acum iarăşi te-am îmbrăcat, ci să te 
umileşti cu pace sfântă şi să te pocăieşti cu lacrimi de iubire 
înaintea Domnului Dumnezeului tău, Care S-a sculat cu putere 
pentru tine şi a biruit după voia Sa în mijlocul tău. îl îndemn 
pe cel ce a fost iarăşi ridicat la locul său cel de veghe pentru 
tine, îl îndemn la iubire sfântă şi la duh de pace şi de iertare 
pentru cei ce l-au lovit şi l-au defăimat ca nişte răufăcători. îl 
îndemn să lucreze ca Mine, blând şi smerit cu inima, dar îm- 
brăcat în duhul dreptăţii, căci scris este: «Pe pământul celor 
sfinţi va locui dreptatea», amin, şi îl îndemn la sfântă şi curată 
lucrare pentru tine, ţara Mea de azi, căci slava Mea din tine 
este cuvântul Meu, care rosteşte şi se împlineşte el, spre biru- 
inţa ta şi a Mea, căci fi-va să biruiesc tot pământul şi să-l 
cuprind apoi în slava aceasta a Mea din mijlocul tău, iar 
venirea Mea este sigură precum zorii dimineţii, şi voi fi îm- 
plinitor. Amin. 

Sunt cuvânt deasupra ta, ţară română, ţara Mea de azi. 
îmi las fiii cuvântului Meu din mijlocul tău lucrători cu Mine 
peste tine, îi las acum spre pace şi spre odihnă, iar la scursul 
zilei intru iarăşi pe porţi în carte şi-ţi voi da ţie tot cuvântul de 
azi şi te voi povăţui cu el, scumpă ţara Mea. Vrei, nu vrei, ştii 
sau nu, crezi sau nu crezi, Eu sunt cu slava cuvântului Meu pe 
vatra ta, şi dacă sunt, Mă fac cuvânt şi îl pun pe masă ca să te 
hrănesc şi ca să-ţi dau viaţă din cer, ţara Mea. Cei ce nu cred 


că Eu sunt acest cuvânt, care se face cărare a Mea spre om, 
aceia au şi fost judecaţi de acest cuvânt. Cuvântul acesta sunt 
Eu, Domnul Iisus Hristos, căci numele Meu acum, la sfârşit de 
timp, este Cuvântul lui Dumnezeu, precum este scris în Scrip- 
turi. Tatăl este în Mine când grăiesc. Nu grăiesc de la Mine în- 
sumi acest cuvânt, căci sunt Fiul Tatălui Savaot şi al mamei 
Fecioare, şi sunt Fiu ascultător. Amin. 

Am glasul cald prin cuvânt, şi aşa îţi sunt Eu ţie Dum- 
nezeu, neam român. Ţara ta e ţara Mea de azi, iar tu eşti nea- 
mul cel de pe ea. Ţara ta este ţarina cea cu comoară în ea, şi 
Eu sunt cuvânt în mijlocul tău şi îmi descopăr slava Mea şi îţi 
arăt ţie calea. Eu sunt calea. Eu sunt Păstorul Cel cu crucea, 
învaţă-te cu calea Mea, ţara Mea de azi, ca să-ţi fiu ţie izbă- 
vitor. Amin. învaţă-te cu Mine, învaţă-te să crezi şi să asculţi, 
învaţă calea cuvântului Meu spre tine, învaţă-te de acum, şi 
îmbracă-te de acum cu podoabele cele de Mine lucrate la 
naşterea ta şi a Mea, când Tatăl Mi te-a dat pentru ca să fii a 
Mea la sfârşit de timp, precum la început Mi-ai fost, căci tu ai 
fost la facerea lumii primul petec de pământ ieşit din ape, pe 
care Eu am stat întâi. Fii credincioasă şi nu necredincioasă. O, 
nu te lua după omul cel cu limbă de lemn în mijlocul tău. 
învaţă-te să cunoşti şi să ştii pe cel ce-ţi face ţie bine, ţara Mea 
de azi. Cuvântul Meu din tine te ţine de mânuţă şi te învaţă, 
dar fii fiică a credinţei sfinte, şi vei fi, căci Eu în tine binevoiesc 
şi în tine Mă slăvesc cu slava cuvântului Meu. Amin. 

Voi, copii din porţi, staţi porţi ale Mele între pământ şi 
cer, staţi atenţi la glasul Meu, staţi, tată, staţi. Staţi străjeri în 
calea cuvântului Meu din ziua aceasta, căci la scursul ei intru 
iarăşi în carte, şi voi grăi neamului român cartea cea din ziua 
aceasta. Pace vouă! Odihniţi-vă în pacea Mea şi daţi slavă 
Celui ce stăpâneşte veacurile şi neamurile sub cuvântul Său, 
fiilor, şi ne vom întoarce în carte şi vom face hrană şi vom pune 
masă şi vom împărţi, şi voi mângâia în cuvântul Meu pe cei ce 
mângâie, şi voi învăţa prin el pe cei ce rănesc, fiilor. Amin, 
amin, amin. 

* 

I ntru iarăşi în cartea Mea, pe care cu lucrarea Duhu- 
lui Sfânt o scriu în mijlocul neamului român. Eu 
sunt Păstorul Cel cu crucea. Eu însumi păstoresc, Eu însumi 
port grijă de oi, căci aşa am vestit prin prooroci, şi aşa îm- 
plinesc acum, la sfârşit de timp, când nimeni, nimeni ca şi 
Mine nu mai are grijă de oile Mele, de turma care nu mai ştie 
ce este cărarea ei spre Dumnezeu şi cărarea lui Dumnezeu spre 
ea. Eu însumi vin, Eu însumi grăiesc şi păstoresc. Amin. 

Intru pe porţi la tine, neam român. Eu sunt Cel ce sunt. 
Când l-am ridicat pe Moise pentru ca să meargă să-l dezro- 
bească pe Israel, care era în robia Egiptului, M-a întrebat Moi- 
se: «Cine, Doamne, să le spun lor că eşti Tu, Cel ce acum mă 
trimiţi la ei?», iar Eu i-am spus lui să le spună lor că «Eu sunt 
Cel ce sunt». 

O, neam român, vrei nu vrei, ştii sau nu, crezi sau nu 
crezi, poţi sau nu poţi să cunoşti glasul Meu, care grăieşte acum 
cu tine, Eu sunt Cel ce sunt, şi sunt cu slava cuvântului Meu 
pe vatra ta. Cei ce nu cred că Eu sunt acest cuvânt, aceia au şi 
fost judecaţi de cuvântul acesta, căci acest cuvânt sunt Eu, 
Domnul Iisus Hristos, Păstorul Cel cu crucea, Păstorul Care 
păstoreşte blând şi smerit cu inima şi cu glasul Său. Cuvântul 
lui Dumnezeu este numele Meu acum, la sfârşit de timp. Sunt 
blând şi smerit în cuvânt, şi aşa îţi sunt Eu ţie Dumnezeu, neam 
român. O, dacă eşti credincios, apleacă-te să crezi, şi apoi să 

împlineşti cuvântul Meu, care te păstoreşte cu dor, căci ţarina 
ta este patria cerească pe pământ, este ţara Mea cea de la sfârşit 
de timp, şi în care Eu vin, precum Israel a fost ţara venirii Mele 
acum două mii de ani. De cincizeci de ani Mă fac cuvânt pe 
vatra ta, şi mult cuvânt am grăit prin cartea Mea din vremea 
aceasta şi mult am aşteptat sub obroc, căci tainic am grăit cu 
un popor cules din mijlocul tău ca să-Mi aşez în timp prin cu- 
vânt lucrarea Mea de facere nouă, venirea Mea după om, pre- 
cum este scris în Scripturi să vin iarăşi pe pământ şi să grăiesc, 
şi să audă cei din morminte glasul Fiului lui Dumnezeu, şi apoi 
să audă cei vii, cei credincioşi şi cei necredincioşi de pe 
pământ. Amin. 

O, neam român, am văzut viscolul care se ridicase acum 
din mijlocul tău ca să te doboare iar, şi M-am sculat să-i spun 
viscolului să tacă. Ţi-am trimis de la ieslea lui glasul Meu şi 
ţi-am spus să te scoli şi să nu dormi în vreme grea, şi i-am spus 
viscolului să tacă. Ţi-am spus că Eu, Domnul, voi alege pentru 
tine şi pentru soarta ta şi că te voi scoate de sub suspin şi că te 
voi umbri cu tot cerul Meu, şi apoi voi aşeza peste tine ţara 
vieţii veşnice, şi voi lucra după credinţa celor credincioşi cu- 
vântului Meu rostit pentru soarta Mea şi a ta pe vatra ta, iar tu 
Mă vei binecuvânta şi vei sta sub mântuirea Mea şi vei uita 
durerea Mea şi a ta, şi neamurile pământului vor veni să ia din 
lumina ta, iar Eu, Domnul, le voi da lor, amin, şi iată, le dau, 
căci ele aud şoapta Mea de peste tine când ţie ţi-o dau ca să te 
izbăvesc prin ea de sub greu, o, ţara Mea de azi. O, iată povaţa 
pe care azi ţi-o dau: umblă în lumină, ţara Mea, nu umbla cu 
întunericul! Umblă în lumină, popor român! Amin. 

Vă amintesc vouă, celor ce aţi lucrat acum la întuneric 
rană pe fruntea neamului român, vă amintesc glasul mamei 
Mele Fecioara, când după praznicul învierii Mele ea v-a spus 
aşa: «Nu puteţi fără Dumnezeu, căci după inima voastră şi 
după duhul duşmăniei din ea lucraţi voi viscolire peste neamul 
român, şi apoi vă veţi porni unii spre alţii voi între voi, căci 
ura şi semeţia nu vă vor îndrepta spre limanul pe care-l visaţi». 
Aţi fost îndemnaţi prin glas ceresc să vă deschideţi inima şi nu 
mintea, şi să ascultaţi de Dumnezeu, căci voi sunteţi români, 
iar numele de român este noul nume al neamului cel nou al lui 
Dumnezeu acum când Eu Mi-am ales din nou o ţară, când Eu 
iată cum vin pe pământ cuvânt, şi se aude de la margini la mar- 
gini cuvântul Meu cel sfânt. O, daţi-Mi loc în voi ca să vă învăţ 
dregătoria cârmuirii dacă vreţi să staţi printre cârmuitori. Veniţi 
spre pace şi nu mai mânuiţi arme duşmane cu inima şi cu gura 
voastră, ca nu cumva să se întoarcă vouă răutatea pe care o 
lucraţi, căci scris este: «Cel ce lucrează fără de dreptate, are 
plată după fapte». O, aplecaţi-vă frunţile cu umilinţă şi daţi-I 
Domnului loc, că voi sunteţi oameni, şi Dumnezeu e Dum- 
nezeu, şi El este cuvânt pe vatra voastră şi vă aşteaptă să vă 
faceţi poporul Său cel nou şi fraţi să fiţi întru iubirea Lui cea 
de sus, şi aşa să învăţaţi să vă faceţi bine unul altuia, aşa, şi nu 
cum voi aţi pornit să lucraţi şi la întuneric să staţi cu lucrarea 
voastră, care, iată, a ieşit la lumină şi v-a vădit răutatea şi v-a 
pătat feţele şi v-a ruşinat, căci aşa păţesc cei răzvrătiţi. O, aşa 
au păţit şi în vremea trupului Meu Caiafa şi Pilat şi Irod şi toţi 
cei ce au ascuns între ei lucrarea răstignirii Mele şi tăinuirea 
învierii Mele apoi, dar Eu am înviat cu adevărat, iar ei s-au 
ruşinat, şi ruşinaţi au rămas pe pământ şi în cer, şi Mi-e milă şi 
azi de ei, căci sunt Cel milos şi blând. O, aţi ascuţit pe ascuns 
armele voastre şi aţi instigat neamul român, iar limba voastră 
a fost defăimătoare asupra celui ce l-aţi îngenuncheat voi, 
alungându-1 de pe locul lui. Dar Eu M-am ridicat cu milă mare 
pentru neamul român şi am liniştit viscolirea voastră de peste 


el, lucrată de voi la întuneric, şi am scos la ţărm, am scos din 
valuri ţara română, am scos-o iarăşi, dar apa e încă tulbure, 
căci voi nu vreţi să fiţi fii cuminţi. O, ce veţi face, oare? O, ce 
vreţi să vă faceţi vouă? Vreţi să vă faceţi vouă bine, sau vreţi 
să vă faceţi rău? O, fiţi cuminţi, fiţi cuminţi, fiţi români cu- 
minţi, căci Eu, Domnul, sunt cuvânt de Duh Sfânt, cuvânt de 
pace şi de mântuire pe vatra voastră şi aştept neamul român să 
fie poporul Meu cel nou şi iubire să fie între frate şi frate, prin 
iubirea Mea cea de sus între ei. Amin. Iată, taină vă spun vouă: 
nimeni şi nimic fără Dumnezeu nu poate peste ţara română, 
căci Eu sunt în ea cu planul de mântuire a neamului omenesc 
cel de la Adam şi până azi şi până mâine. Amin. Eu sunt Cel 
ce o ridic pe ea şi Cel ce o pedepseşte pe ea pentru greşeala ei 
dacă ea greşeşte, dar Eu, şi nu omul. Nimic nu poate peste ea 
decât după voia Mea, şi iată, v-am lăsat să vă ridicaţi împotriva 
ei ca să vi se descopere vrăjmăşia din inimi şi semeţia prin care 
v-aţi suit voi sus spre cârmuire peste acest neam, dar acum a 
venit peste voi cuvânt din cer şi v-a spus: «Nu puteţi fără Dum- 
nezeu, nu puteţi numai şi numai voi, căci voi nu lucraţi după 
Dumnezeu, ci după voi şi după duhul duşmăniei şi al lăcomiei 
de slavă şi de deşertăciune, şi apoi vă veţi porni unii împotriva 
altora, căci lucrarea semeţiei are plată rea şi grea». O, lăsaţi 
pacea şi dreptatea să stea şi să domnească pe pământul român, 
şi iubiţi şi voi dreptatea a toate, căci ea este odihnă pentru 
inimi. Este scris în Scripturi: «Iubiţi dreptatea, voi, cei ce voiţi 
să cârmuiţi şi să judecaţi pe pământ!», şi dacă nu veţi lucra 
aşa, o, vă vor ajunge din urmă păreri de rău, şi va fi târziu 
atunci. Dar Eu, Domnul, vă povăţuiesc să fiţi ca Mine, căci Eu 
sunt blând şi smerit cu inima şi sunt Fiu ascultător Tatălui Meu 
Savaot şi mamei Mele Fecioara. Amin. Tatăl Meu şi mama 
Mea au grijă sfântă de pământul român şi de neamul de pe el, 
căci Eu sunt cu cuvântul venirii Mele pe pământ în mijlocul 
pământului român. Luaţi pildă de la Tatăl Meu Savaot şi de la 
mama Mea Fecioara. Aveţi şi voi grijă sfântă de acest pământ 
şi de acest neam, şi cu mare sfială purtaţi-vă paşii pentru ceea 
ce voiţi voi să lucraţi peste acest neam, ales de Dumnezeu din- 
tre neamurile de pe pământ neam al Său acum, că iată, pla- 
nurile voastre sunt departe de planurile Mele, şi voi nu ştiţi 
aceasta, dar vin spre voi şi vă spun ca să ştiţi, că dacă n-aţi şti 
n-aţi avea păcat când păcătuiţi din voi peste acest neam. Vin 
cuvânt spre voi ca să vă îndemn la linişte curată şi sfântă, căci 
adevăratul om este cel ce este unul înăuntrul şi în afara lui, iar 
cel ce nu umblă aşa, acela este în întuneric şi aşa lucrează. Eu 
am lăsat cuvânt sfânt în Scripturi despre viaţa Mea în om şi 
am spus aşa: «Cel ce urăşte pe fratele său, este în întuneric», 
iar ucenicii Mei cei de acum două mii de ani au spus şi ei între 
ei: «Noi ştim că am trecut de la moarte la viaţă pentru că iubim 
pe fraţi». 

O, cum veţi mai putea voi face bine acestui neam când 
voi urâţi şi duşmăniţi şi trădaţi pe cel de lângă voi, care v-a 
făcut bine? O, ce veţi face cu păcatul trădării, păcat făcut de 
voi? Pocăi-vă-veţi, oare, de acest păcat? Şi dacă veţi rămâne 
în acest păcat, ce faţă veţi mai avea înaintea acestui neam? Eu, 
Domnul, vă îndemn, ca un Păstor adevărat ce sunt, şi dau să 
vă deschid inima spre pocăinţă şi spre duh de umilinţă. Dacă 
nu veţi face pace adevărată şi ascultare de cel ce stă de partea 
dreptăţii şi a luminii peste toate, dacă nu veţi iubi şi nu veţi îm- 
plini sfatul cel bun, veţi rămâne voi în voi, iar voi veţi lucra 
fără dreptate şi fără iubire peste acest neam, şi Eu vă voi lăsa 
aşa, şi voi vă veţi agonisi după cum aţi lucrat, dar Eu voi avea 
pe mai departe lucrare de izbăvire pentru neamul român, şi 
tainic voi lucra, şi voi lucra prin cei ce lucrează credinţă şi 

credincioşia ei, dreptate şi pacea ei peste acest neam, căci nea- 
mul român nu este neamul celor ce se fălesc cu el pentru slava 
lor, ci este neamul lui Dumnezeu, neamul cel de la sfârşit neam 
al Domnului, Care vine pe pământ cuvânt în mijlocul neamului 
român. Eu însumi port grijă de acest neam când nimeni, nimeni 
ca şi Mine nu mai are grijă de el. Eu însumi îi grăiesc şi îl 
păstoresc pe el şi îi dau lui din slava Mea, iar slava Mea din el 
este cuvântul Meu de peste el. Amin. Nu vă întreb pe voi, nu 
vă cer vouă voie dacă pot să fac Eu aceasta pe vatra neamului 
român. Vreţi sau nu vreţi, ştiţi sau nu, credeţi sau nu credeţi, 
Eu sunt cu slava cuvântului Meu aici, pe pământul român, şi 
dacă sunt, grăiesc şi păstoresc, grăiesc şi împlinesc. Amin. 

Cei ce nu cred că Eu sunt acest cuvânt, aceia au şi fost 
judecaţi de cuvântul acesta, căci adevărat este cuvântul acesta, 
şi de cincizeci de ani am casă cu el pe vatra aceasta, căci scris 
este: «Al Domnului este pământul şi tot ce e pe el». Amin. 

Acum îl întăresc la veghe dreaptă şi sfântă peste acest 
neam pe cel ce a fost clătinat de la locul cel de veghe al nea- 
mului român, căci viscolirea cea de la mijloc a bătut pentru ca 
să lovească în locul cel de strajă al acestui neam. Am trezit nea- 
mul român, am rostit cuvântul Meu şi am făcut trezire lui, şi 
am aşezat iarăşi la locul lui străjerul. îl îndemn pe el la iertare 
şi la milă şi la iubire ca a Mea pentru cei ce l-au izgonit pe el 
de la locul lui, şi îi spun lui cuvântul Scripturii Duhului Sfânt, 
care spune aşa: «A Mea este răzbunarea. Eu voi răsplăti, zice 
Domnul». Amin. O, Eu M-am purtat cu iertarea pentru cei ce 
M-au răstignit, şi apoi Eu am înviat, şi ei n-au avut putere peste 
Mine aşa cum au crezut ei că vor avea. îi dau lui de pildă pe 
regele acestui neam, care a fost alungat de la locul lui de strajă, 
dar Eu l-am ocrotit apoi pe el cu mare putere şi cu strajă de în- 
geri în toată vremea lângă el, de atunci şi până azi, iar el i-a 
iertat pe toţi cei ce l-au lovit pe el pentru ca să-i ia lui slava pe 
care Eu o pusesem peste el pentru slava acestui neam şi nu pen- 
tru el. Ca şi cei ce l-au lovit pe el atunci, alungându-1 străin, 
aşa au dat să facă acum şi cei ce au lovit locul de strajă al aces- 
tui neam şi pe cel de strajă peste neamul român. Dar azi neamul 
român este stăpân din partea Mea pe vatra lui, şi Eu îl păstoresc 
pe el şi cuvintez şi împlinesc, şi voi împlini peste el voia Mea, 
dar Eu, şi nu omul, iar omul se va supune şi va face voia lui 
Dumnezeu. Amin. 

întăresc acum locul de strajă al neamului român şi am 
grijă Eu, Domnul, căci omul dă să strice legea şi s-o calce şi 
să facă el alta, şi nu este drept să se lucreze aşa, şi nu este fru- 
mos să vadă neamurile pământului lucrare urâtă şi fără de drep- 
tate în ea peste neamul român, în mijlocul căruia Eu, Domnul, 
Mi-am făcut aşternut şi vin cuvânt pe vatra lui pentru tot omul 
de pe pământ. 

îl îndemn pe cel de la locul de strajă să stea drept şi 
curat, să stea blând şi smerit cu inima, precum Eu sunt, şi să 
stea hotărât pentru lumina a toate câte sunt de lucrat, căci Eu 
lumină am venit acum pe pământ, şi lucrez ca şi la început, cu 
cuvântul, după cum este scris: «La început a fost cuvântul, şi 
cuvântul era la Dumnezeu, şi Dumnezeu era Cuvântul, şi toate 
prin El s-au făcut din câte s-au făcut, şi întru El era viaţă, şi 
viaţa este lumina oamenilor, şi lumina luminează în întuneric, 
şi întunericul nu o cuprinde pe ea». Amin. 

O, ţara Mea de azi, Eu, Domnul Dumnezeul tău, lucrez 
la mântuirea ta şi blând lucrez. Ascultă glasul Meu de peste 
tine şi stai înaintea Mea, căci Eu te păstoresc şi te învăţ credinţa 
în venirea Mea. Eu sunt în tine cuvânt de Duh Sfânt. Fii 
credincioasă şi nu necredincioasă. Iată, Eu te izbăvesc mereu 
de sub ispită şi te voiesc frumoasă, ţara Mea. Am făcut din tine 


cetatea cuvântului Meu la sfârşit de timp, şi merge cuvântul 
Meu de la margini la margini, şi dacă merge, te vesteşte a Mea. 
O, învaţă din ispite, învaţă să veghezi pentru tine ca să nu ţi se 
spargă casa, ţara Mea. O, veghează mereu, veghează-ţi casa şi 
nu dormi, căci iată, eşti încă pândită, eşti încă lovită, şi de la 
mijloc eşti ispitită, şi pe fruntea ta se văd rane vechi şi noi, ţara 
Mea de azi. Dar Eu îţi şterg fruntea, cu marama Mea ţi-o şterg, 
şi se fac slavă ţie ranele de pe fruntea ta, şi curând, curând, pe 
fruntea ta va străluci coroana ta şi te va arăta a Mea, ţara Mea, 
şi Mă vor vedea cu tine neamurile pământului şi vor învăţa ele 
lucrarea tainei Mele, scrisă pe fruntea ta, căci pe fruntea ta, 
ţara Mea, stă scris cuvântul cel sfânt: „Nimic fără Dumnezeu ”. 
Amin, amin, amin. 

Şi voi veni pe vatra ta iarăşi, cu praznic de Rusalii voi 
veni şi iarăşi te voi păstori şi iarăşi te voi mângâia, ţara Mea, 
şi voi mângâia cu cuvântul Meu pe cei ce mângâie, şi voi 
povăţui prin el pe cei ce rănesc, o, ţara Mea, cea de azi a Mea. 
Amin. 

7/20 mai 2007 

Praznicul Pogorârii Duhului Sfânt 

Domnul răvăşeşte iubirea cea dintâi a poporului Său cel de demult. 
Cei adormiţi sunt chemaţi să vadă slava popondui Noului Ierusalim. 

u mare slavă de Duh Sfânt te cuprind la sânul 
Meu părintesc, popor venit la izvor. în numele 
Tatălui şi al Fiului şi al Sfântului Duh, în numele acesta ţi-am 
făcut chemarea ca să te aduni, iar Eu să Mă dau ţie cuvânt de 
Duh Sfânt, şi mângâiere şi putere să-ţi dau, căci ca să-L iu- 
bească omul pe Dumnezeu, îi trebuie putere ca să creadă, şi 
apoi îi trebuie dor sfânt. Amin. 

Când M-am înălţat de lângă ucenici la Tatăl, le-am spus 
lor: «Rămâneţi în dragostea Mea, şi alt Mângâietor vă voi 
trimite Eu ca să rămână cu voi, şi Care din al Meu va lua şi 
vă va aduce vouă şi vă va mângâia pe voi». 

Eu, Domnul Dumnezeul tău, îţi înseninez inima şi frun- 
tea şi te înfăşor în taina dorului, căci dorul este cel ce hrăneşte 
dragostea, poporul Meu. Cel plin de dor este cel ce-şi hrăneşte 
cu el dragostea, şi de aceea am spus Eu celor ce Mă iubeau: 
«Rămâneţi în dragostea Mea». Celui cuprins de dor îi este frică 
să nu-1 piardă pe cel dorit de el, şi se hrăneşte cu dorul de el, 
de cel dorit, iar dorul îi dă putere, îi dă dragoste, poporul Meu, 
şi îi dă lepădare de sine, şi merge după Mine cel ce Mă iubeşte, 
şi se face cetate a Mea, pe stâncă întărită zidită, şi valurile nu 
o strivesc pe ea. Amin. 

O, te-am adunat, poporul Meu de demult al Meu. Mi-a 
fost dor. O, Mi-e tare, tare dor de dragostea ta de demult, şi 
te-am chemat să-ţi amintesc de ea şi să ţi-o răvăşesc ca să te 
umpli de dor, iar taina dorului să întărească în tine împărăţia 
Mea şi minunile ei şi să te umple de adierea Duhului Sfânt, 
poporul Meu, căci vin să te mângâi cu Duhul Sfânt Mângâie- 
torul. O, taina de nou Ierusalim peste fiinţa ta, voiesc să-ţi 
amintesc de taina aceasta cu care Eu te-am mângâiat mult de 
tot când îţi vorbeam pe cale şi când Eu ţi-o făgăduiam că ea 
va veni şi că se va împlini pe pământ. Te învăţam să fii copil 
frumos, să fii sfânt te învăţam, şi să rămâi în dragostea Mea te 
învăţam, poporul Meu. Ca şi pe ucenicii Mei cei de acum două 
mii de ani, aşa te-am învăţat. Te-am hrănit cu dragostea Mea 
ca să rămâi în ea, şi am fost mereu rănit de dor, rănit după tine, 
poporul Meu. O, dar tu, luând mângâierea Mea de tată, îţi 
pierdeai iubirea cea pentru Mine, şi lucrul tău pentru împărăţia 

Mea înăuntrul tău rămânea fără rod, iar Eu te mângâiam ca să 
nu te pierd, ca să nu slăbeşti pe cale, poporul Meu, ca să nu 
Mă părăseşti, tată. O, iată, te adun din nou la sân şi îţi răvăşesc 
amintirile tale cu Mine pe cale şi îţi arăt rana Mea cea de la 
nedragostea ta şi voiesc să te învăţ scularea, căci iubirea ta tre- 
buie vindecată, o, poporul Meu de demult al Meu, că mergeam, 
tată, cu tine pe cale şi Mă uitam în tine după rod, mereu Mă 
uitam, o, şi Mă uitam după mlădiţe, Mă uitam după iubire ca 
să iau din ea şi s-o pun la lucru sfânt, la rodire care rămâne şi 
care înmulţindu-se se înmulţeşte, şi apoi aduce rodul ei cel 
scump, răscumpărarea vieţii omului, învierea lui cea pentru 
vecii, poporul Meu. 

O, scumpul Meu popor, îţi spun, tată, azi, o rană de-a 
Mea. Acum şapte mii de ani, după ce omului întâi zidit i-am 
spus greşeala, el s-a supărat pe Mine şi nu M-a mai iubit, şi 
am rămas de atunci cu rană grea, şi de atunci l-am tot aşteptat 
pe om să se întoarcă la Mine şi să-Mi vindece rana, şi Eu să i-o 
vindec pe-a lui şi să-l aşez pe el în iubirea din care a căzut şi 
să-i dau lui minte şi inimă din cer, iubire din cer să-i dau, căci 
iubirea cea care vine de la trup, iubirea cea zămislită de om cu 
inima din el, nu este iubirea cea din Dumnezeu, ci este iubirea 
care l-a despărţit pe om de Mine, şi este rana Mea cea grea iu- 
birea omului. O, sufăr cu suspin şi Mă doare rana cea de la în- 
ceput şi cea de la sfârşit, căci omul M-a lăsat fără casă, poporul 
Meu, iar azi îţi spun ţie rana Mea, rană nevindecată, tată. Acum 
două mii de ani am spus suspinând, am spus că vulpile au 
vizuine, că păsările au cuiburi şi câinii au ungherul lor, dar Eu 
n-am casă şi n-am unde să-Mi plec capul şi să Mă odihnesc, şi 
sunt Cel scump, sunt Cel dulce, sunt Cel blând, şi voiesc să 
locuiesc în om cu toată podoaba fiinţei Mele şi să fac din om 
palat ceresc şi să petrec în el cu sfinţii şi cu îngerii şi să-l fac 
pe om să trăiască pe pământ viaţa veacului ce va să fie şi să-l 
ştiu al Meu pe om, dar dacă omul nu poate aşa pe pământ, el 
vede numai după trecerea lui truda Mea în urma lui, aşteptarea 
Mea după el, şi îşi ia apoi sarcina cu suspin şi şi-o duce apoi 
cu el, şi şi-o duce cu greu, şi numai aşa şi numai atunci îmi 
vede şi îmi crede el Mie rana Mea cea de la el, neputinţa pe 
care Eu am purtat-o de la el, nedându-se el Mie casă pe pă- 
mânt, şi iată, Dumnezeu nu are unde să-Şi plece capul pe 
pământ aşa cum are omul, şi zadarnic dă omul să Mă înşele şi 
să-Mi tot facă el case în care să stau, o, în zadar, căci Eu nu 
pot cum poate omul care Mă înşeală ca să stau tot fără el în 
casa pe care Mi-o face el să stau, şi iată, nu am unde să-Mi 
plec capul pe pământ şi să simt odihnă şi alifie pentru rana Mea 
cea de la depărtarea de Mine a omului, căci pe Mine nu Mă 
mângâie temple făcute de mâini, ci omul în care pot să locuiesc 
Eu cu iubirea Mea, rămânând el în ea şi dându-se el locaş al 
Duhului Sfânt şi făcându-se împărţitor de slavă netrecătoare şi 
nepieritoare prin lucrarea ei. 

O, scumpul Meu popor, nu te grăbi să pleci întru ale tale, 
ci stai acum să petrec cu tine dacă ai venit la chemarea Mea. 
O, cum să fac, tată, cum să fac cu tine ca să-ţi dau dor, care 
să-ţi hrănească şi să-ţi trezească dragostea ta, o, cum să fac, 
oare? îmi amintesc cât de greu te supărai pe Mine când îţi 
descopeream păcatul tău ascuns. Dacă ţi-1 descopeream prin 
om, te supărai pe el şi nu mai puteai să-l iubeşti pe acela, şi 
apoi te răzvrăteai. Dacă ţi-1 descopeream Eu, te supărai pe Mi- 
ne şi te răceai de Mine şi te ascundeai, ba Mă şi părăseai, tată, 
şi iată, aşa M-ai părăsit şi aşa nu M-ai primit de la Tatăl venit 
în calea ta ca să-ţi arăt calea, ca să-ţi arăt greşeala, tată, ca să 
te vindec de ea şi ca să fii curat de ea, căci cel ce este curat şi 
smerit, nu cade, fiule. O, Eu îţi spuneam greşeala pentru ca să 


te cruţ de căderea cea de la ea; Eu aşa te iubeam, Eu aşa îţi 
arătam calea, Eu aşa voiam să te scap de greşeala de mâine şi 
nu voiam să te pierzi prin ea, căci greşalele îl pierd pe om, şi 
nu pot fi ele cale a omului spre Mine sau cale a Mea spre om 
dacă el nu are în el darul umilinţei, lumina care să-i lumineze 
lui calea. 

O, poporul Meu de demult, am luat din mijlocul tău 
mlădiţe, şi am făcut aceasta pentru că te-am iubit, şi le-am pus 
pe ele de mijlocire pentru tine înaintea Mea, şi iată, ies în calea 
ta şi te strig la izvor, căci izvorul cuvântului Meu nu stă, ci 
izvorăşte, şi este fără de sfârşit, precum Eu sunt. Poporul Meu, 
am ridicat din mijlocul tău fii cu iubire în ei pentru Mine şi 
pentru tine şi am dat să te povăţuiesc pe mai departe după ce 
Mi-am luat la cer trâmbiţa Mea cea plină de suspinul Meu 
înaintea ta. Am dat să nu te las să mori, am dat să suflu peste 
tine şi să te păzesc de diavolul, care stătea înfometat ca să te 
smulgă de la pieptul Meu, şi am dat să te izbăvesc de lume, 
poporul Meu, dar puntea Mea către tine Mi-a fost frântă de la 
mijloc, şi tu apoi n-ai mai mâncat, şi tu apoi n-ai mai ştiut, şi 
tu apoi n-ai mai putut pe cale cu Mine, ci ai putut cu tine şi 
M-ai părăsit. Au trecut apoi peste Mine zece ani de suspin, şi 
apoi mlădiţele au odrăslit, şi Eu M-am aşezat pe pământ cu 
vremea celei de a treia iubiri, căci te-am iubit la începutul Meu 
cu tine şi te-am aşteptat să fii al Meu, şi te-am iubit la mijlocul 
vremii apoi, şi am luat atunci din mijlocul tău punte spre Mine 
pentru tine, dar puntea, tată, Mi-a fost frântă; şi iată, te-am iubit 
la sfârşit, şi te iubesc cu vreme nouă, cu vremea celei de a treia 
iubiri, poporul Meu de demult al Meu, căci Mi-am ridicat din 
tine popor mireasă, popor de nou Ierusalim, aşa cum Eu îţi 
spuneam ţie pe cale când îţi vesteam cele ce au să fie după lu- 
crarea aceasta de râu de cuvânt. O, te-am iubit, poporul Meu, 
te-am iubit şi te-am aşteptat, tată. Am aşteptat cu răbdare, am 
aşteptat înlăcrimat în fiii cei mijlocitori la Mine pentru soarta 
ta cea de la Mine pe pământ, am aşteptat până acum, şi iată, 
încă aştept, şi iubirea Mea pentru tine s-a făcut carte deschisă 
înaintea ta, şi te strig prin ea, te strig cu dor şi cu rană, poporul 
Meu de demult al Meu. O, cel ce greşeşte şi nu se pocăieşte 
apoi de greşale, pe acela îl prinde din urmă plata cea pentru 
greşale, şi iată, ţi-au crescut copiii şi te-au luat din braţul Meu, 
şi M-ai lăsat să plâng şi să Mă uit înlăcrimat pe urma ta cum 
împlineşti tu Scriptura cea care spune despre venirea Mea, 
când în vremea ei oamenii mănâncă şi beau, se însoară şi se 
mărită, şi chiar de la tine am păţit Eu această durere, poporul 
Meu hrănit cu Duhul Sfânt atâta vreme, tată, căci de la lume 
nu Mă doare ca şi de la tine. O, cum să fac să Mă primeşti să 
te îndemn la pocăinţă, cum să fac, poporul Meu? O, cum să 
fac, tată, cu tine, ca să te am din nou al Meu şi să faci tu voia 
Mea de acum, şi nu tot voia ta, şi să nu mai plâng Eu de la tine, 
măi poporul Meu? O, vino, tată, să te învăţ scularea! Să ştii că 
de aceea te chem cu glas atâta de duios. Să ştii, poporul Meu, 
că vreau să fii al Meu şi vreau să-ţi înnoiesc dragostea şi vreau 
să te învăţ lucrarea dorului şi să te vindec de depărtarea ta de 
Mine, şi să te vindec de toate suferinţele tale, şi care te-au 
cuprins şi te cuprind fiindcă M-ai părăsit. Dar, oare, tu n-ai 
ştiut că o iubire părăsită se răzbună? N-ai ştiut, tată? Tu n-ai 
ştiut că Eu te-am născut al Meu prin cuvânt nou şi că apoi te-am 
iubit? O, cum de ai uitat că te-am iubit? După ce atâta timp 
te-am învăţat atâta de cereşte, cum de ai uitat că te-am iubit? 
Cum de nu te-ai temut că iubirea Mea îţi va cere socoteală dacă 
o vei părăsi? O, cum, poporul Meu? O, Eu am avut iubire pen- 
tru tine, iubire mare, tată, şi de aceea nu te-am părăsit, şi iată, 
stau şi te aştept, stau şi acum, poporul Meu de demult al Meu, 

şi vin şi ies în calea ta ca să te vindec, căci iubirea ta trebuie 
vindecată, tată. Am ridicat din mijlocul tău vindecători ţie din 
partea Mea, dar cere-Mi să-ţi dau iubire şi credinţă şi sculare, 
tată, şi zile de înviere, poporul Meu, că iată-i pe cei ce nu mai 
sunt cu trupul pe pământ, căci i-am adus cu Mine la masă de 
Duh Sfânt, la masă de pomenire pentru ei, şi stau cuminţi ca 
să primească din mânuţele celor ce împart pentru ei, iar Eu le 
dau lor, poporul Meu. Amin. 

O, veniţi voi, cei ce aţi lăsat trupul şi v-aţi îmbrăcat în 
casa cea de sus, aşteptând răscumpărarea voastră! Veniţi şi luaţi 
cănuţe cu apă şi vă ostoiţi setea; cănuţe cu apă şi cu flori, căci 
vi se face cu flori întâmpinarea! Luaţi colăcuţ, luaţi colivă şi 
vin, luaţi şi mâncaţi şi beţi din masa Mea cu poporul Meu pen- 
tru voi şi mângâiaţi-vă voi, cei ce aşteptaţi veacul ce va să vină, 
şi a cărui cheie este în mâna celor ce sunt ai Mei, fii ai cuvân- 
tului Meu din vremea aceasta şi cărora Eu le-am dat taina 
împărăţiei cerurilor pe pământ! Veniţi voi, cei ce nu mai sunteţi 
cu trupul văzut pe pământ, veniţi şi priviţi lucrarea Mea de nou 
Ierusalim, şi prin care Eu, Domnul, lucrez să răscumpăr din 
moarte făptura! Şi veniţi voi, cei ce aţi plecat la cer din lucrarea 
aceasta de cuvânt, din poporul cel hrănit azi cu glasul cuvântu- 
lui Meu cel plin de Duhul Sfânt al învierii; veniţi şi priviţi slava 
lucrării Mele de nou Ierusalim cu poporul Meu cel nou şi 
mărturisiţi-o pe ea! Amin. Şi după ce vom petrece praznic de 
Duh Sfânt, Eu şi cu poporul cel adunat la izvor, şi cu voi în 
slavă de Duh Sfânt de sfinţi şi de îngeri, vă voi da vouă glas, şi 
aşa vom întregi lucrul cel de azi al cuvântului vieţii şi vom 
învăţa poporul, şi el va fi destoinic de la Dumnezeu şi va primi 
puterea să creadă şi să învieze, şi apoi să împartă înviere. Amin. 

O, poporul Meu de demult al Meu! Să ştii, tată, că a 
venit vremea Scripturii cea care spune că «toţi cei din mormin- 
te vor auzi glasul Fiului lui Dumnezeu şi vor învia, unii spre 
viaţă veşnică, iar alţii spre osândă veşnică, după cum a fost 
fapta vieţii lor». Să ştii, poporul Meu, că a venit şi vremea să 
crezi şi să te scoli pentru Mine şi pentru tine, tată. O, scoală-te 
şi fă-te harnic şi curăţă-te de lume şi de duhul ei şi fa-ţi curat 
în căsuţă şi fa-ţi rost de hăinuţă nouă, căci la masa Mea de azi 
îţi trebuie haină scumpă, tată, şi tu ştii cum te-am învăţat Eu 
să fii acum pentru venirea Mea, şi ştii cât te-am învăţat, căci 
te-am învăţat mult şi sfânt, te-am învăţat pe tine în toată vre- 
mea trâmbiţării Mele prin trâmbiţa Mea cea din mijlocul tău 
şi prin care Eu te-am născut ca să fii al Meu, şi n-ai să poţi să 
stai înaintea Mea fără răspuns, căci Eu te-am învăţat mult, po- 
porul Meu, şi acum Eu îţi cer răspuns pentru învăţătura Mea, 
şi nu e de glumă pentru acest răspuns. O, scoală-te! O, scoa- 
lă-te! O, scoală-te! Ascultă glasul Fiului lui Dumnezeu, ascul- 
tă-Mă, poporul Meu, şi nu Mă lepăda, ci umileşte-te şi vezi, şi 
scoală-te să vezi, şi zoreşte-te să-ţi faci hăinuţă scumpă, fiule, 
şi aşa să stai tu înaintea Mea, şi aşa să Mă ai tu de Dumnezeu 
al tău, căci iată, nu Mă duc la cei mari şi tari de pe pământ, ci 
vin la tine, vin, că Mi-ai fost popor, vin şi bat la poarta ta ca să 
te vestesc să vii şi tu, că iată, Eu vin. O, vino şi tu, că iată, Eu 
vin! Vino, poporul Meu de demult al Meu, vino, tată, vino! O, 
vino să fii copil şi să asculţi, căci de copii are grijă Tatăl, o, 
poporul Meu de demult al Meu. Amin. Iar spre sfârşitul zilei 
de Rusalii îţi voi aduce Eu ţie toată hrana Mea cea de azi cu 
tine, căci am încă să-ţi grăiesc, tată, şi cu sărbătoare de Duh 
Sfânt să te întăresc şi să te povăţuiesc, Eu şi sfinţii Mei, po- 
porul Meu. O, aşează-te acum să petreci sărbătoare de Rusalii, 
masă pregătită pentru cei din cer, şi pentru tine cu cerul, şi pen- 
tru toţi cei de pe pământ care iau şi mănâncă de la masa Mea 
de azi. Amin. 


O, învaţă-te să fii, poporul Meu, învaţă calea, tată, calea 
pe care Eu vin la tine ca să te povăţuiesc, şi învaţ-o bine, ca să 
poţi să mergi pe ea spre Mine, fiule. Iar dacă nu înţelegi ceea 
ce Eu ţi-am spus acum, deschide guriţa şi Mă întreabă ca să-ţi 
spun Eu cum să ştii tu şi cum să înveţi tu calea Mea spre tine, 
şi pe care tu să vii spre Mine aşa cum Eu pe ea vin la tine şi te 
învăţ şi te chem de la tine la Mine, şi de la lume la Dumnezeu, 
poporul Meu. O, ieşi din lume, tată, ieşi, poporul Meu, ieşi, 
căci în lume e sfârşitul lumii, iar Eu te-am povăţuit aceasta 
adesea când veneam să te pecetluiesc cu pecetea cea ocroti- 
toare de lume, şi îţi spuneam aşa: «Poporul Meu, nu te mai în- 
china la idoli, tată. Ieşi din lume, ieşi, poporul Meu, ieşi, tată, 
ieşi!». O, iată, aşa te învăţ şi azi, aşa te rog şi azi, aşa îţi strig 
şi azi: ieşi din lume, ieşi din Sodoma, popor hrănit cu Duhul 
Sfânt! Lumea îţi face cu mâna, dar tu uită-te la Cel ce grăieşte 
cu tine din ceruri şi fa-te vrednic de vremea Mea cu tine şi 
dă-Mi vrednicia să-ţi fiu Păstor şi să-ţi fiu Domn şi Dumnezeu, 
şi să-ţi fiu cu mare dor învăţător ţie, poporul Meu, popor născut 
din nou, nou-născut din cuvântul lui Dumnezeu acum pe 
pământ. Amin. 

O, neam român, o, ţara Mea de azi! Te mângâi, tată, şi 
pe tine, te mângâi cu mângâierea Duhului Sfânt Mângâietorul, 
te mângâi şi pe tine în zi de sărbătoare de Rusalii, căci sunt cu 
sărbătoare pe vatra ta în mijlocul poporului cuvântului Meu, 
popor luat din tine, ţara Mea. îţi dau şi ţie pe Duhul Sfânt, 
numai să-L iei, tată. îţi dau putere să crezi în cuvântul Meu de 
azi pe vatra ta, şi cu care te povăţuiesc şi pe tine, numai să vrei 
să iei povaţă, ţara Mea. Dar acum, stai sub binecuvântarea 
Duhului Sfânt Mângâietorul şi învaţă, tată, căci Eu îmi învăţ 
poporul, şi învăţătura Mea e bună, ţara Mea. Eu sunt învăţător 
pe vatra ta şi sunt Fiul Tatălui Savaot şi sunt Păstorul Cel cu 
crucea. O, învaţă să stai frumos sub cruce, şi vei fi asemenea 
Mie, ţara Mea; şi învaţă-te să te ridici frumos şi să înviezi ca 
şi Domnul Dumnezeul tău Iisus Hristos, şi vei fi asemenea Mie 
şi vom avea amândoi acelaşi învăţător, pe Duhul Sfânt 
Mângâietorul, o, ţara Mea cea de azi a Mea, ţara Mea de la 
sfârşit de timp. Amin, amin, amin. 

14/27 mai 2007 

Praznicul Pogorârii Duhului Sfânt - ziua a doua 

Nu trebuie să mănânce omul carne. Glasul celor din morminte. 

L ucrarea Duhului Sfânt se slăveşte cu mare taină 
peste om, căci omul, din pricina puţinei lui sta- 
tornicii, ar fi să dea prea greu răspunsul faţă de măreţia lui 
Dumnezeu, Care îl călăuzeşte pe om. Am stat cu cerul Meu de 
sfinţi şi de îngeri în văzduhul cortului alb, sub care am chemat 
la masa Mea poporul, pe poporul Meu cel de demult, şi pe cel 
de azi poporul Meu. Am privit cu părintească duioşie. I-am 
aşezat să stea şi să privească şi să asculte glasul sărbătorii toţi 
cei ce au fost pomeniţi după ce şi-au lăsat trupul, iar Eu, Dom- 
nul, M-am făcut cuvânt de Duh Sfânt. Inimile celor adunaţi 
s-au mângâiat de la lucrarea Mea cu voi peste ei, copii lu- 
crători, dar trebuie, tată, să avem mulţi ucenici lucrători şi măr- 
turisitori, căci lucrarea mărturisirii a avut în toată vremea 
puterea să-i cheme pe oameni la înviere şi la credinţă şi la 
umilinţă şi la viaţă apoi. 

Iată, acum, duhul mărturisirii intră în cartea Mea cu 
poporul Meu şi îl învaţă pe el darul acesta, că e mare, mare dar 
mărturisirea. Cu el îmi culegeau dintre oameni apostolii Mei 
pe cei ce se ridicau spre dragoste de Dumnezeu şi spre credinţa 

care-1 mântuieşte pe om din moartea păcatelor. Iată, duhul 
mărturisirii se slăveşte învăţând cu putere de lângă Mine prin 
sfinţi pe cei ce s-au adunat la izvor în zi de praznic de Duh 
Sfânt, şi le voi da lor glasul celor ce mărturisesc, glasul sfinţilor 
Mei. Amin. 

u tine veniţi, în taină de Duh Sfânt a 
sărbătorii de Rusalii, mărturisim, Doam- 
ne, pe cele ce nu se văd de ochii omeneşti, dar se văd cu duhul 
credinţei, şi apoi cu duhul dragostei de cele cereşti, o, învăţă- 
torule milos. O, ce frumos ai învăţat Tu azi poporul, ce frumos! 
O, ce frumos am stat şi noi, ascultând şi hrănindu-ne din gura 
Ta! Noi, sfinţii Tăi, am fost şi pe pământ, şi suntem şi acum 
de lângă Tine mărturisitori ai Tăi peste oameni. Viaţa noastră 
plină de Tine pe pământ mărturisea pe pământ şi în cer, Doam- 
ne, căci iubirea cea pentru Tine se slăvea din noi şi mărturisea 
lucrarea ei. O, aşa să ai şi azi ucenici, Doamne, iar numărul lor 
să se înmulţească, şi Tu să Te mângâi, că mare, prea mare, prea 
dureroasă îţi este durerea şi rana de la nedragostea omului, de 
la necredinţa lui şi de la atât de marea lui depărtare de Tine, 
Doamne. Carnea pe care o tot mănâncă omul, omorând ani- 
malul sau pasărea ca să mănânce el came, această cădere mare 
a omului îi întunecă lui trupul şi mintea şi inima şi puterea de 
a se opri de la acest păcat. Nu se mai poate întoarce omul în 
Scripturile poruncilor vieţii, şi în care spune: «Să nu ucizi, 
omule». O, Doamne, o, Doamne, o. Doamne! o, cât de greu îţi 
este Ţie pe pământ cu omul, dar cât de milos eşti Tu pentru 
om! N-ai putut, de două mii de ani aştepţi să poţi, dar n-ai putut 
să Te bucuri de un popor cu totul curat de duhul cărnii, Doam- 
ne. Duhul cărnii este ceea ce îl stăpâneşte pe om, iar omul, 
chiar dacă dă să Te iubească, nu Te poate iubi. Doamne, căci 
Tu trebuieşti iubit cu toată fiinţa şi fapta omului, şi nu cu 
picăţica, Doamne. O, cum să poată omul lucra poruncile vieţii, 
şi pe care Tu le-ai scris pe piatră cu deget de foc ca să le laşi 
oamenilor, cum să poată oamenii să le pună peste ei când ei 
nu se uită şi nu vor să nu uite că în capul poruncilor stă scrisă 
porunca iubirii de Dumnezeu din tot cugetul, din tot sufletul 
şi din toată puterea omului, ca să le poată el împlini apoi pe 
toate celelalte porunci scrise sub porunca cea mare, mama 
poruncilor, mama care naşte pe celelalte porunci în omul care 
împlineşte porunca Ta cea dintâi peste om? O, cine poate îm- 
plini poruncile vieţii fără să o împlinească pe cea întâi între 
ele, Doamne? Noi, sfinţii Tăi mărturisitori, rostim cuvântul 
mărturisirii noastre pentru Tine şi spunem poporului Tău cel 
de demult al Tău, şi apoi celui ce se naşte acum şi de acum, ca 
să împlinească în el viaţa şi poruncile ei, şi spunem aşa: As- 
cultă, Israele, poruncile Domnului, Care îţi spune ţie: «Să nu 
ucizi, să nu fii desfrânat, să nu furi, să nu mărturiseşti strâmb, 
să nu te lăcomeşti spre cele ce nu sunt ale tale, căci Domnul 
când a scris poruncile vieţii s-au stârnit tunetele şi fulgerele 
şi trâmbiţele cereşti, şi muntele fumega tot, şi Israel a văzut şi 
s-a temut foarte, căci Se coborâse Dumnezeu pe munte în foc 
şi se ridica fum de pe munte ca fumul din cuptor, şi tot muntele 
s-a cutremurat sub slava aceasta», aşa precum este scris în 
Scripturi. Ascultă, Israele de azi şi de mâine, ascultă glasul p- 
oruncilor şi umple-te de râvnă mistuitoare pentru Domnul 
Dumnezeul tău, căci de atunci şi până în zilele acestea n-a 
putut Domnul să Se bucure de un popor împlinitor de porunci, 
căci omul nu poate să creadă şi să nu mănânce came. 

O, Israele, o, Ierusalime, nu trebuie să mănânce omul 
came, căci Domnul a scris cu deget de foc poruncile vieţii şi 
i-a spus să nu mănânce came, căci când a spus «Să nu ucizi», 
a spus să nu mănânci came, omule. O, nu te uita, nu te uita în 


Scripturile care scriu că omul a mâncat came şi că Domnul a 
zis ca omul. O, nu asta are omul de făcut. Omul trebuie să se 
uite în porunci şi să le împlinească. Amin. Aceasta mărturisim 
noi, sfinţii Domnului, sfinţii cu care Domnul vine când El vine 
cuvânt pe pământ, însoţit de slava Lui, de îngerii şi de sfinţii 
Lui. Cel ce ucide ca să mănânce, acela face şi desfrânare apoi, 
căci mâncatul de came îl desparte pe om de Dumnezeu, şi 
omul îşi alege trupul şi gustul lui, aşa cum Israel şi-a ales 
carnea, şi pentru ea nu L-a mai iubit pe Dumnezeu. 

O, popor al Domnului, nu fi mic la înţelepciune. O, nu 
trebuie să mănânce omul carne. Omul trebuie să se întoarcă la 
începutul lui şi să se uite la glasul Domnului când Domnul i-a 
spus omului ce să mănânce de pe pământ, şi apoi i-a spus ce 
să mănânce din rai. Omul trebuie să citească în Scripturile cele 
de la început şi să vadă în ele căderea omului prin neascultare 
şi să înveţe din aceasta şi să se cutremure, şi apoi să ia calea 
vieţii, calea cea cu ascultare de Dumnezeu pe ea. Amin. 

Noi, sfinţii Tăi, Doamne, am grăit poporului Tău adunat 
la izvor şi am mărturisit lui durerea Ta cea de la om şi am strigat 
la el să Te asculte şi i-am spus că omul nu trebuie să mănânce 
came, ci numai ce i-ai spus Tu să mănânce. Amin. Am voit să 
mărturisim ca să Te mângâiem, Doamne, căci duhul mărturisirii 
are putere prin lucrarea lui, şi iată, stau acum să mărturisească 
şi cei pomeniţi cu sufletele lor pe jertfelnicul la care ei sunt 
chemaţi spre învierea lor, Doamne, şi iată, aşa se întregeşte azi 
duhul mărturisirii, care de lângă Tine lucrează acum şi îl învaţă 
pe poporul Tău înţelepciunea vieţii, o, Doamne al sfinţilor şi al 
mărturisitorilor Tăi. Amin, amin, amin. 

B in neamul cel mare şi atât de mare cât 
toate veacurile de oameni de până 
acum, Doamne, dintre cei atât de mulţi la număr pomeniţi a- 
cum pe jertfelnicul Tău de foc, în care sunt puse la ars păcatele 
oamenilor ca să fie oamenii iertaţi de ele şi să învieze trupurile 
lor apoi, noi, cei ce am fost desprinşi din trupul poporului Tău 
care a auzit glasul Tău din vremea aceasta, mărturisim şi noi 
că poporul Tău cel adevărat de azi este cel ce se sfinţeşte pentru 
Tine cu trupul, cu sufletul şi cu duhul, Doamne. Cât am fost 
noi pe pământ în trupul poporului Tău, n-am înfăptuit în noi 
duhul şi trupul vieţii, căci am fost fără de înţelepciune şi n-am 
învăţat din Scripturi viaţa. îi spunem poporului Tău cel de ieri, 
şi îi spunem şi celui de azi popor al Tău, îi spunem noi, cei 
care acum mărturisim din cele ce nu se văd, şi în care se văd 
cele făcute de oameni cât stau ei pe pământ, îi spunem lui, pe 
de-a dreptul îi spunem să nu mănânce came, să nu mai mănân- 
ce came de acum. La toţi oamenii de pe pământ le spunem că 
omul nu trebuie să mănânce came, că omul nu trebuie să facă 
desfrânare, şi că trebuie să citească în Scripturi poruncile lăsate 
de Tine pentru om, Doamne. îi spunem poporului Tău cel de 
ieri şi cel de azi al Tău, îi spunem că ascultarea de Tine este 
salvarea lui, şi apoi salvarea pământului şi a oamenilor de pe 
el, Doamne; şi îi spunem lui să se apropie tot mai mult de 
izvorul glasului Tău şi să se hrănească şi să învieze, căci moar- 
tea nu este alta decât neascultarea, care alungă de la om în- 
vierea şi viaţa. Mărturisim neascultarea noastră, care ne-a dus 
la suferinţă pe pământ şi la lacrimi de păreri de rău în cer, dar 
în cer avem mare mijlocitor pe trâmbiţa Ta, vasul din care noi 
ne-am adăpat pe pământ cu cuvântul Tău, pe care din neînţe- 
lepciune noi l-am călcat. 

îţi mulţumim că ne-ai dat din poporul Tău milă pentru 
noi pe cei ce lucrează cu Tine spre mântuirea neamului ome- 
nesc, Doamne. O, păstrează-i Tu pe ei sub scutul Tău cel de 
nebiruit şi învaţă-i, mereu, mereu învaţă-i să Te asculte, căci 

neamul omenesc de aici, şi cel de pe pământ, are nevoie de slu- 
jitori de-ai Tăi curaţi şi sfinţi prin ascultare şi prin jertfire, 
Doa mn e. Şi acum le mulţumim lor că ne iubesc, şi mărturisim 
de lângă Tine cuvântul Scripturii, cuvânt cu putere de înviere 
în el, şi care spune aşa: «Iubirea, ca moartea e de tare, şi o 
biruieşte pe ea». Amin, amin, amin. 

i acum, Eu, Domnul, alinându-Mă de la 
duhul mărturisirii, îmi odihnesc Duhul, 
Mie şi celor ce Mă poartă cuvânt peste pământ, şi iarăşi voi 
coborî cuvânt, ca să întregesc lucrarea acestei zile lungi de 
sărbătoare de Duh Sfânt, întreită zi de serbare peste poporul 
Meu, şi să-Mi învăţ poporul şi să-l ajut pe el să Mă împlinească 
în el. Amin. Mângâindu-1 îl voi învăţa pe el şi chemându-1 îl 
voi chema şi îl voi apropia pe el de mântuirea lui cea de la 
Mine. Amin, amin, amin. 

15/28 mai 2007 

Praznicul Pogorârii Duhului Sfânt - ziua a treia 

Cuvântul lui Dumnezeu, corabie biruitoare prin valurile vremii. Vor- 
birea de rău, păcat care striveşte fiinţa omului. Domnul îndeam- 
nă poporul la pocăinţă. 

© Eu te îmbrăţişez iarăşi acum în cuvântul Meu, 
^poporul Meu cel de demult al Meu. Vreau, tată, 
să te învăţ ce înseamnă Dumnezeu şi ce înseamnă omul. Când 
îţi călăuzeşte Dumnezeu iubirea şi veghea şi credinţa şi pacea 
ta, atunci tu eşti aproape de Mine şi poţi ca Dumnezeu, dar 
când îţi conduce omul puterea ta de a iubi şi de a veghea şi de 
a crede pe cele de la Dumnezeu, atunci omul îşi face peste tine 
placul său şi tu eşti atunci aproape cu omul şi poţi ca omul şi 
poţi împotriva lui Dumnezeu. Eu, Domnul Dumnezeul tău, 
te-am călăuzit mereu, mereu, ţi-am spus mereu tot cuvântul 
Meu cel pentru viaţa ta şi pentru paza ei, dar cel ce uită cuvân- 
tul lui Dumnezeu de peste el, acela îl calcă pe el şi se face 
potrivnic. 

O, poporul Meu cel de demult al Meu, ţi-am proorocit, 
tată, ţi-am spus din timp că voi lua din mijlocul tău blidul din 
care mâneai de la Mine, şi ţi-am spus că după ce voi lua acest 
vas dinaintea ta, tu te vei rupe în două părţi şi te vei face două 
tabere, şi unii din voi se vor face oi şi vor prăsi miei, iar alţii 
din voi se vor face lupi şi vor sfâşia oi. Tu însă n-ai mai ţinut 
minte acest cuvânt şi, apoi, din pizma diavolului viclean şi 
duşman pe Mine şi pe tine, acest cuvânt s-a împlinit în tine, 
poporul Meu. în vremea ta de somn şi de neveghe tu nu te-ai 
mai lăsat călăuzit de Dumnezeu, iar puterea ta de a iubi şi de a 
veghea s-a stins apoi, şi tu ai împlinit cuvântul Meu cel spus 
ţie din vreme, şi ai putut ca omul şi n-ai mai putut să lucrezi 
ca Dumnezeu, poporul Meu. îmi luasem vasul din mijlocul tău, 
şi numaidecât tu te-ai clătinat. Eu căutam cu tot cerul Meu de 
sfinţi şi de îngeri să nu te las pribeag de Mine, să nu te las să 
calci în tine voia Mea, ci, din contra, căutam să împlinesc peste 
tine învăţătura Mea de până atunci, sfinţenia şi puterea ei, 
credinţa şi roadele ei, duhul pocăinţei şi duhul proorociei, 
poporul Meu. O, s-a sculat atunci diavolul invidiei, şi din mi- 
jlocul tău a lovit cu putere, căci s-a îmbrăcat în haină de bine 
ca să nu-i ştii faţa, iar tu atunci n-ai mai vegheat, n-ai mai stat 
de mânuţă cu Mine, căci Eu întinsesem mâna peste tine ca să 
nu te las să slăbeşti pe cale, ca să nu te las să te stingi, ca să nu 
se stingă lampa Mea de veghe în mijlocul tău, dar tu mâna Mea 
n-ai cunoscut-o, şi n-ai cunoscut nici mâna care s-a întins dea- 
supra ta ca să te tragă dinaintea Mea, căci locul tău, poporul 
Meu, era înaintea tronului Meu, de pe care douăzeci şi cinci 


de ani Eu, ca un Dumnezeu adevărat, te-am povăţuit, ca să fii 
tu poporul Meu cel de azi pe pământ. 

Am lucrat apoi cum am putut şi am dat, tată, să găsesc 
sprijin pentru Mine ca să stau în mijlocul tău şi să-ţi întăresc 
în Mine paşii şi credinţa, căci dădea să se stingă credinţa ta în 
cuvântul Meu cu care Eu te-am călăuzit până atunci, şi pe care 
tu ai dat să-l uiţi şi n-ai mai lucrat frate peste frate ca să-ţi 
aminteşti cuvântul Meu şi voia Mea peste tine. Am suferit 
neputincios în mijlocul tău apoi, căci puterea ta de a iubi şi de 
a veghea pentru viaţa Mea în tine s-a stins, poporul Meu, şi tu 
te-ai lăsat condus de duh de om şi te-ai clătinat, şi eu am 
suferit. Ridicasem, de mila ta ridicasem din mijlocul tău duh 
viu de veghe şi de trezire şi de îndemnare la viaţă sfântă, la 
înţelepciune sfântă, la credinţă cu putere în ea pentru Mine în 
tine. Tu însă n-ai voit să cunoşti mila Mea, care căuta din partea 
Mea să te ţină al Meu şi să te aşeze în darul sfinţeniei, darul pe 
care Eu, Domnul, voiam să ţi-1 dau atunci ca să-l porţi şi ca să 
te faci prin el popor neînfricat înaintea duhului rău cel duşman 
pe Mine şi pe tine şi care ştia că tu eşti poporul Meu şi că ai 
mâncat de la sânul Meu. Venise vremea să te sfinţesc, tată, şi 
dădeam să însufleţesc în tine această iubire, dar cei ce în mij- 
locul tău nu iubeau sfinţenia s-au sculat cu duh viclean, cu duh 
de om, luând chipul binelui cel pentru tine, şi s-a făcut încur- 
cătură de limbi în tine, poporul Meu, iar păstorii tăi şi străjerii 
tăi cei din casa Mea n-au vegheat pentru viaţa ta cea de la 
Mine, n-au vegheat să-ţi păzească credinţa şi viaţa. Am plâns 
cu jale atunci, şi M-am tras în lături şi te-am lăsat să poţi cum 
vrei tu, şi apoi tu ai lucrat ca omul, şi ai lucrat ca tine, şi n-ai 
mai făcut paşi înainte, ci numai înapoi, poporul Meu. Zadarnic 
am căutat Eu altă cale spre tine ca să te ajut cumva, ca să-ţi fac 
cumva punte peste ape şi să nu te las să te îneci, şi să ne întâl- 
nim iarăşi şi să te pot povăţui iarăşi cu taina cuvântului Meu. 
Trâmbiţa Mea Verginica şi-a pregătit surioara şi a pus-o înain- 
tea ta ca să putem veni la tine, Eu şi ea, şi să nu te las. Tu însă 
n-ai mai voit să te apleci şi să-L ai pe Domnul de veghe peste 
tine, şi mai degrabă ţi-ai mărturisit necredinţa, şi ai făcut aceas- 
ta după mintea ta, căci te învăţasei fără cârmă peste tine şi n-ai 
mai voit în mijlocul tău nici prooroc, nici vedenie, nici mijlo- 
citor. M-am tras atunci în lături, dar am lucrat cu putere de 
Mi-am pregătit cărare spre tine, şi M-am întărit în lucrare de 
nou Ierusalim şi am ieşit în calea ta cu carte scrisă pentru fie- 
care cetate şi te-am chemat spre Duhul Meu ca să vii şi să-ţi pe- 
cetluiesc fruntea cu pecetea viului Dumnezeu, prin glasul 
venirii Mele şi al numelui Meu cel sfânt: Cuvântul lui Dum- 
nezeu. Tu te-ai sculat atunci şi M-ai întâmpinat ca să auzi gla- 
sul strigării Mele în calea ta, dar viaţa ta cea trăită după trup 
atunci, nu te-a lăsat să poţi cu Mine, nu te-a lăsat, poporul Meu, 
şi s-au sculat atunci iarăşi iscoade şi şi-au strâns pui şi au plecat 
la luptă ca iarăşi să doboare uneltele Mele cu care îţi lucram 
sculare la sfinţenie şi apoi la biruinţă pentru Dumnezeu, 
poporul Meu. 

O, Eu n-am stat din lucru, şi Mi-am ridicat şi Eu un nou 
popor şi l-am îmbrăcat pe el în darul credinţei sfinte ca să îm- 
plinesc prin credinţa lui toate câte Eu am proorocit în mijlocul 
tău prin trâmbiţa Mea Verginica, cer nou şi pământ nou şi 
popor nou pe el, popor de nou Ierusalim, şi M-am uitat pe hartă 
şi am găsit aproape bucăţica de pământ pe care Eu am stat în- 
tâia oară când am scos din ape cerul şi pământul, şi Mi-am 
bătut pe pământ ţăruş nou atunci, însemnând cu el locul izvoru- 
lui Meu cel înnoit şi pe care Eu Mi-am ridicat chivot, ca semn 
al începutului cel nou cu Dumnezeu pe pământ. Şi nu după 
mult timp, când am scris patruzeci de ani de la coborârea Mea 

cuvânt prin trâmbiţa Mea Verginica, Eu, Domnul, sprijinit de 
ucenicii Mei cei mai mici, am scos din carte, poporul Meu, şi 
ţi-am dat, tată, să citeşti din istoria cuvântului Meu de peste 
tine şi ţi-am arătat prin ea pe cele ce tu le-ai călcat până atunci, 
şi, iarăşi, pe cele ce tu le-ai călcat după ce Eu Mi-am luat 
trâmbiţa la cer. 

Trecuseră zece ani de la clătinarea ta, zece ani de când 
tu te-ai lăsat luat de valul necredinţei, poporul Meu. Apoi Eu 
Mi-am lucrat luntriţă, tată, şi, milos cum sunt, am ieşit în calea 
ta şi ţi-am pus pe braţe carte ca să înveţi din ea şi să te pocăieşti 
şi să crezi venirea Mea la tine cuvânt proorocesc şi să-l împli- 
neşti, poporul Meu. Dar mare, o, mare durere a lovit iarăşi în 
Mine atunci, căci dintre cei ce te-au clătinat atunci, s-au ridicat 
mai apoi şi s-au sfătuit şi şi-au adunat iscoade şi au pornit cu 
vijelie spre locul de salvare pe care Eu l-am lucrat pe pământ 
sfânt, pământ ales dintru început să fie pământ sfânt. O, cât de 
vopsit s-a îmbrăcat atunci duhul minciunii, poporul Meu. O, 
cât rău şi-au lucrat cei care s-au sculat să-Mi frângă corabia 
prin care Eu voiam să-ţi ies în cale şi să te chem şi să te 
izbăvesc, poporul Meu. S-au dus cei răzvrătiţi la Anna şi la Ca- 
iafa şi la Pilat şi la Irod şi au făcut pace cu ei, şi au făcut război 
cu Mine, precum era proorocit din vremea trâmbiţei Mele în 
mijlocul tău, poporul Meu, şi când Eu am spus aşa: «Se va face 
război între oamenii răi şi oamenii Mei, şi Eu le voi fi coman- 
dant». Am stat atunci cu mare durere la cârmă în război. Am 
trimis atunci toate puterile cereşti ca să-Mi ocrotesc corabia 
cea nouă, şi s-au strivit apoi în ea toţi cei ce s-au răzvrătit îm- 
potriva venirii Mele la tine, poporul Meu, căci scris este în 
Scripturi: «Cel ce va lovi în această piatră, se va sfărâma, iar 
cel ce se va lovi în ea, se va face puzderii», şi a fost precum 
este scris, iar Eu, Domnul, iată, sunt biruitor prin lucrarea Mea 
de nou Ierusalim şi stau pe tron de heruvimi şi cârmuiesc peste 
pământ. Amin. 

O, poporul Meu de demult al Meu, cum, tată, cum să fac 
cu tine ca să-ţi limpezesc mintea şi apoi să te aduc spre duhul 
pocăinţei ca să-ţi pară rău de rana Mea cea de la tine? Duhul 
pocăinţei şi duhul proorociei, aceasta vreau să-ţi dăruiesc, şi 
apoi să te izbăvesc. Cum, tată, să fac cu tine ca să te poţi tu 
izbăvi de plata răului pe care ţi l-ai lucrat de când n-ai mai vrut 
să-ţi fiu călăuză, tată? 

O, poporul Meu, prea mult, prea mult ai iubit şi ai lucrat 
păcatul vorbirii de rău. Prea multă vorbire de rău ţi-a pierdut 
timpul pe care trebuia să-l foloseşti pentru cele din cer, poporul 
Meu. O, prea mult, tată, acest păcat. Meteahna aceasta rea prea 
mult ţi-a strivit inima şi fiinţa ta şi sănătatea ta, măi tată, şi 
sănătatea Mea în mijlocul tău, poporul Meu. O, Mă uit peste 
tine, Mă uit peste tot pe unde eşti şi văd fii striviţi de răutatea 
din ei. Aceştia şi-au hrănit în ei necredinţa şi apoi îngâmfarea, 
căci cei nu ştiu să creadă în lucrările Mele, cad în prăpastia 
duhului îngâmfării şi cad cei necredincioşi. 

Mi-e milă de tine, poporul Meu, Mi-e milă, tată. Vreau, 
tată, să te învăţ ce înseamnă Dumnezeu şi ce îns eamnă omul. 
Când îţi călăuzeşte Dumnezeu iubirea şi veghea şi credinţa, 
atunci tu poţi ca Dumnezeu, dar când îţi conduce omul cel tru- 
faş puterea ta de a iubi şi de a veghea şi de a crede pe cele de la 
Dumnezeu, omul îşi face peste tine placul său, şi atunci tu eşti 
ca omul şi poţi ca omul şi poţi împotriva lui Dumnezeu, şi poţi 
acestea prin duhul cărnii tale, dar Eu vreau acum, poporul Meu, 
să te învăţ ce înseamnă Dumnezeu şi ce înseamnă omul. Amin. 

Iată, am stat cu tine în cuvânt cu zi de Duh Sfânt, întreită 
zi după lungimea ei şi după lucrarea Mea peste ea şi peste tine, 
poporul Meu de demult al Meu. Grăindu-ţi blând, aşa te învăţ 


şi, chemându-te duios, aşa te chem, iar tu să te apropii, tată, de 
mântuirea ta cea de la Mine ţie. Te învăţ, poporul Meu, povaţă 
proaspătă. Adu-ţi aminte de cartea poruncilor, tată. îţi citesc 
din ea Eu: «Să nu mărturiseşti strâmb!». Amin. O, să nu calci, 
să nu mai calci această poruncă, poporul Meu. Eram în mij- 
locul tău cu trâmbiţa Mea şi strigam la tine cu jale şi spuneam 
acest păcat al tău şi spuneam zicând: «Sioane, copiii tăi mint». 
îţi aduci aminte când îţi spuneam Eu ţie aşa, poporul Meu? îţi 
aduci, tată, aminte? îţi mai aminteşti tu câte te-am învăţat Eu 
pe tine, câte ţi-am spus să nu le faci şi, iarăşi, câte ţi-am spus 
să faci, poporul Meu? 

O, ţi-am dat cartea vremii tale cu Mine, minunea lui 
Dumnezeu din mijlocul tău, poporul Meu cel de demult al 
Meu. Am făcut cartea cea mare, cartea Mea cu tine, cartea 
Mielului Cel junghiat şi ţi-am dat-o, tată, şi am scris acum prin 
ea cincizeci de ani de cuvânt cu tine pe vatra neamului român. 
Tu ai pierit din lipsă de înţelepciune, mereu, mereu ai pierit 
din pricina aceasta, poporul Meu, dar Eu ţi-am dat acum cartea 
Mea cu tine, tată. O, nu pieri, nu mai pieri, poporul Meu. E 
vremea să ştii ce înseamnă Dumnezeu, măi tată. E vremea să 
vezi şi să cunoşti şi să înţelegi şi să poţi ca Dumnezeu, poporul 
Meu. Peste câteva zile cobor iarăşi la tine, tată, dar iau cu Mine 
trâmbiţa din care am trâmbiţat cuvântul Meu în mijlocul tău şi 
o pun să sune peste tine ca să-ţi aminteşti de ea, că vine sărbă- 
toarea tuturor sfinţilor, zi în care ea s-a născut pe pământ şi, 
iarăşi, zi de sărbătoare în care ea a rostit peste tine cel din urmă 
cuvânt al ei, cuvânt de moştenire pentru tine, şi care trebuia să 
ia viaţă în tine, poporul Meu. Te voi povăţui şi Eu, te va povăţui 
şi ea, şi-ţi voi trimite această carte de poveţe, tată. Voiesc să 
fac din tine începutul cel nou, viaţă sfântă, casă sfântă, iubire 
sfântă să lucrez peste tine, poporul Meu. Voiesc, tată, să te curăţ 
de păcat, de păcatul vorbirii de rău şi al clevetirii şi al urii şi al 
hulei, poporul Meu. O, tu n-ai ştiut şi nu ştii că ai păcat prin a- 
ceasta, dar ştiu Eu, şi ştiu diavolii care ţi-au scris pomelnic de 
păcate ca să te pomenească cu el înaintea Mea ziua şi noaptea; 
ştiu diavolii care ţi-au pus zăbranic pe faţă, tată, căci tu l-ai 
făcut pe diavolul zaraf peste tine, iar el te-a scris datornic pe 
răbojul lui, poporul Meu, dar Eu te îndemn: vino la Mine cu 
păcatele tale, vino, tată, vino şi dă-le de pe tine, că ele stau 
zăbranic peste faţa ta! Ţi-am proorocit demult şi ţi-am spus 
despre vremea aceasta a rătăcirii tale, şi ţi-am spus atunci că 
nu va fi casă de creştin să nu aibă zăbranic la grinda sa, şi iată, 
păcatul vorbirii de rău şi al hulei, păcat făcut din necunoştinţă, 
s-a făcut pânză de doliu pe faţa ta, pe casa ta, poporul Meu. 
Nu e creştin să nu fi vorbit de rău, să nu fi hulit încercarea Mea 
cea cu trudă de a nu te lăsa fără călăuză, poporul Meu. 

O, vino afară! Te strig ca pe Lazăr cel din mormânt: vino 
afară şi vino la Mine, poporul Meu! Am ridicat din mijlocul 
tău mlădiţe miloase şi le-am pus de mijlocire pentru tine înain- 
tea Mea şi sunt pline de iubire pentru tine, căci Eu am pus în 
ele milă şi iubire, duh blând şi smerit ca şi Duhul Meu. Dacă 
tu i-ai duşmănit cândva pe aceştia, dacă tu ai mărturisit cândva 
strâmb împotriva lor, vino acum la Mine şi la ei ca să te izbă- 
vesc de păcat, poporul Meu. Iată, îţi citesc din cartea porun- 
cilor. Eu însumi îţi citesc, Eu, Domnul, îţi amintesc: «Să nu 
mărturiseşti strâmb». Să nu mai mărturiseşti strâmb, că e 
păcat, tată. Mângâindu-te te învăţ şi chemându-te te apropii pe 
tine de mântuirea ta cea de la Mine, şi te rog scoală-te, tată, 
din păcat! Amin. 

Vino, poporul Meu, vino să fii iar al Meu şi să uităm 
vremea despărţirii, căci vremea cea de război a pârjolit fără de 
milă calea ta spre Mine şi calea Mea spre tine, şi tu n-ai mai 

mers pe cale, tată. O, hai la înviere, Israele! Hai, tată, hai, tată, 
hai, tată, hai! Sunt Domnul Dumnezeul tău şi te mângâi şi aşa 
te chem. Amin. Şi vei veni, căci Eu am putere să te ajut, am 
putere să te scol din păcat, am putere pentru izbăvirea ta, 
poporul Meu cel de demult al Meu. Amin, amin, amin. 

16/29 mai 2007 

Duminica a doua după Rusalii, a tuturor sfinţilor 

Viaţa sfintei Virginia a fost jertfă mistuitoare. E greu fără călăuză pe 
pământ. Duhul minciunii este răsturnarea de la cârmă a Domnului. 
Trâmbiţa Domnului îndeamnă poporul la curăţirea păcatelor. 

in cu sfinţii pe pământ cuvânt. Sunt Domnul. în 
numele Tatălui şi al Fiului şi al Sfântului Duh Mă 
fac cuvânt de sărbătoare, Mă fac învăţător de viaţă şi îl hrănesc 
şi îl adăp pe cel ce iubeşte să fie cu Dumnezeu pe pământ ca şi 
în cer, căci cerul şi pământul îşi fac întâmpinarea când Eu 
grăiesc de Mă aud pe pământ, şi mărirea cerească este locul în 
care Do mn ul Se întâlneşte cu omul şi cinează cu el cină de cu- 
vânt. Amin. 

Să meargă acest cuvânt peste pământ, şi să meargă peste 
tot pe unde Eu, Domnul, am poposit prin glas de trâmbiţă şi 
Mi-am hrănit multă vreme un popor. Amin. 

E sărbătoarea pentru toţi sfinţii în ziua aceasta, şi vin cu 
ei în cete-cete deasupra pământului Meu cel ales acum pentru 
slava cuvântului Meu pe el, şi grăiesc ca să-i hrănesc cu hrană 
proaspătă de cuvânt pe cei ce au fost demult poporul Meu de 
azi, şi pe cei ce-Mi sunt acum popor ascultător, popor de venire 
a cuvântului Meu pe pământ. Amin. 

Sunt cu trâmbiţa Mea Verginica. Ea a luat fiinţă cu 
trupul pe pământ în ziua duminicii tuturor sfinţilor. Atunci, Eu, 
Domnul, am luat-o pe braţe şi am închinat-o cu numele lui 
Dumnezeu Tatăl, Fiul şi Duhul Sfânt şi am arătat-o sfinţilor 
Mei şi le-am spus lor că voi face din ea trâmbiţa cea de dinain- 
tea venirii Mele, a şasea trâmbiţă care să sune în calea Mea şi 
să vin. Ochiul Meu a fost de atunci mereu pe urma paşilor ei, 
şi M-am arătat în calea ei şi i-am grăit minunat, şi apoi ea a 
crescut, iar Eu am făcut din ea cale a Mea peste pământ spre 
om şi Mi-am adunat prin glas de trâmbiţă un popor şi i-am spus 
lui tainele Mele cele pentru sfârşit de timp. I-am grăit dulce 
acestui popor, mereu, mereu dulce i-am grăit, şi i-am dat lui 
darul credinţei sfinte, şi apoi Mi-am desfăcut tainele veşniciei 
ca să-l cuprind pe el în ele pe pământ, dar, ca şi la început, 
omul L-a iubit puţin, puţin de tot pe Dumnezeu. Venea poporul 
şi îmi asculta cuvântul, venea şi iar se ducea, şi iar venea şi se 
ducea; venea şi se ducea, şi Eu sufeream de la puţina lui iubire, 
şi sufeream în trupul trâmbiţei Mele, o, şi aşa am suferit în ea, 
până ce trupul ei s-a făcut scrum, căci focul Meu mistuitor 
ardea în ea când Eu coboram în ea cu hrană de cuvânt la popor. 
Ardeam în ea, şi ea ardea în Mine, şi unul altuia Ne eram alin, 
şi cuvântam şi-Mi învăţam poporul, chemându-1 pe el la viaţă 
sfântă pe pământ. Cerul cel nou şi pământul cel nou, aceasta 
am voit, şi aceasta voiesc să împlinesc peste poporul cu care 
Eu, Dumnezeu Cuvântul, am grăit şi grăiesc. Amin. 

E sărbătoare pentru toţi sfinţii Mei, şi toate puterile 
cereşti saltă în ziua aceasta de prăznuire. în mijlocul slavei 
sărbătorii stă trâmbiţa Mea Verginica, mângâiată de îngeri şi 
de sfinţi şi de glasul Meu, care grăieşte cu ea în cer şi pe 
pământ deodată. Amin. 

O, Verginica Mea! Copil supus, cum ai fost, Eu am putut 
să fac în tine venirea Mea cea după două mii de ani de la 


înălţarea Mea la Tatăl, căci am făgăduit atunci că Mă duc şi 
vin. O, Verginico, o, tată, cât ai suferit ca să Mă poţi purta în 
trupul tău cuvânt de Duh Sfânt! O, numai o suferinţă ţi-a fost 
viaţa, numai o jertfă, jertfă mistuitoare, tată! Este scris în Scrip- 
turi că Dumnezeu este foc mistuitor. O, cât ţi-a ars trupul sub 
văpaia venirii Mele! O, cât ai fost de supusă sub puterea Mea 
cu care te aplecam să Mă porţi şi să Mă dai omului cuvânt de 
învăţătură la sfârşit de timp! Hai, tată, grăieşte! Hai, sună, să 
te audă poporul cel hrănit de Dumnezeu prin guriţa ta! Hai, 
trâmbiţează cu glas de chemare şi de trezire peste poporul tău 
şi al Meu, căci Noi suntem din cer învăţători şi nu de pe 
pământ. Binecuvântat să-ţi fie cuvântul tău cel sfânt, o, scumpă 
trâmbiţă a Mea. Amin, amin, amin. 

F ii binecuvântat de mine în ziua aceasta de 
sărbătoare de sfinţi, o, Doamne al popo- 
rului sfânt în cer şi pe pământ! Te slăvesc pe Tine, Dumnezeule 
bun, că ai ascuns de cei înţelepţi tainele Tale cele pentru sfârşit 
de timp şi le-ai luat pe ele şi le-ai descoperit celor din urmă 
copii ai Tăi, celor ce ştiu să se facă prunci pentru slava Ta şi 
locaş credincios pentru venirea Ta. Amin. O, dar focul cel mis- 
tuitor din mine este altul acum, Doamne Mângâietor. Mi-e dor, 
Doamne, de popor, de poporul care a mers cu mine pe cale ca 
să audă glasul Tău cel învăţător peste om prin glasul meu de 
trâmbiţă, glas de cloşcă, Doamne, glas chemător şi iubitor, o, 
Doamne. 

O, mi-e dor, Doamne, de popor. Ca şi Tine mi-e dor. Tu 
ai făcut din mine blid cu hrană din cer în el pentru un popor 
chemat la masa Ta de venire, Doamne, iar el venea şi se ducea. 
Venea poporul şi îţi asculta cuvântul, venea şi iarăşi se ducea, 
şi iar venea şi se ducea, şi Tu sufereai de la puţina lui iubire, şi 
în trupul meu sufereai, şi aşa ai suferit în mine până ce m-ai 
luat din trup, până ce poporul cel hrănit s-a întors apoi într-ale 
sale şi n-a mai venit apoi. O, dar acum Tu, Doamne, îl strigi pe 
el spre Tine iar, învăţătorule milos, dar el venind nu ştie să vină 
şi uită că Tu eşti Sfântul sfinţilor şi că Te vei arăta celor aseme- 
nea Ţie, Doamne. Este scris în Scripturi: «Vor fi asemenea Lui, 
căci II vor vedea pe El». O, în toată vremea Ta cu acest popor 
hrănit de glasul Tău cel învăţător, Te uitai mereu, mereu şi iar 
mereu după mlădiţe, ca să ai Tu rod în viţă, Doamne, dar popo- 
rul cel purtat la sânul Tău de Păstor nu voia să citească şi apoi 
să creadă în Scriptura aceea care spune că mlădiţa care nu 
rămâne în viţă se usucă şi apoi se aruncă în foc. Tu îi îndemnai 
pe ei să rămână în viţă şi să stea la curăţat, ca roade să aducă 
apoi, dar ei nu înţelegeau taina viţei şi lucrarea ei, Doamne. O, 
se supărau când umblai să-i cureţi şi să-i păstrezi în viţă, se 
supărau, Doamne, iar Tu mereu, mereu şi iar mereu Te uitai 
după mlădiţe, după rod în viţă, după fii curaţi cu duhul şi cu su- 
fletul şi cu trupul, o, Doamne milos. îţi trebuiau coarde din viţă 
roditoare ca să faci vin nou şi să pui masă nouă pe pământ nou, 
praznic de nuntă din cer pe pământ, Tu Mire, iar poporul, mirea- 
să, dar înţelepciunea aceasta nu a cuprins-o poporul Tău cel 
hrănit din gura Ta, o, Doamne. Plângeam cu jale mare şi mă ru- 
gam la Tine să ai grijă de popor, şi Te rugam să-l păstrezi al Tău 
pe el, dar dacă el nu s-a păstrat, dacă el nu s-a sfinţit ca să stea 
lângă Tine, Cel sfânt, cum eşti, el venea şi îţi asculta cuvântul, 
venea şi iar se ducea, şi iar venea şi se ducea, venea şi se ducea, 
şi Tu sufereai de la puţina lui iubire, şi în trupul meu sufereai, 
şi Tu eşti foc mistuitor, Doamne, şi în el îmi mistuiam eu dorul 
meu cel pentru poporul Tău. 

O, popor hrănit din gura Domnului! în ziua aceasta de 
sărbătoare de sfinţi m-a aşezat Domnul să fac hrană pentru tine 
şi să-ţi dau. Mai întâi îl rog pe El să te dăruiască cu o nouă 

înţelepciune, ca să citeşti cartea Lui cu tine şi să înţelegi ceea 
ce n-ai voit până acum să ştii şi să înţelegi, dar în cartea aceea 
scrie desluşit despre vremea aceasta de acum, vreme în care te 
cheamă Domnul şi pe tine, poporul meu cel de demult al meu. 
O, n-am putut să stau în mijlocul tău aşa cum Domnul ar fi voit 
să stau eu înaintea ta. O, n-am putut, şi în loc să pot, a fost să 
pot ca tine, ca să poţi tu sta şi auzi glasul Domnului, care îţi 
spunea ţie de vremea aceasta de slavă a Lui de nou Ierusalim 
pe pământ. 

Te-a povăţuit Domnul acum trei zile, trei zile întru una 
acum o săptămână, şi te-a hrănit în zi de Rusalii, poporul meu 
de demult al meu. Te-a hrănit Domnul cu puterea Duhului 
Sfânt în cuvântul Său şi ţi-a amintit ţie vremea cea de la început 
a Sa cu omul, vremea când El i-a spus omului ce să mănânce 
de pe pământ, şi apoi i-a spus ce să mănânce din rai. 

O, poporul meu de demult, greu e fără călăuză, dar tu 
nu mai ştii să simţi acest greu, această viaţă grea a ta. O, nu 
ţi-a fost greu să arunci din calea ta veghea cea sfântă pentru 
viaţa ta după ce eu m-am dus în Domnul ca să-ţi fiu ţie mijloci- 
toare, şi de jos călăuzitoare pentru viaţa ta, pentru paşii tăi 
ameninţaţi atunci de cădere şi de duh de lume peste fiinţa ta. 
Ai voit apoi fără călăuză pentru tine. O, câte daruri ai pierdut 
tu atunci! O, câtă pază din cer ai pierdut atunci peste viaţa ta! 
O, câtă iubire ai aruncat atunci din calea ta, poporul meu! O, 
câtă înţelepciune ai pierdut, de n-ai mai ştiut calea, de n-ai mai 
iubit viaţa cea cu Dumnezeu, poporul meu! 

Când Israel n-a mai voit să-şi poarte paşii sub călăuză 
de la Domnul peste el, s-a sculat cu duşmănie şi i-a găsit lui 
Moise pricină cu orice chip, învinuindu-1 pentru femeia etiopi- 
ancă, şi apoi l-a asuprit pe Moise ca să aibă Israel voie liberă 
şi trup care să-l biruiască pe el, căci trupul pofteşte împotriva 
duhului, precum este scris, şi l-a lepădat atunci Israel pe Moise, 
şi apoi a pierit Israel, a pierit pic cu pic. O, aşa ai păţit şi tu 
după ce n-ai mai voit să ai de la Domnul călăuză pentru paşii 
tăi spre El, poporul meu. Pe Moise nu l-a mai ascultat nimeni 
din Israel după ce s-a răzvrătit Israel, dar l-a ascultat Iosua, şi 
acest fiu nu părăsea cortul întâlnirii cu Domnul, nu-1 părăsea 
cu nici un chip, şi a avut mlădiţă Domnul, a avut pe Iosua, şi a 
mers Iosua înainte cu poporul cel pe cale născut şi l-a dus pe 
el în Canaan. O, aşa se petrece şi azi, aşa, poporul meu, căci 
cei născuţi pe cale îmi sunt azi popor, mie şi Domnului, şi merg 
aceştia pe cale cu Domnul şi stau cuprinşi în taina noului 
Canaan. Şi te rog, în ziua mea de sărbătoare între sfinţi, te rog 
să mă primeşti cu povaţă şi cu duh învăţător peste tine, şi să 
crezi că aşa s-a petrecut şi azi, poporul meu. Tu ai rămas fără 
călăuză în vremea zilelor tale de răzvrătire în mijlocul tău, 
după ce Do mn ul m-a luat în Sine când m-a luat de lângă tine, 
şi apoi tu n-ai mai ascultat învăţătura cea de sus prin duhul 
proorociei cu care Domnul îţi descoperea taina venirii Lui, 
învăţându-te să-ţi păzeşti viaţa şi să te păstrezi popor al Său şi 
să te păzeşti de duhul lumii, popor hrănit de Dumnezeu. Iţi 
proorocise Domnul că aşa vei face şi că te vei răzvrăti şi că te 
vei rupe în două şi vei face război împotriva Lui şi a ta, şi s-a 
făcut atunci în două poporul, şi oi au mai rămas puţine, puţine 
de tot în popor, iar ceilalţi au luat înfăţişare de lupi şi au sfâşiat 
cărarea Domnului şi au făcut şi aceştia ceea ce i-a făcut lui 
Moise Israel. 

Ai rătăcit apoi fără cale, fără sfinţenie, fără mers frumos, 
fără frică de Dumnezeu, poporul meu. Sunt douăzeci şi cinci 
de ani de când stai fără călăuză. A voit Domnul atunci să 
întărească peste tine păstorii, dar tu nu l-ai primit pe cel de 
Domnul pus peste tine şi n-ai ştiut să înţelegi atunci puterea 


tainelor Domnului, Care a dat să-ţi desluşească ţie lucrarea Sa 
de veghe pentru viaţa ta. A voit Domnul să deschidă în faţa ta 
duhul proorociei, şi prin el să lucreze şi să nu te lase fără de 
cărare din cer şi de pe pământ, căci «Vai de cetatea care n-are 
peste ea duh de prooroc», precum este scris. 

Să ştii, poporul meu, că azi voiesc să-ţi grăiesc şi să te 
trezesc, şi să te povăţuiesc de acolo de unde tu ai rămas gol de 
învăţător, gol de Dumnezeu, poporul meu. Voiesc azi să-L 
mângâi pe Domnul pentru toată rana Lui cea de la tine de 
atunci şi până azi, şi voiesc să-ţi vindec mintea, şi voiesc să-ţi 
vindec iubirea, poporul meu de demult al meu. O, fii cuminte, 
fii cuminte şi fii credincios, că voiesc acum să-ţi fac înviere şi 
să-ţi îmbrac mintea în înţelepciunea cea de sus, şi pe care voia 
Domnul să ţi-o dea de mult. O, scoală-te şi înţelege acum, 
poporul meu cel de demult al meu. Amin. 

Dar acum, voi, cei ce v-aţi adunat la izvor în sărbătoare 
de sfinţi şi în duh de slavă şi de rugăciune pentru ziua aceasta, 
daţi Domnului mărire pentru mărirea Sa cu voi, şi apoi eu, 
trâmbiţa Lui cea de odinioară, îmi voi lua la sân poporul şi îl 
voi învăţa pe el în ziua aceasta. Amin, amin, amin. 

O Verginico, o, trâmbiţă miloasă! Vom lu- 
^ era, tată, în ziua aceasta peste poporul cel 
de demult şi îi vom întinde lui mâna ca să se scoale, tată, şi apoi 
să poată el cu voia lui Dumnezeu, dacă va voi să poată. Amin. 

Acum, un picuţ de odihnă le dau celor de sub povara 
coborârii Mele cuvânt pe pământ, şi iar îi vom lua pe ei apoi 
sub lucrare de cuvânt, şi îi vom da poporului hrană tare, hrană 
cu har în ea. Duhul pocăinţei şi duhul proorociei, aceasta vo- 
iesc să-i dau acum poporului Meu. Har, har peste el, Verginico! 
Har, har peste poporul cuvântului Meu! Amin. 

Har ţie şi pace, poporul Meu! Şi te voi hrăni, tată, în ziua 
aceasta, cu duh dătător de viaţă te voi hrăni, şi tu vei sta sub harul 
Meu, iar Eu te voi ajuta să înţelegi mai mult decât oricând lu- 
crarea viţei şi lucrarea mlădiţei, poporul Meu. Amin, amin, amin. 

* 

E u sunt Viţa cea adevărată, iar Tatăl Meu este 
Lucrătorul. Amin. 

Cu duh dătător de viaţă te hrănesc, poporul Meu cel de 
demult al Meu. Dau să te ajut să înţelegi lucrarea viţei şi lu- 
crarea mlădiţei, fiule de demult. Eu, Domnul, şi trâmbiţa Mea 
Verginica, te luăm la sân în ziua aceasta de sfinţi şi te hrănim, 
tată, căci Domnul Dumnezeul tău voieşte să-ţi vindece acum 
mintea şi iubirea. Voiesc, poporul Meu, să-ţi fac înviere şi să-ţi 
îmbrac mintea în înţelepciunea cea de sus, că de mult am voit 
să ţi-o dau. De când Mi-am luat trâmbiţa la cer am voit să te 
îmbrac în înţelepciunea Mea, şi apoi să-Mi desfac înaintea ta 
duhul proorociei şi să nu te las fără de cărarea Mea din cer pe 
pământ, că e vai de cetatea care n-are peste ea duh de prooroc, 
precum este scris. Voiesc, tată, azi să-ţi dau din Mine şi să te 
povăţuiesc de acolo de unde tu ai rămas gol de cele din Mine 
peste tine, gol de Dumnezeu, poporul Meu de demult al Meu, 
căci Eu îţi strigam pe nume fiii când îi adunam, şi îi hrăneam 
prin glas de trâmbiţă, şi le spuneam lor tainele Mele cele pentru 
sfârşit de timp, şi dulce le grăiam lor. îi îmbrăcam pe ei cu 
duhul credinţei sfinte şi-Mi desfăceam peste ei tainele veşni- 
ciei, ca să-i cuprind pe ei în ele pe pământ, dar puţini de tot au 
avut statornicia iubirii cereşti, iar Eu, Domnul, sufeream cu 
suspin durut de la puţina lui iubire, şi în trupul trâmbiţei Mele 
sufeream Eu înaintea lui, şi focul Meu ardea în trupul ei când 
coboram cuvânt de hrană la popor, şi Mă uitam, tată, Mă uitam 

mereu după mlădiţe, ca să-Mi fac din ele coarde tari şi să le 
lucreze Tatăl pentru rod, căci Eu sunt Viţa cea adevărată, iar 
Tatăl Meu este Lucrătorul. îmi udam mereu ţarina poporului 
Meu, ca să crească el mlădiţă de viţă de soi, căci mlădiţa care 
nu are rod din viţă, se usucă, tată, şi apoi se aruncă în foc. 

O, poporul Meu de demult al Meu, ce puţin ai înţeles tu 
lucrarea viţei şi lucrarea mlădiţei, fiule! Te adun iarăşi acum 
la sânul Meu şi iarăşi te învăţ această lucrare, căci te-am purtat 
atâta vreme la sânul Meu de Păstor, şi tu n-ai voit să citeşti ca 
să înţelegi şi ca să crezi că e adevărată Scriptura care spune că 
mlădiţa care nu rămâne în viţă, se usucă şi apoi se aruncă în 
foc. O, Eu nu voiam să te supăr când dădeam să te curăţ şi ca 
să creşti mlădiţă sănătoasă, dar trâmbiţa Mea, prin care Eu te 
hrăneam, plângea spre Mine cu jale şi Mă ruga să am grijă de 
tine şi să te păstrez al Meu şi să nu las să te fure diavolul cel 
viclean, lumea cea păgână, dar tu, tată, veneai şi-Mi auzeai cu- 
vântul, veneai şi iar te duceai, şi iar veneai şi te duceai, veneai 
şi te duceai şi Mă făceai să sufăr de la puţina ta iubire, şi-Mi 
mistuiam focul şi dorul lui în trâmbiţa Mea, tată. 

Te dăruiesc acum cu o nouă înţelepciune, poporul Meu 
de demult al Meu, iar tu ia din darurile Mele de azi şi citeşte, 
tată, cartea Mea cu tine, ca să înţelegi ceea ce n-ai putut până 
acum să înţelegi, şi vei găsi în cartea aceasta vremea Mea cea 
de azi, şi în care te chem, tată, iarăşi te chem să fii poporul 
Meu şi să te faci purtător de Dumnezeu şi să Mă vindec de rana 
Mea cea de la depărtarea ta de Mine şi de venirea Mea cea de 
acum, venire scrisă în Scripturi, tată. 

O, greu e fără călăuză pe pământ, poporul Meu. E grea 
viaţa fără călăuză, dar inima ta nu mai plânge sub acest greu, 
căci după ce Eu Mi-am luat din calea ta trâmbiţa, ţie nu ţi-a fost 
greu să arunci din calea ta veghea Mea cea sfântă pentru viaţa 
paşilor tăi, ameninţaţi atunci de mare cădere, de duh de lume 
peste fiinţa ta, şi multe daruri ai pierdut tu atunci, şi multă pază 
din cer, căci ai aruncat atunci din calea ta iubirea Mea cea 
călăuzitoare, tată, şi n-ai mai păstrat calea, şi n-ai mai iubit viaţa 
cea cu Dumnezeu, poporul Meu. Ai vrut apoi fără călăuză, şi ai 
făcut şi tu ca Israel, căci când Israel n-a mai iubit viaţa cu călă- 
uză de la Mine peste el, s-a sculat duşmăneşte şi i-a găsit cu 
orice chip pricină lui Moise, şi apoi l-a asuprit Israel pe Moise, 
şi apoi Israel a iubit voia liberă şi trupul, ca să-l biruiască, căci 
trupul pofteşte împotriva duhului, precum este scris. Şi dacă 
l-a lepădat pe Moise, a pierit Israel, pic cu pic a pierit, dar a as- 
cultat de Moise Iosua, şi a avut mlădiţă Moise, şi a călăuzit 
Iosua poporul lui Moise şi l-a dus în Canaan pe poporul cel năs- 
cut pe cale, şi iată şi azi, o, poporul Meu, cei născuţi pe cale 
îmi sunt azi popor şi Eu merg cu aceştia şi merg, tată, şi strig 
după tine din mijlocul poporului Meu cel mic de azi şi te chem 
la sânul Meu ca să te cuprind şi iarăşi să te învăţ Eu pe tine lu- 
crarea viţei şi lucrarea mlădiţei şi să plâng înaintea ta, îmbrăţişat 
cu cei mai mici, care au priceput adânc această taină, şi pe care 
fii ţi-i dăruiesc ca pe un dar al întoarcerii tale la Mine, numai 
să te întorci ca să te călăuzesc iarăşi, poporul Meu. Tu ai mers 
fără călăuză după ce Eu Mi-am luat din mijlocul tău trâmbiţa 
prin care te strângeam mereu la chemarea Mea. Tu ai ieşit atunci 
de sub duhul proorociei, şi-ţi proorocise Domnul că aşa vei 
face, că te vei răzvrăti, că te vei împărţi, că vei face război, dar 
numai împotriva ta au luptat acestea, căci Eu, Domnul, am mers 
cu câţi au mai rămas cu Mine, şi am stat tare în ei înaintea celor 
ce în tine au luat înfăţişare de lupi care-Mi sfâşiau cărarea, căci 
au făcut şi aceştia de acum ceea ce i-a făcut lui Moise Israel. 
Au trecut de atunci mai bine de douăzeci şi cinci de ani, atât de 
multă vreme de când tu stai fără călăuză peste tine, poporul Meu 


de demult. O, n-ai vrut atunci să înţelegi că tu trebuia să intri 
sub păstorire şi să-i primeşti peste tine pe păstori, tată, şi să 
înţelegi puterea tainelor Mele cu tine dacă Eu am dat să-ţi 
desluşesc ţie lucrarea Mea de veghe peste viaţa ta ca să nu te 
las fără de cărare din cer şi de pe pământ peste paşii tăi. Dar 
azi, să ştii, tată, că Eu voiesc să te trezesc şi să-ţi grăiesc şi să 
te păstoresc de acolo de unde tu ai rămas gol de învăţător, gol 
de Dumnezeu, poporul Meu. 

O, tu trebuia să-ţi ridici trăirea spre cer şi să am în tine 
mlădiţe multe, tată, şi începusem atunci să lucrez cu putere 
pentru viaţa ta, pentru sfinţenia ta, prin duhul proorociei, duhul 
care-1 face sfânt pe om, dar M-a răsturnat atunci de la cârma 
ta duhul minciunii, tată, duhul răzvrătirii, care se năştea de la 
invidie, de la dor de viaţă de pe pământ peste om. Pusesem 
atunci mlădiţe noi să lucreze în viţă, ca să se vadă pe urma 
trâmbiţei Mele lucrarea viţei şi lucrarea mlădiţei. Şi Eu, şi 
trâmbiţa Mea Verginica, împreună lucram din cele cereşti peste 
tine, ca să nu rămâi tu fără călăuză, poporul Meu, dar tu ai făcut 
atunci păcat de moarte, tată, şi Mi-ai înăbuşit şi Mi-ai închis 
apoi spre tine calea, poporul Meu. Plângea atunci spre Mine 
trâmbiţa Mea pentru viaţa ta, dar au fost mai tari peste tine cei 
ce erau fără de lucru sfânt în mijlocul tău, şi aceştia au făcut 
loc diavolului cel viclean şi duhului minciunii, şi cu mare vi- 
clenie Mi-a doborât Mie cărăruţa Mea spre tine şi Mi-au gonit 
aceştia din cale mlădiţele care rămăseseră în viţă ca să rodesc 
Eu în ele pentru tine duh dătător de viaţă pe mai departe cu 
Dumnezeu, poporul Meu. 

O, Verginico, o, cât s-a zbătut cerul atunci! Câtă jale, 
câte lacrimi în cer atunci! S-a împlinit atunci proorocia cea din 
timp rostită de Mine prin tine şi s-a rupt în două poporul, şi 
apoi s-a rupt de tot, s-a rupt din Mine, iar Eu am rămas sus- 
pinând de mila lui, în braţe cu cei duşmăniţi şi vânduţi de cei 
din popor care-şi ziceau că-I fac bine lui Dumnezeu. Minciuna, 
tată, ea a fost să poată atunci, iar duhul adevărului a fost batjo- 
corit, şi poporul cel de atunci s-a smuls din braţul Meu şi şi-a 
iubit viaţa sa, de atunci şi până azi, şi s-a împlinit Scriptura 
Mea, că iată, cel ce-şi iubeşte viaţa, acela şi-o ia din mâna Mea 
şi şi-o pierde pic cu pic prin trăiri trupeşti şi prin depărtare de 
Dumnezeu, tată. O, câte lacrimi pentru acest popor răzvrătit în 
el însuşi de atunci şi până azi, Verginico! O, câtă jale, câte 
lacrimi în cer, de atâta vreme, tată! 

O Doamne, eu sunt mlădiţa Ta. Tu eşti vi- 
^ ţa, eu sunt mlădiţa, şi din Tine am avut 
eu lucrare pentru viaţa acestui popor, pe care l-am lăsat în grija 
Ta când Tu m-ai luat de lângă el lângă Tine. Lucrarea viţei şi 
lucrarea mlădiţei, pentru această lucrare îi trebuia minte şi 
credinţă din cer acestui popor, dar el a fost atât de trupesc cât 
n-a putut să înţeleagă lucrarea cea pentru paza vieţii lui pe mai 
departe, dacă eu am plecat la Tine. La mulţi din ei le dăduseşi 
Tu câte ceva de lucru ca să-i poţi ţine lângă Tine, ca să-i ai ai 
Tăi prin lucrul lor cel pentru Tine, şi aceştia s-au îngâmfat, 
Doamne, şi apoi s-au răzvrătit cu nemulţumire, şi dacă au lovit, 
în Tine au lovit, şi nu în om în vremea îngâmfării lor. Era slab 
de tot în împlinire şi în credinţă şi în statornicie poporul, iar Tu 
Iţi ridicasei prin naşterea cea de sus mlădiţe proaspete din Tine, 
şi cu care Tu ai voit să-i slujeşti poporului Tău pe mai departe 
pe calea Ta cu el. El însă s-a ridicat ca pe vremea Israelului lui 
Moise, şi cu duh de răzvrătire a lovit şi a biruit împotriva Ta şi 
împotriva vieţii lui sub paza Ta păstrată, Doamne. Duhul 
prostiei omeneşti, duhul îngâmfării şi al minciunii Ţi-a împroş- 
cat atunci faţa în fel şi chip, căci necunoştinţa şi neînţelepciunea 
au lucrat cu putere în cei ce Ţi-au doborât dintre Tine şi ei 

mlădiţele care rămăseseră în viţă, copiii care rămăseseră în Tine 
şi în mine, Doamne, ca să-l călăuzim pe mai departe pe Israel. 
O, n-a fost chip, Doamne, să ne primească Israel pe mai departe 
călăuză peste el. Minciuna a luptat atunci cu putere şi a biruit. 
O, cum să facem noi acum, Doamne, cum să facem să-i arătăm 
poporului ce a făcut el atunci împotriva Ta şi a lui? Cine se 
scoală ca să mărturisească în vremea aceasta şi să şteargă obra- 
zul Tău şi al meu, şi să şteargă, Doamne, obrăjorii celor ce au 
fost atunci acoperiţi de batjocuri pentru lucrarea lor cu Tine şi 
cu mine, o, Doamne al răbdării sfinţilor Tăi? Iată, cei batjocoriţi 
atunci sunt cei prin care Tu îţi împărţi acum peste pământ lu- 
crarea cuvântului Tău de î nn oire a lumii, dar poporul Tău şi al 
meu din trecut a rămas necălăuzit, a stat fără călăuză peste el, 
de atunci şi până azi, Doamne. 

O, cum să facă Dumnezeu cu tine, popor de demult? 
Cum să facă Domnul ca să te spele de păcatul sub care ai căzut 
tu atunci când te-ai răzvrătit şi I-ai închis Domnului spre tine 
calea? Din mijlocul tău s-au sculat cei ce te-au dărâmat atunci 
pe tine de la faţa Domnului, iar tu n-ai mai ştiut de atunci ce 
înseamnă statul tău cu Dumnezeu, Care n-a stat din cuvânt în 
mijlocul tău. 

O, popor de demult, ce frumos începuse Domnul pe mai 
departe lucrarea Sa cea pentru viaţa ta înaintea Lui prin cei iu- 
bitori de sfinţenie în mijlocul tău, prin cei mai mici născuţi ai 
Domnului în acest popor! O, câtă milă mi-a fost de cei mai 
mici din tine atunci, loviţi de tine cu atâta încrâncenare, 
alungaţi de lângă tine prin multa ta răutate pe ei! Dar iată-i, 
merge Domnul prin ei astăzi cu lucrarea Sa peste pământ de la 
margini la margini, merge Domnul şi nu stă, dar tu stai de mult 
din mers, poporul meu de demult. Mă doare cu mare jale pen- 
tru toţi din tine care i-au hulit pe ei, pe cei rămaşi mlădiţă în 
viţă la plecarea mea la Domnul. Mulţi din cei ce au hulit atunci 
şi mai apoi, mulţi din ei au ieşit din trup hulindu-i pe cei mici, 
hulindu-i şi dispreţuindu-i pe cei ce au rămas mlădiţă în viţă, 
hulindu-i prin necunoştinţă pe aceştia, căci adevărul lucrurilor 
era luat şi pitit bine ca să nu-1 ştii tu, popor care te-ai răzvrătit 
atunci. O, cum să fac cu tine ca să te căieşti de acest greu păcat 
al tău? O, cum să fac cu păcatul acesta care s-a sculat din mij- 
locul tău şi te-a doborât pe tine de pe cale? Acest păcat te-a 
învăluit prea mult, prea mult, şi de atunci tu eşti buimac de 
minte, şi de atunci tu nu te-ai mai curăţat de el, şi mulţi în tine 
au ieşit din trup şi au plecat cu acest păcat în ei, păcat nedezle- 
gat, poporul meu. O, strânge-te la sânul Domnului ca să te 
păstorească El din nou şi să-ţi pună iarăşi calea sub picioare şi 
să te dezrobească Do mn ul de sub acest păcat al tău, păcat lucrat 
prin invidia celor ce s-au împuternicit atunci să stârpească di- 
naintea ta lucrarea viţei şi lucrarea mlădiţei, fiule. S-a întins 
apoi păcatul tău peste lumea cea din jur, şi lumea a fost pedep- 
sită, dar tu nu te-ai mai trezit, popor de demult. O, e suferinţă 
în tine şi acum de la acest păcat. Mă uit cu suspin, mă uit 
plângând peste cei rămaşi în casa în care eu am vieţuit cu Dom- 
nul şi cu lucrarea cuvântului Său peste pământ, mă uit câtă 
suferinţă este în casa aceea peste cei rămaşi în ea, suferinţă şi 
cu trupul, suferinţă şi cu duhul, şi nu ştiu cum să fac s-o curm 
cumva, şi să aşez în locul ei credinţa şi lucrarea ei, căinţa lor 
şi roadele ei peste tine apoi, popor căzut de la pieptul Domnu- 
lui, că de mai bine de douăzeci şi cinci de ani tu stai fără 
călăuză peste viaţa ta cu Domnul, şi fiii tăi s-au dus şi se duc 
şi acum în lume, şi se tot duc, şi trăiesc ca lumea fiii tăi, popor 
pierdut pe cale. 

O, trezeşte-te şi căieşte-te! Strig la tine cu glasul meu de 
trâmbiţă a lui Dumnezeu; căieşte-te de păcatul tău cel greu, de 


păcatul tău cel învechit peste tine, că iată, Domnul a biruit din 
mijlocul tău prin coardele care au rămas în viţă, iar Duhul Dom- 
nului, duhul proorociei cârmuieşte popoarele, şi tu stai căzut pe 
cale, popor de demult. Scoală-te şi scutură-ţi hăinuţa, căci Dom- 
nul te învaţă dacă te scoli. O, ridică-te şi intră sub cuvântul 
Domnului şi vino la apă şi te spală, popor de demult. O, vino la 
apă! Sunt trâmbiţa Domnului cea de odinioară; vino la apă şi 
învaţă de la Domnul scularea, învaţă căinţa, învaţă lucrarea viţei 
şi lucrarea mlădiţei, învaţă acum, învaţă ceea ce n-ai voit să 
înveţi atunci, o, popor de demult. Amin, amin, amin. 

O Verginico, dar vor să ştie ei ce au stârpit 
^ei atunci? Lucrarea viţei şi lucrarea mlă- 
diţei au stârpit-o din calea lor, dar Eu, Domnul, Viţa cea adevă- 
rată, Mi-am păstrat mlădiţele, şi în Mine le-am păstrat şi le-am 
îngrijit, şi le-am umplut de sevă nouă, tată, şi iată-Mă lucrând 
peste pământ pe mai departe cu lucrarea cuvântului Meu, 
începută prin tine acum cincizeci de ani, căci Eu sunt Viţa cea 
adevărată, iar tu ai fost mlădiţă cu mlădiţe, tată. Acum lucrăm 
ca să-l ridicăm spre Noi şi pe poporul cel hrănit de Noi cu viaţă 
din cer în vremea ta de pe pământ, căci el s-a răzvrătit, şi apoi 
s-a dus în lume şi M-a părăsit, tată, dar Eu îl strig acum şi îi 
spun lui aşa: 

Eu sunt Viţa cea adevărată, şi Tatăl Meu este Lucrătorul, 
iar tu scoală-te acum, popor de demult, că prea mult, prea mult 
ai stat departe de Mine după ce atâta vreme te-am hrănit din 
cer ca să fii al Meu. Scoală-te şi vino la apă! Fă-ţi rost de cofiţă 
nouă şi vino după apă, că vremea e cu uscăciune mare şi tu nu 
mai ştii să trăieşti prin pustiul ei. O, scoală-te şi vino la sânul 
Meu de Păstor al tău, căci Eu, Domnul Dumnezeul tău, îţi şterg 
ţie vina, dacă şi tu ţi-o ştergi, poporul Meu cel de demult al 
Meu. Amin, amin, amin. 

21 mai/3 iunie 2007 

Soborul sfinţilor apostoli Petru şi Pavel 

Omul fuge de voia lui Dumnezeu pe pământ. Cuvântul care aşează 
viaţă sfântă în om nu este de la duhul rău. Cetatea cu mulţi condu- 
cători se surpă. Poporul este îndemnat să stea sub călăuză. Puterile 
cereşti lucrează pentru ţara română. România, munte al fericirilor, 
îndemnuri sfinte peste poporul cuvântului. 

C obor din cer pe pământ cuvânt, cobor plângând, 
şi-Mi întăresc calea pentru coborârea Mea. Amin. 
Sunt Domnul Iisus Hristos, Fiul Tatălui Savaot. Dacă 
acest cuvânt ar fi de la duhul rău, s-ar fi strâns pe lângă el lume 
de pe lume şi şi-ar fi făcut voia aşa cum este pe pământ, dar 
cuvântul Meu este foc mistuitor şi nu se apropie de el omul de 
peste tot, căci omul ţine la voia sa însăşi şi şi-o face mai mare 
ca el şi fuge omul de voia lui Dumnezeu pe pământ. Foc mis- 
tuitor este cuvântul Meu, şi lângă el stă numai cel ce se aduce 
pe sine lui Dumnezeu jertfa de iubire fără de prihană, fără de 
meteahnă, iubire sfântă ca şi a Mea, iubire din iubirea Mea în 
om, şi fericit este omul hărăzit de Dumnezeu să fie purtat de 
voia Mea pe pământ aşa cum au fost apostolii Mei, cărora Eu 
la vremea potrivită le-am făcut chemarea ca să fie ai Mei, şi 
apoi să fie ei după chipul şi asemănarea Mea înaintea Mea, 
prin iubire jertfitoare pentru mulţi din cei ce, aşteptându-Mă 
să vin, iubesc pe cele veşnice în ei şi care nu trec, precum Eu, 
Domnul, nu trec, căci sunt Cel ce sunt. Amin. 

Pace vouă şi putere din Mine în voi ca să-Mi deschideţi, 
copii care-Mi staţi cărare a Mea ca să vin de la Tatăl la om! O, 
vă e zdrobită puterea, vă e clătinată nădejdea că vom putea 
peste greurile de multe feluri. O, nu aşa, tată. Vin cu îngerii şi 

Cuvântul lui Dumnezeu 


vă întăresc puterea cea pentru coborârea cuvântului Meu, care 
poate, fiilor copii. De multă vreme îmi învăţ poporul cuvântu- 
lui Meu să nu poarte el o mai întâi grijă ca şi de Mine, ca şi de 
coborârea Mea cuvânt la el, şi l-am învăţat mereu, mereu să 
treacă din trup în duh, că nu-i trebuie timp aparte să lucreze la 
această minune, care este mai presus decât orice împlinire între 
oameni, şi ca să pot Eu veni cuvânt pe pământ, tată, căci cu- 
vântul Meu este foc mistuitor, în care orice neputinţă care stă 
împotriva Mea se nimiceşte şi îi ia locul puterea lui Dumnezeu, 
fiilor copii. O, tare, tare mult i-am învăţat şi pe ucenicii Mei 
cei de acum două mii de ani. Le tâlcuiam lor lucrul împărăţiei 
cerurilor cu ei şi îi împuterniceam în lucrul Meu cu ei şi îi 
încredinţam prin semne mari că Eu sunt Hristosul Cel venit de 
la Tatăl pe pământ ca să-l mântuiesc de el însuşi pe om şi să-l 
umplu de Mine şi să-i dau viaţă fără de moarte în locul vieţii 
lui cea plină de păcat şi de dureri de la păcat, şi Mă purtam cu 
ei din loc în loc sub privirea Tatălui Savaot şi printre oameni 
ca să-i trag la Tatăl şi la Mine şi să-i dezbar de minciuna vieţii 
cea plină de păcat şi din care omul scapă greu de tot, fiilor 
copii. O, toată împărăţia de pe pământ e gunoi şi slavă deşartă. 
E plin omul de slavă deşartă şi nu poate scăpa de acest păcat, 
nu poate nici mort, tată, căci omul îşi face rost cu multul de 
slava deşartă şi o lasă după el urmaşilor lui ca să i-o cânte, ca 
să i-o ţină vie şi ca să piară din Dumnezeu omul prin ea. Când 
văd această durere peste oameni, Mă pornesc din cer pe 
pământ, Mă pornesc plângând şi vin şi cuvintez peste om ca 
să-i arăt prăpastia în care stă şi să-i dau cumva o portiţă de 
scăpare şi să-l scot din adâncul acestui păcat şi să-l învăţ să 
privească la Mine şi să se lase biruit de iubirea Mea, cu care 
vin din cer pe pământ după om ca să-i dau lui viaţă vie, viaţă 
sfântă, care nu piere niciodată dintre om şi Mine când omul 
iubeşte viaţa cea fără de păcat în ea. Eu am venit din cer pe 
pământ în chipul Sfântului sfinţilor şi aşa am ieşit în calea celor 
ce i-am făcut dintre oameni ucenici ai Mei, şi le-am dat putere 
să se facă fii ai lui Dumnezeu după ce Eu i-am născut pe ei din 
cuvântul Meu cel de sus, cuvânt ca focul care arde din om 
duhul şi trupul cel vremelnic ca să se facă omul fiinţă vie, viaţă 
din viaţa Mea în el apoi. 

O, fiilor copii, cuvântul care aşează viaţă sfântă în om 
nu este de la duhul rău, ci este cuvântul Meu, şi pe unde el în- 
cape, se mişcă duhul vieţii, se lucrează cerul pe pământ în om, 
iar Eu, Domnul, îmi fac aşternut în trupul şi în duhul omului, 
şi fericit este cel ce aude acest izvor de cuvânt şi se face copil 
ascultător al Meu, căci viaţa unuia ca acela este în paza Mea, 
este în numele Meu lucrată şi păzită pe pământ, supusă Mie şi 
mântuitoare peste mulţi, şi veşnică este ea, căci toate cele 
veşnice, care lucrează în om de la Mine, sunt viaţă veşnică în 
om, dar omul care cunoaşte de la Mine acest izvor de viaţă şi 
se mai dă şi duhului slavei trecătoare, pe acela îl plâng îngerii 
din cer şi sfinţii, şi iată, tată, Eu îl plâng pe omul care nu mai 
are scăpare, îl plâng şi iar îl plâng şi nu ştiu cum să fac să-l 
trezesc pe el, căci am venit de la Tatăl pentru ca să-l deştept pe 
om şi să-l lucrez pe el, dacă poate, dacă vine să se dea Mie să-l 
fac, şi apoi să fie el. Amin. 

O, ucenici ai Mei iubiţi, v-am cules dintre oameni acum 
două mii de ani şi v-am făcut vestitori ai împărăţiei cerurilor, 
şi ce puţini între oameni pricepeau această viaţă împărătească 
pe pământ! Omul nu dă de la el viaţa lui în el, ci, din contra, 
se zbate pentru ea, dar este scris în Scripturi cuvântul Meu care 
spune: «Cel ce-şi câştigă viaţa, acela o va pierde». O, ucenici 
scumpi, v-am arătat vouă dumnezeirea Mea, cu care lucram 
putere şi semne peste oameni ca să vă pot culege pe voi fii ai 


credinţei statornice, fii ai minunilor, tată. Aţi luat apoi duh din 
Duhul Meu, căci am suflat peste voi cu gura Mea Duh Sfânt şi 
v-am spus: «Luaţi Duh Sfânt şi mergeţi în toată lumea şi ară- 
taţi-vă împărăţia cerurilor prin semnele şi minunile credinţei 
voastre, şi botezaţi neamurile în cuvântul Tatălui şi al Fiului 
şi al Sfântului Duh, şi cărora veţi ierta păcatele, iertate vor fi, 
iar cărora le veţi ţine, ţinute vor fi». Iată, taină mare spun a- 
cum: Duhul Sfânt Se arată peste omul căruia i se iartă păca- 
tele, şi aşa se cunoaşte cel iertat, iar cel ce nu primeşte în el 
semnul Duhului Sfânt, acela rămâne în păcatele lui, în sângele 
lui, departe de viaţa împărăţiei cerurilor în om. Amin. 

O, ucenici scumpi, deschideţi guriţele slavei Mele din 
voi şi daţi glas de învăţătură peste pământ, căci v-am ales şi 
v-am făcut trimitere zicându-vă: «Mergeţi în toată lumea şi 
botezaţi neamurile pământului în numele şi în cuvântul Tatălui 
şi al Fiului şi al Sfântului Duh, vestind de la margini la margini 
împărăţia cerurilor venită pe pământ cu Mine, Fiul lui Dum- 
nezeu, Mântuitor venit de la Tatăl atunci şi acum pentru tot cel 
ce crede această minune: venirea Mea». Amin, amin, amin. 

enirea Ta, Doamne Cuvinte, este sigură 
ca ivirea zorilor, precum este scris des- 
pre ea în prooroci, dar oamenii au făcut zid între Tine şi ei 
duhul slavei deşarte, căci nici mort nu scapă omul de ea, o, 
Doamne plin de milă pentru omul pierdut. Strigăm cu Duhul 
Tău ca să se audă de la margini la margini şi spunem că îm- 
părăţia cerurilor vine cu putere peste oameni şi îi zdruncină 
din temelii ca să cadă ele şi să se aşeze în om împărăţia Ta, 
pentru unii cu slavă, iar pentru alţii cu mânie, Doamne drepte. 
Ai făcut din noi cuvântul Tău pe pământ, şi iată, şi în cer, 
Doamne Cuvinte, şi suntem pildă a împărăţiei cerurilor, pe care 
Tu ai pus-o în noi când ne-ai chemat spre ea cu puterea Ta. O, 
cu puterea Ta smulge-i şi pe oameni din duhul lor şi aşează-i 
în Duhul Tău. Aşează Duhul Tău în ei ca să vadă oamenii veni- 
rea Ta, că iată, ea face zgomot şi glasul ei suflă ca să se audă, 
şi glasul ei dă în oameni ca să-i deştepte pe ei şi să vadă ei cât 
de trecătoare este truda lor şi cât de adevărată este Evanghelia 
ta care spune oamenilor aşa: «Cel ce-şi câştigă viaţa, acela o 
va pierde». 

Ne aşezăm cu Tine cuvânt peste pământ şi peste neamul 
român şi peste poporul Tău cel micuţ de azi, căci suntem 
trimişii Tăi, Doamne, şi numai cel ce este trimis are rod însutit, 
rod bun de pus în hambar. Acum sărbătorim ca şi în cer ziua 
noastră de sobor între cei mici ai Tăi şi ne aşezăm apoi să lu- 
crăm, Doamne. Pacea Ta să ne fie azi temelie pentru lucru, şi 
să se zidească apoi pe ea, Doamne, împărăţia cerurilor în oa- 
meni, ca să Te odihneşti şi în cei ce nu cunosc această vreme: 
venirea Ta, că iată, plângând cobori din cer pe pământ cuvânt, 
plângând Te porţi de la Tatăl la om, plângând Te întăreşti ca să 
poţi, o, Doamne al puterilor. Amin, amin, amin. 

F ace vouă, ucenici trimişi! Avem sărbătoa- 
re pentru voi în cer şi pe pământ, fiilor ve- 
niţi cu Mine din cer pe pământ. Binecuvântat să vă fie lucrul şi 
cuvântul sărbătorii voastre, dar să întărim puterea în porţi şi 
apoi să ne dăm oamenilor, iar cei ce vor crede vor primi în ei 
semnul Duhului Sfânt şi iertate vor fi păcatele lor, căci cei iertaţi 
sunt cei ce au în ei semnul şi lucrarea Duhului Sfânt Mângâie- 
torul, împărţitor al împărăţiei cerurilor peste cei ce, trudind spre 
ea şi prin ea, şi-o dobândesc lor. Amin, amin, amin. 

* 

B u, Domnul, mai înainte de facerea cerului şi a 
pământului am aşezat puterile cereşti şi îngereşti, 
şi tot prin cuvânt le-am aşezat, prin înţelepciune şi prin cuvânt, 
şi apoi le-am făcut pe cele ce se văd. Amin. 

Eu, Domnul, îmi desfăşor acum tot cuvântul şi lucrul 
sărbătorii ucenicilor Mei cei de acum două mii de ani şi pun 
puterile cereşti să întărească porţile ca să intru pe ele cu tot cu- 
vântul care este de aşezat în cartea Mea, cartea Mielului. Lu- 
crez cu ucenici, căci aşa este lucrul Meu peste om. La facerea 
cerului şi a pământului am avut ca ucenici ascultători cuvân- 
tului Meu puterile cereşti şi îngereşti, iar apoi, la facerea omu- 
lui nou, Mi-am făcut dintre oameni ucenici, şi i-am înfăşurat 
pe ei în taina puterilor cereşti, ca şi pe Mine, şi aşa am lucrat 
pe pământ, şi aşa lucrez şi azi, şi plâng de durerea că omul nu 
are tragere de inimă pentru Dumnezeu, pentru zbaterea Mea 
după om ca să-l fac pe el al Meu, şi apoi să-l fac după chipul 
şi asemănarea Mea prin lucrarea Mea cea cu ucenici. Amin. 

După ce M-am lăsat acum două mii de ani pus pe cruce 
de către om şi după ce am înviat şi Mi-am arătat deplin 
adevărul dumnezeirii Mele, fiinţa Mea de Liu al Tatălui Savaot, 
născut din El mai înainte de toţi vecii, şi apoi pe pământ născut 
din om Liu al Omului, Eu am spus ucenicilor Mei aşa: «Da- 
tu-Mi-s-a toată puterea în cer şi pe pământ. Luaţi Duh Sfânt 
şi, mergând, vestiţi peste neamuri împărăţia cerurilor venită 
la ei pentru toţi cei ce vor crede şi se vor boteza în numele lui 
Dumnezeu Tatăl, Fiul şi Sfântul Duh». O, dar acum cum să le 
spun ucenicilor Mei să lucreze peste oameni? Oamenii îşi zic 
că sunt botezaţi, că sunt credincioşi, că-L au pe Dumnezeu de 
Tată şi pe Fiul lui Dumnezeu de Mântuitor al lor şi că le ajunge 
aşa cum sunt ei. 

O, cum să vă spun în vremea aceasta să lucraţi peste oa- 
meni, ucenici iubiţi? Vin cu voi din cele cereşti pe pământ şi 
suntem între cei din cer masă de ucenici cu învăţător, aşa cum 
am fost şi pe pământ cu voi. Cum să lucrăm peste oameni pe 
pământ? Cuvântul Meu cel de cincizeci de ani, acest cuvânt 
care izvorăşte din tronul lui Dumnezeu şi al Mielului, după 
cum i-am arătat Eu, Domnul, ucenicului Meu Ioan ca să vadă 
el vremea aceasta de acum şi s-o vestească să fie, în acest râu 
de cuvânt nu se spală omul, nu se uită omul ca să-şi vadă faţa 
şi să înseteze şi să caute apoi după izvorul Meu. Eu am spus 
prin Scripturi: «Cel ce însetează, îi voi da să bea în dar din 
izvorul apei vieţii, şi apoi cel ce va birui va fi moştenitor». 

O, ucenici iubiţi, vin cu voi din sânurile cerului ca să 
lucrăm pe pământ şi să audă omul acum cursul izvorului apei 
vieţii şi să înseteze după el. Eu în voi, şi voi în Mine, aşa lu- 
crăm. Binecuvântat să vă fie lucrul şi cuvântul vostru cel din 
cer peste pământ, căci pământul Ne este aşternut de lucru, pre- 
cum cerul Ne este scaun de sfat. Dumnezeu Tatăl, Dumnezeu 
Fiul şi Dumnezeu Duhul Sfânt, în acest nume lucraţi şi cuvân- 
taţi de la masa sfatului ceresc cuvânt de î nn oire a lumii, căci 
scris este despre voi cuvântul Meu care s-a scris atunci, că «la 
naşterea din nou a lumii voi veţi sta pe douăsprezece scaune 
şi veţi judeca peste pământ». Amin, amin, amin. 

O dulce şi slăvit învăţător! Noi Te-am cu- 
noscut în toată slava Ta cea de după în- 
vierea Ta dintre cei morţi, când Tu ai rostit peste noi cu multă 
mărire cerească trimiterea peste neamuri cu vestea împărăţiei 
Tale, zicându-ne: «Datu-Mi-s-a toată puterea în cer şi pe pă- 
mânt. Mergând, învăţaţi toate neamurile, botezându-le în nu- 
mele Tatălui şi al Fiului şi al Sfântului Duh şi învăţându-i să 
păzească toate câte v-am poruncit vouă să păziţi, iar Eu voi fi 
cu voi până la sfârşitul timpului». Amin. Ne-a durut adânc în 


ziua când Tu ne-ai îmbrăcat cu Duhul Sfânt, la zece zile după 
slava înălţării Tale, şi am suspinat cu durere pentru toate clipele 
de îndoială pe care le-am avut, ca nişte oameni, pentru dum- 
nezeirea Ta, înainte şi după slăvită învierea Ta. Greu Ţi-a mai 
fost şi cu noi, îndoielnici cum eram, greu, Doamne, Ţi-a mai 
fost. Ne-am îndoit la vestea martorilor învierii Tale, ne-am îndoit 
chiar şi înaintea Ta în Galileea, pe muntele unde Tu rânduisei 
să Te arăţi nouă înviat, şi ne-am închinat Ţie atunci, dar ne-am 
şi îndoit, Doamne, iar Tu Te-ai îndurerat. Când ne-ai îmbrăcat 
în veşmântul Duhului Sfânt în ziua cincizecimii, atunci duhul 
nostru, îmbrăcat în naşterea de sus, a fost în Duhul Sfânt, şi 
am văzut desăvârşit, şi tot aşa am şi ştiut, şi ne-am căit atunci 
pentru toată durerea Ta cea de la noi. O, nu cel ce îl cunoaşte 
pe Dumnezeu, nu acela este cel ce îl iubeşte pe Dumnezeu. Cel 
ce îl iubeşte pe Dumnezeu, este cel ce este cunoscut de Dum- 
nezeu, şi altfel nu este iubirea de Dumnezeu în om, Doamne. 
Tu ne-ai cunoscut îndoiala şi ne-ai mustrat pentru necredinţa 
noastră, şi aşa Te-ai dovedit că eşti Cel ce ştie toate, şi apoi noi 
Te-am iubit, şi prin Duhul Sfânt Cunoscătorul în noi, Te-am 
cunoscut şi Te-am iubit, după ce Tu ne-ai arătat că ne cunoşti. 
O, ce frumos i-ar sta omului să Te iubească după ce Tu îi arăţi 
că îl cunoşti! Omul însă se supără când Tu îi spui pe pământ 
păcatul. «Cel ce iubeşte pe Dumnezeu, este cel cunoscut de 
Dumnezeu », precum este scris în Scripturile ucenicilor Tăi, dar 
taina aceasta este prea străină de inima şi de simţirea omului, 
Doamne, şi omul ar trebui să nu mai greşească dacă nu poate 
să se căiască, dacă nu poate să-şi omoare păcatul, căci păcatul 
neomorât face pui, Doamne. O, păcatul nemărturisit este cel 
ce face pui, şi vai celui ce nu-şi mărturiseşte cu căinţă statura 
sa cea nevăzută pe deasupra, şi aceluia i se scrie că are alt dum- 
nezeu, şi nu pe Tine, Doamne. O, Ţi-a acoperit diavolul faţa 
cu pomelnicele păcatelor oamenilor, şi nu ştie omul să şi le 
şteargă de la faţa Ta, Doamne. îi plângem pe cei ce stau sub 
numele de creştin şi nu au peste ei semnul iertării păcatelor lor, 
şi dăm să-l învăţăm pe tot omul cum să meargă pe calea care 
se numeşte calea Domnului pe pământ. Ne aşezăm cu Tine cu- 
vânt peste pământ şi peste neamul român şi peste poporul Tău 
cel mic de azi, căci suntem trimişii Tăi, şi numai cel ce este 
trimis de Tine are rod înaintea Ta, o, Dumnezeule adevărat. 
Pace Ţie! Şterge-Ţi lacrima! Plângând cobori din cer pe pă- 
mânt, plângând Te porţi de la Tatăl la om, plângând Te întăreşti 
în porţi ca să poţi pentru venirea Ta, o, Doamne. Amin. 

E u, Domnul, cobor plângând pe pământ şi 
aşa îmi întăresc porţile ca să vin. îmi este 
zdrobită puterea în porţi. Le este clătinată nădejdea celor din 
porţi că vor mai putea prin greu. Precum lipsa ploii usucă pă- 
mântul, aşa lipsa credinţei lucrătoare din creştin usucă puterea 
nădejdii în cei ce poartă pe umerii lor lucrarea Mea cea pentru 
om, venirea Mea cea după om. 

O, vă dau Eu putere, copii care-Mi staţi de veghe pentru 
venirea Mea cuvânt pe pământ şi peste neamul român, la care 
vin, şi peste fiii cei hrăniţi cu bogăţia cea de har a cuvântului 
Meu cel făcător de om şi de lucrare a credinţei în om. Pun pu- 
terile cereşti să vă învioreze şi să împlinească aceasta, o, copii 
zdrobiţi în porţi. De pe pământ numai zdrobită vă este puterea 
cea pentru venirea Mea, iar vremea de acum aceasta este: 
venirea Mea. Amin. O, tată, staţi deschişi pentru venirea Mea. 
Cuvântul venirii Mele este cel ce poate, şi pot puterile cereşti 
pentru el, şi pot acestea şi pentru voi. Fiţi-Mi ucenici mângâ- 
iere, aşa cum v-am tocmit să-Mi fiţi, căci plămada voastră este 
bună, iar cel ce este cunoscut de Dumnezeu, acela este cel ce 
îl iubeşte pe El. Amin. 

Acum lucrează prin porţi ucenicii Mei cei din cer. Eu în 
ei, şi ei în Mine, ca să creadă lumea că Eu i-am trimis. Amin, 
amin, amin. 

S untem aşezaţi la vestirea împărăţiei ceru- 
rilor pe pământ, ucenici din cer, veniţi pe 
pământ cu învăţătorul lor, Hristos. Amin. 

O, oameni de pe pământ, Dumnezeu stă în mijlocul dum- 
nezeilor şi face sfat pentru mântuirea neamurilor pământului. 
Peste toată făptura cuvântăm prin trimitere. Cel ce va crede şi 
se va boteza în acest cuvânt, se va mântui, iar cel ce nu va crede, 
se va osândi, precum Domnul a spus prin Scripturi. îngerul sfa- 
tului cel mare este cu noi, iar noi îi suntem ucenici. Precum 
L-a trimis pe El Tatăl, şi El ne trimite pe noi. Amin. 

O, oameni de pe pământ, nu umblaţi după daruri! Nu 
iubiţi slava, ci iubiţi umilinţa, căci omul este păcătos, şi îi tre- 
buie iertare şi înviere, nu daruri care să-l slăvească pe el pe 
pământ. Slava deşartă l-a luat mereu pe om dinaintea Domnu- 
lui. Slava deşartă este boală grea şi miroase urât din om, şi fug 
îngerii lui Dumnezeu de ea şi de omul în care se încuibează 
ea. Nu mai este pe pământ om nedoritor de slavă. Dacă s-ar 
uita şi spre el omul, şi-ar vedea păcătoşenia şi s-ar căi de ea şi 
ar sta în umilinţă prin darul căinţei, care i-ar aduce lui iertarea 
păcatelor. 

O, omule lipsit de harul cel de sus! Tu n-ai citit, oare, în 
Scripturi lucrarea celor credincioşi şi iertaţi prin credinţa cea 
cu folos pentru om? Pe noi Domnul ne-a trimis, şi dacă ne-a 
trimis, ne-a învăţat să-i cunoaştem pe cei ce cred aşa cum se 
crede în El, şi ne-a spus: «Celor ce cred, le vor urma aceste 
semne: în numele Meu demoni vor izgoni, în limbi noi vor grăi, 
vor lua în mână şerpi şi nu-i vor vătăma, îşi vor pune mâinile 
pe cei bolnavi şi îi vor face sănătoşi». O, oameni de pe pământ, 
nu pot lucra puterile cereşti prin cei ce iubesc pentru ei slava 
acestor puteri! 

O, omule lipsit de umilinţă, îţi lipseşte căinţa. Nu mai 
greşi, că iată, nu poţi să te umileşti nici pentru iertarea ta cea 
de la Dumnezeu, darămite să mai lucreze prin tine puterile 
cereşti pentru oamenii cei pierduţi din Dumnezeu. Apleacă-te, 
dar, şi caută să însetezi după Dumnezeu, căci eşti păcătos şi ai 
nevoie de iertare şi de înviere. Celui ce însetează, Domnul îi 
dă să bea în dar din izvorul apei vieţii, şi dacă va bea şi se va 
birui pe sine, va fi moştenitor al împărăţiei cea vestită de noi 
pe pământ, căci Domnul ne-a trimis pe noi, şi dacă ne-a trimis, 
ne-a spus aşa: «Mergeţi în toată lumea şi vestiţi Evanghelia 
Mea la toată făptura. Cel ce va crede şi se va boteza, se va 
mântui, iar cel ce nu va crede, se va osândi». Amin. 

Te osândeşti, omule, la slava cea trecătoare dacă nu vrei 
să crezi şi să îmbrăţişezi lucrarea umilinţei, care să te ajute să 
înţelegi împărăţia cerurilor, Evanghelia venirii Domnului cu 
plata pentru orice faptă. Cei ce nu-L aşteaptă pe Domnul sunt 
osândiţi să guste pe pământ din slava cea trecătoare, din toate 
câte se veştejesc sub ochii omului care trece odată cu ele. Iată, 
aceasta este osânda celor ce nu cred. Dar noi, trimişii Domnu- 
lui, aducem pe pământ duhul umilinţei cea de sus, duh care îi 
dă omului putere să creadă şi să-L cunoască pe Dumnezeu pe 
pământ şi apoi să ia el moştenire cerul, precum noi l-am luat 
dacă L-am urmat pe Domnul cu viaţa din noi, cu iubirea din 
noi. O, apleacă-te, omule, şi Domnul te va înălţa aplecându-Se 
spre tine ca să-ţi dea şi să poţi pentru mântuirea ta. Amin. 

Dar tu, o, ţară a Domnului, ţară a venirii Lui iarăşi la 
om, ascultă şi mai cu dor glasul Lui, care se face izvorul apei 
vieţii şi care curge din tronul lui Dumnezeu Cuvântul, precum 
este scris despre cuvântul Lui cel de azi şi proorocit ca să fie, 


şi dacă te scoli, stai trează la glasul Lui. O, nu te supune mâniei 
Lui cea plină de durere pentru necredinţa omului, ci supune-te 
slavei Lui cea plină de ocrotire pentru cei ce se apleacă spre 
El. Iată, tot stă peste tine jalea, şi fiii tăi se înfricoşează de 
glasul mâniei Lui. Ai în mijlocul tău comoară din cer, izvor de 
mântuire pentru tine. Apleacă-te ca să înveţi din gura Domnu- 
lui. învaţă din cer, că tu eşti sub cruce şi nu poţi pentru dezro- 
birea ta dacă nu înveţi ca să poţi. 

O, ţară a venirii Domnului, e Domnul cu ucenicii Lui 
cei din cer în mijlocul tău cu sărbătoare. Tu trebuieşti curăţată 
şi udată şi plivită şi îngrijită, dar trebuieşti desţelenită, o, ţară 
de nuntă. E Domnul Mire în tine, cu mireasă din mijlocul tău 
peţită. Deschide uşa şi te uită! Deschide-I Lui! Deschide-I! 
învaţă de la El şi fă-te tu faptă a Lui, împărăţie a Lui. El are 
lopata în mână şi îşi curăţă aria. Priveşte şi deschide-I ca să în- 
ţelegi venirea Lui la tine, venirea Lui de la Tatăl, şi vei înţelege, 
căci puterile cereşti vor împlini aceasta. Amin. 

O, fii români care staţi să conduceţi de sus acest neam! 
Fiţi credincioşi, nu fiţi necredincioşi, fii români! Luaţi aminte 
la cele scrise în Scripturi şi care spun că cetatea cu tot felul de 
conducători peste ea se surpă şi este ca o cetate fără de condu- 
cător. O, aşa arată faţa ta cea de sus, cea de la cârma ta, ţară 
română, dar noi, ucenicii Domnului, trimişii Lui pe pământ 
atunci şi acum, îţi spunem ţie pentru cei ce în tine nu iubesc 
dreptatea şi pacea, şi îţi spunem aşa: «Pe cei ce se abat pe căi 
nedrepte, Domnul îi va duce cu cei fără de lege», precum este 
scris. Amin. 

O, nedreptatea care se vrea stăpână peste creştetul tău, 
ţară a venirii Domnului, va fi să cadă de pe fruntea ta, şi Dom- 
nul te va face să înţelegi ce este dreptatea şi ce face ea când 
este, şi-ţi va limpezi faţa ta, şi va învăţa Domnul pe cei drepţi 
din tine lucrarea dreptăţii, dreptatea şi slava sa. Amin. 

O, coboară, Doamne, pe scara puterilor cereşti dreptatea 
în mijlocul neamului român şi biruinţa ei, şi apoi fă-Te slavă, 
şi Tabor de slavă Te fa în ţara Ta de venire, căci pământul ro- 
mân aşteaptă pe el biruinţa Ta cea de la sfârşit de timp şi poar- 
tă pe el calea venirii Tale de la Tatăl la om. întăreşte, Doamne, 
cârmuire cu dreptate în fruntea acestui neam, căci pe pământul 
alegerii Tale va locui dreptatea, precum este scris, iar făgădu- 
inţele Tale sunt drepte şi vin pe pământ. Amin. 

Vino şi tu spre dreptate, ţară a venirii Fiului lui Dum- 
nezeu la tine, vino să crezi, şi prin credinţa ta toate se vor face 
noi. Cer nou şi pământ nou să fii tu, precum Domnul ţi-a 
hărăzit ţie, o, ţară scumpă a venirii Lui. Amin. 

Tu, popor micuţ din mijlocul neamului român, adăpostit 
de Domnul pe colină de nou Sion, strânge-te la pieptul Dom- 
nului şi stai alipit cu El, căci vremea venirii Domnului e cu 
mânie peste cei ce nu cred venirii Lui. O, nu te teme, dar întă- 
reşte-ţi iubirea şi glasul către Dumnezeu şi cere-I Lui toată 
slava venirii Lui peste pământul român. învaţă lucrarea cea 
pentru ucenici şi lucrează după cum Domnul te-a învăţat. Um- 
pleţi-vă guriţele de lucrarea Duhului Sfânt peste voi, ca să fiţi 
udaţi şi să purtaţi rod, şi învăţaţi ce înseamnă să staţi sub 
călăuză, fiilor. Nu cumva să daţi să înţelegeţi oricum aceasta. 
Cât timp staţi sub călăuză îi este bine Domnului şi vouă şi 
lucrează Domnul minuni cu voi peste pământ şi peste om. Fiţi 
înţelepţi, căci Domnul are peste voi fii plini de har, plini de 
milă pentru voi, plini de înţelepciunea cea care va aduce vouă 
izbânda Lui şi pacea. Din tot poporul care a fost şi care este 
răsărit din cuvântul Domnului, Domnul i-a făcut pe ei mari, 
căci ei au stat mici ca David cel mic între fraţii lui şi tânăr în 
casa tatălui lui. Fraţii lui erau buni şi mari, dar Domnul a 

binevoit în cel mic între ei şi l-a uns cu untdelemnul ungerii 
Lui şi el a cârmuit poporul. O, stai sub călăuză, popor al lui 
Dumnezeu Cuvântul, şi învaţă ce înseamnă să stai aşa, şi fa-te 
rod în viţă, căci nerodirea va fi îndepărtată, precum este scris. 
Amin. 

O, Doamne, învaţă-i să fie, căci Tu eşti Domnul învăţă- 
torul celor ce sunt ucenici ai venirii Tale. Pace Ţie! Şterge-Ţi 
lacrima, căci Tu plângând cobori din cer pe pământ, plângând 
Te întăreşti în porţi ca să poţi pentru venirea Ta, plângând, 
Doamne, plângând. Amin. 

O scumpi ucenici veniţi cu Mine cuvânt 
^pe pământ! îi las o clipă de sub puterea 
venirii Mele pe cei ce Ne poartă, căci venirea Mea e grea şi 
pentru Mine, dară pentru ei. Plângând îmi întăresc cărarea pe 
care vin, plângând Mă port după om ca să-Mi mângâi durerea, 
căci sunt îndurerat şi prea îndurerat de la om. Amin, amin, 
amin. 

* 

Î ncă un picuţ de cuvânt al Meu, căci dorul Meu e 
prea mare ca să-l pot ostoi, dar tom cu picul din el, 
ca să-l fac ştiut de om şi să găsesc cumva alinare de la om, căci 
numai omul îmi poate stinge văpaia Mea cea de şapte mii de 
ani, de când, plângând, ca un Dumnezeu adevărat, am rămas 
fără casă, fără odihnă, fără aşternut al durerii Mele, după ce 
Mi-am pierdut bucuria. Omul îmi era bucuria, dar ea M-a 
părăsit. Şi dacă Eu am pierdut bucuria, a pierdut-o şi Tatăl, 
chiar dacă Eu, Fiul Lui, îi eram Lui casă şi bucurie şi ascultare 
şi odihnă, dar Eu am rămas zdruncinat de durere după ce l-am 
pierdut pe om, şi aşa am stat şi aşa stau în Tatăl, plângând stau 
şi plin de dor stau, iar Tatăl este în Mine. 

O, oameni de pe pământ, dau să vă plămădesc din nou 
credinţa şi simţirea. Vin cuvânt de dor pe pământ. Când M-am 
înălţat la Tatăl, după învierea Mea dintre cei morţi, le-am spus 
la ucenici că voi fi cu ei până la sfârşitul timpului, dar un nor 
M-a acoperit de la faţa lor, ca să rămân tainic cu ei, şi norul s-a 
ridicat în văzduh, iar Eu stau acoperit de faţa omului, dar stau 
până la sfârşit cu cei ce cred iubindu-Mă şi primindu-Mă să 
fiu cu ei. Sunt şi cu Tatăl, sunt şi cu omul, şi sunt fără de sfârşit 
peste tot, căci aşa este Dumnezeu, Cel ce a făcut cerul şi 
pământul şi pe om. Amin. 

O, oameni de pe pământ, nu staţi fără Dumnezeu pe 
pământ, o, nu staţi, că e greu pe pământ, şi omul nu ştie, săra- 
cul, că e greu fără Dumnezeu pe pământ. Cât am stat pe pământ 
cu ucenicii Mei, Eu i-am păzit pe ei de tot răul, de tot greul, şi 
apoi i-am lăsat şi M-am aşezat în taină, M-am aşezat în Tatăl, 
şi sunt tainic cu omul, şi apoi ucenicii Mei au semănat cu Mine 
pe pământ, au suferit ca Mine şi au fost după chipul şi asemă- 
narea Mea, căci când Ne-am sfătuit, Eu şi cu Tatăl, să-l facem 
pe om, am spus să-l facem după chipul şi asemănarea Noastră 
pe om. Cel ce vine să fie al Meu şi nu vrea să fie apoi după 
chipul şi asemănarea Noastră, a Mea şi a Tatălui, acela este cel 
ce nu Mă vede, căci despre cei ce Mă văd este scris: «Vor fi 
asemenea Lui, căci II vor vedea cum este». 

O, iată, omule, cât sunt Eu de îndurerat de la depărtarea 
ta de Dumnezeu. Vreau să-ţi plămădesc din nou credinţa şi 
simţirea după Dumnezeu, vreau să trăiesc în tine după chipul 
şi asemănarea Mea, plin de durerea de la om şi de dor după om. 
Vreau să te doară şi pe tine durerea Mea de la tine, vreau să Mă 
porţi, omule. Sunt plin de milă după tine. Vreau şi tu să fii aşa 
după Mine, ca să ne asemănăm, omule. Omul cel zidit de mâna 


Mea n-a vrut să fie asemenea Mie, şi Mi-a dat Mie durerea, iar 
el şi-a ales bucuria vieţii lui şi şi-a luat din Mine locul. De atunci 
Mă port pribeag după om, şi plângând Mă port. Am plâns prin 
prooroci şi M-am purtat după om cu glasul cuvântului Meu cel 
prin prooroci, dar omul este împietrit. Acum Mă fac râu de cu- 
vânt duios, cuvânt dulce spre om, şi n-aş fi lucrat aşa dacă n-ar 
fi fost scris în Scripturi să Mă fac peste pământ râul şi apa vieţii, 
limpede cum e cristalul, şi care izvorăşte din tronul lui Dum- 
nezeu şi al Mielului, căci am spus acum două mii de ani: «Cerul 
şi pământul vor trece, dar nici o iotă a cuvântului Meu nu va 
trece ca să nu se împlinească aşa cum a fost el rostit». Iată, s-a 
făcut râu peste pământ cuvântul Meu, şi l-am dat oamenilor şi 
îl dau mereu. Ia şi bea din el, omule, şi caută-1 cu sete, că el te 
caută umblând de la margini la margini şi te strigă să în s etezi 
după el. El este Dumnezeu Cuvântul, şi din gura Mea izvorăşte 
el, iar Eu sunt locaşul Tatălui, tronul lui Dumnezeu sunt, Mielul 
lui Dumnezeu sunt. Amin. 

Şi acum, o, ţara Mea de venire pe pământ acum, la 
sfârşit de timp, dacă Eu, Dumnezeu Cuvântul, Mă revărs pe 
vatra ta cu râul şi apa vieţii, precum stă scris în Scripturi, tu 
eşti cea vestită peste popoare că eşti ţara Mea de nuntă, că eşti 
vatra în care Eu, Domnul, Mielul Tatălui, M-am aşezat cu masă 
de cină a cuvântului Meu, şi în acest cuvânt voiesc să botez 
toate neamurile pământului, şi iată, aceasta fac, şi aidoma ca 
în vremea lui Noe lucrez, aducând pe pământ râul şi apa vieţii 
şi prinzând sub el popoarele, ca să vină să bea şi să înseteze 
apoi după viaţa cuvântului Meu de peste el, dar iată, găsesc 
peste tot petrecere, mâncare şi băutură găsesc pe pământ, în- 
surat şi măritat găsesc pe pământ, şi omul nu aude vuietul 
venirii Mele, căci Eu vin lin, şi lin grăiesc în cuvânt. 

O, ţară aleasă între popoare, dacă tu nu poţi să te trezeşti 
la glasul Meu cel lin, cel duios, cel blând, aşa cum vin Eu spre 
tine, iată, tată, te trezeşte viscolul cel iute, care fără milă te bate 
şi-ţi strică agoniseala, căci puterile cereşti s-au sculat să 
împlinească ele cuvântul Meu şi să te mâie spre el, spre stri- 
garea Mea la tine, că te strig cu glasul durut, prin vuiet de vânt 
iute te strig, dacă nu vrei cu glasul Meu cel lin, care te învaţă 
să fii cea sfinţită de cuvântul Meu, şi cu fapte sfinte să fii, şi 
cu credinţă sfântă înaintea Mea să fii. 

O, ţară a venirii Mele acum, la sfârşit de timp! Puterile 
cereşti nu te vor lăsa să te odihneşti, şi te vor zdruncina încă 
dacă tu nu te vei împăca cu Domnul Dumnezeul tău, că iată, 
stau cuvânt de Duh Sfânt pe vatra ta şi te vestesc a Mea între 
popoare, şi tu trebuie să asculţi de Dumnezeu şi să faci voia 
Lui dacă eşti a Lui. O, te chem sub slava cuvântului Meu, te 
chem la masă cu Mine, îţi pun masă din cer, căci hrana Mea 
este din cer, şi este pentru învierea ta. Te chem cu glasul lin, 
iar dacă nu auzi, strigă la tine puterile cereşti, stihiile cereşti 
strigă la tine cu tărie, şi te umple de spaimă strigătul lor. Strigă 
la tine puterile cereşti ca să te trezească şi să auzi glasul Meu, 
care te cheamă să te întorci în duhul credinţei sfinte şi să te îm- 
paci cu Dumnezeu, că a venit la tine vremea împăcării tale cu 
Mine, o, ţara Mea de azi. Vrei nu vrei, crezi nu crezi, ştii nu 
ştii, tu eşti ţara cea de la sfârşit de timp a lui Iisus Hristos, şi 
vine Domnul la tine cuvânt pentru toate neamurile pământului, 
şi ele iau din râul Meu de cuvânt, care curge în tine de la Dum- 
nezeu. O, nu sta străină de taina Mea din tine, că am făcut din 
tine munte al fericirilor rostite de Mine peste pământ, ca să fie 
ele peste cei ce intră sub slava lor. 

O, scoală-te, ţara Mea de azi! De multă vreme te strig 
ca să Mă auzi. Scoală-te! E Domnul. Scoală-te la strigarea Lui! 
Iată Mirele! Fii fecioară înţeleaptă, ţara Mea! Am în tine gura 

izvorului Meu şi nu-ţi cer altceva decât să bei şi să înviezi şi 
să fii a Mea, căci Eu sunt Dumnezeu. O, ieşi de sub vuietul 
puterilor cereşti, care bat cu vuiet peste tine ca să te zdruncine 
şi ca să te trezeşti, sau care iau din tine binecuvântarea dacă tu 
nu o preţuieşti, mulţumind pentru ea lui Dumnezeu. O, Eu nu 
vreau ca tu să plângi sub durere şi sub varga mâniei Mele pen- 
tru neascultarea ta, ci vreau să-ţi cânţi cântarea răscumpărării, 
ţara Mea, şi vreau să-i învăţ pe cei ce s-au aşezat păstori peste 
tine dar nu te păstoresc, şi vreau să-i învăţ Eu să ia de la Mine 
darul credinţei sfinte şi să te înveţe ei apoi să crezi în venirea 
Mea la ei şi la tine, căci n-am venit să-ţi fac rău, ci fericirea cu 
Mine am venit să-ţi dau. Vreau apoi să strig la cei ce s-au aşezat 
să te cârmuiască, vreau să-i învăţ, căci sunt îndărătnici şi sunt 
făţarnici şi vor numai slava lor, iar cei ce iubesc slava oame- 
nilor nu pot iubi dreptatea, o, ţara Mea. Vreau să strig la ei şi 
să-i povăţuiesc încă, şi îi voi povăţui până ce vor asculta vrând 
nevrând, căci puterile cereşti îmi sunt ucenici pentru împlinirea 
a tot cuvântul care iese din gura Mea ca să se facă, şi apoi Eu 
să spun: « Făcutu-s-a !». Amin. 

Şi acum grăiesc cu tine, popor hrănit de Mine pe vatra 
neamului român. O, greu Mi s-a făcut lucrul Meu peste om, 
greu, tată, greu. Dacă îi spun omului păcatul, el se încruntă şi 
păcătuieşte şi mai rău, fiindcă omul este neprimitor şi neumilit. 
Aşa am păţit Eu încă de la început cu omul; el n-a ascultat de 
Mine, Făcătorul lui, şi s-a supărat când i-am arătat că ştiu 
păcatul lui cel ascuns în el, şi s-a supărat pe Mine omul cel 
zidit de mâna Mea din pământ, şi dacă s-a supărat, s-a smuls 
din Mine şi nu M-a mai primit să-i spun păcatul şi să-l îndrept 
pe el; şi dacă a făcut aşa, a căzut păcatul lui pe toţi urmaşii lui 
până azi şi până mâine, tată. 

O, copii învăţători de la Mine pentru poporul cel care 
stă sub venirea Mea cuvânt pe pământ! Să nu se supere ei pe 
voi dacă le spuneţi lor greşalele. O, să nu vă doboare, ci să vă 
primească, tată, ca să le faceţi bine şi pază de tot răul. O, s-a 
făcut grea coborârea Mea şi pentru Mine, dară pentru voi! dar 
durerea după om ne dă putere, tată. Omul, săracul, vrea lăudat, 
vrea mângâiat, vrea înţeles, dar el nu le lucrează pe cele vred- 
nice de laudă, căci omul e nedrept cu dreptatea a toate câte 
sunt. Numai după ce trece cu trupul omul, numai atunci stă el 
umilit şi faţă în faţă cu toate păcatele lui dacă el nu se umileşte 
înaintea tuturor oamenilor în vremea lui de pe pământ. Ba, din 
contra, omul cel cu slăbiciuni ale firii lui nemulţumite din pri- 
cina mândriei din el, îşi face fără să caute prea mult, îşi face 
ucenici ai slăbiciunilor lui, şi cei slabi se iau după cei slabi, 
căci omul este slab, e slab ca şi cel după care se ia el ca să cadă 
în slăbiciuni, şi omul îşi întăreşte slăbiciunile, şi Eu îndur multa 
Mea durere de la om, tată. Eu trebuie să Mă las biruit de om 
ca să Mă primească omul cumva. Nu pot fi mai drept ca omul, 
că nu vrea, tată, omul să nu aibă el dreptate. Mă uit la omul 
care nu Mă primeşte cu voi, iar cine nu vă primeşte pe voi, pe 
Mine Mă alungă, pe Mine Mă depărtează, şi nu pe voi. Omul 
se ia după omul care seamănă cu el, care vrea ca el, care zice 
ca el, şi nu primeşte omul mustrare peste el de la alt om pentru 
îndreptarea vieţii lui. Se ţine tare omul, bietul de el, dar el 
rămâne tot neputincios, şi numai cel neputincios se luptă să 
poată. Nu Mă primeşte omul, decât cu mângâiere peste el şi 
cu ajutor pentru el, fiilor, iar altfel nu Mă primeşte, şi dacă vin 
cu îndreptare spre el, el Mă goneşte, măcar cu supărarea pe el 
însuşi Mă goneşte, dacă nu chiar cu supărarea pe Mine cum că 
nu sunt bun cu el aşa cum poate el să Mă primească şi nu altfel. 
O, numai în faţa mâniei Mele nu poate omul să se aşeze mai 
mare ca Dumnezeu. 


O, câtă durere pe Mine! Omul nu îndură să fie de nimeni 
supărat sau umilit, dar nu tot aşa Mă iubeşte el şi pe Mine, nu 
tot ca pe el, tată, căci pe Mine el Mă supără mereu, Mă uită 
mereu, Mă părăseşte mereu, Mă îngenunchează mereu, Mă 
pune mereu înaintea diavolului faţă în faţă cu depărtarea lui de 
Mine, şi Eu îndur şi iar îndur nepreţuire de la om şi lacrimi 
pentru părăsirea Mea de către el, şi iată, omul are mai multe 
drepturi ca Mine şi stă nepăsător pentru acest păcat din el, iar 
cel ce face aşa cu Dumnezeu, tot aşa suflet are şi pentru omul 
care i-ar arăta lui păcatul şi despărţirea lui de Dumnezeu. Nu 
zadarnic am spus Eu că nici dacă ar veni la om cineva dintre 
morţi, nu poate omul mai mult, şi iată, cel ce nu poate este ne- 
credincios. 

O, fii ai cuvântului Meu, care vă hrăneşte pe voi! Căutaţi 
să trăiţi taina cuvântului Meu de peste voi, căci plâng prin cu- 
vânt. Fiţi îndurători cu Mine! Faceţi milă cu Mine, fiilor, ca 
să-Mi alinaţi durerea Mea cea de la om. învăţaţi din învăţătura 
Mea şi împliniţi, spre bucuria Mea şi a voastră, tot cuvântul 
Meu, căci împlinirea lui vă păzeşte pe voi de tot răul care vine 
peste pământ pentru curăţirea a toată fărădelegea de pe el, ca 
să am Eu apoi pământ curat şi să calc pe el cu pas ceresc şi să 
Mă odihnesc de dureri, fiilor. A intrat sub biciul puterilor ce- 
reşti ţarina neamului român, căci puterile cereşti sunt ucenicii 
Mei cei ascultători, dar voi fiţi muntele odihnei Mele, fiilor, ca 
să vă ocrotesc şi să-i strig de pe el pe oameni la Mine, la stânca 
lor de scăpare, tată, dacă vor fi credincioşi aşa cum cer azi 
Scripturile venirii Mele cu cerul cel nou şi cu pământul cel nou 
pe pământ. Amin. 

O, fii ai cuvântului Meu! Pe cei ce vă povăţuiesc spre 
Mine pe voi, pe cei ce Mă poartă pe Mine spre voi, iubiţi-i cu 
sfială, ca să vă fie tare iubirea, şi iubiţi-i cu dor, şi dor să vă fie 
de ei ca şi de Mine, căci Eu prin ei sunt cu voi şi pentru voi. 
Amin. Iubirea este cea care are sfială, iar sfiala are iubire, fiilor, 
şi acestea două să vă fie curate, căci altfel nu sunt sfinte în voi 
acestea două. Fiţi după chipul şi asemănarea Mea, purtând în 
voi durerea şi iubirea Mea cea pentru voi şi pentru om, fiilor. 

Şi iată, tată, ucenicii Mei, de lângă Mine vă vestesc vouă 
că veţi lucra în grădinile Mele cu voi fântâna apostolilor. De 
lângă Mine vă vestesc ei vouă vestea că vor sta străjeri şi îngeri 
vor sta pentru lucrul fântânii celei noi, care va lua fiinţă acum 
în grădinile Mele cu voi. Fântâna sfinţilor apostoli, fântâna 
ucenicilor Mei. Eu şi cu ei vă dăm binecuvântare prin cuvânt 
pentru începutul şi sfârşitul acestei lucrături, din cer rostită ca 
să se împlinească. Lucraţi cu pace, lucraţi cu puterile cereşti, 
tată. Cu blânde puteri cereşti vă înzestrez Eu acum pentru 
această lucrătură sfântă. Lucraţi-o sfânt, aşa cum v-am învăţat 
când v-am dat vouă să înfăptuiţi pe pământul Meu cu voi fân- 
tâna îngerilor. Lucraţi-o şi pe aceasta, lucraţi-o cu sfială sfântă, 
cu iubire sfântă, căci iubirea sfântă are sfială sfântă, iar sfiala 
sfântă are iubire. 

Lucraţi fântâna apostolilor Mei. Nu stricaţi vremea 
rugăciunii şi a veghii sfinte, căci sporul şi izvorul a toate, aşa 
vine, fiilor. Fiţi ca îngerii din cer pe pământ, căci am nevoie 
de viaţă îngerească în om, ca să pot să lucrez cu voi lucrările 
Mele pe pământ. Fiţi curaţi în cuvânt şi în lucrarea păcii şi a 
frăţiei sfinte, fiilor. Fiţi curaţi înăuntrul şi în afara voastră, fiţi 
curaţi, ca să vă mângâie îngerii Mei şi cu bucurie să vă mângâ- 
ie, dar fiţi-le pe plac, fiţi curaţi ca îngerii. Amin. Unii altora 
daţi-vă de la Mine, unii de la alţii luaţi de la Mine. Amin. 

Acum îmbrăcaţi-vă cu puterile cereşti, fiilor, şi lucraţi 
plini de duhul păcii sfinte fântâna apostolilor Mei. Pace şi bi- 
necuvântare pun peste voi şi peste lucrul fântânii celei noi. 

Amin. 

Mergem să însemnăm locul fântânii. Ucenicii Mei stau 
nedespărţiţi de voi, ca şi Mine, fiilor. Fiţi fiii iubirii de Dum- 
nezeu pe pământ, precum ei sunt în cer fiii iubirii Mele. Amin. 

Pace vouă, fiilor! Vreau mereu să le grăiesc cu voi pe 
toate cele din Mine. Pace vouă! Pace vouă! Pace vouă! Amin, 
amin, amin. 

29-30 iunie/12-13 iulie 2007 

Sărbătoarea de şaisprezece ani de la punerea pietrei de 
temelie a Sfintei Sfintelor Noului Ierusalim 

Locul odihnei Domnului este omul. Domnul grăieşte peste cei ce stau 
pe scaun de păstori şi de cărmuitori peste neamul român. Cel ce ia 
înţelepciune este mai înţelept decât cel ce are înţelepciune. 

C artea Mea de azi este iubirea Mea cea de la sfârşit 
de timp pentru om. Cartea pe care o scriu Eu, 
Domnul, în zilele acestea prin cei peste care Mă fac cuvânt 
auzit pe pământ, cartea aceasta este cartea Mielului. Am des- 
chis-o ca s-o aşez pe pământ şi ca să fie ea împlinirea venirii 
Mele a doua oară de la Tatăl la om. Amin. 

Sunt Domnul Iisus Hristos, Mielul Tatălui Savaot. îmi 
revărs pe pământ cuvântul gurii Mele, şi el se face carte de 
învăţat. îl chem pe om spre venirea Mea, şi trimit spre el carte 
ca să-l chem. Nu-Mi trebuie temple şi zidiri făcute de oameni 
ca să-i chem pe oameni în ele şi să se închine ei Mie ca unui 
împărat şi să ia de la Mine cuvântul Meu. O, Mie îmi trebuie 
loc în om, în urechea şi în inima omului, nu în casă făcută de 
om. Mie îmi trebuie duioşie şi iubire de la om. Nu-Mi trebuie 
casă înaltă ca să Mă întâlnesc în ea cu omul şi ca să-i grăiesc 
lui, ci îmi trebuie inimă înfrântă şi smerită în om. Numai aşa 
încap Eu cu omul, iar altfel nu. Amin. 

Pace vouă, copii din porţi! Deschideţi Domnului! Iată, 
aşa intru Eu ca să fiu cu omul şi să-i grăiesc. La facerea a toate 
câte sunt, după ce am zidit puterile cereşti şi îngereşti la în- 
ceput, Eu Mi-am zidit apoi casă pe pământ, l-am zidit pe om 
din pământ şi din cuvânt, şi apoi l-am făcut fiinţă vie, cu pu- 
terea Mea, căci puterile cereşti îmi erau ucenici, şi apoi M-am 
aşezat în inima omului şi l-am iubit şi M-am odihnit în el, căci 
l-am făcut pe om ca să-Mi fie el loc de ven ir e a Mea la om pe 
pământ. Iată, aşa lucrez Eu venirea Mea pe pământ. Lucrez lin 
şi sfânt şi calm cu omul care-Mi dă Mie ajutor ca să vin, şi, 
iarăşi, apoi, lucrez cu putere şi cu venire pe neaşteptate peste 
omul care nu voieşte să-L cunoască din făpturi pe Domnul 
Făcătorul şi Atoateştiutorul şi Văzătorul. Amin. 

Pace ţie, popor al venirii Mele de la Tatăl la om, acum, 
la sfârşit de timp. Te-am povăţuit mereu, mereu să ridici mai 
presus decât toate grijile cele pentru tine grija cea pentru 
venirea Mea la tine cuvânt, şi de la tine peste pământ cuvânt. 
Ţi-am spus, tată, să porţi în inimă şi în iubirea ta această faptă, 
căci fapta aceasta este altfel decât orice faptă a ta. Ea trebuie 
să-ţi fie pemuţa de pe care-ţi ridici capul când te trezeşti din 
somnul odihnei trupului tău în zori, şi trebuie, iarăşi, să-ţi fie 
pemuţa pe care să-ţi aşezi capul când te apleci spre seară pentru 
odihna trupului tău ostenit de truda zilei. Să nu te scoli şi să 
nu te culci fără griji, aşa te-am învăţat Eu pe tine, popor al 
ascultării de cuvântul Meu cel povăţuitor peste om în zilele 
acestea. Nu grija de tine să-ţi fie ţie prima şi ultima grijă a gri- 
jilor tale de zi cu zi; nu, tată, nu aşa, căci dacă Eu nu sunt, tu 
cum mai eşti? Mai eşti dacă Eu nu sunt? Dar nu numai să crezi 
sau să-Mi spui că sunt, căci Eu sunt Cel ce lucrez, nu sunt Cel 


ce stau să Mă uit şi atât, poporul Meu. 

O, poporul Meu Ierusalim de azi, Mi-am făcut acum 
şaisprezece ani grădiniţa cuvântului Meu pe pământ. Mai întâi 
Mi-am zidit-o din fii credincioşi Mie şi ven ir ii Mele de la Tatăl 
la om, şi numai apoi am înfiinţat prin mânuţele lor fapta văzută 
a grădiniţei Mele cea pentru venirea Mea la sfârşit de timp, aşa 
cum ea Mi-a fost loc de lucru când l-am zidit la început pe om. 
Aduc, spre amintire de lucrare a Mea, ziua când Eu, Domnul, 
şi cu fiii cei zidiţi de Mine în această grădiniţă am aşezat întâia 
piatră de temelie a începutului Meu cel nou pe pământ cu omul. 
O, iată ce înseamnă să facă omul faptă pentru Dumnezeu pe 
pământ! Mai întâi de orice, trebuie să fie cuvântul lui Dum- 
nezeu peste om, şi apoi fapta lui cea împlinită. Tot aşa lucrează 
şi omul faptele lui pe pământ. Mai întâi zice, şi apoi face, dar 
una este să zică Dumnezeu şi să se facă, şi alta este să zică 
omul şi să facă el apoi. Lucrarea omului nu e tot una cu lu- 
crarea lui Dumnezeu. Omul îşi face pentru sine, iar Domnul 
face pentru om. Omul lucrează ca un om, iar Domnul lucrează 
ca Dumnezeu. Amin. 

Am zidit acum şaisprezece ani pe pământul român gră- 
diniţa cuvântului Meu cel de la sfârşit de timp, şi apoi am arătat- 
o oamenilor că ea este şi că Mă fac în ea masă şi cuvânt de Duh 
Sfânt peste om. Masă de cuvânt de la Dumnezeu pe pământ, 
aceasta am aşezat Eu pe acest petec de pământ, ales dintru în- 
ceput să fie loc de poposire a Mea la venirea Mea cea de azi pe 
pământ la om, dar dacă n-aş avea casă în om în această gră- 
diniţă, Eu n-aş putea să-Mi arăt faţa cuvântului Meu, fapta cu- 
vântului Meu rostit peste această grădiniţă de fii, căci am zidit 
în ea chivotul care este în ea înaintea ochilor oamenilor, şi am 
scris apoi peste această grădiniţă, am scris loc sfânt, loc pentru 
Domnul, ca să ştie cei ce trec şi cei ce văd, să ştie aceştia când 
văd, să ştie că «acolo este Domnul», precum este scris în Scrip- 
turi pentru numele acestei grădiniţe. Iată, în ea vin de la Tatăl 
cuvânt de durere a Mea de la om, în ea vin plângând în cuvânt, 
în ea vin strigând după om, cerându-1 pe el de casă a Mea şi de 
viaţă a Mea în el; în ea îmi deşert suspinul Meu cel plin de jale, 
în ea pot sta Eu curat de duhul lumii, căci am împrejmuit-o pe 
ea cu hotar ca să fie ea locul plânsului lui Dumnezeu după om, 
locul glasului Meu strigător după om, strigătul Meu, care se 
face carte înaintea omului ca să înveţe omul. O, Eu nu de 
altceva am înfiinţat această grădiniţă atunci când am adus-o la 
vedere şi la ştire că ea este şi că s-a făcut văzută pe pământ. O, 
şi câtă împotrivire a stârnit ivirea ei pe pământ! Iată ce va să 
zică lucrarea Domnului faţă de lucrarea omului! Când Eu M-am 
ivit prunc pe pământ, a proorocit Simeon cel bătrân, purtându- 
Mă în braţe şi zicând: «Acesta este pus spre căderea şi spre ridi- 
carea multora, şi este pus ca semn de tăgadă». Iată ce este 
lucrarea Domnului faţă de lucrarea omului, poporul Meu, iar 
azi sărbătoresc cu tine al şaisprezecelea an de când Eu, Domnul, 
am aşezat temelie nouă de nou Ierusalim pe pământ, zidire ivită 
la cuvântul Meu, căci Eu am zis şi s-a făcut, şi acest semn este 
pus ca semn de tăgadă. Amin. 

O, Mă uit şi iar Mă uit la ziua aceea când Eu, Domnul, 
am avut în această grădiniţă, lângă fiii cuvântului Meu, pe 
arhiereul Meu cel de la sfârşit de timp, pe cel credincios venirii 
Mele de la Tatăl cuvânt de facere, cuvânt de înnoire a lumii, 
aşa cum Scripturile au prezis că Eu voi lucra. Mă uit cu duioşie 
dumnezeiască şi iau în mână ziua aceea de iubire şi o mângâi 
pe ea cu sfinţii Mei şi cu îngerii Mei, şi îi mângâi creştetul şi 
inimioara arhiereului Meu şi îl fac să simtă el mângâierea Mea 
acolo unde este el. El este în mijlocul durerii cea de la necre- 
dinţa omului care, unul lângă altul şi unul pe altul numindu-se, 

îşi zice el casă a Mea spre oameni şi casă a oamenilor spre 
Mine, dar el este mincinos, fiindcă iată cum este venirea Mea 
spre om, căci Eu sunt Dumnezeu şi nu om, şi nu sunt ca omul, 
ci sunt Dumnezeu. Amin. 

Ii mângâi creştetul şi inimioara arhiereului Meu prin 
care Eu, Domnul, acum şaisprezece ani Mi-am dat de ştire 
peste pământ grădiniţa Mea de cuvânt şi lucrarea Mea din ea 
peste om, iar în ziua aceasta de amintire sfântă, Eu, Domnul, 
Mă pornesc din grădiniţă cuvânt, ca să strig cu el la cei ce s-au 
aşezat păstori, dar ei nu păstoresc, să strig la ei şi să-i învăţ să 
ia de la Mine darul credinţei sfinte ca să te înveţe ei pe tine să 
crezi în venirea Mea la ei şi la tine, ţara Mea de venire, neamul 
Meu de azi, neam român, căci n-am venit la tine să-ţi fac rău, 
ci fericire am venit să-ţi dau şi să las pe vatra ta. Şi tot în ziua 
aceasta de amintire dulce vreau să strig şi la cei ce s-au aşezat 
peste tine ca să te cârmuiască ei, popor român, şi voiesc încă 
să-i învăţ pe ei de la Mine, căci sunt îndărătnici şi sunt făţarnici 
cu tine, ţara Mea de azi, şi vor numai slava lor, tată, iar cei ce 
iubesc aşa, nu pot iubi dreptatea cea pentru tine, o, ţara Mea. 
îi voi povăţui pe ei până ce ei vor asculta vrând-nevrând, căci 
puterile cereşti îmi sunt ucenici pentru ca să împlinească ele 
tot cuvântul care iese din gura Mea ca să se facă, iar Eu să ros- 
tesc apoi şi să spun: «Făcutu-s-a». Amin. 

Binecuvântată să fie sărbătoarea aceasta în mijlocul tău, 
popor de nou Ierusalim pe pământ! îndeletniceşte-te, tată, din 
zi în zi mai mult cu lucrarea şi cu puterea binecuvântării Mele 
de peste tine şi ai grijă de rodul ei, tată. I-am găsit neputincioşi 
în porţi pe cei ce Mă primesc în grădiniţă cuvânt. Le este istovit 
trupul şi duhul de greutatea de peste ei, care sunt Eu, şi tu, po- 
porul Meu de azi. Am spus acum două mii de ani că jugul Meu 
este uşor. Am spus aşa că pentru jugul Meu omul are cea mai 
mare iubire pe pământ, căci fără ea mare, omul nu poate purta 
peste el jugul Meu. Am spus aşa pentru că iubirea cea din cer 
este cea mai dulce povară de dus pentru om, cea mai uşoară 
între poveri, căci ea înseamnă mângâierea omului aici şi pe 
vecii apoi. Am spus că jugul Meu este uşor de dus de om, dar 
când omul necredincios apasă pe jugul Meu de pe om cu ne- 
credinţa şi cu depărtarea lui de Dumnezeu şi când Eu îl strig 
pe om, iar el nu Mă aude, o, e greu de tot atunci jugul Meu 
peste cel ce Mi-1 poartă ca să vin Eu la om şi să grăiesc şi să-l 
îmbiu pe el spre viaţă şi să-l învăţ pe el viaţa. O, nu- Mi trebuie 
temple şi zidiri făcute de oameni ca să vin şi să-l strig pe om 
să vină la Mine, ci îmi trebuie loc în om, nu casă făcută de om. 
îmi trebuie duioşie şi iubire de la om, nu casă înaltă ca să Mă 
întâlnesc în ea cu omul şi să-i grăiesc lui. Umilinţa şi smerenia 
inimii omului, aceasta este calea Mea spre om, aşa încap Eu 
cu omul, aşa pot Eu avea casă pe pământ, aşa, şi nu altfel, 
poporul Meu. Amin. 

O, copii din porţi! Spre sfârşitul zilei ne întâlnim iarăşi 
în carte, tată, căci am de aşezat în ea cuvânt de strigare. Vă iau 
în mâna Mea neputinţele, vă mângâi şi vă întăresc împotriva 
lor, vă aduc din cer alinare, că pe pământ e rece, tată. O, e rece 
de iubire pe pământ. Mi-e dor de mângâiere, dar unde este cel 
ce ar înţelege dorul Meu? Eu, Domnul, Mă las mereu mai mic 
ca omul, ca să nu-Mi facă omul rău venirii Mele la el, dar 
mângâiere pentru Mine nu găsesc, că e rece pe pământ. Le-am 
spus la ucenici, acum două mii de ani, ca să se roage Tatălui, 
Care este în cer, şi să ceară ei de la El împărăţia Lui şi voia Lui 
pe pământ, precum în cer aşa şi pe pământ. Le-am spus să 
ceară ei aşa, fiindcă e rece pe pământ. Numai unde este voia 
Tatălui pe pământ ca şi în cer, numai acolo este mângâierea 
Mea, numai acolo găsesc Eu alin, numai acolo, fiilor scumpi, 


numai acolo, tată. Şi va veni curând, curând mângâierea Mea 
pe pământ de la om, căci puterile cereşti vor împlini aceasta şi 
vor aduce pe pământ cu omul voia Tatălui ca şi în cer, iar voia 
omului se va supune atunci vrând-nevrând voii Tatălui ceresc, 
şi îşi va întoarce omul în Dumnezeu voia sa şi se va face omul 
casa Domnului, iar Eu voi sta în ea şi Mă voi mângâia, şi atunci 
îmi voi afla Eu odihna, atunci, fiilor, numai atunci. Amin, 
amin, amin. 

* 

I n ziua aceasta îmi aşez în carte cuvântul strigării 
Mele după om. Mă pornesc din grădiniţă cuvânt, ca 
să strig cu el la cei ce s-au aşezat păstori, dar ei nu păstoresc, 
şi voiesc să-i întreb pe ei de ce nu păstoresc dacă s-au aşezat 
pe scaun de păstori? Neamul Meu român rătăceşte fără Dum- 
nezeu pe pământul lui şi nu mai ştie să ceară peste el paza Mea, 
ajutorul Meu, iertare pentru fărădelegile lui să ceară de la 
Mine, şi s-au ridicat acum peste el oameni fără de milă de el 
ca să-l cârmuiască pe el, şi e în durere fără mângâiere neamul 
român, şi el nu-şi ştie rana, fiindcă este nepăstorit acest neam. 

O, vin Eu, Domnul, vin Eu şi te păstoresc cu dulce cu- 
vânt de deasupra ta, ţara Mea de azi, căci Eu am în mijlocul 
tău grădiniţa cuvântului Meu, şi în ea cobor cuvânt ca să te 
păstoresc, căci cei ce în tine stau pe scaun de păstor, nu te 
păstoresc, tată. O, vin Eu, şi am tot venit, şi iarăşi vin şi-ţi 
grăiesc. Iată, eşti şi tu sub biciul mâniei Mele, ţara Mea de azi. 
O, cum să fac să te înţelepţesc, neam român? Să te dăruiesc cu 
darul credinţei sfinte în cuvântul Meu, care te cheamă spre 
Mine, cum să fac, ţara Mea de venire acum de la Tatăl la om, 
ţara Mea de la sfârşit de timp? O, cum să fac, tată, să te mângâi 
şi să-ţi dau putere să ştii şi să crezi că Eu, Domnul, vin şi te 
păstoresc şi te chem sub viţa Mea şi sub smochinul Meu ca 
să-ţi dau de la Mine? Iată, aşez cuvânt de strigare peste cei ce 
în tine stau pe scaun de păstor, ţara Mea de azi, şi le spun aşa, 
iară şi iară le spun lor: 

Eu, Domnul, vin la voi şi vă întreb pe voi de viaţa oilor 
Mele, căci v-aţi aşezat păstori de oi, dar oile Mele duc lipsă de 
păstori şi au rămas demâncarea fiarelor sălbatice, popoarelor 
păgâne, şi rătăcesc peste faţa pământului fără să aibă cine le 
căuta şi îngriji şi apăra. Iată-Mă să vă cer socoteală şi apoi să 
curm minciuna că voi le păstoriţi, şi să scap apoi din gura 
voastră oile Mele, căci ele au ajuns demâncarea voastră, însă 
întocmai cum priveghează ciobanul turma lui în vreme de vi- 
jelie, aşa păstoresc Eu, Domnul, turma Mea, şi o voi scăpa pe 
ea de ziua furtunii, şi-Mi voi chema oile pe lunci şi pe păşuni 
frumoase, iar stâna lor va fi pe munţii slavei Mele, şi Eu le voi 
odihni pe ele, precum este scris, şi voi scrie între Mine şi ele 
legământ de pace, şi voi prăpădi fiarele sălbatice din ţară, ca 
să poată oile să sălăşluiască fără primejdie pe pământul lor, şi 
le voi binecuvânta şi le voi trimite ploaie şi vor cunoaşte ele 
că Eu sunt Domnul şi Păstorul lor când voi sfărâma jugul lor 
şi le voi mântui şi le voi întemeia sădire desăvârşită şi când nu 
vor mai fi ele pradă popoarelor păgâne şi fiarelor din ţară, căci 
Eu le voi păstori şi le voi priveghea. Amin. 

O, strig la voi ca să vă întreb de oi, căci v-aţi aşezat păs- 
tori. Vă chem spre duh de credinţă sfântă ca să Mă pot înţelege 
cu voi pentru viaţa oilor. O, nu puteţi să vă ascundeţi sub 
necredinţă faţă de strigarea Mea la voi. Dacă voi spuneţi că nu 
sunt Eu, Domnul, Cel Care strigă la voi, iată, şi Eu vă spun 
vouă că Eu sunt Cel ce sunt, că Eu sunt Cel ce strig la voi şi că 
veţi vedea că sunt. Amin. Eu sunt Cel ce grăiesc cu voi, căci 

v-aţi aşezat pe scaun de păstor şi nu păstoriţi şi nu privegheaţi 
peste oi. Aţi luat în mână toiag de păstorire, dar Eu nu vă văd 
că aveţi grijă de oi; ba, din contra, văd că le sfâşiaţi şi că le 
aveţi pradă. Iată, voi scoate din mijlocul vostru foc şi vâlvătaie 
de foc şi vă va ajunge durerea care se urcă la Mine de la voi. 
Eu sunt Păstorul Cel bun şi Mi-am pus viaţa pentru oi şi aşa 
le-am fost Păstor şi aşa le sunt şi aşa le strig ca să le priveghez. 
O, cum să fac cu voi ca să vă scap de răspunsul cel greu pe 
care-1 aveţi de dat lui Dumnezeu pentru viaţa oilor Lui? Luaţi 
cuvântul Meu şi uitaţi-vă în el; el curge din tronul lui Dum- 
nezeu şi al Mielului şi este apa râului vieţii, care dă peste mar- 
gini, precum este scris. O, nu fiţi necredincioşi! Nu vă veţi 
putea piti sub necredinţa voastră; ea nu vă poate fi scut şi scă- 
pare; ea vă va împinge spre plata celor necredincioşi. 

O, hai să fac cu voi legământ, tată, şi hai să vedem ce 
facem cu soarta oilor. Eu sunt îndelung răbdător şi Mi-e dor 
de Mine în voi ca să lucrăm în Tatăl. Eu în voi, şi voi în Mine, 
aşa aş voi să puteţi voi să fiţi. Dar dacă voi vă faceţi că daţi 
mereu la spate venirea Mea la voi cu strigarea şi cu trezirea şi 
cu iertarea apoi, ca să putem lucra curat peste om, dacă voi vă 
faceţi că nu auziţi şi că nu vedeţi şi că nu ştiţi de strigarea Mea 
şi de lucrarea cuvântului Meu în mijlocul neamului român, 
dacă voi nu-Mi răspundeţi când grăiesc cu voi, o, cum să fac 
cu voi? Dar cum să fac cu viaţa oilor? Eu sunt Păstorul Cel 
bun şi Cel milos şi, iată, vă păstoresc şi pe voi, darămite pe oi. 
Mi-e milă de oi, căci voi nu le păstoriţi, şi oile nu ştiu ce în- 
seamnă păstorire peste ele. Neamul român este neamul Meu 
cel ales pentru sfârşitul lucrărilor Mele peste pământ, dar voi 
nu vreţi să lucraţi în via Mea după planul Tatălui Meu. O, nu 
pe dinafară trebuia să vă arătaţi voi păstori de oi, că iată, partea 
dinăuntru a vasului vostru este plină de răpire şi de nedreptate, 
tată. O, pocăiţi-vă, şi nu vă fie ruşine sau greu să faceţi aceasta. 
Aşezaţi-vă înaintea Mea, că am venit spre voi ca să vă deschid 
inimile şi să tom în ele cuvântul venirii Mele şi credinţă sfântă 
pentru el în voi. O, nu vă îndoiţi, şi temeţi-vă să faceţi aceasta, 
căci curând, curând Eu, Domnul, Mă voi arăta slăvit din mij- 
locul lucrării Mele de nou Ierusalim în neamul român, şi pu- 
terile cereşti îmi sunt ucenici, şi ele vor împlini. Sculaţi-vă să 
facem sfat, căci Dumnezeu nu vine la voi ca să vă facă rău, ci 
vine să vă scape de întunericul din voi şi să pună peste voi 
darul Duhului Sfânt, căci cei credincioşi Mie sunt numai aceia 
care, crezând, se mântuiesc, precum cei mincinoşi sunt cei 
care, necrezând, se osândesc să guste mereu din trecătoarea 
deşertăciune a vieţii vremelnice pe pământ. Fiţi credincioşi şi 
dovediţi-vă aşa, căci cei credincioşi sunt cei care au peste ei 
semnul iertării păcatelor şi care în numele Meu scot demoni şi 
îi însănătoşesc pe cei bolnavi şi suferinzi pe pământ, şi sunt 
cei care, în limbi noi grăind ei, iau şerpii în mâini şi nu-i vată- 
mă şerpii, şi sunt cei ce, botezându-se în numele Meu, îşi dove- 
desc apoi darurile credinţei, lucrarea Duhului Sfânt, care se 
face semn din cei credincioşi. Amin. 

Luaţi aminte la glasul Meu de peste voi, cei ce v-aţi 
aşezat păstori de oi. Vine la voi Păstorul Cel bun şi vă întreabă 
de oi. O, e turma Mea în jale şi în rătăcire, şi ea nu ştie, dar 
puterile cereşti lovesc în ea ca s-o trezească şi ca s-o înveţe 
minte. Sculaţi-vă pentru viaţa oilor dacă vreţi să aveţi plată de 
păstori, căci cel ce are grijă de oi pentru că sunt ale Mele, acela 
plată de păstor va lua. Amin. Aplecaţi-vă şi beţi şi spălaţi- vă şi 
curăţiţi-vă în apa râului vieţii, şi beţi cu credinţă, căci cuvântul 
Meu este adevărat, dar dacă nu vă veţi apleca spre el ca să-l 
luaţi în voi şi să păstoriţi cu el turma Mea după voia Mea, Eu, 
Domnul, Mă voi judeca după dreptate cu voi. Şi acum sfârşesc 


grăbea Mea cu voi. Eu sunt Cel ce sunt. Amin. 

Acum Mă îndrept să strig cu glasul Meu cel îndurerat şi 
la cei ce s-au aşezat să cârmuiască soarta neamului român. Eu 
am pe pământul român tronul cuvântului Meu, şi de pe el cu- 
vintez. Eu am în neamul român popor născut de sus, vas al 
sfinţeniei Mele, casă a lui Dumnezeu pe pământ, şi vai celor 
ce tăgăduiesc glasul Meu de azi! 

Eu, Domnul, strig la voi ca să vă întreb de soarta oştirii 
Mele române, căci v-aţi aşezat cârmuitori peste ea ca şi cei ce 
s-au aşezat păstori peste ea de la ei dorinţă. Vă dau şi vouă 
darul credinţei sfinte. Luaţi din el ca să Mă pot înţelege cu voi 
pentru soarta acestui neam. Nu puteţi nici voi să vă ascunderi 
sub necredinţă faţă de cuvântul strigării Mele la voi. Chiar dacă 
voi spuneţi că acest cuvânt nu sunt Eu, Domnul, Eu vă spun şi 
vouă aşa cum le-am spus egiptenilor când l-am trimis pe Moise 
să Mi-1 scoată din robie pe Israel; vă spun şi vouă că Eu sunt 
Cel ce sunt, şi veţi vedea curând, curând că Eu sunt Cel ce strig 
la voi ca să Mă auziţi şi să-Mi deschideţi ca să stau în sfat cu 
voi. Am venit spre voi cuvânt şi v-am spus vouă cuvânt din 
Scripturi, că «dacă într-o cetate sunt tot felul de conducători, 
ea se surpă ca şi una care nu are conducător». O, voi umblaţi 
înaintea acestui neam pe căi nedrepte şi sunteţi îndărătnici, şi 
sunteţi făţarnici, dar este scris: «Cei ce se abat pe căi nedrepte, 
Domnul îi va duce cu cei fără de lege». Vin să vă spun că nu 
iubiţi dreptatea şi pacea şi că aşa staţi voi pe fruntea acestui 
neam. îndărătnicia este boală urâtă, iar plata ei vă va umple de 
suferinţă dacă nu veţi lua aminte acum la glasul Meu care vă 
cheamă să învăţaţi dreptatea Domnului pe pământ şi nu 
strâmbătatea aşa cum lucraţi voi de când v-aţi aşezat să tocmiţi 
cu soarta neamului român. O, neamul român este neamul în 
mijlocul căruia Eu, Domnul, Mi-am aşezat casa Mea de ven ir e 
acum, a doua oară de la Tatăl la om. Daţi-Mi dreptul să vă 
învăţ, căci sunt învăţător din cer pentru om. Eu vreau să vă 
scap de pedeapsa faptelor voastre rele, căci păcatul lăcomiei 
şi al minciunii v-a biruit de tot, şi staţi cu el împotriva lui Dum- 
nezeu Atotfiitorul. E ţara română lovită din pricina fărădele- 
gilor voastre, pe care le săvârşiţi fără frică, în numele acestui 
neam. Am dat povaţă neamului român să se trezească şi să se 
scoale să-şi vegheze soarta, dar voi staţi împotriva puterii cea 
bună a acestui neam. Voi v-aţi aşezat tari, şi vă ţineţi cu amân- 
două mâinile de scaunele pe care staţi, dar dacă veţi iubi fără- 
delegea pe mai departe şi nesupunerea pentru ceea ce este bine 
acestui neam, Eu, Domnul, vă voi smulge pe voi pe toţi de pe 
locurile voastre şi veţi fi aruncaţi la pământ, căci voi brăzdaţi 
cu ruşine obrazul neamului român înaintea neamurilor de pe 
pământ. Iată, nici un glas al acestui neam, care strigă la voi, 
nu-1 auziţi ca să vă îndreptaţi spre dreptate, căci vă prieşte cu 
păcatul slavei deşarte şi nu vă pasă de faţa şi de fruntea cea 
brăzdată de ruşine a neamului român, peste care staţi mari. Voi 
sunteţi lacomi şi slujiţi minciunii şi iubiţi desfrânarea a toate, 
şi e păcat aceasta, şi e păcat să staţi la cârma unui neam aşa 
cum sunteţi voi. Vin Eu acum din cer cuvânt ca să cârmuiesc 
cu el peste neamul român şi peste pământ, şi iată, cuvintez şi 
împlinesc. Amin. Am spus că vor lucra stihiile cereşti şi vor 
trezi acest neam, căruia i-am spus să nu se supună glasului mâ- 
niei Mele cea plină de durere pentru necredinţa omului, ci să 
se supună slavei Mele cea plină de cuvânt şi de ocrotire pentru 
cei ce se apleacă Domnului şi ocrotirii Lui. Amin. 

O, nu vă mai ţineţi cu mâinile de scaunele pe care staţi. 
Nu aşa se cârmuieşte peste un neam, o, nu aşa. Vine pe pămân- 
tul român dreptatea cea sfântă, vine din cer pe pământ rochiţă 
scumpă şi serbare cerească peste ţara română. Faceţi loc sfa- 

tului Domnului, că Mie îmi trebuie cale cu dreptate pe ea, cale 
care să se vadă bine de la pământ la cer şi de la cer la pământ. 
O, numai adevărul vă poate face liberi de vină, dar daţi loc pe 
pământ dreptăţii a toate, căci cei ce iubesc strâmbătatea şi min- 
ciuna, sunt fiii diavolului pe pământ, fiindcă diavolul este tatăl 
minciunii. Lăsaţi pământul român şi neamul Meu de pe el, 
lăsaţi-1 să intre sub slava Mea, căci Eu, Domnul, i-am sortit 
slavă cerească peste el, şi tainic i-o lucrez, şi vreau să pun 
această coroană pe creştetul neamului român şi să strălucească 
ea de slava Mea înaintea popoarelor. Amin. 

O, iată ce faceţi voi! Prin fărădelegile voastre atrageţi 
mânia puterilor cereşti peste ţara română, iar Eu, Domnul, 
voiesc s-o ocrotesc şi s-o mângâi pe ea sub crucea ei. O, daţi 
loc iubirii Mele peste neamul român, căci făţărnicia voastră se 
vede prea bine ca să vă mai puteţi piti cu ea unul în spatele 
celuilalt. Puterile cereşti strigă la voi prin glas puternic de vi- 
jelie cu spaimă în mersul ei de deasupra acestui neam, căci din 
pricina celor ce s-au numit ei înşişi păstori peste neamul acesta, 
dar ei nu păstoresc, şi din pricina voastră că staţi de la voi put- 
ere pe pieptul acestui neam ca să-l supuneţi vouă, din aceste 
pricini vine mânia lui Dumnezeu peste neamul acesta apăsat 
pe calea lui, şi care nu mai ştie ascultarea de Dumnezeu şi te- 
merea cea pentru paza vieţii lui. Aplecaţi-vă, dar, şi lăsaţi-vă 
treziţi de duhul adevărului şi al dreptăţii a toate, căci îndă- 
rătnicia şi făţărnicia şi slava deşartă vă aduc vouă pedeapsa lor, 
dar Eu, Domnul, voiesc să vă cruţ pe voi şi să vă povăţuiesc, 
fii români. O, nu mai staţi aşa de mari peste acest neam, căci 
voi sunteţi oameni neputincioşi, iar Eu sunt Domnul, şi vă 
chem cu Mine în sfat pentru soarta neamului român. Iubiţi 
adevărul, iubiţi duhul dreptăţii, căci voi aţi părăsit cinstea şi 
datoria cea pentru adevăr, şi aţi părăsit frica cea binefăcătoare, 
care-1 ţine pe om pe calea dreptăţii a toate, şi iată, domniţi de 
la voi putere şi apăsaţi pe viaţa neamului român. O, ajunge! 
Nu mai oropsiţi ţara alegerii Mele. Sunteţi nedrepţi cu ea. 
Ajunge! Treziţi-vă şi veniţi- vă în fire, că prea multă vină vă 
strângeţi, şi ea vă va apăsa prea greu. Veniţi spre părere de rău 
şi faceţi cale milei Mele spre voi, ca să vă scap cumva de plata 
faptelor voastre. Eu sunt Păstorul Cel bun, Cel milos. Mi-e 
milă de cei ce păcătuiesc greu, că aceia şi nu alţii au nevoie de 
milă, şi vreau să vă trezesc spre pocăinţă şi spre umilinţă, şi 
apoi să vă dau din mila Mea, dacă veţi vrea. Eu, Domnul, strig 
la voi: faceţi cale dreaptă dreptăţii, şi Eu vă voi lucra izbăvirea. 
Dar dacă nu veţi vrea şi nu Mă veţi asculta, faptele voastre îşi 
vor primi plata lor. Eu sunt Cel ce sunt. Amin, amin, amin. 

Binecuvintez şi întăresc locul de cârmuire de peste nea- 
mul român, şi pe cel ce se luptă prin valuri la cârma cea de ve- 
ghe a acestui neam. Eu, Domnul, voi ocroti şi voi mângâia cu 
cuvânt de veghe neamul român. Eu sunt Cel ce sunt. Amin. 

Acum, poporul Meu, Mă odihnesc de strigătul Meu cel 
îndreptat spre cei ce se numesc pe ei înşişi păstori, şi, iarăşi, 
alţii, binefăcători şi conducători peste neamul român. Am spri- 
jinit la locul ei cârma acestui neam, dar ceilalţi, la care strig, 
auzind nu aud, dar Eu, Domnul, Mă voi arăta prin lucrarea pu- 
terilor cereşti şi voi scoate îndărătnicia şi făţărnicia de pe scau- 
nele pe care ele stau prin cei ce vor să poată ei tot ce trebuie să 
poată neamul român. Am spus aceasta, şi voi fi împlinitor, căci 
am ucenici puterile cereşti, şi acestea Mă vor asculta. Amin. 

O, fiilor, grăiesc şi cu voi cuvânt de facere. Staţi frumos, 
tată, în planul Meu cu voi, căci avem de aşezat, prin cuvântul 
Meu de peste voi, slavă cerească peste pământul român, şi vom 
lucra prin cuvânt de sus, şi nu de jos, vom lucra aşa cum am 
lucrat Eu acum cu voi fântâna ucenicilor Mei, fântâna sfinţilor 


apostoli, căci aceştia în curând, prin cuvânt sfânt, vor fi puşi 
lucrători şi veghetori ai ei şi vor împrospăta cu apă şi cu duh 
ceresc grădinile Mele cu voi, şi pe voi. Binecuvintez începutul 
şi sfârşitul fântânii, aşa cum am rostit peste voi când am însem- 
nat locul izvorului care s-a înfiinţat acum între voi, izvor rostit 
din cer ca să fie pe pământ. Vom aşeza peste izvor cuvânt de 
sfinţire şi ne vom bucura de darul acesta, şi vom împlini bucu- 
ria aceasta cu poporul cel ce se va aduna în curând din nou 
pentru mângâiere şi pentru creştere, în duh de sărbătoare, în 
grădinile Mele cu voi. Amin. 

Acum împărţiţi cuvântul Meu acolo unde el merge cu 
trimitere din partea Mea. Amin. 

Când iarăşi voi veni la voi cuvânt, fiilor, Eu iarăşi vă voi 
învăţa pe voi viaţa voastră întru Mine şi viaţa Mea în voi, şi 
voi învăţa poporul cuvântului Meu să ştie el cum să-şi păzească 
şi să-şi păstreze fiii lui locul lor din Mine şi locul Meu din ei, 
iar această înţelepciune se învaţă de la înţelepciunea Mea din 
voi, fiilor copii care-Mi păstoriţi poporul ca să nu piară el din 
pricina lipsei de înţelepciune de la Mine peste el. O, să nu-i fie 
greu poporului Meu să se aplece să ia de la Mine prin voi, căci 
mai înţelept decât cel ce are înţelepciune, este cel ce ia înţelep- 
ciune, şi apoi ascultare pentru înţelepciune. Amin. 

Eu, Domnul, îmi voi strânge curând, curând poporul şi 
îl voi învăţa pe el înţelepciune nouă; îi voi întări inima lui spre 
Mine şi îmi voi apleca inima Mea spre el. Eu îi voi da lui, şi 
fericit este cel ce va lua şi va fi, fericit va fi, căci numai cel ce 
este, numai acela va mai fi, fiilor, numai acela. Amin, amin, 
amin. 

9/22 iulie 2007 

Sărbătoarea sfântului prooroc Ilie 

Vorbirea de rău este hrana duhului celui nemulţumit. Lucrarea zi- 
dirii omului se lucrează cu martori. Ucenicul are în el duhul învă- 
ţătorului său. Rugăciunea poporului pentru sufletul celui ce a fost 
patriarhul neamului român, Teoctist. 

M ă port pe nori de slavă, pe nori de cuvânt în 
grădiniţa Mea de pe pământ. Sunt Domnul Iisus 
Hristos, Fiul Tatălui Savaot. Oştirile de sfinţi Mă însoţesc şi Mă 
mărturisesc Domn al slavei, iar sfinţii sunt slava Mea. Cu slavă 
vin să judec viii şi morţii, precum este scris, căci Eu am spus 
prin cuvânt proorocesc că «sfinţii vor judeca lumea». Amin. 

Iarăşi vin la tine cuvânt, poporul Meu, şi iarăşi te învăţ, 
tată, căci tu trebuie să înveţi mereu dacă eşti al Meu. O, 
păzeşte-ţi şi păstrează-ţi locul tău din Mine şi locul Meu în tine, 
dar învaţă, tată, învaţă ca să ştii aceasta, învaţă mereu, căci cel 
ce nu învaţă mereu, acela piere din lipsă de înţelepciune. Dau 
mereu să te strig mereu şi să te învăţ mereu, tată, căci greu mai 
stă pe picioare cel ce nu învaţă, greu, tată, greu, şi acela îşi ia 
din sine tot ce ia, şi acela nu mai învaţă dacă face aşa, şi acela 
cade, tată, cade, şi când cade, trage după el pe cel slab, care 
abia stă pe picioare, căci cel ce nu ia înţelepciune de la Mine 
şi nu de la sine, acela nu mai are statul lui în Mine, şi apoi se 
face cădere pentru mulţi unul ca acela. 

O, poporul Meu, ia de la Mine limpezime de minte, ia 
şi citeşte cuvântul Meu şi învaţă-1 şi pentru tine, căci tu când 
citeşti, te gândeşti că e vorba despre altul şi nu despre tine, tată. 
O, ia şi citeşte, şi să se cunoască, tată, că citeşti şi că înţelegi 
cu credinţă cuvântul Meu cel pentru mântuirea ta. Când citeşti 
cuvântul cărţii Mele, nu lua din el înţelepciune împotriva 
fratelui tău, ci ia din el pentru statura ta, pentru mântuirea ta 
cea prin ascultare de cuvântul Meu cel mântuitor, şi lasă-te slab 

ca să poţi lua, căci altfel nu iei înţelepciunea cuvântului Meu 
din cartea Mea. Fii înţelept din Mine şi nu din tine, căci câtă 
vreme omul poate, atâta vreme Dumnezeu este neputincios 
pentru om, iar când omul este el neputincios, atunci Domnul 
îl face pe el vas al Său, şi altfel nu se poate cu Dumnezeu, 
poporul Meu. Omul putincios pentru el însuşi îl răstoarnă 
mereu, mereu pe Dumnezeu, neţinând seamă de Dumnezeu, 
căci poate el, omul. O, aşa am păţit Eu cu Adam, şi iată, aşa 
păţesc mereu cu tot omul care poate el, dar Eu Mă fac cuvânt 
ca să-l învăţ pe om, şi dacă el nu ia, nu pot să-l conduc pe el 
spre veşnicia lui cea de la Mine, nu pot, căci el este trup şi nu-i 
place cu duhul, chiar dacă limba lui zice că-i place. Aaron şi 
cu Miriam tot aşa îmi făceau, şi nu puteam să-i călăuzesc pe 
ei prin Moise, căci ei loveau mereu, mereu în puterea Mea cea 
din Moise, şi nu puteau trece din trup în duh dacă voiau să 
poată ei. Făcusem din Moise un dumnezeu pentru Israel, dar 
n-am putut nici atunci să am ceată de dumnezei ca să pot fi Eu, 
Domnul, în sfatul lor şi ca să pot pentru viaţa lui Israel; şi pen- 
tru că n-am putut, Israel s-a pierdut în sine şi a putut prin voia 
sa însăşi, căci voia Mea n-a fost să încapă în voia lui. Vai Mie 
în mijlocul celor cu minte de om! Eu însă Mă fac cuvânt de 
veghe pentru om şi dau să-l întorc pe om la Mine şi ca să pot 
Eu veni la el şi să Mă creadă omul că vin la el, şi să Mă pri- 
mească dacă vin. Amin. 

îl învăţam mereu pe poporul Meu cel de azi, dădeam 
să-l înţelepţesc, dar el îşi vedea prea mult de treburile lui, şi se 
învârtoşa dacă făcea aşa, şi apoi se ridica împotriva Mea ca 
să-şi acopere vina, şi iată, nu lua poporul Meu de azi învăţătură 
pentru veşnicia lui cea cu Mine pe pământ şi în cer apoi. O, nu 
trebuie răstălmăcit cuvântul Meu şi pus apoi împotriva Mea de 
către cel vârtos la cuvânt şi la duh răutăcios, de către cel cu 
minte de sine, minte înaintea căreia Eu, Domnul, stau în ge- 
nunchi neputincios şi nelucrător pentru a Mea putere şi sfat 
ceresc. O, e mare taină şi mare minune să înţeleagă omul duhul 
şi puterea rugăciunii. Această putere nu poate în cel cu minte 
de om. îmi învăţam mereu poporul să iubească rugăciunea, dar 
el nu putea să fie numai al Meu cu mintea lui, cu îndeletnicirile 
lui, şi îşi alegea fiecare câte ceva de făcut, şi aşa se depărta el 
de Mine după ce Mă gusta dacă Mă afla din om în om în acest 
cuvânt cu care stau masă întinsă de cincizeci de ani pe pământ 
în neamul român. 

O, Ierusalime, doresc, tată, cu mare dor să pot lucra în 
mijlocul tău cu duh tare întoarcerea omului spre Dumnezeu, şi 
a lui Dumnezeu spre om. Mă doare când văd clătinare în cei 
ce au aflat de izvorul Meu de cuvânt. Mulţi din poporul Meu, 
mai de mult şi de acum, au ajuns să fie nemulţumiţi, căci 
umilinţa îi este greu omului s-o ia de toiag al său. Nemulţu- 
mirea este duh rău, şi aceasta naşte din ea vorbirea de rău între 
fraţi, vorbirea de rău, tată, hrana duhului celui nemulţumit. 

O, nu e tot una vorbirea despre răul care este şi care 
lucrează spre pierzarea omului, nu e aceasta tot una cu vorbirea 
de rău. I-am spus poporului Meu cel de demult că prea mult, 
prea mult a lucrat el vorbirea de rău, lucrare care l-a scos de la 
Dumnezeu pe el, şi n-a înţeles taina de creştin, n-a înţeles 
aceasta poporul Meu cel de demult al Meu, şi pe care l-am 
hrănit cu milă ca şi pe cel de azi popor al Meu. 

Vin să fac înţeleasă în poporul Meu taina de creştin şi 
s-o întăresc pe ea, şi lucrez cu sfinţii, căci orice lucrare zidi- 
toare se lucrează cu martori, iar altfel nu. Te învăţ, poporul 
Meu, să-ţi păzeşti şi să-ţi păstrezi locul tău din Mine şi locul 
Meu în tine, tată, iar această putere se învaţă de la înţelepciunea 
Mea, pusă de Mine în cei prin care Eu trec spre tine ca să te 


călăuzesc şi ca să nu pieri tu fără călăuză, căci cei fără de 
călăuză peste ei pier, şi au pierit şi pier, fiule. Am spus prin 
prooroci că voi trimite pe Ilie proorocul să întoarcă la Mine pe 
oameni, şi pe Mine la oameni, ca să curm de peste ei blestemul 
care vine peste cei ce nu stau sub scutul lui Dumnezeu pe 
pământ cu viaţa lor trăită în voile Mele pe pământ ca şi în cer, 
căci altfel Eu nu-1 pot acoperi pe om de blestemul care vine pe 
pământ. Omul nu ştie să fugă de blestem, căci cel ce ştie este 
cel ce fuge sub scutul ascultării de Dumnezeu prin călăuză, 
poporul Meu. Eu vin şi iarăşi te învăţ, şi vreau să pun pe masă 
învăţătură pentru toţi cei ce ştiu să ia şi să rămână în ea şi să se 
roage Mie pentru ea, căci duhul rugăciunii este puţin, puţin de 
tot priceput de cel ce se aşează în genunchi ca să se roage la 
Dumnezeu pentru viaţă. 

Eu sunt cu cetele de sfinţi, şi sfinţii sunt martorii Mei, 
iar martorii mărturisesc. Numai cei ce mărturisesc, numai aceia 
sunt martori şi numai aceia îl cunosc pe Dumnezeu pe pământ, 
pe Dumnezeu şi pe om, poporul Meu, căci în alt fel nu este lu- 
crarea Mea peste om. Amin, amin, amin. 

E u, Ilie, proorocul Tău, sunt martorul Tău, 
Doamne, şi mare este iubirea şi credinţa 
şi lucrarea celor ce Te mărturisesc prin râvna lor cea pentru 
Tine, râvnă care se scoală spre lucrare ca să întoarcă pe oameni 
la cunoştinţa adevărului, la Tine, Doamne părăsit de om. în car 
de slavă ne purtăm prin cuvânt peste creştetul poporului Tău, 
ca să-l învăţăm pe el statul lui în Tine şi statul Tău în el, 
Doamne, şi ca să nu mai fie cădere de fii de la pieptul Tău cel 
ocrotitor de fii, Doamne Părinte. Amin. 

O, popor al slavei venirii Domnului acum cu sfinţii pe 
pământ! Să ştii că fiii sunt cei ce au părinte, de care ei ascultă. 
Noi, sfinţii Lui, îl avem pe Domnul de Părinte, şi sfânt să fii şi 
tu cu ascultarea de El, căci altfel Domnul nu este Părintele tău 
şi nu stă înăuntrul tău. Când Domnul stă în om, El stă ca un 
Stăpân, şi altfel El nu stă în om, şi altfel El nu poate pentru om 
şi pentru paza omului, iar această înţelepciune se păstrează şi 
se păzeşte numai în omul care stă sub călăuză, aşa cum au stat 
ucenicii pe care eu i-am avut ai Domnului pe pământ şi cărora 
eu le-am dat din duhul meu. Ucenicul trebuie să aibă în el 
duhul învăţătorului său, iar altfel el nu este ucenic, altfel el nu 
este martor şi nu poate mărturisi şi nu poate lucra minunat. 

O, eu vă mângâi pe voi, copii care mărturisiţi azi ca nişte 
ucenici, căci aţi iubit şi aţi ştiut să fiţi ucenici, şi iată, v-a dat 
Domnul lucrare mare, ca să împărţiţi din ea la toţi cei ce iubesc 
să fie un duh cu voi în duhul credinţei sfinte şi al faptelor ei 
apoi, în duhul cel pentru ucenici, fiilor copii. Iată, Se sprijină 
Domnul pe voi, căci aţi ştiut să staţi mici sub măreţia venirii 
Lui după om. Voi aveţi în voi duh iubitor de oameni, şi de 
aceea nu sunteţi voi iubiţi de cei ce se iubesc pe ei în statul lor 
cu Dumnezeu, căci duhul cel din voi, duhul iubitor de oameni 
nu-1 lasă pe om să stea în rătăcire de Dumnezeu, ci dă să-l tragă 
pe om din blestem, iar când omul nu este mângâiat şi lăudat 
aşa cum stă el, vă muşcă omul, fiilor, şi vă doare, şi vă doare 
mereu. O, n-aşteptaţi iubire de la cei cărora le mărturisiţi voi 
faptele lor rele, căci aceia se iubesc pe ei şi nu pe voi, acelora 
le e milă numai de ei, fiilor copii. Adevăratul ucenic al lui Iisus 
Hristos nu se uită la faţa omului, ci se uită la viaţa lui, ca să i-o 
îndrepteze, ca să i-o curăţească de rău, iar voi aveţi duh iubitor 
de oameni, şi puţini ştiu cât de înălţătoare şi de folositoare de 
suflet este lucrarea acestui duh bun. Ca şi Do mn ul îi îndemn 
şi eu pe cei ce au fost şi pe cei ce sunt şi pe cei ce vor fi popor 
al acestui cuvânt al venirii Domnului după om, pe toţi îi în- 
demn să-şi muşte limba decât să lovească în voi cu vorbire de 

rău şi cu învinuire pe voi pentru faptele lor cele neascultătoare 
de Dumnezeu, şi îi îndemn să nu se oprească ei în ceata celor 
răzvrătiţi, să nu se mai lase atraşi şi să nu-i mai atragă pe cei 
răzvrătiţi, căci răzvrătiţii sunt cei nemulţumiţi, iar nemulţumiţii 
sunt cei ce se cred meritoşi pentru mintea lor, pentru faptele 
lor, dar ei sunt cei semeţi, iar cei semeţi cad, căci aceasta este 
plata semeţiei din om. Voi însă fiţi în Duhul Domnului, în 
duhul dreptăţii a toate, căci omul trebuie să fie mic, iar Dom- 
nul, mare, fiilor copii. Intăriţi-vă la veghe şi prindeţi puteri bu- 
ne pentru paza poporului cel credincios, căci omul are nevoie 
de cârmă peste el, chiar dacă lui îi este greu aceasta. Să-l în- 
văţăm umilinţa pe om, fiilor umiliţi. Numai cel cu duh umilit, 
numai acela are viaţă călăuzită sub scutul Domnului, iar cei ce 
nu pot aşa, vor înţelege peste ei armele mustrării sfinte, şi vor 
căuta spre pocăinţă şi spre iubire cu sfială, aşa cum numai 
sfinţii au. Amin. 

O, Doamne, lucrarea ucenicilor e uşor de dus de către 
cei ce iubesc să fie ucenici, dar lumina lor pentru cei călăuziţi 
de ei, e grea de tot, Doamne. Greu mă mai apăsa şi pe mine 
nepăsarea lui Israel, dar poporul de azi trebuie să înţeleagă de 
la Tine lucrarea dreptăţii a toate, Doamne, că vremea e spre 
sfârşit de timp. Să nu Te învinuiască pe Tine pentru neas- 
cultarea lui omul îndărătnic, omul care cade în sine, care cade 
din Tine, Doamne. 

O, popor care stai la învăţat! Duhul meu întorcător de 
om spre Dumnezeu îţi spune ţie aşa, spre înţelepciunea ta: 
creştinii care cad, nu cad din pricina altora sau din pricina lui 
Dumnezeu sau a lucrătorilor lui Dumnezeu; aceia cad după ce 
se învaţă cu Dumnezeu şi pentru că le place să găsească fiecare 
de făcut câte ceva pe pământ, dar nu ceea ce trebuie făcut pe 
pământ. Aceia cad în sine, şi apoi cad din Dumnezeu; aceia 
cad din iubire, şi apoi din Dumnezeu. Din cei ce au venit şi vin 
în acest popor al venirii Domnului la om, fiecare voieşte să 
aibă ceva de făcut cu mâna sau cu darurile cele din firea lor, şi 
nu poate să-i aibă Do mn ul tari pentru El, pentru voia Lui pe 
unii ca aceştia, căci lucrările Domnului sunt tari şi veşnice, iar 
omul e deprins prea mult cu vremelnicia şi cu lucrările ei, care 
îl trag mereu, mereu pe om din Dumnezeu, şi iată de ce n-a 
putut Domnul să propăşească mult cu planul Său şi cu mult 
popor, popor închegat prin ascultare şi prin iubire. 

O, popor sfinţit de cuvântul cel mult al Domnului! înva- 
ţă ceea ce Domnul a spus pentru cei ce-L vor urma pe El: «Cel 
ce voieşte să vină după Mine, să se lepede de sine, să-şi ia 
crucea şi aşa să-Mi urmeze». Amin. Aceasta înseamnă să as- 
culte omul şi să iubească să aibă cruce, să stea sub greul Dom- 
nului, căci altfel mintea omului este dusă de valuri; aceasta 
înseamnă să se nască omul din Dumnezeu şi să nu mai aibă 
alţi părinţi sau fraţi sau rude sau prieteni în lume, căci cei ce 
nu pot aşa, aceia nu pot fi ucenicii Domnului, aşa a spus Dom- 
nul, iar Domnul i-a învăţat pe ucenici să-i cunoască ei pe cei 
ce sunt ai Lui, şi le-a spus: «Ii veţi cunoaşte după roadele lor 
pe cei ce sunt ai Mei». Iată, aceasta este lucrarea ta, popor venit 
spre venirea Domnului. O, nu poţi sluji la doi stăpâni deodată 
dacă ai venit pe calea venirii Domnului. Tu crezi că poţi, tu 
zici că poţi, tu faci să poţi, dar asta înseamnă că nu poţi, căci 
pe unul din ei îl părăseşti, şi tu nu crezi că aşa faci, şi adevăr 
adevărat este în cuvântul Domnului care spune răspicat calea 
celor ce vin să fie cu Domnul. Amin. 

O, Doamne, eu am trăit numai în Tine şi numai pentru 
Tine am lucrat, şi aspră mi-a fost şi pentru mine şi pentru om 
râvna mea cea pentru Tine, şi pentru aceasta nu m-a biruit omul 
necredincios sau puţin credincios, şi m-ai biruit numai Tu, iar 


eu numai pentru Tine am râvnit. O, dă-i poporului Tău, dă-i 
Tu din duhul meu, dă-i, Doamne. Aşa să-Ţi fie Ţie ucenic 
poporul Tău de azi, Doamne. Amin, amin, amin. 

O adânc al râvnirii după Dumnezeu, o, 
^proorocule mare! Tu M-ai avut numai pe 
Mine mamă şi tată şi frate şi soră şi prieten, şi de aceea ai avut 
tu Mie ucenici, şi toţi erau în duhul tău, şi nu cădeau din el cei 
ce aveau din duhul tău. Când unui creştin îi este dor de sine, 
atunci el doar se preface că stă cu Mine dacă stă, şi unul ca acela 
caută cu ochii lui în jur creştin care să-i placă cu el însuşi în el 
şi în jurul lui, şi unul ca acela se bucură când se clatină încă alt 
creştin, ca să poată şi el să se clatine; unul ca acela se bucură să 
aibă cu cine se asemăna când îi este dor de sine şi de clătinare 
apoi, căci clătinare este iubirea de sine pentru cei ce caută pe 
cale cu Domnul în felul lor şi nu în felul cel sfânt al căutării. 
Această clătinare nu este din vina altuia, ci este o fire înnăscută 
în om, şi de care omul n-a scăpat când a dat să-şi piardă viaţa 
ca să şi-o câştige apoi în Mine. Eu însă am spus din timp că sita 
de sortare este în mâna Mea, ca să rămân în ea cu boabele în- 
tregi de grâu, şi iată, bobul neîmplinit, bobul ştirb, bobul sec dă 
să-Mi strivească de la mijloc cu îngâmfarea lui grâul cel plin 
de Mine, dar Eu veghez şi caut cu milă după cel îndărătnic şi îl 
strig, doar Mă va auzi când îl strig. 

O, nu e nimeni, nimeni vinovat pentru un creştin care se 
clatină, ci numai dorul de păcat îl face pe el să se lase spre voile 
lui, în zeama lui, care i se pare mai dulce decât iubirea cea 
statornică între fraţi şi pentru fraţi. Eu am spus: vai celor ce 
pentru clătinarea lor, pentru nestatura şi nestatornicia lor lovesc 
în părţi pe cei ce prin greu şi prin ispite se păstrează sub lucrul 
Meu cel călăuzitor şi călăuzit! Eu pe cei ce îi iubesc îi îndemn 
să stea sub călăuză, dar vai celor ce ies de sub călăuză şi încă 
se numesc ai Mei aşa cum sunt ei! Este scris în Scripturi: 
«Cunoscut-a Domnul pe cei ce sunt ai Săi», şi pe tot poporul 
Meu, Eu, Domnul, îl îndemn să întărească pentru el statul sub 
călăuză, ca să-l cunosc Eu pe el. Amin. 

O, poporul Meu cel de demult, şi tu, poporul Meu cel 
de azi şi cel de mâine, ridică-te dacă ai păcate şi curăţă-le de 
pe tine şi de pe Mine, fiule, căci Eu sunt bun şi blând pentru 
tine şi te aştept, tată. Am adus spre vedere în mijlocul tău multe 
pomelnice cu păcate, multe ascunderi de Dumnezeu şi de cei 
ce sunt de la Dumnezeu lumină a omului spre Mine, şi acestea 
stau înaintea Mea necurăţate, tată. Ascunderea faptelor şi a vor- 
belor ascunse s-a făcut mare întuneric pe calea Mea spre tine 
şi pe calea ta spre Mine. O, curăţă-ţi, fiule neascultător, calea 
rugăciunii tale spre Mine. Nu uita că fiecare va sta la rândul 
cetei sale, precum este scris. Nu uita că dacă nu va avea cine 
să dea pentru tine mărturie bună înaintea Mea, tu vei plânge 
fără mângâiere în ziua mărturiilor, fiule. O, scoală-te, dar, şi 
curăţă-ţi fiinţa de cele acoperite ale tale între frate şi frate, şi 
prin care cad fraţii, căci biserica Mea este cea care stă în lumină 
şi în unire prin lumină. Cel drept este cel iertat. Cel ascuns stă 
sub necreştere, sub necunoaştere. Te-am învăţat, poporul Meu, 
să nu fugi, tată, de cei ce trebuie să-Mi dea Mie pentru tine 
bună mărturie. O, nu fugi de ei, ci fugi spre ei, aşa te-am învă- 
ţat. Te-am învăţat să mergi şi să-i întrebi pe ei despre Mine şi 
despre tine. Toate te-am învăţat pentru viaţa ta. împlineşte-le, 
tată, şi bate la poartă ca să fii primit şi curăţat de cele despăr- 
ţitoare între tine şi Dumnezeu. Oricât ai fi de vinovat faţă de 
fratele tău, poţi să te curăţeşti dacă voieşti. întoarce-te! Vine 
pe pământ plată pentru faptă. împacă-te cu Dumnezeu cu inima 
deschisă şi nu altfel, fiule clătinat, fiule nemulţumit. O, vino 
la Mine cu cel ce i-ai greşit conştiinţei lui. Cu cel ce ţi-a greşit 

ţie, vino la Mine şi nu veni singur. Veniţi, voi, cei greşiţi, şi Eu 
vă voi vindeca pe voi. Hai să lucrăm măcar ca pe pământ, tată, 
măcar aşa cum este lucrată pe pământ lucrarea ivirii dreptăţii 
şi apoi a împăcării între fraţi. Lucraţi scăpare pentru conştiinţa 
celor ce pot cădea prin voi de la pieptul Meu. Vreau să Mă laud 
cu voi pentru această lucrare lucrată între voi ca nişte fraţi 
iubiţi ai Mei, şi apoi ca nişte fii. Vreau să vă fiu frate ca să vă 
ajut, şi părinte ca să vă povăţuiesc. Vindecaţi-vă de tot ce nu 
este frumos în voi, de tot ce aţi rănit în puterea şi în conştiinţa 
celor de o cale cu voi. Această lucrare înaintemergătoare aduce 
după ea slava ei. O, iubirii îi trebuie drum curat, tată. Hai să 
fim vii, fiilor. Eu sunt Dumnezeul celor vii, al celor care se văd 
şi al celor care văd ca Mine şi nu ca omul. învăţaţi din cuvântul 
Meu de peste voi statul vostru în Dumnezeu şi statul lui Dum- 
nezeu în voi, fiilor. 

O, nu citiţi în zadar cuvântul Meu de peste voi! învăţa- 
ţi-1 ca Dumnezeu şi nu ca omul, fiilor învăţaţi de Dumnezeu şi 
nu de om, tată. O, voiesc să vă păstoresc cu lacrimi, ca să Mă 
ascultaţi, ca să Mă primiţi, tată. Curând, curând vă strâng iarăşi 
ca să vă păstoresc şi ca să vă curăţ de cele ce vă despart de 
Mine, fiilor. Curând, curând Eu vă aştept la izvor, vă aştept cu 
multul ca să vă aşezaţi sub învăţătura Mea şi a celor ce vor da 
mărturie bună despre voi înaintea Mea. O, învăţaţi de la Pavel, 
apostolul Meu, care şi-a spus păcatul învrăjbirii lui peste bise- 
rica Mea, şi apoi, Eu chemându-1 pe el la pocăinţă, el s-a um- 
plut de Duhul Meu şi Mi-a fost ucenic, şi apoi şi-a scuturat harul 
Meu din el peste biserica Mea, pe care o creştea şi o înţelepţea 
ca un păstor umilit, ca Mine, tată, căci Eu îl umplusem pe el de 
har, pentru umilinţa lui şi pentru credinţa lui şi pentru multa lui 
apoi lucrare a împărăţiei Mele peste om şi în om. 

învaţă, poporul Meu, statul tău în Mine şi statul Meu în 
tine, şi Eu te voi învăţa dacă vei sta la învăţat, dacă vei veni la 
învăţat, dacă vei iubi învăţătura Mea. Amin, amin, amin. 

Voi, fiilor unşi cu untdelemnul sfinţeniei Mele pentru ca 
să ridicaţi glas înaintea Mea spre iertarea păcatelor lumii, 
ridicaţi pomenire şi rugăciune la Mine pentru calea celui ce a 
plecat acum de pe pământ şi care a purtat pe pământ numele 
de patriarh al bisericii neamului român. Inima lui şi gura lui 
l-au aşezat ca arhiereu al Meu pe cel ce este de la Mine uns al 
bisericii Mele acum, la sfârşit de timp, şi prin care am biruit 
cu biserica Mea acum, când nu mai este pe pământ lucrare de 
biserică după orânduiala Mea. Acesta, care a plecat acum, are 
la Mine scrisă lucrarea aceasta a Mea prin el, căci Eu i-am cu- 
vântat lui, iar el s-a sculat şi M-a ascultat şi a împlinit şi a rostit 
peste cel uns al Meu nume de arhiereu al bisericii Mele cea de 
la sfârşit de timp. Eu, Domnul, vă aşez pe voi să-i neteziţi lui 
calea spre Mine acum, iar Eu voi privi şi voi lucra pentru el, 
fiindcă am scrisă de la el lucrarea lui cea pentru Mine, cea pen- 
tru biserica Mea cea vie. Puneţi pentru el calea psalmilor şi 
rugăciune de iertare, iar Eu voi lupta pentru sufletul lui, căci 
Mi-a dat împlinire cuvântului Meu când Eu i-am cerut. 

Să audă duhul cel potrivnic acest cuvânt şi să Mă lase 
pe Mine să judec peste sufletele cele ce au scris la Mine lucrare 
împlinită a cuvântului Meu rostit peste ele. Amin. 

Binecuvântată să fie rugăciunea voastră către Mine pen- 
tru el, căci el este adus acum spre voi de către înger şi se uită 
cu durere şi aşteaptă, fiilor, aşteaptă izbăvirea lui, aşteaptă, fi- 
ilor, aşteaptă. Amin. 

Sărbătoarea sfântului mucenic şi tămăduitor 
Pantelimon 

Dojana este duh dătător de viaţă. Meşteşugul păstrării vieţii şi a 
sănătăţii. Biserica neamului român „îşi caută capul”, dar Domnul 
prooroceşte clătinarea ei. 

M ă vestesc la porţi ca să intru în carte. Dumnezeu 
Tatăl, Fiul şi Duhul Sfânt, acesta este numele 
cu care intru în carte şi Mă fac cuvânt. Cei ce se întâlnesc, se 
salută unii pe alţii când se întâlnesc şi când se despărţesc. Aşa 
şi Eu lucrez când Mă întâlnesc cu poporul cuvântului Meu, cu 
care-1 hrănesc pe el ca pe cel credincios, căci mult de tot îl 
iubesc Eu, Domnul, pe cel ce crede în venirea Mea cuvânt pe 
pământ, şi cu mult mai mult de atât îl iubesc pe cel ce se face 
înaintea Mea cuvântul Meu cel împlinit. Amin. 

în cer şi pe pământ Eu numai cu îngerii şi cu sfinţii Mă 
port, iar altfel nu, şi i-am spus şi omului aceasta, de la început 
i-am spus că nu e bine să fie omul singur, şi apoi Eu am luat 
din coapsele lui şi i-am făcut tovarăş pe potrivă, ca să mărturi- 
sească unul pentru altul înaintea Mea când Eu ridic întrebare 
peste om, peste viaţa omului, peste ascultarea sau peste neas- 
cultarea de Mine a omului. 

O, popor al cuvântului Meu, nu este bine să fie omul 
singur, tată, iar Eu te-am strâns în chiticele ca să asculţi de 
Dumnezeu şi de la Dumnezeu şi ca să-ţi pot Eu întreba viaţa, 
fiule, şi ca să pot Eu lucra după orânduiala Mea cea pentru om. 
Vin azi şi te îndemn spre sănătate, tată, sănătate de duh şi de 
trup, şi am sfinţi vindecători în venirea Mea la tine. Iată ce 
povaţă îţi dau: nu căuta să mergi cu înger slab, nu căuta pe cel 
ce se potriveşte cu tine, pe cel bolnav ca şi tine, ci caută după 
cel ce se potriveşte cu Mine, tată, şi însoţeşte-te cu el pentru 
creşterea ta, pentru statura ta, şi mergi cu cel treaz peste statura 
ta, şi fericit vei fi când tu te vei însoţi cu cel ce are în el duh 
dătător de viaţă, că nu-i de ajuns peste tine om cu suflet viu şi 
atât. Dojana este duh dătător de viaţă, şi cu cât omul este mai 
duhovnicesc, cu atât mai mult greşelile mici el le vede mari, şi 
atunci el caută după cel ce vindecă greşeala lui, şi aceasta este 
înţelepciunea care nu-1 lasă pe om să moară, care nu-1 lasă să 
cadă, căci căzut şi mult căzut este omul care se înalţă pe sine, 
poporul Meu. O, te învăţ, tată, vindecarea, căci duhul cel 
vindecător este raza care-ţi descoperă ţie rana cea ascunsă ca- 
re-ţi mănâncă pe dinăuntru viaţa. Te învăţ vindecarea ta, fiule, 
căci Eu Mi-am pus viaţa pentru om, iar omul dă să şi-o câştige 
ori de câte ori îi este atinsă viaţa, dă omul să-şi câştige drep- 
tatea înaintea celui ce-i întreabă viaţa ca să i-o vindece, dar nu 
este bine să fie omul singur, o, nu este bine aceasta, nu este 
bine să se ascundă omul cu viaţa sa cea nevăzută de om. O, nu 
i-a fost bine lui Cain că s-a ascuns cu fapta vieţii sale, ci i-a 
fost rău, tată. Vin la tine cu sfinţi vindecători, ca să te înveţe şi 
ei meşteşugul păstrării vieţii şi a sănătăţii ei, vin cu lucru sfânt 
peste tine, poporul Meu, căci Eu vin la tine ca să pregătesc în 
tine împărăţia Mea, iar aceasta cu ce se pregăteşte? Cu voia 
Mea în om se pregăteşte ea, poporul Meu. Amin, amin, amin. 

C redinţa mea în Tine, Dumnezeule Tată, 
Fiule şi Duhule Sfinte, m-a făcut vinde- 
cător al meu, şi apoi m-a făcut vindecător peste oameni, căci 
oamenii sunt bolnavi, Doamne. Se duce omul la doctor ca să-şi 
lungească viaţa, Doamne, ca să-şi câştige viaţa trupului său, 
Doamne, iar când doctorul nu poate să-l mai ajute din pricina 
multelor lui pietre ascunse în adâncul rărunchilor lui, atunci 
caută omul spre Tine şi nu ştie cum, căci omul n-are peste el 
învăţător, Doamne. Tu Iţi înveţi mereu poporul, Tu aşezi mereu 

peste el duh dătător de viaţă, Doamne, şi toţi cei ce vor să ia 
învăţătură iau din învăţătura cea de peste poporul Tău, căci Tu 
aşa ai binevoit, că iată, de la margini la margini glasul cuvân- 
tului Tău se împarte pentru viaţa oamenilor, căci Tu eşti lumina 
şi viaţa oamenilor dacă eşti în lume, Doamne. 

O, popor al Cuvântului, Care este Fiul Tatălui Savaot! 
M-a făcut Do mn ul doctor vindecător pentru omul credincios 
Lui. în mijlocul tău este cuvântul vieţii, Domnul vindecătorul. 
Ia-L şi fă-L cu putere de vindecare peste tine. Ia-L şi dă-L celor 
bolnavi, căci căzut şi bolnav este omul care se înalţă pe sine 
împotriva altui om, şi sănătos este omul care primeşte peste el 
om cu duh dătător de viaţă, doctor vindecător peste viaţa lui. 

O, popor de demult, vino la vindecare, vino la Domnul, 
că i-ai fost demult popor al Său. Vino să iei peste tine îm- 
plinirea împărăţiei Lui în tine, căci scris este: «Vor fi asemenea 
Lui, căci îl vor vedea cum este». Deschide-ţi inima, deschide 
ochii şi vezi-L pe Domnul, vindecătorul tău, că nu este bine să 
fie omul singur. Cel singur nu se poate vindeca, ci se poate 
vătăma, şi greu mai poate fi scos din el însuşi omul ca să fie 
vindecate pietrele din rărunchii lui cei atât de adânciţi în el. 
Vino, popor atât de mult hrănit cu laptele Domnului, vino la 
El, căci te-ai abătut de la pieptul Lui, dar scoală-te şi vino îna- 
poi ca să-ţi dea Domnul iarăşi vindecarea, căci tu în ziua măr- 
turiilor vei fi întrebat de toată învăţătura cea de peste tine a 
Domnului şi va fi să dai acest răspuns, şi te ajută Do mn ul să-l 
dai şi bun să-l dai, dar vino spre vindecare, vino la lumină, căci 
lumina le învederează pe toate şi te face liber de cele ce apasă 
peste tine dinăuntrul tău şi nu din afara ta, cum dai tu să spui. 
Vino să stai sub învăţătura Domnului cea cu duh dătător de 
viaţă în ea, şi ai grijă să nu mergi pe cale cu înger slab, căci 
aşa nu creşti, ci scazi. Vino la apa vindecării, că vine Domnul 
şi te vindecă, vine cu îngerii şi cu sfinţii Lui. O, nu sta deopar- 
te! Scoală-te şi vino! Umileşte-te şi vino! E Do mn ul! Fii cre- 
dincios venirii Lui şi vino! Amin. 

O, Doamne, dă-le vindecare, pentru rugăciunile sfinţilor 
Tăi. Se duce omul la doctor ca să-şi lungească viaţa sa în el, 
Doamne. Să vină şi la Tine omul, ca să-Ţi lungească în el şi viaţa 
Ta, Doamne. Eu aşa îl învăţ azi pe om, căci sunt vindecător, şi 
de la Tine sunt peste om, o, Doamne. Amin, amin, amin. 

B u, Domnul, îl vindec pe cel ce Mă chea- 
mă după adevăr în ajutorul lui pentru 
viaţa lui, dar doctoria Mea cea mai dulce este să ia omul de la 
Mine în el împărăţia Mea, şi după voia Mea s-o ia, căci dacă 
omul îşi alege după voia lui, el risipeşte, căci nu aşa se câştigă, 
o, nu aşa, tată, nu aşa, fiilor. 

O, copii care Mă purtaţi cuvânt de la Mine la om! Să 
înveţe omul să ia de la Mine, nu de la el. Am mai spus poporu- 
lui Meu, mereu i-am spus lui că cine se leapădă de voi, de Mine 
se leapădă şi nu de voi, căci voi sunteţi servii Mei şi nu trebuie 
să fiţi dispreţuiţi şi judecaţi, ci trebuie să fiţi primiţi, fiilor, căci 
iată, cei ce M-au judecat pe Mine cu nemulţumire acum două 
mii de ani, aceia au fost cei ce au fost judecaţi, aceia, şi nu Eu. 
O, vreau să-l fac atent pe poporul Meu să vegheze şi să stea 
sub veghe şi vreau să-l iau la sân şi să-l învăţ să nu cadă din 
credinţă, căci vremea e în ea cu lepădarea de Dumnezeu a 
omului, şi nu se vede această vreme ca să se poată omul feri 
de ea, căci e ceaţă peste ea, şi nu peste pământ e ceaţă. Pe 
pământ e soare, dar peste vremea aceasta a lepădării de Flristos 
e ceaţă, tată. 

O, poporul Meu cel mult învăţat şi oblojit de Mine! 
Veghează, tată, mai mult acum, veghează să nu cazi în păcatul 
lepădării de Flristos, că a venit lepădarea de credinţă peste bise- 


rica lumii, şi ea s-a lepădat, căci n-a vegheat. Acum veghează 
tu, veghează cu Mine, tată, ca să nu vină pe neştire peste tine 
ceea ce a venit peste biserica lumii, să nu vină peste tine 
această ispitire şi tu să nu-i cunoşti faţa, căci ea este bine 
învelită ca să nu cunoşti tu minciuna ei. O, fiule, lepădarea de 
Flristos începe de acolo de unde tu nu primeşti îndreptarea pen- 
tru viaţă, şi aceasta începe de la păcatul nemulţumirii tale, tată, 
căci cel nemulţumit se compătimeşte pe sine şi apoi se încru- 
zeşte şi apoi se întunecă şi apoi pierde darul credinţei şi se 
leapădă de Flristos, şi acest păcat al lepădării de Flristos vine 
de la început, tată, vine încă de la Adam, cel ce s-a nemulţumit 
în sine când Eu i-am cercetat viaţa, iar când i-am cercetat-o, 
când i-am întrebat-o, el a dat vina pe femeia pe care Eu o lu- 
asem din coapsele lui, şi a fost nemulţumit că Eu am umblat la 
neascultarea lui, şi apoi el M-a lepădat de peste el. Iată, cine-şi 
iubeşte viaţa sa, acela uită de salvarea sufletului său, uită de 
Dumnezeu, şi aşa este uitarea sufletului, aşa şi nu altfel, popo- 
rul Meu. O, ai grijă să nu cazi în păcatul lepădării de credinţă, 
Ierusalime hrănit cu Duhul Sfânt, şi acest păcat începe de la 
păcatul nemulţumirii, fiule, dar sfinţii Mei se roagă la Mine 
pentru tine şi îmi spun aşa: 

O Doamne, dacă în poporul Tău sunt fii 
^nemulţumiţi de alţii şi nu de ei, dacă 
sunt în poporul Tău fii îndărătnici, dacă între ei sunt din cei 
slabi în credinţă din pricina prostiei minţii lor, o, vindecă-i pe 
ei, Doamne, în ceasul acesta greu. Ne rugăm Ţie, Doamne, 
pentru vindecarea celor fără de statornicie, vindecă-i pe ei de 
păcatul îndreptăţirii de sine şi al judecăţii şi fa-i să se teamă de 
venirea Ta şi să se aşeze întru ea şi să se aşeze ei împărăţie a 
Ta, ca să-i cunoşti Tu pe ei, Doamne, căci scris este: «Vor fi 
asemenea Lui, căci II vor vedea cum este». Amin. 

I ată, cerul de sfinţi stăruieşte la Mine pentru 
tine, poporul Meu. O, fii înţelept, tată, că 
iată ce înţelepciune îţi dau azi să înveţi. Caută, fiule, să fii ase- 
menea Mie, că dacă nu vei căuta aşa, tu vei trage pe mulţi de 
pe calea Mea, iar aceia vor fi asemenea ţie, căci te vor vedea 
cum eşti şi îţi vor urma. O, nu aşa, tată, căci dacă faci aşa, îmi 
risipeşti agoniseala, iar Eu cu trudă şi cu lacrimi îmi culeg 
munca. O, nu Mă ţine pe Mine să merg în coate şi în genunchi 
pentru viaţa ta, nu mai fa aşa, fiule. Eu Mă fac asemenea ţie ca 
să te atrag apoi în Mine, tată, dar dacă tu nu te faci apoi aseme- 
nea Mie, nu poţi să fii scris cu cei ce sunt ai Mei. Caută, fiule, 
peste tine duh treaz pentru viaţa ta, caută spre cel cu duh dătă- 
tor de viaţă în el, nu căuta cu cel cu care te potriveşti tu, ci cau- 
tă pe cel ce împlineşte cuvântul Meu peste el şi peste cei din 
jurul lui. O, nu căuta cu cel ce şovăieşte ca să şovăieşti şi tu, 
nu căuta să te clatini ca să se clatine şi altul şi să ai tu ucenici 
ai clătinării tale, ucenici care să semene cu tine. Caută să am 
Eu rod, şi nu tu. Caută să poţi ca Mine şi nu ca omul, tată. Eu 
rabd neghina ca să nu strivesc viaţa grâului, iar grâul Mi-1 în- 
grijesc şi Mi-1 ud, şi neghina se usucă, căci aşa este firea ei, 
fiindcă ea nu este bună de mâncat. Eu neghinei nu-i spun grâu 
dacă stă prin grâu, dar tu, fiule, îi spui ei grâu pentru că nu-L 
iubeşti pe Dumnezeu, iar dacă faci aşa, vine pe neştire peste 
tine păcatul lepădării de credinţă şi te va prinde sub el şi nu-i 
vei cunoaşte faţa lui cea ascunsă dacă acum nu te scoli să înveţi 
de la Mine peste tine împărăţia Mea în tine şi lucrarea Mea 
pentru cele dinăuntru ale tale, care, iată, te învinuiesc înaintea 
Mea şi caută să te ducă spre păcatul lepădării de credinţă, tată. 
O, veghează, fiule. Nu e dejoacă ceea ce Eu îţi spun acum, că 
iată ce înţelepciune ţi-am dat Eu ţie azi să înveţi şi să ştii şi să 
lucrezi, şi să fii asemenea Mie apoi, ca nu cumva să-i tragi pe 

mulţi spre tine dacă nu te vei asemăna Mie, ca nu cumva să 
ajungă aceia să fie asemenea ţie şi să te urmeze şi să Mă 
părăsească pe Mine, tată. O, nu aşa, ci scoală-te să fii după voia 
Mea şi cu înger tare, cu cel ce este al Meu şi nu al tău, fiule, 
căci dacă este al tău, este asemenea ţie, căci te vede cum eşti, 
după cum este scris. 

Iată, biserica din lume îşi caută iarăşi cap al ei, dar spre 
Mine ea nu caută cu nici un chip. Privesc peste ea şi văd în ea 
dureri de cap şi de trup, zvârcoliri fel de fel ca să-şi aleagă 
capul, căci cel de până acum cap al ei a fost trimis la Mine ca 
să văd ce fac cu el, iar ea să-şi aleagă alt cap. Eu însă întăresc 
şi spun că peste ea Eu nu mai număr, căci am terminat de nu- 
mărat, Mi-am împlinit numărul şi am sfârşit, iar ea se va desface 
de acum, şi foc va ieşi din mijlocul ei şi o va topi. Amin. 

O, tată, o, biserică neascultătoare de Dumnezeu! Am 
venit la tine cuvânt de pace şi nu M-ai primit şi nu M-ai crezut 
că Eu sunt Cel ce sunt. Eu, Domnul, nu mai număr pentru tine, 
căci Mi-am sfârşit număratul, iar tu îţi vei pune tu cap aşa cum 
vei voi, aşa cum vei birui tu, căci pe Mine nu M-ai lăsat să te 
cârmuiesc pentru viaţa ta, pentru pacea dintre Mine şi tine. Foc 
va ieşi din mijlocul vostru, voi, cei ce vă ridicaţi acum să vă 
puneţi cap şi să vă numiţi pe mai departe biserică, şi veţi striga 
la Mine din foc, căci îngerii Mei vor lucra peste voi ca peste 
Sodoma şi Gomora, iar cei ce între voi sunt ai Mei, vor ieşi din 
foc, şi curăţiţi vor fi scoşi din foc, iar Eu îi voi îngriji pe ei şi 
le voi da de lucru în via Mea cea nouă, şi altfel nu va fi, căci 
biserica neamului român n-a aplecat urechea ei la strigarea 
Mea de peste ea, iar acum ea se va frânge şi va cădea peste ea 
vina ei, căci nu M-a primit când i-am bătut în uşă ca să-i dau 
haină scumpă şi să fie ea. Acum Eu, Domnul, voi lucra pentru 
odihna celui ce a fost trimis la Mine nu din voia Mea, ci din 
voia celui ce vrea să se aşeze cap al bisericii, iar Eu voi vindeca 
sufletul lui în cer şi îl voi mângâia, căci în vremea lui de patri- 
arh al neamului român Mi-a dat Mie ascultare când i-am cerut, 
şi Mi-a aşezat pentru Mine şi pentru biserica Mea cea vie 
arhiereu după voia Mea, şi Eu Mi-am împlinit planul Meu cel 
pentru dăinuirea înaintea Mea a bisericii Mele, biserica lui 
Hristos pe pământ. Amin. 

Şi acum, copii din porţi, chemăm la sărbătoare cerească 
pe poporul Meu cel de demult al Meu, şi pe cel ce-Mi este azi 
popor, şi pe cel ce se ridică să fie, şi spun aşa: 

Binecuvântată să-ţi fie calea spre izvorul învăţăturii 
Mele, popor purtat cu duhul şi cu trupul spre izvor! îngerii şi 
sfinţii să-ţi netezească înaintea ta calea. Cerul şi pământul să 
slujească Mie şi ţie, căci ne întâlnim, tată, ca să ne mângâiem 
ranele şi să ne îndulcim bucuriile. Mama Mea cea dulce îşi 
pregăteşte pentru tine îmbărbătările şi mângâierile ei, iar tu, 
popor pregătitor de sărbătoare a mamei Mele în mijlocul tău, 
scoală-te şi aşează sărbătoarea şi masa ei şi toate cele de pe 
masă, căci Eu voi veni şi voi umple masa şi voi da poporului 
Meu. Amin. 

Vă las spre odihnă, copii care-Mi primiţi cuvântul. 
Coborârea Mea e grea peste voi. Eu însă trebuie să-L ascult pe 
Tatăl, iar voi, pe Mine, fiilor trudiţi şi atât de puţin ajutaţi de 
pe pământ sub sarcina Mea. Dacă cineva iubitor de sine dintre 
cei ce-şi zic ai Mei se gândesc cu rău, cu duh de judecată şi de 
învinuire la voi, unul ca acela îl învrăjbeşte pe duhul rău ca 
să-şi facă poartă spre voi şi să vă facă dureri, fiilor plăpânzi. 
Omul vrea cale de împăcare cu Mine, dar vrea ca să tai Eu de 
la Mine din cele ce aştept Eu de la el, şi nu vrea să taie el din 
cele ce îl ţin pe el fără chipul şi asemănarea Mea peste el, peste 
fiinţa lui şi peste fapta lui, căci lumea e şireată şi nu-1 lasă pe 


om să stea lângă Mine aşa cum este de stat când omul stă pe 
calea Mea. îmi voi învăţa poporul cum să-şi facă bine unii al- 
tora fiii poporului Meu, cum să se iubească unii pe alţii întru 
Mine toţi, căci dacă Eu nu-i învăţ mereu, duhul rău nu stă, şi 
dă să-Mi strivească statul în Mine al poporului Meu. 

Pe cel ce între fiii Mei de azi poartă numele de Pante- 
limon, Eu, Domnul, îl înde mn să-şi poarte paşii cu călăuză, aşa 
cum călăuza îşi poartă paşii după el. Amin. 

Iată, se împlineşte azi un an de când un copil al poporu- 
lui Meu s-a smuls din braţul Meu şi M-a părăsit, căci s-a uitat 
prea mult la sine şi s-a ascultat prea mult pe sine şi nu s-a putut 
duce pe sine dacă a făcut aşa, iar duhul rău a biruit pentru ca 
să-l scoată pe el de la Mine şi ca să-l ducă în lume, şi el s-a 
dus, şi Mă doare, Mă doare adânc rana pe care acest fiu a lă- 
sat-o în Mine şi în inimile fiilor poporului Meu. Vai celui ce 
se face cădere pentru cei slabi, şi de aceea îţi spun să stai sub 
ascultare cu iubire, să stai sub duh călăuzitor, Ierusalime, căci 
diavolul are mare ură pe poporul Meu şi dă să Mi-1 dezbrace 
de veşmântul slavei, cu care Eu îl îmbrac mereu, mereu pe el, 
ca să fie el al Meu. Amin. 

Pace vouă, fiilor! Cu mare veghe împliniţi tot cuvântul 
Meu de peste voi, ca să fie asemenea vouă cei ce Mă caută la 
voi. Uniţi cu toţii într-un gând şi într-o faptă, aşa să pregătiţi 
voi acum venirea la izvor a poporului Meu, la sărbătoarea 
mamei Mele cea plină de iubire pentru cei ce învaţă la şcoala 
iubirii iubirea Mea cea fără de sfârşit şi fără de schimbare în 
om, fiilor. Amin, amin, amin. 

încă un picuţ de cuvânt peste voi. Vă dau, fiilor, pe mai 
departe puteri şi multă binecuvântare pentru lucrul cel de în- 
noire şi de nou Ierusalim peste casa în care Eu, Domnul, am 
lucrat înaintea poporului Meu prin trâmbiţa Mea Verginica. Se 
schimbă la faţă locul în care Eu, Domnul, am coborât pe 
pământ prin trâmbiţa Mea de Mi-am hrănit un popor. Tot lucrul 
acolo să vă fie binecuvântat şi cu pace multă lucrat, căci am 
putere peste locul acela, aşa cum Eu am proorocit că voi avea. 
Amin. 

* 

I n taină mare grăiesc acum, în taină, tată, ca să pot 
să împlinesc mai întâi. Iată, grăiesc acum cuvânt de 
împlinit, şi se va împlini cuvântul Meu, şi se va da ascultare 
cuvântului Meu prin puterea Mea. Amin. 

îmi apropii la sân acum pe cel pe care Eu, Domnul, l-am 
aşezat în zilele începutului Meu prin trâmbiţa Mea Verginica, 
l-am luat şi l-am aşezat pe el atunci însoţitor al trâmbiţei Mele, 
şi l-am unit în chip curat pe el cu ea prin cuvântul Meu cel 
sfânt, iar ei Mi-au împlinit aşa, şi au fost scrişi în cartea vremii. 

Mi-am zidit cu poporul Meu, în zilele începutului Meu 
cu Verginica, Mi-am zidit o casă şi Mi-am aciuat lucrarea Mea 
sub acoperişul ei pe pământ, dar păcatul cel de la neveghe şi 
de la neascultare şi de la slăbiciunea poporului Meu Mi-a adus 
casa spre dărâmare, şi ea s-a dărâmat cu sat cu tot, şi a rămas 
acolo de mărturie piatră de neclintit, care mărturiseşte şi va 
mărturisi că Eu, Domnul, M-am odihnit în vremea aceea în 
locul acela cu calea cuvântului Meu peste pământ. Şi dacă s-a 
dărâmat casa aceea, Eu Mi-am luat trâmbiţa şi am plecat pri- 
begi, şi apoi Ne-am oprit şi am însemnat un petec de pământ 
şi am ridicat la lucru pe poporul cuvântului Meu din vremea 
aceea şi am zidit o altă casă, şi apoi M-am odihnit în ea cu 
coborârea cuvântului Meu pe mai departe pe pământ sub aco- 

perământ sfânt. 

Au trecut apoi şapte ani, şi Eu Mi-am luat trâmbiţa la 
cer, am luat scula Mea din mijlocul poporului Meu, căci trupul 
ei s-a topit de dureri şi de lacrimi şi de adânc suspin al Meu în 
ea, suspin fără mângâiere în trâmbiţa Mea, dar casa cea 
binecuvântată pentru lucrarea Mea în ea a rămas pe pământ 
fără veghe sfântă peste ea, şi iată, ea strigă la Mine, demult, 
demult strigă la Mine cărămida ei, strigă şi plânge de atunci 
mereu şi aşteaptă să-i dau înfăţişare sfântă, căci pentru loc de 
sfinţenie a fost ea zidită pe pământ. Au rămas atunci în casă 
copiii surioarei trâmbiţei Mele. Ei însă au iubit viaţa şi lumea 
mai mult decât pe Mine, şi au atras lumea în casa şi în curtea 
cea binecuvântată şi sfinţită cu mult cuvânt al Meu peste ea, 
căci în ea trâmbiţa Mea Mă purta pe Mine ca să fiu Eu, Dom- 
nul, pe pământ cu oamenii şi să rămână cuvântul Meu cel 
trâmbiţat prin ea. 

Mi-e Duhul mult îndurerat pentru casa sfinţeniei Mele, 
şi am cuvântat acum cuvânt din cer şi Mi-am pus la lucrul 
curăţirii şi al sfinţirii ei pe fiii Mei cei ascultători Mie în 
poporul Meu, căci fiii cei după neam şi după nume ai trâmbiţei 
Mele şi ai însoţitorului ei s-au depărtat de Mine, şi au de dat 
acum răspuns înaintea Mea pentru casa binecuvântării Mele, 
pe care ei n-au lăsat-o a Mea prin sfinţenia Mea peste ei. 

Şi iată, acum grăiesc ţie, copilul Meu cel de demult al 
Meu, că vreau, tată, să te scoli şi să Mă alini în durerea Mea 
cea de la strigătul către Mine a zidului casei acesteia, tată, căci 
te-am aşezat să fii însoţitor al trâmbiţei Mele pe pământ, şi ea 
ţi-a purtat numele pe pământ, şi ţi-1 poartă şi în cer. O, dar tu 
M-ai părăsit de mult, căci ai fost smuls de lângă Mine şi de 
lângă trâmbiţa Mea, smuls cu puterea duhului rău, care nu te-a 
mai slobozit de atunci, fiindcă duhul rău a putut asupra ta pentru 
neascultarea ta, pentru slăbiciunile tale, măi tată. Acum vino 
lângă Mine cu inimioara ta şi ascultă cuvântul Meu de peste 
tine, că iată, e ameninţat de duhul pângăririi templul cuvântului 
Meu cel ceresc pe pământ. Tu ai fii, şi ei sunt fiii lumii. Vergi- 
nica are fii înfiaţi cu tine, şi ei sunt fiii lumii, tată, şi au şi urmaşi 
aceştia. O, nu lăsa, nu mai lăsa această încurcătură nedescurcată 
atâta vreme, căci te-am lăsat pe pământ şi te-am ocrotit ca să 
fii şi ca să te scoli acum, când Eu îţi cer, şi să- Mi pui la adăpost 
trainic templul coborârii Mele, şi să intri şi tu sub numele trâm- 
biţei Mele, aşa cum poporul cuvântului Meu a intrat acum sub 
numele ei pe pământ. îţi dau povaţă prin fiii Mei cei curaţi, şi 
voiesc să fie şi ai tăi, căci noi trebuie să-i iubim pe-ai noştri, 
tată, pe cei ce fac bine lui Dumnezeu şi la tot neamul omenesc 
prin lucrarea Mea cu ei, lucrare dusă de Mine prin ei pe mai de- 
parte, căci sunt fiii trâmbiţei Mele, tată, şi prin ea i-am născut 
Eu pe ei pentru lucrarea Mea, iar ei au stat cu ea în braţe la ple- 
carea ei la Mine şi i-a mângâiat trecerea, şi nimeni n-a mai 
mângâiat-o pe ea ca şi ei, şi am aşezat atunci peste ei lucrarea 
Mea cu Verginica, şi aşa sunt ei fiii ei, fiii lucrării Mele prin 
Verginica, tată, şi voiesc să fie şi ai tăi, fiule. 

Iată cum te povăţuiesc Eu acum. Noi trebuie să punem 
la adăpost şi la sfinţenie mare acum templul coborârii Mele 
prin trâmbiţa Mea pe pământ, căci a venit această măreaţă 
vreme, tată. Eu, Domnul, te aştept să te întorci, şi te vei în- 
toarce când nu vei mai avea altfel ce să faci, căci Eu te voi eli- 
bera curând, curând de sub robie. Tu ai însă fii trupeşti, care 
nu sunt de la Mine, şi ai fii şi pe cei ce sunt trecuţi în cartea 
cea de moştenire a templului Meu. Vino să te povăţuiesc cum 
să lucrăm şi cum să adăpostim sub cortul Meu cel sfânt templul 
coborârii Mele şi cum să împărţim noi cereşte această sfântă 
moştenire, căci acolo trebuie să rămână şi cei doi copii, Veroni- 


ca şi Ionel, iar lui Cristian i s-a dat partea sa cu despăgubire, şi 
tot mereu i s-a dat, căci el n-a stat cu nici un chip şi în nici un 
fel pe cale cu Mine. Pe Veronica şi pe Ionel Eu, Domnul, îi voi 
îmbia cu blândeţe, dar şi cu tărie, să-şi îndrepte viaţa după viaţa 
Mea şi să caute apoi să-Mi cruţe de lume şi de duh de lume 
curtea templului Meu, în care au şi ei acoperământ. Tu eşti la 
Mine trecut levit, şi trebuie să fii sub grija poporului Meu, şi 
îţi voi da viaţă ca să Mă asculţi, dacă Mă vei asculta după voia 
Mea, iar fiii cei sfinţiţi, împreună cu poporul cuvântului Meu, 
îţi vor da mângâierea pe totdeauna ca unui copil al Meu, iubitor 
şi ascultător cum Mi-ai fost la început, şi cum voiesc să-Mi fii 
şi de acum înainte, iar trâmbiţa Mea se va alina atunci de sus- 
pinul ei cel după tine atâta vreme, tată. Iată, îţi dau acum spre 
sprijin sufletesc pe Nicuşor al Meu cel de azi, copil dulce, în 
care Eu am pus puterea Mea pentru lucrarea Mea cea de azi şi 
pentru toată schiţa ei cea pentru venirea Mea cuvânt pe pământ, 
tată, şi vreau să-l asculţi pe acest copil. Dar vreau să te găsesc 
în curtea templului Meu când voi veni, şi vreau să scriu aceasta 
în cartea cea de moştenire a templului Meu, ca să rămâi tu al 
Meu, tată, la sfârşit, lucru pentru care Eu îţi dau povaţă acum 
prin fiii cei sfinţiţi ai bisericii Mele de nou Ierusalim, şi prin 
care Eu am biruit de Mi-am scos deasupra izvorul cuvântului 
Meu cel de cincizeci de ani. 

O, vino, tată, să punem nume sfânt peste templul moş- 
tenirii Mele, aşa cum fiii cuvântului Meu de azi au lucrat peste 
toate cele ce aveau ei pe pământ. Vino să înţelegi voia Mea şi 
bizuie-te pe înţelepciunea şi pe lucrarea Mea cea prin fiii cu- 
vântului Meu. O, tu nu poţi să mergi, că ţi-e mersul legat şi nu 
poţi să mergi atât cât trebuie ca să descurcăm această lucrare 
încurcată încă, dar Eu te povăţuiesc acum să împuterniceşti prin 
hârtie scrisă pe Nicuşor al nostru cel de azi, iar Eu voi lucra mi- 
nunat. Tu eşti încă sub robie, şi e de umblat pentru această des- 
curcătură, şi trebuie să lucrăm tainic, şi va umbla el în numele 
tău şi vom descurca, tată, această moştenire sfântă a Mea pe 
pământ. Eu, Domnul, sunt Cel ce-ţi cer aceasta, iar tu eşti cel 
ce Mă asculţi, şi apoi te aştept să vii, căci îţi voi descurca paşii 
Eu, Domnul, căci tu nu poţi, tată. Eu am pornit acum la drum 
pentru cartea cea de moştenire a templului sfinţeniei Mele, iar 
tu păstrează tainic între Mine şi tine lucrarea aceasta, şi apoi Eu 
îţi voi da de ştire împlinirea ei după voia Mea cea sfântă peste 
templul coborârii Mele, în care Eu, Domnul, iarăşi Mă voi apro- 
pia cu slava Mea şi cu împlinirea proorociilor Mele, demult ros- 
tite pentru zilele acestea şi pentru zilele ce vin, şi apoi pentru 
veşnicie, tată. O, caută cu voia Mea, şi cu temere de Dumnezeu 
aşează-te să împlineşti, că Eu nu voiesc să-i iau de pe pământ 
pe cei ce s-ar scula peste moştenirea Mea, ci voiesc să-i las să 
vadă ce slavă am avut şi am Eu prin lucrarea Mea pe pământ, 
şi în care Eu te am pe tine scris levit şi însoţitor din partea Mea 
a trâmbiţei Mele prin care M-am slăvit pe pământ. 

Acum pace ţie! Te prind la sân şi-ţi spun că te aştept să 
fii iar copilul Meu şi să te sfinţeşti, şi sfânt să trăieşti apoi în 
curţile templului Meu, iar trâmbiţa Mea Verginica va sta cu nu- 
mele său peste moştenirea ei şi va acoperi sub numele ei şi sub 
numele Meu cetatea, şi se va linişti strigătul acestei zidiri, care 
strigă la Mine să pun peste ea înfăţişarea Mea cea pentru ea. 
Amin. 

Sfârşesc cuvântul Meu. Eu sunt Cel ce sunt. Amin. 

* 

O e greu pe pământ, e mare strâmtorare pentru Mi- 
^ne pe pământ, dar Eu, Domnul, am putere pentru 

toate câte sunt în planul Tatălui Meu cu Mine prin lucrarea cu- 
vântului Meu din mijlocul neamului român. Planul casei cobo- 
rârii cuvântului Meu prin Verginica este în mâna Mea, iar Eu îi 
voi da casei slavei Mele înfăţişarea cea nouă şi cea sfântă, căci 
iată, noi le facem pe toate, după cum scrie în Scripturi. Amin. 

Iar voi, copii care Mă purtaţi pe Mine cuvânt pe pământ 
acum, daţi de ştire lucrarea aceasta pentru templul coborârii 
Mele, că Mă scol ca să împlinesc şi să adăpostesc întru Mine 
şi întru trâmbiţa Mea templul acesta, şi am cu Mine puterile 
cereşti, cu care Mă ajut, iar voi fiţi fii ascultători şi nu vă în- 
doiţi, căci Eu sunt Cel ce lucrez şi Cel ce pot şi Cel ce îm- 
plinesc. Amin. Lucraţi cu încredere şi cu toată binecuvântarea 
Mea tot lucrul cel pentru schimbarea la faţă a casei trâmbiţei 
Mele, şi lucraţi cu pace şi cu dăruire, căci Eu vă spun aceasta, 
iar voi fiţi împlinitori cu credinţă, fiţi fii ai ascultării, fiţi fiii 
lucrărilor cereşti pe pământ. Fiţi pentru Mine ucenic i-mângâ- 
iere, căci tânjesc cu dor să am fii mulţi ca şi voi, şi Eu să le 
dau lor lucrarea harurilor Mele, fiilor. Amin, amin, amin. 

27 iulie/9 august 2007 

Cuvântul lui Dumnezeu la praznicul Schimbării la faţă 
a Domnului 

Slujirea cea pentru Dumnezeu se lucrează cu duhul, şi nu cu mâna. 
Cartea Domnului va cere răspuns celui ce a auzit din ea. Plânge în 
cer un sufleţel: copilul Simion. 

I ntru în carte cu duh de sărbătoare cerească între 
pământ şi cer. Sunt Domnul Iisus Hristos, Fiul 
Tatălui Savaot, şi din dreapta Lui Mă fac cuvânt peste pământ, 
iar Tatăl este cu Mine în coborârea Mea la om. Amin. 

Acum două mii de ani M-am coborât din cer şi M-am 
întrupat în pântece de fecioară cu ajutorul Duhului Sfânt, Care 
este în Tatăl şi în Mine, şi M-am arătat Dumnezeu-om, M-am 
arătat cu chipul pe care-1 am din Tatăl născut mai înainte de 
vecii, iar acum chipul Meu cel tainic se face cuvânt de slavă a 
lui Dumnezeu pe pământ, şi Eu vorbesc cu omul aşa cum am 
vorbit cu Adam în rai şi îl povăţuiesc pe om să se întoarcă în 
patria pe care i-o făcusem lui după ce l-am lucrat pe el după 
chipul Meu şi i-am dat suflet viu şi l-am numit om. 

Pace ţie, popor al cuvântului Meu cel dătător de viaţă! 
Mă slăvesc în mijlocul tău facându-Mă cuvânt şi taină de cu- 
vânt, că Mă răcoresc de apăsare când îţi grăiesc şi când îţi pot 
spune ţie cuvânt tainic, cuvânt nenăscut din Mine până acum. 
Pic cu pic fiinţa Mea se pregăteşte de arătarea ei între oameni, 
pic cu pic Mă deşert, şi prin cuvântul tainei Mele lucrez aceas- 
ta, şi apoi Eu Mă las descoperit. Amin. 

Pace ţie, popor care crezi venirea Mea cea după două 
mii de ani iarăşi de la Tatăl la om, căci tainic Mi-o lucrez, iar 
tu eşti cel credincios, şi voiesc să fii ceresc, nu pământesc pe 
pământ, tată, căci ucenicii Mei, când Eu M-am arătat lor pe 
munte în mijlocul slavei pe care o am de la Tatăl în cer şi pe 
pământ, ei M-au îndemnat să-Mi facă o căsuţă şi să stau în ea 
pe munte, şi să rămână cu Mine Moise şi Ilie pe munte, căci 
M-am arătat cu ei la ucenici, ca să vadă ei vorbirea Mea cea 
despre patima Mea şi despre învierea Mea. 

O, poporul Meu, să nu fii, tată, om pământesc, că mare 
este taina lucrării Mele cu tine în zilele tale, şi mare la înţe- 
lepciune şi la vedere voiesc să fii şi tu, că Eu mult te învăluiesc 
în taina venirii Mele şi mult îţi cer să lucrezi pentru desăvâr- 
şirea ei, şi ca în cer să lucrezi, şi nu ca pe pământ, poporul Meu. 
în cer nu se lucrează pentru Dumnezeu cu mâna, ci cu duhul, 
tată, şi de aceea te-am învăţat Eu să nu-ţi încurce ţie lucrul cel 


cu mâna pe cel cu duhul lucru pentru Mine, că am nevoie să 
fii ceresc pe pământ, poporul Meu, şi am nevoie de ucenici 
mulţime, tată, că multă este venirea Mea la tine, şi n-o poate 
omul cuprinde, dar Eu am spus să nu fie omul singur, şi pe tine 
te-am învăţat să te strângi în bucheţele şi să ai în mijlocul tău 
pe Duhul Sfânt împărtăşitorul şi împărţitorul şi Lucrătorul 
venirii Mele la tine, şi apoi peste pământ, poporul Meu. îţi spun 
acestea toate ca să te înţelepţesc şi ca să fii ceresc pe pământ, 
şi nu pământesc, căci pe ucenicii Mei cei de acum două mii de 
ani i-am învăţat îndeaproape toate câte avea să fie cu Mine pe 
pământ pentru slava Mea din vremea lor, dar ei erau pământeşti 
şi nu pricepeau ce înseamnă Dumnezeu şi ce înseamnă omul, 
fiindcă Eu, dacă am venit întrupat pe pământ, M-am arătat pe 
deplin om. 

O, nu se poate să fii tu pământesc pe pământ, poporul 
Meu, căci Eu am cu tine de îndeplinit lucrări mari pentru Mine 
cu tine, tată. O, scoală-te ca să înţelegi ca Dumnezeu, căci când 
Eu eram cu ucenicii pe pământ şi începusem să-i pregătesc şi 
să le spun lor despre cele ce avea să se petreacă cu Mine între 
oameni până la slava învierii Mele, şi apoi a înălţării Mele iarăşi 
lângă Tatăl, i-am întrebat într-o zi pe ei cine zic oamenii că sunt 
Eu, Fiul Omului, şi cine zic ei că sunt Eu, şi, răspunzându-Mi 
Petru că Eu sunt Hristos, Fiul lui Dumnezeu Cel viu, Eu am 
întărit mărturisirea pe care Tatăl a pus-o în gura lui şi i-am spus 
că pe piatra aceasta îmi voi zidi biserica Mea, şi nu o vor birui 
pe ea porţile iadului, şi apoi le-am spus lor să nu spună nimănui 
că Eu sunt Hristosul Tatălui. Am început apoi pic cu pic să le 
spun lor că trebuie să pătimesc în Ierusalim de la mai-marii 
preoţilor şi de la cărturari şi că voi fi răstignit, ca apoi a treia zi 
să înviez din moarte, dar Petru, luându-Mă deoparte, M-a do- 
jenit şi M-a povăţuit să-Mi fiu Mie milostiv, ca să nu se întâm- 
ple Mie aşa. Eu atunci l-am lăsat în urma Mea şi l-am numit 
satană şi i-am zis că îmi este sminteală dacă el cugetă pentru 
Mine cele ce sunt ale oamenilor şi nu cele ce sunt ale lui Dum- 
nezeu. Atunci Eu M-am ridicat cu învăţătură pentru ei şi le-am 
spus aşa: «Dacă vrea cineva să vină după Mine, să se lepede 
de sine şi să-şi ia crucea să-Mi urmeze Mie, căci cine va voi 
să-şi scape sufletul, pierde-l-va pe el, iar cine îşi va pierde su- 
fletul pentru Mine, îl va afla, căci ce va putea da omul în schimb 
pentru sufletul lui când Fiul Omului va veni întru mărirea Ta- 
tălui cu îngerii Săi ca să răsplătească fiecăruia după faptele 
sale?». Au trecut după aceea şase zile şi, luându-i pe Petru, pe 
Iacov şi pe Ioan, M-am tras cu ei în singurătate pe munte înalt 
şi Mi-am lăsat înaintea lor descoperită faţa, care-Mi strălucea 
ca soarele, iar veşmintele, albe ca lumina, şi de-a dreapta şi 
de-a stânga Mea aveam pe Moise şi pe Ilie, cu care grăiam 
înaintea ucenicilor Mei toate cele ce vor fi cu Mine în Ierusalim. 
Atunci Petru, pământesc fiind, Mi-a zis: «Doamne, dacă voieşti, 
voi face aici trei colibe, Ţie una, lui Moise una şi lui Ilie una», 
dar un nor de lumină i-a acoperit pe ei, şi din nor Tatăl Meu 
le-a zis lor: «Acesta este Fiul Meu iubit, întru Care bine am 
voit; de Acesta să ascultaţi». Ei însă spăimântându-se şi căzând, 
Eu i-am atins şi i-am îmbărbătat şi i-am ridicat, şi Mi-am sfârşit 
arătarea slavei Mele şi le-am poruncit, la nimeni să nu spună 
ce-au văzut, până ce Eu voi învia. 

Ţi-am spus Eu ţie acestea acum, poporul Meu, ca să-ţi 
arăt cât de pământeşti erau ucenicii Mei cu care Eu îmi pregă- 
team pe pământ Evanghelia răstignirii şi a învierii Mele dintre 
morţi, şi a coborârii Duhului Sfânt peste ucenici apoi, şi această 
coborâre trebuia pregătită, tată. O, aşa te pregătesc şi pe tine, 
poporule ucenic, şi voiesc să înţelegi cereşte venirea Mea, căci 
ceresc voiesc să fii tu pe pământ, ca să pot Eu să împlinesc ve- 

nirea Mea, poporul Meu. O, cu omul pământesc nu pot nimic 
să fac, nu pot, tată, nu pot, că acela poate el, şi poate ca pe pă- 
mânt, aşa cum a vrut Petru să-Mi facă pe munte casă şi să 
rămân acolo, şi aşa cum îmi fac oamenii, de atunci şi până azi, 
casă Mie, dar Eu nu stau în ea, ci stau cu cei credincioşi şi 
cereşti şi lucrători cu Mine pe pământ. Amin. 

Cuvânt de mare taină îţi grăiesc Eu ţie, poporul Meu. Te 
aştept, tată, să te schimbi şi tu la faţă înaintea oamenilor, aşa 
cum Eu M-am arătat înaintea ucenicilor Mei pe munte acum 
două mii de ani. Fii credincios, că aceasta va fi slava Mea, şi 
nu a ta, dar va trebui să se împlinească, aşa cum scrie în Scrip- 
turi, tată. îndeamnă-te, dar, frate cu frate, căci ţi-am dat cheia 
tainelor împărăţiei cerurilor, şi tot ceea ce vei lega tu pe pă- 
mânt, legat va fi, iar ceea ce vei dezlega pe pământ, dezlegat 
va fi, precum este scris despre lucrarea ucenicilor Mei. Amin. 

Lucrează după voia Mea, poporul Meu, lucrează, tată, 
lucrează, căci pic cu pic fiinţa Mea se găteşte de arătarea ei între 
oameni. Pic cu pic Mă deşert, şi prin cuvântul tainei Mele cu 
tine lucrez aceasta, şi apoi Eu Mă las descoperit, poporul Meu, 
şi ţie nu-ţi mai spun să nu spui tu nimănui tainele Mele, ci îţi 
spun să le vesteşti pe ele, ca atunci când ele vor fi văzute şi 
înţelese pe deplin, să creadă lumea că Tatăl M-a trimis la tine 
şi că am fost cu tine pe pământ şi că lumea nu M-a cunoscut şi 
nu M-a crezut că Eu sunt venit la tine de la Tatăl cuvânt, în nor 
de cuvânt îmbrăcat pe deasupra, cu nume mare venit pe pământ, 
şi numele Meu se cheamă Cuvântul lui Dumnezeu. Amin. 

O, poporul Meu, taina aceasta tu trebuie nu numai s-o 
pricepi, ci trebuie s-o trăieşti şi s-o împlineşti, că Eu la tine am 
venit, şi-Mi eşti casă, tată. Iată ce fel de casă voiesc Eu să-Mi 
zidească omul pe pământ! Iată taină neînţeleasă de omul care 
ca şi Petru dă să-Mi zidească Mie casă pe pământ. Casa Mea 
este slava pe care o am de la Tatăl de la întemeierea lumii, slavă 
pe care nu Mi-o poate cuprinde casa cea făcută de om, şi nici 
mintea şi vederea omului n-o poate cuprinde pe ea, căci Eu 
sunt cât cerul şi pământul la un loc, şi sunt Făcătorul lor. Amin. 

Rostesc acum binecuvântare cu slavă revărsătoare din ea 
peste cei ce se vor aduna lângă tine la izvorul cuvântului Meu 
în ziua de serbare cea pentru mama Mea Fecioara, poporul Meu 
cel pregătitor cu Mine pentru zilele de slavă a lui Dumnezeu pe 
pământ cu oamenii. O, întăreşte-te în duhul ascultării, tată, că 
nu e iubire şi nu e credinţă mai mare ca şi ascultarea, poporul 
Meu. Pregăteşte, dar, ziua slavei serbării, împodobeşte-o pe ea 
cu slavă de la tine pentru Mine, iar Eu, Domnul, Mă voi aşeza 
peste ea cu slava Mea şi-Mi voi purta din slavă în slavă pe 
poporul cel de demult al Meu, şi pe care l-am chemat şi îl chem 
la izvor ca să Mă slăvesc peste el cu duhul înţelepciunii cereşti 
şi să-l ridic pe el de la cele pământeşti la cele cereşti, căci vreau 
să-l sprijinesc pe el cu mare învăţătură dacă el va asculta de ea 
ca să facă din ea faptă. Amin. 

Binecuvântată să fie sărbătoarea cu cerul a poporului 
Meu care vine la izvor. Deschideţi porţile grădinii întâlnirii, fi- 
ilor pregătitori ai slavei sărbătorii, şi adăpostiţi în grădină po- 
porul şi faceţi-1 să se aşeze, iar Eu îi voi da poporului Meu, 
căci sunt plin de daruri, tată. Acum binecuvintez peste voi ziua 
de azi şi sărbătoarea ei şi toate cele de pe masa ei, şi apoi ne 
vom mai întoarce un picuţ în carte ca să Mă sprijin cu voi în 
durerile Mele, că mari îmi sunt durerile, şi dor îmi e de odihna 
cea de după dureri, poporul Meu, iar tu poartă-Mi dorul şi 
dă-Mi casă pentru el, că mare este la Mine cel ce ştie ce în- 
seamnă să-I facă lui Dumnezeu casă pe pământ, o, mare este 
unul ca acela când nimeni nu mai ştie între oameni ce înseamnă 
Dumnezeu în cer şi pe pământ. 


îmi aprind în tine dorul, poporul Meu, şi lasă-te aprins, 
tată, şi vino spre duhul mângâierii pentru Mine şi pentru 
durerile Mele, căci Eu de pe pământ îl aştept pe Duhul Sfânt 
Mângâietorul ca să Mă mângâie în rana Mea. Ţi-am dat Duh 
Sfânt cu multul, poporul Meu; fa-L pe El mângâierea Mea cea 
de la tine, şi atunci te vei cunoaşte al Meu, şi atunci Mă vei 
cunoaşte pe deplin înaintea ta, şi ne vom cunoaşte şi ne vom 
mângâia şi ne vom odihni, şi vom lucra slava venirii Mele cea 
văzută, şi tot şi toate se vor înnoi şi vor fi cuprinse în slava 
Mea şi a ta, ca să creadă lumea că Tatăl M-a trimis la tine, o, 
poporul Meu. Amin, amin, amin. 

* 

O copii din porţi, mai zăbovesc un picuţ cu voi ca 
^ să Mă plâng vouă, fiilor, ca să-Mi alin multa Mea 
durere cea de la neînţelepciunea omului, ba chiar şi de la 
înţelepciunea cea omenească a omului, tată. Am crescut un 
popor atâta vreme, fiilor copii. El însă, din pricina înţelepciunii 
lui omeneşti şi a neînţelepciunii lui, M-a făcut să Mă doară de 
la el şi nu să-Mi aline el durerile Mele şi ale sculelor Mele în 
care am stat pe pământ cu ei. O, nu ştie omul ce îns eamnă să-I 
facă lui Dumnezeu casă pe pământ, nu ştie, tată. Omul îmi face 
casă înaltă şi pune cruce pe vârful ei, ca să se strângă lumea la 
Dumnezeu, zice el. O, mare Mi-e durerea că nu sunt pe pământ 
învăţători care să-i înveţe pe oameni să facă lui Dumnezeu casă 
pe pământ. Acum două mii de ani i-am învăţat Eu pe oameni 
cum să se aducă omul Mie, şi Eu, lui. Am spus că adevăraţii 
închinători se vor închina Tatălui în duh şi în adevăr ca locaş 
de închinăciune, nu în case înalte, nu pe munte înalt, nu în Ie- 
rusalim, cum ştiau şi cum ştiu şi azi oamenii. Zadarnic am spus 
aceasta atunci. Omul nu citeşte de la Dumnezeu, şi dacă citeşte 
nu înţelege omul ce înseamnă pe pământ Dumnezeu cu omul. 

N-am, tată, cu cine să-Mi alin durerea asta mare, n-am, 
fiilor copii. Aştept alinare, dar nu este pe pământ mângâiere 
pentru durerile Mele. Vi le spun vouă, ca să rămână faţă în faţă 
cu omul oftatul Meu neostoit de la om, oftatul Meu cel după 
om, tată. O, mare este omul care ştie ce înseamnă Dumnezeu 
în cer şi pe pământ, şi mare este la Mine creştinul acestei lucrări 
de cuvânt, care ştie să se nască prin cuvântul Meu de azi şi să 
nu mai moară apoi faţă de el, fiilor. Iată, am dat acum cartea 
cuvântului Meu cel de cincizeci de ani, vorbirea Mea cea de azi 
cu un popor hrănit cu ea, şi Mă doare că nu ascultă poporul cel 
hrănit, nu ascultă ca să împlinească el cuvântul cel din carte, 
tată. Sunt creştini care au stat ani de zile şi au ascultat de la 
Mine cuvântul Meu când venea, şi azi nu au aceştia cartea, şi 
se fac aceştia că nu ştiu calea, căci prea mult s-au depărtat ei de 
ceea ce înseamnă Dumnezeu în cer şi pe pământ, şi aceia îşi 
zidesc viaţă pentru ei pe pământ în fiecare zi, şi uită de Dum- 
nezeu dacă fac aşa, dar cartea vorbirii Mele cu ei stă mărturie 
în cer că de bună voia lor au auzit ei cuvântul cel din gura Mea, 
prin care-i ceream omului viaţa Mea în el, ascultarea lui de 
Mine aşa cum ascult Eu de Tatăl, fiilor miloşi cu Dumnezeu. 
Sunt, iarăşi, creştini care au cartea şi nu-şi aşează viaţa după 
cuvântul cel din ea. Se iau unii după alţii cei ce nu împlinesc şi 
unii după alţii mor faţă de carte, tată, iar cartea aceasta rămâne, 
precum Eu sunt şi rămân, căci ea este Duhul Meu, ea este plân- 
sul Meu şi povaţa Mea cea de viaţă înaintea omului, şi ea va 
sta şi se va întreba cu omul care a auzit din ea şi cu omul care 
o are pe ea şi nu face peste el faptă din cuvântul Meu din ea. 

O, cartea Mea cea de cincizeci de ani nu se face hrană 
de creştere pentru cei ce o au pe ea, fiilor cu care-Mi plâng jal- 

nica Mea durere de la om. îi rog pe cei ce iubesc viaţa Mea 
cea scrisă în cartea aceasta, îi rog pe ei să creadă cu putere că 
are viaţa Mea în el cuvântul acestei cărţi şi că este duh dătător 
de viaţă cartea cuvântului Meu din zilele acestea. Ea este 
cărarea Mea spre om, acum, la sfârşit de timp, cărare bătută, 
tată, dar omul nu-şi face spre Mine cărare bătută pentru îm- 
plinirea cuvântului cărţii Mele pentru om. O, mai mult, cu mult 
mai mult ca pâinea trebuie să fie cartea Mea pentru cel ce crede 
că ea este cuvântul Meu de creştere a împărăţiei Mele în om, 
căci omul este să fie casa Mea pe pământ, în om trebuie să Mă 
întâlnesc Eu cu el, nu în casă înaltă, tată. 

O, copii veghetori cu Mine peste poporul Meu, staţi, 
tată, cu mare veghe în porţi, staţi pentru Mine, şi staţi şi pentru 
poporul Meu şi întăriţi voi iarăşi străjerii la lucru pentru popo- 
rul Meu, căci străjerii s-au învăţat să stea fără lucru sfânt pe 
pământ şi s-au învăţat să facă lucruri pământeşti pe pământ, şi 
atât. întăriţi din nou străjerii la lucru, că e vai de cei ce-Mi slă- 
besc străjerii de la lucrul cel pentru veghea peste poporul Meu. 

Te strigă Do mn ul pentru întărirea ta în lucrul cel duhov- 
nicesc, o, copilă Veronica. O, scoală-te, tată, şi întăreşte-ţi ve- 
ghea cea pentru împlinirea cuvântului Meu peste poporul Meu 
prin toate cetăţile, tată. Tu ai fost de la începutul tău pusă deo- 
parte de Mine ca să te am în zilele acestea mângâierea Mea în 
rana Mea cea de la poporul Meu cel neascultător şi neîmplinitor 
de cuvântul Meu. Deschide cartea, tată, mereu, mereu deschi- 
de-o şi vezi în ea povaţa Mea de peste tine şi împlineşte-o peste 
poporul Meu şi strânge-i pe cei ce mai sunt dintre străjeri şi 
întreabă-i de lucrul lor cu Mine, de rodul şi de ne-rodul lor, şi 
întreabă-i de Mine, tată. O, întăreşte-te la lucru sfânt, dă-I Dom- 
nului ce ţi-a cerut să-I dai, că tu eşti rod al poporului Meu cel 
de demult şi te-am pus să ai grijă de cei ce au de vegheat peste 
zece, peste cincizeci, peste o sută, tată, şi să-Mi dai Mie so- 
coteala aceasta despre poporul Meu şi să-Mi ajuţi lucrarea Mea 
cea cu greu dusă de la cer la pământ, şi de la pământ la cer pe 
umerii cei plăpânzi ai purtătorilor Mei, tată. Ia cartea şi des- 
chide-o tot mereu şi iarăşi deschide-o şi vezi cuvântul ei, care 
plânge în ea după poporul Meu şi după împlinirea lui cea în 
Mine, căci te-am aşezat cu orânduială sfântă ca să stai de veghe 
pentru mersul cel sfânt al celui ce a venit şi al celui ce vine să 
fie trup al poporului Meu cel de azi. O, cine, tată, te-a slăbit pe 
tine în lucru? O, cine este cel ce nu ştie şi nu învaţă de la Mine 
să te iubească pe tine aşa cum Eu te iubesc şi aşa cum tu Mă 
iubeşti, tată? O, mult aş vrea să am Eu în creştin aşezare dulce 
aşa cum am în tine, tată! Dulcele Meu e un dulce pe care nu-1 
înţelege omul cel pământesc şi trupesc cu firea, dar omul cel 
iubitor de Dumnezeu îl înţelege şi îl caută, tată. Dulcele Meu 
este cuvântul staturii celei sănătoase în creştin, şi care are în el 
dreptate şi are îndemnare sfântă mereu şi are dojană crescătoare 
de fii şi are lumină care îndepărtează întunericul din om, tată. 
O, te întăresc Eu, Domnul, la lucrul tău cel împărţit ţie de Mine, 
fiică a lui Avraam cel credincios, iar tu ascultă, tată, şi ajută-Mi 
statura Mea în creştin şi învaţă-1 pe poporul Meu ascultarea de 
Dumnezeu, aşa cum tu asculţi. Amin. 

O, copii din porţi, e mare durerea Mea de la cei ce au cu- 
vântul Meu pe masa şi în casa lor şi nu ascultă de el. Mulţi din 
cei îmbrăţişaţi cândva cu Mine pe calea acestei lucrări şi cărora 
le-am dat acum cartea Mea cu ei ca să vadă în ea calea lor cu 
Mine, o, mulţi din ei nu vor să aşeze peste ei împlinirea cuvân- 
tului învăţăturii Mele cea pentru mântuirea lor de lume şi de 
păcat, tată. O, nu s-a oprit de la ucidere şi de la came, nu s-a 
oprit cel hrănit cu izvorul înţelepciunii cereşti pe pământ atâta 
vreme în vremea aceasta cea fără de creştere din cer în ea peste 


om. îi voi striga cu jale pe cei ce dau înapoia lor cuvântul Meu 
cu care i-am hrănit atâţia ani, cuvânt dătător de viaţă pentru ei, 
că Mă doare când văd în curţile lor şi în casele lor porci şi păsări 
şi animale de tăiat şi came pe masa lor, tată, iar Eu Mi-am 
învăţat poporul să mănânce de la mama lui, dar poporul cel de 
demult al Meu nu M-a auzit, tată. îl voi striga pe el, voi plânge 
înaintea lui şi Mă voi ruga cu viaţa după el şi-i voi cere să Mă 
asculte şi să cmţe de neascultare casa lor şi să asculte de Dom- 
nul vieţii peste casa lor şi peste ei şi îi voi ruga să urască şi să 
lepede de peste ei şi din casa lor duhul lumii. 

O, iată cât Mă doare, o, cât Mă doare şi de la neasculta- 
rea celor ce au rămas în curtea casei Mele în urma lui Vergi- 
nica, trâmbiţa Mea prin care Mi-am născut un popor. Porci şi 
păsări, băutura diavolului şi duhul pângăririi curţii şi al casei, 
acestea toate sunt rană aspră pe Mine, şi rana s-a asprit şi se 
aspreşte şi doare în Mine, şi doare, fiilor copii. O, cum să fac, 
oare, ca să văd în curtea coborârii Mele odinioară pentru popor, 
cum să fac să văd în ea îngerii Mei fără de lacrimă în ei, căci 
firea lor cea netrupească nu poate cu toate câte sunt acum 
stăpâne în curtea cea binecuvântată pentru Mine şi nu pentru 
om, pentru voia Mea în om şi nu a omului, tată? Eu, Do mn ul 
şi toate puterile cereşti, Ne-am pornit la lucru sfânt ca să dăm 
înfăţişare sfântă locului coborârii Mele prin Verginica şi să cmţ 
de moarte şi de păcatul ei locul Meu cel însemnat sfânt pe 
pământ. Amin. 

O, rău Mă mai doare de la neascultarea popomlui Meu, 
fiilor copii. Mă doare, tată, Mă doare şi Mă plâng vouă şi plâng 
cu cei ce plâng. O, tată, am înaintea Mea, am plângând un 
sufleţel de copil pe care l-am luat Eu la cer acum zece ani ca 
să-l cruţ pe el de căderea lui în lume şi în păcat. Voi l-aţi adus 
acum cu pomenire înaintea Mea în ziua aceasta, iar el plânge 
cu Mine, şi Eu dau să şterg lacrima lui, căci are lacrimă în cer 
acest copil. O, copii din porţi, îl doare de la durerea voastră pe 
acest copil când vă vede el dispreţuiţi şi învinuiţi pe voi, tată. 
El a fost alipit de voi cu iubirea şi cu dorul lui, căci voi sunteţi 
copii dulci, iar în cer vede cu Mine acest copil, căci l-am luat 
pe el lângă durerile Mele şi ale voastre pentru lucrarea Mea şi 
plânge cu Mine şi cu voi acest copil. Duhul făţărniciei din om 
a durut mereu în cer şi pe pământ pe Dumnezeu şi pe cel iu- 
bitor de Dumnezeu pe pământ şi în cer, fiilor copii. Acest duh 
a umplut de vicleşug pământul, şi s-a atins şi se atinge şi de 
cei ce au venit să-Mi fie popor, dar Eu îl voi aduna pe el şi-l 
voi învăţa curăţirea lui de duhul cel viclean al făţărniciei, căci 
neascultarea are în ea făţărnicie, tată. îl mângâi pe acest copil 
plâns lângă Mine în cer, dar lacrima nu i-o pot usca de pe faţă, 
căci durerea lui vine de pe pământ, aşa cum orice buruiană 
bună sau rea îşi are pe pământ rădăcina, fiilor. 

O, Mi-e dor de odihna cea de după dureri, fiilor copii. 
Vom aduna poporul şi-i vom spune şi lui durerea Mea şi a 
voastră şi vom plânge înaintea lui şi îl vom ruga şi îl vom 
învăţa pe el cum să-Mi curme durerea, şi dacă Mă va asculta, 
Eu îl voi ridica pe el ucenic al venirii Mele cea de după două 
mii de ani de la Tatăl şi îl voi face pe el chip după chipul şi 
asemănarea Mea înaintea Tatălui, Care aşteaptă de la poporul 
Meu mângâierea cea pentru Mine şi cea pentru Tatăl, 
mângâierea cea pentru cerul durerilor Mele, cerul cel de sfinţi 
şi de îngeri, care plânge cu Mine după mângâierea Mea cea de 
la om, fiilor. Amin, amin, amin. 

Praznicul Adormirii Maicii Domnului 

Cei fără temere de Dumnezeu păcătuiesc. Roadele duhului bun şi 
roadele duhului rău. îndemn la sfinţenie. Mâncatul de carne aduce 
în om boală, desfrănare şi părăsire de Dumnezeu. Urâţenia bărba- 
tului care îşi rade chipul. Viaţa fără călăuză este scrisă de diavolul. 
Poporul cel credincios este comoara cea de pe pământ. îndemn la 
duh de înviere. 

obor cuvânt în grădină, căci sunt Domnul pute- 
rilor cereşti şi am putere să cobor pe pământ la 
om, şi grăiesc cuvântul Meu la cei credincioşi, la cei ce Mă 
iubesc cu venirea Mea pe pământ. Amin. 

Pace ţie, popor adunat la izvor! Sunt Domnul. Numele 
Meu este Cuvântul lui Dumnezeu, şi sunt Fiul Tatălui Savaot. 
Eu sunt Cel ce sunt, şi te-am chemat şi te-am adunat la masă 
cerească şi pun pe ea înaintea ta cuvântul Meu şi te hrănesc cu 
el, ca să fii şi tu, precum Eu sunt, căci Eu sunt Cel ce sunt. 
Slavă Celui ce M-a trimis la tine, căci Eu fără trimiterea Lui 
nu vin, şi fără de cuvântul Lui în Mine Eu nu pot să grăiesc, 
căci sunt una cu Tatăl, de o fiinţă cu El sunt, şi tot aşa îmi este 
şi lucrul. Când Eu îţi spun aceasta, Mă fac învăţătorul tău ca 
să înveţi de la Mine să-L iubeşti tu pe Tatăl Savaot aşa cum Eu 
îl iubesc, şi prin ascultare îl iubesc, căci sunt Fiul Lui, şi ni- 
meni nu-L poate asculta pe Dumnezeu decât prin iubire. Amin. 

O, te-am adunat, poporul Meu, ca să te bucur Eu cu 
venirea Mea spre tine, şi să te ajut să vii şi tu spre Mine cu bu- 
curia ta, cu venirea ta la izvorul Meu de cuvânt. Am întocmit 
pentru Mine şi pentru tine grădini cereşti pe pământ, ca să ne 
întâlnim pe păşunea lor şi să te învăţ să fii locaş al împărăţiei 
Mele pe pământ, căci dacă nu te faci împărăţie a Mea, vine 
duhul rău şi-şi face el în tine stăpânire, tată, şi Mă laşi fără locaş 
în tine, fiule. Un popor ascultător şi iubitor de Dumnezeu în 
mijlocul oamenilor este cea mai mare comoară de pe pământ, 
când el trăieşte în Duhul Meu Cel bun frate cu frate, lucrare cu 
lucrare între fraţi, lumină din Lumină între Dumnezeu şi om, şi 
între om şi om apoi, ca să am Eu cale cu hrană pe ea când vin 
de la Tatăl ca să păstoresc pe poporul cel ascultător şi iubitor 
de Dumnezeu. Duhul cel bun din om îl atrage pe Dumnezeu 
spre om şi îl umple de daruri scumpe pe om şi îl odihneşte pe 
Dumnezeu în om, poporul Meu. O, caută, tată, cu această feri- 
cire a Mea în tine, că Eu tânjesc după odihnă, tată, tânjesc după 
pacea Mea între Mine şi om. Sunt cincizeci de ani de când te 
învăţ făcându-Mi cale la tine cu învăţătura Mea de cer nou şi 
de pământ nou pe pământ şi de înveşnicire a ta pe pământ prin 
ascultarea ta de Mine, tată. în ziua aceasta de mare sărbătoare 
pentru mama Mea Fecioara, Eu, Domnul, te cuprind la sân şi 
te mângâi cu Duhul Meu Cel bun şi te rog, tată, să fii tu aseme- 
nea Mie între frate şi frate, căci duhul cel bun din om poate 
aceasta între om şi Dumnezeu şi între om şi om pe pământ. 
Duhul cel bun din om este cel care poate ca Dumnezeu în om, 
şi nu ca omul cel bun cu omul, iar duhul cel rău din om este 
duh care nu poate ca Dumnezeu şi pentru Dumnezeu în om şi 
pentru om. Mă fac învăţătorul tău când îţi spun aceasta, poporul 
Meu, căci te voiesc sălaş al Meu pe pământ, tată. 

O, ce frumos este omul prin care Eu, Domnul, privesc 
şi înţeleg şi grăiesc şi lucrez şi pot! Ce frumos este omul care 
se face locaş al voii lui Dumnezeu pe pământ! Ce frumos este 
cel ce se întoarce de-a pururi de la el la Dumnezeu! Mă fac 
învăţătorul tău când îţi spun acestea, şi te învăţ slava Mea în 
tine, poporul Meu cel de demult al Meu, şi tu, cel de azi şi cel 
de mâine popor al Meu. Primeşte, tată, de la Mine facerea ta şi 
fa-te primitor de oaspeţi cereşti în tine, căci îngerii şi sfinţii 


dau să se veselească în tine şi să-ţi dea ţie faţa lor, fiule. O, să 
nu-ţi fie ruşine cu Dumnezeu pe pământ în fiinţa ta cea revărsă- 
toare în părţi. Cu diavolul şi cu lucrarea lui cea largă să-ţi fie 
ruşine, dar nu cu Dumnezeu, poporul Meu. O, caută să ai 
temere de Dumnezeu, căci ea te ţine să nu păcătuieşti cu păcat 
când ştii că e păcat ceea ce dai tu să păcătuieşti. Cel fără de 
temere de Dumnezeu păcătuieşte numaidecât, iar păcatul, 
odată făcut, nu te mai lasă să te îngrijeşti de Dumnezeu în 
trupul tău şi în inima ta, ci te duce spre nepăsare de viaţa Mea 
în tine şi în sânul Meu cel curat, şi unde-şi are loc omul curăţat 
de păcat şi de neascultare, tată. 

O, a venit cu Mine pe pământ vremea cea sfântă, cea din 
Dumnezeu, căci pe pământ e vreme rea, poporul Meu, fiindcă 
omul s-a depărtat de Dumnezeu şi trăieşte întru ale sale, nu 
întru ale lui Dumnezeu, iar Eu, Domnul, Cel ce am făcut cerul 
şi pământul, plâng biruit de om, căci omul Mă pune pe Mine 
jos ca să trăiască el în el viaţa sa, iar pe Mine Mă pedepseşte 
la netrăire, la nefiinţă în el, căci Fiinţa Mea e dulce când ea 
este în om, şi se numeşte Duhul învierii din moarte în om, căci 
aşa este lucrarea fiinţei Mele în om. 

O, poporul Meu, am venit cu sânul plin de daruri, tată, 
şi voiesc să ţi le împart. Duhul Meu Cel bun, Cel blând şi 
smerit cu inima, are în El toate darurile cereşti, şi ele sunt 
cuprinse în darul dragostei de Dumnezeu, dragostea cu care 
iubeşte Dumnezeu, cea care niciodată nu cade din Dumnezeu, 
cea care nu poate fi strivită în om când ea îşi are sălaş din Mine 
în om. Dulce este izvorul învăţăturii Mele de peste tine, 
poporul Meu, şi iată, Mă întâlnesc cu tine la izvor aşa cum 
M-am întâlnit cu samarineanca la fântâna lui Israel şi când am 
deprins-o pe ea să Mă cunoască şi să Mă primească şi să Mă 
poarte în ea, şi apoi să Mă vestească Mesia Cel venit de la Tatăl 
pentru mântuirea lui Israel. 

Ia creion şi hârtie şi scrie roadele duhului bun şi roadele 
duhului rău, căci unde nu locuieşte duhul cel bun, locuieşte 
duhul cel rău, poporul Meu, dar Eu te învăţ şi mai mult de atât 
în vremea Mea cu tine, căci tu eşti poporul venirii Mele a doua 
oară de la Tatăl, şi-ţi cer să fii mai sfânt decât toţi sfinţii care 
au fost pe pământ sfinţi înaintea Mea, şi apoi în cerul Meu cel 
de sfinţi, îţi cer mai mult pentru că Eu stau în mijlocul tău cu- 
vânt, şi învăluit în cuvânt stau, ca să Mă poţi purta cu slava cu- 
vântului Meu, care este râul vieţii, şi despre care scrie Scriptura 
că va să curgă el peste pământ din tronul Meu, fiule poporul 
Meu. Sfinţii M-au iubit pe pământ cu virtuţile lor încărcate de 
dorul şi de dragostea lor de Dumnezeu, cu mare nevoinţă lu- 
crate acestea, dar tu trebuie să Mă iubeşti cu ascultare de cu- 
vântul Meu cel de la sfârşit de timp, şi prin care Eu pregătesc 
omul pentru împlinirea lui cu Mine şi cu ziua judecăţii faptelor, 
tată. O, nu te supăra că-ţi cer iubire fără margini în împlinirea 
ta, căci Eu fără de margini te iubesc şi te cresc ca să fii, şi n-am 
iubit pe n im eni până la tine ca şi pe tine; şi precum mama îşi 
alăptează pruncul fără încetare ca să crească el, aşa te-am hră- 
nit şi aşa te hrănesc Eu pe tine cu laptele veşniciei ca să creşti 
om veşnic şi nu vremelnic, tată; şi iată, îţi spun şi Eu ţie, acum, 
că Mă doare să te văd că nu poţi fi pe pământ ca şi în cer, când 
Eu, Domnul Dumnezeul tău, te hrănesc atât de sfânt, atât de 
mult, atât de dulce, tată. O, nu te supăra pe Mine când îţi cer 
să fii ca Mine pe pământ între oameni, căci vederea trupului 
Meu se apropie spre ochii oamenilor, pic cu pic se apropie, şi 
tu trebuie să fii fereastra prin care omul îl va vedea pe Dum- 
nezeu, tată. Fii înţelept, poporul Meu cel atâta de hrănit, căci 
oamenii te vor şti pe tine, cel hrănit de Mine cu laptele cerului, 
căci se va vedea pe tine semnul Meu, cuvântul Meu cel scris 

pe fruntea şi pe trupul tău, fiindcă Eu mereu te-am învăluit în 
taina cuvântului Meu cel dătător de viaţă, şi taina aceasta se 
va lăsa descoperită în ziua mărturiilor, şi tu te vei vădi dacă ai 
ascultat sau dacă n-ai ascultat de învăţătorul tău. O, nu te 
supăra pe Mine că-ţi cer să fii ca Mine, căci cei prin care Eu 
Mă voi vedea, vor fi asemenea Mie atunci, şi iată, te rog 
plângând, ia lacrima Mea şi pune-o la inimioara ta şi să nu-ţi 
fie ruşine cu Dumnezeu pe pământ, ci să-ţi fie ruşine cu di- 
avolul şi cu lumea lui cea largă, iar de Dumnezeu caută să ai 
temere sfântă, căci cel fără temere de Dumnezeu păcătuieşte 
numaidecât, iar păcatul, odată făcut, te duce apoi în nepăsare 
de suflet şi de curăţire de păcat şi te lasă neputincios pentru 
ridicarea ta, măi tată. 

O, poporul Meu cel hrănit din cer pe pământ! Sfinţeş- 
te-te, tată, şi nu te ruşina să fii sfânt pe pământ. O, fiilor, cură- 
ţiţi-vă inimile şi sufletele şi trupurile şi lăsaţi-vă spre veşnicie 
cu viaţa, căci Eu, Domnul, Mă pregătesc să aşez pe pământ 
veşnicia, tată, şi să vă cuprind în ea dacă Mă veţi asculta. O, 
Mă doare să văd în viaţa ta şi în casa ta şi în curtea ta neas- 
cultare de Dumnezeu şi de venirea Lui la tine, poporul Meu. 

O, fiule care încă nu asculţi de pasul venirii Mele la tine 
cu veşnicia! Scoate, tată, din casa ta şi din curtea ta tot ce Eu 
am zis că nu încape la Mine. Nu te supăra pe Mine că-ţi cer să 
fii sfânt în tine şi în jurul tău. Plânge pământul, tată, după 
veşnicie pe el. S-a umplut pământul de ucideri, iar Eu i-am 
spus la început omului să nu ucidă, şi apoi i-am spus celelalte 
păcate la care ajunge omul prin ucidere. Sunt şapte mii de ani 
de atunci, şi omul încă dă să nu înţeleagă ce i-am spus Eu lui 
să nu facă. Mă aplec plângând înaintea ta, poporul Meu cel de 
demult al Meu, căci te-am strâns la izvor ca să plâng cu tine şi 
să te rog să Mă asculţi. Opriţi-vă de la ucidere, fiilor! Opriţi-vă 
de la came, tată! Nu mai mâncaţi came, tată! Şi dacă nu vă veţi 
opri, veţi rămâne cu mâinile pline de sângele cel de la ucidere 
şi vă va ajunge spaima în care mor sub mâinile voastre vietăţile 
ucise de voi ca să le mâncaţi şi ca să vă faceţi lor mormânt, şi 
vă veţi umple de bolile cele de la durerile pe care Eu, Domnul, 
le trimit acum pe pământ peste toţi oamenii care ucid vietate 
cu suflet în ea pentru ca să mănânce carnea ei. O, nu mai mân- 
caţi came, tată! Fiecare să mănânce de la mama lui, fiilor. Nu 
mai amestecaţi trupurile, nu mai faceţi acest păcat atât de mare, 
tată, căci de la acest păcat greu, a bătut de la începutul lumii 
peste om viforul duhului desfrânării şi al părăsirii de Dum- 
nezeu apoi pentru pofta cea din om. Eu când am făcut om din 
om, aşa cum ar fi fost să se înmulţească omul, am lucrat altfel, 
am lucrat ca Dumnezeu, şi am luat din bărbat pe femeie pe 
când bărbatul dormea adânc, şi am umplut locul înapoi cu 
came şi am făcut om din carnea luată din om. Am făcut aşa 
fiindcă atunci când l-am zidit pe om, l-am zidit să fie bărbat şi 
femeie, şi apoi am arătat că aşa l-am zidit. Pe când cei doi erau 
un singur trup, nu era păcatul cel doborâtor în trupul omului, 
dar când am făcut două trupuri din trupul cel unul, atunci omul 
L-a depărtat pe Dumnezeu pentm trupul său şi s-a făcut pe sine 
dumnezeu peste sine, iar Eu de atunci plâng doborât de om, 
plâng fără casă şi plâng de şapte mii de ani, şi am spus că vul- 
pile au vizuine, iar păsările, cuiburi, dar Eu n-am unde să-Mi 
plec capul şi să Mă odihnesc, căci omul M-a pedepsit la neo- 
dihnă şi la plâns, poporul Meu. O, tată, nu mai mânca de la 
animal; nu mai mânca nici animal, nici mâncare de la animal. 
Nu mai mâncaţi came, fiilor! Mâncaţi de la pântecele cel sfânt, 
pe care Eu l-am făcut să vă dea vouă laptele lui. Mănâncă, 
fiule, ceea ce am zis Eu în rai să mănânce omul şi fă-te sfânt, 
tată, şi nu mai sta aşa cum stai tu, că vine Domnul la tine cu 


sfinţii, tată. învaţă-te să primeşti şi să odihneşti pe Domnul, că 
e pribeag şi e obosit Domnul tău, fiule scump. O, tu eşti po- 
porul venirii Mele când vin de la Tatăl, acum, a doua oară, şi 
pentm aceasta sfînţeşte-te, şi sfânt să fii mereu, poporul Meu. 
O, nu iubi viaţa cea trecătoare, şi învaţă să te foloseşti de ea 
numai pentm Dumnezeu, iar pentm tine nici un strop să nu iei 
din ea, că largă este calea cea cu păcat. Dă-te Domnului, căci 
Domnul S-a dat ţie şi te-a luat la sân ca să te crească sfânt, 
popoml Meu. O, iubeşte, tată, adunarea ta la sărbătorile cereşti 
în grădinile cele sfinţite de Mine, şi dor şi tot mai dor să-ţi fie 
să vii să te întâlneşti cu Mine în cuvânt şi în slavă de cuvânt. 
Nici un fel de deşertăciune şi de vorbiri deşarte să nu aduci în 
grădinile sfinţite de Mine pentm sfinţi şi pentm Mine şi pentm 
tine cu Mine pe pământ, ci să te aduci pe tine Mie, fiule, şi să 
stai la împodobit, hrănind tu Duhul Meu Cel iubitor de fii 
curaţi şi sfinţi şi ascultători, că vreau să iau de peste tine toată 
durerea, toată rana, toată apăsarea, tată, şi să te cuprind apoi 
în duhul veşniciei, că mult şi de prea mult timp aştept să am 
un popor care să Mă legene în durerile Mele de la om şi să Mă 
mângâie în leagănul iubirii lui de Dumnezeu, aşa cum şi Eu îl 
mângâi pe el în leagănul aşteptării Mele cu răbdare şi cu iubire 
şi cu povaţă peste el şi după el. 

Desparte-te de lume, poporul Meu! E vremea, tată. 
Scoate-o pe ea din inima ta şi ia-Mă pe Mine în tine, căci Eu 
sunt Domnul Dumnezeul tău. Să nu te temi că-ţi este greu cu 
Mine şi cu viaţa Mea în tine. Teme-te de viaţa de care tu nu 
poţi să te desparţi, căci iată cât te-a însemnat ea pe tine în tmp 
şi în duh! O, fa-te locaş al Meu, fiule atât de aşteptat de Dum- 
nezeu! Te-am hrănit, tată, cu mare aşteptare după tine. Nu vei 
avea cum să te furişezi de locul tău de lângă Mine atâţia ani 
cât ai mers pe cale cu Mine ascultând glasul Meu de peste tine. 

Petrece acum, poporul Meu, în duhul sărbătorii mamei 
Mele, căci Eu şi cerul Meu de sfinţi şi de îngeri petrecem cu tine, 
şi apoi, spre scursul zilei, te cuprind iarăşi în cuvânt, şi iarăşi te 
povăţuiesc spre Mine, tată. Mama Mea te cuprinde şi ea acum, 
şi te mângâie cu duhul ei cel plin de cuvânt şi te ajută pentru as- 
cultarea ta de Dumnezeu, poporul Meu. Amin, amin, amin. 

O mântuieşte, Doamne, poporul Tău, şi 
^binecuvintează moştenirea Ta de azi şi 
paşte-o pe ea, că Tu eşti Păstoraşul Cel venit de la Tatăl Savaot 
ca să înalţi un popor spre Tatăl. Amin. 

Mângâierea mea de mamă, Fiule, îţi mângâie acum 
Fiinţa Ta şi trupul Tău cu care iată cum stai, măreţ şi iubitor, 
cu chip iubitor în mijlocul poporului Tău cu mine în ziua mea 
de serbare a unirii trupului meu iarăşi lângă trupul Tău cel 
veşnic, când Tu ai venit şi mi-ai îmbrăţişat trupul şi l-ai suit în 
văzduh şi l-ai făcut veşnic ca şi pe al Tău, Fiule al meu. îţi 
mângâi poporul, Fiule scump, şi îi spun lui aşa: 

Mângâie-L pe Cel ce te mângâie, popor mângâiat de 
Dumnezeu. O, nu te ruşina cu Domnul pe pământ, ci ruşinea- 
ză-te să stai fără Dumnezeu între pământ şi cer, iar statul cu 
Dumnezeu este cu fapta şi cu vederea, ca nu cumva inima ta, 
care ar spune că ea are pe Dumnezeu în ea, să mărturisească 
ea strâmb când n-ar avea pe Dumnezeu faptă împlinită a inimii 
tale credincioase. Scoală-te frumos şi fă voia Celui ce te cere 
să fii ca El, căci Domnul este Cel ce-ţi grăieşte chemându-te 
de la moarte la viaţă, de la păcat la sfinţenie, de la vremelnicie 
la veşnicie pe pământ, căci pământul înnoi-se-va acum din loc 
în loc, începând de la tine, de la pământul de sub tine, şi ocrotit 
fiind el pentru înnoirea şi pentru sfinţirea lui de către cei sfinţi 
de pe el. Amin. 

Şi acum, Fiul meu Se lasă cu sărbătoarea mea cea plină 

de îngeri şi de sfinţi în grădinile Lui cu tine, şi iarăşi te vom 
îmbrăţişa apoi în cuvânt la capătul sărbătorii, şi va merge după 
tine apoi duhul învăţăturii Lui şi te va povăţui în paşii tăi pe 
mai departe cu Domnul Dumnezeul tău pe pământ între oa- 
meni, o, popor al slavei venirii Fiului meu. El, Fiul meu, nu 
te-a smuls din lume, dar vrea să te aşeze în mijlocul oamenilor 
lumină a Sa pe pământ. O, ascultă glasul Fiului lui Dumnezeu! 
Acesta este Fiul Tatălui Savaot şi Fiul meu Cel Unul născut, 
iar tu să fii al Lui, şi după chipul şi asemănarea Lui să te aşezi 
să fii pe pământ, popor al venirii Lui la tine după două mii de 
ani de la naşterea Sa pe pământ, Om şi Dumnezeu desăvârşit 
între oameni. Amin, amin, amin. 

O mama Mea, Ne vom aşterne apoi cu 
^ toată slava zilei tale de serbare înaintea 
poporului cel hrănit cu mila Noastră de el, mamă. îl vom în- 
griji, mamă, ca să aibă el cum să Ne slăvească pe Noi pe 
pământ prin lucrări cereşti, aşternute de Noi şi de el pe pământ 
prin mânuţele lui, căci cei ascultători sunt mâinile şi picioarele 
lui Dumnezeu pe pământ, mamă. Le vom da fiilor ascultători 
de povaţa Mea, le vom da lor tot sprijinul cel din cer şi cel de 
pe pământ, ca să aibă ei grijă de toate ale Noastre care sunt şi 
care vor fi spre mângâierea celor ce se vor ridica din trupul lor 
spre Noi ca să fie şi ei cu Noi, cereşti pe pământ, mamă. Amin. 

Iar tu, popor adunat la izvor, bea, tată, cu dor şi cu iubire 
şi cu ascultare bea, şi schimbă-te la faţă şi la iubire şi la inimă; 
bea şi înseninează-ţi mersul spre voia Mea în tine pe pământ. 
O, nu mai fi vremelnic, tată, că am venit la tine cu sânul plin 
de darurile veşniciei şi voiesc pe toate să ţi le dau ca să le porţi, 
tată, şi vino mereu la izvor ca să te păstoresc, ca să te prime- 
nesc şi ca să-ţi dau putere să poţi ca Dumnezeu, poporul Meu. 
Eu te îndulcesc cu toate ale Mele. Adu-Mi şi tu alinare, tată, şi 
îndulceşte-Mă cu ea, că plâng de dorul tău, poporul Meu cel 
de demult al Meu. Alipeşte-te, tată, cu cei mici ai Mei care 
M-au ascultat cu toată supunerea; şi pentru că ei M-au ascultat 
şi M-au ajutat şi-Mi ajută sub crucea venirii Mele după om, 
ascultă-i tu pe ei în vremea aceasta, poporul Meu, căci iată, cu 
ei voi încheia Eu veacul cel păcătos de pe pământ şi cu ei voi 
deschide porţile veşniciei, căci Eu aşa am făgăduit că voi îm- 
plini, şi sunt adevărat în cuvântul Meu cel de peste tine, 
poporul Meu, o, poporul Meu cel mângâiat de Dumnezeu, şi 
cu care Eu, Domnul, Mă mângâi venind la el cu slava Mea cea 
de azi. Amin, amin, amin. 

* 

A cum, dacă am hrănit poporul cu cuvântul vieţii 
şi dacă l-am slobozit pe el întru ale sale, veghin- 
du-i calea înapoi prin îngeri, fiindcă prin cuvânt şi prin îngeri 
l-am adunat pe el la izvor, hai, copii din porţi, hai să ne strân- 
gem puterile cele sfinte şi să ne aşezăm iarăşi încă în carte pen- 
tru tot lucrul zilei, căci este încă în Mine cuvânt pentru poporul 
cel hrănit din cer, iar voi să-i trimiteţi lui apoi toată hrana zilei, 
ca să ia el din Duhul Meu şi să poată apoi voia Mea cu el pe 
pământ, fiilor copii. Amin. 

O Fiule Emanuel, e ziua mea cea de ridi- 
care la Tine a trupului meu cel sfânt pe 
scară de îngeri şi pe braţele Tale, căci Tu Te porţi pe heruvimi, 
Fiule Doamne. Mă aşez lângă Tine cuvânt pentru poporul Tău 
cel de demult al Tău, şi pentru cel de azi şi de mâine popor al 
Tău, ca să dăm noi hrană de viaţă celor ce iubesc viaţa lor în 
Tine şi să întărim dorul de viaţă a Ta în ei, în cei ce cu mult 
mai puţin se străduiesc prin temerea de Dumnezeu să facă ei 


pe cele ale vieţii peste viaţa lor pe pământ. Le spunem lor că 
viaţa pe care o au ei ţinută de Tine în ei, este timpul când ei 
trebuie să-şi crească şi să-şi culeagă roadele vieţii, roadele Tale 
în ei, Doamne al vieţii. Ei trebuie să înveţe de la Tine viaţa 
dacă Tu îi hrăneşti pe ei cu învăţătura vieţii, şi trebuie să înveţe 
pe dinafară cu mintea şi cu inima lor că Tu eşti blând şi smerit 
cu inima, Doamne şi Fiule al meu. Cel blând şi smerit cu inima 
este cel mulţumit, iar cel mulţumit este cel plin de Tine, şi cel 
plin de Tine Te arată pe Tine pe pământ între oameni blând şi 
smerit cu inima, şi se face unul ca acela fereastra Ta, prin care 
Tu Te vezi cu oamenii pe pământ, făcându-le lor bine, Doamne 
blând, căci cu blândeţe fără de margini cuvintezi Tu cuvântul 
vieţii peste cei ce Te ascultă ca nişte fii ai Tăi, şi peste cei ce 
ascultă să facă voia Ta atât cât le rămâne lor să facă din toate 
voile lor pentru viaţa lor pe pământ. O, aşa a fost poporul Tău 
cel de demult al Tău, care n-a stat la făcut după viaţa Ta, după 
placul Tău, ca un popor chemat şi ales şi credincios acum, la 
venirea Ta iarăşi de la Tatăl la om ca să-Ţi pregăteşti cea cu 
slavă văzută venirea Ta apoi, precum scrie despre ea în Scrip- 
turile venirii Tale, când toate neamurile care vor fi atunci pe 
pământ se vor plânge văzând înfricoşata Ta slavă, căci vei fi 
învăluit în haina judecăţii făpturii, şi oamenii vor muri de frică 
văzând venirea Fiului Omului cu putere şi cu slavă multă, dar 
fiii cei crescuţi cu hrana cuvântului Tău, ascultători de Tine 
întru toate, Te vor asculta şi atunci când Tu le vei zice lor: 
«Veniţi, copii binecuvântaţi ai Tatălui Meu, căci voi M-aţi iubit 
întru toate câte Eu am suferit sau am fost lipsit, şi pe toate Mi 
le-aţi împlinit ca să am şi ca să pot fi pe pământ prin iubirea 
voastră şi prin voia Mea în voi zi după zi, până la venirea Mea 
cu putere şi cu slavă multă, căci slava Mea e slavă ca a Unui 
Dumnezeu adevărat ce sunt». Amin. 

O, în ziua mea de serbare întru sfinţii Tăi, dau să Te mân- 
gâi pe Tine, Dumnezeule îndurerat, că adânc Te doare rana cea 
de la poporul Tău cel de demult al Tău şi care a părăsit împli- 
nirea Ta cea pentru slava Ta în fiul cel hrănit din gura Ta prin 
trâmbiţa Ta Verginica, cea care ca şi Tine plânge şi aşteaptă 
venirea înapoi a poporului Tău cu care ai petrecut pe pământ 
cu cuvântul gurii Tale în mijlocul lui în vremea ei de pe pământ. 
Te mângâi, Copil îndurerat, căci omul care ştie despre Tine şi 
nu Te creşte în el şi nu Te slăveşte în el apoi, îţi face Ţie rană 
cu neiubirea lui, cu nevegherea lui pentru viaţa şi pentru faţa 
Ta în el, Doamne al răbdării şi al aşteptării. Tu îl tot chemi la 
sânul Tău pe cel căzut din slava venirii Tale la om, dar el ve- 
nind, nu vine, căci ca să vină iarăşi la sânul Tău poporul, aceasta 
înseamnă să asculte de Tine cel ce vine ca să fie iar al Tău. O, 
nu mai plânge, nu mai plânge cu atâta jale, Dumnezeule duios 
şi Fiule al meu, căci Tu eşti Cel ce ai spus că tot ce este cu 
neputinţă omului, poţi Tu, Stăpâne şi Doamne al puterilor în 
cer şi pe pământ, şi poţi ca un Dumnezeu adevărat ce eşti. Omul 
îţi stă împotrivă, dar Tu nu faci tot aşa cu el, ci, din contra, îi 
ajuţi lui putinţa ca să poată el ca Tine sau măcar să nu mai poată 
ca el, Doamne şi Fiule al meu. O, aşa ai făcut Tu cu tânărul cel 
bogat, care nu putea să lase slava celor pământeşti şi avutul lui 
cel mult, şi pentru mântuirea lui cea de veci l-ai dus pe el în lip- 
suri mari şi în neputinţă, ca să vadă el cu inima lui cea căută- 
toare după Dumnezeul vieţii veşnice, să vadă el deşertăciunea 
vieţii pământeşti şi să se bucure o clipă de libertatea lui de cele 
vremelnice şi de unirea cu Tine apoi a voii şi a doririi lui, ca să-l 
uneşti Tu aşa cu Tine, şi nu cum voia el, plin de bogăţii, care 
sunt gunoi şi neagoniseală pentru viaţa cea de veci, căci îm- 
părăţia Ta şi a fiilor ei nu este din lumea aceasta, şi aşa i-ai în- 
văţat Tu pe cei ce auzeau de la Tine cuvânt al vieţii veşnice 

peste ei, Doamne Care dai viaţă celor ce ştiu să se lepede de 
sine pentru viaţa Ta în ei pe pământ, şi apoi în sânul Tău. 

Dau să mă apropii cu glasul meu de mamă a Ta şi să-Ţi 
îmbrăţişez în duhul învăţăturii vieţii pe poporul cel adunat azi 
lângă noi la izvor şi să Te mângâi în rana Ta, Fiule rănit de dor 
după poporul Tău cel hrănit cu hrana vieţii. Dă-mi, Fiule 
scump, să fac voia Ta peste poporul Tău. Amin. 

F ie, mamă, voia Tatălui şi a Fiului şi a 
Sfântului Duh prin voia ta peste poporul 
cel venit la izvor! Amin. 

O popor atâta vreme purtat pe aripi de cu- 
^ vânt! Dumnezeu Cuvântul te-a purtat pe 
tine pe aripi de cuvânt ca să te aibă al Lui şi să-L ai tu pe El 
Domn şi Dumnezeu al tău şi să Se arate cu tine lumii necre- 
dincioase voii Lui întru ea, căci lumea are voia ei, în care nu 
încape voia lui Dumnezeu. O, adu-I tu bucuria cea deplină Fiu- 
lui meu, Care te cheamă iarăşi la El pentru voia Lui în tine. îţi 
amintesc cum îţi proorocea Fiul meu că într-o zi dragostea ta 
de El te va da de gol că eşti creştin, că eşti copilul Lui după 
chipul Lui, şi îţi spun ţie cuvânt de învăţătură de viaţă veşnică 
peste tine, îţi spun că urât este bărbatul care-şi rade chipul cel 
aşezat de Dumnezeu pe faţa omului, căci Domnul l-a făcut pe 
om după chipul Său cel prea frumos. în ziua aceasta de învă- 
ţătură la izvor, S-a aşezat Fiul meu cu duhul învăţăturii Sale în 
fiii Lui cei din porţi ca să-ţi dea din Domnul povaţă de iubire 
şi de viaţă a Domnului peste tine şi peste chipul tău, popor de 
demult. O, vino înapoi, o, nu mai sta aşa, popor al învăţăturii 
cereşti, nu mai sta, fiule, înaintea Domnului fără asemănarea 
chipului Lui pe chipul tău, căci acum dragostea ta poate să 
arate din tine că eşti copilul Lui, că eşti creştin, fiule. O, nu te 
mai împotrivi tu, cel ce ai fost învăţat şi aşteptat de Dumnezeu, 
căci dacă azi tu te ruşinezi între oameni cu chipul cel slăvit pe 
care l-a făcut Domnul pentru om, ruşinat vei sta înaintea Lui 
şi a îngerilor Lui la întâlnirea ta cu El faţă către faţă, şi nu ţi-ar 
fi durerea o zi, ci veşnică ţi-ar fi, iar ruşinea tot la fel, căci aşa 
soartă de veci are cel ce se ruşinează cu Dumnezeu înaintea 
oamenilor trecători pe pământ şi în cer, căci cine trăieşte 
trecător pe pământ, tot aşa va fi şi în cer. 

O, popor strigat de Domnul iarăşi la viaţă! Adu-ţi aminte 
de toate cuvintele Lui de peste tine şi vezi ce faci cu viaţa ta, 
căci Domnul te aşteaptă. O, popor căzut de pe cale, rău e fără 
călăuză pe pământ, rău e prin noapte fără zi peste ea mereu, dar 
tu nu mai ştii că viaţa fără călăuză e scrisă de diavolul cel vrăj- 
maş ţie şi lui Dumnezeu. Te-a povăţuit Domnul să vii să ştergi 
de la faţa Lui păcatele tale, păcatele împotrivirii tale, păcatele 
despărţirii tale de voia lui Dumnezeu, şi pe cele dintre tine şi 
fratele tău săvârşite şi despărţitoare de fraţi, căci cine nu are 
fraţi în Domnul pe pământ, acela nu mai are nici un fel de avere 
pentru vecii, fiindcă un popor credincios şi unit sub braţul Dom- 
nului e cea mai mare comoară de pe pământ şi din cer, cea mai 
mare avuţie pe care o poate avea omul credincios pe pământ, şi 
apoi în cer, cea mai mare slavă a omului pe pământ, fiule. 
Poporul cel credincios după voia Domnului pe pământ este cu- 
nuna de slavă a Domnului, este coroana slavei Domnului pe 
pământ între oameni, iar cel ce se ruşinează pe pământ cu aşa 
avere, acela este om fără minte, om fără mers, fără chip şi fără 
frumuseţe între oameni. Dar tu adu-ţi aminte de toate cuvintele 
Domnului şi trezeşte-ţi iubirea şi hai să faci ca Domnul, căci tu 
eşti scris în cer că a vorbit mulţi ani cu tine Domnul şi că mult 
te-a învăţat să crezi cuvântul Lui şi să-l faci împlinit peste tine 
la vremea împlinirilor toate, şi iată vremea aceea când nimeni 
nu-ţi mai pune ţie stavilă să poţi ca Domnul pe pământ. 


Ca şi Fiul meu şi Dumnezeul tău, tot la fel te învăţ şi eu, 
căci sunt mamă miloasă de fii. întoarce-te să fii copil ascul- 
tător, popor de demult, şi uită-te în cartea Lui cea de cincizeci 
de ani, şi pe ale cărei trepte vrea Domnul să te ridice pe treapta 
măririi Lui, şi vezi în carte că te-a învăţat să-ţi faci ţie şi Lui 
rai în casa şi în curtea ta, şi să se apropie îngerii la mirosuri 
sfinte de flori fel de fel la frumuseţe şi la miros, iar tu să fii cel 
binecuvântat de El pentru ascultarea ta în casa ta de pe pământ. 
O, nu mai călca cu viaţa ta de pe pământ poruncile lui Dum- 
nezeu, poruncile vieţii, fiule. Tu eşti popor învăţat de Dum- 
nezeu. Ascultă de El, şi nu de tine, fiule, şi nu de fiii tăi, ci 
învaţă-i pe ei ascultarea de Dumnezeu, ca să poţi şi tu asculta 
de Dumnezeu apoi. O, de ce nu spui tu copiilor tăi drumul tău 
cu Dumnezeu atâta vreme? De ce ascunzi tu de fiii tăi glasul 
Domnului de peste tine, petrecerea ta cu Domnul atâta vreme 
pe pământ? O, fiii tăi n-ar fi fost atât de lumeşti acum dacă tu 
zi după zi mai mult L-ai fi ţinut mare în tine pe Domnul înain- 
tea fiilor tăi. Să ştii, fiule hrănit din cer, să ştii că nu mai e mult, 
un picuţ mai este şi te vor judeca fiii tăi şi te vor numi tată ne- 
milos de fii şi îi vei vedea plângând amar şi te vei ruşina şi vei 
plânge cu nemângâiat suspin că ţi-a fost nepăsarea aşa de mare 
şi că ţi-a fost ruşine cu Dumnezeu pe pământ. Sunt mamă 
miloasă de sufletele celor ce au fost hrăniţii Fiului meu cu 
laptele cuvântului ieşit din gura Lui ca să te aibă pe tine popor 
al Lui pentru venirea Lui şi pentru cerul Lui de sfinţi. Te 
povăţuiesc spre înviere. Dă-I Fiului meu mâna ca să te scoale 
din zeama ta. Ai rămas cu păcatul şi n-ai voit să rămâi cu Fiul 
meu. O, dă-te Lui acum, când iarăşi El te cheamă! Şi dacă 
voieşti să poţi aşa, nu mai păcătui, căci păcatul îţi întunecă frica 
de Dumnezeu şi ridicarea ta din păcat. O, nu mai păcătui, nu 
mai ucide vietate ca să-i mănânci trupul, căci Dumnezeu când 
a făcut omul, i-a dat altfel să mănânce, dar omul s-a aşezat din 
părinţi spre păcat şi nu se mai scoală. O, scoală-te, că Se aplea- 
că Fiul meu până spre tine iar! Cei ce au fost cu râul Său de 
cuvânt şi nu mai stau acum lângă El cu ascultarea cea pentru 
sfinţenie, aceia nu au altă cale spre Fiul meu decât întoarcerea 
la El şi la râul învăţăturii Lui, cel plin de viaţă veşnică în el. 
Sunt mama milei cea pentru om. învaţă-te să citeşti în carte şi 
să poţi pentru Domnul Dumnezeul tău şi pentru tine, popor de 
demult al Domnului, copile rătăcit de la pieptul Fiului meu, 
Mântuitorul tău. Amin, amin, amin. 

O mamă a Mea dulce, îmi strigi fiii cei 
^rătăciţi de la dragostea Mea, de la piep- 
tul Meu duios după ei. O, mamă, e mai tare omul decât Mine, 
mamă. Cel ce nu ascultă de povaţa Mea de peste el, e mai tare 
decât Mine, mamă. Iată de ce plâng Eu cu atâta jale, mama 
Mea. O, câtă învăţătură le-am dat, mamă. Mă uit la copiii celor 
ce au fost pe cale cu Mine la începutul şi la mijlocul celor cin- 
cizeci de ani de cuvânt acum, şi Mă podidesc lacrimi pline de 
ruşine înaintea vrăjmaşului Meu şi al lor, diavolul, mamă. Iată 
ce copii au cei care au mers cu Mine pe cale cântând sau plân- 
gând atâţia ani, mamă, după cum era bucuria Mea de la ei, sau 
jalea Mea de la omul cel lumesc, care Mă ţine pe cruce ca să 
păcătuiască el, mamă! 

O, popor mititel la credinţă, dacă tu n-ai fi părăsit duhul 
credinţei cea pentru venirea Mea cuvânt de învăţătură la tine, 
n-ar fi ajuns nici fiii tăi fii ai lumii. Adu-ţi aminte cum mergeai 
tu cu Mine pe cale şi uită-te la fiii tăi cum merg, şi nu mai sta 
din plâns pentru răspunsul care-1 vei răspunde înaintea Mea 
pentru paşii fiilor tăi, pe care nu i-ai mai povăţuit cu viaţa ta 
cerească înaintea lor şi cu rugăciunea ta fierbinte pentru ei 
înaintea Mea. O, cât râde de tine satana! O, cât Mă doare că 

nu te întorci la Mine aşa cum Eu te aştept să fii acum, când Eu, 
Domnul, îmi aşez pe pământ faţa cea văzută a lucrării Mele cu 
tine cincizeci de ani, poporul Meu cel de demult al Meu! O, 
tată, te adun mereu, te strig adesea la izvor şi te hrănesc şi te 
îndemn, dar tu eşti mititel şi rece de dragoste acum, când Eu 
trebuia să te am mare lângă Mine. O, cum să fac cu tine să te 
temi de Dumnezeu şi să-L urmezi cu dor şi cu ascultare, fiule? 
Eu, Domnul, pot să întăresc peste tine unealtă de trezire şi de 
curăţire ca să nu mai stai în păcat şi în neîmplinirea cuvântului 
Meu de peste tine, poporul Meu. 

Eu, Domnul, voi cerceta acum pe tot fiul care a iubit 
calea Mea cu el pe pământ atâta vreme în vremea aceasta, şi 
voi lucra cu toate puterile cereşti pentru ridicarea sau pentru 
curăţirea lui de păcat şi de neascultare, acum, când diavolul 
Mă îndurerează adânc, arătându-Mi-i pe cei hrăniţi de Mine şi 
despărţiţi acum de la pieptul Meu pentru ca să facă ei faptele 
trupului, ei şi fiii lor, care, iată-i, nu mai au nici credinţă, nici 
ruşine, nici port cuvios, nici sărbătoare, nici cruce, nici hrană 
din cer, nici ţară, nici neam sfânt, nici rugăciune pentru iertarea 
păcatelor lor, căci viaţa lor cea cu păcat în ea le-a stricat mintea 
şi le-a învăluit inima în mreaja lui cea înşelătoare peste om. 

Plâng după tine, poporul Meu de demult al Meu. Te strig, 
tată, mereu, ca să-ţi dau învierea. Dă-Mi mâna ca să te scoli şi 
ca să nu mai cazi iar! Deschide cartea Mea cu tine şi vezi în ea 
ce înseamnă sculare. Bucură-te cu Mine, tată, ca să-ţi piară din 
inimă bucuria cea străină de Dumnezeu. Vino la izvor şi cere 
apă şi cere putere sfântă peste tine, fiule, căci Eu am fii scumpi 
la gura izvorului Meu, şi ei îţi vor împărţi ţie viaţă şi putere, 
tată, dacă vii ca să iei. O, vino şi învaţă scularea ta şi viaţa Mea 
în viaţa ta, poporul Meu care M-ai umplut de dor după tine, tată. 
O, scoate de la tine neîmplinirea, că Eu vin curând cu toate ale 
sfinţeniei Mele ca să le aşez pe pământ, iar pe tine voiesc să te 
găsesc primenit şi împodobit pentru cele ce vor rămâne, tată. 
Adu-ţi aminte cu dor de viaţa cuvântului Meu de peste tine şi 
vino iar să fii cu Mine şi dă-Mi iar loc în tine şi iartă-Mă de 
durerea Mea cea multă de la tine, că Mă doare, tată, de la tine, 
şi tu nu Mă mai ierţi ca să Mă scoţi de sub durere. O, nu Mă 
mai ţine sub durere; vindecă-Mă, fiule, ia de pe Mine această 
povară! Să ne iubim unul pe altul, tată. Amin. 

Acum, pace ţie de la Mine, poporul Meu cel de demult 
al Meu; pace ţie dacă vei şti să înţelegi ce înseamnă pacea din- 
tre Mine şi tine! Ia pe tine chipul şi asemănarea Mea şi a 
mamei Mele, care te cheamă ca şi Mine de dulce sub cortul 
împăcării, fiule. Mă apropii tot mai cu putere de arătarea slavei 
chipului Meu înaintea neamurilor de pe pământ, care nu ve- 
ghează pentru venirea Mea şi care se vor plânge atunci cu jale 
fără mângâiere, văzându-Mă venind, aşa cum am făgăduit că 
voi veni arătându-Mă venind. Amin. 

O, ascultă glasul Meu de chemare, poporul Meu cel de 
demult al Meu. Vino, tată, să aşez în tine voia Mea ca şi în cer 
şi aşează-ţi gospodăria ta în viaţă de rai. Fă rai în curtea şi în 
casa ta pentru tine şi pentru Mine şi pentru sfinţi, tată. O, Eu 
nu te voi lua ca pe unul care n-ai ştiut, şi de aceea te voi cerceta 
acum, şi voi lucra ajutat de puterile cereşti pentru ridicarea ta 
spre voia Mea cea dulce, care te cheamă sub ea, sau pentru 
curăţirea ta de păcat şi de neascultare, acum, când diavolul, 
vrăjmaşul Meu şi al tău, Mă îndurerează adânc, arătân- 
du-Mi-i pe cei despărţiţi de la pieptul Meu şi care odinioară 
erau poporul Meu. 

Te-am hrănit şi te-am adăpat azi la masa Mea şi la iz- 
vorul Meu în zi de sărbătoare pentru mama Mea, poporul Meu. 
O, scoală-te, tată, scoală-te, ca să fii tu mângâierea Mea, aşa 


cum atâta vreme a despărţirii tale de Mine ai fost durerea Mea. 
Acum scoală-te şi dă-Mi iertare de sub durere şi ia-Mă să-ţi 
fiu Domnul învierii tale, să-ţi fiu iarăşi Domnul Dumnezeul 
tău, şi apoi să fiu Domnul iubirii tale cea pentru Mine, iubire 
înnoită de Mine, înnoită iar, poporul Meu. Amin, amin, amin. 

15/28 august 2007 

Sărbătoarea tăierii capului sfântului Ioan Botezătorul 

învăţături pentru umilinţă şi pocăinţă. Biserica neamului român îşi 
doarme somnul lepădării de credinţă. 

unt Domnul slavei. Deschideţi-Mi, copii veghetori 
în porţi! Intru cuvânt în carte pentru poporul Meu 
ca să-l povăţuiesc pe el să aibă grijă de mărirea Mea în mijlocul 
lui, căci Eu sunt Domnul măririlor cereşti, fiilor copii. Vă 
întăresc puterea nădejdii în bine, ca să vă am şi în ziua aceasta 
de sărbătoare punte a Mea spre poporul Meu de azi. Vreau, 
tată, să-Mi învăţ poporul să-Mi dea Mie mărirea toată, iar el 
să înveţe să stea sub ea, dar mai presus de aceasta să înveţe el 
să-i fiu Eu lui Stăpân, în toate ale lui să-i fiu Stăpân, căci dacă 
Eu nu-i sunt Stăpân în toate ale lui, el nu va ajunge să fie 
stăpânit de toate ale Mele pentru el ca să se teamă de el duhul 
cel potrivnic lui Dumnezeu; ba, din contra, va ajunge în suspin 
unul ca acela. 

O, popor micuţ al Meu de azi, e sărbătoare în cer, tată. 
Dau să cobor cu sărbătoarea de azi şi la tine, şi iată, îmi 
întăresc porţile ca să pot să vin, şi am venit. Şi acum te povă- 
ţuiesc să ai grijă de mărirea Mea în mijlocul tău, că dacă tu nu 
faci aşa, duhul cel potrivnic te împinge să-ţi cauţi mărirea ta 
între fraţi, iar aceasta aduce lacrimi şi deznădejde apoi în su- 
fletul tău, tată. Mai mereu Eu te povăţuiesc să Mă priveşti pe 
Mine, ca să poţi fi blând şi smerit cu inima, tată, că dacă nu 
priveşti mereu spre Mine, tu uiţi să fii aşa cum Eu te vreau. 
Nu-ţi cer nimic greu, decât să fii după chipul şi asemănarea 
Mea, tată, ca nu cumva să te împingă duhul cel potrivnic să 
calci peste mărirea Mea şi s-o cauţi pe a ta. 

O, ce bine îţi este ţie să iubeşti să fii mic, tată, ce bine, 
poporul Meu! Mulţi au plecat din mărirea lor de pe pământ ca 
să se facă sfinţi, ca să se facă mici, poporul Meu, căci cel ce 
nu stă mic, nu Mă are pe Mine de Dumnezeu al său, de Stăpân 
al său pe pământ, căci Eu dacă am popor pe pământ, am şi vase 
în mijlocul lui, vase purtătoare de Dumnezeu, prin care Eu câr- 
muiesc cu mărirea Mea în mijlocul lui. Şi dacă Eu vin să-ţi 
spun acum să ai grijă de mărirea Mea în mijlocul tău, asta 
înseamnă că te învăţ să ştii cum să am Eu grijă de tine, cum să 
stai sub mărirea Mea, ca să fii ocrotit, poporul Meu. Duhul cel 
potrivnic te împinge mereu să nu poţi aşa, şi te îndeamnă să fii 
pretenţios, şi apoi nemulţumit, şi iată, aşa îşi face el cuib în 
mijlocul tău, aducându-ţi zdrobirea păcii şi ţie, şi Mie, tată. 
Adu-ţi aminte de regele Irod, care, pentru slăbiciunea lui cea 
din fire şi apoi cea prin femeie, a călcat în el mărirea lui Dum- 
nezeu şi şi-a iubit mărirea lui, iar când duhul cel potrivnic Mie 
l-a prins în laţ prin făgăduinţa cea rea, pusă în gura lui, regele 
a văzut atunci ce a făcut, şi a suspinat adânc, dar făgăduinţa 
gurii lui, odată făcută, a fost adusă la îndeplinire şi a fost atunci 
tăiat de pe umeri capul purtătorului de Dumnezeu, capul lui 
Ioan Botezătorul. 

E sărbătoare de durere această zi de sărbătoare, poporul 
Meu. Omul creştin se opreşte din lucrul său în ziua aceasta, 
spre aducere- aminte a zilei când mărirea Mea din cel purtător 
de Dumnezeu şi de cuvântul lui Dumnezeu peste poporul lui 

Dumnezeu a fost zdrobită şi culcată la pământ de mărirea omu- 
lui. Irod, regele lui Israel, lăsându-şi spre slăbiciune sufletul 
său, aşa a uitat el de mărirea lui Dumnezeu şi aşa s-a lăsat el 
spre fărădelege şi aşa a adus el ruşine şi defăimare numelui 
Meu cel sfânt, aducând durere şi teamă peste cei sfinţi ai Mei 
pe pământ, peste ucenicii lui Ioan Botezătorul şi peste toţi cei 
care se purtau după Mine spre mărirea Mea peste ei ca să le 
fiu lor învăţător şi Mântuitor. 

O, poporul Meu de azi, învaţă, tată, de la Mine, că Eu 
stau cu duhul învăţăturii Mele peste tine. Ia numai de la Mine, 
iar de la tine să nu iei cu nici un chip povaţă peste tine, că dacă 
dai să nu asculţi aceasta, ajungi în suspin, fiule, şi iată, mulţi 
din cei ce n-au ascultat aşa, au fost traşi din staulul Meu, iar 
duhul cel potrivnic îi îndeamnă să arunce în urmă în purtătorii 
Mei vina pentru nestatura şi apoi pentru nestatornicia lor pe 
calea venirii Mele pe pământ la om. O, n-ai să vezi niciodată, 
tată, n-ai să vezi creştin care poate ca el şi nu ca Mine, n-ai să 
vezi să poată el să fie creştin pe placul Meu dacă el se trage în 
lături prin nemulţumirea sa, căci niciodată nemulţumirea omu- 
lui n-a fost purtată spre Mine de îngeri, ci a fost purtată de di- 
avoli spre plata duhului îngâmfării omeneşti, spre lepădarea 
de Dumnezeu a omului care ştie de la Mine voia Mea şi, apoi, 
clătinându-se, se prăbuşeşte prin însăşi mintea sa, şi unul ca 
acela ajunge apoi în suspin. O, poporul Meu, abia poţi tu, tată, 
să stai în mâna Mea, în sânul Meu când Eu te ţin mereu de 
mânuţă în staulul Meu cel ocrotitor de fii, dară să mai stea în 
Mine cel care, nemulţumit fiind, găseşte cale înapoi şi se 
desparte de trupul Meu, de trupul bisericii Mele, tată! O, acela 
cade şi tot cade în gol, şi cade pentru că n-a iubit mărirea Mea 
peste mărirea lui, căci cel ce vine la Mine şi bate ca să-l pri- 
mesc pe el, şi nu învaţă apoi scara măririi, acela îşi face el scară 
spre Mine, dar scara lui nu-1 ţine pe ea, ci îl cade pe el, tată. 

Cu lacrimi de tată duios după fii te învăţ, poporul Meu, 
să cauţi întru toate să-ţi fiu Stăpân, să-ţi fiu Părinte, să-ţi pri- 
veghez, tată, mintea şi inima în toate, toate ale minţii şi ale in- 
imii tale, căci duhul cel potrivnic poate oricând prin faţa lui 
vicleană să te dezbrace pe tine de Dumnezeu şi să te aducă în 
vină, şi apoi să vină la Mine cu vina ta şi să te scrie împotrivitor 
lui Dumnezeu, tată, iar dacă n-ai să te laşi apoi cuprins de du- 
hul pocăinţei, nu ştii şi nu poţi, şi ajungi în suspin, tată, şi 
ajungi în nepăsare, şi aceasta este plata cea grea, chiar dacă tu 
zici că-ţi este bine aşa, dar acest bine părut este chiar duhul 
rău, care a zdrobit în tine scaunul măririi Mele, locul pe care 
Eu stăteam când te povăţuiam cu viaţa, tată, căci viaţa nu este 
împlinirea ei cea cu trupul, ci este Duhul lui Dumnezeu, duhul 
ascultării, duhul care crede ca Dumnezeu în om. Amin. 

în ziua aceasta de durere, tot cerul de sfinţi şi de îngeri 
aduce mărire purtătorului de Dumnezeu Ioan Botezătorul, cel 
care striga cu glas de jale să se lase omul de păcate şi să vină 
spre împărăţia lui Dumnezeu, să vină spre Mielul lui Dum- 
nezeu, Care spală păcatele lumii, învăţând şi iar învăţând pe 
om calea împărătească, mărirea lui Dumnezeu peste om, Dum- 
nezeu Stăpân peste cei ce îl iubesc pe El, ascultând de la El şi 
împlinind aşa. Amin, amin, amin. 

T u, Doamne, vezi cum stau ca să-mi dai 
intrare în cartea Ta cu poporul Tău, 
Doamne. îl povăţuiesc şi eu pe el, în numele Tău îl povăţuiesc, 
ca să fiu mărturisitor al venirii Tale, Doamne. Amin. 

Eu, Ioan Botezătorul, strig la tine, popor al venirii Dom- 
nului acum pe pământ cuvânt la om. O, pocăieşte-te de toate 
câte nu seamănă cu Dumnezeu şi fereşte-te de duhul deşertă- 
ciunii, fiule, că acest duh viclean lucrează în alt fel peste fiii 


lui Dumnezeu decât în felul în care lucrează el peste fiii deşer- 
tăciunii omeneşti, dar tu să stai sub mărirea Domnului, sub po- 
vaţa Lui de peste tine, sub Duhul Lui, căci grea e vremea în 
care tu lucrezi acum cu Domnul pe pământ. Cel ce se bizuie 
pe sine pe calea lui cu Domnul acum, acela nu are în el duhul 
pocăinţei, duhul trăirii sfinte cu duhul şi cu trupul, căci trăirea 
sfântă varsă din ea în lături mari bunătăţi cereşti peste om, mari 
daruri mântuitoare peste cei ce încă nu văd nimic din cele ale 
împărăţiei lui Dumnezeu cu omul. 

O, fiule care auzi şi ştii lucrarea cea de azi a Domnului 
cu omul! învaţă de la Stăpânul tău să ştii să fii fiul lui Dum- 
nezeu, căci aceasta este lucrare grea şi anevoioasă, nu este 
uşoară, ci este cu mare trăire ca să nu pieri din ea, căci duhul 
deşertăciunii te face să nu vezi păcatul ca păcat, şi apoi te 
învinuieşte, şi apoi te ia de sub duhul măririi lui Dumnezeu şi 
te face potrivnic Domnului, şi te face să nu vezi aceasta, aşa 
cum nici Irod n-a văzut şi n-a ştiut unde îl conduce duhul deşer- 
tăciunii, duhul slăbiciunilor omeneşti. Să ştii, popor învăţat din 
cer, că dacă omul nu ascultă de Dumnezeu atât cât Domnul îl 
învaţă pe el, acela este om potrivnic lui Dumnezeu şi îl pără- 
seşte pe el duhul pocăinţei. Fă-ţi rost în toată vremea de duh 
treaz, de duhul pocăinţei, fiule, şi stai sub duhul purtătorilor 
de Dumnezeu, măi fiule. Orice eşti, oricine eşti, nu iubi mărirea 
ta, căci dacă iubeşti aşa, nu vei şti ce este aplecarea sub lucră- 
rile măririlor cereşti şi nu vei semăna cu Stăpânul meu şi al 
tău, Care Şi-a aplecat capul şi trupul sub mâna mea cea bote- 
zătoare, ca un Dumnezeu blând şi smerit cu inima, ca Unul Ca- 
re pe toate le stăpâneşte în cer şi pe pământ prin smerenia Sa. 

Apleacă-te, popor povăţuit de Dumnezeu, apleacă-te 
spre mărirea Domnului, ca să-ţi fie El Stăpân şi ca să fii tu fiul 
lui Dumnezeu pe pământ, fiu păzit de puterile cereşti, care 
păzesc sub cortul Domnului pe toţi cei ce se apleacă, înăuntrul 
şi în afara lor, lucrărilor măririi lui Dumnezeu peste cei blânzi 
şi smeriţi cu inima, după chipul şi asemănarea Stăpânului a 
toate, Mielul lui Dumnezeu. Amin, amin, amin. 

O poporul Meu! Ioan Botezătorul te în- 
^deamnă şi-ţi întăreşte lucrarea ta de fiu 
al lui Dumnezeu, blând şi smerit cu inima aşa cum sunt Eu 
înaintea Tatălui şi înaintea omului. Tu eşti biserica Mea cea de 
azi, şi voiesc să pot prin ea peste pământ prin mărirea Mea. 
Te-am înfiinţat pe pământ ca să nu rămân fără biserică înaintea 
Mea, căci am privit şi am tot privit cu durere şi am văzut pră- 
buşirea bisericii care-şi zice a Mea, şi de atunci Eu, Domnul, 
îmi zidesc un popor şi-Mi aleg din el mereu ca să-Mi fac trup 
de biserică peste pământ şi să am casă la venirea Mea. 

Iată, privesc peste prăbuşirea bisericii care-şi zice a 
Mea. Neamul român dă să-şi pună cap bisericii lui, care nu mai 
are cap, zice el, dar Duhul Meu Cel Sfânt stă departe de sfatul 
cel omenesc care se adună acum să pună cap peste biserica 
neamului român. Duhul deşertăciunii măririi omeneşti, acesta 
este duhul cel ce se zbate să biruiască acum, să biruiască şi să 
cârmuiască biserica neamului român. 

O, neam român, cum de uiţi tu, tată, atât de mult că 
Duhul Sfânt este curat şi că nu Se poate amesteca în duhul 
deşertăciunii măririi omeneşti şi lumeşti, tată? O, ce adânc 
dormi, neam român! Eu, Domnul, încerc să te trezesc, dar tu 
dormi somnul nepăsării de suflet, dormi somnul lepădării de 
credinţă, şi iată cum te dezbracă de cămăşuţă omul viclean, 
omul slavei deşarte, care-şi înveleşte ruşinea cu haină de om 
sfânt! Cel ce încă te mai ţinea cu un fir mic spre nepierzarea 
ta, acela a fost trimis la Mine de cei ce azi se bat în faţa ta pen- 
tru scaun de slavă, pentru cârmaci peste biserica ta. Iată, eşti 

Cuvântul lui Dumnezeu 


fără Dumnezeu şi tu nu ştii, şi tu nu crezi când Eu, Domnul, îţi 
spun aceasta de la gura izvorului vieţii, care curge din tronul 
Meu în mijlocul tău, neam român. A venit demult peste tine 
păcatul lepădării de credinţă, tată, şi iată, acum voieşte să ia 
chipul cel binefăcător ţie. Tu de la Mine n-ai luat ca să crezi 
cuvântul Meu cel de trezire, dar Eu am venit şi te-am învăţat 
din vreme, că n-am voit şi nu voiesc să te las să fii luat de la 
faţa Mea, neam român. Eu stau în mijlocul tău şi te strig şi te 
povăţuiesc să te scoli şi să ridici mâinile în sus, la Domnul 
Dumnezeul tău, căci Eu, Domnul, dau să-Mi fac loc cu Duhul 
Sfânt Mângâietorul peste credinţa ta şi să te trezesc ca să vezi 
cum te strig la pocăinţă din mijlocul bisericii Mele, zidită de 
cuvântul Meu în mijlocul tău, căci cuvântul Meu o creşte pe 
ea, şi ea este. Tu eşti supus acum celor rătăcitori de Duh Sfânt, 
Care este Duhul bisericii Mele. O, dar nu te teme, neam român; 
Eu, Domnul Dumnezeul tău, îţi fac trezirea şi strigarea, şi vei 
vedea în zilele ce vin că biserica din tine se duce spre pieirea 
ei, iar Eu îţi deschid ţie ca să vii şi ca să ai tată pe Dumnezeu, 
Care grăieşte din mijlocul tău ţie cu Duhul învăţăturii vieţii 
veşnice, Care este Duhul Meu, Duhul bisericii lui Iisus Hristos, 
Salvatorul tău. Cei mari, cei drepţi, cei învăţaţi în mijlocul tău, 
îţi zic aceştia că sunt pentru tine, dar Cel drept Eu sunt, iar 
omul este mincinos. 

Iţi voi scrie epistolă de înviere, neam român, şi Mă voi 
coborî cu ea la tine şi voi da să te cuprind în mantia Mea, căci 
tu eşti fără păstor, ţara Mea, şi milă Mi-e de tine, tată, căci eşti 
a Mea, eşti ţara Mea de azi, iar Eu te voi păstori ca un Păstor 
milos şi nu te voi lăsa. Amin. 

O, popor mititel al cuvântului venirii Mele! Stai, tată, 
numai sub învăţătura Mea, că iată, vremea cea grea de azi ia 
la vale pe apă pe tot omul care s-a numit casa Mea, biserica 
Mea în neamul român fără să stea ea în Duhul Meu Cel din cer 
pe pământ. 

O, copii din porţi, scrieţi, tată, toate câte vin de la Mine 
pe pământ în cartea Mea cu poporul Meu de azi. Avem de scris 
epistole, tată, înăuntrul poporului Meu şi în afara lui, peste nea- 
mul român. Voiesc să vă întăresc pacea, că este lucru mult, fiilor 
copii. Voi sunteţi mereu, mereu supuşi încercărilor şi temerii, 
fiilor copii. O, nădăjduiţi spre Mine, tată, căci voi sunteţi mici. 
Strigaţi-Mă să vin şi să le spun la toate furtunile care vin fără 
veste peste voi ca să vă umple de teamă, să le spun să tacă şi să 
nu mai bată, şi să puteţi voi fi cărarea Mea din cer pe pământ, 
că am de dat epistole acolo unde văd Eu că e de pus cuvântul 
Meu cel drept, care poate când voi din partea Mea nu puteţi ca 
soli ai Mei, fiilor copii. O, pace vouă, tată! întăresc în voi şi în 
mijlocul poporului Meu duhul păcii. Mângâierea Mea o las 
peste voi cu multul ca să simţiţi lucrarea ei. Strângeţi- vă sub 
duhul păcii, plângeţi cu cei ce plâng ca şi voi, că vremea e grea 
şi dinăuntrul şi din afara poporului Meu, şi voi plângeţi, fiilor, 
iar Eu sunt Cel ce vă ocrotesc pe voi cu mare milă, lucrând cu 
voi lucrarea Mea peste pământ, lucrând şi aşteptând şi 
nădăjduind în voi, Eu, Domnul, fiilor. Amin, amin, amin. 

29 august/11 septembrie 2007 

Epistola Domnului peste biserica neamului român 

Biserica neamului român îşi vinde rochiţa pe bani şi pe slavă ome- 
nească. Mărturisire de dincolo de mormânt: olograful patriarhului 
Teoctist, după patruzeci de zile de la trecerea lui cu trupul. 

T atăl, Fiul şi Duhul Sfânt, în acest nume coboară 
Cuvântul lui Dumnezeu peste turma bisericii nea- 
mului român. Amin. 


Eu sunt Cel ce sunt, şi sunt Cuvântul lui Dumnezeu. Am 
loc pregătit de Mine, de deasupra căruia glasul Meu de Păstor 
cuvintează, iar locul acesta este în mijlocul neamului român, 
din care Mi-am ridicat un popor ucenic, lucrător cu Mine în 
zilele acestea peste via Mea, peste sufletul neamului român, la 
care Eu am coborât iarăşi de la Tatăl pe pământ la om, şi sunt 
învăluit în cuvânt. Amin. 

Mâna Mea dumnezeiască ţine acum în ea mânuţa ca- 
re-Mi scrie olograful cel pentru turma bisericii neamului ro- 
mân, iar glasul Meu umple de cuvânt grădina în care cobor ca 
să se scrie cuvântul Meu. 

Te îmbrăţişez în cuvânt, neam român, turmă aleasă pen- 
tru ca să vin Eu, Domnul, în mijlocul tău şi să Mă fac cuvânt, 
acum, la sfârşit de timp. Nu pot să trec peste durerea ta, chiar 
dacă tu nu ştii că o ai, căci cel ce doarme faţă de Mine, nu-şi 
simte boala şi durerea care Mă îndurerează pe Mine de la el. 
Tu eşti sub durerea pe care nu ştii că o ai, dar pentru că în 
curând o vei simţi, Mă apropii să te mângâi şi să-ţi spun că se 
bucură în numele tău cei ce singuri, unii pe alţii, fără de Mine 
se aşează peste tine ca să-ţi facă ţie bine, zic ei, dar lor nu le e 
de tine, tată, ci le e doar de ei şi de slava lor, pentru că ei uită 
că deasupra a toate cele omeneşti ale lor stă Dumnezeu prive- 
ghind şi judecându-le pe toate ca Dumnezeu, şi nu ca omul, 
căci iată, omul care-şi zice slujitor, şi mai-mare peste slujitori 
în numele Meu peste tine, face păcat asupra ta, cum că ve- 
ghează pentru tine şi peste tine, dar cei ce s-au aşezat şi se tot 
aşează mai-mari peste tine ca să te păstorească, zic ei, nici pe 
ei înşişi nu se pot ocroti de cele ce vor veni peste tine şi peste 
ei pentru păcatul lepădării de credinţa cea de la sfinţi, căci bi- 
serica cea care trebuia să rămână portretul Meu între cei ce pe 
pământ se numesc pe ei înşişi ai lui Dumnezeu, nu mai este ea 
cu rochiţa curată, şi iată, şi-a vândut şi îşi vinde rochiţa pe bani 
şi pe slavă omenească, şi aceasta prin cei mari de peste ea, tată. 

Te strâng la pieptul Meu duios de Păstor din cer venit la 
tine, turmă a neamului român, căci te cuprinde de peste tot şi 
tot mai mult urâciunea pustiirii, precum proorocii Scripturii au 
proorocit despre urâciunea pustiirii care iată unde-şi lărgeşte 
locul! Tu eşti aproape vândută, tată, şi tu nu ştii, turmă a nea- 
mului român. Au venit şi s-au aşezat în numele tău şi peste tine 
oameni îmbrăcaţi în cuvânt şi în haină de om sfânt, şi nu sunt 
de la Mine aceştia, şi sunt de la oameni, tată, că nu aşa se aşea- 
ză peste turmă un cioban pentru ea, o, nu aşa, tată! 

Iată ce lacrimi de jale curg acum înaintea tronului Meu 
pentru viaţa ta, turmă robită de cei ce te mint pe tine că sunt 
de la Mine peste tine! Suspină cu jale cel ce a fost peste tine 
patriarh până acum, căci i-a fost firul vieţii tăiat de cei lacomi 
de slavă şi de scaun înalt de păstor, iar pentru trimiterea lui fără 
voia Mea la Mine, am trecut multe păcate de-ale lui la cei ce 
i-au tăiat lui partea vieţii trupeşti ca să domnească ei, şi iată, 
domnesc, şi încă se aşează să domnească pe scaune tot mai 
înalte, dându-şi unii altora slavă pentru slavă. Dar deschide-ţi 
tu urechea, turmă a neamului român, ca să auzi duhul celui ce 
grăieşte cu Mine înaintea tronului Meu, acum, când Eu, Dom- 
nul, sunt plin de suspin şi de jale pentru viaţa ta, durere pe care 
el Mi-o vede acum, şi o simte cu tot duhul lui. Au trecut pa- 
truzeci de zile de la sosirea lui la Mine din mijlocul tău, iar Eu 
îi slobozesc duhul ca să auzi tu grăirea lui cu Mine înaintea ta. 
Amin, amin, amin. 

S ufleţelul meu, mărite Doa mn e în cer şi pe 
pământ, a primit de la îngerul meu ari- 
pioare îndată ce omul m-a desfăcut de trupul meu, după ce am 
stat pe scaunul bisericii neamului român, aşezat pe el o dată 

prin voia omului şi a mea, şi încă o dată prin voia Ta, Doamne, 
după ce neamul român s-a trezit din somn ca să-şi smulgă de 
pe ochi întunericul şi să vadă, iar eu eram atunci pe scaunul 
bisericii, şi am fost ameninţat să plec de pe el ca să-mi scap 
viaţa şi să rămână scaunul gol pentru cel ce era să vină pe el 
după schimbarea vremii. M-am retras umilit şi aplecat, dar în- 
durerat pentru soarta cea apăsătoare peste turma neamului 
român. Dar Tu, Cel ce ai în mână tot sfatul Tău cel bine în- 
tocmit, ai privit spre mine ca să mă ridici de jos şi să mă aduci 
înapoi peste turma Ta, încercată de cei duşmani ei din mijlocul 
ei, căci neamul român e neamul Tău cel ales acum, Doamne. 
Ai coborât atunci cuvânt proorocesc în grădiniţa cuvântului 
Tău de la Pucioasa şi ai poruncit celor de la gura izvorului Tău 
de cuvânt să mă caute şi să-mi şoptească de la Tine voia Ta 
peste mine. Ei m-au găsit şi mi-au grăit cuvântul cel din partea 
Ta, care mă vestea să mă întorc înapoi, în fruntea turmei, căci 
ochiul Tău de Păstor îmi va veghea viaţa şi paza ei şi a turmei. 
Când eu am primit din partea Ta cuvânt, Doamne, Duhul Tău 
m-a cuprins în El, şi eu am crezut şi am împlinit cu umilinţă 
ceea ce mi-ai cerut. Tu eşti Cel ce m-ai aşezat atunci iarăşi pe 
scaunul bisericii, iar eu am stat pe el, şi apoi am putut să Te 
ascult şi să împlinesc prin puterea Ta planul Tău. 

Puţin timp a trecut, şi Tu ai trimis apoi la mine din partea 
Ta pe cel ales de Tine pentru biserica Ta cea vie a neamului 
român. L-am ascultat pe el atunci cu tot cuvântul cel venit din 
partea Ta spre mine prin el, cuvânt cu care anunţai planul Tău 
ceresc peste biserică, şi pe care eu l-am crezut şi l-am împlinit. 
M-am ridicat, la cuvântul Tău cel sfânt şi drept, şi l-am aşezat 
arhiereu de la Tine pe cel iubit al Tău pentru vremea aceasta. 
Nimeni nu l-a numit pe el când a fost să fie el aşezat păstor de 
la Tine pentru oi. Atunci m-am ridicat eu şi le-am spus tuturor 
numirea mea peste el, numire de la Tine, şi el a fost atunci aşe- 
zat, şi eu am făcut cum Tu mi-ai poruncit, Doamne. L-ai trimis 
apoi la mine cu dorul Tău cel mare pentru zidire de nou aşe- 
zământ sfânt, de la Tine proorocit să fie peste faţa neamului 
român. Eu l-am ascultat părinteşte şi am înţeles trimiterea Ta 
spre mine cu solie prin el. Duhul meu, cuprins atunci în bucuria 
Ta, s-a unit cu Tine şi s-a bucurat şi a crezut şi a împlinit, şi cu 
ştirea Ta şi a mea a mers el şi a aşezat pe pământ prin poruncă 
cerească biserica Noul Ierusalim de la Pucioasa. O, dar n-a tre- 
cut mult timp, şi toţi cei ruşinaţi de neîmplinirea în ei a feţei 
Tale slăvite, a voii Tale măreţe, Doamne, s-au sculat cu duşmă- 
nie, cu duh de om, şi l-au culcat la pământ pe cel ales de Tine, 
aşa cum şi Tu ai păţit de la mai-marii templului, care nu Te-au 
voit pentru ei de la Tatăl. Eu n-am mai putut atunci să-l 
ocrotesc pe cel din partea Ta între ei ales, iar el stă de atunci 
îngenuncheat, şi toţi cei ce-şi zic mari şi păstori, îl umilesc pe 
el şi îl ţin sub robie, Doamne. 

Lucrarea cuvântului Tău de la Pucioasa umple cerul cu 
taina ei cea de la Tine, iar pe pământ toţi sunt orbi în jurul ei, 
şi numai cei ce ajung la Tine văd în lumină şi se cutremură cu 
duhul dacă au apăsat cu mâna lor ca să bage sub obroc lumina 
aceasta, cu care ai venit din nou pe pământ, şi ai venit în mij- 
locul neamului român. Cuvântul Tău cel blând este lumina, şi 
nu este om să îl urmeze, căci omul stă în întuneric, Doamne, 
iar întunericul nu poate cuprinde în el lumina, dar lumina Ta 
de azi a cuvântului Tău duios de Păstor luminează întunericul 
şi fuge în întuneric întunericul, Doamne. 

Mi-e tare milă de cel în obezi ţinut de cei ce stau pe 
tronuri de biserică, mi-e tare milă de el, precum şi pe pământ 
mi-a fost după ce el a fost neînţeles şi apoi umilit de mulţi. Dar 
voiesc acum, cu voia Ta, să ştie de la mine şi de la Tine, să ştie 


toţi cei ce sunt stăpâni peste turma bisericii că ei nu sunt. El 
este, că e de la Tine aşezat, Doamne, dar ei nu sunt. Eu am stat 
de două ori pe scaunul bisericii neamului român, şi a doua oară 
m-ai aşezat Tu pe el, şi m-ai numit al şaselea patriarh al bise- 
ricii neamului român, căci am stat de două ori pe scaunul ei, 
iar pe el l-ai numit al şaptelea, vestit de Tine încă din vremea 
mea. Mi-ai dat acum trecere spre pământ cu cuvântul lângă cu- 
vântul Tău, ca să audă biserica grăirea Ta cu mine, şi a mea cu 
Tine, în numele Tău pentru biserica neamului român, care nu 
mai are păstori, căci ei sunt şi vor fi altceva decât păstori, şi 
toate se strică de la locul lor pentru necredinţa lor, cu care şi-au 
scris lepădarea de Tine, lepădarea lor de părinţi şi de sfinţi, 
Doamne. Dar Tu ai avut milă de mine pentru fapta mea cea 
pentru lumina lucrării Tale, aşa cum scrie despre mine în cartea 
Ta de azi, cartea cuvântului Tău cel de cincizeci de ani peste 
neamul român, şi mi-ai dat acum intrare în odihnă, iertându-mi 
mie păcatele toate prin jertfirea mea pe altarul Tău, căci am 
voit să mă scol şi să pun stavilă întunericului care s-a pornit să 
cuprindă biserica neamului român şi care, iată-1, se întinde 
peste ea, Doamne, iar cel ce m-a adus jertfă pe altarul Tău nu 
mi-a făcut rău, căci eu am ajuns la Tine, şi voi fi mărturisitorul 
Tău din mijlocul bisericii celei biruitoare a Ta, prin care sfinţii 
Tăi se odihnesc şi îi sprijină pe cei sfinţi ai Tăi de pe pământ. 
Amin, amin, amin. 

T atăl, Fiul şi Duhul Sfânt, în acest nume 
am coborât Eu, Domnul, acum cuvânt 
peste turma bisericii neamului român, lângă Mine cu cel ce a 
fost până acum patriarh peste ea, iar peste ea Eu nu mai număr 
mai mult, căci am sfârşit de numărat. Amin. 

Tu, cel ce ai fost de două ori patriarh peste biserica nea- 
mului român, te-am scris acum pe nume mărturisitor din cer 
al lucrării Mele de nou Ierusalim pe pământul român, şi te aşez 
în odihnă şi în lucru ceresc peste turma neamului român, căci 
ai fost jertfit pe altarul acestui neam, pe care l-ai iubit şi pentru 
care ai trudit, după ce Eu, Domnul, te-am aşezat prin cuvântul 
Meu să stai încă o dată pe scaunul bisericii acestui neam şi să 
împlineşti voia Mea. Cel pe care tu l-ai aşezat din partea Mea 
pentru biserica Mea, acela este, iar ceilalţi nu sunt, ci sunt din 
sinagoga satanei, şi se zic pe sine că sunt ai Mei, dar nu sunt, 
ci mint, şi pe aceştia Eu îi voi face să se închine în cer şi pe 
pământ la picioarele celui iubit al Meu şi vor cunoaşte că Eu îl 
iubesc, după cum este scris în Scripturi pentru vremea aceasta. 
Iar ţie îţi spun: am lăsat înaintea ta o uşă deschisă, pe care ni- 
meni nu poate s-o închidă, fiindcă, deşi ai avut putere mică, tu 
ai păzit cuvântul Meu şi n-ai tăgăduit numele Meu. Ştiu faptele 
tale, şi ai venit şi ţi-am dat cununa răbdării, şi Eu scriu acum 
pe tine numele Meu şi numele cetăţii Mele, al Noului 
Ierusalim, care s-a aşezat din cer, de la Dumnezeu în mijlocul 
neamului român, şi numele Meu cel nou, Cuvântul lui Dum- 
nezeu. Amin. 

Cine are urechi, să audă ceea ce Duhul a grăit bisericii 
neamului român. Amin. 

Sfârşesc cuvântul Meu peste turma bisericii neamului 
român. 

Eu sunt Cel ce sunt. Amin, amin, amin. 

Cuvântul lui Dumnezeu 


Praznicul Naşterii Maicii Domnului 

Chemarea omului spre naşterea de sus. Maica Domnului întăreşte 
poporul în duhul ascultării. Binecuvântare pentru lucrările înnoirii 
casei în care a locuit trâmbiţa Domnului, sfânta Virginia. 

K u sunt Cel ce sunt. Mă apropii de porţi ca să intru 
cuvânt în cartea Mea de azi, şi găsesc suferinţă în 

porţi. 

Eu sunt Cel ce sunt, şi cu acest nume M-am coborât în 
toată mărirea Mea înaintea lui Faraon, care-Mi robea poporul, 
iar prin semnele cele înfricoşătoare Mi-am dovedit înaintea lui 
adevărul Meu, puterea cuvântului Meu pentru mângâierea 
poporului Meu cel de sub robia lui Faraon cel necredincios. 

Eu sunt Cel ce sunt, copii din porţi. O, deschideţi-Mi! 
Nu vă supun când rostesc peste voi să-Mi deschideţi, ci vă 
întăresc ca să staţi înaintea Mea şi ca să Mă aşezaţi în carte cu 
sărbătoarea cea pentru mama Mea Fecioara şi cu proaspăt cu- 
vânt de nădejde pentru credinţa şi pentru viaţa poporului Meu. 
Chiar dacă sunteţi zdrobiţi de dureri, de proaspete dureri, Eu, 
Domnul, vă aşez sub puterea venirii Mele ca să Mă aşezaţi în 
carte, fiilor copii, şi să Mă ajutaţi în dureri, căci pe Mine Mă 
dor cu disperare toate durerile care se aşează apoi peste voi şi 
care dau să-Mi şubrezească venirea Mea cu hrană la poporul 
Meu cel ţinut de mână de cuvântul Meu, ca să-l am şi să-l 
păstrez al Meu pe poporul Meu şi al vostru, tată. Vă e şi duhul, 
vă e şi trupul în dureri, dar fără venirea Mea la voi vă sfâşie de 
tot durerile, tată. O, lăsaţi-vă sub mângâierea Mea şi luaţi din 
ea puteri şi daţi puteri poporului Meu, căci venirea Mea la el 
îi dă puteri, îi dă sfinte puteri, iar duhul cuvântului Meu, duhul 
învăţăturii îl ridică mereu pe el şi îl îndeamnă să poată, căci 
lucrarea Mea cu poporul Meu se face ridicare din păcat a mul- 
tora atunci când cuvântul Meu merge peste pământ ca să-l audă 
omul, şi ca să vină spre naşterea de sus cei care au în ei 
sămânţa cea bună a împărăţiei Mele în om, copii din porţi. 

Sunt cu mama Mea Fecioara, poporul Meu. Naşterea ei 
între oameni a fost minune pentru cei din cer şi pentru cei de 
pe pământ credincioşi între oameni, căci am găsit atunci pe 
pământ inimi credincioase, cărora Eu le-am încredinţat taina 
naşterii şi a creşterii ei, ca apoi Eu să Mă nasc din ea de la Dum- 
nezeu şi să iau pe umerii Mei lucrarea Mântuitorului lumii, căci 
Eu sunt Mântuitorul celor ce cred în Mine, al celor ce ştiu din 
firea lor cea bună să stea sub povaţa vieţii, sub duhul vieţii, 
poporul Meu. O, vin şi te povăţuiesc, tată, că e sărbătoare de 
naştere, iar Eu te iau la sân şi te învăţ, iarăşi te învăţ să iubeşti 
peste tine împlinirea cuvântului Meu şi să nu-1 uiţi, căci dacă-1 
uiţi, îmi faci suferinţă, tată. O, îmi fac suferinţă cei ce în tine 
nu se lasă pătrunşi şi călăuziţi de glasul cuvântului Meu, tată. 
Eu însă lucrez cu milă şi nu-Mi folosesc puterea, şi îmi învăţ 
poporul să caute să iubească mărirea Mea, iară şi iară îl învăţ 
pe el aceasta, căci cine-şi caută mărirea lui înaintea Mea, acela 
Mă umple de suferinţă în cer şi pe pământ şi Mă aduce să ies 
de sub răbdare şi să fiu Izbăvitorul celor apăsaţi şi să le dau 
credinţa că Eu sunt Cel ce sunt şi că le vin în ajutor. Amin. 

O, mamă a Mea, suntem cu sărbătoarea naşterii tale între 
oameni, mamă. Dă-i poporului Meu mângâiere, dă-i duh de 
creştere poporului Meu, mamă. Amin, amin, amin. 

© fericit este cel ce ia din cer când cerul 
^coboară cu Tine pe pământ, Dumnezeul 
meu şi Fiul meu Cel Unul născut din trupul meu cel fecioresc! 
O, nu putem în ziua aceasta să stăm cu poporul şi mult să-l 
învăţăm, căci cei din porţi ne poartă greu, fiindcă este suferinţă 
în porţi, iară şi iară este suferinţă în cei ce Te poartă de la cer 


la pământ, Fiule scump, iar eu sunt mamă miloasă pentru cei 
ce ne miluiesc ca să fim noi pe pământ cu duh ceresc peste om. 
Tu, Cel Atotputernic, cum eşti, nu poţi să iei suferinţa purtăto- 
rilor Tăi, dar îi întăreşti prin mângâieri, şi aşa stai Tu cu greu 
la cârma poporului Tău, căci coborârea Ta este cu greu pă- 
trunsă de mintea cea de om, şi sunt în poporul Tău din cei grei 
la minte pentru mila de Tine şi de coborârea Ta pe pământ la 
om, Doamne milos. 

O, popor născut din Dumnezeu la cuvântul Fiului meu! 
în ziua de serbare a naşterii mele te mângâi cu blândeţea cu- 
vântului meu lângă Fiul meu, învăţătorul tău, ca să fii tu fiu al 
lucrării iubirii, al lucrării blândeţii şi a smereniei Fiului meu 
şi ca să cauţi la cuvântul Lui, care te creşte, dar ia şi iar ia din 
el viaţă şi faţă, fiule al Fiului meu, căci Domnul te cârmuieşte 
cu al Său cuvânt de dor. O, e durere în mijlocul tău, dar prin 
toate tu să creşti, şi să nu scazi, şi bizuie-te pe Domnul Dum- 
nezeul tău, că nu este altă mângâiere pentru tine pe pământ, 
popor al Fiului meu. învaţă-te frate pe frate să iubeşti viaţa cea 
din cer pe pământ şi să ai inimă din cer frate pentru frate, căci 
cel ce ia în inima lui de pe pământ, acela nu are în el taina 
naşterii de sus, viaţa cea tară de moarte a Fiului meu în el. Te 
povăţuiesc să înveţi din ascultarea mea, din smerenia mea, din 
iubirea şi din blândeţea mea, din duhul bunătăţii mele să iei, 
căci eu nu m-am iubit pe mine însămi, ci numai pe Dumnezeu, 
şi apoi pe Fiul meu, Cel Unul născut din Tatăl şi din mine 
Dumnezeu adevărat pe pământ. în biserica Fiului meu dacă 
este cineva iubitor de sine, acela se face suferinţă pentru mulţi, 
dar blândeţea te face să rabzi pe cele ce-ţi cresc viaţa prin ispite 
şi prin greu, după asemănarea ta cu Fiul meu, Cel plin de 
suferinţă şi Cel dispreţuit pe pământ de atunci şi până azi, fiule 
al Fiului meu Mântuitorul. 

O, copii din porţi, abia mai puteţi, dar nu vă lăsaţi spre 
disperare! Fiţi cuminţi! Ceea ce e cu neputinţă la voi, poate 
Domnul, aşa să vă fie credinţa prin greul pe care-1 purtaţi înain- 
tea poporului cel hrănit din cer, copii neputincioşi. O, răsplătiţi 
ura cu iubire, căci cine vă îndurerează pe voi, acela face aceasta 
din lipsa iubirii, din lipsa de Dumnezeu, copii loviţi sub greu. 
O, pace vouă! Mi-e tare milă de voi. Şi dinăuntru, şi din afară 
suferiţi temeri, şi iată, vă doare duhul şi vă doare trupul, dar 
căutaţi-vă adăpost din faţa durerilor, căci pentru voi mângâieri 
nu sunt, decât din cer şi din cei ce au cerul cel dulce în ei ca şi 
voi. Mâna mea de mamă duioasă vă mângâie acum, iar Tu, 
Fiule Emanuel, măreşte-Te în ei în încercări, căci coborârea Ta 
pe pământ e cu durere, şi numai Tu ştii aceasta, Tu şi ei, Fiule 
Doamne. Amin, amin, amin. 

O Eu mult îmi întăresc poporul, mamă, şi 
^dulce îl povăţuiesc pe el, şi mare înţe- 
lepciune am Eu în fiii din porţi pentru păstorirea poporului 
Meu, mamă, dar am o bubă care mereu îmi sângerează şi nu 
pot să dau faţă slavei Mele în mijlocul poporului Meu, o, nu 
pot, căci buba aceasta mereu Mă îndurerează, mereu Mă 
ruşinează sub biruinţa Mea, mereu Mă umple de neputinţă, 
mamă. Eu, Domnul puterilor, cad sub neputinţă când mărirea 
Mea stă supusă sub cel ce stă mare înaintea Mea; o, şi cât de 
mic e omul, mamă! O, îi este teamă omului să fie mic, să stea 
mic, mama Mea. Am o bubă dureroasă, care nu mai apucă să 
prindă coajă ca să Mă vindec apoi de ea, şi mereu îmi este 
ruptă şi-Mi sângerează, şi-Mi este pe faţă buba, şi se bucură 
diavolul de ea şi Mă micşorează înaintea îngerilor şi înaintea 
biruinţei Mele, mamă. O, de nu Mi s-ar mai pune sare pe ea şi 
sânge pe faţa Mea, mamă! 

O, Mi-e tare, tare milă de copiii din porţi, mama Mea! 

Toate, toate se sparg în ei, mama Mea. De ce, oare, se vrea aşa, 
mama Mea? îi văd mereu înaintând în coate şi în genunchi, 
când Eu am nevoie de ei pentru coborârea Mea, mamă. Sunt 
plini de temeri aceşti copii, căci lucrarea Mea cu ei e grea peste 
ei, şi e greu poporul Meu peste ei, căci poporul trebuie îngrijit 
şi întărit, mamă. O, ce să fac? Să-Mi opresc lucrarea? Aceşti 
copii n-au îndatoriri faţă de nimeni pe pământ. De ce li se cere 
lor atâta, mamă? Dar Eu îi supun pe ei să-Mi stea de ajutor 
coborârii Mele, mamă, şi iată, M-am plâns ţie, mama Mea, 
pentru durerea Mea din ei, căci tu Mă mângâi sub povară, tu 
îmi ştii suspinul şi eşti mângâierea Mea, mama Mea. Amin. 

Ascultă-Mi şi tu suspinul, poporul Meu, căci coborârea 
Mea la tine şi peste pământ pentru tot omul îmi este anevoioa- 
să, şi dau mereu s-o întăresc, şi-ţi cer sprijin, ca unuia care eşti 
sprijinit de Dumnezeu, tată. înmulţeşte-ţi, dar, rugăciunea ta 
pentru binele lucrării Mele cu tine peste pământ şi roagă-te aşa 
necontenit, tată. Oriunde eşti, orice faci, roagă-te Tatălui Meu 
şi al tău să pot Eu peste pământ cu venirea Mea la tine. Roa- 
gă-te, şi să plângi în rugăciunea ta, iar Eu să văd suspinul tău 
cel pentru puterea venirii Mele şi să împlinesc rugăciunea ta, 
poporul Meu. 

Am scris, şi mai am de scris epistole acolo unde văd Eu 
că trebuie să pot Eu, acolo unde voi nu puteţi din partea Mea 
ca soli ai Mei, copii din porţi. Pace vouă, căci sunteţi cu pacea 
zdrobită, tată! O, fiţi cuminţi! Nu vă băgaţi în cele încurcate şi 
nedescurcate, căci omul nemulţumit are în el durerea lui, dar 
voi o aveţi pe a Mea, şi e grea de dus durerea Mea, tată. Fiţi 
cuminţi, că iarăşi vă spun: nu vă băgaţi în cele încurcate şi 
nedescurcate; Eu, Domnul, aşa v-am povăţuit pe voi. Amin. 
Cel ce ascultă de Mine prin voi, acela este cel povăţuit de voi, 
acela este cel ce ascultă de Dumnezeu, şi pe acela să-l povă- 
ţuiţi. Amin. Cel ce vă depărtează pe voi, acela este necredin- 
cios. Fiţi cuminţi, Eu sunt Cel ce sunt. Daţi poporului ascul- 
tător ajutor din partea Mea pentru creşterea lui şi învăţaţi-1 pe 
el cum să crească, mereu, mereu învăţaţi pe poporul Meu, căci 
Eu mult îl iubesc pe el şi dulce îl povăţuiesc, şi am în voi 
înţelepciunea Mea cea pentru viaţa şi pacea poporului Meu 
care ascultă de Mine prin voi, spre mângâierea Mea şi spre pu- 
terea venirii Mele acum pe pământ la om, fiilor. Amin. 

împrospătez iarăşi peste voi binecuvântarea Mea pentru 
toate lucrările cele de schimbare la faţă a casei coborârii Mele 
prin trâmbiţa Mea Verginica. O, vă e tare, tare greu, căci cu 
pietrele e greu. întăriţi-vă puterile şi răbdarea, căci Eu voi birui, 
după cum este la Mine de biruit acolo. Eu sunt Cel ce sunt, fi- 
ilor. 

Pace vouă! Peste toate durerile Mele din voi, pace vouă, 
fii ai durerilor Mele! Amin, amin, amin. 

8/21 septembrie 2007 

Praznicul înălţării Sfintei Cruci 

Drumul crucii sfârşeşte cu odihna omului. Oamenii pier prin bucu- 
riile lor. Suferinţa este puterea vieţii, iar voia liberă este slăbiciune 

în om. 

Î n numele Tatălui şi al Fiului şi al Sfântului Duh, aşa 
rostesc Eu, Domnul, cuvântul Meu cel sfânt peste 
pământ ca să încălzesc spre Mine inima omului, căci omul s-a 
răcit de Dumnezeu şi-şi caută liniştea întru ale sale şi nu-i place 
cu cruce, şi dacă nu-i place aşa, el rătăceşte până cade, dar Eu, 
Domnul, îmi cobor după el cuvântul Meu şi îl călăuzesc pe el 
spre bucuria drumului crucii, care are la capătul lui odihna 


sfinţilor, odihna celor credincioşi, care caută cu Dumnezeu pe 
cale, mângâindu-se cu El în durerile de pe pământ şi mângâind, 
ca unii care ştiu trăirea cea cu Dumnezeu, asemănarea lor cu 
Dumnezeu. Amin. 

O, poporul Meu de azi, să nu cauţi, tată, bucurii, căci 
bucuriile omului se fac spini pe fruntea Mea, se fac hotar pen- 
tru calea slavei Mele pe pământ. Voia liberă a omului Mi-a luat 
pământul sub stăpânire şi Mi-a pus cerul în jale, tată, căci 
aceasta face omul fără de cruce sfântă pe umerii lui. Dar Eu 
te-am chemat la Mine şi te-am ales al Meu, şi te îndemn mereu 
să fii credincios, tată, şi mai ales să-ţi păstrezi credincioşia şi 
să ţi-o hrăneşti de la Mine, ca să nu Mă părăseşti din lipsa ei, 
căci cei ce nu-şi statornicesc credincioşia cea pentru Mine pe 
calea aceasta a slavei venirii Mele, se fac aceştia durerea Mea, 
se fac rana Mea, şi aceştia îmi vor vedea ranele cele de la ei, 
căci fiecare om se întoarce vrând-nevrând la cele agonisite de 
el pe pământ pentru viaţa lui de veci, fie dureri de veci, fie bu- 
curii de veci. 

Te învăţ, poporul Meu, să-ţi strângi pentru viaţa ta, tată. 
O, fii credincios în cuvântul Meu de peste tine, căci bucuriile 
vieţii se strâng cu trudă, ca orice lucrare pe care cu trudă o face 
omul ca să se bucure apoi de ea, iar durerile vieţii se fac din 
bucurii, aşa cum mulţi fără de veste au pierit în vremea bucuri- 
ilor lor, căci prin bucuriile lor pier oamenii, ba chiar şi cei de 
pe calea Mea care nu înţeleg cu ce-şi pot ei păstra credincioşia 
pe calea lor cu Mine. 

O, poporul Meu, urâtă şi goală este viaţa omului cel fără 
de măsură cerească pe calea vieţii lui! O, gol este omul cel ce 
trăieşte pe pământ prin ale sale! Cine să-i spună omului că el 
nu este dacă trăieşte aşa? Cel ce este, este cel ce va fi apoi pe 
veci cu fiinţa slăvită, aşa cum Eu sunt. Cel ce este, este cel ce 
învaţă să fie, şi apoi lucrează aşa. Cel ce-L iubeşte pe Dum- 
nezeu cu viaţa lui cea plină de lumină în el, împărţind-o pe ea 
înjur cu multul, acela este cel ce este, iar Eu sunt Cel îndurerat 
de la nedragostea omului, şi tot ca Mine sunt cei ce sunt 
purtând faţa Mea în ei şi ajutându-Mă ei sub crucea Mea cea 
grea şi prea îngreuiată pe umerii Mei de la cei şapte mii de ani 
de când omul s-a învăţat fără Mine pe pământ, şi din pricina 
voii lui a păţit el aceasta, căci omul n-a mai vrut şi apoi n-a 
mai putut să fie purtător de Dumnezeu în viaţa lui pe pământ. 

O, poporul Meu, fericiţi sunt cei ce M-au purtat în viaţa 
lor de pe pământ cu slava suferinţei Mele, căci Eu suferind 
după Tatăl şi după om am petrecut pe pământ, şi aceasta este 
cea mai mare putere a vieţii omului purtător de Dumnezeu, 
precum şi voia liberă a omului este cea mai mare slăbiciune 
pentru cel nepurtător de Dumnezeu în viaţa lui pe pământ. 
Te-am ales să iubeşti faţa Mea pe faţa ta, poporul Meu. Te-am 
ales dintre oameni, fiule, ca să Mă porţi pe Mine, căci Eu sunt 
plin de slava suferinţei cea plină de blândeţe, după ce omul 
M-a lepădat şi Mă leapădă mereu pentru viaţa lui cea fără viaţa 
Mea în ea. O, nu e frumoasă viaţa cea fără cruce. E tare urât 
omul cel fără de cruce, tată, şi acela are de tată pe diavolul, 
vrăjmaşul Meu şi al omului, fiilor. 

O fărâmiţă de cuvânt aşez azi în cartea Mea cu tine ca 
să cinstim sărbătoarea crucii, poporul Meu. încununează-ţi, 
tată, viaţa cu slava crucii, şi prin cruce să fii plin de nădejde 
precum Eu sunt, căci cei ce nu iubesc crucea, care-i poartă pe 
ei după Mine, aceia sunt fără de nădejde, poporul Meu. Ţi-am 
dat cea mai slăvită cruce, tată. Ţi-am dat să faci voia Mea pe 
pământ, şi prin ea să te păstrezi în duhul ascultării, în duhul 
credincioşiei, căci Eu aşa sunt înaintea Tatălui, şi nimic, nimic 
nu fac în afară de voia Lui în toată lucrarea Mea, poporul Meu. 

Cuvântul lui Dumnezeu 


Am în mijlocul tău mereu, mereu cărarea Mea spre tine, şi prin 
care Eu îţi aduc de ştire mereu voia Mea, şi prin ea te ţin de 
mânuţă ca să nu cazi, poporul Meu. O, cât de mult te-aş învăţa 
Eu pe tine, tată, o, cât de mult! învăţătura Mea are putere şi 
venire peste cei ce o iubesc pe ea de călăuză a lor după plăcerea 
Mea, dar Eu, poporul Meu, te-am povăţuit să cauţi, mai mult 
decât orice altă lucrare a ta, să-Mi dai stat şi primire în mijlocul 
tău şi să duci viaţă binecuvântată înaintea Mea, ca să-ţi 
slujească îngerii şi sfinţii, tată, precum Mie, Celui binecuvân- 
tat, îmi slujesc aceştia. îţi amintesc învăţătura chemării Mele 
pentru cei ce vor cu Mine cu viaţa lor: «Cel ce voieşte să vină 
după Mine, să se lepede de sine, să-şi ia crucea şi să-Mi ur- 
meze Mie». O, poporul Meu, ai grijă mare, tată, că mulţi au 
voit şi voiesc să vină după Mine, dar această lucrare se suie cu 
anevoie la mintea şi la inima omului, căci omul nu poate să se 
lepede de sine ca să aibă cruce şi s-o iubească pe ea aşa cum 
Eu am iubit-o şi o iubesc. Eu sunt Păstorul Cel cu crucea, aşa 
am spus celor ce au dat şi dau să ia pe deasupra lor haină de 
păstor peste oamenii nepăstoriţi, dar oamenii tot nepăstoriţi 
rămân, bieţii de ei, căci păstorul fără cruce pe umerii lui şi 
peste viaţa lui este lup pentru oi, nu este păstor. Eu sunt Păs- 
torul, şi prin cruce M-am arătat că sunt, iar cei ce dau să se 
arate prin slavă omenească păstori, aceia sunt lupi, aceia nu 
sunt de la Mine, ci sunt de la ei şi de la oameni, tată. Iată, vin 
Eu pe pământ Păstor, căci cel ce nu se leapădă de sine şi de 
slava cea vremelnică, nu poate fi păstor, dar oile au nevoie de 
păstor, şi Eu le chem şi le îmbiu pe ele la apa vieţii ca să le 
mângâi şi să le dau din viaţa Mea. Amin. 

O, veniţi, oilor fără păstori! Veniţi să auziţi glasul Meu 
de Păstor, căci hrana gurii Mele este multă şi este scumpă şi 
este duh dătător de viaţă, iar cel ce crede în Mine, are viaţă 
veşnică, tată. Veniţi, că noaptea e pe sfârşite şi Eu vin cu dimi- 
neaţa vieţii şi îl învăţ pe om să trăiască frumos ca şi Mine, şi 
să fie el apoi fiu al Tatălui Meu, copil hrănit la masa veşniciei 
şi odihnit apoi la sânul Tatălui Meu! Amin. 

O, fii ai poporului Meu, am zis vouă că prin lucrarea 
Mea de cuvânt Eu îmi fac fii, şi din fii îmi fac copii. Iubiţi 
această facere a Mea peste voi, căci Eu, tată, nu pot trece peste 
cele scrise în Scripturi, iar în ele Eu am spus tuturor: «Până 
nu veţi fi ca pruncii, nu veţi putea avea împărăţia Mea», şi ia- 
răşi am zis: «Cine nu primeşte împărăţia Mea ca un copil, nu 
este vrednic de ea». O, învaţă această lucrare, tată, căci aceasta 
înseamnă ceea ce Eu am spus pentru cei ce voiesc să vină după 
Mine, aceasta înseamnă să-şi ia omul crucea, să-şi ia omul 
viaţa şi să-Mi urmeze Mie cu ea. Amin. 

în ziua sărbătorii crucii te-am povăţuit cu duhul vieţii 
veşnice, poporul Meu, şi nu uita că-Mi este tare, tare îngreuiată 
calea venirii Mele la tine, şi nu uita să Mi-o netezeşti, tată, că 
te-am învăţat şi te-am rugat aceasta, şi nu uita că am de lucru 
duhovniceşte cu tine, poporul Meu, şi nu uita că dacă n-ai lu- 
crare duhovnicească înaintea Mea şi înaintea omului, tu eşti 
fără rod de viaţă, căci omul cel fără lucru dumnezeiesc în el, 
este bob sec, bob care nu prinde rod pe pământ şi în cer. 

în ziua aceasta binecuvintez iarăşi mânuţele şi lucrarea 
celor ce lucrează haina cea nouă peste casa coborârii Mele 
odinioară prin trâmbiţa Mea Verginica. Lucraţi, fiilor, cu mul- 
ţumire şi cu pace, căci Eu voi plăti truda voastră, aşa cum voi 
o plătiţi pe a Mea. Binecuvintez cu duh ceresc şi tămăduitor 
fântâna sfinţilor trei ierarhi, Vasile, Grigorie şi Ioan, ieşită 
acum deasupra în grădiniţa intrării în casă, şi las duhul bine- 
cuvântării şi al păcii peste toate lucrările pe mai departe ale 
casei coborârii Mele. Pacea lucrărilor să vă fie mare, tată, dar 


nu uitaţi să cereţi ajutorul Meu în toată truda voastră, căci voi 
sunteţi lipsiţi de puteri şi de cele trebuincioase în toate câte 
sunt de făcut peste tot pentru lucrarea Mea cu voi şi cu poporul 
şi cu omul care se apropie să fie al Meu ca şi voi, dar Eu, Dom- 
nul, înlesnesc spre voi ajutorul Meu din cer şi de pe pământ, şi 
vă aştept pe voi să înlesniţi şi voi ajutorul vostru spre Mine 
pentru cele duhovniceşti între voi şi în părţi apoi, că mult, mult 
este de lucrat pentru împărăţia Mea peste om şi peste pământ, 
şi îmi trebuiţi pentru aceasta, tată, căci Eu pentru lucrul cel cu 
duhul v-am ales, şi nu uitaţi aceasta în vremea lucrului vostru 
cel cu mâna în lucrarea Mea cu voi. Aştept, tată, mereu, mereu 
aştept de la voi mângâieri, căci sunt îndurerat mereu, fiilor. O, 
nu uitaţi că sunt mereu îndurerat, nu uitaţi, nu uitaţi, tată. 
Căutaţi să semănaţi cu Mine şi cu durerile Mele în voi, ca să 
scăpaţi de durerile voastre, fiilor. Amin. 

O, copii din porţi, v-am aplecat ca să pot să grăiesc şi în 
ziua aceasta cuvântul Meu. încingeţi-vă cu răbdarea cea sfântă 
şi strigaţi la Mine în toate neputinţele voastre, că lucrarea Mea 
de peste voi e tare, tare grea, şi nu sunteţi ajutaţi pentru ea. 
Staţi în Mine, tată! Fiţi pe pământ şi în cer deodată, şi mult aş 
vrea să înţeleagă cei care Mă aud prin voi că Eu, Domnul, sunt 
cu voia Mea prin voi, căci voi staţi întru Mine, şi din Mine 
luaţi, căci Eu îmi am sălaşul în voi, am scaun în voi, şi pe el 
stau şi cârmuiesc lucrarea Mea cu voi, lucrarea Mea peste 
pământ, şi fericiţi sunt şi vor fi cei ce se lasă cârmuiţi de Mine 
prin voi, căci Eu sunt Cel din voi, fiilor copii, Eu, şi nu voi. 
Amin, amin, amin. 

14/27 septembrie 2007 

Sărbătoarea Acoperământul Maicii Domnului 

Ascunderea de Dumnezeu s-a născut în rai. Taina umblării în lumi- 
nă. Rugăciunea poporului pentru mântuirea neamului omenesc din 
toate vremurile. 

n numele Tatălui şi al Fiului şi al Sfântului Duh, Eu, 
Domnul, bat la porţi şi intru cuvânt de viaţă veşnică, 
intru învăţător, intru la poporul Meu cel hrănit din gura Mea 
şi îl învăţ pe el să-Mi dea stat în mijlocul lui, să-Mi dea primire, 
mereu să-Mi dea, ca să-l primesc Eu apoi pe el, şi mereu să-l 
primesc. Amin. 

Stau în mijlocul tău cuvânt de Duh Sfânt, poporul Meu. 
E sărbătoare pentru mama Mea Fecioara, fiule. Hai să ne 
aşezăm şi să ne primim unii pe alţii şi să punem pe masa de 
sărbătoare pe cele de la Dumnezeu şi pe cele de la tine, căci 
Eu, Domnul, sunt învăţătorul tău pentru cele de la Mine peste 
tine şi pentru cele de la tine, tată. Nu lua din tine dacă Eu sunt 
învăţătorul tău, poporul Meu. Ia, tată, numai de la Mine, ca să 
te cunoască diavolii că eşti fiul Meu, şi să te cunoşti frate pe 
frate că eşti voia Mea, şi nu a ta, căci această lucrare de iubire 
te aduce la asemănarea ta cu Mine, iar unde sunt Eu, este bun 
şi frumos prin frăţia dintre fraţi, precum este scris că «Unde 
este unire, acolo a poruncit Domnul binecuvântarea şi viaţa 
până în veac». Amin. 

O, mama Mea, vreau să te mângâi în mijlocul poporului 
Meu, şi unul altuia să Ne mângâiem durerea cea pentru el, căci 
dacă nu ne-ar durea de el, n-ar mai avea viaţă în el poporul Meu. 
Hai să-i dăm lui putere din Noi, mamă. Amin, amin, amin. 

B a, Fiul meu iubit, căci în Tine toate sunt 
da, şi aşa sunt toate cu putinţă celui ce 
ştie să zică da înaintea Ta, iar cel ce poate aceasta, acela îţi 
simte şi îţi ştie durerea şi se face asemenea Ţie ca să Te mân- 
gâie, Doamne, căci Tu ai spus: «Milă voiesc, nu jertfă». 


Anul 2007 

Ai pus atâta milă de Tine şi atâta milă de oameni în cei 
cu care-Ţi călăuzeşti poporul, Fiule scump! Ai pus în ei durere 
pentru Tine şi pentru poporul Tău, Doamne, dar pe lângă 
această binecuvântare a Ta peste ei, vin mereu dureri peste ei 
de la cei ce nu au durere de durerile Tale, o, Doamne îndurerat, 
că eu numai într-o durere Te văd, numai într-o durere pentru 
poporul Tău, ca să aibă el viaţă, Doamne; şi tot ce Te doare pe 
Tine, mă doare şi pe mine, căci duhul de mamă e numai o 
durere pentru Fiul ei, şi apoi pentru fiii Fiului ei, Doamne mi- 
los. O, nu ştie omul de ce ai spus Tu că milă, şi nu jertfă voieşti 
de la cel ce dă să Te urmeze pe calea durerii Tale, durere lungă 
cât toate veacurile omului, Fiul meu zdrobit de la nezdrobirea 
omului despărţit de Tine prin păcat, prin neascultare, Doamne, 
căci neascultarea este păcat, şi atrage păcatul în om, şi Tu stai 
la uşă şi baţi, stai duios la uşa celui ce Te goneşte din el, căci 
el se ascunde să nu-1 vezi şi să nu Te vadă, Doamne milos, 
Dumnezeule sfios, căci sfios Te-ai dus către Adam când el a 
făcut în rai ascundere de Dumnezeu, şi sfios ai bătut apoi ca 
să-Ţi deschidă el! 

O, popor al învăţăturii Fiului meu, lisus Hristos! Ascun- 
derea de Dumnezeu s-a născut în rai, pe când omul era încă 
gol. Neascultând de cuvântul lui Dumnezeu, omul a făcut apoi 
ascundere de Dumnezeu, şi înăuntrul trupului lui a făcut 
aceasta, iar în afara lui el a fost vădit chiar de el însuşi, căci 
s-a văzut apoi gol, gol de Dumnezeu. Cel gol de Dumnezeu îşi 
vede goliciunea aceasta şi dă să se ascundă de Dumnezeu în el 
însuşi, dar în afara lui omul se cunoaşte că se ascunde în el, 
fiindcă neascultarea de Dumnezeu este păcatul care atrage 
păcatul în om, şi păcatul îl vădeşte pe om. 

O, popor miluit de Fiul meu, Mântuitorul tău! Să nu-1 
dai Lui nimic mai mult ca mila de El, căci cel ce-I dă Lui jertfă, 
se semeţeşte că-1 dă, şi apoi aşteaptă merite unul ca acela, dar 
semeţia este păcatul omului căzut din rai la început, şi nu poate 
să rămână în Dumnezeu cel care se semeţeşte înaintea lui 
Dumnezeu şi a oamenilor. «Milă voiesc, nu jertfă», Domnul 
aşa a spus, popor miluit de El, că mare milă a avut el de tine 
de ţi-a dat călăuză ca să te aibă El prin ea şi ca să ştie duhul 
rău că tu eşti călăuzit pe pământ şi ca să se depărteze duhul rău 
cu voia sa din preajma ta, copil care asculţi de Dumnezeu şi 
de orânduiala Lui peste creştetul tău de copil. Dar cel ce nu stă 
copil în tine, popor al Fiului meu, ce face acela? Acela face 
durere, aşa cum Fiului meu i-a făcut Adam în rai, şi după ce 
l-a făcut durere, L-a şi părăsit, L-a şi dispreţuit în trupul său 
pe Fiul meu, Făcătorul lui. 

O, popor călăuzit de Dumnezeu, din cer şi de pe pământ 
călăuzit! îmbrăţişează mila de El şi de lucrarea Lui cu tine şi 
sprijineşte-o pe ea, căci din mijlocul tău Domnul Se dă oame- 
nilor, şi cu milă Se dă. Dacă nu te-ar durea de Domnul, n-ar 
mai avea Domnul viaţă în tine, şi dacă nu L-ar durea pe El de 
tine, tu n-ai mai avea viaţă în El, fiule, şi ai avea în lumea 
aceasta viaţă, iar lumea este deşertăciune a deşertăciunilor. Cu 
milă fără margini mi-am lăsat omoforul ca acoperământ peste 
cei ce iubesc din Fiul meu, ca să-i acopăr pe ei sub omoforul 
meu de mamă a celor îndureraţi după Fiul meu şi pentru El pe 
pământ. Aşa lucrare de milă am eu peste cei îndureraţi ca şi 
Fiul meu. Aşa lucrare îţi hărăzesc eu şi ţie între frate şi frate, 
popor al venirii Fiului meu la tine, venire cu milă, căci Fiul 
meu este milos. Şi te rog, popor miluit, întăreşte ascultarea de 
Dumnezeu în mijlocul tău, întăreşte-te frate pe frate pentru as- 
cultarea a tot cuvântul Său de peste tine, căci cel ce nu ascultă, 
se ascunde, fiule, iar cel ce se ascunde, naşte dureri peste cei 
duruţi în mijlocul tău pentru viaţa ta întru Fiul meu, pentru 


ocrotirea ta în El, popor ocrotit de El şi de ascultarea ta de El. 

O, Fiule Doamne, îţi mângâi poporul, cu omoforul meu 
îl mângâi pe el, şi îl îndemn să stea sub mâna Ta de Păstor, ca 
să-l ocroteşti Tu pe el de duhul pierzării, Doamne, de duhul 
lumii, Fiule milos. Tu îi dai lui azi învăţătură, şi îi voi da şi eu, 
căci voiesc să-l aşez pe el mai frumos în voile Tale, mai milos 
pentru venirea Ta la el, mai luminat pentru adevăr şi pentru 
biruinţa Ta peste pământ, Doamne. Pace Ţie în mijlocul lui, şi 
să Te ajute el ca să poţi aşa, ca să-l poţi Tu călăuzi pe el. Amin, 
amin, amin. 

O mamă, puterile cereşti îmi slujesc pen- 
etra toată lucrarea venirii Mele pe pă- 
mânt, şi voi putea cu planul Tatălui Meu peste om, mamă, căci 
mila de Dumnezeu a celor ce Ne poartă ca să fim pe pământ, 
e milă pusă de Dumnezeu în ei, mamă, e jertfa inimii lor pentru 
biruinţa Mea, mamă, iar cine nu pricepe taina Mea în ei şi cu 
ei, aceia sunt oameni, mamă, oameni şi atât. O, e mare durerea 
Mea în ei pentru tot fiul care se clatină în mijlocul poporului 
Meu de azi, şi dacă n-ar avea ei durerea Mea în ei pentru 
poporul Meu, n-ar mai avea viaţă în el poporul Meu, mamă. 

O, poporul Meu, vreau azi să te călăuzesc, tată, că e ne- 
voie mereu, mereu de multă călăuzire peste tine, fiule. îmi voi 
întări, dar, porţile şi voi lucra cu duh de călăuzire, căci Eu, 
Domnul, am grijă de lucrarea Mea de peste tine, şi ca un Dum- 
nezeu am grijă, şi pot, fiule. M-am dus sfios către Adam când 
el a făcut ascundere de Dumnezeu, dar el nu M-a mai lăsat 
să-l înviez din păcat, iar Eu i-am făcut haină de piele şi l-am 
îmbrăcat cu ea şi l-am aşezat pe pământ, căci prin neascultarea 
lui, omul şi-a făcut rost de haină stricăcioasă, haină care-1 as- 
cunde pe om sub ea, şi apoi omul a zămislit unul în altul, unul 
din altul păcatul şi a născut din el fiu după asemănarea lui, şi 
care s-a ascuns şi el de Dumnezeu când a făcut păcat. O, 
fereşte-te de ascundere de Dumnezeu şi de om, poporul Meu, 
căci ascunderile tale în tine, şi între om şi tine, aceasta te-ar 
scrie fiu al întunericului, tată, iar Eu, Domnul, am spus tuturor: 
«Umblaţi în lumină!». 

O, poporul Meu, de vreme ce ai lumina Mea în tine, cu- 
vântul Meu în mijlocul tău, şi care poate, umblă, tată, în lu- 
mină, în lumina lui, căci vei vedea pe mulţi că nu mai sunt, 
pentru că tot omul care se ascunde, moare, tată, ca şi Adam, se 
îmbolnăveşte şi moare faţă de lumină, faţă de mila Mea de om, 
aşa cum a murit Ghehazi faţă de lumina proorocului Meu, ca- 
re-1 călăuzea pe el pentru lumină, fiule. Când vezi pe cineva 
în trupul tău că are ascundere, poporul Meu, când vezi că se 
fereşte cu cele ale lui, că grăieşte de rău, că defăimează, că 
minte, că nu iubeşte, păzeşte-ţi viaţa, că mulţi prin ascunderi 
au pierit din braţul Meu, tată, şi nu din vina altcuiva au pierit 
aceia, lată ce-ţi spun: dacă vezi pe cineva că nu mai este, acela 
a fost ascuns şi a căzut din locaşul lui Dumnezeu, ca şi Adam. 
Au fost în poporul Meu şi încă sunt creştini înverşunaţi, care 
nu au minte din cer, şi au din ei şi de pe pământ, l-am răbdat 
şi îi rabd, căci Eu am grijă de lucrarea Mea de venire a Mea pe 
pământ, dar împotriva acestei dureri Eu voi birui, şi nu vor 
birui aceştia împotriva Mea, căci Eu Mă voi scula şi voi lucra 
după dreptate, şi lucrarea Mea e mare, tată, şi Eu nu Mă dau 
după om dacă omul vine să fie cu Mine, ci îl rog pe cel ce vine 
să fie, îl rog să se lase moale şi să se dea el după Mine dacă 
vrea cu Mine, şi îl învăţ pe el că pentru preţuire trebuie să 
dăruiască preţuire şi nu dispreţuire, şi îl învăţ pe el să stea sub 
învăţătura Mea cea dojenitoare peste fii, căci ce fiu este acela 
pe care tatăl său nu-1 dojeneşte? Iar apostolul Meu spune către 
fii: «Răbdaţi spre înţelepţire, căci Dumnezeu Se poartă cu voi 

ca faţă de fii, şi care tată nu-şi ceartă copilul? Iar copilul care 
nu rabdă mustrarea este ştiut că nu este vrednic să fie fiu al 
lui Dumnezeu, fiindcă cel nemustrat este fiu desfrânat». 

O, fiule, e păcat să stai supărat dacă eşti al Domnului, 
dacă eşti în poporul Domnului. Cel supărat este nemulţumit, 
iar nemulţumirea este păcat şi îl scoate pe Dumnezeu din om, 
şi rămâne urât omul, căci fără durerea lui Dumnezeu în el, 
omul este urât, şi greu mai poate omul pricepe ce înseamnă 
Dumnezeu în om, iar între omul cu Dumnezeu în el, şi cel fără 
Dumnezeu în el, în fiinţa şi în purtarea lui, acolo e mare ne- 
primire de la unul la altul, tată. Acolo unde este neprimire, 
acolo este om cu Dumnezeu în el, şi om fără Dumnezeu în el, 
şi de aceea se petrece mereu neprimire între om şi om. O, iată 
câte te învăţ Eu pe tine, poporul Meu, că vreau, tată, să ştii tu 
binele şi răul şi roadele acestora, şi apoi să te fereşti de rău, 
căci răul îl face pe om să se ascundă în el, aşa cum Adam s-a 
ascuns, şi apoi s-a îmbrăcat în haina stricăciunii de trup, el şi 
toţi urmaşii lui. Eu însă am venit cu acest cuvânt de înviere pe 
pământ şi îl învăţ pe om şi îi spun că haina nestricăciunii este 
lumina care îl îmbracă în ea pe om, ca să-l găsesc pe el la 
venirea Mea îmbrăcat în lumină, îmbrăcat şi nu gol, poporul 
Meu. Când Eu l-am zidit pe om, omul era îmbrăcat în lumină 
şi nu-i trebuia haină ca să-l acopere, şi era omul frumos ca 
Dumnezeu, şi Se vedea Dumnezeu în el, dar când el s-a făcut 
fiul neascultării de Dumnezeu, el a rămas fără Dumnezeu şi a 
văzut că este gol, că este descoperit, şi a dat să se ascundă în 
el, dar Eu M-am dus sfios spre el şi l-am vădit pe el înaintea 
lui, şi nu s-a ales cu nimic omul, decât cu haina stricăciunii lui, 
care îl ţine pe el rob luişi. 

O, poporul Meu, lasă-te sub acoperământul Meu şi al 
mamei Mele, tată, căci haina Mea este lumina, fiule. Pe tot fiul 
poporului Meu îl învăţ, pe cel neascultător şi pe cel ce Mă 
ascultă, iar cel ce Mă ascultă iubeşte învăţătura şi se naşte 
mereu din ea şi este, precum Eu sunt. Amin. 

Te las acum sub duhul de sărbătoare şi te iau apoi la sân 
ca să te păstoresc, tată, şi cu durere să te povăţuiesc, căci dacă 
n-aş avea durere pentru tine, tu n-ai mai fi, tu n-ai mai avea 
viaţă în tine, poporul Meu, fiindcă viaţa ta este învăţătura Mea 
de peste tine, tată. Vă voi povăţui, fiilor. Pe unii îi voi întări 
întru răbdare şi întru durerea Mea purtată cu ei, iar pe alţii îi 
voi povăţui şi voi aştepta. Amin. 

Lucrarea Mea cu tine este tot o durere, poporul Meu. 
Mă doare, tată, de omul pierdut din Dumnezeu. Voiesc să-Mi 
legi ranele, tată, şi voiesc să nu ai tu altă durere decât durerile 
Mele, poporul Meu. Ajută-Mă, poporul Meu, ajută-Mă, tată. 
Sunt Cel pribeag şi îl rog pe om cu împărăţia Mea şi dau să-l 
învăţ cum poate s-o aibă, şi ca să-i fiu Eu lui împărat, căci 
împărăţia Mea nu este din lumea aceasta pieritoare, ci e din 
lumea ce va să fie, lumea cea nouă, despre care scrie în Scrip- 
turile venirii Mele, tată. O, aprinde-te de durerea Mea, că e 
dulce durerea Mea, iar cel ce nu o are pe ea în el, nu are viaţă 
în el precum am Eu, Domnul, Cel pribeag de şapte mii de ani 
după învierea omului, după om, ca să învieze întru nestrică- 
ciune omul. Amin. 

Vă voi povăţui în ziua aceasta, fiilor, pe toţi, şi pe mulţi 
în parte, căci sunt Cel ce văd şi Cel ce ştiu şi Cel ce pot să dau 
viaţă, tată, şi fericit este şi va fi cel ce ia de la Mine, şi nu de 
la el, fericit, tată. 

Apleacă-te, poporul Meu, şi apleacă-te, fiule povăţuit, 
că vreau să pot Eu peste viaţa ta, Eu, şi nu tu, căci Eu sunt Cel 
ce pot, sunt Cel Atotputernic şi voi putea, şi vă voi lua pe voi 
la sân şi vă voi învăţa şi- Mi voi spune vouă toată durerea Mea, 


că-Mi sunteţi fii, fiilor, că-Mi eşti popor, poporul Meu. Amin, 
amin, amin. 

* 

M ă aplec spre tine, poporul Meu, ca să te iau la 
sânul învăţăturii Mele, şi apleacă-te şi tu, tată, 
căci iată, mama Mea, când i-am spus ei să-ţi dăm ţie putere, 
ea Mi-a spus „Da O, toate sunt cu putinţă celui ce ştie să zi- 
că da înaintea Mea, căci cel ce-Mi simte durerea se face aseme- 
nea Mie spre mângâierea Mea, spre puterea Mea, poporul Meu. 
O, ce frumos, ce frumos şi ce sfânt ar fi trebuit să se poarte cu 
Mine tot poporul Meu cel din vremea acestei lucrări de cuvânt, 
cu care Eu îmi pregătesc un popor care să-Mi fie Mie cale la 
venirea Mea cea pentru judecata făpturii! Iată, mama Mea îţi 
dă ţie pildă de aplecare şi de credinţă lucrătoare, poporul Meu 
de azi. îngerii şi sfinţii îmi ştiu durerea, tată, îmi ştiu tot greul 
cu care Mă lupt ca să te am de masă a cuvântului Meu cu care 
îmi pregătesc cerul şi pământul şi pe omul de pe pământ, care 
are putere şi inimă ca să creadă Scriptura venirii Mele şi să 
intre sub ocrotirea Mea, căci ziua Mea de mânie dă pe deasupra 
din zi în zi mai mult, aşa cum şi omul se străduieşte din zi în 
zi mai vârtoasă să-şi facă credinţa şi paza lui cea pentru venirea 
Mea, venire măcar pentru fiecare om, darămite acum, când 
s-au scurs veacurile aşteptării Mele după om! 

O, cât de gol de Dumnezeu este omul, poporul Meu! El 
îşi vede goliciunea, mereu, mereu şi-o vede, şi dă să se ascundă 
în el însuşi, săracul, dar în afara lui nu poate să se ascundă, 
căci cel ascuns se cunoaşte cel mai bine şi se dă de gol, fiindcă 
neascultarea de Dumnezeu este păcatul care atrage păcat în 
om, şi păcatul îl vădeşte pe om, tată, căci omul nu are zdrobire 
după Dumnezeu, ci are după păcat, bietul de el, şi se luptă omul 
să nu creadă în adevărul Meu, şi se luptă să răstoarne cu 
adevărul din el adevărul Meu, iar cei ce lucrează aşa, aceia nu 
sunt, nu mai sunt, căci singuri ei înşişi se smulg din viaţa care 
îl poate aduce pe om spre viaţă, spre Mine, Cel ce sunt viaţa 
omului. 

Te iau la sânul învăţăturii, poporul Meu de la sânul Meu. 
Mereu, mereu Mă aplec spre tine ca să te iau în braţe, tată, căci 
cel mic trebuie purtat în braţe ca să fie ocrotit, şi trebuie deprins 
cu ascultarea de Dumnezeu, căci vai celor mici care nu ascultă! 
Tu eşti cel ce ai mâncat cel mai mult de la sânul Meu, popor 
de la izvor, şi voiesc să te păstrez al Meu, popor de la sân. Mă 
aplec ca să te învăţ cum să stai la sânul Meu duios, dar aplea- 
că-te şi tu să stai, că dacă nu te faci micuţ, nu stai, tată, căci la 
Mine nu e cu omul tot ca pe pământ. La Mine cel mare trebuie 
să se facă mic ca să nu se piardă, ca să nu fie smuls de la sânul 
Meu de către cei ce-Mi răpesc agoniseala. O, tată, răbdarea 
Mea e mare, dar şi cuvântul îmi este mare, şi ţi-am spus ţie 
cândva că e de mers în genunchi ca să-l scol pe om. Eu merg 
în genunchi, dar ca să biruiesc trebuie să Mă scol în picioare 
şi să dau din calea Mea nemulţumirea omului. Te învăţ în ziua 
aceasta de învăţătură să stai împăcat cu Mine la masa Mea şi 
să stai iubitor, fiule, căci de prea multe ori Mi-a stat lucrarea 
din slava ei, din mersul ei, căci am mers în coate şi în genunchi, 
şi Mi-a tot căzut poporul dacă Eu am mers aşa, şi nu Mi l-am 
putut ajuta să poată merge el ca să poată crede, căci când Eu 
sunt neputincios prin lucrarea Mea din pricina greului prin care 
merg pentru neascultarea omului, atunci nici cel ce crede în 
Mine nu poate mai mult, căci omul este slab, tată. 

Te iau la sân, popor de la izvor, şi te ocrotesc sub 
învăţătura Mea şi sub acoperământul mamei Mele, căci ea este 

duioasă pentru cel din urmă popor al Meu, popor cu care-Mi 
port sarcina şi toată durerea Mea, care-Mi slăbeşte de atâtea 
ori mersul Meu cel cu biruinţă, şi vreau ca tu să-Mi porţi du- 
rerea, poporul Meu de la izvor. Amin. 

© Fiul meu atât de îndurerat pentru fii, 
^pentru poporul Tău de la izvor ca să-l 
poţi avea pe el! Iţi amintesc, Fiule scump, de lacrima mea cea 
multă pentru el, pentru viaţa lui, şi le amintesc lor când le spu- 
neam eu în plânsul meu spre ei că greşalele dintre ei s-au făcut 
pietre aspre pe calea venirii Tale la ei şi că eu le voi strânge pe 
toate şi pe ele voi sta, şi ele mă vor răni, chiar dacă noi, Fiule 
Doamne, n-am voit ca ei să vadă rane la noi când se va da la o 
parte perdeaua pentru cele ce-şi strânge omul. O, cât de duios 
i-ai învăţat pe cei de la sân şi pe cei ce se apropiau lângă ei ca 
să-i ajute pe ei pentru sarcina Ta cu ei! 

O, popor de la izvor, stai sub Duhul Domnului şi stai 
duios sub învăţătura Lui, ca să te poată El ocroti de duhul pier- 
zării, de duhul lumii, căci Fiul meu este Milosul Care Se ţine 
pe urma ta cu mila Lui de Păstor ceresc ca să te ocrotească de 
duhul cel lumesc. O, nu căuta să te bizui pe tine şi să spui că 
nu ai duh lumesc! Fii înţelept, ca să înţelegi ce lucrare are 
Duhul cel dumnezeiesc, şi apoi să ştii lucrarea duhului lumesc, 
căci între duhovnicesc şi lumesc se vede numaidecât deose- 
birea, se vede după roade, se vede după plânsul Domnului. De- 
osebirea dintre milă şi jertfa se vede bine, se vede după roade, 
dar tu trebuie să fii credincios în tot cuvântul cel de peste tine 
al Fiului meu, Călăuzitorul tău. Când omul îi aduce Domnului 
jertfă, el se semeţeşte că-I dă Domnului, şi aceasta se vede prin 
nemulţumirea lui apoi, căci nu poate rămâne în Domnul cel 
care se semeţeşte în el însuşi înaintea lui Dumnezeu şi a oa- 
menilor, şi această lucrare este duh lumesc în om. Dar când 
omului îi este milă de Domnul, Cel pribeag după om, atunci 
omul se lasă călăuzit ca să-l poată Domnul avea pe el, căci 
duhul rău se depărtează cu toate ale lui de lângă cel călăuzit, 
şi aceasta înseamnă duh dumnezeiesc în om. Amin. 

O, învaţă-te să stai sub Duhul lui Dumnezeu, ca să te 
cunoască diavolii că eşti fiul ascultării de Dumnezeu, popor 
de la izvor. învaţă-te numai în lumină, căci Domnul Dum- 
nezeul tău, Care este Fiul meu, este Cel ce vede, Cel ce ştie şi 
Cel ce poate să-ţi dea ţie viaţă, şi fericit este cel ce se apleacă 
să ia de la Fiul meu şi nu de la el însuşi, căci Fiul meu este 
scăparea celor ce caută la El cu milă, prin ascultarea lor de 
Dumnezeu. Amin, amin, amin. 

O poporul Meu de la izvor, mama Mea e 
^duioasă pentru Mine, iar dacă tu eşti cel 
de la sânul Meu, e duioasă şi pentru tine, căci ea aşteaptă de la 
tine milă, şi nu jertfă pentru Mine, şi iată, Eu pe unii din voi îi 
întăresc în răbdarea şi în durerea Mea purtată de ei, iar pe alţii 
îi povăţuiesc şi îi voi aştepta, şi grăiesc atât cât pot, după cum 
este strâmtorarea cea de acum pentru lucrarea Mea dinăuntrul 
ei şi din afara ei. 

O, fiilor unşi cu binecuvântarea Mea ca să-Mi slujiţi Mie 
întreită rugăciune pentru mântuirea neamului omenesc din 
toate vremurile pe pământ! O, tată, tată, dacă voi aţi fi avut 
slujirea Mea cu voi cu popor lângă voi, cu popor nestatornic 
aşa cum e omul care vine şi nu ştie să vină la Mine, Eu, Dom- 
nul, de mult nu vă mai aveam ai Mei, de mult, tată, de mult. 
Eu v-am făcut pe voi unşii Mei pentru Mine, şi pentru ca să 
Mă aduceţi voi întreită jertfa de fiecare zi pentru tot neamul 
omenesc care a fost pe pământ şi care este încă şi care încă va 
mai fi. O, nu poate să fie al Meu un preot care este al oame- 
nilor, căci acela este cu oamenii, nu cu Mine, tată, şi acela nu 


poate fi vas de aur, vas de taină, căci este amestecat cu lutul, 
tată. Eu am avut nevoie de voi pentru Mine, fiilor. O, nu căutaţi 
să nu vă bucuraţi că Eu v-am aşezat aşa, căci voi sunteţi în cer 
şi pe pământ un mare simbol, şi nu e pe pământ om să priceapă 
taina aceasta a Mea cu voi, dar când perdeaua care o acoperă 
pe ea se va trage în lături, se vor cutremura morţii şi viii de ea 
şi vor sălta de bucurie duhurile lor, căci Eu aşa le-am pregătit 
lor masă de scăpare, masă de înviere, masă de taină, tată. O, 
nu în zadar v-am spus Eu vouă să faceţi rânduială întregii 
făpturi de la începutul şi până la sfârşitul ei pe pământ, rându- 
ială de mântuire, tată. Voi sunteţi slujitori lângă Mine de pe pă- 
mânt pentru această taină pregătită de Mine cu răbdare şi cu 
trudă mare, tată, şi iată, încă şi încă trudesc, căci diavolul e în 
mare răzvrătire pe voi. 

Iar voi, copii din porţi, nu vă daţi slăbirii de duh, tată, 
că n-am sprijin ca să vin dacă voi staţi doborâţi de puterile din 
voi. O, strigaţi tare la Mine, strigaţi cu durere ca să vin să fac 
ceruri noi în toţi care trebuie să vă sprijinească pe voi, să vă 
miluiască pe voi şi pe Mine. 

Eu, Domnul, îi dăruiesc iarăşi pe toţi cei de la izvor cu 
darul credinţei lucrătoare, cu duhul păcii Mele şi cu iubire din 
Mine în ei pentru lucrarea Mea de venire, căci cu acest cuvânt 
de înviere. Eu îmi pregătesc un popor care să fie calea Mea, şi 
apoi să-i dau Eu biruinţa şi să-Mi fie el Mie fiu iubit pe veci 
de veci, şi să-L bucur pe Tatăl întru odihna acestei biruinţe, 
aşteptată de sfinţi, şi pentru care ei şi acum lângă Mine trudesc. 
Amin, amin, amin. 

1/14 octombrie 2007 

Sărbătoarea cuvioasei Parascheva 

Pilda coborârii Domnului cu sfinţii. Rugăciunea poporului Dom- 
nului pentru cei căzuţi din Dumnezeu. 

at şi Mă vestesc la porţi ca să intru la poporul 
Meu cel credincios venirii Mele pe pământ cu- 
vânt mai înainte de arătarea Mea cu ziua Mea de slavă, cu ziua 
Domnului. 

Sunt Domnul. în numele Tatălui şi al Fiului şi al Sfân- 
tului Duh, aşa îmi aşez Eu înaintea ta cuvântul, popor credin- 
cios, şi-Mi împlinesc cu tine Scriptura Mea prin care am zis 
atunci: «Cel ce crede în Mine voi coborî la el, şi-Mi voi face 
casă la el, şi voi cina cu el, şi Mă voi arăta lui», iar cel ce crede 
îmi este Mie casă şi putere pe pământ, căci Eu sunt Cel ce pot, 
Eu, şi nu omul, căci omul este neputincios, tată, aşa cum şi 
apostolul Meu spunea: «când sunt slab, atunci sunt tare», şi 
în aceasta stă taina lui Dumnezeu cu omul, statul Domnului în 
om, poporul Meu. Eu cu cei tari prin ei înşişi nu pot tot aşa ca 
şi cu tine, căci rar de tot în timp au fost dintre cei tari care pot 
prin Hristos, iar dintre cei mici şi smeriţi cu inima au fost şi 
sunt şi vor fi mulţi, care prin credinţa lor în Mine pot totul întru 
Mine, iar Eu pot totul întru ei, căci taina umilinţei de duh în 
om îl arată pe om aproapele Meu, care, aflându-Mă rănit, Mă 
ia în casa sa şi Mă vindecă, iar Eu îi plătesc lui cu venirea Mea 
la el. Amin. 

E sărbătoare de sfinţi, poporul Meu, e sărbătoare, tată, 
şi Eu vin la tine şi cinez cu tine, ca să ia de pe masa Mea cu 
tine cel ce crede în Mine prin coborârea Mea cuvânt pe masa 
ta, căci mulţi şi-au aflat mângâierea la masa Mea cu tine, iar 
Eu le voi plăti lor pentru credinţa lor. Amin. 

O, poporul Meu, se scoală sfinţii din odihna lor şi-Mi 
amintesc de Scriptura venirii Mele cu ei pe pământ, iar tu te-ai 

lăsat casă Mie şi sfinţilor Mei şi-Mi legi ranele, căci Eu milă 
voiesc de la om, iar cel milos cu Dumnezeu ştie cum să se 
jertfească, fiindcă darul milei de Dumnezeu îl învaţă pe el 
jertfa cea bineplăcută Mie, şi iată, cel milos îmi este Mie casă, 
tată, aşa cum Noe Mi-a fost când Eu nu mai aveam cum să pun 
piciorul pe pământ din pricina păcatelor oamenilor, care nu 
aveau milă de Mine pe vremea aceea atât de grea pentru Dum- 
nezeu pe pământ. Noe însă s-a aşezat lângă Mine, iar Eu lângă 
el, şi am zidit cu el casă de salvare pentru cel credincios Mie, 
dar nu s-au aflat pe pământ credincioşi, în afară de Noe şi casa 
lui, care Mi-au fost Mie salvare, şi apoi lor. 

Lucrarea Mea cu tine este corabie de salvare din urgie a 
celor credincioşi Mie în vremea aceasta, poporul Meu, şi 
fericiţi şi sfinţi sunt cei ce vin şi se adăpostesc în această casă, 
sub această streaşină de venire a Mea la om. O, mare este darul 
credinţei statornice şi plata ei, tată, şi grea este plata celor 
necredincioşi lucrărilor Mele cu care îi întâmpin pe ei aşa cum 
l-am întâmpinat pe poporul Meu Israel când plângea sub robie 
în Egipt! O, ce frumos a crezut el în Moise, trimisul Meu la el 
ca să-l izbăvesc pe el de duhul lumii, de Egipt, tată! O, poporul 
Meu, îmi plânge Duhul şi-Mi răvăşesc durerea pentru poporul 
cel îndărătnic de atunci, căci credinţa lui n-a fost statornică, 
tată, şi s-a ridicat poporul acela împotriva trimisului Meu la el, 
căci nu scăpase de duhul lumii poporul acela, puţin la credinţa 
lui în Mine şi în trimisul Meu la el ca să-l izbăvească pe el de 
duhul Egiptului, tată. Uită-te tu la Iosua cel credincios, care nu 
părăsea cortul întâlnirii Mele cu Israel şi care stătea credincios 
şi supus duhului lui Moise, izbăvitorul cel de la Mine peste Is- 
rael cel robit în Egipt. O, ce mare plată are cel credincios, tată! 
Tot poporul Israel a pierit atunci prin necredinţă, dar Iosua a 
fost înveşmântat cu biruinţă şi Mi i-a dus în Canaan pe cei 
născuţi pe cale, şi Eu n-am rămas ruşinat prin proorocia Mea, 
şi iată învăţătură de credinţă şi de izbăvire, căci dacă numai 
unul, doi din Israel au fost credincioşi, credinţa lor le-a pregătit 
salvarea lor şi a celor mici din Israel, aşa cum credinţa lui Noe 
a pregătit corabia de salvare lui şi celor din casa lui. 

Lucrez peste tine darul credinţei biruitoare, poporul Meu 
de azi, şi mereu îţi înmulţesc acest dar, căci toate ale Domnului 
s-au împlinit prin credinţă, tată, căci cei ce cred nu sunt din 
lumea aceasta şi nu-şi ţin dragostea în lume, ci în Mine o ţin 
ei, iar cel ce-şi strânge în Mine, are, tată. Am binecuvântat lu- 
crarea Mea de azi cu tine încă din vremea trâmbiţei Mele Ver- 
ginica, poporul Meu, şi am dat darul credinţei sfinte pe mai 
departe peste un popor care se naşte pe cale ca şi atunci în Is- 
rael, tată. Mi-am păstrat întru Mine fii credincioşi, şi credinţa 
lor Mi-a rodit un popor, cu care am intrat pe porţile slavei, căci 
el a biruit lumea, iar slava Mea se odihneşte peste el şi îl poartă 
din slavă în slavă, căci mereu, mereu Eu vin la el cuvânt de 
slavă, iar de pe masa Mea cu tine iau cei din cer, fiule, şi, iarăşi, 
mulţi de pe pământ. împărăţia Mea în tine s-a făcut copac 
mare, şi în el se adună păsările cerului şi-şi fac cuib, tată, şi Eu 
îţi întăresc credinţa când îţi spun aceasta, căci credinţa este cea 
mai mare taină a vieţii veşnice, şi din viaţa veşnică este coborât 
acest dar, şi trebuie mereu hrănit acest dar, mereu îngrijit ca să 
fie şi ca să se înmulţească el spre slava Mea pe pământ, tată, şi 
spre slava sfinţilor Mei, care vin cu Mine la tine pentru împli- 
nirea cuvântului Meu, care, iată, Mă aduce cu sfinţii, poporul 
Meu. Amin, amin, amin. 

O Doamne, Tu eşti Dumnezeul sfinţilor şi 
^al celor credincioşi, şi ai făcut împărăţia 
Ta pe pământ, căci Ţi-ai zidit un popor credincios la care vii, 
precum ai spus că vei lucra prin cei credincioşi. împărăţia Ta 


cu poporul Tău este asemenea unui copac mare, în care-şi au 
cuib sfinţii cerului, iar sub poalele lui stă poporul Tău, care se 
hrăneşte cu roadele din copac, Doamne. O, ce minunat eşti Tu 
întru sfinţii Tăi în cer şi pe pământ, Doamne, după cum este 
scris: «Prin sfinţii care sunt pe pământul Lui, minunată a făcut 
voia Sa întru ei şi a arătat lor aşezământul Lui». Duhul prooro- 
ciei, duhul pe care l-ai pus peste fiii cei de azi ai Tăi, acest dar 
Te ţine pe Tine cuvânt pe pământ acum, Doamne, aşa cum 
Te-a ţinut pe toată vremea proorocilor Tăi care scriau cu mâna 
lor pe pământ cuvântul Tău de peste ei. Dar acum s-a făcut râu 
al vieţii cuvântul Tău, limpede ca cristalul, şi în limpezimea 
lui omul poate să-şi vadă faţa şi să şi-o cureţe şi să şi-o împo- 
dobească, Doamne, şi să strige la Tine din neputinţa lui, iar Tu 
să-l izbăveşti pe el, aşa cum pe David îl izbăveai mereu, căci 
el plângea la Tine în toate strâmtorările în care îl ţinea poporul 
Israel şi îţi spunea: «Auzi-mă, Doamne, când mă rog Ţie, şi de 
la frica vrăjmaşului scoate sufletul meu şi mă acoperă Tu de 
adunarea celor ce viclenesc, care lucrează fărădelege şi care 
şi-au ascuţit ca sabia limbile lor, şi ca nişte săgeţi aruncă vor- 
bele lor veninoase, ca să săgeteze din ascunzişul lor pe cel 
nevinovat, spunând: „Cine ne va vedea pe noi?“». 

O, Dumnezeule mare, e mare întuneric pe pământ, că 
mari sunt slăbiciunile celor ce aleargă după alţi dumnezei, dar 
Tu eşti Stăpân biruitor şi-Ţi zideşti împărăţie pentru sfinţi, 
Doamne, căci scris este: «Prin sfinţii care sunt pe pământul 
Lui, minunată a făcut Domnul toată voia întru ei», şi aşa lu- 
crezi Tu azi cu poporul Tău cel mic, şi cu duhul proorociei îl 
călăuzeşti pe el şi arzi de dorul lui, întărindu-i paşii, întărindu-i 
credinţa şi înmulţindu-o pe ea, căci această lucrare de popor 
nou şi povăţuit de Dumnezeu, este corabia de salvare a omului 
de ieri, de azi şi de mâine, Doamne, şi fericiţi sunt cei ce ştiu 
să stea neclintiţi prin valuri pe această luntre, pe care Tu ai 
pregătit izbăvirea făpturii. Tu ai zidit un popor, un copac pe 
pământ, şi în el îşi fac cuib sfinţii cerului, iar eu, mireasa Ta, 
ceea ce Te-am iubit pe pământ după ce am biruit în mine lu- 
mea, care mă ispitea spre ea, m-am făcut mireasă a Ta, biserică 
a Ta, iar Tu ai stat în mine şi Te-ai sfinţit cu slava Ta în trupul 
meu plăpând, şi eu Ţi-am fost uceniţă, căci am lăsat tată şi ma- 
mă, fraţi şi surori, rude şi averi şi lumea, aşa cum lasă toţi cei 
ce Te iubesc, şi Te-am iubit pe Tine aşa cum iubeşte un ucenic 
al Tău, vrednic să fie al Tău prin lepădarea de sine şi prin dulce 
crucea Ta, purtată de el pe pământ, spre asemănarea lui cu Tine. 
îl îndemn pe poporul Tău cel mic de azi, îl îndemn spre în- 
mulţit duh de răbdare, de iubire şi de răbdare, Doamne mare, 
Mire al sfinţilor, căci prin răbdarea lui cea întru Tine Tu vei 
prăsi şi vei înmulţi numărul celor izbăviţi din lume, din moar- 
tea cea de pe pământ, Doamne izbăvitor. O, cât de dulce gră- 
ieşti Tu azi cu poporul Tău, pe care l-ai ales ca să măreşti apoi 
credinţa lui şi să-Ţi fie credincios! Dă-i lui credinţa lui Noe, a 
lui Iosua, a lui David, dă-i lui darul răbdării sfinţilor şi curăţă 
Tu de buruieni acest ogor şi slăveşte-Te cu slava Ta cea văzută 
pe această ţarină cu comoara Ta în ea, căci darul Tău este mare 
peste cel de azi popor al Tău, şi toate ale Tale zise se împlinesc 
întru el, precum întru Tine s-au împlinit toate cele despre Tine 
rostite prin gura profeţilor Tăi, o, Doamne. Amin, amin, amin. 

O poporul Meu, mireasa Mea Parascheva 
jte-a mângâiat şi te-a dăruit cu daruri 
prin rugăciunea ei spre Mine pentru tine, iar rugăciunile sfin- 
ţilor sunt cele ce întăresc pe sfinţii Mei cei lucrători cu Mine 
peste pământ. Stai acum la masă de serbare de sfinţi, şi ne vom 
întoarce spre scursul zilei iarăşi în cartea Mea cu tine, ca să te 
cuprind în cuvânt de dimineaţă şi de seară, tată, că Eu nu ştiu 

cum să te mai dăruiesc cu iubirea Mea pentru iubirea ta, cu 
care stai înaintea Mea ca să ţi-o întăresc, ca să ţi-o zidesc pe 
temelie de neclintit, căci tu, poporul Meu, te-ai făcut bucuria 
Mea, mângâierea Mea în suspinul Meu cel mult după om şi-Mi 
eşti casă pentru venirea Mea şi-Mi eşti masă de cină, iar Eu îţi 
pun pe ea viaţa Mea, facându-Mă pe masa ta trup şi cuvânt, 
aşa cum nicăieri pe pământ Eu nu mai sunt ca şi pe masa ta, 
căci vai de cetatea peste care nu este duh de prooroc de la 
Dumnezeu, Duh de Dumnezeu peste ea! 

Eu sunt cu tine, poporul Meu, iar duhul proorociei te 
călăuzeşte şi te creşte şi te zideşte ca să fii al Meu şi ca să fiu 
Eu al tău şi să-ţi fiu Dumnezeu şi să-ţi fiu Stăpân şi să-ţi fiu 
Mântuitor, poporul Meu, şi să te am înaintea Tatălui rod al iu- 
birii Lui pentru om, prin Mine, Fiul Său iubit, întru Care El a 
binevoit, aşa cum şi Eu întru tine binevoiesc, popor izbăvit de 
Mine, Izbăvitorul tău ceresc, Domnul Iisus Hristos, Dumnezeu 
Cuvântul. Amin, amin, amin. 

* 

Tf arăşi te cuprind în cuvânt spre sfârşitul zilei de ser- 

JX. bare pentru sfinţii Mei, poporul Meu. Eu pot 
aceasta, fiule, căci sunt Dumnezeu şi pot să grăiesc cu omul, 
dar credinţa omului este prea departe de Dumnezeu ca să mai 
poată crede omul în lucrările Mele, în Scripturile care M-au 
vestit că voi lucra, căci am zis prin prooroci: «Eu însumi voi 
purta grijă de oile Mele şi le voi păstori şi le voi da păşunea 
Mea», iar cei din morminte aud glasul Meu de peste tine, tată, 
şi se mângâie cu multul pentru împlinirea Scripturii venirii 
Mele cu învierea morţilor, căci Eu sunt pe masa ta trup şi cu- 
vânt pentru tine şi pentru cei ce aşteaptă glasul Meu în mor- 
mintele lor, şi pentru omul de pe pământ, care Mă află la tine 
cu învăţătura vieţii veşnice, şi iată, cea mai mare minune pe 
care o poate face omul pe pământ acum, este credinţa lui în 
venirea Mea cuvânt pe pământ pentru învăţătură de înviere, 
învăţătură peste vii şi peste morţi, poporul Meu. îngerii Mei 
iau acest cuvânt şi îl vestesc peste pământ, şi mulţi pe pământ 
îl împlinesc pe el peste viaţa lor, căci cartea Mea de azi, care 
este cuvântul vieţii veşnice, este vestită de Mine încă din vre- 
mea proorocului Daniel, când Eu i-am zis lui că la sfârşit, în 
vremea marii strâmtorări pentru Mine şi pentru credinţa omului 
în Mine, cel ce va fi scris în cartea aceea va fi mântuit, şi mulţi 
din cei ce odihnesc în morminte se vor deştepta, unii spre viaţă 
veşnică şi alţii spre ocară veşnică, iar cei care au îndemnat pe 
mulţi pe căile dreptăţii vor fi în veci ca stelele, şi mulţi vor fi 
curăţiţi, albiţi şi lămuriţi, iar cei nelegiuiţi se vor purta tot în 
nelegiuiri şi nici unul din ei nu va pricepe, căci numai cei ce 
au înţelepciunea Mea vor înţelege şi vor ajuta pe mulţi spre 
duhul învierii. 

O, poporul Meu, te-am făcut fiu al înţelepciunii, căci în 
mijlocul tău curge din gura Mea râul cuvântului Meu, care dă 
viaţă, tată, iar tu trebuie să ai temere de Dumnezeu ca să rămâi 
cu înţelepciunea Mea peste tine. Cei ce aud glasul Meu de peste 
tine şi nu au temere de Dumnezeu, aceia se întorc la fărădelegi, 
tată, căci nu-L pricep pe Dumnezeu dacă nu au temere de El. 
Lucrarea Mea de peste tine, prin care Eu zidesc iarăşi omul, 
este corabia de salvare, tată, şi fericit este cel ce crede în venirea 
Mea la tine, înfricoşându-se să mai petreacă cu cei fără de lege 
peste viaţa lor, şi voiesc să-Mi ridic la loc poporul care a mers 
cu Mine pe calea celor cincizeci de ani de cuvânt al Meu peste 
pământ în vremea aceasta, căci Eu, tată, nu-1 pot uita pe cel ce 
M-a crezut şi M-a iubit cu credinţa lui, şi voiesc să-l fac să poată 


cu Mine şi cu mântuirea lui cea de la Mine pentru credinţa lui, 
dar Eu îl plâng pe poporul Meu cel de demult al Meu, căci din 
mijlocul lui sunt şi acum cei care-1 prigonesc pe el ca să nu se 
scoale, ca să nu poată cu Mine cel ce a mers cu Mine pe cale în 
vremea acestui cuvânt. Eu, Domnul, Mă voi scula pentru cei 
ce-Mi clatină şi acum poporul şi voi sta faţă în faţă cu ei şi-i 
voi întreba pe ei despre lucrarea lor, iar dacă ei nu-Mi vor răs- 
punde, le voi răspunde Eu, şi voi lucra cuvânt peste ei, şi cu- 
vântul Meu este cu putere, căci vreau să-Mi scol poporul spre 
viaţă veşnică, vreau să-l ridic pe cel ce a căzut din braţul Meu 
de Păstor şi să-l ajut să împlinească voia Mea şi să-Mi deschidă 
ca să vin la el şi să cinez cu el, căci cel ce crede în Mine este 
cel ce împlineşte peste el toată voia Mea. Eram prin trâmbiţa 
Mea Verginica în mijlocul poporului Meu cel de la început şi 
cel de la mijloc şi îl plângeam pe cel ce o prigonea pe ea, şi îl 
plâng şi acum pe acela, căci mulţi din cei ce o loveau pe ea pen- 
tru lucrarea Mea de peste ea au plecat din trup fără de pocăinţă 
pentru acest păcat şi grea îmi este durerea pentru aceştia, căci 
vai celor ce s-au lepădat după ce au crezut! 

Şi vă rog pe voi, fiilor unşi de Mine pentru slujirea în- 
vierii morţilor, ridicaţi spre Mine rugăciune duioasă pentru cei 
ce au lepădat viaţa şi credinţa lor lângă lucrarea cuvântului 
Meu, ca să micşorăm cumva ocara de peste aceştia, tată, că 
n-are cine-i mai salva pe ei din plata celor necredincioşi. Aş 
voi să-i scap de ocară, căci au fost dintre cei ce au crezut, şi 
apoi s-au dus iarăşi spre nelegiuiri, şi Mă uit în poporul Meu 
cel de demult că mai e creştin care nu stă bine pe picioare, şi 
pe lângă aceasta mai e şi nemulţumit, căci duhul umilit nu se 
lipeşte de el ca să-l învieze pe el. Cel ce nu-i primeşte pe 
prooroci, acela a fost şi este îngâmfat, şi pentru acela trebuie 
rugăciune, tată, căci unul ca acela nu are înţelepciunea temerii 
de Dumnezeu, şi vai celor ce nu se tem aşa, căci vor striga în 
zadar când vor striga, aşa cum strigau la Noe în vremea poto- 
pului toţi cei ce şi-au văzut de ale lor când Noe zidea pe pământ 
corabia salvării făpturii în vremea când nimeni nu mai avea pe 
Dumnezeu în el, ci numai placul lor şi duhul lor îl aveau toţi. 

O, fiilor unşi, rugaţi-vă pentru acest popor care a mâncat 
la masa Mea în vremea celor cincizeci de ani de cuvânt, acum, 
când Eu sunt pe pământ cuvânt pentru judecata făpturii. 
Rugaţi-vă, tată, pentru credinţa celor ce au crezut şi apoi s-au 
întors de la Mine, căci vai de cei ce nu au peste ei duhul Meu 
proorocesc, care strigă pentru pocăinţă după om! Vă cuprind 
în cuvânt la începutul şi la sfârşitul sărbătorii ca să vă aşez la 
rugăciune pentru cei slabi în credinţă, fiilor. O, credinţa nu este 
a tuturor, dar poporul care a crezut la începutul acestui cuvânt 
şi apoi s-a lăsat spre trup, acela nu va fi judecat ca şi cel care 
nu a crezut, şi va fi judecat pentru adulter, tată, căci M-a iubit 
şi apoi M-a părăsit, purtându-se apoi după dumnezeii lui, după 
poftele lui. 

Iar tu, popor statornic în credinţă şi în fapta ei, stai, fiule, 
sub duhul proorociei, căci Eu însumi te călăuzesc şi nu mai 
trimit prooroci la tine, căci scris este: «Eu însumi voi păstori 
oile Mele şi le voi priveghea». O, cine mai este de pe pământ 
ca să-i facă bine omului? O, cine ţi-ar mai face ţie bine, poporul 
Meu, când toţi cei ce-şi zic păstori îşi văd de ale lor, nu de ale 
Mele? Iată, Eu însumi stau cu tine şi te păstoresc, Eu însumi 
cobor şi îmi fac sălaş în tine şi-ţi pun masă, tată, şi te hrănesc 
ca să te am în vremea aceasta ceţoasă şi întunecoasă, iar tu ai 
grijă de sporirea credinţei tale, care să-ţi ajute faptei ei, şi ai 
grijă de duhul rugăciunii, ca să stai în ea mereu, poporul Meu, 
căci Eu ţi-am spus că tot cel ce nu lucrează rugăciunea peste 
el, este prins de diavolul, tată. 

îţi voi da lacrimi ca să plângi cu Mine şi pentru Mine şi 
la Mine pentru salvarea omului necredincios, poporul Meu. Ia 
această lucrare de la Mine, ia, tată, şi fii lucrător, căci cel fără 
de lucru este prins de diavolul, fiule. O, nu-ţi trebuie timp 
aparte ca să lucrezi cu Mine şi ca Mine, ci îţi trebuie Duhul 
Meu în duhul tău, iar El ştie să Se roage şi să împlinească, 
poporul Meu. Dă-Mi creştere în tine, tată, dă-Mi mărire în tine, 
căci voiesc prin tine să-Mi întăresc peste tot poporul, şi voiesc 
să-l adun ca să-l povăţuiesc pe el, ca să-i dau putere prin cu- 
vântul Meu şi să-i dau temere de Dumnezeu, din care el să 
înveţe înţelepciunea vieţii şi a învierii, tată. 

Te-am cuprins în cuvântul Meu, cuvânt de dimineaţă şi 
de seară, poporul Meu. Cuprinde-Mă şi tu în duhul rugăciunii 
tale, aşa cum Eu te-am povăţuit azi, şi cuprinşi să stăm şi să 
ne dăm putere şi un duh să fim prin puterea Mea peste puterea 
ta, căci Eu sunt Cel ce-ţi dau viaţă ca să ai şi ca să dai celor ce 
nu au viaţă, şi apoi să primeşti coroniţă de la Mine pentru lu- 
crarea ta cu Mine, pentru darul Meu din mijlocul tău, fiindu-Mi 
tu casă a Mea, poporul Meu. Amin, amin, amin. 

14/27 octombrie 2007 

Sărbătoarea sfântului apostol şi evanghelist Luca 

îndemn pentru întărirea credinţei. Omul este vădit prin roadele lui. 
Proorocii, duşmăniţi. Ferirea de omul cel cu două limbi. Poporul 
este îndemnat la rugăciune pentru inimile răzvrătite. Sfântul apostol 
Luca mărturiseşte temeinicia cuvântului din cer. 

B u sunt Cel ce sunt. Eu sunt Cel ce bat ca să Mi se 
deschidă. 

Pace vouă, copii veghetori în porţi pentru lucrarea ve- 
nirii Mele pe pământ cuvânt peste om ca să fac iarăşi omul, căci 
omul cel ieşit din om trebuie învăţat de Du mn ezeu ca să-L poată 
cunoaşte pe Dumnezeu, fiindcă de pe pământ el nu este sprijinit 
spre Dumnezeu, ci este numai împiedicat spre calea Mea. 

Pace vouă, fiilor copii! Eu însumi port grijă de oile Mele 
şi le priveghez, precum este scris în prooroci să lucrez aşa, iar 
voi sunteţi cei ce-Mi deschideţi ca să intru la poporul Meu de 
azi şi să-l aşez înaintea Mea pe el, căci vai celui ce nu este po- 
văţuit, că pe acela îl găseşte fără veghe peste el cel necredincios 
şi dă să-i sfărâme credinţa şi să cadă el din învăţătura Mea cea 
de viaţă izvorâtoare peste om. 

E sărbătoare apostolească în cer între sfinţi şi cobor cu 
ea la poporul Meu ca să-l învăţ pe el cu veghea peste el, căci 
unde voi nu puteţi ca soli ai Mei peste poporul Meu, acolo e 
de dat cuvântul Meu cel drept, ca să am Eu grijă de cel plă- 
pând, tată. V-am spus vouă, copii din porţi, să lucraţi ca apos- 
tolii Mei peste poporul Meu şi să aşezaţi peste el epistole 
mărturisitoare şi de viaţă dătătoare prin duhul Meu din voi, aşa 
cum lucrau apostolii Mei peste biserica Mea de atunci, dar dacă 
am văzut că dă să vă prindă în cuvânt cel îndoielnic şi cârtitor, 
ca şi pe Mine cei de atunci, iată, lucrez Eu, tată, iar voi veţi 
lucra peste cei credincioşi, peste cei statornici şi cereşti cu ini- 
ma lângă lucrarea Mea cu voi, lucrare care de la începutul Meu 
prin ea peste un popor cules azi din lume am avut în mijlocul 
ei pe cel cârtitor, pe cel ce-Mi clatină credinţa în cei ce vin să 
se facă prietenii Mei, fugind ei de duhul lumii, duhul cel 
pierzător al acestui veac mincinos şi viclean. 

O, poporul Meu, te păstoresc cu mare milă şi cu mare 
veghe, tată, căci pentru viaţa ta şi nu de altceva cobor din cer 
şi-Mi fac cărare spre tine, şi iată, te iau la sân şi te ocrotesc de 
duhul necredinţei, tată, duh care îi urmăreşte din urmă pe toţi 
cei ce se scoală să se facă fii ai lui Dumnezeu când glasul Meu 


îi cheamă pe ei să iasă din lume şi să se adăpostească sub scutul 
scăpării, sub slava cuvântului Meu, căci glasul Meu se aude în 
morminte ca să învieze cei ţinuţi sub umbra morţii, tată. Vin şi 
te anunţ, fiule, şi te îndemn să înveţi de la Mine să deosebeşti 
glasul Meu de glasul cel străin de Mine, căci dacă nu asculţi 
aşa, păţeşti ca puii cei neascultători de glasul mamei lor, care 
umbla prin pădure ca să le culeagă hrană şi să crească ei, şi 
cărora ea le-a spus la nimeni să nu deschidă până la întoarcerea 
ei, ca nu cumva să fie ei înşelaţi, şi apoi să fie sfârtecaţi de 
duşman, dar ei nu au ascultat toţi trei şi au deschis uşa când nu 
era glasul mamei lor la uşă, şi cei doi mai mari au pierit 
mâncaţi de lup, iar mama lor i-a plâns pe ei cu cel mai mic din- 
tre ei, cu cel ascultător glasului mamei lui. 

O, poporul Meu, ia de la Mine povaţă de veghe, căci 
sunt între cei ce se apropie de Mine, sunt între ei din cei care 
vin la Mine fără să-şi lepede iubirea de sine, şi unul ca acela 
Mă ţine dator pentru că a venit la Mine, şi apoi el ajunge să fie 
nemulţumit, şi apoi se îndoieşte întru Mine şi se sminteşte întru 
Mine, tată, iar plata îndoielii este necredinţa, şi iată, credinţa 
nu este a tuturor, căci aşa este scris, şi iată, aşa se aleg cei 
credincioşi şi cei necredincioşi, ca şi pe vremea trupului Meu 
şi a ucenicilor Mei cei de atunci, căci veneau mulţi spre viaţa 
cuvântului Meu cel făcător de viaţă, şi tot mulţi se întorceau 
întru ale lor, căci omul nu este deprins să-L cunoască pe Dum- 
nezeu prin lucrările Sale de peste om. Cel ce crede în Mine, 
nu mai este apoi în lumea aceasta, ci este al cerului pe pământ 
dacă ascultă apoi de glasul celui ce-1 călăuzeşte pe el, căci fără 
călăuzire nimeni nu poate să fie al lui Dumnezeu pe pământ. 

E sărbătoare apostolească ziua de azi, şi sunt cu sfinţii 
venit, iar Luca, apostolul Meu, e sărbătorit de cei din cer şi te 
veghează acum, poporul Meu, că mare, mare veghe are acest 
apostol al Meu pentru coborârea Mea de azi şi pentru cei ce 
cred acestei minuni, care Mă aduce iarăşi de la Tatăl la om cu- 
vânt de facere a omului. Eu şi cu sfinţii Mei vedem orice val 
care bate spre tine ca să te clatine şi ca să cazi din bărcuţa Mea 
şi ca să nu mai fii al Meu, dar nu pot să te las să pieri, poporul 
Meu cel credincios, şi iată, vin la tine, tată, şi te învăţ să ve- 
ghezi cu Mine, căci vai de cetatea care nu are duh de prooroc, 
Duh de Dumnezeu peste ea, că aceea pe neştire este biruită şi 
clătinată de pe temelia ei. 

Le-am spus celor veghetori din partea Mea peste tine, 
le-am spus lor să te înveţe veghea pentru statul tău în braţul 
Meu de Păstor ceresc, poporul Meu de azi, dar valurile dau să 
izbească în ei, tată, iar Eu trebuie să-i ocrotesc pe ei, că nu e 
de joacă cu omul care îmbracă haina necredinţei pentru ca 
să-şi acopere cu ea neascultarea lui după ce a stat cu Mine ca 
să audă de la Mine. Eu, Domnul, văd pândită de duhul necre- 
dinţei credinţa ta şi nu voiesc să te las, poporul Meu, şi vreau 
să-l întăresc în tine pe cel ce-şi alege credinţa şi iubirea lui cea 
pentru calea cuvântului Meu cel izbăvitor de păcat peste om. 
O, nu vă tulburaţi, tată, nu, fiilor, nu! Cei ce sunt încercaţi aşa, 
aceia sunt fiii lui Dumnezeu pe pământ, căci credinţa trebuie 
încercată, tată. Când Eu eram pe pământ cu ucenicii din loc în 
loc, aveam în mijlocul lor pe ucenicul care umbla singur şi care 
Mă ducea la cei ce nu credeau în venirea Mea de la Tatăl, iar 
aceia Mă învinuiau apoi că stric datinile părinteşti, că hulesc 
când Mă numesc pe Mine însumi Fiul lui Dumnezeu, iar când 
le descopeream ascunsurile lor, prin care ei greşeau asupra 
Mea cu gând rău, ei îmi ziceau că am demon, dar Eu voiam 
să-i scot pe ei de la demon şi nu puteam, căci îşi iubeau viaţa 
lor şi nu puteau să slujească la doi stăpâni cu viaţa lor. 

Iată, poporul Meu, credinţa ta a fost şi este mereu încer- 


Anul 2007 


231 


cată, tată, dar tu ridică-te deasupra trupului tău şi stai în Duhul 
Meu, căci Eu îţi dau putere să poţi şi să crezi din faptele cre- 
dinţei, aşa cum au crezut Noe şi Avraam şi Moise şi toţi cei ce 
au avut putere să creadă pentru împlinirea lucrărilor Mele cu 
ei pe pământ. Aşează-te înaintea cuvântului Meu, poporul Meu 
de peste tot, şi învaţă de la Mine cum se stă în Dumnezeu, căci 
în Dumnezeu nu se stă trupeşte, ci se stă dumnezeieşte, aşa 
cum au lucrat toţi sfinţii care s-au lepădat de lume ca să stea 
în cer pe pământ şi nu în lume, căci nimeni fiind în lume nu 
poate să-L iubească pe Dumnezeu sau să-L dea pe El la cei 
ce-şi aleg cerul pe pământ de casă a lor, de viaţă a lor precum 
în cer. O, dulce îmi este Mie omul credincios şi dulce îmi este 
odihna în el, şi în acela Eu pot totul, aşa cum am putut în 
ucenicii Mei, care Mă primeau şi în care Eu intram pentru sta- 
tornicia lor cea întru Mine, pentru faptele credinţei lor, fapte 
care-i ajutau pe ei să nu se clatine în furtuni, să nu deschidă 
duhului îndoielii, ci să stea stegari cu veghe pentru viaţa Mea 
în ei, pentru statul Meu în ei, căci Eu în om îmi am împărăţia. 
Dar îmi vei zice cum vei cunoaşte tu pe cel ce are în el îm- 
părăţia Mea? Te învăţ ca şi pe ucenicii Mei, cărora Eu le-am 
spus: «Ii veţi cunoaşte după roadele lor pe cei ce sunt ai Mei», 
iar cel mai mare semn peste cei ce sunt ai Mei este darul cre- 
dinţei sfinte, de la care purcede şi nădejdea şi dragostea şi toată 
fapta acestora, căci toate cele de la Dumnezeu în om, prin 
credinţă se zidesc, tată. Când vezi pe cineva care după ce poar- 
tă faţa Mea se desparte apoi de ea şi se duce spre duhul lumii, 
lovind în urma lui pentru necredinţa lui, tu nu te lua după sfatul 
lui ca să te întorci şi tu de la Mine, căci ai păcat dacă nu te uiţi 
la roadele lui aşa cum Eu te-am învăţat. O, roagă-te cu lacrimi 
la Mine pentru unul ca acela, ca să-i dau Eu lui iarăşi naştere 
din cer, dar nu te clătina şi tu de la pieptul Meu de Păstor milos 
şi plin de veghe veşnică pentru om. O, nu te lua după cei ce 
trădează calea Mea, părăsind-o pe ea pentru nestatornicia şi 
nestatura lor. Ia-te după apostolii Mei cei stătători în Mine şi 
în Duhul Meu, căci Duhul Meu nu are nimic în lumea aceasta, 
poporul Meu. Tu stai sub darul răbdării sfinte, tată, iar Eu, 
Domnul, îţi voi arăta ţie cine este cu Dumnezeu şi cine nu este 
cu Dumnezeu, căci faptele lor îi vădesc şi le sunt lor plată, pre- 
cum este scris. 

O, poporul Meu, nu te lua, tată, după cei ce-şi ascut lim- 
ba ca să-i crezi buni pentru tine. Tu ia-te după cei ce-ţi grăiesc 
din cer şi nu de pe pământ, poporul Meu. întăreşte-te pe piatră 
ca David, fiule, şi uită-te la el cum plângea la Mine din pricina 
celor ce în poporul lui îl prigoneau pe el, îl cleveteau pe el, şi 
uită-te la Moise, care tot aşa păţea el de la poporul cel răzvrătit 
din mijlocul lui Israel, iar Moise era trimisul Meu la Israel 
pentru izbăvirea lui, aşa cum pentru tine i-am făcut trimişi ai 
Mei spre tine pe cei ce te călăuzesc. O, ce milă îmi era de 
Moise, ce milă, tată, când îl lovea poporul cel nemulţumit de 
darurile Mele cele pentru izbăvirea lui prin Moise, alesul Meu! 
O, ce milă îmi era de trâmbiţa Mea Verginica în vremea trâm- 
biţării Mele prin ea la acest sfârşit de timp, căci cei nemulţu- 
miţi de Mine şi de ea unelteau în ascuns împotriva ei, iar Eu, 
Domnul, lucram din greu prin ea şi nu eram primit şi nu eram 
crezut prin ea, căci Eu în ea lucram acoperit de trupul ei, tată, 
şi apoi răzvrătiţii Mi-o vindeau şi Mi-o băgau la spaimă şi la 
suferinţă, iar ea, plăpândă cum era, răbda plângând, cu nădej- 
dea toată la Mine, dar suferinţa cea de la poporul cârtitor şi în- 
doielnic creştea cu fiecare zi în trupul şi în duhul ei şi nimeni 
nu Mă ajuta în suferinţa Mea din ea, că zicea că o ajută pe ea, 
nu pe Mine, căci poporul Meu din vremea ei nu Mă cunoştea 
în ea, şi ea primea lovituri de trup şi de suflet şi de duh şi dină- 


untru şi din afară, că venea puterea cea de pe pământ şi Mi-o 
lua din mijlocul poporului, şi atunci vedea poporul ce face el 
cu nemulţumirea lui, cu îngâmfarea lui, şi apoi cel ce-Mi făcea 
rău Mie şi ei nu mai venea la Mine ca să-l iert şi să-l împac cu 
pocăinţa lui cea pentru iertarea lui, că aşa păţeşte cel ce trage 
cu el însuşi şi cu cei asemenea lui mai mult decât cu Dumnezeu 
pe calea lui cu Mine. Eu Mă plângeam poporului Meu, dar 
zadarnic Mă plângeam, căci cel cârtitor şi nemulţumit se în- 
cruzea la inimă, iar cârtirea lui îmi cădea poporul de pe cale, 
şi Mă durea cu mare durere în trâmbiţa Mea durerea celui ce 
ajungea la cădere prin nemulţumiri, şi iată, până azi sunt cei 
nemulţumiţi de darurile Mele pentru ei, căci ei uitau că darurile 
trebuiesc meritate şi purtate cu mare iubire şi cu mare umilinţă 
şi cu mare lucrare a lor pentru daruri, şi cu mare lepădare de 
sine şi cu mare suferinţă, aşa cum trâmbiţa Mea le-a purtat, şi 
a semănat cu Mine, tată, căci scris este: «Vor fi asemenea Lui, 
căci II vor vedea în ei cum este El», căci şi Eu tot aşa Mi-am 
purtat crucea cea făcută de om peste fiinţa Mea dumnezeiască, 
şi apoi pe umerii Mei slabi sub dureri de duh şi sub mila Mea 
de om, şi plângeam la Tatăl sub suferinţa Mea, aşa cum David 
plângea şi spunea: «Pune lacrimile mele înaintea Ta, după 
făgăduinţa Ta, căci viaţa mea am pus-o Ţie, Doamne, că mulţi 
surit cei ce se luptă cu mine de la înălţime, şi împotriva mea 
toate gândurile lor sunt spre rău, şi locui-vor lângă mine şi se 
vor ascunde şi vor păzi călcâiul meu ca şi cum ar căuta sufletul 
meu, dar eu în Dumnezeu am nădăjduit şi nu mă voi teme, căci 
ce poate să-mi facă mie omul? Intoarce-se-vor vrăjmaşii mei 
înapoi, căci eu în orice zi Te voi chema pe Tine în ajutorul meu, 
Doamne». Amin. 

O, poporul Meu, fereşte-te de vorba omului care are 
două limbi, fereşte-te de acest fel de lucrare din om, tată, căci 
cel ce face aşa nu se poate păzi nici pe el, dară pe tine, tată! 
Omul nu se teme să facă lucrare de şarpe peste semenul său, 
căci este îngâmfat omul şi îşi foloseşte limba sa ca să-l doboare 
pe cel firav, pe cel ce lucrează prin credinţă peste viaţa sa. 
Şarpele care suflă cu încordare îşi scoate limba şi şi-o împarte 
în două, şi aşa are el două limbi, dar tu, poporul Meu, stai sub 
dulce învăţătura Mea cea cu duh dătător de viaţă în ea, căci 
Duhul Meu nu-ţi face ţie rău, tată. învaţă-te să-ţi păzeşti sufle- 
tul, căci iată ce înţelepciune îţi arăt ca să ai, şi roagă-te ca să-ţi 
dau putere, iar când îţi dau, tu să iei, tată, ca nu cumva împăr- 
ţind Eu putere poporului Meu tu să rămâi neîmpărtăşit cu ea. 
O, ai grijă, că vremea e cu durere şi e cu trădare în ea, iar tu 
caută să te iei după cel ce-ţi dă putere, nu slăbire, nu necredinţă, 
tată. Nu te întoarce de pe drumul Meu dacă ai venit să fii pri- 
etenul Meu, căci mulţi oameni mari au coborât jos de tot de pe 
treptele lor şi au urcat pe treptele lui Dumnezeu şi s-au făcut pri- 
etenii lui Dumnezeu, căci prietenii Mei nu sunt cei ce învaţă 
la şcoli omeneşti, prin care ei se îngâmfă apoi, ci sunt cei umi- 
liţi şi cei neumblaţi pe la învăţătorii de pe pământ, şi sunt cei 
curaţi cu inima, tată. O, ascultă-L pe Domnul Dumnezeul tău, 
poporul Meu, şi îndeamnă-1 tu spre umilinţă pe cel ce te în- 
deamnă pe tine spre necredinţă, căci Eu te-am avut şi te am la 
şcoala Mea cerească şi îţi sunt învăţător şi îţi sunt Salvator, po- 
porul Meu. Amin. 

Iar voi, cei ce în poporul Meu Mă iubiţi şi Mă preţuiţi şi 
Mă vestiţi fără de sfârşit pe calea voastră cu Mine, aşezaţi-vă 
cu dulce şi duioasă rugăciune înaintea Mea pentru pacea ini- 
milor răzvrătite ale fraţilor voştri care nu au nimic de câştigat 
pe pământ şi în cer prin răzvrătirea lor, şi rugaţi-vă cu putere 
ca Iona din chit, ca Iezechia din faţa morţii, ca cei trei tineri 
din cuptorul de foc şi care s-au pocăit pentru tot neamul lor, 

ca Daniel din groapa cu lei şi ca David, care neîncetat suspina 
înaintea Mea ca să-l aud Eu pe el şi să-l izbăvesc, căci precum 
străluceşte lumina în bezna cea întunecoasă, aşa şi sufletul este 
luminat de rugăciunea cea mare cu duhul ei, păzindu-1 ea pe 
cel ce o ridică pe ea spre Mine, iar ca să rodească rugăciunea, 
iertaţi, tată, orice aveţi asupra cuiva, ca să ajungă la Mine, şi 
apoi înapoi la voi cu folosul ei rugăciunea voastră. 

Ridicaţi-vă voi, cei lucrători ai poporului Meu, şi întă- 
riţi-Mi pe piatră vie poporul, căci Eu, Domnul, vă dau binecu- 
vântare mare peste lucrul Meu cu voi, peste lucrul vostru întru 
Mine, fiilor lucrători, şi pe care Domnul îl cere vouă acum. 
Păstraţi tainic tainele Mele cu voi, şi pe care Eu, Domnul, vi 
le-am încredinţat până la venirea Mea, şi lucraţi sub puterea 
lor lucrare de înviere, de îmbărbătare peste tot poporul Meu de 
peste tot, că Mi-e dor să-Mi văd tot poporul tare şi frumos şi 
dulce la trup şi la cuvânt, fiindcă Eu, Dumnezeu Cuvântul, sunt 
Cel ce l-am ridicat pe el ca să-Mi fie popor, ca să fie el slava 
Mea la arătarea Mea peste toate neamurile pământului, între 
care toţi cei ce vor primi darul credinţei sfinte se vor umple de 
bucurie în duhul lor, căci Eu voi ieşi curând, curând biruitor 
peste toată necredinţa care a fost şi care este peste oameni, 
şi-Mi voi aşeza curând, curând împărăţia iubirii peste cei ce 
M-au crezut şi M-au iubit şi M-au aşteptat, căci frumos este 
înaintea Mea cel ce Mă aşteaptă priveghind în toată vremea, 
frumos, tată, şi aşa voiesc Eu să fii tu frumos, poporul Meu. 
Amin, amin, amin. 

M ă bucur, Doamne, lângă Tine azi, eu, 
apostolul Tău Luca, sărbătorit azi, şi 
Te mărturisesc învăţătorul poporului Tău de azi, căci sunt în 
slava coborârii Tale, cu care vii însoţit de sfinţii Tăi. Mă aplec 
înaintea poporului Tău şi îl sărut cu sărutare de dor ceresc, şi 
îi încredinţez desăvârşit pe cei ce aud din mijlocul lui învă- 
ţătura vieţii veşnice, coborâtă din gura Ta peste pământ şi peste 
cei ce Te iubesc ascultând de glasul Tău în zilele acestea, îi 
încredinţez pe toţi cei ce iau din acest râu de cuvânt că el este 
râul vieţii şi că este temeinică toată învăţătura pe care ei o 
primesc prin solii Tăi împărţitori de cuvânt, aşa cum Tu i-ai 
aşezat să-Ţi lucreze, şi cărora eu, apostolul şi evanghelistul 
Tău, le spun: Pace vouă! Ca şi Tine le spun lor: Pace vouă, 
copii lucrători cu Duhul lui Dumnezeu! O, cine nu vă primeşte 
pe voi, pe Domnul îl alungă, nu pe voi, şi curând, curând inima 
li se va sfâşia sub durerea ei, căci vor vedea ceea ce ei n-au 
vrut să creadă şi să facă. Şi iarăşi, cel ce vă primeşte şi vă iu- 
beşte pe voi, aceia au primit darul lui Dumnezeu şi îl cunosc 
pe Dumnezeu, Care este în voi şi cu voi, şi curând, curând le 
va sălta inima sub bucuria ei, căci vor vedea ceea ce ei au 
nădăjduit crezând şi iubind lângă voi şi cu voi. Eu sunt 
tămăduitorul cel venit cu Domnul la voi în ziua mea de serbare 
între sfinţii din cer. Pun peste voi vederea mea, ca să vedeţi şi 
să cunoaşteţi de la Dumnezeu, după darul împărţit vouă, căci 
scris este: «Cele ascunse se vor descoperi, iar cele grăite la 
întuneric se vor vesti de pe înălţimi, căci nu este nimic tăinuit 
care să nu se descopere, şi nimic ascuns care să nu iasă la lu- 
mină». Pun peste ranele din voi tămăduirea mea, căci sunt doc- 
tor tămăduitor şi am mare dar peste poporul Domnului şi aduc 
la vedere pe cele ce Domnul le descoperă ca să fie cunoscute, 
şi în taină să fie cunoscute şi lucrate, după cum este lucrarea 
care trebuie făcută. Intraţi sub duhul păcii şi al mângâierii, căci 
Domnul vă mângâie pe voi cu sfinţii Săi, ca pe unii care lucraţi 
vestirea Lui peste pământ, aşa cum noi, ucenicii Lui, am lucrat 
atunci. El este gata de arătare, şi iată, e vreme de mare întuneric 
peste pământ şi peste om. Lucraţi liniştea Domnului peste cel 


mai mic popor al Său, poporul Său de azi, şi toate vor lucra 
pentru credinţa şi paza voastră şi a poporului sfânt de azi, copii 
ai lui Hristos. Amin, amin, amin. 

F ace ţie, apostol mărturisitor al Evanghe- 
liei Mele cea de atunci şi cea de acum, 
căci Eu sunt şi atunci şi acum, şi sunt Cuvântul Tatălui până la 
sfârşitul timpului. Bucură-te azi pentru ziua de serbare a ta cu 
poporul Meu cel mic şi dă-i lui tămăduirea de tristeţi şi fa-i 
trup tare şi sănătos pentru Mine, nu pentru el, căci cel ce crede 
în Mine nu mai trăieşte el, ci Eu sunt Cel ce trăiesc în el cu 
viaţa Mea, căci viaţa lui el Mi-o dă Mie ca să fiu Eu viaţa lui. 

Pace vouă, fii ai poporului Meu! întăriţi lucrarea Mea 
peste voi, căci viaţa Mea voiesc Eu s-o trăiesc în voi. Amin, 
amin, amin. 

18/31 octombrie 2007 

Sărbătoarea sfântului mare mucenic Dimitrie, izvorâ- 
torul de mir 

Oamenii semeţi n-au înţelepciune pentru moaştele sfinţilor. Ucenicii 
Domnului sunt cei prigoniţi. Domnul le spune defăimătorilor 

să tacă. 

n numele Tatălui şi al Fiului şi al Sfântului Duh, aşa 
vin Eu, Domnul, pe pământ cuvânt, şi bat cu el ca 
să intru, şi iată, am intrat. Amin. 

Am intrat la tine, poporul Meu, popor al cuvântului Meu 
cel din vremea aceasta de ven ir e a Mea iarăşi de la Tatăl la om, 
şi nimic, nimic nu împlinesc decât ceea ce este scris în Scrip- 
turi să împlinesc, şi mulţi din cei ce iau din cartea Mea cu tine 
învăţătură de viaţă veşnică, mulţi din ei se curăţesc de păcat şi 
îşi albesc viaţa, şi, iarăşi, toţi cei nelegiuiţi rămân ceea ce sunt 
ei şi nu pricep nimic, căci cuvântul Meu este iubit şi împlinit 
de cel ce are înţelepciunea vieţii, căutând după ea pentru viaţa 
lui. Amin. 

Am intrat la tine cuvânt de iubire şi de viaţă, poporul 
Meu, căci tu îmi eşti iubit, fiule, iar iubirea trebuie hrănită ca 
să fie, fiindcă ea este cea care se împarte mereu din cer ca să 
ia omul din ea şi ca să fie omul apoi, precum Eu sunt. Eu sunt 
Cel ce sunt, şi tot aşa sunt şi cei ce cred în Mine, şi la aceia Eu 
le dau darul iubirii sfinte şi apoi darul credinţei sfinte, şi apoi 
totul este cu putinţă celui cu credinţa iubirii în el şi cu urmarea 
lui după Mine, cu voia Mea în voia lui, aşa cum Eu i-am învăţat 
pe ai Mei să ceară la Tatăl în rugăciunea lor. Amin. 

O, popor al cuvântului Meu cel din vremea aceasta a 
Mea cu omul pe pământ! O, tată, vin cu sfinţii la tine, şi am 
oştirile cereşti şi îngereşti în coborârea Mea la tine. Vine Dom- 
nul la tine cu sfinţii, precum este scris să vină, iar din mijlocul 
tău glasul Meu strigă cu duioşie la oameni să se scoale din sân- 
gele lor şi să creadă în Dumnezeu, ca să le dea Domnul putere 
să se facă fii ai lui Dumnezeu pe pământ, căci calea omului 
cea fără de suspin după Dumnezeu pe ea e cale ruşinoasă între 
pământ şi cer şi tot aşa este şi capătul ei. O, fiilor, iubirea de 
Dumnezeu în om este suferinţa cea dulce care-1 ţine în Mine 
pe om, căci calea omului cu Mine pe pământ e cale lovită de 
cei necredincioşi, care nu au în ei frumuseţea iubirii cereşti, 
iubire pe care sfinţii Mei au avut-o şi au strălucit cu ea între 
oameni, şi apoi a rămas de amintire sfântă iubirea lor cea lovită 
de către cei necredincioşi din vremea lor, iar ei au rămas sfinţii 
Mei şi cununa slavei Mele, cu care Eu vin acum pe pământ cu- 
vântând peste oameni cu glasul Meu şi al sfinţilor Mei, căci ei 
întru Mine trăiesc şi sunt, precum este scris. Amin, amin, amin. 

S unt în coborârea Ta cu sfinţii, Doamne. 
Frumoasă este calea Ta de la cer la pă- 
mânt, iar oştirile cereşti şi îngereşti sunt pline de bucurie şi de 
împlinirea venirii Tale cea mult aşteptată de sfinţi şi de părinţi, 
al căror duh a strigat la Tine şapte mii de ani întrebându-Te: 
«Până când, Doamne?». 

Cei ce nu citesc Scripturile nu ştiu nimic despre venirea 
Ta, nu văd nimic din slava Ta cu sfinţii Tăi. Se duc oameni 
semeţi la moaştele sfinţilor Tăi, ca să fie văzuţi că se duc şi ca 
să-i numească oamenii că sunt credincioşi, că sunt cu Tine aşa 
semeţi cum sunt, dar ei sunt cu nelegiuirile lor, Doamne, şi 
sunt cu dumnezeii lor, căci trupul şi duhul lor le sunt dumnezei, 
şi nu Tu, Doamne, căci dacă Tu le-ai fi lor Dumnezeu, ar 
înţelege ei tainele Tale din Scripturi şi ar umbla cu Tine pe 
pământ şi ar iubi sfinţenia şi darurile ei, ar iubi viaţa Ta în ei, 
Doamne, nu pe a lor. O, nu ştiu oamenii că toţi cei ce-şi iubesc 
viaţa lor, şi-o pierd, Doamne, căci viaţa irosită pe căile plă- 
cerilor omeneşti e viaţă pierdută şi pe pământ şi în cer, precum 
Tu ai spus despre cei ce dau să-şi câştige viaţa pe pământ. Mare 
durere e pe sfinţii Tăi când îi văd pe oameni atât de departe de 
Tine, Doamne! Mare mi-a fost şi mie durerea duhului în vre- 
mea mărturisirii mele pentru Tine pe pământ, căci cei nelegiuiţi 
se purtau ca cei nelegiuiţi, şi eu plângeam de mila Ta, neiubit 
de om cum erai. Cu cât dădeam să-i întăresc pe oameni spre 
Tine cu darul Tău din mine, cu atât ei se împietreau şi mai mult 
şi nu primeau iubirea mea cea pentru ei, credinţa mea în Tine 
şi roadele ei, şi prin care a crezut Nestor, cel plin de duioşie 
pentru cei ce piereau, striviţi fiind de către cei cu sânge de fiară 
în ei, căci niciodată fiara cea ascunsă sub chip de om pe pământ 
nu a fost biruită decât de sfinţi, Doamne. 

Mă rog pentru puterea sfinţilor Tăi în toţi cei ce sunt 
poporul Tău acum, în vreme de necredinţă cum n-a mai fost 
de când sunt veacurile, Doamne, căci glasul cuvântului Tău 
străbate cerul până pe pământ şi pământul de la margini la mar- 
gini, iar fiii oamenilor trăiesc în fărădelegile lor şi nu iau a- 
minte la strigătul Tău duios după om. Pe vremea lui Noe striga 
Noe la oameni, şi el îşi făcea barcă de salvare din moartea cea 
de pe pământ, şi oamenii nu se uitau la gura lui ca să creadă şi 
să vină la scăparea cea de la Tine. Dar acum strigi Tu însuţi 
din mijlocul unui popor de ucenici, care Ţi-au dat Ţie cu cre- 
dinţă viaţa pentru iubirea Ta din ei, căci în cine Tu pui iubirea 
Ta cerească, la aceia vii şi le-o hrăneşti Tu însuţi, ca să fie ei 
ai Tăi cu iubirea Ta din ei, şi fericiţi sunt pe pământ şi în cer 
cei ce Te iubesc numai pe Tine, Doamne, pe pământ, având ei 
grijă de fiinţa Ta, de faţa Ta între oameni, ca să rămâi Tu, 
Doamne, Cel adevărat prin sfinţii Tăi până la sfârşit de timp şi 
până la începutul sfinţilor Tăi pe pământ, Doamne, căci pă- 
mântul va fi curând, curând împărăţia Ta şi a sfinţilor Tăi. 

Şi acum eu întăresc iubirea poporului Tău. 

Frumoasă este lucrarea Domnului cu tine, popor al Mie- 
lului lui Dumnezeu, şi mult s-au ostenit sfinţii din toate tim- 
purile pentru această vreme a Domnului cu tine, cel mai mic 
popor al Său, căci cei mai mici sunt cei ce împart plata la toţi 
cei ce au aşteptat pentru ea. O, nu te întrista de necredinţa omu- 
lui care scoate limba la tine defăimându-te din ascuns. Fii dârz 
cu credinţa şi cheamă-L pe Domnul şi cheamă-i pe sfinţi, căci 
Domnul te-a învăţat şi ţi-a spus: „ Cheamă-Mă!“. O, nu privi 
spre cei necredincioşi, decât cu milă, aşa cum eu am lucrat 
când L-am mărturisit pe Domnul pe pământ. Mărturiseşte-L 
pe Domnul între oameni, popor al duhului mărturisirii, şi măr- 
turiseşte-le că eşti copil al Său şi că-L iubeşti pe El, căci faţa 
cea plină de Dumnezeu îi luminează la inimă şi la faţă pe cei 


ce petrec fără lumină pe pământ, căci cei ce nu umblă în lumină 
nu au lumină. întăreşte-ţi inima prin duhul mărturisirii, care 
suspină în tine după Dumnezeu şi după oameni ca să vină oa- 
menii la Dumnezeu, căci creştini nu sunt cei ce numindu-se 
creştini trăiesc în fărădelegi, ci sunt creştini numai cei ce-şi 
dau Domnului viaţa, ca El să fie viaţa lor. Cheamă-L pe Dom- 
nul, în miez de noapte cheamă-L cu glasul rugăciunii tale înain- 
tea Lui, şi cheamă-L din zori şi până în zori, spunându-I Lui: 
«Vino, Doamne!» şi cu dulce suspin cheamă-L pe El în ajutorul 
tău, aşa cum împăratul David îl chema pe Domnul în vreme 
grea, şi Domnul îl auzea pe el şi îl izbăvea. Stai treaz cu iubirea 
şi stai înaintea glasului Domnului, Care vine ca fulgerul la tine 
şi te ocroteşte sub slava cuvântului Său. Aşa să-L ocroteşti şi 
tu pe Domnul Dumnezeul tău cu duhul mărturisirii tale, căci 
şi eu tot aşa L-am iubit şi L-am ocrotit. Amin. 

Iar Ţie, Doamne, îţi aduc suspin plin de iubire pentru 
poporul Tău cel mic şi îţi cer cu rugăciune între sfinţi să ve- 
ghezi peste el cu toate oştirile cereşti în vremea aceasta de mare 
beznă pe pământ, aşa cum şi faci, Doa mn e. îţi încălzesc rana 
durerii cea pentru poporul Tău, ca să Ţi-o alin, şi îl întăresc pe 
el în duhul privegherii sfinte şi îţi cer şi Ţie, căci în cer rugă- 
ciunea este cea care poate, Doamne, şi tot aşa este şi pe pă- 
mânt, căci Tu aşa ai spus să fie pe pământ. Curând, curând, va 
fi mare şi văzută de departe slava Ta de peste poporul Tău de 
azi, poporul care-Ţi deschide ca să vii, iar noi, sfinţii Tăi, suspi- 
năm înaintea Ta şi-Ţi cerem să-Ţi arăţi peste el slava Ta, 
Doamne. Amin, amin, amin. 

lava Mea de peste poporul Meu cel cre- 
dincios de azi este cuvântul Meu, cu care 
Mă las pe masa lui, o, sfinţi iubiţi ai Mei, o, sfântul Meu 
mucenic serbat azi între sfinţi şi în mijlocul poporului Meu de 
azi. Eu, Domnul, îl iubesc cu mare duioşie pe cel de azi popor 
al Meu, care crede în venirea Mea la el, chemându-1 Eu la 
Mine, din întuneric la lumină chemându-1 pe el ca să-l am al 
Meu în mijlocul popoarelor de pe pământ, care stau departe de 
Mine, departe de chemarea Mea şi de mântuirea Mea cea pen- 
tru om. 

Eu, Domnul, îţi voi mângâia iubirea ta cea pentru Mine, 
poporul Meu de azi, şi mereu ţi-o voi mângâia. Vin la tine, tată, 
ca să te învăţ, căci învăţătura Mea îţi hrăneşte duhul iubirii, 
fiule. Şi iată ce te învăţ: te învăţ să ai grijă de venirea Mea la 
tine şi de statul Meu în mijlocul tău şi de privirea ta spre Mine, 
căci în lume strigă păcatul pe uliţe ca să ţină pe oamenii de pe 
pământ sub el. O, întoarce-ţi privirea dinspre pământ, căci pe 
pământ glasul fărădelegii strigă cu disperare ca să-i ţină sub 
fărădelegi pe cei ce au dat şi dau să scape sub scutul Meu 
ocrotitor de fii. Nu te mira de glasul batjocoritor care dă să te 
facă să-l auzi cum te defaimă el pe tine, cel de azi popor al 
Meu. Când duhul rău îl părăseşte pe om pentru credinţa care-şi 
face loc în omul cel rătăcit de la pieptul milei Mele, acest duh 
potrivnic cărării omului cu Mine se pregăteşte de şapte ori mai 
împăunat şi intră în omul care nu păstrează în el credincioşia 
cea pentru calea lui cu Mine. O, nu te întrista sub răutatea celor 
necredincioşi şi care defaimă paşii tăi de pe calea venirii Mele 
la om după şapte mii de ani de aşteptare a Mea după om. Când 
toate acestea lucrează cu duh de necredinţă asupra ta, tu întă- 
reşte-ţi credinţa şi bucură-te sub încercări, căci izbăvirea Mea 
pentru tine creşte şi se vesteşte şi se apropie spre arătare, tată. 
Şi ca să te mângâi Eu, Domnul, în loviturile cele vrăjmaşe spre 
duhul tău, îţi amintesc de Mine cum Mă numeau cei ce se cre- 
deau tari şi mari pe pământ, zicându-Mi prieten al vameşilor 
şi al desfrânatelor, numindu-Mă vrăjitor şi demon, stricător de 

Dumnezeu, plin de mândrie că Mă dau Fiul lui Dumnezeu, 
batjocorind aceia în fel şi chip Fiinţa Mea dumnezeiască. îţi 
amintesc de mama Mea scumpă, care M-a adus de la Tatăl între 
oameni, cum o numeau pe ea cei necredincioşi de atunci şi încă 
cei de azi, mamă a mai multor fii născuţi de ea, când ea a fost 
Fecioara cea proorocită de Duhul Tatălui ca să fie numai mama 
Mea pe pământ. Iată-i şi pe oamenii de azi cum îmi aduc Mie 
vină că am fost desfrânat şi că am iubit cu păcat pe pământ, şi 
se luptă credincios cu necredincios în dreptul acestei defăimări, 
pe care oamenii de azi s-au sculat să o găsească asupra Mea 
pe când Eu eram cu ucenicii şi cu uceniţele pe pământ ca trimis 
al Tatălui şi din sânul Lui rupt ca să fiu cu omul pe pământ şi 
să-i lucrez lui mântuirea. O, nu te mira, poporul Meu, de defăi- 
mările care se scoală iar şi iar peste lucrarea Mea cu tine. 
Nimic nu este nou din toate câte bat spre tine din partea celor 
necredincioşi, care mereu, mereu te-au însăgetat cu defăimări 
mincinoase, ca şi pe Mine, tată. Stai cuminte, fiule, şi întăreş- 
te-ţi viaţa ta cu Mine şi aşteaptă să vezi ce-şi lucrează cei ce 
dau în tine cu defăimări, căci fiecare pasăre piere pe limba ei, 
iar chelul îşi pune mâna în cap fără să ştie că asta face, fiindcă 
nu este drept şi sfânt cel ce te defăimează pe tine din ascuns. 
Nici un defăimător nu are lucrare ziditoare peste oameni, căci 
cei ce cred că aduc slujire lui Dumnezeu şi oamenilor prin 
defăimarea celor defăimaţi de ei, aceia îşi zidesc loruşi groapă, 
aşa cum David, proorocul Meu, spunea: «Groapă au săpat şi 
au adăncit-o cei ce mă clevetesc, şi vor cădea în groapa pe 
care au făcut-o, Doamne, căci au zis în inima lor: „Uitat-a 
Dumnezeu, întors-a faţa Lui ca să nu vadă“». 

O, mai înainte de voi Eu am fost Cel defăimat, Cel 
numit aşa cum sunteţi voi numiţi acum, copii ai poporului 
Meu, iar voi trebuie să fiţi asemenea Mie, fiilor. Eu, Domnul, 
sunt Cel ce am putere peste voi şi pentru voi, iar omul cel 
neputincios să-şi bage limba în gură şi să şi-o înghită, căci Eu 
sunt Domnul acestui popor hrănit cu iubirea Mea şi ocrotit sub 
paza ei cerească. Amin. 

Voi, cei ce v-aţi ridicat să batjocoriţi pe poporul cuvân- 
tului Meu, băgaţi- vă limba în gură, căci limba voastră nu este 
curată, precum nici inima nu vă este. Cuvântul Meu vă va cu- 
minţi pe voi, căci Eu îl voi împlini dacă nu veţi asculta de el. 
Amin. De cincizeci de ani îmi ocrotesc un popor ca să-Mi îm- 
plinesc cu el Scripturile venirii Mele şi toate proorociile făcute 
prin acest cuvânt, care curge de cincizeci de ani pe vatra nea- 
mului român. Dacă nu ştiţi să iubiţi şi să credeţi şi să vedeţi cu 
credinţa, veţi plânge după acestea ca să le dobândiţi, şi ele vor 
fugi de voi, căci acestea sunt daruri dumnezeieşti peste cei iu- 
biţi de Dumnezeu pentru mila Mea de om. Opriţi-vă limba de 
la clevetiri asupra poporului Meu cel credincios şi căutaţi-vă 
pacea în alte obiceiuri lumeşti, căci este lumesc obiceiul cel 
rău al defăimării şi al clevetirii. Eu pe poporul Meu îl învăţ 
mereu, îl cresc mereu, îl scot mereu din greşale ca să-l am al 
Meu, căci poporul Meu nu iubeşte păcatul aşa cum îl iubiţi voi. 
O, cel ce nu iubeşte viaţa cea cu Dumnezeu şi pentru Dum- 
nezeu, să tacă, să nu aducă defăimare peste cei ce Mă iubesc 
pe pământ! Opriţi-vă limba de la defăimare, că nu a voastră 
este judecata! Nu aprindeţi asupra voastră mânia Mea, căci Eu 
caut spre rugăciunea celor smeriţi şi o împlinesc pe ea pentru 
paza Mea de peste ei, aşa cum cu toţi cei ce au prigonit pe 
poporul Meu am lucrat şi i-am făcut să tacă, i-am făcut Eu dacă 
ei nu au ascultat să tacă. Amin. 

Iar voi, copii ai poporului Meu, luaţi din zi în zi mai 
mult duh de copil în voi, căci Eu, Domnul, vă sunt tată şi vă 
ocrotesc. Aduceţi-vă aminte de David, unsul Meu, care -Mi 


spunea: «Doamne, cât s-au înmulţit cei ce mă necăjesc! Câţi 
se scoală asupra mea şi zic sufletului meu că nu este mântuirea 
mea întru Tine! Dar Tu fii sprijinitorul meu şi slava mea, căci 
Tu înalţi capul meu, Doamne». Cântaţi psalmii lui David, fiilor, 
şi ziceţi: «Intoarcă-se îndată ruşinaţi cei ce ne grăiesc nouă: 
„Bine, bine!“». 

Voi, copii care Mă daţi cuvânt oamenilor, grăiţi cuvântul 
Meu, că nu de la voi înşivă grăiţi voi. Nici Eu nu grăiesc de la 
Mine însumi, darămite voi, tată! Lăsaţi limba necredincioşilor 
să rămână dincolo de voi. închideţi uşa şi lăsaţi-i, iar voi staţi 
în Duhul Meu şi întăriţi-Mi poporul pe piatra credinţei, căci 
piatra Eu sunt, Eu, Cel ce am venit de la Tatăl şi M-am jertfit 
pentru om şi am înviat ca să dau omului arvuna învierii şi apoi 
să-l chem pe el spre mântuirea lui. Curând, curând îmi voi 
hrăni iarăşi poporul cu slava cuvântului Meu, căci Eu îl hrănesc 
pe el cu slava Mea, şi apoi cu pâine, şi pentru slava Mea îl 
strâng pe el când îl strâng la piept ca să-l învăţ pe el viaţa. 

Pregătiţi vestire şi sărbătoare de vestire, fiilor. Arătaţi 
lucrarea Mea cu voi oamenilor, şi Eu Mă voi vesti cu voi peste 
pământ, şi apoi hrăniţi-Mi poporul cu toate cele spre întărirea 
lui pe calea Mea, calea pe care vin de la Tatăl la om. în curând 
Eu, Domnul, îi voi ruşina pe toţi cei ce v-au defăimat pe voi 
pe calea voastră cu Mine, căci nu pe voi, ci pe Mine Mă hulesc 
cei ce dau în voi cu duhul răutăţii din ei, cu duh de om, cu 
duhul întunericului acestui veac stricat, şi vai de cei ce fac 
păcat asupra Duhului Sfânt, căci sunt de plâns aceia mai mult 
decât orice păcătos de pe pământ! Cuvântul Duhului Sfânt iese 
din mijlocul vostru, nu cuvântul vostru, fiilor, iar cei ce vă 
hulesc pe voi, hulesc asupra Duhului Sfânt, nu asupra voastră, 
şi fericiţi sunteţi voi, cei huliţi pentru numele Meu. 

Acum, pace vouă! Pregătiţi sărbătoare de vestire, aşa 
cum şi lucraţi acum spre pregătirea ei. întăriţi lucrarea Mea cu 
voi, şi a voastră cu Mine. Prindeţi puteri şi staţi în cer, nu staţi 
pe pământ, că pe pământ e numai omul, iar cerul este plin de 
sfinţi şi de îngeri, fiilor. Fiţi cu cerul pe pământurile binecu- 
vântate de Mine vouă şi celor ce s-au strâns la sânul Meu ca 
să-Mi fie popor, şi să hrănesc din mijlocul vostru pe cei ce Mă 
iubesc, căci ei iubesc ca şi voi, şi vă iubesc pe voi pentru nu- 
mele Meu. Amin. 

Pace vouă! Mai mult ca pacea Mea nu vă dau nimic. 
Pace vouă, fiilor! Spre scursul zilei de serbare vă voi mai lua 
din nou la sân şi iarăşi vă voi da mângâierea Mea cea pentru 
voi, copii ai lucrărilor Mele cu care vin să Mă aşez pe pământ 
ca să-Mi pregătesc pe pământ împărăţia Mea, căci Eu pentru 
aceasta am zidit cerul şi pământul, l-am zidit ca să fie unul al- 
tuia împărăţie, şi să audă tot omul de pe pământ acest cuvânt 
al împărăţiei Mele, care se aşează pe pământ odată cu slava 
Mea cu care vin şi care va orbi privirea celor care cred că văd 
şi va lumina ochii celor care M-au iubit şi Mă iubesc aşteptând 
slava Mea, şi pe Mine cu ea. 

Pace vouă, pace vouă, pace vouă! Amin, amin, amin. 

* 

Î ncă un picuţ de cuvânt vă dau spre sfârşitul zilei, ca 
să binecuvintez întâlnirea Mea şi a voastră cu po- 
porul Meu de peste tot, căci îngerii Mei se gătesc de coborâre 
cu serbare îngerească pe pământ cu voi, iar voi trebuie să pre- 
gătiţi sărbătoarea aceasta, fiilor. V-am vestit vouă că fi-va să 
le facem bucurii sfinţilor şi îngerilor, iar voi sunteţi cei ce îi 
întâmpinaţi pe ei cu sărbătoare, tată, căci în mijlocul vostru ei 
îşi găsesc bucuria şi capătul aşteptării lor, că pe pământ e 


Anul 2007 


235 


numai omul şi numai plăceri idoleşti şi n-au sfinţii şi îngerii 
poposire în împărăţia fiilor oamenilor, care nu-L au pe Dum- 
nezeu în trăirea lor. V-am spus că Eu în lume nu Mă mai duc, 
că acolo e fumul diavolului, şi e păcatul stăpân în lume, şi Eu 
nu mai pot să Mă bag după om ca să mai chem la sânul Meu 
de Păstor pe câte unul aşa cum lucram pe vremea trupului Meu 
şi aşa cum lucrau şi apostolii Mei prin cetăţi măcar pentru un 
om care ar fi dat să tragă cu împărăţia Mea şi apoi s-o aşeze 
peste el. O, e păcatul stăpân peste toată lumea din care Eu v-am 
tras pe voi ca să fiţi ai Mei şi numai ai Mei pe pământ şi să vă 
hrănesc cu cele din cer pe voi. O, fiilor, strângeţi-vă într-o 
inimă şi pregătiţi-Mi serbarea îngerilor, ca apoi Eu să-Mi adun 
de peste tot poporul şi să-l hrănesc pe el cu Duhul Meu Cel 
Sfânt şi să-l întăresc pe piatra credinţei, căci Eu sunt temelia 
acestui popor, care este zidirea Mea. 

Binecuvântată să fie pregătirea sărbătorii şi apoi sărbă- 
toarea îngerilor. Voi, copii de la ieslea Mea de cuvânt, într-o 
lucrare sfântă uniţi- vă acum ca să gătiţi sărbătoarea şi toate ale 
ei. Poporul cel de lângă voi şi cel de aproape de voi, să fie plin 
de însufleţire lângă voi pentru pregătirea sărbătorii. Pe pământ 
se pregătesc oamenii pentru sărbătorile lor idoleşti şi omeneşti, 
căci oamenii slujesc păcatelor lor, bucuriilor lor şi fac sărbători 
şi petrec, aşa cum şi pe vremea lui Noe oamenii petreceau, dar 
la voi este petrecerea Mea şi a sfinţilor Mei şi a îngerilor Mei, 
şi dulce îmi este bucuria când îmi strâng la sân poporul şi când 
stau în mijlocul lui cu masă de cuvânt sfânt, cu slava Mea, cu 
care îmi hrănesc poporul ca să fie el al Meu pe pământ, căci 
sunt tare, tare părăsit de om şi nu mai am cum să trag pe oa- 
meni de la păcat la sfinţenie, de la moarte la viaţă, căci păcatul 
este moartea care a căzut peste om după ce omul a căzut în 
păcat, fiilor. O, Eu am făcut din voi fiii vieţii, tată, şi voiesc să 
împart cu voi viaţă peste cei ce s-au lepădat de păcat ca să fie 
ai Mei pe pământ, ai Mei ca şi voi, şi voiesc să mai pot trage 
din oceanul morţii pe cei ce pot iubi viaţa, dar trebuie să lucrăm 
lucrare cerească, tată, şi să ne aşezăm cu ea înaintea oamenilor 
şi să pot Eu să mai ating la inimă omul ca să Mă iubească omul, 
şi să dorească după viaţă sfântă, iar Eu să-l sprijinesc pe el, 
căci sunt Mântuitor plin de milă pentru om, şi mila de om Mă 
întăreşte în voi ca să pot cu voi să-l ajut pe om, căci singur nu 
pot, tată, şi îmi trebuie lucrători pentru mântuirea omului, pen- 
tru multa lucrare a Mea de mântuire a multora, fiilor. Eu de 
aceea v-am spus vouă să vă astupaţi urechile înspre cei ce de- 
faimă calea Mea cu voi şi pe voi, căci duhul rău vă duşmăneşte 
pe voi pentru calea Mea şi ţipă şi se perpeleşte de jale când ve- 
de împărăţia Mea cu voi, dar voi staţi în Mine, fiilor, şi lucraţi 
lucrările Mele, căci Eu pentru aceasta v-am ales. De când Eu 
v-am ales pe voi ca să-Mi aşez cu voi trâmbiţarea cea din urmă, 
duhul rău nu mai are pace, dar voi aveţi rădăcina lucrării voas- 
tre în cer la Mine, căci trâmbiţa Mea Verginica era încă pe pă- 
mânt când a întărit peste poporul cel mai mic al Meu din rodul 
ei lucrarea ultimei trâmbiţări, trâmbiţarea Mea, căci Eu însumi 
cuvintez acum peste tot pământul şi din văzduh îmi las cuvân- 
tul la ieslea lui, iar voi sunteţi împărţitorii Mei, căci aţi fost 
credincioşi şi aţi ascultat, şi Eu Mi-am ridicat popor proaspăt, 
poporul vestirii împărăţiei cerurilor peste pământ, popor cu 
care Eu acum lucrez îndeaproape şi care îşi are în cer rădăcina. 

O, dulce este taina Mea cu voi, copii de la ieslea Mea de 
cuvânt, căci trâmbiţa Mea Verginica v-a aşezat pe voi şi v-a 
pregătit apoi să staţi înaintea Mea şi să-Mi lucraţi împărăţia. Ea 
Mi-a ridicat fii, şi apoi fii din fii au răsărit din lucrarea Mea cu 
ei, după cum a fost planul Tatălui Meu, şi aşa Mi-am zidit Eu 
poporul din mijlocul căruia Eu Mă slăvesc acum peste mulţimi, 


şi tainică a fost lucrarea trâmbiţei Mele cea plină de harurile 
Mele, şi care Mi-a pregătit calea ca să nu stau Eu din mers, ci, 
din contra, să vin mai cu slavă, iar tu, cel de azi popor al Meu, 
eşti împlinirea proorociilor Mele făcute prin trâmbiţa Mea pen- 
tru slava ei cea de la Mine, pentru rodul ei cel împlinit. Ea este 
cea între sfinţii Mei ocrotitoare mare a ta, poporul Meu de azi, 
şi tu eşti grâul cel verde, pe care i l-am arătat Eu ei când sufe- 
rinţa de peste ea o apăsa şi o îngrijora pentru soarta lucrării 
Mele peste pământ, iar Eu i-am spus ei atunci că Eu voi putea 
prin ea şi prin urmaşii ei credincioşi şi voi împlini toate 
proorociile Mele din vremea Mea cu ea, şi ea îşi va vedea rodul. 

Puţin, puţin, şi voi pune pecetea Mea cea sfântă iarăşi 
peste locul coborârii Mele prin trâmbiţa Mea, căci Eu, Domnul, 
v-am sprijinit pe voi după ce v-am aşezat să-Mi împodobiţi cu 
veşmântul cel nou casa în care am coborât în trâmbiţa Mea, şi 
în care Eu am venit şi am luat-o pe braţe şi am dus-o între 
sfinţi, dar n-am făcut aceasta până ce nu am binecuvântat mai 
întâi pe mai departe mersul lucrării Mele începute prin ea în 
anul 1955, căci am avut lângă ea aşezaţi de Mine copii cre- 
dincioşi şi scumpi Mie pentru iubirea Mea din ei, şi am păstrat 
sămânţa, tată, şi trâmbiţa Mea a rodit ucenici din ucenici, şi 
mare este astăzi slava cuvântului Meu peste pământ, aşa cum 
Eu am proorocit prin trâmbiţa Mea. 

Voiesc să-Mi învăţ iarăşi poporul şi să-i întăresc lui sta- 
tornicia şi darul credinţei lucrătoare, fiilor. 

Cei doi copii ai Mei vestitori peste pământ lângă poporul 
Meu, aşezaţi-vă să-Mi pregătiţi vestirea sărbătorii îngerilor, şi 
aşezaţi-vă, tată, împreună cu toţi fiii Mei de la iesle să-Mi 
întăriţi şi poporul pe piatra credinţei, ca să pot Eu cu voi şi cu 
poporul să mărturisim lucrarea venirii Mele şi să ne gătim tot 
mai frumos pentru slava ei cea mare, care vine cu Mine pe 
pământ curând, curând, fiilor. 

Binecuvântată să vă fie osteneala pentru pregătirea 
sărbătorii îngerilor. în ziua aceea îmi voi învăţa poporul Meu 
cel de peste tot, ca să cunoască el temelia pe care stă, căci 
temelia Eu sunt, iar poporul Meu se va întări şi va împărţi viaţă 
şi fiecare va lua duh de putere cerească pentru zidirea 
împărăţiei cerurilor pe pământ din loc în loc, căci scris este: 
«Râuri de ape vii vor curge din gura celor ce cred în Mine». 
Amin, amin, amin. 

26 octombrie/ 8 noiembrie 2007 

Soborul sfinţilor arhangheli Mihail şi Gavriil 

Poporul cuvântului este unealta slavei Domnului. Proorocie pentru 
învierea morţilor şi venirea veşniciei pe pământ. Şoaptă de trezire 
peste neamul român. închipuirea este duh diavolesc. Mărturisirea 
neduhovnicească este lucrare de întuneric peste om. Cei ce n-au 
inima curată îşi atrag năluciri diavoleşti. 

B u sunt Cel ce sunt. Sunt Cel ce Mă port pe heru- 
vimi şi pe serafimi. Sunt Cel Unul născut din Ta- 
tăl mai înainte de vecii şi Cel ce M-am întrupat în Fecioară de 
la Duhul Sfânt ca să vin între oameni Dumnezeu adevărat din 
Dumnezeu adevărat, şi sunt de o fiinţă cu Tatăl. Amin. 

Eu sunt Cuvântul lui Dumnezeu, şi sub acest nume vin 
iarăşi cuvânt pe pământ, căci acum două mii de ani am venit 
din cer şi M-am lăsat răstignit pentru om şi am înviat apoi, 
după cum era scris să fie cu Mine, şi M-am suit iarăşi la Tatăl, 
şi iată, vin iarăşi, vin cuvânt pe pământ, căci sunt fără de înce- 
put şi fără de sfârşit, ca şi Tatăl, iar Duhul Sfânt, Făcătorul 
vieţii, Cel Care a grăit prin prooroci, Mă desăvârşeşte acum cu 
împărăţia Mea cea fără de sfârşit pe pământ peste oameni, căci 

cei ce au fost, iarăşi vor fi şi vor învia, iar cei vii care vor fi ca 
sfinţii, se vor desăvârşi prin duhul vieţii ce va să fie în veac, 
căci împărăţia Mea nu va avea sfârşit. Amin. 

Deschideţi Domnului, copii veghetori în porţi pentru 
venirea Mea! Mi-am strâns iarăşi poporul ca să-l iau la sân şi 
să-i dau cuvântul vieţii, cuvântul facerii, tată, căci vreau să-l 
umplu de viaţă veşnică pe cel hrănit de darurile cuvântului 
Meu, cu care iarăşi am venit la om. Strigarea Mea după om s-a 
făcut râu de cuvânt peste grădiniţa în care-Mi cobor cuvântul 
acum, la sfârşit de timp, iar această vreme a Mea este scrisă în 
Scripturi să fie. Nimic nu fac, nimic nu grăiesc de la Mine în- 
sumi, ci numai ce este scris prin Duhul vin şi împlinesc. Amin. 

lată ce venire slăvită, ce zi de sărbătoare peste pămân- 
turile binecuvântate de Mine ca să fie în jurul grădiniţei ieslei 
cuvântului Meu, şi pe care Eu, Domnul, îmi strâng adesea po- 
porul ca să-i dau din sânul Meu! Sunt cu oştirile de sfinţi şi de 
îngeri, iar puterile cereşti Ne slujesc. îngerul Meu, Mihail 
arhanghelul, stă în faţa oştirilor îngereşti şi rosteşte aşa: «Să 
stăm bine şi cu frică şi cu luare aminte, căci Domnul cuvintea- 
ză peste pământ şi Se vesteşte întru venirea Sa». Amin. 

Eu, Domnul lisus Hristos, Mă fac cuvânt peste cei vii şi 
peste cei morţi, că e sărbătoare îngerească, şi vin să-l mângâi 
pe omul care a fost, şi pe cel care este, şi pe cel care va fi. 
Le-am dat veste prin îngerul Meu la cei adormiţi, care Mă 
aşteaptă să vin să-i trezesc, şi le-a spus lor îngerul Meu că sunt 
chemaţi la masă de înviere pe pământul cel nou ales pentru 
slava Mea cea de la sfârşit de timp, iar ei au ascultat de Domnul 
şi au venit la masă de pomenire. 

Am vestit pe poporul cel hrănit la masa Mea de cuvânt 
şi i-am spus să se strângă la izvor ca să-i întăresc pe piatra 
credinţei viaţa şi împlinirea Mea întru el. 

M-am vestit cu sărbătoare cerească de sfinţi şi de îngeri 
şi am chemat la masă de înviere pe cei ce te iubesc pe tine pen- 
tru că eşti al Meu, poporul Meu. 

Mă vestesc cu dragostea Mea pentru om peste tot nea- 
mul român, neamul Meu cel nou-ales, căci din nou Mi-am ales 
un popor, ca să am ţară şi să am popor în ea pentru venirea 
Mea, şi am făcut aşa pentru că aşa era scris să fac şi să-Mi aleg 
iarăşi un Ierusalim, şi iată, Mi-am ales şi am împlinit acest cu- 
vânt. Amin. 

O, sfinţi îngeri, şi voi, puteri cereşti, care-Mi slujiţi veni- 
rii Mele şi zilelor Mele de slavă cu oamenii pe pământ! Mângâ- 
iaţi-vă şi duceţi de la margini la margini vestea venirii Mele 
cu sfinţii pe pământul neamului român şi daţi puteri îngereşti 
poporului cuvântului Meu, prin care Eu Mă vestesc cuvânt pes- 
te pământ. Amin. 

O, poporul Meu pe care Eu, Domnul, Mă sprijin ca să-Mi 
lucrez lucrarea venirii Mele acum! O, caută, tată, să te asemeni 
cu Mine, căci am venit să zidesc iarăşi omul, şi în om să-l zidesc 
am venit, şi de aceea îţi cuvintez ţie atât de mult, de se miră fiii 
oamenilor pentru cele ce Eu lucrez azi cu tine, căci fiii necre- 
dinţei sunt azi tot ca şi cei din vremea lui Noe, care nu auzeau 
şi nu credeau că Eu vin să spăl pământul de necredinţă şi de 
omul care M-a dat de peste el cu chipul şi cu asemănarea Mea 
în om. O, popor hrănit din cer, tu prin credinţă eşti popor al 
Meu, iar Eu te îmbucăturesc mereu cu duhul vieţii, care-ţi dă 
ţie putere să Mă împlineşti în tine cu voia Mea, căci voia Tatălui 
şi a Mea este sfinţirea ta, fiule. Ea are mare, mare lucrare în om, 
iar cuvântul Meu de peste tine te pecetluieşte mereu, mereu, ca 
să vadă duhul rău mereu proaspătă pecetea Mea deasupra ta şi 
să slăbească în putere duhul rău, şi va slăbi, amin, şi apoi oa- 
menii se vor căuta unii pe alţii ca să se îndemne spre izvorul 


acesta şi vor lua din el putere de viaţă, duh dătător de viaţă, du- 
hul pe care Eu, Domnul, îl pun în cuvântul Meu când grăiesc 
cu el peste pământ. Fiii lui Dumnezeu sunt cei hrăniţi cu Dum- 
nezeu şi de la Dumnezeu, şi aşa se fac ei cunoscuţi diavolilor 
că sunt fiii lui Dumnezeu între fiii oamenilor, iar fiii oamenilor 
vor alerga după fiii lui Dumnezeu şi le vor cere vas cu unt- 
delemn, care luminează arzând cu feştilă ca să vadă şi ei calea 
şi să se trezească la viaţa cea pe care Eu, Domnul, o cer omului 
pentru ca să poată sta el înaintea Mea la venirea Mea cu viaţa 
veacului ce va să fie, căci pământul cel nou, pe care Eu Mi-am 
aşezat aici acum împărăţie cu tine, poporul Meu, se va întinde 
în lung şi în lat şi va creşte, precum este scris, şi nu te întreba 
cum va fi aceasta, căci toate cele ce sunt scrise despre slava 
Mea de nou Ierusalim peste pământ, toate, toate se vor împlini 
la credinţa ta cea neîndoielnică, cea plină de răbdare şi de iubire, 
poporul Meu, dar fii unealta slavei Mele, tată, şi cu care Eu să 
ar şi să semăn şi să îngrijesc lumea ce va să fie, căci aşa este 
credinţa cea roditoare din lucrarea ei, poporul Meu. O, nu e chip 
mai frumos pe pământ ca şi chipul omului care se face templu 
al lui Dumnezeu, locaş al Duhului Sfânt între oameni! Aşa să 
luminezi tu între fiii oamenilor, aşa să-L vesteşti tu pe lisus 
Hristos venit în trup, venit în tine cu fiinţa Lui, cu viaţa Lui, cu 
iubirea Lui, cu lucrarea Lui care lucrează departe şi de departe, 
fiule hrănit cu Duhul Cel dătător de viaţă şi Care din Dumnezeu 
purcede. E zi de sărbătoare de îngeri, fiule, iar îngerii te cuprind 
în slava lor cea de la Mine peste ei şi-ţi lucrează puteri cereşti, 
şi iată ce slavă aici acum! Iar cele nevăzute ale slavei Mele te 
cuprind în ele, şi curând, curând ţi se vor deschide ochii pe ele, 
şi ele vor dărui veşmântul nestricăciunii, căci Eu şi cu tine la 
această slavă lucrăm, şi ea se va dărui în ziua ei de slavă văzută 
faţă în faţă cu omul credincios şi cu omul necredincios, pentru 
unii spre viaţă veşnică, iar pentru alţii spre durere veşnică, după 
cum este scris, poporul Meu. Amin. 

Acum îi îmbrăţişez în cuvânt pe cei ce te iubesc şi care 
vin în sărbători la tine pentru slava Mea de peste tine, pentru 
izvorul Meu împărţitor de cuvânt, împărţitor de puteri de sus. 
îi îndemn, poporul Meu, şi pe ei, ca şi pe tine, să-şi iubească 
învierea şi apoi viaţa, căci cine-şi iubeşte viaţa pe pământ, aşa 
şi-o pierde, dar cine şi-o îngrijeşte pe ea pentru duhul învierii, 
acela îmi dă Mie viaţa sa, iar Eu fac din trupul lui palat de 
odihnă a Mea şi a sfinţilor Mei şi a îngerilor Mei, căci aceasta 
este pe pământ plata celor ce-şi dau Mie de sălaş viaţa lor, şi 
aşa se înţelege că fiii oamenilor sunt fiii oamenilor, iar cei ce 
se dau Mie templu şi odihnă, aceia sunt fiii lui Dumnezeu între 
fiii oamenilor şi sunt fiii învierii. Amin. 

Vă dau hrana de pe masa Mea cu poporul Meu. Vă dau 
chemare dulce la viaţa care nu piere. Voi, cei ce iubiţi pe 
poporul cuvântului Meu pentru că este al Meu, nu vă veţi 
pierde plata, căci Eu am spus aceasta atunci şi acum. O, aple- 
caţi-vă să beţi din izvorul vieţii, căci cuvântul Meu s-a făcut 
izvor peste pământ din locul acesta ales de Mine încă de la în- 
ceputul pământului ca să fie el începutul cel nou al pământului 
nou, înnoit de Mine prin cuvânt şi sfinţit prin cuvânt. Căuta- 
ţi-Mă, ca să Mă găsiţi, şi Mă veţi afla, şi veţi afla că sunt în 
voi şi că vă aştept răbdând şi aşteptând. Veniţi la izvor, veniţi 
să vă mângâiaţi în sărbători lângă poporul cuvântului Meu, căci 
zbuciumul e mare pe pământ, dar aici aflaţi odihnă şi mângâ- 
iere şi putere pentru cele ce vor rămâne pe pământ. Pace vouă! 
Slăviţi-L pe Dumnezeu pentru slava Lui cu care Se dăruieşte 
vouă! Luaţi din iubirea Mea şi purtaţi-o în voi ca să deveniţi 
dumnezei prin har şi să Mă odihnesc în voi cu faţa Duhului 
Sfânt şi cu lucrarea Lui apoi. Nimic nu este veşnic pe pământ, 

nimic, nimic, decât Dumnezeu şi poporul Său ce va să fie. Pace 
vouă! Credinţă sfântă vouă! Pace vouă! 

Poporul cel venit cu îngerul Meu din locul aşteptării 
duhului învierii peste cei ce aşteaptă glasul arhanghelului ca 
să se scoale ei pentru veacul ce va să fie, acest popor atât de 
mult venit acum la sărbătoarea îngerească, Eu, Domnul, îl 
privesc şi-Mi revărs peste el duhul mângâierii, făgăduinţa în- 
vierii cea deplină a trupurilor lor, după faptele lor şi după mare 
mila Mea, pe care am pus-o la lucru acum prin stăruinţa cu 
care mijlocesc la Mine cei aşezaţi de Mine în grădiniţa cuvân- 
tului Meu ca să ceară ei la Dumnezeu dezlegarea făpturii şi 
odrăslirea cea nouă, învierea morţilor şi viaţa veacului ce va 
să vină şi să fie pe pământ curând, curând. 

Pace vouă, celor ce aşteptaţi învierea! Un picuţ, şi voi 
lăsa peste pământ haina nestricăciunii care va să fie, şi voi vă 
veţi ridica nestricăcioşi, căci Eu la această lucrare lucrez acum 
cu poporul Meu de pe pământ, şi pe care Mi l-am zidit prin cu- 
vânt. O, bucuraţi-vă şi priviţi la slava Mea bucurându-vă, căci 
poporul Meu de azi e slava Mea cea de la venirea Mea, şi 
curând, curând Eu, Domnul, vă voi curma aşteptarea. Un picuţ 
şi toată făptura va lua veşmântul nestricăciunii, şi bucuria 
aceasta va întoarce pe pământ veşnicia a toate câte au fost 
făcute de Dumnezeu, şi care iarăşi vor fi, precum este scris, şi 
când Eu, Domnul, voi rosti şi voi spune: «Făcutu-s-a!». Amin. 

Te mângâi şi pe tine din locul izvorului Meu de cuvânt, 
neam român. Primeşte această şoaptă a mângâierii Mele şi ia 
din Duhul Meu, căci Eu numai duios îţi grăiesc ca să te 
povăţuiesc şi ca să-ţi facă ţie bine fapta poveţii Mele de peste 
tine. Ţi-am şoptit adesea şi cu dor te-am strigat şi ţi-am şoptit: 
Trezeşte-te! E mare întunericul, şi lumina nu se mai vede, dar 
Eu te strig, trezeşte-te şi pune ochii pe lumină, căci Eu sunt lu- 
mina şi izbăvirea ta şi tainic te veghez şi te strig pentru veghe. 
Trezeşte-ţi iubirea, ţara Mea! Fie voia Mea peste tine! Am strai 
de sărbătoare pentru tine şi vreau să te vestesc întâia între 
popoare înaintea Mea. Nu te potrivi la omul care te trage înapoi 
mirându-se pentru alegerea ta. Ceea ce Eu am făcut la început 
şi acum, făcut rămâne, şi taina ta este pământul întoarcerii 
Mele de la Tatăl la om, şi iată, am tronul cuvântului Meu pe 
vatra ta, şi tu prea puţin preţuieşti şuviţa vieţii care grăieşte din 
gura Mea ca să bei tu şi să-L cunoşti pe Dumnezeu, Care vine 
la tine cu toată podoaba Lui cea tainică şi Care-ţi va încorona 
fruntea curând, curând, ţară a întoarcerii Mele de la Tatăl la 
om. Pace ţie! Din mijlocul poporului cuvântului Meu îţi bine- 
cuvintez cu proaspăt cuvânt vatra şi neamul tău, ţară română, 
în zi de serbare îngerească pe pământul tău cu poporul Meu, 
cu biserica Mea cea nouă, te cuprind în Duhul Sfânt ca să te 
urez cu daruri de înviere şi de facere nouă peste făptura ta. Vino 
să cunoşti voia Mea, vino la izvor şi ia-Mă, şi apoi vino la 
Mine, căci iată, Eu vin la tine şi vin mereu până ce şi tu vei în- 
văţa venirea, venirea ta spre slava Mea din tine ca să fii un duh 
cu Mine, ţara Mea de azi. Amin. 

Eu, Domnul, te cuprind în duh de sărbătoare îngerească, 
poporul Meu de peste tot, şi care te-ai adunat ca să fii hrănit 
din cer şi ca să petreci cu îngerii, căci îngerii au pus sobor de 
sărbătoare în mijlocul tău, sobor îngeresc, tată. Am duh de 
învăţătură peste tine, şi te voi cuprinde în el în ziua aceasta 
şi-ţi voi da putere să împărţi şi tu învăţătura Mea. îţi voi desluşi 
taine, tată. îţi voi împrospăta înţelegerea şi-ţi voi da putere să 
poţi să fii mare înaintea Mea atât cât Eu îţi cer să fii. Te voi 
primeni cu podoabe cereşti, cu taine adânci de cuvânt ieşit din 
gura Mea, căci tu eşti cel ce creşti şi cel ce înveţi de la Mine 
să fii mic, să fii prunc la sânul Meu, căci numai cei ce ştiu 


să-Mi stea la sân şi să se hrănească cu Mine, numai aceia sunt 
fiii împărăţiei Mele, numai aceia sunt templu Duhului Sfânt, 
Care Se face cuvânt ca să intru Eu la om, şi să Mă vărs în voi 
şi să Mă deşert din voi şi să Mă împart spre viaţa multora, şi 
apoi spre răscumpărarea lor, fiilor, ca să fiu Eu Păstorul lor pe 
vecii, iar ei să fie ca şi voi poporul Meu, popor al Mielului 
Păstor, popor răscumpărat din necazul cel mare, popor al vea- 
cului ce va să fie. Amin, amin, amin. 

* 

ngerul Meu Mihail a rostit cuvânt peste oştirile 
îngereşti ca să însoţească spre locurile lor pe cei 
care au venit şi au luat de la izvor cuvânt cu duh dătător de 
viaţă în el. Amin. 

îngerul Meu Mihail Mă vesteşte la porţi ca să intru iarăşi 
cuvânt în carte pentru tot lucrul zilei, pentru creşterea şi sta- 
tornicia poporului Meu cel din toată vremea lucrării cuvântului 
Meu, lucrător cincizeci de ani peste poporul Meu. O, mare este 
poporul cuvântului Meu. El este cel ce a auzit din gura Mea 
cuvânt, acum, la sfârşit de timp, şi care apoi l-a împlinit pe el 
peste viaţa lui. Amin. 

Intru iarăşi, copii din porţi. Fiţi tari pentru coborârea Mea 
în carte, căci Eu vă întăresc. Suspinul din voi este cel mai sus 
stat al Meu în voi şi cu voi, căci lucrarea coborârii Mele cuvânt 
de la Tatăl la om vă stoarce puterea trupului, dar pentru ca să 
înţeleagă omul această mare împlinire a Mea, care lucrează 
acum pe pământ, îi trebuie omului mare milă de Dumnezeu, 
mare dor şi mare iubire, şi numai atunci, numai aşa poate omul 
să priceapă şi să creadă greul Meu de peste voi, suspinul Meu 
cu care stau în voi de vă ţin aprins duhul, căci dacă Eu n-aş sta 
în voi, voi v-aţi prăbuşi în încercări, că duhul rău s-a îmbrăcat 
pe deasupra cu tot felul de feţe şi de lucrări ca să vă curme vouă 
statul înaintea Mea, şi Mie lucrarea de venire de la Tatăl după 
om. O, fie-vă milă de oameni, tată, şi aceasta să vă întărească 
duhul şi trupul şi sufletul şi statul vostru înaintea Mea pentru 
venirea Mea, ca să-l învăţ pe om şi să-l strig pe el pe calea vieţii 
veşnice, şi pe care să şi-o pregătească omul apoi, căci viaţa 
veşnică pe pământ şi-o lucrează omul, nu dincolo de trup. O, 
tată, toată ziua aţi fost îndureraţi adânc, dar plini de milă pentru 
poporul Meu, care vine, vine mereu la izvor, şi pe care prin iu- 
birea voastră îl ţine sus spre Mine. 

O, copii din porţi, biruiască-vă mereu iubirea Mea pen- 
tru om şi mila Mea de el, şi aşa veţi putea să ardeţi ca Mine 
după salvarea omului, că-Mi plâng oştirile îngereşti după om, 
după locul Meu din om. Plâng îngerii uitându-se la oameni, 
căci oamenii trăiesc în voile lor şi nu le place să aibă îngeri, să 
aibă cârmă peste ei din partea Mea pentru paza lor de ispite şi 
de căderi şi de păcate, că nu poate omul să scape de el, să scape 
de păcate ca să intre sub cortul Meu, sub pază de îngeri, tată. 
O, fiilor copii, ferice şi iar ferice de cei ce ştiu să stea sub iu- 
birea voastră, sub paza voastră, sub învăţătura voastră, căci am 
în voi darurile învăţăturii vieţii veşnice şi voiesc să vă întăresc 
spre împărţirea lor, aşa cum şi lucraţi, căci poporul Meu vă 
iubeşte, tată, şi ar sta cu voi mult şi nu s-ar sătura, căci voi aveţi 
iubirea Mea în voi pentru el, şi prin ea Eu i-am cules şi îi culeg 
pe ei, şi prin ea îi umplu de puterea de a se face fii ai lui Dum- 
nezeu, numai că printre ei sunt din cei ce vă dispreţuiesc cu 
multul, unii din prostie, alţii din neînţelepciune, alţii din 
necredinţă, alţii din pricina păcatelor lor, iar alţii din mândria 
de a nu se apleca să fie şi ei copii ca şi voi, lucrători lângă voi 
ca şi voi, căci duhul invidiei Mi-a nimicit omul, şi între om şi 

om el sapă cu mândrie şi cu tărie, de-Mi strică Mie calea cu 
omul, statul Meu în om, căci Eu nu pot să locuiesc la un loc 
cu duhul rău, şi nu pot nici să fac curat de duhul rău acolo unde 
el se cuibăreşte prin voia şi prin lucrarea omului purtător de 
duh rău. 

Mi-aţi fost atât de dragi în ziua aceasta prin tăcerea şi 
prin vorbirea voastră, copii veghetori înaintea cuvântului Meu 
când el vine! Aţi insuflat poporului Meu duhul îndumnezeirii 
lui, îndemnându-1 să nu-L sacrifice pe Dumnezeu pentru voile 
sale. Cel ce înţelege şi se lasă sub această veşnică taină a vieţii 
netrecătoare în om, acela îl are mereu pe Dumnezeu viu şi 
adevărat în el, aşa cum atât de puţini oameni înţeleg să facă 
minunea aceasta peste viaţa lor. I-aţi îndemnat la lucrul duhului 
pe cei de lângă voi popor al Meu, şi tânjiţi cu dor să-i vedeţi 
lucrând Duh Sfânt pe fiii poporului Meu. O, pe toate le mai 
faci tu, măi poporul Meu de peste tot, dar lucrul Duhului Sfânt 
suferă aşteptând să-I dai măcar când şi când loc în vremea 
zilelor tale dacă nu poţi să-I fii mereu locaş sfinţit şi lucrat de 
El. O, ascultă iubirea celor ce-ţi zdruncină pacea ta ca s-o iei 
pe a Mea, căci pacea Mea în tine este lucrarea Duhului Sfânt, 
Care-Şi are sălaş în sfinţi, poporul Meu. 

O, copii veghetori în calea cuvântului Meu ca să-l daţi 
apoi poporului Meu spre împlinire! V-am rugat şi încă vă rog 
să scrieţi epistole de înviere peste cetăţile poporului Meu, că 
multă înviere trebuie peste tot pe unde sunt cei ce vin când şi 
când la izvorul vieţii. Iată cum vă înconjoară acum cei adormiţi 
pentru darul milei Mele în voi, pentru lucrarea Mea din voi, 
pentru coborârea Mea prin voi pe pământ ca să vină învierea 
după această lucrare veşnic lucrătoare de înviere! Taina Mea 
cu voi Eu, Domnul, o voi descoperi curând, curând în poporul 
Meu, şi mulţi vor plânge cu durere fără margini că n-au ştiut 
să vrea să înţeleagă şi să creadă de la Mine ce dar mângâietor 
de om am avut Eu în voi în zilele acestea pentru cel ce a stat 
frumos şi dulce în braţul Meu de Păstor ceresc. O, e greu de 
creştinul care vă desparte pe voi de Mine ca să vă înjosească 
şi ca să vă judece apoi, că unul ca acela uită cel mai de început 
lucru al Meu în cei purtători de Dumnezeu pentru om, căci Eu 
sunt Cel ce am spus la ucenicii lucrători: «Eu în voi, şi voi în 
Mine», aşa cum şi vouă v-am spus, tată. Mi-am strâns atunci 
ucenici ca şi acum, şi apoi am mers cu ei oriunde Mă duceam, 
precum este scris despre Mielul lui Dumnezeu şi despre cei ce 
umblă cu Mielul. I-am luat pe unii din ranguri şi i-am coborât 
spre duhul umilinţei Mele şi i-am făcut ucenicii Mei, şi i-am 
luat pe alţii din familiile lor şi le-am arătat fericirea lor spu- 
nându-le: «Fericiţi cei ce lasă pentru Mine mamă şi tată, soţie 
şi copii, ranguri şi averi ca să umble cu Mine şi să Mă ves- 
tească oamenilor, fiindu-Mi mărturisitori de la margini la mar- 
gini, ucenici ai vestirii Evangheliei împărăţiei lui Dumnezeu 
pe pământ cu oamenii». O, tată, fericiţi sunt cei ce nu se 
împiedică în nimic ca să vină să-Mi lucreze Mie apoi şi ca să 
se facă pildă de lepădare de sine pentru toţi cei ce vor să 
părăsească moartea şi roadele ei, şi apoi să ia pe ei haina vieţii, 
calea cea cu lumină pe ea şi care nu-i ascunde pe ei, ci îi 
vădeşte următori ai Mei, aşa cum am lucrat cu Moise de l-am 
luat din casa lui şi l-am îmbrăcat în cuvântul Meu cel de foc şi 
l-am făcut para Duhului Sfânt lucrător înaintea lui Faraon cel 
robitor al poporului Meu Israel, şi l-am făcut pe el izbăvitorul 
fraţilor lui, care suspinau în Egipt pentru ispăşirea păcatului 
lor cel vânzător de frate, păcat făcut din invidie, tată. 

Voiesc prin voi să curăţ păcatele poporului Meu cele 
făcute cu duhul, măi fiilor copii, căci voi staţi înaintea Mea cei 
mai copii dintre toţi cei ce sunt poporul Meu de peste tot, şi de 


aceea vă spun Eu vouă fii-copii. Am spus cândva prin cuvânt 
că Eu lucrez să-Mi fac creştini, şi din creştini să-Mi fac fii, şi 
din fii să-Mi fac copii, şi n-am putut până acum să-Mi fac copii 
din fii, căci păcatul invidiei, păcat făcut cu duhul, cu mintea 
cea pământească a omului, îl ţine mare peste Mine pe om şi nu 
pot lui să-i fiu Dumnezeu, aşa cum lui Adam n-am putut să-i 
mai fiu Dumnezeu după ce el M-a invidiat ca să Mă întreacă 
apoi în mărire şi să fie mai mare decât Mine, şi a fost, căci M-a 
dat de peste el şi şi-a căpătat libertatea sa, tată, şi prin ea a făcut 
păcat împotriva Mea şi n-a mai vrut cu Mine Adam. 

Stau oştirile îngereşti înfricoşate sub cuvântul Meu 
acum, căci Eu grăiesc cu mare putere de cuvânt, şi iau aminte 
îngerii, şi Eu Mă mlădiez deasupra tronului de heruvimi şi de 
serafimi pe care stau aici, acum, căci ei se cutremură sub trupul 
şi sub cuvântul Meu, şi puterile cereşti se clatină şi răspund şi 
îmi slujesc lucrarea Mea cu tine, poporul Meu, şi am înaintea 
ta pe cei ce-ţi dau grăirea Mea cu tine. Vai celor ce dau să-i 
umilească pe ei prin lucrarea duhului rău slujit de om! Vai celor 
ce-i îngenunchează pe ei ca să meargă ei în coate şi în ge- 
nunchi, după cum voieşte voia celor ce îi umilesc pe ei aşa, pe 
cei ce stau umiliţi, scară a venirii Mele ca să Mă ţină pe Mine 
între pământ şi cer şi ca să-Mi lucrez venirea despre care Eu 
am spus acum două mii de ani în cuvântul Evangheliei 
împărăţiei Mele peste pământ şi peste om! Cei ce au păcătuit 
Mie, neştiind aceia că Eu sunt Fiul lui Dumnezeu, din cer venit 
pentru om, aceia au fost iertaţi prin iubirea Mea, dar cei ce au 
păcătuit de atunci şi până azi aşa, după ce Eu M-am dovedit 
Dumnezeu adevărat prin înviere, aceia au păcătuit împotriva 
Duhului Sfânt, cu Care Eu am venit să lucrez înaintea omului 
prin semne şi minuni ale credinţei în Mine a oamenilor care 
Mă întâlneau pe cale, şi iată, cei ce păcătuiesc cu păcatul 
dispreţuirii asupra celor pe care Eu i-am făcut scară a Mea de 
venire cu mântuirea Mea prin cuvânt peste om, aceia sunt îm- 
potriva lui Dumnezeu Duhul Sfânt, nu împotriva lor, şi de 
aceea Eu am spus: vai celor ce dau să-i umilească pe ei prin 
lucrarea duhului rău slujit de om, îngenunchindu-i pe ei pentru 
voia lor, iar Eu am spus tainic, şi acum spun pe faţă că descul- 
parea unei vinovăţii nu se face prin învinuire, prin aruncarea 
vinei ca să fie alţi vinovaţi, ci se face prin iubire, prin credinţă, 
şi apoi prin iertarea de la Dumnezeu şi nu de la om, iar această 
ştiinţă şi iertare lucrează prin duhul proorocesc, prin des- 
coperirea Mea în cei purtători de Dumnezeu. Amin. 

Iată, taină îţi spun, poporul Meu, căci stau cu tine mult 
ca să te învăţ dacă te-am luat la sân în ziua aceasta de slavă a 
îngerilor Mei. O, fiule, când satana a stat faţă în faţă cu Mine 
şi întreit M-a ispitit, după ce am ieşit la Iordan din apa botezu- 
lui şi când cerurile s-au deschis ca să grăiască peste toţi Tatăl 
că sunt Fiul Lui iubit întru Care El a binevoit pe pământ, M-am 
întors apoi de la Iordan plin de Tatăl şi de Duhul Sfânt şi M-a 
dus Duhul în pustie, şi acolo n-am mâncat patruzeci de zile, şi 
apoi am flămânzit. Satana când a văzut că am flămânzit, dădea 
să Mă aibă la mână şi Mi-a zis: «Dacă zici că eşti Fiul lui 
Dumnezeu, rosteşte peste această piatră să se facă pâine», dar 
Eu l-am întâmpinat zicându-i lui: «Nu numai cu pâine va trăi 
omul, ci cu orice cuvânt al lui Dumnezeu». Satana M-a dus 
apoi pe un munte înalt, ca să văd o clipă împărăţia lui şi Mi-a 
zis: «Mie mi-a fost dată stăpânirea aceasta, şi o dau cui voiesc; 
închină-Te mie, şi toată va fi a Ta». Eu însă, i-am zis lui: 
«Mergi înapoia Mea, satană, căci scris este: ,, lui Dumnezeu 
să te închini şi să-L slujeşti pe El“». Şi, iarăşi, a treia oară 
M-a ispitit sus, pe aripa templului, şi Mi-a zis satana: «Dacă 
eşti Fiul lui Dumnezeu, aruncă-Te jos, că scris este: „Domnul 

va porunci îngerilor pentru Tine ca să Te sprijinească, şi ei Te 
vor purta pe mâini ca să nu Te loveşti 14 », dar şi Eu a treia oară 
i-am răspuns lui satana şi i-am zis că s-a scris: «Să nu ispiteşti 
pe Dumnezeu». Şi dacă i-am zis aşa, s-a îndepărtat satana, iar 
Eu M-am dus în Galileea şi în Nazaret şi peste tot şi Mă ves- 
team cu puterea cuvântului împărăţiei Mele, de se mirau toţi, 
şi Tatăl era întru Mine. O, iată, poporul Meu, ce înseamnă 
Dumnezeu în om! învaţă, fiule, lucrarea Mea peste tine, căci 
duhul proorocesc îl cunoaşte pe satana că e satana, dar duhul 
cel omenesc nu-1 cunoaşte pe el, şi îl cade satana pe om în 
ispită, măi tată. O, nu te lua, poporul Meu, după cel ce defaimă 
omul, că nu are omul dreptul acesta. Eu, Sfântul sfinţilor spun 
aceasta, fiule. Tu ia-te după omul care te mustră spre înţe- 
lepţire, tată, dar nu te lua după mâncare ca să te apleci lui sa- 
tana pentru pâine, şi nu te lua după bunurile lumii ca să le 
doreşti şi să te închini lor şi stăpânului lor, şi nu te înclina nici 
să-L încerci pe Dumnezeu, căci este scris: «Să nu ispiteşti pe 
Dumnezeu». Primeşte, poporul Meu, povaţa Mea, primeşte-o, 
tată, şi caută să rămâi, şi caută să nu păcătuieşti prin neîm- 
plinirea cuvântului Meu. Am numai şi numai învăţătură pentru 
tine, că iată, lucrarea Mea de venire are acum duşmani din mij- 
locul tău, poporul Meu, şi-Mi este defăimată, tată, calea Mea 
spre pământ, şi Eu Mă voi scula acum pentru Mine şi voi da 
să-i curăţ de întuneric pe cei care lucrează cu voie şi fără de 
voie pată pe lucrarea Mea ca să-ţi încerce credinţa ta şi a mul- 
tora care se mângâie de la râul Meu de cuvânt, poporul Meu. 

O, copii din porţi, loviţi de necredinţa din poporul Meu 
şi de duhul cel rău al ei! O, tată, suspinul vostru e în Mine, pre- 
cum Eu sunt Cel ce suspin în voi pentru lucrarea Mea lovită de 
rodul duhului cârtirii şi al nemulţumirii din creştin. O, tată, voi 
sunteţi dispreţuiţi acum şi defăimaţi de cei ce se cred tari prin 
ei înşişi, prin mintea lor semeaţă şi iscoditoare, prin adevărul 
pe care-1 cred ei adevăr din închipuirea lor, dar închipuirea este 
de la diavol, şi mulţi o folosesc ca pe un dar duhovnicesc, şi aşa 
greşesc aceştia faţă de Mine şi aşa slujesc ei diavolului şi nu 
ştiu ce fac. O, nu poate să vă numească pe voi desfrânaţi omul 
curat, tată. Cel curat nu-1 apasă nici pe cel desfrânat, dar cel ce 
nu este curat vă face pe voi desfrânaţi ca să-şi acopere cu aceas- 
ta paşii lui cei fără Dumnezeu, voia lui de sine, fiilor copii. O, 
nu-i nimic, tată. Cei dispreţuiţi pe calea Mea cu ei, aceia sunt 
cei în care Eu Mă odihnesc cu venirea Mea şi din care priveghez 
pentru poporul Meu, dar pe Mine lumea din om nu Mă poate 
iubi în voi, şi mai ales când Eu îi spun omului faptele lui cele 
depărtate de Mine prin ele însele, tată. 

O, poporul Meu cel din vremea celor cincizeci de ani de 
cuvânt, acum, când Eu iarăşi vin de la Tatăl la om! O, poporul 
Meu, acest cuvânt şi lucrarea lui de coborâre până la tine îşi 
are de Mine pusă temelia încă din vremea lui Verginica, pe 
când Eu Mi-am adus aproape pe cei în care M-am sprijinit apoi 
cu duhul credinţei sfinte şi al dragostei de sus. Dar pentru că 
Eu M-am sprijinit pe ei cu îndemnul şi cu veghea pentru calea 
cea sfântă în poporul Meu pe mai departe, după ce Mi-am luat 
trâmbiţa la cer, aceşti copii au fost dispreţuiţi de cei iubitori de 
sine din popor şi răi cu sufletul din ei, dar ei Mă iubeau şi Mă 
miluiau cu mila lor şi îmi ridicau spre credinţă ucenici, şi aşa 
Mi-am ridicat Eu alt popor prin lucrarea dragostei lor, şi prin 
care dau să-i ridic iarăşi la sânul Meu pe cei ce Mi-au fost 
popor în vremea Mea cu Verginica şi apoi M-au părăsit pentru 
ale lor. O, poporul Meu, Eu prin iubirea celor ce M-au iubit şi 
M-au slujit şi prin duhul lor curat Mi-am ridicat un nou popor 
şi l-am povăţuit prin cuvântul Meu şi prin ei, şi apoi dintre ei 
Mi-am aşezat la temelia lucrării Mele de venire la tine pe mai 


departe cuvânt, că minunat a fost planul Meu cel dintru început 
întocmit şi adus spre împlinire acum, căci precum s-a împlinit 
cu Mine cele scrise despre Mine, aşa şi cu ei Eu împlinesc 
acum pe cele ce le am de împlinit pentru venirea Mea acum, şi 
iată, mare şi dulce este taina prin care Eu cobor acum la tine, 
poporul Meu! Atât de minunat am lucrat de Mi-am făcut scară 
pe mai departe pentru cuvântul Meu peste tine, tată, şi în leagăn 
de îngeri slujitori Mi-i ţin pe cei pe care Eu Mă sprijin ca să 
cobor la tine să-ţi fiu Păstor şi să nu cazi tu iar în cele părăsite 
de tine pentru calea Mea, aşa cum mulţi au căzut iar, tată. 

O, poporul Meu, te-am învăţat mereu să nu te opreşti 
lângă cei ce te dezbracă de credinţa ta în cuvântul Meu, care 
te povăţuieşte pentru împărăţia Mea. Te-am povăţuit mereu să 
nu te opreşti în ceata celor răzvrătiţi, chiar dacă numai unul 
sau doi ar fi aceştia, dar cu ei este ceată de diavoli, tată, căci ei 
slujesc diavolului. O, nu te opri cu ei, că te faci asemenea lor 
şi cu mintea şi cu inima şi cu credinţa şi cazi apoi în necredinţă, 
tată, iar necredinţa e plată a celor lucrate de tine fără plăcerea 
Mea, şi cazi sub lucrarea duhului răzvrătirii şi al vânzării de 
Dumnezeu şi de fraţi, cazi în păcatul trădării şi al răzbunării, 
şi apoi în lepădare de EIristos, căci nu eşti al lui Hristos când 
faci aşa, ci eşti împotriva Lui şi eşti antichrist, fiule, şi iată ce 
înseamnă antichrist! O, poporul Meu, când Eu grăiam prin 
Verginica şi aveam lângă gura Mea pe cel iscoditor, spuneam 
atunci: «Fiilor, fiilor, acum când grăiesc, e şi antichrist lângă 
patul trâmbiţei Mele», şi erau patru, cinci creştini când 
spuneam aşa, dară când erau mai mulţi, câţi antichrişti pândeau 
viaţa Mea? 

O, urâtă este plata celor ce se împotrivesc binelui lor 
prin răzvrătirea lor, fiilor, prin îngâmfarea lor, tată! Ce-au 
folosit fiii lui Core dacă au cârtit şi s-au împotrivit lui Moise 
lovindu-1 cu pietre? L-am luat pe Moise şi l-am scos din casa 
sa şi l-am făcut prooroc şi salvator pentru Israel cel robit în 
Egipt, şi apoi poporul l-a zdrobit pe Moise şi n-a mai crezut în 
el şi în cuvintele Mele prin el, şi a crezut numai losua cuvântul 
Meu. Când Israel nu l-a mai vrut pe Moise de călăuză a lui, 
l-a învinuit pe el pentru femeia etiopiancă, de unde Eu l-am 
chemat şi l-am făcut proorocul Meu pentru salvarea lui Israel, 
dar iată, cei răzvrătiţi nu fac altceva mai bun decât ce a făcut 
Israel, care a căzut în adânc prin păcatul răzvrătirii, fiilor. 

O, curăţiţi-vă inimile, voi, cei ce vă răzvrătiţi ca Israel, 
căci Ilie, proorocul Meu, a stat la femeia din Sarepta mai bine 
de trei ani, aşa cum Eu l-am trimis să stea, şi nu s-a dus de la 
sine să stea, şi a proorocit şi atunci şi a lucrat puteri şi atunci, 
ba a ridicat dintre morţi pe Iona şi l-a făcut prooroc al Meu pe 
fiul văduvei cel înviat, şi nu mai ziceau ucenicii lui Ilie că el 
este desfrânat. O, ţi-am spus, poporul Meu, să citeşti mult de 
tot cuvântul Meu, care depărtează pe duhul rău din inima şi 
din mintea ta, şi să-l citeşti cu inima curată, tată, ca să nu mori 
faţă de el şi de împlinirea lui peste tine, căci dacă nu asculţi 
aşa, te faci împotrivitorul Meu, fiule. O, ţi-am spus mereu, 
poporul Meu, că nu-i frumos să iubeşti întunericul, tată. Aşa 
ţi-am spus mereu, şi fii atent că este adevărată Evanghelia Mea 
prin care am spus că toate cele grăite la întuneric se vor vesti 
de pe acoperişuri, iar tu nu te bucura, nu te odihni, nu te răcori 
când lucrezi în ascuns crezând că-ţi faci bine aşa, căci îngerii 
Mei vor împlini cuvântul Evangheliei Mele pentru cele ce sunt 
lucrate la întuneric, şi Eu voi birui cu lumina şi pentru lumină, 
tată, şi voi birui şi pentru tine dacă Mă laşi să te ajut şi să te 
curăţesc de cele ascunse în tine şi care te învinuiesc la Dum- 
nezeu, fiule. Eu sunt Cel ce prin îngeri te voi scoate din tine şi 
te voi pune faţă în faţă cu tine pentru toate cu câte tu M-ai îndu- 

rerat, şi voi lucra cum am lucrat cu Adam şi cu Cain, care dă- 
deau să se ascundă de Dumnezeu în ei înşişi, şi au fost 
pedepsiţi de înseşi faptele lor dacă n-au ascultat pentru pocă- 
inţa lor. Vino, tată, şi te spovedeşte de păcate, vino la Mine cu 
fratele tău pe care l-ai zdrobit prin ascunderi între tine şi el îm- 
potriva Mea şi a mersului Meu de azi. Vino, că te aştept, că de 
mult ţi-am spus să vii şi n-ai venit să te curăţ şi să te iert, şi 
apoi să apăr lucrarea Mea de vrăjmăşia diavolului. Eşti greu 
de păcate necurăţate de pe tine, şi tu trebuia să fii uşor, fiule. 
Vorbirea în doi trebuie vindecată, poporul Meu, că e boală 
satanică această lucrare potrivnică lui Dumnezeu şi tainei 
frăţiei dintre fraţi. Această boală nu aduce decât dezbinare în 
trupul bisericii Mele, şi prin acest obicei diavolesc pune satana 
la cale de şapte mii de ani nimicirea neamului omenesc, 
poporul Meu. Se înspăimântă cei morţi când îşi văd urmările 
acestui păcat şi chinul cel neadormit, sub care aşteaptă, bieţii 
de ei, de pe undeva izbăvirea lor. O, numai tu poţi să-i izbăveşti 
cu lucrarea ta bisericească între frate şi frate şi cu lumina inimii 
tale, pe care să ţi-o vadă şi viii şi morţii prin mărturisirea ta bi- 
sericească şi prin rugăciunea ta apoi pentru toţi cei ce au murit 
necurăţaţi de acest întunecat păcat, căci nimeni între oameni 
nu face acest păcat pentru binele lui însuşi, ci îl face pentru în- 
tuneric şi pentru plata întunericului, tată. 

O, adu-ţi aminte, poporul Meu, de cele şase vase de la 
nunta din Cana, care erau pentru curăţirea iudeilor, fiule, şi să 
ştii că aceasta a fost pildă şi proorocie pentru îndeletnicirea 
omului cu curăţirea sa, căci Eu M-am dus la nunta din Cana şi 
am spus să fie împlinite cu apă toate cele şase vase când nu 
mai era vin pe masa nunţii, şi apoi să scoată slugile şi să dea 
nunului, şi ştiau această minune a Mea numai slujitorii care 
puseseră apa pentru ca să fac Eu din ea vin la nuntă, şi aceia 
erau prietenii mamei Mele, povăţuiţi de ea spre Dumnezeu, iar 
nunul i-a spus mirelui nunţii: «Orice om pune mai întâi vinul 
cel bun, iar când se ameţesc oaspeţii, îl pune pe cel mai slab, 
dar tu ai ţinut vinul cel bun până acum», şi mirele a fost slăvit 
de nuntaşi. Iată, vasele erau pentru curăţire înainte de nuntă 
pentru vinul cel nou, şi aceasta a fost pildă, poporul Meu cel 
pregătit de Mine pentru masa nunţii, căci Eu nu fac cum face 
omul punând mai întâi vinul cel bun, ci numai după ce omul 
se curăţă pentru nuntă, numai după aceea îi dau Eu lui vinul 
cel nou, unirea lui cu Mine, şi ca să se cunoască rodul, tată, 
aşa cum s-a cunoscut la nunta din Cana, de Mi i-am luat uce- 
nici pe mire şi pe mireasă şi i-am scăpat pe ei de păcatul nunţii 
şi am făcut din ei templul nunţii Mele, templul odihnei Mele, 
poporul Meu. Te îndemn pentru această pildă a nunţii, tată, şi 
pentru care Eu M-am dus la nuntă în Cana. Curăţeşte-te, fiule, 
de tot ce nu-i frumos să faci înaintea Mea şi înaintea fratelui 
tău, şi numai apoi să iei din vinul cel nou, din vinul nunţii Mele 
cu tine, pregătit acum, la sfârşit, ca să-l iau nou cu ucenicii Mei 
cei noi, ca şi Paştele cel nou pregătit de ei. Amin. 

Caută-te, fiule, bine şi nu mai opri şi nu mai dosi, şi 
bisericeşte şi nu altfel să te curăţeşti, căci în biserica Mea de 
nou Ierusalim nu se lucrează pe ascuns curăţirea aşa cum 
povăţuieşte lumea şi preoţii ei pe oameni, ci se lucrează în lu- 
mină viaţa şi învăţătura şi îndreptarea vieţii, aşa cum şi ucenicii 
Mei cei dintâi lucrau, şi tot aşa aşezau ei lucrul Meu prin 
cetăţile cu creştini în ele. Aveţi încredere în Dumnezeu şi aveţi 
încredere unul în altul pentru curăţire plăcută Mie, fiilor, căci 
altfel de lucrare duce la vânzare de Dumnezeu şi de fraţi, duce 
la trădare, la răzbunare, duce la duşmănie ceea ce nu este 
cunoscut de toată biserica, şi duce la cârtire şi la bârfa, tată, şi 
acestea sunt uneltele diavolului, fiule. O, nu aşa este în poporul 


Meu cel nou, care se curăţă mereu prin lucrarea celor ce stau 
înaintea lor şi înaintea Mea pentru ei ca să fie ei curaţi. Tu, 
fiule care voieşti să te cureţi de tine, să nu lucrezi pentru su- 
fletul tău ca în biserica din lume, că îţi spun Eu că întuneric 
peste om scriu Eu această lucrare pe care o lucrează cei din 
biserica lumii, şi preoţii lumii te vând lui Caiafa şi lui Pilat, 
tată, că nu pot ei stăpâni peste oameni decât dezbinându-i pe 
ei mai întâi. O, vindecă-te de acest lucru rău şi lucrează ca în 
Scriptură, poporul Meu, că ea te învaţă ca Mine şi nu ca omul 
care te trage spre el ca să te înveţe ascundere şi apoi trădarea 
fratelui tău. 

Feriţi-vă de păcat, fiilor, că păcatul este duh rău. Iată ce 
vă învăţ: feriţi-vă să ascultaţi pe la uşi şi pe la ferestre, căci sa- 
tana cel căzut din cer se foloseşte de aceste slăbiciuni omeneşti 
şi-l face pe om să audă ceea ce nu este, căci ceea ce este în as- 
cuns, este lucrarea cea nevăzută a diavolului, care bagă vrajbă 
şi duşmănie între om şi om, şi apoi îi aduce omului năluciri, 
ca să vadă cu ochi de diavol omul, şi tot aşa să şi audă ceea ce 
nu este, fiindcă diavolii au intrat în oameni ca să-i piardă, ca 
să-i facă diavoli şi să nu mai poată omul să urce acolo de unde 
au căzut îngerii prin semeţia omului întâi zidit, care s-a vrut 
mai mare ca Dumnezeu între pământ şi cer, mai sus decât Cel 
ce l-a zidit pe el, şi de atunci satana îl duşmăneşte pe om şi-l 
face să-i facă voia, şi nu ştiu oamenii să înţeleagă lucrarea sa- 
tanei ca să se ferească de ea. Duhul Meu Cel Sfânt, Duhul din 
prooroci este Acela Care ştie să-i spună omului cursa care stă 
deschisă să-l prindă, dar omul nu-i cunoaşte pe prooroci, aşa 
cum nici pe diavol nu-1 cunoaşte cu lucrarea lui ascunsă, că 
unde nu poate duhul de prooroc, poate diavolul, şi iată, nu-1 
pot deprinde pe om să primească de la Mine pază peste viaţa 
lui, pentru ce nu este bine şi vine peste el pentru răul din el. 

O, poporul Meu, omul nu trebuie să-L ispitească pe 
Dumnezeu, dar trebuie să-L primească pe El. Nu trebuie să se 
ia omul după închipuirile lui, că aceasta îl face să se bizuie pe 
sine şi să Mă părăsească pe Mine când vin spre el. Primeşte-L, 
tată, pe Dumnezeu peste paşii tăi, că am venit pe pământ cu 
venirea Mea ca să-ţi veghez viaţa şi mântuirea şi credinţa ta şi 
ca să nu cazi de la sânul Meu de Păstor, tată, căci dacă tu te iei 
după tine cum că ştii tu, cazi în ispita diavolului, fiule. Cel ce 
se ia după sine îşi pierde credinţa în Mine, iar cel ce-şi pierde 
numai un pic credinţa şi credincioşia, se duce pe apa sâmbetei, 
căci faptele omului îi aduc lui rodul lor apoi, rodul închipuirii 
lui, după care el se cârmuieşte. Dar Eu vreau pe tine să te am 
la şcoala învăţăturii cu care veghez peste tine ca să-ţi spun di- 
nainte pe cele ce se zbat să te cuprindă şi să te clatine de lângă 
Mine, şi uită-te tu în cuvântul Meu de trezire a ta ca să-i vezi 
împlinirea lui când tu n-ai ştiut cum să asculţi de el ca să previi 
întâmplările dureroase care vin şi te cuprind pe neaşteptate 
când tu nu ştii să primeşti de la Mine cuvânt. O, fiule, cel ce 
se ia după închipuirile lui pentru cele ce sunt şi vor fi, acela 
este prooroc mincinos şi acesta este duh care-1 cade pe om de 
sub paza Mea, duh care slujeşte diavolului înăuntrul omului. 

O, poporul Meu cel din toată vremea acestei lucrări de 
cuvânt! Ţi-am spus ţie azi că fiii lui Dumnezeu sunt cei hrăniţi 
cu Dumnezeu şi de la Dumnezeu între fiii oamenilor, şi aşa se 
fac ei cunoscuţi diavolilor că sunt fiii lui Dumnezeu între fiii 
oamenilor. Curând, curând vor căuta fiii oamenilor după fiii lui 
Dumnezeu şi le vor cere untdelemn ca să-şi lumineze calea spre 
viaţa veacului ce va să fie, şi nu te întreba cum va fi aceasta, 
căci toate cele scrise să fie în slavă de nou Ierusalim pe pământ, 
toate se vor împlini, aşa cum s-a împlinit cuvântul Meu cel prin 
trâmbiţa Mea şi cel prin surioara ei apoi, de Mi-am zidit cetate 

sfântă de nou Ierusalim pe pământ şi Mi-am aşezat în ea popor 
jertfitor, unealtă a slavei Mele pentru ca să vin şi să am casă pe 
pământ şi să am fântână şi să dau din ea celui ce însetează după 
Mine şi după iubirea Mea pentru om. Amin. 

Şi acum îngerul Meu Mihail veghează pentru poporul 
cel atât de mult, care a venit la sărbătoarea îngerilor pentru 
pomenirea lui şi pentru învierea lui spre nestricăciune. Un 
picuţ, şi va veni ridicarea lui, căci Eu, Domnul, am fost 
începătura învierii celor adormiţi, care curând, curând se vor 
ridica nestricăcioşi şi vor mărturisi această lucrare de ven ir e a 
Mea cuvânt pe pământ şi pe cei ce-Mi slujesc pentru ea, şi, 
iarăşi, pe cei ce au lucrat înaintea Mea faptele credinţei cuvân- 
tului Meu de azi, că mare este taina venirii Mele acum de la 
Tatăl la om şi pentru om. Amin. 

Am duh de învăţătură pentru tine, poporul Meu, şi mult 
te voi cuprinde în el mereu, mereu, iar tu să-Mi fii credincios, 
tată, ca să-l ţii pe diavol înapoia ta, aşa cum Eu l-am ţinut când 
M-a încercat după ce am ieşit din apa Iordanului, când M-am 
supus lui Ioan pentru botezul cu apă. Caută mereu, mereu după 
apă, poporul Meu, şi botează-ţi mereu fiinţa în apa spălării de 
greşale, în duhul curăţirii de cele ce te despart de Dumnezeu, 
şi atunci diavolul va pleca de la tine şi nu te va mai încerca cu 
închipuirile lui mincinoase, şi care dă apoi să le împlinească 
la credinţa ta în ele. O, vino, tată, să te curăţ de tine şi de diavol, 
că am la izvor pe cei ce ştiu să te învieze şi să te dea Mie me- 
reu, ca să fii mereu curăţat de depărtarea ta de Mine. Iată câtă 
învăţătură am turnat azi peste tine, tată. 

Ia chipul Meu şi poartă-1, poporul Meu cel din toată vre- 
mea cea de cincizeci de ani a cuvântului Meu în mijlocul tău. 
Te aştept să fii după chipul şi asemănarea Mea, fiule, şi vei 
putea dacă te vei apleca să crezi tot cuvântul Meu din vremea 
Mea cu tine. Iţi dau putere să poţi, numai să vrei, tată. Eu te 
voi ţine de mânuţă şi te voi păzi de duhul necredinţei, căci 
duhul satanei s-a sculat cu asprime ca să încerce credinţa ta, 
dar Eu te voi învăţa şi-ţi voi desluşi cuvântul Meu ca să ştii de 
la Mine şi nu de la om cum să crezi în toate câte Eu cuvintez 
acum. Amin. 

Pe nori de îngeri am stat deasupra grădinii cuvântului 
Meu. întăriţi statul vostru înaintea venirii Mele cuvânt, copii 
veghetori în porţi, iar porţile să fie întărite şi sprijinite, tată. 
Amin. Să vină la voi poporul Meu ca să-l învăţaţi iubirea de 
Dumnezeu şi sfinţenia, fără de care nu poate omul pentru Mine 
şi pentru el. în duh de sărbătoare a îngerilor Mi-am dăruit iu- 
birea şi l-am învăţat de aproape pe poporul Meu. 

învaţă, poporul Meu, de la duhul vieţii veşnice al cu- 
vântului Meu şi lasă-te spre ridicare şi vino să Mă iei de la 
izvor, dar vino să înveţi şi să împlineşti, tată, şi vino să te 
curăţeşti pentru nuntă, pentru masa nunţii, aşa cum Eu te-am 
povăţuit în ziua aceasta de mare slavă, slava oştirilor îngereşti, 
care au de călăuză peste ele pe îngerul Mihail, îngerul Meu şi 
al tău, poporul Meu. Amin, amin, amin. 

8/21 noiembrie 2007 

Praznicul Intrării Maicii Domnului în biserică 

îngerii cei tainici ai vieţii veşnice pentru om: durerea, întristarea şi 
lacrimile. Taina supunerii ocroteşte viaţa Domnului în om. Să se 
ferească omul de şoapta lui Iuda. Binecuvântare de călătorie pentru 
cei doi mărturisitori: Marian şi Victoria. 

C oboară Domnul pe pământ şi Se face cuvânt, şi 
Tatăl este în Fiul, căci Dumnezeu înseamnă Tatăl, 
Fiul şi Duhul Sfânt. Amin. 


Mă fac cuvânt de Duh Sfânt, şi Tatăl este în Mine, pre- 
cum Eu sunt întru El, şi aşa îmi fac intrarea în carte, căci am 
carte deschisă pe pământ şi Mă aştern în ea cu duhul vieţii ca 
să-i dau omului să citească şi să înveţe carte, că de pe pământ 
omul învaţă numai deşertăciune, iar deşertăciunea este cea care 
nu rămâne, ca şi omul care o are pe ea de dumnezeu al său. 

Deschideţi Domnului, fiilor copii, care-Mi vegheaţi pen- 
tru venirea Mea cu duh dătător de viaţă la voi şi ca să-L daţi 
poporului Meu spre viaţă! întăresc statul vostru înaintea Mea, 
iar sfinţii şi îngerii îmi sunt slujitori a tot cuvântul Meu cel 
dăruitor peste voi, căci Eu lucrez cu sobor de sfinţi şi cu oştiri 
îngereşti ca un Făcător mare, cum sunt, peste cele văzute şi 
peste cele nevăzute şi îmi pregătesc prin cuvânt rostit slava cu 
care îl voi pune faţă în faţă pe om, iar cel ce a gustat din masa 
aceasta cu Mine lângă tine, poporul Meu, nu va putea scăpa 
de răspuns, căci îngerii l-au scris, şi i-au scris şi gândul şi inima 
şi fapta, şi i-au scris credinţa sau necredinţa, păsarea sau 
nepăsarea, împlinirea sau neîmplinirea cuvântului Meu, cu care 
îmi fac venirea şi slava, căci cuvântul Meu este slava Mea cea 
de la Tatăl, şi pe care din vecii Mi-a dat-o Tatăl, ca să fiu cu- 
vântul Său, şi cu el să le facem pe toate, după cum este scris 
pentru facerea cea de la început, şi, iarăşi, pentru facerea din 
nou a toate cele ce vor fi noi pe vecii prin omul cel nou, care 
voieşte prin ascultare să se facă după chipul şi asemănarea Mea 
între pământ şi cer. Amin. 

O, poporul Meu, ridică, fiule, rugăciune spre Dumnezeu 
pentru întărirea darului credinţei sfinte peste fiinţa ta, căci vre- 
mea e vopsită peste tot şi dă să te smulgă de lângă Dumnezeu 
dacă te uiţi la ea. Nu fugi de dureri, nu fugi de întristări şi de 
lacrimi, căci cine fuge de aceşti îngeri tainici ai vieţii veşnice 
pentru om, acela fuge de el însuşi şi nu ştie ce face. Fugi, fiule, 
spre cei ce se mângâie cu Dumnezeu în toate zilele vieţii lor, 
căci viaţa omului e scumpă şi nu trebuie să lase omul moarte 
peste ea. îţi dau povaţă dulce: rămâi după chipul şi asemănarea 
Mea întru toate, tată, că Eu am de şapte mii de ani durere şi în- 
tristare şi lacrimi suspinânde, şi prin ele am pentru om duh 
dătător de viaţă, duh care îl ţine treaz pentru Mine pe om, căci 
cel ce nu are întristări nu stă cu Dumnezeu, precum cel fără 
dureri se duce spre mângâieri trecătoare, se duce spre duhul 
lumii, poporul Meu. 

Am coborât la tine cu praznic sfânt pentru mama Mea 
Fecioara, Ierusalime, noul Meu popor, şi te învăţ prin el duhul 
ascultării, care se naşte din iubire de Dumnezeu în om, tată, şi 
care se face copil în om, ca să-l înveţe pe om duhul cel dulce 
de copil. Adevăr adevărat am spus Eu că pruncii vor moşteni 
împărăţia lui Dumnezeu şi că cine nu se face copil nu o moş- 
teneşte pe ea. Am venit la tine cu mama Mea Fecioara, cu mama 
Mea copilă, poporul Meu, ca să ţi-o dau pildă de viaţă şi ca să 
am Eu în tine împărăţie, tată, şi ca să petrec în ea cu slujire de 
îngeri, şi nici un vrăjmaş al împărăţiei Mele să nu poată să strice 
ceva în fiinţa ta, în locaşul Meu de slavă de Duh Sfânt. 

O, mamă copilă, mama Mea cea mică, sărbătorită azi de 
sfinţi şi de îngeri şi de poporul Meu de azi, căci tu ai fost din 
vecii mama Mea, iar când Tatăl şi Cuvântul, Fiul Său, ţi-a dat 
trup pe pământ, tu ai rămas pruncă, mama Mea, ai rămas su- 
pusă ca un copil, ai rămas împărăţia Mea, pe care nu poate să 
o aibă în ei decât cei ce sunt ca pruncii, mamă. Tu nu mai tre- 
buia să fugi de durere, căci ea a fost iubirea cea care te-a cu- 
prins în ea de la leagănul cel din braţul mamei tale şi până la 
leagănul cel din braţul Meu, căci Eu M-am aşezat iarăşi înapoi 
în Tatăl după ce am înviat din durerile şi întristările şi lacrimile 
răstignirii, şi după aceea şi tu, mamă, şi Eu ţi-am fost leagăn 


242 


Cuvântul lui Dumnezeu 


când te-ai întors în cele ce sunt şi care dau viaţă oamenilor, 
mamă, căci mare este lucrarea tainică a vieţii peste toate câte 
sunt viaţă, mama Mea! 

E dulce între sfinţi şi între îngeri sărbătoarea ta, mamă 
copilă, căci duhul ascultării de făgăduinţa dată Mie i-a făcut 
pe cei ce te-au născut cu trup pe pământ să te aducă Domnului 
pruncă la trei ani de la naşterea ta. O, dulce a fost în cer ziua 
aceea, mama Mea, şi am avut slujitor pentru ea pe pământ pe 
Zaharia, căruia i-am încredinţat tainica Mea lucrare de venire 
a ta şi a Mea pe pământ între oameni, mamă. Iată cum lucrează 
taina lui Dumnezeu între oameni, şi în nici o vreme ea n-a lu- 
crat cu răsunet, căci Dumnezeu este taină, mama Mea, aşa cum 
viaţa din trupul omului este, o, mamă şi stăpână a sărbătorii de 
azi! Amin. 

O dulce copil al Tatălui şi al meu, nu vrea 
^omul să se oprească din alergarea lui şi 
să caute să priceapă lucrarea cea de taină dintre cer şi pământ, 
Fiule Doamne. Nu numai viaţa trupului omului este o taină, ci 
şi trupul omului este, căci la naşterea omului Tu intri suflet în 
trupul lui, Doamne, şi omul se face fiinţă vie, trup viu. 

îşi pierde omul viaţa cu duhurile deşertăciunii, iar când 
Tu dai să-l cuprinzi în taină şi să-i călăuzeşti mintea spre duhul 
adevărului a toate, el nu-Ţi înţelege şoapta şi chemarea Ta şi 
nu vine spre Tine să se nască din nou cu viaţa lui pentru 
împărăţia Ta în el aşa cum şi în mine ai avut Tu împărăţie pen- 
tru tainele vieţii Tale în trup pe pământ cu oamenii, Doamne. 
L-aş întreba pe om dacă ştie ce vrea, Stăpâne Doamne. O, nu 
ştie omul ce vrea, pentru că nu ştie să vrea, iar cum ştie el 
aceasta, nu înseamnă că ştie. O, nu ştie omul să creadă în Tine, 
Dumnezeule copil, şi de aceea nu ştie el ce vrea între pământ 
şi cer. Când omul nu vrea să ştie despre viaţa lui cea de veci, 
el rămâne fiul deşertăciunii, care-1 trece pe om, care îi veşte- 
jeşte sufletul în el până ce sufletul lui se întoarce în Tine sleit 
de trupul care l-a purtat pe el şi care n-a cunoscut în el taina 
împărăţiei cerurilor, Doa mn e. O, nu poate omul să fie al Tău 
fără călăuză peste el, fără ascultare de Tine, Dumnezeule copil. 
Eu am stat sub ascultare şi aşa am fost copil şi am fost împă- 
răţie a Ta. L-am ascultat pe Zaharia, arhiereul cel credincios 
tainelor Tale şi duhurilor proorocilor care au vestit venirea Ta 
în lume, Doamne, şi aşa am fost eu copil înaintea Ta. 

O, popor scump lui Dumnezeu pentru credinţa ta în 
venirea Lui cuvânt de Duh Sfânt pe pământ! Uită-te ca Zaharia 
în prooroci, uită-te, ca să fii ca el şi ca să poată să împlinească 
Domnul cu tine proorociile care mai sunt, căci ele sunt cele 
care se împlinesc iotă cu iotă, Ierusalime de azi. Voi, cei ce aţi 
primit în dar credinţa în cuvântul Său, auziţi pe Domnul, fiilor, 
căci cuvântul Lui de peste voi aduce la lumină împlinirile Lui 
cele scrise în Scripturi să fie. O, nu vă miraţi că nimeni pe 
pământ nu înţelege taina voastră cu Domnul, taina de nou 
Ierusalim pe pământ, căci nici în vremea mea nu era altfel. Tre- 
ceau oamenii pe lângă împlinirile Domnului peste pământ şi 
nu le înţelegeau, şi de aceea nu le vedeau, căci omul este fiu al 
necredinţei pentru cele ce nu se văd spre desluşirea lor, fiindcă 
om pe om se înşeală cu cele ce se văd, şi care trec, iar dacă 
omul nu caută să priceapă lucrarea cea tainică a vieţii pe 
pământ şi roadele ei bune sau rele, el rămâne neînţeleptul ca- 
re-şi zideşte viaţa pe nisip, după cum este scris. O, ferice celui 
care iubeşte durerea şi adevărul ei, întristarea şi taina ei cea 
dătătoare de viaţă, lacrima şi curăţia ei pentru inima omului 
care primeşte facerea ei în ea! Iată de ce am spus eu acum două 
mii de ani că mă vor ferici toate neamurile. Domnul mi-a văzut 
umilinţa, care era lucrată în mine de la dureri, de la întristări şi 


de la lacrimi, şi a căutat spre smerenia mea şi a făcut în mine 
facerea Lui, de care s-au bucurat şi se bucură neamurile pă- 
mântului, de atunci şi până azi fericindu-mă pentru venirea în 
lume prin mine a Fiului lui Dumnezeu, Hristosul Tatălui 
Savaot, dar oamenii nu se bucură aşa cum m-am bucurat eu de 
Dumnezeu, ci se bucură ca oamenii, căci sărbătorile lui Dum- 
nezeu sunt cinstite păgâneşte de către oameni şi nu caută Dom- 
nul spre ele, ci numai diavolul, numai duhul cel potrivnic lui 
Dumnezeu se hrăneşte de la o zi de sărbătoare cu nume ceresc 
pe pământ între fiii lumii. 

O, Ierusalime de azi, Domnul vine la tine cuvânt de Duh 
Sfânt şi te învaţă facerea ta. Invaţ-o cum am învăţat-o eu, popor 
învăţat de Dumnezeu, şi vei fi slăvit pe pământ şi în cer pentru 
credinţa ta şi pentru faptele ei peste fiinţa ta, căci Domnul întru 
tine binevoieşte cu venirea Sa, şi are sfinţii şi îngerii în 
coborârea Sa la tine. O, ai grijă să crezi cereşte în Dumnezeu, 
ai grijă, popor nou, să fii nou mereu prin faptele credinţei 
cereşti în fiinţa ta, căci greu mai stă omul cu Dumnezeu în 
statul lui pe pământ, şi dacă vine să fie şi să înveţe să fie, nu 
învaţă omul facerea peste el şi nu poate cu duhul de copil în 
el, nu poate omul aşa cum am putut eu, de I-am fost Domnului 
mamă, aşa cum fiecare om ar trebui să fie pentru Domnul pe 
pământ, şi iată, nu poate omul pe pământ cu înţelepciunea 
vieţii, şi apoi el plânge cu arsură de duh după ce îi trece trupul 
cel văzut al lui. Stai sub călăuză aşa cum am stat eu, popor al 
Făcătorului Dumnezeu, şi aşa vei fi tu al lui Dumnezeu pe 
pământ şi aşa vei pricepe tainele lui Dumnezeu şi nu vei slăbi 
în înţelegerea lor şi în credinţa cea statornică şi care îţi hrăneşte 
viaţa ca să nu piară de la Dumnezeu viaţa ta. Amin. 

Sunt mamă a milei de om şi îl învăţ pe tot omul să se 
aplece aşa cum m-am aplecat eu de L-am purtat pe Domnul în 
duhul meu şi apoi în trupul meu şi apoi în inima mea, care era 
locaşul Lui. Apleacă-te, omule, să crezi, căci Domnul S-a aple- 
cat până la tine. Ce câştigi dacă te zbaţi să nu crezi taina cu- 
vântului care vine cu norii ca să te cheme şi să te aleagă între 
cei credincioşi? Câştigi plata celor necredincioşi, care este 
plânsul şi scrâşnirea dinţilor şi întunericul cel mai din afară; 
câştigi duhul lumii, care îl hrăneşte pe om cu deşertăciunea şi 
cu fărădelegile ei, lucrate de om şi care sunt pieirea omului. 
O, nu te lua după omul care-ţi ucide duhul, care-ţi ucide cre- 
dinţa în faptele vieţii celei plăcute lui Dumnezeu; nu te lua 
după cel care nu crede şi care este mort faţă de cuvântul che- 
mării la viaţă! Intreabă-1 pe acela ce-ţi dă în schimb dacă te 
face să nu crezi în duhul vieţii, şi întreabă-1 unde este duhul 
vieţii şi cum lucrează el viaţa în om dacă el este în altă parte în 
lucru pe pământ! O, cei necredincioşi nu-L văd pe Dumnezeu 
în cei ce-L iubesc pe El, şi sunt orbi cei ce nu văd. Nu te lăsa 
călăuzit de orb, ci lasă-te sub duhul iubirii şi vino pe calea lui, 
căci calea lui are pe ea pe cei ce-L slujesc pe Domnul pe 
pământ între oameni, aşa cum Zaharia proorocul a ascultat de 
duhul proorociei şi a împlinit Scripturile Fiului lui Dumnezeu 
pentru venirea Sa de la Tatăl la om acum două mii de ani, şi 
iată, iarăşi, acum, Scriptura Cuvântului lui Dumnezeu, Care 
vine cu norii ca să-i hrănească pe oameni cu înţelepciunea cea 
de sus. Amin. 

O, Fiule Doamne, eu ca o mamă am grăit în ziua aceasta 
a sărbătorii mele, ziua când am fost adusă înaintea Ta şi dată 
lui Zaharia arhiereul ca să mă pregătească el pentru taina 
naşterii Tale între oameni, ca să mă facă locaş al Tău, cărare a 
Ta spre oameni, Dumnezeule copil. Amin, amin, amin. 

O mamă copilă, frumos este omul copil, 
jmama Mea! Mă doare cu durere înlăcri- 

mată în cuvânt pentru tot fiul acestui nou popor al Meu, fiul 
care nu pricepe îndeajuns taina supunerii, taina care ocroteşte 
viaţa Mea în om, şi pe om pentru ea, mamă. Mă doare, mama 
Mea, Mă doare de cel ce vine şi vede şi se uită doar, şi apoi se 
duce iarăşi de unde a venit şi se face de şapte ori mai dezbrăcat 
de Dumnezeu. O, mama Mea, Eu i-am ales pe cei doisprezece, 
şi unul din ei a fost diavol şi a umblat singur şi cu ascunsul, iar 
aceasta l-a tras spre păcatul trădării, mamă. Nu a umblat cu în- 
văţător peste el Iuda, ci a umblat cu duhul întunericului, mamă. 

O, poporul Meu, fereşte-te de şoapta lui Iuda, fereşte-te, 
tată, căci ea vrea să te murdărească cu păcatul lui Iuda, tată. 
Stai, fiule, cu veghe, căci cine nu stă sub veghe şi sub iubirea 
care îl creşte pe el, acela păţeşte ce-a păţit Iuda, care a trădat, 
ducând la cumpărători Duhul Meu şi lucrarea Lui între ucenicii 
Mei. E mare, mare durere în cer de la cel trădător, care vine şi 
ia din mijlocul tău ca să umple apoi omul de necredinţă, ca să-i 
facă rău vieţii omului, dar lumea parcă nu mai merită decât 
necredinţă, tată, căci nu se lasă de deşertăciune lumea şi cade 
în păcatul necredinţei după ce M-a auzit strigând la ea din mij- 
locul tău. Stai sub călăuză, poporul Meu, stai sub Duhul lui 
Dumnezeu, tată, căci Eu te călăuzesc spre sfinţenie, şi cu ea îl 
ştii şi îl vezi pe Domnul în tine, şi nu altfel, tată, căci Duhul 
lui Hristos este Duhul Care-L mărturiseşte pe Hristos venit în 
trupul omului, împărăţind în om cu toate ale Lui, aşa cum Eu 
am spus la oameni: «împărăţia lui Dumnezeu este înăuntrul 
vostru dacă ajungeţi să fiţi ai ei». Amin. 

E sărbătoare pentru mama Mea, Ierusalime, şi ţi-am 
grăit cuvânt de viaţă, tată, ca să înveţi din el, şi să înveţe omul 
de pe pământ. Taina omului copil, aceasta este taina în care 
dau să te învăluiesc de când tu ai venit să fii al Meu, poporul 
Meu. Această taină, pe care Eu am desăvârşit-o în mama Mea 
Fecioara şi apoi în Mine prin supunerea Mea până la moarte 
pe cruce pentru viaţa omului, voiesc această taină s-o fac în 
tine cetate tare a duhurilor lui Dumnezeu, duhurile lucrătoare 
prin îngeri, căci cele şapte duhuri ale lui Dumnezeu, aceasta 
este lucrarea pe care o am Eu azi peste tine şi prin tine, poporul 
Meu de azi, şi vreau s-o porţi, tată, şi să lucrezi prin ea. Amin. 

Voi lucra curând peste tine desluşit cuvânt pentru taina 
Mea cu tine pe pământ şi te voi înţelepţi şi te voi învăţa, 
poporul Meu. Amin. 

Binecuvântată să fie lucrarea care a mai rămas de lucrat 
pentru veşmântul cel nou al casei în care Eu, Domnul, am 
coborât pe pământ prin trâmbiţa Mea Verginica în vremea 
trupului ei. Vă dau puteri de îngeri, fiilor care-Mi lucraţi 
pământul cel nou pentru cerul cel nou din loc în loc, căci mi- 
nunat am lucrat şi acum pentru slava cea nouă a locului casei 
Domnului. Eu, Domnul, vă ajut, tată, aşa cum voi Mă ajutaţi 
pentru slava Mea pe pământ. Pace vouă! Pace între voi şi pen- 
tru tot lucrul care mai este de săvârşit acolo, şi apoi vom rosti 
duh de sfinţire peste locul acela. Amin. 

Rostesc acum binecuvântare de tată pentru cei doi fii, 
Marian şi Victoria, care merg acum în călătorie, departe de ţara 
Mea de alegere acum, la sfârşit de timp. Le dau lor îngeri 
însoţitori şi ocrotitori şi le dau lor pe trâmbiţa Mea Verginica 
aşa cum le-am dat-o mereu când au fost călători. îi povăţuiesc 
pe ei pentru duhul veghii sfinte peste ei întru toate, şi aşa să 
ştie ei că lucrează veghea Mea peste ei. Amin. îi aştept apoi 
să-i curăţ de toate câte din lume îi ating pe ei, căci sufletul tre- 
buie mereu curăţat de lume, şi îi povăţuiesc pe ei să fie fii copii, 
căci taina aceasta este mare între pământ şi cer şi este slujită 
de oştirile îngereşti. 

Aplecaţi-vă pentru binecuvântare, fiilor, aplecaţi-vă, ta- 


tă, căci Eu Mă aplec ca să pun pe voi mai multă acum pecetea 
Mea, pecetea fiilor poporului Meu de azi, poporul venirii Mele 
a doua iarăşi de la Tatăl la om. Vă dau pe îngerul Meu Mihail, 
care este îngerul poporului Meu, şi cu el oştire îngerească, 
fiindcă pe pământ e pe pământ, tată, şi trebuie să meargă cerul 
cu cei călători ai Mei pe pământ. Fiţi ai Mei, şi nu vă sfiiţi să 
fiţi ai Mei în chip văzut cu duhul şi cu cuvântul care iese din 
voi. Nu umblaţi pe pământ fără casă. Luaţi casa cu voi, că Eu 
aşa Mi-am învăţat poporul la orice ieşire a Mea cu el între oa- 
meni. Luaţi, iarăşi, cu voi apă sfinţită prin cuvânt şi stropiţi-vă 
paşii şi trupul şi tot împrejurul vostru şi locul pe care vă aşezaţi. 
Luaţi cu voi pâine sfinţită şi începeţi cu ea fiecare zi, şi luaţi 
pe Duhul Sfânt Călăuzitorul, tată, iar poporul Meu va stărui 
pentru voi în toată vremea călătoriei voastre. Vorbirea voastră 
cu fiii oamenilor să fie sub călăuza Duhului Sfânt, şi de alt duh 
voi să nu vă călăuziţi din loc în loc pe pământ. Amin. Binecu- 
vântată să vă fie călătoria şi întoarcerea, şi spuneţi la cei ce 
puteţi să le spuneţi din partea Mea, spuneţi-le să nu le fie ruşine 
cu Dumnezeu, ci să le fie ruşine fără Dumnezeu pe pământ, 
căci cu Dumnezeu nu este oricum omul, aşa cum obişnuieşte 
el când crede că e cu Dumnezeu peste el. Pace vouă! Şi apoi 
pace Mie de la voi, că multă îmi este lacrima pentru lucrarea 
Mea de venire pe pământ şi pentru cei ce Mă poartă cu ea de 
la Tatăl la om! 

Mihaile! De peste tot şi peste tot să-ţi fie veghea Mea 
cu ei şi peste ei şi peste lucrarea lor şi apoi peste întoarcerea 
lor! Amin. 

Fiţi veghetori buni peste voi, fiilor călători, ajutând aşa 
peste voi veghea îngerului Meu şi a oştirii sale. Amin, amin, amin. 

21 noiembrie/4 decembrie 2007 

Sărbătoarea de 16 ani de la târnosirea Sfintei Sfintelor 
Noului Ierusalim 

Chivotul Sfintei Sfintelor: începutul înnoirii lumii. Poporul cuvân- 
tului, sămânţa împărăţiei cerurilor pe pământ. Tainele Domnului 
sunt neînţelese de oameni. Calea de cincizeci de ani a cuvântului 
Domnului. Sfântul Andrei se roagă în cer Domnului pentru arhiereul 

Irineu. 

S unt Domnul! în numele Tatălui şi al Fiului şi al 
Sfântului Duh bat ca să intru. Intru cuvânt la po- 
porul Meu cel din vremea aceasta. Am carte pe pământ în vre- 
mea aceasta şi Mă scriu în ea cu tot cuvântul Meu din zilele 
acestea, căci sunt Mielul Cel junghiat şi vrednic sunt să-Mi 
deschid cartea şi să Mă scriu în ea şi să citesc din ea şi să-Mi 
răscumpăr cu slava cuvântului Meu din ea oameni din toată 
seminţia şi limba şi poporul şi neamul, aşa cum este scris în 
Scripturi despre Mine, Mielul Tatălui, şi despre cartea cea cu 
şapte peceţi, pe care numai Eu pot s-o desfac şi să Mă aşez în 
ea cuvânt şi să dau celor de pe pământ cartea Mea, cuvântul 
Meu, şi am în lucru cu Mine sfinţii cei mari, cărora Eu le-am 
încredinţat în vreme mult lucru pentru vremea venirii Mele a 
doua oară de lângă Tatăl la om. Amin. 

Am intrat în carte prin porţi. Am găsit veghe în grădină 
pentru cuvântul Meu de azi, că e scrisă în cer zi de sărbătoare 
peste grădiniţa cuvântului Meu din zilele acestea. 

Pace ţie, grădiniţă! Pace străjerilor Mei din tine! Pace 
duhurilor şi trupurilor voastre, pace vouă, fiilor! Sunt deasupra 
grădiniţei cu sfinţii cei mari, căci locul pe care sunteţi aşezaţi 
de Mine e îmbrăcat în mare taină, în mare slavă a venirii Mele, 
în multul Meu cuvânt, cu care-Mi zidesc facerea cea nouă, cerul 
cel nou şi pământul cel nou, după cum este scris, căci cele ce 

se văd nu sunt şi nu vor fi, ci sunt şi vor fi numai cele noi, căci 
noi le facem pe toate, Eu şi cu Tatăl şi cu voi, aşa mici cum 
sunteţi, dar Eu am în lucru sfinţii şi îngerii prin credinţa voastră 
în lucrările Mele din toată vremea, şi în cele de azi lucrări ale 
Mele cu voi, căci Eu numai şi numai prin credinţa omului am 
zidit tot planul Meu peste pământ, tată, iar omul este prea nepri- 
ceput, prea neînţelept ca să creadă că Eu sunt Cel ce sunt şi Cel 
ce pot când omul poate crede cele scrise despre Mine ca să fie, 
aşa cum Eu Mi-am înfiinţat prin voi acum şaisprezece ani prima 
piatră nouă, grădiniţa slavei cuvântului Meu şi chivotul din ea 
ca semn de nou început al lucrului Meu de venire cu sfinţii, ca 
să fac, după cum este scris să fie, cerul cel nou şi pământul cel 
nou, care vor dăinui înaintea Mea, Eu fiind Cel ce zidesc şi 
ocrotesc, căci am cuvântul Meu peste voi şi vă am pe voi zidi- 
tori, fiilor, şi am lângă voi pe poporul Meu cel mic, şi aşa îmi 
zidesc Eu cu voi şi cu el lucrarea Mea cea spre vedere pe 
pământ, cuvântul Meu împlinitor prin rostirea lui. 

Acum şaisprezece ani am pecetluit prin arhiereul Meu 
din zilele acestea şi prin voi grădiniţa Sfintei Sfintelor Mele 
pentru Mine şi pentru voi, tată, ca din ea să Mă deşert apoi cu 
râul vieţii, cu lucrarea cuvântului Meu cel dătător de viaţă spre 
mulţimi, şi tot cel ce voieşte să bea şi să fie viu apoi, să poată 
să aibă apa Mea, apa învăţăturii cereşti pe pământ. V-am avut 
atunci pe voi zidarii Mei, purtătorii Mei, primitorii Mei, căci 
v-am dat darul credinţei sfinte şi am venit la voi şi Mi-am făcut 
casă la voi şi am cinat cu voi şi am stat cu voi şi am lucrat de 
atunci peste pământ prin voi şi M-am arătat cu lucrarea Mea, 
care sunteţi voi şi tot ce zidesc prin voi, căci Mi-am zidit şi îmi 
zidesc popor şi îl înţelepţesc şi îl aşez la lucru lângă voi, căci 
voi sunteţi jertfitori, şi Eu am în mijlocul vostru duhul înţelep- 
ciunii cea de la Mine şi prin înţelepciune le zidim pe toate, fi- 
ilor. O, îi este greu omului să stea cu lucrarea aceasta a Mea, 
dar voi aţi stat şi staţi, şi aceasta este minune a Mea, puterea 
Mea, care vă ţine în ea şi care vă lucrează şi care lucrează, tată. 
Eu sunt acum lângă voi în grădină cu cei de acum şaisprezece 
ani întâii în soborul de sfinţi, cu care M-am aşezat în grădină 
în ziua tâmosirii grădiniţei celei noi şi a chivotului de pe ea, şi 
am proorocit pe atunci că voi aşeza în jurul ieslei cuvântului 
Meu şirag de mărgăritare cereşti, noi zidiri de nou Ierusalim, 
şi peste care să-Mi aşez slava Mea, zilele Mele de slavă a 
Noului Ierusalim peste pământ, şi care Mă vesteşte întru 
venirea Mea cea nouă, ca să le facem pe toate noi, fiilor. 

Am cu Mine în această zi de aducere aminte pe trâmbiţa 
Mea Verginica şi pe apostolul Andrei. Cu Verginica Mi-am 
făcut începătură nouă de popor nou şi curat acum, la sfârşit de 
timp, aşa cum la începutul neamului român am lucrat prin 
apostolul Andrei de Mi-am aşezat popor încreştinat pe pămân- 
tul român, ca sămânţă de împărăţie a cerurilor pe acest pământ 
al ei, pământ însemnat şi însămânţat şi pecetluit de Mine ca să 
fiu în el cu slava Mea cea de la sfârşit de timp, şi iată, împli- 
nesc, căci am pe vatra acestui neam taina cea de la începutul 
pământului, grădiniţa cea de la început, pecetluită de Mine 
acum, şi în care Eu la început Mi-am zidit omul din pământ şi 
l-am făcut fiinţă vie şi l-am aşezat apoi pe el în Eden. Acest 
petecuţ de pământ este şi acum începutul, precum a fost atunci, 
şi taina Mea cu voi e mare, fiilor, iar tainele Mele sunt anevoie 
de înţeles de omul care nu ştie să creadă aşa cum a crezut 
Avraam şi Moise şi proorocii şi sfinţii, pe care Eu i-am ales 
dintre oameni şi i-am învăluit în Duhul Meu şi am lucrat cu ei 
tainele Mele, tată. 

V-am sculat pentru cuvântul Meu ca să intru cu el în 
carte, copii străjeri în porţi. Nu pot să vă ţin prea mult acum 


sub slava Mea, căci trupul vostru este slăbit. Am lucrat acum 
cu voi şi cu poporul Meu de azi veşmântul cel nou peste casa 
în care Eu, Domnul, am avut coborâre prin trâmbiţa Mea 
Verginica în ultimii şapte ani ai vieţii trupului ei, şi apoi Eu am 
luat-o şi am aşezat-o pe ea între sfinţii cei mari, şi apoi am 
pus-o la lucru peste voi ca să vă ridic pe voi spre lucrul slavei 
venirii Mele, şi apoi cu voi să-Mi ridic popor nou, şi cu el lângă 
voi să-Mi zidesc lucrările Mele şi vestirea Mea peste pământ. 
O, multă v-a fost osteneala, tată, pentru rochiţa cea nouă a casei 
din care Mi-am luat trâmbiţa şi Mi-am aşezat-o între sfinţi, dar 
Eu am plată scumpă pentru cei ce-Mi lucrează Mie împlinind 
cuvântul gurii Mele, pus de Mine peste ei. Aţi aşezat rochiţă 
curată şi nouă, haină de mireasă, veşmânt dulce şi frumos peste 
casa coborârii Mele prin trâmbiţa Mea. Am suspinat cu ea şi 
cu sfinţii douăzeci şi şapte de ani, după ce Eu am luat-o pe ea 
între sfinţi, şi am aşteptat să pot Eu, Domnul, iarăşi peste acest 
aşezământ cu cele curate ale Mele. Acum zece ani am scris 
carte de mărturie peste cetatea aceasta şi peste casa în care 
Mi-am adăpostit coborârea prin trâmbiţa Mea. O, n-am mai 
găsit în ea şi în jurul ei viaţă din viaţa Mea, şi am rostit atunci 
cuvânt şi am zis că iarăşi Eu, Domnul, voi intra cu trâmbiţa 
Mea în cetatea aceasta, în casa aceasta şi nu voi sări pe dea- 
supra, şi pe porţi voi intra şi-Mi voi înnoi aşezământul Meu, şi 
iată împlinirea, tată, şi trâmbiţa Mea Verginica are acum nu- 
mele ei cel nou peste casa ei şi toate s-au făcut noi prin numele 
ei cel nou. Amin. 

Mergem înainte cu tot cuvântul Meu de azi şi voi cu- 
prinde în el grăirea Mea de azi, copii veghetori. Aduceţi acum 
cu poporul Meu de azi zi de slavă şi de rugăciune pentru ziua 
aceasta de sărbătoare a grădiniţei cuvântului Meu, pentru pece- 
tluirea ei cea de acum şaisprezece ani, şi apoi îmi voi aşeza cu 
voi în carte tot cuvântul zilei, tată, căci iată, avem de aşezat ziua 
sfinţirii casei coborârii Mele şi a veşmântului cel nou de peste 
ea, căci urmează acum ziua de serbare a ridicării la cer a trâm- 
biţei Mele Verginica, tată, şi în ziua aceea vom rosti cuvântul 
slavei Mele peste lucrarea aceasta nouă a casei coborârii Mele 
şi a fântânii ei celei noi, căci orice casă are fântână, tată, şi nu- 
mele acestei fântâni va fi numele sfinţilor trei ierarhi, Vasile, 
Grigorie şi Ioan, arhiereii cei de la începutul lucrării Mele prin 
Verginica, şi pe care Eu, Domnul, i-am trimis la ea să-i dea 
trupul şi sângele Meu după pregătirea ei cu post pentru în- 
ceputul lucrării Mele prin ea cuvânt peste pământ în anul 1955. 

Pace ţie, Verginica Mea, pace, tată! Iată-ţi căsuţa, împo- 
dobită ca o mireasă, tată, aşa cum Eu încă din vremea trupului 
tău am descoperit arătare pentru cetatea de nou Ierusalim, care 
se va ridica, şi iat-o pe colina pe care ea stă acum! Avem popor 
jertfitor, Verginico, şi avem duhul înţelepciunii cereşti şi duhul 
credinţei sfinte în mijlocul lui, căci prin credinţă sfântă şi prin 
înţelepciunea ei le zidim pe toate noi, tată, ca să treacă cele 
vechi şi să fie totul nou. Vom aşeza toate poveţele şi peste acest 
sfânt aşezământ, înnoit acum prin cuvânt şi prin vederea veş- 
mântului lui cel nou. Vom pregăti toată ordinea care va fi să 
fie aici şi o vom face cunoscută, tată. Iar tu acum te uşurezi de 
usturimea cea pentru căsuţa ta şi a Mea, căci Eu am stat cu tine 
în ea, tată, şi apoi această casă a suspinat şi M-a strigat să-i dau 
ceea ce acum îi dau. îi dau odihna înfăţişării ei celei noi şi îi 
dau orânduieli sfinte pentru toată ordinea cerească în ea. Amin. 

Şi acum odihniţi-vă, copii străjeri în calea cuvântului 
Meu, şi vom lucra spre scursul zilei tot cuvântul Meu în carte 
pentru această zi şi pentru sărbătoarea apostolului Meu Andrei, 
şi apoi cuvântul pentru ziua pecetluirii casei coborârii Mele, 
aşa cum acum şaisprezece ani am avut sfinţirea Mea peste 

grădiniţa cuvântului Meu, peste care Eu Mă aştern acum cu- 
vânt peste pământ. Amin. 

Odihneşte-te şi tu, popor jertfitor, şi ascultă, tată, de pu- 
terea Mea, care-ţi dă putere prin cuvânt ca să poţi pentru Mine 
când Eu te cer să poţi. Eu te voi mângâia şi aşa îţi voi arăta iu- 
birea şi mulţumirea Mea, cu care Mă aplec ca să-ţi mulţumesc 
pentru truda ta cea pentru slava Mea cu tine peste pământ. 
Amin. 

Ne odihnim, fiilor străjeri, şi apoi lucrăm în carte în ziua 
aceasta. Fiţi veghetori, căci la lucrul veghii cea pentru Mine 
v-am aşezat pe voi, căci dacă Eu pot fi între voi cuvânt, toate 
se fac noi şi toate Mă slăvesc, şi cele vechi trec cu trosnet, după 
cum este scris, iar cele noi Mă slăvesc întru lucrare de Duh 
Sfânt peste pământ şi-Mi mângâie aşteptarea Mea cea de şapte 
mii de ani, prin care aştept, aştept înfăţişarea cea nouă a facerii, 
cer nou şi pământ nou, tată, înnoirea a toate, prin viaţa veacului 
ce va să fie apoi, şi în care lumea nu crede, şi aşa stă ea departe 
de lucrarea slavei Mele, care va schimba la înfăţişare lumea 
când într-o clipă toate vor trece în taina de nou Ierusalim, în 
veacul cel nou, care va dăinui, veacul vieţii, fiilor, şi viaţa lui 
peste cei ce sunt ai lui. Amin, amin, amin. 

* 

D eschideţi cartea ca să intru iarăşi cuvânt în ea, 
copii străjeri pentru venirea Mea! Amin. 

O, frumoasă a fost lucrarea cuvântului Meu în vremea 
aceasta şi dulce Mi-am pregătit calea spre om când a venit vre- 
mea să Mă fac cuvânt iarăşi pe pământ. Deschideţi-Mi, fiilor 
copii! Eu, Domnul Iisus Hristos, bat ca să intru şi să grăiesc, 
iar voi să Mă auziţi şi să Mă aşezaţi în carte, tată. O, ce dulce 
am pregătit-o Eu pe Verginica! Ce dulce Mi-a fost lucrarea şi 
voirea când a fost s-o aşez pe ea cale a cuvântului Meu peste 
pământ acum mai bine de cincizeci de ani! Mi-am curăţat-o pe 
ea de tot ce este lumesc, Mi-am primenit-o cu înţelepciunea 
Mea şi am făcut ceresc auzul ei şi am grăit peste ea pregătirea 
Mea, şi ea Mi-a dat ascultare, şi apoi Eu, Domnul, am trecut 
prin ea cu slava cuvântului Meu. Intram în ea şi ieşeam prin 
gura ei cuvânt şi chemam la sânul Meu un popor ca să-l hră- 
nesc prin Mine şi să fie el poporul Meu pe pământ. O aşezam 
pe Verginica la masă de scris şi Mă făceam auzit de auzul ei şi 
mult Mi-a scris mânuţa ei cuvântul Meu cel chemător, prin care 
îl chemam pe om la masa Mea, şi îi spuneam ei: «Scrie, Vergi- 
nico, scrie şi dă de veste pe cele de la Mine, aşa cum Eu te 
povăţuiesc să lucrezi şi să te faci trâmbiţă a cuvântului Meu!». 
Mi-am strâns apoi popor şi am găsit mânuţe care să-Mi scrie 
cuvântul, şi Duhul Meu intra atunci în trupul trâmbiţei Mele, 
iar prin guriţa ei ieşeam cuvânt şi Mi-1 scriau cei ce-Mi scriau 
cuvântul pe pământ, aşa cum Iosua scria cuvântul Meu ieşit 
prin Moise peste poporul Israel cel de atunci. Făcusem din 
Verginica vas al Meu, locaşul statului Meu, prin care izvoram 
cuvântul Meu şi-Mi hrăneam din gura Mea pe cei ce veneau 
să-Mi audă cuvântul, şi frumoasă a fost lucrarea cuvântului 
Meu şi dulce Mi-am pregătit-o când M-am aşezat cu ea pe 
pământ. De atunci şi până azi frumoasă este calea cuvântului 
Meu peste pământ, fiilor copii, şi aşa vă am Eu pe voi ucenicii 
cei mai mici ai trâmbiţei Mele, iar lucrarea Mea de peste voi 
am pregătit-o prin trâmbiţa Mea pe când ea era încă pe pământ 
cu trupul, şi apoi am trimis-o la voi din cerul sfânt, şi ea a lucrat 
ca şi Mine, tată, şi v-a pregătit pentru ca să-Mi fiţi cale a cu- 
vântului Meu, aşa cum pe ea am pregătit-o Eu ca să-Mi poarte 
cuvântul de la Mine până la om, ca să se facă omul credincios 


Mie, şi apoi fiu al Meu prin ascultare de voia Mea dacă voieşte 
să-Mi fie fiu. 

O, copii din porţi, tot aşa îi dictam Eu cuvântul gurii 
Mele şi lui Verginica, tată, iar ea Mi-1 scria şi Mi-1 dădea la 
popor. Când aveam lângă ea pe cei ce-Mi auzeau prin gura ei 
cuvântul, intram în ea şi o adormeam şi apoi ieşeam prin gura 
ei şi îmi era scris cuvântul, căci trupul ei era slab de suferinţă, 
iar Eu aveam cuvântul mult, şi aşa îmi scriam Eu mai mult cu- 
vânt prin cei ce Mă auzeau de la gura ei, şi aşa de frumos lu- 
cram Eu prin ea. Am pus apoi pe surioara ei să-Mi audă 
cuvântul, căci pe ea o luasem din trupul suferinţei ei, şi mult 
cuvânt Mi-a scris şi surioara ei, căreia Eu, Domnul, îi dictam 
cuvântul Meu, căci Mi-am pregătit-o frumos şi pe aceasta, şi 
apoi intram şi în trupul ei, şi îmi scriau cuvântul cei ce îl 
auzeau de la gura ei. Acum însă am mult cuvânt de scris, şi 
glasul Meu se lasă peste grădiniţa cuvântului Meu şi intru cu 
el în cartea Mea, şi am scară dulce când cobor, şi minunat 
cobor Eu în carte ca să te cresc cu hrana gurii Mele, poporul 
Meu de azi. 

O, Mi-am pus deoparte grădiniţa cuvântului Meu şi apoi 
Mi-am sfinţit-o şi apoi Mi-am zidit în ea chivotul ei şi am 
numit-o pe ea Sfânta Sfintelor Mele, tată, şi am făcut această 
lucrare acum şaisprezece ani. O, fiilor din grădină, am avut 
atunci lângă voi pe arhiereul Meu din vremea aceasta, pe care 
Eu, Domnul, l-am luat dintre cei de azi slujitori de biserică şi 
l-am pregătit şi i-am curăţat inimioara şi am pus în ea duhul 
credinţei sfinte, şi am lucrat atunci peste el prin surioara lui 
Verginica, iar el a primit cuvântul Meu prin ea şi s-a aşezat 
lângă voi şi M-a ascultat, tată, şi Mi-a aşezat apoi biserica Mea 
cea vie, şi de atunci Eu, Domnul, v-am avut pe voi străjeri ai 
Mei, v-am avut în calea cuvântului Meu când el vine cu norii 
şi se lasă auzit peste grădină, şi am lucrat de atunci mult, mult 
cuvânt, tată, şi mult v-am pregătit Eu pe voi şi încă vă pregă- 
tesc şi încă îmi nasc şi îmi cresc un popor, ca să am popor pe 
pământ acum, când vin cu atâta minune de împlinire a cuvân- 
tului ieşit din gura Mea, cuvânt care se împlineşte, fiilor copii. 
O, mânuţa lui Verginica Mi-a scris mult cuvânt după ce Eu am 
făcut-o pe ea vasul coborârii Mele, trâmbiţa cea de dinaintea 
venirii Mele, şi apoi ea a pregătit mâna surioarei ei, de a scris 
şi aceea mai mult cuvântul Meu şi al ei, cuvânt de pregătire 
apoi peste voi, tată, şi apoi, acum, iată, iarăşi mult de tot, mult 
cuvânt îmi las peste voi ca să-l aşezaţi în carte şi ca să fiu Eu 
Cuvântul lui Dumnezeu peste pământ, precum este scris în 
Scripturi să lucrez în vremea aceasta a numelui Meu cel nou 
şi a cuvântului Meu cel nou, care se face râu tot mai mare, râul 
vieţii, fiilor copii, şi frumoasă este lucrarea cuvântului Meu 
din zilele acestea, şi dulce ca un tată Mi-am pregătit-o, şi aşa 
Mi-am gătit Eu cale spre om când a venit acum vremea să Mă 
fac iarăşi cuvânt peste pământ, aşa cum am lucrat acum două 
mii de ani de Mi-am lăsat cuvântul Evangheliei Mele cele de 
atunci prin ucenicii Mei cei de atunci. Amin. 

Iată, vin cu sărbătoarea zilei pecetluirii cu duhul sfinţe- 
niei a grădiniţei cuvântului Meu, sărbătoarea cea de acum 
şaisprezece ani, poporul Meu. Stau înaintea ta cuvânt de sărbă- 
toare şi am în braţe ziua aceea când M-am vestit pe pământ cu 
ieslea cuvântului Meu, cu grădiniţa peste care Mă slăvesc în 
cuvânt de deasupra ei şi în care este scris tot cuvântul Meu, iar 
Eu, Domnul, l-am făcut carte acum, cartea cuvântului Meu cel 
de cincizeci de ani, căci adevărată este cartea Mea cea de cin- 
cizeci de ani, al cărei cuvânt s-a împlinit şi se împlineşte, tată. 
Am în această zi de sărbătoare în mijlocul tău pe apostolul An- 
drei şi pe trâmbiţa Mea Verginica. îi am cu Mine ca şi acum 


246 


Cuvântul lui Dumnezeu 


şaisprezece ani. Verginica a pus încă din vremea ei la însămân- 
ţat sămânţa aceasta nouă, ca să rodească ea şi să aibă Verginica 
ucenici pentru Mine, şi a rodit sămânţa ei şi Mi-a născut fii 
Verginica şi i-am făcut pe ei unşii Mei şi am luat din ei şi 
Mi-am făcut scară de coborâre a cuvântului Meu pe mai de- 
parte de la Tatăl la om, şi nimeni să nu se încumete să ispiteas- 
că, să iscodească taina coborârii Mele, iar credinţa ta trebuie 
să fie mare, poporul Meu, aşa cum a fost şi a lor, şi trebuie să 
lucrezi cu Mine şi cu ei, tată, aşa cum şi de astă dată aţi lucrat 
de Mi-aţi împodobit în strai de nuntă casa coborârii Mele în 
trâmbiţa Mea Verginica. Acest cămin a luat acum înfăţişarea 
care a fost proorocită de Mine, Domnul, prin trâmbiţa Mea, şi 
iată, cobor acum cu odihna Mea în căsuţa în care am stat cu- 
vânt şapte ani prin gura şi prin mânuţa trâmbiţei Mele, după 
ce casa de la Maluri s-a surpat prin mânia Mea peste satul cel 
necredincios în care Mi-am început lucrarea cuvântului Meu 
în anul 1955. 

Acum şaisprezece ani i-am avut martori cu Mine pe 
apostolul Andrei şi pe Verginica în ziua pecetluirii Sfintei Sfin- 
telor Noului Ierusalim din zilele acestea, şi Mi-am pus atunci 
sub sfinţenie grădiniţa cuvântului Meu, iar acum îi am pe ei 
martori iarăşi, pentru aşezarea sfinţeniei Mele peste căminul 
nou împodobit acum, după planul Meu peste casa din care Eu, 
Domnul, am venit acum douăzeci şi şapte de ani şi Mi-am luat 
trâmbiţa la cer, poporul Meu. Iată sărbătoarea Mea cu tine în 
ziua aceasta, iar Eu te pregătesc acum pentru ziua de mâine 
când serbez cu tine sărbătoarea amintirii zilei de ridicare la cer 
a trâmbiţei Mele, tată. O, pregăteşte-te ca să întâmpini cuvântul 
Meu pentru această sărbătoare şi pentru aşezarea sfinţeniei 
peste casa în care Eu, Domnul, am lucrat prin trâmbiţa Mea. 
Pace ţie pentru toate sărbătorile Mele cu tine! Pace ţie, poporul 
Meu! Ai lucrat din zori în noapte ca să-Mi lucrezi veşmântul 
cel nou al casei coborârii Mele. Te mângâi cu sfinţii, tată, căci 
sfinţii Mei te doresc cu dor sfânt, fiindcă Eu te-am făcut popor 
al Meu. Mă aplec să-ţi mulţumesc pentru truda ta cea pentru 
slava Mea. Te veghez ca să te am al Meu şi te mângâi cu sfinţii, 
poporul Meu. Amin, amin, amin. 

B ulce îmi faci intrarea la poporul Tău, o, 
învăţătorul meu. Dulce Te-am lăsat şi 
eu să intri în fiinţa mea atunci când Tu m-ai primit şi m-ai făcut 
apostol al Tău. Am fost cel dintâi ucenic al Tău când Tu Ţi-ai 
ales ucenicii. M-a trimis la Tine învăţătorul meu, Ioan Boteză- 
torul, iar Tu m-ai primit şi m-ai făcut ucenic al minunilor Tale 
cele de atunci, Doamne. Ai lucrat cu mine apoi şi m-ai trimis 
prin Duhul Tău să însămânţez atunci peste pământul şi peste 
neamul român pecetea numelui Tău şi încreştinarea acestui 
neam cu botezul Duhului Sfânt, iar eu aşa am împlinit, şi ai 
numit-o pe România întâia chemată a Ta, după harul meu de 
întâi chemat la lucrul uceniciei lângă Tine, învăţătorul meu. Şi 
iată, şi acum m-ai luat şi m-ai aşezat lângă Tine în ziua de 
pecetluire a Sfintei Sfintelor Tale din zilele acestea acum 
şaisprezece ani, ziua când eu sărbătoream între sfinţi ridicarea 
mea la cer lângă Tine, după ce mi-am sfârşit misiunea de apos- 
tol al Tău în urma Ta, aşa cum toţi ucenicii Tăi au lucrat, după 
ce Tu Te-ai suit iarăşi lângă Tatăl dacă ai înviat dintre morţi. 

O, dulce îmi este mângâierea acum peste creştetul celui 
îndurerat al Tău, pe care l-ai avut în ziua pecetluirii Sfintei 
Sfintelor Noului Ierusalim din zilele acestea în grădiniţa cu- 
vântului Tău pentru slujba de sfinţire a ei prin mâna lui de 
arhiereu al Tău lângă unşii Tăi cei de azi. Inimioara lui, întris- 
tată de atunci şi până azi, nu s-a mai vindecat de întristare, căci 
el a fost smuls de lângă Tine prin cei necredincioşi, şi aşteaptă 


sfinţii slava lui, pe care el o are de la Tine peste el, Doamne. 
Dar el este ţinut în legături încă nedezlegate de către cei ce nu 
au iubit şi nu s-au bucurat de alegerea lui cea de la Tine, şi 
suspină duhul lui, Doamne. Iată, ai în braţe ziua aceea când 
prin el şi prin cei mici ai Tăi peste grădină ai pus pecetea sfin- 
ţeniei peste grădiniţa cuvântului Tău acum şaisprezece ani. Eu 
las acum peste el duhul mângâierii şi mă aplec înaintea Ta pen- 
tru el, rugându-Te să curmi durerea inimioarei lui, că e obosit 
de durere, Doamne. O, adu vremea lui şi vremea Ta cu el şi 
dă-i biruinţa cea peste necredinţa celor ce îl apleacă pe el! 
Ridică fruntea lui şi însenineaz-o pe ea înaintea mulţimilor, că 
Tu eşti Cel ce poţi aceasta, Doamne! Amin. 

îl mângâi şi pe poporul Tău cel jertfitor, şi dulce îl povă- 
ţuiesc pe el spre harurile cele lucrătoare înaintea Ta. Duh de 
ucenic să aibă poporul Tău, şi să dovedească el aceasta din zi 
în zi mai mult, căci slava aceasta o aştepţi Tu de la el înmul- 
ţită, tot mai mult înmulţită, Doamne. Slavă Ţie în mijlocul po- 
porului Tău! Pace Ţie cu el în ziua ce vine acum, ziua trâmbiţei 
Tale, ziua când Tu aşezi peste căminul ei de pe pământ sfin- 
ţenia Ta peste veşmântul lui cel nou, peste rochiţa cea nouă a 
casei coborârii Tale, învăţătorul meu. Amin, amin, amin. 

(P3| i Eu îţi zic: pace ţie, apostolul Meu! îţi 
este dulce cuvântul, căci aşa îţi este învă- 
ţătorul. Avem zile cu dulce în ele, cu lucrări mari peste ele şi 
aşa lucrăm. Amin. 

Pace şi ţie, poporul Meu! Găteşte-te, tată, acum, ca să 
aşezăm pecetea cea sfântă peste căminul cel de pe pământ al 
trâmbiţei Mele, şi rămâi lucrător cu Mine şi mângâie-Mă cu 
duhul şi cu mânuţele tale cele lucrătoare Mie, cu care Eu, Dom- 
nul, îmi aduc la vedere pe toate cele proorocite de Mine prin 
lucrarea cuvântului Meu de azi ca să fie, căci cuvântul Meu cel 
împlinit adevereşte adevărul lui, şi adevărat sunt Eu, Domnul, 
prin tot cuvântul Meu grăit peste tine, şi care poartă în el viaţă, 
viaţa Mea pentru om, poporul Meu. Amin, amin, amin. 

29-30 noiembrie/12-13 decembrie 2007 

Sărbătoarea sfintei Virginia, trâmbiţa Domnului 

Binecuvântare peste locuinţa înnoită pe pământ a sfintei Virginia. 
Vorbirea Domnului şi a trâmbiţei Lui pentru ordinea cerească a casei 
Domnului. Umilinţa sfântă îl face pe om Dumnezeu prin har. 

B u, Domnul, binecuvintez această zi şi sărbătoarea 
ei, în numele Tatălui şi al Fiului şi al Sfântului 
Duh. Amin, amin, amin. 

Eu, Domnul Iisus Hristos, am nume nou peste acest 
timp, şi numele Meu se cheamă Cuvântul lui Dumnezeu. Pe 
haina şi pe coapsele Mele stă scris: împăratul împăraţilor şi 
Domnul domnilor, şi oştirile cereşti sunt cu Mine, călare pe cai 
albi, purtând veşminte de in alb, curat, care este viaţa cea 
dreaptă a sfinţilor, şi mărturia Mea este duhul proorociei, pre- 
cum este scris. Amin. 

Cuvântul Meu intră prin porţi şi se aşează în cartea sa. 
Deschideţi cuvântului Meu ca să intru cu el în carte, că-Mi 
sunteţi porţi, copii veghetori pentru venirea Mea acum, la 
sfârşit de timp. Mă aşez cuvânt în mijlocul poporului Meu, şi 
cu voi Mă aşez, după ce voi îmi primiţi la ieslea sa cuvântul, 
şi taină înfricoşătoare este pentru sfinţi coborârea Mea cea de 
azi peste pământ, şi în taina aceasta îmi ţin Eu învăluit poporul 
şi aşa Mi-1 hrănesc pe el din gura Mea şi-i dau lui putere să 
împlinească tot cuvântul gurii Mele şi să se facă fiu al lui Dum- 
nezeu prin puterea Mea. Amin. 

Am intrat la tine, poporul Meu, şi oştirile cereşti sunt cu 
Mine. Stau în mijlocul tău cu sărbătoarea suirii între sfinţi a 
trâmbiţei Mele Verginica, trâmbiţa cea de dinaintea arătării 
Mele, iar tu eşti rodul ei şi eşti ramură verde, poporul Meu, şi 
Eu îmi lucrez cu tine lucrările Mele, tată, şi fericit eşti tu, cel 
ce ai ajuns să vezi împlinirile cuvântului Meu, cele rostite de 
Mine ca să fie prin această lucrare de cuvânt, şi iată, mărturia 
Mea este duhul proorociei, fiule. Eu până să-Mi iau trâmbiţa la 
cer din marea şi multa suferinţă a trupului şi a duhului ei, i-am 
spus ei: «Verginico, tu nu vei muri, tată, căci prin lucrarea Mea 
cu tine, Eu Mi-am zămislit sămânţă de popor nou, pe care tu şi 
Eu îl vom hrăni mult, şi iată, pătură verde! Priveşte-o, că ea 
înseamnă creştinii pe care Eu şi cu tine îi vom hrăni la vremea 
de sfârşit a lucrării Mele, şi apoi vom veni cu sfinţii şi ne vom 
odihni de osteneli şi vom grăi vremea împlinirilor, tată». 

O, Verginica Mea, dulce trâmbiţa Mea, iată acum 
sărbătoarea ta în cer şi pe pământ! Eu, Domnul, am aşezat 
dulce sărbătoare pentru amintirea zilei ridicării tale între sfinţi 
acum douăzeci şi şapte de ani, după lunga şi durută ta suferinţă, 
tată. îţi dau un dar mare în ziua aceasta a ta de sobor între sfinţi. 
Ţi-am gătit în strai de sărbătoare sfântă, în strai de mireasă 
căsuţa în care Eu am lucrat cu tine cuvântul Meu, căminul în 
care am venit cu oştirile cereşti de te-am luat din patul sufe- 
rinţei şi te-am alipit cu sânul Meu ca să te mângâi de multa ta 
trudă pentru Mine, tată. Te-am luat pe braţe, tată, şi te-am dat 
cunună sfinţilor, Verginico, şi sfinţii te-au luat şi ţi-au cântat 
cântarea de biruinţă atunci, dar tu priveai înapoi spre poporul 
tău, o, copilă scumpă a Mea. Slăvită, dar durută ţi-a fost ziua 
aceea, căci marea ta dragoste pentru poporul Meu cel de atunci, 
şi apoi cel de azi popor al Meu, a lăsat rană pe duhul tău, şi cu 
ea ai venit la Mine, tată. De atunci ai tot aşteptat să vezi rodul, 
şi să-l vezi în picioare, dar poporul tău n-a mai stat cu 
înţelepciune înaintea ta şi a Mea, căci era popor firesc, şi a uitat 
ce este el şi ce trebuie să fie el pe pământ, şi s-a dus spre duh 
de lume, tată, el şi fiii lui, şi suspinul tău creştea în tine şi în 
Mine pentru poporul tău, pe care Eu l-am învăţat atâta, atâta 
vreme, să nu stea cu lumea, să nu iubească acest duh, să nu 
părăsească învăţătura vieţii şi fapta ei, şi rana ta nu s-a mai vin- 
decat în tine şi în Mine. Dar a venit şi vremea primăverii, tată, 
şi din tine s-au arătat lăstare noi, şi ele au prăsit şi s-au ridicat 
pentru tine ca să mărturisească rodul trudei tale cu Mine, şi 
iată, avem acum popor frumos, Verginica Mea. Te mângâi cu 
el, tată, în ziua ta de serbare între sfinţi. Te mângâie el, Ver- 
ginico, fiindcă Eu, Domnul, i-am dat lui cuvânt să-ţi înnoiască 
şi să-ţi îmbrace în strai nou căminul din care Eu te-am ridicat 
la cer între sfinţi. E zi dulce în căsuţa ta în ziua aceasta. E strai 
dulce în căminul tău, tată. E ca în cer acum în căsuţa ta, Vergi- 
nica Mea. îşi iau acum loc sfinţii şi îngerii în ea, tată. S-au por- 
nit înainte de zori oştirile îngereşti şi au cântat slava îngerească 
peste locul coborârii Mele în tine în căsuţa aceasta. Sărbătorim 
acum ziua ta între sfinţi, sus, pe colina Noului nostru Sion, pe 
colina Noului Ierusalim, Verginico, şi apoi îi luăm pe cei mici 
ai poporului Meu, cu care am lucrat rochiţa cea nouă a cămi- 
nului tău, şi mergem să însemnăm cu pecetea sfinţeniei Mele 
înfăţişarea cea nouă şi dulce a templului în care Eu am stat cu 
tine adăpostit şi am cuvântat din tine cuvântul Meu, tată. Ne 
vom întoarce apoi în carte, Verginico, şi vom aşeza în ea tot 
cuvântul zilei, şi prin el, ordine cerească vom lăsa peste acest 
cămin al tău, şi tu te vei mângâia în el cu cete de sfinţi, tată, 
căci îngerul Meu Mihail ia acum în pază căminul acesta, după 
ce Eu, Domnul, rostesc astăzi peste el, prin unşii Mei de la 
ieslea Mea de cuvânt, binecuvântare şi sfinţire cu harul Duhu- 


lui Sfânt a acestui cămin înnoit prin cuvânt şi prin înfăţişare 
văzută, tată. Vom sta de vorbă în carte, Eu şi cu tine înaintea 
poporului tău în ziua aceasta, iar duhul mângâierii ne va fi alin, 
tată. Amin, amin, amin. 

O dulce Stăpân al iubirii mele de Dum- 
yiczcu! Ai pus în mine iubirea Ta şi mi-ai 
stăpânit-o, Doamne, căci m-ai învăţat mereu prin ea să-Ţi fiu 
slugă credincioasă, şi iubirea Ta a suferit în mine după voia Ta. 
Ai sădit în fiinţa mea cea de la Tine darul umilinţei sfinte, şi 
prin el Tu m-ai iubit şi Te-am iubit. Nu poate avea omul iubire 
de Dumnezeu dacă nu are în fiinţa lui darul umilinţei sfinte, 
Stăpâne Doamne. Alinul pe care-1 voi gusta eu în ziua aceasta 
de slavă a Ta şi a mea, va fi grăirea mea cu poporul meu cel 
mic de azi despre darul umilinţei sfinte, despre odihna Ta cea 
caldă în cel iubit de Tine prin acest dar şi har al umilinţei sfinte, 
Doamne, şi care-1 face dulce pe om înaintea Ta şi a celor din 
jurul lui, Stăpâne Doamne. 

Acum eu mă aplec cu Tine înaintea poporului Tău cel 
mic pentru mulţumire, căci mânuţele lui au îmbrăcat ca pe o 
mireasă, ca pe o sală de nuntă căsuţa în care eu am suferit cu 
Tine sub slava cuvântului Tău, iar Tu în mine ai suferit, căci 
eu n-am avut decât suferinţă pe pământ, şi aşa am semănat eu 
cu Tine între oameni, şi aşa sunt şi în cer, Doamne, căci dorul 
sfinţilor Tăi e dor mare şi durut pentru ca Tu să biruieşti, Mie- 
luţule Doamne. Când sfinţii Tăi Te văd durut că nu ai rod pe 
pământ, ei seamănă cu Tine în cer şi-Ţi aşteaptă suspinând 
biruinţa cea mare, Mieluţule Stăpân, şi de aceea se strâng ei 
lângă poporul Tău de azi, cu care-Ţi lucrezi împlinirile lucră- 
rilor Tale toate, împliniri tainice, Doamne Mieluţ, aşa cum atât 
de tainic ai avut peste mine lucrarea venirii Tale a doua oară 
de lângă Tatăl la om, şi nu m-ai luat lângă Tine între sfinţi până 
ce nu mi-ai adus aproape pe cei cu care apoi aveam să mă spri- 
jin pe mai departe, numindu-i pe ei sămânţă nouă pentru popor 
nou şi frumos, şi aşa mi-ai dat Tu darul mângâierii pentru lu- 
crarea Ta pe mai departe, şi apoi am aşteptat în cer ca ea să 
răsară cu rod, Doamne. 

în ziua aceasta de slavă ne vom mângâia în cer şi pe 
pământ cu sfinţii şi poporul nostru lângă ei şi ne vom şterge 
lacrimile pentru ca să fie zi de bucurie şi de sfinţire a casei 
coborârii Tale în trupul meu cel îndumnezeit de fiinţa Ta, care 
cobora în mine şi care ieşea cuvânt al Tău peste cei ce Te cre- 
deau că Tu eşti cuvântul gurii mele, Cuvinte Doamne. în ziua 
aceasta îl cuprind şi-l mângâi şi pe cel ce m-a însoţit din partea 
Ta pe calea mea cea cu durere pe pământ, şi îi aduc acum 
mulţumire pentru că mi-a ajutat pe cei mai mici şi s-a aşezat 
lângă ei să poată să pună ei peste căsuţa mea numele meu cel 
ceresc, numele trâmbiţei Tale, Doamne, aşa cum şi până azi 
căsuţa mea a purtat peste ea numele meu cel pământesc. în ziua 
aceasta vom lucra duhul mângâierii şi duhul învăţăturii celei 
noi peste poporul Tău, şi toată această lucrare a zilei va fi 
mărturia Ta, căci mărturia Ta este duhul proorociei, Cuvinte 
Doamne, Mieluţule Stăpân. Amin, amin, amin. 

O dulce trâmbiţa Mea, o, Verginica Mea, 
^o, copilă a harurilor Mele, mare este 
ziua aceasta în cer şi pe pământ, tată! 

în numele Tatălui şi al Fiului şi al Sfântului Duh, Eu, 
Domnul Iisus Hristos, rostesc cuvânt şi spun: Se binecuvin- 
tează şi se sfinţeşte căminul tău de pe pământ, Verginico, şi nu- 
mele tău cel nou peste el. Amin. Se binecuvintează şi se 
sfinţeşte prin cuvântul Meu şi prin rugăciunea unşilor Mei de 
azi fântâna cea nouă a căminului acesta, şi ea primeşte acum 
peste ea harul şi ocrotirea sfinţilor ierarhi Vasile, Grigorie şi 

Cuvântul lui Dumnezeu 


Ioan, arhierei cereşti, prin care Eu, Domnul, Mi-am binecu- 
vântat şi Mi-am pecetluit începutul lucrării Mele de cuvânt în 
anul 1955 de la naşterea Mea pe pământ. Se binecuvintează şi 
se sfinţeşte prin cuvânt de Duh Sfânt apa acestei fântâni, în nu- 
mele Tatălui şi al Fiului şi al Sfântului Duh. Amin. îngerul 
Meu, Mihail, aşează acum oştiri îngereşti pentru ocrotirea 
acestui cămin înăuntrul şi împrejurul lui. Amin. 

Eu, Domnul Iisus Hristos, voi aşeza prin cuvânt în ziua 
aceasta toată ordinea care va fi să fie peste acest cămin. Amin. 

Să-i cuprindem, Verginico, pe cei ce ne-au dat mânuţele 
lor ca să lucrăm cu ele împodobirea templului coborârii Mele 
prin tine la popor. Să-i învăţăm pe ei în ziua aceasta darul care 
te-a călăuzit pe tine în toată vremea pe pământ, darul umilinţei 
sfinte, tată, umilinţa de duh, care-1 face frumos pe om pe 
pământ şi în cer, Verginica Mea. 

Iată împlinire cerească, poporul Meu! Acum zece ani 
am rostit cuvânt proorocesc şi am spus că nu voi sări pe dea- 
supra ca să intru iarăşi cu slava Mea în căminul trâmbiţei Mele, 
ci prin porţi voi intra şi voi curăţa şi voi împodobi şi voi 
binecuvânta iarăşi acest cămin, care este cetate înaintea Mea, 
şi iată, am împlinit aşa cum am cuvântat atunci, căci mărturia 
Mea este duhul proorociei, poporul Meu. Amin. 

Să se ridice cei nemulţumiţi de mersul Meu înainte cu 
lucrarea Mea începută prin Verginica, să se ridice aceştia şi să 
spună unde este şi cum este mersul înainte al acestei lucrări, 
începută de Mine prin trâmbiţa Mea, prin care am proorocit că 
această lucrare va merge înainte cu slavă şi cu împlinirile ei cele 
proorocite? O, unde în altă parte în poporul Meu sunt aceste 
împliniri şi aceste lucrări proorocite ca să fie? Să-Mi răspundă 
cei care cârtesc şi se răzvrătesc cu nemulţumire asupra mersului 
Meu înainte cu lucrarea Mea prin Verginica! Să-Mi răspundă 
Mie şi loruşi să-şi răspundă unde în altă parte merge pe mai de- 
parte lucrarea Mea şi împlinirile ei dacă nu aici şi aşa cum Eu 
lucrez şi împlinesc acum, proorocind şi împlinind? 

O, lăsaţi fruntea în pământ, voi, cei ce vă răzvrătiţi îm- 
potriva celor cu care Eu, Domnul, înaintez acum tot înainte 
spre toate împlinirile ei cu lucrarea cuvântului Meu dacă voi 
n-aţi stat statornici şi vrednici lucrători cu Mine peste acest 
timp! Daţi de peste voi duhul îngâmfării, cu care vă hrăniţi pe 
voi şi pe cei slabi ca şi voi, care nu pot împlini peste ei sfinţenia 
Mea, şi prin ea statul Meu în ei cu faţa Mea, cu chipul Meu în 
ei şi peste ei, căci cu duhul îngâmfării vă acoperiţi voi faţa cu 
care nu vreţi să împliniţi peste voi fiinţa Mea cea sfântă! Muş- 
caţi-vă limba, puneţi mâna la gură şi stăpâniţi-vă! Nu cârtiţi, 
nu defăimaţi, nu aduceţi grăire de rău, nu iscodiţi, nu ispitiţi, 
nu vă răzvrătiţi împotriva celor cu care Eu, Domnul, Mi-am 
făcut aşezare nouă şi merg biruitor cu lucrarea Mea şi cu îm- 
plinirile ei! Apropiaţi-vă de Mine ca să vă curăţaţi de aceste 
păcate! Veniţi şi cereţi curăţire prin mărturisire, ca să nu pieriţi 
fără de veste prin cuvintele voastre cele împotriva Duhului 
Meu, Care lucrează pe mai departe lucrarea Mea de cuvânt 
peste pământ! Nu uitaţi, nu uitaţi, nu uitaţi că ştiţi de la Dum- 
nezeu încă din vremea cea de pe pământ a trâmbiţei Mele că 
Eu, Domnul, Mi-am chemat aproape pe cei pe care apoi M-am 
sprijinit ca să-Mi întăresc poporul cel de atunci, şi, iarăşi, apoi, 
alt popor: popor nou. Nu uitaţi că este rostit cuvânt de la Dum- 
nezeu pentru cele de acum lucrări ale Mele şi care-Mi îm- 
plinesc cuvântul Meu rostit! Vai celor ce viclenesc mersul 
lucrării Mele de cuvânt pe mai departe prin puterea Mea! Vai 
lor, că nu ştiu ce fac şi nu ştiu ce-şi fac! 

O, lăsaţi fruntea în pământ şi ridicaţi- vă spre pocăinţă, 
voi, cei ce Mi-aţi fost fii prin lucrarea Mea cu Verginica şi apoi 


n-aţi mai ascultat şi n-aţi mai crezut şi v-aţi îngâmfat şi v-aţi 
învârtoşat şi v-aţi răzvrătit! Dacă voi sunteţi cei buni, cei îm- 
plinitori, cei adevăraţi ai Mei, cei ce împliniţi lucrarea Mea 
peste pământ acum, după cum a fost proorocia cea pentru îm- 
pliniri, arătaţi-Mi rodul, tată, ca să-l văd! Arătaţi-Mi pe copiii 
voştri cu care aţi venit la Mine ca să-i binecuvintez când i-aţi 
născut, şi apoi arătaţi-Mi pocăinţa voastră pentru cele ce n-aţi 
lucrat şi n-aţi împlinit în via Mea, iar Eu, Domnul, voi privi şi 
voi cerceta şi voi hotărî. Amin. 

Şi acum, fiilor unşi în grădiniţa cuvântului Meu ca să-Mi 
binecuvântaţi prin cuvânt lucrările Mele de nou Ierusalim pe 
pământ, ridicaţi rugăciune cu mâinile sus spre Mine şi cereţi 
harul Preasfântului Duh peste căminul lui Verginica şi peste 
fântâna cea nouă a acestui cămin. Să fie căminul acesta popas 
al sfinţilor Mei şi al îngerilor Mei, şi să fie ţinut în mare sfin- 
ţenie şi în mare ordine în toată, în toată vremea, ziua şi noaptea, 
tată. In ziua aceasta cuvântul Meu va aşeza peste acest cămin 
pe toate cele ce vor fi să fie împlinite şi păzite peste el. Amin. 

Acum ridicaţi rugăciune spre Mine şi slăviţi între voi 
ziua cea de serbare a trâmbiţei Mele, fiilor, şi apoi vom merge 
frumos şi sfânt şi vom pecetlui căminul cel înnoit, şi iarăşi Eu, 
Domnul, Mă voi aşeza în carte cu tot cuvântul sărbătorii, tată. 
Dulce să vă fie petrecerea, şi cerească, tată. Dulce să vă fie iu- 
birea, şi să Mi-o dăruiţi Mie mereu, fiilor, aşa cum Mi-aţi 
dăruit-o şi acum, de Mi-aţi aşezat înfăţişarea cea nouă a casei 
coborârii Mele prin trâmbiţa Mea, al cărei rod eşti tu, poporul 
Meu de azi, poporul Meu cel mai mic de azi. Pace ţie, tată, iar 
iubirea cea pentru Dumnezeu să-ţi schimbe în toată vremea la 
înfăţişare fiinţa ta şi lucrarea ei, petrecerea ta înaintea Mea şi 
rodul ei, şi fericit vei fi când vei culege roadele acestea, fericit, 
tată, iar Eu voi fi părintele tău pe vecii, tată, căci sunt Părintele 
veşniciei, poporul Meu. Amin, amin, amin. 

* 

I ată, am pecetluit prin harul Preasfântului Duh şi 
prin unşii Mei din grădina cuvântului Meu, am 
pecetluit cu legea sfinţeniei Mele căminul trâmbiţei Mele, în 
care Eu, Domnul, coboram cuvânt şi Mă împărţeam la popor 
ca să-l povăţuiesc pe el, trezindu-1 mereu spre înţelepciunea 
vieţii, care este ascultarea de Dumnezeu prin taina duhului 
umilinţei sfinte, poporul Meu. Te-am mângâiat, tată, şi Eu, şi 
trâmbiţa Mea. A mângâiat Verginica tot ce este aşezat aici spre 
podoabă dulce a căminului acesta. S-a purtat prin faţa chipului 
sfinţilor şi s-a închinat trâmbiţa Mea. A mângâiat zidurile cele 
albe, pânzele din ferestre, mesica şi scăunuţele, ţesăturile de 
pe laviţe, şi apoi s-a aşezat şi a aşteptat să vină poporul, şi apoi 
pe toţi, pe toţi ea v-a mângâiat şi v-a sărutat. 

Cetele de sfinţi şi de îngeri au împodobit peste tot în mare 
ordine slava acestei zile, că frumoasă, frumoasă e slava oştirilor 
cereşti, poporul Meu, căci tot ce este în taină, este frumos, tată, 
şi nu trebuie loc anume pentru slava cea cerească aşa cum celor 
de pe pământ le trebuie loc pe pământ. Slava cea cerească se 
întrepătrunde peste cele ce se văd fără să se împiedice în ele, 
aşa cum şi Eu, Domnul, atât de slăvit cum sunt, Mă fac una cu 
omul când intru în el ca să-l fac pe el dumnezeu prin harul cel 
tainic al lui Dumnezeu, tată. E greu să înţeleagă omul ce în- 
seamnă taină şi cum este lucrarea ei peste oameni şi în oameni. 
O, ce uşor i-a fost lui Avraam să-L cunoască pe Dumnezeu la 
întâlnirea Domnului cu el sub stejar! Despre taina aceea mare 
n-au putut oamenii să vorbească mult, căci oamenii nu au duhul 
umilinţei sfinte, cu care să vadă şi să înţeleagă tainele lui Dum- 

nezeu când ele ar veni spre om prin credinţa lui, şi apoi prin 
vederea celor tainice, şi care lucrează pentru oameni, poporul 
Meu. Pe Avraam l-am ales şi l-am ridicat spre lucrările Mele 
pentru curăţenia duhului şi a inimii lui, căci el L-a înţeles pe 
Dumnezeu mai mult decât toţi cei de până la el şi cei de după 
el, şi aşa am găsit Eu locaş şi în Verginica, iar ea voieşte să 
grăiască azi cu tine lucrarea darului umilinţei sfinte, care poate 
în om pentru tainele lui Dumnezeu şi care îl face pe om dum- 
nezeu prin har, poporul Meu. Amin, amin, amin. 

O mare şi dulce este lucrarea tainelor 
^dumnezeieşti între pământ şi cer, Cu- 
vinte Doamne, şi întru care Tu m-ai sădit când ai venit la mine 
pe pământ ca să mă faci vas al Tău, vas în care să locuiască 
Dumnezeu aşa cum a locuit în Avraam, pe care l-ai făcut sân 
al celor ce au iubit să fie fii ai lui Dumnezeu pe pământ! Gră- 
iesc cu Tine în carte în ziua mea de sărbătoare în mijlocul po- 
porului meu, iar Tu grăieşti cu mine înaintea lui şi vreau să-i 
deschidem mintea şi să primească el înţelepciunea priceperii 
tainelor lui Dumnezeu, Mieluţule tainic. Ar putea credinţa 
omului să ajungă ca a lui Ioan Botezătorul, care a spus celor 
adunaţi la Iordan în ziua botezului Tău: «Iată Mielul lui Dum- 
nezeu, Care spală păcatele lumii!»! O, nu poate fi ajutată 
credinţa în om decât prin lepădarea de sine a omului, Mieluţule 
tainic, şi iată de ce nu poate omul veni după Tine ca să Te 
urmeze şi ca să Te creadă şi ca să Te vadă şi ca să Te înţeleagă 
ca Avraam, ca Ioan Botezătorul, Cuvinte Doamne! Se teme 
omul de lepădarea de sine cum că s-ar lepăda de plăcerile şi 
de gusturile lui, cele care ţin de trup, dar nu aşa înseamnă 
lepădarea de sine a omului, o, Doamne. Ea este cea care nu-1 
împiedică pe om să Te cunoască, ea este cea care îl face pe om 
să creadă în tainele Tale, în cuvântul Tău rostit peste el; ea este 
iubirea cea din om pentru fiinţa Ta în el, iubirea care-L înţelege 
şi apoi îl vede pe Dumnezeu în om, iubirea care vede ca Dum- 
nezeu, care poate ca Dumnezeu în om, Stăpâne al iubirii. Ai 
spus poporului Tău acum despre fiinţa mea cerească şi care a 
atins cu mângâiere tot ce este ca podoabă în căminul meu, nou 
împodobit acum de mânuţele calde, care se dau Ţie ca să faci 
Tu cu ele lucrările Tale. Iubirea care poate ca Dumnezeu în 
om, aceasta este cea care-1 poate face pe om să pătrundă din- 
colo de cuvântul Tău şi să vadă adeverirea lui, lăsându-se el 
cuprins în faşa tainelor Tale, pe care nici un vrăjmaş al vieţii 
nu poate să le atingă cu mintea şi cu inima lui. Numai cel ce 
nu iubeşte şi nu înţelege taina vieţii, numai acela rămâne fără 
Tine pe pământ şi în cer, Stăpâne al vieţii. O, numai cel ce este 
plin de sine, numai acela nu poate să Te cunoască şi să Te vadă 
în făpturi şi în lucrările Tale învăluite în taină, Dumnezeule 
tainic. O, cum să se lepede omul de sine ca să Te urmeze apoi, 
când Tu eşti atât de tainic, Părinte al veşniciei? Grăiesc cu Tine 
înaintea poporului nostru ca să-l povăţuiesc pe el spre iubirea 
de Tine şi ca să vadă fiii oamenilor ce poveţe cereşti coboară 
peste poporul Tău, învăţătorule mare. Nu poate avea omul iu- 
bire de Tine dacă nu are în fiinţa lui sălăşluit darul umilinţei 
sfinte. Mă alin în ziua aceasta prin grăirea mea cu poporul nos- 
tru despre odihna Ta cea caldă în cel iubit şi lucrător cu Tine 
prin acest dar şi har al umilinţei sfinte şi care-1 face dulce pe 
om înaintea Ta şi a celor din jurul lui. îl învăţăm pe poporul 
cel iubit taina lepădării de sine şi lucrarea ei. Cel ce este învă- 
luit şi încurcat cu grijile vieţii nu poate să stea în lucrarea tai- 
nelor Tale, dar poate să le creadă dacă stă în duhul umilinţei 
sfinte, şi iată, nu ştie omul ce este lepădarea de sine, care îl 
ajută pe el să fie copilul Tău şi să nu se împiedice în mintea 
lui, în cunoştinţa lui când trebuie să Te cunoască şi să Te în- 


ţeleagă prin tainele Tale, cu care cobori între oameni, Doamne. 

O, nu te mira, popor credincios, de ce nu crede omul în 
Domnul prin această coborâre a Sa, şi în tine, care stai şi slu- 
jeşti lucrării cuvântului Său aşa cum El te aşează să lucrezi; nu 
te mira că stai cu Dumnezeu, căci tu stai prin credinţă, fiule, 
fiindcă eşti umbrit de darul umilinţei sfinte, care face credinţă 
în om aşa cum a făcut în Avraam, iar cel ce nu stă este cel ce se 
împiedică în mintea lui, şi în care el crede, şi aşa se desparte el 
de Dumnezeu, nelepădându-se de sine ca să-I urmeze Lui. Cel 
ce nu are lepădare de sine pentru credinţa lui în tainele Duhului 
Sfânt, acela nu are lepădare de păcat, iar cel ce păcătuieşte face 
aceasta pentru că nu are în el darul umilinţei sfinte, şi unul ca 
acela se îngâmfă în însuşi trupul său, căci dacă nu s-ar îngâmfa 
n-ar cădea slujitor păcatului şi rătăcirii lui de pe calea cea cu 
lumină, cea cu umilinţă pe ea, şi iată, nu poate omul să-L iu- 
bească pe Dumnezeu ca să-L urmeze pe El aşa cum El a spus 
când a spus: «Cel ce voieşte să vină după Mine, să se lepede 
de sine, să-şi ia crucea şi să urmeze Mie». O, dar omul nu ştie 
că darul umilinţei sfinte este crucea pe care trebuie să şi-o ia şi 
prin care să-şi răstignească mintea şi să primească în ea lucrarea 
credinţei ca Avraam, care L-a cunoscut pe Dumnezeu prin darul 
umilinţei sfinte, prin care el şi-a supus credinţei sfinte mintea 
sa şi a lucrat lui Dumnezeu aşa, neispitind, neiscodind pentru 
credinţă, ci umilindu-se şi bucurându-se să se facă locaş al lui 
Dumnezeu. Iată ce dulce este calea aceasta, calea cea cu Dum- 
nezeu pe ea pentru omul care are în fiinţa lui darul umilinţei de 
duh, umilinţa cea sfântă, popor călăuzit de Dumnezeu! 

O, aplecaţi-vă şi voi, cei ce aţi crezut odată în acest izvor 
şi apoi v-aţi întors iarăşi de la el şi v-aţi supărat şi v-aţi îndoit! 
Când Domnul i-a spus lui Adam păcatul necredinţei lui prin 
care n-a ascultat de cuvântul Făcătorului său, s-a supărat Adam 
pe Domnul şi nu L-a mai urmat, şi apoi L-a dispreţuit, iar prici- 
na despărţirii lui de Dumnezeu a fost păcatul său. Nu este altă 
pricină, nu este sminteală în cel ce se desparte de calea sfin- 
ţeniei Domnului, decât păcatul din el, căci nici un păcat din 
afara lui nu-1 desparte pe om de Dumnezeu, decât păcatul din 
însuşi trupul lui şi care spurcă mintea omului, învinuind-o apoi 
pe ea faţă de Dumnezeu şi faţă de oameni, şi apoi omul îl 
dispreţuieşte pe Dumnezeu şi cade în însăşi mintea lui, în 
însuşi şinele lui, care îl desparte pe om de Dumnezeu. 

îţi dau, popor iubit, această înţelepciune a credinţei, în 
ziua aceasta când eu am intrat cu mare sfială în căsuţa mea cea 
dulce acum şi pe care mi-ai pregătit-o înnoită, împodobind-o 
tu pe ea, începând de la rasul cărămidei ei şi până la rochiţa ei 
cea albă de deasupra şi apoi înveşmântarea ei. Când Do mn ul 
m-a ridicat la cer din patul suferinţei mele, a venit şi m-a luat 
din căsuţa mea şi m-a făcut cunună sfinţilor, iar acum eu îi 
cuprind pe sfinţi şi pe îngeri în căsuţa mea, şi fericit eşti tu, cel 
ce ai ajuns să vezi împlinirea cuvântului lui Dumnezeu, căci 
mărturia Domnului este duhul proorociei, popor iubit. «Cel ce 
se răzvrăteşte, să nu se înalţe întru sine, căci înfricoşătoare 
sunt lucrările Domnului, şi pentru mulţimea puterii Lui II vor 
linguşi pe El vrăjmaşii Lui, şi tot pământul se va închina Lui 
şi-I va cânta Lui, căci El stăpâneşte cu puterea Sa veacul», 
după cum este scris, iar proorocul David, cântându-I Lui, spu- 
nea: «Veniţi să ne închinăm şi să cădem înaintea Lui şi să 
plângem înaintea Domnului, Celui ce ne-a făcut pe noi popo- 
rul păşunii Lui şi oile mâinii Lui!». Amin. 

îţi dau, popor iubit, înţelepciunea darului umilinţei sfin- 
te, care m-a călăuzit pe mine în vremea mea pe pământ, şi să 
iubeşti acest dar, fiule, şi să-i dai creştere în tine, căci eu prin 
acest dar sfânt L-am născut pe Domnul cuvânt douăzeci şi cinci 

de ani pe pământ, căci El intra în trupul meu ca un Mieluţ supus, 
şi tainic Se micşora ca să mă cuprindă şi ca să-L cuprind ca în- 
tr-o iesle, în care El Se năştea cuvânt şi ieşea prin gura mea spre 
popor, aşa cum copilul care se naşte în mama lui iese apoi şi se 
face mare apoi prin umilinţa spre el a mamei lui. Amin. 

Iată alinul meu din ziua aceasta, Cuvinte Doamne, căci 
m-am mângâiat grăind cu poporul Tău taina şi lucrarea darului 
umilinţei sfinte, umilinţa de duh, Doamne Mieluţ. Să fie că- 
minul acesta popas al îngerilor şi al sfinţilor Tăi în toată ziua 
şi noaptea, iar Tu vei aşeza acum peste el prin cuvântul Tău pe 
toate cele ce vor fi să fie împlinite şi păzite peste el. Pe vremea 
trupului meu ai cuvântat către poporul Tău şi ai spus că omul 
a scos de la locul lor două duminici din calendar, iar serbările 
sfinţilor s-au clătinat de la locul lor, şi iată, acum s-a împlinit 
punerea la loc a serbărilor, căci poporul de azi Te-a ascultat. 
Când Tu ai spus aceasta la poporul Tău cel de demult, n-ai 
putut mai mult să-i spui pentru această împlinire, căci poporul 
nu avea credincioşie, nu avea darul umilinţei sfinte, care să-l 
fi aşezat pe el să împlinească aşezarea la loc ale celor clătinate 
de la locul lor, sărbătorile cele strămoşeşti pentru sfinţii Tăi. 
O, ce minunat lucrezi Tu prin popor ascultător, Cuvinte Doam- 
ne! Ce minunat lucrezi Tu când nu Te împiedici în om, în 
necredinţa omului, Doamne, şi ce greu lucrezi când omul îţi 
este hotar ca să nu poţi Tu împlini după voia Ta tainele Tale pe 
pământ! Iată ce minunat, ce frumos ai împlinit Tu acum aşe- 
zarea la loc a sfinţeniei acestui cămin! Ce frumos Te-a ascultat 
însoţitorul meu cel de la Tine, de s-a aşezat să împlinească el 
tot cuvântul Tău cel de acum peste el! 

Te îmbrăţişez cu dor sfânt, Nicuşor al meu, căci mi-ai 
fost ocrotitor de la Dumnezeu pentru greaua de dus lucrare a 
Domnului printre cei necredincioşi, de la care atât de mult am 
suferit. îţi mulţumesc, mămică, îţi mulţumesc acum cu aplecare 
că te-ai aşezat lângă cei mai mici ai noştri şi te-ai aplecat să-mi 
aşezi numele meu cel ceresc peste acest cămin, care a suspinat 
douăzeci şi şapte de ani nemângâiat şi neînnoit după planul cel 
ceresc, şi care abia acum, prin cei curaţi şi credincioşi Domnul 
i-a dat înfăţişarea cea proorocită să fie peste acest cuib, care s-a 
sfinţit acum prin harul Duhului Sfânt şi prin cuvântul unşilor 
Domnului în grădina unde El îşi slobozeşte acum din văzduh 
cuvântul ca să-l facă cunoscut şi apoi împlinit. Mi-e tare dor de 
tine, mi-e tare dor, ca şi Domnului mi-e dor, iar azi mi-ai şters 
o clipă lacrima mea pentru tine, lacrima mea după tine şi iată, 
te-am atins şi ţi-am dat putere să poţi pentru Dumnezeu şi pen- 
tru mărturia Lui, care este duhul proorociei, mămică. îţi grăiesc 
aşa cum grăiam cu tine pe pământ şi te rog dintre sfinţi, să nu 
mai mănânci came, căci duhul cărnii este durerea cea de şapte 
mii de ani a Domnului. Carnea l-a făcut pe om să cadă din 
Dumnezeu, şi tu ştii tainele Domnului, mămică. îmbracă-te cu 
ele şi dă-le în tine putere ca să poţi pentru ele, că a venit vremea, 
mămică, şi te rog cu sfială, în afară de vin nimic, nimic să nu 
mai atingi cu gura ta între băuturile de pe pământ, căci sunt dia- 
vol aceste băuturi şi poartă în ele boli pedepsitoare, fiule, căci 
diavolii au coborât la oameni şi se războiesc cu ei ca să-i do- 
boare, ca să-i piardă. O, curăţeşte-te cât mai mult şi caută să fii 
dulce aşa cum eu am fost, şi dă-le acest dulce la cei mici, care-L 
poartă pe Dumnezeu şi pe mine, mămică, şi pe sfinţi spre popor 
şi spre pământ. O, nu te apleca spre cei răzvrătiţi care se înalţă 
cu şinele lor împotriva acestor micuţi ai noştri! O, nu te opri să 
vorbeşti cu cei răzvrătiţi, nu le îngădui să defaime înaintea ta şi 
la urechea ta lucrarea Domnului, purtată azi de cei de azi purtă- 
tori ai ei, ci, din contra, stai dârz şi treaz, aşa cum ştii că sunt şi 
vor fi împlinirile toate, că iată-le cum se aşează spre vederea 


lor! Deschide guriţa şi umple-o de cuvânt mărturisitor şi ţine 
ce ai de la Dumnezeu, căci eu te iert, mămică, de toată despăr- 
ţirea ta de mine, dar iartă-te şi tu de tot ceea ce nu trebuie să 
mai săvârşeşti în duhul, în sufletul şi în trupul tău, ci, din contra, 
împlineşte-L pe Domnul în tine şi dă-I chip înăuntrul tău şi în 
afara ta şi fă-te copil, aşa cum ai stat tu la început, copil supus 
sub mâna cea lucrătoare a Domnului, iar în calea celor răzvrătiţi 
şi defăimători şi iscoditori nu te opri, nu sta, ca să nu se facă 
vinovată urechea ta, mămică. Uită-te la împliniri şi lămureş- 
te-te! Fii cuminte şi caută cu Duhul Sfânt pentru credinţa ta, iar 
duhul omului îndărătnic şi îndoielnic şi necredincios depăr- 
tează-1 din calea ta, căci este duh păcătos, că el îţi dă târcoale şi 
se înveleşte pe deasupra cu omul care dă să te facă să-l crezi că 
este credincios lucrării de odinioară prin mine a Domnului. O, 
cel ce nu mă mângâie prin darul cel din el al umilinţei sfinte şi 
al lepădării de sine ca să se facă plăcut prin aceasta, acela să nu 
se creadă sprijin şi credincios lucrării pe care Domnul a avut-o 
prin mine înaintea poporului cel de atunci dacă nu poate el şi 
acum să se aplece şi să creadă cu umilinţă mersul înainte al 
Domnului şi împlinirile Lui cele văzute şi pipăite şi râul Lui de 
cuvânt, care a trecut peste zăgaz, împărţindu-se în patru laturi 
peste pământ, precum este scris. O, fii copil al lucrărilor Dom- 
nului, Nicuşor al meu, şi Do mn ul va avea grijă de cărarea ta 
spre El. Pace ţie! Sfinţeşte-te după voia Domnului şi ia povaţă 
şi putere ca să poţi, ia de la cei ce poartă de la Domnul pe mai 
departe lucrarea Sa. Iată-i! Să-i mângâiem şi să-i ajutăm sub 
greul lor, mămică! Amin. 

Ii cuprind acum în cuvânt şi pe cei ce-mi sunt fii în 
curţile mele aici, pe Ionel şi pe Veronica, şi pe care aş fi voit 
să-i am de sprijin lucrării mele încă de la începutul lor în 
această casă. 

O, vă rog de lângă Domnul, vă rog, fiilor, aduceţi-mi 
alin peste usturimea mea şi faceţi-vă sfinţi, mămică. Căutaţi să 
ştiţi bine dorurile Domnului şi alăturaţi-vă împlinirilor lor. 
V-am aşezat acum descurcată moştenirea aceasta, căci era 
încurcată, şi am pus peste ea acum numele meu cel ceresc, aşa 
cum Domnul l-a scris pe pământ în vremea aceasta prin as- 
cultarea şi prin credinţa şi prin lucrarea celor ce sunt acum porţi 
ale Domnului şi cale sfinţilor Lui când El vine pe pământ cu 
sfinţii Lui. Vă dau iubire, vă dau credinţă, vă dau putere să 
puteţi, vă dau duhul temerii de Dumnezeu, vă dau, vă dau vin- 
decare, vă dau iertare pentru toate cele ce dor în cer de la 
neputinţele voastre cele pentru calea aceasta plină de împliniri 
şi pe care nu v-am mai avut aproape multă vreme. Rămâneţi 
ai mei şi cu mine, mămică. Nu vă fie ruşine cu Dumnezeu şi 
cu acest cuvânt care-mi creşte şi-mi tot sădeşte un popor, ci să 
vă fie ruşine fără Dumnezeu şi fără acest mare dar, cuvântul 
Domnului care coboară cu multă slavă şi lărgime acum peste 
pământ. însufleţiţi- vă pe voi şi pe copiii voştri spre nepăcătu- 
ire, că vreau să am rod din neamul meu cel după trup, şi n-am, 
mămică, iar eu sunt mare, mare în cer şi pot să vă sprijin dacă 
iubiţi să căutaţi mai cu inimă pe calea venirii Domnului, căci 
Domnul va îmbrăca în slavă mare pământul curând, curând, şi 
nu va mai fi pe pământ om să nu-L vadă pe Domnul în acest 
cuvânt, cu care El pe toate le înnoieşte, că a venit vremea 
Scripturii înnoirii lumii. Aduceţi-vă aminte cum v-am crescut 
eu şi cum v-a învăţat Do mn ul să fiţi, şi faceţi-vă ordine peste 
viaţă, mămică, căci voi staţi în curţi binecuvântate pentru 
locurile Domnului, voi trebuie să fiţi sfinţii Domnului. Amin. 

Acum, Doamne, aşează Tu peste acest cămin ordinea Ta 
cea din cer. Precum în cer, aşa şi pe pământ prin acest aşe- 
zământ, în acest cămin. Amin, amin, amin. 

© trâmbiţă deşteptătoare, o, Verginica 
^Mea, frumoasă îţi este iubirea, tată! 
Mila ta de ai tăi s-a făcut acum rugăciune spre ei pentru 
sfinţirea lor, tată. Iubirea ta pentru poporul Meu s-a făcut în 
ziua aceasta de slavă duhul învăţăturii şi al înţelepciunii pentru 
darul umilinţei de duh, care îi animă pe cei purtători de Dum- 
nezeu. Ai acum între fiii poporului tău rod viguros, care stă 
drept pentru împlinirea poporului tău întru legile cele sfinte, 
aşa cum a fost proorocit în acest cuvânt la începutul Meu cu 
tine, tată, când Eu prooroceam facerea şi vederea Noului Ieru- 
salim şi închinarea înaintea Mea a poporului Meu prin viaţa 
lui cea plăcută Mie, depărtată de păcat şi de duhul lumii, tată. 
Iată, căminul tău primeşte acum peste el taina de nou Ierusa- 
lim, şi Eu cobor peste el ordinea cerească. Toate să fie noi în 
el, precum scrie în Scripturi că va fi. Toate să fie păstrate curate 
şi toate să-şi aibă locul lor cu rost folositor pentru Dumnezeu. 
Aşa cum la Sfânta Liturghie se lucrează sfânt şi curat toată 
jertfa cea pentru Mine şi pentru poporul Meu spre hrană veş- 
nică, tot aşa să se lucreze orice lucrare sub acest acoperământ. 
Să se lucreze lucrare cu ordine, să nu stea lucruri înşirate în 
vremea oricărei lucrări, şi aşa să se înceapă şi să se termine 
orice lucrare. Să nu fie strânse aici lucruri în afară de lucrurile 
de folos pentru cele ce servesc aici odihnei Domnului şi lucrării 
Lui în cei ce îngrijesc aici şi în cei ce vor veni şi se vor închina 
cu viaţa lor cea trăită şi înfăţişată Domnului. Cei ce iubesc 
duhul cărnii, duhul trupului şi al lumii, să aibă grijă dacă vor 
da să vină spre închinare aici, să nu atingă aici cu aceste duhuri 
vrăjmaşe lui Dumnezeu. Să nu rămână singur duhul acestui 
cămin, ci să aibă în el mereu om plăcut lui Dumnezeu şi Duhu- 
lui lui Dumnezeu. Să se grăiască aici numai cuvinte duhovni- 
ceşti, numai vorbiri cereşti, iar cântarea cea de slavă şi de 
rugăciune să se apropie şi să-L mângâie pe Domnul. Să vină 
poporul Meu să cânte şi să-L slăvească pe Dumnezeu în sărbă- 
tori şi să dea acestui cămin duh de viaţă, duh din duhul tău cel 
iubitor de viaţă, poporul Meu. Să se păstreze şi să se lucreze 
aici rugăciune de dimineaţă, rugăciune în vremea serii şi cea 
din vremea miezului nopţii, iar apa sfinţită şi tămâia să fie în 
fiecare zi aşezate cu lucrarea lor peste acest înnoit aşezământ. 
Cei ce dau să vină să treacă pe aici, să nu vină ca să vadă, ci să 
vină să-i vadă Domnul pe ei, să le vadă trăirea şi pocăinţa şi 
viaţa lor cea sfântă şi închinată Domnului după voia Sa cea de 
azi, căci Domnul împărăţeşte aici, şi se închină îngerii şi sfinţii 
în acest aşezământ înnoit de cuvântul Său, şi toiagul puterii 
Sale îl aşează El aici acum, ca să stăpânească El în mijlocul 
vrăjmaşilor Lui, precum este scris. Amin. Din timp în timp, la 
timp potrivit voi, unşii Mei de la iesle, veniţi şi slujiţi în acest 
cămin apă sfinţită, tată, şi cu ea să fie stropit acest aşezământ. 
Atunci Eu, Domnul, voi binecuvânta proaspăt şi voi întări acest 
cămin, iar sfinţii şi îngerii vor avea bucuria lor împreună cu 
voi aici. Cei ce vor locui şi vor îngriji acest cămin, să nu strân- 
gă ale lor aici, ci numai ce este de folos pentru acest aşternut 
sfânt, că Eu, Domnul, plâng, tată, plâng că nu mai pot să intru 
în casa creştinului de lucruri şi de culori multe şi obositoare 
ochiului Meu cel smerit şi Duhului Meu Cel umilit, şi îl plâng 
pe creştin, tată, căci a fost hrănit de cuvântul lui Dumnezeu şi 
a rămas lume creştinul care nu M-a ascultat şi nu M-a iubit aşa 
smerit cum sunt Eu de la naşterea Mea pe pământ şi până azi, 
şi nu-i este milă creştinului de umilinţa Mea care nu se împacă 
cu adunătura lui în care Eu nu Mă pot odihni. Cei ce vin să se 
închine în acest cămin, să nu sară peste porţi, tată, să nu sară 
peste aşezarea Mea cea de peste poporul Meu cel cârmuit şi 
călăuzit după aşezarea Mea de peste el. Să dea de veste cei ce 


vin, ca să fie însoţiţi, ca să fie cârmuiţi cum se cuvine, căci or- 
dinea sfântă trebuie să lucreze aici spre odihna Mea şi a 
sfinţilor Mei, nu cum se intră fără rânduială şi fără curăţire şi 
fără viaţă în Domnul în casele numite pentru închinare, ci aşa 
cum se vine în casa Domnului, aşa trebuie să intre aici cei ce 
vin să se atingă cu cele ale Domnului, iar când vin, să fie stro- 
piţi cu apă sfinţită şi curăţiţi prin ea şi aşa să intre ei în acest 
aşternut ceresc, căci nu e pământesc acest aşternut. Duhul 
cărnii, duhul lumesc, duhul de sine al omului să nu vină să se 
atingă aici. Cincizeci de ani te-am povăţuit, poporul Meu, să 
nu mănânci came, să nu bei băutură străină de binecuvântarea 
Mea şi să lepezi păcatul trupesc, şi iată, acum se cer la tine 
acestea ca să poţi să te atingi de cele puse de Mine spre 
sfinţenie. O, atâta vreme ţi-am cerut să rupi de la inima ta pe 
cel ce nu împlineşte şi să ai de tată şi de mamă şi de frate şi de 
copil pe cel ce face voia Mea pe pământ, aşa cum Eu am lăsat 
cuvânt prin Evanghelia Mea acum două mii de ani şi pe care 
omul creştin, măcar el ar fi trebuit să-l împlinească aşa. 

«Cel ce crede în Mine nu va muri niciodată», Eu aşa am 
spus prin Evanghelia Mea, şi voi veni, poporul Meu, ca să-ţi 
vorbesc ţie despre acest cuvânt al Meu, pe care n-a putut omul 
să-l împlinească, şi pe care Eu l-am rostit în zadar, căci Eu am 
murit pentru om ca să nu mai moară omul apoi, dar n-a fost 
om să împlinească până acum acest cuvânt al Meu, decât cei 
ce s-au făcut sfinţii Mei pe pământ. Voi veni, poporul Meu, cu 
această taină de cuvânt şi Mă voi aşeza cu ea desluşit înaintea 
ta. Amin. 

Binecuvintez acum pacea acestui cămin al trâmbiţei 
Mele. Binecuvintez statul cel sfânt al celor ce locuiesc în el 
spre îngrijirea şi spre slăvirea lui. îl întăresc de veghe iubitoare 
pe cel ce l-am adus şi l-am aşezat de sprijin lângă trâmbiţa Mea 
după ce am ridicat zidirea acestui aşezământ, iar lângă el am 
avut şi voiesc şi de acum să am aproape cu toată voia Mea 
peste el şi pe cel de-al doilea stâlp aşezat de sprijin pentru Mine 
în acest aşternut sfânt. 

O, fiule Emilian de la templul coborârii Mele prin 
trâmbiţa Mea Verginica! Te-am luat din casa părinţilor tăi şi 
te-am adus aici, lângă Verginica, tată, ca să mângâi suferinţa 
ei şi să ai grijă pe mai departe de greul Meu din acest cămin 
după ce Mi-a plecat însoţitorul lui Verginica de lângă ea, smuls 
de puterea care se luptă cu Mine, tată. Te-am adus prin însoţire 
de rudenie cu neamul lui Verginica, însoţire curată, tată, dar 
fiica aceea n-a ascultat de sfinţenia acestei case şi Mi-a adus 
lume în casa aceasta după ce Mi-am luat la cer trâmbiţa. Şi 
dacă se suia la Mine durere fără hotar pentru călcare peste cele 
sfinţite de Mine ca să fie ale Mele, Eu, Domnul, am luat-o din 
trup pe această fiică, şi iată, acum am putut Eu să înnoiesc cum 
se cuvine acest aşternut sfânt. Curat şi primenit frumos şi sfânt 
să petreci în el cu mişcarea şi cu purtarea pentru ordinea cea 
de aici, tată, iar cei ce vin să ia de aici mângâiere, să se anunţe 
la porţi, după cum este orânduiala Mea de nou Ierusalim, şi 
pentru care am Eu duhul călăuzirii, tată. Oricine va fi să treacă 
pe aici, să fie însoţit de cei ce ştiu să le grăiască de la Mine şi 
ca Mine, ca să le fie lor intrarea şi ieşirea cu folos ceresc şi cu 
binecuvântare, tată. Hulitorii să stea departe, că mai bine le va 
fi lor. Cei ce nu ştiu să se curăţească de păcatele cele asupra 
vieţii lor cu Mine şi cele asupra lucrării Mele de nou Ierusalim, 
care se împlineşte şi se întinde în părţi spre mărirea slavei 
Mele, aceia să stea departe de cele sfinţite de Mine pentru po- 
por împlinitor de Dumnezeu, căci fiecare stăpân îşi rânduieşte 
casa sa după a sa orânduială. Pace ţie şi duh de veghe sfântă 
cobor peste tine, pentru tine şi pentru Mine şi pentru lucrul 

Cuvântul lui Dumnezeu 


Meu! Pace vouă, celor ce slujiţi în acest aşternut ca să fie el 
curat în toată vremea! Pace Duhului Meu Cel obosit de 
aşteptare pentru ca să văd acum odihna Lui în acest cămin, 
după alegerea Mea! Amin. 

Pace vouă, copii străjeri în porţi când Eu vin cuvânt la 
popor! Vă aşez porţi ale Mele şi pentru acest aşternut sfânt. 
Fiţi veghetori peste cei ce vin să se închine în acest cămin. Să 
se anunţe la porţi cei ce vin, şi vor fi însoţiţi şi vor fi hrăniţi cu 
cele de sus şi vor fi crescuţi pentru odihna Mea în ei apoi. 
Amin. 

Pace ţie, popor jertfitor, căci Domnul îţi aduce ţie 
mulţumire pentru înnoirea acestui mărgăritar! Pace ţie, Israele 
nou, pace ţie, Ierusalime nou! Amin. 

Pace vouă, oştirilor Mele de sfinţi şi de îngeri! Odihni- 
ţi-vă, tată, aici, că aici e casa Domnului, casă pentru ai Mei. 
Amin, amin, amin. 

1/14 decembrie 2007 

Sărbătoarea sfântului ierarh Nicolae 

Ucenic este cel ce are învăţător. Păstorul cel năimit şi Păstorul Cel 
bun. Poporul Domnului va fi mărturisitor faţă în faţă cu defăi- 
mătorii lui. 

u sunt Păstorul Cel bun şi intru pe uşă în staulul 
oilor, căci cel ce sare pe deasupra, acela este fur 
şi este tâlhar, şi furul nu vine decât să fure, să junghie şi să 
risipească, dar Eu vin ca oile Mele să aibă viaţă şi să aibă din 
belşug, căci Eu Mi-am pus viaţa pentru oile Mele şi n-am fugit 
când a fost să plătesc viaţa lor, salvarea lor, iertarea lor, dar 
năimitul şi cel ce nu este păstor şi ale cui oile nu sunt, vede 
lupul venind şi lasă oile şi fuge, iar lupul le hrăpeşte şi le 
risipeşte, căci pe năimit nu-1 doare inima de oi. 

Am intrat pe porţi la tine şi n-am sărit pe aiurea, poporul 
Meu, şi minunată este în cer şi pe pământ taina prin care Eu vin 
la tine cuvânt ca să-ţi dau viaţă, tată, căci cuvântul Meu este în 
el cu duh dătător de viaţă, dar cel ce ia de la Mine cuvântul Meu 
şi nu ştie cum să facă cu el, cum să-l aşeze peste el de viaţă, 
acela nu ştie să învieze la glasul Meu şi să nu mai moară apoi, 
iar dacă aude cineva vorbele Mele şi nu le păzeşte, nu Eu îl 
judec, fiindcă n-am venit să judec lumea, ci ca s-o mântuiesc 
am venit în lume, iar cine Mă nesocoteşte pe Mine şi cuvântul 
Meu, are judecător care-1 judecă, şi cuvântul pe care l-am grăit 
va sta cu el la judecată în ziua cea de apoi, fiindcă Eu nu 
vorbesc de la Mine însumi, ci Tatăl, Care M-a trimis, îmi dă ce 
să spun şi ce să vorbesc, şi ştiu că porunca Lui este viaţă 
veşnică, aşa cum Eu Mi-am învăţat ucenicii să creadă. Amin. 

O, poporul Meu, să nu treacă o zi fără să citeşti Scrip- 
tura, fără să citeşti cuvântul Meu, fără să te hrăneşti cu îndem- 
nul Meu spre viaţă, căci cel ce nu priveghează nu are minte, 
nu are sănătate de înţelepciune, iar lupul de suflete e hrăpăreţ 
şi risipitor, tată. O, te-am învăţat să înveţi carte cu călăuză, 
fiule, căci dacă înveţi singur nu eşti ucenic şi nu poţi să ridici 
ucenici de un lucru cu tine dacă lucrarea ta nu este ca a Mea, 
sub oblăduirea Tatălui Savaot, Care este învăţătorul Meu. 
Ucenic este cel ce are peste el şi peste mintea lui învăţător, tată, 
iar aceluia Eu Mă descopăr şi-l călăuzesc prin cel ce este de la 
Mine pentru oile Mele, nu prin cel ce este învăţat sau care ia 
de la om ca să-l înveţe pe om, căci Eu am spus că n-am ce face 
cu omul cu şcoală, fiindcă acela îşi are mare şinele, sub care 
el cade mereu, şi nu poate călăuzi cel căzut, dar Mie îmi trebuie 
om sărac cu duhul ca să pot Eu să Mă fac minunat în el şi să-l 


fac asemenea Mie, şi apoi lumea să-l vadă pe cel ce ia de la 
Mine şi nu de la el şi nu de la om viaţă peste el şi învăţătură 
pentru om apoi. 

O, nu e bun păstor năimit peste viaţa ta, fiule care vii să 
fii al Meu în vremea aceasta, căci năimitul nu are milă de tine 
precum am Eu, fiindcă acela nu poate avea oi, şi are altceva 
dacă are. Tu păstrează-te oiţă a Mea şi stai la sânul Meu de 
Păstor şi nu te clătina în furtunile care se scoală peste tine ca 
să-ţi încerce viaţa şi credinţa, şi biruieşte-le cu Mine, tată, căci 
frumoşi sunt cei biruitori prin Mine şi nu prin ei, fiindcă cel ce 
biruieşte prin el, moare mereu prin încrederea în sine, care nu 
aşează viaţă în om, ci cădere, tată, iar cel ce crede în Mine nu 
moare niciodată, poporul Meu, ci veşnic stă cu Mine, căci am 
venit în lume lumină, ca oricine crede în Mine să nu rămână 
în întuneric, să nu rămână în el, iar Eu am spus atunci: «Da- 
că-Mi slujeşte cineva, să vină după Mine, şi unde sunt Eu, 
acolo va fi şi slujitorul Meu, şi el îmi va sluji şi Tatăl îl va cinsti 
pe el». Amin. 

O, poporul Meu, te învăţ mereu, tată, şi dacă te învăţ, Eu 
trebuie să văd peste tine împlinirea cuvântului Meu, iar când te 
aduni în duh de biserică, cercetează frăţeşte tot ce împlineşti şi 
tot ce nu împlineşti din cuvântul Meu de peste tine, şi lucrează 
prin lumină şi prin umilinţă pentru tine, nu pentru fratele tău 
mai întâi, şi dacă vei lucra aşa, vei vedea în mijlocul tău rodul 
Meu, tată, rodul cu care am venit să te păstoresc, viaţă veşnică, 
fiule, căci Eu am aşezat cu mare înţelepciune păstorire pentru 
tine, pentru viaţa ta cu Mine şi în Mine, tată. O, mare este fapta 
credinţei, fiule, iar ea nu primeşte plată ca pe pământ, căci taina 
faptelor credinţei şi a milei îl ţine pe om în taina Mea, nu în 
afara Mea, iar cel ce ştie să lucreze aşa, nu iese din staul, nu 
moare niciodată, căci dacă îmi slujeşte cineva, acolo unde sunt 
Eu, acolo va fi şi slujitorul Meu, aşa cum Eu am spus acum 
două mii de ani. Amin, amin, amin. 

O învăţătorule Care cârmuieşti lumea, mă 
yiplcc Ţie, căci sunt cu Tine în venirea 
Ta la oile Tale cu hrană, că eu am în ziua aceasta sărbătoarea 
mea în sobor de sfinţi. Tu m-ai voit slujitorul Tău peste oile 
Tale, şi m-ai atras acolo unde Tu lucrai peste oi ca să le 
hrăneşti, ca să le păstoreşti, iar eu Te-am cunoscut şi Te-am as- 
cultat, şi m-au cunoscut şi oile că sunt din partea Ta aşezat, 
căci călăuzirea Ta mi-a fost cărare spre lucrul Tău, Doamne. 
Dar acum Tu nu mai încapi peste oameni cu călăuzirea Ta, şi 
oamenii se călăuzesc pe ei înşişi şi unii pe alţii şi nu se mai 
dau Ţie oamenii şi nu se mai dau oamenii unii pe alţii Ţie, 
Doamne, ci numai loruşi şi unii altora. 

Ţi-au fost dulci faptele credinţei mele pentru oile Tale, 
Bunule Păstor, căci cel ce nu crede cu înţelepciune, nu stă cu 
Tine prin duhul umilinţei sfinte, care-1 ţine pe om în Tine, şi 
acela crede prin înţelepciunea sa, care îl scoate din Tine şi îl 
duce în sine, şi nu ştie unul ca acela că Te pierde de învăţător 
al său, iar eu n-am făcut aşa înaintea Ta, ci Ţi-am lucrat dulce 
peste om, dulce şi umilit. 

Mă doare, mă doare pentru poporul Tău cel încercat şi 
lovit de cei necredincioşi, care se dau înţelepţi ca să-Ţi facă 
Ţie pată pe obrazul lucrării Tale cea de cincizeci de ani peste 
pământ, dar pata se va întoarce spre cei batjocoritori, care se 
bizuie pe înţelepciunea lor ca să defaime cu ea cărarea Ta prin 
întunericul lumii, Doamne. Iată, furul nu vine decât să fure, să 
junghie şi să risipească, după cum este scris, dar el va fi vădit 
şi va ajunge de batjocură, căci cel ce sapă groapă pentru lu- 
crarea Ta, şi-o sapă luişi, aşa cum au păţit toţi cei care au 
defăimat acest cuvânt al Tău şi pe poporul Tău de azi, care, 

crezând în Tine ca un slujitor, stă cu Tine, şi acolo unde lucrezi 
Tu, acolo este şi slujitorul Tău, precum Tu ai orânduit prin 
Evanghelia Ta peste ucenicii Tăi. 

Binecuvintează înţelepciunea Ta şi viaţa Ta peste popo- 
rul Tău de azi, care slujeşte pentru Tine ca să fii Tu cu oamenii, 
ca să fii Tu învăţătorul celor ce Te cunosc în acest cuvânt şi Te 
urmează prin acest cuvânt, cu care vii de la Tatăl la om! Arhi- 
erească pecete las peste poporul Tău, după darul pe care Tu 
l-ai pus peste mine, căci poporul Tău de azi este neam sfânt, 
preoţie împărătească, după cum este scris, popor agonisit de 
Tine, de multul Tău cuvânt de Păstor tainic, Păstor milos de oi 
şi Care priveghează viaţa lor. Amin, amin, amin. 

© arhiereule plăcut lui Dumnezeu pentru 
^faptele credinţei tale şi ale milei tale 
înaintea Mea pentru om! Te-am ales peste oile Mele prin mi- 
nunea tainelor cereşti, tată, şi iată, aşa lucrez Eu azi prin po- 
porul Meu cel ales, prin minunea cuvântului Meu, care curge 
ca râul peste creştetul lui şi îl spală şi îl învaţă şi îl lucrează pe 
el şi îi dă Duh Sfânt. Aşezaţi-vă, voi, sfinţi plini de har, între 
poporul Meu cel ales prin harul Meu, între el şi cei ce îl hulesc 
pe el prin cuvinte de batjocură fără ca Eu să-i trimit pe aceştia 
să facă lucrare defăimătoare peste lucrarea cuvântului Meu! îi 
voi descoperi pe ei ca şi pe toţi cei care au lovit până acum cu 
necredinţă şi au defăimat pe poporul Meu. Eu, Domnul, locu- 
iesc cu lumina şi o voi trimite pe ea să-i scoată din întunericul 
sub care se ascund pe cei ce defaimă venirea Mea pe pământ 
cu milă şi cu ajutor pentru om, căci cei ce s-au aşezat păstori 
de oi de la ei înşişi şi unii pe alţii, pe aceia nu-i doare inima de 
oi, aceia nu au minte din cer, ci au de pe pământ, şi mintea lor 
este pământ, ca şi fapta lor, chiar dacă ei cunosc Scripturile şi 
zic că ştiu să le tălmăcească pe ele ca nişte cunoscători ale lor. 
Eu, Domnul, Mă voi atinge de ei şi le voi da după faptele lor 
şi-Mi voi şterge obrazul, căci furul este fur şi nu ştie să fie cin- 
stit, căci este fur, dar Eu voi merge în casa furului şi voi nimici 
fărădelegea lui, şi orice fur va fi nimicit, după cum este scris. 
Amin. 

Vai celui ce calcă în picioare cuvântul Meu cel ziditor 
de om şi rodul Meu, pentru care trudesc! Eu voi păstori cu milă 
şi cu putere prin cuvântul Meu şi-Mi voi întări pe piatră 
poporul, şi cuvântul vieţii va merge cu putere să facă dintre 
oameni fii ai lui Dumnezeu peste tot, că mare este cuvântul 
Meu şi înţelepciunea lui, iar fărădelegea care dă să-Mi păteze 
drumul Meu de la Tatăl la om va fi vădită şi va fi ruşinată cu 
tot cel ce o lucrează pe ea. Amin. 

Iar tu, poporul Meu, te vei face mărturisitor, tată, aşa 
cum Eu voiesc să fii, şi-Mi vei mărturisi lucrarea Mea, şi vom 
sta faţă în faţă cu cei ce hulesc, căci mărturia Mea de peste tine 
este duhul proorociei, după cum este scris, şi iată, te povăţuiesc 
mereu, te împrospătez mereu, te curăţ mereu, tată, căci tu eşti 
nou-născut între fiii oamenilor ca să umbli cu Mine pe pământ 
prin naşterea din nou şi prin botezul cu Duhul Sfânt, pe Care 
mereu, mereu îl slobod peste tine ca să-Mi fii mereu, mereu 
popor nou, cu care Eu, Domnul, să-Mi sfinţesc din loc în loc 
pământul, tată, şi să vină cerul să locuiască pe pământ şi să îm- 
brace cu taină şi cu putere lucrătoare toate cele ce sunt cu tine 
şi pentru tine, toate staulele în care Eu îmi am mieluţi şi 
mieluţe, puişori şi puişoare, care mănâncă din mâna Mea hrană 
pentru creşterea lor, ca să-i am Eu ocrotiţi pe fii sub aripa Mea, 
sub mantia Mea. Amin. 

O, copii din porţi, să vină poporul să se cureţe de sine şi 
să-i dau iertare şi împăcare şi iubire, şi să fie precum în cer, 
aşa şi pe pământ în mijlocul poporului Meu, căci Eu sunt Cel 


ce-1 păstoresc pe el, fiindcă îi sunt Păstor. Amin. 

O, poporul Meu, învaţă-te să fii păstorit şi îngrijit, tată. 
Din zi în zi mai mult învaţă-te cu cârmă peste toate clipele tale, 
şi stai în duhul umilinţei sfinte, şi iarăşi Eu te voi povăţui pe 
tine pentru Mine, căci cel ce crede în Mine nu va muri nicio- 
dată, ci va fi viu şi va lucra faptele vieţii, şi viaţa îl va iubi pe 
el şi se va dărui lui. 

Eu sunt Păstorul Cel bun şi intru şi ies pe uşă, căci cel 
ce sare pe aiurea, acela este fur, dar Eu vin la oi ca să aibă ele 
viaţă şi să aibă din belşug. Amin. 

Pace poporului Meu care învaţă de la Mine viaţa! Amin, 
amin, amin. 

6/19 decembrie 2007 

Sărbătoarea sfântului ierarh Spiridon, 
făcătorul de minuni 

împărăţia lui Dumnezeu nu stă în cuvânt, ci în putere. Duhul lumii 
este şarpe. Taina bisericii cu mădulare. Taina proorociei. Inveşmăn- 
tarea pentru pomul vieţii. 

F acea Mea o dau ţie, Ierusalime, poporul Meu cel 
din români, căci puterea Mea te-a ridicat ca să 
crezi şi ca să poţi să-Mi fii popor, Eu să-ţi fiu Dumnezeu, şi tu 
Mie fiu, căci scris este: «Celor ce cred în El le va da putere să 
se facă fii ai lui Dumnezeu, născuţi de la Dumnezeu prin naş- 
tere din nou, prin puterea Duhului Sfânt, Care Se sălăşluieşte 
în cei ce cred prin împărăţia Mea din ei, căci împărăţia lui 
Dumnezeu nu stă în cuvânt, ci stă în putere», poporul Meu. 
Am norii sune şi coborâre, şi aşa este calea Mea spre tine ca 
să stau cu tine şi ca să te am al Meu. Umblu pe aripile vântului 
şi am norii suire şi coborâre, precum este scris, şi vin la tine şi 
stau cu tine la masă de cuvânt şi împlinesc înaintea ta Scriptura 
venirii Mele cu sfinţii şi tainic te hrănesc cu duhul credinţei, 
aşa cum lucram şi cu ucenicii Mei acum două mii de ani de le 
întăream credinţa, şi le arătam puterea Mea, căci împărăţia 
Mea nu stă în cuvânt, ci stă în putere, şi această putere lucră- 
toare îl ajută pe om să se facă fiu al Meu, să creadă în venirea 
Mea şi să se dea ei împărăţie. Amin. 

Sunt Domnul Iisus Hristos, Mielul Tatălui Savaot! Cu- 
vântul lui Dumnezeu este numele Meu din zilele acestea, şi 
intru pe porţi la poporul Meu cel credincios venirii Mele de 
azi. Amin. 

Pace vouă, că vă găsesc străjuind pentru ca să Mă fac 
cuvânt pentru poporul Meu, copii din porţi, căci azi e sărbă- 
toare de sfinţi, şi împlinesc înaintea poporului Meu Scriptura 
venirii Mele cu sfinţii, tată. Vă aşez tămăduitori peste poporul 
Meu în ziua aceasta, iar cel ce se arată Mie ca să-i dau statură 
sfântă şi apoi împărăţia Mea în el, Eu, Domnul, cu multă milă 
îl îngrijesc, cu multă răbdare îl aştept să-Mi dea chip în el, 
să-Mi dea stat în el prin credinţa cea făcătoare de minuni, aşa 
cum a lucrat duhul credinţei înăuntrul arhiereului Meu Spiri- 
don, de l-a adus la puterea de a face minuni pentru întărirea 
credinţei în Mine a celor ce ascultau de la el cuvânt de credinţă 
şi de facere, căci împărăţia lui Dumnezeu nu stă în cuvânt aşa 
cum mulţi ştiu să grăiască despre ea, ci stă în putere, tată, iar 
pentru această cerească lucrare peste om îi trebuie omului darul 
umilinţei sfinte, umilinţa de duh, prin care Eu Mă sălăşluiesc 
în om arătându-Mă cu putere împărţitoare de cuvânt, căci măr- 
turia Mea este duhul proorociei, cuvântul care se împlineşte, 
şi aceasta înseamnă Dumnezeu cu oamenii, căci scris este cu- 
vântul proorociei care spune: «Iată cortul lui Dumnezeu între 

oameni, şi El va sălăşlui cu ei, şi ei vor fi poporul Lui şi însuşi 
Dumnezeu va fi cu ei şi va şterge lacrima lor şi moarte nu va 
mai fi, şi aceste cuvinte sunt duhul proorociei, sunt credin- 
cioase şi adevărate », precum este scris ca să împlinesc. Amin. 

O, poporul Meu, este scris în Scripturi că moarte nu va 
mai fi, iar Eu am spus când grăiam pe pământ acum două mii 
de ani: «Cel ce crede în Mine nu va muri niciodată». O, Israele 
nou, fericit este cel ce se mută mereu de la moarte la viaţă! 
Fericit este cel ce ştie să se cureţe de moarte şi să fie viu mereu, 
fericit, tată! Credinţa nu este a tuturor, ci numai a celor ce ştiu 
să facă faptă credinţa lor, aşa cum a ştiut Avraam, poporul Meu, 
căci Avraam a avut în el aluatul cel bun, darul şi duhul umilin- 
ţei sfinte, care-1 face pe om văzător de Dumnezeu, purtător de 
Dumnezeu şi împărţitor de Dumnezeu, neluându-şi el plată 
pentru aceasta, ci dăruindu-se pe sine pentru viaţa Mea în om, 
poporul Meu. Amin, amin, amin. 

O ce dulce venire îţi faci cu sfinţii Tăi, 
^Doamne, de le dai lor grăire peste po- 
porul Tău cel credincios! O, ce adevărat este cuvântul prooro- 
ciei care spune despre Tine: «Iată-L, vine cu sfinţii Lui, în zeci 
de mii întâiul !»\ Cel ce Te vede pe Tine în cuvântul Tău este 
cel ce Te împarte oamenilor, Doamne slăvit în cer şi pe pământ. 
Darul umilinţei sfinte face această minune în om, căci cel 
umilit cu duhul este cel ce crede cu putere prin arătarea cre- 
dinţei lui, aşa cum eu când am grăit cu omul înţelepciunii cea 
din fire i-am dovedit lui puterea mărturisirii mele despre Tine, 
mărturisindu-Te lui că eşti Dumnezeu adevărat din Dumnezeu 
adevărat, de o Fiinţă cu Tatăl şi prin Care Tatăl a cuvântat şi a 
făcut. Amin. 

O, nu este bine să se dea mare peste om înţelepciunea 
cea din fire a omului şi care îl împiedică pe om să se lepede de 
sine ca să-Ţi urmeze Ţie şi nu luişi, Doamne. 

O, nu este sfânt, nu este bine, popor al lui Hristos, nu 
este bine să te laşi după omul care are înţelepciunea cea din 
fire, căci cei ce sunt aşa, îl răstignesc pe Domnul pentru slava 
lor cea omenească, slava dintre om şi om, popor călăuzit de 
Dumnezeu. Tu apleacă-te duhului proorociei şi caută cu darul 
umilinţei sfinte în tine, că fără acest dar nu poţi să stai cu Dum- 
nezeu fără să mori, fără să te lepezi de El şi să mori ca Adam, 
care F-a părăsit pe Dumnezeu pentru păcat. Ai grijă, că lumea 
şi duhul ei este şarpe, fiule. Ai grijă printre morţii cei de peste 
tot, ai grijă să nu-i numeşti pe ei vii, căci cel ce este viu este 
cel ce nu moare niciodată după ce s-a învrednicit să creadă în 
Dumnezeu, Cel trimis de Tatăl la om. Ai grijă să stai cu sfinţii, 
nu cu păcătoşii, căci păcătoşii vor pieri, fiindcă păcătoşii sunt 
duşmănoşi, sunt geloşi, sunt semeţi pentru mintea lor, şi apoi 
sunt trădători pentru tine. Tu stai cu sfinţii, fiule, şi tot aşa să 
fii şi tu, şi să lucreze puterea lui Dumnezeu prin tine dacă eşti 
sfânt, căci sfânt aceasta înseamnă. Ai grijă să nu te doboare 
grijile vieţii ca să iubeşti banul, căci banul este şarpe în calea 
omului iubitor de Dumnezeu. Eu pentru mila mea de om am 
făcut din şarpe aur şi l-am dat să slujească celui necăjit şi lipsit, 
şi apoi din nou am adus aurul la firea din care l-am luat, căci 
nimic nu înseamnă aurul, decât pierzarea omului, diavol care-1 
ţine vremelnic pe om, căci cel ce are aur nu poate scăpa de 
cursa lui, iar omul care dă să-şi câştige viaţa sa zi de zi, acela 
şi-o pierde cu fiecare zi, mereu cu fiecare zi, şi iată, aşa se 
pierde omul cel înţelept prin înţelepciunea lui cea din fire, şi 
nu poate unul ca acela să nu moară cu fiecare zi a vieţii lui pe 
pământ. Te îndemn să te uiţi în viaţa mea, popor călăuzit de 
Dumnezeu, căci eu mi-am dat Domnului viaţa cu fiecare zi, 
iar diavolul cel zavistnic nu putea sta liniştit când mă vedea cu 


puterea lui Dumnezeu, cu împărăţia lui Dumnezeu înăuntrul 
meu, şi pe care o mărturiseam în afara mea. 

«Vai vouă dacă lumea vă va vorbi de bine!», aşa a zis 
Hristos. Ferice vouă dacă lumea vă va vrăjmăşi, aşa vă zic eu, 
arhiereul Domnului, adevărat arhiereu al Său, căci în fiecare 
zi îmi jertfeam Fui viaţa mea, mereu trăiam în El şi n-am stat 
în afara Fui înaintea oamenilor, şi puterea Fui era în mine, căci 
împărăţia lui Dumnezeu nu stă în cuvânt, ci stă în putere, aşa 
le spun eu azi la toţi cei care dau să grăiască pe pământ cu cu- 
vântul şi nu cu puterea lui Dumnezeu, care se arată Dumnezeu 
în om. Amin. 

O, Doamne al puterilor, să-i dăm poporului Tău de azi 
puterea Ta ca să biruiască cu ea înţelepciunea înţelepţilor care 
se fălesc înaintea Ta cu ei înşişi, Doamne! Ruşinează-i pe cei 
mândri şi înalţă-i pe cei smeriţi! înalţă-1 cu puterea Ta pe po- 
porul Tău, cu care Tu Iţi aşezi acum împărăţie pe pământ între 
oameni, Doamne! Amin, amin, amin. 

O e zi de învăţătură peste poporul Meu în 
^ziua ta de serbare între sfinţi, arhiereule 
mare, că mare ţi-a fost darul umilinţei, şi cu el M-ai sălăşluit 
pe Mine în fiinţa ta, iar Eu te-am îndumnezeit şi te-am făcut 
locaş al Meu şi intram şi ieşeam şi lucram prin credinţa ta, prin 
vasul tău cel purtător de Dumnezeu şi prin sfinţenia ta, pe care 
o lucrai cu fiecare zi înaintea Mea în duhul umilinţei sfinte, în 
duhul iubirii lucrătoare, tată. Dulce Mi-a fost în tine sălăşluirea 
Mea! Ai fost sălaş al împărăţiei Mele şi ai slujit ei înăuntrul 
tău ca o slugă, tată, şi iată ce înseamnă să se facă cineva pe 
pământ slujitor al lui Hristos, preot al lui Dumnezeu! 

Să tacă cei ce nu ştiu ce înseamnă Dumnezeu în om şi 
prin om! Să tacă vorbirea lor cea despre Dumnezeu dacă ei nu 
ştiu ce înseamnă Dumnezeu cu omul! Să tacă cei ce te hulesc 
pe tine, poporul Meu, căci duhul proorociei este cel ce te 
umbreşte pe tine de la Mine şi te învaţă viaţa, Ierusalime nou! 
Să se aplece ţie cel ce voieşte să fie înţelept în vremea aceasta, 
şi numai aşa îl primesc Eu pe cel ce dă să vină la Mine pe calea 
acestui cuvânt, cu care Eu te povăţuiesc şi te cresc, poporul 
Meu de azi! Cine nu te iubeşte pe tine, cine nu te primeşte pe 
tine din partea Mea, pe acela Eu nu-1 cunosc de pe altă cale 
după ce el a aflat calea aceasta a venirii Mele la tine pe pământ 
pentru credinţa ta în Mine, tată, iar cel ce crede în Mine nu 
moare niciodată, ci zi cu zi trece de la moarte la viaţă şi este 
biruitor peste lume şi peste timp, aşa cum Eu am fost, poporul 
Meu. Amin. 

O, străjeri ai venirii Mele la poporul Meu şi ai venirii 
lui la Mine! îngrijiţi-vă azi de lucrarea darului umilinţei sfinte 
peste poporul Meu care vine la Mine şi la voi pentru viaţa Mea 
în el, pentru înfrumuseţarea lui înaintea Mea, pentru ca să 
înveţe el să se facă, şi apoi să fie împărăţie a Mea tot fiul care 
crede în venirea Mea de azi alăturându-se duhului vieţii, care 
aşează facerea peste om. Vă dau proaspăt duhul învăţăturii 
sfinte, iar poporul Meu să vină la voi, căci trec prin voi cu duh 
dătător de viaţă, duhul care-1 curăţă pe om de păcat şi de sine 
apoi. Amin. 

La începutul lucrului îl cuprind acum pe poporul Meu 
cel venit la sărbătoare, îl cuprind în cuvânt, şi iarăşi spre 
sfârşitul zilei îl cuprind în cuvânt şi îl învăţ pe el, iar el să ia 
de la Mine şi să fie viu apoi, tot mai viu, tot mai frumos să fiu 
Eu, Domnul, în cel ce se curăţeşte pe sine pentru Mine, pentru 
împărăţia Mea înăuntrul lui, pentru viaţa în Mine trăită a 
poporului Meu, poporul noului Israel. Amin, amin, amin. 

* 

Î n ziua aceasta de sărbătoare am stat înaintea 
poporului Meu care a venit la scăldătoare, la cură- 
ţire, şi am stat cu voi înaintea lui, fiilor curăţitori peste cei ce 
se fac fii ai lui Dumnezeu prin credinţă şi prin puterea care 
vine de la ea peste om. Vreau să-i dau poporului Meu povaţă, 
tată, căci taina de nou Ierusalim nu poate lumea s-o priceapă 
dacă ea şi preoţii ei spun că le ajunge tot ceea ce ştiu ei prin 
biserică, dar preoţii lumii uită că Eu am spus prin Scripturi des- 
pre înnoirea lumii şi despre judecata făpturii şi despre învierea 
morţilor, lucrări care trebuie aşezate peste pământ şi peste om, 
lucrări ale bisericii lui Hristos, fiilor. 

O, poporul Meu, să ştie lumea care-şi zice creştină şi să 
ştie preoţii ei că taina de nou Ierusalim este lucrarea bisericii 
care lucrează cu toate mădularele, nu cu unul, tată, căci biserica 
fără duhul proorociei în ea nu are lucrare de naştere peste ea, 
căci facerea se lucrează prin cuvânt, tată. Preotul desăvârşit în 
lucrul cel pentru învierea din păcat a omului este cel care-L 
face pe Domnul trup şi cuvânt peste biserică. Nu numai trupul 
Meu mereu proaspăt jertfit pe altar pentru viaţa omului, ci şi 
cuvânt al Meu să fiu Eu proaspăt făcut peste om, tată. Preotul 
care Mă face trup şi cuvânt mereu nou, mereu proaspăt, aceasta 
este taina de nou Ierusalim pe pământ, de biserică mereu 
înnoită, mereu hrănită cu duhul proorociei, cu Duhul Meu Cel 
Sfânt, pe Care L-am promis Eu bisericii şi despre Care am spus 
atunci că din al Meu va lua şi va vesti bisericii, căreia Eu i-am 
spus că până la sfârşitul timpului voi fi cu ea prin cei ce prooro- 
cesc în ea, căci mărturia Mea este duhul proorociei, tată, pre- 
cum este scris. Biserica Mea de nou Ierusalim este locul şi 
timpul unde Eu, Domnul, Mă fac trup şi Mă fac cuvânt prin 
preot, şi aşa îmi hrănesc Eu pe fiii cărora le dau putere să-Mi 
fie fii, şi iată taină pe care n-o înţelege omul mărginit, omul 
fără credinţă ca a lui Avraam, ca a sfinţilor Mei, cărora Eu Mă 
arăt lor şi le grăiesc prin lucrarea Duhului Sfânt lucrător prin 
biserică, fiindcă taina de biserică este lucrarea Duhului Sfânt, 
Care din al Meu ia şi vesteşte bisericii, aşa cum a lucrat El 
peste primii creştini în ziua Cincizecimii, îmbrăcându-i pe ei 
cu lucrarea Lui, cu puterea Lui, căci mărturia Mea este duhul 
proorociei, duhul care-1 arată pe om botezat cu Duhul Sfânt, 
cu botezul de la Iisus Hristos, aşa cum Ioan Botezătorul i-a 
vestit despre Mine, Cel ce botez cu Duhul Sfânt, pe cei ce el îi 
boteza cu apă spre iertarea păcatelor lor. 

O, fiilor care veniţi la scăldătoare, iubiţi, tată, lucrarea 
de curăţire a duhului şi a sufletului aşa cum vă îngrijiţi să vă 
spălaţi trupul şi hăinuţele de pe trup şi toate cele ale voastre, 
tată. Dar ca povaţă pentru biruinţa cea bună a mântuirii voastre 
vă spun şi Eu ca apostolul Pavel: «Nu vă faceţi mulţi dintre voi 
învăţători». O, fiilor, omului îi este greu cu duhul umilinţei, şi 
de aceea nu trebuie să se dea învăţător şi de aceea e bine să 
stea şi să înveţe şi să asculte de la Mine, tată, căci Eu am venit 
pe pământ acum iarăşi învăţător, fiindcă este scris să vin iarăşi 
pentru vii şi pentru morţi şi să vin cu împărăţia cea fără de 
sfârşit peste pământ, aşa cum lucrarea bisericii rosteşte în 
fiecare zi mărturisirea credinţei bisericii, dar iată, când să 
creadă ea ceea ce spune, nu crede, fiilor. 

O, poporul Meu, omul este deprins să aibă dreptate peste 
alt om, şi aceasta nu înseamnă iubirea, nu înseamnă duhul 
umilit şi darurile lui, tată. Iubirea omului îi este lui înăbuşită 
spre Dumnezeu chiar pentru că nu are în ea umilinţă faţă de 
aproapele său, umilinţă şi iubire, fiilor. Cel ce are umilinţă de 
duh pentru Dumnezeu, acela nu este primit de Dumnezeu decât 
dacă are mărturisitori ai umilinţei lui, căci ceea ce-i faci aproa- 
pelui tău, Domnului îi faci. O, fiule, te învăţ iubirea, şi cu ea 


curăţirea, tată. Te învăţ cum să te mărturiseşti de răul din tine 
ca să fii viu apoi, ca să ai putere să te faci fiu al lui Dumnezeu 
prin credinţă şi prin iubire, tată. Cel ce îl iubeşte pe Dumnezeu, 
acela îl iubeşte fără vină faţă de aproapele său, şi numai aşa îl 
poate iubi omul pe Dumnezeu. Amin. 

O, nu vă faceţi învăţători unii peste alţii, căci nu aşa 
lucrează frăţia, tată, ci faceţi-vă împlinitori ai Mei în voi, căci 
Eu am venit să mântuiesc lumea, nu s-o judec, şi tot aşa să 
lucraţi şi voi unii peste alţii, fiilor. Lucrarea Duhului Sfânt este 
mângâiere, căci Duhul Sfânt este Mângâietorul, tată, şi El ia 
din al Meu şi vă aduce vouă prin duhul proorociei, precum este 
scris. O, tot ca Mângâietorul să lucraţi şi voi unul peste altul, 
fiilor, şi aceasta este lucrarea frăţiei, care nu cere, care nu 
aşteaptă, ci care dă, tată. De aceea căutaţi să vă deprindeţi să 
luaţi de la Mine şi să învăţaţi iubirea Mea în voi, fiilor, căci 
iată, preoţii lumii se bizuie pe Scriptură şi atât, dar ei n-o dau 
oamenilor cu învăţătura din ea, precum nici peste ei n-o pun 
cu viaţa din ea; ba, din contra, Mă închid şi pe Mine în filele 
ei şi nu Mă mai cunosc când Eu grăies c acum ca prin Scripturi 
acum două mii de ani, aşa cum este scris în ele să vin iarăşi, şi 
cu sfinţii să vin, căci când Ioan, ucenicul Meu, a scris de la 
Duhul Sfânt cartea Apocalipsei, Eu, Domnul, Cel învăluit în 
curcubeu, i-am spus lui: «Să nu pecetluieşti cartea aceasta şi 
grăirea ei, căci vremea este aproape, căci tu trebuie să mai 
prooroceşti încă o dată la popoare şi la neamuri şi la mulţi 
împăraţi, şi fericiţi sunt cei ce-şi spală veşmintele lor ca să 
aibă stăpânire peste pomul vieţii şi prin porţi să intre în cetate, 
căci de va intra altfel, de va mai pune cineva altceva, altfel de 
învăţătură lângă această învăţătură de intrare spre pomul 
vieţii, Domnul va pune peste el pedepsele din cartea aceasta, 
şi, iarăşi, dacă va scoate cineva din cuvintele proorociei aces- 
teia, va scoate Domnul partea lui din pomul vieţii şi din cetatea 
cea sfântă, despre care scrie în cartea aceasta, căci cei ce 
săvârşesc păcatul nu pot intra în cetatea proorocită în cartea 
aceasta, ci rămân afară», precum este scris. Amin. 

O, poporul Meu, să te uiţi, tată, în cartea Apocalipsei şi 
să vezi în ea că scrie: «Fericiţi sunt cei ce-şi spală veşmintele 
lor ca să intre pe porţi spre pomul vieţii şi să aibă stăpânire 
peste el!». O, poporul Meu, să înveţi, tată, această carte aşa 
cum este ea, aşa cum învaţă ea că se intră la Dumnezeu şi la 
masa Lui şi în cetatea cea de nou Ierusalim, despre care a scris 
Ioan, ucenicul Evangheliei Mele celei pentru sfârşit de timp şi 
pentru venirea Mea iarăşi de la Tatăl la om! O, să nu faci ca 
preoţii bisericii, care nu înţeleg cartea aceasta şi care-şi taie 
partea şi calea lor înspre pomul vieţii şi dau să sară pe deasupra 
la Dumnezeu fără să-şi spele veşmintele, fără să poarte veş- 
minte curate înaintea Mea, şi aceia sunt cei ce scot de la ei 
cartea aceasta, care-1 învaţă pe om să se gătească şi să fie curat, 
ba dau aceştia să adauge la ea intrarea la Mine aşa cum este 
omul, dar binecuvântările şi blestemele care sunt scrise în 
această carte a lui Ioan, cartea de pregătire a omului spre pomul 
vieţii, acestea două vor vorbi pentru fiecare om, şi «vor intra 
spre pomul vieţii cei ce-şi spală veşmintele lor, iar cei ce iubesc 
minciuna şi neascultarea şi nesupunerea vor rămâne afară», 
după cum este scris în cartea lui Ioan. Amin. 

Te învăţ pregătirea, te învăţ spălarea veşmântului, fiule. 
Dă-Mi inima ta, vino să ţi-o fac nouă, tată, şi în ea să stau Eu 
şi viaţa Mea. Amin. Eu te voi învăţa mereu dacă vei veni la 
scăldătoare, căci am fii destoinici pentru facerea ta cea de la 
Mine, dar îndeletniceşte-te cu veşmânt mereu curat, fiule. Eu 
sunt Cel ce te curăţ, aşa cum şi pe ucenicii Mei i-am spălat pe 
picioare şi i-am învăţat curăţirea de toate cele de pe pământ pe 

unde ei merg ca să Mă vadă lumea în ei şi cu ei, şi apoi le-am 
spus lor să-şi facă şi ei unii altora mereu curăţirea şi spălarea, 
şi aşa i-am învăţat Eu pe ei iubirea, şi apoi i-am făcut învăţători 
peste noroade şi le-am spus: «Eu în voi, şi voi în Mine, şi voi 
fi cu voi până la sfârşitul veacurilor şi din al Meu voi lua şi vă 
voi vesti vouă şi vă voi învăţa pe voi toate», şi aşa să înţelegi 
tu cuvântul Meu de azi, şi cu care te povăţuiesc ca să te învred- 
nicesc pomului vieţii şi stăpânirea peste el, poporul Meu, şi ca 
să ştii să intri prin porţi, tată, aşa cum Ioan a spus în cartea sa, 
iar tu să nu scoţi şi să nu adaugi pentru împlinirile din cartea 
aceasta, poporul Meu, ci să-ţi speli veşmântul şi să fii aseme- 
nea Mie, fiule, căci Eu sunt pomul vieţii, şi Mă dau în dar celor 
ce se înveşmântează pentru el. Amin. 

îţi amintesc, fiule, de darul umilinţei sfinte. Stai cu el de 
mânuţă, căci el te învaţă iubirea şi nejudecata, măi tată. Tu tre- 
buie să fii fiul Meu, nu judecător peste fii, căci cuvântul Meu 
este judecător şi îl îndeamnă pe om la pocăinţă spre iertarea pă- 
catelor şi apoi la botezul cu Duhul Sfânt, ca să se vadă încreş- 
tinat cel botezat, fiindcă semnul celui botezat este Duhul Sfânt 
şi «râuri de ape vii vor curge din gura lui», precum este scris. 

O, poporul Meu, dacă ai venit la scăldătoare te-am po- 
văţuit, tată. Ai grijă că împărăţia Mea în tine nu stă în cuvânt, 


ci în puterea împlinirii lui, ca să biruim moartea, tată, moartea 
şi boldul ei. Ai grijă să stai cu sfinţii şi nu cu păcătoşii, căci 
păcătoşii sunt duşmănoşi, sunt geloşi, sunt semeţi pentru 
mintea lor, şi apoi sunt trădători pentru tine, şi ferice ţie dacă 
lumea te va vrăjmăşi fiindcă nu semeni cu ea, căci aceasta este 
semn că tu Mă iubeşti şi că Eu te iubesc. Amin. O, poporul 
Meu, să fii neam sfânt, precum este scris, şi să fii preoţie împă- 
rătească, nu lumească, tată, căci tu eşti popor agonisit de Dum- 
nezeu, fiule. Ia de la Mine şi învaţă ce înseamnă Dumnezeu în 
om şi prin om, poporul Meu! Amin. 

O, străjeri ai venirii Mele cuvânt la poporul Meu şi la 
tot omul care ia învăţătura vieţii de pe masa aceasta! V-aţi în- 
grijit în ziua aceasta de lucrarea darului umilinţei sfinte peste 
poporul Meu care a venit la scăldătoare, la Mine şi la voi pen- 
tru viaţa Mea în el, tată. L-am cuprins pe el în cuvânt la în- 
ceputul şi la sfârşitul zilei de învăţătură. Tot mai viu, tot mai 
frumos să fiu Eu, Domnul, în cel ce se curăţeşte pentru Mine, 
fiilor, pentru împărăţia Mea înăuntrul lui, pentru viaţa în Mine 
trăită a poporului Meu, poporul Noului Israel, precum este 
scris. Amin, amin, amin. 

12/25 decembrie 2007 


CUVÂNTUL LUI DUMNEZEU DIN ANUL 2008 


Praznicul Naşterii Domnului 

E vremea Scripturii naşterii din nou a lumii. Domnul îndeamnă po- 
porul spre duhul ascultării. Şoaptă din cer de trezire peste neamul 

român. 

E sărbătoare de naştere, poporul Meu, iar Eu, Dom- 
nul, vin la tine cuvânt şi Mă aşez pe braţul tău ca 
să-Mi mângâi cu tine suspinul Meu cel nemângâiat. Nu-Mi mai 
întăresc porţile, ci Mi le supun numai, ca să pot să-ţi dau ţie 
prin porţi cuvântul Meu cel însuspinat şi Duhul Meu Cel 
nemângâiat, cu Care stau în porţi între Mine şi tine, între Mine 
şi om. Acum două mii de ani i-am mângâiat pe păstori şi pe 
magi, i-am mângâiat prin îngeri şi prin duhul descoperirii tai- 
nelor Mele şi le-am vestit lor naşterea Mea pe pământ Om şi 
Dumnezeu, dar Eu nu M-am mângâiat. Eu, şi cu mama Mea 
Fecioara n-am stat pe pământ decât numai într-un suspin, 
numai într-o durere, numai în strâmtorare între oameni apoi. 
Iată, nici azi nu sunt altfel. Numai într-un suspin cobor la tine, 
poporul Meu, căci Mi-am făcut iesle cerească şi casă de cobo- 
râre în cei prin care Eu îmi cobor cuvântul scris în grădiniţa 
pe care Eu, Domnul, am numit-o grădiniţa cuvântului lui Dum- 
nezeu în mijlocul neamului român, şi în care îmi găsesc pe cei 
ce Mă aşează în carte când Eu Mă nasc cuvânt în grădină, când 
Eu vin de la Tatăl cuvânt pe pământ după două mii de ani de 
când am venit trup născut din trupul cel fecioresc al mamei 
Mele Fecioara, după ce Eu eram mai înainte de vecii Unul- 
născut din Tatăl, născut, iar nu făcut, Dumnezeu adevărat din 
Dumnezeu adevărat. 

Plin de putere M-am pogorât acum două mii de ani între 
oameni întrupat de la Duhul Sfânt şi din mama Mea Fecioara 
şi M-am făcut om. Plin de putere Mi-am pus viaţa apoi pentru 
om, şi nu neputincios. Eu, Domn al puterilor, M-am lăsat în 
mâna celor neputincioşi cu viaţa şi cu credinţa, ca prin moartea 
Mea, pregătită de ei, şi apoi prin învierea Mea, pregătită de 
Tatăl Savaot, Tatăl Meu, să-i dau omului naştere din nou, să-i 
dau învierea din moartea pe care cu fiecare zi el şi-o zideşte în 
trupul său, dar omul pentru el însuşi nu dă nimic pentru viaţa 
lui aşa cum Eu Mi-am pus pentru el viaţa ca iarăşi să o iau şi 
să i-o dau în dar omului şi ca să aibă şi omul viaţă, şi n-am 
spus cuvânt neîmplinit când am spus acum două mii de ani că 
omul care nu mănâncă trupul şi sângele Meu nu are viaţă în 
el, ci are moarte şi cu ea Mă sacrifică pe Mine ca să se aleagă 
tot pe sine când e vorba de viaţa lui cea de la Mine, căci omul 
este fără minte din cer şi are mintea lui şi este neputincios cu 
mintea lui. 

O, iată, plin de putere cobor şi acum, după două mii de 
ani, cobor iarăşi de la Tatăl, cobor ca să înnoiesc lumea, ca să 
împlinesc Scripturile naşterii din nou a lumii, şi iată, aşez pe 
pământ judecata prin cuvânt ca să-i insuflu omului pocăinţa, 


spre iertarea păcatelor lui şi spre învierea lui din moartea cea 
de la păcat, aşa cum Eu am înviat din moartea cea pusă peste 
Mine de omul păcătos, căci omul păcătos nu poate să facă 
nimic în afară de moarte, iar viaţa nu vine de la om, ci vine de 
la Dumnezeu. 

Plin de putere dumnezeiască Mă fac cuvânt pe masa ta 
de sărbătoare cu cerul, poporul Meu de azi. Te-am agonisit prin 
dureri, poporul Meu. Mi-am coborât pe pământ Evanghelia cea 
proaspătă, cea de azi, şi te-am chemat sub viţa Mea, popor 
crescut de mâini iubitoare de cer, de inimi iubitoare de mân- 
tuirea ta, şi tu eşti cel mai mic, cel mai din urmă popor al Meu. 
Te-aş creşte şi cu mai desăvârşită iubire, dar Eu greu de tot mai 
pot astăzi pe pământ, greu de tot mai pot să-Mi rostesc plinul 
Meu cuvânt aşa cum este el pe inima Mea născut pentru zidirea 
ta. O, greu mai cobor la tine, tată, ca să te păstoresc şi ca să te 
păstrez al Meu, căci strâmtorarea cea pentru coborârea Mea e 
mare, e tot mai mare, poporul Meu micuţ. O, tu eşti încă micuţ 
şi Eu nu pot să te cresc cu cele de la Mine atât cât am Eu să-ţi 
dau, şi iată, tot într-un suspin Mă port în jurul tău cu îngerii 
Mei cei nevăzuţi ca să te ocrotesc, tată, şi ca să te hrănesc 
cumva şi ca să te am popor al Meu. E vremea de strâmtorare 
pentru Mine spre tine, căci dinăuntrul şi din afara ta bate vântul 
peste Mine şi-Mi stă împotrivă pentru viaţa ta, căci lipsa de 
statornicie a celor ce-Mi împung azi faţa după voia lor cea fără 
Dumnezeu, după necredinţa lor, îmi stă în cale ca să nu te pot 
păstori aşa cum am Eu hrana Mea cea pentru tine, stropită cu 
lacrimile Mele, pe care le vărs pentru tine în cupele din mâna 
îngerilor Mei, care-Mi strâng durerea, şi din care Eu apoi rup 
câte puţin ca să-ţi arăt ţie cât Mă doare, tată. Iată, nu numai pe 
pământ M-am jertfit plin de durere când M-am jertfit cu trupul 
pentru viaţa omului. Azi Mă jertfesc cu duhul în cer şi pe 
pământ pentru viaţa ta, poporul Meu cel mic de la sânul Meu. 
O, te-aş strânge şi mai mult la sân ca să te hrănesc şi ca să te 
desăvârşesc pentru Mine, dar cuvântul Meu nu mai poate veni 
până la tine aşa cum este el în Mine, ci vine mic, vine puţin, 
vine atent în grăirea lui, căci am necredincioşi şi neîmplinitori 
în calea Mea, şi aceştia nu Mă lasă să pot plin de putere aşa 
cum Eu sunt, şi aceştia îmi fac porţie cât să grăiesc şi cât să 
împlinesc şi-Mi clatină venirea şi cărarea, şi iată, Eu plâng cu 
cei ce plâng, plâng în strâmtorare în mijlocul tău şi în afara ta, 
popor născut din cuvântul Meu de azi. Plâng în porţi, şi porţile 
plâng în Mine, fiule. Plâng în cei cu care îmi sprijin cuvântul 
coborârii Mele la tine, plâng cu jale de naştere şi n-am unde să 
Mă nasc desăvârşit. Nu găsesc casă de adăpost, nu găsesc cu 
cine să-Mi mângâi pe cei ce-Mi poartă calea de la Tatăl la om, 
dar găsesc împotrivitori şi trădători, găsesc loviri şi necredinţă, 
găsesc iude şi pilaţi, care se spală pe mâini de sângele Meu, 
dar care Mă dau judecăţii înaintea necredincioşilor, şi găsesc 
dor de răzbunare în om, tată. O, prin aşa dureri te hrănesc Eu 

pe tine ca să te nasc mereu şi ca să- Mi fii mereu nou-născutul 
Meu, popor mititel. O, prin aşa strâmtorare Eu, Fiul lui Dum- 
nezeu, Cel plin de putere. Domn al puterilor în cer şi pe 
pământ, Mă plec şi Mă aplec înaintea omului neprimitor de 
Dumnezeu, ca să pot să te păstoresc fără să sar peste porţi, iar 
porţile îmi sunt mereu lovite, mereu ameninţate de faptele 
celor necredincioşi şi de gura lor, căci Eu mereu ţi-am spus că 
toate se sparg în porţi ca să Mi le şubrezească şi ca să culce la 
pământ gardul sădirii Mele, dar Eu sunt Cel ce te păzesc, Eu 
sunt Cel ce te păstoresc, numai să fii tu credincios venirii Mele 
la tine şi ascultării pe care ţi-o cer pentru paza ta, poporul Meu. 

O, copii din porţi, Mă nasc cuvânt de jale în zi de sărbă- 
toare de naştere, fiilor copii. O, dacă n-am cum să vă mai spri- 
jin, cum să vă mai mângâi în strâmtorarea în care mereu, mereu 
vă găsesc, vă mângâi tainic, tată, vă mângâi cu puterile cereşti, 
vă mângâi cu sfinţii şi cu îngerii, vă mângâi cu duhul răbdării 
sfinte, pe care mereu, mereu vi-1 dau, căci biruinţa Mea şi calea 
ei Mi s-au făcut grele. îmi tot şubrezeşte omul cărarea Mea 
spre oameni, dar prin voi Eu petrec cu toată venirea Mea, cu 
toată durerea ei, pe care nu Mi-o poate duce poporul, tată. O, 
duceţi-Mi-o voi, chiar dacă veţi plânge fără de mângâiere până 
la ziua când Eu îi voi trezi cu spaimă pe toţi cei ce se împo- 
trivesc acum Mie şi vouă ca să nu pot Eu cu toată taina lucrării 
Mele peste pământ acum. Acest cuvânt, cu care Eu trec din 
cele cereşti în cele pământeşti sprijinindu-Mă pe voi, nu este 
un cântec dulce sau unul de jale, ci este venirea Mea cu jude- 
cata prin cuvânt. Amin. Vin să judec viii şi morţii prin cuvânt, 
căci le-am spus tuturor acum două mii de ani: «Nu Eu, ci cu- 
vântul Meu va sta la judecată cu voi». Amin. 

O, copii strâmtoraţi, dar biruitori prin măreţia Mea de 
peste voi! Eu n-am venit să judec lumea, şi dacă o judec prin 
cuvânt pentru faptele ei cele fără Dumnezeu între pământ şi 
cer, voiesc apoi s-o îndemn la pocăinţă şi la înviere, tată. Ferice 
celor ce vă primesc pe voi cu tot cuvântul Meu spre om! Ferice 
celor ce vă ascultă pe voi cu iubire şi cu slavă, tată, căci slava 
aceasta este împlinirea cea prin ascultare de cuvântul Meu, cu 
care azi trec spre om sprijinindu-Mă pe voi. Mă îngrijesc tot 
mai mult să vă grăiesc puţin vouă, ca să nu aţâţ răutatea cea 
spre voi, lucrul zavistiei, cel născut acum două mii de ani lângă 
ieslea în care Eu am venit pe pământ Prunc născut din Fecioa- 
ră. Eu însă, iată, tot timpul vă grăiesc, dar tainic, ca să nu fiu 
auzit, şi vă întăresc şi vă dau să-Mi lucraţi. Lucraţi-Mi, tată! 
Chiar de sunteţi strâmtoraţi, lucraţi-Mi, măi tată! Ascultaţi-Mă, 
că-Mi sunteţi fii, şi am făcut din voi copii şi-Mi sunteţi fii-copii 
prin ascultare. Să nu uite poporul Meu cel mic că voi sunteţi 
în mijlocul lui cuvântul Meu, Cuvântul lui Dumnezeu. Să nu-i 
fie greu să creadă taina aceasta, să nu-i fie greu poporului Meu, 
ci să-Mi fie credincios poporul Meu de azi. Să nu uite poporul 
Meu să asculte de voi ca şi de Mine, să ia de la voi ca şi de la 
Mine, căci voi nu ale voastre, ci ale Mele aveţi pentru el, fiind- 
că Eu sunt Cel din voi, iar cine nu ia aşa acest cuvânt al Meu, 
acela-Mi strâmtorează calea şi vă face pe voi să lucraţi cât 
omul, tată. Eu însă vă îndemn pe voi să aveţi grijă de cei ce 
Mă iubesc îmbărbătându-vă pe voi pentru Mine, căci cei ce 
iubesc aşa, pe Mine Mă iubesc şi nu pe voi. Răbdaţi cu iubire 
toate strâmtorările de peste voi şi căutaţi mângâierea în dureri 
de la cei ce plâng cu voi, de la cei ce nu se tem de dureri. Eu 
sunt Cel tainic. Tot aşa să fiţi şi voi în mijlocul poporului Meu. 
Aşa vom lucra până ce câmpurile se vor ara pentru ţarină nouă, 
pentru sămânţă nouă, pentru sădirea cea nouă, tată, şi pe care 
v-o descopăr prin duhul proorociei, căci mărturia Mea duhul 
proorociei este, precum este scris. O, nu vă împiedicaţi în om! 


Eu sunt Cel ce v-am aşezat pe voi să lucraţi ca Mine şi nu ca 
omul, de la Mine şi nu de la om, tată. O, dacă Eu aş putea fără 
strâmtorare prin voi ceea ce am de lucrat acum, s-ar vedea pu- 
terea biruinţei Mele peste întunericul de pe pământ, care-i ţine 
în moarte pe oameni, dar vom putea aşa, curând, curând vom 
putea, tată, căci Eu am venit ca să fiu Biruitorul, şi apoi Dum- 
nezeu văzut, şi vor curge râuri de lacrimi din ochii celor ce 
n-au putut să vadă cu ei tainele cele ascunse în cuvântul Meu 
de peste voi şi în voi, copii însuspinaţi şi tot mai strâmtoraţi în 
porţi. Pace vouă! Mi-e tare greu fără pace în voi. în voi e numai 
durere, tată. Pace vouă în dureri! Răbdaţi îmbărbătându-vă în 
răbdare, chiar dacă acum ar fi fost să lucraţi mult şi după voia 
Mea împotriva voii omului. O, mai răbdaţi încă! Odată cu vre- 
mea răbdării e şi vremea biruinţei cea tainică prin răbdare, şi 
rodul ei vine, fiilor copii, vine, tată. Amin. 

O, popor al naşterii de sus, învaţă-te să asculţi de Dum- 
nezeu! Naşterea Mea în tine se lucrează prin ascultare, căci ma- 
ma Mea a ascultat cu credinţă până ce M-a născut, şi apoi până 
ce iarăşi M-a dat Tatălui prin răbdarea ei cea de sub suspin. 

O, mamă Fecioară, mama Mea Fecioară, după ce vom 
aşeza ziua sărbătorii naşterii Mele vom grăi cu poporul cel mic 
al Nostru, mamă, căci poporul trebuie crescut şi povăţuit pen- 
tru creştere şi pentru ascultare a tot ce Noi îl povăţuim, mamă. 
Venim cu ziua de naştere a lui Dumnezeu-Cuvântul, venim pe 
pământ cu această sărbătoare, mamă. Ne sunt obosiţi de jale 
copiii care Ne fac venirea în carte. Ei aşteaptă ca şi Noi izbă- 
virea Mea de sub omul care Mă ţine sub obroc, sub nelucrare, 
mamă. Am vreme dulce în braţe ca s-o aşez pe pământ şi ca să 
aşez pace peste cel mai mic popor al Nostru, mamă. 

O, popor hrănit cu lapte din cer, învaţă-te să plângi ca 
Dumnezeu, şi Eu voi avea de la tine mângâiere, tată. Invaţă-te 
să fii duios, căci greu îndur de la omul cel vârtos, fiule. O, în- 
vaţă-te să fii copil, ca să-ţi pot da creştere, tată. Pace ţie! fnva- 
ţă-te să te naşti din dureri, nu din bucurii, tată. Naşterea e cea cu 
dureri. Te doresc după chipul şi asemănarea Mea, poporul Meu. 
Stai sub mâna celor ce Eu, Domnul, le-am dat pentru tine facere, 
facerea cea nouă. Dă-le putere să te poată lucra, căci Eu le-am 
dat. Ajută-Mă ajutând puterea lor cea pentru tine, ca apoi să 
creşti frumos din cuvântul lor de peste tine, căci ei sunt în mij- 
locul tău cuvântul Meu şi nu al lor atâta vreme cât pot ei să Mă 
dea ţie când Eu Mă dau lor ca să Mă dea. O, nu-i lăsa să plângă 
singuri! învaţă-te să plângi, poporul Meu, să plângi şi tu, tată, 
căci din lacrimile şi din suspinul celor ce ştiu să plângă ca Dum- 
nezeu se va ivi lumea cea nouă, veacul ce va să fie, şi care tre- 
buie să fie descoperit, chemat să vină, poporul Meu. Amin. 

Trecem dintr-o zi într-alta şi Ne aşezăm cuvânt de naş- 
tere pe pământ. îngerii cântă cu lacrimi îngereşti pentru 
naşterea cuvântului Meu şi slujesc coborârii Mele cântând înlă- 
crimaţi. Eu pot prin cei ce plâng slujindu-Mi coborârea Mea. 
Prin cei ce sunt ei, şi nu Eu, nu pot să lucrez pe cele de azi 
coborâte de Mine pentru naşterea din nou a lumii. Naşterea 
aceasta este Scriptura cea învăluită în taină şi pe care tainic o 
vom lucra, copii însuspinaţi în porţi, şi prindeţi puteri sfinte, 
tată, ca să păşim de pe o zi pe alta cu sărbătoare şi cu cuvânt 
de naştere, căci Eu, Domnul, Cel născut în Betleem acum două 
mii de ani, Mă nasc cuvânt în staul ales de Mine pe vatra nea- 
mului român. Amin. 

în şoaptă, în taină te strig, neam român, naşte-te cu 
naşterea cea nouă, din cuvântul Meu purcesă în zilele acestea! 
Nu-ţi astupa auzul, tată! Ridică ochii la Mine ca să vezi cu ei 
pe cele tainice ale Mele din mijlocul tău, ţara Mea de venire 
de la Tatăl iarăşi pe pământ! Frumoasă este naşterea din cer a 

toate câte vor fi pe pământ prin înnoirea lor! învaţă-te să crezi 
în Domnul, Care vine la tine cuvânt de naştere de sus, căci 
Scriptura Mea cea de acum două mii de ani nu te-a născut de 
sus, n-ai vrut să auzi glasul ei de naştere ca să fii născută, ca 
să fii frumoasă ca Mine, ţara Mea, căci cel ce se naşte din Mine 
este frumos ca Mine, tată. Iată, am carte deschisă în mijlocul 
tău. Ea este glasul Meu, cuvântul Meu cel de naştere din nou 
a lumii, împlinirea Scripturii înnoirii lumii. Şoapta Mea te 
cheamă la izvor. Deschide-Mi, neam român, deschide şi vino 
la chemarea Mea, căci stau cu masa nunţii Mele pe vatra ta şi 
te aştept să vii şi te aştept să fii şi te aştept, ţara Mea de azi. Te 
colind cu acest cânt de naştere a ta. Deschide şi ieşi în poartă 
ca să-Mi primeşti colindul Meu cel pentru naşterea ta din cu- 
vântul Meu cel de azi peste tine, Cuvântul lui Dumnezeu, Care 
te cheamă să fii tu cerul cel nou şi pământul cel nou, după ce 
toate vor trece cu trosnet, ca să pot Eu, Domnul, cu slava cea 
viitoare, cu ziua cea fără de sfârşit a naşterii din nou a toate, 
când toate vor învia şi vor fî, o, ţara Mea la care Eu, Domnul, 
vin acum după două mii de ani de la naşterea Mea în Betleemul 
Iudeii Prunc născut din Fecioară şi neprimit de oameni pe 
pământ. Amin, amin, amin. 

25 decembrie 2007/7 ianuarie 2008 

Soborul Maicii Domnului 

împlinirile Domnului nu sunt ca pe pământ. înţelepciunea cea din 
fire ajută credinţei sfinte. Taina inimii curate. Pilda năpârcii. Taina 
înfecioririi. Descoperirea fiilor lui Dumnezeu: a doua venire a 
Domnului. 

I n a doua zi de sărbătoare de naştere, Eu, Domnul, 
Mă aşez iarăşi cuvânt în carte şi-Mi las pe masa ta 
hrană din Mine, cuvânt din gura Mea ieşit pentru viaţa ta şi 
pentru înnoirea ei, şi aşa te hrănesc Eu pe tine, ca mama care 
mestecă îmbucătura în gura ei şi apoi o scoate şi o dă fiului ei, 
ca să crească el din gura ei hrănit, popor născut din multul Meu 
cuvânt în zilele acestea ale Fiului lui Dumnezeu, Care vine cu 
norii, precum este scris. Hai, fiule, hai, poporul Meu, să stăm 
la masă cu înţelepciunea, Care S-a născut mai înainte de lucea- 
făr, şi Care S-a făcut trup, din Fecioară născut, pentru ca să 
crească bărbat desăvârşit şi ca să Se arate apoi Dumnezeu desă- 
vârşit pe pământ cu oamenii, plin de har şi de adevăr, cuvânt 
din cuvântul Tatălui. Hai, poporul Meu, să înveţi să te faci cu- 
vântul Meu cel împlinit, aşa cum Eu mereu te învăţ şi te în- 
demn, căci Eu pot să te fac, de vreme ce pot să cuvintez peste 
tine cuvânt de facere, tată. Mintea ta este locaşul care Mă poate 
primi sau nu Mă poate primi înăuntrul tău, dar Dumnezeu suflă 
pe pământ încă de la început un vânt răcoritor de sufletul din 
om, şi omul poate lua din el, din vântul cel tainic duhul cre- 
dinţei şi apoi duhul cunoştinţei lui Dumnezeu şi apoi duhul 
temerii de Dumnezeu, şi iată, aşa se naşte omul din Dumnezeu 
pe pământ, şi apoi el se închină Mie ca Avraam, căci aşa a fost 
naşterea din Mine a lui Avraam, şi apoi el a crezut ca Dum- 
nezeu, şi apoi Dumnezeu S-a dat lui prin taina cea mai presus 
de fire a lucrărilor lui Dumnezeu între Dumnezeu şi om, mai 
întâi prin credinţă şi apoi prin vedere şi apoi cuvântul împlinit, 
căci s-a făcut Avraam apoi sânul lui Dumnezeu, iar Dumnezeu 
S-a făcut sânul lui Avraam, şi cine poate să pipăie cu ochiul 
sau cu mâna această taină mai presus de fire a credinţei sfinte, 
credinţă care nu iscodeşte, ci se înfăptuieşte dincolo de cunoaş- 
terea şi de vederea omului cel trecător? O, aşa a rămas Avraam 
omul cel netrecător, omul cel născut din Dumnezeu, şi în gră- 
dina căruia odihnesc acum cei credincioşi ca Avraam, de la el 


şi până azi, poporul Meu. 

O, nu sunt ca pe pământ împlinirile cuvântului lui Dum- 
nezeu. Un om născut din Dumnezeu ca Avraam nu se uită pe 
pământ ca să vadă cuvântul cel împlinit, rostit de Dumnezeu, 
ci se uită în Dumnezeu şi în locaşurile Lui, căci Eu cu oamenii 
nu locuiesc în locaşurile lor, în cele făcute de mâna lor în vre- 
me, ci locuiesc cu împlinirile tainelor Mele în locaşurile Mele, 
în timpul Meu cu omul, nu în timpul omului, căci Eu pe vre- 
mea lui Avraam eram pe pământ între oameni şi între împăraţi, 
şi eram prin Avraam, şi eram prin Melchisedec, şi eram mai 
mare decât toţi cei ce cârmuiesc peste neamuri, şi tainic Mă 
odihneam cu împlinirea tainelor Mele prin cei credincioşi, care 
erau poporul Meu pe pământ, patria Mea şi a lor în mijlocul 
neamurilor de pe pământ şi a împăraţilor de peste ele, căci cu- 
vântul Meu cel împlinit este împărăţia Mea peste pământ, iar 
împărăţia Mea nu are nimic, nimic în lumea aceasta, ci are în 
patria Mea de pe pământ, patria celor ce cred ca Avraam şi văd 
ca Avraam şi împlinesc ca el fără ca lumea să aibă parte la cele 
ale lui Dumnezeu, care nu sunt din lumea aceasta, aşa cum nici 
Avraam nu era din lumea aceasta când el s-a sculat cu ai săi şi 
a biruit pe împăraţi şi armele lor şi armata lor de oameni pă- 
mânteşti, de oameni care nu sunt născuţi din Dumnezeu, căci 
din Dumnezeu se nasc prin cuvântul lui Dumnezeu oamenii, 
se nasc din cuvânt şi sunt şi tainic rămân între oameni cei ce 
se nasc din Dumnezeu şi sunt, dar sunt de la Dumnezeu şi nu 
de la oameni, şi aşa stau ei pe pământ în împărăţia lui Dum- 
nezeu şi nu în împărăţia oamenilor, care nu este de la Dum- 
nezeu, căci Eu pe Irod l-am biruit în vremea prunciei Mele, că 
eram împăratul Cel de la Tatăl venit cu împărăţie care nu cade 
aşa cum a căzut împărăţia lui Irod, care s-a luptat cu împărăţia 
Mea crezând că Mi-o cade dinaintea lui, dar n-a fost aşa, căci 
cel ce ridică piatra primeşte înapoi piatra peste capul lui, şi al- 
tfel nu biruieşte cel ce ridică piatra. Amin. 

O, Eu n-am nimic în lumea aceasta, poporul Meu, şi nici 
tu să n-ai, tată, căci noi aşa biruim lumea, aşa, neavând nimic 
în ea, precum Avraam n-a avut nimic în ea, şi aşa biruim noi 
lumea, tată, şi suntem deasupra ei, şi aşa se înţelege Scriptura 
prin care Eu le-am spus ucenicilor care se îndeletniceau să 
creadă în Mine, şi le-am spus: «îndrăzniţi, Eu am biruit lu- 
mea!». Amin. 

O, poporul Meu, aşa să crezi tu în cuvintele Mele, fiule, 
căci iată ce Dumnezeu ai tu pe pământ peste tine! O, mult, mult 
te-aş mai învăţa, mult de tot Mi-aş mai desface înaintea ta 
legăturica şi ca să-ţi dau din ea să înţelegi şi apoi să crezi şi 
apoi să vezi ca Avraam, să vezi cum a văzut el sub stejar pe 
Dumnezeu, dar ca Avraam să crezi, neîndoios, şi să înmulţeşti 
în tine credinţa lui cea de sub stejar, cu care el a văzut şi a 
înţeles şi a crezut pe Dumnezeu, Care era învăluit în taină cu 
cele ce se văd şi care ascund sub ele pe Dumnezeu. Amin. 

O, ce frumos am venit Eu pe pământ ca să fiu Eu împă- 
ratul împăraţilor şi Domnul domnilor! Ce tainic a fost această 
frumuseţe, venirea Mea între oameni în mare taină, sub slava 
cea neînţeleasă de oameni a fi slavă mai presus de slava cea 
înţeleasă a fi aşa! Mama Mea Fecioara era din neam împărătesc, 
şi era cea mai mare de pe pământ după taina lui Dumnezeu, dar 
cine ştie aceasta ca să şi slăvească cu slavă această măreţie a 
Fecioarei împărăteasă, mama Mea?! Regii neamurilor domnesc 
peste ele, iar cei ai lui Dumnezeu domnesc peste făpturi, şi 
făpturile îi slujesc în taină, şi iată, împărăţia lui Dumnezeu nu 
este din lumea aceasta, ci, din contra, lumea aceasta este cu- 
prinsă în împărăţia lui Dumnezeu, pe care regii neamurilor n-o 
pricep şi n-o văd şi n-o slăvesc, precum n-au putut să Mă slă- 

vească pe Mine cei ce au avut prilejul să Mă vadă cât am stat 
pe pământ descoperit, dar M-au văzut şi M-au cunoscut şi M-au 
mărturisit şi M-au vestit cei cărora le-a fost dat de la Tatăl să 
Mă cunoască a fi de la El Stăpân peste făpturi, Stăpân al făp- 
turii, Stăpân tainic, împărăţind peste cei credincioşi şi în ei pe- 
trecând şi făptuind prin ei, aşa cum prin mama Mea Fecioara 
am împlinit venirea Fiului lui Dumnezeu de la Tatăl pe pământ 
la oameni, şi aşa cum şi azi Mă împlinesc prin venirea Mea 
iarăşi de la Tatăl la om, înveşmântat în mantia cuvântului şi 
grăind de sub ea, veşmânt pe care omul nu-1 înţelege când îl 
vede scris în carte şi aşezându-se el aşa faţă în faţă cu omul. 

O, poporul Meu, cuvântul este taină neînţeleasă a fi aşa 
pe pământ, iar Eu te povăţuiesc pe tine să fii înţelept, şi cre- 
dincios să fii când Eu te învăţ să ai grijă şi să foloseşti credinţa 
în spusele Mele, că Eu te-am învăţat pe tine să nu rosteşti 
oricum cuvânt cu guriţa ta, căci cuvintele se strâng toate şi îl 
dovedesc pe om la Dumnezeu şi pe Dumnezeu la om cu măsu- 
ră mică sau mare sau deloc, şi aşa se strânge omul la Dum- 
nezeu cu cele ce ies din gura lui şi care îl ridică sau îl coboară 
pe om faţă în faţă cu Mine. 

O, fiule al poporului Meu, Eu nu Mă bucur, ci mult Mă 
întristez când te văd că parcă nu auzi cuvântul prin care Eu dau 
să te aşez după plăcerea Mea înaintea Mea. O, fiule al poporului 
Meu, să nu-ţi iei ceea ce nu ai, ceea ce nu lucrezi ca să ai. Dacă 
vrei să ai, zideşte ca să ai, şi dacă nu zideşti, mulţumeşte-te cu 
ce ai dat de la Mine, tată. O, nu fii nemulţumit, căci Eu sunt 
împăratul făpturii şi M-am dat ţie pildă de smerenie şi de 
răbdare, şi acestea sunt iubire, iubire cu sfială în Mine înaintea 
ta, tată. O, tu nu te purta cu omul ca între om şi om aşa cum se 
poartă oamenii, ci poartă-te cu omul aşa cum Mă port Eu cu el, 
căci dacă nu lucrezi aşa, nu eşti născutul Meu, nu eşti născut 
din Dumnezeu ca Avraam, ci eşti născut din sămânţă bărbă- 
tească şi tot aşa şi lucrezi. O, iată cum te învăţ Eu naşterea. Eu 
te învăţ naşterea ta cea din Mine, aşa cum le dau să lucreze cei 
puşi de Mine înaintea ta pentru facerea ta cea din cer pe pământ, 
căci Eu lucrez prin porţi pentru tine, fiule, aşa cum am lucrat 
prin Avraam, prin Moise, prin David, prin a căror gură grăia 
gura Mea şi proorocea şi aşeza şi lucra, căci mărturia Mea este 
duhul proorociei, tată, şi caută să înţelegi de ce am început Eu 
să-Mi apăs degetul pe acest cuvânt iară şi iară, căci vreau să 
Mă cunoşti când Eu lucrez în mijlocul tău cu Duhul Meu Cel 
lucrător prin duhul proorociei, tată. O, vreau să te învăţ înţe- 
lepciunea naşterii şi împlinirea ta prin toate lucrările Mele de 
peste tine, şi împlinirea lor prin tine, cel credincios lor, dacă vei 
lucra cu credinţă ca a lui Avraam, care nu a iscodit, care nu s-a 
îndoit şi care s-a slăvit de pe pământ şi până în cer, de la cele 
ce se văd şi până la cele tainice ale lor şi din care ele purced. 

O, eşti mititel, poporul Meu, mititel, tată, pentru înţelep- 
ciunea tainelor, dar învăţătura Mea de peste tine o înţeleg în- 
ţelepţii cei din fire când ei o aud din gura Mea cea de deasupra 
ta grăitoare peste tine, şi iată, înţelepciunea cea din fire ajută 
credinţei, tată, aşa cum l-a ajutat pe Avraam. Te-am povăţuit 
să fii deştept, poporul Meu, ca să poţi să Mă înţelegi şi să Mă 
crezi prin toate câte Eu aduc spre tine, tată. Dacă Eu, Domnul, 
ţi-am despecetluit izvorul Meu, gura Mea, care se face cuvânt 
peste tine, stai bine, stai cu frică şi ia aminte, tată, căci dacă te 
îndeletniceşti cu treburile tale, cu cele pentru viaţa ta şi atât, 
nu poţi să stai în sfatul Meu, la gura Mea ca să iei şi ca să mai 
şi pricepi de la Dumnezeu. Mi-ar place atât de mult să poţi să- 
Mi placi Mie prin tot ceea ce eşti tu, dar plăcerea Mea nu se 
dă după om ca să Mă pot bucura aşa de la om, ci omul trebuie 
să înveţe care este plăcerea Mea, şi apoi să se facă el fapta 


aşteptării Mele, căci Mi-e tare dor să-l iubesc pe om aşa, să am 
Eu ce lua de la om după ce el se face placul Meu, aşa cum s-a 
făcut Fecioara mama Mea, cel mai mare suflet de pe pământ, 
cel mai frumos, cel mai plăcut lui Dumnezeu, odihna lui Dum- 
nezeu pe pământ, poporul Meu. Amin, amin, amin. 

O dulcele meu rod, rod al pântecelui meu 
^după ce inima mea Te-a rodit în ea! Tu 
eşti rodul Tatălui şi eşti rodul meu, rodul sufletului meu cel 
scump lui Dumnezeu, rodul trupului meu cel odihnitor Ţie, 
Doamne născut pe pământ din pântecele meu odihnitor de 
Dumnezeu, căci numai aşa poţi Tu cu odihna Ta în om. O, ce 
frumos, ce plin de cuvânt şi de har, ce măreaţă este taina cu- 
vântului în ziua aceasta şi înţelepciunea lui, dar poporul Tău 
este mic, mititel, fiule Doamne, iar Tu cauţi să-l faci pe el ca 
Avraam şi ca să-Ţi poţi împlini prin el tainica Ta împărăţie pe 
pământ cu oamenii, cerul pe pământ, precum în cer aşa şi pe 
pământ în mijlocul împăraţilor care domnesc peste neamuri şi 
le stăpânesc pe ele. O, ce frumos duh al înţelepciunii aşezi Tu 
în cei din porţi când vii ca să-l dai de povaţă peste poporul Tău! 
Stăm şi ascultăm duhul facerii celei noi peste poporul Tău, căci 
în mijlocul lui Tu încapi cu înţelepciunea Ta, care-i spune 
răului din om să iasă ca un străin şi ca să poată intra în om fru- 
mosul vieţii Tale, curăţenia inimii în fii, priceperea minţii cu- 
rate şi sănătoase, Doamne, căci omul trebuie să-şi cureţe 
mintea, să şi-o cearnă prin sită deasă, ca să lucreze ea apoi 
numai cele întregi ale Tale, numai cele ce trebuiesc Ţie în om 
şi nu omului, şi apoi inima omului primeşte în ea odihna minţii 
lui, lucrarea cea trecută prin sită ca să rămână în sită numai 
cele dumnezeieşti, aşa cum mintea mea le lucra pe ele şi numai 
pe ele, Doamne născut pe pământ pentru om. 

O, popor purtat pe braţele milei Fiului meu Iisus Hris- 
tos! Ai grijă mare să preţuieşti darul Domnului din mijlocul 
tău, căci Israel cel de demult nu l-a preţuit, şi a pierit dacă nu 
l-a preţuit. Ai grijă să preţuieşti pe cele de la Dumnezeu, ca să 
se dea ţie acest dar, darul inimii curate, care ajută mintea să fie 
locaş lui Dumnezeu şi nu ţie dacă eşti al lui Dumnezeu. Mulţu- 
meşte-te cu ce ai când începi să porţi de la Dumnezeu, şi 
aceasta este mare înţelepciune, mare şi nestricată măsură, căci 
ce este fără de măsură de la Dumnezeu îl strică pe om, îl cade 
pe om. îţi spun aceasta din pilda vieţii mele, căci după ce Dom- 
nul mi-a vestit prin înger pe Cel neîncăput, Care Se va sălăşlui 
în mine ca să Se nască Prunc şi să crească om desăvârşit şi să 
fie Stăpân a toate, Stăpân văzut, eu m-am făcut mică, mică, şi 
aşa m-am purtat în toată vremea mea apoi pe pământ înaintea 
oricărei făpturi şi înaintea oricărui om mic sau mare, şi aşa 
m-am dovedit că sunt eu locaşul lui Dumnezeu, Domnul Cel 
sălăşluit între oameni, Cel mare prin smerenia Sa. O, uită-te la 
cei ce te călăuzesc pe tine, popor mititel. Ei sunt mari prin 
smerenia lor, şi pe care mulţi nu o văd, fiindcă ea este cea lu- 
crătoare, nu cea înţeleasă de om a fi smerenia. Dumnezeu Se 
odihneşte peste ei pentru smerenia lor, şi dureros este în cer 
peste oştirile cereşti toate că nu poate Dumnezeu găsi între oa- 
meni vase smerite, inimi aplecate ca Dumnezeu, ca să facă El 
din ele cărare a Lui spre oameni, scară de la Dumnezeu la om, 
şi de la om la Dumnezeu, căci Dumnezeu coboară şi urcă, urcă 
şi coboară pentru om pe scară, fiule, pe scara smereniei inimii 
omului tocmit de Dumnezeu pentru smerenia din ea, smerenie 
înaintea lui Dumnezeu, nu înaintea oamenilor, şi care se face 
locaş lui Dumnezeu între oameni şi pentru oameni, aşa cum pe 
mine m-a făcut Dumnezeu locaş al Său pentru smerenia mea. 
Taina inimii curate are lucrare văzută, fiule, precum şi taina 
inimii necurate are, iar dacă tu, care eşti poporul lui Dumnezeu, 


Anul 2008 


261 


nu înveţi taina inimii curate, tu lucrezi altceva cu tine şi poţi 
răni pe Dumnezeu dacă nu înveţi credinţa în Dumnezeu şi lu- 
crarea ei apoi înaintea lui Dumnezeu. Cel credincios lui Dum- 
nezeu ia de la Dumnezeu şi lucrează ca Dumnezeu şi nu ca 
omul pentru viaţa oamenilor. Cel necredincios lui Dumnezeu 
ia de la diavol şi lucrează ca diavolul pentru moartea oame- 
nilor, fiule, aşa cum ştii tu că este pilda năpârcii, care s-a sculat 
cu lucrarea diavolului şi i-a ieşit ursului în cale şi i-a spus lui 
că vrea cerbul să-l omoare ca să fie el apoi împărat peste lumea 
animalelor, şi năpârca a băgat în inima ursului duşmănia cea 
de moarte pentru cerb şi s-a sculat ursul ca să-l omoare pe cerb, 
după spusele năpârcii. Ea însă s-a grăbit şi spre cerb apoi şi 
i-a spus lui că vine ursul spre el ca să-l omoare, fiindcă a auzit 
el că cerbul voieşte să fie el împărat, după cum are coroana cea 
pe creştetul lui zidită de Dumnezeu, şi venind ursul la cerb cu 
gând de moarte pentru cerb, s-a plecat lui cerbul şi i-a dat 
faguri de miere ca unui împărat peste el, şi atunci ursul s-a îm- 
blânzit şi a auzit de la cerb că nu tânjeşte cu nici un chip la 
tronul de împărăţie peste animale. O, iată ce lucrare lucrează 
cel necredincios, cel nemulţumit, la care diavolul vine şi îi dă 
după lucrarea inimii lui, căci diavolul are mare cârlig peste 
omul cel nemulţumit. Această pildă care arată faţa şi lucrarea 
faptelor diavolului şi ale morţii din om trebuie înţeleasă pentru 
înţelepciunea minţii şi apoi pentru curăţia inimii între fraţi, căci 
înţelepciunea de la Dumnezeu vine numai peste inimile curate 
şi care arată lucrarea lor şi Dumnezeul lor, Dumnezeul Care 
biruieşte moartea din om cu tot întunericul ei, şi toate aceste 
lecţii ale vieţii le toarnă Domnul peste tine prin smerenia ini- 
milor celor ce te povăţuiesc pe tine spre viaţa lui Dumnezeu 
înăuntrul tău, popor al Fiului lui Dumnezeu, născut de la Dum- 
nezeu în trupul meu cel fecioresc, şi apoi din el între oameni. 
O, învaţă statul tău în împărăţia lui Dumnezeu şi învaţă şi statul 
în tine a împărăţiei lui Dumnezeu şi a luminii ei, căci ea are 
faţă luminoasă şi tot aşa şi lucrează în tine atunci când tu te 
naşti din Dumnezeu, aşa cum eu, Fecioara mamă, am făcut lu- 
crarea cea tainică a lui Dumnezeu între oameni, lucrare mai 
presus de fire, fiind eu născătoare de prunc şi fecioară cu 
trupul, mamă de copil crescut în trupul meu cel fecioresc, trup 
fecioresc, care alăptează la sân copil născut, copil de alăptat. 
O, ferice de cel cuprins de tainele lui Dumnezeu, căci Fiul meu 
le-a spus într-o zi celor ce te călăuzesc de la El pe tine şi aşa 
le-a spus lor: «Taine de nepătruns sunt tainele cele pătrunse 
de omul cel pătruns de ele», şi aşa rămân ei în tainele Domnu- 
lui, şi aşa rămân ele în ei, şi aşa te călăuzeşte pe tine Dumnezeu 
pe pământ spre El, popor al milei Lui cea pentru om. O, învaţă 
taina şi lucrarea inimii curate, fiule, căci cel credincios ia de 
la Dumnezeu şi lucrează ca Dumnezeu cu viaţa sa, iar cel ne- 
credincios este cel ce ia de la diavol şi lucrează ca diavolul 
pentru moartea sa, dar tu caută cu taina inimii curate şi cu 
duhul credinţei sfinte, şi care dar îi iubeşte pe cei ce se smeresc 
sub mâna şi sub lucrarea cea de taină a Fiului lui Dumnezeu, 
Cel Unul născut din Tatăl mai înainte de vecii şi Cel Unul 
născut din trupul meu cel fecioresc mai înainte de luceafăr, pre- 
cum este scris. Amin. 

Cu multă şi feciorească duioşie am stat în sfat de facere 
nouă pentru poporul Tău, Doamne şi Fiule al meu, pruncuţ 
sfios şi om desăvârşit dintr-o dată, căci amândouă acestea sunt 
fiinţa Ta în toată clipa, Dumnezeule copil. Să lucrăm, Fiule 
scump! Să-l înfeciorim pe poporul Tău, să-l învăţăm pe el tot 
mai mult taina inimii curate, taina inimii fecioare, căci înţelep- 
ciunea inimii lui este naşterea lui cea din nou, cea din Tine, 
Stăpâne tainic al făpturii, că atât de tainic ai venit de Te-ai 


născut copil pe pământ atunci când ai venit! Sfioasă mi-a fost 
viaţa şi purtarea mea înaintea Ta, sfioasă mi-a fost trecerea mea 
printre oameni în vremea trupului meu, şi aşa i-am îndumnezeit 
eu pentru Tine pe oameni, şi aşa Ţi-am făcut eu Ţie ucenici 
curaţi şi înfecioriţi, Doamne scump. O, aşa ai lucrat şi Tu cu 
ucenicii Tăi şi îi chemai şi îi lucrai şi îi înfecioreai, căci Tu erai 
Cel ce puteai să-i faci pe ei ai Tăi. Mă doare ca şi pe Tine pen- 
tru toţi cei care în mijlocul poporului Tău nu iubesc taina fa- 
cerii lor după chipul şi asemănarea Ta, şi aceia se cunosc de 
departe, şi aceia sunt stavilă a slavei Tale celei dumnezeieşti, 
care aşteaptă la acest hotar, Stăpâne al puterilor prin smerenia 
Ta şi prin răbdarea Ta înaintea omului celui necredincios prin 
faptele lui, care nu se lasă plămădite de la Tine la lumină, 
Doamne Stăpân prin smerenia Ta înaintea omului. O, învaţă-i 
pe ei cu putere, învaţă-i! Şi vor lua înţelepciunea Ta în ei toţi 
cei ce Te iubesc cu credinţă şi cu ascultare şi cu mulţumire pen- 
tru acestea, Stăpâne Doamne. Amin. Eu sunt pildă de viaţă pen- 
tru toţi cei ce vor să Te urmeze luându-şi crucea şi lepădân- 
du-se de sine, lepădându-se de mintea lor şi de lucrarea ei ca 
să Te ia ei pe Tine în ei minte a lor şi cârmă a lor, aşa cum eu 
am stat înaintea Ta şi în Tine am stat, şi nu în mine, iar Tu erai 
Stăpânul meu, şi apoi ai fost Fiul meu, Cel Unul născut de la 
Tatăl şi din trupul meu cel fecioresc. Cu sfială multă am petre- 
cut pe pământ înaintea Ta şi înaintea omului, şi cu umilinţă de 
la Tine, Doamne născut pe pământ prin smerenia mea. Sfioasă 
mi-a fost viaţa şi purtarea între oameni, şi aşa l-am îndumnezeit 
eu pe om, şi aşa lucrare sfântă le dau eu azi spre învăţătură fi- 
ilor poporului Tău, pe care-i doresc copii ca şi pe Tine, Dum- 
nezeule smerit ca un copil, ca un miel, ca un Dumnezeu 
adevărat prin smerenia Ta, copil născut din smerenia mea, 
prunc micuţ şi Dumnezeu desăvârşit pe pământ, de la naşterea 
Ta şi până la aşezarea Ta iarăşi în Tatăl, la Care iarăşi Te-ai dus 
ca să fii apoi mereu cu ai Tăi, şi de lângă Tatăl să fii cu ei, pre- 
cum şi eşti. Amin, amin, amin. 

O mamă născătoare a Mea şi pururea 
^fecioară cu trupul! Eu plâng ca tine, şi 
în tine plâng cu tine după înfeciorirea sufletului şi a inimii 
omului, mamă. Pilda cu fecioarele cele înţelepte şi cele nebune 
arată omului că fecioria trupului nu-1 ajută pe om să dobân- 
dească împărăţia cerurilor şi intrarea la masa cea veşnică a 
nunţii Mele, a venirii Mele cu veşnicia, mamă. Iată, trupul nu 
foloseşte la nimic, mama Mea, căci duhul este cel ce dă viaţă 
şi mântuire, şi el este cel fecioresc, omul cel fecioresc care-L 
poartă pe Dumnezeu în el, nestricând Duhul lui Dumnezeu înă- 
untrul lui, căci Duhul lui Dumnezeu este Cel ce-1 înfecioreşte 
pe om înăuntrul lui şi apoi în afara lui, în afara trupului omului 
cel văzut de oameni. Omul cel duhovnicesc este cel ce lucrează 
ca Dumnezeu şi nu ca omul care lucrează în numele Duhului 
lui Dumnezeu, căci Duhul lui Dumnezeu în om nu stă în cu- 
vânt, ci stă în putere, stă prin faptele duhului, care lucrează 
prin împlinirea lor semnele lui Dumnezeu pe pământ, precum 
este scris. Amin. 

Te-am învăţat, poporul Meu, cu multă înţelepciune de 
taină în ziua aceasta de sărbătoare a naşterii Mele prunc din 
Fecioară născut acum două mii de ani în Betleemul Iudeii, şi 
iată-Mă învăţător plin de puterea Duhului Sfânt, revărsându-L 
pe El cu suflarea gurii Mele de deasupra ta. Trec prin porţi şi 
intru la tine ca să te învăţ să lucrezi şi ca să te iubesc Eu după 
cum lucrezi tu, ca Mine şi nu ca tine, şi nu numai după mila 
Mea să te iubesc. Cel ce trăieşte din mila Mea, acela este cel 
miluit şi apoi cel pretenţios, dar cel ce lucrează prin puterea 
Mea şi ca Mine, acela este slăvit cu slava Mea, şi Eu Mă odih- 

nesc în el şi peste el şi cu el peste om apoi. Amin. 

Duhul proorociei să nu-1 dispreţuiţi, fiilor! învăţaţi să-L 
primiţi pe Dumnezeu Stăpân peste voi în toată clipa şi mişcarea 
voastră, şi veţi fi cei mici, cei smeriţi ca Dumnezeu, cei născuţi 
din Dumnezeu, cei învăţaţi de Dumnezeu. învăţaţi taina înfe- 
cioririi, căci mama Mea Fecioara M-a purtat în ea, şi a avut 
trupul fecioresc. Amin. Cel ce Mă poartă în el ca mama Mea 
Fecioara, acela este cel înfeciorit de trupul şi de cuvântul lui 
Dumnezeu, Care intră şi iese apoi şi Se slăveşte cu lucrarea 
Lui, facându-1 pe om slava lui Dumnezeu, slavă care nu 
tânjeşte după slavă, ci după Dumnezeu, şi aşa fii voiesc Eu să 
nasc pe pământ din cuvântul facerii Mele prin duhul prooro- 
ciei, care cârmuieşte de la Mine, şi aşa împărăţie voiesc Eu să 
aşez înaintea Mea când vin, ca să vin apoi, poporul Meu, să 
vin şi să fiu asemenea cu fiii care sunt asemenea Mie, şi atunci 
ei Mă vor vedea aşa cum sunt, după cum este scris. Amin. 

O, poporul Meu, când Eu Mă voi vedea în tine aşa cum 
sunt Eu, atunci Eu vin văzut, dar nu să doreşti aceasta, ci să 
lucrezi aceasta, căci toată întreaga Mea venire după faţa ta 
aşteaptă, nu după Mine, nu după venirea Mea, şi scris este: 
«Făptura toată aşteaptă cu suspin descoperirea fiilor lui Dum- 
nezeu, a celor asemenea Lui şi care II vor vedea pe El, când 
unii pe alţii, Dumnezeu pe ei, şi ei pe Dumnezeu, se vor vedea, 
se vor putea vedea», căci aşa este scris şi aşa trebuie împlinit 
ceea ce este scris, poporul Meu. Amin, amin, amin. 

26 decembrie 2007/8 ianuarie 2008 

Sărbătoarea sfântului arhidiacon Ştefan 

Pedeapsa celor hulitori. Haina de slavă a sfinţilor. Lucrarea bise- 
ricii primilor creştini. 

I arăşi, poporul Meu, iarăşi Mă aşez cuvânt de hrană 
a sufletului tău în cartea ta cu Mine, pe masa ta cu 
Mine, căci ţie îţi trebuie putere de biruinţă asupra diavolului, 
tată. E sărbătoare de sfinţi, e sărbătoare de naştere şi de sfinţi, 
iar oştirile cereşti de sfinţi şi de îngeri te înconjoară tot mai 
aproape, căci tu ai nevoie de putere de biruinţă şi de oştiri 
cereşti, tată. Cei necredincioşi s-au sculat cu răutate şi cu duh 
rău în ei şi zic că nu sunt Eu cuvântul acesta care te creşte şi te 
zideşte pe tine pentru mântuirea ta şi pentru mântuirea Mea de 
sub omul vopsit, care Mă ţine ca momeală în undiţa lui ca să 
aibă el stat cu lărgime pe scaun ştiut sfânt, dar inima lui nu are 
nevoie de Mine peste el, căci Eu sunt Cel sfânt, şi lui nu-i place 
sfinţenia, ci el are nevoie de slava care este pentru Mine pe 
pământ. El se îmbracă în veşmântul slavei Mele ca să Mi-1 
păteze cu cenuşa păcatelor lui, căci omul este cenuşă cu mintea 
lui şi cu rătăcirea lui de la calea cea sfântă, pe care i-am ară- 
tat-o Eu omului s-o urmeze pentru ca să ajungă la Mine, Cel 
veşnic, şi pentru ca să ajung Eu la el iarăşi de la Tatăl, după 
cum este scris să fac cer nou şi pământ nou şi om nou, după 
chipul şi asemănarea Mea. Omul însă îşi are chipul lui, pe care 
şi-l iubeşte şi şi-l înnoieşte cu cele de pe pământ, nu cu cele 
din Dumnezeu, şi apoi se scoală, bietul de el, şi scoate limba 
la Mine, limbă plină de hulă şi de batjocură, căci omul cel as- 
cuns sub vopseala lui dă acum să spună că nu e cu tine calea 
Mea şi că tu nu eşti pe calea Mea, ba, din contra, el zice că el 
este cale şi că tu nu eşti, poporul Meu. O, tu eşti calea Mea 
spre oameni, tu, tată, tu. Tu eşti cărarea Mea pentru cei care 
dau să învieze din moartea cea din lume şi să vină să-Mi 
urmeze Mie, precum tu ai venit, şi dacă ai venit, am făcut din 
tine cărare spre Mine a omului, dar iată, oamenii se duc la târg, 
tată, se duc la petrecerea lor cea plină de sulemeneala diavolu- 


lui, şi la Mine nu vine omul care-şi iubeşte chipul său. Să-Mi 
spună Mie omul cel cu mintea pierdută în lume, să-Mi spună 
puterea lui şi să Mi-o arate. Să-Mi arate viaţa lui, iar dacă nu 
are viaţă din viaţa Mea peste viaţa lui, aşa cum ai tu, să tacă 
gura lui cea plină de cuvinte de hulă, şi ochii lui să se uite în 
Scripturi şi să vadă care este soarta celor ce hulesc răzvrătin- 
du-se împotriva Mea, şi care este soarta celor care se sfinţesc 
pentru Mine şi care biruiesc păzind poruncile Mele şi păzind 
mărturia Mea. 

Vai celor ce-şi înnebunesc mintea, căci pedeapsa lor stă 
pe limba lor, care arată nebunia lor, limbă cu care ei dispreţuiesc 
şi lovesc în lumina care dă să-i scoată pe ei din ascunzişurile 
lor şi să le arate faţa cea goală de slavă şi de adevăr! Curând, 
curând, aceştia vor fi învederaţi şi ruşinaţi şi judecaţi de înseşi 
cuvintele lor, care sunt pedeapsa lor, căci cuvintele lor îi judecă 
pe ei faţă în faţă cu slava Mea de peste tine, popor neiubit de 
lume cum nici Eu n-am fost, cum nici sfinţii Mei n-au fost, căci 
ca şi tine am fost şi Eu învinuit, iar sfinţii Mei la fel. 

Sunt în mijlocul tău cu sfântul Meu, cu mucenicul Şte- 
fan, care a mărturisit cu sângele său cel vărsat pentru mărturia 
Mea şi care a biruit prin sângele Mielului lui Dumnezeu, fiule. 
El n-a iubit duhul cel care stă împotriva Mea, duhul lumii, care 
are pe fruntea lui nume de hulă, şi s-a sculat duhul lumii ca să 
închidă gura sfântului Meu cel mărturisitor. Dar nu poate nimic 
antichrist, tată, căci ceea ce face el nu este putere, fiindcă pu- 
terea este a Mea şi a sfinţilor Mei, iar antichrist, cel care se as- 
cunde de două mii de ani sub haina de biserică, va fi vădit prin 
însăşi lucrarea lui cea împotriva lui Flristos, căci puterea este 
a sfinţilor Mei, a vitejilor Mei, şi fericiţi sunt cei ce se aleg 
pentru Mine ieşind din lume cu duhul şi cu sufletul lor ca să 
urmeze oştirii Mele de sfinţi, căci cei ce se aleg Mie, aceia sunt 
cei încununaţi, aceia sunt rodul cel viu şi slava credinţei pe pă- 
mânt, de pe pământ şi până în cer, şi rămân aceia slăviţii Mei, 
mieii Mei, făcându-se asemenea Mie prin moarte şi prin în- 
viere, căci aşa sunt cei biruitori prin sângele Meu, poporul 
Meu. Amin, amin, amin. 

O îmi faci loc lângă Tine, Doamne, ca să 
^grăiesc cuvânt de Duh Sfânt în mijlocul 
poporului Tău de azi, căci sfinţii Tăi sunt în venirea Ta, fiindcă 
aşa este scris să vii. O, nu este în lume şi pentru lume lucrarea 
Duhului Sfânt, ci este pentru sfinţi şi pentru judecata lumii prin 
sfinţi, căci sfinţii vor judeca lumea, precum a proorocit apos- 
tolul Tău prin Scripturi. Amin. 

Eu, sfântul Domnului, cel ce am fost ucis de cei necre- 
dincioşi pentru mărturia lui Iisus Flristos, cel ce am fost dat la 
moarte prin lucrarea lui antichrist, care-şi zicea slujitor şi apă- 
rător al legii Domnului, dar el era vrăjmaş bisericii lui Flristos, 
aşa cum şi acum este, eu, sfântul Domnului, îi spun duhului 
hulei să tacă şi să nu mai defaime calea venirii Domnului cu 
sfinţii Săi pe pământ spre oameni! 

Stau cerurile deschise deasupra poporului lui Hristos în 
mijlocul neamului român, iar Domnul din dreapta Tatălui 
cuvintează pe pământ judecata prin cuvânt, şi sfinţii Lui judecă 
lumea, o judecă cu viaţa lor şi cu mărturia lor şi nu cu altceva. 
Stau cerurile deschise, şi îngerii mâniei stau gata să verse peste 
tot plata beţiei oamenilor, şi mânia se va atinge de proorocul 
mincinos, de cei ce hulesc calea lui Dumnezeu spre pământ cu 
slava Sa, cu cuvântul gurii Lui, care dă fiecăruia după cum este 
fapta sa. Cei ce au fost şi apoi s-au lepădat de această mărturie 
a lui Hristos, cu care Domnul Se aşează în zilele acestea pe va- 
tra neamului român, iată-i, au ajuns hulitori şi defăimători, care 
s-au aprins de mânie ca şi cei din vremea mea necredincioşi, 

iar mintea lor e vândută duhurilor rele. 

Nebunul zice în inima sa că nu este Dumnezeu acest cu- 
vânt de Duh Sfânt, care vine să mântuiască lumea, dar eu mă 
rog pentru tine la Tatăl şi la Fiul, popor mărturisitor pentru 
Domnul în zilele acestea, şi spun aşa în rugăciunea mea: auzi, 
Doamne, glasul meu de rugăciune, şi scoate de sub cuvântul 
vrăjmaş sufletul poporului Tău şi pe cei ce-1 pasc pe el spre 
păşunea Ta! Acoperă-i pe ei de răutatea celor ce viclenesc 
asupra lor şi care lucrează fărădelegea şi care-şi ascut limba ca 
o sabie şi-şi pregătesc săgeţile, vorbele lor amare, cu care 
săgetează din ascuns pe cel nevinovat, şi aceştia n-au frică să 
întindă curse, ba încă spun: „Cine ne va vedea? Iată-i, 
Doamne! Ei născocesc ticăloşii şi zic: „Suntem gata, planul 
este bun “, dar inima lor este prăpastia lor, căci Tu le vei trimite 
o grabnică săgeată, şi fără de veste ei vor cădea sub rană, căci 
limba lor îi va răni pe ei şi-i va prăbuşi, şi cine-i va vedea va 
clătina din cap şi se va teme, şi atunci toţi vor fi cuprinşi de 
spaimă şi vor mărturisi lucrarea lui Dumnezeu şi vor pricepe 
faptele Lui, şi se vor bucura cei drepţi în Domnul şi vor 
nădăjdui în El, şi se vor veseli cei cu inima curată, precum este 
scris. Amin. 

O, Doamne, întăreşte pe poporul Tău cu duhul nădejdii 
sfinte! Mângâie pe cei ce-Ţi poartă venirea şi fă crezută peste 
neamuri venirea Ta! întoarce pentru poporul Tău biruinţa şi 
fă-1 biruitor, pentru numele Tău cel mare de peste el, Mieluţule 
Cuvinte! Eu sunt mieluţul Tău, cel jertfit pentru mărturia Ta, 
căci hulitorii m-au ucis cu pietre, Doamne. 

Vai celor ce se fac hulitori, vai lor pe pământ şi în cer, 
căci din cer vine judecata lor! Tu însă roagă-te ca mine pentru 
hulitorii tăi, popor al Mielului Cel junghiat, căci hulitorii sunt 
fără de minte şi nu ştiu ce fac. O, de s-ar întoarce ei spre pocă- 
inţă ca să le dea Domnul iertarea! Tu aşa să cugeti cu inima ta 
îndumnezeită, că tu ai sfinţii în ajutor şi nu te lasă Domnul, şi 
vine Domnul cu oştirea Sa în ajutorul tău, şi vor fi descoperiţi 
toţi cei cu inima şi cu fapta ascunsă şi Domnul va hotărî pentru 
ei. Amin. 

Iată ce iubire îţi dau, popor mărturisitor: iubeşte slava 
lui Dumnezeu peste tine şi îmbracă-te în haină de slavă, căci 
sfinţii care vin cu Domnul sunt îmbrăcaţi în veşminte de in alb, 
curat, precum este scris. De mult, de mult caută Domnul să-ţi 
spună cuvânt mare. Te voieşte Domnul în haină albă îmbrăcat 
şi rugându-te Lui aşa. îmbracă-te în veşmânt alb, popor care 
eşti semn pe pământ! Semnul Fiului Omului eşti tu, şi Domnul 
Se arată cu tine pe pământ şi în cer înainte de arătarea Lui cea 
mare, precum este scris despre ziua venirii Lui. 

Strângeţi-vă sub haine albe la rugăciune înaintea Dom- 
nului, căci frumoasă era slujirea sfinţilor bisericii la începutul 
vremii lui Hristos cu sfinţii, vremea primilor sfinţi. Se îmbră- 
cau preoţi şi diaconiţe în veşminte albe şi slujeau slujba cea 
sfântă şi Se slăvea Domnul cu bucuria slavei în taină pe pământ 
cu cei credincioşi. Duhul rău cade din putere când vede veş- 
mântul sfânt al sfinţilor, veşmântul alb al slujitorilor lui Hris- 
tos, veşmântul bisericii Domnului. O, era frumoasă slava 
Domnului în biserica Domnului după ce Domnul S-a aşezat 
iarăşi întru Tatăl. Erau preoţi slujind în veşminte albe şi erau 
diaconi slujitori lângă preoţi peste tot, şi erau mulţime de 
diaconiţe, care ca albinuţele în stup slujeau bisericeşte peste 
tot pe unde erau sfinţi în robie la stăpân sau în strâmtorare sau 
în boală sau în orice suferinţă a lor. O, unde mai este azi în 
biserică aşa slavă, aşa măreaţă şi sfântă lucrare întru toate 
mădularele bisericii? Preoţii bisericii lumii au băgat la în- 
tuneric şi la nelucrare biserica, şi ca să fie numai ei tot, toate 


mădularele, dar nu aşa este biserica lui Hristos. Ea trebuie să 
lucreze cu toate mădularele ei când ea este, iar în mijlocul 
lucrării ei, duhul proorociei. Amin. 

O, erau mulţime de haruri. Toate darurile lucrau prin 
biserică, în taină faţă de lumea cea slujitoare la idoli, iar pe de 
altă parte mergea lucrarea bisericii şi se strecura peste tot cu 
lumina ei şi cu hrana ei. O, nu mai sunt în biserici diaconi şi 
diaconiţe, şi sunt numai preoţi. Ei taie, ei spânzură. O, nu aşa 
este biserica lui Hristos. Nimeni nu mai vrea să citească Scrip- 
turile aşa cum grăiesc ele, iar omul de rând este înşelat de cei 
ce-1 stăpânesc şi care au ascuns cheile împărăţiei cerurilor ca 
să nu se mai vadă întreaga lucrare a ei, biserica Domnului pe 
pământ. 

O, popor cules de Domnul dintre spini şi mărăcini! 
Aşează-te în haina sfinţeniei, în haină albă de sfânt, de care 
diavolii fug şi se topesc! Să fie pe pământ ca şi în cer! Amin. 
Slujiţi slujba sfântă îmbrăcaţi în veşminte albe. Fiţi fraţii cei 
mai mici ai sfinţilor pe pământ, căci aşa este scris în Scripturi 
că sunt sfinţii îmbrăcaţi. Lăsaţi de deasupra voastră deschisă 
cărarea tainelor cereşti cele pentru slujire ca în cer pe pământ! 
Nu vă potriviţi feţei acestui veac, care nu are în el biserică 
întreagă, biserică adevărată prin toate mădularele ei! Vrea 
Domnul să aşeze peste tot, prin toate cetăţile pe unde-i are pe 
ai Lui, vrea Domnul să aşeze împărăţia cerurilor din loc în loc 
şi haina ei cea albă, de care diavolii fug. Fiţi binecuvântaţi 
hrănindu-vă cu Mielul lui Dumnezeu, Care vă sfinţeşte! Aşe- 
zaţi preoţi prin cetăţi prin harul cel purtător prin biserică! 
Aşezaţi diaconi şi diaconiţe, şi să aibă toate mădularele biserica 
lui Hristos peste tot, iar peste ea, duhul proorociei! Amin. O, 
Domnul este în strâmtorare între voi şi mi-a spus să mărtu- 
risesc vouă lucrarea bisericii sfinţilor Lui. Adunaţi-vă în jurul 
Mielului Cel junghiat! Strângeţi-vă tot mai des pentru duhul 
mărturisirii, pentru duhul creşterii sfinte, căci aceasta este lu- 
crarea bisericii. Nu vă temeţi de oameni! Fiecare pasăre piere 
pe limba ei, iar limba şi duhul vostru să-L mărturisească pe 
Domnul în lucrare de biserică. Amin. Nu dispreţuiţi duhul 
proorociei, duhul care vă aduce de la Domnul, căci pe vremea 
primilor creştini erau cete de prooroci şi de apostoli, şi nu este 
adevărată limba celor ce spun că s-a închis cerul şi nu mai este 
proorocie. Ba, din contra, cerurile s-au deschis şi mai mult 
după ce Domnul S-a dus la Tatăl, căci Fiul lui Dumnezeu a tur- 
nat din Duhul Său peste biserică apoi, şi bisericile aveau 
prooroci lângă preoţi, şi aveau diaconi şi diaconiţe, şi aveau 
evanghelişti şi mărturisitori, şi aveau vindecători şi făcători de 
minuni, şi aveau harul lucrând şi aşa slujea biserica peste tot 
din loc în loc la începutul ei, până ce antichrist a intrat şi i-a 
furat salba şi a luat cheia ei şi a dat-o spre vânzare şi a luat bi- 
serica din calea omului, căci biserica aşa cum este ea acum, nu 
este aşa cum era ea aşezată de Domnul şi de apostoli la în- 
ceputul ei. Eu eram diacon şi cârmuiam diaconi prin lucrarea 
bisericii şi prin umbrirea Duhului Sfânt, şi eram apostol plin 
de Duhul Sfânt, şi erau feciori şi fecioare apostoli, şi erau tineri 
şi tinere prooroci, şi erau bătrâni sfătuitori şi călăuzitori, şi 
mulţime de lucrători erau, iar pentru hrana cu Hristos a bisericii 
de peste tot, mergeau diaconi şi diaconiţe şi îi hrăneau pe 
creştini, luând de la preoţi şi dându-L pe Domnul peste tot pe 
unde sufereau sfinţii în mijlocul lumii cea fără de lumină în ea, 
şi aşa biruiau sfinţii lumea prin sângele Mielului Cel junghiat, 
Care era hrana lor, hrana bisericii sfinţilor. O, nu vă temeţi de 
oameni, căci ei sunt goi şi n-au veşmânt de slavă aşa cum aveţi 
voi veşmântul sfinţeniei! Nu vă temeţi de cei ce părăsesc calea 
alături cu voi, ducându-se iarăşi de la lumină la întuneric! 

Cuvântul lui Dumnezeu 


Aceia n-au biruit în ei lumea, şi lumea îi smulge ca pe sadurile 
care nu au prins rădăcini dacă s-au tot clătinat de pe temelie. 
Fiţi cuprinşi în Duhul Sfânt, Care Se dă vouă lucrându-Şi lu- 
crarea! Pace vouă! Ascultaţi de Domnul! Preţuiţi duhul prooro- 
ciei, căci biserica trebuie cârmuită şi întreagă trebuie să fie. 
Amin. 

Eu, Doamne, Te-am ascultat şi am grăit poporului Tău 
despre vremea bisericii primilor sfinţi, pe când încă era întreg 
lucrătoare biserica Ta, şi apoi s-a băgat omul în ea şi a stăpânit 
peste oameni în biserică şi n-a mai cârmuit Dumnezeu prin ea 
pe pământ. E vreme lungă de când Tu aştepţi înfăţişarea cea 
dintâi a bisericii Tale, pe care Tu o ai întocmită acum pe pă- 
mânt peste ucenici, dându-le lor putere şi har ca să aşeze peste 
tot lucrarea bisericii Tale. 

O, Doamne, eu sunt milos. Mi-e milă de Tine, că eşti 
rănit de două mii de ani şi n-ai biserică să ştie să-Ţi preţuiască 
jertfa Ta spre viaţa ei cea de la Tine. Mi-e milă de Tine, că eşti 
părăsit şi eşti ţinut pentru câştig de cei ce se fac slujitori de 
biserică peste oameni, o, şi n-are cine să le spună oamenilor 
minciuna care îi robeşte pe ei cu faţa şi cu numele de biserică 
apostolească şi sobornicească. Vai de sobomicia celor ce-şi 
spun biserică a Ta! Biserica Ta este plină de sfinţi, nu de oa- 
meni. Unde sunt mădularele bisericii dacă mai este biserică? 
O, nu mai sunt, nu mai sunt mădulare, că nu mai este biserică 
a Ta pe pământ. De două mii de ani nu mai sunt mădulare în 
biserică. Dar ai venit Tu să deschizi, şi ai deschis. Slavă Ţie, 
Mieluţule junghiat, că nimeni nu s-ar fi găsit în cer şi pe pă- 
mânt să deschidă cartea Ta şi să curgă din ea duhul vieţii, râul 
vieţii, în care oricine poate să-şi vadă şi să-şi spele faţa dacă 
voieşte! Amin. Binecuvintează împărăţia Ta peste poporul Tău 
de azi! Facă-se voia Ta în mijlocul lui ca şi în cer! Pace Ţie în 
durerea Ta cea pentru poporul Tău! Durerea cea pentru Tine e 
pacea celor ce Te poartă cu iubire pe pământ, şi prin dureri ei 
au putere, aşa cum Tu ai avut şi ai. Amin. 

O, Te-am mângâiat în ziua mea de serbare şi am fost 
apostol plin de Duh Sfânt, plin de duhul proorociei peste 
poporul Tău de azi, Doamne născut prunc în Betleem din ma- 
mă Fecioară acum două mii de ani, mamă care a rămas cu noi 
şi a mângâiat biserica şi a zidit-o pe ea prin mărturia ei, prin 
iubirea ei, cu care ea a îmbrăţişat ca pe Tine prunc biserica Ta, 
trupul Tău cel rămas pe pământ, trupul lui Flristos pe pământ, 
templul Domnului, templul Duhului Sfânt, biserica primilor 
sfinţi, biserica sfinţilor, şi care se aciua în case şi era vie prin 
smerenia ei, nu prin temple înalte, nu prin zidiri neputincioase 
pentru Dumnezeu, ci prin viaţa sfinţilor ei, precum este scris. 
Amin, amin, amin. 

O binecuvântat să-ţi fie peste poporul Meu 
^glasul tău cel sfânt, apostol plin de 
Duhul Sfânt în cer şi pe pământ! Sfinţii sunt cununa Domnului, 
salba Domnului. Amin. 

O, poporul Meu, dorul Meu cel de demult ascultă-1 tu! 
Din zi în zi mai mult fii popor ascultător, ca să nu greşeşti prin 
neascultare, fiule. Ascultă de la Domnul, ca să biruieşti prin 
El! Te voi învăţa cu măreaţă învăţătură din zi în zi mai mult, 
că vremea cea de afară suflă cu întunericul ei spre tine prin cei 
ce n-au voit să rămână şi să se facă sfinţii Mei, ba au plecat 
spre duh de hulă, tată, şi n-au astâmpăr sub întunericul sub care 
s-au băgat, şi sunt urâţi, urâţi de tot la inimă şi la faptă, că nu 
altceva păţesc cei ce-L trădează pe Domnul şi pe fraţi, căzând 
din nou în marea cea mare, în lumea cea fără de fund, în bezna 
ei adâncă. Trădătorii sunt cei mai urâţi între oameni, şi grăiesc 
cuvinte de hulă, căci sunt împinşi de duhul rău, căruia ei se 


vând spre slujire. Tu însă eşti fiul Meu, şi dacă eşti, lasă-te 
călăuzit mereu, mereu, tată, că vremea e urâtă şi e ascunsă şi 
nu poţi prin ea fără şoapta Mea, care te ţine de mânuţă ca să 
nu cazi, tată. Pace ţie! învaţă-te cu pacea Mea cea dulce prin 
durerea ei, căci sunt îndurerat în mijlocul tău, poporul Meu, şi 
ştiu şi văd durerea ta şi cursa cea ascunsă, tată. O, caută-Mă la 
rană şi îngrijeşte-Mă, că tu eşti casa Mea, eşti adăpostul Meu, 
eşti biserica lui Iisus Flristos, şi porţile iadului nu o vor birui 
pe ea, ci ea va birui porţile iadului, precum Eu, Domnul ei, 
Mirele ei, le-am biruit şi am ieşit şi Mă numesc Biruitorul 
morţii şi al iadului, şi numele Meu este nume minunat, precum 
este scris. Amin, amin, amin. 

27 decembrie 2007/9 ianuarie 2008 

Sărbătoarea sfântului Vasile cel Mare 

Fiecare clipă îşi are învăţătura ei. Păstorii care-şi caută slava lor 
sunt păstori năimiţi. Duhovnicii numiţi mari lovesc în lucrarea 
venirii Domnului. Mărturisirea păcatelor. Puterea rugăciunii sfinte. 

ă-Mi dai, poporul Meu, din zi în zi mai mult, zi 
după zi să-Mi dai putere să vin din Tatăl la tine, 
ca să te povăţuiesc din aproape în aproape, tată. Să-Mi dai, 
poporul Meu, iubire, şi să-Mi dai credinţă în tine, ca să Mă pot 
sprijini pe tine de acum şi până în vecii, şi ca să te am popor în 
vecii rod al venirii Mele după două mii de ani de la întâia Mea 
venire iarăşi pe pământ după om. Să ne dăm unul altuia, să-Mi 
dai iubirea Mea înapoi, şi Eu iarăşi să ţi-o dau. Să ne dăm unul 
altuia iubirea pe care Eu ţi-o dau şi care se face cuvânt de duh 
mângâietor peste fiinţa ta, căci am spus la ucenici acum două 
mii de ani: «Iubiţi-vă unii pe alţii aşa cum v-am iubit Eu», şi 
le-am mai spus: «Pacea Mea o dau vouă, nu precum vă dă lu- 
mea vă dau Eu», iar Eu eram atunci cu pacea îndurerată după 
om şi după mângâierea de la om, şi-Mi era inima plină de Tatăl, 
Care Mă iubea nemărginit găsindu-Şi în Mine asemănarea în 
suferinţa Mea cea pentru om, şi-Mi era inimioara plină de 
mama Mea Fecioara, care suferea în Mine atât cât Eu sufeream 
în ea, căci aşa a iubit ea lumea atât cât am iubit-o Eu, şi pentru 
Mine ea s-a născut pe pământ, şi a trăit numai pentru Mine 
apoi, căci tot ceea ce ea simţea şi lucra şi putea, erau numai 
pentru Mine acestea, iar dorul Meu cel veşnic era omul, 
poporul Meu, şi era dor ca în Dumnezeu, nu ca în om, iar Eu 
le-am spus celor ce Mă urmau: «Iubiţi-vă unii pe alţii aşa cum 
v-am iubit Eu». O, Eu i-am purtat pe ei mereu, mereu spre Tatăl 
şi spre Mine şi spre viaţă fără de moarte în ei şi între ei. Eu aşa 
i-am iubit, Eu aşa i-am învăţat să-Mi fie asemenea Mie, şi le 
arătam lor cum sunt Eu şi ce lucrez Eu şi cum lucrez, şi le-am 
spus: «De Mă iubiţi, păziţi poruncile Mele», iar ele erau iubirea 
cea pentru Mine a omului, şi apoi ferirea lor de păcat prin îm- 
plinirea iubirii Mele în ei, iubirea lor cea pentru Dumnezeu, 
poporul Meu, şi numai apoi le-am spus: «Iubiţi-vă unii pe alţii 
precum Eu v-am iubit». 

O, Israele al Meu de azi, o, tată, mare şi plin de Dum- 
nezeu cuvânt îţi dau ţie mereu cei ce iau de la Mine şi-ţi dau 
ţie! O, poporul Meu, Eu aşa lucram cu ucenicii, căci Tatăl 
vedea ce le trebuie lor în fiecare clipă, căci fiecare clipă naşte 
din ea învăţătură din Dumnezeu pentru ea, şi uitaţi-vă voi în 
Scripturile Mele cele de atunci, că Eu grăiam lor după cum era 
fiecare clipă a lor înaintea lui Dumnezeu, ca să Mă cunoască 
ei de Dumnezeu prin adevărul şi puterea cuvântului Meu, ca- 
re-i învăţa pe ei să Mă cunoască şi să creadă în Mine, după ce 
vedeau că Eu sunt în ei şi cunosc pe ale lor şi dau să le 
povăţuiesc pe ele, şi asta înseamnă că Eu îi învăţam pe ei cu 

putere şi nu cum îi învăţau cei ce domneau peste ei ca nişte 
împăraţi peste supuşii lor, şi îi învăţam pe ei să nu se supere 
pe Mine dacă-i învăţ după cum este statura lor şi după cum 
voiam Eu să fie ea apoi înaintea Mea şi înaintea oamenilor, 
care trebuiau să Mă vadă pe Mine în ei apoi, şi nu tot pe ei. 

O, poporul Meu, din om se naşte învăţătura Mea cea 
pentru el, căci Eu, tată, nu vorbesc de la Mine însumi, ci pre- 
cum văd şi aud, aşa grăiesc, şi, iarăşi, din Tatăl grăiesc apoi 
peste om, căci Eu nu fac voia Mea, ci voia Tatălui, Care M-a 
trimis să-I împlinesc voia pe pământ şi peste om. Amin. O, 
fiule învăţat de Dumnezeu, învaţă, tată, să fii grăunte care 
putrezeşte, ca să iasă rod din el, căci cine nu se leapădă de sine 
ca să-Mi fie Mie asemenea apoi, nu poate să fie ucenicul Meu 
şi nu poate să-Mi nască ucenici. O, e mare de tot învăţătura 
Mea de peste tine. Iubeşte-L pe Dumnezeu din toată virtutea 
ta şi vino şi împlineşte-Mă, ca să poţi face faptă învăţătura 
Mea, ca să te laşi pe tine şi să Mă iei pe Mine să Mă porţi, iar 
tu să fii pământul cel nou, în care Eu Mă însămânţez, şi să te 
fac prin rodul Meu în tine cerul cel nou şi pământul cel nou să 
te fac, căci scris este: «Adevărul din pământ a răsărit şi drep- 
tatea din cer a privit», şi apoi să fim unul din altul, fiule. Amin. 

O, poporul Meu, o, tată, învăţătura peste cei ce Mă cred 
prin credinţa lor în Dumnezeu nu poţi s-o pui peste ei cu cartea 
Mea în mână şi din carte, şi poţi s-o pui aşa cum am pus-o Eu, 
Care din viaţa Mea îmi învăţam ucenicii, nu din cartea cea de 
pe masa legii. Tu însă ai pe masa ta de la Mine dată cartea iu- 
birii, nu cartea legii cea pentru păcat. Tu ai cartea venirii Mele 
la tine cu învăţătura cea pentru viaţă veşnică şi fără de păcat 
în fiinţa şi în fapta ta şi în iubirea ta cea pentru Dumnezeu şi 
pentru om, şi ai dată de la Mine pacea Mea aşa cum o am Eu 
în Mine, tată. O, fiule, nu înţeleg nimic din Dumnezeu cei ce 
se fac învăţători peste oameni în numele Meu, zic ei. O, tată, 
omul nu trebuie supus, ci trebuie iubit, adică trebuie învăţat, 
căci voi nu sunteţi prin supunere unii sub alţii fără Mine, ci 
sunteţi prin chipul Meu din voi dacă sunteţi. 

O, dacă Eu îl pun pe om la masa Mea şi dacă el nu pune 
peste el învăţătura Mea ca să văd că pricepe de ce-i spun ceea 
ce-i spun, atunci el stă la masa Mea nu ca un fiu, ci ca un fur 
şi ca un trădător. O, să nu stai la masa Mea ca un stăpân peste 
cei de la masă, ci să stai plin de Duhul Meu la masa Mea cea 
de venire, ca să semeni cu Mine, fiule, că iată, cel ce stăpâneşte 
peste supuşi nu seamănă cu Mine, Care eram ca unul dintre ei 
între ucenicii Mei, şi aşa să fii şi tu, fiule care stai la masa Mea 
de venire, ca să semeni cu Mine şi nu cu lumea, tată. O, să n-ai 
în tine înţelepciune de om, ci să ai pe Dumnezeu cu smerenia 
Sa cea înţeleaptă, tată. Fiţi atenţi pentru iubire între Mine şi 
voi, tată, că urât, urât de tot este la Mine omul semeţ, cel care-i 
scoate omului ochii pentru greşeală! Urât la Mine este omul 
care se ridică păstor peste alt om când el nu este altfel decât 
acela! Ştefan, ucenicul Meu cel plin de la Mine cu glasul 
Duhului Sfânt peste biserică, şi-a pus în inima sa să-şi facă 
parte şi el din lucrul lui cel de la Mine dat lui, dar nu se poate 
aşa cu Dumnezeu, ci se poate prin jertfă întreagă şi după faţa 
ei cea curată, tată, căci dacă cineva nu poartă frumos şi smerit 
ceea ce îi dau Eu să aibă, i se ia cele ce are, ca să nu strice prin 
ele, căci Dumnezeu în om dăinuieşte când e vorba de dăinuirea 
în el a celor aşezate de Dumnezeu, iar omul este trecător dacă 
nu împlineşte aşa, iar Eu pe ucenicul Ştefan l-am iubit şi l-am 
luat lângă Mine lucrător apoi, ca să rămână neştirbită lucrarea 
lui făcută de la Mine peste biserică, căci Eu sunt Cel ce plătesc, 
şi nu poate omul să-şi ia pentru ceea ce lucrează el Mie. 

O, vai vouă, cei ce v-aţi aşezat peste turma cea care 


crede în Mine, vai vouă, celor ce nu folosiţi pentru Mine tainele 
Mele pentru oameni, şi le folosiţi pentru voi şi pentru slava şi 
desfătarea voastră înaintea oamenilor! O, nu aşa se lucrează în 
via Mea. Ştefan era plin de Duhul Sfânt, dar avea o greşeală, 
căci se iubea şi pe sine, şi a plătit aceasta, căci Eu nu l-am lăsat 
să pice în păcatul inimii lui. Iată ce vă povăţuiesc, şi cu putere 
Mă fac învăţătură peste voi, nu numai prin cuvânt: Un lucrător 
de Duh Sfânt peste oameni, şi care greşeşte faţă de conştiinţa 
altora, poate omorî omul mai mult decât cel ce nu are pecetea 
Duhului Sfânt lucrător peste el. Aceasta vă descopăr Eu azi 
vouă, spre înţelepciunea Mea pentru voi, dacă vreţi s-o luaţi în 
voi. Amin. 

Şi acum Mă întorc cu învăţătura Mea peste poporul 
Meu. O, să nu moară omul prin tine, ci să învieze din păcat 
dacă tu lucrezi peste el pentru Mine în el, fiule; pentru Mine şi 
nu pentru tine, tată. Tu să nu cauţi daruri şi plată de la Dum- 
nezeu pentru lucrul tău de salvare a omului, ci să cauţi darul 
umilinţei, cu care Eu am lucrat pe pământ, cel mai mare dar, 
cea mai mare învăţătură pe care i-o poţi da omului, tată, căci 
Dumnezeu pe cel umilit nu-1 poate urgisi. O, n-ai să găseşti pe 
pământ nicăieri înţelepciunea Mea, ci numai pe a omului, tată, 
după cum şi vezi că este pe pământ, iar Eu greu Mi-i mai pă- 
zesc pe ai Mei de amestecarea pe care o face omul când vor- 
beşte din dreptul lui Dumnezeu peste om. O, mare, mare 
înşelare e pe pământ, tată. Omul vopsit, care zideşte temple 
înalte ca să vină oamenii în ele ca la Dumnezeu, acela ştie cum 
să se vopsească, şi îşi scoală oameni cu înţelepciune de om în 
ei şi îi numeşte pe ei duhovnici mari şi învăţători mari prin 
viaţa lor, care răsună din ureche în ureche cu vestea ei ca s-o 
audă oamenii că este, şi apoi aceia lovesc de sub scutul lor lu- 
crarea înţelepciunii Mele, aşa cum biserica de azi a lovit în 
această înţelepciune a Mea prin duhovnicii din ea, pe care i-a 
numit ea mari pentru oameni, oamenii ei i-au numit mari, şi 
nu Dumnezeu, căci Dumnezeu nu are drept, nu are voie să mai 
grăiască azi în biserică prin proorocii Lui. Păi decât să-şi 
piardă, zic ei, stăpânirea peste oameni cei ce s-au aşezat în nu- 
mele Meu să-i stăpânească pe ei, mai bine să nu mai fie pe 
pământ duhul proorociei, care descoperă de la Dumnezeu, 
Dumnezeu mereu astăzi, aşa cum am spus Eu că voi fi cu ai 
Mei până la sfârşitul timpurilor, nu numai până la Rusaliile 
cele după cincizeci de zile de la învierea Mea, şi de când câr- 
muitorii domnitori peste biserică spun că s-a încheiat revelaţia, 
lucrarea Mea peste om, şi că le ajunge cea de până atunci, şi 
iată, fac şi aceştia ca iudeii care se băteau în piept când Eu am 
venit să le fiu Dumnezeu de la Tatăl născut, după cum le 
promisese Tatăl prin prooroci, şi spuneau că ei au de tată pe 
Avraam şi că au ca lege legea lui Moise şi că după legea aceea 
trebuie să Mă judece, şi aşa au făcut, precum au spus. O, cine 
le-a spus lor, cârmuitorilor domnitori peste biserică, cine le-a 
spus lor să spună aceasta şi să scoată din Scripturi făgăduinţele 
Mele pe care le-am promis până la sfârşitul timpurilor să fie şi 
să lucreze ele împlinirea lor prin duhul proorociei? Cine le-a 
spus acestora că Dumnezeu a terminat de grăit cu omul când 
Eu le-am spus tuturor celor ce Mă cred că voi fi cu ei până la 
sfârşitul timpului? 

O, poporul Meu, sfinţii Mei sunt cei ce judecă lumea, 
după cum este scris, şi de lângă Mine o judecă, şi după faptele 
ei primeşte ea prin cuvântul sfinţilor Mei. Amin, amin, amin. 

O învăţătorule Doamne, Stăpân plin de 
^duhul umilinţei înaintea omului! Nu pot 
împăraţii pământului, nu pot cei ce domnesc peste neamuri şi 
le stăpânesc pe ele în numele Tău, nu pot aceştia să facă aşa 

cum a făcut împăratul David când duhul proorociei a venit la 
el şi i-a făcut lui cunoscută greşeala lui, şi s-a pocăit David de 
greşeala lui, şi nu în ascuns s-a pocăit. Iată ce înseamnă mărtu- 
risirea care ajunge de la pământ la cer prin multe urechi ca să 
fie ispăşit păcatul pe pământ! Dacă Tu ai stat cu samarineanca 
şi ai vorbit cu ea despre Tine şi despre ea, de unde ştie lumea 
toată aceasta ce ai vorbit Tu cu ea, şi ea cu Tine? Tu ai spus la 
ucenici toată lucrarea Ta cu ea la fântâna lui Israel, Doamne, 
şi a spus-o şi ea apoi în cetatea ei, căci a prins de la Tine duhul 
mărturisirii faptelor ei, aşa cum pe malul Iordanului veneau 
mulţi şi-şi mărturiseau păcatele spre pocăinţa lor înaintea lui 
Ioan Botezătorul, care boteza cu apă spre iertarea păcatelor oa- 
menilor care se pocăiau de ele în faţa martorului Tău cel în- 
conjurat de mulţimi la Iordan, martor care prin această lucrare 
a lui Te vestea pe Tine şi zicea: «Vine Unul după mine Care va 
boteza cu Duhul Sfânt şi cu foc şi Care îşi va strânge grâul în 
hambare, iar pleava în foc». O, Tu eşti Domnul Cel plin de 
duhul dreptăţii şi eşti al celor ce sunt plini de Duhul Sfânt pe 
pământ, spre slava Ta şi nu a lor, Mieluţule smerit. 

O, popor scump lui Dumnezeu pentru credinţa ta în 
lucrările Lui! Tu să iubeşti ca împăratul David pe Dumnezeu 
şi duhul proorociei, care nu se va stinge şi care trebuie văzut 
în biserică, fiindcă El cârmuieşte biserica, şi de la Domnul o 
cârmuieşte pe ea, şi vei fi neam împărătesc dacă vei lucra aşa, 
şi vei fi fiul lui David, precum Domnul a fost. Când Domnul 
dă să umble la rana Lui cea de la tine ca să I-o vindeci tu, o, 
nu te supăra pe El, ci miluieşte-L ca David când El îţi spune 
durerea Lui cea de la tine, ca să nu te doară apoi pe tine durerea 
Lui cea de la tine dacă nu I-o ridici. Arată-I Lui că ştii să-L 
iubeşti şi să-L vindeci de rana Lui cea de la tine. împăratul 
David nu s-a supărat când duhul proorociei a venit spre el ca 
să-L vindece pe Domnul de rana cea de la unsul Lui, şi atunci 
Domnul l-a miluit pe el dacă el L-a miluit pe Domnul cu po- 
căinţa inimii lui înaintea celui ce i-a vestit lui păcatul lui ca pă- 
cat, şi a rămas David judecător pentru cei ce nu se pocăiesc şi 
pildă de pocăinţă pentru tot omul de rând şi pentru împăraţii 
de peste oameni. Aşa şi samarineanca, căci Domnul pentru pă- 
cătoşi a venit, şi îl hulea pe El poporul iudeu că stă cu păcătoşii 
şi cu vameşii şi cu desfrânaţii, fiule. Păi dacă poporul iudeu 
n-a voit să stea cu El şi să-L creadă de la Tatăl venit să-l 
iubească, El ce avea să facă? S-a aplecat Domnul să vindece 
omul păcătos şi pocăit, învăţându-1 cum să se cureţe, mărturi- 
sindu-Se pe Sine Dumnezeu înaintea păcătoşilor ca să-şi măr- 
turisească păcătoşii păcatele lor şi să se facă fii ai lui 
Dumnezeu prin această putere dacă poporul ales n-a voit cu 
darurile Lui, ci numai slavă de-a gata a aşteptat Israel de la 
Dumnezeu, aşa cum până azi aşteaptă. 

O, popor scump lui Dumnezeu pentru credinţa ta! Nu 
uita că pentru credinţa lui cea prea mare şi prea mărită a fost 
de Dumnezeu numit Daniel om prea iubit şi scump, de i s-au 
descoperit lui cele ascunse ale înţelepciunii lui Dumnezeu, 
Care descoperă pe cele nedesluşite de oameni. O, ai grijă de 
harul lui Dumnezeu de deasupra ta şi din mijlocul tău lucrător 
peste tine, căci harul acesta este lucrător de semne mari dacă 
ştii să-l păstrezi şi să-l crezi şi să-l laşi să lucreze pentru tine, 
căci aceasta este înţelepciunea aşteptată de Domnul s-o ai tu 
azi pentru lucrările Sale. Tu trebuie să împlineşti peste pământ 
tot ceea ce noi, sfinţii Domnului, n-am împlinit, şi aşa vei 
desăvârşi tu tot ceea ce lipseşte la lucrarea de plinire a mân- 
tuirii oamenilor din toate veacurile prin venirea aceasta cu 
mare slavă de cuvânt la tine a Fiului lui Dumnezeu, Care te-a 
cuprins în venirea Sa aşa cum şi pe noi, sfinţii Lui cei lucrători 


pe pământ în vremea noastră, ne cuprinde acum cu venirea Sa 
cu ai Săi, cu sfinţii Săi, pe cai albi, îmbrăcaţi în veşminte de in 
alb, curat, iar Domnul în veşmânt stropit cu sânge, precum este 
scris. Amin. 

Şi vom grăi lor astăzi, Doamne, şi-i vom cuprinde pe ei 
în cuvânt, şi vom privi la lucrul lor cu Tine şi la lucrul Tău cu 
ei, căci vremea este să lucrezi, şi e grea de tot vremea, căci 
cine este nedrept, iată, nedreptăţeşte încă, şi cine este spurcat 
se spurcă şi mai mult, dar cine este drept, să facă dreptate mai 
departe, şi cine este sfânt, să se sfinţească şi mai mult, Doamne 
al sfinţilor, căci plata Ta este cu Tine, şi Tu eşti începutul şi 
sfârşitul oricărei lucrări pe care Tu o aduci pe pământ, şi fericiţi 
sunt cei ce-şi spală veşmintele lor ca să aibă stăpânire peste 
pomul vieţii şi să-l păzească, şi prin porţi să intre la Tine, iar 
altfel nu, căci cei ce lucrează minciuna trebuie să stea afară, 
unde este plânsul şi scrâşnirea dinţilor, după cum este plata 
fiecăruia, Doamne, precum este scris. Amin. 

Harul Domnului nostru Iisus Hristos cu voi cu toţi, cei 
ce iubiţi ca El şi ca sfinţii Lui! Amin, amin, amin. 

O poporul Meu, sfinţii Mei îţi întăresc 
^credinţa şi înţelepciunea ei, căci fără de 
înţelepciunea ei cea de la Mine pentru ea, nu e bună, nu e cu 
lucrare credinţa ta. Vreau să te îmbogăţesc întru înţelepciunea 
credinţei, ca să poţi să te ridici deasupra încercărilor cele peste 
credinţa ta, căci cei ce au părăsit darul credinţei în Mine şi în 
tine că eşti poporul Meu şi că Eu sunt Dumnezeul tău, aceia 
au pierdut înţelepciunea Mea şi s-au înecat în ei înşişi şi s-au 
împotmolit de tot, şi au ajuns de ruşine dacă n-au ascultat de 
glasul Meu de peste ei de câte ori Eu îi învăţam pe ei să nu 
judece calea Mea cea grea şi pe cei cu Mine de pe ea, şi iată, 
cei ce judecă sunt cei judecaţi, după cum este scris, şi cad 
aceştia în nelegiuiri, şi când cad, hulesc şi defaimă, şi apoi se 
zdrobesc în înseşi cuvintele lor ca într-o sabie care taie înapoi. 
Tu însă stai lângă foc, tată, că afară e frig şi afară sunt cei ce 
iubesc lumea şi minciuna, şi nu pot aceştia să te iubească pe 
tine, cel lucrat de Mine şi ţinut cald în cuvântul Meu cel îngri- 
jitor de fii. Pace ţie! Şi iarăşi te voi îmbrăţişa în ziua aceasta, 
după ce Eu voi privi peste lucrarea ta şi peste fiinţa ta lucră- 
toare Mie, poporul Meu. Amin, amin, amin. 

* 

€ u Duhul Meu Cel blând te cuprind iarăşi spre 
sfârşitul zilei de învăţătură, poporul Meu, căci Eu 
sunt blând şi smerit cu inima, tată. învaţă de la Mine, învaţă, 
tată, de la Mine cum să fii, dar ca să înveţi, trebuie să Mă în- 
trebi, ca să ştii lucrarea cuvântului care te învaţă, că mulţi pe 
pământ îmi greşesc lucrând tară să înţeleagă bine adâncul 
învăţăturii Mele. O, ce frumos, ce frumos te-am învăţat Eu pe 
tine în toată vremea Mea de azi cu tine, dar e mare minune să 
ştie omul să fie blând şi smerit cu inima înaintea Mea, să fie 
păpuşă sub mâna Mea cea lucrătoare, căci omul care citeşte 
rugăciunea sa când se scoală dimineaţa, îmi zice aşa: „Lumi- 
nează-mi, Doamne, ochii gândului şi deschide-mi gura ca să 
învăţ cuvintele Tale şi să înţeleg poruncile Tale, şi izbăveşte-mă 
de toate cele lumeşti, şi de sporirea diavolească izbăveşte-mă! 
Cel ce ispiteşti inimile şi rărunchii, curăţeşte-mă de toate în- 
tinăciunile sufleteşti şi trupeşti, făcăndu-mă casă Duhului Tău 
Cel Sfânt, şi-mi dăruieşte cu inimă veghetoare şi curată să trec 
toată noaptea vieţii mele, aşteptând ziua Ta, când vei veni să 
judeci şi să plăteşti fiecăruia, Doamne, după faptele lui!“. 

O, poporul Meu, roagă-te, tată, şi în miez de noapte, căci 

rugăciunea de miez de noapte este mare, pentru că omul când 
păcătuieşte cu inima şi cu trupul se numeşte noapte păcatul lui, 
şi omul trebuie să strige din noapte la Dumnezeu ca să-l scape 
de ea şi de faptele ei, zicând: „Nu mă lăsa, Doamne, să adorm 
în noaptea păcatelor, în moartea păcatelor, ci luminează-mi 
ziua, ca să pot să mă mărturisesc pururea Ţie, Doamne, şi să 
nu mă lipsesc de binele Tău cel ceresc, ci izbăveşte-mă Tu de 
toată îndrăznirea şi nesimţirea cea împietrită şi luminează 
mintea mea, pe care a întunecat-o pofta cea rea, căci eu ca un 
om am greşit, o, Doamne! 

O, fiule, roagă-te cu lacrimi, tată, căci duhurile rele nu 
dorm nici ziua nici noaptea, iar dacă te rogi Mie să depărtez 
din calea ta duhurile rele, care dau să te poarte, tu să nu le tragi 
înapoi. Zi şi noapte să veghezi să nu tragi spre tine duhurile 
rele, ci să le laşi să plece, şi să le cerţi cu numele Meu apoi, 
urând lucrarea lor, căci greu de tot mai ies ele din om cu lu- 
crarea lor după ce omul le face voia în duhul şi în trupul său, 
şi atunci omul trebuie să caute om curat de duh rău, ca să se 
roage pentru eliberarea lui de moartea aceasta, căci cel ce face 
lucrare rea şi se roagă Mie să-l depărtez de răul acesta, nu mai 
are putere rugăciunea lui, căci drac pe drac se slujeşte, şi nu se 
scoate drac pe drac, ci trebuie doctor pentru această minune, 
tată, căci Dumnezeu te învaţă să te rogi, iar diavolul te pune 
să făptuieşti lucrarea lui şi îţi ia teama şi îţi ia veghea apoi, şi 
iată, Eu sunt blând şi smerit cu inima şi te învăţ lucrarea vieţii, 
tată. Cel ce te învaţă şi te îndeamnă la lucrarea vieţii, acela este 
învăţătorul tău, este doctorul tău, şi este blând şi smerit cu 
inima, şi Eu te-am învăţat să iei de la Mine pildă de viaţă şi 
ţi-am spus că Eu sunt blând şi smerit cu inima, şi de aceea sunt 
Eu învăţător. 

O, poporul Meu, dacă Eu te învăţ cu blândeţe şi cu 
smerenie şi dacă tu nu te laşi păpuşă sub învăţătura Mea, Eu 
nu mai sunt atunci învăţătorul tău, chiar dacă tu Mă chemi în 
rugăciunea ta şi-Mi spui ce să-ţi dau şi ce să-ţi fac şi cu ce 
să-ţi stau în ajutor. Adu-ţi aminte cât de blând şi cât de smerit 
te-am învăţat Eu lucrarea păpuşii, tată, şi ţi-am spus că păpuşa 
nu poate nimic singură dacă nu o ia în mână păpuşarul. O, Eu 
aşa te voiesc pe tine. Te voiesc păpuşă, tată, căci te-am cules 
dintre spini ca să te fac crin şi să te fac trandafir şi să reverşi 
tu în părţi mireasma Celui ce-ţi dă viaţă, tată. 

Iată, poporul Meu, omului îi trebuie făcător şi îi trebuie 
doctor, tată. Arhiereul Meu Vasile a vindecat oamenii de ei 
înşişi şi apoi i-a vindecat de lucrarea duhului rău şi a certat pe 
duhul rău să iasă din oameni şi să se ducă în loc fără de oameni 
la porunca sa, căci el era sănătos cu duhul Meu în el, şi îl as- 
culta pe el duhul rău din om şi se supunea la cuvântul gurii lui, 
şi biruia el duhul şi trupul duşmanului omului şi aşa s-a arătat 
el slujitor al lui Dumnezeu pentru om, căci sfinţii sunt cei ce 
judecă lumea, şi după faptele ei primeşte ea prin cuvântul 
sfinţilor Mei. Amin, amin, amin. 

O învăţătorule blând şi smerit cu inima! 
^Tu dai viaţă oamenilor cu învăţătura Ta, 
dar oamenii sunt zăbavnici, Doamne, şi zăbovesc să Te asculte 
aşa cum Tu îi înveţi. Şi dacă oamenii sunt bolnavi de la duhul 
neascultării, care se face nepăsare de suflet în om, nepăsare de 
Dumnezeu în duhul, în trupul şi în sufletul omului, noi, sfinţii 
Tăi, ne-am sculat doctori oamenilor şi am rostit depărtarea de 
lângă om şi din om a duhurilor potrivnice din el şi cu care omul 
Te ţine pe Tine departe de el, de faţa Ta în el, lucrare prin care 
omul nu mai este fiul Tău, ci este fiu pierdut. Mă scol eu acum 
pentru Tine şi îi poruncesc duhului rău să mă asculte în numele 
Tău, că mă doare din cer şi până pe pământ, şi s-a adâncit în 


duhul meu durerea care vine de la lovirea feţei lucrării Tale de 
cuvânt peste oameni, Doamne, căci faţa Ta este acum 
împroşcată de cei ce au luat să lucreze defăimarea feţei Tale, a 
lucrării venirii Tale cuvânt de înviere peste pământ. Vai de cei 
ce cad prin înseşi roadele lor rele, şi care se fac rană adâncă şi 
lacrimi pe faţa Ta şi furtună peste bărcuţa Ta, cu care umbli 
acum şi-Ţi împărţi cuvântul învierii făpturii, cuvânt pentru 
naşterea din nou a lumii! Eu însă mă scol, Doamne, ca un 
arhiereu plin de puterea Ta şi spun cuvânt de împlinit: 

Să Se scoale Dumnezeu şi să se risipească vrăjmaşii Lui! 
Precum se stinge focul, precum se topeşte ceara la foc, aşa să 
piară lucrarea celor ce fac păcat împotriva venirii Domnului şi 
a lucrării Lui de cuvânt! Să se bucure cei drepţi cu credinţa, 
căci Domnul va da cuvântul Său celor ce vestesc cu putere 
multă, după cum este scris! 

Pentru ce, munţi, pizmuiţi muntele în care a binevoit 
Domnul cu lucrarea venirii Sale a doua oară cuvânt de la Tatăl 
pe pământ? 

Porunceşte, Doamne, puterii Tale, şi toate puterile ce- 
reşti aşează-le la lucru şi întăreşte lucrarea Ta de cuvânt de Duh 
Sfânt peste pământ acum! Ceartă fiarele, ceartă taurii şi păzeşte 
pe cei încercaţi ca argintul, că minunat eşti Tu între sfinţii Tăi 
în cer şi pe pământ! Să fie făcuţi de ruşine şi înfruntaţi cei ce 
grăiesc rele feţei Tale, poporului de azi al cuvântului Tău! 
întoarcă-se spre ruşine cei ce grăiesc peste lucrarea Ta, zicând: 
„Aha, aha!“. Să dea înapoi şi să ajungă ruşinaţi cei ce umblă 
să facă de ocară venirea Ta şi pe poporul Tău! Amin. 

Ieşiţi, voi, diavoli, potrivnici, din oamenii care s-au 
supus întunericului vostru! Strivească-se lucrarea voastră cea 
cu faţa ascunsă, şi să se descopere, spre ocara voastră şi a slu- 
jitorilor voştri, toată lucrarea cea vicleană cu care voi daţi să 
puneţi pată pe faţa Domnului şi a strălucirii venirii Lui! Mer- 
geţi la locurile voastre şi aşteptaţi acolo ziua Domnului, căci 
Domnul ispiteşte inimile şi rărunchii şi îi scoate din ascun- 
zătoarea lor pe cei care vă slujesc vouă acum, înspinând ei faţa 
cea slăvită a cuvântului lui Dumnezeu, Care vine cu sfinţii Săi, 
slăvindu-Se în cuvânt şi judecând neamurile pământului şi pe 
împăraţii lor! Mergeţi în pământ pustiu de om, căci calea Dom- 
nului se slăveşte şi nu se împuţinează! Amuţească gura şi 
defăimarea de pe limba celor ce s-au sculat să lovească cu lim- 
ba lor calea cuvântului lui Dumnezeu peste pământ şi pe cei 
ce-L poartă pe Domnul! Amuţiţi, voi, limbi batjocoritoare şi 
daţi loc puterii cuvîntului lui Dumnezeu, care destramă toate 
facerile voastre! Să Se scoale Dumnezeu şi să se risipească 
vrăjmaşii Lui şi să se stingă şi să se topească ei precum se 
stinge focul, precum se topeşte ceara la foc ! Iar Tu, Doamne 
biruitor, să dai poporului Tău faţa slavei cuvântului Tău, care 
îl povăţuieşte pe el prin suflarea gurii Tale, făcându-se ea glasul 
Duhului Sfânt peste pământ, din cer şi până pe pământ. Amin. 

O, popor sfinţit de Dumnezeu ca să fii popor de sfinţi 
înaintea venirii Lui! Stă în ascunzătoarea ei lucrarea duhului 
rău, căci cei ce leapădă de la ei cuvântul lui Dumnezeu, se fac 
ascunzătoare a duhului rău ca să sufle el cu disperare spre tine 
pentru salvarea lui, pentru dăinuirea lui când el îşi vede cursa 
aproape, dar credinţa ta şi fapta ei să-ţi fie cu putere, şi Domnul 
va birui pentru El şi pentru tine. Amin. 

Harul Domnului nostru Iisus Hristos cu voi cu toţi, cei 
ce iubiţi ca El şi ca sfinţii Lui înaintea Lui! Amin, amin, amin. 

A cum, poporul Meu, deschide-ţi, tată, 
urechea şi mănâncă de la Mine înţelep- 
ciunea Mea, că Eu sunt blând şi smerit cu inima, şi sunt învă- 
ţător dacă sunt aşa. învaţă să fii şi tu învăţător, ca să ai rod 

cules înaintea Mea, şi să ai pentru Mine şi nu pentru tine, tată, 
căci pentru tine am Eu, şi îţi plătesc munca dacă-Mi lucrezi, 
învaţă puterea rugăciunii sfinte, învaţă rugăciunea care se îm- 
plineşte, tată. învaţă-ţi rugăciunea să se roage, ca să primeşti 
prin ea. Ia aminte la rugăciunea ta, dacă se împlineşte, dacă o 
împlineşti după ce inima ta o aduce Mie. O, să nu faci cu ochii 
rugăciunea, ci s-o faci cu inima, tată, căci dacă inima ta este 
bună, atunci şi ochiul tău este, şi se face ochiul tău cărarea spre 
inimă a rugăciunii tale, rostită cu cugetul tău. Cugetă la Mine 
şi nu la tine, tată. învaţă calea aceasta a rugăciunii, calea ta 
spre Mine şi nu spre tine, fiule. E vremea rugăciunii, e vremea 
să te rogi cu lacrimi, şi de aceea Eu te învăţ puterea rugăciunii, 
puterea cea de biruinţă, tată. Eu sunt blând şi smerit cu inima 
şi de aceea pot să-ţi fiu învăţător. Ascultă-Mă, tată! Fă-te 
păpuşă, tată! Eu aşa stau în mâna Tatălui Meu. Eu Mă dau ţie 
trup şi cuvânt. Ajută-Mă să te pot călăuzi apoi, poporul Meu. 
învaţă calea Mea spre tine, tată. Iară şi iară îţi amintesc aceasta, 
învaţă-te bine cu Mine şi cu taina Mea din mijlocul tău, căci 
tainic stau în mijlocul tău ca să te ocrotesc, şi prin povaţă 
împlinită de tine pot să te ocrotesc şi nu altfel, poporul Meu. 
Lucrează, tată, înaintea Mea şi înaintea omului, iar lucrarea ta 
să semene cu a Mea, căci Eu sunt blând şi smerit cu inima şi 
sunt învăţătorul. Amin. 

Pacea Mea o dau ţie, poporul Meu! E mare taină şi mare 
minune să înţelegi ce lucrare are cuvântul Meu. Pacea Mea e 
ca Mine. Tot cuvântul Meu de peste tine e pacea Mea, pe care 
ţi-o dau. Nu precum îţi dă lumea îţi dau Eu. Lumea este amară, 
tată, iar Eu sunt Dumnezeu. 

Ieşiţi din lume, poporul Meu, iar Eu vă voi izbăvi pe 
voi! Ieşiţi din lume, voi, cei ce voiţi viaţa şi nu lumea, ieşiţi şi 
fiţi poporul Meu, şi Eu vă voi izbăvi pe voi, şi Eu vă voi da 
păşunea Mea, păşunea vieţii, tată. Amin. 

O, fiilor pregătitori de zile sfinte în grădinile Mele cu 
voi! Întăriţi-Mi cărarea Mea spre voi, căci vine poporul la Mine 
după apă sfântă cu duh de Bobotează, tată. învăţaţi calea pu- 
terilor cereşti spre voi şi staţi sub călăuzire pe cale, aşa cum 
Eu călăuzesc spre voi puterile cereşti ca să vă slujească în slu- 
jirea voastră cu Mine. Gătiţi-vă duhul, toţi gătiţi-vă duhul! Duh 
din Duhul Meu să daţi voi poporului care se adună la apă de 
Bobotează. Eu, Domnul, voi fi şi voi rosti Duh Sfânt peste ape 
şi cuvânt cu putere peste cei ce se adună la izvor. Pace vouă! 
Pace sărbătorilor sfinte cu voi! Amin. 

învăţaţi pacea, fiilor! Amin, amin, amin. 

1/14 ianuarie 2008 

Praznicul Botezului Domnului 

Duhul şi Cuvântul sunt nedespărţite în întocmirea lucrării facerii. 
Domnul va lucra facerea pământului, scoţăndu-1 din focul fărăde- 
legii. Domnul învaţă poporul despre darul credinţei sfinte, credinţa 
cea din dar. Pământul este Sodomă şi Gomoră, foc şi sânge şi arde 
de nouă stânjeni, iar creştinul să-şi sfinţească drumul cu apă sfinţită. 

Pilda păpuşii e pilda creştinului ascultător. 

B uhul lui Dumnezeu Se poartă pe deasupra apelor, 
iar îngerul apelor vine şi pune Duh în ape prin 
cuvântul rostit peste ape ca să se sfinţească ele cu puterea cu- 
vântului şi cu harul cel de la Dumnezeu coborât peste cei 
credincioşi, cărora Domnul le-a dat putere să se facă fii ai lui 
Dumnezeu prin credinţa lor, căci Eu, Domnul, aşa am spus 
acum două mii de ani prin Duhul Meu din ucenici: «Intru ale 
Sale a venit, dar ai Săi nu L-au primit, iar câţi L-au primit, 
le-a dat putere să se facă fii ai lui Dumnezeu, adică celor ce 


cred în numele Lui, căci Cuvântul Care era la început S-a făcut 
trup şi S-a sălăşluit între oameni, iar cei ce L-au primit au 
văzut mărirea Lui, mărire ca a Unuia născut din Tatăl, plin de 
har şi de adevăr», precum este scris. Amin. 

Pace vouă, celor ce aţi venit să luaţi apă de Bobotează, 
iar Eu, Domnul, vă învăţ duhul credinţei, ca să luaţi din duhul 
acesta născător de Dumnezeu în om şi să-L puteţi iubi pe Dum- 
nezeu, căci nimeni nu-L poate crede pe El, decât cei care îl 
iubesc pe El. Cel ce ia apă sfinţită cu duh de Bobotează peste 
ea prin cuvântul cel rostit peste ape ca să se sfinţească şi ca să 
poarte în ele putere de curăţire şi de vindecare, acela crede apoi 
în apa aceasta şi-i dă loc de cinste în casa lui şi peste viaţa lui. 
Aşa să faceţi voi şi pentru cuvântul care iese din gura Mea ca 
să vă curăţească şi să vă sfinţească apoi şi să vă călăuzească 
dacă-1 veţi lua să-i daţi loc de cinste în inimile voastre şi peste 
vieţile voastre apoi, căci precum Duhul, pe Care nu-L vedeţi 
că Se poartă peste ape în ziua aceasta ca să le sfinţească la cu- 
vântul rostit peste ele, precum credeţi în Duhul, Care sfinţeşte 
apele fără să-L vedeţi pe El, tot aşa şi cuvântul Meu, pe care 
nu-1 vedeţi, dar îl auziţi după ce el iese din gura Mea ca un râu 
mare, aşa şi el spală omul pe dinăuntrul lui şi pe dinafara lui 
dacă omul ştie să-l creadă, iubindu-L cu putere pe Dumnezeu, 
Care dă viaţă din viaţa Lui omului dacă el poate să creadă aşa 
cum crede în puterea apei sfinţite prin cuvânt şi prin Duhul 
Sfânt la rostirea cuvântului care cheamă pe Duhul Sfânt peste 
ape. Amin. 

La început era Cuvântul, şi Cuvântul era la Dumnezeu, 
şi Dumnezeu era Cuvântul, şi Acesta era întru început la Dum- 
nezeu, şi toate printr-însul s-au făcut. Când Dumnezeu a făcut 
cerul şi pământul, pământul era fără chip şi pustiu, şi era în- 
tuneric peste adânc, iar Duhul lui Dumnezeu Se purta pe dea- 
supra apelor. Atunci Cuvântul, Care era întru început, a rostit 
cuvânt prin Duhul, şi toate printr-însul s-au făcut, şi fără El 
nimic nu s-a făcut din tot ce s-a făcut, şi întru El era viaţă, şi 
apoi, acum două mii de ani, Cuvântul S-a făcut trup şi S-a 
sălăşluit între oameni, plin de har şi de adevăr, precum este 
scris despre slava Mea cea de la Tatăl. Amin. 

O, nu e greu să creadă omul în cuvântul Meu, care a 
făcut cerul şi pământul la început când pământul era fără chip, 
când era netocmit şi gol. O, nu e greu să creadă omul în cu- 
vântul Meu care se purta pe deasupra apelor la început şi a scos 
apoi pământul din ape. Iată, omul crede în apa sfinţită cu duh 
de Bobotează, dar trebuie şi să ştie cum se sfinţeşte ea. Duhul 
lui Dumnezeu Se poartă pe deasupra ei, iar cuvântul lui Dum- 
nezeu aşează peste ea sfinţire şi putere de cuvânt şi de tămă- 
duire şi de credinţă. Amin. Şi precum Duhul lui Dumnezeu nu 
este văzut, aşa şi cuvântul lui Dumnezeu, dar iată, trebuie să 
înţeleagă omul că Duhul fără de rostire de cuvânt nu poate să 
lucreze, şi acestea sunt nedespărţite în întocmirea lucrării fa- 
cerii, iar ca să creadă omul în Duhul şi în Cuvântul Care era la 
început, am venit Eu acum două mii de ani şi M-am făcut trup, 
M-am arătat oamenilor plin de har şi de adevăr ca să-l ajut pe 
om să creadă şi să vadă Duhul şi Cuvântul Care era la început 
şi prin Care toate s-au făcut din tot ce s-a făcut. Şi iarăşi, spre 
sfârşitul tainei lui Dumnezeu, ca şi la început, Eu, Domnul, 
Cuvântul Cel de la început, Care era Dumnezeu, iarăşi lucrez 
ca la început, căci pământul este fără chip şi este gol, şi Eu îl 
voi scoate pe el din foc, aşa cum l-am scos din ape la început, 
căci foc este acum pe pământ, foc al fărădelegii, şi în care toţi 
oamenii ard, efă care iese la priveală, şi în ea fărădelegea a tot 
pământul, iar Duhul lui Dumnezeu Se poartă pe deasupra focu- 
lui aşa cum la început Se purta pe deasupra apelor pe când 

pământul era fără chip. Amin. 

Duhul Meu Se face cuvânt peste voi, cei adunaţi la apă 
de Bobotează şi vă învaţă duhul credinţei, iar credinţa este cea 
care nădăjduieşte, tată. Voi, care sunteţi poporul Meu, poporul 
acestui duh şi al acestui cuvânt, şi, iarăşi, voi, care aţi venit să 
vedeţi pe poporul Meu şi lucrarea Mea cu el, Eu, Domnul, vă 
învăţ în zi de duh de Bobotează darul credinţei sfinte, credinţa 
cea din dar. Amin. 

O, fiule care crezi, o, poporul Meu, şi tu, omule care vrei 
să crezi şi tu! O, să nu crezi în Mine pământeşte, tată, că Eu 
te-am învăţat că împărăţia lui Dumnezeu nu este din lumea 
aceasta, nu, tată, nu. în lumea aceasta este numai păcat, numai 
foc, tată, foc al fărădelegii, în care se mistuie viaţa fiilor oa- 
menilor şi a urmaşilor lor, tată. în lume este Sodomă şi Gomo- 
ră, din care Eu Mi-i scot pe cei ce sunt ai Mei, iar ai Mei sunt 
cei ce Mă iubesc crezând în făgăduinţele Mele de cer nou şi 
de pământ nou, şi cu care Eu pot să lucrez acestea şi să dau 
chip pământului, care arde acum de nouă stânjeni şi care este 
plin de sânge, peste tot sânge, tată, căci lumea nu ştie să facă 
nimic bun, nimic decât păcat şi sânge, de nu mai are Domnul 
loc pe pământ să-Şi odihnească pasul pe loc curat, iar omul 
sfânt şi iubitor de Dumnezeu trebuie să-şi facă pârtie când 
merge pe pământ, trebuie să-şi stropească paşii şi cărăruţa sa 
cu apă sfinţită cu putere de cuvânt şi să-şi facă vad ca să mai 
poată merge, căci chipul Meu în om se pierde prin ape tulburi, 
aşa cum omul care-şi vede chipul în apă curată nu şi-l mai 
poate vedea dacă apa se tulbură din pricini fel de fel, şi aşa este 
pe pământ, numai ape tulburi sunt pe pământ, numai pustiu de 
Dumnezeu peste tot, iar Duhul lui Dumnezeu Se poartă pe dea- 
supra şi scoate la priveală pe cel curat cu credinţa şi cu fapta 
şi-i dă lui putere să se facă fiu al Său, născut de la Dumnezeu 
pe pământ, şi aceasta lucrez Eu, Domnul, cu harul cuvântului 
Meu din vremea aceasta: cer nou, pământ nou şi om nou, şi 
apoi Ierusalim nou din loc în loc, patrie a Mea pe pământ, a 
Mea şi a celor ce iubesc patria Mea, ieşind din lume pentru ca 
să-L primească pe Domnul fiinţă a lor, Făcător al lor, căci 
veacul acesta trece, şi rămâne Domnul şi fiii Săi. Amin. 

Cu duh de Bobotează Mă fac azi învăţător ca să vă învăţ 
lucrarea credinţei care-1 ajută pe om să se nască din nou, din 
cuvântul lui Dumnezeu cel născător de om nou, şi precum apa 
ascultă de Duhul şi de cuvântul Meu cel rostit peste ea pentru 
har peste ea, tot aşa şi omul poate să asculte dacă voieşte, căci 
nu de la Mine, ci de la om vine această putere pentru el, şi pen- 
tru Mine peste el apoi, aşa cum i-am spus Eu celui cu beteşug, 
care M-a rugat şi Mi-a spus: «Doamne, dacă voieşti, poţi să 
mă curăţeşti», iar Eu i-am spus lui: «Voiesc, curăţeşte-te!», lui 
i-am spus să se curăţească, şi apoi Eu să-i dau, şi să Mă dau 
lui să Mă poarte. Amin. 

O, popor credincios, să nu crezi în Mine pământeşte, 
tată, că Eu ţi-am spus că locul împărăţiei Mele este înăuntrul 
tău, iar dacă tu n-o porţi înăuntrul tău cu toate podoabele ei, ci 
o aştepţi pe ea în lumea aceasta netocmită şi fără chip, dacă tu 
crezi pământeşte în Mine, umblând să Mă înţelegi aşa, atunci 
diavolul, stăpânitorul lumii, îţi scrie necredinţă în Dumnezeu, 
tată. O, să nu crezi pământeşte în făgăduinţele Mele cele pentru 
tine, că nu pentru lume le-am rostit, ci pentru tine, tată, iar tu 
trebuie să lucrezi la împlinirea lor, căci Eu te-am scos din lume 
ca să nu fii ca ea, ca să nu fii din ea şi ca să nu guşti din vinul 
ei, tată, să nu guşti din ea nici cu duhul, nici cu trupul, nici cu 
sufletul, fiule. O, uită-te la ucenicii Mei cei de acum două mii 
de ani cum se clătinau, căci nici ei nu credeau altfel în Mine, 
ci credeau tot pământeşte, şi aşteptau să fiu Eu împărat peste 


neamuri, iar ei să fie lângă Mine dacă Eu voi împărăţi cu pu- 
terea pe care ei au văzut-o în faptele Mele mari, în semnele 
vindecării oamenilor şi ale învierii morţilor, tată. Iuda nici când 
s-a sculat în ziua vânzării Mele n-a crezut că face rău, căci el 
credea în Mine pământeşte, ca într-un om cu putere, ca într-un 
Dumnezeu pământesc, dar Eu n-aveam nimic, nimic în lumea 
aceasta, decât pe mama Mea şi pe ei, pe ucenicii Mei, şi aceia 
erau împărăţia lui Dumnezeu pe pământ. Acolo unde sunt Eu 
cu ai Mei, acolo este împărăţia Mea pe pământ, şi iată, ea nu 
este din lumea aceasta, poporul Meu. 

O, Eu voiesc, poporul Meu, ca tu să fii ucenicul Meu 
duhovniceşte şi nu pământeşte, tată, că Eu ţi-am lăsat Evanghe- 
lia Mea cea de atunci, şi, iată, iarăşi, cea de acum, ca să ştii 
să-Mi fii cu duhul şi cu credinţa cea sfântă, nu cu cea pămân- 
tească să-Mi fii ucenic, că Eu cu ucenicii cei de atunci n-am 
putut decât să Mă întorc iarăşi la Tatăl şi să-i învăţ fără Mine 
lângă ei aievea, ca să poată ei apoi pricepe duhovniceşte Scrip- 
tura cea despre Mine, şi peste ei s-o înţeleagă ei pusă, nu peste 
alţii mai întâi, şi ca să înţeleagă ei lucrarea Mea cea tainică, 
cea lăuntrică în om, şi le-am spus lor: «Acum vă este de folos 
să Mă duc la Tatăl, ca să vină Duhul la voi, şi El să vă înveţe». 
O, nu le-ar mai fi fost de folos să rămân cu ei, căci cu Mine 
lângă ei se îndoiau în făgăduinţe şi le înţelegeau pământeşte, 
fiindcă erau pământeşti şi cu mintea şi cu credinţa, şi de aceea 
le-am spus Eu că le este de folos să Mă duc iarăşi la Tatăl, dar 
le-am mai spus şi că voi fi cu ei până la sfârşitul timpului, şi 
nici aceasta n-au înţeles cum vine, căci cel ce nu înţelege du- 
hovniceşte şi cereşte pe Dumnezeu cu omul, acela se îndoieşte, 
tată. O, n-am avut înainte de învierea Mea, n-am avut pe cine 
să Mă sprijin, n-am avut decât pe mama Mea şi pe Ioan şi pe 
Iacov, căci ceilalţi au fost îndoielnici şi fricoşi, şi apoi Eu am 
căzut sub vânzare, şi apoi ucenicii Mei au rămas fără Mine, şi 
Eu am fost dat spre jertfire, iar după ce am înviat şi iarăşi M-am 
suit la Tatăl, le-am trimis apoi lor pe Duhul, şi de la El au ştiut 
ei apoi ca Dumnezeu. Amin. 

O, poporul Meu, te învăţ harul credinţei care te ţine în 
Mine şi care Mă ţine pe Mine în tine, tată. Ai grijă cu credinţă, 
tu, cel care crezi această venire a Mea acum pe pământ cuvânt 
şi trup tainic, ai grijă, tată, să nu te osândească pe tine cuvântul 
cel rostit de tine, rostit oricum, fiule. Te povăţuiesc să fii păpu- 
şă pentru credinţă şi pentru fapta ei, căci păpuşa face tot ce 
face păpuşarul cu ea, şi e mai credincioasă decât un om viu, 
căci face, tată, dacă este purtată de păpuşar. Dar mai mult şi 
mai mult ai grijă să nu te osândească pe tine cuvântul cel rostit 
de Mine peste tine, fiule, căci acela este cuvântul lui Dum- 
nezeu, tată. 

O, poporul Meu cel de demult al Meu! Te chem, tată, şi 
pe tine la învăţat. Te chem iarăşi, fiule. Te chem, tată, să 
înţelegi ceea ce n-ai înţeles când am venit la tine, când ai venit 
la Mine ca să auzi şi ca să lucrezi. O, că n-ai putut, tată, la 
vreme să fii păpuşa Mea, ci am fost Eu păpuşa ta, ca să-ţi arăt 
lucrarea păpuşii, tată, şi să înveţi apoi, că M-am lăsat sub voia 
ta, şi nu ţi-a prins bine voia ta, şi iată, şi azi, nu numai ieri, ci 
şi azi Mă face lumea mincinosul, tată, că Eu n-am avut până 
acum în tine ucenici pe care să Mă sprijin, iar pentru şovăiala 
ta în lucrarea Mea Mă face lumea desfrânatul şi mincinosul şi 
îmi zice omul, şi zice că nu sunt Eu cuvântul acesta de înviere 
şi că e omul, şi zice că purtătorii Mei nu sunt ei fiii lui Dum- 
nezeu aşteptaţi de Scripturi ca să fie, şi că biserica lumii ar fi 
cea care este a Mea, dar dacă ea nu duce viaţă sfântă şi nici iu- 
bire de Mine nu are, cum este ea slujitoarea Mea? Cu gura, 
tată? Cu haina, tată? Cu mersul ei în temple înalte şi atât? 

Cuvântul lui Dumnezeu 


O, Mie îmi place în om să locuiesc, că Eu pentru asta 
am zidit omul, iar voi zadarnic zidiţi temple mari ca să intraţi 
în ele şi să chemaţi pe oameni la voi dacă voi nu sunteţi temple 
ale lui Dumnezeu, temple ale Duhului Sfânt, aşa cum este scris 
pentru biserica lui Hristos, o, slujitori care v-aţi aşezat în nu- 
mele Meu peste mulţimi. Dumnezeu are nevoie de voi, nu de 
temple de piatră, căci templul din Ierusalim, în care Eu intram, 
s-a surpat piatră de pe piatră şi n-a mai rămas nimic, nimic din 
el, dar Eu am spus acum două mii de ani despre vremea aceasta 
a Mea cu poporul Meu cel ales din români şi am proorocit zi- 
când: «Vine vremea ca adevăraţii închinători să se închine în 
duh şi în adevăr», adică în Dumnezeu, nu în temple înalte, ci 
în case mici, în cămăruţe care să-i cuprindă pe ei cu taina rugă- 
ciunii lor şi cu jertfa Mea cea pentru ei în fiecare zi, ca să fie 
ei sfinţii Mei, căci sfintele Mele se dau sfinţilor, precum este 
strigarea bisericii pentru cei ce se împărtăşesc cu trupul şi sân- 
gele Meu spre viaţa lor în viaţa Mea purtată pe pământ. Pe vre- 
mea primilor sfinţi era frumos de tot, aşa cum şi azi Eu, 
Domnul, aştept iarăşi să fie peste cei credincioşi Mie, că mer- 
geau apostolii cei sfinţi şi aşezau preoţi prin cetăţi chiar dacă 
într-o cetate nu erau decât doi sau trei sau patru încreştinaţi, 
dar aceia primeau pe Domnul pe masa lor şi se hrăneau cu El 
în taină, şi era strâmtorare pentru biserica Mea, nu ca peste bi- 
serica lumii, care se urcă pe înălţime la îndemâna oricui vrea 
să intre în ea şi la masa ei. Păi dacă ea e biserica lumii, cine să 
intre decât lumea în ea? 

O, poporul Meu de azi, lucrează, tată, biruinţa ca Mine, 
că Eu am biruit lumea, şi învaţă-1 pe cel ce vine să te vadă pen- 
tru că eşti al Meu şi spune-i cum să biruiască şi el lumea, că 
nu prin altfel de putere, ci prin duhul cel umilit în om se biru- 
ieşte lumea, şi acest duh te învaţă să stai în Dumnezeu, nu în 
lumea aceasta, şi te învaţă să te umileşti ca El, şi atunci lumea 
nu-1 mai iubeşte pe omul care lucrează aşa, şi aşa iese omul 
din lume, nu altfel, tată. Omul cel fără Dumnezeu în el nu poate 
purta înfruntare, nu poate sta de bunăvoie sub înfrângere, şi 
acest duh potrivnic umilinţei se numeşte lume în om, om nele- 
pădat de lume pentru împărăţia lui Dumnezeu în el, dar cel ce 
se biruieşte pe sine pentru împărăţia Mea în el, acela are duş- 
mani casnicii lui, apropiaţii lui, pe cei ce sunt învăţaţi cu el, 
iar aceia îl duşmănesc pe el dacă el se face locaş al Meu între 
casnicii lui. Iată, tot ce este crezut învechit îl supără pe om, şi 
el caută totul nou peste el, chiar şi când e vorba de casnicii lui, 
care se ridică unii împotriva altora când e vorba de Dumnezeu 
în om, darămite Eu, Domnul, cum să nu grăiesc cu cuvântul 
ca să le fac pe toate noi, şi care aduc bucurii veşnice, nu ome- 
neşti aşa cum caută omul prin cele proaspete prin care le arun- 
că pe cele de el crezute învechite chiar şi când e vorba de 
casnicii lui, de apropiaţii lui. 

O, poporul Meu, omul îndumnezeit nu este primit de cel 
neîndumnezeit şi nu este crezut cu Dumnezeu în el, dar Eu, 
Domnul, întăresc cuvânt de Bobotează peste ape şi Mă dau 
omului ca să-i curăţ mintea şi să-i întăresc credinţa şi să-i spun: 

Duhul lui Dumnezeu Se poartă peste ape ca să le umple 
de putere curăţitoare de toate câte vatămă pe oameni şi care 
sunt făcute de oameni şi de diavoli. 

Se sfinţeşte apa de Bobotează prin Duhul şi prin Cuvân- 
tul lui Dumnezeu, şi cu ea să-şi lucreze cei credincioşi vad pe 
pământul cel plin de foc şi de fum, că nu e cu putinţă să treacă 
omul pe lângă foc şi să nu se ardă şi să nu miroasă a fum! 

Să se sfinţească apa de Bobotează, cu putere curăţitoare 
de minte pentru om, căci mintea trebuie trecută prin sită deasă 
ca să poată să primească pe Domnul în ea, şi apoi harul 


credinţei sfinte pentru toate lucrurile Domnului cu omul, căci 
împărăţia lui Dumnezeu este înăuntrul omului dacă este, şi nu 
în lumea aceasta este ea! Amin. 

Pace vouă, celor veniţi la praznic de Bobotează, la apa 
cea sfinţită cu putere de cuvânt! Duhul lui Dumnezeu Se poartă 
peste ape. Duhul Domnului Se coboară peste cei ce se vor da 
Lui locaş, şi apoi se văd roadele Lui în cei umiliţi ca şi El. Amin. 

Cu duh de Bobotează te-am înfăşurat azi, poporul Meu 
cel învăţat de Dumnezeu. O, fă-te, tată, pildă de împărăţie a 
cerurilor înaintea oamenilor! Arată-le oamenilor păcatele ca să 
ştie ei că sunt păcate, că n-au oamenii învăţători pentru împă- 
răţia Mea în om, împărăţie care n-are nimic în lumea aceasta 
precum nici Eu nu am. Te-am învăţat, tată, ca să audă şi omul 
de pe pământ hrana de viaţă făcătoare în om de pe masa ta dacă 
omul ia ca s-o pună pe masa sa de hrană. O, să nu crezi în Mine 
pământeşte, şi aşa să-l înveţi pe tot omul care vine la tine după 
Mine, tată. Tu să fii învăţător de viaţă veşnică în om, precum 
Eu sunt, poporul Meu, şi să fii asemenea Mie, şi Mă vei vedea 
cum sunt, iar Eu voi fi asemenea ţie apoi, şi lumea va vedea 
această minune, venirea Mea la tine, căci tu ai venit la Mine şi 
eşti, iar Eu am venit la tine pe pământ şi sunt Cel ce sunt, şi 
iată, de pe masa ta Mă dau cuvânt de Duh Sfânt peste oameni, 
şi-i chem la Mine pe cei ce vor să fie asemenea Mie şi locaş al 
împărăţiei Mele în ei apoi. Amin. 

Pace vouă! în duh de Bobotează vă stropesc îngerii cu 
apă sfinţită. Sfinţii şi îngerii beau apă de Bobotează lângă voi, 
ba şi cei adormiţi vin şi beau şi-şi ostoiesc durerile şi dorul, 
până ce Eu voi stinge dorul lor. 

Duhul Domnului vă înmiresmează cu darurile Lui. Eu, 
Domnul, am rostit pste voi cuvântul Meu: Pace vouă! 

La început a fost cuvântul, şi Eu am fost Cuvântul Cel 
de la început, şi iarăşi zidesc prin cuvânt, şi lumea Mă va vedea 
şi va crede văzând, iar cei credincioşi Mie vor lua cununa cre- 
dinţei lor şi mângâierea Mea vor vedea, căci Eu sunt mângâie- 
rea celor ce cred în Mine cu putere, cu Duh Sfânt şi cu putere, 
poporul Meu, şi tu vei fi cel mângâiat pentru credinţa ta, pe 
care Eu ţi-o înmulţesc ca să ai credinţă, tată, şi ca să am Eu 
credinţă în tine, pentru împlinirea a toate câte Eu voi împlini 
prin Duhul Meu şi prin cuvântul Meu cel ziditor, poporul Meu. 
Amin, amin, amin. 

6/19 ianuarie 2008 

Soborul sfântului Ioan Botezătorul 

Taina şi puterea botezului cu Duhul Sfânt şi cu foc. Semnele Duhului 
Sfânt grăiesc în cei ce s-au dat să fie vase purtătoare de Dumnezeu. 
Omul care nu are mintea curată nu are nici ochiul curat. Boala 
trupului este înger, iar boala duhului este diavol. 

n duhul sărbătorii de Bobotează Eu, Domnul, în- 
tâmpin iarăşi pe poporul Meu, căci sărbătorile Mele 
şi ale sfinţilor Mei s-au făcut şi se fac cărări de coborâre ale 
Duhului Meu Cel învăţător peste fii, şi iată, Ioan, naşul Meu 
de botez, aşteaptă la hotarul dintre zi şi noapte ca să Mă mărtu- 
risească pe Mine şi pe poporul Meu în cer şi pe pământ, sus şi 
jos, aşa cum tot cerul de sfinţi aşteaptă. Amin. 

Ridicaţi-vă, voi, porţi, că Eu iarăşi intru în carte cu săr- 
bătoare de Bobotează, că voiesc să se boteze în cuvântul Meu 
toţi cei ce cred în venirea Mea cea de acum, căci cel ce este 
botezat, este cel ce este credincios Fiinţei Mele cea de Dum- 
nezeu adevărat din Dumnezeu adevărat şi lucrării cuvântului 
Meu, cu care am coborât şi cobor pe pământ, şi apoi să-i spun 
celui ce Mă aude prin porţi, să-i spun să se boteze în cuvântul 

Meu, în Duhul Meu, după cum Ioan, botezătorul Meu, a spus 
la Iordan celor ce veneau la el, le-a spus: «Pocăiţi-vă!» . Amin, 
amin, amin. 

O Dumnezeule Miel, eu numaidecât am 
^intrat în cartea Ta cu poporul Tău, căci 
aştept aceasta ca unul plin de dor şi de duh mărturisitor, că nu 
e fericire mai dulce în cer pentru sfinţii Tăi ca şi aceea de a 
putea să Te mărturisească ei din cer pe pământ prin venirea Ta 
cea de acum cu sfinţii Tăi. Şi eu, ca şi Tine, tot aşa şi eu îi spun 
poporului Tău şi la tot omul care ne ia de pe masa nunţii Tale 
de cuvânt, le spun la toţi care aud din cer glasul Fiului lui Dum- 
nezeu, trâmbiţa pentru înviere, le spun să se boteze în cuvântul 
lui Dumnezeu, fiindcă eu le-am spus la cei ce veneau spre mine 
la apa Iordanului pentru botez, le-am spus: «Pocăiţi-vă! Eu 
unul vă botez cu apă spre pocăinţă şi spre iertarea păcatelor 
prin pocăinţa voastră, dar Cel ce vine după mine este mai pu- 
ternic decât mine şi este Cel mare, şi Acesta va boteza cu Du- 
hul Sfânt şi cu foc». 

O, cum să facem, botezătorule Doamne, cum să facem, 
Doamne, să-l aducem pe om la pocăinţă, şi apoi la botezul cu 
Duhul Sfânt? Când eu propovăduiam în deşertul Iudeii 
împărăţia lui Dumnezeu, care se apropia de iudei ca să-i cu- 
prindă în ea, chemam la pocăinţă pe cei ce mă auzeau, şi venea 
Ierusalimul şi Iudeea şi împrejurimile Iordanului, iar eu îi 
botezam cu apă pe cei ce-şi mărturiseau păcatele cu pocăinţă, 
dar am văzut şi pe farisei şi pe saduchei că veneau la botez, iar 
eu, văzându-i vicleni, i-am oprit şi le-am spus să facă roade 
vrednice de pocăinţă dacă nu ştiu să se pocăiască pentru bo- 
tezul cu apă, iar dacă ei se bizuiau în chip făţarnic pe Avraam, 
i-am înfruntat şi le-am spus că Dumnezeu poate să ridice lui 
Avraam fii chiar şi din pietre, şi i-am numit pe ei pui de năpâr- 
că, şi pe drept i-am numit aşa pe cei ce credeau că vor scăpa 
oricum de mânia ce va să vină peste cei ce şi-o lucrează pe ea 
şi nu salvarea lor, iar apoi ei s-au dus într-ale lor nelepă- 
dându-şi păcatul din ei, păcatul semeţiei şi al neiubirii de Dum- 
nezeu, păcatul cel din strămoşi, şi cu care poporul iudeu dădea 
la moarte pe cei drepţi din el ca să-şi facă ei loc cu împărăţia 
lor sub numele de fii ai lui Avraam, dar ei erau pui de năpârci, 
Doamne, căci când Tu ai venit pe pământ, ei Ţi-au păzit viaţa 
ca să Te omoare chiar din vremea prunciei, Doamne, dar au 
făcut ei aceasta după ce Te-au aflat de la mine, căci Tu ai ieşit 
şi Te-ai arătat şi Te-ai mărturisit apoi şi pentru salvarea lor, iar 
ei Te-au dat la moarte apoi prin păcatul hulei şi al vânzării, 
Doamne. 

O, eu grăiesc poporului Tău de azi cuvânt de iubire pen- 
tru Tine, învăţătorule al meu şi al lui, iar Tu binecuvintează 
acum cuvântul meu! 

A min, amin, zic ţie, botezătorul Meu, Eu 
sunt Cel ce botez cu Duhul Sfânt şi cu 
foc, iar tu vesteşte această taină şi putere a botezului acesta, 
vesteşte-o poporului Meu de azi. Amin. 

B omnul Iisus Hristos este Cel ce botează 
cu Duhul Sfânt şi cu foc. Apropie-te de 
mărturisirea mea, popor născut din cuvântul lui Dumnezeu, 
căci botezul cu Duhul Sfânt a lucrat cu putere, şi la vedere a 
lucrat după ce Domnul S-a dus la Tatăl şi Şi-a lăsat ucenicii la 
lucru ca să aşeze ei biserica Domnului pe pământ, iar Duhul 
Sfânt Se desăvârşea în cei ce veneau la pocăinţă şi apoi la apa 
botezului spre iertarea păcatelor lor, şi erau cuprinşi în Duhul 
Sfânt cei ce se botezau în numele lui Hristos. Dar cum aceasta? 
O, ferice şi iar ferice de acela care ştie să vină la Dumnezeu, 
că acela este cel ce se pocăieşte mărturisindu-şi toate păcatele, 


toată moartea din el, spălându-se de ea prin pocăinţă şi prin 
apa care mărturiseşte de pe pământ, şi apoi acela se uneşte cu 
lucrarea Duhului Sfânt, facându-se vas nou, om nou, iar Duhul 
mărturiseşte apoi din cer şi Se slăveşte cu semnul Lui în cel 
botezat cu Duhul Sfânt, şi iată, Domnul S-a dus la Tatăl pentru 
ca să-L trimită pe Duhul Sfânt şi să Se coboare El în cei ce se 
curăţă de sine ca să intre în ei Duhul Sfânt, împărăţia lui Dum- 
nezeu cu toată slava ei, cu Duhul Sfânt al ei, duhul sfinţilor 
împărăţiei cerurilor pe pământ, şi iarăşi spun: Ferice celor ce 
ştiu să vină la Dumnezeu, că aceia fiii lucrării Duhului Sfânt 
se vor face, şi se vor chema aşa apoi. Amin. 

O, popor al Mielului Cel junghiat! Sângele Lui îl spală 
de păcat pe cel ce ştie ce înseamnă naşterea cea din cer, 
naşterea cea din pocăinţă şi din botezul cu Duhul Sfânt. O, ui- 
tă-te bine în mijlocul tău şi vezi! Semnele Duhului Sfânt gră- 
iesc în cei ce s-au dat să fie vase purtătoare de Dumnezeu. 
Dacă ai păcat asupra acestei lucrări de venire a Domnului 
pentru ca să-Şi facă El cu ea fii ai împărăţiei Lui pe pământ 
între oameni, fii povăţuiţi şi crescuţi cu Duhul Sfânt, scoală-te 
şi te fa pui de Dumnezeu, căci fariseii şi saducheii erau pui de 
viperă când se îndreptau spre botezul cu apă la Iordan fără ca 
ei să-şi spele în apă şi în mărturisire cu pocăinţă păcatele lor 
cele ascunse, şi prin care ei muşcau pe furiş, dar duhul prooro- 
ciei i-a vădit pe ei cum sunt şi i-a scris în cartea vremii. O, 
înţelepţeşte-te din pilda aceasta şi învaţă puterea şi taina 
botezului cu Duhul Sfânt, Care vădeşte răul din om ca să-Şi 
cureţe Luişi arie în om dacă omul ştie să înţeleagă cum poate 
să-L aleagă pe Dumnezeu lucrător în el, lucrător cu Duhul 
Sfânt în cel ce-şi descarcă sarcina sa ca s-o ia pe a Domnului 
s-o poarte apoi. 

O, fiule al acestui cuvânt, o, pui de Dumnezeu, dacă ai 
păcat asupra Duhului Sfânt, Cel din mijlocul tău lucrător pen- 
tru tine, şi nu ştii că ai acest păcat, eu îţi spun că-1 ai. Scoală-te, 
dar, şi te curăţeşte prin pocăinţa cea cu umilinţă lucrată, căci 
Domnul te aşteaptă să fii purtător de Duh Sfânt, Duhul Care 
mărturiseşte din cer în cei ce se botează în El. Scoală-te ca să 
te botezi cu acest botez, căci botezul acesta s-a făcut râu mare 
peste tine ca să se boteze în el toţi cei la care ajunge acest râu 
de botez, iar tu ai acest râu. Mulţi în tine, popor credincios al 
acestui cuvânt de venire a Domnului, mulţi în tine nu ştiu pu- 
terea şi taina botezului cu Duhul Sfânt, Care lucrează apoi din 
om, însemnându-1 pe el botezat. O, ţie îţi trebuie putere de 
pocăinţă, fiule, iar pentru această minune îţi trebuie minte-mi- 
nune, iubire-minune, temere de Dumnezeu-minune, şi-ţi tre- 
buie credinţă-minune, credinţă ca a lui Avraam, care a crezut 
nestrămutat că Domnul a venit la el, la masa lui şi în viaţa lui. 
O, dacă nu vezi bine lucrarea lui Dumnezeu în mijlocul tău, ai 
încă păcat împotriva Duhului Sfânt. Dacă nu ştii să te cunoşti 
în acest păcat, poţi să înţelegi singur. Curge din tine râul Duhu- 
lui Sfânt între frate şi frate şi în părţi spre cei străini de viaţa 
lui Dumnezeu? înţelegi tu voia lui Dumnezeu peste tine pre- 
cum în cer pe pământ? Are Domnul de la tine rod de Duh 
Sfânt? Ai tu rod de-al Domnului în tine şi în jurul tău? Eşti 
blând şi smerit cu inima ca Domnul tău? O, eu te învăţ minte 
şi te învăţ pocăinţa. Caută să vezi dacă nu cumva ai lovit în 
cărarea Domnului spre tine, dacă nu cumva ai fost apoi ascuns 
cu aceste lovituri, iar când Domnul ţi le-a spus n-ai voit să te 
curăţeşti ca să fii curat şi apoi credincios aşezării Lui cu care 
stă înaintea ta. Te-a povăţuit Domnul să vii la El cu fratele tău, 
pe care l-ai doborât de la lucrarea inimii curate între frate şi 
frate, între Dumnezeu şi creştin, că iată, Domnul îl plânge şi 
azi pe poporul cel de demult, cel din vremea trupului lui 

Verginica, popor care n-a venit la pocăinţă când a greşit faţă 
de lucrarea Domnului între frate şi frate, faţă de credinţa şi sta- 
tornicia sa şi a fratelui său. 

Vine Domnul la tine cu multul şi te îndeamnă să te 
botezi cu Duhul Sfânt, Care-1 face nou pe om mai mult decât 
apa care mărturiseşte de pe pământ. O, spală-te în vasul acesta, 
popor de demult al acestui cuvânt, şi tu, cel de azi popor al 
Domnului, dar să auzi ce-ţi spun. Tu trebuie să fii popor frumos 
prin lucrarea Duhului Sfânt, Care Se sălăşluieşte în cei curaţi 
de sine şi de păcat împotriva fraţilor lor. O, lasă-te spre frumu- 
seţea feţei Duhului Sfânt, căci Duhul Sfânt Se revarsă când El 
este, şi acesta este semnul celor curaţi pentru Duhul Sfânt, Care 
Se dovedeşte prin rodul lor cel adus lui Dumnezeu, rod de 
ucenici pentru Duhul Sfânt pe pământ. Amin. 

O, Doamne, să se cureţe poporul Tău cel de demult al 
acestui cuvânt şi cel de azi popor al Tău de peste tot, să se 
cureţe de tot ce Te îndurerează şi să înveţe el lucrarea aceluiaşi 
duh în ei, lucrarea Duhului Sfânt, Care leagă biserica într-un 
singur duh, Duhul lui Hristos. Amin. 

O, mult aş mai grăi, Doamne, o, mult aş mai îndemna 
eu pe poporul Tău spre botezul cel de la Tine! De peste tot, pe 
unde ai Tu fii credincioşi venirii Tale cea de acum, aş vrea să 
se strângă poporul într-o unire de Duh Sfânt, şi aşa să-şi 
cunoască el lucrarea sau nelucrarea, curăţia sau necurăţia ini- 
mii frate pentru frate, şi aşa să se boteze el apoi în puterea Du- 
hului Sfânt, lucrător cu multul, Doamne, prin duh de biserică 
peste cei ce se nasc din El pui de Dumnezeu, puii Duhului 
Sfânt, rod al Duhului Sfânt, Duhul Care naşte biserica lui 
Dumnezeu. Amin, amin, amin. 

B u, Domnul, îţi văd durerea, botezătorule 
al Meu, căci Noi suntem fiii durerii, şi 
de aceea suntem. Hai să Ne aşezăm sărbătoarea de azi, şi apoi 
vom grăi mai aprins cu poporul Meu de azi. Amin. 

Poporul Meu, mergi, tată, acum, în căminul trâmbiţei 
Mele cu rugă şi cu laudă pentru ziua de sobor a botezătorului 
Meu Ioan. Mergi, tată, şi aşează acolo zi de slăvire, zi de duh 
peste acel aşezământ sfinţit de cuvântul Meu acum, cămin nou- 
născut, cu lucrare de nou Ierusalim aşezată peste el. Amin. 
Vom veni apoi înapoi pe colină şi vom zidi peste tine lucrare 
de Duh Sfânt, şi apoi vom scrie toată cartea zilei, tată, că e de 
lucru peste statura cea întreagă a poporului Meu de peste tot. 
O, mult lucru e de lucrat, mult, tată, mult pentru faţa şi viaţa 
cea întreagă a poporului Meu de peste tot. 

Voi, copii din porţi, sunteţi sub greu, tată, căci poporul 
nu ştie să-şi facă bine curăţirea sa. Cei ce ştiu să stea bine lângă 
voi, aceia sunt cei mai crescuţi şi cei mai de folos Mie şi vouă 
sub sarcina Mea cea de azi cu voi. Iată, taină mare îi spun 
poporului Meu de peste tot: Cel ce nu ştie sau nu poate să lu- 
creze la împărăţia Mea, care se zideşte şi care zideşte acum pe 
pământ, acela măcar să nu strivească lucrul celor ce lucrează 
la ea peste om. Aceasta este ceea ce vom lămuri astăzi prin 
învăţătura cea sărbătorească de azi, în duh de Bobotează lu- 
crând aceasta. Amin. 

Pace şi duh de Bobotează las Eu peste creştetul şi peste 
inima poporului Meu, şi îmi voi învăţa iarăşi poporul, căci sunt 
Domnul învăţătorul. Amin, amin, amin. 

* 

B in nou Mă aşez în cartea Mea de azi cuvânt de 
învăţătură peste fii, căci Eu prin Scripturile cele 
de acum două mii de ani am spus că n-am venit să judec, ci să 


mântuiesc am venit, şi prin puterea învăţăturii Mele peste fii 
să-i învăţ pe ei lucrarea Duhului Sfânt, Care leagă biserica în- 
tr-un singur duh, Duhul lui Hristos. Amin. 

O, copii care-Mi staţi porţi ale Mele spre poporul Meu 
şi spre om, peste tot pe unde pot Eu să ajung să-l povăţuiesc 
pe om cu minunea aceasta: cea de a doua venire a Mea de la 
Tatăl pe pământ la om, cuvântând şi învăţându-1 pe om calea 
veşniciei, voi, tată, aveţi mari dureri peste voi, iar Eu am ne- 
voie de voi pentru lucrul veşniciei peste om, şi tot mai mult 
am nevoie de voi pentru această lucrare a Mea, cu care am ve- 
nit acum de la Tatăl la om. I-a spus azi poporului Meu boteză- 
torul Ioan: «O, popor al Domnului, uită-te bine în mijlocul tău 
şi vezi! Semnele Duhului Sfânt grăiesc în cei ce s-au dat vase 
purtătoare de Dumnezeu, iar dacă tu ai păcat asupra acestei 
lucrări de venire a Domnului, cu care-Şi face, prin porţi lu- 
crând, fii ai împărăţiei cerurilor, povăţuiţi prin porţi şi crescuţi 
cu Duhul Sfânt, o, scoală-te, scoală-te şi curăţeşte de peste 
tine păcatul acesta!». 

O, copii zdrobiţi în porţi sub sarcina venirii Mele! Mi-am 
ridicat prin voi un nou popor de fii şi de fiice, tată. Aţi stat şi 
staţi înaintea Mea pentru acest popor al Meu şi al vostru, căci 
Eu prin voi l-am născut, prin cuvântul Meu şi prin voi am 
născut un nou popor, şi apoi l-am crescut, Eu şi cu voi, şi aşa 
am Eu azi un popor nou, un popor curat, tată. Duhul cel rău 
însă nu vă poate pe voi răbda, şi vă aduce multe, prea multe 
dureri, prea multe rane, tată. O, cum să facem să putem vorbi 
cu poporul, să stau cu voi înaintea poporului şi să vă dau Eu 
din Mine şi să grăiţi cu el despre sarcina Mea de peste voi, des- 
pre ranele voastre, de care numai Eu Mă îngrijesc, tată? Cel ce 
nu ştie, cel ce nu poate să lucreze la zidirea împărăţiei Mele, 
care se zideşte şi care zideşte acum pe pământ prin voi cu toate 
cele de la Mine coborâte pe pământ, sprijinindu-Mă pe voi, 
acela măcar să nu apese, să nu strivească lucrul Meu cu voi, 
tată. Aceasta este ceea ce azi voiesc Eu să limpezesc prin duhul 
învăţăturii, în duh de Bobotează lucrând, tată. Iată, durerea 
Mea e mare pentru că nu pot să încap cu lucrul cuvântului Meu 
aşa cum este în Mine cuvântul Meu, în Mine şi în voi apoi, 
căci voi Mă auziţi, şi vă doare, şi voi vedeţi ceea ce Eu vă 
descopăr văzut de la Mine, şi vă doare, tată, şi nu este de pe 
pământ cine să vă panseze ranele; ba, din contra, duhul cel as- 
cuns, cel din întunericul în care lucrează el cu ascunsurile lui, 
dă să vă rănească şi mai greu, iar Eu caut disperat să-Mi întă- 
resc credinţa şi iubirea poporului Meu de peste tot, şi îl rog pe 
el să asculte de la Mine pentru el, căci peste el nu trebuie 
învăţători din el, fiindcă Eu sunt Cel ce-1 veghez pe el, păsto- 
rindu-1 cu dor şi cu durere, păzindu-i viaţa şi inima, popor peste 
care vă am pe voi din partea Mea învăţători cu Duhul Sfânt cu 
Care Eu vă umbresc. O, de n-ar păzi Domnul casa şi cetatea 
Sa, în zadar s-ar osteni cei ce o păzesc. Fiii ei sunt moştenirea 
Mea, şi Eu sunt Cel ce îi păzesc şi îi păstoresc pe ei, iar Eu 
mereu v-am întărit pe voi şi v-am spus să-Mi călăuziţi de la 
Mine poporul, tată. 

Iată, s-au sculat trădători şi vânzători. Această lucrare 
potrivnică Duhului Sfânt n-o lucrează decât lucrarea cea 
ascunsă în om, şi din om în lături apoi, şi un aşa om nu ştie 
unde merge cu lucrul său ascuns. Eu, fiilor copii, n-a fost să 
am vreodată popor şi să nu am în mijlocul lui pe Iuda, tată. 
Iată, mintea omului îşi arată lucrarea sa. Cel ce n-a ştiut să se 
lepede de sine, de mintea sa pentru el însuşi când a venit să fie 
cu lucrarea Mea şi cu voi, acela cu mintea lui se strică pe sine, 
se umple de sine şi aşa se strică el, şi apoi se scoală şi-Mi lo- 
veşte lucrarea Mea cea pentru salvarea omului cel păcătos. Eu, 

tată, grăiesc azi cu voi durerea Mea de la cei ce s-au sculat 
să-Mi strivească în mintea lor, şi apoi în cei slabi ca şi ei lucrul 
vostru cu Mine, zidirea împărăţiei Mele în om. Mă uit la Mine 
şi la vremea Mea de atunci pe pământ cu oamenii, cum eram 
Eu de rău privit, cât de puţină iubire era în cei de atunci ca să 
nu se smintească ei întru Mine! Nu puteam să lucrez cât aveam 
de la Tatăl lucrul peste om, căci îmi găseau vină până şi cei 
mai apropiaţi ucenici. Am lucrat puţin de tot din cât aveam de 
la Tatăl dat lucrul, căci Mă împiedicam în om, în mintea omu- 
lui, în ochii omului, căci omul care nu are mintea curată şi 
debarasată de robia cugetelor sale, acela nu are nici ochiul 
curat. Iată, ochiul omului înseamnă şi mintea lui, iar mintea lui 
este şi ochiul lui. Nu Mă priveau cu ochi curaţi cei ce Mă 
priveau, şi de micuţ M-au duşmănit cei ce Mă duşmăneau 
atunci. Numai cei curaţi M-au văzut curat, numai aceia M-au 
cunoscut ce sunt şi cine sunt şi de unde vin şi ce am de lucrat, 
iar Eu grăiesc acum de curăţenia minţii şi a ochiului minţii, 
căci dacă voieşte cineva să Mă judece prin ceea ce am spus 
acum, va face şi acela ce a făcut Simon, pe care Eu, ca un 
Dumnezeu ce sunt, l-am vindecat de lepră, iar el apoi s-a îndoit 
întru Mine când am lăsat iubirea femeii păcătoase să Mă caute 
şi să-şi caute ea prin Mine izbăvirea ei prin credinţa ei cea pen- 
tru învierea ei. S-a îndoit atunci Simon cel iertat şi apoi cel 
vindecat de Mine, şi a spus: «Dacă Acesta ar fi prooroc, ar şti 
că femeia care-L cuprinde este păcătoasă». O, iată, tată, cât 
ţine credinţa omului! Aşa păţeşte cel ce uită păcatele lui, şi 
cade în judecata asupra aproapelui acela, şi apoi este judecat 
de aceasta, iar Eu voiesc să-l păzesc pe poporul Meu de acest 
greu păcat, şi voiesc prin voi să-l izbăvesc pe el de neînţelep- 
ciunea aceasta. 

Peste tot pe unde sunt fii credincioşi ai acestui cuvânt, 
peste tot voiesc să aşez înţelepciunea nejudecării aproapelui, 
căci Eu sunt Cel ce am această lucrare, Eu, şi nu omul, iar lu- 
crarea fiilor bisericii este iubirea şi nejudecata când ei au peste 
ei Păstor pe Domnul şi duhul călăuzirii Mele în mijlocul lor. 
Un călăuzitor aşezat de Mine peste sufletul poporului Meu tre- 
buie să lucreze ceea ce i-am dat, iar dacă nu lucrează, de ce nu 
lucrează? Nu lucrează, aşa cum nici Eu n-am putut lucra tot ce 
aveam de la Tatăl lucrul Meu peste cei ce veneau cu iubirea 
lor spre Mine ca să Mi-o dea apoi Mie, şi să-i fac Eu pe ei 
lucrători de Duh Sfânt ca şi Mine peste cei străini de cer şi de 
Dumnezeu pe pământ. 

O, copii care-Mi staţi porţi! Ce să fac Eu, tată, cu cei ce 
privesc spre voi cu duh de judecată şi de îndoială şi de 
sminteală peste ei? O, ce-am putut Eu să le fac celor ce s-au 
smintit întru Mine de M-au lepădat ca pe un nevrednic, ca pe 
un smintitor? N-am putut să fac nimic bun ochiului lor pizmaş, 
minţii lor întinate. Ei, din contra, ziceau că păzesc legea, că 
împlinesc paza legii, şi aşa M-au dat la moarte cei ce M-au urât 
pe nedrept, căci Eu îi iubeam pe cei ce iubeau pe Dumnezeu 
cu inima din ei, şi apoi cu fapta credinţei şi a iubirii lor, şi-i 
învăţam pe ei să împlinească poruncile lui Dumnezeu, căci Eu 
ştiam că tot cel ce păzeşte atât cât îi spune Dumnezeu să 
păzească, acela Mă va cunoaşte că sunt de la Tatăl venit şi că 
tot cuvântul Meu de peste el înseamnă Dumnezeu. Numai că 
iubirea Mea spre cei cu inima în ei curată, îi umplea de duhul 
intrigii pe cei ce se iubeau pe sine, în vreme ce se numeau pe 
ei înşişi drepţii lui Dumnezeu, uitând ei de păcatele lor şi ne- 
umblând în duhul pocăinţei cea plăcută Mie în om. 

Vai celui ce se sminteşte întru Mine şi întru lucrările 
Mele şi întru cei ce Mă poartă ca să fiu pe pământ! Vai aceluia 
care caută spre sminteală, că acela caută spre el însuşi, spre 


păcatul din el, şi de aceea dă să se smintească, iar Eu văd 
aceasta, şi dau să vă întăresc, copii din porţi, ca să staţi de 
veghe, tată, peste credinţa poporului Meu, peste iubirea şi peste 
fapta lui cea întru Mine! 

Vai de cel ce este chinuit de păcatul inimii lui, de păcatul 
care-1 trage spre el pe om; vai lui, că el nu vede faţa păcatului! 
Şi apoi vai lui, vai celui prin care vine sminteala peste cel slab, 
că acela plăteşte şi păcatul celui smintit prin el! Iată ce este 
acest vai, şi îmi este milă, tată, de cel slab, căci păcatul jude- 
căţii asupra aproapelui este păcatul din inima celui ce judecă 
pe aproapele său, dar nu îmi este milă de hulitori, şi care prin 
păcatul hulei se arată necredincioşi lui Dumnezeu, venirii Mele 
celei de acum, şi cu care Tatăl Mă trimite pe pământ. Iată, tată, 
boala trupului este înger, iar boala minţii este diavol. Boala 
trupului se mai vindecă în vreun fel, prin credinţa omului şi 
prin sfinţenia lui, dar boala minţii naşte diavoli în mintea omu- 
lui şi îl îndiavoleşte pe omul care se crede sănătos prin sănă- 
tatea trupului. 

O, copii învăţători peste poporul Meu, statornicia cre- 
dinţei şi a minţii vine de la credincioşie, tată, iar credincioşia 
aduce întărire şi nu daună. Cum să le mai spun Eu hulitorilor 
aceste taine ale credinţei lucrătoare când ei Mi-o iau înainte 
suflând furtună peste pacea şi peste credinţa poporului Meu? 
Staţi porţi ale Mele între Mine şi popor şi lucraţi aşa cum se 
mai poate acum peste cei ce se bizuie pe voi pentru calea lor 
cu Mine şi pentru calea Mea cu ei, iar de cei ce vând, luând şi 
dând în lături cu răutate de duh şi de îndoială, feriţi-vă cât 
puteţi şi voi, iar cât nu puteţi, lucrez Eu, tată, căci voi acum 
sunteţi împiedicaţi să lucraţi atât cât este acum de lucrat tot cu- 
vântul Meu dat spre lucrul împlinirii lui. L-am povăţuit pe tot 
fiul care a lucrat duh de vânzare şi de trădare şi i-am spus să 
vină la Mine cu fratele lui, pe care l-a doborât din lucrarea ini- 
mii curate între frate şi frate, între Dumnezeu şi creştin, dar nu 
se scoală cel vinovat de vânzare, nu se scoală să vină să-l curăţ 
pe el şi pe cel doborât de el fie prin duhul părerii de sine, fie 
prin duh de invidie, fie prin ochi şi prin minte judecătoare, 
păcat în care cad cei ce se semeţesc pentru ei înşişi, mărindu-se 
pentru ca să aibă mărire. 

O, copii care-Mi staţi porţi, e mare, mare cădere pentru 
cei ce nu ştiu să vadă în voi lucrarea facerii omului, lucrare de 
la Mine pusă în voi. Am spus vouă cu câţiva ani în urmă că va 
fi tot mai greu pentru voi, căci ochiul pizmaş se îmbolnăveşte 
tot mai mult şi vă frânge vouă lucrarea pe care o aveţi voi 
mereu, mereu de lucrat peste poporul Meu, şi îmi frânge Mie 
cuvântul care se naşte în cer de la toată lucrarea lor cea pizmaşă 
asupra voastră, cuvânt care nu poate să se aşeze atât cât este el 
faţă în faţă cu cel pizmaş ca să mai pot Eu salva de la cădere 
pe cel ce nu-şi mai deschide ochii sufletului ca să-şi vadă lu- 
crarea lui cea rea. O, nu e de la cei ce vin şi pleacă, nu e de la 
aceştia tot răul care se naşte în ei pentru ca să fiţi voi apoi loviţi 
de hula lor, de duhul defăimării de pe buzele lor, ci e de lângă 
voi hrănită de mult această durere, care vă înfrigurează ini- 
mioarele ca să nu puteţi voi din plin să lucraţi viaţa poporului 
Meu, şi să lucraţi fără teamă de om, tată. De ani de zile povaţa 
Mea cunoscută şi necunoscută se aşează la lucru faţă în faţă cu 
duhul neascultării, care se naşte în omul îndoielnic şi care cade 
în cursa necredinţei apoi, căci cel ce-şi pierde din credinţă, nu 
mai are pe ce să se sprijine pentru viaţa lui cu Mine şi de la 
Mine povăţuită. O, iubiţi, tată, suferinţa inimii îndurerate, căci 
Eu vă sprijinesc, ca Unul Care am fost vândut de fraţii Mei, şi 
din păcatul cărora voia Pilat să Mă scape când spunea că are 
putere să Mă elibereze sau să Mă dea spre moarte, dar Eu i-am 

spus lui: «N-ai avea nici o putere asupra Mea dacă nu ţi-arfi 
îngăduită de sus; de aceea cei ce M-au dat în mâna ta, mai 
mare păcat au». O, nu e de la cel ce vine şi pleacă, nu e de la 
aceştia defăimarea cu care se loveşte în voi, ci a fost şi este de 
lângă voi hrănită, tată. Sunt între cei de lângă voi care zic că 
vouă vi se potriveşte cuvântul Meu de dojană şi de îndreptare 
peste cei greşiţi, care clatină poporul şi lucrarea Mea de venire 
de la Tatăl la om. O, de aceea zic ei că nu se îndreaptă când îi 
tot îndemn Eu să se îndrepte. Sunt între cei de lângă voi care 
zic că se iau după voi în ceea ce fac ei neascultare de cuvântul 
Meu cel povăţuitor peste fii. O, tată, ce duh îndărătnic înrădă- 
cinat în om, în firea omului! Fac aceştia cum au făcut Aaron şi 
Miriam cu Moise, tată, şi care aveau prin Moise ceea ce aveau 
de la Mine. O, tată, ce mare este păcatul împotriva Duhului 
Meu din voi şi a lucrării Mele cu voi peste poporul Meu! Urât 
mai merg pe cale cei ce fac aşa! Când şoferul merge pe cale 
cu maşina lui cum voieşte el să meargă şi nu cum îi arată sem- 
nele de pe cale, şi când pe cale este razie, care descoperă pe 
cei neascultători, el este făcut atent de alt călător ca şi el, şi 
atunci el se dă ascultător numai până ce trece de razie, şi apoi 
iarăşi se ascunde sub neascultare. Aşa este şi cu cel ce face 
neascultare ascunzându-se de Duhul Meu din voi, de darul 
Meu din voi ca să nu fie el văzut şi ştiut de voi, şi iată, urât, 
urât de tot merg pe cale cei ce fac aşa! Dar iată, tată, azi să-i 
spuneţi poporului Meu să nu uite povaţa Mea şi a voastră, cea 
pentru pregătirea veşniciei sufletului, tată, căci viaţa trupului, 
vremea trupului este vremea sufletului lucrător pentru veşnicia 
lui, şi aşa cum îşi lucrează sufletul viaţa veşniciei, aşa o va 
avea pe ea. 

O, lucrarea cea pentru veşnicie lucrează cu alt duh, măi 
fiule ascuns în tine şi în fratele tău ca să nu fii văzut şi ştiut. 
Atunci tu uiţi de Dumnezeu, Care te vede şi Care te scrie prin 
îngeri ce lucrare ai. O, şi cum să nu te ascunzi tu de aproapele 
tău când tu crezi că te poţi ascunde şi de Dumnezeu? Domnul 
îţi scrie atunci lucrarea ascunderii tale şi toată vătămarea pe 
care i-o faci celui în care dai să te ascunzi cu mintea ta, cu fapta 
ochiului tău pizmaş. O, nu aceasta i-am spus Eu să lucreze 
celui ce vine să fie cu Mine pe calea venirii Mele de la Tatăl la 
om. Cel ce nu învaţă de la Mine, acela se cunoaşte că învaţă 
de la el, de la mintea lui, de la ochiul lui bolnav, şi acela nu-şi 
lucrează în vremea trupului lui odihna cea veşnică a sufletului 
lui, căci aşa cum este omul pe pământ, frământat, ori blând şi 
smerit şi răbdător, tot aşa viaţă va avea şi în veşnicie, dar fericit 
este cel ce suferă pentru Mine pe calea Mea cu Mine, că acela 
este fiul Meu şi are în el iubirea şi nejudecata. Amin. Iubirea îl 
vindecă pe om de păcat, iar judecata peste semenul său îl îm- 
bolnăveşte pe el de păcat, căci judecata este păcat, şi aşa a şi 
fost judecat cel ce a judecat, precum este scris. Amin. 

O, cum să fac, copii care-Mi sunteţi porţi, cum, tată, să 
fac să nu mai fiţi voi judecaţi, şi apoi să prindeţi puteri mereu 
noi pentru lucrarea facerii poporului Meu şi a rodului care este 
de îngrijit? Am rostit prin cuvântul Meu şi am spus să scrieţi 
epistole de înviere peste cetăţile pe unde sunt cei ce cred venirii 
Mele cea de a doua de la Tatăl la om cuvânt de înviere şi de 
veşnicie, tată. O, iată ce taină am voit Eu să lămuresc în ziua 
aceasta de sărbătoare cu duh de Bobotează în ea: cel ce nu ştie 
sau nu este deprins să lucreze la împărăţia Mea, care se zideşte 
şi care zideşte acum pe pământ atât cât nu se suie la mintea 
omului trecător, acela măcar să nu strivească lucrul celor ce 
lucrează la ea peste om şi peste pământ. Această aşezare voiesc 
s-o întăresc Eu, Domnul, la lucru acum pentru mântuirea popo- 
rului Meu şi a multora care ştiu să vină la Mine şi la voi atunci 


când ei vin. Cei ce nu vin spre facerea lor când vin, aceia se 
întorc înapoi sau stau făcând stricăciune peste sădirea Mea, şi 
de aceea v-am aşezat Eu pe voi făcători de om nou şi v-am dat 
înţelepciunea Mea pentru această lucrare de facere a omului, 
căci o aşa lucrare omoară păcatul din mintea şi din inima şi din 
trupul omului şi îl eliberează pe el ca să fie apoi curat şi sfânt. 
Amin. 

O, nu toţi s-au dat vouă spre facere, şi se cunoaşte bine 
cel ce s-a dat şi cel ce nu s-a dat ca să fie făcut. O, nu toţi au 
luat de la voi duhul temerii de Dumnezeu şi al pocăinţei, căci 
cine-şi uită păcatele, acela nu mai stă în pocăinţă, ba, din contra, 
acela judecă şi cade apoi sub judecată, precum este scris despre 
cei care au pândit pe femeia pe care au tras-o la păcat, şi apoi 
au prins-o şi au adus-o la Mine ca să Mă ispitească dacă voi 
ţine Eu de partea ei, şi apoi să Mă numească şi pe Mine păcătos, 
însoţit cu cei păcătoşi. Eu însă am descoperit la toţi păcatele din 
ei, căci i-am făcut pe toţi să şi le descopere, şi le-am spus: «Cel 
fără de păcat între voi, să ia piatra şi să dea în păcătoasa 
prinsă de voi în păcat». O, n-a putut nici unul din ei să se arate 
fără de păcat şi să dea cu piatra în femeia atrasă de ei la păcat, 
şi aşa au căzut toţi aceia în păcatul judecării aproapelui, şi iată, 
vai şi iar vai de cei ce-şi uită păcatele, că aceia se scoală 
judecători împotriva lor înşişi, căci omul este păcătos! 

O, tată, pleacă omul din braţul Meu şi se duce după 
mintea lui, după răzvrătirea inimii lui, se duce de la Mine, aşa 
cum au făcut cei ce au venit şi au plecat la mai mult rău decât 
răul cel de mai înaintea venirii lor la Mine, căci pedeapsa lor 
nu-i iartă pe cei ce Mă trădează prin îngâmfarea din ei, şi apoi 
prin necredinţa în care cad spre căderea lor. Şi iată, aşa cum se 
desparte mortul de familia sa de pe pământ, aşa este şi când se 
desparte un creştin de lucrarea Mea, de familia Mea, de cas- 
nicii Mei între care Eu locuiesc şi zidesc. Dar cel ce se face 
creştin şi fiu al împărăţiei Mele, acela este un nou-născut din 
Mine şi nu mai are acela tată şi mamă şi fraţi şi copii, ci îi are 
de casnici pe fiii împărăţiei Mele, şi unul ca acela trebuie să se 
roage mereu şi să lucreze mereu şi să spună: „ O, nu mă lăsa, 
Doamne, să cad iar în lume, să cad din Tine în mine şi apoi să 
pierd lumina şi calea, şi apoi să am iarăşi lumea de casă!“ . 

O, poporul Meu, ai grijă, tată, nu te bizui pe tine, ci pe 
Mine şi pe umilinţa ta cea întru Mine, fiule, căci cel fără de 
umilinţă cade în nemulţumire de sine şi-Mi face dureri mari 
şi-Mi frânge calea spre el. 

O, poporul Meu, vino, tată, spre sfântă înţelegere a 
tainelor Mele cu tine şi fii mulţumit în ele, căci celui nemulţu- 
mit i se ia darul, tată. Şi cum i se ia? O, Eu nu pot să stau cu 
cel nemulţumit, căci cu Dumnezeu se stă prin umilinţă şi prin 
pocăinţă, căci omul este păcătos, şi vai celui ce-şi uită păcatele, 
că acela judecă pe aproapele său fără ca Eu, Domnul, să-l pun 
să facă aceasta, şi-Mi îngreuiază Mie lucrarea împărăţiei ceru- 
rilor şi zidirea ei peste fiii ei! 

O, Ierusalime, numele acesta este mare, tată! îi povă- 
ţuiesc pe toţi cei care-Mi sunt fii prin credinţa lor întru cea de 
a doua venire a Mea, prin care cuvintez peste om îmbrăcarea 
lui întru nestricăciune, pe toţi îi povăţuiesc: dacă nu ştiu sau 
nu pot să lucreze la zidirea împărăţiei Mele, care se zideşte şi 
care zideşte acum după voia Mea, aceia măcar să nu oprească, 
să nu apese, să nu strivească lucrul celor ce lucrează la ea peste 
om. Aceasta este taina cea lucrătoare în fiii cei ziditori ca şi 
Mine peste cel ce vine să se facă fiu al lui Dumnezeu, taină pe 
care fi-va mereu, mereu s-o desluşesc şi s-o întăresc în cei 
blânzi şi smeriţi cu inima, în cei umiliţi înaintea Mea şi prea 
frumoşi prin duhul umilinţei lor, umilinţa de duh, care Mă 

aduce pe Mine în omul cel purtător de Dumnezeu, om nou, 
prin care Eu pot să-Mi lucrez via, sădirea Mea cea nouă şi 
duhul învierii peste ea. Amin. 

Eu vreau, poporul Meu, să te învăţ, ca să pot să te feresc 
de păcatul asupra Duhului Sfânt, tată, iar dacă nu ştii sau nu 
poţi sau nu eşti pus să lucrezi la zidirea Mea, nu apăsa, nu strivi 
cu lucrarea ta zidirea Mea cea pentru om. Fii mulţumit, fiule, 
atât cât poţi, atât cât eşti, căci Eu te-am învăţat pe tine că lucrul 
cel întreg al tău este ceea ce poţi tu să faci, şi nu mai mult decât 
poţi, şi atunci tu vei avea plată întreagă când Eu voi împărţi 
cununiţele cele pentru fii. O, nu Mă răni, că iată cât Mă rănesc 
cei ce dau în Mine şi în tine acum cu defăimare, tată, după ce 
Eu şi pe ei i-am hrănit. Te învăţ, şi din prea multa Mea durere 
îmi storc cuvântul Meu şi îţi spun: viaţa trupului, vremea 
trupului este vremea sufletului lucrător pentru mântuire, pentru 
viaţa ta cea veşnică, tată. Acum este vremea lucrului sufletului, 
şi trebuie să-ţi aduni acum, fiule, şi tot cel ce-şi va aduna va 
avea. Amin. 

Te învăluiesc în duhul păcii Mele, poporul Meu. O, la- 
să-te clipă de clipă cuprins în taina cea de nou Ierusalim, taină 
coborâtă din cer peste tine, şi lucreaz-o, fiule, cu dor, căci Eu 
cu această taină am venit la tine, şi te-am învăţat să te aşezi în 
ea şi să fii noul Meu popor Ierusalim. Amin. 

Eu te ţin de mânuţă, poporul Meu. Hrăneşte-te, că ai 
hrană multă, tată, căci cel ce crede în această venire a Mea nu 
mai iese din ea, ci se hrăneşte cu ea şi se învaţă cu viaţa, căci 
viaţa înseamnă Dumnezeu, şi numai aşa este ea în om, şi numai 
aşa se naşte ea în omul cel frumos la duh şi la faptă, frumos ca 
şi Mine, Cel ce sunt viaţa cea din om, poporul Meu. Amin, 
amin, amin. 

7/20 ianuarie 2008 

Sărbătoarea sfinţilor trei ierarhi: 

Vasile, Grigorie şi Ioan 

Necredinţa este duhul lumii. Domnul îi strigă pe fiii oamenilor să 
iasă din prăpastia duhului lumii, dăruindu-le duh de înviere. 

uvânt de dor între Mine şi tine Mă aşez în ziua 
aceasta în cartea Mea cu tine, poporul Meu de 
azi. Dis-de-dimineaţă îmi ridic porţile şi prin porţi intru la tine, 
că e sărbătoare de sfinţi, tată. îmi fac cărare spre tine în 
sărbători, că Mi-am făcut casă la tine ca să împlinesc Scriptura 
venirii Fiului lui Dumnezeu a doua oară pe pământ, şi Eu tre- 
buia să am casă pentru venirea Mea. Mă fac cuvânt, şi aşa 
cobor. Tatăl Meu Savaot este în Mine, iar Eu întru El. Sfinţii 
toţi în Mine sunt, căci toţi trăiesc în Mine, după cum este scris, 
şi aşa este scris şi despre cei ce cred în Mine pe pământ, 
lăsându-se Mie lucrători. Amin. 

O, atât de mult te-am dorit Eu să-Mi fii popor, poporul 
Meu! în numele Tatălui şi al Fiului şi al Sfântului Duh, aşa 
te-am închinat Eu pe tine când te-am făcut popor al Meu, ca 
să-Mi arăt din tine apoi slava Mea peste pământ, cuvântul 
Meu, care cârmuieşte şi se slăveşte cârmuind. Eu, Domnul 
Iisus Hristos, M-am sălăşluit în mijlocul tău cuvânt şi ţi-am 
dat putere să crezi în venirea Mea la tine, şi prin credinţa ta Eu 
am ieşit apoi cuvânt peste oameni ca să le spun şi lor că am 
venit cuvânt pe pământ. Tatăl, Fiul şi Sfântul Duh este acest 
cuvânt, şi Aceşti trei înseamnă Unul Dumnezeu. Amin. 

O, Mi-a fost dor să Mă aştern iarăşi cuvânt în cartea Mea 
cu tine, poporul Meu. Cei trei arhierei şi sărbătoarea lor de azi 
Mi s-au făcut cărare spre tine în ziua aceasta. Aşteaptă sfinţii 


din cer sărbătorile lor, tată, căci dorul lor e cât şi al Meu pentru 
venirea Mea şi a lor la tine, la masa ta, masa cuvântului Meu 
în mijlocul tău. O, cum să nu se mire lumea cea fără Dumnezeu 
peste viaţa ei, cum să nu se mire ea şi fiii ei de statul Meu în 
mijlocul tău cuvânt atât de mult? Cum să creadă ea această mi- 
nune când ea are dorurile ei şi minunile ei şi ochii ei, care văd 
atât de puţin, atât de slab, căci credinţa omului e slabă, dar e 
multă necredinţa lui, tată. Dar ce este necredinţa? Ea este duhul 
lumii, ochiul cel mărginit al duhului omului cel străin de calea 
lui Dumnezeu pe pământ. Ea este închisoarea în care zac fiii 
veacului acesta, care se hrănesc cu păcatul şi cu roadele lui, 
căci păcatul este hrana sufletului lor, hrană care nu-1 lasă pe 
om să se privească pe sine şi să-şi vadă viaţa lui cea fără de 
rod de viaţă şi prin care omul îşi înşeală sufletul, închizân- 
du-Mi Mie intrarea ca să nu pătrund şi să-l trezesc pe om spre 
vedere, spre credinţă şi spre deşteptare apoi. Iată, omul îşi 
înşeală sufletul, iar sufletul din el este uşa prin care Eu pot să 
intru în om, şi omul nu ştie ce este sufletul lui, şi omul îmi 
închide uşa. 

O, poporul Meu, nu e om pe pământ să nu creadă în 
Dumnezeu, să nu-L simtă pe Dumnezeu. Nu te mira de această 
veste ieşită din gura Mea, ci miră-te de om şi de puterea lui cea 
rea, cu care se înşeală pe sine ca să nu se lepede de necredinţă, 
de duhul lumii, cu care el se hrăneşte şi când doarme, tată. 

O, fii ai lumii, fii ai oamenilor! Eu, Domnul, Mă aplec 
spre voi ca să vă fac iarăşi strigarea, căci pentru aceasta am 
venit de la Tatăl iarăşi pe pământ. Sunteţi în afund, iar Eu sunt 
deasupra duhului lumii, căci duhul lumii este prăpastia care vă 
ţine între hotarele ei ca să nu vedeţi adevărul şi lumina lui cea 
de dincolo de malurile prăpastiei acesteia, care nu vă lasă să 
vedeţi. Numai când cobor Eu mila Mea de voi, mânia Mea cea 
trezitoare, numai atunci Mă vedeţi, numai atunci vi se trezeşte 
din somn credinţa în Dumnezeu, simţirea inimii voastre despre 
singurul vostru Salvator, căci omul la durere mare îşi caută sal- 
vatorul, tată. 

O, fii ai lumii, e mare nefericirea aceasta a voastră! 
Necredinţa este duhul cel potrivnic fericirii sufletelor voastre. 
Nu uitaţi că sufletele voastre sunt de la Dumnezeu şi că voi le 
daţi hrană moartă, tată. Nu uitaţi că ele sunt cele ce tânjesc în 
voi după viaţă chiar şi când voi numiţi viaţă a lor faptele morţii, 
faptele necredinţei, tată. O, nu uitaţi că necredinţa este duhul 
întunericului stăpânitorului veacului acesta şi întru care voi 
staţi ca în închisoare. Eu, Domnul, vă strig de deasupra. Pu- 
terea voastră cea rea nu vă lasă, nu vă scapă de sub ea, iar duhul 
necredinţei vă acoperă vederea duhului vostru ca să nu vă 
lepădaţi de duhul lumii, duhul care vă hrăneşte şi somnul, tată. 
O, deschideţi-vă ochii, deschideţi-vi-i singuri şi pătrundeţi-vă 
de duhul credinţei sfinte ca să luaţi de la Dumnezeu învierea 
din moartea în care staţi. A venit vremea învierii morţilor, care 
aud cuvântul lui Dumnezeu ca să se scoale, iar Eu, Domnul, 
vă strig de deasupra şi duh de înviere vă dăruiesc. Vă aşteaptă 
sfinţii scularea, căci ei au fost oameni ca şi voi pe pământ, şi 
au ajuns în cer prin lucrarea credinţei lor, lucrare dulce pentru 
om, dar pe care omul n-o cunoaşte, căci omul dă de pereţii 
prăpastiei în care stă atunci când ar da să se uite ca să vadă, iar 
cel ce nu vede, rămâne în necredinţă, rămâne surd şi orb. Mila 
Mea însă îl strigă pe om. Mila Mea de om se face cuvânt peste 
om şi îl strigă pe om şi-i spune lui: Hai, omule, să vezi şi să le 
pricepi pe cele de mai înainte de moartea omului, când omul 
era cuprins în Dumnezeu aşa cum pruncul este cuprins în ma- 
ma lui până să iasă el în tărâmul cel trecător! Hai, omule, spre 
Mine mai înainte să vin Eu spre tine pentru necredinţa ta ca să 

te scol din ea şi să vezi ca să crezi! Dar credinţa care vine spre 
tine prin mânia Mea cea pentru necredinţa ta, aceea este jude- 
cătoare şi nu mângâietoare, tată. Eu însă sunt Domnul Mângâ- 
ietorul, şi cu mângâiere vin şi pătrund până la urechea ta 
închisă spre Mine şi ţi-o desfac şi-ţi spun mângâietor că ne- 
credinţa este duhul lumii. Şi-ţi mai spun, omule căzut, că îm- 
potriva întunericului necredinţei, credinţa este Duhul lui 
Dumnezeu. Amin, amin, amin. 

O, poporul Meu, o, casa Mea de venire! Din mijlocul 
tău l-am strigat pe omul cel necredincios, tată, şi ca un tată l-am 
strigat. Din mijlocul tău l-am strigat pe om ca să ştie el că Eu 
sunt cu tine pe pământ şi că te ţin cuprins în Mine şi tot aşa te 
şi hrănesc, iar prin credinţa ta Eu Mă deşert din mijlocul tău 
râu de ape vii, care curg peste cei fără de apă, fără de 
învăţătură, fără de înviere pe pământ, iar cine se va trezi şi se 
va apleca să bea, va învia din moarte şi va veni spre viaţă aşa 
cum tu ai venit la Mine când Mi-ai aflat izvorul şi ai gustat din 
apa lui, şi iată, tu eşti acum muntele Meu cel sfânt, templul 
Meu, Sionul Meu, Ierusalimul Meu cel nou, spre care se 
îndreaptă cei însetaţi de Dumnezeu şi-şi zic lor: «Veniţi să ne 
suim în muntele Domnului, spre templul Domnului, ca El să 
ne înveţe căile Sale şi să mergem pe ele, căci din Sion va ieşi 
legea, şi cuvântul lui Dumnezeu din Ierusalim va curge spre 
noi, iar Domnul, ca un Păstor Care paşte turma Sa, va aduna 
cu braţul Său mieii şi-i va purta la sânul Său, iar cele ce 
alăptează îşi vor simţi odihna », precum este scris. Amin. 

O, poporul Meu, lumea a învăţat lumeşte şi nu poate să 
vadă pe cele ce sunt cereşti în mijlocul ei, căci Eu sunt Cel 
tainic cu tine, fiindcă aşa este Dumnezeu, iar cel ce stă în 
necredinţă nu poate să-L vadă pe Dumnezeu. Tu însă înveţi 
dumnezeieşte, şi tot aşa şi crezi, dar Mi-e milă, tată, de cei ce 
în mijlocul tău încă n-au pătruns cu credinţa lor toată taina Mea 
din mijlocul tău, căci cei puţini la minte pentru cele de la Dum- 
nezeu n-au primit puterea întreagă a credinţei cea de sus şi pen- 
tru cele de sus, căci omul dobândeşte de la Dumnezeu atât cât 
îi dă el lui Dumnezeu, tată. Iar acum, Eu, Domnul, slobod peste 
tine cuvântul celor trei arhierei sărbătoriţi azi în cer şi în mij- 
locul tău şi care s-au făcut cu sărbătoarea lor punte a Mea, 
punte a cuvântului Meu de azi, căci scris este în prooroci: «Pre- 
cum fiii lui Israel aduceau prinoase pentru templul Domnului, 
şi precum cerul cel nou şi pământul cel nou, pe care le voi zidi, 
vor dăinui înaintea Mea, aşa va dăinui de-a pururi neamul şi 
numele lor, şi din lună nouă în lună nouă, şi din sărbătoare în 
sărbătoare vor veni şi se vor închina înaintea Mea». Amin, 
amin, amin. 

© mare eşti, Doamne, şi minunate sunt 
^lucrările Tale, şi nu este cuvânt ca să 
ajungă pentru slăvirea Ta, căci Tu ai adunat spre Tine nea- 
murile şi limbile ca să vadă mereu slava Ta din sfinţii Tăi, şi 
din ele ai luat şi iei preoţi şi leviţi, precum şi pe noi ne-ai luat 
de am slujit dumnezeirii Tale pe pământ înaintea oamenilor, şi 
iată, neamul nostru de sfinţi şi numele nostru dăinuieşte, 
Doamne, precum este scris. Venim acum din sărbătoare în 
sărbătoare şi ne închinăm înaintea Ta, împreună cu poporul 
Tău de azi, care stă înaintea cuvântului Tău când el vine, şi pe 
care Tu l-ai făcut pe pământ casă a Ta şi a sfinţilor Tăi, vestitor 
al Tău de la margini la margini cu taina Ta cea din mijlocul lui, 
căci iată, din Ierusalim curge cuvântul lui Dumnezeu spre nea- 
muri, iar Tu ca un Păstor paşti turma Ta şi aduni în braţul Tău 
miei şi îi porţi la sân, precum este scris. 

Ne închinăm înaintea Ta, Doamne, în mijlocul poporului 
Tău, şi împreună cu el suntem aici închinători. Din mijlocul 


lui Te rugăm pentru el, Bunule: împlineşte Tu tot mai pe 
înţelesul oamenilor de pe pământ proorocia Ta pentru acest nou 
început al Tău, pe care l-ai vestit prin prooroci când ai zis că 
«Se va întâmpla în vremile cele de apoi că muntele templului 
Domnului va fi mai înalt decât toate vârfurile munţilor, iar pis- 
cul lui se va înălţa peste toate culmile, şi vor curge multe nea- 
muri spre lumina lui şi vor zice: „ Veniţi să ne suiţii în muntele 
Domnului, ca El să ne înveţe căile Sale şi să mergem pe ele, 
căci din Sion va ieşi legea, şi cuvântul lui Dumnezeu din Ieru- 
salim va curge". Ochii cei trufaşi vor fi smeriţi, şi mândria oa- 
menilor va fi înfrântă, şi numai Domnul Se va înălţa, căci El 
va judeca în ziua Sa şi Se va ridica împotriva a tot ce este mân- 
dru şi care se înalţă cu fălire, şi fala omului va fi prăbuşită, şi 
în ziua aceea numai Domnul va fi prea înălţat, iar idolii toţi 
se vor nărui şi omul îi va arunca, căci ce putere are omul?». 

Din mijlocul poporului cuvântului Tău ridicăm strigare 
spre Tine pentru el, Bunule. Dă-i lui tărie şi paşte-1 pe el în 
duhul nădejdii sfinte pentru biruinţă, Doamne, şi aruncă Tu la 
pământ puterea cea potrivnică. Taie Tu puterea şi uneltirea care 
se scoală să dea în lucrarea Ta din mijlocul poporului Tău, căci 
din mijlocul lui Tu curgi râul cel viu, râul vieţii, Doamne, peste 
vii şi peste morţi, fiindcă a venit vremea Ta. Fă cale cuvântului 
Tău peste neamurile pământului, că Tu ca un Mire ieşi din 
cămara Ta, din mijlocul poporului Tău când vii la el ca să Te 
împărţi peste pământ şi ca să străluceşti de şapte ori mai mult 
decât până acum prin toţi cei care Te-au purtat spre oameni, 
fiindcă acum Tu eşti Cel Care grăieşti, Tu eşti glasul celui de 
al şaptelea înger, care vesteşte judecata, ziua Ta, când toate 
cele semeţe vor păli şi se vor apleca înaintea slavei zilei Tale, 
că Tu nu mai ai ce să aştepţi de la oameni, căci oamenii stau în 
prăpastia necredinţei şi nu mai ies din ea. Tu însă strigi cu 
glasul Tău peste acest adânc întunecat, iar noi, sfinţii Tăi, cu 
Tine în venire, strigăm din Tine: înviaţi, voi, oase uscate, căci 
carnea de pe voi e putredă, e numai păcat, şi păcatul este 
moarte, este putreziciune ca şi trupul care putrezeşte în pă- 
mânt! înviaţi, voi, duhuri întemniţate în trupuri vândute păca- 
tului! Noi, cei trei arhierei, Vasile, Grigorie şi Ioan, slujitori de 
foc în templul Domnului, lucrători tainici în via cea de azi, la 
altarul cel de foc, aşezat de Domnul acum în mijlocul neamului 
român pentru ca să ardă Domnul pe el pe duhul cel potrivnic 
Lui şi toate păcatele făpturii omeneşti, de la Adam şi până azi, 
noi, cei ce am coborât din cer în zilele acestei veniri a Dom- 
nului, la începutul Lui cel din anul 1955 prin trâmbiţa Sa prin 
care a sunat, şi, iarăşi, acum, la sfârşitul strigării Lui prin cei 
ce slujesc acum înaintea Lui lucrători de foc împreună cu noi, 
iar noi împreună cu ei, noi strigăm peste cei îngropaţi de vii în 
trupurile lor, peste tot neamul oamenilor de pe pământ strigăm 
şi dăm de veste porunca Domnului: înviaţi, voi, oase uscate, 
şi faceţi-vă fii ai lui Dumnezeu prin darul credinţei sfinte! în- 
viaţi, voi, duhuri întemniţate în trupurile vândute necredinţei, 
duhului lumii şi păcatului! Nu mai poruncim duhului rău să ia- 
să din voi, ci poruncim duhului vostru să învieze şi să biruias- 
că pentru Dumnezeu în voi. înviaţi şi credeţi în Dumnezeu şi 
faceţi apoi roade vrednice de pocăinţă, şi apoi faceţi-vă fii ai 
lui Dumnezeu, faceţi-vă sfinţi precum noi ne-am făcut pe pă- 
mânt înaintea Domnului sfinţilor, căci El ne-a dat nouă puterea 
aceasta, după cum este scris pentru cei ce cred în El! Amin. 

Şi acum, Doamne, Doamne, caută din cer şi vezi şi cer- 
cetează via aceasta a Ta şi o desăvârşeşte pe ea, căci poporul 
Tău de azi este via Ta, şi fă să crească ea şi vinul Tău cel nou, 
precum Tu l-ai povăţuit pe poporul Tău. Iar noi, cei ce avem 
lucrarea ungerii cereşti peste el, suntem prin cei aşezaţi de noi 

lucrători din partea Ta prin ei pentru rodul viţei, pentru masa 
nunţii Tale, Doamne, pentru vinul Tău cel nou, căci via Ta este 
sădirea Ta, şi Tu eşti rodul ei. Amin, amin, amin. 

inecuvântat să fie de Dumnezeu Tatăl, 
Fiul şi Duhul Sfânt cuvântul vostru cel 
ceresc, o, slujitori ai Mei din partea cerului peste poporul Meu 
cel nou de azi! Am coborât Noi azi pentru cuvânt de dor între 
Mine şi poporul Meu, şi apoi pentru cuvânt de strigare între 
Mine şi fiii lumii şi apoi pentru cuvânt de înviere peste ei, şi, 
iarăşi, cuvânt de binecuvântare nouă peste via Mea cea nouă 
şi pentru rodul ei. Amin. 

Binecuvântată să fie lucrarea cea cu credinţă în ea a 
poporului Meu de azi, căci prin credinţa lui Eu împlinesc 
Scripturile care mai sunt de aşezat pe pământ ca şi în cer. Amin. 

O, veniţi, binecuvântaţii Tatălui Meu, voi, fii ai poporu- 
lui Meu de azi, veniţi-Mi împlinitori şi moştenitori ai lucrării 
Mele şi ai minunii Mele, pe care am dat-o Eu vouă ca s-o 
lucraţi şi s-o purtaţi, gătită de Mine de la întemeierea lumii ca 
să fie ea azi aşezată pe pământ, biserica cea vie a lui Dum- 
nezeu-Cuvântul, şi peste care El însuşi grăieşte şi împlineşte 
şi o găteşte pe ea ca pe o mireasă pentru Mirele ei, precum este 
scris. Amin. 

Poporul Meu, pace ţie, tată, în ziua aceasta de sărbătoare 
arhierească şi cerească! Pace şi binecuvântare şi lucrare sfântă 
las şi întăresc în chip nou peste cei trei fii unşi în mijlocul 
poporului Meu în numele harurilor celor trei arhierei ai Mei, 
Vasile, Grigorie şi Ioan, prin care Eu am binecuvântat la în- 
ceputul ei lucrarea cuvântului Meu de azi. Amin. 

O, fii ai poporului Meu, întăriţi-Mi, tată, cărarea Mea 
spre voi, cuvântul Meu peste voi şi viaţa voastră cea cu as- 
cultare, căci cel mai frumos duh înaintea Mea de la voi este 
duhul ascultării, duhul care-Mi păstrează fiii ca să fie ai Mei 
pe vecii, iar Eu, Domnul, am poruncă de la Tatăl Savaot să stau 
în mijlocul tău cuvânt şi să te învăţ mereu, şi iată, sunt mereu 
învăţătorul tău şi sunt ocrotitorul tău şi sunt Domnul Dum- 
nezeul tău, poporul Meu, iar tu veghează, fiule, veghează ca 
să fii mereu, cu tot întregul trăirii tale să fii mereu poporul 
Meu, iar Eu învăţătorul tău să fiu, prin ascultarea ta de povaţa 
Mea, prin supunerea ta deplină sub cuvântul Meu de Păstor al 
tău, poporul Meu. Amin, amin, amin. 

30 ianuarie/ 12 februarie 2008 

Praznicul întâmpinării Domnului 

împlinirea voii lui Dumnezeu de către creştin îi va aduce acestuia 
credinţa cea prin vedere. Drumul cel cu cruce este cale cu Dumnezeu 
pe ea. Cei care ies de sub cruce îşi pierd viaţa cea vie. îndemn 
către om pentru întoarcerea la ascultarea de Dumnezeu. 

P oporul Meu, te îmbrăţişez în cuvântul venirii Mele 
iarăşi pe pământ după om, căci dacă ar fi să nu ai 
de la Mine peste tine cuvântul Meu, care să te ocrotească şi să 
te crească şi să te povăţuiască şi să te mărturisească al Meu, o, 
n-ai mai putea nici tu sta înaintea Mea. Eu însă vin la tine şi-ţi 
întăresc credinţa prin vremea aceasta grea, căci fără ocrotirea 
Mea şi fără hrana cuvântului Meu nu poate omul să depărteze 
de la el necredinţa şi lucrarea ei, că pe pământ este peste tot 
vremea cea fără Dumnezeu, şi pe aceasta o face necredinţa. Ea 
îl învaţă pe om să ia din sine şi din om povaţă şi cârmuire peste 
el; ea îl pândeşte pe om la toate răspântiile ca să-l răcească de 
Dumnezeu şi să-l învăluie în întunericul nepăsării de suflet şi 
al neveghii pentru viaţa lui cea de veci cu Dumnezeu, căci 
omul se încântă cu ceea ce vede el cu ochii trupului şi ai duhu- 


lui lui, şi om pe om se rătăceşte de pe calea cea cu slavă a 
crucii, cale cu Dumnezeu pe ea, cale ca a lui Dumnezeu, 
poporul Meu. 

O, cum să fac, oare, cum să mai fac cu omul ca să-i 
zgudui nepăsarea, odihna lui cea fără de odihnă pentru ea şi 
prin care el îşi agoniseşte vânt şi furtună, remuşcări pentru 
vecii şi lacrimi fără de mângâiere pentru cele cu care el se 
înşeală pe sine în vremea lui de pe pământ? O, cum să fac, 
omule, cu tine mai înainte să nu mai am cum să-ţi întind mâna 
ca să te trezesc spre calea Mea cea cu cruce pe ea, cale cu în- 
coronarea ta la capătul ei? 

O, Mi-am deschis porţile şi am intrat la tine, poporul 
Meu, ca să te hrănesc, tată, cu credinţă şi cu nădejde în cele pe 
care Eu, Domnul, le-am făgăduit să fie pentru cei credincioşi 
şi sfinţi prin ascultarea lor de Dumnezeu. O, fericiţi sunt cei 
chemaţi şi aleşi şi care stau petrecând după plăcerea Mea înain- 
tea Mea, căci aceia vor vedea mântuirea lor chiar dacă n-au 
puterea să creadă îndeajuns în taina facerii cerului cel nou şi a 
pământului cel nou şi a toată lucrarea acestor frumuseţi, pre- 
gătite pentru cei credincioşi! Spun aceasta că pe vremea când 
M-am născut Prunc din Fecioară am venit după patruzeci de 
zile de la naşterea Mea, adus la templu de părinţii Mei îngriji- 
tori de Dumnezeu, ca să Mă înfăţişeze pe Mine şi pe ei pentru 
curăţirea cea de după naştere şi când Mi-a ieşit întru întâmpi- 
nare bătrânul Simeon, ales de Dumnezeu ca să Mă primească 
pentru închinare şi să Mă mărturisească Mântuitor al lumii prin 
lucrarea Duhului Sfânt, Care era peste el pentru mărturia Mea. 
El era ales de Dumnezeu pentru aceasta, iar Duhul Sfânt i-a 
descoperit lui taina pe care el nu putea s-o priceapă şi s-o 
creadă, naşterea Mea din Fecioară, şi atunci el a văzut prin des- 
coperire de la Duhul Sfânt pe Pruncul Cel vestit prin prooroci 
ca să Se nască pe pământ Dumnezeu din Dumnezeu, Prunc 
născut din trup fecioresc, şi atunci el a primit puterea să creadă 
şi să mărturisească venirea Mea între oameni, şi a spus: «Aces- 
ta va fi spre căderea şi spre ridicarea multora din Israel şi va 
fi ca semn de tăgadă». 

O, poporul Meu, fericiţi sunt cei ce păzesc poruncile lui 
Dumnezeu! Fericiţi cei ce se tem de Domnul cu iubire, alegând 
să împlinească chemarea cea din poruncile sfinte, că aceia vor 
avea parte cu cei credincioşi la vremea vederii celor nădăjduite 
de ei şi aşteptată să vină pe pământ, aşa cum dreptul Simeon, 
stăruind în iubirea cea pentru Dumnezeu, a ajuns să vadă şi să 
creadă şi să se bucure şi apoi să mărturisească. 

O, poporul Meu, cuvântul Meu de peste tine te îndeam- 
nă mereu să stăruieşti în împlinirea lui, căci împlinirea voii lui 
Dumnezeu în tine îţi va aduce ţie credinţa cea prin vedere, 
fiule, numai să nu te îndoieşti de făgăduinţele Mele, tată. O, ai 
răbdare şi iubeşte crucea iubirii şi slava de sub ea, căci drumul 
cel cu cruce e cale slăvită, e cale cu Dumnezeu pe ea, căci Eu 
le-am spus celor ce Mă iubesc venind să-Mi urmeze, le-am 
spus să-şi ia crucea, şi altfel să nu vină pe calea Mea. 

O, dar de ce cruce pe calea Mea? O, uită-te bine, tată: 
cei ce nu iubesc mersul cu cruce, aceia nu stau sub ea şi nu 
stau pe calea crucii Mele şi ies spre odihnă şi aşa îşi pierd ei 
viaţa cea vie, viaţa cea de sub cruce, cea plină de veghe pentru 
necăderea lor de pe calea crucii. Crucea are slava ei cea cu 
plată fericită pentru această cale, dar cel ce nu iubeşte calea 
cea cu cruce, acela este cel ce se depărtează de Dumnezeu pen- 
tru voia sa însăşi şi apoi el pierde temerea de Dumnezeu, pierde 
credinţa şi puterea ei, pierde de pe chipul lui chipul cel frumos 
al lui Dumnezeu, chipul celor ce au peste ei de stăpân şi de 
învăţător pe Păstorul Cel cu crucea, poporul Meu, O, cei ce nu 

iubesc mersul cel sub cruce pe calea lor cu Mine, Eu la aceia 
nu le sunt Păstor, de vreme ce ei nu stau pe păşunea Mea sub 
cruce şi nu fără cruce, căci omul are de la Dumnezeu atât cât 
îi dă el lui Dumnezeu, şi altfel de măsură nu are omul peste el 
de la Dumnezeu. 

O, poporul Meu, mare este taina şi lucrarea ascultării de 
Dumnezeu! îi spuneam mereu lui Israel să păstreze ziua odih- 
nei Domnului ca să-i fie lui bine pe pământ, dar el n-a lucrat 
aşa, şi i-a fost lui numai rău, şi tot mai mult Mă părăsea Israel, 
iar duhul îngâmfării lui i-a fost şi îi este lui povăţuitor şi n-a 
slujit şi nu slujeşte Israel lui Dumnezeu. 

O, atât de frumos am lucrat Eu facerea a toate şi legea 
cea pentru toate şi hotar între bine şi rău, între ascultare şi neas- 
cultare, şi toate către Mine aşteaptă! Când Eu cobor întunericul 
ca să se facă noapte, fiarele pădurii se trezesc din somn şi ies 
să-Mi ceară şi să primească hrană, iar la răsăritul de soare ele 
se adună în culcuşurile lor şi se culcă şi se odihnesc ca să facă 
loc omului, ca să iasă omul la lucrul său şi la lucrarea sa până 
seara, căci Eu cu înţelepciunea Mea le-am făcut pe toate şi 
întru lucrările Mele Mă măresc Eu. Omul însă uită de toată 
rânduiala firii, de toată mărirea Mea şi calcă peste cele aşezate 
de înţelepciunea Mea şi nu-i este lui bine când face aşa. O, 
omul a stricat legile Domnului şi nu mai ştie să caute bineface- 
rile Domnului peste el prin taina şi lucrarea ascultării de Dum- 
nezeu, după orânduiala a toate cele făcute şi aşezate de 
Dumnezeu. 

O, poporul Meu, caută, tată, să-Mi dai fericire Mie prin 
ascultarea ta de toate cele de Dumnezeu aşezate şi cuvântate 
să fie lucrate de tine, căci voiesc să-Mi fie bine cu tine, şi apoi 
voiesc să-ţi fie ţie bine, poporul Meu. Nu uita că Eu din mij- 
locul tău sunt ca semn de tăgadă pentru cei ce nu împlinesc 
peste ei calea Mea cea sfântă cu omul. Te-am zidit din cuvântul 
Meu ca să fii poporul Meu, tată, şi tu eşti ca şi Mine, spre 
căderea şi spre ridicarea multora pe pământ. Eu, Domnul, când 
Tatăl M-a aşezat ca să fiu pe pământ de la naşterea şi până la 
ridicarea Mea iarăşi întru Tatăl, M-am supus tuturor rânduie- 
lilor aşezate şi nu le-am stricat; ba, din contra, le-am desăvârşit 
prin ascultarea Mea de Tatăl, prin toate câte erau spuse despre 
Mine prin prooroci ca să se împlinească spre desăvârşirea lor. 

Lucrarea ta, poporul Meu, să fie ascultarea de Dum- 
nezeu şi de toate cele aşezate de El. «Ieşi-va omul la lucrul său 
şi la lucrarea sa până seara», aşa este scris. Iată, taină îţi spun 
ţie: caută cât mai desăvârşit să înţelegi ce înseamnă timpul 
omului şi ce înseamnă timpul lui Dumnezeu cu omul. Eu am 
spus prin cuvântul acestei profeţii că e mult să lucreze omul 
de dimineaţă până seara şi e mult să doarmă el de seara până 
dimineaţa, iar dacă el lucrează şi mai mult lucrul lui şi dacă el 
doarme şi mai mult cu trupul lui, amestecând ziua cu noaptea 
şi lucrarea cu neascultarea, apoi fiarele de suflet ies şi îşi cer 
de la Dumnezeu partea lor, dar tu fii veghetor pentru lucrarea 
zilei şi pentru lucrarea nopţii şi întâmpină-Mă cu lucrarea 
înţelepciunii tale pentru cele aşezate de Dumnezeu între pă- 
mânt şi cer şi îndeletniceşte-te cu lucrarea zilei, tată. Zi şi 
noapte să fii fiu al zilei, fiu al ascultării, căci Israel cel neascul- 
tător M-a pierdut prin neascultare, tată. 

Lucrarea cea dintre fraţi este armonia cea pentru toate 
lucrările de zi şi de noapte, poporul Meu. Eu, Domnul, te în- 
demn spre duhul păcii cea peste toate şi pentru toate, căci bise- 
rica este un singur trup, o singură lucrare, o singură voinţă, un 
gând în toţi, gândul lui Hristos, voia lui Dumnezeu pe pământ, 
poporul Meu. Nu stau mult cu tine în cuvântul Meu cel ieşit 
din gura Mea acum, că nu găsesc putere de ajunsă în porţi, dar 


te rog, poporul Meu, fii plin de dor pentru cuvântul cel din mij- 
locul tău rostit prin suflarea Duhului Meu pentru tine peste cei 
ce îţi împart povaţă de viaţă, tată, povaţă de creştere şi apoi 
împlinirea poveţei, fiule. Ia cartea Mea cu tine şi vezi în ea tot 
ce Eu te-am învăţat să împlineşti, ca să iei tu plata ascultării, 
poporul Meu. Caută să împlineşti după voia Mea tot ce-ţi dau 
să lucrezi şi nu lucra după mintea ta ceea ce Eu îţi dau. înva- 
ţă-te cum să vorbeşti cu omul şi cum să vorbeşti cu Domnul, 
fiule, că mare lucrare şi mare minune este să înţelegi tu taina 
aceasta şi lucrarea aceasta în mijlocul tău. Orice om poate să 
facă această împlinire spre viaţa lui, numai să nu caute să fie 
mai deştept ca Dumnezeu şi ca Duhul lui Dumnezeu Cel peste 
el lucrător de lângă el, iar Eu te-am învăţat pe tine să duci viaţă 
cu călăuză peste tine şi aşa să înveţi să Mă întâmpini pentru 
voia Mea cu tine, tată, şi aşa să ştii să-Mi deschizi şi să Mă 
primeşti să vin, poporul Meu, că vreau, tată, să fiu fericit în 
mijlocul tău, că de la tot omul Eu sunt numai îndurerat, numai 
alungat, numai pribeag şi fără adăpost pe cale, căci omul are 
voia sa şi stă în necredinţă şi în necunoştinţă de Dumnezeu, şi 
e numai durere pe Mine de la om. O, caută să Mă întâmpini 
când Mă aduc ţie şi caută, tată, să-Mi dai fericirea prin as- 
cultarea ta de toate cele de la Dumnezeu aşezate şi cuvântate 
să fie lucrate de tine, căci Eu voiesc să-ţi fie ţie bine, poporul 
Meu. O, nu uita că Eu sunt în mijlocul tău ca semn de tăgadă 
pentru cei necredincioşi şi sunt spre căderea şi spre ridicarea 
multora, precum este scris. Amin. 

O, poporul Meu, tu eşti casa Mea şi în tine îmi plec Eu 
capul când vin, şi cu tine ies când Mă arăt cu slava Mea peste 
pământ. Binecuvântată şi împlinită să fie voia Mea în mijlocul 
tău, căci aceasta face împlinită în tine împărăţia Mea pe pă- 
mânt, şi de la ea vine apoi şi pâinea ta şi iertarea ta şi iubirea 
ta şi ocrotirea ta şi izbăvirea ta, aşa cum Eu, Domnul, i-am în- 
văţat pe ucenici să-Mi ceară când ei aşează înaintea Mea rugă- 
ciunea lor, poporul Meu. Amin, amin, amin. 

2/15 februarie 2008 

Duminica vameşului şi a fariseului 

E vremea să vină legea raiului pe pământ. Iubirea îl vindecă pe om 
de păcat. Umilinţa de duh este puterea lui Dumnezeu în om. Che- 
marea fiilor lumii la trezire mai înainte de ziua mâniei Domnului. în- 
demn la pocăinţă pentru cei care cad în păcatul judecării aproapelui. 

at, şi Mi se deschide şi intru cuvânt în cartea Mea 

de azi cu tine, popor al cuvântului lui Dumnezeu. 
Te hrănesc, fiule, din sărbătoare în sărbătoare, că nu mai am 
unde să mai poposesc pe pământ ca să-Mi lucrez lucrările Mele 
cele scrise în Scripturi să se împlinească acum. Vin să-ţi în- 
tăresc credinţa, tată, că numai la tine Mi-e gândul şi iubirea, 
căci tu eşti cel ce-L crezi pe Dumnezeu, Care Şi-a făcut cărare 
pe pământ acum, ca să-l poată pe om îmbia spre împărăţia 
Mea, spre iubire şi spre sfinţenie, şi ca să Mă pot Eu privi faţă 
în faţă cu omul, el cu Mine, şi Eu cu el, spre desăvârşirea veni- 
rii Mele iarăşi de la Tatăl la om. Amin. 

O, copii din porţi, întăriţi pe poporul cuvântului Meu, 
tată, pe fiecare, după cum ştiţi că are nevoie, după cum ştiţi 
că-i trebuie creştere şi lucrare. Lucraţi, tată! Lucraţi-Mi po- 
porul, căci voi aveţi în voi iubirea Mea, mila Mea de om, 
Duhul Meu Cel milos şi înţelepciunea Mea pentru facerea cea 
sfântă a omului. Pe omul cel neputincios pentru cele de sus în 
el, sprijiniţi-1 pentru naşterea lui de sus, ca să poată el apoi cu 
împărăţia Mea în el, căci toate aşteaptă după înnoire, tată. Pe 
cei ce nu au darul umilinţei de duh, ajutaţi-i voi prin umilinţa 

voastră şi treziţi omul spre pocăinţă. O, nu vă temeţi de om, ci 
ajutaţi-1 pe el, şi Eu vă voi plăti, tată. Umilinţa de duh este 
odihna Mea în om, şi aceasta voiesc Eu să aşez peste cel ce 
vine să ia de la voi legea iubirii de Dumnezeu şi apoi legea 
sfinţeniei, tată, legea care este scrisă pe poarta grădiniţei cu- 
vântului Meu, şi pentru care tot poporul Meu trebuie să stă- 
ruiască şi mai mult, că e vremea să vină legea raiului pe 
pământ, cerul cel nou şi pământul cel nou, după cum iubitul 
Meu Ioan a văzut şi a zis: «Am văzut un cer nou şi un pământ 
nou, căci cerul cel dintâi şi pământul cel dintâi au trecut, iar 
marea nu mai este; şi am văzut cetatea cea sfântă, Noul Ieru- 
salim, pogorându-se din cer de la Dumnezeu, gătită ca o mi- 
reasă, împodobită pentru Mirele ei, iar din tron un glas zicea: 
iată, cortul lui Dumnezeu este între oameni şi va sălăşlui cu 
ei, şi ei vor fi poporul Lui, şi însuşi Dumnezeu va fi cu ei», şi 
a mai zis: «Iată, noi le fac pe toate, şi cel ce însetează, să vină 
să bea în dar din izvorul vieţii, iar cel ce biruieşte va moşteni 
acestea şi îi voi fi lui Dumnezeu, şi el îmi va fi Mie fiu, iar 
fricoşii şi necredincioşii, spurcaţii şi ucigaşii, desfrânaţii şi 
fermecătorii, închinătorii la idoli şi tot felul de mincinoşi, 
partea lor este moartea a doua, iezerul, care arde cu foc şi cu 
pucioasă», după cum este scris. 

O, poporul Meu de peste tot, te strig, tată, la viaţă cu iu- 
bire în ea, căci iubirea îl vindecă pe om de păcat şi se poartă 
ca o mamă cu fiii ei şi-i povăţuieşte pe ei. O, nu mai sunt 
duhovnici pe pământ, nu mai sunt! N-au oamenii cum să mai 
vină la Dumnezeu, căci omul de rând ştie că Dumnezeu este 
acolo unde oamenii Mi-au luat căsuţa şi hăinuţa şi unde cei ce 
stăpânesc peste ei cumpără şi vând sufletele oamenilor şi 
tainele lui Dumnezeu, dar Domnul e în inima omului, numai 
să fie trezit omul spre această comoară din el şi spre împodo- 
birea ei apoi, şi iată, nu au oamenii învăţător pentru această 
înţelepciune peste ei. Cei ce învaţă pe om nu Mă au pe Mine 
de iubire a lor, nu Mă împart pe Mine cu învăţătura Mea, ci o 
împart pe a lor, spre folosul lor, nu spre folosul omului, căci 
iubirea îl vindecă pe om de păcat şi de sine atunci când ea lu- 
crează peste om, şi ca o mamă se poartă cu fiii ei şi îi îngrijeş- 
te îndelung până ce iubirea ia faţă în ei, numindu-se ea 
împărăţia Mea înăuntrul omului credincios şi iubitor. 

Când eram cu ucenicii Mei acum două mii de ani şi 
priveau mulţi la vorbirea Mea cu ei, veneau cărturarii şi fariseii 
şi vameşii şi dregătorii şi ascultau învăţătura Mea cea peste 
ucenici, şi Mă uitam la unii din ei, care priveau de sus spre 
ceilalţi, fiind ei încredinţaţi că sunt drepţi, şi atunci Eu le-am 
spus pilda a doi oameni care s-au dus la rugăciune înaintea 
Domnului, un vameş şi un fariseu, care stătea drept, rugân- 
du-se cu mulţumire pentru cele bune ale lui, pe când cel dintâi, 
vameşul, de departe, de unde sta, nu cuteza nici măcar ochii 
să-i ridice spre cer, ci numai îşi bătea pieptul rugându-se de 
mila lui Dumnezeu peste păcătoşenia lui, şi acesta s-a smerit 
pe sine şi aşa s-a înălţat la Dumnezeu prin rugăciunea sa, iar 
celălalt s-a înălţat pe sine, şi Dumnezeu l-a smerit pe el, neîn- 
dreptăţindu-1 pentru faptele lui, cu care el voia să se înalţe 
înaintea oamenilor, privindu-i de sus pe ei. 

O, poporul Meu, umilinţa de duh este puterea lui Dum- 
nezeu în om, tată. O, cine să-i înveţe pe oameni această cobo- 
râre, care-i înalţă pe ei spre înţelepciunea iubirii? Vino, tată, şi 
cere înţelepciunea Mea peste tine, şi stai la lucrarea facerii dacă 
vii! Vino, poporul Meu, să înveţi să fii frumos şi sfânt, şi apoi 
să fii lucrător, tată, că Eu mult de tot îi învăţam pe ucenici şi le 
spuneam pilde fel de fel, căci mulţi Mă priveau când Eu lucram 
peste ei şi multă nevoie de învăţătură aveau toţi cei care Mă 


priveau când Eu îmi învăţam ucenicii. îi învăţam pe ei faţă în 
faţă cu toţi cei ce se strângeau pe lângă noi, aşa cum şi cu tine 
fac azi, poporul Meu, şi aşa luau cei mulţi înţelepciunea iubirii 
şi taina facerii omului, om născut de sus, la cuvântul lui Dum- 
nezeu, tată, căci Eu eram cuvântul Tatălui, aşa cum şi azi sunt 
în mijlocul tău de la Tatăl venit, şi în mijlocul ucenicilor Mei 
îmi năşteam cuvântul, aşa cum şi azi lucrez, că Mi-am făcut 
casă unde să vin, şi din ea să ies învăţător peste cei ce M-au 
aflat că sunt pe pământ cuvânt în mijlocul unui popor de 
ucenici. Amin. 

O, taina umilinţei de duh este învăţătura Mea din ziua 
aceasta. Veniţi şi voi, fii ai lumii, veniţi, tată, să auziţi cuvântul 
Meu, care naşte fii pentru Dumnezeu, căci Domnul poate şi 
din pietre să-Şi facă fii, precum este scris. Veniţi şi auziţi glasul 
chemării Mele şi despietriţi-vă cerbicea, că este tare şi de aceea 
nu puteţi mai mult pentru sufletele voastre, care plâng în voi 
după viaţa ce va să vină pe pământ odată cu ziua Mea de mâ- 
nie, care va lovi pe cei ce stau în necredinţă, în nelucrare mân- 
tuitoare şi în nepăsare de Dumnezeu! Veniţi, tată! Eu vă nasc 
şi vă cresc dacă veniţi. Veniţi şi vă faceţi ucenici ai învăţăturii 
Mele, că am cu cine să lucrez ca să vă îngrijesc creşterea! Cei 
ce se nasc, trebuie să înveţe apoi lucrarea iubirii şi a veghii 
sfinte până la venirea Mea, că mulţi dau să se nască şi, neve- 
ghind peste ei, se smintesc şi mor iarăşi, căci cei ce caută smin- 
teală, vine duhul rău spre ei şi le strică mintea şi vederea şi 
credinţa, şi apoi le strică locul Meu din ei şi apoi rămân în în- 
tuneric, bieţii de ei, şi păţesc ca fariseul, care era încredinţat 
că este drept, şi îi privea de sus pe cei din jurul lui, şi făcea el 
aceasta înaintea Mea, iar Eu nu l-am îndreptăţit pe el mai mult 
decât pe cel ce şi-a văzut nevrednicia, aplecându-se cu zdrobire 
de inimă şi cu ruga sa înaintea Mea. 

Iată, cel ce se crede drept, acela îl dispreţuieşte pe 
aproapele său, şi face aceasta înaintea Mea, şi nu ştie ce face 
dacă-şi face aşa. Unul ca acela cade în păcatul dispreţuirii de 
om, şi apoi îl judecă pe aproapele său şi cade în judecata 
aproapelui său, aşa cum a căzut fariseul cel din pilda de azi, 
care l-a judecat pe vameş, iar el s-a îndreptăţit pe sine înaintea 
Mea prin duhul semeţiei, care-1 ridică pe om spre căderea lui. 

O, mult i-am învăţat Eu pe ucenicii Mei, ca să înveţe ei 
să ştie cum să lucreze şi cât să lucreze peste cei pe care ei îi 
ridicau din păcat, pecetluindu-i pe ei cu botezul cel pentru 
naşterea cea de sus, lucrare multă, tată, fiindcă lucrarea facerii 
trebuie să rămână mereu lucrătoare, mereu îngrijitoare apoi 
peste om. 

O, caută, fiule, să nu-1 strâmtorezi pe fratele tău. Dă-i 
lui prilej de creştere, dă-i pildă bună, şi aşa vei lucra înaintea 
Mea lucrare frăţească, pentru care Eu te voi răsplăti, că iată, 
am în mijlocul tău fii făcători, care ştiu de la Mine cum să lu- 
creze cu fiecare, ca să-l aducă la Mine pe om, căci Eu am pus 
în aceştia duh iubitor de oameni, şi dacă ar avea cum, ar lucra 
ei şi ziua şi noaptea pentru salvarea multora, şi uită-te tu la lu- 
crarea Mea şi la lucrarea lor, căci seamănă cu a Mea lucrarea 
lor de învăţătură, tată, numai să vrei tu să înţelegi aceasta, 
poporul Meu. O, ei sunt dispreţuiţi de cei iubitori de sine şi 
care se îndreptăţesc în şinele lor şi care cad apoi prin semeţie, 
căci omul când se ridică, atunci cade în ispita diavolului şi apoi 
cade în păcatul judecării aproapelui, căci el nu ştie să vadă şi 
să înţeleagă lucrarea facerii omului prin cei ce-L fac pe Dum- 
nezeu în om, şi apoi cad unii ca aceştia în păcatul judecării 
aproapelui, şi iată câtă învăţătură îţi trebuie ţie, poporul Meu, 
şi câtă iubire dau Eu să-ţi pun în inimă ca să înţelegi ce-ţi spun, 
căci cine n-are iubire nimic nu poate, nimic nu este unul ca 


280 


Cuvântul lui Dumnezeu 


acela. O, vino, tată, să te smereşti cu mintea ta ca să-ţi dau Eu 
minte, că iată ce fac cu mintea lor cei ce se smintesc, cei ce 
judecă după mintea lor, semeţindu-se ca să cadă! Dar Eu, Dom- 
nul, îi îndemn pe ei la pocăinţă şi le spun să deschidă bine 
ochii, căci diavolul e gata să lovească în ei pentru lucrarea lor 
cea rea, fiindcă diavolul îmi cere Mie voie când voieşte să-i 
arate omului păcăleala pe care i-a făcut-o, şi Eu sunt Cel Care-i 
porunceşte diavolului să-şi arate faţa sa cea vicleană, cu care-1 
trage pe om de pe calea Mea. Eu sunt Cel ce-1 las pe om în 
ispita diavolului când Eu îl văd că lucrează cu iscodire, cu 
judecată, cu semeţia cea care-1 cade pe om în ispită, iar cei 
semeţi sunt cei ce au iubire de sine, şi aceasta îl duce pe om la 
cădere. Eu însă, ca un tată milos îi îndemn la pocăinţă pe cei 
batjocoritori şi îi aştept pentru iertare dacă se vor lăsa spre duh 
umilit, iar dacă nu vor lua în ei lucrarea umilinţei, vor rămâne 
încă slujitori potrivnici, care, precum năpârca, îşi împart limba 
lor în dreapta şi în stânga ca să râdă ei de agoniseala Mea, 
numai că ei nu ştiu că se luptă cu Mine şi nu cu omul, şi dacă 
nu înţeleg aceasta, ei vor vedea. Amin. 

O, fii ai lumii, sculaţi-vă şi voi, tată, din aşternutul 
vostru şi căutaţi-vă trezirea, că vine plata pentru orice faptă, 
iar voi sunteţi neveghetori pentru ziua aceea. Grăiesc cu voi 
ca un tată, că Mi-e milă de voi. Numele Meu cel mare este tot 
mai pitit acum dinaintea oamenilor prin cei care le spun că nu 
este Dumnezeu şi că sunt numai ei. Fiara cea roşie şi proorocul 
mincinos sunt şi mai tari acum împotriva lui Dumnezeu şi îm- 
potriva omului, căci necredinţa e tot ce a mai rămas pe pământ 
în urma nebuniei omului cel căutător de putere şi de slavă pe 
pământ. Sculaţi-vă, voi, fii ai lumii, şi căutaţi pe Dumnezeu, 
Care vă poate salva din întuneric ! Vine ziua Domnului şi se 
vor face mormane peste mormane casele oamenilor şi trupurile 
lor, case una peste alta, oameni unii peste alţii, şi aceste făcături 
ale fărădelegii se vor desface şi vor cădea peste oameni şi-i vor 
strivi, şi tot ce stă împotriva vederii omului ca să nu-L vadă 
omul pe Dumnezeu, totul va cădea, şi va rămâne Domnul faţă 
în faţă cu omul, şi Mi-e milă de om şi îl strig pe el: Vino, 
omule, afară, vino la lumină, tată, şi te fa prunc la iubire şi la 
faptă, căci tu stai numai în păcate! Vino să te iert şi să te îm- 
pruncesc prin iertare, căci scris este: «Până nu veţi fi ca pruncii 
nu veţi intra în împărăţia lui Dumnezeu», iar prunc aceasta 
înseamnă: nerăutate şi iubire, iertare şi pace, Dumnezeu cu 
omul, tată şi fiu, căci pruncii sunt cei ce au tată şi îi spun lui 
tată al lor. Amin. 

Veniţi, voi, fii ai lumii! Ieşiţi din lume şi faceţi-vă popor 
al lui Dumnezeu, şi apoi voi veţi vedea, şi veţi vedea că Dum- 
nezeu v-a spus vouă acest cuvânt de dor, strigându-vă pe voi 
spre El. Amin, amin, amin. 

4/17 februarie 2008 
Duminica fiului risipitor 

Taina dorului de Dumnezeu este împărăţia Lui în om. Cuvânt de 
trezire peste neamul român. Chemarea celor căzuţi de la credinţă. 

B uhul lui Dumnezeu Se poartă deasupra grădiniţei 
cuvântului Său din mijlocul neamului român şi 
întăreşte veghea Sa peste acest neam şi îl îndeamnă pe el la 
veghe, căci ţara cea cu trăire sfântă în ea, are pe Dumnezeu 
învăţător peste ea. Amin. 

Pacea Mea o las peste grădiniţa cuvântului Meu şi intru 
în cartea Mea cuvânt ca să-Mi aşez poporul la masă de învă- 
ţătură, la masă pentru suflet, şi să-i dau lui îndemn la învăţătură 
şi la trăire cu dor între Mine şi el, căci împărăţia Mea în om se 


vede şi se aude de aproape şi de departe, se aude şi se împarte, 
şi aşa îşi arată ea pe fiii ei, pe care şi-i hrăneşte cu toate cele 
ce sunt ale ei şi pentru ei. Amin. 

O, mare este taina dorului de Dumnezeu în om! Acolo 
unde este ea, acolo este şi împărăţia Mea, acolo este şi odihna 
Mea, şi altfel ea nu este în om. Dorul Meu după om însă nu 
mai este taină, şi este cuvânt mult, şi cuvântul Meu se face râu 
peste pământ, ca să-l înveţe pe om taina dorului şi măreaţa lui 
lucrare în om înaintea Mea, lucrare care aşează pe pământ 
împărăţia cerurilor, biserica lui Hristos, lucrătoare prin toate 
mădularele ei în toată frumuseţea Duhului Sfânt, care se ridică 
din ea spre Domnul Dumnezeul ei şi care face fii pentru ea, 
aşa lucrându-şi ea coroana, căci mireasa lui Hristos are coroană 
de slavă, şi sub ea îşi arată ea faţa ei. Amin. 

Din mijlocul poporului Meu Mă las cuvânt de slavă 
peste neamul român, ca să-l îndemn pe el la sfinţenie şi la 
veghe sfântă şi la iubire cu dor de Dumnezeu în ea, căci vai de 
cetatea care nu are pe Dumnezeu peste ea! 

O, dar cum poţi tu să Mă ţii aproape lângă tine, neam 
român? O, scoală-te din sângele tău şi învaţă lucrarea veghii, 
tată, căci ca să-L ai pe Dumnezeu veghetor pentru soarta ta cea 
de la El, gata să te cuprindă în ea, aceasta înseamnă să ai tu iu- 
bire de Dumnezeu, să ai tu taina lui Dumnezeu lucrând cu toate 
ale ei peste fiinţa ta, căci după ce Eu Mi-am zidit popor pe 
pământ prin Avraam, Isaac şi Iacov, i-am dat lui porunca vieţii 
şi i-am spus s-o lucreze pe ea înaintea Mea ca un fiu al lui 
Dumnezeu, şi i-am spus: «Israele, Israele, Eu sunt Domnul 
Dumnezeul tău; să nu ai alţi dumnezei afară de Mine ca să te 
închini lor, căci Eu pedepsesc în copiii lor până la al patrulea 
neam pe cei ce Mă urăsc pe Mine, şi miluiesc până la al miilea 
neam pe cei ce Mă iubesc păzind poruncile Mele». 

O, neam român, pe nori de slavă stau şi cuvintez de dea- 
supra ta, iar cuvântul Meu se aşează în cartea sa, care în mij- 
locul tău stă deschisă şi Mă primeşte, ca să pot fi Eu din 
mijlocul tău învăţătorul tău, acum, la sfârşit de timp, când 
iarăşi vin de la Tatăl cuvânt ca să-l fac pe om. O, neam român, 
e Domnul cuvânt de viaţă veşnică pe vatra ta. Ia cuvântul Meu 
şi dă-i viaţă în tine, căci cetatea care-şi lucrează iubirea de 
Dumnezeu, aceea are de veghe peste ea taina iubirii şi lucrarea 
ei, şi puterile cereşti, veghetoare peste ea, şi oştirile îngereşti, 
slujitoare pentru ea, şi cetele de sfinţi, biruitoare pentru viaţa 
ei. O, tată, te îndemn la iubire pentru Dumnezeu, dar fii 
înţelept, fiu român, că nu oricum se cheamă că-L iubeşti pe 
Dumnezeu, ci cu viaţa ta sfântă poţi să-L păstrezi pe El Dum- 
nezeu al tău, căci iubirea pentru Dumnezeu înseamnă credin- 
cioşie, iar aceasta lucrează sfinţenie înaintea Celui iubit. O, 
nu-ţi mai risipi comoara, tată, căci curând, curând, Eu, Dom- 
nul, îţi voi cere socoteală pentru viaţa ta, pentru comoara pe 
care o are Domnul în fiecare om pusă, şi pe care omul trebuie 
să I-o înfăţişeze Domnului împodobită ca o mireasă pentru 
Mirele ei. 

Am pus pe creştetul tău semn mare, taină mare, taina 
miresei lui Hristos, şi vin la tine să te învăţ cum să Mă aştepţi 
să vin şi să Mă slăvesc din mijlocul tău, ţara Mea. Nunta Mea 
cu mireasa Mea luată din tine, taina Mirelui şi a miresei este 
în mijlocul tău şi veghează pentru viaţa ta, dar vino la masă, 
tată, vino şi ia de pe masa Mea mărgăritarul cel de mare preţ, 
taina împărăţiei Mele în om! Ia-Mă în trăirea ta, ţara Mea, şi 
să strălucească faţa Mea pe faţa ta, după dorirea Mea. Amin. 
O, nu e greu aceasta pentru cei ce iubesc pe Dumnezeu. Amin. 

O, ţara Mea de la sfârşit de timp, voiesc, prin iubirea ta 
de Mine, să te ocrotesc de răul cel din mijlocul tău ieşit şi cel 

din preajma ta, dar dă-Mi inima ta ca să-Mi fac locaş în ea şi 
să te ocrotesc prin credinţa ta în cuvântul Meu, care vine să te 
numească pe tine a Mea, şi apoi să te împodobească cu haina 
sfinţeniei, tată. O, să nu-ţi fie greu să fii a Mea, ci să-ţi fie greu 
să fii a duhului lumii, duhul cel pierzător al acestui veac, căci 
duhul lumii este potrivnic lui Dumnezeu şi se luptă cu toate 
feţele lui ascunse să-L şteargă pe Domnul de pe pământ şi din 
cer ca să domnească el peste tot peste fiinţa omului, dar Eu îţi 
dau ţie binecuvântare mare pentru biruinţă peste duhul lumii, 
iar tu să iei de la Mine ce-ţi dau, că Eu vin să-ţi dau viaţă şi 
ocrotire şi slavă peste creştetul tău. O, vino lângă Mine, ca să 
nu flămânzeşti! Vino, tată, acasă, vino la Dumnezeu, vino în 
Dumnezeu, că e foamete de viaţă pe pământ! Eu, Domnul, stau 
în aşteptarea ta ca să te cuprind şi să te ocrotesc şi să-ţi măresc 
duhul credinţei sfinte, prin care tu să poţi cu Mine, tată. 

O, ţara Mea de la sfârşit de timp, tu eşti taina patriei 
cereşti, fiindcă Eu am în mijlocul tău izvorul râului vieţii, cu- 
vântul Meu, care curge din tine peste pământ, Ierusalimul Meu 
cel nou ales, cetatea Mea, din care curge legea sfinţeniei peste 
pământ, precum este scris, numai s-o ia pe ea popoarele şi să 
le fie ea cărare a lor spre Dumnezeu şi viaţă a lor înaintea Mea 
apoi. îndemn la sfinţenie las peste tine, ţara Mea, căci scris 
este: «Cel ce păzeşte poruncile Mele, va cunoaşte că acest cu- 
vânt de dor înseamnă Dumnezeu, Care vine spre om ca să-l 
cheme pe el de la moarte la viaţă». Amin. 

îţi dau putere pentru învierea ta, ţara Mea. Scoală-te, 
tată, ca să faci voia Mea şi să sfinţeşti numele Meu pe pământ, 
căci oamenii de pe pământ vor să stingă numele Meu şi viaţa 
Mea de peste om. Eu vin curând ca să Mă arăt Dumnezeu 
adevărat şi să ruşinez necredinţa omului şi semeţia lui, cu care 
el s-a suit deasupra Mea. Eu însă vin curând cu slavă mare, cu 
sunet mare de trâmbiţă, şi din mijlocul tău Mă voi arăta că Eu 
sunt Cel ce sunt şi Cel ce vin şi că am avut pe vatra ta masa 
venirii Mele în mare taină, masa de pe care iau şi dau celor ce 
vor ca Dumnezeu, şi iată, Eu le spun neamurilor de pe pământ: 
Veniţi spre masa Mea, veniţi spre muntele Meu ca să vă învăţ 
şi pe voi calea vieţii şi să mergeţi pe ea! întoarceţi-vă la Mine, 
căci duhul lumii este duh pierzător de oameni, şi numai Eu 
stăpânesc înţelepciunea şi viaţa cea pentru om! întoarceţi-vă 
la Dumnezeu, şi Eu vă voi da vouă odihnă şi vă voi da putere 
ca să vă faceţi şi voi fii ai lui Dumnezeu! întoarceţi-vă, şi vă 
voi da putere să credeţi în venirea Mea, cea scrisă în Scripturi 
să se împlinească, şi cu care stau cuvânt peste neamurile 
pământului! 

Amin, amin zic ţie, popor român, întăreşte-te în credinţă, 
tată, şi apoi în faptele ei, căci taina împărăţiei cerurilor este 
lucrătoare din mijlocul tău prin lucrarea cuvântului Meu, care 
curge din tine peste pământ, iar Eu, Domnul, aştept pe vatra 
ta, aştept iubirea ta, căci pentru credinţă îţi trebuie iubire 
lucrătoare, tată, iar pentru iubire îţi trebuie viaţă sfântă, viaţă 
care înţelege în om ca Dumnezeu, o, neamul Meu român, 
poporul Meu cel binecuvântat cu nume mare, acum, la sfârşit 
de timp. Amin. 

Iar tu, popor mititel, cules de Mine din neamul român ca 
să fii casă a venirii Fiului lui Dumnezeu cuvânt pe pământ 
acum, tu vino din zi în zi mai mult spre mai mare iubire, spre 
mai mare lucrare de credinţă şi de stăruinţă pentru ocrotirea 
acestui neam, neamul Meu român, neamul Meu cel de la sfârşit 
de timp, căci nu mai am în el veghetori cu milă pentru viaţa lui 
cea de la Mine şi pentru viaţa Mea în el. Eu însă îl învăţ pe el 
din mijlocul tău, iar tu aşează-te înaintea Mea în genunchi pen- 
tru acest neam şi cere-Mi, tată, ocrotirea lui şi învierea lui, 


cere-Mi facerea lui cea după chipul şi asemănarea Mea. O, cere, 
tată, la Mine învierea acestui neam, căci Eu sunt Cel ce pot, aşa 
cum pot şi pentru tine, cel ce Mă iubeşti păstrându-te Mie în 
vremea aceasta atât de neguroasă peste om. îi chem înapoi spre 
Mine şi spre tine pe cei ce s-au smuls din braţul Meu şi al tău 
şi s-au dus să guste din duhul lumii, din foametea de Dumnezeu 
cea din lume, tată. îi chem înapoi la Mine pe cei ce au fost din 
trupul poporului Meu şi apoi au alunecat spre pământ: 

Veniţi şi voi, copii căzuţi de la credinţă, şi Eu vă voi vin- 
deca pe voi, dar întoarceţi-vă la Mine, tată, că vin dureri pe 
pământ, iar Eu voiesc să-i cuprind pe cei ce Mă iubesc şi voiesc 
să-i ocrotesc pe ei. întoarceţi-vă, şi veniţi ca să vă învăţ cum 
să vă întoarceţi! Veniţi să vă vindec, tată! Eu stau la izvor şi 
vă aştept ca să vă spăl şi să vă primenesc cu cămăşuţă curată, 
tată, şi apoi în taina dorului să vă cuprind. Eu stau la izvor şi 
vă chem. Eu sunt Păstorul Cel bun, Care-Şi cheamă oile în 
staul, Care-Şi cheamă turma lângă El. Eu sunt Cel ce este şi 
Cel ce vine. Amin. 

Pace ţie, popor al cuvântului Meu! Duhul cel ce umblă 
pe faţa pământului ca să robească suflete, acest duh străin de 
Dumnezeu se va prinde în însăşi cursa lui şi nu va mai fi, şi va 
rămâne Domnul şi Duhul Său Cel învăţător peste cei ce vor 
rămâne cu El, şi care Mă vor mărturisi apoi. Amin. 

Pace vouă, fii credincioşi ai poporului Meu! Faceţi-L pe 
Domnul din zori în seară şi din seară în zori, fiilor! Faceţi-vă 
odihnă pentru Duhul Meu, Care vine şi Se sălăşluieşte între 
voi! Amin, amin, amin. 

11/24 februarie 2008 

Duminica înfricoşatei judecăţi 

Ce înseamnă să ajute omul biserica. Supunerea cea curată este 
taina vieţii. Lepădarea de sine este nejudecata minţii omului 
asupra celor din jurul lui. 

B u, Domnul, sunt Mântuitorul lumii, nu sunt Jude- 
cătorul ei, căci n-am venit să judec omul pentru 
păcatele lui, ci am venit să-l îndemn la pocăinţă şi la credinţă 
şi la mântuire din păcat, şi apoi la viaţă veşnică, mântuitoare 
de păcat peste om pe pământ, şi apoi cerul cel bun în el, 
împărăţia cerurilor în om, odihna Mea cea atât de dorită de 
Mine în om. Amin. 

Mă fac cuvânt mântuitor peste grădiniţa cuvântului Meu 
din mijlocul neamului român, cuvânt care Mă împarte la oa- 
meni ca să fiu cu oamenii pe pământ, căci Tatăl Meu M-a 
trimis iarăşi după om, şi Mă fac cuvânt de mântuire din păcat 
peste om şi îl îndemn pe el la iubire de Dumnezeu şi de fiii lui 
Dumnezeu, căci Eu în ziua Mea de mărire voi veni cu toţi în- 
gerii şi voi sta pe jeţul măririi şi toate neamurile se vor aduna 
înaintea Mea, de-a dreapta şi de-a stânga Mea la cuvântul cel 
rostit de Mine pentru cei buni şi pentru cei răi, şi atunci cei 
buni se vor alege la dreapta, iar cei răi, la stânga, aşa precum 
ciobanul desparte pe oi din capre, iar cei ce au cercetat pe unul 
dintre fraţii Mei prea mici, vor auzi atunci chemarea Mea: 
«Veniţi, binecuvântaţii Tatălui Meu şi moşteniţi împărăţia cea 
pregătită vouă de la întemeierea lumii», iar cei ce nu i-au cer- 
cetat pe ai Mei, vor auzi atunci: «Mergeţi de la Mine în focul 
cel veşnic, care este gătit diavolului şi îngerilor lui». Amin. 

O, nu ştie omul cărarea către Dumnezeu. El ştie că dacă 
dă celui scăpătat, celui cerşetor, celui ce nu are pe cele de pe 
pământ, îşi face prin aceasta loc lângă Dumnezeu, dar nu este 
aşa. Pe săraci îi are omul mereu cu el şi pe lângă el, dar pe 
Dumnezeu nu-L are omul şi nu se îngrijeşte de El, căci omul 

nu-L iubeşte pe Dumnezeu fiindcă se iubeşte pe sine chiar şi 
când întinde mâna sa ca să dea celui sărac. 

Mă uit dintre sfinţi, Mă uit cu jale peste oameni şi îi aud 
că ajută bisericile, dar ei, săracii, nu ştiu că nu ajunge la Mine 
pomana lor, nu ştiu, bieţii de ei, ce înseamnă să ajute omul bi- 
serica. Biserica este omul cel sfânt, care se leapădă de sine ca 
să se facă Mie locaş între oameni, iar cei ce merg spre unii ca 
aceştia învaţă şi ei calea spre Dumnezeu şi merg apoi pe ea. 
Biserica lui Dumnezeu este slujitoare a oamenilor pentru mân- 
tuirea din păcat, făcându-le lor lumină pe cale ca să vadă calea 
şi să apuce pe ea. Cei prea mici fraţi ai Mei, despre care Eu am 
spus în Evanghelia Mea cea de acum două mii de ani, sunt cei 
ce seamănă cu Mine pe pământ, făcând ei voia Tatălui precum 
şi Eu o fac, şi iată, nu sunt fraţi ai Mei cei săraci şi lipsiţi care 
nu fac voia Tatălui Meu, ci doar aşteaptă ajutor de la om 
pomenind ei numele Meu cu buzele lor pentru ca să primească 
pomană de la om. 

O, e mare lucru să ştie omul să-şi facă rost de chemarea 
Mea pentru cei ce se vor alege de-a dreapta Mea în ziua Mea 
de mărire când toate neamurile se vor aduna înaintea Mea. Vin 
şi-l învăţ Eu pe om, căci sunt învăţătorul omului şi sunt Mân- 
tuitorul lui. 

O, omule doritor de mântuire, nu ştii, tată, să faci fapte 
de rai, căci ca să intri în rai trebuie să faci voia lui Dumnezeu, 
nu voia omului, lată, tu nu mai ai învăţător ca să-ţi arate calea 
spre rai, şi nici nu-ţi faci timp să cauţi învăţător peste viaţa ta, 
peste fapta ta. Vin Eu în calea ta şi te învăţ, numai să-Mi des- 
chizi, tată, numai să-Mi crezi cuvântul cu care cobor din Tatăl 
spre tine ca să te îndemn spre Dumnezeu. Cei ce M-au încuiat 
pe Mine în filele Scripturii, pe care o au pe masă oamenii, aceia 
Mi-au încuiat calea venirii Mele ca să nu Mă mai cunoască oa- 
menii că vin cuvânt peste pământ, după cum este scris să vin 
şi să Mă numesc Cuvântul lui Dumnezeu. Dar când aceştia vor 
auzi din gura Mea că Eu am fost acest cuvânt, cu care îmi 
arunc sămânţă pe pământ, vor vedea, bieţii de ei, cât de mari 
s-au pus peste credinţa oamenilor şi cât de înşelaţi au fost prin 
îngâmfarea lor, prin netemerea lor de Dumnezeu, căci credinţa 
nu este a tuturor, ci este numai a celor ce se tem de Dumnezeu 
şi care au simţire mare pentru Dumnezeu în ei aşa cum a avut 
femeia samarineancă atunci când Eu am ieşit în calea ei, şi ea 
M-a cunoscut, în timp ce iudeii, în mijlocul cărora venisem de 
la Tatăl, Mă numeau un om rătăcit şi rătăcitor, hulitor de Dum- 
nezeu, fermecător, desfrânat şi stricător de datini sfinte şi nu 
Mă cunoşteau că sunt Fiul Tatălui, Cel proorocit să vină pe 
pământ pentru mântuirea oamenilor. 

O, nu are omul timp de Dumnezeu pe pământ, dar vin 
Eu şi îl învăţ pe om calea spre Dumnezeu. 

O, omule, cei prea mici fraţi ai Mei, despre care Eu am 
scris în Evanghelia Mea cea pentru judecata lumii, aceia sunt 
cei ce te pot aşeza pe tine pe calea poruncilor vieţii, tată, aşa 
cum şi ei s-au aşezat. Tu pe aceia să-i cercetezi, căci ei s-au 
lăsat în grija Mea ca păsările cerului şi ca florile câmpului, aşa 
cum Eu i-am învăţat pe fraţii Mei, care Mă urmau şi pe care 
i-am aşezat să stea înaintea Mea pentru lucrările Mele peste 
oameni, pentru împărăţia Mea ca s-o dea oamenilor care o vor 
pricepe pe ea şi o vor lua de viaţă a lor. O, iată cât de frumos 
se poate înţelege răspunsul cel bun pentru ziua când Eu, Dom- 
nul, voi sta pe jeţul slavei şi voi alege oile din capre, precum 
este scris! 

învăţaţi de la Mine, fii ai oamenilor! Căutaţi cu paşii 
voştri pe cei ce au lepădat de la ei pofta ochilor, pofta trupului 
şi trufia vieţii ca să fie ei ai Mei în mijlocul oamenilor care nu 


pot părăsi duhul lumii. Căutaţi pe cei ce s-au lepădat de ei înşişi 
ca să Mă iubească pe Mine şi viaţa Mea în ei înaintea oame- 
nilor, şi luaţi pildă de la ei şi învăţaţi şi voi, căci fericiţi sunt 
cei ce vor avea parte de învierea cea dintâi, căci asupra lor 
moartea a doua nu va avea putere, precum este scris. 

O, fii ai oamenilor, este scris în rânduiala bisericii lui 
Hristos vreme de post pentru curăţirea păcatelor omului şi pen- 
tru gătirea cea pentru sărbătoarea învierii Mele. O, tată, nu cei 
ce postesc de bucate vor fi cei fericiţi, ci vor fi fericiţi cei curaţi 
cu inima, cei blânzi, cei milostivi, cei drepţi, cei ce aduc pacea, 
cei huliţi pentru numele Meu, cei prigoniţi pentru dreptate, nu 
cei ce postesc de bucate. în vremea postului căutaţi să vă 
vindecaţi de răutate, tată, şi să vă împodobiţi sufletul cu umi- 
linţă şi cu pocăinţă, căci dacă postul de bucate nu vă aduce 
vouă pe Dumnezeu în voi, blând şi smerit cu inima aşa cum 
este El ca să înveţe oamenii cum să fie şi ei, atunci voi nu veţi 
învăţa calea spre împărăţia Mea şi nu-i veţi afla pe cei prea 
mici fraţi ai Mei, care stau înaintea Mea pentru slava Mea, pen- 
tru lucrările Mele între pământ şi cer. Veniţi spre izvorul cu- 
vântului Meu, care vă învaţă şi pe voi calea împărăţiei Mele în 
om, şi aici îi veţi afla pe cei ce stau înaintea Mea pentru tot 
neamul omenesc de pe pământ, căci Eu pentru toţi vin şi cu- 
vintez cuvânt de facere şi de chemare a omului de la moarte la 
viaţă, de la păcat la sfinţenie, de la lume la Dumnezeu. Veniţi 
şi voi pe calea împărătească, pe calea vieţii, tată! Veniţi şi vă 
faceţi slujitori ai bisericii Mele, care veghează înaintea Mea 
ziua şi noaptea, şi nu înaintea lumii slujeşte ea, ci ea veghează 
slujind. Veniţi să învăţaţi ce înseamnă biserică şi ce înseamnă 
s-o iubiţi pe ea aşa cum ea iubeşte! Veniţi să înţelegeţi că nu 
lumea înseamnă biserică a lui Hristos aşa cum vă învaţă cei 
ce-şi zic azi învăţători ai bisericii când ei nu ajută biserica nici 
măcar cu un pai, ci doar îşi agonisesc loruşi slavă şi numelui 
lor, care nu este după faptele lor, ci este prea mare faţă de viaţa 
lor, care nu seamănă cu a Mea, căci Eu Mi-am dat viaţa pentru 
biserica Mea şi sunt blând şi smerit cu inima, iar cuvântul Meu 
stă în putere şi stă în împlinirea lui. Amin. 

Glasul lui Dumnezeu a cuvântat fiilor oamenilor ca să-i 
cheme pe ei de la păcat la sfinţenie, de la necredinţă la credinţă 
şi apoi la faptele credinţei, căci Domnul cuvintează peste pă- 
mânt în mijlocul neamului român, pe care l-a ales de casă a nun- 
ţii venirii Lui la mireasa Lui cea din români, iar la masa nunţii 
Lui cheamă la nuntă Domnul, şi El este Mirele nunţii. Amin. 

Eu, Domnul, v-am chemat pe voi spre binecuvântare, o, 
fii ai oamenilor, iar voi veţi vedea ce veţi face. Eu, Domnul, 
pe câţi îi iubesc îi chem la pocăinţă, şi îi voi primi şi îi voi scrie 
cu Mine pe cei ce vor iubi să împlinească în ei cuvântul Meu. 
Amin, amin, amin. 

Iar cu tine, popor al lucrărilor Mele, voi grăi, tată, spre 
scursul zilei şi te voi învăţa deosebit, căci tu îmi eşti fiu şi îmi 
eşti frate şi îmi eşti biserică şi am cu tine de lucrat, poporul 
Meu. Amin. 

* 

O popor al cuvântului Meu cel de azi! Te-am pece- 
tluit, tată, când te-am adăugat Mie ca să-Mi fii 
frate şi să-Mi fii fiu, şi te-am făcut biserică a Mea şi te-am 
închinat în numele Tatălui şi al Fiului şi al Sfântului Duh ca să 
ai tu pe chipul tău numele lui Dumnezeu şi să vadă toţi vrăj- 
maşii văzuţi şi nevăzuţi cine este Stăpânul tău, şi te-am povă- 
ţuit mereu să iei de la Mine pe Duhul Sfânt şi să lucrezi sub 
slava Lui viaţa ta cea pusă înaintea Mea, iar azi te învăţ iarăşi, 


Anul 2008 


283 


tată, căci sunt învăţătorul tău şi trebuie să vadă duhul rău 
mereu proaspătă învăţătura Mea peste tine, căci fiii lui Dum- 
nezeu sunt cei ce stau în mâna Tatălui lor cu viaţa lor. Amin. 

O, poporul Meu cel mult apropiat facerii tale cea de la 
Mine! înfricoşează-te să judeci, şi mai bine primeşte ispăşirea 
greşalelor tale prin toate câte prin grija Mea pentru curăţirea ta 
şi pentru mântuirea ta vin spre tine, că scumpă îţi va fi mântuirea 
dacă te văd că ştii cum poate omul să şi-o capete. E mult de când 
Eu îmi chem poporul la curăţire, şi fac aceasta pentru că diavolul 
a scris şi scrie mereu pe cele vinovate ale poporului Meu, căci 
poporul Meu de peste tot şi-a scris multă vină prin duhul nemul- 
ţumirii şi apoi al judecăţii, uitând el că Eu Mi-am învăţat ucenicii 
şi aşa le-am spus: «Nu judecaţi, şi nu veţi fi judecaţi», şi le-am 
mai spus lor: «Iertaţi, şi aşa vi se va ierta vouă», iar ca să ierţi 
trebuie să primeşti ca de la Dumnezeu şi nu ca de la om pe cele 
ce vin să te măsoare sau să te încerce sau să te îndrepte spre 
pacea umilinţei, spre lucrarea facerii tale, căci un fiu al lui Dum- 
nezeu primeşte lucrarea Tatălui său, iar iubirea este de la unul la 
altul, şi aşa trăieşte ea, şi lucrând trăieşte. 

O, fiule, mireasa este iubită de mire pentru găteala ei, 
pentru frumuseţea ei de mireasă, tată. Ea este cea care se lasă 
gătită şi purtată; ea pentru mire se pregăteşte şi îşi face haină 
şi îşi face iubire pentru mire, şi apoi se găteşte mereu să-i placă 
mirelui ei. Dacă ea a fost păcătoasă până în nuntă şi dacă 
mirele vede că ea îl iubeşte şi că îl doreşte, mirele o înfecioreşte 
pe ea şi o ia pentru că o iubeşte, dar el rămâne rănit pentru iu- 
birea ei pe care nu i-a dat-o lui toată, iar dacă apoi ea îşi înşeală 
mirele, slăbindu-i iubirea pentru el, rana lui plânge în el ca şi 
iubirea lui. Aşa M-am purtat Eu cu poporul Meu, care a venit 
să fie al Meu şi care nu s-a pregătit ca o mireasă, dar căruia i-a 
plăcut să-i fiu Eu Mire şi să fie ea a lui Dumnezeu pe pământ. 
Eu însă Mi-am chemat-o mereu la iubire, la credincioşie, la 
duh înfocat după Mirele ei, şi tot aşa o chem şi azi, căci iubirea 
Mirelui Cel din cer este suferinţa dintre cer şi pământ şi este 
trimiterea Fiului de către Tatăl ca să-l îmbie pe om spre duhul 
nunţii, duhul dintre Mire şi mireasă, Duhul lui Dumnezeu, 
Care-Şi lucrează lucrarea Sa. 

îţi grăiesc aşa de frumos, poporul Meu cel mult hrănit, 
ca să te îndemn la duhul cel dulce al pocăinţei, tată, şi apoi al 
duioşiei între tine şi Mine, că vreau să te deprind să primeşti 
ca de la Mine toate câte vin să măsoare faţa ta, fiinţa ta, facerea 
ta, măi tată, şi vreau să te deprind să-ţi ştergi de la faţa Mea pe 
cele scrise de diavolul între Mine şi tine. O, fiule, dacă Eu n-am 
venit să judec omul, nici tu să nu faci altfel. Eu ar trebui să fiu 
şi mai nemulţumit de la om, şi tot nu-1 judec pe om, şi dau să-l 
îndemn pe el la pocăinţă şi la mântuire, tată, şi fac această lu- 
crare pentru că sunt Dumnezeu, iar lucrarea aceasta a Mea nu 
ştie omul s-o facă, pentru că omul este răzbunător dacă el vine 
după Mine fără să se lepede de sine atunci când vine. Iată, 
aceasta este durerea Mea cea de la poporul Meu. îl văd pe el 
cum se înveleşte cu duhul judecăţii asupra fratelui său ca să 
poată face el ceea ce doreşte să facă, şi aceasta nu-1 duce pe 
om la pace şi la bine şi la veghe peste viaţa lui. Te-am învăţat, 
tată, şi ţi-am spus în multe feluri să nu te grăbeşti să judeci, 
căci aceasta te face să faptuieşti tu ceea ce nu înţelegi să nu 
faci. Am spus că una este să sădeşti şi să îngrijeşti flori pentru 
Dumnezeu, şi alta este să faci aceasta pentru plăcerea ta. Ţi-am 
spus că una este să lucrezi pentru Domnul tot lucrul tău, şi alta 
este să lucrezi pentru plăcerea ta, pentru trebuinţa ta, şi te-am 
învăţat prin aceasta să nu te înveleşti cu Dumnezeu când dai 
să-ţi faci voia şi dorinţa ta, ca nu cumva să cazi apoi în propria 
ta judecată, măi tată. 


O, ce frumos este să-i spună Dumnezeu omului ce să 
facă! Aceasta au făcut sfinţii pe pământ şi se duceau şi se su- 
puneau sfinţilor ca lui Dumnezeu şi credeau cu toată puterea 
lor că lui Dumnezeu se dau şi nu omului, şi erau ei ai lui Dum- 
nezeu pentru că aşa voiau, şi tot aşa şi lucrau, şi nu se luau din 
mâna lui Dumnezeu pentru ale lor iarăşi, şi erau cei binecu- 
vântaţi prin viaţă cu supunere, căci supunerea cea curată, cea 
dorită, este taina vieţii, lumina vieţii celor ce se dau lui Dum- 
nezeu, şi este taina miresei, poporul Meu. Te îndemn la această 
lucrare de slavă, tată. O, nu te teme, nu te sătura să stai supus 
sub ştirea celui ce te dă lui Dumnezeu clipă de clipă prin viaţa 
ta cu ştire, ci teme-te să stai ascuns pentru nesupunere, tată, 
căci ascunderea, cât de mică pare ea, seamănă cu păcatul lui 
Adam, care ar fi voit să nu ştie Dumnezeu gândul şi simţămân- 
tul lui şi apoi semeţia lui de a nu avea supunere înaintea Mea 
pentru viaţa lui cu Dumnezeu. O, cel ce nu este supus nu are 
stăpân, iar lupul trage la cel fără stăpân, la cel cu stăpânire de 
sine peste paşii lui. Dacă nu credeţi ce vă spun, uitaţi- vă peste 
fiii oamenilor şi vedeţi adevărul cuvântului Meu şi iubiţi, tată, 
cu credincioşie viaţa voastră pusă în mâna Mea, în grija Mea, 
aşa cum au ştiut sfinţii să se facă fiii Mei prin viaţa lor cea 
îngrijită de Mine prin cei ce lucrau pentru Dumnezeu şi pentru 
om pe pământ. 

O, fiilor apropiaţi lângă izvorul Meu şi cei apropiaţi 
vouă! Nu staţi, tată, în afară de Dumnezeu! Dar ştiţi voi cum 
puteţi sta aşa? Când staţi în voi, când treceţi peste cele aşezate, 
când vă luaţi din mâna Mea ca să fiţi voi şi nu Eu, ca să ştiţi 
voi şi nu Eu, atunci voi ieşiţi în afara Mea şi vă primejduiţi, 
tată. Sunt prea mulţi ani de când vă învăţ ca să învăţaţi voi să 
împliniţi ceea ce vă învăţ, şi să împliniţi bine, tată. O, nu staţi 
în afara Mea, nu staţi în afara împlinirii cuvântului Meu de 
peste voi, ci staţi sub paza lui, tată, adică păziţi-1, fiilor, căci 
dacă nu lucraţi aşa, faceţi păcatul judecăţii, tată, şi acesta se 
lucrează prin nemulţumire, iar nemulţumirea îl face pe om să 
se creadă meritos şi apoi nerăsplătit pentru meritele lui. O, nu 
aşa, fiilor! Voi trebuie să fiţi ca Mine, tată, nu ca oamenii. Am 
venit pe pământ ca să-i arăt omului cum este Dumnezeu şi cum 
lucrează El, şi voi nu trebuie să fiţi altfel, tată. Şi apoi, iată, am 
venit şi Mi-am făcut casă la voi pentru că voi aţi crezut în cu- 
vântul Meu, şi voi nu trebuie să fiţi altfel decât sunt şi lucrez 
Eu, ci trebuie să împliniţi cuvântul Meu de peste voi, fiilor. O, 
feriţi-vă de duhul judecăţii lăuntrice, că nu se poate să nu iasă 
în afara voastră lucrarea aceasta, fiindcă nimic nu este ascuns 
de către om şi care să nu iasă la iveală în afara lui, şi aşa jude- 
cata lăuntrică se iveşte în afară şi îl arată pe cel ce judecă după 
mintea lui, şi iată, aşa îşi strânge omul strânsură împotriva lui. 

Lepădarea de sine, pe care i-o cer Eu omului care voieş- 
te să-Mi urmeze cu crucea vieţii lui, aceasta este nejudecata 
minţii lui asupra celor din jurul lui, iar cel ce judecă face aceas- 
ta pentru că este semeţ şi pentru că se simte nedreptăţit, uitând 
că omul nu merită decât tăierea voii lui pentru ispăşirea păca- 
telor lui. Te învăţ, poporul Meu cel mai apropiat lucrărilor Me- 
le cu tine, te învăţ pentru vremea postului, tată, că voiesc să-ţi 
fie cu putere pentru viaţă postul cel de bucate, fiindcă acesta 
stă lângă lucrarea lepădării de sine, fără de care omul nu are 
nici o putere, tată. Fiţi atenţi, fiilor, că lepădarea de sine se lu- 
crează de către duhul dragostei, care nu cere, ci care se dăru- 
ieşte dumnezeieşte şi pentru Dumnezeu, nu pentru om, şi toate 
în Domnul să se strângă din câte faceţi voi cu trupul şi cu 
duhul, fiilor. Şi pentru duh şi pentru trup v-am învăţat să treceţi 
din trup în duh, căci acestea două împreună vieţuiesc, în Duhul 
lucrând ele când sunt ale lui Dumnezeu, şi nu uitaţi că Eu am 

spus: «Duh este Dumnezeu, iar cei ce se închină Mie trebuie 
să se închine în duh şi în adevăr». Amin. 

O, nu e bine să fii trup, căci cu trupul faci păcat şi faci 
judecată pentru trupul duhului tău şi pentru duhul trupului tău, 
şi aceasta înseamnă mintea ta, care ţine cu trupul tău, care ţine 
cu tine şi nu cu Dumnezeu şi nu cu fratele tău, ci împotriva lui 
pentru mintea ta, fiule. Iată cât de desluşit îţi lămuresc Eu lu- 
crarea Mea şi lucrarea ta, şi vreau să te înţelepţeşti cu înţelep- 
ciune nouă, ca să nu posteşti de Dumnezeu, ci să posteşti de 
tine, tată, ca să poţi să fii şi tu duh aşa cum este Dumnezeu, 
Care nu S-a luptat pentru trupul Său, ci S-a luptat pentru tine, 
S-a luptat pentru om, aşa cum şi azi lucrează El învăţându-1 pe 
om să trăiască pe pământ în Duhul lui Dumnezeu, Care 
călăuzeşte pe cel ce ştie să se dea lui Dumnezeu pentru vecii 
cu viaţa lui. Amin. 

O, fiilor, vă încurcă la Dumnezeu judecata minţii voastre 
asupra celor ce vă pot aduce vouă de la Mine paza vieţii voas- 
tre şi paza Mea de la voi ca să nu Mă răniţi, ca să nu Mă alun- 
gaţi din calea voastră, tată. O, nu ştie omul inima omului ca 
să-l judece el pe om cu mintea lui de om. O, dacă ştiţi că aţi 
făcut păcatul judecăţii, păcatul ascunderii de cei ce vă călău- 
zesc spre lumină între Mine şi voi, curăţiţi-vă de aceasta, fiilor, 
că vă încurcă la Mine acestea ce sunt scrise de diavolul între 
voi şi Mine. Iată, cei ce au judecat după mintea lor au căzut în 
necredinţă apoi, au căzut sub însăşi mintea lor şi s-au sfărâmat 
de tot, căci s-au lovit în Dumnezeu, şi ei nu ştiu ce au făcut, 
iar când vor şti vor crede, şi va urma atunci plânsul lor, căci 
necredinţa îşi cere tributul ca să-l învinuiască pe om cu ea. 
N-are unde să se ducă decât la păcat cel ce se îndoieşte lăsân- 
du-se atras spre necredinţă, căci necredinţa este plata cea mai 
rea a celor ce cu mintea lor cad în păcatul judecăţii lucrărilor 
Mele, cu care Eu cobor pe pământ pe scara tainelor celor de 
sus pentru ca să-l mântuiesc cumva pe om de şinele lui şi ca 
să trăiască omul în Duhul, căci trupul îi este lui vrăjmaş dacă 
nu ştie să-l facă pe el casă lui Dumnezeu. 

O, iubeşte haina de mireasă, poporul Meu, şi cu ea să 
stai înaintea Mea, iar mireasa este plină de iubire pentru Mire 
şi este gătită şi se găteşte pentru Mirele ei, şi aşa stă ea la masa 
Mirelui nunţii lor. A venit vremea postului pentru biserica Mea, 
iar mireasa are vremea mereu înainte, şi ea trebuie să ştie ce 
înseamnă vremea ei şi a împodobirii ei, căci Mirele Se jertfeşte 
pentru ea mereu, iar ea trebuie să se jertfească Lui. Această lu- 
crare s-o iei şi s-o înveţi bine de la cei ce te învaţă pe tine de 
la Mine lucrarea miresei, lucrarea curăţiei, poporul Meu, şi 
vom păşi spre înviere, tată, şi ea va veni şi va ridica pe mulţi, 
precum este scris. Amin. 

O, poporul Meu, învaţă, tată, taina curăţiei miresei şi stai 
în haină de nuntă la masa Mea şi fă din ea podoabă ţie înaintea 
Mea, căci Eu sunt Cel scump, iar tu trebuie să fii preţul întreg 
pentru Cel scump, pentru Mine, Mirele şi Stăpânul tău, poporul 
Meu. Amin, amin, amin. 

18 februarie/2 martie 2008 

Duminica izgonirii lui Adam din rai 

Domnul îl strigă pe om ca să-l ridice din păcat. Domnul aşează 
poporul în rugăciune pentru învierea omului de pe pământ. 

Q laşul Meu, care grăia în rai cu omul cel zidit de 
mâna Mea din cuvânt şi din pământ şi din duh, 
grăieşte în zilele acestea din mijlocul neamului român ca să-l 
cheme iarăşi pe om la Dumnezeu, ca să trezească duhul omului 
şi apoi să-l facă pe om să asculte de Dumnezeu, să-l facă să se 


întoarcă la Dumnezeu. Amin. 

Eu sunt Cel ce sunt, şi nimic nu va mai rămâne pe 
pământ, decât Eu şi toţi cei care vor fi asemenea Mie şi care 
Mă vor vedea şi vor fi şi ei cei ce sunt precum Eu sunt Cel ce 
sunt. Amin. 

Eu până nu zgudui cerul şi pământul, marea şi uscatul, 
nu deschide omul ochii spre Dumnezeu, căci omul a înrădă- 
cinat în el păcatul şi nu se îndură să smulgă din el buruiana 
aceasta, care suge din duhul lui viaţa lui şi viaţa Mea. Eu însă 
M-am făcut iarăşi între Mine şi Tatăl cuvânt de facere, şi iată, 
între Mine şi om, căci acum nu mai trec peste om, ci faţă în 
faţă cu omul grăiesc cu Tatăl, şi grăiesc cu omul, şi pentru om 
grăiesc ca să-l îmbiu pe el să se lase în mâna Mea cea făcătoare 
şi să-l fac pe el după chipul şi asemănarea Mea, şi încep cu el 
chemându-1 la masa Mea, la masa venirii Mele a doua oară pe 
pământ cuvânt ca să grăiesc cu omul aşa cum grăiam în rai şi 
să-l întreb pe el: „ Unde eşti, omule? “ şi să-l îndemn să-Mi răs- 
pundă unde este, de unde-Mi răspunde şi ce face, şi apoi să-i 
spun Eu ce să facă, iar el să-L asculte pe Dumnezeu, Care-1 
îndeamnă pe el să mănânce din cer şi să-şi facă faţa senină între 
el şi Dumnezeu, căci Dumnezeu grăieşte cu omul fiindcă poate 
Domnul. Amin. 

O, omule, o, unde eşti, tată? Grăiesc ţie aşa cum grăiam 
cu Adam în rai. îl căutam pe Adam, căci el dădea să se ascundă 
de Mine. Glasul Meu însă l-a scos din el pe Adam, şi el Mi-a 
răspuns, căci cu putere i-am grăit lui, ca un Dumnezeu şi nu 
ca un om. 

O, omule, te caut, tată. Nu te caut pe pământ, ci te caut 
în tine ca să te scot din tine şi să te povăţuiesc să stai înaintea 
Mea fără de teamă, căci teama îl desparte pe om de Dumnezeu, 
şi să stai cu iubire înaintea Mea, că Eu nu-ţi fac rău, tată. Tu 
eşti cel ce-ţi faci rău, şi de tine trebuie să fugi, nu de Mine, căci 
Eu sunt Cel bun, Cel sfânt, Cel milos pentru viaţa ta. I-am dat 
omului în rai viaţă şi i-am spus apoi să mănânce din rai toate 
cele ce erau pentru el făcute, iar pe cele ale lui Dumnezeu să 
nu le ia, căci sunt ale lui Dumnezeu. El însă a uitat de Mine 
când i-a fost încercată ascultarea, şi apoi s-a temut de glasul 
Meu, care-1 căuta ca să-l întrebe de Mine, fiindcă Eu îi grăiam 
lui. Când l-am aşezat pe el în rai după facerea lui şi i-am spus 
ce este al lui şi ce este al Meu în rai, numai Eu am grăit cu el 
atunci, iar el cu Mine nu, iar când l-am întrebat pe el după ce 
l-am văzut furişat înăuntrul lui şi printre pomii grădinii, atunci 
a grăit şi el cu Mine şi Mi-a spus: «Auzit-am paşii Tăi în 
grădină şi m-am temut, fiindcă sunt gol şi m-am ascuns». O, 
n-a putut Adam să se ascundă printre pomii grădinii, n-a putut 
să-şi furişeze ruşinea şi păcatul sub pestelcuţa făcută de el din 
frunzele grădinii. Eu, Domnul, am voit să-l îmbiu pe el atunci 
spre luminarea faptelor lui şi spre pocăinţă şi să-i fac bine apoi, 
dar el n-a căutat să-şi moaie învârtoşarea, ci şi-a căutat dezvi- 
novăţirea înaintea Mea cum că Eu i-am dat femeia care l-a tras 
pe el spre fapta lui şi a ei. O, dacă el n-ar fi uitat de Dumnezeu 
n-ar fi greşit. 

O, omule, te caut, tată, ca să te învăţ să nu te ascunzi de 
Mine, ci să vii la Mine şi să-Mi spui că eşti greşit, iar Eu să te 
învăţ iubirea de Dumnezeu, care -ţi face ţie viaţă, tată. Vin 
înaintea ta cuvânt rupt din grădina raiului şi alipesc începutul 
cu sfârşitul ca să grăiesc ţie, tată, căci Eu sunt începutul şi 
sfârşitul şi tot ca la început lucrez şi la sfârşit, că nu se putea 
să lucrez altfel acum. Nu te mai povăţuiesc cum l-am povăţuit 
pe Adam, căci tu trăieşti printre toate fiarele cele dăunătoare 
de suflet, ci te povăţuiesc să nu te ascunzi de Dumnezeu, că 
nu poţi, tată. Ai văzut că Adam nu s-a putut ascunde printre 

pomii grădinii, şi nici ruşinea nu şi-a putut-o furişa sub pestel- 
cuţa făcută de el din frunze. O, nu te ascunde de Dumnezeu, ci 
ieşi în întâmpinarea Lui şi lasă-te cercetat şi ridicat din păcat, 
că am venit după tine pe pământ, tată, şi sunt învăluit în cuvânt 
aşa cum eram înaintea lui Adam în rai. Nu învinui pe nimeni 
pentru păcatul tău, ci dă-Mi doar mâna să te scol din păcat, că 
Eu nu vin să te pedepsesc, tată, ci vin să te scol şi să te trezesc 
bine înaintea Mea ca să veghezi. 

O, nu e bine să Mă ştii departe de tine, omule! E bine să 
Mă ştii aproape, lângă tine, tată, ca să trăieşti după plăcerea 
Mea, iar Eu să-Mi pot găsi plăcerea în tine, că Eu pentru asta 
l-am zidit pe om. Nu-ţi cer decât să fii curat cu inima şi sen in 
cu faţa pentru toate câte tu îmi aduci Mie cu viaţa ta cea nefa- 
ţamică înaintea Mea, iar Tatăl tău, Care este în ascuns, Care 
vede în ascuns, îţi va plăti ţie iubirea ta, şi aşa îţi vei aduna la 
Mine, adunându-te tu întru Mine, unde nu te poţi ofili şi de 
unde nimeni nu te poate smulge ca să te piardă. Vino la Mine, 
omule, şi să nu te ascunzi ca să nu vii! Vino cu faţa senină, ca 
să te pot învăţa seninul inimii, tată! Vino cu inima dulce, ca să 
te pot învăţa duhul duioşiei, că vreau să fii duios cu Dumnezeu 
şi vreau să te învăţ taina iubirii, tată! O, ce dulce este povaţa 
Mea! Auzi-Mi glasul şi deschide-Mi ca să te iau şi să te aduc 
la sânul învăţăturii Mele, căci Eu am venit cuvânt pe pământ 
şi grăiesc cu tine aşa cum grăiam cu Adam în grădina raiului, 
şi vreau să te povăţuiesc, tată, şi să te deprind să te faci fiu al 
învăţăturii Mele, iar pentru această minune, pe care tu poţi s-o 
săvârşeşti înaintea Mea, nu-ţi trebuie nimic decât credinţă, 
omule. Amin, amin, amin. 

Acum Mă întorc cu cuvântul spre tine, poporul Meu cel 
credincios venirii Mele la tine cuvânt de chemare a omului la 
Dumnezeu. I-am grăit omului, tată, şi l-am îmbiat spre seninul 
inimii lui între Mine şi el. îţi grăiesc şi ţie şi îţi aduc acum bine- 
cuvântare dulce pentru vremea cea de dinaintea serbării învierii 
Mele dintre morţi, căci Eu acum două mii de ani am murit ca 
să plătesc cu viaţa Mea viaţa omului, şi apoi am înviat pentru 
vecii şi sunt viu în vecii vecilor. L-am învăţat pe om să nu se 
teamă de Dumnezeu, să nu se ascundă prin temere, ci să se ri- 
dice prin iubire, căci temerea îl face pe el să se ascundă. L-am 
chemat pe el la credinţa cea făcătoare de minuni peste viaţa lui 
şi l-am povăţuit să nu iubească păcatul, căci păcatul este cel 
ce îl îndeamnă pe el apoi să se ascundă. Pilda cea din rai a 
omului cel aşezat de Mine în grădina cea plină de iubire pentru 
om, aceasta este lecţia din care omul poate învăţa să nu se 
ascundă de Dumnezeu, că nu poate el să facă aceasta nici pe 
pământ, nici în cer. 

O, roagă-te pentru învierea omului, poporul Meu. Eu 
până nu zgudui cerul şi pământul, marea şi uscatul, nu poate 
omul să stea faţă în faţă cu Mine şi să-Mi cunoască glasul. Face 
ca Israel omul, căci Israel i-a spus lui Moise să vorbească 
numai el cu Dumnezeu şi apoi să vină să spună poporului gla- 
sul Domnului, dar omul cel de azi nici atât nu mai vrea şi de 
aceea spune că Dumnezeu nu mai vorbeşte pe pământ decât 
prin Scripturile cele de acum două mii de ani. Eu însă vin cu 
glas dulce şi înaintemergător, că vreau să-l scap pe om de ziua 
mâniei Mele pentru cei ce nu ascultă de legea vieţii. Sunt în- 
delung răbdător şi mult milostiv şi voiesc să audă omul ce fac 
Eu pentru el, şi de aceea Mă fac izvor de cuvânt în mijlocul 
tău şi-l chem pe om la vedere, poporul Meu. O, roagă-te, tată, 
la Dumnezeu cu zile scumpe şi sfinte, căci tu ai învăţat de la 
Mine legea cea sfântă pentru hrană şi pentru haină şi pentru 
iubire şi pentru credinţă, tată, dar omul mănâncă de toate, şi el 
ştie că trebuie să aibă şi zile de post de toate câte el mănâncă. 


Tu însă nu mai eşti ca tot omul de pe pământ, ci eşti rodul 
credinţei tale în venirea Mea şi eşti rodul venirii Mele iarăşi 
de la Tatăl la om cuvânt pe pământ. Roagă-te cu seninul inimii 
tale şi adună la Mine rugăciune pentru tine şi pentru om, tată, 
iar Tatăl tău, Care este în ascuns, Tatăl tău, Care vede în ascuns, 
îţi va răsplăti ţie şi îţi va strânge comoară cerească la El, iar la 
El nu este molie şi rugină aşa cum este pe pământ peste adu- 
nătura omului. 

Când eram pe pământ cu ucenicii Mei grăiam tuturor ce- 
lor ce Mă ascultau şi îi învăţam pe ei legea odihnei omului iubi- 
tor de Dumnezeu şi le spuneam: «Când postiţi, curăţiţi-vă faţa 
şi înseninaţi-v-o cu toată inima, ca fără de făţărnicie să postiţi, 
iar Tatăl vostru, Care este în ascuns, Care vede în ascuns, vă 
va plăti vouă», şi le mai spuneam: «Nu vă strângeţi pe pământ 
comori, ca nu cumva să vă legaţi inima de ele şi să vă mănânce 
molia şi rugina lor, ci vă adunaţi în Dumnezeu comori, unde 
nu este molie şi rugină şi unde se păstrează toate cele ale omu- 
lui cel închinat lui Dumnezeu cu toate ale lui». Amin. 

O, cum de nu aude omul glasul Meu cel de acum două 
mii de ani? îi aud pe toţi înţelepţii de pe pământ cum spun des- 
pre voi că nu e bun de păstrat şi de crezut cuvântul Meu cel de 
azi, ci e de ajuns cuvântul Meu cel de acum două mii de ani. 
O, dacă e de ajuns, de ce-şi mai adună ei pe pământ comori şi 
slavă? Nu le-am spus Eu lor prin Scripturile Mele cele de acum 
două mii de ani să nu-şi adune pe pământ comori şi să nu-şi 
pună inima în ele? O, făţarnicii de ei! Ce vor face ei înaintea 
Mea când vor fi întrebaţi cum au împlinit ei Scriptura în care 
cred ei, zic ei, şi care le este de ajuns ca să nu mai audă ei cu- 
vântul Meu cel de azi? 

O, poporul Meu, păstrează-ţi credinţa în venirea Mea, 
tată! Păstrează ceea ce ai de la Mine ca nimeni să nu ia cununa 
ta, căci credinţa aceasta nu este a tuturor, ci este a acelora 
cărora a voit Tatăl să le descopere ceea ce înţelepţii şi cărturarii 
lumii nu pricep pentru că nu cred, bieţii de ei, lipsiţii de ei! 

O, poporul Meu! Eu, Domnul Dumnezeul tău, Cel mi- 
nunat întru sfinţii Lui, întăresc peste tine binecuvântarea Mea 
pentru vremea rugăciunii fierbinţi spre salvarea omului din 
marea necredinţei de pe pământ. Postul de bucate fără de rugă- 
ciune sfântă lângă el nu are nici o putere nici pentru trup, nici 
pentru suflet, nici pentru duh, dar tu, poporul Meu, fii mare, 
tată, fii puternic prin duhul rugăciunii sfinte, şi vom păşi spre 
sărbătoare de înviere, tată, şi vom ieşi cu alai sărbătoresc şi 
ceresc, ca să vadă lumea că Eu sunt sărbătoarea ta şi învierea 
ta, cu care Mă arăt peste pământ, şi să vadă ea că Eu vin la tine 
ca să fiu cu tine pe pământ, precum este scris să fie, şi iată, aşa 
este, precum este scris, poporul Meu. Amin, amin, amin. 

Fiilor, fiilor de la izvor, îmi desfac braţele de tată şi îl 
cuprind cu ele pe fiul cel care a revenit acum în cuibul Meu cu 
fii şi îi mulţumesc lui pentru odihna pe care Mi-o dă în el după 
multul Meu plâns cu care l-am însoţit pe el prin îngeri la stri- 
garea lui spre Mine din mijlocul lumii prin care a pribegit o 
vreme. Nimeni să nu-Mi ceară socoteală sau răspuns pentru 
mila Mea cea plină de iubire pentru revenirea lui în cuibul Meu 
cu fii, ci să se aplece sub puterea iubirii lui, cu care el M-a 
îmbrăţişat acum şi Mi-a mângâiat plânsul Meu după el, arun- 
când în urma lui tot ceea ce avea să-l smulgă pe el de lângă 
sânul Meu. Eu, Domnul, am avut putere şi l-am adus iarăşi în 
cuib. îl voi întări, îl voi înnoi, îl voi însfinţi şi îl voi învăţa de 
la Mine, căci el Mă iubeşte, fiilor, şi unde iubirea omului poate 
în el pentru Dumnezeu, acolo poate Dumnezeu. Amin. 

Cuvântul lui Dumnezeu 


Duminica întâi a Postului Mare, a ortodoxiei 

Bunăvestirea Evangheliei veşnice. Domnul grăieşte către neamul ro- 
mân şi către slujitorii bisericii din România, îndemnăndu-i să nu 
săvârşească păcatul lepădării de credinţă. Vine păcatul lepădării 
de credinţă. Primejdia catolicizării. 

B umnezeu Tatăl, Fiul şi Duhul Sfânt Se face cu- 
vânt pe pământ şi Se aşează în cartea Sa din 
zilele acestea şi apoi Se împarte ca să fie cunoscut cuvântul 
Său. Amin. 

Mă vestesc la porţi şi intru, iar cuvântul Meu curge din 
gura Mea şi se face râu şi se face ploaie şi adapă ţarina cea 
însămânţată de Mine, căci sămânţa Mea este cuvântul Meu cel 
vestit, iar ploaia Mea de cuvânt îl înmulţeşte pe el ca să crească 
şi ca să rodească în om, iar omul să rodească în Dumnezeu 
apoi. Amin. 

Eu sunt Cel dintâi şi Cel de pe urmă. Glasul Meu este 
ca vuietul de ape multe, precum este scris, şi binevestesc Evan- 
ghelia cea veşnică celor ce locuiesc pe pământ şi la tot neamul 
şi seminţia şi limba şi poporul şi strig cu glas puternic: « Te- 
rn eţi-vă de Dumnezeu şi daţi-I Lui mărire, că a venit ceasul 
judecăţii Lui, şi închinaţi-vă Celui ce a făcut cerul şi pământul, 
marea şi izvoarele apelor!». Amin. 

Eu sunt Cel dintâi şi Cel de pe urmă, precum este scris, 
şi Mă fac cuvânt ca la început când grăiam cu omul în rai, ca 
să Mă audă omul cel de pe urmă şi să împlinească el cuvântul 
Meu, iar dacă el nu voieşte să-l împlinească, îl împlinesc Eu. 
Amin. 

Grăiesc neamului român şi bisericii lui: 

Pe vatra ta, neam român, am iesle de naştere a cuvântu- 
lui Meu, căci Mi-am ales din mijlocul tău petecuţul de pământ 
ieşit întâi din ape la facerea cerului şi a pământului şi pe el 
Mi-am făcut un popor mititel şi din el am ridicat din loc în loc 
seminţie nouă de fii ai credinţei sfinte şi i-am învăţat pe ei să 
iubească şi să trăiască pe pământul tău legea raiului, neam 
român, căci scris este în Scripturi despre descoperirea fiilor lui 
Dumnezeu: « Vor fi asemenea Lui şi II vor vedea pe El, căci El 
va sălăşlui cu ei, şi ei vor fi poporul Lui şi însuşi Dumnezeu 
va fi cu ei şi va şterge lacrima lor şi moartea nu va mai fi, nici 
durere nu va mai fi, căci cele dintâi au trecut, şi noi le fac pe 
toate, fiindcă aceste cuvinte sunt credincioase şi sunt adevăra- 
te, căci Eu sunt începutul şi sfârşitul, iar cel ce însetează îi voi 
da să bea, şi iată, îi dau din izvorul apei vieţii, şi dacă biruieşte 
va moşteni acestea şi îi voi fi lui Dumnezeu, şi el îmi va fi Mie 
fiu». Amin. 

O, neam român, o, tată, grăiesc ţie cuvântul Meu, căci 
Eu sunt Cel dintâi şi Cel de pe urmă şi de aceea Mă fac cuvânt 
aşa cum M-am făcut la începutul cel dintâi, căci Eu împlinesc 
Scripturile, tată. în ziua aceasta de sărbătoare e zi de pomenire 
a dreptei credinţe, zi aşezată de sfinţi şi de părinţi peste cei ce 
cred lucrărilor lui Dumnezeu pe pământ cu oamenii, iar tu, 
neam român, eşti neamul cel nou ales dintre neamuri ca să-Mi 
fii acum popor, să-Mi fii Israelul cel nou ales, să-Mi fii Ierusa- 
limul Meu cel nou, dar oamenii bisericii din tine dau să fie 
crezuţi că nu Mă cred că Eu sunt Cel dintâi şi Cel de pe urmă, 
că nu Mă aud că grăiesc lor, căci mult le-am grăit lor prin acest 
râu de cuvânt de peste tine şi n-au dat să grăiască şi ei cu Mine 
dacă Eu grăiesc cu ei. Ei dau să fie crezuţi că nu Mă cred prin 
acest cuvânt, dar nu este aşa, şi fac şi ei ca preoţii din vremea 
patimilor Mele când, văzând ei măreţia lucrărilor Mele, au 
crezut că Mă pot stârpi ca să nu fie ei luaţi de pe scaunul Meu, 
de pe care ei domneau peste oameni ca să nu domnesc Eu şi 


ca să domnească ei, căci erau iubitori de slavă precum şi cei 
de azi sunt. Eu însă le-am spus lor atunci, şi le spun şi celor de 
azi că împărăţia Mea nu este din lumea aceasta şi că Eu am 
venit să mântuiesc lumea şi nu s-o stăpânesc precum o stăpâ- 
nesc cei din ea care stăpânesc peste ea. 

O, neam român, grăiesc acum peste cei ce stau peste tine 
sub nume de slujitori ai tăi pentru dreapta credinţă a lor şi a ta 
în Dumnezeu, căci astăzi este scris în calendarul creştin du- 
minica dreptei credinţe, duminica ortodoxiei. 

O, veniţi, fiilor, veniţi, tată, de ascultaţi cuvântul gurii 
Mele şi frica Domnului vă voi învăţa pe voi! Este scris în Scrip- 
turi: «Cel ce voieşte viaţa, cel ce iubeşte să vadă zile bune, să- 
şi oprească limba de la rău, şi buzele lui să nu grăiască 
vicleşug, căci faţa Domnului este spre cei ce fac rele ca să piară 
de pe pământ pomenirea lor. Apropiaţi-vă de Mine şi vă lumi- 
naţi, şi feţele voastre să nu se ruşineze! Gustaţi şi vedeţi că bun 
este Domnul, căci ochii Domnului sunt spre cei drepţi, şi ure- 
chea Lui spre rugăciunea lor, iar faţa Lui este spre cei ce fac 
rele, ca să piară de pe pământ pomenirea lor, căci cei ce urăsc 
pe Cel drept, greşesc aceştia», precum este scris. O, uitaţi-vă 
în hartă, tată, căci Eu v-am trimis harta Mea prin trimişii Mei 
spre voi. Uitaţi-vă în hartă, căci Eu prin acest râu de cuvânt, 
care de cincizeci de ani izvorăşte din gura Mea pe vatra nea- 
mului român, pământul întoarcerii Mele a doua oară de lângă 
Tatăl cuvânt după om, prin această hartă Eu v-am arătat acum 
mersul Meu cel de acum, cuvântul Meu cel de azi, Evanghelia 
cea veşnică, şi nu uitaţi că Eu sunt Cel dintâi şi Cel de pe urmă 
şi nu se putea să nu fiu cu Evanghelia Mea şi acum, la urmă, 
iar Eu nu lucrez nimic, nimic, decât ce este scris în Scripturi să 
împlinesc. Vin spre voi ca să vă dau în dar darul credinţei sfinte 
în cuvântul Meu cel azi grăit de gura Mea peste pământ, şi nu 
uitaţi că voi faceţi acum păcatul lepădării de credinţă dacă vă 
lepădaţi acum de cuvântul Meu, care vine ca o izbăvire peste 
voi ca să vă înveţe să nu pieriţi prin păcatul lepădării de cre- 
dinţă, nici voi nici neamul român dacă acum vă lepădaţi, căci 
vine şi a venit păcatul lepădării de credinţă, despre care este 
scris în Scripturi că va veni mai înainte de ziua măririi Mele 
când Eu voi da fiecăruia după cum este fapta sa. Pe vremea 
venirii Mele celei dintâi, acum două mii de ani, cei ce slujeau 
în casa lui Dumnezeu M-au băgat la întuneric şi M-au defăimat 
ca să nu tragă spre Mine poporul, ci să tragă spre ei, şi apoi ei 
M-au pus în mormânt, M-au pus în pământ, dar adevărul a 
răsărit din pământ şi dreptatea a privit din cer, precum este scris, 
şi s-au dovedit cei necredincioşi, care au uneltit împotriva Mea 
mărturie mincinoasă, cu duşmănie, ca să nu le stric Eu lor traiul 
lor cel pământesc, care este vătămător de suflet şi este departe 
de duhul luminii a toate. O, nu vă ascundeţi de Mine ca Adam 
în rai, care a dat să se ascundă de Mine pentru voia lui, şi apoi 
M-a învinuit, şi apoi M-a urât, şi apoi ne-am despărţit, că nu se 
putea să Mă sprijin Eu pe cel trădător, pe cel neascultător în rai, 
pe cel ascuns în sine de la faţa Mea. Este scris că «Bun şi drept 
este Domnul, şi pentru aceasta lege va pune celor ce greşesc 
în cale». O, nu-Mi faceţi loc de mormânt din locaşurile pe care 
voi le numiţi biserici, căci Eu sunt Cel viu şi grăiesc şi nu tac 
aşa cum voi spuneţi că numai acum două mii de ani este grăirea 
Mea cu omul şi apoi nu mai este. Dar n-am spus Eu că voi fi 
până la sfârşitul timpului cu cei ce-Mi slujesc ca nişte ucenici? 
N-am spus Eu că orice ucenic desăvârşit este ca învăţătorul lui, 
Hristos? O, viaţa trăită în Hristos, aceasta înseamnă ortodoxie 
şi aceasta trebuie să sărbătorească azi biserica. Voi însă nu-i 
ajutaţi pe oameni aşa cum lucraţi voi, şi nu-i veţi putea ajuta 
decât îndemnându-i să împlinească Scripturile venirii Mele, şi 

să le împliniţi şi voi dacă voiţi să aveţi rod de mântuire întru 
Mine, căci Eu Mi-am dat viaţa pentru biserica Mea, iar voi nu. 
Frumoasă este viaţa fără de păcătuire, dar voi nu-i învăţaţi pe 
oameni să se despartă de păcat şi să guste din plinul harurilor 
cereşti, cea mai dulce viaţă în om; o, nu-i învăţaţi aşa pe oameni 
pentru că şi voi păcătuiţi ca şi ei. Sărbătoarea dreptei credinţe 
trebuie să fie rodul trăirilor cereşti ale bisericii aşa cum Eu îmi 
cresc pe poporul cuvântului Meu cel din români ales ca să-Mi 
fie popor la care să vin şi să-Mi fac casă la el şi să cinez cu el 
şi să Mă arăt lui şi să împart cuvântul Meu prin el peste pământ, 
aşa cum este scris despre cei ce cred în Mine cu folos şi cu rod 
de credinţă a lor. 

O, oameni ai bisericii, Mă doare, tată, când văd că vă 
slăviţi unii pe alţii, că vă ridicaţi şi vă aşezaţi unii pe alţii pe 
scaunele măririi, că vă arătaţi unii pe alţii norodului, iar pe Mine 
Mă ţineţi departe de voi, departe de trăirile voastre, departe de 
slujirea Mea cea curată de la voi, iar ziua judecăţii vine, şi se 
vor alege oile din capre, şi Eu n-am fost îngrijit de voi, n-am 
fost cercetat de voi, căci cei prea mici ai Mei, prin care puteaţi 
să fiţi cu Mine şi să Mă cercetaţi, aceia sunt cei ce Mă iubesc 
cu împlinirea Mea în ei, şi voi n-aţi întins spre ei iubirea voastră, 
şi iată, nu am oi ca să se aleagă din capre când ziua Mea cea 
mare va veni ca să aleagă ea oile din capre aşa precum este scris 
în Evanghelia Mea cea despre ziua înfricoşatei judecăţi. O, nu 
uitaţi, nu uitaţi că biserica Mea este cea din sfinţi zidită, nu cea 
din păcătoşi întocmită. Nu uitaţi că sfintele se dau sfinţilor, iar 
sfinţii sunt cei ce duc viaţă sfântă. Nu uitaţi că Eu sunt Sfântul 
sfinţilor, Cel întâi înviat dintre morţi, şi nu sunt al păcătoşilor 
care nu Mă iubesc, iar pe voi vă paşte acum păcatul lepădării 
de credinţă şi se tot apropie de voi acest greu păcat, căci cei ce 
s-au depărtat de Duhul Meu Cel Unul în biserică acum o mie 
de ani, dau să culce la pământ acum biserica Mea, care a mai 
rămas şi care a păstrat în ea prin sfinţii ei portretul împărăţiei 
Mele în om, şi dau aceştia să-Mi culce jos faţa Mea, căci scris 
este: «se vor aduna într-un gând ca să dea fiarei împărăţia lor, 
până se vor împlini cuvintele lui Dumnezeu». 

Eu, Domnul, Mielul Cel junghiat pentru mântuirea celor 
ce Mă iubesc împlinindu-Mi cuvântul, strig peste slujitorii bi- 
sericii neamului român: Nu vă lepădaţi de credinţa cea din 
strămoşi, ci întoarceţi-vă cu totul la sfinţi şi la părinţi şi la 
sărbătorile cele strămutate de la locul lor acum mai bine de 
şaptezeci de ani, căci această strămutare aduce cu ea acum 
păcatul lepădării de credinţă, păcat despre care scrie în Scrip- 
turi că se va arăta mai înainte de venirea Mea cu sfinţii, căci 
sfinţii vor judeca lumea şi toate cele strămutate de la locul lor 
şi pe cei ce au stricat legile sfinte cele din părinţi, şi pentru 
care, iată, vine mânie peste biserica cea din strămoşi. A fost în 
neamul român un şir de patriarhi, şi primul a strămutat de la 
locul lor sărbătorile sfinţilor, iar cel ce a fost aşezat acum dă 
să aducă peste biserică păcatul lepădării de credinţă, şi iată de 
ce a trebuit să-Mi zidesc Eu prin cuvântul Meu iarăşi biserica 
pe piatra ei cea dintâi, şi am zidit-o, şi de pe această piatră 
grăiesc cu voi, slujitori care v-aţi aşezat să staţi peste noroade 
în numele Meu. Eu, Domnul Iisus Elristos, vă îndemn pe voi 
să vă treziţi bine şi să credeţi în cuvântul Meu de peste voi, ca 
să nu vă fie vouă şi mai rău, şi apoi să treziţi turma, tată, şi s-o 
povăţuiţi de la Mine, nu de la voi, căci vine păcatul lepădării 
de credinţă, vine cu paşi iuţi, vine să vă culce la pământ, iar 
Eu am zidit iarăşi acum pe piatra cea dintâi biserica Mea, şi de 
pe această piatră grăiesc peste voi, şi porţile iadului nu o vor 
birui pe ea, şi ea va fi, şi va creşte din ea şi prin ea neamul lui 
Dumnezeu pe pământ, neamul cel nou, neam creştinesc aşa 


cum a fost la începutul lui cel prin Mine acum două mii de ani, 
căci scris este în Scripturi despre naşterea din nou a lumii, şi 
Eu vin să împlinesc, precum este scris. Amin. 

Biserica Mea de nou Ierusalim, prin care Eu grăiesc 
peste turma neamului român şi peste cei ce stau peste ea în nu- 
mele Meu, aceasta este biserica prin care Eu nu voi fi biruit de 
pe tronul Meu, şi de aceea am venit acum şi am aşezat-o pe ea 
pe piatra ei cea dintâi, şi nu înţeleg înţelepţii vremii ce este 
această lucrare la care ei privesc şi se fac că nu înţeleg. Eu prin 
această piatră îmi salvez de la pieire biserica Mea, căci biserica 
neamului român dă acum să se vândă pe preţ străin şi să fie a 
lumii şi nu a lui Hristos, şi iată, acum mai bine de şaptezeci de 
ani s-a făcut durere mare pe pământ şi în cer şi vremile bisericii 
s-au schimbat, precum era scris să se întâmple prin neveghea 
bisericii, iar acum iarăşi neveghe, iarăşi lepădare de sfinţi şi 
de părinţi, iarăşi călcare peste cele din strămoşi, şi biserica este 
a lumii, nu mai este a Mea, şi îmi fac loc de mormânt între ei 
cei ce stau peste turma Mea şi nu-Mi dau slava şi nu-Mi dau 
învierea şi nu Mă primesc cu cele de azi, cu care Eu vin şi dau 
să-L înviez pe Dumnezeu în om. 

O, biserică a neamului român, nu-ţi strica, tată, faţa! Ia 
aminte la cuvântul Meu de peste tine, că ţi-am strigat mereu 
să te scoli, să te trezeşti şi să veghezi, şi din zi în zi mai mult 
îţi dau să înţelegi de ce te-am tot strigat. Cei ce stau peste tine 
în numele Meu nu veghează pentru Mine şi pentru tine, căci ei 
au treburile lor. O, păstrează, tată, ceea ce ai din strămoşii tăi 
cei sfinţi, căci oamenii au stricat legile sfinte şi le vor tot strica 
dacă s-au aşezat să cârmuiască ei şi să se întroneze ei unii pe 
alţii peste tine, iar tu să mori, tată, fără lumânare aşa cum vor 
ei să mori tu din credinţa ta cea din strămoşi. O, nu te lepăda 
de credinţă! Nu fă acest păcat! Deschide Scriptura, tată, şi vezi 
în ea că este scris că mai înainte de venirea Mea vine păcatul 
lepădării de credinţă, şi iată, de aceea trebuie să crezi că 
venirea Mea este la uşa ta şi că am venit ca să te izbăvesc dacă 
voieşti. O, fereşte-te de acest păcat, fereşte-te, tată, că am venit 
să te vestesc ce să faci, şi cobor peste tine duhul proorociei, 
duhul care înseamnă mărturia Mea. Amin. 

Iată păcatul lepădării de credinţă, păcatul ce vine prin 
omul care vine înaintea Mea, precum este scris! Scoală-te şi 
biruieşte acest păcat, neam român, biruieşte-1, tată, căci Eu, 
Domnul, îl voi birui, şi voiesc să-l biruieşti şi tu, ca să-ţi plătesc 
cu plată scumpă ca unuia care biruieşte, tată. Am în mijlocul 
tău un fiu uns de Mine şi de cuvântul Meu în biserica neamului 
român, fiu prin care Eu voiesc să scot moartea şi întunericul şi 
minciuna din biserica acestui neam, dar el este acum ţinut în 
lanţuri pentru credinţa lui, şi are mâinile şi picioarele şi guriţa 
legate şi nu poate lucra şi nu poate merge şi nu poate grăi. 
Roagă-te pentru biruinţa Mea cea mare, popor român, căci 
biruinţa Mea va fi şi a ta. Roagă-te, tată, să biruiască Do mn ul 
pentru tine şi nu omul care te stăpâneşte ca să aibă el domnie 
peste tine. 

Scoală-te, că Mi-e jale, că Mă doare de soarta ta, neam 
român, că Eu, tată, te-am ales neam al Meu acum, la sfârşit de 
timp, căci Eu sunt Cel dintâi şi Cel de pe urmă, şi rămâne scris 
ceea ce Eu am grăit acum peste tine. Amin. 

O, nu te smulge din rădăcina ta, nu te smulge din viţă, 
biserică a neamului român, că dacă faci aşa, te usuci, tată. Este 
scris că orice mlădiţă care rămâne în viţă Tatăl o îngrijeşte şi o 
curăţeşte ca mai multă roadă să aducă, şi, iarăşi, este scris că 
mlădiţa care nu rămâne în viţă se usucă, şi Tatăl o taie şi o 
aruncă în foc, căci mlădiţa care aduce roade din sine nu aduce 
din viţă roade, iar roadele ei se usucă odată cu ea. 

Cuvântul lui Dumnezeu 


O, slujitori ai bisericii neamului român, rămâne scris 
între Mine şi voi ceea ce am grăit acum peste voi şi peste nea- 
mul român. Eu sunt Cel dintâi şi Cel de pe urmă. O, cum de 
nu luaţi în seamă cuvântul Meu cel atât de mult şi atât de 
scump, cel de atâta timp strigând peste voi? Vin spre voi cu 
Evanghelia cea veşnică, precum este scris. Iat-o! Nimic nu fac 
decât ceea ce este scris în Scripturi, şi lucrez prin cei credin- 
cioşi Mie, căci credinţa nu este a tuturor, precum este scris, dar 
Eu, Domnul bisericii, voiesc să fiţi şi voi fii ai credinţei sfinte 
dacă Tatăl a voit să Mă descopere şi vouă acum, la sfârşit, dar 
dacă voi nu vreţi aşa, voi veţi vedea. 

Amin, amin zic ţie, biserică a neamului român: orice 
mlădiţă care nu rămâne în viţă Tatăl o taie şi o aruncă în foc. 
Amin. 

Am grăit peste biserica neamului român în ziua aceasta 
de pomenire a dreptei credinţe şi pe care biserica o numeşte 
duminica ortodoxiei. 

Sfârşesc acum grăirea Mea peste biserica neamului 
român. 

Eu sunt Cel ce sunt. Eu sunt Cel dintâi şi Cel de pe urmă. 
Eu sunt Cel ce sunt. Amin, amin, amin. 

3/16 martie 2008 

Sărbătoarea sfinţilor patruzeci de mucenici din Sevasta 

Toate se sparg în porţi. Taina inimii curate, taina curăţirii. înainte 
de cădere omul se vedea ca la rază. 

M ă apropii de porţi şi îmi întăresc intrarea în 
carte, căci Eu, Domnul, sunt Cel ce dau putere 
celor zdrobiţi şi îmi găsesc în ei plăcerea şi odihna şi lucrarea 
şi izbânda Mea. Amin. 

întăriţi-vă în încercări, copii străjeri în calea cuvântului 
Meu! Eu, Domnul, vă trec prin greu după greu aşa cum v-am 
spus în toate timpurile grele prin care am trecut cu voi şi care 
vă încearcă pe voi pentru ca să se vadă prin încercări credin- 
cioşia voastră cea pentru Mine, tată. Eu, Domnul, suflu mereu 
peste voi, ca să vă dau puteri şi să-Mi staţi cărare a Mea de la 
Tatăl la voi, şi de la voi spre fiii oamenilor, căci cuvântul Meu 
de la Tatăl purcede, şi este cel ce a grăit prin prooroci şi este 
cel ce grăieşte şi azi prin Fiul lui Dumnezeu Cuvântul, Care 
vine cu norii, precum este scris. 

O, fiilor copii, nu pot, tată, să apăs mult pe voi cu sarcina 
Mea în ziua aceasta, căci voi sunteţi slăbiţi sub încercări şi sub 
apăsări fel de fel şi Mi-e milă de voi. Vin doar să vă dau întărire 
şi să Mă scriu cu voi în carte prin încercări, căci Eu am zis 
mereu, mereu că toate câte se ridică peste lucrarea Mea spre 
încercarea celor ce cred în Mine prin acest cuvânt de venire a 
Mea acum, toate se sparg în porţi, toate trec prin porţi, aşa cum 
şi Eu trec când Mă las cuvânt peste pământ. Când Eu văd că 
nu are cine să vă ocrotească de pe pământ, când văd greul Meu 
de peste voi cum vă strânge, când văd că toate încercările şi 
ispitele înspre lucrarea Mea se izbesc în voi, Eu stau cu voi 
sub sarcină şi sufăr cu voi şi suflu peste voi puteri şi mângâieri, 
dar mult aş vrea să văd poporul cel hrănit din gura Mea cu 
hrana Mea, să-l văd că nu caută el o grijă mai mare ca şi grija 
de puterea voastră cea pentru Mine şi cea pentru el, aşa cum 
Eu l-am învăţat pe el să fie, tată. O, fericit va fi înaintea Mea 
cel care ştie să vă citească pe voi şi cuvântul cel binecuvântat 
care iese din guriţa voastră peste cei hrăniţi de Mine ca să le 
fie lor bine, şi Mie cu ei, căci Eu prin voi îmi curg binecuvân- 
tările Mele peste cei credincioşi şi curaţi cu inima şi cu credinţa 
între fiii poporului Meu, şi prin voi le dau Eu lor înţelepciunea 


vieţii dacă voiesc să înveţe de la Mine şi nu de la ei. Vă ocro- 
tesc mereu de duhul cel pizmaş, care dă să lovească în voi, care 
vă învinuieşte pe voi, şi vă voi ocroti mereu punându-Mă scut 
vouă, căci cine loveşte în voi, în Mine se loveşte, tată, şi Eu 
dau să-l înţelepţesc pe cel neînţelepţit, pe cel nedeprins cu 
dreptatea a toate, şi pe care numai Eu sunt Cel ce o cântăresc 
şi o hotărăsc, şi Mă uit la dragostea Mea din om când fac aceas- 
ta. Nu Mă uit la dragostea omului, ci la dragostea Mea din om 
Mă uit când cântăresc dreptatea. 

O, tată, întăriţi pe poporul cel apropiat vouă şi învăţaţi-1 
pe el taina inimii curate şi lucrarea ei, mereu, mereu învăţaţi-1 
pe el această lucrare a luminii, căci Eu când l-am zidit pe om, 
am pus lumină în el ca să se vadă el şi ca să fie văzut şi curat 
de ascunderi. Mi-am îndemnat fiul acestui popor să se cureţe 
de toate ascunzişurile din el şi l-am chemat la Mine să-l curăţ 
de tot ce a făcut el rău prin neascultare în poporul Meu şi înain- 
tea Mea. De mult strig Eu la poporul Meu să vină să-l îmbrac 
în lumina inimii curate şi să iau de pe el haina stricăciunii, care 
îl acoperă pe el, dar Eu, Cel ce sunt lumina lumii, Mă uit în el 
ca şi la început când l-am zidit pe om şi Mă uitam în el, şi văd 
înăuntrul lui şi văd cât îşi uită omul faptele, neştiind să le aşeze 
înaintea Mea şi să şi le şteargă de la faţa Mea dacă ele s-au pus 
despărţitură între el şi Mine. îl strig pe tot fiul poporului Meu 
să vină să-l învăţ taina inimii curate şi taina curăţirii apoi, dar 
greu îl mai scot din el pe om ca să vadă el ce este bine şi ce 
este rău între Mine şi el, între el şi fratele lui, după socotinţa 
Mea cea cerească şi nu după a lui, şi greu se mai lasă doborâtă 
perdeaua despărţitoare dintre om şi Mine, dintre om şi om, şi 
omul nu ştie ce înseamnă dreptatea dintre el şi Mine dacă nu 
Mă lasă să stau înaintea lui şi să-i desluşesc aceasta şi să-l curăţ 
pe el cu lumina, tată. 

I-am spus adesea poporului care-Mi ascultă cuvântul şi 
care-Mi crede lucrarea Mea cu voi şi din voi, i-am spus lui să-şi 
muşte limba dacă ea ar da să lovească în voi, să vă învinuiască. 
L-am povăţuit pe el să nu-şi grămădească vină între el şi Mine, 
şi iată, încă îl învăţ şi îl îndemn pe el să şi-o şi şteargă dacă 
voieşte, dacă ştie, iar dacă nu ştie, să Mă lase pe Mine să-l ajut 
şi să-l descurc. Voiesc, tată, să nu mai suferiţi voi dureri de la 
poporul Meu, şi voiesc să-i aduc la pocăinţă pe cei ce lovesc 
în voi fără de înţelepciune, căci când îl părăseşte pe om 
înţelepciunea Mea, el cade în adânc şi nu se umileşte ca să mai 
şi iasă din adânc, iar cel ce nu se umileşte, acela huleşte cu 
limba sa şi se ascunde de Dumnezeu şi de om şi se cunoaşte 
această lucrare, şi apoi ea se învederează, căci lumina a toate 
şi peste toate aşa lucrează, şi din Mine lucrează. 

O, poporul Meu, fereşte-te de neînţelepciune, tată, şi 
întăreşte-ţi inima în Duhul Meu, ca să-ţi înmulţeşti lângă tine 
pe îngerii Mei, tată. Tu ai nevoie de îngeri în cete, cete lângă 
tine; îndeletniceşte-te să-i agoniseşti pe ei veghe a ta ca să te 
deprinzi cu lucrarea cea îngerească, tată, şi ca să-ţi ajute îngerii 
umilinţa şi credinţa şi statornicia şi apoi iubirea cea sfântă, 
fiule. Fiii credinţei sfinte au lucrare frumoasă, lucrare cerească 
în ei cu duhul şi cu trupul lor, iar cuvântul lor este mângâierea 
cerului, mângâierea Duhului Meu. Aşează-te în toată vremea 
în paza îngerilor, fiule, căci ei te păzesc de căderi şi de îndoială 
şi de necredinţă şi de neputinţă, tată. Stai sub călăuză, poporul 
Meu, şi dă-i ei putere să te poarte spre Mine ca să înveţi tu lu- 
crarea cea cu Dumnezeu, că mare este lucrarea Mea de peste 
tine şi multă binecuvântare ţi-am dat ca să fii tu fiul ei şi ca 
s-o împlineşti pe ea ca un fiu. Sunt în mijlocul tău cu ceata 
mucenicilor care au pătimit mărturisind în iezerul Sevastei 
pentru credinţa lor în Mine când ea le-a fost pusă la încercare 

de cei necredincioşi. Stau sfinţii plini de uimire lângă Mine 
când Eu grăiesc de deasupra ta ca să-ţi dau ţie viaţă, tată. Le 
dau lor acum bucuria lor lângă Mine şi lângă tine, le dau lor 
grai peste tine, poporul Meu, căci ei din Mine grăiesc, precum 
Eu grăiesc din Tatăl când grăiesc. Amin, amin, amin. 

O clipă de rugăciune a noastră înaintea Ta 
pentru poporul Tău, Doamne, aceasta 
voim să împlinim, şi apoi Tu să împlineşti prin iubirea noastră. 
Dă-i poporului Tău putere de neîndoială şi de credinţă sfântă 
în lucrarea venirii Tale şi în împlinirea ei şi dă-i credincioşie, 
ca să nu cadă în necredinţa şi în neputinţa care-1 trage pe om 
din braţul Tău cel ocrotitor de fii, că iată, dau să se scoale cei 
căzuţi din bărcuţa Ta cea biruitoare prin valuri şi iarăşi se 
clatină şi iarăşi alunecă, bieţii de ei. O, dă-le, Doamne, putere 
să biruiască lumea precum noi am biruit-o uitându-ne la Tine 
cum ai biruit-o Tu! O, dă-le lor putere de viaţă, căci duhul lumii 
dă să-i piardă până şi pe cei aleşi ai Tăi! Dă-le lor puterea pe 
care ne-ai dat-o nouă şi pentru care nu Te-am pierdut, ci Te-am 
câştigat de mângâiere veşnică, Doamne! Ia duhul lumesc de 
pe pământ şi din om şi pune în oameni duh duhovnicesc! O, 
mângâie-i pe cei de sub povara venirii Tale, căci Tu eşti sarcina 
lor, şi ei Te poartă, Doamne, şi stau sub lovituri şi sunt dispre- 
ţuiţi şi sunt învinuiţi, dar sunt biruitori prin Duhul Tău din ei 
şi îi întăreşte pe ei Duhul Tău! Dă-le, Doamne, inimă şi apoi 
minte celor ce îi hulesc pe ei şi întoarce-i la pocăinţă pe cei ce 
au căzut din curăţenia inimii în duhul lumii şi fa-i pe ei să-şi 
vină în fire şi să-şi vadă lucrarea lor cea rea, că nu lumea îi 
huleşte pe cei de sub povara ta, ci îi hulesc cei ce au venit şi 
au plecat iarăşi spre duh de lume! Dă-le lor pocăinţă, dă-le lor 
duh de curăţire a păcatului lor, că greu le va fi celor ce se ali- 
pesc şi apoi se despart de trupul poporului Tău de azi, care-şi 
lucrează cununiţă de slavă prin statornicia lui pentru calea Ta 
cu el între pământ şi cer! Invaţă-1 pe tot fiul poporului Tău să 
nu se oprească în ceata celor răzvrătiţi, căci cel ce se opreşte 
cu cel răzvrătit face mai mare răzvrătire decât cel răzvrătit, şi 
face păcatul trădării, Doamne, şi nu ştie să se pocăiască dacă 
nu se apleacă spre umilinţă unul ca acela ca să se scoale apoi 
spre pocăinţă şi să vină să-l cureţi şi să-l înveţi pe el curăţenia 
inimii, Doa mn e! O, mângâie-i în dureri şi în încercări pe cei 
ce poartă azi povara venirii Tale cu sfinţii, o, Doamne, îm- 
plinirea Scripturilor venirii Tale cu sfinţii, şi dă-le lor putere 
pentru Tine, căci Tu eşti puterea lor! Amin, amin, amin. 

E u sunt Cel ce pot şi Cel ce voiesc în cel 
purtător de Dumnezeu, o, sfinţi mucenici 
mărturisitori. Eu sunt Cel ce-i mângâi pe cei sfinţi în cer şi pe 
pământ. 

O, poporul Meu, roagă-te, tată, pentru sănătatea ta, iar 
ea începe de la suflet, fiule. Curăţă-ţi sufletul, tată, şi vei fi 
biruitor! Dă-Mi inima ta, stai cu ea în mână înaintea Mea, aşa 
cum te-am povăţuit! Când l-am zidit pe om, omul se vedea 
bine cu toate cele zidite în el, aşa cum se vede azi omul care 
se aşează la rază, şi apoi omul a păcătuit prin nesupunere şi s-au 
făcut urâte cele din trupul lui, şi apoi omul s-a despărţit de 
Mine prin ascundere, şi atunci Eu l-am îmbrăcat pe el pe dina- 
fară cu haină de piele, căci el singur şi-a ales ascunderea. O, 
poporul Meu, lasă, tată, să cadă dintre Mine şi tine această per- 
dea! Stai în lumină, ca să te vezi, tată, aşa cum era omul zidit 
la început! Oul când se face în pasăre, se vede în el până ce 
creşte groasă coaja lui şi acoperă pe cele dinăuntru ale lui. Aşa 
era şi omul când l-am zidit, şi apoi el s-a semeţit şi a căzut în 
ascundere şi şi-a făcut loc de despărţitură între Mine şi el. Nici 
un întuneric nu este mai mare decât întunericul dintre Mine şi 


om, dintre om şi om. Nimic mai mult şi mai bine n-a putut 
învăţa omul ca şi ascunderea în el însuşi şi între om şi om, şi 
apoi păcatul dezvinovăţirii, păcatul învinuirii asupra Mea şi 
asupra aproapelui său. 

O, vindecă-te, poporul Meu, de tot ce înseamnă în- 
tuneric, tată, de tot ce se ascunde în tine ca să nu ştie Dum- 
nezeu şi ca să nu ştie fratele tău, care este înger între Mine şi 
tine când tu voieşti aceasta. O, învaţă-te să te dai lui Dumnezeu 
în toată clipa, învaţă-te să ai mărturisitori pentru viaţa ta, pentru 
gândurile tale, pentru simţămintele tale, pentru cuvintele tale, 
şi apleacă-te spre povaţă, tată. Eu sunt Cel dintâi şi Cel de pe 
urmă, şi iată, sunt şi stau în sfat cu cel ce are de la Mine în dar 
Duhul Meu spre mântuirea multora prin lucrarea Mea din cei 
ce au între oameni Duhul Meu, lumina care luminează în în- 
tuneric, lumina care îl aşează pe om descoperit înaintea Mea, 
poporul Meu. Amin, amin, amin. 

9/22 martie 2008 

Duminica a treia a Postului Mare, a sfintei cruci 

îndemn la pocăinţă. Lumea este închisoarea în care cade cel ce gre- 
şeşte lui Dumnezeu. Dumnezeu este tot timpul faţă în faţă cu omul, 
chiar dacă acesta Ii întoarce spatele. 

C oboară Domnul cuvânt pe pământ, în numele 
Tatălui şi al Fiului şi al Sfântului Duh. Amin. 
Intru pe porţi în cetatea Mea de fii ai cuvântului Meu. 
Intru la poporul Meu din mijlocul neamului român, căci Mi-am 
ales din acest neam un popor de ucenici, şi în mijlocul lor îmi 
scriu cartea Mea de azi, Evanghelia cea veşnică, despre care 
este scris în Scripturi că se va ivi, iar cuvântul Meu din ea va 
da acum fiecăruia după cum este fapta sa, şi toate se vor îm- 
plini după cum este scris să se împlinească. Amin. 

Voi, copii care-Mi staţi porţi ca să intru la poporul Meu 
cu darul creşterii sfinte pentru el mereu, mereu, voi, tată, aveţi 
de suferit mereu pentru poporul Meu, dar Eu, Domnul, vă 
mângâi cu Duhul Meu Cel dulce ca să vă întăresc ca pe copiii 
cei mici ai Mei, chiar dacă cei ce vă urăsc pe voi nu găsesc că 
Eu sunt Cel ce fac aceasta, că Eu sunt acest cuvânt, dar Eu le 
spun la aceştia că Eu nu fac nimic decât ceea ce este scris în 
Scripturi, căci am venit şi vin să împlinesc Scripturile, şi Mă 
uit în ele şi le împlinesc, şi iată, în ele stă scris despre slava 
Mea de azi cu poporul Meu cel ales din români pentru venirea 
Mea de acum şi pe care Eu, Domnul, îl numesc pe el ca în 
Scripturi, poporul Noului Ierusalim, şi scris este despre el: 
«Vărsa-voi pacea Mea peste el ca un fluviu, şi ca un şuvoi ieşit 
din albie se va vărsa peste el slava noroadelor; ca pruncii vor 
fi purtaţi la sân şi dezmierdaţi vor fi. După cum mama îşi mân- 
gâie pe fiul ei, aşa îi voi mângâia Eu pe ei în Ierusalim, şi mâ- 
na Mea se va arăta lor, iar vrăjmaşilor lor, mânia Mea». Amin. 

Eu, tată, ca un Părinte scump vin şi vă întăresc pe voi 
mereu, ca să puteţi voi pentru venirea Mea, pentru lucrarea Mea 
cea grea. Şi pentru că ea este grea de purtat, Eu vă mângâi sub 
greul Meu şi vă dau mereu, mereu noi puteri în încercări, căci 
voi Mă ascultaţi şi îmi slujiţi pentru că Mă iubiţi şi pentru că 
Eu am pus în voi duh iubitor de oameni ca să vă fie milă de 
făpturi, tată, iar pe cei miloşi Eu îi mângâi şi le dau puteri pentru 
milă, ca să biruim judecata cu mila, tată, că iată, numai de 
judecată îşi face omul rost, căci cine se iubeşte pe sine, aşa cum 
ştie omul să facă, unul ca acela nu ştie să pornească după Mine 
când dă să facă aceasta, fiindcă este scris: «Cel ce nu urăşte pe 
tată şi pe mamă şi pe soţie şi pe copii şi pe fraţi şi pe surori, 
chiar şi sufletul său, nu poate fi ucenicul Meu, căci cine dă să-şi 


290 


Cuvântul lui Dumnezeu 


câştige sufletul, îl va pierde, iar cine-şi pune sufletul său pentru 
Evanghelia Mea, acela şi-l va dobândi pe el». Amin. 

Este scris în Scripturi cuvântul Meu cel de acum două 
mii de ani şi prin care am spus: «Cel ce voieşte să vină după 
Mine, să se lepede de sine şi, luându-şi crucea, să-Mi urmeze 
apoi», dar greu mai găsesc Eu pe pământ om care să priceapă 
acest cuvânt al Meu şi lucrarea lui, şi iată, voi suferiţi, tată, de 
la cei ce vin lângă voi pentru lucrarea cuvântului Meu, şi nu 
ştiu aceştia să vină atunci când vin, şi apoi vă fac dureri mari 
şi lacrimi vă fac, tată, iar Eu, Domnul, vă mângâi atunci, vă 
şterg lacrima, dându-vă din Mine puteri ca să puteţi pentru 
Evanghelia Mea de azi, carte despre care scrie în Scripturi, 
cartea Mielului, tată. 

O, e grea crucea Mea de azi! E grea de purtat venirea 
Mea de azi! N-am cu cine să Mă ajut sub crucea Mea de azi, 
tată, şi se petrece şi azi pilda cea de acum două mii de ani când 
n-am putut să fiu ajutat sub cruce de către cei ce-Mi erau apro- 
piaţi, şi M-au ajutat pe calea crucii cei străini şi nu i-am avut 
aproape pe cei pe care i-am povăţuit cu atâta cuvânt ceresc, fi- 
ilor copii. Sufletul din voi suspină ca şi al lui David, care sus- 
pina înaintea Mea sub apăsarea cea de la poporul său, iar Eu, 
Domnul, îi dădeam lui biruinţă asupra celor ce-1 pizmuiau pe 
el din poporul său, precum şi vouă vă dau, şi mereu vă voi da, 
căci voi staţi sub crucea Mea de azi, şi necredinţa e mare, tată, 
şi e ca în vremea lui Noe necredinţa de azi. Cine a crezut atunci 
că Eu i-am spus lui Noe să-şi zidească salvarea? N-a crezut ni- 
meni, n-a ascultat nimeni, şi toţi şi-au văzut de ale lor până a 
venit apa şi i-a luat pe toţi, precum este scris. Tot aşa este şi 
azi nepăsarea şi necredinţa, căci am venit acum şi v-am aşezat 
pe voi înaintea Mea ca să-Mi ridic barcă de salvare pentru 
omul credincios, ca să-Mi ridic iarăşi biserica, tată, căci e de 
mult dărâmată şi pustiită de păgânii din ea, de cei cu viaţă pă- 
gână înaintea Mea şi care-şi zic biserică a Mea, şi Eu Mi-am 
zidit prin voi iarăşi biserica pe piatră şi sunt hrana ei şi învăţă- 
torul ei ceresc, şi necredinţa oamenilor e mare, tată, dar Eu le 
arăt lor barca de salvare, şi ei zic că nu este adevăr în cuvântul 
chemării Mele pentru ei, zic şi cei de azi ca şi cei din vremea 
lui Noe, care-şi vedeau de ale lor când Noe lucra la cuvântul 
Meu de peste el salvare celor credincioşi, şi iată, cuvântul Meu 
cel de azi va sta la judecată cu cei chemaţi la masa milei Mele 
şi nu vin la chemarea Mea, şi mai ales cu cei ce vin şi apoi 
pleacă iarăşi la viaţă păgână, călcând peste sfinţenia Mea în ei. 
S-au temut aceştia de crucea pe care trebuia să şi-o poarte pe 
calea cea cu credinţă pentru cruce şi au lepădat viaţa cea întru 
sfinţenie şi s-au dus şi s-au făcut hulitori asupra mersului Meu 
de azi cu slava cuvântului Meu, care cheamă la salvare omul. 
O, ce să le fac Eu la aceştia decât ceea ce-şi fac ei? 

O, nu e cu Dumnezeu viaţa cea făcută de omul însuşi, ci 
e cu Dumnezeu viaţa cea trăită în voile lui Dumnezeu şi după 
Scripturi împlinită, lată, cei ce n-au ascultat de Noe au murit, 
şi iată-i cum mor cei ce nu ascultă ca voi, şi apoi pleacă şi lovesc 
în urmă, lovesc în voi ca să vă dispreţuiască şi să-şi acopere 
necredinţa, dar nu, nu va fi ca ei, căci aceştia vor primi plata de 
la masa aceasta, fiindcă Eu nu Mă las batjocorit până în sfârşit, 
căci dreptatea stă de-a dreapta Mea şi ea va hotărî. Amin. 

Eu, Domnul, le grăiesc acum celor ce lovesc în voi cu 
defăimare, şi le spun aşa: 

O, ce să fac Eu cu voi, cei ce vă răzvrătiţi asupra lucrării 
cuvântului Meu de azi? Ce să fac, tată, cu voi? Iată, vă ascun- 
deţi şi loviţi din ascuns faţa Mea şi a fiilor Mei de azi, cu care- 
Mi port venirea. Aţi venit din lume să-Mi fiţi alături, şi apoi 
iarăşi v-aţi întors înapoi şi aţi dat de pe voi hăinuţa sfinţeniei; 


ba, mai mult, împroşcaţi cu noroi faţa Mea, faţa lucrării Mele 
de azi. O, nu-i frumos ce faceţi. Nu-i frumos, tată, să îngreuiaţi 
mersul celor de sub crucea Mea. O, cine v-a fermecat pe voi 
ca să nu vă plecaţi adevărului? Aţi început în duh, şi acum cău- 
taţi în came desăvârşirea? De ce loviţi cu duşmănie, tată? De 
ce vă răzvrătiţi, fiilor? De ce faceţi ce a făcut Core? A avut 
Core dreptate, tată? O, de ce nu vă întoarceţi ca să vă pocăiţi, 
şi Eu să vă dezleg de păcate şi să vă iert prin pocăinţa voastră? 
Atâtea suflete au venit şi au mâncat şi au băut de la masa 
aceasta şi au plecat iarăşi într-ale lor, dar n-au lovit în Mine 
aşa cum loviţi voi. Au căzut aceia iarăşi în păcatele lor de mai 
înainte, dar n-au lovit ca voi, n-au aruncat înapoi cu noroi. 

O, nu uitaţi că nu este noroi care să poată murdări faţa 
Mea şi a purtătorilor Mei, faţa slavei Mele, tată! lată, staţi în as- 
cuns şi loviţi, şi Mi-e milă de voi şi de cei ce v-au fermecat pe 
voi ca să vă ducă spre necredinţă după ce M-aţi iubit şi M-aţi 
sprijinit pe calea Mea de azi. Apropiaţi- vă iarăşi de scaunul daru- 
lui, ca să luaţi iarăşi milă şi har să aflaţi, că prea grea pedeapsă 
vă pregătiţi, tată, şi Mi-e milă de voi! Voi ştiţi despre cei ce au 
lovit în lucrarea Mea de azi, purtată de cei ce stau sub sarcina 
ei, şi ştiţi cum plâng aceia în cer acum după iertare, după mân- 
tuire, după izbăvire, şi e greu focul de peste ei, şi aşa mărturisesc 
ei acum lucrarea Mea în care au lovit în vremea trupului lor. 
Rugaţi-vă la Mine cu lacrimi să vă iert, şi să-i iert şi pe cei 
ce v-au fermecat pe voi de v-aţi întors împotriva Mea, că iată, 
cei apropiaţi M-au dat spre defăimare prin nemulţumirile lor, 
prin dorul lor de dreptate şi de mărire, tată. O, v-aţi făcut leneşi 
la pricepere. Voi, cei care s-ar fi cuvenit să-i învăţaţi pe cei 
nepricepuţi, aveţi iarăşi trebuinţă să vă înveţe cineva începutul 
cuvintelor lui Dumnezeu, căci hrana cea tare este pentru cei de- 
săvârşiţi în iubire, care au simţire deprinsă să deosebească binele 
şi răul, tată, precum este scris. O, nu uitaţi, nu uitaţi cuvântul 
Meu cel de acum două mii de ani şi prin care am spus aşa: 
«Oricine voieşte să vină după Mine, să se lepede de sine, să-şi 
ia crucea şi să-Mi urmeze, căci cine va voi să-şi mântuiască su- 
fletul, îl va pierde, iar cine va pierde sufletul său pentru Mine şi 
pentru Evanghelia Mea, acela îl va mântui, căci ce-i foloseşte 
omului să câştige lumea întreagă dacă-şi pierde sufletul? Căci 
cine se va ruşina de Mine şi de cuvintele Mele în neamul acesta 
preacurvar şi păcătos, şi Fiul Omului Se va ruşina de el când 
va veni întru mărirea Tatălui Său cu sfinţii îngeri». 

O, v-aţi despărţit de Mine pentru viaţă trecătoare, tată. 
întoarceţi- vă la iubire şi la sfinţenie! Nu vă îngâmfaţi împotriva 
Mea şi a mersului Meu de azi şi a poporului Meu, ci umiliţi-vă 
şi veniţi să vă iert, ca să nu suferiţi. Lăsaţi- vă spre Mine ca să 
vă şterg păcatele cele asupra Duhului Sfânt, Care grăieşte 
astăzi pe pământ, că nu este noroi care să poată murdări faţa 
Mea, şi Eu nu voiesc să se întoarcă pe feţele voastre noroiul 
aruncat de voi în Mine. Voiesc să-i îndrept spre pocăinţă şi pe 
cei ce v-au ademenit pe voi de v-aţi întors împotriva Mea. Slă- 
biciunile lor, nemulţumirile lor au adus defăimare peste faţa 
lucrării Mele. O, crucea nu trebuie lepădată, ci trebuie purtată, 
măi tată. Nu-i frumos fără cruce. E ruşinoasă viaţa fără cruce. 
Faţa lumii e amăgitoare şi îl slăbeşte pe om spre ea, dar Eu îl 
ajut pe cel ce strigă la Mine din această închisoare, căci lumea 
este închisoarea în care cade cel ce greşeşte lui Dumnezeu, şi 
este iadul pe pământ, nu altceva este lumea, iar Eu pentru lume 
nu M-am rugat nici atunci la Tatăl, şi nici acum nu Mă rog, dar 
Mă rog de lume să se întoarcă la Mine şi la înţelepciunea cea 
de la început, prin care Dumnezeu a făcut cerul şi pământul şi 
omul şi toate câte sunt făcute de Dumnezeu. 

O, întoarceţi-vă cu pocăinţă, tată, şi Eu vă voi primi pe 

voi şi vă voi şterge păcatul lepădării voastre de Mine. Nu aveţi 
voi norocul să nu fiu Eu acest cuvânt, cu care dau să-l trag pe 
om din calea potopului, cuvânt în care voi loviţi acum, după 
ce aţi crezut în el atâta vreme, tată. V-am mai rugat, şi, iarăşi, 
încă vă rog, opriţi-vă şi pătrundeţi-vă de frică! Nu voiesc să vă 
ajungă frica, tată, căci voi în voi loviţi când daţi să aruncaţi 
defăimare peste lucrarea Mea, şi nu uitaţi că este scris în Scrip- 
turi că sluga care a ştiut de la stăpânul său ce să facă şi n-a 
făcut va fi bătută mult. O, vindecaţi-vă de necredinţă! Nu vă 
puteţi ascunde sub necredinţă. Iubirea pe care Mi-aţi purtat-o 
atâta vreme şi dreptatea a toate vă vor scoate în faţă şi va fi ru- 
şinos. O, e sărbătoarea crucii. Veniţi sub cruce, tată, veniţi sub 
slava ei, căci crucea este slavă! Intraţi sub acoperământul Meu, 
sub scutul crucii, tată, că vine vreme urâtă pe pământ! Căutaţi 
acum din vreme sub scutul Meu şi încuminţiţi-vă, ca să vă pot 
ajuta, ca să vă pot pregăti ocrotire ca unora care aţi fost ai Mei. 
Nu vă bucuraţi de faţa lumii; ea va pieri cu toată minciuna ei 
cea trecătoare, căci lumea este osândită de însăşi lucrarea ei 
cea mincinoasă peste om. Vă grăiesc ca unora care ştiţi şi nu 
ca unora care nu aveţi cunoştinţă. îndrăzniţi, tată! Eu am biruit 
lumea. Călcaţi cu moartea pe moarte precum am călcat Eu, şi 
apoi am înviat! Aţi intrat în închisoare de bunăvoie, tată. Eu 
vin să vă deschid încuietorile ca să ieşiţi şi să porniţi spre Mine, 
că Mi-e milă de voi. Vă găsesc îngerii scrişi la masa aceasta a 
Mea, în cartea Mea de azi şi nu pot veni după voi ca să vă ajute 
dacă staţi cu spatele la Mine. Este scris cuvântul unui înţelept 
că Dumnezeu este peste tot, aşa încât dacă omul se întoarce cu 
spatele la El, El este faţă în faţă cu omul în toată vremea. Amin. 

O, suflete care loveşti acum în lucrarea cuvântului Meu! 
Lasă piatra jos şi luminează-te, tată, de la lucrarea cuvântului 
Meu, care te cheamă iar sub scutul Meu ocrotitor! Scoală-te, 
şi Hristos te va lumina şi iarăşi te va curăţa, căci Domnul nu 
voieşte pierzania ta! Amin. 

Şi acum, poporul Meu, tu eşti mărturisitorul Meu, tu eşti 
faţa slavei Mele de azi, căci cu tine Eu Mă slăvesc înaintea fi- 
ilor oamenilor şi cu tine Mă sprijinesc întru venirea Mea cu- 
vânt peste pământ acum, la sfârşit de timp. îi aştept să vină la 
Mine şi la tine pe cei ce s-au întors împotriva Mea şi a ta, ca 
să-i curăţ şi să-i scap de plata necredinţei lor şi să-i salvez de 
la suferinţa care şi-o zidesc lor fără de înţelepciune. Ridică, 
fiule, rugăciune la Mine pentru cei ce nu ştiu ce fac lovind în 
Mine şi în tine prin necredinţa lor, cu care-şi acopăr voia liberă, 
voia plăcerilor, voia cea rea, care-1 duce pe om la despărţire de 
voia Mea, aşa cum face omul pe pământ, căci aşa au ajuns 
acum aceştia prin duhul nemulţumirii şi al judecăţii, tată. 

O, feriţi-vă de tristeţi, fiilor! Feriţi-vă de cuvintele care 
lovesc cu mânie în voi! Staţi sub acoperământul Meu până ce 
va trece furtuna, tată! Iată, Mă slăvesc în voi înaintea fiilor oa- 
menilor în ziua aceasta de sărbătoare a crucii, precum am 
proorocit Eu prin cuvântul Meu de peste voi că Mă voi arăta 
cu voi lumii necredincioase. 

O, poporul Meu Ierusalim, te mângâi, tată, ca pe un 
prunc. Acum două mii de ani le-am spus fiilor lui Israel: «Până 
nu veţi fi ca pruncii nu veţi intra întru împărăţia Mea». Te 
mângâi, poporul Meu, căci scris este: «Ca pruncii vor fi purtaţi 
la sân şi dezmierdaţi vor fii. După cum mama îşi mângâie pe 
fiul ei, aşa îi voi mângâia Eu pe ei în Ierusalim, şi mâna Mea 
se va arăta lor, iar vrăjmaşilor lor, mânia Mea». Amin, amin, 
amin. 

1 7/30 martie 2008 


Praznicul Buneivestiri 

Maica Domnului îndeamnă poporul să-şi amintească toate cuvin- 
tele lui Dumnezeu şi să le împlinească. Omul care vine trebuie să 
stea la făcut. 

K u sunt Cel ce sunt. Eu sunt Cel dintâi şi Cel de pe 
urmă, precum este scris de Mine în Scripturi. Eu 
sunt Cuvântul lui Dumnezeu. Eu grăiesc, şi acestea sunt 
adevăratele cuvinte ale lui Dumnezeu, căci mărturia Mea este 
duhul proorociei. Amin. 

Deschid cerul şi Mă cobor pe pământ cuvânt, şi oştirile 
din cer vin cu Mine, şi din gura Mea iese sabie ascuţită ca să 
lovesc pe păgâni cu ea şi, iarăşi, să-Mi pregătesc şi să-Mi 
păstoresc un popor, la care să vin şi să-Mi scriu în mijlocul lui 
grăirea Mea, şi numele Meu se cheamă Cuvântul lui Dum- 
nezeu, pe care nimeni nu-1 înţelege, decât numai Eu, precum 
este scris. Amin. 

Intru pe porţi, intru cuvânt în cartea Mea de azi şi Mă 
scriu în ea cu sărbătoare de bunăvestire. împărăteasa mama 
Mea stă de-a dreapta Mea şi este sărbătorită de îngeri şi de 
sfinţi pentru smerenia ei cu care M-a primit şi M-a purtat în 
pântecele ei prunc pentru născut, după ce îngerul Meu a fost 
trimis de Dumnezeu la ea să o vestească pe ea însămânţarea 
Mea de la Duhul Sfânt în sânul ei şi apoi naşterea Mea şi apoi 
numele Meu şi apoi mărirea Mea şi împărăţia Mea cea fără de 
sfârşit. Amin. 

Pace ţie, poporul Meu! Pace ţie, Israele de azi! Mama 
Mea fecioara are în mijlocul tău venire cu Mine şi cu sărbă- 
toarea ei cea de acum două mii de ani când îngerul Meu, care 
a venit la arhiereul Zaharia ca să-l vestească pe el zămislirea 
şi naşterea lui Ioan, a venit apoi la ea şi a vestit-o şi pe ea ză- 
mislirea Mea şi naşterea Mea şi împărăţia Mea. 

O, poporul Meu, tu eşti înaintemergătorul Meu, precum 
Mi-a fost Ioan, despre care îngerul Gavriil a zis: «El va merge 
înaintea Domnului cu duhul şi cu puterea lui Ilie ca să întoarcă 
inimile părinţilor spre copii, şi pe cei răzvrătiţi la înţelepciu- 
nea drepţilor, întocmind Domnului un popor pregătit». Mama 
Mea fecioara se lasă în mijlocul tău cuvânt şi este slujită de în- 
geri şi-ţi hărăzeşte puteri din cer pentru lucrul Meu cu tine, 
pentru lucrul tău cel pentru Mine, poporul Meu. 

Hai, mamă, sărbătoreşte-te cu îngerii şi cu sfinţii în mij- 
locul poporului Meu, care este casa Noastră de venire de la 
Dumnezeu iarăşi la oameni, mamă! Amin, amin, amin. 

B inecuvintează smerenia mea cu care mă 
aplec ca să grăiesc poporului Tău de azi, 
Fiule al Tatălui Dumnezeu şi Fiule al meu, ca să-l învăţ eu azi 
pe poporul Tău puterea smereniei, căci eu, când am văzut lu- 
mina îngerului Tău că se apropie şi-mi grăieşte, m-am făcut 
mică, m-am supus cu mare sfială, şi l-am întrebat pe el ca să 
mă înveţe cum să înţeleg vestirea lui cea pentru mine, şi el 
m-a învăţat şi mi-a spus: «Nu te teme, căci ai aflat har la Dum- 
nezeu, şi Duhul Sfânt Se va pogorî peste tine şi puterea Celui 
Preaînalt te va umbri; pentru aceasta şi Sfântul Care Se va 
naşte din tine Fiul lui Dumnezeu Se va chema». Eu atunci 
m-am smerit şi m-am supus şi am zis îngerului vestitor: «Iată 
roaba Domnului; fie mie după cuvântul tău». 

O, binecuvintează-mi învăţătura cea de azi peste poporul 
cel agonisit de cuvântul Tău, Fiule Doamne, căci Tu aşa ai 
binevoit. Amin. 

T atăl, Fiul şi Duhul Sfânt îţi binecuvin- 
tează cuvântul, mamă. Amin. 

Cuvântul lui Dumnezeu 


O popor al Fiului meu, aplecarea mea îna- 
intea îngerului Domnului să te înveţe pe 
tine lucrarea smereniei pentru lucrările Domnului, căci Dom- 
nul vine la tine cu lucrul Său de azi şi ţi-1 dă să-l împlineşti, şi 
prin împlinirea lui să-I găteşti Domnului un popor pregătit, ca 
şi tu să mergi înaintea Domnului cu duhul şi cu puterea lui Ilie 
şi ca să se întoarcă inimile părinţilor spre copii, iar cei răzvră- 
tiţi, la înţelepciunea drepţilor, aşa cum a lucrat Domnul cu 
Ioan, înaintemergătorul Lui, acum două mii de ani. Lucrarea 
Domnului cu tine întoarce inimile sfinţilor părinţi spre fiii cre- 
dinţei sfinte şi îi înmoaie pe cei răzvrătiţi ca să ia în ei înţelep- 
ciunea drepţilor lui Dumnezeu, şi Domnul aşa îşi culege un 
popor. El coboară pe nori de taină la tine şi apoi cuvintează, 
iar mâna cuvântului Său culege de ici, de colo şi îşi face un 
bucheţel şi apoi îl pune în glastră şi îl arată, aşa cum El te arată 
azi pe tine fiilor oamenilor ca să-şi lase ei duhul răzvrătirii, 
duhul cu care nu slujesc lui Dumnezeu, ci numai loruşi şi 
stăpânitorului veacului acesta, şi mulţi din ei, auzind şi văzând 
de la tine, înţeleg de la Dumnezeu şi taie de la ei căile rele şi 
caută apoi cu căile Domnului, aşa cum şi tu ai aflat şi ai căutat 
şi ai venit să fii apoi. Nimeni nu poate să facă aceasta decât cei 
ce ca şi mine se smeresc şi se apleacă şi apoi învaţă şi apoi de- 
prind puterea lucrării smereniei, căci eu m-am lăsat mică înain- 
tea Domnului şi aşa am împlinit, şi ascultând am împlinit 
lucrarea Lui pe pământ. O, scoate tu pe hârtie toate cuvintele 
pe care ţi le-a dat Domnul să le împlineşti şi împlineşte-le la 
vreme, şi să poţi să-I spui Lui mereu aşa cum am spus eu 
îngerului Lui: «Iată roaba Domnului; fie mie după cuvântul 
tău». Amin. 

Acesta este cuvântul smereniei mele cu care mă aplec 
azi în mijlocul poporului Tău ca să-l învăţ pe el puterea a- 
ceasta, Fiule Doamne. îl povăţuiesc pe el să împlinească la 
vreme pe cele ce le aduci lui spre împlinire, iar pe Tine Te rog, 
înaintea lui Te rog să-i dai putere, să-i dai iubire să împli- 
nească aşa cum eu am împlinit, Fiule scump, voia Ta înaintea 
Ta. Amin, amin, amin. 

O mamă a Mea, nu este păstor, nu este 
^învăţător mai desăvârşit decât acela 
care-şi pune viaţa sa înaintea celor păstoriţi şi învăţaţi de el. 
Tu le-ai arătat lor ascultarea ta, mamă, şi aşa i-ai învăţat tu azi 
pe ei. Nimeni mai mult decât cei credincioşi cuvântului Meu 
nu împlinesc mai bine şi mai desăvârşit pe cele aduse de Mine 
ca să fie împlinite şi aşezate înaintea Mea şi înaintea oamenilor, 
iar cei necredincioşi sunt cei ce nu se umilesc, mamă, sunt cei 
ce nu împlinesc, mamă, chiar dacă Noi Ne umilim înaintea lor 
învăţându-i pe ei şi aplecându-Ne ca să Ne primească, mamă. 
Le-am deschis într-o zi mintea celor ce stau înaintea Mea ca 
să Mă primească în carte cuvânt şi le-am desluşit lor din Scrip- 
turi cât de uşor îşi pierd împlinirea şi apoi credinţa cei ce ajung 
să creadă în Mine fără să aibă iubirea şi smerenia şi duhul cel 
umilit în ei pentru propăşirea lor întru lucrările Mele cele mari, 
mamă. Le-am arătat lor cum nu puteau să înţeleagă desluşit cei 
ce credeau în Mine la vestea şi la vederea lucrărilor Mele mi- 
nunate acum două mii de ani, căci când să încapă în ei cuvântul 
Meu împlinit, nu-1 puteau lua în ei, nu-1 puteau înţelege, mamă, 
iar Eu îi vădeam pe ei ca să-i pot ajuta apoi spre Mine, dar ei 
nu înţelegeau cuvântul Meu. Am să vin la poporul Meu cel 
hrănit din gura Mea şi am să-i spun lui cum nu se lasă omul 
pregătit de cuvântul lui Dumnezeu pentru înţelepciunea tai- 
nelor lui Dumnezeu în om, căci când Eu aş da să-i desluşesc 
omului pe ale Mele taine de înţelepciune, nu mai vrea omul să 
priceapă, şi se face necredincios şi apoi se ridică şi pleacă de 


lângă Dumnezeu, ba îl şi învinuieşte pe Domnul, ba îl şi face 
mincinos, nerecunoscându-L pe El de Dumnezeu. O, păi nu se 
poate să rămână omul aşa cum este el dacă vine să audă şi să 
creadă şi să fie cu Dumnezeu apoi. El trebuie să vină să stea la 
făcut apoi, căci mintea omului credincios nu mai trebuie să 
rămână ca pe pământ, ci trebuie să ia în ea înţelepciunea cea 
din cer şi tot aşa să şi grăiască din ea pe pământ, ca în cer şi nu 
ca pe pământ, mamă. 

O, poporul Meu, vreau, tată, să-ţi deschid mintea din zi 
în zi mai mult, şi tot din zi în zi mai mult să-Mi arăţi şi tu fapta 
minţii şi apoi a ascultării tale, să-Mi arăţi că eşti rodul înţelep- 
ciunii Mele, cu care Eu dau să-l lucrez astăzi pe om. învaţă-te, 
tată, să spui cu guriţa ta tot mai adevărat, tot mai desăvârşit: 
„Facă-se, Doamne, voia Ta, precum în cer, aşa şi pe pământ “, 
şi nu uita că numai ucenicii desăvârşiţi spun aşa, şi tot aşa şi 
fac. Cuvânt şi faptă, aşa să fii tu, poporul Meu. Eu să fiu cu- 
vântul, iar tu să fii fapta lui, tată, căci poporul Meu cel din vre- 
mea celor cincizeci de ani de cuvânt al Meu astăzi cu el, a pus 
pe picioare cuvântul Meu de peste el şi l-a culcat şi l-a adormit 
şi nu l-a împlinit, şi se numeşte necredincios cel ce nu 
împlineşte cuvântul în care crede. 

E sărbătoare de bunăvestire, şi Eu te vestesc să ai smere- 
nia cu care să te apleci înaintea cuvântului Meu ca să-l împli- 
neşti pe el aşa cum mama Mea l-a împlinit, o, poporul Meu de 
azi. întăreşte-te, tată, în duhul împlinirii cuvântului Meu. Scoate 
pe hârtie pe toate cele ce Eu am adus ţie spre împlinire în mij- 
locul tău şi fii unealta Mea, cu care să-Mi pregătesc împlinită 
slava, iar Eu voi fi Ocrotitorul tău, Mângâietorul tău, Vindecă- 
torul tău şi Biruitor pentru tine, şi unii pentru alţii să slujim, 
tată: Noi din cer, şi voi de pe pământ; voi să fiţi mâinile şi pi- 
cioarele şi trupul Meu şi al sfinţilor Mei ca să împlineşti tu pe 
pământ cuvântul Meu, iar Noi să fim duhul şi aripioarele voas- 
tre şi aşa să împlinim voia Tatălui, căci voia Tatălui este sfinţirea 
voastră prin ascultare de Dumnezeu, fiilor. O, cei ce nu ascultă, 
aceia se numesc desfrânaţi, căci se numesc slujitori la alţi dum- 
nezei cei ce nu ascultă de Dumnezeu cu împlinirea lor. 

O, poporul Meu de azi, învaţă de la mama Mea fecioara 
smerenia cea cu aplecare şi fă-te mic, fiule, fă-te ascultător, aşa 
cum mama Mea s-a făcut mică de a ascultat când M-a primit 
în ea din gura îngerului Meu cel vestitor de la Dumnezeu peste 
ea. Domnul Dumnezeul tău te învaţă mereu. Deschide-te 
mereu, poporul Meu, şi ia în tine pe Domnul Dumnezeul tău 
când El vine la tine ca să ţi Se dea şi ca să-ţi dea, căci lucrarea 
Lui este minunată, minunată, poporul Meu. Amin, amin, amin. 

25 martie/7 aprilie 2008 

Duminica a şasea a Postului Mare, a Floriilor 

îndemn la credincioşie şi la împlinirea cuvântului. Orice lucrare 
prigonită, lucrată în numele Domnului, este de la Dumnezeu. Cei 
răzvrătiţi sunt robi rodului nemulţumirii, al cârtirii şi al necredinţei. 
Chemarea la credinţă a celor răzvrătiţi. Pe calea crucii nu pot merge 
decât cei mici. Creştinul nu poate fi sfânt în mijlocul lumii. 

Sfinţenia se hrăneşte cu iubirea Domnului cea dintre fraţi. 

F ace şi putere pun Eu, Domnul, în porţi pentru 
coborârea Mea cuvânt în cartea Mea din vremea 
aceasta. Vin din Tatăl cuvânt pe pământ după două mii de ani 
de la întâia Mea propovăduire a naşterii din nou a lumii, dar 
drumul acesta al Meu e plin de spini, fiindcă nimeni nu Mă 
aşteaptă să vin, căci omul nu ştie să înţeleagă venirea Domnu- 
lui, cea scrisă în Scripturi să se împlinească acum. Aud oameni 
pe pământ cum spun la vreme de nemulţumire că s-au săturat 

de viaţă, dar că s-au săturat de moarte nu-i aud să spună, căci 
iată, omul nu ştie cum să ştie despre viaţă şi despre moarte aşa 
cum a ştiut Lazăr, care a murit şi a înviat şi care a purtat în el 
apoi înţelepciunea tainei vieţii şi a tainei morţii şi a tainei în- 
vierii, şi toate prin Mine acestea le-a ştiut el apoi. 

E sărbătoare pentru amintirea slavei lui Dumnezeu în du- 
minica aceasta, poporul Meu. Tot norodul adunat în ziua aceasta 
la praznic acum două mii de ani ştia că Eu l-am scos pe Lazăr 
din mormânt şi l-am înviat, şi au ieşit toţi în întâmpinarea Mea 
în ziua aceea, strigând: «Osana! Bine este cuvântat Cel ce vine 
întru numele Domnului, împăratul lui Israel!», iar Eu eram aşe- 
zat pe mânz de asină, precum era scris. Stau de vorbă cu tine în 
zi de slavă, popor al cuvântului Meu. îţi dau mereu înţelepciune 
ca să înţelegi cu ea cuvântul Meu de peste tine, venirea Mea la 
tine, statul Meu cu tine, căci cel ce nu înţelege de la Dumnezeu 
nu stă cu Dumnezeu, tată, şi se duce iar în lume unul ca acela, 
căci împotrivirea asupra Mea este mare, aşa cum a fost în toate 
vremurile, şi vreau ca tu să înţelegi aceasta şi să te deprinzi tot 
mai iubitor, tot mai frumos să-L ocroteşti pe Dumnezeu, să-ţi 
ocroteşti credinţa şi statornicia cu Mine, tată, căci Eu când am 
venit de la Tatăl ca să plătesc cu viaţa Mea pusă pe cruce viaţa 
omului, am îndurat dispreţ mare de la oameni şi am fost vândut 
pe arginţi de două ori, poporul Meu, iar a doua oară a fost după 
ce am înviat, căci, vai, nu ştiau cum să-Mi mai murdărească 
cinstea şi slava oamenii slavei deşarte, care stăpâneau atunci 
peste sufletul lui Israel! 

Stau de vorbă cu tine, poporul Meu, ca să-ţi dau, tată, 
putere din cuvântul Meu, căci cuvântul Meu are în el viaţă 
veşnică pentru tine, cel ce crezi, iar pentru cei ce nu-1 cred pe 
el, are în el osândă veşnică, precum este scris despre judecata 
prin cuvânt. S-au sculat acum guri care spun că nu sunt Eu 
acest cuvânt şi că face omul cuvântul acesta. O, dacă Eu aş fi 
om pe pământ acum şi aş auzi acest cuvânt, aş spune despre 
omul care Mi l-ar da că este omul lui Dumnezeu, din pricina 
vieţii veşnice a acestui cuvânt, şi M-aş hrăni cu el, cu viaţa lui 
cea mântuitoare, căci vai şi iar vai omului care spune în zilele 
acestea că nu e din gura Mea rostit acest cuvânt! O, poporul 
Meu, iată-i cum se duc spre lume cei ce-şi folosesc mintea lor, 
aşa cum şi-au folosit-o şi cei de acum două mii de ani, care 
mărturiseau strâmb asupra Mea în fel şi chip până ce s-au încu- 
metat să plătească arginţi şi după învierea Mea, ca să aşeze ei 
pe pământ minciuna cea mai mare cum că Eu nu am înviat şi 
că am fost furat din mormânt de către ucenici. învierea Mea şi 
învierea sfinţilor Mei însă s-a adeverit, şi păcatul minciunii a 
rămas apoi pe capetele celor făţarnici, căci cei ce slujesc min- 
ciunii sunt diavoli, şi iată de ce spun Eu că omul nu ştie cum 
să ştie despre viaţă şi despre moarte, despre adevăr şi despre 
minciună, despre lumină şi despre întuneric, căci una pe alta 
se răstoarnă acestea şi se zbat în acelaşi trup după ce omul se 
dă de partea uneia din ele. 

O, poporul Meu, stai, tată, cu credincioşie lângă sânul 
Meu şi primeşte-Mi cuvântul şi împlineşte-1 peste tine, fiule, 
căci orice lucrare care este prigonită când ea lucrează în nu- 
mele Meu, aceea este de la Dumnezeu, tată, fiindcă numai 
Dumnezeu este Cel prigonit pe pământ, El, şi cei ce-L iubesc 
pe El, primind ca şi El lovituri şi defăimări şi zdrobiri. Vai celor 
ce fug de sub cruce săturându-se de ea, căci viaţa fără cruce 
este viaţă ruşinoasă şi îl trage pe om numai şi numai sub duhul 
minciunii şi al slavei trecătoare, duhul cel care se împotriveşte 
lui Dumnezeu cu răzvrătire, căci aşa se cunoaşte acest duh 
potrivnic Mie în om, prin lucrarea lui cea răzvrătitoare se cu- 
noaşte el. O, tată, nimic, nimic nu câştigă cei ce se răzvrătesc. 


Nici măcar libertatea lor nu şi-o câştigă, căci mai robiţi decât 
ei nimeni nu poate fi, căci sunt robi rodului nemulţumirii, al 
cârtirii şi al necredinţei, şi iată, vai de fericirea celor necre- 
dincioşi în lumea aceasta! 

O, creştine tată, dacă ţi-a deschis Dumnezeu ochii să 
calci cu mersul tău pe calea aceasta pe care Eu vin cuvânt pe 
pământ ca să-Mi zidesc cu el un popor pentru Tatăl şi pentru 
cer, nu căuta să cazi în duhul îndoielii şi al necredinţei, căci 
ruşinaţi vor fi în cer şi pe pământ cei ce se despart de trupul 
acestui popor şi, iarăşi, cei ce stau şi nu ştiu să fie vii şi să se 
dea lui Dumnezeu după plăcerea lui Dumnezeu. Necredinţa în 
care cade cel ce vine să fie şi apoi cade prin îndoială, aceasta 
este o plată prea ruşinoasă, şi plata aceasta îl vădeşte pe el, îi 
vădeşte viaţa lui cea necredincioasă, tată, cea fără de statură 
plăcută lui Dumnezeu, căci cei necredincioşi se răzvrătesc şi 
dau apoi să-Mi facă rarişte în poporul Meu, şi de aceea am spus 
Eu despre cel ce vine şi apoi pleacă făcându-se vânzător, căci 
e de-ajuns să se tragă în lături, şi asta înseamnă vânzare, în- 
seamnă că trădează pe Dumnezeu, cu Care a stat şi apoi se duce 
din tainele Lui şi îşi face singur minte unul ca acela şi lucrează 
cu ea numai rău, numai răzvrătire, numai moarte, după cum 
numai diavolul lucrează prin cei iarăşi câştigaţi de el, şi în care 
el se împuterniceşte de şapte ori mai mult, după cum Eu am 
spus cuvânt acum două mii de ani despre cei ce cad din har. 

Ţi-am făgăduit, poporul Meu, că voi veni la tine şi-ţi voi 
spune cum se poate ridica omul credincios împotriva Mea. 
Aştept, tată, să pot lucra înaintea ta cu putere, cu vlagă. Aştept, 
tată, putere în porţi ca să pot să vin cu hrană tare, cu mult cu- 
vânt, căci cei ce au ajutat fără să se aştepte, bieţii de ei, la 
răzvrătirea care bate acum spre obrazul Meu, aceia Mi-au um- 
plut fruntea de spini şi faţa de palme şi trupul de bice şi de 
vânătăi pentru nemulţumirile lor. Dar oare sunt Eu dator la ei 
cu ceva, sau ei sunt la Mine? 

Acum două mii de ani stăteam de vorbă cu mulţi care 
crezuseră în Mine şi dădeam să le aşez fiinţa, căci nu erau 
făcuţi, dar când să umblu la ei, nu încăpea în ei cuvântul Meu, 
iar Eu le spuneam: «Dacă nu credeţi în Mine veţi muri în păca- 
tele voastre». Aşa le spun şi celor de azi, care au venit şi n-au 
stat la făcut, ba M-au şi dispreţuit, M-au şi lovit, M-au şi trădat, 
M-au şi hulit, şi le spun aşa: dacă nu credeţi în cuvântul Meu 
şi în aplecarea Mea spre voi, veţi rămâne în păcatele voastre, 
tată, aşa cum au rămas cei de acum două mii de ani, care nu 
M-au lăsat să-i curăţ, ci, din contra, M-au luat şi M-au răstignit. 
Iată, păcatele făcute nu-1 mai lasă oricum pe om să se cureţe 
de ele, ba el dă să şi le îndreptăţească, să şi le tot ocrotească şi 
să le aibă, şi Eu nu pot să-i mai ajut decât cu suferinţa pe unii 
ca aceştia. Eu, ca un bun, îi rog mereu pe ei şi le spun: veniţi, 
fiilor, spre pocăinţă, că nu câştigaţi nimic de la dreptatea voas- 
tră, fiilor! Veniţi, tată, să vă curăţ, dacă-Mi veţi arăta păcatele 
voastre, sau dacă Mă veţi lăsa să vi le spun Eu, că iată, Eu îmi 
spun vouă ranele cu care M-aţi umplut acum! Eu nu pot să vă 
iert decât prin porţi. Nicăieri pe pământ nu puteţi căpăta iertare 
între Mine şi voi decât în poarta acestei lucrări, în care de 
bunăvoie aţi venit ca să credeţi şi ca să fiţi. Eu nu pot să lucrez 
pentru voi decât prin orânduiala Mea. Fugiţi de duhul îndoielii 
şi al necredinţei, că nu câştigaţi nimic de la acesta, tată, ci doar 
vă trag de la Dumnezeu aceste duhuri, aşa cum i-au tras în toată 
vremea celor cincizeci de ani pe cei din poporul Meu care au 
venit şi s-au îndoit şi au plecat şi iarăşi au venit şi au plecat, şi 
aceasta nu înseamnă înviere, tată. Cine nu ştie să vină, acela 
ştie să plece, şi altceva nu învaţă unul ca acela. 

O, poporul Meu, de aceea vin Eu la tine cu duhul înţe- 

lepciunii, tată. Iată-i pe cei neînţelepţi cum vin ca să plece, şi 
se petrece şi azi ca şi acum două mii de ani când cei ce credeau 
în Mine nu ştiau apoi să se facă fii ai lui Dumnezeu şi se în- 
torceau iarăşi într-ale lor aşa cum şi veneau. Te las acum în 
duh de sărbătoare de slavă a Mea, şi voi da iarăşi să Mă aşez 
cuvânt peste tine ca să-Mi întocmesc toată cartea acestei zile, 
căci am slăbire în porţi şi pot greu şi Eu. 

Binecuvântată să-ţi fie slava sărbătorii stâlpărilor, 
poporul Meu, ziua Mea de slavă când am intrat în Ierusalim 
pe mânz de asină acum două mii de ani, de Mi-au cântat 
„Osana! “ cei ce apoi M-au defăimat şi M-au hulit şi M-au 
răstignit. întăreşte-te în duhul înţelepciunii cea de sus, tată. 
Vezi că te-am rugat să scoţi pe hârtie tot ce trebuie să asculţi şi 
să împlineşti. Vezi să nu rămână neîmplinit cuvântul Meu de 
peste tine, tată. Bisericeşte pot Eu să împlinesc în mijlocul tău 
şi altfel nu pot, tată, iar tu trebuie să înţelegi cum vine aceasta, 
poporul Meu. 

O, copii din porţi, v-am spus vouă să scrieţi epistole de 
înviere poporului Meu cel încercat de duhul celor răzvrătiţi, 
aşa cum a mai fost şi alte dăţi peste lucrarea Mea. Ajutaţi 
poporul să ştie de la Dumnezeu şi nu de la om tot adevărul lu- 
crurilor, de la voi şi nu de la cei răzvrătiţi, tată, căci răzvrătiţii 
calcă rău, calcă peste Mine şi peste voi şi dau să-şi acopere 
vina apoi defăimându-vă pe voi. întăriţi credinţa poporului 
Meu, tată. întăriţi-vă pentru Mine şi pentru propovăduirea 
Mea, căci mărturia Mea este duhul proorociei, tată, iar voi îmi 
sunteţi vase de trebuinţă pentru Mine şi pentru poporul Meu. 
Daţi poporului Meu aripioare tari şi ţineţi-1 pe calea Mea, căci 
voi sunteţi scumpi la Mine, tată, şi poporul vă iubeşte şi vă ur- 
mează, fiindcă Eu îi dau lui puteri prin iubirea voastră pentru 
el şi prin credinţa lui şi îi dau mângâieri, tată. Trimiteţi voi 
poporului Meu întărire şi Eu voi fi în voi când veţi grăi peste 
el. Pace vouă! Iau de pe voi neputinţele, că vouă vă trebuie pu- 
tere să lucraţi, tată, să curăţaţi poporul de greşale şi să-i daţi 
înviere mereu, căci Eu sunt Domnul învierii peste voi. Amin. 

Pace ţie, poporul Meu cel credincios! 

Pace şi ţie, celui îndoielnic, care nu ştii să stai în braţul 
Meu de Păstor ceresc ca să te călăuzesc! Vai celui ce se ia după 
simţirea minţii lui cea bolnavă de îndoială şi de cârtire! 

Pace şi vouă, celor ce huliţi lucrarea Mea şi pe poporul 
Meu, căci sunteţi fără de pace şi rătăciţi fără de Dumnezeu, 
căci dacă aţi şti ce înseamnă Domnul între cer şi pământ n-aţi 
cădea în îndoială, n-aţi cădea în necredinţă şi n-aţi pierde pe 
Dumnezeu din voi! Pace vouă, fii îndărătnici pentru binele 
vostru, căci voi aţi părăsit calea dreptăţii şi a iubirii şi a păcii 
şi a răbdării şi aţi ales să vă răzvrătiţi! Nu vă miraţi că vă spun 
„ Pace vouă! căci sunteţi de plâns. Pace vouă! Dar pacea Mea 
este din cer, iar voi acum nu mai vreţi cu Dumnezeu. O, ce veţi 
dobândi aşa cum mergeţi voi acum? Amin, amin, amin. 

* 

M ă întorc iar în cartea Mea cu tine, poporul Meu 
Ierusalim. Toţi sfinţii, toate cetele îngereşti iu- 
besc şi ocrotesc şi slăvesc pământul neamului român, şi aceasta 
pentru că Eu, Domnul, te am pe tine sad nou pe vatra acestui 
neam cu lucrarea Mea de venire a doua oară de lângă Tatăl ca 
să împlinesc această Scriptură, căci Scriptura înnoirii lumii este 
făgăduită de Mine să se împlinească, şi tu îmi trebuiai, poporul 
Meu, că nimeni nu-şi poate lucra ţarina fără de unelte, tată. Iată, 
te vestesc să te găteşti frumos cu veşminte de in alb, curat, cu 
hăinuţe de înviere şi să cânţi celor din sat cântarea învierii Dom- 


nului, să cânţi pe uliţe, poporul Meu. Cântă, tată, cu inimă 
sfântă şi dă glas duhului învierii peste sătuţul cuvântului Meu, 
că e nevoie de duh de înviere pe pământ, e nevoie să mângâiem 
pământul de suspin, tată. Să-i învăţăm iubirea pe oameni, fiule, 
căci oamenii se bucură numai cu păcatul, numai cu deşertăciu- 
nea, numai cu fărădelegea, tată. Sărbătoarea învierii e sărbă- 
toare cerească, dar oamenii slujesc diavolului în vremea 
sărbătorilor sfinte, iar Eu te iau pe tine de mânuţă şi Mă port cu 
tine pe uliţe şi te aşez rod al Meu şi al iubirii celor ce te poartă 
pe tine pe calea către Mine, căci am înaintea ta pe cei care su- 
feră pentru viaţa ta, pentru sfinţenia ta, măi tată, şi sunt defăi- 
maţi şi duşmăniţi şi clevetiţi, dar Eu i-am rugat pe ei să grăiască 
poporului Meu împotriva nebuniei duhului rău, care îşi face 
scule ca să ponegrească lucrarea Mea cu tine, calea sfinţeniei 
Mele venită pe pământ ca s-o arăt oamenilor şi ca s-o poată 
alege de cale cei ce pot s-o vadă şi s-o simtă cu inima lor, căci 
adevărul venirii Mele celei de acum nu-1 poate omul înţelege 
oricum, căci el se simte cu inima, nu cu mintea, nu cu înţelep- 
ciunea pe care zice omul că o ştie şi că o are. 

îmbracă-te de nuntă, Ierusalime, şi cântă-Mi învierea pe 
uliţe, tată. îţi binecuvintez cu Tatăl şi cu Duhul Sfânt mersul 
tău cu sărbătoare. Arată-le oamenilor ce este păcatul şi învaţă-i 
ce este sfinţenia. Arată-le lor păcatele şi îndeamnă-i spre nepă- 
cătuire. Spune-le la oameni că păcatul e învelit ca să nu-1 ştie 
omul de duşman al său, şi mai spune-le că e amară plata păca- 
tului, căci lumea şi duhul ei este închisoarea în care sufletele 
oamenilor dimpreună cu trupurile lor stau în robie, iar cunoş- 
tinţa despre Dumnezeu şi despre plata a toate câte face omul 
nu sunt cunoscute în lume, că nu este pe pământ învăţătură de- 
spre Dumnezeu, ci numai despre păcat învaţă omul pe pământ. 
Eu însă te am unealtă a Mea, poporul Meu, şi Eu trebuie să te 
fac lumina Mea pe pământ dacă te am, fiindcă acum două mii 
de ani Eu am spus aşa: «Atât cât sunt în lume, lumină a lumii 
sunt», şi am mai spus despre ucenici: «Eu în voi, şi voi în Mine, 
ca să creadă lumea că Tatăl M-a trimis». Amin. 

O, poporul Meu Ierusalim, nu-Mi poate tace, tată, cu- 
vântul Meu de peste tine, că iată, a venit vremea să se aleagă 
neghina din grâu, şi grâul trebuie ocrotit cu mare iubire, cu 
marea Mea iubire pentru grâu. Pe cine-1 vezi că se scoală şi se 
desparte de tine tu să nu-1 urmezi, tată, căci fiecare trage acum 
la ceea ce şi-a agonisit prin lucrarea pe care a facut-o până 
acum. Răbdarea Mea e mare cât şapte mii de ani şi îl tot aştept 
pe om, dar şi ispita e mare pe pământ, iar cei iubitori de sine şi 
de slavă n-au putere să se biruiască şi cad în neputinţa de a 
merge pe calea cea cu spini, pe calea crucii, tată, pe calea cea 
cu fraţi, care nu este uşoară pentru cel ce nu se poate birui şi 
smeri ca să nu cadă de pe ea, căci pe ea nu pot cei semeţi, şi 
pot cei mici, care ştiu să stea de mânuţă cu Mine, de mânuţă 
cu Tatăl lor şi cu fraţii lor, căci vai celor ce n-au voit şi nu vor 
să domnesc Eu peste ei, şi scris este despre ei: «Cei ce n-au 
voit să domnesc peste ei vor fi luaţi şi puşi în foc». Iată, lumea 
este focul acesta, iar un creştin nu mai poate fi sfânt în mijlocul 
lumii, cu lumea de mână, căci statul cu lumea îl murdăreşte pe 
el, îi murdăreşte haina şi casa şi mersul şi mintea şi dorirea şi 
rugăciunea şi privirea şi simţirea şi toate cele ce nu pot cu 
Dumnezeu când sunt în lume. Am spus poporului Meu să nu 
aducă lumea în casa lui, în ograda lui, că lumea are trupul înti- 
nat şi îl spurcă pe creştin şi pe toate ale lui. L-am învăţat pe 
cel ce crede în Mine să-şi facă pârtie cu apă sfinţită când trece 
prin lume, dar nicidecum să aducă lumea în locuinţa lui cea 
păzită de îngeri pentru el. Vai de cel ce cade în nepăsare de su- 
flet! O, nu vrea cel neascultător, nu vrea să asculte! Iată, aşa 

se dovedeşte neghina atunci când vine vremea. 

Te învăţ, poporul Meu, să nu dai pe nimic iubirea cea 
pentru sfinţenie, tată, şi paza Mea din partea ta, căci tu eşti spri- 
jinul Meu pe pământ şi-Mi trebuie casă sfântă ca să pot veni, 
ca să pot fi în lume şi să fiu lumină a lumii din mijlocul tău. 
Nimic să nu iubeşti ca şi sfinţenia; ea te scapă de moarte, iar 
iubirea dintre fraţi să fie mare, căci sfinţenia se hrăneşte cu iu- 
birea Mea cea dintre fraţi, iubirea care vindecă omul de păcat, 
şi pe care lumea n-o cunoaşte, tată. 

Să fie iubire între Mine şi tine, poporul Meu! Să-ţi laşi 
învăţată iubirea, tată, căci am în mijlocul tău pe cei ce veghează 
pentru Mine şi pentru tine. Voi să nu vă semeţiţi unii peste alţii, 
tată, căci semeţia este diavol, este duhul şi glasul diavolului, 
care-şi seamănă neghina sa. Fiţi plini de duhul umilinţei unul 
spre altul şi veţi fi plini de harul Meu. Amin. 

Fiilor, fiilor, iară şi iară vă spun: sculaţi-vă la mijitul zo- 
rilor şi aşezaţi- vă în aşternuturi după amurgul zilei, că e păcat 
să răsară pe pământ ziua când voi staţi în aşternuturi, şi e bine 
să răsăriţi voi în calea zilei ca nişte flori care întind trupul lor 
spre lumină aşteptând-o când ea se iveşte. Iar dacă vă sculaţi 
în zori, spălaţi-vă faţa, închinaţi-vă trupul şi duhul lui Dum- 
nezeu şi uniţi-vă cu El prin rugăciune, şi apoi lucraţi, tată, toate 
câte sunt de lucrat în curţile şi în casele Mele cu voi. Fiţi desă- 
vârşiţi în ascultare de Dumnezeu, fiţi dulci în cuvânt şi în pur- 
tare, căci îngerii doresc să stea cu voi lucrând, tată, iar dacă 
omul nu lucrează, nici îngerii nu lucrează. învăţaţi bine să 
lucraţi şi să vă odihniţi, căci fără de odihnă nu puteţi lucra şi, 
iarăşi, fără de lucrare nu vă puteţi odihni, iar ascultarea aceasta 
vă aduce vouă sănătate trupului şi duhului şi sufletului din voi, 
vouă şi Mie, tată. în fiecare seară strângeţi-vă în spic şi chiver- 
nisiţi- vă lucrul cel pentru a doua zi de lucrat, ca să ştiţi în zori 
ceea ce veţi lucra. Toate vor fi atunci cu rod: şi duhul şi sufletul 
şi trupul şi iubirea şi frăţia şi pacea şi învierea şi înnoirea lumii, 
căci de la voi răsare tot începutul cel nou, tată. Eu pentru aceea 
v-am făcut popor al Meu. Luaţi pe voi hăinuţă albă la masa 
Mea de nuntă şi nu uitaţi ce aveţi de împlinit, căci curând Eu 
voi rosti din nou cuvânt pentru împlinit şi vom împlini tot cu- 
vântul Meu cel spus vouă să se împlinească. Amin. 

Şi acum iarăşi aşez peste voi binecuvântare pentru sărbă- 
toare de înviere, fiilor. Mergi, poporul Meu, şi mângâie-1 pe om 
cu lucrarea Mea din tine, căci omul e obosit sub sarcina păcatelor 
lui! Cântă, fiule, cântarea învierii şi dă-i omului puteri de biruinţă 
asupra morţii şi de bucurie sfântă, căci fără bucuria sufletului nu 
poate omul pe calea Mea cea cu cruce! Pace ţie! 

Iar voi, copii călăuzitori, gătiţi-Mi frumos poporul, 
sufleteşte şi duhovniceşte, şi învăţaţi-1 frumos, şi cu pregătire 
sfântă să meargă şi să vestească pe uliţe sărbătoarea Mea de 
înviere şi duhul ei. Ca în cer şi nu ca pe pământ să vă fie toată 
lucrarea peste poporul Meu. Amin. 

Ca în cer şi nu ca pe pământ să împlineşti tu lucrarea 
Mea cu tine, Ierusalime, căci voi nu sunteţi din lumea aceasta, 
fiilor. Amin, amin, amin. 

7/20 aprilie 2008 

Praznicul învierii Domnului 

Fără de putere nimeni nu poate mărturisi adevărul lui Dumnezeu. 
Alegerea poporului este să îl învieze pe om din moartea păcatului. 
Nu e om să nu aibă în el demon. 

unt Domnul învierii, poporul Meu, şi sunt Dom- 
nul Dumnezeul tău. Mă las peste tine cuvânt în 
carte în zi de Paşti, căci Paştele tău Eu sunt, şi sunt învierea ta. 


Pace ţie! Cărarea Mea spre tine e grea şi pentru Mine, darămite 
pentru cei ce Mi-o poartă, dar Eu te iubesc, ca un Dumnezeu 
ce sunt, şi fac pentru tine ceea ce n-am făcut pentru nimeni pe 
pământ până acum atât de mult, iar credinţa ta să se arate, 
poporul Meu. Amin. 

Hristos a înviat! Eu însumi te cuprind cu salutul învierii 
Mele dintre cei morţi, Ierusalime de azi, iar credinţa ta să fie 
mare şi să se arate, fiule, căci Eu după ce Mi-am dovedit uceni- 
cilor învierea le-am spus aşa: «Mergeţi în toată lumea şi propo- 
văduiţi peste toată făptura Evanghelia Mea, iar celor ce vor 
crede le vor urma aceste semne: în numele Meu demoni vor 
izgoni, în limbi noi vor grăi, şerpi vor lua în mână şi chiar ce- 
va dătător de moarte de vor bea nu-i va vătăma, pe bolnavi îşi 
vor pune mâinile şi se vor face sănătoşi, iar cei ce nu vor crede 
se vor osândi. Voi însă învăţaţi toate neamurile, botezându-i 
în numele Tatălui şi al Fiului şi al Sfântului Duh, învăţându-i 
să păzească toate câte v-am poruncit Eu vouă, şi iată, Eu voi 
fi cu voi în toate zilele, până la sfârşit». Amin. 

O, poporul Meu, iată, tată, ce înseamnă cel ce crede în 
Mine prin moartea şi prin învierea Mea! Eu sunt cu acela în 
toate zilele şi săvârşesc cu el semne minunate şi aşa poate el 
să-Mi vestească Evanghelia Mea, căci fără de putere nimeni 
nu poate mărturisi adevărul lui Dumnezeu. O, mare este la 
Mine în cer şi pe pământ omul care poate să-l despartă pe un 
păcătos de faptele lui păcătoase, de demonii care ies greu din 
om! Mare este la Mine cel ce face omul să creadă în Dumnezeu 
facându-1 sănătos întru toate în numele Meu! Ridică-te mare, 
poporul Meu, şi fa din gura ta izvor al Evangheliei Mele şi 
lucrează, tată, că Eu te-am ales să fac din tine semne şi minuni 
pe pământ, iar de la acestea să-L înţeleagă omul pe Dumnezeu 
cu tine şi să creadă şi să învieze din moarte omul, că nimeni 
pe pământ nu-i mai arată omului altceva decât moarte, tată. 

O, cum să fac, poporul Meu, să-l dezbar pe om de min- 
ciună, să-l fac să-şi vadă deşertăciunea vieţii lui şi să ia el calea 
Mea cea cu slavă pe ea, cea cu lepădare de sine, cale care-1 
face pe om adevărat, căci omul este mincinos, tată? Mi-e calea 
grea ca să stau cu tine mult în ziua aceasta de slavă. Mi-e mersul 
strivit mai mereu, căci duhul rău are grijă mereu să-Mi taie 
puterea ca să vin, dar puţinul Meu cuvânt de azi îl storc aşa 
cum pot, ca să-Mi arăt dorul Meu după om, căci omul nu Mă 
iubeşte, poporul Meu. De ce, tată, nu Mă iubeşte omul? Pentru 
că omul se iubeşte pe sine şi nu este deprins să calce peste sine 
ca să primească peste el pe făcătorul său, pe cel care-1 poate 
învăţa să moară ca să învieze apoi, căci fără moarte nu este în- 
viere, nu este, poporul Meu, şi iată, vezi că nu este. Că au venit 
mulţi spre lucrarea Mea de azi, dar dacă n-au voit să moară 
n-au înviat, şi au venit şi au călcat peste Mine apoi şi au plecat 
apoi. O, de s-ar întoarce iar ca să-şi capete învierea şi s-o înveţe 
ca s-o capete! Iată, Evanghelia Mea cea de acum două mii de 
ani n-a luat-o omul peste el nici atunci, nici azi ca să-l învieze 
ea pe el. Tot omul o ştie şi o spune pe de rost, dar ca să creadă 
în Mine precum scrie gura Mea şi să se arate credincios prin 
semne doveditoare aşa cum am spus Eu că vor lucra cei ce cred 
în Mine, o, nu e chip să ştie aşa să vestească omul vestitor 
Evanghelia Mea. 

O, poporul Meu, greu, tată, vor plăti cei ce ştiu despre 
Dumnezeu şi nu vor să se asemene Lui apoi! Nepăsarea îl tot 
ajută pe om să stea departe de slava Mea, iar lumea îl învaţă 
să se ruşineze cu calea Mea şi să stea pe calea ei. O, poporul 
Meu, mare eşti tu la Mine pentru credinţa ta în lucrarea Mea 
cea de ieri şi cea de azi, şi fii atent, tată, că este scris cuvântul 
Meu cel de după învierea Mea pentru cei ce cred în Mine că 

aceia vor izgoni demoni din oameni, căci vor vorbi în limbi 
noi şi vor fi vindecători. O, nu e om să nu aibă în el demon, 
tată, iar demonul se încruntă când umbli să-l superi în om. O, 
e plin pământul de demoni, iar oamenii, la fel şi nu mai ştiu 
oamenii ce este şi ce face demonul în om, şi nu ştiu oamenii 
ce este şi ce face Domnul în om acolo unde El poate împărăţie 
în om. Demonul îl ţine pe om lângă el şi lângă ai lui, iar Dom- 
nul îl ţine pe om lângă El şi lângă ai Lui, căci întunericul e ma- 
re între demon şi Dumnezeu, între om şi Dumnezeu. Cartea 
Mea de azi este cartea judecăţii, în care Eu scriu păcatele omu- 
lui, căci Mă uit pe pământ la om şi aşa scriu în carte, şi apoi o 
pun pe ea faţă în faţă cu omul şi mai dinainte îi spun omului 
faptele sale lumeşti şi diavoleşti, că judecata făpturii este vre- 
mea aceasta de ve ni re a Mea cuvânt după două mii de ani iarăşi 
de la Tatăl la om, iar cel ce crede în Mine şi în cuvântul Meu 
de azi, acela se scoală şi înţelege şi cuvântul Meu cel de acum 
două mii de ani, şi apoi se scoală dintre morţi unul ca acela şi 
se face ucenic al Meu, al voii Mele celei sfinte şi vestitor al 
Evangheliei învierii. Amin. 

Mergi, poporul Meu, şi te poartă pe uliţe şi cântă cu duh 
de înviere peste oameni, tată! Mergi, poporul Meu, şi ajută-i 
pe oameni să-şi vadă faţa lor cea urâtă şi învaţă-i să se spele şi 
să se lase spre înviere, tată! Mergi, Ierusalime, şi scoate de- 
monii din oameni, căci oamenii nu ştiu că au demoni în ei; 
scoate-i la iveală ca să-i vadă oamenii, scoate-i, tată, şi pune-i 
faţă în faţă cu omul, şi pune-Mă şi pe Mine faţă în faţă cu omul 
şi fă-1 pe om să înţeleagă ce înseamnă demonul şi ce înseamnă 
Dumnezeu, ce înseamnă să fii cu demonul şi ce înseamnă să 
fii cu Dumnezeu pe pământ. Mergi cu credinţă în Dumnezeu, 
poporul Meu, şi roagă-te tainic şi spune-Mi Mie în taină să 
aprind inimile oamenilor ca să vadă şi să-L iubească apoi oa- 
menii pe Dumnezeu. Amin. 

Hristos a înviat, Ierusalime! Mângâie-Mi durerile, tată! 
Să nu Mă răneşti nici cu fapta, nici cu gura, poporul Meu, căci 
sunt plin de răni, tată! Fii înţelept ca să ştii cum poţi să-L 
iubeşti şi să-L urmezi pe Dumnezeu pe pământ! Pace ţie! 
învaţă calea învierii, învaţ-o pe deplin peste tine şi întăreş- 
te-Mă pe Mine peste tine ca să te învăţ şi să fii învăţat apoi! 
Pace ţie! Eu sunt Cel ce sunt, şi iarăşi îţi spun: Eu sunt Cel ce 
sunt, poporul Meu. O, poartă-te frumos şi credincios cu Mine, 
că pentru tine şi nu pentru Mine îţi cer Eu aceasta. Amin. 

Hristos a înviat! Hristos a înviat! Hristos a înviat, 
poporul Meu Ierusalim! Amin, amin, amin. 

14/27 aprilie 2008 

Sărbătoarea Izvorul tămăduirii 

Omului îi trebuie toiag ca să fie cu Dumnezeu şi ca Dumnezeu. 
Credinţa şi fapta credinţei. Tămăduirea este împlinirea cuvintelor 

Domnului. 

B u sunt Cel ce sunt. Dulce este cuvântul Meu pen- 
tru cei ce au Duhul Meu în ei. Eu sunt în Tatăl, şi 
Tatăl este în Mine când grăiesc, iar cei ce au Duhul Meu în ei 
Mă primesc când grăiesc, precum şi cei ce nu-L au pe Dum- 
nezeu Mă tăgăduiesc, căci orice om lucrează după credinţa lui, 
după puterea credinţei lui. Când credinţa omului este mare el 
crede totul prin Dumnezeu şi din Dumnezeu, iar când credinţa 
lui este mică el nu poate prin credinţă şi poate prin mintea lui, 
care-i doboară mereu credinţa şi statornicia, şi iată, omului îi 
trebuie toiag ca să fie cu Dumnezeu şi ca Dumnezeu, iar cel 
ce are toiag este născut din Dumnezeu şi nu păcătuieşte, pentru 
că Dumnezeu îl păzeşte, şi cel viclean nu se atinge de el, căci 


lumea întreagă zace în cel viclean, precum este scris în Scrip- 
turi, iar cei ce sunt în Dumnezeul Cel adevărat, aceia cred în 
El şi au viaţă, căci dragostea de Dumnezeu este păzirea porun- 
cilor Lui, iar cel născut din Dumnezeu biruieşte lumea, iar 
biruinţa care a biruit lumea este credinţa. Amin. 

Mă fac izvor de cuvânt pentru poporul Meu cel din 
români credincios venirii Mele a doua oară de lângă Tatăl la 
om. Eu, Domnul Cel înviat dintre morţi, îmi întâmpin poporul 
cu salutul învierii Mele: 

Hristos a înviat, poporul Meu! Nu-Mi trebuie ştiinţa 
omului ca să grăiesc peste pământ mai mult decât oricând 
acum, căci oamenii care au crezut că ştiu ei L-au omorât mereu 
pe Dumnezeu, fiindcă omul care zice că ştie el, este bolnav, 
căci omul cel sănătos cu inima şi cu mintea crede de la Dum- 
nezeu şi nu face nimic decât de la Dumnezeu şi ca Dumnezeu, 
iar cel ce zice că de unde să-i spună Dumnezeu lui ce să facă 
şi ca să facă aşa, acela nu a cunoscut pe Dumnezeu şi nu ştie 
ce înseamnă Dumnezeu cu omul pe pământ şi nu-L va găsi pe 
Dumnezeu în preajma lui pentru sine, fiindcă un aşa om este 
bolnav, aşa cum au fost toţi cei din vremea trupului Meu, care 
nu au avut ochi şi inimă şi apoi minte ca să înţeleagă de la 
Dumnezeu şi nu de la oameni şi nu de la ei înşişi venirea Mea 
de la Tatăl pe pământ. Duh este Dumnezeu, dar omul nu vrea 
să treacă din trup în duh ca să fie ca Dumnezeu, duh şi nu trup 
şi nu fire şi nu minte a firii lui bolnave, căci omul care nu are 
pe Dumnezeu de toiag în toată clipa, acela este om bolnav, cel 
mai bolnav om, bolnav de moarte, nu de altceva bolnav, po- 
porul Meu. 

Hristos a înviat, Ierusalime de azi! Te-am ales din nea- 
mul român, tată, ca să izbăvesc prin tine acest neam de necre- 
dinţă şi de nepăsare de Dumnezeu. Mă fac în mijlocul tău 
lumină a lumii şi izvor de tămăduire a minţii omului, căci omu- 
lui nu-i trebuie minte, ci îi trebuie credinţă în Dumnezeu, 
credinţă care să biruiască lumea, nu oricum credinţă, căci 
lumea toată zace în cel viclean, iar cei credincioşi sunt născuţi 
din Dumnezeu şi biruiesc lumea prin credinţa lor şi prin 
păzirea poruncilor vieţii. Amin. 

Hristos a înviat, poporul Meu! Oamenii nu ştiu că nu 
asta e viaţa şi că viaţa asta este să-şi zidească omul cu ea viaţa 
lui ce va să fie când Eu voi fi înaintea lor în slava pe care o am 
de la Tatăl de la întemeierea lumii şi când voi fi cu ai Mei, care 
au iubit să-şi zidească viaţa. 

Vai celor fără de toiag peste viaţa lor de fiecare clipă! 
Copilul nu-şi alege singur mama ca să-l ocrotească şi ca să-l 
îngrijească, dar omul mare la trup şi ameţit la minte se alege pe 
sine peste el, şi viaţa lui nu are toiag şi-şi zice că poate singur, 
şi omului îi este ruşine cu Dumnezeu pe pământ, şi acela aşa 
trăieşte şi aşa moare. Iată, în acest popor al Meu dacă a venit 
omul şi s-a condus tot după el şi după obiceiul minţii lui, care 
zice că vede şi că ştie şi că poate, un aşa om n-a ştiut nici cum 
se vine, nici cum se stă la Dumnezeu şi cu Dumnezeu, nici cum 
se lucrează pentru Dumnezeu, căci lui Dumnezeu nu-I poţi 
lucra cu mâna, omule, nu, tată, nu, ci cu credinţa şi cu fapta 
credinţei, tată, căci Eu pe cei ce i-am făcut ucenici ai Mei i-am 
luat din lume, i-am luat dintre ai lor şi le-am dat lucrarea cea 
cu duhul, lucrarea vieţii veşnice, nu pe cea a vremelniciei aşa 
cum lucrează cei ce lucrează cu mâna pe pământ şi pentru 
pământ, căci toţi oamenii sunt pământ, şi pământul e greu de 
tot peste om. Mă fac izvor de cuvânt peste pământ ca să-l 
izbăvesc pe om de pământ şi să-l înveşmântez cu cerul, că pe 
pământ nu e bine fără cer, ci e numai trudă, numai muncire, 
numai lume, iar lumea toată zace în cel rău, după cum este scris. 

O, fii ai poporului Meu, fiţi, tată, ucenicii Mei şi nu 
lucraţi decât de la Mine, că altfel nu-Mi puteţi fi ucenici, căci 
este scris despre ucenici: «Cel ce nu lasă pentru Mine mamă, 
tată, soţie şi copii, ţarini şi ranguri, chiar şi pe sine însuşi, nu 
poate fi ucenicul Meu», şi dacă vine altfel la Mine cel ce vine, 
aceluia Eu îi deschid dacă bate ca să vină, dar Mi se face 
povară, tată, unul ca acela. Nu-Mi poate lua de pe Mine greul 
unul ca acela ca să Mi-1 ducă şi ca să Mă sprijinesc cu el în 
greul Meu cel greu. Iată, nici atunci, nici acum nu am cu cine 
să-Mi port crucea Mea cea grea, căci crucea Mea cea grea de 
azi nu este din pământ, ci este din duh şi este din suspin lucrată, 
şi numai Tatăl Meu şi mama Mea şi sfinţii Mei îmi ştiu durerea 
venirii Mele, căci omul care vine la Mine greu se lasă născut 
de sus unul ca acela şi uită, bietul de el, că nu e cu biruinţă 
peste duhul lumii credinţa tară faptă, ci e cu biruinţă credinţa 
cea pentru cer, nu cea pentru pământ. 

O, Tatăl Meu, o, mama Mea, e zi de izvor de tămăduire 
peste poporul Meu şi peste neamul Meu de azi, neamul român, 
din care Mi-am ridicat un Ierusalim în zilele acestea, căci 
Ierusalimul Meu nu este din pământ sau din piatră, ci este din 
fii credincioşi, care ştiu să biruiască lumea prin credinţa lor în 
Mine şi în venirea Mea acum iarăşi de la Tatăl la om. Sprijini- 
ţi-Mi poporul, o, Tată al Meu, o, mamă a Mea! Acum două mii 
de ani, când M-am întors iarăşi la Tine după ce Mi-am împlinit 
lucrarea pentru care venisem pe pământ, Te-am rugat pentru 
ucenicii Mei, o, Tată al Meu, şi îţi spuneam: «Nu Mă rog să-i 
iei din lume, ci să-i păzeşti de cel viclean, căci cât am fost cu 
ei în lume i-am păzit Eu, dar dacă Eu vin la Tine păzeşte-i Tu 
de cel viclean». Aşa Mă rog Eu şi azi pentru poporul Meu de 
azi: păzeşte-1 pe el de cel viclean şi de lumea lui, Tată, şi aju- 
tă-1 să Ne iubească şi să împlinească poruncile vieţii, care sunt 
izvor de tămăduire pentru om, o, Tată al Meu. Amin. 

O Fiule Emanuel, avem cuvântul în mij- 
locul lor şi avem ucenici veghetori ziua 
şi noaptea peste cei ce s-au dat Nouă să Ne fie popor. Să 
întărim, şi Eu şi Tu, această veghe peste poporul Meu şi al Tău 
şi să stea sub toiag poporul, căci vai celui Iară de toiag peste 
el! îl păstorim din cer şi de pe pământ, Fiule scump. Să stea 
sub învăţătură poporul Nostru, căci iubirea trebuie mereu 
învăţată, tată. Să-şi lase învăţată iubirea acest popor, căci avem 
ucenici locaş al Nostru între ei şi pentru ei, tată. 

O, stai sub călăuză, popor al cuvântului lui Dumnezeu, 
căci vai oilor fără toiag! învaţă izvorul tămăduirii mereu peste 
creştetul tău şi descoperă-ţi mintea şi inima înaintea Domnului 
Dumnezeului tău ziua şi noaptea, tată, că nimic nu este ascuns 
să nu iasă la lumină, fiindcă scris este: «Ziua zilei spune cu- 
vânt, şi noaptea nopţii vesteşte ştiinţă şi nu sunt graiuri, nici 
cuvinte ale căror glasuri să nu se audă». Aşa să lucrezi tu, 
popor iubit, aşa, tată, căci Eu, Tatăl şi cu Fiul, te numim lumină 
pe pământ, tată. 

O, Fiule Emanuel, aşa am grăit Eu azi din Tine poporu- 
lui Tău de azi, spre duh de tămăduire pentru el. Amin. 

O slava pe care o am de la Tine, Tată, eşti 
^Tu în Mine, şi voiesc să înveţe bine şi 
poporul Nostru de azi această slavă: Eu în ei, aşa cum Tu în 
Mine eşti, Tată al Meu. Amin. 

Iar tu, mama Mea cea izvorâtoare de tămăduiri, dă-i po- 
porului Meu putere şi vindecare, mamă, că e zi de izvor de tă- 
măduire, mama Mea. Amin. 

M ă dau eu, Fiule scump, leac de tămă- 
duire pentru cei neîmpliniţi în poporul 
Tău, căci împlinirea lor în Tine eşti Tu în ei, iar eu mă dau lor 


pildă de viaţă şi de ascultare şi de lumină a mea în Tine şi a Ta 
în mine, Fiule Doamne. 

Deschide ochii bine, popor al Tatălui şi al Fiului şi al 
Sfântului Duh, căci Domnul te creşte cu Duhul Său Cel Sfânt. 
Lasă-L pe Duhul Sfânt să-ţi fie viaţă şi suflare şi faptă şi rod 
peste pământ apoi, căci tu eşti ales pentru duh, nu pentru trup. 
îţi dau îndemn sfânt pentru tămăduirea ta mereu: păzeşte tu 
toate cuvintele Domnului şi bine îţi va fi şi ţie şi Lui. Toate 
zilele şi nopţile tale să fie trăite pentru împlinirea pe pământ 
a cuvântului Lui de peste tine. Liberează-te de sarcini şi ia 
crucea Fiului meu! Fii ca păsările cerului şi ca florile câmpu- 
lui, căci Domnul este Cel ce poate pentru tine, nu tu, iar tu să 
poţi pentru El, că la aceasta ai fost chemat şi primit când ai 
venit să fii al Lui. 

Tămăduieşte-te de trup şi de lume, tu, cel ce ai venit să 
fii cu poporul Domnului şi încă n-ai ştiut să înviezi şi să fii! 
Izvor de tămăduire este cuvântul Domnului, iar el trebuie luat 
în pântece ca doctorie, popor hrănit cu Dumnezeu. învaţă-te 
să iubeşti ca Dumnezeu şi nu ca omul, căci iubirea este Dum- 
nezeu, nu omul este ea. Purtarea cea sfântă înăuntru şi în afara 
ta între frate şi frate, între tine şi Dumnezeu, aceasta este izvor 
de tămăduire a Domnului de la tine spre El, căci Fiul meu este 
sub rană grea. Precum în cer, aşa să fii tu pe pământ între frate 
şi frate, şi să vadă Domnul la tine iubirea aşa cum este ea în 
cer, şi lumina s-o vadă la tine, căci ea le descoperă pe cele as- 
cunse şi le tămăduieşte de rău şi le povăţuieşte spre bine. 

Tot poporul Domnului să se elibereze de sarcini pe pă- 
mânt. Să nu-şi adune, ci să se elibereze, ca să nu-1 tragă spre 
ele cele adunate de el, ca să nu-1 tragă spre lume cele adunate 
şi cele lucrate de el. Ia din cer învăţătură şi n-o lăsa să treacă 
pe lângă tine, ci împlineşte-o, popor iubit de Dumnezeu, căci 
Fiul meu a biruit lumea pentru ca şi tu s-o biruieşti. Tu eşti po- 
por al Domnului. Biruieşte şi tu lumea ca Domnul tău. Amin. 

Eliberaţi-vă căsuţele de toate cele pământeşti şi vinde- 
caţi- vă de ele, fiilor, căci nimic nu vă trebuie pe pământ decât 
pe Dumnezeu, măi fiilor. Vindecaţi-vă de oameni, că lumea 
toată zace sub cel rău, şi primiţi şi învăţaţi de la Dumnezeu iu- 
birea de Dumnezeu, care începe cu neagoniseala pe pământ şi 
cu ieşirea din lume. Iubiţi cerul pe pământ, dar cerul nu este 
pământ, ci este cer, şi aşa de puţin înţelege aceasta omul! 

O, vino la izvor, popor hrănit de la Dumnezeu de sus, şi 
stai la gura celor ce au pe Dumnezeu în ei pentru tine, pentru 
viaţa ta cea din cer pe pământ! Eu sunt tămăduitoarea cea de 
la Fiul lui Dumnezeu pentru tine. Ia-mă de pildă, ia-mă de viaţă 
a ta, pe mine şi pe sfinţii cerului, care n-au căutat spre pământ 
în viaţa lor de om! O, vino la izvorul tămăduirii tale şi naşte- 
te din cer prin el, că are Domnul izvor de viaţă veşnică pentru 
tine, cel ce ştii să vii şi să crezi şi să primeşti ca să iei când ţi 
se dă spre tămăduirea ta! începutul acestei înţelepciuni este 
temerea de Dumnezeu şi credinţa ta în El, popor iubit. Amin. 

Iar voi, copii călăuzitori din partea Domnului pentru cei 
ce s-au dat Lui popor ascultător, rămâneţi în iubirea Lui şi învă- 
ţaţi poporul să iubească de la Dumnezeu şi sprijiniţi-1 pe cel cu 
dor în el şi pe cel apăsat pe calea lui cu Domnul. Uitaţi- vă mereu 
peste fiii şi fiicele Ierusalimului, priviţi-le viaţa şi purtarea, cer- 
cetaţi-le gândul şi inima şi fapta şi întăriţi în ei viaţa cea veşnică, 
viaţa care tămăduieşte de moarte pe om. Hai! E Domnul în voi, 
şi voi în El. Duceţi turma Domnului până sus şi aduceţi-L pe 
Domnul până la ea mereu, iar poporului sfânt îi hărăzesc credinţă 
ca a voastră şi lucrare cu ascultare de Dumnezeu, căci Duh este 
Dumnezeu, şi tot aşa să fie şi poporul Său. Amin. 

Iar tu, o, ţară scumpă a Fiului meu, aleasa Fiului meu, 


298 


Cuvântul lui Dumnezeu 


scumpă ţară Românie, nu-ţi închide urechea pentru şoapta 
Domnului de peste tine. Te povăţuiesc pentru trezie şi pentru 
credinţă şi pentru înţelepciune de sus, căci tu eşti îndurerată 
chiar dacă nu ştii, chiar dacă nu simţi. 

Hristos a înviat! învaţă Evanghelia învierii, scumpă ţară 
a noii alegeri a Fiului meu pentru venirea Lui iarăşi pe pământ! 
Hristos a înviat din morţi acum două mii de ani, şi acum 
voieşte să învieze din tine peste pământ şi ca să creadă lumea 
că Tatăl L-a trimis la tine pentru slava ta cea de la El acum, la 
sfârşit de timp. O, lasă-te spre slava Lui şi a ta! Iată izvorul 
slavei! Fii înţeleaptă! 

Ascultă-1 pe cel pus de Domnul să cârmuiască peste tine 
ţara ta, neam român, căci el iubeşte dreptatea cea pentru tine 
mai mult decât toţi cei care stau peste tine acum. Deschide 
ochii bine, că dacă nu-i deschizi te prinde sub el omul minci- 
nos, care-ţi zice că-ţi face bine, dar el nu-ţi face bine ţie. O, 
ascultă-1 tu pe cel drept peste tine şi pentru tine, şi cere de la 
Dumnezeu înţelepciune ca să-l vezi pe cel ce-ţi voieşte bine 
ţie şi lui Dumnezeu în mijlocul tău. Primeşte-1 peste tine pe cel 
pus de Domnul cârmaci prin valuri pentru tine, căci vai celor 
fără de toiag peste creştetul lor! 

Iată, toiagul Domnului este în mijlocul tău. Nu umbla 
fără toiag din cer şi de pe pământ peste soarta ta, scumpă ţară 
de întoarcere a Fiului meu pe pământ acum. Vino la lumină! 
Vino! Vino şi ia lumină! Are Domnul în mijlocul tău sfeşnicul 
cuvântului Său. Ia din izvor şi bea ca să înveţi cărarea spre 
Dumnezeu, şi a Domnului spre tine! Ia şi bea şi învaţă să fii, 
şi nu uita că eşti ţara Fiului meu, ţara venirii Lui iarăşi de la 
Tatăl la om. Amin, amin, amin. 

© mamă mireasă, mamă Fecioară! întă- 
resc Eu acum cuvântul tău peste ţara 
Mea de venire şi îi spun ei aşa: 

Mama Mea este mijlocitoarea ta la Mine, ţara Mea de 
azi. De două mii de ani veghează ea pentru tine şi pentru Mine, 
căci de la Do mn ul s-a descoperit ei atunci ţărmul Meu cel de 
acum, unde voi trage Eu pentru a doua Mea venire. în fel şi 
chip a lucrat mama Mea peste pământ pentru om şi pentru în- 
toarcerea la Dumnezeu a lumii păcătoase, dar pentru tine ea 
stă peste tine, cu mâinile acoperindu-te de deasupra ta ca să fii 
tu a Mea acum, la sfârşit de timp. Luminează-te, dar, căci tu 
eşti ţara Noului Ierusalim, ţara poporului Meu cel nou din mij- 
locul tău născut pentru ca să stea el acum înaintea Mea pentru 
venirea Mea! 

Hristos a înviat! Eu, Domnul, îţi trezesc iubirea şi Evan- 
ghelia învierii Mele peste tine, ţara Mea de azi. Hristos a înviat! 
Eu, Domnul Cel înviat, întind peste tine duhul învierii, giulgiul 
iubirii Mele. Hristos a înviat, ţara Mea de azi! Eu bat la uşa ta. 
întăreşte-te în credinţă! Vino spre învierea ta, căci slava Dom- 
nului răsare peste tine! 

Suflu peste tine cu Duh Sfânt, ţara Mea de azi. Hai să 
înviezi! Eu nu-ţi aduc ţie decât mântuirea şi învierea şi veşnicia 
ta cu Mine, ţara Mea cea pentru a doua Mea venire, ţara Mea 
cea de la sfârşit de timp. Hristos a înviat! rosteşte peste tine 
Domnul Dumnezeul tău. Amin, amin, amin. 

19 aprilie/2 mai 2008 

Duminica a doua după Paşii, a sfântului apostol Toma 

Lucrarea cea cu rod sfânt pentru om. Fapta credinţei este fapta 
darului lui Dumnezeu. Cum trebuie să vină omul la Dumnezeu? 

I ară şi iară te cuprind cu duh de înviere, poporul 
Meu Ierusalim, luat din neamul român pentru ca 


să-Mi fii popor. Mi-e dor de duh de înviere în om, tată. Mi-e 
dor de Dumnezeu în om, poporul Meu. Multe minuni am făcut 
Eu, Domnul, în faţa ucenicilor Mei acum două mii de ani, şi 
cartea nu le-a putut lua pe toate, dar le-au luat în ei ucenicii 
Mei, şi numai aşa am putut să-i ţin Eu pe ei ai Mei, martorii 
Mei cei de atunci. I-am îmbrăcat apoi în Duhul Sfânt, căci Eu 
Mă dusesem la Tatăl, şi i-am pus pe ei să lucreze în numele 
Meu pe mai departe peste neamurile pământului, şi aşa i-am 
iubit Eu pe ei până la sfârşit, iar ei lucrează tainic peste oameni 
până la sfârşitul timpului, precum şi Eu lucrez, căci toţi cei ce 
trăiesc în Mine sunt vii şi lucrători în vecii vecilor, precum Eu 
sunt. Amin. 

Hristos a înviat, poporul Meu! Te hrănesc cu duhul în- 
vierii, tată. Mă fac cuvânt la izvor şi-ţi trimit hrană ca să ai, 
dar nu uita că Eu când le-am dat ucenicilor Mei hrană de Duh 
Sfânt şi dar împărţitor, le-am spus să propovăduiască Evanghe- 
lia Mea, lucrarea Mea în mijlocul oamenilor, avându-i pe ei 
martorii Mei. Aşa trebuie să faci şi tu, tată, că mare a fost lu- 
crarea Mea cu tine şi mereu te-am hrănit cu Duhul Sfânt, 
poporul Meu. O, cei ce le-au plăcut să trăiască pe spinarea Mea 
sub numele de slujitori ai lui Hristos pe pământ între oameni 
Mi-au apăsat mereu calea şi pe cei de pe cale ai Mei, aşa cum 
s-a petrecut şi cu poporul lucrării Mele de azi, cu tine, tată, cel 
credincios al Meu. Mereu au căutat să găsească vină preoţii, 
mereu au lucrat ei aşa peste cei care păzeau poruncile Mele, şi 
aşa au făcut şi azi în vremea lucrării Mele cea de cincizeci de 
ani în mijlocul neamului român. 

Eram pe pământ cu ucenicii Mei din loc în loc şi lucram 
lucrări minunate şi aflau de peste tot mulţimile, dar preoţii şi 
căpeteniile de peste oameni aveau grijă mare să-Mi găsească 
mereu vină. Mulţimile însă veneau şi tot veneau după Mine cu 
toate durerile lor, şi ieşeau durerile din ei şi ieşeau duhurile 
rele din oamenii ţinuţi de ele, căci şi atunci lumea toată zăcea 
în cel viclean ca şi acum, dar preoţii şi căpeteniile n-au putut 
să se liniştească şi, încet, încet, M-au pedepsit apoi cu moartea 
şi au pus lespede de piatră grea peste mormântul Meu, peste 
trupul Meu cel dumnezeiesc, şi n-au ştiut să gândească, bieţii 
de ei, că plata semeţiei şi a măririi deşarte este dureroasă şi 
ruşinoasă apoi. 

Vai celor ce se gândesc la ei numai pentru viaţa aceasta, 
care trece ca paiul, care trece ca lumea şi vai celor ce nădăj- 
duiesc în Mine numai pentru viaţa lor cea de pe pământ, căci 
aceia se păcălesc amar prin acest păcat! La fiecare pas, la 
fiecare om văd Eu aşa şi nu mai pot să-l iau pe cel credincios 
şi să-l am martor al Meu de aproape şi să-l am lucrător al Meu 
apoi aşa cum i-am avut pe ucenicii Mei cei de atunci, pe care 
i-am luat din neamul lor, din locul lor şi i-am strămutat în Mine 
şi M-am arătat cu ei şi i-am păzit de cel viclean, care caută 
mereu pe toate căile lui să Mi-i strămute spre înapoi pe cei ce 
scapă spre Mine cu viaţa lor. 

O, poporul Meu, te hrănesc mereu cu Duhul Sfânt, cu 
duhul învierii, tată, ca să prinzi putere pentru împărăţia Mea 
în tine, dar pe ea trebuie s-o pricepi bine, s-o înveţi mereu, mai 
ales acum când Eu vin mereu pe pământ cu duhul naşterii din 
nou a lumii, când Eu dau să-l fac pe om să moară pentru el 
însuşi şi să se nască din Mine, din cuvântul Meu de azi, cu care 
Mă slăvesc peste om pentru ca să se nască iarăşi omul şi să fie 
de sus omul şi nu din cele de jos, căci jos e jos, nu e sus, iar 
Eu sunt Cel de sus. 

O, ascultă-i tu, poporul Meu, pe cei cu Duhul Meu în ei 
pentru tine şi nu vei greşi, tată, ci vei fi poporul Meu cel întărit 
pe calea Mea, căci ei ştiu să-Mi lucreze omul, şi de aceea i-am 

ales şi ţi i-am dat în dar, şi, iată, fericiţi vor fi cei ce se dau lor 
pentru calea cea cu Mine, căci aceştia ştiu să-Mi lucreze omul, 
numai să-Mi fie omul credincios, şi să fie mort pentru sine ca 
să fie credincios, şi să fie viu pentru Duhul Meu Cel din cer, 
căci mintea omului stă împotriva Mea în om. 

O, este scris în Scripturi că «Domnul va da cuvânt celor 
ce vestesc cu putere multă», şi iată această Scriptură împlinită, 
poporul Meu. Umileşte-te mereu şi vino la făcut, tată, că e vre- 
mea înnoirii a toate cele ce vor rămâne cu Mine şi cu tine, 
numai să te lupţi să fii al Meu, poporul Meu. Iată, dau să vină 
să te vadă cei ce cred în Mine şi în cuvântul Meu de azi şi în 
tine, şi aceştia trebuie povăţuiţi spre viaţa Mea în ei şi aceştia 
trebuie să înveţe taina cuvintelor Mele cu tine, şi să vină sfioşi 
dacă vin, şi să vină înnoiţi, tată, că dacă vin aşa cum stau ei, 
nu le face bine o aşa venire. 

O, nu se poate omul dezlipi de lume şi de mersul cu 
lumea. Zice omul că nu are ce mânca dacă s-ar dezlipi de trupul 
lumii, de oamenii păcătoşi, care n-au teamă de sfârşitul lor cel 
fără Dumnezeu. O, decât să mănânci moarte, omule, din mâna 
celor ce lucrează numai păcatul şi slava cea trecătoare, mai 
bine hrăneşte-te cu duhul credinţei şi cu slava lui apoi. Mai 
bine este să iubeşti sărăcia şi puţinul din toate cele ce-ţi trebu- 
iesc, decât să stai cu duhul şi cu trupul lumii şi în obiceiurile 
cele lumeşti, în care oamenii timpului stau. Cei ce se nasc din 
Mine sunt cei frumoşi şi sunt fără de trecut apoi, dar cei ce stau 
în timp stau în cele trecătoare şi le lucrează, iar ele îi lucrează 
pe ei. Ucenicii Mei n-au mai făcut aşa, ci ei pătrundeau cu 
Evanghelia învierii Mele între oameni şi îi strămutau pe oa- 
meni întru împărăţia Mea, dar şi ei, ca şi Mine, găseau greu 
loc în om, căci în lumea aceasta nu poate omul să fie al Meu 
după poruncile Mele, că lumea aceasta are multe porunci peste 
oameni, şi oamenii nu se pot împărţi ca să fie şi cu Mine, căci 
Eu, Domnul, sunt Cel sfânt, şi acest cuvânt este mare şi pentru 
om când omul voieşte şi el să fie. Apostolul Toma a fost atât 
de dornic să Mă cuprindă cu privirea lui şi apoi cu mâna lui 
spre mărturia învierii Mele şi multă înţelepciune nouă a pătruns 
în el în vremea cât Mi-a fost ucenic, şi apoi a stat cu mărturia 
Mea în el martor al învierii Mele înaintea oamenilor, lăsând 
peste pământ adevărată Evanghelia Mea şi s-a dovedit al Meu 
acest ucenic, căci Eu sunt Cel ce sunt, şi acest cuvânt este 
adevărat şi pentru cel ce voieşte să fie asemenea Mie, aşa cum 
Toma s-a dovedit a fi, iar când M-a mărturisit pe Mine, el s-a 
mărturisit şi pe sine întru Mine, căci puterea Mea era în el şi 
cu ea lucra înaintea oamenilor spre mărturia Mea. 

Eu sunt Cel ce sunt, poporul Meu. O, să fii, tată, uce- 
nicul Meu. Cu credinţa ta şi cu fapta ei să fii tu martorul Meu, 
şi fii bine atent la ce-ţi spun, ca să nu zici că e fapta ta, ca să 
nu cazi în păcatul semeţiei apoi. Credinţa este de la Dumnezeu 
în cel de care Dumnezeu Se îndură, iar faptele ei sunt tot de la 
Dumnezeu în cel care a găsit îndurare de la Dumnezeu. 

O, poporul Meu, fapta credinţei nu e fapta ta, ci e fapta 
darului lui Dumnezeu, Care Se îndură de tine. Fii umilit, tată, 
că numai în cel umilit nu poate lucra lucrarea lui satan. Nu 
poate, tată, lucra satana în cel umilit şi liniştit cu dorirea. Când 
Eu eram drept, mâniindu-Mă pentru lucrul satanei cuibărit în 
om, eram plin de umilinţă, căci altfel n-aş fi scos demonii din 
cei cuprinşi de demoni. Eram plin de umilinţă când îl umpleam 
pe om de credinţă în Dumnezeu prin faptele minunate ce le 
săvârşeam peste cei robiţi de satana, şi iată, îţi spun un păcat 
al tău, măi tată: când tu azi spui omului păcătos minunea lu- 
crării Mele cu tine, şi el crezând nu poate să se lase de lume şi 
de trup şi de sine, aceasta se întâmplă pentru că tu ai semeţie 


şi nu umilinţă când stai cu lucrarea Mea în mână ca să-l lucrezi 
pe cel păcătos cu ea. învaţă, tată, de la Mine lucrarea cea cu 
rod sfânt pentru tine şi pentru om. învaţă, poporul Meu, lucrul 
umilinţei, care nu se mânie din om decât împotriva lucrării de- 
monilor din om. Adu-ţi aminte că Eu când le spuneam de- 
monilor să iasă din cei cuprinşi de demoni vorbeau frumos 
demonii cu Mine şi Mă mărturiseau când vorbeau, fiindcă de- 
monii slăbesc în faţa umilinţei din om şi se supun şi se smeresc 
ieşind. Amin. 

Luaţi faţa Mea, luaţi lucrarea Mea cea cu umilinţă în voi, 
fiilor! FIristos a înviat, măi fiilor! Aşa să fiţi şi voi, tată. Măr- 
turisiţi învierea Mea în voi, că iată ce-Mi face omul pe pământ: 
Mă ţine sub lespede rece omul, tată. Acum două mii de ani 
poporul evreu Mi-a pus piatră grea peste trupul Meu cel jertfit 
pentru om pe cruce, iar omul care se dă credincios Mie acum şi 
merge să se împărtăşească cu FIristos la preot Mă ţine sub les- 
pede de came, căci trupul omului nu numai că nu se face ca 
Mine, dar Mă şi ţine sub lespede rece şi nu Mă arată înviat, ci 
pedepsit în el Mă ţine omul, tăcut şi nelucrător şi neluminos, 
iar dacă mai spune altui om despre Mine, e plin de semeţie 
omul. Omul are pe el semnul semeţiei prin lipsa umilinţei în lu- 
crarea lui de om şi nu poate să se lase biruit de umilinţă, dar Eu 
vin din cer ca să-l învăţ pe om taina învierii lui. 

FIristos a înviat, poporul Meu! învaţă, tată, peste tine 
Evanghelia învierii Mele şi puterea ei apoi. Apleacă-te spre 
învăţătură şi spre facere apoi, căci scris este: «Domnul va da 
cuvânt celor ce vestesc cu putere multă», şi aceştia te vor umbri 
şi te vor învăţa. Umileşte-te mereu şi vino la făcut, poporul 
Meu, că e vremea înnoirii a toate, tată. 

FIristos a înviat, Ierusalime nou! Vin curând şi iarăşi te 
voi învăţa taina credinţei. învăţătură nouă voi slobozi peste 
tine, «ploaie îmbelşugată va da Dumnezeu, şi moştenirea Sa 
cea istovită Şi-o va întări El», precum este scris. Amin. 

Pace ţie, poporul Meu! Voiesc să-i povăţuiesc spre cale 
cu mers sfânt şi pe cei ce dau să vină să te vadă pe tine în 
sărbători şi să audă de la Mine glasul cel din mijlocul tău 
cuvântător peste om, că iată, omul care nu se dă cu totul lui 
Dumnezeu când îl află pe El lucrând şi aşteptând, nu are cine 
să-l înveţe pe el puterea Mea cea din om, care lucrează apoi 
pentru el. Dacă omul nu-Mi dă Mie locul puterii în el, nu poate 
omul pentru calea cea cu Dumnezeu pe pământ. Face ce face 
omul şi se întâlneşte tot cu sine când dă să vină după Mine, 
căci omul e cuprins de multe plăceri, de multe slăbiciuni şi de 
aceea trebuie învăţat omul dacă vine. 

FIristos a înviat, poporul Meu! Iar omul cel credincios 
trebuie să înveţe învierea Mea în el, ca să fie adevărat cuvântul 
gurii lui când el vesteşte unul peste altul vestea învierii Mele. 

Pace ţie, Ierusalime! Peste şapte zile iarăşi voi sta cu în- 
tâlnire între Mine şi tine, între Mine şi om, şi Mă voi slăvi cu 
duhul umilinţei Mele şi cu duhul învierii Mele şi Mă voi vesti 
Domn şi Dumnezeu, Om adevărat şi Dumnezeu adevărat, şi 
voi veni cu ucenicii şi cu uceniţele învierii Mele, şi voi veni 
cu cei ce M-au condamnat de moarte şi M-au răstignit şi vom 
mărturisi vremea cea de atunci şi-i vom învăţa şi-i vom hrăni 
pe cei adunaţi la izvor. Amin, amin, amin. 

Cuvântul lui Dumnezeu 


Sărbătoarea sfântului mare mucenic Gheorghe 

Cel care nu înţelege mărirea lepădării de sine în el, acela II părăseşte 
pe Domnul. Mărturisirea pentru Dumnezeu înaintea necredincioşilor 
începe cu puterea lepădării de sine a celui care vesteşte cuvântul 
lui Dumnezeu. 

T e întâmpin iarăşi cu duh de înviere şi cu sărbă- 
toare de sfinţi, popor al cuvântului Meu. Eu sunt 
Cel ce sunt, şi sunt Do mn ul Dumnezeul tău. Ne pregătim, Noi 
şi voi, pentru zi de învăţătură şi de înviere, că vin mulţi la izvor 
şi trebuie să-L înfiripăm pe Dumnezeu în ei, tată. Astăzi, în zi 
de sărbătoare pentru mucenicul Meu Gheorghe, Eu, Domnul, 
aşez în rugăciunea ta cerere cu credinţă pentru ca să vină zile 
cu soare şi cu cald şi cu pace şi cu ajutor pentru sărbătoarea 
duminicii mironosiţelor învierii Mele, poporul Meu. Ridică 
mânuţele şi cere cu credinţă, tată, ca să împlinesc Eu rugăciu- 
nea ta! Pregăteşte-te cereşte şi ai grijă, şi iarăşi îţi spun, ai grijă 
de lucrul ce este de pregătit, dar ai grijă şi de odihnă, căci pace 
şi linişte voiesc Eu să am în fiinţa ta, în lucrarea ta, fiindcă tot 
cerul are nevoie de pace când Eu lucrez cu tine pe pământ. Ai 
grijă să fii frumos ziua şi noaptea, fiule, iar cel frumos este cel 
care-L are pe Hristos în iubirea lui, în lucrarea lui, şi este cel 
asemenea Mie, poporul Meu. Amin. 

Şi acum avem sărbătoare de sfinţi, iar în venirea Mea 
de azi am cu Mine pe mucenicul Meu Gheorghe, care M-a 
mărturisit muceniceşte şi nu M-a părăsit pe pământ, ba M-a şi 
slăvit prin iubirea lui cea cu statornicie înaintea celor necre- 
dincioşi. Pe vremea când Eu eram pe pământ şi pregăteam 
fructul mântuirii omului, salvarea din păcat a omului căzut din 
Dumnezeu prin păcat, mulţi se minunau de măreţia semnelor 
şi a minunilor Mele şi mulţi Mă urmau ca să vadă şi ca să crea- 
dă şi ca să poată cu Mine prin iubire şi prin mărturisire apoi, 
dar tot mulţi Mă şi părăseau apoi, căci Eu aveam învăţătură de 
viaţă, cuvânt tare, şi eram Cel drept, şi lumea nu Mă iubea, 
pentru că Eu mărturiseam mereu că faptele ei sunt rele şi voiam 
să-l îndrept pe om spre cele bune, iar omul când auzea nu putea 
purta adevărul cel despre el şi venea şi pleca, fiindcă păcatul îl 
slăbea şi îl învinuia, iar umilinţa pentru păcat nu se prindea 
uşor de om, chiar dacă el Mă vedea pe Mine umilit şi dispreţuit 
sub om şi mlădios pentru om. O, mulţi veneau să fie cu Mine 
şi cu ai Mei, dar mulţi Mă şi părăseau, şi apoi Mă urau şi Mă 
dispreţuiau şi se mâniau, pentru că Eu voiam să-i curăţ de 
păcatul iubirii de sine şi să pun în ei căldură şi umilinţă şi aple- 
care cu duhul, iar când ei vedeau aceasta ce fac Eu pentru înţe- 
lepciunea lor cea nouă, o, nu se puteau apleca şi plecau spre 
răceală, iar cei ce se ţineau după Mine şi vedeau aşa, Mă 
dispreţuiau şi ei mulţi dintre ei, şi unii pe alţii se întăreau îm- 
potriva Mea apoi şi se uneau iarăşi apoi cu cele de dinainte ale 
lor. Dar cei ce Mă iubeau cu putere le erau iertate păcatele toate 
prin iubirea lor de Dumnezeu, iar ei Mă mărturiseau de Dum- 
nezeu al lor, şi pe ei mucenici ai Mei mărturisitori curajoşi, 
nefugind ei de cruce şi de răbdarea de sub ea, căci iubirea de 
Dumnezeu îi stăpânea pe ei ca şi pe femeia cea păcătoasă, care 
Mi-a adus miresme ca semn al credinţei în Mine şi al iubirii ei 
de Dumnezeu, iubire mare, drept pentru care i-au fost iertate 
toate păcatele ei, şi apoi am zis despre ea că mult a iubit şi mult 
i s-a iertat ei. 

Erau prigoniţi în toate vremile cei ce Mă iubeau, iar cei 
ce nu iubeau prigonirea Mă părăseau şi cădeau în necredinţă 
pentru păcatul părăsirii lor de Dumnezeu. Iată, sărbătorim pe 
mucenicul Gheorghe, care n-a fugit de prigoana cea pentru 
credinţa lui şi pentru multa lui iubire de Dumnezeu, căci cei 


ce cred cu putere nu sunt biruiţi, fiindcă îi apără pe ei puterea 
credinţei cea făcătoare de putere şi de minuni pentru cei necre- 
dincioşi şi aşa biruiesc ei pe prigonitorii lor cei neputincioşi în 
credinţă. 

O, mucenicule plin de curaj pentru credinţa ta! Unde, 
tată, să mai fie azi pe pământ putere pentru Dumnezeu în om 
când omul se iubeşte atât de mult pe sine? Fuge omul şi se 
încruntă şi se întunecă şi se răceşte pentru o dojană, pentru o 
mustrare, care dă să-i cureţe inima şi fapta, darămite să mai şi 
mărturisească unul ca acela prin umilinţă şi prin jertfa pe Dum- 
nezeul Cel viu aşa cum tu L-ai mărturisit! O, nu mai este om 
să priceapă ce înseamnă dreptatea lui Dumnezeu în om pe 
pământ! Iubirea de sine şi părerea de sine şi dorul de sine îl ni- 
miceşte de tot pe om, iar Eu plâng în cer între sfinţi când îi văd 
pe cei ce cred în Mine cum Mă părăsesc apoi, dându-se 
slăbiciunilor şi neputinţelor de tot soiul, care vin din om şi de 
pe pământ peste om, iar Eu îmi scriu cartea judecăţii faptelor 
omului. O, când, oare, va veni o vreme ca să înţeleagă cel cre- 
dincios mărirea lepădării de sine în el aşa cum am avut-o Eu; 
Eu şi sfinţii Mei? Când voi găsi Eu odihnă în om, în cel ce vine 
după Mine ca să iubească voia Mea? Când, oare, tată? Când? 

O nu poate nimeni să meargă spre desă- 
vârşire în iubire şi în voile Tale în el da- 
că nu vine la Tine pentru lepădarea de sine, Doamne. Cel ce 
nu urăşte pe mamă şi pe tată, pe soţie şi pe copii, pe rude şi pe 
prieteni, pe toate, pe toate ale lui agoniseli, şi cu totul pe el 
însuşi prin lepădare de sine, negândind nici la sufletul său, 
care-i ţine suflarea în trup, acela nu poate, nu poate să fie 
mărturisitorul Tău peste mulţi, ucenicul Tău între oameni, ba 
chiar şi miel jertfit pe altarul credinţei în Tine, credinţă care 
înviază morţii, Doamne. Cel credincios prin lepădare de sine 
nu-şi mai face socotelile cele pentru el, căci el iubeşte şi tră- 
ieşte pentru iubire şi nu pentru sine, şi iată de ce nu se leapădă 
de sine cel care se iubeşte pe sine. Lepădarea de sine a omului 
nu o poate face decât Dumnezeu în om, stând şi lucrând ca El, 
nu ca omul, căci omul când este viteaz pentru Dumnezeu în el 
înaintea necredincioşilor care nu-L vor pe Dumnezeu Domn 
peste ei, nu el, omul, ci Dumnezeu este Cel din el viteaz şi mi- 
nunat prin lepădarea de sine a omului care poate pentru Dum- 
nezeu, mărturisind aşa înaintea celor necredincioşi. 

O, dă-i poporului Tău de azi bărbăţia credinţei şi darul 
cel făcător de puteri şi de semne minunate al sfinţilor Tăi, 
Doamne! O, dă-i lui puterea şi darul cel sfânt al lepădării de 
sine, căci cei ce s-au făcut sfinţi pe pământ înaintea Ta şi înain- 
tea oamenilor n-au putut nimic pentru numele Tău şi pentru 
slava Ta până ce n-au aşezat în ei darul lepădării de sine, ne- 
maigândindu-se la ei, ci numai la slava Ta între oameni şi pen- 
tru oameni, Doamne. 

O, poporule de azi al lui Dumnezeu pe pământ, o, fiu 
credincios în vremea aceasta de necredinţă! Mărturisirea ta 
înaintea necredincioşilor pentru Dumnezeu şi pentru slava Lui 
începe cu puterea lepădării de sine în tine. Ea îl învaţă pe om 
să moară, iar pe Dumnezeu să învieze în el, în omul mărturi- 
sitor pentru Hristos. învaţă tu aceasta, începând cu cele mai 
mici încercări de peste tine, care dau să-ţi întrebe fiinţa ta dacă 
s-a lepădat de sine, dacă Hristos este în tine, dar dacă eşti încă 
tu, caută să intri sub învăţătură, sub mustrare, sub toiag, căci 
vai celui fără de toiag peste viaţa lui, peste mintea lui, peste 
fapta lui, căci acela îi face rău lui Dumnezeu dacă vine la Dom- 
nul şi la lucrarea Lui cea plină azi de slava Domnului, de 
învăţătura Domnului în mijlocul tău. Iată-mă pe mine cât mi- 
am călcat peste sine şi cât L-am mărit pe Domnul prin credinţa 

mea! Do mn ul Dumnezeul tău să-ţi dea harul Său, şi prin el să 
înveţi mereu darul lepădării de sine la orice pas, ca apoi să-ţi 
dea Domnul împărăţia Sa înăuntrul tău. Aşa îţi sortesc eu azi, 
în ziua mea de serbare între sfinţi în cer şi pe pământ, popor al 
venirii Domnului iarăşi de la Tatăl la om, acum, la sfârşit de 
timp. Amin. 

O, slavă Ţie, Doamne, că mi-ai dat acum pe pământ bu- 
curia să Te mărturisesc din cer, dintre sfinţii Tăi cei mărturi- 
sitori pe pământ în vremea trupului lor. O, coboară Tu vreme 
cu soare, coboară seninul şi zile dulci şi calde pentru sărbă- 
toarea Ta cu poporul Tău când Tu îţi vei învăţa poporul cu du- 
hul puterii, cu duhul învierii cea semănată peste cei ce se adună 
la izvor, Doamne! Ne rugăm Ţie cu poporul Tău şi noi, sfinţii 
Tăi. Primeşte, Doamne, şi împlineşte, Doamne! O, vino şi ara- 
tă-Te, Doamne, iar lumina cuvântului Tău să ia foc pe pământ, 
căci foc ai venit să arunci pe pământ şi să poţi peste om cu 
focul iubirii Tale, cu slava cuvântului Tău, care vine cu Tine 
pentru înnoirea lumii, pentru naşterea din Tine, Doamne, a 
toate câte vor fi şi vor rămâne, dimpreună cu sfinţii Tăi, care 
Te-au iubit de pe pământ şi până în cer, şi care Te iubesc acum 
pe pământ. Amin, amin, amin. 

H ristos a înviat, o, sfinţi ai cerului sfânt! 
O, ajutaţi-Mi poporului Meu de azi şi 
lucraţi pentru el şi lângă el pentru biruinţa Mea! Amin. 

Hristos a înviat, poporul Meu de pe pământ, şi te vreau 
sfânt prin lepădare de sine, nu numai sfinţit, tată. Cei sfinţi au 
avut şi au puterea Mea în ei, iar cei sfinţiţi sunt cei purtaţi de 
cei cu puterea Mea în ei, de cei sfinţi ai Mei prin lepădare de 
sine, tată. Popor de sfinţi voiesc să am, ceată de sfinţi voiesc 
să am în poporul Meu, între cei ce se ridică să creadă în venirea 
Mea cea de acum cu judecata multora şi cu izbăvirea multora. 
Cei ce se leapădă de sine sunt cei ce iubesc mult şi cei ce li se 
iartă mult, iar iubirea este cea mărturisitoare înaintea celor 
necredincioşi de pe pământ, şi este a celor sfinţi. 

Hristos a înviat, poporul Meu! Pregăteşte, tată, sărbă- 
toarea cea cu strângere a poporului cel credincios cuvântului 
Meu. îl voi învăţa pe el să nu cadă din credinţă, căci sunt în- 
văţătorul celor credincioşi, şi e vremea grea, e vremea lepădă- 
rii de credinţă, tată. O, roagă-te să aducă Domnul vreme caldă 
pe pământ cu tine, tată. Roagă-te ca sfinţii, şi ţi se va da, şi 
apoi dă-I Domnului slava şi nu ţie, tată, căci sfinţii sunt cei ce 
au lepădare de sine şi care dau Domnului toată mărirea, toată 
închinarea. Amin. 

Păstrează-te în sfinţenie, poporul Meu, iar sfinţenia are 
sfială, are frumuseţe mare în om, purtare aleasă în om, tată. Ea 
veghează mereu, mereu pentru ea în om, căci ea iubeşte pentru 
Dumnezeu în om, ea, şi nu omul, căci omul este neputincios. 

Hristos a înviat, Ierusalime! Pregăteşte de pe pământ 
sărbătoarea cea cu poporul cel credincios, iar Eu, din cer, tată. 
Pace ţie! Nu uita să- Mi lucrezi pace. Nu uita să-Mi fii odihna 
Mea, poporul Meu. Amin, amin, amin. 

23 aprilie/6 mai 2008 

Duminica a treia după Paşti, a sfintelor mironosiţe 

Dacă omul nu-I dă Domnului locul puterii în el, el nu poate pe calea 
cea cu Dumnezeu pe pământ. Mărturisirea celor adormiţi: răs- 
tignitorii Domnului îi îndeamnă pe preoţi la pocăinţă şi la sfinţenie. 

B u sunt Cel ce sunt. Sunt Fiul Tatălui Savaot şi al 
mamei Fecioare şi sunt Domnul Dumnezeul po- 
porului cuvântului Meu de azi, popor ales din neamul român 
ca să-Mi fie cale şi casă şi primire acum, la sfârşit de timp. Eu 


sunt în Tatăl, iar Tatăl este în Mine, şi aşa grăiesc Eu pe pă- 
mânt. Amin. 

Deschideţi ca să intru, copii veghetori în porţi, că e zi 
de petrecere între cer şi pământ. Vin sfinţii cu Mine pe pământ 
ca să mărturisească venirea Mea cu ei. Pace vouă! Hristos a 
înviat! Suntem în duh de sărbătoare de înviere, căci după ce 
am înviat a rămas pe pământ acest duh al învierii Mele dintre 
cei morţi. Iată, tată, a venit popor la izvor şi trebuie înviorat 
duhul lui cu duhul învierii Mele, iar voi întăriţi-Mi intrarea 
Mea de azi, că am venit cu ucenicii şi cu uceniţele învierii 
Mele, tată, şi am venit cu cei adormiţi, care-Mi aşteaptă de 
şapte mii de ani venirea Mea de azi, mai mult decât au aşteptat 
ei vremea Mea cea de acum două mii de ani; şi am venit, tată, 
cu cei ce M-au condamnat la răstignire atunci, căci sunt şi ei 
pomeniţi pe jertfelnicul de la voi şi aşteaptă şi ei mila Mea pen- 
tru ei, tată. O, să alinăm şi duhul lor! Să le stingem arsura 
duhului, căci mila Mea şi a voastră ne arată că suntem fiii lui 
Dumnezeu, fiii Tatălui. Amin. 

Hristos a înviat, poporul Meu, îţi spune ţie Domnul Cel 
înviat dintre morţi acum două mii de ani! Pace ţie! Te-ai adunat 
la izvor, iar Eu îţi dau din el dacă bei, îţi dau când vii, şi-ţi 
doresc venirea mai mult decât Mi-o doreşti tu pe a Mea. Ţi-am 
spus că-i voi povăţui spre mers sfânt şi pe cei ce dau să vină să 
te vadă pe tine în sărbători şi să Mă audă pe Mine când te învăţ 
şi cum te învăţ, căci dacă omul nu-Mi dă Mie locul puterii în 
el, el nu poate pe calea cea cu Dumnezeu pe pământ, de vreme 
ce este cuprins de plăceri şi de multe slăbiciuni, iar Eu le dau 
şi lor când îţi dau ţie, şi ferice de cel ce ştie să citească şi să 
înţeleagă voia Mea şi cuvântul Meu cel dătător de viaţă, care 
vine pe pământ pentru cei vii şi pentru cei morţi, căci Eu sunt 
Domnul învierii, şi când vin cuvânt de viaţă peste pământ Mă 
lovesc mereu în necredinţa omului şi în neîmplinirea voii lui 
Dumnezeu peste viaţa lui şi plâng de jalea Mea cea de la om, 
aşa cum am plâns pe cruce plâng. Acum două mii de ani s-a 
împlinit cu Mine tot ceea ce era scris despre Mine în legea lui 
Moise, în prooroci şi în psalmi, şi tot aşa se împlineşte şi azi, 
şi ştiu aceasta cei învăţaţi din Scripturi, dar ca şi atunci, aşa şi 
acum stau toţi împotriva lucrării Duhului Sfânt, Care, iată, 
împlineşte în zilele acestea Scripturile venirii Mele cu slava 
cuvântului Meu la om pe pământ, şi iată, aceasta îmi este calea 
de la Tatăl la om. Amin. 

Vă spun vouă, celor ce veniţi la izvorul Meu de cuvânt 
ca să-Mi vedeţi poporul şi să auziţi cuvântul Meu în mijlocul 
lui coborât din gura Mea, vă spun vouă că acest popor Mi-e 
calea şi casa şi semnul cel de dinaintea venirii Mele. Vă povă- 
ţuiesc şi pe voi la duh de înviere dacă auziţi din gura Mea cu- 
vântul învăţăturii Mele de azi. Acum două mii de ani se ţinea 
după Mine adesea mulţime multă ca să vadă slava minunilor 
Mele peste cei neputincioşi, dar nu rămâneau cu viaţa Mea în 
ei, şi se întorceau apoi iarăşi în ale firii lor, căci omul pe pă- 
mânt îşi trăieşte viaţa ca el, nu ca după Dumnezeu. Vă povă- 
ţuiesc şi pe voi în ziua aceasta de serbare de sfinţi pentru 
amintirea învierii Mele. O, nu vă mulţumiţi să luaţi şi să auziţi 
cuvântul Meu cel pentru învierea omului. O, nu-i de ajuns, ci 
trebuie lepădare de sine, căci altfel omul nu-I poate sluji lui 
Dumnezeu, ci se slujeşte tot pe sine. O, împliniţi în voi şi peste 
voi faţa lui Hristos, faţa sfinţilor Lui, şi fiţi atenţi că Eu am 
spus acum două mii de ani că fericit este cel ce nu se sminteşte 
întru Mine. Acum vă îndemn să învăţaţi întreagă iubirea şi 
purtarea ei, care stă în puterea voastră de a voi pentru ea, şi 
apoi Eu, Domnul, voi privi peste voi şi voi vedea şi Mă voi 
bucura sau Mă voi întrista, căci omul pe cât poate de mult pe 

atât se şi lasă neputincios, şi toate stau în voinţa lui. O, dacă 
veniţi la izvor, schimbaţi-vă viaţa, şi fiţi atenţi că este scris că 
trupul nu foloseşte la nimic, ci duhul este cel ce dă viaţă. O, 
nu-i mai daţi trupului. Daţi-i duhului, căci duhul dă viaţă. Eu, 
Domnul, vă voi da vouă putere pentru cele sfinte şi plăcute 
Mie în om dacă veţi lua şi dacă veţi vrea să vă încununaţi cu 
faţa Mea peste voi, cu viaţa Mea în voi. Cereţi, şi vi se va da. 
Iubiţi-Mi venirea, şi vă voi ajuta să fiţi pe voia Mea ca unii 
care vreţi să vă depărtaţi de deşertăciunea vieţii trecătoare. Fiţi 
credincioşi, că e vremea lepădării de credinţă, şi mulţi vin şi 
se întorc iarăşi în cele de dinainte rele ale lor. Fiţi blânzi şi 
smeriţi cu inima, ca să vă poată da Dumnezeu har şi apoi iubire 
pentru cele din cer peste voi, căci Eu, Domnul, am înviat pen- 
tru fiecare om, numai să vrea omul aceasta. Amin. 

Şi acum, poporul Meu, intru pe porţi cu ucenicii Mei şi 
cu mironosiţele Mele şi ale învierii Mele, şi vin la masa ta cu 
cei ce M-au condamnat la moarte acum două mii de ani, căci 
sunt pomeniţi aici pentru iertare şi ei, fiindcă Eu am spus că 
tot cel ce va păcătui asupra Fiului Omului, i se va ierta, iar ei 
au dat să se înţeleagă atunci că sunt apărătorii lui Dumnezeu, 
că sunt cei ce voiesc binele pentru Israel. 

E zi de serbare cu iubire cerească în ea. E zi de pomenire 
a celor ce Mă aşteaptă în locuinţa morţilor ca să le dau mâna 
spre învierea lor, spre iertarea lor, iar ucenicii şi uceniţele Mele 
le dau lor rând, le dau celor îndureraţi rând acum, la masa Mea 
de cuvânt. E chemată la masa Mea făptura toată care a fost. 
Cei adormiţi întru nădejdea învierii nu aşteaptă zadarnic şi se 
vor alina curând, iar alţii aşteaptă la hotarul dintre Mine şi om 
ca să mărturisească ei durerea lor. Amin. 

L umea celor adormiţi, Doamne, vine me- 
reu cu Tine la serbarea de pomenire a 
acestei lumi, şi Te numim pe Tine Salvatorul celor ce au ador- 
mit întru nădejdea învierii prin Tine, Cel făgăduit de Tatăl ca 
să vii pe pământ pentru vii şi pentru morţi. Iţi privim poporul 
şi îl mărturisim al Tău, pe el şi pe tot cel ce se face după cu- 
vântul Tău şi după voia Ta trup al poporului Tău, care s-a făcut 
cale a Ta, casă a Ta pentru venirea Ta cea de acum. O, vino, 
Doamne, şi împlineşte-Ţi făgăduinţele Tale cele despre cer nou 
şi despre pământ nou, scrise în Scripturi să vină şi să fie, şi iată 
cum vii şi împlineşti! Şi ne iartă nouă greşalele cu care am ple- 
cat de pe pământ, că avem la Tine mijlocire, Doamne, avem 
din mijlocul poporului Tău. Amin, amin, amin. 

A min, amin zic vouă, Eu sunt Cel îndură- 
tor şi aud plânsul celor însuspinaţi. Amin. 
Şi acum, Eu, Domnul, îi strig pe cei ce M-au condamnat 
atunci, îi chem şi îi aşez la masa Mea de cuvânt, iar ei să vină 
şi să mărturisească. Eu sunt Cel ce sunt, şi sunt Cel răstignit şi 
înviat şi am putere peste vii şi peste morţi, peste robi şi peste 
liberi. Să vină să mărturisească despre Mine Caiafa, Anna, Pilat 
şi Iuda, căci Eu sunt Cel îndurerat de şapte mii de ani. Amin. 

O atâta milă nu poţi avea decât Tu, Cel 
yuilos pentru chinuitorii Tăi, pentru care 
ai plâns pe cruce spre Tatăl şi Te-ai rugat Lui spunând: «Tată, 
iartă-i, că ei nu ştiu ce fac». Ai spus atunci că s-a împlinit cu 
Tine tot ceea ce era scris în cartea lui Moise, în prooroci şi în 
psalmi, iar noi, cei de acum două mii de ani, am căzut înfăptui- 
torii Scripturilor cele despre răstignirea Ta. O, dacă vrei, dacă 
poţi, scrie-ne ca împlinitori ai Scripturilor care s-au împlinit 
cu Tine precum era scris. Noi vrând-nevrând Te-am mărturisit 
de Dumnezeu adevărat, căci dacă Te-am condamnat ca pe un 
om, Tu ai înviat dintre morţi ca un Dumnezeu, şi dacă nu Te 
condamnam, Tu nu Te-ai fi putut slăvi prin înviere pentru în- 


vierea fiecărui om care voieşte înviere. O, scrie-ne ca ucenici, 
căci noi am plătit pe pământ cu chin al sufletului şi al trupului 
apoi, iar când ne-am dat sufletul Tu ai fost Acela Care ai venit 
şi Te-ai întâlnit cu noi, arătându-ne semnele cuielor pe trupul 
Tău, Stăpâne al vieţii şi al morţii. Am fost neputincioşi, am 
fost slabi, ne-am dus unul pe altul cu vorba pentru moartea Ta. 
Te-am trimis de la unul la altul şi apoi am făcut norodul să 
spună că Tu eşti Om împotriva lui Dumnezeu, iar duhul necre- 
dinţei s-a ridicat mare apoi în norod şi s-a împlinit durerea Ta 
de pe Golgota, o, Fiule al lui Dumnezeu, iar noi eram atunci 
ca orbii, şi ochii noştri erau ţinuţi să vadă, şi aşa am împlinit 
noi Scriptura cea pentru dispreţ asupra Ta şi pentru jertfa Ta 
pe cruce pentru neamul omenesc cel vinovat de păcat. Acum 
suntem chemaţi de Tine la masă de pomenire pentru lumea 
celor adormiţi, şi cine poate să se împotrivească lucrărilor 
Tale? Iată-ne! Stăm vinovaţi înaintea Ta şi a poporului Tău, 
care Te mărturiseşte azi în mijlocul neamului român cale a 
venirii Tale cuvânt de judecată de la Tatăl la om pe pământ. 
Dacă voieşti, poţi să ne curăţeşti de păcatul nostru prin iertare 
şi să nu ne laşi pentru vecii în foc, căci duhul nostru arde cu 
durere mare, dar nădăjduieşte în Tine, Cel ce ai murit pe cruce 
pus de noi şi Cel ce ai înviat prin cruce. Ne-am ruşinat atunci 
cu Tine şi cu slava Ta cea plină de umilinţă, şi iată, ruşinaţi 
stăm acum înaintea Ta şi a Tatălui Tău şi a sfinţilor Tăi şi a 
poporului Tău de azi. Iar acum facă-se voia Ta cu noi, dar nu 
uita că Tu eşti milos, că eşti îndurător dacă voieşti, căci ai venit 
acum pe pământ cu putere mare, cu mult, cu mult cuvânt, şi 
cuvântul Tău este râu în care omul se poate spăla de vină. Noi 
nu mai putem, dar poţi Tu să ne speli. Tu, şi poporul Tău cel 
mijlocitor acum pentru izbăvirea făpturii. Facă-se voia Ta, dar 
ştim că eşti îndurător ca şi acum două mii de ani când ai răbdat 
cu iubire împlinirea a toate câte despre Tine mai dinainte s-au 
scris, despre Tine şi despre noi, cei ce am făptuit asupra Ta 
suferinţa Ta cea pentru ispăşirea păcatelor lumii. Noi am fost 
atunci judecători, noi şi lumea, iar acum eşti Tu, şi eşti drept, 
dar eşti îndurător, căci eşti Dumnezeu, eşti Fiul Tatălui Savaot 
şi al mamei Fecioară şi eşti Cel ce vii ca să judeci viii şi morţii, 
şi eşti Cel fără de început şi fără de sfârşit, şi eşti începutul şi 
sfârşitul şi eşti. Amin. Şi acum, dacă voieşti şi pentru noi, Tu 
ştii aceasta, iar noi primim. O, primeşte-ne, primeşte-ne pentru 
rugăciunile celor ce se roagă pe pământ pentru vina noastră şi 
pentru iertarea ei înaintea Ta! Amin, amin, amin. 

E u, Domnul Cel înviat din răstignire, sunt 
îndurător ca şi pe cruce acum două mii 
de ani când am cerut la Tatăl iertarea pentru cei ce au împlinit 
Scripturile cele despre Mine ca să fiu răstignit şi ca să port 
sarcina păcatelor lumii şi ca să-Mi dau viaţa pentru ispăşirea 
lor şi apoi să înviez biruitor, iar învierea Mea a şters vina celor 
ce M-au condamnat ca pe un om, căci Eu am înviat ca un Dum- 
nezeu adevărat. 

Hristos a înviat pentru voi! Eu, Domnul Cel înviat, vă 
alin acum suspinul vostru cel greu şi lung, căci îndurarea Mea 
e mare. Aţi împlinit ca nişte slugi pe cele scrise despre Mine, 
vrând-nevrând aţi împlinit, şi am împlinit şi Eu aşa cum era 
scris. Mângâiaţi-vă cu îndurarea Mea! Fiţi în aşteptare! Eu vin 
curând, îmbrăcat în toată slava pe care o am de la Tatăl mai 
înainte de întemeierea lumii. Vin să fac ceruri noi şi pământ 
nou şi Ierusalim nou, şi vin şi am venit şi împlinesc precum 
este scris, precum am împlinit şi acum două mii de ani pe cele 
scrise despre Mine ca să se împlinească atunci. Eu sunt Cel ce 
sunt, şi sunt Stăpânul vieţii şi al morţii, şi am cheile adâncului, 
iar duhul cel potrivnic nu va mai fi, curând, curând nu va mai 

fi, şi va fi pe pământ Duhul Domnului. Amin. 

O, ucenici şi uceniţe, martori ai învierii Mele! Veniţi pe 
rând, veniţi la masa cuvântului! Amin. 

O Doamne, iată, şi noi, ucenicii Tăi şi 
^mironosiţele învierii Tale, Te mărturisim 

Domn al învierii. 

Noi, mironosiţele, Te slăvim în sărbătoarea cea pentru 
noi, căci Ţi-am fost ucenici şi Te-am iubit cu putere, şi tot aşa 
Te-am şi mărturisit, căci nimic nu mai făceam noi pe pământ 
după ce Te-am aflat pe Tine, nimic decât mărturisirea Ta şi iu- 
birea pentru Tine, Doamne. Mijlocim azi înaintea Ta pentru 
biruinţa lucrării cuvântului Tău de azi. Te rugăm pentru putere 
sfântă peste poporul Tău, care Te mărturiseşte azi Dumnezeu 
adevărat. Dă-i lui cerească iubire, iar el să Ţi-o dea Ţie şi să 
Te slăvească înaintea oamenilor de pe pământ! 

O, împrejmuieşte, Doamne, ţara română cu brâul îndu- 
rărilor Tale şi ascultă rugăciunea poporului Tău de azi pentru 
ea! Mijlocim pe lângă Tine pentru ţara ve ni rii Tale. Facă-se voia 
Ta peste ea, şi aşa să biruieşti Tu pentru ea şi pentru Tine cu 
ea. Aşa Iţi cerem noi pentru ea. Amin. 

O, sunt osteniţi fiii din porţi purtându-Ţi venirea Ta de 
la Tatăl la om, Tu şi sfinţii Tăi. Tu eşti Cel mare, iar ei sunt mici 
şi n-au ajutor de pe pământ pentru venirea Ta, căci pe pământ 
este necredinţă. Tu însă eşti lucrătorul şi îi întăreşti pe ei. Dă-le 
lor din cer, Doamne, că pe pământ e necredinţă şi e lipsă de 
lumină în om. Ucenicii Tăi sunt aici, şi suntem toţi martorii în- 
vierii Tale de atunci. Slăveşte-Te, Doamne, căci eşti Domnul 
slavei, Domnul Care a biruit prin cruce, şi eşti Cel îndurător şi 
eşti Cel preaiubit de toţi sfinţii Tăi. Amin, amin, amin. 

O sfinţi ucenici şi scumpe uceniţe! Să le 
^dăm un picuţ de odihnă celor ce ne ţin 
cu venirea, şi apoi ne vom aşeza în carte cu tot cuvântul cel de 
azi, al Meu şi al vostru. Eu sunt îndurerat pentru necredinţa din 
oameni şi rabd îndurător. Acum două mii de ani cei de atunci 
ziceau că sunt înşelător şi împotriva lui Dumnezeu şi a legii 
Lui, şi aşa au zis oamenii mereu apoi pentru toţi cei care M-au 
purtat în timp, şi prin care Eu am fost mereu dispreţuit şi 
omorât, căci şi de Mine şi de ei au zis oamenii necredincioşi 
că săvârşim minuni cu diavolul. învăţătura Mea a fost socotită 
mereu înşelătoare din pricină că Eu grăiam cele ce erau scrise 
în Scripturi. Cei mari de atunci îmi ziceau că Mă semeţesc, că 
Mă dau drept, şi mai mare ca Dumnezeu, şi Mă socoteau ca pe 
o primejdie şi îmi condamnau învăţătura, dar tot ceea ce se pe- 
trecea, se petrecea şi se petrece şi azi precum era scris să fie şi 
precum este scris să se împlinească, dar oamenii nu înţelegeau 
pentru că nu voiau, şi oamenii nu înţeleg de la Dumnezeu pen- 
tru că nu vor să înţeleagă. Eu însă am venit şi am aruncat foc 
pe pământ, iar cei ce sar să-l stingă îl aprind şi mai tare, căci 
focul Meu se aprinde şi nu se stinge, şi cei ce dau să-l stingă 
se ard în el, căci sunt necredincioşi, şi toate se petrec aşa 
fiindcă aşa este scris. Amin. 

Eu, Domnul, te cuprind în pacea Mea, în duhul învierii 
Mele, popor adunat la izvor. Te voi mângâia, te voi păstori cu 
toate cele ce voi aşeza înaintea ta în ziua aceasta de sărbătoare 
a Mea cu ucenicii şi cu uceniţele Mele în mijlocul tău, şi apoi 
tu vei merge la locul tău, iar Eu iarăşi voi cuvânta peste această 
sărbătoare şi îţi voi da de veste ţie cuvântul Meu, Eu şi sfinţii 
Mei. O, dă-I lui Dumnezeu iubirea ta şi viaţa ta şi puterea ta. 
Dă-I Lui ca să ai, căci dacă-ţi dai ţie nu ai. Dar fii înţelept ca 
să nu greşeşti, tată. O, să nu-L supui pe El apoi la voile tale 
cele fără Dumnezeu, şi să nu-L numeşti pe Dumnezeu peste 
lucrările tale cele fără Dumnezeu, că e păcat aceasta, căci omul 


este dator lui Dumnezeu, şi nu Domnul. Amin. 

Pace ţie, popor adunat la izvor! Te-am hrănit, tată, cu 
duh de Dumnezeu şi de sfinţi. Hristos a înviat! Paşte iarba 
Mea, popor hrănit cu hrană din cer! Dacă mănânci, mănâncă 
cu folos, tată, nu mânca zadarnic din masa Mea, că hrana de 
pe ea e scumpă şi e cu trudă gătită hrana aceasta. Pace ţie pen- 
tru înţelepciune de sus în duhul tău! 

Hristos a înviat, poporul Meu, îţi spune ţie azi Domnul 
învierii, Fiul Tatălui Savaot şi Dumnezeul celor credincioşi 
Lui! Amin, amin, amin. 

* 

(P3| i, dacă au mers acum la locurile lor cei ce s-au 
strâns la izvorul Meu de cuvânt şi de har împăr- 
ţitor prin cuvânt, Eu, Domnul, şi cu sfinţii Mei, aşezăm în carte 
toată grăirea Noastră de azi peste cei ce s-au hrănit din masa 
cea de azi a venirii Mele cu sfinţii. 

Hai, copii veghetori pentru venirea Mea, că aş vrea, tată, 
să-l pot curăţi pe om de cele ce îi mănâncă lui pe dinăuntru 
viaţa şi să-l scap de moarte pe omul care Mă află la voi. Şi hai, 
tată, să înviorăm poporul cu duhul adevărului, căci sfinţii Mei 
sunt plini de dor după om, aşa cum erau acum două mii de ani 
cei care s-au purtat prin trimiterea Mea de la margini la margini 
ca să vestească oamenilor toate cele petrecute cu Mine în Ieru- 
salim, după cum era scris în Scripturi despre Mesia Izbăvitorul, 
şi iată, învăţătura Mea curge din gura Mea şi azi ca şi atunci şi 
dau să-l ajut pe om ca să se lase curăţat de cele ce pe dinăuntrul 
lui îi sug viaţa, şi care se văd pe dinafară. 

O, Eu am lăsat peste toată firea orânduiala Mea cea 
binefăcătoare împotriva a tot duşmanul firii şi al vieţii, şi firea 
are lege sfântă pusă de Mine şi se supune ei, căci pomul dacă 
este bolnav pe dinăuntru i-am hărăzit lui doctor vindecător ca 
să-i cerceteze viaţa şi am din păsările cerului pasăre vindecă- 
toare de boala cea de pe dinăuntru a pomului. Ea vine şi cer- 
cetează pe deasupra pomul, şi unde vede coaja lui bolnavă dă 
cu cioculeţul ei şi pătrunde sub coajă pe unde este vierme şi, 
pătrunzând, găseşte viermele şi îl scoate din pom şi aşa îngri- 
jeşte Dumnezeu pomii, iar alţi doctori dintre păsările cerului 
vin şi culeg din pom omizile stricătoare de roade şi aşa curăţă 
Domnul pomii de duşmani, şi tot aşa îi curăţă şi îi îngrijeşte El 
şi pe oamenii care stau şi care nu stau la îngrijit. O, dacă oa- 
menii n-ar mai da pe pomi şi pe iarbă cu mulţime de doctorii 
făcute de oameni şi care strică firea acestora, aş trimite Eu, 
Domnul, pe doctorii cei de la Mine lăsaţi, aşa cum trimiteam 
la sfinţii cei năpădiţi de plăgi duşmane, de păduchi şi de muşte 
rele şi trimiteam alte vietăţi curăţitoare de răul de peste om şi 
îi scăpăm pe sfinţi de năpaste, iar sfinţii se umileau prin rugă- 
ciune şi nu se semeţeau cu mintea, ci îmi slăveau purtarea de 
grijă a Mea pentru viaţa lor. Când însă am venit Eu însumi ca 
să-l vindec pe om de duşmanii vieţii lui, de păcatul care mă- 
nâncă pe dinăuntru viaţa omului, o, nu M-au primit oamenii 
să le fac bine, aşa cum nu i-au primit nici pe cei trimişi de Mine 
la ei curăţitori ai nelegiuirilor lor, cu care-şi porneau asupra lor 
pedeapsă pentru faptă. Iată, omul nu stă ca şi pomul la curăţat 
când doctorul vine ca să-l cureţe de viermele de sub scoarţa lui 
cea bolnavă şi de omizile care îl năpădesc ca să-i sugă fructul 
şi să-l lase fără rod. O, nu ştiu oamenii să cunoască ajutorul 
cel de la Domnul peste ei, lucrare tainică şi plină de milă pentru 
om, iar dacă primeşte de la Domnul când Domnul îi dă lui, se 
semeţeşte omul, şi apoi îl uită pe Cel Care-i face lui bine din 
cer prin slugile Lui de pe pământ. 

Cuvântul lui Dumnezeu 


A fost odată în Iudeea lui David un fiu de rege care, 
luând tronul tatălui său, făcea cele plăcute în ochii Domnului, 
îndemnându-i pe cei din Iuda să caute la împlinirea legii şi a 
poruncilor lui Dumnezeu, stricând din ţară dumnezeii străini 
şi zidind cetăţi şi întărituri de zid împrejurul lor, şi Domnul 
i-a dat lui tihnă în ţară şi de jur împrejurul ei. Şi văzând el în- 
tr-o zi oştire duşmană cu arme şi cu care multe ridicându-se 
împotriva lui, i-a ieşit înainte şi şi-a aşezat oştirea şi apoi a stri- 
gat către Domnul şi a zis: «Numai Tu, Doamne, poţi să ajuţi 
pe cel slab împotriva celui tare. în Tine nădăjduim şi în numele 
Tău ne apărăm vatra, şi Ţie nu Ţi se poate împotrivi omul». 
Atunci Domnul a lovit oştirea duşmană şi aceasta a luat-o la 
goană, iar regele lui Iuda a urmărit-o până în cetăţile ei, 
cuprinse de groaza Domnului şi aşa a biruit cel ce a nădăjduit 
în Do mn ul. Şi S-a coborât Duhul Domnului în întâmpinarea 
regelui lui Iuda şi a zis lui şi celor din Iuda: «Domnul a fost cu 
voi cât timp voi aţi fost cu El. Dacă-L veţi căuta veţi da de El, 
iar dacă vă veţi răzleţi de El, şi El vă va părăsi, căci vreme 
multă a fost Israel fără Dumnezeul Cel adevărat, fără preot, 
fără învăţător şi fără lege, dar când în strâmtorarea lui s-a în- 
tors către Domnul căutându-L, L-a aflat pe El. In vremile ace- 
lea era răzmeriţă între împăraţi, şi ţinut peste ţinut se ridica, 
şi se ciocnea cetate cu cetate, fiindcă Domnul îi lovea cu 
încercări. Voi însă umpleţi-vă de bărbăţie, întăriţi-vă mâinile 
zidind şi întărind cetăţile Domnului şi veţi lua plată pentru 
faptă». Când regele a auzit de la văzător cuvântul Domnului, 
a luat poporul şi a adus în Ierusalim mulţumire Domnului şi 
i-a pus pe toţi cei de sub el sub legământ, ca să caute pe Dom- 
nul din toată inima lor, iar cel ce nu va împlini aşa, să moară. 
Aşa a păstrat regele acesta pacea în ţara lui, dar când i-a fost 
încercată nădejdea în Dumnezeu, fiind iarăşi strâmtorat de regi, 
s-a supus regele sfătuim de sine şi a greşit bizuindu-se pe oa- 
meni. Şi a venit atunci la el văzătorul de Dumnezeu şi i-a zis 
lui: «Te-ai bizuit pe regi şi n-ai căutat sprijin la Domnul aşa 
cum ai căutat odinioară, căci ochii Domnului cutreieră pă- 
mântul tot ca să întărească inima celor ce neclintit nădăjduiesc 
în El, dar tu acum te-ai făcut ca un nebun, şi de aceea vei avea 
de acum duşmani şi războaie». O, şi a prins regele mânie pe 
văzătorul de la Dumnezeu şi l-a pus în temniţă şi a asuprit pe 
mulţi din popor şi apoi Domnul l-a lovit cu boală cumplită, şi 
în vremea bolii lui n-a căutat ajutor la Domnul, ci şi-a pus 
nădejdea în doctori mai mult decât în Dumnezeu şi nu s-a mai 
însănătoşit până în ziua sfârşitului lui. 

Iată, poporul Meu, aşa păţeşte omul care se bizuie pe 
sine uitând de Dumnezeu, căci omul în vreme de bine se se- 
meţeşte şi apoi nu-1 mai primeşte pe cel care-1 poate curăţa de 
cele dinăuntru ale lui, cu care apoi el se ascunde chiar şi faţă 
în faţă cu Dumnezeu. O, omul nu este ca pomul care se supune 
pentru curăţirea lui de duşmani, şi se ascunde omul chiar şi 
faţă de Dumnezeu ca şi Adam în rai, tată. 

O Doamne, noi, ucenicii Tăi, învăţaţi de 
jTine pentru lucrarea apostoliei peste 
popoarele de pe pământ, ne scriem cu Tine în carte în ziua 
aceasta de mărturie a venirii Tale cu sfinţii şi cu duh de 
sărbătoare cu poporul Tău de pe pământ, poporul Tău cel din 
neamul român ales. Noi am mărturisit împăraţilor şi regilor, 
Doamne, şi tot aşa am păţit şi noi de la ei, de la cei ce nu 
primeau curăţirea de păcat şi de semeţia cea pe deasupra văzută 
la ei, şi care ascunde sub ea păcatul omului. Dintre ucenicii 
Tăi, eu, cel ce am fost adeveritorul trupului Tău cel înviat, le 
spun fiilor poporului Tău şi le spun celor ce vin să-Ţi vadă 
poporul şi să-Ţi audă cuvântul, şi spun la toţi fiii oamenilor de 


pe pământ că păcatul din om se împotriveşte lui Dumnezeu 
dacă omul nu condamnă în el păcatul. Eu i-am învăţat şi pe 
împăraţi şi pe robi să părăsească păcatul cel din trupul lor şi 
Te-am vestit pe Tine prin semne şi minuni văzute apoi, prin 
rostirea numelui Tău peste vestirea mea, dar cei ce-şi zic 
ucenici şi învăţători din partea Ta astăzi peste oameni, ca şi 
alţii de ieri ca ei, aceştia îi lasă pe oameni în păcate şi nu sunt 
vindecători ca să scoată viermele din om şi să-l salveze pe om 
de păcatul care-i mănâncă pe dinăuntru trupul şi sufletul. Eu 
i-am învăţat pe cei uniţi prin păcat, împăraţi şi supuşi, să moară 
în ei faţă de simţul păcatului şi să fie cuvioşi şi să se lupte pen- 
tru ca să fie ca Tine şi ca mine, curăţiţi şi eliberaţi de păcat în 
ei. Aşa am făcut noi, ucenicii Tăi cei de atunci, când am plecat 
peste pământ ca să vestim împărăţia Ta venită peste oameni, 
şi îi povăţuiam pe oameni s-o cunoască şi s-o primească şi 
mulţi o primeau, şi apoi noi îi aşezam în ea, şi aşezam preoţi 
şi diaconi peste ei şi se zidea biserica Ta, împărăţia Ta pe 
pământ. O, nu mai sunt azi trupuri curate între cei ce se numesc 
pe ei înşişi ucenici ai Tăi şi învăţători de biserică, şi între cei 
ce-şi zic biserică a Ta pe pământ, şi oamenii iubesc păcatul şi 
zic că de la Tine a fost lăsat aşa! O, nu e biserică a Ta aceea 
care trăieşte în ea odată cu păcatul din trupul omului! Biserica 
Ta este trupul cel curat de păcat al omului şi mulţi laolaltă iu- 
bitori de sfinţenia Ta în ei prin trăire şi prin înfăţişare sfântă, 
după plăcerea Ta şi nu a lumii, Doamne. Noi aşa am vestit 
Evanghelia Ta, aşa, şi nu pentru păcat. Iată, le este ruşine oa- 
menilor cu chipul Tău pe chipul lor. Le este ruşine femeilor de 
rând şi doamnelor semeţe, care-şi zic unele altora doamne, le 
este ruşine să se facă ele între oameni semne şi pilde de urmat 
după plăcerea Ta, iar eu am povăţuit spre smerenie mare pe 
împărătese şi pe slujnicele lor, şi au fost ele apoi mirese ale 
Tale, curate cu trupul şi cu purtarea, şi apoi au fost jertfe ale 
iubirii Tale, căci nu s-au ruşinat cu Tine, ci, din contra, Te-au 
mărturisit prin jertfire. 

O, fii şi fiice ale pământului, prindeţi curaj pentru Dom- 
nul şi sfinţiţi-vă dacă auziţi glasul Lui! Opriţi-vă de la păcat şi 
urâţi-1 de moarte şi apoi omorâţi-1 în voi, iar voi înviaţi! Opri- 
ţi-vă de la păcat ca să nu vă oprească Domnul! Păcatul vine de 
la trup şi de la diavol, iar diavolul este tatăl păcatului şi al min- 
ciunii şi este potrivnicul lui Dumnezeu şi al vostru şi al tuturor 
oamenilor de pe pământ. Cine vrea să fie al cerurilor Domnu- 
lui, să se oprească de la păcat şi de la semeţia cea de la păcat, 
căci păcatul va fi osândit cu osândă mare curând, curând. Orice 
sunteţi voi pe pământ, după nume şi după rang, smeriţi-vă, căci 
sunteţi păcătoşi, şi păcatul vostru vă umileşte, nu vă hrăneşte 
şi nici nu vă înalţă! Ieşiţi din foc şi aruncaţi afară din trupurile 
voastre focul cel pedepsitor în om, căci păcatul arde în voi ca 
focul; ieşiţi, şi intraţi în flacăra Duhului Sfânt, Care curăţă prin 
cuvânt omul! A venit Domnul cuvânt pe pământ în mijlocul 
neamului român. El nu e omul, El nu e diavolul, ci e Domnul- 
Cuvântul şi lucrează peste voi şi pentru voi şi nu vă puteţi as- 
cunde sub neînţelepciunea voastră, cu care daţi să spuneţi că 
nu e Domnul Cel Care grăieşte în mijlocul neamului român 
sfârşitul păcatului şi începutul cel nou, iarăşi un început, căci 
cele dintâi trec cu trosnet, şi veţi vedea curând, curând împli- 
nită această Scriptură. Eu sunt ucenicul cel care I-am prins în 
mâna mea ranele trupului Lui cel răstignit pe cruce de către 
oameni, de Anna şi Caiafa şi de Pilat, care, ruşinându-se pentru 
păcatul din ei, n-au putut să se supună adevărului lui Hristos, 
ci s-au ascuns şi au lovit în ascuns şi au pedepsit la cruce pe 
Cel drept, că nu altceva face păcatul din om când omul se as- 
cunde ca să nu fie văzut cu păcatul din el. Aceştia l-au cum- 

părat pe Iuda şi apoi l-au lepădat ca pe singurul vinovat după 
ce s-au folosit de el, şi aceasta fac preoţii şi toţi cei ce iubesc 
păcatul, cheltuind pentru păcat trupul şi sufletul lor. 

O, fii şi fiice ale pământului român, opriţi-vă de la 
păcatul cel bătrân de şapte mii de ani şi staţi curaţi în trupurile 
voastre şi între voi, căci dacă cerul vă cere, şi voi nu vă veţi 
opri, aveţi păcat peste păcat. Domnul aşteaptă să fiţi sfinţii Lui 
pe vatra neamului român, ţarina venirii Domnului cu sfinţii 
Lui, precum este scris să fie, iar om sfânt este omul care nu 
păcătuieşte păcat în însuşi trupul său, iubindu-L pe Dumnezeu 
şi iubindu-şi vrăjmaşii. Opriţi-vă de la came, căci dacă nu vă 
veţi opri, vă veţi umple de toate bolile, de toate bubele rele, pe 
care Domnul le trimite pe pământ peste oamenii care ucid vie- 
tate cu suflet în ea şi apoi o ia ucisă în pântece! Căutaţi spre 
acest izvor de cuvânt, căci Dumnezeu-Cuvântul este izvorând 
din gura Sa cuvânt în mijlocul neamului român acum, la sfârşit 
de timp! O, căutaţi spre Dumnezeu! Amin. 

Iar Tu, Doamne al sfinţilor Tăi, cu care vii, dă-le oame- 
nilor trezirea, că dor mult este în mine pentru Tine şi mi-e dor 
să fii în oameni ca şi în mine dacă oamenii vor fi credincioşi 
cuvântului Tău ca să-l împlinească pe el. Noi, ucenicii Tăi cei 
de atunci, le spunem tuturor să nu le fie ruşine cu Dumnezeu, 
ci să le fie ruşine cu diavolul şi cu lumea lui cea largă şi plină 
de şerpi muşcători de suflete şi de trupuri, iar de Dumnezeu să 
se teamă oamenii, căci cel fără de temere de Dumnezeu 
păcătuieşte numaidecât, iar păcatul, odată făcut, nu-1 mai lasă 
pe om pentru Dumnezeu, aşa cum Anna şi Caiafa n-au putut 
să-L primească pe Domnul, căci erau prea păcătoşi, şi se as- 
cundeau sub haina slavei cea de sus cu toate relele din ei, şi 
pentru ei L-au dat crucii pe Domnul şi L-au dat defăimării ca 
pe un păcătos. 

Ai milă şi ai grijă de patria română, o, Doamne! Din 
dreapta Ta o binecuvântăm şi îţi aducem rugăciune pentru 
slava Ta în ea şi pentru lucrarea cuvântului Tău, biruitor pentru 
Tine peste ea. Amin. 

A şa şi noi, uceniţele şi mironosiţele Tale 
şi ale învierii Tale, îţi dorim tot mai 
văzută, tot mai cunoscută pe pământ slava Ta cea din mijlocul 
neamului român, o, Doamne, şi fă din fiii şi fiicele acestui 
neam morţi înviaţi, aşa cum pe noi ne-ai înviat şi ne-ai umplut 
de dragostea Ta şi Ţi-am fost ucenici. 

O, fii şi fiice de neam român, înviaţi şi voi pentru Dom- 
nul aşa cum am înviat noi şi apoi am vestit împăraţilor împă- 
răţia Domnului şi ne-am făcut cerul Lui pe pământ! Deschideţi 
bine ochii, căci sunteţi în vreme de cumpănă! Căutaţi pentru 
voi cu dreptatea şi nu vă aşezaţi oricum sub căpetenii alese de 
voi, căci cei ce stau acum fără păsare de voi peste voi vă vând 
străinilor pământul de sub voi, vă vând duşmanilor de ţară şi 
de suflet. Veniţi şi întrebaţi pe Domnul, ca El să vă povăţuiască 
de sus, căci sunteţi în vreme de cumpănă şi nu ştiţi din cer, ci 
ştiţi de pe pământ! Luaţi seama la pilda dată vouă de Domnul 
azi despre regele Iudeii, care, împlinind cu tot norodul legea 
şi poruncile Domnului, a avut vreme multă de pace. înviaţi şi 
lăsaţi-vă călăuziţi de Cel înviat, căci Domnul Cel înviat a venit 
cuvânt pe pământ şi El este învăţătorul. Hristos a înviat pentru 
noi şi pentru voi! înviaţi şi voi şi faceţi- vă fii şi fiice ale lui 
Dumnezeu ca şi noi, plini de iubirea Lui, căci păcatul nu va 
mai fi, ci va fi numai Domnul şi fiii Lui. Amin, amin, amin. 

O ucenici şi uceniţe, scumpe şi râvnitoare 
^îndemnuri aţi slobozit voi acum peste 
oameni dintre sfinţi! Hai să şi împlinim peste ei împărăţia cea 
care nu cade! Amin. 


Eu, Domnul, scriu acum cu mila Mea iertarea celor ce 
din slăbiciune M-au condamnat la cruce şi sting focul lor cel 
de două mii de ani de peste duhul lor. 

O, odihniţi-vă acum, fiilor! Am aşteptat cu lacrimi 
uşurarea voastră. Plângeţi cu Mine acum în duh de mângâiere. 
Lacrimi de mângâiere vă dau acum. Daţi de la voi lacrimile de 
până acum şi luaţi mângâierea Mea. Un picuţ, şi va rămâne 
mângâierea cea veşnică între pământ şi cer, şi veţi fi şi voi cei 
mângâiaţi pentru durerea voastră cea de două mii de ani, după 
ce aţi stat faţă în faţă cu păcatul săvârşit de voi. Pace vouă! 
Amin, amin, amin. 

O Doamne al îndurării, Tu eşti Domnul 
^Dumnezeul celor ce Te-au dat spre răs- 
tignire pe cruce acum două mii de ani! Tu ai fost şi eşti Domnul 
Dumnezeul nostru, dar noi Te-am umplut de dureri atunci, şi 
din slăbiciune am lucrat aşa. Fă ca toţi oamenii din slăbiciune 
păcătoşi să Te caute şi să Te afle, şi apoi să se lase înviaţi de 
cei ce au milă ca şi Tine de oameni! O, mai este pe pământ 
vreun loc unde noi să auzim rugăciune de iertare spre Tine pen- 
tru noi, Anna şi Caiafa, Pilat şi Iuda? 

O, oamenilor, aceasta înseamnă să ia omul povaţă de la 
Dumnezeu. Acest popor, ales de Domnul din mijlocul neamu- 
lui român, ia de la Domnul sfat şi aşa lucrează el între pământ 
şi cer, lucrează ca Fiul Tatălui, căci Hristos ascultă de Tatăl 
întru toate. O, preoţi de pe pământ, fugiţi de slava cea de la oa- 
meni, fugiţi de slăbiciuni, căci pentru ele vă ascundeţi de oa- 
meni şi de Dumnezeu aşa cum am făcut noi! Veniţi, veniţi la 
cei ce ştiu azi de la Dumnezeu cuvânt pentru voi şi pentru oa- 
meni! Nu mai staţi în păcate! Nu mai slujiţi la altare păcătoşi 
fiind! Nu mai minţiţi oamenii, căci păcatul nu va mai fi pe 
pământ! Curăţiţi-vă într-o clipă, că noi am murit păcătuind şi 
am plâns din foc două mii de ani! Am dat să credem că Hristos 
nu este Dumnezeu adevărat, deşi ştiam bine din Scripturi vre- 
mea Lui şi slava Lui, dar fiind plini de slăbiciuni ne-am ascuns 
unul în spatele altuia şi aşa am păcătuit, şi aşa păcătuiţi şi voi 
azi faţă de venirea Lui de azi şi faţă de poporul Lui de azi, de 
care toţi aţi auzit. O, veniţi-vă în fire câtă vreme lumina este 
cu voi, căci cuvântul Domnului trâmbiţează pe pământ pe vatra 
neamului român! Sfinţiţi-vă mintea şi inima şi trupul! Iubiţi 
împărăţia lui Dumnezeu în voi! Faceţi- vă morţi faţă de păcat, 
căci păcatul nu va mai fi pe pământ! Amin. 

Iar Tu, Bunule şi îndurătorule Doamne, învăţătorul vi- 
ilor şi al morţilor, mângâie-Te acum de durerea Ta cea de la 
noi, că mare este această zi a îndurării Tale peste noi. O, slavă 
Ţie, iar nouă izbăvirea de sub păcatul cel greu apăsător peste 
noi, de atunci şi până azi. Amin, amin, amin. 

F iţi plini de mângâiere, fiilor! Fiţi de acum 
fiii păcii Mele, tată. S-au împlinit şi a- 
tunci, se împlinesc şi acum cele scrise în Scripturi. Eu eram 
învinuit de oamenii cărturari şi de căpetenii numai pentru că 
grăiam din Scripturi peste cei cu care grăiam, şi aceasta era 
urgie mare peste duhul lor şi peste duhul rău. O, mai vorbeşte 
azi cineva pe pământ cele scrise în Scripturi să se împlinească 
aşa cum Eu grăiam, citind din Scripturi şi împlinind precum 
era scris să se împlinească şi aşa cum Eu grăiam? O, numai Eu 
am grăit aşa. Eu, şi ucenicii Mei. Tot aşa grăiesc şi azi, şi grăi- 
rea Mea adevereşte Scripturile şi de aceea nu M-au iubit şi nu 
Mă iubesc slujitorii de altare şi învăţătorii de lege. 

Eu sunt glasul celui de-al şaptelea înger şi sun din trâmbiţă 
ca să fac biruinţă sfântă peste pământ. Amin. Sun din trâmbiţă, 
căci sunt preotul lui Dumnezeu, şi aceasta este de la Dumnezeu 
rânduiala preoţească: să sune din trâmbiţă preoţii. Amin. 

Pace ţie, poporul Meu! Te-am hrănit cu mult cuvânt. 
Această zi a fost o zi de mângâiere, o zi de împăcare. Amin, 
amin, amin. 

28 aprilie/ 11 mai 2008 

Duminica a patra după Paşti, a slăbănogului 

Omul care nu vorbeşte de la Dumnezeu pe pământ este om mincinos. 
Nimeni şi nimic nu-i poate face rău omului, decât păcatul din el. 
Cuvânt de trezire peste neamul român. 

€ u duhul plin de dor după om cobor glasul Meu 
peste pământ. Cobor mereu învăţătură de viaţă 
peste om şi din gura Mea îl vestesc, pentru ca să se întoarcă de 
la moarte la viaţă, că n-are cine să-l vindece de moarte pe om 
pe pământ, căci omul este neputincios pentru că este păcătos. 

Sunt Domnul! Sunt Fiul Tatălui Savaot şi am murit pe 
cruce şi am înviat prin cruce ca să fiu vindecarea şi învierea 
fiecărui om care poate să creadă că Eu sunt Cel ce dau viaţă 
omului. Sunt Domnul Iisus Hristos, Cel plin de milă pentru 
omul păcătos şi neştiutor al tainelor vieţii. 

Intru în carte cu duhul învăţăturii de viaţă, copii străjeri 
în calea cuvântului Meu. învăţătura Mea pentru om este râu 
care nu seacă, ci curge şi adapă pe cei însetaţi şi, iarăşi, răz- 
vrăteşte şi nelinişteşte pe cei necredincioşi, pe cei ce nu vor să 
se despartă de păcat. Râul Meu de cuvânt însă curge şi nu stă 
din curs, şi se apropie de om pentru vindecarea lui aşa cum 
M-am apropiat Eu de cel pătimaş cu patimă lungă de treizeci 
şi opt de ani şi i-am grăit spunându-i: «Vrei să te faci sănă- 
tos?», iar el Mi-a răspuns: «Vreau, Doamne, dar n-am pe ni- 
meni, iar când îngerul vindecării coboară şi tulbură apa 
pentru vindecarea celui ce intră întâi în ea, altul se coboară 
înaintea mea». Atunci Eu i-am poruncit lui: «Scoală-te, ia-ţi 
patul tău şi umblă!», şi el a umblat, căci s-a făcut sănătos. 

O, poporul Meu, o, popor al cuvântului Meu de azi, tot 
cuvântul Meu se năştea din tot ceea ce întâmpinam în faţă 
atunci şi apoi, din tot ceea ce era în oameni şi în ucenicii Mei 
atunci şi apoi. Aşa şi azi lucrez, căci Eu nu vorbesc de la Mine 
însumi. Omul însă nu este ca Dumnezeu în grăirea sa. Omul 
vorbeşte de la sine şi nu este sigur de ceea ce spune, căci el nu 
este cunoscător ca Dumnezeu, ci este ca omul, iar omul este 
neputincios. Omul care nu vorbeşte de la Dumnezeu pe pământ 
este om mincinos, pentru că omul este neputincios pentru el şi 
pentru om chiar şi când crede el că poate. 

L-am tămăduit pe cel pătimaş de treizeci şi opt de ani şi 
apoi l-am întâlnit iarăşi şi am zis: «Iată, te-ai făcut sănătos. 
Nu mai păcătui, ca să nu ţi se întâmple ţie şi mai rău». O, 
poporul Meu, omul nu trebuie să creadă că poate, căci voinţa 
pentru toate stă la Dumnezeu şi nu la om, iar omul trebuie să 
nu păcătuiască dacă voieşte să vrea Dumnezeu pentru el. Ni- 
meni, nimeni şi nimic nu-i poate face rău omului decât păcatul 
lui, păcatul din el, pentru care nimeni şi nimic nu are vină în 
afară de el întru totul. O, n-ar mai fi duh de judecată între om 
şi om dacă omul ar vrea să creadă desăvârşit ceea ce Eu am 
spus acum despre vina omului cea de ieri şi cea de azi şi cea 
de mâine, şi atunci ar avea omul umilinţă şi nu judecată în el. 
Vai celui ce nu are cine să-i îndrepte viaţa şi vina şi să-l împace 
cu Dumnezeu, căci omul singur nu poate face aceasta, de 
vreme ce este vinovat de păcat, ci îi trebuie mijlocitor pentru 
vina lui, pentru viaţa lui, pentru patima lui, şi iată, numai 
umilinţă în toată clipa îi trebuie lui pentru vindecarea lui de 
păcat, şi apoi îi trebuie iubire pentru Dumnezeu, iubire mare, 
căci femeii păcătoase i s-au iertat păcatele numai pentru că a 


iubit pe Dumnezeu cu putere, cu putere multă, tată. O, iată ce 
face iubirea pentru Dumnezeu în om! Cel ce iubeşte mult 
această lucrare de cuvânt, lucrarea Mea de venire iarăşi cu sal- 
varea din păcat a omului, i se iartă lui păcatele numai pentru 
atât, numai să văd Eu la el toate câte erau în inima femeii 
păcătoase, care a venit după Mine cu lacrimi de pocăinţă şi cu 
iubire fără margini pentru fiinţa Mea, pentru lucrarea Mea 
peste om, şi fericit este la Mine cel care Mă cunoaşte şi Mă 
urmează apoi cu multă iubire, după ce M-a aflat în acest izvor, 
cu care Eu vin acum pe pământ. Amin. 

O, poporul Meu, a venit clipa să-ţi spun ţie, tată, un cu- 
vânt cu putere, şi iată ce-ţi spun: voi, cei care aţi crezut şi 
credeţi şi veţi crede în lucrarea Mea de cuvânt, purtându-vă 
după Mine prin ea, prin glasul ei învăţător pentru viaţa din om, 
iubiţi-Mi mult aceşti copii prin care trec ca să vă hrănesc pe 
voi cu multul Meu cuvânt de iubire şi de înviere, şi vi se vor 
ierta vouă păcatele numai pentru atât, tată, căci sarcina Mea 
de peste ei este grea, şi ei trebuie iubiţi cu toată inima din om, 
şi nicidecum să-i învinuiţi pe ei vreodată pentru rătăcirea inimii 
din creştin, ci trebuie primiţi de creştin pentru ca să se vindece 
el de rătăcirea lui şi să nu cadă prin ea, că iarăşi spun: nimeni 
şi nimic nu-i poate face rău omului decât păcatul din el, pentru 
care nimeni şi nimic nu are vină în afară de el întru totul. Eu 
i-am spus celui pătimaş de treizeci şi opt de ani după ce l-am 
vindecat prin cuvânt: «Dacă te-ai făcut sănătos, nu mai păcă- 
tui, ca nu cumva să ţi se întâmple ţie şi mai rău», dar mai întâi 
l-am întrebat pe el: «Vrei să te faci sănătos?». L-am văzut pe 
el venind mereu la apa vindecării prin venirea îngerului peste 
ea, şi nădejdea lui în Dumnezeu îl aducea mereu la locul 
vindecător, dar era pătimaş şi nu putea singur să intre în apă 
când ea se tulbura la venirea îngerului care vindeca. L-am vin- 
decat pe el prin cuvânt, poruncindu-i: «Ia-ţi patul tău şi um- 
blă!», şi la porunca Mea el a umblat, şi s-a făcut sănătos în 
clipa aceea. O, aşa se naşte cuvântul Meu peste pământ, dar 
omul nu este ca Dumnezeu întru grăirea sa, pentru că el vor- 
beşte de la sine şi nu este cunoscător ca Dumnezeu, ci este ca 
omul, şi de aceea omul nu ştie taina vindecării lui şi a puterii 
lui, taină care stă în Dumnezeu pentru om şi nu în om, şi de 
aceea Eu, Domnul puterilor şi al milei, vin şi îl întâmpin pe 
om ca să-l fac să Mă cunoască şi să Mă iubească şi să Mă 
urmeze apoi cu mare iubire, şi pentru ca să-l vindec Eu apoi 
de toate păcatele lui, pentru iubirea lui de Dumnezeu, iubire 
cu lacrimi, iubire cu putere în ea, poporul Meu. Amin. 

Cobor pe pământ cuvânt de viaţă şi îl chem pe om la 
Mine, îl chem de la moarte la viaţă, că n-are cine să-l vindece 
de moarte pe om pe pământ. Omului îi trebuie umilinţă şi iu- 
bire, cu care să vină să-Mi spună: „Doamne, de voieşti, poţi 
să mă curăţeşti “, iar Eu să-i spun lui atunci: „ Voiesc, cură- 
ţeşte-te! “. Umilinţa îl ajută pe om să vină la Mine, iar iubirea 
îl face să creadă şi să se vindece, şi aşa îl ajut Eu pe el de la 
moarte la viaţă, dar dacă omul nu are putere de trezire nu se 
scoală să vină, ci rămâne pătimaş bietul de el. 

Şi acum strig cu glas durut şi plin de dor, strig iarăşi cu- 
vânt de trezire peste neamul român şi spun: 

O, neam român, Hristos a înviat! Eu însumi îţi dăruiesc 
acest salut de înviere, căci am înviat atunci, şi în clipa aceea 
Tatăl a rostit între cele cereşti numele tău, şi ţi-a trimis cămă- 
şuţă de botez apoi şi aşa te-a zidit El a Mea înaintea Lui. De 
atunci Eu îţi aştept slava ta cea de azi, venirea Mea pe vatra ta 
cu slava cuvântului Meu cel pentru înnoirea lumii prin naşterea 
din nou a ta, şi apoi a lumii de sub cer, precum este scris, iar 
tu ridică-te acum când te chem ca să fii! O, ridică-te, căci, vrei 

nu vrei, tu stai acum întru întâmpinarea Mea, fiindcă pe vatra 
ta am pus la răsărit un sâmburel mititel din care Mi-a crescut 
un popor, pe care Mă sprijin cu slava Mea de azi, cu lucrarea 
Mea şi a cuvântului Meu peste pământ acum. O, patria Mea 
de azi, luminează-te, căci soarta ta e în mâna Mea, nu e în mâna 
ta. Am venit la tine să te vestesc a Mea, să te vestesc mereu a 
Mea, căci Tatăl aşa a binevoit. Curând, curând tu Mă vei as- 
culta pe deplin, şi Eu voi fi Domnul şi Dumnezeul tău, precum 
şi sunt, şi atunci vei fi şi tu precum sunt Eu, căci la Tatăl pe 
tron stă scris că tu eşti şi vei fi regină peste popoare, fiindcă 
Domnul este Stăpânul tău. 

O, crezi nu crezi, vrei nu vrei, Eu sunt Domnul Dum- 
nezeul tău, scumpă patria Mea de azi, patrie a lui Dumnezeu 
pe pământ acum, la sfârşit de timp. Tot cerul coboară pe vatra 
ta când vine să petreacă în mijlocul poporului Meu ales din 
tine ca să-Mi fie popor şi cale de venire a Mea de la Tatăl iarăşi 
pe pământ la om. Sunt învăluit în cuvânt şi aşa cobor în mij- 
locul tău, şi sunt plin de umilinţă şi Mă ascund în nor de cu- 
vânt. Am peste tine planul Meu cel de la sfârşit de timp pentru 
soarta cerului şi a pământului, căci trebuie să fac ceruri noi şi 
pământ nou, precum este scris în Scripturi să se împlinească 
făgăduinţele făcute de Mine pentru vremea veşniciei, care vine 
şi se apropie să vină, iar Eu Mi-am aşezat în tine masa cuvân- 
tului Meu, hrana cea pentru sfinţi, şi vin pe vatra ta cu sfinţii 
Mei, vin mereu, împlinind Scriptura care spune: «Vine Domnul 
cu zecile de mii de sfinţi ai Săi». O, cum să fac cu tine să te 
umileşti frumos şi să crezi cu putere şi cu iubire plină de pu- 
tere, ca apoi să-ţi iert Eu păcatele, tată, şi să-ţi şterg faţa, 
scumpă patria Mea? Cum, tată, să te ajut să-Mi deschizi şi să 
intru la tine cu povaţa Mea pentru împodobirea ta cea pentru 
slava Mea? O, cum să te aduc în stare să ieşi întru întâmpinarea 
Mea? Să te curăţ de toţi duşmanii din tine? Să iau de pe tine 
jugul robiei? Dar ştii tu robia ta? O, ţara Mea de azi, ştiu Eu 
robia ta. Nu este nimeni în tine să-ţi vrea viaţa ta între cei ce 
s-au zbătut să stea peste tine în numele tău. O, trezeşte-te, ca 
să nu te trezesc Eu, ca să nu te trezească durerile, tată! învaţă 
de la Mine să iubeşti dreptatea şi să cauţi cu cel cu dreptate 
pentru tine, că ai căzut în robie mai grea decât cea de mai 
înainte, tată. Un picuţ, şi nu va mai putea omul peste tine, ci 
voi putea numai Eu, numai Dumnezeu, căci tu eşti patria lui 
Dumnezeu şi a sfinţilor Lui, cu care El vine pe vatra ta cuvânt 
de Duh Sfânt. Tu eşti patria cerească pe pământ. O, vino şi 
întreabă-Mă de soarta ta, vino, tată, şi ascultă de povaţa Mea, 
că eşti în vreme de cumpănă şi nu ştii cum să lucrezi pentru 
tine şi pentru Mine cu tine, iar Eu sunt Cel ce am în mâna Mea 
salvarea ta, care nu poate veni de la om, căci omul este păti- 
maş, şi este mincinos tot omul care nu-L iubeşte pe Dumnezeu 
pe pământ. 

O, patria Mea de azi, caută, tată, pentru cel cu inima 
curată pentru tine şi nu te mai da robiei. Eu, Domnul, îţi desfac 
acum ochii ca să vezi şi ca să poţi ca Dumnezeu. Eu, Domnul, 
cobor darul Duhului Sfânt peste tine ca să ştii şi ca să faci de 
la Duhul Sfânt şi nu de la tine, căci omul este neputincios peste 
tine, fiindcă tu eşti a lui Dumnezeu. Vrei nu vrei, tu eşti a Mea, 
eşti ţara întoarcerii Mele după două mii de ani de la Tatăl la 
om şi te ţin sub mantia Mea şi te voi înălţa, dar te voi curăţi de 
duhul cel de pe pământ, ţara Mea de azi, şi apoi tu vei putea 
pentru slava Mea din tine, iar Eu nu voi mai suspina, că Eu 
plâng cu sfinţii, plâng de deasupra ta şi te aştept a Mea. Amin. 
Tu nu Mă aştepţi, dar te aştept Eu, şi sunt Domnul Atotputer- 
nicul şi sunt Cel ce sunt, şi voi lucra de la Tatăl, şi lucrarea 
Mea din tine va străluci peste pământ, şi toate neamurile se vor 


adăpa din izvorul Meu de cuvânt din mijlocul tău şi vor 
cunoaşte de la Dumnezeu şi vor slăvi slava Mea şi a ta, dar 
vino spre trezire sfântă, ţara Mea. Vino, o, vino, căci Eu sunt 
în tine cuvânt de Duh Sfânt şi sunt Domnul Dumnezeul tău şi 
sunt Cel ce sunt, o, ţara Mea de azi. Amin, amin, amin. 

5/18 mai 2008 

Duminica a cincea după Paşii, a samarinencei 

Păcatul din om face în el inimă încruntată, faţă încruntată şi rece. 
Omul nu este adevărat în iubirea de Dumnezeu. Cel ce nu iubeşte 
pe Dumnezeu, să fie anatema! Chemare la curăţire de greşeli şi la 

pocăinţă. 

B in sărbătoare în sărbătoare aştept cu milă şi cu 
dor. Ca un Părinte cu dragoste neţărmurită aştept 
să Mă mângâi cu cei ce sunt ai Mei, cu fiii care Mă doresc, şi 
pe care îi doresc cu dor. 

Sunt Domnul Dumnezeul poporului iubitor de Dum- 
nezeu şi vin cuvânt pe vatra neamului român la poporul cu- 
vântului Meu din vremea aceasta, şi Mă bucur nespus când vin 
cu graiul Meu la el ca să-l fac al Meu prin orice cuvânt al Meu 
de peste el. O, Mă bucur ca un Dumnezeu, copii care-Mi staţi 
porţi pentru ca să vin să-Mi hrănesc cu viaţă poporul. Mă 
bucur, tată, chiar dacă pe voi vă dor toate când Mă ţineţi să trec 
prin voi şi să stau apoi cu poporul prin cuvânt. O, tată, nu ştie 
poporul cum apasă pe voi coborârea Mea la el. Mi-e milă de 
voi, dar lucrarea Mea de azi peste om trebuie lucrată pe 
pământ, şi n-am avut în poporul Meu cel de cincizeci de ani, 
n-am avut ucenici cu care să-Mi port lucrarea, şi de aceea o 
duc Eu cu greu prin voi ca s-o aşez pe pământ peste om, iar 
voi sunteţi fără ajutor de pe pământ sub sarcina Mea, că pe 
pământ e ca pe pământ. Numai lucru cu mâna dă omul să facă, 
iar pentru aceasta îşi stoarce şi inima şi mintea şi timpul, şi 
numai atât e viaţa omului, că dragoste sfântă şi dor de cerul 
sfânt nu are omul, tată, căci mintea şi inima lui nu au răgaz 
pentru cele ce sunt spre viaţa omului. O, numai cu cele vremel- 
nice se îndeletniceşte omul, iar dacă ar mai ţine vremea aşa, 
Eu Mi-aş pierde în ea şi pe cei pe care i-am ales pentru slava 
Mea. De aceea vin şi îmi povăţuiesc mereu poporul, vin şi-l 
ţin pe el în cuvântul Meu cel plin de viaţă, căci cele de pe 
pământ, care sunt pentru trup, dau să ocupe loc şi să apese cu 
griji în cei pe care-i am pentru slava Mea cea de acum, iar truda 
pentru acestea e prea multă, tată. O, i-aş smulge de tot, de tot, 
pe cei hrăniţi în vremea aceasta cu slava cuvântului Meu cel 
din Tatăl purces, i-aş smulge de tot din lucrul lucrărilor celor 
ce trec, dar nu pot, tată, că-Mi trebuie credinţa lor cea mare şi 
toată voinţa spre cele ce Eu am spus pentru cei aleşi ai Mei, şi 
pe care i-am învăţat în toate vremile să fie ca păsările cerului 
şi ca florile câmpului înaintea Mea. 

O, poporul Meu de azi, te-am învăţat cu duioşie şi ţi-am 
spus cum să trăieşti pe pământ, ca apoi să-ţi dau, iarăşi, ceva 
mai de sus peste tine şi pentru tine. V-am spus, fiilor, mereu: 
«Treceţi din trup în duh!», iar acum vă spun să staţi tot mai 
multă vreme cu cartea cea dintre Mine şi voi tot mai mult 
deschisă, şi împreună să căutaţi la ea şi la împlinirea ei peste 
voi, căci vreau să stau mai mult cu voi şi vreau să staţi mai 
mult cu Mine şi să uitaţi de timp, tată, ca şi cum el n-ar fi, iar 
voi să fiţi dumnezei din Mine pe pământ, că iată câţi hristoşi 
mincinoşi dau să facă bine oamenilor, zic ei, şi n-am cum să 
mai găsesc dintre oameni pe câte cineva ca să-l trezesc pentru 
toţi ceilalţi ai lor aşa cum am trezit-o pe femeia samarineancă 
de s-a dus apoi plină de putere şi de credinţă şi M-a aşezat în 

cei din casa ei şi în cei din cetatea ei. Am ieşit în calea ei pe 
când ea venise să ia apă de la fântâna lui Israel şi M-am făcut 
cunoscut ei spunându-i păcatele, şi a cunoscut ea darul prooro- 
ciei când Eu grăiam cu ea şi îi spuneam: «Cel ce va bea din 
apa pe care i-o voi da Eu, se va face în el izvor de apă izvoră- 
toare întru viaţă veşnică», iar dacă ea Mi-a spus: «Dă-mi, 
Doamne, această apă!». Eu atunci i-am spus păcatele ei ca s-o 
curăţ de ele şi apoi i-am vorbit despre tainele lui Dumnezeu, 
iar ea a spus că ştie din Scripturi că va veni Hristos, Care le va 
grăi pe toate, şi atunci i-am spus: «Eu sunt. Eu, Cel Care-ţi 
grăiesc», şi s-a dus ea apoi în casa ei şi în cetatea ei şi M-a 
vestit, şi aceştia au crezut, şi apoi Eu M-am dus la ei şi le-am 
dat venirea Mea, şi s-au făcut cei din casa ei adevăraţii Mei 
închinători, în duh şi în adevăr, după cum Eu am învăţat-o pe 
ea la fântână, iar cetatea Samariei s-a întărit în credinţă mai 
mult decât poporul Israel, care n-a ştiut să-L primească pe Cel 
ce vine la el ca să-i aducă pacea. 

O, poporul Meu, o, tată, cât bine i-am făcut Eu femeii 
samarinence, şi apoi cât bine Mi-a făcut ea Mie! Dar ce bine 
i-am făcut Eu ei? I-am spus păcatele, tată, iar ea a cunoscut 
darul şi duhul proorociei şi apoi M-a cunoscut cine sunt şi de 
unde vin, că ştia Scriptura care spune despre vremea Mea pe 
pământ cu lumină peste om. O, dacă s-ar fi pocăit şi Adam 
înaintea Mea de păcatul său aşa cum s-a pocăit femeia sa- 
marineancă atunci când am ieşit în calea ei ca s-o curăţ de 
păcatele ei, aş fi lucrat prin pocăinţa lui şi l-aş fi păstrat pe el 
şi l-aş fi întors înapoi în viaţa pe care i-o dădusem, dar el s-a 
supărat pe Mine când i-am spus păcatul şi s-a răzvrătit şi a dat 
să se dezvinovăţească, şi aşa M-a părăsit Adam, şi atunci el a 
picat pe pământ. 

O, numai păcatul din om face în el inimă încruntată, faţă 
încruntată şi răutăcioasă, sub care el zice că-şi ascunde păcatul, 
dar aceasta nu se poate, şi omul nu ştie că nu se poate ascunde, 
şi omul nu este umilit, tată. Samarineanca, până să Mă desco- 
păr ei, credea că-şi face bine când îşi făcea voia inimii spre pă- 
cat aplecată, şi nu ştia că-şi lucrează uciderea, dar Eu am răsărit 
în calea ei ca s-o înviez din întunericul ei şi să-i dau salvarea 
şi să-i dau mâna, tată. N-a fost de ajuns dacă ea a spus: «N-am 
bărbat» când Eu i-am spus să meargă în cetate să-l cheme la 
fântână şi pe bărbatul ei, ci a trebuit s-o fac să-şi spună întreg 
păcatul, ca aşa să fie condamnat în duhul şi în trupul ei păcatul 
ei, şi numai apoi să se facă ea fiică a lui Dumnezeu şi vestitoare 
a lui Hristos, pentru vindecarea ei de păcat şi pentru iertarea ei 
apoi prin vindecare. 

O, fiilor, e greu să-L iubească omul pe Dumnezeu în 
chip adevărat! Omul nu este adevărat în iubirea de Dumnezeu. 
Când omul se ascunde în el, iubirea de sine a lui se face ucidere 
a lui Dumnezeu în el, căci omul nu ştie ce face iubirea pentru 
om, şi omul nu cunoaşte taina iubirii, ci altceva ştie el în drep- 
tul acestei taine, aşa cum altceva ştia şi samarineanca până să 
ies Eu în calea ei la fântână. Este scris în Scripturi: «Cel ce nu 
iubeşte pe Dumnezeu, să fie anatema», şi aceasta înseamnă cel 
ce rătăceşte în păcat, căci cel ce nu-L iubeşte pe Dumnezeu 
cade în lume şi face faptele lumii apoi. 

Iată cuvânt din gura Mea ieşit acum: omul care îl iubeşte 
pe Dumnezeu şi apoi se desparte de El, acela cade în păcatele 
lumii, iar păcatul este cel ce pedepseşte pe unul ca acela, şi aşa 
înseamnă să fie anatema cel ce nu-L iubeşte pe Dumnezeu, căci 
păcatul este blestem peste om. Cel ce se desparte de Dum- 
nezeu, este apoi blestemat de păcat, şi aşa cade anatemei omul 
care părăseşte pe Dumnezeu după ce-L iubeşte pe El. 

Dar de ce, tată, se întâmplă să-L părăsească omul pe 


Dumnezeu după ce-L iubeşte pe El? Cum a putut samarineanca 
să vină dinspre păcat înspre iubire de Dumnezeu şi cum poate 
omul care-L iubeşte pe Dumnezeu să se despartă de El apoi şi 
să cadă anatemei? O, fiilor, vai omului care are ochiul vinovat, 
ochi bolnav, ochi rău! Acela îşi acoperă bârna din ochiul său 
bolnav ca să caute bârnă în ochiul fratelui său, şi aceasta vine 
de la suflet, nu de la trup, nu de la vederea cea cu trupul, 
vândută diavolului, care se foloseşte de cel ce nu se teme de 
Dumnezeu când face aceasta, de vreme ce întunericul a orbit 
ochii lui şi nu mai văd ochii lui prăpastia cea gata deschisă în 
toate părţile ca să-l cadă pe el. Duhul nemulţumirii din om 
asupra altui om este duhul lui Lucifer, tată. Lucifer a căzut din 
cer din pricina omului, iar ceata lui a ascultat de el, şi el a căzut 
cu tot cu ceata lui, iar când omul se aşează în el mai presus 
decât Dumnezeu, atunci el nu-L primeşte pe Dumnezeu aşa 
cum L-a primit samarineanca, şi atunci omul are în el duhul 
lui Lucifer, şi atunci omul ajunge să fie nemulţumit şi îşi caută 
pemuţă pe care să se aşeze cu nemulţumirea lui. 

O, fiule, caută, tată, să înveţi tainele vieţii şi lucrările 
lor, căci altfel nu ştii să alegi lumina vieţii tale aşa cum sama- 
rineanca a ştiut. O, nu-ţi face bine cel căruia te câini tu cu 
nemulţumirea ta faţă de aproapele tău, ci îţi face rău unul ca 
acesta, şi întăreşte în tine duhul lui Lucifer, căruia i-a slujit 
ceata lui când l-a slujit el pe om. O, mult duh de lucifer am 
avut Eu în poporul Meu cel de cincizeci de ani, şi care a căzut 
din pricina acestui duh, şi iată, încă mai este acest duh. Şi ce 
să-i fac Eu unui aşa om care vine la Mine ca să fie nemulţumit 
şi apoi cârtitor ca Adam, şi lucifer ca Adam, care a voit să fie 
mai mare ca Dumnezeu în el, şi a fost? Duhul lui Lucifer este 
în cei ce se aleg unii pe alţii şi unii împotriva altora, căci la 
Dumnezeu nu este aşa, ci este de la Dumnezeu cel ce trebuie 
ales pentru om, şi nu de la om este, şi oamenii primesc de la 
Dumnezeu, nu de la ei înşişi, dar ei nu mai ştiu pe cel ce poate 
da ca să aibă omul pe cele date lui de la Dumnezeu. 

O, poporul Meu, cel ce nu ascultă pe pământ de lucrul 
cel de la Dumnezeu pentru om, acela nu încape la Dumnezeu. 
Se împlineşte aproape un an de când am rostit cuvânt de 
chemare şi l-am rugat pe poporul Meu de peste tot, care crede 
în cuvântul Meu, să vină tot fiul greşit şi să se cureţe de cele 
dintre el şi Mine greşite, căci îl apasă la Mine cele făcute de el 
împotriva lucrării Mele şi împotriva vieţii lui însăşi. Nu ca să-i 
fac rău l-am povăţuit aşa pe poporul Meu, ci ca să-l scap pe tot 
fiul greşit, să-l scap de răul care vine peste el de la greşeală, 
căci Eu nu voiesc moartea celui ce greşeşte ca un om, ci voiesc 
curăţirea lui de vină şi apoi umilinţa lui, prin care el să Mă 
primească peste el ca să-i fac lui bine, aşa cum i-am făcut 
samarinencei la izvor. Amin. 

O, fiule învăţat de Dumnezeu! Dacă cineva spune la 
Dumnezeu greşeala ta făcută şi Domnul dă apoi să îndrepte 
starea dintre tine şi acela, starea dintre tine şi Dumnezeu, 
aceasta nu înseamnă că Eu, Domnul, ţin cu acela, ci înseamnă 
că ţin cu tine şi că dau să te curăţ şi să te fac fără de vină dacă 
te curăţ de ea, iar tu nu te supăra, tată. O, nu te supăra, ci pri- 
meşte cu aplecare şi cu bucurie iubirea Mea şi grija Mea de 
tine. Tu eşti cel ce te aşezi bine sau rău în fratele tău, şi nu altul 
eşti tu în el. Tu însă nu înţelegi măiestria lucrării păcii, lucrării 
mântuirii, fiule, când Eu lucrez apoi ca să te împac cu pacea, 
căci omul dacă greşeşte nu trebuie să rămână vinovat faţă de 
nimeni dacă voieşte să fie el fiu al iubirii Mele pentru om, dar 
nevina ta nu ţi-o poţi tu aşeza în om până ce omul nu te simte 
că altfel te aşezi tu în el apoi. O, să nu spui, tată, că-ţi fac ne- 
dreptate, să nu spui aşa când umblu la greşeala ta spusă de 

aproapele tău, căci Eu nu altceva vreau să fac, ci vreau să surp 
toată urma răului care se aşează între tine şi fratele tău, căci 
fraţii îşi despart sufletele dacă răul între ei ieşit nu are cine 
să-l judece şi să-l scoată ca să rămână iarăşi duhul frăţiei, 
Duhul lui Dumnezeu între fraţi. 

O, poporul Meu, uită-te, tată, la grăirea celor pe care Eu 
Mă sprijin când Mă fac cuvânt înaintea ta. Lor nu le-a plăcut 
să vorbească zadarnic cu limba lor, ci numai adevărul cel pen- 
tru om şi numai pentru salvarea omului, iar Eu de aceea i-am 
iubit, şi pentru tine i-am iubit, tată, că am voit să nu te las şi 
am voit să te hrănesc pe mai departe din cer, tată. Cuvintele 
lor nu sunt ca pe pământ, căci Eu aşa i-am zidit. Le-am privit 
viaţa şi dragostea lor cea dintotdeauna şi i-am iubit, fiindu-Mi 
dragă viaţa lor şi cuvântul lor, iar inima lor este frumoasă, şi 
ei voiesc voia Mea în poporul Meu şi pe pământ, o, şi inima 
lor se îngreuiază lângă cei ce nu au încredere în ei, dar ei sunt 
plini de răbdare şi de iubire şi caută cu duhul învierii în omul 
care nu vede bine chiar dacă el ar crede că binele îl caută, căci 
ca să răstomi o orânduială care nu-ţi pică ţie bine, e nevoie de 
vicleşug şi de minciună, şi aşa au făcut cei din poporul Meu, 
care nu au avut încredere în Mine şi în orânduiala Mea cea pen- 
tru el. «O, îi veţi cunoaşte după roadele lor, căci Dumnezeu dă 
har celor smeriţi, iar celor mândri le stă împotrivă», aşa este 
scris în Scripturile Mele cele de acum două mii de ani, şi după 
ele să vă călăuziţi când voiţi să vedeţi din lumină, fiilor. O, vai 
de cei ce ştiu ei, după cum zic ei că ştiu, şi care vorbesc de rău 
orânduiala Mea, că iată cum şi-au rupt şi cum îşi rup gâtul ca 
să nu le mai stea capul la locul lui, ca să nu mai fie Domnul 
Stăpânul lor, ci să fie ei fără Du mn ezeu pe pământ! Cei ce nu-L 
iubesc pe Dumnezeu pe pământ, aceia nu fug de păcat şi de 
cursa lui, ci, din contra, fug spre păcat, fără să ştie ce fac, şi 
apoi se ascund cu el în ei înaintea lui Dumnezeu, dar Eu vin 
povăţuitor şi voiesc să-l luminez pe cel din întunericul lui şi 
să-l aşez pe cale dulce, pe cale cu fraţi, tată, căci cel fără prop- 
tea pe cale îşi rupe picioarele şi îşi primejduieşte mersul. 

O, fiule al cuvântului lui Dumnezeu! Când te scoli în 
zori din somn, tată, nevoieşte-te spre Mine cu inima şi cu stri- 
garea ta şi spune -Mi aşa: „Izbăveşte-mă, Doamne, de toate lu- 
crurile lumeşti cele rele, şi izbăveşte-mă de sporirea diavoleas- 
că şi mă du toată ziua înspre împărăţia Ta! Amin O, fiule 
tată, dacă tu te hrăneşti hrănindu-te cu îndoiala, pe care ţi-o a- 
duni ca pe un rod, de ce măcar nu aştepţi cu cuminţenia pe care 
zici că o ai? De ce, tată, nu stai cuminte ca să aştepţi adevărul, 
care se va arăta negreşit după voia lui Dumnezeu? O, de ce, 
tată, îţi faci tu adevăr din cele cu care te hrăneşti? O, de ce, 
tată, să te bucuri tu de căderea altuia ca să zici apoi că nu numai 
tu ai căzut, aşa cum zice şi face Lucifer? Eu văd lucrul tău şi 
văd acest păcat pe care-1 face inima ta, şi singur îţi scrii la Mine 
acest păcat, şi îţi îngroşi scrisul acesta mai în fiecare zi, de 
vreme ce nu dai de pe tine acest păcat. Iată, aşa păţeşte omul 
limbut înăuntrul şi în afara lui, şi se face om rău acela, iar 
răutatea lui îl duce la pieire, precum este scris în Scripturi, dar 
Eu sunt Cel milos şi nu voiesc moartea celui ce greşeşte, ci 
voiesc umilinţa lui şi viaţa lui apoi. Femeia samarineancă L-a 
vestit pe Dumnezeu cu minunea darurilor Lui şi nu s-a ruşinat 
pentru păcatele ei, pe care Eu i le-am spus la fântâna lui Israel. 
Ea nu şi-a ascuns păcatul, ba a şi vestit multora pe Cel Care a 
curăţit-o pe ea de păcat. O, tu de ce nu faci aşa, creştine, şi de 
ce, tată, de ce altfel faci? Iată, nu-ţi voi păsui nici Eu păcatele, 
căci tu nu ştii să te pocăieşti înaintea tuturor ca şi ea, care a 
fost curăţată şi apoi s-a dus şi L-a vestit pe Dumnezeu. 

O, vino la curăţire, poporul Meu! De peste tot vino să te 


eliberez de greu şi să fii uşor şi sfânt! Vino, tată, la fântână, că 
Eu Mă descopăr ţie ca să te descoperi şi tu Mie, şi apoi să fii 
liber de tot ce nu înseamnă Dumnezeu înăuntrul tău şi în afara 
ta, şi apoi să-L vesteşti pe Dumnezeu, căci Dumnezeu nu Se 
poate vesti decât de Sine însuşi, şi numai atunci când El este 
în om aşa cum este El. Amin, amin, amin. 

B u, Doamne, am venit în ziua mea de ser- 
bare la fântâna pe care o priveghez în 
curţile Tale de pe pământ. Eu, Doamne, am grăit cu Tine la 
fântâna lui Israel şi m-am botezat în cuvântul Tău, pe care l-am 
înţeles apă izvorâtoare de viaţă veşnică, fiindcă aşa ai spus Tu 
despre apa pe care i-o vei da Tu lumii. Cu apa cuvântului Tău 
mi-ai spălat păcatele, şi aşa m-ai botezat, şi nu altfel, şi apoi 
eu am devenit locaşul Tău şi am ştiut în mine pe Dumnezeu şi 
am ştiut ca Dumnezeu şi Te-am dat celor din casa mea, şi 
Te-am dat samarinenilor, Doamne, iar ei au spus despre Tine: 
«Acesta este Hristos». în cetatea Ta, în neamul lui Israel n-ai 
fost cunoscut, că n-ai fost preţuit, dar samarinenii Te-au cunos- 
cut şi apoi Te-au iubit, Doamne, aşa cum eu şi toată casa mea 
Te-am cunoscut şi Te-am iubit, şi Te-am vestit apoi de pe 
pământ şi până-n cer, şi apoi m-am odihnit la Tine cu toţi ai 
mei, şi acum vin în curţile Tale cu ei şi ne aşezăm pe băncuţe 
la fântâna întâlnirii, aşezată de Tine aici, şi peste care m-ai 
aşezat pe mine străjer din partea Ta, străjer din cer pentru 
lucrările Tale cele de acum peste pământ. Amin. 

îi spun poporului Tău să se uite la mine, Doamne, şi aşa 
să stea el înaintea Ta, să stea precum am stat eu când mi-ai 
grăit la fântână. îi spun lui să Te primească, şi aşa să Te cu- 
noască de Dumnezeu peste el, şi aşa îl vei cunoaşte Tu pe el 
popor al Tău înaintea neamurilor de pe pământ, căci curând, 
curând toate noroadele se vor apleca la slava cuvântului Tău 
de azi, cuvânt care curge peste noroade spre luminarea lor, şi 
se va împlini Scriptura Ta de peste mine, şi prin care ai spus 
atunci aşa: «Cel ce bea din apa pe care i-o voi da Eu, se va 
face în el izvor de apă izvorâtoare întru viaţă veşnică şi nu va 
mai înseta». Amin. 

Pace Ţie în inima poporului Tău. Tu ai putere să-l faci 
ca pe mine pe cel ce Te-a descoperit şi Te descoperă la această 
fântână de cuvânt. Pace poporului Tău cel credincios, cel 
ascultător, iar celui îndoielnic şi îndărătnic, pace şi mai multă, 
şi multă, multă umilinţă, de la care el îşi va ajuta credinţa, 
Doamne! Amin, amin, amin. 

O aşa este şi aşa să fie, o, fiică a Samariei! 
^ Cei slabi în credinţă sunt slabi în umi- 
linţă şi se dau măreţi, şi de aceea n-au pace, dar şi-o caută, şi 
nu o vor găsi pe ea până ce nu vor şti puterea umilinţei, şi apoi 
iubirea care nu cere camătă, iubirea care se dăruieşte pentru 
mărirea lui Dumnezeu, şi nu iubirea care cere. Iubirea este cea 
care se dăruieşte, nu este cea care cere. Iubirea este jertfă şi 
bucurie prin jertfa. Amin. 

Pace ţie, poporul Meu! Umilinţă ţie, poporul Meu! 
Umilinţa cea dulce este credinţa ta şi faţa ei, care lucrează şi 
nu stă lucrându-L pe Dumnezeu pe pământ şi peste om. Amin. 

O, copii din porţi, hrăniţi-Mi cu Duhul lui Dumnezeu 
din voi poporul, şi hrăniţi pe cei ce caută cu izvorul cuvântului 
Meu spre viaţa lor cu Mine, fiilor. Hrăniţi-i mereu pe cei ce 
vin din când în când la izvor pentru hrană, tată. Amin, amin, 
amin. 

Cuvântul lui Dumnezeu 


Duminica a şasea după Paşti, a orbului 

Domnul călăuzeşte neamul român, în ceasul în care el îşi hotărăşte 

soarta. 

K u sunt Cel ce sunt, şi sunt Calea, Adevărul şi Viaţa 
pentru fiecare om care iubeşte viaţa şi nu moartea, 
şi sunt duhul înţelepciunii pentru cei binecredincioşi cuvântului 
Meu cel de ieri şi cel de azi, căci fără înţelepciunea Mea în el, 
omul este gol şi este ţărână şi nu este duh ca şi Mine şi nu ştie 
să-şi închine Mie în duh şi adevăr vremea lui cea de pe pământ 
ca să aibă apoi omul casă în cer, nefăcută de mână, ci făcută 
de Dumnezeu. 

Eu sunt Hristosul Tatălui şi vin cuvânt la poporul cuvân- 
tului Meu cel din români răsărit, cel din credinţa în Mine născut, 
şi îl învăţ pe el înhristosirea şi dau această înţelepciune a Mea 
la tot omul care Mă găseşte în mijlocul poporului Meu şi Mă ia 
de călăuză a sa, de împlinire a sa întru Dumnezeu. Amin. 

Eu sunt Păstorul Cel cu crucea, Eu sunt Cel bun, iar 
Păstorul Cel bun, Cel adevărat, nu sare pe aiurea cu hrana Sa 
la popor, ci intră pe porţi şi dăruieşte, iar ceea ce este în dar, 
este cu milă dat şi este hrană vie, fiindcă Păstorul Cel cu crucea 
este Păstorul Cel adevărat şi dă viaţa Sa oilor. Amin. 

Intru pe porţi la tine, neam român. Dis-de-dimineaţă Mă 
zoresc cu glasul Meu peste pământul tău, ca să te dăruiesc în 
ziua aceasta cu darul Duhului Sfânt, Care să te călăuzească de 
la Mine, tată, căci tu eşti azi întrebat de soarta ta de azi şi de 
mâine şi nu ştii, tată, ce să faci, căci duhul întunericului a 
cuprins în el mintea şi lucrarea celor ce dau să te robească pe 
mai departe sub minciuna lor, sub setea lor de stăpânire, dar ei 
nu pot fi cu nici un chip stăpâni, ci sunt robi minciunii şi trufiei, 
şi tu eşti sub cruce grea, o, patria Mea de azi. Cobor acum la 
tine cu oştiri îngereşti şi te dăruiesc cu înţelepciunea luminii 
cea de sus, iar îngerii Mei să te călăuzească în taină, tată, în 
ziua aceasta, căci tu n-ai de unde să iei înţelepciunea care îţi 
trebuie acum pentru soarta ta şi pentru soarta Mea cu tine, căci 
şi păstorii care s-au aşezat peste tine pentru sufletul tău nu sunt 
păstori, ci sunt furi şi vânzători de oi, tată, şi aceştia se vor 
prăbuşi curând, curând cu tot cu ceata lor, bolnavă ca şi ei, căci 
fiecare ceată îşi atrage eişi ceea ce merită, şi altfel nu este lu- 
crarea dreptăţii, ci numai aşa. 

O, nu te uita numai în lume, patria Mea de azi, neam 
român, ţara Mea în care am venit de la Tatăl a doua oară pe 
pământ ca să fac iarăşi cerul şi pământul şi să împlinesc acum 
această Scriptură. O, nu te uita numai în lume, ci uită-te, tată, 
şi în cuvântul Meu de peste tine, prin care te vestesc şi te în- 
demn şi te întăresc întru duhul vieţii şi al biruinţei cea de sus. 
Deschide ochii spre Mine, că M-am făcut Păstorul tău Cel bun 
şi Mi-am pus în mijlocul tău masa nunţii Mele, masa cuvântu- 
lui Meu, care cheamă la masa Mea pe cei ce vor salvarea, tată. 
O, e numai moarte pe pământ şi în om, iar Eu sunt Cel ce am 
biruit moartea pentru fiecare om, numai să pot să-l fac pe om 
să înţeleagă aceasta, şi de aceea vin pe pământ cuvânt şi Eu 
însumi Mă dăruiesc omului spre cunoaşterea tainei vieţii, căci 
până ce omul nu învaţă nu pricepe, nu ştie ce să facă. 

Te dăruiesc cu ştiinţa lui Dumnezeu, patria Mea de azi. 
Nici un popor nu a avut alegerea ta, căci nu Eu, ci Tatăl te-a 
ales a Mea la naşterea Mea şi a ta, şi te-a sortit atunci să fii 
pământul întoarcerii Mele iarăşi de la Tatăl la om, fiindcă 
pământul tău poartă pe el taina facerii cerului şi a pământului 
şi a omului, şi vor auzi şi vor înţelege popoarele taina ta, o, pa- 
tria Mea cea cu comoară în ea. O, scoală-te dis-de-dimineaţă 
şi spală-ţi şi şterge-ţi ochii şi vezi apoi, căci Eu pun acum pe 


ochii tăi alifie vindecătoare de ochi, iar harul Meu cel nebănuit 
de om să te călăuzească azi pentru soarta ta cea de la Mine şi 
nu cea de la om, căci se zbate omul care stă peste tine ca să te 
robească iarăşi lui, se zbate să te ţină pe mai departe în în- 
tuneric, tată. O, scoală-te şi vezi! îngerii Mei să-ţi poarte paşii 
şi mintea şi mâna spre voia cerului, cea pentru Mine şi nu spre 
voia omului sau spre voia ta, căci e greu să vadă omul pe cele 
ce sunt bune pentru el. Eu şi numai Eu sunt Cel ce văd pe cele 
ce au fost, pe cele ce sunt şi pe cele ce vor fi, şi din vederea 
Mea cea pentru tine poţi tu să ştii binele tău. 

Mi-e tare milă de tine, patrie aleasă de Tatăl pentru 
venirea Mea iarăşi pe pământ, precum este scris să se împli- 
nească, iar pentru venirea Mea îmi trebuia casă, tată. Mi-e milă 
de tine, neam român. Voiesc să te înhristosesc, tată, ca să fii 
neamul cel fericit cu fericirea cea de la Mine, nu cea de la om, 
căci omul este trecător, şi omul nu este Dumnezeu, iar pentru 
această înţelepciune ţie îţi trebuie pe Dumnezeu, ca să te păsto- 
rească, tată. Primeşte de la Mine vindecare, căci Eu îţi dau, aşa 
cum am dat orbului Bartimeu, care era din naştere orb. Tu nu 
eşti aşa din naştere, ci eşti aşa pentru că omul dă să-ţi acopere 
ochii ca să nu le vezi pe cele de la Mine, ci să le vezi pe cele 
de la el şi de la mintea lui cea plină de trufie ca şi Lucifer, care 
s-a vrut mai mare ca Dumnezeu peste toate şi care din această 
pricină s-a întunecat, şi se numeşte îngerul întunericului lumii, 
de atunci şi până azi peste om. Eu însă am vremea Mea cea 
scrisă în Scripturi şi vin cu ea pe pământ ca să fiu lumina lumii 
şi ca să umble omul în lumină, şi iată, apleacă-te, neam român, 
că Eu slobozesc în ziua aceasta peste duhul tău duhul îngerilor 
Mei călăuzitor ţie. Apleacă-te, tată, căci Eu, Domnul Dum- 
nezeul tău, îţi dau ca să iei şi ca să ai. Amin. 

Să se destrame duhul întunericului! Amin. Cuvântul lui 
Dumnezeu rosteşte aceasta peste duhul întunericului din om şi 
din afara omului şi de peste neamul român. Amin. Să vină 
peste neamul român Duhul Sfânt, Care să călăuzească în ziua 
aceasta pe români ca să desluşească ei lumina din întuneric, 
căci fără Mine omul este mic şi slab şi pământesc! O, nu va 
mai stăpâni omul pe pământ, ci va stăpâni Domnul, Cel ce a 
făcut cerul şi pământul; Domnul şi cu slujitorii Lui cei credin- 
cioşi Lui, căci dacă i-am dat omului zidit de Mine să stăpâ- 
nească pe pământ, a făcut numai şi numai stricăciune omul, 
căci s-a îngâmfat peste Dumnezeu şi a căzut în duhul trufiei şi 
s-a făcut Lucifer, după numele îngerului care i-a slujit omului 
în ziua când omul s-a trufit împotriva lui Dumnezeu. 

O, neam român, intră, tată, sub călăuzirea Mea în ziua 
aceasta, căci Eu, Domnul, îţi binecuvintez mintea şi voirea ca 
să faci voia Mea cea pentru viaţa ta, şi să nu faci voia ta, care 
nu ştie pentru viaţa ta. Pace ţie! Ai grijă, că pacea din cer este 
scumpă, nu este ca pacea pe care ţi-o dă duhul lumii din om. 
O, Eu voiesc să te scap pe tine de duhul cel lumesc de pe 
pământ şi să te îmbrac în Duhul Meu şi să te fac înţeleaptă din 
cer în mijlocul neamurilor de pe pământ, şi apoi să se vadă 
până la marginile toate strălucirea ta, cea pusă de Mine peste 
tine, căci vrei nu vrei, crezi nu crezi, tu ai numele de ţara 
strălucirii, şi aceasta nu este minciună, ci este adevărul cel din 
Scripturi ieşit, iar Eu sunt Cel ce împlinesc peste tine această 
Scriptură, fiindcă pământul tău poartă de la Dumnezeu în el 
taina facerii, taina Scripturilor cele pentru sfârşit de timp şi 
pentru început de veşnicie, o, patria Mea cea de azi. Amin, 
amin, amin. 

Mă întorc în tine, poporul Meu cel din români. Te în- 
demn, tată, să ridici la Mine în ziua aceasta rugă pentru duhul 
cel călăuzitor de la Mine azi peste neamul român, care este în- 

trebat azi de soarta lui de către cei ce s-au aşezat peste soarta 
lui. Eu însă întăresc la cârma neamului român pe cel drept pen- 
tru el şi pe cei ce slujesc dreptăţii cea pentru el, şi dau să 
schimb faţa acestui neam şi dau să-i deschid ochii ca să vadă 
soarta lui cea de la Mine între toate neamurile de pe pământ, 
şi îl voi călăuzi pe el tot mai cu dor, tot mai cu foc, şi voi îm- 
plini cuvântul Meu cel rostit pentru acest neam. Amin. 

Roagă-te, poporul Meu, roagă-te, tată, cu duhul luminii 
Mele şi nu te ruga fără el, căci Eu voiesc să împlinesc peste 
neamul român lucrarea luminii, munte de Tabor, pe care să stau 
şi să călăuzesc peste pământ în lung şi în lat şi să împlinesc 
Scriptura venirii neamurilor spre muntele cel sfânt, spre ţara 
Mea de întoarcere de la Tatăl la om. O, poporul Meu, să te am 
pe tine, tată, unealtă de lucru, că Eu de aceea te-am îngrijit şi 
te-am aşezat să stai în cuvântul Meu şi nu în voile tale cum stă 
omul pe pământ. Am venit la tine cuvânt ca să te înhristosesc, 
tată, şi să fii adevărat între neamurile de pe pământ, că voiesc 
să-ţi dau rang de voievod între neamuri, şi nu se suie la mintea 
ta ceea ce Eu voiesc să fac cu tine pe pământ, pentru cer şi pen- 
tru pământ, poporul Meu. O, nu te îngâmfa la acest cuvânt al 
Meu, ci fa-te mititel, mititel înaintea Mea, căci numai cei mici, 
care ştiu să stea aşa în mâna Mea şi unii în faţa altora, numai 
pe aceia îi voi putea Eu înhristosi pentru slava Mea, care vine 
pe pământ. Amin. 

O, fii ai cuvântului Meu, fiţi, tată, înţelepţi din cuvântul 
Meu de peste voi şi nu-1 uitaţi pe el, că Eu v-am spus prin el 
toate tainele Mele, iar dacă nu staţi cu cartea deschisă ca să 
citiţi cuvântul Meu din ea, vă faceţi uituci, tată, şi se face 
târziu, iar vremea Mea cea cu slavă ar fi să aştepte la acest 
hotar, şi n-ar răspunde pentru aceasta cei ce vă îndeamnă zi de 
zi spre împlinirea lucrărilor Mele cele tainice, ci aţi răspunde 
voi, fiecare din voi, după cum i-a fost fiecăruia lucrarea, pe 
care a făcut-o şi pe care n-a făcut-o după ce Eu am dat de lucru 
poporului Meu. O, lăsaţi-Mi Mie grija de voi, iar voi îmbrăţi- 
şaţi spre lucrare a voastră grija de Mine şi de planul Meu cel 
sfânt, care trebuie să se împlinească pe pământ, şi grija de 
înhristosirea voastră, tată. 

Voi veni la voi şi iar vă voi învăţa, fiilor, căci trebuie 
acum să pregătim iarăşi masă de strângere pentru poporul care 
bea de la izvor. Vin, tată, să rostesc cuvânt pentru vreme dulce 
şi liniştită, cu senin şi cu răcoare blândă, şi vin să vă învăţ 
mereu viaţa Mea cea din voi şi dintre voi, şi vreau să staţi 
micuţi sub învăţătura Mea, şi s-o luaţi pe ea peste voi cu multă 
mărire de împlinire, dar învăţaţi-vă bine să vă bizuiţi pe Mine 
şi să împliniţi cuvântul Scripturii care spune că cetatea cu mulţi 
stăpânitori şi conducători în ea, este ameninţată de clătinare, 
tată. Luaţi pildă din Scripturi, căci sunt pline de pilde de viaţă 
Scripturile, şi luaţi lumină din ele şi fiţi poporul Meu cel îm- 
plinitor de viaţă sfântă şi cuminte, de ascultare şi de împlinire, 
şi toate acestea prin dragostea Mea, care mereu, mereu lu- 
crează la înhristosirea voastră, fiilor. O, nu uitaţi, nu uitaţi că 
toţi cei ce vor rămâne poporul Meu pe pământ, aceia vor fi cei 
asemenea Mie, şi nu altfel vor fi cei ce vor fi poporul Meu în 
vremea ce vine. Pace vouă, fiilor! Amin. 

Voi, copii din porţi, luaţi din Mine voinţă şi dor şi putere 
pentru statul Meu în mijlocul poporului Meu, că Eu pe voi Mă 
sprijin ca să stau cu poporul, tată, şi altfel nu pot fi cu poporul, 
căci aici nu e ca în lume, ci e ca la Dumnezeu orânduiala Mea 
cea pentru poporul Meu. Luaţi din Mine putere, căci iar voi sta 
învăţător peste poporul Meu şi îl voi învăţa pe el iarăşi multe, 
căci frumosul cel de la Mine, care dau să-l aşez pe pământ 
acum, cere multă credinţă şi multă iubire şi multă lucrare de 


împlinire pentru el, şi trebuie să Mă asculte poporul, tată, iar 
voi trebuie să Mă ajutaţi să pot grăi şi să-i cer poporului Meu, 
iar el să- Mi dea, precum şi Eu îi dau lui, îngrijind de el. Pace 
vouă! întăriţi-vă ca să Mă sprijiniţi şi să pot da poporului cu- 
vântul vieţii, fiilor, cuvântul care ţine în viaţă pe poporul Meu. 
Amin, amin, amin. 

19 mai/l iunie 2008 

Sărbătoarea sfinţilor împăraţi Constantin şi Elena 

Poporul să aibă sfială pentru îngeri. Omul care face păcatul invidiei 
poartă în el moarte. Domnul vesteşte neamului român primejdia 
lepădării de credinţă. îndemnul din cer al împăratului Constantin 
pentru neamul român să nu se lepede de dreapta credinţă şi de 
semnul sfintei cruci. 

F ace ţie, poporul Meu de azi, popor din români şi 
prin care Eu am aşezat pe pământ masa cuvântului 
Meu, care vine cu norii! Pace ţie, popor al cuvântului Meu de 
azi! Aştept cuprins de dor zilele cele pentru Dumnezeu şi pen- 
tru sfinţi pe pământ ca să pot să Mă las cuvânt în carte, tată. 
O, mereu Mi-aş aşeza glasul în mijlocul tău, mereu aş fi şi aş 
grăi şi aş sta cu tine aşa cum stau părinţii cu fiii lor mereu, dar 
Eu ţin de puterea purtătorilor Mei şi ţin de dorul celor ce Mă 
aşteaptă ca să vin şi ca să-i hrănesc, şi ca să Mă hrănească şi 
ei, căci unii prin alţii trăim şi unii în alţii ne odihnim, şi aceasta 
după măsura care vine spre Mine de pe pământ, poporul Meu. 
Glasul cuvântului Meu se zoreşte şi azi spre tine, că e 
sărbătoare de sfinţi, tată, şi stau sfinţii cu tânjire după masa cu- 
vântului Meu din mijlocul tău, la care şi ei se hrănesc, căci 
sfinţii se hrănesc cu glasul cuvântului Meu, cu orice cuvânt 
care iese din gura lui Dumnezeu, poporul Meu. Amin. 

Intru prin porţi şi te hrănesc cu învăţătura Mea, Ierusa- 
lime de azi, şi ia-o, tată, în pântecele sufletului tău şi îndră- 
gosteşte-te de ea ca să Mă ajuţi să ard de dor după tine şi tot 
mai din plin să vin, că Eu nu numai în sărbători aş coborî în 
carte, dar tu eşti îngreuiat de griji, şi ele îţi încorsetează statul 
Meu cu tine, şi M-aş grăbi să te uşurez, dar trebuie să voieşti 
tu aceasta, şi cu iubire să voieşti, tată. Eu, Domnul, dau mereu 
să-ţi hrănesc iubirea şi să te eliberez de tine, ca să poţi aceasta 
ce-ţi spun. O, să învăţăm să-L iubim pe Dumnezeu, şi să 
căutăm să ne fie întreagă iubirea, mereu iubirea şi frumoasă ea 
prin puterea şi prin lucrarea ei, tată. Pe cei ce-Mi sunt ucenici 
lucrători de har sfânt, pe aceia întăriţi-i şi cinstiţi harul din ei 
şi rodul adus Mie de ei, că numai aşa pot Eu vedea în voi bu- 
curia şi rodul credinţei voastre, fiilor. Eu azi vă învăţ iarăşi mi- 
nunat, tată, iar voi apropiaţi-i pe îngeri de voi, ca să vă aducă 
ei înaintea Mea mai mult, căci altfel nu puteţi sta înaintea Mea, 
tată, ci numai prin îngeri, dacă le daţi lor mult acest prilej. O, 
nu fiţi zgomotoşi, nu fiţi gălăgioşi, nu fiţi plini de cele duse de 
voi zi cu zi prin multe griji, ci fiţi sfioşi, fiţi pentru îngeri aşa, 
tată, şi dacă vreţi, cereţi-Mi cu sfială şi cu sfinţenie în 
rugăciune, cereţi-Mi să vă arăt lumea îngerilor şi lucrarea lor 
pentru voi, şi a voastră pentru ei şi, iarăşi, nelucrarea lor, şi a 
voastră pentru ei, după cum staţi voi de mult sau de puţin înain- 
tea Mea. O, fiţi sfioşi pentru îngeri şi nu-i uitaţi pe îngeri, şi 
unii pentru alţii fiţi sfioşi, tată, şi aşa veţi fi şi faţă de îngeri, 
iar altfel nu, fiilor. Inimile voastre să stea în fiori la gândul că 
îngerii freamătă de-a pururi pe lângă voi, căci cel ce uită de în- 
geri păcătuieşte, tată, şi apoi cu greu mai primeşte să-l curăţ 
de greşale. O, nu fiţi ca Adam, care s-a supărat pe Mine când 
am voit să-l repar după ce a greşit. Nu fiţi, tată, nici ca urmaşul 
lui, care şi-a urât fratele şi l-a ucis prin invidie, în loc să-l 

iubească pe cel care-L iubea pe Dumnezeu. 

O, fiilor, să învăţăm să-L iubim pe Dumnezeu, tată, căci 
cei ce nu ascultă de Dumnezeu, aceia nu ascultă de cei trimişi 
la ei, şi aceia greşesc şi vor greşi şi apoi vor fi prăbuşiţi prin 
neascultarea lor. Nimeni şi nimic nu te poate salva decât tu, cel 
ce ai fost sau nu pe voia Mea, dar Eu te învăţ lucrarea iubirii, 
tată, şi te învăţ după cum a fost omul de iubitor sau de neiubitor 
după ce l-am făcut Eu pe el, căci din pilde se înţelepţeşte cel 
ce voieşte să se înţelepţească, iar Eu numai în pilde am grăit 
pe pământ, şi tot aşa grăiesc şi din cer. 

O, dacă Eu lucrez mai mult printr-un ucenic, şi lucrez 
altceva decât cu tine, lucrez aşa după măsura Mea şi după 
alegerea cea din vecii, iar tu să nu ridici păcat de invidie în 
inima ta împotriva Mea şi a fratelui tău, căci acesta este de nouă 
ori păcat mai mare decât orice păcat mare pe care-1 poate omul 
săvârşi, căci prin păcatul invidiei a venit moartea pe pământ, şi 
iată, omul care face păcatul invidiei poartă în el moarte. 

O, fiule, învaţă de la Mine taina mântuirii de rău şi nu 
te teme, tată, să te ştiu cu ale tale dedesubturi, că e bine să te 
ştiu, ca să te scap apoi de plata cea dureroasă a celor ascunse 
ale tale, căci dacă Adam nu M-a lăsat să-l curăţ, aşa cum a făcut 
şi urmaşul său care şi-a ucis fratele prin păcatul invidiei, aceştia 
n-au scăpat de plata cea dureroasă pentru cele cu care ei s-au 
ascuns de Dumnezeu. O, învaţă-te, fiule, să te deprinzi cu în- 
văţătura Mea şi s-o iei spre lucrare, tată, ca să te scap din dureri 
prin lucrarea iubirii şi a credinţei şi a luminii, căci lucrarea lui 
Dumnezeu nu se opreşte în loc, ci, din contra, lucrează şi nu 
se împiedică în om, şi ea se învederează în cele ce dau s-o îm- 
piedice pe ea, căci lucrarea dumnezeiască este cea vorbită de 
rău, nu cea vorbită de bine de mulţi. Eu am fost vorbit de rău 
pe pământ ca un răufăcător, ca un păcătos, şi aşa a lucrat apoi 
dreptatea cea pentru Mine, şi a lucrat prin umilinţa Mea. 

I-am spus mereu poporului Meu cel de ieri şi cel de azi, 
i-am spus să nu se răzvrătească, iar cel ce nu a ascultat nu a 
înţeles ce i-am spus. 

O, ia aminte, tu, cel ce te-ai răzvrătit şi încă te răzvrăteşti 
în stânga şi în dreapta ta! Te va pedepsi, tată, acest păcat, căci 
păcatul tău îşi va arăta rodul şi vei fi pedepsit după rodul tău, 
şi rodul te va ustura, tată, şi te va învinui. O, te-am învăţat me- 
reu să fugi de duhul zavistiei şi să nu-1 lucrezi pe el înăuntrul 
şi în afara ta apoi, căci el e duh viclean, tată, şi apoi te pedep- 
seşte. Aşa te-am învăţat Eu iubirea de Dumnezeu, iar tu te 
supărai şi Mă părăseai. O, dacă arunci cu piatra în baltă se 
poate să nu se facă valuri? Dacă faci foc poţi tu să-l împiedici 
să nu iasă fum din el? Ba, din contra, iese şi mai mult fum dacă 
înăbuşi focul pe care-1 aprinzi. O, fiule care n-ai stat frumos în 
lucrarea Mea, Eu te-am ajutat să crezi şi să înţelegi pe când 
erai orb faţă de lucrarea Mea de azi, şi apoi tu M-ai lovit peste 
obraz ca orbul Bartimeu, tată. O, cum poate omul care crede 
în Mine să se ridice apoi împotriva Mea? Ţi-am spus demult 
că-ţi voi grăi despre aceasta şi te voi învăţa cum, ca să te ajut 
să te pocăieşti, tată, şi apoi să înveţi să-L iubeşti pe Dumnezeu 
dacă voieşti. 

O, nu vor birui cei ce dau să strice mersul Meu prin acest 
cuvânt peste pământ. Mă voi atinge cu suferinţă de cei ce 
umblă pe ascuns să pună stavilă mersului Meu pe pământ cu 
acest cuvânt de venire a Mea, şi mersului celor credincioşi, 
după împlinirea pe care o cere venirea Mea de la Tatăl pentru 
pregătirea unui popor care să Mă primească la venirea Mea. 
Toţi cei care au trecut prin acest popor, aici vor fi strigaţi de 
îngeri ca să dea răspuns pentru viaţa lor cea de până la venirea 
Mea şi pentru fapta lor, răspuns ruşinos sau fericit, după cum 


le-a fost de curată inima şi lucrarea şi viaţa cu care au stat sau 
nu au stat frumos sub învăţătura Mea, după ce au cunoscut de 
la Mine viaţa şi lucrarea ei în om, iubirea de Dumnezeu în om. 

Voi trimite îngeri din cer şi îi va sorta pe cei ce au stat 
la masa aceasta, şi atunci se va vedea fiecare cum a stat, dacă 
a slujit lui Dumnezeu sau diavolului, căci poporul cel miluit 
de Mine şi-a pierdut vremea cu ascultarea pe la uşi şi ferestre 
şi cu urmăritul ca să spună apoi: „Iată ce-am auzit şi ce-am 
văzut eu!“, iar cine face acest păcat, aceluia îi împrumută dia- 
volul vederea lui, urechea lui şi ochiul lui la cel ce ascultă di- 
nadins şi pândeşte dinadins, căci are putere obraznică diavolul 
prin cei ce lucrează ca el pentru zâzanie şi pentru lucrarea ei, 
lucrare de la diavol în om. 

O, poporul Meu, te învăţ, tată, iubirea de Dumnezeu, şi 
trebuie să le ştii pe cele împotriva iubirii, tată. O, cele adevărate 
sunt cele pe care Eu, Domnul, le arăt omului, şi nu ochiul cel 
rău al lui prin pânda lui după cel pe care nu-1 iubeşte, căci Eu 
arăt prin vedenie, tată, şi aşa descopăr Eu pe cele de la Mine ca 
să fie descoperite şi ştiute şi apoi învederate. Vor trăi şi vor 
vedea cei ce nu cred aşa, şi va fi aşa cum a fost cu bătrânul Si- 
meon, care n-a crezut până ce n-a văzut pe Fecioara şi pe Prun- 
cul ei, dar acela s-a umilit şi şi-a cerut iertare şi slobozire de 
legătura cea pusă peste el de îngerii Mei pentru necredinţa lui. 

Când Eu îi spun omului răul din el, el trebuie apoi să se 
ferească de el, ca să nu fie pedepsit de răul acela. Aşa îl învăţ 
Eu pe om iubirea de Dumnezeu, că iată, pe pământ e numai 
zavistie, numai invidie, şi se clatină om pe om de pe picioare 
şi cad grămezi oamenii, căci ei nu ştiu ce este iubirea de Dum- 
nezeu şi statul în picioare. 

Mi-e milă de neamul român, că iată, nu ştie să stea pe 
picioare în vreme de încercare şi de furtună peste el. 

O, neam român, deschide-Mi şi nu fi orb, că e vorba de 
soarta ta cea de la Mine, nu cea de la om, tată, căci omul lui 
antichrist s-a despărţit de datini acum o mie de ani, iar acum 
dă să înghită toată rămăşiţa cea păstrată de Mine prin har. O, 
nu fi orb, popor român! Nu-Mi da peste faţă ca orbul pe care 
l-am vindecat de orbire, şi apoi a uitat şi a căzut în păcat şi Mi-a 
dat cu palma peste obraz pe drumul crucii Mele. Când era orb 
am fost bun, că l-am vindecat de a văzut, dar după ce l-am 
făcut să vadă cu ochii trupului lui, M-a lovit peste obraz. 

Iată lucrarea lui antichrist, lucrare cu nume de biserică 
a lui Hristos, lucrare care se întronează în biserică, precum este 
scris în Scripturi! O, nu te lepăda, creştin român, căci turma 
care s-a lepădat de strămoşi acum o mie de ani voieşte să în- 
ghită de tot turma cea mică, cea care a mai rămas pe calea cea 
de la început. Eu am spus încă de acum două mii de ani: «Nu 
te teme, turmă mică; Tatăl voieşte să-ţi dea împărăţia», dar 
acum îi spun turmei mici să se lupte pentru credinţa cea de la 
sfinţi, că iată, turmă mică, dă să-ţi mănânce credinţa cei ce de- 
mult s-au despărţit şi au stat ascunşi sub nume de biserică, şi 
acum scot capetele ca să muşte pe cei ce s-au păstrat Mie. Dar 
iată biserica Mea! Am ridicat-o sus spre Mine cu un ceas mai 
devreme de căderea credinţei şi a bisericii, căci biserica cea 
care avea să fie cea dreaptă se vinde acum pe preţ de nimic. 

O, popor român, a ajuns la tine vremea lepădării de 
credinţă, tată. Strânge-te strâns lângă Mine, căci omul nu te 
poate ocroti, ci, din contra, cei ce zic că te păstoresc te vând la 
cei ce au trădat credinţa, tată. O, roagă-te la strămoşii tăi să 
mijlocească pentru tine la Dumnezeu şi pentru credinţa ta cea 
de Mine aşezată înaintea ta prin apostoli trimişi de Mine peste 
pământ ca să înveţe pe neamuri calea. 

în venirea Mea azi în cuvânt am pe împăratul Constan- 

tin, care grăieşte de lângă Mine şi spune aşa: 

O neam creştin de peste tot, şi tu, o, neam 
^ român! Nu mai sunt împăraţi şi preoţi 
care să vă aducă vouă calea credinţei, calea Domnului, cale cu 
cruce şi nu fără cruce, cale cu luptă pentru credinţa sfinţilor, 
fiilor creştini. O, luptaţi-vă, voi! Luptă-te şi tu, neam român, 
căci sfinţii din cer lucrează pentru tine dacă eşti credincios. 

O, neam român, bate la poarta ta omul care te cheamă 
să te lepezi de credinţă, dar acesta este duhul lumii, duhul lui 
antichrist. Domnul Dumnezeul tău Iisus Hristos stă pe vatra ta 
cuvânt de Duh Sfânt şi te hrăneşte ca să nu mori de la faţa lui 
Dumnezeu, dar dacă tu nu auzi şoapta Lui, vine furul şi-ţi 
sparge casa când tu dormi. O, nu uita învăţătura Domnului 
Dumnezeului tău, nu uita să urăşti lumea şi duhul ei cel ade- 
menitor chiar dacă ar avea ea limbă după Dumnezeu, căci 
duhul lumii atrage şi farmecă pe om chiar cu numele lui Dum- 
nezeu, ca să-l facă pe om să se hrănească apoi din lume şi nu 
din cer, iar omul se încântă pentru un ban, pentru o pâine sau 
pentru o haină, dar totul e momeală şi minciună, căci prin aces- 
tea stă capul cel veninos al şarpelui care muşcă, stă la răspântii 
balaurul cu şapte capete, care se scoală să ia stăpânire peste 
pământ, precum este scris în Scripturi, şi numai apoi să vadă 
omul pe cel ce l-a momit pe el spre lumea cea fără de viaţă şi 
spre duhul ei. O, neam român, nu te încânta de glasul care 
vorbeşte ca după Dumnezeu, căci acest glas este cursă pentru 
credincioşii Domnului şi nu pentru fiii lumii, care sunt ai lumii 
şi nu le mai trebuie cursă întinsă lor. O, nu vă adunaţi comori 
în lume, căci curând, curând fiecare va trage acolo unde este 
comoara sa şi rădăcina ei. 

Ridică-ţi pe umeri cruce sfântă, neam român, şi nu îm- 
prumuta pentru tine, căci Domnul iese în calea ta şi te învaţă 
să stai în casa ta şi să nu deschizi la îndemnul străin. E vremea 
cea roşie zbătându-se să ocupe pământul cu roşeala ei, cu 
boldul morţii ei. O, nu-i deschide ei! Amin. 

înţelepţiţi-vă din Scripturi, creştini de pe pământ, şi staţi 
în dreapta credinţă, căci cei mulţi, care s-au smuls acum o mie 
de ani ca să-şi facă ei credinţă, aceia s-au întărit ca să doboare 
acum rămăşiţa care stă prin har înaintea Domnului. Intraţi sub 
cruce, voi, cei care aţi rămas cu părinţii! Nu uitaţi crucea, căci 
eu am biruit cu Domnul prin cruce, prin credinţa cea din 
strămoşi, iar crucea aceasta trebuie purtată şi nu lepădată pen- 
tru cele de pe pământ, care trec ca paiul. Eu am ridicat crucea 
şi credinţa şi am dat-o celor din vremea mea, căci am fost 
împărat păgân, dar Domnul m-a luat şi m-a aşezat ca să arăt 
crucea Sa. 

Se lasă Domnul cu îndemn peste tot neamul creştin. Sus 
crucea! Sus crucea, cu trei degete împreunate însemnându-vă 
cu ea în numele Tatălui şi al Fiului şi al Sfântului Duh. Amin. 
Biserica lui Hristos este cea prigonită, cea strâmtorată, nu cea 
slăvită de oameni pe pământ. îi veţi cunoaşte după roadele lor 
pe cei care vă povăţuiesc şi pe cei care vă abat de pe drumul 
crucii, calea pe care au mers strămoşii crucii. Deschideţi ochii 
şi învăţaţi din roadele lor pe cei ce sunt ai lui Hristos, dar eu 
vă îndemn spre izvor, fii ai neamului român. Domnul Se face 
cuvânt pe vatra voastră ca să nu vă lase să muriţi. Fiţi vii, ca 
să puteţi crede în învăţătura Lui, care vine să vă ocrotească de 
lupi. Sus crucea! Cu ea veţi învinge toate capetele veninoase, 
care caută spre inimile voastre şi nu spre trupurile voastre. 
Deschideţi Scripturile care spun despre vremea aceasta şi veţi 
găsi în ele înţelepciunea credinţei, fii români. 

Iar Tu, Doamne, trezeşte duhul strămoşilor sfinţi şi 
întăreşte crucea Ta peste neamul Tău cel de la sfârşit de timp, 


neamul român, la care Tu ai venit ca să Te slăveşti pentru sfâr- 
şit şi pentru începutul cel nou, căci biserica Ta va fi şi nu se va 
sfârşi. Amin, amin, amin. 

(?^J| i acum, Eu, Domnul, pecetluiesc cuvân- 
tul împăratului Constantin, care stă ală- 
turi cu mama sa împărăteasa în cerul cel de sfinţi. Facă-se voia 
Mea peste neamul român cel binecredincios, iar cel puţin cre- 
dincios să se înţelepţească mai înainte de clipa când va fi prea 
târziu. Amin. 

Acum, poporul Meu, hărăzesc vreme caldă, cu dulce 
pentru ziua strângerii celor ce vin la izvor, dar prin rugăciunea 
ta voiesc să împlinesc. Peste două zile cobor la tine iarăşi cu- 
vânt pentru serbare de înălţare, fiule, înălţarea Mea de-a dreap- 
ta Tatălui. îmi întăresc fiii din porţi ca să Mă ţină să cuvintez 
în ziua serbării înălţării Mele. Voi da cuvânt cu putere pentru 
sărbătoarea Rusaliilor şi pentru pregătirea ei de pe pământ şi 
din cer. Amin. 

O, poporul Meu, caută, tată, să se facă voia Mea în mij- 
locul tău. Fii treaz pentru aceasta ce ţi-am spus, căci Eu sunt 
în mijlocul tău prin trezia ta, tată. O, păstrează-Mă în mijlocul 
tău, căci Eu aş tot grăi peste tine, şi numai cu tine aş sta dacă 
tu ai sta numai cu Mine. Hai, tată, să aducem vremea aceasta, 
hai, poporul Meu! Toţi ca unul, şi unul ca toţi, că altfel nu se 
poate cu voi pentru planul Meu cel din vecii şi care aşteaptă 
să puteţi pentru el, fiilor. O, sunt mulţi care aşteaptă după voi 
să puteţi, sunt mulţi care aşteaptă să vadă slava Mea cât mai 
curând, şi aceia cred şi aşteaptă. Credinţa lor va ajuta pe Dum- 
nezeu întru venirea Sa, şi pe aceia Eu, Domnul, îi îndemn la 
împlinirea voilor Mele cele pentru venirea Mea, şi numai aşa 
credinţa lor Mă va ajuta să vin şi să vadă ei slava Mea şi veni- 
rea Mea cu ea. Amin, amin, amin. 

21 mai/3 iunie 2008 

Praznicul înălţării Domnului 

Domnul nu este înţeles de cel ce stă numai pe pământ, de cel cu minte 
de om. Omul care se ascunde în el, acela II vinde pe Domnul. Iubirea 
înseamnă jertfă şi se lucrează cu darurile Duhului Sfânt. 

n cer şi pe pământ se face sărbătoare de pomenire a 
înălţării Mele de pe pământ la cer, de lângă ucenici 
la Tatăl, căci pomenirea dreptului este din veac şi până în veac, 
după cum este scris. 

în cer şi pe pământ Eu sunt deodată, şi nu Mă despart 
de cele din cer când grăiesc pe pământ, şi nu Mă despart de 
pământ când grăiesc în cer, iar înălţarea Mea a fost aşa cum a 
fost ca să se adeverească mai pe înţelesul tuturor că Eu, Dom- 
nul, am înviat cu trupul dintre morţi şi M-am ridicat biruitor 
adeverindu-Mi dumnezeirea şi toate proorociile care M-au 
vestit de la început şi până la sfârşit, căci toate s-au împlinit 
întru Mine şi toate, toate se împlinesc la vremea sorocită lor. 
Amin. 

Sunt Domnul Iisus Hristos şi cobor pe nori de heruvimi, 
după cum M-am şi suit la cer, de lângă ucenici, pe aripile ne- 
văzute ale heruvimilor, care M-au luat din ochii lor când M-am 
suit cu ei pe muntele Eleonului. Le-am dat lor făgăduinţa 
Duhului Sfânt, Care va veni asupra lor ca să ia ei putere să-Mi 
fie mărturisitori în Ierusalim, în Iudeea, în Samaria şi până la 
toate marginile, şi apoi cu ei de faţă M-am înălţat, iar norul de 
heruvimi M-a luat din ochii lor; şi pe când mergeam la Tatăl, 
iar ei priveau după Mine, au stat lângă ei doi bărbaţi în veşmin- 
te albe şi le-au zis lor: «Acest Iisus, Care S-a înălţat de la voi 
la cer, astfel va şi veni, precum L-aţi văzut ducăndu-Se la cer». 

Cuvântul lui Dumnezeu 


Sunt Domnul Iisus Hristos, poporul Meu, şi grăiesc 
peste tine demult, demult, şi grăiesc mult. înfricoşează-te, tată, 
spre bucuria Duhului Meu, Care plânge pentru neînţelepţirea 
omului, căci când M-am înălţat de la ucenici la cer M-au purtat 
heruvimii, şi apoi M-au acoperit cu aripile lor, iar doi îngeri, 
luând chip în faţa ucenicilor Mei, le-au vestit lor pe muntele 
Eleonului taina venirii Mele iarăşi pe pământ în acelaşi chip 
precum M-am suit. înfricoşează-te, tu, cel ce azi stai înaintea 
cuvântului Meu ca să-l auzi, căci norul de heruvimi Mă poartă 
până la tine când îţi grăiesc, şi cu ei trec spre tine când Mă fac 
cuvânt înaintea ta, iar cei prin care cobor la tine s-au făcut scară 
îngerilor care Mă poartă şi s-au făcut intrarea Mea şi a sfinţilor 
Mei, poporul Meu. O, te-am învăţat mereu cum să stai înaintea 
Mea, cum să te porţi şi cum să simţi apropierea Mea şi apropi- 
erea dintre Mine şi tine, căci omului îi este teamă, tată, şi nu-L 
mai pricepe şi nu-L mai simte pe Dumnezeu, şi de aceea nu 
mai are parte de Dumnezeu omul, poporul Meu. 

O, fiule, o, fiule, oful Meu e un of ca al lui Dumnezeu, 
nu ca al omului, dar dacă omul se poartă cu Mine ca un mai 
mare decât Mine când Mă doboară pentru el însuşi, o, nu poate 
omul să înţeleagă oful Meu, decât numai atunci când Eu îl pun 
faţă în faţă cu durerea Mea cea de la el, atunci când se desparte 
de trup şi stă înaintea Mea ca să-şi vadă viaţa şi fapta care-i 
judecă viaţa pentru bine sau rău. Te-am învăţat, poporul Meu, 
cum să stai înaintea Mea, şi ţi-am spus cum stau Eu înaintea 
ta, căci îngerii le-au spus la ucenici în clipa înălţării Mele: «El 
astfel va veni, precum L-aţi văzut ducăndu-Se la cer». 

Poporul Meu, să nu iei în deşert această taină, tată, să 
nu te porţi cu ea ca şi cu omul care nu-L poartă pe Dumnezeu, 
şi tu să cauţi să înţelegi cum să stai înaintea Mea prin coborârea 
Mea la tine, căci de la Tatăl şi până la urechea ta îmi slujesc 
heruvimii, poporul Meu. Roagă-te să te înţelepţesc pentru 
tainele Mele cele de foc, căci de la urechea ta şi până la mintea 
şi inima ta Eu fac mereu lucrare multă şi mare înaintea ta, şi-i 
văd pe cei ce Mă poartă, pe cei ce Mă ţin ca să-ţi pot grăi, îi 
văd cum se zbat pe lângă tine ca să te facă să pătrunzi şi să te 
pătrundă tainele venirii Mele, şi pentru binele tău lucrează ei 
aşa, şi-şi storc vlaga înaintea ta ca să te facă să stai întru Mine 
şi să poţi întru Mine, şi să pot Eu întru tine după voia Mea, 
după aşteptarea Mea, tată. 

Mă strecor spre tine cu putere de cuvânt chiar dacă 
duhul şi puterea purtătorilor Mei sunt slăbite şi temute de la 
nepriceperea ta cea întreagă a statului Meu în ei pentru venirea 
Mea la tine, fiule, poporul Meu. Făgăduinţa pe care am făcut-o 
Eu prin îngeri în ziua înălţării Mele, când cu ucenicii de faţă 
M-am suit la Tatăl pe nori de heruvimi, această făgăduinţă este 
împlinită acum în mijlocul tău, căci astfel vin, precum M-au 
văzut ucenicii ducându-Mă la cer, vin şi trec spre tine, tată, şi 
tu nu ştii cum să te porţi cu tainele Mele, care se văd numai cu 
credinţa, numai cu ochii duhului, numai cu vederea dragostei, 
tată. O, nu tu să ai pretenţie la Mine, ci Eu să am la tine pentru 
înţelegerea tainelor Mele, pentru că-ţi dau venirea Mea, tată. 
O, caută, fiule neînţelept, şi vezi dacă poţi să te măsori cu 
venirea Mea la tine, şi numai apoi să te porţi cu ea ca şi cu 
omul, iar dacă mintea ta şi purtarea ta nu ştiu să se poarte, lasă 
capul în jos şi înfricoşează-te pentru neştiinţa ta cea pentru cele 
de sus, care vin jos la om ca să-l poarte pe om spre ele dacă 
omul ştie să se sfiască înaintea Mea pentru mântuirea lui şi 
pentru lucrul Meu cu el apoi. 

Când Eu nu Mă văd în om cu purtarea Mea, cu îm- 
plinirea cuvântului Meu rostit peste el, nu poate să se numească 
el că stă înaintea Mea. Iată, omul are minte pentru cele ale lui, 


nu pentru cele ale Mele, iar oful Meu e numai un of, şi nu Mă 
pot sprijini cu el pe om, căci omul se iubeşte pe sine şi iubeşte 
ofili lui, nu pe al Meu, iar oful lui e durerea Mea, ca şi mintea 
lui, căci aşa păţeşte omul care nu-L ajută pe Dumnezeu să stea 
în el şi să fie el purtător de Dumnezeu. 

O, poporul Meu de azi, înălţarea Mea la cer de lângă 
ucenici este taina coborârii Mele azi la tine, tată. Aşa vin, pre- 
cum M-am suit. Aşa M-am suit, precum vin acum la tine, şi 
am martori între Mine şi tine, şi Mă mărturisesc prin ei de la 
margini la margini precum M-am mărturisit prin ucenicii Mei 
acum două mii de ani, iar venirea Mea de azi e multă, poporul 
Meu, şi tu trebuie să ştii bine despre ea, şi de la ea să te 
înţelepţeşti şi să te faci din om Dumnezeu, şi să nu rămâi om 
şi atât. Cel ce crede în Mine nu trebuie apoi să rămână pe mai 
departe om şi atât, ci trebuie să se facă locaş al lui Dumnezeu 
între oameni, scară a lui Dumnezeu între fraţii care ascultă de 
Dumnezeu, căci Eu prin îngeri am lucrat înaintea oamenilor, 
aşa cum şi în ziua înălţării Mele am lucrat, când Mi-au ieşit 
înainte îngeri, în cer sus, şi jos pe pământ şi M-au mărturisit, 
şi au lucrat pentru Mine ca nişte fii. 

O, fiule care crezi lucrarea Mea precum zici că o crezi! 
Vor ieşi înaintea ta faptele tale ca nişte copii ai tăi şi vor 
mărturisi pentru tine aşa cum îngerii mărturisesc pentru Mine, 
căci îngerii Mă ştiu, şi se fac fapte ale Mele şi Mă împlinesc 
pe Mine pe pământ şi în cer. Le-am spus ucenicilor Mei: «Mă 
duc la Tatăl, căci dacă nu Mă duc nu pot veni iarăşi la voi», 
şi iată, poporul Meu, vine la tine Cel ce S-a dus la Tatăl, Cel 
ce a făgăduit că vine dacă Se duce. Cel ce S-a înălţat, iată-L 
cum vine! Vine pentru că S-a înălţat, şi S-a înălţat pentru ca să 
poată veni, căci aşa Şi-a făcut El credinţă pentru El în ucenici, 
credinţă în Dumnezeu pentru om, căci altfel omul crede greu 
de tot, după cum şi în mijlocul tău Eu sunt greu crezut de mulţi, 
poporul Meu, dar Eu sunt greu crezut şi greu primit de cel ce 
stă numai pe pământ, însă de cel ce stă pe pământ ca şi în cer 
fără să-l înghită pământul, de acela sunt crezut, şi sunt aşteptat 
mereu de el ca să-l fac pe el Dumnezeu şi să nu rămână el om 
şi atât, minte de om şi atât. 

O, poporul Meu, împotmolită mai este simţirea omului, 
tată! Greu mai pot Eu peste om şi greu pot pentru el când el nu 
poate pentru Mine şi ca Mine, şi la acela Eu nu pot veni, şi nici 
vorbă să-l fac Eu pe acela mărturisitor al Meu, căci omul care 
nu Mă simte cu inima ca să Mă primească aşa cum sunt Eu, 
aşa cum vin Eu la el, şi nu altfel sau cum şi-ar închipui el des- 
pre Mine cum vin, unul ca acela nu poate cu mintea, şi de aceea 
inima lui nu poate pentru Mine. Cel ce nu poate pentru sine, 
nu poate nici pentru Mine în el, căci pentru sine nu poate să 
poată el, ci poate Dumnezeu, dar el nu pricepe această măreţie 
care lucrează pe pământ la credinţa omului, credinţă plină de 
iubire şi de mărirea Mea în om, tată. 

O, să nu se mai lupte cu Mine cel ce se luptă cu Mine, 
căci Eu am învăţat pe poporul Meu cum să se poarte cu Mine, 
şi nu l-am învăţat să se poarte aşa cum se poartă câte unii din 
ei cu Mine ca să Mă doboare cu mintea lor pentru voia lor, din 
pricina fricii din ei. Păi nu e bună frica aceea care te face să te 
lupţi cu Dumnezeu de frica faptelor tale. O, nu e bine aşa, tată. 
Iată, cel ce nu învaţă înţelepciunea este cel ce nu învaţă umilin- 
ţa şi lucrarea ei, iar Eu am spus pe vremea trâmbiţei Mele 
Verginica, am spus că se va face război între cei buni şi cei răi 
cu Dumnezeu, şi iată, aşa este, iar Eu rabd ca un Dumnezeu şi 
îl chem pe creştin spre spălarea lui, că nu e frumos să stea creş- 
tinul nespălat la masa Mea. Eu am dat pildă bine înţeleasă după 
lucrarea ei, căci atunci când am aşezat lucrarea cinei celei de 


Anul 2008 


315 


taină înaintea ucenicilor Mei, Eu însumi i-am spălat mai întâi, 
şi cu sfială le-am spălat picioarele, ca prin umilinţa Mea să-l 
fac pe cel vinovat pentru vânzarea Mea, să-l fac să se spele, 
să-l fac să lase de pe el păcatul ascuns în el şi care l-a dus pe 
el la trădarea şi la vânzarea Mea. 

Iată, omul care se ascunde în el, acela Mă vinde, tată. 
Iată, omul care crede în Mine, poate acela să ajungă împotriva 
Mea, poate să Mă dea la moarte, şi poate aceasta numai cel ce 
stă ascuns înăuntrul lui, numai cel ce-şi ascunde faptele şi lu- 
crarea lui, după ce vine să creadă în Mine şi în lucrarea Mea. 
Pe cei care-i vindecam de păcate şi apoi de neputinţe, Eu îi 
trimiteam la preoţi ca să se arate lor, ca să aducă jertfa de 
împăcare la altar, precum scrie în lege, dar mai mult ca să se 
vestească apoi despre Mine, Care spăl păcatele omului şi 
suferinţa lui cea de la păcat. 

O, poporul Meu, când omul nu-şi mărturiseşte păcatele, 
ele îl osândesc pe el, iar Eu în mijlocul tău am aşezat orându- 
ială pentru tine înaintea Mea. O, dacă vrei împăcare cu Dum- 
nezeu şi nu numai cu aproapele tău, învaţă, tată, aşezarea ta 
înaintea Mea, şi aşezarea Mea înaintea ta, căci tu ai fir între 
Mine şi tine, şi numai aşa te pot Eu primi, tată, şi numai aşa te 
pot Eu împăca cu aproapele tău, şi apoi şi cu Mine, fiule. O, 
nu te poate împăca cu Mine cel căruia tu te plângi cu nemul- 
ţumirea ta. Te duci, fiule, şi te plângi cu supărarea ta, te duci 
la cel ce nu te poate împăca cu Dumnezeu. Te duci şi te câini 
ca să te răcoreşti, dar mai rău te împotmoleşti în vină, şi tu şi 
acela, căci Eu am spus despre cel ce ascultă pe cel ce se caină 
împotriva fratelui său şi am spus: «Dacă urechea ta aude plân- 
gere şi clevetire de la fratele tău, vinovată este urechea ta». 
Cum, tată, vinovată? Iată cum. Nu te poate împăca cu Dum- 
nezeu cel căruia te câini, ci se face acela Lucifer, care-ţi slu- 
jeşte ţie împotriva lui Dumnezeu, fiule. 

O, poporul Meu, tu ai fir aşezat de Mine între Mine şi 
tine, iar dacă nu ţii seama de aşezarea Mea pentru tine, Eu ţin 
seama, tată. O, vino, tată, să faci voia Mea şi nu strica aşezarea 
Mea, şi întăreşte-o şi pentru tine, că ai nevoie de salvare, şi 
numai la greu vei vedea că ai avut şi că n-ai preţuit. 

O, Mi-a fost greu să cobor azi la tine, poporul Meu. 
Duhul îndărătniciei stă mereu să Mă slăbească şi să-Mi doboa- 
re puterea cu nemulţumirile din om. Cel nemulţumit nu mai ţine 
seama de Dumnezeu, ci numai de el şi atât, şi pentru aceasta îşi 
strânge nemulţumiri. O, aşa păţeşte cel ce vrea mult, iar cel 
nemulţumit învinuieşte pentru nemulţumirea lui, şi doare la 
Dumnezeu nedragostea de Dumnezeu în om, iar Dumnezeu 
rabdă îndelung. Eu însă îmi lucrez în mijlocul tău taina venirii 
Mele la tine precum M-am şi înălţat la Tatăl de lângă ucenici, 
căci Eu atunci am făgăduit venirea Mea, şi prin îngeri am rostit 
această făgăduinţă, şi pe nori de heruvimi vin şi stau, iar slava 
Mea este cuvântul, şi el îmi ţine în viaţă poporul. Am in. 

Rostesc cuvânt cu putere pentru praznicul Duhului Sfânt, 
pentru sărbătoarea de Rusalii în mijlocul tău, poporul Meu, căci 
va veni popor la izvor, pe care Eu, Domnul, îl voi hrăni. 

Să se adune norii şi ploaia şi să se tragă la locurile lor şi 
să fie vreme senină şi vânt mângâios de răcoare lină! Să fie 
pace în văzduh şi pe pământ şi să fie lucrare de Duh Sfânt, 
coborâtă de la Mine şi suită la Mine din grădina întâlnirii, locul 
în care Eu, Domnul, Mă strâng cu cei ce vin la izvor ca să bea, 
căci mulţi vin cu sete şi beau, iar alţii vin pentru bucurie şi 
învaţă doar bucuria, nu şi împlinirea Mea în ei. Eu însă îi 
povăţuiesc pe ei ca un Păstor bun şi mereu, mereu le dau ca să 
aibă, dar puţini pe pământ ştiu să strângă roadele Mele în ei 
când Eu le dau ca să ia. 


Tu, poporul Meu, care pregăteşti ziua de slavă pentru 
Duhul Sfânt pe locurile Mele cu tine, socoteşte-te, tată, cu 
pacea şi cu iubirea şi cu umilinţa; şi sub duhul purtătorilor Mei, 
care te călăuzesc, lucrează, tată, pentru această serbare şi 
pregăteşte-o pentru duh şi pentru trup peste cei ce vin la izvor, 
dar cu duhul să lucrezi mult, şi să pui puterea umilinţei în tot 
ceea ce tu vei aşeza în faţa celor ce vin să te vadă la izvor şi să 
Mă audă pe Mine cum cobor pentru ca să grăiesc lor. îmbra- 
că-te frumos, îmbracă-te cu veşmântul harului, îmbracă-te cu 
iubirea dintre fraţi, şi unii altora ajutaţi spre pregătirea sărbă- 
torii. V-am spus vouă cândva: «Nu vă culcaţi şi nu vă sculaţi 
fără griji!», şi când v-am spus aşa, v-am îndemnat să fiţi 
păsători, fiilor, nu unul în locul celuilalt, ci fiecare pentru toate 
câte sunt de împlinit şi de lucrat. Până să spună altul ce să faci, 
poartă grija pentru cele ce sunt de făcut, tată, şi aşa sarcinile 
vor părea uşoare prin iubirea dintre fraţi, căci iubirea înseamnă 
jertfa, fiilor, nu înseamnă să primiţi iubire, iar ea nu se lucrează 
cu mâna, ci cu darurile Duhului Sfânt, tată, pe care vă rog, vă 
rog în ziua aceasta de înălţare să le puneţi pe masă şi să vă 
întăriţi în ele iarăşi, că mereu trebuie voi să le lucraţi, şi prin 
ele să lucraţi. Amin. Şi vă mai rog, aşa cum v-am mai rugat, 
fiţi treji, fiţi mai treji pentru coborârea Mea, că iată, nu se în- 
tâmplă să-i găsesc liniştiţi şi odihniţi şi nedărâmaţi pe cei prin 
care vin la voi cu greu. O, sunt neodihniţi şi ei şi voi, iar dacă 
voi aţi ţine seama şi de coborârea Mea în zilele când vin la voi 
cuvânt măcar în sărbători, aţi da întâietate duhului cel uşor şi 
odihnă trupului, ca să nu vă găsesc apăsaţi, căci apăsarea din 
voi şi dintre voi vatămă cu multul calea Mea, înăbuşă cu multul 
slava cuvântului Meu, care înseamnă întoarcerea Mea de la 
Tatăl aşa precum M-am suit la cer în faţa ucenicilor Mei. 

Pace vouă, ca să puteţi lucra cu multă şi curată pace ziua 
de serbare a Duhului Sfânt, când vom hrăni poporul venit la 
izvor, fiilor! Amin. 

Pace vouă, pace vouă, pace vouă, copii din porţi, care 
Mă ţineţi ca să grăiesc poporului Meu şi celor care Mă iau de 
la voi! Fericiţi sunt cei cu credinţă, şi aceia se cunosc, tată, şi 
pe aceia îi cunoaşteţi voi, şi de aceea îi cunosc Eu pe ei, aşa 
cum şi pe cei ce Mă doboară îi cunosc şi îi văd pe ei. Pace vouă 
şi răbdare vouă, căci înţelepciunea din voi este a Mea, spre 
răbdarea Mea cu cei neînţelepţiţi, şi soarbe cerul de sfinţi grăi- 
rea voastră când voi daţi viaţă celor ce ştiu să vă citească pe 
voi ai Mei şi de la Mine lucrători, căci precum Eu nu am grăit 
şi nu grăiesc de la Mine însumi, aşa şi voi lucraţi, copii împăr- 
ţitori de Dumnezeu. Amin, amin, amin. 

23 mai/5 iunie 2008 

Praznicul Pogorârii Duhului Sfânt 

Domnul arată înţelepciunea celor ce nu se văd. Ochii duhului sunt 
cei care văd cele ce nu se văd. Taina lucrării Duhului Sfânt în om 
este ţinută la închisoare din pricina celor ce se văd de ochii trupului. 
Omul să părăsească limba lui şi să ia limba Domnului în grăirea sa. 
Lucrarea şarpelui cu şapte capete s-a întins pe tot pământul, ro- 
bindu-i pe oameni. Vorbiri cu păcat: vorbirea în doi, vorbirea cu 
furişatul, vorbirea în răspăr, vorbirea urâtă şi obositoare. 

F e nori de heruvimi Mă port între cer şi pământ şi 
Mă fac cuvânt de Duh Sfânt, şi Mă fac înţelepciu- 
ne, şi Mă fac mângâiere şi putere pentru cei ce aud glasul Meu. 
Sunt Domnul! Heruvimii cei fără de trup îmi acopăr slava 
trupului Meu cel înviat dintre morţi, şi apoi cel iarăşi aşezat 
întru Tatăl, iar slava Mea se vede cu ochii duhului, precum şi 
îngerii cei fără de trup se văd, precum şi văzduhul. Taina Mea 

Cuvântul lui Dumnezeu 


şi a celor ce nu se văd, aceasta înseamnă adevărul, şi ochii 
duhului sunt cei care văd cele ce nu se văd, şi ochii duhului 
văd, şi apoi inima ştie, şi ea este cea care aşează în om simţirea 
şi cunoaşterea celor ce nu se văd, şi omul trăieşte atunci 
adevărul. Amin. 

Eu sunt Cel ce sunt. Cuvântul lui Dumnezeu Se cheamă 
numele Meu cel din zilele acestea când iarăşi vin de la Tatăl la 
om ca să-Mi săvârşesc lucrarea venirii Mele după două mii de 
ani de la întâia Mea venire între oameni pe pământ, iar 
pământul român îmi este leagăn al cuvântului Meu, aşa precum 
văzduhul îmi este leagăn al trupului Meu cel purtat de heru- 
vimii cei fără de trup, şi care au ca patrie văzduhul. Amin. 

In duh de praznic de Rusalii îmi desăvârşesc cu cuvântul 
taina venirii Mele şi a petrecerii Mele cu praznicul cuvântului 
Meu pe vatra neamului român. Deschideţi larg cuvântului 
Meu, voi, cei ce-Mi staţi porţi ca să intru cuvânt la popor! 
Taina Mea cu voi este acoperită în nor de heruvimi, iar voi 
sunteţi atâta de fireşti între voi şi om cât nu poate nimeni bănui 
taina voastră, care Mă ţine între Mine şi poporul cel născut din 
cuvântul Meu de azi, cuvântul gurii Mele, care naşte acum un 
popor pe pământ. O, smerenia Mea M-a ţinut mereu supus 
omului şi firii lui, şi am făcut aceasta ca să poată omul cu Dum- 
nezeu, căci omul stă atât de mare, şi este mult omul, şi nu poate 
fi mic, prin firea lui nu poate, căci a zis când Eu l-am zidit din 
pământ şi i-am dat duh de viaţă: «Pune-voi scaunul meu dea- 
supra norilor; peste Cel preaînalt îl voi pune», şi a căzut omul 
când s-a suit zicând aşa, şi a căzut în semeţie, şi de atunci 
smerenia Mea M-a ţinut mereu supus omului şi firii lui căzute, 
căci mărirea Mea nu este să-l supun pe om sub supunerea Mea, 
ci este să-l ridic pe el spre smerenia Mea şi să înveţe el smere- 
nia din care a căzut după ce Eu l-am zidit şi l-am aşezat în rai 
şi l-am învăţat smerenia, şi l-am învăţat să fie asemenea Mie, 
dar el n-a rămas aşa cum Eu l-am învăţat să stea, ci, din contra, 
s-a înălţat cu mintea lui spre cele ce sunt şi nu se văd, şi pe 
care le-a dorit sub el să stea. 

Cuvântul gurii Mele se face glas de Duh Sfânt peste cei 
adunaţi la izvor la praznic de Rusalii şi îi învaţă pe ei înţelep- 
ciunea celor ce nu se văd. Când am venit cu trupul văzut pe 
pământ acum două mii de ani Mi-am făcut o mânuţă de popor 
dintre oameni, o ceată mică de ucenici şi Mă purtam cu ei din 
loc în loc ca să anunţ că vine pe pământ împărăţia cerurilor, 
iar când grăiam celor ce se ţineau după glasul Meu de Păstor, 
Eu căutam o ridicătură de pământ, o colină, un deluşor ca să-l 
urc şi ca să Mă audă de pe el cei peste care îmi semănăm cu- 
vântul, şi Mă dădeam lor cu dorul şi cu focul inimii, şi dădeam 
să le încălzesc lor inimile pentru cele ce nu se văd, ca să-i trag 
spre ele, ca să-i deslipesc de cele de pe pământ, care-i ţineau 
pe pământ cu trăirea şi cu simţirea, dar greu se fac acestea fapte 
ale omului care dă să creadă în ele prin vederea lui cea cu ochii 
duhului şi care nu se foloseşte de ochii trupului lui. Taina 
lucrării Duhului Sfânt în om este ţinută la închisoare din prici- 
na celor ce se văd de ochii trupului, şi aşa erau şi ucenicii Mei 
cei de atunci, şi Eu nu puteam să lucrez cu ei lucrarea Duhului. 
Dar când M-am aşezat în Tatăl după ce M-am înălţat în ochii 
lor de lângă ei, acoperindu-Mă cetele cele fără de trup ale heru- 
vimilor, le-am dat lor promisiunea cea făcută lor atunci, le-am 
trimis lor pe Duhul Sfânt şi i-am cuprins pe ei în taina aceasta, 
şi au grăit ei apoi în limba aceasta, limba Duhului Sfânt, Care 
lucrează descoperirea celor ce nu se văd şi descoperirea omu- 
lui, cel care nu se vede în afara lui din pricina învelişului lui. 

Deschideţi-vă înţelegerea, voi, cei ce v-aţi adunat la iz- 
vorul Meu de cuvânt! în chip tainic stau în ziua aceasta între 


voi şi Mă dau vouă cuvânt tainic, şi am martori ai tainelor 
Mele, care nu se văd cu ochii trupului, dar pe cel ce Eu l-am 
făcut cu puterea Mea să treacă din trup în duh, acela vede lu- 
crarea tainelor Mele şi pe cele ce Eu, Domnul, le descopăr spre 
vedere şi spre ştire, căci aceasta este taina trecerii din trup în 
duh când Eu cer aceasta omului. Deschideţi-vă inima şi primiţi 
pe Dumnezeu, Care apropie de voi împărăţia cea de sus şi care 
nu are nimic în lumea aceasta, căci ea este de sus. Izvorul gurii 
Mele vă dă vouă în dar taina iubirii şi lucrarea ei pentru cele 
de sus, pentru cele tainice ale Mele, căci iubirea pentru cele de 
jos în om nu-1 lasă pe el să guste cu duhul şi cu fapta apoi pe 
cele ce nu se strică şi care nu-1 strică pe om, ci îl zidesc pe el 
împărăţie a Mea, iar înţelepciunea aceasta în om nu este de jos, 
nu este din om, ci este de sus, este din Tatăl şi din Fiul şi din 
Duhul Sfânt, şi Eu vă grăiesc despre ea în limba Duhului Sfânt, 
căci aşa este limba pentru cele ce nu se văd ale împărăţiei Mele 
cu omul. O, înfricoşaţi-vă de voi dacă nu înţelegeţi limba 
Duhului Sfânt! împărăţia Mea nu este din lumea aceasta, dar 
de va vrea cineva să facă voia Mea, va pricepe şi va avea acela 
pe cele ale împărăţiei Mele în el, precum Eu le-am avut în vre- 
mea statului Meu între oameni şi am fost pildă de urmat a 
împărăţiei Mele în om. Grăirea cea cu amănuntul pentru fru- 
mosul Meu în cel ce voieşte să facă voia Mea cu duhul şi cu 
fapta trupului său, găsiţi aceasta în cartea Mea de azi, cartea 
cuvântului Meu din vremea aceasta, prin care vin şi Mă aşez 
ca să călăuzesc paşii omului spre împărăţia Duhului Sfânt în 
omul care se lasă sălaş al lucrărilor de sus, prunc nou, născut 
din cuvântul Meu de azi, care naşte, şi care apoi se face hrană 
şi lumină şi putere şi cale a omului spre Mine, a celui ce iubeşte 
pe pământ să se facă împărăţie a Mea. 

Luaţi, mâncaţi! Acesta este cuvântul Meu care se slă- 
veşte peste voi spre creşterea voastră cea de sus, şi apoi spre 
unirea între voi şi Dumnezeu pentru iertarea păcatelor voastre, 
că multe, multe păcate are omul, fiindcă le face ca să le aibă 
apoi, şi nu va putea scăpa de sub ele până ce nu va ajunge să 
şi le vadă şi să-i pară rău că le-a făcut, să-i pară cu pocăinţă 
rău, iar pocăinţa înseamnă să nu mai fie apoi făcut păcatul, iar 
dacă nu se întâmplă aceasta, din pricina lipsei de pocăinţă nu 
se poate aşa. 

Voi, cei care sunteţi veniţi la izvor, grăiesc vouă de cele 
de sus, nu de cele de jos. Nimeni să nu vină spre Mine cu cele 
de jos şi pentru cele de jos ale lui, căci Eu nu sunt din lumea 
aceasta şi n-am nimic în ea decât pe poporul cuvântului Meu, 
cel care se face voie a Mea pentru că Mă iubeşte. O, nu căutaţi 
să faceţi voia Mea pentru voi, căci aceasta nu înseamnă iubire 
pentru Mine, ci înseamnă pentru voi, ci căutaţi să faceţi voia 
Mea pentru Mine, şi atunci aveţi în voi iubirea cea pentru 
Dumnezeu, credinţa pentru cele ce nu se văd cu ochii trupului, 
cu ochii celui ce Mă iubeşte pentru sine şi nu pentru Mine, căci 
vai celui care vede pe Dumnezeu cu ochii trupului lui, căci 
aceia nu văd pe Dumnezeu, ci văd pe cele ce trec, şi care nu-1 
ţin pe om în Dumnezeu şi în credinţă şi în credincioşie apoi! 
O, dacă vă iubiţi pe voi, dacă vă măriţi pe voi când daţi să iubiţi 
pe Dumnezeu, voi nu aveţi credincioşie pentru Mine dacă 
lucraţi aşa. Iată ce tainic vă învăţ viaţa şi bunurile ei, căci vreau 
să fiţi şi voi asemenea Mie pentru tainele cele de sus, tainele 
Tatălui şi ale Fiului şi ale Duhului Sfânt, Care Se slăveşte 
slăvindu-Se şi descoperind omului lucrările lui Dumnezeu. 

O, fericiţi cei săraci cu duhul, şi aceia sunt cei ce nu pun 
la inimă slava trecătoare, ci stau aceia în Duhul lui Dumnezeu, 
în lucrările lui Dumnezeu! O, fericiţi cei cu inima curată, că 
aceia nu stau cu ea în lumea aceasta, ci stau în Mine cu inima 

din ei! O, fericiţi cei ce plâng, că aceia stau în durerile Mele, 
nu în mângâieri trecătoare, şi acelora li se va plăti cu mângâ- 
ieri! O, fericiţi sunt cei ce se aseamănă Mie, că aceia sunt cei 
ce văd pe Dumnezeu, sunt cei smeriţi ca Dumnezeu, şi aşa îl 
arată ei pe Domnul lor! O, fericiţi veţi fi dacă veţi asculta cu- 
vântul Meu şi îl veţi împlini pe el peste voi şi veţi fi în voi 
împărăţie a Mea, care se vede când ea este în om şi care-L ţine 
în om pe Dumnezeu, Cel tainic în om, Cel acoperit, căci smere- 
nia Mea voieşte să-l ridice pe om la chipul şi la asemănarea lui 
cu Mine, Cel răstignit pentru viaţa omului, şi pentru ca să aibă 
omul viaţă în el. Amin. 

E zi de praznic de Duh Sfânt, iar Eu grăiesc peste pă- 
mânt în ziua aceasta, şi grăiesc în limba Duhului Sfânt şi îl în- 
demn pe om să părăsească limba lui şi să ia limba Mea în 
grăirea sa, căci omul grăieşte multe deşertăciuni cu limba sa, 
şi ca pe pământ grăieşte el, iar pământul suspină spre cer din 
pricina păcatului semeţiei din om. Eu plâng, Eu suspin cu sfin- 
ţii pentru lipsa de înţelepciune a omului, căci omul cu înţelep- 
ciune din sine şi din om nu-L încape în el pe Dumnezeu şi 
smerenia Sa. Eu sunt însuspinat de la păcatele omului, de la 
chipul cel vopsit al omului care se laudă cu Mine nefiind el 
odihna Mea în el. Mă doare, Mă doare că nu Mă cunoaşte omul 
ca să Mă poată purta, ca să Mă poată arăta aşa cum sunt Eu, 
căci Eu nu sunt ca omul, ci sunt blând şi smerit, iar smerenia 
Mea Mă ţine mai mic ca omul, fiindcă altfel nu Mă lasă omul 
să fiu, fiindcă altfel omul nu Mă vrea şi nu vrea, şi e bătrân 
acest păcat al omului. 

O, omule, cum, tată, să fac cu tine ca să-L poţi tu cu- 
noaşte pe Dumnezeu şi apoi să-I dai credincioşia? Cum, tată, 
să fac cu tine ca să Mă iei şi să Mă aşezi Păstor peste viaţa ta, 
ca să te pot trage la păşunea vieţii, tată? O, păşunea care-ţi 
aduce ţie moarte s-a întins pe tot cuprinsul pământului cu faţa 
ei, cu lucrarea ei cea mincinoasă, care nu-ţi aduce ţie mântuire 
şi pocăinţă şi viaţă. O, nu mai sunt pe pământ păstori care să 
te apere de şarpele cel veninos, cel cu şapte capete împărţite 
pretutindeni ca să nu te scape, ca să nu te piardă din gura sa. 
Limba lui pare dulce, dar ea este întoarsă pentru fiecare limbă 
de pe pământ ca să nu priceapă omul capetele limbii lui. 
Şarpele cel de demult se arată mereu nou, mereu tânăr, ca să 
nu te scape din gură, iar cu coada sa întoarsă te prinde şi te 
strânge şi te adună la el ca să-ţi pui sub cheia lui agoniseala ta, 
iar când vrei să iei din ea să-i ceri lui cheia ca să-ţi dea din 
strânsura ta la el, şi limba lui s-a învăţat cu toate limbile de pe 
pământ şi găseşte cum să grăiască pe limba fiecărui om, şi 
omul nu-şi deschide ochii minţii şi ai inimii ca să priceapă 
şiretlicul şarpelui care-i strânge pe toţi sub semnul împărăţiei 
lui, şi omul este fălos cu cele scoase astăzi, şi şarpele cel de 
demult se arată mereu nou, mereu astăzi, şi iată, îşi întoarce cu 
celălalt capăt coada lui, care trage la el pe oameni ca să-i facă 
pe toţi, stăpâni sau robi, să-şi strângă la el avutul lor şi să nu 
poată fără el folosi agoniseala lor, şi oamenii, orbiţi cum sunt, 
stau robi vicleanului cel de demult, care s-a sculat să amăgeas- 
că neamurile de pe pământ, precum este scris că va lucra, şi 
nu ştiu oamenii să desluşească lucrarea aceasta a lui, dar cine 
are înţelepciunea duhului de sus, acela ştie de sus, ştie viclenia 
care s-a sculat să robească sub ea oamenii de pe tot pământul, 
precum este scris. 

Grăiesc peste voi în limba Duhului Sfânt, care prinde 
sub ea lucrarea diavolului. Veniţi la izvor, voi, cei ce v-aţi 
adunat ca să învăţaţi de la Dumnezeu paza vieţii, căci viaţa tre- 
buie păzită în voi, şi apoi dată Domnului spre înveşmântare, 
tată. Veniţi la păşunea cea de sus, căci jos pe pământ arde focul 


de nouă stânjeni şi voi nu-1 vedeţi, şi în el arde duhul rău, şi se 
întăreşte peste voi ca să ardeţi şi voi ca el. Veniţi, tată, şi 
ascultaţi de la Dumnezeu, Care are în El viaţă, dându-vă din 
ea! E praznic de Duh Sfânt, iar voi aţi venit la izvor. Din fireşti 
faceţi-vă duhovniceşti şi apoi cereşti, căci cine bea de la Mine 
nu mai însetează după izvorul cel otrăvit, care se îndulceşte ca 
să beţi din el şi să însetaţi după el mereu. O, e Domnul cuvânt 
pe pământ! împărăţia Lui e în cuvântul Lui de peste voi. 
Faceţi-vă fii ai vieţii, căci putere vă dau să vă faceţi fii ai lui 
Dumnezeu, precum poporul cuvântului Meu se face fiu al Meu 
cu viaţa lui dată Mie în fiecare zi. Am grăit vouă. M-am dat 
vouă de hrană. Am grijă să ajungă peste tot hrana Mea, şi 
şarpele cel de demult vede. El trebuie să-şi slăbească puterea, 
iar Eu, Domnul, trebuie să cresc, şi îl voi umili pe el sub toiagul 
puterii Mele, că M-am sculat să păstoresc peste pământ cu 
toiag de fier şi să culc la pământ semeţia omului, căci aceasta 
îi face loc în om şarpelui cel de demult, cel cu multe capete, şi 
a cărui coadă dă să tragă la pământ pe cei ce aud de la Dum- 
nezeu şi se fac fii ai lui Dumnezeu pe pământ. Grăiesc vouă 
cu duioşie şi vă povăţuiesc ca un bun: treceţi din trup în duh, 
căci cu duhul se înţeleg tainele lui Dumnezeu. Eu stau acoperit 
în nor de heruvimi. Aşa am stat Eu în ziua aceasta cu voi, şi 
am grăit prin porţi, şi ele îmi acoperă fiinţa Mea cea tainică. 
Păstorul cel adevărat este cel ce intră prin porţi, şi nu altfel 
păstoreşte el, şi vă voi hrăni pe voi cu toată taina zilei şi vă voi 
trimite vouă. Amin. 

Luaţi Duh Sfânt! Cine nu ia, acela este cel ce nu înţelege 
ca Dumnezeu, ci înţelege ca omul, şi tot aşa şi lucrează. 

Pace vouă! Cine nu are pacea Mea, acela nu cunoaşte 
ca Dumnezeu, ci cunoaşte ca omul, şi tot aşa şi lucrează. 

Iubire vouă! Cine nu are în el iubirea Mea, acela nu 
iubeşte ca Dumnezeu, ci iubeşte ca omul, şi tot aşa şi lucrează. 

Amin, amin zic vouă: cel ce face voia Mea va cunoaşte 
că Eu sunt acest cuvânt şi că vă păstoresc cu el spre Tatăl. 
Amin. 

O, copii care-Mi staţi porţi ca să intru la popor! Fiţi cu- 
vântul lui Dumnezeu peste el şi peste cei ce vin ca să audă 
slava Mea şi să vadă rodul ei. Acum binecuvintez întâlnirea 
Mea cu cei strânşi la izvorul Meu de cuvânt şi pe cei ce vin să 
se hrănească din el cu adevărat, iar pe cei ce vin să se bucure 
şi atât, Eu, Domnul, îi aştept să fie şi să priceapă ce înseamnă 
Dumnezeu în om, şi om în Dumnezeu cu viaţa lui. 

Pace vouă! Pace poporului Meu cel jertfitor pentru 
mulţi, căci mulţi vor pricepe şi vor lua înţelepciune de viaţă în 
ei. O, sunteţi tare, tare osteniţi. Pace vouă! Fericiţi sunt şi vor 
fi cei ce ştiu să se dea vouă, iar voi să-i daţi Mie ca să fie ei fii 
ai lui Dumnezeu mai înainte de venirea Mea cea cu mare slavă, 
căci vin curând, curând. O, tată, să fiţi frumoşi, mereu să fiţi 
frumoşi, iar cei ce între voi nu sunt frumoşi, să se smerească, 
şi prin lucrarea smereniei să crească şi să se facă şi ei plăcuţii 
sufletului Meu. Amin. 

Odihniţi-vă duhul acum de sub puterea care vă ţine ca 
să-Mi daţi fiinţă în carte, şi iarăşi cartea Mea se va deschide 
ca să Mă aşez în ea cu toată slava zilei, cu tot cuvântul 
sărbătorii Duhului Sfânt, fiilor străjeri, fiilor copii. 

Pace poporului adunat la izvor, iar îngerii să le dea lor 
lucrarea lor, căci viaţă îngerească va trăi omul pe pământ 
curând, curând. Amin, amin, amin. 

* 

Cuvântul lui Dumnezeu 


M ă apropii în porţi şi îmi deschid iarăşi cartea şi 
iarăşi intru în ea ca să grăiesc. Cuvântul Meu 
este mângâietor, dar dacă duhul mângâierii nu-1 scoală pe om 
din firea lui cea de om, din simţirea lui cea de jos, Eu, ca un 
Bun, Mă socotesc cu Tatăl şi îi aduc omului trezirea, şi trimit, 
îngeri pentru trezire, îi trimit omului dureri ca să-i încălzesc 
lui gândirea la Mine, să-l fac să Mă caute, să-l fac să Mă 
aştepte dacă întârzii, şi apoi să-l pot învăţa şi să-l fac să-Mi 
primească povaţa. Amin. 

Cu glas de Duh Sfânt, Eu, Domnul, Mă las peste cei ce 
au venit şi au băut din gura Mea râul de cuvânt cu care Mă aşez 
în carte spre hrana poporului Meu şi a celor ce vin să-l vadă 
pe el şi să audă de la Mine cuvântul lui Dumnezeu. Când Dum- 
nezeu grăieşte cu omul, o, ar trebui să fie altfel omul, ar trebui 
atunci şi apoi să se facă dumnezeu omul. Mă las cu duhul 
mângâierii ca să Mă primească omul, dar apoi el trebuie să 
caute să înţeleagă ce grăiesc Eu cu el şi ce trebuie să fie el apoi 
înaintea Mea. Dacă omul vine şi aude glasul Meu, care 
grăieşte, el nu trebuie să audă în deşert cuvântul Meu, ci trebuie 
să se facă el dumnezeu prin har, că nu de altceva Mi-am în- 
tocmit Eu lucrarea Mea peste pământ ca să-Mi lucrez cu ea un 
popor îndumnezeit. Am lucrat mult, şi tot mult lucrez şi azi, şi 
tot aşa voi lucra şi pe mai departe, numai şi numai ca să-Mi 
ridic un popor ucenic Mie şi cu credincioşie cu inima şi cu 
duhul şi cu lucrarea lui. Duhul credincioşiei are plată strălucită, 
tată. Despre el ar trebui mult să înveţe poporul Meu. Cel ce se 
gândeşte la sine mai mult decât la Mine, mai mult decât la Cel 
Care-i aşteaptă credincioşia, acela nu atinge cu mintea lui 
bogăţia de har a acestei lucrări: credincioşia. O, copii din porţi, 
greu va putea da răspunsul înaintea Mea cei ce au venit şi au 
stat înaintea cuvântului Meu multă vreme şi n-au fost cu cre- 
dincioşie înaintea Mea, tată. O, atâta de puţin au înţeles chipul 
şi duhul credincioşiei cei ce au venit să fie cu Mine prin acest 
cuvânt, să fie cu voi prin acest cuvânt, care naşte iarăşi omul! 
Voiesc să-i învăţ pe cei ce vin şi se apropie de taina Mea cu 
voi, căci altfel trebuie să înţeleagă omul lucrarea venirii Mele 
cuvânt pe pământ ca să-Mi ridic un popor ucenic. Omul trebuie 
să vină la Mine ca să uite de sine, căci aşa l-am învăţat Eu pe 
om acum două mii de ani. Câţi din cei ce au venit să fie cu 
Mine în zilele acestea, câţi din ei au uitat de sine aşa cum Eu 
am spus să facă cel ce vine să fie cu Mine? O, tată, nu poate 
avea credincioşie cel ce se iubeşte pe sine. Cel ce nu uită de 
sine face stricăciune mare în mijlocul unei oştiri. Cum trebuie 
să înţeleagă aceasta poporul care este şi cel care vine? Cel ce 
vine şi nu învaţă lucrarea credincioşiei, acela caută pentru sine 
şi ia din sine apoi şi împarte apoi în părţi şi desparte pe om de 
Dumnezeu, şi pe om de om, şi aceasta face din sine şi pentru 
sine, împotriva duhului credincioşiei lui şi al celor din jurul 
lui. Iată, aceasta şi altele ca aceasta trebuie să înţeleagă cel ce 
este şi cel ce vine să fie poporul Meu pe pământ, căci poporul 
Meu trebuie să nu fie ca pe pământ, tată. Când cei ce au venit 
şi au stat cu această lucrare se vor întâlni cu toată lucrarea ceru- 
lui şi vor vedea aceştia câtă ordine şi frumuseţe şi curat şi sfânt 
stă în lucrarea şi în mişcarea celor din cer, atunci judecata lor 
va fi grea. De aceea dau să-l învăţ mult pe poporul Meu, şi dau 
să-l fac să înveţe el ceea ce Eu îl învăţ, şi iată, dau să-i învăţ 
pe cei ce vin ca să fie şi ei poporul Meu de pe pământ, poporul 
acestui cuvânt, care zideşte. 

Am strecurat prin voi în această zi de slavă cuvânt din 
Mine, copii din porţi, căci v-am spus vouă să fiţi cuvântul lui 
Dumnezeu peste poporul Meu şi peste cei ce vin la sărbătorile 
Mele cu voi, şi nu ştie poporul Meu când şi cât grăiesc Eu cu 


voi ca să vorbiţi voi apoi cu poporul cuvântul Meu de peste 
voi. Am pus pe masă taina lui Dumnezeu cu omul, taina omului 
cu Dumnezeu pe pământ, şi prin voi M-am strecurat cu acest 
cuvânt şi am spus: cei ce sunt şi cei ce vin, trebuie să uite de 
sine şi de oameni, căci altfel ei nu sunt şi nu vin la Dumnezeu, 
ci rămân, rămân într-ale lor şi într-ale oamenilor. 

O, tată, ce puţini, ce puţini învaţă pe pământ duhul 
credincioşiei! De aceea n-am Eu de pe pământ lucrători cu pu- 
tere şi cu har lângă greul Meu cel greu de peste voi pentru mul- 
tul neam omenesc de pe pământ şi care nu are cine să-l lucreze 
pe el ca să fie el apoi. Iată ce caut Eu şi nu găsesc! Caut om cu 
credincioşie şi nu găsesc, tată, şi Eu plâng pentru Mine şi pen- 
tru voi că nu avem ceea ce trebuie atât de mult pentru slăvită 
Mea lucrare, pe care o port cu voi din greu, din greu pe pământ 
înaintea omului. V-aş lua şi M-aş ascunde cu voi în Tatăl şi în 
sfinţi, dar Mi-e milă de Tatăl şi de sfinţi, care aşteaptă biruinţa 
Mea, biruinţa Mielului şi a oştirii Lui cea de sus şi cea de jos, 
şi Mi-e milă de toţi oamenii, căci toţi sunt orbi, iar cel orb este 
cel ce nu poate să-L vadă pe Dumnezeu, tată, nici măcar cu iu- 
birea, darămite cu ochii duhului! Păi dacă duhul omului este 
lipsit de Dumnezeu, cum să-L vadă omul pe Dumnezeu? Iată, 
omul caută la Mine numai mângâiere, numai după gândul lui, 
numai după bine şi uşor, numai după eliberarea de sarcini, şi 
de aceea el nu are credincioşie. Cel ce se uită la voi ca să se 
smintească întru voi sau se uită altfel, ca să aibă ca voi din cer, 
acela nu ştie ce sunteţi voi, ce aveţi voi, ce daţi voi şi ce lucraţi 
voi, căci cel ce ştie ca omul, acela rămâne om şi atât. Vedeţi 
voi, tată, de ce am spus Eu că fericit este cel ce ştie să vă 
citească pe voi? Am spus aceasta pentru că nimeni nu ştie să 
vă citească pe voi, tată, ci ştiu numai Eu şi cei ce au în ei Duhul 
Meu Cel văzător şi drept prin dreptatea Mea şi prin iubirea 
Mea cea pentru om. Mi se frânge mersul şi Duhul când Mă uit 
la privirea unora care privesc la voi în chip vinovat. O, voi 
aveţi de lucrat mult de tot, şi uneori cu fiecare în parte pentru 
viaţa Mea în om, dar vă împiedicaţi în mintea omului, tată, căci 
voi sunteţi miloşi faţă de neputinţa omului, faţă de cel ce nu 
înţelege după adevăr lucrările Mele. O, dacă ne e milă de om, 
e mai bine să lucrăm ca Dumnezeu şi să trecem peste mintea 
neputincioasă a omului cel fără de minte din cer, că e mult de 
lucrat pentru venirea Mea cu această lucrare de înnoire a lumii, 
tată, şi aşteaptă aceste Scripturi după împlinirea lor, măi tată. 
Voiesc să vă dau mult, mult ajutor, căci trupurile voastre îmi 
trebuiesc Mie, tată, ca şi cele ale fiilor cei plini de credincioşie 
şi care ştiu să poarte lucrarea Mea în ei spre lucru, şi nu numai 
să fie ei în acest popor şi atât. O, să fim atenţi pentru cei ce 
dau să vină şi să fie ajutorul Meu, să fim atenţi să-i învăţăm pe 
ei duhul credincioşiei, tată, căci lipsă mare este de acest duh 
în mijlocul poporului Meu, fiindcă nu a fost învăţat în el 
poporul, ci a fost învăţat din sine, fiindcă aşa a vrut el. 

O, să nu te înveţi din tine, măi poporul Meu, ci să iei din 
Mine în tine, că dacă stai şi iei din tine ca să dai în părţi, îmi 
ţii slava pe loc, îmi ţii pe loc împlinirea Scripturilor, tată. 
Subţiază-ţi simţirea, măi fiule, trece-te prin sită deasă şi lasă-te 
trecut prin ea, şi nu numai prin una, ci prin două, trei site să te 
treci ca să rămâi curat de sine şi să Mă iei apoi pe Mine, căci 
aşa cum eşti nu Mă poţi lua, şi iată de ce nu Mă ai tu ca să Mă 
porţi apoi, ca să Mă port Eu cu picioarele tale, tată, şi să am 
mers, şi nu stat pe loc să am dacă am popor prin care să merg. 
Caută, tată, să am loc în tine, căci n-am de tine loc. Dă loc peste 
tine celor ce fac din partea Mea omul, curăţindu-1 de el însuşi 
şi de toată stricăciunea din el şi din afara lui peste om, că am 
peste tine făcători din partea Mea, şi tu încă nu cunoşti şi nu 

poţi cu lucrarea Mea peste tine. O, nu e bine să te crezi deştept 
şi bun, căci rodul te vădeşte, tată, ci e bine să fii întru Mine, şi 
rodul tău te va vădi aşa, căci iată câţi ucenici am şi încă îmi 
fac prin cei ce stau întru Mine ca să stau Eu întru ei şi să pot 
să-Mi fac popor prin ei şi să am popor, tată. O, nu e bine să se 
împiedice în firea ta cei ce din partea Mea dau să te facă Mie 
de trebuinţă. O, până când aşa, fiule? Fii înţelept, tată, că Eu 
te-am învăţat să stai la făcut, şi de aceea ţi-am deschis să vii, 
iar dacă ai venit, nu strica, ci ascultă, fiule, că nu este mai mare 
între cei ce învaţă ca şi cel ascultător, care face lucrul împărţit 
lui, împlinind, şi nu numai auzind. Duhul credincioşiei stă prea 
departe de mintea celui ce vine să înveţe din cuvântul lui Dum- 
nezeu viaţa, şi de aceea viaţa Mea nu străluceşte în om ca să ia 
ochii celor din jur şi să-i îndrepte pe ei spre Mine, şi să-Mi în- 
tocmesc Eu aşa mult popor, mult cules, mult rod de ucenici, 
mulţi fii ai împărăţiei cerurilor pe pământ, mulţi, tată, mulţi. 

O, lăsaţi-vă mlădioşi, voi, fii ai poporului Meu, şi nu vă 
temeţi că vă cad gusturile şi vederile voastre, că iată, Mă îm- 
piedic în acestea ale voastre şi nu sunt lucrător de la Tatăl atât 
cât trebuie să lucrez peste voi şi pentru voi şi pentru mulţi, 
fiindcă Eu am duhul smereniei şi Mă aplec atât cât poate omul 
să Mă primească, şi Mă înalţ atât cât să-l fac pe el să Mă 
primească. Iată, voiesc să Mă întind peste multe suflete cu taina 
cuvântului Meu şi a poporului Meu care va fi. La Mine încape 
tot neamul omenesc dacă se ridică să fie şi să poată cu Mine. 
învaţă, poporul Meu, să uiţi de tine şi de oameni, tată, şi aşa 
vei putea să te dai Mie ca să lucrez cu tine pentru tine şi pentru 
oameni, fiule. O, nu uita, poporul Meu, că Eu sunt Cel ce am 
spus: «Cine voieşte cu Mine, să se lepede de sine pentru cruce, 
pentru Mine», iar cel ce învaţă ce înseamnă aceasta, acela este 
cel ce vine după Mine întru adevăr. Amin. 

O, fiu al acestui cuvânt care naşte fii! Tu singur te 
împodobeşti cu Dumnezeu prin lucrarea ta şi, iarăşi, tu singur 
scapi de Dumnezeu prin lucrarea ta. Nimeni nu te ridică şi ni- 
meni nu te cade, nimeni decât tu, prin lucrarea pe care o faci 
între tine şi Dumnezeu, între tine şi aproapele tău, bună sau 
rea, vie sau moartă, slăvită sau plină de ruşine, şi aşa se trage 
fiecare la dreapta sau la stânga Mea prin lucrarea lui. Amin. 

O, poporul Meu, ia, tată, pildă de credincioşie de la cei 
din faţa ta, pe care Eu Mă sprijin cu venirea Mea la tine. Dacă 
vrei să-ţi spun Eu despre ei, Eu îţi spun, iar dacă vrei să-ţi spui 
tu despre ei, spune-ţi cât vrei tu să-ţi spui, şi se vede că-ţi spui. 
îţi spun însă că taina Mea cu ei este acoperită în ochii tăi, şi de 
aceea nu ştii să-ţi spui tu ţie despre ei, căci ei sunt atâta de 
fireşti între tine şi ei cât tu n-ai cum să bănuieşti taina Mea în 
care Eu îi ţin pe ei, aşa cum şi Tatăl Meu M-a ţinut pe Mine în 
taina Lui cât am lucrat pe pământ între oameni, iar ei, nevăzând 
nimic din ceea ce Eu aveam din Tatăl, M-au luat ca pe un om 
şi M-au judecat ca nişte oameni, poporul Meu. 

O, copii din porţi, ridicaţi spre Duhul Meu pe cei ce au 
credincioşie! învăţaţi-i mult pe cei ce învaţă şi pe cei ce grăiesc 
apoi pe cele învăţate rămânând ei întru ele şi făcându-se ele 
lucrarea lor. Mă voi strecura mereu cu tot mai desluşit cuvânt 
despre taina credincioşiei din om până ce voi vedea înţelesul 
ei adânc în poporul Meu, şi aşa voi căuta să curăţ pe tot fiul 
acestui popor de cele vechi ale lui, şi care îl învinuiesc pe el, 
stând ele împotriva înnoirii vieţii lui, din pricina duhului lui 
cel străin de adevărul cel de sus. Mă doare adânc, căci mulţi 
din poporul Meu au multe de curăţat de peste ei ca să fie curaţi 
de relele de peste ei, ca să fie curaţi de relele din ei şi de cele 
puse peste ei din jurul lor, şi de aceea Eu am spus în ziua 
aceasta de Duh Sfânt: fericiţi cei cu inima curată în ei şi în jurul 


lor, că aceia nu stau în lumea aceasta, ci stau în Mine cu inima 
din ei, şi stau în voi cu inima lor dacă ei vă au şi ei pe voi din 
partea Mea. O, mereu Mi-am plâns durerea la poporul Meu, 
durerea Mea cea de la el, şi mereu i-am spus de păcatul vorbirii 
doi câte doi, de vorbirea cu furişatul, de vorbirea în răspăr, de 
vorbirea urâtă şi obositoare între frate şi frate, şi toate acestea 
prin duhul neascultării, şi iată, plâng şi acum că nu ştie să se şi 
cureţe poporul de cele rele din el şi de cele culese de el rele. 
Păcat, tată, de cei ce cred că voi nu-i ştiţi pe ei şi lucrarea lor 
cea rea şi pe furiş de voi lucrată, şi cu care ei se ascund apoi 
de voi în ei şi în om! Iată păcate necurăţate. I-aş spune Eu la 
fiecare tot ce are rău cules la Mine de către îngerii cei vrăjmaşi, 
dar Mă lasă, oare, poporul să lucrez Eu pacea aceasta peste el 
şi împăcarea aceasta între Mine şi el? Aş voi să-i curăţ pe toţi, 
pe toţi cei ce şi-au strâns rău la Mine, dar stau şi rabd, şi aştept 
răbdând în noirea lor cea prin pocăinţă, ca să pot apoi să-i curăţ 
şi să şterg dinaintea Mea sarcina Mea cea grea de la ei, ca să 
Mă uşurez de durerile de la ei, şi ca să nu mai cadă fii din popor 
din pricina duhului nestatorniciei şi al necredincioşiei, tată, duh 
înrădăcinat, şi care trebuie smuls din rădăcina lui din om, că 
Mi-e milă de conştiinţa celor apăsaţi de ea, şi aştept o înviere 
a lor, aştept să calce peste ei şi să învieze din propriul lor trup 
şi duh, şi apoi să stea în lumină, să stea pe picioare. Amin. 

O, aş învăţa fără de timp, fără de început şi fără de sfârşit 
pe poporul Meu, ca să am popor călăuzit, tată, căci cel ce nu 
este călăuzit, acela nu este poporul Meu. L-aş învăţa pe fiecare, 
după cum este statura şi nestatura lui, că nu vreau să poată peste 
poporul Meu şarpele cel de demult, care şi-a făcut atâta loc în 
om cu faţa lui ascunsă, cu faţa lui vrăjmaşă prin ascunderea ei. 

Te-aş învăţa, poporul Meu, taina şi lucrarea credincio- 
şiei, tată, şi pe faţă aş face aceasta, numai să vrei tu să ştii că 
numai pe faţă are ea lucrarea ei, iar pe ascuns ea nu are lucrare. 
Pace ţie! Dacă n-ai pacea Mea, se cunoaşte că n-o ai. Pace ţie! 
Dacă ai pacea ta, se cunoaşte că o ai pe-a ta şi nu pe a Mea. 
Pacea Mea o dau ţie, numai să vrei s-o ai aşa cum o am Eu, tată, 
căci dacă nu vrei aşa, vrei altfel, şi atunci înveţi cu greu duhul 
credincioşiei între Mine şi tine, între frate şi frate înaintea Mea. 

Pacea Mea o dau celor ce au venit şi au băut de la izvor 
şi au mers la locul lor apoi. Când iarăşi vor veni, Eu iarăşi le 
voi da lor. 

Pace vouă, celor ce trudiţi pentru zilele Mele de slavă pe 
pământ! Fiţi cu inima curată când trudiţi. Iubire cu camătă nu 
va mai fi pe pământ între om şi Mine, ci va fi iubire pentru iu- 
bire între Mine şi om, şi altfel nu va mai fi, căci iubirea este din 
cer, şi la cer trage ea, şi vai celui care are de pe pământ pentru 
această taină, căci taina aceasta este taină cerească! Amin. 

Duhul Sfânt al înţelepciunii şi al înţelegerii lui să te 
înfăşoare pe tine în faşa lui, poporul Meu, iar tu să stai înfăşat 
în el ca un prunc supus sub faşa aceasta, căci cine nu este prunc 
aşa, acela nu ajunge să cunoască împărăţia cerurilor în el ca să 
fie el fiu al ei, oştean al ei. Toate darurile cuvântului Meu tre- 
buie să ştii să le iei pe tine, poporul Meu, căci Eu cu glasul cu- 
vântului Meu te dăruiesc cu daruri, numai tu să ştii să iei ceea 
ce Eu, Domnul Dumnezeul tău, îţi dăruiesc când îţi grăiesc 
dăruind. Amin, amin, amin. 

O, copii din porţi, dacă în poporul Meu şi în lucrarea Mea 
se scoală cineva din căderea sa mărturisindu-şi necredincioşia 
faţă de Mine şi faţă de voi, salvaţi-1 voi din partea Mea pe unul 
ca acesta din toate cele ce el dă de pe el ca să iasă de sub ele şi 
să fie eliberat. Fiţi salvatori din partea Mea pentru cei ce strigă 
ca să iasă la lumină, ca să iasă de sub sarcina lor, fiilor. Am in. 

2/15 iunie 2008 

Duminica întâi după Rusalii, a tuturor sfinţilor 

Un fiu al lui Dumnezeu este condus de Dumnezeu. S-a împlinit pro- 
orocia despre războiul între bine şi rău. Vine ceasul adevărului. 

B uhul lui Dumnezeu lucrează pe pământ şi Se 
face cuvânt. Eu sunt Cuvântul lui Dumnezeu, 
Cel Unul născut din Tatăl Savaot mai înainte de vecii, şi tot 
din Tatăl Mă nasc şi acum cuvânt pe pământ. Bat la porţi ca să 
intru la poporul Meu cel din vremea aceasta, şi aşa intru Eu la 
el când vin să-i grăiesc. Amin. 

Am porţi între Mine şi tine, popor al cuvântului Meu cel 
de ieri şi cel de azi şi altfel Eu nu vin la tine. Sunt Păstorul Cel 
din cer, sunt Păstorul Cel cu crucea, şi altfel Eu nu vin la tine 
când vin şi te hrănesc, şi vin prin porţi, tată, şi vin în numele 
Tatălui şi al Fiului şi al Sfântului Duh, iar celui ce vine după 
Mine îi dau crucea, şi altfel să nu vină după Mine cel ce vine 
ca să fie cu Mine. Cel ce nu crede lucrarea aceasta a venirii 
Mele iarăşi de la Tatăl la om, acela nu are parte de venirea Mea 
şi pentru el, iar venirea Mea vine ca să-Mi facă fraţi pe pământ, 
şi din oameni să-Mi facă, iar cei ce vor să facă voia Mea, aceia 
se sfinţesc prin cuvântul acesta al venirii Mele de azi, şi apoi 
învaţă din el şi apoi îl împlinesc învăţându-1, şi apoi Duhul 
Meu locuieşte în ei, iar ei îmi aduc credincioşia lor şi se fac fii 
ai împărăţiei lui Dumnezeu pe pământ, căci se dau lui Dum- 
nezeu cu inima din ei şi nu mai stau cu ea pe pământ sau în ei, 
ci stau în Dumnezeu şi trăiesc din Dumnezeu şi sunt frumoşi 
pentru cei din cer, iar cerul se slăveşte în ei pe pământ, şi aşa 
este Dumnezeu cu omul pe pământ, şi aşa lucrează Dumnezeu 
între oameni, căci aşa a lucrat El de la începutul omului, şi 
fericiţi sunt de la Dumnezeu cei ce-L înţeleg pe Dumnezeu pe 
pământ între oameni, căci cerul este scaunul Meu, iar pământul 
aşternutul Meu este. Amin. 

O, poporul Meu de azi, mereu te învăţ ce este Dum- 
nezeu. învaţă şi tu, tată, ce este un fiu al lui Dumnezeu, căci 
cel ce vine la Mine când aude de această venire a Mea la tine 
şi apoi nu învaţă el ce este un fiu al lui Dumnezeu, iată, îmi 
face mare, mare şi zdruncinătoare durere unul ca acela, căci 
vai celui ce dă să vină la Mine şi apoi rămâne alipit tot de 
pământ, tot de starea lui de om fără Dumnezeu peste el, căci 
dacă omul nu este condus de Dumnezeu, acela este om fără 
Dumnezeu peste el. Cel ce nu înţelege măsura lui Dumnezeu 
peste el când vine să fie cu Mine prin acest cuvânt al Meu de 
azi, cuvântul venirii Mele de acum, acela după ce vine calcă 
peste Mine pentru el însuşi, după cum se şi întâmplă cu unii 
care au venit să fie cu Mine, şi îmi striveşte acela statul între 
oameni ca să fiu cu ei pe pământ şi să trăiască ei după cuvântul 
Meu şi nu după om. 

Am venit acum pe pământ cu venirea Mea, şi am venit 
ca să fiu stăpânul omului şi ca să nu mai fie omul stăpân peste 
el, căci voia omului îl alungă pe Dumnezeu de pe pământ, şi 
nu este împărăţia lui Dumnezeu acolo unde conduce omul, ci 
este împărăţia omului, iar acolo nu este stăpân Dumnezeu şi 
voia lui Dumnezeu, ci este omul care pentru el însuşi strică 
voia lui Dumnezeu. O, poporul Meu de azi, pentru tine, tată, 
grăiesc Eu acest cuvânt, nu pentru omul cel fără Dumnezeu pe 
pământ. Eu pe tine te învăţ, căci vreau să înţelegi împărăţia lui 
Dumnezeu şi vreau să te laşi cuprins în ea mereu, că pe pământ 
e numai diavolul şi numai omul, dar Eu vin să-Mi răscumpăr 
pământul de sub stăpânirea omului cel fără Dumnezeu pe pă- 
mânt, căci nu omul a făcut pământul, ci Eu l-am făcut, iar Eu 
sunt Cel blând şi smerit cu inima, şi aşa sunt Eu Stăpânul ceru- 
lui şi al pământului, şi nu sunt cum dă omul să fie când dă să 


fie el stăpân pe pământ, şi curând, curând îi voi cere omului 
socoteală pentru statul lui în voile lui pe pământ şi Mă voi 
judeca cu el pentru aşternutul Meu. Amin. 

E zi de sărbătoare pentru toţi sfinţii cerului şi vin cu ei 
pe aşternutul Meu, pe pământul Meu cel înnoit prin cuvânt, şi 
pe care Eu am cuvântat şi am aşezat împărăţia Mea pe pământ. 
Vin cu sfinţii pe aşternutul Meu şi Mă aşez cu ei în sfat. în mij- 
locul lor este serbată azi trâmbiţa Mea Verginica, fiindcă Eu, 
Domnul, în ziua aceasta de pomenire a acestei duminici am 
deschis pântecele cel care a născut din el acest vas purtător de 
Dumnezeu, şi din care Eu am făcut apoi pe pământ trâmbiţa 
lui Dumnezeu, şi am fost Eu cuvânt peste pământ în vremea 
ei, şi gura ei a fost cuvântul lui Dumnezeu, iar cei ce n-au as- 
cultat de ea, de cuvântul gurii Mele, aceia sunt scrişi răzvrătiţi 
înaintea Mea, şi au luat şi iau plată de răzvrătiţi, precum şi cei 
care au ascultat de ea sunt scrişi fii ai ascultării înaintea Mea, 
şi au luat şi iau ei plată de fii ai ascultării. Amin. 

E tot cerul de sfinţi coborât cu Mine pe aşternutul Meu 
din zilele acestea şi facem popas pe pământul alegerii Mele şi 
stăm cu zi de sărbătoare de sfinţi, şi am descoperit prin vedenie 
să nu aibă omul putere peste pământul care este aşternutul Meu 
pe pământ, pentru Mine şi pentru sfinţi şi pentru cei ce se sfin- 
ţesc pentru pământ sfânt. Era Verginica cu trupul pe pământ 
când am descoperit prin vedenie paza pământului sfânt ca să 
nu aibă omul putere cu puterea lui peste aşternutul cel pentru 
Mine pe pământ. Mi-a ridicat ucenici şi uceniţe Verginica, iar 
Duhul Meu şi al ei S-a odihnit peste ei, şi Eu sunt până azi, şi 
voi fi, şi am descoperit atunci între ei prin vedenie paza cea 
pentru aşternutul lui Dumnezeu, ca să fie credinţă în urmaşi, 
să fie prin vederea Mea din ei, iar ei să vadă şi să mărturisească 
şi să aibă ei credinţă, şi să fie credinţă în ei pentru cei ce vor 
crede prin ei, şi aşa să-Mi fac ucenici pe cei scrişi de la înte- 
meierea lumii să-Mi fie Mie ucenici pe pământ şi să lucreze ei 
cuvântul Meu precum Eu am lucrat şi lucrez cuvântul Tatălui 
Meu Savaot, şi iată, aşa Mi-am făcut ucenici, şi dacă i-am făcut 
îi am şi Mă sprijinesc pe ei cu venirea Mea, şi aşa vin Eu pe 
pământ, şi Mă aşez pe aşternutul Meu când vin. Amin. 

O, sfinţi ai cerului Meu de sfinţi! Puneţi, tată, scuturile 
voastre peste cei ce-Mi sunt astăzi ucenici ai cuvântului Meu, 
purtători de Dumnezeu între Mine şi om, căci cu mare război 
s-a sculat duhul rău ca să clatine lucrarea Mea de cuvânt şi pe 
cei ce Mă poartă cu ea, fiindcă voia şi mintea omului voiesc 
să locuiască la un loc cu Mine pe pământul care-Mi este acum 
aşternut. Am spus pe vremea trâmbiţei Mele că se va face mare 
război între bine şi rău, iar Eu voi cârmui în război. Fac sfat 
cu voi pe aşternutul Meu. Ne-am adunat în sobor şi facem sfat, 
şi apoi să împlinim, tată, căci Noi suntem lucrători din cer, şi 
avem porţi când intrăm pe aşternutul pe care l-am aşezat pentru 
Noi pe pământ, şi avem purtători, şi aşa Ne purtăm ca să 
lucrăm lucrarea Tatălui, căci îi suntem Lui fii ai ascultării. 
Facem sfat şi apoi arătăm poporului sfatul Nostru şi apoi lu- 
crăm, că e de aşezat la mare pază cerească aşternutul cel pentru 
Noi şi poporul cel pentru Noi în zilele acestea pe pământ. 
Curând, curând vine ceasul adevărului, şi fericiţi vor fi cei fără 
de prihană cu inima din ei, cei ce au iubit dreptatea şi adevărul 
cu inima din ei, cei ce n-au viclenit cu limba lor şi n-au făcut 
răul împotriva fratelui lor şi n-au luat daruri şi n-au ridicat cu- 
vânt împotriva celor nevinovaţi, şi aceştia vor sălăşlui în 
muntele Meu cel sfânt, precum este scris, şi le vor fi lor des- 
coperite căile vieţii, şi faţa Mea îi va umple pe ei de veselie, şi 
îi voi sătura de frumuseţi veşnice şi vor sta ei de-a dreapta Mea, 
precum este scris. Amin, amin, amin. 

O Doamne al puterilor! O, Doamne al 
^sfinţilor, aşa va fi ceea ce Tu ai desco- 
perit pe vremea trâmbiţei Tale, căci ai descoperit urmaşilor ei 
prin vedenie şi ai arătat lor paza Ta pentru tot aşternutul Tău 
de pe pământ şi pentru cei ce locuiesc pe el, pe muntele Tău 
cel sfânt. 

O, ce îndurerat eşti, Stăpâne bun! Ne-ai luat şi ne-ai adus 
în sobor pe aşternutul Tău de pe pământ ca să facem sfat pentru 
paza de toată primejdia rea a cetăţii Tale de nou Ierusalim în 
zilele acestea şi a celor ce cu credincioşie vieţuiesc în Tine şi 
cu Tine pe munte sfânt. Curând, curând vine ceasul adevărului 
a toate, iar lucrarea cuvântului Tău va străluci cu mai multă 
putere peste pământ, căci adevărul ei o va slăvi, fiindcă Tu eşti 
adevărul ei, şi nu omul este adevărul, căci iată, omul loveşte 
în lumină ca să rămână el în întunericul lui. Căci s-au sculat 
iarăşi din poporul cel miluit şi au ridicat aceştia topor asupra 
capului Tău, aşa cum au tăcut mulţi lângă lucrarea Ta în toată 
vremea celor cincizeci de ani ai cuvântului Tău de azi pe 
pământ. O, cum de nu au învăţat şi cum de nu învaţă cei ce se 
răzvrătesc lângă Tine? Cum de nu dau şi ei să citească bine cu- 
vântul Tău şi să înveţe bine din el lucrarea fiilor lui Dumnezeu 
ca s-o lucreze şi ei? Cum de nu intră şi în ei cuvântul Tău, cu- 
vântul cel pentru fii? Căci Petru, ucenicul Tău, când şi pe Tine 
a dat el să Te păzească de prigoană şi a dat cu sabia în cel 
vrăjmaş al Tău, Tu ai spus lui: «Nu, Petre! Au nu ştiţi ai cui fii 
sunteţi?», şi apoi Tu ai vindecat sângerarea celui lovit de Petru, 
fiindcă Tu eşti singur bun şi nepomenitor de rău. O, nu pot, 
Doamne, cei din afara Ta să-Ţi fie vrăjmaşi, ci numai cei 
dinăuntru, numai cei apropiaţi, şi care, nelepădându-se de sine 
ca să facă ei voia Ta, fac voia lor în pământul celor sfinţi şi 
clevetesc cu limba lor şi nu iubesc adevărul, şi sunt aceştia îm- 
potriva adevărului şi viclenesc şi fac răul împotriva fratelui lor 
şi ridică cuvânt de necinste împotriva celor nevinovaţi, aşa cum 
nu trebuie să lucreze cei ce locuiesc în muntele Tău. îi povă- 
ţuim pe cei cu credincioşie să vegheze peste ei şi peste Tine, 
Doamne, şi să păzească neştirbită odihna Ta în ei, iubirea Ta 
în ei, căci cei ce îşi au în ei iubirea lor pentru ei înşişi, aceia 
oropsesc lucrarea Ta şi pe fiii ei. O, să nu se teamă cei ce poartă 
credincioşia, căci plata lor va fi veşnică şi îi vei sătura pe ei de 
frumuseţi veşnice şi vor sta ei de-a dreapta Ta, precum este 
scris, căci iată, cei ce viclenesc cu limba lor, aceia sunt cei ce 
nu văd şi cei ce nu înţeleg şi cei ce nu pot cu slava Ta, căci ei 
iubesc slava lor şi nu pot aceştia să-L iubească pe Dumnezeu 
şi să arate că-L iubesc pe El, căci ca să-L iubească omul pe 
Dumnezeu, el trebuie să înveţe aceasta. Dar iată, cei ce şi-au 
păstrat îndărătnicia cea din fire n-au avut cum să înveţe, ba, 
din contra, se răzvrătesc aceia în pământul cel sfânt, în lucrarea 
Ta cea de înnoire a lumii, căci mintea şi inima lor este bolnavă, 
şi ei cumpără şi vând, şi se folosesc pentru aceasta de pecetea 
Ta de peste ei, dar aceasta îi vădeşte pe ei cu lucrarea lor cea 
rea, şi tot cel ce este însemnat de Tine iese la lumină cu lu- 
crarea sa, bună sau rea, fiindcă Tu învederezi, şi semnul Tău 
are putere să-l scoată din ascunzişul său pe cel ce se piteşte 
pentru răul din el, şi Tu, Doamne, păzeşti aşa sub scutul Tău 
pe cei ce au credincioşia, iar dacă cei răzvrătiţi nu vor lăsa 
sabia lor jos, ei vor vedea, căci vor fi vădiţi de însăşi lucrarea 
lor, ascunsă sub viclenia lor, fiindcă viclenia este un duh care 
nu se poate acoperi pe sine când el lucrează prin om. 

O, cum, Doamne, cum de nu se lasă ajutaţi cei ce se as- 
cund cu lucrarea lor cea pornită de la duhul invidiei, duh care 
a zdrobit mereu, mereu de la mijloc pe poporul Tău, pe unii 
încercându-i în răbdare, iar pe alţii doborându-i sub puterea vi- 


cleniei şi a necredinţei apoi? O, duh rău al vicleniei şi al invi- 
diei între fraţi! Cum de-ţi faci tu atâta loc în pământul aşter- 
nutului lui Dumnezeu? Cum de pedepseşti tu la necredinţă pe 
cei în care te încuibezi ca să faci rău lui Dumnezeu şi lucrărilor 
Lui? O, până când? Curând, curând puterea diavolului va slăbi 
şi va privi fără de putere, şi ce vor face cei care s-au sculat 
să facă lucrare potrivnică celei a fiilor ascultării, care au luat 
lepădarea de sine şi au iubit pe Dumnezeu? 

O, Doamne, ce lovită, ce zgâriată e faţa lucrării Tale azi! 
O, ce urâtă lucrare au cei ce de la mijloc cumpără şi vând ca 
să facă de batjocură truda Ta prin care zideşti un popor, o 
împărăţie a Ta! Au călcat aceştia toată Scriptura dreptăţii lu- 
crurilor, Doamne. Au călcat peste dreptul Tău de Judecător al 
faptelor toate. O, ce vei face cu aceştia? Ce mai este de făcut 
cu ei când ei nu vor să-şi arate faţa cu care lucrează împotriva 
Ta? Lupta lor pentru pângărirea celor ce stau porţi ale Tale 
n-au ştiut ei unde îi atrage, n-au ştiut ei ce le aduce ea. Iată, 
sunt neînţelepţi cei ce lucrează aşa, şi nu se apleacă cu fruntea 
la pământ spre pocăinţă, căci dacă dau să se aplece, iarăşi se 
scoală apoi şi iarăşi lucrează viclenie şi dezbinare, căci firea 
lor nu este de la Tine, ci este de la părinţi, iar de la Tine n-au 
luat în ea, că iată, din firea lor zbuciumă pacea pe pământul 
aşternutului Tău şi aduc apăsare peste el, iar lucrarea Ta este 
strâmtorată şi merge din greu înainte ca să hrănească ea pe fiii 
oamenilor şi să-i cheme ea cumva spre pocăinţă şi apoi spre 
iubirea cea de sus ca să-i scape ea pe mulţi din mânia ce va să 
vină peste cei necredincioşi, care-şi atrag cu mâinile lor 
moartea, după ce se fac vrednici de ea. 

O, Bunule Doamne, hai să facem sfat cu poporul cel 
ascultător şi cu cei ce nu ascultă, Doamne! 

H ai şi tu, trâmbiţă a lui Dumnezeu, din 
mijlocul nostru, sună tu şi fa-te deştep- 
tătoare pentru împărăţia lui Dumnezeu în toţi cei care au venit 
să-L afle şi să-L ştie pe Domnul lucrând pe pământ pentru 
împărăţia Sa în om. Hai, ia trâmbiţa şi sună! Amin, amin, amin. 

O scumpii mei fraţi din patria mea cea de 
^sus, patria sfinţilor Domnului! Mi-a dat 
Domnul în dar tot cerul Lui de sfinţi şi de îngeri când am venit 
la El de pe pământ după ce am lucrat douăzeci şi cinci de ani 
cu Domnul ca să-Şi ridice El un popor al vremii din urmă, dar 
duhul meu plânge între voi, şi plângeţi şi voi, şi aceasta este 
starea celor din cer. Şi voi, şi eu, ne-am zbătut pe pământ pen- 
tru Hristos, pentru împărăţia Lui în noi şi apoi în oameni ca să 
vină la Dumnezeu oamenii şi să se părăsească pe ei. O, nu ştie 
omul să vină la Dumnezeu, iar dacă vine, el nu ştie cum să stea, 
fiindcă nu învaţă, fiindcă nu vrea să înveţe, şi dacă nu învaţă 
el rămâne cum vine şi aşa lucrează, şi face greu peste Dum- 
nezeu dacă vine aşa. Acest cuvânt, care curge din cer pentru 
hrana minţii şi a inimii omului care aude de la Dumnezeu, dacă 
acest cuvânt nu este mâncat cu multă plăcere, cu mult dor, cu 
multă înţelepciune şi înţelegere a lui, rămâne Domnul neînţeles 
pentru cei ce vin şi nu-L înţeleg ca să ştie cum să stea ei cu 
Dumnezeu şi lângă Dumnezeu. Lucrarea acestui cuvânt este 
mult lovită acum, iar noi am venit în sobor să facem sfat pentru 
paza ei şi pentru împărăţia lui Dumnezeu pe aşternutul ales de 
El pentru El. Să ne aşezăm la sfat şi să lucrăm sfatul acestei 
zile în cartea Domnului, căci Domnul este Stăpânul acestui 
popor şi al acestui pământ pe care El Şi-a aşternut lucrarea Sa 
de azi, sfeşnicul Său cu care luminează pe pământ ca să vadă 
omul lumina şi să afle calea ei. 

O, Doamne, e soborul sfinţilor venit cu Tine pe aşter- 
nutul Tău. facem sfat în ziua aceasta şi dăm să rostim cuvânt 

de împlinit şi dăm să le descoperim pe cele putrede, care dau 
să strice împărăţia Ta, credinţa în Tine a celor ce Te-au cunos- 
cut Dumnezeu adevărat în acest cuvânt. Facă-se voia Ta pe 
aşternutul Tău în ziua aceasta de sfinţi veniţi cu Tine pe vatra 
Ta de azi, pe pământul ales de Tine al Tău. Vino, Doamne, pe 
el şi împlineşte din el proorociile pentru cer nou şi pentru 
pământ nou pe aşternutul Tău de azi, şi din loc în loc apoi! Şi 
acum, Tu eşti Cel Care dai cuvânt în ziua aceasta de lucru a 
sfinţilor, iar noi stăm lângă Tine şi luăm şi dăm după cum este 
voia Ta în cer în ziua aceasta. Amin, amin, amin. 

O Verginica Mea, o, tată, aştept să pot 
^aşeza în mijlocul poporului Meu de azi 
ceasul adevărului, că mult rău s-a lucrat în mijlocul lui pe furiş, 
căci răul cel mic de tot s-a făcut tot mai mare, şi el are azi pu- 
tere să lovească faţa Mea, tată. O, nu se tem cei ce lovesc faţa 
Mea acum, nu se tem când lovesc, căci dacă s-ar teme s-ar opri 
să mai lovească, şi ei lovesc în porţi, după cum am spus Eu că 
toate cele ascunse cu lucrarea lor cea rea prin ascunderi, toate 
se sparg în porţi, şi aceştia dau să culce la pământ porţile, şi 
dau să culce sub vină pe cei slabi, care nu veghează bine pentru 
lumină, şi iată-i, iată-i cum cad loviţi de duhul rău cei prinşi în 
cursa vicleniei celor ce viclenesc cu limba lor, şi a căror lucrare 
nu trebuia să fie viclenia, nu trebuia, tată, dar firea acestora a 
rămas cea din părinţi, căci ei nu s-au aplecat, şi au rămas ei 
omul lor cel vechi, şi cu el se dau mari, şi nu sunt mari cei mari 
aşa, ci sunt durerea Mea aceştia, şi n-au ştiut să vină la Mine 
atunci când au venit, căci nu şi-au schimbat firea, iar firea lor 
îi strică, şi lovesc cu ea pe mulţi. 

Dăm răgaz acum celor ce Ne ţin ca să grăim, şi iarăşi 
vom deschide cartea şi Ne vom aşeza în ea cu lucrul cel de azi. 

îţi deschid inima, poporul Meu, Eu, Domnul, iar tu 
aşează bine în tine sfatul cel de azi al Meu şi al sfinţilor Mei 
pentru soarta lucrării cuvântului Meu şi a poporului Meu cel 
ascultător şi cel neascultător, căci nu voiesc să mai fie fii ai 
neascultării pe aşternutul cel pentru Mine şi pentru sfinţi şi 
pentru cei ce cu credincioşie îmi lucrează lucrarea Mea de azi 
în mijlocul neamurilor de pe pământ. 

Aşezaţi-vă cu Mine la masă cu poporul Meu, o, sfinţi 
iubiţi, şi apoi vom lucra mult cuvânt. 

Iar tu, poporul Meu cel mic, să stai, tată, sub cuvântul 
Meu şi apoi să-l citeşti şi să-l tot citeşti mereu, căci dacă nu-1 
citeşti mereu, te răzvrăteşti şi faci lucrare de răzvrătitor, nu de 
fiu, şi apoi cuvântul scris te va judeca din cartea sa. Ascultă tu 
pe cei din partea Mea lucrători peste duhul tău şi fii ceresc pe 
pământ, tată, şi nu fi pământesc, tată, căci pământul pe care Eu 
te-am aşezat e muntele Meu cel sfânt acum, la sfârşit de timp, 
şi am înaintea ta pe cei ce-Mi stau porţi, şi care pentru numele 
Meu stau aşa, şi sunt loviţi, tată, de duhul răzvrătirii care 
trăieşte în cei ce n-au înţeles ca Dumnezeu lucrarea cuvântului 
Său. Ascultă tu de la Domnul Dumnezeul tău cuvântul Său în 
ziua aceasta, poporul Meu, şi vezi, tată, să pricepi ca Dum- 
nezeu, căci de n-ar păzi Domnul cetatea aceasta, zadarnică ar 
fi păzirea ei. O, lasă-te călăuzit, poporul Meu, că mereu, mereu 
ţi-am spus să stai sub călăuză cu inima ta şi cu fapta ta, că iată 
ce-Mi fac cei ce ies cu inima lor de sub duhul călăuzirii şi al 
veghii cea cu ştire pentru fiecare fiu al acestui popor, căci omul 
neascultător se ascunde sub învelişul lui cu lucrarea cea rea a 
inimii lui şi îşi zice: «Nu vede, nu ştie Dumnezeu». Cel drept 
cu inima din el, acela nu se dezvinovăţeşte înaintea celui ce-1 
învinuieşte, şi acela este cel drept, şi acela este cel ce seamănă 
cu Mine, şi de acela să asculţi tu, poporul Meu, căci acela îmi 
lasă Mie scaunul judecăţii a toate şi nu se suie el pe scaunul 


acesta, ci stă şi îl aşteaptă pe Dumnezeu, ca pe Unul Care îl 
izbăveşte pe om de puţinătatea sufletului şi de vifor, precum 
este scris. Amin. 

Aşează-te în pacea Mea, poporul Meu, căci Eu voi grăi 
ţie în ziua aceasta în mijlocul soborului sfinţilor Mei, cu care 
am venit, iar cetatea aceasta de nou Ierusalim Ne este astăzi 
aşternut, dar fii înţelept şi credincios, poporul Meu, căci 
aşternutul cel pentru Mine caută la inima ta, fiule, căci pentru 
asta l-am zidit Eu pe om atunci când l-am zidit pe el, şi pentru 
aceasta te zidesc Eu pe tine când dau să te zidesc, când dau să 
aşez în tine împărăţia Mea, stricând-o pe a ta, şi care se 
împotriveşte Mie când ea este în tine. Hai, poporul Meu, să fii 
tu azi cu inima ta aşternutul Meu, tată! Amin, amin, amin. 

* 

M ă întorc în carte ca să grăiesc cu tine în sfatul 
sfinţilor Mei, poporul Meu de azi. Cuvântul de 
peste tine Eu sunt, fiule, dar iată, s-au ridicat din mijlocul tău 
lovituri înspre cuvântul Meu şi n-au socotit bine cei din mij- 
locul tău care s-au jucat cu nemulţumirile lor, n-au socotit că 
nu în om, ci în Dumnezeu şi în mersul lui Dumnezeu pe pă- 
mânt lovesc ei. Hai, tată, să facem sfat pentru zidirea ta în vre- 
mea aceasta de furtună, lucrată din mijlocul tău, căci Eu, 
Domnul, nu te las singur, ci sunt în mijlocul tău şi nu te las, 
poporul Meu, nu te las, tată, dar nici tu să nu te laşi, că Eu 
ţi-am spus de mult că am sita în mână şi că bobul sec trece prin 
sită dacă nu se lasă îngrijit şi ascultător de povaţa Mea cea din 
mijlocul tău rostită de gura Mea pentru paza vieţii tale cu Mine. 
Ţi-am spus, poporul Meu, că diavolul cel de demult are mare 
răutate pe tine când te vede el ţinut în mâna Mea şi în barca 
Mea de scăpare a celor ce au credincioşia cea pentru Mine ca 
să le fie bine lor şi Mie şi planului Meu, poporul Meu, şi iată, 
ridică duhul rău scule dintre cei fără credincioşie şi îi strică şi 
îi ridică împotriva Mea. Ţi-am spus, tată, că s-a sculat de la 
mijloc duhul necredincioşiei şi a lovit faţa Mea prin cei fără 
credincioşie şi a aruncat cu pietre în albia cuvântului Meu. 
Ţi-am spus, fiule, că toată neascultarea, toate nemulţumirile şi 
toate neînţelegerile cele de la nemulţumirile celor nemulţumiţi 
de Mine şi de tine, toate se sparg în porţile Mele, porţile prin 
care Eu azi vin cuvânt de cârmuire şi de ocrotire în mijlocul 
tău. Se ascund în ei dacă nu le spun numele celor ce au dat să 
clatine acum bărcuţa Mea, în care te ţin, poporul Meu, iar dacă 
le spun numele se răzvrătesc pe Mine şi pe tine şi pe cei ce-Mi 
stau porţi ca să vin şi ca să fiu cu tine pe pământ, tată, şi se 
răzvrătesc aceştia împotriva adevărului. E bine să se ştie 
adevărul şi nu neadevărul cel pentru adevăr şi nu pentru om, 
căci când cel ce ascunde adevărul va fi ruşinat prin dreptatea 
cea de la Dumnezeu şi nu de la om, ar fi să aibă acela prea 
multă usturime pentru că a acoperit adevărul a toate. 

Fac sfat pe aşternutul Meu de pe pământ, o, sfinţi jertfi- 
tori cu iubirea înaintea Mea. Sunt venit cu sărbătoarea voastră 
pe pământul aşternutului Meu. O, nu pot, tată, să fac sfat ceresc 
cu cei cu care Mi-am făcut pe pământ casă pentru venirea Mea. 
Nu pot în vreme de furtună să fac sfat pentru lucrarea Mea. De 
făcut Mi-am făcut casă şi cărare de venire apoi, dar de stat în 
sfat ceresc între ei nu s-a putut cu cei ce am voit să fie casa 
Mea, căci unii din ei au folosit ascunderile şi pititul cu ele, şi 
aşa Mi-au îngreuiat ei mersul şi planul Meu, cel după care voi 
aşteptaţi, o, sfinţi iubiţi şi plini de suspin ca şi Domnul vostru, 
o, fiilor cereşti. O, tată, celor ce lovesc în cărarea Mea acum, 
nu le-a convenit cărarea Mea, nu Mi-au întărit-o, n-am avut în 

ei credincioşie pentru Mine, dar această venire a Mea Eu nu 
Mi-am întocmit-o ca să-i fac rău omului cu ea, iar dacă n-am 
putut să le joc în plac celor care acum Mă lovesc în porţi, iată 
ce au păţit aceştia, o, sfinţi ai casei Mele cea de sus! O, măcar 
de ar vorbi adevărul aceşti fii răzvrătiţi, cărora le-am deschis 
când au venit să fie şi ei cu Mine şi cu poporul Meu. Din mij- 
locul poporului Meu se loveşte în el şi în Mine, nu din părţi, 
tată, şi iată, multă stricăciune au făcut feţei Mele aceştia pe 
care am dat să Mă bizui, şi am păţit şi cu aceştia ca şi cu cei de 
pe vremea trâmbiţei Mele, căci gura omului aprinde mult foc. 
O, dacă n-am putut să fac Eu sfat cu ei pentru mersul Meu pe 
pământ acum, iată, au făcut ei sfat, şi au făcut sfat împotriva 
Mea şi a celor ce Mă poartă ca să fiu pe pământ. De ani de zile 
fac ei sfat, dar sfatul lor e împotriva cărării Mele, şi se scoală 
împotriva Mea sfatul lor, şi apoi Mă vând unii altora aceştia şi 
Mă vând, tată. 

Am voit să-l ocolesc pe poporul Meu de peste tot de 
pedeapsa care dă să vină peste el şi peste Mine de la vorbirea 
lor doi câte doi între fiii poporului Meu, dar e prea mare minu- 
ne să aibă şi să-şi dovedească apoi credincioşia toţi până la 
unul între cei care vin să se sprijine cu Mine, şi să Mă sprijin 
şi Eu cu ei, şi iată, dacă n-am fost crezut şi urmat pentru învă- 
ţătura dată, iată durere pe Mine şi pe cei ce Mă iubesc urmân- 
du-Mă cu inima curată, tată! Facem sfat în mijlocul celor curaţi 
cu inima, şi a celor ce nu sunt tot aşa, şi hai să vedem cum să 
facem, cum să lucrăm peste această furtună care bate de la mij- 
loc asupra venirii Mele cu plată pentru toate câte au fost şi sunt 
şi se fac. 

Hai, trâmbiţă deşteptătoare, hai, tată, şi tu în sfat în mij- 
locul poporului Meu, că iată, suspini că iarăşi vezi furtună ca 
atunci când după ce ai plecat să fii cu sfinţii cerului s-a sculat 
de la mijlocul poporului acelaşi dispreţ pentru cărarea Noastră 
la popor, aceleaşi arme, aceeaşi defăimare, tată. O, Verginico, 
nu se uită cei ce dezbină azi cu mintea lor bolnavă, nu se uită 
la cei de atunci care s-au lăsat amăgiţi de minciună şi care au 
născut minciuna. Mă uit cu jale grea acum la suferinţa grea a 
păstorului Meu Daniel, căci el atunci a primit înaintea lui ju- 
decată strâmbă, şi apoi n-a mai putut şi n-a mai voit să se scoale 
şi să mărturisească pe cele ce l-au clătinat pe el atunci în 
credincioşie şi pe cei ce l-au clătinat pe el ca să facă judecată 
strâmbă înaintea Mea, şi Mi-a şchiopătat apoi zece ani lucrarea, 
şi Mi-a căzut atunci de tot poporul, cel şi aşa firav, căci nu voia 
poporul să-Mi dea Mie viaţa, şi stătea cu Mine neaşezat, 
necurăţat, neîmplinit fiul acestui popor, fapt pentru care a venit 
peste el căderea, tată, cernere mare, Verginico, dar Mi-a rămas 
atunci pe cale cu Mine cei pe care-i aveam în planul Meu pentru 
mersul Meu pe mai departe, tată. O, Mă uit neputincios şi Eu 
la cei ce au dezbinat atunci poporul şi mersul Meu pe mai de- 
parte, căci Mi-am adus, după planul Meu cel din vecii, copii de 
departe ca să-Mi fac fii lucrători din ei, şi am lucrat cu ei ca şi 
cu Samuel când l-am adus pe el la preotul Eli şi la fiii lui cei 
neascultători, ca să am prin Samuel mers înainte cu duhul 
proorociei, şi aşa am lucrat şi azi, tată, căci fiii acestei lucrări 
nu trăgeau cu lucrul venirii Mele, cu planul Meu cel ceresc, care 
aşteaptă după om credincios pe pământ, ci trăgeau numai să-i 
ajut întru ale lor şi atât. O, Verginica Mea, mare Ne-a fost atunci 
durerea, tată, şi mare Ne este şi acum. Ca şi atunci s-a întâmplat 
şi acum. Cei ce au lovit atunci sunt pedepsiţi şi azi, stau zdrobiţi 
şi azi sub lucrarea lor cea rea de atunci, lucrarea minciunii, tată, 
şi nu se scoală să-Mi repare pe cele stricate de ei peste poporul 
Meu, căci duhului rău îi este greu până ce-1 pune pe om să joace 
ca el, şi apoi nu-1 mai lasă să repare pe cele stricate prin lucrarea 


duhului invidiei şi a minciunii cea pentru ea. Iată-1 pe păstorul 
Daniel în grea suferinţă, şi nu le este milă de el celor ce l-au 
pus atunci să facă judecată nedreaptă. Eu i-am spus lui pe vre- 
mea ta cu Mine că va fi pus să facă judecată nedreaptă, dar clipa 
aceea de întuneric a celor ce au lovit în mersul Meu şi al tău 
prin duhul invidiei, le-a luat lor toată lumina chiar dacă frica îi 
cuprinsese, chiar dacă ei lucrau cu această nedreptate peste ei. 
Iată, aşa păţesc cei ce se grăbesc să ia vorba fără să desfacă de 
sub învelişul ei adevărul a toate. Au plecat din trup creştini cu 
vină în ei pentru jalea Mea cea de atunci. Plângea cerul tot de 
mila Mea şi a celor dispreţuiţi atunci pentru numele Meu, şi cu 
care aveam să merg înainte cu lucrarea Mea şi a ta. Iată, iarăşi 
aceeaşi nedreptate spre Mine, tată, şi spre calea Mea de azi. 
Iarăşi împroşcare pe faţa Mea, tată. O, ce greu, ce greu e păcatul 
nemulţumirii, păcatul iubirii de sine şi de dreptate împotriva 
dreptăţii a toate, tată! 

O, cum să facem, Verginica Mea? Facem sfat în mijlocul 
oştirilor de sfinţi, şi te am pe tine în mare durere în mijlocul lor, 
că te-ai căznit sub mari dureri să-Mi ridici un popor, un popor 
bun pe vremea Mea cu tine, şi n-a voit poporul să fie sfânt, tată, 
iar cel ce nu se face sfânt cu trupul şi cu mintea, acela se face 
apoi vrăjmaş lui Dumnezeu, ca şi acum două mii de ani, când 
poporul Israel s-a dus la fund lovind în venirea Mea la el. O, ce 
să facem cu cei ce acum Mi-au adus la pământ fruntea Mea? 
Cum să facem sfat cu ei? Ei nu vor aceasta, fiindcă ei au de as- 
cuns lucrarea lor cea fără de lumină, cea fără de martori din 
dreapta şi din stânga Mea, lucrare pe furiş lucrată ca să-Mi tragă 
pe cei slabi de pe picioare şi să-i aducă Mie împotrivitori, 
Verginica Mea. O, tată, e mare, e mare acum jalea Noastră. E 
încurcată cu multul lucrarea cea rea pe care au lucrat-o astăzi 
fii ascunşi în ei şi între ei şi ei, între ei şi creştinii slabi, şi iată, 
Mi-au culcat la pământ suflete credincioase, şi pe care le-au 
făcut să lucreze mare împotrivire acum asupra mersului Meu 
cel slăvit pe pământ cu cuvântul facerii omului, tată. O, 
dureroasă este faţa Mea acum, tată! O, greu e, Verginico! 

B greu de tot, Doamne, iar cei ce au umblat 
acum la faţa Ta ca s-o defaime, nu se scoa- 
lă să Ţi-o şteargă de sânge, nu se scoală să se umilească şi să Te 
scoată de sub ruşine, şi fac şi ei acum ceea ce au făcut păstorii 
poporului nostru după ce eu m-am suit la Tine între sfinţi, şi tac 
aceştia faţă de Tine, şi vorbesc faţă de cei pe care i-au adus la 
împotrivire ca să nu fie ei singuri împotrivitori. O, dacă ei nu se 
scoală să mărturisească pe cele ascunse cu care au lucrat atâta 
răutate, atâta dispreţ, ce vom face cu ei, o, Doamne? 

F ac ei cu ei, Verginico, fac ei, tată. Le-am 
spus celor ce au lucrat de la mijloc pe 
furiş, luând pe furiş şi dând în părţi în chip strâmb nemulţu- 
mirea lor, le-am spus cu vorbire între cei din cer acum doi ani, 
le-am spus că lumea le face cu mâna ca să-i amestece cu ea şi 
să-i tragă de pe calea Mea, de pe calea cea cu fraţi, iar ei să fie 
atenţi ca să nu cadă le-am spus, dar aceştia au uitat şi n-au îm- 
plinit veghea peste ei, iar dacă n-au împlinit, au căzut în ne- 
mulţumiri şi apoi în plângeri în părţi împotriva celor ce Ne 
poartă cu venirea Noastră, tată. Eu merg cu durere în cei ce Ne 
poartă, şi dacă se mai şi loveşte în ei Ni se face greu de tot mer- 
sul, greu, tată, greu. Dar acum îmi întăresc poporul pe stâncă 
şi îl povăţuiesc pe el. Amin. 

Eu sunt stânca pe care ai venit tu să te aşezi când ai venit 
să fii al Meu, poporul Meu. Acum rugăciunea ta, jertfa inimii 
tale, umilinţa şi duhul ei cel lucrător, acestea vor ajuta de acum 
mersului Meu peste pământ. Te voi povăţui cu milă şi cu duio- 
şie, şi tot cu milă şi cu duioşie să stai şi tu pe calea Mea între 

frate şi frate. Stai, tată, pe calea Mea, căci calea Mea e cu dureri 
pe ea ca şi cea de acum două mii de ani, dar e cu plată mare, 
fiule. O, ascunde-te în Mine de faţa celor ce se plâng cu 
nemulţumirile lor şi de la care au atâta nelinişte în ei. Nu te 
lăsa doborât de viforul născut peste tine în ei, căci ei au dat de 
la ei dreptatea lucrurilor şi au strâmbat-o de tot, şi au păţit ei 
aşa din pricina măririi de sine, de care ei nu s-au curăţat după 
ce au venit să fie cu Mine. Iată ce defăimată este acum faţa 
Mea! O, cine poate să-Mi şteargă de pe ea murdăria cea batjo- 
coritoare, aruncată de cei ce mint cu nemulţumire? 

O, copii care-Mi staţi înainte când vin la popor şi la om! 
Am spus prin duhul proorociei că-Mi voi tot ridica lucrători 
lângă voi ca să vă ajute sub greul Meu de peste voi, căci Eu 
M-am aşezat povară a voastră, tată. Am lucrat ca să împlinesc 
apoi, dar duhul invidiei din cei ce îl au pe el din fire nu poate 
să înghită aceasta. Am avut aproape cu voi apoi pe cei ridicaţi 
rând pe rând, şi am avut între aceştia, aproape cu voi, şi pe cel 
ce azi ia şi dă în părţi duh de hulă asupra lucrării cuvântului 
Meu după ce a avut el atâta vreme credincioşie pentru lucrarea 
Mea şi pentru voi. L-au luat şi l-au dezbrăcat de credinţă cei 
ce au lovit de la mijloc în voi prin duhul firii lor invidioase, şi 
n-a mai stat apoi de partea Mea acest sufleţel, şi s-a îndoit, şi 
apoi s-a smintit întru lucrarea Mea cu voi, şi iată-1 cum loveşte 
acum din întuneric, tată! Eu am spus din vreme tuturor: «Feri- 
ce de cei ce nu se smintesc întru Mine şi întru voi», căci Eu 
vedeam pe cele lucrate în ascuns cu duh de răzvrătire prin lu- 
crarea celor nemulţumiţi. Iată-1, stă ascuns acum sub nume de 
femeie şi loveşte fără judecată acesta, căci a luat în el din 
răutatea inimii celor ce nu au putut să vă iubească pe voi mai 
mult decât pe ei înşişi după ce au venit să fie şi ei fiii acestui 
popor. Eu l-am primit şi pe acesta când a venit să fie cu Mine 
şi cu voi, şi am dat mereu să-l povăţuiesc prin voi să nu ridice 
cuvânt de judecată asupra mersului Meu cel greu. El însă n-a 
ascultat, căci s-a crezut meritos dacă i-am dat duh ca să mărtu- 
risească lucrarea Mea de azi, şi după ce a mărturisit-o prin 
Duhul Meu Cel de sus şi Cel de jos lucrător, s-a sculat apoi şi 
s-a lăsat doborât de îndoială, căci aşa păţesc toţi cei ce judecă 
în locul Meu mersul Meu cel greu cu voi şi pe poporul Meu 
de azi. Este scris în Scripturi cuvântul Meu: «Nu judecaţi ca 
să nu fiţi judecaţi, căci cu judecata care judecaţi veţi fi 
judecaţi, şi cu măsura care măsuraţi vi se va măsura», şi iată, 
acesta este pedepsit acum chiar prin ceea ce face acum îm- 
potriva Mea şi a mersului cuvântului Meu, care curăţeşte omul 
de păcat. Amin. 

O, fiule atât de răzvrătit acum! Cum de nu te temi, tată, 
să-Mi vorbeşti de rău casa în care şi pe tine te-am primit ca să 
fii şi tu al Meu? Ai stat atâta timp aproape cu fiii poporului 
Meu. Cum, tată, ai făcut de ţi-ai întunecat atât de greu credinţa? 
Iată ce faci! Stai ascuns acum şi loveşti în mersul Meu de azi, 
cu care dau să salvez omul de la păcat şi de la plata păcatului. 
Să te las aşa să tot loveşti? Te simţi atâta de puternic ca să poţi 
să-Mi zdrobeşti truda Mea cea de cincizeci de ani? O, te-ai 
lăsat doborât de pe cale şi te-ai făcut judecător în locul Meu, 
şi prin aceasta eşti judecat, prin ceea ce judeci eşti judecat, ca 
şi cei de acum două mii de ani, care M-au judecat aşa cum au 
vrut ei, făcând haz de drumul Meu cel greu pentru mântuirea 
omului. Ţi-am proorocit adesea după ce te-ai sculat împotrivi- 
tor şi batjocoritor asupra poporului Meu şi te-am rugat să-ţi 
opreşti limba şi mânia, ca să nu te nimicească acestea, dar 
murdăria pe care o arunci tu azi peste fiii cei purtători de Dum- 
nezeu în vremea aceasta de venire a Mea iarăşi de la Tatăl la 
om cu cuvântul slavei lui Dumnezeu, această murdărie se va 


întoarce toată, toată pe faţa ta, căci dreptatea nu stă din lucrarea 
ei, şi lucrează odată cu duşmanul ei. Am voit să fii înţelept al 
cerului, după cum şi puteai să fii dacă voiai să asculţi, dar iată 
ce faci acum! O, să te fi gândit că nu tu singur ar fi să mărtu- 
riseşti atâta duh împotrivitor, şi că Eu am popor alături, care 
ar fi fost să spună şi el ceea ce tu dai acum să mărturiseşti 
împotrivă, dar mintea ta este acum luată de puteri negre, şi 
acestea vor fi puse în însăşi cursa lor şi o vor ruşina pe ea şi va 
cădea puterea lor curând, curând. O, ai venit în casa Mea şi ai 
mâncat de la masa Mea şi ai stat cu fiii acestei lucrări, şi acum 
te-ai dat în lături şi loveşti cu păcat şi cu judecată, şi ţi-ai luat 
nume de femeie, aşa cum scrie în Scripturi, şi n-ai dreptate în 
ceea ce grăieşti, fiindcă răutatea ta cea de acum stă departe de 
dreptatea Mea, care este umilinţa inimii omului, fiule. O, cum 
poţi să loveşti atât de urât în fiii lucrării Mele? Cine, tată, te-a 
pus să faci aceasta? Te-am rugat apoi să-ţi opreşti furia cu care 
loveşti în stânca lui Dumnezeu, dar iată, nu vrei, nu vrei să vii 
să te curăţeşti şi să te iert de căderea ta în păcatul hulei de 
Dumnezeu. Şi dacă nu vrei, şi dacă nu intri sub lumina lumii, 
sub lucrarea lui Dumnezeu-Cuvântul ca să te curăţeşti de plata 
răzvrătirii tale, tu vei vedea, căci Eu, Domnul, te voi scoate de 
sub ascunzătoarea ta şi voi porunci oştirilor cereşti şi îngereşti 
să te arate şi să te ruşineze cu tot cu lucrarea ta ascunsă între 
tine şi cei ce au dat să te smulgă de la Mine din duh de invidie 
că te făcuseşi mărturisitor al Meu, al lucrării cuvântului Meu 
de azi. O, n-ai avut înţelepciunea să fii cuminte, să fii de partea 
Mea, şi nu de partea duhului potrivnic, duhul uşurătăţii minţii 
omului, care trage spre el pe cei ce vin să fie cu Mine. Iată, îţi 
aşterni ruşine ţie prin tot ceea ce faci şi lucrezi fără ca Eu să te 
trimit. Eu, Domnul, stau în sfat cu toate oştirile cereşti şi voi 
hotărî, căci a Mea şi nu a ta este judecata a toate. Amin. Eu 
încă îţi aştept întoarcerea, tată. 

Iar tu, poporul Meu, stai la sânul Meu, stai ca pruncul şi 
nu slăbi în creştere, tată, ci creşti, fiule, pentru Dumnezeu şi 
pentru vremea care vine cu Mine pe pământ pentru cei ce Mă 
aşteaptă să vin. Voi sta în sfat cu cei ce-Mi fac dureri de la mij- 
loc şi voi căuta să-i luminez din cer, căci de pe pământ omul 
nu ia decât întuneric şi răutate şi răzvrătire, fiindcă acesta este 
aluatul omului. O, rea şi pedepsitoare este lucrarea răzvrătirii, 
lucrare lucrată prin duhul invidiei din om! La Mine încape tot 
neamul omenesc dacă vine să fie cu Mine, dar iată, nu încape 
el în inimile invidioase, care nu îmbrăţişează pe cei ce se ridică 
şi ei spre lucrarea cuvântului Meu, spre ajutorul Meu sub greu, 
şi această nedragoste este păcat, şi păcat lucrează ea, şi vorbire 
de rău lucrează ea între cei de un nume cu Mine. 

Acum vă rog şi pe voi, cei ce aţi născut lucrarea cea 
răzvrătitoare în mijlocul poporului Meu, vă rog, tată, ca şi pe 
cei ce Mi-au zdrobit mersul Meu după ce Mi-am luat trâmbiţa 
la cer şi Mi-au zdrobit şi mersul poporului şi credinţa lui; vă 
rog, tată, sculaţi-vă fără de frică şi mărturisiţi-vă Mie şi popo- 
rului Meu lucrarea voastră cea ascunsă, ca să vă izbăviţi de 
plata ei, să vă izbăviţi, tată, prin umilinţa voastră, care poate 
dacă este, şi să Mă izbăviţi şi pe Mine de sub această hulă, căci 
am de cârmuit neamurile cu toiag de fier prin acest cuvânt, pre- 
cum este scris în Scripturi să împlinesc, şi am de lucru de la 
Tatăl pe pământ, fiilor care aţi născut răzvrătire din voi în mij- 
locul poporului Meu. O, nu vă luptaţi să fiţi mai mari ca Dum- 
nezeu, căci cei ce s-au luptat aşa, au căzut sub acest păcat. Voi 
sta de vorbă cu voi, tată, în chip amănunţit, şi iarăşi voi mărtu- 
risi vouă lucrarea Mea de azi şi tainele ei şi mâna Mea, care 
lucrează, şi pe care daţi să ziceţi că n-o înţelegeţi şi să judecaţi 
pentru ea pe cei ce Mi-o poartă spre voi şi spre om. E grea 

peste voi încurcătura pe care singuri v-aţi făcut-o şi care acum 
dă să păteze faţa Mea. Eu însă îmi voi şterge faţa, dar ştergeţi- 
Mi-o şi voi, căci faţa Mea nu trebuie s-o împroşcaţi pentru faţa 
voastră, pentru slava voastră cea trecătoare, şi pe care mai rău 
v-o striviţi când loviţi pentru ea în Dumnezeu. O, mâna ta, fiule 
răzvrătit, nu trebuie să se ridice împotriva fratelui tău, ci tre- 
buie ca inima ta să se umilească pentru faţa fratelui tău. Amin. 

Eu voiesc să vă scot de sub ruşine, fiilor care aţi pus gaz 
pe foc ca să-Mi pârjoliţi faţa şi slava Mea, dar dacă voi nu vreţi 
să Mă ajutaţi să vă scot de sub vina sub care aţi intrat prin lu- 
crarea ascunderii şi a răzvrătirii dintre fraţi, prin vorbirea doi 
câte doi, care numai dezbinare aduce, şi nicidecum frăţie, Eu, 
Domnul, nu pot să vă ajut fără ca voi să Mă ajutaţi să vă scot 
la lumină. Aţi crezut că e glumă ceea ce Eu v-am cerut mereu 
să nu săvârşiţi, şi iată, Eu sunt adevărat între voi, căci vorbirea 
doi câte doi, trei câte trei, a adus vouă acum ruşine, iar Mie 
zdrobire şi suspin, tată. Voi sta de vorbă cu voi şi voi căuta să 
vă ajut, fiilor, căci Eu sunt învăţătorul Cel milos şi sunt blând 
şi smerit cu inima, şi aşa ar fi trebuit să fiţi şi voi dacă aţi fi 
vrut să semănaţi cu Mine, fiilor. 

O, poporul Meu, duhul rugăciunii tale curate şi fierbinţi 
să ajungă la inima Mea, iar Eu voi coborî peste tine slava Mea 
şi ocrotirea Mea şi izbânda cea pentru Mine şi pentru tine, tată. 
Să plângi, fiule, pentru cei ce s-au desprins ca să slujească duh 
de judecată asupra venirii Mele la tine cu sfinţii precum este 
scris să împlinesc. Tu eşti martorul Meu. Rămâi martorul Meu 
cel credincios, poporul Meu, şi ridică-Mi, tată, ucenici pentru 
împărăţia Mea, căci aceasta este lucrarea ta, iar cei ce vin să 
dezbine apoi pe cele lucrate, ei vor vedea. Tu nu te teme! Eu 
sunt învăţătorul tău şi te învăţ în vreme de război. Pace ţie în 
vreme de război, tată! Eu sunt în faţă, şi în Mine lovesc cele 
ce vin spre tine prin cei ce se despart de lucrarea venirii Mele 
azi pe pământ. Pace ţie! Eu sunt Cel ce veghez. Eu sunt Cel 
ce-Mi ocrotesc lucrarea venirii Mele acum pe pământ ca să-Mi 
zidesc un popor, un neam de sfinţi pe pământ. Am avut mereu 
duşmani dintre cei ce-Mi stăteau aproape, am avut în toată vre- 
mea lucrărilor Mele în toţi urmaşii Mei. Pe Verginica Mi-o vin- 
deau cei mai apropiaţi ei şi Mi-o duceau la suferinţă, şi nu 
făceau aceasta cu ea cei ce aveau credincioşie pentru Mine şi 
pentru ea, şi iată-i pe aceia, sunt şi azi ai Mei, şi merg cu ei 
prin întuneric şi luminez în faţă şi-Mi fac pârtie cu slava cu- 
vântului Meu peste pământ. 

Pace vouă, fiilor! Strângeţi-vă ca puii sub aripile Mele şi 
fiţi liniştiţi, şi îndemnaţi-i, tată, pe cei răzvrătiţi să părăsească 
neascultarea şi nemulţumirea lor şi despărţirea de voi, şi să se 
umilească şi să se pocăiască şi să se curăţească de duhul care 
dezbină între fiii împărăţiei Mele. O, învăţaţi-i pe cei ce vin să 
se alipească împlinirilor cereşti pe pământ, învăţaţi-i din vreme 
pe fiecare, tată, cum să stea frumos în sânul acestei lucrări, că 
iată, vin şi se apropie tot mai mulţi de Duhul Sfânt Mângâie- 
torul, Care Se face cuvânt din gura Mea şi vă vesteşte vouă, şi 
Care vă povăţuieşte pe voi spre împlinirile cele din urmă, fiilor. 

Te dăruiesc cu duhul rugăciunii fierbinţi, prin care să Mă 
chemi să fac lumină sfântă şi cale cu lumină pentru cărarea Mea 
spre oameni, poporul Meu, iar tu, tată, ascultă povaţa Mea, ca 
să se facă fii ai Mei şi ei, cu credincioşie în ei înaintea Mea, cu 
fierbinte inima lor pentru Mine, Cel plin de iubire pentru cei ce 
primesc din cer Duhul Meu în ei, Duhul Care povăţuieşte spre 
Mine pe cei ce se dau Mie ca să fie şi ei ai Mei. 

9/22 iunie 2008 


Sărbătoarea sfinţilor apostoli Petru şi Pavel 

Greul coborârii Domnului la popor din pricina necredinţei din mij- 
locul lui. Domnul îşi va aşeza la adăpost tainele şi va lucra cu 

ucenici. 

U n picuţ dau să Mă sprijin pe calea coborârii Mele, 
căci calea Mi-e tot mai strâmtă ca să vin şi să-Mi 
îngrijesc poporul ca să-l am, şi ca să-l chem pe om de la moarte 
la viaţă. „ Cei fără de păcat “ aruncă de peste tot în calea venirii 
Mele cu învăţătură pe pământ acum, iar de pe pământ nimeni 
nu Mă ajută ca să vin şi să-l trag pe om la Tatăl, căci duhul rău 
nu poate să înghită cărarea Mea spre om, nu Mi-o lasă în pace, 
nu poate să nu-Mi slăbească de sub lovituri lucrarea Mea de în- 
noire a lumii, ba se zbate în fel şi chip să biruiască el, şi nu Eu. 

Sunt Domnul Iisus EIristos, poporul Meu, şi mai întâi 
Mi-am spus durerea. Sunt Domnul, dar necredinţa din mijlocul 
tău în venirea Mea la tine e tot mai mare, tată, şi ea îmi stă grea 
în calea Mea, şi n-am cu cine să Mă ajut de pe pământ pentru 
calea Mea spre tine. Cobor la tine aşa cum mai pot, şi de mult, 
de mult cobor greu şi tot mai greu. Mă ajut cu îngerii şi cu 
sfinţii, căci lor le este milă de Mine şi de oameni, iar planul 
Meu e mare pentru salvarea făpturii, şi e mare strâmtorare pe 
pământ şi în mijlocul tău. Vin în mijlocul tău o clipă cu sărbă- 
toarea apostolilor Mei cei de acum două mii de ani. Ei înţeleg 
adânc strâmtorarea Mea cea de azi pentru lucrul Meu peste 
pământ, căci ei au putut şi mai greu sta înaintea oamenilor pen- 
tru ca să strige peste pământ chemarea omului la credinţă şi la 
pocăinţă şi la iertarea păcatelor, şi apoi la luptă împotriva ori- 
cărei ispite care dădea să culce la pământ pe ei şi pe cei credin- 
cioşi, iar câteodată se ridicau unul împotriva altuia pentru tot 
felul de pricini şi stări şi aşteptări şi vederi, iar Eu îi scoteam 
mereu de sub orice greu dintre ei. 

De câte ori vin la tine îmi ud cu lacrimi calea când vin, 
că nu vreau, tată, să te las să pieri de pe calea slavei cuvântului 
Meu, nu vreau aşa, poporul Meu. O, nu mai găsesc putere în 
porţi când vin, dar îmi pun puterea Mea ca să Mi le supun şi ca 
să pot să intru la tine şi ca să-ţi dau ţie putere să poţi pentru 
Mine şi pentru tine, că Eu pe pământ şi din mijlocul tău n-am 
ajutor pentru venirea Mea la tine, n-am alinare pentru greul Meu 
cel greu, şi am numai şi numai piedici şi numai pietre şi numai 
împotrivire, numai îndoială, şi apoi necredinţă, iar mila Mea de 
om îmi sfâşie puterea Mea dumnezeiască, fiindcă puterea Mea 
pe pământ atârnă de puterea omului cel purtător de Dumnezeu. 

Coborârea Mea la tine Mi-e tot mai sfâşiată, poporul 
Meu, şi fac sfat în taină cu sfinţii Mei şi cu Tatăl Meu, ca să 
pot cumva să merg şi să nu stau din lucrarea venirii Mele, că 
n-am ucenici de ajutor sub greul Meu cu care apăs peste că- 
rarea Mea de venire, şi e necredinţă pentru coborârea Mea în 
mijlocul tău. Am spus pe vremea trâmbiţei Mele Verginica, am 
spus poporului cel de atunci că Eu nu voi sta din trâmbiţat după 
ce-Mi voi ridica la Mine instrumentul prin care grăiam peste 
popor. Am spus atunci că va veni o vreme că voi vorbi cu po- 
porul Meu ce va să fie, şi voi grăi cu el aşa cum grăieşte omul 
cu telefonul şi nu-Mi voi lăsa poporul fără cuvânt de înviere 
peste el, fără lucrarea Mea, care Mă aduce iarăşi de la Tatăl pe 
pământ ca să-Mi împlinesc sfârşitul trudei lui Dumnezeu pen- 
tru salvarea omului căzut din Dumnezeu, căci omul este slab 
de tot, iar Eu, Domnul, sunt Cel ce îl ajut pe el pe calea cea cu 
duşmanii de suflet ai omului. Iată, n-am sprijin pentru multul 
Meu lucru de acum, căci cei ce-Mi stau porţi sunt tot mai firavi, 
tot mai loviţi, tot mai învinuiţi, şi Eu lucrez puţin de tot faţă 
de câte aşteaptă după Mine şi după tine ca să fie lucrate, 

poporul Meu. Duhul cel potrivnic de pe pământ lucrează din 
ascuns cu putere şi ameninţă calea venirii Mele, iar ucenici 
plini de tainele Mele nu pot să-Mi fac, că e strâmt de tot pentru 
Mine aşternutul Meu. Nu mai pot vorbi cu cei ce-Mi stau 
porţi, că voiesc să Mă feresc de lovituri, dar vorbesc cu tine 
prin porţi, poporul Meu. O, dacă tu vrei să vorbeşti cu cineva 
de departe aşa cum se vorbeşte azi pe pământ cu telefonul, poţi, 
tată, să vorbeşti fără telefon? Eu ştiu de ce te întreb aceasta, 
dar tu nu ştii de ce te întreb. O, nici Eu nu pot vorbi cu tine alt- 
fel, darămite tu, dar nu mai grăiesc cât Mă doare când necre- 
dinţa omului îmi umblă la lucrarea Mea de venire, lucrare 
întocmită de Mine ca să pot prin ea să vin şi să grăiesc acum 
pe pământ aşa cum scrie în Scripturi să grăiesc acum, căci dacă 
altfel aş grăi, n-ar mai fi după adevăr Dumnezeu acum întru 
venirea Sa, ci ar fi şi acum aşa cum ştie omul pe pământ să 
facă şi să spună apoi că Eu sunt Cel ce lucrez aşa. Eu însă 
acum, în zilele cele din urmă, n-aş mai fi putut lucra coborârea 
Mea la om, decât aşa cum lucrez acum, aşa cum scrie în Scrip- 
turi să lucrez, iar Scripturile nu sunt citite şi nu sunt înţelese 
de cei ce le citesc. O, nu mai pot să-Mi dau tainele Mele pe 
masă, şi Mi le voi pecetlui tot mai mult între ucenici, şi-i voi 
deosebi pe ei în taină, şi va fi mare strâmtorare pentru Mine, 
fiindcă pe pământ e numai strâmtorare, şi tot mai mult se 
întinde ea în calea Mea cea de azi. 

O, ucenici iubiţi ai Mei, e sărbătoarea voastră în cer, şi 
pe pământul aşternutului Meu de azi, pe care stau şi Mă adun 
cu poporul Meu de azi ca să-Mi fie el martorul Meu cel de azi 
aşa cum voi Mi-aţi fost atunci. Ştergeţi-vă lacrimile, tată. N-am 
cum să vă bucur în ziua voastră de sărbătoare între sfinţi. Orice 
ucenic desăvârşit este ca învăţătorul său, iar Eu sunt plâns şi 
însuspinat în cer şi pe pământ. O, plângeţi cu cei ce plâng, tată! 
Plângeţi cu Mine şi cu cei ce gem şi plâng în mijlocul poporu- 
lui Meu, aşteptând să pot Eu de la Tatăl tot ce mai am de lucrat 
ca să-Mi sfârşesc lucrarea şi venirea, şi apoi desăvârşită ţara 
Mea şi a sfinţilor Mei. Nu mai putem grăi aşa cum am Eu 
grăirea, şi voi grăi mult în taină, şi voi grăi aşa cum se mai 
poate de acum, dar îmi voi aşeza la adăpost tainele Mele şi 
toate lucrurile Mele, şi voi lucra cu ucenici, aşa cum am lucrat 
şi pe vremea voastră pentru tainele Mele pe pământ, şi aşa cum 
aţi lucrat şi voi, căci omul poate ca omul şi atât, iar Eu îmi 
găsesc cu greu ucenici cu credincioşie pentru tainele Mele atât 
de greu de purtat în vreme de strâmtorare ca să fie ele apoi 
aşezate pe pământ, tată, şi să-Mi împodobesc cu ele ziua venirii 
Mele, ziua slavei Domnului. O, nu putem mult să lucrăm acum, 
căci ceea ce are Dumnezeu de lucrat pe pământ atârnă de pu- 
terea omului cu care Mă sprijin, şi cu mult mai mult de credinţa 
în tainele lui Dumnezeu a celor credincioşi. Grăim însă în ziua 
aceasta, şi cu strâmtorare grăim, de vreme ce nu mai găsesc 
putere în porţi. Pace vouă pentru cuvântul pe care îl aşezaţi 
lângă al Meu în ziua aceasta de sărbătoare pentru voi în mij- 
locul poporului Meu! Amin. 

O Fiule al Tatălui, învăţătorule Doamne! 
^N-a priceput nimeni nici atunci, nici 
acum de ce spuneai Tu peste noi şi de ce şi noi spuneam când 
spuneam peste ai Tăi: „Pace vouă!“. Numai în vreme de zbu- 
cium greu, numai când totul pare strivit pentru lucrul Tău cu 
omul, numai atunci se naşte din fiinţa Ta acest cuvânt peste 
ucenicii Tăi, şi ferice de cei ce sunt ucenici, căci numai aceia 
pot înţelege de unde se naşte acest dulce şi plin de putere cuvânt 
al gurii Tale peste cei încercaţi şi zbuciumaţi de ispite şi de 
strâmtorări pe calea Ta spre om. Pe vremea Ta cu noi, pe vremea 
noastră cea de după ducerea Ta iarăşi în Tatăl era şi mai greu 


ca azi. Nu încăpeam în inimile oamenilor, şi toţi se sminteau 
întru noi, şi se sminteau şi cei credincioşi, şi se sminteau şi din- 
tre ucenici, iar noi eram slabi, dar Tu erai puterea cea din noi şi 
Te întăreai în noi pentru numele Tău, pe care noi îl purtam între 
oameni, şi săvârşeai prin noi semne din vreme în vreme, şi 
numai aşa îţi mai făceai loc cu noi între oameni. O, şi cât eram 
de primejduiţi de peste tot, şi puţini de tot erau între oameni 
care să primească tainele Tale cu noi tainele cele de nepătruns, 
Doamne, şi care se primesc cu credinţa cea neîndoielnică, şi 
altfel nu! Era greu pentru noi, era greu de tot între noi şi noi, ca 
şi acum între cei de azi popor al Tău, căci cuvântul pe care l-ai 
spus Tu: «Fericiţi cei ce nu se smintesc întru Mine», acest cu- 
vânt rostit de Tine nu are rod pentru el pe pământ, că pe pământ 
e diavolul cel plin de ispite pentru om. Cel ce citeşte în Scripturi 
vede strâmtorarea cea de atunci. Cel ce citeşte calea sfinţilor 
Tăi de atunci şi de apoi vede cât de greu se mergea şi se lucra 
pentru ucenici şi pentru cei ce se făceau ucenici pentru ucenici, 
căci tainele Tale au fost şi sunt numai între ucenici ţinute, numai 
între cei ce mult se înduhovnicesc prin credinţa lor cea prin 
multe strâmtorări pe pământ. 

O, ce greu eşti Tu lovit în porţi, Doamne, căci lucrarea 
Ta e lovită, şi nu cei ce stau porţi ca să vii! Nu mai poţi grăi pe 
de-a dreptul, decât în taină, Doamne, căci vrăjmaşul stă şi se 
uită ca să vadă şi ca să audă şi ca să ştie ce grăieşti Tu peste 
cei de azi ai Tăi. Pe vremea Ta cea de dinaintea lor, când Tu 
grăiai prin trâmbiţa Ta, spuneai poporului cel credincios că va 
veni vreme de mare strâmtorare când nu se va mai putea vorbi 
decât prin scris cuvântul Tău, şi apoi scrisul va fi dat pe foc, şi 
focul să-l tăinuiască pe el, căci omul este vrăjmaş omului chiar 
pe calea Ta cu el. 

O, popor îngrijit de Dumnezeu în vreme de mare strâm- 
torare! Lasă-te, fiule, credincios cu multul, uşor la înţelegere 
şi mult iubitor, căci are Domnul nevoie de ucenici tainici din 
mijlocul tău pentru lucrarea Sa cea grea şi pentru lucrurile Lui. 
Păstrează-te credincios şi nu te sminti întru greaua şi cu strâm- 
torare lucrată lucrarea Domnului cu tine, căci unde este puţină 
credinţă pentru tainele Domnului, ele nu se pot aşeza, ele nu 
pot lucra, căci ele nu se tocmesc cu omul, şi nu se tocmeşte 
pentru ele, ci ele stau şi aşteaptă după ucenici cu credincioşie 
pentru Dumnezeu. O, cât de greu era şi pentru noi! Nu găseam 
ucenici pentru tainele cereşti ca să nu fie ele strivite de om pe 
pământ, ca să nu se ridice vrăjmaşi asupra tainelor lui Dum- 
nezeu şi să le strivească. Are Do mn ul nevoie de ucenici tainici, 
de fii cu credincioşie între voi, căci aţi înţeles puţin pe cele ce 
sunt de lucrat pentru cer pe pământ, şi pentru pământ în cer. 
Fiţi măcar cuminţi şi încredinţaţi în Domnul, Cel ce lucrează 
pentru voi aşa cum mai poate El azi, fiilor, căci s-a sculat cu 
mare război de la mijloc duhul cel potrivnic şi loveşte cu bat- 
jocură mersul Domnului cu voi. Daţi-I Domnului putere la 
cârmă în vreme de strâmtorare, căci vai cetăţii fără văzător 
peste ea! Staţi cu tot cuvântul Lui pe masă între voi, scoateţi-1 
din carte şi vedeţi în el că s-a spus prin el la vreme tot ce este 
şi ce se lucrează bine sau rău asupra lucrării de cuvânt a Dom- 
nului pe pământ. îndemnaţi-i spre încurajare pe cei căzuţi în 
dureri şi în suspin şi fără de sprijin între voi şi îndemnaţi-i să 
vă arate din cele tainice ale Domnului cu ei, şi vedeţi în toate 
cuvintele Domnului şi în toate tainele Lui nearătate şi ascunse 
în cuvânt, vedeţi greul cel de azi, şi care a lucrat pe ascuns ca 
să şubrezească tot mai mult mersul Domnului. Fiţi credincioşi 
cuvântului Său de ieri şi de azi! Fiţi tari pentru duhul cre- 
dincioşiei, ca să aibă Domnul cum să Se sprijine între voi, că 
vremea e cu cernere mare, şi până la capăt va fi greu, aşa cum 

a fost şi pentru noi. Nici noi nu găseam ucenici cu credincioşie 
pentru tainele Domnului, pentru lucrurile Domnului în vremi 
grele, căci cei ce veneau pe calea cea cu ispite veneau să le fie 
lor bine, veneau să aibă ranguri şi daruri, şi nu dureri şi încer- 
cări şi lovituri prin strâmtorări fel de fel, şi puţini de tot îşi 
puneau viaţa şi cinstea pentru Dumnezeu cu credincioşie, căci 
omul este slab şi se teme şi îşi ocroteşte viaţa sa şi are nevoie 
de nume bun pe pământ, dar cei ce se aleg pentru Domnul se 
dau spre dispreţ şi se bagă sub vină, şi aşa stau ei pentru tainele 
Domnului, care sunt mai presus de cei ce le poartă pe ele. O, 
cât de greu era şi pentru noi! Era dezbinare adesea între uce- 
nici, iar Evanghelia Domnului mergea cu trudă înainte şi mer- 
gea din greu. Fiţi Domnului sprijin pe cât puteţi! Fiţi poporul 
Lui cel credincios Lui şi tainelor Lui, căci vremea voastră e cu 
mare strâmtorare pentru tainele şi pentru lucrurile Domnului. 
Pace vouă! Ca şi Domnul vă spunem şi noi în vreme de strâm- 
torare. Amin. 

Pace Ţie, Bunule învăţător, căci suspini înlăcrimat în 
mijlocul poporului Tău şi aşa mergi, şi aşa mergi mereu, me- 
reu! O, Doamne, nu vei plânge singur nici pe pământ, nici în 
cer. Plângem cu cei ce plâng, aşa cum am venit azi să grăim în 
mijlocul poporului Tău. Amin. 

E u, Domnul, însemnez pe cei ce plâng sub 
strâmtorări, şi voi adăuga sub sarcina 
Mea de azi ajutor pentru ea din mijlocul poporului Meu, căci 
pentru Mine nu este ajutor de la mijloc, poporul Meu, iar Eu, 
tată, aştept să pot din tine tot ce am să lucrez peste pământ în 
zilele acestea. Nu mai pot grăi decât în taină pentru tainele 
Mele. Iar pentru duhul învăţăturii peste cei ce vin să se facă fii 
ai lui Dumnezeu prin credinţa lor în Mine, voi grăi mult peste 
aceia şi le voi da puterea credinţei şi faptele ei, care îi vor vădi 
pe ei. Amin. 

Nu pot să nu Mă apropii cu un picuţ de duh întăritor 
peste cei ce-Mi stau porţi ca să vin. Necredinţa din părţi îmi 
slăbeşte intrarea Mea la popor cu cuvântul Meu cel lucrător şi 
Mă face să Mă ruşinez, să Mă strâng şi să Mă tăinuiesc între 
ucenici, între cei de o iubire şi milă cu Mine. „Cei fără de 
păcat “ nu pot să Mă primească aşa cum vin, ba iau şi dau cu 
pietre în venirea Mea cea grea şi fără de sprijin pentru durerile 
ei, căci venirea Mea e cu durere, şi nu este duhul mângâierii 
pentru ea în cei pe care i-am tot dorit să-Mi fie milostivi pentru 
mersul Meu cel greu cu care vin după om ca să-l duc iarăşi pe 
om la Tatăl, precum este scris. 

Eu, copii din porţi, am spus, şi iarăşi spun că fericiţi sunt 
cei ce ştiu să vă citească pe voi, dar prea puţini, prea puţini sunt, 
tată, aceştia. O, daţi-vă Mie cu toate câte voi purtaţi pe faţa 
voastră în vreme de strâmtorare cum n-a mai fost de când sunt 
veacurile şi nici nu va mai fi, iar aceasta ce am spus atunci şi 
acum prin Scripturi nu poate omul să înţeleagă cum vine şi cum 
este adevărul cuvântului acesta. Voi grăi mai mult în taină cu 
voi şi cu cei ce stau cu voi sub greu, şi cu cei ce poartă cu voi 
tainele Mele pentru toate lucrurile Mele de azi, căci în război 
îşi fac tranşee cei ce biruiesc, şi aşa este şi cu tainele Duhului 
Sfânt. Vă voi povăţui, tată, căci trebuie să adăpostim tot ce este 
de adăpostit, căci greu se lovesc în faţă lucrările Mele de acum, 
şi multă răzbunare poartă acum duhul potrivnic Mie şi vouă 
pentru mersul Meu pe mai departe cu calea Mea spre om. O, 
ştergeţi-vă faţa şi lacrima! Voi grăi Eu, căci voi nu mai puteţi 
grăi, că este necredinţă, tată. Fiţi umiliţi! Intraţi sub vină fără 
să deschideţi gura! Supuneţi- vă sub orice fel de lovituri şi dureri 
şi încercări, şi pecetluiţi între Mine şi voi, şi între voi şi ucenici 
purtarea tainelor Mele şi grija de ele, tată. Sunteţi fără de 


mângâiere din părţi, sunteţi neajutoraţi, iar peste aceasta sunteţi 
şi loviţi, sunteţi şi dispreţuiţi. Eu sunt Cel ce vă cuprind în braţe 
şi vă încălzesc ca să vă întăresc şi ca să nu-Mi lăsaţi poporul 
fără sprijin, tată. Nu vă temeţi de marea strâmtorare în care staţi! 
V-a slăbit puterea şi curajul. O, nu aşa, tată. Eu voi avea grijă 
să vă întăresc, şi voi întări pe mai departe pentru voi ucenici şi 
uceniţe, căci tot aşa lucram şi Eu, şi tot aşa Mă întăream şi Eu 
pe pământ din loc în loc, din timp în timp, şi-Mi lăsam mărturia 
lucrului Meu şi Mă sprijineam cu cei credincioşi, şi unii pe alţii 
ne dădeam Tatălui, şi aşa puteam prin greu şi prin multul în- 
tuneric al minţii omului, al necredinţei omului, şi eram învinuit 
că petrec cu cei nevrednici pe pământ la masa tainelor Mele, 
dar Eu îmi pregăteam din ei ucenici ai puterii mărturisirii cea 
pentru Mine, tată. Pace vouă! Nu Mă lăsaţi, nu Mă lăsaţi, tată! 
Pregătiţi-vă ucenici pentru lucrările Mele şi pentru voi. Când 
văd că abia mai mergeţi, Eu vă dau mers, căci pot Eu atunci 
când vă este greu, pot Eu când voi nu mai puteţi. O, nu Mă 
lăsaţi! Eu trebuie să pot tot ce am să pot de la Tatăl pe pământ 
în zilele acestea şi trebuie să pot cu voi. Fiţi plini de umilinţă în 
voi şi în afara voastră. Ascundeţi-vă suspinul şi fiţi umiliţi, căci 
duhul umilit din voi M-a făcut şi Mă face tare pe Mine, tată. 
Când omul se arată tare, atunci el este slab, şi de aceea se arată 
tare, iar apostolul Meu a spus ceea ce Eu spun acum, sfârşind 
aşa cuvântul Meu din ziua aceasta: «Eu când sunt slab, atunci 
sunt tare». Amin, amin, amin. 

29 iunie/12 iulie 2008 

Sărbătoarea sfântului prooroc Ilie Tesviteanul 

Cei trupeşti nu au în ei duhul mângâierii. Păcate care pricinuiesc 
căderea omului: păcatul judecăţii, ură, răzbunare, răutate, vorbire 
de rău, invidie, necredinţă, deznădejde în încercări. Nu are omul 
nevoie de Dumnezeu pentru el. 

n numele Tatălui şi al Fiului şi al Sfântului Duh, aşa 
coboară dintru cele cereşti cuvântul lui Dumnezeu 
pe pământ ca să facă pace între om şi Dumnezeu, şi apoi între 
om şi om. Cerul se întâlneşte cu pământul prin cuvântul lui 
Dumnezeu şi grăieşte Do mn ul pe pământ, şi fericit este cel ce 
are de la Dumnezeu darul credinţei sfinte, şi fericit este Dum- 
nezeu între El şi cel credincios Lui, şi aşa îşi face El între oa- 
meni vase purtătoare de Dumnezeu şi aşa este Dumnezeu pe 
pământ. Amin. 

Eu sunt Cel ce sunt. Cuvântul lui Dumnezeu este numele 
Meu. Când Ilie, proorocul Meu, s-a suit la cer cu carul de foc, 
Eu, Domnul, i-am dat cuvânt să aşeze regi şi să aşeze în locul 
lui pe mai departe prooroc pe Elisei, şi s-a dus Ilie la el şi l-a 
găsit lucrând cu plugul, şi a lăsat Elisei lucrul său şi a mers 
după Ilie, care i-a zis lui apoi: « Cere de la mine ce să-ţi dau 
înainte de a fi luat de la tine», iar el i-a răspuns: «îndoit duhul 
tău să treacă asupra mea», şi i-a zis Ilie: «De mă vei vedea 
când voi fi luat de la tine, să fie aşa, iar de nu, să nu fie». Şi 
pe când ei îşi grăiau unul altuia, un car de foc cu cai de foc a 
trecut printre ei şi s-a suit Ilie la cer în vârtej de vânt, şi apoi a 
lovit Elisei apa Iordanului cu mantia lui Ilie, care căzuse jos 
de pe el, şi s-a tras apa de o parte şi de alta, şi acesta a trecut 
prin mijloc, şi apoi au zis ucenicii profeţilor: «Duhul lui Ilie 
sălăşluieşte în Elisei». 

Foc am venit să arunc pe pământ, şi voiesc să se aprindă 
şi să nu se stingă, iar cel ce are parte de acest foc aprins în el, 
acela primeşte în el cuvântul Meu şi se naşte de sus şi se face 
împărăţie a Mea pe pământ, şi Eu pot prin el să-Mi fac lucrarea 
pe care de la Tatăl o am de lucrat pe pământ. Amin. 

Cuvântul lui Dumnezeu 


Suflu cu duh întreit peste cei ce-Mi stau porţi pentru ca 
să intre în cartea sa cuvântul Meu, şi le spun aşa: chiar dacă 
între cei ce-Mi sunt popor sunt din cei ce zic despre voi că 
sunteţi un nimic, Eu, Domnul, cu acest nimic sunt Cel ce pot, 
şi nu cu cei ce se ştiu drepţi şi mari şi buni. Eu cu aceia nu pot 
pentru coborârea cuvântului Meu, căci îmi trebuie în om cre- 
dinţă în Mine aşa cum cer Eu şi nu aşa cum îmi dă el, fiindcă 
în necredinţă Eu Mă împiedic, aşa cum se împiedică în ea şi 
cei ce au necredinţă, şi prin aceia Eu nu pot, nu pot prin ei cu 
venirea Mea de azi cuvânt pe pământ. îmi trebuie om credin- 
cios ca Elisei, care n-a stat pe gânduri când a fost chemat spre 
darul proorociei ca să lucrez Eu cu el pe mai departe între Mine 
şi om. Şi ce ar fi, oare, să rostesc Eu cuvânt de împlinit aşa 
cum a rostit Elisei peste cei ce râdeau de el de au ieşit fiarele 
pădurii şi au sfâşiat pe mulţi din ei? 

Iată, Mi-am făcut intrarea şi cuvintez ţie, poporul Meu, 
şi sunt veniţi la izvor cei cu dor şi cu foc în ei pentru naşterea 
lor din cuvântul Meu, şi apoi pentru puterea Mea în ei, ca să 
împlinească ei cu puterea Mea voia Mea în ei şi în jurul lor şi 
să Mă vestesc Eu din loc în loc prin cei ce cred venirii Mele 
de azi. E sărbătoarea proorocului Ilie şi e mare între pământ şi 
cer acest prooroc, căci este cu trup, şi este fără de trup în ochii 
omului, căci aşa sunt cei cereşti înaintea celor trupeşti, care 
lovesc în puterea credinţei omului care trăieşte prin credinţă şi 
tot aşa şi poate, precum este scris. 

Mă las cu duhul mângâierii peste duhul tău în ziua 
aceasta, poporul Meu, căci ţie îţi trebuie multă, multă mân- 
gâiere, tată. Tu eşti sub încercări şi sub lovituri. Duhul mân- 
gâierii mângâie, nu loveşte, iar cei ce nu-1 au pe el de la Mine 
în fiinţa lor, aceia se au pe ei cu vederea lor, vederea trupului 
şi a minţii lor, iar unii ca aceştia nu se pot odihni în tainele 
Mele, şi nici ele în ei, căci ei sunt trupeşti. Cum adică trupeşti, 
fiilor? O, mintea lor nu trece dincolo de cele ce văd ei cu ochii 
trupului lor, cu mintea trupului lor, şi de aceea n-au în ei duhul 
mângâierii, care mângâie şi nu zdrobeşte, se apleacă şi nu se 
semeţeşte. O, cele de la Mine între om şi om nu se împiedică 
în om şi în neputinţele lui, ci se împiedică în necredinţa omului, 
căci necredinţa nu poate nimic. 

O, fiilor, duşmanii Mei au fost şi sunt casnicii Mei, nu 
străinii, tată; sunt cei de lângă lucrul Meu, nu cei străini. Aşa 
am fost şi Eu privit de cei necredincioşi, care-şi aşează credinţa 
în lucrările Mele după mintea lor, nu după Duhul Meu, Care 
lucrează în prooroci. Nimic n-am putut să fac în patria Mea, 
căci duşmanii omului sunt casnicii lui, precum este scris. Ilie, 
proorocul Meu, s-a ajutat cu cei străini de el. Când îl doborâse 
jalea pentru depărtarea de Dumnezeu a lui Israel, el a rostit cu- 
vânt proorocesc ca să nu mai cadă ploaie pe pământ, şi a fost 
foamete în Israel. Eu însă i-am zis lui: «Scoală-te şi porneşte 
spre Sarepta Sidonului şi stai acolo, că am poruncit unei femei 
văduve să-ţi dea de mâncare». El a mers prin trimiterea Mea 
şi i-a zis femeii: «Făina ta cea puţină din chiup să nu se împu- 
ţineze, iar untdelemnul din ulcior să nu lipsească până în ziua 
când va fi iarăşi ploaie pe pământ». Şi dacă s-a îmbolnăvit 
copilul ei şi a murit, i-a zis lui Ilie: «Ai venit la mine să-mi po- 
meneşti păcatele şi să omori pe fiul meu», dar el, văzând 
aceasta, a grăit cuvânt şi a zis: «Să se întoarcă, Doamne, în- 
tr-însul sufletul acestui copil», şi apoi femeia a zis: «Acum văd 
că tu eşti omul lui Dumnezeu şi cuvântul Domnului este 
adevărat în gura ta». 

O, poporul Meu, demult, demult voiesc să te învăţ darul 
proorociei, tată. O, poporul Meu, nu pot să fac nimic cu cel ne- 
credincios sau cu cel ce crede aşa cum vrea el să creadă sau cu 


cel ce caută pricină de sminteală, nu pot, tată, nu pot cu acela 
să fac lucrul Meu cel aşteptat de şapte mii de ani să se ivească 
şi să fie apoi. Cel ce caută pricină de sminteală, acela găseşte 
ceea ce caută, dar cel ce caută credinţă în Mine, acela, iarăşi, 
găseşte ceea ce caută, găseşte pe Dumnezeu în calea lui şi nu 
sminteala, tată. Omul îşi alege singur ce caută, şi de aceea am 
zis Eu că ferice este de cel ce nu se sminteşte întru Mine pentru 
credinţa lui în lucrările Mele ca să le primească el şi să le 
împlinească. Am spus aceasta ucenicilor Mei acum două mii 
de ani, căci ei, oameni slabi cum erau, se sminteau, fiindcă Eu 
Mă aplecam mereu spre cei neputincioşi, spre cei păcătoşi şi 
suferinzi de la păcate, spre cei dispreţuiţi Mă aplecam, căci 
numai aceia se aplecau sub glasul Meu cel chemător spre 
odihnă şi spre pace şi spre mângâiere, iar cei ce se arătau prin 
starea lor, prin haina lor că-s drepţi, aceia căutau mereu să Mă 
prindă în cuvânt şi în vină cumva şi să Mă stârpească sub 
batjocură şi sub cruce, căci iubirea şi lucrarea ei cea măreaţă 
n-o atingea inima lor cu care ei erau departe de Mine. 

Voi, cei ce aţi venit astăzi la izvor ca să învăţaţi din el şi 
din gura celor prin care Eu îmi scurg cuvântul cel de viaţă 
dătător, învăţaţi, tată, lucrarea iubirii, căci puterea iubirii va 
stăpâni curând, curând pământul tot şi îl va spăla şi îl va înnoi, 
dar trebuie să lucraţi până atunci multă milă, multă iubire de 
Dumnezeu, multă, tată, multă, dar plăcută Mie şi nu vouă, tată. 
Cel ce greşeşte din iubire, acela nu se depărtează de Mine, căci 
este mare la inimă, mare la har, iar bunătatea lui e fără de mar- 
gini, căci are iubirea, dar feriţi-vă de păcatul judecăţii, că nu 
este cădere mai mare la om ca şi aceea prin păcatul judecăţii, 
păcat care-1 pedepseşte pe om cu aceeaşi măsură. Feriţi-vă apoi 
de ură, de răzbunare, de răutate, de vorbire de rău, dar feriţi-vă 
de invidie mai mult decât de orice păcat, că acest păcat nu-1 iar- 
tă, ci îl zdrobeşte pe om şi îi zdrobeşte ochii şi mintea şi îl 
întăreşte spre judecată. O, feriţi-vă de necredinţă, dar feriţi-vă 
de deznădejde în încercări. întăriţi-vă în duhul credinţei neîndo- 
ielnice şi nu căutaţi la faţa firii lucrurilor, ci uitaţi-vă spre cele 
ce din credinţă se lucrează şi vin ca să fie, căci Eu nu Mă îm- 
piedic în păcatele omului pentru salvarea lui, ci în necredinţa 
lui Mă împiedic, căci am zis acum două mii de ani poporului 
Israel: «Adevărat zic vouă: Ioan a venit şi n-aţi crezut în el, dar 
vameşii şi desfrânaţii au crezut», iar celui ce Mi-a cerut 
socoteală pentru cum împart Eu plata lucrătorilor i-am răspuns 
lui: «Prietene, nu-ţi fac nedreptate! N-am voie să fac ce vreau 
cu avutul Meu ? Ori te superi că Eu sunt bun ?». Am venit şi am 
iertat datoria celui datornic, dar el nu şi-a iertat datornicul lui, 
şi Eu M-am supărat şi am grăit în pilde şi am zis peste cel ce 
nu iartă: «Slugă vicleană, Eu ţi-am iertat toată datoria pentru 
că M-ai rugat. Nu trebuia să ai şi tu milă? Acum intră la plătit 
toată datoria ta; şi aşa vor păţi toţi cei care nu iartă din toată 
inima lor pe fraţii lor». O, aşa a păţit Israel, bietul de el, căci 
M-a luat pe Mine şi M-a dus la Pilat şi i-a zis: «Dacă n-ar fi 
fost Acesta făcător de rele nu ţi L-am fi dat prins», iar Pilat le-a 
zis lor: «Luaţi-L voi şi judecaţi-L după legea voastră». O, iată 
cât de rău e omul, tată, rău cu Dumnezeu, fiilor! Nu are omul 
nevoie de Dumnezeu pentru el, şi mereu a păcătuit aşa Israel, 
şi mereu păcătuieşte omul aşa. Pe vremea când Eu îl cârmuiam 
pe Israel prin judecători, prin Duhul Meu, el a cerut să aibă rege, 
şi Eu i-am dat cum Mi-a cerut. Pe vremea când Eu am venit în- 
trupat în mijlocul lui, el a spus că nu are împărat decât pe 
Cezarul, şi iată, aşa iese omul de sub ocrotirea lui Dumnezeu, 
bietul de el, căci omul are ochi şi minte de la trup, şi este trupesc 
omul. Vă învăţ pe voi prin toate câte Eu i-am învăţat pe cei ce 
veneau după Mine, şi vă învăţ prin toate câte Eu azi cobor prin 


Anul 2008 


329 


duhul mângâierii, care mângâie mângâind şi întărind în om 
darul credinţei sfinte, focul Duhului Sfânt, care arde în pieptul 
omului după calea Mea cu omul. Fiţi înţelepţi, feriţi- vă de vulpi 
şi de vânzători de suflete, căci iată, preoţii care zic că slujesc 
Mie peste oameni fac prigoană peste sufletele care caută cu 
credinţa spre Dumnezeu şi cu viaţa cea nouă pe care Eu am 
venit s-o aşez acum pe pământ peste om. Ar trebui să se înţe- 
lepţească aceştia din ceea ce Eu, Domnul, am lucrat pe pământ 
şi să-şi spună cât vor ei la oricine păcatele lor, dar nu păcatele 
semenilor lor, şi tot aşa să facă şi creştinii, căci toţi cei care nu 
fac aşa vor fi judecaţi. Intraţi sub duhul ştiinţei cea din cer, că 
pe pământ sunt numai curse, numai ispite, numai vrăjmaşi. Să 
nu-i urâţi pe vrăjmaşi. Dacă vă sunt vouă vrăjmaşi să nu-i urâţi, 
iar dacă îmi sunt şi Mie lăsaţi-i sub ştirea lui Dumnezeu şi fiţi 
fii ai iubirii sfinte între toţi cei care învaţă de la Mine calea cea 
cu Duhul Sfânt pe ea, duhul proorociei, care îl cârmuieşte pe 
om pe pământ. Dar mai mult decât orice căutaţi iubirea de 
Dumnezeu şi faceţi-vă fameni pentru împărăţia Mea în voi şi 
iubiţi cu putere, iubiţi pentru Mine şi nu pentru voi, iubiţi cu 
duh iubitor de oameni, dar nu pe voi, tată, ci pe oameni, şi în- 
tăriţi-i pe oameni să creadă în Dumnezeu şi în faptele lui Dum- 
nezeu pe pământ şi în ei. Fiţi fii ai credinţei sfinte şi căutaţi cu 
tărâmul iubirii de Dumnezeu, dând de lângă voi toate piedicile, 
căci piedica cea mai mică stă cu gura deschisă gata să vă prindă 
în ispită, dar Eu, Domnul, vă rog cu milă, nu descurajaţi în ispi- 
te, nu, tată, nu. Eu sunt Cel ce pot să-Mi scot la mal barca Mea 
cea pentru salvarea omului, numai să se umilească omul. Amin. 

Am foc aprins în Duhul Meu pentru un sufleţel de la 
celălalt capăt al pământului, un fiu al neamului român, care 
luptă departe, luptă pentru calea cuvântului Meu de azi peste 
el, căci el trăieşte acolo, departe, cu hrană multă din cuvântul 
Meu, dar este cuprins din părţi de ispite şi de împotriviri pe 
calea lui cu Mine. îi văd sufleţelul aprins cu focul pe care l-am 
aruncat Eu acum pe pământ ca să se aprindă şi îi spun lui: Nu 
te teme, viermişor mititel! Eşti în mijlocul apelor, dar Eu sunt 
cu tine şi Mă odihnesc cu iubire în credinţa ta cea plină de 
inima ta, căci credinţei îi trebuie inima omului, nu mintea lui, 
tată. Eşti înzestrat cu înţelepciunea cea pentru mintea omului 
pe pământ, dar pentru credinţă Mi-ai dat inima, nu mintea, şi 
iată, eşti pildă de viaţă a Mea în om, căci Eu nu Mă împiedic 
în păcatul omului, dar Mă măresc în el şi peste pământ apoi 
prin credinţa lui, precum este scris în Scripturi de lucrarea 
credinţei. Vin până la tine, departe cum eşti de ţara Mea de azi, 
şi pe care o ai cu tine cu tot cu minunea Mea din ea, vin şi te 
sprijin Eu, Domnul, în vreme de ispită, care dă să te prindă sub 
ea şi să te păteze, dar mai mult să te deznădăjduiască pentru 
statul tău lângă Mine pe mai departe. O, nu te teme, tată. 
Scoală-te şi stai întru Mine şi fă-te tare prin cuvântul Meu, care 
îi eliberează omului calea spre Mine când el Mă voieşte în- 
deosebi. îţi mângâi inimioara îndurerată sub boldul ispitei şi 
te întăresc pe cale şi te luminez. Ia puterea Mea în tine, căci 
Eu sunt lumina lumii, tată. Nu te despărţi de vorbirea ta cu cel 
ce te-a aşezat pe calea Mea. Aprinde-ţi focul inimii, nu te 
depărta de Mine nici chiar pentru păcatul care te bântuie cu 
duşmănie pentru că te vede plin de raza cuvântului Meu, care 
încălzeşte în om iubirea lui de Dumnezeu. Iată-Mă cum stau 
lângă tine şi dau în răul care se luptă împotriva ta! Deschide 
ochii şi vezi şi nu deznădăjdui, că nu este, tată, păcat care să 
biruiască bunătatea Mea pentru cel ce arde după Mine cu ini- 
mioara lui şi după cei ce-Mi sunt popor la izvor. îmbracă-te în 
Dumnezeu şi stai aşa înveşmântat până ce calea ta ţi se va 
uşura, după credinţa ta, care trebuie să te înveţe viaţa cea cu 


lepădare de sine şi de ceea ce omul iubeşte, căci scris este: «Cel 
ce nu urăşte pe tată şi pe mamă şi pe fraţi şi pe soţie şi pe copii 
şi pe rude şi toată agoniseala lui cea trecătoare, nu poate 
împărăţia Mea peste el». îţi dau acum putere în iubire, căci iu- 
birea cea cu putere te păzeşte pe tine de nedespărţirea ta de 
Mine. Pace ţie! Fii cuminte! Pace ţie! Nădejdea şi credinţa şi 
dragostea cea peste toate mare să-ţi fie ţie stâlpi de sprijin din 
toate părţile, prin taina Duhului Sfânt, Care poate prin cei 
credincioşi. Amin. 

Să se coboare foc din cer peste toată răzvrătirea cea 
îndreptată asupra cărării cuvântului Meu, care grăieşte pe 
pământ! Să se mistuie tot răul din calea Mea şi a poporului 
Meu, care crede în venirea Mea la el! Amin. Ilie, proorocul 
Meu, vă spune vouă: 

unt mulţi care nu şi-au plecat genunchii 
înaintea lui Baal, şi aceia la glasul şi 
porunca Domnului vor fi fii ai acestui cuvânt curând, curând, 
căci cu cât împotrivirea spre cuvântul Domnului se scoală cu 
duh de răzvrătire, cu atât mai mult creşte credinţa în oameni, 
creşte focul Duhului Sfânt, pe care Domnul l-a aruncat pe 
pământ în zilele voastre şi care se tot aprinde, se tot aprinde şi 
nu se stinge, ci se aprinde. Amin. Fiţi plini de milă, fiţi plini 
de duhul umilinţei aşa cum am fost eu înaintea Domnului, dar 
nu înaintea omului vrăjmaş lui Dumnezeu. Amin. 

Aş voi să grăiesc poporului Tău, Doamne, dar pot cei 
din porţi să ne ţină? 

O proorocule mare, vom căuta să poată ei, 
^şi acum să le dăm să meargă la cei veniţi 
la izvor, dar să le dăm putere să lucreze peste ei, căci vin cu 
dor şi cu foc cei ce vin, şi apoi îi vom întări în cuvânt şi vor 
face bine cu el. Amin. 

Acum, poporul Meu, să stăm şi să-i mângâiem pe cei 
care au venit la izvor. Să le dăm ceea ce au trebuinţă. Amin. 
Iar voi, copii din porţi, prindeţi curaj pentru lucrul cel sfânt, 
căci nu voi, ci Eu sunt Cel ce lucrez, Eu, fiilor, Eu. Umilinţa 
voastră să stea înaintea Mea, dar nu înaintea omului care vă 
slăbeşte pe voi, căci omul Mă umileşte pe Mine pentru sine ca 
să nu mai pot Eu cu planul Meu cel de la Tatăl adus cu Mine 
ca să-l împlinesc pe pământ. Mă doare, Mă doare de la cei ce 
vă dispreţuiesc pe voi, Mă doare că nu se prinde de ei cuvântul 
Meu. Mă doare, tată, şi plâng cu voi şi cu sfinţii şi n-am 
mângâiere decât de la voi şi de la sfinţi şi de la cei ce plâng cu 
voi de durerea Mea şi nu de a lor. Aveţi grijă de popor, fiilor, 
atât cât cer Eu de la voi, căci vreau să strivesc plata cea pentru 
îndoială, plată care dă să vină peste cei ce dau să batjocorească 
şi să stingă cu gura lor făclia Mea peste pământ, cuvântul Meu 
cu care grăiesc ca să fac cu el ca şi la început cerul şi pământul, 
căci iarăşi trebuie să le fac, de vreme ce trec cu trosnet toate 
cele vechi ca să fie totul nou, fiilor, precum este scris. 

Pace peste sărbătoarea de azi în cer şi pe pământ cu voi. 
Când daţi puteri sfinte celor ce Mă caută la voi, vă cresc pu- 
terile, tată, şi nimeni, nimeni nu va putea birui venirea Mea de 
azi şi lucrarea Mea cu voi, nimeni, tată. Eu, Domnul, grăiesc 
acest cuvânt proorocesc, căci foc am venit să arunc pe pământ, 
şi el se tot aprinde, fiilor. Amin. 

Mă fac trup şi cuvânt pe masă la voi. Mă fac pâine şi 
vin şi Mă dau vouă de hrană, dar odată cu aceasta Mă fac şi 
cuvânt, căci am coborât învăţătură cum să fiu chemat ca să fiu 
pe masă trup pentru hrana voastră şi cum să vin şi să fiu ţinut 
coborându-Mă cuvânt pentru viaţa voastră şi pentru viaţa mul- 
tora, fiilor, spre tămăduirea lor. Amin, amin, amin. 

20 iulie/2 august 2008 



330 


Cuvântul lui Dumnezeu 


Sărbătoarea sfântului mucenic şi tămăduitor 
Pantelimon 

îndemn de trezire peste neamul român. îndemn de tămăduire de în- 
tuneric şi de necredinţă. Cel ce nu se leapădă de sine se leapădă de 
Domnul. Cel ce primeşte darul credincioşiei nu mai pleacă din 
poporul Domnului. Darul credincioşiei îl tămăduieşte de sine pe om. 
Cel fără duh umilit atrage vina peste toată casa lui Dumnezeu. 

M i-e duhul duios după tine, poporul Meu de azi, 
popor luat din români ca să fii popor al cuvân- 
tului lui Dumnezeu. Eu sunt Dumnezeul lui Avraam, al lui Isaac 
şi al lui Iacov, şi sunt Domnul Dumnezeul tău şi grăiesc peste 
pământul român de mai bine de cincizeci de ani ca să-Mi fac 
pe el un popor din neamul român şi să Mă slăvesc din mijlocul 
lui cu taina întoarcerii Mele iarăşi de la Tatăl la om şi să Mă 
vestesc cu ţara strălucirii, despre care scrie în Scripturi. Taina 
ei a fost şi este pământul neamului român, iar acum am desco- 
perit-o pe ea celor credincioşi cuvântului Meu din vremea 
aceasta, şi în mijlocul cărora Eu M-am descoperit cu numele 
Meu cel nou, care se cheamă Cuvântul lui Dumnezeu. Amin. 

Mă însoţesc oştiri de sfinţi când vin şi Mă fac cuvânt al 
venirii Mele pe pământ, şi mare este plata celor credincioşi, 
care îmi fac şi îmi cunosc venirea şi care Mă dau oamenilor 
spre tămăduirea lor. în sulul Scripturii este scris de Mine ca să 
împlinesc aşa, şi nimic nu împlinesc decât cele scrise despre 
Mine în legea lui Moise, în prooroci şi în psalmi. 

O, ţara Mea de azi, o, neamul Meu de azi, neam român! 
Mă ai în tine tămăduitor venit de la Tatăl pentru învierea ta, 
căci cel ce nu umblă după Mine cu crucea sa, acela este mort, 
nu este viu. O, fericit este bărbatul care se teme de Domnul şi 
care întru poruncile Lui voieşte foarte, după cum este scris, dar 
ţie ţi-a pierit frica de Dumnezeu, neam român. Nu este înţe- 
lepciune pe pământ decât de la Dumnezeu, căci cea de la om 
îl îngâmfă pe om, iar îngâmfarea este păcatul prin care omul 
cel zidit de mâna Mea din pământ şi din duh de viaţă a pierdut 
raiul şi a căzut pe pământ. înţelepciunea Mea începe în om 
odată cu frica lui de Dumnezeu, care îi păzeşte şi îi luminează 
omului calea ca să nu cadă el în întunericul cel fără de Dum- 
nezeu pe cale. Voiesc iarăşi şi iarăşi să-ţi fac trezirea, ţara Mea 
de azi, căci tu prin depărtarea ta de calea dreptăţii îţi atragi 
numai şi numai durere, tată. Grăieşte Dumnezeu cu tine şi te 
strigă sub lumina cuvântului Său cel dătător de viaţă, căci tu 
te clatini de pe un picior pe altul şi nu mai ai stat în picioare 
înaintea Mea. O, Mi-e milă de tine, tată, dacă eşti a Mea. Ţi-am 
spus că Mi te-a dat Tatăl de ţară a întoarcerii Mele pe pământ 
acum, la sfârşit de timp şi că porţi de la începutul cel dintâi 
taina aceasta pe vatra ta. Ţi-am spus, tată, că vin cu oştiri de 
sfinţi şi cu masă de cuvânt la tine, şi te-am chemat la masa Mea 
desfacându-Mă cu ea în mijlocul tău şi punând înaintea ta cu- 
vântul Meu, cuvântul naşterii din nou a lumii, ţara Mea de azi. 
Certarea Mea de peste tine este iubire, este trezire, căci singură 
îţi atragi ceea ce te loveşte spre înţelepţirea ta. Tu eşti ceea ce 
atragi stihiile ca să te bată spre mustrare şi spre îndreptare pe 
calea ta cu Dumnezeu. Glasul Meu din mijlocul tău, care te 
cheamă spre Tatăl, este darul dat ţie de El pentru învierea ta şi 
apoi pentru slava ta peste pământ, este Fiul lui Dumnezeu, 
Care grăieşte cu tine, căci eşti sortită de Tatăl să fii slava 
popoarelor şi mândria veacurilor acum, la sfârşit de timp, pre- 
cum ai fost la început când Tatăl te-a scos întâia din ape la fac- 
erea cerului şi a pământului. O, vin zorii zilei Mele şi se 
apropie, căci Eu Mă slăvesc şi Mă voi slăvi cu multul de pe 
pământul tău, care este muntele Meu cel sfânt pentru vremea 


venirii Mele la sfârşit de timp. Scoală-te în zori şi arată-ţi faţa 
şi apoi spală-te în râul acesta ca să vezi, căci dacă nu-L cunoşti 
pe Dumnezeu şi glasul Lui în tine, atunci tu eşti nevăzătoare, 
ţara Mea, şi trebuieşti vindecată, tată. O, vino spre şoapta Mea, 
care suspină după tine de pe vatra ta, căci ţi-am pus cunună de 
slavă pe creştet, şi este scris pe ea cuvântul lui Dumnezeu spre 
tămăduirea ta, ca să vadă apoi ochii duhului tău şi să umbli în 
lumină, căci Eu sunt lumina lumii în mijlocul tău. Este scris în 
Scripturi să fac din tine mândria veacurilor, dar fii înţeleaptă, 
că împărăţia Mea cu tine nu este din lumea aceasta, nu este de 
pe pământ, ci ea este cea alungată dintre oameni, căci Eu 
ucenicilor Mei, cărora le dădusem împărăţia Mea, le-am spus 
că vor fi alungaţi dintre oameni şi că vor fi urâţi de toţi pentru 
numele Meu şi că cel ce va răbda până la sfârşit, acela va fi cel 
care va lua cununa împărăţiei Mele. 

Eram pe pământ aproape de vremea pătimirii Mele, iar 
poporul Israel vorbea despre vremea lui Mesia, Care va veni 
ca un împărat ca să-l izbăvească pe el de sub stăpânirea ro- 
manilor şi nu de sub păcat, precum este scris să lucreze Dum- 
nezeu, iar când M-am descoperit atât de slăvit în mijlocul 
poporului Meu cel de atunci, gata a fost şi stârpirea Mea, căci 
este scris că împărăţia lui Dumnezeu nu este din lumea aceasta. 
Şi iată lucrarea cuvântului Meu, care înviază omul spre viaţa 
veacului ce va să fie, această lucrare este izbăvitoare şi este 
între oameni şi este din cer, nu din lumea aceasta, iar oamenii 
îl aşteaptă pe Dumnezeu să-i dezrobească de lipsuri şi de 
necazuri, nu de păcate, şi iată iarăşi este ceea ce a mai fost, şi 
taina uşii deschise n-o pricepe omul ca să-Mi deschidă când 
bat ca să-l fac pe el împărăţie a Mea pe pământ între oameni. 

Eram pe pământ acum două mii de ani şi petreceam cu 
săracii şi cu păcătoşii, cu bolnavii şi cu îndrăciţii şi-i vindecam 
pe toţi cu milă şi cu slavă, în timp ce Israel aştepta să vin şi să-i 
dezrobesc de sub romani şi să cucerească el lumea apoi, căci 
el n-a înţeles că împărăţia lui Mesia nu are nimic în lumea 
aceasta şi nu este din ea, iar când mai-marii lui Israel au văzut 
umilinţa Mea şi puterea Mea cea prin ea peste toţi cei nepu- 
tincioşi cu duhul şi cu trupul, căutau să Mă prindă în cuvânt, 
pentru că Mă urau şi nu credeau în Mine şi voiau să Mă piardă, 
dar n-au putut aceasta ce au vrut ei, fiindcă Eu am înviat prin 
cruce şi M-am făcut împărat mare, cu împărăţie care nu cade, 
căci ea este vie precum Eu sunt. Amin. 

O, vino să fii împărăţie a Mea, ţara Mea de azi! Am spus 
prin acest cuvânt de sfârşit şi de început nou, am spus că vor 
veni spre tine popoare pentru cuvântul Meu cel în mijlocul tău 
aşezat pentru viaţa ta şi pentru slava Mea şi pentru duhul 
învăţăturii Mele peste popoare ca să înveţe ele de la Mine legea 
vieţii, după ce moarte nu va mai fi, căci toate cele vechi trec 
cu trosnet şi vin cele noi în locul lor, după cum este scris în 
Scripturi, iar lucrarea Mea peste pământ lucrează din mijlocul 
tău, neam român, şi numele tău va fi purtat de neamurile care 
vor veni să se boteze în cuvântul Meu din mijlocul tău şi să se 
numească ele cu numele Meu şi cu numele tău, fiindcă tu eşti 
a Mea de la Tatăl. O, teme-te de Dumnezeu, ţara Mea de azi, 
şi vezi cum faci ca să te scoli întru întâmpinarea Mea, căci a 
ajuns la tine împărăţia lui Dumnezeu, şi ea este în mijlocul tău 
şi aşteaptă după tine ca să fii, căci Eu sunt Cel ce sunt, şi sunt 
în mijlocul tău cuvânt de naştere din nou a lumii, iar cei ce cred 
aceasta vor fi ca stelele în vecii vecilor, precum este scris în 
Scripturi să fie. Amin, amin, amin. 

O, poporul Meu cel din români luat de Mine pentru 
slava Mea de peste tine! Să nu te laşi spre neînţelepciune, tată, 
căci Eu în mijlocul tău sunt înţelepciunea lui Dumnezeu, fiule. 

Ai grijă, tată, de tămăduirea ta, că vin la tine sfinţii. Vin sfinţii 
cu Mine la tine ca să-ţi dea înţelepciunea darurilor lor şi ca să 
lucrezi tu cu harurile sfinţilor, tată. Taina uşii deschise, taina 
inimii deschise, ia din carte această taină şi învaţă din ea şi 
pentru ea din mijlocul tău, că mare este venirea Mea cu sfinţii 
la tine, tată, şi mare este iubirea lor pentru puterea Mea în tine 
ca să te hrăneşti cu ea şi ca să biruiască ea apoi peste pământ, 
căci sfinţii vor judeca lumea, precum este scris în Scripturi, 
poporul Meu. Amin. 

O ia aminte, Doamne, la rugăciunea sfinţi- 
ilor Tăi, care se roagă pentru poporul 
Tău, pentru casa Ta, pentru biserica Ta de azi! în ziua mea de 
serbare între sfinţi, eu, mucenicul Tău Pantelimon, Te rog dă-i 
poporului Tău cel din români, dă-i lui înţelepciunea gândirii şi 
apoi a vorbirii şi apoi roadele lor înaintea Ta. Amin. 

O, popor hrănit cu atâta bogăţie de cuvânt! Uită-te la 
înţelepciunea cea omenească şi învaţă, fiule. Pe pământ sunt 
din loc în loc stâlpi cu lumină pe vârful lor ca să lumineze calea 
omului în vreme de întuneric, şi din stâlp în stâlp sunt fire 
întinse pe cale, şi este sus de pământ calea firelor care poartă 
în ele putere ca să dea lumină de sus pe calea omului care 
merge prin noapte pe cale, iar omul cunoscător al acestei taine 
a scris pe stâlp spre vederea omului trecător pe cale şi a scris 
aşa: „Nu atingeţi stâlpii, şi nici firele chiar dacă sunt căzute 
pe pământ, că e primejdie de moarte 

O, popor hrănit cu duhul înţelepciunii cea de sus, bu- 
cură-te că primeşti lumină de sus pe cale, dar nicidecum să nu 
spargi lampa care-ţi face lumină de sus ca să vezi şi ca să mergi 
fără să te împiedici! O, nu atinge stâlpii, nu lovi în stâlpi, nu 
lovi nici în firele cele care leagă cerul cu tine pe pământ, că e 
primejdie de moarte pentru tine dacă faci aşa. Chiar dacă vreo 
grea încercare sau vreo vijelie dă peste firele acestea ca să le 
rupă de sus şi ca să vină la pământ, nu te lovi în ele, fiule, ci 
lasă-i pe îngeri să vină să prindă la loc, la vârf firele smulse de 
furtună ca iarăşi să umbli tu în lumină, căci întunericul îţi ia 
înţelepciunea şi te face nepăsător pentru lumină apoi. O, nu te 
purta cu lumina ca şi cu întunericul atunci când o ai slujindu-ţi 
ţie de deasupra creştetului tău, ci bucură-te de lumină, căci lu- 
mina este de la Dumnezeu, fiule. Cel ce leapădă de peste el 
această lucrare de cuvânt şi pe cei ce poartă până la om lucrarea 
aceasta a Domnului peste toţi oamenii care caută cu lumină, 
acela va umbla în întuneric, iar capătul lui va fi plânsul. 

O, fii ai cuvântului lui Dumnezeu din vremea aceasta 
când El strigă după om! înţelepţiţi-vă! înţelepţiţi-vă! înţelep- 
ţiţi-vă! E glasul Domnului peste voi. Cerul e legat cu pământul 
aici la voi. Vine Domnul cu sfinţii Lui, vine Domnul pe firul 
cuvântului Lui, iar voi fiţi ochi şi urechi şi fiţi faptă a înţelep- 
ciunii lui Dumnezeu! Depărtaţi de la voi toate neputinţele, căci 
eu sunt de la Domnul tămăduitor vouă, şi cu voi lucrez taina 
tămăduirii, nu singur, iar voi să lucraţi cu Dumnezeu tămădui- 
rea neamurilor de pe pământ, căci cuvântul lui Dumnezeu este 
cel ce tămăduieşte şi rodeşte tămăduiri. Amin. Deschideţi 
Scripturile şi vedeţi în ele rădăcina cuvântului lui Dumnezeu, 
care vă creşte astăzi pe voi pentru împărăţia Lui pe pământ. 
Fiţi rodul acestui cuvânt, fiţi mari la înţelepciune, căci toţi duş- 
manii acestui cuvânt vor sta pe nisip curând, curând şi vor fi 
luaţi de val. Tămăduiţi-vă prin credinţă, aşa cum sfinţii au lu- 
crat pe pământ, şi aşa cum lucrează ei din patria cea de sus şi 
împart celor credincioşi. Pace vouă! Strângeţi-vă cu înţelep- 
ciunea şi faceţi sfat cu ea şi ieşiţi din toate durerile care se ivesc 
peste voi, căci înţelepciunea lui Dumnezeu face sfat cu voi, iar 
voi s-o primiţi, fiilor, şi învăţaţi-vă să puteţi de la Dumnezeu 


şi să umblaţi în lumină, fiilor. Amin. 

Şi acum, Doamne, pune Tu cuvântul Tău peste al meu 
şi dă-i lui rod mult peste poporul Tău şi peste oamenii care văd 
şi cred lumina aceasta, ca să umble ei apoi sub ea spre viaţa 
lor. Amin, amin, amin. 

O poporul Meu, grăieşte cu tine Domnul 
^şi cu sfinţii Lui, şi aceasta înseamnă 
Scriptura venirii Domnului cu sfinţii, fiule. Şarpele cel de de- 
mult stă cu gura deschisă la Mine şi la tine ca să ia în gură cu- 
vântul Meu când el se naşte în carte şi ca să tragă cu duhul 
hulei lui stelele cerului şi să le arunce pe pământ, dar Eu, Dom- 
nul, păstoresc toate neamurile cu toiag de fier, iar îngerul Meu 
se războieşte cu şarpele cel de demult şi cu îngerii lui şi nu este 
loc în cer pentru ei, şi vor fi aruncaţi pe pământ, şi va stăpâni 
împărăţia lui Dumnezeu împotriva acestora şi va fi ea cu fiii 
ei, care biruiesc prin sângele Mielului şi prin cuvântul 
mărturiei lor, precum este scris în Scripturi. Amin. 

O, poporul Meu, stai, tată, cu lumina şi umblă în lumină, 
că noapte nu va mai fi, şi veţi fi fiii zilei, fiilor, dacă acum 
învăţaţi să umblaţi în lumină. Amin. 

Mucenicul Pantelimon dă să grăiască vouă cuvânt de 
învăţătură, fiilor, că mereu, mereu aveţi nevoie să învăţaţi, 
mereu, mereu, tată. Fiţi fiii învăţăturii cea de sus şi preţuiţi 
legătura cerului cu voi şi păziţi-o de lovituri, tată. îngerii Mei 
vă dau mereu mergere în vreme grea, iar voi fiţi fiii zilei şi veţi 
merge, fiilor, şi veţi merge, căci lumina Mea vă păzeşte vouă 
calea, şi pe voi pe ea, şi Mă păzeşte pe Mine lângă voi ca să 
aveţi voi tată şi să nu fiţi orfani, ci să fiţi voi fiii lui Dumnezeu 
pe pământ, după cum voia Mea vă cere vouă să fiţi. Amin. Pace 
vouă! Amin. 

Pace poporului român, cu care astăzi am grăit spre tămă- 
duirea lui de întuneric şi de necredinţă, că e vreme de necredinţă, 
după cum este scrisă Scriptura lepădării de credinţă înainte de 
venirea Mea, care va prinde sub ea pe cei necredincioşi. 

Pace ţie, neam român! Nu te înjuga la un jug cu necre- 
dincioşii, iar necredincioşi sunt toţi cei care nu caută la faţa Mea 
ca să facă ei voia Mea. la jugul Meu pe umerii tăi, o, ţara Mea 
de azi, căci jugul Meu este uşor, fiindcă Eu sunt fără de păcat, 
iar sarcina Mea este bună, căci Eu îl port pe Tatăl în Mine, şi 
voiesc să fac din tine popor purtător de Dumnezeu, o, neamul 
Meu de azi, neam român, neamul Meu acum, când Eu vin pe 
pământ cuvânt spre tămăduirea neamurilor. Amin, amin, amin. 

* 

M ă împlinesc în mijlocul tău cu Scriptura venirii 
Mele cu sfinţii, poporul Meu, şi cu naşterea din 
nou a lumii, naşterea prin cuvânt, căci la început a fost Cuvân- 
tul, şi tot aşa este şi la sfârşit, şi Eu sunt Cuvântul, Eu sunt Fiul 
lui Dumnezeu, Cuvântul Lui sunt. începutul are un sfârşit, şi 
sfârşitul are un început, fiindcă Dumnezeu este fără de început 
şi fără de sfârşit, şi de aceea este iarăşi începutul şi iarăşi se 
lucrează prin cuvânt. Amin. 

Acum două mii de ani când am venit de la Tatăl la cu- 
vântul îngerului, M-am făcut Fiul Omului prin naşterea Mea 
din Fecioară ca să-l răscumpăr pe omul cel căzut din rai şi 
să-l duc la Tatăl prin răstignirea Mea şi prin învierea Mea, lu- 
cram atunci prin cuvânt şi-i vindecam pe toţi cei care Mă 
căutau pentru neputinţele lor, şi făceam om viu din om mort 
şi-L slăveam pe Tatăl în Mine, căci Tatăl Meu lucra în Mine, 
iar Eu întru El, şi ridicam păcatul omului numai cu cuvântul, 
şi apoi omul era vindecat de toate neputinţele trupului lui, şi 

aşa M-am arătat Eu atunci Dumnezeu adevărat din Dumnezeu 
adevărat, ca să aibă apoi neamul creştinesc un Dumnezeu 
dovedit, un tămăduitor, şi lucram prin cuvânt, căci e plin de 
putere cuvântul lui Dumnezeu. Amin. 

O, poporul Meu de azi, ia, tată, cuvântul Meu în tine şi 
vindecă-te cu el, vindecă-te de tine şi ia-Mă pe Mine de viaţă 
a ta, de lucrare a ta, de putere a ta, căci puterea ta te ia şi te 
scoate din Dumnezeu dacă tu nu ai pe Domnul de putere a ta. 
O, uită-te la cei care au venit şi au crezut şi s-au hrănit cu mult 
cuvânt aici, la izvorul Meu de cuvânt, şi uită-te acum cât de 
mult au murit ei faţă de adevărul cel în cuvântul Meu des- 
coperit, căci cel ce nu se leapădă de sine se leapădă de Mine, 
şi se vede că aşa face, şi aceasta nu se întâmplă în om prin pu- 
terea Mea, ci prin puterea lui, căci omul fără Dumnezeu în el 
nu pricepe ce înseamnă Dumnezeu în el şi ce înseamnă el în 
statul lui cel dinăuntrul lui. Eu sunt acest cuvânt care lucrează 
peste tine, dar cel ce-şi pierde credincioşia faţă de Dumnezeu, 
acela păţeşte aşa din pricina păcatelor lui, din pricina neputinţei 
lui. Dar Eu vin la tine tămăduitor, poporul Meu, şi iau cu Mine 
sfinţii cei tămăduitori, ca să aibă de lucru ei, căci cerul este în 
lucru pentru lucrarea Mea, pe care o am de împlinit de la Tatăl 
peste om, fiindcă trebuie să-i trag la Tatăl pe toţi oamenii, după 
cum ucenicilor Mei Eu le-am făgăduit când M-am dus la Tatăl, 
poporul Meu. Amin. 

O Bunule Doamne! Dumnezeu Fiul eşti 
^Tu, şi eşti Cuvântul Tatălui. Dumnezeu 
Tatăl, Dumnezeu Fiul şi Dumnezeu Duhul Sfânt, în acest nume 
lucrezi Tu întreită lucrare a lui Dumnezeu acum, la sfârşit de 
timp, şi lucrezi mult, şi duhul proorociei este lucrarea cuvân- 
tului Tău cu care lucrezi în vremea aceasta peste pământ. «Iată, 
Eu surit cu voi până la sfârşitul timpului şi nu vă voi lăsa or- 
fani», aşa le-ai spus la ucenici acum două mii de ani. «Vă voi 
trimite pe Duhul Adevărului, Care din al Meu va lua şi vă va 
vesti vouă şi vă va învăţa tot adevărul. El pe Mine Mă va 
preamări, căci din al Meu va lua ca să vă vestească vouă, căci 
toate câte are Tatăl sunt ale Mele», aşa îi mângâiai Tu pe ei 
până să Te desparţi de ei şi să Te aşezi iarăşi întru Tatăl ca să 
le fii de folos, ca să le trimiţi pe Duhul Sfânt Mângâietorul ca 
să fie cu ei. 

O, Bunule Doamne, ce face omul care stă lângă acest 
cuvânt al gurii Tale şi apoi se desparte de el? Se duce la bine 
cel ce face aşa? O, îi trebuie tămăduire celui ce vine ca să fie 
cu Tine aici, la izvor şi lângă poporul Tău, căci dacă el nu 
primeşte tămăduire atunci când vine, el pleacă iar, şi pleacă 
prin ceea ce are în el, prin puterea cea din el. Numai cel ce ia 
în el puterea Ta când vine, numai acela nu pleacă, numai acela 
nu mai vrea altfel decât voinţa Ta, numai acela primeşte de la 
Tine darul cel scump al credincioşiei, care îl tămăduieşte de 
sine pe om ca să vadă omul ca Dumnezeu, căci cine nu-L vede 
pe Dumnezeu, acela nu vede ca Dumnezeu şi vede ca omul, 
iar omul este nevăzător de Dumnezeu, o, Doa mn e. 

Vin spre tine cu duhul tămăduirii, popor al cuvântului 
lui Dumnezeu. Iţi amintesc că Domnul S-a lăsat răstignit pe 
cruce şi nu S-a împotrivit voii celor ce L-au supus pe El aşa. 
Iată ce înseamnă Duhul lui Dumnezeu în om! Duhul lui Dum- 
nezeu nu Se pune cu duhul omului, ci Se smereşte pe Sine 
înaintea omului neputincios, dar duhul omului se pune cu 
Duhul lui Dumnezeu şi prinde putere din om împotriva lui 
Dumnezeu, Care Se smereşte pe Sine înaintea omului, căci 
Domnul este blând şi smerit cu inima înaintea omului neputin- 
cios faţă de puterea lui Dumnezeu din el. 

O, fii ai acestui popor, voiesc să vă dăruiesc tămăduire 


de voi înşivă dacă voiţi să luaţi, căci toate se dobândesc prin 
credinţă, după cum este scris. Duhul cel rău dă să vă scrie 
necredincioşi şi potrivnici, dar voi nu staţi fără duhul călăuzirii, 
fără viaţă şi lucrare binecuvântată peste voi. O, nu staţi prin 
voi înşivă înaintea lui Dumnezeu şi unii înaintea altora pentru 
cele ce sunt de lucrat, ci staţi cu duhul supunerii sfinte, şi pe 
care însuşi Domnul l-a arătat cum este atunci când S-a supus 
voii celor ce L-au supus pe El. O, de atâtea ori prinde în voi 
putere duhul cel potrivnic lui Dumnezeu, căci între voi sunt 
dintre cei cu duh de îndărătnicie mare. Zadarnic căutaţi pentru 
acest duh din voi să vă acoperiţi cu cuvântul lui Dumnezeu 
pentru dreptatea voastră unul împotriva altuia. Omul trebuie 
să se lupte să rămână el, şi nu lucrul cel făcut de el şi nu înţe- 
lepciunea lui, căci cunoştinţa îl îngâmfă pe om, şi aşa a păţit 
Adam mai înainte de căderea lui din Dumnezeu. 

O, nu e bună puterea ta în tine, fiule al Domnului, ci e 
bună bunătatea şi mila, iar pentru acestea nu-ţi trebuie putere, 
ci îţi trebuie iubire, fiule. O, mult rău vine peste voi când îl 
daţi deoparte pe Domnul de lângă voi. O, învăţaţi cum să-L 
aveţi pe Dumnezeu şi cum să vă aibă Domnul, că Domnul nu 
vă are dacă voi nu-L aveţi pe El, şi se cunoaşte când nu-L aveţi 
şi se cunoaşte cel ce nu seamănă cu Domnul. Se uită Domnul 
la voi şi stă fără putere pentru voi, căci dacă aveţi voi putere, 
El nu mai are, fiindcă Duhul Lui nu Se pune cu duhul omului. 
Iată de ce a lăsat Domnul cuvânt şi a spus să nu umble singur 
cel ce umblă singur, ci să se teamă să facă aşa, că acela dacă 
face aşa, face multă pagubă peste tine, iar tu eşti un popor lipsit 
de cele de pe pământ, şi trage Domnul din greu să te îngri- 
jească, fiule. 

O, mi-e milă de Dumnezeu în mijlocul tău, căci în tine 
sunt fii îndărătnici cu multul, popor hrănit din cer. îndărătnicia 
este duh din iad. Adunătura înţelepciunii care este în creştinul 
cu vedere de sine, aceea este împotriva lui Dumnezeu, căci cu 
Dumnezeu se stă prin credinţă, nu prin înţelepciune. Uitaţi- vă 
voi cum înţelepciunea cea adunată în voi îl judecă pe Dum- 
nezeu şi stinge duhul învăţăturii între voi, căci omul pentru 
sine îl omoară pe Dumnezeu şi nu mai are învăţător peste el. 
Duhul ascultării este duhul cel mântuitor pentru om, dar acestui 
duh bun îi stă împotrivă duhul de sine al omului, duhul care 
I-a găsit Domnului vină ca să-L stârpească apoi, căci dacă 
Domnului I se găseşte vină, darămite unui trimis de-al Său pen- 
tru om! Şi ce foloseşte cel ce găseşte vină celui trimis de Dum- 
nezeu pentru om? O, nu are folos un aşa om, ci numai pagubă 
are. Mintea lui semeaţă însă nu vede aceasta, căci semeţia nu 
este altceva decât orbia omului şi căderea lui din Dumnezeu. 

Te îndemn, popor hrănit din cer, să faci cumva să depăr- 
tezi din mijlocul tău durerea cea de la duhul semeţiei şi al 
nemulţumirii şi să iei în lucrarea ta duhul ascultării, viaţă bine- 
cuvântată ziua şi noaptea, căci în mijlocul tău a crescut prea 
mult călcarea cuvântului lui Dumnezeu. Deschide Scriptura şi 
vezi în ea ce te învaţă ea să faci când în mijlocul tău se nasc 
dezbinări între fraţi. Mi-e milă de Domnul în mijlocul tău, 
popor hrănit din gura Lui. O, n-are cuvântul Domnului putere 
peste tine. Cuvântul celui pus de El să te călăuzească, nici atât 
n-are putere peste tine, căci unii din voi sunteţi tare, tare 
îndărătnici, iar pacea, care se naşte din lucrul supunerii sfinte, 
se desparte această lucrare de unii din voi. O, sunteţi tare, tare 
deosebiţi la fire, şi fiecare ţine la firea lui chiar şi când dă să 
se lase mai moale, mai nelucrător cu firea lui, iar atunci el pe- 
depseşte şi nu zideşte, căci ca să zideşti nu înseamnă să ţii zidi- 
rea pe loc prin firea ta, care te lucrează în fel şi chip înaintea 
celor cu care vieţuieşti. învârtoşarea inimii lucrează din om în 

fel şi chip când omul se ţine tare faţă de cei din faţa lui, căci 
chiar şi când se dă bătut, el tot chinuieşte pacea cea din jur dacă 
nu ia în el numaidecât Duhul lui Dumnezeu, blând şi smerit cu 
inima, lucrarea inimii curate, care dacă nu este se vede că nu 
este chiar şi când dă să se arate că este. 

O, popor hrănit de Dumnezeu, dacă cerul ar primi putere 
din mijlocul tău, ar sta mult cu tine în sfat Do mn ul şi cu sfinţii 
Lui. O, ţie îţi lipseşte mult, mult duhul umilinţei, căci dacă şi 
unul sau doi îl are cu multul lipsă pe acest duh, toată casa lui 
Dumnezeu se face vinovată de lipsa duhului umilit, căci dia- 
volului nu-i trebuie decât puţin de tot ca să se facă mare de tot 
acolo unde i se face loc ca să fie el. 

Vă roagă Domnul să deschideţi Scripturile şi să vă 
faceţi singuri judecata faptelor rele, iar cei de la Domnul aşe- 
zaţi pentru voi, să vegheze aceia cum veţi lucra vindecarea 
voastră de orice vină vă lucraţi vouă înşivă şi unii altora apoi, 
căci cel vinovat dă să scape de vină, dă s-o împartă, şi nu dă 
să se vindece de ea prin darul milei Domnului şi prin umilinţa 
inimii omului. Fiţi treji îndeajuns pentru îndreptarea vieţii 
voastre laolaltă. Vindecaţi-vă unii pe alţii prin duhul iubirii 
sfinte, nu prin duhul dreptăţii faptelor, căci judecata faptelor 
este partea Domnului. Amin. 

Pace vouă! Tămăduire vouă! Doctoria să vă fie umilinţa 
inimii care scapă neurgisită prin umilinţa din ea înaintea Dom- 
nului, Care vă hrăneşte pe voi cu Duhul Sfânt Cel făgăduit de 
El că va fi peste cei credincioşi Lui. Amin, amin, amin. 

O poporul Meu, sfinţii te îndeamnă pe tine 
^de la moarte la viaţă prin iubirea de 
fraţi, fiule. O, poporul Meu, ce duh te stăpâneşte pe tine când 
în mijlocul tău se nasc atâtea tulburări, tată? O, de unde, tată, 
vin certurile între voi? Nu este nimeni între voi înţelept care 
să judece între frate şi frate dacă se ridică pricini între fraţi, 
tată? O, este, fiilor, dar când îl învinuieşti pe cel pus de Dum- 
nezeu pentru lucrarea lui peste tine, atunci tu nu mai ai lumină, 
şi te ai pe tine şi atât. 

O, nu sta fără de ascultare între tine şi Mine, fiule. Ţi-am 
spus să duci viaţă binecuvântată, poporul Meu, dar iată, nu 
iubeşti pentru tine cuvântul cu care te învăţ de atâta vreme. El 
stă în carte, şi tu n-ai treabă cu el pentru împlinirea lui, iar Eu 
nu pot să fac nici o minune cu tine, tată. Voiesc să Mă fac mi- 
nunat măcar în cei ce vin de acum încolo sub mantia Mea ca 
să-i ocrotesc de cele ce vin. Dă-Mi faţă în mijlocul tău şi la- 
să-Mi-o curată pentru cei ce se nasc de acum, că am plan de la 
Tatăl ca să-l împlinesc pe pământ, şi voiesc să-Mi tămăduieşti 
mersul, fiule. O, ajută-Mă să merg, căci paşii Mei s-au în- 
greuiat. Vino, vino spre milă de Dumnezeu, poporul Meu. 
Vino, tată, şi-Mi dă mâna ca să merg. Vino şi Mă scoală de jos, 
căci vreau să merg, poporul Meu. Amin, amin, amin. 

27 iulie/9 august 2008 

Praznicul Schimbării la faţă a Domnului 

Lucrarea Fiului lui Dumnezeu pentru salvarea omului pierdut din 
rai. Cel mai mare duşman din om împotriva Domnului este necre- 
dinţa din om. A doua venire a Domnului şi naşterea din nou a lumii, 
Scripturi care vor fi lucrate din patria română. Jertfa Domnului pe 
altar pentru omul neputincios. Doimi Domnului este naşterea 
cea de sus a omului. 

B in sărbătoare în sărbătoare Mă las cuvânt în 
cartea Mea de azi pentru hrana ta cea din cer, 
popor care eşti credincios venirii Mele iarăşi de la Tatăl la om. 
Sunt Fiul Tatălui Savaot, născut din Tatăl mai înainte de vecii. 


La facerea cerului şi a pământului am făcut apoi pe om din 
pământ şi am pus din Mine duh de viaţă în el, şi după chipul 
Meu M-am uitat când l-am plămădit. Şi după ce el s-a smuls 
din Mine ca să fie de sine, Eu şi cu Tatăl am plâns cu plâns 
dumnezeiesc după om cinci mii de ani şi mai bine, şi apoi Tatăl 
M-a trimis pe pământ ca să întocmească prin Mine întoarcerea 
omului la Tatăl. Toată sarcina păcatelor omului am purtat-o pe 
pământ, şi apoi le-am pironit pe cruce împreună cu Mine, şi 
apoi am înviat pentru om şi l-am luat şi M-am dus cu el la Tatăl 
cu lucrarea salvării lui întocmită şi I-am spus Tatălui: Tată, iată 
Omul! Aşa am lucrat Eu atunci salvarea omului pierdut din rai, 
iar acum Mă fac cuvânt peste pământ şi vin din Tatăl pe calea 
aceasta şi îl învăţ mult pe om, îl învăţ să treacă din trup în duh, 
de la moarte la viaţă, de la întuneric la lumină, de la păcat la 
sfinţenie, căci voia Mea aceasta este: sfinţirea omului. Amin. 
O, şi de ce sfinţirea omului? De ce aceasta, o, Tată al Meu? 

O Fiule scump, după ce Noi în vremea 
^facerii a toate câte s-au făcut am grăit 
Unul către Altul să facem om după chipul şi asemănarea 
Noastră, Tu M-ai ascultat, şi din pământ l-ai plămădit pe om 
şi apoi ai suflat peste el şi ai ridicat pe picioarele lui om cu su- 
flet viu. L-ai despărţit apoi în două şi l-ai numit bărbat şi feme- 
ie, aşa precum l-ai zidit, şi ai făcut aşa ca să nu se simtă singur 
omul, dar numaidecât el s-a semeţit şi mai mult dacă nu s-a 
mai simţit singur, s-a semeţit mai mult ca atunci când şi-a zis 
în sinea lui că el este mare şi când s-a ridicat cu gândul deasu- 
pra lui Dumnezeu, iar îngerii care-i slujeau au început să cadă 
odată cu înălţarea omului care a căzut prin înălţare, şi atunci 
gura Ta a rostit peste îngerul Mihail să dea poruncă îngerilor 
să aibă frică de Dumnezeu şi să ia aminte la El şi nu la om. 

O, omul s-a semeţit şi mai mult apoi dacă s-a văzut că 
nu este singur. Căzuse ceata cea dintâi a îngerilor, căzuse din 
cinstea în care era, căzuse odată cu căderea omului care s-a 
înălţat pe sine peste Dumnezeu, iar răul acesta lucrat de om 
s-a numit satană şi a căzut din cer cu tot cu om, iar Tu, Fiule 
scump, ai fost martor la această durere, şi martor eşti şi de 
atunci până azi, căci îngerii căzuţi prin înălţarea omului se 
războiesc de atunci împotriva omului prin care ei şi-au pierdut 
statul şi slava din care au căzut. O, câtă durere pe Noi de atunci 
şi până azi, Fiule Unule al Meu! De atunci s-a înfiinţat timpul, 
tată, şi de atunci Noi suferim în timp, şi tot aşa şi omul, tată. 
Am coborât acum, la sfârşit de timp, cu slava cuvântului Tău 
pe pământ, şi iarăşi Tu lucrezi cuvânt de facere a omului aşa 
cum lucrai când îi grăiai lui Moise pentru poporul Israel ca 
să-l faci pe el împărăţie a lui Dumnezeu. împărăţia lui Dum- 
nezeu este acolo unde Dumnezeu grăieşte şi unde poate cu pu- 
terea Sa, dar omul s-a ridicat tot mereu şi s-a semeţit faţă în 
faţă cu Dumnezeu, aşa cum a fost şi cu poporul cel din vremea 
lui Moise, căruia Tu i-ai grăit atât de mult timp de patruzeci 
de ani, şi în mijlocul căruia Ne-am arătat cu multul slava şi 
puterea cea prin cuvânt rostită să fie şi să lucreze la vedere ca 
să aibă Dumnezeu un popor pe pământ între popoare. 

Cel mai mare duşman din om împotriva Noastră nu este 
păcatul lui, o, Fiule îndurerat ca şi Mine, Tatăl, ci este necredin- 
ţa din el, căci ea îl dezbracă pe om de Dumnezeu. O, Te-am 
trimis apoi pe pământ acum două mii de ani şi nu Ţi-a încurcat 
venirea şi lucrarea de facere iarăşi a omului, nu Ţi-au încur- 
cat-o păcatele omului, ci Ţi-a încurcat-o necredinţa lui, tată, 
căci cei plini de păcate Te-au cunoscut şi Te-au primit în ei şi 
Te-au purtat apoi şi Te-au arătat lumii prin smerenia lor, căci 
mai smerit este un păcătos, străin de Noi prin păcat, decât un 
drept care se îndreptăţeşte pe sine înaintea lui Dumnezeu prin 

faptele dreptăţii lui şi ale slujirii lui înaintea Noastră, Fiule 
scump. Acum două mii de ani i-ai luat pe cei trei dintre ucenicii 
pe care Ţi-i descoperisem ca să-Ţi arăţi cu ei lucrarea între oa- 
meni şi Te-ai suit cu ei pe munte înalt şi Ţi-ai lăsat văzută slava 
pe care o ai de la Mine mai înainte de întemeierea lumii, căci 
faţa Ta şi veşmintele Tale au strălucit ca soarele şi s-au făcut 
albe ca lumina, şi Te-ai arătat cu Moise şi cu Ilie şi ai grăit cu 
ei înaintea celor cu credincioşie şi spuneai despre patima Ta, 
care avea să urmeze pentru răscumpărarea omului, iar Petru a 
dat să-Ţi spună să rămâi pe munte şi să facă trei colibe, Ţie şi 
lui Moise şi lui Ilie, dar voia Ta a fost să pătimeşti pentru sal- 
varea omului, şi atunci Tu prin nor luminos ai umbrit prive- 
liştea de pe munte, iar Eu, Tatăl, am rostit peste ei din nor şi 
am spus: «Acesta este Fiul Meu iubit, întru Care am binevoit 
şi pe Acesta să-L ascultaţi». După ce Tu i-ai ridicat de jos, din 
spaima lor, ei au văzut că numai Tu mai erai cu ei, şi le-ai spus 
lor să nu spună nimănui de slava Ta cu ei până ce Tu nu Te vei 
ridica prin învierea Ta. O, Fiule scump. Iţi arătasei lor Scriptura 
venirii lui Ilie, precum era scris în Scripturi să fie, şi ai făcut 
înţeleasă lucrarea lui Ioan Botezătorul, care vestise în vremea 
aceea tuturor împărăţia cerurilor şi pocăinţa oamenilor spre 
Dumnezeu, ca să Se milostivească Domnul de ei. O, Fiule 
scump, tot aşa Mi-am slobozit Eu în ziua aceasta de sărbătoare 
glasul Meu peste cei de azi credincioşi lucrării Tale peste 
pământ şi peste om, şi tot aşa le grăiesc şi lor şi le spun aşa: 
Cuvântul Acesta este Fiul Meu, întru Care binevoiesc; de El 
să ascultaţi! Amin. 

I ar Eu sunt cuvântul Tău, o, Tată al Meu, şi 
le spun lor: Cel ce Mă ascultă pe Mine 
ascultă pe Tatăl, Care M-a trimis, căci în Mine Tatăl Se slăveşte 
cu tot cuvântul Său, cu toată lucrarea Sa. Amin. 

O, poporul Meu, nu-i place duhului potrivnic când aude 
de la Mine că-ţi zic poporul Meu; nu-i place să audă că ţarina 
neamului român e patria Mea cea de azi, patria venirii Mele 
pe pământ după două mii de ani pentru Scriptura naşterii din 
nou a lumii, precum este scris în Scripturi să lucrez. Iată, Eu 
nu Mă încurc nici azi în păcatele omului, ci Mă încurc în necre- 
dinţa lui, iar tu să iubeşti slava Mea din mijlocul tău şi să-i fii 
credincios, căci împărăţia Mea nu este din lumea aceasta, şi de 
aceea lumea n-o primeşte şi n-o vrea pe ea, fiindcă ea se are 
pe ea, şi altfel ea nu mai vrea. Eu însă îi spun ei că vine biciul 
lui Ilie şi va cădea în usturime după usturime lumea, şi pace 
nu va fi, şi va fi facere cu durere, şi va fi Dumnezeu cu lucrarea 
Sa peste pământ şi Se va slăvi prin ea, precum este scris să se 
împlinească aşa. Amin. 

O, poporul Meu de la izvor, scoală-te dis-de-dimineaţă 
şi iarăşi să-Mi aşezi sărbătoare cu strângere la izvor, că vin la 
izvor ca să bea cei ce însetează după Mine şi după tine, iar tu 
să-I aşezi Domnului popas cu ei, căci El îi strânge lângă El şi 
îi hrăneşte pe cei ce-L caută, pe cei ce vor să înveţe să fie. Cere 
la Mine vreme slujitoare Mie şi ţie pentru cei ce vin după hrană 
din cer, că e frumos să ceri la Dumnezeu, fiule, şi e frumos să 
fii fiu al Său, fiu care cere Tatălui pe cele care Tatăl îi spune 
lui să le ceară. Amin. 

Binecuvântată să fie strângerea poporului cel plin de 
dor, căci iată, se îndreaptă spre izvor cu inima, cu dorirea şi 
apoi cu pasul şi apoi cu hrănirea lui din gura Mea! Amin. 

Binecuvântat să fii tu, cel ce pregăteşti masă de sărbă- 
toare şi popas Domnului ca să fie cu oamenii, cu cei ce vin 
crezând şi învăţând să creadă ca să fie! Amin. 

Binecuvântată să-ţi fie înţelepciunea şi fapta ei pentru 
care tu te pregăteşti înaintea celor ce vin la izvor, o, poporul 


Meu! Eu, Domnul, îţi dau de la Mine ca să ai şi ca să poţi pen- 
tru mărturisirea Mea, căci am voit şi vreau să-Mi fii mărturi- 
sitor, tată. Vremea blândă să te însoţească la sărbătoarea cea 
pentru mama Mea Fecioară, şi tot şi toate să fie pentru slujirea 
sărbătorii, poporul Meu. Amin. 

O, poporul Meu, să nu judeci cu judecată pe aproapele 
tău, ci numai pe tine, tată, căci altfel nu este mântuire, ci este 
judecată. Cel ce ştie această minunată lucrare, acela scapă de 
judecata faptelor lui rele înaintea lui Dumnezeu, iar cine 
lucrează altfel, acela a şi fost judecat, căci a călcat peste Dum- 
nezeu, Care nu vrea moartea celui greşit, ci voieşte învierea 
lui. Amin. Ai grijă de mântuirea ta, fiule, căci Eu ţi-o lucrez, 
numai tu s-o doreşti şi s-o ai. Eu sunt Cel ce lucrez înaintea şi 
în urma omului neputincios, aşa cum am lucrat mereu. în ziua 
de joi M-am făcut trup şi sânge pe masă la cină şi M-am dăruit 
ucenicilor Mei, şi numai a doua zi am împlinit ceea ce Eu le-am 
dat lor la cina cea de taină, şi am lucrat mai dinainte ceea ce 
le-am dat prin jertfa Mea, şi, iarăşi, Mă fac pâine şi vin pe altar 
şi apoi se duce cu Mine la bolnav sau la cel credincios şi Mă 
împarte cel ce Mă împarte spre viaţa omului. Lucrez şi înaintea 
şi în urma omului, aşa cum lucrez şi cu acest cuvânt ieşit din 
gura Mea odată cu taina cea de pe altar a jertfei Mele cea pen- 
tru om. Mă fac trup şi cuvânt pe masa Mea de azi, şi prin cu- 
vânt lucrez şi Mă fac şi Mă dau ţie trup şi cuvânt, poporul Meu. 
Voiesc să-l vindec de necredinţă şi de îndoială pe cel ce stă aşa 
în poporul Meu, şi nu ştiu cum s-o mai dau ca să Mă desluşesc 
Eu şi lucrul Meu din mijlocul tău, alături cu cei prin care Eu 
vin la tine ca să te cresc cu duh din cer, cu dragoste din cer şi 
nu de pe pământ, tată. Naşterea cea de sus, aceasta este dorirea 
Mea peste om, dorire care Mă arde în piept, poporul Meu. Sfin- 
ţirea ta este cărarea Mea spre tine, iar tu să fii ca Mine, blând 
şi smerit cu inima, şi să stai cu credincioşie înaintea Mea pen- 
tru lucrul tău cu Mine, că am nevoie mai mult decât oricând 
de fii cu credincioşie, iubitori şi plini de dor de cer în ei, căci 
cerul este scaunul Meu de domnie, poporul Meu, şi de pe el 
împărăţesc peste tot şi peste toate dacă-1 am în om. Amin. 

Voi, copii din porţi, fiţi-Mi copii, tată, căci dragostea din 
voi este de copil, iar cei ce vă judecă pe voi şi nu vă iubesc, 
aceia nu sunt copii, ci sunt judecători, şi tot aşa şi văd. Voi însă 
fiţi plini de planul Meu cel dumnezeiesc şi nu vă potriviţi 
durerii care dă mereu să vă doboare puterea cea pentru Mine, 
şi cu ea în voi aşa să puteţi pentru Mine, căci vai celui fără 
cruce ca şi a Mea, şi vai celui ce-şi face el crucea lui ca s-o 
poarte! Fiţi îndelung răbdători, tată, şi slujiţi-Mi cu iubire, că 
am nevoie de slujirea voastră, tată, şi prin răbdarea şi slujirea 
voastră cea pentru Mine Eu, Domnul, voi câştiga Tatălui pe 
mulţi, şi apoi voi lucra mult ca să împlinesc Scripturile cele 
din urmă: naşterea din nou a lumii, cer nou şi pământ nou şi 
slavă de nou Ierusalim pe pământ, precum este scris. Amin. 

O, calea Mea cu tine, poporul Meu, este calea Mea, tată, 
şi pe ea Eu trebuie să grăiesc şi nu să tac, iar tu să lucrezi după 
cuvântul Meu ca un fiu, căci fiul Meu este cel ce ascultă de 
Mine aşa cum Eu ascult de Tatăl şi îi sunt Lui Fiu iubit, întru 
Care El binevoieşte, şi de Care tu să asculţi, o, poporul Meu. 
Amin, amin, amin. 

6/19 august 2008 

Praznicul Adormirii Maicii Domnului 

Dorul omului cheamă venirea Domnului. S-a împlinit semnul care 
vesteşte venirea Domnului: nu mai este credinţă pe pământ. Lepă- 
darea de credinţă va atrage arderea pământului. Păcatul este foc şi 
este sfârşitul omului. Ascunderea de Dumnezeu dăinuie în firea cea 
căzută a omului. Iubirea cea pentru Dumnezeu şi iubirea cea pentru 
om trebuie să aibă martori pe pământ. 

M ă fac cuvânt peste pământ şi Mă dau celor ce 
Mă caută cu dorul inimii lor, căci cei ce cred în 
Mine sunt plini de iubire, sunt plini de dor, iar cei ce nu cred 
în Mine sunt cei ce Mă prigonesc, sunt cei ce Mă tăgăduiesc. 
Eu sunt Domnul Iisus Hristos, Fiul lui Dumnezeu, şi sunt Fiul 
mamei Fecioare, după ce Tatăl M-a trimis pe pământ prin 
naşterea Mea din trup fecioresc acum două mii de ani, căci 
dorul ei după Dumnezeu Mi-a fost scară slăvită ca să vin pe 
pământ, ca să vin după om. Şi de ce să vin după om? O, vin pe 
pământ după om, căci dorul omului Mă cheamă să vin, şi sus- 
pinul lui Mă cheamă, că numai în suspin petrece duhul omului, 
dar omul nu ştie să înţeleagă acest suspin al duhului lui. El 
caută, săracul, îşi caută mereu fericirea şi viaţa, şi din greu 
trudeşte cu căutarea sa, dar Duhul Cel de sus este departe de 
înţelegerea lui, căci el nu găseşte ce caută, iar Eu vin în calea 
lui şi-i dau din Duhul Meu, căci omului îi este dor şi nu ştie de 
unde vin în el dorul şi suspinul cel de la dor şi truda lui după 
viaţă. Vai omului care nu citeşte în Scripturi ca să vadă faptele 
lui Dumnezeu pe pământ şi să creadă apoi în El şi să-L doreas- 
că de însoţitor al său şi să se facă el apoi însoţitorul lui Dum- 
nezeu pe pământ! 

O, mamă dulce a Mea! O, dulce ţi-a fost ţie cititul Scrip- 
turilor cele despre venirea lui Mesia, Salvatorul omului, mamă! 
O, cât de mult M-ai aşteptat să vin pe pământ, iar tu să-Mi 
slujeşti cu dor! Iubirea ta de Dumnezeu M-a dorit şi te-a făcut 
scară slăvită pentru venirea îngerului Meu la tine cu vestea 
venirii Mele prin naşterea Mea din trupul tău fecioresc, şi apoi 
M-ai primit, şi apoi M-ai aşezat înaintea oamenilor spre cre- 
dinţă sau spre tăgăduire, mamă. Am stat apoi pe pământ şi am 
împlinit toate câte erau scrise să le împlinesc, şi apoi M-am aşezat 
iarăşi în Tatăl, adică în slava pe care o aveam de la El mai 
înainte de întemeierea lumii şi prin care Tatăl Mă preaslăveşte 
pe pământ, căci Eu sunt Cuvântul Tatălui, şi puterea Lui sunt 
în cer sus, şi pe pământ jos, precum este scris. 

Pe pământ în ziua aceasta e sărbătoarea venirii tale la 
Mine şi la Tatăl, mamă, căci dacă Eu M-am dus iarăşi la Tatăl 
tu ai rămas pe pământ, ai rămas cu ucenicul Meu. Eram pe 
cruce şi ţi-am spus despre el: «Iată fiul tău», iar lui i-am spus: 
«Iată mama ta», şi tu te-ai supus şi ai împlinit aşa şi ai rămas 
la el, şi el te-a iubit cu iubirea Mea din el, căci iubirea lui M-a 
cunoscut şi Mi-a slujit apoi cu mare iubire, şi iată, iubirea 
slujeşte iubirii, şi altfel de slujire nu este pentru iubire, fiindcă 
iubirea Mea în om îşi are însoţitorii ei. 

O, scumpă mama Mea, Mi-am aşezat pe vatra neamului 
român locul Meu de venire cuvânt pe pământ, căci Tatăl iarăşi 
M-a trimis pe pământ, mamă. M-a trimis Tatăl cuvânt pe 
pământ, M-a trimis iarăşi după om, mamă. Eu sunt dintru în- 
ceput Cuvântul Tatălui, iar când Tatăl a voit să ridice spre 
izbăvire pe poporul lui Avraam, Isaac şi Iacov, popor care era 
robit în Egipt, M-a făcut Tatăl cuvânt peste Moise şi am grăit 
cu poporul lui Israel patruzeci de ani, mamă, şi l-am călăuzit 
pe el spre ţara făgăduinţei, căci suspinul lui a ajuns la Dum- 
nezeu şi apoi M-a trimis Tatăl pe Mine ca să-l izbăvesc de sub 
suspin şi să-l învăţ pe el dorul de Dumnezeu, credinţa în Dum- 


nezeu şi faptele ei, mamă. Iată, aşa M-a trimis Tatăl şi azi cu- 
vânt pe pământ, căci s-a apropiat sfârşitul veacurilor, şi toţi şi 
toate aşteaptă în cer şi pe pământ venirea Fiului Omului, veni- 
rea Mea, mamă, căci prin naşterea Mea din trupul tău fecioresc 
Eu M-am făcut Fiul Omului şi M-am făcut Mântuitorul lumii, 
căci omul pe pământ trăieşte numai în robie, mamă. Grăiesc 
cu tine înaintea celor ce s-au strâns la serbarea ta lângă locul 
izvorului Meu de cuvânt. Taina ţarinii cu comoară în ea, aceas- 
ta este taina alegerii acestui pământ pentru ca să vin, pământul 
neamului român, mamă, şi voieşte Tatăl să-l anunţe pe el patrie 
cerească, patria venirii Mele iarăşi de la Tatăl la om cu vestea 
împărăţiei cerurilor, cu slava cuvântului Meu, care umple cerul 
şi pământul, numai inima omului n-o umple el, căci omului 
nu-i este dor de Dumnezeu pe pământ, mamă. O, hai să grăim 
la izvor, mama Mea! Oştirile cereşti sunt pentru tine venite 
aici, la izvor, cu sărbătoare pentru tine, iar Eu sunt Fiul lui 
Dumnezeu şi sunt Fiul tău. Hai să-i hrănim pe cei strânşi lângă 
izvorul Meu de cuvânt, căci dorul i-a adus, iar credinţei şi iu- 
birii lor le trebuie putere, mamă. Hai să Ne slăvim cu slava pe 
care o am de la Tatăl mai înainte de întemeierea lumii, o, mamă 
plină de cuvânt ca şi Fiul tău, Dumnezeu-Cuvântul, căci slava 
lui Dumnezeu este cuvântul, aşa cum a fost şi la început, 
mamă! Amin, amin, amin. 

O dulce Fiule al Tatălui Savaot şi al meu! 
^ M arc este iconomia Tatălui pentru sal- 
varea din moarte a omului, Fiule scump! O, pe toate le mai 
face omul pe pământ, dar ca să deschidă Scripturile şi să 
citească în ele venirea Ta atunci şi acum, nu are omul dor şi 
timp ca să creadă în Scripturi şi să le vadă apoi împlinirea aşa 
cum le-am văzut eu când Tu ai venit pe pământ acum două mii 
de ani. O, ce dor Ţi-a fost de om atunci când ai venit! O, ce 
dor îţi este de om şi de dorul lui acum când iarăşi vii! O, ce 
dor Ne este Nouă, celor din cer, o, ce dor, Fiule scump! Dar ce 
s-a întâmplat cu dorul din om, o, Doamne? De ce a căzut din 
cer dorul omului? O, nu se mai suie la cer mintea omului, 
inima omului, dorul omului. O, nu mai este credinţă pe pământ, 
Fiule scump. Aceasta este vremea să vii: nu mai este credinţă 
pe pământ. Iată semnul când Tu trebuie să vii. Ca în vremea 
lui Noe oamenii de pe pământ n-au iubire de Dumnezeu şi n-au 
credinţă, ci au lepădare de credinţă, iar aceasta atrage pe pă- 
mânt arderea lui, arderea de pe el a toate câte sunt făcute de 
omul cel potrivnic lui Dumnezeu, căci gândurile omului nu 
sunt ca ale lui Dumnezeu. O, cât Te doare această despărţire 
între om şi Tine, Fiule Doamne! Curând, curând va vedea omul 
cât Te doare, căci durerea Ta de la om îţi copleşeşte mila, şi 
iată, vii să-l îmbii, vii să-i grăieşti ca un Dumnezeu plin de pu- 
tere, dar el auzind nu aude şi văzând nu vede, fiindcă pe pă- 
mânt este păcatul lepădării de credinţă, Fiule Doamne. Mă fac 
cuvânt peste cei ce s-au strâns la gura izvorului Tău şi le spun 
lor să citească Scripturile aşa cum eu le-am citit, şi apoi Te-am 
aşteptat ca să vii, după cum era scris în Scripturi să vii, şi le 
spun lor că dorul după Dumnezeu se face scară slăvită pentru 
venirea Ta iarăşi la om, o, Doamne. Amin. 

Mă las cu glas duios de mamă la locul izvorului cuvân- 
tului Fiului meu şi vă găsesc adunaţi la masă cerească. Eu şi cu 
Fiul una suntem. Eu sunt întru El, iar El întru mine este, căci 
aşa este scris că lucrează Do mn ul prin cei ce cred în El. Vin să 
vă dau poveţele vieţii. Iubiţi viaţa! Ea este Fiul meu, Care a luat 
pământ cu mâna şi a făcut pe om după chipul şi asemănarea Sa 
şi a suflat apoi peste el cu gura Sa viaţă. Iubiţi viaţa, căci Fiul 
meu v-o dă, căci întru El este viaţa, iar viaţa este lumina oame- 
nilor! Feriţi-vă de moarte, feriţi-vă de păcat, căci fiii oamenilor 

nu ştiu ce este moartea, şi de aceea petrec întru ea. O, nu iubiţi 
lumea, nici ceea ce este în ea, căci lumea a ajuns la sfârşit, iar 
Dumnezeu la început, şi iarăşi se lucrează prin cuvânt ca la în- 
ceput, şi iarăşi pe toate le face Dumnezeu. O, despărţiţi-vă de 
păcat, că-L doare pe Fiul meu păcatele voastre! înfecioriţi-vă 
viaţa! Călugăriţi-vă trăirea şi viaţa! Priviţi la sfinţii care au biruit 
lumea şi carnea, adică trupul, care pofteşte împotriva duhului, 
şi apoi s-au sfinţit pentru Domnul. O, întoarceţi-vă la viaţă de 
rai pe pământ, ca să vină de la Dumnezeu viaţa pe pământ şi să 
ia Domnul de pe el moartea, căci este scris să fie aşa. O, nu mai 
mâncaţi came! O, nu mai mâncaţi came! O, nu mai mâncaţi 
came! E vina ta, omule, că mănânci came. E vina ta că nu-L 
iubeşti pe Dumnezeu. Nu e vina diavolului acest păcat al tău. E 
vina cărnii acest păcat al tău, păcatul că nu-L iubeşti pe Dum- 
nezeu. Nu poţi şi pe tine şi pe Dumnezeu să-L iubeşti, căci cel 
ce se iubeşte pe sine se leapădă de Dumnezeu şi apoi îl 
prigoneşte pe El. 

O, lăsaţi pofta trupului, care vine de la pofta ochilor, iar 
aceasta de la duhul trufiei vieţii! O, lăsaţi iubirea de voi înşivă 
şi daţi-I Domnului iubirea, căci la El ea se înmulţeşte şi nu 
scade, şi vă va ieşi înainte această avere dacă la Domnul v-o 
strângeţi ca s-o aveţi, căci Domnul numai şi numai pentru om 
trudeşte şi Se smereşte trudind. O, bucuraţi-vă de darurile 
Domnului şi de jertfa de iubire a poporului Lui cel jertfitor, şi 
apoi eu iarăşi vă voi povăţui pe voi spre Fiul meu, Care Se face 
cuvânt pe pământ acum, la sfârşit de timp, pe vatra neamului 
român. Fiţi blânzi şi smeriţi cu inima, fiţi ca Fiul meu! Nu fiţi 
ca fiii oamenilor, nu fiţi ca fiii veacului acesta, care trăiesc ca 
în vremea lui Noe şi nasc din ei foc care arde lumea, căci de la 
păcatele omului arde pământul, fiindcă păcatul este foc şi este 
sfârşitul omului. 

O, deschideţi-vă braţele şi îmbrăţişaţi-L pe Fiul meu aşa 
cum eu L-am îmbrăţişat şi L-am iubit mai mult ca pe viaţa mea! 
O, veniţi să vă naşteţi din cuvânt şi să vă faceţi fii ai lui Dum- 
nezeu, căci cei ce cred în El, aceia sunt cei care nu mai mor şi 
sunt cei ce trăiesc, şi în El trăiesc, în Fiul meu iubit, întru Care 
eu am binevoit cu iubirea mea, cu dorul meu tot şi cu toată 
trăirea mea pe pământ. Duceţi această viaţă pe pământ şi-i veţi 
trăi dulceaţa şi veţi fi vii prin ea şi veţi fi hristoşi şi Domnul Se 
va slăvi prin voi, căci voia Lui este sfinţirea voastră. 

învăţaţi iubirea şi apostolia ei! învăţaţi viaţa cea fără de 
păcat! învăţaţi iubirea de la Ioan, ucenicul cel iubit al Fiului 
meu şi căruia El m-a dat când S-a dus la Tatăl după ce a înviat, 
iar el m-a luat acasă la el şi m-a iubit şi m-a însoţit şi m-a hrănit 
cu Fiul meu şi am stat în ascultare de Dumnezeu. Amin. 

O, casa ta trebuie să-I folosească lui Dumnezeu, nu ţie 
dacă eşti copilul lui Dumnezeu. Aceasta trebuie să ştie un copil 
al lui Dumnezeu. Şi cum să folosească ea, casa ta, lui Dum- 
nezeu şi nu ţie? Mai întâi tu trebuie să-I slujeşti lui Dumnezeu 
şi nu ţie sau celor ce sunt ai tăi, şi apoi tu trebuie să-L aduci pe 
Domnul în casa ta, la masa ta, la inima ta, în fapta ta, şi apoi 
să-ţi dea El să faci lucrul Său pe pământ şi peste oameni. Voia 
ta să moară ca să poată Domnul să te facă pe tine voie a Sa 
apoi, dar nu când şi când, ci mereu, şi aşa veţi fi voi împărăţia 
lui Dumnezeu, o, fii hrăniţi de Dumnezeu cu hrană de sus, şi 
veţi fi casa lui Dumnezeu pe pământ aşa cum a fost Ioan, 
ucenicul cel iubit prin iubirea din el şi căruia Fiul meu m-a dat 
când S-a dus la Tatăl. 

O, fiţi blânzi şi smeriţi cu inima, smeriţi cu purtarea şi 
cu înfăţişarea! Ieşiţi din lume, căci lumea a ajuns la sfârşit, iar 
Domnul la început! Cel ce stă în lume, acela bea din vinul ei 
vrând-nevrând, iar cel ce iese din ea, acela bea din vinul Dom- 


nului, de la masa Lui, din harurile Lui, care se fac slava lui 
Dumnezeu peste cei ce stau sub har. Luaţi şi mâncaţi şi beţi din 
gura Domnului, căci cuvântul gurii Lui se slăveşte pe pământ 
şi cheamă omul la viaţă, la iubire de Dumnezeu, şi pe morţi la 
înviere! Vine ziua când cei adormiţi se vor scula şi vor mărturisi 
acest cuvânt şi acest loc de izvor al Fiului meu. O, ce vor face 
atunci cei ce tăgăduiesc această venire a Sa după om? 

O, Fiule Emanuel, mergem la cei adunaţi la izvor şi le 
dăm vindecare şi credinţă, căci lumea aceasta le dă la oameni 
cădere şi necredinţă, Doamne. în ziua aceasta stăm la masă cu 
ei, şi apoi le vom da iarăşi povaţa, că e mare această sărbătoare 
de cuvânt peste cei ce se adună în ziua mea de serbare la 
izvorul cuvântului Tău. Te-am mângâiat cu venirea mea peste 
cei ce s-au strâns să audă din cer şi să ia mângâiere. O, mân- 
gâie-i şi Tu pe ei, căci Tu eşti Mângâietor şi eşti Mântuitor, o, 
dulce Fiul meu şi Dumnezeul meu. Amin. amin, amin. 

Ţf" i mângâi, mamă, şi iarăşi îi voi mângâia 

JX. spre scursul zilei. îi îmbrăţişăm în zorii săr- 
bătorii şi iarăşi îi vom îmbrăţişa în cuvânt spre scursul zilei, iar 
Tatăl va avea mângâiere din lucrul cel aşezat înaintea Lui, căci 
voia Tatălui este sfinţirea omului, o, mama Mea dulce la cuvânt 
ca şi iubirea ta pentru om, căci ai fost dulce pentru om, mamă, 
în toată vremea ta pe pământ, şi aşa eşti şi acum din slăvile 
cereşti când îi mângâi pe cei credincioşi Mie, mamă. Amin. 

O, poporul Meu cel jertfitor, Mă aplec să-ţi mulţumesc 
că ai gătit zi de sărbătoare şi popas pentru cei ce vin după Mine 
şi după tine ca să asculte glasul Meu. Fii mulţumit şi mulţu- 
mitor, tată, că mare lucrare este la Mine să-Mi găteşti tu masă 
ca să cinez Eu cu omul şi să-l povăţuiesc pe el spre viaţa fără 
de moarte pe pământ şi să-l fac pe el fiu al sfinţeniei, fiu al pu- 
terii care biruieşte în om lumea. Amin. 

Iar voi, cei ce v-aţi strâns cu dor în piept la izvor, v-am 
răcorit cu râul vieţii, şi iarăşi vă voi răcori şi iarăşi vă voi învăţa 
spre scursul zilei, şi vă voi trimite toată mângâierea Mea, toată 
povaţa Mea, iar voi să lepădaţi, tată, grija cea lumească, şi fiţi 
ca îngerii pe pământ, că Eu, Domnul, nu vă cer ceea ce nu 
puteţi, dar ceea ce vă cer Eu se poate numai cu iubirea de Dum- 
nezeu în voi. Iubirea de Dumnezeu alungă frica, alungă păca- 
tul, căci păcatul aduce frică peste inima omului. Acolo unde 
nu este harul lui Dumnezeu, acolo este frica, acolo este păcatul. 
O, iubiţi pe Dumnezeu şi veniţi aici la izvor ca să învăţaţi să-L 
iubiţi pe Dumnezeu! Veniţi şi învăţaţi, căci am la izvor pe cei 
ce învaţă de la Dumnezeu pe om! Veniţi să vă întâlniţi cu Dum- 
nezeu, şi veţi lua ca plată viaţa! Curând, curând nu va mai fi 
nimic pe pământ şi vor fi numai cei ce-L iubesc pe Dumnezeu 
şi vor lua ca plată viaţa. Amin. Eu vin curând, şi plata Mea este 
cu Mine şi voi da viaţă celor ce iubesc viaţa. Amin. 

Eu sunt în mijlocul oamenilor cu acest izvor de cuvânt, 
căci omul fără hrană din cer peste el moare, moare mereu. Să 
vină omul să înveţe de la Mine prin acest cuvânt viaţa, căci am 
venit iarăşi de la Tatăl la om, şi lucrez cu slava pe care o am 
de la Tatăl mai înainte de întemeierea lumii, iar slava aceasta 
ce o am de la El este cuvântul gurii Mele, cuvântul care a făcut 
cerul şi pământul, şi care face iarăşi cer nou şi pământ nou, 
Ierusalim nou şi popor nou, precum este scris în Scripturi să 
lucrez Eu, Mieluţul Tatălui, pentru cei răscumpăraţi de El din- 
tre oameni ca să fie ei împărăţia Mea pe pământ. 

Pace vouă! Pace vouă! Pace vouă! Sfârşesc cuvântul 
Meu, şi iarăşi îl voi grăi pe el spre sfârşitul zilei, spre sfârşitul 
sărbătorii şi vi-1 voi da vouă de hrană. Amin, amin, amin. 

A ceastă zi de sărbătoare este mângâierea mamei 
Mele Fecioare, cea mai mare zi din viaţa ei de pe 
pământ. Această zi e zi de mângâiere, iar Eu, Domnul, voiesc 
să ştie cei ce se hrănesc cu glasul gurii Mele, să ştie ei că mama 
Mea Fecioara şi-a strâns tot dorul ei spre ziua aceea, căci după 
ce Eu M-am dus iarăşi la Tatăl după învierea Mea i-am lăsat ei 
dorul după ziua aceasta, dorul după Dumnezeu, dor mai mare 
decât acela când ea aştepta pe Mesia să Se nască pe pământ 
între oameni precum era scris în Scripturi să se împlinească. 

Voi, cei ce v-aţi adunat în ziua aceasta la glasul Meu cel 
hrănitor de suflete, învăţaţi de la mama Mea Fecioara dorul de 
Dumnezeu aşa cum ea l-a învăţat, căci ea a aşteptat cu dor 
neliniştit ziua şi noaptea unirea ei cu patria cea de sus, cu Tatăl 
şi cu Fiul şi cu Duhul Sfânt şi cu toate oştirile cereşti şi 
îngereşti. Ea a ştiut întreg ce înseamnă Dumnezeu şi ţara cea 
de sus, gătită ca o mireasă, împodobită pentru Mirele ei, ziua 
cea veşnică, pe care ea a primit-o în dar pentru vecii când Eu 
am venit şi am trecut-o pe ea hotarul între văzutele şi nevăzu- 
tele facerii lui Dumnezeu. Facerea cerului şi a pământului, fa- 
cerea cea de la Dumnezeu poartă în taina ei văzutele toate şi 
nevăzutele, şi voiesc să ştie omul ce înseamnă facerea lui Dum- 
nezeu şi ce înseamnă Dumnezeu. Eu, Domnul, stau cuprins în 
durere fără margini că nu ştie omul ce înseamnă Dumnezeu şi 
unde este El şi unde este omul. Vreau să-l fac pe om să ştie că 
nu se poate ascunde de Dumnezeu şi că Mă îndurerează omul 
cu durere fără de margini. 

După ce Eu l-am zidit pe om şi am pus în el duh de viaţă, 
el numaidecât s-a înălţat, s-a semeţit, şi apoi s-a ascuns nu- 
maidecât de Dumnezeu, a simţit în trupul lui să facă acest 
păcat, şi aceasta a fost despărţirea lui de Dumnezeu, pe Care-L 
simţea duşman apoi. O, iată ce îl învaţă pe om păcatul! Păcatul 
are cea mai ascunsă faţă şi poartă în el văzutele şi nevăzutele 
lui. Vreau să-l deprind pe om să se lase făcut de Dumnezeu, să 
se facă dumnezeu prin har ca să nu mai fie duşmănie între el 
şi Dumnezeu din pricina păcatului cel ascuns în el, şi pe care 
nu şi-l poate ascunde de Dumnezeu. 

Voi, cei care veniţi la izvorul înţelepciunii tainelor lui 
Dumnezeu, văzutelor şi nevăzutelor lui Dumnezeu, învăţaţi de 
la Mine că omul are în facerea pe care o face el văzutele şi 
nevăzutele cele lucrate de el, şi pe care Dumnezeu le cunoaşte 
în tot cuprinsul lor. Omul îşi este unul altuia duşman şi făcător 
de moarte, şi vreau să-l deprind pe om să înţeleagă aceasta ce 
nu înţelege el prin toate câte face el. Omul are în el firea lui 
cea căzută, ascunderea de Dumnezeu, nu ascunderea de om, 
căci dacă n-ar avea în el ascunderea de Dumnezeu el n-ar avea 
nici ascunderea de om. Ascunderea dintre om şi om este duş- 
mănie între unul şi altul, nu este altceva, iar Eu am venit pe 
pământ acum două mii de ani să-l învăţ pe om lumina, că mare 
suferinţă e pe om şi în om din pricina ascunderii de Dumnezeu 
şi de om. Omul care se ascunde cu nevăzutele lucrate de el 
înaintea lui Dumnezeu şi a omului este cuprins apoi de teama 
cea de la ascundere, şi această suferinţă a fost născută de om 
în rai, căci omul a fost aşezat în rai cu trupul lui cel dintâi şi 
peste care trebuia să-L aibă pe Dumnezeu, Care a ştiut cum 
l-a făcut pe el şi Care şi ştia să-l păzească şi să-l lucreze mereu 
ca să-l aibă Domnul pe om şi să nu se aibă omul pe el, ci Dom- 
nul să-l aibă dacă l-a făcut să-l aibă. înţelepciunea aceasta însă 
l-a părăsit pe om încă de la început, şi aceasta s-a întâmplat 
pentru că omul i-a deschis duhului cel străin, cel necunoscut 
de el, iar cel necunoscut nu-i poate face decât rău omului, aşa 
cum s-a şi întâmplat încă de la începutul omului, şi atunci Eu, 
Dumnezeu-Cuvântul, am rostit cuvânt şi am zis duhului cel 


potrivnic voii Mele în om: «Duşmănie voi pune între tine şi fe- 
meie, între seminţia ta şi seminţia ei, şi aceasta îţi va zdrobi 
ţie capul, iar tu îi vei împunge ei călcâiul». Iată, înţelepciunea 
cea părăsită de om în rai a făcut ca omul să se facă duşman lui 
Dumnezeu, duşman prin ascundere, duşman care n-a căpătat 
decât suferinţă peste trup şi blestem peste pământ, care avea 
să-i fie omului mamă hrănitoare şi dăruitoare de hrană dacă 
omul ar fi rămas în ascultare şi în neascundere de Dumnezeu. 
Când Eu, Domnul, am rostit aceasta peste om i-am fost şi nu 
i-am fost duşman omului, dar omul şi-L face singur duşman 
pe Dumnezeu atunci când se ascunde de El ca de un duşman, 
şi şi-l face singur duşman pe om atunci când el se ascunde de 
om ca de un duşman. 

O, e mare taina lui Dumnezeu cu omul, şi voiesc această 
taină s-o înţeleagă omul şi s-o pătrundă aşa cum a pătruns-o 
mama Mea Fecioara de a dorit-o ea în toată vremea ei cea de 
după învierea Mea prin care M-am aşezat iarăşi întru Tatăl, 
căci ea a dorit apoi cu dor să intre întru împărăţia nevăzutelor 
lui Dumnezeu, care-i hrănea din ele dorul de ele, pentru că ea 
era locaşul curăţiei şi al luminii a toate ale ei, căci ea nu a 
cunoscut în trupul şi în duhul ei duhul ascunderii cea prin lu- 
crare, ci a cunoscut numai înţelepciunea tainelor, care trebuiau 
tăinuite spre ocrotirea lor înaintea oamenilor, căci oamenii îşi 
sunt duşmani unii altora prin ascundere şi îşi sunt duşmani prin 
mărire de sine, prin semeţie lucrătoare, căci om pe om se 
dărâmă pentru mărirea cea de pe pământ a omului şi nu pentru 
altceva face el aceasta. 

O, mama Mea scumpă! Dulce ţi-a fost iubirea şi răb- 
darea, mama Mea! Taina vieţii tale, taina inimii tale a fost iu- 
birea şi mila, că mare ţi-a fost simţământul duhului iubitor de 
oameni, mama Mea! Taina vieţii tale cea mai presus de orice 
iubire de pe pământ a omului curat cu inima şi cu viaţa, taina 
iubirii tale a purtat în ea voia Tatălui şi a Fiului şi a Duhului 
Sfânt, iubirea cea care se numeşte Dumnezeu şi cu care i-ai 
iubit pe oameni, pe toţi oamenii, mamă, că milă îţi era de ei, şi 
te durea în tine mila aceasta aşa cum îi doare ea în ei azi pe cei 
în care Noi am pus spre lucrarea ei mila de om, mamă, mila 
care lucrează pentru om, mama Mea. în ziua ta de serbare am 
desfăcut Eu taina dorului tău, căci ziua aceasta poartă în ea 
unirea ta cu patria de sus, cu nevăzutele lui Dumnezeu-Făcă- 
torul, mamă, dar ele sunt taină cerească şi nu sunt ascundere 
de om, ci sunt purtate de Dumnezeu în taină pentru cei ce-L 
iubesc pe El pe pământ, aşteptând unirea lor cu El, aşa cum tu 
ai aşteptat-o în toată viaţa ta de pe pământ, mama Mea. O, bu- 
cură-te pentru ziua venirii tale întru cei cereşti şi presară tu du- 
hul iubirii de Dumnezeu peste cei ce Ne caută în casa tainelor, 
în lucrarea Mea de cuvânt, aici, la izvorul ei, mamă. Amin. 

O Fiule al meu, ce plin eşti de cuvânt a- 
^cum, la sfârşit de timp! Pe vremea lui 
Moise, când ai grăit în mijlocul poporului Israel timp de pa- 
truzeci de ani pe calea lui spre Canaan, Te-ai arătat Dumnezeu 
tare peste neamurile pământului, ca să facă acelea cale cărării 
Tale cu poporul Israel din loc în loc până în ţara făgăduinţei, 
dar ca şi Adam în rai s-a semeţit poporul Tău şi a căzut pe cale, 
a căzut prin semeţie poporul acela, căci semeţia l-a făcut să Te 
părăsească, să Te uite, Doamne. Tu însă, patruzeci de ani l-ai 
însoţit cu mult cuvânt ca să-l tot sprijini cumva şi să nu Te 
tăgăduiască el între neamuri. Ai făcut din el lumină neamurilor 
în vremea aceea, căci Tu erai lumina cea din mijlocul lui. El 
însă s-a făcut întuneric, căci s-a ascuns de poruncile Tale şi nu 
Te-a mai avut de Salvator al său nici pe Tine nici pe Moise, 
căci vai celui îndoielnic după ce el crede până nu vede! Tu eşti 

ascuns în tainele Tale, dar omul nu tot aşa este, nu tot aşa lu- 
crează, şi omul îţi este duşman, Fiule scump, şi îţi face teamă, 
Doamne, căci eu cunosc teama aceasta de la om, şi ea m-a în- 
durerat mult când Te-am avut pe pământ Fiul meu Cel de la 
Dumnezeu dat mie să Te nasc şi să Te cresc şi să Te ocrotesc 
de omul cel duşman lui Dumnezeu. De omul cel ascuns în sine 
şi în om îi este teamă şi lui Dumnezeu şi omului, şi, iarăşi, unui 
aşa om îi este teamă de Dumnezeu şi se ascunde, şi îi este 
teamă de om şi se ascunde de om, căci cel ascuns în sine şi în 
om insuflă duh de teamă în alt om de lângă el, şi duhul ascun- 
derii se simte aproape atunci când el lucrează din om peste om. 
O, îşi va spune omul că aşa lucrează şi Dumnezeu. O, omule, 
o, omule neiubitor de lumină, fa tu, lucrează tu tot ceea ce 
poate vedea cel din preajma ta, şi vei scăpa de păcatul ascun- 
derii şi-i vei face omului bine ca şi Dumnezeu, şi atunci poţi 
să spui că lucrezi ca Dumnezeu. Un rege aspru cu firea şi răz- 
boinic cu duhul trecea odată pe cale cu oastea lui înarmată pen- 
tru război şi a întâlnit doi oameni sfinţi în cale şi aceştia fugeau 
ca să se ascundă, iar regele cel aspru striga după ei urmă- 
rindu-i, şi apoi le-a spus lor: dacă sunteţi cu Dumnezeu de ce 
vă ascundeţi, de ce vă temeţi? Ei însă i-au răspuns lui: nu ne 
temem pentru noi, o, rege, ci ne temem pentru tine ca nu cumva 
să-ţi pricinuim ţie vreun păcat, şi de aceea ne ascundem de la 
faţa ta. O, iată câtă iubire, cât duh iubitor de oameni îi umbreşte 
pe cei ce-L iubesc pe Dumnezeu şi pe om! 

Voi, cei ce aţi băut azi la izvor duhul înţelepciunii tainei 
lui Dumnezeu cu omul, veniţi să învăţaţi de la Dumnezeu, căci 
vremea e scumpă acum şi trebuie s-o folosiţi pentru Dum- 
nezeu, nu pentru voi. Daţi-I Domnului vremea voastră pe pă- 
mânt aşa cum eu I-am dat-o! Ajutaţi-vă unii pe alţii spre calea 
tainelor cereşti, căci Domnul iarăşi stă cu omul în cuvânt şi îl 
călăuzeşte pe el spre tainele vieţii, aşa cum l-a călăuzit pe Israel 
vreme de patruzeci de ani în pustiul neamurilor de pe pământ 
spre ţara făgăduinţei. Iubirea de Dumnezeu să înlocuiască în 
voi iubirea care-1 scoate pe om din Dumnezeu. învăţaţi iubirea 
de Dumnezeu şi tainele ei cele de sus! Iubiţi în cer, nu iubiţi 
pe pământ, şi ajutaţi-vă pentru tainele lui Dumnezeu aşa cum 
Iosif m-a ajutat pe mine pe calea mea pentru Fiul lui Dum- 
nezeu, Care S-a făcut Fiul meu pe pământ! O, ce mult m-a aju- 
tat el, ce mult m-a iubit, ce mult m-a tăinuit înaintea oamenilor 
pentru lucrarea Fiului lui Dumnezeu în mine şi pentru venirea 
Lui spre oameni apoi, după cum timpul Scripturii hotărâse să 
fie aşa! Iubirea cea pentru Dumnezeu trebuie să aibă martori 
pe pământ aşa cum am avut eu încă de la începutul vieţii mele 
între oameni şi până la sfârşitul ei pe pământ. Tot aşa ar trebui 
să aibă martori şi iubirea cea pentru om, aşa cum eu am iubit 
şi am avut martori iubirii mele cea pentru om, căci i-am iubit 
mereu pe toţi şi le făceam bine pe calea lor spre cer şi-mi tăi- 
nuiam inima mea lor, căci aveam nevoie de iubirea omului ca 
s-o dau lui Dumnezeu cu tot cu om, dar iată, păcatul omului 
nu voieşte să aibă martori, dar îl are pe diavolul martor, aşa 
cum omul cel întâi zidit a avut martor semeţiei lui pe Dum- 
nezeu şi pe diavol, căci omul nu poate să se ascundă de Dum- 
nezeu şi nici diavolul nu poate, şi atunci a văzut Fiul meu pe 
satana ca fulgerul căzând din cer din pricină că s-a plecat 
semeţiei omului, voii omului. 

Când cei necredincioşi au tras spre judecată pe femeia 
cea păcătoasă pentru ca s-o judece pe ea Fiul meu Iisus, El des- 
coperea cu degetul pe pământ scrise păcatele lor, ale celor ce 
îşi pregătiseră pietre ca s-o omoare cu ele pe cea prinsă de ei 
spre omor, şi judecata lor a fost mai mare decât răutatea cu care 
voiau ei să pedepsească pe cel greşit, şi iată, omul nu se poate 


ascunde în spatele altui om, căci nimeni nu este drept înaintea 
lui Dumnezeu, ba, din contra, cel ce dă să-l învinuiască pe om 
nu este altul decât cel mai greşit decât acela. 

Omul este păcătos şi trebuie să se umilească şi nu să 
judece, căci scris este: «Cel ce judecă a şi fost judecat». Şi cum 
aceasta? Păcatul din om este acela care judecă păcatul altui 
om, căci omul nu este ca Dumnezeu, Care nu judecă, fiindcă 
Dumnezeu este Mântuitor, nu Judecător omului aşa cum este 
omul, bietul de el, omul care este judecat de însuşi păcatul lui. 

O, nu judecaţi, fiilor! Iertaţi, şi vi se va ierta, aşa cum a 
spus Fiul meu! Eu cât am stat pe pământ i-am ajutat şi i-am 
curăţat şi i-am îmbrăţişat pe toţi păcătoşii, pe toţi suferinzii şi 
i-am învăţat şi i-am iubit, şi numai iubire am împărţit, numai 
milă, numai pace, numai bunătate. Cel ce se doreşte iubit, acela 
nu poate iubi, dar cel ce iubeşte nu caută iubire, ci numai o îm- 
parte pe ea. Iată, femeia cea dintâi s-a iubit pe sine, s-a vrut 
iubită şi a făcut moarte peste om, iar femeia cea de-a doua nu 
s-a voit iubită, ci a iubit, şi a împărţit iubire peste om, iubire şi 
viaţă, că mare taină este să fie omul născut din cer şi nu de pe 
pământ. 

O, căutaţi naşterea voastră cea de sus, cea din Dum- 
nezeu, ca să aveţi iubire de Dumnezeu şi pe ea s-o împărţiţi în 
jur, voi, fii şi fiice de pe pământ! O, nu rămâneţi în naşterea 
voastră cea din părinţi, căci trupul cel din părinţi stă împotriva 
Duhului Cel din cer. Căutaţi să vă umpleţi de dorul patriei cea 
de sus şi al nevăzutelor ei, şi spre ea să-i petreceţi pe toţi oa- 
menii pe calea voastră pe pământ cu oamenii. Viaţa mea aşa a 
lucrat cât am stat între oameni, şi aşa am aşteptat eu ziua cea 
mai dulce a vieţii mele, ziua întâlnirii mele cu nevăzutele lui 
Dumnezeu, Cel ce a făcut cerul şi pământul, văzutele toate şi 
nevăzutele. Fiţi fii şi fiice ale luminii lui Dumnezeu! Nu vă 
ascundeţi de Dumnezeu, ci doriţi-L cu dor mult, căci taina fa- 
cerii cea de la Dumnezeu poartă în taina ei văzutele toate şi 
nevăzutele, de care omul nu se poate ascunde. O, păcatul omu- 
lui îl învaţă pe om să se ascundă de Dumnezeu, iar iubirea îl 
învaţă să-L împartă pe Dumnezeu ca să nu mai fie duşmănie 
între om şi Dumnezeu, şi între Dumnezeu şi om din pricina as- 
cunderii de Dumnezeu a omului. Iubiţi-L pe Dumnezeu, iubi- 
ţi-L ca mine şi ca Ioan, căruia Fiul meu m-a dat spre îngrijire 
când S-a dus la Tatăl! Fiţi înţelepţi prin cele din cer, nu prin 
cele de pe pământ! Faceţi-vă fii ai înţelepciunii cea de sus, care 
vă face cereşti cu inima şi cu iubirea şi cu privirea şi cu lu- 
crarea! Scăpaţi-i pe oameni de judecata lor, învăţându-i cură- 
ţenia inimii unii faţă de alţii şi faţă de Dumnezeu şi ajutorarea 
cea miluitoare, căci cel ce nu judecă pe aproapele său, acela 
nu este de pe pământ, ci este din cer, şi a scăpat de judecată 
unul ca acela. O, mare este taina iubirii! Ea se învaţă din cer, 
nu de la oameni. De la oameni se învaţă îngâmfarea şi judecata 
cea de la ea, iar de la Dumnezeu se învaţă umilinţa, şi prin ea 
nejudecata. Amin. 

O, Fiule scump al meu, am fost în ziua aceasta dărui- 
toare de naştere de sus a omului care vine şi aude glasul Tău 
aici, la izvor, glasul care naşte din el om nou şi care-1 face pe 
om Dumnezeu prin harul Tău, care curge şi îndumnezeieşte 
acolo unde el se aşează. Fii mărit, fii binecuvântat de cei ce Te 
iubesc ca în cer pe pământ, o, Doamne, o, Fiule al Tatălui 
Savaot, o, Fiule al meu, al mamei Fecioare, care Te-a adus din 
Tatăl la om pe pământ ca să fii cu omul şi iarăşi să Te duci apoi 
la Tatăl şi iarăşi apoi să vii, după cum ai şi venit iarăşi, îm- 
plinind iarăşi Scriptura venirii Tale prin care Tu ai vestit atunci 
venirea Ta de azi. Amin, amin, amin. 

© mama Mea, despreunează-ţi şi iarăşi 
ympreunează-ţi braţele pentru cei ce Ne 
iubesc, mamă, şi îmbrăţişează-i în taina iubirii cea de sus! 
Taina iubirii între Noi şi om s-o înveţe de la Noi omul, mamă, 
şi toţi să Ne iubească pe Noi între cei ce vin la izvor, iar Noi 
să-i iubim pe ei şi să le dăm cerul, mamă, căci cele nevăzute 
ale facerii lui Dumnezeu îi cuprind pe ei în taina lor, şi le tre- 
buie vindecată vederea ca să vadă ei cu ea pe cele nevăzute cu 
ochii omului, cu mintea omului, mamă. 

O, popor venit la izvor ca să auzi glasul lui Dumnezeu! 
Vino, tată, aşa cum îi place lui Dumnezeu să vii şi să fii, şi nu 
veni cum îţi place ţie să vii şi să fii! Vezi dorirea Mea, vezi-o 
în cuvântul Meu de peste tine şi fa-te după placul Meu, şi vei 
umbla în lumină, căci cele de la Dumnezeu în om sunt în lu- 
mină şi sunt în tainele ei, şi ferice de cei ce ştiu să citească 
tainele lui Dumnezeu şi pe cei ce le poartă pe ele pe pământ! 
Eu M-am tăinuit în om şi cu omul atunci când am lucrat tainic, 
dar n-am făcut aşa ca să Mă ascund de om, ci am făcut aşa pen- 
tru că omul nu este plămădit din cer ca să vadă şi ca să ştie ca 
în cer. Cel ce ia din cer, acela lucrează ca Dumnezeu şi este 
judecat de oameni pe pământ ca şi Dumnezeu, pentru că oa- 
menii sunt de pe pământ. 

O, nimeni nu poate să ia nimic din cer ca să poarte şi ca 
să dea dacă nu este dat lui de la Tatăl să aibă şi să dea şi să 
aducă rod lui Dumnezeu. Ţi-am spus acum această taină, popor 
care vii la izvor ca să creşti cu hrana cea de la Dumnezeu, şi 
caută să înveţi bine taina aceasta ce ţi-am spus-o Eu acum. O, 
ia numai din gura Mea şi nu lua pentru tine din gura omului, 
căci omul îi este duşman lui Dumnezeu prin ascundere şi îi 
este duşman omului prin cele ascunse în el. O, ia din Mine, 
tată, ia din gura Mea şi ia de la cei ce ţi-L împart pe Dumnezeu, 
căci ei nu pot lua dacă nu le dă Dumnezeu ca să ia şi ca să dea. 
Aşa să înveţi şi aşa să crezi, şi binecuvântată să-ţi fie ţie 
credinţa şi roadele ei, popor care vii la izvor, şi dacă vii, învaţă, 
tată, învaţă dorul de Dumnezeu, popor hrănit de Dumnezeu! 
Amin. 

Binecuvântată să fie inima celor ce vor lua această învă- 
ţătură în inima lor spre naşterea lor din Dumnezeu! Amin. 

Pace vouă, celor de la gura izvorului Meu! Pace celor 
ce se strâng pe lângă voi la izvor în sărbători! Amin. 

Pace vouă, celor ce iubiţi pacea Mea, iubirea Mea şi 
tainele ei! Fiţi fiii tainelor cereşti şi lucraţi cu ele în taina Duhu- 
lui Sfânt, Care străluceşte când El lucrează, fiilor! Fiţi ţara 
strălucirii celor de sus pe pământ, căci ţara Mea de pe pământ 
acum, la sfârşit de timp, poartă de la Mine numele ei cel fru- 
mos, ţara strălucirii, după harurile Mele lucrătoare din ea, fiilor. 
Amin, amin, amin. 

15/28 august 2008 

Sărbătoarea tăierii capului sfântului Ioan Botezătorul 

Poporul Domnului trebuie să trăiască numai pentru slava lui Dum- 
nezeu. Dumnezeu este lumină. Lumina cea necreată va cuprinde 
lumea în ziua de apoi. Sfântul Ioan Botezătorul lucrează peste popor 
duhul credinţei, duhul mărturisirii şi duhul pocăinţei. 

€ u grai de Duh Sfânt Mă fac cuvânt şi intru în 
cartea Mea cea de la sfârşit de timp şi Mă scriu 
în ea spre mărturia Mea, căci Tatăl Mă trimite, iar Eu mărtu- 
risesc lucrarea Mea, dată Mie de Tatăl ca s-o împlinesc aşa cum 
El Mi-o dă, şi nu lucrez şi nu grăiesc de la Mine însumi, ci de 
la Tatăl iau şi aşa împlinesc. Lucrez venirea Mea iarăşi de la 
Tatăl la om şi lucrez prin cuvânt aşa cum am lucrat la început 


când Dumnezeu a făcut cerul şi pământul. Eu eram atunci cu- 
vântul Tatălui, şi tot aşa sunt şi azi, căci sunt Fiul Lui. Tatăl, 
Fiul şi Sfântul Duh, acesta este numele lui Dumnezeu, şi în 
acest nume vin Eu cuvânt în cartea Mea de azi. Amin. 

îmi întăresc intrarea şi puterea cea din porţi şi aşa intru 
când cuvintez în mijlocul tău, poporul Meu de azi. O, învaţă-te 
să stai în aşteptarea Mea, că am cu tine venirea Mea cea în 
Scripturi proorocită de însăşi gura Mea acum două mii de ani. 
Caldă să-ţi fie pregătirea atunci când Eu vin în sărbători la tine 
cu sfinţii Mei, căci rugăciunile sfinţilor Mei îmi amintesc 
de-a pururi venirea Mea de acum, venirea Mea cu ei, făgăduită 
de Dumnezeu ca să fie, aşa cum şi tu eşti făgăduit ca să fii şi 
ca să-L ai pe Dumnezeu în mijlocul tău şi ca să-L creşti peste 
viaţa ta spre slava Sa pe pământ între oameni. 

O, poporul Meu, tu trebuie să fii şi să trăieşti numai pen- 
tru slava lui Dumnezeu, tată. Nu uita aceasta, căci aceasta ţi- 
am hărăzit Eu ţie. Iar ca să ştii cum să împlineşti aceasta fa-te 
înaintemergător aşa cum s-a făcut Ioan, botezătorul Meu, căci 
el a fost cel ce a mers înaintea slavei Mele între oameni, şi tu 
trebuie să înţelegi ca unul crescut de Dumnezeu ce înseamnă 
slava Mea pe care o am de la Tatăl mai înainte de întemeierea 
lumii. Eu sunt lumina lumii, Eu sunt lumină şi cuvânt, şi vie- 
ţuiesc pe pământ prin biserica Mea şi sunt în ea lumina lumii. 
O, fa-te lumină din lumină, fiule! O, faceţi-vă sufletele lumină 
din lumină, fiilor, ca să fiţi înaintemergătorii luminii cea de la 
început, lumina cea necreată şi care va cuprinde în lumină cu 
întreita sa putere lumea în ziua cea de apoi, căci Tatăl, Fiul şi 
Duhul Sfânt este ea, şi prin sfinţi lucrează ea de la Dumnezeu 
între oameni şi aşa îi lucrează ea pe ei şi aşa este ea înainte- 
mergătoarea Mea. Limba cea de came a omului nu poate să 
cuprindă slava luminii Mele, dar limba cea de duh o slăveşte 
pe ea dinăuntrul celui luminat de ea. 

Fă-ţi sufletul lumină din lumină, poporul Meu, aşa cum 
Ioan, botezătorul Meu, s-a făcut, căci Dumnezeu este lumină 
şi aşa S-a arătat El. Rugul aprins văzut de Moise pe muntele 
Sinai a fost lumina din care a grăit Dumnezeu lui Moise. 
Stâlpul de foc care a călăuzit pe Israel în pustie a fost lumina 
cea necreată a lui Dumnezeu, care se face înger de lumină 
înaintea omului. Slava Mea cea de pe Tabor, lumina cea de la 
început, care M-a strălucit când M-am schimbat la faţă înaintea 
ucenicilor Mei, a fost lumină ca aceea de pe muntele Sinai când 
Dumnezeu i-a grăit lui Moise. învierea Mea şi lumina ei, pe 
care le-am arătat-o ucenicilor Mei în chip de înger, şi apoi slava 
cu care am ieşit înaintea apostolului Pavel pe drumul Damas- 
cului, aşa s-a arătat lumina cea de la început la mulţi pe pă- 
mânt, şi iată, Eu sunt lumina lumii atât cât sunt în lume, atât 
cât Mă ţine omul pe pământ ca să fiu lumină peste oameni, iar 
tu ajută-Mă să fiu, poporul Meu, ajută-Mă, fiule, şi învaţă de 
la Mine ce înseamnă Dumnezeu pe pământ cu oamenii, învaţă, 
tată, ca Ioan Botezătorul, care n-a făcut nici o minune, dar care 
a fost duhul proorociei, duhul mărturisirii înaintea Mea şi 
înaintea oamenilor şi vestindu-Mă ca să se împlinească apoi 
vestirea lui cea mărturisitoare. 

Toate cuvintele Mele rostite în mijlocul tău, poporul 
Meu, aceasta înseamnă lumina Mea, lumina lui Dumnezeu. 
Cuvântul Meu este o rugă a Mea peste tine, cerându-te să-Mi 
fii mărturisitor cuvântului Meu şi vieţii lui în tine. Uită-te la 
fiii oamenilor, căci dinţii lor sunt arme şi săgeţi, iar limba lor 
sabie ascuţită, precum este scris, dar tu trebuie să fii mărturi- 
sitor pentru Mine vieţii Mele în tine pe pământ, tată, căci vin 
de la Tatăl la tine, nu vin din lume, şi vin şi te cresc ca să fii 
lumina Mea în lume aşa cum a fost Ioan, înaintemergătorul 


340 


Cuvântul lui Dumnezeu 


Meu, căci el a fost lumina care-Mi aşeza calea spre oameni ca 
să ştie oamenii că vine Fiul lui Dumnezeu la ei şi ca să-L pri- 
mească ei pe El. 

Ioan, botezătorul Meu, se face lumină a Mea în mijlocul 
tău, poporul Meu, căci sunt venit la tine cu sărbătoarea lui cea 
îndătinată şi sunt cuvântul lui când el grăieşte acum în mijlocul 
tău. Amin. 

© fii ai luminii care vă creşte ca să fiţi 
^mărturisitorii lui Hristos! Fiţi înţelepţi 
pentru credinţa voastră în cuvântul lui Dumnezeu, care vă 
creşte azi pe voi, ca nu cumva amăgitorul să vă facă să pierdeţi 
darul credinţei, ca nu cumva diavolul cel de demult să vă dea 
spre necredinţă. Lucraţi ca să meritaţi acest dar, pe care omul 
trebuie să şi-l hrănească în el când Dumnezeu i-1 dă, căci prin 
acest dar aţâţi înaintaşi au biruit cu Dumnezeu şi pentru Dum- 
nezeu. îndrăzniţi cu credinţa! Dumnezeu este cuvânt între voi 
mai mult decât în toate vremile de sub cer şi sunteţi hrăniţi cu 
lumina cuvântului Său, pe care trebuie să-l împliniţi ca nişte 
fii născuţi din cuvântul lui Dumnezeu, naştere care trebuie să 
se vadă din cer şi de pe pământ peste voi. Fiţi mari cu credinţa 
şi cu ascultarea, căci diavolul e neliniştit ca să vă cadă din 
credinţă, dar lupta voastră să fie în Flristos, Care vă face pe voi 
lumină din lumină pe pământ. Dacă vreţi să învăţaţi puterea 
credinţei, învăţaţi-o de la mine. Dacă vreţi să ştiţi puterea duhu- 
lui mărturisirii, învăţaţi de la mine. Dacă vreţi să fiţi înainte- 
mergători ai slavei lui Dumnezeu, care va cuprinde lumea în 
ziua cea de apoi, în ziua arătării Lui, învăţaţi de la mine, căci 
eu mărturiseam despre lumină. Iubiţi lumina, şi nu este grea 
această lucrare! Iubiţi taina luminii, căci fiii oamenilor iubesc 
întunericul acestui veac trecător! Iubiţi pocăinţa pentru cele ce 
aţi greşit şi pentru cele ce n-aţi greşit şi însuşiţi-vi-le pe toate 
cele spuse despre voi din lumea cea vrăjmaşă mie şi vouă! 
Iubiţi postul şi rugăciunea şi cereţi la Dumnezeu darurile aces- 
tea, care au lucrat din mine între oameni cu puterea lor, căci 
ele m-au întărit în duhul mărturisirii lui Hristos şi mi-au fost 
putere pentru El. Sfinţii s-au osândit pe ei înşişi înaintea Dom- 
nului cu cele ce au greşit şi cu cele ce n-au greşit, şi aşa au 
învăţat ei oamenii să se pocăiască. Osândiţi-vă şi voi pentru 
cele greşite şi pentru cele negreşite de voi şi iubiţi duhul pocă- 
inţei, căci drepţii Domnului sunt cei ce se pocăiesc, şi care prin 
credinţă sunt vii, sunt cei vii. Amin. Iubiţi în voi viaţa lui Hris- 
tos, Care S-a lăsat osândit spre iertarea multora, şi aşa să fiţi 
voi fiii lui Dumnezeu pe pământ, căci limba cea de came nu 
poate grăi mărirea fiilor lui Dumnezeu, dar limba cea de duh 
are în ea descoperirea lui Dumnezeu de-a pururi, duhul mărtu- 
risirii, arma celor credincioşi, care se prefac din slavă în slavă 
ca fii ai lui Dumnezeu pe pământ, şi pe care lumea nu-i poate 
birui, fiindcă biserica lui Hristos nu este biruită, căci aşa este 
scris. Amin. 

Eu, Doamne, am lucrat peste poporul Tău duhul cre- 
dinţei, duhul mărturisirii şi duhul pocăinţei, şi Te rog pentru 
credinţa lui, întăreşte-1 Tu cu slava lucrărilor Tale peste pământ, 
că pe pământ e vremea lepădării de credinţă şi cad oamenii, 
cad şi tot cad sub duhul necredinţei şi sub vălul tot mai gros al 
întunericului acestui veac, dar pe poporul Tău dăruieşte-1 Tu 
mereu, mereu cu darul credinţei sfinte, care doboară dintre 
Tine şi om despărţirea, o, Doamne, şi aceasta să înveţe în ziua 
aceasta de sărbătoare poporul Tău şi aşa să crească el mărtu- 
risitor al Tău în calea venirii Tale, căci Tu vii şi tot vii cuvânt 
de slavă pe pământ, şi pe calea credinţei fiilor poporului Tău 
vii, şi fericiţi sunt şi vor fi cei credincioşi venirii Tale şi cuvân- 
tului Tău de ieri şi de azi, căci acelora toate li se vor ierta şi 


vor fi aceia fiii credinţei şi vor fi fiii lui Dumnezeu pe pământ 
şi vor sta aceştia înaintea Ta. Amin, amin, amin. 

O poporul Meu, mare este darul credinţei 
^sfinte şi biruinţa cea de la el, şi din înăl- 
ţimile cereşti vine el peste fiii credinţei. Credinţa îl sfinţeşte 
pe om; ea îl îndumnezeieşte şi-l călăuzeşte umplându-1 de du- 
hul mărturisirii cea pentru Dumnezeu. Fiţi înţelepţi întru cre- 
dinţa voastră, fiilor, ca nu cumva amăgitorul să vă facă să 
pierdeţi darul credinţei. Voi prin credinţă să fiţi vii şi să-Mi fiţi 
fii, căci cei necredincioşi sunt morţi şi ca morţii lucrează. Cei 
necredincioşi sunt morţi faţă de cei credincioşi, căci omul fără 
de credinţă este mort, iar cei credincioşi stau lângă Dumnezeu 
cu duhul şi cu fapta şi cu viaţa, pe când cei necredincioşi se 
duc cu lumea, căci sunt morţi ca şi lumea. O, nu vă temeţi de 
cei morţi, căci Dumnezeu este al celor vii. Amin. 

O, poporul Meu, învaţă lucrarea fiilor lui Dumnezeu, 
învaţă, tată, de la cei ce au biruit prin credinţă şi prin iubire şi 
prin lumină! Naşterea ta cea de sus, aceasta să cauţi tu în toată 
vremea înaintea Mea. Cuvântul Meu, care te naşte, aceasta să 
împlineşti tu când Eu îţi aduc să lucrezi. Aşa înseamnă lucrarea 
naşterii de sus, iar cei ce nu înţeleg aceasta, să înveţe, căci am 
venit în lume să fiu lumina lumii, să luminez calea omului şi 
să vadă omul şi să ştie lucrarea vieţii peste el, s-o ştie tot omul 
care crede prin darul credinţei sfinte, să ştie ce înseamnă Dum- 
nezeu cu omul pe pământ. Amin. 

O, poporul Meu, te-am povăţuit, tată, iar tu să împlineşti 
povaţa Mea ca să fii fiul Meu, căci Eu prin ascultare de Tatăl 
sunt Fiul Lui, şi aşa să fii şi tu, ca Mine să fii şi ca Mine să 
asculţi, şi vei lua de la Tatăl Meu nume mare, nume de fiu al 
Său şi plată de fiu al Său, plata ascultării de Dumnezeu, 
poporul Meu. Amin, amin, amin. 

29 august/11 septembrie 2008 

Praznicul Naşterii Maicii Domnului 

Domnul a fost şi este Fiu al durerii. Taina fericirii omului este taina 
împărăţiei lui Dumnezeu în el. Neamul creştinesc trebuie să fie ca o 
casă de oaspeţi pentru cei bolnavi. Chemarea omului pentru vinde- 
carea de păcat. Omul îndumnezeit poartă în el lucrarea tainelor 
lui Dumnezeu. 

E u sunt Cel ce sunt. Duhul Sfânt Mângâietorul este 
glasul Meu. Sunt Unul născut din Tatăl Savaot 
mai înainte de vecii, Dumnezeu adevărat din Dumnezeu 
adevărat şi sunt de o fiinţă cu Tatăl. După cinci mii de ani de 
la facerea omului M-a trimis Tatăl să Mă nasc pe pământ ca să 
fiu şi Fiul Omului şi ca să-l tragă iarăşi Tatăl pe om la El, căci 
omul după ce a fost zidit de Dumnezeu a căzut prin neas- 
cultare, a căzut prin păcat şi n-a mai avut în el împărăţia lui 
Dumnezeu, pentru care era el zidit. 

Sunt Fiul Fecioarei mame, întru care M-am însămânţat 
Eu însumi ca să Mă nasc Om pe pământ, după ce Tatăl a 
pregătit-o pe ea ca să Mă poarte şi ca să Mă nască şi ca să Mă 
crească şi ca să Mă îngrijească până ce voi ieşi între oameni 
ca să-L slăvesc pe Tatăl în Mine pe pământ şi ca să-l trag pe 
om la Tatăl după cinci mii de ani de dor al Său după om. 

Când am ieşit între oameni, făcându-Mă cunoscut prin 
semne dumnezeieşti, Mi-am ales ucenici mărturisitori dum- 
nezeirii Mele, dar ei, fiind de jos, nu înţelegeau ce înseamnă 
împărăţia lui Dumnezeu pe pământ şi cum că ea nu era din 
lumea aceasta şi pentru ea. O, nu înţelegeau ei de ce am venit 
Eu de la Tatăl ca să Mă nasc pe pământ Fiu al omului, şi pe 
Mine Mă durea din greu că nu înţelegeau, şi-Mi purtam din 

greu singur durerea aceasta şi aşteptam cu ea în Mine duhul 
mângâierii peste ea, şi mângâierea nu-Mi venea de pe nicăieri, 
fiindcă Eu am venit pe pământ Fiu al durerii şi nu trăgeau cu 
Mine oamenii decât ca să iau de pe ei durerile lor, căci aveam 
putere ca un Dumnezeu să-i vindec de durerile lor cele de la 
păcatele lor, căci păcatul aduce omului dureri, şi omul nu le 
poate purta. îi vindecam de dureri pe toţi cei care veneau să-i 
vindec. Eu însă rămâneam Fiu al durerii, Fiu al Tatălui Savaot 
şi al mamei Fecioare, Cel neiubit de om, căci omul iubeşte feri- 
cirea pe pământ şi după ea plânge de la începutul şi până la 
sfârşitul lui între oameni. O, dacă ar înţelege omul taina 
împărăţiei lui Dumnezeu în el ar înţelege şi taina fericirii lui, 
dar iată, este lipsă de înţelepciune, lipsă de învăţătură este pe 
pământ şi peste om. 

Vin cu sărbătoare cerească şi dumnezeiască în mijlocul 
tău, poporul Meu de azi, căci te-am născut din cuvântul Meu 
de peste tine ca să- Mi fii popor şi ca să auzi tu glasul lui Dum- 
nezeu şi ca să Mă mărturiseşti Dumnezeu al tău şi ca să Mă 
împlineşti întru tine, fiule, că nu altceva înseamnă împărăţia 
Mea cu omul. Vin la tine cu sărbătoare pentru mama Mea 
Fecioară, căci heruvimii şi serafimii şi toţi îngerii şi toate oşti- 
rile cereşti o măresc pe ea între sfinţi în ziua aceasta de pome- 
nire a naşterii ei pe pământ între oameni, naştere hărăzită de 
Dumnezeu, pentru ca să fie locaş al lui Dumnezeu această 
Fecioară, locaş al împărăţiei lui Dumnezeu în om. 

O, mamă slăvită de Dumnezeu, mama Mea, mamă 
născătoare de Dumnezeu! Am pus puţin din puterea Mea în 
porţi pentru ca să Mă aşez în cartea Mea de azi în ziua aceasta 
cu sărbătoarea cea pentru tine între sfinţi, mamă. împărăţia lui 
Dumnezeu pe pământ e taină neînţeleasă de om, mamă, iar tu 
ai fost locaşul ei între oameni. îţi slobozeşte, dar, graiul şi 
aşează-te lângă Mine cuvânt ca să dăm glas învăţăturii cea din 
vecii, şi pe care n-are omul de unde s-o audă, mamă, căci pe 
pământ e omul cu înţelepciunea lui cea din părinţi, prin care el 
se desparte de Dumnezeu încă de la începutul lui, mamă. 
împărăţia lui Dumnezeu a căzut din om încă de la începutul 
omului, căci omul şi-a dorit fericire mare după ce Eu l-am zidit, 
sfat făcut între Tatăl şi Mine ca să-l zidim şi ca să facem din el 
împărăţie a Noastră, împărăţia lui Dumnezeu, mamă. 

O, nu este fericire pe pământ dacă omul nu este împă- 
răţia lui Dumnezeu pe pământ, mamă. Trebuie să înţeleagă 
omul de ce nu este fericire pe pământ, mamă. Păcatul nu este 
fericire, şi zadarnic îşi face omul fericire din păcat, căci pentru 
păcat s-a smuls omul din Dumnezeu, nu pentru fericire, mamă. 
O, putea-va omul să-şi trezească în el înţelepciunea lui Dum- 
nezeu ca să priceapă cu ea ce să facă el pe pământ? O, să-l 
învăţăm pe om, mamă. Amin, amin, amin. 

S ă-l învăţăm, Doamne învăţător, să-l învă- 
ţăm pe om, că pe pământ e lipsă de înţe- 
lepciune, e lipsă de învăţătură, Fiule scump al Tatălui şi al meu. 
Tu eşti Mieluţul Cel jertfit şi Cel jertfitor, căci eşti Cuvântul 
lui Dumnezeu, şi mereu Te apleci spre om, mereu, mereu îţi 
storci iubirea ca să-i dai omului învăţătură de iubire, şi eşti Cel 
ce aştepţi şi tot aştepţi după om, şi s-a făcut rană dureroasă în 
Duhul Tău aşteptarea aceasta. Omul nu-şi jertfeşte pentru om 
nici măcar răbdarea, nici măcar iertarea pentru cel greşit lui 
când acela i-ar cere lui iertare. O, dacă omul nu este umilit între 
el şi om, îl părăseşte pe el harul lui Dumnezeu şi se leapădă o- 
mul de Dumnezeu şi de faţa lui Dumnezeu, pe care trebuie s-o 
poarte peste viaţa şi peste fapta sa. O, iată de ce nu are omul în 
el împărăţia lui Dumnezeu, faţa Ta în el, Fiule Doamne! Omul 
care Te cunoaşte îşi pierde mereu harul pe care i l-ai dat să-l 


poarte când Te-ai făcut cunoscut lui, căci de la începutul lui 
i-ai arătat omului lucrarea harului, lucrare care poate prin as- 
cultarea omului, prin iubirea Ta din el, căci iubirea omului îl 
desparte pe el de Dumnezeu, şi iată, omul trebuie învăţat iară 
şi iară, căci el a pierdut înţelepciunea, a pierdut învăţătura, şi 
Tu vii iarăşi pe pământ să-l înveţi pe el. 

O, dacă ar urma omul după glasul Tău cel de ieri şi cel 
de azi ce mare fericire ar veni pe pământ, Fiule Doamne! O, 
cum să-l facem pe om să-l deprindem să fie credincios şi să as- 
culte de Dumnezeu pe pământ şi să afle apoi taina fericirii, Fiule 
scump? lată rana Ta, Mieluţ jertfitor pentru om! Plângi şi sus- 
pini între cer şi pământ pe urma omului care nu iubeşte învă- 
ţătura Ta. Ai plâns cu Tatăl şi cu Duhul Sfânt cinci mii de ani 
după ce l-ai făcut pe om, şi apoi Te-ai aşezat în mine şi Te-ai 
născut Prunc pe pământ şi apoi ai venit şi Te-ai arătat Dum- 
nezeu desăvârşit, lăsându-Te pus pe cruce ca să răstigneşti pe 
ea păcatele omului, şi apoi ai plâns şi iarăşi ai plâns încă două 
mii de ani, şi iată, plângi şi tot plângi după om, plângi fără mân- 
gâiere, şi iubirea Te doare, Te doare, Fiule Doamne, şi omul nu 
Te mai mângâie pentru ceea ce Ţi-a făcut şi-Ţi face părăsindu- 
Te pentru o împărăţie care cade odată cu el, odată cu cele care 
trec. O, nici acum două mii de ani nu Te-au înţeles cei în mij- 
locul cărora Te-ai slăvit cu slava Tatălui în Tine, căci aceştia 
toţi aşteptau împărăţia Ta pe pământ, în lume, Doamne. Se 
sminteau până şi ucenicii Tăi, căci şi ei aşteptau să fii mare pe 
pământ, iar ei să fie lângă Tine, mari, şi aşteptau altfel îm- 
plinirea proorociilor cele despre Tine, dar ele toate se împlineau 
tainic, precum Tu eşti tainic, căci Tu erai împăratul, dar erai 
tainic şi Te luptai să smulgi păcatul din om, ca să-l faci apoi să 
descopere în el împărăţia lui Dumnezeu, pe care n-o cunosc cei 
ce iubesc păcatul. Cel ce se face creştin nu trebuie să caute feri- 
cirea pe calea aceasta, ci trebuie să caute izbăvirea de păcat, 
vindecarea de păcat să caute cel ce Te caută, o, Doamne. 

O, fii ai oamenilor, căutaţi împărăţia lui Dumnezeu, şi 
toate cele ce vă trebuie vouă se vor adăuga vouă şi ei, căci îm- 
părăţia lui Dumnezeu nu este de pe pământ, dar se apleacă pen- 
tru ea cele de pe pământ aşa cum s-au aplecat când Dumnezeu 
S-a făcut Fiul meu şi Izbăvitorul oamenilor acum două mii de 
ani. Neamul creştinesc care este pe pământ trebuie să fie ca o 
casă de oaspeţi pentru cei bolnavi, ca un spital în care ei să fie 
vindecaţi, îngrijiţi şi vindecaţi de păcatele lor, ca să se facă ei 
apoi împărăţie nouă, împărăţia lui Dumnezeu în om, adevărata 
fericire a lui Dumnezeu, căci dacă Domnul nu este fericit în 
om, nici omul nu este fericit. 

O, nu vor oamenii să se facă creştini, nu vor să fie vinde- 
caţi de păcat, şi plânge Dumnezeu în cer şi pe pământ, plânge 
după om, căci omul este bolnav de păcat, bolnav de moarte, 
căci păcatul este moarte, nu este fericire aşa cum îl simte omul. 
Omul trebuie să caute doctor, căci este bolnav de păcat omul. 

O, omule, caută să mergi la vindecare, căci neamul creş- 
tinesc de pe pământ dacă el este, trebuie să fie ca un spital la 
care să se adune cei păcătoşi ca să se vindece de păcatele lor şi 
să nu mai facă apoi păcate dacă se vindecă de ele, căci pentru 
vindecare de păcat trebuie multă învăţătură peste om şi stărui- 
toare ea mereu peste om. O, unde se mai găseşte pe pământ aşa 
casă de vindecare de păcat a omului? Fiul meu este Doctorul 
Care-i aşteaptă pe toţi păcătoşii să-i vindece de păcat. Acum 
două mii de ani veneau la El cu miile cei suferinzi cu trupul, şi 
El îi vindeca pe toţi cu duhul milei Fui cea pentru om, cu pu- 
terea cuvântului Fui, dar dacă sufletul nu este sănătos, zadarnică 
este vindecarea trupului, şi aceasta nu înţeleg cei ce caută după 
El ca să le vindece El suferinţele lor cele trupeşti. 

Cuvântul lui Dumnezeu 


Iată scăldătoarea, şi lângă ea cuvântul Fiului lui Dum- 
nezeu, Care ridică păcatele lumii! A venit Fiul meu şi S-a făcut 
cuvânt peste om şi Şi-a făcut o casă pe pământ, Şi-a făcut un 
popor şi l-a pus pe el la lucrarea vindecării omului. Să vină 
omul să caute leac împotriva păcatului! Să nu mai stea în pă- 
cate omul! Să se vindece omul de păcat! Această împărăţie este 
aşteptată de toţi îngerii şi de toate oştirile cereşti. Amin. 

Iată, lipseşte de pe pământ duhul învăţăturii, de vreme 
ce toţi oamenii trăiesc cu păcatul în ei. Veniţi spre glasul Fiului 
lui Dumnezeu, Care vindecă omul de păcat, o, fii ai oamenilor! 
O, sunteţi bolnavi de păcat, bolnavi de moarte. Veniţi să fiţi 
vindecaţi! Vindecaţi-vă sufletele, vindecaţi-vă minţile şi ini- 
mile, vindecaţi-vă de păcat, şi de la această vindecare va veni 
în voi şi vindecarea trupurilor voastre bolnave! Veniţi spre 
duhul învăţăturii Fiului meu! Nu vă duceţi numai la doctori 
pământeşti, căci Fiul meu numai cu cuvântul îi vindeca pe cei 
suferinzi. Fiţi credincioşi, nu fiţi necredincioşi, căci cei necre- 
dincioşi sunt plini de suferinţă. Cei ce trăiesc pe pământ în 
dragostea de Dumnezeu aceia sunt cei mai mari vindecători, 
cei mai mari doctori pentru cei bolnavi. Ca mama pe fii vă 
povăţuiesc. Veniţi la cei ce-L iubesc pe Dumnezeu, veniţi să 
învăţaţi iubirea de Dumnezeu, fericirea cea neştiută de om! 
Vindecaţi-vă de duhul lumii sufletele şi trăiţi apoi în Duhul lui 
Dumnezeu pe pământ, căci pământul se va face rai, va arde şi 
se va înnoi, şi vor rămâne pe el cei ce sunt cu Dumnezeu şi cu 
viaţa Lui în ei. învăţaţi de la Fiul meu iubirea, nu învăţaţi de 
la voi, nu învăţaţi de la lume, nu învăţaţi de la om! Naşteţi-vă 
din Dumnezeu, căci din părinţi aţi luat trupul cel născut din 
păcat! Luaţi-vă trupul, luaţi-vă crucea şi urmaţi-L pe Domnul! 
Iertaţi oricui vă greşeşte vouă, ca să aveţi harul de la Dum- 
nezeu peste voi! Cei ce nu iartă, pierd harul lui Dumnezeu, 
pierd ajutorul lui Dumnezeu, căci cine se leapădă de fratele 
său, se leapădă de Dumnezeu, şi n-are cine să-i spună omului 
tainele vieţii, tainele harului vieţii în om. Cei ce sunt ai lui 
Dumnezeu şi de la Dumnezeu peste oameni ca să-i călăuzească 
nu au aceia mărire ca pe pământ între oameni, căci aceia ca şi 
Fiul meu sunt taină între oameni şi sunt împlinirea cea tainică 
a lucrărilor lui Dumnezeu, aşa cum şi cu mine a lucrat Domnul, 
Cel ce S-a născut din mine după ce El m-a pregătit să-I fiu cale 
spre oameni, şi I-am fost, fiindcă m-am supus, iar îngerii m-au 
numit cea plină de har. Căutaţi să aveţi har, dar să învăţaţi 
această lucrare, să învăţaţi de la Dumnezeu, că la El este 
învăţătura cea pentru voi, şi iată cum grăieşte El oamenilor. O, 
învăţaţi şi de la mine lucrarea harului, căci pe mine m-a umplut 
Domnul de har prin duhul supunerii sfinte. Apropiaţi-vă de 
duhul învăţăturii cea de sus, căci împărăţia lui Dumnezeu cu 
omul este de sus, nu este de jos. Căutaţi lucrarea dragostei lui 
Dumnezeu. Creşteţi prin ea şi înmulţiţi-vă dragostea şi înmul- 
ţiţi-vă numărul ca fii ai dragostei de Dumnezeu, şi veţi fi cei 
vii şi veţi fi pe pământ fiii lui Dumnezeu, căci iubirea pe care 
v-o dă El este aceea care vă numeşte fii ai Săi, fii ai lui Dum- 
nezeu pe pământ. Amin. 

O, Fiule Doamne, am slobozit peste oameni glasul iubirii 
ca să aibă ei învăţătură şi ca s-o caute pe ea la izvorul ei, că Tu 
ai pe pământ acest izvor. Cei ce vin să ia, să nu caute spre cei 
ce împart la izvor învăţătura Ta, ci să caute spre Tine, căci Tu 
eşti învăţătorul şi Tu eşti Cel ce Te împărţi spre viaţa oamenilor. 
O, mângâie-Te cu cei ce au pentru Tine mângâiere, căci oamenii 
se mângâie unii pe alţii şi nu ştiu să ia de la Tine pentru ei, dar 
pot veni să înveţe de la Tine dacă iubesc ei duhul învăţăturii, şi 
iată, pot lua din el, căci Tu Te dai până la margini cu învăţătura 
Ta, numai să se aplece omul să ia, Fiule scump. Amin. 


Iar tu, popor adunat lângă lucrarea cuvântului lui Dum- 
nezeu, învaţă jertfa dragostei cea pentru Dumnezeu şi mereu 
învaţ-o, căci cel ce învaţă este cel ce lucrează mereu lucrarea lui 
Dumnezeu pe pământ. Caută să stai în lumină cu viaţa ta, cu 
inima ta, cu lucrarea ta, căci cele ascunse ale omului sunt în- 
tuneric pentru el şi pentru Dumnezeu şi pentru oameni, dar tu 
lucrează lucrarea luminii, căci Domnul te-a aşezat pe pământ 
vindecător al omului ca să-l vindeci pe om de păcat şi să-l dai 
pe el lui Dumnezeu împărăţie, şi ca să afle omul taina fericirii, 
viaţa cea fără de griji, şi fericiţi cei plini de har, care înţeleg pen- 
tru ei tainele lui Dumnezeu prin credinţa lor cea de la Dumnezeu 
pusă în ei şi care este darul celor chemaţi, aleşi şi credincioşi 
Lui, darul lui Dumnezeu în om, fiilor. Amin, amin, amin. 

O mamă învăţătoare peste om ca şi Fiul 
^tău! Aceasta este mărirea Mea pe pă- 
mânt: omul îndumnezeit, care poartă în el lucrarea tainelor lui 
Dumnezeu, mamă. Tot ce am proorocit Eu prin acest cuvânt, 
timp de cincizeci de ani grăit, se împlineşte împlinind în om 
împărăţia Mea, care împărăţeşte peste cei ce se fac împărăţia 
Mea. Amin. Cei ce n-au înţeles pentru ce am venit Eu cu 
această lucrare pe pământ acum ca să-l îndumnezeiesc pe om, 
aceia vin şi se uită şi stau nelucrători şi apoi se duc spre îndo- 
ială şi spre necredinţă, căci cine caută pe pământ împărăţia lui 
Dumnezeu şi împlinirea cuvântului Meu ca pe pământ, aceia 
nu s-au uitat bine în Scripturi şi în împlinirile lor cele tainice 
pe pământ, căci Eu n-am venit pe pământ pentru lume, ci am 
venit pentru cei ce ies din lume ca să stea lângă Mine şi cu 
împărăţia Mea în ei, şi cu care Eu voi birui peste cei necre- 
dincioşi de pe pământ. Amin. 

Cei ce se uită la împărăţia lumii aceia nu iubesc împă- 
răţia lui Dumnezeu. Cei ce trăiesc ca pe pământ şi cu cele de 
pe pământ se hrănesc, aceia nu ştiu să trăiască întru Mine, şi 
de aceea trăiesc ei ca pe pământ şi pentru cele de pe pământ. 
Cei ce cad din har după ce vin şi gustă din el, aceia nu au 
credincioşia pentru drumul Meu cel greu, pentru calea Mea cea 
cu urcuş pentru coborârea Mea la om ca să vin după el şi ca 
să-l ajut cumva să se întoarcă de la moarte la viaţă şi la trăirea 
cea care mângâie Duhul lui Dumnezeu pe pământ. 

Duhul Meu plânge, plânge şi iar plânge, şi mângâiere 
n-am. Mângâiaţi-Mă cei ce ştiţi durerea Mea, mângâiaţi du- 
rerea Duhului Meu! Eu sunt plin de durere fără de mângâiere 
şi merg din greu cu lucrarea Mea de izbăvire a omului şi vreau 
să-l vindec de păcat pe om. Am venit pe pământ cuvânt ca 
să-l ajut pe om de la păcat la sfinţenie. O, cum să fac să pot 
lucra atât cât am lucrul dat de la Tatăl să-l lucrez? 

O, poporul Meu de azi, lucrează-I lui Dumnezeu, tată, 
căci voia lui Dumnezeu este sfinţirea ta şi apoi lucrarea ei, căci 
ea are de la Dumnezeu lucrare mare, lucrarea sfinţilor lui Dum- 
nezeu, lucrare peste oameni, tată. O, poporul Meu, e mama 
Mea Fecioara ajutătoare pentru tine şi pentru om. Ajută-Mă şi 
tu şi ajut-o şi pe ea şi ajută-i şi pe sfinţi să ajungă la tine şi la 
oameni, căci tu eşti casa în care Eu stau ca să vină omul la doc- 
tor şi să se vindece el de păcat, şi sunt vindecătorul celui ce 
bate ca să-i deschid şi ca să-l vindec. Cel ce vine la Mine, după 
vindecare de păcat să vină şi nu după altceva să vină, şi să vină 
la Mine, nu la tine să vină cel ce vine să se vindece. 

Să vină omul la Dumnezeu, poporul Meu, şi la masa 
Mea cea plină de bunătăţi, cea plină de leacuri, şi apoi să se 
facă el împărăţie a lui Dumnezeu. Amin. Să iubească omul 
suferinţa, nu fericirea, căci omul este păcătos şi trebuie să se 
cureţe de toate cele de la păcate şi care-1 despart pe el de Dum- 
nezeu înăuntru şi în afara lui. Amin. 

Iar tu, poporul Meu, mângâie-L pe Dumnezeu în rana 
Sa cu viaţa ta. Ia- Mă în tine şi Mă ţine cald între Mine şi tine, 
între tine şi fratele tău! Ţine-Mă cald ca să-ţi ţin de cald şi ca 
să-Mi ţii de cald şi ca să fim calzi unii pentru alţii, tată, căci 
duhul mângâierii voiesc să-ţi dau şi să-Mi dai, poporul Meu. 
Amin, amin, amin. 

8/21 septembrie 2008 

Praznicul înălţării sfintei cruci 

Rana coborârii Domnului. Omul îşi face mângâiere din păcat. Cel 
ce calcă poruncile lui Dumnezeu îşi lucrează moarte. Iubirea înseam- 
nă ascultare. Cine pierde ascultarea îşi pierde înţelepciunea şi apoi 
îşi pierde paza vieţii. 

Î n numele Tatălui şi al Fiului şi al Sfântului Duh, în 
acest nume crede şi se botează tot neamul creştinesc 
de pe pământ. Amin. 

Eu, Domnul Iisus Hristos, în acest nume M-am făcut şi 
Mă fac cuvânt acum, la sfârşit de timp, căci Tatăl Mă trimite 
să lucrez aşa, dar cel ce nu înţelege crucea Mea atunci şi acum, 
zadarnică îi este credinţa, zadarnic îi este botezul dacă nu vine 
după Mine cu viaţa sa aşa cum au venit sfinţii pe urma Mea 
atât cât au petrecut ei pe pământ, după ce iubirea lor se făcea 
în ei iubire de Dumnezeu, iubire şi sfinţenie în duhul, în sufle- 
tul şi în trupul lor. 

Cobor cu rană, cobor prin rană, şi calea Mea spre om e 
tot mai grea, tot mai cu rană, tot mai cu durere, căci duhul rău 
îmi iese în cale ca să Mi-o frângă, ca să Mi-o risipească, dar 
Eu îi spun lui de fiecare dată când cobor că în numele Tatălui 
şi al Fiului şi al Sfântului Duh cobor după om şi că Tatăl este 
Cel ce Mă trimite, căci Eu nu fac voia Mea, ci voia Lui o fac, 
aşa cum fiul cel credincios tatălui său lucrează. Rana coborârii 
Mele este grea, şi nu mai găsesc alin pentru ea, şi Tatăl Mi-o 
tot oblojeşte, iar calea Mi-e numai un suspin, numai o suferinţă 
şi abia Mă mai ţine pe ea ca să vin şi ca să nu stau din venirea 
Mea, şi cete de îngeri Mă ajută aşa cum Eu le spun, căci s-a 
făcut cruce grea suferinţa Mea cea pentru coborârea Mea şi 
numai ea mai poate birui războiul duhului potrivnic, care-Mi 
loveşte calea, căci suferinţa este cu răbdare şi cu suspin, şi 
acestea se fac arme împotriva duhului potrivnic pe pământ pen- 
tru coborârea Mea acum după om. 

,, O. Mi-e milă de om, Fiule scump, Fiule durut şi însus- 
pinat pe calea Ta spre om aşa îmi spune Tatăl văzându-Mi 
zdrobirea şi rana, şi mila de om îmi ajută pe cale, şi omul 
nu-Mi cunoaşte jertfa cea pentru venirea Mea de azi, şi omul 
este nemilos cu Dumnezeu, căci nu ştie omul ce este mila, nu 
ştie ce este iubirea şi mila, mila şi iubirea îmbrăţişate în aceeaşi 
lucrare, căci una fără alta nu poate nimic pentru Dumnezeu, 
între Dumnezeu şi om, între om şi Dumnezeu. 

O, poporul Meu, Mi-e milă de tine, tată, şi Mi-e milă de 
om, şi mila Mi-e tot o suferinţă, şi omul nu ştie ce este mila 
Mea de el, nu ştie că ea s-a făcut calea Mea de ven ir e iarăşi de 
la Tatăl la om, căci pe pământ e iadul tot, iadul, care stă îm- 
potriva poruncilor Mele cele pentru om şi care nu-1 lasă pe om 
să le împlinească, nu-1 lasă pe om să se sfinţească pentru Dum- 
nezeu şi pentru veşnicia cea cu Dumnezeu, iar Eu, Domnul, 
suspin cu amar şi n-am ajutor de pe pământ. 

O, poporul Meu, nu poate omul purta durere. El îşi caută 
numai mângâieri, şi îşi face mângâiere din păcat, şi n-are cine 
să-i spună şi n-are cine să-l oprească de la această minciună şi 
n-are cine să-i amintească lui de poruncile Mele cele pentru 
om şi care trebuiesc împlinite de om pe pământ, căci Eu voiesc 


viaţa şi nu moartea omului, poporul Meu, iar cel ce calcă 
poruncile Mele îşi lucrează moarte, tată. 

O, cum şi în ce fel să-i mai spun Eu omului să nu calce 
peste poruncile lui Dumnezeu? I-am dat omului şi tot îi dau 
cartea vorbirii Mele cu tine, tată, cartea Mea de azi, şi prin care 
aduc omului grăirea Mea cea de acum două mii de ani spre 
aducere aminte şi toată cartea istoriei lui Dumnezeu cu omul, 
poporul Meu. Mă fac mereu cuvânt de viaţă şi de pocăinţă pen- 
tru om şi Mă aşez în calea lui ca să-Mi audă şi ca să-Mi vadă 
mila de el şi să-Mi vadă aşteptarea şi să-Mi vadă suferinţa cea 
pentru el, căci suferă Dumnezeu şi toţi sfinţii suferă în El pen- 
tru depărtarea de Dumnezeu a omului. Peste tot numai 
suferinţă pentru Dumnezeu lucrează omul, iar el nu mai ştie 
că-1 vede Dumnezeu, ba, din contra, el zice că nu vede şi că 
nu ştie Do mn ul. 

O, poporul Meu, numai în mijlocul tău îmi răcoresc du- 
rerea Mea cea de la om, căci cu tine Mi-o spun, şi apoi îmi 
aşez grăirea Mea cu tine înaintea omului care uită de suferinţa 
Mea cea de la el şi care-Mi moaie biruinţa cea pentru el îm- 
potriva duhului cel potrivnic, care-1 trage pe om de pe calea 
poruncilor vieţii. L-am zidit pe om la început şi l-am sortit să 
fie sfânt ca Dumnezeu şi să fie locaş al odihnei lui Dumnezeu, 
dar el nu M-a iubit, pentru că nu M-a ascultat. După ce omul 
nu Mă mai ascultă el nu Mă mai iubeşte, căci iubirea înseamnă 
ascultare, şi nimic altceva nu înseamnă iubirea. 

Iată, taină neînţeleasă aştern înaintea ta, popor al cuvân- 
tului Meu. Omului nu-i trebuie înţelepciune, ci îi trebuie as- 
cultare. Dacă omul vine după Mine şi nu-şi ia crucea, adică 
ascultarea, cu care să Mă urmeze în tot cuvântul Meu de peste 
el, atunci el se face Mie vrăjmaş, şi se face luişi vrăjmaş şi mai 
mare decât şi-a fost până să vină spre Dumnezeu, căci cine 
pierde ascultarea îşi pierde înţelepciunea şi apoi îşi pierde paza 
vieţii, căci lipsa ascultării omului atrage pe diavolul spre el, şi 
diavolul vine cu duhul netemerii de Dumnezeu a omului şi apoi 
cu duhul îndoielii şi apoi cu duhul necredinţei dacă omul nu 
se întoarce cu pocăinţă şi cu umilinţă pe calea ascultării de 
Dumnezeu, pe calea poruncilor lui Dumnezeu. O, citeşte în 
fiecare zi, odată cu rugăciunea ta citeşte poruncile lui Dum- 
nezeu, fiule. Fă-ţi o foiţă mică şi întăreşte-o ca să nu se rupă şi 
scrie pe ea şi citeşte de pe ea poruncile lui Dumnezeu, ca să 
nu se strice ele în tine, fiule învăţat de Dumnezeu, ca să nu se 
strice statul lui Dumnezeu în tine, tată, că pe pământ e iadul, 
şi de peste tot îi fură omului veghea cea pentru Dumnezeu în 
om, iar dacă cel ce se făgăduieşte Mie nu stă bine de strajă pen- 
tru viaţa lui şi nu are peste el străjer căruia să i se descopere în 
toată vremea, el este biruit de momeala diavolului, de şoapta 
diavolului, de voia diavolului, care dă să-l tragă pe om la neas- 
cultare de Dumnezeu, la călcarea poruncilor lui Dumnezeu în 
om şi între om şi om. 

E sărbătoarea crucii, poporul Meu. Crucea pe care Eu 
am fost ţintuit s-a făcut mărturisitoare, tată, s-a făcut lucrătoare 
ea însăşi înaintea oamenilor spre mărturia dumnezeirii Mele, 
căci Dumnezeu a murit pe cruce pentru om, poporul Meu. O, 
ai grijă, tată, fie-ţi milă de Domnul, căci Domnul a murit pentru 
om. Ai grijă, tată, de viaţa ta, de salvarea ta cea de la Mine, ai 
grijă să nu ţi-o pierzi, căci Eu ţi-am plătit-o acum două mii de 
ani, dar să n-o pierzi, fiule, ci să te lupţi s-o tot câştigi zi după 
zi mai mult, şi vei putea aceasta numai prin ascultare de porun- 
cile lui Dumnezeu, fiule, şi pe care omul le striveşte în însuşi 
trupul său încă de la începutul său, căci omul n-a ascultat de 
Dumnezeu, ci a ascultat de îngerul morţii, care a luat fiinţă 
odată cu neascultarea omului, căci omul naşte din mintea şi 

din inima şi din trupul lui duhuri rele, duhuri potrivnice lui 
Dumnezeu şi uită omul de cruce, uită de viaţă, căci viaţa este 
păzită în om numai prin duhul ascultării, numai prin împlinirea 
poruncilor lui Dumnezeu pentru om. Când Eu i-am spus omu- 
lui să asculte de Mine i-am spus că dacă nu va asculta va muri 
negreşit, şi iată, neascultarea este moartea prin care moare 
omul cu duhul şi care aduce peste el moartea trupului său apoi, 
dar cine se mai scoală pe pământ ca să-i spună omului că el 
negreşit moare prin neascultare de Dumnezeu şi că păcatul 
făcut de el este arvuna morţii lui? Iată, Eu îi spun aceasta omu- 
lui. I-am spus şi la început, îi spun şi acum, la sfârşit, şi de 
aceea a trebuit să vin iarăşi acum pe pământ cuvânt peste om. 
Eu sunt începutul şi sfârşitul, şi după sfârşit este iarăşi început, 
căci Eu sunt fără de sfârşit, şi îl îndemn pe om să asculte aşa 
cum Eu ascult de Dumnezeu Tatăl şi sunt fără de sfârşit. Amin. 

O, nu vrea omul să creadă că poate să asculte de Dum- 
nezeu dacă voieşte. O, cel ce nu ascultă, cum să creadă? O, cel 
ce nu crede, cum să asculte? Dar tu, poporul Meu, ascultă, tată, 
de Dumnezeu, căci poruncile Lui sunt viaţă şi izbândă numai 
pentru cel ce crede în ele înăuntrul său, şi sunt credinţă în cel 
ce le împlineşte pe ele în trupul, în sufletul şi în duhul său. 
Amin. 

E sărbătoarea crucii, poporul Meu. Suferinţa Mea şi 
semnul pe care am suferit acum două mii de ani pentru om 
s-a făcut sărbătoare de aducere aminte pentru cei ce cred îm- 
plinind poruncile lui Dumnezeu. Fericiţi cei ce au ridicat lem- 
nul crucii Mele spre slava Mea înaintea oamenilor, dar mai 
fericiţi sunt cei ce ascultă cuvântul lui Dumnezeu şi-l împlinesc 
pe el cu credinţă, şi aşa să fie acest cuvânt înăuntrul tău, fiule 
al poporului Meu de azi, şi îţi mai spun, tată, că fiu al poporului 
Meu este numai cel ce împlineşte ceea ce Eu îi cer şi îl rog şi 
îl învăţ pe el să împlinească. Amin. 

O, nu ştiu cum să-Mi mai întăresc cărarea şi venirea, că 
mare este rana de pe calea Mea, mare şi adâncă şi mult apă- 
sătoare şi n-am cum să Mă uşurez de ea. Eu sunt Fiul durerii 
cea de la om. Durerea Mea cea de la om s-a făcut cruce grea 
pe Mine şi s-a tot strâns pe ea şapte mii de ani de neascultare 
a omului, de moarte a omului, de păcat al omului, şi poruncile 
vieţii sunt strivite de om, strivite ca şi omul care nu voieşte să 
se uite în ele ca la Dumnezeu, căci împlinirea lor înseamnă 
Dumnezeu în om. Omul care îl vede pe Dumnezeu este cel ce 
împlineşte poruncile lui Dumnezeu şi este cel în care Se vede 
Dumnezeu şi care face viaţă în oameni, căci are puterea Dom- 
nului în el, şi se face făcător de minuni unul ca acela şi se face 
făcător de Dumnezeu în om. Aşa cruce voiesc Eu să porţi tu, 
şi s-o ridici sus să se vadă, poporul Meu. Semnul sfintei cruci 
făcut de omul păcătos pe trupul lui cu mâna, e slab acest semn 
dacă înăuntrul omului nu sunt împlinite poruncile vieţii. Iată, 
nu mai are cine să-l gonească pe duhul rău de pe pământ şi din 
calea omului. Numai cel ce se face locaş al poruncilor vieţii, 
numai acela se face plânsul diavolilor, numai acela poate scoa- 
te demoni din oameni, numai acela se cheamă că are post şi 
rugăciune, faptă sfântă şi putere prin ea, şi aşa poate omul să- 
1 ajute pe om pe calea cea cu viaţă, pe calea crucii cea dătă- 
toare de viaţă peste viaţa omului care ştie şi înţelege ce 
înseamnă pentru om iubirea crucii. Iubirea nu este altceva 
decât ascultare de Dumnezeu şi de tot cuvântul Lui cel pentru 
viaţa omului. Iubirea înseamnă ascultare, poporul Meu. Nu-i 
trebuie omului înţelepciune, ci îi trebuie ascultare, tată, căci 
de la ascultare vine şi credinţa, vine şi statornicia, vine toată 
împlinirea, tată. Nu-i trebuie omului iubire, ci ascultare îi tre- 
buie. Eu aşa îl iubesc pe Tatăl. Amin. 


Iubirea dintre Mine şi Tatăl să fie şi între fraţi, şi nu altfel 
să fie ea între fraţii cei mai mici ai Mei. Amin. Aşa iubire ţi-a 
hărăzit ţie Tatăl, şi prin ea ţi-a hărăzit să te numeşti tu fiu al 
Său, poporul Meu, fiule al cuvântului Meu care te naşte ca să 
fii şi apoi să-l împlineşti pe el, căci dacă nu-1 împlineşti, nu 
eşti, chiar dacă ai crezut când ai auzit cuvântul lui Dumnezeu, 
care-i cheamă pe toţi la Tatăl, pe toţi, căci Dumnezeu este plin 
de milă pentru om. Amin. 

O, ai grijă să-L mărturiseşti pe Dumnezeu Cel dinăuntrul 
tău trăitor şi lucrător când tu îţi faci semnul sfintei cruci pe 
trupul tău, fiule al cuvântului Meu. O, ai grijă, tată, să fii creştin 
adevărat, ca să nu faci spre osânda ta semnul crucii pe trupul 
tău, ca să nu-L foloseşti spre osânda ta pe Dumnezeu. O, ai 
grijă de învăţătura Mea de peste tine, citeşte-o mereu, poporul 
Meu, citeşte-o şi împlineşte-o, tată, căci dacă n-o citeşti, o 
calci, tată. O, ai grijă de Dumnezeu în duhul, în sufletul şi în 
trupul tău. Nu fi popor fără cruce, nu fi popor fără Dumnezeu. 
Ai grijă, fiule, căci crucea înseamnă ascultare şi nu altceva 
înseamnă ea, ci înseamnă ascultare şi sfinţenie, iar voia Mea 
este sfinţirea ta. Sfinţeşte-te, fiule, sfînţeşte-te, poporul Meu, 
căci prin sfinţenie vei fi tu fiu al ascultării, fiu al iubirii, căci 
iubirea înseamnă ascultare, poporul Meu. Amin, amin, amin. 

14/27 septembrie 2008 

Sărbătoarea Acoperământul Maicii Domnului 

Poporul Domnului este scris în planul Scripturilor cele pentru sfârşit 
de timp: învierea morţilor şi viaţa veacului ce va să fie. împlinirea 
Scripturilor au rămas tainice şi s-au descoperit numai celor cre- 
dincioşi. Lucrarea bisericii este împărăţia lui Dumnezeu pe pământ 
cu oamenii. Omul numai prin ascultare poate să se lepede de sine. 

Cel mântuit este cel ce se măntuieşte de sine. 

F e nori de heruvimi Eu, Domnul, cobor pe pământ 
cuvânt peste poporul Meu din mijlocul neamului 
român, iar hrana Mea de peste el o aşez apoi înaintea oamenilor 
ca să audă ei de slava lui Dumnezeu din zilele acestea, căci am 
zis acum două mii de ani: «Veţi vedea pe Fiul Omului suin- 
du-Se şi coborăndu-Se», căci Eu M-am dus la Tatăl pentru ca 
să vin apoi cu duhul mângâierii pe pământ, şi aşa vin, precum 
am făgăduit că vin. Amin. 

Pe nori de heruvimi vin, şi-Mi folosesc porţile ca să intru 
cuvânt în cartea Mea de azi, şi porţile se deschid la glasul Meu 
şi aşa intru Eu la tine ca să te hrănesc din Mine, poporul Meu 
de azi. O, deschide-Mi, tată, ca să intru în fiinţa ta şi ascul- 
tă-Mi cuvântul şi împlineşte-1 pe el, căci Eu sunt acest cuvânt, 
Eu şi împlinirea Mea, pe care Mi-o doresc cu multul în tine, 
poporul Meu. Grăiesc cu tine mai dulce şi mai frumos decât 
am grăit cu Israel când îl aveam pe Moise între Mine şi el, căci 
tu eşti la sfârşitul timpului, nu eşti la început, şi-ţi trebuie multă 
mângâiere şi multă putere pentru ca să poţi cu Dumnezeu, căci 
duhul cel rău e mai rău ca oricând şi trage din greu prin toate 
slugile lui ca să nu-şi piardă biruinţa, dar el ştie că şi-o pierde 
şi de aceea el este tot mai rău, tot mai rănit, tot mai supărat. Tu 
însă nu te teme, popor hrănit de Dumnezeu, căci Eu, Domnul, 
îţi dau mereu mâna şi te trec în braţe peste dureri, peste încer- 
cări şi peste valurile care dau să te înghită şi-ţi curăţ mereu faţa 
şi hăinuţa, căci ştiu vremea cea grea, şi este scrisă în Scriptură 
otrava ei şi nu poţi s-o ocoleşti, dar poţi s-o biruieşti cu Dum- 
nezeu, căci îmi trebuie popor biruitor acum, la sfârşit de timp, 
fiindcă am de împlinit Scriptura învierii morţilor, şi apoi viaţa 
veacului ce va să fie după veacurile omului, iar tu îmi trebu- 
ieşti, poporul Meu. O, lasă, tată, să bată vântul de orice fel, tu 

stai alipit de pieptul Meu, căci Eu sunt Dumnezeu şi pot totul, 
numai tu să poţi să Mă crezi şi să Mă asculţi şi să Mă mângâi, 
căci cu duhul mângâierii te hrănesc şi harul sfinţeniei ţi-1 
dăruiesc, iar tu ca un prunc adună-te la pieptul Meu şi învaţă 
de la Mine ocrotirea ta, învaţă să Mă iubeşti şi să Mă crezi, că 
mare este cel ce are credinţă în lucrările Mele de peste om, iar 
celui ce crede, totul îi este cu putinţă, fiindcă poate Domnul 
pentru el. Amin. 

Sunt în mijlocul tău cu mama Mea Fecioara, poporul 
Meu, şi suntem însoţiţi de sfinţi şi de prooroci şi de apostoli, 
şi aceştia veghează şi se hrănesc din cuvântul Meu, şi suntem 
purtaţi pe nori de heruvimi, căci aşa este proorocită venirea 
Mea cu sfinţii, iar slava Mea cea de la sfârşit de timp e mare, 
căci este la sfârşit, iar sfârşitul pregăteşte începutul şi viaţa 
veacului ce va să fie pe pământ după ce se va împlini Scriptura 
învierii morţilor. Amin. 

Am aşezat în mijlocul tău rânduială de la Mine, jertfă 
de fiecare zi pentru împlinirea Scripturii învierii morţilor, o, şi 
cât de tainic lucrez, poporul Meu! Pe vremea venirii Mele pe 
pământ prin naşterea Mea din mamă Fecioară am împlinit 
atunci Scripturile rostite prin proororoci despre venirea lui 
Mesia şi despre împărăţia lui Dumnezeu pe pământ cu omul, 
şi toate împlinirile rămâneau tainice, căci tainic se împlineau 
pentru cei ce credeau în ele. Cei care nădăjduiau în împliniri 
pământeşti pentru împărăţia Mea cu omul, aceia n-au înţeles 
şi apoi n-au crezut venirea Mea, iar Eu le spuneam lor că 
împărăţia lui Dumnezeu nu este din lumea aceasta şi că ea este 
înăuntrul celor ce o iubesc pe ea în ei, iar pe Mine Stăpân al 
lor, Stăpân al vieţii lor şi iubire a lor pe pământ. O, aşa este şi 
azi. Eu, Domnul, împlinesc tainic tot ceea ce rostesc, căci nu 
peste fiii oamenilor aşez Eu împlinirile, ci numai peste cei ce 
sunt şi se fac fii ai lui Dumnezeu între oameni, şi ale acelora 
sunt făgăduinţele Mele toate, numai să ştie ei să le priceapă şi 
să le poarte în ei şi peste ei, căci împărăţia Mea cu ei nu este 
din lumea aceasta, ci este din cer şi este cu cerul în mijlocul 
celor credincioşi, iar cerul acesta este scaunul Meu de domnie, 
al cărui aşternut este pământul, precum este scris. 

O, nu înţelege omul tainele Mele şi vorbirea Mea despre 
ele. Nu înţelege omul tainele bisericii. Biserica este taină mare, 
căci ea este împărăţia Mea, care n-are nimic în lumea aceasta 
prin care ea trece şi se slăveşte slăvind pe Dumnezeu prin 
credinţa ei în El. Ea crede în Tatăl, în Fiul şi în Duhul Sfânt, 
mărturisind botezul cel pentru iertarea păcatelor şi aşteptând 
Scriptura învierii morţilor şi viaţa veacului ce va să fie. 

O, nu mai este biserică pe pământ, căci lucrarea bisericii 
biruieşte lumea, precum Eu am biruit-o. Lucrarea bisericii este 
împărăţia lui Dumnezeu pe pământ cu oamenii, iar taina aceas- 
ta este în Hristos şi în biserică, nu este în lumea aceasta. Voiesc 
cu dor să înţeleagă omul taina lui Dumnezeu, taina bisericii, şi 
de aceea am venit pe pământ cuvânt acum, la sfârşit de timp. 
Am venit să-l învăţ pe om taina împărăţiei cerurilor pe pământ 
cu el şi credinţa lui în această împlinire, şi am venit să îm- 
plinesc. Amin. 

Hai, mamă, să lucrăm înaintea oamenilor grăirea Noas- 
tră cu poporul cel credincios venirii Mele. Hai, mamă, să pre- 
sărăm peste om înţelepciunea şi credinţa cea pentru Scriptura 
învierii morţilor şi pentru viaţa veacului ce va să fie, căci vea- 
cul acesta nu este, fiindcă ceea ce este, este şi nu trece, mamă. 
Hai, mama Mea, să facem zidirea omului şi apoi să fie omul, 
căci ceea ce nu este zidit, nu este, mamă. 

O nu este zidit, nu este făcut omul, Fiule 
^al Tatălui şi al meu, căci Ziditorul a 


toate Tu eşti, iar ca să-l naşti pe om de sus trebuie să zideşti 
mai întâi în el împărăţia cerurilor, Fiule scump al meu şi Dum- 
nezeule al celor credincioşi. 

O, nu poate omul să iubească în el împărăţia cerurilor, 
căci omul iubeşte în el păcatul, iar păcatul este moarte. întinge 
omul cu bucătura în păcat şi se hrăneşte cu el, şi nu se hrăneşte 
cu Dumnezeu omul. O, nu se poate omul birui ca să ia în el 
apoi împărăţia lui Dumnezeu şi s-o slăvească pe ea în el, Fiule 
Doamne. Ai venit pe pământ acum cu minunea grăirii Tale 
peste om, dar omul este necredincios şi crede numai ceea ce 
vede, bietul de el, căci şi-a stricat vederea pentru ale Tale şi 
vede numai pe cele ale omului. Ai venit pe pământ cu Scriptura 
învierii morţilor, iar glasul Tău cel din mijlocul poporului Tău 
se aude de către cei din morminte, căci pentru cei morţi ai 
aşezat Tu jertfa de fiecare zi în mijlocul poporului Tău şi ei 
sunt strigaţi spre înviere, spre dezlegare de păcate şi spre în- 
viere apoi, căci proorocul David binecuvânta pe Domnul şi 
spunea: «Binecuvintează, suflete al meu, pe Domnul, pe Cel 
ce curăţeşte toate fărădelegile tale şi vindecă toate boalele 
tale. El izbăveşte din stricăciune viaţa ta; El te încununează 
cu milă şi cu îndurări; El nu ceartă până la sfârşit şi nu ţine 
de-a pururi mânia Lui. El nu ne răsplăteşte după păcatele 
noastre şi nu ne întoarce nouă după fărădelegile noastre, şi 
cât este de departe cerul de pământ, atât este de mare mila Lui 
către cei ce se tem de El; şi cât este de departe răsăritul de 
apus, atât depărtează El de la noi fărădelegile noastre; şi pre- 
cum miluieşte un părinte pe fiii săi, aşa miluieşte Domnul pe 
cei ce se tem de El, căci El cunoaşte făptura noastră şi îşi 
aduce aminte că ţărână suntem, căci zilele omului sunt ca 
iarba şi omul înfloreşte ca floarea câmpului; când suflă vântul, 
ea se trece şi nu se mai cunoaşte locul unde a fost, dar mila 
Domnului ţine de-a pururi către cei ce se tem de El şi îşi aduc 
aminte de poruncile Lui ca să le îndeplinească pe ele». Amin. 

O, popor al cuvântului lui Dumnezeu Fiul meu! El te 
îndeamnă pe tine să împlineşti poruncile Lui ca să fie de-a pu- 
ruri mila Lui peste tine. O, învaţă-i tu pe oameni taina învierii 
morţilor, căci oamenii nu ştiu şi n-au învăţător ca să le spună 
şi să-i înveţe învierea şi viaţa. Spune-le lor că tu eşti aşezat de 
Dumnezeu ca să rosteşti şi să lucrezi Scriptura învierii morţilor, 
şi apoi ei să învieze, şi vor învia şi vor mărturisi aceştia lu- 
crarea lui Dumnezeu, Care te călăuzeşte pe tine în zilele aces- 
tea, şi Care grăieşte peste vii şi peste morţi, căci Fiul meu a 
spus acum două mii de ani că va veni vremea să audă cei din 
morminte glasul Lui şi să învieze. Amin. 

O, fii şi fiice ale cuvântului Fiului meu, Care naşte de 
sus pe om! Deschideţi cartea învăţăturii Lui de peste voi şi 
purtaţi-vă după învăţătura Lui, căci vine învierea morţilor, şi 
oamenii trebuie să se teamă de Dumnezeu şi să împlinească 
poruncile Lui pe pământ ca să depărteze Do mn ul de la ei plata 
fărădelegilor lor. învăţaţi-i pe oameni învierea din păcat, în- 
vierea din moarte. Spuneţi-le celor ce-şi zic creştini că a fi 
creştin înseamnă a trăi cu duhul, cu sufletul şi cu trupul în Hris- 
tos şi nu în lumea aceasta. Şi cum adică în lumea aceasta? 
Adică în poftele ei, căci Fiul meu a spus la ureche celor ce-L 
aud pe El grăind, a spus că precum omul întinge dumicatul de 
pâine sau de mămăligă în tigaia cu jumări, aşa întinge el cu 
bucătura în păcat şi-şi întinează inima sa şi trupul său împotriva 
duhului vieţii Fiului meu înăuntrul omului. O, fiţi treji pentru 
înviere, mereu, mereu pentru înviere. Iubiţi-vă unii pe alţii pre- 
cum v-a iubit Fiul meu. El cum v-a iubit? El Şi-a pus viaţa pen- 
tru voi. Aşa şi voi să faceţi unii pentru alţii, şi cu duh umilit să 
vă lucraţi unul altuia învierea şi tot aşa să-i povăţuiţi şi pe cei 

ce vă întreabă pe voi de Dumnezeu, Care grăieşte la voi. O, 
zidiţi-vă unii pe alţii în Hristos. Aceasta înseamnă să vă iubiţi 
unii pe alţii precum v-a iubit Domnul Iisus Hristos, Fiul meu. 
O, aş grăi mult cu voi, v-aş zidi mult pe voi, v-aş învăţa mult 
cu duhul învierii prin graiul meu, dar voi aveţi peste voi multă 
învăţătură, că multă este peste voi înţelepciunea cuvântului Fi- 
ului meu. Ţineţi-vă treji unii pe alţii pentru învăţătura Dom- 
nului de peste voi, că vine învierea morţilor, care aşteaptă în 
ţărâna pământului, şi după voi aşteaptă această Scriptură. 
Voieşte Domnul să fiţi una şi una, să fiţi toţi la fel de crescuţi, 
la fel de zidiţi, la fel de plini de Dumnezeu. Cereţi creştere 
peste voi. Puneţi străjerii să vă hrănească de la Dumnezeu, 
neîncetat să vă hrănească ei, căci lor le este dat să vă hrănească 
după orânduiala Lui. Cine ia din el însuşi creştere acela nu este 
copil frumos, iar cine ia creştere din mâna celor aşezaţi de 
Dumnezeu pentru voi acela este cel binecuvântat şi păzit de 
moarte, căci aşa înseamnă să treacă omul din trup în duh. O, 
ferice de cei ce ascultă de cei puşi peste ei de la Dumnezeu! 
Ferice de cei ce se fac ogor pentru cei ce seamănă în om 
împărăţia lui Dumnezeu! Ferice de cei ce ascultă de povaţa şi 
de mâna celor ce lucrează de la Dumnezeu peste ei, căci omul 
trebuie să se lepede de sine, şi numai prin ascultare poate el 
aceasta, căci au fost pe pământ oameni mari cu rangul şi cu iu- 
birea lor de Dumnezeu, iar când îşi doreau tot mai mult mân- 
tuirea, ei se coborau şi se duceau spre ascultare, spre lepădare 
de sine se duceau şi spre purtarea crucii ca să se mântuiască, 
căci cel mântuit este cel ce se mântuieşte de sine, şi nu altceva 
înseamnă mântuirea omului, viaţa cea mântuitoare în om. 

O, ascultaţi de poruncile lui Dumnezeu, voi, fii ai lui 
Dumnezeu, şi ascultaţi de cei puşi de Dumnezeu ca să vă că- 
lăuzească şi ca să fiţi voi copii călăuziţi, copii ascultători. Amin. 

Iar Tu, Doamne şi Fiule al meu, învaţă-i pe fiii oame- 
nilor înţelepciunea învierii. Aşează-Te cu masa aceasta înaintea 
lor şi trimite oştirile îngereşti să le mişte sufletele de la vântul 
cel dulce al cuvântului Tău peste pământ, cuvânt care mângâie, 
care cheamă şi care înviază, iar pe ţara română miluieşte-o 
după făgăduinţele Tale cele pentru ea şi încununeaz-o pe ea cu 
duhul temerii de Dumnezeu şi apoi cu duhul învierii, şi adu-Ţi 
aminte de proorocia împăratului David, care a rostit şi a spus: 
«Cât este de departe cerul de pământ, cât este de departe 
răsăritul de apus, atât de mare este mila Domnului spre cei ce 
se tem de El». Amin, amin, amin. 

O mama Mea, o, mamă a celor ce sunt zidiţi 
yn Mine! Dulce este duhul tău de mamă 
a fiilor lui Dumnezeu! Să ia şi fiii oamenilor să înveţe, mamă, 
căci trebuie să-l vindecăm pe om de duhul păcatului, mamă. 
Le-am spus celor ce Ne aşează în carte că precum omul întinge 
cu bucătura de pâine sau de mămăligă în tigaia cu jumări, aşa 
întinge el cu bucătura în păcat şi se înfruptă din el întinându-şi 
în el inima şi trupul împotriva duhului vieţii Mele în om, iar Noi 
şi cu cei ce Ne împart pe Noi oamenilor trebuie să-i învăţăm pe 
oameni Scriptura învierii morţilor, mamă. Amin. 

O, popor călăuzit de Dumnezeu din cer şi de pe pământ! 
Stai, tată, la hrănit, stai, fiule, stai şi învaţă, tată. Precum puii 
de rândunică stau în cuib şi primesc hrană de la mama lor, luând 
cu cioculeţul lor din cioculeţul ei, şi precum ei cresc pentru 
zbor, aşa să creşti şi tu, să mănânci şi să creşti, tată, ca să poţi 
să-I fii de folos lui Dumnezeu şi să-i hrăneşti pe oameni cu 
Duhul lui Dumnezeu şi să crească El în oameni, ca să scape oa- 
menii de robia păcatului. O, poporul Meu, se lucrează pe 
pământ în mijlocul tău taina Scripturii învierii morţilor, tată. Eu 
pentru învierea morţilor te-am zidit, şi am pus în mijlocul tău 


jertfa cea de fiecare zi, şi nu în lumea aceasta şi pentru fiii ei, 
tată. O, poporul Meu, taina ta cu Mine înfricoşează demonii, 
tată. Sfinţeşte-te, dar! Din zi în zi mai mult ridică-te cu duhul 
deasupra trupului tău, căci iată, duhul este cel ce dă viaţă. Amin. 

Pace ţie, poporul Meu! între tine şi Mine să fie multă, 
multă pace, iar aceasta înseamnă împlinirea poruncilor lui 
Dumnezeu peste fiinţa ta şi între frate şi frate. O, nu te teme 
de oamenii răi, nu te teme de furtună. Eu sunt Cel ce te ocro- 
tesc, căci tu nu poţi aceasta. Pot Eu, tată, iar tu să poţi pentru 
Dumnezeu. Pot Eu, iar tu să lucrezi învierea. Amin. 

înviere ţie, poporul Meu, şi de la tine înviere peste fiii 
oamenilor, tată! Duhul învierii este ceea ce se lucrează din cer 
pe pământ în zilele acestea ale grăirii Fiului lui Dumnezeu 
peste vii şi peste morţi. Eu sunt învierea şi viaţa. M-am născut 
pe pământ ca să fiu cu oamenii şi ca să rămân cu ei apoi până 
la sfârşit de timp şi apoi să le dau învierea, şi viaţa veacului ce 
va să fie să le dau lor, iar ei s-o creadă şi s-o ia şi s-o aibă, aşa 
după cum este scrisă făgăduinţa Mea pentru cei credincioşi şi 
sfinţi, poporul Meu. Amin, amin, amin. 

1/14 octombrie 2008 

Sărbătoarea cuvioasei Parascheva 

Cine pierde iubirea pierde credinţa. Durerea Domnului pentru cei 
ce au plecat în lume. Iubirea păcătoasă şi iubirea de Dumnezeu. 
Mustrarea lucrează înviere omului încă de pe pământ. Mustrarea 
este îngerul sfinţeniei şi vine spre om cu voia Domnului. Păcatul este 
boală în mintea şi în trupul omului. 

M ă fac auzit de cei ce-Mi stau din partea Mea 
porţi de intrare a Mea la poporul Meu cel născut 
din cuvântul Meu cel de sus în vremea aceasta de venire a Mea 
a doua oară de la Tatăl la om. 

Sunt Do mn ul Iisus Hristos şi grăiesc peste biserica Mea 
de pe pământ, cea care are în mijlocul ei cuvântul lui Dum- 
nezeu, grăit acum de gura Mea, căci Eu am întocmit-o pe ea 
biserică a Mea acum, la sfârşit de timp, ca să Mă fac în ea trup 
şi cuvânt pe altarul ei, iar ea să dea fiilor oamenilor cuvântul 
Meu cel pentru învierea celor morţi şi a celor vii, căci Eu, 
Domnul, am de împlinit acum Scriptura învierii morţilor şi a 
celor vii apoi, căci aceştia se vor întâlni şi vor întâmpina slava 
Mea şi vom fi în slavă apoi, precum este scris să se împlinească 
Scriptura aceasta. Amin. 

Aşezaţi-Mă în carte, voi, cei ce auziţi cuvântul gurii 
Mele! întăriţi, tată, puterea Mea în voi pentru venirea Mea cu- 
vânt pe pământ, căci voi fără de putere în voi nu puteţi sta 
înaintea Mea ca să-Mi deschideţi să grăiesc peste pământ. 
Când puterile vă sunt zdrobite din toate părţile Eu atunci Mă 
zoresc cu sfinţii şi cu îngerii şi vin la voi să vă întăresc puterile, 
căci am nevoie de voi dacă v-am aşezat să-Mi staţi porţi, tată. 
O, mult bine dau Eu să fac poporului Meu şi oamenilor dacă 
voi staţi întru întâmpinarea Mea ca să vin cuvânt pe pământ, 
întăriţi-vă, dar, pentru intrarea Mea cu sfinţii, şi binecuvântată 
să fie intrarea Mea cu ei la poporul Meu, căci gura Mea 
grăieşte aceasta. Amin. 

O, poporul Meu, întăreşte-ţi şi tu, tată, iubirea şi veghea 
cea pentru venirea Mea la tine cuvânt de facere, cuvânt dătător 
de viaţă, fiule. Ai grijă de iubire, tată, şi ocroteşte în tine viaţa 
ei, căci cine pierde iubirea şi darurile ei, acela pierde şi credinţa 
cu toate bunurile ei cele ziditoare de om. Ai grijă să ştii cum 
să preţuieşti iubirea şi slava ei cea de sus, tată, căci cine-şi face 
din iubire mângâiere a sa, acela are iubire de sine şi nu de cruce 
aşa cum Eu l-am învăţat pe om să-Mi urmeze dacă vine la 


Anul 2008 


347 


Mine. Eu mult de tot şi tot mereu te-aş învăţa şi aş sta cu tine 
în cuvânt, poporul Meu, căci sfinţii îmi doresc venirea Mea la 
tine ca să vină şi ei la tine cuvânt, că e vremea Scripturii venirii 
Mele cu sfinţii, tată, numai că intrarea Mea la tine stă în puterea 
celor din porţi, iar Eu când vin îi găsesc mereu striviţi în porţi, 
şi n-am ce să Mă fac decât să-i supun pe ei puterii Mele ca 
să-Mi las cuvântul în carte, că mult am de cuvântat peste 
pământ, şi au şi sfinţii, tată. Mi-e milă de sfinţi când îi văd că 
doresc să vină cu Mine cuvânt pe pământ şi să grăiască ei ţie 
şi oamenilor, poporul Meu, şi nu ştiu, tată, cum să-Mi mai 
întăresc intrarea în cartea Mea cea de azi. Apostolul Ioan, apos- 
tolul Toma, au aşteptat ca să vin cu ei în cuvânt în carte şi ca 
să grăiască şi ei în ziua lor de sobor, ca să mărturisească şi ei, 
ca să Mă vestească şi ei cu venirea Mea cea cu sfinţii, precum 
este scris în Scripturi ca să vin în vremea cea de sfârşit şi ca să 
dea şi ei întărirea credinţei la oameni şi povaţă de iubire peste 
tine, poporul Meu. Iată, nu pot să grăiesc cât am de grăit, cât 
am de venit. Eu sunt Cel milos, şi când văd că nu este putere 
pentru intrarea Mea la tine prin porţi Eu înţeleg durerea celor 
ce Mă poartă spre tine şi nu dau să-i strivesc şi Eu cu multa 
Mea putere, căci Eu am nevoie să pot veni măcar cât de puţin, 
dar să pot să vin, tată. O, te-am rugat mereu să Mă ajuţi şi tu 
pentru venirea Mea şi te-am povăţuit cum să faci această îm- 
plinire. Ţi-aş da cu multul să ai darul mângâierii sfinte ca să 
Mă ajuţi cu el pentru lucrarea venirii Mele din zilele acestea. 
Ţi-aş da, tată, să porţi şi tu durerea Mea cea pentru venirea 
Mea, cea pentru mântuirea multora, tată, dar numai să vrei tu 
să-ţi dau să porţi şi, gata, îţi şi dau. Ţi-aş da iubire multă ca să 
Mă sprijini tu cu ea, numai să-Mi ceri aceasta, căci Eu la cere- 
rea ta îţi dau. Ţi-aş da, poporul Meu, să porţi şi să lucrezi cu 
daruri multe, tată, numai să te găsesc că-Mi ceri şi că Mă 
aştepţi cu ele, tată. Spun aşa că mult este de lucru peste pământ 
şi n-am, tată, lucrători. E vremea secerişului şi n-am secerători, 
tată. Tu eşti semnul cel de dinaintea venirii Mele, dar trebuie 
să ai timp şi pentru lucrul cel de sus, nu numai pentru cel de 
jos, poporul Meu. Aş fi dorit să am acum un popor mare de 
apostoli, sau să fi putut veni în cuvântul Meu cu apostoli din 
cer şi să lucrez cu ei, chiar dacă este puţină credinţă pe pământ 
pentru venirea Mea cu sfinţii, venire proorocită prin Scripturi, 
tată. Aş fi voit să pot mult peste pământ, dar nu poate omul 
pentru Mine atât cât Eu aştept. 

Mă doare tară de mângâiere şi fără de sfârşit de la 
creştinii care vin cu lucrarea venirii Mele şi apoi se întorc iarăşi 
la ceea ce au învăţat ei să facă, lăsându-se de truda cea pentru 
venirea Mea spre oameni, iar când aceştia pleacă lasă şi strivire 
în urmă şi nu le pasă de lacrima Mea cea după om. O, Mă doare 
adânc de la nestatornicia celor ce M-au crezut şi M-au cunos- 
cut Dumnezeu adevărat în acest cuvânt şi apoi au dat să caute 
nod în papură ca să se ducă iarăşi întru ale lor, lăsându-Mă sub 
sarcină, sub crucea cea grea a venirii Mele, sub care cei atât 
de miluiţi de Mine Mă împing şi Mă lasă sub ea umplându-Mă 
de suspin şi de neiubirea lor. 

O, poporul Meu, suspină cu Mine sfinţii, tată, şi Mă 
miluiesc cu mângâierea lor. Se duc oamenii cu bulucul la 
moaştele sfinţilor pe pământ din loc în loc ca să ceară şi să 
capete de la sfinţi ajutor pentru ei, dar oamenii nu ştiu că şi 
sfinţii au nevoie de ajutorul de la ei pentru multa cerului lucrare 
peste pământ. O, nu e bine să ştie oamenii că sfinţii sunt în cer 
numai pentru ajutorul oamenilor, ci e bine să ştie că ei sunt şi 
mărturisitori şi ajutori lui Dumnezeu, căci Domnul are mult de 
lucrat peste pământ. E bine să ştie oamenii că trebuie să facă 
voia lui Dumnezeu, nu numai să ceară pentru ei ajutor din cer 


şi atât. E bine să aibă povăţuitori pentru mântuire oamenii şi e 
bine să fie drepţi cu Dumnezeu, şi pentru aceasta le trebuie 
povaţă, le trebuie mustrare şi apoi îndreptare oamenilor. 

Eu, Domnul, sunt cu cete de mucenici şi de muceniţe, 
de cuvioşi şi cuvioase întru venirea Mea cea de acum, şi a căror 
patrie este cerul. Cetele de sfinţi au zi de serbare pe pământ 
pentru cuvioasa Parascheva, cea care a păstrat pentru Mine 
toată iubirea ei şi nu şi-a lăsat şi ei din ea, şi iat-o, unde a fost 
inima ei, acolo a fost şi comoara ei, şi apoi a venit la strânsura 
ei, şi are în cer dacă şi-a strâns, şi are în Mine locaşul ei dacă 
aşa a stat ea pe pământ. Când omul iubeşte pe om, inima lui se 
strânge în acela şi îl supune pe acela luişi, şi aşa se atrage om 
pe om, dar cine se ridică deasupra trupului său neiubindu-se 
pe sine, acela îl iubeşte pe Dumnezeu cu toate ale lui, şi inima 
lui se strânge în Mine şi Mă supune luişi pentru iubirea lui cea 
pentru Mine, şi aşa Mă atrage spre el cel ce Mă iubeşte, şi aşa 
îşi strânge el comoară în Mine, iar când îşi lasă pe pământ 
trupul el vine în casa lui cea de sus şi trăieşte în ea, în ago- 
niseala lui, căci unde a fost inima lui, acolo este şi casa lui, iar 
sfinţii îşi fac în cer casă şi cinste şi primire, şi aşa are Domnul 
iubire în om pe pământ şi în cer apoi. Eu, Domnul, dau glas 
dintre sfinţi celei sărbătorite azi, şi aşa bucur Eu în cer pe cel 
ce Mă iubeşte pe pământ cu viaţa sa. Amin, amin, amin. 

O Bunule Doamne, nu ştie omul să iu- 
bească şi ce să iubească pe pământ! Nu 
ştie omul să aibă milă unul de altul în durerile lui de om, căci 
oamenii nu iubesc în ei sfinţenia, Doamne, iar Tu eşti Do mn ul 
celor sfinţi, şi nu vor oamenii să înţeleagă aceasta. Oamenii 
sunt fără cap pe pământ, căci unde le stă capul, le stau pi- 
cioarele, nu capul, şi unde le stau picioarele, le stă capul. Le e 
milă unul de altul pentru viaţa lor durută de la nemulţumirile 
lor, de la dorurile lor neîmplinite şi apoi se mângâie unul pe 
altul şi apoi îşi fac rău unul altuia ajungând la iubire păcătoasă 
şi la păcat, şi păcatul li se face îndulcire şi mângâiere în ei. O, 
ce păcat mare! Să se încânte omul cu neiubirea de Dumnezeu, 
cu călcarea poruncii iubirii de Dumnezeu şi să numească 
aceasta mângâiere a lor! Iată, iubirea dintre om şi om se face 
păcat, se face diavol, care-1 desparte pe om de Dumnezeu şi 
care-1 face pe om rob simţului păcatului, iar când vin peste el 
loviturile păcatelor, atunci vede omul că zilele lui au fost 
deşertăciune prin îndulcire cu mintea, cu păcatul, care prici- 
nuieşte moartea omului apoi, Doamne. Omul n-ar fi murit cu 
trupul dacă n-ar fi căzut spre păcat. Femeia nu ştie că bărbatul 
o iubeşte pentru păcat, nu pentru altceva, nu pentru viaţă, ci 
pentru moartea ei, iar moartea aceasta a bărbatului vine din 
dorinţa cea din femeie, care îşi supune ei bărbatul, dar eu am 
fugit pe pământ de robia aceasta, Bunule Doamne, şi Te-am 
iubit pe Tine, Cel sfânt, şi am strâns în Tine comoara inimii 
mele şi toată iubirea mea, şi Te am în cer casă acum, strânsură 
a inimii mele Te am ca plată a iubirii mele cea pentru Tine pe 
pământ şi apoi în cer între sfinţii care Te-au iubit pe pământ 
aşa cum eu Te-am iubit ca să nu mă dau păcatului pe pământ. 

Dar cum poate omul să rămână viu şi să fie mort faţă de 
păcat? O, fericit este cel ce primeşte de la povăţuitorul său cu 
credinţă şi cu răbdare şi cu stăpânire de sine mustrarea cea pen- 
tru veghea vieţii lui şi a aproapelui lui, căci unul ca acela 
lucrează lucrarea învierii lui încă de pe pământ, şi mulţi din 
cei ce lucrează aşa nu vor mai muri, căci a venit pe pământ 
vremea acestei Scripturi. Amin. O, fericiţi vor fi pe pământ şi 
în cer cei ce iubesc în zilele acestea cuvântul venirii Tale şi nu 
se ruşinează înaintea oamenilor cu această mărturisire, căci lu- 
crarea aceasta este lucrare de mărturisire, şi ea trebuie pusă 

peste oameni ca să învieze ei din păcat, iar cei ce o pun pe ea 
peste oameni aceia se numesc făcători de oameni, făcători de 
minuni, oameni care înviază pe cei morţi şi care pregătesc 
calea Domnului aşa cum a pregătit-o Ioan Botezătorul, care 
striga spre oameni: «Pocăiţi-vă, că s-a apropiat de voi împă- 
răţia cerurilor!». 

Noi, ucenicii şi uceniţele Tale şi toţi cei ce s-au muce- 
nicit cu duhul şi cu trupul pentru Tine, noi nu ne-am ruşinat să 
Te mărturisim oamenilor, ba ne-am dat pe noi înşine jertfa de 
împlinire a împărăţiei Tale în noi înaintea oamenilor de pe 
pământ şi, iarăşi, după ce ne-am lăsat trupul şi ne-am înălţat la 
Tine ca păsările cerului, în casa noastră cea de sus, căci pe 
pământ noi Te-am mărturisit Hristos venit în trup, fiindcă 
Te-am luat în trupul nostru şi Te-am trăit şi Te-am purtat, iar 
Tu apoi ai luat trupul nostru şi Te-ai arătat cu noi oamenilor, 
căci numai Tu eşti învierea sfinţilor, venirea lor cu Tine, pre- 
cum eşti şi învierea morţilor, căci tot cu Tine vin şi ei şi Te 
mărturisesc când Tu voieşti aceasta, fiindcă Tu eşti Domnul 
învierii celor îndureraţi şi prin Tine Te mărturisesc toţi, fiindcă 
şi de pe pământ şi din cer toţi cei ce pot, pot numai prin Hristos, 
Doamne al celor ce Te-au iubit pe pământ cu viaţa şi cu 
mărturisirea lor. 

Se miră oamenii care-şi zic că ştiu, se miră şi spun că 
nu se poate să vorbească Dumnezeu cu omul pe pământ şi să 
mai vină şi cu sfinţii, şi să mai vină şi cu cei adormiţi şi să 
grăiască înaintea oamenilor. Iată, noi, sfinţii Tăi cei mărtu- 
risitori din cer, îi întrebăm de lângă Tine pe aceştia dacă ştiu 
ei cum au fost scrise pe pământ Scripturile Tale cele vechi şi 
cele noi şi toate Scripturile sfinţilor Tăi apoi. O, nu ştiu să ştie 
şi să vorbească aceştia care-şi zic că ştiu, şi nu ştiu pentru că 
nu învaţă să citească şi apoi să creadă din pipăite dacă nu pot 
din inimă. Vine vremea, şi a şi venit, ca să vadă viii şi morţii 
cum ai lucrat Tu pe pământ cu sfinţii şi cum lucrezi şi azi lucra- 
rea şi cuvântul venirii Tale. Şi ce vor face în vremea aceea cei 
care au crezut şi au lucrat lucrarea Ta, şi apoi s-au dus şi s-au 
alipit cu oamenii lumii, ascunzând ei lucrarea Ta de azi înaintea 
oamenilor şi dând de peste ei împlinirile pe care Tu le ceri azi 
celor ce Te aşteaptă pregătiţi ca să vii? 

Noi, sfinţii Tăi, mărturisim din Tine venirea Ta cu sfinţii 
în zilele acestea pe pământ în cuvânt şi dăm să le întărim oa- 
menilor credinţa şi le spunem aşa: 

O, fii ai lui Dumnezeu, care aţi stat îmbrăcaţi cu această 
lucrare de cuvânt şi cu împlinirea ei în voi; şi voi, fii ai oame- 
nilor! Vă spunem vouă că mai de folos vă este să credeţi şi să 
împliniţi şi să vă strângeţi într-o inimă cu cei credincioşi venirii 
Domnului în zilele voastre decât să vă trageţi în lături pentru 
libertatea voastră cea fără Dumnezeu ca să vă învăţaţi să spu- 
neţi că nu este Dumnezeu acest cuvânt şi această pregătire de 
sfinţi în zilele acestea pe pământ, căci această lucrare de cuvânt 
naşte din ea sfinţi pe pământ, căci omul trebuie să se nască de 
sus şi născut să fie apoi, căci vai celor ce au gustat din venirea 
aceasta, din harul acesta şi apoi s-au dus iarăşi spre nelumină, 
căci care venire a Domnului i-ar mai izbăvi pe aceştia, care nu 
ştiu ce este şi de unde vine viaţa omului pe pământ? Şi dacă 
pleci, omule călăuzit de Dumnezeu, dacă pleci din braţele 
ocrotitoare de fii, dacă te smulgi de sub călăuzire şi de sub 
ştirea Domnului cu paşii tăi, o, unde, oare, te duci? Te duci în 
pustiul oamenilor necredincioşi, chiar dacă în mintea acelora 
ar fi vorba şi de Dumnezeu. O, te duci şi-ţi pierzi darul iubirii 
şi apoi îţi pierzi şi darul credinţei şi nu ştii că nu mai eşti al lui 
Dumnezeu. O, dacă dai să te dezbraci de sfinţenie cazi min- 
ciunii şi necredinţei. Noi, sfinţii Domnului, n-am dat să-L mai 


părăsim pe Domnul şi pe cei ce ne-au povăţuit bine prin 
învăţătură şi prin mustrare. Mustrarea vine spre voi din voia 
Domnului, nu din voia celui ce mustră. Ea vine spre voi ca 
înger al sfinţeniei, căci Domnul vă vrea cu gelozie numai pen- 
tru El. Ce om poate fi mai mare între oameni ca şi acela care 
îl are pe Domnul mare şi împlinit în el, mărturisindu-L pe El 
cu buzele şi cu fapta? O, ce mulţi, ce mulţi se scoală şi ce mulţi 
se vor scula ca să mărturisească această venire a Domnului şi 
ce greu vor fi judecaţi prin aceasta cei ce au fost atâţia ani 
călăuziţi de Dumnezeu-Cuvântul, iar ei nu L-au mărturisit pe 
El oamenilor spre învierea celor ce nu ştiu ce este viaţa omului 
pe pământ! O, intraţi la învăţat şi nu zăboviţi să fiţi ai acestui 
cuvânt, care a venit pe pământ ca să învieze viii şi morţii! Are 
Domnul înaintea voastră fii cu mare înţelepciune de viaţă şi de 
înviere, şi dacă aţi pricepe ce har se odihneşte peste ei i-aţi 
preţui pentru izbăvirea voastră, pentru Dumnezeu în voi, căci 
Domnul trebuie mărturisit Hristos venit în trup şi purtat de 
trupul, de sufletul şi de duhul omului. O, treceţi din trup în duh, 
aşa a strigat Domnul adesea prin cuvântul Său de azi, iar eu vă 
spun vouă dintre sfinţi: treceţi din voi în Hristos, căci Duh este 
Dumnezeu, precum este scris. Amin. 

O, cine pierde iubirea pierde şi credinţa, şi tu, omule, nu 
ştii ce să iubeşti pe pământ. Păcatul este boală în mintea şi în 
trupul omului, nu este vindecare omului aşa cum spun oamenii 
trupeşti. Mintea cea cu păcatul în ea este minte bolnavă, nu 
este minte sănătoasă, ci este minte care-1 încântă pe om cu 
păcatul, care pare dulce, dulce la gust, dar el este momeala cea 
spre moarte şi este lovitură de suflet. O, nu te încânta cu 
păcatul, omule, căci omul trebuie vindecat de păcat. O, nu te 
da lui antichrist, nu te dori să fii antichrist, căci cine iubeşte 
păcatul, acela este împotriva lui Hristos, iar antichrist îşi va lua 
luişi pe ai săi, precum Domnul Şi-i va lua şi El pe cei ce sunt 
ai Lui. Amin. 

Noi, sfinţii Tăi, Te mărturisim Domn al sfinţilor, Doam- 
ne, iar cei păcătoşi trebuie să se sfinţească dacă vor să le fii lor 
Dumnezeu apoi, căci Tu eşti Dumnezeul celor vii, nu al celor 
morţi. Amin. 

Şi acum, slavă venirii Tale, şi tot mai mult slava aceasta 
să-l cuprindă pe om sub ea, iar pe poporul Tău să-l desăvâr- 
şească în iubire şi în credinţă şi în unime, Doamne, şi să-l 
despovăreze de sub dureri. Noi, sfinţii Tăi, Te mângâiem în cer 
şi Te mângâiem pe pământ în mijlocul poporului Tău când vii 
cu noi cuvânt peste pământ. Noi suntem mângâierea Ta în cer 
aşa cum Ţi-am fost şi pe pământ, şi aşa îl îndemnăm pe 
poporul Tău să stea înaintea Ta. Amin, amin, amin. 

O poporul Meu, te îndeamnă sfinţii la du- 
^hul iubirii şi la duhul credinţei, tată, şi 
te îndeamnă să-Mi fii mângâiere, căci ei îmi ştiu şi îmi văd 
ranele. Aş voi să-ţi spun ranele Mele şi să te învăţ să-Mi fii 
vindecător. Are neamul român nevoie de vindecare de păcat şi 
de necredinţă, şi voi da să-l strig iarăşi la vindecare, că mare-Mi 
este rana Mea cea pentru neamul român, neamul în mijlocul 
căruia Tatăl M-a trimis să lucrez lucrarea venirii Mele acum, 
la sfârşit de timp. Doarme faţă de Mine neamul român şi vreau 
să-l trezesc ca să nu mai doarmă şi vreau să-l învăţ învierea 
lui. Curând, curând se va strânge popor aici, la izvor, şi voi 
face adunare îngerească şi voi lucra prin cuvânt lucrare de în- 
viere peste oameni, peste vii şi peste morţi, aşa cum Tatăl Mă 
aşează să lucrez. Amin. 

O, poporul Meu, lucrează, tată, pentru venirea Mea şi 
ajută-Mă să vin tot mai cu putere, că am nevoie de ajutor de la 
tine, tată, şi am nevoie de mărturisitori şi de apostoli vestitori, 

poporul Meu, căci Eu vin şi tot vin, iar cuvântul Meu trebuie 
să-i învieze pe oameni mai înainte de ziua Mea cea mare şi 
înfricoşată pentru tot omul şi pentru orice vietate. 

Pace ţie, poporul Meu! Iubirea şi credinţa, pe acestea 
voiesc să ţi le înmulţesc. Cere la Tatăl pe Do mn ul mare şi bogat 
peste viaţa ta şi peste duhul tău. O, treceţi din trup în duh, 
treceţi din voi în Hristos, fiilor! Pace vouă! Harul Meu cel fără 
de hotar este acum peste cei ce iubesc iubirea şi credinţa în 
venirea Mea cea de azi. Pace vouă, celor ce Mă iubiţi şi credeţi 
în venirea Mea cea de azi! Amin, amin, amin. 

14/27 octombrie 2008 

Sărbătoarea sfântului mare mucenic Dimitrie, 
izvorâtorul de mir 

Domnul Se îndură de cine voieşte. Lucrarea omului îl arată pe cel 
ce este, şi nu grăirea lui. Suferinţa e cunună pentru om, iar bună- 
starea cea de pe pământ e pagubă pentru sufletul lui. Sufletul fe- 
ciorelnic este mai mare decât trupul feciorelnic. Vine tot mai văzută 
lepădarea de Dumnezeu a omului. Numai sufletul feciorelnic poate 
mărturisi pe Dumnezeu. 

ine Domnul Iisus Hristos şi Se aşează în cartea 
Sa din zilele acestea. 

Deschideţi Domnului voi, cei ce aveţi urechi de auzit de 
la Dumnezeu cuvântul gurii Sale, după cum a fost voia Sa şi 
proorocia Sa pentru vremea aceasta a venirii Sale cuvânt peste 
pământ ca să-Şi pregătească un popor credincios poruncilor lui 
Dumnezeu, dătătoare de viaţă peste cei ce le împlinesc pe ele 
spre viaţa lor cea de veci! Deschideţi-Mi, fiilor copii, căci Eu, 
Domnul, am făcut urechea voastră să-Mi audă grăirea Mea de 
azi şi să Mă împărţiţi apoi, să-L împărţiţi oamenilor pe Dum- 
nezeu şi să se adune sub dragostea Mea cei credincioşi, căci 
Eu îl chem pe om de la moarte la viaţă, de la rău la bine, de la 
întuneric la lumină, tată, iar Eu Mă îndur de cine voiesc Eu şi 
nu dau nimănui socoteală pentru cele ce lucrez cu fiecare om, 
pentru că Eu caut la inima omului, la cel ce se îndură de Mine 
caut, şi iată, caut la cel ce Mă ajută sub greu, la cel umilit cu 
inima caut Eu, la cel ce-i ajută pe oameni să vină la Mine, la 
iubirea de Dumnezeu şi de fraţi, aşa precum este iubirea Mea 
în om, şi, în sfârşit, caut la credinţa omului în Mine şi în 
lucrările Mele şi în proorociile Mele şi în făgăduinţele Mele 
cele scrise în ele pentru vremea de acum şi cea care va să fie, 
şi aşa lucrez Eu pentru omul credincios, căci Avraam a fost şi 
el om cu slăbiciuni, la fel şi David, dar credinţă ca a lor a fost 
şi este sprijin pentru Mine pe pământ, şi Eu Mă numesc cu nu- 
mele lor pe pământ, căci ei au fost sprijinitorii Mei în Israel. 
Iată, aşa Mă sprijin Eu şi azi cu cei ce Mă aduc pe Mine spre 
oameni şi prin care Eu Mă fac pe pământ duhul proorociei, 
căci Dumnezeu este Duh pe pământ, aşa cum a fost şi atunci 
când prin vreme a grăit prin prooroci, şi prin Duhul Sfânt a 
grăit peste ei ca să-i facă pe ei vestitori ai cuvântului Său pe 
pământ. Eu sunt Cel ce locuiesc întru cele înalte, şi spre cele 
smerite privesc în cer şi pe pământ, precum este scris, şi aşa 
îmi aleg Eu calea dinspre Mine spre om şi pentru om apoi cu 
tot cuvântul Meu care trimite glasul Meu la locul unde el 
merge. Amin. 

Grăiesc cu voi, copii din porţi, şi grăiesc cu poporul 
Meu, şi grăiesc cu oamenii, tată, şi trec prin urechea voastră 
ca să pot grăi. Cu voi grăiesc mult, căci sunt multe apăsări 
peste voi, peste Mine şi peste voi, tată, apoi. Grăiesc cu voi 
mult, ca să Mă alin de dureri, şi ca să vă alin şi pe voi, căci pe 
voi nimeni nu vă întreabă de durerile Mele din voi. Cei ce 


s-au sfătuit să doboare cinstea voastră, aceia grăiesc din gură 
cu voi, dar cu inima vă defaimă, şi aşa plângea împăratul 
David, bietul de el, în mijlocul celor mari în Israel, care-1 piz- 
muiau pe el, şi zicea David în durerea sa: «Locuiesc lângă mine 
şi se ascund ca să păzească ei călcâiul meu căutând sufletul 
meu». O, fiilor copii, nimeni nu ştie, nimeni nu poate purta 
durerile Mele din voi de vreme ce ştiu numai să le facă, tată. 
O, cât de greu le purtaţi! O, cât de greu le-aş purta fără voi! O, 
cât de mari sunt rănile Mele din voi, şi sunteţi fără sprijin, tată, 
dar fiţi rugători Mie pentru cei ce vă dispreţuiesc şi fie-vă milă 
de ei, căci ei nu ştiu ce fac cu mintea lor, cu inima lor, cu ve- 
derea lor! O, ce rău este de cel ce se iubeşte pe sine, de cel ce 
se încrede în sine şi în vederea minţii lui! Unul ca acela nu 
poate iubi, săracul, căci nici lui nu-i ajunge iubirea lui, dară să 
mai dea din ea şi la altul! Voi, fiilor copii, aveţi în voi inimă 
de copil, iubire de copil. Păstraţi-o Mie toată, măi tată, toată, 
fiilor, şi să vadă poporul cuvântului Meu cum trebuie să fie cel 
ce iubeşte ca Dumnezeu în mijlocul multor fraţi. O, nu staţi 
neputincioşi cu duhul sub nesocotinţa celor fără de socoteală 
din cer peste ei şi care vă tot apasă pe voi, căci cel ce se dă a 
fi şi a şti şi a putea, acela este tot mai neînsemnat în ochii Mei, 
şi se cunoaşte unul ca acela ce duh are în el, căci lucrarea omu- 
lui îl arată pe cel ce este, şi nu grăirea lui, ci lucrarea lui şi 
roadele ei apoi. O, staţi, tată, cu credinţă sfântă şi cu lucrul 
sfânt şi cu cuvânt sfânt peste poporul Meu şi peste cei ce Mă 
caută la voi, căci lucrarea unui aşa fiu îmi aduce Mie rod de 
ucenici, în care Eu să Mă aşez cu împărăţia Mea şi să Mă 
înmulţesc cu ea din om în om apoi. Sprijiniţi-Mi, tată, venirea, 
căci greu se mai întoarce omul la Mine de la el iubire şi 
credinţă, şi trebuie să strig Eu la el să se lepede de sine şi să 
vină la Mine cu viaţa sa apoi. O, Eu mult grăiesc cu voi, şi nu 
ştie poporul Meu părtăşia Mea cu voi câtă este, dar Eu n-am 
pe pământ om cu credincioşie ca să-Mi caute la răni şi să Mi 
le ştie, şi de aceea stau Eu cu voi suferind şi vă spun ale Mele, 
căci voi purtaţi durerile Mele, tată, căci dacă ar fi vorba de voi, 
cum că vă doare pentru voi, nu v-ar durea atât, dar pe voi pen- 
tru Mine vă doare, şi uneori atât de adânc vă doare că abia mai 
puteţi să ascundeţi înăuntrul vostru jalea cea din Mine ca să nu 
striviţi cu greutatea ei pe poporul Meu cel de lângă voi şi pe 
cel ce se strânge pe lângă voi din timp în timp, că mulţi din ei 
ar vrea să luaţi de peste ei durerile lor, neajunsurile lor, greul 
vieţii lor, pe care singuri şi l-au făcut şi şi-l fac, şi caută la voi 
aceştia, pentru că ei cred că voi aveţi puteri sau că nu aveţi 
greu mult peste voi. O, bieţii de ei! Eu îi învăţ pe toţi aceştia 
că suferinţa e cunună pentru om, iar bunăstarea cea de pe pă- 
mânt e pagubă pentru sufletul omului, e depărtare de Dum- 
nezeu viaţa cea liniştită şi fără de dureri peste om. 

în zi de sărbătoare de mucenici Eu, Domnul, iată, le 
spun fiilor poporului Meu: căutaţi binecuvântarea, căutaţi să 
fiţi binecuvântaţi, voi, cei ce aţi crezut şi credeţi în lucrarea cu- 
vântului Meu şi în aşezarea ei înaintea voastră! Căutaţi să cre- 
deţi cu sănătate de credinţă, tată, căci un adevărat creştin este 
cel binecuvântat. Poporul acesta n-a priceput cum vine peste 
el binecuvântarea cea de la Mine, dar să se uite el în Scripturi 
şi să-i vadă pe cei binecuvântaţi şi pe cei ce binecuvintează, şi 
să se uite la Avraam, la Isaac şi la Iacov, şi să se uite la Moise 
şi la Iosua, şi să se uite la Ilie şi la Elisei, şi să se uite la David 
şi la Solomon, şi să se uite la Hristos şi la ucenicii Lui cei 
împuterniciţi de El pentru binecuvântare peste fii şi peste 
ucenici. 

Să intre sub mâna celor ce binecuvintează, să intre 
fiecare fiu credincios aşezării Mele, şi fiecare să ştie să stea la 

rândul cetei sale, căci fiecare creştin îşi are timpul lui şi 
rădăcina lui. Amin. 

O, fii credincioşi ai poporului Meu, căutaţi să intraţi sub 
mâna păstorilor cei puşi de Mine peste voi pentru binecu- 
vântare şi nu-i dispreţuiţi, fiindcă Eu sunt Cel ce i-am aşezat 
pe ei păstori, căci vai oilor fără păstor, fără mână care bine- 
cuvintează pe creştet pe fiii lui Dumnezeu! Oi sunt cei ce as- 
cultă şi se lasă la păscut sub toiag de păstor, iar altfel de oi nu 
sunt oi, ci sunt capre, şi caprele ţopăie şi împung şi se caţără 
ca să rupă copaci şi ramuri de copaci, căci nu se mulţumesc cu 
iarbă, iar oile plâng şi grăiesc şi mângâie şi încălzesc şi rabdă 
şi nu se răzvrătesc, ci stau sub mâna păstorilor lor. Intraţi sub 
binecuvântare sub mâna păstorilor, căci dacă nu sunteţi găsiţi 
aşa nu veţi fi ocrotiţi de rău şi de minciuna cea de pe pământ 
şi de faţa ei cea zgomotoasă, care se atinge cu semnele ei peste 
toţi cei ce nu au pe creştetul lor pecetea Dumnezeului Celui 
viu şi numele Lui cel nou, Cuvântul lui Dumnezeu. Amin. 

E zi de sărbătoare de sfinţi şi de mucenici. Aceştia Mi-au 
fost ucenici pe pământ, şi prin poarta mărturisirii au venit în 
sânul Meu cel plin de fii credincioşi şi luptători pentru Mine 
pe pământ. O, fii ai poporului Meu, mare este cuvântul bine- 
cuvântării care vine peste om prin credinţa cea din inima lui! 
Intraţi sub mâna păstorilor pentru binecuvântare, căci voi aţi 
ştiut şi ştiţi orânduiala cea de la Mine peste voi. Iată-1 pe unul 
din cei doi păstori de peste voi, e plin acum de neputinţe fel de 
fel după multa-i osteneală pentru viaţa poporului Meu de azi, 
dar mâna lui are în ea putere de har pentru voi. Căutaţi pecetea 
Mea peste voi din mâna lor, căutaţi binele vostru, căci cei 
binecuvântaţi sunt cei pe care Eu, Domnul, îi cunosc în vreme 
de furtună pe pământ. O, preţuiţi, fiilor, mâna cea de la Mine 
şi faceţi-o peste voi lucrătoare de binecuvântare, tată, şi împli- 
niţi în voi voia împărăţiei cerurilor, nu voile voastre, care nu 
rămân peste voi în vreme de cumpănă, ci, din contra, vă trag 
de sub binecuvântare, căci vai oilor fără păstor. E zi de sobor 
de sfinţi şi de ucenici, iar Eu, Domnul, dau să vă sprijin cu 
învăţătura cuvântului Meu aşa cum făceam cu voi când vă 
strângeaţi pentru binecuvântare. Vă aduc aminte de aşezarea 
Mea de peste voi, tată. Voi, cei de demult credincioşi mersului 
Meu cu voi, întoarceţi- vă la dragostea dintâi, ca să nu se mute 
sfeşnicul vostru! întoarceţi-vă sub ocrotirea Domnului, întoar- 
ceţi-vă, tată! Eu, Domnul, vă chem. Căutaţi peste voi binecu- 
vântarea şi mâinile care binecuvintează, căci vremea se strică 
cu fiecare zi, cu fiecare clipă, şi fericiţi şi sfinţi vor fi cei bine- 
cuvântaţi. învăţaţi viaţa cea binecuvântată peste voi, aşa cum 
Eu vă povăţuiam adesea prin gura trâmbiţei Mele prin care Eu 
vă păstoream pe voi. O, nu staţi răzleţi! O, nu mai staţi aşa, 
căci voi aveţi de dat răspuns lui Dumnezeu mai mult decât 
credeţi voi că veţi da, fiindcă voi aţi fost cei ce aţi auzit cuvân- 
tul lui Dumnezeu, tată. O, căutaţi în mâna păstorilor pecetea 
care vă va fi de mare folos în zilele ce vin, şi căutaţi la ceea ce 
ei vă îndeamnă să fiţi şi să puteţi, căci cuvântul lor de peste 
voi este pentru viaţa voastră, tată. Trupul lor este neputincios, 
la fel şi duhul din ei, dar harul Meu este în binecuvântarea 
mâinii lor, cea de la Mine aşezată pentru voi şi peste voi, căci 
Eu pentru voi vi i-am dat păstori. Fiţi binecuvântaţi, ca să fiţi, 
fiilor, căci numai cei binecuvântaţi, numai aceia sunt. Amin, 
amin, amin. 

© Bunule şi Blândule Păstor! Sunt cel 
^sărbătorit în ziua aceasta în sobor de 
mucenici mărturisitori. Le dau şi eu vlagă sfântă şi râvnă sfântă 
ca a mea, le dau şi eu celor ce au fost şi sunt poporul Tău de 
azi şi le spun că toţi cei ce sunt ai Tăi pe pământ, aceia sunt 


cei ce-Ţi aduc Ţie rod de ucenici şi de mărturisitori ai Tăi. Aşa 
lucrare au cei ce sunt ai Tăi pe pământ. Amin. 

O, Păstorule al păstorilor, ai venit cuvânt pe pământ pen- 
tru că n-au oamenii păstor. Vie împărăţia Tatălui şi a Fiului şi 
a Sfântului Duh pe pământ ca şi în cer! Amin. O, mare este iu- 
birea Ta, şi nici un cuvânt nu este de ajuns să o arate pe ea în 
cuvinte! Ai venit pe pământ cuvânt şi păstoreşti cu mare iubire 
pe cel ce stă sub păşunea Ta, dar nu mai sunt oi, Doamne, căci 
oile ascultă de glasul păstorului care le paşte pe ele, şi nu merg 
după păstor străin, ci după cel ce le aduce pe ele spre hrană. 
O, nu au oamenii harul înţelepciunii cea pentru binecuvântare, 
Doamne, pentru că nu mai sunt păstori de suflete pe pământ, 
iar Tu ai venit şi nu găseşti credinţă în oameni pentru venirea 
Ta, căci oamenii pasc păcatul peste tot, şi nu mai ştiu să pască 
hrana cea spre viaţa lor cea de la Tine în ei. O, nu mai sunt 
creştini care să mărturisească până la sânge pentru Tine ca să 
Te vadă oamenii în ei şi să se înmulţească cei ce Te iubesc 
purtându-Te în trupul lor. O, nu mai sunt oameni sfinţi cu 
credinţa, putincioşi prin credinţă, Doamne. Nu se mai luptă ni- 
meni cu fiarele de suflet ca să-i scape pe oameni de sub les- 
pedea minciunii cea de pe pământ. Cei ce-şi zic păstori de 
biserici n-au habar de sufletele de la care ei sug ca să aibă ei 
pentru trup, dar ai venit Tu să păstoreşti şi să trezeşti cu toiagul 
pe cei ce nu mai ştiu ce zi este azi. 

O, sunt tare osteniţi cu duhul şi cu trupul cei ce-Ţi fac 
intrarea în carte, şi cuvântul Tău este mult, că e lipsă de Dum- 
nezeu peste oameni, şi e lipsă de sfinţi, Doamne. Venim cu 
Tine în venirea Ta şi suntem lucrători din cer pentru cei de pe 
pământ, credincioşi şi necredincioşi, liberi şi robi, mari şi mici. 
Voim să le grăim lor, dar, Doamne, fă-Te Tu putere în porţi, 
căci Tu eşti Dumnezeu, Bunule Păstor! Amin, amin, amin. 

B upă iubirea voastră voi lucra, o, fiilor 
cereşti, căci rugăciunile sfinţilor stau 
înaintea Mea, iar Eu le împlinesc. Amin. Eu, Domnul, dau loc 
puterii Mele să-Mi întărească porţile ca să stea ele deschise 
pentru cuvântul cel de sus. Amin. 

întăriţi-vă de la Mine vlaga duhului şi a trupului, copii 
din porţi, căci am de stat cu sfinţii în sfat în mijlocul poporului 
Meu şi am de rostit cuvânt de binecuvântare pentru sărbătoarea 
îngerilor, tată, căci se apropie această sărbătoare peste cei vii 
şi peste cei morţi. Dar acum mergeţi şi daţi cinstire zilei de ser- 
bare a mărturisitorilor Mei cei sfinţi, căci mucenicul Dimitrie 
este cu Mine întru venirea Mea, şi cu el ceată de mărturisitori, 
tată. Fiţi-Mi intrare a Mea şi a sfinţilor Mei după ce Eu, Dom- 
nul, vă voi odihni, vă voi întări şi vă voi aşeza să-Mi deschideţi 
iarăşi zilei de azi a cuvântului Meu, fiilor. Amin, amin, amin. 

* 

E u, Domnul, îmi fac intrarea cu sfinţii în cartea 
Mea cea de azi, şi porţile se deschid la glasul 
Meu, la vestea că Eu intru în carte. Amin. 

Să se înmulţească iubirea de Dumnezeu, şi prin ea să se 
înmulţească darul credinţei sfinte în toţi fiii poporului Meu, 
căci iubirea trebuie să crească mare şi tot mai mare, şi nicide- 
cum să scadă, căci cine pierde iubirea, acela pierde şi darul 
credinţei, şi vai celui ce a mâncat cu Mine la masa aceasta şi 
apoi M-a părăsit pentru alţi dumnezei! Mai fericită este o stâr- 
pitură decât unul ca acela, care va fi să dea răspuns lui Dum- 
nezeu pentru necredincioşia şi nestatornicia lui, şi, iată, 
poporul Meu, sufletul feciorelnic este mai mare decât trupul 
cel feciorelnic. Cel ce este feciorelnic cu sufletul nu se duce 

după alţi dumnezei, nu se duce, tată, ci îl iubeşte pe Domnul 
cu inima în care el petrece şi cu cugetul în care se desfată în 
Domnul, şi nu are alt dumnezeu afară de Mine, şi se aseamănă 
cu Avraam şi cu David, al cărui nume Eu, Domnul, îl port pe 
pământ, Eu, şi cei ce sunt ai Mei. Amin. 

O, e mare taină sufletul feciorelnic, poporul Meu, şi va 
fi să-ţi grăiesc ţie despre această taină, tată, iar tu să te gândeşti 
bine la ea şi să te aşezi în ea, tată, căci nu va rămâne piatră pe 
piatră din tot ceea ce şi-a făurit omul pe pământ, ci va rămâne 
omul faţă în faţă cu Dumnezeu, şi fericit va fi cel ce învaţă bine 
să spună mai dinainte: «Domnul a dat, Domnul a luat, binecu- 
vântat să fie numele Lui», căci nu va rămâne înaintea Mea 
decât numai omul şi trupul lui, sufletul şi sălaşul lui, care vor 
da răspuns la Dumnezeu pentru viaţă, şi de aceea am spus Eu 
că mai fericită este o stârpitură, care n-a gustat lumina vieţii 
pe pământ, decât cel ce a ştiut că este Dumnezeu în acest cu- 
vânt şi nu şi-a păstrat feciorelnic sufletul său, cel zidit de Dum- 
nezeu în el. 

O, poporul Meu cel învăţat de Dumnezeu, o, fiilor, 
mergeţi, tată, lin spre cer. Nu cumva să vă puneţi piedică unii 
altora pe calea salvării sufletelor voastre şi a trupurilor voastre, 
tată. Uitaţi-vă pe şosea cum merg maşinile. Cât de atenţi tre- 
buie să fie cei ce le conduc pe ele ca să nu facă greşeli pe cale 
şi moarte pe cale şi pedeapsă pentru cei ce nu merg cu atenţia 
întreagă în toată clipa pentru viaţa fiecăruia de pe cale! Luaţi 
pildă mare din aceasta ce vă spun şi mergeţi lin spre cer şi nu 
vă puneţi piedică unii altora pe cale, tată. învăţaţi să nu fiţi 
împiedicaţi, şi învăţaţi să nu puneţi piedică, şi învăţaţi să mer- 
geţi lin pe cale, ca nu cumva greşind pe cale să vi se ia dreptul 
de a vieţui printre vieţi, căci viaţa este scumpă, tată. Eu, Dom- 
nul, sunt iubirea cea nebănuită de om şi sunt cu omul pe cale 
şi tainic îl cârmuiesc pe el, dar la voi nu sunt tainic, ci vă gră- 
iesc învăţându-vă prin duhul proorociei, tată, prin cartea care 
vă învaţă pe voi cum să mergeţi pe cale necălcând peste cele 
cerute de carte, tată, fiindcă am spus că nu Eu voi judeca pe 
om, ci cuvântul cărţii gurii Mele, tată, iar îngerii se uită în carte 
când îi fac omului întrebare pentru greşale, şi cartea cea scrisă, 
şi nu îngerii îl judecă pe cel ce calcă cele scrise în carte, aşa 
cum vedeţi voi şi pe pământ când mergeţi pe cale cu maşina şi 
sunteţi adesea întrebaţi cum mergeţi. O, mergeţi lin, tată, ca să 
nu fiţi opriţi din mers, iar dacă sunteţi opriţi pentru întrebare, 
să nu fiţi găsiţi cu greşale, fiilor, ci să fiţi găsiţi atenţi şi să vi 
se ureze de bine pe cale. 

O, ce puţini oameni au mers bine pe cale pe vremea când 
Eu, Domnul, am trimis spre lămurire potopul pe pământ! Când 
a fost să intre omul în barca salvării omului, au intrat în ea 
puţini oameni, puţini de tot, dar au intrat multe păsări, multe 
animale, fiilor. Iată ce puţini oameni iubesc pe Dumnezeu, 
Care este viaţa omului! Sufletul feciorelnic însă îl iubeşte pe 
Dumnezeu, iar în vremea cercetării lui îl ascultă pe Domnul, 
Care iese înaintea omului şi-i spune primejdiile de pe cale şi îl 
învaţă pe el salvarea lui, aşa cum pe Noe l-a învăţat. 

O, poporul Meu, în corabia lui Noe au intrat animale şi 
păsări cu multul, dar oameni au intrat puţini de tot, tată. Sufle- 
tul cel feciorelnic al animalelor şi al păsărilor iubeşte mult pe 
Dumnezeu şi are grăire cu El şi are vestire de la El şi are fire 
de la Dumnezeu. O, dacă ar fi omul ca păsările cerului, aşa 
cum Eu i-am spus să fie, nu şi-ar mai pierde omul sufletul pen- 
tru cele făcute de el, căci omul are de la Dumnezeu dacă are 
mulţumire în suflet. El însă se leapădă de Mine pentru lăcomie, 
aşa cum a făcut Adam, şi se leapădă prin păcat şi pentru păcat, 
şi greu se mai întoarce apoi. 


O, fii ai poporului Meu, iubiţi, tată, această lucrare de 
cuvânt al Meu de peste voi şi mergeţi spre cer după cuvântul 
Meu, fiilor. Fiţi, tată, iertători şi binevoitori, căci tâlharului 
din dreapta crucii Mele, pe care am fost osândit la răstignire 
între doi tâlhari, pe acela Eu l-am iubit şi l-am miluit cu 
iertarea şi cu raiul credincioşilor Mei, căci cel ce este de partea 
Mea are la Mine toată trecerea, tată. Iată ce cuvânt îţi spun Eu 
acum, poporul Meu, căci vremea se tot strică, şi vine tot mai 
văzută lepădarea de Dumnezeu a omului prin tot ceea ce 
iubeşte el împotriva poruncii care-i spune lui să nu aibă alţi 
dumnezei în afară de Mine ca să-şi închine lor viaţa. îţi spun, 
poporul Meu, că tot cel ce ţine de partea Mea şi cu această lu- 
crare de cuvânt şi cu toată aşezarea ei, mărturisindu-Mă şi nu 
tăgăduindu-Mă când vine prilejul mărturisirii, unul ca acela 
are trecere la Mine, că e mare putere din cer în inima care 
poartă în ea credinţa în cuvântul venirii Mele azi, cuvântul de 
înviere din păcat a omului. 

O, fiţi iertători şi nu fiţi judecători, fiilor. Lăsaţi-Mi Mie 
toată judecata lucrurilor şi a faptelor, căci voi nu ştiţi inima 
omului, nu ştiţi nici simţirea lui şi nici lucrarea lui şi nici taina 
vieţii lui, ci Eu le ştiu pe acestea. Eu sunt Cel ce încerc inima 
şi rărunchii omului, precum este scris. Voi doar fiţi credincioşi, 
tată, şi fiţi de partea Mea ca nişte fii mici, nu ca nişte fii mari, 
căci dacă vă simţiţi mari vă apucaţi şi lucraţi cu asprime şi cu 
judecată peste ceilalţi fraţi ai Mei. Fiţi mari cu duhul cel bun, 
şi nu cu nemulţumirea, căci nemulţumirea vă face să judecaţi 
pe fraţi. Puneţi-vă în gând că şi cei ce vă călăuzesc de la Mine 
sunt nemulţumiţi de voi pentru multe ale voastre neplăcute 
Mie, şi ei nu vi le mai spun pe toate, fiindcă vă este greu să 
primiţi şi să nu vă supăraţi. O, mai degrabă luaţi pildă de la tâl- 
harul din dreapta crucii răstignirii Mele, care a ţinut de partea 
Mea, faţă de celălalt tâlhar, care a apăsat pe Duhul Meu cu 
necredinţă şi cu răzvrătire de cuvânt. O, fiilor, ţineţi dreptatea 
în partea celor ce vă călăuzesc spre Mine, tată, nu ţineţi de 
partea voastră dreptatea, că dacă faceţi aceasta rămâneţi fără 
călăuză, fiilor, că Eu nu de altceva vă învăţ aceasta, căci vai 
celor ce umblă în întuneric, iar Eu am spus: «Atât cât sunt în 
lume, lumină a lumii sunt», dar voi să ştiţi că nu umblaţi în 
lumină decât atunci când aveţi călăuză peste voi, tată. O, fiţi 
ascultători, căci Eu v-am spus în ziua aceasta taină mare. 
învăţaţi să mergeţi lin spre cer, şi învăţaţi taina sufletului fe- 
ciorelnic, fiilor. Amin, amin, amin. 

inecuvintează intrarea sfinţilor Tăi, 
Doamne, ca să mărturisim lucrarea Ta 
poporului Tău şi oamenilor, căci fericiţi sunt cei ce sunt de partea 
Ta pe pământ, iar fericirea lor este veşnică în cer apoi. Amin. 

O fiilor cereşti, sunteţi locuitorii raiului, 
^căci Eu până şi tâlharului din dreapta 
crucii Mele, care M-a mărturisit atunci, şi peste vreme de 
atunci şi până azi prin Scripturile Mele împlinite pe pământ, 
până şi lui pentru că a fost de partea Mea în vremea durerii 
Mele, până şi lui i-am ascultat rugăciunea ca să-l pomenesc fiu 
al împărăţiei Mele şi i-am spus: «Astăzi vei fi cu Mine în rai». 
O, binecuvântată să vă fie mărturisirea voastră cea din corturile 
cereşti ale sfinţilor Mei! Amin, amin, amin. 

A Ta este toată mărirea, Bunule Păstor, iar 
a noastră este mărturisirea, căci noi sun- 
tem mlădiţele Tale, precum am fost şi pe pământ, căci Te-am 
mărturisit pentru că Te-am iubit cu suflet feciorelnic, în care 
n-au mai intrat alţi dumnezei dacă Te-am iubit. O, mare este 
taina sufletului feciorelnic, care-1 face pe cel credincios să Te 
mărturisească tuturor pe pământ! Numai sufletul care poartă 

în el alţi dumnezei, numai aceluia i se leagă limba ca să nu Te 
mărturisească numai şi numai pe Tine facere a sufletului său. 
Cel ce Te are pe Tine facere a sufletului său nu mai judecă făp- 
tura, căci Te are pe Tine iubire a sufletului său, fiindcă Tu eşti 
Dumnezeu, nu omul este. 

O, Bunule Păstor, să înveţe fiii poporului Tău puterea 
binecuvântării peste el, căci mucenicul Nestor a venit la mine 
să-l binecuvintez ca să aibă putere să stârpească pe cel duşman 
şi omorâtor de oameni, iar eu i-am spus: «Du-te, şi vei birui!», 
şi Te-a numit el atunci cu numele meu şi Ţi-a spus: «Dum- 
nezeul lui Dimitrie, ajută-mi să biruiescl». Dau poporului Tău 
pildă de credinţă pe acest mărturisitor al Tău şi al meu, care pe 
Tine Te-a mărturisit Dumnezeu în cer, iar pe mine fiu al Tău 
pe pământ. Amin. Dau poporului Tău îndemn să caute să 
creadă în Tine cu sănătate de credinţă şi să lucreze cu binecu- 
vântare, şi tot aşa să şi trăiască. Amin. 

O, fii ai lui Dumnezeu-Cuvântul, fiţi mărturisitori, căci 
vouă vi se cere mult de tot, după cum şi vi s-a dat. Intraţi sub 
taina binecuvântării, căci ea vă dă putere, şi nu voi. Cel ce 
crede în cuvântul lui Dumnezeu, acela stă sub binecuvântare, 
iar cel ce nu stă sub binecuvântare, acela nu este mărturisitor. 
Să vă uitaţi între voi la cei ce au ieşit de sub binecuvântare, că 
apoi aceia n-au mai mărturisit înaintea oamenilor credinţa lor 
în cuvântul acesta, ci au tăcut şi s-au ruşinat cu Dumnezeu, 
Care păstoreşte cu toiag de fier neamurile pământului, precum 
este scris, mustrând blând, căci cuvântul Lui merge acum peste 
pământ iute ca fulgerul şi scormone cu făclia lui tot ce a făcut 
omul în ascuns de Dumnezeu şi scoate la lumină lucrarea omu- 
lui, iar omul este mincinos. O, iubiţi pe Domnul după cum El 
vă învaţă să iubiţi, căci iubirea de Dumnezeu nu umblă de 
capul ei dacă omul o are, ci stă sub binecuvântare dacă ea este 
în om. Fiţi pentru Dumnezeu, şi împotriva vrăjmaşilor Lui şi 
ale sufletelor voastre şi fiţi tari cu duhul credinţei şi al mărturi- 
sirii, căci numai cei ce cred sunt cei ce mărturisesc. Fiţi treji 
pe de-a-ntregul, căci se vor ridica cei din morminte şi vor măr- 
turisi această venire a Domnului la voi cuvânt de înviere a 
morţilor şi a celor vii. Fiţi îngeri ai duhului mărturisirii pe pă- 
mânt, căci cetele cele de foc ale îngerilor lui Dumnezeu vor 
mărturisi toată lucrarea Domnului cu voi, toată păstorirea pe 
care aţi primit-o de la Păstorul Cel bun peste sufletele voastre. 
Amin. Şi iată, mucenicul Nestor vă mărturiseşte vouă şi vă 
spune aşa: 

I ubiţi cu iubire curată în sufletele voastre, 
şi veţi afla har de la Domnul peste iubirea 
din voi şi veţi afla apoi peste voi darul credinţei sfinte, credinţă 
de foc, care se face înger de foc în inima cea încălzită de ea 
din partea Domnului. Cu duh iubitor de oameni să fiţi dăruiţi 
de la Dumnezeul darurilor cereşti, căci acest duh vă zideşte iu- 
birea, iar iubirea vă va întâlni cu Dumnezeu şi cu sfinţii Lui 
pe pământ, aşa cum eu m-am întâlnit cu Dimitrie, în care L-am 
văzut pe Domnul şi de la care am cerut putere să biruiesc pe 
vrăjmaşul sufletelor oamenilor. Credinţa să vă fie înger de foc, 
căci altfel nu biruiţi pe cei ce se războiesc cu Dumnezeu în vre- 
mea aceasta în care tot omul se leapădă de Dumnezeu pentru 
alţi dumnezei. Cereţi binecuvântare peste credinţa voastră, şi 
aşa vă va da Domnul de lucru pentru El. Nu cereţi lucru, ci 
binecuvântare peste viaţa voastră cu Dumnezeu, căci din viaţă 
vine lucrul cel bun, şi nu mai înainte. Aşa mărturisesc eu în 
ziua aceasta puterea credinţei mărturisitoare în cel ce se uneşte 
cu Dumnezeu pe pământ înaintea oamenilor peste care el se 
face mărturisitor. Amin, amin, amin. 


O mucenicul Nestor şi-a împuternicit da- 
^rul credinţei când el a cerut de la mine 
cuvânt peste râvna lui cea pentru Dumnezeu şi pentru oameni, 
poporule al harului. O, aşa şi tu să lucrezi în via aceasta, căci 
cel ce nu lucrează după Dumnezeu, acela dă foc agoniselii cea 
cu trudă a Domnului, căci sunt peste cincizeci de ani de când 
Domnul a venit pe pământ cu facere nouă de om nou, de popor 
nou, şi apoi cuvânt de facere a Ierusalimului nou, precum scrie 
în Scripturi, iar Scripturile se împlinesc. O, nu vă temeţi de oa- 
meni, nu vă temeţi de trupuri, dar temeţi-vă de Dumnezeu, şi 
prin aceasta daţi cale în voi înţelepciunii cea fără de păcat, căci 
înţelepciunea lumii este nebună, este deşertăciune, ca şi tot 
ceea ce piere şi nu mai este apoi. Vine vremea să vi se probeze 
statura prin darul înţelepciunii cea de sus, căreia nu-i poate sta 
împotrivă toţi potrivnicii voştri, după cum este scris, dar staţi 
sub binecuvântare şi învăţaţi taina sufletului feciorelnic, căci 
mai mare este fecioria inimii decât cea a trupului, fiindcă trupul 
nu foloseşte la nimic, ci duhul este cel ce dă viaţă trupului şi 
iubirii din ea şi credinţei din ea, şi nu trupul face toate acestea, 
ci Dumnezeul duhurilor. Amin. 

O, Păstorule Doamne, binecuvintează iubirea cuvântului 
meu care a venit cu Tine pe pământ în ziua aceasta de mărturi- 
sire, şi dă-i poporului Tău toate împlinirile Scripturilor venirii 
Tale cu ţara cea de sus a sfinţilor Tăi, şi cu care să îmbraci în 
slava cea de la început cerul şi pământul şi pe om. Pace popo- 
rului Tău cel credincios lucrărilor Tale de nou Ierusalim pe 
pământ, lucrare tainică, ascunsă de ochiul şi de mintea omului 
pământesc, care nu poate vedea pe cele cereşti, pe cele ce nu 
se văd şi sunt! Pace Ţie în mijlocul celor credincioşi ai Tăi, în- 
tre care Tu Ţi-ai zidit casa Ta, biserica Ta, Doamne, şi în- 
ceputul Tău cel nou! Amin, amin, amin. 

B u, Domnul, Cel mărturisit de sfinţi, bine- 
cuvintez sărbătoarea care se apropie şi 
care va strânge popor la izvor, sărbătoarea îngerilor. Le fac trim- 
itere îngerilor să iasă în cale celor care vin la sărbătoarea lor şi 
să le-o păzească şi să le-o mângâie şi să le-o călăuzească spre 
izvor. Aici Eu şi îngerii Mei le vom grăi lor şi tuturor oştirilor 
cereşti, care vin cu Mine însoţindu-Mă peste tot în cer şi pe 
pământ, şi le voi grăi celor din morminte şi le voi da putere de 
înviere, căci cu cuvântul Eu le fac pe toate, şi noi le fac. Amin. 

Iar vouă, celor ce sunteţi ai Mei la izvor, vă dau, tată, 
putere şi bucurie în truda voastră cea pentru gătirea sărbătorii 
îngerilor, cu care vom sta înaintea oaspeţilor şi le vom da lor 
din masa aceasta, de sus şi de jos le vom da. O, faceţi-vă fru- 
moşi cu lucrarea cea pentru cer şi daţi din ea celor ce vin, fiilor, 
căci cei ce sunt ai Mei sunt asemenea Mie, măi fiilor, aşa cum 
este scris pentru cei ce văd pe Dumnezeu, Cel văzut în ei. O, 
învăţaţi mersul frumos, mersul lin pe calea spre cer, tată. O, fi- 
ilor, să am la ce să Mă uit când Mă uit între voi, că Eu numai 
dureri am şi n-am cu cine să Mi le alin. Fiţi alin durerilor Mele, 
tată, şi nu veţi avea dureri, ci veţi fi asemenea Mie, fii de Dum- 
nezeu, precum Eu sunt. Amin. 

Binecuvintez ziua serbării îngerilor. Să fie zi de mângâ- 
iere şi de duhul înţelegerii tainelor lui Dumnezeu! Să fie zi de 
binecuvântare cerească peste creştetul şi peste sufletul neamu- 
lui român, pus în cumpănă acum pentru viaţa cea de sus sau 
cea de jos a acestui neam! Să se înţelepţească din cer, de la 
Duhul lui Dumnezeu neamul român, şi să nu poată el să facă 
voia sa, ci să facă voia Mea pe pământ, ca să fie Dumnezeu 
tatăl lui, iar el să fie neamul lui Dumnezeu pe pământ între oa- 
meni, că mare este taina acestui neam, şi va fi acest pământ 
pământul celor sfinţi, pământ binecuvântat la sfârşit, patrie 

cerească va fi el înaintea Mea. Amin. 

Duhul păcii Mele se coboară încă de pe acum peste 
duhul sărbătorii îngerilor. Cei ce-Mi stau porţi, să fie cu toată 
veghea peste gătirea sărbătorii şi a poporului Meu pentru săr- 
bătoare îngerească, căci cei din porţi cu Mine veghează peste 
cetate. Amin. 

Fiţi străjeri lucrători, copii din porţi! Staţi, tată, porţi ale 
Mele, şi nu slăbiţi să staţi aşa, căci Eu, Domnul, voi face iz- 
bândă mare prin mărirea cuvântului Meu, care vine pe pământ 
în zilele acestea, şi voi da poporului Meu cel credincios salba 
biruinţei, pecetea celor biruitori cu Dumnezeu, fiilor. Amin. 

Te aştept la izvor, poporul Meu. Te aştept aici, tată. De 
peste tot te aştept ca să te învăţ iarăşi calea, ca să-ţi împrospătez 
iubirea şi credinţa şi împlinirea Mea în tine, fiule. O, să nu te 
găsesc departe când voi veni cu ziua răsplătirii pentru bine sau 
pentru rău peste fiecare om. Strânge-ţi mult la Mine, tată, şi 
nu-ţi strânge pe pământ, fiule, şi să te găsesc la sânul Meu cel 
sfânt când voi veni, poporul Meu. O, vino, tată, la izvor! Te 
aştept. Ţi-am binecuvântat calea. Vino, ca să nu fii şters din 
cartea Mea de către îngerii răi! Vino şi îngroaşă-ţi numele în 
carte! O, nu te despărţi de calea cuvântului Meu, care vine să 
învieze morţii, ci vino şi intră în baia naşterii de sus, căci tu 
trebuieşti primenit şi trebuieşti sfinţit, iară şi iară sfinţit, 
poporul Meu. Amin, amin, amin. 

26 octombrie/8 noiembrie 2008 

Soborul sfinţilor arhangheli Mihail şi Gavriil 

Domnul Se poartă pe pământ înconjurat de îngeri. Domnul strigă 
la neamul român ca să-l înveţe învierea. 

e deschide cerul şi coboară pe pământ cuvântul lui 
Dumnezeu. Cele ce nu se văd cu ochi omeneşti 
coboară între cele ce se văd încă de la facerea lor, căci Dum- 
nezeu a făcut cerul şi pământul, văzutele şi nevăzutele. 

Coboară Domnul pe pământ cuvânt, însoţit de oştirile 
cereşti cele fără de trupuri, că e sărbătoarea îngerilor Lui. 
Amin. Eu, Domnul, Mă vestesc la porţi în cer sus şi pe pământ 
jos. Deschid cerul când Mă vestesc cu coborârea Mea, şi Mă 
vestesc în cer îngerilor când cobor, căci am slujitori îngerii, şi, 
iarăşi, Mă vestesc pe pământ celor ce-Mi stau porţi aşezate de 
Mine pentru venirea Mea cuvânt, căci îi am slujitori. Amin. în 
apropierea Mea am serafimii, cei cu câte şase aripi, iubitorii 
de Dumnezeu, şi sunt în chipul focului, căci scris este: «îm- 
brăcămintea slavei Lui este ca focul». O, voi, cei ce v-aţi adu- 
nat la izvorul Meu de cuvânt pentru sărbătoarea îngerilor, 
rugaţi-vă la serafimi să vă aprindă, să vă încălzească şi să vă 
îndumnezeiască iubirea! Amin. Am apoi înaintea Mea heru- 
vimii, cei cu ochi mulţi, din care se revarsă înţelegerea şi 
înţelepciunea pentru ochii sufleteşti ca să le dea vederea cunoş- 
tinţei de Dumnezeu şi a tainelor celor de sus. O, rugaţi-vă la 
heruvimi să vă lumineze sufletele cu duhul cunoaşterii cea de 
sus! Amin. Purtătorii de Dumnezeu, adică scaunele, sunt aşa 
numiţi pentru că Eu Mă odihnesc pe ele după cum este scris: 
«Şezut-ai pe scaun, Dumnezeule, Cel ce faci dreptatea». O, 
voi, cei ce stăpâniţi peste oameni şi împărăţiţi, rugaţi-vă purtă- 
torilor de Dumnezeu, scaunelor, care-L odihnesc pe Domnul, 
să vă dea vouă duhul dreptei judecăţi! Amin. Domniile, pute- 
rile şi stăpâniile, vin la rând în slava Mea cerească, şi acestea 
domnesc peste îngerii cei mai de jos, care dau oamenilor pu- 
terea stăpânirii şi a înţeleptei iconomii peste cele încredinţate 
lor cete ale oamenilor, şi apoi puterile, care ajută oamenii în 
toate lucrările lor, dându-le mărire de suflet în ispite şi în supu- 


neri, iar stăpâniile au putere peste duhurile diavoleşti, ocrotind 
ele pe oameni şi ajutându-i pentru împărăţia cerurilor, care se 
câştigă cu biruinţa asupra patimilor şi a gândurilor vrăjmaşe 
lor. Stau apoi pe rând începătoriile, arhanghelii şi îngerii. înce- 
pătoriile rânduiesc îngerii cei mai de jos pentru slujiri poruncite 
de Dumnezeu peste neamuri şi ţinuturi, ridicându-i pe cei 
destoinici între oameni pe trepte de cinste şi povăţuindu-i spre 
cinstirea de Dumnezeu şi spre necăutarea câştigului lor. Arhan- 
ghelii sunt cei ce vestesc tainele lui Dumnezeu, proorociile şi 
voia Domnului, ca să se înmulţească în oameni credinţa şi 
înţelegerea, iar îngerii, cei ce sunt aproape de oameni, ocrotesc 
oamenii şi-i păzesc de căderi şi-i ridică atunci când cad, şi iată, 
aşa este slujirea îngerilor, luând unii de la alţii slujire. Amin. 

Eu, Domnul, vin cu oştirile îngereşti şi stau deasupra ta, 
popor adunat la izvor. Cine are urechi de auzit de la Dumnezeu, 
să audă cu ele cuvântul Meu şi să-ţi dea ţie de la Mine prin slu- 
jbe de îngeri, tată, căci Eu am îngeri slujitori lucrărilor Mele, 
şi aşa slujesc Eu din cer şi până pe pământ între Mine şi om. 
Prin îngeri lucrez, şi aşa de puţin ştiu oamenii de îngeri, poporul 
Meu! îngerii sunt fără de trup şi Mă înconjoară şi-Mi sunt 
veşmânt, şi de aceea nu Mă poate vedea omul, dar Eu sunt cu 
trupul şi Mă port din loc în loc cu omul, iar îngerii Mă acoperă, 
îţi spun, poporul Meu, despre cele ce nu se văd şi sunt, tată. Fii 
credincios, dar, căci cei necredincioşi nu ştiu să-L aibă pe Dom- 
nul Stăpân al lor, nu ştiu să se ferească de cădere din Dumnezeu. 
Te-am chemat, tată, la izvor, ca să-ţi împrospătez înţelegerea 
cea de sus pentru cele de sus, şi apoi credinţa, şi apoi fapta vieţii 
tale, fiule, căci îngerii slujitori, de la Mine până la tine lucrează 
pentru tine, tată, iar tu să nu fii păgân cu inima, ci să-L iubeşti 
cu ea pe Domnul, fiindcă Domnul este, fiule. Taina inimii fe- 
ciorelnice aş vrea s-o pricepi, tată, şi să nu iubeşti tu alţi dum- 
nezei afară de Mine, căci omul de rând nu poate pricepe la câţi 
dumnezei se poate închina omul. Tu însă eşti mult învăţat de 
Dumnezeu şi-ţi voi cere răspuns pentru toate câte ţi-am dat ca 
să le ştii, şi-ţi voi pune notă pentru cât ai învăţat, tată. Eu am de 
lucru cu tine pe pământ lucrare de înviere, fiule, căci pentru în- 
vierea morţilor te-am ridicat dintre oameni ca să-Mi fii popor 
acum, la sfârşit de timp. Fii credincios, tată, când îţi spun că 
toţi cei din morminte aşteaptă după tine ca să-şi ajungă învierea, 
căci am slobozit peste tine o taină prin cei care-Mi stau porţi şi 
am grăit prin ea despre cele ce nu se văd şi am spus că Eu lucrez 
cu tine cu adâncime în sus şi în jos, tată, în cer şi în pământ, 
căci pe pământ lucrează omul necredincios, şi sunt cele ce se 
văd pe pământ. O, roagă-te să-ţi înmulţesc credinţa şi vederea 
pentru cele ce nu se văd, şi să lucrăm pentru acestea, fiule, că 
Eu am nevoie de pe pământ de slugi, şi am şi în cer slugi, am 
pe îngeri, că mult e de slujit pentru plinirea Scripturilor cele de 
apoi, poporul Meu. Te îndeamnă îngerii la duhul iubirii şi la 
duhul credinţei şi apoi la duhul mângâierii cea pentru Mine, 
tată, ca să pot să te fac vindecător de la Mine peste neamul 
român, neamul Meu, căci are nevoie de vindecare de păcat şi 
de necredinţă acest neam, şi iată, iarăşi îl strig pe el spre vinde- 
care, că mare-Mi este rana pentru acest neam, în mijlocul căruia 
Tatăl M-a trimis să lucrez acum lucrarea venbii Mele iarăşi de 
la Tatăl la om. O, doarme faţă de Mine neamul român, iar Eu 
dau să-l învăţ învierea şi să-l strig pe nume, să-l strig din 
necredinţă şi să-i dau duhul înţelegerii tainelor Mele, căci are 
peste el alegerea lui Dumnezeu acest neam. 

O, neam român, nu te lăsa copleşit de necunoştinţă de 
Dumnezeu! O, nu aşa, tată! Eu am coborât pentru tine mare 
iubire cerească şi ţi-am amintit de Mine şi de tine. Ai la Mine 
un cer de sfinţi de pe vatra ta şi aceia strigă la Mine pentru în- 

vierea ta. Iată-Mă în mijlocul tău cuvânt de iubire şi de înviere. 
Sunt însoţit de oştirile îngereşti. Am deschis iarăşi cerul şi am 
venit pe vatra ta cuvânt şi te aşez cu Mine la masă ca să mă- 
nânci din gura Mea. Te hrănesc cu bucătura, aşa cum părinţii 
îşi hrănesc copiii. Ia, tată, şi mănâncă şi vino spre duhul înţe- 
legerii şi nu lucra nimic fără Dumnezeu, că nu e bine să te joci 
de-a viaţa, tată. Este scris în Scripturi: «Cel ce nu iubeşte pe 
Dumnezeu, să fie anatema». îngerii care au căzut după ce omul 
zidit de Mine s-a trufit şi a căzut din cer, te îndeamnă pe tine 
să slujeşti la alţi dumnezei. Lucifer, care s-a făcut satană din 
pricina slujirii trufiei omului, te trage la slujirea cu el, că el îţi 
vede alegerea şi nu-i place locul tău cel de lângă Mine, şi 
voieşte să-ţi ia viaţa ta cea din Mine, tată. O, hai să facem slu- 
jire Tatălui şi Fiului şi Sfântului Duh şi hai să putem şi pentru 
cei ce au căzut prin trufie, oameni şi îngeri, şi hai, tată, să 
lucrăm pentru aşezarea împărăţiei cerurilor pe pământ, căci 
cele ce se văd nu vor mai fi când va veni peste toţi oamenii de 
pe pământ întrebarea pentru viaţa lor şi pentru faptele ei. Fii 
neam înţelept şi nu te îndoi de adevărul venirii Mele la tine cu- 
vânt de înviere. O, nu te îndoi că nu sunt mulţi cei ce sunt 
poporul Meu de azi şi cu care-Mi sprijin venirea Mea de azi. 
Nici pe vremea lui Noe nu erau mulţi plăcuţi lui Dumnezeu. 
Nici pe vremea lui Israel, nici pe vremea Mea nu se deosebeau 
mulţi, dar acei puţini câţi erau, erau ei împărăţia lui Dumnezeu 
pe pământ şi împlineau ei Scripturile Mele cu omul pentru vre- 
mea aceea. Lui Israel i-am promis o mulţime de bunătăţi, o 
mulţime de împliniri, dar dacă el n-a intrat în ele şi în odihna 
Mea şi a lor, nu s-a împlinit peste el cele făgăduite de Mine 
pentru el, şi pentru Mine cu el. O, am hărăzit atâtea proorocii, 
atâtea bunuri peste neamul lui Israel între neamuri, dar pilda 
fecioarelor înţelepte şi a celor nebune nu zadarnic am pus-o 
Eu în Scripturi, că iată, trupul cel fecioresc nu veghează, ci su- 
fletul veghează când veghează, şi inima veghează, prin iubire 
şi prin credinţa cea din ea. 

O, neam român, pământul tău este pecetluit de Tatăl 
pentru întoarcerea Mea după două mii de ani. îngerii slujitori 
din partea Mea peste oameni lasă peste tine duhul înţelegerii 
tainelor lui Dumnezeu în mijlocul tău. Eşti în vreme de 
cumpănă pentru viaţa ta cea de sus şi cea de jos. îţi hărăzesc 
să te înţelepţeşti din cer şi să nu poţi tu să faci voia ta cea care 
se ridică împotriva ta, ci să faci voia Mea pe pământ, ca să fie 
Dumnezeu tatăl tău, iar tu să fii neamul Lui între oameni. 
Oştirile îngereşti sunt gata să slujească ţie ca să faci tu voia 
Mea pentru tine şi nu voia ta, căci tu eşti neamul Meu ales. 
Nimic nu vin să-ţi cer decât credinţă că Domnul este Cel ce 
vine la tine ca să te călăuzească pentru viaţa ta şi să-I slujeşti 
Lui pentru învierea morţilor. Pe pământ e omul împărat, şi nu 
e bine să fie aşa, ci e bine să-L aibă omul pe Dumnezeu de 
Stăpân al său. Amin. O, să nu te îngâmfi în duhul tău şi să spui 
că Dumnezeu e pentru tine, căci şi Israel spunea aşa după ce 
Eu l-am făcut pe el popor al lui Dumnezeu, şi apoi a căzut Is- 
rael de la faţa Mea, căci s-a ridicat împotriva Mea când am 
venit să Mă arăt lui, să Mă vestesc lui şi să-l vestesc pe el cu 
Mine pe pământ. Oştirile îngereşti îţi mângâie fruntea şi te 
dăruiesc cu vestiri mari. Auzi tu ce frumos te mângâie oştirile 
cereşti fiindcă eşti a Mea: „Ridică-te de pe pământ spre cer, 
neam român, că ai la rădăcina ta mărturisitori ai lui Hristos, 
care cer răsplata credinţei lor şi a jertfei lor. Locul tău este 
înaintea Domnului, căci înaintea Lui stau sfinţii tăi şi te cer 
cu ei înaintea Lui să fii. Dreptatea şi pacea să le ai de cărare. 
Mila şi iubirea să le ai de putere, iar credinţa să te înveţe să 
semeni peste pământ sămânţă nouă, vestea împărăţiei ceruri- 


lor, aşa cum Ioan Botezătorul şi apoi Domnul Iisus Hristos 
vestea. Lucrează-ţi lumină, şi nu întuneric, căci întunericul e 
pe sfârşite şi va fi plată celor ce l-au lucrat, iar lumina este 
Domnul, Care vine la tine şi Se slăveşte cu lumina Lui în mij- 
locul tău “. Amin. 

Eu, neam român, Eu, Domnul, te închin pe tine cu nu- 
mele Tatălui şi al Fiului şi al Sfântului Duh şi te călăuzesc spre 
voia Mea şi spre biruinţa ta. Ridică glas de rugăciune, tată, şi 
spune aşa: facă-se, Doamne, voia Ta peste soarta cea de la Tine 
a neamului român şi vino! Şi vino să ne mântuieşti pe noi. 
Amin, amin, amin. 

O, voi, cei din morminte, care aţi aflat chemarea Mea la 
izvor, aţi venit, tată, de la locul aşteptării voastre ca să auziţi 
glasul Meu în grădină! îngerii Mei vă sunt slujitori, iar voi 
sunteţi cei plini de dor şi de preţuire pentru noul Meu popor, 
la care Eu vin azi şi lângă care Eu vă strig şi vă adun şi pe voi 
pentru mângâiere, tată. O, sculaţi-vă! Din zi în zi mai mult 
ridicaţi-vă şi veniţi afară! Aşa este scris să se împlinească. 
Amin. 

O Bunule şi mare Salvator, miluieşte-ne, 
^Dumnezeule, după mare mila Ta, şi 
după mulţimea îndurărilor Tale şterge fărădelegile noastre de 
la faţa Ta, şi de păcatele noastre ne spală! Fă bine, Doamne, 
bisericii Tale şi fă să se zidească zidurile Ierusalimului nou, pe 
care atât l-au aşteptat cei din morminte! întăreşte lucrarea cu- 
vântului Tău şi binecuvintează acest sătuţ, în care ne chemi şi 
ne aduni şi pe noi la glasul arhanghelului Tău cel slujitor de 
vestire a învierii morţilor, şi binecuvintează cu toate binecu- 
vântările Tale pe cei ce au urechi de auzit de la Tine, şi prin 
Tine de la cei din cer şi de la cei din pământ! Calea Ta din cer 
şi până la locul aşteptării noastre este tot ce este pe pământ 
iubit şi preţuit de om, iar noi am aşteptat mii de ani ca să-i des- 
coperim pe fiii Tăi cei de azi şi cu care Ţi-ai întocmit venirea 
pentru cei vii şi pentru cei morţi cu trupul şi cu duhul. Avem 
nevoie de lumină. Tu eşti lumina, dar Tu eşti cuvânt, şi cuvân- 
tul Tău este lumina. O, dulce este cuvântul Tău pentru cei ce 
atâta îl aşteaptă, iar noi, cei din morminte, aşteptăm după cu- 
vântul Tău, o, Bunule Salvator! Amin, amin, amin. 

O este scris că din sânurile pământului um- 
brele vor învia. Eu, Domnul, vă mângâi 
pe voi cu cuvântul mângâierii în locul aşteptării voastre. Fi-va 
în zilele ce vin să nu mai fie moarte şi morţi, ci să fie viaţă şi 
vii şi înviaţi, după cum este scris. Amin. Eu mângâiere vă dau 
în răbdare până ce veţi prinde duh, până ce ţărâna vă va da 
înapoi la glasul arhanghelului Meu. Pace vouă! înviere vouă! 
Şi veţi asculta vestirea Mea şi vă veţi ridica. Amin, amin, amin. 

O, popor venit de peste tot la izvor, te cuprind cu oştirile 
îngereşti. Te rog să nu uiţi de Dumnezeu, tată, că dacă uiţi, 
uitarea îţi aduce moarte, fiule. O, vino şi îngroaşă-ţi numele în 
carte. Întreabă-Mă cum să faci aceasta. O, nu te despărţi de 
izvorul cuvântului Meu, care vine să învieze morţii! Prime- 
neşte-te, tată, că tu trebuieşti primenit, tu trebuieşti sfinţit, iară 
şi iară sfinţit, poporul Meu. Întreabă-Mă cum să faci aceasta. 
O, iubeşte pe Dumnezeu, o, întoarce-te la dragostea dintâi şi 
vezi ziua aceea cum ţi-a fost şi cum i-ai fost. O, nu călca peste 
cuvântul rostit de Dumnezeu peste tine, ci împlineşte-1 fără 
răgaz, ca nu cumva îngerii căzuţi din slavă pentru slujirea lor 
trufiei omului să te scrie fiu al neascultării. întoarce-te la 
dragostea dintâi, căci lumina Mea caută loc cu lumină din cer 
peste el. îţi iert tot ce ai greşit. întoarce-te la viaţă! La ascultare 
cu iubire întoarce-te! O, nu mai aluneca, o, nu mai fi zăbavnic, 
căci s-a scurs vremea, şi ei îi trebuie răscumpărare! Pe pământ 

e lumea, dar în mijlocul tău e Domnul, popor hrănit de la sânul 
Meu. Amin. 

Binecuvântată să fie sărbătoarea îngerilor! Să petreci cu 
duh de sărbătoare, poporul Meu, şi fa-i pe îngeri să petreacă 
cu tine, tată. Atrage îngerii spre tine şi spre slujirea ta cea pen- 
tru Mine, căci slujirea omului cea pentru Dumnezeu atrage 
cetele de îngeri spre om, tată. Amin. 

Cei adormiţi rămân acum în grădinile Mele, poporul Meu, 
până în ziua când se va face strigarea cea de obşte, căci Eu, 
Domnul, i-am chemat pe ei din timp. Iar tu, poporul Meu cel 
jertfitor pentru cuvântul Meu rostit, care cheamă la izvor pe cei 
însetaţi, să nu uiţi că Eu, Domnul, am dor mare de om. Amin. 

I-am cuprins în duhul şi în cuvântul Meu pe cei ce s-au 
adunat la sărbătoarea îngerilor. Le dau putere să se facă şi să 
fie fii ai lui Dumnezeu, căci fii sunt cei ce ascultă. Pace ţie, 
poporul Meu! Te-aş învăţa mereu viaţa, tată. Viaţa este de sus, 
nu este de pe pământ. O, nu lua, tată, viaţă de pe pământ! Ia 
din gura şi din mâna Mea, iar ca să poţi aşa, vezi Scriptura care 
spune: «Ieşiţi din lume, poporul Meu!». O, cei ce nu ies din 
lumea aceasta nu pot scăpa de vinul aprinderii ei, iar lumea va 
fi pedepsită după faptele ei, după faţa ei. Amin. 

Să fie pace între Mine şi tine, poporul Meu! Să fie pace 
între tine şi Mine, tată! Pace ţie! O, stai la sânul Meu, ca să fii 
copilul Meu, ca să fii fiul Meu, şi din mâna Mea nimeni să nu 
te poată lua, poporul Meu! Amin, amin, amin. 

8/21 noiembrie 2008 

Praznicul intrării Maicii Domnului în biserică 

Taina mângâierii este Duhul Sfânt Mângâietorul. Maica Domnului 
învaţă poporul să se ferească de păcatul iubirii de sine. Când omul 
va fi purtător de Dumnezeu atunci va afla mângâierea. 

C ine are urechi de auzit de la Dumnezeu, să audă 
cu ele cuvântul lui Dumnezeu şi să-l aşeze pe 
pământ! Amin. 

Eu, Domnul, bat ca să intru în carte cuvânt. Bat, şi Mi 
se deschide, iar Iară să bat nu intru. 

Cei ce staţi de strajă pentru venirea Mea, după cum a 
fost orânduiala Mea, deschideţi- Mi, fiilor copii! E sărbătoare 
pentru mama Mea Fecioara, iar cartea Mea, înfiinţată de cu- 
vântul Meu, care vine cu norii, Mă aşteaptă în ea cu sărbătoa- 
rea cea de azi. Aşteaptă sfinţii din cer intrarea Mea în carte, 
căci bucuria celor din cer este cuvântul Meu atunci când îl 
grăiesc cu omul, şi altă bucurie nu au sfinţii, căci cuvântul Meu 
este mângâierea şi este taina mângâierii. Amin. 

Doresc şi iar doresc, din adâncul Duhului Meu doresc 
să-l văd pe om că pricepe şi umblă după taina mângâierii aşa 
cum umblă sfinţii pe pământ şi în cer. Cuvântul lui Dumnezeu 
este mângâierea. El este Duhul Sfânt Mângâietorul, şi cu El 
am făcut Eu, Domnul, cerul şi pământul, văzutele şi nevăzute- 
le, şi apoi pe om, şi apoi mângâierea pentru om, căci omul este 
fără de mângâiere dacă M-a părăsit. Dau să-l chem pe om spre 
taina mângâierii, căci omul este străin între pământ şi cer, şi 
este călător şi nu ştie să-Mi iasă în cale ca să-l mângâi Eu pe 
el, căci calea este grea pentru om, şi omul suspină mereu pe 
cale, căci căutarea înseamnă suspin. Omul caută tot timpul, dar 
ca să găsească mângâierea nu ştie cum să şi-o găsească, fiindcă 
nu ştie s-o caute. 

O, vezi tu, omule, de ce ies Eu, Domnul, în calea ta cu- 
vânt? Dacă tu nu Mă cauţi, te caut Eu, tată. Dacă tu nu ştii să 
cauţi, te caut Eu, tată. Te caut şi suspin după tine, fiindcă tu nu 
Mă cunoşti. Tu nu cunoşti pe Dumnezeu, şi nici taina Lui nu 


vrei s-o înţelegi ca să te mângâi cu ea pe calea ta. Acum două 
mii de ani am ieşit cu taina mângâierii înaintea omului îndure- 
rat pe cale, iar când aflau de Mine din unul în altul cei îndu- 
reraţi pe cale veneau cu miile şi Mă aflau şi-Mi cereau 
mângâierea, şi Eu le dădeam la toţi, şi era atâta, atâta iubire pe 
pământ atunci, cum nu mai fusese de la începutul făpturii şi 
până la venirea Mea cea de atunci, şi erau lacrimi de iubire pe 
inima şi pe obrazul omului care Mă afla de mângâiere a lui. 

O, poporul Meu cel din români, intru la tine, tată, cu 
sărbătoarea cea pentru mama Mea Fecioara. Taina Mea pe 
pământ este mângâierea omului care iubeşte mângâierea. Cine 
Mă află pe Mine în acest cuvânt şi-Mi deschide ca să intru în 
el, acela se face casa mângâierii, casa lui Dumnezeu Mângâie- 
torul, căci omul trebuie să-L iubească pe Dumnezeu şi să-L 
primească întru el mângâiere, şi aşa II poate omul mângâia pe 
Domnul, pe Cel ce umblă după mângâiere, poporul Meu. 

Nu este mângâiere decât Eu. Intre om şi om nu poate fi 
duhul mângâierii decât dacă sunt Eu între unul şi celălalt 
mângâierea, iar cel ce înţelege aceasta, acela nu Mă văduveşte 
de iubirea lui cea pentru Mine, ci şi-o creşte în el pentru mân- 
gâierea Mea, şi această taină numai sfinţii ştiu a o lucra şi a o 
purta. Omul nu este cel ce-1 învaţă pe om taina lui Dumnezeu 
dinăuntrul omului, căci duhul omului îl învaţă pe om să se iu- 
bească pe sine, să-şi caute luişi, nu să caute pentru Dumnezeu, 
căci e mare taina mângâierii, şi numai cel ce se leapădă de sine 
poate să-L aibă în el pe Dumnezeu şi să se dea Lui casă şi să se 
facă el cerul cel deschis al lui Dumnezeu spre oameni ca să-L 
vadă oamenii pe Dumnezeu pe pământ şi iubirea Lui, taina lui 
Dumnezeu cu omul, duhul mângâierii între pământ şi cer. Amin. 

O, mamă a Mea, îl îmbiu pe om spre iubire de Dum- 
nezeu, mamă, căci Eu din iubire şi cu iubire l-am zidit pe om 
atunci când l-am zidit din pământ. Din iubire pentru om şi cu 
slujire de îngeri am scris apoi omului cu foc pe piatră porunca 
iubirii, şi i-am spus că Dumnezeu este iubire, şi i-am spus omu- 
lui să-L iubească pe Dumnezeu cu toată fiinţa lui. O, mamă a 
Mea, am pus în tine prin slujire de îngeri toată taina iubirii, 
mamă, şi apoi fructul ei, şi apoi naşterea lui pe pământ între 
oameni, mamă, căci tu Mi-ai făgăduit iubirea încă de la zămis- 
lirea ta, şi cuvântul cel făgăduit s-a împlinit în tine şi Mi-ai fost 
dată Mie, şi Eu te-am făcut locaş al Meu, şi M-am făcut locaş 
al tău, aşa cum Eu eram şi sunt în Tatăl, şi Tatăl în Mine, dar 
greu a înţeles şi greu mai înţelege omul taina Mea cu el, taina 
Mea cu omul, mamă, iar Eu am spus acum două mii de ani: 
«Cel ce crede în Mine, Eu voi veni la el şi voi face casă la el 
şi voi cina cu el şi Mă voi arăta lui», iar acest cuvânt al Meu 
este adevărat în toţi sfinţii Mei, şi este atât de adevărat în 
venirea Mea de azi la poporul Meu de azi, poporul Meu cel 
din români, mamă! O, ce bine, ce mângâiere şi ce slavă cereas- 
că ar fi între neamuri peste neamul român dacă el ar avea dra- 
goste de a primi pe Dumnezeu prin acest cuvânt al Meu, care 
vine cu norii, precum este scris, mamă! O, aşa grăiam Eu prin 
prooroci ca să fac oamenii să Mă cunoască şi să Mă primească, 
dar cele ce se văd îl ţin pe om departe de Dumnezeu şi aproape 
de om, iar omul loveşte în Mine prin iubirea de sine şi îşi face 
luişi mângâiere omul, şi iată călcarea poruncii iubirii cea pen- 
tru Dumnezeu, şi îmi scoate omul ochii că Mă iubeşte iubin- 
du-1 pe aproapele său, dar vai lui, vai celui ce numeşte amarul 
dulce, mamă. Tot omul iubeşte ceea ce va fi amar pentru el şi 
lacrimi fără de mângâiere pentru el, căci Scriptura spune: «Bu- 
cură-te, omule, dar să ştii că pentru toate acestea vei da seama 
înaintea lui Dumnezeu!». 

Omul s-a făcut Nouă numai durere, mamă. Hai să-l 

învăţăm pe om, căci păcatul învaţă pe om să se depărteze de 
Domnul şi să iubească omul păcatul, mamă. Hai, mama Mea, 
să Ne dăm omului cu taina mângâierii, cu duhul vieţii, mamă! 
Amin, amin, amin. 

O hai, după cuvântul Tău să lucrăm, căci 
^cu, Fiule al Tatălui şi al meu şi al celor 
ce poartă în ei fiinţa Ta, din veac şi până în veac, eu m-am 
aşezat între oameni pildă de iubire, şi tot aşa i-am învăţat şi pe 
ei. Nu m-am dat pe mine, ci Te-am dat pe Tine oamenilor. 
Căutam inimi mari şi curate şi primitoare şi le învăţam calea 
spre Tine şi le spuneam că Tu eşti mângâierea. Nimeni între oa- 
meni nu le-a dat lor iubirea toată atât cât eu le-am dat-o, căci 
Te-am adus pe Tine pe pământ ca să-i fii omului viaţă şi mân- 
gâiere, Fiule scump, dar omul este cuprins în cele ce se văd, şi 
de om din părţi este cuprins, şi omul îl iubeşte pe om şi se strică 
om pe om şi se nimiceşte om pe om, căci omul nu cunoaşte iu- 
birea şi taina ei, pentru că nu se uită în Scripturi, Fiule scump 
al meu. O, nimeni nu citeşte în Scripturi ca să şi înţeleagă din 
ele taina mângâierii, Dumnezeu cu omul pe pământ. Cine ci- 
teşte în Scripturi, le citeşte ca să ştie ce scrie în ele, dar ca să 
pătrundă omul taina lui Dumnezeu, nu poate el aceasta cu min- 
tea lui cea atât de pământească. O, nu poate omul să-L înţeleagă 
pe Dumnezeu prin Scripturi, şi de aceea caută el mângâierea şi 
nu şi-o găseşte, căci fără Dumnezeu nu găseşte omul. 

O, popor al Fiului meu, Mângâietorul tău! Fereşte-te, 
fiule, de păcat. De iubire de sine fereşte-te. De părere de sine, 
de vedere de sine fereşte-te, căci aşa păcate nasc păcate grele 
şi cade omul sub ele şi nu ştie de ele, căci păcatul îşi ascunde 
faţa lui cea de deasupra când intră în mintea omului şi apoi în 
inima lui, înnegrind-o pe ea. O, nu poate omul să-şi ascundă 
păcatele, căci ele ies prin pielea omului şi îl fac urât pe om. Iu- 
birea de sine îl duce pe om la păcatul invidiei, şi de la acest 
păcat se naşte moartea în om, cu toate păcatele ei. Fereşte-te, 
fiule, de invidie şi de păcatele ei, căci ea aduce în om păcatul 
vorbirii de rău, ura, gelozia, învinuirea, dezvinovăţirea, pâra, 
pânda, părerea de sine, vederea de sine, minciuna, şi apoi tea- 
ma de la acestea şi apoi necredinţa, îndoiala şi necredinţa. Este 
scris în Scripturi: «Dacă ochiul tău este bun, tot trupul tău este 
bun». O, caută şi priveşte ca Dumnezeu, fiule, căci Dumnezeu 
este bun. O, caută să-I laşi lui Dumnezeu dreptul pe care îl are 
peste om, şi vei fi copilul Lui dacă vei lucra aşa. învaţă, învaţă 
neîncetat, învaţă să-L iubeşti pe Dumnezeu cu toată fiinţa ta, 
ca să stea Domnul în tine cu toată slava Sa şi să Se arate cu ea 
în tot jurul Său ca să faci bine înjur. O, nu te teme! Dacă eşti 
cu Domnul în tine nu te teme de nimic, iar dacă te temi, vezi, 
căci numai cel vinovat se teme, şi cel neumilit se teme, şi se 
teme din pricina lipsei lui Dumnezeu din el. O, ferice de inima 
umilită, căci inima umilită îl ţine pe Domnul în om, şi Domnul 
îi dă lui mângâiere. Amin. 

O, popor al Fiului meu! Iubeşte, fiule, rugăciunea şi 
fiorul ei cel sfânt, căci acesta poartă în el împlinirea rugăciunii 
tale. Cere izbăvirea ta, dar cere mai întâi pentru aproapele tău. 
O, roagă-te pentru neamul român, că e în grea cumpănă acest 
neam. Ridică-te mare în rugăciune spre Tatăl, spre Fiul şi spre 
Duhul Sfânt, ca să ajuţi tu acest neam cu rugăciunea ta spre 
Dumnezeu, căci în bisericile lumii nu mai este viaţă, nu mai 
este rugăciune, ci este numai carte de rugăciune, şi este numai 
omul, iar Dumnezeu nu mai poate nimic acolo unde omul stă 
ca să poată el. O, nu mai este pe pământ rugăciune plăcută lui 
Dumnezeu. Tot omul cere numai pentru el, iar pentru Dum- 
nezeu nu mai cere nimeni pe pământ, şi de aceea nu mai este 
credinţă pe pământ, şi de aceea vine Domnul pe pământ cuvânt. 


O, popor al Fiului meu Cuvântul, te-aş învăţa mult, dar 
pe toate ţi le-a spus ţie Fiul meu în toată vremea Lui cu tine, 
El şi sfinţii Lui. Deschide înaintea ta cartea învăţăturii şi 
împlineşte în tine învăţătura învăţătorului tău, ca să-I spui Lui 
prin aceasta că-L iubeşti pe El. Cu frică de Dumnezeu împli- 
neşte tu cuvântul Lui, şi împlineşte-1 cu credinţă şi cu dragoste, 
căci aşa se apropie de Dumnezeu cei ce-L iubesc pe El, iar cel 
ce se apropie altfel, acela nu-L iubeşte pe El. Tot ce în seamnă 
Dumnezeu, aceea să luaţi şi să aveţi, iar tot ce înseamnă om, 
aceea să nu iubiţi, fiilor, căci scris este: «Vor fi asemenea Lui 
cei ce-L iubesc pe El». Amin. 

Eu, Fiule al Tatălui şi al meu şi al celor ce poartă în ei 
fiinţa Ta, din veac şi până în veac, eu m-am dat omului pildă 
de iubire pentru Tine, şi tot aşa i-am şi învăţat pe oameni. Pe 
toţi îi îmbrăţişam în iubirea Ta ca să-i fac prunci născuţi din ea 
şi să-i ai ai Tăi pe cei ce pătrundeau cu inima lor taina mângâ- 
ierii. Cel ce se iubeşte pe sine, acela caută pentru sine 
mângâierea, dar cel ce Te iubeşte pe Tine, acela Te dă oame- 
nilor pe Tine ca să ai Tu, Doamne, şi apoi să-i dai omului bu- 
curia trudei lui cea pentru Tine, şi aşa să-şi adune omul la Tine 
ca să aibă, iar altfel nu, Fiule scump. Amin. 

O, copii care staţi îmbrăţişaţi cu Fiul meu şi îl daţi pe 
El oamenilor! Faceţi-I Lui rod mult! Celor ce vin spre El daţi-le 
putere să se facă fii ai Lui, aşa cum eu lucram pentru cei ce 
puteau să-L iubească pe El apoi. Aveţi grijă de tainele Dom- 
nului. Aveţi grijă de lucrul Domnului, şi El vă va plăti vouă cu 
mângâierea. Daţi putere şi vestire lucrării cereşti peste pământ, 
şi Domnul vă va învăţa pe voi cum să împliniţi aşa. Amin. 

O, popor călăuzit de Dumnezeu-Cuvântul, fă-te cuvânt 
de slavă şi de rugăciune şi de iubire de Dumnezeu, căci aşa 
ţi-a fost chemarea când Domnul a chemat la El pe om prin 
acest înnoit cuvânt. Porunca iubirii de Dumnezeu să n-o căl- 
caţi, fiilor. învăţaţi-o mereu pe ea de la cei ce vă dau vouă pe 
Dumnezeu. Feriţi-vă de păcat, căci păcatul este om! Feriţi-vă 
de voi înşivă! învăţaţi cum să împliniţi această rugă a mea spre 
voi: feriţi-vă pe voi de voi înşivă, că nu poate nimeni să-i facă 
omului rău, decât el însuşi. Staţi în Dumnezeu! El este Cel ce 
vede, Cel ce ştie şi Cel ce poate. O, ce bine este omului să nu 
uite că este om, şi atunci Dumnezeu îşi va face casă în el şi va 
ieşi spre oameni şi îşi va face lucrarea Sa, şi aşa va fi Domnul 
cu oamenii, precum este scris în Scripturi. Amin, amin, amin. 

O mamă dulce la iubire şi la cuvânt, o, 
^mama Mea cea dulce, ai intrat în casa 
Mea, în biserica Mea, ai intrat la poporul Meu şi Mi-ai slăvit 
iubirea. Cei ce-i învaţă pe oameni de la Dumnezeu, aceia îmi 
slăvesc iubirea, mamă. Eu sunt iubirea şi cuvântul ei. Voiesc 
să fie omul purtător de Dumnezeu, mamă, şi atunci va afla el 
mângâierea, mamă. Amin. 

Duhul Meu pluteşte pe deasupra şi se poartă din loc în 
loc după om ca să Mă ia omul înăuntrul lui. Cuvântul Meu din 
zilele acestea va cuprinde tot mai mult pământul şi omul, căci 
Eu sunt peste pământ cu cea de-a doua Mea venire de la Tatăl 
la om. Cine are urechi de auzit, să audă ceea ce grăieşte Dum- 
nezeu peste pământ! Să audă cerul şi pământul şi să se înno- 
iască ele, precum este scris! Amin. Să audă tot omul şi să 
aleagă înnoirea lui cea de la Dumnezeu, căci taina facerii ceru- 
lui nou şi a pământului nou vine spre împlinirea ei, precum 
este scris. Amin. 

Pace ţie, poporul Meu! îndumnezeirea ta este tot ceea 
ce-ţi doresc Eu ţie. Nu uita că Eu sunt Domnul Dumnezeul tău! 
Nu uita aceasta! Cel ce uită pe Dumnezeu, acela se face slujitor 
la idoli. Pune-ţi veghea la probă, tată, căci Eu am zis tuturor: 

«Privegheaţi!». O, priveghează, poporul Meu! Din zori şi 
până-n zori priveghează, tată, şi Eu voi fi Izbăvitorul tău în 
vreme grea, după cum vezi că sunt, şi va rămâne pe pământ 
numai cel ce-L iubeşte pe Dumnezeu lucrând iubirea Lui şi 
faţa Lui în el, numai acela, poporul Meu. Amin, amin, amin. 

21 noiembrie/4 decembrie 2008 

Sărbătoarea sfintei mare muceniţe Ecaterina 

Cuvântul Domnului se împlineşte chiar dacă omul nu înţelege taina 
lui. Viaţa de pe pământ a omului e numai păcat, iar păcatul este om. 
îndemn către tot omul să-şi călugărească viaţa. 

C oboară Domnul pe pământ cuvânt, însoţit de 
sfinţii Lui. Amin. 

Eu sunt Dumnezeul celor credincioşi Mie, Care Mă 
mărturisesc celor necredincioşi, căci Eu trebuie să Mă vestesc 
tuturor, ca apoi să împlinesc tot cuvântul Meu, care nu trece 
fără să se împlinească. Chiar dacă omul nu înţelege taina cu- 
vântului Meu, căci omul nu are ochi de văzut, cuvântul Meu 
tot se împlineşte, iar cine are ochi de văzut şi urechi de auzit, 
acela înţelege pe cele ce sunt şi se fac, iar cei necredincioşi 
rămân ceea ce sunt ei. Niciodată cei credincioşi nu au ce să 
piardă, dar cei necredincioşi pierd, şi îşi pierd tot mai mult 
credinţa, şi aceasta ca plată a necredinţei lor. 

O, ce ar face omul, bietul de el, să Mă port Eu cu el aşa 
cum se poartă el cu Mine şi cu semenii lui? Eu însă, ca Unul 
ce văd peste tot, merg, şi nu Mă împiedic în om, căci sunt Cel 
ce pot peste tot şi peste toate, şi Mă sprijinesc cu cei credincioşi 
când lucrez, căci cei credincioşi au umilinţă, au iubire, au 
vedere, au pocăinţă, căci cugetul lor este locaşul Meu, nu este 
al lor, şi este mersul Meu între cer şi pământ. O, fericit este 
înaintea Mea omul care se face purtător al înţelepciunii Mele 
după ce Eu Mă descopăr lui şi când el se face casă a iubirii de 
Dumnezeu şi de oameni ca să-i tragă la Mine pe oameni! 

Eu, Domnul, cobor în carte cu sărbătoare de sfinţi, 
poporul Meu. Cât ai fi tu de slab sau de greşit, tu eşti mare 
înaintea Mea dacă Eu pot să cobor în mijlocul tău cu tot cu- 
vântul slavei Mele de azi, căci slava Mea este cuvântul, aşa 
cum de la început a fost şi este. Mă slăvesc în cuvânt în mij- 
locul tău, iar credinţa ta este darul lui Dumnezeu peste tine, 
poporul Meu. Dacă Eu nu ţi-aş da, tu n-ai avea credinţă în 
venirea Mea cea de azi la tine. Iată-i pe cei ce au aruncat de 
peste ei acest dar! Uită-te la ei ca să vezi cum sunt cei ce pierd 
darul credinţei şi fereşte-te de şarpele îndoielii, tată, căci cine 
este muşcat de acest şarpe, aceluia i se strică ochii şi urechile, 
mintea şi credinţa şi stă nepăsător de boala lui, chiar dacă duhul 
îi oftează. 

O, poporul Meu, fugi, tată, de căderea din har şi întă- 
reşte-te în credinţă, şi cere la Mine să fac mare în tine harul 
acesta, căci prin harul Meu tu stai lângă izvor dacă stai. Stai, 
tată, lângă lucrarea venirii Mele iarăşi de la Tatăl la om, căci 
prin statul tău cu Mine şi prin venirea celor ce vin spre harul 
credinţei în venirea Mea, se împlineşte Evanghelia Mea prin 
care am spus acum două mii de ani şi aşa am spus: «Cine nu 
lasă pentru Mine mamă şi tată, fraţi şi surori, soţie şi copii, 
averi şi ranguri, ba şi pe sine însuşi, unul ca acela nu poate fi 
ucenicul Meu», unul ca acela iubeşte toate acestea şi stă îm- 
potriva Mea cu ele, stă împotriva Evangheliei lui Hristos, care 
s-a vestit şi se vesteşte de la margini la margini, învăţându-1 
mereu pe tot omul să se lepede de sine şi să vină după Mine şi 
să se facă locaş al împărăţiei Mele, după ce Eu trezesc în el 
straja sufletului lui, credinţa, care se descoperă în om, des- 


coperindu-L pe Domnul de Stăpân şi de viaţă a omului. 

O, fiilor care Mă purtaţi dinspre Tatăl spre om, dragostea 
voastră de Dumnezeu şi de oameni îmi adună fii dintre fiii oa- 
menilor, tată, şi la aceştia voi le daţi putere să se facă fii ai lui 
Dumnezeu, măi fiilor copii. Cine vine după Mine lăsând mamă 
şi tată, fraţi şi surori, soţie şi copii, averi şi ranguri şi apoi pe 
el însuşi, acela primeşte apoi şi mai mult în viaţa aceasta, iar 
în viaţa care vine primeşte viaţă veşnică, fiindcă Eu aşa am 
spus şi aşa am făgăduit. Am făcut Eu rău că am spus să facă 
acestea cel ce vrea să vină după Mine şi să se facă Mie ucenic? 
Am făcut Eu rău că i-am despărţit de toţi ai lor pe cei ce Mi 
i-am făcut ucenici ca să călătoresc apoi cu ei din cetate în 
cetate, vestind Evanghelia împărăţiei cerurilor pe pământ? A 
făcut rău muceniţa Ecaterina că M-a aflat şi M-a iubit şi M-a 
mărturisit apoi, despărţindu-se de pământ pentru mărturisirea 
Mea? Au făcut rău sfinţii Mei mărturisitori că şi-au pierdut 
viaţa pentru Mine, câştigându-şi-o pe ea întru Mine, precum 
Eu am spus despre cei ce-Mi urmează Mie? Şi dacă n-au făcut 
rău aceştia, atunci voi, cei ce deschideţi celor ce vin la izvorul 
Meu de cuvânt şi la iubirea de Dumnezeu, de ce mai sunteţi 
voi huliţi, tată? O, voi sunteţi huliţi de cei necredincioşi, fiilor. 
Sunteţi huliţi de cei ce iubesc lumea aceasta, care trece, lumea 
şi duhul ei cel stricător de om, căci lumea înseamnă pofta 
ochilor, pofta trupului şi trufia vieţii, precum este scris în Scrip- 
turi. Iată, sunt luaţi în gura lumii cei ce fac ca voi, despărţin- 
du-se de toţi ai lor cei după trup ca să fie numai ai Mei apoi. 
Ies aceştia cu ceva în afara Evangheliei Mele? O, fericiţi sunt 
aceştia, tată, căci aceştia află izvorul vieţii şi beau din el şi se 
nasc din cer, înviind din stricăciune, aşa cum muceniţa Ecate- 
rina a făcut şi apoi M-a mărturisit înţelepţilor lumii din vremea 
ei, nemaiputând fi aceştia înduplecaţi apoi să se întoarcă la 
înţelepciunea cea omenească şi care îl desparte pe om de Dum- 
nezeu, căci cel ce se bizuie pe sine însuşi, acela este nebun. O, 
fericiţi şi sfinţi sunt cei ce se ridică deasupra trupului şi a lumii, 
neîmpiedicându-se de cei ce sunt ai lor după trup ca să vină 
după Mine apoi, şi, iarăşi, fericiţi sunt cei ce vin împreună soţi 
şi familie şi neam spre lucrurile Mele între oameni ca să-i pun 
pe ei la lucrul mărturisirii cea pentru Dumnezeu şi la naştere 
de noi ucenici şi de mulţi fii pentru împărăţia Mea în ei! Celui 
ce întoarce pe om de la păcat la Mine, de la duhul lumii la 
Duhul lui Dumnezeu, aceluia i se iartă toate păcatele şi se face 
el apoi lumină a lumii pe pământ, cale a omului spre Dum- 
nezeu, căci omul este pribeag pe pământ şi aşa umblă dacă nu 
află calea, iar calea Eu sunt, şi tot Eu sunt şi adevărul şi sunt şi 
viaţa omului. Amin. 

Eu sunt Calea, Adevărul şi Viaţa, Eu sunt, omule, şi Mă 
vestesc ţie cine sunt Eu. Nu tu eşti, tată, acela peste om, ci Eu 
sunt, iar numele Meu este Tatăl, Fiul şi Duhul Sfânt, şi sunt 
cunoscut de cei credincioşi lui Dumnezeu. Eu sunt Cel ce am 
putere să iert păcatele tale, omule, şi Mă vestesc ţie cine sunt 
Eu. Amin. 

O, nu trebuie să aibă nimic şi pe nimeni pe pământ omul 
dacă vrea să fie ucenicul Meu. Nu trebuie să-şi strângă nimic 
luişi cel ce vrea să fie liber şi să înmulţească numărul celor 
credincioşi lui Dumnezeu pentru împărăţia Mea în om, căci 
mulţi oameni sunt pe pământ, dar au de tată pe diavolul, fiindcă 
stau împotriva Mea cu viaţa lor aceştia, căci viaţa de pe pământ 
a omului e numai păcat, iar păcatul este om. 

O, nu mai ştie omul să vorbească cu Dumnezeu, dar iată, 
Dumnezeu grăieşte cu omul, şi nu are omul credinţă care să 
deschidă Domnului uşa când El vine şi bate ca să intre. Mă 
ţine omul la uşă, căci nu Mă cunoaşte. El şi-i cunoaşte pe-ai 

lui şi stă cu ei până la moartea trupului lui, şi apoi vine la Mine 
omul şi dă cu ochii de Dumnezeu, privind înlemnit atunci. O, 
e târziu atunci să mai poţi pentru Dumnezeu, omule, şi iată de 
ce umblu Eu acum după tine şi te strig ca să ieşi la vedere şi ca 
să pot Eu apoi să Mă fac cunoscut ţie pentru salvarea ta din 
necredinţă şi din depărtare de Dumnezeu! 

O, fii lucrători ai poporului Meu cel învăţat de Dum- 
nezeu, ridicaţi-vă, tată, şi umiţi-i din amorţirea lor pe cei 
ne lucrători cu duhul, pe cei ce sunt numai trup în poporul Meu 
cel de peste tot, căci vin dureri pentru nelucrare, tată. Voiesc 
să-Mi fac datoria peste cei necredincioşi şi peste cei nelucrători 
şi să Mă spăl pe mâini de păcatul necredinţei lor, căci nelu- 
crarea înseamnă necredinţă, tată. învăţaţi-i pe tot mai mulţi 
dintre cei ce au băut din acest izvor de cuvânt al Meu timp de 
cincizeci de ani şi mai bine, şi învăţaţi-i, iarăşi, pe mulţi dintre 
cei ce nu ştiu ce înseamnă Dumnezeu pe pământ cu oamenii, 
învăţaţi-i să-şi călugărească viaţa, ei şi toată casa lor, şi să 
scape de păcat, căci mănăstirile se închid curând, curând, dar 
Eu vă spun că s-au şi închis şi se închid, chiar dacă par că se 
deschid uşile lor şi că se fac mai multe, dar nu, acestea se 
închid şi se vor închide de tot, din pricina vieţii lumeşti în care 
petrec cei ce s-au acoperit cu haină de monah, cu haină de 
sfânt. Adevăratele mănăstiri cu viaţă de monah în ele au fost 
şi sunt în case tainice la vedere, căci cei smeriţi cu viaţa se 
umilesc, se tăinuiesc şi nu se urcă pe înălţimi ca să se arate cu 
viaţă mănăstirească trâmbiţată şi cu biserici de zid înalt şi îm- 
podobit. O, numai atât nu e de ajuns să-i tragă aceştia pe oa- 
meni spre Dumnezeu, ci trebuie trăiri sfinte şi cu putere în cei 
lucrători pentru întoarcerea multora de pe calea lumii spre viaţă 
călugărită, şi trebuie biserică zidită din oameni, din inimi pline 
de iubire şi de credinţă şi de mărturisire apoi, căci fără de 
mărturisire nu se naşte în oameni credinţa şi apoi viaţa. 

Muceniţa Ecaterina binevesteşte de lângă Mine mărirea 
Mea în cei sfinţi şi lasă cuvânt de chemare a omului la Dum- 
nezeu, căci aşa sunt cei ce cred în Mine pe pământ, iar Eu sunt 
Domnul şi Dumnezeul lor şi Mă slăvesc în ei pe pământ şi în 
cer pentru iubirea lor. Amin, amin, amin. 

© Doamne al puterilor în cer şi pe pământ, 
^lucrarea de azi a cuvântului Tău Te co- 
boară la om cu sfinţii pe pământ, căci patria sfinţilor Tăi este 
văzduhul, iar cei din văzduh văd, căci Duhul este Cel ce vede 
şi Cel ce aduce omului viaţa. Le spun fiilor şi fiicelor oame- 
nilor că eu m-am lepădat de mine însămi şi de cei ce mă iubeau 
pentru ei şi Te-am ales pe Tine iubire, căci Tu îl iubeşti pe om 
pentru el, pentru viaţa lui cea veşnică, Doamne. Puteam să as- 
cult şi eu de mine însămi, dar n-am mai putut să fac aceasta 
dacă am aflat că Tu eşti Calea, Adevărul şi Viaţa. Ţi-am dat 
înţelepciunea mea dacă m-am dat Ţie, iar Tu ai lucrat-o pe ea 
şi ai făcut din ea frumuseţe cerească şi Te-ai sălăşluit în ea şi 
m-ai făcut ucenic cu duh dătător de viaţă, şi am dat oamenilor 
viaţă şi i-am scăpat de moarte, şi n-am mai făcut moarte peste 
om aşa cum face femeia, căci femeia face omului moarte de 
şapte mii de ani, şi este nebună femeia dacă face aşa. Când 
şarpele, cel mai înţelept dintre toate fiarele, când el s-a apropiat 
şi a întrebat în rai pe femeie: «Ce este ceea ce a zis Dumnezeu 
ca să nu mâncaţi din toţi pomii raiului?», ea, femeia, a răs- 
puns: «Mâncăm din toţi pomii raiului, dar din pomul cel din 
mijlocul raiului a zis Dumnezeu să nu mâncăm ca să nu mu- 
rim». O, dacă ea ar fi fost ascultătoare de Dumnezeu ar fi în- 
ţeles despre ce moarte i-a spus ei şarpele când i-a spus: «Nu 
veţi muri cu moarte, ci în orice zi veţi mânca din el veţi des- 
chide ochii şi veţi şti ca şi Dumnezeu binele şi răul». Şi dacă 


femeia s-a uitat apoi la pom şi i-a plăcut după ce a mâncat, şi 
i-a plăcut să cunoască după ce a cunoscut, a luat şi, mâncând, 
a dat şi bărbatului ei şi a mâncat cu ea, şi apoi li s-au deschis 
lor ochii şi au cunoscut, şi le-a plăcut să cunoască, şi apoi s-au 
temut de Dumnezeu, Căruia I-au călcat cuvântul, şi şi-au aco- 
perit ruşinea goliciunii lor, locul de pe trupul lor prin care ei 
au cunoscut plăcerea neascultării, şi şi-au făcut acoperământuri 
înjurai trupului, precum este scris, iar când au auzit ei glasul 
Domnului umblând prin rai s-au ascuns de Dumnezeu între 
pomi, dar Domnul l-a strigat pe Adam ca să se arate şi să dea 
răspuns lui Dumnezeu, şi Adam I-a zis Domnului: «Sunt gol». 
«O, cine ţi-a spus că eşti gol fără numai că ai mâncat din 
pomul pe care ţi-am poruncit numai din el să nu mănânci?», 
aşa i-a spus Dumnezeu lui, iar el a spus Domnului pe vinovată. 

O, femeii îi trebuie înţelepciune, nu gustul plăcerii, căci 
dorul ei de plăcere îl face pe om să se uite la ea şi după ea, să 
i se deschidă ochii asupra ei. în şarpe era înţelepciunea cea 
ascunsă a lui Dumnezeu, dar în femeie era pofta şi plăcerea, şi 
dacă a luat din pom, i s-a deschis ei plăcerea şi cunoaşterea 
plăcerii, şi apoi omul a fost atras de ea şi a căzut prin ea, a 
căzut în neascultare omul cel zidit de Dumnezeu, şi a căzut 
prin femeie. 

O, fiice ale lui Dumnezeu, şi voi, fiice ale oamenilor! 
Pricepeţi şi înţelegeţi cum a căzut omul cel zidit de Dumnezeu, 
căci eu am priceput şi am lepădat din mine fructul morţii omu- 
lui, care se face plăcere în trap, şi m-am dat ascultării de Dum- 
nezeu, căci mi-a fost milă de om, şi le-am deschis oamenilor 
ochii spre Dumnezeu, nu spre plăcere şi nu spre cunoaştere, 
căci cunoaşterea aduce plăcerea în om şi apoi aduce îngâm- 
farea, şi omul se crede a fi prin acest păcat, şi atunci cade din 
fericire omul. O, ragaţi-vă Domnului Cel bun şi sfânt şi iubitor, 
ragaţi-vă să vă dea vouă înţelepciunea sfinţeniei şi faceţi-vă 
născătoare de sfinţenie peste fiii şi fiicele oamenilor, aşa cum 
eu am lucrat. 

Să lepede femeia pofta trapului, ca să nu nască ea în om 
pofta ochilor, căci prin aceste două păcate se zideşte în om tru- 
fia vieţii, şi nu ştie omul că ea este moartea, nu viaţa. Omul nu 
iubeşte femeia, ci prin femeie iubeşte păcatul, aşa cum a fost 
de la începutul omului. Când omul se uneşte cu femeia, se 
uneşte pentru păcat, căci este orb, fiindcă femeia orbeşte omul, 
şi omul nu mai vede altceva decât pe femeie. O, treziţi-vă din 
moarte, fiice ale oamenilor, şi faceţi-vă fiice ale lui Dumnezeu, 
faceţi-vă viaţă pentru oameni, aşa cum m-am făcut eu, şi am 
rămas pe pământ rod al înţelepciunii lui Dumnezeu, căci am 
înviat morţii la glasul meu cel mărturisitor, l-am înviat pe om 
din păcat. Au înviat din păcat înţelepţii pământului şi s-au dat 
ei locaş al înţelepciunii lui Dumnezeu, care nu este îndurată de 
cei ce iubesc deşertăciunea vieţii. Cobor spre voi cuvântul 
înţelepciunii cea de sus: depărtaţi-vă de păcatul iubirii de voi 
înşivă! Fugiţi de voi înşivă şi uniţi-vă cu îngerii şi cu sfinţii, şi 
va învia omul şi toată făptura, şi va fi învierea morţilor, şi vă 
vor mulţumi vouă viii şi morţii, căci eu aşa am iubit lumea, ca 
Hristos am iubit-o, şi m-am dat pe mine însămi morţii trupului 
pentru mărturisirea lui Hristos, ca oricine crede în El, să nu 
moară, ci să aibă viaţă veşnică, precum eu am, şi împart din ea 
viaţă şi lumină peste om. Amin, amin, amin. 

O poporal Meu, sfinţii grăiesc pe pământ 
^cu oamenii, şi mare este viaţa cuvântu- 
lui lor, căci au luat în ei lumină din lumină şi au luat din Mine 
şi au în cer şi se dau oamenilor, tată. Fii credincios, poporal 
Meu, căci sfinţii sunt vii, tată, precum Moise şi Ilie s-au arătat 
vii pe muntele slavei Mele. Fii credincios cu adevărat, căci Eu 

sunt Dumnezeul celor vii, şi sfinţii sunt vii, tată, iar tu să crezi 
în mărturisirea lor cea din cer. Ai văzut cum vorbea în rai 
şarpele cu femeia, şi este scrisă în Scripturi vorbirea aceasta. 
Ai văzut cum vorbeam Eu în rai cu omul, şi este scrisă în Scrip- 
turi vorbirea Mea cu el. Ai văzut cum vorbeam Eu cu servii 
Mei prin vreme, şi este scrisă în Scripturi vorbirea Mea cu ei. 
Vezi, tată, şi acum, căci Eu vorbesc cu tine, fiindcă pot să fac 
aceasta, şi vorbesc sfinţii cu tine, tată, căci ei trăiesc în Mine, 
după cum este scris. Te învăţ să crezi, fiule. Fii credincios, tată, 
şi să audă vorbirea Mea cu tine tot omul de pe pământ şi să-l 
ajutăm pe om să creadă în statul Meu cu tine, în statul Meu cu 
omul în sfat pe pământ, fiule. Flai, tată, să aşezăm în om cre- 
dinţa că Eu sunt Cel ce vine, că Eu sunt Cel ce sunt! Flai, po- 
porul Meu, să semănăm peste neamul oamenilor credinţa că 
este Dumnezeu cu ei, că tot ce este pe pământ vorbeşte cu 
Dumnezeu şi că omul a căzut de tot şi s-a lepădat de tot de 
Făcătorul a toate. 

Te binecuvintez cu duhul înţelepciunii credinţei sfinte, 
popor agonisit de Dumnezeu. Muceniţa Ecaterina binecuvin- 
tează din dreapta Mea oraşul acesta, oraşul cuvântului lui 
Dumnezeu, şi spune aşa: «înţelepciunea lui Dumnezeu să se 
reverse din oraşul acesta peste tot pământul, spre înţelepţirea 
oamenilor, căci Domnul vine în văpaie, şi carele Lui sunt mii 
de mii, ca şi sfinţii Lui, şi Domnul vine cu sfinţii, precum este 
scris să vină!». Amin. 

Pace ţie, poporul Meu! Pace, tată, peste tine şi pace între 
frate şi frate! Să fii înţelept pentru venirea Mea, tată. Să te 
fereşti de păcat, tată. O, fereşte-te de duhul necredinţei şi de 
omul în care stă acest duh, şi roagă-te cu suspin pentru omul 
necredincios, căci rugăciunea cea cu suspin rodeşte numai- 
decât, tată, căci este adevărată, este cu durere, iar Eu răspund 
celui îndurerat, celui ce Mă cheamă ca să vin, şi aşa Eu vin, 
poporul Meu. 

O, roagă-te, roagă-te pentru neamul român, poporul 
Meu. Amin, amin, amin. 

25 noiembrie/8 decembrie 2008 

Sărbătoarea de şaptesprezece ani a tărnosirii Sfintei 
Sfintelor Noului Ierusalim 

Omul nu mai are dor de Dumnezeu nici în vremea necazurilor. 

Poveţe pentru cei ce hotărăsc soarta ţării. Duhul umilit trece 
biruitor prin furtuni. 

B u, Domnul, cobor în carte cu ziua de pomenire a 
pecetluirii grădiniţei cuvântului Meu în mijlocul 
neamului român, căci de la naşterea Mea a ales Tatăl acest 
neam ca să Mă fac Eu pe vatra lui Cuvântul lui Dumnezeu întru 
cea de a doua venire a Mea de la Tatăl la om, după ce s-au scurs 
două mii de ani de când Eu M-am născut Prunc din Fecioară 
şi am crescut şi am vestit împărăţia cerurilor peste pământ şi 
apoi am fost răstignit, şi apoi am înviat din răstignire ca să iau 
pe umerii Mei păcatele omului, ca să nimicesc prin cruce 
moartea şi să aduc viaţa Mea peste om şi să ia omul din ea la 
chemarea Mea, căci iată, îl strig pe om, îl strig la Dumnezeu 
pe om. 

O, atât de mult a iubit Tatăl Meu lumea, că nu numai că 
M-a dat pe Mine, singurul Său Fiu, ca să mor pe cruce acum 
două mii de ani pentru viaţa cea de veci a omului, ba încă 
M-a trimis iarăşi acum cuvânt de înviere peste pământ, însoţit 
de oştirile îngereşti şi de toţi sfinţii Mei, aşa cum era scris să 
vină Domnul cu sfinţii Lui şi să lucreze pe pământ, ca oricine 
crede în El să nu piară, ci să aibă viaţă veşnică. Amin. 


O, poporul Meu, mult ar trebui să-L iubească omul pe 
Dumnezeu! Deschide, tată, guriţa şi laudă pe Dumnezeul tău, 
Ierusalime nou, căci Domnul trebuie slăvit de om, şi din gură 
în gură trebuie să fie purtat şi vestit. Vestea împărăţiei cerurilor 
e cea mai măreaţă veste între pământ şi cer, dar omul uită de 
Mântuitorul său Iisus Flristos şi nu-I poartă pe buze măritul 
Său nume din om în om. Omul şi-a îndreptat ochii şi inima 
spre pământ şi nu mai are dor de Dumnezeu nici în vremea 
necazurilor, căci şi atunci caută tot spre pământ, caută om după 
om în vreme de necaz, şi Domnul este dat uitării, iar puterea 
şi izbăvirea cea de la Dumnezeu nu mai este cerută de om. S-a 
dezvăţat omul să-L amintească pe Dumnezeu în toate ale lui, 
iar Eu, Domnul, nu se putea să nu vin acum, la sfârşit de timp, 
şi să strig după om, vestindu-i lui mai mult decât acum două 
mii de ani că s-a apropiat împărăţia cerurilor şi că omul trebuie 
să iasă întru întâmpinarea ei vrând-nevrând, fie pentru bucurie, 
fie pentru tânguire, precum este scris despre venirea Mea iarăşi 
pe pământ după om. 

Mi-am întocmit această grădiniţă şi am trezit duhul ei şi 
am aşezat în ea apoi, acum şaptesprezece ani, coborârea cu- 
vântului Meu pe pământ, venirea Mea cu sfinţii, şi fac chemare 
la masă şi la hrana de pe ea neamului român şi neamurilor de 
pe pământ apoi, căci masă de nuntă se cheamă cuvântul Meu 
de pe vatra aceasta, şi păstoresc peste neamuri cu el, după cum 
este scris despre Mine că voi păstori neamurile cu toiag de fier, 
şi acesta înseamnă cuvântul Meu cel sfânt şi drept, care gră- 
ieşte cu omul, îndemnându-1 pe el de la moarte la viaţă, de la 
nepăsare la trezie şi la credinţă pentru venirea Mea după om. 

în ziua pecetluirii grădiniţei cuvântului Meu am avut, 
aproape, martori dintre cei din cer pe apostolul Andrei şi pe 
trâmbiţa Mea Verginica. Iată-1 pe el şi acum apostol peste nea- 
mul român, strigând vestea cea mare: 

F ocăiţi-vă, că s-a apropiat împărăţia ceru- 
rilor! Eu, botezătorul neamului român, 
după ce Domnul a înviat şi Şi-a trimis în toată lumea ucenicii 
cu vestea cea mare a împărăţiei cerurilor şi a pocăinţei oame- 
nilor spre iertarea păcatelor lor, eu am venit pe vatra neamului 
român şi am lăsat pe el cuvântul lui Dumnezeu, botezul cu 
Duhul Sfânt, duh dătător de viaţă, căci Domnul a pus duh din 
Duhul Lui şi har peste har în ucenici, şi aşa i-a trimis El peste 
pământ cu vestea cea despre El după ce El a înviat. Do mn ul 
este cu sfinţii, şi sfinţii sunt cu Domnul, şi de lângă Domnul 
vestesc eu iarăşi neamului român vestea venirii Domnului, căci 
Domnul a venit pe pământ acum două mii de ani, şi a venit 
până la sfârşitul veacurilor să stea cu cei credincioşi Lui, căci 
a spus peste ucenici: «Voi fi cu voi până la sfârşitul veacului». 

îi dau iarăşi neamului român îmbrăţişarea cea întru Flris- 
tos. Mă aduc lui pe mine însumi ucenic născut din propovă- 
duirea lui Flristos şi mă fac cuvânt din cuvânt peste neamul 
român şi spun aşa: 

O, fii şi fiice ale neamului român, lăudaţi-L pe Do mn ul 
întru venirea Sa la voi cuvânt de Duh Sfânt peste voi şi peste 
popoare, căci vatra voastră este masa cuvântului lui Dum- 
nezeu! Vreţi nu vreţi, credeţi sau nu, Se face Domnul cuvânt 
şi Se coboară pe pământ la voi ca să dea neamurilor lumina 
cunoştinţei Sale. Apropiaţi-vă cu credinţă! Iubiţi-vă unii pe alţii 
şi nu vă duşmăniţi, fii români, ci îmbrăţişaţi-vă voi, cei ce 
puneţi în zilele acestea pe masă soarta cea de azi şi cea de 
mâine a neamului român! Primiţi-1 ca de la Do mn ul pe cel pus 
de El cârmaci în faţa acestui neam, căci soarta neamului român 
este în mâna Domnului, şi are Domnul mijlocitori spre El pen- 
tru acest neam pe cei ce stau aşezaţi de El în grădina cuvântului 

Său, şi aceştia ridică mâinile spre cer la Dumnezeu pentru acest 
neam după ce Domnul le arată lor ce să ceară, iar El să împli- 
nească apoi! O, fiţi credincioşi, fii români! Duhul apostoliei 
cea pentru Hristos s-a coborât de la Dumnezeu peste vatra 
acestui neam. Primiţi-1 spre lucrarea împlinirii cuvântului lui 
Dumnezeu şi întăriţi-vă inimile şi aşezaţi-vă în dragoste şi 
ştergeţi cu ea dintre voi duhul dezbinării dintre frate şi frate, 
duhul măririi de sine, care nu aduce unire între fraţi pentru 
soarta acestui neam. Strângeţi-vă mănunchi şi staţi cu credin- 
cioşie înaintea Domnului pentru binele neamului român, căci 
duhul măririi de sine nu este bun între frate şi frate, ci este bun 
duhul înţelepciunii cereşti şi duhul dragostei apoi, care poartă 
în el umilinţa de duh, prin care Domnul îşi găseşte plăcerea în 
om. Pace vouă! Eu, apostolul lui Hristos, Andrei, în ziua mea 
de pomenire sunt cu Domnul pe vatra neamului român, căci 
Domnul vine cu sfinţii Lui când vine. Amin. 

Şi acum, Doamne, dă-i neamului român cuvântul iubirii 
Tale cea pentru el în zi de sărbătoare de sfinţi! Amin, amin, 
amin. 

B u, Domnul, îi cuprind în Duhul Meu şi 
în cuvântul Meu pe fiii români care stau 
în zilele acestea să hotărască pentru soarta cea de azi şi cea de 
mâine a neamului român. Amin. 

Nimic fără Dumnezeu, o, fii români! îmbrăţişaţi-vă cu 
inima curată, fiilor! înţelepciunea Mea este de sus, şi cu ea vă 
păstoresc pe voi. Vă dăruiesc vouă înţelepciune, tată! Luaţi de 
la Mine, luaţi, tată, şi apoi daţi de la voi mărirea de sine şi îm- 
brăţişaţi lucrarea umilinţei de duh, căci Eu aşa am lucrat şi aşa 
lucrez între cer şi pământ pentru om, şi voi ştiţi ce am făcut Eu 
pentru om ca să-l pot ierta pe om de multele lui păcate. O, 
strângeţi-vă cu inima curată în jurul celui pe care Eu, Domnul, 
l-am aşezat cârmaci din partea Mea în fruntea neamului român 
şi lucraţi binele şi pacea şi credinţa în Dumnezeu peste fiii şi 
fiicele acestui neam, iar Eu vă voi iubi pe voi, şi voi Mă veţi 
iubi pe Mine ca pe Mirele vostru, căci iată, Mirele vine, şi feri- 
cită este sluga pe care o va găsi priveghind, şi pe aceea El o pu- 
ne peste ale Sale ca să le cârmuiască, precum este scris. Amin. 

Pace vouă! Să nu se tulbure inimile voastre! Să nu mai 
fie duh tulbure între voi, tată! îmbrăţişaţi-vă în credinţa că Eu, 
Domnul Iisus Hristos, vă iubesc şi Mă fac din mijlocul vostru 
cuvânt de Duh Sfânt şi lumină mare peste pământ de pe vatra 
voastră. Iubiţi pacea! Strângeţi dintre voi toate smintelile, toate 
amintirile urâte ale răutăţii şi ardeţi-le pe altarul dragostei de 
Dumnezeu şi de oameni, căci diavolul seamănă numai dezbi- 
nare, tată, dar voi fiţi tot mai treji, şi cu iubire să lucraţi, şi sub 
scutul Meu să vă păstraţi, ca să vă pot ocroti de orice rău, căci 
Eu vă iubesc. Pace vouă! Amin, amin, amin. 

Şi acum, poporul Meu, ridică, fiule, cântare de slavă 
pentru ziua de pomenire a pecetluirii grădiniţei cuvântului 
Meu, din mijlocul căreia Eu, Domnul, Mă împart peste pământ 
cu glasul venirii Mele a doua oară de la Tatăl la om. Am grăit 
cu cei din porţi, tată, cu cei ce s-au aşezat în sfat pentru soarta 
neamului român. Mă fac cuvânt pe vatra acestui neam şi îl în- 
demn pe tot omul de pe pământ să bea din acest râu dătător de 
viaţă şi să învieze întru nestricăciune. Amin. 

O, cu mare taină Mă aşez cu oştirile îngereşti şi cu toţi 
sfinţii Mei şi Mă ating cu Duhul Sfânt Mângâietorul de creş- 
tetul arhiereului Meu Irineu, apostol vestitor al lucrării Mele 
de nou Ierusalim peste pământ, cel care acum şaptesprezece 
ani a fost martorul Meu în ziua pecetluirii şi a aşezării celei 
noi, din cer rânduită ca să fie, peste grădiniţa aceasta, peste 
care Eu, Domnul, cobor cuvântul venirii Mele spre tămăduirea 


de necredinţă a omului care aude vestea Mea şi se întoarce la 
Dumnezeu cu inima şi cu viaţa sa. 

Pace ţie, ucenic îndurerat! In mare taină îţi mângâi duhul 
şi te cuprind în puterile cele de sus ca să poţi tu prin greu şi 
prin zdrobiri de duh, şi acestea se vor lăsa curând, curând peste 
cei ce-ţi dau ţie dispreţ pentru că ai fost martorul Meu cel drept 
în ziua aşezării celei noi a bisericii Mele din vremea aceasta. 
Pace ţie! Fii cuminte! Eu, Domnul, sunt mângâierea ta. Amin. 

O, poporul Meu, rugăciunea ta înaintea Mea pentru nea- 
mul român rodeşte, tată. Cere de la Mine pentru acest neam 
aşa cum Eu te povăţuiesc, căci tu eşti unealta Mea cea nouă, 
fiindcă Eu aşa am binevoit, căci am spus prin prooroci: «Iată, 
noi le facem pe toate!». Amin. 

Voi coborî în grădină cu sărbătoare de sobor ceresc între 
sfinţi a trâmbiţei Mele Verginica şi voi lucra peste tine, poporul 
Meu, şi voi lucra peste neamul român, şi voi da neamurilor 
chemarea la înviere, tată. 

Apostolul Andrei binecuvintează cu toţi ucenicii Mei cei 
de atunci patria română, care are cerul coborât cuvânt pe vatra 
ei. Trâmbiţa Mea Verginica stă la hotarul dintre zile şi aşteaptă 
intrarea Mea cu ea la tine, cu ziua de pomenire a venirii ei de 
pe pământ la cer, poporul Meu. Vin sfinţii oaspeţi în mijlocul 
tău, Ierusalime. îmbracă-te frumos pe dinăuntru şi pe dinafară, 
tată, căci duhul umilit este armura cea mai tare care-i păzeşte 
pe ai Mei. Nimic şi nimeni nu-i poate urgisi pe cei cu duh 
umilit în ei. Orice furtuni s-ar vrea nimicitoare peste cei cu 
duhul umilit, ele amuţesc odată cu suflarea lor, căci duhul 
umilit îl ţine pe om în Dumnezeu. Amin. 

Pace vouă! Pace peste grădiniţa cuvântului Meu şi peste 
duhul ei! Pace pentru coborârea Mea în grădină cuvânt pentru 
ca să- Mi fac cu el cărare spre oameni! 

Pace ţie, Ierusalime nou! Eu sunt Domnul Dumnezeul 
tău, căci tu eşti poporul Meu. Amin, amin, amin. 

29 noiembrie/ 12 decembrie 2008 

Sărbătoarea sfintei Virginia, trâmbiţa lui Dumnezeu 

Fericit este omul care crede în Scripturi, căci acela vede împlinirea 
lor! Tainele fericirii. îndemn pentru lucrare de ucenici. Povaţă pen- 
tru sfinţenie şi umilinţă de duh. Botezul cu Duhul Sfânt peste neamul 
român. Cel ce nu caută facerea rămâne ce este el. 

T atăl, Fiul şi Duhul Sfânt, Acesta este Unul Dum- 
nezeu şi Se vesteşte pe Sine peste pământ. Amin. 
Coboară Do mn ul cuvânt în grădina Sa din mijlocul nea- 
mului român. Coboară Domnul cu sfinţii Săi şi Se vesteşte pe 
Sine în coborârea Sa. Coboară Domnul cuvânt peste pământ 
şi intră în cartea Sa cuvânt de sărbătoare. Mă fac auzit la porţi, 
şi Mi se deschide ca să intru cu slava Mea la poporul cuvântu- 
lui Meu. Slava Mea este cuvântul, precum a fost şi la început 
când am făcut cerul şi pământul, văzutele şi nevăzutele, şi apoi 
pe om, zicând: «Să facem om după chipul şi asemănarea Noas- 
tră, care să aibă stăpânire peste peştii mării şi peste păsările 
cerului şi peste dobitoace şi peste tot pământul şi peste toate 
jivinele care se târăsc pe pământ». Şi după ce s-a desăvârşit 
cerul şi pământul şi toată oştirea lor, a privit Dumnezeu la toate 
câte le făcuse şi toate erau bune foarte, iar în ziua a şaptea a 
sfârşit Domnul lucrarea Sa, pe care o făcuse, şi apoi S-a odihnit 
de toată lucrarea Sa cea făcută. Amin. 

O, poporul Meu, aşa aştept Eu şi azi odihna pentru face- 
rea cea de azi, pe care voiesc s-o desăvârşesc, şi apoi să Mă 
odihnesc de toată lucrarea Mea. La început Dumnezeu S-a 
odihnit după ce l-a făcut pe om, pe care-1 făcuse în ziua a şasea, 

iar în ziua a şaptea a sfârşit Dumnezeu lucrarea Sa de facere şi 
apoi S-a odihnit de ea, şi apoi a sfinţit şi a binecuvântat ziua a 
şaptea, odihnindu-Se în ea. 

Pace ţie, poporul Meu! Sunt în mijlocul tău cuvânt de 
facere, tată. Trâmbiţa Mea Verginica, aşa cum Eu, Domnul, am 
numit-o pe pământ cât am sunat din ea peste un popor care a 
auzit cuvântul Meu cel trâmbiţat prin gura ei, iat-o acum cu 
Mine şi cu oştirile de sfinţi şi de îngeri, cu care Eu cobor la tine 
în ziua de serbare a venirii ei de pe pământ la cer. O, fericit este 
omul care crede cele scrise în Scripturi despre toată lucrarea lui 
Dumnezeu, care a fost şi care este şi care trebuie să fie şi să se 
facă, iar cel ce nu se uită în Scripturi ca să creadă în împlinirea 
lor, acela nu este fericit, ci este trecător, iar ceea ce este trecător, 
este trist. O, fericit vei fi tu, popor hrănit din gura Mea, din cu- 
vântul Meu, dacă tu vei crede în el şi în împlinirea lui, căci cel 
ce crede, acela nu va fi trecător, tată, ci va fi cuprins în slava 
Mea, iar slava Mea este cuvântul, aşa cum Eu ţi-am spus că 
este. Te cuprind în cuvântul Meu ca să fii copil fericit, fiule. O, 
lasă-te cuprins în cuvântul Meu ca să fii fericit, căci cine nu se 
lasă cuprins de el, acela este trist, şi acesta este semnul puţinei 
lui credinţe, credinţă care se chinuie ca să fie. O, nu aşa, tată, 
căci Eu, Domnul, am spus că nu are ce să piardă cel ce crede, 
dar nu să se mulţumească numai cu atât, ci să se bucure crezând 
şi să fie fericit dacă vrea să nu piardă. Ucenicii Mei cei mărtu- 
risitori ar fi pierdut dacă n-ar fi crezut cu fericire în ceea ce 
aveau ei pentru Mine, şi s-ar fi clătinat în vreme de jertfire, dar 
ei erau fericiţi prin vestirea lor cea despre Mine şi nu prin 
credinţă şi atât, căci credinţa dacă nu lucrează roadele ei nu-1 
face pe om fericit, ci este trist un aşa om. 

Te învăţ cum să fii fericit, poporul Meu. învaţă, tată, 
fericirea aceasta şi vei vedea cât de drept îţi grăiesc despre 
aceasta, căci Eu doresc fericirea ta, măi tată, iar fericirea cea 
pentru Mine a omului se ţine după el pe pământ şi în cer şi nu 
trece, ci dăinuie în veci, ţinându-1 pe om întru slava ei, în Dom- 
nul Dumnezeul său, în Care el fericit crede. Amin. 

Iată, fac intrare trâmbiţei Mele. 

Eu, Domnul, îţi slăvesc ziua de intrare a ta întru cele 
cereşti, Verginico, fiindcă tu ai fost fericită întru credinţa ta în 
Mine, în suferinţa duhului şi a sufletului şi a trupului tău, cel 
zdrobit sub slava Mea şi pentru ea, şi această suferinţă ţi-a fost 
crucea care te-a purtat spre slăvile cele cereşti şi netrecătoare, 
tată, căci fericirea cea care nu rămâne veşnic, aceea este 
pierzătoare pentru om. O, tată, nu omul trebuie să poarte cru- 
cea, ci crucea trebuie să-l poarte pe om dacă omul ştie ce în- 
seamnă slava crucii. Ce bine îşi face acela dacă se plânge sub 
crucea sa, sub greutatea ei? Acela nu ajunge la Dumnezeu cu 
ea şi prin ea, ci ajunge la el însuşi de fiecare dată când se 
plânge. Hai să-l îmbrăţişăm în simţirea cea cerească pe poporul 
Nostru, şi hai să-l învăţăm pe el din tainele fericirii, tată! Hai, 
Verginico! îţi fac zi de sărbătoare în sălaşul din care am venit 
cu îngerul Meu şi te-am luat la sân şi te-am trecut hotarul spre 
cerul Meu de sfinţi, tată, acum douăzeci şi opt de ani. Binecu- 
vântat să-ţi fie cuvântul, Verginico! Trâmbiţează, tată! Poporul 
ascultă acum grăirea ta. Amin, amin, amin. 

F ace Ţie, Doamne! Pace poporului Tău de 
azi! Dintre cei după trup ai mei nu mai 
am cu Tine şi pentru Tine, căci s-au dus cu lumea după ce eu 
am plecat spre cerul Tău de sfinţi. O, fericirea celor din cer 
este ca şi pe pământ, este vestirea Ta din gura lor peste cei 
credincioşi şi peste cei necredincioşi de pe pământ, Doamne 
al celor credincioşi şi vii prin credinţa lor în Tine, căci omul 
nu poate trăi în Tine decât crezând în Tine şi mângâindu-se aşa 


la sânul Tău cel blând pentru fii. 

Mai întâi mă aplec şi sărut fiii din porţi, care ne fac 
coborârea. Mă ating şi sărut mânuţa şi fruntea şi inimioara cea 
dulce, care m-a ţinut pe braţele ei când am trecut hotarul de pe 
pământ la cer, şi mângâi crucea ei cea purtată de inimioara ei, 
îi mângâi suferinţa, Doamne. Inimioară fericită prin suferinţa 
ei cea pentru Tine, şi nimeni nu ştie puterea suferinţei ei, căci 
suferinţa ei este grea, este mare, şi de aceea este grea, şi este 
pentru Tine, şi se face uşor de purtat atât de grea cât este ea, 
căci cel ce crede în Tine, acela este fericit, iar cel fericit în Tine, 
acela este în suferinţă, căci ea este izbânda care nu-1 lasă pe 
om să piară prin lume, fiindcă lumea nu face altceva decât 
să-l piardă pe om, şi omul nu ştie că prin ea piere el, şi nu prin 
altceva piere când el nu mai este. în cine este lumea, acela nu 
mai este, Doamne, căci cel ce este, în Tine este, aşa cum eu am 
fost, de Te-am purtat pe Tine ca să fii în lume, în lumea care 
nu Te cunoaşte, dar câţi din ea Te-au cunoscut, Tu le-ai dat 
credinţă şi putere ca să se facă fii ai Tăi, fii născuţi de la Dum- 
nezeu, precum este scris despre cei ce se nasc de sus pentru ca 
să fie ei apoi. 

Şi acum îmbrăţişez şi sărut în cuvânt poporul cel cre- 
dincios. îi mulţumesc lui încă de la straja cea dintâi a zilei că 
se adună în ziua aceasta în căminul meu, cel atât de frumos 
acum lucrat şi din care Tu m-ai luat între sfinţi când am trecut 
spre cei din cer. îl rog pe el să nu calce cuvântul pe care Tu îl 
ceri ca să fie împlinit, şi să se strângă mai des poporul în 
căminul acesta, care are străji în tot jurul îngerii şi sfinţii. Şi 
acum eu grăiesc poporului Tău. 

Te cuprind în cuvânt de facere, popor născut din credinţa 
ta în Dumnezeu, şi, mai vârtos, în cuvântul Său de azi! Dacă 
aşa eşti născut, cum eu îţi spun acum, atunci tu eşti un copil 
fericit, iar dacă altfel stai în trupul acestui popor, tu eşti trist, 
fiule. Credinţa în Domnul şi în cuvântul Său de azi îl face feri- 
cit pe cel ce vine la Domnul, îl face fericit şi frumos, îl face fiu 
iubitor de Dumnezeu în casa lui Dumnezeu, căci cel frumos 
este cel mulţumit, iar aceasta îl face ceresc pe cel ce vine aşa. 
O, frumoşi sunt cei cereşti! Fericit este cel ce ştie să citească 
cereşte şi să înţeleagă apoi! Fericit este cel ce ştie să vadă, adică 
să citească cereşte, căci omul citeşte cu ochiul când face 
aceasta, iar înţelepciunea aceasta în om se face duh iubitor de 
oameni, şi ea îl citeşte cereşte pe om, şi apoi înţelege cereşte în 
om, şi tot aşa şi vede, iar dacă tu înţelegi grăirea mea cu tine, 
fericit eşti, popor adunat în căminul meu pentru sărbătoarea mea 
între sfinţi cu tine pe pământ. E ziua mea de serbare între sfinţi, 
şi e cu tine pe pământ ziua aceasta dacă ştii să cinsteşti tainele 
cerului şi lucrarea lor cea multă şi să lucrezi prin ea, fiule. 

Am cu mine de mână în ziua aceasta sufleţelul cel 
scump pe care acum zece ani am venit în ziua mea de prăznuire 
şi l-am luat şi l-am pus în cer la loc fericit pentru darul ei dat 
Domnului, căci are Domnul din mâna acestei inimioare mari 
grădiniţa cuvântului Său de azi. Când zilele ei au fost numărate 
şi cântărite, Domnul a luat-o la El pe ea în ziua mea de serbare 
şi i-a dat plata, i-a dat fericirea cea lângă mine, iar azi am luat-o 
pe ea în sărbătoarea mea ca să ia din ea şi să se bucure ea ca 
plată de la Domnul pentru darul ei cel mare dat Lui pentru lu- 
crarea Lui, pentru înfiinţarea grădiniţei cuvântului Lui, locaş 
din care Domnul Se împarte acum peste pământ. 

Am cu mine încă sufleţelul cel scump şi mare al celei 
care m-a purtat şi m-a îngrijit şi m-a mângâiat în vremea po- 
stim mele cea de patruzeci de zile şi patruzeci de nopţi, când 
Domnul mi-a dat apoi darul trâmbiţării. Pe aceasta am luat-o 
între sfinţi tot în ziua mea de serbare, după ce am venit la ea şi 

m-am arătat ei şi i-am spus ei că o voi trece pe ea spre cei din 
cer în ziua mea de serbare, şi apoi Domnul m-a trimis s-o iau. 
Duhul proorociei, duhul vederii celor ce nu se văd, bune şi rele 
ale omului, aşa duh a purtat ea, şi pomenirea ei este lângă a 
mea, şi iată, am din poporul meu familie de sfinţi, familie 
cerească, de mine culeasă ca să am zi de bucurie între sfinţi cu 
cei ai mei de pe pământ. Aşa fericeşte Domnul pe cei credin- 
cioşi ai Săi, poporul meu de azi. O, cunoaşte-mă prin credinţă, 
fiule, şi fă-te ucenic, că nu e tot una cu a veni în trupul acestui 
popor şi cu a fi ucenic apoi. Ucenic înseamnă lucrător pentru 
cele cereşti pe pământ, pentru planul Domnului cu oamenii şi 
pentru oameni, şi unul ca acela este trecut prin multe, prin greu 
după greu, prin încercări fel de fel, care-i probează lui credinţa 
şi credincioşia, şi apoi se lasă acela vestitor al celor ce sunt de 
la Dumnezeu să fie, căci fără propovăduire nu vin şi nu se fac 
cele ce vin ca să fie precum sunt scrise în Scripturi să vină şi 
să se facă apoi. 

O, aveţi grijă unii de alţii, fiilor, pentru sfinţenie, pentru 
lucrare sfântă, pentru iubire sfântă, pentru credinţă sfântă prin 
acestea. Primiţi învăţătura şi n-o daţi de peste voi! înţelepţiţi-vă 
pentru primirea învăţăturii, căci vai celor ce nu au peste ei 
învăţători şi veghetori pentru cele dinăuntrul lor şi din afara 
lor! îmbrăcaţi-vă frumos pe dinăuntru şi pe dinafară, fiilor, căci 
cele dinăuntru dacă sunt frumoase strălucesc în afară şi nu se 
ascund şi nu se pot tăinui înăuntru. Umilinţa de duh este frumu- 
seţea celor credincioşi şi este jertfa cea mai frumoasă pe care 
I-o puteţi Domnului închina. In tot ceea ce lucraţi frumos, ba 
chiar şi în cele ce voi greşiţi, fiilor, umilinţa de duh este săpu- 
nul care vă spală vouă faţa înaintea Domnului, şi Domnul nu 
vă va urgisi pe voi dacă veţi fi aşa. O, feriţi-vă de păcat! Feriţi- 
vă de răutate şi feriţi-vă de judecată, căci Domnul este Stă- 
pânul, şi este Milostivul, şi El poate să certe sau să ierte; El, şi 
nu voi. O, nu vă apăsaţi unii de la alţii! Fiţi cu grijă fiecare 
pentru pacea celuilalt, şi aceasta să vă fie iubirea. Cei ce sunteţi 
frumoşi la înţelepciune şi la umilinţă şi la lucrare şi la purtare, 
nu staţi fără îndreptar şi fără îndreptare peste voi. E primej- 
dioasă orice clipă amânată când nu staţi bine cu Dumnezeu 
prin greşeli. Voi, cei ce ascultaţi, şi, iarăşi, mai vârtos voi, cei 
ce nu ascultaţi bine de Dumnezeu, deschideţi când Domnul 
încearcă la uşa voastră, şi arătaţi-I Lui tot ce îl zdrobeşte pe El 
în voi. E păcat să-L îndureraţi pe Domnul şi să-L lăsaţi îndu- 
rerat apoi. O, e păcat să faceţi ca voi! Vă grăiesc cu grai iubitor, 
căci omul nu vrea să primească altfel învierea Domnului în el. 
Domnul S-a purtat blând cu ucenicii de când i-a cules şi până 
ce a înviat pentru ei şi pentru cei ce vor crede în El prin 
propovăduirea lor. 

O, atât de mult iubeşte şi fericeşte Domnul în cer şi pe 
pământ pe cel ce rabdă mustrarea, înţelepţindu-se din ea în 
clipa aceea, fiilor! Nu poate însă omul să intre sub minunea 
aceasta făcătoare de om. Omul se supără pe Dumnezeu, se 
supără de şapte mii de ani şi îl învaţă pe Do mn ul să Se poarte 
frumos cu el, iar Domnul este Cel umilit, fiindcă omul nu poate 
să fie aşa. Vă îndemn spre duioşie când vă grăiesc aşa grăire. 
Iau din Domnul simţirea Lui când iau ca să vă povăţuiesc şi 
ca să vă dau să ştiţi pe cele dinăuntru ale Domnului, pe cele de 
la om puse în El, căci omul aşa îl vrea pe Dumnezeu, şi altfel 
nu-L vrea omul cu el pe Dumnezeu. 

O, popor învăţat din cer, învaţă-te să te închini lui Dum- 
nezeu, fiule. A te închina lui Dumnezeu înseamnă a nu Se 
închina El ţie. A te închina Lui înseamnă a face voia Lui, în- 
seamnă a te apleca voii Lui, iar a nu înţelege şi a nu asculta 
aşa cum îţi spune El, aşa cum îţi cere El, aşa cum în cer este, 


înseamnă a nu te închina Lui. O, închină-te pe tine însuţi Dom- 
nului, că nu e bine să te închini ţie însuţi şi nu e bine să-l faci 
pe fratele tău să se închine ţie, ba chiar şi pe Domnul; o, nu e 
bine aşa, fiule. Văd această deşertăciune din loc în loc prin 
poporul meu cel învăţat din cer şi îl învăţ pe tot fiul cel puţin 
aplecat, îl învăţ să se vindece de păcatul acesta şi să se închine 
numai lui Dumnezeu şi să nu caute luişi închinare, ci să caute 
cu duhul dragostei, care pe toate le poate, iar Dumnezeul 
dragostei va fi cu voi dacă aşa veţi lucra, fiilor. învăţătura mea 
de peste voi în ziua aceasta este să vă deprindeţi să fiţi fericiţi, 
iar ca să credeţi ce vă învăţ eu şi să vedeţi că este aşa, deschi- 
deţi la legea fericirilor, deschideţi Scripturile, şi, iarăşi, faceţi- 
vă încă o carte mică lângă cea a poruncilor lui Dumnezeu şi 
ţineţi-o şi pe aceea în faţă la închinarea voastră înaintea lui 
Dumnezeu şi să vă aplecaţi Lui împlinind poruncile Lui şi feri- 
ciţi fiind când sunteţi întrebaţi de ele prin pilda fericirilor care 
vin să încerce pe cei ce cred lui Dumnezeu. Ridicaţi-vă unul 
din voi în ziua aceasta şi daţi citire în ziua mea de serbare cărţii 
poruncilor lui Dumnezeu şi apoi cărţii fericirilor, fiilor, iar 
Domnul va coborî Duhul Său în porţi cu multul şi vă va desluşi 
vouă şi vă va învăţa pe voi împlinirea cea mare. Amin. 

Intrând cu sfinţii şi cu îngerii în căminul meu de pe 
pământ, în căsuţa în care am locuit cu trupul, şi de unde Dom- 
nul m-a luat la cer, mă aplec în cuvânt şi mângâi cu el neamul 
român şi spun aşa: 

în mijlocul acestui pământ are Domnul România cea 
mică, pe care El o numeşte patria cerească, din pricina oştirilor 
de îngeri şi de sfinţi, care sălăşluiesc peste ea şi în ea, lucrând 
pe pământ precum în cer pentru voia lui Dumnezeu în fii. 
Apleacă-te, popor român, spre poporul Domnului, cel din mij- 
locul tău, căci din această sămânţă va răsări pe pământ împă- 
răţia lui Dumnezeu la vedere. Vezi să nu întârzii să vezi, căci 
cel ce nu se uită acum ca să vadă şi ca să creadă şi ca să poată 
de la Dumnezeu, aceluia i se va lua vederea şi i se va da celui 
ce are încă, precum este scris. O, vino la nunta lui Hristos, la 
mila lui Hristos, popor român! Aici poţi să asculţi despre soarta 
ta cea de la Domnul. Aici grăieşte Domnul ţie, căci Domnul 
pune aici la cale soarta ta cea de la El pe pământul tău, şi lu- 
crează Do mn ul după Scripturi taina cea despre ţara strălucirii, 
taina pământului român. Amin. 

O, ca şi apostolul Tău Andrei la începutul acestui neam 
pe pământ, aşez şi eu botezul cu Duhul Sfânt peste acest neam, 
Doamne, acum, la sfârşit de timp, şi ca el toţi sfinţii Tăi îl 
botează cu botezul Duhului Sfânt în numele Tatălui şi al Fiului 
şi al Duhului Sfânt, aşa cum Tu ai spus să se facă. Amin. 

Iar voi, neamuri de pe pământ, auziţi pe sfinţii Domnu- 
lui! Vine Domnul pe pământul român, însoţit de sfinţii Lui! 
Glasul Lui este în glasul lor, care se face cuvânt peste pământ. 
Duhul învierii din moarte este duhul care trâmbiţează peste 
neamurile toate. Veniţi spre învierea voastră! Şi veţi veni 
vrând-nevrând, căci Domnul aşa vesteşte şi aşa voieşte. Amin. 

Iar Tu, Doamne mare în cer şi pe pământ, grăbeşte-Te, 
Te rog suspinând între sfinţi şi cu sfinţii, grăbeşte-Te să-Ţi arăţi 
minunea şi măreţia ei şi adevărul Tău în acest cuvânt sfânt, 
trâmbiţat de Tine pe pământ mai mult de cincizeci de ani în 
mijlocul neamului român. Pace Ţie! Mi-e milă de Tine. Tu stai 
smerit înaintea omului trufaş, şi toţi sfinţii Te plâng şi Te mân- 
gâie în durerea Ta cea de la om. O, atât de mare cât eşti, ca un 
Făcător a toate, stai smerit cu măreaţă smerenie înaintea omu- 
lui trufaş, care-şi adună picătură cu picătură plata cea pentru 
lucrarea lui trufaşă. Tu nu-1 mai pedepseşti pe el cu nimic, pen- 
tru că îşi adună el singur pedeapsă. El nu se poate apleca, nu 

se poate umili pentru ca Tu să-i faci bine apoi, ca un Dumnezeu 
milos pentru omul căzut. Slavă îndelungii Tale răbdări! Pace 
Ţie în răbdare! Pace Ţie între sfinţii Tăi, că sfinţii sunt aseme- 
nea Ţie şi Te văd şi-i spun omului cum eşti, o, Doamne. Acum, 
sfârşesc cuvântul meu de azi. Am putut să grăiesc azi poporului 
Tău. îi sărut cu sărutarea Ta pe cei ce ne stau înainte pentru ca 
să intrăm, căci eu sunt prin urmaşi precum Tu eşti, precum toţi 
sfinţii Tăi au fost şi sunt. Amin, amin, amin. 

© trâmbiţa Mea, o, Verginica Mea, ai luat 
^putere din durerea Mea şi ai putut să 
grăieşti poporului Meu de azi! O, e mult de făcut la facerea 
omului, tată, şi e mult de lucrat la facerea celor ce vin ca să fie 
ai poporului Meu, numai să se dea ei spre facere, tată, iar dacă 
nu se dau, rămân ceea ce sunt ei. Cel ce caută facerea, acela 
Mă face lucrător peste facerea lui, iar cel ce nu o caută pe ea, 
rămâne ceea ce este el, tată, iar Eu merg prin greu pentru cei 
ce vin şi nu se lasă făcuţi ca să fie ai Mei apoi. Eu nu plâng 
singur. Plâng cu voi, sfinţi iubiţi ai Mei, căci cu voi vin din cer 
pe pământ şi umplu văzduhul pământului Meu ales şi grăiesc 
poporului adunat pe el pentru mărturia Mea. Amin. 

O, poporul Meu, M-am înscris cu tine în carte şi cu ziua 
serbării trâmbiţei Mele, tată. Ea a venit cu cei din cer, care 
sunt din poporul lucrării Mele de azi. Stăm la masă cu tine, 
tată. Luăm loc la masă lângă tine, poporul Meu. O, să nu stai 
la masă fără oaspeţi cereşti cu tine! O, să nu stai între frate şi 
frate fără oaspeţi din cer! Sfinţii şi îngerii şi-au luat patrie 
pământul cel ales de Mine acum, la sfârşit de timp, şi stau cu 
tine sfinţii şi îngerii, poporul Meu. O, să nu fiţi mai mari ca ei 
în pământul Meu, fiilor, ci să fiţi primitori de oaspeţi cereşti, 
tată, şi să fiţi serbarea Mea pe pământ, serbare de sfinţi şi pen- 
tru sfinţi, fiilor. Amin. 

O, poporul Meu, învaţă, tată, învaţă să fii legea cerului 
pe pământ şi împlinirea ei, şi aceasta va fi venirea Mea la tine 
şi împărăţia Mea pe pământ, şi apoi slava Mea şi iarăşi slava 
Mea cea pentru vecii, poporul Meu. Amin, amin, amin. 

1/14 decembrie 2008 

Sărbătoarea sfântului ierarh Nicolae 

Viaţă binecuvântată. Cei ce se dau Domnului pentru ei înşişi nu 
primesc de purtat lucrul Domnului. Omul este fariseu pentru taina 
dreptăţii. Suferinţa este aducătoare de pocăinţă pentru cel ce înţe- 
lege limba ei. Cel mai mare duşman al omului este răul din el. Po- 
căinţa vine în om din afara omului. învăţătura peste om nu este 
învinuire. Ce este fericirea şi cum trebuie să stea ea în om. Pocăinţa 
este înger mângâietor. Vai de omul care îşi face dreptate! 

I n zi de sărbătoare de sfinţi Eu, Domnul, am bucuria 
că vin să grăiesc cu tine, poporul Meu. Chiar dacă 
sunt numai şi numai îndurerat, coborârea Mea pe pământ la 
tine cuvânt e bucuria Mea, fiule. De când Mi-am pierdut odih- 
na în om Eu numai îndurerat petrec. Cuvântul Meu e dulce, iu- 
birea şi mila tot aşa îmi sunt, dar durerea Mă apleacă şi Mi se 
face tot mai amară, căci depărtarea de Mine a omului e mare, 
tată. Numai ca străin de Dumnezeu lucrează omul pe pământ. 
Numai fără Dumnezeu îşi face omul clipele lui. Eu însă ţi-am 
spus ţie să duci viaţă binecuvântată pe pământ, poporul Meu, 
căci aşa împlinind, tu te dai Mie mereu, iar Eu ţie, tată. O, nu 
te da Domnului cu toate ale tale, că Mi-e tare greu sub aşa 
povară, ci te dă Mie spre binecuvântare cu toate ale Mele, tată. 
O, lucrează-Mi Mie, şi cu acestea dă-te Mie, tată, şi vei fi îndoit 
binecuvântat, o dată că lucrezi Mie, şi, iarăşi, încă o dată pentru 
că te dai Mie spre binecuvântare pentru tot lucrul tău, pentru 


toată mişcarea ta, pentru toată purtarea ta înaintea Mea. 

Cel cu adevărat poporul Meu şi copilul Meu este acela 
care nu mai trăieşte şi nu mai lucrează pentru sine, ci numai 
pentru Mine şi în Mine, nemaiavând el de dus pe cele ale lui. 
Cel binecuvântat este cel ce învaţă să trăiască aşa pentru tot 
ceea ce lucrează el. O, mulţi, mulţi de tot s-au făcut ai Mei din 
pricina aplecării lor pentru binecuvântare, căci aceştia au pri- 
ceput ce înseamnă să se dea lui Dumnezeu omul şi să nu-şi mai 
rămână sieşi, dar altfel de oameni când dau să se dea ai Mei şi 
nu ştiu cum vine aceasta, aceia nu se dau Mie pentru Mine, ci 
se dau pentru ei, şi dacă aşa fac ei, Eu nu am cum să le dau lor 
lucrul Meu de făcut, fiindcă lucrul Meu trebuie dus cu mare 
iubire, cu mare sfială, cu mare umilinţă, poporul Meu, şi mare 
statornicie îi trebuie celui ce vine să intre sub lucrul Meu şi 
sub binecuvântarea Mea mereu pentru lucrul Meu. 

L-am învăţat pe om să lucreze lucrul Meu, iar Eu să-i 
dau lui plata cea cu folos pentru viaţa lui cea din vecii, căci 
altfel nu-şi adună omul viaţă în vecii, ci îşi adună pe pământ şi 
atât, iar pe pământ rămân toate de om şi nu-1 însoţesc pe om 
pentru viaţa lui cea din vecii. Am rostit pe pământ când am 
fost multe pilde pentru ca să-l fac înţelept pe om pentru îm- 
părăţia Mea în el, şi am spus odată despre un om gospodar, 
care şi-a tocmit lucrători ca să-i îngrijească via. Dis-de-dimi- 
neaţă a ieşit el ca să-şi tocmească lucrători, şi, învoindu-se cu ei 
cu un dinar pe zi, i-a trimis să lucreze în vie. Mai pe la ceasul 
al treilea ieşind iarăşi, a văzut în târg pe alţii fără de lucru şi 
le-a zis acelora: mergeţi şi voi în vie, şi ce va fi cu dreptul vă 
voi da, iar ei s-au dus. Ieşind iarăşi omul gospodar pe la ceasul 
al şaselea şi al nouălea a făcut tot aşa. Pe la ceasul al unspreze- 
celea a ieşit încă o dată şi a găsit pe alţii fără lucru şi le-a zis: 
de ce aţi stat toată ziua nemuncind? Ei i-au răspuns: fiindcă ni- 
meni nu ne-a tocmit. O, duceţi-vă şi voi în vie, şi ce va fi cu 
dreptul veţi lua, aşa le-a spus stăpânul viei. Şi dacă s-a făcut 
seară, stăpânul a zis către îngrijitorul lui: cheamă pe lucrători 
şi dă-le plata, începând de la cei din urmă şi până la cei dintâi. 
Venind cei ce au fost tocmiţi în ceasul al unsprezecelea, au luat 
câte un dinar, iar când au venit şi cei dintâi, socoteau în sinea 
lor că vor lua mai mult, dar nu, tot câte un dinar luară şi aceştia, 
şi, luând ei dinarul, cârteau împotriva stăpânului casei cum că 
cei veniţi în urmă luară tot deopotrivă plată cu ei, care au dus 
greutatea şi arşiţa zilei, iar stăpânul a zis unuia dintre ei: o, pri- 
etene, nu-ţi fac nedreptate. Oare, nu cu un dinar te-ai tocmit 
cu mine? Ia-ţi ce este al tău şi du-te. Eu voiesc să dau şi aces- 
tuia de pe urmă ca şi ţie. Au nu mi se cade să fac ce voiesc cu 
ale mele? Sau ochiul tău este rău pentru că eu sunt bun? 

O, poporul Meu, puţini de tot sunt cei aleşi, puţini dintre 
cei chemaţi, şi aşa cei din urmă vor fi întâi, iar cei dintâi pe 
urmă, căci omul nu este ca Dumnezeu fiindcă nu are dragoste, 
şi nici dreptate nu ştie să aibă cel ce nu are dragoste, căci cu 
Dumnezeu nu se lucrează pentru plată mai mare, ci se lucrează 
pentru dragoste şi pentru ascultare, tată, fiindcă supunerea nu 
mai ridică pricini şi nu se mai socoteşte, ci se supune şi nu se 
mai îngrijeşte, şi aşa poate omul să fie întâi înaintea Mea, iar 
în alt fel pierde omul, fiindcă legea lui Dumnezeu e bună 
numai în mâna Mea, iar când ea cade pe mâna omului se face 
omul stăpân pe ea şi nu ştie el că dreptatea lucrează altfel decât 
ştie el să facă dreptate, căci Eu am spus acum două mii de ani: 
«N-am venit să stric legea sau proorocii, ci să împlinesc am 
venit, căci cine va strica una din aceste porunci foarte mici şi 
va învăţa aşa pe oameni, acela foarte mic se va chema întru 
împărăţia cerurilor, iar cel ce va face şi va învăţa, acela mare 
se va chema întru împărăţia cerurilor, căci de nu va prisosi 

dreptatea voastră mai mult decât a cărturarilor şi a fariseilor, 
nu veţi intra să gustaţi întru împărăţia cerurilor, căci dacă 
s-a zis: să nu ucizi, Eu vă spun că oricine se mânie pe fratele 
său va fi vrednic de osândă». 

îţi amintesc acestea, poporul Meu, ca să înveţi tu de la 
Mine taina dreptăţii, fiule, şi mai ales taina bucuriei lucrului 
Meu de către cel ce-Mi lucrează Mie. Vin şi-ţi desluşesc cu- 
vântul Evangheliei Mele, că n-are pe pământ cine să-ţi des- 
chidă mintea ca să înţelegi tu pildele ieşite din gura Mea, fiule. 
O, lucrul Meu trebuie lucrat cu iubire şi cu sfială, şi trebuie 
lăsată în mâna Mea cumpăna dreptăţii, căci Eu Mă îndur de 
cine voiesc, tată, şi tot ca Mine să vrei şi tu dacă alegi să fii cu 
lucrul Meu pe pământ. Voiesc ca tu să fii priceput pentru tai- 
nele Mele cu omul, şi pe care le-am ascuns în pilde ca să le pot 
păstra şi să lucrez cu ele pentru om. Omul însă trebuie să 
priceapă lucrul şi dreptul stăpânului său şi să stea cu mulţumire 
în mâna celui ce-1 tocmeşte pe el ca să-i dea de lucru, căci cel 
fără de lucru se duce la târg şi stă degeaba acolo, tată, iar dacă 
Eu îl iau şi îl tocmesc pe el la lucru, învoindu-Mă cu el dis-de- 
dimineaţă pentru plată, el trebuie să nu se tocmească cu Mine 
apoi pentru cei tocmiţi spre târziul zilei, şi care primesc plată 
ca şi el, căci Eu sunt Stăpânul Care face ce voieşte El cu ale 
Sale şi Care Se uită la inima omului încercând-o pe ea şi drep- 
tatea din ea, căci dreptatea omului nu este ca a Mea, ci este ca 
a omului, iar omul este fariseu pentru taina dreptăţii. 

în zi de sărbătoare de sfinţi Mi-e Duhul fericit că pot să 
grăiesc cu tine, poporul Meu, şi că pot să-ţi amintesc şi să te 
învăţ adâncul tainelor Mele cu omul, tată. Ţi-am spus adesea, 
ţi-am spus să duci viaţă binecuvântată înaintea Mea, iar azi îţi 
spun, pe lângă aceasta, să-Mi laşi Mie dreptatea lucrurilor, măi 
tată, iar tu să fii mulţumit pentru tot ceea ce Eu lucrez, căci 
dacă faci cum a făcut cel ce a fost tocmit dis-de-dimineaţă pen- 
tru cel ce a fost tocmit în ceasul al unsprezecelea la lucrul viei 
Mele pentru că stătea la târg fără de lucru şi nimeni nu-1 toc- 
mise toată ziua, atunci tu nu stai mulţumit înaintea Mea şi te 
ridici să-Mi arăţi că nu lucrez drept. 

O, înăuntrul tău şi în afara ta caută să fii numai unul, 
fiule, căci numai cel ce se lasă în grija Mea este aşa, şi mare 
lucrare este să fie omul cu inima curată în tot ceea ce el 
lucrează înaintea Mea lăsându-Mi Mie în mână dreptatea a 
toate. O, nu uita că Eu Mă îndur de cine voiesc Eu, şi tot aşa 
să voieşti şi tu, şi atunci tu iubeşti voia Mea şi eşti mulţumit şi 
eşti înţelept prin ea şi pentru ea pe pământ, căci omul trebuie 
să-L aibă în el pe Dumnezeu dacă voieşte să fie şi să poată ca 
Dumnezeu. Arhiereul Nicolae s-a lăsat în voia Mea, şi dacă el 
aşa a făcut, au făcut apoi voia Mea şi cei ce l-au primit din 
partea Mea cârmaci de la Dumnezeu peste sufletele lor, iar cel 
ce cârteşte nu lucrează tot aşa, şi este trist cel ce cârteşte şi este 
nemulţumit ca şi cel ce a fost nemulţumit pentru acela care a 
fost tocmit în vie în ceasul al unsprezecelea cu aceeaşi plată a 
zilei pentru lucrul în vie ca şi cel tocmit dis-de-dimineaţă. 

O, poporul Meu, dreptatea Mea nu lucrează ca omul, 
tată, iar Eu voiesc ca tu să fii ca Dumnezeu, nu ca omul, fiule, 
şi atunci Eu te pun pe tine peste lucrători şi te pun îngrijitorul 
Meu şi împărţitorul plăţii lucrătorilor, după cum Eu M-am 
tocmit cu ei, căci îngrijitorului lui i-a spus stăpânul după ce 
s-a făcut seară: «Cheamă pe lucrători şi le dă plata începând 
de la cei din urmă şi până la cei dintâi». O, cum adică să le 
dea mai întâi plată la cei ce au fost tocmiţi cei din urmă? Aşa 
trebuia, oare? Aşa era firesc să se lucreze? Dar cum aş fi încer- 
cat Eu altfel credinţa şi credincioşia celor tocmiţi dis-de- 
dimineaţă şi cu care M-am învoit ca plată cu un dinar ca şi cu 


cei tocmiţi în celelalte străji ale zilei? 

O, poporul Meu, mare este taina sfinţilor, tată. Ei sunt 
locaşul Domnului pe pământ şi sunt ca Domnul lor, cu dreptate 
şi cu milă. Nu oricum poate Domnul găsi îngrijitori pentru El 
şi pentru via Sa, care să plătească apoi pe lucrătorii tocmiţi la 
vie. Cu firească nevinovăţie trebuie să fie un îngrijitor al celor 
sfinte ale Domnului pentru cei ce lucrează Lui. O, auzi tu 
glasul sfinţilor Mei, al celor ce se îngrijesc din partea Mea cu 
plata cea de la Mine pentru om şi pentru sprijin pentru om, 
poporul Meu! Amin, amin, amin. 

O Domn al păcii şi al dreptăţii cum eşti, 
^Doamne, Tu lucrezi cu milă ca să-i 
atragi la Tine pe cei păcătoşi şi să le îngrijeşti ranele, căci cei 
ce păcătuiesc sunt plini de răni, fiindcă păcatul este rană, este 
boală şi rană în om, este jertfa fără de sânge adusă duhului rău 
de către om şi este rana care mănâncă pe dinăuntru pe om, 
Doamne, iar Tu ai pus în mine mila de cei păcătoşi, de cei ne- 
căjiţi, de cei rătăciţi şi pierduţi, şi numai după aceea m-ai ales 
îngrijitor al Tău peste via Ta, căci aşa a fost lucrul Tău pus în 
mine ca să-l săvârşesc. Ai adus în ziua mea de pomenire între 
sfinţi şi în mijlocul poporului Tău, ai adus amintire de pilda 
omului gospodar care, având vie, a ieşit dis-de-dimineaţă ca 
să tocmească lucrători la vie. Hai să dăm loc pentru slujirea 
zilei mele de sărbătoare între sfinţi, şi apoi să stăm în sfat cu 
poporul şi să-l povăţuim pe el, Doamne, cu cele adânci ale 
tainelor Tale şi ale lucrărilor Tale cu sfinţii între oameni! 

Hai, poporule al Domnului, să înveţi cum să fii binecu- 
vântat şi înţelept prin binecuvântare şi prin lucrare! Pe mine 
m-a primit cetatea peste care Domnul m-a aşezat îngrijitorul 
ei şi apoi împărţitorul, iar eu am împărţit minunat darul Dom- 
nului din mine ca să-i chem pe păcătoşi la pocăinţă şi apoi la 
recunoştinţă faţă de Domnul, căci Domnul îl tocmeşte pe om 
la lucrarea pocăinţei, la lucrarea vieţii. Amin, amin, amin. 

O bine este aşa, arhiereule al Meu! Dăm 
^ loc slujbei de sărbătoare, şi cartea iarăşi 
se va deschide şi Ne vom aşeza în ea cu învăţătura cea pentru 
lucrul ei apoi. Amin. 

Eu, Domnul, sunt Cel minunat între sfinţi pentru că sunt 
în ei minunat. Minunat voiesc să fiu şi între voi, fii ai poporului 
Meu de azi, dar aceasta după ce sunt minunat în fiecare din voi 
sau în mulţi dintre voi spre luminarea celor mai mici, celor mai 
puţini la inimă şi la iubire şi la jertfa cea plăcută, care este 
umilinţa de duh, mulţumirea cea pentru toate, fiindcă cel umilit 
este cel mulţumit întru toate, poporul Meu. Pace ţie, tată, în zi 
de serbare de sfinţi, şi să fie lucrul zilei înţeles de tine apoi, şi 
să fii tu rodul lucrului Meu de peste tine, fiule. Eu chiar dacă 
sunt numai şi numai îndurerat, coborârea Mea la tine cuvânt 
pe pământ e bucuria Mea, tată. Mai mult şi mai mult îmi este 
ea bucurie când ştiu că şi tu te bucuri când vin ca să-ţi grăiesc 
şi ca să te povăţuiesc, Eu şi sfinţii Mei, poporul Meu. Amin, 
amin, amin. 

* 

i iarăşi, acum, intru în carte cuvânt, şi găsesc des- 
chis şi intru la tine, poporul Meu, cu lucrul sărbă- 
torii de azi. între cei din cer, cuvântul Meu de peste tine când 
îl grăiesc e sărbătoare, e bucurie, căci bucuria se face sărbă- 
toare în cer ca şi pe pământ, şi se face mângâiere peste cel în- 
durerat când ea poate să fie. 

O, aş voi să-l învăţ pe om să plângă cu bucurie, nu cu 
durere pentru durerile lui. L-aş dori sfânt pe om şi l-aş dori cu 

bucuria pocăinţei pentru cele rele ale lui, dar pentru aceasta 
trebuie să ajungă la pocăinţă omul. O, cum să-l fac pe om să 
ajungă la pocăinţă? Numai prin suferinţă pot să-l fac, dar nu 
tot omul înţelege glasul suferinţei cea pentru curăţirea de păcat, 
căci omul se încruntă şi se răvăşeşte când suferinţa bate la uşa 
lui ca să-i facă lui bine. Suferinţa este făcătoare de bine pentru 
om şi este aducătoare de pocăinţă pentru cel ce înţelege limba 
ei, grăirea ei cu omul, lucrarea ei de înger peste om. 

O, poporul Meu, adevărata pocăinţă îi aduce omului bu- 
curia plânsului, tată. Nu este pentru suflet bucurie mai mare ca 
şi plânsul cel plin de pocăinţă, cel plin de vindecare pentru răul 
din om. Cel mai mare duşman al omului este răul din el şi vai 
omului care dă vina pe alt om pentru răul din el, pentru 
duşmanul din el! 

O, trebuie să povăţuim poporul, măi fiilor îngrijitori ai 
Mei! Ca nişte copii ascultători de Dumnezeu ridicaţi-vă mereu 
spre învăţătură peste popor, copii priveghetori. Să înveţe 
poporul să primească fără de cârtiri povaţa cea pentru mân- 
tuirea sa, căci Eu ştiu ce fel de bine trebuie să fac fiecăruia 
pentru mântuirea sa. Să primească azi, ca să nu plângă mâine, 
să primească poporul povaţă pe potriva fiecăruia, tată. Să înţe- 
leagă tot fiul cel pus la îndreptare că Eu voiesc să-i fie bine lui, 
ca Unul Care văd în om şi în urma şi înaintea lui. Să se poarte 
credincios cu Mine tot fiul poporului Meu şi să Mă lase să-l 
lucrez pe el, căci omul trebuie făcut ca să fie apoi. Amin. 

O, fiule poporul Meu! Când citeşti cuvântul Meu ia-1 şi 
pune-1 peste tine, tată! Nu-1 citi cu bucurie şi cu mângâiere şi 
cu dor şi atât, ci să-l citeşti şi cu pocăinţă, tată. Pune-1 peste 
tine ca pe un făcător din cer pentru tine, şi să nu spui că se 
potriveşte el fratelui tău cel greşit, şi nu şi ţie. O, pune-1 peste 
tine, tată, ca să-ţi aducă el ţie bucuria pocăinţei, fiule. Cuvântul 
Meu cel pentru fratele tău greşit să nu te facă pe tine judecător 
peste fratele tău, căci omul când cade îi spun Eu de ce cade. 
El cade după ce îl judecă pentru greşale pe fratele său, tată. 
Mereu am spus tuturor: «Nu judecaţi, ca să nu fiţi judecaţi de 
acelaşi fel de greşale apoi şi voi». 

O, omul greşit trebuie să se vindece de greşale, căci alt- 
fel ele se fac judecătorul omului, iar aici trebuie milă şi iubire 
de la om la om, şi nicidecum sminteală sau judecată. Pentru 
aceasta trebuie ca omul să se aşeze în dragostea Mea, iar dra- 
gostea Mea pentru omul păcătos este că Eu am plătit în locul 
lui plata cea grea pentru păcatul lui, jertfa Mea cea prin mânia 
omului trufaş asupra Mea, ca prin ea să-l scap pe om de trufia 
care-1 face să se creadă puternic înaintea altui om. Ce trufie se 
mai poate numi trufie în om după ce omul îşi nimiceşte rivalul? 

O, poporul Meu, o, fiule, tu să nu stai împotriva celui 
ce dă să cureţe răul din tine, că acela îţi este prieten, nu duş- 
man, tată. O, nu-1 distruge pe acela care vrea bine vieţii tale. 
învaţă înţelepciunea pocăinţei, fiule, căci glasul pocăinţei caută 
în fel şi chip spre om ca să-l facă să cunoască limba ei, stri- 
garea ei după om. Pocăinţa vine în om din afara omului. Ea stă 
faţă în faţă cu omul şi apoi intră în om dacă omul o cunoaşte 
pe ea de înger ajutător, de facere de bine pentru om. O, tată, 
trebuie făcut omul, fiule, dar iată jale mare pe Mine, căci da- 
că-i spun omului ce nu-i frumos la el acum sau mai târziu peste 
viaţa lui, el se îndârjeşte împotriva Mea şi împotriva celui ca- 
re-1 învaţă pe el spre pocăinţă, spre îndreptare şi spre vindecare 
de boală, şi uneori Eu dau să lucrez peste om mai înainte să 
vină boala în el, căci Eu, ca un Dumnezeu atoatevăzător, văd 
înapoi şi văd înainte şi îl povăţuiesc pe om împotriva duşma- 
nilor care pândesc viaţa lui, şi îl povăţuiesc pe el numai dacă 
Mă primeşte, tată, iar dacă nu Mă primeşte el se încruntă şi Mă 


dă din calea lui. 

O, fiule, nu e tot una învăţătura şi învinuirea, nu, tată, 
nu. Ferice ţie dacă Mă vei înţelege şi dacă Mă vei primi ca pe 
un învăţător de bine şi nu ca pe un învinuitor al tău când aş da 
să umblu la fiinţa ta pentru viaţa ta, măi tată! Lucrarea Mea şi 
a sfinţilor Mei e minunată, numai să înţeleagă omul mâna ei 
cea făcătoare de om, cea ziditoare pentru om, fiule. O, îţi 
grăiesc acoperit ca să nu te superi, tată, dar te povăţuiesc să 
crezi că nu este pentru suflet mângâiere mai mare ca şi plânsul 
cel plin de pocăinţă, cel plin de vindecare pentru răul din om, 
căci cel mai mare duşman al omului este răul din om, care se 
face deprindere rea în el, şi apoi greu mai scapă omul de me- 
teahna cea cu deprindere în el, şi prin care el se trufeşte înaintea 
omului care ar da să-l ajute pe el spre căile cunoştinţei şi ale 
curăţirii lui de răul cel din el. 

O, poporul Meu, mare este Dumnezeu întru sfinţii Lui, 
tată! Pocăinţa trebuie să vină din afara omului spre înăuntrul 
lui, căci dacă ea lucrează dinăuntrul lui, ea nu se arată în afara 
lui spre curăţirea lui prin om de Dumnezeu aşezat pentru cură- 
ţirea omului. Eu doresc să fac bine omului atât cât sunt pe 
pământ între oameni. La fel şi sfinţii lucrează pe pământ, şi 
apoi din cerul sfânt. Arhiereul Nicolae se face binefăcător peste 
tine în ziua lui de sărbătoare între sfinţi şi în mijlocul tău, iar 
tu să fii primitor de oaspeţi aşa cum Eu te-am povăţuit, căci 
te-am povăţuit să iubeşti să fii fericit şi te-am învăţat să nu stai 
fără sfinţi şi fără îngeri peste viaţa ta, fiule poporul Meu. 

O, ce este fericirea şi cum trebuie să stea ea în om? Ce 
face ea când trăieşte în om? 

B u sunt cel ce îţi răspund, o, Doamne, în 
ziua mea de serbare între sfinţi. L-ai în- 
văţat pe poporul Tău să fie fericit şi să ştie ce este fericirea pe 
care Tu i-o hărăzeşti. îl cuprinzi mereu pe el în cuvântul Tău 
ca să fie el copil fericit şi ca să creadă cu fericire în cuvântul 
Tău de peste el, şi tot aşa să-l şi înfăptuiască în el. 

O, fericirea care trebuie să stea în om este mângâierea 
Duhului Sfânt, Care Se sălăşluieşte în om prin plânsul cel plin 
de pocăinţă, cel plin de vindecare pentru răul din om, şi apoi 
cel plin de recunoştinţă pentru binele care vine să se aşeze în 
om prin glasul îngerului cel binefăcător, căci pocăinţa este 
înger mângâietor în cel în care ea se sălăşluieşte. Eu am fost 
aşezat de Tine arhiereu peste turma Ta, dar n-am dat de la mine 
duhul pocăinţei, duh nesfârşit în cei sfinţi pe pământ. Nici un 
om nu poate avea pocăinţă în el dacă nu are umilinţă de duh, 
Doamne. Ea este îngerul care face să stea în om duhul pocăin- 
ţei. Omul care îşi face dreptate e vai de el, săracul. Acela nu 
are înger bun, şi are numai duhul nemulţumirii şi plânge după 
linişte mereu unul ca acela, dar cel ce stă în pocăinţă o are pe 
ea ca dreptate a sa, şi acela este fericit şi este fiu al păcii şi este 
locaş al Domnului, căci Domnul stă în loc cu pace, şi altfel el 
nu poate locui în om. O, dacă tatăl cu cele două fecioare, cărora 
eu le-am făcut bine cu Tine, dacă aceştia nu aveau în ei duhul 
umilinţei, eu n-aş fi putut să mă apropii să le fac lor bine îm- 
potriva sărăciei lor, care dădea să-i ducă spre câştig păcătos 
pentru ajutor vieţii lor trupeşti. 

O, Doamne, poporul Tău trebuie să-Ţi fie recunoscător 
pentru purtarea Ta de grijă în care îl înfăşori pe el ca să facă el 
voia Ta şi să nu aibă griji pământeşti, ci numai duhovniceşte 
să stea el înaintea Ta pentru toată făptura, pentru lucrarea Ta 
peste om, Doamne, şi să stea cu recunoştinţă înaintea Ta pentru 
grija Ta de el. Aşa am făcut eu pentru fetele fecioare cărora 
m-am dus în taină şi le-am dat ajutorul cel pentru viaţa trupu- 
lui, şi aşa lucrez şi azi, şi în taină lucrez din darul Tău pentru 

poporul Tău, numai să fie el recunoscător pentru binele Tău 
de peste el. Amin. 

O, faceţi şi voi bine Domnului, fii ai poporului cel 
binecuvântat azi de cuvântul Său. Mereu, mereu cuvântul 
Domnului vine între voi cu binecuvântare şi vine în taină ca o 
avere prin care să îngrijiţi locul Domnului în voi, casa Dom- 
nului, şi pe voi în ea şi în El. V-a chemat Domnul spre El ca să 
vă vindece ranele cele de la păcate, iar voi trebuie să fiţi 
recunoscători şi cuminţi. Taina dreptăţii lui Dumnezeu este 
taină mare, fiilor. O, lăsaţi această cumpănă în mâna Domnu- 
lui, iar voi păstraţi-vă toţi în duhul pocăinţei, fiindcă legea 
Domnului şi a dreptăţii Lui este bună numai în mâna Lui, căci 
când ea cade în mâna omului greşeşte omul că o ia pe ea din 
mâna lui Dumnezeu, dar acum voi să nu-1 daţi înapoi pe cel ce 
vine de la Domnul ca să vă îndrepteze viaţa voastră cea strâm- 
bă, căci Domnul lucrează prin trimişii Săi, aşa cum a lucrat şi 
acum două mii de ani de trimitea înaintea Lui doi câte doi, şi 
câte trei, patru ucenici ca să netezească spre om calea împă- 
răţiei cerurilor, calea Domnului spre om apoi. Nu uitaţi învă- 
ţătura pe care trebuie s-o trageţi din pilda amintită vouă de 
Domnul, din care trebuie să înţelegeţi mult. Când cel dis-de- 
dimineaţă tocmit la lucrul viei a cârtit împotriva stăpânului 
casei că a dat aceeaşi plată celor ce au venit la lucrul viei în al 
unsprezecelea ceas, numai un ceas, ceas mai cu folos la lucru 
pentru că era ultimul ceas de lucru, stăpânul i-a spus celui câr- 
titor şi doritor de câştig: «Au nu se cade să fac ce voiesc cu ale 
mele? Sau ochiul tău este rău pentru că eu sunt bun?». O, se 
făcuse rău ochiul lui din pricina bunătăţii stăpânului, care a 
împărţit la fel plata vierilor. 

Duhul invidiei, iată cum se naşte acest duh. O, căutaţi, 
fiilor, să trageţi multă şi adâncă învăţătură din pilda amintită 
vouă de Domnul în ziua mea de serbare. Când cumpăna 
dreptăţii este luată de om din mâna Domnului, atunci omul 
face rău şi se umple de rău apoi. Dreptatea este bună numai în 
mâna Domnului, căci când este luată de mâna omului, se face 
omul stăpân pe ea, şi nu mai ştie el că dreptatea lucrează altfel 
decât ştie omul să facă dreptate. Domnul Se îndură de cine 
voieşte. La fel face şi omul, numai că omul uită că şi el face 
tot aşa, că şi el alege ce şi cum să facă, căci omul este stăpân 
pe sine mai mult decât trebuie să fie Domnul Stăpân al său. 

O, fiilor, nu uitaţi că omul cel fericit este omul mulţumit, 
şi tot acela este şi fiul păcii, iar în cel plin de pace poate sta 
Domnul şi Se poate împărţi la cei săraci de El, numai să nu se 
nască între om şi om duhul invidiei, ochiul cel rău în om pentru 
bunătatea Domnului, Care Se împarte tuturor celor ce iau de 
la El cu firească nevinovăţie. Amin. 

Eu, Doamne, ca şi Tine, ca şi toţi sfinţii Tăi mărturisitori 
din cer, nu m-aş mai sătura să grăiesc poporului Tău binele Tău 
de peste el. Să avem însă grijă de cei ce ne poartă, căci sunt 
mici şi neputincioşi pentru această mare povară mai presus de 
puterea cea omenească, căci Tu eşti un Dumnezeu mare. O, 
învaţă-1, învaţă-1 pe poporul Tău să stea frumos la făcut, căci 
când mâna Ta poate să stea făcătoare peste om, atunci omul 
poate să înceapă să fie şi să tot fie apoi, dacă el are făcător care 
să-l facă pe el. Pace Ţie între cei ce se lasă făcuţi de mâna Ta! 
Pace Ţie în cer şi pe pământ, Doamne! Pace pe pământ, pe 
pământul binecuvântărilor Tale în mijlocul neamului român, 
şi pace în fiii cei de pe pământul Tău cel sfinţit, şi de pe el să 
vină pace în cer! Pace pe pământ, şi pace în cer, Doamne, căci 
pacea celor din cer vine de pe pământ! Amin, amin, amin. 

O arhiereule al Meu, de unde vine pacea 
yn cer când ea nu vine de pe pământ? O, 


în cer e numai lacrimă, tată. 

Eu, Domnul, am bucuria că vin să grăiesc în tine pe 
pământ, poporul Meu. Eu chiar dacă sunt numai şi numai în- 
durerat, coborârea Mea cu sfinţii pe pământ la tine cuvânt e 
bucuria Mea, fiule. O, de unde vine pacea în cer când ea nu 
vine de pe pământ? O, în cer e numai lacrimă, poporul Meu, 
căci pe pământ omul râde şi se veseleşte mâncând şi bând şi 
petrecând ca să-i fie lui bine şi să nu aibă dureri şi tristeţi pe 
pământ. Aşa se luptă şi cerul de sfinţi şi de îngeri împotriva 
întristării cea de la traiul cel fără Dumnezeu al omului pe 
pământ, şi nu găseşte cerul mângâiere în suspinul lui cel de la 
om. Aş vrea în mulţi din voi să fiu Eu, Domnul, Cel minunat 
întru sfinţi, poporul Meu, spre facerea celor mici la virtute, 
tată. Aş vrea, poporul Meu, să te învăţ pe viu facerea ta, măi 
tată, şi să nu fie ochiul tău rău pentru că Eu sunt bun. Prin cel 
ce are ochiul bun Eu pot să înfăptuiesc minunea facerii, tată, 
şi vreau să te învăţ pe viu această minune, fiule, şi să lucrez pe 
viu peste greşeala ta şi peste viaţa ta când e greşită, şi să Mă 
crezi că e greşită şi că trebuie îndreptată. O, lasă-Mă, tată, să 
văd Eu, şi nu tu peste tine, şi lasă-Mă să-ţi fac Eu viaţa şi ve- 
derea şi lucrarea ta toată, ca să-Mi poţi tu spune apoi cu drep- 
tate în glas: „Mâinile Tale m-au făcut şi m-au zidit; înţelep- 
ţeşte-mă, Doamne, ca să învăţ poruncile Tale, iar cei ce se tem 
de Tine mă vor vedea şi se vor bucura, căci mi-am pus nă- 
dejdea în cuvântul Tău! Fie îndrumarea Ta mângâierea mea, 
după cum Tu ai făgăduit, iar milele Tale să se reverse peste 
mine ca să fiu viu, căci legea Ta este desfătarea mea “. Amin, 
amin, amin. 

O, muceniţa Filoteea, care-şi are între sfinţi sălaş şi săr- 
bătoare lângă cea a arhiereului Meu Nicolae, vă spune şi ea, 
fii ai poporului Meu, vă spune şi ea ca toţi sfinţii Mei cuvântul 
facerii, căci sfinţii au iubit peste ei pe pământ facerea Mea, şi 
prin ea au fost ai Mei. Amin. 

L e spun şi eu, Doamne, că eu am fost co- 
pil copilaş şi n-am fost mare pe pământ, 

şi le spun aşa: 

O, să nu fie ochiul vostru rău pentru că Domnul este 
bun, căci din acest păcat al ochiului rău se naşte pe pământ 
între om şi om duhul invidiei, duhul care roade tot binele care 
poate fi între oameni sub chipul dragostei cea de la Domnul în 
om dacă omul iubeşte să trăiască în dragoste, iar dragostea nu 
are nimic în duhul judecăţii, ci numai în Domnul este ea, căci 
Domnul este dreptatea noastră, dreptatea a toate, după buna 
Lui socotinţă, Care vede în om, şi tot aşa şi ştie. O, iubiţi să 
fiţi copii copilaşi, ca să vă poată Domnul numi fii-copii. Să nu 
vă fie greu să fiţi copii, căci copiii sunt cei purtaţi pe braţe de 
sfinţi şi de îngeri, şi aripioare tainice au copiii, şi numai copiii 
au. Nerăutatea ţine aripile tari şi sănătoase la toţi copiii cei iu- 
bitori şi iertători şi binefăcători şi temători de Dumnezeu prin 
iubire de semeni şi prin milă de cei lipsiţi de cele de pe pământ 
şi de cele din cer. O, aveţi Tată în cer. Lăudaţi-vă cu El mai 
mult decât se lăuda şi se laudă neamul lui Israel că are de tată 
pe Avraam. Lăudaţi-vă cu El ca nişte fii vrednici de Tatăl Cel 
din cer! Lăudaţi-vă cu Dumnezeu pe pământ, plini fiind de 
umilinţa de duh, care este bună ca hrana cea de sus din cer 
peste fiii cei lipsiţi de har. Dacă aveţi duh umilit, iubiţi prin el 
cu umilinţă, şi nu întristaţi pe semenii voştri prin ceea ce lucraţi 
şi prin ceea ce nu lucraţi unii înspre alţii. Vă doresc ai Dom- 
nului. De la El să luaţi în voi trăsături cereşti şi să le purtaţi ca 
pe nişte podoabe de mare preţ, podoabe din cer pe trupurile şi 
pe sufletele şi pe duhurile voastre. Pace vouă! Iubiţi să fiţi copii 
copilaşi. Eu am fost mică, micuţă, şi am fost pe pământ palat 

al odihnei Domnului şi duhul păcii Lui. Aşa să fiţi şi voi. Amin. 

Mă aplec cu umilinţă şi, cuprinsă în duhul bucuriei 
sfinte, îţi mulţumesc, Bunule Tată, că m-ai coborât pe pământ 
la cei ce sunt ai Tăi pe el, ca să le fac şi eu unirea cu cei din 
cer, unirea cerului cu pământul pe pământ şi în cer, Bunule 
Tată. Amin, amin, amin. 

O ce mare, ce frumoasă, ce veşnică este 
^slava sfinţilor, poporul Meu! Să tânjeşti, 
tată, după această slavă! Dă de la tine firea, care se face piedică 
între ceea ce este omul şi ceea ce trebuie să fie el, fiule. O, să 
nu fie ochiul tău rău pentru că Eu sunt bun. Să fii şi tu bun, să 
fii şi tu, tată, bun ca Dumnezeu. învaţă, poporul Meu. Roa- 
gă-te şi învaţă să stai la facerea ta cea de la Mine, şi apoi tu 
fericit să-Mi spui aşa: ,, Mâinile Tale m-au făcut şi m-au zidit, 
Doamne. O, înţelepţeşte-mă ca să învăţ poruncile Tale, iar cei 
ce se tem de Tine mă vor vedea şi se vor bucura, căci eu mi-am 
pus nădejdea în cuvântul Tău. Fie îndrumarea Ta mângâierea 
mea, după făgăduinţa Ta, iar milele Tale să se reverse peste 
mine ca să fiu viu, căci legea Ta este desfătarea mea “. Amin. 

O, aşa să te ajute Dumnezeu, fiule poporul Meu. Amin. 
O, Eu te ajut, tată, numai tu să fii şi să-Mi spui şi să-Mi ceri, 
iar Eu îţi voi da şi iar îţi voi da ţie facerea ta din mâna Mea, 
tată, dacă-Mi vei cere tu aşa, poporul Meu. Amin, amin, amin. 

6/19 decembrie 2008 

Sărbătoarea sfântului ierarh Spiridon 

Pilda seminţei în vremea de acum. Cel alunecos de pe cale se aco- 
peră cu necredinţa. Semnele cereşti lucrate prin sfinţi nu au sporit 
credinţa. împlinirile Domnului depind de voinţa omului de a le îm 

plini. 

F ace ţie, poporul Meu, în zi de sărbătoare arhiereas- 
că, tată! Pace poporului român, şi zile de sfinţi din 
cer mărturisitori să se coboare peste creştetul lui, duhul mărtu- 
riei, de unde vine pacea de la Dumnezeu peste el, dacă Domnul 
binevoieşte, dacă acest neam are în el fii bineplăcuţi Lui. Amin. 

Intru în carte cuvânt şi găsesc veghe la porţi pentru 
venirea Mea. O, priveghează şi tu, poporul Meu, şi să fii pă- 
mânt bun, ca să rodeşti, tată, căci Eu sunt Semănătorul Care 
seamănă peste tine cuvântul Meu ca să-l auzi şi ca să-l asculţi 
şi ca să aduci roade, fiule. Vouă vă este dat să ştiţi tainele 
împărăţiei lui Dumnezeu, măi fiilor, dar pentru cei din afară 
totul se face în pilde, ca uitându-se cu ochii să nu vadă, şi 
auzind cu urechile să nu înţeleagă, ca nu cumva să se întoarcă 
şi Eu să-i tămăduiesc pe ei, aşa cum proorocii au scris. Şi iată, 
şi acum aşa este cu pilda sămânţei care cade din gura semă- 
nătorului peste cei de lângă cale, cărora se seamănă cuvântul, 
dar vine satana şi îl ia din inima lor, sau peste cei semănaţi în 
loc pietros, care aud degrab şi se bucură, dar neavând rădăcină 
ţin până la o vreme, iar când vine strâmtorare se smintesc; sau 
peste cei semănaţi în spini, care aud cuvântul, dar grijile îl fac 
neroditor în ei. 

O, poporul Meu, mereu, mereu Scripturile se împlinesc 
pentru cei buni şi pentru cei răi, şi mulţi cred în acest cuvânt şi 
dintre slujitorii de biserici şi dintre ceilalţi oameni, dar slujitorii 
de biserici nu-1 mărturisesc ca să nu-şi piardă mărirea, căci 
scris este: «Au iubit mărirea omenească mai mult decât mări- 
rea lui Dumnezeu, şi uităndu-se nu văd, şi auzind nu înţeleg şi 
nu se întorc să le iert lor multele lor păcate ca să-i tămăduiesc 
pe ei ca un bun ce sunt». 

Omul este din lut, şi tot aşa este şi iubirea lui. O, dacă 
s-ar lăsa făcut de mâna Mea omul, numai aşa ar avea el parte 


de credinţă sfântă în lucrările lui Dumnezeu, şi iată, şi cei lu- 
minaţi odată prin darul credinţei în lucrările lui Dumnezeu, şi 
aceia se încearcă cu necredinţa, dar nu e necredinţă, ci e alt- 
ceva. Când omul alunecă spre rele după ce umblă pe cale cu 
Mine, el dă atunci să se acopere cum că nu ar fi Dumnezeu pe 
cale cu el, şi cu aceasta îşi acoperă el alunecarea lui, şi mai este 
şi netemerea de Dumnezeu, căci Eu, Domnul, celui alunecos 
de pe cale îi iau darurile Mele şi-l las în banii lui. 

O, ce mari semne cereşti au lucrat prin credinţa lor sfinţii 
Mei mărturisitori şi lucrători de minuni peste cei necredincioşi 
şi îndărătnici pentru credinţă! Ce au înţeles cei ce au văzut în 
vremea mărturisirii făcută pentru Dumnezeu de către arhiereul 
Meu Spiridon? Dacă omul nu vrea să creadă, să nu mai grăiesc 
Eu peste el cum că nu se împlineşte cum ar vrea el să vadă îm- 
plinirile cuvântului Meu? Dar n-am spus Eu că nu-i din lumea 
aceasta împărăţia Mea şi că ea este în om dacă este? Şi dacă 
n-o aveţi în voi, ce voiţi să vedeţi, voi, fii necredincioşi prin 
îndărătnicia de a nu crede cuvântul cel semănat peste voi din 
gura semănătorului, care iese mereu şi seamănă sămânţa sa? 
Vine la gura inimii voastre satana şi vă smulge cuvântul cel 
semănat de Mine în voi, sau şi dacă vă bucuraţi de el degrabă, 
voi fără de rădăcină fiind, pe loc pietros dacă staţi, sunteţi până 
la o vreme, iar când vine strâmtorare vă smintiţi, iar dacă sun- 
teţi semănaţi între spini vă înghit grijile şi devine neroditoare 
sămânţa Mea semănată peste voi, şi iată, nu e necredinţă, ci 
este altceva, este ceea ce este scris în pilda semănătorului care 
vine să semene sămânţa sa, şi numai cei semănaţi pe pământ 
bun sunt cei ce ascultă cuvântul şi îl împlinesc şi rodesc. Amin. 

Arhiereul Meu Spiridon se face mărturisitor din dreapta 
Mea, căci ziua aceasta este ziua lui de serbare între sfinţi, ziua 
când el a venit de pe pământ la cer, slujitor între sfinţi pentru 
cei credincioşi şi pentru cei necredincioşi care vor semne ca 
să vadă, dar cei ce vor aşa se fac şi mai îndărătnici, şi mai răs- 
tignitori pentru cei ce seamănă peste ei cuvântul lui Dumnezeu 
spre pocăinţa omului păcătos. 

Hai, tată, hai, arhiereule mare, hai, fă-te semănător, şi 
binecuvântată să-ţi fie aplecarea din cer peste om, căci cei se- 
mănaţi pe pământ bun sunt cei ce ascultă cuvântul şi îl primesc 
şi rodesc, unul treizeci, altul şaizeci şi altul o sută, după cum 
gura Mea a proorocit acum două mii de ani când îl învăţam pe 
om credinţa şi darurile ei, care rodesc în cei credincioşi prin cu- 
vântul Meu semănat peste ei. Amin, amin, amin. 

H ai, Doamne mare, hai să semănăm să- 
mânţa cuvântului Tău, căci împlinirile 
lui sunt tainice pentru cei din afară, peste care totul se face în 
pilde, ca văzând cu ochii să nu vadă, şi auzind cu urechile să 
nu audă, ca nu cumva ei să se trezească şi să vină să le ierţi pă- 
catele şi să-i tămăduieşti pe ei de ele. O, ce împliniri au putut 
să vadă şi să înţeleagă cei din vremea mărturiei mele pe pământ 
când Tu şi cu mine am săvârşit semne mari între cei adunaţi la 
sobor arhierei pentru soarta credinţei bisericii, Doa mn e? O, ce 
minuni pot vedea acum cei ce se uită cu ochii şi nu văd sau cei 
ce auzind nu aud să vină şi să-i tămăduieşti? Minunea ar fi în- 
vierea din păcat a omului, căci omul este din lut, săracul, şi nu 
înţelege el tainele împărăţiei cerurilor dacă tot ce face el este 
lut, este pământ. O, dacă Tu ai spus prin Scripturi şi prin Duhul 
Tău că vei veni şi vei păstori toate neamurile cu toiag de fier, 
şi nu se împlineşte aceasta peste om, eşti Tu neîmplinitor, sau 
este omul care nu Te primeşte peste el Păstor? O, dacă omul 
ar lucra cer pe pământ, numai atunci ar vedea împlinirea Ta 
cea mare cu omul, căci Tu ai zis să zică fiii bisericii Tale: 
„Facă-se voia Ta precum în cer, aşa şi pe pământ, Doamne 

Cuvântul lui Dumnezeu 


iar dacă omul nu lucrează precum în cer pe pământ, ce vrea 
omul să vadă ca să creadă? Iar eu spun aşa omului: 

Ce vrei, omule, să vezi ca să nu crezi? O, ca să nu crezi 
nu-ţi trebuie să vezi, şi faci acest păcat al necredinţei fără să 
vezi ceva pentru ca să-l faci, dar ca să crezi, de ce, oare, ţi-ar 
trebui ceva ca să vezi? O, dacă tu nu eşti pământ bun, aceasta 
este vina pentru care tu nu primeşti în tine cuvântul lui Dum- 
nezeu, cuvântul facerii tale din gura semănătorului care seamă- 
nă peste tine sămânţa sa. O, nu trebuie împliniri văzute ca pe 
pământ împlinirile pentru cei ce ar fi să creadă, ci trebuie inimă 
plină de temere de Dumnezeu şi apoi de dragoste pentru Dum- 
nezeu ca să asculţi cuvântul Domnului şi să-l primeşti şi să fii 
roditor cu el. O, nu uita, nu uita de Domnul Care a spus că 
împărăţia cerurilor nu vine în chip văzut, pentru că ea nu este 
din lumea aceasta, ci vine tainic şi se sălăşluieşte înăuntrul 
omului şi îl face pe om palat al ei, la care oamenii necredincioşi 
din pricina faptelor lor rele nu privesc şi nu înţeleg împărăţia 
lui Dumnezeu în om. 

O, popor hrănit de Domnul pe calea Lui cu tine! O, să 
nu vină satana în inima ta şi să ia cuvântul semănat în ea! O, 
caută să ceri la Domnul să ai rădăcină, ca nu cumva să te bucuri 
degrab la auzul cuvântului Lui şi să te ofileşti apoi şi să te 
sminteşti în vreme de strâmtorare. Dacă soarta ta te ţine între 
spini, vezi să nu te aplece grijile vieţii şi să se facă neroditor 
cuvântul Domnului în tine şi măreţia Lui apoi. Caută să-L 
împlineşti în tine pe Domnul Semănătorul şi rodul sămânţei 
Lui. O, nu te da aplecat de cele de pe pământ, care îţi pot înă- 
buşi grija de iubirea cea de sus! Eu am fost arhiereu mare la 
har, dar nu-L slăbeam pe Domnul în mine în vremea când mă 
îngrijeam de toate cele câte trebuiau lucrate ca să aibă biserica 
Domnului îngrijire. Era Domnul minunat în mine, şi tot aşa şi 
săvârşea prin mine semne şi minuni peste cei ce se îndoiau de 
dumnezeirea Lui. O, ce frumos L-a mărturisit credinţa mea pe 
Dumnezeu Tatăl, Fiul şi Duhul Sfânt! O, ce frumos e Domnul 
în sfinţi pe pământ, unde dragostea Lui rabdă îndelung, plină 
de bunătate! Ea nu ştie de pizmă, de lăudăroşenie, de trufie, 
căci ea nu caută ale sale, şi de aceea ea nu se mânie şi nu 
socoteşte răul, ci cu mare cuviinţă se bucură de adevăr, iar de 
nedreptate nu, şi ea toate le suferă, toate le crede, toate le 
nădăjduieşte şi le rabdă, şi de aceea nu piere ea. Amin. Eu spre 
ea vă conduc prin sămânţa mea semănată peste voi. Amin. 

O, faceţi, fiilor, încă o cărticică mică şi scoateţi pe ea lu- 
crarea dragostei, măi fiilor. Omul este lut, ca şi cele lucrate de 
el, dar cartea dragostei dacă el o lucrează se face palat al ei, 
palat al lui Dumnezeu se face omul pe pământ dacă nu-i piere 
dragostea. O, desfaceţi-vă unii altora încordările de suflet şi 
lucraţi totul ca pentru Domnul şi ca pentru voi apoi, şi veţi fi 
roadele dragostei, iar Domnul va străluci pe pământ tot mai 
aprins cu împărăţia Sa în voi şi între voi. Pace vouă! Lumea 
serbează cum ştie ea lumeşte Crăciunul, cel căzut de la locul 
lui între sărbători, dar voi serbaţi sărbătoarea mea de ridicare 
de pe pământ la cer. O, puneţi-mă mijlocitor între voi şi Dum- 
nezeu, căci sfinţii sunt cuminţi, şi numai dacă sunt ceruţi în 
ajutor ei fac pe cele de la Domnul pentru cei care se bizuie pe 
Domnul şi pe sfinţii Lui în toate câte ei iubind săvârşesc în 
Domnul, fiilor. Amin. 

Tu, Doamne, aşa ai fost şi aşa eşti şi azi şi mâine, mi- 
nunat, minunat întru sfinţii Tăi şi între ei cu slava Ta. Amin. 
O, dă-i poporului Tău virtutea dragostei! Ea îl face pe el nepie- 
ritor aşa cum este ea şi îl face minunat când Tu eşti minunat în 
sfinţi, o, Doamne, şi aşa să iubească el să fie, o, Doamne, şi 
aşa să stea el mereu, mereu înaintea Ta. Amin, amin, amin. 


A şa, poporul Meu să fii, aşa, tată, precum 
sfinţii Mei îţi hărăzesc ţie să fii înaintea 
Mea! O, dulce a fost în ziua aceasta învăţătura Mea şi a arhie- 
reului Meu Spiridon, numai să se lipească ea, căci dulce la 
dulce se lipeşte, tată. Amin. 

Pace neamului român! Şi mereu voi rosti pace peste el, 
căci voiesc să Mă fac Cel minunat în mijlocul lui. Dragostea 
Mea rabdă îndelung şi este plină de bunătate şi de aceea nu 
piere ea. Aşa să trăieşti tu în mijlocul neamului român, poporul 
Meu, şi să fii sămânţa cea semănată de Mine în ţarina lui, şi 
din loc în loc să cazi pe pământ bun şi să rodeşti şi să-Mi aduci 
Mie spice, tată, iar Eu îţi voi da plata şi-ţi voi da mereu, mereu 
venirea Mea, căci ea, numai ea te ţine pe tine în viaţă în vremea 
aceasta grea şi plină de ispite şi de păcatul necredinţei, şi după 
ea Eu îţi voi da bucuria şi minunea ei, tată, Eu, Cel minunat 
întru sfinţii Mei şi între ei, poporul Meu. Amin, amin, amin. 

12/25 decembrie 2008 

Sărbătoarea sfân tului prooroc Daniel 

Când duhul proorociei nu mai are loc pe pământ, Duhul lui Dum- 
nezeu este ţinut în închisoare. Cel care nu-şi păstrează statornicia 
pe cale cu Domnul pierde cununa mântuirii lui. Cele ce se văd îi fac 
omului cădere din Dumnezeu. Cuvânt de mustrare pentru slujitorii 

bisericii. 

A stăzi e zi de sărbătoare în mijlocul poporului 
Meu Israel cel nou, poporul Meu cel din români, 
născut din cuvântul Meu cel de peste el, iar Eu aşez lucru de 
lucrat peste el în ziua aceasta. îi dau poporului Meu învăţătură, 
căci sunt învăţătorul lui. Eu, Domnul, am în coborârea Mea la 
el în ziua aceasta pe Daniel, proorocul Meu, om iubit de Dum- 
nezeu, aşa cum Eu l-am numit, şi voi lucra cu sfinţii peste 
duhul poporului Meu, căci trebuie să-i întăresc lui tot mai mult 
veghea cea pentru venirea Mea cu duhul creşterii lui cea după 
voia Mea înaintea Mea, fiindcă pe pământ e întunericul tot mai 
gros, iar necredinţa şi dispreţuirea cea asupra Duhului Sfânt se 
înteţeşte peste tot, căci omul a scos şi scoate tot mai mult altfel 
de viaţă a omului pe pământ, şi se încântă om pe om, om cu 
om spre depărtarea de Dumnezeu, spre stingerea luminii Mele 
peste pământ şi spre apusul harului cel lucrător de la Dum- 
nezeu peste om. 

Când duhul proorociei nu mai are loc pe pământ, când 
omul face din mintea lui cârmuire lui şi tuturor celor de pe 
pământ, Duhul lui Dumnezeu este ţinut în închisoare ca să nu 
sufle peste om şi să nu trezească la veghe pe oameni, dar cât 
de pus la tăcere ar fi Duhul lui Dumnezeu, nu poate omul 
să-L facă să nu mai sufle peste pământ. Oricât ar fi de strâm- 
torat, Duhul Domnului îşi face loc în prooroci şi pătrunde şi 
desface urechea celor tari la cerbice din pricina semeţiei lor 
omeneşti cea împotriva măririi dumnezeieşti, care stăpâneşte 
lumea, căci facerea cea de la Dumnezeu are pe Domnul de 
Stăpân, şi ea îşi recunoaşte Stăpânul şi îi slujeşte Lui. Amin. 

Sunt în mijlocul tău cu ceata proorocilor, poporul Meu. 
Am între ei pe cel sărbătorit bisericeşte în ziua aceasta, pe cel 
plăcut Mie pentru măreţia statului Meu în el prin multa lui 
credinţă şi iubire de Dumnezeu, prin marea lui stăruinţă pentru 
împlinirea pe pământ a cuvântului Meu cel scris în Scripturile 
cele de până la el, şi pe care el le aştepta cu mare dor să se aşeze 
pe pământ ca să biruiască Domnul cu aşezarea Sa şi să slă- 
bească omul cu depărtarea lui de Dumnezeu, căci omul a fost 
în toată vremea, ca şi azi, ca şi mâine, departe, departe de harul 
lui Dumnezeu, departe de iubirea Lui, şi aceasta se întâmplă 

aşa încă de când omul cel zidit de mâna Mea s-a trufit împotriva 
Mea, gustând prin aceasta din duhul morţii, duhul cel fără de 
Dumnezeu în om, şi pentru care omul îşi pierde cununa cea 
pregătită de Dumnezeu pentru el, lucrarea harului sfânt, care-I 
foloseşte Domnului în lucrul Său cu omul pe pământ. 

O, măi fiilor, mult Mă doare de la cei ce ies de sub harul 
Meu după ce gustă din el spre luminarea lor cea de la Mine, 
spre încununarea lor cu lucrarea harurilor Mele cele mântu- 
itoare pentru om pe pământ şi în cer! O, măi fiilor învăţaţi 
mereu de Dumnezeu, ştiţi voi, tată, cum este cel care se sileşte 
spre lucrarea harului Meu în om cu mare râvnă şi cu mare 
credinţă? Acela are mare putere de iubire şi de slujire cu iubire 
pentru lucrul lui Dumnezeu cu omul, aşa cum proorocul Daniel 
a avut. El chiar şi când a fost supus slujirii împărăţiei omului 
peste om, el tot plin de harul Meu a lucrat, şi s-a văzut că aşa 
lucra. Dar dacă unul ca acela, ajungând la vreme de încercare 
înaintea necredincioşilor, se clatină şi se îndoieşte de adevărul 
dumnezeiesc al harului lucrător în om, sau dacă se ţine cu mâna 
de ceva de pe pământ, de slava lui omenească sau de strânsura 
lui, acela păţeşte o cădere din har mai mare ca aceea din care 
s-a sculat să vină să fie ucenic poruncilor vieţii, care Mă ţin pe 
Mine Stăpân în om, şi păţeşte el cum a păţit ucenicul care din 
teamă şi din laşitate n-a răbdat până la sfârşit şi a ieşit de sub 
cununa cea de la Mine pregătită, şi care plutea apoi pe deasupra 
creştetului lui, şi care era cunună pentru credinţă şi pentru 
harurile ei lucrătoare în om, cununa mântuirii omului şi a slavei 
harului Domnului pe creştetul lui. O, aşa se întâmplă cu cel ce 
stă cu Mine vreme multă, vreme frumoasă, şi apoi, pierzând 
statornicia şi curăţia inimii şi împlinirea cea bună şi întreagă a 
vieţii Mele în om, se duce apoi spre îndoială, spre necredinţă 
şi spre căderea lui din har, iar cununa harului cea pentru el 
lucrată de Mine nu mai stă să se aşeze pe creştetul lui, şi se 
pregăteşte ea spre cel care umple locul lăsat gol de către cel ce 
nu şi-a păstrat statornicia paşilor lui pe calea pe care a mers 
până atunci. 

O, tată, urât este şi urât va fi omul care nu-şi păstrează 
statornicia pentru lucrul Meu cel sfânt, pentru orice pas început 
cu credinţă şi cu stăruinţă îndelungată în lucrul cel bun şi sfânt, 
lucrul cel pentru Dumnezeu. Proorocul Meu Daniel a fost 
dispreţuit de cei ce se închinau împărăţiei lumii, dar statornicia 
lui cu Mine n-a slăbit nici o clipă în inimioara lui, atât de mare 
în ea pentru locul Meu din ea, şi pentru aceasta el a fost slăvit 
pe pământ, şi apoi între cei sfinţi ai Mei. 

O, fiilor, voiesc să vă învăţ frumos în ziua aceasta, Eu 
şi ucenicul Meu cel atât de iubit Mie pentru iubirea lui cea pen- 
tru Mine, pentru credinţa şi stăruinţa lui înaintea Mea. Lucrarea 
harurilor Mele s-a sălăşluit peste el încă din pruncie, iar Eu am 
fost Cel minunat în el, Dumnezeu mare şi izvor de har ceresc 
peste cei credincioşi şi peste cei necredincioşi şi peste împăraţii 
lumii. El a avut rugăciune mare înaintea Mea, căci a ştiut voia 
Mea şi aşteptarea Mea şi Mi-a amintit din Scripturi despre lu- 
crarea împărăţiei Mele şi a lucrărilor Mele peste pământ, iar 
Eu i-am făgăduit lui moştenire mare, tată, după odihna lui, de 
atunci şi până la venirea Mea de azi, prin care Eu îmi pregătesc 
un popor credincios cu care voi împlini să dau răsplată sfinţilor 
şi proorocilor în vremea cea de apoi, precum este scris în Scrip- 
turi despre venirea ei şi despre venirea Mea cu sfinţii la această 
masă, masa împărţirii răsplătirii pentru lucrarea harului sfânt 
lucrătorilor Mei. Amin. 

Măreţ şi dulce şi cu putere voi pune peste tine învăţătura 
Mea în ziua aceasta, Eu şi ucenicul Meu, Eu şi proorocii Mei, 
căci proorocii Mei sunt plini de statornicie până la sfârşit, şi 


aşa îşi au ei pe creştet plată de prooroci, plată de ucenic, 
poporul Meu. O, tată, dar avem mai întâi de lucrat în ziua 
aceasta o lucrare de la Mine cu voi, şi mergem în călătorie, fi- 
ilor. Mergem să aşezăm nişte copilaşi sub binecuvântarea Mea 
şi să-i învăţăm să iubească în ei viaţă şi inimă de copilaşi şi 
să-i aşezăm apoi să vegheze, să păzească şi să lucreze peste ei 
locul Meu din ei, peste ei şi peste locul pe care îl iau ei acum 
spre îngrijire pentru ca să locuiesc Eu, Domnul, cu ei în locaşul 
lor, iar ei să lucreze viaţa Mea în ei, şi cu ea să- Mi slujească, 
şi slujind Mie să petreacă până la venirea Mea în ziua cea de 
apoi pentru cei credincioşi, care îşi vor primi plata. Amin. 

Las binecuvântarea Mea peste aşezământul cel î nn oit şi 
dat acum spre folosinţă pentru trupul, pentru duhul şi pentru 
sufletul celor ce sunt aşezaţi în el în ziua aceasta, de binecu- 
vântarea Mea. Daniel proorocul să le dea lor, de acum, ajutorul 
cel din cer şi ocrotirea cea îngerească, în vreme ce ei să-Mi 
dea Mie trăirea lor, iubirea lor şi lucrarea lor cea mântuitoare, 
învăţând mereu să o lucreze pe ea, căci numai aşa îşi capătă 
omul stăruitor cununa mântuirii, care înseamnă iertarea păca- 
telor. Amin. Eu, Domnul, îi povăţuiesc pe ei şi îi îndemn să nu 
păcătuiască şi îi îndemn îndeosebi să se depărteze de duhul 
judecăţii şi să se apropie de duhul dreptei măsuri a toate în 
gândire şi în faptă, şi îi îndemn să se deprindă să înţeleagă bine 
paşii Mei spre ei când Eu vin să tămăduiesc cugetul lor, inima 
lor şi fapta lor. învăţaţi-i şi voi, fii lucrători din partea Mea 
pentru facerea noului Meu popor. Ei trebuie să priceapă bine 
să fie mici, mici, şi aşa să stea înaintea Mea, ca să pot Eu fi 
Cel mare peste ei, căci cine se dă mai mare şi mai deştept ca 
Dumnezeu, unul ca acela pierde înţelepciunea şi îşi pierde cu- 
nuna cea pregătită de Mine pentru cei credincioşi şi statornici 
până la sfârşit. 

Pace casei acesteia! Binecuvântarea Mea las peste ea, şi 
să fie păstrată binecuvântarea Mea de peste ea! Ascultarea de 
Dumnezeu este lucrarea celor binecuvântaţi. Iată, noi le facem 
pe toate, precum este scris în Scripturi să se facă, şi orice în- 
ceput nou să fie împlinit în lucrarea sa până la întreaga lui 
înfăţişare. Eu, Domnul, voi însoţi de sus cu sfinţii şi cu îngerii, 
şi de jos cu voi, copii lucrători peste poporul Meu, tot lucrul 
ce va fi de săvârşit în tot întregul lui peste tot locul cel înnoit 
prin cuvânt şi prin faptă, căci scris este: «Noi le facem pe 
toate!». Amin. 

Ne întoarcem apoi în carte, copii din porţi, ca să Mă las 
în ziua aceasta cu mare putere de cuvânt peste duhul poporului 
Meu. Lumea se pregăteşte de ospăţ mare pentru ca să petrească 
anul care a trecut şi să întâmpine anul care urmează. O, biata 
de ea, lume, e beată de duhul nepăsării de Dumnezeu şi nu ştie 
că Eu sunt Cel ce pot şi că nu ea este! Toţi fiii lumii sunt 
îmbătaţi de ea, dar Eu v-am spus vouă: «Ieşiţi din lume, poporul 
Meu, ca să nu gustaţi din vinul ei, ca să nu vă împărtăşiţi din 
păcatele ei şi să nu luaţi din bătăile ei, fiindcă păcatele ei au 
ajuns până la cer, şi Domnul Şi-a adus aminte de nedreptăţile 
ei, dar pe cât s-a mărit pe sine în desfătări, tot atâta chin şi 
plângere va lua ea, fiindcă zice în inima ei: „Stau ca împărătea- 
sa şi nu sunt văduvă şi nu voi vedea jale“, dar îngerul Meu va 
ridica cu multă tărie piatră de moară şi va spune: „Aşa va fi 
de repede aruncat Babilonul, cetatea cea mare, şi i se va pierde 
urma, şi se va găsi în ea sângele proorocilor şi al sfinţilor şi al 
tuturor celor junghiaţi pe pământ" şi încă îi va zice îngerul: 
„Daţi-i înapoi precum v-a dat ea, şi după fărădelegile ei măsu- 
raţi-i îndoit; în potirul în care v-a turnat ea tumaţi-i de două ori, 
căci s-a mărit spre plângerea ei“», după cum este scris. Aşa i-am 
arătat Eu, Domnul, căderea lumii, cetatea cea potrivnică Mie, 

aşa i-am arătat-o Eu ucenicului Meu celui iubit Mie, lui Ioan, 
cuvântătorul cuvântului Meu în vremea lui de pe pământ, şi am 
proorocit prin el căderea trufiei trufaşilor pământului şi salvarea 
celor credincioşi. Iar tu, poporul Meu, să citeşti, tată, Scripturile, 
ca Daniel să le citeşti, şi să-Mi aminteşti din ele de făgăduinţele 
Mele şi să cauţi în ele împlinirile cele de la Mine, şi să te rogi 
la Mine ca proorocul Daniel, căci el se ruga cu foc în inimioară 
pentru împlinirile Mele peste pământ. Citeşte, tată, vremurile 
cele de demult, citeşte în Scripturi, poporul Meu, şi vezi că în 
ele au scris proorocii vremea Mea cu tine şi Scripturile cele de 
apoi, şi te fa potrivit pentru lucrare de ucenic, tată, căci lumea 
se duce tot mai cu avânt spre răsplătirile ei, dar tu să mergi tot 
mai cu dor spre întâmpinarea Mea, căci şi Eu merg spre întâmp- 
inarea ta şi spre întâmpinarea celor credincioşi până la sfârşit 
merg, şi vom aşeza masa cea pentru prooroci şi pentru sfinţi şi 
le vom împărţi lor moştenire, tată, moştenirea spre care ei au 
trudit, şi cununa trudei lor, poporul Meu. Amin, amin, amin. 

* 

M ă întorc în carte şi Mă las cu putere de cuvânt 
peste duhul poporului Meu. Amin. 
îţi dau, poporul Meu, învăţătură mereu, căci sunt în- 
văţătorul tău, tată. Când ai venit tu să-Mi fii popor, Eu M-am 
făcut învăţătorul tău, şi mare înţelepciune are cel ce are peste 
el învăţător şi povăţuitor. Lucrez peste tine cu sfinţii, căci ei tre- 
buie să aibă moştenire cu tine. Dă-le lor cu tine moştenire, tată, 
căci ei au trudit în via Mea, în lucrarea Mea peste pământ, ca 
să-Mi croiesc Eu cale spre oameni cu împărăţia Mea, şi sus- 
pinând din greu au lucrat ei de la Mine peste om, căci omul este 
tare la cerbice şi este învăţat cu pământul şi cu cele de pe 
pământ, care se văd şi care-i fac omului cădere din Dumnezeu, 
cădere din har, fiindcă cele ce nu se văd, făcute de Dumnezeu, 
nu pot fi văzute şi iubite şi dorite decât cu credinţa cea silitoare 
a omului, iar credinţa este pentru cele ce nu se văd, şi iată, omul 
este necredincios când rămâne numai de partea celor ce se văd. 
O, numai aşa slujeşte omul pe pământ, iar când Eu grăiesc pen- 
tru om tu să nu te tragi de sub învăţătura Mea, poporul Meu, 
căci Eu pe oameni nu-i pot învăţa, de vreme ce nu-i am la în- 
văţat. O, nu numai că Mă tângui ţie cu durere de la durerea Mea, 
dar te şi înde mn să iei învăţătură peste tine când îmi las în cartea 
Mea cu tine jalea Mea cea de la om. Tot omul este păcătos, iar 
omul păcătos este om urât. Acela nu ştie nici să crească, nici să 
scadă, căci ştiinţa aceasta se ia de la învăţător, iar omul nu Mă 
primeşte învăţător al lui, căci este îngâmfat. 

O, poporul Meu, omul îngâmfat Mă face sectă pe Mine 
şi pe tine. Dar de ce Mă numeşti tu pe Mine sectă, omule 
trufaş? Eşti trufaş ca şi cei din vremea trupului Meu, care Mă 
numeau sectă pe Mine şi pe ucenicii Mei şi pe cei ce se aplecau 
să creadă cuvântului vieţii, căci eram izvor de cuvânt şi de 
faptă peste cei ce căutau la Mine tămăduiri de sub greul vieţii. 
O, şi dacă Eu, petrecând cu cei ce cred cuvântului Meu de azi, 
cuvântului vieţii şi numelui Meu cel nou, care se cheamă Cu- 
vântul lui Dumnezeu, după cum este scris, dacă Eu sunt numit 
de tine aşa numai pentru că nu-ţi joc ţie în strună, şi nu de 
altceva, atunci voi ce sunteţi? Dacă Eu sunt sectă, voi ce 
sunteţi? Voi vă asemănaţi cu Dumnezeu de sunteţi atât de 
semeţi cum că nu sunteţi sectă? O, nu-i nimic că numiţi aşa pe 
poporul Meu, care are peste el cuvântul Meu. Cel ce se luptă 
pentru întâietate nu-i ia nimeni dreptul pe care şi-l ia singur, 
dar dreptul acesta nu se păstrează cu învinuiri şi cu hule asupra 
celor care ca şi ucenicii din vremea Mea caută să placă lui 


Dumnezeu şi nu oamenilor. O, lumea nu mai merită vindecată, 
şi de aceea o las să bea din cupa ei, avându-vă ea pe voi în- 
văţătorii ei ca nu cumva să ia lumea din boabele semănate de 
Mine pe pământ pentru învierea omului din păcat. Iată, se 
scoală fiii voştri la miezul nopţii şi slujesc diavolului ca pe vre- 
mea arhiereului Vasile cel mare când oamenii şi diavolii 
scoteau zgomote drăceşti ca să întristeze duhul slujitorului 
Meu, care se ruga Mie rostind cuvânt împotriva duhului în- 
tunericului acestui veac trecător. O, aceştia sunt ucenicii voştri, 
căci rodul lucrului vostru este rău şi nu v-am auzit să ziceţi rău 
de toţi cei care fac răul înaintea Mea şi a sfinţilor Mei; ba, din 
contra, pe aceia îi botezaţi şi îi împărtăşiţi şi îi cununaţi şi îi 
înmormântaţi în pământ apoi, şi pe aceia nu-i numiţi cu nume 
de rătăciţi, ci numai pe cei ce se luptă pentru viaţa Mea în ei îi 
numiţi aşa. O, nu-i nimic că vă sculaţi să dispreţuiţi calea Mea 
spre om pentru slava voastră cea trecătoare. Eu, Domnul, 
rămân învăţătorul celor ce Mă caută la acest izvor şi îi adăp pe 
ei din râul vieţii şi împlinesc această Scriptură, şi iată, voi vă 
faceţi lucrul vostru, iar Eu Mi-1 fac pe al Meu, şi fiecare ascultă 
de stăpânul său. Vă îndemn însă şi pe voi, ca un învăţător 
adevărat şi milos ce sunt, să căutaţi să nu uitaţi ce înseamnă să 
fie creştin omul, să nu uitaţi Scripturile care învaţă din ele cum 
să fie biserica lui Hristos. Ea nicidecum nu seamănă cu ceea 
ce sunteţi voi, căci voi sunteţi ai duhului lumii şi aveţi de tată 
pe stăpânitorul acestei lumi aşa cum l-au avut şi cei ce, nu- 
mindu-Mă sectă acum două mii de ani, şi-au arătat puterea lor 
de pe pământ, şi nu din cer, şi M-au răstignit cu moarte pe 
cruce ca pe un dezbinător, ca pe un stricător al legii lui Dum- 
nezeu. Eu nu vă aduc nici o suferinţă, nici un rău prin cobo- 
rârea Mea cuvânt peste pământ pentru ca să-Mi pregătesc un 
popor curat şi calea slavei Mele cu care Mă voi lăsa curând, 
curând descoperit ca să împlinesc Scriptura venirii cu slavă a 
Fiului lui Dumnezeu, dar vă aduceţi voi suferinţă mare pentru 
necredinţă, căci iată, împliniţi acum păcatul lepădării de 
credinţă mai mult decât oricând şi vă numiţi unii pe alţii pe 
scaune mari ca să conduceţi de pe ele lumea, iar lumea este 
Babilonul în care nu încape înţelepciunea lui Dumnezeu. Eu 
nu Mă supăr pe voi că Mă dispreţuiţi pentru acest cuvânt şi Mă 
numiţi sectă, sau că pe poporul Meu îl numiţi rătăcit pentru că 
nu vă slujeşte vouă, ci Mie, dar vă îndemn să nu stăruiţi cu tot 
dinadinsul spre păcatul cel greu al hulei asupra Duhului Sfânt 
aşa cum au stăruit în el cei din vremea Mea şi a apostolilor 
Mei, pe care-i prigoneau de peste tot ca pe nişte rătăcitori. O, 
nu vă temeţi că vă iau împărăţia. Eu n-am ce să fac cu ea, căci 
Eu nu am împărăţie ca a voastră, ci am altceva. Am ceea ce 
voi nu aveţi şi nu voiţi să aveţi. Am ascultare de Tatăl Meu, 
ceea ce voi nu aveţi, chiar dacă îl numiţi pe Tatăl Meu tată al 
vostru. Dar dacă El ar fi Tatăl vostru, M-aţi iubi şi pe Mine şi 
M-aţi urma precum Eu îl urmez pe El. 

Acum două mii de ani când M-au lepădat spre moartea 
Mea slujitorii lui Dumnezeu, Eu am spus aşa: «Acum stăpâni- 
torul acestei lumi a fost judecat», şi încă o dată spun aşa în 
zilele acestea slujitorilor care-şi zic că sunt din dreptul lui 
Dumnezeu stăpâni ai oamenilor, stăpâni ai sufletelor oame- 
nilor, în timp ce ei condamnă la tăcere şi la minciună şi la duh 
de sminteală Duhul lui Dumnezeu, Care suflă peste pământ cu 
duh de înviere din păcat a omului, căci Eu, Dumnezeu-Cuvân- 
tul, nimic nu caut pentru Mine sau pentru poporul Meu, decât 
să-l scol pe om spre înviere din păcat, şi iată, în timp ce ei fac 
acest greu păcat, lepădându-L pe Cel ce le grăieşte lor din 
ceruri, Eu, Domnul, iarăşi spun, şi spun aşa: acum stăpânitorul 
acestei lumi a fost judecat. Amin, amin, amin. 

O, poporul Meu, o, tată, Eu nu Mă supăr pe slujitorii 
bisericii, care Mă batjocoresc pe Mine şi pe voi, căci aceştia 
sunt orbi, dar tu să fii cuminte, tată, căci nu sunt mulţi între ei 
care fac aceasta, şi care-i supun pe toţi ai lor să nu se aplece să 
vegheze şi să slujească cuvântului Meu de azi. Cei ce slujesc 
în veşminte sfinte în biserici, aceia ascultă de stăpânul lor de 
pe pământ ca să-şi păstreze ei slava cea omenească, dar ei ştiu 
că Dumnezeu este acest cuvânt şi că aceasta este Scriptură îm- 
plinită, precum scrie în Scripturi. O, cuvântul Meu de peste 
tine s-a făcut mângâiere omului de pe pământ şi nădejde lui de 
ridicare din păcat, iar tu să fii cuminte cu Mine, tată, şi să 
asculţi de Dumnezeu, căci El este învăţătorul tău prin întuneri- 
cul cel gros, în care lumea trăieşte şi se preamăreşte spre 
pieirea ei. 

Am în ziua aceasta peste tine lucrare cu sfinţii, poporul 
Meu. Ceata proorocilor s-a coborât cu Mine la masa Mea cu 
tine, la moştenirea lor cea de azi, şi am între cei serbaţi de ei 
pe Daniel, om plăcut lui Dumnezeu, aşa cum Eu l-am numit 
în Scripturi. Măreţ şi dulce te învăţ învăţătura Mea, şi tot aşa 
şi sfinţii lucrează peste tine, iar tu caută să fii rodul învăţăturii 
cea din cer, tată, ca să nu grăiască Domnul zadarnic peste pă- 
mânt. învaţă, fiule, de la Mine şi de la sfinţi, căci mult de tot 
M-am aplecat Eu în zilele acestea de sfârşit de timp şi mult 
tânjesc să am un popor credincios şi sfânt şi cu putere pentru 
Mine şi pentru sfinţi, căci sfinţii, fiule, îl aşteaptă mult pe cel 
din urmă al Meu popor. Amin, amin, amin. 

O cu foc mistuitor în inimioară am aşteptat 
^cu, Doamne bun, venirea Ta şi împărăţia 
Ta pe pământ cu oamenii în vremea trupului meu. Tu coborai 
la mine şi-mi mângâiai rugăciunea cea pentru poporul Tău cel 
de atunci şi-mi alinai arsura inimii, căci dorul după Tine mă 
mistuia. Darul înţelepciunii şi al proorociei l-ai pus mult în 
duhul meu, şi cu el slujeam regilor pământului, căci pentru 
înţelepciunea mea cea de la Tine mă aşezau ei să cârmuiesc 
norodul lor, dar eu numai Ţie îţi închinam viaţa şi înţelepciu- 
nea mea. O, aşa popor ar fi să ai Tu în vremea aceasta, căci 
mari sunt împlinirile care trebuie să se ivească de acum, dar şi 
poporul Tău trebuie să fie pe măsura lor. 

O, popor atât de sprijinit din cer pentru credinţa ta în 
venirea Domnului şi pentru toată împlinirea ei peste pământ! 
Pe mine m-au supus regii oamenilor şi norodul lor slavei de- 
şarte să nu mă mai închin Domnului, ci omului să mă închin, 
dar eu am rămas credincios numai lui Dumnezeu, iar inimioara 
mea era numai în cer, şi îi ceream Domnului să aducă cerul pe 
pământ şi împlinirea împărăţiei Lui, precum era promisiunea 
Lui. Mi-a arătat Domnul încă de pe atunci Scripturile cele de 
ieri şi cele de azi, şi venirea Lui, şi învierea morţilor, şi stin- 
gerea credinţei pentru aceste Scripturi, care pe neaşteptate se 
vor ivi, şi mi-a arătat Domnul cum vor străluci cei înţelepţi din 
zilele din urmă, şi am proorocit de la Domnul că aceştia, care 
vor îndemna pe mulţi să umble pe căile dreptăţii, vor străluci 
cum străluceşte bolta cerului şi vor fi ca stelele în vecii vecilor. 
Aceasta este soarta pe care ţi-a hărăzit-o ţie Domnul, popor de 
azi, şi de aceea vine El cu atâta râu de cuvânt la tine, după cum 
este scris că «Răul lui Dumnezeu s-a umplut de ape; gătit-ai 
hrană lor, că aşa este gătirea Ta». O, Se zbate Domnul să ridi- 
ce spre credinţă mare şi spre înviere mare ţara română, pe care 
eu am văzut-o cu duhul, căci ea avea să fie ţara strălucirii la 
sfârşit, din pricina râului Domnului, care curge de la El peste 
ea, iar tu eşti sămânţa cea nouă, pusă de Domnul la crescut şi 
la rodit în ţarina neamului român, şi nu uita să iubeşti tu înţe- 
lepciunea cea de sus, ca s-o poţi pricepe şi ca s-o poţi face faptă 


în mijlocul acestui neam, căci noi, proorocii Domnului, am 
văzut-o de departe şi strălucită am văzut-o pe ţara cea de azi a 
Domnului. Tu, popor de azi, trebuie să înţelegi adânc şi cu 
mare credinţă lucrarea Domnului în zilele tale pe vatra neamu- 
lui român, căci neamul acesta are alegerea cea pentru venirea 
Domnului la el, şi iată cum vine Domnul şi Se face cuvânt 
peste acest neam ca să cheme din mijlocul lui la fericirea Sa 
neamurile pământului care aud de slava Domnului din tine! O, 
deschide cartea mea cu Domnul şi citeşte în ea cu rugăciune 
către Fiul Tatălui ca să-ţi dea El de la Tatăl pricepere şi ca să 
ştii să aduci spre sfinţenie acest neam prin rugăciunea ta, prin 
jertfa ta şi prin iubirea ta, căci Domnul va lucra ca să fie aşa. 
Amin. Te îndemn să fii umilit şi aprins de dor după slava Dom- 
nului, aşa cum am fost eu, dar caută cu rugăciune mare spre 
Domnul, ca El să împlinească. Amin. 

O, temeţi-vă de căderea din har! Temeţi-vă de nepăsare 
şi de nejertfire pentru biruinţa Domnului! Păstraţi şi împliniţi 
toate rânduielile Domnului! El cu mare bogăţie de har şi de cu- 
vânt v-a învăţat toate şi ştiţi toate. Căutaţi să vă aprindeţi dorul 
de toate împlinirile cele mari, cele veşnice, aşa cum mie mi-a 
fost dor. Aprindeţi-vă unul altuia dorul acesta, aşa cum noi 
ni-1 aprindeam, căci eu aveam ucenici credincioşi Domnului, 
prieteni iubitori de Dumnezeu ca şi mine, şi mâneam noi hrană 
curată, din seminţe curate, şi Domnul ne-a dat nouă înţelep- 
ciune mare peste toţi înţelepţii vremii de atunci, iar eu, Daniel, 
am luat de la El darul cunoaşterii vedeniilor şi a viselor, şi cu 
mare har din cer stăteam înaintea regilor, în numele Domnului, 
şi aveam umilinţă frumoasă, şi pentru ea ne iubeau regii, pe 
mine şi pe prietenii mei, şi Do mn ul ne scăpa din mâna celor 
ce voiau să ne ucidă pentru că ne închinam numai Lui. O, aşa 
să vă închinaţi şi voi, iar de om să nu vă temeţi, căci omul este 
neputincios şi nu ştie nici să crească, nici să scadă, căci pe de 
o parte trebuie să crească omul, iar pe de altă parte trebuie să 
scadă pentru lucrul cel mare al Domnului, iar aici trebuie adân- 
cime de duh ca să priceapă omul taina aceasta. O, ridicaţi-vă 
să împliniţi cu Domnul alături de voi Scripturile cele de apoi, 
căci noi, proorocii Domnului, aşteptăm cu mare dor pe Domnul 
biruitor peste timp şi împărăţia Sa pe pământ sfânt. Amin, 
amin, amin. 

O poporul Meu, măreţ te învăţ Eu în ziua 
^aceasta şi măreţ te învaţă şi sfinţii Mei. 
Ai grijă, tată, de toate rânduielile Mele de peste tine şi fa-ţi da- 
toria faţă de tot ce te-am învăţat, fiule. Eu când dau ceva spre 
lucru, să se lucreze aşa cum Eu rânduiesc, căci altfel rânduiala 
se strică şi cade, şi iată, Mi-e greu. O, Mi-e greu, şi dau să 
întăresc puterea Mea cea spre lucrare. O, uitaţi-vă, fiilor, câtă 
putere le-am dat Eu, Domnul, acestor fii înţelepţi în vremea 
proorocului Meu Daniel. El se sprijinea cu ei, şi a fost mare 
biruinţa Mea prin ei peste regii pământului. 

O, poporul Meu, îţi spun o pildă, tată. A făcut omul ma- 
şini mari şi grele pentru încărcătura pe care el o pune pe ele, şi 
a fost deştept omul la înţelepciune pentru sarcina cea grea pusă 
peste maşină, şi i-a făcut mai multe roţi maşinii şi aşa sprijină 
omul încărcătura lui cea multă pusă pe maşină. O, aşa am voit 
să fac şi Eu cu multul Meu greu, şi am voit să Mă sprijin pe mai 
mulţi pentru mersul carului Meu cel greu, dar mulţi s-au 
răzvrătit şi nu s-au bucurat pentru ajutorul dat de la Mine lor, şi 
aşa s-au răzvrătit aceştia pe cei pe care Eu Mă sprijin să câr- 
muiesc lucrarea Mea şi pe poporul Meu cel adunat Mie prin ea. 

O, Mă doare de la creştinii îndărătnici în duhul lor. Mă 
doare, că unii din ei dau încăpere multă în ei duhului 
îndărătniciei, iar carul Meu trage din greu, şi Eu sunt un Dum- 

nezeu milos, milos. O, milos să fii şi tu cu Mine, poporul Meu, 
şi să Mă asculţi, tată, dar ca să Mă asculţi trebuie să Mă iubeşti 
ca Daniel cu cei trei prieteni ai săi, care n-au fost vătămaţi de 
foc când pentru numele Meu ei au fost aruncaţi de cei îndă- 
rătnici în foc şi în alte încercări de trecut pentru slava numelui 
Meu purtat de ei. O, apleacă-te să-Mi porţi iubire, poporul 
Meu, ca să nu trăieşti zadarnic pe pământ, căci oamenii trăiesc 
zadarnic pe pământ, fiule, şi tot aşa şi pier. O, apleacă-te să-Mi 
porţi iubire, ca să nu grăiască Domnul zadarnic peste pământ! 
Te-aş învăţa zi şi noapte şi nu M-aş uita la omul hulitor, care 
se împiedică în multul Meu cuvânt de peste tine. Te-aş învăţa 
mereu, numai tu să ai grijă să Mă doreşti, fiule, ca să te pot Eu 


face tălmăcitor al limbilor încâlcite ale oamenilor măreţi în 
duhul lor, şi ca să vadă ei harul Meu lucrător în tine, şi apoi să 
slăvească ei numele Meu, care este pe creştetul tău, poporul 
Meu. Hai, tată, să ne sprijinim unii pe alţii, că e greu de dus 
lucrul Meu cel mult şi carul Meu cel greu! Hai, poporul Meu, 
să răscumpărăm vremea, fiule! Vezi cum au lucrat proorocii, 
citeşte în Scripturi şi vezi, şi caută să preţuieşti proorociile, ca 
să ai de la Mine şi de la ei plată de prooroc, poporul Meu. O, 
vino, vino mereu la starea cea de sus a înţelepciunii Mele în 
tine, căci vremea Mea cu tine este să lucrăm şi mult să lucrăm 
lucrarea cerului pe pământ, poporul Meu. Amin, amin, amin. 

17/30 decembrie 2008 

CUVÂNTUL LUI DUMNEZEU DIN ANUL 2009 


Praznicul Naşterii Domnului 

Duhul rău al necredinţei se înteţeşte pe pământ. Vremea lepădării 
de credinţă - acest pârjol a intrat în România; ţara strălucirii. 
Păcatul necredinţei s-a făcut om şi caută să tragă la pământ stelele 

cerului. 

M ai întâi aduc înapoi şi aşez la locul ei puterea 
Mea cea pentru coborârea Mea cuvânt pe pă- 
mânt. Eu, Domnul Iisus Hristos, îmi întăresc porţile ca să intru 
cuvânt în cartea Mea de azi cu sărbătoarea cea pentru naşterea 
Mea între oameni, din mamă Fecioară născut în mijlocul popo- 
rului Israel acum două mii de ani. 

Tatăl, Fiul şi Duhul Sfânt Mângâietorul, acesta este nu- 
mele lui Dumnezeu. Eu sunt Dumnezeul lui Avraam, al lui Isaac 
şi al lui Iacov, dar dacă aceştia ar fi acum pe pământ purtând 
numele Meu, n-ar crede lumea în ei pentru Mine, căci lumea e 
tare la cerbice şi nu ştie să vadă şi să audă ca Dumnezeu, şi face 
acestea ca omul, iar cine este om şi atât, acela lucrează cu 
mintea, iar mintea îl duce departe de Dumnezeu pe om. 

Pace vouă, copii din porţi! Duhul Sfânt Mângâietorul vă 
mângâie pe voi pentru zdrobirile de peste voi. Nu spun aceasta 
pentru voi, ci pentru duhul rău spun, ca să audă el din gura Mea 
cuvântul puterii Mele şi să se depărteze de la voi cu toată lu- 
crarea zdrobitoare pe care o aduce peste voi. Vă numesc mereu 
copii, pentru cei mari vă numesc aşa, căci cei mari nu ştiu să 
fie copii ca voi. Voi aveţi iubire de copil, iar cei mari au altceva 
în ei, şi sunt chinuiţi cei mari, şi tot aşa şi văd, şi tot aşa şi aud, 
şi tot aşa şi cred aceştia, dar inima şi aşezarea cea dinăuntrul 
omului n-o ştie decât omul şi Dumnezeu, iar ce este în afară 
de aceasta este de la diavol, care-i strică omului ochiul, şi apoi 
tot trupul, precum Eu, Domnul, am spus că dacă ochiul omului 
este rău, tot trupul lui este rău, iar duhul trupului este mintea. 

Eu, Domnul, am putere să depărtez de peste voi zdro- 
birile care se nasc din duhul întunericului să dea în voi ca să-Mi 
slăbească puterea Mea de peste voi. Eu, Domnul, vă aşez pe 
voi în Duhul Sfânt Mângâietorul şi lucrez în ziua aceasta cu- 
vânt de naştere de sus pentru cei ce vă iubesc pentru numele 
Meu şi pentru cei ce vă urăsc pentru numele lor, copii din porţi. 
Cei ce vă iubesc pentru numele Meu, nu greşesc aceia că fac 
aceasta, căci aceia pentru Mine şi nu pentru voi fac aceasta, şi 
aşa Mi-am cules şi îmi culeg Eu din spini un popor, şi vă am 
pe voi culegătorii Mei ca să Mă ajutaţi să-i culeg pe cei ce 
iubesc duhul învierii din păcat, şi sunteţi ajutaţi de oştirile înge- 
reşti, tată, precum este scris despre lucrarea venirii Mele cu 
ziua judecăţii de apoi. Amin. 

O, ce de necredinţă pe pământ! O, poporul Meu, cobor 
la tine cu sărbătoarea naşterii Mele din mamă Fecioară şi îţi 
spun cuvântul durerii lui Dumnezeu. O, ce de necredinţă pe 
pământ, tată! O, cât de mult se înteţeşte acest duh rău pe pă- 


mânt, tată! O, cum să te scap Eu pe tine de acest duh rău, omo- 
râtor de om pe pământ? Păcatul care îl zdrobeşte pe om, a- 
ceasta este plămada din care vreau să-l nasc pe om, să-l înviez 
pe om din moartea aceasta, căci altfel de aluat nu este omul, 
bietul de el. Te-am învăţat, fiule, să nu te uiţi pe fereastră, că 
afară e numai moarte, tată. Te-am învăţat să ieşi din lume şi 
i-am spus duhului lumii să iasă din tine, şi te învăţ mereu Du- 
hul lui Dumnezeu, poporul Meu, căci duhul cel potrivnic lui 
Dumnezeu e sculat acum cu sculare mare şi intră cu carele lui 
în ţara Mea şi a ta ca să semene în ea sămânţa lui cea rea, ne- 
ghina lui cea neagră, care înnegreşte sufletul omului. E vremea 
lepădării de credinţă pe pământ. A venit acest pârjol şi în ţara 
Mea de azi, căci iată unde Mi-am făcut casă de ven ir e acum, 
la sfârşit de timp! M-am aciuat pe vatra neamului român, şi 
din ţara lui străluceşte cuvântul Meu întru cea de a doua ven ir e 
a Mea de la Tatăl la om, iar din pricina strălucirii Duhului Sfânt 
Mângâietorul în mijlocul acestui neam, ţara lui se numeşte prin 
Scripturi ţara strălucirii, pe care au văzut-o de departe proo- 
rocii, ţara Duhului Sfânt, Care trâmbiţează peste pământ vestea 
venirii Fiului lui Dumnezeu cu noua împărăţie. Amin. 

O, poporul Meu, împărăţia lui Dumnezeu nu este din 
lumea aceasta, şi zadarnic o aşteaptă omul să vină, căci ea vine, 
dar omul nu ştie nimic, nimic despre ea, iar când Eu îi spun lui 
că ea vine, şi el nu vede venirea ei aşa cum Eu îi spun lui, 
atunci el se scoală şi Mă face mincinos şi Mă defaimă cu min- 
tea lui, aşa cum M-au defăimat cei ce au râs de Mine acum 
două mii de ani, de M-au numit smintitor. Mi-a spus atunci 
poporul iudeu că am demon, şi tot aşa îmi spune şi azi. Mi-a 
spus că petrec cu păcat şi cu păcătoşii pe pământ, şi tot aşa îmi 
spune şi azi. Era scris de Mine în Scripturile cele de demult că 
voi veni prin mamă Fecioară născut pe pământ şi că voi fi 
împăratul făpturii, însoţit de împărăţia Mea, iar poporul iudeu 
s-a speriat şi M-a strivit ca să nu mai fiu, şi a scos de minciună 
tot ce am vestit Eu în vremea Mea cu el pe pământ, dar Eu am 
fost şi sunt împăratul făpturii, şi sunt cu împărăţia Mea în cei 
credincioşi, iar cei credincioşi Mie nu sunt din lumea aceasta, 
precum şi cei necredincioşi Mie nu sunt din împărăţia Mea. 

O, nu sunt mincinos, omule, prin ceea ce Eu am spus şi 
spun pe pământ, dar eşti tu neputincios cu mintea, şi mai nepu- 
tincios cu inima şi cu credinţa ca să ştii tu ce înseamnă Dum- 
nezeu pe pământ cu omul. Cel ce nu se naşte de sus, acela este 
de jos, şi nu ştie unul ca acela să vadă şi să înţeleagă. Nu în- 
seamnă că Eu dacă nu M-am aşezat văzut să cârmuiesc pe 
pământ cu toiag de fier noroadele, nu înseamnă aceasta că 
Scripturile au minţit. Am cârmuit noroadele şi până să vin năs- 
cut pe pământ, şi am făcut aceasta şi după ce am înviat din 
moartea pe care Mi-a dat-o poporul Israel, şi nu sunt mincinos, 
ci omul este mincinos, pentru că este necredincios, pentru că 
nu-L iubeşte pe Dumnezeu. Cel necredincios este aşa pentru 

că nu-L iubeşte pe Dumnezeu, căci Dumnezeu nu-i poate da 
omului aşa cum ştie omul să primească şi să aibă. Eu caut să 
Mă dau Eu omului, nu să-i dau lui altceva să aibă. Eu pe Mine 
voiesc să Mă aibă omul, şi nimic altceva să nu aibă el, dar iată, 
Eu nu sunt din lumea aceasta, iar omul iubeşte ca pe pământ, 
îi iubeşte pe ai lui, nu pe Mine. 

O, mamă Fecioară, o, mamă a Mea! Omul iubeşte ca pe 
pământ, mamă. Nu pot să-l ajut pe om, mamă. 

uvântul Tău cel ceresc e dulce, Fiule 
ceresc, dar omul este departe, departe de 
duhul iubirii cereşti, departe de Tine, şi de aceea e atât de ne- 
căjit omul şi nu-şi găseşte mângâierea. Dulce Ţi-a fost Ţie du- 
hul meu cel credincios şi despărţit de lumea aceasta, şi Te-ai 
sălăşluit acum două mii de ani în pântecele meu cel fecioresc 
şi ai venit pe pământ. M-ai făcut cale a Ta de venire şi ai venit 
pe pământ. Atât de tainic ai venit, atât de tainic ai trăit, atât de 
tainic ai lucrat şi ai cuvântat cuvântul împărăţiei cerurilor şi 
venirea ei pe pământ la oameni, dar poporul iudeu Te-a scos 
mincinos şi Te-a dat la pieire, Dumnezeule-Fiu. Suspini de 
atunci şi până azi, iar azi suspini ca azi, Dumnezeule-Fiu. O, 
tot atât de tainic lucrezi şi azi, nici azi nu găseşti inimi care să 
Te cunoască şi să se facă ele împărăţie a Ta, frumoasă ca şi 
Tine, frumoasă prin credinţă, căci numai cu credinţa poate 
omul lua şi cunoaşte faţa Ta şi împărăţia Ta lucrătoare în om. 
Vai celui ce aşteaptă ca pe pământ venirea Ta şi împărăţia Ta, 
Dumnezeule-Fiu, şi acest vai se vede peste tot, de parcă omul 
ar fi vrednic şi gata pentru ca Tu să vii şi să-i dai lui după aş- 
teptările lui, dar fericit este omul care Te cunoaşte şi care Te 
poartă apoi, după înţelepciunea Ta cea pentru cei credincioşi 
Ţie! Acum două mii de ani Te-ai născut din trupul meu cel fe- 
cioresc, Dumnezeule-copil, iar azi naşterea Ta pe vatra neamu- 
lui român este cuvântul Duhului Sfânt, Dumnezeule-Fiu, 
Cuvinte al Tatălui, căci Tatăl este în Tine, este în cuvântul Tău, 
şi Tu eşti Tatăl, Fiul şi Duhul Sfânt Mângâietorul, şi nu eşti 
singur, iar naşterea lui Dumnezeu pe pământul român se face 
râu al vieţii şi lucrează tainic, căci omul nu ştie ce înseamnă 
Dumnezeu pe pământ şi în cer, în cer şi pe pământ deodată. 

O, popor hrănit de Fiul meu Cuvântul, nu putem să-l 
ajutăm pe om! Omul iubeşte ca pe pământ. Fe-a dat Fiul meu 
daruri oamenilor, dar oamenii nu ştiu să le ia de la Dumnezeu, 
căci nu au credinţă, bieţii de ei, şi nu au cunoştinţă pentru 
credinţă, că mare dar este să aibă omul această cunoştinţă. O, 
ce de necredinţă pe pământ! O, cum să te scape Dumnezeu pe 
tine de acest duh rău, omorâtor de om pe pământ? Nu mă doare 
de Fiul meu, Cel batjocorit şi azi de cei ce F-au răstignit atunci, 
ci mă doare de om, şi mă doare de ei. O, cum să fac să strig la 
ei să le dau de ştire că Fiul meu nu a fost nici atunci şi nu e 
nici acum din lumea aceasta ca să-F judece omul ca pe un om. 

O, popor care F-ai răstignit pe Fiul meu Cel Unul născut 
din Tatăl şi din mine apoi! Răzvrătirea ta e lungă de două mii 
de ani. O, ce lung e acest păcat al tău, poporule iudeu! A voit 
Fiul meu să te altoiască, şi ca să fii de soi bun apoi, şi tu n-ai 
voit aşa. Din pricina îngâmfării n-ai voit aşa, iar îngâmfarea 
ţi-a omorât credinţa şi puterea ei şi te-a smuls din braţele iubirii. 
Puteai să crezi în Fiul meu, în Dumnezeul meu şi al tău, dar 
n-ai voit. Din pricina îngâmfării n-ai voit. Te-ai uitat la El ca 
un om, ca la unul asemenea ţie, şi ai văzut ca tine dacă te-ai ui- 
tat ca tine şi nu ca El. Era scris în prooroci venirea Fui, iar tu ai 
stat la pândă când a venit şi I-ai strivit trupul şi ai zis că nu mai 
este, şi ai spus atunci această minciună, şi o spui şi azi, pentru 
că eşti fiul minciunii, fiul tatălui ei. Ai hulit atunci pe Fiul meu 
şi F-ai numit prieten al vameşilor şi al desfrânatelor ca să-F poţi 


ucide ca un drept ce te credeai. O, tot aşa lucrezi şi azi cu duhul 
tău cel unul peste toţi ai tăi, căci tu voieşti să fii dumnezeu, dar 
Dumnezeu nu moare aşa cum mori tu, ci El înviază, aşa cum tu 
nu poţi să înviezi, dar poate El, şi ai văzut că poate, şi ar fi putut 
şi pentru tine dacă n-ai fi fost îngâmfat. Ai însă la El din mij- 
locul tău martori împotriva necredinţei tale, ai o rămăşiţă mică, 
şi care ţi-a scăpat de sub mână şi s-a dat lui Dumnezeu Fiul 
meu, şi din această rămăşiţă aleasă prin har s-au născut apos- 
tolii, vestitorii Fiului meu peste pământ, şi aceştia stau înaintea 
neamurilor pământului şi înaintea cerului martori ai răstignirii 
şi ai învierii Fiului meu, şi aceştia s-au aşezat pe scaune, precum 
este scris, şi judecă de pe ele poporul Israel pentru necredinţa 
lui în Fiul meu Iisus Hristos. Nu poţi să ieşi nevinovat oricât ai 
umbla tu să nimiceşti şi azi fiinţa Fiului meu. El Se ridică cu 
mare putere şi va fi biruitor, dar poţi să fii iertat de vina ta cea 
de atunci şi cea de acum, poţi prin iubirea Fiului meu şi prin 
cuvântul Fui de azi, căci stă mărturie de două mii de ani iubirea 
Fui cea de pe cruce. O, întinde mâna, întinde-o cu umilinţă spre 
El, căci împărăţia ta nu e din lumea aceasta aşa cum dai tu să 
ţi-o faci şi să ţi-o aşezi, căci tu mori cu trupul şi te aşezi atunci 
vrând-nevrând înaintea Fiului meu, Judecătorul făpturii, şi ochii 
tăi îl vor vedea pe El împărat al făpturii. Te chem şi te aştept 
sub crucea Fui, sub care eu F-am plâns dumnezeieşte după ce 
tu F-ai chinuit şi F-ai omorât apoi. Te chem cu iubire şi cu ier- 
tare, căci aşa ştie să facă iubirea. Suferinţa Fui de pe cruce e 
dovada iubirii Fui pentru tine mai întâi, şi apoi pentru restul 
popoarelor. Inima mea de mamă a Fui, mamă veşnic Fecioară, 
te cheamă la pocăinţă şi la spălare de păcatul hulei asupra Fiului 
lui Dumnezeu, Hristos, Copilul meu Cel de atunci şi de acum. 
El este Dumnezeul lui Avraam, al lui Isaac şi al lui Iacov, 
fiindcă El este Dumnezeul celor vii, nu al celor morţi, şi este 
Dumnezeul lui Moise, care a spus vouă: «Vine Unul după mine, 
Care este mai mare ca mine; de Acela să ascultaţi!», dar voi 
nu ştiţi să citiţi lucrarea proorocilor, căci proorocii vorbesc pe 
limba lui Dumnezeu, nu pe cea a oamenilor, iar dacă v-aş mai 
spune şi despre Ioan, cel ce v-a vestit vouă pocăinţa, aţi fi tot 
aşa de necredincioşi şi pentru el. 

O, daţi drumul de pe voi legăturii care vă ţine legaţi în 
ea ca să nu vă pocăiţi, ca să nu fiţi luminaţi! Iisus Hristos, Fiul 
Tatălui Savaot şi Fiul meu, Cel Unul născut din pântecele meu 
fecioresc acum două mii de ani, precum a fost proorocia cea 
din Scripturi, şi născut în peşteră la Betleem, El vă cheamă la 
împăcare cu El, la nunta Fui cu mireasa Fui cea din români, 
în vreme ce voi îl huliţi şi azi ca pe un desfrânat numai pentru 
că a iubit lumea, ca pe toţi cei păcătoşi să-i mântuiască din 
păcat, El vă cheamă şi pe voi ca şi pe aceia la iubirea Fui cea 
mântuitoare. Iubiţi, şi vi se va ierta vouă! Amin. Credeţi în El, 
şi veţi avea viaţă veşnică, după promisiunea Fui! Amin. Făsaţi 
pietrele jos, sau aruncaţi-le în voi spre umilinţa voastră, căci 
Fiul meu Iisus Hristos este Dumnezeul părinţilor voştri 
Avraam, Isaac şi Iacov şi Moise şi toţi cei de până la voi popor 
Israel, şi este şi Dumnezeul vostru, chiar dacă voi nu credeţi 
în El, dar El este şi va fi, şi nici un cuvânt născut din gura Fui 
nu va fi să nu se împlinească! Amin. 

Iar tu, popor micuţ, ales de Fiul meu Cuvântul din nea- 
mul român, tu care te-ai lăsat să fii iatac Fiului meu Dumnezeu, 
Care vine în zilele acestea şi grăieşte peste pământ cuvântul în- 
toarcerii Fui după două mii de ani de la Tatăl la om, tu ascun- 
de-te puţine clipe, căci păcatul necredinţei s-a făcut om şi 
bântuie peste tot ca să tragă la pământ stelele cerului. Păcatul 
acesta este om, şi îţi spun aceasta ca să poţi să cunoşti acest 
păcat şi să ajuţi oamenii să scape de cursa lui, de faţa lui as- 

cunsă. Stai înaintea Domnului, stai cu credincioşie, ca să poată 
El veni la tine învăţător peste pământ. Eu L-am purtat în braţe 
şi L-am mângâiat mult şi am plâns cu El mereu, iar tu să-L porţi 
în tine şi să-L mângâi şi mai mult şi să plângi cu El pentru tot 
omul pierdut prin necredinţă, şi eu te voi mângâia pentru jertfa 
ta cea pentru Fiul meu iubit, Cel chinuit de poporul Israel, care 
nu L-a primit pe El din partea Tatălui Savaot, Care L-a trimis. 

O, Dumnezeule-Fiu, o, Fiule scump, e mare războiul cel 
împotriva Ta, Fiule scump, dar eu din cer de lângă Tine aduc 
pe pământ cale dulce spre oameni pentru salvarea Ta. Amin, 
amin, amin. 

O mamă a Mea, Eu sunt Dumnezeu-Fiul, 
jmamă! Nu Mă doare pentru Mine, ci 
pentru om, mamă. Tot ca şi pe tine Mă doare şi pe Mine, şi tot 
aşa îi doare şi pe cei ce Ne poartă ca să fim pe pământ cu cei 
credincioşi de azi venirii Mele de acum. Nu de ei îi doare, ci 
de cei ce dau în ei azi aşa cum a dat în Mine cu învinuiri 
poporul Israel, şi aşa cum şi azi dă el în Mine cu aceleaşi în- 
vinuiri, căci ochiul lor este rău ca şi trupul lor tot, iar trupul 
lor e din părinţi, şi Noi grăim cu omul, mamă, şi îl vom trezi 
pe om dacă va vrea să se trezească şi să vegheze să nu i se 
spargă casa, să nu i se fure avuţia, mamă, căci casa Mea în om 
este credinţa, iar avuţia lui sunt Eu. Amin. 

O, poporul Meu, să fii, tată, ostaş curat la credinţă şi să 
veghezi cu Mine, fiule. E sărbătoare de naştere, iar Eu te-am 
învăţat ca să veghezi, şi am întins mâna spre cei ce Mă defaimă 
şi azi, căutând şi spre ţara Mea de azi ca să semene şi în ea la 
vedere sămânţa dezbinării între fraţi, sămânţa necredinţei în Iisus 
Hristos, dar tu rămâi în duhul naşterii de sus, rămâi pe stâncă, 
fiule, rămâi de strajă, tată, căci nimic, nimic n-au de câştigat pe 
pământ şi în cer cei ce se apleacă spre hulă asupra Fiului Tatălui 
Savaot, şi iată, acum, duhul desfrânării îi va arăta pe fiii lui, şi 
toţi cei ce îl iubesc pe el, toţi cei ce iubesc minciuna se vor apleca 
spre hulă asupra curăţiei Mele şi a mamei Mele Fecioara, şi va 
fi ca în vremea lui Moise, când tot aşa au primit şi aceia prin 
păcatul cel iubit de ei şi au pierit prin acest păcat. 

Pace ţie, popor binecuvântat pentru credinţa ta în lu- 
crarea Mea de ieri şi de azi! Credinţa ta te mântuieşte, tată, din 
orice greu, din orice strâmtorare, şi iată, suntem în sărbătoare 
de naştere şi ne vom mângâia din râul cuvântului Meu, în care 
Eu te ţin, ca şi sfinţii Mei. Amin. 

îl mângâi pe poporul Meu, care vine azi spre izvorul cu- 
vântului Meu cu colindele naşterii Mele din mamă Fecioară şi 
îl îndemn pe el la veghe cerească în vreme de mare întuneric, 
de mare necredinţă peste pământ. 

Te mângâi cu duhul înţelepciunii cereşti, poporul Meu. 
îţi ascult colindul cel pentru Mine, fiule. O, învaţă şi tu să 
mângâi durerea Mea de pe pământ şi leagă-Mă la rane, poporul 
Meu, ca să pot să-ţi spun când voi veni cu ziua dreptăţii că rănit 
am fost, şi tu Mi-ai legat rana şi M-ai mângâiat şi Mi-ai dat 
putere şi vindecare, şi Mi-ai dat ca să ai, ca să-ţi dau şi Eu ţie, 
poporul Meu. Amin, amin, amin. 

25 decembrie 2008/7 ianuarie 2009 

Soborul Maicii Domnului 

Nemulţumirea este răzvrătire. Poveţe pentru fiicele poporului sfinţit. 
Păcatul nerecunoştinţei pentru binefacerile lui Dumnezeu. Păcatul 
călăuzirii după voia proprie. Biserica Domnului nu va putea fi 
biruită nici de porţile iadului. 

Tf arăşi grăiesc. E sărbătoare, poporul Meu, şi Eu 
JA, iarăşi grăiesc bisericii Mele, căci sunt preot în veac 


după rânduiala lui Melchisedec, după rânduiala Tatălui Meu, 
aşa cum este scris. Sunt învăţătorul tău şi iarăşi grăiesc cu tine 
în zile de sărbătoare de naştere, poporul Meu de azi. O, nu e 
multă grăirea Mea. Pentru Mine şi pentru cei din cer nu e multă 
grăirea Mea, nu e multă, dar e multă pentru mintea omului care 
nu vede bine petrecerea Mea cu tine, dar tu trebuieşti mereu 
învăţat şi întărit, mereu, mereu ocrotit de cuvântul Meu, care 
naşte peste tine pază cerească, urare şi binecuvântare cerească, 
tată. Tu eşti îndurerat, şi trebuieşti mângâiat mereu, căci sunt 
între cei ce vin spre acest izvor al Meu şi îi ia apoi duhul cel 
potrivnic Mie şi îi face şi îi ridică împotrivitori Mie şi ţie apoi, 
şi ei cred că dacă te urăsc apoi pe tine fac slujire oamenilor şi 
lui Dumnezeu prin aceasta. Tu însă întăreşte-te în răbdare şi în 
duhul liniştii şi în nădejde, şi cu iubire ca a Mea cere cu Mine 
Tatălui nostru să aducă pace pe pământ, şi pace ţie apoi, popor 
mititel şi greu încercat acum. 

Slavă Tatălui şi Fiului şi Sfântului Duh în cer, şi pace pe 
pământ şi bunăvoirea Domnului între oameni să fie, iar pe 
pământul binecuvântat, pe care Eu Mi-am aşezat cortul lucrării 
Mele, multă, întreit de multă pace! Amin. 

Pace de la Tatăl peste Mine şi peste tine, căci Eu sunt 
cu tine în cuvânt şi nu te las singur la greu, poporul Meu! Omul 
nemulţumit de tine şi de Mine dă să ne strivească, dă să ne 
rănească greu. Eu însă te mângâi şi te învăţ să fii copilul Meu, 
să fii copil te învăţ, ca să te pot ocroti, fiule, cu mama Mea 
Fecioară să te pot ocroti şi să te pot îngriji, căci tu ai duşmani. 
Mă uit cu jale la lucrarea lor, Mă uit mereu, căci s-a făcut mare 
lucrătura lor cea potrivnică Mie şi ţie şi fac rău cu aceasta oa- 
menilor şi loruşi, şi nicidecum nu aduc ei slujire lui Dumnezeu 
prin ura lor, căci ura nu poate lucra decât numai rău. O, dacă 
tu ai vină înaintea Mea, sunt Eu, Cel ce am peste tine dreptul 
să te îndrept, să te iert prin umilinţa ta, dar cel ce vine şi se uită 
la tine cu ochii lui, şi se duce apoi şi te dă spre batjocură la cei 
ce aşteaptă batjocorirea Mea şi a ta, aşa cum făceau şi cu Mine 
fariseii şi iscoadele lor, acela nu face decât rău oamenilor şi 
luişi. Te învăţ umilinţa, fiule, te îndemn spre ea, căci Eu, Dom- 
nul, aceasta am lucrat înaintea celor ce căutau Mie vină. Mama 
Mea Fecioara n-a scos un cuvânt de apărare pentru Mine, şi 
nici Eu, când, căutându-Mi vină Mie, M-a dat la moarte popo- 
rul Israel, pe care am dat să-l învăţ spre împărăţia cerurilor 
când am venit cu ea la el să i-o dau. Omul însă este învăţat 
să-i dai ceva ca pe pământ, nu numai să-i fagăduieşti şi atât, şi 
mai ales făgăduinţe cu împliniri tainice, aşa cum Eu, Domnul, 
lucrez peste pământ împlinirile toate, şi dacă nu-i dai ceva pe 
pământ, el vine spre dezamăgire şi se ascunde şi fuge şi apoi 
aruncă înapoi cu pietre şi nu-i este ruşine de fapta lui. 

O, ce urât este omul care lucrează fără Dumnezeu! Ce 
urât este cel ce-I ia Domnului dreptul de Judecător al omului 
şi judecă el omul fără să-i spună Do mn ul să facă aceasta! Dar 
celui ce i se încruzeşte inima din pricina nemulţumirii lui şi a 
îndoielii lui, acela simte nevoie de răzbunare, căci duhul cel 
potrivnic Mie se foloseşte de răutatea omului şi de nemulţu- 
mirea cea din inima omului, iar nemulţumirea este răzvrătire, 
este păcat. Eu, Domnul, sunt neputincios de tot pentru unul ca 
acela, căci omul îndărătnic nu poate să se plece, nu poate să 
ierte întreg, şi iartă numai cât îi trebuie lui dacă dă să ierte. 

O, ce lipsă de naştere de sus are cel ce nu stă cu smerenie 
lângă Dumnezeu! Oricât ar fi omul de vinovat, smerenia şi umi- 
linţa inimii îl albeşte strălucit înaintea Mea, iar Eu îl iau apoi în 
braţele Mele pe acela, dar cum să-l mai iau Eu în braţe pe cel 
ce-Mi ia Mie dreptul de a-1 judeca sau de a-1 ierta pe om? 

O, poporul Meu, învaţă de la mama Mea Fecioara bună- 

tatea şi iubirea şi răbdarea şi nădejdea, fiule, şi nu vei ajunge 
să trebuiască să ierţi, căci aceste daruri sunt daruri care nu pun 
la socoteală răul. O, mama Mea este mamă. Ea este mângâiere 
şi iubire şi mare curăţie, poporul Meu. 

Să ia de la tine poporul, mamă! Să ia şi să aibă de la tine 
poporul, o, mama Mea! 

O Fiule al meu, eu sunt a Ta, şi Tu eşti al 
^meu, Fiule scump, şi sărbătorim cu 
poporul clipe de naştere, clipe de sus. îi rog pe cei zdrobiţi mult 
acum, îi rog să ia de la mine mângâiere, şi apoi să umble cu 
Tine şi cu mine la inima poporului îngrijit de Tine şi de ei. 
Chiar dacă ei sunt slăbiţi de puteri în porţi, noi ne dăm lor ca 
să poată prin noi. Amin. 

Să înţelegi, poporule ocrotit, să înţelegi că nu ei te 
povăţuiesc. Nu-i lua pe ei din gura lor, ci ia-L pe Fiul meu, şi 
ia-mă pe mine în ziua mea de serbare învăţătoare peste tine, că 
e mult de îndreptat la inima şi la statura ta şi la cugetul tău. 

E ziua mea de sobor între sfinţi şi voiesc să povăţuiesc 
pe fiicele poporului sfinţit, aşa cum şi în alte grăiri cu ele le-am 
povăţuit. îmi cer sfinţii lucru peste poporul cuvântului Fiului 
meu, căci sfinţii aşteaptă biruinţa Lui în cer şi pe pământ. Sunt 
cea sărbătorită azi între sfinţi pentru naşterea cea trupească pe 
care am dat-o Fiului meu acum două mii de ani. 

Vă dăm din noi, copii din porţi. Luaţi putere în inimioare 
şi umblaţi iarăşi o clipă la inima celor îngrijiţi de noi şi de voi 
şi spuneţi-le din partea celor din cer că e mare păcat păcatul 
nerecunoştinţei pentru binefacerile lui Dumnezeu peste om, şi 
e şi mai mare păcat să se călăuzească omul după simţirea lui, 
după cuvântul lui pus peste el şi peste cei de lângă el câtă 
vreme cuvântul Domnului însoţeşte acest popor. Sunt mamă 
dulce şi învăţ cu dulce poporul să se ferească de păcat, căci cel 
mai dulce învăţător este cel ce umblă la fiinţa omului ca să i-o 
arate lui, şi apoi să-i arate cum trebuie să fie fiinţa lui şi lucra- 
rea ei. Aveţi, fiilor mici, aveţi înţelepciune mare pusă de Tatăl, 
de Fiul şi de Duhul Sfânt în voi pentru poporul care s-a apro- 
piat şi care încă se apropie să fie în trupul bisericii de nou Ieru- 
salim pe pământ. O, nu slăbiţi să împărţiţi darul Domnului pus 
în voi pentru poporul cel nou, pentru biruinţa lui Hristos, căci 
rostesc acum cu har mare cuvânt şi spun aşa: nici porţile iadu- 
lui nu vor putea birui biserica Fiului meu, înnoită de El în zilele 
acestea şi pusă pe piatra ei cea dintâi, după cum a fost şi este 
lucrarea cea de azi, cea de la sfârşit de timp a bisericii Fiului 
meu Iisus Hristos. Amin. El este Cel ce lucrează prin ea, El 
este Arhiereul ei în veac după rânduiala lui Melchisedec, El 
este Stăpânul şi învăţătorul ei. Amin. 

O, fiilor călăuzitori pentru acest popor nou, feriţi-vă de 
lovituri, fiilor! Ascundeţi-vă din calea lor, căci voi sunteţi firavi 
din pricina multului greu de peste voi, şi din cer şi de pe 
pământ, căci Fiul meu Şi-a lăsat îndurerata Lui iubire peste 
voi, căci voieşte să mântuiască lumea, dacă ea va voi, şi prin 
acest cuvânt din El izvorât peste poporul de azi voieşte El să 
spele lumea de păcat şi să-Şi călăuzească un popor credincios, 
întăriţi credinţa poporului cel credincios! întăriţi peste el ve- 
ghea şi ascultarea şi smerenia! Lucraţi cu atenţie şi cu mare 
milă şi cu mare cercetare, căci mulţi trebuie îndreptaţi la faptă 
şi la duh, numai să poată ei să asculte de lucrarea cerului de 
peste ei. Duioşia mea de mamă se amestecă acum în cuvânt de 
învăţătură şi de trezire mare peste poporul sfinţit, căci vremea 
de afară îl strânge din părţi, şi el nu ştie, căci este ocrotit. 
Purtaţi cu tot poporul ranele de pe voi, căci pietre cu multul 
sunt aruncate în voi de la cei ce au venit şi au stat şi s-au uitat 
şi au plecat să lovească în voi. O, măcar de-ar fi cei drepţi 


aceştia, dar se petrece ca şi în vremea mea şi a Fiului meu. Vă 
dau, copii răniţi de dor şi de durerea Fiului meu lăsată de El 
peste voi, vă dau daruri din ale mele ca să puteţi cu ele. Răb- 
dare vă dau să aveţi în faţa celor ce vă lovesc, şi iubire vă dau 
şi umilinţă vă dau şi nădejde vă dau şi multă, multă bunătate 
în inimioare, căci sunteţi fiii Fiului meu, şi cu a Lui bunătate 
semănaţi. Amin. 

O, Fiule scump, Te nasc în inimile poporului Tău. Te 
aşez în ei frumos cum eşti Tu. îi învăţ să fie mici şi copii ca şi 
Tine, căci Tu aşa ai stat în braţul meu, copil iubit şi dorit de 
cei zdrobiţi ca şi Tine pe pământ pentru calea cea plină de 
umilinţă şi de ispite a omului spre Tine! Pace Ţie în zile de 
naştere a Ta cu poporul Tău, şi îl vom naşte pe el mereu, mereu, 
Fiule scump! Amin, amin, amin. 

F ace poporului călăuzit, mamă! O, să stea 
la călăuzit poporul, mamă! Să se nască 
mereu, mereu de sus, din cuvântul Meu ori de câte ori Eu vin 
cuvânt peste el, mamă. 

Fii mic, poporul Meu, ca să te pot învăţa, tată, căci iată, 
pe cei mari nu i-am putut avea la învăţat, căci sunt ei învăţaţi, 
şi aceia nu ştiu să se plece din pricina măririi pe care zic că o 
au. Am voit cu dor să-i fi putut face şi pe ei copii, dar ei n-au 
putut aşa. Iubirea de copil dacă omul n-o învaţă de pe nicăieri 
cu duhul şi cu fapta şi cu simţirea lui, unul ca acela nu poate 
avea nici bunătate, nici milă, nici iertare, nici învăţător. O, 
măcar dacă n-ar da să-i strivească pe cei ce stau mici, măcar 
de n-ar râde de cei ce stau mici! 

Fii mic, poporul Meu, ca să te pot învăţa mereu, tată! 
Fii mic, ca să te pot purta pe braţe! închide-ţi ochii şi urechile 
înspre cei ce râd de tine, căci au stat în staulul Meu cel ocrotitor 
de fii şi s-au uitat şi au plecat şi au luat pietre şi aruncă înapoi. 
Mă doare de la Mine până la voi, dar pe calea Mea nu este alt- 
fel, poporul Meu. Tu însă nu te teme pe calea Mea cea plină 
de ispite. Aşa e calea Domnului, e cu duşmani, e cu trădări spre 
ea, dar nu uita cuvântul rostit de Mine pentru cei mântuiţi, 
cărora le-am spus şi le spun şi azi: Eu sunt Calea, Adevărul şi 
Viaţa, Eu sunt toate acestea, şi nu uita că Eu sunt puţin, puţin 
iubit, dar nu Mă părăsi pentru că nu sunt iubit, o, nu Mă părăsi, 
poporul Meu. Rămâi cu Mine, tată, rămâi cu Mine, poporul 
Meu, căci Eu sunt calea, şi sunt învăţătorul tău pe calea Mea 
cu tine. Amin, amin, amin. 

26 decembrie 2008/8 ianuarie 2009 

Sărbătoarea sfântului apostol, întâiul mucenic 
şi arhidiacon Ştefan 

România: ţara întoarcerii lui Hristos. Sfântul Ştefan se roagă în 
cer Domnului pentru neamul român. 

T e cuprind în cuvântul Meu, poporul Meu, iarăşi 
te cuprind, şi stau cu tine în sărbătoare de naştere 
şi suflu peste tine putere de biruinţă şi multă credinţă că Eu, 
Domnul, sunt Mântuitorul tău şi că sfinţii sunt armura ta şi nu 
te lasă singur pe pământ. Vin la tine cu sfinţii, fiule. Calea Mea 
a fost cu durere şi pentru ei pe pământ, dar marea lor iubire 
pentru Mine le întărea inimioarele, iar vestirea Mea, dusă de 
ei din loc în loc peste oameni, era bucuria din care ei se hră- 
neau şi puteau, căci Eu dau puteri peste puteri celor ce vestesc 
pacea, iar pacea Eu sunt. O, ia-Mă de pace a ta, ia-Mă mereu, 
fiule, că e greu Iară pace, e greu de tot fără Dumnezeu pe 
pământ. Toţi cei ce M-au mărturisit pe Mine pe pământ pentru 
ca să facă bine şi înviere oamenilor, toţi s-au făcut privelişte 

lumii, şi lumea i-a urât, căci lumea iubeşte numai ce este al ei. 
Acum două mii de ani, după învierea Mea, Eu M-am suit la 
Tatăl ca să fiu înaintea Lui Mijlocitorul celor ce Mă vestesc pe 
pământ cu împărăţia Mea cu care am venit s-o dau omului şi 
să-l ajut pe om s-o primească, şi am lăsat în urma Mea pe apos- 
tolii Mei, iar ei, ca şi învăţătorul lor, erau urâţi de lume şi 
alungaţi, ca şi Mine, şi omorâţi ca şi Mine de cei ce nu iubeau 
să-L primească pe Dumnezeu în ei. 

Vin la tine cu mărturisitorul Meu Ştefan, poporul Meu, 
şi saltă duhul lui în ziua lui de serbare şi îl face mărturisitor 
peste pământ, şi plata mărturisitorilor Mei este venirea Mea cu 
ei, iar venirea Mea este în mare taină înfăşată, şi oamenii nu 
ştiu s-o înţeleagă pe ea. 

îmi era tare milă de apostolii Mei, căci rămăseseră ca 
oile în mijlocul lupilor, dar prin trimiterea Mea ei mergeau, 
mergeau şi vesteau din loc în loc împărăţia Mea, şi pe ei oşteni 
ai ei. Era biserica Mea cu mare naştere de ucenici în lucrarea 
ei prin apostolii Mei, şi toată gloata trebuia îngrijită şi hrănită, 
iar apostolii Mei trebuia să slujească răspândirii cuvântului 
împărăţiei Mele, şi au ales diaconi pentru slujirea la mese, şi 
între ei au ales pe Ştefan, de a cărui înţelepciune şi iubire se 
minunau mulţi, şi nimeni nu se putea măsura cu înţelepciunea 
lui, căci Eu eram Cel ce era în el, şi din pricina invidiei cei din 
sinagogă au pus martori mincinoşi ca să zică despre el că 
huleşte împotriva legii şi a locului sfânt şi că Eu voi strica locul 
sfânt şi voi schimba datinile, care erau predanie de la Moise, 
dar pentru că toţi din Sinedriu l-au văzut strălucindu-i ca unui 
înger faţa, nu ştiau ce să facă cu el şi l-au întrebat dacă sunt 
adevărate cele spuse rău despre el. El însă a mărturisit atunci 
înaintea lor pe Avraam, pe Isaac şi pe Iacov, pe Moise şi pe 
Iosua, pe David şi pe Solomon, şi apoi pe ei, pe cei ce M-au 
ucis pe Mine prin moarte pe cruce, şi le-a spus lor: «Pe care 
dintre prooroci nu i-a ucis părinţii voştri? Omorăt-au ei pe cei 
ce au vestit mai înainte sosirea Celui drept, ai Cărui vânzători 
şi ucigaşi v-aţi făcut voi acum», iar ei, ca tăiaţi la inimă, s-au 
tulburat asupra lui atunci, dar ucenicul Meu, căutând către cer, 
a văzut mărirea lui Dumnezeu, a văzut pe Tatăl, şi în dreapta 
Lui pe Mine, Fiul Tatălui, şi a zis: «Văd cerurile deschise şi 
văd pe Fiul Omului de-a dreapta lui Dumnezeu». Atunci toţi 
deodată au năvălit asupra lui şi scoţându-1 din cetate l-au 
omorât cu pietre. 

Iată, necredinţa are cea mai urâtă lucrare, şi din ea se 
naşte ucidere pentru cei ce îl mărturisesc pe Dumnezeu pe 
pământ. O, fereşte-te de necredinţă, poporul Meu, că iată ce 
fac pe pământ fiii necredinţei, fiii îngâmfării. Nu pot să ierte 
aceia pe om, căci ura nu poate nimic bun, dar cei ucişi au iertat 
mereu, căci Ştefan, îngenunchind sub ploaia de pietre, a strigat 
tare: «Doamne, nu le ţine lor în seamă acest păcat!», iar Eu 
aşa am făcut, precum el M-a rugat. 

O, iată ce face iubirea, poporul Meu. Iubirea ajunge la 
Dumnezeu şi mijloceşte pentru cei ce ucid cu răutate, iar Eu as- 
cult strigătul mărturisitorilor Mei, al căror aluat este iubirea. O, 
roagă-te şi tu cu aceeaşi iubire, roagă-te pentru cei ce te urăsc 
şi stai tare în credinţă, căci credinţa ta va lucra minuni fără de 
seamăn şi va mărturisi pe Dumnezeu şi te va ridica pe culmile 
biruinţei sfinte, căci Eu sunt Mântuitorul tău, poporul Meu, sunt 
şi nu te las, şi sunt de-a dreapta Tatălui şi sunt Mijlocitor la El 
pentru cel din urmă al Meu popor. Amin, amin, amin. 

I ată, îmi faci intrarea în cartea Ta cu popo- 
rul Tău, Doamne, Fiu al mamei Fecioare! 
Te-am mărturisit atunci cu mare râvnă, din mare iubire, şi iu- 
birea îmi încălzea mărturisirea. Aşa Te mărturisesc şi azi, şi îi 


spun din cer de lângă Tine neamului român să preţuiască cu 
mare preţuire comoara aceasta de pe ţarina lui, care este slavă 
a neamului român, chiar dacă el nu ştie acum îndeajuns taina 
Ta din mijlocul ei. 

îţi spun din cer, neam român, să-ţi desfaci auzul spre Cel 
ce grăieşte peste tine din ceruri pentru învierea ta şi să te fereşti 
de necredinţă, căci binecuvântarea cea de peste tine e mare, iar 
tu caută să fii vrednic de ea, caută prin credinţă şi apoi prin iu- 
bire, căci credinţa poate pentru iubire, poate pentru Dumnezeu. 
Te vestesc din cer, te vestesc peste pământ ţara întoarcerii lui 
Hristos, căci este scris despre El să vină pe pământ întru a doua 
Sa venire şi să împlinească Scripturile cele de apoi. Mă aşez 
cu cerere înaintea prestolului Tatălui şi al Fiului şi al Duhului 
Sfânt Mângâietorul şi îi cer cu iubire şi cu mare dor aşa: pri- 
meşte, Doamne, înaintea Ta rugăciunea mea şi slobozeşte pes- 
te neamul român mâna Ta cea lucrătoare ca să-l lucrezi pe el 
popor credincios venirii Tale de azi şi ca să împlineşti din mij- 
locul lui toată Scriptura cea pentru aşezarea pe pământ a noii 
împărăţii, împărăţie care nu este din lumea aceasta, şi pe care 
voieşti s-o aşezi în om, şi cu ea şi prin ea să stăpânească omul 
pe pământ, căci fără Tine omul este putregai, dar cu Tine el 
este ramură verde, viaţă şi înviere. Fă din neamul român vesti- 
tor al tainelor Tale cele de nepătruns, dar învaţă-l pe el ierta- 
rea, Doamne, şi învaţă-l credinţa cea pentru biruinţa Ta 
asupra întunericului acestui veac trecător, şi apoi învaţă-l iu- 
birea şifă-l pe el împărăţie a Ta şi dă-i lui veşmântul slavei 
înaintea popoarelor, ca să Te mărturisească el Mântuitor al 
său, lumină în mijlocul lui, iar el să ia în mână lumină şi să 
dea neamurilor pământului spre luminarea lor. Amin. 

Iar tu, popor mărturisitor, nu te teme! Sfinţii şi îngerii 
te îmbărbătează în vreme de încercare. Lucrarea Domnului cu 
tine este lumină peste pământ, şi va avea putere mare această 
lumină, căci scris este să fie aşa. Atunci tu te vei mângâia, căci 
vei fi mângâiat de la cei ce vor vedea lumina, de la cei din în- 
tuneric, care vor vedea că Dumnezeu este cu tine pentru tine 
şi pentru ei. O, întăreşte-ţi răbdarea şi pacea în inimi, popor 
hărăzit de Domnul să luminezi în întuneric, iar Domnul te va 
mângâia. Amin, amin, amin. 

S finţii Mei ştiu amarul, ştiu greul cel pen- 
tru mărturisirea lui Dumnezeu, şi te 
mângâie sfinţii, poporul Meu. Am stat cu tine zile de naştere 
şi am cuvântat peste tine cuvântul Meu şi al mărturisitorilor 
Mei. Acum fii cuminte, fiule, fii cuminte, tată. Eu sunt ocroti- 
rea ta de vreme rea. Rostesc mereu peste tine cuvânt ocrotitor, 
şi sunt Cuvântul lui Dumnezeu, şi să audă duhul cel potrivnic 
cine este Cel ce grăieşte cu tine ocrotindu-te în cuvântul Său. 
Rămâi în faşa naşterii de sus! Stai mic ca să te pot purta pe 
braţe! O, stai cu veghe pentru Mine şi pentru tine ca să te pot 
mângâia în vreme de noapte, căci tu n-ai pe pământ mângâie- 
tori, şi ai duşmani, fiule. Ai însă în cer părinţi şi fraţi, şi ei 
lucrează pentru tine de sus, fiindcă tu eşti mărturisitorul Meu 
prin credinţa ta în venirea Mea de azi şi prin cuvântul Meu de 
peste tine, cuvânt mărturisitor. Amin. 

O, nu vă clătinaţi voi, cei ce iubiţi Ierusalimul! «Mângâ- 
iaţi, mângâiaţi pe poporul Meu!», aşa este scris în Scripturi, 
şi veţi primi plată de mângâietori. O, nu vă miraţi de focul care 
s-a aprins spre încercare! Eu am spus demult, demult că stau 
cu sita de boabe de grâu în mână şi o clatin mereu, ca să pot să 
rămân în ea cu bobul sănătos la credinţă şi la iubire, căci numai 
aşa poate omul să se închine Mie. Curând, curând va fi vreme 
de bucurie, şi va fi vreme de plâns. Credinţa şi necredinţa vor 
sta faţă în faţă cu adevărul Meu cel de azi, şi fiecare va lua din 

el. Vor lua din el cei credincioşi şi vor lua din el cei necredin- 
cioşi, şi va fi bucurie, şi va fi plâns, după cum fiecare şi-a 
adunat înaintea Mea. 

Pace ţie, poporul Meu de azi! 

Pace vouă, cei ce iubiţi Ierusalimul! Naştere de om nou 
să se ivească din mijlocul lui peste fiii oamenilor şi mulţi din 
ei se vor scula din sângele lor şi vor lua din mâna Mea, din 
darul Meu, izbăvirea lor, şi lumină mare vor primi ei, că mare 
este plata celor credincioşi, care se vor sfinţi prin credinţa lor, 
prin puterea credinţei, fiilor. Amin, amin, amin. 

27 decembrie 2008/9 ianuarie 2009 

Praznicul tăierii împrejur a Domnului şi sărbătoarea 
sfântului ierarh Vasile cel Mare 

Omul este urât din pricina păcatului necredinţei. Îndemn pentru vin- 
decare de păcate. Lupta între bine şi rău este pacea pe care trebuie 
s-o iubim. Iubirea de sine este slujire la idoli. Cele ascunse ale 
omului aduc roade duhului rău. 

M ă fac auzit cu venirea Mea cuvânt la poporul 
Meu cel din mijlocul neamului român. Pentru 
cel ce crede din pricina inimii curate din el, nu este greu 
înţeleasă venirea Mea de azi, dar pentru cel ce nu crede din 
pricina inimii lui ispititoare şi a îndoielii cea de la semeţie şi 
de la păcatul făţărniciei, este greu înţeleasă coborârea Mea cu- 
vânt pe pământ, căci Eu am spus: vai de omul necredincios, 
de omul păcătos, căci acela este om urât prin păcatul necredin- 
ţei, care aduce în om păcătoşenie şi care-1 face urât pe om, şi 
nu ştie acesta nici să crească, nici să scadă, şi se vede aceasta! 

Sunt Domnul Iisus Hristos, şi prin îngeri am primit nu- 
mele Iisus. Mă fac cuvânt în cartea Mea de azi în numele Ta- 
tălui şi al Fiului şi al Duhului Sfânt Mângâietorul. Să nu se 
împiedice în Scripturi omul necredincios, care spune că Eu am 
terminat de cuvântat peste pământ acum două mii de ani, odată 
cu Ioan, proorocul şi botezătorul Meu. Să se uite omul bine în 
Scripturi, căci Eu am spus că voi fi până la sfârşitul veacurilor 
în toată vremea cu ai Mei pe pământ, căci dacă pe pământ n-ar 
fi prooroc de la Dumnezeu, n-ar mai fi lumină din Lumină pe 
pământ, şi ar fi numai omul, iar omul nu se pricepe la altceva 
decât la răstignirea Mea ca să nu fiu Eu, şi ca să fie el, şi chiar 
în numele Meu să se aşeze el să stea aşa cum stă el, după 
mintea lui. 

M-am vestit în porţi să intru în carte cu sărbătoarea Mea 
şi a arhiereului Meu Vasile, cel care ca şi Mine ierta păcatele 
oamenilor, şi lucra aceasta în numele Meu. Şi cum în numele 
Meu? El cerea la Mine ceea ce voia să fie, şi apoi rostea nu- 
mele Meu, aşa cum Petru spunea celui ce avea să fie vindecat: 
«Te vindecă Domnul». 

O, poporul Meu, am venit iarăşi cuvânt de sărbătoare. 
Cum te găsesc, tată? Te găsesc în Mine? Te găsesc în tine? Tu 
trebuie să-ţi răspunzi ţie la întrebările acestea, fiule, căci 
răspuns Mie poţi să-Mi dai numai cu fapta. 

O, ce este omul care este în Mine? Acela este om cu pu- 
tere din puterea Mea în el. Când arhiereul Meu Vasile a lăsat 
pe pământ curată credinţa peste biserică, a poruncit să se 
pecetluiască uşile locaşului de închinare şi să se facă apoi 
rugăciuni pentru deschiderea uşii, din două părţi să se facă 
rugăciuni; să facă şi cei ce furaseră locaşul de închinare, şi să 
facă şi el cu biserica lui, cu credincioşii lui, iar cel ce era în 
Mine a avut putere mare şi s-a rugat Mie să se desfacă uşile 
locaşului de închinare, iar Eu l-am ascultat pe el şi am cutremu- 
rat cetatea şi pământul de sub ea şi s-au desfăcut zăvoarele 


uşilor locaşului de închinare şi a intrat ucenicul Meu şi biserica 
sa, pe când cei ce s-au rugat mai întâi cu trei zile de priveghere 
şi de rugăciune n-au izbutit, căci aceia nu erau în Mine, şi erau 
în ei. O, aşa l-am slăvit Eu pe arhiereul Meu, căruia îi stăteau 
împotrivă toţi slujitorii bisericii din vremea aceea, a căror 
îngâmfare i-a făcut să cadă în erezie şi să rătăcească norodul! 
O, câtă neputinţă s-a aşezat pe trupul lui din pricina tristeţii şi 
a zdrobirii de suflet! Toţi cei ce stăteau atunci pe scaun de 
biserică, toţi îşi căutau ale lor, şi aceasta îl orbeşte pe om şi îi 
împietreşte cerbicea şi netemerea de Dumnezeu, dar arhiereul 
Meu ardea de dorul slavei Mele din biserică şi voia să stea în 
Mine biserica. L-am dăruit pe el cu slava Mea cea mai presus 
de fire şi i-am dat putere să ierte păcatele omului şi să le şteargă 
de la faţa Mea. Când femeia cea slabă prin păcătoşenie a venit 
la el cu hârtie pecetluită în care ea şi-a scris grelele ei păcate, 
el a cerut la Mine să i le şterg, iar când hârtia a fost deschisă 
s-a văzut puterea rugăciunii lui, puterea smereniei lui, putere 
de care au grăit apoi cei din vremea lui, cei din urma lui, şi aşa 
l-am slăvit Eu pe pământ pe cel atât de chinuit şi de dispreţuit 
şi de lepădat de cei semeţi, care se numeau cei adevăraţi ai bi- 
sericii. O, poporul Meu, cel ce este în Mine, acela este om cu 
putere, dar este şi cu milă în el, aşa cum se vede prin lucrarea 
lui cea plină de milă, fiindcă asprimea unui slujitor de-al Meu 
se aspreşte pentru binele omului neascultător şi se încruntă îm- 
potriva obrăzniciei omului, dar este amestecată cu multă, multă 
milă pentru vindecarea celui căzut. 

E sărbătoare pentru Mine în ziua aceasta, căci după opt 
zile de la naşterea Mea din mamă Fecioară am fost dus la tem- 
plu ca să fiu tăiat împrejur în trup şi să primesc numele Iisus, 
nume pus Mie de înger mai înainte de zămislirea Mea, şi dacă 
M-am dus, Mi-am făcut prin aceasta cunoscut numele Meu şi 
s-a vestit în ziua aceea că M-am întrupat şi M-am făcut Om. 
Fiul Omului M-am făcut pe pământ, şi prin supunere şi as- 
cultare am trăit înaintea oamenilor, şi aşa Mi-am făcut nume, 
şi numele Meu era Iisus. 

O, poporul Meu, cel ce seamănă cu Mine prin supunere 
şi prin ascultare, acela are numele Meu pe fruntea sa. O, fiule, 
dacă te porţi cu duh umilit înaintea mai-marilor tăi, tot la fel 
să te porţi şi cu cei de sub tine, şi cu cei mai mici ca tine. Ai 
grijă să nu faci păcate, tată! O, nu-i frumos să-l faci de râs pe 
fratele tău cu gând să-ţi faci ţie cinste. Ai fi neumilit prin 
aceasta, pentru că şi tu faci rău vieţii tale, şi iată, ai fi nedrept. 
O, să nu faci aşa păcate, fiule povăţuit din cer! 

O, cât de mult te-aş tot învăţa, poporul Meu! Eu sunt 
Cel ce văd ce păcate dau să te învinuiască înaintea Mea, şi dau 
să te scot din aluatul lor, tată. O, cel potrivnic prin nemulţu- 
mire, dacă şi numai unul îşi trage de partea nemulţumirii lui, 
acela are putere să ucidă pacea acestei lucrări, lucrarea cuvân- 
tului Meu peste pământ. Vedeam de departe, căci sunt în mij- 
locul tău, şi nu voiam să văd cum se clatină cei ce s-au clătinat, 
şi dacă s-au clătinat, iată cât de greu lovesc ei în pacea cobo- 
rârii Mele! 

O, să nu se strice, să nu fie date deoparte rânduielile date 
de Mine! Să le lucraţi pentru slăvitul mers al lucrului Meu cu 
voi, ca să fiţi voi voia Mea, căci unde este ascultare nu este 
diavol, fiilor. O, nemulţumirea celor nemulţumiţi îi face să nu 
mai creadă în coborârea Mea, iar cel mai fericit este cel ce 
ascultă, tată. Duhul cârtirii şi al nemulţumirii, acesta este un 
drept luat pe nedrept, şi este atac la drepturile celorlalţi şi este 
duh de stăpân. O, e bună inima mulţumită şi hrănită cu cele de 
sus, căci cele de jos golesc de Dumnezeu inima omului. Vă 
rog, tată, rugaţi-Mă ca David, în toată clipa rugaţi-Mă şi-Mi 

spuneţi: «De cele ascunse ale mele curăţeşte-mă, Doamne, şi 
de nu mă vor stăpâni mă voi izbăvi de păcat mare». O, vă tre- 
buie rugători pentru voi înaintea Mea, aşa cum i-a trebuit fe- 
meii care şi-a pus pe hârtie păcatele, şi de ruşinea lor le-a 
pecetluit şi le-a dat arhiereului Meu Vasile, rugându-1 să nu i 
le citească şi să ceară la Mine ştergerea păcatelor ei, iar arhie- 
reul Meu cel plin de putere din Mine aşa a făcut, şi n-au mai 
rămas scrise pe hârtie păcatele ei. Vă trebuie mijlocitori, fiilor, 
dar căutaţi să iubiţi pacea. Când răul din om se împacă cu răul 
din alt om, atunci este pace. Când binele din om se împacă cu 
răul din el sau din alt om, iarăşi este pace, dar când binele se 
ceartă cu răul, fie în om, fie prin el în afara lui, atunci nu mai 
este pace, şi este luptă între bine şi rău, şi aceasta este pacea 
pe care trebuie s-o iubiţi. O, şi mulţi vor să facă bine şi drep- 
tate, dar nu oricine poate face aceasta când vrea să facă, fiindcă 
trebuie să semene cu Dumnezeu omul şi să fie drept şi blând 
şi smerit cu inima, şi nicidecum drept în el însuşi prin faptele 
pe care le arată şi nedrept cu cel căruia voieşte să-i facă bine, 
căci pentru aceasta trebuie inimă curată, iar inima curată este 
în cel ce vede pe Dumnezeu, precum este scris. Amin. 

O, dacă omul nu lucrează ca Mine, acela nu are inimă 
curată, poporul Meu! Eu am lucrat curat şi i-am făcut sfinţi pe 
cei desfrânaţi şi păcătoşi în fel şi chip, dar omul, iată, îi face 
desfrânaţi pe cei sfinţiţi de Mine pentru lucrarea Mea de pe 
pământ, ca să strice numele Meu cel mare între oameni, şi cine 
face aşa, este om osândit, săracul, iar cel osândit se ascunde. 

O, poporul Meu, îţi grăiesc mai pe limba omului acum, 
şi iată ce-ţi spun: când omul scapă un vânt între mai mulţi, 
aerul curat se strică atunci pentru toţi, şi toţi între cei în care 
nu este vina se gândesc fiecare la toţi ceilalţi, iar cel vinovat 
se poate ascunde şi poate învinui pe toţi ceilalţi pentru aerul 
stricat şi stă liniştit că ar fi descoperit cum că el ar fi stricat 
aerul curat, aerul care miroase apoi a ascundere. 

O, fiilor, nu-i frumos să se facă de râs frate pe frate şi să 
se ascundă apoi om după om pentru fapta sa. N-au câştigat 
nimic cei ce au învinuit înaintea Mea pe păcătoasă. Din contra, 
dinaintea cuvântului dreptăţii Mele au plecat ruşinaţi unul câte 
unul, căci Eu sunt Cel ce descopăr vina omului când el învi- 
nuieşte pe aproapele său ascunzându-se în el cu răul pe care îl 
face, cu aerul pe care-1 strică. Omul se face luişi idol şi de 
aceea greşeşte el aşa de mult împotriva aproapelui său, bietul 
de el. Iubirea de sine, părerea de sine, de la care pleacă atâtea 
păcate din om în părţi, aceasta înseamnă slujire la idoli, fiilor. 
Mergeam prin cetăţile pe unde aveam creştini, mergeam cu cei 
purtători ai cuvântului Meu peste poporul care a cunoscut lu- 
crarea Mea şi pe trâmbiţa Mea, şi îi spuneam lui aşa: «Poporul 
Meu, Israele, poporul Meu, nu te mai închina la idoli, nu mai 
fă aşa ceva, tată!». O, iată de ce le spuneam aşa! Spuneam aşa 
că nu voiam să piară în lume acest popor, căci lumea este 
închinătoare la toţi idolii ei şi n-am voit, poporule hrănit, n-am 
voit să semeni tu cu lumea, tată, şi-ţi spuneam că bobul sec de 
Dumnezeu va trece prin sită, şi tu trebuia să fii veghetor apoi 
la cele ce ţi-a spus cuvântul Meu să faci. 

O, arhiereul Meu Vasile este în coborârea Mea de azi cu 
ceata sa, căci fiecare este în rândul cetei sale, şi cei cereşti stau 
cete-cete, şi acolo sunt şi Eu, sunt unde sunt împreună cei ce 
sunt ai Mei, şi acolo unde sunt Eu, sunt şi ei; şi acolo unde sunt 
ei, sunt şi Eu, precum a fost promisiunea Mea când M-am dus 
la Tatăl pentru ca să pregătesc loc celor ce sunt ai Mei. Amin, 
amin, amin. 

O şi pe pământ şi în cer eşti Tu acolo unde 
^sunt ai Tăi, Dumnezeule ai celor ce 


sunt! Cei ce sunt, sunt vii, Doamne. Tu eşti viu în vecii vecilor, 
şi tot aşa sunt şi cei ce sunt, căci sunt ai Tăi cei ce sunt, numai 
ai Tăi, Doamne. Duhul rău, potrivnicul Tău şi al omului, dacă 
duhul acesta este şi lucrează atât de mult, o, cum să nu fii Tu? 
Tu eşti mai înainte de a fi duhul rău, căci duhul rău s-a născut 
din om, şi s-a născut din om împotriva omului. Eu când am 
văzut multul şi întunecatul lui război împotriva omului neaju- 
torat înaintea acestui duh, care îl slăbeşte şi apoi îl zdrobeşte 
pe om biruindu-1, după ce îl minte cu faţa lui, care nu se vede, 
m-am ridicat atunci şi am rostit în numele Tău, cu numele Tău 
legătură asupra lui şi numire a lui pe locuri neumblate de oa- 
meni, şi l-am învăţat să asculte. O, ca să asculte de om şi să se 
supună acest duh potrivnic Ţie şi omului, îi trebuie puterea Ta 
celui ce se luptă cu acest duh, iar eu i-am spus lui: «Să te certe 
pe tine Domnul, duhule potrivnic!», şi i-am numit apoi toată 
lucrarea lui cea rea ca să i-o descopăr, şi iată, îl învăţ pe 
poporul Tău de azi să-şi descopere, spre slăbirea duşmanului 
lui, care nu se vede, să-şi descopere toate cele ascunse în el 
fiecare, căci cele ascunse sunt cele rele, sunt cele ale duhului 
rău, care se ascunde, dar care miroase urât, stricând aerul, stri- 
când pacea, stricând adevărul şi pe om. O, nu se poate ascunde 
cel rău, cel potrivnic, căci Edom a fost descoperit rău încă de 
când a ieşit din pântecele mamei lui, căci a ieşit roşu peste tot, 
şi tot aşa se înroşesc şi cei ce fac răul împotriva celor mici la 
suflet, celor slabi cu puterea. Omul care se ascunde cu răul fă- 
cut împotriva celor slabi şi mici la suflet, acela nu se poate as- 
cunde mult, căci unde nu este pocăinţă şi umilinţă, acolo este 
îngâmfare, iar îngâmfarea învârtoşează purtarea omului şi îl 
dă de gol pe cel ascuns în el cu rău asupra aproapelui său. 

O, Doamne, dulce şi milos mi-a fost duhul înaintea omu- 
lui credincios şi iubitor de Dumnezeu, dar aspru şi tăios mi-a 
fost cuvântul şi fapta asupra celor necredincioşi şi şovăielnici 
şi neascultători, care atât de mult Te-au chinuit şi m-au chinuit 
pe vremea trupului meu cel slab de tot, şi tot mai slăbit din prici- 
na atâtor, atâtor întristări, şi bucurii n-aveam de pe niciunde, 
decât de la dorul să fie frumoasă şi curată turma Ta, biserica Ta, 
şi cu acest dor m-am mângâiat, căci mângâietori nu găseam, şi 
duhul lumii din om mă duşmănea, căci diavolul mă duşmănea 
adânc. L-am duşmănit şi eu pe el şi i-am scris carte şi l-am pus 
să asculte de ea prin cei ce au în ei puterea Ta pe pământ, prin 
cei ce seamănă cu Tine între oameni, dar nu prin înfăţişare, ci 
prin Duhul Sfânt, Care cârmuieşte lumea, Care fuge de vicle- 
şug, Care Se depărtează de cei fără pricepe de sus şi Care fuge 
dinaintea fărădelegii, martor al gândurilor celor mai ascunse, 
cunoscând înainte şi auzind toate cuvintele, cuprinzându-le pe 
toate până la o şoaptă, iar cel ce grăieşte nedreptate nu poate să 
se ascundă, căci dreptatea nu-1 uită pe el dacă nu se întoarce, 
precum este scris. L-am duşmănit pe diavolul şi i-am scris hotar, 
cu numele Tău am scris aceasta, şi i-am ajutat pe oameni să 
scape de duşmanul diavol, punându-le în inimă pocăinţa şi 
nădejdea şi învierea şi mărturisirea, şi până la groapa care m-a 
primit în pământ au mărturisit cei ce au văzut lucrarea cea 
măreaţă a numelui Tău prin slujitorul Tău, căci Ţi-am fost 
ucenic cu Duh Sfânt şi cu foc în inimioară, chiar dacă eram atât, 
atât de slab cu trupul meu cel plin de întristare zi şi noapte din 
pricina defăimării de la oameni, de la slujitorii de altare, care 
nu puteau îndura măreţia Ta cea dăruită mie, o, Doamne. O, 
întristată mi-a fost inimioara pe pământ! Tânjeam după 
mângâiere în durere şi nu ajungeam la ea, şi ea nu ajungea la 
mine. Mă mângâiam cu Grigorie, dar cât pe ce era să mă creadă 
şi el smintit, căci lupta de la cei ce mă duşmăneau era multă, şi 
era cu mare defăimare peste lucrarea mea, peste Tine, Cel în- 

treg, Cel adevărat Dumnezeu, ca şi Tatăl. 

O, popor călăuzit de Luceafărul Cel de dimineaţă! îţi 
trebuie inimă dulce, dulce, fiule. Inima cerească este inimă 
dulce, iar cea pământească nu este aşa, ci este ca omul. 

O, fiţi dulci, dulci, voi, copii străjeri în calea venirii 
Domnului. Voi îi faceţi Domnului ucenici, voi îi puneţi pe cale 
şi îi îngrijiţi prin vremea cea cu strâmtorare şi cu necredinţă, 
voi sunteţi sprijinul Fiului lui Dumnezeu. Spuneţi-i diavolului 
să-şi piardă puterea, şi şi-o va pierde, dar staţi voi întru toată 
puterea Domnului, căci vremea este cu mult duh rău în ea! 
Spuneţi-i duhului potrivnic care bate în voi ca să vă îmbrace 
în întunericul lui cel rătăcitor de oameni, spuneţi-i în numele 
Domnului şi cu numele Domnului spuneţi-i să tacă! Să tacă! 
Iar sculele lui să se întoarcă la pocăinţă şi la umilinţă şi la 
credinţă, nu la voi, căci nu cel ce este cu trupul lângă voi este 
cu voi, ci, din contra, cei ce vă poartă în inimă pentru că sunteţi 
ai Domnului, pentru că luptaţi pentru mântuirea oamenilor, 
căci aveţi în voi de la Domnul duh iubitor de oameni, duh 
dătător de viaţă. Fiţi plini de credinţă că Domnul va fi biruitor. 
Amin. Vă dau mângâiere, că nu aveţi, ci numai dureri de la 
lovituri aveţi. Vă mângâi, căci ştiu durerea nemângâierii. Omul 
plânge de mângâiere pentru el, dar voi aveţi nevoie de mân- 
gâiere pentru puterea Domnului în voi, pentru ca să-L purtaţi 
pe Domnul întru venirea Sa. Ne uităm la voi ca la nădejdea cea 
din urmă a Domnului şi a noastră, căci sfinţii aşteaptă la sfârşit 
de timp răscumpărarea lor şi a trudei lor şi a jertfei lor pe alta- 
rul credinţei sfinte. Vă mângâie sfinţii întru venirea Domnului 
cu ei. Fiţi mângâietori, şi aşa mângâiaţi-vă. Eu aşa m-am mân- 
gâiat în toate durerile de duh şi de trup. 

Tu, popor învăţat de Dumnezeu de sus şi de jos, nu uita 
povaţa mea de sus pentru inimă dulce, dulce, fiule. Inima dulce 
este inimă cerească, iar cea pământească nu este aşa, ci este ca 
omul. Nu uita că omul nemulţumit şi cârtitor prin nemulţumire 
are duh de stăpân. Apleacă-te cu mulţumire, cu umilinţă, cu 
pocăinţă, cu inimă dulce, ca să ai duh de fiu. înseninaţi-vă faţa 
voi, cei încruntaţi la inimă! Nu vă jucaţi de-a statul cu Dum- 
nezeu voi, cei nemulţumiţi! Lăsaţi-vă moi, ca să puteţi fi plă- 
mădiţi voi, cei care n-aţi intrat la făcut după ce aţi venit spre 
Domnul! Primul pas al celui ce crede venind apoi spre Dom- 
nul, este lepădarea de sine şi iubirea pentru cruce. Cereţi 
învăţătură şi intraţi sub fapta ei apoi! Eu am fost aspru cu dia- 
volul, dar şi cu omul, căci diavolul se naşte din om. Fiţi 
ascultători prin credinţa în cei ce vă călăuzesc şi prin dragostea 
de ei, ca să-i puteţi asculta pentru mântuirea voastră. Veţi fi 
asemenea Lui dacă veţi asculta de ei, urmându-i spre El pe cei 
ce vă călăuzesc. Binecuvântare arhierească vă dau. Luaţi ceea 
ce vă dau! Amin. 

Iar Tu, Doamne, pecetluieşte cuvântul meu şi dă-i viaţă 
în fii, căci eu îţi sunt ucenic, şi am slujit poporului Tău în ziua 
mea de serbare. Amin, amin, amin. 

O binecuvântată să fie puterea învăţăturii 
^de azi peste tine, poporul Meu! Nu 
amâna judecata ta! Fă-ţi singur procesul şi te ridică spre lucrul 
cel sfânt, căci cei umiliţi lucrează mântuire. Uită-te la rugăciu- 
nile sfinţilor, vezi cât se umileau ei prin rugăciunile lor înaintea 
Mea, cât plângeau, cât de mult şi limpede îşi vedeau ei nevred- 
nicia! Fii umilit, poporul Meu! Fii, tată, curat cu inima, căci 
inima este locaşul Meu în om, iar Eu sunt Dumnezeu în om 
când pot să stau pe scaunul Meu de venire, în inima omului 
când stau. Pace ţie! Binecuvântare arhierească îţi dau! O, cum 
trebuie să fie cei binecuvântaţi? 

Pace ţie, poporul Meu! Sunt Arhiereul Cel mare, Dom- 


nul Iisus Hristos. Sunt Domnul Dumnezeul tău, şi am grăit ţie 
în zi de sărbătoare cuvântul vieţii. Ia-1 şi pune-1 peste tine! Pune 
peste tine ce-ţi dau Eu, poporul Meu! Amin, amin, amin. 

1/14 ianuarie 2009 

Praznicul Bobotezei 

Tronul Domnului este inima omului credincios. Chemare la pocăinţă 
pentru cei ce lovesc din ascunzişuri în cuvântul venirii Domnului. 
Necredinţa - moartea cea de-a doua. 

G lasul Domnului este cel ce grăieşte şi se face râu 
de cuvânt peste pământ. Râul vieţii se numeşte 
cuvântul Meu, care curge din gura Mea în zilele acestea, iar 
cel ce bea din el nu mai însetează după nimic, ci numai după 
Dumnezeu. Amin. 

Mă las peste pământ cu praznic de Bobotează. Intru în 
carte cuvânt, şi prin el Mă aşez pe tron şi împărăţesc, căci 
tronul pe care Eu stau împărat cu împărăţie care nu cade este 
inima omului credincios, care împlineşte porunca iubirii de 
Dumnezeu. Eu aşa am fost împărat, şi tot aşa sunt şi azi, căci 
împărăţia Mea cu omul nu este ca pe pământ, şi este precum 
în cer aşa şi pe pământ. Amin. 

Pace vouă, cei ce-Mi aşezaţi în carte cuvântul rostit de 
gura Mea! Când gura Mea grăieşte se deschid urechile voastre 
şi aşa intru Eu în carte, şi ca un Păstor bun păstoresc noroadele 
cu acest toiag, şi cu el Mă ating de ape în zi de Bobotează şi 
pun în ele Duh Sfânt, spre curăţirea omului cel credincios, căci 
cuvântul Meu este toiagul de păstorire, şi cu el curăţ inima 
omului şi Mă dau lui împărat şi Mă aşez pe tron şi împărăţesc, 
şi aşa am Eu împărăţie pe pământ, şi sunt împăratul celor ce 
Mă iubesc şi se dau Mie împărăţie, şi sunt împăratul Păstor. 

Pace vouă, copii din porţi! Aşezaţi-Mă în carte ca să 
păstoresc pe cei ce vin la apă de Bobotează şi pe cei ce nu vin, 
şi pe cei ce vor auzi cuvântul Meu de Păstor, cu care Eu botez 
inima omului cu botezul Duhului Sfânt ca să-l nasc pe om de 
sus, căci omul este născut de jos. Şi acum, iată, păstoresc. Amin. 

O, luaţi aminte, luaţi aminte voi, cei care înţelegeţi prin 
darul Meu de peste om, şi voi, cei care nu înţelegeţi statul lui 
Dumnezeu cu omul, împărăţia Mea cu cei ce îl cunosc pe 
Dumnezeu! Luaţi aminte şi strigaţi la Dumnezeu să vă desfacă 
urechile şi apoi mintea ca să-L pricepeţi pe Dumnezeu pe 
pământ ca şi în cer cu împărăţia Sa şi cu voia Sa, căci Eu acum 
două mii de ani Mi-am învăţat ucenicii să ceară la Dumnezeu 
să fie pe pământ ca şi în cer împărăţia Mea şi voia Mea. 

Luaţi, luaţi aminte voi, cei credincioşi, şi voi, cei 
necredincioşi cuvântului Meu de azi! Cei ce iau aminte la cu- 
vântul Meu cel de la început, vestit prin prooroci, şi cel de 
acum două mii de ani, acela este cel ce ia aminte şi la cuvântul 
Meu cel de azi, căci el este numai pentru cei credincioşi, iar 
cei necredincioşi să se aplece şi să Mă strige să vin spre ei şi 
să Mă descopăr lor şi să-Mi spună să Mă duc la Tatăl ca să mij- 
locesc pentru ei şi ca să le trimită Tatăl izbăvirea din necre- 
dinţă, căci păcatul acesta îl duce pe om la neveghe, îl duce la 
întuneric. O, învăţaţi de la Mine, învăţaţi ce înseamnă cuvântul 
biserică. Dacă învăţătorii care stau peste voi nu vă învaţă 
aceasta, apropiaţi-vă să vă învăţ Eu. Sunt Domnul Iisus Hris- 
tos, învăţătorul oamenilor! Apropiaţi-vă şi lăsaţi-vă biserică a 
Mea să fiţi, căci omul îi este biserică ori lui Dumnezeu, ori lui 
satana; ori slujbei Domnului, ori slujbei satanei, iar satana 
curând, curând nu va mai fi, şi va fi suferinţă mare, chin şi sus- 
pin în cei ce i-au dat lui slujire în ei. Este scris în Scripturi că 
voi sălăşlui cu oamenii, şi ei vor fi poporul Meu şi însuşi Dom- 

nul va fi cu ei şi le va şterge lacrima, şi moarte nu va mai fi, şi 
nici durere, căci cele dintâi trec, şi Eu Mă aşez pe tron şi gră- 
iesc şi spun: «Iată, noi le facem pe toate!», şi apoi spun să se 
scrie, căci este credincios şi adevărat cuvântul Meu, şi apoi îm- 
plinesc, şi apoi spun: « Făcutu-s-a !», şi apoi iarăşi spun: «Celui 
ce însetează îi voi da să bea în dar din izvorul apei vieţii, iar 
cel ce biruieşte va moşteni acestea şi îi voi fi lui Dumnezeu, 
iar el Mie fiu». Amin. O, aşa este biserica Mea pe pământ, şi 
Eu şed pe tron şi cuvintez cuvânt de facere, căci fac din cel 
credincios împărăţie a Mea, iar tronul Meu este inima lui 
credincioasă, şi ca pe tron stau în ea şi îmi aduce Mie slujire 
cel credincios, şi prin cei credincioşi Mă sălăşluiesc între oa- 
meni şi-Mi fac popor şi împărăţie, şi cu omul îmi fac, căci cu 
el lucrez, şi spun: «Iată, noi le facem pe toate!», precum este 
scris, şi singur nu lucrez, căci este scris să lucrez cu omul toate 
cele ce sunt scrise în Scripturi să se împlinească, şi aşa este 
omul biserică a Mea pe pământ. Amin. 

în zi de praznic de Bobotează lucrez Duh Sfânt peste 
ape pentru sfinţirea omului şi a cărării omului, şi cu omul lu- 
crez, şi nu singur lucrez. Amin. 

Voi, cei trei fii unşi cu ungerea cea nouă în grădina cu- 
vântului Meu din zilele acestea ca să rostesc Eu cu voi cuvântul 
împăcării cu Tatăl a omului credincios şi a celui necredincios, 
voi, fiilor, rostiţi odată cu Mine peste ape şi cereţi pe Duhul 
Sfânt putere peste ele, ca să se cureţe cu ajutorul apelor acestea 
inima omului, şi apoi iubirea lui, şi apoi lacrima lui, căci omul 
are lacrimă multă de la păcatele lui, fiilor. Glasul Meu şi al 
vostru să fie peste apele acestea şi să se verse ele din ape în 
ape şi să ude pământul apele Mele de la voi, căci izvoarele 
scoase deasupra în grădina Mea cu voi sunt taină mare, fiilor, 
şi cu ele sfinţesc Eu pământul din ape în ape şi îl pecetluiesc 
în taină cu Duhul Sfânt şi cu foc, iar vouă vă şterg lacrima şi 
strivesc cu voi moartea şi stau pe tron, stau în inimioarele voas- 
tre şi zic vouă, şi cu voi zic: «Iată, noi le facem pe toate!», şi 
apoi scriem acestea, şi apoi zicem: «Făcutu-s-a!», şi iarăşi 
zicem: «Celui ce însetează îi voi da în dar să bea din izvorul 
apei vieţii, iar cel ce biruieşte va moşteni acestea, şi voi fi 
Dumnezeul lui, şi el îmi va fi Mie fiu, şi îmi va fi biserică şi 
îmi va fi slujitor», precum este scris. Amin. Glasul Meu şi al 
vostru se aşează peste ape în zi de Bobotează, iar Duhul Sfânt 
Mângâietorul le umple de puterea cea de sus şi lucrează cu ele 
curăţirea pământului şi a omului care însetează după cuvântul 
Meu cel dătător de viaţă. Amin. 

Glasul Meu se aşează astăzi peste pământ cuvânt de 
Bobotează, şi cu el hrănesc mai întâi pe cei adunaţi la izvorul 
Bobotezei. Cuvântul Meu este Duhul Sfânt Mângâietorul pen- 
tru cei credincioşi Mie, şi este foc şi pucioasă pentru cei ce 
încă stau în necredinţă şi prin ea lovesc în venirea Mea de azi 
de la Tatăl la om. Sunt în cea de-a doua venire a Mea prin acest 
cuvânt şi sunt să-Mi pregătesc un popor curat, un popor de 
ucenici, şi din ei să-Mi ridic mărturisitori plini de duh de în- 
viere peste oameni, căci oamenii zac neridicaţi din păcat, iar 
plânsul Meu în ei nu-1 aud ei. 

O, vine cuvântul Meu peste pământ ca să desfacă auzul 
omului neînviat din păcat! Vine Do mn ul cu praznic de Bobo- 
tează ca să se sfinţească inima omului de la cuvântul Lui! îmi 
fac ucenici şi cuvintez cu ei glasul împărăţiei cerurilor cu omul, 
şi fericit este cel ce-şi lasă vindecat auzul şi apoi inima şi apoi 
iubirea şi apoi credinţa cea făcătoare de om nou, şi prin care 
noi le facem pe toate, Eu şi cu omul cel credincios. Amin. 
Omul rău şi necredincios îşi face rost de câini şi îi învaţă să 
latre, şi îi învaţă să muşte. Eu însă îmi fac rost de ucenici şi îi 


învăţ să asculte, şi îi învăţ să mângâie durerea din om, şi voiesc 
cu ei să aduc omul la pocăinţă şi la iubirea cea din cer. Aceasta 
este deosebirea dintre biserica lumii şi biserica Mea, şi fiecare 
din ele şi-i ţine în braţe pe fiii ei şi îşi cunoaşte fiii. 

Voi, cei ce loviţi din ascunzişurile voastre în cuvântul 
venirii Mele, o, nu mai daţi, nu mai loviţi în fiii poporului Meu 
de azi, popor din români, poporul cuvântului Meu! Eu, Dom- 
nul, nu vă socotesc vouă acest păcat greu, căci aşa Mă roagă 
să fac aceşti fii defăimaţi de voi în zilele acestea. O, nu sunteţi 
mulţi, dar dacă vă întoarceţi la pocăinţă pentru cele ce aţi lucrat 
împotriva cuvântului venirii Mele şi a poporului Meu cel cre- 
dincios, Eu nu vă ţin în seamă acest păcat, căci sunt Păstorul 
Cel cu crucea, Cel cu mila. Iată, omul cel fără călăuză miloasă 
peste el ajunge iudă şi cade călăuzit de cei cu mâinile mânjite 
de sânge, mânjite de răutate şi de răzbunare şi de învinuire. O, 
nu tot aşa sunt cei ce sunt ai Mei! Aceştia stau sub dojană, căci 
omul nu poate altfel să-şi păzească viaţa Mea în el, viaţă ocro- 
tită de greşale şi curăţată mereu de ele. Cel ce se lasă călăuzit 
de cei cu mâinile mânjite de sânge, acela pleacă dintre ucenicii 
Mei şi se face iudă. O, cum adică mâini murdare de sânge? O, 
poporul Meu, te învăţ, tată, învăţătura Mea, căci cel ce nu stă 
la învăţat se duce dintre ucenicii Mei. Fiilor, fiilor, cel ce învi- 
nuieşte neţinând seama de păcatele sale, acela Mă însângerează 
pe Mine şi inima celui lovit, şi apoi îi dă putere diavolului să 
facă durere, să facă război cu cei ce sunt ai Mei prin puterea 
Mea şi nu prin puterea lor. O, cel ce se arată că este fără de 
păcat, acela este mincinos şi de aceea loveşte şi arată cu dege- 
tul spre cel învinuit de el, iar cei cuprinşi de duhul urii şi al 
răzbunării, aceia sunt mânjiţi de sângele celor loviţi de ei. Aşa 
a făcut Irod din pricina păcatului din el, şi păcatul a avut putere 
să lege paşii botezătorului Meu Ioan ca să nu mai strige la oa- 
meni chemându-i spre pocăinţă şi spre învierea din păcat. 
Omului îi pare dulce păcatul şi nu se poate lăsa de el, ci mai 
degrabă se lasă de Dumnezeu, şi aceasta din pricină că tronul 
Meu din el este prădat, căci cel ce vrea să prade o casă îl leagă 
mai întâi pe cel tare al casei şi apoi cade casa în mâna prădă- 
torului, după cum Eu am spus prin Scripturi. 

O, voi, cei care trâmbiţaţi adevărul mai înainte să ştiţi 
care este el, să ştiţi că acest popor cules de Mine din români 
este via Mea! Voiesc să vă dau din rodul ei dacă vă pocăiţi de 
răul din voi, de blestemul care daţi să-l tot împrăştiaţi peste fiii 
neascultării de pe pământ, care nu ştiu să deosebească dreapta 
de stânga lor. O, voiesc să vă înseninez inimile chemându-vă 
la păreri de rău pentru răutatea din voi. Voi credeţi că aduceţi 
folos Mie sau oamenilor, dar cel necredincios cuvântului Meu 
de ieri şi de azi nu poate să-Mi facă bine nici Mie, nici seme- 
nilor lui, pe care dă să-i dezbrace de nădejde, căci vai celor ce 
nu se sfinţesc pentru venirea Mea, pentru împărăţia Mea în ei! 
Cuvântul cel plin de învinuire este cuvânt de hulă. O, fiţi 
cuminţi şi nu vă lăsaţi spre nepăsare de suflet! Vă va durea pe 
voi mult durerea pe care daţi s-o faceţi celor de sub sarcina 
venirii Mele. V-am rugat în multe rânduri să băgaţi sabia în 
teacă, fiindcă vă puteţi tăia în ea. O, întoarceţi-vă la pocăinţă! 
întoarceţi-vă acum! Nu fiţi necredincioşi când Mă rog de voi 
să ieşiţi din întunericul urii şi să vă întoarceţi spre înţelepciunea 
cea de sus. Eu sunt Cel ce sunt. Nu sunt omul. Sunt Cuvântul 
Tatălui Savaot, şi am plătit prin moarte pe cruce viaţa omului. 
Iată iubirea Mea şi iată iubirea voastră! Eu Mi-am întins mâna 
acum după voi dacă vreţi să pricepeţi aceasta. Eu, Domnul, 
sunt împăratul Păstor şi Mă port pe urma celor ce cad din har 
şi le dau mâna să iasă din cădere şi îmi întind spre ei toiagul 
ca să-i mân la păşune, ca să-i trezesc pe ei. Amin. 

Cuvântul lui Dumnezeu 


Voi, cei tari la cerbice, păstorind aşa peste oameni, nu e 
duhul rău cuvântul Meu cel plin de viaţă şi de iubire şi de milă 
pentru om! O, nu vă mai bizuiţi pe voi ca să tot daţi să închideţi 
calea oamenilor spre acest izvor! Uitaţi-vă la cei de acum două 
mii de ani, care au dat ca şi voi să înăbuşe sosirea Celui drept. 
Vedeţi cum a fost atunci şi înfricoşaţi-vă de duhul necredinţei! 
Vine peste pământ plata acestui păcat, păcatul necredinţei. 
Ziceţi că vegheaţi ca să nu se strecoare duh rătăcitor pe calea 
cu Dumnezeu a oamenilor. O, arătaţi-Mi, arătaţi-Mi voi calea 
Mea cu oamenii dacă ea este! Eu sunt, dar oamenii nu sunt pe 
calea Mea, ci sunt pe calea lor, şi duhul rătăcitor este calea lor, 
şi pier ca oile fără păstor, căci n-au păstor care să le dea hrană, 
care să aşeze în ei împărăţia Mea. Veniţi spre cunoştinţa cea 
de sus şi veţi cunoaşte prin ea înţelepciunea cuvântului Meu, 
venirea Mea cuvânt peste pământ acum, la sfârşit de timp, ca 
să-Mi gătesc calea şi să vin apoi cu ziua Mea cea mare şi înfri- 
coşată, după cum este scris să vin! îndemnaţi oamenii spre 
pocăinţă, aşa cum Ioan, botezătorul Meu, îi îndemna. Fie-vă 
milă de noroade, căci rătăcesc departe de calea Mea cu omul! 
Eu vin şi găsesc gardul viei Mele căzut la pământ şi mănâncă 
din ea toţi trecătorii şi calcă peste ea. E păcat aceasta! Priviţi 
către părinţi şi strigaţi-i în ajutor ca să vină să vă izbăvească 
de duhul Egiptului, de duhul cel pierzător al acestui veac. Eu 
sunt Cel ce am scos cu mână tare din Egipt pe poporul Meu 
Israel. Mă pornesc să scol omul din păcat, dar calea Mea spre 
om Mi-o înfundă omul cel măreţ în duhul lui. O, lasă-Mă 
călăuză a omului căzut, lasă-Mă, tu, cel ce-Mi opreşti calea cu- 
vântului Meu spre oameni! Lasă-Mă să intru în adânc şi să-l 
scol pe om din cădere, căci omul trebuie să învieze, şi Eu vin 
să-i adun pe cei ce sunt ai Mei, iar semnul Meu este cuvântul 
venirii Mele şi poporul Meu cel credincios. Amin, amin, amin. 

© strig şi eu, Doamne, de lângă Tine strig 
^şi eu să vină la pocăinţă cei învârtoşaţi 
la cerbice. Eu sunt glasul celui ce strigă în pustie să Ţi se pre- 
gătească Ţie calea, căci eu am spus acum două mii de ani po- 
porului Israel că eu botez cu apă, spre iertarea păcatelor, dar 
că în mijlocul lui stă Cel pe Care el nu-L ştie, şi că Acela este 
Cel ce vine după mine, şi Care mai înainte de mine a fost, iar 
a doua zi ai venit la Iordan, şi eu am zis: «Iată Mielul lui Dum- 
nezeu, Care ridică păcatul lumii, şi ca să Se arate El lui Israel, 
de aceea am venit eu cu apă, că am văzut Duhul ca un porumb 
pogorăndu-Se din cer şi a rămas peste El, iar Cel ce m-a trimis 
pe mine să botez cu apă, Acela mi-a zis mie: peste Cel Care 
vei vedea Duhul pogorăndu-Se şi rămânând peste El, Acela 
este Cel ce botează cu Duhul Sfânt. Şi eu am văzut şi am 
mărturisit spre viaţa oamenilor». 

O, strig şi eu omul la pocăinţă. Strig la cei necredincioşi 
şi le spun aşa: nu este duhul rău glasul acestui cuvânt, ci este 
Mielul lui Dumnezeu, Care spală păcatele lumii, şi le-a spălat 
şi le spală, căci râul vieţii s-a făcut cuvântul care curge din gura 
Lui în zilele acestea, şi eu văd şi mărturisesc, şi Acesta este 
Cel ce botează cu Duhul Sfânt şi cu foc. Pocăiţi-vă, dar! S-a 
apropiat iarăşi de voi împărăţia cerurilor ca şi acum două mii 
de ani. Nu fiţi tari la cerbice aşa cum au fost cei de atunci de 
L-au luat pe Mielul lui Dumnezeu şi L-au dat spre batjocură şi 
spre chin! Pocăiţi-vă voi, cei căzuţi în necredinţă, şi El vă va 
vindeca pe voi! Credinţa are lucrare mare, şi face în om chip 
al Mielului lui Dumnezeu, şi altfel nu este credinţă în om. Şi 
vă voi învăţa pocăinţa în ziua mea de serbare şi voi cere Dom- 
nului putere vouă, ca să puteţi să învăţaţi. Amin, amin, amin. 

E u, Domnul, Mieluţul Tatălui, voi veni cu 
Ioan şi- Mi voi păstori poporul, şi voi da 


în părţi învăţătura Mea spre viaţa oamenilor şi spre învierea 
celor căzuţi de la credinţă. Amin. 

în duh de Bobotează slobozesc cuvântul iubirii peste 
poporul Meu. Fiţi prunci la iubire, fiilor, fiţi prunci cu iubirea, 
căci numai aşa va fi iubirea întreagă! O, mulţi vor să se 
întoarcă la viaţă, să se întoarcă la Mine, dar nu pot din pricina 
păcatelor, care dinăuntrul lor îi ţin pe ei departe de iubire. Omul 
plin de mirosul păcatului trupesc se cunoaşte cu cele dinăuntru 
ale lui, se cunoaşte de către cei cunoscători cu Duhul, şi unul 
ca acela, plin de neputinţă fiind, vede totul prin ochiul lui cel 
vinovat sub păcat, ca şi cei din vremea trupului Meu, şi cărora 
Ioan, botezătorul Meu, le-a spus: «Pocăiţi-vă şi faceţi roade 
vrednice de pocăinţă, căci securea stă la rădăcina pomilor, şi 
tot pomul care nu face roadă bună se taie şi în foc se aruncă!». 

Te cuprind în duh de Bobotează, poporul Meu. Sfinţeş- 
te-te în cuvântul Meu, şi cuvântul Meu să se sfinţească în tine, 
fiule! O, să se sfinţească numele Meu pe pământ ca şi în cer, 
căci tronul Meu de împărat este inima celor în care Eu vieţu- 
iesc pe pământ cu împărăţie care nu cade! Cei ce sunt preoţi şi 
împăraţi în numele Meu pe pământ între oameni şi pentru oa- 
meni, aceia tot ca Mine împărăţesc, şi în inima celor ce-i iubesc 
pe ei împărăţesc ei, şi prin aceştia sunt ei împăraţi, şi pentru ei 
sunt. Amin. 

împărăţia Mea nu este din lumea aceasta. Ea îşi are 
tărâmul şi tronul în cei ce sunt biserica Mea, ţara Mea de pe 
pământ, ţară fără de hotare, şi care se întinde de la margini la 
margini prin cei ce Mă iubesc, avându-Mă în ei împărat, după 
cum este scris despre cortul lui Dumnezeu cu oamenii, şi Se 
va sălăşlui cu ei Domnul, şi ei vor fi noroade ale Lui, şi însuşi 
Dumnezeu va fi cu ei, Dumnezeu al lor, iar celor necredincioşi, 
partea lor este în iezerul care arde cu foc şi cu pucioasă şi care 
este moartea cea de-a doua, precum este scris. 

O, poporul Meu, o, să nu mori, tată, cu moartea cea de-a 
doua, căci ea este necredinţa şi este partea celor necredincioşi. 
Stai cu cuvântul Meu cel de azi şi nu te uita înapoi, ci numai 
la glasul Meu să iei aminte, căci Eu sunt Cel ce văd şi ştiu să 
te călăuzesc prin cele ce au să vină să strâmtoreze pe oameni. 
E vreme cu răscruce, iar cei ce nu Mă au cuvânt peste ei nu 
vor cunoaşte vremea, şi vor rătăci şi se vor sfărâma ca fii ai 
neascultării. 

în duh de Bobotează te mângâi cu duhul nădejdii sfinte. 
Pace ţie, popor credincios! O, ce fericiţi, ce fericiţi vor fi cei 
ce sunt acum credincioşi! Răbdarea lor le împleteşte cunună 
slăvită, căci răbdarea cu credinţă este cea plătită, şi nu altfel 
de răbdare este plătită între cei ce rabdă. Cei ce rabdă aşteptând 
să vadă cele făgăduite de Mine, aceia nu ajung să vadă, iar cei 
ce rabdă cu credinţă, mângâind Duhul Meu şi aşteptarea Mea, 
aceia se vor mângâia, căci vor fi mângâiaţi. Amin. 

Pace vouă, celor ce aţi băut din izvorul cuvântului Meu 
şi din apele sfinţite de duhul Bobotezei! Faceţi-vă pârtie cu 
puterea apei vindecătoare, căci Duhul Sfânt S-a coborât peste 
ape, iar apele lucrează din cer peste cei credincioşi şi peste cei 
necredincioşi, spre slava numelui Meu şi spre adeverirea cu- 
vântului Meu cel adevărat, cuvântul care a grăit cu voi în zi de 
Bobotează, sfinţind inimile voastre, făcându-le tron al Meu, 
tron de împărat cu împărăţie care nu cade. Amin. 

Eu sunt Cel ce botez cu Duhul Sfânt şi cu foc pământul 
şi noroadele de pe el, şi am grăit în zi de Bobotează poporului 
adunat la izvorul Meu, şi am grăit noroadelor. Fericiţi cei ce 
au urechi de auzit şi fericiţi cei ce împlinesc cuvântul Meu în 
vreme de întuneric, în vreme de necredinţă! 

Eu sunt Cel ce sunt! Sunt cu cei credincioşi, şi le sunt 

lor împărat, iar ei sunt împărăţia Mea, şi cu ea şi cu ei voi birui 
în lung şi în lat, precum este scris să vin, şi biruind să vin. 
Amin, amin, amin. 

6/19 ianuarie 2009 

Soborul sfântului Ioan Botezătorul 

Rana Domnului este omul. Duhul proorociei nu s-a sfârşit odată cu 
Ioan Botezătorul. Pocăinţa este chipul frumos al omului. S-a împlinit 
proorocia care spune că omul fărădelegii va fi nimicit cu suflarea 
gurii Domnului. 

Î n duh de Bobotează te cuprind şi în ziua aceasta, 
poporul Meu. Mă mângâi în sărbători când grăiesc 
cu tine. E mare mângâiere pentru Dumnezeu când are cu cine 
să grăiască pe pământ. Tot omul Mă crede fericit lângă Tatăl, 
dar munca Mea cea de la Tatăl dată în ascultarea Mea a fost şi 
este omul. Mă mângâi când pot să fac ceva pentru om, şi puţin 
ajutor am de la om. Când am făcut cerul şi pământul şi toate 
cele văzute şi nevăzute, pentru om le-am făcut. O, nu ştie omul 
durerea pe care Mi-a făcut-o că s-a smuls din Mine şi s-a tras 
în sine şi Mi-a răpit fericirea, căci omul avea să fie fericirea 
lui Dumnezeu. 

Mă mângâi cu tine, poporul Meu. E mare mângâiere 
când cineva îndurerat şi rănit adânc de durere are cum să-şi 
spună rana sa. Rana Mea este omul. Am suflat peste el cu gura 
duh din Duhul Meu când l-am plămădit din pământ după 
chipul Meu, şi am în el din Mine şi Mă doare rana în om şi nu 
ştie omul cum vine aceasta. O, dacă un părinte suferă atât de 
greu de la copilul lui cel căzut de la el prin neascultare, o, câtă 
suferinţă a rămas pe Dumnezeu după ce omul s-a smuls din El 
şi s-a tras în sine! 

Caut mângâiere, poporul Meu. I-aş spune omului mereu 
durerea Mea cea lungă de la el. Mă fac în mijlocul tău cuvânt 
şi Mă dau omului ca să audă plânsul Meu cel după el, şi te rog, 
fiule, îngrijeşte-Mi statul Meu în mijlocul tău şi ai grijă de 
cărarea Mea spre tine, şi să văd aceasta, să văd că Mă asculţi, 
că rău M-a pedepsit neascultarea omului, tată. Dau să te umplu 
de milă pentru rana Mea, căci Eu acum două mii de ani am luat 
trup ca şi omul şi Mă doare în trup rana, nu numai în duh. Se 
supărau cărturarii şi fariseii din vremea trupului Meu, se supă- 
rau, se înrăiau pe Mine când Mă vedeau că iert păcatele omului 
şi că-1 vindec de rău, dar Eu făceam aceasta pentru că omul es- 
te rana Mea, şi Mă mângâiam când îl auzeam pe om că gră- 
ieşte cu Mine şi că-Mi cere ajutor şi vindecare. O, în fiecare 
om Mă doare duhul şi trupul şi nu pot să-i stârnesc omului duh 
de credincioşie în el pentru Mine, căci cel smuls din Dumnezeu 
şi căzut pe pământ nu mai este ca atunci când era cu cerul în- 
conjurat pe pământ. O, nu mai poate omul să stea întru Mine, 
căci păcatul despărţirii de Dumnezeu a omului s-a tot înmulţit 
şapte mii de ani din om în om, şi odată cu el s-a stârnit în om 
nevoia de fericire, căci omul şi-a pierdut fericirea şi n-o mai 
găseşte, iar dacă mai crede când şi când că o are în mână, o, 
nu e ea, căci fericirea omului avea să fie Dumnezeu, precum 
fericirea Mea avea să fie omul. 

M-am zbătut şapte mii de ani să întind mâna şi să-l iau 
iarăşi în Mine pe om. Am tot căutat o sămânţă de pus la însă- 
mânţat ca să fac din nou pe om, şi apoi să-l păstrez, ajutat de 
toate puterile cereşti, dar omul se veştejeşte mereu, mereu sub 
ochii Mei. M-am luptat cu el să-l aduc la păreri de rău pentru 
căderea lui din viaţă. El însă se supăra pe Mine şi mai mult şi 
Mă părăsea şi mai mult. Nici iubirea, nici dojana nu l-au făcut 
pe om să se întoarcă spre Mine şi să Mă mângâie pentru rana 


Mea cea de la el. Am venit acum două mii de ani de la Tatăl la 
om şi M-am îmbrăcat în trup, ca să fiu văzut şi să-l atrag pe 
om la Mine şi la Tatăl şi să fie el iubire ca şi Dumnezeu şi să- 
Mi capăt înapoi mângâierea. Omul însă n-a putut să fie iubire, 
şi dacă n-a putut, a rămas trup, a rămas aşa şi atunci când i-am 
arătat faţă către faţă iubirea mai mult decât îi arătasem în rai. 
I-am spus atunci în rai să nu mănânce din pomul cunoştinţei, 
iar când am venit acum două mii de ani trup între oameni i-am 
dat omului să mănânce din pomul vieţii şi să trăiască în veci, 
dar nici atunci nu M-a putut iubi omul pe vecii, pentru că el a 
mâncat atunci în rai din pomul cunoaşterii, iar cunoaşterea era 
să fie a lui Dumnezeu, Care poate împotriva răului, Care poate 
pentru bine. 

Am venit acum două mii de ani pe pământ pom al vieţii 
şi i-am dat omului să mănânce din el, şi l-am învăţat cum să 
mănânce din el ca să fie viu ca şi pomul din care mănâncă. O, 
poporul Meu, îmi înţelegi tu, oare, durerea? O, hai să ne mân- 
gâiem unul altuia durerea, hai să ne dăm putere pentru durere, 
căci durerea e grea, şi e tainic de grea, căci suferă tainic. 

Sunt cu botezătorul Ioan în ziua lui de serbare între 
sfinţi. Suntem veniţi la poporul Meu de pe pământ, o, Boteză- 
torule al Meu. Să Ne aşezăm cu sărbătoare în mijlocul lui. E 
sărbătoare pentru cei din cer cuvântul Meu, căci cerul este lip- 
sit de mângâiere, ca şi Dumnezeu, iar cuvântul Meu este învio- 
rare pentru cei din cer. Tu ai ştiut cum să Mă dai oamenilor. 
I-ai chemat la curăţire şi la pocăinţă şi le-ai zis că după tine 
vin Eu cu curăţirea şi apoi cu învierea omului, prin propovă- 
duirea împărăţiei cerurilor pe pământ. Sunt osteniţi cei ce Ne 
deschid ca să intrăm în carte, sunt îndureraţi adânc şi sunt 
nemângâiaţi în dureri, ca şi Noi. Hai să lucrăm duh de înviere, 
hai să lucrăm peste om, hai să cuvântăm! Amin, amin, amin. 

O Mieluţule al Tatălui! Eu am fost acela pe 
^ care Tatăl m-a trimis în lume ca să fiu 
îngerul Tău cel de dinaintea venirii Tale pe pământ, şi tot prin 
îngeri m-a trimis, ca şi pe Tine m-a trimis Tatăl, şi m-a trimis 
pentru Tine, şi m-a trimis pentru om. Glasul îngerului mi-a pus 
numele Ioan mai înainte de zămislirea mea, şi a spus îngerul că 
pe mulţi din fiii lui Israel îi voi întoarce la Domnul Dumnezeul 
lor, întocmindu-I Lui popor pregătit, fiindcă voi fi mare înaintea 
Domnului, şi, încă în pântece fiind, voi fi plin de Duhul Sfânt. 
O, cum să nu fi fost eu aşa dacă am fost vestit de înger că aşa 
voi fi? Şi cum să nu fi fost eu aşa după ce Tu, Doamne, prin 
mama Ta ai binecuvântat pe mama mea când ele s-au întâlnit şi 
şi-au vestit una alteia vestirea îngerului, pentru mine şi pentru 
Tine, mai înainte de naşterea noastră între oameni? 

O, se miră cărturarii şi fariseii vremii de azi că Tu 
grăieşti prea mult în mijlocul poporului Tău. O, uită omul câtă 
nevoie ai Tu de mângâiere de la om. Era scris în Scripturi să 
vii cuvânt pe pământ şi să Te numeşti Cuvântul lui Dumnezeu 
şi că din gura Ta va ieşi sabie ascuţită, cuvânt de strigare a 
omului la viaţă şi cuvânt de pedeapsă pentru cei ce-Ţi fac 
dureri mari acum, la sfârşit de timp. 

O, popor al Mieluţului lui Dumnezeu! Duhul meu striga 
cu durere în pustie ca să vină oamenii să mă audă şi să-I ridic 
Domnului un popor pregătit, şi a rămas pe pământ Evanghelia 
mea cea de atunci. Fariseii şi cărturarii de azi, care-şi zic 
înţelepţi şi care se ruşinează să rostească adevărul acestui cu- 
vânt, zic aceştia că s-a sfârşit duhul proorociei odată cu mine. 
O, să se uite aceştia în Scripturile cele de atunci şi să vadă că 
eu am proorocit că va veni Domnul, şi a venit, şi am proorocit 
că-Şi va curăţi aria şi îşi va aduna grâul în jitniţe, iar pleava o 
va pune în foc. O, nu s-a sfârşit proorocia odată cu mine, ci 

unii au fost proorocii cei de până la mine, iar cei de după mine 
au fost alţii, căci ucenicii Domnului prooroceau, şi au proorocit 
sfinţi mulţi apoi, şi sunt scrise acestea. 

O, popor îngrijit de Dumnezeu-Cuvântul, scoală-te şi 
lucrează ca mine! Sculaţi-vă spre lucru, voi, cei din porţi, să 
intre Domnul mereu la popor ca să-l pregătească Lui, şi ridi- 
caţi-vă şi lucraţi popor Domnului din cei ce vin şi se apropie 
să-I fie Lui fii şi învăţaţi-i pocăinţa, ca şi mine învăţaţi-i, căci 
pocăinţa îi dă omului chip frumos, duh frumos. Doare la Dum- 
nezeu nepocăinţa omului, iar voi sunteţi la porţi, şi sunteţi între 
Dumnezeu şi om, şi aveţi duşmani, fiilor. O, ce durere! E mare 
la Dumnezeu această durere. Toate durerile care se zdrobesc 
în voi sunt de la duhul necredinţei şi al neumilinţei celor ce 
lovesc în voi. O, iată în ce păcate cad cei ce nu stau frumos în 
duhul credinţei sfinte! Cine nu stă cu Domnul, aşa păţeşte, şi 
aşa au păţit toţi, şi toţi au lovit apoi în cei de care s-au despărţit, 
şi rar creştin a stat cuminte şi umilit pentru păcatele lui după 
ce a plecat din acest staul. Duhul umilit este cel ce vă ajută pe 
voi din voi, dar fiţi înţelepţi, fiilor mici, ca nu cumva printr-o 
aşezare neînţeleaptă a voastră în duhul umilinţei să micşoraţi 
lucrarea Duhului Sfânt, Care este în voi pentru împărţirea cu- 
vântului, fiilor, şi pentru viaţa cea hrănită a poporului sfinţit. 
Vine peste oameni păcatul lepădării de credinţă, şi trebuie să 
fie întărit în Domnul acest popor, şi trebuie să se înveţe el din 
zi în zi mai mult cu sărăcia şi cu puţinul din toate, căci omul 
din lume îşi va vinde sufletul pentru o felie de pâine, pe care 
va fi s-o aibă sau nu, după ce va fi mărturisirea lui pentru Dum- 
nezeu sau împotriva lui Dumnezeu. O, a căutat Domnul să-Şi 
strângă poporul bucheţele, căci vremea se tot grăbea să vină. 
O, pentru trup se teme omul, dar pentru duh ba. Fiţi, dar, 
înţelepţi şi întăriţi duhul şi credinţa poporului sfinţit, căci cei 
adăpostiţi de vreme rea sunt îngrijiţi de Domnul. Amin. 

O, fii ai oamenilor! Eu, apostolul lui Iisus Hristos, Ioan 
Botezătorul, strig din cer la voi, pocăiţi-vă! Aveţi păcate vechi 
şi noi. Vă trebuie credinţă în venirea Domnului spre voi, iar 
credinţa are putere să-L faceţi pe Domnul să vă şteargă pă- 
catele dacă nu veţi mai sta în păcate. Veniţi spre pocăinţă, căci 
timpul se face sul şi nu mai aveţi alt timp ca să veniţi la viaţă. 
Să ştiţi că tot ce este scris în Scripturi pentru venirea Domnului 
sunt cuvinte adevărate, iar cel ce nesocoteşte acest cuvânt, care 
curge din gura Domnului peste pământ, acela cade în osândă, 
căci vine lepădarea de credinţă, şi omul va fi să aleagă. 

O, nu uita, omule credincios, şi tu, cel necredincios, o, 
nu uita că este scris în Scripturi că omul fărădelegii, care se 
arată la sfârşit, va fi nimicit cu suflarea gurii Domnului. Iată 
proorocie împlinită! Acest cuvânt, care curge în zilele acestea 
din cer pe pământ, este suflarea gurii Domnului, lucrarea celei 
de a şaptea trâmbiţe, lucrarea lui Dumnezeu-Cuvântul. O, iată 
de ce se războieşte omul necredincios cu acest cuvânt şi cu 
poporul cel de azi, credincios cuvântului acesta! Acest cuvânt 
va nimici cu suflarea lui fărădelegea, şi pe omul care o acoperă 
pe ea să nu se vadă. Amin. 

Iar Tu, Doamne, fii împlinitor, căci apostolii Tăi au 
proorocit aceasta pentru că Tu i-ai umplut pe ei cu putere de 
sus, cu Duhul Sfânt Mângâietorul, Care îi ocroteşte pe ai Tăi 
sub mantia Ta. Amin, amin, amin. 

O poporul Meu, iată de ce omul fărăde- 
legii îşi face rost de câini şi îi învaţă să 
latre şi îi învaţă să muşte din pacea cea din mijlocul tău! Su- 
flarea gurii Mele îl ustură pe el, îl strânge în legăturile lui, iar 
el este supărat. Tu însă stai tare în credinţă, căci Eu îţi cer 
aceasta, şi stai, tată, cuminte, căci Eu te ocrotesc fiindcă eşti 


credincios. Caută să fii cu inima curată, căci aceasta înseamnă 
om cu mâinile curate, iar Eu te voi îngriji în toată vremea, dar 
să nu deznădăjduieşti pentru paza Mea de peste tine. Rămâi 
sub mantia Mea, căci tu eşti mititel. Rămâi copil, ca să te pot 
ocroti. Rămâi lângă Mine, poporul Meu, căci toate se sfârşesc, 
şi va rămâne Domnul şi poporul Său. Amin, amin, amin. 

O, aş mai sta cu tine în cuvânt, popor iubit, dar cei ce-Mi 
stau porţi sunt slăbiţi, sunt osteniţi sub dureri de duh. Rămâi 
în duh de Bobotează, tată, căci Eu sunt cortul tău. Eu sunt Cel 
ce sunt, poporul Meu. Eu sunt. Amin. 

7/20 ianuarie 2009 

Duminica vameşului şi a fariseului 

Domnul a grăit mereu prin proororoci. Diavolul îi dă omului mân- 
gâiere mincinoasă. Mielul Tatălui va birui pe diavol şi pe toţi îngerii 
lui. Nunta Domnului cu mireasa Sa. îndemn pentru popor la prive- 
ghere cu rugăciune. 

F ace ţie, poporul Meu! Tatăl, Fiul şi Duhul Sfânt îţi 
întăreşte credinţa şi credincioşia, răbdarea şi înţe- 
lepciunea, şi apoi pacea şi iubirea, căci zilele sunt grele. 

Pace ţie, poporul Meu de azi! E mare minune să fie azi 
omul copil al lui Dumnezeu. Eu, Domnul Iisus Flristos, vin la 
tine cuvânt şi te întăresc întru lucrarea Duhului Sfânt Mângâie- 
torul, căci pe pământ nu va mai fi mângâiere pentru om, şi 
omul va da piept cu durerea pe care n-o aşteaptă, fiindcă tatăl 
minciunii, diavolul, nu va mai avea putere să-i dea omului 
mângâierea lui cea mincinoasă, iar Eu grăiesc acum peste tot 
sufletul credincios să ia putere de la Duhul Sfânt Mângâietorul, 
Care S-a slăvit şi Se slăveşte pe pământ prin prooroci, prin 
graiul Lui cel prin prooroci vestit, căci toţi proorocii au grăit 
despre vremea de ieri şi despre vremea de azi, şi prin Duhul 
Sfânt au grăit ei. Eu, Domnul, M-am sprijinit mereu cu omul 
ca să pot grăi pe pământ, căci Eu pe om l-am făcut să fie loca- 
şul Meu şi ajutorul Meu apoi, ca să se ajute de la Mine om pe 
om şi să nu fie omul fără Dumnezeu pe pământ, că e greu fără 
Domnul pe pământ pentru om, o, e tare greu să nu ştie bietul 
om de unde greul de peste el, de unde durerea şi tristeţea, de 
unde neputinţa şi necredinţa lui, de unde rătăcirea şi pedepsirea 
lui prin acestea. 

O, pace ţie, poporul Meu! Eu sunt Cuvântul lui Dum- 
nezeu şi grăiesc în mijlocul neamului român şi te-am tras spre 
izvorul Meu ca să-Mi fii popor aproape de glasul cuvântului 
Meu. O, dacă Eu nu te aşezam credincios înaintea Mea pe tine, 
nu puteam să grăiesc pe pământ, căci Eu trebuie să-i grăiesc 
omului când grăiesc, iar pacea Mea trebuie să fie între Mine şi 
el ca să pot să-i grăiesc lui. Cei fără de pacea Mea între Mine 
şi ei ascultă greu de tot cuvântul gurii Mele, căci aceia au ca 
pace minciuna cea de pe pământ, născută din om şi hrănită de 
ea însăşi, căci diavolul are prin om putere să-l facă slujitor lui 
pe om, şi cu înşelăciune îl hrăneşte pe om cu toate ale lui, as- 
cunzându-şi faţa lui cea mincinoasă, căci diavolul nu-i poate 
da omului viaţă. O, numai Eu sunt Cel ce dau viaţă omului, 
chiar şi celui ce se înalţă pe sine, nu numai celui ce se smereşte 
pe sine înaintea Mea şi a omului, şi i-am vorbit poporului Israel 
acum două mii de ani despre cel ce se înalţă pe sine şi despre 
cel ce se smereşte pe sine, şi l-am învăţat pe el viaţa atunci 
când i-am grăit aceasta, iar cine a avut urechi de auzit, a auzit 
şi s-a mântuit, căci înţelepciunea cea de sus când vine peste 
om şi o ia în el omul, aceea este cea care aude în om şi cea care 
Mă sălăşluieşte şi Mă slăveşte pe Mine în om. Amin. 

In duminica aceasta se citeşte în biserici cuvântul Meu 

cel de acum două mii de ani, prin care am spus celor ce se 
dădeau drepţi faţă de ceilalţi peste care ei priveau din înălţimea 
semeţiei lor, şi le-am spus de doi oameni care s-au întâlnit în 
templu pentru rugăciune: un fariseu şi un vameş. Fariseul îi 
mulţumea şi îi aducea aminte lui Dumnezeu de toate câte făcea 
el bine şi de toate câte nu făcea rele aşa cum făceau ceilalţi oa- 
meni, sau vameşul, pe care îl vedea şi îl privea el că se ruga şi 
el în templu, dar care încă de departe, de unde sta el, nu dădea 
nici măcar ochii să şi-i ridice către cer, ci numai îşi bătea piep- 
tul zicând: «Fii mie, păcătosului, milostiv, o, Doamne», şi i-am 
spus poporului Israel că acesta s-a dus la casa sa mai îndreptat 
decât fariseul, fiindcă la Domnul este altfel omul faţă de cum 
stă el pe pământ, căci oricine se înalţă pe sine se va smeri, iar 
cel ce se smereşte pe sine se va înălţa, şi aşa este la Dumnezeu 
dreptatea cea pentru om. 

O, poporul Meu, Mi-am întărit coborârea la tine, şi am 
lucrat prin îngeri aceasta, căci puterile cereşti îmi slujesc îm- 
plinirea Scripturilor, tată, iar în Scripturi stă scris să vin să câr- 
muiesc neamurile cu toiag de fier şi stă scris că numele Meu 
se cheamă Cuvântul lui Dumnezeu, şi de aceea rostesc Eu în 
mijlocul tău cuvântul Meu, şi fac faptă numele Meu peste 
pământ şi grăiesc în mijlocul tău şi Mă dau în lături pentru cei 
ce Mă iau de la tine şi se hrănesc cu mângâierea cea de la Mine, 
şi fericiţi sunt cei ce se apleacă să ia şi să se înţelepţească prin 
izvorul Meu de peste tine! 

Omul semeţ nu iubeşte minunea Mea de peste tine, şi tu 
eşti vorbit de rău de omul semeţ, poporul Meu. Din pricina cu- 
vântului Meu de peste tine te vorbeşte de rău omul care se 
înalţă pe sine înaintea Mea şi a ta. Tu însă fii cuminte, tată, şi 
stai sub mantia Mea, stai în Domnul Dumnezeul tău, Care te 
hrăneşte cu duh dătător de viaţă, căci vremea pe pământ este 
ca la sfârşit, este aşa cum a făcut-o omul împotriva sa însuşi, 
fiindcă omul cel fără Dumnezeu face lucrarea diavolului pe 
pământ, iar diavolul este potrivnicul Meu şi i se sfârşeşte vre- 
mea, căci vremea e pe sfârşite, iar el dă să se întărească prin 
ultimele lui puteri vrăjmaşe Mie. Eu însă sunt Mieluţul Tatălui 
şi îl voi birui pe diavol şi pe toţi îngerii lui, şi vom aşeza pe 
pământ cântarea de biruinţă, precum este scris, căci voi judeca 
desfrânarea de pe pământ şi tot trupul ei şi voi răzbuna sângele 
sfinţilor, şi va fi nunta Mea cu mireasa Mea cea pregătită Mie 
şi cu cei fericiţi, căci scris este: «Fericiţi cei chemaţi la cina 
nunţii Mielului, iar acestea sunt adevăratele cuvinte ale lui 
Dumnezeu», căci Eu Mă numesc Credincios şi Adevărat, şi nu- 
mele Meu se cheamă Cuvântul lui Dumnezeu, împăratul 
împăraţilor şi Domnul domnilor, iar cei ce se cred împăraţii 
pământului şi care dau să facă război cu Mine vor fi biruiţi cu 
toată minciuna lor şi vor fi aruncaţi în iezerul de foc, unde arde 
pucioasă, precum este scris, căci cuvântul Meu este sabie care 
iese din gura Mea ca să fac dreptate sfinţilor Mei. Amin. 

O, poporul Meu, priveghează, tată, priveghează cu Mi- 
ne, căci este nevoie de biruinţă, fiule! Dă-i sufletului tău pe 
Duhul Sfânt Mângâietorul ca să fii sârguitor în zilele acestea, 
căci tu trebuie să ridici rugăciune la Dumnezeu pentru toţi cei 
strâmtorări pe pământ. O, adu-ţi aminte de neputinţa ucenicilor 
Mei, pe care i-am rugat să vegheze împreună cu Mine când Eu 
M-am rugat Tatălui în grădina Ghetsimani, iar ei n-au putut să 
stea treji, căci erau osteniţi de tristeţe. Mă trăgeam de lângă ei 
şi Mă rugam cu lacrimi Tatălui, şi apoi veneam spre ei să-i tre- 
zesc, căci dormeau, şi le spuneam: «N-aţi putut un ceas să pri- 
vegheaţi cu Mine! Privegheaţi, dar, şi rugaţi-vă ca să nu intraţi 
în ispită, căci duhul este osărduitor, dar trupul, neputincios». 

O, roagă-te, poporul Meu, pentru tine şi pentru toţi cei 


strâmtoraţi pe pământ, căci şi Eu Mă rog Tatălui pentru mân- 
gâierea celor strâmtoraţi de la toate ticăloşiile care se săvârşesc 
în mijlocul lor. îngerii Mei merg cu Mine şi îi însemnează pe 
cei strâmtoraţi, căci scris este să fie aşa şi să Mi-i ocrotesc pe 
cei ce sunt ai Mei, dar iată, vin şi îi învăţ pe ei din gura Mea şi 
le spun lor aşa: 

Voi, cei ce vreţi să învăţaţi de la Dumnezeu scăparea 
voastră de ceasul ispitei care va să vină pe pământ să-i încerce 
pe toţi oamenii, o, umpleţi-vă inimile voastre de iubire de 
Dumnezeu şi apoi de credinţă neprefăcută! Aşezaţi-vă în cre- 
dinţă şi apoi în post şi în rugăciune, împlinind cu iubire porun- 
cile vieţii! Eu, Domnul, vă ocrotesc pe voi de ceasul ispitei ce 
va să vină să încerce pe toţi oamenii, dacă voi veţi aduce înain- 
tea Mea inimile voastre şi stăruinţa în veghe cu Mine pentru 
viaţa voastră cea cu Dumnezeu. Lăsaţi plăcerile, căci sunt 
înşelătoare! Lăsaţi învăţătura cea mincinoasă, căci numai 
Dumnezeu va fi pe pământ adevărat, şi veţi vedea aceasta! O, 
lăsaţi-vă de păcate, căci ele fac moartea în om! Daţi de la voi 
păcatul şi trăiţi în sfinţenie, căci fără de sfinţenie nimeni nu va 
vedea mântuirea cea de la Mine, fiindcă aşa este scris! O, e 
vremea să privegheaţi împreună cu Mine, Mielul Tatălui, ca să 
biruiesc minciuna împreună cu cei iubitori de Dumnezeu şi să 
biruiesc lucrarea satanicească de pe pământ. Opriţi-vă de la 
păcat, ca să-L puteţi ajuta pe Dumnezeu pentru salvarea voas- 
tră! Postiţi post sfânt, nu numai post de bucate! Postiţi de pă- 
cate, tată, şi daţi de la voi necredinţa, căci vremea este cu 
necredinţă în ea, şi oamenii necredincioşi o fac pe ea să fie, şi 
de aceea este ea. în loc de teamă din pricina lucrării sataniceşti, 
care dă să vă în s emneze pe trup cu semnul ei cel tainic lucrat 
ca să nu-1 pricepeţi când el vine spre voi, o, postiţi post sfânt 
şi privegheaţi cu rugăciune în glas şi în suspin după Dumnezeu, 
ca să vină El să vă păzească de ceasul ispitei, căci voi sunteţi 
neputincioşi. Luaţi pildă din cuvântul Meu cel de acum două 
mii de ani, rostit peste poporul Israel, căci aşa am spus atunci: 
«Oricine se va înălţa pe sine se va smeri, iar cel ce se smereşte 
pe sine se va înălţa». Amin. 

O, nu puteţi voi fără Dumnezeu să biruiţi ceasul ispitei, 
tată! înarmaţi-vă, dar, cu Dumnezeu şi nu uitaţi, nu uitaţi sem- 
nul sfintei cruci, însemnaţi-vă cu el pe frunte şi pe tot trupul, 
cu cele trei degete apropiate, în numele Tatălui şi al Fiului şi 
al Sfântului Duh, ca să nu aibă putere peste voi lucrarea lui sa- 
tana! Păstraţi-vă mâna pentru ca să faceţi cu ea semnul sfintei 
cruci, şi faceţi cruce pe voi cu mâna, şi mult să faceţi, şi tot 
mereu să vă însemnaţi cu acest semn, căci satana a luat putere 
mare prin cei botezaţi, dar care nu-şi mai fac semnul crucii pe 
trupul lor şi peste toate ale lor cu cele trei degete împreunate 
ale mâinii drepte, cu mâna mărturisindu-L pe Dumnezeu întru 
Treime slăvit şi închinat, iar cu inima şi cu gura lăudându-L 
de-a pururi! Aprindeţi în casele voastre candele cu untdelemn 
şi faceţi-vă miruitor şi muiaţi-1 în candelele aprinse mereu şi 
însemnaţi-vă trupul şi mersul cu semnul sfintei cruci, şi căutaţi 
untdelemn netrecut prin foc, căci nu trebuie să se atingă focul 
de untdelemn, ci untdelemnul trebuie să se atingă de foc prin 
feştila care-şi hrăneşte din el arderea ei, lumina ei pentru casa 
creştinilor Mei, căci candela aprinsă cu bileţel scris în ea cu 
numele Tatălui şi al Fiului şi al Sfântului Duh este slujitoare 
din partea Domnului peste cei credincioşi şi sfinţi, care aşteap- 
tă pe Domnul de izbăvire a lor. Aşa să vegheaţi voi cu Mine, 
Mielul Tatălui, în vreme de strâmtorare, şi aşa vom fi biruitori. 
Amin. Aşezaţi peste voi post sfânt, post de păcate şi de plăceri 
trecătoare şi mult înşelătoare, şi apoi aşezaţi peste voi post de 
bucate şi postiţi trei zile în săptămână: luni pentru îngerul 

păzitor, iar miercuri şi vineri pentru Mine, ca să am ucenici pe 
pământ, căci soiul de diavoli din zilele acestea nu pot fi biruiţi 
decât aşa cum i-am biruit Eu, cu post sfânt şi cu rugăciune 
sfântă, cu viaţă plină de Duh Sfânt în ea şi peste ea. O, întoar- 
ceţi-vă la portul cel creştinesc şi curăţiţi-vă de podoabele cele 
vremelnice şi îmbrăcaţi-vă întru cuvioşie duhul şi trupul, iu- 
bind şi hrănindu-vă cu tot cuvântul Meu şi învăţându-vă să vă 
hrăniţi aşa, căci sufletului îi trebuie hrană ca să poată pentru 
trup şi pentru Do mn ul. Veniţi spre înţelepciune sfântă, veniţi, 
tată, şi învăţaţi din izvorul Meu, cu care vin pe pământ spre 
voi ca să vă învăţ lucrarea mântuirii faţă de vremea cea cu 
ispită care este acum pe pământ cu faţa ei cea ascunsă de ochii 
şi de mintea voastră. Eu sunt Cuvântul lui Dumnezeu şi sunt 
întru cea de a doua venire a Mea de la Tatăl la om ca să-l învăţ 
pe om venirea Mea cu sfinţii, ca să-l deprind pe om cu Dum- 
nezeu pe pământ, cu împărăţia Mea în mijlocul oamenilor. O, 
curăţiţi-vă de cursele în care sunteţi şi care vi se întind, căci 
iată, v-am dat povaţă sfântă; luaţi-o în voi, că e dulce ca viaţa 
Mea cea iubită de omul iubitor de Dumnezeu! Aduceţi Dom- 
nului inimile voastre! Eu, Domnul, vă voi povăţui cu milă şi 
vă voi face fii ai lui Dumnezeu dacă veţi lua în voi puterea 
aceasta, cuvântul Meu cel învăţător peste om. Amin. 

O, poporul Meu, tu eşti cărarea Mea spre oameni, tată. 
Tu eşti împărăţia lui Dumnezeu pe pământ, şi din tine Eu ies 
spre oameni ca să-i miluiesc pe ei cu învăţătură trezitoare şi 
veghetoare apoi. întăreşte-te spre ajutor Mie, tată. Eu sunt Mie- 
luţul Tatălui, şi cu ai Mei trebuie să biruiesc toată proorocia 
mincinoasă şi toată lucrătura ei. Amin. 

Am învăţat neamul român şi pe toţi care iau din învăţă- 
tura Mea, i-am învăţat să postească post sfânt şi îi învăţ încă 
să nu mai facă ucidere ca să mănânce din vietăţi ucise de om. 
îl îndemn pe om să mănânce aşa cum i-am dat Eu omului po- 
runcă în rai pentru ceea ce trebuie să mănânce, căci vremea 
cea de acum îl prinde în cursa ei pe om. 

O, e vremea pentru post şi rugăciune şi pentru veghe 
sfântă, iar voi, păstori de turme, aşa să-i învăţaţi pe oameni, 
căci jertfa cea mai plăcută Mie de la om este duhul umilit, prin 
care omul poate să-L slujească pe Domnul, şi apoi Domnul pe 
om. Este scris că oricine se înalţă pe sine se va smeri, iar cel 
ce se smereşte pe sine se va înălţa. Această Evanghelie este în- 
văţătura vieţii şi din ea să înveţe omul paza vieţii lui. Amin. 

Eu sunt Cuvântul lui Dumnezeu, Eu sunt Mieluţul Tată- 
lui Savaot, şi am grăit ţie în zi de duminică, în zi de învăţătură, 
poporul Meu, şi tot cel ce crede în Mine, Eu, Domnul, îl voi 
atrage pe el spre Tatăl şi îl voi face fiu al Tatălui Meu, precum 
am făgăduit prin cuvântul Meu cel rostit peste om acum două 
mii de ani. 

Pace ţie, poporul Meu! Fii cuminte! Pace ţie, pace ţie, 
pace ţie, poporul Meu! Amin, amin, amin. 

26 ianuarie/8 februarie 2009 

Sărbătoarea sfinţilor trei ierarhi: 

Vasile, Grigorie şi Ioan 

Truda Domnului prin vreme ca să-l tragă pe om de sub stăpânirea 
satanei. îndemn la veghe pentru neamul român. 

E u sunt Păstorul Cel bun, şi Mă vestesc cine sunt 
Eu, Cel ce grăiesc. Amin. 

Eu sunt Domnul Iisus Hristos, şi Mă cobor pe pământ 
cuvânt, şi Mă vestesc când cobor ca să-l păstoresc pe om, căci 
M-am dus la Tatăl ca să vin, şi nu stau în cer, ci lucrez pe 


pământ, căci sunt Păstor. 

Deschideţi-Mi, voi, cei ce staţi înaintea Mea când Mă 
vestesc să Mă cobor cuvânt în cartea Mea de azi, căci îmi sunteţi 
cărare spre om, aşa cum Tatăl a orânduit! Vine Domnul ca să-Şi 
hrănească poporul, căci azi e sărbătoare de arhierei cereşti, şi 
vin cu ei în carte şi cuvântăm peste pământ! Pace vouă! 

Pace ţie, poporul Meu! Sunt cu tine în cuvânt. Eu sunt 
Dumnezeul celor vii, al lui Avraam, al lui Isaac şi al lui Iacov 
şi al tuturor celor ce au ascultat de cuvântul Meu în vreme, şi 
sunt Dumnezeul lui Vasile, al lui Grigorie şi al lui Ioan, şi vin 
pe pământ cu sfinţii Mei şi grăiesc cu ei, şi ei cu Mine şi cu 
poporul Meu de pe pământ şi cu tot omul care se apleacă să 
audă din cer, căci cine aude numai de pe pământ cu urechile 
lui, acela nu mai are urechi de auzit pe cele din cer. 

Pace ţie, poporul Meu cel din români deosebit de Duhul 
Sfânt Mângâietorul, Care îl învaţă de la Dumnezeu pe om! E 
sărbătoarea Mea cu tine şi a sfinţilor Mei sărbătoriţi azi în 
sobor în cer şi pe pământ. Aceşti arhierei au fost hărăziţi de 
Mine să lucreze în zilele acestea peste pământ şi să pecetlu- 
iască începutul lucrării Mele de cuvânt prin trâmbiţa Mea 
Verginica acum cincizeci şi cinci de ani. Le-am dat atunci cu- 
vânt să coboare din cer, dintre sfinţi, şi să vină să binecuvinteze 
coborârea Mea din zilele acestea şi să binecuvinteze vasul prin 
care Eu, Domnul, aveam să trâmbiţez peste pământ prin trâm- 
biţa a şasea, ca apoi să Mă fac râu de cuvânt şi să-Mi pecetlu- 
iesc un loc aparte şi un popor mititel, şi de deasupra lui să 
grăiesc şi să Mă aşez în carte cuvânt şi să păstoresc cu toiag 
de fier pe tot omul căruia îi este dat de Dumnezeu să audă 
glasul Păstorului Cel cu crucea. Amin. 

Eu sunt Păstorul Cel bun. Acum două mii de ani am 
coborât din cer, de la Tatăl, şi M-am născut pe pământ din trup 
fecioresc şi am stat treizeci şi trei de ani pe pământ, iar la sfârşit 
Mi-am pus viaţa pe cruce pentru oi ca să Mă fac cunoscut 
Păstorul Cel cu crucea. O, cum să nu spun Eu cine sunt, de fie- 
care dată când Mă cobor pe pământ cuvânt ca să păstoresc cu 
el? Dacă este scris în Scripturi să vin să păstoresc neamurile 
cu toiag de fier, cum să nu împlinesc Eu, Domnul, pe cele scri- 
se despre Mine prin prooroci? Toiagul Meu de fier este cuvân- 
tul, şi sunt Păstorul Cel tainic, şi întăresc credinţa omului când 
îi grăiesc lui. O, cel ce spune că nu este Dumnezeu acest cu- 
vânt, acela este scris între cei necredincioşi, care iubesc min- 
ciuna, căci stăpânitorul acestui veac este tatăl minciunii şi îl 
ţine pe om în necredinţă şi îi dă omului această hrană, hrana 
necredinţei, dar iată, vin şi Eu să-l hrănesc pe om, şi fiecare îi 
dă omului ceea ce are. Eu sunt Cel ce dau omului viaţă şi sunt 
dintru început Cuvântul lui Dumnezeu, şi întru Mine este viaţă, 
şi viaţa este lumina oamenilor, precum este scris. 

Mă mângâi cu Tatăl când grăiesc cu omul pe pământ, şi 
se mângâie de la Mine şi de la Tatăl omul credincios, care 
aşteaptă venirea Mea cu sfinţii, căci Eu nu umblu singur când 
călătoresc pe calea Mea spre om, ci umblu cu sfinţii, căci scris 
este: «El vine pe cal alb, şi oşti din cer vin după El, călare pe 
cai albi, şi numele Lui se cheamă Cuvântul lui Dumnezeu şi 
păstoreşte neamurile cu toiag de fier şi Se numeşte Credincios 
şi Adevărat». Amin, amin, amin. 

O Dumnezeule al lui Avraam, al lui Isaac 
^şi al lui Iacov! O, Doamne al nostru, al 
sfinţilor Tăi cei de după venirea Ta pe pământ, născut din 
trupul cel fecioresc al mamei Tale Fecioara! O, Doamne al nos- 
tru, al lui Vasile, al lui Grigorie şi al lui Ioan, Tu eşti Dum- 
nezeul celor vii! Omul de pe pământ nu grăieşte cu morţii când 
grăieşte cu sfinţii Tăi, cerându-le lor ajutor în durerile lui şi în 

greul vieţii lui pe pământ. Toţi sfinţii Tăi sunt vii, precum vii 
sunt Avraam, Isaac şi Iacov, şi n-ar fi să fie altă fericire pe 
pământ pentru om ca şi atunci când el grăieşte cu Tine şi cu 
sfinţii Tăi. Tu eşti Cel viu, şi tot aşa sunt şi sfinţii Tăi, care au 
luat din Tine viaţa. Tu, Doamne, eşti atât de tainic şi atât de 
măreţ întru sfinţii Tăi! Tu, Doamne, eşti puterea cuvântului 
Tău împlinitor, dar prea mult l-a orbit pe om stăpânitorul aces- 
tui veac, satana, care curând, curând îşi va sfârşi goana lui după 
suflete de oameni din pricina duhului invidiei în care a căzut 
la început când a căzut din cer prin om, căci omul cel zidit de 
mâna Ta la început s-a semeţit ca să nu Te asculte aşa cum i-ai 
poruncit să asculte, şi prin neascultare a căzut omul din rai, şi 
a căzut atunci şi îngerul care îl slujea îndeaproape pe om, şi a 
căzut cu el toată ceata lui cea slujitoare omului, şi de atunci se 
hrăneşte el cu duhul invidiei asupra Ta, Doamne, şi de atunci 
dă să-i tragă pe oameni şi să-şi facă împărăţie mereu şi să stea 
cu ea în luptă împotriva Ta, dar iată, Tu ai armie de sfinţi, iar 
proorocii din toate vremile au fost locaşe ale Tale, din care Tu 
mereu, mereu rosteai cuvânt de biruinţă a Ta împotriva duşma- 
nului Tău, satana, ca să-l umileşti pe el şi să-l tragi pe om de 
sub asuprirea lui, de sub întunericul lui, aşa cum ai grăit acum 
două mii de ani cuvânt proorocesc prin loan, cel iubit al Tău. 
Iată, de lângă Tine cuvântăm cuvânt de învăţătură peste cei 
credincioşi şi peste cei necredincioşi pe pământ şi suntem 
mărturisitori, căci mărturia Ta, Doamne, este duhul proorociei, 
duhul prin care Tu ai lucrat şi lucrezi peste pământ. Amin. 

Noi suntem slujitorii Celui viu, Celui Credincios şi Ade- 
vărat, şi suntem sfinţii Lui cei vii, arhierei după rang, prin 
alegerea Lui, slujitori ai Dumnezeului Celui viu. Acum cinci- 
zeci şi cinci de ani El ne-a dat cuvânt să coborâm pe pământ şi 
să aşezăm binecuvântare arhierească peste lucrarea Lui de 
trâmbiţare din zilele acestea, şi ne-am coborât cu trupul şi am 
binecuvântat şi am împărtăşit cu sfintele taine pe cea care avea 
apoi să fie trâmbiţa Domnului pe pământ mai înainte de 
venirea Lui cu taina râului vieţii. La începutul acestei trâmbi- 
ţări am fost slujitori, şi tot aşa am fost aşezaţi şi apoi, pentru a 
pecetlui grădiniţa cea de azi a cuvântului Domnului şi pe cei 
aşezaţi de El şi de noi şi de martorul Lui cel de azi din biserică, 
slujitori ai bisericii Domnului acum, la sfârşit, şi tainic am lu- 
crat, aşa cum şi Domnul a lucrat tainic când a venit şi Şi-a aşe- 
zat împărăţia Sa peste cei puţini ai Săi acum două mii de ani, 
căci atunci, ca şi acum, El n-a fost crezut şi primit de cei la 
care a venit să le dea izbăvirea, care este împărăţia Sa. 

Grăim ţie, popor al Domnului, cel din neamul român de- 
osebit de El pentru lucrările Sale cele de azi, şi grăim fiilor oa- 
menilor. O, cei ce ascultă de Dumnezeu pe pământ, aceia sunt 
fiii lui Dumnezeu, iar cei ce nu ascultă de El pe pământ, aceia 
sunt fiii oamenilor şi au de tată pe diavolul, căruia ei îi slujesc, 
şi n-are cine să le desfacă mintea ca să priceapă şi să vadă lu- 
crarea lui Dumnezeu şi lucrarea lui satana, căci n-au învăţător 
cu milă peste ei, şi venim spre ei ca să-i păstorim şi să le 
spunem că împărăţia cerurilor pe pământ nu este din lumea 
aceasta, ci este din cer de la Dumnezeu pentru cei credincioşi 
şi sfinţi ai Lui. 

O, grăim ţie, popor credincios, fiu al cuvântului lui 
Dumnezeu. O, aşează-te în mare veghe, căci tu trebuie să ridici 
rugăciune sfântă şi tare pentru toţi fiii oamenilor ca să-i în- 
toarcă Domnul pe ei la pocăinţă spre iertarea păcatelor lor şi 
spre luminarea lor apoi cu lumina cea de sus, lumina învierii 
din moartea păcatelor, căci păcatul este moarte peste om. O, 
sileşte-te, fiule, spre rugăciune trează, că trebuie să biruieşti 
cu Domnul şi cu sfinţii Lui lucrarea cea amăgitoare a satanei, 


care lucrează tainic ca să tragă după el oameni, căci iată, lu- 
crează cu trudă mare cu slujitorii lui ca să pecetluiască pe oa- 
meni cu pecetea lui, dar Domnul a spus mereu peste acest 
neam să se trezească şi să vegheze pentru venirea Domnului 
şi pentru venirea lui antichrist, şi apoi să rămână cu Do mn ul 
acest neam şi să asculte de glasul Lui de Păstor. Amin. 

Noi, cei trei arhierei sărbătoriţi azi, în sobor de sfinţi, 
lăsăm peste tine binecuvântare întreită, popor cu nume nou de 
nou Ierusalim pe pământ între oameni. Lăsăm peste tine pece- 
tea Dumnezeului Celui viu, şi în chip tainic te însemnăm cu 
ea în numele Tatălui şi al Fiului şi al Sfântului Duh Mângâie- 
torul, căci suntem aleşi de Domnul să binecuvântăm şi să ve- 
ghem peste lucrarea Sa de azi şi peste slujitorii ei şi peste tot 
poporul ei cel credincios. Fiţi fii ai rugăciunii sfinte şi tari, căci 
prin rugăciune cu har peste ea veţi fi biruitori cu Mielul Tatălui, 
Domnul Iisus Hristos. Cereţi destrămarea lucrării celor ascunse 
ale lui satana şi cereţi Domnului ocrotire poporului Său cel 
credincios de peste tot şi învăţaţi poporul să se însemneze mult 
cu semnul sfintei cruci cu cele trei degete strâns împreunate în 
numele Tatălui şi al Fiului şi al Sfântului Duh Mângâietorul, 
şi tot aşa să însemneze căsuţele şi toate lucrurile lor şi toate 
lucrările lor, iar lucrările lor să fie lucrările Domnului. Amin. 
Cu cât duhul satanicesc îşi arde tot mai mult mirodeniile lui ca 
să-i încânte pe cei de pe pământ spre el, cu atât mai mult popo- 
rul Domnului să ardă candelele cu untdelemn, cu bileţel scris 
în ele cu numele Tatălui şi al Fiului şi al Sfântului Duh, spre 
mărirea lui Dumnezeu pentru biruinţă, iar biserica Domnului 
să se întărească şi să strige la Dumnezeu pentru biruinţa Mielu- 
lui şi a celor răscumpăraţi de El. Amin. Cu post şi cu rugăciune 
să stea poporul sfinţit înaintea Domnului, şi fericit este cel ce 
se sfinţeşte din acest cuvânt, cu care păstoreşte azi Domnul 
Iisus Hristos pe pământ. Amin. 

O, fii ai oamenilor, Dumnezeu nu este al celor morţi, ci 
al celor vii. Voi nu vorbiţi cu morţii atunci când vă rugaţi şi grăiţi 
în rugăciune cu sfinţii Domnului, ci vorbiţi cu cei vii atunci. Vă 
întărim credinţa în Domnul şi în sfinţii Lui. Fiţi credincioşi! 
Nimic nu pierd cei credincioşi, care ştiu prin credinţă să-L aibă 
pe Domnul de partea lor, aşezându-i pe sfinţii Lui mijlocitorii 
lor spre El. Fiţi veghetori! Pe pământ vine în chip acoperit pă- 
catul lepădării de credinţă, iar Domnul are grijă să vă deschidă 
ochii ca să pricepeţi şi să strigaţi la El pentru scăparea voastră 
de sub stăpânirea lui satana. O, iubiţi sărăcia şi puţinul din toate, 
că nu vă fac nici un bine bogăţiile cele înşelătoare şi trecătoare. 
Iubiţi sfinţenia şi fiţi treji ca să nu vi se spargă casa, ca să nu 
intre în inima voastră duhul cel înşelător, care vine cu faţa 
ascunsă spre voi ca să nu-i ştiţi arama. Mereu, mereu v-a trezit 
Domnul prin cei ce sunt iubiţii Lui pe pământ. 

O, stai treaz, popor român, căci stai pe pământul ţării 
strălucirii, proorocită de Daniel proorocul, căci pe vatra ta stă 
Domnul cuvânt de Păstor şi cuvintează peste pământ în zilele 
acestea. Ia aminte la glasul Lui de Păstor! Veghează ca să nu 
vină furai peste credinţa ta, ci întăreşte-o ca să o ai, şi ca să ai 
har prin ea şi să ai biruinţă asupra satanei prin credinţa ta. Amin. 

Iar Tu, Doamne, întăreşte cuvântul nostru, al arhiereilor 
Tăi, peste poporul Tău de azi şi peste neamul român şi trezeş- 
te-1 Tu pe el ca să vegheze şi ca să biruiască el în numele Tău 
pe duşmanul Tău şi al lui. Dă-i neamului român credinţă tare, 
căci strămoşii lui cei sfinţi stau înaintea Ta pentru vatra nea- 
mului român, cetatea coborârii Tale cuvânt pe pământ acum, 
la sfârşit de timp. Dă-i neamului român întreită binecuvântare, 
şi mare să-i fie lui biruinţa, o, Mieluţule al Tatălui! O, trezeşte 
Tu neamul român şi aşează-1 în veghe şi dă-i lui biruinţa, o, 

Doa mn e! Amin, amin, amin. 

© ucenici iubiţi, fii slujitori din partea Mea 
^peste poporul Meu şi peste lucrarea 
Mea de azi! Graiul vostru peste poporul Meu şi peste neamul 
român, Eu, Domnul, îl întăresc şi îl binecuvintez ca să ia îm- 
plinire. Amin. 

O, neam român, strămoşii tăi cei sfinţi stau toţi înaintea 
Mea pentru biruinţa Mea şi a ta, căci ei văd în mijlocul tău lu- 
crarea lui Dumnezeu-Cuvântul, Care-ţi întăreşte ţie veghea şi 
credinţa şi biruinţa. O, veghează, tată, iar Eu îţi voi da duhul 
veghii şi te voi dărui cu darul credinţei sfinte şi te voi păstori, 
căci păstorii tăi, puţini, puţini din ei veghează pentru viaţa ta 
ca să nu vină lupul să frângă din ea. O, stai cu candelele aprin- 
se, popor român! în toate casele să se aprindă candele şi să ardă 
cu rugăciune în ele în numele Tatălui şi al Fiului şi al Sfântului 
Duh pentru sfărâmarea lucrării lui satana! Amin. 

Faceţi- vă cruce cu mâna dreaptă cu cele trei degete 
strâns împreunate, fii români! Păstraţi-vă mâna ca să vă închi- 
naţi cu ea lui Dumnezeu cu se mn ul sfintei cruci şi închinaţi-vă 
cărările şi casele şi hrana şi apa şi duhul şi sufletul şi trupul, 
căci vremea lepădării de credinţă îşi ascunde faţa, dar Eu vin 
şi te învăţ faţa ei ca s-o cunoşti şi ca să te aşezi înaintea Mea 
să-Mi ceri izbăvirea ta, neam român, căci voiesc să fac din mij- 
locul tău cer nou şi pământ nou, şi de la acest început să-Mi 
aşez din loc în loc biruinţa Mea cea aşteptată de veacuri, şi cu 
ea fericirea omului şi apoi salvarea poporului Meu Israel, cel 
care M-a răstignit pe cruce acum două mii de ani ca să nu-i fiu 
Eu lui Dumnezeu, dar Eu îi sunt, după făgăduinţele făcute lui 
prin proorocii Mei şi ai lui, şi voiesc să-l trezesc pe el întru 
venirea Mea iarăşi de la Tatăl la om, căci cerul şi pământul pot 
trece, dar nu va trece nici un cuvânt al Meu fără să-i dau Eu 
toată împlinirea lui peste pământ şi peste om. Amin. 

Pace ţie, neam român! Veghează, tată! Dumnezeul tău 
este Tatăl, Fiul şi Duhul Sfânt. Din veac şi până în veac, Acesta 
a fost Dumnezeu în cer şi pe pământ. Amin. 

O, pace ţie, poporul Meu cel luat de Mine în slujba Mea 
din mijlocul neamului român! Veghează, tată, peste acest 
neam! Tu eşti binecuvântat aparte. Veghează, dar! Eu sunt 
ocrotitorul tău, şi cu tine veghez peste neamul român, şi cereşte 
veghem. Pace ţie! Azi e sărbătoare de arhierei cereşti în mij- 
locul tău. Amin. 

Şi acum, trâmbiţa Mea Verginica se pregăteşte pentru 
locul cel din cer al însoţitorului ei dat ei de Mine la începutul 
acestei lucrări şi apoi răpit de lângă ea de lucrarea satanei. Ea a 
venit acum şi l-a luat ca să-l dezrobească de sub satana, care-1 
ţinea legat, căci altfel acesta nu putea fi dezlegat de sub legătu- 
rile atât de tari cu care a fost legat de satana. Voi, cei trei slujitori 
ai jertfelnicului cel de foc din grădiniţa cuvântului Meu de azi, 
numiţi de acum numele acestui fiu cu rugăciune pe masă timp 
de patruzeci de zile în patruzeci de sfinte liturghii pentru el, aşa 
cum Eu i-am învăţat pe ai Mei să lucreze pentru cei ce pleacă 
nepregătiţi din trup. Eu, Domnul, vă voi povăţui pe voi îndea- 
proape şi vom birui pentru calea cea bună spre cer a acestui 
sufleţel, căci satana e tare supărat acum, când i s-a stricat biru- 
inţa lui prin care Mi-a ţinut acest fiu în lanţurile lui prin cea care 
l-a smuls pe el demult, demult din braţul Meu de Păstor. Pace 
vouă, fiilor! V-am dat ajutor mare să puteţi pentru acest fiu dez- 
legat acum de sub legături ca să-l puneţi voi la locul lui, voi, şi 
nu cea care l-a robit pe el sub satana, căci altfel n-am putut 
să-l scot, decât aşa cum am lucrat acum cu el. Amin. 

Pace ţie, poporul Meu! Veghează, tată, pentru biruinţa 
Mea şi a ta! Fii credincios şi învaţă tot mai mult să ştii să Mă 


primeşti când vin cu veşti la tine, căci cel ce nu Mă primeşte, 
acela nu Mă cunoaşte, fiindcă aşa vrea el. 

Pace ţie, poporul Meu! Eu sunt Păstorul Cel bun, Dom- 
nul Iisus Hristos! Eu sunt Păstorul tău, poporul Meu. Amin, 
amin, amin. 

30 ianuarie/ 12 februarie 2009 

Praznicul întâmpinării Domnului; 

Duminica fiului risipitor 

Omul credincios este călăuzit de Duhul Sfânt. Duioşenia, mare 
frumuseţe cerească în inima omului credincios. Căldura credinţei 
sfinte şi flacăra ei. Invidia strică lucrarea milei şi a duioşeniei. 

A zi e zi de învăţătură şi de creştere a împărăţiei 
Mele în cei credincioşi, căci Eu, Domnul, sunt 
învăţătorul, iar poporul Meu cel de la gura izvorului Meu de 
cuvânt este cel ce învaţă de la Mine. Amin. 

Pace ţie, poporul Meu! Sunt Domnul şi sunt învăţătorul 
tău, fiule, căci vremea în care tu eşti e vremea venirii Mele cu- 
vânt pe pământ ca să-Mi întocmesc popor pregătit pentru taina 
arătării Mele a doua oară de la Tatăl la om. Leg vremea Mea 
cea de acum două mii de ani cu vremea Mea cea din zilele tale 
şi te aşez înaintea Mea ca să te învăţ ceea ce poporul Israel 
n-a putut să înveţe atunci din pricina îngâmfării şi a invidiei. 
Venisem la el atunci ca să-l fac blând şi smerit cu inima ca şi 
pe Mine, şi îl învăţam cu iubire, dar el a părăsit învăţătura Mea 
şi s-a purtat după învăţătura sa. L-am învăţat pe el prin faptele 
Mele şi M-am scris cu el pe pământ în mijlocul lui, şi au rămas 
de mărturie lucrările Mele în mijlocul lui. în ziua aceasta de 
sărbătoare, pomenită azi pentru faptele vieţii Mele, aduc amin- 
te despre supunerea Mea cea de atunci, căci eram prunc, dar 
eram Fiul Treimii dumnezeieşti, şi M-au dus părinţii la templu 
ca să Mă închine lui Dumnezeu ca pe unul întâi-născut, 
aducându-se pentru naşterea Mea jertfă de curăţire. 

O, în ziua aceasta ai de învăţat darul credinţei sfinte, 
poporul Meu, căci bătrânul Simeon, căruia prin Duhul i s-a 
vestit că va vedea pe Unsul Domnului, a fost îndemnat de 
Duhul să vină la templu chiar atunci când Eu am fost adus ca 
să fiu închinat lui Dumnezeu. Atunci bătrânul Simeon M-a luat 
în braţe, M-a binecuvântat şi M-a vestit că au văzut ochii lui 
mântuirea vestită de Domnul în faţa noroadelor, lumină spre 
lumina neamurilor şi spre slava poporului Israel. 

O, poporul Meu, Eu Mi-am aşezat în mijlocul poporului 
Israel lumina venirii Mele, care era slava lui între popoare, dar 
necredinţa lui a fost nepăsarea lui. Am găsit însă în mijlocul 
lui pe dreptul Simeon şi l-am ţinut în viaţă pe acesta ani mulţi, 
ca să Mă primească în braţe după naşterea Mea şi să Mă măr- 
turisească el că Eu sunt pus spre căderea şi spre ridicarea mul- 
tora din Israel şi ca un semn de tăgadă. O, n-aveam atunci în 
Israel om drept care să fi crezut şi să fi mărturisit venirea Mea 
în trup, şi iată, am găsit credinţă într-un om bătrân de ani şi l-am 
ţinut pe acesta în viaţă ca să lucrez prin credinţa lui proorocie 
spre căderea şi spre ridicarea multora din Israel şi ca să se poată 
împlini cele vestite despre Mine şi despre Israel, şi apoi să se 
găsească oameni să creadă că Eu, Cel luat în braţe de bătrânul 
Simeon, eram Mesia, trimisul Tatălui. 

O, poporul Meu, cât de mult înseamnă la Dumnezeu şi 
la oameni un om credincios, călăuzit de Duhul lui Dumnezeu! 
O, fiule, ce măreaţă este taina credinţei! Adevăr adevărat am 
spus Eu, că cel ce nu se leapădă de sine nu poate să vină după 
Mine, nu poate să aibă credinţă şi credincioşie. O, ce mare 
taină a vieţii este să se dăruiască lui Dumnezeu omul! Atunci 

Duhul Sfânt îl călăuzeşte El pe acesta, şi Do mn ul îşi face lu- 
crarea Sa cu cel credincios pentru cei ce vor crede apoi în lu- 
crările cele adevărate ale lui Dumnezeu. Aşa am lucrat Eu, 
Domnul, şi în zilele tale, poporul Meu de azi, şi am avut, tată, 
inimi cu credinţă în ele şi M-am mărit prin ele pe pământ pen- 
tru cei credincioşi, dar am spus încă de acum două mii de ani, 
şi aşa am spus: «Când va veni Fiul Omului, când iarăşi va 
veni, va mai găsi credinţă pe pământ?». 

Voiesc să te deprind cu duioşenia, poporul Meu, căci 
acest dar e mare frumuseţe cerească în inima omului credin- 
cios. Ea este căldura credinţei sfinte şi apoi flacăra ei. Pe ea aş 
vrea s-o semăn în oamenii care dau să se ridice spre slava lu- 
crării Mele de azi cu tine, poporul Meu. Am dat la mulţi darul 
şi duhul duioşeniei după Mine şi după tine, poporul Meu, şi 
aceia se strâng cu duioşenie pe lângă izvorul Meu de cuvânt 
în sărbători şi îşi dau hrană credinţei lor şi vieţii lor cea cu 
credinţă. O, roagă-te să capeţi această frumuseţe, tu şi toţi cei 
ce vor căuta să înţeleagă ce înseamnă Dumnezeu pe pământ în 
oameni şi cu oamenii, o, poporul Meu. Amin. 

în această zi de duminică te învăţ, Israele al neamului 
român, te învăţ încă duhul duioşeniei, şi te învăţ şi faţa lui cea 
duşmană pe el, căci voiesc să te cresc cu lucrarea Duhului 
Sfânt, fiule. îţi amintesc pilda spusă de Mine despre fiul risipi- 
tor şi despre fratele lui, care a rămas statornic lângă tatăl cel 
cu doi fii. O, poporul Meu, nu le plăcea cărturarilor şi fariseilor 
duioşenia Mea pentru cei păcătoşi, căci Eu le spuneam lor că 
oricine dintre ei care nu se leapădă de tot ce are nu poate să fie 
ucenicul Meu, căci sarea este bun lucru, dar dacă şi ea se strică, 
cu ce vor mai putea s-o dreagă pe ea? Ea nu-şi mai găseşte ros- 
tul nici în pământ, nici în gunoi, ci este aruncată afară. O, şi 
cine atunci asculta şi avea urechi de auzit ca să audă de la 
Mine? Vameşii şi păcătoşii, aceia stăteau în preajma Mea ca 
să asculte de la Mine, şi eram văzut rău de farisei şi de căr- 
turari, care cârteau zicând că Eu primesc la Mine pe păcătoşi 
şi că stau cu ei la masă. Am vrut atunci să-i deprind cu duhul 
duioşeniei şi le-am spus de cei doi fraţi, unul rătăcit, iar celălalt 
ascultător de tatăl său. Cel mai mic dintre ei şi-a cerut partea 
de avere şi s-a dus de dorul dezmierdărilor şi s-a cheltuit pe 
sine şi tot ce avea, până ce a rămas străin şi flămând, şi apoi a 
intrat în pocăinţă, căutând spre duioşenia tatălui său, care avea 
să-l salveze pe el de la pierzare. O, dacă fiul cel rătăcit nu s-ar 
fi întors la tatăl său, nici tatăl său nu s-ar fi întors spre el cu 
duioşenie, iar din aceasta tu trebuie să înveţi lucrare mare, 
poporul Meu, şi înţelepciune adâncă, tată. Omul trebuie să-L 
facă pe Dumnezeu să iasă în calea lui şi să-l primească atunci 
când vine, atunci când el cade de la pieptul Lui şi apoi iarăşi 
vine aplecându-se cu inima spre Tatăl. Dar iată, mare învăţă- 
tură să ia omul care aude de la Mine, căci păcatul invidiei se 
judecă din om cu Dumnezeu, şi este păcat să facă aşa omul. 
S-a supărat pe tatăl său feciorul lui cel mare când tatăl l-a 
primit la sine pe fiul cel pribeag de părinţi şi i-a dat înapoi cin- 
stea de fiu. Tatăl însă a dat să-l înveţe şi să-l liniştească şi i-a 
spus: «O, fiule, tu pururea eşti cu mine, şi toate ale mele sunt 
ale tale. Se cuvenea însă să ne bucurăm că fratele tău a înviat 
şi s-a aflat, căci era mort şi era pierdut». 

O, nu e bună invidia, căci ea strică lucrarea milei şi a 
duioşeniei şi dă în lături puterea pocăinţei de la cel ce se hră- 
neşte cu acest ucigător păcat. Eu sunt Cel ce judec pe om, şi 
nu trebuie să facă aceasta omul. 

O, voi, cei ce sunteţi fii iubitori de Dumnezeu pe 
pământ, nu trebuie să faceţi voi socoteala de felul cum lucrez 
Eu, căci această socoteală o fac Eu. O, feriţi-vă de căderi din 


Dumnezeu, voi, fii iubitori de Dumnezeu! Eu stăteam la masă 
cu vameşii şi cu păcătoşii, iar cei ce cârteau asupra Mea că fac 
acestea erau dintre farisei şi erau dintre cărturari, erau dintre 
cei ce nu aveau duioşenie şi milă aşa cum aveam Eu de tot 
omul zdrobit de slăbiciuni ca să-i dau mila Mea şi să-l fac să 
se scoale şi să se facă fiu al lui Dumnezeu. Cel ce nu se bucură 
de un păcătos care se scoală să se întoarcă la pocăinţă, acela 
să vină să înveţe ce înseamnă să se facă omul ucenic al lui Hris- 
tos, Care a venit în lume ca să-i mântuiască pe cei păcătoşi, iar 
pe cei drepţi să-i înveţe pocăinţa. 

Eu, Domnul, sunt plin de milă şi de duioşenie pentru 
omul umilit prin viaţa lui căzută şi întind mâna după el, şi te 
îndemn, poporul Meu, să fii şi tu mântuitor ca şi Mine, fiule, 
căci Eu despre aceste fapte te voi întreba când voi veni să văd 
ce lucrare a lucrat omul pe pământ. Cei ce sunt poporul Meu 
şi cei ce se nasc de acum ca să fie ei apoi, toţi să înveţe de la 
Mine că păcatul invidiei are roadele lui, şi după roadele lor se 
vor cunoaşte cei ce fac acest păcat, căci aceia au duhul nemul- 
ţumirii, al cârtirii, al iubirii de sine, al dreptăţii de sine, al 
defăimării aproapelui, al gâlcevii, şi au duhul semeţiei, de la 
care se naşte minciuna. 

Te învăţ, poporul Meu, să fii ca Mine, blând şi smerit cu 
inima, milos şi duios cu cei ce se pocăiesc, şi să fii plin de răb- 
dare şi de credinţă ca dreptul Simeon, care nu s-a îndoit că 
Acela pe Care L-a primit în braţe prunc ca să-L mărturisească 
n-ar fi fost Mesia, Mântuitorul oamenilor. Iată, aşa se crede în 
Dumnezeu, ca dreptul Simeon. Amin. 

O, să fie drept la suflet omul, şi aşa va avea el călăuză 
pe Duhul Sfânt Mângâietorul, Care are milă şi duioşenie prin 
lucrarea Sa de peste om. Inima înfrântă şi smerită este calea 
lui Dumnezeu spre om; ea nu cade de pe cale, căci Domnul o 
sprijineşte pe ea. Eu pentru aceasta am venit pe pământ, popo- 
rul Meu. Am venit pentru cei blânzi şi smeriţi cu inima, pentru 
cei miloşi şi duioşi cu duhul, pentru cei cu inimă de tată şi de 
mamă pentru făptura cea căzută şi neajutorată pe pământ, căci 
omul este căzut pe pământ între tâlhari de suflet. Cu duh milos 
şi duios îmi aşez mereu pe pământ cuvântul învierii omului, 
căci izvorul Meu de cuvânt este râul vieţii, şi îi dau omului să 
bea din el dacă el voieşte să ia. Eu pentru aceasta M-am făcut 
cuvânt peste pământ, poporul Meu, şi aceasta voiesc să lucrez 
Eu cu tine înaintea noroadelor. Păstrează-te, tată, în duh de 
credinţă ca să poţi crede de la Dumnezeu, şi apoi păstrează-te 
fără de păcat, căci păcatul invidiei pe Dumnezeu şi pe cei 
asemenea Lui la milă şi la duioşenie, acest păcat i-a căzut pe 
mulţi din bărcuţa Mea cea cu fii duioşi în ea. 

Duioşia să vă fie cerească, fiilor. Ea să fie cerească prin 
voi, iar voi să fiţi cereşti prin ea. Prin ea să credeţi şi să cu- 
noaşteţi lucrările cele tainice ale lui Dumnezeu, căci aşa se 
crede, fiilor. Prin ea să iubiţi pe oameni pentru ei, nu pentru 
voi, şi prin ea să iertaţi pentru voi, fiilor, căci cel ce iartă pe 
cel greşit lui, acela pentru el îşi face bine. Amin. 

O, pace vouă, fiilor! M-am umplut de mângâiere şi de 
bucuria cea de la ea că am putut să grăiesc vouă în zi de 
învăţătură. Fiţi fără de cârtire, iubitori de Dumnezeu şi de fraţi, 
şi aceasta vă va întări în veghe, fiilor. Cei frumoşi la inimă şi 
la cuget, aceia sunt cei ce ştiu să vegheze, iar Eu vă dau învă- 
ţătură mereu, mereu, şi Mă mângâi, Eu şi cei din cer, când 
grăiesc vouă pe pământ. Nu e multă vorbirea Mea, ci e puţină, 
fiilor. Cuvântul Meu are în el viaţă şi nu e multă viaţa, ci tre- 
buie mai multă, şi înmulţiţi-o în voi de la cuvântul Meu, fiilor. 
Masa Mea cu voi e statul Meu pe pământ cu omul, e venirea 
Mea iarăşi de la Tatăl la om. Amin. 

Cuvântul lui Dumnezeu 


Pace ţie, poporul Meu! Eu sunt Domnul Iisus Hristos, 
învăţătorul tău. Amin, amin, amin. 

2/15 februarie 2009 

Duminica înfricoşatei judecăţi 

Proorocie despre credinţa neamurilor pentru taina cetăţii Noului 
Ierusalim. Ziua slavei Domnului. Cartea cea cu şapte peceţi nu va fi 
vis, ci adevăr. Grăirea Domnului este vremea judecăţii şi pregăteşte 
scularea celor adormiţi. Păcatul este iadid în care arde omul. 

in pe pământ cu slava Mea şi cu toţi sfinţii îngeri, 
care slujesc slavei Mele, iar slava Mea este cu- 
vântul întru cea de a doua ven ir e a Mea de la Tatăl la om. Puţin, 
puţin, şi mărirea Mea, care luminează pământul binecuvântării 
Mele din mijlocul neamului român, va atrage neamurile ca să 
umble întru lumina cetăţii Mele de nou Ierusalim, iar împăraţii 
pământului îmi vor mări venirea aceasta a Mea şi vor păzi ceta- 
tea Mea şi slava ei şi se vor încălzi sub făclia ei, căci făclia ei 
sunt Eu, Mielul Tatălui, şi sunt Calea, Adevărul şi Viaţa, şi aşa 
Mă voi arăta că sunt în ziua Mea de mărire. Amin. 

Vin, poporul Meu, să grăiesc cu tine în zi de duminică, 
tată, şi să ne amintim de făgăduinţa slavei venirii Mele, de care 
Eu am grăit în pildă acum două mii de ani, iar grăirea Mea de 
atunci este mărturisită prin Scripturile cele de atunci, precum 
grăirea Mea de azi este mărturisită prin cartea Mea de azi, carte 
vestită prin Scripturi ca să fie, carte care stă deschisă ca să 
grăiesc Eu prin ea, cartea cea cu şapte peceţi, pe care numai 
Eu, Mielul şi Cuvântul Tatălui, am luat-o din mâna Lui ca să 
desfac una câte una peceţile ei şi să răscumpăr prin jertfa Mea 
şi prin cuvântul mărturisirii oameni din toată seminţia şi limba 
şi poporul şi neamul şi să fac din ei împărăţie şi preoţi ca să 
fie pe pământ, precum este scris să se împlinească, iar când 
cerul se va deschide la vedere, zguduind facerea cea dintâi, 
atunci mai-marii de pe pământ se vor piti de mânia zilei Mele, 
căci Eu şed pe tron în zilele acestea, şi cartea Mea este deschi- 
să, şi se ascund de faţa Mea cei ce stau mari pe pământ, căci 
ziua Mea vine. 

Vin cuvânt pe pământ şi vin la tine, poporul Meu, căci 
ceilalţi oameni de pe pământ se ascund de faţa dreptăţii Mele, 
căci Eu stau pe tron aşezat, stau în carte şi cuvintez din ea şi 
nu Mă vor mai-marii de pe pământ şi se ascund de faţa Mea. 
Tu însă primeşte-Mă şi sfinţeşte-te pentru venirea Mea şi fa-Mi 
loc cu ea şi fă-te cale a venirii Mele, poporul Meu, căci credinţa 
ta în venirea Mea face cale cuvântului Meu peste pământ, şi 
îţi voi mulţumi cu toţi sfinţii îngeri când cerul se va lăsa văzut 
deschis şi vă voi zice vouă: «Veniţi, binecuvântaţii Tatălui 
Meu, moşteniţi împărăţia cea pregătită vouă de la întemeierea 
lumii, căci Eu am fost flămând şi însetat, străin şi gol, bolnav 
şi întemniţat, şi voi M-aţi slujit», şi în ziua aceea vă vor cu- 
noaşte binefăcători ai Mei toate neamurile pământului, iar cerul 
cel dintâi şi pământul cel dintâi vor trece, şi va fi un cer nou şi 
un pământ nou, şi voi veţi fi poporul Meu şi vă voi da facerea 
cea nouă şi ne vom întinde cu ea şi vom primi în ea pe cei ce 
se sfinţesc pentru ea, şi nu va fi un vis aceasta, şi va fi adevărat, 
şi fericiţi vor fi cei ce cred acestor cuvinte, proorocite încă de 
acum două mii de ani, iar cei necredincioşi se vor purta necre- 
dincioşi, precum este scris. 

O, poporul Meu, saltă de mângâiere cei din morminte 
când aud glasul Meu din mijlocul tău, şi iată, cei de pe pământ 
îşi ascund auzul dinaintea grăirii Mele de azi, pe care o aud cei 
din morminte, fiule. Grăirea Mea de azi este vremea judecăţii 
şi pregăteşte scularea celor adormiţi, unii spre viaţă veşnică şi 


unii spre durere veşnică, precum Eu am vestit cuvânt acum do- 
uă mii de ani. îi îndemn pe toţi cei de pe pământ spre toată 
fapta cea bună, care să le facă drum spre viaţa lor cea veşnică 
întru bucurie. îi îndemn pe toţi oamenii să caute spre Scrip- 
turile Mele cele de acum două mii de ani şi să se ajute ei cu 
învăţătura Mea cea de atunci, căci cine citeşte în Scripturile 
Mele cele de atunci găseşte calea. 

O, citiţi cartea Evangheliei Mele celei de atunci, voi, cei 
de pe pământ! Nu luaţi să citiţi numai şi numai pe cele scrise 
de oameni. Luaţi şi cuvântul Evangheliei Mele şi veţi găsi în 
ea calea, adevărul şi viaţa, care vă vor face liberi. închinaţi-vă 
cu semnul sfintei cruci şi cereţi înţelepciunea cea de la Dum- 
nezeu şi apoi citiţi cartea Evangheliei Mele şi vă veţi vedea 
descoperiţi de ea şi o veţi iubi, căci cuvântul Meu este duh 
dătător de viaţă şi alungă din om necredinţa şi nepăsarea şi 
aduce în locul acestora calea, adevărul şi viaţa. O, căutaţi 
să-Mi faceţi bine, ca să vă pot numi binecuvântaţii Tatălui 
Meu, căci dureros va fi pentru cei ce vor auzi în ziua Mea de 
slavă când Eu voi spune celor ce nu M-au iubit: «Duceţi-vă de 
la Mine, voi, cei blestemaţi, în focul cel veşnic, gătit diavolului 
şi îngerilor lui, căci am fost flămând şi însetat, străin şi gol, 
bolnav şi închis în temniţă şi nu M-aţi slujit». O, căutaţi să 
înţelegeţi ce înseamnă să-L iubiţi şi să-L slujiţi pe Dumnezeu 
pe pământ. Cereţi de la El înţelepciunea aceasta, căci din prici- 
na lipsei de Dumnezeu din om nu înţeleg oamenii pe Dum- 
nezeu aşa cum este de înţeles taina iubirii de Dumnezeu şi 
slujirea cea pentru ea. Iată, Eu, Domnul, sunt pe pământ cu 
tronul Meu de învăţătură, de pe care judec faptele vieţii omului 
ca să ia omul înţelepciune din cuvântul Meu. Râul vieţii este 
cuvântul Meu din mijlocul neamului român, şi aşa se împli- 
neşte pe pământ taina cea din Scripturi a râului vieţii, iar de o 
parte şi de alta a râului creşte pomul vieţii, creşte Dumnezeu 
în oameni şi face rod Domnul şi îşi face ucenici spre tămădui- 
rea neamurilor, precum este scris. Eu nu strig tare în pieţe, ci 
lucrez minunat, numai să vină omul cu credinţă şi să bea şi să 
ia şi să împartă şi să curgă acest râu spre învierea multora, că 
iată, morţii din morminte saltă de înviere şi mărturisesc, iar Eu 
sunt cale a mărturisirii lor, căci au fost pomeniţi acum, în ziua 
care a trecut, pe jertfelnicul Meu de nou Ierusalim, şi au fost 
sloboziţi să vină să stea la masa poporului Meu, la masa bise- 
ricii Mele, la masa nunţii Mele cu mireasa Mea. 

O, luaţi glas, fiilor duruţi de aşteptare! Un singur duh vă 
fac pe toţi ca să grăiţi întru unul şi să mărturisiţi de acolo pe 
Dumnezeu la cei de pe pământ. Amin, amin, amin. 

O cine este mare ca Dumnezeul nostru? El 
^este Dumnezeul Cel minunat întru sfin- 
ţii Lui şi întru mila Lui pentru cei păcătoşi şi zdrobiţi de păcate 
în vremea trupului lor şi după trecerea lor cu trupul. O, mare 
este lucrarea venirii Lui cuvânt pe pământ, iar cei ce au ochi şi 
urechi de la El văd şi aud, şi iată, noi, cei adormiţi, noi, cei din 
morminte, avem ochi de văzut şi avem urechi de auzit şi vedem 
şi auzim venirea Lui cea de azi pe pământ, lucrarea cea de izbă- 
vire a noastră şi a voastră, a celor de pe pământ. O, nu mai 
faceţi păcate! Păcatul a adus moartea în oameni, căci plata pă- 
catului este moartea, iar Domnul Iisus Hristos a venit acum 
două mii de ani pe pământ cu învierea Lui dintre cei morţi şi 
le-a dat-o lor. Trăiţi pe pământ pentru pomenirea celor ador- 
miţi, căutând spre Domnul cu rugăciune pentru învierea lor, cu 
rugăciune, nu cu alte fapte, nu cu alte jertfe, ci cu credinţă şi 
cu duioşenie şi cu lacrimi frăţeşti şi părinteşti pentru învierea 
celor adormiţi şi pentru viaţa lor cea fără de suspin, căci viaţa 
este cea de după trecerea cu trupul, nu este cea din vremea 

trupului, şi aceea este numai pentru pregătirea vieţii omului. 
O, nu mai trăiţi vremelnic pe pământ, ci trăiţi veşnic şi în vre- 
mea voastră cea cu trupul! Trăiţi cu veşnicia, nu cu vremelni- 
cia, care îl duce pe om la nepăsare, şi de la ea la necredinţă, 
căci vai celor ce nu-L urmează pe Domnul pe pământ! 

S-au micşorat cu multul vaietele celor ce aşteaptă în 
locuinţa morţilor de când Domnul a aşezat pe piatra ei cea din- 
tâi biserica Lui de pe pământ, de unde cei ce slujesc în ea 
cheamă pe Domnul pentru izbăvirea celor adormiţi, pregătiţi 
şi nepregătiţi la plecarea lor de pe pământ. Din zi în zi mai mult 
se fac tot mai mici suferinţele lor şi aşteptarea lor, şi creşte 
duhul bucuriei sfinte peste cei ce stau întru nădejdea învierii. 

O, nu mai păcătuiţi! Sfmţiţi-vă! Aceasta este înţelepciu- 
nea vieţii. Grăiţi unii cu alţii pe cele cereşti, pe cele sfinte, 
curăţindu-vă unii pe alţii la cuget şi la suflet, şi pomeniţi cu 
graiurile şi cu rugăciunile voastre lumea cea nevăzută şi lumea 
celor adormiţi, ca să se arate împărăţia cea cerească pe pământ 
întru lucrarea sa de cer nou şi de pământ nou. O, nu sunt greu 
de înţeles Scripturile facerii celei noi şi a învierii morţilor, dar 
nu sunt citite şi dorite de oameni, căci n-au oamenii între ei pe 
cei ce îndeamnă. Vă îndemnăm noi, cei din morminte, pentru 
voi şi pentru noi vă îndemnăm, deschideţi împărăţiei lui Dum- 
nezeu pe pământ! Deschideţi Domnului când bate! El cuvin- 
tează din mijlocul îngerilor şi se aude pe pământ, şi fericiţi sunt 
cei ce au urechi de auzit de la Dumnezeu! Pe pământ nu este 
omul stăpân, ci numai Dumnezeu este Stăpânul, căci omul nu 
poate nimic din pricina păcatului din el. Iubiţi-vă viaţa iubin- 
du-L pe Domnul! Unii pe alţii îndemnaţi-vă să iubiţi pe Dom- 
nul şi să lepădaţi păcatul cel ascuns şi cel văzut, căci păcatul 
este moarte, nu este mângâiere aşa cum îl simte omul a fi. Pă- 
catul este iadul în care omul arde, vă spunem noi, cei ce am 
suferit aşa pe pământ şi încă suferim până la izbăvirea cea în- 
treagă prin Domnul Iisus Hristos şi prin stăruinţa bisericii Lui 
de pe pământ. Cel ce este sfânt, să se sfinţească încă şi să tru- 
dească pentru învierea morţilor, şi să audă el apoi în ziua Dom- 
nului chemarea pentru cei binecuvântaţi, care au lucrat pentru 
cei flămânzi şi însetaţi, pentru cei străini şi goi, pentru cei su- 
ferinzi şi întemniţaţi ca să fie sloboziţi de sub povară! O, şter- 
geţi lacrimile celor ce aşteaptă învierea lor şi curmaţi suspinul 
lor, căci plata voastră multă este în ceruri! Amin amin, amin. 

O fii ai oamenilor! Voi, cei de pe pământ, 
^auziţi glasul celor din morminte, slobo- 
ziţi de Mine, Domnul, ca să grăiască în ziua lor de pomenire! 
Precum sfinţii au zile de pomenire pe pământ, aşa au şi cei 
adormiţi, căci aşa este lucrarea bisericii, şi e vremea când cei 
din morminte aud glasul Fiului lui Dumnezeu, glasul Meu cel 
de azi, care apropie sfârşitul veacurilor şi începutul cel nou al 
tainelor lui Dumnezeu. Eu, Domnul, sunt plin de milostivire 
pentru cei în suferinţă şi vin Mântuitor pe pământ pentru cei 
vii şi pentru cei adormiţi, care aud glasul Meu mai mult decât 
cei vii, căci cei vii îşi astupă urechile ca să nu audă de la Dom- 
nul şi să se întoarcă de la căile lor şi ca să-i vindec Eu pe ei de 
ei. Eu, Domnul, sunt calea omului spre Dumnezeu. Mă strecor 
cuvânt spre oameni pe pământ, şi va fi curând, curând să umble 
neamurile întru lumina cetăţii cuvântului Meu cea din mijlocul 
neamului român, şi se vor încălzi sub făclia ei împăraţii pă- 
mântului, căci făclia ei sunt Eu, Mielul şi Cuvântul Tatălui, şi 
aşa Mă voi arăta că sunt în ziua Mea de mărire. O, veniţi spre 
izvorul râului vieţii, izvor limpede, o, fii ai oamenilor! Veniţi, 
fiilor, şi faceţi-vă fii ai lui Dumnezeu pe pământ, căci Domnul 
este Stăpân în cer şi pe pământ, şi pe al Lui pământ locuiţi voi! 
Veniţi, veniţi, fiilor, şi cunoaşteţi pe Domnul! Amin. 


Iar tu, poporul Meu, stai cale a venirii Mele, stai cre- 
dincios şi adevărat ca Domnul Dumnezeul tău, că nu e bine să 
stea omul altfel pe pământ. înduhovniceşte-te frate pe frate din 
zi în zi mai mult şi dă-Mi să stau la masa ta frăţească şi dă-Mi 
odihnă, tată. Iţi dau izvor de Duh Sfânt mereu, mereu. Fă-te 
Duh Sfânt, fă-te Dumnezeu prin har, fiule, căci darul pe care 
vin să ţi-1 dau, iar tu să-l primeşti şi să fii ca El, este Duhul 
Sfânt, poporul Meu, este darul Meu cel pentru tine, tată. O, îm- 
parte-Mă între frate şi frate, împarte-Mă cu bogăţie, iar as- 
cultarea ta va prinde rod însutit pe pământ, poporul Meu. 
Amin, amin, amin. 

9/22 februarie 2009 

Duminica izgonirii lui Adam din rai 

Cel ce se apropie de Domnul este cel ce-şi vede păcatele cât mai 
mult, cât mai adânc în fiinţa Iui. Ascultarea înseamnă raiul. Vorbirea 
lui Adam. îndemn către cei răzvrătiţi să se căiască. 

S unt Domnul Iisus Hristos, Cel cu duh dătător de 
viaţă pentru om. Cobor pe pământ cuvânt şi sunt 
slujit de toţi sfinţii îngeri, precum este scris despre venirea Mea 
iarăşi pe pământ după om pentru plata credinţei sau a necre- 
dinţei omului care M-a iubit sau care nu M-a iubit, care a răb- 
dat cu Mine sau care n-a răbdat până la biruinţa cea pentru 
răbdare, iar răbdarea sfinţilor a fost în toate vremile salvarea 
Mea în vreme şi biruirea îngerilor întunericului, care din prici- 
na trufiei omului au căzut de lângă Mine, căci M-au părăsit 
pentru om. 

Sunt Fiul Tatălui Savaot, şi Tatăl este tot într-o durere, 
şi sunt Fiul durerii şi Mă doare ca şi pe Tatăl, căci Eu şi cu 
Tatăl Una suntem în cer şi pe pământ şi Ne doare de lipsa cre- 
dinţei de pe pământ, căci omul îşi hrăneşte necredinţa cu tot 
ce este vremelnic, iar sfinţii îngeri Ne poartă durerea şi Ne 
poartă între cer şi pământ ca să-l ajutăm pe om să se întoarcă 
spre Dumnezeu cu credinţă şi să ştie el cum înseamnă această 
minune aşteptată de lumea cea cerească, cea care nu se vede 
de cei ce sunt în trup pe pământ, dar care este cea adevărată. 

Cobor cu mult suspin şi cu mare zdrobire de duh şi de 
trup, cobor la poporul cuvântului Meu care crede venirea Mea 
răbdând îndelung lângă durerile Mele şi cerând de la Mine pu- 
teri şi mângâieri şi venirea Mea la el mereu ca să-l mângâi pe 
el mereu în răbdare şi în rane, căci Eu sunt mila cea fără de 
sfârşit şi veghez cu mare milă pentru cei ce gem şi plâng sub 
toate câte se izbesc în ei din pizma diavolului vrăjmaş, care l-a 
slujit pe om în clipa cea mai îndurerată pentru Dumnezeu, căci 
omul cel pus de Mine în rai a făcut neascultare lui Dumnezeu 
şi a ascultat de sine, şi îngerii i-au slujit lui ca şi Mie, şi de 
atunci omul îmi face rău. De atunci sunt şi îngeri negri, care îl 
scot pe om de la Mine dacă omul le-a înlesnit lor căderea lor 
din lumină, din slujba pe care ei o închinau Mie mai aproape 
decât toate cetele îngereşti, şi iată, cei ce Mi-au fost cei mai 
aproape slujitori Mi-au dat cea mai mare durere şi apoi M-au 
vrăjmăşit, căci au căzut în slujba omului, care M-a pedepsit 
apoi prin căderea lui din rai, căci voia de sine l-a scos pe om 
din braţul Meu şi l-a aruncat pe pământ. 

O, e plin pământul de om fără de credinţă şi fără de sta- 
tornicie cu viaţa cea de sus pentru om pe pământ! O, e plin 
pământul de păcate, e plin peste tot! în lume şi pe toate căile 
ei sunt morţii Sodomei şi ai Gomorei cu grămada, şi ai Mei 
trebuie să stea întru Mine ca să nu cadă din viaţă în vremea de 
acum cu ascunsul ei întuneric de se cutremură sfinţii îngeri 
prin ea, căci ei îmi slujesc Mie în cer şi în văzduh şi pe pământ 

şi slujesc venirii Mele. O, nu mai poate omul credincios să 
rămână nemuşcat la inimă în mijlocul deşertăciunii de pe 
pământ, şi tot răul care muşcă din om are lucrare ascunsă ca 
să nu se întoarcă omul de la ea şi să vină spre scăpare, iară şi 
iară spre scăpare şi să-şi vadă păcatele, căci asta înseamnă să 
scape omul de întuneric şi să vadă apoi, căci cel ce se apropie 
cu adevărat de Dumnezeu între oameni este cel ce îşi vede pă- 
catele cât mai mult şi cât mai adânc în fiinţa lui, o, şi ce slab 
este omul pentru această lucrare a învierii lui cea de la Dum- 
nezeu! Inima omului este împărţită în multe bucăţele, nu numai 
în două, căci când omul stă aşa, este tras mereu din sânul lui 
Dumnezeu, Care dă mereu să-l ia pe om în Sine, dar omul este 
mic de tot la virtute chiar şi când ştie ce este lucrarea ei, căci 
omul iubeşte orice mai mult decât pe Dumnezeu, ca şi Adam 
în rai, şi îi este milă mai mult de om decât de Dumnezeu. 

Eu, Domnul, grăiesc pe pământ în zilele acestea şi îi dau 
omului cuvântul vieţii şi al învierii dintre morţi, iar cel care îl 
aude şi îl crede, dar nu ia din el mereu ca să se uite bine ce este 
scris în el, acela cade din Dumnezeu, cade în sine acela, cade 
în nepăsare şi apoi dispreţuieşte învăţătura cea din gura Mea, 
găsindu-i pricină învăţăturii Mele, şi apoi neascultarea îl face 
pe om liber de Dumnezeu şi apoi omul nu mai are de înger tare 
pe îngerul cel alb, şi îl are pe cel negru de povăţuitor, iar faţa 
oamenilor de pe pământ adevereşte aceasta, ca şi mintea lor, ca 
şi lucrarea lor şi a îngerilor cei aleşi de ei ca să-i poarte pe ei. 

O, îmi vine să Mă mânii pentru durerile Mele de la cei 
ce cunosc acest cuvânt şi îl leapădă pe el pentru mintea lor cea 
omenească, dar dragostea îmi spune că ea rabdă îndelung şi 
nu se mânie, ci se apleacă suferind îndelung. 

O, poporul Meu, sunt plin de durere, tată, şi durerea Mea 
coboară la tine ca s-o port cu tine, ca să fii tu ucenicul Meu în 
dureri, ca să fii ca învăţătorul tău, tată. Duhul cel potrivnic 
Mie, care lucrează prin îngerii negri, îmi însăgetează mereu 
faţa şi slava, căci aceştia se răzvrătesc pe Mine de atunci de 
când cu om cu tot şi-au pierdut slava şi lumina odată cu neas- 
cultarea omului, şi de atunci omul are pentru el un înger alb şi 
unul negru, şi puţini, puţini de tot sunt cei călăuziţi de îngerul 
cel alb al lor, fiindcă nedragostea de Dumnezeu a omului îi 
slăbeşte mereu lui aşteptarea şi răbdarea şi credinţa apoi, aşa 
cum a păţit bietul Adam când a căzut prin trufie şi a căzut din 
rai şi a intrat în timp şi a ieşit din veşnicie, şi de atunci timpul 
omului Mi-a dat durerea şi Mi-a sfârşit odihna şi bucuria cea 
pentru facerea omului din pământ şi din suflet viu prin suflarea 
Mea de peste el. Omul trăieşte pe pământ prin suflarea Mea de 
peste el, iar dacă n-ar avea suflare de la Mine n-ar mai trăi 
omul pe pământ, dar iată, nerecunoştinţa omului Mă ţine de- 
parte de om, Mă ţine căzut în om. 

Dar ce înseamnă îngerul cel alb în viaţa omului? O, cel 
ce este călăuzit de îngerul cel alb al său, acela trăieşte numai 
în iubire de Dumnezeu şi în ascultare peste viaţa lui cu Mine, 
iar seninul este pe faţa şi pe inima lui şi nu-1 doboară pe el nici 
un rău de pe pământ şi din om, şi face bine în jur prin lucrarea 
îngerului alb, care îl slujeşte pe cel blând şi smerit cu inima, 
care prin dragostea cea din Mine rabdă îndelung şi nu judecă 
şi nu se mânie, ci se apleacă şi trăieşte prin aplecare, căci a- 
ceasta este viaţa cea vie în om, slujită de înger alb. 

A fost odată un ucenic frumos de tot şi întru toate fru- 
mos, iar pe limba lui şedea de-a pururi un cuvânt frumos foarte, 
şi acest cuvânt spunea: „Binecuvintează, părinte! ", şi aşa avea 
el binecuvântate toate pornirile, toate gândurile, toate clipele, 
toate lucrările, iar povăţuitorul lui era mijlocitorul lui la Mine, 
şi era senin şi frumos foarte acest ucenic şi nu cunoştea în- 


tristarea, căci trăia mereu cu ascultare, iar ascultarea înseamnă 
raiul, precum raiul înseamnă ascultarea. O, ce viaţă dulce, ce 
suflet păzit de diavoli, ce văzduh binecuvântat era în jurul lor 
pentru cuvântul cel rostit al binecuvântării, văzduh plin de 
sfinţii îngeri! Iată, aceasta n-a putut să facă Adam, şi era în rai 
Adam, nu pe pământ, şi s-a ascuns în sine în rai fiind, şi îngerul 
negru îl slujea pe el, căci trufia lui i-a căzut în întunericul lui 
pe îngerii care-1 slujeau pe el, pe cea dintâi ceată a îngerilor 
lui Dumnezeu, iar când Eu, Domnul, l-am tras afară din el pe 
Adam ca să-l pun faţă în faţă cu el însuşi şi cu fapta neascultării 
lui de Mine, care a născut întuneric pentru îngerii slujitori lui, 
M-a pedepsit Adam cu despărţirea lui de Mine în loc să-şi 
pedepsească ascunderea lui de Mine, căci el s-a despărţit de 
Mine şi nu Eu de el atunci când aceasta s-a întâmplat, iar 
îngerul cel negru l-a condus mereu apoi pe el, pe când cel alb, 
cel sfânt, a fost biruit de el şi de diavol. 

O, cu cine să plâng Eu rana Mea cea de atunci şi până 
azi rană grea şi mereu, mereu înnoită în Mine prin toţi cei ce 
se despart de Mine pe pământ, slujiţi fiind de îngerii cei răi? 
O, cu cine să-Mi port rana, cu cine în cer şi cu cine pe pământ? 
Cu cine, o, cu cine? 

Vin sfinţii îngeri cu Mine pe pământ şi Mă ţin să grăiesc 
rana Mea omului, şi cu Noi vine omul cel zidit de mâna Mea 
şi aşezat apoi în rai. Amin, amin, amin. 

C uvântul Tău cel plin de lacrima Ta, mare 
cât păcatul meu, Doamne, a căzut atunci 
în rai înaintea mea faţă în faţă cu mine, iar eu Te-am găsit vi- 
novat pe Tine pentru fapta mea şi m-am răzbunat cu glas, dând 
să mă îndreptăţesc împotriva Ta, şi apoi cuvântul Tău cel 
înlăcrimat a căzut pe mine, pe duhul şi pe sufletul şi pe trupul 
meu, o, Doamne, fiindcă nu Te-am primit, cu îndreptarea mea, 
cu pocăinţa mea, cu scularea mea din păcatul trufiei, ba încă 
m-am afundat mai mult în acest păcat, şi de atunci şi până azi 
omul trufaş este cel ce nu Te primeşte când dai să-i spui neas- 
cultarea spre învierea lui din ea, spre nedespărţirea lui de Tine, 
ci, din contra, el Te găseşte vinovat şi nu Te primeşte şi nu 
voieşte în el viaţa Ta cea dulce prin ascultare, prin aplecare şi 
prin umilinţă înaintea Ta. Pentru păcatul trufiei lui dă omul să 
spună că nu eşti Tu Cel ce dai să-i desfaci auzul şi văzul, şi 
iată, în trufie trăieşte şi în trufie moare omul, căci umilinţa cea 
dulce, slujitoarea îngerului alb şi nevătămător, nu se face gust 
plăcut şi sfânt în om, şi omul scuipă peste această dulceaţă şi 
ia în inimă şi pe limbă gustul cel amar al îngerului negru şi al 
păcatului îngâmfării şi se lasă călăuzit aşa. Plâng cu Tine după 
şapte mii de ani, uitându-mă la duhul trufiei omului, care din 
sine ia pentru paşii lui cei fără Dumnezeu, aşa cum eu am fă- 
cut, iar îngerul cel negru al omului îl poartă cum voieşte el pe 
om, pe când îngerul cel alb stă biruit şi scăldat în ruşine şi în 
lacrimi din pricina celui trufaş, care se vrea biruitor. 

O, cu cine să plângi Tu de rana Ta mereu înnoită în Tine 
de trufia omului, de toţi cei care se despart de Tine pe pământ, 
slujiţi fiind de îngerii cei răi? O, cu cine să-Ţi porţi rana, cu 
cine în cer şi cu cine pe pământ? Cu mine o porţi, o, Doamne, 
întru fiii cei din cer, care sunt îndureraţi de la păcatul meu cel 
din rai şi de la tot păcatul omului cel de atunci şi până azi, iar 
de pe pământ Tu îţi porţi durerea cu cei în care Tu o pui ca s-o 
poarte şi ca să doară în ei, căci nu mai poţi s-o duci, îndurerat 
atât de mult cât eşti de şapte mii de ani. O, fa-i izbăvitori omu- 
lui pe cei cu care Tu porţi multa Ta durere, căci Tu îi iubeşti pe 
ei ca pe cei mai dulci ai Tăi, care Te poartă cu credinţă între 
oameni pe pământ, dar eu, până ca eu să cad pe pământ, m-am 
îngâmfat împotriva Ta în rai şi apoi am căzut că Te-am găsit 

pe Tine vinovat pentru fapta neascultării mele. 

O, să se apropie de Tine tot mai mult tot fiul poporului 
Tău de azi şi tot fiul care aude din gura Ta cuvântul Tău, care 
curge ca râul peste oameni în zilele acestea! Cei ce se apropie 
de Tine sunt cei ce-şi văd cât mai mult, cât mai adânc păcatele 
lor, dar vai, cât de departe este neamul omenesc de această 
sfântă lucrare a vederii păcatelor lor! O, greu este de omul care 
se face deştept în el însuşi, căci unul ca acela se aşează mai 
deştept ca Dumnezeu pe pământ şi îl lasă mic pe Domnul, iar 
îngerul cel negru îl poartă pe el apoi şi pe toată lucrarea lui cea 
împotriva lui Dumnezeu! Omul are de la naştere un înger alb 
şi unul negru, şi se cunoaşte când îl poartă unul sau celălalt. 

O, nu vă răzbunaţi singuri, voi, fii ai Domnului, şi voi, 
fii ai oamenilor! Slujiţi dragostei! Ea rabdă îndelung şi nu se 
mânie, ci se apleacă şi nu se trufeşte. O, fii ai cuvântului Dom- 
nului, aveţi grijă de fructul rugăciunii voastre! Nu-1 lăsaţi pe 
diavolul să se răzbune în voi în vremea când vă faceţi rugăciu- 
nea, căci cei răzbunători îşi întorc rugăciunea spre păcat. Dacă 
întristaţi adânc Duhul Cel Sfânt al fraţilor voştri, zadarnic vă 
rugaţi Domnului în vremea rugăciunii voastre. Fiţi netulburaţi 
şi fiţi mulţumiţi în rugăciunile voastre, ca nu cumva să se nască 
în voi duhul răzbunării pe fraţi în timp ce vă rugaţi, căci aceasta 
este voia diavolului. O, nu daţi vina pe semenii voştri şi nici 
pe voi când vă vine în inimă răzvrătirea! Părinţii cei sfinţi ai 
bisericii lui Hristos au aşezat în ziua aceasta peste biserică 
pomenirea Evangheliei Domnului despre rugăciune şi despre 
post, căci în ziua aceasta se vesteşte că începe vreme de post 
de cincizeci de zile pentru pregătirea sufletească şi trupească 
şi duhovnicească a omului credincios şi sfânt şi a omului cre- 
dincios şi păcătos prin slăbiciuni, ca să se înfrâneze el de la 
cele slabe în el măcar când vremea vesteşte post şi rugăciune 
aşa cum ştie omul din părinţi. O, ce frumos a fost în ziua aceea 
când Domnul Şi-a luat ucenicii şi S-a suit în munte să înveţe 
mulţimile spunându-le lor despre cei fericiţi întru El şi întru 
ale Lui dureri, şi apoi ce frumos i-a învăţat cum să facă milos- 
tenie în taină pentru răsplata ei apoi şi cum să se roage Tatălui 
în taina inimii, spre răsplata rugăciunii lor, şi ce cuvinte să ducă 
la Tatăl şi apoi să-L roage pe Tatăl să-i păzească de ispite şi să 
ierte greşalele semenilor lor, ca şi Tatăl să ierte greşalele lor, 
căci dacă omul nu va ierta semenilor lui, nici Tatăl nu va ierta 
lui greşalele lui; o, şi-i învăţa apoi pe toţi, de pe munte îi învăţa 
şi le spunea pentru zilele de post să postească tainic, cu faţa 
senină şi curată şi cu capul miruit, ca să le răsplătească lor 
Tatăl, şi i-a învăţat încă să nu-şi pună inima la nimic de pe 
pământ şi nici la truda mâinilor lor, ca nu cumva comoara lor 
să fie pe pământ, căci omul nu crede că nu poate să slujească 
la doi stăpâni, ci mai bine să-L lase pe Tatăl să le dea lor cele 
de trebuinţă lor, iar ei să caute împărăţia Tatălui cu ei, şi fiecare 
zi se va îngriji de trebuinţele ei pentru fiii ascultării; şi a mai 
zis apoi Domnul la mulţimi: «Nu judecaţi, ca să nu fiţi jude- 
caţi, căci cu judecata cu care judecaţi veţi fi judecaţi, şi cu 
măsura cu care măsuraţi vi se va măsura vouă», şi i-a învăţat 
atunci iubirea şi toate roadele ei, şi toţi stăteau uimiţi de învă- 
ţătura Lui, ca a Unuia Care are putere şi nu ca învăţaţii lor. Iată 
ce pomenire dulce a învăţăturii lui Iisus Hristos Domnul, Cel 
Care S-a vorbit cu Tatăl la începutul făpturii şi apoi a luat lut 
cu mâna şi m-a plămădit pe mine după chipul Lui şi a suflat 
peste mine din El suflet viu, şi eu am stat pe picioare înaintea 
Lui, ascultându-I cuvântul spus peste mine, şi pe care eu l-am 
călcat apoi, iar călcarea peste Dumnezeu este moarte. Vin acum 
cu Domnul şi iată, grăiesc mulţimilor de pe pământ. O, de 
mi-ar auzi ele mărturisirea mea cea plină de suspin! 


O, are Domnul durere mare acum în mijlocul poporului 
Lui şi Se teme să grăiască despre ea, Se teme Dumnezeu de 
răzbunarea cea de la om. O, a prins Domnul frică de om şi are 
grijă să-Şi ocrotească lucrarea Sa cu care umblă pe pământ ca 
să-i tragă pe toţi la Tatăl, precum este scris, căci dacă El n-ar 
veni acum, nimeni, nimeni de pe pământ n-ar mai striga la oa- 
meni să se întoarcă la Tatăl, căci oamenii toţi fac altceva pe 
pământ, şi nu e Domnul vinovat că omul nu vrea să împlineas- 
că voia şi cuvântul Său cel rostit, ci e omul vinovat pe pământ, 
aşa cum am fost eu în rai. 

O, trăiţi cu temere de Dumnezeu, fii ai cuvântului Său, 
şi trăiţi sub binecuvântare, fiilor, căci cel ce iese de sub binecu- 
vântare moare, măi fiilor, fiindcă lumea este moarte pentru cei 
iubitori de Dumnezeu pe pământ, dar cei săraci cu duhul rămân 
cu Domnul, fiilor, rămân cu harul Lui. Amin. 

O, Domnul meu şi Dumnezeul meu, am plâns cu Tine 
în cuvânt rana Ta cea grea de la mine şi de la om, ca să port cu 
Tine rana Ta cea grea. O, nu mai poţi s-o duci, şi Iţi vine să Te 
mânii de la durerea Ta cea de la om. Ţi-e suspinul înăbuşit că 
nu poţi să grăieşti, Doamne. O, pace Ţie! O, milă îţi este de 
omul care Te dispreţuieşte şi de fiul care Te pedepseşte lovind 
în slava Ta! Tu eşti Mielul Cel junghiat şi eşti mereu străpuns 
de om. Pace Ţie de la cei ce suferă cu Tine îndelung pe pământ, 
dar dă-le şi lor pacea, ca un bun, ca un milos ce eşti! Fă Tu cu 
ei izbăvire de sus, izbăvire a lor din dureri, o, Doa mn e! Amin, 
amin, amin. 

O tu cel ce M-ai mângâiat în rana Mea 
^cum n-ai putut să faci atunci în rai după 
ce M-ai rănit lăsându-Mă în suspin pe urma ta, iată, acum 
M-ai mângâiat în rana Mea, căci ai băut multă durere mult 
timp. O, aştept untdelemn pe rane, dar numai păcătoşii cei 
iertaţi ştiu puterea durerii şi puterea vindecării apoi peste rane. 
Ai venit lângă Mine şi ai spus poporului Meu despre ziua când 
Eu M-am suit în munte şi am grăit despre fericirea celor fericiţi 
cu Mine şi despre toate faptele drepţilor Mei, pe care trebuie 
să le lucreze cei ce se mântuiesc. Acum Eu grăiesc poporului 
Meu şi iarăşi îl îndemn spre viaţă binecuvântată pentru paşii 
lui. Amin. 

Poporul Meu, o, poporul Meu, ascultă, tată, Evanghelia 
iubirii Mele! Deschide Evanghelia Mea în zi de duminică şi 
trăieşte cu Mine zilele cele de atunci, când mulţimile învăţate 
de Mine stăteau minunate de învăţătura Mea cea plină de pu- 
tere. O, tot aşa îi învăţ şi azi pe cei ce Mă aud de la acest izvor, 
dar răzvrătirea cea de azi asupra lucrării Mele din partea în- 
gerilor negri, care-i călăuzesc pe cei îndoielnici, Mă însăgetea- 
ză mereu această răzvrătire. Tatăl însă Mă umple de putere să-i 
dau omului învăţătură, Eu şi cei din cer. Amin. 

Şi acum, voi, cei unşi în grădiniţa Mea de cuvânt, sluji- 
tori ai rugăciunii înaintea Mea, începeţi jertfa pe altar pentru 
sufletul care a plecat nepregătit de pe pământ acum, pentru 
însoţitorul lui Verginica, fiilor. Acest fiu a fost slab, bietul de 
el, şi a căzut sub călăuzirea îngerului cel negru, iar îngerul lui 
cel alb a suspinat lângă el toată viaţa lui apoi. Puterea vrăjito- 
riei şi a farmecelor sub care el a fost ţinut după căderea lui din 
braţul Meu şi al trâmbiţei Mele nu Mi-a dat loc să-l dezrobesc 
altfel, decât prin ridicarea lui de pe pământ, ca apoi să Mă lupt 
cu arme cereşti să-l curăţ pe el de pe pământ şi până la cer, căci 
neascultarea lui şi umblatul lui fără binecuvântare din loc în 
loc l-au căzut pe el între tâlhari, care abia, abia au mai lăsat în 
el viaţă în vremea lui de pe pământ. Eu mereu l-am strigat, dar 
el a fost legat cu negre legături şi nu M-a putut ajuta să le des- 
fac de pe el. Acum, voi aduceţi, din ziua aceasta şi până la ser- 

barea învierii Mele, aduceţi jertfa de rugăciune şi de curăţire a 
lui, aduceţi lumânare şi prescură şi vin pe altar şi rugăciune 
pentru desfacerea lui de sub legături. Pomeniţi aparte numele 
lui, cu certare peste diavolul cel negru, care l-a călăuzit pe el, 
şi apoi vom birui, fiilor unşi. O, sunteţi îndureraţi mult, tată. 
Voi căuta să vă alin, tată. Mă voi lupta pentru voi şi pentru lu- 
crarea Mea şi voi nimici Eu trufia care loveşte în voi de peste 
tot, dinăuntru şi din afară, şi voi arăta curând, curând cât de 
adevărat sunt Eu întru această venire a Mea, căci trebuie să 
arăt celor îndoielnici că Domnul este acest cuvânt, că Eu, 
Domnul, sunt Cel ce grăiesc şi că nu câştigă nimic împotriva 
Mea sau a voastră cei ce dau să spună că nu sunt Eu cuvântul 
cel de azi, care vine cu norii, căci Eu aşa vin, şi vin cu toţi în- 
gerii Mei întru venirea Mea, precum este scris. 

O, poporul Meu, împărtăşeşte-te cât mai des, şi bine 
pregătit, cu trupul şi sângele Meu, căci nimeni nu va mai putea 
birui pe pământ decât prin Mine, tată, prin trupul şi sângele 
Meu, căci aşa este scris pentru cei biruitori, care mărturisesc 
lucrarea Mea şi cuvântul Meu cel de ieri şi cel de azi. O, îmi 
vine să Mă mânii, îmi vine să dau cu vărguţa cea usturătoare 
în cei ce se răzvrătesc. Nu mai pot purta durerea aceasta pe 
obrazul Meu cel sfâşiat şi pe Duhul Meu umilit şi biruit de om. 
Să stau, oare, aşa biruit? Să joc şi Eu în placul omului? O, Eu 
nu-i pot ocroti de căderi şi de pierzare pe cei ce cad din braţul 
Meu lovindu-Mă peste el şi dându-Mă de la cârma pazei cea 
pentru ei. O, să se căiască cei răzvrătiţi! Eu, Domnul, le dau 
lor putere să se căiască şi să se lepede de sine şi să nu-şi arunce 
crucea, ci să se poarte după Mine cu crucea şi cu dragostea cea 
pentru ea. Amin. Pe cei călăuziţi de îngerii negri, care au putere 
prin răzvrătirea inimii omului, prin mintea de sine a omului, 
Eu, Domnul, îi îmbiu pe ei pe drumul crucii, drumul cel cu duh 
dătător de viaţă pe el, drumul cuvântului Meu de azi, căci 
suferinţa este cea care-1 naşte mereu, mereu pe om în Dum- 
nezeu. Amin. 

O, nu fugi, nu fugi de suferinţă, poporul Meu! Cei ce 
fug cad şi nu-şi agonisesc decât suferinţă pentru vecii. O, stai, 
tată, în braţul Meu durut şi nu-Mi da peste braţ ca să Mă loveşti 
depărtându-Mă de tine! O, nu te pot ocroti decât în Mine şi în 
mijlocul lucrării Mele, fiule. Căieşte-te de tot ce ai împotriva 
Mea şi muşcă-ţi limba duhului şi a trupului când primeşti în- 
demn de la îngerul cel negru să te răzvrăteşti şi să te clatini de 
pe calea Mea cea de azi, fiule! îngerul cel negru hrăneşte cuge- 
tul omului când omul se desparte de Mine, dar Eu Mă port cu 
înţelepciunea cea de sus după om şi îi arăt prin ea pe îngerul 
cel alb, pe care să-l asculte şi să-l urmeze şi să nu-1 lase pe el 
biruit de îngerul cel negru al vieţii omului. O, dacă omul ar 
vedea lucrarea îngerilor care îl călăuzesc pe el, atunci ar avea 
înţelepciunea toată şi ar lupta prin ea, dar cel ce crede ce îi 
spun Eu, acela este cel ce vede. Amin. 

O, fiilor duruţi ai poporului Meu, purtaţi, tată, cu răbdare 
toate ale vremii de azi, care bat dinăuntru şi din afară peste voi. 
Întăriţi-Mă peste voi, căci celor ce s-au clătinat întru Mine şi 
întru voi, Eu, Domnul, le voi deschide lor ochii mari ca să vadă 
cu ei, căci nu pot purta durerea şi obrazul Meu sfâşiat şi Duhul 
Meu umilit şi biruit de om. 

Aştept mângâiere de la cei ce Mă îndurerează. Aştept, 
şi îl îndemn pe poporul Meu la răbdare, la dreptate, la credinţă 
mare, la rugăciune şi la post, iar postul să fie hrănit cu mult 
cuvânt din cer, căci cine nu citeşte cuvântul Meu cade şi se 
rătăceşte, şi cuvântul scris îl judecă pe el. O, Mi-e dor, Mi-e 
tare dor de mângâiere de la cei ce-Mi fac rană grea! 

Binecuvântată să fie vremea poporului Meu cea de până 


la sărbătoarea învierii! Eu, Domnul, îţi spun, poporul Meu, de 
pe acum îţi spun urarea învierii ca să te alin şi ca să audă îngerii 
răi, şi îţi spun: Hristos a înviat! Hristos a înviat! Hristos a în- 
viat! E vreme de mare cumpănă, dar ascultă-Mă întru toate, 
tată, ca să fii tu cel binecuvântat de cuvântul Meu pentru cei 
ce ascultă de el, pentru cei ce nu Mă părăsesc pe Mine şi pe 
tine, poporul Meu. Amin, amin, amin. 

16 februarie/l martie 2009 

Duminica întâi a Postului mare, a dreptei credinţe 

Vai celor ce fac planuri fără Domnul! Cei săraci cu duhul au credinţă 
fără vicleşug. Cel fără învăţător cade în lepădare de credinţă. 

unt Domnul! Sunt Mângâietorul şi Izbăvitorul ce- 
lor tari cu credinţa, şi prin care Eu pot pe pământ, 
şi cu care-Mi port durerile şi bucuriile, şi prin care Mă port 
spre om ca să-l fac pe el să audă glasul Meu de Păstor şi să se 
lase spre viaţă omul. Amin. 

Sunt Domnul! Vă întăresc pentru intrarea Mea în carte, 
copii din porţi. Vă întăresc şi iar vă întăresc ca să putem unii 
pentru alţii, tată. Aşa făceam şi acum două mii de ani cu uceni- 
cii Mei. Nu ştiam cum să le mai grăiesc mai dulce, cum să-i 
mai întăresc ca să Mă urmeze cu credinţă şi cu iubire, căci Eu 
aveam să-i las pe ei martori ai venirii Mele pe pământ atunci 
şi apoi, şi ispitele erau mari de tot, şi ei erau plăpânzi. Vin 
să-Mi întăresc poporul pe stâncă, şi vin să grăiesc cu omul de 
pe pământ ca să-l îndemn să aibă credinţă şi să nu greşească 
în credinţă, căci tot omul face planuri pentru el însuşi, dar în 
credinţă este nevoie mare de Dumnezeu ca să aibă omul biru- 
inţă. Vai celor ce fac planuri fără Mine, dar crede omul această 
profeţie scrisă în Scripturi? O, fericiţi şi iar fericiţi sunt cei 
săraci cu duhul! Eu cu aceia M-am sprijinit în mersul Meu pe 
pământ, iar când M-am sprijinit cu cel bogat, care are nevoie 
de semne ca să Mă cunoască şi că să Mă urmeze pentru greută- 
ţile pe care le purtam, el Mă părăsea, căci nu Mă înţelegea aşa 
cum lucram Eu, aşa cum grăiam Eu cu grăire plină de taină 
pentru viaţa cea din om pe calea Mea cu omul, şi nimeni nu 
voia cu Mine pe cale decât cum voia el, iar Eu mergeam din 
greu pe pământ cu vestea Mea cea dumnezeiască, şi am fost 
Cel durut şi Cel părăsit de om de la naşterea Mea şi până la 
aşezarea Mea iarăşi de-a dreapta Tatălui şi până azi, o, până 
azi. O, nu Mă pot sprijini cu omul, căci planurile Mele nu sunt 
ca planurile lui, iar planurile lui nu sunt ca ale Mele, iar Eu 
merg din greu cu venirea Mea, şi nu poate omul cu ea şi pentru 
ea, iar cine nu poate aşa, nu poate nici pentru el, dar el nu ştie 
aceasta, căci ca să se cheme că poate, înseamnă să stea întru 
Mine omul şi pentru Mine să poată şi nu pentru el. 

O, greu Mi-a fost pe pământ cât am stat cu omul, căci 
nu M-a sprijinit omul, căci omul care greşeşte în credinţă 
greşeşte cel mai mult şi n-are credinţă nici cât un bob de 
muştar, iar Eu celui ce vine după Mine abia că mai pot să-i 
întăresc credinţa, căci omul vrea omeneşte şi nu vrea cereşte 
pe pământ cu Dumnezeu, iar Eu rămân mereu, mereu adânc 
îndurerat, uitându-Mă după om şi dând să-l ajut şi să-Mi dea 
mâna să-l ţin şi să Mă ţină ca să fiu pe pământ cu el. 

O, fericiţi cei săraci cu duhul, că aceia au fost mângâ- 
ierea Mea în durerea Mea cea de la om! O, de-aş mai găsi şi 
azi aşa mângâiere în mersul Meu cel greu pe pământ după om! 
O, de-aş mai găsi om fără vicleşug în credinţă! O, poporul 
Meu, cum să fac cu omul ca să nu greşească în credinţă şi ca 
să Mă poată mărturisi până la sfârşit, cum să fac, tată? Când 
Eu i-am ales pe cei dintâi ucenici acum două mii de ani când 

Ioan Botezătorul mărturisea despre Mine, îl ispiteau fariseii, 
iar el le spunea lor că Eu am fost înaintea lui şi că el vine după 
Mine, şi le spunea că Eu sunt Mielul lui Dumnezeu, Cel ce 
ridic păcatele lumii. O, cine îl înţelegea pe Ioan? Cei fără de 
vicleşug îl înţelegeau: Andrei şi Petru, Filip şi Natanael, cei 
dintâi ucenici, care mărturiseau din unul în altul că Eu sunt 
Mesia, iar Eu le spuneam lor să vină după Mine. O, fericiţi cei 
săraci cu duhul, că în aceia nu este vicleşug în credinţă când 
Eu Mă descopăr lor şi le spun să vină după Mine! Când Filip 
i-a spus lui Natanael că M-a aflat, aşa cum era scris despre 
Mine de Moise şi de profeţi că sunt din Nazaret, el a spus: 
«Poate din Nazaret să iasă ceva bun ?», iar Eu am spus când 
l-am văzut venind spre Mine: «Iată cu adevărat israelit în care 
nu este vicleşug», şi apoi el a spus: «Rabi, Tu eşti Fiul lui Dum- 
nezeu, Tu eşti împăratul lui Israel!». 

O, nu mai sunt între oameni pe pământ cei ce Mă cunosc 
cu adevărat prin Duhul Tatălui Meu, Care este în ceruri. Le-am 
spus celor dintâi ucenici după ce ei M-au cunoscut cu duhul şi 
cu credinţa şi M-au mărturisit, le-am spus: «Amin, amin 
grăiesc vouă, de acum veţi vedea cerul deschizăndu-se şi pe 
îngerii lui Dumnezeu suindu-se şi coborându-se peste Fiul 
Omului». O, poporul Meu, nu ştiam cum să mai întăresc cre- 
dinţa ucenicilor Mei cei de atunci, şi puteam să fac aceasta 
numai peste cei ce nu aveau vicleşug în credinţă, tată, şi care 
nu se sminteau întru Mine, căci aceia nu ispiteau tainele Mele, 
ci le înţelegeau de taine şi le credeau. O, poporul Meu, fericiţi 
sunt cei ce nu greşesc în credinţă, fericiţi cei săraci cu duhul, 
că în aceia nu este vicleşug în credinţă! Veneau mulţi după 
Mine în vremea aceea, şi tot mulţi Mă şi părăseau, că nu erau 
dintre cei fără vicleşug în credinţă. Nu pot, tată, să stau mult 
astăzi cu tine în sfat, dar atât cât pot, te îndemn spre credinţă 
fără vicleşug în ea, fiule. Duhul tău să fie curat, ca să pot Eu 
în tine cu Duhul Sfânt Mângâietorul, tată, şi să te port de mâ- 
nuţă, căci pe cel ce-Mi dă peste mână nu pot să-l port de 
mânuţă, şi se poartă singur unul ca acela, şi adânc Mă doare 
de la cel fără de statornicie, care-şi încearcă mintea, şi pe care 
mintea îl încearcă. Să fii curat cu duhul şi cu credinţa, poporul 
Meu! Să fii copil când răutatea te încearcă. Mereu te-am dorit 
copil faţă de răutate şi mereu te-am dorit tare în credinţă şi în 
Duhul Meu, şi mereu, mereu te doresc aşa şi dă-Mi mângâierea 
aceasta, poporul Meu, că sunt nemângâiat, căci sunt în tine din- 
tre cei ce Mă întristează şi Mă rănesc adânc şi Mă lasă nemân- 
gâiat după ce Mă rănesc, şi îşi fac planuri fără Mine, căci Mă 
rănesc pe Mine şi pe tine, dar Eu de la aceştia îmi trag mila şi 
iubirea şi capătă ei ce-Mi dau şi ei, căci cine-Mi zdrobeşte Mie 
pacea şi mersul, aşa găsesc şi ei pentru ei, fiindcă este scris în 
cuvântul Meu despre măsura cu care măsoară omul şi cu care 
şi lui i se măsoară. O, milă îmi e de cei îndoielnici! Mi-e milă, 
dar cu altfel de milă decât mila Mea pentru cei fără de vicleşug 
în credinţă. Eu sunt Cel îndelung răbdător şi oftez cu durere în 
dureri, dar îmi întăresc mersul când el Mi se îngreuiază, Mă 
întăresc şi nu stau din mers, căci Eu am venit în lume ca tot 
cel ce crede în Mine să nu piară, ci să aibă viaţă veşnică şi să 
nu vină la judecată, ci la viaţă să vină. Amin. 

O, Mă îndrept acum şi spre cei ce ştiu despre calea cre- 
dinţei drepte şi le spun şi lor că nu este vicleşug în cei ce merg 
pe cale cu Dumnezeu pe pământ, iar dacă au vicleşug, să înveţe 
de la Mine să nu greşească în credinţă, că mari de tot sunt ispi- 
tele, iar viaţa şi învăţătura de pe pământ înşeală pe om ca să 
nu-L cunoască pe Dumnezeu. O, bine este să fie vegheată cre- 
dinţa omului, căci ca să fie omul, el trebuie să fie prin cineva, 
nu prin sine, şi trebuie să nu fie sterp, căci vai celui fără de iu- 


bire, că acela este sterp cu duhul şi cu viaţa! Cel ce iubeşte 
iartă şi nu oboseşte iertând, iar cel ce iartă este cu putere, şi 
numai cei slabi nu iartă, şi numai aceia sunt slabi, şi numai 
aceia fug de sub cruce zicându-şi că e rău şi greu sub cruce, şi 
unii ca aceia dau putere diavolului, căci sunt slabi în credinţă 
pe drumul crucii cel plin de ispite, cel plin de cununi de la 
durerile de pe el. 

Eu, Domnul Iisus Hristos, Cel mărturisit acum două mii 
de ani de ucenicii Mei cei fără de vicleşug în ei până la sfârşit, 
vă îndemn pe voi, fii ai credinţei în Hristos, învăţaţi puterea 
credinţei şi nu staţi pe cale fără să învăţaţi cum se stă pe calea 
Mea cu omul! Nu vă bizuiţi pe voi înşivă, ci bizuiţi-vă pe cei 
ce ştiu de la Mine calea cea cu biruinţă pe ea. Fiţi iertători, fiţi 
blânzi şi smeriţi cu inima ca să puteţi ierta de şaptezeci de ori 
câte şapte celor ce vă greşesc vouă, căci cel ce nu iartă piere 
de pe cale, piere prin însăşi judecata minţii lui. Pe calea cre- 
dinţei se merge iubind şi iertând şi răbdând şi nădăjduind fără 
de capăt în făgăduinţele lui Dumnezeu, pe care omul trebuie 
să le ajute să vină pe pământ, iar cea mai mare faptă a omului 
pe calea credinţei este minunea de a se face pe el însuşi omul 
său cel nou după chipul şi asemănarea Mea, locaş al Duhului 
Sfânt Mângâietorul, iar dacă alta este ţinta omului care merge 
pe calea credinţei, el va găsi primejdii peste credinţa sa. Feri- 
ţi-vă de vicleşug în credinţă! Fiţi curaţi cu inima şi cu credinţa! 
Nu vă faceţi judecători, ca să nu cădeţi din credinţă, ca să nu 
vă ducă judecata la judecată! Ochiul fiecărui om vede în se- 
menul său după inima pe care o are, după ceea ce are el în 
inimă, şi numai ochiul Meu vede ceea ce este omul, iar cel ce 
zice că vede, acela este semeţ, iar cel ce se smereşte, acela este 
cel ce se vede pe sine prin smerenia lui, şi aşa trebuie povăţuită 
în om viaţa credinţei, iar dacă omul nu are învăţător pentru 
credinţă, iată de ce cade omul în vremea lepădării de credinţă, 
care şi-a deschis larg porţile ei acum ca să-i ferece sub ele pe 
cei slabi, pe cei nestatornici şi pe cei ce nu iubesc pe Dum- 
nezeu în ei. Veniţi, fiilor, veniţi şi vă adăpaţi din izvorul înţe- 
lepciunii, veniţi cu aplecare, aşa cum veneau ucenicii Mei 
acum două mii de ani, crezând în venirea Mea şi mărturisin- 
du-Mă a fi trimisul Tatălui, Hristos, Mântuitorul celor credin- 
cioşi! Veniţi fără de vicleşug, căci Eu, Domnul, am venit să-i 
dau omului credinţa cea din dar şi nu cea din cunoştinţă, şi am 
venit să-i dau putere să creadă în venirea Mea de azi şi să Mă 
cunoască şi să se hrănească din cuvântul Meu, după ce el se 
lasă cuprins în harul cel de sus al învăţăturii Mele cea plină de 
viaţă, cea care dă viaţă. Amin. 

O, poporul Meu, stai, fiule, sub credinţa cea pentru 
făgăduinţele Mele pentru Mine şi pentru tine, tată, şi ia din 
Mine, şi nu lua din tine, căci Adam dacă a luat din sine M-a 
părăsit, tată. Am făcut toată facerea, şi cuvântând am făcut-o, 
şi apoi l-am făcut pe om ca să fie om al vieţii veşnice, dar dacă 
el n-a voit, am fost Eu mincinos, oare? Am fost Eu vinovat sau 
neadevărat că n-a putut omul să împlinească făgăduinţele Mele 
puse peste el? 

O, poporul Meu, caut pe pământ pe cei ce cred în Mine 
fără de vicleşug ca să pot să împlinesc peste ei făgăduinţele 
Mele pentru ei, tată. Omul dă să-Mi strice mersul Meu cel 
biruitor, dar Eu, Domnul, merg, fiule, merg şi nu stau cum stă 
omul din mers. O, stai cu Mine şi mergi cu Mine, poporul Meu, 
că nicăieri nu-i mai frumos ca şi lângă Mine, nicăieri, ci e 
numai suspin pentru om peste tot, căci pe pământ peste tot 
stăpâneşte diavolul şi îngerii lui, şi nu se vede diavolul, căci 
este viclean. O, cere la Mine învăţătură, poporul Meu, să Mă 
uit la tine şi să te văd cum ceri şi cum doreşti să ai şi să fii! 

Hrăneşte-te mult cu iubirea, căci ea păzeşte omul de căderi, ea, 
şi credinţa cea fără de vicleşug şi care-1 ţine pe om ca să nu 
cadă, şi ca să nu fie omul aruncat pe pământ din pricina 
necredinţei. Credinţa să nu vă adoarmă, fiilor. Ea să vă ţină 
legaţi de Mine, căci ea este cea care poate pentru voi şi pentru 
Mine prin voi. Ea să vă fie ancora de salvare în vreme de încer- 
care, fiilor. Amin. 

O, voi sta de vorbă cu voi, tată, şi vă voi întări aparte, 
căci vremea e grea pentru mersul Meu cu voi, iar voi trebuie 
să staţi în sfat cu Mine pentru mers numai înainte, fiilor. Lumea 
ne vorbeşte de rău, iar cei şovăielnici se clatină pe pământ, dar 
credinţa şi statornicia cu Mine se hrănesc numai din iubirea 
Mea din voi. Faceţi loc mult iubirii Mele din voi şi dintre voi, 
tată. Nimic şi pe nimeni să nu iubiţi pe pământ, decât aşa cum 
vă povăţuiesc Eu, tată. Vă voi da poveţe, voi sta cu voi în sfat 
şi vă voi mângâia şi vă voi învăţa şi vă voi creşte pentru ale 
Mele, şi fericiţi vor fi cei ce vor creşte întru ale Mele, şi aceia 
vor fi rodul Meu, căci lucrarea Mea cu voi este pentru învierea 
morţilor, tată, şi ei se vor scula şi vor mărturisi pe Dumnezeu 
şi lucrarea Mea de azi cu voi. Amin. 

Pace vouă! Fiţi treji, mereu treji! Fiţi fără de vicleşug în 
credinţă! Eu, Domnul, vă şterg de la faţa Mea toate câte aţi 
greşit ca nişte oameni, şi mereu stau cu ştergarul în mână şi vă 
şterg de tot răul, dar fiţi fără de vicleşug în credinţă, fiilor, şi 
unii altora să ne ştergem durerile şi să ne curăţim de neputinţă, 
şi să fugă duhul rău de voi prin iubirea dintre voi, căci vremea 
cea grea vă căleşte în iubire, tată, în iubire şi în veghe, tată. 
Luaţi cuvântul Meu şi împliniţi-1 întreg, şi aşa se va împlini el 
pe pământ. Bizuiţi-vă pe cuvântul Meu şi împliniţi-1, şi aşa voi 
birui Eu cu voi pentru voia Mea pe pământ. Amin. 

Pace vouă, fiilor! Durerile ne sunt mari, dar ele poartă 
în ele pacea Mea cu voi. Pace vouă, fiilor! Cu post şi cu rugă- 
ciune durerile îşi vor pierde puterea şi va veni mângâierea Mea 
peste voi. Fiţi desăvârşiţi în duhul frăţiei şi al milei şi al iertării 
între voi. Fiţi blânzi şi fără de răutate. Pace vouă, şi voi veni 
în sfat cu voi şi vă voi învăţa pe voi, fiilor. Amin, amin, amin. 

23 februarie/8 martie 2009 

Duminica a treia a Postului mare, a sfintei cruci 

Cel ce nu ascultă cu iubire îşi pierde ascultarea, îşi pierde crucea 
şi rămâne fără toiag. 

M ă vestesc la porţi ca să intru cuvânt în cartea 
Mea din zilele acestea şi ca să-Mi întăresc sub 
cruce pe poporul cuvântului Meu de azi. Sunt Domnul Iisus 
Hristos, Cel ce am fost răstignit pe cruce acum două mii de 
ani de poporul iudeu, după ce am fost învinuit de el că-1 stric 
pe el şi legea lui cea din părinţi şi casa lui de închinare şi cin- 
stea lui cea de la Dumnezeu pe pământ. Sunt Domnul, Cel ce 
am stat pe cruce între doi tâlhari, dintre care unul s-a pocăit şi 
s-a alipit cu Mine, dându-şi duhul în mâna Mea mai înainte 
de moarte, iar celălalt M-a hulit, căci îi auzea pe cărturari şi 
pe căpeteniile iudeilor hulindu-Mă ei în vremea morţii Mele 
pe crucea de pe Golgota. 

Mă fac cuvânt de sărbătoare şi duh de odihnă a sufletelor 
voastre, căci stau în mijlocul vostru cuvânt, fii ai poporului 
Meu, iar Tatăl este în Mine când grăiesc cu voi. Vin la masă 
cu voi cu mucenicii care au mărturisit credinţa cea sfântă a lor, 
pentru care ei au rămas ai Mei în vreme de prigoană şi M-au 
mărturisit prin moartea lor mucenicească în iezerul din Sevas- 
ta, şi doresc de voi sfinţii Mei mărturisitori, şi fericiţi sunt ei 
că au murit întru Hristos şi sunt vii în vecii vecilor ca şi Mine, 


şi nu este pieire întru cei vii, ci este viaţă şi înviere, precum 
este scris. Amin. 

Vin la voi cu sărbătoarea crucii, fiilor, căci părinţii cei 
sfinţi ai credinţei au aşezat în vremea postului cel pentru 
pregătirea sufletelor înaintea serbării învierii Mele, au aşezat 
crucea cea odihnitoare de osteneli, crucea prin care omul trece 
ca să fie cu Mine apoi, şi nimeni, nimeni nu poate să guste 
odihna lui cea de la Mine decât dacă-1 văd că are cruce şi că 
şi-o lasă jos când vine spre odihna ostenelilor lui, aşa cum 
sfinţii cei patruzeci, sărbătoriţi azi, au trecut şi au venit spre 
odihna lor cu Mine, căci M-au iubit cu credinţă aceşti fii. Vin 
la voi cuvânt de mângâiere ca să vă dau puteri, tată, şi fericiţi 
sunteţi voi dacă luaţi din cuvântul Meu puteri sfinte, credinţă 
şi iubire duhovnicească între voi, nădejde şi statornicie pe cale 
cu Mine şi lepădare de sine prin cruce, căci crucea îl ajută pe 
om să nu cadă şi să nu iasă de sub ea, iar lipsa crucii îl cade pe 
om în sine şi pierde omul răbdarea şi pierde omul calea lui cu 
Mine, căci crucea pentru cel credincios întru Mine nu şi-o face 
singur omul, ci i-o dau Eu, după cum socotesc Eu că-i trebuie 
fiecărui om nevoinţa cea pentru mântuire şi puterea care spală 
păcatele omului, căci fiecare om păcătos are trebuinţă de ispă- 
şire de păcat şi de curăţire prin cruce, aşa cum sfinţii cei pa- 
truzeci din Sevasta s-au izbăvit de păcate prin crucea credinţei 
lor şi au venit apoi în braţul Meu mântuitor de fii. Este scris că 
cine pierde sufletul său pentru Mine şi pentru Evanghelia Mea, 
acela se va mântui, iar cel ce se va ruşina cu Mine şi cu cuvin- 
tele Mele în mijlocul neamului păcătos şi preacurvar, şi Eu Mă 
voi ruşina cu el când voi veni întru mărirea Tatălui Meu cu 
sfinţii îngeri. Oricât ar fi omul de greşit înaintea Mea, dacă el 
pierde sufletul său pentru mărturisirea cuvântului Meu neru- 
şinându-se cu Mine în mijlocul oamenilor, aceluia Eu îi dau 
scăparea, mai ales dacă-Mi aduce şi rod suflete care se scoală 
spre credinţă şi spre voia Mea apoi, spre viaţă sub cruce, spre 
duh de ascultare cu iubire, căci cel ce nu ascultă cu iubire, acela 
îşi pierde ascultarea, îşi pierde crucea şi rămâne fără toiag, 
rămâne fără povaţa Mea peste el. 

O, Mă doare că nu ştie omul ce este crucea ca să poată 
iubi pentru el viaţa cea de sub cruce. O, mult şi greu Mă doare 
de cei ce ies de sub crucea Mea! O, cum să fac cu cei ce ies de 
la Mine şi nu mărturisesc cuvântul Meu, care cheamă omul de 
la moarte la viaţă? O, poporul Meu, iubeşte, tată, cu putere 
viaţa cea de sub cruce şi nu te teme de cruce, căci vai celui ce 
nu are de purtat dureri! Nimic nu albeşte viaţa şi duhul omului 
ca şi durerea cea de sub cruce şi care rabdă cu iubire pentru 
răspândirea peste oameni a Evangheliei Mele, căci Eu pentru 
aceasta am venit pe pământ, şi tot pentru aceasta trebuie să 
trăiască şi cel credincios Mie între oameni. 

O, poporul Meu, sfînţeşte-ţi duhul şi limba şi iubirea 
mărturisindu-Mă pe Mine, iar Eu îţi voi plăti, tată. O, fiule, pune 
la lucru credinţa ta în Mine şi roagă-te Mie pentru ea ca să nu 
ţi-o strivească satana, tată, căci nimeni nu pleacă de la Mine 
decât după ce satana îi striveşte credinţa, măi tată. Credinţa ta 
te mântuieşte, n-o pierde pe ea din inima ta, că ţi-am dat bogăţie 
mare, ţi-am dat cuvântul Meu cel sfânt ca să trăieşti după el pe 
pământ, iar ca să faci aceasta tu trebuie să crezi în cuvântul Meu 
cel de ieri şi cel de azi, poporul Meu. O, curăţeşte-te de necre- 
dinţă, fiule, şi cere la Mine doctorie, căci singur nu ai cum să te 
ajuţi. O, nu căuta să cazi în dureri ca să crezi şi ca să vrei ca 
Mine! Credinţa ta trebuie dovedită înaintea Mea, tată. Să vadă 
îngerii şi sfinţii puterea credinţei tale, şi prin ea să te ştie ei al 
Meu, tată. lată, afară e mare, mare întuneric, şi nu este lumină 
pe calea Mea spre om, căci omul care stă peste oameni nu are 

de la Mine, şi este orb cel ce nu-L are pe Dumnezeu. O, îndum- 
nezeieşte-te, poporul Meu, căci toate, toate s-au clătinat pe pă- 
mânt, iar clătinare ca aceasta n-a fost de când sunt veacurile, 
tată, dar tu ţine-te de Mine, ţine-te peste tine cu cuvântul Meu 
cel îngrijitor de fii, căci duhul rău îşi ascunde faţa, iar tu trebuie 
să întăreşti peste tine Duhul Meu, fiule de azi. O, să nu ieşi de 
sub cruce, poporul Meu. Peste tot se clatină pământul cu tot cu 
omul de pe el, dar cel ce stă pe cruce nu se clatină, ci se izbă- 
veşte prin ea, căci crucea înseamnă izbăvire, fiule. Ai pildă 
cutremurătoare pe cel ce a ieşit de sub cruce între cei patruzeci 
care au pătimit pentru numele Meu în iezerul din Sevasta şi care 
şi-a pierdut izbăvirea sufletului său. îţi întăresc credinţa şi sta- 
tornicia, poporul Meu, numai să nu uiţi cuvântul cel rostit de 
Mine ţie, tată. Cel ce nu citeşte cu iubire cuvântul Meu, cel ce 
nu-1 caută cu dor, acela cade, tată. O, e mare taină să ştii să 
citeşti cuvântul Meu, tată. între cei doi tâlhari de pe cruce în 
vremea răstignirii Mele pe cruce, unul din ei a ştiut să se bizuie 
pe Mine, iar altul nu, bietul de el, şi dacă el n-a înţeles ziua 
aceea şi cuvântul ei, a pierdut biruinţa, tată. 

Te învăţ, poporul Meu, iubirea cea de sub cruce şi înţe- 
lepciunea ei şi răbdarea ei. O, nu-ţi alege crucea, nu ţi-o alege 
tu. E mai bine să ţi-o aleg Eu, tată. Fiecare om are nevoie de 
doctor. E mai bine să aleagă pentru tine cel ce vede, cel ce ştie 
de sus, şi iată, trufia nu-1 lasă pe om să-L lase pe Domnul să 
cârmuiască viaţa lui, şi se conduce singur omul chiar şi pentru 
credinţă, dar credinţa este cea care aduce roadă, şi altfel ea nu 
are plată, căci roadele ei sunt plata ei pe pământ şi în cer apoi, 
iar tu să deschizi cartea cuvântului Meu şi să iei din ea doctorie 
pentru tine, poporul Meu, căci nu este boală fără leac, numai 
să iei din carte vindecare, tată. Amin. 

Şi acum, poporul Meu, iată, Verginica stă între Mine şi 
tine cu cel ce a fost însoţitorul ei pe pământ la începutul lucrării 
Mele cu ea şi care acum a fost ridicat de la locul lui. S-au scurs 
patruzeci de zile de când el a fost ridicat, iar ea stă înaintea 
Mea şi înaintea ta cu el. Faptele lui le cântăresc Eu, dar mai 
mult cântăresc credinţa lui în lucrarea cuvântului Meu şi căinţa 
lui înaintea sfârşitului lui. Verginica pune în cântar multa lui 
iubire şi ascultare la începutul lui cu lucrarea Mea, căci apoi 
el a ieşit de sub ascultare şi a fost smuls din braţul Meu. Am 
dat acum cuvânt ca să fie adusă pentru el jertfă de ispăşire şi 
de împăcare patruzeci de zile, până la sărbătoarea învierii 
Mele, iar lucrarea Mea este mare, şi prin ea Eu am aşezat cu 
puterea Mea rânduială de rugăciune, jertfă de împăcare înain- 
tea Mea a făpturii, şi tot ce este aşezat de cuvântul Meu are 
putere prin Mine, iar cel ce trece cu trupul în poporul Meu vede 
aceasta, şi e mare taină învierea morţilor, numai omul este mic 
la credinţă, mic la minte de nu pricepe taina învierii celor ador- 
miţi. Am spus la cei ce Mă poartă cuvânt de la Tatăl la om, 
le-am spus că trupul omului ţine sufletul lui în el aşa cum puiul 
neieşit din ou stă şi se desăvârşeşte în învelişul lui când cloşca 
încălzeşte oul cu trupul ei şi cu iubirea ei jertfitoare ca să 
crească în ou viaţa puiului, şi apoi să iasă puiul din ou, iar când 
trebuie să iasă, el dă cu cioculeţul în coaja care-1 acoperă şi o 
sparge ca să iasă şi ca să învieze întru lumină. O, aşa trebuie 
înţeleasă ieşirea omului din trup spre viaţa cea de după trup, şi 
fericiţi sunt cei ce au pe Domnul de doică în viaţa cea din trup, 
căci şi după aceea îl au pe El de mângâiere, de creştere a vieţii 
cea cu fericire în vecii, şi iată, gătim hrană şi mângâiere pe 
pământ ca să aibă cel ce pleacă din trup, şi ca să-l hrănesc apoi 
din cer ca să crească desăvârşit şi să se facă cetăţean deplin al 
cerului, împreună cu cei odihniţi întru ETristos! 

O, mila Mea este fără de margini, dar şi dreptatea Mea 


lucrează lângă ea. Iată, am dat cuvânt în mijlocul tău, poporul 
Meu, să se pomenească în grădiniţa cuvântului Meu pe jertfel- 
nicul dumnezeieştii liturghii jertfa Mea cea fără de sânge, la 
care să se numească iertarea acestui sufleţel plecat nepregătit 
de pe pământ, căci el a fost neputincios pentru sine, pentru trup 
şi pentru suflet, fiindcă satana l-a robit pe el prin neascultarea 
lui şi apoi prin neputinţa lui de a se ridica din slăbiciuni, din 
cursa diavolului, în care el a stat prins până la sfârşitul trupului 
lui, căci legăturile puse peste el au fost mari, prin cea care l-a 
smuls pe el de lângă trâmbiţa Mea, căci duhul rău s-a răzbunat 
în toată vremea împotriva vasului Meu, prin care -Mi coboram 
Duhul şi cuvântul pe pământ. Eu, Domnul, voi lucra acum 
izbândă mare pentru acest sufleţel şi îl voi răcori apoi pe el în 
ziua de prăznuire a învierii Mele, iar până atunci am pus să se 
aducă pentru el jertfă de ispăşire aici, în grădiniţa cuvântului 
Meu, pe jertfelnicul împăcării Tatălui cu omul, prin Mine, 
Mielul Cel junghiat pentru cei credincioşi. 

O, e mare putere această putere a Mea, prin care de două 
mii de ani Mă dau, prin cei sfinţi şi plăcuţi Mie, jertfă de împă- 
care pentru ca să mijlocesc la Tatăl pentru om, dar azi am îm- 
brăcat cu putere mare aşezarea Mea cea nouă şi am numit-o pe 
ea izbăvitoare pentru făptura cea de până acum, căci Eu, Dom- 
nul, voiesc prin rânduiala Mea de azi să-i împac pe toţi cu Tatăl, 
şi aşa voiesc Eu acum şi pentru acest sufleţel, pe care-1 port 
acum pe altarul Meu de jertfă înaintea Mea. Căci iată, tată, 
sfinţii părinţi au lăsat scrisă descoperire de la Mine pentru pu- 
terea jertfei Mele cea fără de sânge şi care izbăveşte suflete din 
iad, căci a fost un frate între fraţi mulţi, care, venind spre sfâr- 
şitul lui prin suferinţă, a spus stareţului lui că el se duce dintre 
fraţi şi a spus că are trei galbeni, pe care i-a tăinuit de fraţi, iar 
când stareţul a aflat aceasta s-a îndurerat adânc pentru mân- 
tuirea sufletului fratelui lacom, şi, fiind duhovnicesc, s-a gândit 
cum să aducă pe acesta la pocăinţă înainte de despărţirea lui de 
trup, şi a pus la cale să-l aducă pe el la mâhnire mare, şi aşa să 
plece acesta din trup, şi să-l îngroape apoi în gunoi. Apoi a 
adunat pe ceilalţi fraţi spre duhul învăţăturii adânci pentru mân- 
tuirea lor şi, fiind ei sub ascultarea lui, le-a spus lor că dacă vor 
fi chemaţi de cel ce suferea spre moarte între ei, ei să nu se ducă 
lângă el, căci trebuie adus spre pocăinţă acel frate, iar ei aduşi 
spre mare înţelepţire, iar când au fost chemaţi la căpătâiul celui 
bolnav, stareţul i-a spus lui că nu vin fraţii fiindcă se scârbesc 
de el pentru galbenii tăinuiţi şi că pentru aceasta va fi îngropat 
în gunoi. Aşa a făcut stareţul cînd s-a despărţit de trup cel bol- 
nav, şi a fost pus în gunoi după cum a hotărât, iar după treizeci 
de zile li s-a făcut la toţi milă de el şi s-au sfătuit să aducă pe 
jertfelnic mijlocire pentru el ca să fie iertat, şi li s-a descoperit 
lor apoi despre cel plecat, şi a fost întrebat de ei cel plecat cum 
o duce acolo, iar el le-a răspuns lor: „Am dus-o rău până acum, 
dar după ce m-am împărtăşit cu trupul lui Hristos la treizeci 
de zile pomenite pentru su fletul meu, m-am mutat la lumină şi 
sunt în pace şi sunt mângâiat şi scăpat de la rău, căci s-au adus 
rugăciunile cele pentru mine din partea fraţilor şi a părinţilor 

O, poporul Meu, mare este puterea Mea şi a cuvântului 
Meu rostit pentru izbăvirea făpturii, dar mare trebuie să fie 
credinţa în Mine şi în cuvântul Meu şi în toate câte Eu aşez 
prin el. Acest sufleţel, pomenit de Noi şi de voi astăzi, a fost 
mereu sub păcat, dar lucrarea Mea a lucrat pentru el şi Mi-am 
mângâiat pe trâmbiţa Mea, căci ea a avut de la Mine iubire 
mare pentru acest fiu, care a ascultat-o pe ea în vremea cea de 
la început a lucrării Mele, şi apoi el a plecat şi n-a mai ascultat, 
dar n-a mai făcut vreun altfel de rău, vreo altă vătămare lucrării 
Mele, şi s-a dus şi a stat căzut, săracul, sub pizma celui rău, 

care a pândit mereu lucrarea Mea ca să Mi-o strice şi ca să nu 
mai fie ea. Acum Eu, Domnul, am întins mâna spre el şi l-am 
smuls din cursă şi l-am pregătit pentru plecarea din trup, l-am 
pregătit prin credinţă şi apoi prin suferinţă şi prin iubire pentru 
aşezarea Mea de azi, şi apoi l-am trecut pe el hotarul, iar în 
clipa despărţirii lui de trup am avut la căpătâiul lui pe păstorul 
cel pus de Mine pentru poporul Meu, iar acesta l-a dat Mie, şi 
iată, după cum am făgăduit trâmbiţei Mele că Mă voi arunca 
Eu după el ca să-l scot din apele tulburi în care el s-a înecat, 
aşa am făcut, aşa am lucrat şi aşa l-am scos ca să-l izbăvesc, 
dar el a plecat nepregătit, căci n-a avut putere să-şi pregătească 
trupul pentru unirea lui cu Mine prin jertfa Mea cea fără de 
sânge pentru om. Acum însă am dat cuvânt pentru pomenirea 
lui, pentru iertarea lui, şi îl voi învia pe el în ziua de prăznuire 
a învierii Mele, când Eu îl voi aduce ca să ia de pe masa Mea 
merindea vieţii, şi va fi salvat. Amin. 

O, să nu se mire cei necredincioşi de lucrarea Mea cea 
cu atâta biruinţă, căci cei credincioşi pot totul prin credinţă, 
precum este scris, iar Eu pot prin ei. Amin. O, necăjit a fost 
acest sufleţel şi mult robit de satana! O, să nu-1 izbăvesc Eu pe 
el? îl voi izbăvi, îl voi izbăvi! Eu, Domnul, am făgăduit de mult 
aceasta, şi acum împlinesc. Amin. 

O, e mult mai greu de cei bogaţi şi de cei cu înţelepciune 
de pe pământ agonisită, căci când Eu am adus spre ştire despre 
bogatul din iad şi despre săracul Lazăr cel din sânul lui 
Avraam, am desluşit atunci cât de greu intră un bogat între cei 
din cer, şi a grăit prin Mine bogatul cel fără de nume pomenit 
şi a spus soarta lui cea după plecarea lui din trup, şi iată, să se 
înfricoşeze acum toţi când aud pe cei din morminte mărturi- 
sind, aşa cum a mărturisit bogatul pomenit de Mine în Evan- 
ghelia Mea cea de acum două mii de ani, şi acum când 
mărturisesc mulţi din cei plecaţi din trup, având ei de mijlocire 
cuvântul Evangheliei Mele de azi. Iată, azi pomenim acest 
sufleţel după patruzeci de zile de la trecerea lui cu trupul, iar 
după ce vor fi săvârşite patruzeci de sfinte liturghii pentru 
ispăşirea şi iertarea lui, prin Mine, Mielul Cel jertfit, Eu, Dom- 
nul, îi voi da lui împăcarea cu Tatăl, căci am putere să iert 
păcatele omului, şi pentru aceasta am aşezat Eu acum între 
pământ şi cer lucrarea Mea de cuvânt din zilele acestea. 

O, Mi-e milă de tot sufletul pierdut în păcate şi voiesc 
să-i izbăvesc pe oameni, iar voi, cei ce staţi înaintea Mea pen- 
tru împăcarea cu Tatăl a făpturii, staţi de mânuţă cu Mine şi 
fiţi plini de umilinţă, şi tot mai mult să căutaţi să vă asemănaţi 
Mie, căci Eu sunt blând şi smerit, fiilor. Căutaţi, tată, să fiţi 
curaţi cu inima şi cu fapta, curaţi între frate şi frate în toată vre- 
mea, curaţi între Mine şi voi, şi căutaţi să ţineţi poporul pe cale 
cu Mine aşa, tată, şi ca Mine să lucraţi cu el, spre bucuria Mea, 
iar Eu vă voi dărui pe voi cu iertare şi cu milă şi cu mângâiere, 
tată. Amin. 

Iar voi, copii din porţi, întăriţi-Mi lucrarea, întăriţi-o 
pentru venirea Mea cuvânt la poporul Meu şi la om, tată. O, 
cât de mult aş avea de grăit, cât de mult! Grăiesc însă aşa cum 
pot, aşa cum se poate grăi, şi cu multă răbdare grăiesc. O, fiţi 
şi voi ca Mine! Să răbdăm, tată, să suferim răbdând, căci plata 
cea de la Tatăl e dulce în cei ce rabdă, şi va fi ea mângâierea 
lor. Amin. 

Tot poporul Meu să stea sub cruce! Amin. Vreau să te 
învăţ iubirea de sub cruce, poporul Meu. Eu am avut iubire de 
om şi sub cruce şi pe cruce, tată. O, înfiripează-ţi iubirea, fiule, 
şi vom fi unii pentru alţii mângâiere şi putere, căci crucea ne 
dă, şi ea ne păzeşte de rău. Amin. 

Fericiţi, fericiţi sunt şi vor fi cei de sub cruce, cei de 


sub ascultare de Dumnezeu prin lucrarea cuvântului Meu de 
azi, care cheamă sub toiag de păstor pe cei mântuiţi, pe cei 
credincioşi, pe cei săraci cu duhul, care-şi iubesc aşa mân- 
tuirea! Amin. 

Pace ţie, poporul Meu! îndulceşte-ţi cugetul şi inima şi 
sufletul cu tot cuvântul Meu de peste tine, căci sfinţii şi îngerii 
stau cete-cete la glasul Meu de peste tine, la grăirea Mea de 
azi cu tine, poporul Meu. Amin, amin, amin. 

9/22 martie 2009 

Duminica a cincea a Postului mare, a cuvioasei Maria 
Egipteanca 

Oamenii s-au învăţat fără Dumnezeu pe pământ. Rugăciunea cea 
cu duh de răzbunare nu ajunge la Domnul. Cel ce uită de iertarea 
păcatelor lui, acela urăşte. Ura se vindecă prin pocăinţă. 

in să-Mi hrănesc poporul, şi Mă vestesc când vin 
la el ca să-l hrănesc, căci fără hrană din gura Mea 
pentru el, nu poate să stea în picioare şi lângă Mine poporul 
Meu, fiindcă toate puterile potrivnice s-au ridicat după căderea 
din Mine a omului şi se războiesc cu el ca să nu mai poată cu 
Mine şi cu iubirea Mea în el. 

Eu, Domnul, vin la tine cuvânt, poporul Meu de azi, căci 
prin acest cuvânt şi prin acest izvor Eu te-am spălat şi te-am 
primenit mereu, ca un tată ce-ţi sunt, ca să te am de partea Mea 
acum pe pământ în mijlocul fiilor oamenilor, care-şi văd numai 
de ale lor, iar cu Mine la masă ei nu mai stau, căci s-au învăţat 
fără Dumnezeu pe pământ, chiar dacă Eu din când în când îi 
mai trezesc din neveghea lor ca să-şi aducă aminte de rătăcirea 
şi de risipirea lor din braţul Meu cel părintesc. Vin să-ţi pun 
masă, tată, şi să înţelegi iubirea Mea pentru tine, şi să-ţi văd şi 
iubirea ta pentru Mine şi cât ne dăm unul altuia hrană şi mân- 
gâiere şi putere, căci trebuie să putem unul pentru altul, tată. 
N-am cui să-i mai spun pe pământ să poată pentru Mine, căci 
omul nici pentru el nu poate când nu poate pentru Mine, iar 
când el ajunge să vadă aceasta adevărat, varsă lacrimi îndur- 
erate şi se aruncă spre braţul Meu duios după om şi în dispe- 
rarea lui se umple de iubire de Dumnezeu şi se face prunc 
înaintea Mea ca să-l pot ajuta, ca să-l pot milui, ca să Mă pot 
îngriji Eu de el, aşa cum a făcut Maria Egipteanca în ziua când 
şi-a văzut deşertăciunea vieţii ei pe pământ şi s-a aplecat ca un 
prunc ca să Mă îngrijesc Eu de ea apoi. 

O, nu-i trebuie omului deprindere multă şi lungă ca să 
se facă destoinic Mie, ci îi trebuie Duh Sfânt prin Hristos, şi îi 
trebuie milă şi pace sufletească, şi aşa lucrez Eu, Domnul, prin 
cei ce-Mi salvează suflete de la pierzare, căci Mă descopăr Eu 
cu cele de la Mine înaintea celui ce-Mi lucrează Mie pentru 
salvarea omului de la păcat şi pentru harul Meu apoi peste el 
ca să Mă poată el iubi şi urma, căci fără de iubire pentru Mine 
în el nu Mă urmează omul, nu poate să vină după Mine şi să-Mi 
fie ucenic. O, Maria Egipteanca a fost plină de iubire cu firea 
ei cea omenească şi a putut apoi să-Mi dea Mie cu ardoare şi 
cu lepădare de sine iubirea ei, căci s-a înţelepţit apoi prin iubire 
de Dumnezeu, nu prin luptă pentru pocăinţă mai întâi, şi apoi 
s-a sfinţit prin nevoinţă şi prin părere de rău şi prin ură asupra 
păcatului, uitând de ea însăşi şi iubindu-Mă pe Mine, şi aşa şi-a 
biruit ea păcatul, iar Eu am stat cu ea apoi multă vreme şi am 
bucurat pe îngeri şi pe sfinţi cu iubirea dintre noi. Nu pentru 
vrednicia ei, ci pentru pocăinţa ei am stat Eu cu ea şi i-am dat 
de la Mine har, căci fără Mine nu poate nimic bun omul, şi 
greu se mai dă el spre iertarea Mea asupra lui, căci omul se 
lasă greu de tot de păcat. Numai Eu sunt Cel ce-1 pot ajuta pe 

om să se lase de păcat dacă găsesc în el putere pentru dragoste 
şi pentru credinţă apoi şi pentru liniştea cea împotriva relelor 
de pe pământ, căci toate câte sunt pe pământ între oameni în- 
deletniciri stricătoare de viaţă sunt mânuite de duhurile rele, 
care-i pun omului la picioare împărăţia cea trecătoare a lumii 
ca să-l ţină pe om departe de iubire, departe de sânul Meu cel 
cald şi curat. 

O, poporul Meu, pe pământ e numai răzbunare, tată! 
Orice pricină dintre om şi om e răzbunare, tată, căci omul are 
în firea lui acest păcat încă de la căderea lui din ascultarea pe 
care-i spusesem s-o păstreze înaintea Mea, căci eram Făcătorul 
lui şi se cădea să Mă asculte apoi. N-am cum să-l învăţ pe om 
facerea lui şi învăţătura Mea peste el, că nu stă la învăţat din 
pricina acestui duh de răzbunare, prin care el se vrea îndreptă- 
ţit. Am învăţat pe om să ierte ca să-l iert şi ca să-i primesc rugă- 
ciunea când el stă înaintea Mea, dar cel ce se răzbună pe fratele 
său care l-ar fi nedreptăţit pe el, acela nu mai ajunge la Mine 
cu rugăciunea lui cea pentru iertarea greşalelor lui, căci în vre- 
mea rugăciunii lui inima lui are în ea răzbunare. Nu vrea omul 
să ştie că nu se poate ruga Mie întristat sufleteşte între frate şi 
frate şi că în zadar aleargă după Mine aşa. Rugăciunea tulbu- 
rată este păcat, nu este rugăciune, şi de aceea nu trebuie să-i 
placă omului ca el, ci ca Dumnezeu în lucrările pe care le face, 
şi aşa el va avea mulţumire şi netulburare în rugăciunea lui 
spre Mine. O, ce s-ar întâmpla cu toată facerea Mea cea pentru 
om dacă Eu aş gândi la Mine aşa cum omul gândeşte la sine 
când îşi lucrează nemulţumiri? 

O, poporul Meu, cel ce vine la Mine ca să fie cu Mine, 
acela trebuie să înveţe din cuvântul Meu, tată, şi trebuie să se 
vindece de răzbunare, tată. Cel ce vine la Mine şi nu se lasă 
vindecat de acest păcat, acela zadarnic vine, căci nu vine dacă 
vine aşa, fiindcă acest păcat e păcat întunecat, şi nu cunoaşte 
iubirea cel ce are în el această meteahnă. O, de unde se naşte 
în om ura? De la lipsa iubirii Mele în om se naşte ura, iar ura 
naşte hula în inima omului. O, fereşte-te de păcat, poporul 
Meu, căci păcatul îl urăşte pe Dumnezeu în om. în toţi anii de 
când am coborât cuvântul Meu pe vatra acestui neam şi Mi-am 
hrănit un popor în mijlocul lui, am căutat să-l învăţ mult pe el, 
mult şi mereu, şi l-am povăţuit să Mă asculte, căci ascultarea 
se naşte din iubire de Dumnezeu. Când Eu l-am făcut pe el ca 
să fie al Meu, am văzut mereu la el că nu voia cu Mine decât 
dacă-i dădeam mereu iubire lui, iar când dădeam să îndrept 
greşeala lui el se răzbuna pe Mine şi pe fratele său. O, greu 
mai e între Mine şi om ca să-l învăţ pe el ascultarea cu iubire, 
cu lepădare de sine, căci asta înseamnă ascultarea! O, nimeni 
nu poate asculta de Dumnezeu sau de omul lui Dumnezeu dacă 
nu are lepădare de sine. Cel fără lepădare de sine face păcatul 
urii asupra fratelui său, poporul Meu. Cel ce se iubeşte pe sine 
face păcatul urii, tată. Cel ce se iubeşte pe sine, acela urăşte pe 
semenul său, tată. O, ura nu se vindecă acolo unde ea îşi face 
loc între om şi om, căci Iuda nu şi-a mai vindecat ura pe ceilalţi 
ucenici ai Mei. Când ucenicii Mei au auzit pe Iacov şi pe Ioan 
când Mi-au zis: «Dă-ne nouă să şedem unul de-a dreapta Ta 
şi altul de-a stânga Ta întru mărirea Ta», au început să se 
mânie pe aceştia, iar Eu i-am învăţat şi le-am zis lor aşa: «Cei 
ce se socotesc domnitori peste noroade au asupra lor putere, 
dar nu astfel trebuie să fie între voi, ci care dintre voi va vrea 
să fie mare va fi slujitorul vostru, şi care va vrea să fie întâiul 
va fi tuturor slugă, căci Fiul Omului n-a venit să Ise slujească, 
ci ca să slujească şi să-Şi dea sufletul preţ de răscumpărare 
pentru mulţi». O, iată din ce se naşte iubirea Mea între fraţi, 
poporul Meu, iar dragostea rabdă îndelung şi nu se mânie, ci 


se apleacă, tată! Aşa l-am învăţat Eu mereu, mereu şi pe 
poporul Meu cel din vremea aceasta, timp de cincizeci şi ceva 
de ani de când îl învăţ, dar cel ce s-a mâniat a căzut din braţul 
Meu dacă n-a stat la vindecare apoi, căci mânia aduce ura, iar 
ura face în om păcatul hulei apoi, şi unul pe altul se întreţin în 
om aceste păcate, şi iată, toate păcatele se iartă omului, dar 
hula care aduce ură nu se mai iartă, nu se mai spală omul de 
ea, căci ura macină omul mai tare decât orice boală şi nu-şi 
înţelege omul boala aceasta. 

O, fii ai poporului Meu cel de azi şi cel de ieri, feriţi-vă 
de ură, tată, ca să nu vină peste voi păcatul hulei, tată! «Iubi- 
ţi-vă unii pe alţii aşa cum v-am iubit Eu!», aceasta a fost învă- 
ţătura Mea cea pentru ucenici. Aşa pot cei credincioşi să fie ai 
Mei, iar altfel nu. Amin. 

O, de cincizeci de ani atât de frumos îmi învăţ poporul! 
I-am dat şi lumii să vadă învăţătura Mea de peste el aşa cum 
am dat-o şi pe cea de acum două mii de ani cu care îmi învăţam 
atunci ucenicii. Pe cei ce vin şi stau cu Mine şi cu povaţa Mea 
peste ei, şi pe cei ce n-au mai stat cu Mine şi cu cârma Mea 
peste ei, Eu iarăşi îi învăţ pe ei şi îi chem la slava învăţăturii 
cea de sus şi le spun lor: o, nu-Mi luaţi cârma din mână, tată! 
E greu de cel cu cârmă dacă nu staţi ascultători pentru cele ce 
sunt de la Mine de împlinit, pentru Mine cu voi şi pentru viaţa 
voastră cu Mine. O, e greu de cel ce de la Mine este pus şi n-ar 
găsi înţelegere de la cei ce vin să fie ai Mei cu cârmă de la 
Mine peste ei. Se răstoarnă corăbiuţa prin valuri dacă aţi da să 
cârmuiţi care cum vreţi, dar este şi altfel, tată, căci cârma nu 
poate conduce singură dacă voi nu ajutaţi cu îndeletnicirile şi 
cu ascultările care se potrivesc pentru mersul tuturor lucrurilor. 
O, lăsaţi cârma în faţă, tată, dar nici grei să nu vă lăsaţi sau 
nepăsători să staţi pentru povara Mea, ci dăruiţi- vă cu pacea şi 
cu dragostea Mea din voi, căci dragostea voastră e mică, tată, 
dar măcar nu Mă împovăraţi cu nedăruirea, cu neîndemânările 
voastre, fiilor, cu nemulţumirile voastre, tată. Am între voi în- 
chişi în ei înşişi şi necălăuziţi pentru cele dinăuntru ale lor, şi 
ei cred că aşa e bine pentru ei, dar aceştia judecă în sine călăuza 
cea pusă de la Mine pentru lucrul Meu cel greu şi pentru po- 
porul Meu, căci poporul care nu este călăuzit nu este poporul 
Meu, nu este fiul Meu cel ce nu este călăuzit pentru cele 
dinăuntru ale lui şi pentru ascultarea de Dumnezeu în afara lui 
în obştea cea frăţească. 

O, voi, cei ce staţi cu Mine, şi voi, cei ce n-aţi mai stat 
şi Mi-aţi adus durere mare şi nu Mi-o mai vindecaţi, tată, v-am 
spus adesea să nu vă ridicaţi ca să judecaţi voi pe cei puşi de 
Mine porţi şi călăuzitori vouă de la Mine, căci Eu sunt Cel ce 
judec şi îngrijesc lucrarea Mea cu ei şi lucrarea lor cu Mine şi 
cu voi şi îi împuternicesc mereu cu puteri de la Mine şi cu pază 
de la Mine pentru voi ca să aveţi voi de la Mine prin ei cuvânt 
călăuzitor de sus şi de jos, căci Eu am pus de la Mine în ei 
înţelepciune pentru voi şi pază pentru voi împotriva duhurilor 
rele, care se nasc din neascultare, tată, şi iată, nu sunt primit 
de toţi cu credinţă, iar cei ce se îndoiesc de călăuzirea Mea prin 
ei Mi-i clatină de la cârmă, şi atunci ei se lasă mici pentru 
aceia, mici şi nelucrători, şi atunci merge din greu lucrul Meu 
şi împlinirea Mea cea pusă pe masă la voi ca să se împlinească, 
iar cei ce se dau mari şi tari pentru ei înşişi cad din braţul Meu 
şi Mă doare de la ei şi Mă doare de ei, iar Eu merg în coate şi 
în genunchi ca să nu stau din mers, căci se răstoarnă cerul şi 
pământul, tată, dacă Eu stau din mersul venirii Mele cuvânt pe 
pământ, şi omul îndărătnic nu crede aceasta. O, de două mii 
de ani călăuzesc greu pe cel ce vine ca să fie cu Mine, şi iată, 
şi azi călăuzesc greu, căci în toate trebuie să ţin seama de 

nevoile celor ce vin ca să fie ai Mei, şi mai puţin de nevoile 
Mele prin ei, căci dacă Eu nu i-aş juca în strună omului, el 
M-ar da de tot de peste el şi numai rău Mi-ar face, tată, aşa 
cum Mi-au făcut şi îmi fac cei nemulţumiţi care au stat cu 
Mine şi cu familia Mea de fii şi apoi au plecat şi lovesc şi 
dispreţuiesc şi urăsc şi hulesc, şi iată, ura nu se vindecă, ci adu- 
ce cu ea păcatul hulei, păcatul necredinţei şi al dispreţului faţă 
de Dumnezeu şi de fraţi, căci iată, şi cei ce s-au crezut că pot 
multe şi bune, chiar şi aceia câtă, câtă durere Mi-au adus! 

V-am învăţat aşa în ziua aceasta, fiilor, ca să vă deprind 
cu umilinţa în iubire, tată, căci ucenicii Mei s-au mâniat pe cei 
ce au voit să-Mi fie mai dăruitori, iar Iuda şi mai mult s-a mâ- 
niat şi M-a urât mult şi M-a tot urât pe ascuns din pricina păca- 
tului invidiei până ce M-a vândut spre cruce, tată, şi iată, ura 
nu se vindecă decât prin pocăinţă, căci numai cel ce uită de 
iertarea păcatelor lui, numai acela urăşte, şi îşi zice drept cel ce 
urăşte. Eu aşa vă învăţ de sus şi de jos, învăţ pe cei din cer şi 
învăţ pe cei de pe pământ ai Mei şi proslăvesc lucrarea Tatălui 
în Mine, căci scris este: «Cine va fi asemenea Domnului în nori 
şi cine se aseamănă cu Domnul între fiii lui Dumnezeu?». 

îi aştept pe cei clătinaţi de la pieptul Meu, îi aştept cu 
dor să-Mi fie şi să-Mi stea iarăşi aproape, şi cu iubire să vină, 
căci Maria Egipteanca este pildă de pocăinţă pentru cei ce iară 
şi iară se leapădă de sine pentru Mine şi pentru statul lor cu 
Mine, fiindcă Eu pentru cei ce sunt ai Mei am spus aşa: «Ieşiţi 
din lume, fiilor, ca să nu vă îmbătaţi din vinul ei!». 

O, poporul Meu, poporul Meu de peste tot, cel ce asculţi 
şi cel ce nu asculţi de povaţa Mea cea spre viaţa ta! Fereşte-te, 
tată, de păcatul judecăţii, căci Eu sunt Judecătorul, Eu cân- 
tăresc omul, tată, Eu, şi nu tu, fiule. Păcatul judecăţii se naşte 
din păcatul urii. Păcatul judecăţii este neumilinţă şi necredinţă, 
tată, iar Eu te rog să Mă crezi ce-ţi spun, fiule. Acest păcat te 
duce să păcătuieşti cu hulă şi apoi cu ură, cu ură şi apoi cu hulă, 
şi Eu voiesc să te iert, tată, şi să te întorc cu iubire spre Mine 
şi spre fraţi, tată. O, ascultă-Mă! O, auzi-Mă! O, înţelege-Mă 
când îţi grăiesc! O, înţelege-Mă, tu, cel ce-ţi grăiesc! Cu iubire 
fără seamăn te povăţuiesc. Te voi curăţi de tot păcatul tău dacă 
Mă vei asculta. Vino, tată, spre ascultare şi ajută-Mi lucrarea 
Mea de azi cu ascultarea ta! E vremea să vii să te iert, căci Eu 
sunt Cel ce iert păcatele omului şi îl fac din nou pe omul care 
vine să-l fac şi să rămân apoi îmbrăţişat iarăşi cu el. Amin. Am 
spus mereu poporului Meu: «Luaţi Duh Sfânt, fiilor!», şi tot 
aşa îi spun şi acum: Luaţi Duh Sfânt, tată, luaţi, voi, fiilor clă- 
tinaţi de la pieptul Meu cel pentru fii, căci necredinţa nu vă 
duce la bine, ci vă duce la rău, tată! Duhul Sfânt este Cel ce vă 
dă vouă putere să fiţi fiii lui Dumnezeu şi să-I daţi Lui iubirea 
şi credincioşia cu răbdare şi cu cruce, tată. Am venit pe pământ 
să-l iert pe om de şaptezeci de ori câte şapte şi să depăşesc ho- 
tarul cel pentru iertare. Veniţi, voi, cei pierduţi de la pieptul 
Meu, şi Eu vă voi ierta pe voi şi vă voi vindeca şi vă voi iubi 
şi iarăşi veţi fi ai Mei. Vine durere mare pe pământ, iar Eu vă 
port grija, tată. Veniţi sub cortul Meu şi staţi sub el şi numai 
sub el, căci lucrarea cuvântului Meu peste fii este acoperă- 
mântul sub care îmi voi ocroti Eu, Domnul, pe cei rămaşi cu 
Mine în vremea cea de strâmtorare care vine pe pământ. Amin. 

Pace ţie, poporul Meu! îndeletniceşte-te cu iubirea, tată! 
Iertaţi, ca să vi se ierte şi vouă, fiilor, şi aşa va sta rugăciunea 
voastră înaintea Mea! Amin, amin, amin. 

Praznicul Buneivestiri 

Numai păcătoşii au dor de Dumnezeu. Nu este puternic cel care-i 
stăpâneşte pe ceilalţi, ci este puternic cel care-şi stăpâneşte firea. 
Fiii lui Dumnezeu sunt cei ce stau până la capăt pe calea cea cu 
încercări. Sfânta Virginia - mereu părăsită şi îndurerată. Fericiţi 
sunt cei ce rămân în iubirea Domnului! 

M ă las pe masa ta cu Duhul Sfânt, poporul Meu, 
ca să te înviorez în iubirea de Dumnezeu, fiule, 
căci iubirea de Dumnezeu trebuie hrănită ca să fie. îţi hrănesc 
iubirea, tată, iar iubirea Mea pentru tine hrăneşte-Mi-o tu, ca 
să fac cu tine lucruri minunate pe pământ. O, dă-Mi putere să 
vin la tine, fiule poporul Meu! Fă-te dor de Dumnezeu cu fiinţa 
ta, şi tainic să fii tu aşa, căci toate ale Mele în om sunt tainic 
purtate şi lucrate, şi nici omul însuşi nu poate înţelege tainica 
Mea lucrare prin el, dar Eu dacă văd credinţă în Mine la om, 
credinţă neîndoielnică, Eu fac lucruri minunate cu ajutorul 
acestui simţământ purtat de om înaintea Mea. Toţi păcătoşii 
care M-au iubit pe pământ cu credinţă tare Eu cu aceia M-am 
sprijinit mult împotriva diavolului, care îi duşmănea pe ei pen- 
tru credinţa lor în Mine, Cel milos pentru om, Cel plin de dra- 
goste pentru cel neputincios pe pământ. Mă uit la hoţii care fac 
cruce când pleacă să-şi strângă din furat pe cele ce zic ei că le 
trebuie, şi Duhul Meu duios Mi Se moaie de mila lor, căci văd 
în ei credinţă şi sprijin în Mine chiar când ei fac răul cel tre- 
buincios pentru ei, zic ei, şi-ţi spun acestea, poporul Meu, că 
Eu la păcătoşi am găsit credinţă şi duioşie pentru Mine, dar la 
cei ce se cred puternici şi mai buni decât cei păcătoşi Eu găsesc 
numai lovituri, numai cruce, tată, numai îndoială în puterea 
Mea cea pentru om, numai slăbire a puterii Mele înaintea pu- 
terii lor, căci ei se dau puternici pentru ei înşişi, dar pentru 
Mine sunt durere aceştia, căci cine n-are puterea iertării şi a 
bunătăţii şi a umilinţei de duh, acela este greu de purtat de 
inima Mea, căci nu Mă cunoaşte. Cel ce Mă cunoaşte, acela 
este altfel, fie el drept sau păcătos, iar cei plini de iubirea Mea 
în ei trag mereu spre cei plăpânzi, spre cei neputincioşi cu 
duhul şi cu firea ca să-i ajute, căci aceia au nevoie de viaţă, iar 
viaţa este mare taină în om, şi iată, nu este cel ce ştie să înţe- 
leagă taina vieţii. O, ce mare M-am aşezat Eu, Domnul, în cei 
păcătoşi, care aveau nevoie de Mine! O, numai ei au dor de 
Dumnezeu, şi se vede aceasta de şapte mii de ani pe pământ! 
Ce bine am putut să fac Eu pe pământ pentru Mine şi pentru 
om prin cei ce apasă cu dreptatea lor peste cei obidiţi? N-am 
putut să fac din ei decât unelte de suferinţă pentru cei ce le 
puneau celor greşiţi în ochii lor cruce grea pe umăr, durere şi 
suspin, dispreţ şi judecată de la omul semeţ, pentru ca să Mă 
desăvârşesc Eu prin cei apăsaţi apoi cu duhul pocăinţei, care 
îl face mare, mare înaintea Mea pe om, mare şi slăvit. O, nu 
este puternic cel care îi stăpâneşte pe ceilalţi, ci este puternic 
cel care îşi stăpâneşte firea. E sterp cu viaţa cel ce nu iubeşte 
pe cei din jurul lui, şi nu este viaţă în om viaţa care nu trăieşte 
prin iubirea Mea în om şi pentru om. Cel ce-şi alege singur 
viaţa Eu nu Mă pot apropia de acela ca să fac din el unealtă 
Mie, mică sau mare în lucrul Meu cel de la Tatăl dat Mie cu 
oamenii, dar pot în cel ce se lasă chemat la Mine ca să-l pun la 
lucrul Meu, tată. 

O, Mi-am dat curaj plânsului durerii Mele de la om, 
poporul Meu, căci în mijlocul tău Eu pot să plâng şi să suspin 
şi să fiu adevărat. Şi cum adevărat? Adică să-Mi arăt faţa inimii 
Mele, zdrobirea Mea, pe care omul nu Mi-o iubeşte, căci dacă 
Mi-ar iubi-o n-ar căuta să-i fac Eu lui numai bine când el nu 
face bine. Omul vrea ca Eu să-i fiu lui numai binefăcător şi să-i 

dau după inima lui, căci altfel Mă numeşte nedrept. Nu-i pasă 
lui de durerea Mea. Lui îi pasă de el, şi are nevoie de binele lui 
cel de la Mine, de parcă Eu sunt datornicul lui. O, nu vrea omul 
să cunoască altfel faţa lui Dumnezeu, fiinţa lui Dumnezeu, o, 
nu vrea, poporul Meu, dar Eu în mijlocul tău îmi dau vălul în 
lături şi Mă aşez înaintea ta aşa cum sunt Eu, plin de suferinţe, 
plin de rane de la om, sărac de iubire de la om şi părăsit pe 
pământ. Adesea, din timp în timp, M-au iubit şi M-au cercetat 
păcătoşii, a căror viaţă era robită de firea cea căzută a lor, căci 
omul cel zidit de mâna Mea a căzut din binele cel făcut de Mine 
pentru el şi a tras după el fapta lui din fiu în fiu, şi necăjit e omul 
pe pământ, şi puţini oameni se opresc din mersul lor ca să se 
gândească la firea cea căzută a lor şi să se umple de duhul umi- 
linţei şi al pocăinţei înaintea Mea şi înaintea omului cel aseme- 
nea lui. în pilda samarineanului, pe care Eu am pus-o în cartea 
Evangheliei Mele acum două mii de ani, am arătat că n-a oprit 
lângă cel căzut omul mare cu rangul, ci a oprit un samarinean, 
un om dispreţuit, după cum erau priviţi samarinenii. 

O, poporul Meu, când am venit Eu pe pământ ca să Mă 
întrupez şi să iau trup şi chip asemenea omului şi să stau printre 
oameni şi să-i ajut cu mila Mea şi apoi să Mă arăt Dumnezeu 
slăvit în mijlocul oamenilor, Eu n-am putut atunci să Mă spri- 
jinesc cu cei de vază între oameni, o, n-am putut, tată, aşa cum 
nici acum n-am putut şi nu pot. între cei de vază cu care M-am 
ajutat a trebuit mai întâi să-i aduc pe ei la mare umilinţă, la 
mare cădere ca să-i pot înţelepţi să Mă primească şi să Mă 
cunoască şi să Mă creadă fără de cădere apoi din credinţa cea 
din cer coborâtă peste om. O, vai de omul care îşi culege de 
pe pământ şi de la om credinţă în Mine şi în tainicele Mele 
lucrări între oameni! Când am venit la întâia Mea venire acum 
două mii de ani veneau mulţi după Mine ca să creadă şi ca să 
rămână pe calea Mea cea spinoasă între oameni, dar vai, iarăşi 
plecau întru ale lor, se sminteau şi plecau, se săturau şi vărsau 
apoi. Se umpleau de dor de mărire crezând că Eu cu puterea 
Mea voi stăpâni ca un împărat pe pământ, dar când ei înţele- 
geau că Eu n-am nimic din lumea aceasta cu împărăţia Mea se 
duceau de lângă Mine, bieţii de ei, căci ei nu iubeau durerea 
Mea, nu iubeau durerea, ci iubeau mărirea, şi pe ea o aşteptau 
dacă umblau cu Mine, dar Eu am venit pe pământ ca să fiu Cel 
durut, Fiul durerii, Cel dispreţuit, Cel zdrobit, şi nu s-au dat 
Mie cu iubirea lor decât cei păcătoşi, cei care n-aveau nimic 
pe pământ decât o viaţă slabă şi fără de putere, iar Eu la aceştia 
le-am arătat calea, le-am arătat iubirea şi credinţa şi puterea 
lor prin acestea şi le-am dat putere să se facă fii ai lui Dum- 
nezeu între oameni şi jertfa de iubire pentru cei ce nu iubesc. 

O, poporul Meu, îţi spun, tată, ca să ştii, că fiii lui Dum- 
nezeu pe pământ sunt numai cei ce vin pe calea Mea cea plină 
de suspin şi rămân pe ea cu Mine până la sfârşit, răbdând cu 
Mine şi ca Mine până la sfârşit, tată, şi rămânând cu Mine în 
toate încercările, în toate ispitele, în toate furtunile, ajutân- 
du-Mă cu firea Mea cea blândă în ei, căci blândeţea Mea din 
om pune la pământ orice putere potrivnică, orice furtună şi 
orice ispită, tată. Eu cu blândeţea Mea i-am poruncit furtunii 
să tacă şi valurilor să se cuminţească, şi acestea M-au ascultat, 
căci eram Cel blând. Eu cu umilinţa Mea i-am iertat pe cei ce 
Mi-au dăruit crucea ca unui blestemat. Eu cu blândeţe fără de 
seamăn i-am îmbrăţişat şi i-am mângâiat şi i-am sărutat pe tâl- 
hari şi pe vameşi, pe desfrânaţi şi pe hoţi, pe ucigaşi şi pe ne- 
putincioşi cu tot felul de neputinţe ca să le dau putere să se facă 
fii ai lui Dumnezeu apoi, căci aşa iubire Mi-a spus Tatăl să arăt 
că am, că din El o am şi o arăt c-o am, căci n-am venit să judec, 
ci să iert am venit, şi am venit să-i dau omului mereu, mereu 


putere să se facă şi să fie al lui Dumnezeu pe pământ, căci a fi 
omul, înseamnă a fi al lui Dumnezeu pe pământ şi nu al lui 
însuşi. Amin. 

Şi acum, poporul Meu, îţi dau iubirea mamei Mele 
Fecioara ca să-ţi mângâie sufletul, tată, ca să-ţi aducă putere 
şi înnoire, tată. Ea a fost slujită de îngeri pentru venirea Mea 
prin ea pe pământ, dar şi ea a slujit pe îngeri. O, cu ce a slujit 
ea pe îngeri? Fiilor, fiilor, omul care este blând şi smerit este 
slujitor îngerilor slujitori de la Dumnezeu, tată, ca şi omul cel 
aspru şi semeţ în sine, care este slujitor îngerilor cei căzuţi de 
la Dumnezeu. O, mama Mea Fecioara a fost dulce la fire şi 
aplecată după om şi pentru om. Când ea slujea între oameni 
era plină de pace şi de blândeţe, plină de frumos ca şi Dum- 
nezeu. O, tată, omul care doreşte după Dumnezeu, iubind aşa, 
acela este om frumos, om cu viaţă vie, tată, iar cel viu împarte 
viaţă, şi aşa împărţea mama Mea Fecioara, împărţea ce avea 
din avutul ei cel de la Dumnezeu pus în ea. Hai, mamă, hai cu 
slava mângâierii Duhului Sfânt, căci El este Mângâietorul şi 
este Duhul Nostru, mamă. Amin, amin, amin. 

L e dau, Fiule, Duhul Tău, pe Care şi eu îl 
am. Le dau ce am, le dau din mine, căci 
unii din ei sunt plini de durerea Ta în ei şi nu-i ştiu ceilalţi, căci 
ei îşi ascund pe cele durute în ei, căci sunt umiliţi şi sunt aplecaţi 
sub mare dispreţ şi sub încercări pe care nu le pricep cei 
alăturaţi lor. îngerii slujitori de la Tine le slujesc lor şi stau 
ajutători în toată vremea tainic lângă ei, căci crucea Ta e cu 
mare durere, cu mare cădere pe cale sub ea, şi nu e cel ce se 
bagă sub ea lângă cei îmbrânciţi sub lovituri ca să cadă şi ca să 
se zdrobească ei sub mersul Tău cel greu. O, Fiule scump, în 
toată vremea cea de peste cincizeci de ani, de când Tu stai pe 
pământ cu a doua Ta venire prin această lucrare de cuvânt, 
numai aşa ai mers, aşa, ca şi azi, Fiule. Pe trâmbiţa Ta Vergi- 
nica o părăseau toţi, mereu, mereu o părăseau după ce veneau 
ca să-Ţi audă cuvântul, şi n-aveai cu cine să Te sprijineşti cu 
lucrarea Ta cea grea prin ea, căci fiecare avea ale lor de făcut şi 
nu se dădeau la făcut, căci îi durea facerea, ci mai degrabă 
cădeau din credinţa cea în venirea Ta prin acest cuvânt decât să 
stea la făcut, şi le plăcea să rămână stârpitură, ca tot omul care 
nu Te trăieşte cu iubire şi cu credinţă şi cu lucrul cel pentru Tine 
şi pentru venirea Ta, Fiule cu mersul greu. O, când nu le mai 
convenea, găseau nod în papură şi dădeau în trâmbiţa Ta cu vină 
şi cu ură, şi dădeau în Tine, dădeau cu pietre în cuvântul Tău, 
Fiule de sub cruce. Numai cei blânzi cu duhul şi smeriţi cu 
inima, numai aceia n-au ieşit de sub cruce, numai aceia n-au 
fugit, numai aceia au rămas, dar puţini, puţini au fost aşa cum 
eşti Tu, blânzi şi smeriţi. Blând este cel ce iubeşte şi iartă fără 
de judecată, adică fără de capăt, iar smerit este cel ce se apleacă 
şi se împarte fără de poticnire şi fără de părtinire pentru cei ce 
se fac fii ai lui Dumnezeu pe pământ, şi se împarte fără de plată 
de pe pământ, Fiule dumnezeieşte smerit şi nu omeneşte, căci 
omul care se smereşte face aceasta ca omul şi nu ca Dumnezeu, 
în Care se ascunde taina smereniei inimii. Amin. 

O, popor al cuvântului Fiului meu, omul care doreşte 
după Dumnezeu, iubind aşa, acela este frumos foarte şi este cu 
viaţă vie în el. Eu aceasta împărţeam în jurul meu, şi iubind pe 
Dumnezeu împărţeam. Cel ce nu împarte iubind pe Domnul, 
şi pe semeni la fel, acela împarte altceva, şi tot aşa şi agoni- 
seşte. Cel ce împarte ca Dumnezeu, acela primeşte suferinţă 
pe pământ şi se hrăneşte cu lacrimi pentru calea lui cu Dum- 
nezeu, iar lacrimile sunt iubire în cei ce plâng cu Dumnezeu. 
Aşa se făcea în mine lacrimă iubirea înaintea Domnului pentru 
tot omul zdrobit şi căzut, şi ceream Domnului ridicare pentru 

toţi, căci voiam să-l aibă Dumnezeu pe om. 

O, voi, copii duruţi sub crucea venirii Fiului meu, vă 
rog, copii duruţi, prindeţi puteri din puterile cereşti, care stau 
pe lângă voi ca să vi se dăruiască şi ca să puteţi voi pentru 
venirea Domnului cuvânt peste pământ. Vă rog cu duioşie, 
întăriţi-vă duhul duios şi sprijiniţi-i pe cei ce vin ca să se facă 
fii ai lui Dumnezeu prin iubirea lor de Dumnezeu şi prin dor, 
căci vine vremea să vină mulţi ca să le daţi putere şi credinţă 
în dar de la Dumnezeu, prin cuvântul Său care vine la voi, şi 
ca să le daţi duhul statorniciei, căci Domnul îşi va înmulţi lu- 
crarea Sa pentru cei aleşi ai Săi de pe pământ şi le va da lor în- 
fierea şi viaţa şi vor avea aceştia viaţă vie, neclătinată în ei, iar 
viaţa aceasta va fi credinţa lor până la sfârşit şi netăgăduirea 
cuvântului care vine la voi ca să fie el înviere peste mulţi. în- 
gerii lui Dumnezeu vă sunt slujitori în toate suferinţele voastre 
cu Domnul, iar voi sprijiniţi pe poporul Domnului şi daţi-i 
mereu viaţă vie ca să aibă pentru zilele ce vin, căci aproape es- 
te Domnul, şi ziua Lui vine, şi va fi ea a doua zi a voastră, odih- 
na lui Dumnezeu în om şi a omului în Dumnezeu, împărăţia 
Lui cea promisă. Amin. 

O, popor al Domnului, întăreşte în mijlocul tău Duhul 
Domnului! Răbdaţi până la sfârşit, fiilor, iar cei ce vă dispre- 
ţuiesc pe voi pe pământ nu vor găsi altă plată decât ceea ce vă 
împart ei vouă, precum şi cei ce vă binecuvintează pentru că 
sunteţi ai Domnului, aşa firavi cum sunteţi, nu-şi vor pierde 
plata, ci vor afla ceea ce vă împart ei vouă, căci dacă vă şi ajută 
cineva cu cele ce sunt din lumea aceasta, pentru că nu sunteţi 
ai lumii, nimeni să nu vă judece pe voi sau pe ei, căci avutul 
lumii se duce acolo de unde vine, nu la Dumnezeu, dar omul 
dăruitor cu cele ale lui vine ca un vameş şi întoarce în bine fapta 
sa şi se dă Domnului cu credinţa sa şi cu suspinul lui pe calea 
cea grea pentru Domnul pe pământ, că pe pământ pentru Dom- 
nul e ca pe pământ, şi trebuie lucrat ca pe pământ, aşa cum şi 
Fiul meu a lucrat acum două mii de ani pentru nevoile Evanghe- 
liei înaintea oamenilor pentru ca să poată să meargă El cu mer- 
sul cel de pe pământ ca să arate omului calea spre cer apoi. 

Pace vouă! Ca şi Fiul meu vă fac urarea păcii. O, dacă 
aţi avea voi sprijin durerilor voastre pentru venirea Domnului! 
O, n-aveţi sprijin, şi sunteţi dispreţuiţi adânc! Cine vă face pe 
voi de râs înaintea lumii, aceia au uitat de iertarea păcatelor lor 
şi scot sabie spre voi şi scot sabie spre Domnul. Mă voi ruga 
Domnului pentru învierea credinţei şi a iubirii lor pentru voi, 
şi vor lua ei plată fără de margini dacă se vor apleca să stea 
iarăşi îmbrăţişaţi cu voi în iubire, căci omul care doreşte după 
Dumnezeu şi după voi, iubind aşa, acela este om frumos şi cu 
viaţă vie în el, om cu dor în el, iar dorul întăreşte viaţa şi o 
hrăneşte ca să fie. Amin. 

O, ferice celor ce doresc după voi, fiilor care staţi Dom- 
nului cale ca să vină pe pământ! Şi dacă aşa a fost orânduiala 
Lui, fiţi răbdători purtându-L pe Domnul, căci răbdându-le pe 
toate, aşa S-a arătat pe pământ Fiul meu. Amin. 

Pace ţie, popor de nou Ierusalim pe pământ! Aşa te-a 
numit pe tine Do mn ul. Cel ce nu-L iubeşte pe Domnul Dum- 
nezeul tău, să fie anatema! Acesta este cuvânt spus de râvna 
apostolică a ucenicului Fiului meu, Pavel apostolul, vas al 
Duhului Sfânt al Tatălui meu şi al Fiului meu, iar eu spun: cel 
ce nu te iubeşte pe tine pentru că eşti al lui Dumnezeu, acela 
este anatema, şi să se trezească acela! Amin. 

Eu, Doamne, m-am făcut bunăvestire de cuvânt peste 
poporul Tău şi peste cei duruţi de sub crucea venirii Tale. Să 
vină spre Tine şi spre cuvântul Tău cei ce vin, să vină şi să ia 
în ei viaţă vie, iar Tu îi vei învăţa pe ei. O, vino, tu, cel ce vii, 


şi Hristos te va învia! Vino şi rămâi, rămâi în iubirea Lui! 
Amin, amin, amin. „Aşa să fie“ înseamnă acest amin. 

O mamă, cel ce vine la Mine Eu îl primesc 
^ cu braţele desfăcute şi îl sărut îmbrăţi- 
şându-1, numai să rămână el cu iubirea Mea, mamă, şi să Mă 
mângâie cu ea, căci sunt tare durut. Când am plecat spre cruce, 
şi apoi prin înviere şi prin înălţare am plecat la Tatăl ca iarăşi 
să vin, şi iată, am venit, precum am făgăduit că voi veni, le-am 
spus atunci ucenicilor Mei: «Rămâneţi în iubirea Mea!». O, 
fericiţi sunt cei ce rămân în iubirea Mea, în poporul Meu de 
azi, care este iubirea Mea şi în iubirea Mea este. Eu, mamă, 
preţuiesc mult acest popor, şi îl iubesc fără de margini pe cel 
ce crede în Mine ca să pot veni Eu pe pământ la cei ce cred 
aşteptându-Mă să vin şi netăgăduindu-Mă aşteptând. Amin. 

Pace ţie, poporul Meu! Eu rămân în iubirea ta, fiule. Pe 
ea Mă sprijin, în ea îmi găsesc puterea în zilele acestea. Tu eşti 
mic şi eşti slab, dar Eu sunt mare prin puterea ta cea mică. Eu 
rămân în iubirea ta şi ţi-o păstrez Mie, şi în ziua a doua a lumii 
voi arăta rodul ei, prin care Eu am putut să-Mi săvârşesc biru- 
inţa Mea şi toată Scriptura împărăţiei cerurilor pe pământ 
curând, curând, şi cer şi pământ nou curând, curând, căci Eu 
sunt Cel adevărat în tot cuvântul Meu. N-au fost mai buni cei 
prin care Eu, Domnul, Mi-am împlinit Scripturile în toate 
vremile, dar au fost cu credinţă netăgăduitoare, şi pe ea Mi-am 
zidit Eu împlinirile Mele între oameni. 

Pace ţie, popor al credinţei cea de sus! Să nu-ţi culegi 
credinţă de pe pământ înaintea Mea, ci din cer să iei, tată. Un 
picuţ, şi ajungem la praznicul învierii, şi voiesc să vă mângâi 
în suferinţă, fiilor, şi să vă ung ranele inimioarelor voastre, tată. 
Pace vouă! 

Pace ţie, poporul Meu! Te numesc bunăvestire peste 
pământ, că din mijlocul tău Eu Mă slăvesc în cuvânt în zilele 
acestea şi sunt în iubirea ta, aşa cum am făgăduit, şi tu vei avea 
ceea ce ai de la Mine dat. 

Eu rămân în iubirea ta, poporul Meu. Amin, amin, amin. 

25 martie/7 aprilie 2009 

Praznicul Intrării Domnului în Ierusalim. 
Duminica Floriilor 

Pe pământ nu mai este frică de Dumnezeu. îndemn la mulţumire. 
Cea mai mare înţelepciune în om este atunci când omul îi slujeşte 
lui Dumnezeu. Cel fără povăţuitor se pierde. 

E sărbătoare cerească pe pământ ca şi în cer, căci 
aşa este voia Mea, iar voia Mea este ca în cer, nu 
ca pe pământ, şi e mic omul ca să pătrundă taina şi puterea voii 
Mele ca să facă el pe pământ voia Mea cu duhul şi cu trupul 
lui, şi bucuria Mea e mică de la om, şi e mică şi la om, căci 
cine nu-L iubeşte pe Dumnezeu cu toată fiinţa şi puterea lui nu 
are bucuria hrănită, şi o are flămândă, şi mereu, mereu tânjeşte 
omul după bucuria sufletului lui. 

Sunt Domnul, şi Mă fac cuvânt în cartea Mea de azi, că 
e sărbătoare cerească pe pământ. Aşezaţi-Mă în carte, copii din 
porţi. Cuvântul Meu este mângâiere, şi fericiţi sunt cei ce se 
mângâie cu Dumnezeu pe pământ, căci pe pământ nu este mân- 
gâiere. O, mângâiaţi-vă, tată, cu mângâierea Mea, căci mân- 
gâierea este numai Dumnezeu. Mângâiaţi, mângâiaţi pe 
poporul Meu cel mic şi daţi-i putere şi daţi-i cuvântul Meu, 
căci are putere în el cuvântul Meu. Fiţi unealta prin care Eu 
îmi desfac merindea ca să-Mi hrănesc poporul în vreme de 
strâmtorare, tată, căci pe pământ nu-L mai poate iubi omul pe 
Dumnezeu. Pe pământ e cursă şi laţ, şi nu mai are omul putere 

pentru Dumnezeu, iar duhul lumii îi taie omului frica de Dum- 
nezeu, şi nu mai este izvorul înţelepciunii pe pământ, nu mai 
are omul frică de Dumnezeu, din care să izvorască veghea şi 
iubirea şi pacea cu Dumnezeu a omului. 

O, poporul Meu, bucuria Mea a fost mereu, mereu 
îndurerată, tată, şi aşa este şi azi. Când l-am strigat pe Lazăr 
ca să iasă afară din mormânt, după patru zile de mormânt, o 
mulţime de iudei s-au bucurat, dar din partea celor necredin- 
cioşi şi duşmănoşi pe Mine dintre iudei Mi-a venit îndurerare, 
tată. Venise vremea de la Tatăl rânduită să Mă preaslăvească 
Tatăl, şi M-am dus la praznic în ziua aceasta, ca să împlinesc 
Scripturile M-am dus, iar mulţimea care a auzit că l-am înviat 
pe Lazăr a venit să-Mi cânte osana, cu ramuri în mâini au venit 
şi Mi-au cântat, iar Eu şedeam pe mânz de asină, precum era 
scris să împlinesc, ca împărat al făpturii. Se întristaseră fariseii, 
se tulburaseră şi nu ştiau cum să se sfătuiască să Mă prindă ca 
să Mă dea crucii, pe când cei înţelepţi Mă căutau ca să Mă 
vadă, iar Eu le-am spus la ucenici: «Dacă-Mi slujeşte cineva, 
să vină după Mine, şi unde sunt Eu, acolo va fi şi slujitorul 
Meu, şi Tatăl îl va cinsti pe el, dar acum sufletul Meu este tul- 
burat, o, Părinte. Preamăreşte-Ţi numele Tău, o Tatăl». Şi Ta- 
tăl a zis din cer: «L-am preamărit şi iarăşi îl voi preamări», şi 
tot norodul care a auzit zicea: «A fost tunet! A vorbit un în- 
ger!», iar Eu am răspuns: «Nu s-a făcut pentru Mine glasul 
acesta, ci pentru voi, căci acum este judecata acestei lumi». 

O, poporul Meu, amintirea Mea să-ţi fie mângâiere, tată, 
căci pe toate le-am lucrat ca să-i trag pe toţi la Tatăl, ca acolo 
unde sunt Eu, să fie şi slujitorul Meu, şi Tatăl îl va cinsti pe el. 
N-am venit în lume decât să-i las omului viaţa Mea. La fel şi 
acum, n-am venit cu această venire a Mea pe pământ cuvânt, 
decât să-i dau omului viaţa, să-i trag pe toţi la Tatăl, după cum 
am promis să fac, dar puţini au înţelepciunea cea de sus ca 
să-L priceapă pe Domnul prin acest cuvânt, căci omul se smin- 
teşte, se îndoieşte şi se duce întru ale sale, iar Eu am spus că 
acolo unde sunt Eu, acolo va fi şi slujitorul Meu, şi Tatăl îl va 
cinsti pe el cu această slujire. 

O, cât Mă mângâi când grăiesc cu voi, fiilor! O, fiilor, 
n-are omul credinţă pentru Mine, care să-Mi folosească Mie şi 
nu lui! Omul crede în Mine pentru el, nu pentru Mine, căci cel 
ce crede în Mine, acela este acolo unde sunt Eu şi este slujitorul 
Meu. O, fiilor, credeţi în Mine pentru Mine, tată, căci altfel nu- 
Mi puteţi fi slujitori! Cel ce Mă iubeşte pentru el însuşi, acela 
se cunoaşte, şi nu stă şi nu este acolo unde sunt Eu, slujin- 
du-Mi, căci Mă iubeşte pentru sine, dar cel ce Mă iubeşte pen- 
tru Mine, acela ia din Mine şi poate pentru Mine, şi aşa te 
voiesc Eu pe tine, poporul Meu, şi aşa să te voieşti şi tu, tată, 
ca să nu te smulgă satana din braţul Meu, din cortul Meu, de 
pe calea Mea, tată. Iată, cuvintele Mele cu tine, pentru tine şi 
pentru tot omul apoi, toate, toate vor sta la judecată cu omul, 
căci Eu mereu, mereu ţi-am grăit la timp, şi te rog, poporul 
Meu, iubeşte lepădarea de sine pentru Mine, tată, căci ea este 
crucea care te păstrează Mie mulţumit, şi fereşte-te de nemul- 
ţumiri, căci ele te scoală mare ca să cad Eu sub tine şi să nu 
mai ai pe Domnul lumina ta, măi tată. O, stai mulţumit înaintea 
Mea, în slujba Mea, căci crucea Mea pentru salvarea ta a fost 
şi este grea, poporul Meu. O, nu te lepăda de crucea Mea, căci 
Eu ţi-am spus cum să vii după Mine, şi ţi-am spus să iubeşti 
pe fratele tău dacă vrei să iubeşti crucea. Uită-te la Mine cum 
am primit Eu de la Israel osanale şi apoi cruce, fiule, şi le-am 
purtat pe acestea iubind, nerăzbunându-Mă, căci iubirea este 
lucrare frumoasă, tată, şi ea este ceea ce nu-L desparte pe om 
de Dumnezeu, ea se face viaţă a omului slujitor Mie, şi apoi 


hrana vieţii lui. Este scris: «Cel ce nu iubeşte pe Dumnezeu, 
să fie anatema», iar aceasta îns eamnă să fie despărţit de cei ce 
sunt ai Mei prin iubirea Mea în ei şi între ei. O, veghează pen- 
tru iubire, poporul Meu, căci satana este duşmanul care nu mai 
are pace şi care lucrează să-i lovească pe cei ce sunt ai Mei prin 
iubirea lor de Dumnezeu şi caută să-i cadă din credinţă, tată. O, 
fericiţi sunt cei ce nu se smintesc, căci aceia stau şi nu cad, 
stau şi lucrează Mie şi mersului Meu cel greu, că nu e slujire 
mai mare pentru om ca atunci când el caută unde sunt Eu, ca 
acolo să fie şi el cu slujirea lui, aşa precum Eu am spus despre 
cel ce Tatăl îl cinsteşte pentru că-Mi slujeşte Mie. Cea mai 
mare înţelepciune în om este atunci când el îmi slujeşte Mie, 
când el Mă iubeşte pentru Mine şi nu pentru el, şi aceasta este 
puterea înţelepciunii şi puterea iubirii, iar altfel nu este cu aces- 
tea pentru slujirea Mea. 

O, poporul Meu, Iuda M-a sărutat fără să Mă iubească. 
El nu Mă iubea, iar sărutarea lui M-a trădat şi M-a dat vânzării, 
căci cel ce se gândeşte la sine aşa lucrează, şi nu se poate lepă- 
da de sine cel ce Mă iubeşte pe Mine pentru sine, iar Eu nu-Mi 
pot alege slujitori ca să am, căci omul se iubeşte pe sine şi este 
uşuratic şi este nemulţumit şi se încântă cu minciuna care nu-i 
ţine de viaţă omului. S-a hrănit Iuda cu iubirea de sine, şi aşa 
a venit ura între el şi Mine, şi era nemulţumit mereu, şi aşa s-a 
întunecat acest slujitor, căci n-a iubit lumina şi n-a lucrat în 
lumină lucrarea sa. O, iubirea lucrează altfel, fiule. îţi grăiesc 
ţie ca să-ţi fac înţelepciune, tată, şi să iei de la Mine şi să lucrezi 
după ea, neuitând să te socoteşti la timp pentru toate ale tale 
cu Mine. Toate cele din Scripturi sunt pilde, sunt învăţătură, 
tată. Urmează pe cei ce M-au iubit, fiule, căci Iuda Mă ura şi 
s-a supărat când Maria a cheltuit pentru Mine mir de nard 
adevărat. Nu-i era lui de săraci, ci îi era de răutatea lui pe Mine, 
pe care pic cu pic şi-a agonisit-o, căci s-a bizuit pe mintea şi 
pe simţirea sa, şi s-a pierdut pe sine dacă aşa a lucrat acest 
ucenic, căzut din dregătoria sa prin duhul judecăţii lui asupra 
Mea şi asupra celorlalţi ucenici şi uceniţe, care slujeau Mie 
acolo unde Eu eram peste tot. 

O, poporul Meu, fereşte-te să-ţi faci singur socoteala 
simţămintelor sau a vederii tale, tată. O, caută povăţuitor pen- 
tru acestea ţie. Eu numai ce-Mi spunea Tatăl lucram. Când 
lucrează omul după mintea sa se pierde omul, tată, şi apoi Mă 
dă la moarte pe Mine pentru sine. O, cât îi învăţam şi pe ucenici 
acum două mii de ani şi cât cercetam pe cele dinăuntru ale lor 
şi-i învăţam pentru ele ca să nu se piardă prin ele! Am spus 
atunci: «Dacă ochiul tău este curat, tot trupul tău este curat», 
şi tot aşa îl vezi şi pe aproapele tău, curat, şi, împărţind gânduri 
curate celor din jur, tu eşti lumină şi eşti iubire, dar n-a vrut 
Iuda să ia din poveţele Mele, ba, din contra, creştea în el 
răutatea şi judecata asupra Mea şi a ucenicilor Mei, căci gândi- 
rea la sine îl hrănea pe el, şi împărţea ură pentru ea. Toate cu- 
vintele cu care Eu îi învăţam pe cei ce le ascultau el le lua şi le 
punea pieziş în el până ce s-a dus de la Mine cu inima lui şi 
s-a dat de partea celor ce voiau să Mă prindă cu ură şi să Mă 
strivească. O, ce durere! 

îţi hrănesc înţelepciunea iubirii cea pentru Mine, 
poporul Meu, şi tu să faci binefăcătoare pentru tine învăţătura 
Mea, căci Eu văd în tine şi ştiu ce trebuie să-ţi fac, numai tu să 
ai iubire să Mă primeşti, şi să creşti în lumină, tată, căci pildele 
te învaţă, fiule. O, iubeşte-1 pe aproapele tău, iubeşte-1, tată, 
căci iubirea aceasta îţi dă viaţă, îţi dă iubire. O, iartă-1 pe fratele 
tău, de şaptezeci de ori cîte şapte iartă-1, căci şi tu greşeşti, şi 
trebuieşti iertat şi tu. O, iartă-1 pe fratele tău, iartă-1 şi nu-1 
judeca, căci altfel faci şi tu răul pe care-1 face fratele tău, 

fiindcă cine judecă este judecat. Orice ţi-ar face fratele tău nu 
te răzbuna, tată, fiindcă satana n-are pace ca să bage ură între 
frate şi frate, dar Eu te învăţ să cauţi cu înţelepciunea iubirii 
care nu vatămă, poporul Meu, şi să fii lucrător de cele duhov- 
niceşti între frate şi frate, căci statul vostru laolaltă acesta a 
fost să fie: pentru cele duhovniceşti ale Mele între voi, fiilor. 
O, trec prin cei cu care Eu Mă sprijin ca să fiu cu voi şi vă învăţ 
prin ei cu iubire, tată. Primiţi-i, fiilor! Grijile vieţii să nu vă 
abată mintea de la cuvântul vieţii, de la lucrarea duhovnicească 
între voi, iar ea trebuie dorită, tată. Fiţi mari la învăţat şi ve- 
gheaţi pentru ca să învăţaţi. Strângeţi-vă pentru învăţătură şi 
apoi luaţi-o şi faceţi-o faptă, căci diavolul fuge de inima curată 
în voi şi între voi. Eu, Domnul, sunt tot o iubire pentru voi şi 
vă îngrijesc ca pe o grădină cu flori, fiilor. Daţi-Mi putere să 
stau învăţător peste voi mereu, mereu şi mult, fiilor, iar când 
vă învăţ de sus şi de jos, luaţi Duh Sfânt, căci cu Duhul Sfânt 
vă învăţ să lucraţi, iar lumii îi dau învăţătura Mea cea pentru 
voi să ia şi ea, şi să se desăvârşească în iubire pentru Dum- 
nezeu toţi cei ce iau din izvorul Meu de la voi. Amin. 

Şi acum, pace vouă! E sărbătoare de Florii, şi Eu am 
venit la voi cuvânt de slavă, fiilor. Am venit să vă ud la rădă- 
cină ca să înfloriţi şi ca să rodiţi. Fiţi roditori de ucenici Mie 
prin viaţa voastră înaintea Mea şi unul înaintea celuilalt! Fiţi 
pildă de cuvânt şi de viaţă! Luaţi unii de la alţii tot ce este sfânt 
în voi, iar ce nu este sfânt curăţiţi din voi, fiilor, şi fiţi flori 
mirositoare şi lăsaţi-vă spre îngrijire ca florile sub mâna grădi- 
narului, tată! Pace vouă! Cuvântul Meu să-l iubiţi cu toată fiin- 
ţa. Vin la voi cu dor mistuitor când vin. Mă fac cuvânt peste 
voi arzând de dor după voi. Să ia lumea învăţătura Mea dintre 
voi şi să-şi hrănească viaţa cu ea şi să iubească să aibă pe Dum- 
nezeu de tată prin ascultarea de Tatăl! Amin. 

Binecuvântat este Cel ce vine la tine, Ierusalime! Bine- 
cuvântat eşti tu între neamuri pentru fiinţa cuvântului Meu în 
mijlocul tău, şi fericit eşti tu să împlineşti cuvântul Meu, pe 
care Eu cu mare iubire ţi-1 dau! O, vino mereu, mereu în as- 
cultare de Tatăl, fiule! Vino, poporul Meu, şi învaţă cum să Mă 
iubeşti şi cum să fii al Meu şi cu Mine şi cu viaţa cuvântului 
Meu, căci Eu aşa am spus: «Dacă-Mi slujeşte cineva, să vină 
la Mine, şi unde sunt Eu, acolo va fi şi slujitorul Meu, şi Tatăl 
îl va cinsti pe el». Amin, amin, amin. 

30 martie/12 aprilie 2009 

Praznicul învierii Domnului 

Cel ce nu calcă pe urmele Domnului este judecat. Semeţia îi 
strâmbă omului credinţa. 

S unt Domnul învierii, poporul Meu! Sunt Cel ce 
am călcat cu moartea pe moarte, fiule! Mă slăvesc 
în mijlocul tău cu praznic de înviere, cu cuvânt de înviere, cu 
mângâierea Mea, care curge ca râul în mijlocul tău, căci Mi-am 
pus viaţa pentru om, şi Duhul Meu Mângâietor Mi-a dat putere 
să fac şi să pot aceasta. Amin. 

Pace ţie, poporul Meu! Intru prin porţi la tine, tată, şi 
altfel Eu nu intru când intru ca să te hrănesc. Duhul Sfânt 
Mângâietorul este Duhul Meu, şi prin venirea Mea la tine cu 
El, voiesc să te fac mereu, mereu fiul Meu, prin credinţa ta în 
venirea Mea la tine, fiule. Vezi, tată, ce fel de iubire îţi arăt Eu 
ţie? Ca să te numesc fiul Meu ţi-am arătat iubire, iar tu să fii, 
căci iubirea Mea te învaţă ca să-Mi fii fiu. Amin. 

Hristos a înviat! Hristos a înviat! Hristos a înviat! Aşa 
mergea din gură în gură vestea şi salutul între cei credincioşi 
venirii Mele între oameni, şi a învierii Mele apoi dintre cei 


morţi, după ce iudeii duşmănoşi şi mari cu rangurile pământeşti 
M-au dat la moarte pe cruce ca pe un făcător de rele împotriva 
lui Dumnezeu. Cei ce nu-L iubesc pe Dumnezeu când El Se 
lasă descoperit, iar ei îl dispreţuiesc din pricina iubirii lor de 
ei înşişi şi de rangurile lor, aşa lucrează aceştia pe pământ pen- 
tru Dumnezeu, ca iudeii care s-au aţâţat unii pe alţii în acelaşi 
gând viclean ca să Mă învinuiască şi să Mă stârpească dintre 
ei ca pe un hulitor, ca pe un smintit, dar ei se temeau de Mine, 
căci erau fricoşi, şi îşi aţâţau unii altora duhul ca să poată ei 
apoi să facă fapta răstignirii Mele, precum era scris de Tatăl să 
îndur Eu de la om, şi apoi să ies biruitor din mormânt, şi aşa 
să fie lumea judecată şi stăpânitorul ei cel nevăzut de ea, cel 
plin de duhul potrivnic lui Dumnezeu, duhul cel căzut din cer 
prin semeţia omului trufaş în duhul lui, şi prin care îngerii slu- 
jitori lui în vremea trufiei lui s-au prăbuşit de lângă Dumnezeu 
odată cu omul, care s-a vrut mai mare ca Dumnezeu la în- 
ceputul facerii cea de la Dumnezeu pentru om. Iată ce Mi-a 
făcut omul la începutul cel dintâi, când s-a făcut cerul şi pă- 
mântul şi omul cel făcut de Dumnezeu între pământ şi cer! O, 
iată ce Mi-a făcut omul şi acum două mii de ani, la începutul 
acela pe care Dumnezeu l-a făcut iarăşi pe pământ! O, iată 
ce-Mi face omul necredincios şi acum, la capătul timpului, 
când Eu vin pe pământ râu de cuvânt, Duh Sfânt Mângâietor, 
precum este scris să vin şi să fiu numit cu numele Meu cel nou: 
Cuvântul lui Dumnezeu! Cine se scoală acum să spună că acest 
cuvânt de azi nu sunt Eu, Dumnezeu-Cuvântul, Fiul Tatălui 
Savaot întru a doua Mea venire de la Tatăl, acela nu ştie, săra- 
cul de el, unde îşi scrie numele, unde îşi agoniseşte lucrarea sa 
vrăjmaşă, ca şi acum două mii de ani, când duşmanii venirii 
Mele sub chipul Fiului Omului s-au sculat să Mă doboare de 
pe tronul cel plin de taină al slavei Mele cu omul şi să Mă 
stârpească apoi ca pe un potrivnic al Dumnezeului lor, neslu- 
jind ei lui Dumnezeu cu viaţa lor, cu fapta lor, cu jertfa lor, ci 
numai duhului slavei lor deşarte slujind ei. O, iată ce face iu- 
birea cea oarbă a omului care se foloseşte de numele lui Dum- 
nezeu pe pământ şi care crede în Dumnezeu pentru iubirea de 
sine a lui, şi nu pentru Dumnezeu! 

O, poporul Meu, caută, tată, să pătrunzi puterea şi 
vicleşugul minciunii celor ce se numesc fii ai lui Dumnezeu 
nefacând ei lucrările lui Dumnezeu pe pământ, ci facându-le 
pe ale lor unul înaintea altuia prin slava lor cea trecătoare, pen- 
tru ca să-şi vestească unii altora numele lor de om trecător, 
nume care va sta cu ei la judecată, căci fiecare va fi judecat la 
rândul cetei sale, precum este scris în Scripturi. Grăiesc aşa cu 
tine, poporul Meu, fiindcă în zilele acelea ale petrecerii Mele 
cu trupul şi cu duhul, şi apoi a învierii Mele celei biruitoare 
împotriva celor plini de sine, care M-au dat crucii şi morţii, 
stăpânitorul acestei lumi a fost judecat prin însăşi fapta sa 
asupra Mea, căci omul n-a crezut în Cel ce Tatăl L-a trimis din 
cer pe pământ pentru salvarea omului din rătăcirea de Dum- 
nezeu, din drumul lui cel rătăcit şi rătăcitor de om, şi de atunci 
judecat este omul care se naşte pe pământ şi nu calcă pe urmele 
Mele aşa cum le-am lăsat Eu pe pământ mai înainte ca să Mă 
aşez iarăşi în Tatăl ca Mântuitor al celor ce cred în Mine prin 
trăirea lor după voia Mea şi ca Judecător al celor ce hulesc 
calea Mea, cea lăsată de Mine omului credincios, acum două 
mii de ani arătând-o pe ea. Cel ce-şi strâmbă mintea şi vederea, 
cel ce-şi stâlceşte duhul şi voirea, cel ce-şi calcă pe cuvânt şi 
pe faptă după ce se scrie pe pământ fiu al Meu şi urmaş îm- 
plinitor învăţăturii Mele şi venirii Mele iarăşi de la Tatăl la om, 
acela păţeşte aşa din pricina semeţiei duhului lui, care-i strâm- 
bă şi apoi îi şterge credinţa în cele ce sunt de la Dumnezeu între 

oameni pe pământ. O, Eu nu Mi-am pierdut vremea cu lucrarea 
cuvântului Meu, care de cincizeci de ani curge ca râul din gura 
Mea peste pământ în mijlocul neamului român, cu greu 
făcându-Mi vad între oameni în vremi de strâmtorare, dar cel 
ce vine ca să fie cu Mine şi nu vede ca Mine, şi vede ca el din 
pricina semeţiei duhului lui, duşmană pe sufletul lui, acela nu 
numai că şi-a pierdut vremea cea folositoare lui, ci şi-a şi ago- 
nisit plată cu cei necredincioşi, aşa cum bietul Iuda şi-a aflat, 
după ce a stat cu Mine pe cale în vremea Mea între oameni 
pentru ca să Mă scriu pe pământ Mântuitorul omului, şi apoi 
s-a dus, săracul, şi Mi-a vândut taina şi M-a dat în mâna celor 
cu rang pământesc ca să Mă judece ca pe un smintit şi smintitor 
de om, zicându-Mi batjocoritor când M-a dat lor: «Bucură-Te, 
învăţătorule!». O, Eu am fost învăţătorul, dar n-a luat Iuda din 
Duhul Meu aşa cum au luat ceilalţi ucenici ai Mei în vremea 
aceea, şi chiar dacă a luat şi el, el s-a gândit mai mult ca toţi că 
Eu voi face semne mari până ce Mă voi aşeza împărat mare pe 
pământ şi vor sta lângă Mine cei aleşi de Mine, dar s-a făcut 
de râs săracul Iuda, căci inima lui a rămas din pământ, şi s-a 
stins din el pic cu pic duhul pe care l-a primit de la Mine când 
l-am ales şi pe el între ucenicii Mei ca să-Mi lucreze Mie cale 
spre oameni şi să le fac lor bine, şi nu rău să le fac. 

Această grăire a Mea cu tine este lucrare de înviere peste 
om în zi de praznic de înviere, poporul Meu. în aşa fel grăieşte 
şi Scriptura, tată, ca şi grăirea Mea de azi. Dacă Scriptura cea 
din vremea Mea are altfel de grăire despre Mine, să-Mi spună 
omul, şi să grăiesc Eu cu el apoi. Eu sunt Acelaşi atunci şi 
acum, aşa cum şi omul este acum ca şi atunci când s-a scris pe 
pământ Scriptura cea între Mine şi om, între om şi Mine aşa 
cum a fost ea, ca să fie ea cunoscută apoi. Acum însă îmi scriu 
în mare taină Scriptura Mea de azi pe pământ, căci am grijă de 
lucrarea Tatălui şi a Fiului şi a Duhului Sfânt pe pământ, am 
grijă mare, căci omul e mai mare ca atunci, e mai ascuns decât 
atunci sub numele Meu, mai căzut din adevăr decât atunci, iar 
Eu îmi las pe pământ cu mare grijă cuvântul venirii Mele de 
azi, căci azi e greu de Dumnezeu pe pământ, şi nu mai are omul 
bun putere pentru Mine cu bunul Meu din el, căci omul trufaş 
stă la pândă cu sânge rece ca să şteargă de pe pământ prin lu- 
crarea sa ascunsă numele şi urma lui Dumnezeu dintre oameni, 
iar dacă vede că nu poate, se piteşte şi mai bine, şi mai tainic, 
şi scoate arme noi şi vechi şi face feţe-feţe ca să-i poată doborî 
până şi pe cei aleşi ai Mei, precum este scris că va fi la vremea 
de sfârşit. Eu însă voi scurta aceste zile ceţoase, din pricina 
cărora nu se vede faţa satanei, şi îmi voi ocroti calea Mea spre 
om şi calea omului spre Mine, numai să fie omul curat la inimă 
şi la faptă, pentru el şi nu pentru Mine să fie omul aşa, căci 
dacă el foloseşte viclenia odată cu mersul lui pe cale cu Mine, 
cade în întuneric cu mintea şi cu vederea lui şi i se suceşte 
duhul şi voirea şi îşi strâmbă credinţa, iar Eu nu mai binevoiesc 
pentru el apoi, şi îl las aşa cum trage el, căci timp nu mai este, 
şi Eu am spus aceasta pentru cei ce înţeleg şi pentru cei ce nu 
înţeleg, fiindcă timpul este scump, iar dacă nu este răscum- 
părat, îşi pierde omul lucrarea şi agonisita lui cea în timp. 

Cuvânt de înviere este acest cuvânt al Meu în zi de praz- 
nic sfânt, poporul Meu, căci grăirea Mea e tot o trezire peste 
tine şi peste om, peste cei credincioşi şi peste cei necredincioşi 
stând în tine, poporul Meu, şi peste oameni apoi cu trâmbiţarea 
lui. Cuvântul Meu este bucuria celor din cer şi a celor din iad, 
căci morţii aud mai bine şi mai adevărat cuvântul Meu. Trupul 
omului îi încurcă lui vederea a toate, bune şi rele între pământ 
şi cer, dar cei ce şi-au dezbrăcat trupul cel vremelnic, aceia 
văd, aceia sunt cei ce văd apoi, spre bucuria sau spre durerea 


lor, şi fericiţi şi iar fericiţi sunt cei de care Eu, Domnul, Mă 
îndur între aceştia, aşa cum M-am îndurat de cel cu suflet bun 
în el în vremea lui de pe pământ lângă lucrarea Mea, şi pe care 
l-au robit apoi slăbiciunile firii lui căzute, după cum a fost 
căderea omului cel întâi zidit la începutul făpturii. 

O, copii care-Mi staţi porţi pentru cele văzute şi nevăzu- 
te, cunoscute şi necunoscute ale Mele, înţelese şi neînţelese ale 
Mele între toate câte sunt şi se spun şi se văd! Iată-1 pe însoţi- 
torul lui Verginica luând de pe altarul Meu de la voi merindea 
învierii, trupul şi sângele Meu, pe Domnul învierii, după cum 
a fost cuvântul Meu spre voi pentru salvarea lui! Iată-1 pe- 
trecând praznicul învierii Mele cu cei ce au trecut dincolo de 
trup! Iată-1 pe el în salonul celor credincioşi, căci Eu M-am în- 
durat de el, fiindcă a fost pe pământ cu inimă dulce şi n-a 
tăgăduit nici o clipă lucrarea cuvântului Meu, în care el a fost 
aşezat şi însoţit cu legământ ceresc cu Mine şi cu trâmbiţa Mea, 
legământ scris de Mihail arhanghelul, îngerul Meu şi al popo- 
rului Meu. Am pus în grădină pe cei puşi la lucrul cel pentru 
învierea făpturii să rostească numele lui înaintea Domnului, ca 
să fie el slobozit de păcat şi să vină spre plata mărturisirii lui 
cea pentru lucrarea cuvântului Meu prin trâmbiţa Mea Vergi- 
nica, şi pe care el a iubit-o pentru Mine şi a însoţit şi a sprijinit 
lucrarea Mea cea prin ea, până ce el a căzut în cursa cea as- 
cunsă a satanei pentru că n-a stat sub duhul ascultării întru toată 
lucrarea lui. O, cel ce se ascunde pentru slăbiciunile lui aşa 
păţeşte, tată, căci de Domnul nu se poate ascunde omul, dar se 
ascunde de om, şi nu mai are apoi cine să-l mai ajute în căderile 
lui, căci satana îl îndeamnă pe om să se ascundă de om, să se 
teamă de om pentru faptele lui, şi apoi să cadă în cursă grea 
omul, să cadă din braţul lui Dumnezeu în mâna satanei, aşa 
cum s-a întâmplat şi cu însoţitorul trâmbiţei Mele, iar el a fost 
robit apoi de satana şi n-am mai putut să-l eliberez pe el decât 
luându-1 din trup. Am dat apoi în poporul Meu lucrul cel spre 
mântuirea lui, căci am împărţite daruri lucrătoare în mijlocul 
poporului Meu pentru învierea morţilor, tată. V-am pus, tată, 
să lucraţi aparte pentru acest sufleţel, căci numele lui este scris 
în cer între cei ce au miluit mult venirea Mea prin credinţa lui 
cea plină de iubire pentru Mine şi pentru vasul Meu prin care 
Eu Mi-am început pe pământ trâmbiţarea cuvântului Meu din 
zilele acestea. Iată-1, tată, iată-1, fiilor copii! Salvarea lui a fost 
prin trâmbiţa Mea. I-am dat ei bucuria aceasta, că multă iubire 
am pus în ea pentru acest sufleţel iubitor şi credincios, şi pe 
care satana l-a duşmănit şi l-a smuls apoi de la sânul Meu. 
I-am dat lui faţă de înger după ce l-am luat din trup, şi a văzut 
poporul Meu aceasta, căci faţa lui era frumoasă mult pe lângă 
cea purtată de el pe pământ. Şi de ce a fost aşa? A făcut aşa 
îngerul Meu Mihail, care a fost trimisul Meu când s-a scris 
legământul Meu între trâmbiţa Mea şi acest însoţitor al ei pe 
pământ. Am făcut aceasta pentru că inima lui a fost bună în el, 
dar satana l-a schimbat apoi. Eu însă am biruit acum şi i-am 
dat lui salvarea şi i-am dat bucuria cea pentru credinţa lui şi 
pentru mărturisirea lui cea pentru lucrarea Mea înaintea celor 
necredincioşi şi prigonitori lucrării Mele, care au strâmbat 
mereu, mereu mersul lucrării Mele cel prin trâmbiţa Mea, şi 
căreia el i-a fost sprijin şi mângâiere şi putere prin greu. I-am 
dat faţă de înger, pentru că el s-a întors cu mare dragoste, 
alipindu-se spre sfârşitul cărării lui pe pământ de mersul lucră- 
rii Mele pe mai departe şi Mi-a mângâiat şi Mi-a ascultat pe 
cei ce-Mi duc pe mai departe lucrarea Mea, mărturisindu-i pe 
ei ai Mei înaintea celor ce hulesc acum între cei ce au fost fii 
ai acestui popor şi nu mai sunt acum pe calea lor cu Mine. 
„ Hristos a înviat! îmi spune el să-i spun poporului Meu şi 

celor ce stau sub crucea venirii cuvântului Meu pe pământ pe 
mai departe, căci poporul Meu l-a iubit pe el, pentru că el a 
fost mărturisitorul Meu! „ Hristos a înviat! vă spune vouă 
trâmbiţa Mea Verginica. Bucuria ei pentru sufletul cel robit a 
fost dăruită ei de Mine acum. 

„Hristos a înviat! vă spun Eu, Domnul, fiilor, şi rămân 
cu cartea deschisă între Mine şi voi, căci stau cu voi în zile de 
praznic de înviere, tată. Amin. 

Şi acum, vă dau cuvântul Meu ca să-l duceţi la poporul 
Meu, copii din porţi, iar voi să staţi cu poporul în duh dătător 
de înviere, tată. O, răscumpăraţi orice fărâmă de timp pentru 
ca să crească în duh poporul Meu! Apoi, odihniţi-vă trupul şi 
duhul, fiilor, şi ne întoarcem în carte cuvânt, tată, şi slujim unul 
altuia cu duhul învierii în inimi şi în cuvânt. Amin. 

O, deschideţi guriţele şi slăviţi-L pe Domnul, fii ai popo- 
rului Meu, căci Eu Mă dau vouă ca să Mă aveţi cu bogăţie, fi- 
ilor! Fiţi mărturisitori, fiilor! EIristos a înviat! Aşa arătaţi-Mă 
în voi şi între voi în zile de praznic sfânt. Amin. 

EIristos a înviat, neam român! în zile de praznic de în- 
viere voi sta cu tine în sfat ca să te învăţ salvarea ta, măi tată, 
că nu mai are cine să te înveţe statul tău cu Dumnezeu spre sal- 
varea ta şi spre bucuria ta cea pentru vecii. îţi mângâi duhul 
cel cald, sau cel străin de Mine şi îţi voi da să iei din praznicul 
învierii Mele. Pace ţie! O, dacă ai cunoaşte tu pe cele ce sunt 
spre pacea ta acum în mijlocul tău, neam român! Eu, Domnul 
învierii, voiesc să-ţi împodobesc casa cea pustiită, tată. Eu sunt 
învierea ta. „Pace ţie! îţi spune ţie Domnul învierii. EIristos 
a înviat! Nu uita aceasta, şi întăreşte-ţi credinţa că Eu vin să te 
izbăvesc din necredinţă, tată. Eu sunt! Şi vei vedea curând, 
curând că Eu am fost şi că Eu sunt acest râu de cuvânt, care îşi 
are din cer pe pământ vadul pe vatra ta, spre plata cea de la 
Mine a strămoşilor tăi cei sfinţi. Amin. 

Binecuvântată să fie bucuria praznicului învierii Mele 
în mijlocul tău, popor al cuvântului Meu pe vatra neamului 
român! Să ne slujim unul altuia bucuria, fiilor! EIristos a înviat! 
Rămân cu cartea deschisă între Mine şi voi. Rămân cu voi. 
Rămân în iubirea voastră, fiilor. O, rămâneţi în iubirea Mea, 
căci Eu rămân în iubirea voastră, fiilor. „Hristos a înviat! vă 
spune vouă Domnul învierii. Amin, amin, amin. 

6/1 9 aprilie 2009 

Ziua a doua de Paşti 

Omul să se măsoare cu măsura îngerului. Sfinţii aşteaptă învierea 
omului pe pământ. Vorbirea Domnului cu Lucifer. Naşterea din nou 
a poporului român va premerge naşterii din nou a lumii. 

n zile de Paşti le dau celor din cer bucuria cea de la 
grăirea Mea, căci cuvântul Meu este bucuria celor 
din cer, şi este răcorirea celor din iad, şi pentru care izbăvire 
Eu, Domnul, lucrez pe pământ în mijlocul poporului Meu cel 
de azi, cel care are cu el masa cuvântului Meu, de la care el ia 
şi dă spre hrana multora, şi apoi spre învierea multora, precum 
este scris. Amin. 

Eu, Domnul, Mă vestesc pe Mine însumi cu salutul creş- 
tinesc, rămas pe pământ cu oamenii după învierea Mea dintre 
cei morţi: EIristos a înviat! Stau la masă de înviere cu tine, 
poporul Meu, căci cuvântul Meu de peste tine este masa Mea 
cu tine, fiule. îmi iau ucenicii şi uceniţele, îmi iau sfinţii şi în- 
gerii cu Mine şi stau cu tine în cuvânt în zi de Paşti. Vine, tată, 
ziua să vezi slava care este cu Mine la tine în vremea statului 
Meu cu tine cuvânt pe masa ta. O, e mare frumuseţe cerească 
venirea Mea la tine cu hrană de cuvânt. Se uită sfinţii şi îngerii 


la tine în afara ta şi înăuntrul tău, în fiecare fiu din poporul 
Meu se uită. Le este dor de lucru peste tine, le este dor sfinţilor, 
şi cerul este plin de dor, ca şi împăratul lor, al sfinţilor cerului, 
şi mereu, mereu Eu te îndemn să faci hrană sfinţilor şi înger- 
ilor, poporul Meu. Ei stau ochi şi urechi la mesele Mele cu tine, 
la mesele tale cu Mine şi grija Mea toată e pentru tine, tată. O, 
ai şi tu grijă de sfinţi şi de îngeri, fiule, căci ei sunt slujitorii 
Mei, şi sunt trimişii Mei la tine ca să te ocrotească şi ca să te 
ajute şi ca să te vestească al Meu pe pământ. Cei stăpâniţi şi 
locuiţi de sfinţi şi de îngeri înăuntrul lor, se cunosc aceia prin 
lucrarea lor, prin faţa lor îngerească, se cunosc prin lucrarea 
lor, precum şi cei ce nu sunt casă celor din cer se cunosc. 

Hristos a înviat, Ierusalime cu nume nou! Te învăţ în 
ziua aceasta paza ta de toată primejdia rea, tată. O, ia-ţi străjeri 
sfinţii şi îngerii pentru toate porţile tale, pentru toate simţurile 
şi simţirile tale. Ia-ţi sfinţi tămăduitori în casa ta, înăuntrul tău, 
tată. Ia-ţi sfinţi vestitori de cele din cer pe pământ, ia-ţi, tată, 
sfinţi şi îngeri veghetori împotriva duhului lumii, care sparge 
toate intrările şi ieşirile şi intră şi iese din oameni cu multa lui 
stricăciune asupra omului. Ia-ţi înăuntrul tău sfinţi ajutători 
credinţei tale în venirea Mea, puterii tale pentru lucrarea Mea 
de azi, umilinţei tale înaintea Mea şi înaintea bisericii Mele şi 
înaintea oamenilor care te privesc pentru că eşti poporul Meu. 
Ia-ţi, tată, făcători cereşti peste tine pentru toată trăirea ta, pen- 
tru toată mişcarea minţii şi a inimii şi a trupului tău, pentru tot 
cuvântul ieşit din gura ta, şi toate acestea să fie numai una, şi 
să nu ai două mădulare de acelaşi fel înăuntrul sau în afara ta. 
O, ce bine-ţi stă când ai peste tine făcător şi povăţuitor şi ve- 
ghetor pentru fiinţa ta înaintea Mea! O, ce rău îţi stă când nu 
eşti primitor de oaspeţi, fiule, căci tu nu ştii atunci pe care sfânt 
sau pe care înger alungi de la uşa ta! Când citeşti istoria 
sfinţilor, ştiinţa şi lucrarea lor, fă-te apoi vas purtător de sfinţii 
lui Dumnezeu, tată, ca să ai în cer şi pe pământ ajutor de la ei, 
căci dacă tu n-ai în cer, n-ai nici pe pământ, şi eşti sărac pe 
pământ. Cine este sărac de cer, aşa vrea el să fie, nu că n-ar 
avea cum să fie bogat de cer. Cine moare cu hrana pe masă, 
aşa vrea el să facă, nu că n-ar putea mânca şi trăi. O, aşteaptă 
sfinţii învierea omului pe pământ, aşteaptă unii din ei de şapte 
mii de ani. O, zidiţi-vă voi înşivă casă sfinţilor, măi fiilor, sau 
fiţi zidirea lor, adică lăsaţi-vă zidiţi de ei, ca să fiţi zidire 
sfinţilor lui Dumnezeu, care au ieşit din trup spre ajutorul celor 
rămaşi în vale, şi ca să fie cerul şi pământul în lucrare mare pe 
pământ şi în văzduh, căci sfinţii pot fi şi în cer şi pe pământ, 
precum şi cei de pe pământ pot fi şi pe pământ şi în cer deo- 
dată, numai să creadă că cerul este şi că nu este pământ fără 
de cer, şi cer fără de pământ pentru împreuna lor lucrare. Cel 
ce ştie bine aceasta pe pământ, este cel ce crede că aşa este, şi 
unul ca acela stă locaş al cerului pe pământ şi nu se teme, de 
vreme ce stă cerul înăuntrul lui cu toată armia lui de sfinţi şi 
de îngeri. 

Faţă de înger trebuie să aibă şi să arate că are cel ce se 
face locuinţă cerului. I-am făcut o clipă locuinţă cerului pe cei 
trei ucenici ai Mei: Petru, Iacob şi Ioan, în ziua când Eu Mi-am 
schimbat în slavă faţa Mea înaintea lor, iar strălucirea slavei 
cereşti pe care Eu o am le-a slăbit lor trupurile şi au căzut cu 
ele la pământ. Dădeam să-i fac pe ei locuinţă vederilor cereşti, 
harurilor cereşti, sfinţii Mei să-i fac pe pământ, şi căutam ade- 
sea să dorească ei să fie aşa, dar le stătea împotrivă necredinţa 
şi măsura cea omenească, pe care omul nu vrea s-o treacă, 
fiindcă el nu ştie s-o treacă aşa cum sfinţii au trecut peste ea şi 
au măsurat cu măsura Mea apoi pentru ei. N-au avut sfinţii 
atâta şcoală cerească între ei pe pământ câtă ai tu, poporul Meu, 

dar au avut iubire mare şi credinţă cu dor în ea, şi apoi au 
nădăjduit cu putere în tot ceea ce ei credeau şi aşteptau ca plată 
a iubirii lor de toate cele din cer pentru ei pe pământ, şi în cer 
apoi, iar pentru aceasta trebuie să treacă omul peste măsura 
omenească şi să măsoare cu măsura Mea, cu măsura îngerului, 
căci măsura omenească e de pe pământ, şi e pentru cele de pe 
pământ, iar măsura îngerului e din cer şi se mlădiază după voia 
lui Dumnezeu pentru fiecare om după cum el lucrează pe 
pământ sau în cer în viaţa lui de om. 

Lucrare de înviere este cuvântul pe care Eu acum îl aşez 
în carte cu tine, poporul Meu. Alin dorul sfinţilor şi al îngerilor 
când ei Mă aud că grăiesc despre ei şi despre tine, că Mi-e milă 
de ei, tată, Mi-e milă de toţi cei care nu au casă şi masă şi lucru 
şi bucurie şi mângâiere, iar mângâierea de la Mine vine şi de 
la cel purtător de Dumnezeu şi de cerul lui Dumnezeu. O, câtă 
vreme mai sunt oameni pe pământ fără de cer în ei, atâta vreme 
vor suspina sfinţii şi îngerii între cer şi pământ pentru toate 
casele pustiite, pentru tot omul pustiu de Dumnezeu între 
pământ şi cer. Omul plin de Dumnezeu nu mai este de pe pă- 
mânt, ci este din Dumnezeu dacă este. Cel plin de Dumnezeu 
are faţă de înger, şi tot aşa are şi măsura. Cel ce măsoară ome- 
neşte pe pământ, este gol de cer, şi vreau să ştie el de la Dum- 
nezeu aceasta, doar, doar va da apoi să ia el ştiinţă şi lucrare 
ca în cer pe pământ. O, dacă omul se naşte pe pământ din om, 
şi nu se îmbracă apoi cu cerul şi cu lucrarea sa înăuntrul său şi 
în afara sa, acela este o stârpitură pe pământ, un trup fără de 
folosinţă. Când cerul este în om, el străluceşte din om aşa cum 
străluceşte ziua peste noapte, văzându-se în el lupta zilei îm- 
potriva nopţii, şi lupta nopţii împotriva zilei, care iarăşi biru- 
ieşte, iar ziua este cea iubită, căci este lumină. O, aşa să 
biruiască cerul pe cele rele din om, căci firea omului este cea 
căzută, nu este cea din Dumnezeu, şi trebuie o nouă naştere a 
ei, şi aşa lumea se va înnoi, şi se va împlini Evanghelia Mea 
prin care Eu am profeţit înnoirea lumii, naşterea din nou a 
omului, om îndumnezeit ca sfinţii cerului, locuinţă făcându-se 
el pentru sfinţi şi pentru îngeri, aşa cum a fost pe pământ 
Avraam, Moise, Samuel, Daniel, Iov, Ioan Botezătorul, mama 
Mea Fecioara şi toţi purtătorii de Dumnezeu şi de sfinţi şi de 
îngeri pe pământ între oameni. 

O, ce duh de înviere aşez Eu în cartea Mea cu tine în zi 
de Paşti sfinţit şi nou sfinţit, Ierusalime nou! O, tată, hrăneş- 
te-i pe sfinţi, căci sfinţii sunt tot un dor, iar dorul trebuie mân- 
gâiat şi îi trebuie răcoare aşa cum călătorului ostenit şi ars de 
soare îi trebuie apă, tată, şi umbră pentru odihnit. Amin. 

îi dau neamului român slava cuvântului Meu, pe care îl 
aşez în cartea Mea cu tine spre povaţă peste om, poporul Meu, 
şi îl învăţ pe el să ia şi să ştie, căci Eu îi dau lui şi îl aştept cu 
mare iubire spre înnoirea lui, spre naşterea din nou, ca să fie 
el făptură nouă, ţară nouă, înveşmântată de sfinţi şi de îngeri, 
căci slava cea trecătoare a lumii trece ca şi lumea şi ca lucrarea 
ei lumească, dar slava cea veşnică a sfinţilor rămâne, iar Eu, 
Domnul învierii a toate, voiesc ca tu să rămâi, ţara Mea de azi, 
căci pământul de sub tine este alegerea Mea cea dintru început, 
iar tu încă nu pricepi ce taină poartă pământul tău. Fă-ţi timp 
să Mă auzi! O, fă-ţi timp să stai de vorbă cu Dumnezeu, tată! 
Pe tine te ştie Lucifer încă de la început, şi dă el acum să joace 
în tine cartea sa ca să te umple de lucrarea sa cea potrivnică 
Mie, dar Eu vin şi îţi spun să iei de la Mine ştire şi să intri sub 
mantia Mea, sub povaţa Mea ca să te ocrotesc de ceasul ispitei, 
tată, căci a venit peste tine ispita cea grea despre care scrie în 
Scripturi că vine, iar Scripturile tu nu le citeşti şi nu le cunoşti 
dacă nu le citeşti ca să le înţelegi. O, tu trebuie să citeşti în 


Scripturi şi să nu faci altceva decât ce este scris în ele să faci, 
căci Eu vreau să biruiesc pentru tine, şi apoi pentru Mine cu 
tine, ţara Mea. 

O, măi Lucifer, o, tată, o, îngerul Meu cel neascultător 
de Dumnezeu, nu te mai încânta cu duşmănia ta pe Mine şi pe 
lucrarea Mea de înnoire a lumii, de vreme ce ştii că Eu sunt 
Dumnezeu, şi nu tu, că Eu sunt Biruitorul, şi nu tu. O, lasă, 
tată, jos armele tale şi vino spre odihnă, tată, căci tu ai fost 
îngerul cel frumos al cetelor îngereşti, şi iată ce ţi-a făcut în- 
gâmfarea omului când el s-a trufit, iar tu i-ai slujit spre căderea 
ta prin căderea lui! O, dă-te la o parte cu lucrarea ta cea de la 
om şi dă-Mi Mie cale ca să-l înviez pe om şi să-l nasc din nou 
pe el şi să vadă ce a făcut el îngerilor lui Dumnezeu, pe care i- 
a tras în adâncul dorinţei lui cea de slavă împotriva slavei lui 
Dumnezeu celei netrecătoare pe veci de veci! O, vino spre în- 
toarcere în slava cea cerească, din care tu ai căzut prin om, 
înger neascultător, şi te vei odihni de osteneli! O, iată ce face 
ascunderea de Dumnezeu în cele ascunse ale omului ascuns! 
Ţie îţi poruncesc acum, în zi de Paşti în cer şi pe pământ a Mie- 
lului lui Dumnezeu, strânge-ţi armele şi fă curat de tine şi de 
lucrarea ta pe vatra neamului român, pământul cel ales de 
Mine la început pentru slava Domnului la sfârşit! Ascultă- 
Mă, tată! lată, te-ai înarmat cu toate lucrările tale ascunse ca 
să murdăreşti acest pământ, şi neamul Meu de pe el să-l pece- 
tluieşti cu pecetea pieirii, cu sigiliul cel potrivnic voii lui Dum- 
nezeu. Nu te las să faci aceasta. Vei intra în ascultare de acum. 
Vrei, nu vrei, Eu, Domnul învierii, Fiul Tatălui Savaot şi al 
mamei Fecioara, îţi cer supunere, te supun sub puterea Mea 
cea netrecătoare, căci este scris să fac aceasta. O, fii cuminte 
de acum, căci tu eşti înger, şi trebuie să ştii ce ai fost mai 
înainte de ceea ce eşti acum, căci Eu îţi amintesc aceasta. îl 
voi naşte din nou pe om, căci am venit pe pământ cu naşterea 
din nou a lumii, şi tu vei rămâne fără om şi nu vei mai fi scula 
omului, şi omul nu va mai fi scula ta, şi vei fi fără de casă şi 
nu vei vrea să părăseşti duşmănia şi răutatea, dar Eu îţi spun 
cu milă: supune-te sub mila Mea, sub iubirea Mea, după şapte 
mii de ani de muncă zadarnică împotriva Mea şi a omului, 
fiindcă iată, Eu sunt Biruitorul, Eu şi nu tu, tată. Nu-ţi spun aşa 
ca să te biruiesc, ci ca să vezi şi ca să te trezeşti din lucrarea ta 
cea rea, care ţi-a obosit vederea şi nădejdea de bine pentru tine. 
lată, uită-te să-ţi vezi locul dacă nu vei vrea să intri sub dra- 
gostea Mea ca să-ţi dau odihna cea fără de foc. Nu fi necre- 
dincios! Eu ştiu că tu Mă crezi, dar eşti îndărătnic. Eu, Domnul, 
te chem spre liniştea pe care ai pierdut-o după ce nu M-ai mai 
ascultat, după ce te-ai ascuns în om ca să cazi cu el cu tot, slu- 
jind voinţei lui cea plină de trufie împotriva Mea la începutul 
zidirii. Stau cu lucrarea cuvântului Meu pe vatra neamului 
român, pe care tu voieşti acum să-ţi desfaci cortul şi să-ţi în- 
cerci împărăţie. O, nu te las, Lucifer. Te numesc cu numele tău 
cel de la Mine dat la început, împotriva lucrării tale întunecate 
acum peste pământ. Sunt cu praznic de înviere, praznicul cu- 
vântului Meu pe pământul neamului român, iar tu ai văzut 
masa Mea întinsă pe el, de cincizeci de ani şi mai bine întinsă 
pe el, şi dai să-ţi desfaci cortul tău peste muntele Meu cel sfânt, 
cel de la sfârşit muntele Meu, şi despre care scrie desluşit în 
Scripturi, şi numai cine nu citeşte nu înţelege, şi numai cel ce 
nu se uită ca să vadă nu crede. O, ce vrei să faci peste ţara Mea? 
O, nu te las, tată, nu te las, Lucifer. Sunt Dumnezeu-Cuvântul, 
şi Mi-am făcut casă în mijlocul acestui neam şi vin la el cu 
masa cuvântului Meu, şi oştiri cereşti iau cu Mine călare pe 
cai albi, precum este scris să vin şi să-Mi fac împărăţie în om 
şi cu oamenii pe pământ, şi numele Meu se cheamă Cuvântul 


408 


Cuvântul lui Dumnezeu 


lui Dumnezeu şi lucrez minunat. Iată-Mă, te întâlneşti cu Mine 
pe pământul neamului român după şapte mii de ani de la că- 
derea ta din slava Mea şi a îngerilor Mei. Iată ţara Mea de azi, 
pe care tu dai s-o robeşti acum sub pecetea ta. Eu însă vin şi 
povăţuiesc neamul român şi îi dau putere să asculte de Dum- 
nezeu, de Cel Atotputernic, şi nu de tine, şi am făcut această 
dovadă prin naşterea Mea din mamă Fecioară şi apoi prin în- 
vierea Mea din morţi a treia zi de după moartea Mea pe crucea 
pe care M-a bătut în piroane poporul iudeu, în care tu te-ai în- 
cuibat acum două mii de ani ca să te împotriveşti venirii Mele 
pe pământ, ţinându-Mi urma ca să Mă prăbuşeşti. Eu însă am 
înviat, am biruit moartea, şi iadul l-am spart, şi încuietorile 
puse peste el de tine le-am zdrobit şi i-am scos pe drepţii Mei, 
pe prooroci şi pe sfinţi, şi am în mână cheile morţii şi ale iadu- 
lui şi sunt Domnul învierii morţilor şi sunt îmbrăcat în înviere, 
şi aceasta le dau oamenilor, şi le voi da. Amin. Nu uita, des- 
chide-ţi bine vederea cea de la Mine, nu cea de la om, şi nu 
uita că Eu şi toate oştirile cereşti şi îngereşti stăm în lucrare de 
naştere din nou a lumii pe pământul român, pe care tu dai acum 
să-ţi înfigi ţăruşul şi să-ţi desfaci cortul, şi apoi pecetea ta cea 
neagră peste acest neam, şi dai să lucrezi aceasta mai mult 
decât peste orice alt neam de pe pământ, căci banul a fost cea 
mai neagră ispită cu care ai lucrat tu să cumperi pământul şi 
să-l bagi sub pecetea ta, pe care banul o mânuieşte, căci pe 
Mine M-a vândut pe bani spre moarte poporul iudeu, pe care 
l-ai tras tu sub stăpânirea ta duşmănoasă pe Mine şi l-ai învăţat 
să Mă vândă spre moarte acum două mii de ani, intrând în Iuda, 
care şi-a mânjit mâna şi mintea cu pecetea banului, şi iată, 
banul s-a făcut blestemul acestui popor apoi, care dă de atunci 
să stăpânească lumea cu puterea lui cea din bani ieşită. Iară şi 
iară îţi spun ţie, Lucifer, în faţa întregului neam omenesc şi a 
cerului de sfinţi şi de îngeri: nu uita, deschide-ţi bine vederea 
ta cea de la Mine, că e vremea să vezi aşa de acum, şi vezi că 
pe pământul român sunt Eu, Domnul învierii, cu lucrarea Mea 
de înnoire a lumii şi a pământului, şi cerul şi pământul cel nou 
voiesc să aşez peste acest pământ, căci trebuie să aşez împlinite 
pe pământ toate Scripturile Mele, iar Eu sunt Mielul Cel jun- 
ghiat, Care spală păcatele lumii, Mielul lui Dumnezeu, dat 
omului credincios spre hrană, şi prin Care omul va birui pe sa- 
tana, precum este scris în Scripturi, şi sunt Cel ce am zdrobit 
porţile iadului, în care tu i-ai ţinut pe drepţii Mei. Pecetea ta e 
banul. Omul va putea trăi şi fără bani şi fără alte hârtii în locul 
lor, cu care tu dai să înlocuieşti faţa banului pe pământ şi s-o 
ascunzi sub perdea. Eu sunt Cel ce voi hrăni omul cu mană din 
cer, Eu, şi nu tu, căci pe pământ vine focul peste toate câte tu 
ai zidit cu omul şi pentru om. N-am ce face pe pământ cu 
munca ta, şi nici omul nu va avea ce face cu ea, căci pe pământ 
Eu aşez comoara Mea, care nu poate sta lângă a ta, trecătoare 
cum e ea, căci lucrarea ta trece, iar tu vei rămâne faţă în faţă 
cu Mine ca să-Mi dai socoteală pentru tine. Amin. Şi acum, ţie 
îţi zic: dă-te înapoi de pe pământul ţării Mele şi de peste sufle- 
tul neamului român de pe el, şi mergi în locuri pustii de Dum- 
nezeu până ce Eu, Domnul, voi cuprinde tot pământul sub 
slava cuvântului Meu, care se face foc nestins peste toată nele- 
giuirea de pe pământ, căci cuvântul lui Dumnezeu este slava 
pe care Eu, Dumnezeu-Cuvântul, o am de la Tatăl mai înainte 
de întemeierea lumii, şi iată, Lucifer cu numele de satana, 
aceasta este lucrarea Mea de slavă, cu care tu te întâlneşti acum 
pe pământul român împotriva a toată fărădelegea de pe pă- 
mânt. Amin, amin, amin. 

O, popor român, am grăit înaintea ta vrăjmaşului Meu şi 
al tău, Lucifer, îngerul cel mare la început, şi care a slujit trufiei 


omului în vremea căderii din Dumnezeu a omului cel întâi zidit. 
O, caută, neam român, caută, tată, să scapi de acest înger al tru- 
fiei, caută să scapi de trufie, căci de la ban vine toată, toată trufia 
în om. O, vino spre umilinţa cea dulce, că e dulce, tată, umilinţa, 
şi te face frumos, frumos, şi te face bogat cu bogăţia pe care Eu 
voiesc să ţi-o dau, şi-ţi va sluji ţie Lucifer pentru slava Mea cu 
tine cu toată averea lui, şi nu tu îi vei sluji lui, că nu slava lui 
trebuie pe pământ s-o ai tu, ci slava Mea, tată. I-am spus îngeru- 
lui trufiei să-şi ia cortul şi să se mute de pe vatra ta, iar tu 
primeşte-i pe sfinţii Mei oaspeţi ţie, şi primeşte-Mă pe Mine, 
căci Eu am nume minunat, şi el se cheamă Cuvântul lui Dum- 
nezeu. Caută pentru tine învăţători cereşti cu inima ca să te 
înveţe şi să-ţi desluşească tainele Mele, şi dacă vrei cuvântul 
Meu să te înveţe, Eu te aştept aici, lângă izvorul Meu să vii să 
te învăţ Eu, popor român. O, nu-ţi ştii soarta, dar Eu ţi-o ştiu, 
tată, ştiu menirea ta, şi de aceea am venit de la Tatăl la tine cu- 
vânt de naştere a ta, naştere nouă, şi de la tine naşterea lumii 
apoi, precum este scris în Scripturi că va fi. Cu tine vreau să 
împlinesc Scripturile, tată, şi să vrei şi tu, căci planul Meu cu 
tine este minunat. Rămân cu cartea deschisă între Mine şi tine 
şi n-o mai închid, că voiesc să citească în ea Lucifer şi îngerii 
lui cei cu trup şi cei fără de trup şi să se aşeze în ascultare de 
Cel ce a făcut cerul şi pământul şi pe om, şi iarăşi le face pe ele, 
şi va fi totul nou, precum este scris, şi va fi Ierusalim nou ales, 
şi făptura va fi răscumpărată. Amin. 

Hristos a înviat, popor român! Domnul învierii te salută 
cu învierea Sa dintre cei morţi acum două mii de ani. O, iată 
cine este Domnul Dumnezeul tău! Hristos a înviat, ţară a în- 
toarcerii Mele, ţară a cuvântului lui Dumnezeu la sfârşit de 
timp, şi tu vei învia, aşa precum Eu am înviat! Amin. Vei învia, 
vei învia, vei învia! Aceasta este voia Mea cea pentru tine, şi 
în ziua a doua a lumii vei fi împărăţia Mea şi toate popoarele 
vor lua din tine lucrarea Mea, lumina Mea din tine, lumina în- 
vierii omului, ţara Mea. Amin, amin, amin. 

7/20 aprilie 2009 

Sărbătoarea Izvorul tămăduirii 

Iubirea de Dumnezeu tămăduieşte pe om de păcat. Omul trupesc 
prigoneşte pe cel duhovnicesc. Păcatul - viermele neadormit. 

unt Domnul învierii şi Mă aşez pe pământ cuvânt, 
şi numele Meu se cheamă Cuvântul lui Dum- 
nezeu, nume tainic, ca şi venirea Mea cuvânt pe pământ la om. 
Mă aşez cu salutul învierii înaintea poporului Meu din mijlocul 
neamului român şi înaintea a tot omul de pe pământ, care ştie 
şi care nu ştie că Eu vin acum pe pământ cuvânt la om şi că 
îmi gătesc împlinirea biruinţei Mele celei mari, căci sunt Mie- 
lul lui Dumnezeu, vestit prin Scripturi să vin şi să biruiesc fără- 
delegea de pe pământ şi să fac cer nou şi pământ nou şi 
Ierusalim nou, şi om nou să fac din om. Amin. 

Hristos a înviat, Ierusalime nou! 

„Hristos a înviat! Eu, Do mn ul Cel înviat dintre morţi, 
spun la tot omul de pe pământ, care ştie şi care nu ştie că Eu 
sunt cu slava cuvântului Meu pe vatra neamului român. 

„Hristos a înviat! salută cerul şi pământul mama Mea 
Fecioara pentru învierea Mea. 

„Hristos a înviat ! strigă ucenicii şi uceniţele Mele sus 
în cer şi jos pe pământ, căci cu sfinţii vin când vin, precum este 
scris să vin. Amin. 

O, poporul Meu, să Mă ia de la tine omul care Mă 
iubeşte şi aşteaptă pe Domnul să vină! O, tată, să Mă ia de la 
tine şi cei necredincioşi Mie şi să Mă creadă prin acest cuvânt! 

Să Mă ia de la acest izvor cei ce iubesc viaţa şi voiesc să vadă 
zile bune de la Domnul pe pământ, căci Eu Mă vestesc cu zile 
de tămăduire peste om, iar tămăduirea lui stă în mâna lui, în 
credinţa lui, în voinţa lui cea plăcută lui Dumnezeu. 

„Hristos a înviat! Eu, Domnul, îi salut pe cei ce s-au 
strâns la izvorul tămăduirii şi îi învăţ învierea, pe ei şi pe tot 
omul de pe pământ. Păziţi cuvântul Meu, tată, căci el vă învaţă 
viaţa. Credeţi în Mine, căci cel ce crede în Mine nu va muri 
niciodată, aşa este scris în Evanghelia Mea cea de acum două 
mii de ani. Am spus aceasta ca să nu mai păcătuiască omul, 
căci aceasta înseamnă tămăduirea lui. Iubirea îl tămăduieşte 
pe om. Iubirea îl vindecă pe om de păcat. Cel ce iubeşte pe 
Dumnezeu din toată inima şi cugetul şi sufletul său, acela nu 
iubeşte moartea, nu iubeşte păcatul, căci iubirea de Dumnezeu 
este Dumnezeu în om. O, voiesc să-l tămăduiesc de sine pe 
om, căci din pricina iubirii de sine păcătuieşte omul. Voiesc să 
slujească omul Evangheliei Mele şi învierii omului, căci în- 
vierea omului vine de la lucrarea Evangheliei Mele peste 
pământ şi peste om. Voiesc să fie duhovnicesc omul, şi nu 
firesc sau pământesc. Voiesc să treacă din trup în duh omul, 
aşa cum a trecut Maria, care şi-a ales partea cea bună şi care 
nu se va lua de la om, şi numai pe aceea ar fi s-o aleagă omul 
care iubeşte pe Dumnezeu, dar este scris că fiul cel după trup 
prigoneşte pe fiul cel după duh, căci cel ce voieşte să fie tru- 
pesc slujeşte trupeşte şi prigoneşte pe cel ce iubeşte să fie 
duhovnicesc şi să se hrănească cu iubirea de Dumnezeu, cu 
statul Meu întru învăţătura Mea, şi dulce s-o mănânce pe ea, 
căci ea este dulce şi este pentru cei dulci, pentru cei ce iubesc 
pe Dumnezeu şi care se tămăduiesc cu Dumnezeu. Amin. 

Eu, Domnul Cel înviat, Mă fac tămăduire peste tot omul 
de pe pământ şi îl învăţ pe el bunătatea, învăţătura şi cunoştinţa 
împotriva greşalelor lui, căci David, unsul Meu, stând înaintea 
Mea îmi zicea: «Bunătate ai făcut cu robul Tău, Doamne, aşa 
cum a fost cuvântul Tău, iar acum învaţă-mă bunătatea, învă- 
ţătura şi cunoştinţa, căci eu mai înainte de a fi umilit am greşit, 
şi de aceea cuvântul Tău apoi am păzit». 

O, omule, tămăduieşte-te, tată, de păcat! Fii tămădui- 
torul tău, căci vierme neadormit este păcatul, şi trupul omului 
este încă din viaţă mâncare viermilor, căci omul se mângâie 
cu poftele trupeşti împotriva urcuşului sufletului său şi n-are 
cine să-i spună lui să părăsească moartea, să osândească în 
trupul său păcatul şi să se tămăduiască de păcat, căci după 
păcat vine durerea, vine dezamăgirea, şi ea îl condamnă pe om. 

O, e mare durerea Mea de la om, de la neputinţa omului 
căzut din slava Mea! Mă uit pe pământ cum îşi face omul casa 
curată şi cum peste tot în jurul lui face curat şi frumos. Mă uit 
din cer cum îşi curăţă şi îşi străluceşte omul peste tot gospo- 
dăria şi ograda şi haina şi hrana odată cu sosirea zilelor învierii 
Mele, dar dacă trupul lui cel lăuntric nu şi-l face curat pentru 
Mine, curat de păcat, de acest vierme neadormit în om, o, za- 
darnic, zadarnic îşi face omul casa curată, zadarnic, căci Eu nu 
stau în casă făcută de mână de om, ci în trupul omului stau 
dacă stau, dacă este curat pentru Mine ca să stau întru el. O, 
cine este cel ce înţelege aceasta? Se duce omul să fie uns cu 
untdelemn vindecător, aşa cum este învăţătura cea creştinească 
pentru vindecare, dar dacă el nu se unge şi întru cele dinăuntru 
ale sale pentru vindecarea lui de păcat, zadarnic se unge el pe 
frunte şi pe mână şi pe tot trupul lui pe dinafară. O, cine să-l 
înveţe pe om tămăduirea lui şi păzirea ei apoi în el? O, dacă 
nu-ţi faci trupul cel lăuntric curat de păcat, zadarnică este 
curăţirea ta, omule, dar vino, tată, să înveţi slava învierii şi vino 
să iubeşti suferinţa, căci fericirea ta te desparte de Mine, te 


desparte de viaţă şi de curatul ei şi de mărirea ei cea de la Mine. 
Eu, Domnul, îţi spun că păcatul din om este viermele cel 
neadormit şi îl mănâncă pe dinăuntru pe om şi pe Dumnezeu 
din om, şi apoi moare omul cu trupul şi se face mâncare vier- 
milor. O, nu aşa a fost să fie soarta trupului omului, căci Eu 
l-am făcut pe om să-Mi fie Mie biserică, şi nu locaş păcatului, 
care s-a făcut vierme neadormit în om, de nu mai poate omul 
să umble după tămăduirea lui de păcat! 

O, Eu ies în calea ta, omule, ies cu izvorul Meu ca să-ţi 
dau din el să bei şi să simţi răcoarea şi dulceaţa şi viaţa şi 
tămăduirea ta în el. Ia şi bea şi te vindecă de cele dinăuntru ale 
tale, pe care le-ai luat din mâna Mea şi te-ai făcut stăpân pe 
tine, şi tu nu-ţi iubeşti viaţa dacă faci aşa, şi tu nu-L iubeşti pe 
Dumnezeu dacă faci aşa. O, dă-te Mie, tată, ca să te tămădu- 
iesc, căci iată, îţi dau doctorie ca să te curăţeşti, şi apoi Eu să 
Mă aşez şi să Mă odihnesc întru cele dinăuntru ale tale, curate 
de păcat, curate de vicleşug şi de deşertăciune şi de moartea 
cea de la ele. O, aşa l-am învăţat Eu şi aşa îl învăţ pe poporul 
Meu, cel ce vine la izvorul Meu cel de cuvânt, şi iau din izvor 
şi îţi dau şi ţie, omule de pe pământ, iar tu auzi-Mă, tată, auzi-L 
pe Domnul cum te strigă ca să-ţi dea de la El ceea ce tu nu poţi 
să-ţi dai. 

Dar tu, neam român, pe tine te doresc mult al Meu să 
fii, şi voii Mele aplecat să fii, căci alegerea ta cea pentru mân- 
tuirea cea de la Mine a omului e mare, e de la Tatăl alegerea 
ta, şi satana ştie şi-ţi pune gând rău, că e supărat pe Mine şi pe 
tine pentru căderea lui din cer, dar tu eşti mâna Mea de biruinţă 
şi dau să-ţi spun aceasta şi dau să te fac să Mă auzi ca să te 
tămăduiesc de satana, tată, că el vrea să-şi desfacă cortul său 
în tine, iar tu eşti muntele Meu cel sfânt din pricina cuvântului 
Meu, care curge în tine izvor peste pământ acum, şi se face râu 
al vieţii ca să adape pământul în lung şi în lat, căci Duhul Meu 
poate aceasta. O, neam român, o, tată, te povăţuiesc cu dor: 
acest soi de demoni nu ies din tine decât cu post şi cu rugă- 
ciune, tată. Am pe poporul cuvântului Meu în mijlocul tău şi 
l-am pus pe el la lucrul mântuirii tale, dar scoală-te şi tu şi 
crede, tată, şi scutură de pe grumazul tău jugul pe care dă sa- 
tana să-l pună acum spre batjocura ta. Nu uita că strămoşii tăi 
puneau peste ei înaintea Mea zile sfinte, zile de post şi de stri- 
gare la Dumnezeu şi îşi puneau păzitori sfinţii şi îngerii, şi ve- 
neau sfinţii şi biruiau pentru ei, pentru neamul tău, ţara Mea. 
Mila Mea te roagă să înveţi şi să asculţi, că iată, te vestesc pen- 
tru zile de post şi de strigare către cer, căci mama Mea Fecioara 
se aşează înaintea Mea pentru tine cu strigare nouă ca să nu te 
prăbuşească pe tine în ţărâna pământului satana. Aşez în mij- 
locul tău zile numite de post şi de strigare la cer, ultimele trei 
zile ale lunii florilor, (luna aprilie - n.r.), şi te învăţ, tată, să 
aprinzi candele şi să pui în ele scrisă rugăciunea ta, şi să scrii 
aşa: „Izbăveşte, Doamne, neamul român de satana şi de lu- 
crarea lui cea neagră, cu care dă să ne despartă de Tine şi de 
izbăvirea noastră cea de la Tine. Fii pentru noi biruitor, căci 
zilele grele sunt şi nu se văd. învaţă-ne bunătatea, învăţătura 
şi cunoştinţa, căci mai înainte de a fi umiliţi am greşit, şi de 
aceea dă-ne putere să păzim cuvântul Tău şi scoate-ne Tu de 
sub mâna satanei, căci Tu eşti Mielul Tatălui şi este scris să 
biruieşti. Amin “. 

O, ţara Mea română, o, Sionul Meu de azi, temeliile 
Sionului Meu de azi sunt în tine, şi ele sunt muntele Meu cel 
sfânt, de pe care Eu grăiesc. O, Eu iubesc porţile Sionului tău 
mai mult decât toate locurile tale, iar cetatea aceasta am ves- 
tit-o, şi Eu Mă nasc în ea cuvânt, căci Tatăl Meu a întemeiat-o 
pe ea pentru Fiul Său. O, fa-ţi trupul curat de păcat, fiu român, 

căci Noe a trăit curat, curat de păcat, el şi toată casa sa, care a 
intrat în corabie mai înainte de venirea potopului, şi aşa au fost 
salvate de potop cele opt suflete şi toate vieţuitoarele din cora- 
bia lor. O, aleargă spre Mine cu zile de post şi de strigare şi de 
sfinţire a trupului şi a sufletului şi a cugetului tău spre Dum- 
nezeu, neam român, ca să scapi, tată, de cursele satanei, căci 
tu ai în mijlocul tău pe Domnul Dumnezeul tău cuvântând şi 
învăţându-te bunătatea, învăţătura şi cunoştinţa, tată. Scoală-te, 
neam român, şi stârpeşte din mijlocul tău păcatul şi pune legi 
sfinte peste tine ca să te ocrotească ele, tată. Dă de la tine beţia 
şi fumatul, desfrânarea şi necredinţa şi opreşte-te la cuvântul 
Meu de la mâncarea de came, căci omul ucide ca să mănânce 
came, dar curând, curând Eu voi opri omul să mănânce came, 
căci nu va mai avea, că pe pământ va veni cerul cel nou şi 
pământul cel nou şi Ierusalimul cel nou, precum este scris în 
Scripturi, şi cu omul le voi lucra pe acestea, dar nu după voia 
lui şi după planul lui, ci după voia şi planul Tatălui Meu, Care 
lucrează prin Duhul Său şi prin prooroci, prin poporul Său cel 
sfinţit şi pus la sfinţit în mijlocul neamului român pentm toate 
popoarele de pe pământ, care vor vrea şi Mă vor asculta pentm 
bunătăţile care vin de la Domnul pe pământ curând, curând. 

O, neam român, pune, tată, candele pe masă şi scrie în 
ele rugăciunea ta cea dată ţie de Mine ca să ardă ea spre Dum- 
nezeu odată cu tine, odată cu inima ta spre Mine, şi scoală-te 
cu strigare şi cu zile de post înaintea Mea pentm ca să bimim 
pe satana, care dă să te pecetluiască sub voia şi sub pecetea sa 
pe tine, dar Eu te învăţ să-L strigi pe Dumnezeu în ajutorul tău 
ca să-ţi dau Eu apoi biminţa, neam român. O, preoţii tăi îşi văd 
de-ale lor, tată, şi joacă în placul lui satana cu viaţa şi cu voirea 
lor, dar Eu, Păstoml Cel bun şi milos, te chem sub curcubeul 
biminţei şi al mântuirii tale, turmă română. Ia, tată, cuvântul 
Meu peste tine, şi din gură în gură să-l dai, din român în român 
să meargă el, iar cine va da cuvântul Meu din gură în gură 
român către român pentru vestirea zilelor de post şi de strigare 
pentru salvarea cea de la Mine a acestui neam, acela nu-şi va 
pierde plata. Amin, amin, amin. 

Iar voi, cei ce Mă împărţiţi pe Mine, Domnul, cuvânt 
peste pământ, ridicaţi-vă să împliniţi, tată. O, cine vă iubeşte 
pe voi pe pământ pentm că sunteţi servii Mei, acela nu-şi va 
pierde plata sa, ba îi voi ierta toate păcatele pe care le-a făcut 
ca un om şi îl voi aştepta spre sfinţenie şi spre biruinţa prin 
sfinţi, căci sfinţii Mei vin cu Mine pe pământ şi se dau ajutor 
celor ce se biruiesc pe ei înşişi pentru biminţa Mea. Amin. 

Izvor de tămăduire este cuvântul Meu, iar mama Mea 
Fecioara se dă cuvânt prin izvorul Meu spre tămăduirea mul- 
tora. O, mamă, te sărbătoresc sfinţii cerului în cer şi pe 
pământ, că eşti tămăduitoare, mamă. Duhul tămăduirii îl dăm 
omului, numai să Ne audă şi să Ne asculte omul, mamă. 
Amin, amin, amin. 

© fii ai Domnului, şi voi, fii ai oamenilor! 
^Hristos a înviat pentru voi! Am suferit 
cu El şi pentru El şi pentru voi când El a fost pus pe cmce de 
satana ca să moară, dar satana s-a înşelat atunci, căci Domnul 
a înviat şi a biruit, şi stăpânitorul acestei lumi a fost judecat 
atunci. 

„Hristos a înviat! neam român, îţi spune ţie mama 
Mielului Cel junghiat pentru mântuirea ta, pentru mântuirea 
celor credincioşi Lui, Mielului lui Dumnezeu, Care spală pă- 
catele lumii. O, ţi-a dat Do mn ul veste cerească. Nu cumva să 
calci cuvântul Său cel de sus şi cel de jos, căci cerul lucrează 
cu pământul pentru biruinţa Mielului lui Dumnezeu şi pentru 
biruinţa ta, spre salvarea multora. Ţi-a dat Domnul veste pentru 


zile de post şi de strigare cu candele aprinse şi rugătoare pe 
vatra ta. Cele trei zile de la sfârşitul lunii florilor le-a scris 
Domnul în cer şi pe pământ zile de post de mâncare şi de păcat, 
post şi strigare, neam român. O, să nu mănânci în zilele aces- 
tea, ci să strigi cu lacrimi ca cetatea Ninivei pentru salvarea ta 
de sub mâna lui satana şi pentru învierea ta apoi întru Hristos 
Cel înviat. Să mănânci fructe curate şi apă curată să bei dacă 
nu poţi să stai flămând pentru bucuria ta cea de apoi. Să 
mănânci numai fructe şi legume, aşa cum mânca omul în rai, 
fiule, şi dacă poţi, dacă eşti sănătos, să mănânci după apusul 
soarelui, iar dacă în tine cel neputincios este biruit de slăbi- 
ciunea sa, acela să mănânce fructe şi legume şi să bea apă cu- 
rată, cu zile lepădate de păcat şi de fumat şi de băut băutură 
nebinecuvântată, căci băutura cea de la Domnul este numai apa 
şi vinul, iar orice altă băutură este potrivnică vieţii omului şi 
binecuvântării lui cea de la Dumnezeu. 

Daţi veste unii altora, fii români, pentru ascultarea de 
Dumnezeu şi fiţi credincioşi, căci Domnul vă iubeşte şi vă 
cheamă să-L ascultaţi pe El pentru biruinţa cea de la El, şi apoi, 
fiţi iubitori, iubitori de Dumnezeu şi urători de păcat, căci 
păcatul este diavol, este satană în om încă de la început, de 
când omul a pierdut pentru păcat raiul. 

Fii binecuvântatul Fiului meu Iisus Hristos, Cel înviat 
din morţi acum două mii de ani, o, neam român! Cuvântul Fi- 
ului meu şi cuvântul meu prin izvorul Lui cel din mijlocul tău 
este izvor de tămăduire peste tine, şi de la tine peste mulţi. Fii 
credincios, şi nu necredincios, căci Domnul voieşte să şteargă 
de la faţa Sa păcatele tale, pentru care suferi, şi să te aşeze în 
sfinţenia Sa, căci fără ea nimeni nu va vedea pe Domnul, şi 
iată, Domnul vine, precum este scris. Amin. 

Hristos a înviat, popor al cuvântului Fiului meu! 

Hristos a înviat, fii ai oamenilor! 

Hristos a înviat, popor român, şi vino spre Fiul meu cu 
ascultarea ta, căci izvorul acesta de cuvânt este Fiul meu, 
Mielul Tatălui Savaot, trimisul Tatălui la tine, pentru tine şi 
pentru toate neamurile de pe pământ apoi. Amin, amin, amin. 

O mama Mea, izvor de putere pentru cei 
^păcătoşi care se pocăiesc! Harul Meu cel 
mare este cu tot cuvântul Meu şi al tău în ziua aceasta de izvor 
de tămăduiri pentru om. Când Eu am trimis îngerul la tine ca 
să te vestească cu cele de la Mine pentru venirea Mea pe lume 
acum două mii de ani, tu ai spus îngerului: «Fie mie după cu- 
vântul tău!». Aşa să spună şi neamul român pentru cuvântul 
Meu, vestit în ziua aceasta peste el pentru izbăvirea lui. Amin. 

O, neam român, Domnul Dumnezeul tău, Mielul Tată- 
lui, ţi-a grăit ţie în zi de izvor de tămăduiri, izvor de cuvânt 
peste tine. Fericit, fericit vei fi tu dacă Mă vei asculta şi vei fi 
credincios Celui ce a grăit cu tine din ceruri pentru salvarea ta. 
Amin. 

„Hristos a înviat!", neam român, îţi spune ţie Domnul 
învierii, Domnul Cel înviat. O, ridică porţile tale ca să intre la 
tine Domnul Dumnezeul tău, împăratul tău, împăratul cerului 
şi al pământului, neam român, neamul Meu cel nou, şi binecu- 
vântată să fie ascultarea ta de cuvântul Meu, pentru viaţa ta, 
pentru salvarea ta. Amin, amin, amin. 

Duminica a doua după Paşti, a sfântului apostol Toma 

Duhul duios păstrează în om darul credinţei. Frăţia cea dulce întru 

Domnul. 

S unt cu praznic de înviere între pământ şi cer şi 
Mi-e Duhul duios după om, şi tot aşa Mi-e şi cu- 
vântul. Sunt Domnul învierii şi rostesc cu ucenicii şi cu 
uceniţele Mele de acum două mii de ani salutul învierii Mele 
dintre cei morţi: Hristos a înviat! 

Duios ar fi să fie omul la rostirea salutului învierii Mele, 
duios l-aş vrea pe om, că numai duioşenie am Eu, Domnul, pen- 
tru om. Cine îşi pierde duioşenia, acela nu mai are iubire. Dacă 
Eu, Domnul, n-aş fi duios pentru om, o, ce ar face omul cel 
păcătos, cel abătut de la calea vieţii? Acum două mii de ani am 
căutat să-Mi aleg ucenici şi i-am dorit pe ei să fie duioşi ca şi 
Mine, căci cei duioşi sunt dulci, sunt blânzi, sunt calzi cu su- 
fletul şi sunt îndureraţi cu dulce şi nu cu amărăciune, sunt plini 
de răbdare în suferinţe, iar lacrimile lor sunt dulci pentru ei şi 
pentru Dumnezeu şi au în ei duhul mângâierii şi îl împart pe el. 

Mă purtam din loc în loc ca să-i mângâi pe oameni, şi 
ei Mă căutau pentru că Mă ştiau duios şi plin de duhul 
mângâierii, iar Eu îi mângâiam, îi îmbrăţişam şi puneam 
mângâieri peste durerile lor, peste ranele lor. Duioşi am căutat 
să fie şi ucenicii Mei şi îi învăţam, prin purtarea Mea duioasă 
ca şi Duhul Meu. Chiar şi când le-am spus lor că întristat de 
moarte este sufletul Meu pentru că Mi se pregătea răstignirea 
şi despărţirea Mea de ei, Eu numai duioşenie le-am împărţit 
lor şi atunci, căci mila Mea întrece orice păcat al omului, chiar 
şi cel mai greu păcat dacă este săvârşit din neştiinţă, căci atunci 
ucenicii Mei erau încercaţi de îndoială cu privire la Mine. O, 
cel mai greu păcat este necredinţa cu care omul loveşte în Du- 
hul lui Dumnezeu, în Cuvântul lui Dumnezeu, care a grăit şi 
grăieşte prin prooroci şi prin gura Mea pe pământ. 

Când Eu Mi-am ales ucenicii pe care am voit să-i aleg 
să fie cu Mine, i-am trimis apoi pe ei să propovăduiască şi să 
aibă putere să vindece bolile şi să scoată afară pe demoni, căci 
la Mine se grămădea atâta gloată pentru vindecare de bete- 
şuguri încât năvala celor suferinzi făcea pe duhurile rele să Mă 
strige şi să-Mi zică înaintea fariseilor „Fiul lui Dumnezeu " , 
chiar dacă Eu le certam ca să nu Mă dea pe faţă înaintea celor 
ce căutau viaţa Mea. O, dar ai Mei, auzind că Eu Mi-am ales 
şi Mi-am trimis ucenici pentru vestirea Mea şi pentru vinde- 
carea celor neputincioşi, au zis că Mi-am ieşit din fire şi că tre- 
buie să Mă prindă, şi ziceau că am demon, şi cu el scot pe 
demoni din oameni. Eu însă i-am chemat şi le-am zis lor că sa- 
tana pe satana nu-1 scoate afară, şi nu se dezbină întru sine o 
împărăţie ca să mai dăinuiască ea apoi, ci are sfârşit apoi, şi 
le-am spus lor aşa: «Adevărat grăiesc vouă că toate păcatele 
ierta-se-vor fiilor oamenilor şi hulele câte vor huli, dar cine 
va huli asupra Duhului Sfânt nu are iertare în veac, şi de păcat 
veşnic va fi vinovat». Am spus aceasta mâniindu-Mă pe necre- 
dinţa lor, pe învârtoşarea lor, pe lipsa lor de duhul duioşiei, căci 
când Eu Mă mânii de la om, pentru necredinţa şi învârtoşarea 
lui Mă mânii, şi nu pentru păcatul firii lui celei căzute în 
neputinţele ei, căci Eu pe cei neputincioşi în fel şi chip îi vin- 
decam de ei şi de neputinţele lor, dar pe cei necredincioşi în 
puterea Mea cea dulce, cea plină de Duhul Sfânt, nu puteam 
să-i vindec, aşa cum nici azi nu pot, şi îi plâng pe aceştia cu 
tot cerul Meu de sfinţi, şi îi plâng. 

O, poporul Meu, când frate pe frate se salută cu salutul 
învierii Mele şi nu simte în inimă duiosul duh al acestei urări, 
Eu, Domnul, îi îndemn pe cei credincioşi să aibă grijă de dul- 


cele credinţei lor, tată. Te învăţ, poporul Meu, să fii duios, fiule, 
căci fără duh duios după Dumnezeu, duios pentru Mine între 
frate şi frate, nu e dulce frăţia cea întru Mine dintre fraţi. Aspri- 
mea duhului nu-1 poate ţine pe om în duhul duioşeniei, şi îl ţine 
departe de cer, departe de Dumnezeu pe pământ, şi omului îi 
trebuie duioşenie ca să-i pot fi Eu lui Dumnezeu, iar el Mie fiu. 

I-am ales ucenici ai Mei pe cei cu duh duios în ei, căci 
ei aveau să ierte în numele Meu toate păcatele oamenilor şi 
hulele câte vor huli, şi să-i vindece de toate beteşugurile lor pe 
cei ce se vor apleca să creadă Mie prin propovăduirea lor, dar 
celor necredincioşi ei nu puteau să le facă nici un bine din pri- 
cina lipsei din ei a duhului duios, prin care omul se mlădiază 
la orice strigare, la orice chemare. 

M-am arătat după învierea Mea ucenicilor Mei, iar ei 
aveau duhul duioşeniei în ei şi M-au primit înviat, dar ucenicul 
Toma nu era cu ei la prima Mea arătare după înviere, şi s-a 
umplut de dor în el ca să Mă vadă. La opt zile apoi, când era 
şi el lângă ceilalţi ucenici, strânşi mănunchi cum stăteau ei 
atunci, iarăşi M-am arătat în mijlocul lor zicându-le duios: 
«Pace vouă!», şi apoi am luat degetul lui Toma şi l-am pus în 
coasta Mea şi în mâinile Mele străpunse de cuie şi l-am mân- 
gâiat pe el şi i-am spus să fie credincios, şi nu necredincios, şi 
l-am numit fericit, şi i-am mai spus că mai fericiţi vor fi decât 
el cei ce nu au văzut şi au crezut. 

O, fiilor, numai cei cu duhul duios sunt cei ce cred lu- 
crărilor Mele între oameni. Păstraţi-vă în duhul duioşeniei, tată, 
păstraţi-vă în credinţă, fiilor, şi păstraţi-vă credinţa, căci ea tre- 
buie păstrată cu mare putere şi lucrare pentru puterea ei, pentru 
ca să rămână ea în voi şi cu voi. O, cum veţi face aceasta? Iată 
cum. Căutaţi, tată, să nu vă îndoiţi întru adevărul venirii Mele 
la voi cuvânt, şi de la voi peste pământ. Orice ar trece peste 
voi, prin orice aţi trece voi, orice v-ar încerca pe voi, nu căutaţi 
să vă faceţi rost de îndoială sau de sminteală, tată, ci păstraţi-vă 
în duhul cel duios, fiilor. Ce face duhul cel duios în voi? O, el 
iubeşte, el iartă, el mângâie, el poate pentru Mine şi pentru 
fraţi, el este statornic prin toate ispitele, el are blândeţea în firea 
lui, el este duh din Duhul Meu, căci iartă şi se jertfeşte fără să 
ostenească şi vede ca Dumnezeu, Căruia toate îi sunt cu putinţă 
şi nu cu neputinţă. O, fiilor, ce este cu neputinţă vouă este cu 
putinţă la Mine, tată. Nu uitaţi acest dulce cuvânt al Meu şi fiţi 
ca Dumnezeu, tată, cu putinţă vouă să fiţi duioşi unul pentru 
altul pentru iertare şi pentru iubire şi pentru mângâiere, căci 
Eu mângâierea şi îmbrăţişarea le-am dat ucenicilor Mei cei 
întristaţi şi descumpăniţi pentru ispita care i-a încercat pe ei în 
credinţa lor în vremea pătimirii Mele pentru salvarea omului. 
O, aşa să aşteptaţi voi izbăvirea când sunteţi îndureraţi şi 
încercaţi de dureri. Ca ucenicii Mei să staţi strânşi mănunchi 
într-un singur duh şi să aşteptaţi mila şi îmbrăţişarea Mea cu 
voi. Fiţi duioşi şi miloşi, căci când Eu Mă mâniam pentru ne- 
credinţa celor învârtoşaţi, spunându-le aspru pedeapsa necre- 
dinţei lor, dădeam prin aceasta să-i trezesc din rătăcirea lor şi 
să ia ei bine seama ca să nu fie pedepsiţi de înseşi faptele lor, 
de însuşi duhul lor învârtoşat, iar Duhul Meu duios Mă umplea 
de milă pentru ei. O, fericiţi sunt cei ce văd şi apoi cred, dar 
fericiţi şi mult mai fericiţi sunt cei credincioşi, cei duioşi, căci 
duhul cel duios este cel ce poate totul prin credinţa cea din om, 
fiilor. Amin. 

O, Mi-e milă de tine, popor român! Grăiesc iarăşi cu tine, 
tată, şi stau cu cartea deschisă între Mine şi tine ca să te vestesc 
prin ea să faci voia Mea pentru salvarea ta, şi ca să te mângâi şi 
să te îmbrăţişez dându-ţi mângâierea Mea. Ţi-am vestit ţie voia 
Mea şi ţi-am dat s-o lucrezi înaintea Mea pentru viaţa ta. Te-am 

povăţuit, tată, să faci trei zile de post (28, 29, 30 aprilie - n.r.) şi 
ca să primeşti ţi-am deschis veghea, tată, dar nu te teme când 
Eu te strig spre voia Mea chemându-te cu asprime spre credinţă 
şi spre împlinire. Ţi-am vestit zile de post, şi apoi am clătinat 
pământul sub tine, şi tu te-ai temut şi te temi. O, dar pământul 
grăieşte şi el cu tine pe limba lui şi se aşează lângă Mine ca să 
te îndemne şi el să iei în socoteală limba Mea, grăirea Mea de 
peste tine, tată, prin care îţi cer ascultare de cuvântul Meu pen- 
tru paza ta cea de la Mine, fiu român. O, nu aţâţa mânia Mea 
prin neascultarea ta dacă ai da să nu asculţi ruga Mea pentru 
viaţa ta! Braţul Meu duios se desface peste tine pentru ocrotirea 
ta, dar ascultă tu de Dumnezeu, tată, şi caută după cuvântul Meu 
din mijlocul tău şi ia-1 pe el de pe masa poporului Meu pe care- 
1 hrănesc Eu pe vatra ta cu tot cuvântul care iese din gura Mea 
ca să stea el înaintea Mea şi să Mă ajute pe Mine pentru salvarea 
lui şi a ta, popor român. Dă din gură în gură vestea postului cel 
de trei zile pe vatra ta, căci ţi-am cerut aceasta pentru izbăvirea 
ta, şi apoi tu să urăşti păcatul, tată, dar fii credincios pentru ca 
să Mă primeşti. Şi dacă vrei să ajut Eu credinţa ta, fă ca Toma 
şi vino şi vezi lucrarea Mea de cuvânt, dar vino cu duioşie şi 
vino cu umilinţă şi cu pocăinţă, şi nu cu ispitire ca fariseii din 
vremea aceea, când Eu îi vindecam pe toţi neputincioşii şi când 
fariseii îmi spuneau că Mi-am ieşit din fire şi că am demon pen- 
tru puterea cu care făceam Eu atâta bine peste neputinţele 
oamenilor. O, dar acum e vremea credinţei cea împotriva ne- 
credinţei de pe pământ, credinţă pe care Eu le-am ajutat-o oa- 
menilor cu tot ceea ce am lucrat atunci atât de minunat, 
dovedindu-Mă prin toate că sunt Dumnezeu adevărat din Dum- 
nezeu adevărat, jertfmdu-Mă pentru om cu moarte pe cruce şi 
înviind apoi pentru învierea lui, căci pentru om am murit Eu şi 
pentru om am înviat apoi. Amin. 

O, cei ce s-au sfinţit cu trupul în vremea lor de pe pă- 
mânt pentru credinţa lor în Mine, aceia sunt acum întru cele 
cereşti şi sunt sfinţii Mei, şi sunt, şi sunt cei vii, iar cei ce sunt 
cu trupul sunt mărginiţi din pricina trupului şi a vederii trupu- 
lui, vedere mărginită ca şi trupul, dar cei ce au trecut hotarul 
desfiinţându-1 pe el, aceia văd ca şi Dumnezeu şi văd pe cele 
ce nu se văd din pricina mărginirii vederii trupului omului. O, 
fericiţi sunt cei ce văd, dar iată, mai fericiţi sunt cei ce cred şi 
ajung apoi să vadă ei ca Dumnezeu! Amin, amin, amin. 

O Domnul meu şi Dumnezeul meu Cel 
^duios! O, Doamne, eu Ţi-am fost ucenic 
duios, duios, şi inima mea ardea de râvnă ca să Te înţeleg prin 
toate tainele Tale adânci şi ca să Te trăiesc, Doamne, din plin, 
şi ca să ai Tu cald în mine, în locaşul meu, cu care m-am dat 
Ţie cu dor ca să-l umpli de dor. îi doresc pe fiii Tăi de azi plini 
de dor. îi doresc pe oameni cu dorul Tău aprins în ei, fericiţii 
Tăi îi doresc, şi le doresc să aibă parte de rodul cuvântului Tău 
cel proorocesc, prin care Tu ai spus atunci când eu Te-am dorit 
îmbrăţişat cu mine pentru ca să-Ţi unesc cu mine ranele, 
Doamne, şi mi-ai spus: «Fericit eşti tu, ucenicule al Meu, că 
M-ai văzut şi ai crezut învierea Mea, dar mai fericiţi sunt şi 
vor fi cei ce nu văd şi cred!». 

O, credeţi prin mărturisirea mea, vă spune vouă, tuturor, 
cel ce a pipăit ranele Domnului, rane deschise pe veci de veci 
pe trupul Său cel înviat din răstignire! O, credeţi, fiilor! Eu sunt 
învăţător pentru voi, sunt ca învăţătorul meu Iisus Hristos Cel 
înviat dintre morţi, sunt ca El, învăţător, căci sunt ucenicul Lui 
cel mai mărturisitor între toţi ucenicii care au stat cu El la masă 
după învierea Lui. Credeţi învierii Lui cea pentru voi! Credeţi 
iubirii Lui cu care vă cere să-L ascultaţi pe El cu iubire! Amin. 
O, neam român, să fii ucenic duios şi să nu dai să fii 


cărturar sau fariseu ca să nu-L primeşti pe El, că iată-L pe 
Domnul Cel înviat cuvântând cuvântul venirii Lui pe vatra ta, 
a doua oară venind de lângă Tatăl la om, şi e adevărată venirea 
Lui de azi şi e vestită prin Scripturi ca să fie, şi iată, este. Este 
Domnul cu tine pe pământ, neam român! Fii credincios uceni- 
cului Său care-ţi mărturiseşte aceasta ţie de lângă învăţătorul 
lui, Iisus Hristos Cel înviat. 

Fiţi duioşi, fii români, căci duhul duios în voi vă va da 
putere să credeţi şi să vă izbăviţi de satana şi de necredinţa cea 
rea! îndrăzniţi spre Domnul Cel înviat, Care a biruit lumea şi 
pe stăpânitorul ei! Vă pune Domnul credinţa la încercare, 
îndrăzniţi şi biruiţi-vă, şi veţi fi biruitori, şi numai cei ce se 
biruiesc sunt cei biruitori. O, treceţi din trup în duh, căci duhul 
lumii dă să vă ţină în lume cu duhul şi cu fapta, dar voi fiţi 
biruitori peste lume ca Domnul, ca să fiţi apoi ca şi El, lumină 
a neamurilor pe pământ, ajutându-1 pe om să se lepede de sine 
şi să vină după El. El este împăratul Care cârmuieşte lumea cu 
împărăţie care nu cade, căci împărăţiile împăraţilor pământului 
cad cu tot cu împăraţii lor, şi rămâne numai Domnul împărat, 
şi fericiţi sunt cei ce cred aceasta şi îi slujesc Lui şi împărăţiei 
Lui pe pământ, prin cei credincioşi Lui împărăţie a Sa pe 
pământ, şi care sunt oştenii împărăţiei lui Dumnezeu. Fiţi 
ucenicii Lui, fiţi oştenii Lui şi fiţi fiii Lui, fii români! Fiţi nea- 
mul lui Dumnezeu, fiţi împărăţia lui Dumnezeu pe pământ, fii 
români, neam român, şi aşa nu va cădea împărăţia ta, împărăţia 
lui Dumnezeu din mijlocul tău! Amin, amin, amin. 

O popor român, petrec praznic de înviere 
^şi de cuvânt de înviere, şi petrec cu 
ucenicii şi cu uceniţele Mele pe vatra ta. Peste şapte zile Mă 
aşez cu praznic de înviere cu mironosiţele învierii la masa cu- 
vântului Meu din mijlocul tău, şi te voi învăţa de la masa Mea 
cuvântul vieţii veşnice, tată. Rămân cu cartea deschisă între 
Mine şi tine, şi tu învaţă să citeşti în ea, fiu român, iar Eu, 
Domnul, te voi lumina. Te voi binecuvânta şi te voi lumina ca 
să te fac lumina Mea peste pământ, numai să fii tu credincios 
Celui ce grăieşte cu tine din ceruri, popor român. Binecuvân- 
tată să-ţi fie credinţa ta cea lucrătoare, cea ziditoare, dar stai 
întru Mine, stai în duhul duioşeniei, neam român, şi duhul 
acesta te va învia, te va înălţa spre slava Mea şi a ta, căci tu 
eşti ţara Mea. Hristos a înviat, ţara Mea, şi tu vei învăţa nea- 
murile învierea! Amin, amin, amin. 

Acum te binecuvintez pe tine, poporul Meu cel din 
români, căci tu, tată, eşti casa Mea de venire şi îmi dai adăpost 
pe pământ când vin, şi din acest cort Eu sunt cu oamenii ca 
să-i învăţ pe ei şi să le fiu lor Dumnezeu. 

Hristos a înviat, poporul Meu de nou Ierusalim pe pă- 
mântul român! Pace ţie pentru ca să fii ajutorul Meu, aşa cum 
Eu sunt ajutorul tău mereu, mereu, tată. Hristos a înviat, şi din 
mijlocul tău, Eu, Domnul Cel înviat, învăţând voi învăţa nea- 
murile de pe pământ învierea, şi mulţi se vor scula şi Mă vor 
întâmpina pentru venirea Mea, iar Eu le voi da lor slava Mea, 
aşa cum ţie ţi-o dau, poporul Meu. Amin, amin, amin. 

13/26 aprilie 2009 

Duminica a treia după Paşti, a mironosiţelor 

Omul nu vrea să trăiască pe pământ cu Dumnezeu. Credinţa şi nă- 
dejdea nu folosesc omului când el este lipsit de iubire. Cel fără du- 
rere pentru Dumnezeu pleacă în lume. 

A ceastă lucrare de cuvânt este lucrarea cuvântului 
Tatălui şi al Fiului şi al Sfântului Duh. Amin. 

Eu sunt Domnul Iisus Hristos, Fiul şi Cuvântul Tatălui 


Anul 2009 

Savaot, şi cobor pe pământ pe nori de cuvânt, şi mii de mii de 
heruvimi Mă poartă spre ieslea cuvântului Meu din mijlocul 
neamului român, şi Tatăl este în Mine, iar Eu sunt în Tatăl când 
grăiesc în cer şi pe pământ deodată, şi glasul Meu umple cerul 
de slavă, iar sfinţii şi îngerii se hrănesc cu tot cuvântul care 
iese din gura Mea. Amin. 

Cobor pe pământ cuvânt în zi de sărbătoare şi de înviere 
şi dau salutul învierii Mele dintre cei morţi celor ce au venit la 
izvorul Meu de cuvânt: Hristos a înviat! O, veniţi, veniţi la 
masa cuvântului Meu cel dătător de viaţă şi de înviere, căci vă 
pun masă de cuvânt! 

Hristos a înviat! Veniţi la Domnul ca să vă umple de har, 
şi nu veţi plânge pentru aceasta, ci veţi fi răsplătiţi cu bucurii 
cereşti pe pământ, şi în cer apoi. 

„ Hristos a înviat! vă spun vouă ucenicii şi uceniţele 
Mele de acum două mii de ani, martori ai Mei pe pământ, mar- 
torii învierii Mele a treia zi din mormânt, iar Eu, Do mn ul Cel 
înviat, vă hrănesc pe voi pe pământ şi stau cu voi la masă de 
înviere, şi lumea este afară, căci duhul lumii nu are nimic în 
Mine, şi nici Eu în el, şi se sfârşeşte prin el însuşi mereu, 
mereu, fiindcă întru el nu este viaţă, ci este fărădelege, iar 
fărădelegea este deşertăciune şi vânt. Amin. 

O, poporul Meu de la izvor, am intrat la tine prin porţi 
şi M-am vestit cine sunt, şi am întâmpinat apoi pe poporul cel 
venit la izvor. Sunt în mijlocul tău cu masă de cuvânt şi Mă 
dau spre viaţă veşnică celor ce Mă caută nu pentru mâncarea 
cea trupească, ci pentru duhul puterii Mele şi al mângâierii şi 
al iubirii şi al iertării şi al învierii, care iese din gura Mea, iar 
ei sunt cei credincioşi cuvântului Meu, care vine cu norii, pre- 
cum este scris că «El vine cu norii», şi iată, aşa împlinesc. 
Amin. O, şi pe tine te îmbrăţişez cu salutul învierii Mele: Hris- 
tos a înviat, poporul Meu de la izvor! Şi acum punem pe masă 
cuvântul Meu poporului credincios, celui ce crede prin vestirea 
ta cuvântul pe care gura Mea îl izvorăşte în mijlocul tău spre 
tămăduirea neamurilor, dar neamurile de pe pământ fac ceea 
ce au făcut neamurile din vremea lui Noe, cel credincios Mie 
în vremea aceea, pe când ceilalţi îşi vedeau de ale lor şi nu 
dădeau să audă strigarea Mea prin Noe şi nu credeau şi nu 
căutau spre strigarea Mea pentru izbăvirea lor din fărădelegile 
lor, o, nu voiau, aşa cum nici cei de azi nu voiesc să creadă şi 
să caute cu disperare spre salvarea lor pentru ca să nu vină fără 
veste peste ei disperarea, ceasul ispitei, care va să vină să încer- 
ce pe toţi oamenii de pe pământ, precum este scris să vină. O, 
aşa a fost şi când am venit Eu de la Tatăl trup şi cuvânt pe 
pământ ca să-i dau omului lumina cuvântului Meu, şi apoi lu- 
mina învierii Mele, dovada pe care am făcut-o Eu omului că 
sunt Dumnezeu adevărat din Dumnezeu adevărat, aşa cum nu 
voia omul să creadă că sunt. 

O, de ce, oare, nu crede omul şi să se întoarcă la Mine 
apoi şi să fie viu precum sunt Eu? O, nu se întoarce omul la 
Mine! Nici pe vremea lui Noe n-a vrut omul cu Dumnezeu, n-a 
vrut să creadă şi să se izbăvească de păcat şi să ia în el fericirea 
cea nepieritoare. O, nu vrea omul să trăiască pe pământ cu 
Dumnezeu, şi nu cu lumea, nu vrea, ci vrea cu păcatul, aşa vrea 
omul, şi de aceea nu scapă de păcat. O, fericit este cel ce fuge 
de păcat, şi apoi păcatul de el, căci aceluia i se deschid ochii şi 
Mă caută apoi şi Mă găseşte, căci Eu Mă las găsit de el şi îi 
dau lui vederea duhului, şi apoi înţelepciunea cea de sus, spre 
naşterea din nou a lui, şi apoi spre împărăţia Mea înăuntrul lui, 
şi iată, aşa este naşterea cea de sus a omului căzut, şi nu sunt 
pe pământ călăuzitori oamenilor ca să le arate lor calea vieţii, 
care nu este de pe pământ, ci este din cer pentru om. 


O, ce mult cuvânt am acum, cu care aş voi să stau de 
vorbă cu voi, cei credincioşi ai Mei de azi şi de mâine, şi care 
veniţi la izvorul Meu de cuvânt! O, ce mult Mă mângâiaţi voi, 
cei care credeţi venirea Mea de azi şi vă strângeţi lângă glasul 
Meu de la izvor! Vă scriu alături cu cei ce au crezut Mie în 
vremea trupului Meu pe pământ cu oamenii acum două mii de 
ani şi vă hrănesc aşa cum îi hrăneam pe ei atunci, şi vă hrănesc 
pe voi aşa cum Mi-am hrănit cincizeci de ani pe poporul Meu 
de azi, pe cel care a stat cu Mine şi pe cel care n-a mai stat 
apoi, ci s-a dus iarăşi într-ale lui şi M-a părăsit, aşa cum şi 
acum două mii de ani mulţi veneau şi mulţi Mă părăseau apoi, 
smintindu-se întru Mine şi căzând de la pieptul Meu. O, ce 
puţini, ce puţini au crezut şi atunci, de au venit lângă Mine şi 
lângă suferinţa Mea cea pentru om! Trei ani şi jumătate au 
venit la Mine cu miile ca să le vindec beteşugurile prin puterea 
Mea de cuvânt împotriva neputinţelor oamenilor, dar ca să Mă 
iubească şi să Mă urmeze apoi pentru durerile Mele de la ei, 
nu veneau, o, nu veneau, aşa cum nici azi nu vin nici măcar 
cei pe care i-am iertat de păcatele lor ca să stea cu Mine apoi 
şi să se facă şi ei vindecători ai ranelor Mele atât de adânci în 
fiinţa Mea cea duioasă după om. 

îmi amintesc acum, aici, între voi, cu voi la masă îmi 
amintesc de păcatul lui Iuda, care nu s-a bucurat, ci s-a întristat 
că s-a risipit pentru Mine o litră de mir foarte scump, de nard 
adevărat, cu care Maria, sora lui Marta, a uns picioarele Mele, 
şi când ucenicul Meu, Iuda, care avea să Mă vândă, s-a ridicat 
între toţi şi a zis: «De ce nu s-a vândut mirul acesta cu trei sute 
de dinari, iar banii să fie daţi la săraci?». O, nu-i păsa lui de 
săraci, aşa cum nici de Mine nu-i păsa, ci îi păsa de el, căci el 
era cel care ţinea punga cu bani şi trăgea la o parte pentru el 
din cele puse în ea. O, cum să nu Mă doară de la neiubirea 
omului, când Eu îl miluiesc atât de mult pe el, iar el pe Mine 
nu Mă miluieşte nici măcar în durerile Mele de la el? Eram 
atunci plin de durere, şi sufletul Meu era întristat de moarte, 
iar mai-marii preoţilor făceau sfat pentru moartea Mea pentru 
că l-am înviat pe Lazăr, ba şi pe Lazăr să-l omoare s-au sfătuit 
ei, ca nu cumva să creadă în Mine dintre iudei şi să plece din 
sinagogă, şi apoi Iuda şi-a pus de gând să Mă părăsească şi să 
se dea de partea mai-marilor preoţilor şi să-şi aleagă aşa viaţa 
mai departe pentru el, şi n-a rămas de partea Mea Iuda, căci el 
nu Mă iubea, ci doar mărirea pământească o iubea, iar Eu 
măriri pe pământ pentru ai Mei nu aveam, ci aveam să-i îmbrac 
pe ei cu Duhul Sfânt ca şi pe Mine, iar altfel nu, şi s-a dus apoi 
Iuda şi s-a unit cu cei necredincioşi şi a luat cu aceştia apoi 
plata necredinţei, şi a rămas el pildă rea pe pământ de atunci şi 
până azi, căci neiubirea de Dumnezeu când El ţi Se descoperă, 
aceasta duce pe cel nerecunoscător la plata cea rea a necre- 
dinţei şi a necredincioşiei faţă de iubirea Mea cea pentru om. 

Voi, cei adunaţi la izvorul Meu de cuvânt, veniţi, tată, 
veniţi mereu, veniţi şi învăţaţi iubirea cea pentru Mine, din care 
creşte credinţa în voi, şi apoi nădejdea în cele făgăduite de 
Mine pentru cei credincioşi, căci iubirea este cea care poate. 
Dacă Iuda o fi avut credinţă şi nădejde, la ce i-a folosit lui aces- 
tea dacă iubire n-a avut pentru Mine? O, cel ce Mă iubeşte pe 
Mine nu se mai iubeşte pe sine, şi acela este cel ce vine, iar 
altfel nu se cheamă că vine cel ce vine la Mine. O, fiilor, puţini 
au fost cei ce M-au iubit şi atunci, puţini, puţini, iar credinţa 
în Mine pâlpâia şi aceea în ei! 

Mă mângâi când am cui să-i spun durerea Mea cea de 
ieri şi cea de azi, şi de aceea atât de aproape grăiesc vouă de 
Duhul Meu Cel durut, şi vă învăţ pe voi cum să vă fie credinţa 
şi iubirea ca să nu le pierdeţi, tată. O, să ardă inimile în voi 

când vă grăiesc, iar Eu voi arde în ele atunci, căci Eu le-am 
grăit celor cu care am călătorit spre Emaus după învierea Mea, 
desluşindu-le lor Scripturile cele despre Mine, iar ei au mărtu- 
risit şi au spus apoi: «Oare nu ardea inima în noi când El ne 
grăia pe cale?». 

îmi împărţeam durerea cu ucenicii şi cu uceniţele Mele 
atunci şi Mă mângâiam în durerile Mele de la om, iar ei au 
învăţat de la Mine duhul mângâierii pentru Dumnezeu şi pentru 
om, duhul cel duios, care n-are nimic în lumea aceasta. S-au 
dus uceniţele Mele la mormânt ca să ungă trupul Meu cel răs- 
tignit, căci le durea pentru Mine, şi au găsit dată la o parte pia- 
tra de pe gropniţa în care am fost pus, iar îngerul Meu le-a 
vestit lor învierea Mea şi vestea că Mă voi arăta lor, şi fericiţi 
au fost atunci cei credincioşi cuvântului Meu spus lor mai di- 
nainte, căci apoi au văzut ei împlinirea lui. 

O, tată, vă învăţ să credeţi în cuvântul Meu ca să-i vedeţi 
apoi împlinirea, fiilor, şi vă învăţ prin iubire să credeţi, căci 
fără de iubire pentru credinţa voastră în Mine vă duce satana 
să vă clătinaţi şi să părăsiţi calea Mea, căci duhul lumii este 
viclean şi slăbeşte puterea cea bună în om. Miros de bună 
mireasmă să fie iubirea din voi, ca mirul cel de nard adevărat, 
şi adevărată să vă fie credinţa, iar Eu, Domnul, vă învăţ cum 
s-o puteţi păstra pe ea. O, numai cei duruţi de Mine şi pentru 
Mine, numai aceia sunt cei ce Mă iubesc şi nu Mă părăsesc, şi 
nu se smintesc întru Mine cei ce Mă iubesc, şi i-am spus omu- 
lui că dacă ochiul său este bun, tot trupul lui este bun, iar dacă 
nu este bun ochiul lui, din pricina trupului lui, care nu este bun, 
de aceea nu este bun ochiul lui, şi acela se sminteşte întru Mine 
şi sminteşte şi înjur apoi şi face moarte, şi nu face viaţă în om 
unul ca acela, ci face necredinţă şi îndoială, iar ochiul său nu 
este bun dacă face aşa. 

O, fiilor veniţi la izvor, luaţi din Duhul Meu, căci Duhul 
Meu este bun şi face bine celor buni şi celor răi. Fiţi ochi şi 
urechi la cuvântul Meu când vi-1 dau ca să-l trăiţi, şi apoi bucu- 
raţi-vă pentru Mine, nu pentru voi, căci duhul iubirii de sine 
are o şiretenie atât de subţire cât omul nu pricepe, şi el cere în 
om pentru om, dar voi învăţaţi de la Mine să vă bucuraţi pentru 
Mine şi să Mă iubiţi pe Mine, ca să pot Eu să vă iubesc pe voi, 
şi nu voi să vă iubiţi pe voi, iar iubirea Mea pentru voi are 
mare, mare înţelepciune pentru fiecare din voi, după cum vă 
este de folos pentru Mine, fiindcă om cu om nu seamănă, iar 
Eu am grijă să-i dau omului pe cele de folos lui cu Mine, şi e 
bună măsura Mea, fiindcă sunt Cel Care îl văd pe om. O, fiilor, 
cel ce crede aşa în Mine nu-şi va pierde plata, căci omul trebuie 
să fie încrezător în Dumnezeu şi în măsura lui cea bună pentru 
om, şi omul trebuie să ştie cum să-L ia pe Domnul de viaţă a 
sa şi să rămână el în viaţa aceasta. Eu Mi i-am învăţat mult pe 
ucenicii şi pe uceniţele Mele, şi i-am învăţat pe toţi cei care au 
iubit să înveţe, iar cei ce au învăţat s-au făcut învăţători peste 
mulţi apoi, şi au greşit tot mai puţin apoi cei ce s-au făcut 
învăţători pentru Mine peste mulţi, căci cine lucrează, acela 
învaţă să lucreze, şi nu învaţă cel ce nu lucrează, şi este gol şi 
fără de veşmânt unul ca acela şi se vede goliciunea lui, căci 
mereu şi-o arată. 

O, voi, cei ce M-aţi iubit în vremea aceea a durerii Mele 
între oameni, iată cum staţi aşteptând să vă dau rând şi să 
mărturisiţi iubirea credinţei voastre! O, ce greu cred cei de pe 
pământ părtăşia Mea cu omul pe pământ şi în cer, în cer şi pe 
pământ apoi cu cei din cer! Pe toate le mai poate omul, dar ca 
să creadă în cele lucrate de Mine în cele ce se văd şi în cele ce 
nu se văd nu-şi pune omul mintea, căci este plin de sine omul, 
iar Eu nu mai încap şi Eu în el. O, fiţi mărturisitorii Mei peste 


cei credincioşi de pe pământ, fiilor şi fiicelor cereşti! V-am dat 
cerul, tată, fiindcă M-aţi iubit pe pământ pe Mine, Cel din cer 
venit atunci pe pământ la voi. Hai, arătaţi-vă bucuria pentru 
care aţi crezut şi v-aţi trudit pe calea durerilor Mele cu voi şi 
pentru voi, căci Eu pe ai Mei pe pământ i-am iubit mai înainte 
de întemeierea lumii, şi taină greu de priceput este această 
taină, pe care o voi desluşi Eu curând, curând, spre bucuria 
multora din cei ce Mă iubesc cu milă pentru durerile Mele de 
la om. Şi acum, fiţi mărturisitori, tată, şi fiţi mângâiere ca şi 
Dumnezeu. Amin, amin, amin. 

F ii şi fiice ale mângâierii cea pentru Tine 
pe pământ ne-am făcut, Doamne, şi dulce 
ne-a fost viaţa prin tot amarul Tău de pe pământ, pe care l-am 
purtat cu dulce în inimioare, ca şi suferinţa Ta cea pentru noi, 
căci Tu pe cruce ai suferit pentru noi. N-am voit să mai suferim 
decât pentru Tine apoi, căci înainte de suferinţa Ta cea pentru 
noi, ucenicii şi uceniţele Tale, noi n-am fost cu totul fierbinţi 
pentru suferinţele Tale, şi mulţi din noi am fost îndoielnici şi 
reci, şi am fost mici cu vederea şi cu inima din noi pentru vede- 
rea Ta, pentru salvarea cu care ai venit să ne-o dai, şi eram 
puţini, puţini de tot prin lumea rea, care Te prigonea, căci nu 
dădea să Te cunoască, şi pentru aceasta Ţi-a dat răstignirea, şi 
cu ea învierea apoi, căci Tu Te-ai ridicat cu slavă din mormânt, 
iar noi am mers apoi şi le-am spus tuturor că Hristos a înviat. 
Suntem mărturisitorii învierii Tale, şi de atunci şi până azi măr- 
turisim prin Scripturi viaţa şi moartea Ta şi slava Ta cea prin 
înviere apoi. Am greşit la cer şi înaintea Ta în fel şi chip atunci, 
şi apoi Tu ai plecat la Tatăl şi ne-ai mărit credinţa şi iubirea şi 
ne-ai lăsat urmaşi ai Tăi pe pământ şi am născut fii. Cei ce cred 
în Tine sunt cei ce nasc fii pentru împărăţia Ta, şi nu sunt alţii 
cei ce cred în Tine, iar cei ce nu nasc fii pentru Tine sunt şi vor 
fi ruşinaţi de însăşi nerodirea lor. Cei ce nu nasc fii Ţie sunt ca 
şi o căsnicie fără de copii, fără de urmaşi, fără de rod, şi sunt 
sterpi, iar noi le spunem fiilor poporului Tău de azi să fie rodi- 
tori în mijlocul oamenilor, căci Tu când l-ai zidit pe om ai spus 
apoi: «Fiţi roditori şi vă înmulţiţi şi umpleţi pământul şi supu- 
neţi-!, şi stăpâniţi peste toate vietăţile care se mişcă pe pământ 
şi în cer şi în ape!», şi ai mai spus apoi: «Vă dau toate ierburile 
care au sămânţă în ele şi toţi pomii care au roade cu sămânţă 
în ele, şi aceasta să fie hrana voastră», dar omul n-a ascultat 
de Dumnezeu şi a păcătuit mereu, şi I-a părut rău lui Dumnezeu 
că l-a făcut pe om, fiindcă omul a pierdut prin neascultare toată 
înţelepciunea cea din cer şi a căzut pe pământ, şi mintea lui a 
rămas pe pământ. Ai venit acum două mii de ani Tu, Fiul Tatălui 
Savaot, Tu însuţi, Doamne, ai venit, ca să-i ridici omului mintea 
spre cele din cer, şi puţini, puţini de tot pe pământ şi-au ridicat 
atunci privirea spre Tine ca să înveţe de la Tine, iar noi voim 
să-Ţi cerem iertare pentru puţina noastră credinţă şi iubire pen- 
tru Tine atunci când erai atât de măreţ în cuvânt şi în faptă, şi 
apoi în suferinţa Duhului Tău, şi apoi în suspin şi dureri, şi pe 
cruce apoi, Doa mn e. Suntem la masă de învăţător cu ucenici în 
mijlocul puţinului Tău de azi popor credincios, care stă prin 
credinţă, Doamne. îl povăţuim pe el să înveţe să fie, şi să iu- 
bească durerea ca să fie, căci cel fără durere pentru Dumnezeu 
nu stă cu Tine, ci se duce la nedureri, zice el, dar viaţa pe pă- 
mânt e tot o durere peste tot, iar cea mai dulce de dus durere 
este cea pentru Tine, Doamne, şi este slavă. Stăm la masă sfân- 
tă, şi pe ea cuvântul Tău de azi, cu ucenici de-ai Tăi de ieri şi 
de azi, dar, Doamne, să stăm cu poporul venit la izvor, şi apoi 
să grăim noi mult cu el, căci dorul nostru de mărturisire arde în 
cer, şi dorul nu se stinge decât pe pământ. Şi dă-ne Tu cuvânt 
apoi ca să ne dăm lor mult cuvânt, căci orice ucenic desăvârşit 

este, Doamne, ca şi învăţătorul său. Amin. 

A şa vom lucra, vă răspund Eu, Domnul, 
ucenici din cer, la masa Mea împreună 
cu voi în zi de sărbătoare pentru voi. Stăm la masă cu poporul 
cuvântului Meu de azi şi privim la lucrul său din ziua aceasta 
ca să grăim pe viu apoi pe cele ce se aşează pe masă din gura 
Mea şi din gura lor, iar uceniţa Marta, cea care acum două mii 
de ani Mi-a cerut socoteală pentru ascultarea de Mine a Măriei, 
sora ei, se smereşte de atunci şi până azi în cer pentru cuvintele 
pe care Mi le-a spus atunci cu duh răzvrătit când Mi-a spus: 
«Doamne, sora mea m-a lăsat singură să slujesc. Nu socoteşti 
că trebuie să mă ajute?». «O. nu, Marta. Ea şi-a ales partea 
cea bună, partea care nu se va lua de la ea», aşa i-am răspuns 
Eu ei atunci, iar acum ea vede în cer greşeala ei cea de atunci 
şi vă îndeamnă pe voi, copii din porţi, să deosebiţi între ucenici 
şi pentru lucrul cel pentru Mine, şi numai pentru el, căci voi 
sunteţi sub greul cel pentru vestirea Mea peste pământ, iar gri- 
jile pentru poporul sfinţit sunt multe, multe, tată, şi vă lasă pe 
voi fără ucenici, fără ajutor pentru lucrul cel care rămâne, cel 
care nu se va lua de la voi şi de la poporul Meu. O, e mare, 
mare nevoie de vestire a Mea peste pământ, tată. Vin sfinţii din 
cer cu Mine şi mărturisesc pe pământ la masa cuvântului Meu 
de la voi, iar cei de azi ucenici ai Mei, care se aleg să facă lu- 
crul mărturisirii venirii Mele, trebuie să fie numiţi de Mine prin 
voi, şi nu fără de trimitere să facă ei lucrarea aceasta, ci după 
Mine să lucreze ei, şi după cum Eu cuvintez. Amin. 

Şi acum, în zi de praznic de ucenici şi de uceniţe din cer 
şi de pe pământ laolaltă, Eu, Domnul, binecuvintez lucrarea 
Mea cu voi, şi a voastră cu Mine, şi între ucenici lucrare de cu- 
vânt, şi fiţi, tată, vioi, căci voiesc să vadă cei din cer ucenici ai 
Mei creşterea voastră din cuvântul Meu cel de ieri şi cel de azi 
peste voi. 

în mijlocul celor veniţi la izvor în zi de sărbătoare, hai 
să lucrăm, iar Tatăl să vadă, fiilor. Eu sunt în Tatăl, şi Tatăl în 
Mine este, şi Eu sunt în voi, şi din voi în ucenici, şi binecu- 
vântată să fie grăirea cea de azi între Mine şi voi, între voi şi 
Mine, între ucenici şi ucenici în numele Meu la masa Mea de 
cuvânt cu voi, şi a voastră cu Mine. Amin. 

Elai, poporul Meu, hai să lucrăm, hai, căci Tatăl ne 
priveşte! Amin, amin, amin. 

* 

A cum, ucenici şi uceniţe, voi, cei care aţi fost pe 
pământ împreună cu Mine şi aţi suferit pentru 
credinţa voastră în Mine, Cel prigonit de lume şi de necredinţa 
ei, şi apoi aţi venit cu cerul cel purtat în voi, după ce aţi ştiut 
de la Mine că este răsplată cerul pentru cei ce-1 poartă în ei pe 
pământ, acum, iubiţii Mei atunci şi acum la fel ca şi atunci, hai 
să Ne revărsăm şi să umplem de Duh Sfânt şi de har izbăvitor 
pe cei ce s-au strâns şi se tot strâng mereu la gura izvorului 
Meu de cuvânt, care dă să înnoiască lumea sub susurul lui cel 
chemător, sub mângâierea lui, căci numai cel ce nu-1 ştie pe el 
şi gustul lui cel plin de cerul cel mângâios, numai acela poate 
să stea departe de răcoarea de suflet pe care el o împarte celor 
ce Mă iubesc cu dor pe pământ, aflându-Mă din unul în altul 
că sunt cuvânt pe pământ şi că grăiesc cu omul prin el, prin cu- 
vântul Meu cel ce cheamă la înviere. 

Şi acum, voi, cei ce aţi stat în ziua aceasta la masa Mea 
de cuvânt pentru mângâiere şi pentru înţelepciunea cea de sus 
peste voi, învăţaţi să ştiţi cum se vine la izvor, cum se stă cu 
Mine când vin cuvânt pentru cei ce se hrănesc cu el, cum se ia 


din el, şi apoi învăţaţi, fiilor, ce trebuie să fie apoi cel ce ia din 
gura Mea şi cum să se împartă el cu cele dinăuntru şi cu cele 
din afară ale lui spre viaţa celor din jurul lui, căci viaţa din om 
este comoara pe care Eu, Domnul, voiesc s-o am pe pământ 
comoara Mea, oglinda în care Eu să Mă văd cum sunt în om, 
şi prin care să Mă vadă oamenii de pe pământ cum sunt şi să 
Mă poată cunoaşte prin cel ce Mă poartă în el pe pământ cum 
sunt Eu. 

Omul este casa lui Dumnezeu, casa Mea. Eu de aceea 
am zidit această casă atunci când am zidit-o, şi ca s-o am apoi 
am zidit-o pe ea şi ca să Mă folosesc de ea. Când omul aude 
aceasta, atunci poate el să socotească păcatul său, nedreptatea 
pe care el Mi-a făcut-o şi Mi-o face, păcat pentru care vine 
peste om pedeapsă pe potrivă, căci omul este vinovat de acest 
păcat. Dau să Mă judec cu omul şi să-l iert apoi, dar trebuie 
să-Mi dea dreptul înapoi ca să-l iert. 

Când omul se naşte Eu îi dau în dar sufletul, aşa cum 
i-am dat şi lui Adam suflet viu când l-am zidit. Sufletul omului 
este parte din fiinţa Mea, suflarea Mea, care intră în cel ce se 
naşte cu trup pe pământ, om şi orice altă vieţuitoare cu suflet 
viu. O, nu numai că omul Mi-a luat casa, şi fiecare om face 
acest păcat, dar Mă şi prinde sub vină, aşa cum M-au prins 
iudeii de M-au dat spre osândire păzindu-şi împărăţia, după 
cum judeca mintea lor. O, iată ce face omul cu Dumnezeu, cu 
Cel ce a făcut cerul şi pământul şi tot ce este între pământ şi 
cer şi pe om apoi ca să fie locaş al Domnului, viaţă şi mişcare 
a lui Dumnezeu! 

Să plângi, omule, când auzi de la Dumnezeu ce ai făcut 
tu înaintea Lui de când El te-a zidit şi până azi! Să plângi şi să 
cauţi să-ţi vii în fire şi să te socoteşti pentru păcatul tău, pentru 
dreptul pe care Mi l-ai luat de M-ai lăsat fără de tine şi ţi-ai 
făcut împărăţie pe pământ, cu care stai împotriva Mea, că nu 
Mi-ai luat numai casa, ba Mi-ai luat pământul tot, şi nu ţi-a 
fost de ajuns, că te-ai suit apoi şi în văzduh cu toate făcăturile 
tale cele spre slujirea ta, şi care se vor năpusti ca nişte arme 
duşmane curând, curând împotriva ta, căci tu spui: „Am de 
toate, şi sufletul meu se desfată “. O, bucuria omului se preface 
în plâns la capătul ei, căci omul se bucură fără Dumnezeu pe 
pământ, şi e nălucă bucuria omului, nălucă fără de trup în 
trupul omului. O, voiesc să fiu judecător blând cu omul, cu cel 
ce Mi-a luat dreptul şi casa şi locul de sub ea. 

Blând vin la tine, omule, şi tot aşa îţi şi grăiesc, şi dau 
să te povăţuiesc să te fereşti de nimicirea ta, căci păcatul cel 
împotriva lui Dumnezeu te-a nimicit şi te nimiceşte, fiindcă 
omul care nu se face casă lui Dumnezeu este duşmanul lui 
Dumnezeu, om care se nimiceşte pe sine sub vina pe care o 
poartă. Grăiesc cu tine, omule, în mijlocul unui popor credin- 
cios Mie şi care învaţă să se dea înapoi lui Dumnezeu ca să i 
se şteargă vina prin care omul îl duşmăneşte pe Domnul în 
însuşi trupul său. Grăiesc ţie, omule, cu ucenicii şi cu uceniţele 
Mele de acum două mii de ani, când, venind Eu de la Tatăl pe 
pământ la om, M-am făcut om şi am crescut şi am făcut înain- 
tea omului dovada dumnezeirii Mele, om şi Dumnezeu, su- 
ferind pe pământ până la moarte pe crucea dată Mie de om ca 
s-o duc, şi atunci omul a fost judecat şi încă o dată osândit, o 
dată pentru că Mi-a luat casa şi încă o dată pentru că a ucis pe 
Moştenitorul ei. 

Omul trebuie să fie casa Mea pe pământ. O, fii hrăniţi 
din cuvântul Meu, învăţaţi, tată, să-Mi fiţi casă caldă şi curată, 
slujitori ai Mei să fiţi în ea, iar Eu să vă fiu Stăpân. Voi casă, 
iar Eu Stăpânul, aşa să fiţi voi cu Dumnezeu, căci aşa a fost să 
fie când Eu l-am zidit pe om! O, fii strânşi la izvor, acum veţi 

sta cu ucenicii şi cu uceniţele Mele, cei de acum două mii de 
ani, căci dorul lor de mărturisire arde în cer, şi dorul nu se stin- 
ge decât pe pământ. Fiţi casă celor din cer, fiţi primitori de oas- 
peţi, fiţi iconomi plini de credincioşie, căci cei din cer învaţă 
pe cei de pe pământ duhul credincioşiei, duhul cel curat pentru 
cei ce sunt casa Iui Dumnezeu pe pământ. Amin, amin, amin. 

ŢP n cor de Duh Sfânt rostim cuvânt, Doam- 

JX, ne, căci Tu ne-ai îmbrăcat pe noi în Duhul 
Sfânt, în puterea cea de sus după ce Te-ai dus la Tatăl prin în- 
vierea şi prin înălţarea Ta apoi iarăşi în Tatăl, din Care purcezi 
şi prin Care Te slăveşti, slăvindu-L pe El întru Tine. Acum două 
mii de ani în Ierusalim S-a coborât după cincizeci de zile de la 
învierea Ta Duhul Sfânt al Tatălui şi al Fiului Său peste ucenicii 
şi uceniţele Tale, peste cei ce au suferit cu Tine şi pentru Tine 
ca să Te vesteşti Tu Dumnezeu adevărat din Dumnezeu adevă- 
rat, crezut de noi că ai venit din cer pe pământ după om. Ne-ai 
învăluit atunci în puterea Duhului Sfânt, iar pe cei adunaţi în 
Ierusalim în ziua aceea i-ai dăruit cu duhul înţelegerii şi al cu- 
noaşterii tainelor Tale, şi au văzut ei atunci limbile de foc, lim- 
bile Duhului Sfânt aşezându-se peste ucenici, iar ei au grăit lor 
apoi în limbile acelea, şi orice neam adunat în ziua aceea la 
Ierusalim auzea şi ştia prin ucenici şi înţelegea tainele Tale, 
tainele Duhului Sfânt, şi a rămas de mărturie ziua aceea, iar 
noi suntem martorii ei. în aşa limbi grăim noi astăzi poporului 
adunat la izvor pentru sărbătoarea noastră în mijlocul lui. 

O, grăirea din cer ar fi să nu se mai sfârşească pe pământ, 
că e vremea ei acum, dar ai nevoie de ucenici, o, Doamne. O, 
necăjit eşti Tu pe pământ acum! Venim cu Tine, îţi venim în 
ajutor noi, cei din cer ucenici ai Tăi, aşa cum Ţi-am fost şi pe 
pământ, ba şi mai mult acum, căci au trecut prin noi atunci toate 
desluşirile tainelor Tale, taine ascunse în Scripturi şi împlinite 
întru Tine toate atunci, căci ne-ai dat apoi înţelepciunea Duhului 
Sfânt, şi cu ea le-am desluşit pe ele, şi am plecat apoi în lung şi 
în lat de la margini la margini pe pământ ca să vestim despre 
Tine pământul şi pe cei de pe el, şi ne-am făcut apostolii Tăi şi 
minuni de la Tine ne însoţeau ca să ne primească oamenii şi să 
rămână peste timp lucrarea Ta şi lucrarea noastră apoi, iar azi 
iarăşi mărturisim şi chemăm omul să audă, Doamne. Sunt două 
feluri de oameni pe pământ, ca în toate vremurile. Sunt fii ai 
lui Dumnezeu şi sunt fii ai oamenilor pe pământ. Cei ce sunt 
fii ai lui Dumnezeu sunt casa Ta pe pământ, iar cei ce sunt fii ai 
oamenilor, aceia sunt nedrepţi cu Tine şi fac cu trupul lor ceea 
ce voiesc ei să facă şi să fie pe pământ. 

Grăim vouă, poporului de la izvor, şi la toţi cei adunaţi 
în ziua aceasta lângă glasul Domnului, şi ne împărţim în părţi 
tuturor celor de pe pământ şi aşa grăim: 

Nu este pace fără Do mn ul! Nu este pe pământ pace, nu 
este decât cu Domnul pace pe pământ. Vine Domnul pe pământ 
cuvânt şi pace prin cuvânt, vine şi îşi face ucenici aşa cum 
ne-a făcut pe noi ucenici şi uceniţe ale Sale acum două mii de 
ani, şi am rămas cu Domnul în Scripturi mărturisitori ai Săi. 
Voieşte Domnul să facă din oameni nu numai case ale Sale, ci 
şi ucenici să-Şi facă, şi cu ei să-Şi facă venirea Sa, căci este 
Scriptură scrisă că Domnul va veni, că Domnul vine, şi iată-L 
că vine cuvânt nou pe pământ între oameni ca să stea cu ei şi 
să-i ferească pe cei aleşi ai Săi de ceasul ispitei ce va să vină 
pe pământ spre încercare mare. 

Omule, numai Domnul te poate ocroti! Iată-L venind în 
ajutorul tău plin de putere, plin de milă şi de cuvânt mângâios! 
Pe vremea lui Noe a venit puterea Lui peste Noe şi a făcut arcă 
Noe şi a salvat Domnul din ape pe cei credincioşi Lui, puţini, 
puţini de tot printre cei răi de pe pământ atunci. în vremea 


aceasta El însuşi vine, şi vine tainic, vine învăluit în cuvânt, 
dar omul se dă prea mare, prea înţelept, prea deştept şi se taie 
în Scripturi ca în sabie, înţelegându-le după socotinţa omeneas- 
că sau neputând să le desluşească pe ele. O, vine Domnul pe 
pământ îmbrăcat în cuvânt şi citeşte în Scripturi ca să le deslu- 
şească şi să le înţeleagă omul. Nu este om mai fericit pe pământ 
acum ca şi cel ce îl aude şi îl primeşte pe Domnul cu credinţă 
mare, în prag stând ca să-L primească şi să-şi înnoiască credin- 
ţa şi fapta cea pentru venirea Lui. Amin. 

în cor de Duh Sfânt noi, ucenicii şi uceniţele Lui, cei de 
acum două mii de ani, mărturisim că Domnul, Cel înviat dintre 
morţi, Care a stat cu noi după înviere învăţându-ne toate şi 
dându-ne pe Duhul Sfânt, Care ia de la El şi învaţă omul, El 
este Cel ce vine acum în zilele acestea cuvânt pe pământ. Sun- 
tem în nor cu Domnul şi aşa grăim vouă, căci scris este: «El 
vine cu norii, însoţit de sfinţii Săi». Iar vouă, celor adunaţi la 
izvorul Său de cuvânt, vă mărturisim ceea ce am văzut şi am 
auzit şi ceea ce auzim şi vedem acum. Vine Domnul! El este 
Cel ce vine pentru voi cuvânt. N-am fost nici noi iscusiţi să 
vedem şi să înţelegem bine venirea Lui atunci, dar L-am iubit 
fierbinte mulţi dintre noi, şi s-au vărsat râuri de har peste noi 
pentru că îl iubeam pe El fără de linişte în iubirea din noi. Nu 
este iubire mai dulce pe pământ ca şi iubirea de El. Cei ce am 
iubit omeneşte până să-L cunoaştem pe El, L-am iubit apoi pe 
El cu credinţă şi cu credincioşie. Ca flacăra cea mai vie, care 
arde trupul omului până în adânc, aşa s-a mistuit în noi iubirea 
de El, iar suferinţa după El când a plecat la Tatăl pentru noi, 
nu este suferinţă pe pământ ca şi aceea pe care am dus-o noi 
apoi în noi şi am purtat-o după noi pe unde umblam cu vestea 
Lui, şi se mâna din loc în loc în noi suferinţa aceea, de parcă 
vântul cel mai iute ne lua şi ne purta şi ne dădea ca să-L avem 
pe El din Tatăl apoi şi să-L dăm peste tot cu vestea Lui. Nu ne 
mai gândeam unii la alţii, ci numai la El fiecare, căci El trăia 
şi ardea în noi, aşa cum ne-a promis, dorind şi spunându-ne pe 
când era cu trupul cu noi: «Eu foc am venit să arunc pe pă- 
mânt, şi cât aş vrea să se aprindă el acum!». 

O, fraţi mai mici ai noştri, focul acela a căzut peste noi 
din El, foc care mistuie omul şi tot răul din el, ca să fie omul 
casă lui Dumnezeu, casă nouă pentru Domnul. Casa Lui am 
fost noi după ce L-am cunoscut. A luat Domnul foc în noi pic 
cu pic până ce a ars de tot în noi omul cel vechi, şi S-a făcut El 
flacără în noi, şi ea ne mâna din loc în loc şi puteam pentru El, 
iar El putea pentru noi apoi, şi minuni nenumărate se presărau 
pe pământ prin El ca să mărturisească pentru El, iar noi eram 
martori. Păream oameni obişnuiţi între oameni, dar eram focul 
Lui cel aprins pe pământ, iar cine vedea aceasta, gata, se şi 
năştea de sus şi se făcea fiu al lui Dumnezeu între oameni, foc 
al Său pe pământ. O, pe pământ sunt numai fii ai oamenilor, şi 
dintre ei ia Domnul să-Şi facă fii ai Săi. Focul pe care l-a pus 
El în noi ca să ia foc în noi îl dăm acum şi noi celor ce vor să 
fie asemenea Lui aşa cum noi am fost şi suntem. Suntem cei 
vii, căci suntem fiii Celui viu prin înviere. Lumea de pe pământ 
stăruie la noi ca să mijlocim la Domnul pentru ea, că suntem 
cei vii ca şi El. 

O, fii ai oamenilor, înţelegeţi voi că suntem cei vii atunci 
când voi ne cereţi vouă pe noi mijlocitori prin grăirea voastră 
cu noi? Vă îndemnăm pe voi să mergeţi în cete-cete la cei ce 
s-au aşezat peste voi în nume de învăţători ai mântuirii voastre 
cea de la Domnul şi să-i întrebaţi de Do mn ul şi de voi şi de 
Scripturile cele de apoi şi de Duhul Sfânt Mângâietorul, Cel 
promis de Domnul că vine pe pământ, şi să vi le arate ei pe 
acestea, căci s-au pus vouă învăţători. Fiţi curajoşi în credinţă 

şi prin credinţă, căci dacă vă lăsaţi necunoscători şi neştiutori, 
vine peste voi fără de veste ceasul ispitei pentru cei ce nu 
veghează. O, ascultaţi de cuvântul ucenicilor Domnului, căci 
vă grăim vouă. Fiţi cuvânt, fiţi purtători de sfinţenie, şi nu vă 
veţi lepăda de Cel ce grăieşte vouă din ceruri, căci sfinţenia vă 
ajută să-L cunoaşteţi. O, e mare războiul prin cele ce nu se văd 
ale lui! O, e vreme de îndemnare la luptă prin sfinţenie şi prin 
credinţă şi prin rugăciune, căci satana e îmbrăcat pe deasupra 
cu haină de sfânt şi lucrează cu ascundere mare aşa cum numai 
el lucrează, iar ascunderea este întuneric. Treziţi-vă! Vrăjmaşii 
sunt îmbrăcaţi în haine de oaie şi vor fi descoperiţi de sub haina 
lor, căci vine lumina, şi Domnul scurtează zilele de întuneric, 
le scurtează pentru cei aleşi ai Săi, precum este scris prin însuşi 
cuvântul Său cel de acum două mii de ani rostit ca să fie îm- 
plinit peste cei ce vor fi salvaţi de El. Sfinţenie cu duhul şi cu 
trupul, post cu strigare la Domnul, credinţă şi nădejde şi multă 
iubire, pe acestea le hărăzim vouă tuturor. Arme cereşti sunt 
ele. Pe ele le-am purtat şi noi când Domnul ni le-a dat pentru 
biruinţă, când Domnul ne-a îmbrăcat întru El ca să fim ca El, 
biruitori să fim şi nu biruiţi, şi am fost aşa cum El a spus, 
biruitori am fost, şi suntem acum lângă El. Amin. 

O, Doamne mare în cuvânt, aşa am lucrat şi noi în ziua 
noastră de serbare între ai Tăi de azi pe vatra neamului român. 
Ajută-i pe ei să fie mai mult decât noi! Dă-le lor fraţi ajutători 
sporului Evangheliei Tale celei noi, căci ea este cuvântul Tău 
cel de azi, cuvânt nou, iubire nouă, Doamne. Amin. 

Iar eu, acum, ucenicul Tău cel iubit de Tine, Ioan, intru 
cuvânt şi le spun lor cum le-am spus şi ucenicilor de atunci, 
căci aşa le-am spus după ce Tu ai mers la Tatăl: «Vă scriu vouă 
poruncă nouă, ca să umblaţi în lumină, căci întunericul se du- 
ce. Iubiţi-vă frate pe frate, căci cine zice că este în lumină, iar 
pe fratele său îl urăşte, acela este în întuneric până acum, dar 
cel ce iubeşte pe fraţi rămâne în lumină şi sminteală nu este 
întru el, pentru că întunericul nu orbeşte ochii lui». Le-am dat 
porunca aceasta, căci altfel de iubire trebuia să arate cel ce a 
luat din harul Tău cel nou prin noi, ucenicii Tăi. O, eu am 
rămas lângă Tine până dincolo de cruce, fiindcă Iţi eram rude- 
nie, Doamne, dar toţi ucenicii Tăi voim acum să ne mărturisim 
Ţie înaintea poporului Tău de azi lipsurile pe care le-am avut 
pentru întregimea Ta în noi, că stăteam cu Tine şi ne învăţai 
atâta de măreţ toate, şi apoi noi ne duceam din nou şi ne îm- 
plineam nevoile noastre şi căutam să prindem peşte mult ca să 
trăim din munca noastră, iar Tu nu puteai să stai mult cu noi 
din pricina nevoilor noastre pentru care ne trebuia timp, căci 
făceam şi noaptea zi şi pescuiam, iar Tu plângeai însuspinat 
mai mereu, şi ne căutai şi pe mare, Doamne, în toiul nopţii 
chiar şi după ce ai înviat. Ne uităm acum la Tine atunci, căci 
noi de lângă Tine ne uităm, că veneai lângă noi şi ne dădeai 
cuvântul vieţii şi întărire peste noi din el, şi apoi iar rămâneai 
însingurat şi iar plângeai. Plângeai de dorul nostru, plângeai 
însingurat. Te mângâiem acum în rana Ta cea de atunci de la 
noi. O, să nu Te lase singur cei de azi ucenici ai Tăi! O, să nu 
mai plângi şi azi însingurat, Doamne atât de însingurat în toate 
vremurile! Omul Te înţelege departe de el, dar Tu numai la uşa 
lui eşti şi acolo îl aştepţi, nu departe, nu, Doamne, nu. O, cine 
să Te vadă şi să-Ţi deschidă dacă omul face aşa cum făceam şi 
noi de ne duceam la ale noastre griji ale vieţii şi nu stăteam cu 
Tine mereu şi nu ne dădeam Ţie cu totul ca să ne deosebeşti 
Tu Ţie şi numai Ţie, fără să mai avem familie şi fraţi şi surori 
şi părinţi aşa cum aveam noi? Vedem acum rana Ta cea de 
atunci şi Ţi-o ungem, Doamne, povăţuindu-i pe cei de azi ai 
Tăi să aibă milă de cuvântul Tău cel de ieri şi cel de azi şi să 


stea întru el şi să stea ei întru Tine şi numai întru Tine, şi fericiţi 
sunt şi vor fi cei ce vor face cu ei înşişi aşa cum Tu ai spus să 
facă cel ce vine după Tine, fiindcă aşa ai spus pentru ucenici: 
«Cine nu lasă pentru Mine mamă şi tată, fraţi şi surori, soţie 
şi copii, averi şi ranguri, ba şi pe sine însuşi, nu poate să-Mi 
fie Mie ucenic adevărat». 

Iar acum grăim şi noi, Doamne. Iubirea noastră cea 
arzătoare, iubirea mironosiţelor Tale pune-o, Doamne bun, în 
toate fiicele care s-au făcut după adevăr, şi încă se fac lângă 
ele fiice şi mirese ale iubirii de Dumnezeu! Le îndemnăm iar 
şi iar pe ele să fie purtătoare de sfinţenie cu duhul, cu trupul şi 
cu sufletul, şi în acestea ale lor să ardă iubirea Ta. Noi, ucenicii 
şi uceniţele Tale, nu ne mai iubeam unii pe alţii decât ca Tine, 
decât pe Tine şi numai pe Tine, iar unii pe alţii ne întăream în 
iubirea de Tine, uitându-ne unii la alţii pentru flacăra din noi 
cea pentru Tine, cea mărturisitoare, şi care lumina de aproape 
şi de departe, Doamne. Am dat de la noi viaţa cea fără de Tine 
şi am ars pentru Tine apoi şi ne-am făcut torţe aprinse în lume 
şi Te-am mărturisit, iar Scripturile Tale de atunci ne mărturi- 
sesc cu Tine. Le îndemnăm pe fiicele poporului Tău, şi pe toţi 
îi îndemnăm să se poarte cu priviri smerite, cu simţiri cereşti 
înăuntrul lor, şi cu dorul după Tine să trăiască pe pământ şi să 
Te împartă de-a pururi prin viaţa lor trăită întru Tine, şi nimic 
spurcat, nimic întinat să nu caute să aibă în inimi şi în simţiri, 
şi purtători de sfinţenie mare să fie fiii şi fiicele Tale din zilele 
acestea, că vremea este cu întuneric şi este ascunsă şi gata să 
se arate cu întunericul ei, dar sfinţii o vor birui pe ea, având în 
faţă la război pe Mielul Tatălui, pe Tine, Doamne, căci Tu vei 
fi Biruitorul, fiindcă aşa este scris. Amin. 

Voi, toţi cei care vă apropiaţi de izvor ca să învăţaţi viaţa 
ce va să fie, naşteţi-vă de sus, ca să nu mai fiţi de jos, şi apoi 
faceţi-vă vase ale sfinţeniei, învăţând aceasta din Scripturi şi 
din cuvântul cel nou al lui Hristos Cel înviat! Nimic spurcat, 
nimic întinat în gând şi în faptă, nimic trupesc să nu mai rămâ- 
nă în voi, ci numai iubirea Lui şi focul ei, care mistuie în voi 
orice urmă de păcat, pentru ca apoi să fiţi făptură nouă, şi 
aceasta este taina pentru care Domnul a venit atunci şi acum 
pe pământ, şi omul va fi să fie casa lui Dumnezeu, aşa precum 
Domnul l-a făcut să fie. Amin. 

Privire sfântă, purtare sfântă, hăinuţă sfântă, iubire cu 
cuvioşenie şi multă lucrare de Duh Sfânt să se nască din voi, 
fii şi fiice ale neamului cel nou, care aşează pe pământ popor 
de sfinţi, popor al lui Hristos. învăţaţi, o, învăţaţi să-L măriţi 
pe Domnul Cel mărit, şi aşa să-L bucuraţi, şi aşa să vă bucuraţi 
întru a Sa venire la voi, şi nu va fi pe pământ neam care să vă 
supună, căci Hristos este mare, şi are cu El întru venirea Sa 
cetatea cea de sus a sfinţilor, oştire fără de număr, şi biruieşte 
Domnul. Amin. 

Hristos a înviat! Aşa salută, Doamne, ucenicii şi uce- 
niţele Tale pe cei pentru care Domnul lor a murit şi a înviat. 
Amin, amin, amin. 

E u, Domnul, sfârşesc acum sărbătoarea 
aceasta şi cuvântul ei. Eu, Domnul, sunt 
cuvântul sfinţilor Mei. Ei sunt oştirea Mea cea de neînvins, 
pentru că ei au învins pe pământ, şi au ca patrie cerul, patrie 
de nebiruit. Aşa voiesc Eu să fac biruinţă cu patria Mea cea de 
azi pe pământ, patria română, ţara venirii Mele de azi, căci la 
ea am venit, fiindcă Tatăl o iubeşte şi îi arată că o iubeşte. 

Hristos a înviat! Eu, Domnul, îmbrăţişez şi sărut pe 
poporul cel ce a băut în ziua aceasta de la izvorul Meu de cu- 
vânt. îl aştept iarăşi pe el cu praznic de Duh Sfânt în grădina 
Mea de întâlnire cu el curând, curând. Binecuvintez venirea 

lui iarăşi la izvor şi îi voi da lui, şi duhul lui va tresălta, căci pe 
câţi cred în Mine Eu îi iubesc şi le dau din masa Mea. Amin. 

Tot cel ce urăşte pe fratele său este ucigător de oameni, 
iar cei ce iubesc pe fraţi umblă în iubire şi sunt născuţi de sus, 
şi Eu îi iubesc şi le dau din iubirea Mea, şi purtători ai ei îi fac 
pe ei pe pământ şi nu vor fi biruiţi, căci Eu îi iubesc, şi le dau 
lor viaţa Mea. Amin, amin, amin. 

20 aprilie/3 mai 2009 

Duminica a cincea după Paşii, a samarinencei 

Domnul trâmbiţează pic cu pic scularea celor adormiţi. Omul învaţă 
de la om, şi pe Domnul II leapădă. Despre smerenie şi mândrie. 
Credinţa este izvorul sfinţeniei. Mai de preţ este un păcătos umilit 
decât un drept trufaş. îndemn la nejudecată. Necredinţa este 
hrănită de îndoială, şi îndoiala de semeţie. 

ine Domnul pe pământ cuvânt şi Se vesteşte ve- 
nind şi cuvântând peste poporul cuvântului Său 
din mijlocul neamului român. Cete de sfinţi şi de îngeri vin cu 
El şi se aşează să cuvinteze cuvânt de sărbătoare în mijlocul 
poporului Său cel credincios venirii Lui de ieri şi de azi. Amin. 

Eu, Domnul, sunt Cel ce Mă vestesc cu coborârea Mea 
la tine, poporul Meu de azi. Vin cu sfinţii, venim purtaţi de în- 
geri şi poposim cu sărbătoare cerească la fântâna întâlnirii, 
lucrată de Mine prin cuvânt mai întâi, şi apoi aşezată aici, în 
curţile Mele cele pentru poporul Meu de lângă izvor, poporul 
Meu cel de azi, pe care Mă sprijin Eu cu lucrările Mele cele 
pentru venirea Mea pe pământ la om, popor pe care Eu Mi-1 
iubesc cu iubire mare şi Mi-1 ocrotesc cu grijă dumnezeiască 
pentru ca să-l am şi să Mă sprijin cu el în bucurii şi în dureri, 
în lucrul Meu şi în odihna Mea. Amin. 

Pace ţie, poporul Meu de lângă izvor! Poposesc cu masă 
de cuvânt pentru sărbătoarea fântânii întâlnirii şi care are de la 
Mine înger ocrotitor pe femeia samarineancă, pe cea cu care 
Eu, Domnul, am stat de vorbă la fântâna lui Iacov, de am făcut 
din ea apoi apostol vestitor venirii Mele celei de atunci de la 
Tatăl la om, crezut de cei ce ştiau din Scripturi că voi veni pe 
pământ pentru salvarea omului. O, fiilor, în această sărbătoare 
trebuie cănuţe şi băncuţe la fântână pentru sfinţi şi pentru Dom- 
nul lor şi al vostru, şi în mare taină Domnul stă cu sfinţii Lui 
şi cu voi şi vă dă din Duhul Lui, iar voi să luaţi şi să împărţiţi 
la cei ce beau din izvorul Meu de cuvânt şi la toţi oamenii care 
nu-şi dau silinţa să creadă şi să se facă fii ai lui Dumnezeu prin 
credinţă şi prin iubire şi prin jertfire pentru venirea Mea pe 
pământ, că e vremea venirii Mele pentru vii şi pentru morţi, 
iar cei din morminte aud şi se mângâie la glasul Meu cel plin 
de înviere şi de uşurare pentru ei, fiindcă această lucrare de cu- 
vânt este pentru învierea morţilor mai întâi, şi este pentru ridi- 
carea din păcat a celor ce sunt în trup şi care nu se uită spre 
cer până ce Eu, Domnul, nu-i strig pe ei ca să vadă şi să strige 
din dureri la Mine şi să-i ridic Eu apoi aşa cum am ridicat-o 
pe femeia samarineancă în ziua când M-am întâlnit cu ea la 
fântâna lui Israel. 

O, ce mare uşurare, ce multă mângâiere pentru cei 
adormiţi cu trupul este lucrarea cuvântului Meu de peste tine, 
poporul Meu de azi al cuvântului Meu! Pentru ei nu mai este 
alt ajutor decât cuvântul Meu cel din zilele acestea şi tot ce se 
ridică spre Mine de la voi pentru pomenirea lor, aşa cum Eu 
v-am învăţat să-i pomeniţi pe ei, pe toţi, de la Adam şi până la 
venirea Mea născuţi pe pământ şi aşezaţi apoi în aşteptarea în- 
vierii lor prin Mine, Cel înviat din morţi pentru fiecare om şi 
Cel ce trâmbiţez acum pic cu pic scularea lor, căci este scris în 


Scripturi să audă cei din morminte glasul Meu şi să se scoale 
spre răsplata lor, bună sau rea, dar Eu am venit acum cuvânt 
pe pământ ca să uşurez plata păcatelor omului şi să dau mân- 
gâiere celor adormiţi, căci mai mult decât cei vii aud cei 
adormiţi glasul Meu de azi şi se adună lângă izvor şi sunt fără 
de număr şi se pregătesc pic cu pic pentru ridicarea lor, şi mulţi 
din ei vor mărturisi lucrarea Mea de ieri şi de azi, aşa cum a 
fost şi acum două mii de ani, când Eu M-am ridicat dintre 
morţi, şi cu Mine s-au sculat mulţi şi au mărturisit, adeverind 
ei dumnezeirea şi învierea Mea, ca să rămână cu oamenii 
credinţa că Eu sunt Cel ce sunt şi că sunt viu în vecii vecilor, 
precum este scris. 

O, aş sta mult cu tine în cuvânt în ziua aceasta, poporul 
Meu, şi te-aş învăţa, tată, mereu, mereu te-aş învăţa, iar cel mai 
mult te-aş învăţa să iubeşti învăţătura, căci dacă n-o iubeşti, 
înveţi de la tine, din mintea ta, şi nu e bine aşa pentru om, ci e 
rău pentru el aceasta, şi e fără Dumnezeu cel ce nu ia de la 
Dumnezeu pentru el. O, să nu te saturi de statul Meu cu tine, 
fiule. Eu dacă stau cu tine ce altceva ar fi să fac decât să te în- 
văţ mereu, să te îndemn mereu întru cele ce sunt de sus pentru 
om pe pământ? O, tot aşa fac şi oamenii peste oameni, dar 
omul ia din el şi dă altui om, şi se hrăneşte om pe om cu cele 
din om, bune şi rele, şi aşa se petrece vreme după vreme mereu 
cu omul, căci după ce omul a căzut din binele lui cel de la Mine 
hărăzit lui la facerea lui, nu s-a mai lepădat apoi de sine, ci 
M-a lepădat pe Mine mereu, căci aşa s-a învăţat omul să facă 
încă de la începutul lui. O, şi când îl aud că are de la Dumnezeu 
în el minte şi daruri, Mă frâng sub jalea Mea cea de la om şi 
stau mic sub mintea lui şi n-am paşi spre el, şi nici el spre Mine 
n-are, şi jalea Mea e mare de la om, şi Eu mult de tot te-aş 
învăţa când vin să-ţi grăiesc în sărbători, poporul Meu, măcar 
în sărbători, tată, căci cel ce nu învaţă de la Mine învaţă de la 
el şi de aceea moare omul, moare mereu omul, şi Eu plâng şi 
tot plâng pentru om şi de la om şi n-am mângâiere în jalea Mea. 

M-am întâlnit la fântâna lui Israel cu femeia samarinean- 
că şi am stat de vorbă cu ea pe pământ ca şi în cer, nu ca pe 
pământ, şi am ajutat-o să ştie cum să grăiască cu Mine şi apoi 
să Mă cunoască prin grăirea Mea cu ea, şi i-am grăit ei în pilde 
şi i-am dat putere să înţeleagă, căci avea în ea credinţă în Mine 
şi în venirea Mea, şi de aceea i-am hărăzit Eu întâlnirea Mea 
cu ea la fântâna aceea şi nu oriunde întâlnire, şi i-am spus ei 
că cel ce bea din apa pe care i-o voi da Eu nu va mai înseta 
niciodată, iar ea îmi cerea să-i dau. 

O, poporul Meu, cel ce ia de la Mine învăţătură, acela 
nu mai însetează după păcat, şi aşa am făcut Eu cu samari- 
neanca cu care am grăit la fântână atunci. I-am dat apă, i-am 
dat cuvântul Meu, şi cu el am adăpat-o pe ea, şi duhul cuvân- 
tului Meu a cuprins-o pe ea şi a făcut credinţa ei trează şi s-a 
dus ea apoi cu credinţă şi a trezit spre Mine cetatea ei şi M-au 
cunoscut samarinenii că Eu sunt Mesia Cel trimis de Tatăl, pre- 
cum era scris în Scripturi să vin. O, aşa Mă descopăr şi azi 
celor cu care grăiesc în zilele acestea pe pământ. Ca şi samari- 
nencei îi grăiesc şi azi omului şi îi dau să bea din apa Mea, căci 
am venit pe pământ să-i dau omului să bea de la Mine şi să nu 
mai bea de la el, că dacă tot de la el bea, nu mai ajunge să Mă 
cunoască şi să Mă vestească şi să Mă urmeze apoi până în cer, 
aşa cum samarineanca M-a urmat de la izvorul lui Israel şi 
până sus, în cer. 

O, fiule învăţat de Dumnezeu, să ia omul de pe pământ 
povaţa Mea de peste tine şi să dorească după învăţătura Mea, 
după apa Mea! Le-am spus într-o zi celor prin care-Mi fac ve- 
nirea Mea în cuvânt, le-am spus despre smerenie şi despre 

mândrie, ca să se ştie ce fac acestea în om. O, fiule, învaţă de 
la Mine, că Eu sunt blând şi smerit cu inima fiindcă sunt Dum- 
nezeu, şi aşa voiesc să fie şi omul, ca Mine voiesc să fie şi el, 
şi apoi să Mă bucur de el, de cel ce seamănă cu Mine, căci 
omul nu se bucură de propăşirea altui om, şi acela este un om 
bolnav dacă face aşa. O, fiule, o, tată, să nu-ţi faci loc peste ni- 
meni, dar să-ţi faci loc în toţi! Aceasta este ceea ce-ţi face ţie 
bine şi la toţi cei din jurul tău. Aceasta este smerenia care-1 
face frumos şi scump pe om. Dacă omul nu are smerenie, 
atunci el are mândrie, şi aceasta este ceea ce stă împotriva sme- 
reniei, iar dacă el nu are mândrie, atunci are smerenie, şi a- 
ceasta este ceea ce stă împotriva mândriei, şi aşa trebuie să ştii 
tu, omule, că Domnul vine la tine şi-ţi spune ţie ca să ştii aşa. 

O, poporul Meu, a avut smerenie în ea samarineanca şi 
de aceea a avut în ea darul credinţei, iar Eu am ieşit în calea ei 
şi i-am dat din apa Mea, din învăţătura Mea. Iat-o pe ea în ziua 
aceasta la izvorul fântânii întâlnirii, însoţită de mucenici şi de 
muceniţe, de mărturisitori şi de apostoli în grădinile Mele de azi, 
iar Eu, Domnul, în mijlocul lor, şi toţi cu tine la masa Mea de 
cuvânt, grăind samarineanca cu tine dintre sfinţi, poporul Meu. 

O, binecuvântată să-ţi fie ţie grăirea cu poporul Meu de 
azi, muceniţă mărturisitoare. Eu, Domnul, îţi fac intrarea la 
masa Mea de cuvânt în ziua ta de serbare, şi vei fi ca şi Mine, 
cu duh de învăţătură peste poporul Meu şi peste om. Amin, 
amin, amin. 

M ărire multă se cuvine Ţie, Doamne, că 
minunat eşti Tu întru sfinţii Tăi şi între 
ei apoi în cer şi pe pământ! întâlnirea Ta cu mine la fântâna lui 
Israel atunci mi-a dat cuvântul Tău cel plin de Duh Sfânt şi 
m-a cuprins în Tine Duhul Sfânt, Duhul Tău, Doamne. Grăiesc 
poporului Tău de azi despre Tine şi despre mine, iar el să audă 
şi să înveţe. 

Eram tot o neputinţă, biata de mine, o, fiilor ai Domnu- 
lui azi pe pământ, dar aveam în mine o credinţă frumoasă tare, 
şi cu ea aşteptam venirea lui Mesia, după cum ştiam şi credeam 
din Scripturi, şi într-o clipă Domnul m-a făcut apostol al Său, 
trimiţându-mă să fac aceasta, ca să-L vestesc pe El venit pe 
pământ, Mesia Cel trimis de la Tatăl la om. O, întregiţi-vă cre- 
dinţa, că numai şi numai prin credinţa omului a putut Domnul 
în toate vremile cu lucrările Lui. Nu aşteptaţi să fiţi sfinţi ca 
să-L urmaţi pe El şi ca să-L ajutaţi să vină, ci credeţi în El, iar 
El vă va face apoi asemenea Lui aşa cum m-a făcut pe mine, 
şi apoi eu m-am dus şi L-am vestit pe El la toată casa mea, la 
toată cetatea mea. Am plâns apoi mereu cu teamă de plata 
păcatelor mele, şi aceasta venea de la harul Lui spre mine, şi 
m-am prins cu toată credinţa de El şi de mărturisirea Lui, şi 
am plătit păcatele mele ispăşind pe pământ prin chinuri muce- 
niceşti, eu şi toată casa mea, şi am fost apostol al Său, mărtu- 
risindu-L pe El ca un mucenic al numelui Său. 

O, căutaţi cu dor spre El, voi, fii ai oamenilor, ca să vă 
ierte El vouă păcatele trecute! Veniţi spre izvorul cuvântului 
Său de azi şi învăţaţi din el! Nimeni nu se poate sfinţi până nu 
crede mai întâi, iar cel ce nu se sfinţeşte este cel ce nu crede în 
El. O, nu vă bateţi joc, nu râdeţi de cei păcătoşi, căci veţi cădea 
mai rău ca ei, dar de cei plăcuţi Domnului nicidecum să nu râ- 
deţi cu ocară, că veţi suferi nemângâiaţi, căci harurile Domnu- 
lui sunt de nebănuit şi nu ştiţi unde-Şi poate face El sălaşul 
între voi! O, mai mult preţuieşte la Domnul un păcătos umilit, 
care-şi vede neputinţa sa, decât un drept trufaş, care vede păca- 
tul semenului său, dispreţuindu-1 pe el fără să cunoască iubirea 
şi lacrima din el şi smerenia, care vin din umilinţa inimii lui, 
duioasă şi durută pentru neputinţa sa, aşa cum şi eu am fost pe 


pământ, iar Domnul le-a spus oamenilor: «Nu judecaţi mai 
înainte de Domnul!», căci fiecare om este intr-un fel judecat, 
după cum este inima lui, bună sau rea în el. O, învăţaţi să vă 
rugaţi, şi veţi vedea harurile Domnului ajutându-vă pe voi! 
Rugaţi-vă dimineaţa, rugaţi-vă seara, rugaţi-vă la miezul nopţii 
şi ziceţi cu suflet plâns, cerându-1 pe îngeraşul cel păzitor să 
vă ajute şi spuneţi-i lui aşa: o, îngeraşul meu cel bun, îngeraş 
al vieţii mele, ridică-mă din păcat, căci sunt slab, sunt om 
neputincios, iar tu îmi eşti ajutător şi ocrotitor şi îngrijitor. 
Ajută-mă ca să nu pier, căci păcatul mă biruieşte; ridică-mă 
de sub el pe mine, cel căzut, cel urmărit de pieire, şi dă-mi 
mereu mâna, pentru numele cel mare al lui Iisus Hristos, Care 
iartă păcatele lumii după mare mila Sa când omul se umileşte 
pentru neputinţa sa. Amin. 

O, învaţă-i, Doamne, în ziua mea de pomenire aşa cum 
şi pe mine m-ai învăţat, iar eu primind, Tu m-ai umplut atunci 
de harul Tău. O, întoarce-i la credinţă pe cei ce dau să sară din 
bărcuţa Ta cea cu fii în ea şi învaţă-i pe ei să nu învinuiască, să 
nu se dezvinovăţească învinuind, căci cel ce învinuieşte cade. 
învaţă-i să ierte, învaţă-i să iubească şi să creadă, căci credinţă 
cauţi Tu la om, ca să-i dai lui apoi salvarea aşa cum mie mi-ai 
dat-o când atât de blând şi de cald Te-ai purtat cu mine pentru 
credinţa mea în Tine! M-ai învăţat atunci să beau din apa Ta 
ca să nu mai însetez, şi mi-ai dat putere să fac aşa şi să Te porţi 
apoi cu mine din loc în loc şi să Te aşez eu în oamenii din 
cetatea mea, şi Te-am slujit pe Tine apoi, şi fericită am fost în 
lucrul meu cel pentru Tine şi în suferinţa mea apoi, prin care 
Te mărturiseam. Mărire mare să-Ţi dea poporul Tău de azi în 
mijlocul lui, şi dă-le mângâierea Ta celor zdrobiţi între ei sub 
lovituri, căci necredinţa este hrănită de îndoială, iar îndoiala 
vine în om de la semeţie, şi apoi acel om asupreşte prin duhul 
semeţiei lui, prin neînţelepciunea lucrărilor lui mai înainte de 
Tine, Cel ce ştii să lucrezi peste cei păcătoşi şi peste cei drepţi, 
dar cei mai drepţi sunt cei credincioşi, Doamne, şi nu ştie omul 
nepriceput cine sunt drepţii Tăi, cine sunt cei ce Te iubesc. 
Slavă Ţie în cuvântul Tău cel plin de har, şi bucurie mare sfin- 
ţilor Tăi în ziua mea de serbare, căci am poposit la fântână şi 
am băut din ea cu sfinţii Tăi şi tainic stăm la masa Ta de cuvânt 
cu Tine în mijlocul poporului Tău de azi! Pace Ţie, o, Doamne, 
şi la toţi cei îndureraţi pentru Tine, şi apoi pace peste fiii şi fii- 
cele poporului Tău! O, să înveţe fiii şi fiicele poporului Tău 
înţelepciunea cuvântului Tău de azi, care spune: fiule, să nu-ţi 
faci loc peste nimeni, dar să-ţi faci loc în toţi, că aceasta este 
smerenia care-1 face frumos şi scump pe om. Amin. 

O, învăţaţi de la Domnul, învăţaţi de la sfinţii Săi în zi 
de învăţătură, fii şi fiice ale şcolii de sus pentru voi! Iubiţi 
pacea, şi de la Domnul s-o luaţi pe ea în voi şi între voi, şi veţi 
învăţa de la El smerenia Sa. Amin. 

Binecuvintează, Doamne, intrarea şi ieşirea sfinţilor Tăi, 
căci cu Tine venim, Tu ne eşti calea şi Tu ne eşti mângâierea, 
şi eşti Cel veşnic, şi acolo unde eşti Tu, acolo suntem şi noi, 
sfinţii Tăi. Amin, amin, amin. 

F ace vouă, celor din cer veniţi cu Mine şi 
cu duhul mărturisirii! Pace vouă, şi pace 
poporului Meu de pe pământ! E multă nevoie de pace pe 
pământ şi în mijlocul poporului Meu de azi, şi e mare taină 
pacea Mea cu el, căci diavolul s-a încordat cu tărie asupra 
lucrării venirii Mele cuvânt pe pământ şi dă să-Mi culce la 
pământ pe cei ce stau la masa Mea. 

O, poporul Meu, să fii statornic în credinţă, tată, că vre- 
mea e cu mare cutremur peste tine şi e vreme de purtat doliu 
după cei ce dau să cadă din bărcuţa Mea, din dragostea Mea 

cea pentru om, căci am venit de la Tatăl la om cu bărcuţă de 
salvare, dar omul e ca omul şi nu dă să asculte când îi cer lui 
aceasta, că zice că poate el sau că pot Eu pentru el dacă el nu 
ascultă, o, şi nu-Mi cunoaşte paşii când vin spre el ca să-l spri- 
jin, aşa cum în toate vremile am făcut când i-am dat omului 
viaţă şi cale pentru el pe pământ, şi apoi spre cer. 

O, poporul Meu, dau să fac această colină de la izvorul 
Meu cale a Mea spre oameni, şi a oamenilor spre Mine, şi de 
aceea cer ascultare, tată, că în cer e mare ordine, şi tot aşa şi în 
locurile Mele cu tine să fie, şi nu tot ca pe pământ să fie cu 
tine. O, frumos va fi pe colina Mea cu tine, şi dau să Mă apropii 
cu voia Mea, dar îmi trebuie iubire şi ascultare ca să poată 
poporul Meu cu Mine şi pentru Mine, însoţit de îngeri, tată, în 
zilele acestea de lucru al Meu pe pământ, căci Eu atrag la Mine 
sufleţele noi, fiindcă voiesc să am mai mult decât omul, mai 
frumos decât omul să am Eu. 

Toată împotrivirea care se scoală să-Mi stea în cale Eu 
o voi domoli, şi prin lacrimi vom merge şi nu vom sta, tată, iar 
voi, cei ce plângeţi pentru Mine şi cu Mine, ştergeţi-vă lacri- 
mile, pe care Eu vi le văd mereu, şi mângâiaţi-vă sub greu şi 
sub grăirile de rău de peste voi de la cei ce s-au întors şi dau 
încă să se întoarcă cu spatele la Mine şi la voi, şi cărora Eu le 
ridic ce le-am dat dacă aşa fac ei; le ridic credinţa şi iubirea şi 
înţelepciunea cea de sus dacă ei nu le-au vrut pe acestea pentru 
slujirea Mea cu ei şi a lor cu Mine, prin izvorul Meu de cuvânt 
şi nu altfel, căci cei ce se întorc cu spatele sunt răzbunători apoi 
din pricina împietririi care cade peste ei pentru învârtoşarea 
credinţei lor, tată, că iată lacrimă apăsătoare pe Duhul Meu, că 
am rugat prin servii Mei pe un sufleţel care ştia şi iubea lu- 
crarea Mea cu voi şi care trăgea cu voi cu inima din el, şi l-am 
rugat cerându-i un ajutor, şi n-a voit să Mă asculte, de teamă 
că vă ascultă pe voi şi nu pe Mine, şi a fost pus aşa la cale de 
către cei ce nu Mă mai vor peste ei, şi l-au îndemnat să stea cu 
spatele la rugămintea Mea de peste el, iar Eu M-am îndurerat 
adânc şi am lăcrimat mult în cer şi pe pământ, şi am coborât în 
voi această durere, copii purtători de dureri pentru Dumnezeu, 
şi iată ce spun Eu acum: aşa voi lucra şi Eu pentru cei ce-Mi 
arată spatele când Eu îi rog pe ei pentru un păhăruţ de apă pe 
calea Mea cu voi. Precum M-au ajutat ei pe Mine când le-am 
cerut, tot aşa îi voi ajuta şi Eu pe ei, iar măsura aceasta fiecare 
şi-o face, şi nu Eu. Amin. 

O, nu ştie omul ce înseamnă o împotrivire mai ales când 
sunt Eu sub vălul cel tainic când ies în calea omului ca să-i 
încerc iubirea şi dăruirea şi inima ei! Aşa îi voi da şi Eu lui, 
celui ce se împotriveşte să-Mi dea când îi cer, şi unul pentru 
altul vom lucra la fel. Aşa cum îmi dă Mie omul, tot aşa Mă 
voi purta şi Eu cu el, căci aşa Mă învaţă el să fac, şi sunt Dom- 
nul dreptăţii. Amin. 

O, nu vă îngrijiţi voi, fiilor, nu, tată, nu. Eu pentru lucrul 
Meu cu voi vă sprijin tainic, tată, şi-Mi fac loc lângă voi cu tot 
ajutorul Meu şi-Mi netezesc calea de toată împotrivirea omului, 
că am voit şi voiesc de mult să-Mi fac frumos şi tot mai frumos 
pe locurile Mele cu voi, sfinţite de cuvântul Meu pentru slava 
Mea, dar necredinţa omului îmi stă împotrivă şi Mă apasă îm- 
potrivirea lui când Eu nu ştiu cum să mai fac să-Mi rostesc cu- 
vântul şi să-l pot împlini apoi prin toată strâmtorarea de credinţă 
şi de ascultare de la om. O, Eu n-am voit nici până acum să cadă 
sub pedeapsă cei ce au lovit în slava Mea şi nu în voi pe calea 
Mea cu voi prin toată vremea Mea cu voi, dar hula şi necredinţa 
şi îndoiala se fac tari în cei tari prin ele şi apoi se fac faptă cu 
pedeapsă pentru cei ce lovesc aşa, şi uitaţi-vă înapoi cum şi-au 
agonisit aceştia durere şi pieire mulţi dintre ei. 


O, cine să mai fie ca samarineanca, tată? Cine mai crede 
ca ea în zilele acestea, cunoscându-Mă aşa cum M-a cunoscut 
ea la fântâna lui Israel şi ascultându-Mă aşa cum i-am spus Eu 
şi umilindu-se ea atât cât umilinţa s-o facă pe ea apostol mare 
al lui Hristos într-o clipită peste cetatea ei? Acum iată ce greu 
Mă ascultă omul, că zice că nu sunt Eu, şi zice că samarinencei 
M-am arătat în trup. O, dar acum sunt în duh, şi am spus atunci 
că Mă duc la Tatăl, iar cel ce va păcătui asupra Duhului Sfânt, 
Care iese în calea lui ca să-i încerce credinţa, acela îşi atrage 
luişi ceea ce Eu am spus pentru acest păcat. Amin. 

O, poporul Meu, nu uita povaţa Mea de azi! Să nu-ţi faci 
loc peste nimeni, dar să-ţi faci loc în toţi, că aceasta este smere- 
nia care-1 face frumos şi scump pe om! Dă-Mi Mie loc, tată, 
fă-Mi Mie cale, nu ţie, căci Eu sunt calea, numai să vrea să Mă 
cunoască şi să Mă primească omul! Eu voi fi pentru tine mereu, 
poporul Meu, şi-Mi voi croi cale pentru tine şi cu tine, tată, că 
numai Eu sunt Cel ce aduc ţie bine, iar tu să fii cel ce asculţi 
ca un copil al Meu, şi vei fi împărăţia Mea, iar Eu voi fi patria 
ta, patria celor mici, celor ce iubesc să fie copilaşi, patrie din 
cer pe pământ pentru cei ce se fac cerul Meu, odihna Mea pe 
pământ, împărăţie de veacuri aşteptată şi dorită să fie, iar Eu, 
Domnul, şi cerul Meu de sfinţi şi de îngeri vom împlini, şi voi 
fi pe pământ curând, curând cu patria Mea, cu împărăţia Mea 
şi voi lumina cu ea de aproape şi de departe, şi ea este făptura 
cea nouă în om, Dumnezeu în om, în mulţi şi cât mai mulţi, şi 
vor fi ei patria cerului pe pământ, patria care vine, patria cea 
de sus. Amin, amin, amin. 

4/1 7 mai 2009 

Praznicul înălţării Domnului 

Duhul rău bate cu strâmtorare peste lucrarea Domnului. Neas- 
cultarea aduce ispite şi durere. Strigare şi îndemn pentru umilinţă. 
Omul nu poate purta nemulţumirea altui om şi fuge de durere. 

Fericiţi cei ce nu se smintesc întru Domnul şi întru lucrările Lui! 

F ace ţie, poporul Meu! Sunt Domnul. Ca un grădi- 
nar care-şi îngrijeşte grădina, aşa vin Eu la tine şi 
aşa te îngrijesc. Cei ce nu cred, cei ce nu mai cred în coborârea 
Mea la tine cuvânt, aceia împrăştie necredinţă şi moarte peste 
cei slabi din lucrarea Mea şi peste cei dezrădăcinaţi din ea, din 
lucrarea Mea cu care stau de peste cincizeci de ani cuvânt în 
mijlocul unui popor, care se naşte şi moare, căci credinţa nu 
este a tuturor, şi moare omul cu credinţa după ce se naşte din 
acest cuvânt sfânt şi făcător de om nou, acum, la sfârşit de 
timp, când totul, totul moare sub mreaja lepădării de credinţă, 
pe care Eu am vestit-o de mult că vine, şi l-am vestit pe poporul 
Meu mereu să vegheze cu mare trezie ca să nu fie muşcat de 
acest şarpe, care se preface în fel şi chip ca să nu-Mi lase Mie 
omul, şi să-l facă să-şi piardă mintea şi inima cea de la Mine 
şi să rămână cu a lui, cu mintea lui cea rătăcitoare, care vine 
de la iubirea de sine în om. 

Pace ţie, poporul Meu! încercările grele să nu te ofileas- 
că, tată. Eu vin prin mare strâmtorare şi-ţi pun apă la rădăcină 
şi te înviorez pentru ca să poţi, pentru ca să crezi în Mine că 
sunt cu grija de tine, tată, şi pentru ca să pot Eu cu duhul cu- 
vântului Meu peste pământ. Duhul cel rău, care nu poate îndura 
lucrarea Mea de peste tine, şi pe tine, o, iată, bate acum cu 
strâmtorare peste lucrarea Mea, din vreme în vreme bate, căci 
neascultarea celor ce s-au dat Mie în vremea cuvântului Meu 
de azi aduce furtună peste mersul Meu cel greu, aduce strâm- 
torare şi jale, durere şi îngrijorare, dar fericiţi sunteţi voi dacă 
răbdaţi cu credinţă, fiilor, căci omul nemulţumit şi neliniştit nu 

ştie ce face, şi trebuie să răbdăm, tată. 

O, copii care Mă sprijiniţi ca să vin cuvânt la poporul 
Meu de ieri şi de azi şi la omul care ia de la voi cuvântul Meu! 
O, tată, suferiţi în tăcere, tată, ca să nu-i fie greu poporului Meu 
cel mic de la suferinţa voastră aşa de grea de dus. Ascunde- 
ţi-vă lacrimile în taină şi faceţi din durerea cea de peste voi 
nădejde pentru cei mulţi, care sunt în curţile Mele slujitori şi 
îngrijitori, şi pentru cei care se strâng să ia viaţă din viaţa cu- 
vântului Meu când Eu vin cuvânt în sărbători. N-am cum să 
vă mai şterg lacrima, tată. Staţi mai deoparte cu ea, iar când 
ochii vi se mai zvântă mângâiaţi, mângâiaţi pe poporul Meu, 
că Eu nu vreau şi nu pot să rămân fără popor, dar vrea satana 
aceasta. O, să nu vă fie greu să intraţi sub vină şi să staţi smeriţi 
sub ea ori de unde vine ea peste voi. Nu deznădăjduiţi, tată! 
Eu nu vă pot feri de lovituri, fiindcă ele umblă acum cu multul, 
şi de peste tot se năpustesc peste voi, şi pe furiş lucrează ele 
înspre voi, dar aplecaţi- vă capul şi fiţi mari cu răbdarea, că du- 
rerea voastră e mare şi apasă nemilos peste puterea cu care o 
purtaţi. Eu însă nu vă las, şi stau cu voi sub durere şi sub tăcere 
şi sufăr cu voi ca un Dumnezeu, şi nu suferiţi singuri, iar voi 
gândiţi-vă la Mine şi la mersul Meu, că nu voiesc să-Mi stea 
din lucru lucrarea venirii Mele, pe care o duc cu voi, şi pentru 
care Eu vă preţuiesc, tată. în toţi cei care M-au purtat în vremi 
pe pământ Eu am putut mult de tot, şi i-am numit pe ei prietenii 
Mei cei credincioşi. în tot poporul Meu de până acum, timp de 
cincizeci de ani, nimeni n-a putut ca şi voi să stea mic şi plin 
de iubirea şi de înţelepciunea Mea şi de răbdarea Mea ca şi voi. 
O, tată, cine vrea să-Mi clatine de pe cale cu Mine poporul Eu 
nu-i pot sta în cale, cum n-am putut nici după plecarea trâmbi- 
ţei Mele Verginica să stau în calea celor răzvrătiţi, care Mi-au 
căzut de pe cale poporul pentru care am trudit, dar am rămas 
în toate încercările cu cei credincioşi, şi cu ei Mi-am făcut ia- 
răşi cale prin vreme, şi n-am făcut altfel în vremile Mele cu 
omul. Grăiesc cu voi, căci cu voi are ce are duhul cel rău, care 
lucrează prin cei îndoielnici şi nemulţumiţi, dar Eu le spun 
acestora aşa: cine vrea să iasă el bine, iar voi să ieşiţi rău, acela 
uită mai întâi de păcatele lui, pentru care Eu, Domnul, am în- 
chis ochii şi am tăcut adânc, din iubire pentru ei, şi iată-i, ei 
acum n-au milă de mersul Meu, de lucrarea Mea, de vreme ce 
au dat şi dau să lucreze cu atâta lipsă de înţelepciune de sus, 
dându-se ei drept păsători pentru lucrarea Mea, dar nu aşa 
lucrează un om care are în el Duhul Meu. O, să se uite la Mine 
cel ce dă să facă el, şi să vadă acela cum am lucrat Eu pe calea 
Mea cu omul, cale plină de ispite şi de pânda diavolului ca să- 
i zdrobească el pe cei aleşi ai Mei. O, tată, e de mers cu crucea 
în mână, nu la gât, şi să prinzi de ea busuioc şi să-l înmoi mereu 
în aghiazmă şi să dai mereu pe tine şi în jurul tău şi pe cale şi 
de jur împrejur, şi fum de tămâie să porţi cu tine, şi pe loc, şi 
pe cale, şi duh de rugăciune ca flacăra să rosteşti pentru spul- 
berarea duhurilor rele, care izbesc în lucrarea Mea şi în cei 
credincioşi Mie în poporul Meu. Nu numai o dată în zi să stro- 
peşti cu apă curăţitoare şi sfmţitoare şi cu tămâie plină de rugă- 
ciunea ta, căci iată, neascultarea celor ce n-au ascultat aşa cum 
am spus Eu să asculte cel miluit de Mine, aceasta aduce peste 
lucrarea Mea şi peste locurile Mele cu poporul Meu ispite şi 
durere şi mânjire şi putere duhului rău, care nu poate iubi lu- 
crarea Mea şi pe poporul Meu. 

O, ce greu Mă doare, ce tare Mă doare de la cei neascul- 
tători şi apoi nemulţumiţi în ei! Dacă ei nu ştiu să zidească, de 
ce, oare, dau să strice pe cele zidite de Mine? Dacă ei nu ştiu 
să sădească, de ce, oare, dau să strice pe cele sădite de Mine? 
O, ce păcat, ce păcat mare este invidia! O, de unde aşa lucrare 


a duhului rău în cei hrăniţi de Mine cu Duhul Sfânt? 

O, fiule care zici că faci şi că ştii să faci! Dacă nu ştii 
cum trebuie să se facă, nu mai fa, tată, că mai rău strici peste 
lucrul Meu, peste poporul Meu. Dacă nu ştii să te dai pildă 
celor ce se uită ca să înveţe, nu poţi să te dai drept sau sfânt, şi 
cu acestea să loveşti şi să culci la pământ calea Mea spre om. 
O, de ce faci aşa, tată? 

Voi, cei care aţi plecat de sub binecuvântarea Mea şi daţi 
încă să stricaţi pe cele rămase, umiliţi-vă şi staţi cuminţi faţă 
de lucrarea Mea dacă n-aţi mai vrut să staţi sub ocrotirea ei cea 
de la Mine, trăgându-vă de sub ea şi ducându-vă spre necredin- 
ţă şi spre libertatea care vă robeşte şi nicidecum nu vă elibe- 
rează, ci vă duce spre cursă, tată. 

O, fiule care-Mi faci atâta durere cu mintea ta, cu neas- 
cultarea ta, cu nemulţumirea ta acum, o, cât Mă îndurerezi tu 
acum pe Mine, tată! Adu-ţi aminte de păcatele tale şi umileş- 
te-te şi tu. Iată, şi Eu Mă umilesc sub durerea Mea cea de la ti- 
ne, la fel ca şi cei ce plâng apăsaţi sub vină cu amândouă 
mâinile tale mereu, iar dacă tu îţi zici drept şi sfânt, îţi zic şi 
Eu că cei apăsaţi de tine sub vină acum pentru nemulţumirea 
ta, nu sunt mai păcătoşi ca tine, şi iată, Eu, Domnul, îmi port 
lucrarea Mea spre om cu ei. Eu îi ştiu pe ei, te ştiu şi pe tine, 
şi pe toţi vă ştiu, şi nu e drept să uiţi aceasta, şi nici mila Mea 
nu e drept s-o uiţi, şi mai bine este să-i scoţi de sub apăsare pe 
cei plini de durere de la tine şi să-i îmbrăţişezi cu inima curată, 
tată, spălată şi curată, şi aşa să ungi ranele lor, căci se adună 
pe lângă ei sfinţii şi îngerii ca să le pună pe suflet câte un pic 
de răcoare, că ei sunt plini de iubirea Mea, şi au în ei iubire de 
copil, şi nu vatămă iubirea de copil, ci îl mângâie şi îl îndeamnă 
pe om, îmbrăcându-1 pe el în dragostea cea de sus, cea pentru 
Mine, cea care poate pentru Dumnezeu, iar cel ce se sminteşte 
nu are de câştigat nimic, ci poate pierde suflete firave, care se 
dau Mie ca să fie ai Mei pe pământ, şi poate strivi faţa Mea şi 
mersul Meu prin lume după om, tată. Iată, îi bagi pe ei mereu 
sub vină pentru nemulţumirea ta, iar Eu Mă aşez lângă ei şi 
sufăr cu ei, căci ei sunt purtători de Dumnezeu. O, e bine să 
aveţi grijă unul de altul, dar cu inima curată şi cu iubire, tată, 
şi cu înţelepciune pentru această grijă şi cu rugăciune sfântă şi 
mereu, căci ispitele nu i-au iertat pe nici unul din sfinţii Mei, 
dar ei au stat cu inima curată, cu mintea curată şi au căutat spre 
Mine şi au aflat ajutor, iar tu faci rău că osândeşti pentru 
nemulţumirea ta, căci Eu n-am făcut aşa cu tine atunci când 
M-ai supărat şi a fost nevoie să te iert ca să te am curat înaintea 
Mea chiar dacă tu nu Mi-ai cerut, şi cu nici un fiu greşit Eu 
n-am lucrat decât cu înţelepciunea Mea ca să-l păstrez şi ca 
să-l am curat înaintea Mea, căci tu ştii că Eu sunt Cel ce am 
putere să iert păcatele oamenilor fără să cer cuiva sfatul, fiindcă 
Eu Mă îndur de cine voiesc, şi nu sunt nedrept prin aceasta 
când e vorba să merg Eu şi să biruiesc pe pământ prin cei cre- 
dincioşi Mie, şi nimeni nu e mai drept ca Mine şi ca cei credin- 
cioşi Mie şi puterii Mele pentru om ca să-l scot pe om din 
moartea sa, căci Eu prin lucrarea aceasta asta fac. O, caută să 
ştii să poţi ca Dumnezeu şi nu ca tine, căci nimic, nimic fără 
Dumnezeu nu iese bine, fiule. Amin. 

Dar voi, copii care Mă sprijiniţi ca să vin şi care-Mi 
sprijiniţi poporul, aşezaţi-vă tot mai mult doctori de suflete, 
căci iubirea şi durerea voastră, duse cu greu, s-au făcut păcat 
în minţile multora din cei ce aşa le-a fost împărţit să ştie. O, 
faceţi-vă mângâierea celor fără de mângâierea Mea, căci Eu 
aşa am suferit, ca şi voi am suferit pentru iubirea Mea, pentru 
mângâierea pe care o dădeam celor ce ştiau şi alegeau să-i doa- 
ră pentru Dumnezeu pe pământ, şi nu pentru ei. Lucrarea du- 

hovnicească împărţiţi-o cu cei duhovniceşti pe mai departe, 
dar să nu vă aşteptaţi la nedureri pentru aceasta. Fiţi însă sfinţii 
Mei, precum vă este şi credinţa pe care Eu am aşezat-o în voi 
ca să-Mi fie Mie cale şi temelie a noii Mele împărăţii cu omul 
pe pământ. O, voi nu mângâiaţi ca să căutaţi mângâiere pentru 
voi, ci pentru Mine daţi voi să puteţi şi să-L împărţiţi pe Dum- 
nezeu celor duhovniceşti cu iubirea din ei, cu trăirea lor cea 
lăuntrică şi plină de dor de Dumnezeu în ei, căci cine-L cunoaş- 
te pe Dumnezeu înăuntrul său, acela pe El îl iubeşte, iar Eu am 
avut mulţi ucenici şi uceniţe plini de căutare, plini de taine 
cereşti şi purtătoare de dor mare după Dumnezeu şi ziditoare 
de om înăuntrul omului care dă să plece pe calea cea cu ispite, 
pe calea cu Dumnezeu pe pământ. E sărbătoarea zilei de înălţa- 
re a Mea la Tatăl de lângă ucenicii Mei acum două mii de ani, 
iar în ziua aceasta Eu cobor la voi ca să vă pun apă la rădăcină, 
tată, vouă şi poporului Meu cel îndurerat. Vă văd de atâtea ori 
tremurând ca vrăbiuţa în laţ şi nu vă pot ajuta, şi atunci vă dau 
măcar putere să suferiţi teama şi jalea, care vin peste voi de la 
cei ce vă învinuiesc, de la cei ce vă dispreţuiesc, tată. O, dacă 
aceştia sunt mai drepţi şi mai sfinţi ca voi, după cum măsoară 
ei acestea, atunci voi nu sunteţi mai păcătoşi decât ei, şi aceasta 
le-o spun Eu, nu voi. Batjocura pusă peste obrazul vostru şi al 
Meu, pe ei nu-i doare, şi iată, nu vă slobozesc aceştia de sub 
dureri, căci vi le tot fac, tată. O, am căutat în fel şi chip să le 
dau înapoi ce-au pierdut, să le dau dragostea de voi, ca nu cum- 
va să fie lipsiţi de răsplată pentru aceasta, dar ei nu mai pot 
aşa, căci socoteala lor e bătută în cuie şi vă chinuie cu ea mereu 
duhul vostru zdrobit, dar senin la faţă pentru durerea lui, căci 
durerea voastră e sfântă, măi tată, şi sfântă v-o fac mereu pe 
ea, dacă inima lor nu vrea ca voi să fiţi mai buni decât vă vor 
ei de păcătoşi pe voi, şi iarăşi spun ca să scrieţi cuvântul Meu: 
dacă ei se ştiu mai drepţi şi mai sfinţi, voi nu sunteţi mai 
păcătoşi ca ei. O, câte neascultări au avut ei, şi pe toate voi le 
ştiţi, chiar dacă ei îşi spun că nu le ştiţi! Voi însă sunteţi cu 
înţelepciunea Mea, şi pentru multe ale lor Eu i-am acoperit 
cât am putut, dar cât ei n-au putut, Eu n-am mai putut să-i 
acopăr. O, aşa am suferit Eu şi după plecarea trâmbiţei Mele 
în cei credincioşi ai Mei cu care am mai rămas, şi n-au căpătat 
nimic, nimic cei ce Mi i-au hulit pe ei, căci au crezut că-i 
hulesc pe ei. O, vai de cei care ca să le crească cinstea lor îi 
hulesc pe cei credincioşi Mie, căci nu capătă nimic cei ce fac 
aşa, ci numai pagubă îşi lucrează! 

O, poporul Meu, o, fiilor ocrotiţi de Dumnezeu pentru 
credinţa voastră în lucrările Mele de azi! Când regele David 
cârmuia pe poporul Israel, s-a sculat Abesalom, fiul său, să ţină 
calea poporului care mergea la rege pentru toate nevoile lor şi 
ca să-l tragă pe Israel dinaintea regelui său şi ca să se facă 
Abesalom rege împotriva domniei tatălui său, David, dar a 
pierit ruşinos acest fiu duşman. Când regii de neam străin voiau 
să-l biruiască pe Israel, a strigat Iosua la Domnul şi apoi a zis 
înaintea poporului: «Stai, soare, deasupra Ghibeonului, şi tu, 
lună, opreşte-te!», şi s-au oprit soarele şi luna până ce Domnul 
a dat izbânda cea pentru Israel, şi a biruit Iosua cinci regi 
deodată, şi a tot biruit apoi pe toţi regii ţinuturilor din cale, de 
toţi treizeci şi unu de regi, căci Dumnezeul lui Israel lupta pen- 
tru Israel. Când Valaam a fost pus de duşmani să-l blesteme pe 
Israel, Do mn ul Dumnezeul lui Israel a coborât duhul binecu- 
vântării peste Valaam pentru poporul Israel şi S-a slăvit Dom- 
nul cu Duhul Său peste pământ. O, fiilor, cei ce lovesc în cei 
smeriţi cu inima, cei ce vă învinuiesc pe voi cu duşmănie, 
despărţindu-se de voi, aceia n-au mai voit binecuvântarea, şi 
ea s-a îndepărtat de la ei, şi au iubit prin aceasta blestemul, şi 


s-au îmbrăcat cu el ca şi cu o haină şi a intrat ca apa în ei, şi ca 
untdelemnul în oasele lor, căci aşa este răsplata celor ce pără- 
sesc pe Domnul. O, regele David striga la Mine: «Ajută-mă, 
Doamne, ca să cunoască ei că mâna Ta este aceasta! Ei vor 
blestema, iar Tu vei binecuvânta, căci Tu stai de-a dreapta mea 
ca să mă mântuieşti». Amin. 

Eu, Domnul, am grijă de tine, poporul Meu, şi de lu- 
crarea Mea cu tine, tată, iar cei ce pleacă de lângă Mine şi de 
lângă tine, întorcându-se la părinţii lor cei după trup, în pă- 
mântul din care au ieşit când au venit la Mine pe vremea cre- 
dinţei lor, aceia sunt ruşinaţi de nestatornicia lor şi de drumul 
lor cu Mine pe vremea credinţei lor, căci iată, neascultarea îl 
trage pe creştin de la Mine; ea, şi nu îndoiala sau sminteala îl 
scoate pe el din planul Meu cel de azi. Farmece şi vrăji li se 
presară în cale acestora, căci n-au voit să stea cu binecuvân- 
tarea, iar tu, poporul Meu, ia în mână mereu, mereu cruce cu 
busuioc, muiate în apă sfinţitoare şi curăţitoare, şi stropeşte-ţi 
calea şi unge-ţi, fiule, tălpile picioarelor cu untdelemn vindecă- 
tor şi fa-ţi semnul crucii toată ziua şi toată noaptea pe trupul tău 
şi peste toate lucrurile tale şi peste toate hotarele Mele cu tine, 
şi strigă la Mine cu rugăciune ca focul, ca să ard Eu cu ea răul 
care bate spre tine ca să te muşte, iar Eu voi porunci oricărui 
rău să se abată de la tine şi să se destrame cu totul, iar tu să biru- 
ieşti ca David, ca Iosua şi ca toţi binecuvântaţii Mei, căci tu stai 
sub binecuvântarea Mea, fiule, aşa cum a stat Avraam. 

Am spus că împărăţia cerurilor se aseamănă cu un pes- 
car care aruncă năvodul în apă şi prinde peşti mari şi mici. Pe 
cei mici îi dă înapoi în apă, iar pe cei mari îi ia lui, şi iată, cad 
înapoi cei ce rămân mici cu duhul şi cu credinţa, şi este ade- 
vărată Evanghelia Mea cea de ieri şi cea de azi. 

O, Tatăl Meu scump, o, Tată Savaot, să nu-Mi mai cadă 
din bărcuţă creştini clătinându-se, căci se prăbuşesc în afund 
cei ce se dau jos din ea pe valurile cele atât de ispititoare din 
zilele acestea! 

O, fiilor, ferească-vă Domnul de păcatul judecăţii de 
frate şi de Dumnezeu! Iubirea de sine face aceasta în om chiar 
şi asupra lui Dumnezeu, darămite asupra fratelui său, şi pe 
care-1 iubeşte numai pentru iubirea de sine şi numai pentru ea! 

O, fiule nestatornic şi neînţelept de sus, nu în tine trebuie 
să-ţi agoniseşti, ci în Domnul, tată, că altfel nu-ţi strângi în 
veşnicie ca să ai. O, cum să nu plâng Eu cu cei ce plâng pentru 
Mine şi cu Mine când văd că omul nu-şi lucrează nimic pentru 
veşnicie şi nici nu vrea să ştie ca să înveţe aceasta? Ar trebui 
să Mă crezi tu, cel ce ai iubire de sine, că omul, oricât ar fi el 
de înzestrat de Dumnezeu prin lucrarea Mea de azi, nu poate 
să ducă durerea şi nemulţumirea altui om, şi cade omul acela, 
căci omul prin firea lui fuge de durere, şi când îl doare trupul, 
fuge la doctor, iar când îl doare sufletul, fuge să-şi pună durerea 
pe alt om, căci aşa e omul, fuge de durere, dar cei ce poartă 
durerea Mea unde să mai fugă de ea când ei ştiu că omul cade 
sub durere şi fuge ca să scape de ea, căci e slab omul, şi iată 
câţi au căzut dacă n-au vrut şi n-au putut să ducă durerile Mele 
ca să nu cadă ei în durerile lor, ca să nu cadă din bărcuţa Mea, 
din Duhul Meu, căci Eu am spus: «Luaţi jugul Meu, că este 
bun, şi e uşoară de dus sarcina Mea». O, sarcina Mea este 
dumnezeiască, iar a omului este trupească, pământească, şi 
omul nu e putincios pentru el însuşi, şi e putincios numai pen- 
tru Dumnezeu dacă este putincios, şi purtătorii de Dumnezeu 
sunt cei ce au cea mai uşoară sarcină, căci Eu am spus aceasta, 
şi ei stau înfierbântaţi pe ilău şi se lasă făcuţi de dureri. Amin. 
Iată, nu e bine să-şi facă omul dureri, că dacă-şi face, se duce 
şi le pune pe alt om, şi omul este slab sub dureri. 

O, poporul Meu, stai, tată, la adăpost, stai sub binecu- 
vântarea Mea şi n-o da de la tine, căci mintea cea omenească 
îl scoate din Mine pe creştin oricine ar fi el. 

O, poporul Meu, înalţă-te deasupra necredinţei şi a ne- 
statorniciei pe cale, căci fericiţi sunt şi vor fi cei statornici, cei 
neîndoielnici, şi fericiţi sunt cei ce nu se smintesc întru Mine 
şi întru lucrările Mele, pe care cu mare greu Mi le port peste 
pământ şi peste om. 

O, poporul Meu, nu pot, tată, să grăiesc durerea Mea cea 
lungă din mijlocul tău, dar te îmbrac cu duhul binecuvântării 
ca să te ocrotesc în el, fiule. Pace ţie! Credinţa ta în lucrarea 
Mea să te înalţe până la Mine. Ea este scara care îl aduce pe 
om înaintea Mea, spre slava Mea cu el şi spre bucuria lui cea 
de la Mine, căci lumea n-are pentru om decât amar, oricât de 
dulce s-ar lăsa el cu omul cel prins în mreaja lui, în locuri pustii 
de Dumnezeu şi de binecuvântarea cea de sus. 

Pace ţie, poporul Meu! Strânge-ţi lacrima cea tainică, 
tată, căci izvorul ei te curăţă, te înviază, tată, şi tu vei putea prin 
greu, şi vom putea, şi Eu, şi tu, poporul Meu. Amin, amin, amin. 

15/28 mai 2009 

Praznicul Pogorârii Duhului Sfânt 

Binecuvântarea Domnului biruie toate piedicile. Căderea în necre- 
dinţă nu are sculare, ci numai răzbunare. Păcatul întăreşte pocăinţa 
şi harul ei. îndemn la neclătinare şi răbdare sub cruce. Pacea duhu- 
lui umilit este duhul păcii sfinte. îndemn pentru întărirea veghii. 

B praznic de Duh Sfânt în cer şi pe pământ, iar în 
mijlocul poporului Meu de azi sunt Eu, Domnul, 
cuvânt mângâietor şi trezitor spre veghe şi spre lucrare cu 
veghe pentru mântuirea cea de la Mine peste tine, poporul 
Meu, căci tu ai nevoie de Mine şi de sfinţi şi de îngeri acum 
mai mult decât oricând, fiindcă duhul rău dă să lovească în tine 
şi în Mine, căci cine loveşte în tine, în Mine se loveşte, căci 
Eu te ocrotesc cu mare milă, poporul Meu. 

O, popor de la izvor, şi cu care îmi port greul pentru ca 
să hrănesc pe cei ce vin la izvorul Meu de cuvânt, o, Mi-e milă 
de tine, tată! Am spus la cea din urmă întâlnire cu cei mulţi 
care s-au strâns, am spus binecuvântarea Mea pentru strângerea 
cea de azi a celor ce vin adesea la izvor şi le-am binecuvântat 
călătoria ca să vină. Duhul rău s-a pus apoi să ne îndurereze, 
pe Mine şi pe tine, ca să nu mai fie strângerea cea de azi, dar 
cuvântul Meu cel rostit din vreme îşi cere împlinirea sa, şi am 
dat de veste să se deschidă porţile grădinii întâlnirii şi să vină 
cei ce vin. O, grea Mi s-a făcut coborârea cuvântului Meu cel 
din zilele acestea! Binecuvântarea Mea însă răzbeşte prin toate 
neputinţele care se aşează în calea Mea şi a ta, dar să nu ne 
lăsăm biruiţi, tată. Voi sunteţi familia Mea din zilele acestea şi 
vă preţuiesc, tată. Preţuiţi şi voi învăţătura Mea, iar dacă vreţi 
să nu pierdeţi credinţa în venirea Mea, luptaţi- vă din răsputeri 
să nu vă judecaţi unii pe alţii, fiilor, căci unde este judecată 
pentru neputinţele firii omeneşti, acolo este cădere în judecată 
apoi. O, căutaţi cu mare veghe să nu cadă cineva din învăţătura 
Mea, căci cei fără de învăţătură cad mereu, cad în nepăsare, 
cad în necredinţă, şi orice sculare este cu putinţă omului care 
cade, dar căderea în necredinţă nu are sculare, ci are numai şi 
numai răzbunare apoi, şi numai judecată are în fire cel care 
cade din lumină. Eu însă am spus: «Cui îi este sete, să vină să 
bea, căci cel ce crede în Mine, râuri de apă vie vor curge din 
pântecele lui», precum a zis Scriptura, şi am proorocit atunci 
pe Duhul Sfânt, pe Care aveau să-L primească acei ce cred în 
Mine şi am spus pentru ei: «Cel ce vine după Mine nu va umbla 


în întuneric, ci va avea lumina vieţii». Amin. 

O, popor venit la izvor, dacă ţi-e sete, vino şi bea, tată, 
dar nu numai să bei, ci să şi crezi dacă vrei să vezi minunea 
Duhului Sfânt. Fii ochi şi urechi la ce-ţi spun Eu, căci cel ce 
crede în Mine, râuri de apă vie vor curge din pântecele lui, şi 
acesta este semnul celor ce cred în Mine, şi ei nu mai umblă în 
întuneric, ci au lumina vieţii. Scrie tu o tăbliţă mică şi pune-o 
în ramă cu acestea ce ţi-am spus, şi aşa să-i cunoşti pe cei 
credincioşi şi aşa să te adăpi din apa vie, care vine spre tine de 
la ei, căci aceia au semnul Duhului Sfânt peste ei, şi au pentru 
tine lumina vieţii, cuvântul vieţii, popor care înveţi de la izvor. 
O, dau să te învăţ, tată, căci necredinţa celor ce se desprind din 
braţul Meu ca să nu mai stea sub cuvântul Meu cel de viaţă 
dătător, această lucrare a lor dă să lovească în cei cărora le este 
sete şi vin ca să bea. Dar nu aşa, tată, ci tu vino şi ia, căci nu e 
omul, ci sunt Eu, Domnul, cu râul Duhului Sfânt prin cei cre- 
dincioşi venirii Mele de azi, proorocită să fie încă de acum 
două mii de ani de însăşi gura Mea. O, ţie numai să-ţi fie sete, 
fiule, şi Eu îţi şi pregătesc să bei, tată, şi vin şi după tine dacă 
te văd însetat şi dacă văd că se strâmtorează locul Meu cel pen- 
tru întâlnirea Mea cu tine, şi pe care Eu am dat şi dau să-l fac 
tot mai frumos, tot mai cald, tot mai bogat în iubire şi în pri- 
mire de oaspeţi din cer şi de pe pământ, căci pentru aceasta am 
pregătit Eu cu poporul Meu în zilele acestea locuri binecuvân- 
tate pentru Mine pe pământ şi pentru cei credincioşi ai Mei, 
care nu iubesc să umble în întuneric, ci caută lumină să ia, Duh 
Sfânt să ia, iar în zilele grele care vin, omul va chema numele 
Domnului şi se va mântui, aşa cum Duhul lui Dumnezeu a 
proorocit şi a făgăduit prin prooroci. Amin. 

O, cum va fi aceasta ce s-a spus prin prooroci? O, po- 
porul Meu, şi voi, cei veniţi ca să beţi cu sete din izvorul Meu, 
trebuie să aibă omul pocăinţă, şi apoi să-L cheme pe Domnul 
să-i ierte păcatele ca să se mântuiască de ele şi ca să scape de 
mânia cea pentru păcate, să scape sub numele Domnului, şi 
apoi să facă roade de pocăinţă mereu, mereu, căci cine nu stă 
mereu în pocăinţă, acela este om trufaş, şi aşa se şi arată în 
jurul său, om drept, care nu are nevoie de pocăinţă, şi iată de 
ce este scris că păcatul întăreşte pocăinţa şi apoi harul cel de 
după ea, dar cel ce se dă drept îşi înmulţeşte trufia şi îşi face 
ucenici de acelaşi fel, căci cine se aseamănă se adună, şi iată, 
e de vegheat pentru calea credinţei, pentru calea pocăinţei 
înăuntrul tău, şi trebuie mereu hrană multă pentru suflet şi pen- 
tru vederea lui cea din cer. 

Am pornit mai înainte de zori să cobor în grădiniţa cu- 
vântului Meu pentru cei veniţi la izvor şi să rostesc Eu însumi 
binecuvântarea pentru coborârea Duhului Sfânt peste ei, şi să 
le dau râuri de apă vie prin cei credincioşi ai Mei, căci numai 
ei au, numai cei credincioşi, şi de aceea ei dau, căci Eu le dau 
pentru credinţa lor, pentru iubirea lor, pentru setea lor după 
Mine, şi aşa Eu Mă împart prin ei, şi te învăţ prin ei în ziua 
aceasta neclătinarea, popor care vii ca să bei, şi te învăţ, tată, 
răbdarea cea de sub cruce, dar să nu stai fără cruce dacă vrei 
să te învăţ răbdarea şi calea cea cu răbdare pe ea, căci iată ce 
aud! Aud pe creştinul şovăielnic cum spune: „Nu mai pot, nu 
mai pot să rabd! “. Acest cuvânt greu vine de la neiubire, vine 
de la răutate, de la iubirea de sine vine, şi omul se suportă pe 
sine, iar pe altul nu. O, cum să aibă răbdare cel ce nu iubeşte? 
O, cât de mult l-am iubit Eu pe om şi cât de puţin iubeşte omul 
pe semenul său! Nu este fiul Meu cel ce nu iubeşte pe semenul 
său, şi unul ca acela umblă în întuneric şi nu are lumina vieţii, 
nu are iubire. Mă numeau păcătos cu multul cei din vremea 
trupului Meu care nu Mă iubeau, care Mă învinuiau cu mintea 

şi cu vederea lor. Eu însă îi învăţam pe mulţi iubirea cea de la 
Tatăl şi îi îndemnam să-şi ia crucea, şi aşa să-Mi urmeze, fiind- 
că cel fără cruce este dintre cei mulţi ai lumii, dar cei cu cruce 
sunt cei dispreţuiţi pentru numele Meu, pentru viaţa lor cea cu 
cruce ca şi viaţa Mea, şi îi îndemnam pe ei să semene cu Mine, 
şi M-am arătat apoi lor cu crucea în spate, căzând sub ea şi 
răbdând pentru ea fără de cârtire, fără de părere de rău, aşa cum 
numai Dumnezeu poate, El, şi cei credincioşi Lui pe pământ. 

O, Eu n-aş mai avea popor dacă nu l-aş hrăni mereu cu 
slava cuvântului Meu! O, vai celui fără de învăţătură din cer 
peste el! Om fără Dumnezeu este un aşa om. Feriţi-vă, voi, cei 
ce beţi de la Mine, feriţi-vă de nepăsare, căci lipsa de învăţătură 
din cer vă duce la goliciune şi la mare ruşine apoi, fiilor! Vă 
învăţ neclătinarea, tată. în orice greşale aţi cădea, îndreptaţi-vă 
prin pocăinţă şi chemaţi numele Domnului ca să vă mântuiţi. 
Nu staţi în voi cu bube ascunse, ci vindecaţi-vă de ele, şi aşa 
se face mântuirea peste cei ce poartă numele Meu chemân- 
du-Mă să-i izbăvesc de sub vină, dar feriţi-vă ca de foc să-i 
apăsaţi pe semenii voştri greşiţi, căci chiar dacă ochii voştri, 
sănătoşi sau bolnavi, văd bine sau rău păcate ale semenilor 
voştri, nu ştiţi, nu ştiţi voi curăţenia inimii lor înaintea Mea, 
duhul cel blând şi smerit din ei, pocăinţa în care ei stau, ispitele 
şi încercările de peste sufletele lor şi lupta lor dusă cu răbdare 
pentru mântuirea lor, iar Eu sunt Cel ce am putere să iert 
păcatele celor umiliţi, şi am putere să osândesc neumilinţa 
celor trufaşi, căci neumilinţa îl osândeşte pe om, aşa cum i-a 
osândit pe toţi cei care au împins-o înaintea Mea pe femeia cea 
păcătoasă, uitând ei de păcatele lor, şi aşa fiind ei osândiţi de 
însăşi neumilinţa lor, cu care au venit la Mine ca să judece pe 
cel păcătos. 

O, aşa îl învăţam pe om şi acum două mii de ani, şi nu 
încetam să-l învăţ, iar pentru aceasta cei trufaşi M-au dat spre 
osândire, M-au dat spre batjocură. Râuri de apă vie curgeau 
din Mine peste cei umiliţi şi însetaţi, şi tot aşa lucrez şi azi, şi 
iubirea Mea cea pentru om Mă coboară de lângă Tatăl în zilele 
acestea, şi Mi-am făcut coborâre pe pământ la om prin credinţa 
celor credincioşi, celor sfinţi cu credinţa, iar cei sfinţi cu cre- 
dinţa nu cad din credinţă, ci se fac râuri de apă vie şi credinţă 
pentru mulţi, şi doctori de suflete se fac ei înaintea Mea pentru 
cei ce caută. 

Dar iată, lucrarea Mea de azi este biciuită, este lovită de 
duhul cel rău, care se încuibează în omul cel nestatornic cu 
credinţa şi cu inima, dar Eu, Domnul, caut să-Mi cruţ de cădere 
calea Mea spre om. Mai e puţin, puţin timp, şi voi birui cu sla- 
vă cu această cale a Mea de azi, dar până atunci calea cuvân- 
tului Meu e bulgărită pe faţă şi pe ascuns, şi sunt biciuiţi cu 
duşmănie cei cu care Mă port de la Tatăl la om. Duhul invidiei 
se face duhul necredinţei în om, iar necredinţa întăreşte rău- 
tatea omului şi îi aspreşte faţa şi inima şi limba şi lucrarea, dar 
Eu vă învăţ pe voi, cei ce Mă daţi cuvânt oamenilor, vă învăţ, 
tată, să vă feriţi de lovituri, să fugiţi de cuvintele cele pline de 
răutate ale celor ce atât de murdar vă lovesc, iar pe Mine să nu 
Mă lăsaţi jos, căci dacă ei vă ştiu pe voi păcătoşi în ochii lor, 
Eu le spun lor că Eu sunt Cel ce iert păcatele voastre şi pe ale 
lor, şi că Mă sprijin pe credinţa voastră şi pe inima cea sfântă 
în voi pentru Mine, că sfântă vă este credinţa şi inimioara, fiilor 
copii. O, diavolul a stricat ochii celor ce vă prigonesc, căci ceea 
ce caută, aceea le dă diavolul, şi uită ei apoi că pe omul cel 
dinăuntru nu-1 ştie decât Dumnezeu, dar voi să fiţi blânzi şi 
smeriţi cu inima, că mulţi din cei de demult credincioşi ai Mei 
căutau cu lumânarea batjocuri şi îşi făceau rost de ele, făcân- 
du-se ei privelişte păcătoasă ca să fie defăimaţi pe pământ, şi n- 


au pierit aceia, ba au câştigat pe mulţi lui Dumnezeu, căci mare 
este iconomia Mea pentru mântuirea multora din cei credin- 
cioşi, care Mă ascund în taina inimii lor, dar cum să înţeleagă 
aceasta cei ce se bizuie pe mintea şi pe vederea lor? O, povă- 
ţuiţi, tată, cu lucrarea Duhului Sfânt credinţa şi neclătinarea 
celor ce beau din izvorul Meu de la voi! învăţaţi-i să se uite la 
Mine, nu la voi, căci de la Mine voi aveţi, şi voi frumos îi învă- 
ţaţi pe ei. O, nu vă temeţi sub lovituri. Ele se opresc în Mine, 
şi de la Mine vor lua răspuns cei ce lovesc în voi ca nişte drepţi, 
cum se cred ei. Pomul în care se aruncă cu zburătura e pom cu 
roade, nu e pom sterp, şi după roadele lor se cunosc şi cei ce 
dau în voi cu ocară, tată, căci aşa se dovedeşte aluatul omului. 
Voiesc să fiţi mereu gata să-i îmbrăţişaţi, şi fiţi ca şi Mine, 
nepomenitori de rău cu răutate, căci una este să vorbeşti despre 
răul omului, şi alta este să-l vorbeşti de rău pe om, căci când 
vorbeşti despre răul care este, înseamnă veghe şi luare aminte, 
iar când îl vorbeşti de rău pe om, aceasta este din răutate, din 
răzbunare, din duhul trufiei, tată. O, fiţi umiliţi, şi aşa învăţaţi 
poporul şi pe cei ce vin la izvor, şi daţi-le putere să Mă urmeze, 
tată. Fiţi cuminţi şi răbdaţi cuminţi, spre mântuirea şi spre 
iertarea celor ce vă dispreţuiesc, şi aşa voi veţi semăna cu 
Mine, şi aşa vom arăta, Eu şi cu voi, ai cui fii suntem, şi cine 
ne este nouă tată, şi aşa, prin răbdarea şi credinţa noastră să se 
mântuiască şi cei necredincioşi, fiilor. Amin. 

O, popor strâns la izvorul cuvântului Meu, o, fiilor, luaţi 
Duh Sfânt, căci e bine cu El, şi nu e bine cu duhul vostru! Lim- 
bile Duhului Sfânt să se descopere vouă prin cuvântul Meu de 
peste voi! O, nu vă încercaţi cu amestecarea limbilor, căci 
Domnul trebuie urmat, nu ispitit! Nu fiţi întrebători de greu- 
tăţile prin care trec cei pe care Eu îmi port şi îmi ocrotesc 
coborârea cuvântului Meu cel pentru voi, ci fiţi credincioşi şi 
răbdători şi plângeţi cu Mine, ca să stau Eu pe pământ cu 
venirea Mea cea de azi, iar Eu vă voi iubi pe voi şi vă voi în- 
griji cu Duhul Sfânt. Mi-am învăţat mereu poporul să se 
ascundă de păcatul lepădării de credinţă, iar cel ce s-a făcut 
necredincios venirii Mele de azi n-a vegheat. Vă voi da cuvân- 
tul Meu iarăşi, şi el se va ţine după voi, iar voi să învăţaţi din 
el, tată. Feriţi-vă de iscodire şi îmbrăcaţi-vă în iubire. Eu nu 
voi întârzia, şi celor ce rabdă îndelung le voi răspunde, ca şi 
celor ce au lepădat răbdarea şi pacea şi inima curată în ei. La 
unii le voi da pocăinţă şi se vor ridica pentru mers curat, iar la 
alţii le voi da ceea ce ei îşi lucrează, iar Eu vă îndemn pe voi, 
chemaţi numele Domnului ca să vă mântuiţi, chemaţi-Mă, şi 
sunt lângă voi ca să vă ţin pe cale, ca să vă ţin în Mine! Pace 
vouă! V-am dat pe Duhul Sfânt Mângâietorul. V-am dat ce am, 
şi vă învăţ pacea duhului umilit. El, numai el singur este duhul 
păcii sfinte, pacea care mângâie, fiilor. Altfel de pace şi altfel 
de duh, toate vin de la înşelătorul acestui veac. O, nu fiţi făţar- 
nici! O, nu fiţi răzbunători, nu fiţi lacomi, nu răsplătiţi răul cu 
rău, căci vremea este să înceapă judecata, şi să vă găsească în 
umilinţă şi în pocăinţă, şi aşa veţi fi socotiţi, căci în ceea ce va 
fi găsit, în aceea va fi omul judecat. Amin. 

O, poporul Meu cu care-Mi port sarcinile Mele cele pen- 
tru lucrarea Mea de cuvânt şi cele pentru îngrijirea noii Mele 
împărăţii cu voi! îţi dăruiesc duhul veghii sfinte ziua şi noap- 
tea, tată. Fiţi veghetori, fiilor, căci diavolul nu doarme, şi dă să 
vă atace. Vegheaţi peste locurile Mele cu voi şi peste voi, şi unii 
peste alţii, unii pentru alţii, tată. începeţi veghe mai multă, mai 
trează, căci între voi sunt dintre cei care se fac lupi cu colţi, şi 
Mă doare că nu le place să fie oi până la sfârşit, ci le place să 
muşte şi să latre şi să împrăştie nelinişte, tată. întăriţi veghea la 
hotare, căci s-a dat la o parte această veghe, şi nu este bine aşa. 

Puneţi înapoi orânduielile date de Mine vouă! Fiţi străjeri curaţi 
cu inima, iar cine nu are inima curată să nu fie între cei de strajă, 
ci să stea ei străjuiţi dacă vor să stea. Eu am spus: «Prive- 
gheaţi!», dar omul necredincios vă spune: „Nu privegheaţi !“, 
căci se vrea liber, şi vrea ca nimeni să nu ştie ce face el, şi iată, 
aşa iese din planul Meu cel ce lucrează aşa. Dar celor ascultători 
le spun Eu, Domnul, să vegheze ziua şi noaptea rând pe rând, 
şi niciodată numai unul să vegheze, ci să vegheze cu orânduială, 
căci locurile Mele cu voi sunt veghea Mea peste pământ, şi stau 
sfinţii şi îngerii de veghe aici pentru tot pământul, şi sunt plini 
de ochi. Aşa să fiţi şi voi pentru locurile Mele cu voi şi pentru 
mersul Meu cuvânt peste pământ, fiilor. Amin. 

O, poporul Meu, ai grijă, tată, de puterea inimii celor ce 
îţi dau ţie de la Mine! Ai grijă, tată, de pacea lor, de mângâiere 
pentru ei, căci Mie Mi le faci pe acestea, nu lor, iar ei să poată 
pentru Mine şi pentru tine, tată. Amin. 

O, poporul Meu, hrăneşte-te frate pe frate cu Duhul 
Sfânt, şi altfel de cuvânt să nu fie între voi, iar cei ce iscodesc 
ca să dea la duşmani, să nu mai aibă de lucru, ci să dea de 
Duhul Sfânt lucrător în voi şi între voi, fiilor. Amin. 

Pace ţie, poporul Meu! Mă întorc în carte iarăşi ca să-Mi 
pun capul pe umărul tău, căci sunt îndurerat şi rănit, şi mersul 
îmi este greu. Te curăţ de toate greşalele tale, dar să-Mi fii cre- 
dincios, tată, şi să-l înveţi pe cel ce iscodeşte să se lase spre în- 
viere ca să nu piară prin duhul rău, ci să se deştepte prin 
pocăinţă şi prin umilinţă, căci aşa se face învierea. Amin. 

Pace vouă, celor ce aţi băut, venind de peste tot la izvor 
ca să beţi! O, simţiţi-Mi durerea, tată! Fiţi credincioşi faţă de 
durerile Mele, căci lucrarea cuvântului Meu este mereu 
biciuită, mereu lovită, mereu sub cruce grea încă de la în- 
ceputul ei. Te voi hrăni prin ea, că Mă doare de tine, popor care 
vii la izvor. Ia cu bogăţie din el şi fii curat pentru el, aşa cum 
este el pentru tine, aşa cum el îţi dă ca să creşti. Amin. 

Pacea Mea şi sărutarea Mea las peste voi toţi, iar duhul 
mângâierii să vă înveţe să fiţi ca el. Eu vă iubesc. Eu nu pot 
fără iubire. Eu sunt însăşi iubirea, fiilor, şi fii ai ei voiesc Eu 
să fiţi voi. Amin, amin, amin. 

25 mai/7 iunie 2009 

Sărbătoarea naşterii sfintei Virginia 

Om mare este acela care crede în Domnul. Rugăciune pentru sta- 
tornicia ucenicilor din vremea aceasta. Curăţirea peste cei 
neascultători. 

B uhul Tatălui Meu te poartă întru El, popor al cu- 
vântului Meu cel de azi, iar Tatăl este în Mine 
când Eu grăiesc cu tine. Tatăl, Fiul şi Duhul Sfânt îţi poartă de 
grijă clipă de clipă, şi tot atât de mult să stai şi tu în Duhul 
Tatălui, în grija cea pentru coborârea Lui la tine prin Mine, Fiul 
Său, născut din El mai înainte de toţi vecii, şi apoi purtat de 
oameni aleşi de Tatăl pentru cuvântul Meu din ei, şi apoi în- 
trupat Eu însumi şi născut din mamă Fecioară, şi apoi iarăşi 
purtat de purtătorii de Dumnezeu, în care Eu însumi am stat şi 
stau ca să fiu purtat şi arătat. 

O, mai înainte de a se scrie Eu fac cuvântul Meu, şi apoi 
îl aşez la vedere în carte cuvânt cu cuvânt, şi apoi Mă dau ţie, 
poporul Meu, iar de la tine Mă dau oamenilor ca să audă ei de 
la Dumnezeu, şi mulţi din ei să creadă şi să se trezească prin 
Mine ca să-Mi fac cu ei împărăţie nouă, împărăţie a cerurilor 
pe pământ. O, e tare, tare greu să creadă omul în Mine când 
vin acum cuvânt peste pământ! Eu însă semăn sămânţa Mea, 
şi ea cade şi răsare, dar mai peste tot rodul ei este înăbuşit şi 


moare apoi, căci puţin pământ bun găseşte ea ca să trăiască ea 
şi Eu în omul în care cade sămânţa Mea. O, greu mai e de omul 
care vine înaintea Mea după ce a avut pe pământ sămânţa Mea 
semănată peste el şi s-a uscat ea apoi în el! Nu are un aşa om 
răspuns de dezvinovăţire înaintea Mea. 

O, poporul Meu, am stat la izvor cu cei adunaţi la 
praznic de Duh Sfânt şi i-am povăţuit pe ei pentru neclătinarea 
lor de pe calea credinţei în cuvântul Meu şi în tainele Mele cele 
prin el coborâte pe pământ. îi îndemn pe ei încă să vegheze 
bine avuţia Mea în ei şi să înveţe să Mă cunoască în cei credin- 
cioşi ai Mei, prin care Mă dau lor ca să-i am apoi ai Mei pe ei, 
şi îngrijiţii Mei să fie ei mereu, căci Eu mult îl iubesc pe cel ce 
crede în Mine prin propovăduire şi prin cuvântul Meu, în care 
Eu Mă aşez înaintea oamenilor ca să Mă audă ei, şi să se 
hrănească ei din gura Mea. 

Mă ţin după tine, popor care vii din timp în timp la 
izvorul Meu de cuvânt ca să Mă iei şi ca să Mă aşezi peste tine 
învăţător al tău. Cheamă mereu peste tine numele Meu, fiule, 
ca să te mântuieşti, ca să vadă duhul rău ce nume porţi tu pe 
buze întru chemarea ta atunci când tu Mă chemi şi Mă ai 
învăţător al tău. 

O, Tată Savaot, păzeşte-i de căderi pe cei ce Te iubesc 
şi dă-le statornicie în credinţă şi în iubire pentru Noi, Tată! O, 
greu mai poate, Tată al Meu, greu de tot poate omul să rămână 
cu credinţă tare şi cu iubire aprinsă dacă el nu ia mereu în el 
cuvântul Tău cel de ieri şi cel de azi ca hrană a sufletului său, 
slăbit de atâtea neputinţe, de atâtea ispite, Tată al Meu! O, pe 
pământ sunt numai ispite, numai duhuri potrivnice Nouă şi 
celor credincioşi Nouă, Tată scump. Rostesc rugăciunea înain- 
tea Ta ca să-i cruţi de căderi în ispite pe cei credincioşi cuvân- 
tului Nostru de azi, căci Noi suntem mereu astăzi, Tată, fiindcă 
aşa este Dumnezeu, este pentru tot omul care se naşte în vreme 
pe pământ, este mereu astăzi Dumnezeu pentru om. Cei credin- 
cioşi cuvântului Meu de azi sunt poporul Meu de azi, şi astăzi 
aude el glasul Meu şi se hrăneşte cu el, şi este cel ce se hrăneşte 
cu Dumnezeu. 

La început a fost cuvântul Meu, şi apoi Eu, întrupat om 
pe pământ. O, fericiţi au fost cei ce au crezut în Mine pe 
pământ până la întruparea Mea şi apoi naşterea Mea, Dum- 
nezeu văzut de oameni! O, ce mari au fost aceia cu credinţa 
lor! O, ce mari sunt cei ce au crezut şi cred în Mine după ce 
Eu M-am dus iarăşi la Tatăl ca să-l hrănesc din nou apoi pe 
om! Nu este om mai mare pe pământ între oameni ca şi cel ce 
crede în Mine cu toată fiinţa sa, cu toată lucrarea sa, dovedin- 
du-se el aşa. Fii mare, poporul Meu, mare, tată, mare, căci 
credinţa ta în Mine şi în cuvântul Meu Mă coboară de la Tatăl 
lângă tine cuvânt şi ţine în viaţă lucrarea venirii Mele ca să 
grăiesc pe pământ şi să Mă audă cei pe care Tatăl îi atrage la 
El prin glasul Meu, prin cuvântul care iese din gura Mea şi se 
face carte din cer între Mine şi om. Grăiesc cu omul în chip 
desluşit şi Mă fac lui cărare între pământ şi cer ca să se înalţe 
el până la cer împărăţie a Mea în om. Precum omul se coboară 
până la iad la îndemnul diavolului, care tainic îl îmbie pe om 
la voia sa, tot aşa Dumnezeu Se face cărare a omului până la 
cer, la Tatăl, prin taina cuvântului Său de peste el. O, diavolul 
este slujit de toţi oamenii, şi tainic este el, şi grăieşte în calea 
omului ca să-l atragă spre slujirea lui. Tot aşa lucrez şi Eu în 
calea omului căzut în cursa diavolului şi îi dau lui darul credin- 
ţei sfinte şi îl fac pe el fiu născut din Dumnezeu, răscumpărat 
din moarte, pârgă lui Dumnezeu şi Mielului, precum este scris 
în Scripturi, şi aşa îmi fac Eu popor, şi biruitor Mă fac prin el 
peste întunericul de pe pământ. 

Cuvântul lui Dumnezeu 


Mi-e drag şi Mi-e dor să grăiesc cu tine, poporul Meu 
de azi. Am aşteptat şapte mii de ani vremea aceasta, când Eu 
grăiesc aşa cu tine pe pământ, şi Mă aud cei din morminte când 
grăiesc şi se adună ei întru grăirea Mea, căci aşa am făgăduit 
Eu acum două mii de ani, ca să audă cei din morminte glasul 
Meu cel de azi. O, când se vor scula nestricăcioşi cei ce 
aşteaptă măreaţa zi a sculării lor la glasul Meu, care va rosti 
peste ei scularea, ce vor face cei ce au ascultat cuvântul Meu 
de azi şi n-au rămas întru el, ci s-au dezbrăcat de el şi au rămas 
goi? O, ce vei face tu, cel care ai stat cu Mine prin acest cuvânt 
şi l-ai lepădat apoi pentru voia ta, pentru îndoiala ta? 

O, Tatăl Meu, nu lăsa să mai cadă din bărcuţa Mea cei 
ce au urcat şi încă urcă în ea din valuri ca să nu piară ei! O, 
ascultă-Mă, Tată! Eu ştiu că întotdeauna M-ai ascultat, dar 
dă-le duhul ascultării şi al supunerii la toţi cei care vin ca să 
fie ai Tăi prin cuvântul Meu care cheamă la Tine oamenii, o, 
Tată scump! O, se teme omul de supunere, de viaţa lui ve- 
gheată şi purtată pe umerii Mei, dar de voia lui nu se teme, bie- 
tul de el. O, păzeşte-1 de dorul de sine pe cel care vine la Noi 
ca să fie cu Noi prin credinţă şi prin supunere, o, Tată al Meu, 
prin lepădare de sine, Tată, aşa cum Tu ai spus să vină omul la 
Tine şi să Te urmeze apoi! O, dă-le putere şi răbdare celor ce 
Ne poartă ca să fim pe pământ cu oamenii, dă-le lor pază de 
toată primejdia rea, o, Tată Savaot, Tată al celor credincioşi 
după voia Ta cea sfântă, căci Eu, Tată, îmi port tainele Mele 
cu ei, aşa cum Tu i-ai aşezat să lucreze Nouă, Tată. Amin. 

O Fiule Mieluţ, supus copil cum eşti, aşa 
^ cum numai Dumnezeu este! O, îţi port 
suspinul, Tată, şi e greu suspinul Nostru de la cei ce au sărit 
jos din bărcuţa Noastră, jucându-se de-a voia lor, stăpâni pe ea 
prin valuri, precum s-au arătat. O, Fiule Mieluţ, trebuie să 
ştergem mereu de tot răul drumurile şi locurile binecuvântate 
pentru noua Noastră împărăţie, căci călcătura duhului rău se 
încearcă cu încăpăţânare peste hotarele cele binecuvântate pen- 
tru cei ascultători. Dăm poruncă îngerilor curăţeniei şi ai şter- 
gerii urmelor duşmane şi îi pornim pe ei să cureţe zi şi noapte 
locurile binecuvântate de Noi şi atinse cu cele de pe drum 
presărate de duşmanii care nu pot îndura rodul cuvântului Tău 
de azi, Fiule Mieluţ. Punem cerul în lucru, după cum trebuie 
să Ne fie de mare grija pentru locurile cele pecetluite de Noi 
ca să Ne fie Nouă aşezământ în zilele acestea. Dar în ziua 
aceasta suntem în grădină şi în cuvânt cu trâmbiţa din care Noi 
am cântat de Ne-am strâns un popor după alegerea ei în slujba 
Noastră, şi hai, Fiule Mieluţ, să-i dăm să lucreze ea în ziua 
aceasta peste poporul Tău. Amin. 

B u, Tată al Meu, binecuvintez din Tine in- 
trarea în carte a trâmbiţei lui Dumnezeu 
Verginica, prin care Noi am aşezat pe pământ acum cincizeci 
de ani şi mai bine lucrarea cuvântului Nostru de azi. 

Hai, Verginico, deschide-ţi grăirea şi te aşează ca să 
păstoreşti. Amin. 

O Tată şi Fiule şi Duhule Sfinte, o, Doam- 
^ne, Doamne al poporului Tău şi al meu 
de azi, mare îmi este jalea! O, cum să facem să nu mai avem 
jalea asta mare? E duhul rău ridicat asupra lucrării cuvântului 
Tău şi a celor ce ne poartă ca să fim cuvânt pe pământ, şi mi-e 
tare, tare milă de ei, şi mi-e tare milă de Tine, Doamne. Aş grăi 
în taină despre durerea noastră, dar nu e loc pentru ca să fim 
auziţi. Vine duminica tuturor sfinţilor, când eu iarăşi voi fi cu 
grăirea peste poporul nostru din mijlocul zecilor de mii de 
sfinţi şi îi voi lua pe sfinţi în grăirea mea şi vom grăi peste 
încercările care sunt acum asupra venirii Tale de la Tatăl la 


poporul Tău şi la om. 

O, popor de la izvor, oţeleşte-ţi credinţa, înviorează-ţi 
veghea, stropeşte şi tămâiază locurile sfinţite pe care Domnul 
te-a aşezat să stai şi să veghezi şi să lucrezi, căci călcătura 
duhului rău a prins rostul să fie folosită împotriva Domnului. 
Fiţi ascultători, fiilor, căci ascultarea voastră arde puterea 
duhului rău. Stropiţi şi tămâiaţi nu numai o dată pe zi, căci greu 
îi este Domnului acum să grăiască despre durerea Sa, fiindcă 
nu este auzit de cei nu vor să mai audă de la El. în zi de naştere 
a mea pe pământ, sărbătorită fiind de cei din cer, eu vin cu sus- 
pin şi mă port peste tot şi cert pe duhul rău, care se atinge acum 
cu cele din afară, cu cele luate de pe drum, peste Sfânta Sfin- 
telor Domnului, căci îşi descuie ca să intre. Voi, cei rămaşi 
credincioşi, curăţiţi prin cuvânt şi prin stropire în toată vremea 
grădiniţa Domnului. Vegheaţi cu curăţenia mereu, căci Do mn ul 
Se întăreşte în veghe mare cu cei din cer peste grădina Sa, Se 
întăreşte cu Duhul Său Cel biruitor prin rostire de cuvânt şi cu 
certare peste duhul rău, care se obrăzniceşte ca să nu asculte, 
căci cine cade în necredinţă nu mai ascultă, şi umblă cu duhul 
neascultării, duh potrivnic lui Dumnezeu. 

O, Doamne, voiesc să grăiesc în ziua de praznic a tuturor 
sfinţilor, dar fă-mi putere să pot grăi atunci, căci greu putem 
grăi durerea noastră, Doamne, dar o vom grăi, căci ea ne 
împinge. O, ai grijă de popor, Doamne! O, ţine-1 pe el în Duhul 
Tău! Amin. 

A m grijă, Verginico. Cu cât mai mari se 
fac atacurile cele de la duhul rău al ne- 
ascultării, cu atât mai mult lucrarea sfinţilor şi a îngerilor 
înteţeşte veghea la porunca Mea pentru cetatea Mea de nou 
Ierusalim. Voi începe cu curăţirea şi peste cei neascultători, 
care s-au îmbrăcat cu necredinţa, căci cine nu ascultă pierde 
darul credinţei şi îşi face rost de lovituri, de plata neascultării 
şi a încăpăţânării înaintea planului Meu, prin care Eu astăzi lu- 
crez. Amin. 

Iar tu, popor de la izvor, rămâi în iubirea Mea, căci tu 
eşti duşmănit şi eşti dispreţuit de cei care nu ne iubesc nici pe 
Mine, nici pe tine, pierzând ei darul iubirii de Dumnezeu şi de 
oameni. Tu însă fă-te tare în iubire, iar harul Meu să te învăluie 
şi să te ocrotească, şi îţi este de ajuns, fiule. Trâmbiţa Mea 
Verginica va veni cu sfinţii la tine şi va grăi în carte durerea 
Mea şi a ei şi a ta. Pace ţie acum, şi pace mereu de la Mine 
peste tine! Caută peste tine învăţătură multă, tată, trezie mare, 
duh lucrător de Duh Sfânt şi multă răbdare în încercări, căci tu 
eşti cel ocrotit. Pace ţie! Ţine-te tare, ţine-te pe picioare în 
bărcuţa Mea şi stai frumos în ea, căci cei răzvrătiţi ne zdrobesc 
mereu pacea şi nu se tem să facă aşa. De mult, prea de mult se 
încearcă zdrobirea Mea şi a lucrării Mele de azi cu tine, dar să 
nu uite cei ce se încearcă cu Mine, să nu uite că Eu sunt Mielul 
Cel proorocit prin Scripturi că voi birui, Mielul lui Dumnezeu, 
despre Care este scris să biruiesc şi să fiu Biruitorul, Eu, şi nu 
ei. Amin, amin, amin. 

27 mai/9 iunie 2009 

Duminica întâia după Rusalii, a tuturor sfinţilor 

Tainele cereşti se pricep cu inima, nu cu mintea. Duhul invidiei este 
duhul diavolului. Pedeapsa pentru necredinţă, îndoială, cârtire, 

răzvrătire. 

e rosteşte pe pământ cuvânt pentru facerea în carte 
a cuvântului Meu, şi apoi Eu, Domnul, Mă fac cu- 
vânt şi Mă aşez în cartea lui, şi apoi Mă dau poporului Meu, şi 
Mă dau omului de pe pământ, împărţit fiind de cei ce Mă îm- 

part. Eu prin cuvânt lucrez, şi apoi împlinesc, numai să nu se 
împotrivească omul când e vorba să împlinesc cu omul cuvân- 
tul Meu cel rostit peste el ca să se împlinească. Amin. 

Eu, Domnul, Mă aşez în carte în zi de sobor al tuturor 
sfinţilor, iar ei sunt însoţiţi de îngerii Mei, şi toată lucrarea Mea 
este lucrată de îngeri în zeci de mii de mii, iar cei ce nu pricep 
aceasta rămân mici cu credinţa, mici de tot pentru înţelepciunea 
cea de sus a credinţei lor, mici cu ascultarea cea pentru îm- 
plinirea cuvântului rostit de Mine, mici cu iubirea lor cea pentru 
Mine şi pentru semenii lor, mici pentru cele din cer când ele vin 
pe pământ. O, greu Mi-am găsit şi greu îmi găsesc oameni cu 
statornicie în credinţă şi în iubire şi în credincioşie apoi, până 
la capătul lucrării Mele cu ei! O, greu mai e de Dumnezeu pe 
pământ de la omul cel slab pentru Dumnezeu, cel împietrit pen- 
tru cele de sus, care vin pe pământ ca să se înfăptuiască şi ca să 
fie cerul pe pământ cu lucrările lui între oameni! O, grea de tot 
e jalea Tatălui şi a Fiului şi a Sfântului Duh şi a sfinţilor şi a în- 
gerilor, din pricina nepăsării de Dumnezeu a omului! O, ce mult 
M-am umilit, ce mult M-am trudit umilindu-Mă înaintea omu- 
lui ca să Mă creadă că sunt cu el pe pământ şi că nu stau departe 
de om cu cerul Meu, cel plin de taine şi de lucrări mai presus 
de mintea şi de vederea omului mărginit pentru cele din cer pe 
pământ! E jalea Mea şi a sfinţilor Mei în cuvântul Meu cel de 
azi şi facem praznic de jale pe pământ, şi aşa sărbătorim în zi 
de sărbătoare pentru sfinţii Mei. 

E Domnul cuvânt de jale peste pământ. Cobor mai 
înainte de zori în grădina cuvântului Meu şi găsesc porţile des- 
chise şi intru cuvânt în carte şi-Mi plâng durerea, căci zilele 
sunt grele, şi omul nu le vede, dar cei credincioşi Mie le văd şi 
le simt peste ei cu îngrijorare, şi nu cu necredinţă pentru cele 
rostite din vreme ale întunericului acestor zile de jale pentru 
Domnul şi pentru sfinţii Săi şi pentru cei ce plâng cu cerul pe 
pământ în vreme de sărbătoare pentru Dumnezeu. 

O, poporul Meu de la izvor, o, fiule, sărbătorile cerului 
sunt numai o durere în Mine şi în sfinţii Mei, şi tot aşa se şi 
aşează ele în mijlocul tău, iar Eu îţi simt iubirea cea pentru du- 
rerea noastră, şi ne mângâiem unii pe alţii, şi durerile ne 
întăresc pentru ele şi ne fac biruitori, căci biruinţa pentru cele 
din cer are altă putere de biruinţă faţă de cei ce biruiesc pe 
pământ ca nişte oameni şi atât. 

O, poporul Meu, cobor în grădiniţa cuvântului Meu, 
cobor pentru tine, fiule, şi pentru durerea Mea şi a ta, şi dăm 
cale în carte grăirii Mele cu sfinţii înaintea ta, iar tu Ne eşti 
martor şi Ne eşti mângâiere în rane, fiule. Curând, curând voi 
coborî semne cereşti peste această grădiniţă şi Mă voi mângâia 
de dureri înaintea celor ce au ales să se despartă de Mine mai 
înainte de ziua slavei celei mari a acestei lucrări de cuvânt, prin 
care M-am purtat plângând între cer şi pământ pentru om. Mă 
voi arăta adevărat în acest cuvânt curând, curând, căci rău Mă 
rănesc acum cei ce se despart de Mine pentru nemulţumirea 
lor, pentru nestatornicia lor, neluându-şi loruşi nici o vină, ci 
doar aruncând înapoi cu dispreţ şi cu duh de defăimare asupra 
celor rămaşi cu Mine pe calea Mea spre om, pe calea venirii 
Mele iarăşi de la Tatăl la om. 

O, poporul Meu, stau deasupra grădiniţei cuvântului 
Meu din zilele acestea, şi am venit cu oştirile de sfinţi şi de în- 
geri, aşa cum Eu vin când Mă las cuvânt peste tine, dar ziua 
aceasta stă aşezată pe pământ pentru sfinţi înaintea Mea pe 
pământ şi în cer. Oştirile lor stau frumos aşezate, ca şi oştirile 
îngereşti, şi umplu văzduhul grădiniţei Mele, şi umplu colina 
aşezământului Meu în jur, şi mângâiem cu Duhul Sfânt şi 
întărim tăria hotarelor noii Mele împărăţii, cetatea Mea de nou 


Ierusalim, iar Eu şi cu Tatăl le dăm lor pe Duhul Sfânt al Nostru 
ca să grăiască sfinţii în Duhul lui Dumnezeu, aşa cum este 
grăirea cea proorocească de şapte mii de ani pe pământ. In sui- 
tele de sfinţi stă plină de durere ca şi Mine, ca şi Tatăl, ca şi 
sfinţii, stă trâmbiţa Mea Verginica, şi din durerea duhului ei ia 
întărire ca să grăiască, împinsă de durere să grăiască ea azi, 
căci în duminica tuturor sfinţilor s-a născut ea pe pământ între 
oameni atunci când s-a născut, şi toţi sfinţii o sorteau pe ea în 
ziua aceea cu daruri cereşti, auzind ei de la Mine că va fi ea 
trâmbiţa Mea. 

O, poporul Meu, tainele cele cereşti se pricep cu inima, 
nu cu mintea, şi tot aşa sunt şi purtate de cei purtători de Dum- 
nezeu şi de tainele Lui între pământ şi cer. în ziua aceasta de 
serbare a sfinţilor, Eu, Domnul, le dau lor glas peste tine, iar 
trâmbiţa Mea le este lor găzduire în mijlocul tău, căci hotarele 
noii Mele împărăţii au numele ei, nume din cer au ele, şi tot aşa 
au şi temelia, căci la temelia acestui aşezământ şi a acestui 
popor stă ea şi numele ei cel ceresc, trâmbiţa lui Dumnezeu, 
din care cu mare jale am sunat Eu pe pământ vreme de două- 
zeci şi cinci de ani, şi poporul cel adunat la glasul Meu se năş- 
tea şi murea, căci ca să trăiască fără să moară cel ce vine după 
Mine, aceasta înseamnă să stea până la sfârşit cu Mine şi în 
bărcuţa Mea cea atât de bătută de furtuni până la ţărmul 
biruinţei Mele şi a ei, până la Tatăl, şi la plata cea de la El, po- 
por cu nume sfânt. O, fiule, te învaţă sfinţii sfinţenia, te învaţă 
mereu. De câte ori grăiesc cu tine sfinţii te învaţă să fii al Meu, 
plăcutul Meu să fii. O, cu Mine trebuie să stea bine omul, nu 
cu omul în care Eu sălăşluiesc pe pământ pentru om, şi aceasta 
tu trebuie să înveţi tot mai bine, tot mai mult, poporul Meu, căci 
se înşeală cu multul cel care, nestând bine înaintea Mea, caută 
să se pună bine cu cel ce Mă serveşte pe Mine între Mine şi om, 
pe Mine, şi nu pe om, şi acela poate numai de la Mine spre om, 
şi nu şi de la om spre Mine, căci omul îşi caută la Mine ale sale, 
nu ale Mele când ar bate să-i deschid. Iată, şi sfinţii Mei aduc 
ţie de la Mine ca să-ţi dea, căci tu trebuie să ai de la Dumnezeu 
pe pământ, numai să ştii să porţi, numai să ştii să înmulţeşti şi 
să dai, tată, ca să ai plată pentru lucrarea ta cu Dumnezeu şi ca 
să nu-ţi pierzi plata cea pentru statul tău cu Domnul. 

Iată glasul trâmbiţei Mele cerând binecuvântarea Mea: 

O binecuvintează intrarea sfinţilor Tăi, 
^Doamne, şi vom lucra în ziua aceasta 
cuvânt de veghe, cuvânt de rugăciune înaintea Ta pentru lu- 
crarea Ta de nou Ierusalim pe pământ, pentru poporul Tău cu 
care Te ajuţi ca să stai înaintea oamenilor cuvânt, şi înaintea 
lui, Părinte ocrotitor de fii. Amin. 

E u, Domnul, Cel ce am aşezat în ceruri 
cetele şi oştirile îngereşti spre slujirea 
slavei Mele, şi apoi oştirile de sfinţi după felul lor, binecuvintez 
intrarea lor cuvânt în cartea Mea din zilele acestea cu sărbă- 
toarea lor cea de azi, în numele Tatălui şi al Fiului şi al Sfân- 
tului Duh. Amin. 

eniţi să ne închinăm şi să cădem la Hris- 
tos! Aşa ne spunem noi unii altora în cer 
când intrăm la liturghie pe pământ în biserica Domnului, iar 
cei credincioşi din biserică urmează după noi să spună şi ei: 
„Mântuieşte-ne pe noi, Fiul lui Dumnezeu, Cel ce eşti minunat 
întru sfinţii Tăi Amin. 

Venim, Doamne, în ajutorul Tău, închinându-ne noi sla- 
vei Tale în cer şi pe pământ, căci durerea Ta de la om cade pe 
Tine de şapte mii de ani. Suntem cu Tine în cuvânt, şi avem 
înaintemergător în cartea Ta pe trâmbiţa Ta Verginica, cea dăru- 
ită de Tine nouă în ziua noastră de sobor, când ea s-a născut 

între oameni. Ziua naşterii ei a fost zi de mare iubire pentru 
noi şi pentru cei de după noi veniţi apoi între sfinţii Tăi, după 
ce ea s-a născut între oameni. O, mare este în cer slava Ta, 
Doamne, prin această lucrare, de mai bine de cincizeci de ani 
pe vatra acestui neam, neamul român, neamul Tău ales! Stăm 
toţi şi ascultăm cuvântul Tău. îl aud şi cei din iad, Doamne. în 
a doua jumătate a acestor ani scurşi, de când ai început să-Ţi 
reverşi cuvântul pe pământ întru a doua Ta venire, ai aşezat cu 
mare taină la însămânţat lucrarea cuvântului Tău pe mai de- 
parte, iar la vremea potrivită iconomiei Tale Tu ai ieşit şi, 
întărindu-Ţi cuvântul prin noua aşezare de vase purtătoare de 
cuvânt, ai mers prin vreme până azi, o, Doamne, şi iată, cuvin- 
tezi şi azi, cuvintezi măreţ şi zideşti un popor ascultător şi scoţi 
din el lucrători pentru holde, căci secerişul este mult, dar lu- 
crătorii sunt puţini. O, să se roage Ţie poporul Tău cel mic să 
scoţi Tu la lucru lucrători şi să-Ţi zideşti popor mare, Doamne, 
căci Tu eşti Domnul secerişului şi ai îngerii şi sfinţii în slujire, 
dar îţi trebuie şi fii de pe pământ lucrători, şi cu împuternicire 
de binecuvântare să-i aşezi pe ei lucrători ai Tăi, iar cei ce 
lucrează fără de trimiterea Ta prin cuvânt rostit, sau cei ce iau 
darurile date de Tine lor prin acest cuvânt şi se duc de la ei 
citire să facă cu ele lucru fără binecuvântarea Ta, aceia pier 
prin rodul lor cel fără ştirea Ta, ca şi până acum, şi nu este 
înţelepciune de sus în cei ce lucrează aşa, ci este duhul omului 
care dă să ia de la Dumnezeu şi să ducă unde este el, dar lu- 
crarea Ta de nou Ierusalim trebuie cu mare ordine lucrată dacă 
vrea să lucreze, şi trebuie cu duh de ascultare, ca să fie mân- 
tuire, ca să fie rodire prin ea, şi nu risipire. Noi, sfinţii Tăi, 
lucrăm numai sub cuvântul Tău. La fel şi îngerii lucrează, şi 
aşa lucrează şi cei ce sunt lucrători ai Tăi pe pământ. Ai strâns 
tot cerul şi toate darurile Tale în jurul acestui popor mititel, 
peste care ai aşezat călăuzire sus, şi jos la fel, iar celui ce vine 
la Tine şi nu-i place de aşezarea Ta, acela nu stă frumos în 
trupul bisericii Tale de nou Ierusalim, ci stă ca el, şi-Ţi face 
dureri, până ce ele cad peste el, căci cine-Ţi lucrează neas- 
cultare şi dureri nu are altceva adunat la Tine ca să aibă el. 
Trâmbiţa Ta Verginica este sărbătorita cea de azi între noi în 
ziua noastră de serbare, care este şi ziua ei, şi cu ea împreună 
Te rugăm cu durere pentru poporul Tău de azi şi pentru mersul 
Tău cel greu în vreme de mare necredinţă peste oameni. O, dă-i 
poporului Tău de azi statornicie şi neclătinare în credinţă şi 
lucrează-i mereu ocrotire, Doamne, că el este mititel pe pământ 
şi fără ajutor, dacă n-ai fi Tu ajutorul lui şi ocrotirea lui. Dă-i 
lui râvnă cerească şi apostolească, dă-i lucrare de Duh Sfânt 
între frate şi frate, ca să Te odihneşti Tu în mijlocul lui, că dor 
îţi este de fii lucrători, Doamne! 

O, popor hrănit din cer prin gura Domnului, ascultă-L 
pe Domnul aşa cum El îţi cere să împlineşti. E duhul rău cu 
mare ascundere ca să te lovească şi ca să te slăbească. Veghea- 
ză, dar! Păstrează-te din răsputeri în credinţă tare, căci cine 
cade în necredinţă nu mai ascultă, ci umblă în duhul neascul- 
tării, duh potrivnic lui Dumnezeu. O, ţine-te departe de cel care 
te clatină ca să cazi ca şi el, căci răzvrătirea celor ce nu ne mai 
iubesc, nici pe Domnul, nici pe tine, se urcă spre Domnul 
acum, dar tu trebuie să stai biruitor, şi nu biruit, căci Domnul 
îţi cere aceasta. Ţine minte de la Domnul, căci El a spus când 
a venit şi a apropiat împărăţia cerurilor de oameni şi a zis celor 
credincioşi Lui că duşmanii omului vor fi casnicii Lui, şi că de 
vor fi cinci într-o casă, vor fi doi împotriva a trei, şi trei îm- 
potriva a doi, şi iată, aşa se întâmplă, precum Domnul a spus. 
O, veghează ca El, veghează pentru El, iar lumina Lui în tine 
să nu se stingă nici ziua, nici noaptea! Amin. 


O, vindecaţi-vă de duhul invidiei, voi, cei care mai 
sunteţi hrăniţi de el, căci toate păcatele le poate Domnul stârpi 
de peste voi, dar duhul invidiei este duhul diavolului, şi nu pot 
cei ce sunt aşa să fie ai Domnului pe pământ, de vreme ce ei 
slujesc pe duhul rău cu acest duh, frate contra frate, şi al cărui 
belşug este al diavolului cu totul. Noi, sfinţii Domnului, vă 
dăm vouă îndemnul la sfinţenie din zi în zi mai mult, duh de 
veghe şi de tărie, căci vremea este rea, şi este cu cădere din 
har. O, nu vă temeţi de război! Temeţi- vă de Domnul! înţelep- 
ciunea voastră este El. La fel şi biruinţa vă este El. Grăiţi cu 
Domnul pe toate câte sunt asupra lucrării Sale cu voi. Grăiţi şi 
cu diavolul şi spuneţi-i şi lui în numele Domnului să-şi strângă 
săgeţile şi să le păstreze pentru el, că nu e piatră aruncată cu 
răutate, şi să nu se întoarcă ea în cel ce o aruncă pe ea, şi aşa 
va păţi diavolul dacă aruncă în voi săgeţi, şi aşa va pierde el 
biruinţa pe care şi-o încearcă. Fiţi înarmaţi cu toate armele ce- 
reşti, despre care Domnul v-a învăţat pe voi, şi fiţi cu trâmbiţa 
Domnului, al cărui nume îl purtaţi voi pe pământ. Şi iată, dăm 
loc acum grăirii ei cu voi, iar duhul cel potrivnic să ia aminte 
acum la trâmbiţa Domnului. Amin. 

S un din trâmbiţă ca să-mi anunţ poporul 
spre veghe şi spre lucru sfânt. Amin. Pe 
vremea trupului meu, în mijlocul poporului de atunci, vestea 
Domnul proorocie că va fi război în poporul Său şi se vor răz- 
boi cei ce rămân cu Domnul mereu şi cei ce nu rămân cu El, şi 
Domnul va conduce în acest război. 

Sun şi iar sun peste tine, ca să-ţi amintesc, popor iubit, 
de Domnul, căci El a spus că vor fi într-o casă doi împotriva a 
trei, şi trei împotriva a doi şi se vor alege la dreapta şi la stânga. 
Nimic, nimic nu e de mirare, căci s-au spus toate din vreme şi 
s-au tot spus. 

O, vine pedeapsa pentru necredinţă, pentru îndoială, 
pentru cârtire, pentru răzvrătire, care este la fel ca şi necredinţa, 
la fel ca şi îndoiala, căci din ele se naşte răzvrătirea. Vine pen- 
tru acelea pedeapsă mai grea decât pentru orice alt păcat pe 
care poate să-l facă omul şi care nu-L omoară pe Dumnezeu 
în om, căci se îndreaptă omul prin pocăinţă, dar îndoiala şi 
necredinţa sunt căderi din har şi îl duc pe om la răzvrătire. „ O, 
cei răzvrătiţi lovesc în pacea Mea din fii ", zice Domnul acum. 

O Verginico, o, trâmbiţa Mea de sus acum, 
^cei ce găsesc caz de răzvrătire lovesc în 
pacea Mea din fii, tată, lovesc în Mine, în Duhul Meu din fii şi 
fac păcat asupra Duhului Sfânt aceştia, tată. O, spune-le celor 
ce strică pacea Mea că rău e de cel stricător de pace, şi spune-le 
să stea cuminţi! Spune-le, tată! Spune-le lor cât eşti de îndu- 
rerată de la ei! Spune-le, Verginico, de durerea care se urcă la 
cer de la ei şi îndeamnă-i să fie cuminţi! Spune-le să nu Mă 
zdrobească! O, spune-le tu toate acestea în ziua ta de serbare 
între sfinţi! Amin. 

O Ţi-am cerut putere să pot grăi în ziua 
^aceasta, căci greu mai putem grăi dure- 
rea noastră, Doamne, dar cei ce ne-o tot fac pe ea ne împing 
să grăim. 

O, aduceţi-vă aminte voi, cei ce v-aţi tras din braţul 
Domnului, lovind cu vină în fraţii voştri, căci eu, trâmbiţa 
Domnului, sun peste voi şi vă amintesc de fiul care a râs de 
tatăl său, şi apoi a căzut peste fiul său blestemul tatălui său. 
Când fiul lui Noe a râs de tatăl său prin nechibzuinţă, în loc 
să-l acopere pe el în vremea slăbiciunii lui, atunci acest fiu a 
atras din gura tatălui său blestem peste cel născut din fiul său, 
şi a fost blestemat Canaan pentru greşeala tatălui său. 

O, îi faceţi Domnului umilire mare, măi fiilor! O, cum 

de v-aţi ales voi să fiţi răzvrătiţi, şi apoi să plecaţi din bărcuţa 
Domnului, din poporul Domnului şi să nu mai vreţi cu El? Iată 
cum loviţi din lături dacă v-aţi tras în lături, şi iată cum luaţi 
voi de la mijloc şi loviţi! Aţi umblat la taina coborârii Domnu- 
lui, şi nu v-aţi temut să faceţi aceasta, şi aţi stricat-o pe ea în 
mintea celor clătinaţi ca şi voi. O, ce aţi folosit prin aşa lucrare 
a voastră? O, de ce n-aţi voit să aveţi minte, fiilor? O, de ce nu 
vă căiţi, fiilor? V-aţi temut de supunere şi de viaţă vegheată şi 
dusă pe umerii Domnului, dar de voia voastră nu v-aţi temut 
când aţi văzut că vă depărtează ea de Domnul, ba aţi ascultat 
aşa şi v-aţi depărtat. A spus Domnul despre Scriptura aceea 
care spune că neascultarea şi nesupunerea sunt păcate mai 
grele decât vrăjitoria şi fermecătoria, şi n-aţi crezut când Dom- 
nul v-a spus, şi Se uită Domnul după voi şi după diavolul, care 
v-a scos în cale lucrătura lui cea pentru neascultare. Când aţi 
venit la Domnul I-aţi făgăduit credinţă şi iubire şi slujire fără 
de cârtire şi fără de nemulţumire, ca să vă strângeţi în cer 
bogăţii care nu pier, şi iată acum cât de mult îi scoateţi Dom- 
nului ochii, în loc să ţineţi din răsputeri la plata voastră cea din 
cer, aşa cum toţi ceilalţi care au făcut ca voi, ajutându-L pe 
Domnul, n-au cârtit şi nu cârtesc, şi nu-şi iau înapoi darurile 
ca să şi le piardă apoi din cer. O, iată, călcătura duhului rău a 
prins acum rostul să fie folosită împotriva cuvintelor Domnu- 
lui, împotriva Sfintei Sfintelor Domnului, căci îşi descuie şi 
intră cu călcătura sa prin locuri potrivnice Domnului şi atinge 
apoi cu neascultarea aşezările Lui, căci cine cade în neascultare 
nu mai ascultă, ci se obrăzniceşte cu îndrăzneală împotriva cu- 
vintelor rostite de Domnul. O, greu putem să grăim din cer du- 
rerea ranelor noastre, dar ea ne împinge şi, iată, o grăim. 

O, cum să facem, Doamne, cu păstrarea Ta şi a lucrurilor 
Tale, cu lucrarea Ta şi cu ocrotirea ei şi a locurilor pecetluite 
de Tine pentru slava Ta, pentru coborârea Ta din cer pe pă- 
mânt? O, mare ne este jalea! Răzvrătirea celor răzvrătiţi se urcă 
pururea spre Tine, şi sunt ocărâţi şi huliţi purtătorii Tăi şi 
poporul Tău. O, pot cei răzvrătiţi să nimicească lucrarea Ta? 
O, până când, Doamne? O, ridică-Te şi adu pacea Ta în cei 
răzvrătiţi, căci Tu eşti făcătorul păcii, o, Doa mn e! 

N u te îngrijora, Verginico! Eu sunt Mielul 
Tatălui, şi este scris să fiu Biruitorul, 
dimpreună cu cei ce Mă slujesc cu iubire şi cu credinţă pe calea 
Mea spre om. Durerea Noastră e fără de margini, dar vom fi 
biruitori. Râd de lucrarea Noastră cei ce se răzvrătesc acum, 
plecând de lângă Noi şi lovind din lături, şi sunt hrăniţi de la 
mijloc şi râd de Noi. Aş grăi cu fiul cel răzvrătit şi l-aş ruga să 
nu Mă mai supere, dar n-am cu cine să grăiesc, n-are cine să 
Mă audă, căci nemulţumirea lui s-a făcut pedeapsă peste cei 
ce şi-au ales răbdarea. Eu, Domnul, sunt şi conduc în acest 
război, şi apoi voi slobozi semne cereşti peste aşezământul 
Meu şi Mă voi socoti atunci cu cei ce s-au tras în lături ca să 
lovească. Amin. 

îţi dau alin de la cei răbdători ai Noştri, Verginico. îţi 
dau duhul lor duios după Mine şi după tine, iar tu mângâie-te 
cu ei în ziua ta de serbare, căci războiul acesta, început demult, 
demult, iată, este şi azi, şi este, tată, dar Eu sunt în faţă, sunt 
Eu Cel lovit şi iau Eu grija pentru paza cea cerească a lucrării 
Mele, şi iată, iau şi grija pentru cei ce au plecat de lângă Noi, 
căci sunt în primejdie, şi ei nu ştiu, şi ei nu cred, şi ei nu văd, 
şi îşi fac rost de dureri. 

Pace ţie, trâmbiţa Mea! Vom fi cu biruinţă. Vom merge 
mai departe şi nu vom sta pe loc, căci nu va sta cuvântul Meu 
din cursul său. Amin. 


O Doamne Mieluţ, o, ce săbii au scos cei 
^ce se răzvrătesc cu purtătorii Tăi şi cu 
poporul Tău, şi ei cred că se războiesc cu aceştia, dar iată cum 
stai Tu în faţă şi primeşti rană de la ei, de la cei ce lovesc, o, 
Doamne! 

Până aici grăim într-un fel, dar acum alt fel de grăire este 
grăirea noastră pentru durerea noastră. Mi-e milă de Tine, mi-e 
milă de -mi zace duhul între cei din cer. O, de ce, oare, nu stau 
cuminţi cei ce s-au tras în lături, şi de ce nu stau în pace între 
noi şi ei dacă nu mai vor să meargă cu noi sub acelaşi greu? 
Iată, sunt plini de nemulţumiri şi de cuvinte ca săgeata. De 
multă vreme ne uităm răbdători la lucrarea lor cea defăimă- 
toare, având ei credinţa că au toată dreptatea să facă aşa. O, 
iată ce aduce căinarea cea de la nemulţumire! Unii pe alţii se 
cad din Dumnezeu cei ce se caină cu nemulţumirea lor unii al- 
tora. Nici vorbă de lepădarea de sine pentru calea Ta la aceştia, 
o, nici vorbă, Doamne! O, cum să facem cu ei? O, cum să fa- 
cem cu noi, Doamne? Să ne spună aceştia mai pe de-a dreptul 
ce vor de la noi? 

O, nu mai faceţi dureri lucrării Domnului voi, fiilor 
răzvrătiţi! Eu aceasta vă cer vouă. O, nu vă mai folosiţi unii de 
alţii aţâţându-vă la răzvrătire! Vă culege duhul rău răzvrătirea 
voastră şi Se uită Domnul la răutatea cu care v-aţi îmbrăcat. 
O, de ce sunteţi răzbunători? Nu-i frumos, măi fiilor! O, dacă 
voi aţi fi cei buni, aţi lucra numai iubire, numai ca Domnul, 
dar iată cum lucraţi voi! O, ce aţi făcut cu mintea voastră cea 
de la Domnul, cea atât de mult hrănită din cer? Vreţi încă să 
mai trageţi de pe cărarea Domnului dintre cei pentru care Dom- 
nul a murit şi a înviat? O, de aţi vedea voi slava Domnului şi 
umilinţa Lui, cu care stă înaintea oamenilor pentru ca să 
împlinească El cuvântul Tatălui peste pământ! 

Până aici am grăit într-un fel, şi vă rog eu pe voi, trâm- 
biţând peste voi, fiţi cuminţi, fiilor! Faceţi în aşa fel să fie pace 
peste locurile pecetluite pentru lucrarea Domnului în vremea 
aceasta, şi Domnul vă va păstra pe voi întru răbdarea Sa. O, 
feriţi-vă de plata cea rea a răzvrătirii! V-aţi tras de tot în lături, 
dar staţi măcar cuminţi, şi îndemnaţi-vă unii pe alţii să staţi cu- 
minţi, căci Domnul este Mieluţul Cel răbdător, dar este şi 
Biruitorul, fiindcă aşa este scris. Amin. 

Vorbirea mea în acest fel o sfârşesc aici, şi Domnul 
pecetluieşte acum lucrarea cuvântului de azi. Amin. 

O Verginico, ai sunat şi ai îndemnat la iu- 
^bire şi la pace pe cei ce Ne-au părăsit. 
Ceea ce au de la Noi cei ce pleacă în lături, nu pot aceştia cu 
binecuvântarea cea de la Mine să lucreze în altă parte ceea ce 
au de la Noi, căci Eu i-am aşezat pe ei aşa cum Eu am cuvântat. 
Cine-şi ia bagajul cel din cer dat ca să meargă să facă el ce 
voieşte cu cele de la Mine, acela nu ştie ce face. Una este să fii 
strâmtorat sub greu şi să nu poţi să foloseşti cu lărgime lucrul 
cel de la Mine, şi alta este să te tragi tu deoparte cu cele date 
din cer ca să le porţi, şi să-ţi faci planuri fără Mine apoi. O, nu 
e tot una acestea două. 

Vorbirea Mea în acest fel o opresc aici, şi încă şi altfel 
grăiesc Eu, pentru durerea Mea de la cei răzvrătiţi acum. Iar 
tu, poporul Meu care Mă asculţi, nu-ţi pierde plata, tată! Te în- 
demn la mare răbdare şi la mare ascultare. Nu uita să faci ce 
ţi-am dat să asculţi pentru paza Sfintei Sfintelor Mele din zilele 
acestea şi a toate hotarele cetăţii Mele de nou Ierusalim. Fii 
cuminte, căci Eu, Domnul, sunt ocrotitorul tău. Nu te clătina 
sub cuvintele de dispreţ, fiule. Fiecare dă ce are, iar tu binecu- 
vintează şi urează de bine celor ce te lovesc cu dispreţ, căci 
precum credinţa nu este a tuturora, aşa şi dragostea, tată. Pace 

ţie acum! Trâmbiţa Mea Verginica îţi dă ţie încă hrană din cer, 
şi le dă şi celor ce fac dureri mersului Meu cel greu cu lucrarea 
Mea de cuvânt peste pământ. Amin. 

Duhul rău să slăbească! Amin. Aşa să-i spuneţi şi voi 
duhului rău, fiilor. Amin. Iubirea şi duhul iertării să se înmul- 
ţească în voi şi între voi şi să prindă sub ele pe cei mici cu iu- 
birea, şi care nu pot altfel. Ei însă se vor trezi, iar Eu îi voi 
întreba să-Mi spună dacă Mă vor asculta spre slăvitul mers al 
lucrării Mele, căci nu este cetate să poată merge bine având 
peste ea pe mulţi din ea. Voi Mă aveţi pe Mine şi vă este de 
ajuns. Aveţi pe Domnul lumină şi cuvânt de povaţă peste voi. 
în toată clipa Mă aveţi peste voi, fiilor. Amin, amin, amin. 

* 

O Verginico, în ziua ta cea din cer între sfinţii Mei 
^ grăim unul cu altul, tată, şi durerea Ne-o alinăm 
grăind. Credinţa celor pe care Ne sprijinim acum pentru ca să 
venim cuvânt pe pământ în zile de necredinţă peste oameni, e 
mare credinţa celor ce Ne poartă, şi scris este că «dreptul prin 
credinţă va fi viu», şi iată cât de desluşit se vede ce viu lucrăm 
prin cei credincioşi şi vii cu credinţa, şi de aceea ei sunt cei 
vii. Cât despre cei dispreţuitori, care nu ştiu cum să mai facă 
să lovească în lucrarea Noastră şi în coborârea Noastră cuvânt 
pe pământ prin cei ce Ne poartă ca să fim cu poporul şi cu oa- 
menii care se apleacă să audă de la Noi, spunem şi pentru ei, 
pentru cei dispreţuitori, că lui Avraam cel credincios i-am scris 
neprihănire în dreptul lui pentru credinţa lui, căci Scriptura aşa 
zice: «Avraam a crezut lui Dumnezeu şi i s-a socotit lui drep- 
tate şi neprihănire». 

O, Verginico, credinţa celor ce Ne poartă este darul pe 
care ei Ni-1 dau Nouă, pe care Ni-1 întorc Nouă, căci iată, au 
ce să Ne dea, dar cei ce se duc spre necredinţă, ce Ne dau, tată? 
Iată ce Ne dau! Ne dau dureri, şi cad din har cei ce cad în 
necredinţă, şi se iau ei înşişi din braţul Nostru cel purtător de 
fii, şi se cad unii pe alţii cu fel de fel de învinuiri împărţite între 
ei şi puse pe cei ce Ne poartă, şi unii altora îşi dau aceştia în 
fel şi chip clătinarea din credinţă, socotindu-se ei drepţi, dar 
Eu, Domnul, le amintesc lor de Iov, cel plin de răbdare întru 
încercarea sa, şi care prin Duhul Meu Cel drept le-a răspuns 
celor ce îl batjocoreau şi le-a spus aşa: «Voi, care întristaţi su- 
fletul meu, nu vă e ruşine să vă purtaţi aşa? Dacă eu sunt 
păcătos, greşeala mea este peste mine, iar dacă voi îmi scoateţi 
ochii ca unui ticălos, să ştiţi că Domnul mă urmăreşte spre 
încercarea mea cu apăsarea Sa, dar voi de ce mă prigoniţi şi 
nu vă săturaţi de carnea mea? Feriţi-vă, dar, de sabie pe voi 
înşivă când mânia va izbucni împotriva voastră, căci numai 
atunci veţi învăţa voi că este o judecată». 

O, Verginico, hai, tată, să avem grijă mereu din cer şi de 
pe pământ de lucrarea Noastră de cuvânt peste oameni, iar cei 
ce s-au tras de lângă Noi fără de socotinţă, aceştia să facă ce 
caută să facă după planurile lor, şi fiecare să lucrăm, Noi ca 
Tatăl, iar ei ca ei, căci altfel ei n-au voit. Le-am spus să stea 
măcar cuminţi, ca nu cumva să-şi stârnească peste ei mânie şi 
să înveţe că este o judecată, dar ar fi putut să înveţe că este 
pocăinţă, tată, căci fericiţi sunt cei ce aleg pocăinţa, fiindcă cel 
ce-şi lucrează fapte nu ia plata după har, ci după datorie, iar 
celui ce nu face fapte, ci crede în Cel ce îndreptează pe cel 
păcătos, credinţa lui i se socoteşte dreptate şi neprihănire, aşa 
cum Scriptura învaţă pe cei ce vor să înveţe. O, Noi i-am voit 
pe toţi să fie credincioşi şi să Ne fie fii până la capătul biruinţei, 
dar iată, ei s-au socotit unii cu alţii şi s-au tras din staulul Meu. 


O Doamne, să lăsăm aşa, căci Tu l-ai făcut 
^pe om liber ca să aleagă. Cei ce aleg 
supunerea şi iubirea şi mila şi credinţa prin acestea, aceia rămân 
cu noi şi nu ne părăsesc sub greu, şi li se socoteşte lor acestea 
dreptate şi neprihănire, căci fericiţi sunt cei ce nu le sunt luate 
în seamă păcatele, iertându-li-se lor, după cum este scris în 
psalmi, iar cei ce-şi aleg voile lor, dreptatea lor, neiubirea de 
fraţi şi necredinţa prin acestea apoi, aceia n-au voit să li se ierte 
păcatele şi n-au voit să rămână cu noi, şi li se socoteşte lor 
necredincioşie faţă de Tine, Doamne. O, dacă pe ei nu-i doare, 
să nu-i doară, dar vine o zi când vor învăţa din ea că este o 
judecată. O, mai bine le era lor să se umilească şi să bage în 
tolbă săgeţile lor cele împotriva mersului nostru, dar iată, au 
spus că nu pot să facă aşa şi nu pot să sufere cu cei ce suferă, 
căci pe calea Ta e suferinţă, Doamne. Niciodată calea Ta n-a 
fost altfel, nici un fiu de-al Tău n-a avut de dus sarcină uşoară 
până acasă la Tine pe drumul său cu Tine pentru numele Tău 
cel sfânt. Mă doare că şi-au lăsat aceştia sarcina jos, crucea şi 
sarcina cea pentru Tine. Te doare şi pe Tine, îl doare şi pe Tatăl, 
şi tot cerul e îndurerat. O, aşa păţesc cei ce nu iubesc duhovnicia 
cea dată de Tine pe calea cea strâmtă a mersului spre cer. 

Şi-au strâns dureri cei ce s-au săturat de Tine şi de mer- 
sul Tău cel greu, dar ei nu cred că dureri şi-au strâns cu trasul 
lor în lături. Au avut pretenţii, şi dacă n-au găsit ce voiau, s-au 
răzvrătit. Când eram eu în trup, şi vindeau tainele mele cei slabi 
cu împlinirea şi cu credinţa, Tu îi depărtai pe ei de cele de sus 
şi de lucrările Tale şi de cei ce-Ţi rămâneau credincioşi, dar 
acum cei răzvrătiţi se depărtează ei şi se răzvrătesc şi sunt 
obraznici, Doamne, şi sunt îndrăzneţi să-Ţi facă rău, şi ar da 
să-Ţi tragă de pe cale pe cei încercaţi. Tu însă ai grijă de popor, 
Doamne, şi Te rog întăreşte-i pe cei încercaţi prin care-Ţi porţi 
venirea, şi dă-le putere mare ca să aibă şi ei grijă de popor şi 
de lucrarea Ta tot mai mult, şi să fie ei ajutaţi de cei cu 
credincioşie înaintea Ta, şi să fie ei primiţi de la Tine, şi să 
crească în har poporul. Amin. 

O, copii de sub sarcina Domnului, vedeţi ce a rămas 
neîmplinit din cele aduse de Do mn ul ca să se împlinească pen- 
tru poporul Său, şi împliniţi cu credinţă, fiilor! împliniţi aşeză- 
rile Domnului şi ţineţi viu poporul, căci el este cetatea 
Domnului, casa şi averea Tatălui şi a Fiului şi a Sfântului Duh, 
mărturia Domnului este el pe pământ. întăriţi-i pe cei slabi cu 
vederea şi cu credincioşia şi învăţaţi-i pe ei ce înseamnă la fii 
credinţa în acest cuvânt şi fapta ei înaintea Domnului. Arăta- 
ţi-le şi amintiţi-le de Avraam cel credincios şi întăriţi-i pe ei 
fii ai lui Avraam, vii şi neclătinaţi, fiilor. Iar Tu, Doamne, fa 
peste poporul Tău după cuvântul Tău de peste el. Amin. 

N e întărim în cei din porţi, Verginico. 
întărim şi pe cei ce Ne sprijinesc lângă 
ei în ascultare şi în iubire. Dăm îngerilor şi sfinţilor veste să 
întărească şi să sprijinească toată împlinirea lucrărilor Mele 
peste poporul Meu, căci satana este supărat pe mersul Meu şi 
îşi încearcă fără biruinţă săbiile, căci Noi şi cetele cereşti de 
sfinţi şi de îngeri înteţim lucrarea Mea de nou Ierusalim peste 
pământ şi întărim hotarele ei. Chiar dacă va fi să fim mai sub 
văl şi să lucrăm mai cu taină, aducem prin aceasta ziua slavei 
Mele, iar lucrarea Mea şi poporul Meu vor străluci de şapte ori 
mai mult şi vor lumina popoarele, după cum este scris, căci 
tainele Mele îşi pregătesc biruinţa şi slava strălucirii lor, fiindcă 
Eu sunt în faţă şi cârmuiesc spre liman mersul Meu cel greu 
cu poporul Meu de azi, micuţ, dar frumos înaintea Mea, căci 
el Mă iubeşte, şi toate darurile Mele pregătite pentru el, aici 
rămân, cu el rămân, nu cu cei ce pleacă de pe calea cea cu cruce 

a mersului Meu cel greu, dar plin de răsplată, Verginico. O, 
linişteşte-ţi durerea, să Ne-o liniştim unul altuia, şi hai să fim 
cu răbdare şi cu multă lucrare, o, trâmbiţa Mea, hai, tată, să Ne 
întărim şi Noi, şi cei ce Ne sunt popor pe pământ! Amin. 

Iar Tu, Tată Savaot, vezi mersul lucrării Tale şi veghează 
peste el, Tată! Păzeşte-1 pe poporul Meu şi al Tău, că eşti tată 
şi vezi pe cele ce se văd şi pe cele ce nu se văd, Tată! 

S unt Tatăl lucrării Tale şi al poporului Tău, 
Fiule, Mieluţ al Meu. Eu sunt Tatăl Tău 
şi al lor, Fiule scump. Voi veghea să fie la masa aceasta numai 
fii curaţi cu inima, numai lumină să fie la masa cuvântului Tău 
în fii şi în poporul Tău, iar cei ce nu au inima curată, să şi-o 
cureţe şi să Ţi-o dea Ţie apoi ca mărturie, căci Tu eşti Cel ce 
ierţi păcatele, fiindcă Eu de aceea Te-am trimis pe pământ 
atunci şi acum, iar Eu, Tatăl, le voi socoti credinţă şi neprihă- 
nire celor ce-şi curăţă inima, şi aşa vor merge înainte cu Noi, 
curaţi şi luminaţi, curaţi cu inima şi luminaţi cu credinţa şi cu 
fapta, şi vom păzi Noi cetatea şi poporul, căci duhul credincio- 
şiei este cel ce poate, cel ce veghează şi cel ce păzeşte prin fii 
şi pentru fii, Fiule Mieluţ. 

Pace Ţie în mijlocul poporului Tău şi al Meu! Ranele 
Ne fac tari şi Ne însănătoşesc mersul, şi sunt cereşti cei ce 
poartă rane pentru numele Meu şi al Tău şi al Duhului Nostru 
Cel Sfânt, şi sunt fii ai lui Dumnezeu cei ce Ne iubesc aşa, o, 
Fiule Mieluţ. Amin, amin, amin. 

1/14 iunie 2009 

Duminica a treia după Rusalii 

Bogăţia cea mare a Domnului: fiii credincioşi. Duşmanii omului: 
necredinţa, îndoiala şi sminteala. Omul trebuie să lucreze pe pământ 
după cuvântul Domnului. 

u duhul plin de duioşie şi de milă şi de grijă 
părintească, aşa cobor Eu, Domnul, cuvântul 
Meu peste pământ pentru poporul Meu de azi din mijlocul nea- 
mului român. Se tot încearcă săgeţi dureroase spre locul şi 
taina coborârii cuvântului Meu din zilele acestea, dar Eu merg 
înainte cu iubire şi cu durere, iar taina coborârii cuvântului 
Meu nu stă din cursul ei, căci râul vieţii este cuvântul Meu 
peste pământ şi peste om, iar cine bea din el, crezându-1 şi iu- 
bindu-1 de lucrare a vieţii lui şi de cale a Mea printre oameni, 
acela va fi biruitor lângă Mine şi Mă voi arăta cu el înaintea 
multor noroade necredincioase care-şi risipesc viaţa, nedân- 
du-o lui Dumnezeu, Cel ce este viaţa oamenilor. 

O, ce drag ar trebui să-i fie omului cu Mine şi cu râul 
cuvântului Meu peste viaţa lui! O, ce slab, ce mort e omul care 
aude de la Mine cuvântul facerii lui şi al mângâierii Mele pen- 
tru om, şi el rămâne rece şi străin de dragostea Mea, cu care- 
Mi strâng la sân pe cei credincioşi, pe cei curaţi cu inima 
pentru Mine! Cei curaţi cu inima pentru Mine aceia sunt aşa şi 
pentru semenii lor, iar cei ce nu au inima curată pentru Mine 
şi pentru semenii lor, aceia nici pentru ei nu au inima curată, 
şi se joacă cu viaţa lor după mintea lor cea omenească, după 
cele ce se văd, iubite de om şi apoi făcute de el ca să-i ţină de 
bucurie şi să-l facă să uite că bucuria e lucru sfânt, e Domnul 
cu omul pe pământ, călăuzindu-1 şi îngrijindu-1 pe el părinteşte 
şi învăţându-1 dumnezeieşte în toţi paşii lui pe pământ. 

îmi întăresc la porţi veghea cea pentru venirea Mea la 
tine cuvânt, poporul Meu, şi mereu, mereu îmi voi întări veni- 
rea Mea la tine, căci tu eşti acum casa Mea pe pământ, familia 
Mea de fii, Betania Mea de fraţi plini de credinţă, bucuria şi 
mângâierea Mea în grelele dureri pe care le port cu cei ce Mă 


poartă ca să fiu pe pământ cuvânt, şi le port cu tine când te văd 
că ţi-e milă de mersul Meu cel greu, băgându-te sub crucea 
Mea cea de azi şi miluindu-Mă cu mila ta de fiu când sunt atât 
de lovit în mersul Meu, atât de părăsit de cei ce trebuia să-Mi 
fie fii până la sfârşit prin mersul Meu cel greu, mai bine de 
cincizeci de ani purtat cu cei ce Mi-au rămas credincioşi 
durerilor Mele cele de şapte mii de ani de la om. N-am bogăţie 
mai mare nici în cer, nici pe pământ ca atunci când Eu am fii 
credincioşi lucrului Meu cel greu între Mine şi om ca să-l fac 
pe om să Mă cunoască de Dumnezeu al său pe pământ, şi în 
veşnicie apoi. 

îţi întăresc prin cuvântul Meu credinţa cea pentru Mine 
şi iubirea, poporul Meu, şi prin ele tu să ai nădejde mare că 
Domnul este biruitor pe pământ şi că te ţine în mână prin greu. 
îţi dau, fiule, puteri îngereşti, slujiri îngereşti în lucrul pe care 
ţi l-am dat să-l împlineşti acum în curţile Mele cu tine pentru 
ordinea şi curăţenia a toate locurile câte sunt pe pământul cel 
sfinţit de Mine pentru tine şi pentru cei ce îmi slujesc. Multă, 
multă curăţenie trebuie să fie peste tot în locurile pecetluite de 
Mine pentru slava Mea, pentru statul Meu cu tine pe pământ, 
poporul Meu. Cobor în ziua aceasta cuvânt de binecuvântare 
pentru lucrul pe care îl începem acum în curţile Mele cu tine, 
şi îţi voi da îngeri slujitori, şi te vor sprijini din cer şi de pe 
pământ îngerii, popor iubit, şi apoi ne vom odihni iarăşi, căci 
fiecare lucrare îşi are lucrul ei şi apoi odihna ei după împlinirea 
ei. Te înzestrez cu duhul păcii sfinte în tot timpul lucrului Meu 
cu tine pentru zidirea ce o începem acum, şi binecuvântată de 
Tatăl, de Fiul şi de Duhul Sfânt să fie această zidire, care va 
sluji ordinei şi curăţeniei pentru cele ce sunt şi slujesc îngrijirii 
lucrării Mele cu tine şi a mersului ei pe pământ. Amin. 

în toate locurile Mele cu poporul Meu trebuie să fie fru- 
mos, curat şi sfânt, iar fiecare lucru de care ne servim să-şi aibă 
bine locul şi lucrul său, căci pe pământ cu tine trebuie să fie ca 
în cer, nu ca în lume, poporul Meu, şi trebuie să fiu Eu cu tine 
întru toate, tată, şi să-ţi îngrijesc paşii şi tot mersul tău cu Mine 
pe pământ. Toate trebuiesc lucrate cu duh gospodăresc, cu duh 
frumos, şi tot aşa să fie şi folosite apoi. La fel ca şi cele duhov- 
niceşti ale sufletului, tot aşa trebuie să fie şi cele de trebuinţă 
trupului şi slujirii Mele cu voi. Tot lucrul trebuie să-şi aibă ros- 
tul şi locul lui, iar Eu mereu Mi-am învăţat poporul pentru lu- 
crul curăţeniei, care sfinţeşte locul şi omul şi care Mă odihneşte 
pe Mine în tot lucrul şi locul Meu cu omul. Mi-am ales în acest 
sătuţ locul noii Mele împărăţii pe pământ, căci cu cei ce zic 
că-Mi sunt slujitori şi casă Mie nu Mi-am găsit odihna, căci 
împărăţesc ei şi lumea în toate locurile în care ei se aşează ca 
slujitori pentru Dumnezeu înaintea oamenilor. Aici însă cârmu- 
ieşte cuvântul Meu peste fii şi binecuvântarea Mea prin cuvân- 
tul gurii Mele pentru toate lucrările Mele cu ei, şi au îngerii în 
slujire cei ce ascultă după cuvântul Meu de peste ei. 

O, îngeraşi miloşi şi tari prin slujire, apropiaţi-vă şi slu- 
jiţi zidirii care începe acum să-şi arate faţa şi apoi slujirea ei 
pentru lucrările Mele, pentru toate câte se împletesc între ele 
ca să fie de slujire Mie în poporul Meu care-Mi slujeşte, şi vom 
lucra şi vom sfârşi lucrul, şi apoi ne vom odihni de el. Amin. 

A şa Te vom asculta, Stăpâne mare în cer 
şi pe pământ peste noi şi peste fii, şi 
vom lucra cu ei şi în ei şi pentru ei, spre slava lucrărilor Tale 
cu cei credincioşi Ţie în zile de venire a Ta cuvânt pe pământ 
ca să-Ţi hrăneşti cu el îngerii şi sfinţii, şi pe cei de pe pământ 
care au parte la masa Ta de cuvânt, căci noi, cei din cer, nu 
avem altă hrană decât cuvântul gurii Tale, Stăpâne Doamne, şi 
vom sluji acum lucrării cuvântului Tău, care ne dă de lucru în 



432 


Cuvântul lui Dumnezeu 


fiii Tăi, în cei care-Ţi urmează cuvântul, şi vom lucra cu ei şi 
din ei şi în ei, şi Tu le vei da lor puteri şi toată înţelegerea cea 
de sus a celor ce se vor lucra. Slavă Ţie prin toate ale Tale, îţi 
spun Ţie îngerii slujitori lucrărilor Tale în zilele acestea când 
Tu cuvintezi iarăşi pe pământ cuvântul facerii lumii, naşterea 
din nou a lumii, Dumnezeule Făcător văzutelor şi nevăzutelor 
Tale, cerul cel nou şi pământul cel nou! Toate cele ce sunt cerul 
cel nou sunt cele nevăzute ale Tale, iar cele ce le faci şi se văd 
sunt pământul Tău cel nou, şi curând îşi vor lucra unirea la cu- 
vântul Tău, iar slava Ta se va ivi în toată strălucirea ei peste 
cei credincioşi şi peste cei necredincioşi, pentru unii spre mân- 
gâiere, iar pentru ceilalţi spre judecată, şi aceasta va fi judecata 
celor necredincioşi, şi nu altfel va fi ea. Amin. 

O îngeraşi slujitori Mie şi lucrărilor Mele 
^cu omul între pământ şi cer! O, ce Mă 
doare de la cei îndoielnici, de la cei ce se smintesc, de la cei ce 
nu-Mi rămân la sân, de la cei ce se smulg din braţul Meu şi se 
duc în lume, după ce Eu i-am primit pe ei şi i-am iertat şi i-am 
hrănit şi i-am împodobit pentru Mine, nu pentru lume, şi ei se 
duc apoi şi se dezbracă de toate podoabele date lor de la Mine, 
căci Eu le ridic pe ele de peste ei când ei Mă părăsesc! O, ce 
Mă doare de la mintea lor cea rece, de la ochiul lor cel vinovat 
de răutate, de la neiubirea lor, de la lucrarea lor cea răzvrătită 
şi răzleaţă acum departe, departe de planurile Mele şi de mersul 
Meu cel de azi! O, ce socoteală omenească îşi fac ei pentru ei 
acum! O, ce departe sunt de Mine cei ce se răzvrătesc şi se duc 
din staulul Meu! O, ce mult au căzut cu mintea şi cu inima dacă 
s-au răzvrătit şi s-au tras apoi în lături ca să nu mai fie cu Mine 
şi cu această cale a Mea de la Tatăl la om! O, cum să-i strig dacă 
ei se aud pe ei, unii pe alţii şi atât, iar pe Mine Mă numesc Cel 
mincinos? O, mai bine vă era vouă să rămâneţi cu Mine, fiilor 
care aţi plecat din braţul Meu! Eu v-aş fi iertat pe voi de toate 
durerile şi bubele pe care Mi le-aţi făcut pe Duhul şi pe faţa 
Mea. Voi însă v-aţi făcut brâncă unul altuia ca să cădeţi din 
braţul Meu şi să nu mai fiţi ai Mei, şi aţi zis că vă faceţi bine 
unul altuia, fiilor, şi aşa M-aţi îndurerat voi şi aţi pus pată pe 
faţa Mea, şi joaca voastră pe seama lucrării Mele a făcut nuntă 
duhului rău cu voi şi v-a zdrobit, tată, iar Eu vă plâng acum. 

O, ce mare duşman pentru om este necredinţa, după ce 
el Mă urmează o vreme cu credinţă! O, ce mare tâlhar de suflet 
este îndoiala şi sminteala, pe care şi le iau de călăuză cei ce cad 
din bărcuţa Mea cu fii în ea! Spun acestea din pricina adâncii 
Mele dureri, pe care Mi-au făcut-o cei ce s-au tras din braţul 
Meu cel plin cu fii, şi spun cu jale, şi Mă văd sfinţii şi îngerii şi 
plâng cu Mine de jalea Mea. Eu dau să-i iert pe cei ce-Mi fac 
dureri, dar sfinţii şi îngerii se strâng lângă jalea Mea şi-Mi amin- 
tesc de faţa lucrării Mele, atât de lovită şi de împroşcată acum 
de la fiii cei răzvrătiţi, de la cele duşmănoase ale inimii lor, 
nemulţumite şi neumilite pe calea Mea cu ei până acum. 

O, ce durere pe Mine când omul se ridică mai mare ca 
Mine, mai judecător ca Mine ca să judece el ca un om! Ce bi- 
ne-şi face unul ca acela? O, ce găseşte cel ce lucrează aşa? 

A scultă-ne, Doamne, pe noi, sfinţii Tăi! 
Jalea Ta e grea de la cei ce, lovind, au 
fugit şi Te-au părăsit şi, dispreţuind pe cei rămaşi cu Tine, s-au 
ascuns şi stau în duhul lor şi-şi fac rost de necredinţă, dar ea 
nu le va ţine de cald, căci nimic, nimic nu poate necredinţa. 
Acum stăm înaintea Ta şi aşteptăm binecuvântarea Ta ca să 
lucrăm şi noi, sfinţii Tăi, cu ajutor din cer lângă poporul Tău 
de la izvor pentru împlinirea zidirii care se ridică acum în 
curţile Tale cu el, spre folosinţa cea bineplăcută Ţie în toate 
ale Tale cu poporul Tău, şi la cuvântul Tău vom ajuta, Doamne, 


pe cei ce au de lucrat la lucrul Tău cu ei. Amin. 

ă dau după iubirea voastră, o, sfinţi 
iubiţi şi iubitori de poporul Meu, căci 
voi din cer lucraţi, iar ei de pe pământ, şi frumoasă este unirea 
cerului cu pământul întru lucrările Mele cu omul! 

Binecuvântată să fie unirea celor din cer cu poporul Meu 
de la izvor pentru facerea a toate câte se fac în curţile Mele de 
azi pe pământ, spre slava şi odihna Mea din zilele acestea! Eu 
sunt Cel ce binecuvintez fără să-Mi ceară omul, căci acolo 
unde vieţuiesc ai Mei, acolo sunt şi Eu, şi le pregătesc lor loc 
cu Mine, Eu lor, şi ei Mie, căci Eu cu omul îmi lucrez lucrările 
Mele, şi aşa lucrez din veac şi până în veac. Gândurile cele 
răutăcioase ale celor ce vă urăsc pe voi şi vă vorbesc de rău, 
căci aşa li s-au dat limba de multă vreme, să se depărteze de 
peste voi cu lucrarea lor cea rea gândurile lor rele, iar voi să 
lucraţi sub Duhul Meu, sub harul Meu, fiilor. Amin. 

Voiesc să se uite fiii oamenilor în cuvântul Meu cel de 
peste poporul Meu cel de la izvor şi să ia ei înţelepciune la toate 
câte se fac după cuvântul Meu în poporul Meu şi să se umi- 
lească cu înţelepciunea lor, prin care ei zic şi fac, fără ca Eu, 
Domnul, să fiu în acestea ale lor. O, nu e bine să facă omul după 
mintea lui pe pământ, căci pământul este al Domnului. Omul 
însă s-a despărţit de Mine şi face el, şi de aceea se dărâmă tot 
ce face el, şi nici în veşnicie nu rămân cele ce se dărâmă ale lui, 
că şi le face singur, şi nu este Dumnezeu în cele făcute de om, 
iar lucrarea Mea de nou Ierusalim a venit în zilele acestea din 
cer pe pământ ca să-l înveţe pe om că trebuie să lucreze după 
cuvântul Meu pe pământ, şi nu după plăcerea lui. 

O, fii ai oamenilor! O, voi, cei ce vă numiţi creştini ai 
lui Hristos! Veni-veţi voi, oare, spre umilinţă înaintea Mea ca 
să vedeţi deşertăciunea în care vă zbateţi şi din care nu vă 
alegeţi cu nimic? O, căutaţi spre Ziditorul a toate, căutaţi spre 
Făcătorul cerului şi al pământului, al tuturor văzutelor şi 
nevăzutelor şi vedeţi lucrările Lui şi înţelepţiţi-vă! Veniţi să 
întrebaţi pe Domnul în toate câte voi sunteţi şi lucraţi! Veniţi 
la Mine ca să vă învăţ să fiţi fii ai binecuvântării, că iată-Mă 
cuvânt de facere peste pământ! Am carte deschisă între Mine 
şi voi şi Mă scriu în ea cu grăirea Mea cu voi, şi cartea mărtu- 
riseşte că Eu vă grăiesc vouă. Veniţi şi vedeţi ce grăieşte cu voi 
cuvântul Meu din zilele acestea! Veniţi şi învăţaţi de la Mine 
cărările vieţii! Veniţi de luaţi lumină pe cărările voastre, căci 
mergeţi fără Dumnezeu pe cărări străine de cărările Lui! Veniţi 
spre pocăinţă pentru despărţirea dintre Mine şi voi, şi pocăinţa 
vă va învăţa să vă daţi Mie locaş, să-Mi daţi inima ca să v-o 
umplu de vedere din cer şi de credinţă şi de mântuire apoi! 
Păcatele vă despart de Mine şi vă ţin în stricăciune de suflet, 
dar sufletele voastre cer tainic împărăţia Mea, din care ele 
purced în voi, iar voi nu ştiţi să înţelegeţi suspinul sufletelor 
voastre, de unde vine şi unde se duce suspinul lor. Veniţi să vă 
dau de la Mine ca să fiţi bogaţii Mei pe pământ, bogaţi în Dum- 
nezeu, bogaţi în harul cel de sus! Veniţi la Mine pe calea rugă- 
ciunii pentru iertarea păcatelor voastre, aşa cum părinţii cei 
sfinţi v-au lăsat povaţă sfântă, şi Mă veţi găsi răspunzându-vă 
vouă, după umilinţa inimii voastre vă voi răspunde Eu! Amin. 

Şi acum, Mă întorc la tine, poporul Meu, şi îţi spun: pace 
ţie, pace în toate durerile tale pentru Mine! Nu este om mai 
bogat în har, mai bogat din cer ca şi omul care poartă cu Mine 
pe pământ durerile Mele, nefugind de Mine, Cel atât de durut 
de la om. Cel ce poartă pe pământ durerile lui Dumnezeu, acela 
a scăpat de sine şi poartă numai de la Mine şi se face purtător 
de Dumnezeu şi se face vindecător Mie şi alifie răcoritoare de 
rane pentru Mine, Cel atât de părăsit de om, căci omul stă fără 

Dumnezeu pe pământ şi îşi duce din greu necazul său. 

Pace ţie, popor de la izvor! îţi dau, tată, puteri sufleteşti 
şi trupeşti şi îţi dau îngerii şi sfinţii în lucrarea ta cu Mine şi te 
vor ajuta sub greu, şi sub tot lucrul tău cu Mine. Fii credincios! 
O, poporul Meu, să fii ca Avraam în credinţă, fiule, căci Eu 
i-am dat lui după credincioşia lui şi l-am pus în cer părinte al 
celor credincioşi, şi toţi se odihnesc în sânul lui când vin la 
odihna lor, iar Eu sunt Dumnezeul lui Avraam. Amin. 

Eu sunt Domnul Dumnezeul, tău, poporul Meu, Eu sunt 
Mântuitorul tău, tată, şi te sprijin din cer şi de pe pământ, căci 
tu eşti al Meu. învaţă mereu, învaţă să fii al Meu mereu, învaţă, 
poporul Meu, căci numai cei ce învaţă de la Mine mereu, 
numai aceia sunt mereu ai Mei, numai ai Mei, mereu cu Mine, 
iar Eu mereu, mereu cu ei, mereu, poporul Meu, mereu, mereu 
cu ei. Amin, amin, amin. 

15/28 iunie 2009 

Sărbătoarea Naşterii sfântului Ioan Botezătorul 

Domnul rămâne nedespărţit de omul credincios. Lucrarea duhov- 
nicească alină ranele Domnului. Ferirea de duhul lumii. 

B u, Domnul, Mă aşez cuvânt în cartea Mea de azi 
cu zi de sărbătoare şi vin în ziua aceasta cu sobor 
de sfinţi în mijlocul tău, poporul Meu de azi. Durerea din Mine 
este cu Mine în mijlocul tău, şi simt alin peste ea când am cu 
cine s-o port, şi o port cu cei ce au milă de Mine pe pământ, şi 
care uită de ei pentru ca să Mă poarte pe Mine în ei cu ranele 
Mele şi cu aşteptarea Mea cea lungă după om, căci omul Mă 
doboară mereu, iar unde nu sunt Eu, nu este nici omul, chiar 
dacă el ştie altfel să socotească şi să creadă ca un om. 

Eu, Domnul, îmi întăresc intrarea în carte şi lucrarea 
Mea din ziua aceasta. Eu prin cuvânt îmi fac toate lucrările 
Mele cu omul pe pământ, şi pentru om fac tot ceea ce fac, aşa 
cum din veac lucrează Dumnezeu. Pe toate cele văzute, pentru 
om le zidesc ca să fie şi ca să-Mi slujească Mie cu omul, iar 
cele ce nu se văd sunt tainele Mele pentru om, şi în care el tre- 
buie să creadă ca să fie al Meu pe pământ, căci dacă el nu crede 
în cele ce nu se văd şi prin care Eu lucrez pentru el până în cele 
ce se văd, atunci omul este nestatornic în Dumnezeu, şi apoi 
se crede a fi, şi Mă doboară pe Mine ca să fie el, numai el, dar 
unde Eu nu sunt, nici omul nu este, chiar dacă el se deprinde 
altfel să socotească şi să se socotească şi să creadă ca un om. 

Vin în ziua aceasta în carte cu tine, poporul Meu, ca să 
lucrăm cu tainele Mele în mijlocul tău şi să le aşezăm la lucru 
pentru slava Mea cu tine şi pentru viaţa ta, fiule. Pe pământ 
sunt numai despărţiri între oameni, iar despărţirile dor adânc 
în ei, chiar şi când ei dau să le înlocuiască cu altceva, cu alte 
stări şi lucrări, dar Eu, Domnul, rămân mereu prietenul celui 
ce Mă ştie veşnic şi neschimbător, rămân cu el în toate durerile 
lui şi nu-1 părăsesc pe cel ce rămâne cu Mine când el şi-i pierde 
pe cei iubiţi ai săi, când despărţirile brăzdează viaţa lui, încer- 
cându-1 pe el în iubire şi în credinţă şi în umilinţă, căci dacă 
umilinţă este în el, poate omul pe mai departe şi poate frumos, 
şi poate cu Mine cel umilit, poate cu Domnul, şi altfel el nu 
poate pe pământ atunci când poate. Aşa vă învăţ Eu pe voi să 
puteţi când sunteţi îndureraţi voi, fii ai poporului Meu, căci Eu, 
Domnul, vă rămân vouă întreg în toate câte voi pierdeţi, şi sunt 
veşnic şi neschimbător cu cei ce cred în fiinţa Mea dumneze- 
iască prin care toate se fac şi sunt. Eu sunt Cel ce nu-1 părăsesc 
pe cel părăsit şi stau lângă el şi îl mângâi în dureri de suflet şi 
de trup şi îl fac să poată şi îl ţin în Duhul Meu Cel mângâios, 
prin Care omul se mângâie, chiar dacă el nu ştie îndeajuns taina 


izvorului mângâierii, de unde vine ea şi izvorul ei, căci Eu sunt 
Cel tainic ca să-l pot ajuta pe om în tot suspinul lui cel cunoscut 
lui şi cel necunoscut între cei din jurul lui. 

Sunt şi au fost pe pământ oameni care nu se pot mângâia 
cu nimic decât cu Dumnezeu, şi tot aşa şi trăiesc, cu Dumnezeu 
şi cu tainele Lui. Aşa a fost Ioan, rudenia Mea cea după trup, 
şi care s-a născut înaintea Mea, şi tot aşa a şi lucrat, netezind 
spre oameni calea înaintea Mea când Eu aveam să Mă arăt apoi 
oamenilor, mărturisit fiind mai întâi de Ioan, precum Scrip- 
turile mărturiseau că voi sosi, vestind ele sosirea Celui drept. 
Ioan a spus cuvinte mari celor de atunci, şi ele au rămas până 
azi pentru fiecare dintre cei ce aud de Mine şi dau să vină după 
Mine, dar omul e împărţit cu mintea şi cu simţirea şi este 
împrăştiat în cele ale sale şi nu pătrunde taina cuvintelor mari, 
ieşite prin cei purtători de cuvânt, din cer insuflate peste ei şi 
grăite prin gura lor. Şi spunea Ioan celor ce veneau la el ca să 
audă de sosirea Mea şi de împărăţia cerurilor, vestită de el că 
vine, şi le spunea celor ce se strângeau la el: «Pui de vipere, 
cine v-a învăţat pe voi să fugiţi de mânia ce va să vină? O, 
faceţi roade vrednice de pocăinţă dacă vreţi să scăpaţi de 
mânie, şi numai aşa veţi scăpa, căci eu, unul, vă botez cu apă, 
dar Cel ce vine după mine vă botează cu Duh Sfânt şi cu foc şi 
îşi curăţă cu lopata în mână aria, şi toată pleava o va arunca 
pe foc, şi numai grâul îl va păstra în jitniţa Sa». 

O, cine este cel ce caută cu adevărat pocăinţa între cei 
ce caută pe Dumnezeu prin tot necazul lui pe pământ? Caută 
oamenii la Mine izbăvire din necazurile lor cele de la păcatele 
lor, dar n-are cine să-i înveţe spre pocăinţă pe oameni. Se teme 
omul de pocăinţă, dar de semeţie nu se teme. De trufie, de 
duşmănie, de invidie, de grăire de rău, de judecată peste seme- 
nii lui nu se teme omul, nu se teme cel ce nu are pocăinţă înve- 
derată, care să se aşeze peste inima şi peste faţa lui apoi, şi care 
să se răsfrângă în toată fapta şi lucrarea lui între semenii lui. 
Nimic nu-i face mai bine omului decât pocăinţa, şi iată, taină 
mare îţi spun, poporul Meu. Cel ce nu are în firea lui pocăinţa 
şi lucrarea ei mereu, acela este un om zbuciumat mereu şi fără 
de pace, iar acestea se văd pe faţa fiinţei lui şi în toată lucrarea 
lui, dar cel ce are duhul pocăinţei în fiinţa lui, acela insuflă în 
jurul lui pacea duhului lui, pacea cea binefăcătoare, mângâie- 
rea cea din Dumnezeu pentru el şi pentru semenii lui, răbdarea 
cea sfântă, care îndulceşte inima omului şi lucrarea ei înjur, şi 
un aşa om are în el Duhul lui Dumnezeu, lucrarea cea bună 
spre folosul semenilor lui, şi odată cu aceasta are şi plata cea 
bună. Aşa învăţătură punea Ioan, Botezătorul Meu, peste cei 
ce înţelegeau cuvântul lui cel pentru pocăinţa omului care vine 
să fie cu Mine şi cu lucrările Mele pe pământ şi statornic apoi 
pentru ele. 

în ziua aceasta de sărbătoare Mă aşez peste tine cu darul 
cel sfânt al pocăinţei, poporul Meu. Cel purtător de acest dar, 
care naşte daruri sfinte în om, daruri duhovniceşti, se face unul 
ca acela apoi lumină înjur şi nu o mai părăseşte pe ea, şi nici 
ea pe el, nu părăseşte duhul pocăinţei din el, şi se face cu el 
binefăcător sufletelor oamenilor, şi este curat cu inima prin 
duhul pocăinţei şi are în el împărăţia lui Dumnezeu, şi cu ea 
se apropie de oameni ca s-o sufle pe ea peste ei. Aceasta este 
lucrarea pe care voiesc s-o ai tu de trăire a ta, fiule al poporului 
Meu, iar lucrarea pocăinţei te învaţă ascultarea, fiule. Eu sunt 
cuvânt în mijlocul tău, iar duhul pocăinţei te învaţă să stai în 
ascultare de cuvântul Meu de peste tine şi în lumină să stai, 
fiule, şi aşa te am Eu pe tine popor pe pământ, iar cine te urăşte 
pe tine, acela nu vede şi nu simte ca Mine, ci vede ca omul, iar 
omul este plin de sine şi este trufaş, şi tot aşa bolnav şi vede. 

Cuvântul lui Dumnezeu 


Eu însă te preţuiesc, tată, pentru că tu ai ales să fii cu Mine şi 
să stai cu Mine sub durerile Mele de la om şi să Mă ajuţi pe 
calea Mea spre om, şi eşti de preţ în ochii Mei, căci Eu sunt 
curat şi tot aşa şi văd. O, te învăţ pocăinţa şi duhul ei şi cură- 
ţenia ta mereu prin ea, căci cel ce stă în pocăinţă este ocrotit 
de căderi şi de ispite, căci stă în Dumnezeu. 

Şi acum, în ziua aceasta, îţi dau să împlineşti în mijlocul 
tău o lucrare duhovnicească pentru slujirea lucrului Meu cu 
tine şi pentru tine, poporul Meu. Lucrez tainic şi ridic lucrători 
la lucrul Meu, tată. Tot ce lucrez Eu în ziua aceasta prin porţi 
şi prin lucrătorii Mei, este lucrarea Mea. M-am anunţat cu ea 
la porţi şi am dat de veste să se împlinească aşa cum Eu voiesc. 
Grăiesc tainic şi rămân între ucenici cu tainele Mele lucrate 
azi cu ei, şi apoi lucrez, căci trebuie să lucrăm mai mult, mai 
mult, poporul Meu. Ioan, Botezătorul Meu, este martorul Meu 
în lucrarea Mea de azi în mijlocul tău, şi iată, mărturiseşte. 
Amin, amin, amin. 

O Dumnezeule tainic, să înveţe fiii popo- 
^rului Tău lucrarea tainelor Tale şi păs- 
trarea lor, Doamne! Să nu uite ei că tainic ai lucrat Tu şi Ţi-ai 
împlinit lucrarea acum două mii de ani cu ucenicii Tăi şi pentru 
ei, şi apoi pentru mulţi din ei din unii în alţii şi până la capătul 
timpului, şi iată, lucrezi şi azi, când toate dau să piară de la 
rătăcirea de Tine a oamenilor. O, binecuvintează lucrarea tai- 
nelor Tale de azi între ucenicii Tăi, iar eu Iţi sunt martor în ziua 
aceasta şi cu smerenie stau şi privesc lucrările Tale cu cei din 
urmă ai Tăi! Amin. 

© Botezătorule al Meu, Eu sunt adânc în- 
durerat, şi Mă sprijin pe ei cu durerile 
Mele şi cu tot lucrul Meu cel greu pentru om, căci vreau să Mă 
întind cu mântuirea Mea cea de azi pentru om. Te am ca martor 
între cei din cer în ziua aceasta pentru tainele Mele cele între 
ucenici purtate, şi voi da să merg cu împlinirea înainte, şi pu- 
terea Mea din fii va lucra şi nu voi sta din lucrul cel pentru care 
Tatăl M-a trimis iarăşi pe pământ ca să-l împlinesc spre slava 
Lui şi a Mea de la El, căci Eu sunt Cel purtat de El, iar El este 
în Mine, precum am spus şi acum două mii de ani, iar pentru 
aceasta ce am spus atunci s-au răzvrătit pe Mine mai-marii lui 
Israel şi M-au pedepsit şi M-au lepădat. O, tot aşa se întâmplă 
şi azi, şi iată, sunt pedepsit şi judecat ca şi atunci de cei puţin 
credincioşi tainelor Mele de azi, purtate de purtătorii Mei, pe 
care Mă sprijin ca să vin pe pământ şi să Mă aşez pe el cu toată 
lucrarea pe care Tatăl Mi-a dat-o s-o lucrez, şi apoi ea să fie şi 
să stea înaintea Mea. Amin. 

Voi grăi iarăşi cu tine, poporul Meu, după ziua aceasta 
de serbare, care poartă în ea lucrare de taină, tată. Ai grijă 
să-Mi fii ucenic credincios, ai grijă de lucrarea de ucenic, po- 
porul Meu, căci Eu, Domnul, pecetluiesc între Mine şi tine 
tainele Mele cu tine, şi aşa le lucrez apoi. Amin. 

Acum rostesc din timp în timp binecuvântare pentru lu- 
crul zidirii care se săvârşeşte acum în curţile Mele cu tine, 
poporul Meu, pentru ordinea şi curăţenia a toate lucrurile şi 
lucrările Mele cu tine, pentru Mine şi pentru tine cu Mine, tată. 
Ţi-am dat şi îţi voi tot da să vezi cât de mult slujesc lângă tine 
şi cu tine cei din cer, îngerii şi sfinţii, pentru săvârşirea acestei 
zidiri, iar satana nu poate când el se bagă, pentru că Eu biru- 
iesc, iar duhul rugăciunii spre Mine de la tine în toate clipele 
şi stările de încercare biruieşte tot răul care vine să ispitească 
mersul cel bun al acestei zidiri, care iat-o, pic cu pic vine la 
vedere, vine spre cele ce se văd. Pic cu pic vin spre vedere cele 
ce sunt şi nu se văd ale noului Meu Ierusalim cu tine, poporul 
Meu. O, pace ţie, fiule, în toate lucrările Mele cu tine! Pace 


între fiu şi fiu! Fiţi fiii cerului pe pământ prin toate câte sunteţi 
şi lucraţi voi înaintea Mea, fiilor. Eu, Domnul, veghez mereu 
peste voi cu multă iubire, cu multă ocrotire, şi aş sta mult de 
vorbă cu voi prin toate câte sunt şi se fac, dar învăţaţi voi me- 
reu prin ele să vorbiţi cu Mine, aşa cum Eu grăiesc cu voi prin 
toate câte se fac şi se arată lucrând. Toate stihiile cereşti vin şi 
vă vor veni în ajutor. Iată, grădina este udată de Mine şi cresc 
toate în ea, iar voi lucraţi alte lucrări ale Mele cu voi, şi Eu vă 
dau hrană din mâna Mea şi cresc pe cele din grădină. Ploaia şi 
căldura vă slujesc, aşa cum şi voi îmi slujiţi Mie, fiilor. Pace 
vouă! Dragoste vouă şi între voi în numele Meu, căci prin ea 
puteţi, nu prin trupurile voastre! Faceţi totul cu pace, fiilor. 
Pacea din voi şi dintre voi este odihna Mea şi puterea Mea între 
voi şi puterea voastră, fiilor. Trupurile voastre pot prin iubire 
pentru lucrările Mele cu voi, nu prin puterea lor, şi nu uitaţi 
aceasta, iar îngerii şi sfinţii vă slujesc când voi prin iubire 
puteţi. Amin. 

Pace vouă, şi iarăşi voi grăi pentru lucrul zilei de azi al 
Meu cu voi şi între voi, fiilor! Eu grăiesc mult cu cei din porţi 
pentru voi şi pentru tot lucrul Meu între voi. Luaţi ca de la 
Mine prin ei şi lucraţi ca fii credincioşi, căci credinţa vă aduce 
ascultarea, fiilor, iar Eu veghez peste lucrul vostru cu Mine şi 
vă povăţuiesc pentru el. Pace vouă! Pace vouă! Pace vouă! 
Amin, amin, amin. 

* 

A cum iarăşi Mă aşez în carte cu lucrul zilei de azi 
în mijlocul tău, poporul Meu, căci dau să merg 
înainte cu toate împlinirile Mele de nou Ierusalim, de popor 
agonisit de Mine, după ce Eu îi dau credinţă în venirea Mea 
celui ce vine ca să fie cu Mine şi cu tine pentru greaua, dar dul- 
cea Mea povară, căci pentru mântuirea neamului omenesc o 
duc, iar Tatăl îmi vede durerea Mea cea de sub crucea Mea de 
azi, şi te vede pe tine lângă Mine sub crucea Mea de azi, po- 
porul Meu cel de acum. Eu, fiule, am adus în mijlocul tău mult 
cuvânt de împlinit, dar împotrivirile s-au tot ivit fel de fel, căci 
omul se iubeşte pe sine mai întâi, şi numai dacă vrea sau dacă 
poate să Mă asculte, numai atunci îmi dă loc să Mă împlinesc 
şi Eu cu cele de la Tatăl date ca să le aşez pe pământ pentru lu- 
crarea Mea de nou Ierusalim şi de slavă a Lui pe pământ, căci 
biserica Mea cea de la sfârşit poartă nume minunat, numele de 
Noul Ierusalim, precum scrie în Scripturi să se numească ea la 
sfârşit în cer şi pe pământ. 

Am dat mereu să Mă sprijin pe multe şi pe tari roţi cu 
carul Meu de azi, la care îi am înhămaţi pe cei ce Mă aduc cu- 
vânt pe pământ în carte când Eu vin şi cuvintez peste grădina 
Mea de cuvânt ca să-Mi hrănesc poporul cu tot cuvântul care 
iese din gura Mea, dar iată, n-am mai fost ajutat de cei cărora 
le-am făcut nume prin lucrarea Mea cea din cer astăzi pe pă- 
mânt, căci ei s-au tras în lături, învinuind în urmă pe cei rămaşi 
sub sarcina Mea, şi n-a fost frumos că au făcut ei aşa. Eu însă 
sunt îndelung răbdător şi îi păstrez pe ei întru răbdarea Mea, 
căci ei au milă doar de ei, iar de Mine n-au mai avut milă, căci 
M-au părăsit şi îşi fac pe ale lor acum şi dau să-şi piardă plata 
cea de la Mine pentru dragostea lor cea de la început, când 
credinţa lor i-a adus lângă Mine, iar Eu i-am primit şi i-am 
binecuvântat apoi pe ei întru lucrarea Mea de azi pe pământ. 

O, e grea rana Mea, e dureroasă buba Mea de la cei ce 
n-au mai ascultat să stea în staulul Meu cel ocrotit de cuvântul 
Meu, care ca râul curge din Mine peste poporul Meu ca să-l 
hrănesc pe el şi să poată el cu Mine între toate câte sunt astăzi 

pe pământ. Fiecare îşi face plata prin ceea ce lucrează şi, mai 
mult, prin ceea ce stăruieşte, bună sau rea, dar iată, nu stă până 
la sfârşit cu Mine cel ce vine la Mine fără să se lepede de sine 
pentru Mine, o, nu stă dacă-şi face socoteli ca omul, şi nu ca 
Dumnezeu. 

O, poporul Meu, o, tată, cu Mine nu trebuie să stea omul 
după socoteala minţii lui, după bobii lui, ci trebuie să stea după 
voia Mea, şi până la sfârşit să stea, căci altfel cade omul din 
iubirea Mea. O, poporul Meu, ai grijă, tată, de iubirea ta pentru 
cei ce Mă aşează în carte cuvânt pentru tine, fiule, căci dacă tu 
nu ştii să stai sub iubirea lor cea pentru tine pusă de Mine în 
ei, păţeşti cum au păţit cei ce au căzut din iubirea Mea, căci au 
venit să stea cum doresc ei, şi nu cum dădea bine pentru Mine 
şi pentru slava Mea pe pământ, slavă din cer, nu de pe pământ, 
tată. O, măcar de n-ar mai lovi aceştia în urmă pe cei rămaşi 
cu Mine sub greul venirii Mele de azi cuvânt peste pământ cu 
taina Mea de nou Ierusalim, cu înnoirea lumii, precum este 
scris să vin şi să împlinesc. 

îţi dau să ai în grijă clipă de clipă împlinirea a tot cu- 
vântul Meu de peste tine în mijlocul tău, poporul Meu, şi iată, 
după două mii de ani de la rostirea cu gura Mea peste ucenicii 
Mei de atunci, pe care îi învăţam îndeosebi, îţi amintesc iarăşi 
ţie azi cuvântul Meu de atunci ca să ai grijă pentru tine de îm- 
plinirea lui, căci le-am spus atunci la ucenici: «Nu vă temeţi 
de cei ce vă ucid trupul, şi după aceea n-au ce să vă mai facă, 
ci temeţi-vă de cei ce vă ucid duhul». O, poporul Meu, să te 
fereşti cu totul de cei ce dau să-ţi ucidă ţie duhul pe care-1 ai în 
dar de la Mine. Fereşte-te, tată, de cei ce dau să-ţi ucidă cre- 
dinţa ta în lucrarea Mea, fereşte-te măcar ca de cei ce ţi-ar 
putea ucide trupul! Dar tu trebuie să-ţi fereşti credinţa, fiule, 
căci cel ce va crede până la sfârşit, va fi multora mântuitor, va 
fi cununa răbdării Mele pentru om şi va fi fericit şi îl voi slăvi 
pe el în slava Mea şi va fi şi el iubirea, precum Eu sunt iubirea 
Tatălui Meu înaintea Sa. Amin. Ascultă tu cu mare veghe acest 
cuvânt al Meu din Mine aşezat peste tine: păzeşte-te de cel ce 
dă să-ţi ucidă credinţa, şi păzeşte mai mult decât pe tine 
credinţa ta în venirea Mea şi iubirea ta pentru cei ce Mă poartă 
ca să fiu cu tine pe pământ şi să te călăuzesc, căci unde nu este 
iubire nu este ascultare, nu este răbdare sfântă, nu este pace, 
nu este nici sfinţenie fără de ascultare pentru ea. Te ţin în braţul 
Meu când te învăţ aşa, şi aşa înseamnă când Eu te învăţ, căci 
ca să stai în braţul Meu înseamnă să asculţi, fiule. Amin. 

Şi acum Mă scriu în carte cu lucrul cel de azi în mijlocul 
tău, poporul Meu, căci am putut prin greul cel de acum să aşez, 
să încep să aşez lucrători la lucrul cel sfânt al tainei bisericii 
Mele de nou Ierusalim. Am numit şi am aşezat pentru slujire 
sfântă dintre cei ce-Mi sunt fii pe doi fii credincioşi, alături de 
cei ce slujesc pentru sfintele Mele, căci Eu, Domnul, voiesc 
să- Mi hrănesc poporul cu viaţa Mea, cu trupul şi sângele Meu, 
şi voiesc mult să-l hrănesc, şi să-l pregătesc mult pentru această 
hrană, dacă şi el voieşte. Am aşezat acum pe doi dintre ei, pe 
unul pe care îl am mai de mult în bărcuţa Mea, şi pe încă unul 
pe care îl am de curând, dar care a ştiut cu răbdare şi cu frumos 
să lase pentru Mine mamă şi tată, fraţi şi surori, rude şi prieteni, 
casă şi ţarini, ba şi pe sine însuşi ca să vină după Mine, precum 
scrie în cuvântul Evangheliei Mele pentru cel ce voieşte să vină 
şi să-Mi slujească sub cruce. Cel dintâi este fiul Emanuel, şi tot 
aşa îi las numele, iar cel de-al doilea fiu aşezat azi la slujire 
sfântă poartă numele de Mihail, şi tot aşa îi las numele, căci 
sunt nume mari. îi învăţ pe ei în ziua aceasta prin cuvântul Meu 
şi prin voi, copii din porţi, să ia numai de la Mine ei, şi aşa să 
stea ei înaintea Mea de acum, şi să fie plini de Dumnezeu, plini 


de duhul ascultării, precum Eu sunt. Aveţi grijă mare, tată, să 
nu se stingă lucrul cel cu tărie al celor trei sfinte liturghii într-o 
zi în mijlocul grădinilor Mele cu voi, căci această treime de ru- 
găciune şi de jertfa a Mea pe altar îmi va aduce biruinţa şi voi 
fi Mielul biruitor pentru voi, şi voi veţi birui prin sângele Mielu- 
lui lui Dumnezeu, precum este scris în Scripturi despre biruinţa 
Domnului şi a celor ce sunt cu El prin acest cuvânt la sfârşit de 
timp. Aveţi grijă, tată, de poporul cel ascultător ca să aibă hrana 
cea spre viaţa lui, dar să aibă şi el grijă, căci dacă voi aţi avea, 
iar el nu, rămâne neîmplinirea aceasta, pe care Eu o cer. 

O, să aibă grijă poporul de Duhul Meu Cel Sfânt între 
fiu şi fiu şi să fie armonie ca între îngeri între fii, iar pricinile 
mici să nu mai aibă putere, să nu Mă micşoreze pe Mine pentru 
ele fiul acestui popor. O, să stea poporul sub călăuză cu toate 
cele dinăuntru ale fiecărui fiu, căci cele din afară se văd când 
ies spre afară. O, să stea mereu pregătit, mereu în lumină po- 
porul Meu şi să nu uite întunericul lui, căci întuneric înseamnă 
cele dinăuntru ale omului, şi pe care el le ţine neştiute, spre 
dauna lui. L-am învăţat pe creştin să fie casă de sticlă, în care 
să se vadă tot înăuntrul ei mereu, şi aceasta înseamnă să iu- 
bească el lumina şi să umble în lumină. Am auzit mereu şi prea 
mult pe creştin zicând unul altuia şi dorind să nu se ştie la porţi 
lucrările lui, cuvintele lui. O, vai ţie, fiule care ai făcut aşa, că 
nu ştii cui ai slujit dacă aşa ai lucrat! Şi iată, aud încă îngrijo- 
rare în inimi, şi fiecare voieşte să iasă bine el la porţi înaintea 
Mea, dar Eu am învăţat pe creştin să se pună bine cu Dum- 
nezeu, nu cu cel ce-L poartă pe Dumnezeu pentru el. O, mereu 
l-am învăţat pe creştin aceasta, şi încă îl învăţ pe el să nu se 
păcălească pe sine aşa, căci cine face aşa, cade din bărcuţa 
Mea, iar Eu L-am rugat pe Tatăl să Mă ajute în rana Mea, să 
nu mai lase să-Mi mai cadă fii din bărcuţă, dar trebuie să-l 
învăţ mereu, mereu pe poporul Meu, mereu să-l ţin treaz, 
mereu să-i amintesc lui că satana nu-1 iubeşte, şi că el trebuie 
să-L iubească pe Dumnezeu după adevăr ca să scape de toate 
ispitele satanei, care urlă cu duhul ca un leu ca să-i agaţe pe 
cei ce vin ca să fie cu Mine în zilele acestea, când Eu îmi 
hrănesc de la Tatăl un popor. 

O, copii din porţi, sprijiniţi-vă cu cei rămaşi în picioare 
şi în credinţă între cei unşi pentru cele sfinte ale Mele, şi aveţi 
grijă de cei aşezaţi proaspăt pentru slujire sfântă şi vegheaţi-i 
mereu, tată, ca să fie destoinici pentru lucrul cel sfânt, şi apoi 
ascultători, precum Eu sunt, iar Eu îmi pun viaţa pentru oile 
Mele, şi aşa să facă şi ei, cu răbdare şi cu iubire în slujire şi cu 
multă înţelepciune pentru suflete. O, să nu se socotească ei pen- 
tru toate câte sunt şi vin. Să nu caute să socotească ei ca nişte 
oameni pe cele ce vin spre încercare, ci să ştie să treacă înainte 
cu credinţă şi să se surpe pricinile care slăbesc sufletul, căci 
Domnul merită mult, fiilor, iar omul trebuie să fie răbdător şi 
ascultător, iar acestea două sunt cele mai uşoare lucrări pentru 
suflet, şi care odihnesc sufletul şi nu îl obosesc în om. Amin. 

O, vom merge înainte cu împlinirile cuvântului Meu 
adus de la Tatăl şi vom face aşezări sfinte în poporul Meu, şi 
Eu îmi voi găsi odihna în mijlocul lui. Trebuie multă lucrare 
duhovnicească. Ea alină ranele care slăbesc mersul Meu şi al 
vostru, fiilor. O, trebuie cântare de slavă şi de rugăciune şi la 
lucru şi la stat, şi trebuie vorbire duhovnicească în vremea lu- 
crului cu mâna, căci aşa se adună îngerii şi sfinţii pentru hrana 
lor şi pentru ca să lucreze cu voi lucrul ce-1 avem de adus spre 
vedere, lucrul cel de la Mine cu voi, fiilor. O, lucraţi numai sub 
binecuvântare, tată! Rostiţi cuvântul binecuvântării Mele peste 
tot ce lucraţi şi sunteţi voi, căci pe fruntea română, pe sceptrul 
ei stă scris: „Nimic fără Dumnezeu şi aşa să fie în poporul 

Meu, şi cu binecuvântare să fie împlinit orice lucru mic sau 
mare, căci am aşezat fii din partea Mea pentru cele ce au 
nevoie de binecuvântare ale poporului Meu. 

O, spălaţi-vă pe mâini mereu, spălaţi- vă de lume, tată, 
căci amestecul cu trupul lumii face sfinţenia să plângă, fiilor! 
Feriţi-vă de duhul lumii când mergeţi prin lume, şi nu vă lăsaţi 
atacaţi, şi să nu iubiţi şi să nu doriţi pe cele făcute de lume pen- 
tru ea. Fiţi înţelepţi când Eu, Domnul, vă spun să fiţi sfinţii 
Mei! Fiţi plini de inimă duhovnicească şi de zarvă sfântă ca 
îngerii din cer. Aveţi guriţele cu care să-L slăviţi şi să-L mărtu- 
risiţi pe Dumnezeu unii altora, şi aveţi inimă cu care să-L 
purtaţi pe El şi să-L împărţiţi, şi aveţi trup cu care să-L slujiţi 
pe El în toate lucrările Lui cu voi. Pe toate ale voastre şi pe voi 
înşivă să vă daţi pentru mereu slava Mea între voi, fiilor, căci 
îngerii şi sfinţii vor să aibă cu voi cerul lor. Aşa să voiţi, tată, 
şi voi. Amin. 

Acum iarăşi spun peste voi: pace vouă! îngerii şi sfinţii 
să stea cu tot sprijinul la lucrul Meu cu voi, pentru cele sfinte 
ale Mele cu voi şi pentru voi, şi, iarăşi, pentru lucrul cel cu 
mâna al zidirii celei noi acum în curţile Mele cu voi. Hrăniţi-vă 
cu tot cuvântul Meu şi luaţi-1 în fire, fiilor. Eu vin curând iarăşi 
pe masă la voi cu hrană de cuvânt şi iarăşi Mă voi slăvi cu îm- 
plinirea cuvântului Meu pus peste voi. Amin. 

Fiţi sănătoşi cu duhul şi cu trupul şi daţi-Mi putere în 
voi şi daţi-Mi stat în voi şi cu voi mereu, mereu, fiilor. Amin, 
amin, amin. 

24 iunie/7 iulie 2009 

Sărbătoarea sfinţilor apostoli Petru şi Pavel 

Fiii lui Dumnezeu sunt cei mici, în care poate Dumnezeu. Slava 
Domnului şi a sfinţilor este cuvântul. îndemn la iubire de Dum- 
nezeu şi veghe. 

S unt Domnul Iisus Hristos, Cuvântul lui Dum- 
nezeu, şi îmi fac intrarea în cartea Mea de azi, iar 
cuvântul Meu hrăneşte un popor cules de Duhul Meu din mij- 
locul neamului român, căci poposesc de mai bine de cincizeci 
de ani pe această glie cu cea de a doua ven ir e a Mea de la Tatăl 
la om, şi sunt învăluit în cuvânt, şi aşa lucrez, şi taină de ne- 
pătruns este această taină, şi fericiţi sunt cei ce aud cuvântul 
Meu şi îl împlinesc pe el şi îl dau mai departe ca să ia omul 
din el şi să-l fac pe om să Mă cunoască, şi apoi să creadă că 
Eu sunt Cel ce grăiesc şi proorocesc în mijlocul acestui neam. 
Chem neamul român la pocăinţă şi la credinţă în cuvântul Meu 
cel de azi, căci am fost proorocit acum două mii de ani că voi 
veni pe pământ cu oştiri de îngeri şi de sfinţi şi va fi numele 
Meu Cuvântul lui Dumnezeu şi voi călăuzi acest neam, şi prin 
el toate neamurile pământului. Amin. 

O, cel ce se iubeşte pe sine nu poate să împlinească cu- 
vântul Meu dacă-1 ia pe el de la tine, poporul Meu de azi din 
români. Omul este prea legat de trup şi de rodul trupului său şi 
nu se poate lăsa de plăceri, şi se încântă cu ele ca să nu Mă 
iubească pe Mine, dar Eu caut pe cât pot şi veghez pe cât pot 
ca să am un popor mare, şi în el fii cu sufletul sfânt, precum 
Eu l-am pus în om, şi caut să fie curat cu inima, curat cu mintea 
şi cu dorirea, şi caut să-l fac să caute după Mine cu dor cel ce 
vine să fie în turma Mea de nou Ierusalim, iar dacă vine altfel, 
nu stă, nu-1 ţine în Mine duhul său pe unul ca acela, şi apoi el 
se dă pe faţă că s-a iubit pe sine lângă Mine, şi se întoarce apoi 
întru ale sale cu lărgime, căci pildă mare am rostit Eu acum 
două mii de ani când am spus că împărăţia cerurilor se asea- 
mănă cu un pescar care-şi aruncă năvodul în mare şi se prind 


în el peşti mari şi mici; pe cei mici îi aruncă înapoi în mare, 
iar pe cei mari şi-i opreşte pentru sine şi îşi face în ei împărăţie, 
şi Eu sunt Cel ce fac această lucrare, Eu sunt Pescarul, căci 
Tatăl de aceea M-a trimis acum după om pe pământ, învăluit 
în cuvânt, şi tot aşa au lucrat şi tot aşa lucrează şi ucenicii Mei, 
căci au lucrul lor din Mine. Amin. 

O, ce drag îmi este să grăiesc din Tatăl peste tine, 
poporul Meu de azi! Te-am întocmit prin lucrarea Duhului 
Meu, fiule. M-am lăsat descoperit ţie ca să Mă afli şi să Mă 
auzi, şi apoi ţi-am dat credinţă, şi apoi ţi-am aprins sufleţelul 
ca să Mă urmezi, şi aşa lucram şi pe vremea când am venit pe 
pământ cu trupul. Mi-am ales apostoli şi Mi-am făcut în ei 
împărăţie şi M-am arătat cu ea pe pământ plin de putere şi plin 
de iubire, şi apoi M-am dus iarăşi la Tatăl, dar am rămas întreg 
şi în ei şi lucram din Tatăl în ei, iar ei lucrau în Mine, căci I-am 
spus Tatălui în ruga Mea pentru ei: «Tată, voiesc să fiu în ei, 
iar ei în Mine, aşa precum Tu eşti în Mine, iar Eu în Tine sunt», 
iar Tatăl M-a ascultat aşa, şi le-am dat lor, Eu şi cu Tatăl, pe 
Duhul Sfânt, Care să ştie în ei, şi au lucrat ei apoi ca şi Mine 
pe pământ, ba mai mult au lucrat, căci lucrau prin credinţă, nu 
prin vedere, şi aceasta este cea mai mare putere în om, puterea 
lui Dumnezeu în om. Amin. 

O, poporul Meu, eşti de mare preţ la Dumnezeu. Cre- 
dinţa ta în lucrarea cuvântului Meu este putere mare în tine, 
putere de la Dumnezeu, fiule mic, căci Eu am spus că a acelor 
mici este împărăţia lui Dumnezeu. O, să te păzeşti pe tine însuţi 
să fii mare, să poţi tu, să faci tu, să vrei tu. O, nu aşa sunt fiii 
lui Dumnezeu pe pământ, tată. Ei sunt cei mici, în care poate 
Dumnezeu după ce ei primesc de la El putere să se facă fii ai 
lui Dumnezeu pe pământ prin iubirea Lui pentru ei, şi apoi prin 
iubirea lor pentru Dumnezeu. O, fiule născut din cuvântul Meu 
de azi, ai grijă, tată, să-L iubeşti pe Dumnezeu şi să nu iubeşti 
altfel dacă eşti în staulul Meu de nou Ierusalim. Nimic altceva, 
nimic altfel să nu iubeşti, căci numai Eu, numai Eu sunt netre- 
cător, fiule, numai Eu sunt Cel ce-ţi dau viaţă ca să ai, numai 
Eu sunt totul în om, şi rămâne veşnic cel ce Mă are pe Mine în 
el întreg, şi unul ca acela nu cade din lucrul Meu şi din staulul 
bisericii Mele de azi, biserică prin care Eu îi învăţ pe cei năs- 
cuţi prin ea, prin lucrarea ei cea întru Mine, şi îi învăţ apoi prin 
ei pe toţi cei ce aud glasul Meu prin biserica Mea de nou Ieru- 
salim pe pământul român, pământ ales de la facerea lumii să 
fie aşternutul Meu acum, la sfârşit de timp, când Eu iarăşi vin 
de la Tatăl după om pe nori de cuvânt, căci slava Mea de azi 
este cuvântul, şi prin el Mă slăvesc. Amin. 

Sunt în mijlocul tău cu ucenicii Mei cei de acum două 
mii de ani, poporul Meu, că e sărbătoare de apostoli, fiule, iar 
slava lor cea din cer este tot ca şi a Mea, este cuvântul, şi toţi 
suntem învăluiţi în cuvânt, precum Dumnezeu a fost şi este şi 
va fi cuvânt între pământ şi cer. Eu de la început am fost Cu- 
vântul şi am lucrat cu el facerea a toate, ca şi azi, şi spun aceas- 
ta pentru cei credincioşi şi pentru cei necredincioşi, ca să-i 
întăresc în credinţă sau să-i trezesc întru umilinţă şi pocăinţă, 
căci omul care nu are în el umilinţă, nu are nici pocăinţă pentru 
statura lui cea goală de Dumnezeu, şi nu are nici credinţă în 
fiinţa Mea, în lucrările Mele, şi apoi în venirea Mea de la Tatăl 
după om, învăluit fiind în cuvânt. Poporul Meu cel de la în- 
ceput, cel de la prima Mea venire, poporul Israel, căruia îi 
dădusem făgăduinţele, se ducea şi întreba pe Domnul în vreme 
de încercare sau de neştiinţă şi ştia el drumul spre Mine, căci 
avea în el când şi când fii credincioşi, care mergeau şi luau de 
la Dumnezeu pentru el, pentru paza şi lucrarea poporului Meu 
Israel, căci Eu, Domnul, eram mereu în mijlocul lui Israel prin 

prooroci şi prin descoperiri, şi le răspundeam celor ce veneau 
să ia şi să lucreze de la Mine peste ei. 

Am venit acum două mii de ani şi am pus credinţă în cei 
pe care i-am cules din Israel ca să Mi-i fac ucenici şi să merg 
apoi cu ei din loc în loc cu vestea împărăţiei cerurilor, cu care 
venisem de la Tatăl ca s-o aşez în cei credincioşi Lui. O, ce 
frumos Mi-am ales Eu ucenicii atunci! Nu M-am dus la cei cu 
vază, la cei cu haine moi, la cei cu putere peste oameni, ci 
M-am dus la cei săraci cu duhul, la cei plăcuţi la inimă şi la 
umilinţă, M-am dus la ei şi le-am atins inima, şi ei M-au urmat 
şi Mi-au fost martori apoi, căci s-au îmbrăcat în Duhul Meu 
prin credinţa şi prin ascultarea lor şi prin lucrarea lor apoi în 
Duhul Sfânt. 

O, poporul Meu, mereu, mereu Eu vestesc în mijlocul 
tău Evanghelia Mea, şi altfel n-am lucrat în tine. Aşa lucrau şi 
apostolii Mei din loc în loc după ce Eu i-am lăsat în locul Meu 
pentru cei ce aveau să creadă în venirea Mea cea de atunci şi 
cea de apoi. Le dau acum glas în mijlocul tău, căci îmi sunt 
apostoli precum Mi-au fost şi pe pământ, şi au Evanghelia Mea 
de lucrare a lor apostolii Mei. Amin. 

Pace vouă în mijlocul poporului cuvântului Meu de azi, 
o, ucenici iubiţi ai Mei! E ziua voastră de serbare între sfinţi, 
şi sunt cu voi la masă de cuvânt cu cei din vremea de azi a 
venirii Mele cuvânt şi Evanghelie pe pământ. Şi acum daţi Duh 
Sfânt, şi să ia din el poporul Meu, să ia şi să dea, căci Duhul 
nu Se dă cu măsură, ci Se împarte ca să fie şi să umple lumea. 
Pace vouă în mijlocul ucenicilor Mei cei de azi! Amin. 

O ce lucrare frumoasă, ce dulce între noi 
^şi Tine în ziua noastră de serbare în mij- 
locul poporului Tău de azi, Mieluţule al Tatălui! Când erai Tu 
cu noi pe pământ lucrai Tu peste cei aleşi de Tine din Israel şi 
dintre neamuri, iar noi priveam la minunea lucrărilor Tale cu 
omul, dar după ce Te-ai aşezat iarăşi desăvârşit în Tatăl, un- 
de-Ţi este locul şi statul, am lucrat noi apoi, şi Duhul Tău ne 
învăţa şi lucra, căci ni-L dăduseşi să ne fie Dumnezeu pe 
pământ, şi El împărăţea în noi cu împărăţia Ta şi învăţam bi- 
serica prin El şi cârmuiam turma Ta, care creştea prin Duhul 
Sfânt, Doamne, şi prin cuvântul adevărului. Venim acum şi îi 
învăţăm din Tine şi pe cei de azi ai Tăi, care Ţi-au dat putere 
să le fii Dumnezeu, iar ei Ţie fii şi să-i ţii de mânuţă prin vre- 
mea rea de pe pământ, căci vai celor Iară de cârmă peste ei! 
O, ne e tare milă de oameni, căci n-au cârmuitori, Doamne, iar 
viaţa Iară de cârmuire peste ea este bătută de vânturi rătăcitoare 
de viaţă. O, ce altceva să lucrăm peste biserica Ta decât învă- 
ţătură pentru ea, aşa cum şi Tu lucrezi? Ce altă lucrare are un 
apostol? El învaţă pe cei ce mereu, mereu trebuie să aibă peste 
ei învăţătură, căci cel fără de învăţătură nu mai este apoi. Şi 
acum ne aşezăm şi învăţăm biserica Ta, noi, apostolii Tăi. 

Amin, amin zicem vouă, fii ai bisericii Domnului, năs- 
cută prin cuvânt şi având nume mare: Noul Ierusalim! Amin, 
amin zicem vouă: iubiţi pe Do mn ul din toată inima şi cugetul 
şi sufletul, şi din această iubire să aveţi lucrarea cea unii peste 
alţii, ca nu cumva să cădeţi din Dumnezeu şi să pierdeţi apoi 
taina iubirii şi lucrarea ei, căci iubirea este cea care nu cere 
răsplată, şi nu altfel este ea, iar dacă este altfel, nu este ea, ci 
este vrăjmaşul ei. Voi însă feriţi-vă de orice fel de desfrânare, 
de orice plăcere a inimii, care nu duce spre slava Domnului şi 
spre unirea cu El. Temeţi-vă de iubirea de sine, care nu-1 lasă 
pe om să vină la Domnul şi care nu-1 lasă să stea cu El şi după 
El şi pentru El! Temeţi-vă de neveghe peste voi! Staţi sub ve- 
ghe, fiilor, căci pe cei fără de veghe peste ei îi ia iarăşi diavolul 
cu cârligul şi îi trage afară şi iarăşi îi aşează pe ei să facă pe cele 


ale firii lor cea de dinainte. Temeţi-vă de vorbiri nevegheate şi 
neîmpărtăşite apoi, prin care aţi văzut cum au căzut din Domnul 
cei ce au lucrat aşa, îngreuindu-li-se apoi conştiinţa. O, te- 
meţi-vă de simţăminte străine de Duhul Sfânt, căci păcatul în- 
cepe cu mititelul lui, şi îl duce pic cu pic la lâncezeală de suflet 
pe om, şi la deznădejde îl duce apoi, şi la nepăsare îl duce pe 
cel ce găzduieşte în el altceva decât pe Duhul Sfânt de împlinire 
şi de lucrare a sa! O, temeţi-vă şi feriţi-vă de gânduri păcătoase, 
de priviri nesfioase şi care nu poartă în ele sfinţenia, de mişcări 
necuvioase, de simţiri trupeşti, de nedragoste de Dumnezeu, fi- 
ilor! Pe cât vă stă în putinţă căutaţi să fiţi aşa cum am fost noi, 
plini de Evanghelia Duhului Sfânt între noi şi peste oameni, 
căci lucrarea cea lucrătoare a Evangheliei vă ţine în sfinţenie şi 
în Duhul Sfânt, aşa cum pe noi ne-a ţinut cât am lucrat pe 
pământ. Noi suntem cei ce am lăsat pentru Dumnezeu mamă şi 
tată, fraţi şi surori, soţii şi copii, rude şi prieteni, averi şi ranguri, 
şi pe noi înşine cu totul şi L-am urmat pe El. Unii din noi am 
lăsat sărăcia, în care trăiam din greu şi L-am urmat pe El ca să 
ne îmbogăţească El din Duhul Lui Cel Sfânt, iar alţii din noi 
am lăsat ranguri şi bogăţia minţii ca să rămânem săraci cu duhul 
şi să ne înavuţească Dumnezeu cu cele din El şi cu pacea Lui. 
O, feriţi-vă de gâlcevi între voi, căci pricini sunt în toată vremea 
lucrului sau a statului, dar să rămână mici ele, iar voi să fiţi mari 
şi să le supuneţi. Şi iarăşi, feriţi-vă de vorbiri doi câte doi, de 
simţiri doi câte doi, căci voi sunteţi biserică, fiilor, nu sunteţi 
de sine, iar biserica are multe mădulare. Feriţi-vă de statul în 
sine, de părerea de sine, de simţirea de sine, de lucrarea de sine, 
căci voi sunteţi trupul cel întreg al Domnului şi Domnul trebuie 
să fie, nu voi, şi aşa să fiţi voi. Amin. 

O, feriţi-vă de trecut, fiilor, căci voi sunteţi omul cel 
nou. Chip şi asemănare lui Hristos să fiţi voi! Amin. Iar când 
auziţi aceasta de la noi, feriţi-vă de nepăsare pentru cele ce 
auziţi de la noi. Să vă pese de tot ce vine din cer peste voi şi 
pentru voi ca să le împliniţi şi ca să le trăiţi şi ca să le luaţi în 
fire, fiilor. O, iubiţi cu iubire mare slujirile care vin din cer 
peste voi ca să le aduceţi Domnului, şi nu uitaţi, o, nu uitaţi că 
iubirea este cea care nu cere răsplată. Ei nu-i trebuie răsplată, 
şi dacă-i trebuie, nu este ea, ci este duşmanul ei, ascuns sub 
faţa străină de faţa iubirii. O, feriţi-vă de duh îndărătnic, fiilor, 
şi veţi fi cei blânzi, cei răbdători, făcându-vă bine duhului unul 
altuia, şi iubirii făcându-i bine, căci ea este locaşul Domnului 
în voi şi între voi. Fiţi sfinţi prin toate câte noi v-am învăţat în 
ziua noastră cu voi. Noi am fost Domnului ucenici pentru că 
am lăsat pentru El tot ce am avut pe pământ, şi nu sunt ucenicii 
Lui cei ce nu au ce lăsa ca să se dea Lui casă şi lucru şi vestire. 
Noi am lăsat totul şi am urmat apoi Mielului lui Dumnezeu 
oriunde El umbla, căci am iubit mult şi ni s-a iertat mult, şi 
ne-am lăsat pe noi şi L-am ales pe Domnul. Amin. 

O, Doamne Mieluţ şi învăţător scump, Tu ai cuvintele 
vieţii! Cum poate pleca de lângă Tine cel pe care l-ai iertat şi l-ai 
primit apoi şi l-ai miluit? O, unde se duce cel ce pleacă din 
staulul Tău? Unde, Doamne, unde? O, ajută-1 pe poporul Tău 
să Te iubească fără să dorească răsplată, căci nu e curată iubirea 
în cei ce Te iubesc pentru răsplată, Doamne. O, pace Ţie în mij- 
locul celor ce Te iubesc astăzi! Răsplata lor să fii Tu, purtat de 
ei. Rămâi în ei răsplată a lor şi fa-i pe ei purtători de Dumnezeu, 
Mieluţule jertfit pentru iubirea Ta cea pentru om! Să fie ca Tine 
cei ce Te iubesc! Pentru Tine şi nu pentru ei să-Ţi aducă iubire, 
şi iarăşi îi vom învăţa pe ei după ce vom sta cu ei şi vom lucra 
în mijlocul lor lucrarea cea de lucrat în ziua aceasta. Amin. 

L ucrarea cea de azi a Noastră, o, ucenici 
iubiţi, o aşezăm acum în mijlocul lor şi 

întărim lucrarea bisericii cea cu nume mare, nume de Noul 
Ierusalim. Amin. Vom sta cu ei în slujire şi vom aşeza încă 
lucrători prin biserică şi pentru biserică, şi apoi vom sta la masă 
cu ei, şi apoi vom grăi cu ei şi vom sfârşi lucrul zilei. Pace vouă 
cu Mine şi cu ei în sărbătoarea cea pentru voi! Amin. 

Pace ţie, pacea Mea în mijlocul tău, poporul Meu, bi- 
serica Mea! întăreşte-te în Duhul Sfânt, o, biserică a Mea! Lu- 
crarea Mea cu tine este Duhul Sfânt, tată. Aşa să fie şi lucrarea 
ta. Amin. 

Toate în Duhul Sfânt să se facă. Amin. Fiţi fii ai lucrării 
Duhului Sfânt şi fiţi ca El, fiţi mângâietorii Mei, fiilor! Fiţi fără 
de răsplată purtători de Dumnezeu, căci iubirea este cea care 
nu caută ale sale, iar răsplata ei este ea şi bogăţia ei cea plină 
de har. 

Har, har peste ea, peste biserica Mea. Noul Ierusalim 
este numele ei cel de azi, numele ei cel nou. Amin, amin, amin. 

* 

A m lucrat în mijlocul vostru lucrare cu Duh Sfânt 
peste ea, fiilor. Apostolii Mei au stat de-a dreapta 
Mea martori din cer în ziua aceasta de slujire a voastră cu Mine 
pentru ungere nouă de apostoli ai bisericii Mele de nou 
Ierusalim, iar cei trei ierarhi, Vasile, Grigorie şi Ioan, care au 
lucrare mare de ungere din cer peste biserica Mea de azi, şi 
care aşează din partea Mea har ceresc peste ea şi peste fiii 
lucrători ai celor sfinte, au stat minunat şi au aşezat la lucru 
mlădiţe noi, căci aceasta este lucrarea lor cea dată de Mine ca 
s-o facă ei din cer peste poporul Meu în zilele acestea. Mâinile 
lor au fost aşezate peste cei numiţi la lucrare sfântă dimpreună 
cu mâinile voastre, fiilor unşi, şi tainic au stat ei în slujire din 
partea Mea lângă voi pentru ca să aşeze ei şi cu voi în treapta 
apostoliei pe cei astăzi aşezaţi. Amin. 

Eu, Domnul, lucrez ca în cer, nu ca pe pământ, căci pe 
pământ lucrează omul. Eu însă iau cerul cu Mine, iau sfinţii 
cu Mine când vin la voi, fii ai poporului Meu. Ei au lucrare 
mare între voi ca nişte părinţi ai voştri din cer, şi tot aşa vă şi 
veghează, şi nu sunt ei fără de lucru între voi. Pe cei trei ierarhi 
i-am aşezat încă de la începutul lucrării Mele prin trâmbiţa 
Mea Verginica şi Mi-au binecuvântat-o pe ea din cer din partea 
Mea şi i-au dat ei trupul şi sângele Meu şi i-am păstrat pe ei 
pentru lucrarea Mea de azi, de atunci şi până azi, iar acum 
Mi-am aşezat prin ei biserică sfântă şi slujire la lucru sfânt, şi 
în toată vremea voi lucra prin ei pentru aşezările Mele de nou 
Ierusalim pe pământ, iar voi, cei unşi ai Mei, veţi fi martori 
din mijlocul poporului Meu şi veţi rosti peste cei numiţi de 
Mine cuvântul sfinţirii peste ei, peste cei care vor fi aşezaţi la 
lucrare de apostolie pentru biserica Mea cea de la sfârşit de 
timp. Voi, cei ce aţi rămas cu Mine în toate încercările de când 
Eu v-am aşezat pe voi slujitorii Mei, unşii Mei peste biserică 
nouă, fiţi martorii Mei, alături de arhiereii Mei cei din cer, pen- 
tru aşezarea de apostoli lucrători ai celor sfinte ale Mele peste 
biserica Mea de nou Ierusalim. Păstraţi cu tărie sfântă harul cel 
de la Mine pus peste voi şi bizuiţi-vă pe cei din cer, care au lu- 
crare mare peste voi, şi din voi peste biserica Mea cea de azi, 
pusă deoparte de Mine pentru Mine şi pentru cei din cer, şi 
pentru cei din iad ca să-i scoatem la lumină şi la izbăvire, căci 
pentru învierea morţilor am venit Eu pe pământ acum cu lu- 
crarea Mea de cuvânt ca să rostesc prin ea înnoirea lumii şi în- 
vierea morţii, măi fiilor unşi. Mâinile voastre stau mână în 
mână cu arhiereii Mei cei din cer, şi aşa lucrăm acum pentru 
întregirea mădularelor toate ale bisericii şi pentru lucrarea ei 


cea de sus. Nu pot să Mă descopăr în cuvânt pentru durerea 
sau pentru bucuria Mea, cu care lucrez peste voi şi prin voi pe 
mai departe aşezarea cea nouă a bisericii Mele cu fii lucrători 
peste ea, dar vă întăresc, tată, martori împuterniciţi de Mine 
lângă cei din cer, căci voi aveţi ungere mare, fiilor, ca şi apos- 
tolii Mei cei de la început, iar voi aveţi la sfârşit. Ea vă ţine în 
Mine, şi pe Mine în voi, şi aveţi pe arhiereii cei din cer lângă 
voi lucrând peste biserica Mea cea de azi, peste poporul cu- 
vântului Meu care l-a născut pe el în zilele acestea ca să fie al 
Meu dintre oameni şi să poarte peste el lucrarea venirii Mele 
cea de-a doua de la Tatăl la om. Staţi întăriţi de Mine peste 
viaţa bisericii Mele şi daţi-i de la Mine lucrare, tată, căci nu de 
la voi daţi, iar voi luaţi şi daţi şi aşezaţi biserica Mea. Să ştie 
cei de pe pământ că în mijlocul vostru sunt Eu, Domnul, şi 
sfinţi lucrători din cer pentru harul bisericii Mele de nou 
Ierusalim pe pământ, iar cei ce nu voiesc să ştie, să nu ştie. Eu 
nu Mă împiedic în necredinţa celor îngâmfaţi, ci merg şi lucrez 
cu cei credincioşi, iar mersul Meu lucrează înviere şi biserică 
sfântă şi viaţă din viaţa Mea peste ea, şi slujesc cei din cer peste 
ea şi cu ea, iar cel ce nu crede aceasta, să nu creadă, şi, iarăşi, 
cei ce cred, să fie binecuvântaţi de Mine pentru credinţa lor, 
căci ea va rodi rod din cer peste ei. Amin. 

Am aşezat acum încă un fiu la treapta diaconiei, prima 
treaptă în ierarhia preoţească. Cel de-al treilea fiu aşezat acum 
poartă numele Marian, şi încă va purta numele apostolului Meu 
Matei, şi să iubească el vestirea Evangheliei Mele şi s-o facă 
înţeleasă tot mai mult peste cei ce vin să ia de la Mine, şi toţi 
fiii cei aşezaţi acum să se îndeletnicească cu lucrul Evangheliei 
peste biserica Mea, peste fiii poporului Meu de azi şi de mâine. 
Şi iată, pe unul din cei trei fii numiţi acum la treapta diaconiei, 
pe cel mai mititel de ani, l-am aşezat în ziua aceasta prin 
arhierei din cer şi prin voi, unşii Mei de pe pământ, la treapta 
preoţiei, ca să am să-Mi hrănesc poporul pe unde îl am, tată. îi 
dau ajutor în dreapta şi în stânga lui străjeri şi lucrători prin 
care Eu îmi îngrijesc poporul pentru cele duhovniceşti ale 
Mele, şi el va sluji pentru biserica Mea, iar Mihail arhanghelul 
îl va însoţi în tot lucrul său cel sfânt, căci el este un fiu mic, 
dar este blând şi smerit cu inima şi M-a ascultat când l-am 
chemat, aşa cum M-au ascultat ucenicii Mei cei de acum două 
mii de ani când le-am făcut chemarea să vină după Mine şi 
să-i fac pescari de oameni, iar ei şi-au lăsat mrejele şi M-au 
urmat, căci erau pescari. Eu, Domnul, voi sta în sfat cu ei şi-i 
voi ajuta mereu pe cei aşezaţi acum, iar ei Mă vor ajuta pe 
Mine, şi unii pentru alţii vom lucra şi vom întări lucrarea bi- 
sericii şi vom merge pe cale spre Tatăl, iar Tatăl spre noi, şi 
unii în alţii vom sta, precum este lucrarea lui Dumnezeu cu 
omul, cu cei credincioşi Lui şi lucrători prin credinţă. Amin. 

Acum, ucenicii Mei, iarăşi grăiesc peste voi, fiilor, şi se 
bucură învăţându-vă pe voi pentru Mine, căci ei ca şi Mine au 
de vestit Evanghelia Mea, prin care când am început-o peste 
pământ, după ce diavolul ispititor M-a încercat cu cuvinte 
neputincioase ca să-l ascult pe el, iar Eu i-am spus lui: «Mergi 
înapoia Mea, satano, şi să nu ispiteşti pe Dumnezeu!», am în- 
ceput apoi să vestesc din loc în loc şi să spun tuturor: «Pocăi- 
ţi-vă, căci s-a apropiat împărăţia cerurilor!». Amin. 

Hai, ucenici iubiţi, hai, tată, că e ziua voastră de sobor şi 
sunteţi cu Mine la masă în mijlocul poporului Meu, locul odih- 
nei Mele pentru truda Mea cea de şapte mii de ani de când 
umblu să-Mi caut omul şi să Mă odihnesc în el, iarăşi să Mă 
odihnesc, precum la început M-am odihnit, după ce pe toate 
le-am făcut, şi apoi pe om ca să Mă odihnesc în el. Binecuvân- 
tată să vă fie învăţătura voastră peste poporul Meu de azi. Amin. 

O învăţătorule mare, cuvântul vieţii, pe 
^care ni l-ai dat nouă, îl dăm şi noi popo- 
rului Tău ca să fim ca Tine în lucru, Doamne, ca învăţătorul 
nostru să fim. Când ne-ai ales dintre cei ce Te urmau, Tu ne-ai 
trimis apoi să Te vestim şi să le spunem ca şi Tine tuturor: 
«Pocăiţi-vă, căci s-a apropiat împărăţia cerurilor!», şi ne-ai 
îmbrăcat în puterea Ta şi ne-ai spus: «Mergeţi şi vindecaţi pe 
cei bolnavi, curăţiţi pe cei leproşi, înviaţi pe cei morţi, scoateţi 
demonii din oameni, iertaţi păcatele sau ţineţi-le, în dar aţi 
luat, în dar să daţi, şi veţi fi Mie martori», şi ai suflat peste noi 
şi ne-ai spus: «Luaţi Duh Sfânt!». Aşa ne-ai aşezat Tu pe noi 
atunci slujitori şi unşi ai Tăi ca să-Ţi ridicăm turmă şi s-o 
păstorim pe ea apoi în numele Tău şi să Ţi-o aducem Ţie rod, 
Doamne. O, aşa lucrare ar fi să aibă cei ce se aşează să-Ţi facă 
Ţie biserică în lume, dar iată, Tu n-ai mai avea pe pământ 
biserică în care să lucrezi cum lucrezi Tu dacă n-ai fi ridicat 
acum dintre oameni fii şi biserică a Ta iarăşi, şi pe care ai 
aşezat-o pe piatra ei cea dintâi, şi Tu eşti Piatra, dar cei ce-şi 
zic ziditori nu Te iau în seamă, Doamne, ca să Te urmeze cu 
viaţa lor trăită în viaţa Ta, ci numai de numele Tău şi de haină 
de sfânt se folosesc cei ce-şi fac turmă în numele Tău. Tu însă 
n-ai stat, ci Ţi-ai aşezat biserică, Doamne, şi iată, ai turmă şi 
ai slujitori şi stai în mijlocul lor cuvânt şi faptă şi aşezi totul la 
lucru, şi tot lucrul bisericii Tale de nou Ierusalim e de la Tine 
întărit, căci Tu eşti Cel ce cuvintezi prin cuvânt şi aşezi, aşa 
cum şi cu noi ai lucrat şi ne-ai aşezat apostoli ai Tăi, şi n-ai în- 
trebat pe mai-marii bisericii pentru cele ce Tu tainic ai lucrat 
peste noi şi cu noi, făcându-ne lucrătorii Tăi şi biserică a Ta, 
iar noi apoi pe mai departe am lucrat ca Tine şi de la Tine, şi 
din neam în neam au lucrat de la noi şi până azi ucenicii Tăi 
din unul în altul, adevăraţii Tăi ucenici, nu oricum ucenici, 
Doamne, căci Tu ne-ai spus atunci: «Voi fi cu voi până la 
sfârşitul timpului!». O, ce mare, ce mare este taina lucrării Tale 
cu omul, Dumnezeule mare! O, ce mare credinţă îi trebuie 
celui ce Te află lucrând şi păstrând în timp peste om lucrările 
Tale pentru om până azi! 

O, fii ai bisericii cea înnoită cu voi de Domnul, ce minu- 
nat lucrează El întru voi! Căutaţi să ştiţi cu multul să preţuiţi 
tainele Domnului cu voi, căci El v-a ales pe voi cu mare milă 
de voi şi de oameni şi v-a pus la lucrul tainelor Lui cele de 
nepătruns, precum pe noi ne-a pus atunci. Nu lucra Domnul 
atunci cum lucrează cei ce stau azi slujitori de biserici, ci lucra 
cu mare smerenie Domnul, cu mare umilinţă pentru aşezarea 
de apostoli, neamestecând în acestea slava cea iubită de om. 
Cei ce stau slujitori de biserici au aceştia pretenţii că sunt 
urmaşii noştri până azi, dar dacă ei ar fi urmaşii noştri ar fi ca 
noi şi ar lucra cu putere ca şi noi peste oameni, iar noi eram 
cei prigoniţi de cei necredincioşi, cei chinuiţi, cei întemniţaţi 
pentru Hristos, cei muceniciţi pentru Evanghelia Lui, cei plini 
de jertfă pentru turma Domnului, umblând smeriţi prin lume, 
şi nu aveam stat pe scaune scumpe sau haine pe noi cu pietre 
scumpe şi cu fir, ci aveam lucrare de pocăinţă şi de înviere 
peste noi şi peste cei ce ne primeau din partea Domnului mar- 
tori ai venirii Lui şi ai jertfei Lui şi ai învierii Lui şi ai Evanghe- 
liei Lui toată, iar Evanghelia Lui aceasta era: «Pocăiţi-vă, căci 
s-a apropiat împărăţia cerurilor!», şi aşa ne-a învăţat şi pe noi 
s-o împărţim pe ea, şi aşa vă întărim şi noi pe voi acum să 
lucraţi peste pământ şi peste tot omul care vine la voi şi vă 
întreabă pentru paşii lui pe pământ înaintea Domnului, dar mai 
întâi de toate staţi voi în deplină pocăinţă, fiilor, şi aşa veţi fi 
fiii Domnului, fiii cei vindecaţi, cei răscumpăraţi de El pârgă 
Lui, cei ce staţi sub crucea Lui ca să-L ajutaţi sub povară, fiilor. 


Voi, cei aşezaţi proaspăt la slujire sfântă acum, pune- 
ţi-vă inima la înţelepciunea Evangheliei Domnului şi împărţi- 
ţi-o pe ea cu pocăinţă şi cu umilinţă. Iubiţi duhul pocăinţei şi 
staţi mereu în el, căci umilinţa este rodul acestui duh, care pe 
cel ce-1 are îl face blând şi smerit cu inima, precum Do mn ul 
este. O, feriţi-vă de duhul judecăţii peste om şi fiţi vindecători, 
căci cei judecători cad în judecată, fiilor. Grăim vouă ca nişte 
părinţi cereşti, ca unor fii, nu fiţi nepăsători de harul ce vi s-a 
dat acum, ci fiţi vindecători prin harul acesta, căci biserica 
Domnului are multă nevoie de viaţă şi de tămăduire peste ea. 
Cercetaţi voile Domnului şi staţi în ele, fiilor! Păziţi-vă întregi 
în credinţă şi feriţi-vă inimile de duhul celor răzvrătiţi, căci 
credinţa trebuie bine păzită, fiilor. Piţi martori pentru lucrarea 
Domnului şi învăţaţi ca să ştiţi mărturiile care întăresc în voi 
şi în mulţi apoi credinţa cea pentru lucrarea cuvântului lui 
Dumnezeu şi toată istoria ei cea mărturisitoare în timp şi peste 
timp, şi care întăreşte adevărul dumnezeiesc al acestei lucrări. 
Piţi apostolii acestei lucrări de cuvânt, care înnoieşte lumea 
prin Iisus Hristos, Cuvântul lui Dumnezeu. Nouă, celor din cer, 
ne este bucuria cea de la sfârşit toată lucrarea de cuvânt a Dom- 
nului în vremea aceasta şi ne strângem lângă voi în cete-cete 
când Domnul cuvintează peste voi cuvântul Său cel de azi şi 
ne hrănim cu el. Aşa să faceţi şi voi pentru cuvântul care vă 
hrăneşte din gura Domnului, căci iubirea Domnului, iubirea de 
care aveţi voi parte, şi noi pe lângă voi, e mare iubirea Lui 
peste voi în vremea aceasta şi e plata sfinţilor Lui lucrarea cu- 
vântului Lui din zilele acestea, e hrană pentru sfinţi cuvântul 
Său de azi. 

Amin, amin zicem vouă, fiţi sfinţii Domnului, voi, cei 
sfinţiţi de El şi de arhierei din cer şi de pe pământ şi sfântă să 
vă fie credinţa până la ziua cea mare a Domnului la sfârşit de 
timp. Pace vouă! Pace poporului sfânt de nou Ierusalim pe pă- 
mânt acum, şi daţi veste tuturor pocăinţa spre iertarea păcate- 
lor, căci s-a apropiat cu multul împărăţia cerurilor, şi ea este cu 
voi, şi au parte de ea toţi cei ce vin spre pocăinţă, fiilor. Amin. 

I ată, lucrarea Mea de ucenici pe pământ 
este însoţită de ucenici din cer, şi nu mai 
este tot aşa un alt loc pe pământ acum şi lucrat pe el ca şi aici. 
Eu, Domnul, în taină mare vă ţin şi vă cuprind pe voi şi fac din 
voi bucurie celor din cer, fii ai poporului Meu de azi. Spuneţi, 
tată, la toţi cei cărora le puteţi spune, spuneţi că s-a apropiat 
împărăţia cerurilor, şi să se pocăiască pentru ea oamenii! Eu 
stau cu ea la voi şi cu voi şi ies cu ea de la voi cuvânt spre oa- 
meni, fiilor, iar cei ce vor crede vor veni să ia cuvântul vieţii 
şi vor învăţa calea cu Dumnezeu. Amin. 

Pace vouă acum! Sfârşim acum lucrul sărbătorii Mele 
de azi cu ucenici din cer între voi, iar Tatăl pecetluieşte în cer 
şi pe pământ lucrul Meu cel de azi în mijlocul tău, poporul 
Meu. Amin, amin, amin. 

29 iunie/12 iulie 2009 

Sărbătoarea de optsprezece ani de la punerea pietrei de 
temelie a Sfintei Sfintelor Noului Ierusalim 

îndărătnicia este diavol. Cel umilit nu se ridică să judece pe fratele 
său. Necredinţa este judecata celor necredincioşi. Poveţe pentru 
duhul păcii, al dragostei şi al hărniciei. 

M ă vestesc la porţi ca să intru cuvânt în carte cu 
sărbătoarea cea de azi a aducerii aminte a zilei 
când Eu, Domnul, am aşezat, cu martori din cer şi de pe 
pământ, piatra de temelie a Sfintei Sfintelor bisericii Mele, 
înnoită de Mine acum după rânduiala lui Melchisedec, ca să 

Cuvântul lui Dumnezeu 


nu piară biserica Mea, ca să nu piară Dumnezeu din viaţa omu- 
lui şi ca să am cum să merg înainte cu cele ce nu se strică şi să 
le înnoiesc tot mai mult, şi apoi să le aşez să stea înaintea Mea, 
după cum este orânduiala lor, căci Eu n-am venit nici acum 
două mii de ani, nici în zilele acestea n-am venit ca să stric 
ceva din cele orânduite de Dumnezeu, ci am venit să împlinesc 
şi să desăvârşesc, fiindcă de aceea Tatăl M-a trimis şi atunci şi 
acum, şi fericiţi sunt şi vor fi cei ce Mă primesc când vin de la 
Tatăl pe pământ pentru ca să împlinesc toate cele scrise în 
Scripturi până la ziua cea mare a slavei Mele, când cerul şi 
pământul se vor pleca, ca să fie după ele cerul cel nou şi 
pământul cel nou şi dreptatea Mea, numai dreptatea Mea pe 
ele, precum este scris. Amin. 

Luaţi aminte la cuvântul Meu grăit, voi, cei din porţi, ca 
să fie el în carte pentru sărbătoarea de azi! între cei din cer e 
sărbătoare de bucurie şi de durere, căci aşa sunt în cer sărbăto- 
rile, din pricina necredinţei de pe pământ a oamenilor care nu 
ştiu să-L iubească pe Domnul şi să stea statornici apoi în lu- 
crarea lor cu El. Mă aşez în această zi în carte ca să Mă mângâi 
de durerea Mea şi să-i spun diavolului că Eu sunt Mielul lui 
Dumnezeu, Cel Care am biruit cu putere moartea acum două 
mii de ani şi Cel Care biruiesc acum, căci datu-Mi-s-a 
toată puterea în cer şi pe pământ, iar diavolul va fi biruit, chiar 
dacă se încearcă el cu puterea Mea când se luptă împotriva 
celor aleşi ai Mei ca să-i facă nestatornici, ca să-i clatine de pe 
cale, precum este scris să facă el, încercându-se împotriva Mea. 
Eu însă mult nu voi mai zăbovi şi-Mi voi curăţi calea şi-Mi voi 
face cale slăvită spre oameni şi le voi deschide lor ochii ca să 
vadă slava Mea, că este vremea cea biruitoare a Mielului lui 
Dumnezeu şi a cuvântului Său cel dătător de viaţă peste pă- 
mânt, şi toate, toate vor veni spre viaţă, după ce moarte nu va 
mai fi, şi va fi înviere. Amin. 

Aduc, spre mângâierea Mea şi a toate oştirile cereşti de 
sfinţi şi de îngeri, aduc spre vedere ziua când Eu şi cu ei Ne-am 
mângâiat pe pământ între cei credincioşi, prin care am putut 
să aşez piatra cea dintâi a bisericii înnoite prin cuvântul Meu 
rostit peste ea acum, la sfârşit de timp, când oamenii au stricat 
cu totul rânduielile Mele, şi a trebuit să vin să lucrez Eu şi să 
salvez pe cele ce dădeau să fie stricate de oameni. Mi-am 
aşezat în ziua aceea pe piatră întărită biserica Mea, iar Eu stau 
de atunci la cârma ei şi sunt Arhiereul ei, după rânduiala lui 
Melchisedec, şi am în ea aşezare, şi prin ea lucrez, şi am lucrat 
şi iarăşi încep să lucrez şi să-Mi sădesc mlădiţe noi, fii lucrători 
din loc în loc şi popor sfânt, precum Eu sunt. Greu Mi-a fost 
şi pe vremea aceea când Eu Mi-am împuternicit ucenicii să-Mi 
aşeze şi să-Mi întărească biserica, căci împotrivirea mai-mari- 
lor de atunci era mare, iar prigoana creştinilor ajungea peste 
tot, şi biserica Mea trăia în ascuns şi nu murea puterea ei, şi 
neamul celor credincioşi se înmulţea. O, greu îmi este şi acum 
când diavolul stă ascuns sub haină de sfânt şi dă să-Mi culce 
la pământ pe cei aleşi ai Mei pentru slava Mea de azi! Eu însă 
sunt Semănătorul şi semăn mereu sămânţa Mea şi găsesc 
pământ bun în cale, nu numai pietros, nu numai cu spini, nu 
numai bătătorit, şi îmi ridic fii şi nu rămân în pagubă, căci sunt 
Mielul lui Dumnezeu, şi este scris să fiu Biruitorul. Mă doare 
însă, cu tot cerul Mă doare, când văd că cei ce se smulg din 
braţul Meu se duc spre neascultare şi nu-şi fac socoteala că 
odată cu ei se clatină un neam întreg dinaintea Mea, neamul 
lor cel adormit şi cel în trup, căci Eu, Domnul, când dau să 
sădesc un firicel de sad în grădina Mea cea roditoare fac 
aceasta nu pentru acela, ci pentru ca să salvez din iad şi din 
păcat un neam, nu numai un om, dar dacă acesta se lasă spre 


neascultare aduce lacrimi şi suferinţă peste mulţi, nu numai 
peste el, căci aşa este la Dumnezeu, nu este ca la oameni, şi 
aşa am aşezat Eu această lucrare pe pământ, şi nu altfel când 
am aşezat-o pe ea spre salvarea sau spre dărâmarea multora, 
precum este scris de Mine, Mielul lui Dumnezeu, că voi fi spre 
ridicarea sau spre căderea multora, şi nimic nu se petrece decât 
aşa cum este scris în Scripturi, iar ceea ce strică cel mai mult 
în vremea aceasta este necredinţa, şi se scrie hulă necredinţa, 
şi iată, cel mai greu păcat se încearcă să doboare pe mulţi, după 
ce atâtea păcate are omul, de care ar fi să se îngrijească el, dacă 
n-ar veni peste el păcatul hulei asupra venirii Mele pe pământ 
acum cu cuvântul învierii, cu Duhul Sfânt al facerii celei noi, 
cu înnoirea lumii, precum este scris să vin şi să lucrez acum, 
iar cel credincios se face necredincios, căci diavolul aşa îl 
prinde pe om când dă să-l biruiască şi să-l smulgă din sadul 
Meu umblând la mintea lui şi dezbrăcându-1 de har, de credinţa 
lui în Mine, Cel ce azi lucrez cu putere pe pământ. 

E zi de bucurie, poporul Meu, dar e şi de durere, tată. 
Bucuria şi durerea Mea şi a ta merg amândouă şi lucrează 
biruinţă pentru Mine şi pentru tine, dar ai grijă să păstrezi ce 
ai de la Mine, ai grijă de credinţa ta în venirea Mea, fiule, căci 
cine se îndoieşte măcar un pic, acela cade, tată, şi doboară cu 
el un neam întreg. Am spus nu demult celor ce-Mi stau porţi 
ca să vin şi să te îngrijesc cu cuvântul Meu pe tine, poporul 
Meu, şi le-am spus lor că omul ambiţios, omul încăpăţânat prin 
firea lui de om, nimic n-ar avea de pierdut dacă ar iubi as- 
cultarea şi supunerea pentru salvarea lui, nimic n-ar pierde el, 
decât ambiţia, iar aceasta este diavolul. O, acest diavol are feţe 
multe şi cârlige multe şi ascunse, zice el, dar este un diavol 
care se prinde singur în însăşi cursa lui, căci omul ambiţios nu 
este om deştept, iar prostia îl dă de gol, căci acest diavol poate 
numai pe tărâmurile lui să strice, numai în omul stăpânit de el. 

O, poporul Meu, iubeşte, tată, umilinţa cea dinăuntrul 
inimii tale, care lucrează în jur pace şi linişte şi iubire cerească, 
fiule. Te-am povăţuit mereu, mereu să stai în duhul pocăinţei, 
căci acest duh nu se ridică niciodată în om să pedepsească şi 
să judece pe fratele său, ci, din contra, se roagă pentru el şi 
pentru semenii lui un astfel de om, şi acesta seamănă cu Mine, 
căci Eu îi ocrotesc pe ai Mei şi nu-i judec, ci numai pe cei 
necredincioşi îi las spre judecată, căci necredinţa este însăşi 
judecata lor înaintea Mea, a Celui Credincios şi Adevărat, pre- 
cum este scris că sunt Eu, Cel ce şed pe cal alb şi Mă numesc 
Credincios şi Adevărat şi judec şi Mă războiesc cu dreptate, şi 
numele Meu se cheamă Cuvântul lui Dumnezeu. Amin. 

M-am scris în ziua aceasta cu sărbătoarea de azi în mij- 
locul tău, poporul Meu, cu ziua când am avut bucurie mare în 
grădiniţa cuvântului Meu de azi şi când am avut atunci în mij- 
locul ei pe martorul Meu cel credincios şi adevărat, şi apoi el 
a fost luat din poporul Meu şi pus sub pază şi pus sub dispreţ 
de la cei ce-1 gelozesc pe el pentru numele Meu, dar el este 
scris fericit, căci Eu am zis că fericiţi sunt cei prigoniţi pentru 
dreptate, că aceia fiii lui Dumnezeu se vor chema, căci au în 
ei împărăţia lui Dumnezeu, şi pe Mine împărat în ea. îi mângâi 
acum duhul lui slăbit şi plin, plin de răbdare şi de durere şi de 
dor, şi pun puteri noi peste sufletul lui cel strâmtorat între cei 
ce-şi zic iudei, dar nu sunt, ci mint că sunt. O, de s-ar trezi ei 
ca să vadă slava Mea, păstrată la Mine pentru acest uns al Meu 
între ei, dar dacă ei n-au ochi să vadă, cum să vadă ei? Ei se 
văd pe ei şi atât, căci ei n-au nevoie de Dumnezeu, ci au nevoie 
de slavă şi de stat înalt, aşa cum caută omul să aibă pe pământ, 
îi voi da mereu, mereu celui strâmtorat al Meu între ei, îi voi 
da mereu cuvinte cu har în ele prin guriţa lui, căci el este mult 

iubit de cei curaţi cu inima şi credincioşi Mie şi lui, dar zilele 
sunt cu strâmtorare pentru Mine şi pentru cei ce Mă iubesc. O, 
aşa au fost ai Mei mereu pe pământ, aşa se cunosc ei că sunt ai 
Mei, iar cerul Meu cel tainic îi mângâie pe ei, şi Eu îi spun 
acestui fiu durut, în taină îi spun, în duh îi spun: o, fiule zdrobit 
pentru numele Meu, îţi este de ajuns harul Meu, tată, căci Eu 
în durerile tale Mă desăvârşesc, şi aştept, aştept cu răbdare, şi 
aşa să faci şi tu. Amin. 

O, poporul Meu, zilele sunt cu durere, tată. Cei ce au 
căzut din bărcuţa Mea din voia lor, din dorul lor de ei înşişi, 
aceia nu s-au mai gândit şi la Mine, şi la mersul Meu cel greu 
prin necredinţa de pe pământ, dar faţa Mea este curată, nu este 
ca a lor, şi vom merge numai înainte spre Tatăl, poporul Meu 
de azi, căci Eu cu tine merg, Eu merg cu cei credincioşi, şi cu- 
vântul Meu îl dau lor ca să-l împartă pe el peste pământ şi să-l 
vestească cu putere multă, şi toate vin de la cuvântul Meu peste 
pământ. Amin. 

O, popor de la izvor, îţi întăresc, tată, puterile trupului, 
puterile sufletului şi iubirea, şi pe Mine în tine, şi îngeri şi sfinţi 
cu tine la lucrul zidirii celei noi, care se arată acum tot mai în- 
treg, din zi în zi tot mai mult, şi vom sfârşi curând şi vom pune 
ordine mare în curţile Mele cu tine. Voiesc cu dor mult, tot mai 
desăvârşit voiesc îndumnezeirea ta, şi de la tine a multora, 
fiule. Eu de aceea am venit acum pe pământ cu atâta lucrare, 
şi voiesc să semene omul cu Mine tot mai mult, de şapte mii 
de ani doresc aceasta. Omul seamănă cu omul, şi voiesc ca tu 
să semeni cu Mine, fiule poporul Meu. Voiesc cu dor mare în- 
dumnezeirea ta, şi locaşul Meu cel plin de slavă te doresc pe 
tine, şi toate prin credinţa ta se împlinesc aşa. Amin. 

O, fiilor, fiţi plini de pace şi de toată liniştea cea sfântă 
la locul şi la lucrul vostru împreună pentru sfârşitul zidirii celei 
noi în curţile Mele cu voi! Fiţi, tată, harnici, căci Eu vă dau 
putere să fiţi aşa! Intraţi sub greu pentru orice lucru sfânt de 
lucrat, căci jugul Meu este uşor, şi este odihnă pentru cei ce 
intră sub el când Eu îi pun pe ei la lucrul Meu. Avem de lucrat 
frumos şi cu iubire pentru toate ale Mele cu voi, căci toate tre- 
buie să aibă în aluatul lor, în facerea lor duhul păcii, duhul iu- 
birii, duhul înţelepciunii şi al înţelegerii şi duhul iubirii dintre 
voi, iubire pentru Mine, nu pentru voi, fiilor. Iubirea dintre cei 
ce sunt ai Mei este iubire pentru Mine, nu pentru ei, şi aceasta 
trebuie bine să înveţe şi să ştie apoi toţi cei ce sunt ai Mei şi 
toţi cei ce vor fi să fie ai Mei. Amin. 

Mă las cu pacea Mea peste tine, poporul Meu. Nu uita 
că te-am aşezat să înveţi Scripturile, tată. Toţi laolaltă, toţi 
odată să citiţi şi să învăţaţi un singur fel de înţeles al Scrip- 
turilor, căci Eu voiesc ca voi să gândiţi la fel, tată, şi aceasta 
înseamnă fraţii împreună, şi nu altceva înseamnă împreună 
fraţi. Citirea Scripturilor şi a tot cuvântul Meu de peste voi în 
zilele acestea, aceasta vă ţine în Mine şi nu în lumea aceasta, 
fiilor. Amin. 

O, fiţi fiii cerului pe pământ, fiilor! Pace vouă! Fiţi cerul 
Meu de pe pământ, fiţi masa Mea de nuntă mereu, mereu, tată! 

Pace vouă mereu, mereu, fiilor! Amin, amin, amin. 

9/22 iulie 2009 


Sărbătoarea sfântului prooroc Ilie Tesviteanul 

Slava Domnului se face cuvânt. Omul: cea mai scumpă lucrare a 
Domnului. Dorul de întâietate. Adevăratul vrăjmaş al omului este 
mintea lui. Mila de om şi mila de Dumnezeu. Războiul între întuneric 
şi lumină va dăinui până la sfârşit. Păcatul îl duce pe om la nepăsare 
şi la necredinţă. îndemn la pocăinţă. 

B in dreapta Tatălui Savaot grăiesc peste pământ 
cu duh de sărbătoare, şi am în coborârea Mea în 
cartea Mea de azi pe proorocul Ilie, cel plin de râvnă pentru 
Dumnezeu pe pământ şi în cer, cel plin de lacrimi şi de dor 
după om, aşa cum sunt Eu. Eu sunt Fiul Tatălui Savaot, şi am 
de cale cerul şi pământul, iar heruvimii şi serafimii îmi sunt 
scaun de foc şi Mă poartă, căci aşa slavă Mi-a făcut Tatăl mai 
înainte de vecii, ca şi slava Lui, şi M-a făcut să fiu lumină ca 
şi El, ca şi Tatăl, fiindcă sunt de o fiinţă cu El. Amin. 

Slava Mea din mijlocul tău se face cuvânt peste tine, şi 
aşa se arată ea şi aşa se dă ea ţie, poporul Meu de azi. Grăiesc 
cu tine aşa cum grăiam acum două mii de ani cu ucenicii Mei 
în faţa mulţimilor, în faţa poporului Israel. îmi întăresc calea 
intrării Mele la tine, fiule, căci Eu cuvânt intru la tine când vin 
să stau cu tine. Sunt în Tatăl când îţi grăiesc, iar Tatăl este în 
Mine, şi este minunată taina statului lui Dumnezeu şi al lucru- 
lui Său cu sfinţii Săi în cer şi pe pământ cu omul, iar omului îi 
trebuie dor şi iubire şi îi trebuie credinţă, căci credinţa omului 
este ochiul care îl vede pe Dumnezeu în cer şi pe pământ 
grăind şi lucrând, plângând şi răbdând, suindu-Se şi coborân- 
du-Se şi făcându-Şi lucrarea Sa, şi toată lucrarea Sa o lucrează 
din veac şi până în veac pentru om, iar proorocii Mei au 
deşertată în ei taina lui Dumnezeu şi vederea ei, calea Lui şi a 
omului, timpul trecut, şi cel care vine, căci Eu n-a fost să nu 
am vase purtătoare de Dumnezeu în toată vremea şi unelte de 
lucru între cer şi pământ dintre oameni şi pentru oameni, iar 
omul înţelege cel mai slab, cel mai puţin viaţa şi moartea, lu- 
mina şi întunericul, văzutele şi nevăzutele şi statul lui Dum- 
nezeu cu el şi după el şi toate oştirile cereşti în lucrare pentru 
om, fiindcă omul este lucrarea lui Dumnezeu, cea mai scumpă 
lucrare a Sa, şi pentru care pe toate le-a lucrat şi le lucrează. 

O, ce mică e mintea omului, ce mică! O, cum să nu-i fie 
mică dacă el se învârteşte atât de mult în jurul său, dacă el se 
gândeşte atât de mult la sine, de parcă el înseamnă mai mult 
decât Dumnezeu! încă de la începutul său s-a făcut omul mai 
mare ca Dumnezeu, mai scump decât Dumnezeu, şi aşa s-a 
crezut când s-a văzut că este el singur între pământ şi cer. Eu 
nu Mă cobor la mintea lui cea doritoare de el şi pentru el însuşi, 
dar Mă doare de la el pentru cele ce face el fără de socotinţă pe 
pământ, iar pentru aceasta am trimis mereu, mereu la el pe 
servii Mei, pe prooroci şi pe sfinţi faţă în faţă cu omul, căci 
omul s-a făcut potrivnicul Meu, aşa cum este între om şi om 
din pricina dorului lui de întâietate, sămânţă rea, semănată de 
om în însăşi mintea sa neliniştită, şi pentru care, ca să crească 
roade din ea, el trebuie să folosească uneltirea, de la care se 
naşte intriga, şi apoi despărţirea, şi apoi războiul dintre om şi 
om pentru a se înlătura unul pe altul de pe calea pe care ei merg. 

Grăiesc cu tine, poporul Meu de azi. Eu te-am făcut 
popor al Meu ca să am cu cine să grăiesc pe pământ, tată, şi 
te-am făcut să fii credincios ca să Mă primeşti cu grăirea Mea 
de peste tine. Când am venit întâia oară pe pământ şi am în- 
ceput să Mă vestesc cu împărăţia cerurilor Eu Mi-am ales o 
mânuţă de fii dintre oameni ca să am cu cine să grăiesc ce 
aveam de grăit pe pământ, şi grăiam cu ei după cum se iveau 
toate câte se iveau de grăit şi de lămurit, şi după cum intriga 

fariseilor şi a cărturarilor putea împotriva Mea, căci ei voiau 
să Mă înlăture pentru statul lor cel înalt, aşa cum este între oa- 
meni pe pământ lupta pentru întâietate, şi nu voiau aceştia ca 
Eu să fiu adevăratul Dumnezeu, venit din cer de la Tatăl la om, 
nu voiau. O, de ce, oare, nu voiau? Nu voiau pentru ca să 
împlinească ei Scripturile împotrivirii asupra lui Dumnezeu, 
Cel tainic venit între ei, căci Eu sunt Cel plin de duh umilit, şi 
nu Mă măresc mai mult decât omul când Mă aplec lui ca să-i 
fac bine, ci Mă fac ca unul dintre oameni ca să-i câştig pe oa- 
meni Tatălui Meu, căci Eu pentru aceia am venit. O, nu pentru 
că nu voiau ei să fiu Eu Dumnezeu adevărat, nu pentru asta 
făceau ei atâta intrigă, ci pentru lupta pentru întâietate se 
zbăteau ei, şi nicidecum pentru că nu credeau că Dumnezeu a 
venit pe pământ. Ei nu voiau să creadă pentru că descoperiseră 
în Mine pe rivalul lor, pe potrivnicul lor şi al voilor lor şi al 
plăcerilor lor. Se bătea lumina cu întunericul, şi adevărul cu 
minciuna, şi nu se putea altfel să fie dacă Eu am venit pe 
pământ Credincios şi Adevărat, şi nici acum nu se poate să fie 
altfel dacă Eu tot vin Lumină din Lumină pe pământ şi sap în 
întuneric ca să-l biruiesc pe el şi să fie lumină în locul întune- 
ricului de pe pământ, căci omul s-a făcut întuneric mare, şi Eu 
vin şi sap în el cu unealta Mea, cu cuvântul Tatălui şi al Fiului 
şi al Duhului Sfânt, şi nu Mă primeşte omul, căci Mă simte ca 
pe rivalul său când dau să răstorn răul şi întunericul din el, 
averea lui, minciuna vieţii lui, ca să pun în el apoi viaţa Mea, 
dar cum să fac cu cel ce iubeşte moartea şi întunericul ei cel 
învelit pe deasupra ca să nu se vadă că este el? 

O, poporul Meu de azi, grăiesc azi cu tine pe pământ ca 
să am, tată, cu cine să grăiesc şi să Mă arăt din mijlocul tău 
lumină peste întunericul omului şi să-i spun lui că proorocii şi 
sfinţii Mei vin la el ca rivali ai lui spre binele lui, nu spre răul 
lui şi nu vin ei cu intrigă, aşa cum face omul cu omul, ci vin 
cu lumina Mea, ca să-l scoată pe om din el şi să Mă aşeze pe 
Mine cu înviere pentru om, ca să-l câştig pe om din braţele 
morţii şi să-l scap de închipuirile lui cele de zi cu zi, de minciu- 
na pe care şi-o zideşte el mereu ca viaţă şi ca scăpare a sa. Vin 
să-i fac bine omului şi vin ca un Stăpân ce sunt în cer şi pe 
pământ, nu vin ca un străin, iar dacă omul nu Mă vede că 
Acesta sunt, atunci Mă arăt lui putere, ca să vadă că el nu poate 
împotriva Mea, ci poate numai împotriva lui tot ceea ce vrea 
el să poată şi să facă spre plăcerea lui, căci bucuria omului a 
rămas numai plăcerea, iar altceva nu mai vrea de bucurie, nu 
mai vrea omul să fiu Eu bucuria lui, şi zice că viaţa lui e tristă 
dacă Mă alege pe Mine de viaţă a lui. Eu însă am spus că tot 
cel ce dă să-şi câştige sufletul său, acela îl va pierde, iar cel ce 
şi-l pierde pentru Mine, acela îl va câştiga, dar vorbirea Mea îi 
este omului greoaie la înţeles, şi nu o alege pe ea, şi alege el să 
lupte împotriva Mea în însăşi mintea sa, în însuşi trupul său, 
care a rămas singur de viaţă a omului, singur, fără Dumnezeu, 
şi e singur omul, şi el nu ştie cum este el pe pământ când nu-L 
are pe Do mn ul însoţitor al său aşa cum este Do mn ul. 

Iată, Eu sunt lumina, şi omul este întunericul, şi se luptă 
lumina cu întunericul, şi aceasta este între cuvântul Meu şi 
între om, între Mine şi om. Suspină proorocii Mei, suspină cu 
Mine între cei din cer şi se uită pe pământ cu suspin în ei pentru 
întunericul din om, şi dintre om şi om, pentru trufia care şi-a 
făcut scaun de odihnă în om, căci omul care zice rău despre 
om, acela este el, şi nu altul este răul acela. Se dă omul mai 
mare unul peste altul, dă să nu se măsoare nimeni cu el, şi să-şi 
doboare pe orice potrivnic al său, fie prin avuţii, fie prin câştig, 
fie prin mărire, fie prin dreptate sau nemulţumire pentru drep- 
tate, şi pe pământ e numai şi numai război între om şi om, între 


om şi rivalul său, căci aşa este în mintea omului, care este 
adevăratul vrăjmaş al lui însuşi, şi nu omul pe care el voieşte 
să-l înlăture pentru statul lui însuşi mai mare decât alt om. 

O, fiilor, luaţi, tată, învăţătură adâncă din cele ce Eu aşez 
astăzi din Mine pe masă, din Mine şi din suspinul Meu şi al 
sfinţilor Mei. Am lăsat învăţătură pe pământ că după roadele 
lui se cunoaşte omul, ca şi pomul, tată. Cei ce nasc pentru 
împărăţia cerurilor fii, aceia sunt cei ce fac roade bune, roade 
pentru cer, iar cel ce doboară omul ca să fie el mai mult decât 
altul, acela este om slab, om neroditor, om care striveşte rodul 
care ar mai putea fi rod, om care cruţă ce este rău, şi striveşte 
ce este bun, şi iată, cei ce cruţă pe cei răi fac rău celor buni şi 
sunt trădătorii celor buni. O, tată, feriţi -vă, aşa este lăsată 
învăţătura Mea, feriţi-vă de cel ce năzuieşte să pedepsească! 
Şi cum adică să vă feriţi? Adică să nu aveţi încredere în unul 
ca acela, în cel ce are mare năzuinţă de a pedepsi. Acela loveşte 
în însăşi viaţa lui, a paşilor lui, iar voi înţelepţiţi-vă din orice 
puteţi să învăţaţi binele din rău, căci din răul pe care şi-l face 
singur, din acela se înţelepţeşte omul, şi nu din altceva. Omul 
care nu se biruieşte pe sine este om slab înaintea sa însuşi, şi 
nu poate fi puternic unul ca acela, şi îşi este sieşi duşman, dar 
cel ce iartă totul, iar lui nu-şi iartă nimic, acela este cel mai 
mare între oameni şi pentru oameni, şi aşa este mare omul, şi 
altfel nu este mare omul, iar aceluia i se iartă totul, căci aşa 
este la Dumnezeu, şi aşa trebuie să înveţe omul pe Dumnezeu, 
şi nu cum este el învăţat să înveţe despre Dumnezeu. 

O, proorocii Mei, trimişi de Mine spre oameni, n-au fost 
ucişi din pricina necredinţei oamenilor, nu, ci din pricina 
rivalităţii, aşa cum şi pe Mine M-a ucis poporul Israel, căci 
dorul lui de întâietate şi de mărire peste oameni pe pământ era 
mare, şi a câştigat întâietate, dar a pierdut viaţa, a pierdut ri- 
valul, L-a pierdut pe Dumnezeu, Care este viaţa omului şi Care 
Se luptă cu omul ca să-l biruiască şi ca să Se dea pe Sine ca 
viaţă a omului, căci Eu am spus: «Cine vrea să-şi câştige su- 
fletul său, acela îl va pierde, iar cel ce-şi pierde sufletul său 
pentru Mine, acela îl va câştiga». Amin. 

Sunt la masă cu tine şi cu proorocii Mei, fiule, poporul 
Meu de azi. Eşti mic, eşti puţin, dar eşti poporul Meu de azi. 
Puţini au crezut şi acum două mii de ani în venirea Mea la om 
Lumină din Lumină, Dumnezeu adevărat din Dumnezeu 
adevărat. Am avut o mânuţă mică de popor şi atunci. Proorocul 
Ilie ar vrea să înveţe peste poporul care ascultă de la Mine cu- 
vântul Meu şi care vine la izvor ca să ia din el, iar voi, cei de 
la izvorul Meu, sunteţi cei ce puneţi masă pentru cuvântul Meu 
ca să ia poporul de pe masă şi să se hrănească cu el, şi apoi să 
se vadă în el roadele cuvântului Meu, căci ceea ce mănâncă 
omul, aceea trebuie să fie el apoi şi să rodească el apoi, iar cel 
ce nu rodeşte, acela mănâncă degeaba şi nimic nu lucrează, şi 
nu este plată pentru cel ce nu lucrează, ci este nelucrare, şi este 
judecată pentru nelucrare. 

O, proorocule al Meu, ce mult ai iubit tu viaţa! Viaţa ta 
a fost numai Dumnezeu. Ai ştiut ce este Dumnezeu şi unde tre- 
buie să locuiască El, şi ai râvnit pentru statul Său în om şi ai 
lucrat cuvânt de pedeapsă pentru cei despărţiţi de Dumnezeu, 
şi apoi i-ai pedepsit ca să-i întorci cu faţa spre Mine. Ai fost 
puternic, puternic în iubire. Omul se apleacă spre om, dar tu 
n-ai cruţat omul, căci M-ai iubit pe Mine, şi aşa ai arătat tu că 
iubeşti pe Dumnezeu şi nu pe om şi că Dumnezeu este mare. 
Omul are milă de om, şi aşa cade om peste om, şi aşa ştie el să 
înveţe că-L iubeşte pe Dumnezeu, dar un aşa om nu poate să-L 
iubească pe Dumnezeu şi nu ştie ce este mila de om şi de Dum- 
nezeu. L-aş învăţa pe poporul Meu, l-aş învăţa iarăşi ce milă 

de-a lui ajunge la Mine şi ce milă de-a lui nu ajunge la Mine, 
ci, din contra, ajunge pedeapsă a celui miluit de el. Hai să dăm 
poporului Meu înţelepciunea statului lui în Dumnezeu şi a lu- 
crului Meu cel plin de dreptate, căci tu ai râvna cea mai mare 
pentru viaţa Mea în om, şi nu pentru omul cel fără viaţa Mea 
în el, ci pentru viaţa Mea în om, pentru ca să se închine omul 
lui Dumnezeu şi nu luişi şi nu plăcerilor lui, căci omul piere 
prin plăceri, şi după roadele lui se cunoaşte omul cel dinăuntru 
şi lucrarea lui cea ascunsă, bună sau rea. Hai să facem viaţă în 
oameni, viaţă care rămâne, hai, căci viaţa Mea în om trebuie 
răscumpărată de om, iar timpul e pe sfârşite, şi omul trebuie 
să vadă şi să creadă aceasta. Hai! Binecuvântat să-ţi fie graiul 
tău peste poporul Meu de azi şi peste om. Amin. 

M ai întâi fa, Doamne, după cuvântul 
meu, căci eu Te rog aşa: fa Tu, Domnul 
meu, semne mari peste poporul Tău de azi şi cu el, ca să vadă 
cei de pe pământ credincioşi şi necredincioşi că Tu eşti Dum- 
nezeul acestui popor hrănit de Tine cu tot cuvântul care iese 
din gura Ta, şi că acest popor este slujitorul Tău şi stă înaintea 
Ta pentru venirea Ta! Amin. 

Şi acum grăiesc ţie, popor învăţat de Dumnezeu pentru 
calea vieţii, şi apoi grăiesc cu omul care stă pe calea morţii. O, 
să nu cruţi răul, fiule, şi nu-1 lăsa să crească şi să vatăme el cu 
vătămarea lui, ci să te lupţi cu el şi să-l dobori prin râvna ta de 
Dumnezeu şi prin rugăciunea ta adevărată, iar rugăciunea 
adevărată este cea plină de durere pentru cele rele care stăpâ- 
nesc omul pe pământ. O, să nu cruţi răul, ca să nu fii duşmanul 
celor buni, fiule, iar cei buni sunt cei ce stau în duhul pocăinţei 
şi al umilinţei pentru greşalele lor, pe care ei şi le văd cu ochiul 
lor curat şi nepătat de nedreptate, şi sunt cei ce nu se dezvino- 
văţesc, ci îşi aleg aplecarea şi duhul umilit, şi au credincioşia 
prin duhul iubirii din ei. Fiţi râvnitori pentru bine, fiilor, şi fiţi 
neiertători pentru rău, căci lumina cu întunericul sunt mereu, 
mereu în război, şi cât va fi acest pământ şi acest cer, atât va 
dăinui acest război, şi apoi va fi Domnul şi va fi cerul cel nou 
şi pământul cel nou şi omul cel nou, şi toate pentru dreptatea 
Domnului. Luptă pentru întâietate este între lumină şi întune- 
ric, iar cel ce are grijă mai întâi de paiul din ochiul aproapelui 
său nu poate să creadă că în ochiul lui este bârnă, de care nici 
el nu are grijă să şi-o scoată, şi nici pe altul nu-1 lasă să facă 
aceasta, şi omul nu ştie să-şi înlăture rivalul, care este în ochiul 
său mai întâi, ci îl înlătură pe aproapele său, din pricina trufiei 
vieţii lui, duh potrivnic lui Dumnezeu şi omului însuşi în însuşi 
trupul său. Cel ce zice rău despre aproapele său, acela are acest 
rău în însuşi trupul său, iar diavolul, potrivnicul lui Dumnezeu 
şi al omului, îl îndeamnă pe omul acela să vadă paiul din ochiul 
fratelui său, şi aşa se naşte duşmănie între om şi om, iar ne- 
dreptatea trebuie pedepsită, ea, şi nu omul, şi aşa doreşte Dom- 
nul prin proorocii Săi pe pământ, iar când omul nu primeşte 
pe Domnul prin proorocii Săi, îşi primeşte apoi pedeapsă pen- 
tru aceasta, şi fiecare îşi lucrează ceea ce primeşte. 

O, voi, fii ai oamenilor, după roadele voastre sterpe vă 
cunoaşteţi că nu sunteţi fiii lui Dumnezeu. Aceasta vă spun eu 
astăzi vouă. O, până când vă veţi mai închina la tot ceea ce nu 
înseamnă Dumnezeu între pământ şi cer? O, până când veţi sta 
să nu ştiţi ce înseamnă Dumnezeu? Vin eu din partea Sa şi vă 
spun aşa: nu voi sunteţi Dumnezeu. Veniţi-vă în fire şi căutaţi 
spre El, şi nu spre voi! Părăsiţi plăcerile, care vă sunt vouă 
stăpân! Şi dacă nu le părăsiţi la glasul meu proorocesc, le spun 
lor să vă părăsească, şi ele vor asculta mai mult decât voi, căci 
diavolul nu face nimic până nu întreabă pe Dumnezeu, până 
nu merge la Domnul cu faptele voastre cele rele ca să vă ceară 


luişi de la Domnul pentru faptele voastre rele. O, părăsiţi de 
tot desfrâul, părăsiţi-1, căci fărădelegea va fi nimicită şi veţi 
rămâne fără veşmântul ei când ea nu va mai fi, şi veţi fi goi 
atunci, şi aşa veţi fi găsiţi! Treziţi in im ile voastre! Treziţi- le! 
Daţi-le Domnului locaş ca să le împodobească El cu scumpe 
podoabe, nu cu deşertăciuni, nu cu plăceri, aşa cum le daţi voi! 
întoarceţi-vă cu faţa spre Domnul! Daţi Lui inimile voastre, şi 
El v-o va da pe-a Lui! Fugiţi prin aceasta de mânia cea pentru 
fărădelegile voastre, căci ea este gata să se facă plată a voastră! 
Cereţi scăpare la Dumnezeu, căci mânia pentru voi este pregă- 
tită de însăşi adunătura voastră! V-aţi adunat numai moarte, 
numai mânie! Treziţi inimile voastre! Primiţi venirea Domnu- 
lui la voi! Iată-L cuvânt peste pământ şi peste voi ca să vă 
mântuiască! El vine cuvânt mult ca să vă deştepte din somnul 
păcatului şi al despărţirii de El. V-aţi despărţit de El prin 
plăceri, iar plăcerile fac în voi bube rele şi multe, plată a 
plăcerilor voastre. Umiliţi-vă! Primiţi pe proorocii care vă 
învaţă spre Domnul! Primiţi pe cei ce vă dau cuvântul Dom- 
nului, care vă îndeamnă la pocăinţă şi la umilinţă şi la mân- 
tuire. Vai de cetatea peste care nu este prooroc şi vedenie şi 
descoperire de la Dumnezeu! Vai de omul care se ascunde în 
sine şi în toate cele rele ale sale cu ascunsurile sale! Cine-1 mai 
poate scoate pe el din întunericul lui? Vai vouă dacă nu veţi 
căuta spre Domnul ca să vă spună El boala şi leacul ei! O, nu 
căutaţi ghicitorii! Căutaţi spre Domnul, Care vă spune adevărul 
pe faţă despre voi, calea voastră cea fără de lumină pe ea, cea 
fără Dumnezeu pentru voi! Veniţi-vă în fire, căci Domnul este 
la hotar şi vine ca furai, căci voi nu vegheaţi întru venirea Lui! 
O, veniţi-vă în fire, fii ai fărădelegii! Războiul dintre lumină 
şi întuneric îşi va arăta leşurile sale, şi pe cei biruitori pentru 
lumină. Primiţi duhul proorociei, daţi-i drumul în casa voastră, 
deschideţi-i lui, căci vine să vă facă bine vouă, şi aceasta este 
lucrarea proorocilor, lucrarea Domnului pentru salvarea omu- 
lui pierdut. Amin. 

Iar eu, Doamne, voiesc acum să Te rog să ne întoarcem 
iarăşi în carte ca să grăiesc cu inima poporului Tău, care în 
cete-cete s-a aşezat. Voiesc să grăiesc cu fiecare cetate câte 
puţin, căci sunt proorocul Tău, şi sunt proorocit să fac pace şi 
iubire între Tine şi fii, ca să fii Tu bun cu ei şi să nu încapă 
pedeapsă peste ce este pecetluit al Tău. Ne aşezăm acum la 
masă cu cei de la gura izvorului Tău, care străjuiesc aici pentru 
lucrul Tău de azi şi de mâine, şi de unde Tu Te împărţi peste 
pământ, şi apoi ne vom aşeza să lucrăm şi să aducem râvnă în 
inimi peste poporul Tău şi pocăinţă şi umilinţă şi stăruinţă în 
cele ale Tale peste el, Doamne. Pace Ţie în sărbătoarea mea de 
acum cu poporul Tău cel mic, iar cetei proorocilor veniţi la 
masa de azi, mângâierea Ta, Doamne. Amin. 

A ştept în cartea Mea lucrarea ta cea zidi- 
toare de popor sfânt, o, proorocule al 
Meu. Ea este scrisă în Scripturi să fie. Lucrez din cer cu sfinţii 
şi cu proorocii, iar de pe pământ cu cei ce-Mi sunt azi străjeri 
şi lucrători. Cuvântul Meu este credincios şi adevărat şi se răz- 
boieşte întru dreptate, iar lucrarea lui de azi este scrisă în Scrip- 
turi, în prooroci şi în psalmi ca să fie ea astăzi pe pământ şi să 
întoarcă pe om spre Dumnezeu şi să depărteze ea mânia pe ca- 
re omul şi-o pregăteşte mereu împotriva sa însăşi prin viaţa sa 
cea fără de roade şi plină de plăceri nimicitoare de om, şi iată, 
după roadele lui se cunoaşte ce este şi cine este omul. Amin. 

Pace şi sărbătoare sfântă las peste voi, fiilor de la izvor, 
şi apoi peste cei ce iau de la voi cuvântul de pe masa Mea cu 
voi. Acum două mii de ani grăiam cu ucenicii Mei cei de atunci 
în faţa mulţimilor, ca să-şi ia fiecare partea sa din cuvântul Meu 

rostit în pilde peste mulţi din cei ce veneau să asculte grăirea 
Mea, iar azi grăiesc cu voi în faţa neamurilor de pe pământ, şi 
nu sunt ghicitor, ci sunt Cel Credincios şi Adevărat, şi Mă 
războiesc întru dreptate, şi fericiţi sunt şi vor fi cei ce ştiu cu- 
vântul Meu de peste voi şi cu voi, căci sămânţa aceasta Eu cu 
mare iubire o presar peste voi prin grăirea Mea cu voi, şi mân- 
gâiere multă pregăteşte ea pentru mulţi din cei ce au urechi de 
auzit, şi care aud cu ele cuvântul Meu peste pământ. Amin. 

Iar celor ce, spre ruşinea lor, se smulg din braţul Meu 
călăuzitor şi se duc să-şi călăuzească singuri paşii, Eu, Domnul, 
nu le doresc nimic în ziua aceasta de sărbătoare a proorocului 
Meu Ilie, decât pocăinţă şi întoarcerea lor la Mine şi la cei ce 
rămân cu Mine cu credincioşie pentru slava care vine cu Mine 
pentru cei mântuiţi, pentru cei credincioşi. Amin, amin, amin. 

* 

O poporul Meu de azi, Ilie, proorocul Meu, are lu- 
^crare de dragoste între Mine şi tine, între om şi 
Dumnezeu, căci este scris să fie această lucrare a sa pentru 
venirea Mea şi pentru calea Mea spre om, şi a omului spre 
Mine, căci dragostea s-a răcit pe pământ, s-a răcit, tată, şi de 
aceea Eu vin, doar, doar voi învia dragostea dintre Mine şi om 
şi s-o sting pe cea dintre om şi om, pe cea care îl desparte pe 
om de Mine ca să nu Mă mai iubească omul, dar unde nu este 
Dumnezeu cu omul, acolo este mânie pentru om, şi este durere, 
şi aceasta vine de la necredinţă, vine de la lepădarea de Dum- 
nezeu a omului. 

O, omule, după ce că eşti păcătos din firea ta cea căzută, 
te mai şi desparţi de Mine, tată. Tu nu te-ai despărţi, dar păcatul 
este cel pentru care tu te desparţi de Mine, iar el îţi este duş- 
man, nu fericire, căci fericirea am spus Eu cine o are. M-am 
suit pe vârf de munte acum două mii de ani şi le-am spus uceni- 
cilor Mei, le-am spus lor în faţa mulţimilor că ei sunt cei fericiţi 
şi că plata lor este mare în ceruri pentru suferinţa lor lângă 
Mine, căci ei sufereau şi aveau să sufere pentru Mine cu duhul 
şi cu trupul lacrimi şi dispreţ, prigoană şi sărăcie şi alungare 
pentru numele Meu. 

O, poporul Meu, Ilie, proorocul Meu, este în cuvântul 
Meu, care este calea sfinţilor spre tine, tată, şi te povăţuieşte 
el în ziua aceasta, căci are proorocită lucrarea dragostei între 
Mine şi om, şi între om şi Mine, şi aici este vorba de cei ce-Mi 
sunt fii, de cei credincioşi lui Dumnezeu, şi care nu se leapădă 
de Mine prin necredinţă, căci fericit, de o mie de ori fericit va 
fi cel ce nu se sminteşte întru Mine, Cel Credincios şi Adevărat, 
căci Eu pentru unul ca acela Mă voi slăvi şi îi voi slăvi credinţa 
şi îl voi arăta pe el martorul Meu. Amin. 

B u, Doamne, sunt martorul Tău, căci am 
fost Ţie credincios în vreme de mare 
necredinţă peste oameni şi am fost fierbinte în dorul meu de 
Tine, ca să fii Tu pe pământ cu oamenii şi să nu facă ei necre- 
dinţă pe pământ în vremea rătăcirii lor cea din firea cea căzută 
a omului, căci Tu Te-ai unit cu mine şi mi-ai primit Ţie râvna 
mea de Tine şi ai lucrat cu ea în poporul Israel, care îmbătrâ- 
nise în despărţirea lui de Tine, iar pe mine mă durea pentru 
Tine, Doamne, mă durea ca şi pe Tine. Când omul se lasă spre 
păcate, el devine apoi nepăsător de Tine şi de el, căci asta face 
păcatul în om, dar şi mai mare păcat face omul când se lasă 
spre necredinţă, Doamne, dar mai întâi el pierde înţelepciunea 
pentru că pierde frica de Tine, şi prin păcat el uită de Tine, bie- 
tul de el, şi uită de frică, şi mintea lui nu mai socoteşte, ci se 
lasă dusă de pe cale. 


O, Doamne, m-a durut şi atunci cât am fost pe pământ 
între prooroci şi între oameni, şi tot aşa mă doare şi azi depăr- 
tarea de Tine a omului, dar cel mai greu mă doare să nu fie 
dragoste şi credincioşie între Tine şi cei ce au crezut şi cred 
venirea Ta de azi cuvânt şi Evanghelie a Ta prin el pe pământ, 
iar eu sunt unul din cei ce pe nori de slavă Te însoţesc când vii, 
căci m-ai ridicat de pe pământ cu car de heruvimi în vârtej de 
vânt, ca să vin iar cu Tine acum, când vii, şi să fiu martor de 
pe pământ dintre cei cu trup pe pământ şi în cer, o, Doamne, 
dar taina venirii mele cu Tine n-o înţelege omul, aşa cum nu 
înţelege el taina venirii mele la Tine dintre prooroci şi dintre 
oameni atunci, când Tu pe nori şi pe car de foc, pe heruvimi 
m-ai purtat spre Tine, cu carul slavei Tale, slava Domnului, pe 
care proorocul Iezechiel a văzut-o şi a mărturisit-o, pentru că 
Tu i-ai arătat-o ca s-o mărturisească el şi să ştie omul cum este 
slava Domnului şi să fie credincios pentru ea, căci ochiul cre- 
dinţei este ager ca să vadă, şi Domnul Se sprijineşte cu lucrările 
Sale pe cei credincioşi Lui, văzutelor şi nevăzutelor Lui, aşa 
cum Tu cu mine Te-ai sprijinit pe pământ în vremea mea cu 
Israel, care Te părăsise de tot, şi apoi Te-a tot părăsit Israel. 

O, Doamne, tot Israel îl numeşti Tu şi pe poporul Tău 
de azi, căci aşa l-ai numit Tu pe cel credincios, pe cel căruia 
Tu Te-ai adeverit. Voiesc să povăţuiesc pe poporul Tău de azi, 
căci este scris de mine să lucrez aşa înaintea Ta, dar binecu- 
vintează Tu cuvântul meu peste poporul Tău. Amin. 

T atăl, Fiul şi Duhul Sfânt este Cel ce 
grăieşte prin tine, proorocule înaintemer- 
gător al venirii Mele de azi, şi binecuvântat să-ţi fie cuvântul 
tău peste poporul Meu. Amin. 

M ă port cu Domnul spre inima ta, popor 
de azi al Domnului. Tu eşti de mare 
preţ în mâna Lui, în ochii Lui, popor de azi al Domnului. Eşti 
mic, eşti puţin, dar eşti poporul Domnului, şi eşti de mare preţ 
în mâna Lui, căci în mijlocul tău El îşi deschide cartea Sa şi 
Se scrie în ea cu tine, cu grăirea Lui cu tine pe pământ, cu 
venirea Lui la tine cu sfinţii, aşa cum este scris să vină El acum, 
la sfârşit de timp. O, fiule al Domnului, ai grijă mare să ştii 
bine ce este şi ce face un fiu al Domnului, căci fiii Lui sunt 
asemenea Lui, aşa cum am fost eu înaintea Lui şi I-am purtat 
durerea pe pământ şi am luptat să I-o alin, căci despărţirea de 
El a fiilor Lui este durerea Lui cea grea de dus, cu mult, cu 
mult mai grea decât crucea pe care, după ce a dus-o pe Gol- 
gota, a fost pe ea bătut în cuie pentru dragostea Sa de poporul 
Său, care îl părăsise pe El şi nu-L cunoştea, căci era necredin- 
cios Israel, şi pentru aceasta ochii lui erau ţinuţi să nu vadă cu 
ei pe Domnul lor, şi nu este alta partea celor ce nu cred, şi aceia 
cred cum vor ei şi se smintesc aceia, şi nu sunt fericiţi cei ce 
nu cred. 

Eşti aşezat în cete-cete, mai mici sau mai mari, şi îţi tre- 
buie povaţă şi ocrotire prin povaţă, popor al Domnului. O, ai 
mare nevoie de ocrotire de la Domnul, iar povaţa este cea care 
te ocroteşte dacă o ai peste tine. 

O, popor de la izvor, tu eşti cetatea cea întâi-stătătoare 
a cetăţilor poporului Domnului, căci ai în mijlocul tău grădiniţa 
cuvântului lui Dumnezeu, iar în jurul ei, şirag de mărgăritare, 
după cum Domnul a proorocit să se împlinească aşa, şi iată, se 
împlineşte şi se va împlini. Te rog cu Domnul în cuvântul meu 
şi în duhul meu să fii tare în credinţă şi în statornicie şi să te 
bucuri în furtuni fel de fel, căci pomii cei nebătuţi de furtuni 
nu-şi înteţesc rădăcinile, ci sunt uşor dezrădăcinaţi. O, nu te 
teme în furtuni, ci bucură-te de ele, căci ele îţi întăresc credinţa 
şi puterea ta cea bună şi veghea ta cea de aur, şi nu oricum 

veghe. O, să plângi cu Domnul şi cu sfinţii Săi pentru pacea şi 
pentru duhul grădiniţei cuvântului Său, căci Duhul Său păzeşte 
cu mare milă şi cu mare iubire grădiniţa Sa de cuvânt, cea din 
cuvântul Său zidită ca să stea înaintea Sa, şi va sta, şi iată, cu- 
vântul Său curge peste ea şi se face carte şi te ţine Domnul de 
mânuţă prin ea. Mai e puţin şi Domnul Se va slăvi văzut şi îşi 
va arăta slava Sa cu care S-a odihnit peste grădiniţa Sa de cu- 
vânt, iar cei puţin credincioşi vor plânge fără de alin şi vor 
striga la Domnul pentru ei atunci. Fiţi tari, fiţi tari şi credin- 
cioşi, voi, cei ce îngrijiţi grădiniţa Domnului, căci curând, 
curând El îi va da ei mângâierea Sa, şi slava Sa de peste ea va 
fi spre bucuria multora dintre cei credincioşi şi statornici în 
credinţă şi în iubire pentru lucrarea cea de azi a Sa cu omul din 
mijlocul grădiniţei Lui de cuvânt, pe care El o are în paza Sa 
şi în stăpânirea Sa încă de la începutul cerului şi al pământului. 
Fiţi străjeri cu veghe sfântă, voi, cei care privegheaţi de aproa- 
pe locul slavei Domnului, Care Se face cuvânt peste pământ, 
şi Domnul vă va întări vouă credinţa şi credincioşia şi stator- 
nicia, căci aceste daruri sunt pentru fiii Domnului, care trebuie 
să ştie bine ce este şi ce face un fiu al Domnului, căci fiii Lui 
sunt cei asemenea Lui, aşa precum am fost eu înaintea Lui, 
plin de durerea Lui, mereu plin de durerea Lui pentru depăr- 
tarea de El a lui Israel. O, fiţi şi voi la fel, fiţi asemenea Lui, 
căci El este îndurerat adânc şi tot mai adânc pentru cei ce îl 
părăsesc pe El pentru ei înşişi şi se duc spre îndoială şi spre 
necredinţă prin mintea lor cea de sine, care se socoteşte cu ea 
însăşi. O, ce durere să n-aibă Domnul statornicie în cei care au 
venit să fie cu El din buna lor voie atunci când au venit să fie 
ai Lui! O, ce neputincios L-au făcut aceştia pe Domnul în ei! 
O, aşa păţesc cei ce se fac judecători peste ale Sale în locul 
Său, uitând ei că omul este mărginit şi că Domnul este peste 
toate, văzute şi nevăzute! Fiţi, dar, veghetori credincioşi, căci 
lupta dintre lumină şi întuneric este mare, este în toi, iar dia- 
volul este încordat, ca întotdeauna când Domnul Se scrie de 
fiecare dată biruitorul întunericului. O, staţi pe masă cu hrana 
Lui şi desfaceţi această merinde şi hrăniţi-vă cu ea mereu, căci 
cel ce nu mănâncă moare, moare mereu cel ce nu ştie să 
mănânce cu folos. Fiţi binecuvântaţi, fiţi veghea Domnului 
pentru lucrarea Sa de azi. Amin. 

Acum strig şi peste voi, cei din cetatea Emaus. Vin la 
voi cu Domnul şi vă învăţ să staţi sub strajă, să intraţi sub 
strajă, o, fete din Ierusalim, căci v-a dat Domnul în grijă 
păstorească unei inimi mari înaintea Sa, iar voi preţuiţi-o pe 
ea peste voi şi nu vă bizuiţi pe voi, ci staţi sub veghe, staţi sub 
strajă. Nici o inimă să nu stea înăuntrul ei, ci să stea în prag şi 
să-I mulţumească Domnului pentru mila Sa cea mare. Trăiţi 
cu sfială ziua şi noaptea, trăiţi în lumină şi trăiţi cu mulţumire, 
căci nemulţumirea face semeţie în om şi îl aspreşte pe om, şi 
omul semeţ este urât pentru cei din cer. Fiţi mici, mici, căci cei 
mici au doică, iar cei ce n-au doică se cred mari, şi nu mai sunt 
între cei mici, a cărora este împărăţia cerurilor. O, fiţi cu mintea 
şi cu privirea în Domnul, şi din El lucraţi şi priviţi, căci altfel 
sunteţi ca omul. Fiţi iubitoare cu inima, căci altfel dispreţuiţi 
cu ea. O, învăţaţi ce este mila cea care ajunge la Domnul, căci 
altfel de milă nu ajunge la El şi vă vatămă şi pe voi şi pe El. 
Cel ce nu este unit cu Domnul nu ştie să facă unire şi unitate 
între fraţi, dar grija voastră să vă fie să staţi bine cu Domnul, 
şi din această grijă să vă îndreptaţi statura, şi nicidecum să nu 
căutaţi să staţi bine cu omul, iar pentru această statură aveţi 
mult, mult de învăţat, dacă nu veţi dispreţui învăţătura şi mus- 
trarea şi vadul pe care acestea vin spre voi, căci prin cei săraci 
cu duhul poate Domnul lucra peste om şi peste mintea omului 


care caută învăţătură, căci omul este îndărătnic prin mintea sa, 
dar este uşor de purtat prin supunerea sa. Eu, proorocul Dom- 
nului, vă îndemn pe voi să staţi sub doică cu inima şi cu mintea 
şi cu purtarea şi cu fapta, dar şi cu umilinţa să staţi, şi să staţi 
cu ascultare şi cu multă credinţă pentru cel ce vă poartă de 
mânuţă spre cer, căci Domnul v-a dat vouă doică, numai să 
staţi sub ea şi să vă alăptaţi cu supunere pentru creştere, că vă 
trebuie creştere mare, creştere mereu, şi vă trebuie duh blând 
şi smerit şi vă trebuie frică de Dumnezeu cu inima curată, şi 
apoi Domnul va putea mult cu mântuirea Sa peste voi, şi El 
este Cel ce poartă de grijă pentru cele ce vă trebuie vouă, iar 
voi doar să ştiţi să-I mulţumiţi Lui cu supunere, cu ascultare, 
cu blândeţe şi cu sfială şi cu toate darurile cele plăcute Lui în 
cer şi pe pământ. Fiţi cu duh mulţumitor, şi una pentru alta 
umiliţi-vă, căci aceasta îl face frumos pe om. învăţaţi mereu, 
mereu bună cuviinţa şi învăţaţi să nu aveţi nemulţumiri, căci 
sunteţi la Do mn ul acasă, nu la voi acasă. Eu aşa m-am purtat 
înaintea Domnului pe pământ, iar El mi-a dat lucrare de proo- 
roc în casa Sa, în lucrarea Sa, şi m-a luat cu El şi pentru El. 
Amin. Fiţi binecuvântate binecuvântând pe Domnul şi lucrările 
Sale, nearătându-vă cu aceasta oamenilor, ci Lui cum împliniţi 
această slavă a Sa, căci vremea este să stăm numai cu Domnul, 
numai în Domnul, că e vreme de întuneric pe pământ. îndem- 
naţi-vă spre pocăinţă şi învăţaţi lucrarea ei mereu şi staţi în ea 
mereu, căci pocăinţa alungă din om duhul măririi de sine, 
duhul părerii de sine şi dorul de sine, şi aşează în locul acestora 
Duhul Cel blând şi smerit al Domnului. Amin. Să Se odih- 
nească Duhul Sfânt peste aşezământul Emaus, şi aceasta prin 
lucrare păstorească peste voi, după cum aveţi peste voi aşe- 
zarea Domnului pentru păstorirea voastră. Amin. 

Acum, binecuvântate să fie casele păstorilor, care au tru- 
dit în via Domnului ca să-I păstreze Domnului un popor. 
Umilinţa şi pacea cea plăcută Domnului, aceasta să înveţe 
poporul cel binecuvântat prin cei binecuvântaţi peste el, căci 
iată, cei ce s-au răzvrătit împotriva păstorilor aşezaţi de Dom- 
nul, au alunecat cei ce au lucrat aşa. O, nu e de joacă cu cele 
aşezate de Domnul spre veghe pentru poporul Său, şi fiecare 
trebuie să lucreze ceea ce i-a fost dat să lucreze, şi să asculte 
fiecare din cei ce le-a fost dat să asculte, şi aşa este bine să se 
lucreze. Amin. 

O, binecuvântaţi să fie creştinii din cetatea Bucureşti şi 
cuibuleţele lor mici ca nişte seminţe mici din loc în loc, şi să 
înveţe ei iubirea cea pentru Dumnezeu între ei, iubire care nu 
cere, ci se dăruieşte. Fiecare creştin să iubească lucrarea cea 
mărturisitoare pentru Domnul, şi aşa să petreacă unii cu alţii 
cei credincioşi acestei lucrări, iar pacea între ei să se înmul- 
ţească prin duhul mulţumirii şi prin duhul umilinţei de duh. 
Amin. 

Iar peste toate cetăţile, eu, proorocul Domnului, ca şi 
Domnul povăţuiesc să nu se oprească cei credincioşi în sfat cu 
cei răzvrătiţi, care se cad unii pe alţii prin lucrarea lor răzvră- 
titoare asupra lucrării Domnului. O, păstraţi-vă credinţa, fii ai 
acestei lucrări de cuvânt din cer peste voi, căci ea trebuie păzită 
cu sabia cea mai ascuţită, fiindcă ea este ochiul care vede pe 
Dumnezeu, şi prin ea veţi fi biruitori aşa cum am fost eu pentru 
Domnul meu. Amin. 

O, toate celelalte cuibuleţe de creştini de peste tot, aple- 
cate spre lucrarea Domnului, să vegheze bine pentru legătura 
lor cu Domnul, necăutând pentru el creştinul, ci pentru Dom- 
nul, căci Domnul a spus: «Cel ce voieşte să vină după Mine, 
să se lepede de sine!». Această Scriptură cereţi, fiilor, toţi lao- 
laltă când veniţi la sărbători lângă izvor, cereţi să vi se des- 

luşească vouă această Scriptură, căci împlinind-o pe ea nu veţi 
cădea niciodată, ci veţi fi fii ai lui Dumnezeu pe pământ. Amin. 

Toţi câţi sunteţi împrăştiaţi cu locuinţele, acolo cu voi 
învăţaţi să stea Domnul, şi veţi fi cu El şi veţi veni din timp în 
timp la izvor şi veţi fi scrişi că umblaţi cu El şi pentru El pe 
pământ. Amin. 

O, cei ce sunteţi din cetatea Căprioru vă cheamă Dom- 
nul iarăşi pe voi prin duhul proorocilor să împliniţi toată voia 
Lui acum şi până la venirea Lui, căci El vă va cere răspuns la 
toţi pentru voia Lui cea de ieri şi cea de azi între voi, şi e vre- 
mea să ascultaţi şi să vă faceţi asemenea Lui, căci aceasta este 
de folos vouă şi planului Lui pentru mântuirea multora. 
Ridicaţi ochii spre El şi priviţi slava Lui şi lucrarea Lui şi da- 
ţi-I ajutor să poată iarăşi pentru voi şi pentru tot lucrul Lui 
peste pământ, căci Domnul vă doreşte. Amin. 

Cei din cetatea Valea Voievozilor, care v-aţi răzleţit de 
Domnul prin mintea voastră cea de sine, o, nu fiţi şi nu râvniţi 
să staţi necredincioşi, căci Domnul nu stă cu cei necredincioşi. 
Cereţi la Domnul putere de iubire şi de credinţă pentru cele 
scrise în Scripturi ca să fie pe pământ în vremea aceasta, şi nu 
vă bizuiţi pe voi şi pe mintea voastră, căci mintea cea uşoară 
din voi se socoteşte din ea şi vă este duşman vouă. O, iubiţi să 
fiţi credincioşi, şi nu necredincioşi, căci eu, proorocul Dom- 
nului, am de la El lucrarea Sa să vă întorc inimile spre Domnul, 
şi inima Domnului spre voi ca să vă ajute El împotriva necre- 
dinţei voastre, fie prin mânie, fie prin umilinţă de duh, căci El 
poate totul când voieşte, iar răzvrătirea voastră să se depărteze 
din voi. Amin. 

O, vino şi tu spre umilinţă, cetate tare la cerbice, creştini 
din Gheboieni! O, umiliţi-vă, tată, şi voi inimile, căci ani de 
zile aţi fost cu credinţă lângă acest izvor de cuvânt, iar acum 
aruncaţi în el cu pietrele necredinţei. O, la ce, oare, vă foloseşte 
aceasta? O, fiilor, căutaţi să aveţi milă de cei ai voştri luaţi de 
pe pământ, căci le-aţi făcut dureri mari şi îi ţineţi în chin, căci 
voi, creştini ai acestui popor, aveaţi să fiţi hărăziţi să vă scoateţi 
din iad şi din supărare neamul tot, căci aşa a promis Domnul 
la cei ce stau cu El prin acest cuvânt acum, la sfârşit de timp. 
O, veniţi-vă în fire pentru voi şi pentru neamul vostru cel ador- 
mit, care suspină adânc de la voi şi de la necredinţa voastră, 
iar dacă nu veţi asculta, voi veni eu de la Domnul spre voi ca 
să vă aduc iarăşi spre credinţă, spre izvorul Său de cuvânt, din 
care atâta vreme aţi băut şi voi. Amin. 

Mă îndrept acum cu duhul şi cu lucrarea mea prooro- 
cească spre toţi cei care s-au dat şi se dau în lături, după ce au 
stat cu Domnul prin acest cuvânt şi au spus „da “ Domnului. 
O, mai iertată va fi lumea Sodomei decât cei ce au avut această 
arvună dată lor de Domnul, şi apoi s-au dus spre alunecare 
sărind din bărcuţa Sa şi mâhnind pe Domnul şi pe proorocii 
Săi şi pe toţi cei credincioşi Lui prin acest cuvânt, prin care 
vine Domnul pe pământ pe car de heruvimi, pe carul cel de foc 
al slavei Sale la sfârşit de timp. Toate sunt fără Dumnezeu pe 
pământ, căci Domnul este în cer şi în toţi cei ce-L poartă pe El 
purtându-se cu El şi pentru El. O, veniţi-vă în fire! 

Nici unul din cei ce au fost şi sunt cu acest popor, din 
cuvântul Domnului născut, nici unul să nu-1 facă pe fratele său 
să râdă! O, nu mai glumiţi, nu mai naşteţi râs pe feţele voastre 
unul de la altul, şi nici uneltire, şi nici intrigă apoi să nu lucraţi, 
căci de la acestea vin despărţirile dintre fraţi, şi duh de judecată 
apoi, iar judecata este numai la Do mn ul. Amin. Fiţi fraţi unul 
cu altul, ca să nu fiţi judecători, şi aşa veţi atrage spre voi bine- 
cuvântarea Domnului, iarăşi o veţi atrage spre voi, căci cei 
necredincioşi au plata celor necredincioşi, şi se depărtează de 


la ei a Sa binecuvântare. Amin. 

Şi acum, Doamne, pune pecetea Ta peste cuvântul meu 
şi întăreşte-1 pe el peste poporul Tău. Amin. 

B u, Domnul, aşa lucrez, şi sunt mărturisit 
de sfinţi şi de prooroci din veac şi până 
în veac şi Mi-e milă de cei necredincioşi şi dau să-i învăţ spre 
pocăinţă, şi cu sfinţii lucrez tot ceea ce lucrez. 

Eu, Domnul, îndemn pe poporul Meu, pe cel care este 
şi pe cel clătinat din credinţă, să vină spre pocăinţă şi spre 
rugăciune apoi, ca să ia de la Mine înţelepciune, dar frica de 
Domnul, ea este calea care duce spre înţelepciunea Mea pe om. 

îţi doresc, poporul Meu de azi şi de ieri, Eu, Domnul, 
îţi doresc frica de Dumnezeu, şi apoi înţelepciunea credinţei şi 
faptele ei, fiule. Cetatea fără prooroc peste ea este cetate fără 
Dumnezeu peste ea. Turma cea fără de păstorire peste ea de la 
Mine nu este turmă a Mea. O, vino la Domnul ca să ştii calea, 
popor hrănit de Dumnezeu, şi fii credincios, tată, că e vreme 
de necredinţă pe pământ, şi mulţi din cei ce au fost şi sunt ai 
Mei şi-au răcit şi îşi răcesc dragostea, şi ei sunt semn al venirii 
Mele, precum este scris în Scripturi. 

O, dragoste din cer, o, vino pe pământ! Coboară tu peste 
cei ce sunt ai Mei, căci dragostea lor s-a răcit, şi e vremea să 
vin Eu la acest semn. Amin, amin, amin. 

20 iulie/2 august 2009 

Sărbătoarea sfântului mare mucenic şi tămăduitor 
Pantelimon 

Tămăduirea de boală este vremelnică. Omul îşi cumpără cu bani zile 
de trăit pe pământ. Cei mai fericiţi între oameni sunt cei cărora le 
ajunge Hristos. Cel ce se iubeşte pe sine este slab pentru el şi 
pentru cei din jur. 

€ u duh tămăduitor şi cu dulce cuvânt de dor cobor 
la tine, poporul Meu cel credincios venirii Mele 
de azi, căci fără de credinţă în venirea Mea cuvânt în zilele 
acestea tu n-ai fi poporul Meu cel de azi al Meu. Mă întăresc 
în porţi şi cobor la tine cu multă tămăduire, tată, căci durerea 
Mea este şi a ta, şi trebuie să ne tămăduim unii pe alţii, şi tre- 
buie să învăţăm de la Tatăl aceasta, căci Tatăl M-a trimis la tine 
ca să-ţi fac bine, iar Eu te trimit pe tine peste pământ cu tot cu- 
vântul Meu ca să-l împărţi spre tămăduirea multora, fiule, şi 
am în tine fii ascultători, care Mă iau din cer şi Mă aşează pe 
pământ cuvânt când Eu vin ca să-l îndemn pe om spre Tatăl, 
căci Eu după învierea Mea dintre cei morţi M-am dus iarăşi la 
Tatăl ca să-i atrag pe toţi cei credincioşi la Tatăl prin tot ceea 
ce am împlinit şi voi mai împlini peste pământ, spre tămăduirea 
neamurilor. Amin. 

Vin cu sfinţii la tine, poporul Meu. Am în coborârea Mea 
pe tămăduitorul Pantelimon, şi te doresc pe tine ca pe sfinţii 
Mei, fiule. O, cât de tămăduitor a fost acest ucenic al Meu, căci 
el tămăduia pe om din moartea necredinţei prin tot ceea ce îm- 
plinea el prin credinţa şi prin rugăciunea lui spre Mine pentru 
om. Ai grijă, poporul Meu, ai grijă, tată, să iubeşti ţie tămădui- 
rea cea din cer, căci cea de pe pământ tămăduire de boli este 
vremelnică şi nu-1 face pe om mai bun pentru Mine, ba, din 
contra, îl îndeamnă pe om la mai multă plăcere de viaţă pe pă- 
mânt, căci omul îşi cumpără cu bani zile de trăit pe pământ, şi 
nu se face mai bun pentru Mine cel ce face aceasta, ci doar se 
laudă cu vindecarea lui şi cu bucuria sa de la ea, dar de Mine 
se bucură puţin, puţin de tot omul, căci ca să se bucure de 
Mine, el trebuie să petreacă cu Mine şi pentru Mine mult de 
tot, căci altfel omul moare faţă de Mine, şi se învaţă fără de 

Mine pe pământ cu viaţa lui. 

Omul petrece cu omul pe pământ, căci aşa este el 
învăţat să facă, şi altfel omul este trist. O, nu mai sunt oameni 
fericiţi pe pământ, nu mai sunt! Cei mai fericiţi între oameni 
sunt cei cărora le ajung Eu pentru ei. Cei cărora nu le ajunge 
Hristos, nimic nu le ajunge lor, şi de aceea caută şi tot caută 
omul cu pământul şi cu tot ce e pe el, şi de aceea omul este 
pământ şi numai pământ, săracul de el, şi şi-a uitat omul obâr- 
şia. Vreau să strig din cer la om şi dau să Mă audă omul, şi 
vin cuvânt pe pământ şi vin cu sfinţii Mei, cu cei la care oa- 
menii se roagă de ajutor şi de tămăduire în durerile lor trupeşti 
şi sufleteşti pe pământ. 

O, ucenicule al Meu Pantelimon, e sărbătoare a ta în cer 
şi pe pământ între cei cereşti şi între cei credincioşi ai Mei pe 
pământ. împarte tu dar de tămăduiri peste oameni în ziua ta de 
serbare, ca să fie ei cereşti apoi pe pământ, aşa cum tu ai fost 
când Eu te-am atins cu darul credinţei sfinte şi te-ai făcut 
mărturisitorul Meu peste cei necredincioşi! Binecuvântată 
să-ţi fie lucrarea cea de azi peste oameni şi peste poporul Meu 
de azi. Amin. 

O Doamne al sfinţilor Tăi cei plini de Tine 
^şi de tămăduirea cea de la Tine peste cei 
bineplăcuţi Ţie între oameni! O, se miră oamenii, se miră mulţi 
din cei ce văd cuvântul Tău şi al sfinţilor Tăi cum de este acest 
cuvânt peste pământ şi de unde este el. Oamenilor le este greu 
să creadă din pricina minţii lor şi din pricina că au ales necre- 
dinţa, dar nu că nu ar putea să creadă ei în venirea Ta cuvânt 
pe pământ cu sfinţii Tăi, cei vii ca şi Tine, Doamne. Cei credin- 
cioşi aleg credinţa în Tine şi în sfinţi, aceasta aleg ei de viaţă a 
lor şi de petrecere a lor pe pământ cu Dumnezeu, iar cei necre- 
dincioşi aleg necredinţa în Tine şi în sfinţii Tăi şi aleg viaţa cu 
plăceri şi alergarea lor după plăceri, după libertatea cea pentru 
tot ce este trecător pe pământ. Tu însă ai avut mereu, mereu pe 
pământ fii credincioşi, şi cu ei ai avut mereu stat pe pământ şi 
mers peste oameni şi lucru pentru necredinţa din oameni, şi ai 
lucrat cu semne sau cu mânie din timp în timp ca să-l faci pe 
om să Te cunoască şi să Te urmeze apoi, dar ei, bieţii de ei, se 
împiedică unii pe alţii, unii în alţii şi se iubesc unii pe alţii spre 
căderea lor din Tine, Doamne, de parcă numai ei sunt între 
pământ şi cer, iar Tu nu mai eşti. 

Voiesc să tămăduim de neînţelepciune pe oameni, căci 
neînţelepciunea lor vine de la lipsa de frica de Dumnezeu, 
Doamne. O, iată ce-Ţi cer eu în rugăciunea mea de azi în mij- 
locul poporului Tău de azi: umple de frică de Dumnezeu pe 
toţi oamenii, de la o margine a cerurilor până la celelalte mar- 
gini, Doamne! E vremea să lucrezi cu trezire mare şi să vadă 
toţi oamenii că este Dumnezeu Stăpân al cerului şi al pământu- 
lui, şi că nu omul este stăpânul. Cruţă-i sub pavăza credinţei 
sfinte pe toţi cei credincioşi lucrărilor Tale între cer şi pământ 
şi dă-le lor duh de mărturisire ca să lucreze ei de pe pământ, 
iar Tu din cer, Doamne. Să fie ca o înviere peste toţi oamenii 
trezirea pe care le-o faci, că e târzie vremea, iar sfinţii Tăi 
aşteaptă slava Ta pe pământ ca plată a lor în cer şi pe pământ, 
slavă după care ei au tânjit cu dor, căci Te-au iubit şi Ţi-au dorit 
slava înaintea oamenilor în toată vremea cerului şi a pămân- 
tului până azi şi până mâine, Doamne. 

Oamenii îşi cumpără zile cu bani. Se duc oamenii la 
doctor şi le dau bani ca să le dea zile de trăit împotriva bolilor 
lor, cele trimise de la Tine pentru mântuirea lor, nu pentru vin- 
decarea trupului lor şi atât, căci oamenilor le trebuie vindecare 
de păcate, dar ei au nevoie de zile de trăit când se duc la doc- 
tori, nu de vindecare de păcate, nu de mântuire, Doamne. O, 


adu-le oamenilor trezirea şi dorul de Tine, nu de ei, Doamne, 
căci vindecarea este o plată a omului credincios, o plată a lu- 
crării sale pentru Tine şi pentru ce ai Tu de lucrat şi de aşezat 
pe pământ în om, iar altă vindecare peste om nu vine de la Tine 
când omul o găseşte, ci vine spre căderea mai mare a lui din 
viaţă. Să aibă oamenii peste ei grăirea mea cu Tine în cer în 
ziua aceasta, căci eu sunt tămăduitor de suflete şi sunt sfântul 
Tău şi am tămăduit suflete pe pământ, şi morţi am înviat ca să-i 
fac pe oameni să Te cunoască de Dumnezeu al celor credin- 
cioşi şi sfinţi ai Tăi, Doamne, pe pământ. Amin. 

Iar tu, popor al Domnului, ia de la Domnul, ia prin sfinţii 
Săi tămăduitori, ia lucrarea de Duh Sfânt în tine, şi cu ea să te 
tămăduieşti de tine ca să fie numai Domnul aluatul tău, căci 
Domnul este din cer. Nimeni din fiii acestui popor să nu-1 facă 
pe fratele său să râdă, ci să-l facă să privească spre tămăduirea 
cea din cer, căci Domnul este din cer. Grăirile dintre voi să 
aducă cerul pe pământ mereu, mereu, aşa v-a învăţat Domnul 
să trăiţi la lucru şi la stat, şi Domnul va fi Cel minunat între voi. 
Căutaţi sănătate multă sufletului şi Domnului în voi, căci El 
locuieşte în locaşe curăţite pentru El şi pentru statul Lui în ele, 
că este din cer Domnul. Iubirea să vă ardă după El, iar gândul 
la El să nu se stingă, iubiţilor, căci Domnul este din cer. Fiţi 
cerul Domnului, fiţi pe pământ ca cei din cer, căci în cei din cer 
locuieşte Domnul de-a pururi. Sunt din cer cuvintele toate de 
peste voi, şi hrană să vă fie ele vouă, căci omul nu trebuie numai 
cu pâine să se hrănească, ci mult să se hrănească din cer, căci 
cu cuvântul Său a făcut Domnul cerul şi pământul şi toate cele 
ce sunt şi trăiesc. Aşa să fiţi şi voi, şi să fiţi mereu rodul cuvân- 
tului Său de peste voi, plini de credinţă că se împlineşte cuvân- 
tul Său. Nu fiţi îndoielnici, nu faceţi socoteală ca omul, căci 
omul este trecător, iar Domnul are viaţă veşnică. Fiţi casa Lui, 
căci Domnul este veşnic. La fel şi casa Lui să fie. Amin. 

O, voi, cei ce vă lăsaţi spre necredinţă, căutaţi credinţa, 
nu necredinţa în acest cuvânt, care hrăneşte din cer un popor 
de mai bine de cincizeci de ani. O, nu câştigaţi nimic cu necre- 
dinţa, ci numai tulburare şi deşertăciune câştigaţi, dar cu cre- 
dinţa câştigaţi nădejde şi pace şi sprijin sufletelor voastre, şi 
pe Domnul de Mântuitor al vostru, căci El S-a arătat, şi iată, 
Cel ce S-a arătat vine iar, vine mereu, vine şi va veni, şi Scrip- 
turile se împlinesc cu El şi întru El, şi noi vedem venirea Lui 
şi suntem în ea, şi este plata noastră venirea Lui cu sfinţii, şi 
aşa este plata celor credincioşi, iar plata celor necredincioşi va 
fi să vadă ei venirea Domnului cu sfinţii şi să se plângă pe ei 
că n-au crezut, că n-au iubit când era vremea iubirii pentru 
plata lor cea de apoi. 

O, popor numit de Domnul al Său, ai grijă de viaţa ta, 
fiule de azi. Viaţa este înăuntrul omului. învaţă de la învăţător 
să-ţi faci frumoasă casa şi viaţa din ea, că mulţi în tine sunt 
slabi cu viaţa, slabi cu înţelepciunea cea pentru viaţă, şi aceasta 
se întâmplă pentru că omul stă mult de tot înăuntrul său şi nu 
este primitor de oaspeţi, primitor de învăţătură multă şi mereu 
peste el. E ca şi la şcoală cum unii şcolari învaţă şi iau premiu 
mereu, iar alţii stând în şcoală sunt slabi la învăţătură şi muţi 
la grăirea cea pentru învăţătură, iar cei ce nu grăiesc nu iau 
notă, nu iau plată, şi e ca şi la şcoală înţelepciunea şi neînţelep- 
ciunea omului şi plata pentru acestea. O, nu vă miraţi de ce cad 
din învăţătură şi din bărcuţa Domnului cei ce n-au voit să în- 
veţe şi să rămână sub învăţătura Lui. Cel ce se iubeşte pe sine 
este slab de tot pentru el însuşi şi pentru cei din jurul lui, şi nu 
e bun la învăţătură unul ca acela, chiar dacă se crede om cu 
înţelepciune în el. înţelepciunea însă este aceea care îl face 
Dumnezeu pe om pe pământ, şi aceasta este lucrarea pe care 

dă Do mn ul s-o aşeze în om în vremea Lui cu voi, cei din urmă, 
căci El voieşte să facă omul ca El, şi de aceea Tatăl L-a trimis, 
ca oricine crede în El, să se facă şi el fiu al lui Dumnezeu, pre- 
cum EIristos este. Amin. 

Eu, Doamne, tămăduire de suflet aduc peste poporul Tău 
de azi, căci când sufletul este sănătos şi curat, tot trupul e 
sănătos şi curat. Eu, Doamne, doresc tămăduirea Ta de dureri, 
căci ai dureri vechi şi noi, şi îi povăţuiesc pe cei ce dau să se 
piardă, să caute ei să se întoarcă spre iubire mare, căci mila de 
ei îi pierde pe ei, că n-au iubit învăţătura ca s-o împlinească pe 
ea pentru ei şi să rămână ei în dragostea Ta. învăţătura se face 
naştere pentru cei ce stau la învăţat, şi ea nu este milă, ci este 
învăţătură, fiindcă omul este greşit, şi îi trebuie mereu înviere, 
mereu naştere, mereu, mereu, Doamne. Pace Ţie, tămăduire 
Ţie de la cei ce Te mângâie în durerile Tale de ieri şi de azi, 
căci cei credincioşi sunt mângâierea Ta mereu, mereu! Amin. 

M ă mângâi cu cei credincioşi pe pământ. 
Eu, Domnul, cu cei credincioşi M-am 
sprijinit pe pământ în toată vremea. M-am sprijinit cu Avraam, 
cu Isaac, cu Iacov, şi apoi cu urmaşii lor cei credincioşi şi am 
întocmit cu ei harta omului de la început şi până la sfârşit, şi 
aşa lucrez până voi sfârşi cu mântuirea celor credincioşi. Feri- 
ciţi, fericiţi sunt cei credincioşi, căci aceia au de la Mine în ei 
aluatul lor, şi lucrează cu Mine cei credincioşi, şi numai aceia 
sunt cei credincioşi. Amin. 

Eu, Domnul, îţi dau puteri proaspete pentru lucrul tău 
cu Mine la zidirea cea nouă în curţile Mele cu tine, popor de 
la izvor. O, lucrează, tată, cu sfinţii şi cu îngerii, şi singur să 
nu lucrezi. Mă apropii mereu ca să-ţi dau puteri, şi tu vezi 
că-ţi dau. O, laudă pe Dumnezeul tău, Sioane, că iată, El îţi dă 
puteri, şi fiii tăi sunt cei ce se bizuie pe El. Amin. 

Indemnaţi-vă spre Duhul Sfânt, fiilor, şi aduceţi-L între 
voi în toată vremea, tată. El să vă fie putere şi vindecare în 
neputinţe, El să vă fie viaţa. Cu El am făcut Eu cerul şi pămân- 
tul şi viaţa pentru toate şi peste toate. O, nu uitaţi acest bun, fiilor. 

Vine Domnul cu Duhul Sfânt la tine, Ierusalime! Vine 
Domnul cuvânt! Vino şi tu cuvânt spre Domnul şi pentru Dom- 
nul! Eu sunt cuvânt peste tine! Aşa să fii şi tu înaintea Mea, 
căci Eu stau mereu înaintea ta şi te veghez şi te umplu de viaţa 
Mea şi-ţi dau pe Duhul Sfânt de viaţă a ta, de mângâiere a ta, 
de multă multă mângâiere, poporul Meu. Aşa să fii şi tu pentru 
Domnul Dumnezeul tău. Amin, amin, amin. 

27 iulie/9 august 2009 

Praznicul Schimbării la faţă a Domnului 

Pilda lui Avraam, cel strămutat din pământul lui. Iubirea se dăru- 
ieşte, nu cere răsplată. însuşirile umilinţei în om. Cel mai laş om nu 
este cel neputincios, ci acela care-L părăseşte pe Dumnezeu pentru 

el însuşi. 

M ă vestesc la porţi cu sărbătoarea cea de azi, şi 
porţile Mi se deschid, şi Eu intru cuvânt în car- 
tea Mea de azi, şi iarăşi Mă vestesc în ziua aceasta cu nouă 
sărbătoare la izvor pentru cei ce vin să le grăiesc cuvântul 
venirii Mele şi să stea ei o clipă cu poporul Meu de la izvor şi 
cu poporul Meu de peste tot, care stă în voile Mele, aşteptând 
mereu, mereu venirea Mea la el ca să-l ţin treaz mereu pentru 
venirea Mea, căci cel ce nu priveghează pentru venirea Mea 
acela face altceva pe pământ, şi acela se face pe sine mereu 
aşa cum îi place lui să fie, şi face multe pentru el aşa cum îi 
place lui să poată. 

Rostesc cu duh de binecuvântare călătorie binecuvântată 


spre izvorul cuvântului Meu pentru cei ce se strâng la izvor în 
ziua de serbare a mamei Mele Fecioara, zi de mângâiere pentru 
ea şi pentru Mine, Cel ce atât de dor îmi este de om şi de odih- 
na Mea în el şi cu el, căci bucuria Mea este omul care se bucură 
de Mine şi cu Mine pe pământ în vreme de necredinţă peste 
oameni, în vreme de durere pentru Dumnezeu. 

O, veniţi, veniţi voi, cei ce doriţi de pământul binecu- 
vântării Mele de azi şi de izvorul care curge din el, izvorul 
slavei Mele, din care se hrănesc îngerii şi sfinţii şi toţi cei care 
aud glasul Meu de la izvor! Veniţi să vă mângâi şi să vă învăţ 
să meritaţi mângâierea cu care vin Eu de la Tatăl pentru cei 
credincioşi, care ca şi Mine sunt fiii Tatălui Meu prin puterea 
credinţei lor, prin iubirea lor de Mine, şi pe care Eu voiesc să-i 
dau Tatălui mereu, căci vin mereu pe pământ şi Mă fac mereu 
cale a omului spre Tatăl, calea sfinţilor Mei de pe pământ şi 
până la cer! O, veniţi să vă învăţ să fiţi numai ai Mei, căci Eu 
sunt Cel veşnic, şi aşa sunt şi cei ce sunt ai Mei! Veniţi să vă 
învăţ cu lepădarea de sine, care este cărarea omului spre Dum- 
nezeu, cărare care se înfundă înapoi şi se deschide numai 
înainte şi are de capăt veşnicia pentru fericire pentru cei ce o 
iubesc ca şi Mine, Cel veşnic prin obârşia Mea! O, binecu- 
vântaţi să fiţi pentru venirea voastră la izvor şi fiţi cuminţi cu 
duhul, cu sufletul şi cu trupul, şi învăţaţi să fiţi mereu, mereu 
cuminţi, căci cei mai cuminţi sunt cei ce Mă ascultă aşa cum 
Eu învăţ de la izvor cum să fie şi cum să stea omul înaintea 
Mea pe calea lui pe pământ, pe calea lui spre cer! Pace vouă, 
şi dulce să vă fie inima şi călătoria la izvor! Amin. 

O, poporul Meu de la izvor, eşti trudit, tată, de la lucrul 
tău cel mult cu Mine, dar prin toată osteneala ta căleşte-te, 
fiule, căci avem de pregătit ziua de sărbătoare pentru mama 
Mea Fecioară, când vin oaspeţi la izvor ca să bea şi ca să-şi 
umple inima de dor, căci dorul este harul care-1 ţine pe om în 
Dumnezeu şi care-1 mână pe om spre Mine, Cel ce sunt mângâ- 
ierea omului credincios şi sfânt prin credinţă şi prin dor de 
Dumnezeu şi prin ascultare de El apoi. 

O, poporul Meu cel trudit pentru Mine la izvor, precum 
i-am dat lui Avraam pământul Canaanului, aşa ţi-am dat Eu ţie 
pământul acesta, pe care Eu Mă slăvesc acum, în zilele cele de 
apoi, cu slava cuvântului Meu pentru împlinirea făgăduinţelor 
pe care le-am rostit timp de cincizeci de ani pentru un popor 
credincios, care este şi care va să fie tot mai frumos prin slava 
cuvântului Meu de peste el şi prin credincioşia lui înaintea 
Mea. Te-am luat din pământul tău şi ţi-am dat pământul acesta 
şi te-am sădit în el ca să prăsesc din tine un popor, aşa cum 
l-am luat pe Avraam, şi prin credinţa lui cea neîndoielnică pen- 
tru toate câte Eu îi aduceam să lucreze, aşa a lucrat el, căci 
i-am zis lui când l-am schimbat de pe pământul lui pe pământul 
făgăduinţei Mele cea pentru el şi i-am zis: «Ieşi din cetatea ta 
şi din neamul tău şi din casa tatălui tău şi du-te în ţara pe care 
ţi-o voi arăta, şi voi face din tine popor mare şi vaşnic şi te voi 
binecuvânta şi voi mări numele tău până ce tu vei fi binecu- 
vântare pentru mulţi şi vei binecuvânta pe cei ce te binecuvin- 
tează, iar pe cei ce te blesteamă îi vei blestema, şi se vor 
binecuvânta în tine toate neamurile pământului», şi pe această 
piatră am zidit Eu apoi pe Avraam, căci am lucrat aşa cum am 
făgăduit, precum am lucrat pentru biserica Mea când i-am 
făgăduit lui Petru că voi zidi biserica Mea pe piatra mărturisirii 
lui, iar piatra eram Eu, Iisus EIristos. 

O, fii de la izvor, ce frumos şi ce ascultător a lucrat 
Avraam apoi pentru ca să împlinească peste el ascultarea pe 
care i-am dat-o înaintea Mea, căci când el era apăsat de ani a 
spus starostelui casei lui, luându-i mâna şi punându-i-o sub 

coasta sa pentru jurământ între ei, jurându-se pe Dumnezeul 
cerului şi al pământului ca să nu ia fiului său Isaac femeie din 
fiicele Canaanului, ci să se ducă în ţara lui ca să aducă lui Isaac 
femeie din neamul lui, şi i-a spus apoi sub jurământ: «Ia seama 
ca nu cumva să duci acolo înapoi pe fiul meu, căci Dumnezeul 
cerului, Care m-a luat din casa tatălui meu şi din ţara mea de 
obârşie, a grăit cu mine şi mi S-a jurat şi a spus: „urmaşilor 
tăi voi da ţara aceasta", şi el va trimite pe îngerul Său înaintea 
feţei tale şi vei peţi de acolo soţie fiului meu». O, aşa am dat 
Eu pământul acesta spre moştenire poporului Meu cel credin- 
cios şi în care se vor binecuvânta toate neamurile pământului, 
şi el va rămâne sădit aici, şi acela va fi poporul Meu, şi pe 
această piatră, pe această făgăduinţă zidesc Eu pe poporul Meu 
cel credincios, care lucrează aşa cum Eu i-am făgăduit, ca să 
se numească pământul cel nou acest pământ de la izvor. 

O, poporul Meu, iubirea nu cere răsplată, tată. Ea este 
cea care se dăruieşte, şi alta nu este ea. Ea nu se gândeşte la 
răsplată, ci la faptele ei, care o dovedesc pe ea că este, şi ea 
este cea care are statornicie şi care nu se întoarce înapoi, şi de 
aceea am spus Eu că după roadele lor îi veţi cunoaşte pe cei ce 
iubesc necăutând răsplată pentru iubire şi nepizmuind pentru 
ea, nemurmurând pentru ea. O, este adevărată pilda care a 
răsărit între oameni şi care spune despre Mine şi despre dia- 
volul, care Mi i-a cerut pe toţi oamenii ca să fie ai lui, spunân- 
du-Mi: „dă-mi-i, Doamne, mie pe toţi oamenii, căci toţi fac 
voia mea“, iar Eu i-am spus: „nu, căci Eu îi voi întoarce la 
Mine prin fel de fel de dureri şi de necazuri şi îi voi ierta prin 
credinţa lor sau prin întoarcerea lor la Mine şi atunci el 
M-a întrebat: „dar cu cei invidioşi şi pizmaşi ce vei face? “, şi 
atunci Eu i-am răspuns: „aceia sunt ai tăi, nu sunt ai Mei, nu 
am ce să fac Eu cu ei şi pentru ei 

O, poporul Meu, iubirea este cea care nu cere răsplată, 
tată. învaţă calea iubirii cea fără de răsplată, fiule, căci ei îi 
ajunge ceea ce are şi ceea ce dă, iar dacă nu-i ajunge ceea ce 
primeşte, atunci ea nu este iubirea, căci Eu am spus tuturor 
pilda cu cel ce i s-a iertat toată datoria, iar el n-a iertat apoi pe 
cei ce erau lui datori, ci a început să-i bată cerându-le datoria, 
şi apoi el, slugă vicleană cum era, a fost aruncat afară, auzind 
cuvintele Celui drept spunându-i: «slugă vicleană, Eu ţi-am 
iertat toată datoria; se cuvenea să ierţi şi tu pe cei datori ţie 
după ce Eu te-am iertat». 

O, poporul Meu, omul pizmaş se schimbă mereu în rău, 
şi nu se poate schimba în bine un aşa om. O, nimeni să nu aibă 
pretenţie la voi, fiilor care-Mi staţi servi pentru venirea Mea 
cuvânt pe pământ şi pentru ca să-Mi îngrijesc Eu un popor 
credincios. Eu şi numai Eu vă dau de lucru pentru Mine şi pen- 
tru om. Să nu aibă nimeni pretenţie la voi, nimeni, decât Eu. 
Eu am acest drept în dreptul vostru, şi nimeni altul nu-1 are. 
Voi n-aveţi nici o datorie pentru nimeni, căci de bunăvoie v-aţi 
dat Mie ca să lucrez Eu cu voi, ca să slujesc Eu cu voi şi prin 
voi aşa cum voiesc Eu pentru cei ce au ascultare de Mine şi iu- 
bire de Mine fără de pretenţie, ci mai degrabă cu datorie, cu 
credinţă şi cu ascultare înaintea Mea, şi dăruite acestea Mie 
pentru mântuirea lor, iar Eu Mă îndur de cine voiesc Eu, după 
cum găsesc Eu cu cale când îl văd pe om că poate cu supunere 
să facă lucru sfânt şi veşnic pentru Mine, şi prin aceasta şi pen- 
tru el, şi totul după socotinţa Mea măsurând, după cum găsesc 
Eu cu cale să lucrez, şi Eu Mă sfătuiesc cu Tatăl în tot ceea ce 
lucrez şi împlinesc, iar omul trebuie să fie cel mulţumit. O, ni- 
meni, nimeni să n-aibă pretenţie la voi pentru ei, căci voi sun- 
teţi servii Mei şi lucrez cum voiesc Eu cu voi pentru om, nu 
cum voieşte omul care este deprins să voiască el prin firea lui 


de om nedrept cu Dumnezeu şi cu omul, căci omul pretenţios 
şi nemulţumit este om nedrept cu Dumnezeu şi cu omul, iar 
Eu am spus: «Mă îndur de cine voiesc Eu», şi la acest cuvânt 
al Meu omul trebuie să aibă sfială şi frică de Dumnezeu şi 
lucru mult de tot pentru mântuirea lui, şi nu pretenţie sau 
nemulţumire, căci omul este păcătos şi nu-şi poate plăti mân- 
tuirea, dar i-o pot da Eu dacă el are umilinţă şi nejudecată. 

O, fiilor, cui nu-i convine de voi, să facă ce voiesc ei cu 
ei, dar nu cu voi, căci voi sunteţi slugile Mele şi Mă fac cu voi 
cuvânt peste pământ şi peste om după voia Mea, nu după voia 
voastră sau a omului care aşteaptă de la Dumnezeu prin voi. 
Spun aceasta că am dureri, şi Eu şi voi, de la cei neascultători 
şi pretenţioşi şi mândri pentru ei înşişi, căci cel ce nu are umi- 
linţă acela nu ştie ce face în om umilinţa. Ea este cea care-1 face 
plăcut tuturor pe om pentru numele Meu. Ea este cea care se 
pleacă fără de ruşine, iar omul nemulţumit este om nebun şi 
împrăştie nelinişte în jur şi neruşinare cu nemulţumirea lui, 
căci ruşinea lucrează altfel, şi are în aluatul ei căinţa şi umi- 
linţa, care înseninează inima şi faţa omului şi toată purtarea lui 
înăuntru şi apoi în afara lui. 

O, Mi-e milă de voi, fiilor ascultători după cum voiesc 
Eu să lucraţi ceea ce vă dau Eu! Mi-e milă, tată, căci voi staţi 
lângă Mine, şi Eu lângă voi şi văd iubirea voastră pentru Mine 
şi văd credinţa voastră şi credincioşia voastră şi greul vostru 
lângă Mine, căci lângă Mine e mult greu de dus pentru cel ce 
stă lângă Mine, şi e greul Meu, tată, şi nu vă văd cârtind sau 
murmurând sau obosind în răbdare sau răcindu-vă sub greul 
Meu cel greu de dus, şi Mi-e milă de voi. O, numai cei ce 
iubesc pe Dumnezeu au milă, numai aceia au milă de voi, tată. 
Mulţi cred că-L iubesc pe Dumnezeu, dar roadele lor îi dau de 
gol că nu-L iubesc pe Dumnezeu şi că se iubesc pe ei înşişi, şi 
aceia sunt mereu nemulţumiţi, şi nu iubesc cei ce sunt aşa, căci 
dragostea este un rod, nu este orice ea. 

O, fiilor, credinţa este dragostea din om, căci ea este 
rădăcina din care răsare mai întâi nădejdea şi apoi fructul aces- 
tora, dragostea. O, nu se poate, nu se poate să-L iubească pe 
Dumnezeu cel ce nu-1 iubeşte pe fratele său, căci acela nu trece 
de la moarte la viaţă, iar iubirea de fraţi nu este după cum 
socoteşte fiecare că este ea, căci ea este cu umilinţă şi cu căinţă, 
nu cu nemulţumire, nu cu răzvrătire, iar dreptatea a toate este 
dreptul lui Dumnezeu şi El o face pe ea după socotinţa Sa, căci 
Eu Mă îndur de cine voiesc, şi aceasta este dreptatea. Amin. 

O, aveam când lucram pe pământ, aveam apostoli susţi- 
nători lucrului Meu, căci îmi erau martori în toate cele ce Eu 
lucram, şi aşa puteam Eu să merg pe pământ şi să vestesc omu- 
lui împărăţia cerurilor pentru el, şi aşa trebuie să aibă orice sol 
al Meu pe pământ susţinători, căci altfel Eu, Domnul, nu am 
cu cine să pot prin soli, şi apoi peste mulţi cu multă mărturie. 
O, nici pe pământ între oameni nu este altfel la bine şi la rău, 
darămite la lucrul Meu pentru om! în ziua schimbării Mele la 
faţă aveam de ce să fac văzută slava Mea, căci apostolii Mei 
aveau să mărturisească apoi ca să facă ei peste oameni credinţă 
în Dumnezeu şi iubire şi împărăţia cerurilor în om. 

O, fiilor, mulţi au venit să fie cu Mine şi cu poporul Meu 
şi cu iubire pentru pământurile binecuvântate de Mine pentru 
slava Mea de azi, pentru odihna Mea, şi au venit şi au stat şi 
au plecat apoi, vorbind de rău calea Mea şi pe cei de pe ea 
răbdători şi credincioşi prin răbdare, şi iată, omul se schimbă 
din bine în rău şi îşi schimbă omul faţa. Le-am spus atunci 
apostolilor Mei că nu e nimeni dintre cei ce, mărturisindu-Mă 
oamenilor, să Mă vorbească degrab de rău apoi, dar iată, cine 
nu face mărturisirea Mea de la Mine trimitere, acela Mă vor- 

beşte de rău apoi, căci are pretenţie apoi, şi acela greşeşte, şi 
după ce greşeşte se ruşinează şi se ascunde şi învinuieşte prin 
ascundere, prin tragere în părţi, dar cei ce fac aceasta fac aşa 
ca să-şi acopere păcatele lor, tată, şi aşa se cunosc cei ce fac 
greşeli ascunse, şi prin învinuirea altora se dovedesc ei că nu 
sunt pe plăcerea Mea, căci cei ce sunt ai Mei nu învinuiesc, nu 
mustră până ce Eu nu-i trimit, să facă aceasta. O, cel mai laş 
om nu este cel neputincios, ci este cel ce-L părăseşte pe Dum- 
nezeu pentru el însuşi. Acest fel de fii Mi-au dat calea Mea şi 
pe Mine spre batjocură mereu, mereu, şi apoi ei se ascund unii 
după alţii, se ascund sub alţii pe care ei i-au hrănit cu batjocură 
asupra celor ce stau de sprijin pentru Mine, şi pe care Eu îi 
cunosc mai mult decât zic ei că îi cunosc, şi pe care Eu îi iubesc 
pentru credinţa lor cea mare, pentru dragostea lor de Mine şi 
de poporul Meu, că dacă nu-i aveam pe ei la cârma mersului 
lucrării Mele peste pământ, Eu nu mai aveam azi lucrare şi nici 
popor, căci cei ce s-au iubit pe ei înşişi lângă Mine s-au dovedit 
aşa şi au izbit spre batjocură pe cei ce Mă sprijinesc ca să fiu 
pe pământ, şi nu Mi-au ajutat aceia spre Mine poporul şi pe 
cei ce vin să-Mi fie popor, şi au dat să ajute spre ei şi spre ve- 
derea lor pe poporul Meu, şi au dat să iubească mai mult pe 
cei ce ziceau ca ei împotriva lucrărilor Mele, căci aceştia iu- 
besc omul folosindu-se de el pentru scopul lor nefolositor lui 
Dumnezeu, şi apoi ei se dau deoparte, căci lucrul lor cade. 

O, fiilor, o, fiilor care-Mi daţi putere să lucrez peste 
poporul Meu, o, să nu Mă doară de la poporul Meu, să nu auziţi 
murmure şi făţărnicie de la cei purtaţi şi îngrijiţi de voi prin 
Evanghelia Mea cu voi! O, tată, Eu sunt Cel ce trebuie să am 
pretenţie la voi. Se cuvine să ascultaţi de Mine şi nu de om şi 
nu de nemulţumirile omului, tată. 

O, fiilor lucrători de la Mine, şi voi, slujitorii celor sfinte 
ale Mele pe pământul binecuvântării Mele în zilele acestea, o, 
tată, vă mulţumesc că lucraţi cu pace, cu multă pace şi iubire 
lucrările cerute de Mine vouă pentru slava Mea şi a lucrărilor 
Mele pe pământ pentru om cu cei credincioşi Mie în vreme de 
mare necredinţă. Vă mulţumesc pentru truda şi neodihna 
voastră cea fără de cârtire şi fără de murmur pentru zidirea care 
se ridică şi se arată acum să fie în curţile Mele cu voi. Primiţi, 
tată, de la Mine puteri noi, căci vlaga voastră nu este de la trup, 
ci este de la Mine, fiilor, peste voi, peste toţi fiii de la izvorul 
Meu de cuvânt, şi care lucrează pentru slava Mea. 

O, vă mulţumesc cu mult mai mult, cu toată inima Mea 
dumnezeiască, fiilor slujitori ai celor sfinte ale Mele, că am 
putut prin ascultarea voastră şi prin slujirea voastră cu Mine şi 
de la Mine şi pentru Mine, vă mulţumesc că am putut, în sfâr- 
şit, să aşezăm cu mult mai mult biserică întărită pe slujitori 
aşezaţi pentru ea ca să sprijiniţi cu toţii, cu puterea harului sfânt 
biserica Mea de nou Ierusalim, fiilor. O, supuneţi-vă, tată, în- 
tregii Mele orânduieli pentru cele ce trebuie să lucrez şi să aşez 
Eu pe pământ prin voi, prin biserica Mea, care sunteţi voi, şi 
Eu voi putea atunci tot ce trebuie să pot, căci prin voi trebuie 
să pot. Trăirea de obşte şi îngrijirea de obşte a poporului nostru, 
Eu, Domnul, dau s-o întăresc prin grija Mea, aşa cum era bi- 
serica Mea pe vremea apostolilor Mei, când ei vesteau cu 
îndrăzneală cuvântul lui Dumnezeu, iar cei ce credeau erau o 
inimă şi un suflet toţi, şi nici unul nu zicea că din a sa avere 
este ceva al său, ci toate le erau de obşte şi nimeni nu era lipsit, 
căci cei ce stăpâneau case şi ţarini le vindeau, şi toate se 
împărţeau după cum avea fiecare trebuinţă când cineva se ală- 
tura cu iubire şi cu slujire pentru ascultare apoi de cele aşezate 
de Mine pentru păstorirea turmei Mele din cer de sus, şi de pe 
pământ de jos pentru turma Mea, care creştea şi se întărea, şi 


odată cu ea creştea şi numărul slujitorilor ei. Aşa lucrez Eu şi 
azi, fiilor, şi vom lucra, tată, pentru slava Mea cu voi şi pentru 
mântuirea multora prin aceasta, căci vreau să schimb la faţă 
omul, iar slava Mea de pe pământul Meu cel nou cu voi se 
schimbă din slavă în slavă la cuvântul Meu de peste voi, şi voi 
sunteţi pe pământ mâinile şi picioarele Mele şi ale îngerilor 
Mei şi ale sfinţilor Mei, care sălăşluiesc cu voi, împreună lu- 
crători cu voi pentru slava Mea de nou Ierusalim pe pământ, şi 
iată, se înmulţesc cei ce Mă caută la voi şi doresc după izvorul 
Meu de cuvânt ca să bea din el pentru înviere, pentru ca să se 
schimbe la inimă şi la faţă omul şi să-Mi aşez Eu în el împă- 
răţia Mea. Amin. 

O, îndemnaţi poporul să intre şi să stea în Duhul Meu şi 
în mulţumire pentru toată mila şi grija Mea de el, fiilor lucrători, 
dar cel mai mult îndemnaţi-1 spre umilinţă şi spre căinţă mereu, 
ca nu cumva să piară careva aşa cum pier din braţul Meu cei 
nemulţumiţi, cei împrăştiaţi cu dorirea şi cu vederea lor. 

Voi sta cu poporul în sărbătoare pentru mama Mea 
Fecioara la izvor şi îl voi învăţa pe el statul cu Dumnezeu, mer- 
sul cu Dumnezeu şi lucrul cel pentru mântuirea lui. Mă voi 
strânge cu el la izvor şi Mă voi umple de iubire şi aşa voi rosti 
lui fericirile cele pentru el, pentru cei credincioşi venirii Mele 
de azi cu slava cuvântului Meu, care de la Tatăl purcede şi se 
vesteşte prin gura Mea şi se face izvor de viaţă dătător, şi 
această colină se cheamă noul Meu Sion, piatra din care izvo- 
răşte şi curge izvorul Meu peste pământ, râul vieţii, din care 
voiesc cu dor să bea tot mai mulţi, spre bucuria Tatălui şi a 
Mea şi spre împlinirea Scripturilor de nou Ierusalim peste 
pământ, nume care va sta înaintea Mea pentru cetatea Mea cea 
sfântă, precum este scris despre ea în Scripturile pe care numai 
Eu, numai Eu voiesc să le împlinesc, şi după voia Mea să le 
împlinesc. Amin. 

Pace vouă, fiilor de la izvor! Gătiţi-Mi, tată, sărbătoarea 
care vine, şi Eu voi găti calea celor ce vin la izvor ca să bea, şi 
vom bea şi ne vom îmbăta de Duhul Sfânt şi vom fi în ziua 
aceea rodul Duhului Sfânt, şi El va fi rodul Meu peste voi şi 
ne vom mângâia, căci El ne va mângâia, fiilor, fiindcă El este 
Mângâietorul. Amin, amin, amin. 

6/19 august 2009 

Praznicul Adormirii Maicii Domnului 

Maica Domnului învaţă duhul veşniciei. Viaţa veşnică se agoni- 
seşte prin ascultare şi neîncredere în judecata proprie. 

A cest cuvânt este Tatăl, Fiul şi Duhul Sfânt, şi în 
acest nume se botează şi sunt apoi cei ce li se 
binevesteşte venirea împărăţiei cerurilor de către cei ce o bine- 
vestesc pe ea şi pe Dumnezeul ei pe pământ peste oameni, căci 
multora le este dat să cunoască tainele lui Dumnezeu, şi apoi 
să le facă ei cunoscute oamenilor pe pământ. Amin. 

Să se întărească spre veghe şi să se deschidă porţile pen- 
tru cuvântul Meu ca să intru cuvânt în cartea Mea de azi! Sunt 
Domnul, şi Mă vestesc când vin, şi apoi vin, iar venirea Mea 
se face cuvânt şi hrănesc cu el un popor. In toate vremile de 
sub cer când Eu am grăit pe pământ am avut un popor căruia 
să-i grăiesc, şi singur n-am grăit, chiar dacă celor ce le-am grăit 
n-au împlinit cuvântul Meu. 

Pace ţie, poporul Meu de la izvor! S-au adunat oaspeţi, 
tată, ca să ia din izvorul Meu, şi Eu am cu cine să grăiesc în 
ziua aceasta. E sărbătoarea mamei Mele Fecioara, şi duhul iu- 
birii de Dumnezeu i-a strâns în jurul izvorului Meu de cuvânt 
pe cei adunaţi în ziua aceasta în curţile Mele, în grădinile Mele 

cu tine. Pace ţie, fiule, că tu Mi-ai pregătit ca să stau la masă 
cu cei ce, auzindu-Mă cu grăirea Mea, s-au hrănit din ea, şi 
acum au venit să-şi hrănească iubirea, credinţa şi iubirea, căci 
în iubire nu este frică atunci când ea duce spre desăvârşirea ei 
pe cei ce iubesc pe Dumnezeu pe pământ. 

O, popor de la izvor, oamenii care aşteaptă venirea Mea, 
auzind despre ea pe câte cineva care vesteşte cu îndrăzneală 
că Eu vin într-un anume loc şi timp, aceia pun apoi în pregătire 
o mulţime de vreme şi de cheltuială şi de oboseală şi de planuri 
peste planuri, şi apoi aşteaptă ziua vestită, şi se deznădăjduiesc 
de ea apoi, dar tu, tată, iată ce frumos Mă aştepţi când vin la 
tine cuvânt! Tu stai pe scăunuţe sau jos pe pajişte şi, gata, Eu 
vin şi grăiesc cu tine, şi vin de atâtea ori la tine, şi iată ce 
frumoasă este venirea Mea când nimeni nu Mă aşteaptă să vin, 
dar voi Mă aşteptaţi frumos când vin, fiilor, şi ştiţi când vin, 
căci Duhul Tatălui Meu vă descoperă vouă, şi vă descoperă 
sfinţii când ei se pregătesc şi vin cu Mine din cer la voi pe calea 
cuvântului Meu în zilele sărbătorilor lor de pe pământ cu cei 
credincioşi, care ştiu ce înseamnă Dumnezeu cu omul pe 
pământ şi care nu-L părăsesc pe El pentru ei înşişi. 

O, ce durere îmi fac cei ce cred Mie şi apoi Mă părăsesc 
pentru ei înşişi! O, ce durere pe Mine că nu Mă pot bizui pe 
om! Dau să Mă sprijin cu omul, şi apoi el se satură şi nu mai 
stă cu Mine, ci Mă părăseşte şi se duce de la Mine şi iese de 
sub greul Meu cel dătător de putere sfântă în om. O, aşa a făcut 
Adam după ce Eu i-am dat raiul de casă, şi apoi el s-a smuls 
pe sine din rai prin neascultare, şi în loc să se supere pe el, s-a 
supărat pe Mine şi M-a părăsit pe pământ, căci aşa păţeşte 
omul care se supără pe Dumnezeu pentru lucrarea Sa cea cu 
tâlc peste om, dar când omul îl iubeşte pe Dumnezeu, dragos- 
tea lui îl face pe el dumnezeu, şi atunci Dumnezeu Se face om, 
şi aşa sunt Eu una cu omul în acelaşi trup, aceeaşi dragoste, şi 
unul pentru altul trăim, dar când dragostea din om nu lucrează 
aşa, nu este ea, ci este omul cu firea lui cea căzută, cu nesta- 
tornicia lui, care este vânt al îndoielii, vânt dăunător iubirii 
Mele în om. 

Pace vouă, celor ce aţi venit la izvorul Meu de cuvânt, 
care curge din cer în grădiniţa sa de azi ca să se dea celor ce 
iubesc pe Dumnezeu! O, pace vouă, vă spune vouă mama Mea 
Fecioara, cea cu har dăruită de Tatăl pentru Mine şi pentru cei 
ce cred în Mine, Fiul ei iubit, întru Care Tatăl a binevoit pe 
pământ! Am venit pe pământ întrupat de la Duhul Sfânt şi din 
Fecioara şi M-am făcut Om, şi apoi M-am lăsat jertfa pentru 
răscumpărarea omului, căci omul şi-a pierdut viaţa încă de la 
căderea lui Adam din rai. La întruparea Mea Tatăl a trimis pe 
Duhul Sfânt la mama Mea Fecioara şi a cuvântat peste ea 
vestind-o despre naşterea Mea, şi ea Mi-a fost mamă, iar Duhul 
Sfânt al Tatălui Mi-a fost tată şi M-am născut pe pământ apoi 
pentru ca să fiu de la Tatăl Mântuitor celor credincioşi, pe care 
credinţa îi aduce la sfinţenie, iar sfinţenia este iubirea de Dum- 
nezeu în om. 

O, pace vouă, celor ce iubiţi cuvântul Meu, care se naşte 
din gura Mea în ieslea sa de azi pentru cei ce cred venirii Mele 
de azi după om, căci iarăşi Tatăl M-a trimis după om, iar cei 
ce aud glasul Meu de la izvor înviază din moartea nepăsării şi 
se scoală în întâmpinarea Mea şi împlinesc întru ei cuvântul 
Meu, căci iubirea Mea din om îl face dumnezeu pe om, şi om 
pe Dumnezeu în cel credincios Lui. O, vă întâmpin cu mama 
Mea Fecioara, cea plină de povaţă de viaţă pentru cei ce caută 
viaţa, căci viaţa trebuie trăită după legea veşniciei, şi n-are cine 
să-l mai înveţe din cer pe om veşnicia sa cea de la Mine dată 
lui dacă el o trăieşte pe pământ. 


Hai, mama Mea, hai să le dăm din duhul veşniciei 
învăţătură de viaţă veşnică, mamă, Eu în tine, şi tu în Mine eşti 
când învăţăm pe cei ce Ne iubesc crezând şi venind. Hai, 
hrăneşte -i, mamă! Amin, amin, amin. 

O Fiule, o, Fiule scump al meu, cei ce Ne 
^iubesc sunt cei asemenea Nouă, căci 
Noi suntem îndureraţi, Fiule scump. De la neputinţa omului de 
a Ne iubi suntem Noi îndureraţi. O, nu Ne poate iubi omul, 
Fiule scump! Iubirea cea pentru sine îi taie omului puterea să 
Ne iubească, căci fără iubirea de Dumnezeu în el omul nu este 
veşnic, veşnic mereu pe pământ. Mă aşez cu duhul veşniciei 
înaintea celor adunaţi la izvorul Tău de cuvânt în ziua mea de 
serbare când am intrat cu Tine între cei din cer, care au iubit 
pe pământ veşnicia ca viaţă a lor. Mă aşez să învăţ pe cei veniţi 
ca să bea de la Tine şi vreau să-i învăţ pe ei duhul veşniciei. El 
îl ajută pe om să nu piară, căci cine se încrede în judecata sa 
pentru tot ce face el bun sau rău, acela nu poate cu calea veş- 
niciei, nu poate cu ascultarea, aşa cum Adam n-a putut. Dia- 
volul cel viclean este atras de om prin neascultare, prin 
nesupunere şi prin cârtirea omului asupra celui ce-1 călăuzeşte 
pe el în duhul veşniciei, în duhul ascultării, ca nu cumva neas- 
cultarea lui să nască luişi pe diavolul, care se face duhul is- 
codirii în mintea omului, şi apoi cârtire în om, Fiule învăţător 
de viaţă veşnică în om. îi îndemn pe cei ce vin şi beau cu 
credinţă şi cu iubire din izvorul Tău şi le spun că neascultarea 
îl îndeamnă pe om să se încreadă în sine, şi aşa se naşte ea în 
om şi apoi în fapta omului, bună sau rea. Cel ce vrea să aibă în 
el viaţă veşnică până la sfârşitul său cel de pe pământ, acela 
este cel ce nu se încrede în sine şi în judecata minţii lui, ci stă 
în mâna celui de care ascultă pentru mântuirea sa, şi prin care 
Domnul este cu el, iar altfel nu poate fi cu Dumnezeu omul. 
O, cum să-l facem pe om să creadă ceea ce am spus eu acum 
despre cei ce sunt ai lui Dumnezeu? Cum să facem, Fiule 
scump al meu? 

O, eu am stat în mare, mare ascultare, vă spun eu vouă, 
celor veniţi la izvor. Vă învăţ harul ascultării, fiilor. Cel ce nu 
mai ascultă îl judecă pe cel de care a ascultat şi îi dă în el în- 
ceput diavolului şi apoi libertate în el, şi aşa atrage omul asupra 
sa viclenia diavolului. O, căutaţi să ascultaţi, fiilor, căci iubirea 
cea pentru cer îl împodobeşte pe om cu ascultarea şi cu sfiala 
sfântă apoi pentru toate pe care el le lucrează faţă în faţă cu 
Dumnezeu. Vă îndemn, fii şi fiice, să nu-L iubiţi pe Dumnezeu 
de ochii lumii sau de ochii Domnului. O, nu fiţi cu Domnul 
înaintea lumii ca şi lumea, nu fiţi cu voi înaintea lumii ca şi ea 
dacă sunteţi ai Domnului, căci aceasta este viclenie! O, nu vă 
fie ruşine cu duhul iubirii de Dumnezeu înaintea lumii necre- 
dincioase, ci fie-vă ruşine cu voi înaintea Domnului dacă aţi 
semăna cu lumea înaintea lumii! îmbrăcaţi-vă, dar, cuviincios 
înaintea lui Dumnezeu, şi tot aşa şi înaintea lumii, o, fii şi fiice! 
Domnul a pus lege veşnică peste om când a înfiinţat El legea 
iubirii nestinse în om pentru Dumnezeu. O, nu vă lăsaţi 
înşelaţi, fii şi fiice! Domnul este Cel ce vede omul mai mult 
decât omul pe om, iar omului îi trebuie iubire nestinsă pentru 
ca să fie ea iubire pentru Dumnezeu. O, fiţi statornici în duhul 
cuviincioşiei înaintea Domnului şi înaintea oamenilor la fel! 
O, nu umblaţi cu capul descoperit, nu purtaţi îmbrăcăminte 
necuviincioasă, căci îngerii şi sfinţii vă doresc mereu ai lor să 
fiţi, dar mereu, mereu ai lor, fii şi fiice! Când omul iubeşte pe 
Dumnezeu nu mai poate iubi pe ale sale, ci numai pe cele ce 
plac lui Dumnezeu cu viaţă veşnică în om. O, veniţi la izvor, 
dar luaţi şi învăţătură pentru împlinit în voi dacă veniţi să auziţi 
de la masa Sa. Este o vorbă pentru cei ce fac şi rele lângă cele 

bune făcute ale lor, şi pentru care se duce vestea între mulţi, şi 
se spune în vorba aceea: „s-a dus vestea ca de popă tuns Vă 
spun această zicală din popor ca să înţelegeţi că atunci când 
omul calcă legea sfinţeniei se duce de el vestea pentru călcarea 
lui peste lege, aşa cum se ducea vestea pe vremuri de preotul 
care cuteza să-şi cioplească chipul şi capul, chipul omului 
sfânt, care nu poate fi tuns, şi să mai fie şi sfânt apoi. Aşa este 
cu statornicia împlinirii Domnului în voi, mereu împlinitori, 
fără să vă sfiiţi de oameni, căci Dumnezeu în om şi cu omul 
mereu este o slavă a omului, nu este o ruşine chipul lui Dum- 
nezeu în om şi pe faţa şi pe chipul omului. Eu am purtat mereu, 
mereu chipul lui Dumnezeu în fiinţa mea, în purtarea mea, în 
pasul meu pe pământ şi pe tot chipul meu, şi am fost de mult 
sprijin celor ce învăţau pe Dumnezeu pentru viaţa lor, şi apoi 
se făceau şi ei învăţători cu viaţa lor peste viaţa altora, şi aşa 
creştea Domnul în viaţa multora, din unii în alţii viaţă, şi unii 
pe alţii se dădeau Domnului, şi aşa se dădeau Domnului cei 
ce-L voiau pe Domnul de viaţă a lor. 

O, dacă-L iubiţi pe Domnul iubiţi-L cu împlinire şi 
mereu iubiţi-L, fii şi fiice! O, nu se poate numai cu inima sau 
numai cu gura, ci toate se cer cu împlinire pentru slava Dom- 
nului pe pământ, că mare trebuie să fie slava Domnului şi 
multă să fie prin cei ce-L iubesc pe El înaintea oamenilor, care 
aşa învaţă ei iubirea de Dumnezeu, văzută în om pe pământ, 
din cer şi de pe pământ văzută în om. O, dacă-L iubiţi pe Dom- 
nul luaţi cu amănuntul din cuvântul Lui învăţătura vieţii 
veşnice, care are viaţă în om, şi aşa să fiţi şi aşa să staţi înaintea 
Domnului şi înaintea oamenilor, şi veţi fi vestitorii primăverii, 
vestitorii împărăţiei cerurilor, care vine mereu, mereu pe pă- 
mânt cu vestea ei şi cu faţa ei cea sfântă în om. împărăţia 
cerurilor este înăuntrul omului, aşa v-a spus Liul meu Iisus 
Hristos. Aşa să învăţaţi voi locaşul ei pe pământ, aşa să fiţi voi 
fiii ei înaintea Tatălui şi a fiului şi a Sfântului Duh şi aşa vă 
veţi boteza voi în acest nume: Tatăl, fiul şi Duhul Sfânt, Dum- 
nezeul celor credincioşi. Amin. O, numai aşa, numai aşa poate 
fi omul fiu al lui Dumnezeu, fiul meu a fost iubirea Tatălui 
pentru om şi ne-a spus că ne numeşte fiii Lui, pentru că ne-a 
dat putere să ne facem fiii Lui. O, faceţi-vă fii ai lui Dumnezeu, 
căci El v-a învăţat să aveţi această putere, ca să vă numiţi apoi 
fii ai Săi. Deschideţi cartea şi luaţi din ea tot ce trebuie să aibă 
în firea sa un copil al lui Iisus Hristos. Eu iarăşi voi sta cu voi 
în cuvânt spre sfârşitul sărbătorii şi iarăşi vă voi da putere de 
viaţă veşnică în voi. Amin. 

Şi acum stau cu voi, petrec cu voi, iubesc cu voi, simt 
cu voi şi dau să pun peste voi harul sfinţeniei de duh şi de trup, 
dar deschideţi-vă, fiilor! fiţi înţelepţi din cer şi învăţaţi să 
deschideţi Domnului şi să staţi deschişi pentru venirea Lui cu 
multe taine pentru voi! Iată ce mult Se dă El vouă! Daţi-vă şi 
voi Lui! Amin. 

O, fiule scump, le-am dat lor iubirea mea, învăţându-i 
să fie sfinţi şi veşnici, şi le vom mai da iarăşi şi le vom trimite 
lor prin trimişii Noştri către oameni. Eu, fiule scump, Te bucur 
în durerile Tale şi în durerile mele, căci tot cerul sfânt este 
asemenea Ţie. Pace Ţie cu poporul Tău la masă de cuvânt în 
zi de sărbătoare a mea între sfinţi! Pace Ţie, că eşti îndurerat, 
fiule Doamne! O, ce îndurerat eşti! Te mărturisesc eu îndurerat 
cum eşti de la cei ce nu iubesc ascultarea de Tine, şi tot cerul 
de sfinţi se aseamănă Ţie, fiule îndurerat! Amin, amin, amin. 

fr ndurerat, mamă, dar plin de cuvânt pentru 
JX, fii ca să-Mi pot purta durerea. Cuvântul 
este mare alin şi pentru Noi, nu numai pentru cei de pe pământ 
care se alină cu Noi şi de la Noi, mamă. Cuvântul este leacul 


cel pentru toate durerile, şi Eu vin mereu pe pământ vindecător 
al omului cel plin de durerile lui, mamă. O, dacă ar vrea omul 
să ia jugul Meu, şi să nu-1 mai ducă pe al lui, mamă! 

O, poporul Meu, îţi mulţumesc, tată, că ai aşternut la 
izvor masă pentru ca să primim pe oaspeţi, fiule. Te învăţ, tată, 
să te fereşti, o, să te fereşti de omul necunoscut, şi să ai grijă 
cum înveţi aceasta, căci Duhul Meu Cel din mijlocul tău îţi 
descoperă ţie. Amin. 

Şi acum, le dau pacea Mea celor ce au stat şi au luat din 
izvorul Meu. 

O, duhul cel blând al mamei Mele fecioara să vă fie 
vouă har mare, fii şi fiice care aţi venit la izvor! O, tată, învăţaţi 
ce este mângâierea şi căutaţi s-o meritaţi. Ea se dă în dar, ea 
este Duhul Sfânt Mângâietorul. Credinţa şi sfinţenia vă aduc 
vouă pe Duhul Sfânt ca să vă mângâie. Veniţi la izvor ca să vă 
mângâi! Veniţi, şi învăţaţi tot mai mult să meritaţi mângâierea 
aceasta, că voieşte Dumnezeu să aveţi în voi înţelepciunea cea 
de sus prin care Domnul Se desfată în om. Amin. 

Mă aplec acum şi mângâi pe cei ce au venit pentru întâia 
oară la izvor. Le dau cu duioşie cuvânt de mângâiere şi le spun 
lor: fiţi credincioşi, căci diavolul cel viclean nu poate peste cei 
ce ştiu să creadă cu statornicie, fiţi vase purtătoare de credinţă 
sfântă, şi Eu voi turna în voi ca să aveţi şi ca să vă mângâiaţi 
prin harurile credinţei. învăţaţi tot mai sfânt cum să umblaţi cu 
cuvântul Meu şi cum să-l împliniţi şi cum să vă feriţi de farisei, 
căci ei sunt slabi şi fricoşi şi se tem de cei credincioşi, fiindcă 
cei credincioşi sunt mari înaintea Mea şi sunt mari pe pământ, 
fiţi plini de duhul ascultării, şi nici un vrăjmaş să nu vă des- 
partă de dragostea Mea. Amin. 

Pace vouă, celor ce veniţi la izvor, şi iarăşi vă voi da 
vouă cuvântul Meu şi voi veni cu el după voi ca să creşteţi prin 
el şi să fiţi plăcuţii Mei. Amin. 

O, pace ţie, popor de la izvor, căci tu eşti unealta Mea şi 
calea Mea spre cei ce sunt şi spre cei ce vin, şi eşti mângâierea 
Mea şi eşti doctoria Mea în dureri, căci sunt tare îndurerat, 
fiule! O, rămâi în iubirea Mea, rămâi mângâierea Mea în 
dureri! O, rămâi în durerea Mea, poporul Meu, şi fii asemenea 
Mie în durere, şi vom lucra cărare pentru răbdare şi pentru bu- 
curia cea de după ea, poporul Meu. Amin, amin, amin. 

* 

O e dulce cuvântul Meu peste om şi e plin de iubire, 
^ iar iubirea vine de la răbdare când Eu grăiesc 
dulce cu omul, aşteptându-1 să poată, să vrea şi să poată să aibă 
credincioşie pentru Mine, Cel atât de duios după om şi după 
răscumpărarea lui de la duşmanul lui, căci satana, care s-a 
schimbat din înger în diavol din pricina căderii omului prin tru- 
fie, îi este omului duşman de şapte mii de ani, iar Eu, Domnul, 
grăiesc dulce cu omul şi îl îmbiu pe el să se umple de dor şi de 
trezie pentru întoarcerea lui în binele pe care Eu i l-am dăruit 
după ce l-am zidit după chipul şi asemănarea Mea, dându-i apoi 
suflet viu ca să Mă bucur pe deplin de el, ca să Mă satur de iu- 
birea lui apoi, căci de aceea l-a zidit Dumnezeu pe om. 

Dulce îmi rostesc cuvântul, ca să rodească el în viaţa 
omului şi să înţeleagă omul că are nevoie de Dumnezeu pe 
pământ, şi apoi în cer. Aş voi să-l fac pe om dulce ca şi pe 
Mine, dar păcatul din el Mă umple de lacrimi, iar răbdarea îmi 
creşte după om, şi tot la fel şi aşteptarea, şi aş vrea să fie drept 
cu Mine omul, aş vrea să-l înţelepţesc pe om ca să ştie el apoi 
ce înseamnă Dumnezeu cu el şi ce înseamnă el cu Dumnezeu. 
O, nu poţi, omule scump, căci scump te-am plătit ca să 

te întorc iarăşi întru Mine, nu poţi, tată, să fii tu oricum, şi să 
mai fii şi cu Dumnezeu. Apleacă-te, dar, ca să înţelegi şi ca să 
vezi cum este Dumnezeu, şi nu-ţi cere tu mai puţin ţie pentru 
El, căci El te-a zidit după chipul şi asemănarea Sa şi te-a voit 
ascultător ca să poţi fi fiul Lui, iar El ţie, tată. 

O, nu se poate să fie omul mai mare ca Dumnezeu şi 
să-L aibă pe Domnul de partea sa apoi. Eu am făcut cerul şi 
pământul, văzutele şi nevăzutele, dar cele ce nu se văd sunt tot 
pentru om dacă omul învaţă întoarcerea sa la Dumnezeu. O, 
omule, tu de şapte mii de ani te naşti pe pământ din păcat şi 
din om aplecat spre păcat, dar Eu M-am născut din Duhul Sfânt 
şi din Fecioară aplecată spre Dumnezeu cu duhul şi cu trupul 
şi cu sufletul ei, curate toate, pline de Dumnezeu, pline de cer 
şi de dor de cer pe pământ. Eşti mai mic ca Mine, omule, şi îţi 
spun aceasta ca să te deprinzi să Mă laşi pe Mine să-ţi fiu 
Stăpân, să fiu mai mare ca tine şi să te ajut să te întorci la ziua 
facerii tale din Dumnezeu, să-ţi pot Eu da ţie o zi de facere şi 
să Mă bucur apoi de frumuseţea ta, după ce vei fi după chipul 
şi asemănarea Mea prin iubirea Mea cu care dau să te zidesc 
şi prin iubirea ta deplină apoi pentru Ziditorul tău, căci Eu pot 
să te fac după chipul şi asemănarea Mea dacă te laşi în mâna 
Mea cea făcătoare, în cuvântul Meu cel plin de duhul facerii 
omului, plin de naşterea de sus a omului născut din om. 

Omul trebuie zidit din nou, căci din om nu este bine 
zidit. Omul trebuie zidit de Dumnezeu, nu de om. Eu de aceea 
am venit cuvânt pe pământ acum, şi cu toate uneltele facerii 
am venit şi sunt gata să-i dau omului naştere de sus ca să fie 
de sus apoi, căci omul este făcut numai din păcat, şi numai la 
păcat trage, dar trebuie să grăiesc cu el mai întâi şi să Mă 
creadă ce-i spun şi să nu facă ce a făcut Adam în rai când îi 
grăiam lui cum să asculte în grădina făcută de Mine lui. El însă 
s-a lăsat spre cădere din ascultare şi apoi s-a îndulcit cu neas- 
cultarea şi a căzut prin ea din rai, căci păcatul cel de şapte mii 
de ani al omului nu este altul decât neascultarea, care s-a făcut 
trufie în om şi apoi păcat. 

M-am aşezat acum două mii de ani în pântece de 
Fecioară cu puterea Duhului Sfânt, Care S-a făcut cuvânt şi 
înger înaintea mamei Mele Fecioara, făcând-o pe ea ascul- 
tătoare glasului din cer peste ea, şi iată ascultare de la om înain- 
tea lui Dumnezeu! A căutat Dumnezeu să repare atunci tot ce 
omul a stricat la început în rai prin neascultare, prin duhul tru- 
fiei lui faţă în faţă cu Ziditorul lui. îndărătnicia lui cea de atunci 
s-a făcut apoi păcat din urmaş în urmaş până azi şi nu poate 
singur omul să-şi repare greşeala prin care cade, cade mereu 
din Dumnezeu, şi Dumnezeu din el. Am aşteptat cu Tatăl plini- 
rea vremii cea scrisă în Scripturi şi iarăşi Tatăl M-a trimis pe 
pământ. Stau învăluit în cuvânt înaintea omului şi îi grăiesc ca 
şi lui Adam în rai. O, nu mai fă, omule scump, nu mai fă, tată, 
ca şi Adam în rai! El nu Mă vedea, fiindcă îmi era milă de el 
şi drag de el şi nu voiam să-l înfricoşez sau să-l fac să se simtă 
mic şi timid înaintea Mea, căci îl iubeam, dar el nu Mă vedea, 
însă glasul Meu îl însoţea şi îi grăiam lui aşa cum azi grăiesc 
cu poporul Meu de pe pământ, poporul Meu cel credincios. 
Când Eu Mă arăt omului, Mă arăt pentru necredinţa lui, pentru 
neascultarea lui, sau pentru ca să-i întăresc credinţa şi as- 
cultarea, dar celor credincioşi, care Mă au în ei Stăpân al lor, 
le dau lucrul Meu cel cu ascultare, căci ascultarea este pentru 
cei credincioşi, dimpreună cu duhul proorociei, precum ve- 
derea celor tainice ale Mele este pentru cei necredincioşi şi în- 
doielnici, care trebuie judecaţi pentru necredinţa lor, şi aşa 
grăiesc Eu cu omul, după cum stă el înaintea Mea, înaintea 
Celui ce vede de aproape şi de departe pe om. O, nu vreau să-l 


înfricoşez pe om cu vederea slavei fiinţei Mele, dar vreau să 
aibă el frică de Dumnezeu, căci vai celui ce nu se teme de 
Domnul, măcar cât îngerii Săi, care cu frică iau aminte la toate 
lucrările Lui cu ei! 

Am stat cu duh de sărbătoare pentru mama Mea 
Fecioara în grădinile Mele cu tine, poporul Meu de la izvor. 
Au stat plini de fior sfânt cei ce s-au adunat la sărbătoare. 
Duhul Sfânt a prins putere prin credinţa lor şi i-a atins pe mulţi 
în adâncul fiinţei lor, iar tu eşti turma Mea mititică, dar cu care 
Eu stau înaintea celor ce vin după Mine, aşa cum stăteam cu 
mânuţa Mea de ucenici acum două mii de ani înaintea celor ce 
veneau după Mine când Eu Mă purtam din loc în loc ca să las 
urmele Mele peste inimile multora şi să Mă dovedesc înaintea 
lor Dumnezeu adevărat din Dumnezeu adevărat, venit de la 
Tatăl la om, aşa cum era scris în prooroci să împlinesc. O, e 
mare mângâiere pentru Mine când pot grăi pe pământ cu omul, 
când Mă aude omul că grăiesc. O, ferice şi iar ferice de cei ce, 
nevăzându-Mă când le grăiesc, îmi cred al Meu glasul şi cu- 
vântul acesta, şi aceia vor vedea pe Dumnezeu pentru inima 
lor curată cu credinţa, curată cu dorul de Dumnezeu prin mer- 
sul cel greu pe pământ al Domnului şi al omului! 

O, mamă a Mea, sărbătoarea ta a născut înaintea Mea 
iubire în inimi în ziua aceasta de strângere la izvor a celor ce 
cu dor au venit. Cei ce s-au deprins să aştepte serbările cerului 
în grădinile colinei Mele de azi, aici, lângă ieslea cuvântului 
Meu, aceia vin cu dor şi cu fior, şi alţii se adaugă şi vin, şi tot 
vin, o, şi cât aş vrea să se aprindă focul Meu în ei, în mulţi, 
mamă, şi să-l dea ei pe pământ din loc în loc aşa cum Eu îl 
deşert aici ca să Mă împart cu el, ca să se aprindă el în dorul 
inimii celor ce vin la izvor ca să ia din el, mamă. Dorul Meu 
este să-l fac ca pe Mine pe om, iar răbdarea Mea creşte ca şi 
aşteptarea Mea după om, mamă. îmi creşte însă şi durerea, şi 
mult îmi creşte ea, căci cel răbdat şi aşteptat de Mine e greoi 
la mers şi la împlinirea împărăţiei Mele în el, mamă. Eu însă 
am nădejde, şi am lăsat cuvânt de Duh Sfânt pe pământ ca să 
rămână peste cei credincioşi nădejdea, să rămână peste ei 
credinţa, nădejdea şi dragostea, căci dacă nădejdea rămâne ea 
naşte credinţă, şi amândouă se fac şi una pe alta se zidesc 
dragoste în om, mamă, numai să fie ele cale a omului spre cer, 
şi nu prilej de mulţumire ca să-l ţină pe loc pe om, ci mult 
lucrătoare să fie ele şi culme a mântuirii omului prin truda lui 
pentru mântuirea lui, mamă. Amin, amin, amin. 

O Fiule Doamne, iubirea Ta pentru om e 
^tot o rană, Fiule scump! O, de ar înţe- 
lege, măcar cei cărora le grăieşti la căutarea lor după cuvântul 
Tău de azi, de ar înţelege ei durerea acestei rane a iubirii Tale, 
ca să se aşeze ei lângă ea şi să se facă ei asemenea Ţie, Doa mn e 
şi Fiule al meu! 

Cobor în inimioarele voastre şi grăiesc vouă, celor ce aţi 
stat cu dor şi cu aplecare înaintea slavei Domnului în ziua mea 
de serbare când m-am înălţat de pe pământ la cer pe braţele Fi- 
ului meu, Iisus Hristos. O, deschideţi-vă inimioarele! Duhul 
meu de mamă voieşte să facă bucurie Fiului meu îndurerat de 
la depărtarea de El a omului. Grăiesc vouă cu aplecare şi vă 
îndemn să învăţaţi de la mine ce înseamnă Dumnezeu în om, 
Dumnezeu cu omul pe pământ. O, El nu Se poate desfăta cu 
voia Sa şi cu lucrarea Sa în cel neîmplinit în iubire şi în jertfă. 
Trupul omului trebuie să fie templu lui Dumnezeu, biserică 
sfinţită şi împodobită pe dinăuntru şi pe dinafară de însăşi voia 
şi mâna Domnului, aşa cum cerul este împodobit cu sfinţii şi 
cu îngerii şi cu toate podoabele cereşti. Vin după voi cu carul 
slavei Domnului, cu cuvântul Său cel purtat de îngeri pe calea 

dintre cer şi pământ şi până la inima omului, căci aţi fost la 
izvor şi aţi luat din el, şi încă iarăşi vă dau. Urechea este calea 
care vă duce la inimă cuvântul cel de sus rostit, şi apoi trupul 
se face slujitor statului Domnului în el, iar voi faceţi-vă biserică 
Fiului meu şi Duhului Său, voi, fii şi fiice care aţi băut din apa 
Lui, din izvorul Lui! Luaţi-L în voi cu toată lucrarea Sa cea de 
la Tatăl dată pentru învierea omului în zilele acestea de venire 
a Sa iarăşi de la Tatăl la om! Cartea Sa cea de azi este deschisă 
de însăşi mâna Sa, şi El Se aşează mereu în ea cu cuvântul Său 
pâine caldă şi vă călăuzeşte prin el la toată voia Sa, cu care tre- 
buie să stea omul înaintea Sa. Voi, cei ce vă alăturaţi rând pe 
rând credinţei în venirea cea de azi a Fiului meu Iisus Flristos, 
deschideţi-vă inimile ca să coboare El în ele voia Sa, înţelep- 
ciunea Sa şi mersul Său! împodobiţi-vă cu duhul ascultării şi 
faceţi tot ce vă spune Fiul meu, ca să facă El din voi făptură 
nouă în mijlocul celor morţi de pe pământ, morţi faţă de Dom- 
nul! O, aduceţi- vă Lui jertfa de ascultare, că nu poate omul să 
placă Domnului fără ascultare de tot cuvântul Său cel plin de 
dor după om! Vă îndemn cu duh de mamă, sfmţiţi-vă! Şi ca să 
vă sfinţiţi, feriţi-vă de multa mână a omului lumesc. Faceţi-vă 
pe cât puteţi hrana curată şi folosiţi-vă mânuţele voastre pentru 
cele ce pregătiţi ca să mâncaţi. Mâncaţi de la mama voastră, 
pe care Dumnezeu i-a dat-o omului de hrană când l-a aşezat în 
Eden. Pământul este sânul din care voi trebuie să mâncaţi. O, 
nu mai mâncaţi came, nu mai mâncaţi de la animal sau de la 
pasăre! Mâncaţi de la Dumnezeu, mâncaţi aşa cum El i-a spus 
omului să mănânce când l-a aşezat în rai, că e vremea să vină 
Domnul în toată slava Sa, şi nu este pregătit omul, iar păcatele 
de pe el sunt necurăţate, căci postul şi rugăciunea stau departe 
de dragostea omului. O, faceţi-vă pâine cu mânuţele voastre, 
căci pâinea este faţa lui Flristos, şi să n-o luaţi făcută de mâini 
necurăţate de păcat şi de necredinţă şi de nepăsare de Dum- 
nezeu în om! Luaţi calea sfinţeniei şi îngrijiţi-o voi apoi, şi voi 
între voi pentru voi, cei credincioşi ai Fiului meu, şi nu lăsaţi 
lumea să vă slujească vouă. O, căutaţi credincioşia cea pentru 
Fiul meu şi sfmţiţi-vă pentru El, căci oamenii cei fără de Dum- 
nezeu ating rodul păcatului lor în toate câte voi luaţi de la 
prăvăliile lor ca să mâncaţi. O, când mâncaţi aduceţi-vă aminte 
că nu e bine pe pământ şi că e numai păcat pe pământ şi e 
scoarţă groasă pe pământ păcatul. De veţi vrea şi mă veţi as- 
culta vă veţi aşeza viaţa în sfinţenie, şi trupul la fel, şi apoi 
înţelegerea celor de sus va veni peste voi şi vă va învăţa umi- 
linţa Domnului, căci omul nu are umilinţă din pricina firii lui 
de om. O, înveşmântaţi-vă trupul cu podoabe sfinte, cu strai 
plăcut Domnului şi îngerilor Lui şi sfinţilor Lui! Nu purtaţi, 
nu mai purtaţi hăinuţe strâmte şi mici şi în fel de fel de culori, 
căci necuvioşia cea pentru îmbrăcăminte îmbolnăveşte omul, 
şi om pe om se trage spre păcat de la păcatul necuvioşiei, şi 
vai celor prin care vine sminteala, aşa a spus Fiul meu, Iisus 
Hristos! Este scris în Scripturi şi în prooroci despre cei ce sunt 
împotriva Domnului, dispreţuind privirea slavei Lui, şi a căror 
înfăţişare mărturiseşte împotriva lor. E multă, multă mândria 
omului, dar ea va fi pogorâtă, iar semeţia celor mândri va fi 
strivită în ziua când Domnul va fi înălţat şi când oamenii vor 
intra în crăpăturile pământului de frica şi de strălucirea slavei 
Lui. Vine ziua când numai Domnul va străluci, şi va păli toată 
strălucirea podoabelor oamenilor, şi ei vor fi smeriţi sub bătaia 
Domnului. O, e prea mândră, prea mândră femeia pe pământ, 
şi privirea ei nu mai are sfială pe pământ înaintea nimănui, dar 
scris este în Scripturi că Domnul va pleşuvi capul celor ce atât 
de mândre umblă şi va descoperi goliciunea lor, şi în ziua aceea 
va lua Domnul toate podoabele: inele, cercei, brăţări, pânze 


subţiri, cingători şi tăbliţe, lănţişoare şi cununi, talismane şi 
veşminte de sărbătoare, mantii şi şaluri, oglinzi şi pânzeturi, şi 
va fi atunci în loc de miresme putregai, şi în loc de cingători 
frânghie; în loc de cârlionţi făcuţi cu fierul va fi pleşuvie; în 
loc de veşminte scumpe vor fi zdrenţe, şi, în sfârşit, în loc de 
frumuseţe va fi atunci pecete de robie, şi goală va fi pe pământ 
cea împodobită până atunci. Vă învăţ ca o mamă, aşa cum 
Scripturile vă învaţă; deschideţi-le şi învăţaţi din ele, căci 
Duhul Domnului a grăit prin prooroci şi a făcut trezire mare 
peste semeţia omului, numai să se uite omul în cuvântul Duhu- 
lui Cel învăţător peste oameni, ca să ia omul din el viaţa cea 
împotriva morţii. O, luptaţi-vă, luptaţi-vă cu dragoste multă 
împotriva oricărei înfăţişări care va fi pedepsită, şi învăţaţi-le 
pe cele ce sunt pentru sfinţi înaintea Celui ce vă învaţă 
sfinţenia, căci El a spus că fără de sfinţenie nimeni nu-L va 
vedea pe El. Vine vaiul pe pământ, vine durerea ca plată a 
păcatelor şi vor fi dureri fără de alin pentru fiecare păcat. 
Aruncaţi- vă în braţul Domnului! Luaţi de la El puteri ca să-L 
iubiţi pe El, urmând povaţa Lui cea pentru sfinţi! O, fii şi fiice, 
lepădaţi plăcerile, şi să vă fie plăcută sfinţenia, căci ea vă va 
mântui! Amin. 

Vă prind acum sub mantia mea şi pe voi, fiice credin- 
cioase, care aţi venit pentru prima oară la izvorul Fiului meu. 
Aţi venit cu dor din cetatea Clujului ca să beţi din râul vieţii, 
din cuvântul Fiului meu şi ca să păşiţi cu pasul pe pământul 
cel binecuvântat, pe care Domnul l-a sortit al Lui şi al slujito- 
rilor cuvântului Lui cel de azi în mijlocul neamului român. Am 
stat cu ocrotire peste corăbioara cu care aţi plutit până la izvor. 
O, am în cetatea Clujului pe unsul Fiului meu, pe cel întemniţat 
acum între cei ce se simt stăpâni peste noroadele care rătăcesc 
fără păstor, căci aşa arată turma cea de azi. O, îl ţin în lanţurile 
necredinţei lor, a nepăsării lor de Dumnezeu şi de oameni, aşa 
îl ţin pe cel plăcut Fiului meu, şi pe care El l-a ales martor al 
înnoirii bisericii Lui, căci biserica lor nu calcă pe urmele Fiului 
meu. O, aprindeţi făclia inimilor voastre şi puneţi în ele focul 
iubirii de Dumnezeu şi faceţi-vă vase purtătoare de iubire pen- 
tru El, dar intraţi sub duhul învăţăturii sfinte ca să vă îmbrăcaţi 
în sfinţenie apoi şi ca să strigaţi curat la Dumnezeu pentru dez- 
legarea celui legat de cei necredincioşi, căci duhul cel rău al 
invidiei şi al slavei deşarte face mai rău decât cel de acum două 
mii de ani, când căpeteniile şi fariseii au dat să pună sub obroc 
lumina care coborâse din cer, pe Fiul meu şi învăţătura Lui de 
Duh Sfânt peste noroadele fără de păstor. O, faceţi-vă uceniţe 
sfinte cu viaţa, cu mintea şi cu purtarea şi călugăriţi-vă viaţa, 
sfinţindu-0 în însuşi trupul vostru, dar fără de înţelepciunea 
cea de sus nu veţi putea voi. Aţi venit la izvor o turmă de ini- 
mioare. O, creşteţi şi vă înmulţiţi şi rugaţi-vă Fiului meu să ia 
de pe pământ duhul trufiei omului şi să-l arunce departe de om, 
căci omul este trufaş. Cel ce voieşte să scape de păcatul trufiei 
iată ce să facă: să creadă întru totul şi prin toate că nu alţii au 
nevoie de el, şi că el are nevoie de toţi cei din jurul lui ca să-l 
sprijine, iar pe calea cea cu Fiul meu pe ea este şi mai cu putere 
această taină sfântă pentru om, taina lepădării de sine a omului, 
şi prin care omul poate să urmeze pe urmele paşilor Fiului meu, 
Iisus Hristos. Amin. O, pace vouă, celor ce aţi venit acum din 
cetatea Clujului pentru prima oară la izvorul de cuvânt al Fiului 
meu! Căutaţi cu dor să vă dezbrăcaţi de omul cel vechi şi să 
vă îmbrăcaţi în făptura cea nouă prin har. Omorâţi din voi şi 
din calea voastră lucrarea şi cursa lui satana. Cercetaţi- vă alu- 
atul şi căutaţi cu sfinţenia prin învăţătura Fiului meu. Cel ce 
nu poate, să se lase ajutat, ca să fie apoi curat în lucrare şi în 
credinţă şi în iubire. Cereţi credinţă, cereţi darul credinţei la 

Cel ce vă poate naşte de sus, din cuvântul Său şi cereţi râvnă 
sfântă, şi toate le veţi lua de la El dacă veţi iubi sfinţenia şi 
umilinţa de duh, podoabe cereşti pentru cei duhovniceşti pe 
pământ. Binecuvântată să vă fie râvna inimilor voastre pentru 
cele cereşti în voi! O, daţi-vă inima locaş Duhului Sfânt şi 
harurilor Lui, căci omul trebuie să fie zidit de Dumnezeu, şi 
aşa cum El lucrează pentru naşterea de sus a omului. Această 
lucrare de cuvânt este râul pe care vor pluti pe deasupra mâniei 
zilei Domnului toţi cei care cu umilinţă şi cu ascultare stau 
înaintea Lui pentru biruinţa Lui, care vine cu El. Pace vouă, şi 
multă înviere să luaţi de la El şi numai de la El! Aveţi nevoie 
de multă, multă înviere. Luaţi-o din cuvântul Său. De câte ori 
veţi dori cereţi ajutorul Lui şi veniţi la izvor ca să învăţaţi 
venirea la El şi învierea, căci are Domnul fii aşezaţi la lucru 
sfânt pentru învierea multora, precum este scris în Scripturi 
despre cei ce vor cerceta pe Domnul şi va creşte în ei înţelep- 
ciunea, şi ei se vor lămuri, se vor albi şi vor intra cu Domnul, 
şi apoi vor împărţi multora calea Domnului, calea pe care omul 
se întoarce acasă, se întoarce la Domnul. Amin. 

O, Fiule Doamne, mare m-am făcut acum în cuvânt. Am 
dat să trezesc din neîmplinire pe cei ce nu ştiu ce este păcatul 
semeţiei omului, căci turma îţi este pribeagă, pribeagă, Fiule 
scump, şi n-are cine să-i arate păşunea şi pe Păstorul ei. Te rog 
în ziua mea de serbare, Te rog dă har şi credinţă şi umilinţă 
pentru ascultare celor ce au stat la învăţat în ziua aceasta, şi 
mai vârtos celor ce au venit pentru întâia oară la izvor! Fără 
Tine, fără sprijinul Tău nimeni nu poate lua şi purta de la Tine, 
căci omul este neputincios şi departe de Tine cu înţelepciunea 
sa, dar Tu eşti cuvântul Tatălui şi pe toţi voieşti să-i atragi la 
Tatăl ca să-L mângâi pe El în rana Sa cea de la căderea omului, 
şi în rana Ta, la fel ca a Tatălui Nostru, o, Fiule scump. La fel 
ca rana Ta este şi a mea. O, pace Ţie în mijlocul celor ce Te 
înţeleg şi îţi cunosc venirea şi lucrul Tău de azi cu ei pentru 
învierea multora! Mila mea pentru Tine se face milă peste cei 
ce Te caută ca să Te afle, iar eu am dat azi învăţătură de înviere, 
peste care Tu să pui har celor ce au ascultat cuvântul Nostru 
cel de azi, iar harul să rodească în cei ce vin ca să se facă fii şi 
fiice ale învierii, ale venirii Tale, Doamne, Fiule Care vii. 
Amin, amin, amin. 

O fii şi fiice care aţi stat în duh de săr- 
bătoare pentru mama Mea Fecioara aici, 
la izvorul Meu de cuvânt, deschideţi-vă pentru înţelepciunea 
cea de sus a tainelor cereşti pe pământ! Fiţi sărbătoarea Dom- 
nului între oameni ca să vă sărbătorească cerul pe pământ fii 
ai lui Dumnezeu între fiii oamenilor, care caută prin întuneric 
pe Domnul şi nu-L află, căci calea Lui este lumina, şi El este 
calea. Amin. 

O, poporul Meu de la izvor, lasă-te, tată, tot mai tare, tot 
mai mult spre marea cea mare a înţelepciunii lui Dumnezeu de 
peste tine în zilele acestea, căci marea va da cu multul, tot mai 
mult peste margini curând, curând şi tot mereu, şi va fi pleşuvit 
capul cel trufaş al fiilor oamenilor, căci ei vor da cu ochii de 
slava Mea, de măreţia Mea în cei credincioşi venirii Mele de 
azi, vestită prin prooroci să fie ea în zilele acestea, iar Eu te ţin 
pe tine în mâna Mea martor, căci viaţa şi ascultarea ta lângă 
Mine îmi slujesc şi îmi vor sluji ca să vin, şi pic cu pic Eu voi 
birui cu toată lucrarea Mea, cu care de la Tatăl am venit ca 
s-o împlinesc pe pământ cu cei credincioşi, cu cei mici, nu cu 
cei trufaşi şi faloşi, ci cu cei mici şi credincioşi, şi în care Eu 
stau cu împărăţia Mea, o, poporul Meu. Amin, amin, amin. 

Sărbătoarea tăierii capului sfântului Ioan Botezătorul 

Omul care se gândeşte numai la el nu ştie ce înseamnă mila şi iu- 
birea. Pilda omului nemulţumit. Domnul coboară în vuiet de vânt. 
Taina milei trebuie folosită pentru Dumnezeu în om. Minunile sunt 
pentru cei necredincioşi, iar proorociile sunt pentru cei credincioşi. 

S unt înconjurat de-a pururi de îngeri şi de sfinţi, şi 
cerul tot îmi este scaun, dar inima şi pasul şi gân- 
dul îmi sunt numai la tine, numai la tine, poporul Meu de azi. 
Te îndemn, fiule, mereu, mereu de jos, dar şi de sus te îndemn 
să fii şi tu cu Mine atât cât sunt Eu cu tine şi lângă tine şi să ai 
grijă de Mine aşa cum am Eu de tine, poporul Meu, căci numai 
aşa unirea noastră nu se sfârşeşte şi nu se desparte în părţi, o, 
şi cât de mult ar fi să grăiesc Eu cu tine, poporul Meu! O, Mi-e 
calea grea spre tine, că am slăbire mare în porţi şi am durere 
mare în cer şi pe pământ şi nu este alin pentru ea, şi calea Mea 
de cuvânt e grea, că n-am avut ajutor de pe pământ s-o port 
uşor spre om între Tatăl şi om. Sunt Fiul Tatălui Savaot, dar 
sunt mereu îndurerat, şi omul se gândeşte numai la durerea lui 
şi nu ştie ce este iubirea şi nu ştie ce este mila dacă se gândeşte 
numai la el, iar mila din el este pentru el şi pentru om şi n-are 
omul milă de Dumnezeu, chiar dacă el ştie că fără Dumnezeu 
el n-ar fi nimic, căci toate ale fiinţei lui sunt de la Mine prin 
sufletul pe care Eu i-1 dau când el se naşte din om pe pământ 
şi prin miluirea pe care i-o trimit prin toate câte de la Mine 
trăiesc şi sunt pentru om. 

A fost odată pe pământ un om care s-a supărat pe Mine 
că nu-i cresc roadele în grădină pentru că vremea aşa cum o dau 
Eu nu dă bine peste grădina lui şi că ploaia nu vine când trebuie, 
la fel şi căldura soarelui. Atunci Dumnezeu s-a învoit cu el să 
ceară el la stihii să-i dea după voia lui peste grădina lui pentru 
rodirea ei cea bună. Chema omul ploaia atunci când voia el să 
vină, şi tot aşa şi căldura, iar vremea stătea la voinţa lui după 
cum socotea el că era nevoie pentru grădina lui ca să rodească 
ea din plin, dar când să crească rodul ei a băgat el de seamă că 
tot rodul din grădină nu mai merge spre împlinire. S-a umilit, 
bietul de el, s-a căit pentru neascultarea lui şi pentru îndrăzneala 
de a fi nemulţumit pentru cât îi dădeam Eu rod în grădina sa, şi 
apoi Eu i-am spus aşa: „ tu ai avut la dorinţa ta ploaie şi căldură 
atunci când voiai, dar n-ai fost înţelept ca Dumnezeu Eu, 
Domnul, trimit pe pământ la vreme potrivită vântul şi răcoarea 
lui şi lucrarea lui, fără de care nimic nu rodeşte pe pământ, căci 
vântul are în înţelepciunea lui taina rodirii a toate câte cresc şi 
dă fiecărora din taina pe care o poartă el de la Dumnezeu pentru 
creşterea lor viguroasă, căci una pe alta se cresc prin taina vân- 
tului, care-şi desface lucrarea sa şi glasul său peste toate şi le 
dă lor de la Dumnezeu ca să le crească, şi fără vânt şi lucrarea 
lui nu poate nimic rodi pe pământ. 

Eu, Domnul, vin pe pământ cu vântul, şi de vuietul lui 
sunt însoţit când vin şi aşa Mă aud când vin cei ce Mă primesc 
să vin şi să stau de vorbă cu tine, poporul Meu de pe pământ, 
popor al cuvântului Meu. O, nu vrea omul să ştie tainele cele 
cereşti, tainele lui Dumnezeu cu el, şi de aceea e nemulţumit 
omul pe pământ, când el ar putea fi atât de fericit cu Dumnezeu 
dacă ar vrea să fie plin de Dumnezeu mereu, plin de iubire ca 
şi Mine, plin de har lucrător şi grăitor ca şi vântul, care poartă 
pe aripile lui tainice, pe şoapta lui purtătoare toate puterile 
cereşti şi pe Domnul lor. O, nu vrea omul să ştie şi să-L înţe- 
leagă pe Dumnezeu-Cuvântul ca să fie omul înţelept şi deştept 
şi veghetor de la Mine pentru el, şi nu de la el. Eu vin pe pă- 
mânt ca să-l călăuzesc pe om şi să-l ajut să trăiască de la Mine, 
nu de la el, căci a fost pe pământ Ioan Botezătorul, care şi pe 

Mine M-a botezat, şi el a trăit de la Mine şi n-a murit prin traiul 
lui cel lipsit de lucrul pământesc, ci a trăit prin Mine şi prin iu- 
birea lui de Dumnezeu, care se făcea viaţă şi cuvânt de la Dum- 
nezeu în el şi peste el, şi a fost Ioan prooroc. El de la Mine a 
învăţat să-L cunoască pe Dumnezeu, iar Duhul Tatălui îi ade- 
verea lui toate şi Tatăl lucra peste el şi a ştiut el cum să aibă 
milă de oameni. Ioan curăţa oamenii de păcate şi îi dădea pe 
ei lui Dumnezeu, aşezând în ei duhul pocăinţei pentru păcatele 
lor, care îi depărta pe ei de Dumnezeu, iar pe cei ce nu se 
pocăiau el le făcea mustrare sau certare aspră le făcea, căci era 
plin de harul lui Dumnezeu Ioan şi avea milă de oameni şi le 
vestea lor că a venit împărăţia lui Dumnezeu pentru cei ce vor 
s-o aibă în ei împotriva mâniei care vine de la Dumnezeu peste 
pământ pentru fiii neascultării de Dumnezeu. 

O, poporul Meu de azi, o, tată, te învăţ taina milei, ca să 
nu greşeşti lui Dumnezeu prin acest simţământ. Nu de neca- 
zurile sau de suferinţele omului să-ţi fie ţie milă, nu, tată, nu, 
că nu-1 duce la bine aceasta pe om, ci să-ţi fie milă de lipsa lui 
Dumnezeu din om, şi pentru care vine peste el o mulţime de 
rele, căci singur şi le cheamă, fiindcă unde nu este Domnul în 
om şi cu omul după cum cere faţa Domnului, acolo este plată 
de la ispititorul, iar ispititorul îi cere Domnului voie asupra 
omului, căci faptele omului sunt împărţite şi multe sunt pe 
placul diavolului, şi duhul diavolului este folosit de om din 
pricina lipsei de Dumnezeu din el. Te învăţ lucrarea milei, 
fiule. O, mila dăunătoare omului şi aproapelui său nimiceşte 
tot ce ar mai rămâne pentru Dumnezeu în om, căci omul se 
apleacă spre om şi îmi dă Mie peste mână când Eu îi dau omu- 
lui îndreptare sau ispăşire prin suferinţă ca să nu-1 las pe el cu 
totul plată satanei, care-i dă de lucru omului cel fără de lucru 
sfânt. O, când tu îl ajuţi pe cel căruia Eu îi trimit mustrare spre 
trezire, ce faci tu, omule? Eşti mai bun ca Mine, tată? îi faci tu 
mai bine aceluia? Ba din contra, îl faci să se simtă nedreptăţit 
şi nu-1 laşi în mâna Mea cea făcătoare când el greşeşte. Eu dau 
să-l scap pe om de păcatul trufiei şi fac aceasta prin tot ce Eu 
îi trimit, căci trufia când este în om ea are capul ascuns ca să 
nu-i ştie omul faţa, dar Eu ştiu că toată căderea omului vine de 
la trufie şi de la nepocăinţă, iar cel ce nu se poate umili îm- 
potriva trufiei, Eu, Domnul, dau să-l ajut aplecându-1 spre 
suferinţă, spre neputinţă şi spre ispăşire, şi tu ce faci dacă te 
apleci să-l dădăceşti, să-l compătimeşti şi să-l înţelegi în 
rătăcirea lui? Crezi, oare, că ajunge fapta ta la Mine când tu 
îmi dai peste mână, când Eu lucrez pentru scăparea omului şi 
pentru ocrotirea lui de moartea cea veşnică? O, când omul nu 
se umileşte împotriva trufiei lui tu îi dai ajutor să nu se umi- 
lească şi să se creadă meritos pentru aplecarea ta lui. O, ce ne- 
bunie, ce nebunie din amândouă părţile şi ce păcat aceasta unul 
împotriva altuia! O, ce nebunie când omul nu vrea să ştie ce 
înseamnă Dumnezeu şi lucrarea Lui cea bună pentru om şi ce 
înseamnă omul! Iată, nu este înţelepciune pe pământ aşa cum 
era în Ioan Botezătorul. Se încrede omul în sine că este înţelept, 
că face bine omului, că mângâie pe aproapele său, că are drep- 
tate împotriva altui om sau că e neîndreptăţit, ca unul care stă 
bine întru toate înaintea Mea. El însă nu ştie, săracul, că Mie 
îmi place de cel umilit aşa cum am fost Eu, de cel dispreţuit, 
de cel răbdător şi iertător prin iubire aşa cum am fost Eu, şi 
care nu poate pedepsi sau duşmăni pe cel duşman pe el. O, Mie 
îmi place de cel care dă să-l trezească pe om spre pocăinţă, 
spre umilinţă, spre aplecare, şi toate acestea spre salvarea omu- 
lui, aşa cum Ioan Botezătorul lucra pentru om. O, Mie îmi 
place de cel ce lucrează ca Mine cu omul din pricina lipsei lui 
Dumnezeu din om. Cel lipsit de Dumnezeu în el însuşi nu tre- 


buie miluit, ci trebuie trezit spre aplecare şi spre curăţirea de 
el însuşi, căci vai de cel ce are prieteni care ţin cu el când el 
nu stă bine cu Dumnezeu! Vai de cel ce este păsuit pentru ne- 
orânduiala lui, căci unul ca acela moare, şi este mort cel ce 
atrage luişi îndreptăţire din părţi şi omoară viaţa celor ce îi trage 
la un gând cu el! O, Eu n-am făcut aşa şi nu aşa l-am învăţat pe 
om prin ceea ce am făcut pentru om, şi de aceea am spus ade- 
sea: „ citeşte, poporul Meu, Evanghelia Mea cea de acum două 
mii de ani ca să vezi ce a făcut Domnul şi ce faci tu, ca să vezi 
ce înseamnă Domnul şi ce înseamnă fariseu înaintea Lui“. 

O, când omul nu este deştept de la Dumnezeu, e de tras 
de la un aşa om. Nu este om mai pierdut ca şi omul care se 
crede ştiutor şi drept prin ceea ce arată el celor din jurul lui. 
Eu M-am arătat Mântuitor, nu drept, nu iubitor de sine, şi 
M-am dat suferinţei de bună voie şi n-am făcut ca omul care 
fuge de suferinţa cea de la păcatele lui sau ale altuia care nu 
plăteşte, căci suferinţa trebuie să fie scumpă de tot în cel ce o 
poartă, să cântărească mult, aşa cum a cântărit a Mea pentru 
neamul omenesc, aşa cum a cântărit vărsarea sângelui lui Ioan 
Botezătorul pentru păcatele lui Israel şi ale regelui lui Israel. 

O, poporul Meu, iubeşte, tată, pe cât poţi, iubeşte drep- 
tatea şi pocăinţa, fiule. Când despre un adevăr nu ştii decât 
dintr-o singură parte tu eşti nedrept faţă de adevărul acela, şi 
sunt dintre cei ce cad pe mulţi din credinţă, şi lucrează aceasta 
prin ascundere, aşa cum a lucrat Abesalom, fiul lui David îm- 
potriva tatălui său, îndemnându-1 pe Israel să-l cadă pe David 
şi să-şi păteze credinţa şi credincioşia, umblând să răstoarne 
aşezarea cea de la Dumnezeu. 

O, greu mai e de omul împietrit şi greu îmi mai este Mie 
de la el! Orice aş face Eu înaintea lui el nu pricepe ca să fie 
apoi statornic şi încrezător, şi este îndoielnic mereu şi uită, 
săracul, de la mână până la gură, căci nu simte să-L iubească 
pe Dumnezeu. El vrea să vadă negru pe alb ca să creadă, şi alt- 
fel este îndoielnic cel împietrit. După ce ucenicii au înmormân- 
tat pe Ioan Botezătorul, căruia Irod îi tăiase capul, am tras cu 
ei în loc pustiu ca să mănânce şi să se odihnească, dar nu pu- 
teau de mulţimi, care veneau şi plecau, şi am tras apoi corabia 
mai la o parte, dar mulţimile au alergat prin cetăţi şi au venit 
înaintea noastră la ţărm, şi Mi-a fost milă de ele ca de oile fără 
păstor şi M-am aşezat să le dau învăţătură întru toate. Ucenicii 
însă, văzând înserarea, M-au rugat să slobozesc mulţimile ca 
să-şi caute de mâncare. Eu însă le-am spus să le dea ei de mân- 
care, dar ei, neînţelegând, le-am spus apoi să vadă câte pâini 
au, şi peşti la fel, şi să-i aşeze în cete de câte o sută şi, binecu- 
vântând Eu hrana, am luat şi le-am dat ucenicilor să împartă şi 
i-au hrănit pe toţi, şi apoi Mi-am trimis ucenicii de cealaltă 
parte a mării până ce Eu voi da drumul mulţimilor, dar a fost 
furtună pe la a patra strajă a nopţii şi vâsleau din greu ucenicii 
Mei în mijlocul mării şi M-am dus la ei umblând pe mare, 
vrând să trec pe lângă ei ca să-i ocrotesc de pieire. Lor însă li 
s-a părut că sunt nălucă şi s-au tulburat şi au strigat, dar Eu nu- 
maidecât le-am zis: „Nu vă temeţi! şi M-am suit cu ei în 
corabie şi furtuna s-a liniştit. O, inima lor era împietrită şi erau 
uimiţi, căci au uitat că trebuia să priceapă multe de la minunea 
înmulţirii pâinilor, şi nu M-au cunoscut decât după ce am tras 
la ţărm şi am ieşit din corabie. 

O, iată cât de mult dăunează împietrirea inimii, fiilor! 
O, câte minuni, câte izbăviri am făcut Eu acestui popor şi aces- 
tei lucrări! O, câte semne mari, câţi duşmani am culcat ca să 
ocrotesc calea Mea cu tine, poporul Meu, şi am în tine fii îm- 
pietriţi la inimă, tată. Am putut în mijlocul tău ceea ce tu nu 
puteai, şi am încă inimi împietrite în tine, care se îndoiesc de 


Anul 2009 


457 


Mine şi de lucrul Meu cel atât de tainic şi atât de minunat şi de 
lucrător în mijlocul tău! Amintesc celor împietriţi la credinţă 
şi la inimă că Eu am spus acum două mii de ani că împărăţia 
lui Dumnezeu nu vine în chip vădit şi că ea se aşează în om 
când vine, şi aceasta trebuie să împlinească cel ce vine să fie 
cu această lucrare: credinţă să împlinească şi multă iubire de 
Dumnezeu şi mereu statornicie şi credincioşie pentru tot mer- 
sul Meu cu tine pe pământ, poporul Meu. împlinirile pe care 
le aşteaptă cei ce se satură de aşteptat, Eu, Domnul, trebuie să 
le împlinesc cu poporul Meu, nu singur, tată, o, nu singur, ci 
trebuie să fiu ajutat până la sfârşit de poporul Meu. Eu nicio- 
dată n-am împlinit singur ceva pe pământ din făgăduinţele 
Mele pentru om, ci cu omul credincios şi statornic am putut să 
împlinesc, iar de la cei îndoielnici Mi-a tot secat mersul. O, 
măcar să nu Mă judece cei ce n-au stat sub greul venirii Mele. 
Să nu facă şi aceştia cum au dat să facă ucenicii Mei acum 
două mii de ani când dădeau să aştepte o împărăţie a lui Israel 
peste neamuri şi o mărire a lor înaintea neamurilor, iar pe Mine 
un făcător de minuni până la sfârşitul timpului. Eu însă spun 
faţă de orice om că minunile sunt numai pentru oamenii necre- 
dincioşi şi care tot caută ca să poată să creadă, iar proorociile 
sunt pentru cei credincioşi, care ştiu ce înseamnă Dumnezeu 
pe pământ şi ce înseamnă omul, iar aceştia rămân în credinţă 
şi în taina împărăţiei lui Dumnezeu în ei până la sfârşit cu răb- 
dare pentru mântuirea lor cea de la Mine, şi cu unii ca aceştia 
pot Eu să împlinesc pe pământ lucrarea Mea şi toate făgădu- 
inţele cele din Scripturi pentru veacul ce va să fie. Amin. Cei 
ce cad din credinţă cad din pricina nemulţumirii şi cad prin as- 
cundere, iar cei ce rămân credincioşi sunt cei mulţumiţi cu 
Mine şi stau prin lumină şi stau şi Mă ajută pe calea Mea cea 
grea spre om. O, stai cu Mine şi ajută-Mă, poporul Meu, căci 
vin turme la izvor, tată, turme noi, fiule, şi tu trebuie să le dai 
de la Mine şi să le povăţuieşti pe cărarea Mea, căci asta este 
datoria ta înaintea Mea, şi Eu îţi voi răsplăti credinţa şi iubirea 
şi credincioşia ta, dar să nu cauţi ale tale, să nu cauţi aşa, ci să 
cauţi numai pentru Mine cu lucrarea ta, fiule, căci Eu prin 
Evanghelia Mea cu tine am grijă de tine dacă tu ai grijă de 
Mine, şi unii altora slujim cu credincioşie, Eu pentru tine, şi 
tu pentru Mine, şi nu te teme de furtuni, tată, căci Eu sunt Cel 
adevărat cu tine şi stau cu tine în bărcuţă şi te călăuzesc prin 
valuri, căci valurile sunt mari şi tulburi, şi Eu pot împotriva lor 
pentru ocrotirea ta, iar tu să fii mic ca să pot Eu, fiule, să te 
ocrotesc. Amin. 

Ioan Botezătorul îţi dă din harul lui, poporul Meu, şi te 
doreşte ca pe el înaintea Mea, plin de credinţă şi de duhul 
proorociei, căci el a luat de la Mine şi a crezut şi a văzut, şi 
apoi a mărturisit. Aşa să fii şi tu, poporul Meu. Amin. Ca Ioan 
să fii. Amin, amin, amin. 

a mine, Doamne, în credinţă, ca mine în 
duhul pocăinţei, ca mine în curăţie şi în 
iubire pentru Tine, aşa să fie poporul Tău de azi şi slujitorii lui 
cei de la Tine aşezaţi pentru el înaintea Ta! O, ridică la locul 
lor pe cei ce au căzut din credinţă, ridică-i, Doamne, prin 
pocăinţa lor, dar dă-le duhul pocăinţei, căci Tu ai spus că cine 
pleacă din lucrarea Ta, din poporul Tău, Te vinde, şi ai spus că 
cel ce a plecat Te-a şi vândut. Şi cum Te-a vândut? O, Te-a 
dispreţuit, Doamne, şi Te-a dat dispreţului şi Te-a dat spre 
vorbă lumii şi Te-a pus la durere. O, ridică-i spre pocăinţă şi 
spre iubire şi spre lucrare de Duh Sfânt pe cei ce Te-au părăsit 
căutându-şi ale lor apoi! O, se vor prăbuşi toate ale lor, căci 
sunt fără Tine lucrate, fiindcă cei ce au fost ai Tăi şi se trag 
apoi în lături sunt de plâns, Doamne. Eu stăruiesc Ţie pentru 


ei în ziua mea de înălţare la Tine prin moartea mea muceni- 
cească pentru pocăinţa oamenilor, ridică-i spre pocăinţă pe cei 
desprinşi de lucrarea Ta de azi şi adu-i spre rodire Ţie, căci se- 
curea stă la rădăcina pomilor şi vai pomilor care nu rodesc Ţie, 
Doamne! O, nu da din faţa Ta stăruinţa mea pentru ei! Pocăinţa 
naşte iubire în inimi, iubire şi rodire până la sfârşit. O, dă-le 
lor pe acestea, Doamne! Binecuvintează pe poporul Tău cel 
statornic în credinţă şi în iubire, dar adu spre naşterea din nou 
pe cei ce s-au clătinat, căci Tu eşti mare şi eşti iubirea cea fără 
de margini! O, revarsă-Te Tu în cei mici cu credinţa şi dă-le 
lor putere să se nască iarăşi, o, Doamne! Amin, amin, amin. 

E u, Domnul, le dau, numai să pot încăpea 
în strâmtorarea inimii lor, numai să se 
lase ei spre naştere iarăşi, căci fericiţi sunt cei ce cred fără de 
îndoială în venirea Mea de azi şi stau lângă Mine până la 
sfârşit. Acest cuvânt este calea Mea cea de-a doua de la Tatăl 
spre om şi fericiţi sunt cei ce stau şi rămân sub acest cort, sub 
harul Meu cel lucrător de fii pentru zilele ce vin. Amin. 

Eu, Domnul, dau iarăşi prospeţime de binecuvântare 
pentru lucrul zidirii celei noi. întăresc peste voi putere din cer, 
o, fii lucrători la cuvântul Meu cel de sus. Voi, tată, lucraţi la 
mărgăritarele proorocite de gura Mea la începutul Meu cel nou 
cu voi, căci singur Eu nu împlinesc nimic, ci cu voi împlinesc 
tot ce făgăduiesc să împlinesc. Rămâneţi, tată, întru începutul 
Meu cel nou şi lucraţi la zidirea lui, căci sunt proorocite de la 
începutul Meu cu voi toate câte Eu le lucrez cu voi. O, să nu 
am piedici de la voi pentru cele ce va să se arate după ce Eu 
le-am vestit să fie. O, fiţi destoinici în credinţă şi în iubire şi 
în ascultare şi în împlinire, fiilor. Primiţi puteri cereşti şi spor 
ceresc pentru lucrul zidirii de acum. Vă dau putere trupului, 
dar vă dau iubire, fiilor. Fiţi ascultători, tată, ca nişte fii, căci 
cei ce nu ascultă nu sunt fii. Fiţi fii, fiilor! învăţaţi duhul 
proorociei şi învăţaţi lucrarea Duhului spre voi ca nişte fii, că 
are cine să vă înveţe, numai voi să fiţi silitori şi împlinitori 
apoi. Pace vouă! E sărbătoarea naşului Meu Ioan Botezătorul. 
Ne odihnim cu sărbătoare, fiilor, şi apoi iarăşi vom lucra, şi 
pentru slava Mea vom lucra. învăţaţi să deosebiţi lucrul vostru 
de lucrul Meu şi fiţi numai ai Mei în tot lucrul pe care îl lucraţi. 

Aveţi grijă, fiilor, că harul Meu cel lucrător prin voi şi 
lucrarea cuvântului Meu de peste voi ridică pe mulţi de acum 
înainte spre înţelepciunea mântuirii. Fiţi plini de harul Meu şi 
întăriţi-vă întru el pentru cei ce vin spre izvor ca să se adape şi 
ca să se aşeze apoi ei în iubirea Mea ca şi voi, în credinţă îm- 
plinitoare, fiilor. Daţi-le de la Mine, căci Eu pun în gura voastră 
de la Mine pentru ei, tată. învăţaţi-i pe cei ce vin, învăţaţi-i 
lepădarea de sine şi amintiţi-le de Evanghelia Mea pentru cei 
ce vin după Mine prin lepădare de sine şi prin cruce, aşa cum 
Eu i-am povăţuit pe cei ce vin să Mă urmeze. împlinirea întru 
Mine a celor credincioşi acum trebuie să fie cu mult mai multă 
şi mai întreagă faţă de cei ce au crezut acum două mii de ani 
după ce Eu M-am arătat lor Dumnezeu adevărat din Dumnezeu 
adevărat, Dumnezeu dovedit, fiilor. Acum însă au ajuns sfârşi- 
tul veacurilor, şi trebuie să nu caute la Mine pentru sine omul, 
ci pentru Mine şi pentru multa Mea venire cu mântuirea şi cu 
judecata, pentru cei ce se pocăiesc şi pentru cei ce nu se pocă- 
iesc la glasul Meu, care strigă omul să se întoarcă acasă şi să 
ia din duhul raiului, şi aşa să trăiască el pe pământ apoi şi să 
stea înaintea venirii Mele, căci iată cum vin! Vin cuvânt pe 
pământ şi curăţ cu el omul şi îl spăl pe dinăuntru şi pe dinafară 
aşa cum spală gospodina vasul de care se foloseşte în gospo- 
dăria sa şi îi dă strălucire şi apoi îl pune pe masă şi aşează în 
el bunătăţi la sărbători. Amin . 

O, veniţi, voi, cei ce doriţi de legea Mea cea sfântă, 
veniţi cu multul şi învăţaţi să fiţi fii aşa cum sunt Eu. Eu nu 
fac şi nu grăiesc de la Mine nimic decât ceea ce pune Tatăl în 
Mine, şi aşa şi împlinesc. învăţaţi să fiţi ca Mine înaintea Ta- 
tălui, căci Eu sunt pilda omului cel nou, după chipul şi asemă- 
narea Tatălui, şi Tatăl este în Mine, iar Eu întru El sunt. Aşa să 
fiţi şi voi, cei ce voiţi să fiţi fii! Amin. Veniţi şi învăţaţi să vă 
faceţi fii ai lui Dumnezeu şi omorâţi lumea şi duhul ei din voi, 
căci lumea a ajuns la sfârşit, iar Eu, Domnul, la început, şi vor 
fi fericiţii Mei cei ce vor lua şi vor învăţa viaţa. Eu sunt Calea, 
Adevărul şi Viaţa. Veniţi la izvorul Meu de cuvânt şi vă voi da 
şi Mă voi împărţi vouă şi vă voi face împărţitori, şi fii ai lui 
Dumnezeu voi face din voi, şi sfinţii Mei, căci cele sfinte ale 
Mele se dau sfinţilor Mei, şi Eu le dau lor din via Mea, din râul 
Meu, din rodul Meu cel pentru fii, rod pentru care azi trudesc 
ca să-l desăvârşesc. 

O, pace vouă, celor ce veniţi spre iubirea Mea ca să 
învăţaţi de la Mine iubirea, iubirea cea pentru Mine, iubirea 
care vă atrage la Tatăl ca să-I fiţi fii! Amin, amin, amin. 

29 august/ 11 septembrie 2009 

Praznicul naşterii Maicii Domnului 

Credinţa este lumină în calea venirii Domnului. Fără veghe iu- 
birea de Dumnezeu se stinge în om. Maica Domnului îndeamnă 
ţara română să privegheze. Aprinderea dragostei dintâi. Fără 
lepădare de sine nimeni nu poate fi ucenic Domnului. Omul piere 
prin bucurii. Limba românilor, cea dintâi limbă vorbită pe pământ. 

S unt Fiul Tatălui Savaot, căci sunt născut din Tatăl 
mai înainte de vecii, şi sunt Fiul mamei Fecioară, 
născut din ea acum două mii de ani după ce M-am însămânţat 
Eu în ea în clipa când îngerul M-a vestit ei că Mă voi naşte din 
ea prin lucrarea Duhului Sfânt în ea. Sunt Domnul Iisus Hristos 
şi vin după două mii de ani cuvânt pe pământ şi am nume mi- 
nunat, precum scrie în Scripturi să am, şi numele Meu se 
cheamă Cuvântul lui Dumnezeu. Amin. 

Am de la Tatăl dată pentru întoarcerea Mea ţara română, 
Ierusalimul cel nou, căci este scris în Scripturi că Domnul va 
alege din nou Ierusalimul. Mi-am făcut popor mireasă din mij- 
locul ei şi l-am făcut pe el slugă veghetoare pentru venirea 
Mea, şi el priveghează înaintea Mea cu credinţă, căci nu lu- 
mina zilei este lumina cea pentru om, ci credinţa este lumina 
care luminează şi veghează aşteptând ziua venirii Mele în miez 
de noapte. Amin. 

O, deschideţi-Mi la cumpăna dintre noapte şi zi, voi, cei 
din porţi, căci Mirele vine la miezul nopţii, şi fericită este sluga 
pe care El o va găsi priveghind înaintea Sa. Deschideţi-Mi ca 
să intru cuvânt în carte şi ca să întâmpin cu el pe cei ce vin cu 
dor la izvorul Meu de cuvânt, căci Eu sunt Cel ce umplu su- 
fletul omului de dor după ce Mă las lui descoperit cu venirea 
Mea ca să-l hrănesc pe om cu duhul venirii Mele la el pentru 
învierea lui dintre cei morţi, dintre cei necredincioşi venirii 
Mele de azi pentru ca să judec viii şi morţii şi să-i dau apoi 
Tatălui mântuiţi prin multa Mea lucrare şi iubire pentru om. O, 
creşte în oameni iubirea şi veghea pentru Mine şi pentru 
venirea Mea cuvânt pe pământ, căci ei iau de la voi cuvântul 
Meu şi vin apoi ca să ia de la Mine, din masa Mea cu poporul 
Meu cel de azi, popor luat din români pentru slava Mea de azi 
şi de mâine, iar slava Mea este cuvântul. 

Mă doare de tot omul care nu trage spre izvorul cuvân- 
tului Meu de azi ca să-l trag Eu pe om la Tatăl, după cum îmi 
este lucrarea pentru care Tatăl M-a trimis. O, nu voiesc să-l las 


pe om până în sfârşit slujitor acestui veac trecător şi lui însuşi 
slujitor omul, ci voiesc să-l trag pe om spre taina veacului ce 
va să se arate curând, curând pe pământ pentru cei credincioşi. 
Cei credincioşi sunt cei luminaţi de darul credinţei sfinte, căci 
credinţa în Mine este lumina cea de pe pământ a omului. O, 
Mă doare de rătăcirea omului prin negura necredinţei! Omul 
cel fără de credinţă şi fără de nădejde prin credinţă este ca orbul 
care se învaţă cu orbirea şi nu doreşte să vadă, căci s-a învăţat 
aşa. Pe Mine însă Mă doare adânc, Mă doare în Tatăl, şi pe 
Tatăl îl doare în Mine de lipsa de lumină, de lipsa de credinţă 
din om, şi Mă trimite Tatăl pe pământ cuvânt la om ca să Mă 
fac Eu însumi lumină a omului şi cale cu lumină, căci acum 
două mii de ani am venit pe pământ şi am spus că Eu sunt lu- 
mina lumii, şi cel ce vine după Mine nu va umbla întru în- 
tuneric, ci va avea credinţă în Mine, şi credinţa lui îl va lumina 
pe el, şi va fi ea pentru el viaţă veşnică. Amin. 

O, aşează-te, poporul Meu de la izvor, aşează-te, fiule, 
şi dă-le apă celor ce vin la izvor, dă-le apa vieţii, tată! E sărbă- 
toare pentru mama Mea Fecioara, pentru naşterea ei pe pământ 
acum două mii de ani, şi îngerii Ne poartă pentru sărbătoarea 
ei cu omul şi cu tine pe pământ. O, creşte lumina, creşte credin- 
ţa în cei ce iau de la tine cuvântul venirii Mele pe pământ 
acum, la sfârşit de timp, şi Duhul îi mână la izvorul Meu cel 
dătător de viaţă cerească în om. Le dau învăţătură proaspătă şi 
îi ajut să poată cu sfinţenia Mea în ei, că mare putere şi mare 
iubire îi trebuie omului pentru lepădarea de sine ca să poată el 
apoi să fie fiul Meu, şi ucenicul Meu să fie cel ce voieşte să 
Mă mărturisească la cei necredincioşi ca să vadă ei lucrarea şi 
lumina venirii Mele pe pământ după om. 

O, nu e greu să creadă omul, ci e greu să iubească. E 
greu de omul iubitor de sine să-L iubească pe Dumnezeu înă- 
untrul său şi în afara sa văzut. Eu la mulţi Mă dau cuvânt prin 
cei ce Mă împart în părţi cu izvorul Meu, dar când să-i fac îm- 
plinitori dau în ei de iubire de sine, din a cărei pricină nu poate 
omul să se dea Mie cu iubire şi cu împlinire. Eu însă sunt cu 
putere şi îi dau omului să poată şi îl umplu de dor de viaţă din 
cer, căci aşa înseamnă să se nască omul de sus la propovă- 
duirea Mea. 

Sunt cu cerul de sfinţi deasupra ta, poporul Meu de la 
izvor, şi îngerii Ne poartă cu sărbătoarea mamei Mele. Ea este 
plină de har de la Mine şi se dă cu el în ziua aceasta spre hrana 
celor ce au dorul nou şi vin cu dor la izvorul cel de sus izvorât. 
O, să ia oamenii din el şi să se umple de dor! Dorul de cer este 
focul pe care Eu, Domnul, îl arunc pe pământ şi îl doresc aprins 
în om, şi apoi din om în om să se aprindă doresc. 

Hai, mama Mea, să-i hrănim cu dor pe cei abia atraşi de 
farmecul cuvântului Meu peste oameni în zilele acestea de 
venire a Mea iarăşi de la Tatăl la om! Hai, mamă, să le dăm 
vlagă şi să-i învăţăm pe ei veghea şi iubirea de Dumnezeu, căci 
pentru iubire trebuie mereu veghe, mamă, că altfel ea se stinge 
ca focul care nu mai are lemne pentru ca să ardă el, mamă. O, 
binecuvântată eşti de Mine, Fiul tău, în cuvântul tău de azi pen- 
tru ţara Mea de venire şi pentru cei ce aud glasul Meu de la 
izvor şi vin spre el din depărtări ca să înveţe să se facă şi ei fii 
ai lui Dumnezeu şi moştenitori ai credinţei sfinte, care este pu- 
terea cea pentru Dumnezeu în om, o, mamă. Amin, amin, amin. 

O eu sunt în Tine, precum Tu eşti în mine, 
jFiule scump, copil dat mie de Tatăl, căci 
de la Tatăl Te-am născut eu între oameni acum două mii de ani 
şi Te-am dat să fii purtat apoi de toţi cei care se nasc din cer de 
sus prin Tine şi pentru Tine ca să Te poarte ei şi să fie ei 
împărăţia Ta pe pământ. O, cine-şi mai dă împărăţia ca să fii 

Tu împărat peste ea? Numai cei ce cred în venirea Ta fac minu- 
nea aceasta, Fiule din cer, Fiule al meu, şi fericiţi sunt cei ce 
Te iau în ei de Stăpân al lor, căci Tu aşa ai spus femeii care m-a 
fericit pe mine în casa Martei când Ţi-a spus că fericit este pân- 
tecele şi sânul care Te-a purtat şi Te-a alăptat, iar Tu ai răspuns 
ei şi i-ai zis: «Fericiţi sunt cei ce ascultă cuvântul lui Dum- 
nezeu şi îl păzesc pe el!», şi ai fericit atunci pe Maria, sora 
Martei, care alesese partea cea bună, calea ce nu se va lua de 
la ea, împărăţia Ta în inima omului, Fiule Stăpân. 

O, ţară cu Mire, o, ţară română, cântă în biserici creştinii 
tăi, cântă cântarea venirii Fiului meu, dar ei nu veghează în 
calea venirii Lui. O, cui îi cântă ei: iată Mirele vine la miezul 
nopţii? Cui îi cântă ei, oare? O, ţară cu Mire, iată-L pe El! El 
este Fiul meu şi a venit să te peţească Lui, şi tu trebuia să fii 
sluga pe care El s-o găsească priveghind înaintea Sa cu cre- 
dinţă sfântă ca şi străbunii tăi, şi nu slugă nevrednică, pe care 
Stăpânul s-o găsească lenevindu-se. O, ai grijă, ai grijă şi 
veghe, ţară aleasă mireasă de Fiul meu, ai grijă cu somnul, căci 
somnul este moarte a împărăţiei Domnului în om şi pierde 
omul pe Domnul din pricina îngreuierii cu somnul. O, scoală-te, 
că e noapte grea, scoală-te şi strigă lăudând pe Sfântul sfinţilor, 
pe Fiul meu, şi poartă-ţi gândul la ziua cea înfricoşată şi nu 
lăsa pe mîine, ci aprinde-ţi candela până ziua aceea nu vine şi 
când tu vei auzi glasul care va zice: „Iată Mirele /“! O, întâm- 
pină-L acum şi intră de pe acum în taina cămării slavei Sale 
dumnezeieşti, căci eu, cea slăvită de toţi îngerii şi de toate pu- 
terile cereşti pentru Fiul meu, ajut acum spre apărare ţara ro- 
mână, ţara întoarcerii Fiului meu la sfârşit de timp şi mă lupt 
pentru ea împotriva sfaturilor celor potrivnici ei. O, nu te uita 
că este lumina de ziuă, căci nu aceasta este lumină pentru ca 
să stai tu înaintea Mirelui, ci credinţa este lumina şi candela 
cu care trebuie să stai tu aprinsă înaintea Lui pentru venirea 
Lui, o, fiică aşteptată de străbunii tăi cei sfinţi, pe a căror 
credinţă şi mărturie stai tu zidită azi. 

O, se duc adesea fiii şi fiicele neamului român, se duc 
în alte ţări după Domnul şi după mine, dar ei fac lacrimă ceru- 
lui când fac aceasta, căci Domnul Se vesteşte cu multă putere 
peste pământ din mijlocul neamului român şi, venind, îl găseş- 
te pe el fără de veghe pentru venirea Lui acum după om. O, 
scoală-te din somn, ţară mireasă şi auzi glasul Lui care te 
cheamă şi te aşteaptă să deschizi Lui! O, deschide-I Mirelui! 
El vine şi-ţi face trezirea. Tu eşti în vreme de mare cumpănă şi 
tu nu ştii aceasta atât cât trebuie să ştii. Deschide-I Lui ca 
să-ţi arate calea şi cum să veghezi pe ea şi pentru ea şi cum să 
mergi pe ea apoi, o, ţară mireasă a Fiului meu. Amin. 

Şi acum voi, care veniţi cu proaspăt dor la izvor, ini- 
mioare cu dor aprins în voi, luaţi de la mine îndemn pentru 
păstrarea în voi a dragostei cea dintâi pentru Fiul meu ca să 
n-o pierdeţi pe ea, căci cea dintâi dragoste este aprinsă, este 
puternică prin ea însăşi, iar cel ce o pierde trebuie să se întoarcă 
apoi iarăşi la ea, căci fără ea iarăşi nu poate nimeni intra în 
cămara nunţii Fiului meu cu mireasa Sa. Păstraţi sfântă în voi 
această zi de nuntă, ziua dragostei cea dintâi, mireasa cu Mirele 
în taina iubirii cereşti, căci mireasă este numai aceea care 
rămâne mereu mireasă apoi. O, mereu nouă dragostea cea din- 
tâi s-o păstraţi, şi s-o faceţi să fie, şi eu vă voi învăţa pe voi, 
dar iubiţi izvorul care curge pentru viaţa oamenilor şi vegheaţi 
să-l păstraţi proaspăt în voi, căci izvorul este Fiul meu, Mirele 
celor ce îl iubesc pe El, şi este Domnul Iisus FIristos, Care vine 
cuvânt pe pământ. Amin. 

Şi acum vă învăţ virtutea lepădării de sine, fără de care 
nimeni nu poate fi Domnului ucenic. Ea este iubire mare în om 


pentru viaţa Fiului meu în el. Vine vremea să-i pară rău omului 
că s-a iubit pe sine, că s-a slujit pe sine, că a trăit pentru sine 
şi pentru ai săi şi nu pentru Domnul pe pământ. Când omul îşi 
va vedea în cer neadunătura lui şi golul lui din cer, o, va plânge 
amar omul. Acest păcat strâns la cer vine de la nelepădarea de 
sine a omului şi de aceea omul nu trebuie să se iubească pe 
sine pe pământ. Numai iubirea de Dumnezeu trebuie să îm- 
părăţească în om, o, numai ea, şi de la ea vin toate pentru Dom- 
nul şi pentru om pe pământ. O, nu iubiţi lumea, şi nici faptele 
ei! Luaţi puteri cereşti în voi pentru lupta aceasta, dar staţi în 
duhul dragostei dintâi dacă vreţi să puteţi până la sfârşit, căci 
cu altfel de dragoste în el, adoarme omul. O, Fiul meu stă 
numai în trezia celui ce-L iubeşte pe El, aşa să învăţaţi şi aşa 
să rămâneţi întru Fiul meu, şi vă voi învăţa încă în ziua aceasta 
taina iubirii de Dumnezeu şi vă voi povăţui pe voi cu dulce 
pentru sămânţa cea nouă, semănată în voi de cei semănători 
din partea Fiului meu peste pământ. Iată, Mirele vine la miezul 
nopţii, şi fericită este sluga pe care El o va găsi priveghind, aşa 
strig eu peste pământ, şi Fiul meu aude cântarea mea peste 
mireasa Sa. Amin. Şi acum rămâneţi întru duhul învăţăturii de 
pe masa mea de serbare şi creşteţi prin ea pentru Fiul meu şi 
pentru slava Sa pe pământ. Aţi venit la izvor. Luaţi din el ca să 
vă păstraţi vie dragostea cea dintâi. Amin. Har vouă, pace vouă 
de la Fiul meu, Domnul Nostru Iisus Hristos, Mântuitorul celor 
credincioşi! Amin. 

îi las acum spre povaţa Ta, Fiule scump al meu, şi apoi 
le vom da iarăşi, îi vom hrăni iarăşi pe ei pentru ziua mea de 
serbare cu ei. Amin, amin, amin. 

O mamă slăvită în cer şi pe pământ de în- 
^geri şi de oameni, o, cum să fac să-ţi las 
auzit glasul tău, care de o vreme încoace tot cântă cântarea 
venirii Mele? O, de ar cânta ca tine şi cei ce cântă pe pământ 
cântarea aceasta, mamă! îi chem pe toţi la dragoste sfântă şi 
mai ales îi chem să se întoarcă la dragostea cea dintâi pe cei 
ce au pierdut-o pe ea pe cale, căci cine o pierde pe ea pierde 
lumina, pierde credinţa, căci credinţa este lumina şi nu altceva 
este lumina, mamă, şi dacă sarea aceasta nu mai este bună, nu 
mai are gust viaţa Mea în om, o, mamă. O, Eu te mângâi pentru 
ziua ta de serbare aşa cum tu Mă mângâi mereu în durerea Mea 
cea de la necredinţa omului, care se face nedragoste în el, 
mamă. Hai să suflăm în foc ca să se aprindă el vâlvătaie, 
mamă, şi să se simtă căldura lui şi să vină mulţi spre ea, mamă, 
că Mi-e tare dor de om şi de Mine în om, o, mama Mea! 

Aprindeţi-vă şi voi tot mai mult de dorul Meu după om, 
o, fii de la gura izvorului Meu de cuvânt, şi daţi-1 în lături peste 
tot, fiilor, că Mi-e tare dor de izvorul Meu în oameni ca să 
curgă el din unii în alţii şi să se deşarte în marea cea mare 
izvorul Meu de cuvânt, căci Eu îl fac tot mai dulce, tot mai 
duios să curgă, tot mai chemător să strige prin glasul lui cel 
din Mine izvorât, izvor de Duh Sfânt peste pământ, fiilor. 

Să tacă omul înţelept prin înţelepciunea lui cu care îl 
face pe om să nu mai ia de la Dumnezeu! Să tacă omul, şi să 
ia oamenii de la Mine, căci Eu sunt Cel ce sunt şi Cel ce vin! 
Iată, mama Mea Fecioara cântă din cer până pe pământ, cântă 
de o vreme mereu cântarea venirii Mele. O, învăţaţi să cântaţi 
cu ea şi ca ea, învăţaţi cu adevărat să cântaţi şi să pricepeţi 
cântarea aceasta. Ea vă deşteaptă să staţi întru întâmpinarea 
Mea, căci Eu vin, şi în calea venirii Mele tot cântă mama Mea, 
cântă pentru Mine şi vesteşte pe cei ce o aud cântând. Dau tu- 
turor de veste cântarea ei, căci mama Mea Fecioara cântă cu 
dor, cântă cântând şi plângând: „Iată, Mirele vine la miezul 
nopţii, şi fericită este sluga pe care o va găsi priveghind, şi 

nevrednică este cea pe care o va afla lenevind. Privegheaţi, 
voi, oameni, să nu fiţi îngreuiaţi cu somnul, ca să nu vă daţi 
morţii prin el, căci somnul vă încuie afară de împărăţia Fiului 
meu, ci sculaţi-vă şi cântaţi laude Domnului şi ieşiţi întru în- 
tâmpinarea Lui, că iată, Mirele vine!“. Amin. 

O, pace vouă, celor ce aţi stat la masa de praznic a 
mamei Mele Fecioara! Pace vouă de la Mirele Care vine! Eu 
sunt Cel ce sunt, Eu sunt Cel ce vin, Eu sunt Mirele şi vin, şi 
fericiţi sunt cei pe care venirea Mea îi va afla priveghind pentru 
ea! Flar, har peste voi pentru venirea Mea! Nu te teme, turmă 
mică! Mântuitorul tău vine la tine, vine ca Mirele la mireasa 
Sa. Vine Domnul, vine la cea care se păstrează în duh de 
mireasă a Sa. Amin, amin, amin. 

* 

A m stat la masă duhovnicească cu tine, poporul 
Meu, şi cu un popor proaspăt venit la izvor şi 
i-am dat de pe masă şi Eu, şi mama Mea Fecioara, şi tu, dar tu 
trebuie să te deprinzi tot mai aprins să lucrezi facerea Mea în 
om peste cei ce vin la izvor, aşa cum şi tu ai primit când ai 
venit să fii cu venirea Mea de azi, oştean al ei. Eu dau să milu- 
iesc pe mulţi cu darul credinţei sfinte ca să scape ei de cursa 
cea vicleană a robiei sub semnul stăpânitorului acestui veac 
trecător şi să-i fac păsărele ale cerului, că vine vremea să se 
ridice la cer păsărelele, fiule, ca să dau Eu drumul pe pământ 
albirii şi curăţirii şi facerii celei noi peste el, după cum Scrip- 
turile proorocesc, căci omul fără Dumnezeu dă să lungească 
veacul său şi să- Mi întârzie lucrarea Mea cea de facere a ceru- 
lui celui nou şi a pământului celui nou şi a Ierusalimului celui 
nou. Eu însă am de la Tatăl lucrare peste pământ şi pun peste 
mulţi duhul cunoaşterii de Dumnezeu, duhul cuvântului Meu 
de peste tine şi dau să lucrez dar de credinţă sfântă în mulţi, 
căci lumina de pe pământ se stinge şi se tot stinge, şi numai 
credinţa omului care vine să creadă venirea Mea, numai aceea 
va rămâne lumină pe pământ, şi ea va lumina până peste mar- 
gini şi va vedea omul calea spre tine, calea Mea cu tine şi se 
va agăţa de scăparea lui şi va lua omul în el credinţa cea sal- 
vatoare, credinţa care a fost în Noe şi în cei din casa lui când 
Eu, Domnul, am spălat pământul de păcatul pus peste el de la 
nepăsarea de Dumnezeu a oamenilor din vremea lui Noe. Ce 
l-a scăpat pe Noe de mânia Mea cu care am spălat pământul 
aşa cum altfel n-am mai putut să-l spăl? O, credinţa în salvarea 
cea de la Mine, aceea şi numai aceea l-a salvat pe Noe. Putea 
şi el ca toţi ceilalţi de pe pământ să se îndoiască, dar n-a făcut 
aceasta Noe, şi este scris în Scripturi de el ca semn al credinţei 
care-1 scapă pe om de pedeapsă, că mare este omul care crede 
în Mine când Eu vin spre el şi când el vine spre Mine cu inima 
lui, cerând el mântuirea lui cea de la Mine, iertarea lui de păcat, 
înfierea lui Mie prin puterea credinţei lui în salvarea lui cea de 
la Mine, Cel atât de duios după om şi pentru om. 

O, ce mult ar trebui să poată omul numai pentru Mine 
când el dă să poată pe pământ! O, ce mare ar fi biruinţa lui dacă 
ar şti el să stea lângă Mine cu credinţă sfântă ca să-i pot Eu face 
bine la credinţa lui în Mine şi în puterea Mea pentru viaţa omu- 
lui! Când am înviat dintre morţi, biruitor atât de mare cum am 
fost atunci, am spus ucenicilor nedumeriţi şi ruşinaţi de slaba 
lor credinţă în Mine, şi, stând faţă în faţă cu ei biruitor peste 
moarte, le-am spus: «Datu-Mi-s-a toată puterea în cer şi pe 
pământ. Mergeţi şi învăţaţi aceasta peste neamuri, iar cel ce 
va crede în biruinţa Mea va fi şi el biruitor ca Mine şi se va 
mântui de acest neam trecător şi va lua peste el numele Meu şi 


va fi fiul Meu». O, aceasta este lucrarea credinţei în cei ce iau 
în ei de la Mine darul credinţei sfinte, alifia cea pentru ochii 
care nu văd, ca să vadă ei apoi. Puterea Mea pentru viaţa omului 
este credinţa lui în această putere a Mea că nu este pe pământ 
vindecător ca şi Mine pentru om, iar Eu prin izvorul Meu de 
peste voi fac tuturor trezirea, şi va fi căutat mult de toţi oamenii 
cuvântul Meu de facere nouă peste om şi va iubi omul facerea 
lui aşa cum iubeşte azi păcatul, căci fiecare vreme îi dă omului 
să facă ce are ea în ea, iar vremea Mea de slavă văzută pe 
pământ îi va da omului din ea, şi el se va deprinde să intre sub 
harul Meu, şi toate prin harul Meu vor fi peste om. Amin. 

O, poporul Meu, îi trebuie omului pocăinţă mare, tată, 
şi lacrimă de dor spre Mine, căci omul este tare păcătos, tare 
neputincios şi slab cu voinţa. Vremea cea păcătoasă a ajuns la 
vârful ei şi îi tot dă din vârf omului, îi dă cu vârf şi îndesat, 
după cum spune vorba înţeleaptă, iar omului îi trebuie trezire, 
şi asta fac Eu prin glasul Meu de peste tine, şi cu care trec ho- 
tarul spre om ca să audă el că Eu Mă dau ţie cuvânt de facere 
şi să vină spre pocăinţă omul. în toate vremile de sub cer am 
strigat prin servii Mei din timp în timp pocăinţă peste oameni 
pe pământ, şi aşa strig şi azi, dar azi lucrez cu mult mai părin- 
teşte, azi trec peste margini cu răbdarea Mea şi cu statul Meu 
în sfat cu omul ca să-l ajut prin multul Meu cuvânt al venirii 
Mele iarăşi de la Tatăl la om, şi stau învelit în cuvânt înaintea 
omului şi aşa Mă dau lui, şi fericit este cel ce primeşte de la 
Mine darul sfânt ca să creadă cu el că Eu sunt acest cuvânt, că 
Eu vin pe calea lui şi că nu e altul care vine pe calea aceasta 
de cuvânt. Eu sunt Cel ce vin şi sunt Cel ce sunt şi grăiesc des- 
luşit cu omul şi tot mai desluşit pentru mintea lui cea vândută, 
care-i atinge inima ca să-l ţină rob vremii care trece, vreme 
roşie de sângele vărsat de oameni pentru toate poftele trecă- 
toare pe pământ. Grăiesc cu omul după vreme ca să-l ajut să 
iasă din ea şi să intre el în taina şi în vremea veacului ce va să 
fie, veacul Domnului cu omul, să intre încă din trup omul, căci 
Eu cu omul zidesc veacul cel nou şi îl iau lucrător lângă Mine 
aşa cum l-am luat pe Noe după ce i-am dat iubire şi credinţă 
pentru Mine ca să lucreze el prin acelea cu Dumnezeu. 

O, ce fericit aş fi Eu şi tot cerul lui Dumnezeu dacă omul 
s-ar deprinde să grăiască şi el ca Mine, să grăiască cu Mine şi 
cu omul după cum e graiul Meu în Mine şi peste om! Acesta 
îmi este dorul, să ia omul înţelepciunea Mea şi gândul Meu în 
el, şi ar fi omul în lucrare mare peste pământ, şi prin cuvânt 
s-ar face toate, aşa cum Eu şi cu Tatăl stăteam în sfat la început, 
şi după sfatul Nostru toate se întocmeau, căci aşa de mare pu- 
tere are cuvântul când el se face unul în toţi, în cei ce se dau 
lui Dumnezeu ca să lucreze Lui. 

O, poporul Meu, adu-Mi, tată, aminte de făgăduinţele 
Mele pentru cer nou şi pentru pământ nou şi ţine-ţi gândul în 
ele, tată, ca să se facă ele, căci ele trebuie să se arate cu multul 
din loc în loc peste pământ, după cum scrie în Scripturi! 

O, ce frumos e locul verde şi plin de flori faţă de locul 
uscat şi sec de viaţă din pricina sărăciei de pe el! O, omule, nu 
poţi, tată, să culegi roade de pe nici un loc dacă locul nu este 
lucrat! O, nu se poate de-a gata roade, tată, ci trebuie să lucrezi 
ca să te bucuri, şi trebuie să lucrezi Mie ca să te fac Eu bogat 
apoi în cele ce rămân, fiule. Mi-e milă când te văd cât trudeşti 
ca să ai, şi Mi-e milă că trudeşti la cele ce nu rămân. O, 
trezeşte-te la glasul Meu care te cheamă să lucrezi lui Dum- 
nezeu pe pământ şi să faci din uscat verde, aşa cum Eu lucrez 
şi fac! O, aşa cum te bucuri de un pom pe care-1 sădeşti şi îl 
îngrijeşti ca să crească frumos şi să rodească apoi, tot aşa să te 
bucuri să lucrezi şi pentru viaţa Mea în om, tată, şi să începi 

cu viaţa ta, şi apoi s-o împărţi pe ea spre folosul multora aşa 
cum o împart Eu pe-a Mea, ca să te bucuri apoi, tată, de lu- 
crarea ta, de lucrarea care rămâne înaintea Mea şi a ta, fiule. 

Am duhul aprins ca să învăţ omul în ziua aceasta, căci 
M-a aprins de iubire iubirea celor ce au venit azi la izvorul 
Meu de cuvânt, iubire aprinsă în ei, şi cu care ei ştiu să-şi 
hrănească credinţa cea plină de dor. Mi-a fost drag duhul lor 
cel plin de fior de dor şi cuvântul lor ca focul aprins înaintea 
Mea şi a ta, iar tu ai simţit alin durerilor de peste tine, poporul 
Meu de la izvor. I-ai învăţat pe ei bucuria durerii, tată, căci bu- 
curia ta e durerea, fiule durut. Fie ca durerea ta să nască fii 
mulţi, ca rod al lucrării Mele cu tine, ca să-ţi aduc Eu bucurie 
pentru rodul tău înaintea Mea. O, în dureri vom naşte fii mulţi, 
fiule poporul Meu, căci durerile au fost cele mai ziditoare în 
toate vremile în cei ce au lucrat în via Mea plângând pe cale şi 
suferind dinspre miazănoapte, dinspre muntele necredinţei de 
pe pământ, munte sub care zac atâtea suflete, atâţia oameni 
fără de lumină, fără de credinţă pe pământ. 

Plâng cu cerul tot, plâng cu mama Mea Fecioara, plân- 
gem de omul care zace în necredinţă de Dumnezeu. Plângem, 
mamă, căci Noi suntem tare, tare miloşi şi nu ştie omul să tragă 
spre mila Noastră, mamă. Oamenii suferă sub necunoştinţă, iar 
Noi, de mila lor, mamă. Durerea însă este lucrarea cea făcă- 
toare, cea mai făcătoare lucrare este ea, o, mama Mea! Amin, 
amin, amin. 

O datu-Ţi-a Tatăl Savaot toată puterea în 
^cer şi pe pământ, Fiule înviat din răstig- 
nirea cea dureroasă a Ta, căci Tu ai purtat pe crucea Ta toate 
durerile oamenilor de până la Tine şi de după Tine, toate pe 
trupul Tău cel răstignit, o, Fiule al durerii! îndurerat Te-ai 
născut, îndurerat ai trăit, îndurerat Te-ai lăsat răstignit, şi prin 
dureri ai înviat apoi şi Te-ai aşezat iarăşi întru Tatăl, din Care 
purcezi mai înainte de vecii, şi din cea fără de murmur durere 
a Ta ai născut mereu sfinţi pe pământ înaintea Ta, şi aceia Ţi-au 
fost Ţie fraţi de suferinţă şi părinţi născători de fii ai credinţei 
sfinte înaintea Ta, naştere de sus peste mulţi apoi pe pământ, 
căci în numele Tău sfinţii şi mucenicii mărturiseau şi lucrau 
facere nouă în oameni, în stăpâni şi în robi, o, Doamne născător 
din cer al omului, căci Tu ai spus că omul dacă nu se naşte de 
sus nu poate să aibă în el împărăţie pentru Tine, şi pe Tine 
împărat al ei. 

Grăim dulce unul cu altul înaintea celor credincioşi şi a 
celor puţin credincioşi şi a celor necredincioşi, Fiule Doamne, 
Mântuitor al nostru, al tuturor. O, ce mângâiere găsim când 
grăim unii cu alţii în cer şi pe pământ! O, ce mare mângâiere 
e cuvântul, cuvântul durerii, Doamne! Privirea peste pământ 
Ne umple de durere, că vedem mereu pieirea oamenilor, căci 
omul piere prin bucurii, şi nici un grămuţ de bine nu face omu- 
lui bucuriile pe care şi le doreşte şi şi le face căutând peste tot 
după ele. Omul piere prin bucurii, o, Fiule al meu, iar Noi tre- 
cem în cer şi pe pământ prin dureri, şi prin dureri naştem fii 
pentru împărăţia ce va să vină peste oameni, împărăţie cu trudă 
şi cu dureri zidită pentru cei ce plâng pe pământ, nu pentru cei 
ce iau plată bucuriile în vremea trupului lor între oameni. 

Am stat la izvor cu masă sfântă în ziua mea de serbare 
şi am avut la masă popor tânăr, popor proaspăt, dar viu cu 
credinţa şi cu căutarea după râul Tău de cuvânt, care curge 
mângâios pentru cei blânzi şi smeriţi cu inima înaintea Ta pe 
pământ. O, ce inimioare blânde cu Noi! Ce mângâiere Ne-au 
dat în dureri, Nouă şi poporului Tău cel de sub povara Ta, cel 
de sub dureri pentru Noi, Fiule Doamne, şi pentru calea Ta cea 
grea şi mult anevoioasă între cer şi pământ! O, nu este Dum- 


nezeu afară de Tine şi nu mai e pe nicăieri izvor curat şi 
neamestecat cu otravă de suflet pentru cei ce caută să-şi stâm- 
pere arşiţa inimii, dorul de Tine în ei. O, căutat eşti de mulţi, 
Fiule scump. Mire dorit, dar Tu nu Te laşi găsit decât de cei ce 
nu Te ispitesc cu gândul şi cu fapta lor, şi cărora Tu le pătrunzi 
inima şi şoapta inimii lor. 

Vă dau iarăşi cuvânt vouă, celor ce aţi stat la izvorul Fi- 
ului meu lângă poporul Său de la izvor. O, Ne-aţi adus 
mângâieri în dureri şi Ne-aţi dat din voi şi aţi luat din Noi. Flar, 
har peste voi să fie cuvântul cel din cer, care se naşte din iu- 
birea Noastră şi a voastră în zi de praznic sfânt! Cuvântul Fi- 
ului meu s-a făcut praznicul lui Dumnezeu pe pământ, masă 
de praznic a împărăţiei cerurilor, cerul de sfinţi la masă cu 
omul pe pământ, iar hrana de pe masă are ca sare în ea dorul 
sfânt, dorul de Dumnezeu în voi şi dorul de voi al Domnului. 
Nici un popor de pe pământ nu are în limba lui vorbită acest 
cuvânt: dor. Numai neamul român are în limba lui acest dulce 
şi duios cuvânt: dor, şi pe această dulce limbă grăieşte Domnul 
la sfârşit de timp, şi ea a fost cea dintâi limbă între pământ şi 
cer, limba pe care Dumnezeu a grăit pentru facerea a toate, 
limba cea din vecii, când era o singură limbă pe pământ, până 
să se despartă neamuri şi limbi din loc în loc după căderea 
omului din Dumnezeu. E mare taină pământul român, e mare, 
şi nu i-a fost dat omului de pe el s-o stăpânească pe ea, căci ea 
este aşezată în vecii, şi s-a arătat demult, demult în taină, şi iar 
s-a arătat acum, şi numai cei înţelepţi de la Dumnezeu ştiu 
limba şi lucrarea acestei taine, care va stăpâni peste pământ 
curând, curând. îşi pregăteşte Fiul meu un popor frumos în mij- 
locul neamului român, care nu-şi cunoaşte adevărata lui 
obârşie, căci taină mare este acest pământ, şi apoi râul acesta 
va inunda peste tot şi peste toate pe pământ rodul acestui cu- 
vânt, care poartă în el sămânţa cea nouă a Semănătorului Iisus 
Flristos, Fiul meu Cel de acum două mii de ani, Care S-a arătat 
şi a locuit între oameni. 

Grăiesc vouă cuvânt de dor, căci dorul din voi se face 
dor pe pământ şi în cer. Vă aştept cu răbdare şi cu dor să vă 
faceţi asemenea mie înaintea Fiului meu, Care vine să-Şi facă 
mireasă şi să o împodobească slăvit. Daţi putere dorului în voi, 
căci dorul este puterea care caută în om după Domnul, caută 
căutând şi dorind cu dor, şi Fiul meu Iisus Hristos trăieşte în 
om şi este viu şi Se naşte în om dor, dor şi iar dor, şi aceasta 
este partea care nu se va lua de la voi, şi fericiţi sunt şi vor fi 
cei care-şi aleg partea cea bună, partea care nu se va lua de la 
ei, dorul de Dumnezeu şi căutarea după El cu lacrimi şi cu dor, 
ca Maria, sora Martei, fiica cea care s-a ales pentru partea cea 
bună şi care nu s-a mai luat de la ea, căci de cine dorul se leagă, 
acela nu mai poate altfel trăi, şi este mereu viu, şi în trezie şi 
în somn mereu viu este. 

O, inimioare pline de sângele iubirii de Dumnezeu, 
dorul din voi vă va învăţa toate, şi din Domnul va lua şi vă va 
vesti vouă, căci izvorul Fui curge şi se deschide tot mai mult, 
şi stăvilarele lui cad şi curge râul vieţii şi face limpezi inima şi 
mintea omului credincios şi îl face pe el fiu al Tatălui ceresc, 
precum Fiul meu Iisus Hristos este, şi este Cel dintâi între mulţi 
fraţi, precum este scris despre El. Vă binecuvintează Do mn ul 
credinţa şi iubirea, pe care voi să le lăsaţi în mâna Fui, ca El 
să le aşeze în voi mereu zidire nouă, aşa cum vremea de acum 
cere, iar temelia acestora este dorul, care-I face casă în voi Fi- 
ului meu Iisus Hristos, Mântuitorul nostru. Pe aripi de înger 
v-am purtat spre izvor pentru ziua mea de serbare, şi tot aşa şi 
spre ale voastre înapoi, până ce ale Domnului vor fi toate ale 
voastre, toate câte vă alină sau vă însărcinează pe voi. 

Cuvântul lui Dumnezeu 


Fiţi cu inimi pline de înţelepciune de sus pentru felul cum 
îl împărţiţi pe Fiul meu. Ajutaţi prin statura voastră cea 
dinăuntru şi cea din afară să creadă omul prin acestea în Dom- 
nul Dumnezeul vostru, să poată să creadă prin voi. Daţi oame- 
nilor daruri ca la nuntă şi spuneţi cum spune omul la nuntă 
pentru miri când le dă darul mirilor; daţi oamenilor daruri sfinte, 
credinţă şi iubire, şi spuneţi aşa: „ de la noi puţin, iar de la Dom- 
nul mult", ca să vă vadă omul umilinţa, şi mult va lucra peste 
om umilinţa cea din voi, lucrare de folos pentru frumuseţea 
omului cea de sus din cer. Sfiala cea sfântă în voi are în lucrarea 
ei curajul sfinţeniei, prin care biruieşte lumea cel ce iubeşte pe 
Dumnezeu cu credinţă ziditoare în el. Aveţi grijă de iubirea din 
voi, numai Domnului s-o daţi, numai Lui, iar omul să aibă de 
la voi din roadele ei. Aceasta este lucrarea iubirii de Dumnezeu 
în om. Numai dorul de Dumnezeu să locuiască în voi mereu, şi 
el să vă fie sarea vieţii, plăcerea vieţii în voi. Rugăciunea să vă 
fie lină ca apa susurândă şi cristalină de izvor blând în cursul 
lui, căci zbuciumul în rugăciune îl dovedeşte pe om nemulţumit 
şi nesătul, şi este semeţie nemulţumirea, şi omul nu cunoaşte 
faţa acestui păcat. Caldă mi-a fost rugăciunea şi lină mi-a fost 
în toate durerile vieţii, căci viaţa mea a fost numai Dumnezeu 
şi durerea Lui în mine, şi dulce I-am purtat durerea şi nu cu zbu- 
cium I-am purtat-o, căci smerenia mea pentru Do mn ul a fost 
fără de seamăn între oameni şi n-am voit să vreau şi să pot mai 
mult sau mai puţin ca Domnul meu pe calea vieţii mele, fiindcă 
eu de la El şi pentru El am venit pe pământ, şi tot omul poate 
să-şi dea viaţa Domnului ca să fie ca a mea apoi, de folos înain- 
tea Lui, numai să aibă omul milă de Domnul aşa cum am avut 
eu, aşa cum eu am lucrat-o pe ea înaintea Sa. Iubiţi învăţătura 
Fiului meu, că iată izvorul Său, care prin izvorârea lui curge şi 
cheamă omul în barca de salvare! Izvorul plânge, şi aceasta 
înseamnă izvorârea sa şi plânge şi cântă curgând prin susurul 
său lin şi învaţă pe toţi dreptatea a toate. 

Aveţi grijă de toate clipele vieţii voastre şi lucraţi drep- 
tatea a toate. în zori, când vă sculaţi din aşternut fiţi ca şi treji. 
Aveţi grijă cum vă ridicaţi, căci ziua bună trebuie de dimineaţă 
s-o porniţi. Sculaţi- vă cu cuviincioşie şi ridicaţi-vă frumos din 
aşternut, ca şi cum aţi da Domnului primele voastre mişcări şi 
gânduri. Ridicaţi-vă din pat cu dreapta trupului, nu vă ridicaţi 
cu spatele, ci cu faţa, ca să vă fie faţa dreptar al zilei apoi, iar 
când vă îmbrăcaţi, luaţi întâi mânecuţa cea dreaptă a cămăşu- 
ţei, şi apoi pe cea stângă, şi apoi cu amândouă mâinile puneţi 
pe voi cămăşuţa, căci mare taină este ceea ce vă învăţ eu, şi ni- 
meni nu ştie să înveţe ca mine de la Domnul pe om. Când vă 
încălţaţi luaţi întâi ciorăpaşul cel drept şi săndăluţa cea dreaptă, 
ca să vă meargă bine şi cu Domnul să fiţi toată vremea zilei. 
Tot aşa să lucraţi şi când vă pregătiţi de odihnă pentru trup, şi 
ca înaintea Domnului să le lucraţi pe toate pentru binele vostru 
de la El. Când daţi să grăiţi unii cu alţii începeţi cu cuvânt 
drept, ca să grăiţi drept în toată ziua apoi şi pace să lucraţi între 
voi prin vorbirea dintre voi. O, urâţi minciuna, căci ea nimi- 
ceşte viaţa omului şi nimiceşte frăţia cea sfântă dintre fraţii cei 
iubitori de Hristos, şi ea este lucrarea diavolului în om, şi din 
om spre om, şi ca săgeata se înfige ea când ea trece prin om ca 
să se înfigă în alt om. Luaţi adevărul a toate de lucrare a voas- 
tră, luaţi din dreapta, nu luaţi din stânga, luaţi din loc cunoscut 
de Dumnezeu, nu luaţi din loc neştiut de voi, că Domnul nu 
lucrează cu necunoscutul pentru voi, căci omul necunoscut de 
om e cursă pentru om. Cel cunoscut e luminat în afara sa şi se 
vede bine lumina cea dinăuntrul său, precum se vede şi minciu- 
na din cel ce o are pe ea ca lucrare a sa din firea lui cea rea. O, 
fericiţi veţi fi voi dacă nu vă veţi sminti întru Domnul, Cel ce 


locuieşte în cei ce îl poartă pe El spre om. Fiţi mari cu dreapta 
şi cu adevărul din voi şi începeţi cu dreapta toate ale voastre 
lucrări şi mişcări. Fiţi fii ai Celui drept prin chipul şi asemă- 
narea voastră cu ale Sale toate, şi El vă va face pe voi cale a 
multora spre izvorul Său, care plânge prin cursul său şi cheamă 
cu duioşia sa la salvare pe om. Amin. 

Eu, Fiule drept şi veşnic prin fiinţa Ta cea fără de 
moarte, i-am învăţat dreptatea şi dorul de Tine şi i-am povăţuit 
să lucreze cu dreptate toate ale lor, de dimineaţă şi până la 
cealaltă dimineaţă, iar şi iar. O, dă-le Tu multă putere în ini- 
mioare, iar dreptarul lor să fie cuvântul Tău cel povăţuitor peste 
fii. O, ce frumos i-am învăţat la izvor la masa Ta cu poporul 
Tău de la izvor şi care pune masă pentru Tine şi pentru cei ce 
vin ca să bea! Cu dreapta lor să ia şi să bea, căci vai celor ce 
iau cu stânga şi din stânga, că aceia ajung de plâns apoi! îi vom 
învăţa mereu pe cei ce vin ca să bea, şi mă voi alina de durerea 
mea cea pentru Tine, o, Fiule părăsit de om, şi vom face mulţi 
fii şi fiice, ca să avem popor biruitor peste moarte, fii plini de 
biruinţă, aşa cum ai fost Tu copil ascultător de Tatăl prin toată 
lucrarea Ta cea de la El pentru viaţa oamenilor. O, dă-le lor 
duhul ascultării şi darul lucrărilor sfinte în ei şi din ei pentru 
viaţa oamenilor, Fiule scump. Amin, amin, amin. 

O le dau, mamă, cu dreapta le dau celor ce 
^iubesc venirea Mea de azi după om, îm- 
plinindu-o pe ea peste ei, mamă. Celor ce lucrează cu stânga 
şi tot aşa se dovedesc a fi, acelora le dau cu stânga, mamă, aşa 
cum am lucrat şi acum două mii de ani când grăiam într-un fel 
cu ucenicii şi în alt fel cu cei făţarnici, cu cei ce-şi mint viaţa, 
mamă. Dulce ţi-a fost cuvântul izvorului tău de cuvânt peste 
inimioarele cele aprinse de dor după izvorul Nostru, mamă! 
Dulce grăim cu omul, căci lucrarea cerului e dulce, dar ea e 
pentru cei dulci, şi de omul acru ea nu se lipeşte, mamă, căci 
acela lucrează cu stânga în toate ale sale şi se bizuie pe sine, 
bietul de el, căci mintea lui este din el. 

O, binecuvântată mult a fost lucrarea acestei zile de 
praznic sfânt, poporul Meu de la izvor! Stai, fiule, înaintea Mea 
cu dor pentru tot lucrul Meu cu tine şi stai în dreapta Mea 
mereu, căci cei din dreapta Mea sunt cei drepţi cu Mine şi 
încep în toate cu dreapta lor din zori şi până în ceilalţi zori. Am 
dat cu multul prin izvorul Meu de viaţă curgător, şi Eu, şi 
mama Mea am dat. Amin. 

Binecuvintez şi împrospătez binecuvântarea pentru cei 
ce iau din izvorul Meu cu voi, fiilor care-Mi sunteţi Mie cale şi 
sprijin între cer şi pământ. Vă dau duhul iubirii cereşti între voi. 
El să vă dea putere în toate neputinţele sufleteşti şi trupeşti, căci 
acest duh poate în om, şi nu altul poate atunci când el poate, fi- 
ilor. O, aveţi grijă mare să curgă izvorul Meu, şi Eu voi avea 
grijă de toate cele pentru Mine şi pentru voi în lucrarea Mea cu 
voi. Vă dau înţelepciune şi cuvânt ziditor pentru mersul înainte 
întru sfârşirea lucrării de zidire nouă în curţile Mele cu voi, şi 
vă dau timp frumos ca să lucraţi şi să le cuprindeţi pe toate câte 
sunt de făcut pentru lucrarea Mea cu voi. Amin. 

Pace vouă şi staţi sub Duhul Meu, fiilor! Amin, amin, amin. 

8/21 septembrie 2009 

Praznicul înălţării sfintei cruci 

Durerea Domnului de la portul lumii de azi. Cuvântul lui Dum- 
nezeu, această venire a Domnului scrisă în Scripturi. 

O pace ţie, popor al izvorului cuvântului Meu din 
^zilele acestea peste pământ, căci izvorul Meu 
curge peste tine şi se împarte în lături pentru viaţa oamenilor 

pe pământ, şi apoi în cer pentru ei. Sunt Domnul Iisus Hristos, 
şi M-am făcut peste voi izvor, fiilor. împlinesc în mijlocul 
vostru proorocia Scripturii cea de cer nou şi de pământ nou şi 
de Ierusalim nou, şi toate prin râul vieţii, care curge din Mine 
şi se face cuvânt peste voi pentru voi ca să-l împărţiţi voi de la 
Mine apoi fiilor oamenilor, care nu dau să părăsească acest 
veac trecător şi să iasă din el şi să vină la Mine ca să le dau Eu 
ce am bun pentru om, căci pe pământ nu este nimic, nimic bun 
pentru om, şi omul piere prin bucurii, prin amăgiri şi îşi dă 
numai cu stânga omul. Izvorul Meu de cuvânt de peste voi este 
plânsul Meu după om, iar lacrima Mea spală, fiilor, spală omul 
la minte şi la inimă apoi, dacă el se apleacă să bea din el şi să 
cunoască lucrarea dorului de Dumnezeu, lucrarea dragostei de 
sus în om. O, voi sunteţi osteniţi pentru Mine mereu, tată, că 
iată, v-am dat de veste să vă gătiţi frumos pentru slava Mea cu 
voi, ca să mergem în călătorie şi să stăm înaintea oamenilor 
pentru lucrarea Mea cu voi peste oameni, fiilor. 

O, sunteţi osteniţi de puteri, căci am stat acum cu voi în 
mijlocul unei mulţimi mari de oameni, şi acum sărbătorim 
sărbătoarea cu care am venit azi la voi, sărbătoarea crucii, fi- 
ilor. în ajunul acestei sărbători v-am luat şi am făcut cu voi 
lucru sfânt, tată, după ce v-am vestit că voi merge cu voi înain- 
tea preoţilor şi a arhiereilor de azi şi a toată mulţimea adunată 
pentru pomenirea celor de demult, care au cârmuit sau au 
binecuvântat sau au certat ţara aceasta, neamul român, care a 
avut peste el voievozi şi cârmaci sfinţi, întărind ei istoria cea 
binecuvântată de Mine a acestui neam, neamul român, neam 
ales de Tatăl Mie acum, la sfârşit de timp. Mă aplec vouă cu 
mulţumire că aţi ascultat glasul trâmbiţării Mele de peste voi 
şi aţi împlinit tot cu mulţumire mersul Meu cu voi o clipă în 
mijlocul oamenilor. V-am arătat pe voi frumoşii Mei, poporul 
Meu de azi în mijlocul neamului român, şi pe care Eu Mă spri- 
jin să vin cuvânt pe pământ pentru tot neamul acesta şi pentru 
tot omul de pe pământ care se apleacă să ia şi să ştie adevărul 
cel venit din cer, şi nu de pe pământ să ştie. M-am arătat cu 
voi slavă a Mea între oameni, pildă a împărăţiei cerurilor pe 
pământ, împărăţia Mea cu omul precum în cer, nu precum pe 
pământ, fiilor. O, slava Mea cerească v-a îmbrăcat pe voi în 
taina sa şi a împărţit ea miros de bună mireasmă multora, fiilor. 
Cu semnul sfintei cruci, cu lumânări şi cu flori în mânuţe v-am 
aşezat să staţi acum o clipă în mijlocul mulţimii de oameni 
adunată în jurul sărbătorii pentru arhiereul Meu Nifon, cel ce 
de demult a lăsat certare pentru neorânduială în această ţară, 
şi apoi, în zilele cele de apoi, când Eu, Domnul, am ieşit cu 
voi în porţile cetăţii Târgovişte după şaptezeci de săptămâni 
de ani, după patru sute nouăzeci de ani de la lăsarea legăturii 
peste biserică, pusă atunci de arhiereul Meu cel drept Nifon, 
şi am desfăcut prin cuvântul Meu şi al arhiereului Meu Nifon, 
slujitor în cer între sfinţi, am desfăcut nodul ca să întorc înapoi 
binecuvântarea Mea pentru înnoirea acestui pământ şi a acestui 
neam, neamul român, din care Eu Mi-am ales acum popor pen- 
tru slava Mea de nou Ierusalim pe pământ, pentru înnoirea 
lumii, precum este scris. O, ce frumoşi aţi fost între fiii acestui 
neam adunat la sărbătoare în ziua ce a trecut, iar azi sărbătorim 
crucea, semnul cel de biruinţă, fiilor, şi grăim pe pământ cuvânt 
mărturisitor, cuvânt din cer pe pământ! 

O, popor de la izvor, tu eşti popor mare cât tu nu ştii, 
dar la izvorul Meu de cuvânt te am pe tine popor şi las multul 
Meu cuvânt peste tine pentru toţi cei ce iau de la Mine prin el, 
fiule. O, să nu se teamă de tine cei cu care stau din când în 
când faţă în faţă cu tine, căci prin tine binecuvintez pe cei 
credincioşi venirii Mele de azi şi le dau putere să se facă ei fii 


ai lui Dumnezeu prin viaţă de fii după chipul şi asemănarea 
Mea între fiii oamenilor. Tu eşti semnul Meu pentru cei de pe 
pământ şi pentru cei din cer, semnul cel de dinaintea venirii 
Mele, semnul Fiului Omului, şi te port cu crucea în mânuţă 
când te port semn al Meu peste pământ. O, de-ar lua de la Mine 
prin voi preoţii şi arhiereii acestui neam, ca să dea mulţimii de 
oameni lucrarea Mea cea de ieri şi cea de azi aşa cum o daţi 
voi spre mântuirea multora din păcat! M-a durut în voi de la 
cei adunaţi la sărbătoare, căci sunt ca oile fără păstor oamenii, 
şi toţi trăiesc după îmboldirile cărnii lor şi nu urmează 
învăţătura Mea cea din Scripturi şi cea din sfinţi. Sunteţi sem- 
nul judecăţii Mele peste cei ce nu se împlinesc cu viaţă creştină 
pe pământ. Nevestele preoţilor şi fiii şi fiicele lor umblă cu 
capul descoperit înaintea Mea şi în biserici şi stau puţin îmbră- 
caţi şi n-au haină slăvită nici în sărbători, tată. Toţi au uitat de 
portul străbunilor şi al voievozilor lor şi al domniţelor cele de 
demult ale neamului român. Mă doare, ustură în Mine rana şi 
în ochii Mei acest semeţ şi greu păcat de azi. O, nu vrea să fie 
frumos omul înaintea Mea şi înaintea străbunilor, şi vrea să fie 
înaintea lumii frumos, iar lumea este urâtă, mai urâtă ca în toate 
veacurile este ea şi fiii ei acum, şi păcatul este aluatul cel de 
dinăuntru şi cel de dinafara omului, şi e străin omul de voia 
Mea şi nu mai are omul păşune curată şi păstori ca să-l păsto- 
rească pe el pentru viaţa lui cea de la Mine. V-am arătat pe voi 
pildă de iubire de Dumnezeu şi de trăire şi de frumuseţe a omu- 
lui înaintea Mea. S-a uitat mulţimea de oameni la voi ca la 
podoaba Domnului, fiilor. Prin statul Meu o clipă cu voi în mij- 
locul lor Eu Mi-am arătat mila şi iubirea pentru viaţa lor cea 
de sus. O, să nu se teamă de voi preoţii şi arhiereii, ci să vă 
binecuvinteze, tată, căci voi sunteţi cuminţii Mei, şi frumoşii 
Mei sunteţi între fiii oamenilor când Eu ies cu voi spre bucuria 
Mea şi a multora care ştiu să vadă şi să înţeleagă. Eu, Domnul, 
v-am povăţuit să trâmbiţaţi şi să vă vestiţi cu mersul vostru la 
sărbătoare şi să vă binecuvinteze cei ce stau peste biserică, şi 
apoi v-am spus să vă îmbrăcaţi slăvit şi să mergeţi cu Mine şi 
să împărţiţi bucurie şi frumos celor ce ştiu să vadă şi să 
înţeleagă şi apoi să nădăjduiască în Mine şi în lucrarea Mea de 
mântuire, pe care o cobor prin voi în zilele acestea peste mulţi, 
fiilor. Acum vă fac cunoscut că mulţi v-au privit cu mare iubire, 
cu multă nădejde. Mulţi dintre arhierei şi dintre preoţi în taina 
inimii lor vă iubesc şi vă cred pe voi ai Mei şi de la Mine lu- 
crând peste pământ, căci voi vestiţi tuturor cuvântul Meu cu 
voi, dar teama lor pentru slava lor cea pământească îi face să 
stea ascunşi în ei înşişi cu taina Mea de peste voi. O, să nu se 
teamă de voi preoţii şi arhiereii de peste oameni, ci să vă 
binecuvinteze şi să vă dorească pe voi binecuvântare a Mea 
peste pământ, precum şi sunteţi, căci acest neam stă acum 
înaintea Mea prin voi, cei rugători de la Mine la cuvântul Meu 
peste el. în mare taină am lucrat cu voi lucrări mari peste acest 
neam, şi el nu ştie aceasta, căci ochii lui sunt ţinuţi, ca să nu 
vadă. Eu însă le deschid din zi în zi mai mult ochii multora, şi 
mai bine voiesc să vadă ei de la Mine prin voi, căci am peste 
pământ lucrarea duhului mărturiei Mele, împlinirea Scrip- 
turilor de cer nou şi de pământ nou şi de Ierusalim nou, lucrate 
în vremi de prooroci şi de sfinţi, şi care se arată acum la sfârşit. 

O, să se uite la voi slujitorii bisericii şi neamul român şi 
cei ce îl conduc pe el, să se uite la voi şi să ia ei pildă de iubire 
de Dumnezeu în oameni şi pildă de credinţă şi de purtare sfântă 
înaintea Mea şi de putere sfântă, căci cei ce isprăvesc cu pă- 
catul sunt cei mai mari de pe pământ şi sunt întâii între cei 
mulţi. Amin. 

O, să nu se teamă de voi mai-marii bisericii, căci voi 


464 


Cuvântul lui Dumnezeu 


sunteţi harnici şi cuminţi şi frumoşi şi curaţi, fiindcă Eu, Dom- 
nul, vă păstoresc din cer cu proaspăt cuvânt mai mult decât 
i-am păstorit acum două mii de ani pe ucenici. O, să nu se 
smintească întru lucrarea Mea cu voi slujitorii bisericii cum că 
nu este Evanghelie a Mea cuvântul Meu de azi, cu care vă păs- 
toresc pe voi şi pe ei chiar împotriva voinţei lor, ci să citească 
desluşit în Scripturile care Mă vestesc că voi veni la sfârşit de 
timp şi că tainic voi lucra şi voi păstori neamurile cu toiag de 
fier, cu cuvântul Meu de Păstor al păstorilor şi al oilor şi că nu- 
mele Meu este minunat la sfârşit de timp şi se cheamă Cuvântul 
lui Dumnezeu. O, să nu Mă aştepte omul cu împărăţia Mea pe 
pământ aşa cum crede el că va veni ea, căci împărăţia Mea când 
este, ea în om este şi este frumoasă şi luminează acolo unde ea 
îşi face locaş sfânt, căci scris este în cuvântul Meu cel de acum 
două mii de ani şi care spune că: «Cel ce crede în Mine, voi veni 
la el şi îmi voi face locaş la el şi voi cina cu el şi Mă voi arăta 
lui», şi acesta este cuvânt adevărat. Amin. 

O, să nu se teamă de voi mai-marii bisericii, să nu vă 
urască, să nu vă duşmănească, să nu vă vorbească de rău, să 
nu vă hulească pe voi nimeni între ei, ci să creadă că de la Mine 
aţi răsărit şi din cuvântul Meu cel de sus v-aţi născut şi sunteţi, 
şi numai bucurii presar prin voi peste pământ şi numai cuvânt 
de facere dau tuturor, şi nu cuvânt de pedeapsă dau, ci dau pu- 
tere de credinţă şi dau iubire omului şi dau din ale Mele. Graiul 
Meu dulce de Păstor înviază din moarte şi scoală din suferinţă 
pe om, căci sunt Păstorul Cel bun şi blând şi îmi pun sufletul 
pentru oi, şi sunt Cel ce le adun sub staul sfânt şi nu le risipesc, 
ci le întăresc paşii şi le îmbrac întru slava Mea cea de apoi, şi 
pe care de la întemeierea lumii o am de la Tatăl pentru sfârşit 
de timp. Eu prin voi iubesc pe cei ce vă iubesc pe voi pentru 
numele Meu şi le dau har sfânt şi slăvit celor ce vă iubesc 
binecuvântându-vă pe voi când Eu Mă arăt cu voi din timp în 
timp ca să stau prin voi faţă în faţă cu cei ce nu ştiu ce este şi 
cum este împărăţia Mea în om, împărăţia cea fără de sfârşit, 
precum Eu sunt. 

O, să nu se smintească nimeni întru voi între cei ce sunt 
cu voi şi între cei ce vin să ia pe Domnul de la voi, căci precum 
se mai găseşte câte un rod bun între cei din biserica din lume, 
aşa mai este şi între voi câte un rod rău spre încercarea celor 
ce nu merită decât sminteală, şi apoi despărţire de Mine prin 
faptele lor neştiute de mulţi. O, ca să se despartă de voi şi de 
lucrarea Mea cu voi cel ce a venit şi vine să fie cu Mine şi cu 
voi, acela nu poate s-o facă mai bine decât urându-vă pe voi, 
cei iubiţi de Mine, şi smintindu-se întru voi, cei ce atât de greu 
Mă purtaţi dinspre cer spre pământ, fiilor copii purtători de 
Dumnezeu între oameni în zilele acestea. O, greu apasă acest 
păcat peste cei ce ajung să vă urască şi să se smintească întru 
voi aşa cum se sminteau întru Mine cei mulţi din vremea Mea, 
care nu voiau cu lumina, ci voiau cu faptele lor cele ascunse şi 
departe cu ele de voia Mea în om. Voi însă sunteţi comoara 
Mea cea pusă la scumpit şi ies cu voi din când în când în mi- 
jlocul oamenilor, şi veţi fi voi mângâiere multora în vremea 
necazului mare care va să vină peste fiii oamenilor şi mulţi vor 
căuta spre voi atunci şi vor lua mângâiere de la Mine prin voi 
în multa lor durere, că multă va fi. 

Şi iată ce spun Eu în zi de sărbătoare a crucii: Voi, cei 
ce credeţi prin cei credincioşi Mie cuvântului Meu de azi, 
fericiţi veţi fi curând, curând, când slava Mea se va arăta mul- 
tora prin acest cuvânt! Iar celor ce se smintesc întru Mine şi 
întru cei credincioşi Mie le spun aşa: O, fericiţi aţi fi fost voi 
dacă nu v-aţi fi smintit întru Mine, Cel ce locuiesc în cei ce 
Mă poartă spre om! O, mai bine v-ar fi fost vouă să vă smintiţi 


de voi înşivă, şi apoi să deschideţi mari ochii şi să vă priviţi 
bine faţă în faţă cu voi înşivă şi să vă miraţi de purtarea voastră, 
spre pocăinţa şi spre mântuirea voastră, şi nu să vă smintiţi de 
cei ce cu greu Mă poartă ca să fiu Eu pe pământ cu oamenii. 

O, copii purtători de Dumnezeu, dacă aţi pleca voi din 
bărcuţa Mea cu fii nu i-ar durea pe cei ce vă apasă pe voi pentru 
nemulţumirile lor. O, tată, să nu ţineţi minte răul! Astupaţi- vă 
urechile înspre cei ce vă apasă pe voi şi lucraţi lucrul vostru 
cu Mine, tată. Aşezaţi pe pământ duhul proorociei şi aşa să 
lucraţi peste poporul Meu şi aşa să-Mi ridicaţi popor acum, la 
sfârşit, căci proorocia cea de la Mine nu este cea care vesteşte 
de bine şi în placul omului iubitor de sine, ci este cea care arată 
când vine răul peste om şi care arată răul din om spre dezro- 
birea lui de rău. Voi să nu faceţi cum fac cei ce slujesc în nu- 
mele Meu peste oameni, o, să nu vă faceţi vouă ucenici, ci 
faceţi-Mi Mie, fiilor copii. O, nu ţineţi minte răul, tată, şi totul 
vi se va ierta iertând voi tuturor, căci aşa veţi trece mereu de la 
moarte la viaţă, iubind între voi duhul frăţiei sfinte, Duhul lui 
Dumnezeu între mulţi fraţi. Sunteţi osteniţi de dureri, dar aşa, 
părăsiţi de puteri cum sunteţi, staţi la cârma corăbiei Mele cu 
fii în ea, tată, şi nu vă descumpăniţi de la cei ce se miră de ce 
faceţi voi mereu zidiri noi şi noi. O, corabia lui Noe n-a folosit 
decât o singură dată, chiar dacă s-a lucrat la ea atâţia ani, fiilor! 
Eu lucrez cu voi pe cele de folos şi văd şi lucrez aşa cum am 
lucrat corabia lui Noe pentru salvarea omului credincios, pen- 
tru lucrarea Mea cu omul pe pământ. O, nu fiţi cârtitori, tată. 
Lăsaţi să cârtească ei, cârtitorii, iar voi fiţi-Mi fii ascultători şi 
zidiţi-Mi la slava care vine, fiilor, că mare va fi slava celor 
credincioşi pe pământ, căci va fi cu ei slava Mea. Amin. 

M-am slăvit acum în voi înaintea oamenilor, o, fii ai cu- 
vântului Meu de azi, şi Mă voi slăvi în ei înaintea voastră prin 
lucrarea Mea cu voi, căci mulţi se vor scula din păcatele lor şi 
îşi vor înnoi viaţa şi vor lua din râul cuvântului Meu de la voi 
şi se vor spăla în el şi vor vedea cu ochii lor mântuirea cea de 
la Mine, şi fericiţi sunt şi vor fi cei ce cred prin cei credincioşi 
Mie cuvântul Meu de azi, cuvântul Tatălui şi al Fiului şi al 
Duhului Sfânt, în a cărui nume se închină lui Dumnezeu cei 
ce cred prin cei credincioşi Lui. Amin. Acest nume, Tatăl, Fiul 
şi Duhul Sfânt, este numele în care se botează cei ce cred, şi 
aşa s-a aşezat pe pământ numele şi semnul sfintei cruci pe 
trupul celor credincioşi, care îşi închină trupul cu acest nume, 
cu mâna dreaptă, cu trei degete ale ei, pe frunte, pe piept, pe 
umărul drept şi pe cel stâng, însemnându-se ei cu moartea şi 
cu învierea Mea prin cruce. Amin. 

Pace vouă, fiilor de la izvor! Am mers cu voi şi M-am 
slăvit în voi înaintea oamenilor, căci aţi fost frumoşii Mei şi 
aţi încălzit inimile multora din cei ce v-au privit din mulţime. 
Pace şi celor ce v-au privit şi v-au iubit pe voi pentru că sunteţi 
ai Mei, şi le voi da lor mângâiere, despre care ei n-au ştiut până 
acum, căci mângâierea care vine din cer peste om prin cei ce 
sunt ai Mei pe pământ cu voia Mea în ei, aceasta este taina pe 
care voiesc Eu s-o aşez în mulţi de acum prin voi, căci omul 
este în suferinţă, fiilor, şi îi trebuie multă mângâiere, mângâie- 
rea Mea. Amin. 

Pace şi preoţilor şi arhiereilor bisericii care v-au privit 
pe voi cu ochi curaţi, cu inimă dulce şi curată, căci dacă ochiul 
este curat, omul întreg este aşa şi toată iubirea lui! O, să nu se 
ruşineze ei cu voi înaintea oamenilor de lângă ei, să nu se 
ruşineze de mângâierea pe care le-o dau prin voi dându-le lor 
pacea Mea şi mântuirea Mea prin calea Mea cu voi de la Tatăl 
la om, ci să se umilească ei cu inima, şi blânzi şi smeriţi cu 
inima să fie ei, căci Eu aşa sunt. Amin. 

Eu sunt Cel ce sunt, şi am stat cu voi în mijlocul oame- 
nilor, şi numele Meu de peste voi se cheamă Cuvântul lui 
Dumnezeu, numele lui Iisus Hristos la sfârşit de timp. Amin, 
amin, amin. 

14/27 septembrie 2009 

Praznicul Acoperământul Maicii Domnului 

Jertfa pământului român. Duhul închipuirii este duh de femeie. Tre- 
zirea spre duh de biserică lucrătoare prin sobor. Lecţia inimii curate. 
Răzvrătirea este diavol în om. 

B u, Domnul Iisus Hristos, Cel viu în vecii vecilor 
pentru că am biruit cu moartea pe moarte, Eu, 
Domnul Dumnezeul celor credincioşi, Mi-am făcut scară de 
coborâre de la Tatăl la om în mijlocul neamului român şi 
acopăr acest pământ cu acoperământul Meu şi cu acoperă- 
mântul mamei Mele Fecioara, îl acopăr cu harul Duhului Sfânt 
şi cu brâul înfierii, căci Tatăl Mi-a dat acest pământ şi acest 
neam ca să am la sfârşit în el casă de venire şi popas al nunţii 
Mele, şi îmi pregătesc mireasă în mijlocul neamului român şi 
o păstrez pe ea pe munţii Mei de taină, şi numai cei credincioşi 
pot înţelege taina cuvântului Meu din zilele acestea, la care 
sfinţii în cer tânjesc şi vin cu Mine pe pământ prin taina cu- 
vântului Meu, cu care străbat pe nori până la cei credincioşi, 
şi care şi păstrează credincioşia. 

Am ales pământul român şi neamul de pe el, căci Tatăl 
l-a dat Mie la naşterea Mea din Fecioară şi l-am iubit în locul 
celui iubit, în locul poporului Meu Israel, care nu M-a primit 
şi M-a lepădat pentru voia lui, iar Eu atunci l-am înlocuit în 
inima Mea şi M-am tras dinaintea lui şi am ales neamul român 
şi soarta lui şi jertfa lui ca şi a Mea pe pământ, căci istoria lui 
seamănă cu a Mea, şi jertfa acestui pământ şi a neamului de 
pe el a fost ca şi a Mea şi a fost şi el răstignit şi tăiat din patru 
părţi ca să se ia din trupul lui, şi să fie aceasta spre izbăvirea 
multora, dar nimeni nu pricepe taina acestui pământ, pe care 
Eu, Domnul, am acum masă de cuvânt pentru cei ce vor să 
cineze cu Mine, şi Eu cu ei, acum, când vin ca să desăvârşesc 
înnoirea lumii, precum este scris. Amin. 

Cobor la tine, poporul Meu de la izvor, ca să Mă aşeze 
în carte cei ce veghează pentru venirea Mea la tine şi ca să fiu 
cu tine la bine şi la greu Domnul Dumnezeul tău, Păstorul tău, 
Mântuitorul tău, fiule mic, căci satana a prins putere multă prin 
cei ce nu au ascultat după ce M-au urmat, dar puterea Mea este 
mare ca de fiecare dată când pe tine te împresurau zile de 
cumpănă pentru calea Mea cu tine pe pământ şi vom birui 
mereu, căci Eu sunt Mielul Tatălui şi este scris să birui esc cu 
cei credincioşi şi pentru ei. Vin în mijlocul tău cu zi de serbare 
cerească pentru mama Mea Fecioara şi întindem peste tine 
părintească ocrotire ca să vadă satana că tu eşti poporul Meu. 
Vin, fiule, să te păstoresc prin greu, căci cuvântul Meu de peste 
tine este biruinţa Mea şi a ta, este acoperământul Meu şi are 
putere să te ţină sub scutul Meu, numai să fii credincios şi ade- 
vărat precum Eu sunt. Te-am ales să-Mi fii fiu. Nu uita că fiul 
ascultă, o, poporul Meu! Te-am ales, tată, ca să am cu cine să 
grăiesc pe pământ şi să-Mi scriu cartea judecăţii făpturii în mij- 
locul tău. Când Ioan cel iubit de Mine a auzit glasul Meu peste 
biserici, cartea judecăţii bisericilor din vremea lui, Eu i-am spus 
lui: «Scrie ce vesteşte Duhul celor şapte biserici!», iar el şi-a 
pus ucenicul să scrie cuvântul Meu peste biserici şi s-a scris 
atunci judecata bisericilor. O, acest ucenic nu a fost numai atât, 
ci a fost el o taină sub care Eu M-am ascuns şi am fost şi am lu- 
crat cuvânt pentru zilele din urmă, căci M-am dus la Tatăl, dar 


am rămas şi în acest ucenic, şi cu multă taină am fost în el, şi 
mama Mea Fecioara grăieşte acum peste tine taina Mea cea de 
după aşezarea Mea iarăşi întru Tatăl după învierea Mea. 

O, e zi de serbare pentru tine, mama Mea, şi cinăm cu 
poporul la masă de cuvânt. Binecuvântată să fie învăţătura ta 
în mijlocul poporului Meu cel credincios, şi ea să se lase cu 
rod viu peste el. Amin, amin, amin. 

O Fiule Emanuel, cei ce ajung în cer văd 
^atunci minunea şi coaja luată de peste 
tainele Tale, copil al Tatălui şi al meu. Am luat cu mine şi cu 
Tine în ziua mea de serbare pe Ioan, ucenicul cel iubit al meu 
şi al Tău, căci acum câteva zile a aşteptat el intrarea în cartea 
Ta, fiind pomenit în biserica cea din cer a sfinţilor şi a aposto- 
lilor pentru venirea lui între sfinţi, pentru trecerea lui între cei 
ce nu se văd şi sunt. îl avem lângă Noi ca să-i dăm rând, că de 
mult doreşte să stea cu poporul Tău în cuvânt, Fiule Doamne. 
Suntem în sărbătoare cu poporul şi trebuie să lucrăm ca în 
sărbători, căci cere aceasta multele încercări prin care trece 
poporul şi lucrarea cuvântului Tău şi pământul român cu tot 
ce e pe el, Doamne şi Fiule al meu. Eu îmi înteţesc peste el 
ocrotirea, dar trebuie rostit cuvânt peste furtunile care ies din 
mijlocul acestui neam mult încercat acum de duhul cel rău al 
dezbinării şi al iubirii de sine în cei ce dau să tocmească ei iar 
şi iar soarta acestui neam. Te cer cu mila Ta peste el şi cu cu- 
vântul Tău, căci se clatină de pe un picior pe altul cei ce dau 
să tocmească ei soarta lui acum. O, mereu i-ai spus acestui 
neam să vegheze înaintea Ta cu post şi cu strigare pentru 
izbăvirea lui de sub cei ce dau ei să tocmească de la ei soarta 
lui. O, mereu, mereu trebuie ocrotit acest pământ de năvălirea 
cea din mijlocul lui, căci satana îţi stă împotrivă pentru taina 
Ta cu el. Tu însă eşti cuvânt în mijlocul acestui neam şi ridi- 
că-Te să biruieşti pentru el şi acum, o, Doamne bun şi Mântu- 
itor al lui! Amin. 

O mama Mea, pun iarăşi pe poporul Meu 
^la rugăciune cu strigare înaintea Mea 
pentru neamul român, căci pe el îl am acum la Tatăl mijlocitor 
pentru acest neam, pentru neamul Meu ales acum două mii de 
ani în locul neamului care M-a răstignit şi M-a lepădat, iar Eu 
trebuie să am din mijlocul lui lucrători cu Mine pentru el, şi 
de la Mine să ia ei pentru el. Eu, Domnul, voi veghea şi voi 
lucra pentru acest pământ, mamă, şi pentru cei ce vor bine 
soarta acestui neam. Amin. 

O Fiule Mântuitor, lucrez în ziua aceasta 
^cu ucenicul Tău cel iubit, că de mult 
doreşte să dea el povaţă mare poporului Tău de azi. Venirea 
Noastră e cu sfinţii, căci ei sunt cei ce judecă lumea şi cei ce îi 
învaţă de lângă Tine pe cei credincioşi. Amin. 

Lucrăm învăţătură mare peste poporul Domnului meu 
şi al tău, o, ucenic iubit al meu şi al Său! Ne facem acoperă- 
mânt peste el în ziua aceasta şi îl învăţăm pe el dreptatea a 
toate, dreptatea lui Dumnezeu îl învăţăm pe el. Amin. 

O mamă a lui Hristos, învăţătorul meu, şi 
jmamă a mea! Când El S-a despărţit de 
tine prin cruce şi S-a întors întru Tatăl, El de pe cruce a rostit 
către tine şi către mine şi a zis pe drumul Său spre Tatăl: «Fe- 
meie, iată fiul tău, şi, iată mama tal». O, nu e pe pământ pri- 
cepere pentru acest cuvânt al Său de mare, mare taină. M-a 
lăsat în urma Lui plin de iubirea Lui pentru cei păstoriţi de El 
până atunci şi a lăsat în mine taina iubirii Lui cea de după în- 
toarcerea Lui la Tatăl, Tatăl Lui şi al nostru, mamă. Noi prin 
El L-am cunoscut pe Tatăl, iar cei credincioşi L-au cunoscut 
prin noi pe Fiul Tatălui după ce El S-a întors la Tatăl iarăşi, 

mamă. M-a dat pe mine ţie în locul Lui când a plecat, fiu al 
tău m-a dat, iar eu te-am luat la mine apoi şi te-am ocrotit cu 
ocrotire de fiu pentru mama sa şi te-am trecut durerea, te-am 
trecut marea durerii prin care tu ai suferit adânc atunci, iar eu 
lângă tine am suferit. în ziua aceea s-a născut şi taina pămân- 
tului român, noua alegere a neamului lui Dumnezeu, ţara cea 
de azi a Domnului meu şi al tău, căci Israel n-a mai voit să fie 
poporul Său, iar Tatăl I-a dat Fiului tău de popor neamul şi 
pământul român şi Şi-a ales atunci Domnul iarăşi popor, iar 
astăzi El desface această taină pe pământ şi pune masă de cu- 
vânt pe vatra neamului român, neam încreştinat atunci prin 
trimiterea apostolilor Săi la vestirea împărăţiei lui Dumnezeu 
peste oameni. 

O, n-am avut cale de coborâre ca să vin în ziua mea de 
serbare şi să grăiesc poporului de azi al Cuvântului Hristos, dar 
am venit acum cu tine, mamă. îţi zic mamă că Domnul a spus 
de pe cruce: «Iată fiul tău! Iată mama ta!». Lucrarea aceasta 
de cuvânt a fost mereu dată de Domnul în ocrotire din fiu în 
fiu, căci aşa lucrează Domnul pentru lucrările Lui ca să poată 
El merge peste pământ prin cei credincioşi din unii în alţii, căci 
cei ce cred în această lucrare de cuvânt sunt cei ce o mărturisesc 
pe ea adevărată, iar mărturisirea credinţei lor ridică Domnului 
popor binecuvântat, şi mare este lucrarea celor ce dau oamenilor 
acest cuvânt, cuvântul venirii Domnului ca să-Şi pregătească 
El cea de-a doua venire a Sa, prin care lumea se va înnoi, căci 
iarăşi se va naşte, după cum Domnul a proorocit când ne-a dat 
împărţirea Evangheliei Lui peste neamuri. 

O, popor de la izvor, credinţa ta s-a făcut stâncă de izvor 
şi vine Domnul în mijlocul tău cuvânt şi te adapă, şi Evanghe- 
lia Lui curge prin cei ce stau înaintea Lui ca să aşeze în carte 
cuvântul venirii Lui. Voi, cei credincioşi, nu uitaţi să fiţi ocroti- 
tori ai celor ce vă păstoresc în Domnul, căci voi prin ei sunteţi 
popor al Său, şi ei v-au născut prin cuvântul Său cel de sus şi 
sunteţi. Fiţi sfinţi cu credinţa şi mari cu ascultarea, căci tulburi 
sunt valurile celor ce izbesc în stânca din care voi beţi ca să 
fiţi ai lui Hristos acum pe pământ. Fiţi ai celor din care Domnul 
izvorăşte peste voi, nu fiţi ai celor ce se răzvrătesc şi răzvră- 
tesc, după lucrarea pe care ei şi-au ales-o după ce au fost 
miluiţi, şi care au uitat apoi de iertarea păcatelor lor cele de 
demult, că iată, cei ce au băut din această stâncă necunoscând, 
nevrând ei să cunoască dreptatea Domnului şi căutând să 
statornicească dreptatea lor, dreptăţii Domnului ei nu s-au su- 
pus, căci la Domnul este îndreptăţit cel ce crede, precum este 
scris, iar proorocii spun: «Domnul pune în Sion piatră de potic- 
nire şi stâncă de sminteală, şi cel ce va crede în El nu se va 
ruşina». Amin. 

Voiesc, Doamne, şi voiesc, mamă, să stau în sfat cu 
poporul în ziua aceasta, căci am aflat intrare la el acum şi vreau 
să-l povăţuiesc pe el ca pe biserica lui Dumnezeu şi să arăt 
binele şi răul din el şi să-l deprind cum să stea şi cum să lucreze 
frate cu frate în via şi pentru via Domnului, căci via care 
rodeşte aguridă nu se poate pune pe masă din rodul ei, şi e de 
învăţat pentru aceasta. Voiesc să am lucrare de ucenic al Tău 
în ziua aceasta peste poporul Tău, Bunule Doamne, căci Tu 
eşti plin de suspin pentru calea Ta cu el şi pentru ispitele care-1 
împresoară pe el dinăuntru şi din afara lui. O, dacă voieşti, 
aşează-mă, Doamne, Tu înaintea poporului Tău. Amin. 

oiesc! Binecuvântată să-ţi fie lucrarea 
de ucenic al Meu peste poporul Meu de 
azi, peste cei credincioşi şi peste cei necredincioşi, peste cei 
ascultători şi peste cei neascultători. Voiesc să biruiesc prin 
poporul Meu cel credincios, voiesc, şi vin cu sfinţii Mei ca 


să-l ajut pe el. Amin. 

O mamă a Fiului Tatălui ceresc şi mamă 
^a mea de când El te-a dat mie de pe 
cruce grăind! Tu ai întâietate acum, că e ziua ta de serbare, şi 
lucrăm pe rând şi vom povăţui poporul cel credincios, căci 
numai cei credincioşi primesc povaţă, numai ei învaţă, numai 
ei primesc. Amin. 

O ucenic iubit al Fiului meu, e grea de 
^purtat coborârea Domnului şi a sfinţilor 
Săi la popor prin cei ce Ne coboară pe pământ, căci ei n-au 
sprijin pentru aceasta de la mijloc. Ar fi acum să le dăm un 
picuţ de răgaz şi să Ne întoarcem apoi în carte ca să lucrăm. E 
mult de lucru, şi cu greu lucrăm, căci au venit în popor şi dintre 
cei iubitori de sine şi de loc aparte lângă Domnul cu dorirea 
lor, dar la sporul Evangheliei trebuie lepădare de sine, trebuie 
ascultare şi supunere şi trebuie atâta iubire cât să poată ea să 
nască credinţă în cei ce aud acest cuvânt al facerii din nou. Cu- 
vântul cel de azi al Fiului meu a rostit peste acest popor cu ani 
în urmă şi a zis să nu fie creştin bolovan pe calea Lui cu acest 
popor. îl rugăm pe poporul Domnului să se aşeze la învăţat, 
căci suntem azi învăţători peste el pentru viaţa lor. Mi-a fost 
tare milă că te-am văzut cum n-ai putut intra în carte cu câteva 
zile în urmă când a fost ziua ta de sobor între sfinţi. I-ai găsit 
pe cei din porţi dărâmaţi de la veghe pentru venirea Domnului 
cu sfinţii Săi. Lucrăm acum împreună, aşa cum ne-a aşezat Fiul 
meu Hristos când te-a dat mie de pe cruce fiu ca să Se întoarcă 
El la Tatăl şi să te am pe tine în locul Său pentru viaţa mea cea 
plină de durere şi de dor, aşa cum am rămas eu în urma Sa. 

O, popor al Domnului, deschide-ţi voinţa şi apoi înţe- 
lepciunea ca să auzi şi să împlineşti şi să poţi să împlineşti. 
Voi, fii şi fiice, trebuie să staţi cu cartea deschisă pentru orice 
stare, căci cartea Domnului cu voi e cartea înţelepciunii cea 
pentru voi, şi e cartea judecăţii pentru cei necredincioşi acestui 
cuvânt. Luaţi din carte, luaţi cu cei ce ştiu să ia din ea pentru 
fiecare stare, pentru fiecare rană, pentru fiecare boală şi pri- 
miţi-i pe ei, căci bolile sufletului sunt rele înăuntru şi în afara 
celui bolnav şi pot dăuna în jur pe semeni, căci scris este că 
puţin aluat dospeşte toată frământătura. 

O, să se vindece fiii şi fiicele acestei lucrări de duhul de 
femeie, care este duh uşuratic, duh iubitor de sine în om, duh 
al nemulţumirii, duh al răzvrătirii şi duh al închipuirii, iar 
închipuirea este boală cu chin în cel ce o are pe ea şi nu umblă 
după vindecarea ei. O, duhul închipuirii dă să lovească în porţi 
din mulţi din cei ce îl păstrează pe el în ei ca hrană a minţii lor. 
El dă să tot învinuiască şi să slăbească porţile Domnului şi pe 
străjerii poporului sfinţit, căci cei ce n-au auzit pe Domnul, 
Care adesea a vestit că toate se sparg în porţi, aceia dacă nu 
iau să citească în carte sau să-i primească cu deschidere pe cei 
ce pot să le arate lor de la Domnul, rămân ei tulburători de la 
mijloc, rămân cu duhul închipuirii lor, şi iată, trebuie să fie şi 
aceasta ca să iasă la lumină cei încercaţi prin multe ispite, şi 
apoi biruitori cu Evanghelia Domnului peste pământ. 

O, greu se mai zideşte în om împărăţia lui Dumnezeu! 
Nu ştie omul să primească pe ziditorii lui şi să le deschidă lor! 
O, nu mai e vremea să nu ştiţi, fii şi fiice ale lui Dumnezeu- 
Cuvântul! Cei ce sunteţi nemulţumiţi şi răvăşiţi între cei ce 
sunt poporul Domnului, fiţi credincioşi ca să vedeţi că puţin 
aluat dospeşte toată frământătura, şi nu va lăsa Domnul aluatul 
cel stricat ca să-l strice pe cel bun, căci Do mn ul este Mielul 
Cel biruitor, nu Cel biruit este El. Fiţi ascultători, fiţi primitori 
de sfat şi de trezire pentru lucrarea facerii voastre, căci cu greu 
se zideşte în voi împărăţia cerurilor, dar primiţi-i pe ziditori ca 

să vă lucreze ei, după cum Do mn ul a orânduit să fie şi să se 
lucreze în poporul Său. O, lucrarea de fiu este ascultarea, iar 
cine nu poate să fie fiu ascultător, nu poate să fie moştenitor al 
tatălui său. Vă vom învăţa ce este ascultarea şi cum lucrează 
ea. Aşezaţi-vă! Vă vom învăţa pe voi în ziua aceasta. Amin, 
amin, amin. 

O mama Mea, le dau acum să meargă să 
^ aducă slujire şi cinstire zilei tale de ser- 
bare şi să se hrănească unul pe altul cu cele din carte, mamă, 
şi să stea ei cu cartea pe masă, mamă, şi apoi Ne aşezăm cu 
toată hrana pe masă, mamă. Trebuie povăţuiţi mulţi în poporul 
de azi ca să nu cadă ei, mamă, că e vremea rea, e vremea cu 
cădere din har, mamă, iar cei răvăşiţi prin duhul închipuirii se 
apleacă greu să ia povaţă şi să creadă în sprijinul dat lor pentru 
viaţa lor, mamă. Cei ce au căzut din bărcuţa Mea cu fii ar fi să 
le fie pildă înfricoşătoare şi de trezire celor ce dau unii după 
alţii să se clatine şi să cadă afară, iar afară este molia, care ar 
mânca toată zestrea pe care ei o au dată de Mine ca să fie ei 
bogaţi întru ale Mele între fiii oamenilor. Vai celor ce se opresc 
în sfat cu cei răzvrătiţi şi care răzvrătesc prin răzvrătirea lor! 
Mereu am spus aceasta, şi am spus aşa ca să-Mi ocrotesc 
poporul. Vai celor ce cad în nepăsare de cuvântul Meu de peste 
ei, mamă! Vai celor ce ascultă cuvânt răzvrătit de la cei răz- 
vrătiţi! Aceia sunt otrăviţi de otrava răzvrătirii, de otrava în- 
doielii şi sunt cei ce cad în neascultare apoi, şi sunt cei ce se 
răzvrătesc pentru dreptul de fii, dar la aceştia Eu le spun că lu- 
crarea de fiu este ascultarea, nu răzvrătirea, iar cel ce nu poate 
să fie ascultător nu poate să fie moştenitor al tatălui său. Amin. 

Aşează-te, poporul Meu, aşează-te frumos înaintea celor 
din cer, care vin să te ajute să stai înaintea Mea, să stai frumos, 
fiule, şi apoi să stau Eu înaintea ta pentru lucrul Meu cu tine 
peste pământ. învaţă, tată, învaţă din zi în zi mai mult să ştii 
tot mai desluşit de ce ai venit tu să fii cu Mine, şi numai aşa va 
fi să ştii să stai şi ce să lucrezi, căci pentru lucrul Meu cu tine 
ţi-am deschis să vii, şi nu de altceva ţi-am deschis. 

O, ai grijă de Domnul Dumnezeul tău! Acesta este lucrul 
tău lângă Mine, poporul Meu. Ai grijă de Mine, nu de tine, tată! 
Aceasta n-au ştiut să facă cei ce au venit şi au plecat şi au lăsat 
dureri pe faţa Mea. O, ai grijă de Domnul Dumnezeul tău, 
poporul Meu, şi atunci vei învăţa dreptatea Sa, dreptatea care 
va rămâne în pământul celor sfinţi, precum este scris. Amin, 
amin, amin. 

* 

Î n zi de praznic de acoperământ ceresc peste tine te 
iau în Duhul Meu şi te povăţuiesc cu duh dătător 
de viaţă, poporul Meu. Ai nevoie mereu, mereu de povaţă peste 
tine, şi dacă n-aş mai veni cuvânt la tine tu ai slăbi, tu te-ai 
micşora pentru calea Mea cu tine, căci vremea e grea, iar sa- 
tana are multă, multă lucrare ca să-Mi frângă Mie luntrea spre 
tine şi ca să te smintească pe tine de pe calea Mea. Eu însă stau 
înaintea ta cuvânt, căci te-am ales să-Mi fii fiu, iar tu să nu uiţi 
că fiul ascultă cu credincioşie şi că acela este fiu, şi că fiul 
iubeşte cu ascultare şi că numai cel ce iubeşte, numai acela 
ascultă şi se umple de Dumnezeu ascultând, căci aceasta este 
plata celor ce ascultă, şi plata lor este Dumnezeu. Amin. 

Mama Mea Fecioara se întăreşte la veghe pentru neamul 
român, dar el a părăsit toată împlinirea pe care Eu, Domnul, 
i-am cerut-o omului pe calea lui pe pământ. O, biserica nea- 
mului român nu mai veghează cu Mine peste acest neam, căci 
unui neam, ca să iubească el pe Dumnezeu şi binele lui de la 


Dumnezeu, îi trebuie păstori treji şi plini de jertfa sfântă de la 
ei înaintea Mea şi înaintea turmei Mele, ca să fie ei mijlocitori 
neamului peste care ei se aşează în numele Meu. Te am pe tine 
popor iubitor de calea Mea cea sfântă pe pământ şi la tine vin 
şi te rog, tată, să te aşezi la rugăciune cu strigare pentru poporul 
român şi să-ţi aduc Eu zile de post cu binecuvântarea Mea 
peste ele, ca să Ne fie lucrarea cu post şi cu rugăciune, căci sa- 
tana vede slava Mea cu tine în mijlocul acestui neam, vede şi 
aude cuvântul Meu de peste tine şi e tulburat de mult, de mult, 
şi se tot zvârcoleşte şi pune duh de răzvrătire în cei ce s-au 
aşezat să tocmească soarta neamului român. O, ce duh rău a 
intrat în cei ce se răzvrătesc la porţile acestei ţări, ţara Mea de 
venire iarăşi de la Tatăl la om! 

O, liniştiţi duhurile voastre şi deschideţi ochii mari pen- 
tru voi şi pentru neamul român, căruia voi voiţi să-i tocmiţi 
soarta, voi, cei ce v-aţi aşezat peste el mari de la voi înşivă! O, 
oare nu vreţi să fiţi fraţi, toţi fraţi între voi şi cu milă frăţească 
unii pentru alţii? O, ce este ceea ce vreţi voi să faceţi în vreme 
de mare cumpănă, vreme adusă de voi peste acest neam? Vreţi, 
oare, să fac Eu durere peste voi ca să vă liniştiţi duhurile şi să 
lucraţi apoi înţelepţeşte ca în cer, nu ca pe pământ, aşa cum 
lucraţi voi?! O, cum să fac cu voi ca să luaţi din cer cale bună 
pentru ca să ştiţi de la Mine, din Duhul Cel de sus, căci pe 
pământ e duhul întunericului cu voi, şi voi daţi să faceţi voi 
lumină când voi nu iubiţi lumina, ci iubiţi minciuna? O, nu aşa, 
nu aşa se face lumină, fii români! Lăsaţi, tată, la o parte gândi- 
rea la voi înşivă cu sânge rece şi luaţi în voi iubirea cea frăţeas- 
că, cea duioasă, cea dreaptă şi strigaţi la Mine îngenuncheaţi, 
şi postiţi şi ridicaţi rugăciune la cer ca să fac Eu, Domnul, 
izbăvire pentru voi, nu voi să faceţi, căci voi sunteţi nedrepţi 
unul cu altul şi unul pentru altul şi folosiţi iubirea de sine şi 
minciuna şi duhul de dezbinare pentru această iubire de sine 
şi vă faceţi rău unul altuia şi neamului întreg de pe acest pă- 
mânt binecuvântat, şi pentru care străbunii lui strigă din pă- 
mânt la Mine, din pământ şi din cer, fii români! O, Mă apropii 
rugător în sfatul vostru. Sunt cu Duhul plin de cuvânt coborât 
pe vatra neamului român, şi de mai bine de cincizeci de ani 
suflu cu Duhul Sfânt din gura Mea cuvânt ca să ajung să câr- 
muiesc apoi spre duh de patrie cerească acest neam, căci duhul 
acestui popor se tot depărtează de privirea spre cer, iar Eu am 
scris pe fruntea acestui pământ patrie cerească, fiindcă Eu, 
Domnul, aceasta voi face din ea pe pământ, şi iată, duhul lui 
satana se tulbură şi tulbură şi se încearcă cu puterea Mea, încă 
se încearcă. Eu însă sunt Mielul Cel junghiat, sunt Mielul Cel 
biruitor prin înviere, şi duhul învierii am de lucrat peste acest 
neam ales Mie de Tatăl pentru sfârşit de timp. 

Amin, amin grăiesc vouă, celor ce staţi să tocmiţi în 
zilele acestea soarta cea de la voi peste neamul român: Eu, 
Domnul, pun în veghe şi în lucru oştirile de sfinţi şi de îngeri 
pe tot cuprinsul acestui tărâm şi peste neamul de pe el şi-Mi voi 
aduce la împlinire voia Mea, şi pun pe poporul cuvântului Meu 
din mijlocul acestui neam, îl pun la rugăciune cu strigare aşa 
cum Eu îl povăţuiesc să ceară la Dumnezeu pentru acest neam. 
Aşezaţi-vă şi voi în duhul umilinţei, în post şi rugăciune cerând 
la Mine voia Mea peste voi, căci voia voastră e voia omului, şi 
nu e bună voia voastră împotriva voii lui Dumnezeu pentru 
acest neam, care îşi are soarta din cer, nu de pe pământ pentru 
zilele venirii Mele iarăşi cuvânt pe pământ. Vin cuvânt pe 
pământ ca să-Mi pregătesc popor pentru ziua venirii Mele cu 
slavă, cu Duhul Sfânt şi cu foc, zi la care oamenii nu vor putea 
lucra decât cu iubire de Dumnezeu sau cu părăsire de Dum- 
nezeu, şi apoi unii vor fi botezaţi cu Duhul Sfânt, iar alţii cu 

foc, precum Eu am proorocit să fie în ziua Mea de slavă, după 
ce şapte veacuri şi mai bine am aşteptat omul să se întoarcă 
măcar acum, la sfârşit, în ţara din care a căzut la început. 

O, e păcat, fii români, e păcat să fie ură şi dezbinare între 
voi. Vedeţi ce vă învaţă Scripturile şi luaţi din ele şi lucraţi 
după ele, nu după voi, că e păcat să călcaţi peste cuvântul lui 
Dumnezeu pentru cuvântul vostru, pentru voia voastră. O, 
opriţi-vă de la acest păcat, că iată, azi strig Eu, Domnul, cuvânt 
peste voi! Umiliţi- vă şi veniţi spre pocăinţă şi luaţi din cer aju- 
tor peste tulburările dintre voi, şi care se răsfrâng pe umerii 
acestui neam, care nu mai ştie, săracul, să deosebească stânga 
de dreapta sa! O, cine să-l înveţe pe el, cine să-l ajute pe el să 
pună pasul cel bun? Eu, Domnul, Eu cobor cuvânt peste el şi 
îl învăţ pe el din cer. Amin. 

O, nu dormi, tată, nu, neam român! Scoală-te din amor- 
ţire, scoală-te cu mintea şi primeşte-Mă! Eu, Domnul, Eu în- 
sumi Mă fac peste tine cuvânt ca să te trezesc la veghe. Nu 
sunt cu milă de tine cei ce s-au ridicat acum cu răzvrătire la 
porţile tale să facă ţie soartă. Ei dau să-şi facă lor, nu ţie soartă, 
iar tu eşti sărmană de părinţi şi de binefăcători, dar ai în cer 
părinţi bravi şi îi ridic pe ei lângă armatele cereşti ca să biru- 
iască pentru tine, căci tu eşti sub cruce grea şi nu vezi lumina 
care să-ţi arate soarta, căci au ascuns-o pe ea cei ce s-au aşezat 
peste tine ca să te stăpânească. O, de s-ar fî aşezat ei să te 
păstorească, să te îngrijească! O, nu, nu de aceea s-au aşezat 
ei peste tine, ci de dor de slavă deşartă s-au aşezat ei şi ţi-au 
supus duhul duhului lor, şi merg spre pieire cei ce se joacă cu 
viaţa ta, şi voi ridica din tine un neam drept şi cu mâinile curate 
ca să păstorească şi să te îngrijească la bine şi la greu şi te voi 
călăuzi spre duh de patrie cerească, o, ţară a venirii Mele azi, 
căci stau cuvânt în mijlocul tău şi asta fac. Fac ceea ce Tatăl 
îmi spune să grăiesc şi să fac. Amin. 

O, aşează-te, poporul Meu de la izvorul Meu de cuvânt 
şi de peste tot cât eşti şi te hrăneşti cu Duhul şi cu cuvântul 
venirii Mele în mijlocul neamului român, şi hai, tată, să punem 
proptele şi biruinţă. Flai, Noi de sus din cer, şi voi de jos de pe 
pământ, căci neamul român este iarăşi la grea răscruce, la grea 
încercare din mijlocul lui. Eu, Domnul, îţi voi spune ţie cum 
să ceri la Mine pentru acest neam, alături de cele ce te-am 
învăţat până acum să ceri şi să stăruieşti înaintea Mea pentru 
el, şi prin el pentru toţi de pe pământ apoi, care vor vrea şi vor 
lua calea păcii prin duh de umilinţă şi de pocăinţă şi de înviere 
prin acestea. Amin. 

Şi acum intru la tine şi te povăţuiesc pentru viaţa ta cea 
veşnică, pentru iubire veşnică în tine, căci Eu cu iubire veşnică 
te-am iubit şi te iubesc, poporul Meu de azi, şi fericiţi sunt şi 
vor fi toţi cei cărora Eu, Domnul, pot să le dăruiesc lor acest 
har, acest veşnic dar, iubirea Mea cea veşnică lor! Te-am ales 
să-Mi fii fiu. Nu uita că fiul ascultă, că fiul iubeşte prin ascul- 
tare pentru fericirea lui, pentru moştenirea lui cea de la Mine. 

Te povăţuiesc, poporul Meu, să iubeşti duhul de biseri- 
că, tată, şi să-l urmezi pentru viaţa ta şi a Mea prin biserică, 
fiule. Biserica are sobor, şi fără sobor ea nu este biserică. Ea 
trebuie să lucreze după hotărâri întemeiate peste orice stare sau 
pricină, şi toate se judecă de către soborul ei cel din apostoli 
zidit în mijlocul ei. Biserica este cea care are cap şi trup, şi nu 
se poate cap fără trup sau trup fără cap. Biserica este cea slujită 
de cei ce o păstoresc şi o îngrijesc pe ea, iar ea trebuie să lu- 
creze în Duhul lui Dumnezeu, în duhul iubirii cea de sus şi al 
ascultării pentru cele de sus, aşa cum a fost ea aşezată de Mine 
şi de urmaşii Mei, de ucenicii Mei cei de la început, cei pe care 
Eu i-am trimis după învierea Mea să vestească împărăţia 


cerurilor şi să aşeze biserica Mea din loc în loc, din cetate în 
cetate pe pământ şi să fie ea apoi turma Mea, rodul Meu, rodul 
propovăduirii apostolilor cei de la Mine născători de turmă 
sfântă pe pământ. Amin. 

Mama Mea Fecioara vă dă în ziua ei de serbare pe 
ucenicul Meu Ioan ca să vă păstorească el în ziua aceasta şi să 
apostolească el din cer peste voi, numai tu să ai iubire şi să iei 
şi să asculţi apoi ceea ce Duhul grăieşte ţie, poporul Meu, bi- 
serica Mea cea de azi. Amin. 

S crieţi voi, cei ce scrieţi; scrieţi şi daţi de 
veste bisericii de azi a Domnului, popo- 
rului cuvântului Său daţi de veste ceea ce Duhul grăieşte! Eu, 
Ioan, apostolul lui Flristos, vă învăţ în Duhul Sfânt trezirea spre 
duh de biserică lucrătoare prin sobor, căci taina iubirii de Dum- 
nezeu este ascultarea de El şi de soborul bisericii Lui, căci El 
prin apostoli veghează şi îşi îngrijeşte turma Sa. 

Am purtat şi port pe pământ taina iubirii Lui cea de după 
întoarcerea Lui la Tatăl, căci El m-a vestit să fiu până la iarăşi 
venirea Lui, şi sunt, aşa cum El a orânduit. Mă port pe pământ 
din loc în loc şi sunt mereu peste tot odată ca şi învăţătorul 
meu Flristos, iar El este în mine până la sfârşitul veacului. întru 
cele ce nu se văd sunt eu, şi cu carul lor mă port şi sunt peste 
tot şi sunt, căci Domnul, Cel veşnic viu, a spus acum două mii 
de ani: «Cel ce crede în Mine nu va muri niciodată!», şi acesta 
este fructul credinţei cea plină de puterea ei în om: să nu moară 
omul niciodată, aşa cum trebuia să rămână omul cel întâi zidit, 
dar pe care neascultarea l-a smuls din taina aceasta, şi de atunci 
viaţa omului s-a mutat în veşnicie, şi el a rămas fiu al morţii 
pe pământ, iar după sfârşitul lui merge să-şi ia plata pentru cele 
ce face pe pământ. 

Stau în duh de învăţătură peste voi şi vă învăţ că biserica 
nu calcă pas după voia ei, ci după duhul cel sobornicesc, care 
cârmuieşte biserica, iar biserica cea de la sfârşit trebuie să lu- 
creze ca la sfârşit, mult mai mult şi mai sfânt ca biserica cea 
de la început. Când a plecat Flristos la Tatăl ne-a spus, mamei 
Fecioare şi mie: «Femeie, iată fiul tău, şi, iată mama ta». 
Această învăţătură să fie înţeleasă de voi, cei de azi poporul 
Domnului, şi ca nişte fii să ascultaţi de cei puşi de Domnul 
peste voi, şi unii pe alţii să vă hrăniţi cu duhul ascultării de 
Dumnezeu prin grija celor ce vă călăuzesc. O, părăsiţi, părăsiţi 
mintea de sine, părăsiţi-o cu desăvârşire, căci omul nu pătrunde 
cu mintea acolo unde numai Domnul poate şi cunoaşte, căci 
scris este: «Numai omul însuşi şi Domnul este Cel ce ştie pe 
cele din om cum sunt», dar primiţi pe Domnul prin cei în care 
El rămâne între voi lucrând şi cârmuind, şi nu luaţi din mintea 
voastră, căci duhul închipuirii lucrează văzut şi nevăzut pentru 
cei ce îl urmează pe el, şi este diavol duhul închipuirii. Vă 
povăţuiesc ca pe biserica lui Dumnezeu, lăsaţi-vă în toată vre- 
mea descoperiţi cu cele din voi, cu cele care intră în voi ca să 
vă zidească sau ca să vă şubrezească, dar dacă nu învăţaţi bine 
lecţia şi lucrarea inimii curate nu veţi putea lucra bine această 
lucrare a luminii, iar inima curată este cea care este cunoscută 
de toţi cu toate cele din ea bune şi rele, vii sau moarte, vremel- 
nice sau veşnice în om. 

O, se văd între voi dezbinări, nemulţumiri, cârtiri, critici, 
păreri de sine, învinuiri ştiute şi neştiute, lipsa umilinţei, duh 
de judecată, şi peste toate acestea, despărţiri, ca răsplată pentru 
acestea. Grăiesc vouă cu multă apropiere, cu mult firesc în grai 
ca să vă pot apropia şi ca să puteţi lua învăţătură. O, felurite 
sunt bolile sufletului, iar voi mult aţi fost învăţaţi mulţi ani şi 
mult. Deschideţi cartea învăţăturii şi n-o mai închideţi apoi şi 
lăsaţi-o pe masă mai mult decât pâinea, mai mult decât apa. 

Nici o vreme n-a purtat în ea atâta învăţătură din cer câtă 
coboară astăzi pe pământ la voi. Sunt ani de când Domnul vede 
la unii din voi răceală pentru învăţătură, fugă de învăţător din 
pricina otravei îndoielii din voi, căci mintea de sine vă lasă fără 
învăţător peste voi. Sunt între voi dintre cei care nu au crescut 
pentru această învăţătură, iar în turma aceasta se vine la învă- 
ţătură şi aşa se stă, iar cel ce nu stă aşa, acela este părăsit de 
învăţător, şi durerea învăţătorului este mare pe pământ şi în cer. 
Noi, ucenicii Domnului cei de acum două mii de ani, ne-am 
hrănit mult cu amara durere din partea celor ce, venind, fugeau 
apoi de duhul învăţăturii şi se făceau povară peste biserica lui 
Hristos. O, cei ce se apleacă greu spre duhul învăţăturii, aceia 
din pricina răzvrătirii din ei nu pot sta aplecaţi spre ascultare. 
Avem însă la Tatăl mijlocitor dacă prin duh de pocăinţă ne în- 
toarcem la ziua cea dintâi a glasului Său, care ne-a aflat şi ne-a 
primit când am bătut. O, nu se mai poate timpul întoarce, dar 
se poate omul întoarce la duhul zilei cea dintâi a sa cu glasul 
acestui cuvânt, care naşte fii pentru înviere. 

O, iese cu durere peste voi duhul îndoielii faţă de Dum- 
nezeu şi de mersul Său de azi prin cei puşi de El pentru veghea 
şi îngrijirea bisericii Lui cea de azi. Vă aduc aminte de Moise 
în vremea când Domnul l-a cercetat pe el ca să-l trimită apoi 
să-l scoată pe Israel din robie. Grăia Domnul cu el pe munte 
din rug aprins şi îi dădea cum să lucreze şi cum să meargă la 
poporul cel din robie, iar Moise L-a ispitit pe Domnul şi s-a 
aşezat să facă sfat cu El şi I-a spus Domnului: «Cine să le spun 
eu lor că eşti Tu?». Atunci Domnul i-a spus lui Moise după mult 
sfat cu El al lui Moise: «Aruncă toiagul tău pe pământ» şi 
toiagul s-a făcut şarpe, şi apoi iarăşi i-a zis lui Domnul: «întinde 
mâna şi apucă-l de coadă» şi s-a făcut toiagul iarăşi în mâna 
lui, şi apoi iarăşi Domnul i-a zis: «Ca să creadă ei că Dum- 
nezeul părinţilor lor te-a trimis, bagă mâna ta în sânul tău», 
iar mâna s-a făcut leproasă ca zăpada şi Domnul i-a zis: «Iarăşi 
bagă mâna ta în sânul tău», şi a scos-o de la sân ca faţa trupului. 
O, mult a stat Moise şi a tocmit cu Domnul şi greu s-a aplecat, 
şi apoi Domnul i-a zis: «Du-te la Israel şi le spune: Cel ce este 
m-a trimis la voi». O, mult a căutat Domnul să-l aplece pe 
Moise prin semne ca să facă din el trimis al Său la poporul Său 
cel din robie ca să-l scoată pe el pe pământul cel binecuvântat 
pentru el. I-a fost greu şi lui Moise să lucreze cu Dumnezeu, i-a 
fost greu şi lui Israel să creadă şi să se supună, şi le-a fost greu 
şi celor ce îl robeau pe Israel, şi iată, greu mai poate Domnul 
cu omul pe pământ pentru om. Noi, ucenicii Domnului, am pur- 
tat în trupul şi în duhul nostru această amară durere a fugii omu- 
lui de învăţătura şi de Duhul Domnului. 

O, nu se stă cu pretenţii lângă Domnul, fiilor, ci se stă 
cu mulţumire, iar mulţumirea are umilinţa şi are ascultarea, a 
cărei rod este mulţumirea şi flasca iubire pentru Domnul şi 
pentru cei ce călăuzesc pe toţi cei ce vin să aleagă calea spre 
cer. Când Duhul Domnului a cercetat pe vremea mea biserica 
şi a grăit celor şapte biserici, n-a fost cruţător Domnul pentru 
duhul învăţăturii cea după faptele şi starea fiecărei biserici. Aşa 
trebuie să primiţi şi voi, căci adevărul despre voi vă eliberează, 
şi numai el poate aceasta. O, mai multă şi mai multă trecere 
are la Domnul un creştin păcătos, care-şi recunoaşte vina, şi 
pentru ea îmbrăţişează o viaţă plină de pocăinţă, decât un creş- 
tin răzvrătit prin nemulţumirea lui, şi care răscoleşte pe mulţi 
spre răzvrătire şi spre duh de judecată şi de îndoială şi de că- 
dere din har, şi nu-şi agoniseşte unul ca acesta pacea şi odihna, 
căci le dă pe ele în schimbul duhului răzvrătirii, iar răzvrătirea 
este diavol în om, şi sunt nemulţumiţi cei răzvrătiţi şi nu iubesc 
aceştia nici pacea lor, nici pe a altora, nici pe a Domnului, chiar 


dacă îi auzi că pace vor, că pace caută. 

Vă îndemn spre iubire cu umilinţă, în duh de biserică. 
O, nu e bine să vă lăsaţi să cădeţi din har, căci cei ce nu au uni- 
tatea duhului între ei şi pacea aceasta, care îi leagă, aceia nu 
sunt ai bisericii, ci sunt cei ce o răzvrătesc şi o împart pe ea, 
fugind din trupul ei şi căzând în lături fii şovăielnici. 

O, veniţi-vă în fire voi, cei ce aţi apucat să lucraţi atâta 
de greşit! Părăsiţi-vă mintea cea greşită şi daţi drumul celor 
robiţi de mintea din voi, căci Domnul v-a învăţat să nu muriţi 
unii prin alţii făcând ruşine bisericii Lui! 

O, staţi cu cartea deschisă şi citiţi tot cuvântul ei! Aveţi 
grijă de Domnul, nu de voi, fiilor! Aceasta n-au ştiut să facă 
cei ce au fost şi au plecat de lângă acest izvor şi de lângă voi. 
S-au lăsat biruiţi, s-au lăsat sub vină cei puşi de Domnul să vă 
călăuzească, dar aşa cum sunt ei de îngenuncheaţi acum, vor 
să vă ajute cu Domnul, nu singuri, nu, fiilor, căci ei sunt umiliţi 
şi sunt fără putere după atâta umilire de la cei ce zic că sunt răi 
cei ce vă cârmuiesc pe voi de la Domnul. 

O, nu sunteţi răi, voi, copii veghetori pentru venirea şi 
pentru lucrarea Domnului cu poporul, nu sunteţi răi, chiar dacă 
vă zic răi creştinii răzvrătiţi şi nemulţumiţi, dar vă încordează 
mersul şi lucrul cei încordaţi prin firea lor şi cărora nu le ajunge 
dreptatea, căci precum este scris în Scripturi, aşa lucrează 
aceştia şi, «voind ei să statornicească dreptatea lor, dreptăţii 
lui Dumnezeu ei nu s-au supus», şi nu-i poate Domnul pune 
pe aceştia nici la cei reci, nici la cei căldicei, nici la cei fierbinţi, 
şi nu mai ştie Domnul unde să mai fie ei, şi nici ei nu ştiu, iar 
Domnul îşi povăţuieşte mereu poporul spre zidire, numai să 
stea el la facere prin voi. Amin. 

O, vă trebuie ziditori, fiilor care aţi venit să fiţi popor al 
Domnului! Nu staţi fără ocrotire peste voi, nu se stă aşa în 
poporul Domnului! Satana vă îndeamnă să vă răzvrătiţi, să vă 
răsculaţi, să vă nemulţumiţi, şi vă vrea răul prin acestea. Fiţi 
toţi acelaşi aluat, căci puţin aluat rău dospeşte toată frământă- 
tura şi suferă cei mulţi de la cei puţini, care nu ştiu să stea as- 
cultând şi crezând cu mulţumire şi cu umilinţă de iubirea 
Domnului cea pentru fii. O, iubirea trebuie meritată, fiilor. Pen- 
tru ea trebuie să daţi fără să aşteptaţi răsplată. O, cercetaţi-vă 
şi lăsaţi-vă cercetaţi cu de-amănuntul ori de câte ori facerea 
cea de sus se îndreaptă spre voi, căci biserica lui Hristos are 
ca lucrare facerea omului, fiinţa lui cea nouă, înnoirea a toate 
în om, cer nou şi pământ nou în om şi Ierusalim nou pe pământ, 
zidit din fii vii, destoinici pentru cele din cer pe pământ acum, 
în zilele când Domnul vine să împlinească această Scriptură, 
proorocită de El peste mine mai înainte de trecerea mea în cele 
ce nu se văd, căci ca şi Domnul eu n-am stat în mormânt, ci 
am ieşit şi sunt viu, aşa cum şi mama Fecioară a ieşit şi este 
vie, şi suntem cu trupul şi stăm în cele ce nu se văd şi lucrăm 
cu cerul pe pământ pentru cei credincioşi şi sfinţi, căci aşa lu- 
crare au cei ce nu mor niciodată, şi iată, cel ce crede în Hristos 
nu moare. Amin. 

îţi hărăzesc ţie, popor al lui Hristos, credinţă ca a mea, 
şi tot aşa şi iubire, şi tot aşa şi viaţă şi duh dătător de viaţă prin 
tine peste mulţi. O, să nu iubeşti moartea! Faptele ei să le dai 
de la tine, căci Domnul vine pe pământ în toată slava Sa, şi toţi 
cei ce ştiu să creadă în El aşa cum am crezut eu îl vor vedea 
pe El şi vor rămâne cu El şi vor merge cu El oriunde va merge 
El, şi de la El nu vor mai ieşi, precum este scris, căci Duhul 
Domnului, Cel ce m-a aşezat să scriu bisericilor, a spus atunci: 
«Aceasta zice Cel sfânt şi adevărat, Cel ce deschide şi nimeni 
nu va închide, şi Cel ce închide şi nimeni nu va deschide: pe 
cel ce biruieşte îl voi face stâlp în templul Dumnezeului Meu, 

şi afară nu va mai ieşi, şi voi scrie pe el numele Dumnezeului 
Meu şi numele cetăţii Dumnezeului Meu, al Noului Ierusalim, 
care se pogoară din cer, de la Dumnezeul Meu, şi numele Meu 
cel nou». Amin. 

Eu, apostolul Tău Ioan, Bunule învăţător, mă aşez cu 
duioşie şi cu mare iubire alături de mama Ta şi a mea, mama 
Fecioară, împreună cu toţi rugătorii din cer, pentru duh de 
rugăciune cu strigare laolaltă cu fiii poporului Tău de azi pen- 
tru neamul român şi pentru soarta lui cea de la Tine cu el. 
Duhul Tău să pogoare cu voia Sa cea de sus în toţi cei care vor 
avea de hotărât pentru soarta neamului român în zilele acestea 
de cumpănă când unii veghează pentru bine, iar alţii se răzvră- 
tesc şi răzvrătesc acest neam, ameţind mintea lui. O, facă-se 
voia Ta precum în cer aşa şi pe pământ acum pentru neamul 
român! Mi-am alinat dorul şi aşteptarea şi am grăit cuvânt 
apostolesc în mijlocul poporului Tău, şi mult i-aş mai fi grăit 
lui privindu-1 pe el peste tot pe unde el este şi păşeşte mai mult 
sau mai puţin cu pasul său pe calea lui cu Tine în zilele acestea. 
E strâmt însă pentru Noi şi pentru cuvântul cel de sus în inimile 
multora care nu ştiu să înţeleagă taina Ta cu poporul Tău de 
azi. Eu, ca şi Tine le hărăzesc lor pace. 

Pace vouă, fii ai Cuvântului-Hristos! Vă amintesc vouă 
porunca cea nouă şi lucrătoare prin graiul ei: «Cine iubeşte pe 
fratele său rămâne în lumină, şi sminteala nu se află întru el, 
iar cel ce urăşte pe fratele său este în întuneric şi umblă în în- 
tuneric şi nu ştie încotro se duce pentru că întunericul a orbit 
ochii lui. Cine zice că este în lumină, şi pe fratele său îl urăşte, 
acela este în întuneric până acum, dar iată, întunericul se 
duce, şi lumina cea adevărată începe să răsară, căci voi un- 
gere aveţi de la Cel Sfânt şi ştiţi toate». 

Fiţi fii ai Adevărului Flristos şi fiţi credincioşi şi sfinţi. 
Cei credincioşi sunt cei sfinţi, iar cei sfinţi sunt cei credincioşi 
şi statornici în iubire, şi prin ea în credinţă. Amin. învăţaţi în 
toată vremea să trăiţi între voi taina frăţiei sfinte, lucrarea cea 
cu lumină pentru frăţia dintre voi, dar nu lucraţi ca voi! Lucraţi 
ca Domnul, lucraţi ca Domnul, fiilor! Lucraţi, lucraţi călăuziţi, 
ca să fiţi fii! Amin, amin, amin. 

© apostol iubit, tu ai biruit prin iubire 
^moartea şi eşti viu şi iubeşti şi lucrezi 
iubind şi tainic lucrezi. Tu eşti fiul meu, cel de sub crucea Fi- 
ului meu Iisus Flristos când El Şi-a pregătit prin cruce suirea 
iarăşi întru Tatăl. Tu eşti fiul iubirii, căci Dumnezeu este iubire, 
şi eşti fiul lui Dumnezeu şi al meu, precum Hristos este, şi eşti 
taină nedesluşită până în zilele acestea. Eu sunt mama Lui şi a 
ta şi a celor ce iubesc ca voi. Ţi-am dat cale cu lărgime ca să 
cuvintezi în mijlocul neamului român peste poporul de la 
izvorul de cuvânt al Fiului meu. Multă şi duioasă ţi-a fost limba 
şi tot pe atât de dulce, dar puţin ai lăsat din ea peste biserica 
Lui de azi de nou Ierusalim pe pământ. O, strâmtă e calea 
Domnului de la cer la pământ, căci strâmtă e pentru ea inima 
din om! O, câtă şcoală de sus, câtă naştere de sus coboară 
Domnul pe pământ prin cuvântul Său de azi! Pace ţie, ucenic 
iubit, cel ce ai lucrat în ziua mea de serbare peste poporul cel 
de azi al Fiului meu! Amin. 

O, fii ai cuvântului Fiului meu Hristos în zilele acestea, 
luaţi, luaţi din duhul lui Ioan cel iubit! Porunca cea nouă, pe care 
el o dă celor credincioşi, este duhul frăţiei şi iubirea cea îm- 
potriva urii dintre fraţi şi a întunericului dintre ei, căci cei ce nu 
iubesc pe fraţi n-au cunoscut încă lumina. Eu iarăşi mă bucur cu 
cei din cer că aţi luat din cer învăţătură vie. Luaţi şi mâncaţi şi 
staţi în duhul luminii între voi ca să învăţaţi prin el iubirea cea 
dintre voi, cea pentru Hristos iubire, cea care vă apără de iubirea 


de voi, căci iubirea de voi vă lucrează moarte. Luaţi din duhul 
lui Ioan, care prin iubirea din el şi-a nimicit moartea, şi este viu 
prin iubire, căci este sfânt cu duhul, cu trupul şi cu sufletul, şi 
credinţa lui l-a ţinut viu, şi este viu ca şi Fiul meu, şi este fiul 
meu, căci este ca mine, în iubire şi în Dumnezeu. Amin. 

Ne aşezăm în fierbinte duh de rugăciune cu strigare pen- 
tru voia Domnului peste neamul român, fiilor. Stau lângă voi 
rugătoare şi iau cerul în rugăciune cu noi şi cerem pentru nea- 
mul român, cerem la Domnul ca să primim prin stăruinţă, iar 
Domnul ne va da nouă, şi noi vom lua şi aşa vom lucra prin 
cererea noastră pentru voia Sa peste acest neam mereu încercat 
şi zdruncinat pe pământ, căci duhul rău îi ştie alegerea şi aduce 
răzvrătirea lui în mijlocul lui prin cei necredincioşi Domnului 
în neamul acesta. 

Am stat cu voi cu masă cerească şi cu apostoli lucrători 
pentru voi. Fiţi primitori de învăţătură, fiilor. Luaţi în voi duhul 
îndemnării duhovniceşti. Aveţi vină mare dacă nu vă îndemnaţi 
de-a pururi unii pe alţii pentru cele duhovniceşti între voi, pen- 
tru Domnul între voi. O, spălaţi- vă de vina aceasta şi fiţi lucră- 
tori duhovniceşti în toată vremea. Pace vouă! Dau Fiului meu 
Hristos să vă pecetluiască în ziua mea de serbare prin glasul 
Lui de Păstor peste voi! 

Ale Tale dintru ale Tale să le dai lor, o, Fiule Iisus Hris- 
tos al meu! Am stat cu ei la masă cerească în ziua mea de ser- 
bare, iar Tu eşti începutul şi sfârşitul întru toate şi în tot 
cuvântul cel din cer venit peste ei. Sfârşesc acum ca să sfârşeşti 
Tu cuvântul cel de azi, căci Tu eşti Alfa şi Omega, iar noi toţi 
întru Tine suntem, cele din ceruri şi cele de pe pământ, întru 
Tine toate, o, Doamne. Amin, amin, amin. 

(P3| fârşim acum cuvântul, mama Mea, că 
Mi-e milă de ei, de cei ce Ne poartă din 
greu ca să fim pe pământ cu cuvântul venirii Mele din zilele 
acestea, mamă. 

O, pace vouă, copii din porţi, şi prin voi pace poporului 
Meu cel veghetor şi ascultător! Cuvântul Meu e mare şi e mult, 
dar se face mic şi puţin atât cât poate omul să-l poarte şi să-l 
primească cel ce are voia sa în firea lui. Tot aşa de mic este şi 
cuvântul vostru peste poporul care deschide greu pentru cele 
ale creşterii lui cea de sus. Umilinţa Noastră le va da lor din 
Noi şi va rodi ea rod de creştere în cei ce cresc anevoios pentru 
lucrul Meu cel mare din zilele acestea, dar cei ce lucrează cu 
Mine şi cu voi, aceia să lucreze şi să nu stea. Amin. 

Lucraţi, lucraţi cu Mine şi pentru Mine, voi, cei ce aveţi 
iubire şi milă şi ascultare prin acestea, căci lucrul vostru va fi 
cu răsplată, tată. O, lucraţi, fiilor din porţi, şi întăriţi la lucru 
sfânt pe cei ce ştiu să lucreze pentru Dumnezeu şi pentru om, 
căci plata celor ce lucrează este plată scumpă, fiilor, şi din ea 
ei vor împărţi celor ce ascultă de Dumnezeu. Amin. 

împrospătez peste voi binecuvântare pentru tot lucrul 
ce-1 aveţi de lucrat şi de împlinit în curţile Mele cu voi, şi 
lucraţi sub binecuvântarea Mea şi binecuvântaţi pe Dumnezeu, 
fiilor ascultători pentru tot lucrul Meu cu voi. Lucrând binecu- 
vântaţi, şi binecuvântând lucraţi, ca să fie cerul cu voi, şi voi 
cu cerul pe pământ şi să fiţi voi cei ce uniţi cerul cu pământul 
pe pământul Meu cu voi, pământul Meu cel ales pentru ca să 
vin pe el cuvânt pe pământ la voi şi să fiu cu voi, fiilor. Amin, 
amin, amin. 

Sărbătoarea cuvioasei Parascheva 

Moaştele: mărturie a nestricăciunii şi a răscumpărării trupurilor 
Oamenii au rămas datori lui Dumnezeu. Strigarea Domnului către 
poporul român. 

B zi sfântă, e zi de sărbătoare cerească în ziua 
aceasta, poporul Meu, şi vin la tine ca să stau cu 
tine în zi de sărbătoare, în duh de sărbătoare, şi ca să stai şi tu 
cu Mine tot aşa, fiule. Amin. 

O, mult au iubit sfinţii statul lor cu Mine pe pământ în 
vremea vieţii lor cea cu trupul, iar Eu i-am făcut pe ei biruitori 
prin biruinţa lor asupra duhului morţii, căci ei au iubit viaţa, 
L-au iubit pe Dumnezeu pe pământ cu viaţa lor şi s-au despărţit 
de voia lor, luând în ei şi în afara lor voia Mea ca lucrare a lor. 
Amin. 

Pace vouă în zi de sărbătoare, fiilor! Avem de strigat la 
Tatăl pentru voia Lui peste neamul român, căci fără Dumnezeu 
nimic nu este bun în lucrarea omului. Hai să ne aşezăm să 
cerem la Tatăl pentru acest neam, zbuciumat acum prin cei 
ce-1 zbuciumă pe el pentru voia lor. 

Să se deschidă mintea cea de sus în fiii neamului român 
şi să lucreze ei voia Tatălui şi a Liului şi a Duhului Sfânt ca să 
aducă Tatăl biruinţă bună peste acest neam! Amin. Toţi sfinţii 
neamului român aşteaptă în mijlocul vostru cuvântul Meu de 
peste voi pentru rugăciune de strigare la Tatăl ca să aducă Tatăl 
voia Sa pentru cârmuirea pe mai departe peste acest neam, în 
care vă am pe voi popor al Meu în zilele acestea, căci Eu la 
voi vin şi-Mi rostesc cuvântul întoarcerii Mele de la Tatăl la 
om. Sărbătoarea de azi aduce cu Mine la voi pe cuvioasa Paras- 
cheva, veghetoare mare din mijlocul neamului român, căci stă 
cu trupul pe vatra acestui neam mărturie a nestricăciunii şi a 
răscumpărării trupurilor, care aşteaptă ridicarea lor la trâmbiţa 
arhanghelului. O, una este ceea ce vede omul mărginit, şi alta 
este cele ce nu se văd de om, căci sfinţii lucrează cu slavă mare, 
cu înviere mare a lor peste cei ce atât de puţin se îndreaptă spre 
Domnul cu viaţa lor. Numai pentru trupul lor cer oamenii care 
merg la trupul sfinţilor şi se închină lor cerând pentru ei la 
sfinţi. Pentru viaţa lor cea veşnică nu se pricep oamenii să 
creadă şi să ceară la sfinţi mijlocire, iar sfinţii nu le pot da lor 
decât ceea ce le cer ei. Mereu, mereu rămâne omul dator lui 
Dumnezeu pentru cele ce El le dă prin stăruinţa sfinţilor 
rugători pentru ei, iar datoria omului s-a strâns prea multă la 
Dumnezeu, şi de aceea se tot dărâmă viaţa omului, şi nicide- 
cum nu se zideşte ea prin sfinţi, căci cine nu-I dă lui Dum- 
nezeu, acela nu are nimic, şi pe toate le pierde, fiindcă numai 
pe cele trecătoare le cere el de la Dumnezeu. Nimic nu-I poa- 
te omul da lui Dumnezeu decât pe cele ale lui Dumnezeu în 
om, căci ale Sale dintru ale Sale îi cere Domnul omului, dar 
omul care nu-L are pe Domnul în el bogăţie, nu are ce să-I dea 
lui Dumnezeu, şi e prea dator omul înaintea Domnului. 

O, cum să-ţi şterg Eu, omule, datoria ta dinaintea Mea? 
Abaterea ta de pe calea Mea e mare, iar tu Mă ştii pe Mine 
numai binefăcător al tău şi dator ţie, şi altfel nu vrei să Mă ştii. 
Iată- Mă cuvânt în mijlocul oamenilor şi nu vor oamenii să Mă 
ştie aşa cum sunt Eu! Eu sunt cuvânt, Eu sunt Cuvântul lui 
Dumnezeu şi aceasta este lucrarea Mea între oameni. O, Eu îl 
ascult pe om când el grăieşte către Mine cerând pentru el de la 
Mine. El poate vorbi cu Mine, şi Eu nu pot vorbi cu el? De ce, 
oare, nu se întreabă omul aceasta? De ce, oare, nu ia şi el de la 
Mine vorbire cu el? 

O, neam român, Eu, Domnul Dumnezeul tău, ascult 
când tu grăieşti cu Mine cerându-Mi să-ţi dau ajutor şi să-ţi fiu 


binefăcător în cele ce-Mi ceri tu. Ia şi tu glasul Meu în urechile 
tale şi ascultă-Mă şi tu ce-ţi cer, ascultă-Mă şi tu, ascultă-Mă 
acum! Iţi cer să primeşti de la Mine Duh Sfânt pentru mintea 
ta. Nu lua sfat de pe pământ! Ia din cer sfat! Te-am povăţuit 
adesea să te laşi umbrit de Duhul Sfânt ca să ştii din cer ce să 
faci cu soarta ta şi cum să ţi-o ocroteşti, căci iată, peste tine 
s-au aşezat cei ce nu vor binele tău, ci pe al lor îl vor, o, ţara 
Mea de venire a doua oară de lângă Tatăl la om. Eu, Domnul 
Iisus Hristos, ies în mijlocul tău cuvânt cu a doua Mea venire 
şi cuvântând stau peste tine din mijlocul tău. Nu sunt de la 
Mine peste tine cei ce s-au aşezat peste tine, ci sunt de la ei 
aşezaţi şi de la cei ce seamănă cu ei, şi iată-i cum se răzvrătesc 
tocmind ei pentru soarta ta şi răstumând pe cele bune de peste 
tine ca să aşeze peste tine voia lor şi să te zdrobească apoi, ţara 
Mea. O, scoală-te şi ia de la Mine sfat şi nu-ţi pune ţie tu câr- 
maci prin valuri pentru ca să te poarte, şi lasă-Mă pe Mine să 
te păstoresc şi să-ţi spun ce să faci, căci Eu văd pe cei ce-ţi vor 
bine şi pe cei ce nu-ţi vor bine, şi trebuie să vezi şi tu dacă vrei 
să vezi ca Mine. 

Se scoală sfinţii tăi şi strigă la Mine să le dau lucrul cel 
de biruinţă pentru tine, ţara Mea de azi, căci ei cer de la Mine 
lucrul lor. Aşa să lucrezi şi tu pentru soarta ta, o, neam român. 
O, deschide-ţi mintea şi inima şi nu da de peste tine pe cel ce 
stă cu veghe pentru soarta ta, căci cel ce nu se gândeşte la sine, 
acela este bun pentru tine. Cel ce iubeşte adevărul şi nu min- 
ciuna, acela este bun pentru tine în zile de încercare şi de zbu- 
cium pentru soarta ta. O, aşează-te înaintea Mea cu strigare şi 
cu zile de post plăcut Mie, căci vremea pentru tine este grea şi 
eşti iarăşi la răscruce. Nu fa pas rău acum când este vremea să 
asculţi pe Dumnezeu pentru soarta ta. Iţi voi trimite curând, 
curând sfat bun de la izvorul Meu de cuvânt ca să stăruieşti în 
el pentru tine, şi ia sfinţii lângă tine, tată, căci ei iau de la Mine 
voia Mea pentru tine, iar tu nu ştii voia Mea, că eşti pe pământ, 
şi pe pământ e domn minciuna şi rătăcirea de Dumnezeu- 
Făcătorul peste om. Tu eşti ţară creştină. Ai grijă să fii aşa şi 
nu dezbrăca de peste tine cămăşuţa de creştin. 

îţi voi da sfat să lucrezi după el, numai să-l primeşti pe 
el, neam român. îţi voi da, tată, zile de post ca să le împlineşti 
cu iubire şi cu sfinţenie pentru soarta ta cea bună. Zile rânduite 
de Dumnezeu îţi voi da pentru ca să biruieşti cu Mine, Fiul Ta- 
tălui Savaot, căci Eu am biruit cu moartea pe moarte, iar în 
ziua aceea te-am primit în dar de la Tatăl ca să fii acum ţara 
Mea de venire şi ca să împlinesc acum în tine Scriptura venirii 
Mele la sfârşit de timp. O, aşteaptă-Mă, aşteaptă-Mă ca să te 
păstoresc cu sfatul Meu! Voi veni cu sfinţii şi-ţi voi da cuvânt 
ca să-l asculţi, tată. Ascultarea înseamnă iubire, iar iubirea are 
răsplată scumpă pentru cei ce ascultă iubind. Voi veni să te 
povăţuiesc. Stai cu uşa deschisă, că te vestesc că vin să te povă- 
ţuiesc pentru soarta ta, o, neam român! Amin. 

O Doamne al sfinţilor Tăi, eu sunt venită 
^ cu Tine în cuvântul Tău de azi şi sunt cu 
ceata cuvioaselor din cer în mijlocul poporului Tău de azi. Eu 
stau cu duhul şi cu trupul pe vatra neamului român, şi la cu- 
vântul Tău mă ridic lucrătoare pentru el ca să-l ajut pe el să 
facă voia Ta acum, când este întrebat pentru soarta lui cea de 
azi şi cea de mâine, Doamne. O, mare este taina sfinţilor în 
mijlocul oamenilor! Sfinţii Tăi nu lucrează numai la cererea 
oamenilor, ci mai vârtos lucrează la cuvântul Tău, o, Doamne. 
Toţi sfinţii de pe vatra neamului român aşteptăm gata să lucrăm 
aşa cum Tu ne dai să facem. Amin. 

O, ridică-te cu rugăciunea cea cu strigare, popor de azi 
al Domnului pe vatra neamului român! Se face Domnul peste 

tine cuvânt, iar cei din cer se fac ochi şi urechi ca să-L audă pe 
Domnul cuvântând în mijlocul tău, căci El Se descoperă acum 
prin taina Lui cea de azi cu tine puterilor şi măririlor, domniilor 
şi stăpâniilor cele din cereştile locaşuri, aşa cum nu S-a des- 
coperit până acum şi mare este taina care te poartă pe tine acum 
în ea din partea Tatălui Savaot, Care este în Fiul Său Iisus Hris- 
tos, trimisul Tatălui la tine acum în mijlocul neamului român. 
Noi, cei din cer, şi voi de pe pământ, ne aşezăm la rugăciune 
cu strigare pentru voia Domnului peste neamul român, pentru 
cârma cea bună peste acest popor binecuvântat încă de la în- 
ceputurile lui. Fiţi veghetori de la Domnul, odată cu tot ceea 
ce aveţi de lucrat pentru lucrarea Sa de azi. Vegheaţi cu Dom- 
nul peste acest neam, căci noi cu Domnul lucrăm şi veghem 
pentru toată lucrarea Lui peste pământ în zilele acestea mai 
mult decât oricând, că e vremea cea mare, în care slava Dom- 
nului se apropie pregătindu-se în cer şi pe pământ de însăşi 
voia Sa şi de însăşi puterea Sa. Amin, amin, amin. 

B u, Domnul, aşez pe poporul Meu la ve- 
ghe pentru neamul român, căci voiesc 
acum să-l pregătesc pe el pentru voia Mea peste el, căci voia 
lui este a lui. Eu, Domnul, Mă înarmez de la Tatăl cu voia Sa, 
căci Eu voia Sa o fac, şi nimic de la Mine nu fac, căci aşa este 
adevăratul fiu şi lucrarea lui flască înaintea tatălui său. Amin. 

O, poporul Meu, nu pot, tată, să stau mult cu tine în cu- 
vânt în ziua aceasta. îmi sunt slăbiţi cei din porţi, căci Eu sunt 
Dumnezeu mare. Te-am povăţuit adesea care să fie grija ta cea 
mai de căpătâi ca să ne fie, ţie şi Mie, bine pe pământ şi în cer, 
căci Eu îmi port cu greu lucrarea între cer şi pământ şi îmi tre- 
buie ca punte de uşurare iubirea ta, grija ta de Mine şi de lu- 
crarea Mea, trăirea ta cea dătătoare de viaţă între frate şi frate, 
căci Duhul este Cel ce dă viaţă, nu trupul, tată. O, ai grijă de 
Duhul, fiule, căci trupul stă împotriva duhului cu lucrarea sa. 
Ai grijă de Mine, poporul Meu, ai grijă de Mine mai mult decât 
de tine, tată, căci de tine am Eu grijă, fiule. O, învaţă să ai grijă 
de Mine şi de tot ce am Eu de lucrat prin tine peste pământ şi 
peste om, şi unii altora ne vom fi slavă când slava Mea cea de 
sus se va arăta pe pământ jos pentru mărturia Mea înaintea 
muntelui de necredinţă, căci multă necredinţă pentru Mine este 
în oameni din pricina iubirii de sine din ei, iar Eu te voi lua în 
mâna Mea şi te voi arăta în ziua Mea de slavă celor necredin- 
cioşi, şi tu vei fi cununa Mea de slavă, iar Eu cununa ta de 
biruinţă peste vremea cea rea, căci vin, poporul Meu, vin şi tot 
vin, şi vin să Mă desăvârşesc şi vin să Mă arăt, şi în ziua 
arătării Mele va înceta orice limbă şi numai Eu voi mai grăi în 
ziua aceea, numai Eu şi tu, numai noi, numai noi, pentru duhul 
mărturiei, poporul Meu. Amin, amin, amin. 

14/27 octombrie 2009 

Sărbătoarea sfântului mare mucenic Dimitrie, 
izvorâtorul de mir 

Pământul român va fii patrie cerească. Credinţa este cea mai mare 
sfinţenie în om. 

S unt Domnul Iisus Hristos, Fiul Tatălui Savaot, şi 
îmi spune Tatăl să grăiesc şi să împart duh de 
trezire, duh de învăţătură în mijlocul neamului român. 

Eu sunt Cuvântul lui Dumnezeu, o, neam român. Eu 
sunt Domnul puterilor, căci am călcat cu moartea pe moarte şi 
M-am arătat Biruitorul şi am putere să grăiesc cu omul, căci 
Tatăl este în Mine, şi El este puterea Mea. Vin să te sprijin la 
greu şi să grăiesc ţie în numele Tatălui şi al Fiului şi al Sfântu- 


lui Duh, şi te pecetluiesc cu această pecete, pecetea Dumnezeu- 
lui Celui viu, ca să ai tu putere din puterea Mea, căci tu treci 
prin zile de cumpănă grea, ţara Mea de azi, şi Eu văd aceasta 
şi Mă aşez sprijinul tău, şi cu sfinţii lucrez pentru tine ca să te 
trec de vremea cea grea. Glasul Meu de peste tine te trezeşte 
spre veghe sfântă, o, patria Mea de azi, căci la tine vin cu graiul 
Meu cel de la sfârşit de timp şi grăiesc peste pământ şi peste 
om pe limba ta, o, neam român, şi te doresc biruitor şi te aştept 
să fii cunună peste popoare şi lumină mare peste pământ, căci 
Eu Mi-am făcut pe vatra ta întoarcerea Mea de la Tatăl la om 
acum, la sfârşit de timp, şi grăiesc în mijlocul tău cuvântul fa- 
cerii, cuvântul naşterii din nou a lumii, ţara Mea de azi. încep 
din mijlocul tău cerul cel nou şi pământul cel nou, taină adâncă 
şi tăinuită de Tatăl în Mine pentru sfârşit de timp şi pentru în- 
ceput de veşnicie pe pământ, şi te am cunună a slavei Mele şi 
tu nu ştii taina în care stai cuprinsă în Dumnezeu. îţi grăiesc 
dulce şi stau izvor de cuvânt în mijlocul tău de cincizeci de ani 
şi mai bine şi îmi pregătesc slava Mea cea de la sfârşit de timp 
şi îmi fac în tine popor credincios şi îl învăţ pe el sfinţenia, 
căci ea este în om biruinţă asupra morţii, şi ea vede din om pe 
Dumnezeu şi se desăvârşeşte pe pământ cu taina ei cea de la 
sfârşit de timp. 

îţi fac iarăşi trezirea, o, neam român. O, lasă-te sub cu- 
vântul Meu care te povăţuieşte în vreme de cumpănă, tată! 
Aprinde candela şi pune în ea o hârtiuţă mică, scrisă pe amân- 
două părţile, şi fa-o sul apoi şi cu ea să ardă candela ta cu unt- 
delemn curat şi roagă-te pentru tine stând îngenuncheat 
înaintea Tatălui şi a Fiului şi a Sfântului Duh, că Dumnezeu îţi 
dă de veste să stai la rugăciune pentru soarta ta de azi şi de 
mâine, o, neam român. Ia hârtiuţă şi scrie pe ea aşa: 

Tată, Fiule şi Duhule Sfinte, Dumnezeule al celor 
credincioşi, Tu, Cel viu în vecii vecilor, caută acum spre nea- 
mul român şi dă-i lui înţelepciunea cea de sus, şi duh de pocă- 
inţă pune peste el ca să cunoască el cu duh aplecat sprijin de 
la Tine în vreme de răscruce pentru soarta lui. Noi, fiii neamu- 
lui român, Te rugăm să aduci peste noi taina Duhului Sfânt, 
Care să ne înveţe să-Ţi cerem izbăvirea noastră de sub duhul 
întunericului de azi, care dă să cuprindă lumea de la margini 
la margini, întuneric cum n-a mai fost în vremile de până acum. 

Se tocmeşte la porţi soarta noastră, Doamne, şi Te che- 
măm să veghezi pentru noi. Ne aşezăm înaintea Ta cu zile de 
post pentru ca să biruieşti pentru noi cu voia Ta cea de sus şi 
pentru ca să veghezi pentru alegerea cârmuitorului de peste 
noi, căci toate stăpânirile sunt de la Tine după cum este viaţa 
fiecărui neam, dar cerem Ţie iertarea păcatelor noastre, şi apoi 
voia Ta de sus peste noi, că nu este alt Dumnezeu afară de Tine, 
nici nume mai presus de numele Tău. Cu cercetarea Ta cea 
părintească întinde-Ţi peste noi mantia ocrotitoare şi biruieşte 
pentru noi ca să avem cârmuitori cu iubire şi cu milă în ei pen- 
tru noi, căci fără Tine umblăm în întuneric, Doamne. O, 
primeşte jertfa inimilor şi a trupurilor noastre şi dă-ne nouă din 
Duhul Tău Cel dătător de viaţă şi aprinde-ne în El ca să facem 
voia Ta, noi, şi cei ce vor cârmui pentru noi, şi ajută-ne să ne 
întoarcem cu faţa spre Tine, căci suntem rătăciţi de la căile 
Tale, de la calea vieţii, Doamne. Şi acum pune mâna Ta peste 
ranele noastre, neştiute de noi cum sunt, şi vindecă nestatorni- 
cia noastră şi vindecă viaţa noastră după voia Ta şi vindecă ini- 
mile noastre şi fa din noi neam slăvit, aplecat voii Tale, căci 
Tu singur eşti Dumnezeul nostru şi eşti Calea, Adevărul şi 
Viaţa, precum Cuvântul Tău a spus că eşti. O, ridică-Te pentru 
noi Mântuitor şi aprinde în noi iubirea Ta, iubirea cea de sus 
în noi, spre mântuirea noastră şi spre slava Ta în mijlocul nea- 

mului român, slavă de la care să ia lumină popoarele spre mân- 
tuirea cea de la Tine lor. Amin, amin, amin. 

Iar Eu, Domnul, pecetluiesc acum învăţătura Mea de 
peste tine pentru duh de rugăciune cu strigare, o, neam român, 
dar strigă, tată, la Mine cu zile de post, înainte de ziua în care 
se va scrie pentru tine soarta ta cea de mâine şi cârmuitori peste 
tine pentru viaţa ta. 

în săptămâna cea de dinaintea zilei de sorţi pentru câr- 
muirea cea de peste tine, Eu, Domnul, te aşez înaintea Mea cu 
trei zile de post: miercuri, joi şi vineri (18, 19, 20 noiembrie - 
n.r.) şi cu rugăciune sfântă aşa cum Eu te-am povăţuit, neam 
român, şi Eu voi asculta strigarea ta şi voi veghea spre ajutorul 
tău. Să mănânci bucate curate în aceste zile şi să le cureţi prin 
stropire cu apă sfinţită, şi Eu voi lucra atunci cu darul Duhului 
Sfânt pentru sfinţirea lor prin credinţa ta în cuvântul Meu cel 
sfmţitor. O, să te opreşti de la păcat şi să mănânci fructe şi 
legume după asfinţitul soarelui şi să mănânci pâine curată, 
neamestecată, iar pâinea curată este: făină, sare şi apă, închi- 
nate cu semnul sfintei cruci când le lucrezi şi când le mănânci. 
O, nu mai sunt bucate curate în pieţe, nu mai sunt. Nu mai are 
creştinul zile curate de post adevărat, cu bucate sfinte, căci Gog 
şi Magog s-a amestecat cu totul în toate câte omul foloseşte, 
spre durerea Mea cea de la om, iar Eu, Domnul, te aştept, neam 
român, şi te aşteaptă străbunii tăi să posteşti post sfânt pe 
pământ, aşa cum ei trăiau şi posteau post curat şi cu rugăciune 
sfântă înaintea Mea spre bucuria Mea şi spre folosul lor de la 
Dumnezeu. Şi acum, pace ţie, şi putere ţie ca să împlineşti voia 
Mea de peste tine spre ajutorul tău de la Dumnezeu! Amin. 

Iar pe tine, popor al cuvântului Meu, în mijlocul căruia 
Eu îmi deşert cuvântul când îl grăiesc, pe tine te aşez la veghe 
şi mai mare pentru neamul român şi pentru soarta lui cea de la 
Mine, pentru cârmuitor milos peste el şi pentru el. Tu eşti cel 
aşezat de Mine înaintea Mea pentru Mine şi pentru tine şi pen- 
tru neamul român, prin care voiesc să-Mi aşez pe pământ slava 
Mea şi biruinţa ei. Taina dintre Mine şi tine este mare şi lucrăm 
după ea. Prin credinţa ta cea sfântă voiesc să fac bine multora, 
căci mulţi vor primi darul credinţei sfinte, după cum Eu, Dom- 
nul, voi sufla peste ei ca să se ridice spre viaţă şi să mărească 
ei slava Mea pe pământ cu ei, şi multă de la ei peste mulţi, şi 
din unii în alţii să se reverse ea şi să fac pe pământ patrie 
cerească, căci pe pământul român stă Domnul şi cuvintează 
cuvântul Său de facere nouă a lumii la sfârşit de timp, precum 
este scris în Scripturi să fie naşterea din nou a lumii, Ierusalim 
nou pe pământ şi Domnul cu zecile de mii de sfinţi întru 
venirea Sa şi întru împărăţia Sa pe pământ ca şi în cer, iar cei 
credincioşi să spună mereu în rugăciunea lor cea sfântă: O, 
Tată, facă-se voia Ta cu vie împărăţia Ta, precum în cer aşa şi 
pe pământ. Amin. 

Şi acum, popor de la izvorul Meu de cuvânt, găteşte-Mi, 
tată, ziua de serbare a îngerilor şi te pregăteşte ca să-Mi primeşti 
poporul care vine la izvor! îmi desfac braţele ca să-l îmbrăţişez 
şi să ridicăm împreună în ziua aceea mâinile spre Tatăl ca să 
cerem Lui pentru cârmuirea cea de la El peste neamul român. 
In ajunul zilei de sorţi pentru soarta neamului român, Eu, Dom- 
nul, şi cu sfinţii Mei şi cu toţi îngerii Mei, vom sta cu tine în ru- 
găciune, poporul Meu de la izvor, şi vom sta rugători cu tot 
poporul care se va strânge la izvorul Meu pentru serbarea înge- 
rilor, zi în care vom pomeni şi vom aduna şi pe cei adormiţi la 
masa Mea de cuvânt, dimpreună cu sfinţii neamului român, care 
aşteaptă cuvântul Meu cel din mijlocul tău pentru lucrul lor cu 
Mine lângă tine peste acest neam, căci sfinţii au putere pentru 
cei credincioşi şi pentru cei necredincioşi de pe pământ, au pu- 
tere prin credinţa celor credincioşi. Amin. 


O, popor care vii la izvor pentru serbarea îngerilor Mei 
şi ai tăi, te aştept, tată, cu dor. îmi desfac braţele şi te aştept în 
prag şi-ţi binecuvintez paşii şi calea spre izvor, şi vom ridica 
spre Tatăl mâini rugătoare şi inimi strigând ca să sprijinească 
El duhul neamului român şi să facă milă şi minune sfântă pen- 
tru soarta acestui neam. Amin. 

Iată zi de sărbătoare în mijlocul tău, popor de la izvor, 
căci sfinţii şi mucenicii au pe marele mucenic Dimitrie cu ziua 
lui de serbare între sfinţi. Acest mucenic al Meu a fost pildă 
de credinţă din ucenic în ucenic şi este mare între sfinţi, căci 
s-a întărit pentru mucenicie în numele Meu şi s-a mărit atunci 
pe pământ numele şi puterea lui Dumnezeu prin cei credin- 
cioşi. El rosteşte de lângă Mine cuvânt peste tine în ziua lui de 
serbare, poporul Meu, şi spune aşa: 

O nu este mai mare sfinţenie în om ca şi 
^credinţa cea plină de putere prin ea în 
inima celui credincios numelui Tău şi puterii Tale, Dum- 
nezeule mare, căci puterea Ta e mare şi eşti Unul Dumnezeu: 
Tatăl, Fiul şi Duhul Sfânt între cer şi pământ, iar cei ce slujesc 
idolilor lor şi dumnezeilor mincinoşi sunt fii ai desfrâului şi ai 
deşertăciunii şi a toată fărădelegea. Să nu se creadă aceia fii ai 
lui Dumnezeu în vremea deşertăciunii lor, ci să se căiască de 
faptele lor rele şi să caute curăţirea şi apoi învierea, căci cei 
morţi nu pot nimic, nu sunt nimic. 

Aduc Ţie, Doamne, cu toată ceata mucenicilor din cer, 
rugăciune sfântă pentru biruinţa Ta peste neamul român spre 
cârmuirea lui pe mai departe. O, întăreşte-Ţi mâna peste acest 
neam ales Ţie de Tatăl pentru sfârşit de timp şi pune Tu cârma 
peste neamul român şi alege Tu cu puterea Ta pe cel mai bun 
dintre cei ce acum s-au înscris la sorţi pentru cârmuire peste 
acest neam! O, veghează, Doamne, şi scoală-Te biruitor al voii 
Tale şi întăreşte acest neam înaintea Ta şi arată-Te Cel minunat 
în mijlocul lui prin lucrarea cuvântului Tău de peste el! Vino 
în mijlocul lui cu Scriptura împlinirii cerului celui nou şi a 
pământului celui nou şi întinde-Ţi cortul Tău peste acest ţărm 
salvator, pământul român, ţara întoarcerii Tale după două mii 
de ani iarăşi de la Tatăl la om ca să rosteşti cuvântul înnoirii a 
toate şi să fie totul nou, căci Tu ai zis: «Iată, noi le facem pe 
toate!», şi apoi vei zice: «Făcutu-s-a!». Amin. 

Te binevestesc cu toată ceata de mucenici mărturisitori, 
o, popor al cuvântului lui Dumnezeu, şi te vestesc locaş al 
Domnului pe pământ la sfârşit de timp. Toţi sfinţii vor sta cu 
tine în rugăciune pentru neamul român şi pentru cârmuirea cea 
bună peste el. Puterea ta e de la Domnul, iar puterea Lui e de 
la tine, de la credinţa ta, de la iubirea ta, de la jertfa ta cu care 
stai înaintea Lui şi slujeşti Lui şi slavei Lui de pe pământ în 
zilele acestea. O, totul este întuneric peste tot pământul, dar în 
mijlocul Tău stă Domnul lumină, El, lumina lumii. O, aşează-te 
acum lumină din lumină peste toţi cei care vin la izvor ca să ia 
lumina cuvântului lui Dumnezeu şi iubirea ta pentru cei ce cred 
venirii Domnului la tine cu duhul facerii omului, căci din fii 
credincioşi şi sfinţi se zideşte Ierusalimul cel nou, şi de la 
Domnul este aceasta, şi este! Amin. 

O, mântuieşte, Doamne, poporul Tău şi binecuvintează 
moştenirea Ta şi biruieşte pentru ea împotriva a tot vrăjmaşul, 
şi prin cruce păstrează-i pe ei Evanghelie a Ta pe pământ, căci 
crucea lor este grea, şi este venirea Ta cu ei, şi diavolul răcneşte 
ca un leu de durerea lui cea de la venirea Ta la cei ce cred acum 
ca să vii, Doamne, căci cei cred sunt cei ce Te coboară ca să 
vii. Amin, amin, amin. 

(P3| i acum, poporul Meu, te-am pecetluit, Eu 
Ţţ) şi sfinţii Mei, cu putere de biruinţă, iar tu 
încălzeşte-ţi iubirea şi rugăciunea iubirii pentru biruinţa Dom- 

nului peste neamul român ca să fie voia Mea cu acest neam. 
O, aşează-Mi ziua de serbare a îngerilor, tată, căci îmi desfac 
braţele ca să-l cuprind pe poporul care se strânge la izvor ca 
să-l binecuvintez pe el cu privirea Mea şi cu tot cuvântul iubirii 
Mele pentru cei credincioşi venirii Mele de acum. O, găteş- 
te-Mi frumos ziua îngerilor, fiule! Eu, Domnul, îţi voi da pu- 
tere şi trezie şi pricepere şi iubire şi vom sta în ziua aceea 
înaintea celor ce se strâng intr-un duh al iubirii Mele pentru ei 
şi vom grăi îngereşte, căci îngerii vor grăi şi Mă vor slăvi cu 
slava pe care ei o au de la Mine pentru slava Mea. Eu, Domnul, 
te întăresc cu putere ca să poţi de la Mine, poporul Meu de la 
izvor, şi să poţi pentru cei ce vin, pentru cei ce iubesc glasul 
Meu şi vin spre el ca să le dau lor din bunul Meu cel păstrat 
pentru cei ce iubesc pe Dumnezeu în vreme de necredinţă pe 
pământ. Pace ţie şi multă putere pentru mărturisirea Mea îţi 
doresc Eu! Amin. 

O, pace vouă, celor ce vă porniţi spre izvorul cuvântului 
Meu, spre locurile alese de Mine pentru slava Mea cea de azi! 
Vă întăresc paşii spre izvor. Vă dau îngeri însoţitori pe cale. 
îmi desfac braţele ca să vă cuprind. Unii pe alţii întru îmbră- 
ţişare sfântă să ne cuprindem şi să-L bucurăm pe Tatăl întru 
venirea Mea la voi, la cei credincioşi, care iubesc să facă voia 
Mea în ei. Pace vouă! Iubirea Mea e mare. Aşa să fiţi şi voi, 
mari pentru ea să fiţi, că vin cu ea din cer pe pământ ca s-o 
dau, aşa cum este ea s-o dau. Purtători de iubirea Mea să fiţi 
pe pământ, aşa vă vreau să fiţi, şi vă voi învăţa pe voi, iară şi 
iară vă voi învăţa să fiţi, şi vă voi mângâia. Eu sunt Cel ce sunt, 
şi voiesc şi voi să fiţi, şi ai Mei să fiţi voiesc Eu. 

Eu sunt Cel ce sunt, Eu sunt Cel ce vin, Eu sunt Cel ce 
grăiesc! Amin, amin, amin. 

26 octombrie/8 noiembrie 2009 

Praznicul sfinţilor arhangheli Mihail şi Gavriil 

Omul este cel mai gol de dragostea de Dumnezeu. Dumnezeu se 
vede în cei curaţi cu inima. Scaunul judecăţii pentru cei care aud, 
dar nu fac faptele vieţii. Domnul strigă către neamul român să nu 
se vândă fiarei roşii. 

S lava Mea cerească umple acum încăperea în care 
Eu, Domnul, Mă întâlnesc cu poporul care se 
strânge la izvorul Meu de cuvânt în sărbători, iar pe dinafara 
încăperii oştirile îngereşti, ca şi înăuntru, şi-au întocmit ziua 
serbării lor în cer şi pe pământ. Amin. 

Sunt Domnul şi învăţătorul tău, poporul Meu de lângă 
izvor, cu care-Mi împlinesc în zilele acestea lucrările Mele pe 
pământ şi cuvântul Meu de peste tine, şi cu care Mă împart 
acolo unde el trimite. Te-am aşezat, fiule, să-Mi găteşti frumos 
sărbătoarea îngerilor şi Mi-ai gătit-o, iar îngerii Mi-au gătit-o 
de sus, şi cu mare slavă stau cetele îngereşti înăuntru şi în afara 
casei întâlnirii Mele cu poporul cel venit la izvor. Ai trudit, tată, 
cu neodihnă ca să împlineşti cuvântul Meu, iar Eu îţi mulţumesc 
ca un Dumnezeu şi te cuprind în dragostea Mea şi te întăresc 
pe mai departe pentru zilele Mele de slavă, căci venirea pe nori 
a cuvântului Meu la tine este slava cu care Eu vin şi te cuprind 
şi te ocrotesc ca pe bunul Meu cel de azi pe pământ. 

Vouă, străjeri din porţi, vă dau, tată, vlagă înnoită ca să 
staţi înaintea cuvântului Meu şi să-l aşezaţi în carte, şi apoi 
înaintea poporului Meu adunat la izvor, şi apoi înaintea nea- 
mului român. O, privegheaţi, tată, înaintea Mea cu dăruire şi 
cu milă de calea Mea cea grea de la Tatăl la om, căci prive- 
gherea omului s-a stins pentru Dumnezeu, iar Dumnezeu este 
Cel ce dă viaţă la toate şi pentru ca să fie ele şi să slujească oa- 


menilor din cer şi de pe pământ. 

O, dacă n-aş fi Eu dăruitorul omului cum el nu ştie cum 
sunt şi cât sunt, n-ar mai fi nici omul pe pământ. L-aş opri pe 
om din calea mersului lui şi i-aş arăta cum are el viaţă în el şi 
pentru el, dar necredinţa lui este fără de oprire, şi chiar dacă el 
se zdruncină o clipă mai mică sau mai mare când Eu Mă 
apropii să-i deschid ochii mari şi fiorul din el ca să înţeleagă 
că e slab şi că el nu este dacă stă fără cele de la Mine peste el, 
omul se întoarce de fiecare dată la slăbiciunea de a nu-L iubi 
şi de a nu-L urma pe Dumnezeu pe pământ, şi iată, între cei cu 
suflet viu între pământ şi cer, omul este cel mai semeţ, cel mai 
gol de dragostea de Dumnezeu, Dătătorul vieţii, Duhul Care îl 
poartă pe om spre împărăţia Mea. 

O, veseliţi-vă, oştiri îngereşti, şi voi, căpeteniile lor! Daţi 
Domnului slavă şi închinăciune şi înteţiţi cântările cerului pen- 
tru slava Mea! Ea este arătată în Scripturi cum este ea, iar omul 
credincios şi adevărat precum Eu sunt vede cu credinţa şi vede 
slava Mea cea scrisă în Scripturi cum este ea. Ne aşezăm acum 
la masă de cuvânt cu poporul adunat de peste tot la izvor. Ne 
aplecăm şi îl îmbrăţişăm cu slavă şi îl plângem pe omul ne- 
credincios, care trăieşte fără slava Mea peste el. împlinirea 
Mea în om este slava Mea din om şi slava lui din Mine, căci 
cerul şi pământul îşi întocmesc lucrarea Mea în om când el stă 
în duhul credinţei şi al credincioşiei înaintea Mea pe pământ. 

Te îmbrăţişez şi te sărut cu cuvântul Meu cel dătător de 
viaţă, popor venit la masa Mea de cuvânt pentru sărbătoarea 
îngerilor! Te privesc cu duh de Părinte milos şi de Păstor 
mângâios. Ţi-am însoţit paşii şi calea spre izvorul Meu de Duh 
Sfânt. Aşează-te acum, căci petrecerea îngerilor întocmeşte azi 
zi de serbare şi zi de rugăciune pentru neamul român în cer şi 
pe pământ. O, aşează-te înaintea Mea, că iată cum Mă aşez Eu 
înaintea ta cu podoaba cerului, cu slava îngerilor care Mă 
poartă în car de slavă ca pe Domnul lor, ca pe Unul Dumnezeu 
de peste toate cele ce se văd şi cele ce nu se văd cu ochiul cel 
trupesc al omului. Mă aplec şi Mă aşez cu tine în lucrare de 
cuvânt. Te cer să fii şi să rămâi întru Mine cu viaţa ta şi cu lu- 
mina ei cea din Mine, căci Eu sunt Lumina şi Eu sunt Calea, 
Adevărul şi Viaţa, dar dacă rămâne numai să audă omul cine 
sunt Eu şi ce sunt pentru viaţa şi pentru paşii lui pe pământ, el 
nu se aşează să Mă împlinească în el aşa, căci dacă Eu sunt 
Calea, Adevărul şi Viaţa, cel ce crede că acestea sunt Eu, se 
face şi acela ca şi Mine, calea, adevărul şi viaţa, căci pentru 
viaţa cea din om şi pentru paşii lui pe pământ am spus Eu, 
Domnul, ce sunt Eu, şi ca să se împlinească omul în acest cu- 
vânt al Meu de peste el, cuvânt vechi de două mii de ani, dar 
care este mereu astăzi ca şi Dumnezeu. 

Omul adevărat trebuie să trăiască pentru Dumnezeu pe 
pământ. Nu este cu neputinţă omului să trăiască aşa. El are în 
el putere să trăiască pentru Dumnezeu sau pentru sine pe 
pământ, dar fericit este acela care ştie cu totul că viaţa lui e de 
la Dumnezeu, şi ale Lui din ale Lui trebuie să-I dea Lui, şi pe 
toate din el să le aibă de la Dumnezeu şi aşa să se împartă în 
lături pentru lumina Mea între oameni, şi care să brăzdeze ea 
prin întunericul oamenilor şi să vadă ei fâşia de lumină cu care 
Eu Mă sălăşluiesc în el, în cel ce are în el de la Mine şi numai 
de la Mine calea, adevărul şi viaţa pentru viaţa lui, viaţă cu 
de-amănuntul în om, şi nu numai cu spusul. 

Iată, găsiţi aici, la izvorul Meu între pământ şi cer toate 
bunurile vieţii, căci Eu atât de mult iubesc omul până ce, iată, 
Mă fac cuvânt nou între pământ şi cer, şi îmi fac venirea la el 
ca să-l gătesc părinteşte şi ca să-l deprind apoi să se facă prunc 
pentru ascultare ca să-i dau lui împărăţia Mea şi să Mă zidesc 

în el şi să-Mi fac în om cerul Meu, scaun de domnie să-Mi fac 
în el, împărat al vieţii omului să fiu prin viaţa lui cea vie, viaţa 
împărăţiei Mele în el. O, aveţi grijă, tată, să fiu Eu împărat în 
voi, iar voi împărăţie a Mea să fiţi, şi nu uitaţi că nu puteţi să 
slujiţi la doi domni şi să mai fiţi şi cu inima curată. O, nu se 
poate aşa. Gustul trupului, gustul lumii vă şopteşte că se poate 
aşa. O, nu! Ce curăţenie de inimă mai poate dovedi cel ce 
slujeşte la doi stăpâni? 

O, popor venit la şcoala Mea de învăţătură, îţi pun 
înainte cuvântul Meu prin care am spus: «Fericiţi cei curaţi cu 
inima, că aceia vor vedea pe Dumnezeu», iar acum, după două 
mii de ani, vă spun vouă că Dumnezeu Se vede în cei curaţi cu 
inima, şi aceia sunt cei cu inima curată. Amin. îi veţi cunoaşte 
după roadele lor, nu după cuvintele lor, şi le veţi cunoaşte 
credinţa cea din fapte, căci adevărata credinţă şi lucrare a ei 
este fapta ei, care o desăvârşeşte pe ea însăşi la vedere. 

Vă povăţuiesc pe voi, cei mai proaspăt veniţi la izvorul 
Meu de cuvânt, vă povăţuiesc să nu vă fie ruşine cu Mine şi 
cu faptele vieţii Mele în voi şi ale sfinţilor Mei în voi, căci cine 
se ruşinează cu Mine în el înaintea fiilor oamenilor, acela are 
în el doi dumnezei, şi pe nici unul nu-1 slujeşte cu credincioşie. 
O, nu puteţi avea cinste mai mare între fiii oamenilor şi nici 
statură mai mare ca aceea care seamănă cu Dumnezeu în voi. 
Au oamenii nevoie de Dumnezeu şi nu Mă pot găsi, bieţii de 
ei. Faceţi-vă cu mare iubire chip al Meu şi al sfinţilor Mei pe 
pământ între oameni. Dacă acum aveţi de la Mine dăruit vouă 
darul credinţei sfinte în urma propovăduirii Mele până la voi 
de la gura izvorului Meu cel din mijlocul neamului român, apoi 
voi lăsaţi-vă lui şi plăcerii lui în voi cu totul, căci aşa se pune 
credinţă sfântă vouă în cuvântul Meu cel de atunci şi cel de 
acum. Curând, curând vor fi pe pământ peste tot stârvuri ale 
celor necredincioşi care s-au bizuit pe ei înşişi. Vă îmbrac în 
puterea de a fi, căci Eu sunt Cel ce sunt. Dragostea din voi vă 
poartă acum tot mai des spre izvorul Meu de cuvânt, şi prin 
voi binecuvintez cetatea din care veniţi spre Mine ca să luaţi 
de la Mine pentru voi şi pentru ea aşa cum a luat femeia sama- 
rineancă sămânţă de Duh Sfânt în ea de s-a dus în cetatea ei şi 
a semănat-o şi a ieşit rod însutit în ea pentru cărarea Mea cu ei 
pe pământ, şi samarinenii au crezut atunci mai mult decât 
poporul Israel în Fiul Tatălui Cel venit atunci pe pământ. 
Mergeţi cu credinţă şi cu duhul rugăciunii şi semănaţi sămânţa 
Mea în cetate la voi, iar cei ce vor crede şi se vor mântui de ei, 
se vor îmbrăca întru Mine aşa cum voi vă îmbrăcaţi. Nu uitaţi 
că duhul credincioşiei trebuie să însoţească darul credinţei 
sfinte. O, nu uitaţi că fericiţi sunt cei ce nu se smintesc întru 
Mine, fiindcă cei ce se smintesc cad din fericirea Mea. în 
cetatea din care voi veniţi spre Mine cu inima şi cu pasul am 
pe cel uns al Meu prin lucrarea cuvântului Meu de azi. Mi-am 
înscris prin el numele Meu cel nou pe pământ, lucrarea Mea 
de nou Ierusalim, căci cu el martor al Meu am aşezat iarăşi pe 
făgaşul ei cel dintâi biserica Mea, popor binecuvântat prin îm- 
plinirea Mea întru el. O, ridicaţi Mie rugă pentru ca să cadă de 
pe el legăturile urii celor ce îl urăsc pe el pentru numele Meu! 
Fiţi grai şi faptă de vestitori ai lucrării Mele cea de peste cinci- 
zeci de ani în mijlocul neamului român, lucrare cu istorie pe 
acest ţărm spre care Eu, Domnul, am tras acum, la sfârşit de 
timp, şi le grăiesc oamenilor ca şi acum două mii de ani cu 
graiul Meu de învăţător cu putere de cuvânt. îngerii Mei toţi 
vă spun vouă în ziua lor de serbare, şi le spun poporului tot, 
adunat la izvor, şi spun aşa îngerii Mei: 

S lavă întru cei de sus lui Dumnezeu, şi 
pace pe pământul român şi bunăvoire 


întru cei credincioşi! Făudaţi pe Domnul ca îngerii şi ca sfinţii! 
Fiţi împărţitori de Duh Sfânt şi de puteri de sus peste neamul 
român şi de duh de rugăciune în ziua aceasta pentru soarta lui 
cea de mâine! Duhul Sfânt vă poartă pe aripi aşa cum îşi poartă 
vulturul pe aripi puii ca să-i înveţe să zboare, căci Duhul Sfânt 
Se roteşte deasupra voastră şi voieşte să Se aşeze în voi ca să 
vă fie de viaţă. Sfânt, sfânt, sfânt este Domnul Dumnezeu 
Savaot şi plin este cerul şi pământul de slava Sa şi a Fiului Său 
Iisus Hristos, Cuvântul lui Dumnezeu! Fa porunca Fui toate 
cele din cer slujesc Fui pentru cei credincioşi Fui care se fac 
slujitorii Fui, căci omul cel adevărat trebuie să trăiască pentru 
Dumnezeu pe pământ. Veniţi la izvorul slavei Domnului, veniţi 
mereu, veniţi şi beţi! Noi, toate oştirile îngereşti, vă înaripăm 
duhurile ca să veniţi să beţi din cupa iubirii lui Iisus Hristos 
pentru voi, cei ce credeţi Fui şi venirii Fui iarăşi de la Tatăl la 
om. Suntem de strajă pentru soarta neamului român dimpreună 
cu sfinţii toţi pe tot pământul român acum, când sorţii iar se bat 
pentru cel ce va fi să stea pe mai departe cârmaci al corăbiei 
Domnului, căci ţara română are scris pe catargul ei ţara Noului 
Ierusalim, trăire vestită în Scripturi să fie pe pământ cu oamenii 
şi să şteargă lacrimile de pe obrajii lor, pentru credinţa lor în 
făgăduinţele Domnului. Credeţi întru Unul Dumnezeu şi întru 
unul neamestecat izvor al Său de azi pe vatra neamului român! 
O, toate izvoarele s-au amestecat, toate râurile care dau să adape 
oamenii însetaţi de viaţă, căci duhul de om se doreşte a fi dum- 
nezeu peste oameni, dar zice Domnul peste cei ce lucrează aşa 
peste oameni: „ Faţa Mea şi lucrarea Mea se cunoaşte curată 
unde este, numai să vină omul să se dea Mie inimă curată şi 
neamestecată şi neîmpărţită, căci darul proorociei este scris în 
Scripturi cum să fie el şi cum să lucreze el acolo unde este şi 
face O, firea îngerilor vede bine aceasta ce zice Domnul, şi 
vai omului care nu vede din pricina mărginirii vederii lui şi nu 
are cum să se ferească de ceea ce nu este Dumnezeu sau faţa 
lui Dumnezezu prin lucrările oamenilor! 

Iată-F pe Domnul Cuvântul cum ne spune nouă, înge- 
rilor, să aducem la masa Fui de cuvânt pe cei ce aşteaptă în 
morminte pe Domnul. Noi împlinim, şi Domnul Se apleacă 
apoi ca un Dumnezeu în semn de mulţumire, şi iată, am adus 
la masă pe cei adormiţi. Se face aici pomenirea lor în ziua 
îngereştilor puteri şi a firii îngereşti şi avem lucrare îngerească 
în ziua aceasta de serbare. O, lăudaţi pe Domnul ca şi îngerii 
Fui! Făudaţi-F pe El în psaltire şi în alăută, în glas de strigare, 
şi din strune lăudaţi-F, căci a Fui este toată slava, a Celui ce I 
se cuvine este ea! Amin. 

Glas de îngeri a grăit vouă în zi de sărbătoare îngerească. 
Amin, amin, amin. 

(?^ i acum. Eu, Domnul, pecetluiesc grăirea în- 

tv5) gerilor pentru cartea Mea cea de azi, şi ea este 
mărturia Mea şi a venirii Mele cu sfinţii şi cu îngerii toţi. Amin. 

Odihnesc de aşteptare pe cei adormiţi. Fe dau bucuria 
întâlnirii lor cu poporul Meu de azi cu care-Mi port venirea, le 
dau mângâierea cea din cuvântul Meu grăit în ziua de serbare 
a îngerilor şi le pregătesc prin masa Mea de azi încă şi încă 
clipa învierii depline, răscumpărarea trupurilor. Amin. 

O, sunt vlăguiţi cei ce-Mi stau porţi pentru ca să vin cu- 
vânt în carte, iar cuvântul Meu este mult. Am acum cu Mine 
pe Verginica, trâmbiţa Mea prin care Mi-am sunat venirea Mea 
de azi şi Mi-am pregătit şi îmi tot pregătesc un popor până ce 
voi rămâne cu ceva mult prea scump în mână, căci poporul 
Meu trebuie să fie scump şi pus la scumpit şi tot pus la scumpit, 
şi fericiţi sunt cei ce Mă ascultă pentru lucrul Meu cel mult cu 
ei! Am cu Mine în sărbătoarea îngerilor pe trâmbiţa Mea. 

Cuvântul lui Dumnezeu 


O, trâmbiţă a Mea, o, tată, grăiesc cu tine în cer, căci 
ziua de serbare a îngerilor a întâmpinat duhul şi sufleţelul păs- 
torului Daniel, păstor al poporului Nostru azi. Eşti acum între 
cei din cer cu el. Mult îndurerat cum a fost pe pământ, el neo- 
bosit a lucrat la duhul şi la mintea şi la simţirea poporului care 
venea să-Mi fie popor. L-am slobozit de legături şi de dureri, 
de multele-i dureri ale lui şi ale Mele în el, iar în ziua de mâine 
îi aşezăm trupul spre odihnă. Mergem cu cei trudiţi mult, cu 
cei ce au trudit şi Mi-au gătit sărbătoarea îngerilor, şi pe care 
i-am pus îndoit să trudească şi să gătească şi aşezarea în odihnă 
a trupului păstorului Daniel. O, mult a lucrat el, mulţi diavoli 
a biruit din calea lui cu Mine prin credinţa lui cea statornică şi 
mult stăruitoare până la sfârşit! O, atât de credincios a fost! 
N-a mai fost altul în poporul Meu de azi ca şi el până la fiii cei 
de azi cu care Ne sprijinim acum pentru venirea Mea pe mai 
departe cuvânt. L-au părăsit copiii şi pe el şi pe Mine, dar iată, 
el are fii, are ucenici, care-1 poartă pe el mai departe, pe Mine 
şi pe tine şi pe el, tată. îmbrăţişaţi-vă acum, mângâiaţi-vă în 
dureri, întăriţi-vă unul lângă altul pentru veghea şi pentru mer- 
sul cel sfânt al poporului cel sfinţit cu care Eu, Domnul, îmi 
lucrez azi lucrările Mele pe mai departe pe pământ, pe cele din 
zilele acestea, o, trâmbiţă a Mea! Ziua de azi e cu multă sărbă- 
toare, iar mâine iarăşi vom serba sărbătoarea mergerii la cer a 
păstorului Daniel. Am arătat la cineva din satul lui cu mulţi ani 
în urmă în vedenie de noapte ce mare, ce răsunător şi ce purtat 
a fost numele lui între cei din cer în vremea lucrării lui cu Mine 
şi cu tine pe pământ, Verginica Mea. O, tată, scumpă este la 
Mine adormirea cuvioşilor Mei şi mare sărbătoare este ea pen- 
tru sfinţii Mei! Ţi-am dat mângâiere mare. Tu vezi acum în cer 
ce este mângâierea şi dorul cel pentru ea, căci avem popor pe 
pământ şi îl purtăm în dorul Nostru şi căutăm mângâierea de 
la el tot mai mult, o, mult mai mult decât caută el de la Noi, 
căci în cer e totul văzut şi totul treaz şi sfânt şi se vede bine 
totul. O, cerul este plin de dor de cele ce are el pe pământ parte 
a lui, căci pe pământ e totul sub stăpânirea omului şi nu mai 
avem oaze de odihnă pe pământ Noi, cei din cer, dar plata moş- 
tenirii Noastre este poporul cuvântului Meu, şi îngerul Meu 
este şi al său. Amin. 

Te port pe slavă de îngeri în ziua serbării îngerilor, po- 
porul Meu de la izvor, iar mâine vom merge pe aripile slavei 
lor cea Mie închinată şi vom aşeza în odihnă şi în tihnă trupul 
păstorului Daniel. Oştirile îngereşti s-au făcut lui cale netedă 
spre slăvile cele de sus. îţi dau, tată, puteri înzecite, că mult 
trudit eşti. Ştii tu, oare, care este ajutorul tău în jertfa ta cea cu 
trudă? O, ascultarea îţi este uşurare în greu, căci greul Meu 
este greu de dus, şi cu tine îl duc, tată, îl duc şi pe cel din cer, 
şi pe cel de pe pământ. Poporul Meu, puţin cât este el, este mult 
şi greu pentru umerii tăi mici. Eu însă stau cu tine sub cruce şi 
salt de ea nu ca acum două mii de ani, ci cu toate puterile 
cereşti şi îngereşti şi te sprijin pentru lucrarea Mea cu tine, că 
n-am cu cine să Mă sprijin pe pământ. Mă sprijin cu tine, şi tu 
cu Mine şi cu grija Mea de tine. Unul de altul avem grijă, şi 
iată, mergem şi iar mergem. Mergem, poporul Meu, şi prin 
credinţă vom aduce la bine corabia cu care mergem pe dea- 
supra stricăciunii de pe pământ. Nu mai este loc curat, drum 
curat şi nici un colţişor curat nu mai găsim pe pământ. O, 
poporul Meu, stai întru Mine, tată, şi fii mulţumit şi fii cuminte, 
poporul Meu! Eu sunt Cel ce pot pentru Mine şi pentru tine, 
iar tu eşti cel ce poţi Mie, fiule. Amin. 

Şi dacă-Mi voi întări un picuţ pe cei din porţi, Eu, Dom- 
nul, voi căuta să mai aşez cuvânt lângă cel de acum, că vreau 
să-Mi săvârşesc mai întreg râul cuvântului Meu de câte ori el 


vine să se deşarte deplin în cartea sa cea de azi, cartea Mea cu 
tine, poporul Meu. Pace ţie! Pace ţie! Pace ţie! Amin. 

Pace vouă, celor ce aţi venit şi Mi-aţi mângâiat Duhul 
şi privirea privindu-vă venind şi petrecând cereşte şi simţind 
fiorul întâlnirii voastre cu Mine! O, pace vouă, celor mai 
proaspăt născuţi din cuvântul Meu cel din zilele acestea pentru 
ca să-Mi fac prin el un popor sfânt pentru slava Mea cea de la 
sfârşit de timp! Duhul Meu vă iubeşte aşa cum voi Mă iubiţi. 
Duhul Meu vă învaţă aşa cum voiesc Eu să vă am. Duhul Meu 
vă aşteaptă să fiţi pe deplin răsădiţi în lucrarea Mea, cu ca- 
re-Mi fac ogor de însămânţat sămânţa Mea cea nouă, Duhul 
Meu Cel dătător de viaţă pentru răscumpărarea omului. Vă iau 
în Duhul Meu. Dacă vreţi, rămâneţi întru El, rămâneţi în iu- 
birea Mea! Vă pecetluiesc acum cuvântul glasului vostru cel 
dinăuntru şi prin care glăsuiţi în Duhul: „ Voim, Doamne! Ajută 
Tu voinţei noastre! “ Amin. 

Oştirile îngereşti rămân acum cu voi şi vă vor însoţi 
mâine pentru datoria cea sfântă, pentru ziua de serbare a păs- 
torului Daniel, fii ai poporului Meu. Eu, Domnul, vă voi întări 
şi pe voi, cei ce aţi pregătit toate ale sărbătorii, şi îi voi întări 
şi pe cei ce vor merge la sărbătoare, şi cu oştirile îngereşti vă 
voi întări. Amin. 

Pace vouă, oştiri îngereşti slujitoare ale slavei Mele, căci 
Eu pentru slava Mea v-am creat! 

S lavă şi închinare Mielului lui Dumnezeu, 
Domnul Cuvântul, Ţie, Iisuse Hristoase, 
împăratul îngerilor şi al oamenilor credincioşi între fiii oame- 
nilor! Slavă numelui Tău mare şi a împărăţiei Tale în cer şi pe 
pământ! Cerul este scaunul Tău de domnie şi îţi este larg, iar 
pământul îţi este aşternut picioarelor, şi este strâmt pentru Tine 
pe pământ din pricina necredinţei oamenilor care au luat 
pământul ca să-l stăpânească ei. 

Slavă Ţie, Celui ce vei birui curând, curând peste tot şi 
peste toate, şi apoi le vei închina Tatălui ca un Fiu supus şi mare 
prin supunerea Ta, îţi spun Ţie acum toate oştirile îngereşti în 
ziua lor de serbare în cer şi pe pământ. Amin, amin, amin. 

* 

€ u sărbătoare îngerească am petrecut în ziua care 
a trecut, şi mare a fost slava sărbătorii pentru tot 
cerul de sfinţi şi de îngeri, şi e mare minune că are cerul pe 
pământ aşternut pentru Mine ca să Mă fac cuvânt de venire, 
acum, la sfârşit de timp, şi să-Mi audă cei din cer cuvântul Meu 
cel mare şi să ia din el bucuria cea mult aşteptată lor, căci bu- 
curia cea desăvârşită, cea întreagă, aşteaptă la capăt de timp, 
precum aşteaptă şi cei ce o nădăjduiesc pe ea cu credinţă, cei 
din cer şi cei de pe pământ, bucurie trecută prin multe dureri, 
prin mari suferinţe şi încercări, prin tot felul de ispitiri, spre 
plata ei cea întreagă apoi. Amin. 

Eu, Domnul, aştept cu cei din cer ziua când toate Mi se 
vor supune ca să le pot pune înaintea Tatălui Savaot ca un 
Mieluţ biruitor, căci sunt Mieluţul Tatălui şi îi sunt supus. 
M-am supus Lui când M-a trimis din cer pe pământ ca să Mă 
întrupez şi să cresc Fiu al omului, şi apoi să Mă las Mieluţ 
junghiat de poporul prin care Tatăl Meu M-a făcut cunoscut pe 
pământ, popor din care se trăgea mama Mea Fecioara. O, n-am 
stat împotriva celor ce M-au defăimat până la moarte pe cruce, 
batjocorindu-Mă ca pe cel mai mare răufăcător, ca pe cel mai 
mare păcătos, căci trupul Meu cel defăimat şi răstignit Mi-a 
fost aşezat între doi tâlhari pedepsiţi de lege pentru faptele lor 
tâlhăreşti. Aşa am stat Eu supus Tatălui pentru lucrarea pe care 

El M-a trimis s-o săvârşesc. El de aceea M-a trimis, şi M-a 
trimis ca să ajung defăimat de toţi cei care credeau că am venit 
să le iau împărăţia şi libertatea şi voia. O, M-a trimis Tatăl ca 
să fiu pedepsit pentru păcat în locul păcătoşilor toţi, care au 
fost şi care erau şi care vor păcătui pe pământ apoi, până la 
sfârşitul veacurilor. M-a trimis Tatăl să plătesc tributul pentru 
tot omul păcătos, care-şi scrie cu mâna lui pedeapsa faptelor 
lui vrednice de moarte, căci poruncile date de Dumnezeu pen- 
tru viaţă în om le-a călcat şi le tot calcă fiecare om, împotri- 
vindu-se el Celui ce le-a dat pe ele de viaţă a oamenilor, iar pe 
Mine M-a trimis Tatăl să ispăşesc pentru om. 

O, mare a fost sărbătoarea îngerilor lângă tine, poporul 
Meu de la izvor! Oaspeţii veniţi au fost plini de dor şi de fior 
sfânt înaintea cuvântului Meu şi a îngerilor Mei. Suitele cereşti 
au fost fără de număr, multe. Tu eşti mic încă, la fel şi vederea 
ta, dar slava sărbătorii a fost mare şi pentru cei din cer, căci cei 
adormiţi au fost fără de număr veniţi la pomenire, mulţi, de la 
începutul lumii şi până azi. S-a strâns cerul şi cămările Dom- 
nului cu toate cele din ele, suflete şi duhuri şi stihii, iar îngerii 
cu zecile de mii de mii în cete-cete au slăvit slava Mea cu tine, 
cuvântul Meu cel ce cheamă la viaţă pe pământ cerul şi pă- 
mântul şi toate cele ale lor. Mulţi, mulţi sfinţi au văzut prin 
vremi, au văzut dinainte pe cele ce Eu, Domnul, le aduc şi le 
voi aduce tainic pe pământ prin credinţa unui neam cu duhul 
umilit înaintea Mea, căci Eu îmi găsesc plăcerea în cei ce se 
lasă copleşiţi la cuvântul Meu, în cei ce tremură înaintea Mea 
ca să facă voia Mea cu credinţa lor, cu puterea lor cea mică, 
dar cu iubirea lor cea din cer. 

O, te întăresc în darul credinţei sfinte, ca să fii tu 
aşternutul lucrărilor Mele cele tainice, poporul Meu de azi, căci 
mic şi puţin cum eşti, tu eşti, şi prin harul Meu eşti, căci prin 
tine sunt Eu pe pământ cuvânt, şi ce puteam Eu dacă nu gă- 
seam credinţă pe pământ pentru venirea Mea cea de acum cu 
atât de mult râu de cuvânt pentru spălarea cu el a pământului 
şi pentru ca să-l strig pe tot omul de la păcat la sfinţenie, de la 
nepăsare la veghe, de la moarte la viaţă? Măcar să Mă spăl pe 
mâini, măcar să-Mi scutur picioarele dacă, trimis fiind de Tatăl 
la om, nu Mă primeşte omul cu mântuirea cea de la Mine. 
Mărturia Mea de azi însă se scrie şi se face carte între pământ 
şi cer şi se face scaun de judecată pentru tot omul care aude şi 
nu face faptele vieţii, şi care nu voieşte să audă şi să creadă pe 
Cel ce vine de la Tatăl iarăşi, precum este scris să vină. Eu vin 
cuvânt pe pământ pentru că este scris să vin aşa, iar venirea 
Mea este cu mare taină şi este în miez de noapte. O, n-a fost 
noapte mai noapte ca cea de azi noapte. Dorm şi nu se trezesc 
la glasul Meu cei ce dorm. Dorm în păcate oamenii, căci som- 
nul păcatului este dulce lor. Am găsit un sâmburel de credinţă, 
acum, în vremea când trebuia să vin şi să trâmbiţez să se scoale 
omul şi să se aşeze înaintea glasului venirii Mele, şi iată, Mi-am 
zidit locaş de ve ni re din fii credincioşi tainei prin care Eu vin 
cuvânt pe pământ. O, am găsit credinţă pe pământ pentru îm- 
plinirea Scripturilor venirii Mele iarăşi de la Tatăl la om cuvânt 
plin de putere şi de duh de înviere, şi cu el, cu îngerul cuvânt, 
cu acela Mi-am trezit îngerii ca să-i adun cu ei la masa cuvân- 
tului Meu pe cei ce vor fi, pe aleşii Mei, care s-au ales şi care 
se aleg pentru Mine cu credinţa şi cu iubirea lor, şi lor Mă 
vestesc, şi apoi dau putere cosorului să meargă şi să-şi facă lu- 
crarea pe pământ, lucrare proorocită ca să fie. Amin. 

O, vă trebuie voinţă mare, fii ai poporului cuvântului 
Meu, şi vouă, celor ce veniţi să vă faceţi fii ai lui Dumnezeu 
prin puterea pe care Eu o dau iubirii din voi, credinţei din voi 
pentru venirea Mea. O, multă viaţă de Duh Sfânt pun Eu în voi, 


iar voi încingeţi-vă cu brâul nădejdii sfinte şi biruiţi lumea şi 
trupul. Amin. Le spun la toţi oamenii de pe pământ să biruiască 
lumea: pofta trupului, pofta ochilor şi trufia vieţii, căci acestea 
sunt duhul morţii, duhul care a prins putere în văzduh prin 
măiestria cea bolnavă a omului, căci omul îşi zideşte moarte 
prin tot ceea ce s-a deprins el să facă, şi cu care numai păreri 
de rău îşi pregăteşte lui, târzii păreri de rău şi tot mai târzii. 

Post sfânt, rugăciune sfântă, statură cuviincioasă, părăsi- 
rea plăcerilor, ascultarea de poruncile vieţii şi multă, multă iu- 
bire şi credinţă şi multă credincioşie lângă Mine, aşa să 
împlineşti tu, popor credincios, şi strânge-te, tată, lângă Mine, 
ca să te bucuri şi ca să Mă bucuri, că nu sunt între cer şi pământ 
ceasuri şi locuri mai măreţe ca atunci şi ca acolo unde Eu cu 
tine ne întâlnim şi ne scriem pe pământ cu popasul cerului, Eu 
şi cu voi întru întâlnire cerească în zilele acestea. Cu zecile de 
mii se purtau după Mine acum două mii de ani suferinzii ca să 
le iau de pe ei tristeţea inimii şi lipsa sănătăţii trupurilor lor, dar 
ca să facă ei voia Mea apoi, o, puţini de tot se alegeau aşa între 
ei prin multa şi lucrătoarea Mea iconomie, dar mare şi înfierată 
era nevederea şi împietrirea inimii omului şi tăria cerbiciei lui 
între cele ce se văd de ochii omului, făcute de Dumnezeu. 

Duhul trupului atrage duhul sufletului ca să-l facă numai 
trup pe omul cel slab de Dumnezeu, şi trupul pofteşte împotriva 
lui Dumnezeu în om, şi bietul de om nu se poate birui. Cuvântul 
Meu însă poate să-i dea omului puterea cea de sus ca să se 
biruiască pe sine omul, şi nu pe Mine în el, şi de aceea Mă fac 
cuvânt pe pământ, o, fii ai oamenilor rătăciţi de Tatăl Meu! O, 
nu Dumnezeu a făcut cerul şi pământul, văzutele şi nevăzutele 
lor, şi pe om, şi pe Fiul Său Cel Unul născut, Fiu al omului apoi 
pentru salvarea voastră din necunoştinţă de Dumnezeu? O, cât 
şi unde mai mergeţi fără toiag de păstor pentru viaţa voastră 
nevegheată, necârmuită de un cârmaci mântuitor pentru voi? 
Vin cu îngerii şi cu sfinţii şi păşesc cu ei pe pământ pas ceresc 
pentru voi, dar ochii voştri nu văd cerul călătorind cu voi ca să 
găsească prilej să vedeţi voi, să auziţi şi să credeţi apoi că este 
Dumnezeu pe urma voastră şi aşteaptă să-L iubiţi şi să vă faceţi 
fii ai Lui prin legătura de iubire dintre El şi voi, dintre voi şi El. 
O, învăţaţi, învăţaţi iubirea! Ea este cea fără de păcat şi fără de 
trup. Ea face din om făptură nouă, făptură de Duh Sfânt, trup 
duhovnicesc, supus Duhului Sfânt, Duhul lui Dumnezeu. O, 
biruiţi-vă trupul! Nu-i daţi ce vă cere el, căci carnea şi sângele 
se împotrivesc diavoleşte împotriva împărăţiei cerurilor în om! 
Boldul morţii este păcatul şi îl înţeapă în carnea omului pe om, 
şi înăuntrul omului este moartea, şi nu din afara lui, şi omul 
moare prin păcatul cel din trupul lui, vierme neadormit în om, 
vierme care-1 scoală pe om din somn, din aşternut, ca să facă 
pofta lui cea vrăjmaşă omului în însuşi trupul lui. 

O, din zi în zi mai mult şi mai îndurerat voi striga la om 
ca să-i spun că este vierme neadormit în el păcatul şi nu-1 lasă 
să doarmă, ci îl scoală pentru păcat. Veni-va ziua să biruiesc 
moartea, să biruiesc Eu păcatul din om, şi omul îşi va vedea 
atunci faţă în faţă cu el păcătoşenia lui, moartea, pe care şi-a 
iubit-o şi şi-a înviat-o mereu, mereu în el, şi atunci Eu voi fi 
biruitorul omului păcătos, biruitorul morţii lui, căci moartea în 
om şi-a făcut culcuşul ei şi a sluţit viaţa omului şi faţa lui, cea 
de la Mine hărăzită lui prin facerea cea de la început a sa. 

O, trebuie să se pocăiască omul şi trebuie să părăsească 
păcatul şi toată urma păcatului în el. Pot Eu să fac aceasta dacă 
omul nu vrea să asculte de porunca Mea pentru împărăţia Mea 
în el. împărăţia Mea în om nu are nimic, nimic din lumea 
aceasta, şi aşa voiesc Eu să-l fac pe om, făptură nouă, după 
chipul şi asemănarea Fiului lui Dumnezeu, Care S-a făcut Fiu 

al omului şi Care S-a numărat cu păcătoşii ca pe toţi să-i atragă 
de pe pământ spre cer, de la stăpânitorul întunericului la Tatăl 
Savaot, Tatăl Meu, Cel fără de început şi fără de sfârşit ca şi 
Fiul Său. Amin. 

Eu, Domnul Iisus FIristos, Dumnezeu Cuvântul, am 
grăit acestea în zile de serbare îngerească în cer şi pe pământ, 
spre bucuria şi spre mângâierea îngerilor şi a sfinţilor şi a celor 
credincioşi pe pământ, credincioşi şi adevăraţi, aşa cum sunt 
Eu. Amin. 

O, neam român, o, neam român, o, neam român! Te 
povăţuiesc de mult, de mult să ai grijă de soarta ta de mâine, 
şi tu eşti prins în laţul celor ce te mint pe tine pentru viaţa ta. 
O, iată ce război, ce război de dorinţe şi de căutare de slavă 
omenească s-a zbătut în tine în ziua aceasta de sorţi pentru cel 
ce va fi să stea la cârmă pentru tine! O, tată, Eu, Domnul, 
te-am scos mereu pe tine din dureri şi de sub stăpâniri omeneşti 
în toată vremea istoriei tale zbuciumate, popor român, şi iată, 
tu nu veghezi bine azi pentru soarta ta aşa cum străbunii tăi 
vegheau pentru acest pământ. Ai creionul în mână ca să-ţi scrii 
soarta. O, nu te da în mâna celui ce nu are grijă de tine pă- 
rinteşte! O, cum să fac cu tine ca să nu greşeşti acum pentru 
soarta ta? Deschide-ţi mintea şi apoi inima şi caută să simţi cu 
inima şi nu cu mintea, căci tu eşti în primejdie să cazi iarăşi în 
sângele tău şi să zaci în necunoştinţă şi în nepăsare, căci duhul 
omului dă să-ţi îmbrobodească mintea ca să-ţi scrii cu mâna ta 
întoarcerea iarăşi la cele din care Eu am dat, totuşi, să te scot, 
şi mult sânge s-a vărsat pentru dezrobirea ta cea de la Mine 
venită spre tine. O, nu căuta bunăstarea ta acum, ci aşează-te 
să cauţi să stârpeşti mai întâi duhul minciunii, pe tot omul care 
minte împotriva binelui tău cel de la Mine, căci nici un bine 
nu se clădeşte pe minciuna omului care te duce cu vorba ca să-l 
pui pe el căpetenie a ta cum că ţi-ar da el ceea ce nu are să-ţi 
dea, ceea ce doar tu poţi să-ţi dai. O, mergi, tată, înainte, şi nu 
te da acum înapoi. Eu privesc din cele cereşti peste tot pă- 
mântul tău şi peste toţi cei care vorbesc acum în numele tău 
folosind puteri slabe şi minciuna ca să te încânte să dai înapoi. 

O, nu da înapoi! Nu da înapoi, popor român! Nu-ţi vrea 
decât binele cel ce stă acum cârmaci pentru tine înaintea nea- 
murilor de pe pământ, şi e curat cu inima pentru tine şi e dârz 
cu duhul, chiar dacă stricăciunea de pe pământ ţine toate nea- 
murile de pe el sub piedica de a nu mai putea omul pe nicăieri 
pentru Dumnezeu şi cu El peste viaţa lui. 

O, neam român, nu te vinde iarăşi robiei fiarei roşii, tată! 
Nu te da iar să cazi în capcana duhului minciunii omului ca- 
re-ţi spune minciuna că va fi pentru tine cu cele din el. O, e 
numai duh de trufie în cei ce se zbat acum cu război pe faţă la 
porţile tale ca să pună mâna pe cârma corăbiei române prin 
valurile vremii de acum. Iată-i, îşi mărturisesc pe faţă dorinţele 
arzătoare de glorie a lor, şi nicidecum grija lor de soarta ta, ci 
sunt porniţi să-şi facă jocul propăşirii lor, nu să te scoată pe 
tine din cleşte, ţara Mea, neam român. O, mare -ţi este încer- 
carea acum, dar Eu te-am povăţuit să stai cu duhul treaz şi să 
ceri Mie să-ţi dau duhul prevederii şi să nu alegi rău pentru 
tine când ai creionul în mână ca să hotărăşti tu, nu cei ce dau 
să domnească peste tine în numele tău şi fără milă de tine, ţara 
Mea. Cel ce stă acum cârmaci peste tine, acela este cel care te 
iubeşte cu inima mare, şi cu duh viteaz dă să stea el pentru tine 
înaintea ispitei grele, care iarăşi dă să te dărâme de pe stâncă, 
neam român. O, el nu te minte, tată. El dă să te ajute de la mij- 
loc şi nu să te vândă fără de preţ. Trezeşte-te, o, trezeşte-te, iar 
dacă nu vei vrea, Eu n-am vină pentru viaţa ta, că Eu te-am 
povăţuit, şi i-am dat duh de povaţă bună pentru tine şi celui ce 


te cârmuieşte acum. Războiul pentru răsturnarea lui e mare şi 
e din întuneric, şi e şi la lumină. Eu, Domnul, lupt şi încă voi 
lupta pentru binele tău între toate relele care dau să te prindă 
iarăşi sub robie şi voi sta de veghe cu îngerii şi cu sfinţii pe 
vatra ta şi voi privi lucrarea ta, inima ta, şi te voi insufla de la 
Mine tainic, căci războiul cel împotriva ta este aprig, şi nu îm- 
potriva celui de la cârma ta se războiesc aceştia, ci împotriva 
binelui tău, o, ţara Mea cea de azi. 

O, ţie îţi zic acum, celui ce stai cârmaci pentru neamul 
român, pentru corabia Mea, pentru ţara Mea de venire acum, 
la sfârşit de timp cuvânt pe pământ pentru salvarea omului: 
lasă-Mi Mie lupta şi grija pentru sorţul care urmează să se bată 
pentru tine sau împotriva ta, căci forţele întunericului s-au 
întins peste tot şi se luptă orbeşte să tragă sub ele iarăşi neamul 
Meu român. Eu, Domnul, sunt peste tot cu îngerii şi cu sfinţii 
Mei în mijlocul neamului român, iar dacă neamul român va 
alege deşteptarea în clipele acestea grele, Eu îi voi da lui din 
Duhul Meu şi voi lucra pentru el şi pentru tine la cârmuirea 
lui, dar dacă el va alege minciuna şi dezbinarea şi trufia, care 
se împotrivesc din om unităţii şi frăţiei acestui neam, Mă spăl 
pe mâini de neînţelepciunea acestei clipe de răscruce a neamu- 
lui român, şi el va suferi cădere şi înjosire sub omul care se 
vrea pe sine pentru el însuşi şi nu pentru acest neam la porţile 
lui. Tu însă nădăjduieşte şi stai în duhul iubirii de ţară şi de 
neam, iar Eu voi ţine pe poporul Meu în duhul rugăciunii şi al 
veghii sfinte, şi împreună cu cerul de sfinţi şi de îngeri vom 
sta şi vom lupta cu cerbicia cea tare a celor ce se vor pe ei 
înşişi, şi nu dreptatea şi pacea şi adevărul pe masa frăţiei nea- 
mului român. O, nu aşa, nu aşa a fost în vremile vechi frăţia 
neamului român, şi şi-au uitat străbunii bravi cei din acest 
neam care nu sunt drepţi pentru el acum. Tu însă aşează-te 
acum înaintea Mea cu bărbăţia nădejdii şi lasă-Mă pe Mine 
sprijin al tău, căci Eu, Domnul, voiesc să merg spre biruinţa 
lui cea de la Mine cu acest neam, numai să nu cadă el în duhul 
cel rău al rătăcirii de Dumnezeu tot mai mult, al desfrâului cel 
de peste tot pământul şi al lepădării de credinţă, semn înaintea 
venirii Mele cu ziua slavei întoarcerii Mele cu slavă pe pământ 
la om, iar lepădarea de credinţă este semnul că antichrist se 
zbate cu puteri aprige să şteargă urma şi numele Meu de pe 
pământ şi să domnească el. El însă va domni până la sfârşitul 
său, iar Eu voi fi, aşa cum am fost şi sunt, împăratul făpturii şi 
îmi voi desăvârşi din mijlocul neamului român taina cerului 
celui nou şi a pământului celui nou şi a Ierusalimului celui nou, 
precum este scris să fie pe pământ la sfârşit de timp, iar ţara 
română este scrisă cu numele de ţara strălucirii, şi din mijlocul 
ei Eu, Domnul, este scris în Scripturi să Mă arăt biruitorul 
morţii şi învierea a toate, naşterea din nou a lumii din cuvântul 
Meu cel nou, cartea cea de azi a cuvântului Meu. Pace ţie 
acum! Nimeni să nu cârtească pentru cuvântul Meu cu care azi 
am grăit ţie şi neamului român, neamul Meu cel de azi, Israelul 
Meu cel nou, cel de la sfârşit de timp. Amin. 

Iar tu, popor al cuvântului Meu în mijlocul acestui neam, 
stai de veghe acum, stai, tată, cu mânuţele întinse spre Mine 
pentru ziua de sorţi şi în ziua aceea, când neamul român îşi va 
alege calea înainte sau înapoi, după cum el va voi să se aplece 
sau să nu se aplece tainei Mele, cu care dau acum să-l spriji- 
nesc şi să-l ocrotesc pe el pentru soarta lui, pentru pe mai de- 
parte mersul său, căci războiul din mijlocul lui este mare acum 
pentru soarta lui, iar Eu, Domnul, i-am dat lui acum cuvântul 
deşteptării lui. Amin, amin, amin. 

Am sfârşit şi ziua a doua de serbare acum, poporul Meu 
slujitor. Te-am aşezat, tată, să-Mi aşezi în tihnă şi în odihnă 

trupul păstorului Daniel, mare zi de sărbătoare pentru cei din 
cer. Vestea adormirii lui a strâns în ziua aceasta poporul care 
s-a hrănit în vremea celor cincizeci de ani şi mai bine din râul 
cuvântului Meu în tot acest timp ceresc pe pământ. Poporul 
Meu s-a strâns mult, şi mult popor din satul Măneşti, sat în 
care cuvântul Meu a trâmbiţat mult, mult şi a mărturisit cu 
multe mărturii, căci din acest sat l-am cules Eu, Domnul, pe 
însoţitorul trâmbiţei Mele Verginica, rudenie după trup cu 
păstorul Daniel, pe care apoi l-am luat păstor în slujba credinţei 
sfinte, în slujba cuvântului Meu şi a poporului care se năştea 
din cuvântul Meu pentru creştere, pentru credinţă cu viaţă, cu 
faptă în om. 

A fost în ziua aceasta zi măreaţă de sărbătoare. M-am 
purtat de la ieslea cuvântului Meu cu poporul de la izvor şi cu 
cetele îngereşti şi s-a întocmit în satul Măneşti sărbătoarea du- 
cerii la cer a păstorului Daniel, martorul Meu credincios, cel 
ce a stat şi a răspuns cu tărie pentru numele Meu înaintea celor 
ce atât de hain l-au adus pe el la înfăţişare pentru Mine şi pen- 
tru el şi pentru lucrarea Mea de nou Ierusalim pe pământ, lu- 
crare începută de Mine prin trâmbiţa Mea Verginica în anul 
1955 în satul Maluri, la Pucioasa, oraş cu nume din cer, prin 
care Eu îmi răzbun prin cuvântul Meu pe cei binecredincioşi. 
Foc şi pucioasă este cuvântul Meu pentru cei necredincioşi de 
ieri şi de azi, şi este împlinirea cuvântului Meu numele acestui 
oraş, iar pentru cei credincioşi şi sfinţi el este rădăcina izvoru- 
lui Meu şi este nume mare, numele Noul Ierusalim, cetatea 
sfântă Noul Ierusalim, din pricina colinei Mele de azi, pe care 
Mi-am aşezat un popor Mie slujitor în zilele acestea pe pământ, 
popor cuminte, pe care Eu l-am ales pentru slava Mea de azi 
şi pe care îl voi sfinţi din zi în zi mai mult, şi pentru Mine îl 
voi sfinţi. Amin. 

Nu pot, o, nu pot să-i spun poporului care a băut din 
izvorul Meu în de-a lungul acestui timp ceresc, nu-i pot spune 
lui despre taina Mea cea de la celălalt capăt al cuvântului Meu, 
mântuitor cuvânt peste un popor. La începutul Meu de azi cu 
un popor chemat şi strigat la masa Mea, şi apoi spre mijlocul 
lucrării Mele, şi apoi tot mai spre capătul cel de azi, unde am 
ajuns cu cuvântul Meu în mijlocul unui popor mereu răzvrătit, 
mereu nestatornic din pricina nemulţumirii lui, căci s-a îngâm- 
fat unul peste altul cel ce a ascultat glasul Meu, o, Eu n-am 
putut în tot acest timp să Mă desăvârşesc, nici la început, nici 
mai pe la mijloc şi nici mai apoi, aşa cum Mi-am putut acum 
aşeza împlinirea Mea cea atât de dorită peste un popor credin- 
cios şi sfânt cu credinţa înaintea Mea. Ca să fi fost Eu biruitor, 
în sfârşit, cu lucrarea cuvântului Meu îmi trebuia ucenici cre- 
dincioşi, statornici în lepădare de sine, în suferinţă şi în nădejde 
şi în iubire fără de seamăn, acum, între fiii poporului Meu din 
toată vremea trâmbiţării Mele de azi, dispreţuiţi pentru iubirea 
lor, nepreţuiţi aşa cum am fost Eu nepreţuit atunci, un dar fru- 
mos şi fără de preţ, dăruit de Mine poporului cel din vremea 
toată a trâmbiţării Mele de azi, căci cei nepreţuiţi sunt spre 
folosul multora din pricina umilinţei din ei, prin care Eu, Dom- 
nul, pot pentru mulţi din cei ce nu pot cu darul umilinţei sfinte 
în ei pentru mântuirea lor, pentru iertarea lor de multele supă- 
rări şi neascultări aduse Mie în tot cursul acestui timp de cin- 
cizeci de ani şi mai mult. Eu, Domnul, însă, am biruit şi am 
ieşit cu lucrarea Mea biruitor şi Mi-am început biruinţa şi lu- 
crez cu mare taină, căci duhul lui antichrist şi al lui satana, care 
îmboldesc omul ca să-i facă voia, aceşti capi răzvrătiţi lucrează 
la vedere să răstoarne de pe pământ împărăţia Mea, dar este 
scris în Scripturi să biruiesc Eu, Mielul lui Dumnezeu, şi aşa 
va fi, precum este scris. Amin. 


Binecuvintez cu îngerii şi cu sfinţii intrarea între cei din 
cer a păstorului Daniel, care Mi-a păstorit poporul cu iubire 
sfântă şi cu mustrare sfântă în vremea lucrului lui cu Mine prin 
puterea credinţei lui în lucrarea cuvântului Meu. Din urma lu- 
crului lui cu Mine am bucurie şi rod Mie pe fiii cei de azi ai 
cuvântului Meu, care-Mi stau înainte mijlocitori pe mai departe 
şi mărturisitori ai venirii Mele pe mai departe cuvânt în mij- 
locul unui popor statornic cu iubirea, cu credinţa şi cu credin- 
cioşia, ucenici din ucenici, şi am durere şi nerodire pe cei ce 
atâţia ani au auzit din gura Mea cuvântul şi din gura păstorului 
veghea şi îndemnul pentru calea Mea cu ei şi n-au voit ei să-Mi 
aducă rod însutit, şi nici înzecit, ci Mi-au adus ei rod de ne- 
credinţă, de îndoială, de clătinare a lor şi a altora ca şi ei, căci 
n-au iubit aceştia cu lepădare de sine pe Dumnezeu, şi s-au 
răzvrătit ca şi Israel împotriva lui Moise şi s-au lăsat slabi pen- 
tru Mine şi tari pentru duhul răzvrătirii, duh care se naşte din 
nemulţumirea celor ce nu pot cu duhul umilinţei de duh, ci pot 
ca omul şi atât. 

Voi grăi poporului Meu în ziua pomenirii de patruzeci 
de zile după această sărbătoare a aşezării în odihnă a păstorului 
Daniel şi-Mi voi arăta lucrarea Mea cu el pe pământ şi în cer 
şi-Mi voi îmbia poporul spre umilinţa de duh pentru darul 
înţelepciunii cea de sus peste el apoi. Amin. 

O, pace ţie cu cei din cer de acum înainte, păstorule 
Daniel! Alături de trâmbiţa Mea Verginica şi a celorlalţi, care 
sunt între sfinţi în cer din mijlocul poporului Meu, staţi, staţi 
veghetori mersului Meu peste pământ acum şi poporului Meu 
celui binecredincios din vremea aceasta şi biruinţei Mele din 
mijlocul neamului român şi pentru el înaintea Mea. Amin. 

O, pace ţie, poporul Meu, şi credinţă ţie pe calea ta cu 
Mine. Amin, amin, amin. 

8/21 noiembrie 2009 

Praznicul intrării Maicii Domnului în biserică 

Neamurile pământului să creadă în lucrarea Cuvântului lui Dum- 
nezeu. Curăţenia inimii şi sfinţenia îl ajută pe om să-L cunoască şi 
să-L vadă pe Dumnezeu. 

S unt Domnul Iisus Hristos, Cuvântul Tatălui Sa- 
vaot, iar glasul Meu se lasă lin acum, la sfârşit de 
timp, peste un popor credincios venirii Mele cuvânt pe pământ 
pentru ca să-Mi pregătesc ziua slavei Mele, când unii se vor 
bucura, iar alţii se vor întrista, după cum au crezut sau nu au 
crezut că Eu sunt Cel ce grăiesc acest cuvânt, că Eu sunt Cel 
ce croiesc o cale sfântă pentru ca să vină pe ea la Mine omul 
care Mă aude chemându-1 la Mine la glasul Meu, care se face 
cuvânt peste pământ. 

îmi pregătesc cu cuvântul un popor în mijlocul neamului 
român, şi apoi îmbrăţişez în cuvânt acest neam şi acest pământ 
ocrotit de Mine şi de mama Mea Fecioara încă de la facerea 
cerului şi a pământului, căci taina lui Dumnezeu este acest 
pământ şi neamul de pe el, şi îmi arăt acum, la sfârşit, taina 
Mea şi lucrarea Mea din el şi cu el. Amin. 

Sunt cu zi de sărbătoare pentru mama Mea Fecioara în 
mijlocul tău, poporul Meu, căci din cuvântul Meu te-am născut 
şi eşti poporul Meu în mijlocul neamului român, iar cuvântul 
Meu de peste tine naşte un popor, căci naşterea cea de sus a 
omului are el de lucrare a sa acum, la sfârşit de timp, şi este 
scris în Scripturi să fie pe pământ lucrarea cuvântului Meu, 
venirea Mea sub acest nume: Cuvântul lui Dumnezeu; şi de 
câte ori vin cuvânt pe pământ acum, Eu mereu Mă vestesc cine 
sunt, căci Eu sunt Cel ce sunt, şi trebuie să spun cine este Cel 

ce grăieşte prin acest glas de cuvânt. Amin. 

Sunt cu mama Mea Fecioara în cuvântul Meu de azi şi 
o dau pe ea de mărturie neamului român, căci o mărturisesc pe 
ea cea credincioasă venirii Mele atunci întrupat pe pământ, şi 
acum cuvânt de mărturie, cuvântul care se face râu de cuvânt 
peste om ca să audă omul glasul Meu, care se aude de cei din 
morminte şi de cei ce aud când Eu trimit acum glasul Meu 
peste pământ. A fost dată lui Dumnezeu de pruncă mama Mea 
Fecioara, cea făgăduită părinţilor ei cei fără de copii la 
bătrâneţele lor, mărturie a credinţei lor, căci prin rugăciune au 
cerut ei la Dumnezeu şi au primit, şi au dat apoi Domnului 
darul lor cel de la El primit. 

O, taină dulce, o, mama Mea Fecioară, să ridicăm la 
Tatăl mâinile în ziua de serbare a prunciei tale, dată Domnului 
de cei ce te-au născut ca să fii de la Dumnezeu pe pământ, şi 
apoi să Mă naşti pe Mine prunc. O, hai să stăm cu mâinile ridi- 
cate spre Tatăl pentru ţara Mea de venire azi pe pământ cuvânt, 
ţara română, dată Mie de Tatăl la naşterea Mea din trupul tău 
cel fecioresc, mamă! Se trage la sorţi pentru cârmuitorul de 
peste ea pe mai departe acum, mamă. Să dăm neamului român 
duhul prevederii, duhul cel bun, cel de la Noi, pentru ca să 
înţeleagă cu El ca Noi, căci soarta lui e scumpă înaintea Mea, 
fiindcă sunt Eu pe vatra lui cuvânt, o, mamă a Mea! 

O hai, Fiule, hai! Cuvântul Tău m-a făcut 
^rugătoare şi ocrotitoare acestui neam, 
care abia, abia dă să-şi cunoască obârşia şi s-o creadă apoi. O, 
dulce este taina acestui pământ şi a neamului de pe el! O porţi 
în mâini, Fiule scump, şi dai s-o aşezi peste el înaintea nea- 
murilor de pe pământ şi lucrezi cu grijă, căci cu omul este greu 
de lucrat, Cuvinte Doamne. Greu de tot crede omul că Tu eşti 
acum cuvânt mult pe pământ în mijlocul unui popor născut din 
cuvântul Tău de azi. Ţi-ai zidit un popor în mijlocul neamului 
român, căci cuvântul Tău de azi e ziditor şi vine cu norii pe 
aripi de vânt, aşa cum Tu Te porţi între cer şi pământ, ca şi la 
început când ai făcut cerul şi pământul şi pe om şi grăiai cu el 
purtându-Te pe şoapta vântului cu glasul Tău. Iată, ai fii credin- 
cioşi venirii Tale de azi, şi ei Te dau neamului român cu glasul 
Tău din mijlocul lor, şi fericiţi sunt şi vor fi cei ce cred prin 
cei credincioşi glasului Tău de peste ei pentru tot omul care ia 
de la ei cuvântul Tău cel de azi, Fiule Emanuel, Fiule al meu! 

O, veniţi, veniţi şi vedeţi lucrurile lui Dumnezeu! Tot 
pământul să se închine Lui şi să cânte Lui, să cânte numelui 
Lui, numelui Lui celui nou: Cuvântul lui Dumnezeu! Veniţi, 
veniţi şi vedeţi lucrurile lui Dumnezeu, înfricoşător în sfaturi 
mai mult decât fiii oamenilor, Cel ce stăpâneşte cu puterea Sa 
veacul, şi ochii Lui spre neamuri privesc! Cei ce se răzvrătesc, 
să nu se înalţe întru sine, să nu se înalţe! O, binecuvântaţi pe 
Domnul Dumnezeul vostru şi faceţi să se audă glasul Lui şi 
cuvântul Lui cel sfânt! Amin. 

Strig peste neamuri, Fiule Emanuel, Fiule al Tatălui şi 
al meu. Din mijlocul poporului Tău în neamul român strig 
astăzi peste neamuri să creadă prin cei credincioşi glasului Tău 
de azi peste ei pentru tot omul care ia de la ei cu credinţă cu- 
vântul Tău de azi. O, să se împruncească omul, şi aşa va fi 
curat, şi aşa va fi credincios apoi, căci curăţenia inimii şi sfinţe- 
nia, acestea fac pe om să-L cunoască şi să-L vadă pe Dum- 
nezeu. Amin. 

Stăm cu mâinile ridicate cu rugăciune spre Tatăl, Noi şi 
poporul Tău cel din români, Doamne Cuvinte, şi aşteptăm de la 
Tatăl ajutorul Său în vreme de mare răzvrătire pentru câştigarea 
locului la cârma corăbiei Tale de azi, ţara română, ţara strălucirii, 
după numele ei cel din Scripturile proorocului Daniel. 


O, roagă-te Tatălui, popor credincios al cuvântului Fiu- 
lui meu Iisus Hristos, şi roagă-te cu Fiul Său şi cu mine, mama 
Fecioară a Fiului Tatălui Savaot, căci neamul român trebuie să 
stea acum sub puterea Duhului Sfânt ca să-l călăuzească El 
spre voia Tatălui Savaot pentru soarta lui pe mai departe 
călăuzită de Tatăl. Amin. 

Duhul rugăciunii sfinte să vină cu rodul ei peste tine 
acum, ţară a venirii Domnului la tine, iar tu să fii credincioasă 
Celui ce te-a ales a Lui, Domnului Dumnezeului tău, Care te 
vrea a Sa. Amin. 

F acea Tatălui şi pacea Mea şi a ta să se 
aşeze acum peste duhul neamului român, 
mamă, căci pacea Noastră este plină de grijă şi de veghe pentru 
biruinţa cea bună a acestui neam, aşezat acum să cântărească 
sorţi pentru cârmuitorul pe mai departe pentru el. Amin. 

Nimeni să nu se mire de mersul Meu şi al cuvântului 
Meu prin cei credincioşi venirii Mele de azi pe pământ cuvânt 
de naştere din nou a lumii! Vai celor ce dau să hulească, să 
dispreţuiască sau să ponegrească pe cei ce stau înaintea cu- 
vântului Meu când el vine pe pământ şi trimite după orân- 
duiala Mea acolo unde el trebuie să lucreze! Cei ce nu vor să 
creadă, să nu lovească, ci să aibă încă răbdare spre luminarea 
lor, iar cei ce cred prin cei credincioşi, să prindă duh şi putere 
de mărturisire a venirii Mele cuvânt pentru ca să cârmuiesc 
cu el prin întuneric pe om, şi aceia vor avea plată cu cei 
credincioşi. Amin. 

Las pacea Duhului Meu peste duhul neamului român, 
care are acum nevoie de Duhul Meu, de înţelepciunea cea de 
sus pentru soarta lui, iar după ce va trece ziua de sorţi, Eu, 
Domnul voi grăi românilor şi voi sta cu ei la masă de cuvânt. 
Amin. 

Pace ţie, poporul Meu! Eu stau în mijlocul tău cuvânt 
cârmuitor, tată. Tu eşti cel credincios Mie, iar credincioşia ta 
îmi dă putere de biruinţă ca să-Mi împlinesc Scripturile venirii 
Mele cuvânt pe pământ şi să judec cu el viii şi morţii. Să nu 
uite neamul creştin de duhul cel învăţător al părinţilor sfinţi, 
care l-a învăţat pe el să se roage Celui ce locuieşte întru cele 
de sus, privind spre cele de jos, Celui ce ispiteşte inimile şi 
rărunchii şi ştie cu adevărat tainele oamenilor, şi aşa să zică 
neamul creştin: „Lasă nouă, Doamne, greş alele greşite de noi 
înaintea Ta din ştiinţă şi din neştiinţă şi fă-ne casă Duhului 
Sfânt şi dă-ne inimă plină de veghe şi curată, şi să trecem 
toată noaptea acestei vieţi, aşteptând luminata şi sfânta zi a 
Unuia-născut Fiului Tău, Mântuitorul nostru Iisus Hristos, 
când va veni pe pământ cu slavă să judece pe toţi şi să dea 
fiecăruia după faptele lui, şi să nu fim aflaţi zăcând şi dor- 
mitând, ci priveghind spre lucrarea poruncilor Lui, gata a 
intra în bucuria cămării slavei Lui celei dumnezeieşti, unde 
este glasul lăudătorilor Lui şi dulceaţa celor ce văd frumu- 
seţea slavei Lui Amin. 

O, neam român, aşa este neamul creştin, tată, şi aşa, aşa 
să înveţi de la părinţii tăi cei sfinţi, de la sfinţii părinţi statul 
tău cu rugăciune şi cu faptă înaintea Mea ca să fii tu creştin, o, 
neam român, neam ales între neamuri pentru slava Mea de azi 
în mijlocul tău, slava cuvântului Meu, care vine cu norii pe 
aripi de vânt şi se face cuvânt de facere nouă peste cei credin- 
cioşi şi peste cei ce cred prin cei credincioşi cuvântului Meu 
de azi. Pace ţie, neam român, şi inimă plină de veghe sfântă 
pentru înţelepciunea cea de sus în zi de cumpănă pentru tine! 
Fii credincios şi nu necredincios! Domnul Dumnezeul tău te 
învaţă prin glasul cuvântului Său, care se face râu de cuvânt în 
mijlocul tău peste cei ce cred venirii Mele acum cuvânt pe 

pământ prin duhul mărturiei, Duhul Meu. Amin. 

Eu sunt Cel ce sunt, şi am grăit ţie, iarăşi ţi-am grăit cu 
cuvântul Meu, o, neam român, cu toiagul Meu de Păstor, căci 
cuvântul Meu este toiag de păstor, şi aşa te păstoresc Eu, şi Eu 
sunt Păstorul tău. Amin, amin, amin. 

21 noiembrie/4 decembrie 2009 

Sărbătoarea sfinţilor mucenici Ecaterina şi Mercurie 

Domnul grăieşte neamului român şi cârmaciului lui, Traian Băsescu. 
îndemn pentru post. Alte poveţe pentru Traian Băsescu. Ţara 
română va fi muntele slavei Domnului. 

Î n zi de sărbătoare de sfinţi Mă fac cuvânt peste 
neamul român, căci sunt Păstorul său şi îl păsto- 
resc pe el. 

Sunt Domnul Iisus Hristos, iar Tatăl Meu Savaot Mi-a 
supus Mie toate şi Mi-a dat toată puterea în cer şi pe pământ, 
şi iată, vestesc acum, la sfârşit de timp, purtându-Mă pe mij- 
locul cerului, Evanghelie veşnică celor ce locuiesc pe pământ 
şi la tot neamul şi seminţia şi limba şi poporul şi strig cu glas 
puternic: «Temeţi-vă de Dumnezeu şi daţi-I mărire şi vă 
închinaţi Lui, că a venit ceasul să judece viii şi morţii!», pre- 
cum este scris. Amin. 

Cobor în mijlocul tău cuvânt, poporul Meu cel din 
români, căci te-am cules şi te-am făcut popor credincios ca să 
lucrez prin credinţa ta Scriptura venirii Mele cu secerişul, căci 
a venit vremea de secerat. Cobor la tine cu sfinţii, fiule, ca să 
te întăresc în veghe şi în credinţă şi în mare sfinţenie de duh şi 
de suflet şi de trup, căci trebuie să păzim poruncile lui Dum- 
nezeu şi trebuie să ţinem mărturia Mea în mare lucrare, fiindcă 
vremea este să stau biruitor cu tine în lupta cu satana, «şarpele 
cel de demult, care s-a sculat şi dă să se scoale cu putere să 
amăgească pe cei de pe pământ prin semnele lui», precum este 
scris, iar cine are pricepere de sus socoteşte bine şi dă de gol 
lucrarea fiarei, peste care are putere satana. 

Sunt cu sfinţii în mijlocul tău, poporul Meu de la izvorul 
Meu de cuvânt, şi am pe muceniţa Ecaterina în sărbătoare cu 
sfinţii, şi cu ea pe mucenicul Mercurie, amândoi lucrători cu 
Mine în vremea lucrării Mele de azi pe pământ. Muceniţa Eca- 
terina revarsă din duhul ei înţelepciunea pe care Eu, Domnul, 
i-am dat-o înaintea înţelepţilor de pe pământ ca să-i dea pe ei 
Mie prin credinţa lor cea ajutată de ea ca să fie în ei, şi lucrează 
muceniţa Mea în mijlocul poporului Meu, iar mucenicul Mer- 
curie stă cu îngerii Mei şi cu Mine în mare lucrare pentru 
vărsarea cupelor cele pentru curăţirea fărădelegii de pe pământ 
şi pentru lupta cu vrăjmaşii lucrării Mele de venire la tine, fiu- 
le, poporul Meu, şi aşa lucrez Eu cu oştirile de sfinţi lângă tine 
şi-ţi dau înţelepciune ca să ştii să socoteşti vremea Mea cu tine, 
împlinirea Scripturilor, tată, că iată, stăm în luptă şi biruim prin 
înţelepciunea cea de sus, prin harul Meu şi prin ascultare de 
sfatul Meu, că mare este neliniştea lui satan acum, când vede 
pierdută truda lui cea de şapte mii de ani ca să-l piardă pe om. 
Eu sunt Mieluţul Tatălui şi sunt biruitor acum, la sfârşit de 
timp, cu lucrarea Mea de cuvânt peste pământ, şi e satana înfri- 
coşat de biruinţa Mea, dar ne trebuie mereu, mereu veghe 
mare, poporul Meu. 

Stăm în ziua aceasta în lucrare de cuvânt cu neamul 
român, care a avut acum de biruit prin război mare lucrarea 
cea ascunsă a fiarei roşii, care s-a zbătut pe ascuns să ia iarăşi 
stăpânirea sa peste neamul român. O, nu, căci Eu am stat treaz 
cu tot cerul de sfinţi şi de îngeri, împărţiţi peste tot pe unde 
s-au tras sorţi pentru cârmaciul corăbiei Mele, ţara română, 


ţara Mea de la sfârşit de timp, şi am biruit, dar te-am avut pe 
tine aşezat la mare veghe, la multă jertfa de rugăciune şi de 
credinţă sfântă şi la zile de post pentru biruirea demonilor, că 
parcă a fost luată din Scripturi foaia cea despre «fiara care stă 
în război cu Mielul lui Dumnezeu, Care stă în luptă cu balau- 
rul cel mare, roşu, având şapte capete şi zece coarne şi coadă 
ca să târască stelele cerului şi ca să le arunce pe pământ, dar 
n-a izbutit şi nici nu s-a mai găsit pentru el loc», că am făcut 
Eu biruinţă, Eu şi tu, poporul Meu cel biruitor prin sângele 
Meu şi prin cuvântul mărturiei Mele, căci cei ce voiau să 
biruiască acum iarăşi peste neamul Meu român s-au adunat 
într-un singur cuget toţi, precum este scris în Scripturi, şi au 
dat puterea şi stăpânirea lor fiarei roşii, ca să pornească cu toţii 
război împotriva planului Meu cel sfânt cu neamul român şi 
cu cel ce l-am voit cârmaci pentru el prin valuri, dar Eu, Mielul 
Tatălui, am biruit prin poporul Meu cel împreună lucrător cu 
Mine, chemat, ales şi credincios, ca să lucrez cu el biruinţă 
pentru neamul român, neamul Meu cel de azi. Amin. 

O, neam român, o, neamul Meu român, odihneşte-te 
acum de greul prin care am trecut, Eu, şi cerul Meu de sfinţi şi 
de îngeri, şi poporul Meu cel din mijlocul tău, aşezat la veghe 
mare pentru soarta ta, şi tu, neam român. Să ne odihnim acum, 
căci a trecut ziua de sorţi pentru cârmaciul din faţa ta, şi Eu, 
Domnul, stau cu tine acum la masă de cuvânt, căci aşa ţi-am 
făgăduit. O, aşează-te cu credinţă la masă cu Mine, căci Eu îţi 
dau duh şi putere ca să crezi şi ca să vezi, căci vezi acum cât 
de minunat am lucrat ca să te izbăvesc, după ce mult şi prelung 
am strigat o vreme spre tine ca să stai tu treaz, tată, pentru 
soarta ta şi să nu te ia somnul, căci balaurul roşu a stat cu mul- 
tul la pândă ca să ia iarăşi sub zdrobire şi sub robie neamul 
Meu român. Eu, Eu sunt Cel ce am lucrat minunat, şi am spus 
cârmaciului de peste tine să Mă lase pe Mine să lucrez cu 
măiestrie de partea lui, căci răzvrătirea asupra lui este mare, 
iar minciuna stă ascunsă gata să lucreze. Eu, Eu sunt Cel ce 
am pus în inimile lor să facă sfatul Meu, precum este scris în 
Scripturi, «şi să se întâlnească într-un gând şi să dea toţi, toţi 
fiarei puterea lor, până se vor împlini cuvintele lui Dumnezeu», 
şi iată Scriptură împlinită, lucrare despre care scrie în Scripturi: 
balaurul cu şapte capete, biruit acum de Mielul lui Dumnezeu 
şi de cei credincioşi Lui. Amin. 

O, Mi-am ţinut pe poporul Meu în mare veghe, în treaz 
duh de rugăciune cu mânuţele ridicate în toată ziua cea de sorţi, 
iar când am văzut cum sapă pe dedesubt satana şi ai săi pui 
roşii, numaidecât M-am întărit şi am îndemnat pe poporul cu- 
vântului Meu să înteţească rugăciunea cu duh şi mai puternic, 
cu strigare şi mai îndurerată pentru trezirea neamului român 
ca să se scoale el şi să-şi ajute biruinţa, şi aşa a fost, şi a fost 
minune minunată şi nu a putut omul aceasta, ci numai Eu, 
Mieluţul Cel biruitor, şi n-am lăsat neamul român să fie iarăşi 
biruit de puterea fiarei roşii, cea plină de duhul minciunii 
înăuntrul şi în afara ei, şi care s-a dat de gol cu lucrarea ei 
ascunsă şi a căzut în însăşi cursa ei, căci n-a izbutit, nici nu 
s-a mai găsit loc pentru ea şi pentru puii ei, precum este scris, 
căci lucrarea cerului lucrează în zilele acestea pe pământul 
român, şi face mântuire şi putere împărăţia lui Dumnezeu pe 
acest pământ sortit al său. 

O, iată filă de Scriptură împlinită pe vatra ta prin biruinţa 
Mea cea pentru tine, neam român! Balaurul cel roşu, cu şapte 
capete şi zece coame, adunaţi într-un gând şi într-un duh toţi, 
au dat fiarei puterea lor pentru un ceas şi au pornit război îm- 
potriva planului Meu, al Mielului lui Dumnezeu, şi împotriva 
neamului român, păstorit acum de Mielul Tatălui, dar Eu, 

Cuvântul lui Dumnezeu 


Mieluţul Cel biruitor, l-am răpus pe el şi pe îngerii lui pentru 
că sunt împăratul împăraţilor şi Domnul domnilor, şi am biruit 
cu cei împreună cu Mine chemaţi, aleşi şi credincioşi, precum 
este scris în Scripturi. 

O, fii ai poporului Meu cel din români, şi voi, români 
de peste tot, credincioşi şi curaţi cu inima! Cântaţi din strune, 
cântaţi din alăute şi din glas cu strigare numele Meu cel sfânt, 
Cuvântul lui Dumnezeu, şi ridicaţi în slăvi laudă Lui şi spuneţi: 
„ O, cât de minunate sunt lucrările Tale, Doamne, căci pentru 
puterea Ta cea mare, chiar vrăjmaşii Tăi Te măgulesc prin 
făţărnicia lor! Toate neamurile pământului să se închine Ţie 
şi să cânte preaslăvindu-Ţi numele mare! O, veniţi, veniţi şi 
auziţi şi vedeţi lucrările lui Dumnezeu şi cât de minunat este 
El în faptele Sale peste oameni! El stăpâneşte cu puterea Sa 
veacul, şi ochii Lui iscodesc peste popoare, iar cei răzvrătiţi 
să nu se trufeas că, fiindcă Domnul ne-a dat viaţă şi n-a suferit 
ca picioarele noastre să şovăiască! El ne-a pus la încercare şi 
ne-a lămurit ca pe argint şi ne-a scos spre multă bucurie, şi 
ca o ardere de tot aducem Lui inimile noastre. Veniţi, veniţi şi 
auziţi şi ascultaţi, voi, cei ce vă temeţi de Dumnezeu, că iată 
câte a făcut El nouă! El ne-a ascultat şi a luat aminte la glasul 
rugăciunii noastre, şi binecuvântat să fie El, căci n-a lepădat 
rugăciunea noastră, ci ne-a miluit cu mila Sa!“. Amin. 

Şi acum grăiesc ţie, celui ce stai şi iarăşi stai pe mai de- 
parte la cârma corăbiei Mele de azi, ţara română şi neamul Meu 
de pe ea. O, nu te-am lăsat singur, tată, căci ai fost singur, şi 
mulţi au fost împotriva ta. Am stat de partea ta cu toate oştirile 
cereşti şi îngereşti ca pe vremea proorocului Elisei, când am 
stat cu toată armia cerească de partea lui în ziua când marea 
oştire vrăjmaşă lui a venit să-l biruiască pe el pentru că era 
robul Meu, şi de partea dreptăţii stătea. Balaurul cel roşu şi toţi 
puii lui au împlinit acum o filă din Scriptură şi s-au adunat în- 
tr-un gând toţi ca să te biruiască, şi duhul minciunii este duhul 
lui. Este scrisă în Scripturi această filă de istorie, este proo- 
rocită să fie, şi iat-o, dar pentru aceasta trebuie minte care are 
înţelepciune. Fiara cea cu şapte capete şi zece coame, adunate 
într-un singur cuget, împăraţi prin puterea lor, aceştia au dat 
un ceas fiarei puterea şi stăpânirea lor ca să te biruiască pe tine 
de la cârmă şi ca să supună iarăşi neamul Meu român. Eu însă 
n-am lăsat până în sfârşit puterea cea rea şi M-am ridicat spre 
sfârşitul zilei de sorţi şi am trezit neamul român şi am adus mi- 
nunea pentru care am dat război mare cu toată oştirea cerească, 
fiindcă ţi-am spus că mare este răzvrătirea şi că trebuie să Mă 
laşi pe Mine să pot pentru tine, singur cum ai fost împotriva 
celor mulţi, adunaţi toţi într-un singur gând asupra ta. 

O, M-am umplut de lacrimi şi de sfâşietoare durere când 
i-am văzut pe toţi nuntind şi dându-şi îmbrăţişări ca biruitorii, 
minţindu-i pe cei care-i priveau pe ei strigându-şi singuri bi- 
ruinţa înaintea neamului român. Mi-am ridicat atunci poporul 
cel pus la veghe în ziua aceea, l-am îndemnat la mai fierbinte 
duh de rugăciune cu strigare şi am trezit apoi duhul neamului 
român şi l-am sculat să bată la sorţi pentru tine, şi cântarul a 
tras în sus pentru tine apoi şi am adus minunea, şi aşa am biruit 
Eu în chip minunat şi ţi-am dat biruinţa, căci altfel nu se mai 
putea împotriva marii răzvrătiri şi trufii ridicate asupra ta. I-am 
orbit apoi pe toţi şi s-au crezut biruitori şi au cântat şi au jucat 
de seara până dimineaţa peste tot pe vatra acestui neam şi îşi 
dădeau daruri şi îmbrăţişări, dar nunta lor s-a schimbat în mor- 
mântare în zorii dimineţii cu care Eu am biruit pentru tine. O, 
aşa am biruit Eu şi cu voi, cei curaţi cu inima, ziua aceea de 
cumpănă mare pentru soarta neamului român. Eu ţi-am spus 
să nădăjduieşti, şi tu M-ai ascultat, şi prin nădejdea ta te-am 


scos biruitor, tată. Acum fii viteaz, şi să bată în tine o inimă 
curată pe mai departe. Ai grijă de ţara Mea de azi, păzeşte-o 
pe cât poţi de tot desfrâul de pe pământ, de minciună, de 
călcarea poruncilor vieţii, şi caută spre poruncile Mele ca să 
se înveţe mai desăvârşit viaţa ta cu ele, ca să-Mi dai cinste, 
fiule, căci Eu, Domnul, ţi-am dat izbăvire şi te păzesc ca pe un 
fiu credincios acestui neam ales, în mijlocul căruia stau de mai 
mult de cincizeci de ani cu masă de cuvânt, lucrare cu istorie 
în mijlocul neamului român, lucrare prigonită de fiara cea roşie 
în fel şi chip, şi dacă vrei să cauţi în filele vremii vei găsi 
prigoana asupra poporului Meu şi a vaselor purtătoare de Dum- 
nezeu, cu care Eu am lucrat şi lucrez lucrarea venirii cuvântului 
Meu pe acest sfânt pământ, pământul român. 

Ţi-am dat cartea acestei lucrări atunci când am dat-o 
neamului român; ţi-am pus-o în braţe. Deschide-o, tată, şi vezi 
istoria Mea cu poporul cuvântului Meu din mijlocul neamului 
român. E vremea să biruiesc cu nădejde, şi am în mijlocul nea- 
mului român popor cules de Mine pentru împlinirea Scrip- 
turilor venirii Mele cuvânt pe pământ acum pe vatra neamului 
român, ţara strălucirii, din pricina râului cuvântului Meu care 
curge din Mine în mijlocul acestui neam. Mă aplec înaintea 
Tatălui Savaot pentru biruinţa cea de acum şi îl aud pe El 
că-Mi spune să te păstoresc, să-ţi dau cuvântul Meu de Păstor 
şi să te bucur cu ocrotirea Mea, căci lucrul tău este greu şi îţi 
trebuie sprijin ceresc. Mereu, mereu voi ţine pe poporul cu- 
vântului Meu rugător înaintea Mea pentru soarta neamului 
român ori de câte ori îl voi vedea sub cruce grea, şi îl voi izbăvi 
pe el. Dar sunt adânc îndurerat acum de la cei ce s-au unit toţi 
într-un gând cu potrivnicul Meu, cu satana, cu cei ce se faţăr- 
nicesc măgulindu-Mă prin făţărnicia lor, precum este scris de- 
spre cei făţarnici pentru statul lor cel înalt peste oameni. Ai 
grijă să fii blând şi smerit cu inima, plin de veghe şi de iubire 
sfântă pentru acest neam ales, iar pe cei ce te-au înconjurat cu 
răzvrătirea lor tu să-i ierţi, tată, «căci a Mea este răzbunarea, 
şi Eu voi răsplăti», precum este scris. Amin. 

îţi dau în taină mare sfinţii cei biruitori şi ajutători, şi cu 
ei să cârmuieşti corabia Mea. Deprinde-te tu şi toată casa ta să 
mulţumeşti lui Dumnezeu în toate zilele şi să-I dai cinste mare, 
căci neamul român are peste el pe Dumnezeul Cel adevărat, 
pe Cel ce stă în mijlocul lui şi face sfat cu el şi împlineşte apoi 
cuvântul Său. în toată lucrarea ta de cârmaci pentru acest neam 
înaintea neamurilor de pe pământ nu uita, nu uita să faci cumva 
să întăreşti credinţa românului şi să aducă el lui Dumnezeu cin- 
stirea cuvenită Lui, că Mă doare cu rană grea ca şi pe străbunii 
lui neorânduiala pentru cele lăsate din strămoşi şi din sfinţi, 
postul şi rugăciunea şi duhul de biserică sfântă, şi nu doar 
pârâtă a fi biserică. O, nimic nu este bun fără de Dumnezeu pe 
pământ şi peste om, iar neamul român trebuie să fie prin îm- 
plinire neam creştin aşa cum au fost străbunii lui, ba şi mai 
mult, căci vremea este cu judecată în ea peste faptele cele rele 
ale oamenilor. Săptămâna are două sau trei zile de post, şi Mă 
doare cu rană adâncă neorânduiala în care neamul român stă 
cu tot cu păstorii care stau peste el în numele Meu. O, trebuie 
întărită această împlinire sfântă, căci Eu, Domnul, am de adus 
acest neam la mare slavă cerească pe pământ între oameni, şi 
voiesc să Mă arăt cu el munte de Tabor şi să vină neamurile să 
ia cuvântul Meu cel plin de înviere de pe acest munte sfânt, 
pământul român. O, e mare, e mare lucrarea cuvântului Meu 
pe vatra acestui neam şi taina care o poartă el! Fii credincios 
şi nu necredincios, căci cei necredincioşi lucrării Mele de azi, 
scrisă în Scripturi să fie, iată, iau aceştia plată cu cei necre- 
dincioşi, şi vor lua, căci Mă apropii cu plata dreptăţii cea după 

faptă, că M-a durut cu rană grea împotrivirea celor din români 
care s-au unit acum cu duhul satanei ca să te piardă pe tine de 
la cârma corăbiei Mele. O, nu! Eu sunt Cel tainic şi lucrez mi- 
nunat, şi am lucrat aşa cum ţi-am făgăduit că voi lucra peste 
împotrivirea care s-a ridicat să te doboare. 

Te cuprind acum în Duhul Meu şi-ţi dau din pacea Mea. 
Binecuvântare îţi dau pe mai departe la cârma corăbiei Mele, 
ţara română, aşa cum ţi-am dat acum cinci ani când tot aşa 
Mi-am ţinut poporul în duhul veghii şi cu strigare spre Mine 
pentru tine ca să te aşez cârmaci din partea Mea pentru neamul 
român. Ţi-am spus atunci să grăieşti din când în când peste 
popor şi să-i spui să ştie el mersul a toate ca să-l păstrezi în 
veghe şi în adevăr la bine şi la greu, şi tot aşa te povăţuiesc şi 
acum. Scrie din când în când epistole peste popor ca să ştie el 
binele şi greul prin care treci pentru el, şi să treacă şi el cu tine, 
biruind tot greul care este şi care ar da să vină pe neştire, şi aşa 
vei fi urmat de popor şi vei fi viteaz pentru el şi pentru Mine 
în această vreme cu strâmtorare în ea şi cu valuri, căci an- 
tichrist s-a făcut mare peste tot şi dă să şteargă numele Meu şi 
urma Mea de pe pământ şi din duhul omului, şi lucrează cu lu- 
crare ascunsă chiar sub haină de sfânt. Eu te voi ajuta, dar 
ascultă tu de Dumnezeu, şi aşa să-L ajuţi şi tu pe El, căci Eu 
te-am ajutat acum. 

Pace ţie şi bună orânduială a ta înaintea Mea! Nimeni, 
nimeni să nu dispreţuiască alegerea Mea de peste tine, iar tu 
să preţuieşti cu mare umilinţă şi să lucrezi cu ea din Dumnezeu 
peste acest neam, ales de El acum pentru slava Sa din el, căci 
cuvântul Meu, care curge din Mine în mijlocul acestui neam, 
este slava Mea din el, iar poporul cuvântului Meu este sluga 
Mea credincioasă, întru care Eu binevoiesc pentru împlinirea 
Scripturii venirii Mele iarăşi de la Tatăl la om cuvânt pe pă- 
mânt, cuvânt de naştere din nou a lumii acum, la sfârşit de 
timp, precum este scris. O, apleacă-te sub acest toiag de păstor, 
apleacă-te sub cuvântul Meu, care păstoreşte neamul român, 
şi din care râu de cuvânt vor bea mulţi şi tot mai mulţi, căci 
altă mângâiere nu va mai fi, nu va mai fi pe pământ. Amin, 
amin, amin. 

O, neam român, am grăit acum cârmaciului cel de peste 
tine, pe care cu minunea Mea l-am întărit iarăşi la cârma ta. O, 
roagă-te mereu pentru biruinţa lui cea bună şi a ta de la Mine, 
căci vremea este grea, şi voiesc să-ţi fiu sprijin şi ocrotire, fiule 
român. O, mare este numele de român! De cincizeci de ani şi 
mai bine Eu, Domnul, port în cer între sfinţi şi între îngeri nu- 
mele de român, căci am masă de cuvânt pe vatra acestui pământ. 

Te vor binecuvânta toate neamurile pentru numele Meu 
de peste tine şi pentru râul cuvântului Meu din tine, o, neam 
român, şi vor veni popoare şi limbi şi vor lua din slava Mea 
din tine, precum este scris despre muntele spre care neamurile 
vor veni să se adape cu lumina Mea. Apleacă-te să-L slăveşti 
pe Domnul, Care-Şi are sălaş în mijlocul tău cu duhul mărtu- 
riei, cu duhul proorociei, fiu român, căci lucrarea cuvântului 
Meu de peste tine este coroană cerească pe fruntea ta, şi se vor 
închina ţie popoarele, pentru că tu eşti ţara Mea de venire 
acum, la sfârşit de timp. Amin. 

O, sus credinţa în Dumnezeul Cel adevărat, sus 
mărturisirea credinţei, fii români! Nu vă ruşinaţi cu Dumnezeu, 
căci El vă dovedeşte pe voi ai Lui pe pământ între neamuri! 
Fiţi mândri de numele vostru cel nou, de numele Meu de peste 
voi, căci ţara română are nume nou: Noul Ierusalim! Râul cu- 
vântului Meu, râul vieţii o adapă pe ea, şi Eu am în ea sădire 
nouă, şi rodire nouă am. Amin. 

Pace ţie acum, popor român, căci ai trecut prin zile de 


cumpănă, tată! Să se ruşineze cei din mijlocul tău care n-au 
credincioşie cu inimă cerească, cu inimă curată ca şi cârmaciul 
cel întărit iarăşi acum de Mine pentru tine! Fii credincioasă, 
ţara Mea de azi! Duhul şi faţa credincioşiei te va dovedi că eşti 
aşa! O, mulţi sunt trădători din mijlocul tău, şi aceia vor fi 
ruşinaţi dacă nu se vor pocăi de faptele lor. Amin. 

Voiesc peste neamul român inimă curată, gând sfânt şi 
mult duh de umilinţă, prin care el va dobândi înţelepciunea cea 
de sus, căci Eu, Domnul Dumnezeu, sunt al celor smeriţi cu 
inima şi le dau lor din harul Meu. Amin, amin, amin. 

Mă întorc la tine cu cuvântul Meu, popor al Meu din 
români. Tu eşti sluga Mea pe care Mă sprijin şi iată, tată, s-a 
întâmplat cu neamul român aşa cum s-a întâmplat în mijlocul 
tău, căci lucrarea Mea de cuvânt a fost ameninţată de la mijloc, 
dar Eu am biruit şi biruiesc mereu pentru mersul Meu cuvânt 
peste pământ şi pentru împlinirea toată aşa cum cer Scripturile 
să se împlinească. Am grăit acum cu toţi românii şi le-am dat 
liniştea Mea, spre care M-am zbătut pentru bucuria cea de 
acum în neamul român. Iţi dau şi ţie acum mulţumirea Mea că 
M-ai ascultat pentru jertfa mare de iubire, de credinţă şi de 
rugăciune cu strigare pentru clipa grea prin care a trecut nea- 
mul român, şi pentru care Eu trebuia să Mă lupt cu putere şi să 
Mă fac biruitor peste ea, şi M-am făcut. Amin. Ne odihnim 
acum pentru această biruinţă, şi rămânem de veghe cu duhul 
treaz pentru neamul român şi pentru lucrarea Mea cu el şi pen- 
tru el pe pământ, poporul Meu. Amin. 

Am cu Mine în coborâre în ziua aceasta de serbare pe 
cei doi mari mucenici serbaţi în sobor de sfinţi: Ecaterina şi 
Mercurie, mari biruitori prin credinţa lor şi prin cuvântul 
mărturiei lor peste cei necredincioşi din vremea lor. Ei intră cu 
cuvântul Meu şi spun aşa: 

M are, o, mare eşti, Doamne, şi minunate 
sunt lucrurile Tale, şi nu este cuvânt pe 
potriva slavei Tale când Tu voieşti cu ea peste pământ! Suntem 
lucrători cu Tine peste poporul Tău de azi şi peste neamul ro- 
mân şi ridicăm pe cei smeriţi, iar celor mândri le stăm împotri- 
vă, aşa cum şi Tu lucrezi, şi se va vedea şi vor înţelege poporul 
Tău şi neamul român judecata Ta cea dreaptă pentru cei curaţi 
cu inima şi pentru cei ce nu sunt tot aşa, căci vai celor ce se în- 
velesc cu minciuna şi îşi fac acoperământ din ea, căci goliciunea 
lor se va descoperi, şi sfinţii Tăi vor împlini aceasta! Amin. 

O iată Eu şi sfinţii Mei mărturisitori pe 
^pământ cu oamenii, căci mărturia Mea 
este duhul proorociei. Eu, Domnul, vin pe pământ cuvânt, şi 
cu sfinţii vin, şi mărturia Mea este duhul proorociei. Amin. 

Cuprind în slava cuvântului Meu pe români şi Mă fac 
Păstor al lor, căci sunt ca oile fără păstor, fiindcă păstorii de 
peste ei, care stau în numele Meu peste ei, aceia se păstoresc 
pe ei înşişi, precum este scris în Scripturi, şi n-au milă de oi, 
n-au milă de viaţa cea vie a neamului român. Te păstoresc Eu, 
o, neam iubit de Dumnezeu! Eu nu te las, ci te cuprind în duhul 
cuvântului Meu şi te păstoresc şi te trezesc spre păşune şi-ţi 
dau din laptele cel duhovnicesc ca să fii tu pe pământ şi să nu 
pieri, ci să fii, aşa cum Eu sunt. 

Eu sunt Cel ce sunt. Aşa să fii şi tu, şi să fii, o, neam 
român! Vârf de munte de Tabor să fii tu pentru neamurile de pe 
pământ, căci vor veni să ia din slava Mea, din învăţătura Mea, 
spre mângâierea lor! Eu sunt în mijlocul tău Păstor şi te păstoresc 
cu duhul mângâierii şi aşa te port, şi unul pe altul să ne purtăm, 
căci ziua Mea vine, şi tu eşti vestitorul ei prin Duhul Meu din 
tine, Duhul mângâierii, poporul Meu. Amin, amin, amin. 

25 noiembrie/8 decembrie 2009 

Sărbătoarea sfântului apostol Andrei 

Povaţă pentru creştere duhovnicească. îndemn pentru despărţirea 
creştinului de duhul lumii. Proorocie pentru primăvara care va 
mărturisi lucrarea Domnului în poporul român. 

K u, Domnul, Mă fac râu de cuvânt în ziua aceasta 
şi Mă scriu în cartea Mea cea de azi cu amintirea 
zilelor în care Mi-am pecetluit cu legea Mea cea sfântă 
grădiniţa cuvântului Meu din mijlocul pământului român şi 
chivotul Meu din ea, şi Mi-am deschis înaintea celor din cer 
Sfânta Sfintelor Noului Ierusalim şi slujirea din ea înaintea 
Mea, şi am avut martori din cer veniţi cu Mine pe apostolul 
Andrei şi pe trâmbiţa Mea Verginica, iar de pe pământ l-am 
avut aici pe arhiereul Meu cel de azi, şi cu care Mi-am rostit 
cuvântul sfinţirii şi al pecetluirii cu legea sfinţeniei a grădiniţei 
izvorului cuvântului Meu, grădiniţa Mea, pusă deoparte pentru 
Mine şi pentru slava Mea cea de azi, slavă tainică, cuvânt de 
înviere peste cei de pe pământ. Amin. 

Am iarăşi în coborârea Mea de azi pe cei doi ucenici, pe 
apostolul Andrei şi pe trâmbiţa Mea, şi cu ei sărbătoare 
cerească pentru grădiniţa cuvântului Meu. Ne aşezăm la masă 
de cuvânt cu duhul mângâierii pentru cei ce se nasc din cuvân- 
tul Meu şi cresc din el pentru mântuirea lor şi pentru mărturia 
Mea peste pământ, căci ucenic al lui Hristos este cel ce-Mi 
aduce rod şi izbăvirea din păcat şi din duhul lumii peste cei de 
pe pământ din loc în loc, că am de adunat pe cei scrişi în cartea 
vieţii, pe cei ce vor fi scrişi în cartea Mea de azi prin credinţa 
lor în venirea Mea cuvânt pe pământ ca să dau mâna multora 
spre Tatăl, căci Eu de aceea am venit de la Tatăl iarăşi cuvânt 
pe pământ, acum, la sfârşit de timp. 

îmi desfac braţele ca să-i cuprind pe cei sosiţi la izvor 
pentru sărbătoarea de acum şi Mă fac peste ei cuvânt de naştere 
din nou. Călători de departe cum sunt, aduc cu ei răvăşirea 
dorului Meu pentru arhiereul Meu Irineu, pe care l-am avut 
lângă Mine şi lângă poporul Meu la izvor acum optsprezece 
ani pentru săvârşirea slujbei de pecetluire a lucrării tainei Mele 
de nou Ierusalim pe pământ şi a bisericii Mele, ridicată pe pia- 
tra ei cea dintâi, început nou de biserică sfântă înaintea Mea 
după voia Mea, după orânduiala Mea cea nouă, căci scris este 
în Scripturi: «Noi le facem pe toate!», iar Eu aşa lucrez acum 
prin lucrarea cuvântului Meu de azi. Amin. 

Vă îmbrăţişez în Duhul Sfânt pe voi, cei ce aţi venit din 
cetatea Clujului la masa Mea de cuvânt. Aşezaţi-vă, dar, cu 
poporul Meu de la izvor la masă şi creşteţi, tată, hrănindu-vă 
cu cele ce ies din gura Mea pentru desăvârşirea celor cre- 
dincioşi, căci credinţa voastră în Mine vă face sfinţi cu duhul 
şi cu sufletul, şi acestea atrag trupul ca să poată pentru Dum- 
nezeu şi ca Dumnezeu şi ca să vă faceţi cu el biserică sfinţită, 
locaş al Duhului Sfânt şi al sfinţilor cei biruitori în cer prin 
credinţa lor, prin iubirea lor. Petrec cu voi alături de poporul 
Meu de la izvor în ziua aceasta de sărbătoare pentru Sfânta 
Sfintelor Mele de azi şi Mă scriu în carte cu amintirea dulce a 
zilelor de sărbătoare de atunci. Sfinţii şi îngerii înconjoară 
grădiniţa Mea de cuvânt şi stau la gura Mea pentru ca să ia din 
ea cuvântul Meu, mângâierea lor cea de la Mine, că e mân- 
gâiere mare pentru cei din cer izvorul Meu de cuvânt din zilele 
acestea, e hrana cea din Mine pentru ei. O, aşa să fie şi pentru 
voi ziua Mea de cuvânt pentru sărbătoarea de acum. Vă doresc, 
tată, putere pentru iubirea din voi, căci v-aţi deschis iubirea 
spre taina cuvântului Meu şi spre ieslea sa. O, creşteţi în iubirea 
cea de sus şi nu vă împiedicaţi în cele ce v-ar sta în cale ca să 
vă slăbească veghea şi mersul vostru cu Mine după ce M-aţi 


cunoscut şi M-aţi iubit! Cuvântul Meu este mare, şi îşi are din 
Mine izvorul creşterea voastră cea de sus. O, cu mare grijă îl 
hrănesc pe om cu glasul cuvântului Meu, căci Eu lucrez ca 
Dumnezeu, chiar dacă omul este atât de mic, dar Eu voiesc 
să-l fac fiul Meu pe om, iar fiul trebuie să semene cu născătorul 
său ca să rămână fiu. Stăm în ziua aceasta în duhul creşterii de 
sus şi vă dau darul puterii sfinte şi vă cuprind în duhul poporu- 
lui Meu de la izvor, care vă dă ce are de la Mine dat lui. în nu- 
mele Meu vă dă poporul Meu, aşa cum au dat Petru şi Ioan 
celui ce l-au sculat din neputinţă şi căruia i-au zis: «Aur şi 
argint nu avem, dar îţi dăm ce avem: în numele lui Iisus Hris- 
tos scoală-te sănătos!». 

O, mare este sănătatea cea pentru Mine în om, căci fără 
ea nu este sănătos omul, chiar dacă trupul îi poate. Adevărata 
comoară a sănătăţii omului este atunci când trupul lui poate 
pentru Dumnezeu şi ca Dumnezeu pe pământ între oameni, căci 
sănătatea şi trăirea Mea în om aduc Mie rod suflete scoase din 
foc şi aduse la înviere. Eu sunt Cel ce am înviat dintre morţi ca 
să învie şi omul aşa cum Eu am înviat, căci pentru om am înviat, 
şi sunt începătura învierii, şi fericiţi şi sfinţi sunt cei ce au parte 
de învierea cea dintâi, şi peste care nu mai poate moartea, pre- 
cum este scris. O, umpleţi-vă de înţelepciune, căci pentru tai- 
nele Mele trebuie înţelepciune de sus, trebuie credinţă bine 
aşezată, neclătinată până la sfârşit, până la plata ei, căci adânc 
Mă doare de cei ce nu dau să stea cu Mine pe această cale până 
la sfârşitul ei, sărind ei din bărcuţa Mea iarăşi în mijlocul lumii 
cea plină de păcat şi care întinează pământul peste tot, alun- 
gându-Mă pe Mine de peste tot lumea şi duhul ei. O, nu vă bu- 
curaţi, nu vă odihniţi, nu vă liniştiţi atâta timp cât staţi în 
mijlocul lumii cu paşii voştri, căci lumea înoată în păcat şi lasă 
urma lui peste tot pe unde ea stăpâneşte şi creşte cu veninul ei 
ucigător de om. Purtaţi cu voi Duhul Meu şi apă sfinţită de la 
izvorul Meu de cuvânt şi faceţi-vă pârtie cu ea printre morţi, 
căci nu e boală mai grea pentru om ca şi duhul lumii, duh care 
cheamă pe pământ ziua mâniei Mele, zi de durere peste bucuri- 
ile cele fără de Dumnezeu ale oamenilor de pe pământ. 

O, îmbrăcaţi-vă în duhul blândeţii, că de mare ajutor este 
el pentru statul Meu în om, pentru căldura lui cea plină de taină 
sfântă, taină de la care se naşte în om înţelepciunea cea de sus, 
toiagul de sprijin pe calea lui cu Mine, căci Eu locuiesc în 
înţelepciunea Mea cea din om, şi pe care el o dobândeşte de 
sus prin duhul blândeţii, duh care poate totul în om, Duhul 
Meu. O, învăţaţi de la Mine acest duh, căci Eu sunt blând şi 
smerit cu inima. Aşa le-am spus Eu acum două mii de ani la 
cei pe care i-am cules ca să urmeze Mie între oameni, şi aşa le 
spun şi celor de azi care vin la glasul Meu ca să înveţe de la 
Mine blândeţea şi smerenia inimii Mele, locaşul Tatălui Meu 
întru Mine, şi al Meu întru El, căci Eu întru Tatăl sunt, iar El 
întru Mine este, şi aşa L-au văzut pe Tatăl ucenicii Mei cei de 
acum două mii de ani, care umblau cu Mine oriunde Eu Mă 
purtam spre mântuirea multora şi pentru ca să grăiască atunci 
şi apoi prin vreme glasul Meu şi mărturia Mea peste pământ şi 
peste timp. O, acesta este glasul Meu şi aşa grăiesc Eu, şi după 
acest glas să Mă cunoaşteţi, iar altfel de cuvânt şi altfel de glas 
să nu cunoaşteţi, căci Eu sunt Unul Dumnezeu, şi aşa lucrez 
când Eu lucrez peste pământ, şi nu ca omul lucrez, ci lucrez 
ca Dumnezeu. Amin. 

O, creşterea pe care Eu i-o dau omului prin glasul izvo- 
rului Meu de cuvânt n-o mai găsiţi aşa întreagă, tată, căci faţa 
Mea cea curată n-o poate omul purta atât cât este ea, căci omul 
este iubitor de sine mai mult decât iubitor de Dumnezeu atunci 
când el dă să se arate de la Dumnezeu peste oameni şi pentru 


Anul 2009 


485 


oameni, dar faţa Mea cea din Tatăl nu este ştirbită, ci este din 
Tatăl. Vă învăţ ca Tatăl, căci Tatăl voieşte să fiţi fraţii şi surorile 
Mele şi să semănaţi cu Mine voieşte El, ca să fiţi ai Lui aşa 
cum sunt Eu. E zi dulce pentru cer în ziua aceasta şi e zi de 
învăţătură ea, căci sunteţi oiţe venite la izvor. O, veniţi de-a 
dreapta Mea ca să fiţi oiţe, căci de-a stânga Mea nu sunt oiţe, 
ci numai de-a dreapta Mea sunt ele. Luaţi Scriptura venirii 
Mele cu judecata şi citiţi în ea şi alegeţi-vă să fiţi oiţe de-a 
dreapta Mea, acolo unde este salvarea omului, căci Eu aceasta 
doresc vouă. Amin. 

O, Mi-e tare, tare dor de arhiereul Meu cel de azi! L-aş 
vrea să-Mi pască oiţele şi să le păşuneze de-a dreapta Mea. îmi 
voi pune poporul la veghe sfântă pentru învierea lui, pentru 
ridicarea lui din nelucrare, căci stă închis cu paşii lui cei pentru 
slava Mea de azi şi nu are cine să-i rupă piedica şi să meargă 
el apoi pentru viaţa oilor Mele cele atât de puţine, căci puţine 
oi sunt şi nu au păstor ca să le păstorească şi să le înmulţească 
şi să le poarte spre izvor ca să ia din el viaţa lor. L-am avut 
lângă Mine atunci, în zilele mărturiei Mele, şi apoi a fost pus 
în legături pe dinafară şi pe dinăuntru, şi limba i s-a lipit de 
cerul gurii şi nu M-a mai mărturisit cu izvorul Meu de cuvânt, 
şi are căluş în gură faţă de mărturisirea Mea cea de azi, căci 
aşa i-au cerut cei fricoşi, cei ce se tem de el pentru alegerea 
lui. O, aşa au lucrat de strâmtorat şi cei de acum două mii de 
ani Scriptura venirii Mele de atunci, când prin mama Mea 
Fecioară M-am făcut Fiul Omului şi am crescut şi Mi-am făcut 
apoi în taină ucenici credincioşi şi Mi-am înscris lucrarea pe 
pământ prin ei, prin cei credincioşi, iar când să Mă cunoască 
oamenii bisericii şi să-Mi las mersul pe pământ, M-au luat şi 
M-au pus sub obroc, M-au pus în mormânt ca să nu mai gră- 
iesc, ca să nu mai mărturisesc, dar Eu M-am sculat după ce ei 
M-au legat sub tăcere şi am dat tuturor învierea Mea, şi apoi 
M-am dus iarăşi la Tatăl, dar am lăsat pe pământ ucenici, şi ei 
au mărturisit, şi mărturia lor a fost adevărată, căci Eu sunt Cel 
ce sunt. Amin. 

Am în ziua aceasta cu Mine în cuvânt pe apostolul An- 
drei şi pe trâmbiţa Mea Verginica, martorii Mei cei credincioşi 
în cer pentru lucrarea Mea de pecetluire a grădiniţei cuvântului 
Meu acum optsprezece ani. 

O, fiţi mărturisitori în zilele voastre de serbare în mij- 
locul poporului Meu şi luaţi mângâiere prin glasul vostru de 
azi! Eu, Domnul, vă fac intrarea în carte. Grăiţi, tată, şi faceţi 
hrană pentru cei ce se hrănesc şi cresc. Amin. 

B u, Doamne, am fost apostolul Tău acum 
două mii de ani pe vatra neamului ro- 
mân, şi am fost iarăşi mărturisitor al Tău în ziua mea de serbare 
lângă ziua de pecetluire a Sfintei Sfintelor Tale de azi, alături 
de trâmbiţa Ta Verginica. Mi-ai păstrat în taina Ta cea de azi 
darul de întâi chemat al Tău între ucenicii Tăi cei de acum două 
mii de ani şi m-ai luat şi acum, la sfârşit de timp, pe această 
vatră mărturisitor al lucrărilor Tale de azi în nume de întâi che- 
mat al Tău şi de botezător cu Duhul Sfânt al pământului român 
şi al neamului de pe el atunci, neam care s-a făcut sămânţă a 
celor ce s-au născut pentru neam creştinesc pe acest pământ. 
Mă mângâi în zi de amintire sfântă şi mângâi durerea grădiniţei 
Tale de cuvânt, căci toate au suflet din sufletul Tău în această 
grădiniţă. Tu ştii durerea ei, aşa cum şi noi, mărturisitorii Tăi, 
o ştim. Ne mângâiem în dureri şi nădăjduim în biruinţa Ta, 
Doamne, şi în taină suferim, şi durerea ne va aduce bucurii, 
nouă şi celor statornici în credinţă şi în jertfa pentru mersul 
Tău de azi. 

Aducem aici în mare taină pe arhiereul Tău şi îl atingem 


cu cele de sus şi îl binecuvântăm pe el pentru că este scris între 
martori, Doamne, şi este arhiereul Tău de azi, întru care Tu ai 
binevoit în vremea aceasta pentru pecetluirea grădiniţei Tale de 
cuvânt, iar el a fost credincios şi Te-a ascultat. Acum, sub lanţuri 
cum stă pus, cuvântul lui e îngheţat pe buze, dar vine în curând 
primăvara când toate vor mărturisi pentru Tine şi pentru acest 
neam binecuvântat pentru zilele venirii Tale acum pe pământ 
cu slava Ta de cuvânt. în taină îl cuprindem şi îl mângâiem pe 
martorul Tău de azi şi îl întărim în cămaşa răbdării sfinte, căci 
răbdarea lui îşi va da rodul ei, o, Doamne. Amin. 

Binecuvintez pe poporul Tău de la izvor, popor de jertfa 
pentru slava Ta cea de acum, o, Doamne. Dă-i lui puterea 
mărturisirii! Martor credincios să fie el pe pământ până la 
sfârşit, până la slava Ta cea deplină înaintea neamurilor de pe 
pământ prin cuvântul venirii Tale de azi în mijlocul neamului 
român, iar nouă, celor din cer, mângâiere ne dă, Doamne, căci 
coborârea Ta la poporul cuvântului Tău este venirea Ta cu noi 
pe pământ la masă de cuvânt, de slujirea bucuriei sfinţilor Tăi, 
căci vremea este să-i răsplăteşti pe ei. Amin. 

(fN| i acum, Doamne, eu, trâmbiţa Ta, aştept 
pentru ziua mea de serbare grăirea mea 
cu poporul cel de azi al meu şi al Tău, poporul cel credincios, 
căci numai cei credincioşi până la sfârşit ne sunt popor. Mă 
alătur bucuriei sfinţilor şi a îngerilor, că e sărbătoarea cea pen- 
tru grădiniţa Ta de cuvânt. Mângâi şi alin durerea grădiniţei 
Tale şi mărturisesc din cer taina ei şi a Ta cu ea. 

Las peste fiii din porţi odihnă acum, şi intru în carte în 
ziua mea de serbare lângă ziua apostolului Tău Andrei, căci eu 
acum douăzeci şi nouă de ani am intrat întru cele cereşti şi am 
lăsat poporul în grija Ta şi m-am alăturat Ţie pentru această 
grijă între cei din cer purtată, Doamne. O, binecuvintează cu 
multul hrana zilei de azi peste cei veniţi la izvor spre creştere, 
iar mâine iarăşi coborâm şi lăsăm cuvânt în carte în ziua mea 
de pomenire între sfinţi, o, Doamne. Amin. 

F ace ţie, Verginico! Pace vouă, apostoli ai 
Mei, alături de poporul Meu de azi în 
sărbătoarea cea pentru grădiniţa Mea de cuvânt, iar mâine 
iarăşi vom grăi poporului. Amin. 

Pace ţie, poporul Meu de la izvor! Lucrează, tată, în ziua 
aceasta lucrarea Mea de creştere pentru nou-născuţii Mei, 
adunaţi acum lângă tine la izvor, şi iarăşi vom grăi pentru ei 
după ziua aceasta, şi trâmbiţa Mea va suna şi glas nou va da 
ea peste poporul Meu. Amin, amin, amin. 

30 noiembrie/13 decembrie 2009 

Sărbătoarea sfintei Virginia 

Lucrarea celor şapte trâmbiţe apocaliptice pe pământul român. 
Proorocie pentru biruinţa Mielului lui Dumnezeu asupra fiarei roşii. 
Vremea lepădării de credinţă. Duhul lumii va fi biruit cu post şi 
rugăciune. îndemn pentru întărire la veghe şi sfinţenie. Lucrarea 
oilor cu păstor, taină venită din cer. 

M ă las cuvânt de sărbătoare în mijlocul poporului 
Meu, şi din dreapta Tatălui Savaot binecuvintez 
această zi de amintire, când Eu, Domnul Iisus Hristos, Mi-am 
ridicat trâmbiţa la cer după lunga ei suferinţă pe calea Mea cu 
ea, pe calea ei cu poporul cel hrănit douăzeci şi cinci de ani cu 
glasul cuvântului gurii Mele, păstorindu-1 pe el împotriva vieţii 
cea cu păcat şi îndemnându-1 la sfinţenie şi la veghe mare pen- 
tru împăcarea lui cu Tatăl ca să-Mi rămână poporul pe calea 
cea mântuitoare şi să nu piară el din cartea Mea cu el, de la 
masa învăţăturii Mele, ci să dea rod învăţătura Mea de peste 

el, căci Eu i-am fost Păstor cu milă timp de douăzeci şi cinci 
de ani, iar trâmbiţa Mea Verginica, la fel, şi numai în dureri şi 
în temeri am petrecut cu ea în mijlocul poporului Meu. Am stat 
sălăşluit în trupul ei douăzeci şi cinci de ani cu lucrarea Mea 
de cuvânt pe pământ, şi a fost ea purtătoare de Dumnezeu. 
Plăpândă cum era, se purta cu duhul blândeţii între ea şi po- 
porul care venea la masa cuvântului Meu în vreme de prigoană 
pentru lucrarea Mea cu ea, căci diavolul Mi-a prigonit mereu 
lucrarea Mea de cuvânt prin cei în care el lucra ca să nu-şi 
piardă biruinţa asupra omului cel credincios Mie pe pământ. 

O, poporul Meu, se uită sfinţii la Mine şi la grăirea Mea 
de azi în zi de pomenire a trâmbiţei Mele, şi o cuprind sfinţii 
pe ea în duhul iubirii cereşti şi al mângâierii cea fără de sfârşit, 
dar nemângâierea de la cei rămaşi în urma ei îi taie pacea odih- 
nei, căci fiecare sfânt când merge la cer ia cu el rodul bucuriei 
trudei lui, adusă Mie pentru suflete răscumpărate din păcat şi 
aşezate pe calea vieţii veşnice. Ea când a ajuns lângă Mine, 
plângând de mila poporului ei firav cu sfinţenia, cu lacrimi îmi 
cerea mereu să nu-i las poporul să tragă spre lume, spre calea 
morţii, căci duhul lumii este moartea Mea în om, depărtarea 
de Dumnezeu a omului este lumea şi duhul ei. 

O, mare Mi-a fost lucrarea prin această trâmbiţă prin 
care am sunat douăzeci şi cinci de ani pe pământ! Şaptezeci de 
ani a fost să strig din trâmbiţele cele de apoi în mijlocul nea- 
mului român, unde satana şi-a jucat cartea lui cea de la sfârşit 
când a văzut că Eu, Domnul, am de la Tatăl pământul român 
de ţară a întoarcerii Mele şi de trâmbiţare a Mea prin trâmbiţele 
cele de apoi, cele de dinaintea venirii Mele cu cartea judecăţii, 
cartea Mielului, şi în ea cuvântul gurii Mele, cuvântul Meu de 
azi, cu care am stat şi stau împotriva păcatului din om şi dintre 
om şi om, căci Eu această lucrare am de la Tatăl Savaot încă 
de la facerea lumii, a văzutelor şi a nevăzutelor lui Dumnezeu. 

Este scris în Scripturi despre cele şapte trâmbiţe din care 
Dumnezeu sună la sfârşit de timp, şi am ridicat pe pământul 
român glasul lor vreme de şaptezeci de ani, şi am început cu 
templul sfânt, precum este scris să fie, şi glas mare din templu 
s-a auzit şi a strigat oamenii la pocăinţă, căci fiara roşie i-a 
însemnat pe ai ei în toată vremea, iar Eu, Domnul, am dat luptă 
cu ea mereu prin îngeri vestitori pe pământ, şi război mare am 
dat mereu, căci fiara şi proorocul mincinos şi i-au însemnat pe 
ai lor mereu şi au stricat credinţa şi învăţătura cea sfântă şi au 
stat în război cu sfinţii Mei, hulindu-i pe ei şi pe Dumnezeu, 
precum este scris, dar râul Meu de cuvânt s-a vărsat apoi peste 
pământ în vremea trâmbiţei Mele Verginica şi M-am ridicat 
Eu, Domnul, împotriva minciunii cea cu faţă de Dumnezeu şi 
Mi-am pregătit mers biruitor peste pământ cu glasul Meu de 
cuvânt, şi atunci fiara roşie a vărsat din gura ei trei duhuri 
demoniceşti peste împăraţii lumii ca să-i ridice la război şi ca 
să-i strângă pentru ziua luptei lor cu Mine, precum este scris 
despre satana care se luptă cu Dumnezeu, ca să fie biruit şi 
judecat şi descoperit apoi cu lucrarea sa ascunsă, cu care a dat 
să înşele neamurile de pe pământ. Eu însă în curând sfârşesc 
biruitor şi voi grăi apoi: «Sfărşitu-s-a!», căci aşa este scris des- 
pre Mielul lui Dumnezeu, biruitor peste fiara roşie acum, la 
sfârşit de timp, fiara care a avut stăpânire peste împăraţii pă- 
mântului şi peste Babilonul lor, şi despre care este scris să cadă 
cu zgomot odată cu trâmbiţarea Mea peste pământ, Cel de-al 
şaptelea înger Care sună judecata, Domnul Iisus Hristos, Mie- 
lul Tatălui Savaot. Amin. 

O, poporul Meu de azi, am sunat din a şasea trâmbiţă 
înainte ca Eu să-Mi deschid cartea Mea cu tine pe pământ, şi 
am sunat douăzeci şi cinci de ani şi Mi-am gătit calea cu care 


am ieşit, tată, şi cu tine am ieşit, după cum este scris să fie 
pregătită calea împărăţiei Mele şi a fiilor ei, şi cu care Eu să 
dau lupta cu împăraţii lumii, adunându-i într-un gând prin gân- 
dul lor la război cu Mine ca să-i biruiesc pe ei prin glasul gurii 
Mele, slobozit din văzduh peste pământ, şi din templul cerului 
să strig: «Sfărşitu-s-a!», şi apoi să arăt cerului lucrarea prin 
care am biruit pe satana, şarpele cel de demult. 

O, poporul Meu, când fiara roşie şi-a pus numele pe acest 
pământ român şi s-a aşezat în luptă cu Mine, Eu, Domnul, 
Mi-am trezit rând pe rând trâmbiţele Mele cele de apoi şi am 
sunat peste oameni să se pocăiască, şi odată cu lucrarea fiarei 
am strigat şi Eu împotriva ei şi a minciunii ei, şi am început să 
strig din uşa templului sfânt, trezind duhul slujitorului Meu 
Iosif, şi el a strigat şi a trezit pe mulţi ca să cânte cântarea cea 
de biruinţă a Mielului, şi atunci am început lupta cu fiara roşie, 
tată. Şi iară, şi iară am tot strigat apoi prin celelalte trâmbiţe, şi 
am strigat apoi din trâmbiţa a şasea, din Verginica Mea, şi am 
vărsat peste pământ râul cuvântului Meu, prin care Mi-am pre- 
gătit calea împărăţiei Mele, şi apoi am venit Eu şi am deschis 
cartea Mea, cartea judecăţii făpturii, şi tainic am lucrat, şi în 
mijlocul tău am lucrat şi lucrez după Scripturi, şi altfel nu, tată. 

O, Mi-a fost mereu slab poporul cu care am stat la masă 
de cuvânt în tot acest timp ceresc pe pământ, dar Eu Mi-am 
pregătit calea Mea cea de azi, şi iată, merg, şi mergând cuvintez 
şi împlinesc, şi înţelepciunea omului nu-Mi va mai sta mult 
împotrivă, fiindcă Eu sunt Cuvântul Tatălui, şi este scris să 
biruiesc prin cuvânt. 

Iată zvârcolirea fiarei aflate în agonie în zilele Mele cu 
tine, poporul Meu de azi! Mi-e tot cerul în veghe pentru biru- 
inţa Mea asupra ei şi pentru biruinţa ta, căci tu eşti cel credin- 
cios şi te-am pecetluit cu pecetea pentru cei credincioşi, dar ai 
grijă mare de credinţa ta, şi mereu ţi-am spus aşa, căci afară e 
vremea lepădării de credinţă, poporul Meu, şi iată, biserica cea 
de afară s-a înveşmântat toată în roşu şi a făcut legământ cu 
fiara şi nu mai este acum biserică pe pământ, căci s-a umplut 
de cei ucişi ai ei, fiindcă a dat stăpânirea ei fiarei şi n-a vegheat 
când Eu am strigat de pe tronul cuvântului Meu peste ea pentru 
trezirea ei înaintea Mirelui Care vine. 

O, avem de biruit cu arme cereşti duhul lumii, poporul 
Meu. Post şi rugăciune vie avem de aşezat între rău şi bine, 
căci avem de adunat în Duhul Meu pe cei credincioşi şi sfinţi 
cu credinţa, şi apoi să le arătăm lor calea sfinţeniei, calea Mea 
cu omul, mersul Meu peste pământ prin cei credincioşi şi sfinţi 
şi să-i fac pe ei fii ai Tatălui Meu. Lucrarea Mea cu tine este 
tainică şi n-o pricep pe ea cei semeţi, dar cei smeriţi cu inima 
şi credincioşi pentru Mine, aceia o pricep şi o vor pricepe tot 
mai mult, căci scris este că înţelepciunea va creşte şi va da 
peste margini şi mulţi se vor lămuri şi se vor ridica şi, iarăşi, 
mulţi vor rămâne în neînţelepciune şi nu vor avea cum să 
înţeleagă lucrarea Mea de azi cu tine pe pământ. Eu însă o lu- 
crez tainic şi o împlinesc filă cu filă şi te am pe tine credincios 
şi lucrez prin credinţa ta, prin puterea ta, căci totul este Mie cu 
putinţă prin cei credincioşi, şi numai aşa am lucrat încă de la 
începutul omului pe pământ, şi tainică Mi-a fost mereu lu- 
crarea, ca s-o pot împlini pe ea. 

O, stau în sfat cu tine despre lucrarea Mea cu tine, des- 
pre trâmbiţarea Mea cea de şaptezeci de ani şi despre războiul 
pe care l-am dat şi îl dau cu satana ca să fiu Eu Mieluţul Cel 
biruitor, iar cei din cer aud şi văd Scripturi împlinite pentru 
sfârşit de timp, şi se bucură de biruinţa Mea sfinţii şi îngerii, 
poporul Meu. Mi-a lăsat Mie în ziua aceasta cuvântul cel mult 
trâmbiţa Mea, iar acum grăieşte ea cu tine şi te întăreşte la 

veghe. O, priveghează, priveghează pentru lucrarea Mea cu 
tine, poporul Meu, căci tu eşti mic, dar Eu sunt mare cu tine 
pe pământ. Ascultă tu acum glasul trâmbiţei Mele peste tine şi 
nu slăbi în veghe, tată, ci cântă, cântă cântarea cea de biruinţă, 
căci cerul stă să te asculte şi să se bucure de Mine şi de tine, şi 
să-şi adune mângâiere cerul, poporul Meu. Amin. 

(?^| un, Doamne, din trâmbiţă şi grăiesc po- 
t}^>) porului să asculte de grăirea Ta cu el, 
spre bucuria Ta şi a mea şi a sfinţilor Tăi, iar eu în ziua mea de 
serbare între sfinţi îmi îndemn poporul să se îmbrace în mare 
sfinţenie din zi în zi mai mult, căci Tu ai de biruit cu sfinţii pe 
pământ pentru sfinţii din cer, care aşteaptă cu dor şi cu durere 
răscumpărarea sângelui lor, dat pentru credinţa în Tine a omu- 
lui de pe pământ şi pentru dragostea lor de Tine, Doamne. 

O, popor de la izvor, trezeşte tu veghea şi credinţa în toţi 
cei care au fost la masa cuvântului lui Dumnezeu în vremea 
acestei lucrări; trezeşte-i şi pe cei ce au plecat de pe pământ, şi 
pe cei ce mai sunt şi spune-le să se aşeze în veghe şi în sfinţe- 
nie, ca să fie biruinţă bună şi pentru ei, căci fiecare îşi pregă- 
teşte hăinuţa sa pentru masa cea de nuntă a Mirelui Hristos, 
Mirele neamului român, Care îşi are întinsă masa nunţii acum 
pe vatra acestui neam ca să vină la ea meseni credincioşi şi 
sfinţi şi care să biruiască pentru Mielul Tatălui şi cu El, spre 
mântuirea lor cea de la El. 

O, fiilor, fiţi oi cu păstor, fiţi oi şi păstor, şi nu fiţi altfel, 
căci eu mi-am pus viaţa spre jertfa în toată vremea pe pământ 
ca să fie aşa poporul Domnului. Scrieţi şi învăţaţi lucrarea oilor 
cu păstor, lucrarea oilor şi a păstorului, că la voi trebuie să se 
vadă lucrarea aceasta. Unde nu este păstor nu sunt nici oi, şi 
unde nu sunt oi nu este nici păstor, şi aşa este peste tot pe pă- 
mânt; nu sunt oi că nu este păstor de oi, şi nu este păstor că nu 
sunt oi, fiindcă aceasta e o taină sfântă şi mare, şi vine din cer 
ea şi se vede pe pământ, iar oamenii nu iubesc să fie oi şi nu 
iubesc să fie păstori, şi altceva fac oamenii şi nu dau să audă 
din cer pe Domnul, Care îi cheamă spre învăţătură din cer pe 
ei, şi iată, cine nu învaţă nu ştie şi nu face. 

Minune a Sa te are Domnul pe pământ între oameni 
acum, poporule iubit, şi altceva nu mai are Domnul pe pământ 
acum, ci are satana împărăţie mare în om şi peste tot pe pă- 
mânt, dar împărăţia lui Dumnezeu este cu putere şi este cu cei 
credincioşi şi nu poate nimeni s-o biruiască pe ea, căci ea este 
cea nevăzută, şi de aceea este. Fiţi împărăţia lui Dumnezeu 
fiecare din voi, că numai ea va mai rămâne pe pământ, numai 
Dumnezeu, iar tot ce nu e pe pământ locaş al Său, toate vor 
arde câte nu sunt cu El. 

Aveţi grijă cu cei ce vin să se alipească tainei Domnului 
cu voi. învăţaţi-i pe fiecare că este o taină pe pământ cel ce are 
în el împărăţia lui Dumnezeu. învăţaţi-i că aurul amestecat în 
noroi nu mai are nume, nu mai are preţ. învăţaţi-i pe ei să se 
păstreze taină, să se păstreze în Dumnezeu cel ce iubeşte să fie 
cu Domnul pe pământ, şi daţi-le putere să creadă aceasta, că 
iată, eu le dau. îngerul Rafael a fost o taină în călătoria lui cu 
cel credincios, iar această lucrare trebuie ştiută că este între 
pământ şi cer cu cei credincioşi, chiar dacă vrea, chiar dacă nu 
vrea omul, căci tainele lui Dumnezeu pe pământ sunt îngeri cu 
trup şi fără trup, iar îngerii sunt taine şi slujesc trupurilor celor 
credincioşi şi duhurilor lor locuitoare în trupuri. 

O, nu uitaţi vorbirile sfinte şi pline de taină între voi, 
căci îngerii tainelor cereşti vă slujesc vouă atunci, şi nu uitaţi 
să iubiţi lucrarea bisericii cea cu sobor, şi numai aşa să lucraţi, 
numai cu îngerii, şi nimic, nimic să nu aveţi care să nu poată 
fi mărturisit din voi bisericeşte, iar faptele întunericului să le 


pedepsiţi cu tot cu întunericul lor, ca pe lucrarea diavolului 
care nu iubeşte lumina, ascunzându-se de ea. 

Fiţi cerul Domnului pe pământ, unde nimic nu este decât 
lumină. învăţaţi această nouă împărăţie, împărăţia luminii, căci 
cei ce nu iubesc să fie aşa, aceia vor plânge din pricina întune- 
ricului lor, căci cele ascunse sunt rele pentru aceasta, iar cele 
în lumină ţinute sunt ale celor curaţi, curaţi în ei şi între ei unii 
pentru alţii, iar făţărnicia îi dovedeşte pe cei ce o lucrează pe 
ea. Aşa îmi învăţ eu poporul în ziua mea de serbare, iar ca să 
lucreze el lucrarea luminii, să ştie fiecare că ea se face cuvânt, 
şi numai aşa lumina este lumină. Cuvântul tău este lumina ta, 
fiule, iar dacă ea nu este cuvânt, nu este lumină. Cuvântul cel 
despre tine mereu în gura ta, despre lumina aceasta grăiesc eu 
ţie, despre lumina ta, iar lumina Domnului este cea care îi 
învederează pe toţi şi pe toate câte sunt şi se fac. 

O, cuvântul meu este cu durere în el, căci eu văd din cer 
şi îl îndemn pe fiecare fiu să se facă cuvântul său pentru taina 
inimii curate între frate şi frate, pentru duhul credincioşiei din- 
tre voi, fii ai cuvântului sfânt. O, Domnul Se face cuvântul Său, 
şi aşa Se arată El vouă. Faceţi şi voi ca El şi ca lucrarea Sa, fiţi 
asemenea Lui cu lucrarea voastră, căci Domnul este Cel Care 
grăieşte cuvântul Său, şi de aceea este, şi Se arată că este şi ce 
este El. Cel ce cuvintează, acela este, iar cel ce nu cuvintează 
este ascuns în însuşi trupul lui. O, feriţi-vă de cele ce dau să se 
ascundă în voi şi între voi şi voi şi vegheaţi pentru lumina a 
toate şi pentru toată lucrarea ei, căci aşa sunt pe pământ cei ce 
sunt fiii lui Dumnezeu şi în toată lumina stau ei. Amin. 

O, staţi descoperiţi cu cele din voi, căci cei ce au haină 
peste haină vor fi vădiţi şi nu vor putea să se învelească. Aşa 
să-i învăţaţi voi pe cei ce vin să se înfăţişeze Domnului cu mer- 
sul lor pe calea aceasta a mea cu voi. Aveţi grijă, fiilor, să nu 
aibă ei haină peste haină, ci să aleagă ei lumina, şi ea să le fie 
hăinuţa pe calea lor cu Domnul pe pământ. îi povăţuiesc să 
înveţe lucrarea oilor cu păstor, căci oile fără toiag peste ele cad 
în calea lupilor, şi altă soartă nu au, iar lupii au haină peste 
haină şi nu se dau să fie cunoscuţi. 

O, peste puţin timp trebuie să puneţi masă de pomenire 
pentru păstorul Daniel şi se va strânge poporul la masă, fiilor 
de la izvor, şi Domnul îi va da lui din lumina învăţăturii cea 
pentru fii, iar oricâţi se vor fii, aceia să înveţe lucrarea de fiu, 
căci pe pământ vine împărăţia luminii, fiilor. 

O, Doamne, Tu eşti cuvânt, şi de aceea eşti Cel ce este. 
Ce este, Doamne, cel ce nu se face cuvântul său? O, ce este 
acela? împărăţia Ta cea cu lumină învaţă-i pe cei ce vor să fie 
fii, Doamne, şi aşa vor fi ei asemenea Ţie apoi. Amin. 

O Verginico, o, trâmbiţa Mea, cuvânt de 
^taină ai grăit tu poporului tău. E mare 
durerea celor din cer, căci cei din cer văd. O, tată, se va strânge 
poporul la masă de cuvânt pentru pomenirea păstorului Daniel 
şi îl voi îmbrăţişa în cuvânt pe poporul cel adunat. Cuvântul 
Meu se zbate să-i înveţe calea luminii pe toţi cei ce aud glasul 
Meu spre mântuirea lor şi a multora, dar cei ce nu se fac lumină 
din ei, aceia nu ştiu cum se face lor mântuirea. 

O, poporul Meu, cuvântul Meu este lumina Mea, lumina 
cea din Mine. Când tu te faci cuvântul tău, atunci şi tu eşti lu- 
mina cea din tine, omul tău cel dinăuntru, care iese ca să fie 
văzut cu cele din el. Cel ce lucrează aşa este cel ce se vede, iar 
cel ce nu lucrează aşa nu voieşte să fie văzut. 

Să înţeleagă toţi taina cerului cu omul şi să înveţe omul 
să fie şi să se dea cerului pe pământ, că mare este taina sfinţilor 
în însuşi trupul lor şi în afara trupului lor, şi ei sunt puterea cea 
văzută a Domnului în ei din pricina luminii lor, şi fericiţi cei 

curaţi cu inima, că aceia vor vedea pe Dumnezeu şi nu se vor 
teme de cele din ei înaintea Sa, ci vor fi cei fericiţi, cei fericiţi, 
poporul Meu. Amin, amin, amin. 

1/14 decembrie 2009 

Sărbătoarea sfântului ierarh Nicolae 

Vorbirile sfinte sunt slujite de îngerii tainelor cereşti. Lucrarea bi- 
sericii cu sobor. Taina de fiu al cerului. 

obor la tine cuvânt pentru mângâierea sfinţilor, 
poporul Meu. în zilele lor de sărbătoare în mij- 
locul tău Eu, Domnul, îţi dau învăţătură pentru mersul tău 
lângă Mine, pentru mers cu păstor, tată, căci lupul cel flămând 
dacă nu vede păstorul lângă oi ca să le păstorească, aduce el 
slăbire, aduce neveghe, căci el este flămând de oi şi stă de 
veghe pentru hrana lui. 

Cobor la tine, popor hrănit din cer, şi cu mare grijă 
grăiesc cuvântul Meu de peste tine, căci se uită cei de pe 
pământ la grăirea Mea cu tine, ca să ia din masa Mea cu tine 
cei fără de mângâiere, cei fără de păstor aproape pentru ei în 
bucuriile şi în durerile lor, în mersul lor cel greu pe pământ. 
Mare preţuire să aduci tu glasului Meu de peste tine, şi pentru 
ca să-l împlineşti tu pe el aşa cum îţi cere el, căci Eu am dat 
mereu să-Mi păzesc poporul de căderi şi de neveghe, de curse 
şi de duhul lumii, de amestecul cu lumea şi de neascultare a 
poruncilor vieţii, de îndoială şi de necredinţă, căci aceste două 
din urmă îi ajung pe cei puţin veghetori, puţin iubitori şi îm- 
plinitori, puţin răbdători pentru mersul lor cu Mine, şi care-şi 
are încununare apoi. Curând, curând voi sta de vorbă cu 
poporul Meu de peste tot şi îmi voi arăta calea Mea cu el în tot 
acest timp al lucrării cuvântului Meu din vremea aceasta, când 
Eu Mi-am cules un popor ca să-Mi fie Mie credincios în toată 
vremea, credincios în ispite şi în credinţă, credincios cu iubirea 
şi cu împlinirea Mea în el, iar Eu, Domnul, am avut mereu de 
suspinat în fel şi chip de la cei păstoriţi de Mine ca să am acum 
un popor plin de credincioşie şi pentru ca să ies cu el apoi spre 
vestirea Evangheliei veşnice, cartea prin care Eu îl strig pe om 
de la moarte la viaţă veşnică pe pământ, cartea judecăţii 
făpturii, că este scris să vin şi să dau fiecăruia după cum este 
fapta lui, şi Eu aşa împlinesc acum. 

O, poporul Meu, îţi amintesc, tată, să nu uiţi lucrarea 
vorbirilor sfinte în mijlocul tău, căci Eu aşa îmi fac loc cu tine 
şi cu sfinţii şi cu harul Meu cel lucrător pentru tine şi prin tine 
în mijlocul tău, şi pe pământ apoi cu tine în lucrare pentru 
mulţi, căci vorbirile sfinte sunt pline de taină sfântă şi slujesc 
lor îngerii tainelor cereşti şi se încălzesc sfinţii lângă căldura 
ta cea pentru Dumnezeu între frate şi frate, căci Eu arunc 
mereu focul Meu în tine ca să ne încălzim la el, Eu şi cu tine, 
că nu e bine să fie rece pentru Dumnezeu în mijlocul tău, 
poporul Meu. Focul Meu cu tine ţine de cald şi de mângâiere 
mulţimilor de suflete, şi iau foc unii de la alţii cei ce iau acest 
foc de Duh Sfânt de pe masa Mea cu tine, şi îşi aprind iubirea 
şi veghea cei ce se hrănesc cu iubirea Mea cea din mijlocul tău 
pentru om. Sunt în mijlocul tău cu sfinţii, şi am în ziua aceasta 
în cuvântul Meu de peste tine oaspete ceresc la masa Mea cu 
tine pe ierarhul Nicolae, cel care a trăit pentru Mine pe pământ, 
aşa cum s-a şi născut. Ascultă tu lucrarea lui de peste tine în 
ziua aceasta, căci calea Mea de cuvânt în mijlocul tău se face 
cale a sfinţilor şi vin la tine sfinţii ca să stea ei cu Mine şi cu 
tine la masă de cuvânt, căci Eu cu sfinţii vin, poporul Meu, aşa 
cum este scris să vin, şi aşa vin. Amin. 


N aşterea cuvântului Tău pe pământ acum, 
o, Doamne, este taina cea dulce pentru 
noi, sfinţii Tăi, căci noi am lucrat mult pe pământ în nădejdea 
bucuriei cea din cer lângă Tine apoi, şi Ţi-am făcut turmă pe 
pământ şi am păzit-o de căderi şi de rătăciri atât cât a putut 
omul să asculte de noi, cei ce am păstorit în numele Tău peste 
cei fără de veghetori pentru ei pe pământ. Grăiesc poporului 
Tău şi îi spun lui că e mare primejdie pentru cei ce dau să Te 
urmeze fără de veghetori peste ei pentru cele dinăuntru şi pen- 
tru cele din afară ale lor, căci pe calea omului pe pământ sunt 
numai şi numai duhuri rele, duhuri demoniceşti, şi stau la 
pândă aceste duhuri şi nu dorm, iar păstorii cei de la Tine tre- 
buie să fie la mare veghe aşezaţi pentru veghea celor ce dau să 
Te urmeze pe pământ. Cei ce păstoresc în numele Tău peste 
cei credincioşi sunt cei plini de veghe şi de lucrare cerească 
peste cei păstoriţi, şi nu este altfel lucrarea celor ce păstoresc, 
căci odată cu semănatul cuvântului Tău, sămânţă bună peste 
oameni, vine şi vrăjmaşul ca să-şi semene sămânţa sa, vine 
când doarme omul, vine când veghea slăbeşte, şi atunci sea- 
mănă omul vrăjmaş neghină peste viaţa omului, şi apoi odată 
cu rodul bun iese la iveală şi rodul neghinei. Tu însă, ca un 
iconom al celor spre mântuire pentru om, i-ai învăţat pe sluji- 
torii Tăi să nu smulgă neghina, să nu smulgă sămânţa cea rea 
din semănătura Ta, căci grâul este scump şi nu trebuie smuls 
din greşeală dacă neghina ar fi să fie scoasă din grâu, şi să lase 
ei sămânţa cea rea până în ziua din urmă, căci tainele Tale mân- 
tuitoare sunt mari, sunt măreţe, Doamne. 

Am vegheat pe pământ peste cei zdrobiţi sub ispite şi 
sub păcat, căci Tu mi-ai dat har mare pentru credincioşia mea 
înaintea Ta, dar am avut pe tot atât de mare darul umilinţei de 
duh, pe care mi l-am hrănit necontenit cu darul temerii de 
Dumnezeu, Domnul, Care plăteşte fiecăruia după faptă, şi mai 
ales celor care se semeţesc cu cele bune ale lor şi celor ce se 
trufesc împotriva celor sărmani şi smeriţi. Darul umilinţei 
sfinte m-a purtat pe mine în taină pe urmele celor pândiţi de 
omul cel vrăjmaş, care-şi are de semănat sămânţa sa cea rea 
peste viaţa celor ce nu veghează, pe când ei dorm. I-am scos 
de la pieire pe cei nedreptăţiţi şi i-am scăpat de păcat pe cei 
gata să păcătuiască împotriva statului Tău în ei în însuşi trupul 
lor, că nu este păcat mai doborâtor pentru om ca şi desfrânarea 
în însuşi trupul lui, păcat de la care n-are cine să-i abată pe oa- 
meni, căci oamenii sunt fără de păstor de la Tine peste ei. Eu 
însă Ţi-am fost slugă credincioasă şi am vegheat soarta celor 
zdrobiţi şi le-am dat lor din darurile credinţei mele în Tine, ca 
un păstor de la Tine aşezat peste turma Ta. 

O, popor crescut cu laptele cel duhovnicesc al Fiului lui 
Dumnezeu, nu de mult ţi-a îndemnat El duhul spre a nu uita tu 
de vorbirile sfinte şi pline de taine cereşti între fraţi, căci îngerii 
tainelor cereşti slujesc vouă atunci, fiilor crescuţi cu cele din 
cer în vremea aceasta grea pentru Domnul pe pământ. O, 
hrăniţi-I voi nădejdea în voi! Voiesc să vă povăţuiesc în ziua 
aceasta şi să vă fac bine, iar voi să ascultaţi şi să împliniţi, fi- 
ilor. Mare milă mi-a fost şi îmi este de calea cea grea a Dom- 
nului pentru om pe pământ şi de calea celor credincioşi care 
veghează puţin, puţin, faţă în faţă cu ispitele vremii, căci omul 
vrăjmaş îşi seamănă sămânţa sa peste sămânţa cea bună a 
Domnului mereu, mereu, şi acesta îşi seamănă partea lui cea 
rea pe când omul doarme. O, de n-ar uita omul de Domnul, 
Care a spus tuturor: «Privegheaţi!»] Omul însă este atât de 
uituc, atât de neveghetor, atât de puţin ascultă omul de Dom- 
nul, Care a spus tuturor: «Privegheaţi!». 

Mă voi aşeza cu Domnul la masă de cuvânt şi vom aşeza 

învăţătură pentru veghe pe masa de azi cu voi, căci trebuie 
veghe mare pentru cuvântul Domnului, cel împlinit peste voi, 
iar Domnul trebuie urmat, fiilor. Cereţi Lui putere în voi pentru 
întregul Lui stat în voi, dar nu uitaţi sfatul Lui cel pentru voi 
ca să lucraţi lucrare de biserică cu sobor, şi nu altfel, şi nu uitaţi 
să scoateţi mereu din biserică duhul cel rău al tăcerii, al 
nelucrării dintre Dumnezeu şi voi prin cuvântul vostru cu El, 
căci El lucrează prin cuvântul Lui între voi, şi este Cel ce este, 
fiindcă lucrează cuvântând. O, fiţi treji pentru învăţătură şi pen- 
tru înfiinţarea faptei ei peste voi apoi! Eu sunt cu Domnul la 
masă de cuvânt cu voi, şi cu El voi lucra pentru voi, căci Dom- 
nul m-a făcut păstor, şi ca El trebuie să lucrez eu. Amin. 

© arhiereule al harurilor Mele pe pământ, 
^ umilinţa de duh în care ai stat tu înaintea 
Mea ţi-a dat putere mare pentru oile cele fără de păstor în vre- 
mea ta, şi ai lucrat cu duhul şi cu trupul pentru sămânţa Mea 
cea bună, semănată peste cei neroditori. Vom sta cu poporul 
Meu la masă de cuvânt şi îl vom învăţa pe el deosebit şi des- 
luşit prin sămânţa Mea cea bună peste el, căci Eu trebuie să 
pot prin el în vremea aceasta vestirea Evangheliei Mele de azi 
peste pământ, cuvânt pe care îl aud cei din morminte, precum 
este scris, iar Eu trebuie să grăiesc în vremea aceasta, şi duhul 
învierii este Duhul Meu. Amin. 

O, poporul Meu, trebuie să stau aparte cu tine în sfat, 
căci îmi eşti popor aparte, tată. Vreau să-ţi mărturisesc ţie du- 
rerea Mea, căci Eu sunt Cel ce grăiesc ţie pe cele dinăuntru ale 
Mele, fiindcă Eu sunt Cel ce sunt, şi Mă dovedesc aşa pentru 
că, iată, grăiesc. Grăieşte ţie Cel ce este, şi te învaţă pe tine să 
fii asemenea Lui între pământ şi cer şi să grăieşti în toată vre- 
mea, fiule. O, nu uitaţi, nu uitaţi vorbirile sfinte şi pline de taină 
între voi, căci Eu toate tainele Mele le-am pecetluit între Mine 
şi voi, între Mine şi ucenici, fiilor. îngerii tainelor cereşti slu- 
jesc vouă cu multul, dar întăriţi cu multul între voi lucrarea 
bisericii cea cu sobor, măi fiilor, şi altfel nu, tată, iar biserica 
trebuie să-şi aibă graiul ei, aşa cum Eu am grăire a Mea peste 
ea. Eu sunt Păstorul Care vă învaţă, iar voi aşa să ascultaţi, şi 
toţi, toţi să lucraţi la masa Mea dintre voi, ca să vadă cei din 
cer că sunteţi, fiilor, şi să lucraţi ca să-Mi placă Mie, nu vouă, 
tată, şi nu uitaţi să fiţi asemenea Mie, iar Eu sunt blând şi 
smerit cu inima, şi tot aşa şi lucrez, numai să nu Mă înge- 
nuncheze omul pentru bunătatea Mea spre el. Amin. Aşa să fiţi 
şi voi, blânzi şi smeriţi cu inima să fiţi înaintea Mea şi unii 
înaintea altora în lucrare, şi vom lucra şi vom învăţa în ziua 
aceasta, căci sunt multe de lucrat ca să fie ele apoi între Mine 
şi voi înaintea Mea, şi mereu să fie, fiilor. Amin. O, aşezaţi-vă 
cu mare veghe pentru învăţătura Mea de azi peste voi şi 
rămâneţi plini de trezie apoi pentru facerea ei peste voi, căci 
Eu vă sunt Păstor. 

Păstor cu veghe stau Eu peste tine în toată vremea Mea 
cu tine, o, poporul Meu. Amin, amin, amin. 

* 

S ă ne aşezăm la masă de cuvânt cu poporul Meu de 
azi, o, ierarhule al Meu, şi iată, se apropie zorii 
zilei de sărbătoare pentru muceniţa cea mică, Filofteea, şi 
lucrăm creştere mare peste poporul Meu, creştere aparte, căci 
îmi este el popor aparte. Te-am aşezat prin minune şi prin rân- 
duiala Mea arhiereu peste turma bisericii în vremea ta pe 
pământ şi ţi-am dat putere pentru adevăr şi ţi-am dat iubire 
pentru cei oropsiţi de vreme şi de păcat, şi Mi-ai lucrat cu suflet 
mare în via Mea, iar Eu te-am slăvit înaintea oamenilor, de 


atunci şi până azi. Să dăm slavă Tatălui Savaot în lucrul nostru 
de azi cu poporul nostru de azi şi să lucrăm peste el arhiereşte 
şi să înveţe el prin aceasta ce spun Eu că lucrarea lui înaintea 
Mea trebuie să fie lucrare de biserică cu sobor, aşa cum Eu lu- 
crez în sobor cu sfinţii peste el, căci altfel nu este biserica lui 
Hristos lucrarea lui înaintea Mea. 

O, să nu treacă vremea fără de folos, ci să fie ea folosită, 
poporul Meu! Ai grijă de acest cuvânt spus acum ţie de Dum- 
nezeu. Stau, tată, cu tine în sfat faţă în faţă cu sfinţii. Dau să 
Mă ajut cu ei înaintea ta ca să te învăţ Eu pe tine din cer lu- 
crarea de biserică cu sobor. Nu trebuie să dai tu la spate cu- 
vântul Meu de peste tine, ci trebuie să Mă uit la tine şi să văd 
că-1 împlineşti, tată. O, nu trebuie să nu-Mi daţi ascultare, ci 
să-Mi daţi trebuie. Altfel cum v-aş da Eu vouă ascultare dacă 
voi nu Mi-aţi da? Ar fi între Mine şi voi dreptate dacă nu 
Mi-aţi da şi voi Mie ascultare, tată? 

O, trebuie ascultare de Dumnezeu, poporul Meu! Rău e 
să se poarte om cu om cu neascultare între unul şi altul, căci 
aceasta se răsfrânge apoi şi între om şi Dumnezeu, căci se suie 
la cer toate, toate ale omului, fiindcă sunt îngeri buni şi răi, şi 
aceştia lucrează deplin lucrarea lor, ascultând fiecare de 
stăpânul lor. Lucrez cu cerul lucrare cu sobor ceresc în mijlocul 
tău şi te îndemn să te îndeletniceşti să lucrezi şi tu pentru orice 
lucrare sau pricină tot aşa cum lucrez Eu, căci Eu vin cu aşe- 
zare cerească de sobor lucrător ca să îţi dau pildă de lucru, 
poporul Meu. O, vino, tată, în dragostea Mea, căci ea poate 
totul, după cum este scris despre dragostea Mea în Scripturile 
ucenicilor Mei cei umbriţi de Duhul Meu pentru cuvântul lor 
peste biserici, lată, dreptatea ta te îndeamnă să lucrezi altfel, 
iar dacă altfel lucrezi, nedreptăţeşti dragostea, tată. Te povă- 
ţuiesc să-ţi deschizi guriţa şi să faci cu ea lucrarea vieţii tale, 
căci Eu am zidit mădularele omului şi le-am dat la fiecare lu- 
crare, iar gurii i-am dat lucrarea cuvântului şi i-am dat să 
grăiască. O, nu e să nu grăiască gura, ci e să grăiască ea, după 
lucrarea de facere pe care i-am dat-o. Nu uita că tu ai venit la 
Mine să-Mi fii fiu, nu să-Mi fii argat, căci Eu am argaţi îngerii 
slavei Mele, şi ai şi tu tot aşa din partea Mea, numai să vrei 
să-Mi fii fiu, tată, dacă ai venit să fii al Meu. Fiul stă la masă 
cu Tatăl, dar argaţii nu, iar tu trebuie să stai cu Mine la masă 
de cuvânt şi să ne iubim la masă, nu să ne răcim unii de alţii, 
fiule tăcut la masa nunţii Mele cu tine. O, nu tăcea, tată, la 
masa cea frăţească a nunţii Fiului de împărat, căci Eu am scris 
pe pământ lucrarea cea de la masa Mea de nuntă, iar cel care 
tăcea la masă a pierdut, a pierdut locul de la masă, ba a fost şi 
grabnic pedepsit. 

Te-am învăţat mereu, mereu, poporul Meu, să nu stai 
sec de cuvânt în familia Mea, căci gura are lucrare mai mare 
ca mâna, tată. Deschide tu cartea Mea cu poporul cel de cinci- 
zeci de ani şi vezi că Eu am lăsat în ea cuvânt scris cum că Eu 
nu te-am primit lângă Mine să-Mi lucrezi cu lopata, ci de 
altceva te-am luat Eu cu lucrarea Mea de cuvânt, şi nici pe 
celelalte să nu le lăsăm, ci pe toate să le împletim te-am învăţat, 
ca nu cumva să rămân Eu văduvit de tine şi de lucrarea Mea 
cu tine, lucrare cerească, tată. 

Te învăţ aparte în ziua aceasta. între Mine şi tine trebuie 
să fie ascultare, poporul Meu. Ea nu poate să se aşeze frumos 
decât prin lucrarea supunerii, tată. Când cineva îi spune alt- 
cuiva o cerere a sa, celălalt se supune, căci altfel nu se înfăp- 
tuieşte cererea celui care cere. îţi cer, e adevărat că-ţi cer, dar 
pentru tine îţi cer, nu pentru Mine, tată, căci Eu sunt Stăpânul 
vistieriilor toate şi nu-Mi lipsesc Mie cele ce-ţi cer Eu ţie, ci 
ţie îţi lipsesc. Vreau să-ţi adun în cer bogăţie veşnică prin cele 

ce Eu îţi cer să lucrezi şi cum să le lucrezi, şi nu de altceva te 
învăţ Eu pe tine să asculţi cuvântul gurii Mele spre tine şi să-l 
împlineşti întocmai, o, nu de altceva, fiule. Te învăţ acum, o, 
iarăşi te învăţ lucrarea iubirii, lucrarea dintre tine şi Dumnezeu, 
căci dacă tu nu Mă asculţi, n-ai lucrarea iubirii între Mine şi 
tine. O, Eu ţi-am dat păstori cu suflet bun şi mare pentru lu- 
crarea sufletului tău şi a duhului tău înaintea Mea, orânduiala 
Mea cea pentru tine pusă de Mine în slujba vieţii sufletului tău. 
Nu-ţi trebuie pricepere aparte, căci asta ţine numai de ascultare, 
căci cel ce nu ascultă de cele de la Mine pentru binele lui, acela 
face necredinţă, fiindcă mintea lui stă împotriva celor ce se pot 
face prin duhul ascultării şi prin lucrarea ei. O, dacă nu pot să- 
Mi dea răspuns pentru tine cei puşi de Mine să te păstorească, 
tu eşti afară, tată. 

Fiilor, fiilor, judecata Mea nu este nedreaptă. Eu judec 
fapta omului între Mine şi el, nu între el şi fratele lui. Ţineţi 
minte această lucrare, căci cerul altfel nu lucrează între Dum- 
nezeu şi om. Pentru cele dintre om şi om are datoria fiecare 
din cei doi să lucreze dreptatea sau pocăinţa pentru faptă, iar 
dacă nu le lucrează cei doi pe acestea, mai apoi vin peste ei 
cele bune sau cele rele lucrate de ei, şi aceasta este dreptatea 
care se aşează la locul ei chiar prin înseşi faptele dintre oameni, 
prin însuşi cântarul cel drept, care lucrează în taină dreptatea 
a toate. 

O, fiilor, Eu v-am povăţuit multe, multe de tot, tată. 
Cartea Mea cu voi ne poartă, pe Mine şi pe voi, în ea cu toate 
câte Eu v-am dat povaţă ca să lucraţi după poveţele Mele şi să 
vă intre în fire facerea lor în voi, facerea Mea de peste voi din 
cele ce Eu v-am adus să lucraţi şi să fiţi. O, nu uitaţi, nu uitaţi 
că nu mai sunteţi în lume ca să vă purtaţi ca lumea, liberi faţă 
de Dumnezeu. Voi aţi ieşit din lume când aţi venit la Mine, aţi 
ieşit din veacul acesta şi v-aţi dat ca fii ai vieţii veşnice. 

O, deschide guriţa şi grăieşte, fiule! Faţă de cele ce Eu 
îţi grăiesc, grăieşte, tată. Deschide guriţa, deschide uşa aceasta 
şi nu te piti după trupul tău, nu te piti în spatele tău, căci carnea 
şi sângele nu-ţi pot fi acoperământ ca să nu te ştie, ca să nu te 
vadă Dumnezeu cum eşti şi cine eşti şi ce lucrare ai în îm- 
părăţia aceasta a ta: carnea şi sângele tău. Vino, tată, afară! 
Trupurile celor înviaţi sunt străvezii şi scapă de sub învelişul 
de came şi se văd lucrându-şi lucrarea. Omul are două trupuri: 
unul înăuntru şi unul în afara lui. Iată, aşa este omul cel ascuns 
în însuşi trupul lui, în cele dinăuntru ale trupului lui, în carnea 
lui, aşezată pe oasele lui. Când se umblă la un trup pus în 
pământ după ani de zile, acesta nu mai este came şi sânge, ci 
numai oasele lui, numai cele dinăuntru, iar carnea şi sângele 
se fac pământ, şi numai oasele îl mai mărturisesc, numai cele 
rămase din om, iar celelalte au mers la judecată. 

O, popoml Meu, am martori din cer, lucrez cu sobor de 
sfinţi peste tine şi te îndemn la sfinţenie. Ea este ceea ce poate 
sta în lumină, căci este din cer în om, şi poate ţine trupul în în- 
tregimea lui când ea are viaţă în trupul omului, iar viaţa 
mărturiseşte lucrarea ei. O, fiilor, schimbaţi-vă viaţa după viaţa 
Mea, după lumină, tată, şi schimbaţi-vă cuvântul şi fapta! Iubiţi 
bucuriile sfinte, şi nu numiţi altceva bucurii pentru voi. O, nu 
vă înşelaţi pentru clipe goale! Căutaţi îngeri în toate clipele 
voastre, îngeri de-ai Mei, tată, nu de-ai lui satana! Şi în vorbiri 
şi în tăceri şi în multe câte folosiţi între voi şi voi Iară de 
dragostea Mea în ele, pe toate le lăsaţi în judecata lui satana. 
Fiţi unii altora îngeri păzitori pentru cele din cer în voi şi între 
voi, şi nu fiţi îngeri de-ai lui satana, căci dacă nu sunteţi cereşti 
unii pentru alţii, pentru care stăpân mărturisiţi voi pe cele trăite 
între voi şi voi? Luaţi-le pe ale Mele în voi, şi între voi şi voi, 


că iată, ale voastre vă sfâşie veşmântul pe care trebuie să-l aveţi 
la masa Mea de nuntă cu voi. O, învinuiţi-vă pentm duhul cel 
rău al tăcerii dintre voi pentm cele aşezate din cer să fie cu voi, 
şi între voi spre mângâierea sfinţilor, căci sfinţii vin cu Mine 
la voi după mângâiere, tată, după tainele Mele cele păstrate în 
Mine pentm sfârşit de timp şi deşertate de Mine peste voi ca 
să se împlinească ele pe pământ acum, precum este scris pentm 
acest timp ceresc pe pământ. O, nu împiedicaţi cu răceala din 
voi între Mine şi voi aşezarea cerului pe pământ cu toată slava 
sa cea de la sfârşit de timp! Căutaţi cu duhul ascultării, tată. 
Nu ieşiţi şi nu intraţi în curţile Mele cu voi fără să vă stropiţi 
cu apă sfinţită prin cuvânt, căci duhul rău stă la pândă la toate 
răspântiile, pe toate căile şi cărămţele să vă păteze cu turnările 
lui şi să vă dezbrace de veşmântul ascultării cea pentm paza 
voastră, venită de la rostirea cuvântului Meu de peste voi. Am 
pus în poarta care străjuieşte grădiniţa cuvântului Meu, am pus 
în ea putere de destrămare a toată lucrarea diavolului, pusă de 
omul vrăjmaş şi pizmaş în calea voastră, asupra voastră ca să 
vă murdărească cu cele ale lui apoi şi să vă cadă din braţul 
Meu. Mergeţi pe calea cea arătată de Mine vouă, fiilor, şi pe 
care Eu am aşezat cuvânt de ocrotire a voastră. Am pus duh în 
poarta care străjuieşte grădiniţa Mea de cuvânt şi v-am orân- 
duit dmm vegheat. Vedeţi din Scripturi pilda celui ce n-a ţinut 
calea pe care Eu i-am spus să meargă neabătându-se de pe ea, 
şi a fost mâncat de fiare cel ce n-a ascultat, cel ce a călcat peste 
cuvântul ascultării. 

Lucraţi după cuvântul Meu, fiilor! Lucraţi lucrare de fiu, 
tată! Iubiţi curăţenia în toată vremea şi peste tot, iar în această 
taină intră lucrarea ascultării, căci oaspeţi cereşti dau să se 
odihnească pe lângă voi. O, nu este lege împotriva curăţeniei. 
Fiţi curaţi, şi în curăţenie să vă trăiţi viaţa! Nu staţi fără cei din 
cer mereu cu voi. Cei din cer sunt curaţi şi stau în curăţenie şi 
în duhul ei! Daţi voie Duhului Meu să Se sălăşluiască între voi 
cu înţelepciunea Sa, care vine dacă vreţi s-o aveţi între voi, şi 
după ea să lucraţi! Ea când vede duh de om nu se mai apropie, 
nu are cale să vină. Când omul dă să orânduiască el peste ale 
Mele Mă dă deoparte pe Mine atunci. Voiesc totul să fie al Meu 
cu tot cu voi, şi nu al vostru, fiilor, căci diavolul se teme de 
Dumnezeu, iar la om îndrăzneşte, tată. Am rostit demult un cu- 
vânt prin care am spus aşa în cartea Mea cu popoml Meu: 
«Fiule, dacă vei spune în lucrarea Mea cu tine că „ asta e ca- 
mera mea sau lucrul meu vei greşi, şi unde-ţi va sta capul îţi 
vor sta picioarele». O, aşa, aşa Mă dă omul pe Mine de peste 
el şi Mă pune la picioarele lui pentm cele ale lui numite de el, 
şi judecă omul după mersul lui pentm cele ale lui. Nu aşa tre- 
buie să facă omul cu Mine, tată, căci el îmi este dator cu multul 
pentm viaţa lui: pentru soare, pentru lumină, pentm căldură, 
pentru iubire, pentm facerea Mea cea pentru el, şi pe toate 
acestea i le dau în dar, cerându-i doar duh umilit înaintea Mea, 
între Mine şi el. El însă se simte bine stăpân, dar omul nu poate 
să fie stăpân, căci Stăpân este numai Cel ce veşnic este. Amin. 

Te rog, popoml Meu, ai milă de Mine, tată! Dă-Mi cins- 
tea cea de Dumnezeu al tău, tată! Ţi-am dat împărăţie curată, 
pe care mereu o curăţ Eu de duh de om, umplându-o pe ea de 
Duhul lui Dumnezeu, de cuvântul Meu de peste tine în curţile 
Mele cu tine, în împărăţia Mea. O, te-am pus lucrător în ea 
pentm numele Meu şi în numele Meu, nu în numele tău, căci 
de numele tău nu se teme diavolul, tată. Eu ţi-am dat numele 
Meu să-l porţi, iar tu să fii fără de nume, şi aceasta pentm slava 
numelui Meu de peste tine, căci ţi-am dat să-l porţi, tată. Ai 
grijă, că numele Meu e mare şi sfânt, şi tot aşa e şi veşmântul 
Meu, în care Eu te învălui şi te ţin ca fiu al Meu. Ai grijă de 

tine ca şi de Mine, şi aceasta este o vorbă mare, tată, e prea 
mare pentru cel neascultător, dar pentru cel ascultător e lucră- 
toare, fiule. O, ai grijă de Mine şi numai aşa te vei îngriji de 
tine, fiindcă atunci am Eu de tine grijă, tată. Cel ce are grijă de 
Mine face aceasta ca să semene cu Mine, şi aşa se îngrijeşte el 
de sine, semănând cu Mine aşa, şi nu altfel. O, ai grijă să nu-Mi 
scoţi ochii că-Mi lucrezi sau că lucrezi fratelui tău. Nu ai drep- 
tate, tată. O, şi Eu lucrez ţie mai mult ca tu Mie. La fel şi fratele 
tău lucrează pentru tine, şi unii pentru alţii lucrăm, şi aşa este 
la Mine măsura, şi nu este cum dai tu să măsori. Măsurătoarea 
ta e părtinitoare de partea ta, iar Eu nu tot aşa Mă dăruiesc. Nu 
cer plată pentru ce dau, pentru ce fac, ci numai loc de odihnă 
cer de la om. 

Eu cu toată iubirea aduc spre voi pe cele trebuincioase, 
şi lucrez prin taina Evangheliei Mele de peste voi. Voi însă ar 
fi să aveţi ca şi cum n-aţi avea, ca să puteţi fi dornici de mila 
Mea, de căldura Mea, spre mângâierea voastră. Taina mângâie- 
rii este a celor ce iubesc. Numai a acelora este ea, şi Duhul 
Sfânt este aluatul ei. El este Mângâietorul, iar cine nu doreşte 
de El, acela este stârpitură între pământ şi cer. 

O, daţi-vă locaş puterilor cereşti lucrătoare în voi! Iubiţi 
duhul de fiu! 

O, fiilor, aştept, aştept să vi se deschidă guriţele şi să 
lucraţi cu ele loc pentru Mine între voi, petrecerea Mea cu voi, 
tată. V-am dăruit toate darurile şi n-a rămas nimic în cer să nu 
aduc peste voi ca să le purtaţi, ca să lucraţi prin ele pe pământ, 
reu le-am rostit peste voi să fie. Apostolii Mei spun în Scripturi 
că trebuie să fiţi găsiţi îmbrăcaţi şi nu goi, fiilor. Cel îmbrăcat 
este plin de cuvânt, plin de duhul mărturisirii a toate cele din 
cer pe pământ, căci taina de fiu al cerului pe pământ este 
lucrată numai din taine, numai din daruri cereşti, iar darurile 
cereşti se văd lucrând şi se mărturisesc pe ele însele prin lucra- 
rea lor auzită şi văzută, fiilor, şi aceştia sunt fiii slavei tainelor 
cereşti pe pământ. Amin. 

Voi sta şi voi privi la voi, tată, după acest cuvânt al Meu 
de peste voi. Am stat cu sobor de arhierei şi de mucenici la 
masa durerii Mele în mijlocul vostru, că Mi-am spus durerea 
Mea vouă. Vă îndemn să-Mi daţi vindecare, tată, căci Eu sunt 
Dumnezeu. Vă îndemn cu sfinţii, o, fiilor. Amin. 

S untem soborul Tău în ziua aceasta de 
două sărbători de sfinţi între două zile, o, 
Doamne. Ne aplecăm şi noi înaintea poporului Tău. Prin grăi- 
rea noastră cu Tine înaintea lui trecem spre el cu cuvântul şi îl 
îndemnăm pe el să asculte de Dumnezeu, căci cel ce nu ascultă 
de Tine stă mai mare ca Tine şi îşi îngăduie să nu asculte. 

Să se scoale spre lucrare de Duh Sfânt poporul Tău! Să 
se scoale! Amin. Aşa rostim noi de lângă Tine peste el în ziua 
aceasta de sobor de sfinţi cu Tine la masă în mijlocul lui, iar 
Ţie Iţi dorim mângâiere în durerea Ta, o, Doamne, şi nădejdea 
că vei găsi alinare, de acolo de unde Tu o aştepţi pe ea. Amin, 
amin, amin. 

6/19 decembrie 2009 

Sărbătoarea sfântului ierarh Spiridon 

Sfinţii aşteaptă învierea morţilor. Mersul Domnului, un drum cu 
trepte spre desăvârşire. Păstorul poporului, Daniel, asemănat cu 
Avraam în credinţă. 

B u, Domnul Iisus Hristos, intru în cartea Mea de 
azi, intru cuvânt de sărbătoare, iar sfinţii aşteaptă 
la gura Mea ca să se hrănească din ea, căci cuvântul Meu de 
azi este mângâierea lor şi se mângâie ei cu venirea Mea la tine 


cuvânt pe pământ, o, poporul Meu de azi din neamul român. 

E sărbătoare în ziua aceasta în cer şi pe pământ. Pe 
pământ mulţi sărbătoresc pentru naşterea Mea cea de acum 
două mii de ani, sărbătoare mutată de la locul ei, iar cei din cer 
sărbătoresc pe ierarhul Spiridon, cel sărac de slava cea 
pământească, fiindcă el avea în el de bogăţie împărăţia Mea, 
cea care nu are nimic în lumea aceasta, şi care se slăveşte în 
om pentru cei din cer. Ridică sfinţii înaintea Mea cupa rugăciu- 
nilor lor pentru ca să vină pe pământ împărăţia Mea şi să se 
descopere ea prin descoperirea fiilor lui Dumnezeu, căci îm- 
părăţia Mea din ei îi vădeşte pe ei moşteni ai Mei. O, de s-ar 
putea opri omul din toate cele trecătoare ale lui ca să gândească 
aşa, Eu, Domnul, aş lucra peste el şi l-aş umple atunci de dor 
de cer şi de adevăr pe pământ! E orb omul faţă de cele ce 
rămân, pentru că el îşi deschide inima numai spre cele care trec 
odată cu el. Nu tot aşa au făcut cei ce s-au sfinţit pe pământ 
pentru împărăţia Mea în ei, împărăţie care nu trece. 

Mă adun cu tine la masă de cuvânt, poporul Meu de la 
izvor. Ne pregătim, tată, să ridicăm la cer zi de pomenire pentru 
păstorul Daniel, căci Eu, Domnul, voiesc acum să stau în cu- 
vânt cu poporul Meu cel de ieri şi cel de azi şi cel de mâine, 
tată. Sunt plin de slava cuvântului Meu, slava Mea cea de la 
sfârşit de timp pe pământ, şi grăiesc cuvânt şi îl împlinesc pe 
el, şi aşa Mă dovedesc Eu că sunt Cel ce grăieşte acest cuvânt. 
Am stat cu masă de cuvânt peste neamul român, ca să aşez apoi 
în mijlocul lui cârmuitor după voia Mea pe mai departe peste 
el, şi am tras din greu cu tot cerul de sfinţi şi de îngeri pe tot 
cuprinsul pământului român, căci lupta pentru întâietate s-a dat 
cu putere şi Mi-a dat Mie de lucru omul necredincios care-şi 
caută slava sa. Eu însă am vegheat cu milă mare ca să nu se 
prăbuşească acest neam iarăşi sub mâna celor străini de adevăr 
şi de mersul Meu peste pământ acum cu toiag de fier în mână, 
căci cu greu îmi fac cale printre oameni cu slava cuvântului 
Meu, care-1 păstoreşte pe om şi nu-1 lasă să cadă, aşa cum dă 
el să lucreze fără să ştie unde duce lucrul lui. Toţi sfinţii sunt 
numai iubire şi veghe pe vatra neamului român, că Mă văd pe 
Mine cu râul Meu de cuvânt în această ţară, ţara întoarcerii 
Mele iarăşi de la Tatăl la om, lucrare cu mare taină lucrată între 
Mine şi cei credincioşi acestui timp ceresc pe pământ, şi despre 
care este scris în Scripturi să vină şi să fie. 

Toţi sfinţii lucrează cu Mine la desăvârşirea Scripturilor 
pe pământ, şi lângă tine lucrează ei, poporul Meu, căci tu eşti 
pe pământ cu trupul, şi în mijlocul tău îmi scriu Eu cuvântul, 
pe care-1 şi împlinesc apoi. Lucrează la masa Mea cu tine în zi- 
ua aceasta ierarhul Spiridon şi grăieşte el între Mine şi el cuvânt 
de mărturie a lucrării Mele de azi pe pământ, căci sfinţii sunt 
cuvântul Meu, iar Eu al lor, şi unii pe alţii ne mărturisim pentru 
lucrările cerului pe pământ, iar cartea Mea cea de azi mărtu- 
riseşte azi lucrarea Mea şi a sfinţilor Mei, poporul Meu. Amin. 

C uvântul Tău de azi, Doamne, e calea Ta 
de venire pe pământ acum, la sfârşit de 
timp, şi e calea noastră, a sfinţilor Tăi, lucrare scrisă în Scrip- 
turi să fie, căci zice Scriptura: «Vine Domnul cu zeci de mii de 
sfinţi!». O, nu mai sunt pe pământ oameni care să aştepte cu 
dor şi cu patimă venirea Ta. Pe pământ sunt numai oameni 
necredincioşi, şi abia se mai zăreşte rob credincios pentru Tine, 
om care să-l robească duhul credinţei în Tine aşa cum am fost 
noi, sfinţii Tăi. 

Ai dat cuvânt dulce şi mult neamului român şi l-ai în- 
demnat la veghe pentru viaţa lui. Veneai adesea în cuvânt la el 
şi îl strigai pe el la veghe, şi apoi ai împlinit Tu aceasta, căci ai 
cuvântat, şi trebuia să se împlinească cuvântul Tău, şi s-a îm- 

plinit, Doamne, şi n-ai lăsat să alunece neamul român sub 
duhul minciunii omului cel plin de dorul slavei pământeşti, 
omul cu limbă de lemn, care-şi caută doar slava sa ca să 
domnească prin ea şi să se fălească domnind. 

O, Tu eşti mare şi eşti biruitor, Doamne, pe vatra nea- 
mului român şi pentru el pe pământ. Stăm faţă în faţă cu lu- 
crarea Ta de azi noi, sfinţii Tăi, pentru ridicarea acestui neam 
la rang ceresc înaintea neamurilor de pe pământ, căci Tu stai 
pe tron de cuvânt în mijlocul neamului român şi îţi împlineşti 
slava venirii Tale cu judecata prin cuvânt pentru vii şi pentru 
morţi, căci cei adunaţi în biserici nu cred cele ce spun ei când 
spun prin darul credinţei celor de la începutul împărăţiei Tale 
prin întâii Tăi ucenici, şi care au lucrat peste biserica Ta de 
peste vremi mărturisirea credinţei lor, căci în biserici se vesteş- 
te în toată vremea pentru tot omul care mărturiseşte zicând: 
«Aştept învierea morţilor şi viaţa veacului ce va să fie». O, nu 
e pentru necredincioşi, ci e pentru cei credincioşi această proo- 
rocie, Doamne, căci cei credincioşi o aşteaptă pe ea împlinită 
pe pământ, ca şi sfinţii Tăi, care aşteaptă învierea celor înviaţi. 
O, noi aşteptăm cu mare dor învierea morţilor, Doamne. Scrip- 
tura învierii morţilor poartă în ea împlinire mare, o, Doamne, 
şi este adevărată această Scriptură, atât cât de adevărat eşti Tu, 
o, Dumnezeule al celor credincioşi şi sfinţi prin credinţă, căci 
ei biruiesc cu ea pentru Tine, Doamne. 

Grăiesc cu Tine între cei din cer în ziua mea de serbare 
ca să Te mărturisesc, Doamne. Duhul mărturiei este duhul nos- 
tru în cer, aşa cum a fost şi pe pământ. N-au sfinţii pe pământ 
altă căutare decât să Te mărturisească pe Tine, iar în cer ajunşi 
apoi, acelaşi dor îi mistuie pe ei, căci ei sunt iubiţii Tăi, iar Tu 
al lor pe veci, şi iubirea nu piere, ci se naşte pe pământ mereu, 
mereu în cei credincioşi şi sfinţi cu credinţa, iar plata lor este 
mare, şi eşti Tu întreg în ei pe pământ, şi în cer apoi, plată celor 
credincioşi, Doamne. O, cu mare dor de slava Ta cea de azi Te 
rugăm, noi, sfinţii Tăi, să Te aşezi tot mai desăvârşit Păstorul 
celor credincioşi, căci acest timp al Tău Te mărturiseşte pe tron 
de cuvânt în mijlocul neamului român, iar Tu îl mărturiseşti pe 
el neam al Tău, ales dintre neamuri pentru slava Ta de azi cu 
el pe pământ. Fă-1 credincios pe el în lucrările Tale de azi, o, 
Doamne, şi dă-i apoi lui plata celor credincioşi, căci Tu poţi 
aceasta, şi iată, noi stăm cu Tine la praznic de cuvânt, masă 
cerească pentru sfinţii din cer la masă cu cei credincioşi pe 
pământ în mijlocul neamului român. Dulce este pentru graiul 
nostru numele de român, şi scrie-ne pe noi, o, Doamne, în 
cartea cea de naştere de sus a acestui neam, că e plin cerul de 
la margini la margini de acest nume mare al Tău acum, la 
sfârşit de timp, când Tu Te naşti cuvânt nou pe vatra neamului 
român, neamul din care Tu Te naşti în zilele acestea cuvânt 
peste pământ. O, slavă cuvântului Tău de azi, şi bunăvoire pen- 
tru Tine peste neamul român, iar nouă, sfinţilor Tăi, bucuria 
cea de la sfârşit de timp, venirea Ta cu zecile de mii de sfinţi 
ai Tăi, o, Doamne, şi împlinirea credinţei lor, prin care ei au 
nădăjduit în toată vremea lor pe pământ. Amin. 

B uhul mărturisirii este Duhul Meu, iar 
Duhul Meu este mărturia voastră, o, 
sfinţi iubiţi ai Mei. Amin. 

Dăm aşezare sărbătorii de azi şi Mă întorc în carte apoi 
pentru ca să Mă las în ea cuvânt şi să stau la masă cu poporul 
cel hrănit de Duhul Meu în vremea Mea de azi cu el pe vatra 
neamului român. Binecuvântare îţi dau, popor de la izvor, ca 
să găteşti tu masă de pomenire pentru păstorul Daniel, pe care 
l-am luat între sfinţii Mei acum patruzeci de zile, după multa 
lui trudă şi suferinţă pentru via Mea de azi şi de mâine, căci el 


Mi-a fost mărturisitor credincios, slugă plină de credinţă şi de 
credincioşie pentru tot cuvântul Meu cel de azi şi a tainelor 
toate, pe care le poartă în el cuvântul Meu. 

Mă întorc în carte ca să Mă aşez masă de cuvânt pentru 
cei ce vor veni să Mă ia cu glasul cuvântului Meu, care se 
aşează cu poporul în sfat ceresc acum, iar ţie, popor de la izvor, 
îţi dau mereu, mereu, puteri noi pentru lucrul tău cel pentru 
Mine, tată. Pregăteşte-Mi, dar, popasul Meu cu cei din cer pen- 
tru poporul Meu care se adună în casa întâlnirii şi Mă voi în- 
tâlni cu poporul Meu şi voi grăi lui, şi martorul Meu îmi va fi 
acum păstorul Daniel, pe care l-am luat acum la odihnă după 
truda lui cea pentru Mine, după multa lui lucrare de credinţă 
pentru venirea Mea cea de azi pe pământ, iar acum el are între 
cei din cer rodul credinţei lui, rod mărturisitor pe pământ şi în 
cer. Amin. 

Sfârşesc acum cuvântul şi dau loc sărbătorii pentru ie- 
rarhul Meu Spiridon, şi Mă întorc în carte apoi, iar voi, străjeri 
din porţi, vegheaţi pentru venirea Mea cuvânt pe pământ acum, 
la sfârşit de timp, vegheaţi, tată, pentru toate clipele Mele de 
pe pământ acum, căci Eu, Domnul, vă întăresc mereu la veghe, 
iar lângă voi, pe poporul Meu de la izvor, şi cu care Eu Mă 
sprijin pentru lucrările Mele de azi pe pământ. Amin. 

Cu pace şi cu bună orânduială să-Mi lucraţi şi să-Mi 
gătiţi popasul şi masa Mea cu poporul Meu, iar glasul Meu va 
grăi lui grăire cerească pentru lucrarea Mea de azi cu el şi pen- 
tru el, iar voi fiţi sprijinul Meu, fiilor, şi sfânt să fie el înaintea 
Mea. Amin, amin, amin. 

* 

M ă aşez în cartea Mea de azi cu grăirea Mea 
acum, pentru pomenirea în cer şi pe pământ 
după patruzeci de zile, când Eu, Domnul, am venit cu sfinţii şi 
cu trâmbiţa Mea Verginica şi am ridicat la cer sufleţelul 
păstorului Daniel după multa-i suferinţă cu duhul şi cu trupul 
apoi în mijlocul poporului Meu de ieri şi de azi. Amin. 

O, popor de la izvorul Meu de cuvânt, te-am aşezat, tată, 
să-Mi găteşti acum acest popas şi să pui masă de pomenire 
pentru păstorul Daniel şi ca să stau Eu la masa cea de azi de 
vorbă cu poporul Meu de peste tot, cu cel adunat acum, aici, 
la masă, şi cu cel ce nu s-a strâns acum, iar tu ai împlinit aşa şi 
ai gătit popas cerului, şi iată, stau la masă de cuvânt aici, însoţit 
de martori din cer, căci mărturia lucrării Mele de azi umple 
cerul şi duhul sfinţilor Mei. Amin. 

O, te-am vestit, poporul Meu de peste tot, te-am vestit, 
tată, că-ţi voi grăi ţie în ziua aceasta. Fac popas cu tine, tată. Să 
ne aşezăm, dar, şi să privim mersul lucrării Mele şi al vaselor 
purtătoare de lucru sfânt, şi mersul tău pe calea aceasta a Mea 
cu tine pe pământ, cale vegheată de Tatăl în toată vremea, calea 
cuvântului lui Dumnezeu, Fiul Tatălui Savaot, acum, la sfârşit 
de timp, între cer şi pământ. Te îmbrăţişez în cuvânt, o, poporul 
Meu cel din toată vremea lucrării cuvântului Meu cel de azi, şi 
îmi răspund acum şi cei ce au trecut cu trupul în vremea acestei 
trâmbiţări, şi sunt veniţi aici, în clipa aceasta, însoţiţi de îngerii 
Mei, şi îngerii îi aduc tainic lângă cei adunaţi aici şi pe cei ce 
n-au venit cu pasul până la izvorul Meu de cuvânt, unde popo- 
sesc Eu acum cu masa Mea de azi în casa întâlnirii Mele cu 
poporul Meu şi cu tot omul care vine să ştie despre lucrarea cu- 
vântului Meu cel din vremea aceasta. Odată adunaţi aşa aici, 
Eu, Domnul, binecuvintez această zi de pomenire şi o iau în cer 
mărturie şi Mă odihnesc de ea apoi, Eu şi sfinţii Mei, martori 
acum pentru grăirea Mea cea de azi. Amin. 

Am petrecut şi dulce pe calea Mea de azi cu un popor, 
dar şi mult suspinând, şi mult, mult aşteptând şi tot aşteptând 
pe calea Mea prin cuvântul acestei lucrări. Am stat tăinuit în 
trâmbiţa Mea Verginica, şi aşa am cuvântat vreme de douăzeci 
şi cinci de ani, după ce prin suferinţe fel de fel am pregătit-o 
pe ea vas al Meu, vas de trebuinţă cerului şi trâmbiţă deşteptă- 
toare pentru ca să-Mi culeg un popor credincios prin trâmbi- 
ţarea cuvântului Meu. O, deschideţi-vă larg, larg duhurile şi 
inimile, iar auzul să vă fie ager acum, voi, cei adunaţi la masa 
Mea în ziua aceasta, căci Eu, Domnul, Mă aşez cuvânt de 
pomenire a mersului Meu dinspre cer spre pământ mai bine de 
cincizeci de ani, însoţit de un popor credincios în mijlocul nea- 
mului român. O, cu mare durere spun că e cutremurător de 
dureros la cer credinţa cea din om care apoi se stinge ea în cel 
care o poartă! Am petrecut cu multă durere şi numai în umilinţă 
pe toată calea aceasta cu un popor care nu Mi-a fost statornic 
până la sfârşit. Drumul a fost cu trepte, că altfel nu ajungeam 
până azi cu calea cuvântului Meu cel de azi peste pământ. Am 
cerut puţin, şi am tot adăugat pic cu pic apoi la viaţa cea sfântă, 
pe care voiam Eu s-o aşez în cei ce veneau să-Mi fie popor 
credincios şi împlinitor sfinţeniei Mele în om. Am grăit ca un 
tată blând peste cei ce aveau să crească pic cu pic, dar, îngă- 
duitor cum M-am purtat, puţin de tot l-a ajutat îngăduinţa Mea 
pe cel ce venea să-Mi fie popor, alături cu mersul crucii Mele 
de azi, şi apoi să Mă bizui Eu pe el cu tot mai multa Mea cale 
pe pământ, căci calea Mea din cer pe pământ creştea, creştea 
odată cu multul Meu cuvânt, izvorât din gura Mea. Am stat în 
sfat mult, mult cu păstorul Daniel şi am pomenit mereu acest 
nume nou al lui, de la Mine dat lui, şi am grăit cu el înaintea 
poporului Meu, căci Domnul trebuie să aibă cu cine să grăiască 
şi cui să-i spună cuvântul Său când cuvintează din cer pe 
pământ. O, aşa s-a umplut cerul de numele acestui slujbaş al 
Meu, credincios lucrării venirii Mele cuvânt pe pământ acum, 
la sfârşit de timp. L-am chemat lângă lucrarea Mea pe când era 
păcătos, şi Mi-a răspuns cu credinţă când l-am chemat, şi Mi-a 
deschis larg uşa inimioarei lui, iar Eu M-am aşezat Dumnezeu 
mare în locaşul inimii lui, căci înţelepciunea lui Mi-a deschis, 
şi ne-am unit atunci pentru vecii, şi am trecut prin greu după 
greu apoi, căci calea Mea pe pământ e mult prea pândită de cel 
ce stă la pândă pentru paşii Mei cu omul, de satana, şarpele cel 
de demult, care şi-a schimbat înfăţişarea în clipa când şi-a pier- 
dut credincioşia între el şi Mine, în vremea când omul cel zidit 
de mâna Mea din pământ s-a semeţit în rai, s-a semeţit peste 
Dumnezeu, Făcătorul său. 

O, Mi-am pregătit pe trâmbiţa Mea Verginica şi Mi-am 
început prin ea izvorârea râului vieţii, cursul cuvântului Meu 
cel de la sfârşit de timp. Urma apoi să-l peţesc şi pe cel sărbă- 
torit azi, care avea să fie apoi păstorul Daniel. Şi dacă urma 
să-l peţesc pe el, am luat un vlăstar plăpând din rudenia lui 
după trup, o ramură fără de preţ, şi am altoit-o în tulpina 
lucrării Mele de cuvânt, că M-am descoperit lui Nicolae, rude- 
nie după trup cu păstorul Daniel, şi l-am luat din spini şi l-am 
aşezat lângă trâmbiţa Mea prin legământ ceresc ca să-Mi stea 
ocrotitor şi perdea tainică peste lucrarea Mea de cuvânt prin 
Verginica Mea, şi i-am însoţit pe ei prin cuvânt pentru drumul 
cel greu al lucrării Mele, dar Mi-am păstrat curată pe trâmbiţa 
Mea, ca şi până atunci. Mi-am sprijinit apoi cu acest păstor 
sarcina Mea cea grea, căci pentru ea Mi-a trebuit înţelepciune 
de pe pământ, şi l-am avut pe el sprijinul Meu la greu. Mi-am 
strâns pic cu pic un popor la masa Mea de cuvânt, dar satana 
cel pândar s-a sculat şi el pic cu pic şi a semănat peste cei 
chemaţi duhul îngâmfării, duhul invidiei, căci s-a temut că-şi 


pierde lupta cea pentru pierzarea omului de pe calea Mea. 
Suferinţa şi prigoana s-au ivit mereu apoi în calea Mea cu 
poporul acestei lucrări, şi am mers aşa, din greu, prin cei cre- 
dincioşi, dar n-am avut rob mai credincios ca şi păstorul Da- 
niel. N-am avut în tot poporul Meu încă un ucenic ca şi el ca 
să nu dea cu nimic, cu nimic înapoi pe calea mersului Meu cel 
greu, iar credinţa lui cea de nestrămutat Mi-a fost sprijin mare 
şi biruinţă mereu pe toată calea apoi. Lucrarea Mea cu el l-a 
adus până la cercetarea ei amănunţit apoi din partea slugilor 
lui satana, care vedeau pe Dumnezeu cu el şi cu cei ce se hră- 
neau din gura Mea prin trâmbiţa Mea Verginica, şi a intrat la 
întrebare slujitorul Meu. Ascultarea lui însă în toate câte Eu îi 
dădeam să urmeze întocmai în faţa celor ce îl descoseau ca să 
afle mersul Meu, l-a scos pe el mereu biruitor pentru lucrarea 
Mea. O, n-a fost cuvânt al Meu să nu-1 creadă acest slujitor. 
Dacă Eu Mi-aş fi schimbat cuvântul de trei ori într-o zi, după 
cum venea vremea cea rea sau după înţelepciunea Mea, prin 
care Eu încerc credinţa şi credincioşia slujitorilor Mei, el 
rămânea mereu credincios şi curat cu inima, neîndoielnic şi 
plin de încrederea că Eu am dreptul tot peste cei credincioşi şi 
plini de supuşenie, ca un Dumnezeu Care-1 încearcă pe cel 
neprihănit cu inima şi cu credinţa ca să-l dovedească pe el fiu 
al Său, aşa cum cu Avraam s-a petrecut, ca să-l aşeze Do mn ul 
pe el apoi rădăcină şi început al poporului cel binecuvântat, 
ieşit din coapsele lui. 

Mi-am pregătit prin suferinţă slugile Mele în toată vre- 
mea pe pământ cu omul. Aşa am lucrat şi în vremea acestei 
lucrări, şi puţini, puţini s-au deosebit de partea dârzeniei cea 
pentru Mine cei care-Mi auzeau trâmbiţa sunând şi strigân- 
du-1 la înviere pe om. O, fie din slăbiciune, fie din prostie, fie 
din duhul cel pierzător de om al invidiei s-au ridicat în toată 
vremea trădători între cei ce urmau cu pasul lor pe calea Mea 
de cuvânt din loc în loc cu trâmbiţa Mea şi cu vasele purtătoare 
de Dumnezeu de lângă ea. A fost suferinţă, a fost răbdare, a 
fost aşteptare, toate din partea Mea, dar a fost credinţă puţină 
la cei ce nu iubeau greul de pe drumul Meu, dând ei să fugă de 
sub el, căci omului îi trebuie înţelepciune pentru ca să-şi 
întărească el calea lângă Mine şi credinţa lui de neclintit apoi. 
O, Mă uit cu lacrimi curse şuvoi din ochiul Meu duios, Mă uit 
pe calea toată a lucrării Mele de cuvânt şi văd acum multă, 
multă slăbiciune, iar pentru ca să şi-o acopere creştinul, el în- 
vinuia, el se scutura de răspuns sau ieşea şi se ducea de sub 
ocrotirea Mea, se ducea spre cursa diavolului, căci cel neocrotit 
nu are altă cale mai bună pentru el, ci merge spre cădere, şi 
prin ea, spre vânzare de fraţi, căci ce altceva înseamnă părăsi- 
rea frăţiei faţă în faţă cu lumea, care îl vede pe cel căzut din 
familia Mea de fii? 

O, poporul Meu, dorul Meu după tine e părintesc, tată. 
Aşa a fost pentru tine şi dorul păstorului Daniel. Când el te 
dojenea, de dorul tău lângă Mine lucra el aşa cu tine, fiule. 
N-a priceput taina aceasta poporul cel supărăcios şi apoi câr- 
titor. Abia, abia Mi-am ţinut lucrarea pe cale din pricina ne- 
statorniciei multora, care veneau să-Mi fie fii. Fiu însă este 
cel care se supune pentru ascultare şi pentru propăşire în lu- 
crare flască, şi am suferit cu dor pentru neînţelepciunea celor 
ce nu înţelegeau iubirea. 

Mi-am luat apoi trâmbiţa la cer, dar nu înainte să-Mi fac 
socoteala, ca să nu-Mi stea din lucru lucrarea venirii Mele şi 
mersul cel credincios al poporului Meu. Cu mare taină Mi-am 
pregătit orânduială pe mai departe pentru mersul cuvântului 
Meu, dar a trebuit să folosesc o punte de trecere, şi am avut 
pentru aceasta pe cea din acelaşi trunchi cu Verginica Mea şi 

am trecut şi Mi-am legat mersul Meu cel mult de azi pe mai 
departe, şi iată-Mă mergând, poporul Meu. Merg, tată, merg, 
şi aş fi vrut şi tu să mergi, fiule, şi ca Mine să mergi, şi nu ca 
tine, tată. O, era gata mersul Meu cel de azi să Mi se frângă la 
mijlocul lui, căci cei din poporul chemat, în care s-a încuibat 
satana ca să-Mi cearnă ca pe grâu poporul după ridicarea 
trâmbiţei Mele la cer, aceştia i-au făcut atunci şi pe păstori să 
facă judecată nedreaptă, căci necercetarea celor ivite duce la 
zdrobiri adevărul şi mersul său pentru dreptatea a toate, şi 
greşeşte om prin om, şi e păcat când pierde Domnul suflete, 
căci omul este slab şi se duce spre cădere la cea mai mică încer- 
care peste credinţa lui. O, nu Mi s-a mai vindecat de atunci 
poporul de buba cea peste credinţa lui, căci duhul minciunii 
s-a cuibărit în vârf, şi de pe vârf a lucrat şi a strigat batjocură 
nedreaptă peste fiii cei nou-născuţi atunci din cuvântul Meu 
pentru lucrările Mele până la capătul lor. 

Mă doare nevindecarea poporului Meu. Am dat să-l în- 
drept apoi spre adevăr, dar s-a făcut vinovat poporul prin cei 
defăimători de fraţi, iar rana Mea cea de atunci nu Mi s-a mai 
închis, şi Mă doare proaspăt şi azi din pricina căderii poporului 
Meu, care a fost atunci clătinat de pe cale. A dat apoi păstorul 
Meu să repare această stricăciune, dar n-a mai fost cum, căci 
cei răzvrătiţi nu şi-au mai închis apoi gura, şi au mers şi au 
dărâmat mereu peste tot pe poporul Meu. 

Mă doare şi azi după tine, popor clătinat din credinţă 
atunci prin gura omului limbut, defăimător de fraţi. O, Mă 
doare, tată, după tine. Iată, cei clevetiţi atunci sunt cei pe a 
căror umeri mici Mă sprijin Eu pe mai departe cu lucrarea Mea, 
că n-am avut unde să mai găsesc în poporul Meu ca şi la ei iu- 
bire şi credinţă, căci prea puţin M-a iubit cel care a stat lângă 
Mine neascultând pentru viaţa lui cu Mine. Aud guri vrăjmaşe 
şi azi, chiar dacă nu s-a găsit cineva care să poată după adevăr 
să spună ceva rău de cei păstraţi de Mine pentru mersul Meu 
de până azi în urma trâmbiţei Mele Verginica. Am lăsat apoi 
semn peste cei ce i-au clevetit pe ei, căci trupul minciunii s-a 
făcut mare peste cel mincinos şi limbut, ca să-şi înţeleagă 
greşeala cel ce a greşit asupra aleşilor Mei pentru slujirea 
poporului Meu. A suferit adânc păstorul Daniel apoi toată vre- 
mea care a mai rămas, văzând pe poporul cel plin de duhul 
răzvrătirii şi apoi al necredinţei pe mai departe pentru lucrarea 
cuvântului Meu. N-a ştiut nimeni durerea din el, şi a ispăşit ca 
un mântuitor în locul celor ce au clătinat poporul de pe cale, 
ba chiar şi pe păstori o clipă i-au clătinat. Mi-e neuscată rana 
aceasta, de atunci şi până azi, şi Mi-e dor, poporul Meu, de 
viaţa ta în Mine, tată, de dragostea ta pentru lucrarea Mea, care 
a venit din cer să salveze din lume suflete, tată. Au plecat de 
pe pământ creştini nedezlegaţi de păcatul despărţirii lor de 
Dumnezeu prin cei clevetitori, care Mi-au dărâmat poporul, şi 
mulţi au plecat neîmpăcaţi cu Dumnezeu prin pocăinţă. 

O, n-ai avut înţelepciune să te uiţi la om, poporul Meu, 
şi te-ai clătinat, tată, atunci. Tu trebuia să te uiţi bine la om, să 
te uiţi şi la cei ce clevetesc, şi la cei clevetiţi, şi să vezi dacă te 
uiţi. Tu însă ai uitat să te uiţi, ai uitat să iei de la Dumnezeu şi 
să vezi, şi ai luat de la om, iar omul este mincinos, tată, căci 
satana când găseşte loc în om prin voia cea rea din om, intră şi 
robeşte mintea lui şi o întunecă, şi apoi face vrăjmăşie între 
fraţi cel nedrept pentru duhul frăţiei. O, hai, tată, să rupem 
această filă neagră dintre Mine şi tine, că vreau s-o scot din 
inima ta, că te învinuieşte la Tatăl, poporul Meu. Iată, sunt şi 
azi creştini, din această turmă cunoscuţi a fi, şi care şi azi 
dispreţuiesc mersul Meu de cuvânt şi pe cei pe care Mă sprijin, 
căci au avut putere rea cei ce au împrăştiat limbuţenia lor peste 


tot ca să-Mi cadă poporul de pe cale, iar cei slabi şi neînţelepţi 
s-au grăbit şi s-au clătinat şi au rămas în lături, şi Mă doare de 
la diavolul dezbinării de fraţi, o, poporul Meu. 

O, fiilor de ieri şi de azi, Eu, Domnul, încă şi încă vă 
învăţ. Aveţi grijă mare să nu vă vătămaţi cu ceva păcătos unul 
altuia mântuirea, tată. Bârfa şi minciuna, duhul de judecată, în- 
vinuirea şi necredincioşia prin acestea, sunt uneltele diavolului, 
nu sunt ele uneltele frăţiei. O, după acestea să-i cunoaşteţi pe 
cei răufăcători asupra duhului frăţiei, o, fiilor. După roadele 
lor să-i cunoaşteţi, tată. Iată-i pe cei clevetiţi prin răutate, ei 
îmi aduc rod frumos, ei îmi nasc popor curat şi jertfitor şi 
sănătos cu credinţa şi cu viaţa cea plăcută Mie, şi iată-Mă cu 
ei mergând cu lucrarea Mea cea începută prin trâmbiţa Mea 
Verginica în anul 1955, şi cu care nu au mai voit cei ce s-au 
tras în lături pentru duhul răzvrătirii, şi care s-au făcut urâţi, 
urâţi şi plini de ei înaintea cerului, şi aceştia au stat ca musafiri 
în lucrarea Mea de cuvânt, şi musafirlâcuri au început ei să 
facă în mijlocul poporului Meu după ce au dat să hulească mer- 
sul Meu pe mai departe cu cei credincioşi, cu cei huliţi de ei. 

O, deschide ochii bine, poporul Meu, şi priveşte, tată, la 
roade, şi învaţă să-i cunoşti pe cei ce sunt ai Mei adevăraţi iu- 
bitori de Dumnezeu! Vino, tată, la izvor şi deprinde-te să bei 
şi fugi de apa cea amară, vărsată din gura celor ce s-au făcut 
necredincioşi! Suferă trâmbiţa Mea între sfinţi şi se ruşinează 
când aude şi vede pe fiii cei miluiţi, pe fini şi pe creştini grăind 
de rău mersul Meu cel de azi, crucea Mea cea de acum, sprijinit 
cu ea pe umerii cei mici ai celor ce Mă poartă pe mai departe 
cu mersul cuvântului Meu peste pământ. O, trezeşte-te şi te 
scoală spre sfinţenie, poporul Meu cel îndoielnic, căci sfinţenia 
ţi-am cerut-o Eu, tată, încă de când M-am făcut ţie cunoscut 
prin glasul Meu cel de azi peste pământ! Am fost atât de bun, 
atât de milos cu tine, tată, şi nu-ţi frângeam voia. Toţi îmi 
cereaţi căsătorie ca să-L părăsiţi pe Tatăl pentru pofta voastră, 
şi apoi v-aţi luat singuri şi n-aţi mai cerut, şi din fiu în fiu v-aţi 
despărţit de calea cea cu sfinţenie pe ea. Aş fi avut acum sfinţi 
mulţi în poporul Meu şi nu Mi-ar fi căzut poporul de pe cale 
dacă ar fi iubit el Scriptura aceea care zice că «bine este să nu 
se atingă omul de femeie.». 

O, mulţi au fost numai musafiri în lucrarea Mea, şi apoi 
s-au dus spre căsătorie. Au fost vremelnici, au fost doar oaspeţi 
şi n-au rămas ei familia Mea, dar cuvântul Meu cu ei mărturi- 
seşte pentru ei în cer că au fost cu Mine pe cale şi n-au rămas 
statornici, şi au căutat ei o mântuire prin lege, şi au căzut din 
har sub legăturile legii, şi aşa au rămas cei atât de aşteptaţi de 
Mine să semene cu Mine ei. 

Să plângi cu Mine, măi poporul Meu, că ţi-am fost, tată, 
Păstor şi ai părăsit păşunea Mea şi ai stat vremelnic cu Mine, 
căci ai voit să fii trecător. Mă mângâi că-ţi pot spune durerea 
Mea cea de la tine. E mare alinarea când poţi să-ţi spui durerea 
ta celui ce te îndurerează rănindu-ţi iubirea. 

Grăiesc cu trâmbiţa Mea Verginica şi cu păstorul Daniel 
mersul poporului cel care a stat la masa Mea în tot acest timp 
ceresc al Meu pe pământ acum. Dăm să aşezăm iertarea peste 
firea cea slabă a poporului Meu din toată vremea cu el. 

O, nu se stă doar oaspete în lucrarea venirii Mele cea 
după două mii de ani iarăşi de la Tatăl la om, poporul Meu! 
Iată, cei ce merg spre căsătorie se despart de părinţi şi se unesc 
cu trupul păcatului. Abia acum am ajuns Eu să-Mi fac popor 
pus deoparte numai pentru Mine cu viaţa lui, căci îmi dă Mie 
viaţa cel ce alege viaţă pentru el. îmi şterge Tatăl lacrima, şi 
mila Lui de Mine îl sfâşie, că M-a trimis pe pământ cuvânt de 
naştere din nou a omului şi n-a voit poporul Meu să aibă în el 

această înţelepciune şi să nu fi rămas Eu fără el pe calea Mea 
de azi pe pământ. 

Să zici, măi poporul Meu, să zici, fiule, cum ziceau 
sfinţii Mei în rugăciunile lor curate, căci tot ei se pocăiau şi 
ziceau în ruga lor: «Eu sunt, Doamne, pomul cel neroditor, şi 
nici o roadă de pocăinţă nu-Ţi aduc, şi mă tem de tăiere, şi de 
focul cel nestins mi-e teamă, dar Te rog, mai înainte de aceas- 
ta, întoarce-mă, miluieşte-mă şi-mi fă mântuire, o, Mântuitorul 
meu, căci Te-am părăsit şi am greşit, Doamne!». 

Iată păstorule Daniel, Duhul Meu Cel duios din fiii cei 
purtători de Dumnezeu acum, i-a strâns, tată, pe cei ieşiţi din 
coapsele tale ca să-i priveşti tu în mijlocul poporului Meu de 
la izvor şi să te mângâi acum o clipă, şi vom lucra, tată, cu 
înţelepciunea cea de sus să-i scot la ţărm pe ai tăi, căci tu 
Mi-ai fost slugă credincioasă, şi multă ţi-a fost lucrarea cea 
pentru via Mea cea de azi! Ai suferit mereu cu duhul, şi apoi 
cu trupul, dar răbdarea te-a sprijinit ca să porţi totul necârtind, 
ci mulţumit fiind întru toate. îi voi iubi pe-ai tăi cu răbdare prin 
iubirea cea dulce a copiilor născători de cuvântul Meu de azi, 
şi le voi da lor duh şi putere sfântă pentru iubirea cea de sus 
între ei şi Mine, ca să te mângâi tu în cer, tată, căci rostirile fă- 
găduinţelor Mele sunt mari. V-am luat la cer, pe tine şi pe 
tovarăşa ta de cale, şi le hărăzesc în locul vostru de sprijin sfânt 
copiilor tăi pe copiii Mei de la izvorul Meu de cuvânt. îi rog 
pe ai tăi copii să te urmeze, tată, în toate îndeletnicirile tale 
sfinte şi să ţină ei aproape cu izvorul Meu de cuvânt, că pe 
pământ vine vreme tot mai grea, dar să dea ei curs grăirii Mele 
cu ei şi să se hrănească din cuvântul Meu cu poporul Meu, că 


mare este poporul Meu pe pământ după alegerea lui cea de la 
Mine, şi mare este între neamuri neamul român, în mijlocul 
căruia Eu am pe poporul Meu cel binecuvântat, binecuvântare 
de la Mine peste acest neam. Amin. Da, tată, le spun Eu din 
partea ta fiilor tăi binecuvântare pentru credinţă şi pentru în- 
viere prin puterea lucrării Mele de azi, şi îi vom ajuta să poată 
ei. Amin. 

O, poporul Meu, M-am scris acum în carte cu istoria 
Mea din vremea aceasta, cu durerea ei, cu nădejdea biruinţei 
cea prin venirea Mea cuvânt pe pământ în acest timp ceresc. 
Amin. 

Pe tot poporul cel de cincizeci de ani, pe cel care a trecut 
cu trupul şi a fost acum aici venit cu îngerii la masa aceasta de 
cuvânt, pe cel care a venit azi cu pasul aici, la izvor, şi, iarăşi, 
pe cel ce n-a venit cu trupul la masa Mea cea de azi, îl slobo- 
zesc acum. 

Sfârşesc cuvântul Meu. Ridic mărturie în cer această 
măreaţă zi. Duhul păstorului Daniel este îmbrăţişat de duhul 
sfinţilor şi e zi măreaţă această zi. Trâmbiţa Mea Verginica are 
mângâiere lângă durerea ei cea din cer. Ne este dor de popor, 
şi Mie, şi lor, un dor de demult, dar nesfârşit. 

O, adună-te, poporul Meu, iarăşi la pieptul Meu, căci 
sunt duios după tine şi te doresc al Meu, tată! Sfârşesc acum 
cuvântul Meu de azi cu tine. El s-a coborât la tine, şi s-a suit 
la cer pentru sfinţi. El este glasul Domnului, o, poporul Meu. 
Amin, amin, amin. 

12/25 decembrie 2009 


CUVÂNTUL LUI DUMNEZEU DIN ANUL 2010 


Praznicul Naşterii Domnului 

Dumnezeu este iubire, dar păcatul nu este iubirea. Numai copiii 
rămân în duhul naşterii. Omul nu-şi poate vedea semeţia şi are 
nevoie de doctor ca să se vindece de ea. 

C uvântul Duhului Sfânt se naşte din gura Mea şi 
Mă las în cartea Mea de azi cuvânt de praznic al 
naşterii Mele din mamă Fecioară acum două mii de ani, şi Mă 
dau înviorare de cuvânt celor credincioşi şi sfinţi cu credinţa 
şi cu credincioşia cea pentru credinţă. Sunt Domnul Iisus Hris- 
tos, născut de la Duhul Sfânt şi din Fecioară mamă, şi sunt 
rodul credinţei ei pentru duhul proorociei, căci Gavriil îngerul 
a fost trimis de la Dumnezeu la ea şi i-a proorocit ei împlinirea 
proorociei lui Isaia pentru naşterea Mea din fecioară, şi i-a zis 
îngerul că va lua ea în pântece pe Fiul Celui Preaînalt, iar ea a 
crezut şi i-a zis îngerului: «Fie mie după cuvântul tău», iar 
naşterea Mea din pântecele ei a fost rodul credinţei ei, şi apoi 
M-am lăsat cu acest rod şi în Iosif, care, logodnicul ei fiind, la 
vestea că ea a luat în pântece fiu pentru ca să-l nască, drept 
fiind el şi nevrând s-o vădească şi voind s-o lase pe ascuns, a 
primit el apoi în vis pe îngerul Gavriil, care i-a zis: «Logodnica 
ta are de la Duhul Sfânt pe Cel ce S-a zămislit în ea, şi Acesta 
va mântui de păcate pe poporul Său», iar el atunci a crezut şi, 
deşteptându-se, a împlinit şi a luat la el pe logodnica sa, care a 
născut pe Fiul ei, Cel Unul născut şi Căruia I-a pus numele 
Iisus Hristos. 

O, poporul Meu, sunt în mijlocul tău cuvânt de naştere, 
tată, şi îţi desluşesc taina naşterii Mele, lucrare din credinţă 
înfăptuită pe pământ, şi îţi spun să ştii că Eu, Domnul, n-aş pu- 
tea coborî acum cuvânt la tine şi pentru mulţi de pe pământ 
dacă n-aş avea în mijlocul tău pe fiii credinţei, pe cei ce Mă 
dau ţie cuvânt, pe cei ce Mă cunosc prin coborârea Mea, pe cei 
ce au credinţă, tată, căci prin cel fără de credinţă pusă de Mine 
în om nu pot să împlinesc nimic, şi iată, împlinesc prin ei 
coborârea cuvântului Meu cel de azi în mijlocul tău ca să fii tu 
hrănit de Dumnezeu din rodul credinţei lor în venirea Mea cu- 
vânt pe pământ după două mii de ani de la naşterea Mea din 
Fecioară, naştere care a fost atunci împlinirea proorociei lui 
Isaia, care zice: «Iată, Fecioara va avea în pântece şi va naşte 
Fiu, şi numele Lui va fi Emanuel, care se tălcuieşte: Cu noi 
este Dumnezeul». Amin. 

O, fiilor, o, fiilor, o, fiilor, învăţaţi, tată, să cântaţi pentru 
credinţa voastră în venirea cuvântului Meu la voi, şi cântaţi, 
măi fiilor, cântarea numelui Meu: „ Cu noi este Dumnezeu “, şi 
cântaţi cu tot adevărul, ca să mărturisiţi prin aceasta credinţa 
voastră în cuvântul Meu, care vine la voi pe calea credinţei, 
căci credinţă se cheamă calea pe care Eu vin la voi cuvânt. Nu 
mai pot să aştept acum mii de ani pentru ca să găsesc credinţă 
în cuvântul Meu din vreme proorocit, ci dau să rostesc cuvânt 


şi să-l împlinesc apoi, că e vremea să Mă împlinesc iarăşi cu 
venirea Mea, despre care este scris în Scripturile lui Ioan, care 
a văzut şi a crezut şi a scris: «Am văzut cerul deschis şi un cal 
alb, şi Cel ce şedea pe el Se numeşte Credincios şi Adevărat şi 
are nume scris, pe care nimeni nu-l înţelege, şi numele Lui Se 
cheamă Cuvântul lui Dumnezeu, şi oştile din cer vin după El», 
iar Eu îţi spun acestea pentru ca să te învăţ cum să crezi cu- 
vântul venirii Mele la tine prin cei credincioşi, poporul Meu, 
prin cei ce nu se îndoiesc de puterea Mea, care împlineşte ca 
în toată vremea Scripturile şi duhul proorociei, şi iată, sunt în 
mijlocul tău şi lucrez ca acum două mii de ani, când rosteam 
din Scripturi proorocii şi le desluşeam pe ele ucenicilor Mei, 
căci dacă aş lucra altfel astăzi, n-ai avea păcat pentru îndoială 
dacă ai da să te îndoieşti întru lucrarea şi calea venirii Mele la 
tine cuvânt de naştere a ta din cer, poporul Meu. Duhul cel în 
om pus de Mine pentru aşa credinţă, acela se face cale a Mea 
la tine azi cuvânt ca să te hrănesc cu el şi ca să te leg de Mine 
cu legături tari, cu cuvânt rostit de gura Mea peste tine şi care 
poartă în el puterea Mea, fiule, căci Eu sunt Cel cu duh dătător 
de viaţă prin cuvântul Meu de peste tine. 

O, M-a durut mereu şi Mă doare mereu de la cei necre- 
dincioşi şi îndoielnici, care n-au avut minte din cer în ei ca să 
poată înţelege ei lucrarea Mea de cuvânt în mijlocul tău, şi Mă 
doare de la ei, de la cei ce aleg ce să creadă şi ce să nu creadă, 
şi le amintesc lor de Scriptura care zice de trufia celor necre- 
dincioşi şi care spune: «O, nu vorbiţi născocit şi nesăbuit, şi 
graiuri trufaşe să nu iasă din gura voastră, căci Domnul este 
Dumnezeul cunoştinţei şi ştie toate, şi de El toate lucrurile se 
cântăresc, iar când îndreptările Lui vin pe pământ, cei ce 
locuiesc lumea învaţă şi vor învăţa ce este dreptatea», şi iarăşi 
scris este că: «Dacă de cel fărădelege ne este milă el nu va 
învăţa ce este dreptatea, şi în pământul celor sfinţi el face 
strămbătate şi nu vede nicicum înălţimea Domnului». 

O, poporul Meu, dau mereu să te nasc din cuvântul Meu 
cel mereu proaspăt şi să te învăţ taina celor credincioşi, căci 
darul şi duhul credinţei celei lucrătoare se aşează în cei blânzi 
şi smeriţi cu inima, iar dacă vrei să-i ştii pe cei ce sunt aşa, 
aceia sunt cei ce au credinţă pentru lucrările Mele pe pământ, 
pentru puterea Mea, care se arată prin credinţă şi prin duhul 
pocăinţei, tată, aşa cum s-a arătat la cei trei tineri credinţă 
lucrătoare, căci în cuptorul cel de foc fiind aruncaţi pentru 
credinţa lor, ei cu inimi zdrobite şi cu suflete smerite cereau să 
le fie de Domnul primită ruga lor şi ziceau: «O, Doamne, ai 
dat hotărâri drepte pentru tot ceea ce ai făcut cu noi. Păcătu- 
it-am, dar nu ne lipsi de îndurarea Ta, căci nu mai e profet 
acum, nici ardere de tot, nici jertfă, nici prinos, nici loc unde 
să aducem înaintea Ta părgă şi să aflăm har, ci numai cu inima 
înfrântă şi cu duh umilit să fim primiţi. O, nu ne ruşina, ci 
poartă- Te cu noi după îndurările Tale, ca să se ruşineze cei ce 

ne împilează, şi să ajungă de ocară cu toată puterea lor cei ce 
ne pedepsesc pe noi, ca să cunoască ei că Tu eşti singurul 
Dumnezeu şi eşti Cel preaslăvit în tot pământul!», şi o, minu- 
ne, căci slujitorii împăratului nu curmară cu încălzirea cuptoru- 
lui, şi vâlvătaia s-a ridicat de patruzeci şi nouă de coţi, încât 
când a izbucnit afară i-a mistuit pe caldeii care erau împrejurul 
cuptorului, căci în cuptor îngerul Domnului a suflat vânt răco- 
ritor, iar focul nu s-a mai atins de ei, şi atunci ei au cântat cân- 
tare de laudă, preaslăvind pe Dumnezeu în cuptor, şi iată, aşa 
este biruinţa celor credincioşi. O, erau blânzi şi smeriţi cu ini- 
ma aceşti fii, şi aveau în ei credinţă pentru lucrările lui Dum- 
nezeu pe pământ, şi aceasta este taina credinţei celor credin- 
cioşi, poporul Meu. Cei ce ajung în necredinţă nu au duhul 
blând şi smerit, nu au loc în ei pentru Dumnezeu şi pentru cre- 
dinţă în lucrările lui Dumnezeu, nu are loc în ei duhul pocăin- 
ţei, duhul duioşiei, dar în mijlocul tău Eu voiesc să Mă bucur 
de darurile pentru cei credincioşi şi să te învăţ mereu tainele 
lui Dumnezeu, poporul Meu, iar cei credincioşi dăinuiesc, tată, 
şi nu este minciună dăinuirea pe vecii a celor credincioşi, şi îţi 
voi grăi ţie desluşit aceasta, căci Eu sunt în mijlocul tău în- 
văţător ţie, tată, numai tu să te sileşti să ştii apoi cele ce Eu te 
învăţ pentru naşterea ta cea de sus, pentru ca să fii tu din Dum- 
nezeu pe pământ şi prin credinţă să lucrezi, şi să iei lucrul tău 
de la Dumnezeu când El vine spre tine să-l lucrezi înaintea Lui. 

E praznic de naştere, şi toate se nasc prin credinţă şi sunt 
pe pământ apoi toate cele proorocite să vină şi să fie, iar Eu te 
am unealtă a Mea pentru vremea lucrărilor Mele pe pământ şi 
pentru învierea multora pentru credinţă şi pentru mărturisire, 
o, poporul Meu, şi vreau, tată, să te deprind cu înţelepciunea 
cea de sus a credinţei împlinirii a toate câte sunt scrise să fie, 
dar Eu iarăşi îţi amintesc că înţelepciunea cea de sus în tine 
este odihna Mea în tine şi calea Mea spre oameni, căci oamenii 
sunt fără de cunoştinţă din cer şi nu ştiu taina naşterii cea de 
sus, şi Mă doare de la cei necredincioşi, căci vor fi luate de apă 
locaşurile necredincioşilor, aşa precum este scris. Tu însă ai pe 
Domnul. Nădăjduieşte în lucrările Lui, popor hrănit şi tot hrănit 
din cer, că Mă fac masă de cuvânt, praznic şi sărbătoare în mij- 
locul tău. Mereu, mereu te-aş îndemna, ca Unul Care te-am în- 
demnat să veghezi, tată, iar Eu împlinesc peste tine veghea 
ţinându-te veghetor, căci Eu am zis: «Privegheaţi şi iar prive- 
gheaţi, că în ceasul în care nu gândiţi vine Domnul cu între- 
barea Sa!». Amin. 

Iată cum am dat Eu să prăznuiesc în tine praznicul naşte- 
rii Mele, poporul Meu. Te-am învăţat, tată, iar şi iar te-am în- 
văţat taina credinţei, patul ei de odihnă şi lucrarea ei apoi. Eu 
prin credinţa celor credincioşi am croit calea venirii Mele trup 
pe pământ, născut din mama Fecioară între fiii oamenilor. 
Taina naşterii este credinţă în naştere. Taina facerii a toate este 
credinţă în cele ce au să vină şi să fie apoi, şi aşa se împlinesc 
ele pe pământ şi rămân ele tainele lui Dumnezeu şi sunt învă- 
luite în taină, aşa cum a fost şi taina naşterii Mele, pe care 
puţini de tot au purtat-o atunci pe pământ în inimile şi în lucra- 
rea lor cea pentru naşterea Mea. 

Taina credinţei este lucrarea în care Eu dau să te ţin, 
poporul Meu, că am, tată, de împlinit prin tine pe cele ce se zi- 
desc acum, şi care vor fi apoi. O, să nu socoteşti ca omul, căci 
tu vezi ce păţesc cei ce socotesc aşa. Omul se simte neîndrep- 
tăţit de Dumnezeu, căci el îşi trage merite. O, nu e nedrept 
Dumnezeu cu omul, căci omul este păcătos şi nu are nici blân- 
deţe, nici umilinţă, nici pocăinţă. Omul zice că Dumnezeu este 
iubire, şi bine zice, dar să mai zică şi altfel, şi să zică despre 
iubire că ea nu are nimic legat cu păcatul, căci între Dumnezeu 


şi om stă perete despărţitor păcatul şi rătăcirea omului de pe 
calea Mea. O, nu este Domnul nedrept cu omul, ci omul este 
nedrept cu Dumnezeu, căci Dumnezeu este iubire din iubire, 
iar omul este din păcat. 

Să se nască din Dumnezeu omul şi să fie apoi blând şi 
smerit cu inima, ca să primească de la Mine darul credinţei şi 
duhul înţelepciunii de sus pentru lucrările Mele cu el, aşa cum 
mama Mea Fecioară a primit prin înger lucrările lui Dumnezeu 
peste ea, şi iată, azi grăiesc Eu ţie, iar apoi va grăi ţie mama 
Mea Fecioară, şi îţi va da de hrană duh de naştere, poporul 
Meu. O, numai copiii, numai ei rămân în duhul naşterii, căci 
ei sunt mici şi sunt cei ajutaţi şi sunt cei ce nu cunosc răul şi 
semeţia lui cea din vârful lui. O, e atât de semeţ omul, că nici 
nu-şi poate zări cu ochii minţii lui semeţia lui, şi iată, îi trebuie 
doctor omului ca să-i spună boala şi să-i dea doctorii de vedere, 
căci boala necăutată se întinde pe tot omul, pe trupul, pe duhul 
şi pe sufletul lui şi greu se mai poate apoi scoate ţâţâna ei din 
om ca să poată omul să-şi înnoiască viaţa. Toate ţin de naşterea 
cea de sus, dar tu, poporul Meu, să nu te înveţi, tată, cu cuvân- 
tul Meu de peste tine, ci să-l ai pe el măsură pentru tine între 
Mine şi tine, căci Eu, Domnul, de aceea vin mereu în sărbători 
şi-ţi grăiesc şi dau hrană sărbătorii pe pământ şi în cer, căci cei 
din cer văd truda Mea cea pentru om şi se minunează de taina 
lucrării Mele cea nepătrunsă de om pentru viaţa cea de sus a 
omului, pentru răscumpărarea omului. Amin. 

Rămâi cuprins în taina credinţei, poporul Meu. Ea este 
legătura dintre Mine şi tine, tată. Ea este cea care poate pentru 
Mine şi pentru tine şi pentru mulţi apoi pentru lucrările Mele 
peste oameni. Rămâi în duhul naşterii de sus, rămâi credincios 
Domnului Dumnezeului tău şi cântă tu în ziua aceasta colin- 
dele naşterii, fiule, căci Eu şi îngerii Mei am stat cu tine acum 
în duh de naştere, în cuvânt născător de credinţă pentru inima 
ta, ca să Mă poarte ea pe Mine în ea şi să ştie ea bine taina ini- 
mii îndumnezeite, inimă ca a Mea, inima Mea în inima ta, 
inima Mea cu tine trup şi cuvânt, poporul Meu, fiu de Dum- 
nezeu pe pământ! Amin. 

O, e mare înţelepciunea Mea pentru înţelepciunea cea 
mică a omului, dar cei ce ştiu să creadă în Mine se fac fiii ei, 
şi apoi părtaşi ai ei se fac ei pe pământ, poporul Meu. Amin, 
amin, amin. 

25 decembrie 2009/7 ianuarie 2010 
Soborul Maicii Domnului 

Grăirea între om şi om: rodul semeţiei omului căzut. Taina celor 
credincioşi este credinţa lor în lucrările lui Dumnezeu pe pământ. 
Taina fecioriei inimii: mireasa Domnului din neamul român. Scrip- 
tura biruirii morţii şi răscumpărării trupurilor îşi aşteaptă împlinirea 
prin cei credincioşi. Proorocie pentru învierea credinţei în oameni. 

M ă las în cartea Mea cuvânt cu sărbătoare de 
naştere în el, căci Eu sunt Cel ce dăinuiesc din 
veac şi până în veac şi Mă fac cale de cuvânt între cer şi pă- 
mânt, între Dumnezeu şi om, căci pentru om am grăit şi înainte 
de facerea lui, şi după ce l-am zidit, şi cu Tatăl am grăit Eu 
grăirea Mea şi a Lui, şi este una grăirea Mea şi a Lui, căci Eu 
şi cu Tatăl Una suntem. Amin. O, nu tot aşa este între om şi 
om grăirea ca să fie una cei ce grăiesc unii cu alţii, şi aceasta 
este durerea cea de şapte mii de ani între pământ şi cer, durere 
între om şi Dumnezeu, şi între om şi om, căci semeţia şi-a zidit 
casă întărită în om după ce omul s-a încumetat să nu asculte 
de Dumnezeu, şi de atunci se loveşte om pe om, se supără om 
pe om, se încearcă om peste om pentru întâietate şi se desparte 

om de om pentru nemulţumirea dinspre unul spre altul, şi de 
aceea omul nu dăinuieşte, şi de aceea este trecător omul şi este 
necredincios tainelor vieţii, căci aşa trăiesc pe pământ cei 
necredincioşi, şi apoi ei trec. 

O, poporul Meu, te am al Meu ca să pot să grăiesc pe 
pământ. Dacă nu te-aş avea faţă în faţă cu cuvântul Meu n-aş 
mai grăi pe pământ. Eu trebuie să am cu cine să grăiesc ca să 
rămână cuvântul Meu, şi apoi împlinirea lui, căci Eu am spus că 
vor trece şi cerul şi pământul, dar nu şi cuvântul Meu ca să nu 
se împlinească el între pământ şi cer, şi aceasta e bine să creadă 
omul, căci oricum el va vedea împlinirile Mele, aşa cum şi pe 
Mine Mă vor vedea cei ce M-au împuns, după cum este scris. 

Te-am ajutat, fiule, să ai credinţă în lucrările lui Dum- 
nezeu pe pământ, căci aceasta este taina celor credincioşi. Tu 
eşti poporul cu care grăieşte Dumnezeu la sfârşit de timp, aşa 
cum în toate veacurile am grăit cu servii Mei, cu cei credin- 
cioşi, tată, cu cei blânzi şi smeriţi cu inima înaintea Mea, şi în 
care Eu am loc cu taina facerii, cu cuvântul facerii a toate, după 
ce Eu îl pot rosti pe pământ pentru împlinirea lui. 

O, mare bucurie e pe Mine când pot să Mă bucur de 
darurile celor credincioşi Mie şi care mereu învaţă de la Mine 
tainele lui Dumnezeu! Cei credincioşi sunt cei ce dăinuiesc, şi 
cum să nu Mă bucur Eu de răscumpărarea omului? O, nu este 
minciună dăinuirea pe vecii a celor credincioşi. Ei rămân pe 
vecii slujitori lui Dumnezeu, şi mai mare lucrare fac ei după 
mergerea dintre cei trupeşti cu duhul şi cu trupul, mai mari pu- 
teri au ei apoi, pentru că ei se duc la Tatăl, aşa cum Eu M-am 
dus la Tatăl de lângă ucenici, iar ei apoi au lucrat peste cei 
credincioşi mai mari lucrări, căci se făceau mijlocitori Tatălui 
pentru cei credincioşi de pe pământ, şi care duceau pe mai de- 
parte calea Domnului între oameni. 

O, fiilor, mare putere are un fiu credincios Domnului pe 
pământ, şi apoi în cerul sfânt putere pentru cei credincioşi ca 
şi el în urma lui! O, fiilor, dacă ar şti bine omul cum să se 
folosească de darurile credinţei, el le-ar folosi pe toate numai 
pentru Dumnezeu. Omul însă vrea să se folosească el, nu Dum- 
nezeu, şi de aceea nu ştie omul taina credinţei şi taina celor 
credincioşi. Grăiesc cu voi cuvinte mari, fiilor, şi sunt cu mama 
Mea Fecioară la masă de cuvânt între voi, iar cu ea, sfinţii ceru- 
lui, căci ea are sărbătoarea ei cea pentru naşterea Mea din pân- 
tecele ei cel fecioresc, şi o însoţesc sfinţii, tată. Te învaţă în 
ziua aceasta mama Mea Fecioara, poporul Meu. învaţă tu 
învăţătură sfântă de la ea şi te fa, fiule, apoi, rod al învăţăturii 
ei. Amin. 

G răieşti cu ei cuvinte mari, Fiule născut 
din pântecele meu fecioresc, iar eu le do- 
resc lor credinţă în cuvântul Tău de peste ei, că mare putere are 
un fiu credincios Domnului pe pământ, şi apoi în cerul sfânt 
pentru cei credincioşi ca şi el pe urma lui! O, ferice celor ce ştiu 
să folosească toate darurile Tale numai pentru Tine, căci sunt 
rari de tot cei ce pot aceasta, cei ce dăinuiesc apoi cu cele de la 
Tine în ei pentru oamenii cei credincioşi! David împăratul, 
părintele meu şi al Tău după seminţie, a spus desluşit despre 
darurile celui credincios Ţie şi l-a numit pe acela fericitul Tău 
faţă în faţă cu cei necredincioşi, căci a spus David: «Fericit este 
bărbatul care nu umblă în sfatul celor fărădelege, şi cu păcă- 
toşii nu stă, şi în clica defăimătorilor nu şade, căci îndeletni- 
cirea lui este legea Domnului, în care el caută ziua şi noaptea 
cu mintea lui, ca pomul sădit lângă pâraie de apă ca să ro- 
dească el la vreme, iar verdeaţa lui nu păleşte, şi orice lucrează 
el izbuteşte, dar nu tot aşa este cu cei nelegiuiţi, că aceia sunt 
ca pleava luată de vânt, şi în ziua judecăţii nu vor fi biruitori 


necredincioşii, căci păcătoşii nu stau şi nu vor sta în sfatul celor 
drepţi, fiindcă Domnul cunoaşte calea celor drepţi, iar calea 
celor păcătoşi îi duce la pieire pe cei de pe ea». O, calea cea 
largă are pe ea pe cei păcătoşi şi-i duce la pieire pe ei, iar calea 
cea îngustă are pe ea pe bărbatul cel credincios, căci acela nu 
stă pe calea şi în sfatul păcătoşilor, ci legea Domnului este 
desfătarea lui, şi grăieşte David în cuvântul său de un bărbat 
sfânt şi de mai mulţi păcătoşi, de unul curat faţă de cei mai 
mulţi, care iubesc fărădelegea şi calea ei, cale care piere şi nu 
dăinuieşte, pe când cel credincios nu păleşte, căci este pom 
lângă pâraie de apă şi se adapă şi rodeşte la vreme şi izbuteşte 
în lucrarea sa, şi grăiesc cu Tine această taină, Fiule Iisus Hris- 
tos, copil al fecioriei mele, şi grăiesc cu poporul cuvântului Tău 
şi îi spun lui că el este pomişorul cel sădit de Tine lângă râul 
Tău de cuvânt, din care el se adapă, în care el caută cu mintea 
lui şi găseşte legea vieţii şi se hrăneşte cu ea şi rodeşte pentru 
Tine prin darurile Tale de peste el, căci fericit este un fiu cre- 
dincios Domnului şi mare putere are el pe pământ, şi apoi în 
cerul sfânt pentru cei credincioşi ca şi el, şi iată taina celor ce 
dăinuiesc, şi nu este minciună dăinuirea pe vecii a celor cre- 
dincioşi, şi toţi trăiesc în Tine apoi, şi Tu eşti Cel veşnic, eşti 
Fiul Tatălui Savaot şi al meu, şi eşti veşnic. O, fericită sunt eu 
ca mamă a Ta, căci m-am folosit de darurile Domnului numai 
pentru Tine pe pământ, iar Tatăl m-a învrednicit de fericirea 
aceasta ca să-Ţi fiu mamă pentru naşterea Ta între oameni pe 
pământ, şi spun acum cuvânt împotriva celor ce nu-mi cinstesc 
fecioria trupului meu pe mai departe după naşterea Ta, şi spun 
că Duhul Sfânt a fost sămânţa din care Tu ai crescut trup de om 
în pântecele meu cel fecioresc, şi tot Duhul Sfânt Te-a luat din 
pântecele meu cu puterea Lui cea lucrătoare şi Te-a aşezat în 
braţele mele ca să Te cresc, ca să-Ţi fiu mamă pentru creşterea 
Ta, iar trupul meu a rămas fecioresc, fiindcă sămânţa Duhului 
Sfânt nu strică fecioria, ci o desăvârşeşte pe ea, dar omul care 
se bizuie numai pe trup e slab cu mintea şi nu poate pricepe cu 
ea pe Dumnezeu, pe Cel curat şi sfânt, pe Cel ce l-a zidit pe om, 
şi Care poate orice voieşte El. 

Grăiesc cu Tine în ziua Noastră de serbare pentru naşte- 
rea Ta, Fiule sfânt, şi grăiesc poporului cuvântului Tău, şi feri- 
cit este înaintea celor din cer poporul cu care Tu grăieşti pe 
pământ, căci cinstea aceasta e mare şi nu o are pe ea nici un 
împărat de pe pământ, şi toţi sunt ca pleava luată de vânt, îm- 
păraţi şi supuşi, dar poporul Tău este moştenirea Ta, iar Tu, 
moştenirea lui, şi fericită este legătura dintre Tine şi el, taina 
care leagă pe om de Dumnezeu pe pământ! 

O, popor fericit de cei din cer, o, fiuţ mititel, să preţuieşti 
pe Domnul, Care Şi-a făcut casă la tine pe pământ, şi să fie 
Domnul desfătarea ta, căci El te mângâie pe pământ cu cele 
din cer ca să te aibă El apoi mângâiere Lui în durerile Lui de 
la om. Taina fecioriei inimii s-o laşi mare în tine, şi numai Fiul 
meu Cel curat şi sfânt să stea în inima ta, numai El, căci El te-a 
ales mireasă a Sa pe pământ în mijlocul acestui neam, neamul 
român, de al cărui nume plin este cerul acum, la sfârşit de timp, 
când Do mn ul îşi are sălaş pe vatra aceasta. Nu uita că tu eşti 
rodul credinţei celor credincioşi venirii Domnului pe pământ 
cuvânt acum, la sfârşit de timp. Nu uita să ai recunoştinţă pen- 
tru cinstea ta cea de la Dumnezeu dăruită ţie prin alegerea ta 
popor al Său. Nu uita numai Lui să-I slujeşti, numai Lui să te 
dăruieşti zi şi noapte, numai Lui să-I încredinţezi paşii tăi cei 
duhovniceşti şi cei trupeşti, numai Lui, fiule mic, iar diavolului 
nimic să nu-i laşi, aşa cum eu nimic nu i-am lăsat, şi numai 
pentru Domnul am fost pe pământ, numai Lui m-am dat, şi 
apoi m-am dat casă a venirii Lui cu trupul între oameni şi S-a 

născut din mine Domnul pe pământ, Dumnezeu din Dumnezeu 
fiind El la naşterea Lui între oameni, cale de naştere facân- 
du-Se Lui trupul meu cel fecioresc. Ia, fiule, sămânţa Duhului 
Sfânt în inima ta şi creşte-L pe Domnul în ea şi naşte-L pe El 
în mulţi apoi, că asta ţi-a fost alegerea pe care Domnul ţi-a 
hărăzit-o ţie pe pământ. 

Luaţi foc din foc, fiilor! Luaţi Duh Sfânt din Duh Sfânt 
din unul în altul şi aduceţi pe cei din cer lângă voi la această 
flacără de Duh Sfânt, căci cerul sfinţilor se dă vouă la masa de 
cuvânt a Fiului meu Iisus Hristos între voi! Treziţi în voi şi în- 
tre voi mereu iubirea dintre voi şi El, aşa cum El face cu voi, 
trezind peste voi mereu cuvântul Său cel împărţitor de viaţă! 
învăţaţi mereu să fiţi, şi nu fiţi trecători, fiilor, căci cei ce nu 
învaţă să fie, aceia vor fi trecători. Taină mare spun vouă acum: 
Avem de împlinit Scriptura biruirii morţii şi răscumpărarea 
trupurilor. Fiţi credincioşi, fiţi credincioşi, fiţi credincioşi, căci 
oasele celor din morminte aşteaptă îmbrăcarea lor în trupul în- 
vierii lor, aşa cum proorocul Isaia a proorocit şi a zis: «Să se 
deştepte cei ce locuiesc în pulbere şi să salte de bucurie pe pi- 
cioarele lor cei din morminte, iar cei de pe pământ să se bu- 
cure», dar fiţi credincioşi, fiţi credincioşi, fiilor! Amin. 

Iar Tu, Fiule Doamne, dă-le lor putere pentru toate câte 
Tu ai de împlinit cu ei şi prin ei pe pământ, prin cei credincioşi 
Ţie, căci partea lor de moştenire eşti Tu, fiindcă ei Te-au ales 
dând totul pentru Tine, părinţi şi fraţi, soţi, soţii şi copii, rude 
şi prieteni, ţarini şi ranguri, şi apoi pe ei înşişi s-au dat pentru 
numele Tău cel mare pe pământ peste ei, ca ei să n-aibă nume, 
ci Tu să ai. Amin. 

O, ce frumos, ce frumos Ţi-ai făcut Tu alegerea când 
m-ai ales pe mine mama Ta Fecioară! Eu n-am avut nici părinţi, 
nici fraţi, nici altceva pe pământ, căci Tatăl m-a curăţat de toate 
acestea mai înainte de fiinţa Ta în mine şi m-a făcut de toate 
săracă, şi aşa m-a pregătit El ucenică a Ta, asemenea Ţie fa- 
cându-mă Tu apoi întru Tatăl, şi fiică a Ta prin învierea Ta pen- 
tru cei credincioşi, parte făcându-mă Ţie pe pământ, şi cu nimic 
mai încurcându-mă, ca să Te pot avea numai pe Tine strânsură 
a mea pe pământ, şi toate, toate apoi în cerul sfânt aşteptân- 
du-mă şi ieşindu-mi în cale pentru dăinuirea mea pe vecii. Slavă 
naşterii Tale pe pământ între oameni din trupul meu cel fe- 
cioresc, păstrat de Dumnezeu numai Ţie pe vecii! Bucurie a 
fost pentru cei din cer la naşterea Ta, şi apoi la învierea Ta cea 
pentru ei, pentru cei ce Te-au aşteptat cinci mii de ani ca să vii 
şi ca să fii întrupat, şi răscumpărător al făpturii apoi! 

Să Te iubească cu toată inima, cu tot sufletul şi darurile 
lor cei ce sunt fiii credincioşi ai poporului Tău de azi, iar pe ei 
să nu se iubească, fiindcă întreagă trebuie să fie dată Ţie iubirea 
celor ce Te iubesc, şi prin ei să înveţe mulţi iubirea cea pentru 
Tine, şi vor învăţa-o mulţi, căci creşte credinţa în cuvântul Tău 
de azi peste pământ, şi va tot creşte ea peste mulţi, şi toţi va fi 
să înveţe taina dragostei dintâi, dragostea cea cu fior în ea pen- 
tru Tine, Cel iubit de fiii credinţei. O, slăveşte-Te în cei cre- 
dincioşi, şi prin ei pe pământ, Fiule Doamne, ca să vadă orbii 
lumina slavei Tale şi să crească duhul mărturisirii, duhul prin 
care se ridică mulţi spre credinţă şi spre tainele ei ziditoare de 
fii cereşti pe pământ, fiii lui Dumnezeu, şi apoi împărăţia Ta 
peste ei, şi cu ei pe pământ apoi! Amin, amin, amin. 

B uhul proorociei, aşa numesc Eu duhul 
tău, mamă, duhul care a grăit azi în mij- 
locul poporului Meu cel de azi. Amin. 

Duhul mărturiei este Duhul Meu şi al sfinţilor Mei la 
masa Mea de cuvânt cu tine, poporul Meu. Fă, tată, paşi tot 
mai mărişori pentru mersul cel sfânt al Duhului Meu mărturi- 


sitor printre oameni, că e de mers de acum, că fi-va să se scoale 
mulţi spre duhul mărturiei şi pentru el, dar am nevoie de cale 
întărită Mie de tine, ca să pot grăi pe pământ cu multă tărie de 
înviere, şi îi voi aduce pe mulţi la credinţă sfântă şi, vrând- 
nevrând, vor face ei voia Mea, căci toate cuvintele Mele se îm- 
plinesc. Amin. 

în zi de sărbătoare de naştere Eu am grăit cu tine tainele 
Mele, poporul Meu. Fă-ţi, tată, din ele veşmânt şi îmbracă-te 
în slava Mea de peste tine, căci ziua Mea aşteaptă la hotar, şi 
ea va fi cea mai mare zi, şi noapte nu va mai fi, şi va fi numai 
ziua Mea, numai ea, o, poporul Meu. Amin, amin, amin. 

26 decembrie 2009/8 ianuarie 2010 

Sărbătoarea sfântului apostol, întâiul mucenic şi 
arhidiacon Ştefan 

Mângâierea din cer este dorită de cel atins de darul credinţei. Du- 
rerea cerului de la slujitorii bisericii lumii. Sfântul Ştefan grăieşte 
din cer slujitorilor bisericilor. 

B oresc sfinţii masa Mea de cuvânt cu tine, poporul 
Meu de azi, şi se adună în Mine ca să împlinim, 
Eu şi cu ei, Scriptura venirii Mele cu sfinţii, şi la tine venim, 
şi apoi ne dăm cu masă de cuvânt celor ce caută mângâiere din 
cer, aşa cum sfinţii cerului caută la mângâierea cea de pe pă- 
mânt, la cuvântul Meu cel din mijlocul tău, care este mân- 
gâiere. L-aş vrea pe om după această mângâiere să umble, aşa 
cum umblu Eu după el cu ea ca să i-o dau, dar gustul ei nu-i 
vine omului decât dacă el este atins de darul credinţei, prin care 
omul caută după Dumnezeu apoi, caută mângâiere, şi nu este 
mângâiere care să nu se stingă, nu este decât cea din Mine 
lăsată peste om. Amin. 

Te îmbrăţişez şi azi cu sărbătoare de cuvânt, că am sfinţii 
adunaţi pentru coborârea Mea în carte cuvânt şi pentru duhul 
mărturisirii, că nu este sfânt care să nu fi fost mărturisitor, 
poporul Meu. Mai întâi mărturiseşte credinţa lor, şi apoi sfin- 
ţenia inimii lor şi a firii lor, şi mărturiseşte dragostea lor de 
Dumnezeu apoi prin jertfe fel de fel, după cum vremea lor cea 
din trup îi strângea pe ei din pricina credinţei lor în Unul Dum- 
nezeu, adevărat întru totul faţă în faţă cu gloata necredincio- 
şilor, care-şi risipeau mângâierea în slujiri diavoleşti şi idoleşti, 
minţindu-se pe ei înşişi împotriva lui Dumnezeu. 

Este însă un alt soi de oameni pe pământ, şi mereu a fost 
această sămânţă rea de oameni în timp, oameni care stau pe 
scaune în numele Dumnezeului Celui adevărat şi stau aceştia 
stăpâni apoi peste sufletele celor ce iubesc pe Dumnezeu cu 
viaţa lor cea mărturisitoare, facându-se ei pe pământ asemenea 
Mie şi pildă de credinţă sfântă pentru cei ce caută după adevăr 
viaţa cu Dumnezeu. 

Să te opreşti, poporul Meu, la dorul Meu cel după om, 
ca să-Mi înţelegi durerea care stă peste Mine de la cei ce stau 
pe scaune de mărturisitori, plini de necredinţă fiind, lipsiţi de 
adevăr şi făţarnici cu faţa şi cu viaţa, şi care cel mai bine pri- 
gonesc pe Dumnezeu din om, începând cu ei înşişi, şi prigo- 
nind pe om din Dumnezeu, începând cu cei ce iubesc după 
adevăr şi după faptă pe Domnul pe pământ, căci cei ce aleg pe 
Domnul de viaţă a lor nu se pot ascunde cu strălucirea lui 
Dumnezeu în ei, fiindcă ei sunt mărturisitori tari, şi acesta este 
dorul din ei: să-L poată mărturisi pe Dumnezeu în cer şi pe 
pământ adevărat, Unul Dumnezeu. 

Să plângi, poporul Meu, de durerea Mea de la omul 
făţarnic, care se aşează în dreptul Meu înaintea mulţimilor de 
oameni, mulţimi care se învaţă aşa să-L caute pe Domnul pen- 

tru ei. O, nu mai caută mângâiere omul, căci mângâierea este 
cuvântul Meu cel plin de dor după om, după cel ce nu mai 
cunoaşte calea care are pe ea împărăţia Mea cea pentru om, 
mângâierea cea care dăinuieşte ca şi Dumnezeu. 

Să plângi cu Mine, măi poporul Meu, de durerea Mea 
cea de la omul minciunii şi care se făţămiceşte că este martorul 
Meu, slujitorul Meu şi moştenitor scaunului Meu. De unde, 
tată, că el se mărturiseşte pe sine, nu pe Mine, căci altceva în- 
seamnă să fie omul păstor de biserică a lui Hristos. Eu sunt 
Păstorul Cel cu crucea, dar unde se poate să semene cu Mine 
cei ce-şi zic azi păstori de suflete? O, nu. Ei îşi cumpără unii 
de la alţii scaune de păstori şi se bat pentru întâietate, pentru 
cel mai înalt divan, şi de pe el, zic ei, că păstoresc pe cei flă- 
mânzi de Dumnezeu. Eu însă prin iconomia Mea lucrez odată 
cu ei, ca şi în vremea trupului Meu pe pământ, ca şi în toate 
vremile Mele cu omul, şi altfel n-am putut să stau cu omul pe 
pământ, căci Eu nu stau lângă cei semeţi, pe scaune stând ei şi 
numindu-se cu numele Meu peste cei săraci cu duhul. O, nu 
stau alături cu cei făţarnici, ci trec doar printre ei şi-Mi aleg 
ucenici şi Mi-i dau deoparte pentru Mine şi prin ei îmi las 
sămânţa împărăţiei lui Dumnezeu în inimile care se păstrează 
curate şi neatacate de duhul cel pierzător şi nevăzător al acestui 
veac trecător. 

O, sunt atât de nebuni cei ce se folosesc de numele Meu 
şi de scaune de biserici şi de păstori de biserici, atât de nebuni 
până acolo încât să se creadă mântuiţi mai mult decât restul 
oamenilor de sub păstorirea lor, dar care se strâng numai în 
jurul păstorilor lor, căci păstoriţi să fie oamenii e prea mare 
minune! O, Eu nu aşa i-am păstorit pe cei trudiţi şi necăjiţi de 
boli şi de păcate. Eu i-am vindecat, Eu i-am îndreptat, Eu am 
luat de pe ei păcatele grele de dus, Eu am ispăşit în locul lor 
cruce şi batjocuri, moarte şi înviere apoi, şi le-am dat lor în- 
vierea Mea şi am promis-o lor şi pe a lor pentru dragostea Mea 
de ei, de cei lipsiţi de păstorire şi de ajutorare pe calea lor cea 
grea şi plină de suspin pe pământ, că pe pământ nu este, nu 
este om fericit, nu este fericire pe pământ, ci este numai năluca 
ei şi nimeni n-o prinde, căci este nălucă. Eu sunt mângâierea 
omului. Eu şi fericirea lui sunt. Cine-L are pe Dumnezeu în el, 
acela nu mai pune preţ pe nimic: nici pe bucurii, nici pe dureri, 
nici pe bogăţii, nici pe lipsuri, ci numai Domnul este al lui în- 
deajuns, iar cel ce nu poate aşa, acela este osândit pe pământ, 
rob al lui însuşi, nedescătuşat de sub legături. 

O, poporul Meu, nu tot aşa sunt cei ce sunt cu Dumnezeu 
în ei prin bucurii şi prin dureri pe pământ, ci aceia au aripioare, 
tată, şi aripioarele lor le sunt descătuşare şi putere de zbor de 
sub orice legături şi răutăţi din jurul lor asupra lor. N-au putut 
să-l nimicească pe apostolul Ştefan duşmanii lui Dumnezeu, 
căci el a avut aripioare din cer, şi le-a spus celor ce îl îngră- 
mădeau sub lovituri cu pietre asupra lui, omorându-i trupul: 
«Iată ce văd! Văd cerurile deschise şi pe Fiul Omului de-a 
dreapta lui Dumnezeu», şi atunci mucenicul Ştefan s-a descă- 
tuşat şi a ajuns cu cei din cer, iar cei din cer cu el, şi a zis apos- 
tolul Meu: «Primeşte, Iisuse, Doamne, duhul meu, şi îngenunchiat 
vin la Tine rugăndu-mă Ţie înaintea Ta: nu le ţine lor în seamă 
acest păcat!», şi apoi somnul de trecere a venit peste el şi ari- 
pioarele lui l-au dus în faţa slavei Domnului, pe care el a 
mărturisit-o celor ce îşi ziceau stăpâni şi urmaşi ai lui Avraam, 
Isaac şi Iacov, şi cărora le-a zis Ştefan: «David a aflat har înain- 
tea lui Dumnezeu şi s-a rugat să dobândească un locaş stator- 
nic pentru casa lui Iacov. Cel Preaînalt însă nu locuieşte în 
clădire de mână omenească zidită, căci zice Duhul prin profeţi: 
cerul este jeţul Meu, şi pământul aşternut picioarelor Mele. Ce 


fel de casă veţi clădi pentru Mine sau care este locul odihnei 
Mele? Au nu mâna Mea a făcut toate acestea?». O, acolo a 
mers mucenicul Ştefan, ajutat de aripioarele lui, după ce el a 
făcut judecata celor ce l-au dezbrăcat de trup, zburând el apoi 
în cereştile locaşuri lângă Cel atât de dorit de el, lisus Hristos, 
cu Care Ştefan a grăit pe pământ ultima lui grăire şi a grăit cu 
Domnul său, pomenind înaintea Lui iertarea celor ce i-au 
pregătit calea spre slava cea de sus a sfinţilor lui Dumnezeu. 

O, poporul Meu, deschide, tată, Scriptura în ziua aceasta 
şi uită-te la duhul care a mărturisit prin Ştefan istoria Mea cu 
Israel şi necredinţa celor din toată vremea lui şi a celor din 
urmă ai acestui popor tare la cerbice, de la începutul lui şi până 
în ziua martirului Ştefan, mărturisitorul adevărului, şi apoi des- 
chide-ţi înţelepciunea ca să înţelegi de la toate câte sunt pe 
pământ îndărătnicia şi setea de putere şi de întâietate a lui Israel 
peste neamuri, de la începutul lui şi până azi, căci acest popor 
îndărătnic face aceasta în numele Meu până azi ca să stăpâ- 
nească el lumea, ca să nu-şi piardă întâietatea, zice el, dar am 
venit Eu acum două mii de ani şi am luat împărăţia din mâna 
lui şi am dat-o celor ce cred în Mine, şi aceia sunt cei ce stă- 
pânesc în numele Meu, căci ei stăpânesc împărăţia cerurilor 
pe pământ şi sunt vrăjmăşiţi pentru aceasta de poporul care-şi 
păstrează întâietatea şi care se luptă de peste tot să stingă nu- 
mele Meu şi urma Mea de pe pământ, numai că Eu nu locuiesc 
în temple, fiindcă cei ce se închină Mie, în duh şi adevăr fac ei 
aceasta, nu în temple neîncăpătoare pentru Dumnezeu şi pentru 
suita Lui cerească, oştirile toate ale slavei Lui. 

O, poporul Meu, grăiesc cu tine, tată, ca să pot grăi pe 
pământ. Tu eşti casa din care Eu ies ca Mirele din iatacul Său 
ca să-Mi arăt oamenilor slava cuvântului Meu, Duhul adevă- 
rului Cel despre toate câte au fost şi sunt. Mucenicul Ştefan 
vede slava Mea cu tine acum şi slava ta cu Mine, fiule, şi te 
mărturiseşte al Meu, căci este mărturisitor acest ucenic, iar 
mărturisirile din cer rămân şi mărturisesc pe pământ spre jude- 
cata necredinţei celor necredincioşi şi tari la cerbice pentru 
adevăr. Amin. 

M ă las, Doamne, duh şi cuvânt pe pă- 
mânt pentru mărturisire, căci am fost 
şi sunt pentru Tine mărturisitor. Ca şi celor ce stăteau mari 
atunci în numele Tău, omorându-mi trupul din care grăiam şi 
mărturiseam istoria Ta cu poporul Israel, cel tare la cerbice şi 
care se simţea întâiul şi stăpânul peste popoare, tot aşa şi azi 
mărturisesc eu celor ce se numesc pe ei înşişi stăpâni de la Tine 
peste oameni, şi le spun şi lor aşa: 

Ascultaţi, voi, cei ce slujiţi în temple şi unde ziceţi voi 
că L-aţi închis pe Dumnezeu, ca să-L caute oamenii la voi pe 
El, pe Cel neîncăput! Părinţii noştri aveau cortul mărturiei cu 
ei în pustie, aşa cum Domnul a grăit lui Moise ca să-l facă după 
chipul pe care îl arătase lui, şi pe care Iosua l-a adus apoi în 
ţara stăpânită de neamuri, dar pe care Domnul le-a izgonit 
atunci din faţa părinţilor noştri, până la David, care, aflând har 
de la Domnul, a cerut Domnului să aibă voie să ridice locaş 
lui Dumnezeu, dar Cel Preaînalt nu-Şi poate ţine sălaşul Său 
în temple făcute de mâini. Voi, cei tari la cerbice ca şi cei din 
vremea mărturisirii mele, o, până când veţi sta împotriva Du- 
hului Sfânt aşa cum părinţii noştri au stat? Pe care din cei tri- 
mişi de Dumnezeu spre oameni nu-i prigoniţi voi, ca şi părinţii 
noştri pe prooroci, ca şi pe mine, cel mărturisitor lui lisus Hris- 
tos, şi pe Care voi îl prigoniţi prin faptele voastre amestecate 
cu cele străine de Dumnezeu şi de calea Lui cea una curată şi 
binecuvântată pentru cei credincioşi? Voi, care aveţi de la 
sfinţii părinţi dreptar lăsat şi nu-1 păziţi pe el! Voi, care scrâşniţi 

din dinţi împotriva celor ce dau oamenilor pe Domnul cuvânt 
de înviere în zilele voastre! O, nu-i scoateţi voi mincinoşi pe 
cei ce vă aduc pe Domnul cuvânt pe pământ, ci apropiaţi-vă 
de ei, căci sunt mărturisitorii venirii Domnului cuvânt peste 
pământ, acum, la sfârşit de timp! O, nu vă încercaţi în sabia 
aceasta, nu vă încercaţi în puterea cuvântului lui Dumnezeu, 
nu staţi împotriva duhului proorociei, căci staţi pe loc sfânt şi 
ales de Domnul pentru slava Lui cea de la sfârşit de timp pe 
vatra acestui neam, neamul român, de al cărui nume plin este 
cerul şi plin va fi pământul curând, curând. Fiţi înţelepţi şi 
priviţi în cuvântul lui Dumnezeu, că nu e omul acest cuvânt, 
ci e Domnul croindu-Şi drum spre neamuri cu podoabă de cu- 
vânt mântuitor pentru tot omul care voieşte să vadă viaţa în 
acest cuvânt. Deşteptaţi duhurile voastre, că dorm în voi duhu- 
rile voastre şi somn adânc dormiţi voi faţă de Domnul Iisus 
Flristos, Care a plătit şi pentru voi pe cruce dacă voiţi să fiţi 
asemenea Lui întru adevărul Lui. O, nu staţi pe scaune nepăsă- 
tori, nu staţi aşa, că veţi da socoteală cu greu pentru necredinţă, 
pentru nepăstorirea turmei cea tară de păstori peste ea, căci 
turma e flămândă şi nu ştie să meargă, şi nu ştie să mănânce şi 
să trăiască de la Dumnezeu, nici ea, nici voi! Căutaţi în istoria 
sfinţilor mărturisitori şi uitaţi-vă la ei, şi uitaţi-vă la voi, şi 
uitaţi-vă în cuvântul lui Dumnezeu, care curge din gura Dom- 
nului în mijlocul neamului român, că veţi da socoteală grea 
pentru părută voastră necredinţă în acest cuvânt. O, de cine vă 
este frică de nu vă aşezaţi la sfat cu Domnul pentru mântuirea 
multora? Cartea cea de ieri şi cartea cea de azi se mărturisesc 
una pe alta carte a lui Dumnezeu peste oameni, şi vouă vi se 
va cere răspuns. Sculaţi-vă, dar, şi uitaţi-vă în acest râu de cu- 
vânt şi vedeţi pe Domnul în el cu un popor grăind în mijlocul 
acestui neam, crescându-1 pe el cu laptele cel duhovnicesc al 
gurii Sale, căci Domnul nu trebuie să tacă. Nu este Domnul 
Cel ce tace, şi este Cel ce Se face cuvânt peste om şi nu-I puteţi 
închide Lui, că El trece peste toţi şi peste toate şi grăieşte Dom- 
nul pe pământ, că puternic este să facă aceasta, şi veţi sta faţă 
în faţă cu puternicia Lui şi veţi fi întrebaţi de cuvântul Său cel 
de azi peste pământ şi peste om şi fi-va să daţi răspuns. 

O, dacă voiţi, ieşiţi în calea Sa şi daţi-1 bineţe, că nu vine 
să vă facă rău, ci să vă dea scăpare vine, şi mântuire să vă dea 
prin multa Lui iubire în cuvânt de iubire, iubirea lui Dumnezeu 
cuvânt pe pământul român la sfârşit de timp. Iată, vine Do mn ul 
cu sfinţii Săi, precum este scris în Scripturi despre venirea Lui, 
şi fericită este sluga pe care El o va afla aşteptând şi priveghind 
înaintea Sa. Amin. amin, amin. 

B uhul mărturisirii este duhul sfinţilor 
Mei, iar Eu, Domnul, cu ei vin, precum 
este scris să vin. Amin. 

M-am făcut cuvânt mărturisitor în zi de sărbătoare de 
sfinţi, Eu şi sfinţii Mei. Cuvântul lui Dumnezeu este numele 
Meu cel de azi. Eu, Domnul Iisus Hristos, sunt Cuvântul lui 
Dumnezeu. Eu sunt Cel ce sunt, şi izvorul râului vieţii sunt, şi 
adăp cu el pe cei însetaţi. Amin. 

Să vină cei însetaţi şi să ia şi să bea! Să vină cei însetaţi 
să ia şi să împartă, să ia şi să învieze, să ia şi să bea şi să mărtu- 
risească bunătatea Mea, căci Eu sunt Păstorul Cel bun, şi bunul 
Meu îl dau celor ce iau şi beau din apa Mea, şi credinţă dau 
celor ce Mă iau prin acest izvor, cuvântul Meu, care izvorăşte 
din Mine spre viaţa oamenilor cu multa lui mângâiere, cu multa 
lui iubire, mângâierea şi iubirea Mea în el pentru om. Amin, 
amin, amin. 

27 decembrie 2009/9 ianuarie 2010 


Praznicul tăierii împrejur a Domnului şi sărbătoarea 
sfântului ierarh Vasile cel Mare 

Pilda ascultării. Ochiul care se uită la greşeala fratelui său este ochi 
strâmb. îndemn pentru duhul umilinţei. Să nu se laude omul cu 
mintea sa, cu înţelepciunea sa, cu sfinţenia sa. Oamenii stau sub 
blestemul propriilor cuvinte. 

I ntră Domnul în carte cuvânt. Staţi întru întâmpi- 
narea Mea, copii din porţi, şi daţi-Mi intrare în 
carte, că pun hrană de cuvânt pe masa poporului Meu, şi orice 
cuvânt al Meu să-i fie lui de hrană. Ca pasărea care aduce hrană 
în cioc şi îşi hrăneşte puii ca să trăiască ei prin hrana cea din 
gura ei, aşa îmi hrănesc Eu poporul cu hrană de cuvânt, nu 
numai cu pâine îl îngrijesc pe el. Voiesc să dau învăţătură de 
viaţă şi de creştere poporului Meu. E sărbătoare de sfinţi, şi 
mereu trebuie să-Mi învăţ poporul, căci lucrul unui învăţător 
nu este altul decât să dea învăţătură şi mereu să dea, şi mereu 
să fie învăţător cel ce învaţă pe cei ce stau la învăţat. Amin. 

Am în coborârea Mea de azi pe marele ierarh Vasile, şi 
am încă în amintire ziua când părinţii Mei M-au dus la opt zile 
după naşterea Mea să fiu tăiat împrejur în trup, după datina 
legii, şi Mi-au pus numele Iisus, aşa cum îngerul M-a numit 
prin vestirea lui, şi a văzut bătrânul Simeon în ziua aceea mân- 
gâierea lui Israel, după cum Duhul îi vestise lui că nu va gusta 
moartea până ce nu va vedea pe Unsul Domnului, şi M-a luat el 
în braţe şi M-a binecuvântat şi Mi-a zis: «Cu ochii mei văd 
mântuirea Ta, gătită înaintea popoarelor spre luminarea lor, 
iar acum, Stăpâne, slobozeşte pe robul Tău în pace, după cu- 
vântul Tău». 

Mă aşez învăţător ţie, poporul Meu, şi apoi îţi dau cu- 
vântul învăţăturii şi putere ca să-l împlineşti pe el, spre pacea 
ta, fiule, spre pacea dintre fraţi şi spre mângâierea Mea cea de 
la tine, căci când fiii ascultă se naşte bucuria cea din ascultare 
răsărită, căci ea este rodul ascultării. Ascultă tu ca un copil 
învăţătura Mea din ziua aceasta, şi să vă purtaţi între voi aşa 
cum trebuie să se poarte copiii înaintea părinţilor lor, spre rod 
de bucurie apoi, măi fiilor, căci voi nu trebuie să vă faceţi în- 
văţători unii peste alţii decât prin ascultare, şi, văzându-se ea 
între fraţi, să ia fraţii unul de la altul puterea ascultării, şi cu 
răbdare să se poarte fiecare înaintea fratelui său. Amin. 

Iată cum vă învăţ Eu în ziua aceasta! Vă învăţ să fiţi cu 
duhul smerit unul faţă de altul, iar acest duh să vă ajute pe voi 
să vă vedeţi şi să vă spuneţi singuri greşalele, că Eu v-am spus 
vouă că omul greşeşte mult într-o zi şi trebuie să-şi cureţe ziua 
spre sfârşitul ei apoi, ca să fie curat în ea înaintea Mea şi să fie 
omul curăţat. O, nu cumva să credeţi că nu greşiţi cu nimic 
într-o zi ca să staţi nepăsători pentru câştigarea zilei. Voi tre- 
buie să vegheaţi, tată, peste purtarea voastră spre sfârşitul zilei 
şi să vă întrebaţi dacă nu cumva v-aţi făcut grei sau nepăsători 
pentru duhul frăţiei sau v-aţi mărit cu ceva înaintea celor de o 
lucrare cu voi. Este scris în Scripturi să vă spuneţi greşalele 
dintre voi spre vindecare de ele, fiilor, şi unii altora să vi le 
arătaţi spre creştere curată şi neîngreuiată de greşale. 

O, nu este bine, fiule, să te înveţi să-i spui fratelui tău 
că a greşit dacă nu ai numire de învăţător şi de veghetor peste 
fraţi. Te scrie diavolul cu duh de judecată dacă faci aşa, dacă 
nu eşti numit să faci aceasta. O, să nu vă deprindeţi să lucraţi 
aşa între voi şi voi, măi fiilor. Să ia de la voi învăţătură tot 
poporul Meu cel ascultător de peste tot, căci sunt şi mulţi 
neascultători, iar Eu nu le pot da şi celor ce nu ascultă, şi aşa 
trebuie să facă şi cei ce învaţă pe fraţi din partea Mea. 

O, fiilor, mărturisiţi-vă greşalele dintre voi unii altora, 

căci trebuie să vă vindecaţi de ele, tată. Să nu vadă fratele tău 
că tu rămâi nepăsător de greşeala pe care el o vede la tine, ca 
nu cumva să-ţi spună el greşeala sau ca nu cumva să-l slăbeşti 
spre greşeală şi pe el, căci omul este slab, tată, şi are obiceiul 
cel slab să se ia după om, după cel ce greşeşte, şi nu e bine 
aceasta, şi e bine să ia de la învăţător, că numai învăţătorul are 
de la Mine să înveţe pe fraţi sau să judece pricinile dintre ei, 
cu orânduială de la Mine pusă. O, nu trebuie să-i spui fratelui 
greşeala lui şi să-i dai sfat pentru ea, ci trebuie să cauţi greşeala 
ta şi s-o spui lui, iar el ţi-o va spune pe-a lui apoi, şi aşa vine 
vindecarea de la unul la altul, căci din părerea de rău pentru 
greşeală vine în tine îndemnul ca s-o apeşi pe ea pentru elibe- 
rarea ta de sub ea, şi aşa să luaţi unul de la altul îndemn pentru 
vindecare de greşale, fiilor. O, nu trebuie împlinită de formă 
învăţătura aceasta a Mea de peste voi, şi nici cu făţărnicie, ci 
trebuie din smerenia inimii, tată, şi trebuie să se îndeletnicească 
bine inima cu lucrarea aceasta a vindecării de greşale, şi nimic 
nu trebuie lăsat pe mâine, fiilor, căci fiecare zi are neputinţele 
ei, fiindcă e vechi omul în neputinţe, dar Eu stau la mijloc între 
voi şi vă dau mereu duh de viaţă, şi numai pentru aceasta 
Mi-am făcut Eu coborârea la voi, şi nepregătiţi mereu de Mine 
nu puteţi sta înaintea Mea, fiilor, căci diavolul este învăţat să 
vă învinuiască înaintea Mea, iar Eu trebuie să-i arăt lui ocroti- 
rea pe care v-o fac, şi despre care vă învăţ, ca să vadă el şi să 
slăbească cu pâra lui mereu adusă înaintea Mea pentru cei 
credincioşi ai Mei, şi care nu-şi scutură vina, ci şi-o vindecă 
pe ea, unii altora mărturisindu-şi greşalele dintre ei, căci taina 
frăţiei este mare şi trebuie curată să fie ea între fraţi. Vă veţi 
mira, poate, pentru aceasta ce vă învăţ Eu astăzi, dar Eu voiesc 
să vă scap de osândă, tată, căci dacă vă faceţi unii peste alţii 
învăţători pentru greşalele dintre voi, să ştiţi că vă învăţaţi să 
nu mai cântăriţi greşalele voastre mai mult decât pe ale fraţilor 
voştri, şi nu este drept să lucraţi aşa, tată, nu este, fiilor, căci 
Unul este Cel Drept. Voiesc să fac mult bine peste tot pe unde 
sunt strânşi în chiticele creştini pentru slava Mea de azi, pentru 
bucuria Mea înaintea Tatălui, dar să asculte cei ce stau uniţi 
pentru duhul învăţăturii şi a frăţiei apoi, căci frăţia are lucrarea 
vindecării greşalelor unul de la altul prin mărturisirea lor, 
medicamentul celor ce iubesc să fie sănătoşi şi curaţi de gre- 
şale. Ochiul care se uită la greşeala fratelui său, acela este ochi 
strâmb, ochi care nu vede drept, căci se uită în lături, şi aceasta 
vine de la diavolul. O, nu zideşte frăţia această lucrare, ci duh 
de judecată naşte ea între fraţi, iar cei ce judecă aşa cad în 
judecată, cad în însăşi sabia lor. 

Vă învăţ cu durere şi cu nădejde, măi fiilor, că adâncă 
rană Mi-au făcut cei ce nu M-au ascultat şi au căzut în adâncul 
păcatului neascultării, judecând ei după ochiul şi după mintea 
lor, de au adus hulă şi durere obrazului Meu şi slăbire peste cei 
slabi cu viaţa şi cu credinţa. O, cât de greu câştig Eu un suflet 
de pe calea păcatului şi cât de uşor cade cel îndoielnic încă! 
Mai bine le era acestora să creadă în cuvântul Meu cel sfânt, 
cu care-1 miluiesc azi pe om, decât să-şi ia ei dreptul de 
judecători peste cei puşi de Mine spre luminarea neamurilor 
în zilele acestea de întuneric cum n-a mai fost. 

O, ce de hulă aţi născut, măi fiilor răzvrătiţi şi nemulţu- 
miţi! Au n-aţi citit în Scripturi de cei ce s-au răzvrătit în pustie? 
Eu am spus: «Nu judecaţi, ca să nu cădeţi în judecată!», iar 
cuvântul Meu este bun şi este adevărat, şi judecata este grea. 
Mi-e milă de voi, dar Mi-e şi de Mine. V-aţi încumetat să vă 
smulgeţi de la pieptul Meu şi de sub veghea Mea cea pentru 
voi, dar măcar să nu fi lovit în urma voastră dacă v-aţi tras 
de lângă Mine după ce aţi stat la masă cu Mine atâta vreme, 


tată. O, v-aţi bucura să cad Eu acum cu lucrarea Mea cea de 
peste cincizeci de ani, purtată cu greu prin vreme până în zilele 
acestea, şi v-aţi bucura să nu fiu adevărat în acest cuvânt, dar 
Eu nu cad, căci sunt adevărat în cuvântul acesta, o, fiilor 
răzvrătiţi, fiindcă Eu nu Mă răzvrătesc. Numai cei ce se răz- 
vrătesc cad. O, v-aţi ascuţit limba şi înţepaţi cu ea pe faţă şi pe 
furiş şi daţi încă să înveninaţi cu veninul necredinţei voastre şi 
pe alţii, care Mă cred adevărat în cuvântul Meu de azi, şi des- 
pre care voi ziceţi că e omul, tată. O, nu-i nimic că ziceţi aşa, 
Eu nu Mă supăr de la cei fără de minte. Ziceţi ce vreţi să ziceţi, 
huliţi cum vreţi, că Eu nu vă opresc, dar îmi apăr de voi pe 
poporul Meu cel statornic în credinţă şi Mi-1 învăţ mereu pe el 
nejudecata cea pentru fraţi şi nerăzvrătirea. O, ruşine, tată, pen- 
tru ceea ce faceţi, şi care vă face urâţi în cer şi pe pământ prin 
răutatea voastră şi prin duhul de judecată pe care-1 folosiţi, şi 
de partea căruia v-aţi ales, dar acesta nu vă acoperă vina. Eu 
văd că nu vă e ruşine, căci aţi dat-o de la voi, dar râde diavolul 
de voi, şi voi nu vedeţi, tată, şi vă spun Eu că veţi vedea. Râde 
de voi şi lumea şi va râde tot mai mult, că nimeni nu vă va 
ferici pe voi pentru cele ce aţi luptat împotriva lucrării Mele şi 
a mersului Meu peste pământ pentru înnoirea lumii, lucrare 
scrisă în Scripturi s-o împlinesc acum. Voi aţi semănat pe as- 
cuns lucrarea voastră făţarnică împotriva celor ce au rămas cu 
Mine ca să merg prin ei şi să nu stau, şi nu voi sta, căci sunt 
Atotputernic, iar când veţi plânge, unde veţi găsi mângâiere? 
Vă am în cartea Mea prinşi, şi aţi rămas văzuţi lângă Mine în 
vreme, iar acum sunteţi fugari de calea Mea cu poporul Meu, 
şi rău Mi-aţi înţepat obrazul şi greu îmi este când văd ce faceţi 
punându-vă acum în faţă platoşa cea făţarnică a necredinţei, 
după ce aţi mers cu Mine atâta vreme, fiilor răzvrătiţi acum 
atât de cumplit, atât de nesocotit, şi pe furiş, tată, de parcă Eu 
sunt orbul şi surdul pentru cele ce faceţi. Au n-aţi citit ce zice 
Duhul: «Zdrobi-voi coama casei necredincioase, golind-o din 
temelii şi până în vârf, căci Domnul străpunge cu săgeţi tari 
capul puternicilor ei când ei se năpustesc ca un vifor ca să-i 
zdrobească pe cei credincioşi şi smeriţi »? E zi de învăţătură 
pentru poporul Meu şi vă aduc şi vouă aminte de învăţătura 
Mea, pe care aţi părăsit-o când v-aţi tras de lângă Mine ca să 
lucraţi răul pe care-1 faceţi, şi l-aţi făcut. O, tată, eraţi voi 
cineva pe pământ când aţi venit să fiţi ai Mei, de v-aţi luat aşa 
de mare avânt cu ale voastre nemulţumiri apoi? O, Eu v-am 
dat de lucru lângă Mine de milă, fiilor, nu că eraţi voi cineva, 
ci puterea Mea a fost aceasta, ea şi dreptarul Meu, pe care voi 
l-aţi strâmbat acum, şi iată, nu mai aveţi peste voi învăţător şi 
veghetor, şi rătăciţi buimaci, tată. Aţâţi câţi sunteţi traşi în lături 
acum pentru răzvrătire, după ce aţi stat ani mulţi lângă Mine, 
Eu pe toţi vă învederez şi vă numesc răzvrătiţi, şi vă îndemn 
cu milă: fiţi cuminţi, căci judecata este grea. Nu poate nimeni 
să-Mi oprească mersul, iar voi v-aţi crezut prea meritoşi şi apoi 
prea nemulţumiţi de v-aţi sculat cu nemulţumiri şi aţi lovit cu 
hulă în mersul Meu, în Duhul Meu Cel Sfânt, Care Se face cu- 
vânt şi înnoieşte lumea sub puterea Lui, sub învierea cea de la 
Mine pentru om. Eu însă Mă voi slăvi pe mai departe cu slava 
Mea şi voi merge cu ea, iar voi veţi rămâne în urmă, căci cu 
cei răzvrătiţi nu e de pierdut vremea, ci e de mers cu Domnul 
mereu, mereu, şi iată, Eu merg. Amin. 

O, să nu se laude nimeni cu mintea sa, cu dreptatea sa, 
cu vederea sa, cu sfinţenia sa, ci să lupte pentru acestea mereu, 
doar va primi el scăparea sa de foc pe pământ şi în viaţa cea 
de după trup, căci sfinţii care au biruit până acum s-au osândit 
pe ei înşişi ca păcătoşi, deşi ei se făceau un trup cu Mine prin 
sfinţenia lor şi prin împărtăşirea lor cu Trupul şi Sângele Meu, 

Care spală pe cel ce se pocăieşte şi vine spre viaţă. 

O, cum să fie omul dornic după Dumnezeu dacă el ucide 
animalele şi se face un trup cu ele apoi, mâncându-le? Iată, 
cine se uneşte cu un trup, este un trup cu trupul cu care se 
uneşte, şi cine mănâncă animale se face un trup cu ele în însuşi 
trupul său, dar Eu vin şi îl învăţ pe om să nu mai mănânce ani- 
male şi să nu mai mănânce oameni, căci omul care mănâncă 
de pe piaţă nu ştie ce mănâncă. Eu însă ştiu, şi de aceea îi spun 
ce-i spun şi îl chem pe om să audă ce-i spun şi să creadă apoi 
şi să asculte de Dumnezeu, că Eu vin din Tatăl cuvânt pe 
pământ ca să-l învăţ pe om voia Mea în el, spre viaţa lui, 
fiindcă omul prin toate moare. 

Tu însă, poporul Meu, stai, tată, treaz întru toate şi ţine 
departe de tine tot ce-ţi poate aduce necredinţă şi clătinare, că 
Eu vin şi-ţi spun toate, iar tu să iei învăţătura Mea şi s-o dai, 
căci oamenii nu au învăţător, tată. Mărturisiţi-vă unii altora 
greşalele dintre voi, şi diavolul va fugi de voi, că lui nu-i place 
vindecarea de greşale. O, nu vă faceţi învăţători, că nu oricine 
trebuie să înveţe pe om, fiilor, ci numai cei puşi la această lu- 
crare. Fiţi copii, aşa cum am fost Eu, de am ascultat de părinţi 
aşa cum îmi spuneau ei sau Mă purtau, căci copiii nu trebuie 
nici ei să asculte de oricine, ci numai de părinţii care-i cresc 
pe ei, că dacă altfel fac, ei se rup de părinţi şi umblă pe furiş 
de ei cu gândurile şi cu faptele şi cu pasul lor, iar ascunderea 
este de la diavol, care-1 îndeamnă pe om să se ascundă după 
ce calcă el orânduiala de peste el, paza lui de tot răul din jur şi 
de diavol. Amin. 

Am în coborârea Mea în ziua aceasta pe ierarhul Vasile 
cel Mare şi se lasă el cu învăţătură arhierească peste voi şi peste 
om, şi spune el aşa: 

O să nu se laude, Doamne, să nu se laude 
^omul, să nu se bizuie omul pe mintea sa, 
pe simţirea sa, pe înţelepciunea sa, pe starea sa, pe curăţia sa, 
şi să nu se laude nici un trup cu sfinţenia sa, cu curăţia sa, că 
numai Domnul este Cel Sfânt, iar omul să se osândească pe sine 
pentru nevrednicia sa, căci şi cei sfinţi se smeresc întru totul 
prin duhul lor cel umilit, duhul cel plăcut lui Dumnezeu în om! 
Aceasta îl povăţuiesc eu pe om în ziua mea de sobor între sfinţi, 
o, Doamne, învăţătorule, că Tu m-ai luat şi m-ai ridicat şi m-ai 
făcut păstor şi învăţător de viaţă vie peste cei credincioşi, şi am 
lucrat întărit de duhul umilinţei şi am deschis celor credincioşi 
uşile bisericii, iar celor hulitori le-am închis pe ele, după ce ei 
au luat lor locaşul sfânt. Atunci m-am ridicat cu cei credincioşi 
cu rugă fierbinte spre Tine să vii cu puterea Ta din cer şi să des- 
faci uşile încuiate, căci se pângărise locaşul sfânt sub cheia celor 
netăiaţi împrejur la inimă şi necredincioşi, iar Tu ai ascultat ruga 
mea şi ai cutremurat locaşul sfânt şi s-au deschis uşile lui cele 
încuiate de hoţi, şi am intrat pe uşi cu poporul cel credincios 
Ţie şi mie, căci eu eram păstor cu milă de oi, aşa cum Tu eşti 
pentru ele, şi mă rog Ţie dintre sfinţi pentru poporul Tău de azi 
al cuvântului Tău să întăreşti din cer pază pentru el, şi la ru- 
găciunea lui să faci împlinire pentru paza lucrării Tale şi a lo- 
caşurilor Tale cu el, ca să nu fie pângărite, Doamne, căci ei sunt 
mici pe pământ şi n-au putere de apărare, dar Te au pe Tine de 
partea lor, şi Tu poţi totul prin cei credincioşi, prin cei smeriţi 
cu inima, aşa cum Tu i-ai învăţat pe ei să fie venind la ei cuvânt 
de învăţătură în ziua mea de serbare între sfinţi. Aduc încă Ţie 
rugă tare pentru arhiereul Tău Irineu, martorul Tău de azi, ţinut 
în lanţurile răutăţii şi ale invidiei arhiereilor de azi pentru că a 
fost el servul Tău, martor al înnoirii care vine de la Tine în zilele 
acestea pe pământ, după cum este scris: «Noi le facem pe 
toate!», căci el n-a lucrat să strice, ci să împlinească legea în 


întregimea ei şi biserică după voia Ta pe pământ înaintea Ta, 
căci arhiereii şi preoţii de azi au luat casa Domnului şi au în- 
cuiat-o pentru Tine şi pentru sfinţii Tăi şi stau ei mari peste oa- 
meni în numele Tău, dar nu stau cum am stat eu, ostenind mereu 
pentru turma Ta cea credincioasă, dezrobind-o pe ea de atacurile 
demonilor, de blestemele toate, de duhuri vrăjitoreşti şi jertfin- 
du-mi viaţa pentru paza celor credincioşi şi dezrobiţi de sub 
greutăţi prin râvna mea cea pentru Tine şi pentru turma Ta. O, 
dezleagă legăturile de pe arhiereul Tău, că vremea se apropie, 
Doamne, iar oamenii sunt cu multe blesteme peste ei, şi nu e 
cine să-i ajute, că nu mai au preoţii putere de iubire, putere de 
credinţă şi de curăţie şi de post şi de rugăciune şi de umilinţă 
înaintea durerilor de pe pământ. O, nu ştiu oamenii câte bles- 
teme stau peste ei şi nu înţeleg din întâmplări, căci ei îşi atrag 
blesteme prin faptele lor, prin cuvintele lor. Rostirea de cuvinte 
de blestem şi nedezlegate apoi, aceasta este legătură pusă peste 
mulţi şi nedezlegată, şi oamenii suferă greu de la înseşi cuvin- 
tele lor, şi nu mai sunt salvatori pe pământ pentru ei, căci Tu 
Ţi-ai pus pe poporul Tău deoparte numai pentru Tine, şi el lu- 
crează numai cum îi spui Tu, şi aşa lucrează cei ce ascultă de 
părinţi, iar altfel nu. O, zace turma Ta în necunoştinţă şi în răni 
fel de fel. Ridică-i ei păstor spre vindecarea ei, o, Doamne! 
Amin. 

O, popor al Domnului, păstrează-te curat! Nu te opri în 
ceata celor răzvrătiţi, ca să nu fie vinovată urechea ta, căci 
Domnul aşa te-a învăţat. Curăţeşte-ţi urechea, n-o lăsa sub vină 
dacă ea s-a făcut vinovată, iar cei ce nu-şi fac această curăţire 
nu mai au simţ, şi sunt sub blestem, şi se vede aceasta, şi plân- 
ge Domnul între sfinţi de cei ce s-au tras din bărcuţa Sa cu fii 
în ea şi s-au dus în lături fără de cârmaci peste ei, dar locul lor 
se umple înapoi mai frumos, şi Domnul nu rămâne de ruşine 
cu mersul Său, cu lucrul Său cel mare şi cu poporul Său cel 
ascultător. Fiţi treji pentru vindecarea greşalelor, căci cine 
spune că nu greşeşte acela se osândeşte să stea sub greşeală, 
fiindcă omul greşeşte prin multe şi mereu, şi tot mereu trebuie 
el să se vindece pe sine învinuindu-şi greşalele şi păzindu-se 
cu mare grijă ca nu cumva să pomenească fratelui său greşeala, 
că nu oricine trebuie să fie învăţător şi povăţuitor şi judecător 
faptelor omului, fiindcă cel ce judecă trebuie să vindece prin 
lucrarea lui, că multe blesteme stau peste oameni, şi nu e dia- 
volul vinovatul, ci e omul care se dă diavolului prin înseşi cu- 
vintele şi faptele lui. Amin. 

O, dă-le lor putere de înţelepciune, Doamne, şi dă-le lor 
duh de ascultare, duh de copil, iar arhiereului Tău Irineu dă-i, 
Doamne, dezrobire de sub cătuşe, că Tu eşti Cel ce poţi! Aşa 
Te rog eu dintre sfinţi. Amin. 

E u sunt Cel ce sunt, Eu sunt Cel ce pot, 
Eu sunt lucrarea sfinţilor Mei şi cuvântul 
lor cel de foc pentru împlinirea lui! 

Să te aşezi să înveţi învăţătura Mea de peste tine, poporul 
Meu, că am lăsat în ziua aceasta învăţătură nouă peste tine şi 
lucrare nouă ţie, tată. O, ai grijă să nu ţii nevindecate greşalele 
tale! Cere-Mi credinţă şi umilinţă, cere-Mi minte şi vedere 
sfântă ca să-ţi poţi înţelege şi privi greşalele şi ca să-ţi lucrezi 
îndreptare, tată, căci greşalele nevindecate te ţin rob, te ţin sub 
blestemul lor. Am de grăit, am în Mine grăire multă, pe care 
n-am cum s-o grăiesc, o durere de-a Mea, şi nu Mi se face cale 
ca s-o grăiesc acolo unde ea Mă doare şi Mă înţeapă. Răbdarea 
Mea e mare şi Mă apasă, şi lucrez pentru răbdare încă. 

Fiţi liniştiţi, fiilor zbuciumaţi pentru durerile Mele împăr- 
ţite cu voi ca să le port! Eu, tată, sunt Cel ce veghez, căci voi 
nu puteţi întru toate, fiindcă răzvrătirea e pe furiş şi se vrea la 

masă cu voi. O, fiilor, Mă doare de voi, tată, şi stau cu cerul tot 
de sfinţi şi de îngeri pentru ocrotirea voastră şi a lucrării Mele 
cu voi. Cei vinovaţi asupra voastră îşi ascund vina. Lasă să şi-o 
ascundă, căci şi Eu stau departe de ei, fiindcă îmi fac cale de 
mers şi merg neamestecat ca să pot să merg, iar cei neascultători 
şi răzleţi să-şi înţeleagă lucrarea! Au nu ei şi-au ales aşa? 

Fiţi liniştiţi, tată, fiţi copii şi lăsaţi pe Tatăl să lucreze 
pază bună, iar sfinţii Mei să vă ocrotească din partea Mea, fi- 
ilor, şi lucrarea Mea cu voi să fie curată de calea celor ce s-au 
răzvrătit. Amin. 

Pace vouă! Liniştea să vă cuprindă pe voi, iar duhul 
umilinţei să se apropie de cei răzvrătiţi şi pitiţi cu răzvrătirea 
lor. Voi ieşi cu voi într-o zi în calea celor ce lovesc din plin în 
voi şi în cei credincioşi rămaşi ai Mei şi vom sta faţă în faţă cu 
ei, că durerea Mea de la ei e mare, iar ei sunt nişte oameni şi 
atât şi uită că omul este mic şi fără de cuvânt înaintea Mea. Fiţi 
cuminţi! Pace vouă! Nici să nu vă pese de toate câte se nasc în 
ei prin duhul nemulţumirii şi al răzvrătirii, căci tot în ei lovesc 
toate câte ei lucrează cu atâta nesocotinţă de minte. 

Pace vouă, fiilor! Pace ţie, poporul Meu cel credincios! 
Sărbătoarea de azi s-a făcut cale de învăţătură sfântă pentru 
voi. Luaţi şi lucraţi din cuvântul Meu, fiilor. Ferice de voi că 
aveţi pe Domnul învăţător peste voi, dar mai ferice de voi este 
când voi împliniţi peste voi mereu, mereu cuvântul Meu, 
mereu, mereu, o, fiilor. Amin, amin, amin. 

1/14 ianuarie 2010 

Praznicul Botezului Domnului 

Apa Bobotezei înnoieşte lumea din loc în loc. Primii duşmani ai omu- 
lui sunt casnicii lui. Dorul omului este înger care-şi curăţă de piedici 
calea spre Dumnezeu. învăţătură pentru puterea botezului. Prooro- 
cie pentru trezirea României. 

G lasul Meu se face cuvânt şi praznic de Bobotează 
şi intru în cartea Mea cu poporul Meu de azi, 
carte care mărturiseşte că Eu, Domnul Iisus Hristos, aşez în 
vremea aceasta cuvânt între Mine şi om, glasul care se aude 
din cer şi până în morminte, precum este scris în Scripturi, iar 
îngerii venirii Mele îmi slujesc şi se fac pod între cer şi pământ, 
de sus în jos peste văzduh, şi nori de îngeri Mă poartă deasupra 
poporului Meu când Eu grăiesc lui cuvântul Meu de azi. Amin. 

Cei ce-şi iubesc mărirea lor pe pământ nu iubesc venirea 
Mea şi stau împotriva ei cu îndărătnicie, şi în toate vremile au 
împlinit aşa cei fără de Dumnezeu peste ei. Eu însă am fost şi 
sunt trimis de Tatăl pe pământ, mai întâi prin prooroci şi prin 
vedenii, şi apoi Eu însumi, prin naşterea Mea din mamă 
Fecioară şi M-am sălăşluit cu oamenii şi am fost Dumnezeul 
lor, iar dacă cei îndărătnici Mi-au răstignit trupul pe cruce şi 
M-au pus în mormânt, M-am ridicat biruitor peste moarte, ca 
un Dumnezeu, şi iar M-am aşezat lângă Tatăl, de-a dreapta Lui, 
şi iată-Mă iarăşi pe pământ acum, învăluit în cuvânt de slavă, 
căci ucenicii Mei au proorocit din Duhul Meu şi au lăsat scris 
că iarăşi va să vin cu slavă să judec viii şi morţii, căci Eu sunt 
fără de sfârşit, ca şi împărăţia Mea în cer şi pe pământ. Amin. 

E zi de praznic de Bobotează şi Mă vestesc botezător 
peste ape şi peste cei ce iubesc venirea Mea cea de azi, adu- 
nându-se lângă izvorul Meu de cuvânt la sărbătoare. Binecu- 
vântare peste masa cerească de azi rostesc Eu, Domnul, şi peste 
apele din fântânile curţilor Domnului, ca să se reverse din ape 
în ape cu putere de cuvânt şi cu duh de înnoire a lumii din loc 
în loc, că Eu am aici comoara Mea cea scumpă din ţarina nea- 
mului român şi o păstrez Mie mărturie şi o preţuiesc cu 


ocrotirea Mea şi Mă slăvesc în ea peste pământ cu slava cu- 
vântului Meu, că a venit vremea. Amin. 

Se binecuvintează şi se sfinţesc înnoit, cu puterea, cu lu- 
crarea şi cu pogorârea Duhului Sfânt apele din fântânile 
curţilor Mele cu poporul Meu cel din mijlocul neamului 
român. Amin. 

Cei ce vin şi cei ce nu vin la apa acestor izvoare iau din 
ele vrând-nevrând, căci îngerii Bobotezei poartă din ape în ape 
apele de aici, iar Eu pun pe poporul cuvântului Meu să stro- 
pească pe unde trece cu apa aceasta, care alungă demonii şi 
toate duhurile rele, care se cutremură şi se clatină de peste tot 
pe unde cad picături din apa aceasta, apa izvoarelor curţilor 
Mele de azi. 

Luaţi şi turnaţi în fântânile Mele cu voi apă atinsă de 
Duhul Sfânt, de îngerii apelor şi de mânuţele voastre sfinţitoare 
prin cuvânt rostit peste ape, voi, slujitori ai tainelor Mele pen- 
tru cei credincioşi, căci apele de aici sunt luate de îngeri şi tur- 
nate în apele mari, spre mărturia lucrărilor Mele cu voi pentru 
curăţirea şi sfinţirea pământului, pentru toate tainele Mele 
lucrătoare pe pământ, căci pământul este împărăţia Mea, 
aşternut picioarelor Mele, taină mare, de care omul uită şi tot 
uită, dar nu uit Eu, şi nici îngerii Mei, şi nici sfinţii Mei, oştirile 
cu care Mă port din loc în loc între cer şi pământ împărat a 
toate câte sunt. Amin. 

Pace ţie, poporul Meu de la izvorul Meu de cuvânt! Şi 
iată, iar şi iar Mi-ai gătit sărbătoare şi popas ca să stau la masă 
de cuvânt cu cei adunaţi la izvor, la praznic de Bobotează, 
fiule. 

O, pace vouă, pace celor ce v-aţi strâns lângă Mine în zi 
de praznic sfânt! E frig, e zăpadă, e drumul greu, dar voi aţi 
venit şi sunteţi aici, căci dorul v-a fost cale, v-a fost înger şi v-a 
purtat la întâlnirea Mea cu voi. Pace vouă! Mângâiere vouă de 
la Dumnezeu! O, mulţumiţi Domnului cu lacrimi mii pentru 
darul credinţei în venirea Mea cuvânt pe pământ aici şi acum, 
în cetatea cuvântului Meu, căci dacă Eu, Domnul, nu v-aş fi 
dăruit acest dar, cine vi l-ar fi dat? Vegheaţi cu veghe sfântă şi 
păziţi cu grijă mare acest dar şi păziţi-vă de cei ce ar da să vi-1 
răpună, căci credinţa voastră în acest cuvânt are mulţi, mulţi 
duşmani, şi nu uitaţi vestea Mea cea de acum două mii de ani 
când Eu am spus că duşmanii omului sunt casnicii lui, şi de 
acolo începe, de aproape de voi începe numărul duşmanilor 
credinţei voastre, iar duhul cel potrivnic Mie şi omului cre- 
dincios Mie ştie ce să atace în om, şi atacă credinţa între Mine 
şi om, unirea Mea cu omul, legătura cea tainică între Mine şi 
el, duhul iubirii, care leagă pe om de Dumnezeu cu putere de 
nedespărţit. O, acolo unde se iveşte despărţirea, acolo au 
pătruns duşmanii, şi de aceea Eu vă povăţuiesc să vegheaţi 
acest dar, credinţa în venirea Mea cuvânt pe pământ pentru 
dragostea dintre Mine şi om, pentru nedespărţirea lui de Mine 
şi pentru plata cea de după ea, la capătul nădejdii, care se 
înfăptuieşte prin credinţă. Amin. 

E praznic de Bobotează şi vă învăţ cu putere, fiilor, aşa 
cum îmi învăţam ucenicii acum două mii de ani toate cele des- 
pre Mine şi despre ei cu Mine. O, la această şcoală trebuie 
învăţătură mereu, că n-a fost timp de examen când aţi bătut ca 
să veniţi şi ca să fiţi ai Mei. Pe pământ când intri în şcoală îţi 
trebuie examen, şi nu intri la şcoală dacă nu eşti găsit pe po- 
triva legilor şcolii, iar dacă intri pentru că ai ştiut la examen, 
trebuie apoi să înveţi ca să iei ştiinţă şi ca să poţi rămâne în 
şcoală şi ca să ieşi apoi om învăţat, destoinic să înveţi pe alţii, 
ca unul care ai avut putere să înveţi şi să ştii şi să împărţi apoi 
tot ce ai deprins prin lucrare cu învăţător. 

O, n-a fost timp de examen când aţi bătut să-Mi fiţi fii, şi 
iubirea Mea v-a deschis. Vegheaţi, dar, să nu vi se şubrezească 
iubirea! Vegheaţi pentru darul credinţei, fiilor! Fiţi mai tari decât 
cei care nu vă înţeleg! Fiţi tari cu credinţa, căci pentru ea vă pune 
notă şi Dumnezeu şi satana. Ea este lucrarea la care aţi fost 
chemaţi, şi prin ea veţi avea pe Domnul şi veţi rămâne cu El şi 
pentru El întru toate câte vă încearcă pe voi în iubire. Amin. 

Vă învăţ încă în ziua aceasta pe voi, cei adunaţi la izvor, 
vă învăţ cum să credeţi în Mine şi în venirea Mea de azi cuvânt 
pe pământ la voi şi pentru voi, cei credincioşi. Luaţi pildă de 
la cei credincioşi şi de la cei necredincioşi şi priviţi la ei cum 
le-a fost rodul, bun sau rău, veşnic sau trecător. Adam, omul 
cel zidit de mâna Mea din pământ şi din suflet viu, Mi-a părăsit 
învăţătura, M-a părăsit, şi M-a duşmănit apoi, dar Avraam 
M-a cunoscut prin credinţă, căci am ieşit în calea lui prin 
Melchisedec cu pâine şi cu vin şi i-am dat darul credinţei şi 
multă binecuvântare pentru acest dar i-am dat prin tainicul 
Meu preot, care şi-a jertfit tot neamul său şi pământul neamului 
său pentru credinţa lui în Mine, pentru ca să fie el al Meu apoi, 
şi a fost. Luaţi învăţătură mare, căci Eu, Domnul, nu M-am 
folosit niciodată de mai-marii vremii Mele cu omul ca să-Mi 
sădesc pe cei credincioşi din timp în timp pe pământ, ci M-am 
folosit de tainele Mele de nepătruns şi am dat pentru ele 
credinţă omului, şi aşa am păşit în timp cu toate cele proorocite 
ca să fie, şi au fost apoi, căci M-a proorocit Moise şi David şi 
toţi proorocii, cărora le-am dat darul credinţei în tainele Mele 
de nepătruns de mintea omului mărginit, şi nu le-am dat pe ele 
să fie ştiute, şi le-am păstrat pecetluite între Mine şi cei credin- 
cioşi şi cuminţi cu mintea, şi aşa M-am împlinit Eu prin cu- 
vântul lui Avraam şi al lui Moise şi al lui David şi al profeţilor 
toţi, căci sunt Cel ce sunt, şi n-am cerut voie omului mare cu 
statul când M-am împlinit pe pământ cu lucrările Mele. O, aşa 
Mi-am întocmit şi Mi-am purtat şi lucrarea cuvântului Meu cel 
de azi şi a purtătorilor ei, şi am lucrat tainic, după rânduiala lui 
Melchisedec, după cum am lucrat cu el şi cu Avraam apoi şi 
cu toţi cei credincioşi, şi care au însemnat şi înseamnă ei istoria 
Mea pe pământ, purtătorii tainelor Mele între oameni. îmi tre- 
buie doar om credincios ca să merg, căci cel credincios este 
găsit de Mine cu inimă curată, şi aceluia i-am dat darul cre- 
dinţei şi l-am ajutat să-l poarte. Când Eu îi aleg pe-ai Mei pen- 
tru Mine, Eu am de răbdat mult, căci omul e înconjurat de ai 
lui şi de oameni fel de fel, iar până rămân Eu cu bobul cel curat 
în mână e multă lucrarea vânturatului plevei, e mult de suferit 
şi de răbdat, şi suferă Domnul pe pământ de la omul necredin- 
cios şi trufaş până ce-Şi alege pe ai Săi dintre aceştia, şi am 
spus cuvânt mare acum două mii de ani pentru cei credincioşi, 
şi aşa am spus: «Cine nu lasă pentru numele Meu părinţi şi 
fraţi, soţie şi copii, rude şi prieteni, averi şi ranguri şi pe sine 
însuşi apoi ca să poată să fie al Meu cu totul, unul ca acela nu 
poate pentru Mine, nu poate să-Mi fie ucenic şi credincios fără 
de întoarcere». Eu însă îl ajut pe cel cu inima curată şi rabd şi 
sufăr cu durere aşteptând până ce biruiesc piedici fel de fel din 
calea celui ce vine venind la Mine, vine cu dor, şi dorul îi este 
înger curăţitor de cale pe calea lui cu Mine. 

O, cum să vă învăţ mai dulce pentru darul credinţei? Veţi 
auzi că nu e bună calea aceasta şi credinţa pentru ea, dar veţi 
auzi de la duşmanii voştri, nu de la prieteni, tată, şi nimeni 
nu-ţi poate fi prieten când îţi răpune puterea, darul credinţei, 
şi acela te duşmăneşte şi îţi este duşman apoi. O, mulţumiţi 
Tatălui Meu pentru darul credinţei, fiilor, şi fiţi ca Avraam, care 
nu s-a îndoit când i s-a încercat credincioşia, ci a stat pe pi- 
cioarele lui. Amin. 


în zi de praznic sfânt vă învăţ pe voi, cei strânşi lângă 
Mine la masă de cuvânt, vă învăţ, fiilor, puterea botezului, 
darul credinţei, cu care Eu voiesc să fiţi voi botezaţi. Botezul 
în credinţă e mare, fiilor, şi vai celui ce pierde sau îşi vinde 
această cămaşă de botez! Priviţi pe David, care prin credinţă 
vedea departe, peste timp, şi Mă vedea pe Mine preot în veac, 
după rânduiala lui Melchisedec, prin care Tatăl a lucrat, şi a 
zis David: «Zis-a Domnul Domnului meu: Tu eşti preot în veac, 
după rânduiala lui Melchisedec!». O, şi poporul Meu de azi a 
fost văzut peste timp de către prooroci, dar proorocia este 
numai pentru cei credincioşi, şi numai prin ei poate Dumnezeu 
să Se împlinească pe pământ cu împărăţia Sa între oameni, 
înăuntrul lor fiind ea şi lucrând împărăţia ei şi tainele ei, care 
se împlinesc, aşa cum şi cu Mine s-au împlinit cele tainic ros- 
tite de Tatăl prin prooroci. Aşa Mi-am întocmit Eu lucrarea 
Mea de azi şi pe poporul ei şi am din ea şi martori în cer, şi am 
şi pe pământ, şi am, căci sunt învăţător cu putere de cuvânt şi 
Mi-i culeg pe cei credincioşi până la sfârşitul tot prin ei, iar cu 
cei necredincioşi nu pot nimic, căci în vremea încercării ei se 
leapădă, spre ruşinarea lor. 

Vă dau, în duh de Bobotează grăiesc cu voi tainele sfinte 
şi vă dau putere să credeţi în ele ca Avraam şi ca Moise şi ca 
David şi vă învăţ cum să aveţi credinţă şi s-o păstraţi apoi 
comoară scumpă şi nejefuită de vrăjmaşii care încep cu casnicii 
voştri. După necredinţa lor îi veţi cunoaşte pe ei vrăjmaşi ai 
voştri, căci cei ce cred, sunt cei binecuvântaţi, sunt cei botezaţi 
în botezul credinţei, naşterea cea de sus a omului. Amin. 

la şi tu, neam român, ia şi tu, ţara Mea de azi, căci sunt 
învăţător din cer în mijlocul tău şi-ţi veghez paşii şi te caut cu 
iubire ca să-Mi deschizi şi ca să intru la tine cu povaţa Mea, cu 
noua Mea vestire şi împlinire, tată. O, cum să fac cu tine ca să 
te îmbrac în hăinuţă din cer, în darul credinţei sfinte, cămaşa 
naşterii de sus, ţara Mea de azi? O, cât te aştept! Am să-ţi dau 
trezire mare şi-am să te ajut să Mă cunoşti în acest cuvânt, căci 
Eu te iubesc pentru părinţi şi le ascult lor ruga cea pentru tine 
înaintea Mea pentru credinţa ta, şi va fi să crezi în cuvântul Meu 
de azi, şi prin care Eu atât de dulce te chem sub viţa şi sub 
smochinul Meu, că tu nu mai ai hrană şi nu-ţi mai dă nimeni de 
la Mine ca să ai şi ca să trăieşti. O, pace ţie! îţi spun aşa ca să 
fie aşa, şi-ţi voi da ţie, şi tu vei lua, şi apoi vei avea. Amin. 

V-am iubit cu iubire fără seamăn în zi de praznic de 
Bobotează. V-am învăţat pe voi cel mai mare dar: darul cre- 
dinţei sfinte în venirea Mea de azi cuvânt pe pământ. Nu sun- 
teţi datori cu nimic pentru ce vă dau. Sunt Eu dator să vă învăţ 
şi putere să vă dau să credeţi, căci Tatăl M-a trimis să împlinesc 
aceasta şi să-i chem şi să-i adun întru credinţă tare pe cei ce 
sunt şi vor fi. Nu uitaţi că duhul lumii este potrivnic vouă pen- 
tru învăţătura Mea cea de sus pentru voi. Acest duh ţine omul 
la întuneric şi îl umple de dor pentru cele ce trec şi îi face cu 
ochiul spre ele, căci este duh amăgitor. 

Să Se coboare Duhul Sfânt peste voi din ape, căci astăzi 
L-am pus pe El în izvoarele Mele de aici! Fiţi numai credinţă 
pentru tot cuvântul Meu cel rostit vouă, şi din el naşteţi-vă de 
sus iubire şi daţi-vă Mie cu ea, căci iubirea care nu se dă Mie 
trece, dar voi strângeţi-vă în Mine şi veţi avea, şi nimic nu se 
va pierde din cele ce la Mine adunaţi. Vă mângâi fruntea, şi 
prin ea duhul vi-1 mângâi, că aţi trudit de aţi venit şi am petre- 
cut cu voi aici, sub cerul Meu de îngeri; aici, unde Mă strâng 
cu sfinţii şi cu îngerii în zile de praznic ceresc pe pământ. 

Fiţi mângâierea Mea! Vă arăt Tatălui şi spun: aceştia 
sunt ai Mei iubiţi, întru care Eu binevoiesc, aşa cum Tu, Tată, 
binevoieşti întru Mine. Amin. Şi spune Tatăl: Acesta este Fiul 

Cuvântul lui Dumnezeu 


Meu iubit, întru Care bine am voit, iar voi sunteţi ai Lui, şi în- 
tru voi Eu, Tatăl, şi El, Fiul Meu iubit, binevoim acum, în acest 
timp. Amin, amin, amin. 

6/19 ianuarie 2010 

Soborul sfântului prooroc Ioan Botezătorul 

Cuvântul Domnului este puterea poporului sfânt. Femeia ispititoare. 
Proorocie pentru legea sfinţeniei şi puterea ei în oameni. Să te fereşti 
de calea celor răzvrătiţi. Duhul proorociei este sarea pământului 
şi naşterea de sus a omului. 

n duh de Bobotează sunt încă între voi, şi am petre- 
cut spre casă pe cei ce au venit la sărbătoarea sfinţi- 
rii apelor, iar voi v-aţi odihnit de trudă, şi acum avem masă de 
cuvânt pentru mângâierea sfinţilor Mei, căci Ioan, botezătorul 
Meu, este serbat de sfinţi lângă Mine în cer şi pe pământ, şi 
voiesc să-l mângâi pe el întru venirea Mea cu sfinţii, fiilor ca- 
re-Mi daţi fiinţă în carte în mijlocul poporului Meu de azi. O, 
aveţi, tată, grijă pentru puterea poporului sfânt, că e poporul 
pe care-1 mai am, tată! Şi cum să aveţi grijă? O, staţi înaintea 
cuvântului Meu ca să poată el veni şi să-l daţi poporului, măi, 
fiilor copii! Cuvântul Meu este cel ce ţine pe poporul Meu în 
grijă, că are putere în el cuvântul Meu, tată. Cu el îmi strâng şi 
îmi îngrijesc cu cele din cer poporul şi cu el Mă dau şi celor 
ce Mă aud cuvânt venit la voi. 

E sărbătoare pentru Ioan, naşul Meu de botez, una după 
alta sărbătoarea Mea şi a lui, aşa cum sfinţii au ştiut din Duhul 
Meu să facă această aşezare pentru sărbătoarea botezului Meu 
la Iordan. O, cum să nu-1 am la masa Mea cu voi cu praznic de 
Bobotează pe Ioan, botezătorul Meu, care a suferit pentru nu- 
mele Meu prigonire din mijlocul lumii încă din pruncie, şi apoi 
mucenicie pentru vestirea Evangheliei Mele peste cei ce cre- 
deau şi peste cei ce nu credeau că Eu sunt pe pământ Mesia, 
Mielul lui Dumnezeu? O, poporul Meu, nu este mai mare lu- 
crare pentru om ca aceea de a se arăta el în mijlocul oamenilor 
cuvânt şi viaţă după Evanghelia Mea cea plină de înviere pen- 
tru om, iar Eu am zis atunci: «Fericit este cel ce rabdă până 
la sfârşit, şi fericit este cel ce nu se sminteşte întru Mine, şi, 
iarăşi, fericit este cel ce nu ispiteşte ca să creadă de la Mine 
prin trimişii Mei spre oameni!». Amin. 

Voi, cei care veniţi până la acest munte de har ca să luaţi 
de la Dumnezeu pentru voi, nu puneţi întrebări mărunte ca să 
ispitiţi acest loc acoperit de taină sau pe cei veghetori pentru 
Mine aici, ci fiţi cu duhul umilit, tată, că ispitirea cea pentru 
credinţă nu vă înmulţeşte credinţa, nu v-o limpezeşte, ci vă este 
lovită de duhul cel rău al ispitirii, căci scris este: «Cine se va 
lovi în piatra Hristos, se va zdrobi în ea», iar ceea ce daţi să 
căpătaţi prin ispitire nu vă este vouă de folos, ci vă este pagubă, 
dar vă este de folos credinţa cea prin dar, nu prin căutare pentru 
ca să credeţi, căci cine ispiteşte nu găseşte ce caută, fiindcă 
Domnul stă împotriva celor ispititori şi îi întoarce pe ei cu 
mâinile goale întru ale lor. O, dacă veniţi până aici, căutaţi să 
ştiţi despre Mine, tată, nu despre veghetorii muntelui Meu de 
taină şi despre viaţa şi faptele lor, ci luaţi de la ei pe Dum- 
nezeu-Cuvântul, Care Se face sul de carte şi vi Se dă vouă spre 
luminare pentru cele de sus peste voi, şi aşa este bine să vă 
purtaţi faţă de această taină atât de bine acoperită de Mine pen- 
tru cei ce cred, căci proorocia este pentru cei ce cred, numai 
pentru ei, şi este o prăpastie mare între cei ce cred şi cei ce nu 
cred, iar cei necredincioşi cad în ea, şi apoi îşi văd rodul 
necredinţei lor, văd ceea ce trebuia să creadă. 

A suferit botezătorul Meu moarte de la cei semeţi cu 


duhul lor şi care se acopereau cu necredinţă ca să-şi ocrotească 
semeţia şi lucrarea ei cea plăcută lor, căci moartea se găteşte 
cu multe podoabe şi se face frumoasă şi fermecătoare la vedere 
şi la stat ca să n-o mai uite omul, ca să nu mai poată omul fără 
ea, şi ea îl farmecă în fel şi chip pe om ca să-i facă omul voia, 
şi moare omul cu moartea în braţe, cu cea care îl nimiceşte pe 
el. Aşa a păţit regele Irod de la rudenia lui cea după trup, care 
a lucrat peste el numai slăbire, numai moarte, numai patimă 
ruşinoasă, dar proorocul Ioan de mila lui Israel i-a spus lui Irod 
că lucrează fărădelegea care nu-i este îngăduită şi care se face 
pildă de cădere a lui Israel. O, dar moartea era femeie gătită 
cu podoabe fermecătoare şi s-a făcut moarte pentru Irod şi pen- 
tru proorocul lui Dumnezeu, şi a fost vinovată de moarte mama 
pentru fiica ei, care s-a sculat la joc, ademenind privirea regelui 
şi întinzându-i lui cursă spre jurământ pentru moartea prooro- 
cului Ioan, şi, iarăşi, a fost vinovată de moarte fiica pentru 
mama ei, care a cerut apoi moartea proorocului Ioan. 

O, voi, cei ce sunteţi de peste tot poporul Meu cel as- 
cultător de legea sfinţeniei, şi voi, cei ce auziţi cuvântul Meu 
de pe masa poporului Meu, vă chem la veghe sfântă, vă chem, 
tată, la mare veghe şi vă învăţ să ţineţi moartea departe de voi. 
Aveţi grijă să nu fie părinţii vinovaţi pentru copii sau copiii 
vinovaţi pentru părinţi. Măcar de acum încolo fiţi cu mare grijă 
pentru această veghe, că mulţi părinţi cad prin copii, şi mulţi 
copii cad prin părinţi, cad în stricăciune de minte şi în nepăsare 
pentru veghe sfântă, căci viaţa trebuie vegheată ca să nu se 
strice, şi ogorul trebuie plivit de buruieni ca să nu se înece toată 
semănătura în buruieni. Fiţi tari cu firea, fiţi cu Hristos în voi, 
că moartea se găteşte cu podoabe şi se face frumoasă la chip 
ca să n-o mai poată omul uita sau părăsi, şi îl farmecă pe om 
spre ea, şi aşa moare omul cu moartea în braţe, căci femeia 
care se crede băgată în seamă ia foc şi arde, şi apoi se face 
moarte pentru cel ce cade în farmecul ei diavolesc şi se face 
diavol pentru om, şi nu văd pe pământ decât aşa durere peste 
tot, şi omul este fără de putere, fără de Domnul în el pentru ca 
să fie ocrotit de căderi. 

Durere mare Mi-a lovit inima pentru botezătorul Meu 
Ioan, pe care al lui Irod păcat l-a nimicit prin femeie. Eu însă 
aştept să vină pe pământ legea cea sfântă şi puterea ei în oa- 
meni, şi de aceea Mă port peste tot cu Evanghelia cuvântului 
Meu de azi şi strig ca Ioan Botezătorul pocăinţă pentru oameni 
şi tot strig ca să audă duhul omului şi să se oprească de la rău 
şi să- Mi facă Mie casă cu omul, căci vin din ceruri, de la Tatăl, 
şi vin cu sfinţii ca să-i dau omului putere să se facă fiu al lui 
Dumnezeu şi să scape de păcat, căci păcatul este moarte şi se 
răzvrăteşte dinăuntrul omului, din carnea omului se răzvrăteşte 
el împotriva lui Dumnezeu şi îi robeşte omului inima şi 
simţirea, spre căderea lui. 

O, poporul Meu, te rog, tată, nu uita povaţa Mea cea 
pentru tine ca să te fereşti de calea celor răzvrătiţi, căci aceia 
se încearcă în sabia necredinţei, măi fiilor credincioşi, fiindcă 
cei ce vor să-şi facă voia se acoperă cu necredinţă pentru ca să 
calce voia lui Dumnezeu în ei. Unii de mai mulţi ani, iar alţii 
de doi, trei ani au săpat prăpastie între ei şi voi şi au dat spre 
batjocură la lumea cea necredincioasă lucrarea Mea cu voi, lu- 
crarea cuvântului Meu şi pe purtătorii Mei şi şi-au făcut aceia 
brâncă unul altuia ca să cadă în necredinţă şi să cadă de la 
Mine, şi aceasta este durerea Mea cea de la ei şi cea pentru ei. 
O, fiţi tari cu credinţa şi cu mărturisirea şi învăţaţi ca apostolul 
Ştefan să mărturisiţi lucrarea Mea înaintea necredincioşilor, că 
vremea este să biruiesc Eu, fiindcă de aceea sunt pe pământ 
acum cu lucrarea cuvântului Meu, care spală omul la inimă şi 

la minte apoi, căci cine-şi deschide inima, aceluia i se luminea- 
ză mintea şi vede cu ea pe Dumnezeu. Amin. 

Pentru această mare strigare la veghe şi la înviere auziţi 
voi pe Ioan Botezătorul la masa Mea cu voi! El este glas din 
glasul Meu şi este tămăduitor. Amin. 

jf" n duh de Bobotează e tot ceea ce grăiesc 
ii. eu, Mieluţule al Tatălui. Duhul Tău aşezat 
peste ape să spele la inimă omul, iar pământul să-l sfinţească 
pentru cei sfinţi, ba şi pentru cei păcătoşi de pe el, ca să ia şi ei 
putere şi să-i tragi pe mulţi la Tatăl, după cum este scris să faci, 
o, Mieluţule rănit! Semnul de pe trupul Tău, semnul suliţei şi 
al cuielor, Doamne, a rămas deschis. Tu eşti Cel rănit de două 
mii de ani. Să se pocăiască omul la aceasta ce spun eu în duh 
de Bobotează. Amin. 

Voi, cei ce veniţi cu foc şi cu dor la acest munte de izvor, 
faceţi din voi sarea pământului, aşa cum am fost eu în vremea 
mea cu Domnul pe pământ! E Domnul lucrând cuvânt de naş- 
tere din nou a lumii pe vatra neamului român şi are ucenici la 
izvorul cuvântului Său, are botezători peste voi şi vă învaţă El 
şi pe voi şi pe ei să fiţi sarea pământului. Faceţi-vă vase cu 
sare, luând de aici şi împărţind duhul proorociei şi nu vă mai 
stricaţi niciodată, căci El a zis: «Dacă sarea s-ar strica, cine 
ar mai săra?». O, căutaţi să aveţi sare între voi. Duhul prooro- 
ciei înseamnă aceasta ce spun eu. Veniţi la muntele Domnului, 
munte de sare, şi luaţi şi săraţi din loc în loc pe pământ, căci 
sare nu se mai găseşte pe nicăieri, şi fără duhul proorociei nu 
este Domnul pe pământ cu oamenii, căci mărturia Domnului 
este duhul proorociei, precum este scris, şi iată, mai-marii de 
peste voi au dat de la ei sarea toată şi nu mai iau de la Domnul 
şi nu mai ascultă de la El ca să fie Domnul pe pământ cu oa- 
menii. Fiţi credincioşi, căci duhul proorociei este naşterea cea 
de sus a omului. Rămâneţi în duhul pocăinţei şi veniţi la Dom- 
nul, că iată-L aici, învăţându-vă pe voi! Amin. 

Iar Tu, Doamne, Mieluţ rănit cum eşti de două mii de 
ani, pune capăt fărădelegii şi răscumpără-i pe oamenii care vor 
crede, şi toţi cei care vor crede vor fi mântuiţi, vor fi cei 
mântuiţi. Amin. 

O rana Mea cea de două mii de ani stă 
^mărturie pe trupul Meu cel înviat din 
răstignire şi se dă celor ce cred venirea Mea de azi cuvânt peste 
pământ, iar aceştia sunt bogăţia Mea, oştirea Mea, pe care Mă 
sprijin pentru duhul mărturiei pe pământ. Amin. 

în duh de Bobotează am grăit poporului Meu şi celor ce 
se hrănesc din gura Mea şi am învăţat în ziua aceasta veghea 
cea pentru viaţă pe cei ce au ales şi aleg viaţa. Duhul Meu 
pluteşte peste ape şi Se face Bobotează peste pământ. Poporul 
Meu este mărturia Mea, iar Eu, Domnul, Mă slăvesc în cuvânt 
peste cei credincioşi. Amin. 

O, înnoieşte-ţi în fiecare zi iubirea şi veghea cea pentru 
ea, poporul Meu, şi cere la Tatăl voia Mea pe pământ, şi orice 
vei cere în numele Meu, tu vei primi de la Tatăl Meu, vei primi, 
o, poporul Meu. Amin, amin, amin. 

7/20 ianuarie 2010 

Duminica vameşului şi a fariseului 

Cercetarea sufletului şi cunoaşterea semeţiei şi a smereniei înaintea 
Domnului. Păcatul dispreţului de frate şi al lovirii conştiinţei 
aproapelui. Nemulţumirea omului este diavol. 

B u dau învăţătură de credinţă şi de viaţă poporului 
Meu celui credincios, că am pe pământ dată de 
Tatăl lucrarea de învăţător peste om, lucrare mare, cum numai 


Dumnezeu are. Amin. 

Sunt Domnul Dumnezeul tău, poporul Meu, şi-Mi pre- 
gătesc în mijlocul tău hrană pentru mulţi, că mulţi şi de peste 
tot au aflat masa Mea de cuvânt cu tine şi se hrănesc mulţi din 
ea spre mângâierea sau spre puterea sau spre credinţa lor în 
venirea Mea de azi ca să-l ajut pe om acum, la sfârşit de timp, 
căci cei de la sfârşit au de dat mâna neamului omenesc întreg, 
de la Adam şi până la venirea Mea cu judecata făpturii şi apoi 
cu mângâierea cea veşnică pentru cei ce M-au urmat cu 
lepădare de sine şi M-au mărturisit viilor şi morţilor prin viaţa 
lor mărturisitoare de Dumnezeu pe pământ. Amin. 

Este aşezată de sfinţi în duminica aceasta de învăţătură 
Evanghelia Mea cea despre pilda vameşului şi a fariseului, care 
au venit înaintea Domnului şi au fost mărturisitori fiecare pen- 
tru ei înşişi cu cele din ei lui Dumnezeu. Am coborât din cer 
în toată vremea mare iubire în sfinţi pentru biserica de pe 
pământ, pentru care ei au trudit cu iubire în ei ca să am Eu 
biserică şi ca s-o învăţ pe ea prin sfinţii Mei, prin trimişii Mei 
în mijlocul ei, şi au găsit cu cale sfinţii şi părinţii că omul cre- 
dincios trebuie să-şi cerceteze şi să-şi cunoască semeţia sau 
smerenia înaintea Mea, mai înainte să se pregătească el prin 
biserică de cele cincizeci de zile de post pentru slava răstignirii 
şi a învierii Mele pentru cei credincioşi. 

Aduce învăţătura de azi seninul de încredere în sine până 
la dispreţuirea aproapelui a fariseului, care s-a înfăţişat Dom- 
nului şi care s-a îngâmfat în sine şi apoi în rugăciune înaintea 
Domnului, socotindu-se postitor şi meritos, curat şi cinstit, dar- 
nic şi drept cum nu sunt ceilalţi oameni, iar pe de altă parte 
pocăinţa vameşului, care, îndurerat şi ruşinat de faptele sale, 
cu fruntea aplecată, se lovea în piept şi zicea înaintea Domnu- 
lui: «Dumnezeule, fii mie milostiv, căci sunt păcătos!», şi dacă 
s-a smerit acesta pe sine, s-a înălţat la Domnul rugăciunea sa, 
pe când fariseul înălţându-se în sine a plecat neîndreptat la casa 
sa, căci scris este că Domnul Se împotriveşte celui ce se bizu- 
ieşte pe sine semeţindu-se, pe când celui ce se smereşte pe sine 
îi dă har şi îi dă îndreptare şi primire. 

O, cum să Mă bizui Eu, Domnul, pe cel ce se bizuie pe 
sine cu semeţie când acest păcat îl pândeşte pe om ca să-l cadă 
în adânc ca pe Lucifer? O, nu e bine aşa, omule, căci Adam s-a 
semeţit în rai şi s-a crezut mare şi a pierdut harul Meu şi a căzut 
apoi prin femeie, căci aşa păţesc cei ce nu ascultă cu frică de 
orânduiala Mea cea pentru om, şi cad oamenii unii peste alţii 
prin aşa cădere, cădere ca a lui Adam. 

O, poporul Meu, e bună ascultarea, tată, şi vai celui ce 
calcă peste ea! E bună smerenia inimii şi a vieţii, şi vai celui 
ce uită să stea cu frică în pocăinţă mare pentru slăbiciunile lui 
omeneşti şi pentru ispitele de pe pământ! E mârşav păcatul 
semeţiei de sine, iar omul nu are putere să-şi vadă acest păcat 
când îl are pe el, dar Eu am spus: «Celui ce i se pare că stă, să 
ia seama să nu cadă!». Eu, Domnul, ştiu pânda cea de şapte 
mii de ani a diavolului pe urma omului, şi fericit ar fi omul 
dacă şi-ar aminti mereu de căderea lui din Dumnezeu prin 
omul cel întâi zidit, care n-a ascultat de cuvântul Făcătorului 
său şi L-a dispreţuit pe Dumnezeu în el pentru păcatul său, 
păcat care a căzut pe tot omul apoi. 

O, ar trebui să-L caute oamenii pe Domnul pentru pă- 
catele lor. îi chem pe oameni la pocăinţă şi la inimă înfrântă 
pentru viaţa lor cea plină de păcate şi pentru care va fi să dea 
seama în ziua cercetării lor. O, câtă pace ar fi în oameni şi între 
ei apoi dacă ar sta ei ca vameşul din Evanghelie înaintea Mea 
şi a semenilor lor! O, cât har ar coborî pe pământ de la Dum- 
nezeu şi cât rai! Nu trebuie să-şi ascundă nimeni neascultarea 

de Dumnezeu şi faptele ei, căci cei ce se ascund aşa fac pat de 
odihnă în ei pentru păcat, fac moarte în ei şi în jurul lor şi fac 
despărţire de Dumnezeu. E bine să nu greşească omul, căci 
dacă greşeşte se face neputincios pentru curăţirea greşalelor 
lui, şi aceasta înseamnă semeţie, păcat pe care omul cu greu 
şi-l cunoaşte. 

O, nu-ţi trebuie notă bună ţie de la om, omule care nu-ţi 
cunoşti semeţia aceasta, ci îţi trebuie de la Dumnezeu iertare 
de greşale, căci omul din pricina păcatelor lui nu este meritos, 
nu este, ci este vrednic de mila Mea şi a semenilor lui, buni sau 
răi, drepţi sau păcătoşi, căci Domnul este Cel ce lucrează asupra 
omului prin oameni, şi El conduce spre umilinţă paşii omului 
prin multa Lui iconomie pentru umilinţa semeţiei din om. 

Tu, poporul Meu, să nu cauţi, tată, decât mântuire, că 
nu-ţi trebuie purtare bună pentru tine din părţi, ci îţi trebuie 
pocăinţă şi umilinţă, şi acestea ţi se cer pentru mântuirea ta, 
şi-ţi trebuie dragoste de Dumnezeu ziua şi noaptea şi multă 
trezire şi jertfa pentru ea, căci omul fără ea nu poate pentru 
Dumnezeu, şi e ruşine să piardă cel credincios dragostea cu 
care el se dă Domnului şi îi dă cinste apoi, îi dă primul loc în 
viaţa lui, în truda şi în odihna lui. 

O, poporul Meu, stai, tată, înaintea Mea mereu ca în faţa 
Stăpânului tău Cel din cer şi nu dispreţui statul tău cu Mine şi 
statul Meu cu tine pentru dragostea de tine şi de trupul tău, căci 
cel ce nu-şi cunoaşte şi nu-şi vede aceste păcate îl dispreţuieşte 
pe Domnul şi pe aproapele său prin ele, şi se vede aceasta când 
este aşa. O, să nu-ţi iei dreptul să-l dispreţuieşti pe fratele tău, 
fiule, ci să-ţi iei datoria în seamă, căci ai datoria să nu loveşti 
conştiinţa aproapelui tău, pe care l-ai putea trage în păcatul 
judecăţii de frate şi a nedumeririi pentru calea cea cu biruinţă 
pe ea, căci omul are străvechiul obicei să se ia după om, să se 
bizuie pe om, uitând el că Domnul este Cel ce încearcă omul 
prin toate cele de lângă el ca să-i vadă credincioşia şi ascultarea 
lui înaintea Sa. 

O, poporul Meu, învaţă, tată, de la Mine să asculţi toată 
învăţătura Mea, dar învaţă-te să fii şi probat pentru ea, tată! 
Vreau să văd la tine această înţelepciune, care-ţi păstrează 
viaţa, tată, căci omul neprobat cade în sine, cade în nelucrare 
şi dispreţuieşte pe Dumnezeu şi pe semeni prin acest păcat. O, 
nimic, nimic n-ar fi să dorească omul decât cele ce vin peste 
el, şi la a căror cârmă este Dumnezeu, după cum vede El că 
trebuie să lucreze pentru om spre mântuirea lui, spre smerenia 
lui, căci smerenia este har, şi ar fi să ajungă ea omului, căci 
harul Meu nu se poate desăvârşi în om pe alte căi. 

O, de s-ar uita omul la Mine cum M-a ţinut Tatăl numai 
în smerenie pe pământ, ar fi atunci să aibă omul ochiul bun şi 
pentru Mine şi pentru el. învaţă de la Mine, poporul Meu! 
Numai pentru cei smeriţi şi neputincioşi pentru ei înşişi, numai 
pentru ei este bogăţia de har din cer, bogăţie care aşteaptă după 
om ca să se sălăşluiască în el pentru slava Mea. Amin. 

O, poporul Meu, nemulţumirea omului este diavol, fiule, 
este capcană pentru sufletul omului. învaţă, tată, să fii primitor 
cu mulţumire pentru toate câte Eu, Domnul, prin iconomia 
Mea îţi trimit, că iubirea Mea e mare pentru om, dar omul n-o 
cunoaşte pe ea şi lucrarea ei cea pentru mântuirea lui. 

Te-am învăţat în duminica aceasta paşii Mei spre tine şi 
paşii tăi spre Mine, poporul Meu, iar tu să fii curat în toată vre- 
mea prin faptele tale văzute şi nevăzute, căci Eu stau la uşă şi 
bat, iar tu să Mă cunoşti, fiule, şi să Mă primeşti şi să fii pri- 
mitor de Dumnezeu prin toate câte-ţi vin, şi vei fi fiul înţe- 
lepciunii vieţii, şi vei fi sprijinul Meu când Eu bat la uşa ta ca 
să intru. Amin. 


O, stai cu uşa deschisă pentru Dumnezeu, poporul Meu. 
Amin, amin, amin. 

11/24 ianuarie 2010 
Duminica fiului risipitor 

Umilinţa de duh îi aduce omului înţelepciune. E prăpastie mare să 
stea omul cu el însuşi în gând. Folosul gândirii la Dumnezeu. Pilda 
bogatului nemilostiv şi săracul Lazăr. Pilda pocăinţei lui Zaheu. 
Semeţie mai presus de firea căzută: omul care se crede mare. îndemn 
la veghe pentru statul Domnului în om. 

M ă aşez cuvânt în carte şi învăţătură de viaţă Mă 
las poporului Meu, căci cel fără de viaţă moare, 
iar viaţa trebuie învăţată bine şi mereu, ca să poată fi ea trăită 
în cel ce alege cărarea ei. Amin. 

Sunt Domnul Iisus Hristos şi intru pe porţi la tine, 
poporul Meu, şi te învăţ, tată, mereu, mereu, că vreau ca tu să 
trăieşti şi să nu te ofileşti ca floarea care nu are apă, ca fiul care 
nu caută învăţătura Tatălui său mereu. Acolo unde sunt fraţii 
împreună lucrând, acolo trebuie să fie multă învăţătură mereu 
peste ei, şi această învăţătură înseamnă binecuvântare mare şi 
viaţă cu putere peste fraţi, din pricina învăţăturii, dar numai 
dacă fraţii cei împreună stătători ascultă de glasul fiecărei clipe 
care vine spre ei cu învăţătura sa. 

O, poporul Meu, trebuie măreţie de suflet pentru această 
măreaţă lucrare între fraţi, şi trebuie să fie deştept cel ce stă la 
învăţat, căci altfel el nu înţelege din cele ce vin spre el ca să-i 
frământe fiinţa spre facerea sa. O, fiule, trebuie să fii rege ca 
David ca să poţi să înveţi mereu şi ca să fii mereu prin toate 
câte vin să te înveţe şi să te zidească. Cel puţin la minte şi la 
umilinţă este cel plin de el, şi unul ca acela este nemulţumit şi 
pretenţios, chiar dacă merite nu are, căci omul, din firea lui cea 
nesănătoasă, se crede meritos, şi de la această semeţie vine în 
el nemulţumirea şi căderea din harul care dă să-l crească pe el 
bun pentru Dumnezeu, deştept cu înţelepciunea sa cea pentru 
viaţă supusă frământării, ca să poată ea să crească şi să fie în 
om apoi. Mintea cea plină de supunere şi de rugăciune în David 
îl aducea pe el înaintea Mea şi îmi spunea David: «O, Doamne, 
să nu-mi laşi inima mea spre cuvinte cu vicleşug în ele ca să-mi 
dezvinovăţesc păcatele mele când Cel drept şi dreptatea mă va 
certa cu milă şi mă va mustra, că nu vreau ca să ungă capul 
meu untdelemnul păcătoşilor, căci Tu eşti Cel ce cunoşti pe cele 
nelucrate ale mele, şi în cartea Ta toate se vor scrie, zi de zi se 
vor săvârşi şi se vor scrie, şi nici una din ele nu va fi nescrisă». 

O, iată cât face umilinţa de duh, câtă înţelepciune aduce 
în mintea şi în inima omului mare la suflet şi la veghe şi la viaţă 
în el pentru Dumnezeu în el! Fiul care nu ia învăţătură nu stă 
fiu, şi iese şi se duce spre ale inimii sale cea fără de învăţătură, 
aşa cum Eu, Domnul, am arătat în pilda cea despre tatăl cel cu 
doi fii, dintre care unul a stat în duhul lui şi a ieşit de la tatăl 
său şi s-a cheltuit pe sine până la capăt, iar la capăt şi-a văzut 
deşertăciunea şi lipsa de putere şi s-a umilit pentru greşeala sa, 
s-a umilit înaintea tatălui său, şi mare învăţătură poartă în ea 
Evanghelia Mea cea pomenită în duminica aceasta, poporul 
Meu! Dau să împrospătez veghea peste tot, şi prin învăţătura 
Mea fac aceasta, ca să ia din ea poporul Meu de peste tot, şi 
să-şi înţelepţească numai din cer mintea sa fiul acestui popor. 

O, fiilor, nu staţi cu voi în gând, că e prăpastie mare 
aceasta ce vă spun! Vi se pot întâmpla numai rele dacă nu 
M-aţi asculta aşa. O, staţi cu Mine în gând, şi staţi cu umilinţă 
pentru voi, iar Mie daţi-Mi loc măreţ umilinţa voastră, tată! 
Puneţi la încercare aceasta ce vă spun! Când staţi cu voi în 

gând căutaţi să priviţi la aceasta şi la relele care vi se întâmplă 
peste sufletele şi peste duhurile voastre, încercate atunci în fel 
şi chip de satana prin nemulţumire în voi, prin răzvrătire de la 
aceasta, prin neumilinţa cea prin răzvrătire între frate şi frate, 
şi toate din duhul semeţiei, care stă împotriva umilinţei de duh 
în om. Când staţi cu Mine în gând căutaţi să priviţi peste 
duhurile voastre cât de bine vă face statul Meu în gândul vos- 
tru, câtă veghe, câtă pace, câtă armonie în voi şi între voi, şi 
de la care se naşte dorul, fiilor, dorul de Dumnezeu, care Mă 
ţine pe Mine în voi! O, numai dorul de Dumnezeu îl ţine viu 
pe Do mn ul în voi, iar altfel nu este Domnul în voi cu faţa Sa, 
cu fapta Sa, cu gândul Său în voi ca să nu cădeţi voi de la faţa 
Lui şi din casa Lui apoi, fiilor, căci cel ce cade, cade în gân- 
durile sale mai întâi, şi apoi cade din Dumnezeu. Mereu, mereu 
vă îndemn, staţi cu Mine în gând prin dor şi prin vorbiri şi prin 
cântări, căci dorul de Mine vă dă vouă trăiri sfinte între voi, 
tată, şi iar vă amintesc pe regele David, prin care Duhul Meu 
îndemna pe Israel şi spunea: «Lăudaţi, slugi, pe Domnul! Cei 
ce staţi în casa Domnului, în curţile Domnului, lăudaţi-L pe 
Domnul, cântaţi numele Lui, binecuvăntaţi-L, voi, cei ce vă 
temeţi de El, că binecuvântat şi bun este Domnul din Sion, Cel 
ce locuieşte în Ierusalim, iar voi mărturisiţi-vă Lui, că El este 
bun, şi în veac este mila Lui!». Amin. 

O, fiilor, nu staţi cu voi în gând, tată! învăţaţi pe dinafară 
această faptă şi adunaţi în cer, la Mine, împlinirea ei peste voi! 
Staţi în gând cu Mine, iar Eu sunt Cel blând şi smerit cu inima, 
şi aşa să fiţi şi voi, strângându-vă mereu prin aceste însuşiri 
sfinte multe fapte măreţe în cer, la Tatăl, căci fiul risipitor a 
stat cu el însuşi în gândul lui şi l-a părăsit pe tatăl său şi s-a 
dus pentru sine şi s-a rătăcit, o, şi cât de multe fapte ca şi ale 
lui au făcut şi fac şi creştinii Mei, care-şi adună de la Mine har, 
şi apoi se duc cu el în lume cheltuindu-se lumii şi feţei ei min- 
cinoase pentru om! Inimi care s-au arătat iubitoare de Dum- 
nezeu, mărturisind cu gura lor iubirea lui Dumnezeu şi 
cuvântul venirii Mele adevărat pentru ei, dovedind multora pe 
Dumnezeu-Cuvântul din zilele acestea, o, cum s-a făcut şi cum 
se face că aceiaşi creştini sunt acum împotriva Aceluiaşi Dum- 
nezeu, Care nu tace, ci grăieşte mereu, mereu? Aceştia pe câţi 
au dat să-i aducă la cuvântul Meu, pe tot atâţia i-au şi descum- 
pănit apoi şi le-au luat puterea să calce pe urmele Mele, că nici 
aceştia n-au stat, şi nici pe cei aduşi nu i-au lăsat să fie pentru 
Mine şi cu Mine în ei, ba, din contra, s-au dus aceia la mai mari 
rele ca relele cele de dinainte ale lor. O, aceştia toţi au iubit şi 
au căutat mai mult slava lor cu Mine, şi apoi au căutat slava 
de la oameni mai mult decât slava de la Dumnezeu şi s-au dus 
să şi-o caute pe cea dorită de ei, dar harul Meu l-au pierdut 
aceştia, că nu este alta soarta celor ce Mă părăsesc şi se duc să 
se cheltuie după voia lor ca fiul care-1 părăseşte pe tatăl său 
pentru voia sa. Aceştia s-au simţit nedreptăţiţi, şi apoi şi-au dat 
dreptate singuri, dar Eu nu le dau, căci cei ce-şi dau singuri 
dreptate nu este al lor dreptul acesta, ci al Meu este, iar ei iau 
locul Meu când îşi fac aceasta. O, cei ce nu sunt pregătiţi pen- 
tru Mine când vin la Mine şi nu se lasă apoi spre pregătire de 
la Mine întru toate mereu, aceia nu iau calea Mea sub picioare, 
şi aceasta din pricina semeţiei lor de a se simţi ei pe picioarele 
lor, şi nu este în ei inimă curată pentru Mine dacă fac aşa, şi se 
dovedeşte că este aşa, căci ei ajung să Mă părăsească apoi, 
alungând de la ei temerea de căderea lor de lângă Mine. O, câţi 
se ţineau după Mine în urma Evangheliei Mele cu ucenicii 
Mei, tot atâţia Mă şi părăseau, şi nu-Mi rămâneau ucenici cei 
ce Mă părăseau. Aşa e şi azi cu această lucrare a Mea peste cei 
credincioşi. Toţi câţi vin să Mă vadă numai şi să privească lu- 


crul Meu cu omul, tot atâţia Mă şi părăsesc şi se duc într-ale 
lor iarăşi, dar Eu rămân şi nu Mă duc, rămân şi îi mângâi mereu 
pe cei ce rămân şi îi fac veşnici, căci cei mari cad prin mărirea 
lor, iar cei mici rămân prin neputinţa lor de a putea singuri, 
fără Dumnezeu, şi aşa rămân Eu cu cei ce rămân; rămân şi nu 
Mă duc de lângă cei ce rămân, căci cei ce rămân n-au venit la 
Mine să Mă vadă şi să vadă cum împlinesc Eu toate, ci au venit 
să rămână şi să fie, iar cei ce rămân sunt cei ce nu stau cu ei în 
gând, şi stau cu Mine în gândul lor şi rămân ei în gândul Meu 
şi îşi stăpânesc fiinţa ca să Mi-o dea Mie şi să nu le fie smulsă 
din Mine partea lor, ci cu Mine să aibă ei partea pe pământ şi 
în cer, şi au ei de ajutor dorul de Dumnezeu. Amin. 

O, poporul Meu, învaţă, tată, cu mare iubire cuvântul 
Meu de peste tine prin viaţa ta cu Mine, căci slava deşartă 
pândeşte până la cele mai mici înţelesuri pe cei care vin să fie 
ai Mei pe pământ. învăţătura cea despre bogatul nemilostiv şi 
săracul Lazăr, Eu, Domnul, am lăsat-o pentru învăţătură peste 
fii, tată. Semeţia şi nemilostivirea faţă în faţă cu umilinţa şi cu 
suferinţa cea pentru ea, această învăţătură îl ajută pe om să 
vadă unde duc cele două căi, căci Lazăr a ajuns în sânul lui 
Avraam, iar bogatul s-a dus în iad. Nu numai pentru că era 
bogat s-a dus în iad bogatul, ci s-a dus pentru că a trăit bine pe 
pământ şi în slavă omenească purtat şi slăvit, slavă de la care 
el stătea semeţ. Lazăr însă era nedreptăţit pentru suferinţa sa 
pe pământ, şi a ajuns acesta în odihna drepţilor apoi, după 
multa lui răbdare în suferinţă, iar între cei drepţi şi între cei 
nedrepţi s-a adâncit mereu prăpastie de o parte şi de alta, căci 
nu se potrivesc cele două stări şi se resping una pe alta, şi vai 
celor ce nu se trezesc sau nu sunt treziţi până să ajungă la acest 
cântar al dreptăţii a toate, aşa cum Zaheu a fost trezit faţă în 
faţă cu măreţia lui Dumnezeu şi căruia Domnul i-a trimis 
umilinţă de duh, spre mântuirea lui din păcat, şi a zis apoi 
Zaheu: «Dau jumătate din averea agonisită pe nedrept, iar 
celui nedreptăţit de mine îi întorc împătrit, numai să mă ierţi 
şi să mă primeşti, Doamne, spre mântuirea mea». 

O, e plin de păcate omul, şi nu ştie să şi le cureţe de pe 
el. Lipsa umilinţei de duh e pedeapsă apăsătoare peste cel lipsit 
de Dumnezeu în gândul său. Vai de cel ce stă cu el însuşi în 
gândul său! Eu însă vin cu multă învăţătură, vin cu măreţia 
Mea faţă în faţă cu omul ca să-l fac pe om să vadă calea dacă 
voieşte să fie cu Mine pe calea sa. Multă şi adâncă învăţătură 
am căutat să las peste oameni, dar semeţia lor, care le acoperă 
mintea şi timpul, se face pedeapsă pentru cei lipsiţi de învăţă- 
tura Mea. Aleargă omul, aleargă până ce nu va mai avea după 
ce să alerge şi pentru ce să alerge, şi apoi se va vedea gol şi va 
vedea prăpastia pe care şi-a săpat-o între el şi Mine, căci cel 
ce nu ascultă de prooroci, de trimişii Mei spre oameni, de calea 
Mea spre om pentru salvarea lui, acela ia plată cu cei necredin- 
cioşi, cu cei nepăsători, că a avut pe Domnul aşteptând în urma 
lui şi nu s-a oprit pentru lepădare de sine şi pentru viaţă cu umi- 
linţă şi cu pocăinţă ca a lui Zaheu înaintea Mea, şi apoi cu slu- 
jire pentru slava Mea înaintea neamurilor de pe pământ, ca să-l 
despovărez Eu pe el, pentru lucrul lui cu Mine, căci împovărat 
este omul de păcate şi de datorii pentru păcate înaintea Mea! 

O, poporul Meu, vai celui ce-şi dă mintea pe ape! Vai 
celui ce-şi pierde mintea, tată! O, vai celui ce se crede mare, 
crezându-Mă pe Mine neputincios fără de el! Această semeţie 
întrece pe cea pe care o are omul din firea lui cea căzută prin 
păcat. O, ferească-i Domnul pe cei ce cunosc această lucrare 
de facere a omului şi se încearcă apoi cu aşa semeţie, cu aşa 
necugetat păcat, pe care satana îl săvârşeşte în om, ajutat fiind 
de omul însuşi! Lipsa de învăţătura Mea şi de adâncimea ei 

cea neînvăţată de om, aceasta duce la păcat greu pe cel ce se 
îngâmfa cu el însuşi înaintea Mea. 

O, poporul Meu, să înveţi, tată, bine, bine ce este lu- 
crarea Mea cu tine şi ce face ea, căci cel ce nu învaţă cade în 
sine şi se semeţeşte peste păcatul semeţiei firii omului, dar tu 
pune piciorul în prag şi împlineşte în tine slava învăţăturii 
Mele, hrănindu-te cu ea şi plăcându-ţi de ea, căci vai celui ce 
nu învaţă bine puterea cea mare a cuvântului Meu cel de atunci 
şi cel de acum pentru om! Fiul cel risipitor în plăceri a fost 
lovit de vântul sărăciei a toate şi şi-a venit în fire şi s-a întors 
argat la curtea tatălui său şi şi-a cerut iertare pentru rătăcirea 
minţii şi a vieţii lui celei fără de vlagă, după ce şi-a dat vlaga 
duhului desfrânării. 

Fiii cei îngâmfaţi în sine, ce lovituri ar putea să-i cureţe 
pe ei de acest păcat al semeţiei cea peste Dumnezeu? O, e de 
învăţat la Dumnezeu înţelepciunea vieţii, fiilor! Pas cu pas şi 
la orice pas şi în orice clipă e de învăţat, tată. Omul care cade 
azi din Dumnezeu şi care dă de lucru lui satana prin semeţia 
cea peste Dumnezeu, unul ca acesta este mai încăpăţânat ca 
Adam, care i-a făcut satanei intrare în el prin semeţia lui, căci 
semeţia lui i-a făcut satane pe cei care i-au slujit lui atunci, pe 
îngerii care au slujit semeţiei lui Adam, iar tu, omule, care 
slujeşti semeţiei cea peste Dumnezeu a omului, tu unde crezi 
că te cade aceasta dacă faci aşa? 

O, învaţă, poporul Meu, din toate câte au trecut peste 
oameni, strivindu-le capul, şi din toate câte oamenii au făcut 
pentru răul care s-a născut pe pământ, şi stai treaz şi cu mare 
veghe la hotarul dintre bine şi rău, dintre tine şi Mine, ca să fie 
odihnă Mie în tine şi să nu Mă dai afară, că fără Mine nu poţi 
nimic, tată, ci poţi prin satana apoi tot ce mai poţi. E război 
între Mine şi satana pentru viaţa ta, pentru salvarea ta. E război 
între satana şi tine, tată, dar ia de la Mine învăţătură mereu, că 
tu nu-1 vezi pe satana cum dă să te prindă, şi un pic de neveghe 
în gândul şi în fapta ta îmi strică Mie odihna în tine, fiule, şi 
îţi îngenunchează pe Stăpânul mântuirii tale în tine, tată. O, ai 
grijă de veghe, poporul Meu, că războiul e nevăzut, şi lucrează 
prin gând satana. 

Nu fiţi nemulţumiţi, fiilor! Nu fiţi cârtitori, nu murmu- 
raţi, tată, căci sunt semeţie acestea! Nu ziceţi „nu că e seme- 
ţie aceasta, şi aşa îi zici şi lui Dumnezeu apoi, că te duce satana 
să faci şi cu Mine apoi acest păcat. O, fă-Mă una cu fratele tău, 
fiule, şi fă-1 pe fratele tău una cu Mine ca să înveţi să nu spui 
„nu “ fratelui tău, tată, că apoi îmi vei spune şi Mie tot aşa, şi 
când nu gândeşti, când nu te aştepţi vine acest păcat la uşa 
celor ce nu veghează ca pentru Dumnezeu la porţile sufletului 
lor şi ale faptelor lor între fraţi când se aude bătutul în uşă. 

O, te-am luat în braţul Meu, fiule, şi aşa te-am învăţat 
adânc în ziua aceasta. învăţătura Mea de azi a fost mare peste 
tine, numai tu să ştii să înţelegi multa Mea iubire, prin care 
mereu te cuprind, şi cu ea te învăţ, şi cu ea te port de mânuţă 
ca să mergi şi ca să nu stai din mersul tău, din mersul tău cu 
Mine şi lângă Mine mereu, mereu, o, poporul Meu. Amin, 
amin, amin. 

18/31 ianuarie 2010 

Duminica înfricoşatei judecăţi 

Omul necredincios spune că nu e Dumnezeu acest cuvânt. Slujitorii 
bisericii neamului român, să se vindece de păcat şi de necredinţă. 

Legea şi proorocii au fost până la Ioan. 

S unt Domnul Iisus FIristos, Fiul Tatălui Savaot. 
Sunt în cer şi pe pământ deodată şi sunt Cel 


cunoscut de cei ce Mă iubesc şi Mă doresc cu ei la bine şi la 
greu, la bucurie şi la durere, şi niciodată n-am fost cunoscut 
pe pământ celor ce nu Mă doresc cu ei. 

Eu sunt Alfa şi Omega, şi spun acum, la sfârşit, aceasta, 
ca să le spun celor necredincioşi că aşa cum am fost la început 
sunt şi la sfârşit, şi nimeni nu mai are lângă numele său acest 
nume: Alfa şi Omega, nimeni, decât Eu. Amin. 

Eu sunt Dumnezeu-Cuvântul, şi nu vrea omul necre- 
dincios să fiu Eu Dumnezeu-Cuvântul acum, la sfârşit, şi 
acesta Mi-a oprit calea, Mi-a pus hotar, şi spune tuturor că Eu 
am grăit totul acum două mii de ani, şi apoi nu mai sunt, şi 
dacă ar spune că sunt, nu ştie să spună cum sunt. Cei de sus, 
de peste biserica lumii, spun că nu sunt Eu pe nicăieri pe unde 
pot să fiu cu cei credincioşi, care Mă doresc cu ei, dar dacă nu 
sunt cu ei, atunci ce sunt Eu şi unde sunt şi unde locuiesc ca să 
fiu şi ca să lucrez pe pământ? O, undeva trebuie să fiu cu omul 
pe pământ, că am spus că voi fi cu ucenicii Mei până la 
sfârşitul timpului. 

O, Eu sunt cu cei credincioşi, sunt cu cei ce Mă iubesc 
şi Mă doresc şi-Mi dau masă şi casă cu ei, căci am spus: «Cel 
ce crede în Mine voi veni la el şi-Mi voi face casă la el şi voi 
cina cu el şi Mă voi arăta lui», dar cei ce stau mari peste bi- 
serica lumii dau să-i facă pe oameni să uite că Eu am spus aşa, 
şi dau să-i îndemne pe oameni spre ei, numai spre ei, cum că 
Eu sunt cu ei şi la ei. O, Eu aş fi cu ei, dar ei nu cred că Eu pot 
fi cu omul aşa cum am spus că voi fi cu cei ce cred în Mine, 
călcând pe urmele Mele cu viaţa lor. Eu sunt Domnul Dum- 
nezeul celor ce Mă aşteaptă să vin la ei şi să fiu cu ei, iar al 
celor ce nu Mă vor cu ei Eu nu sunt, şi de aceea ei sunt singuri, 
sunt fără Dumnezeu pe pământ, şi tot aşa şi lucrează lucrul lor, 
chiar şi când se ascund ei sub numele Meu, aşa cum fac cei ce 
stau mari peste biserica lor, după cum din strămoşi a venit 
această stăpânire pe pământ. 

Mă scriu în cartea Mea de azi cu slava cuvântului Meu 
de peste tine, popor credincios venirii Mele pe pământ acum, 
la sfârşit de timp. Mă aud cei din morminte când grăiesc în 
mijlocul tău cuvântul Meu, că este scris în Scripturile Mele 
cele de acum două mii de ani să grăiesc la sfârşit de timp pe 
pământ şi să Mă audă cei din morminte. Aud cuvântul Meu de 
peste tine şi cei de pe pământ, căci te-am făcut împărţitorul cu- 
vântului Meu peste oameni, dar oamenii fac ce-au făcut cei de 
acum două mii de ani, care aproape toţi au spus că nu este FIris- 
tos Cel ce a venit de la Tatăl la ei prin naşterea Mea din Fecioa- 
ră, aşa cum era scris în prooroci să vin. O, cei necredincioşi 
iubesc focul, tată, nu iubesc venirea Mea. Vin la ei flămând şi 
însetat de ei, gol şi străin de ei, suferind după ei şi întemniţat 
de ei în necredinţa lor, şi aceştia iubesc focul, căci scris este în 
cuvântul Meu că vor merge aceştia în focul cel veşnic, din 
pricină că nu M-au cunoscut şi nu M-au cercetat pe pământ. 

Grăiesc acum slujitorilor bisericii neamului român. Vin 
din cer pe pământ cuvânt în ziua aceasta şi grăiesc vouă, celor 
necredincioşi puterii lui Dumnezeu, căci Eu am puterea aceasta 
ca să grăiesc vouă. O, numai păcatul din voi vă ademeneşte să 
nu vă supuneţi adevărului că Eu sunt acest cuvânt, care grăieşte 
cu voi prin duhul proorociei, aşa cum în toate veacurile a grăit 
Dumnezeu. V-aţi făcut greoi la înţelegere sau nu vreţi să înţe- 
legeţi voi, cei tari la cerbice, că mărturia Mea este duhul proo- 
rociei. Aţi citit Scriptura ca să ştiţi ce scrie în ea, iar cunoştinţa 
v-a îngâmfat, şi din pricina îngâmfării nu vă aplecaţi ca să-L 
cunoaşteţi pe Dumnezeu pe pământ cu oamenii. O, cine nu-L 
cunoaşte pe Dumnezeu pe pământ, nu-L cunoaşte nici în cer. 
Nimic nu este adevărat pe pământ decât Dumnezeu, iar voi 

nu-L cunoaşteţi pe El. Atunci de ce vă mai îngâmfaţi cu cele 
ce citiţi şi ziceţi că ştiţi din Scripturi? Iată, vă daţi mai adevăraţi 
ca Dumnezeu peste oameni, de vreme ce-Mi frângeţi Mie mer- 
sul printre ei cu duhul proorociei, şi prin care Dumnezeu este 
cu oamenii pe pământ. Păi dacă aveţi pe cine păcăli, cum să 
nu faceţi aceasta, cum să nu vă păstraţi voi pe scaune mari 
peste oameni, cărora le spuneţi că e cu voi Dumnezeu! Păi dacă 
Eu sunt cu voi, arătaţi-Mă! Voi însă vă arătaţi pe voi în haină 
de sfânt, dar cel sfânt este cel ce seamănă cu Mine, nu cu voi 
pe pământ. 

Din marea Mea durere de la voi grăiesc Eu vouă în ziua 
aceasta când voi pomeniţi în biserici cuvântul Evangheliei 
Mele cel pentru ziua înfricoşatei judecăţi. O, de multe ori am 
grăit Eu peste voi prin firul cuvântului Meu de azi, care curge 
ca râul din gura Mea deasupra celor credincioşi Mie şi venirii 
Mele cu judecata făpturii. Nu de o zi sau două, nu de puţin 
timp Mă fac cuvânt în mijlocul neamului român, ci de mai bine 
de cincizeci de ani stau cu masa Mea de cuvânt şi-Mi hrănesc 
la ea un popor credincios, care Mă cunoaşte cu inima, aşa cum 
ucenicii Mei M-au cunoscut acum două mii de ani, când ni- 
meni n-a mai voit să Mă cunoască dintre cei ce stăteau 
îmbrăcaţi în haina de slujitori ai lui Dumnezeu între oameni 
atunci. Iată şi acum, aidoma ca atunci, toţi cei din biserică mari 
peste ea sunt cei ce nu Mă vor cu oamenii pe pământ. 

O, vreţi, nu vreţi, credeţi sau nu, Eu, Domnul Iisus Hris- 
tos, grăiesc vouă din mijlocul poporului Meu cel credincios 
azi venirii Mele pe pământ în mijlocul neamului român şi vă 
spun că Eu sunt Alfa şi Omega. Credeţi voi că vă puteţi spăla 
pe mâini de Mine, dând pe seama omului cuvântul acesta, care 
curge din gura Mea ca să spele omul de necredinţă şi de 
deşertăciune şi de goană după vânt? V-am trimis cartea cuvân- 
tului Meu cel de cincizeci de ani, dar din pricina îngâmfării 
minţii voastre nu dă inima din voi să Mă afle în acest cuvânt. 
N-am venit să vă iau scaunele pe care v-aţi aşezat mari peste 
sufletele oamenilor, ci am venit să vă vindec de păcat şi de 
necredinţa cu care daţi să vă acoperiţi păcatele. O, nu că nu 
aveţi credinţă în cuvântul Meu cel de azi, dar vă este ruşine să 
vă daţi bătuţi pentru curăţirea păcatelor ca să le iau de peste 
voi şi pentru ca să am Eu locul cel dintâi la cârma vieţii voas- 
tre, lucrare dătătoare de viaţă peste om. O, ceea ce păţesc Eu 
de la voi, aceasta am păţit de la Adam, care nu M-a voit Stăpân 
pe Mine peste facerea Mea, ci s-a voit el peste Mine cu scaunul 
său de domnie, căci cel ce face aşa, acela moare faţă de Dum- 
nezeu, aşa cum a murit Adam. 

O, cât va mai fi să vă înveliţi cu Scriptura Mea care 
spune că legea şi proorocii au fost până la Ioan? Cât veţi mai 
alunga de pe pământ duhul proorociei, prin care Dumnezeu 
este cu oamenii pe pământ? Credeţi voi prin aceasta că veţi 
scăpa de mânia care vine şi a şi venit peste fiii neascultării, 
biciuiţi de osânda necredinţei? Uitaţi-vă bine în Scripturi, că 
tot lângă acel cuvânt găsiţi voi mai departe scris că de la 
propovăduirea lui Ioan Botezătorul, care M-a arătat lumii la 
Iordan, împărăţia lui Dumnezeu se ia cu stăruinţă mare numai 
de către cei ce se silesc pentru ea şi cu credinţă în ea înăuntrul 
omului credincios ei. 

O, cum vă dă vouă socoteala că Eu nu sunt pe pământ 
cu oamenii prin duhul proorociei, care este cărarea Mea pe 
pământ între oameni? Păi dacă Eu nu sunt, voi cum mai 
sunteţi? Eu cum mai sunt cu voi şi prin voi cum ziceţi voi că 
sunt prin voi? Ziceţi că sunteţi din unul în altul prin fir apos- 
tolic. De ce n-aţi putea zice aşa şi pentru duhul proorociei, care 
ar fi să fie cârma bisericii, Dumnezeu trup şi cuvânt prin 


biserică? Au nu ştiţi că este scris: «Vai de cetatea peste care 
nu este cuvânt de prooroc!»! O, voi nu vreţi să ştie mulţi Scrip- 
tura, ci vreţi să le spuneţi tuturor că ştiţi numai voi, că numai 
voi aveţi voie să ştiţi, dar măcar s-o luaţi toată drept călăuză, 
drept adevăr, şi nu numai de ici, de colo să luaţi din ea, după 
cum vă face vouă trebuinţă ca să vă păstraţi scaunele de dom- 
nie peste gloatele depărtate de calea Mea cea cu cruce pentru 
om, căci trebuie să fie asemenea Mie cel ce vede calea aceasta, 
şi pe Mine pe ea Păstor cu crucea. 

Toate proorociile de până la Ioan s-au împlinit întru 
Mine, şi tot întru Mine se împlinesc şi cele ce Duhul Meu 
prooroceşte azi. O, Eu n-am fost prooroc şi învăţător numai 
acum două mii de ani, ci am rămas cu împărăţia Mea veşnic, 
şi tot aşa şi cu lucrarea Mea pentru ea, căci ea nu se mai 
sfârşeşte de atunci, şi Eu dovedesc aceasta şi sunt cu oamenii 
pe pământ, căci sunt cu cei credincioşi sub cortul Meu cu ei şi 
sălăşluiesc cu ei şi sunt Dumnezeul lor, precum este proorocit 
de apostolul Ioan, căruia i-am arătat cum voi fi Eu cu oamenii 
la sfârşit de timp, Scriptură care se împlineşte acum mai mult 
decât oricând, şi aceasta pe vatra neamului român, ţara strălu- 
cirii, pe care a vestit-o proorocul Daniel pentru sfârşit de timp, 
iar Eu, Domnul, sunt Alfa şi Omega, şi străluceşte venirea Mea 
cuvânt pe pământ în mijlocul acestui neam. Amin. 

O, ce bine v-ar fi fost vouă dacă aţi fi voit o clipă să vă 
întrebaţi curat: cine suflă prin acest izvor de cuvânt de mai bine 
de cincizeci de ani, şi care nu seacă, ci curge plin de iubire, 
chemând omul la viaţa împărăţiei cerurilor pe pământ cu oa- 
menii? O, de la cel mai mare de peste voi şi până la cel mai 
mic de sub voi, stând toţi sub haină de biserică, Eu, Domnul, 
vă spun aşa: postiţi şi vă rugaţi cu stăruinţă ca să vă descopere 
Dumnezeu şi să vă dea pricepere din cer, arătându-vă El Duhul 
Care suflă prin izvorul Meu de cuvânt în zilele acestea în mij- 
locul neamului român, iar Eu, Domnul, vă voi arăta atunci că 
Eu sunt, şi că nu este diavolul, şi că nu este omul, şi că Eu sunt 
cu cei credincioşi, care Mi-au dat locaş cu ei şi Mi-au dat pu- 
tere să vin şi să împlinesc cu ei Scriptura descoperirii fiilor lui 
Dumnezeu, precum este scris, şi iată-i pe ei, iar Eu grăind cu 
ei ca şi cu Luca şi cu Cleopa pe drumul spre Emaus, şi Mă las 
pe masa lor trup şi cuvânt, iar ei Mă împart, şi nu vă puteţi 
spăla pe mâini înaintea Mea sau a oamenilor că nu sunt Eu 
acest cuvânt, că nu vi l-am dat ca să Mă cunoaşteţi prin el, iar 
dacă spuneţi că nu Eu sunt în cuvântul acesta, daţi răspuns cine 
suflă dacă nu sunt Eu Cel ce suflă prin acest cuvânt, dacă nu e 
Duhul Meu, Care suflă unde voieşte, nu unde voiţi voi sau 
unde nu voiţi? 

O, îndărătnicia voastră Mă face să grăiesc Eu vouă aşa, 
căci cu Scripturile deschise am lucrat Eu şi acum două mii de 
ani când Eu le despecetluiam şi le desluşeam şi le desăvârşeam 
pe ele pe pământ, ca şi acum pe cele proorocite pentru acum 
de prooroci şi de apostolii Mei în vremea Mea, de Ioan, de 
Petru, de Pavel şi de mulţi ca ei, care au avut daruri şi au 
proorocit pentru vremea de sfârşit, pentru Mine la sfârşit de 
timp, şi aceasta după ce a proorocit Ioan Botezătorul ca ultimul 
prooroc până la Mine. 

Voi, slujitori ai bisericii, cum de n-aţi voit voi să primiţi 
mângâierea Mea, pe Duhul Sfânt Mângâietorul, Care din al 
Meu ia şi vesteşte şi învaţă, aşa cum Eu am promis că va veni 
El şi că prin El voi fi până la sfârşitul timpului cu mângâierea 
Mea peste cei credincioşi? O, Eu n-am voit, tată, să fiţi voi 
antichriştii care ca şi cei de acum două mii de ani staţi îm- 
potriva venirii Mele cu sfinţii în zeci de mii, precum este scris 
să vin prin duhul proorociei Eu însumi! 

O, nu mai fiţi împotriva Mea, şi fiţi pentru Mine, fiilor, 
şi dovediţi aceasta prin înţelepciune de sus în voi! O, pocăiţi-vă, 
tată, de acest păcat, pe care-1 faceţi faţă de cuvântul Meu cel 
mângâios de azi, păcat făcut din invidie, fiilor. Curăţiţi din voi 
păcatul invidiei de frate, curăţiţi-vă de el, căci el a nimicit în 
voi duhul temerii de Dumnezeu, fiilor. E vremea să îmbrăţişaţi 
cu iubire pe cel oropsit de voi între voi, pe arhiereul care a fost 
atins de Duhul Meu ca să înţeleagă el adânc taina cuvântului 
Meu de azi peste pământ, taină care-Mi pregăteşte ziua venirii 
Mele cu slavă de îngeri şi cu oştirile de sfinţi şi cu trâmbiţarea 
cea pentru ridicarea celor ce Mă aşteaptă în morminte ca să vin 
şi să le deschid lor ziua învierii lor. O, dezlegaţi chinul de pe 
arhiereul Meu şi daţi-i iubirea voastră, de vreme ce el v-a as- 
cultat şi v-a ales pe voi şi M-a părăsit pe Mine şi pe poporul 
Meu, iubindu-vă pe voi cu răbdare până la ziua luminării cea 
de la Duhul Meu pentru cei ce va fi să vadă adevărul Meu în 
râul cuvântului Meu cel de azi! O, nu-1 mai oropsiţi, fiilor, pe 
cel mic între voi, pe cel atât de micşorat de voi, când el ar putea 
să sufle peste mulţi harul iubirii Mele pentru cei mântuiţi, căci 
are duhul simţirii cereşti în el şi este blând şi smerit cu inima 
şi cu duhul, aşa cum Eu sunt. O, nu-i frumos ce faceţi voi cu 
el de-1 acoperiţi în întuneric. Ce veţi face dacă va fi să plătiţi 
pe pământ şi în cer rana cea adâncă în care-1 ţineţi voi pe el 
legat şi oropsit de voi, după ce i-aţi luat scaunul de apostol şi 
l-aţi dat altuia, dându-1 pe el deoparte ca pe un osândit, aşa cum 
au făcut cu Mine arhiereii în vremea aceea? O, Eu plâng în el 
cu Duhul Meu, căci întrucât lui îi faceţi această oropsire, Mie 
îmi faceţi, fiilor. 

Este scris în Evanghelia pomenită azi în biserici că în 
ziua Mea voi veni întru mărire cu toţi sfinţii şi îngerii şi voi 
şedea pe jeţul dreptăţii a toate, şi de pe locul slavei Mele voi 
despărţi pe unii de alţii precum desparte ciobanul pe oi de ca- 
pre, şi-Mi voi pune oile de-a dreapta Mea şi le voi spune: «Ve- 
niţi, binecuvântaţii Tatălui Meu, în moştenirea pregătită vouă 
de la întemeierea lumii, că Eu am fost flămând şi însetat, străin 
şi gol, bolnav şi întemniţat, iar voi M-aţi hrănit şi Mi-aţi ostoit 
setea, M-aţi adus în casă la voi şi Mi-aţi dat haină, M-aţi vin- 
decat de rane şi M-aţi cercetat în închisoare ori de câte ori aţi 
făcut aceasta unuia dintre fraţii Mei prea mici», şi voi pune 
caprele de-a stânga şi le voi spune lor: «Duceţi-vă de la Mine, 
căci sunteţi blestemaţi pentru focul cel veşnic, pregătit diavolu- 
lui şi îngerilor lui, căci întrucât nu aţi fost miloşi şi milostivi 
unuia dintre fraţii Mei prea mici, Mie nu Mi-aţi fost». 

lată, Mie Mi-aţi făcut voi ceea ce aţi făcut arhiereului 
Meu cel dintre voi, fratelui vostru, fiilor. O, l-aţi nedreptăţit ca 
nişte drepţi, şi n-aţi fost drepţi cu el, tată. O, n-aţi fost drepţi, 
căci omul este păcătos. L-aţi lăsat pe el flămând şi însetat de 
iubirea voastră şi de lucrul lui de apostol al Meu. L-aţi lăsat 
fără haină slăvită şi aţi dat-o altuia, şi pentru cămaşa lui aţi tras 
sorţi, şi l-aţi lăsat fără casă, fără turmă, tată, şi l-aţi lăsat întris- 
tat şi bolnav de tristeţe şi l-aţi închis sub vină şi n-aţi cercetat 
pricina lui, că n-aţi voit aceasta, şi toate acestea Mie Mi le-aţi 
făcut, precum este scris de cel ce face aşa unuia dintre cei prea 
mici ai Mei. O, cum vor ajunge la Mine cei ce i-au luat lui din 
mână cârja de păstor şi au dat-o altora? Au părăsit atunci 
temerea de Dumnezeu cei ce l-au băgat pe el la întuneric şi sub 
vină fără să fie cercetare făcută, precum este scris să lucreze 
biserica. Au judecat toţi de la depărtare şi din zvonuri şi din 
invidia care vine de la dorul de mărire, aşa cum M-au judecat 
pe Mine acum două mii de ani mai-marii poporului Israel, care 
şi-au folosit puterea şi rangul lor împotriva Mea, netemân- 
du-se ei de acest păcat. 


O, nu s-ar fi rupt biserica în două prin lucrarea Mea lângă 
arhiereul Meu cel dintre voi, aşa cum s-a zvonit atunci peste tot 
prin judecată strâmbă asupra lucrării cuvântului Meu şi prin 
apăsarea cea asupra arhiereului Meu, ci s-ar fi mărit cu slavă 
cerească biserica neamului român şi mulţi ar fi luat calea slavei 
vieţii şi a sfinţeniei, fără de care nimeni nu va vedea pe Domnul, 
precum este scris, dar toţi s-au temut că-şi vor putea schimba 
viaţa în bine şi n-au voit aceasta, căci au iubit păcatul şi slava 
de la oameni mai mult decât slava cea de la Dumnezeu şi s-au 
aşezat să pună obroc luminii şi au făcut acest păcat, şi stă pă- 
catul acesta şi azi pe fruntea bisericii neamului român, neam 
care a avut prin vremi slavă prin biruinţă asupra diavolului şi 
nu asupra lui Dumnezeu, precum şi-a lucrat el azi peste el Scrip- 
tura lepădării de credinţă, cum nimeni n-a bănuit că acest păcat 
au săvârşit cei ce au dat cu pietre în candela cu untdelemn a cu- 
vântului Meu Mângâietorul, cuvântul Meu cel de azi. 

Vă veţi întâlni cu Mine voi, cei care aţi dat să puneţi sub 
obroc lumina cuvântului Meu cel de peste ţara ve ni rii Mele cu- 
vânt pe pământ la sfârşit de timp, ţara care străluceşte prin 
harul Meu din ea pământul şi cerul, taină care n-au voit s-o 
afle cei ce-şi zic că stăpânesc taina cerului pe pământ. 

O, vă chem la împăcare, tată, căci Tatăl este în Mine 
când grăiesc, iar Eu şi cu Tatăl Una suntem, şi Mă aveţi Mij- 
locitor la Tatăl, dacă voiţi. Eu caut să vă desfac vederea şi 
înţelegerea şi să-Mi daţi primire, ca şi Eu să vă dau vouă în 
locaşurile Tatălui Meu. Nimic nu vă cer, n im ic nu vă iau, ba 
vă dau iubirea Mea şi vă dau slava Mea şi vă dau putere să vă 
faceţi plăcuţii Mei, căci fără Mine e tot mai greu, tot mai 
dureros pe pământ pentru om, că pe pământ vine împotriva 
omului tot ce el a lucrat fără Dumnezeu în lucrarea sa, uitând 
el că planurile Mele nu sunt ca planurile lui. 

Am grăit vouă, celor ce staţi sub nume de slujitori de 
biserică a neamului român. V-am grăit părinteşte, iar primirea 
sau neprimirea voastră vă va dovedi încă o dată pe voi da sau 
nu fii ai lui Dumnezeu, căci fiii sunt cei ce cred ascultând, cei 
ce iubesc ascultând şi ascultă iubind. 

Fiţi credincioşi! Duhul Meu este Duhul Tatălui, iar 
Duhul Tatălui este Duhul Meu şi am grăit vouă în Duhul Sfânt 
în zi de pomenire a Evangheliei înfricoşatei judecăţi, când Eu 
voi veni cu ziua Mea întru mărire, cu toţi sfinţii şi îngerii şi 
voi şedea pe jeţul dreptăţii şi voi despărţi pe unii de alţii oa- 
menii şi neamurile, precum ciobanul desparte oile din capre, 
şi-Mi voi pune oile de-a dreapta Mea. Amin. 

Eu sunt Alfa şi Omega şi Mi-am pus viaţa pentru oile 
Mele, căci sunt Păstorul lor şi le păstoresc, şi mila Mea de 
Păstor se face cuvânt, şi Mă dau lor, căci am spus celor iubiţi, 
celor împrunciţi: «Nu vă voi lăsa orfani. Eu însumi voi purta 
grijă de oile Mele şi le voi păstori». Amin, amin, amin. 

25 ianuarie/7 februarie 2010 

Sărbătoarea sfinţilor trei ierarhi: 

Vasile, Grigorie şi Ioan 

Păstorul Cel cu crucea în spate şi păstorii cu crucea strălucitoare 
la gât. Sfinţii trei ierarhi: pilde de păstori de suflete. Domnul va sta 
la judecată cu furii care se dau păstori. Poveţe de trezire şi împăcare 
cu Dumnezeu a păstorilor de suflete. 

M ă scriu în carte cu sărbătoare de arhierei şi Mă 
dau poporului Meu învăţătură de viaţă, ca un 
învăţător Care-Şi are grijă de ai Săi. Sunt Domnul Iisus Hristos 
învăţătorul şi M-am făcut pildă de viaţă celor învăţaţi de Mine 
pentru trăirea lor, aşa cum un învăţător poate fi adevărat învă- 

ţător şi cu putere pentru învăţătură peste cei ce învaţă de la el 
viaţa. Aşa i-aş fi voit Eu învăţători pe cei ce s-au aşezat în nu- 
mele Meu peste oameni, o, şi câtă viaţă ar fi în oameni dacă ar 
fi avut la cine să se uite ca să-şi lucreze ei viaţa lor! 

Eu sunt Păstorul Cel cu crucea în spate, însângerat sub 
ea cum am fost şi neiubit de lumea cea plină de păcat, dar cei 
ce s-au aşezat pe scaune de păstori nu stau sub cruce, ci îşi 
poartă la gât cruce strălucitoare şi sunt măriţi de lume cu 
podoabele lor bătute cu fir şi n-au suferinţă pentru cruce, şi 
numai slava cea trecătoare învaţă omul de la ei, şi nu mai sunt 
pe pământ păstori cu milă de turma Mea cea săracă de duh şi 
de har, şi Mă fac Eu însumi păstor peste ea şi-Mi las glasul 
blând de păstor peste ranele ei, neştiute de ea rane, că nu mai 
are ea doctor ca s-o cerceteze pe ea şi s-o aducă în braţe la izvor 
şi la vindecare, aşa cum Eu Mă dădeam celor zdrobiţi sub bu- 
curia vieţii trecătoare şi zbuciumaţi apoi de amăgirea ei. 

Am avut din timp în timp păstori cu milă şi-Mi vegheau 
cu dreptate turma, dar cei drepţi pentru ea încap cu greu cu lu- 
crarea lor lângă cei numiţi păstori numai pentru slava lor peste 
oameni. Au adunat părinţii sfinţi într-o singură zi de sărbătoare 
pe cei trei arhierei ai Mei, Vasile, Grigorie şi Ioan, păstori care 
s-au jertfit pentru asemănarea lor cu Mine, pildă facându-se ei 
celor ce se vor păstori de suflete, dar amăgitorii Mi-au furat 
mereu slava Mea de păstor ca să se facă ei cu ea slavă pentru 
ei, numai că slava Mea este suferinţa, crucea purtată din greu, 
viaţă Mie dată spre răstignire, în locul celor ce păcătuiau pentru 
pedeapsa lor apoi. 

Mare şi multă a rămas pe pământ învăţătura celor trei 
păstori, pomeniţi azi în duh de biserică, prigoniţi pe pământ în 
vremea lor de cei ce se aşezau unul pe altul pe scaune de păstori 
pentru slava lor. Adevăratul păstor este cel ce arată celor învăţaţi 
de el cum se suferă pentru vindecarea celor povăţuiţi de el pen- 
tru scăparea lor din vină, căci oamenii îşi fac rost de vină pentru 
viaţa lor cea fără de păstor peste ea, şi apoi ei trebuie să sufere 
pentru curăţirea lor ca să-şi câştige înapoi viaţa irosită în păcat. 
Un păstor de suflete îi arată omului că păcătuieşte împotriva 
vieţii cea de la Dumnezeu lăsată pentru om şi că trebuie să se 
vindece de păcat. Un păstor cu milă de oameni se ia la luptă cu 
vrăjmaşul vieţii omului şi este rănit apoi în locul celor vindecaţi, 
şi seamănă cu Mine cei ce păstoresc aşa. 

Eu, Domnul, Păstorul Cel cu crucea în spate şi apoi 
aşezat pe ea în cuie bătut, plin de răni pe drumul crucii pentru 
viaţa oilor păstorite, voi sta la judecată cu furii, cu cei ce şi-au 
luat slavă de păstori în numele Meu, uitând ei ce trebuie să fie 
un păstor adevărat, după chipul şi asemănarea Mea păstorind 
peste oameni, şi voi sta de-a dreapta Mea cu cei ce au păstorit 
dându-şi viaţa pentru om, aşa cum Eu am păstorit, iar furii va 
fi să dea răspuns lui Dumnezeu pentru oile rătăcite şi nepăsto- 
rite pe drumul cel plin de spini şi de pălămidă, drum care-i 
răsare în calea omului cel căzut pe cale de şapte mii de ani prin 
neascultare, şi pentru care Eu am ridicat pe umeri crucea Mea 
cea grea şi M-am lăsat apoi pe ea întins în cuie ca să plătesc în 
locul omului simbria cea pentru păcatele lui şi să-l dau pe el 
apoi Tatălui, ca trudă a Mea înaintea Sa pentru plânsul Lui cel 
după om. Amin. 

B e-a dreapta Ta suntem întru venirea Ta 
cu noi pe pământ cuvânt pentru judecata 
furului, o, Doamne, Păstor slăvit prin cruce între pământ şi cer 
acum două mii de ani, şi apoi slăvit prin toţi cei ce sufereau de 
la cei necredincioşi pentru numele Tău mare peste pământ! Toţi 
trei într-un duh al iubirii de Dumnezeu am tânjit pentru Tine 
şi pentru oile Tale, strivite pe cale din pizma diavolului, care 


s-a aşezat să-l cadă pe om dacă el a căzut din slava sa prin omul 
neascultării de Tine la început. Ne-am luptat cu duhul lui sa- 
tana ca să scoatem oamenii de sub osânda lui, şi am îndrăznit 
acestea toate în numele Tău, păstori cu milă de oi cum eram, 
căci aşa ne-ai zidit Tu mai înainte să ne alegi păstori pentru oi 
prin iconomia Ta, o, şi cât de dispreţuiţi şi alungaţi am fost de 
arhiereii, de slujitorii de peste biserică atunci! Păstoream cu 
milă şi cu dreptate peste cei ce li se făcea strâmbătate şi povă- 
ţuiam îndeaproape turma Ta din mijlocul ei, nu de pe scaune 
slăvite sau din haine strălucitoare, iar cei de lângă noi slujitori 
de biserică ne vindeau batjocurii şi dispreţului. învinuirii şi în- 
josirii ne dădeau cei ce aveau grijă de păcatele noastre, iar de 
ale lor ba, şi aşa ne dădeau ei prigoanei şi suferinţei apoi, ca 
să nu-i mai păstorim pe cei credincioşi Ţie şi nu lor, căci cei 
credincioşi îşi căutau prin noi mântuirea cea de la Tine, iar noi 
căutam prin ei mântuirea noastră prin lucrul nostru cel pentru 
ei înaintea Ta, dar nu ne-au putut îndura furii de cele sfinte, 
slujitorii de biserică îmbrăcaţi în piei de oi, şi ne-au chinuit pe 
pământ şi ne-au alungat ca stricători, iar urmaşii lor ne-au zidit 
de atunci şi până azi mormintele, înfrumuseţându-ni-le, mărtu- 
risind ei prin aceasta că sunt urmaşii celor ce ne-au nimicit din- 
tre oameni ca să păstorească ei după plăcerea lor, după 
socoteala lor cea pentru ei, şi nu după dorul Tău cel lung după 
om, ostoit în Tine numai de la cei ce au păstorit ca şi Tine 
turma Ta pierdută, din pricina lipsei de păstori peste ea. 

Venim cu Tine cuvânt pe pământ şi mergem şi intrăm în 
casa furului şi a celui ce jură strâmb pe numele Tău şi vor fi 
nimicite lemnele şi pietrele ei, precum este scris în Scripturi 
despre efa în care se află toată fărădelegea şi care va fi dusă în 
Babilon, la locul ei. Venim cu Tine în cuvânt şi rostim în casa 
celor ce stau în numele Tău stăpâni peste oameni, şi le cerem 
răspuns pentru viaţa oilor Tale şi le spunem lor aşa: 

Pentru că aţi păstorit cu asprime şi cu cruzime oile, iar 
ele au rătăcit pe toţi munţii şi dealurile, Domnul însuşi vine şi 
păstoreşte şi cercetează turma Sa, iar voi veţi da Lui răspuns 
pentru ceea ce aţi lucrat pentru El sau împotriva Lui peste oile 
Sale. Noi însă vă povăţuim cu iubire, împăcaţi-vă cu Dum- 
nezeu, că El este iertător şi vă dă din plinul Său, din Duhul Său 
darul iubirii şi al temerii de Dumnezeu, numai să-L primiţi voi 
aşa cum vine El la voi şi să căutaţi să lucraţi ca Domnul pentru 
turma Sa, căci nedreptatea cea pentru El şi pentru oile Lui nu 
este lucrarea păstorilor, ci a furilor de oi. Fiţi iubitori, fiţi cre- 
dincioşi, fiţi sfinţi şi nu vă îndoiţi în voi pentru aceste sfinte 
puteri pentru cei mântuiţi! Deschideţi Domnului! Iată-L cum 
vine la voi! Cunoaşteţi-L şi primiţi-L! El aşteaptă să-l deschi- 
deţi şi să-L primiţi ca să vă şteargă păcatele şi să vă daţi Lui şi 
lucrului Său cel sfânt pentru Scriptura înnoirii lumii, că iată, 
vine Domnul, vine cu zecile de mii de sfinţi ai Săi, precum este 
scris să vină, şi fericiţi vor fi cei ce vor spune Lui: vino! Amin. 

stau şi ascult iubirea şi lucrarea voastră 
^cea din dreapta Mea, o, arhierei iubiţi ai 
Mei. V-am dat menire mare acum, la sfârşit de timp, căci 
iconomia Tatălui Savaot v-a dat vouă partea să binecuvântaţi 
din cer cu binecuvântare arhierească lucrarea cuvântului Meu 
cel de azi la începutul ei în anul 1955, şi apoi iarăşi, spre 
sfârşitul cel bun al mersului Meu pe mai departe apoi cu lu- 
crarea Mea, cu noua Mea lucrare, căci am spus prin Duhul 
Meu: «Noi le facem pe toate!». îmi fac lucrare mare pe pământ 
şi zidesc Noul Ierusalim, şi lucrarea cuvântului Meu a mers 
din greu vreme de cincizeci de ani ca să ajung cu ea la praz- 
nicul cincizecimii ei, la Scriptura de Nou Ierusalim, de nou 
popor, buchet de flori, culese cu lacrimi şi cu dor nestăpânit ca 

Cuvântul lui Dumnezeu 


să-l pun în glastră înaintea Tatălui şi să-l pun în sfeşnic ca să 
lumineze şi să zidesc pe el viaţa veacului ce va să fie după în- 
vierea morţilor, precum este scris. Amin. 

Binecuvântată este lucrarea Mea arhierească prin voi în 
mijlocul poporului Meu cel nou! Voi sunteţi martorii Mei cei 
din cer, şi tainic am lucrat şi lucrez prin voi, prin lucrarea un- 
gerii Mele celei de azi, ungere din cer, după rânduiala lui Mel- 
chisedec, aşa cum este scris în Scripturi despre lucrarea cea 
tainică a lui Dumnezeu peste cei credincioşi la sfârşit. Mân- 
gâiaţi-vă, că şi Eu Mă mângâi, căci truda, ca şi durerea Noastră, 
este grea. Aşa Ne este şi aşteptarea, iar cei necredincioşi vor fi 
ruşinaţi când Domnul va şterge lacrima celor dispreţuiţi de ei 
pentru mersul Meu cel greu pe mai departe prin cei credincioşi, 
şi cărora li se şterge orice greşeală, căci sunt credincioşi, şi 
duhul pocăinţei este duhul lor. Amin, amin, amin. 

30 ianuarie/12 februarie 2010 

Duminica izgonirii lui Adam din rai 

Omul nu are iubire, căci are în el patima. Harul credinţei vine de 
la iubire, iar iubirea, de la inimă. Omul să-şi biruiască păcatul în 
trupul lui, căci păcatul este moarte. 

O Mi-e dor de iubirea Mea în om, şi Mi-e dorul 
^ lung şi greu. Sunt Cel ce l-am zidit pe om din iu- 
birea Mea, ca să-l fac pe el apoi casă iubirii Mele şi să Mă 
odihnesc de ea, căci iubirea este grea, şi are nevoie de odihnă. 
Mai înainte de a fi omul a fost iubirea Mea, iubirea cea din 
Dumnezeu, şi am făcut din ea pe om, şi apoi l-am făcut din lut, 
ca să-l fac casă iubirii Mele şi să Mă uit la ea şi să Mă odihnesc 
în ea apoi de greul iubirii Mele, că e mare Dumnezeu, şi are 
nevoie de odihnă. 

Intru cuvânt în cartea Mea din zilele acestea şi găsesc 
deschis şi intru şi grăiesc pentru începutul Meu cu omul. Eu 
sunt Cuvântul lui Dumnezeu, şi eram Cuvântul la început ca 
şi acum, la sfârşit, şi toate s-au făcut prin cuvântul Meu cel 
grăit, şi fără Mine nu s-a făcut nimic, căci numai Dumnezeu 
este Cel ce face, numai El. Eu sunt Cel ce sunt, şi sunt Cel ce 
fac, şi din iubire am făcut şi fac, căci Eu sunt iubire, şi Mi-e 
tare multă rana după ce l-am făcut pe om, căci nu M-am putut 
odihni cu iubirea Mea în el. L-am făcut ca să-Mi odihnesc iu- 
birea Mea cea multă şi grea şi să Mă uit la ea faţă în faţă cu ea, 
şi am zis că este bine, şi de atunci Eu sunt numai o durere. Cu- 
vântam cuvânt de facere şi apoi Mă uitam şi vedeam că este 
bine, şi am privit apoi peste toate câte le făcusem, şi erau bune 
foarte cerul şi pământul şi toată oştirea lor, şi în ziua a şaptea 
M-am odihnit de toată facerea pe care o făcusem. Cunoştea 
omul numai binele, căci aşa am voit Eu pentru el, şi aşa de 
mult l-am iubit, şi am voit să nu cunoască el răul, şi nici răul 
pe el, şi de aceea i-am zis să se păzească de rău şi să lucreze 
binele, ca să fie fericit şi nemuritor. Numai cel ce cunoaşte răul, 
numai acela este muritor, căci i-am zis lui Adam: «Să nu iei 
din pomul binelui şi răului, fiindcă în ziua când vei mânca din 
el vei muri!». 

O, n-a ascultat omul ca să nu se atingă de cele ce erau 
ale lui Dumnezeu, de cele ce numai Dumnezeu trebuia să le 
ştie şi să le ţină sub pază, şi să-l păzească pe om să ispitească 
pe Dumnezeu, dar omul a dorit să ispitească fiinţa lui Dum- 
nezeu, şi aşa a făcut, şi apoi şi-a văzut căderea şi s-a temut de 
Dumnezeu şi a dat să se ascundă. Eu însă eram cu pasul şi cu 
glasul peste el, iar când l-am strigat să-Mi răspundă unde este 
ascuns, murise, murise faţă de Mine, căci cine cunoaşte ca 


Dumnezeu, se doreşte pe sine apoi, nu-L mai doreşte pe Dum- 
nezeu şi nu-L mai are pe Dumnezeu mare peste el, căci se as- 
cunde de El, aşa cum s-a ascuns Adam. Cel ce se ascunde, din 
pricina răului din el se ascunde, şi omul dă vina unul pe altul 
din unul în altul înaintea lui Dumnezeu, aşa cum a fost la în- 
ceput, după ce răul a fost cunoscut de om, facându-se păcat în 
om, moartea lui Dumnezeu în om. 

O, ce mare iubire au avut pentru răscumpărarea omului 
din păcat cei care au rânduit deschiderea vederii omului şi zile 
de post îndelungat, după ce el vede căderea lui din viaţă prin 
trezirea răului în el! Au aşezat sfinţii şi părinţii cincizeci de 
zile de post pentru cei credincioşi, şi au dat ei pilda izgonirii 
lui Adam din rai, ca să aibă omul putere de pocăinţă şi de post 
şi de dor de rai, căci raiul a fost pe pământ, şi tot pe pământ 
este şi acum, şi este acoperit în taină şi are sabia focului cel 
nevăzut în poarta sa. 

Avea trup nemuritor Adam, dar neascultarea l-a îmbră- 
cat în trup muritor, în care locuieşte pofta şi păcatul, şi s-a luat 
pe sine în gând Adam, şi L-a dat din el pe Dumnezeu. O, nu 
este bine să stea omul cu el în gând, ci cu Mine în gândul lui 
să stea, căci cine stă cu el însuşi în gând, acela nu-L mai are 
pe Dumnezeu în el, în gândul lui, decât pentru teamă, iar teama 
îl oboseşte pe om şi îl face să se ascundă ca Adam. L-am 
povăţuit pe om să caute să scape de păcatul ispitirii lui Dum- 
nezeu şi al omului şi să nu mai facă neascultare spre păcatul 
acesta, căci Adam dacă a dat de la el ascultarea de Dumnezeu 
s-a pus să-L ispitească pe Dumnezeu şi lucrarea Sa şi fiinţa Sa 
şi înţelepciunea Sa, că poate, poate ar fi să ajungă el mai dea- 
supra lui Dumnezeu, dar trupul lui s-a făcut în clipa aceea trup 
muritor, căci Eu i-am spus că în ziua când va călca porunca 
Mea va muri, şi a trebuit să cadă Adam din rai apoi, ca unul 
care va muri cu trupul, şi a făcut el suferinţa aceasta pentru tot 
neamul omenesc cel de după el. 

O, iată cât strică un om care păcătuieşte! în loc să fie 
cuminte, în loc să asculte, în loc să postească, aşa cum Eu i-am 
spus, Adam s-a voit deasupra lui Dumnezeu şi s-a pus să 
ispitească fiinţa lui Dumnezeu şi lucrarea Sa, prin care toate 
s-au făcut. Nu Mă vedea Adam, şi îmi auzea numai mersul şi 
glasul, şi sfios l-am întrebat când el s-a ascuns: «Nu cumva ai 
călcat cuvântul Meu?». 

Se întreabă omul cum de nu l-am oprit la timp pe Adam 
şi de ce i-am spus numai după ce a păcătuit împotriva Mea şi 
a lui? O, Eu ştiu ce am făcut. Eu l-am făcut din iubire pe om şi 
l-am vrut să Mă iubească, dar dacă el n-a vrut, iubirea nu tre- 
buie împinsă din spate, ci trebuie liber să facă omul aceasta, 
că altfel iubirea nu mai este ea. Chiar şi când l-am întrebat de 
neascultarea lui, tot cu sfială l-am întrebat, căci eram Cel ce 
trebuia să fie iubit de cel zidit de Mine pentru iubirea dintre 
Mine şi el apoi. Iubirea nu pedepseşte când este în om, iar Eu 
eram Iubirea, şi am lucrat cu sfială înaintea celui ce a călcat 
peste iubire, căci aşa lucrează iubirea. Cine nu are iubire, nu 
are, dar cine o are pe ea, iubirea se face durere în cel ce nu are 
cum s-o odihnească pe ea. 

Omul nu are iubire, căci are în el patima, iar iubirea nu 
este amestecată cu trupul omului. Vin cuvânt pe pământ acum, 
la sfârşit de timp, vin ca şi la început, şi grăiesc cu omul ca la 
început, şi lucrez tainic, şi nu se suie la mintea omului cum lu- 
crez Eu lucrarea Mea cea de azi, iar omul îndoielnic şi neascul- 
tător ca şi Adam ispiteşte cu mintea sa lucrarea Mea şi cade ca 
Adam, care a gândit să ispitească fiinţa Mea şi să fie el în locul 
Meu dumnezeu peste toate. O, mulţi au căzut ca şi Adam dintre 
cei care au ispitit lucrarea Mea cea de azi, căci necredinţa este 

fără de ruşine când ea îşi face casă în om, când omul dă să 
umble ca Adam la înţelesurile cele tainice şi bine acoperite ale 
lucrărilor Mele în mijlocul oamenilor. Nu-1 ajut pe om să 
priceapă cum lucrez Eu pentru el şi pentru toate câte am de îm- 
plinit, dar îl ajut să creadă atingându-i inima, ajutându-i iu- 
birea, iar cei ce cred tainelor Mele sunt numai cei ce iubesc cu 
iubirea Mea în ei, nu cu a lor, căci iubirea cea din om se face 
păcat în el şi pentru el şi pentru om, fiindcă omul se iubeşte pe 
sine prin iubirea pe care o are în el. 

Grăiesc în ziua aceasta numai din durere, căci grea şi 
lungă este vremea de când omul cel nemuritor s-a îmbrăcat în 
trup muritor prin cunoaştere, prin păcatul ispitirii, păcat prin 
care cu greu mai poate omul să creadă de la Dumnezeu, şi prin 
care cade el din harul credinţei, care vine de la iubire, de la 
Mine în cel ce Mă iubeşte de la inimă şi nu de la minte. Toţi 
cei care au dat să gândească cu mintea n-au avut aceia inima 
pentru Dumnezeu, şi au pierdut calea şi au trecut pe calea care 
rătăceşte pe om. Acum două mii de ani am dat iarăşi toată iu- 
birea Mea pentru om şi M-am făcut Eu însumi Om, şi M-am 
făcut pomul vieţii pe pământ şi M-am dat omului ca să creadă 
şi să Mă ia în însuşi trupul lui ca arvună a răscumpărării lui 
din păcatul căderii cea de la început. La început omul cunoştea 
numai binele, şi apoi a luat şi a cunoscut şi răul, şi apoi s-a ru- 
şinat de Dumnezeu, şi unul de altul, căci s-au văzut goi, şi cei 
ce nu au ascultat şi-au cunoscut goliciunea apoi. 

O, e slab omul. De atunci şi până azi e slab şi atras spre 
păcat. îi este dor omului să cunoască păcatul, care înşeală prin 
trecătoarea lui îndulcire în carnea omului căzut. Aş voi să-şi 
omoare singur omul otrava aceasta din el, căci ea l-a scos din 
rai pe om. O, dacă era bun ceea ce omul iubeşte şi numeşte iu- 
bire, de ce l-am mai scos Eu pe el din rai? 

O, e moarte în om ceea ce omul iubeşte în însuşi trupul 
lui! Cum să-l scap pe om din balta lui de sânge, în care el stă 
îndulcindu-se din însuşi sângele lui? Cum să fac, omule, cum, 
tată, să fac cu tine ca să condamni tu în trupul tău păcatul şi 
să-l laşi acolo necunoscut de tine, aşa cum Eu am voit să fii tu 
când te-am aşezat în rai dăruindu-ţi nemurirea? îţi place să 
mori? O, tu nu mori numai când trupul rămâne fără tine, fără 
sufletul tău. Tu mori ori de câte ori păcatul se îndulceşte în tine 
cu otrava lui cea de la început, care te face să-L dai pe Dum- 
nezeu din tine şi să stai tu în casa ta, făcută de Dumnezeu. N-ai 
fost recunoscător! Ai voit să cunoşti despre Făcătorul tău, des- 
pre fiinţa Lui şi ai dorit la ea, şi, vai, te-ai prăbuşit atunci, ca 
unul care ai umblat la ce nu era al tău. 

O, stă omul faţă în faţă cu păcatul şi nu-1 poate birui şi 
se uneşte cu el, un singur trup cu el apoi, şi Domnul stă afară, 
căci este Cel fără de păcat. M-am făcut pomul vieţii pe pământ 
acum două mii de ani ca să-l deprind pe om să Mă ia în el şi 
să-şi ceară în el apoi legea pomului vieţii, prin care omul nu 
mai moare prin păcat, că numai prin păcat moare cel ce moare, 
căci păcatul se face diavol în om, în carnea omului pedepsit de 
păcatul din el, şi cu care omul se ascunde în el şi între om şi 
om de alt om. 

O, cine are milă de durerea Mea cea de la tot omul 
mereu, mereu, mereu? Rănit sunt, şi iubirea Mi-e tot o rană. 
Rănit sunt, şi Dumnezeu e tot o rană. O, pe cine îl doare de 
rana Mea? Când Adam a ajuns în durere el şi-a adus aminte de 
Mine şi de durerea Mea de la el şi s-a căit şi a căutat spre Mine 
ca să-Mi aduc aminte de el în durerea lui şi să vin pe pământ 
să-l răscumpăr, căci el Mă aşteaptă. Când el a părăsit trupul pe 
pământ ca să se întoarcă în Mine, el a găsit heruvimii săbiei 
de foc care se învârtea cu vâlvătaie în poarta raiului desfătării, 


păzind calea spre pomul vieţii, şi a aşteptat Adam în poarta 
durerii făgăduinţa Mea pentru răscumpărarea lui, când Eu, 
Dumnezeu-Cuvântul, M-am făcut Om pe pământ ca să mor cu 
trupul ca Adam şi să Mă duc după el să-l scot din cădere şi să 
vadă el cu ochii lui pe Cel ce L-a îndurerat şi L-a ispitit, neas- 
cultându-L atunci când i-a cerut, pe când Adam era cu trup ne- 
muritor în rai. 

L-aş vrea pe om îndurerat pentru toată durerea care a fost 
în rai de la neascultarea omului zidit de mâna Mea, durere care 
şi acum este. L-aş vrea umilit pe om pentru păcatul din el. Pos- 
teşte omul de bucate, dar de păcat nu vrea. Nu-1 doare de mila 
Mea când el păcătuieşte. înaintea Mea păcătuieşte el şi nu-1 
doare de mila Mea. O, dacă s-ar căi el pentru toţi păcătoşii de 
până la el şi de după el, ar învia omul din păcat, ar învia morţii 
şi viii şi Mi-aş găsi odihna Mea pierdută, odihna Mea în om. 

Vino, omule, la căinţă pentru păcatul cel din trupul tău, 
vino, tată, că nu e bine şi cu Dumnezeu şi cu păcatul! Păi vrei 
şi cu Mine şi vrei şi cu păcatul? Dar tu n-ai văzut cum s-a în- 
tâmplat cu Adam, că n-a putut să rămână şi cu raiul dacă a 
trezit în el păcatul? O, n-ai păstor să te înveţe ca să crezi şi ca 
să pricepi durerea Mea cea de la om. Vin Eu, şi iată cum vin! 
Vin şi te învăţ şi-ţi grăiesc ca să înţelegi, numai să poţi tu să 
asculţi ce-ţi spun, şi să nu faci ca Adam, care n-a stat ascultător 
şi n-a crezut că moare când nu va mai asculta, şi a murit prin 
păcatul din el trezit. 

Am venit acum, la sfârşit de timp, am venit la tine şi vin, 
omule, vin şi te învăţ să-L iubeşti pe Dumnezeu, şi să-L doreşti 
în tine cu iubirea Lui, ca să scapi de iubirea de tine, iubire care 
te vatămă, fiule. O, iubeşte-Mă pe Mine şi caută să ai înţelep- 
ciunea aceea pe care omul o înţelege numai după ce se întâl- 
neşte cu Mine! Auzi-Mă, tată, că vreau să Mă auzi! îţi grăiesc 
plin de dor. Mi-e iubirea neodihnită, căci Eu numai în om îmi 
am sălaşul odihnei iubirii Mele ostenite de aşteptare. Hai să 
ştergem de pe pământ urmele durerii Mele cea de la tine, că 
Eu te aştept să Mă asculţi şi să-ţi dau plata ascultării apoi, să 
am pentru ce-ţi da plată, odihna iubirii Mele în tine, omule sleit 
de puteri. O, voiesc să pot Eu în tine, dar ia-Mă în casa ta, şi 
pregăteşte-o ca să Mă iei în ea, că Eu aştept, aştept la uşa ta, şi 
te aştept. Amin. 

O, poporul Meu, în mijlocul tău grăiesc Eu aşa cum 
grăiam cu Adam la început. îţi dau, tată, putere pentru postire 
de bucate, dar să-Mi dai ca să-ţi dau, şi să-Mi dai credinţa ta 
ca să-ţi lucrez Eu toate cu ea. Şi lui Adam i-am dat putere să 
poată, dar el a luat din sine şi n-a mai avut din Mine dacă a 
făcut aşa. Hai, fiilor, cu bucurie să trudim pentru viaţă, că Eu 
am venit la voi cuvânt ca să lucrez cu voi prin duhul ascultării 
de Dumnezeu şi să-L bucurăm pe Tatăl cu împlinirea tainei în- 
vierii omului, măi fiilor. Amin. 

O, cât de supus M-am arătat acum două mii de ani, 
Dumnezeu din Dumnezeu fiind Eu! Iată, au trecut patruzeci 
de zile de la praznicul naşterii Mele din mamă Fecioară şi am 
ajuns acum la praznicul întâmpinării Mele de către bătrânul 
Simeon în templul din Ierusalim, când M-au dus părinţii Mei 
să Mă închine Domnului, după cum era datina în Israel. Ne-am 
supus unul altuia, Eu lui Simeon, şi el Mie, căci aşa lucrează 
cei ce au Duhul Domnului călăuzitor lor, şi a văzut Simeon 
făgăduinţa Duhului Sfânt împlinită pe pământ, pe Mesia Mân- 
tuitorul, lumină neamurilor şi mărire pentru poporul cel cre- 
dincios. Amin. 

Am grăit cu durere şi cu duioşie, ca să-l deprind pe om 
cu durerea Mea, căci cine n-are durere de Mine nu poate să-Mi 
dea loc cu el pe pământ. Mă doare că nu Mă iubeşte omul. El 

zice că Mă iubeşte, dar el iubeşte şi păcatul, iar păcatul din el 
este durerea Mea, este strâmtorare mare a Mea în el, este bu- 
curia cea vrăjmaşă, care l-a încântat pe om să se alipească cu 
ea şi să Mă lase pe Mine cu suspin după el, cu rană pentru golul 
lui din Mine, după ce omul s-a alipit cu păcatul. 

Iţi binecuvintez credinţa şi puterea şi iubirea cea pentru 
zile de post, şi bucură-te aşa până la ziua praznicului învierii 
Mele, ziua biruinţei Mele asupra morţii, poporul Meu! Fă-ţi, 
tată, rost de iubire, de multă iubire şi hrăneşte-Mă cu ea în vre- 
mea postului tău de bucate, iar Eu voi petrece cu tine şi Mă voi 
da ţie de hrană, tată, că tu eşti poporul Meu şi M-am făcut în 
tine pomul vieţii, şi prin porunca Mea am pus Eu în mijlocul 
tău masa aceasta, hrana cea pentru fii, păzită de heruvimii să- 
biei de foc, care se învârteşte cu vâlvătaie în poarta raiului 
desfătării ca să păzească pomul vieţii, hrana cu care Eu Mă dau 
ţie în fiecare zi în vremea aceasta atâta de lipsită de iubirea 
omului cea pentru Dumnezeu. 

Binecuvintez peste tot pe pământ puterea cea mântu- 
itoare pentru zilele de post care încep acum, dar pe cei ce nu 
se despart de păcat Eu nu-i binecuvintez. Eu sunt al celor ce 
Mă iubesc, numai al lor, iar ei sunt numai ai Mei şi nu mai 
sunt ai lor. Aşa iubire să fie pe pământ! Amin. Nu este iubire 
altfel de iubire pe pământ. Eu sunt Cel ce sunt, şi Eu grăiesc 
aceasta. Amin. 

Pace ţie, poporul Meu! Cu multă pace înăuntrul tău să 
fii până la ziua praznicului învierii Mele! Stai de-a dreapta 
Mea, fii unealta Mea, căci venirea Mea este cu tine, şi Eu o 
dau pe ea tuturor celor ce-şi pun inima ca să Mă cunoască în 
venirea Mea la tine, în glasul Meu cel de azi deasupra ta, 
poporul Meu. Amin, amin, amin. 

1/14 februarie 2010 

Duminica întâi a Postului mare, a dreptei credinţe 

Viaţa mântuitoare şi duhul mărturisirii este lucrarea celor ce-L aleg 
pe Dumnezeu. Biserica lumii şi slujitorii ei s-au îmbrăcat în roşu. Să 
se hrănească omul cu cuvântul lui Dumnezeu. 

M ă fac râu de cuvânt între cer şi pământ în ziua 
aceasta şi intru în cartea Mea cea de azi, spre 
pomenirea sfinţilor luptători în via Mea pentru adeverirea cre- 
dinţei lor în Mine şi a urmaşilor lor apoi, care aveau să sufere 
ca şi ei şi să biruiască apoi ca şi ei în faţa celor necredincioşi, 
care s-au luptat cu Dumnezeu din pricina dorinţelor lor de slavă, 
dorinţe pământeşti, care-i pasc pe cei necredincioşi pe pământ. 

Sunt Domnul Iisus Hristos, Făcătorul făpturii şi Judecă- 
torul ei, fiindcă sunt Cel ce sunt şi Cel ce ştiu şi Cel ce văd aşa 
cum se vede, nu aşa cum vede omul sau cum nu vede el. Cei 
ce văd sunt cei ce fac pământul rai, aşa cum au făcut şi fac 
sfinţii Mei, cei care au suferit şi suferă pentru că sunt cei ce 
văd ca Dumnezeu pe pământ, şi apoi în cer. 

Sunt Domnul, şi intru în cartea Mea cea de azi, însoţit 
de sfinţii mărturisitori de Dumnezeu după adevăr, de cei ce au 
trăit credinţa lor, aşa propovăduind-o pe ea celor ce le stăteau 
lor împotrivă, şi care vedeau ca omul, şi nu ca Dumnezeu, şi 
nu ca sfinţii Mei, care s-au luptat prin vreme cu fiarele de suflet 
şi care tânjeau să facă pământul de sub ei rai, patrie în care ei 
petreceau cu Mine, şi Eu cu ei, şi-Mi erau mărturisitori. 

Viaţa cea mântuitoare şi duhul mărturisirii, aceasta este 
lucrarea celor ce aleg pe Dumnezeu şi a celor aleşi de El vase 
de trebuinţă Lui pe pământ între oameni. Atâtea şiruri de îm- 
păraţi păgâni cu viaţa şi cu credinţa s-au luptat prin vremi îm- 
potriva sfinţilor Mei şi nu i-au biruit pe ei, căci au râvnit până 


la jertfa sfinţii Mei, şi aşa au biruit ei în vremea lor împăraţi, şi 
apoi în vremea de după ei, căci ei au lucrat apoi spre adeverirea 
lui Dumnezeu, şi au lucrat din cer. Pe vremea împăratului pă- 
gân, care a uns cu sângele jertfelor idoleşti şi a spurcat bucatele 
de pe piaţă ca să spurce pe creştinii postitori pe calea lor cu 
Mine, s-a coborât sfânt din cer la cârmuitorul bisericii creştine 
şi i-a învăţat pe creştini să mănânce colivă şi să nu se atingă de 
cele spurcate de pe piaţă, şi aşa au ascultat creştinii Mei de cel 
venit din cer la ei pentru păstrarea curăţeniei lor şi a pazei lor 
cea de la Dumnezeu. O, aşa îmi învăţ Eu azi pe poporul cuvân- 
tului Meu, pe cel credincios, şi el Mă ascultă ca să mănânce cu- 
rat, căci cei ce nu au hrana curată, pe care Eu s-o pot blagoslovi, 
aceia fac rău oamenilor şi nu mai au putere bună oamenii, ci li 
se taie ea, căci diavolul a pândit şi pândeşte mereu îndemn- 
ându-i pe cei necredincioşi să pună o mulţime de rele şi de 
duhuri rele ale lor peste cele de hrană oamenilor, duhuri îm- 
potriva lui Dumnezeu şi a celor credincioşi Lui. 

Mă uit peste timp înapoi şi văd pe sfinţii Mei cât prive- 
gheau pentru calea celor credincioşi, şi Mă uit azi la cei ce stau 
pe scaune de sfinţi şi de mărturisitori cât stau ei de bine aşezaţi 
şi nu-i dor de ranele Mele de la ei, aşa cum nu-i durea pe cei 
din vremi, care, slujind lângă cei sfinţi ai Mei între ei, îi prigo- 
neau pe sfinţii Mei, îi alungau pe cei credincioşi, care iubeau 
Duhul Meu din cei sfinţi, şi n-a fost vreme să nu fie prigoniţi 
sfinţii Mei, şi iată cine i-a prigonit pe ei cel mai bine! în toate 
vremile preoţii şi arhiereii s-au îndeletnicit cel mai mult să 
pună creştinii şi sfinţii sub obroc, ca şi acum două mii de ani, 
ca şi azi, când nimeni nu mai vrea să fie Dumnezeu pe pământ 
cu oamenii aşa cum este să fie, şi nu aşa cum este omul învăţat 
să ştie despre Dumnezeu, căci Dumnezeu este Cel ce stă cu 
oamenii cei credincioşi pe pământ, şi care mărturisesc pe Dum- 
nezeu în chip vădit înaintea necredincioşilor, care se tem să 
nu-şi piardă întâietatea peste oameni, şi cine să le spună lor de 
rătăcirea lor? O, vin Eu să le spun lor despre această nelegiuire 
a lor, şi lucrez cu putere şi Mă fac râu de cuvânt în mijlocul 
neamului român şi dau de gol lucrarea cea fără Dumnezeu a 
celor ce se dau dumnezei peste oameni, şi le spun Eu la oameni 
că acei care se dau peste ei dumnezei sunt cei ce stau împotriva 
lui Dumnezeu cu statul lor cel mare peste oameni, şi care şi-au 
îmbrăcat locaşurile lor de biserici în stacojiu şi în purpură, spre 
batjocura Mea, dovedindu-se ei ai cui urmaşi sunt. 

Am grăit prin cuvântul Meu cel de azi să se ferească tot 
omul credincios, tot slujitorul şi tot norodul să se ferească să-şi 
împodobească în roşu casa, căci roşu este culoarea lui Edom, 
culoarea batjocoritorilor lui Dumnezeu şi a prigonitorilor celor 
sfinţi. O, iată ce fac cei ce s-au aşezat unii pe alţii mari şi tari 
peste turma neamului român! îmbracă aceştia în roşu locaşurile 
sfinte şi toate ale lor, şi tăinuiesc ei în chip făţarnic această 
faptă a lor. îmbracă aceştia în stacojiu cărţile de biserică, şi aşa 
le pun pe masa de slujire, iar Eu, Domnul, le-am grăit lor să se 
păzească pe ei şi locaşurile lor de culoarea aceasta, care atrage 
şi bucură pe diavolul, culoarea lui antichrist, culoarea fiarei, 
fiara cea roşie, beată de sângele sfinţilor Mei în toate vremile, 
şi iată păcat care stă împotriva celor ce nu văd ca Dumnezeu, 
ci văd ca omul, şi tot aşa şi fac! Eu însă vin şi-Mi vestesc pe 
credincioşii Mei de peste tot să nu-şi împodobească trupurile 
şi casele şi lucrurile lor cu roşu, căci la roşu trage prăpădul, 
care-şi cunoaşte lucrarea, care-şi cunoaşte casa sa. 

O, ce blând, ce veghetor, ce mângâietor Păstor sunt Eu, 
Domnul, pentru cei ce Mă iubesc ascultându-Mă pentru voia 
Mea în ei! La aceia Eu vin şi-Mi fac casă la ei şi cinez cu ei şi 
Mă arăt lor şi nu-i las singuri printre cei morţi faţă de Mine, ci 

îi însoţesc şi dau din calea lor cursele cele ascunse pentru ei, 
căci sunt Cel ce sunt şi Cel ce ştiu şi Cel ce văd aşa cum se 
vede, şi nu aşa cum vede omul sau cum nu vede el. Eu văd 
cursele întinse în calea celor ce nu au darul vederii şi îi vestesc 
pe ei, Eu şi sfinţii Mei, şi îi învăţ învăţătură cerească pe cei 
credincioşi, care cred iubind şi iubesc ascultând, şi aşa îm- 
plinesc Eu Scriptura aceea care prooroceşte că: «Voi veni la 
păstori şi le voi cere oile şi Eu însumi voi paşte oile Mele şi le 
voi păstori», iar la păstori le spun aşa: «Nu mai faceţi rău 
înaintea ochilor Mei! Conteniţi odată! învăţaţi să săvârşiţi 
fapte bune şi alergaţi după dreptate pentru cel împilat, pentru 
cel părăsit de părinţi şi pentru cea văduvă şi neajutorată! 
Veniţi să stăm împreună la judecată, şi dacă păcatele voastre 
vor fi stacojii, să se albească întocmai ca zăpada, şi de vor fi 
ele ca porfira, să se facă întocmai ca lâna albă, iar dacă Mă 
veţi asculta, vă veţi înfrupta de bunătăţile ţării, şi dacă nu veţi 
vrea şi vă veţi răzvrăti, atunci veţi chema sabia peste voi şi vă 
va birui pe voi, fiindcă gura Domnului a grăit, şi-Mi voi răcori 
mânia Mea asupra potrivnicilor Mei şi Mă voi război îm- 
potriva duşmanilor Mei, şi voi aşeza în locul lor judecători 
drepţi, şi vor judeca sfetnicii Mei ca odinioară, şi atunci tu te 
vei numi iarăşi cetate credincioasă, căci pierirea va ajunge pe 
cei nelegiuiţi, iar cei necredincioşi Domnului vor muri, şi vor 
fi ca un stejar ale cărui frunze se ofilesc şi ca o grădină fără 
pic de apă», precum este scris. Amin. 

Acum îmbrăţişez pe cei credincioşi, şi care se sfinţesc 
pentru Mine aşa cum este datina din părinţi şi din sfinţi pentru 
vremea postului cel pentru amintirea patimii Mele cea pentru 
tot omul care Mă vrea după adevăr Mântuitor şi Mijlocitor pen- 
tru el înaintea Tatălui Savaot, şi le spun şi lor aşa: «Nu te teme, 
turmă mică, pentru că Tatăl Meu voieşte să vă dea vouă 
împărăţia! Eu însumi voi purta grijă de tine şi te voi păstori 
şi-ţi voi da din izvorul Meu şi vei bea din răul vieţii», precum 
este scris să împlinesc. Amin. 

O, Mă doare pentru tot omul care nu are peste el 
povăţuitor pentru sfinţenie, Mă doare, încă de la începutul 
cerului şi al pământului Mă doare. Omul a ascultat de femeie, 
dar de Dumnezeu n-a vrut să asculte, şi Mă doare de la om, 
căci omul este deprins cu păcatul. Văd pe pământ cum se ne- 
voieşte omul să se oprească de la mâncare, dar de la păcat nu 
se opreşte, şi nu ştie că aşa trebuie să postească cel ce dă să 
postească, şi n-are cine să-l trezească pe om spre înţelepciunea 
sfinţilor. Pe unii ca aceştia îi suferă slujitorii de biserici, dar pe 
creştinii Mei cei iubitori de Dumnezeu îi numesc rătăciţi şi 
nu-i iubesc arhiereii şi preoţii, şi în toată vremea îi răstignesc 
ei pe creştinii Mei, şi îi dau de lângă ei pe cei sfinţi care slujesc 
lângă ei cu Mine în ei, şi nu s-au priceput mai bine decât preoţii 
să Mă prigonească pe Mine, şi apoi prin vremi pe cei binecre- 
dincioşi ai Mei. 

O, Mă doare pentru tot omul care nu are povăţuitor sfânt 
peste el pentru viaţa lui! Cei sfinţi nu încap lângă cei ce stau 
sub nume de dumnezei peste oameni. Eu însă Mă îndur de cine 
voiesc Eu, şi le spun la cei ce Mă iubesc, le spun să trăiască 
smerit înaintea Mea şi înaintea oamenilor, ca pildă de împărăţie 
a cerurilor în ei între oameni, şi le spun lor să se scoale în zori 
şi să Mă ia de cârmă a lor peste zi, şi apoi să se aşeze seara 
înaintea Mea şi să-Mi spună ei: Doamne, mă aşez acum înain- 
tea Ta cu viaţa mea de azi. Curăţă-mă de tot ce am greşit în 
ziua aceasta şi binecuvintează puterea mea cea bună ca să pot 
pentru Tine, iar Tu pentru mine, şi mă numără cu cei mântuiţi. 
Mântuitorul meu! Amin. 

M-am făcut râu de cuvânt în mijlocul poporului Meu cel 


de azi pe vatra neamului român în zi de pomenire a sfinţilor 
Mei, care au trudit până la jertfă sângeroasă pentru păstrarea 
credinţei, pentru patria creştin-ortodoxă pe pământ. S-au po- 
menit azi sfinţii mărturisitori, prigoniţi şi muceniciţi pentru nu- 
mele Meu, pentru dreptarul credinţei timp de două mii de ani, 
ştiuţi şi neştiuţi, şi de Dumnezeu binecuvântaţi pe pământ şi 
în cer. Au fost prin vremi împăraţi şi arhierei gând la gând pen- 
tru prigonirea sfinţilor Mei, care şi-au ales cerul ca patrie pe 
pământ şi în cer şi pentru care ei au trudit pe calea lor spre 
Mine. Au rămas scrişi în istorie cei necredincioşi şi cei credin- 
cioşi, unii spre ocara lor, iar ceilalţi spre mărirea lor cea întru 
Dumnezeu. Aşa sunt scrişi în cartea Mea şi cei de azi, cei 
necredincioşi şi cei credincioşi. Aşa M-am scris Eu şi în ziua 
aceasta în cartea Mea cea de azi cu râul cuvântului Meu pentru 
cei credincioşi şi împotriva celor necredincioşi; pentru cei din- 
tâi spre mărirea lor cea de la Mine, iar pentru ceilalţi spre 
ruşinarea lor, după cum este soarta numelui celor necredin- 
cioşi. Amin. 

Eu însumi, Eu, Domnul Iisus Hristos, Cuvântul lui Dum- 
nezeu, Eu sunt Cel ce vin cuvânt pe pământ şi-Mi păstoresc 
turma, şi oile Mele îmi cunosc glasul şi merg după Mine. Eu 
sunt Păstorul Cel cu crucea, şi aşa îmi învăţ şi oile să fie, căci 
cei fără de cruce nu vin după Mine, fiindcă alta este calea lor. 

Eu sunt Mângâietorul celor ce cred venirea Mea cu 
mângâiere la ei, şi din al Meu le dau lor, şi Duhul Meu Mângâ- 
ietorul îi învaţă pe ei toate şi n-au ei trebuinţă să-i înveţe pe ei 
omul care stă pe scaun înalt în numele Meu pe pământ peste 
oameni. O, pe pământ nu mai este învăţătură sfântă în cei ce 
învaţă, căci cei ce nu se leapădă de sine luându-şi crucea ca să 
Mă urmeze aşa, aceia nu pot fi păstori şi învăţători oamenilor, 
şi nici loruşi nu pot fi, şi n-au aceia temelie pentru casa lor pe 
pământ şi în cer. 

Acum dăruiesc blagoslovire şi mângâiere la toţi cei care 
în numele Meu şi pentru Mine aduc înaintea Mea jertfa lor de 
iubire, zile de post şi de hrană sufletească de la sfinţii Mei, care 
au lăsat pe pământ învăţătură tare pentru om prin viaţa lor cea 
scrisă cu jertfa şi cu sânge pe pământ pentru urmaşii lor cei 
credincioşi. Amin. 

Voi, cei care jertfiţi lui Dumnezeu inima şi nevoinţa 
trupului, nu uitaţi să vă hrăniţi cu tot cuvântul lui Dumnezeu 
şi al sfinţilor Săi, căci scris este că omul nu numai cu pâine tre- 
buie să se hrănească, ci cu orice cuvânt care iese de la Dum- 
nezeu şi de la cei ce s-au făcut pildă de împărăţia cerurilor în 
ei prin vremi, şi aşa vă veţi încununa voi cu roadele dragostei 
de Dumnezeu şi vă veţi păstra ai Lui pe pământ. Amin. 

Iar tu, popor al cuvântului Meu, să stai în mâna Mea 
unealtă a Duhului Meu Mângâietorul şi Mărturisitorul, ca să 
pot Eu în mijlocul tău să curg peste pământ cu râul Meu de cu- 
vânt şi să-i păstoresc cu el pe cei binecredincioşi, că pentru 
aceasta Eu te-am ales. Te-am ales să te am acum, la sfârşit de 
timp popor al Meu şi să fii calea Mea spre oameni, aşa cum 
sfinţii Mei mărturisitori au fost şi sunt, căci Eu aştept să Mă 
arăt cu cei credincioşi biruitor, pentru slava Mea cu ei şi pentru 
plata cea scumpă a credinţei lor, credinţa cea în venirea Mea 
atunci şi acum, poporul Meu. Amin, amin, amin. 

Cuvântul lui Dumnezeu 


Sărbătoarea sfântului sfinţit mucenic Haralambie 

Cei ce ascultă sunt ocrotiţi de tot răul. îndemn pentru lucrare cu 
binecuvântare. Să ne rugăm cu rugăciunile sfinţilor. îndemn pentru 
primirea facerii omului nou. Armele biruinţei: postul, rugăciunea, 
psaltirea şi binecuvântarea fiecărei clipe. 

M ă fac cale pentru sfinţi, căci ei văd şi aud cuvân- 
tul venirii Mele şi ştiu făgăduinţa proorociei că 
Eu cu ei trebuie să vin şi să lucrăm împreună peste sufletele şi 
peste duhurile şi peste trupurile oamenilor, peste cei credin- 
cioşi, şi peste cei puţin credincioşi, şi peste cei necredincioşi. 

Sunt Domnul! Venirea Mea în cuvânt se vesteşte, şi Eu 
trebuie să vin tot mai cu bogăţie de cuvânt, că mila Mea de om 
se face grea peste Mine, iar Tatăl Mă îndeamnă să grăiesc şi 
să-l miluiesc pe om cu duhul înţelepciunii şi al cunoştinţei de 
sus, că pe pământ e durere ştiută şi neştiută, şi are nevoie omul 
de binecuvântare pentru cele bune, şi de curăţire de cele ce sunt 
spre paguba lui. 

Sunt Domnul Iisus Hristos. Sunt Cel viu, şi am călcat 
cu moartea pe moarte, şi Tatăl Mi-a dat putere în cer şi pe pă- 
mânt, şi am spus aceasta după învierea Mea ucenicilor Mei şi 
i-am trimis cu putere să vestească ei aceasta printre oameni, 
iar cei ce vor crede, să fie botezaţi de ei în numele Tatălui şi al 
Fiului şi al Sfântului Duh şi să fie ai Mei ca şi ei, precum şi 
cei ce nu vor crede, să fie ştiuţi şi ei, şi aceia să rămână aşa 
cum sunt ei, precum este scris. 

O, să te trezeşti bine, bine, popor al cuvântului Meu, şi 
să iei, tată, în tine tot sfatul Meu de peste tine, tot ce grăiesc 
Eu ţie din cer şi de pe pământ, căci zilele sunt tot mai grele, 
tot mai cu durere în ele, iar viaţa ta trebuie să atragă spre ea în 
toată clipa binecuvântarea Mea, care poate de la Mine binele 
tău, paza ta cea de la Dumnezeu, fiule. O, să nu ai grijă mai 
mare ziua şi noaptea ca şi grija de a Mă asculta aşa cum Eu te 
călăuzesc să faci şi să lucrezi, ca să nu te doară de la greşeala 
neascultării, tată. Eu te învăţ şi din cer, şi de pe pământ, dar nu 
e de glumă cu ascultarea, ci e de stat sub ea cu mare veghe pen- 
tru ea, căci cei ce ascultă sunt ocrotiţi de tot răul, de toată ispita 
care vine pe pământ ca să încerce pe oameni. 

Vin cu mucenicul Meu Haralambie sfinţitul, vin la tine 
cu sfinţii, poporul Meu. Le-am dat lor încă de pe pământ pu- 
terea Mea pentru tine, că tu ai nevoie de prieteni adevăraţi, tu, 
cel mai mic al Meu. O, să stai mic în mâna Mea, căci cei ce au 
stat mari lângă Mine şi lângă tine n-au avut putere să înţeleagă 
taina Mea de peste tine, şi te-au privit cu duh şi cu ochi ome- 
nesc şi te-au dispreţuit şi te-au dat din calea lor, dar Eu rămân 
cu tine, rămân şi nu Mă duc, şi stau lângă tine şi te acopăr cu 
mantia Mea şi a sfinţilor Mei şi te păstrez mărturie a Mea înain- 
tea Tatălui şi a oamenilor de pe pământ, căci eşti cel credincios, 
şi te voi ocroti de ceasul ispitei, tată, precum este scris, iar 
sfinţii Mei sunt asemenea Mie, şi tot aşa te vor ocroti şi ei, că 
tu ai de tată şi de frate pe Tatăl ceresc şi pe Mine şi pe sfinţii 
Mei, numai să iubeşti tu ascultarea; ascultarea şi credinţa, o, 
poporul Meu. Amin. 

enirea Ta cu sfinţii mă aduce cu Tine în 
oştirea cea de arhierei ai Tăi din cer, 
căci oşti din cer vin după Tine, precum este scris, o, Doamne. 

O, mi-e tare dor de venirea Ta, ca şi la toţi sfinţii Tăi. 
La toţi le este dor să vii şi să poţi cu biruinţa Ta pe pământ, 
acum, când omul fărădelegii caută cum-necum să-Ţi ia scaunul 
Tău de domnie şi aşternutul Tău şi să poată el în locul Tău cu 
planul său cel întunecat mai mult decât oricând, căci sunt şapte 
mii de ani de când omul asta caută în nebunia lui, în dorul lui 


de stăpânire peste pământ şi peste cer. 

O, cine Te-a iubit, cine Te-a mărturisit mai mult decât 
sfinţii Tăi! Ai coborât har mare pe pământ după învierea Ta şi 
ai ridicat oştiri de sfinţi mărturisitori şi Te-ai scris prin ei Dum- 
nezeu adevărat pe pământ, prin semne şi prin minuni. Acum 
lucrăm din cer, şi suntem în război cu întunericul din om, şi 
suntem de partea celor credincioşi făgăduinţelor Tale cele îm- 
potriva vrăjmaşilor Tăi şi a celor ce nu cred duhului mărturisi- 
rii, o, Doamne. 

O, nu vă temeţi, voi, fii ai credinţei sfinte! Fiţi fii ai 
ascultării de tot cuvântul Fiului lui Dumnezeu, Care vine pe 
nori la voi şi Se împarte prin voi celor credincioşi venirii Lui 
cu sfinţii acum, la sfârşit de timp! Nimic să nu faceţi mai mult 
decât ascultare de tot cuvântul Său în tot ceea ce lucraţi voi 
pentru El şi pentru voi, căci cei ce-L ascultă pe El sunt cei 
ocrotiţi şi sunt cei ce luptă alături de El şi de noi pentru biruinţa 
Lui asupra morţii şi a iadului, precum este scris. Nu uitaţi de 
lucrarea binecuvântării! Folosiţi-vă de cei sfinţiţi de Domnul 
între voi pentru voi! Duhul, sufletul şi trupul trebuie să vă fie 
închinate şi blagoslovite, cu toată lucrarea şi mişcarea lor, sub 
semnul sfintei cruci şi sub cuvântul binecuvântării lui Hristos, 
Căruia Tatăl I-a dat toată puterea în cer şi pe pământ, iar El a 
dat sfinţiţilor Săi. Amin. 

Voi, cei sfinţiţi ai Domnului în mijlocul poporului Său 
cel binecredincios, în dar aţi primit de la El, în dar să daţi celor 
pentru care aţi primit, şi nu altora, şi vor fi ei cei ocrotiţi! Amin. 
O, nu este izbăvire de rău mai mare ca aceea prin cuvânt rostit 
în numele Domnului pentru stârpirea răului şi pentru sporirea 
binelui cel de la Domnul pentru cei credincioşi şi sfinţi. Dia- 
volul pândeşte clipă de clipă să vă găsească vină şi neascultare 
de Domnul, ca să vă tragă sub arcanul său, dar sfinţii Domnului 
veghează şi ei. Vegheaţi, vegheaţi şi voi la fel! Creşte pe pă- 
mânt teama în oameni, dar în voi să crească credinţa şi nădej- 
dea în biruinţa lui Hristos, pe care strigaţi-o să vină, să vină, 
căci noi, sfinţii Lui, stăm pentru voi la hotarul dintre bine şi 
rău, şi staţi în braţul Domnului şi nu ieşiţi, că afară e pedeapsă 
pentru cei necredincioşi! Rugaţi-vă Domnului, rugaţi-vă cu 
rugăciunile sfinţilor, care au în ele mult, mult duh de pocăinţă! 
Rugăciunile lor sunt cupele milei cea pentru voi, cei credin- 
cioşi. Fiţi vii prin rugăciune şi îndeletniciţi- vă să fiţi rugăciune 
pe pământ, vie ca focul care arde şi care curăţă în calea sa 
înainte şi înapoi, în dreapta şi în stânga, în sus şi în jos, dar fiţi 
cu ţinere de minte şi fiţi dulci pentru cele vii şi lucrătoare, spre 
care sunteţi îndemnaţi de Domnul şi de sfinţi, fiilor! Amin. 

O, dulce Doamne, dulce ai fost Tu în mine şi dulce 
mi-a fost viaţa cu Tine! Când eram batjocorit şi sfâşiat de cei 
necredincioşi, săracii, Tu erai aşa de dulce în mine, cât eu nu 
mai aveam gândul şi simţul la usturimea trupului meu, a cărnii 
mele, şi aşa mă îndulceam de dragostea Ta în mine, şi aşa Te 
mărturiseam Dumnezeu al meu la păgâni, la cei ce mă făcuseră 
privelişte a lor pentru numele Tău, pe care-1 purtam înaintea 
lor, şi nu ştiau ei ce fac, iar eu le voiam iertarea şi le voiam în- 
toarcerea la Tine multora din ei prin mărturisirea mea cea din 
mijlocul prigonirii Tale şi a suferinţelor Tale în mine, şi creştea, 
Doamne, numărul ucenicilor Tăi mărturisitori ca şi mine apoi. 

O, să se bucure de dragostea Ta şi a mea poporul Tău 
cel mic de azi, căci noi, sfinţii Tăi, stăm azi în dragostea Ta 
cea pentru ei, dragoste plătită cu jertfa întreagă, ca să fie azi 
de putere şi de izbăvire pentru cei ce sunt ai Tăi pe pământ! Se 
îmbată omul de gândirea la sine, de bucuria de sine şi de dorul 
de a fi plăcut unul altuia, dar eu am dat de la mine acestea şi 
am luat dragostea Ta, ca s-o am pe ea plată în cer, şi să dau 

plata mea la cei ce nu au pe pământ, căci Tu ai spus la toţi: 
«Milă voiesc, nu jertfă!». Amin. 

Binecuvântare arhierească las pe creştetul tău, popor al 
cuvântului venirii Domnului cu sfinţii în zilele tale! Fiţi pe 
buze cu cuvânt de binecuvântare pentru Dumnezeu şi pentru 
voi! Maica Domnului şi sfinţii Lui stau nedespărţiţi de voi. 
Vegheaţi pentru rugăciune şi pentru ascultare, şi tot răul vă va 
ocoli pe voi! Nimic, nimic fără Dumnezeu, o, fiilor. Amin. 

E u, Domnul, îndulcesc iubirea sfinţilor şi 
Mă îndulcesc în ea, în iubirea cea pentru 
tine, poporul Meu de azi. O, lasă-te, tată, lut moale, ca să te 
poată modela Făcătorul tău, căci lutul moale stă la lucrat şi 
nu-1 doare! învaţă-te să nu te doară! Stai moale ca să nu te 
doară, ci să te bucuri de facerea ta de la cei ce au lucrarea fa- 
cerii tale cea de la Mine, că pe pământ sunt numai vrăjitori şi 
vrăjitoare, şi se duc singuri oamenii la aceştia ca să-i facă şi să 
le facă lor viaţă, şi cred oamenii în vrăjitori şi în vrăjitoare şi 
le caută sprijinul, dar toate acestea au pentru om un capăt 
dureros apoi. 

Am mângâiat iubirea şi dorul sfinţilor Mei, că doresc la 
tine sfinţii Mei, poporul Meu, dar mai mult doresc ei ocrotirea 
ta, căci ei văd că tu eşti al Meu şi că te am la masa Mea, şi văd 
ei tot răul de pe pământ, tot ce ameninţă omul şi viaţa omului, 
şi strigă la Mine sfinţii pentru Mine şi pentru tine, tată, ca să 
ajung la biruinţă, Eu, şi cu ei şi cu tine, şi strigă sfinţii la Mine, 
fiule. O, strigă şi tu ca ei, strigă şi tu, strigă tare, poporul Meu, 
şi fa-te, tată, tot o strigare şi strigă-Mă, strigă-Mă mereu: 
«Vino, Doamne!». Amin. 

O, vin! Vin şi tot vin! Voiesc să vin şi să pun capăt săge- 
ţilor cele ascunse, care dau să tot iasă din tolba fiilor stăpânito- 
rului întunericului acestui veac trecător. Voiesc cu tine să lucrez 
şi să biruim în acest necumpătat război împotriva omului, po- 
porul Meu. Voiesc mai curând decât se aşteaptă, voiesc să întorc 
împotriva capului omului necredincios rodul prostiei lui ome- 
neşti şi diavoleşti, cu care el se încearcă în sabia Mea. Amin. 

Ridicăm armele, fiilor! Sus, sus armele! Postul şi rugă- 
ciunea, psaltirea şi binecuvântarea fiecărei clipe cu cuvântul 
binecuvântării, şi a fiecărei lucrări şi mişcări, şi ridicăm nădej- 
dea cea cu ascultare pentru ea, poporul Meu, mai mult decât 
oricând, tată. O, tu eşti mic, dar puterea Mea este mare, nu uita! 
Crede şi nu te îndoi întru Mine, fiule, căci Eu sunt Cel ce-ţi 
grăiesc aceasta! Dă-Mi loc în tine ca să pot Eu! Tu eşti mic, 
dar pot Eu. Amin. 

Pace ţie, poporul Meu! Nu uita, dă-Mi tot locul în tine, 
şi pot Eu. Tot ce nu poţi tu, pot Eu. Pot Eu, poporul Meu. Amin, 
amin, amin. 

10/23 februarie 2010 

Duminica a doua a Postului mare, 
a sfântului Grigorie Palama 

Mângâierea multora cu cuvântul lui Dumnezeu. Gândirea cea bună 
apropie pe Dumnezeu. Mărturisire din cer a sfântului Grigore 
Palama. Bucuria umilinţei e veşnică. închinarea în duh şi în adevăr. 

M ă vestesc la porţi cu coborârea Mea cuvânt, şi 
găsesc deschis când vin, şi intru în cartea Mea 
cea de azi şi grăiesc. Sunt Fiul Tatălui Savaot, sunt Domnul 
Iisus Flristos şi grăiesc peste pământ acum, la sfârşit de timp, 
căci sunt Alfa şi Omega, şi precum la început, aşa şi la sfârşit 
grăiesc şi lucrez. Amin. 

O, poporul Meu de la izvor, dacă sunt mulţi, sau puţini 


dacă sunt dintre cei ce zic că e prea multă grăbea Mea, chiar 
şi peste tine multă, Eu văd dintre sfinţi cât Mă caută cei însetaţi 
de putere şi de mângâiere, şi Mi-e milă de ei, că Mă aşteaptă, 
şi-Mi caută la tine cuvântul când el vine, şi se uită dacă el vine, 
iar dacă nu vine, nu se mângâie inimioara lor. O, fiilor, sunt 
mulţi care-Mi caută mângâierea, şi vor fi tot mai mulţi, că 
durerile sunt tot mai multe, şi n-are cine să-i mângâie pe cei 
îndureraţi, decât Duhul Sfânt Mângâietorul, Duhul Tatălui şi 
al Meu, Duhul cu Care sfinţii Mei s-au mângâiat pe pământ şi 
le-a fost leagăn şi le-a fost hrană şi sprijin în suferinţe şi în 
prigoane pentru numele Meu, în bucurii şi în dureri. 

E vremea postului cel mare în amintbea patimilor Mele 
cele pentru om, şi sunt mulţi care îşi înfrânează trupul de la 
mâncări şi de la plăceri, şi fac ei aceasta din credinţă şi din iu- 
bbe şi din temere de Dumnezeu, şi sunt unii care de mila lor de 
Mine îşi pedepsesc trupul lor, căci Eu am suferit pentru păcatele 
lor, şi aşa s-au nevoit mulţi pe pământ şi s-au făcut sfinţi, şi apoi 
Eu am făcut din ei vase de trebuinţă harului cel de multe feluri 
şi lucrări ale Mele pe pământ între oameni şi pentru oameni, 
căci oamenii sunt neputincioşi şi sunt îndureraţi. 

O, poporul Meu cel de aproape, să iei de alifie ţie cu- 
vântul Meu de peste tine şi să-l iei de viaţă a ta, fiule. Căutaţi 
să gândiţi curat, măi fiilor, chiar şi când ar fi o vină la mijloc, 
căci gândirea cea bună apropie pe Dumnezeu, pe când gândirea 
cea rea apropie pe diavol, fiilor, iar când este o vină, căutaţi cu 
înţelepciunea cea mare să vindecaţi vina acolo unde este ea în 
om, şi nicidecum să apăsaţi, căci Unul este Judecătorul, iar voi 
toţi sunteţi fraţi, iar înţelepciunea cea mare stă la locul ei, acolo 
unde o pune Dumnezeu pentru voi ca să luaţi din ea pentru 
descurcarea a toate câte se ivesc, şi mare trebuie să vă fie pen- 
tru aceasta credinţa şi iubirea şi înţelepciunea, ca să văd Eu că 
pricepeţi aşa cum voiesc Eu peste toate cele de la voi şi cu voi, 
căci voi sunteţi aproape Mie, şi sunteţi împărţitorii Mei apoi. 
Rugăciunile sfinţilor vă ajută să ştiţi să vă rugaţi în orice îm- 
prejurare, şi vă ajută să vă căiţi pentru voi, şi unii pentru alţii, 
şi vă ajută la umilinţă, fiilor. Şi dacă ei se regăseau în cele ce 
ei mărturiseau ca păcate ale lor înaintea Mea, voi mai mult să 
vă regăsiţi, şi cu inimă îndurerată să staţi înaintea Mea pentru 
curăţenia din voi, a voastră şi a tuturor oamenilor de pe pământ, 
şi aşa să spuneţi: Pentru noi şi pentru tot neamul omenesc ne 
umilim noi, Doamne, înaintea Ta, ca să fii iertător nouă şi lor, 
ca un Mântuitor venit de la Tatăl pe pământ pentru om. Amin. 

Am în sărbătoare vestită de sfinţi şi de părinţi prin 
biserică pomenirea arhiereului Grigorie, un vas plăcut lui 
Dumnezeu în vremea sa şi plin de mărirea Domnului în el, căci 
a iubit pe Dumnezeu pe pământ, şi apoi a lucrat mult pentru 
Dumnezeu, şi a rămas lucrarea sa de povaţă bisericii. Sunt 
sfinţii plini de dor pentru venirea Mea, căci vin şi ei cu Mine 
când vin, aşa cum este scris să vin Eu când vin, iar bucuria 
mărturisirii este cu ei în cer între sfinţi, aşa cum a fost ea şi pe 
pământ între oameni, şi grăiesc de lângă Mine sfinţii Mei în 
duh de biserică, aşa încât toţi să se zidească şi toţi să se 
mângâie, precum scrie în Scripturi despre lucrarea bisericii cea 
cu mădularele toate, biserica cea întreagă a lui lisus Flristos pe 
pământ, şi care lucrează de pe pământ şi din cer har şi hrană 
de Duh Sfânt peste ea. Amin. 

O har, har peste ea, peste biserica Ta cea 
^cu mădularele toate, o, Doamne al sfin- 
ţilor Tăi în cer şi pe pământ! Bucuria mea are ziua de azi pentru 
ea, ca şi mărturisirea mea, cea dintâi mărturisire a mea din cer 
peste biserica Ta şi prin ea pe pământ. Bucuria mea cu Tine e 
mare, Doamne, în ziua mea de pomenire, zi aşezată de părinţi 



520 


Cuvântul lui Dumnezeu 


în vremea postului cel mare pentru pomenirea patimilor Tale 
cele pentru noi, Doamne, pentru fiii bisericii Tale, Bunule Păs- 
tor şi Mântuitor. Eu Te-am iubit încă de copilaş, căci Te-am 
simţit plângând în inimioara mea, şi am dat să plâng cu Tine 
apoi toată viaţa mea pe pământ, căci Tu eşti îndurerat după om. 
Orfan de tată cum eram, Te-am luat de Tată al meu şi m-am 
dorit al Tău, împotriva învăţăturii luată de pe pământ de la 
mulţi dascăli. Eu însă mă umplusem de dorul de Tine, şi acesta 
m-a ajutat să-i trag pe toţi ai mei, mamă şi fraţi şi surori, spre 
Tine şi să-i dau Ţie, şi aşa a fost, că toţi au lăsat veacul acesta 
şi s-au lăsat cuprinşi de veacul Tău încă de aici, veacul ce va 
să fie, Doamne, căci fericiţi şi sfinţi sunt cei ce părăsesc veacul 
acesta trecător şi trec din trup în duh, trec în iubirea şi în trăirea 
veacului ce va să fie pentru cei ce se aleg pentru el pe pământ! 
I-am închinat Ţie pe ai mei, iar eu mai mult m-am închinat Ţie, 
şi apoi, întărit de harul Tău, am început să mă închin oamenilor 
şi să-i fac pe ei să vină după Tine aşa cum am venit eu şi cei 
după trup ai mei. Am lucrat în via Ta cu dorul de oameni, ca 
să vină oamenii după Tine, Doamne, ei şi urmaşii lor care aud 
învăţătura Ta prin mărturisitorii Tăi. 

Iţi mulţumesc în cer cu umilinţă că ai coborât cuvânt la 
ieslea Ta de azi pe pământ şi că Te-ai făcut cale a mărturisirii 
mele dintre sfinţi, şi bucuria mea în cer e mare, şi e cu multă 
umilinţă. O, bucuria umilinţei e mare, Doamne, şi nu ştiu cei 
mulţi care este adevărata bucurie roditoare prin ea, şi de aceea 
se bucură trecător cei mulţi, şi se pierde pe pământ bucuria lor, 
dar bucuria umilinţei e veşnică, Doamne, şi o are omul pe ea 
pentru cer şi în cer, ca plată a iubirii lui de Dumnezeu pe pământ. 

O, iubiţi cu putere bucuria umilinţei, voi, fii ai cuvântu- 
lui lui Dumnezeu acum pe pământ pe vatra neamului român! 
Vă privesc cu uimire, fiilor. Mă aplec şi vă fericesc pentru mila 
şi harul Domnului de peste voi, cei de azi ai Săi pe pământ, 
popor de ucenici cu învăţătură din cer între ei, biserică a cărei 
cap este Domnul, Cel plin de slava cuvântului Său între voi, 
duhul mărturiei, duhul proorociei pe masa bisericii lui Hristos 
pe pământ. 

O, cum să vă iubească pe voi slujitorii din biserici când 
ei nu iubesc nici pe Dumnezeu? Eu ştiu această durere a Dom- 
nului de la cei de pe pământ care-şi zic slujitori de biserică. 
Dacă ei nu se nevoiesc în chip sfânt, răstignindu-şi trupul pen- 
tru Hristos, pentru biserică, aşa cum sunt adevăraţii păstori de 
turmă, după chipul şi asemănarea lui Hristos, ei nu sunt altceva 
decât cei ce defaimă pe creştinii cei tari, prigonindu-i şi neîm- 
brăţişându-i pe ei pentru viaţa lor cea tare în credinţă şi în 
umilinţă şi în jertfire, aşa cum cere Do mn ul fiilor bisericii Sale 
cea cu mădulare, lucrare pentru care preoţii şi arhiereii s-au 
împotrivit şi se împotrivesc din unii în alţii, şi aceasta o fac 
pentru statul lor cel mare, pentru rangul lor slăvit pentru ei, şi 
nu pentru Domnul, Cel ce S-a umilit pentru turma Sa, ca un 
Mântuitor al ei. 

Tu, cel uns cu ungere din cer, tu, popor de azi al lui Hris- 
tos, păstrează-te sub harul Său, căci prin harul Domnului eşti 
tu acum piatră a bisericii ce va să fie, biserică mărturisitoare 
prin Hristos, prin duhul proorociei, care naşte fii lui Dum- 
nezeu. Pace ţie! Binecuvântare arhierească aşez peste tine. 
Sfinţii din cer te mărturisesc azi popor agonisit de Dumnezeu 
dintre cei ce-şi zic biserică a lui Hristos, dar nu sunt, ci mint, 
precum este scris la capătul Scripturilor cele pentru acum, la 
sfârşit de timp. Vine vremea când toţi vor şti între ei de puterea 
ta cea mică şi de harul cel mare de peste tine al Domnului, şi 
mulţi vor şti că Domnul te-a iubit şi că te iubeşte şi, vrând- 
nevrând, mulţi se vor umili înaintea acestei lucrări cu tine, cu- 


vântul lui Dumnezeu cu tine, popor al harului lui Hristos. Pace 
ţie de la sfinţii din cer! Cel ce este în mijlocul tău este mare, 
iar tu eşti trupul Lui, mădulare ale Lui, precum este scris. O, 
întăreşte-ţi veghea cea pentru viaţă mare şi sfântă şi stai în prag 
pentru venirea Domnului la tine, şi aşteaptă slava Sa cea mare, 
ziua când El Se va arăta din mijlocul tău ca de pe muntele 
Taborului la ucenicii Săi, spre slava Lui cea mare şi spre ruşi- 
narea celor necredincioşi din pricina neumilinţei lor! Har, har 
peste tine! Harul Domnului cu tine, căci Do mn ul este Stăpânul 
tău, Păstorul tău şi Mântuitorul tău! Amin, amin, amin. 

O pace ţie, arhiereu cuprins în harul iubirii 
^cea de sus pe pământ şi în cer! Mi-ai 
mărturisit şi Mi-ai binecuvântat pe poporul cuvântului Meu cel 
de azi pe pământ în mijlocul neamului român. Ţi-am dat ziua 
bucuriei pentru multa ta umilinţă pe pământ. Poporul Meu cel 
de azi este dispreţuit ca şi Mine pe pământ, dar sfinţii Mei îl 
binecuvintează pe el din cer. Pace vouă, sfinţi ai cerului, care 
vedeţi din cer pe cel binecuvântat azi pe pământ, pe cel ce Mă 
binecuvintează după adevăr, căci vine vremea şi a şi venit ca 
adevăraţii Mei închinători să se închine în duh şi în adevăr, nu 
în temple înalte şi împodobite pentru ochiul omului, pentru 
ademenirea omului. 

Pace ţie, poporul Meu! Putere pentru post, şi rugăciune 
vie prin puterea iubirii, o, poporul Meu! O, roagă-te cu rugă- 
ciunile sfinţilor, fiule! Ei s-au umilit mult prin rugăciunea lor 
pentru curăţirea lor de tot răul din ei şi din afara lor, şi ei 
spuneau pe nume răului, care dădea să-i cuprindă dinăuntrul 
lor şi din afara lor, şi se dădeau Mie prin rugăciunile lor cele 
pline de pocăinţă şi de umilinţă, şi apoi prin învăţătura lor 
lăsată peste biserică. 

Har, har peste tine, poporul Meu! Stai cu ochii în carte, 
tată! învaţă cartea Mea, cartea Mielului lui Dumnezeu Care 
spală păcatele oamenilor! Şcolarul învaţă mereu. Să fii mereu 
la învăţat, fiule. Să fii mereu, mereu şcolar, tată, căci cine nu 
stă şcolar nu mai învaţă, ci se duce şi stă cu lumea. 

O, stai cu duhul şi cu trupul în cartea Mea, şi aşa să-ţi 
câştigi tu sufletul tău, aşa, poporul Meu, aşa să te păstrezi al 
Meu, şi din al Meu să iei şi să ai, tu, cel ce dai. Să dai şi să ai, 
căci în dar ai luat, şi în dar să dai, aşa cum am luat Eu de la 
Tatăl Meu şi am dat şi dau. Aşa să dai şi tu, să dai şi să ai; să 
ai tu, cel ce dai, căci cel ce are este cel ce dă, o, poporul Meu. 
Amin, amin, amin. 

15/28 februarie 2010 

Duminica a treia a Postului mare, a sfintei cruci 

Vai celor ce II măsoară pe Domnul cu mintea lor! Duhul duioşiei 
plânge în om pentru Dumnezeu. Crucea: calea celor cu cruce. 
Curăţirea de vină este lucrarea sfinţilor. 

E u sunt Păstorul Cel cu crucea, sunt Cel ce M-am 
lăsat răstignit între doi tâlhari acum două mii de 
ani ca să-i mângâi prin suferinţa Mea pe cei zdrobiţi de su- 
ferinţă, ca să sufere Dumnezeu cu ei şi pentru ei apoi. M-am 
făcut Dumnezeu adevărat pe pământ, din Dumnezeu adevărat 
purces, ca să moară pe cruce pentru om Dumnezeu, şi le-am 
fost Păstor la cei ce M-au cunoscut că sunt venit din cer pe 
pământ, şi M-au cunoscut cu inimioara lor curată şi nu cu 
mintea, căci vai celor ce îi ajută mintea, că tot cu ea îl măsoară 
şi pe Dumnezeu, şi îl măsoară după măsura lor, şi aceia mereu 
învaţă, şi se dovedesc apoi neînvăţaţi, străini de Dumnezeu, şi 
tot aşa se şi împart. 

M-am vestit cu coborârea Mea şi am intrat în carte cu- 

vânt, că Mi-am găsit străjerii veghind şi deschizându-Mi ca să 
intru. Amin. 

O, copii din porţi, voi sunteţi numai zdrobiţi cu ini- 
mioara, numai strânşi la sufleţel, numai într-o jale, tată, şi 
purtaţi durerea toată senini la faţă, ca să nu-i doară de la ea pe 
cei ce sunt poporul cuvântului Meu, cel mângâiat de Duhul 
Meu şi de duhul vostru, căci Duhul Meu locuieşte în voi cu 
toată duioşia lui, şi mare putere este în împărăţia Mea din om 
duhul duioşiei, duhul care plânge, fiilor! Numai duhul duioşiei 
cunoaşte taina plânsului cel plăcut lui Dumnezeu şi celor buni 
la inimă ca şi Dumnezeu, iar altfel de duh în om nu ştie ce este 
plânsul cel bun, cel cu folos, cel care-şi află odihna în Dum- 
nezeu, şi pe Dumnezeu în el. 

Grăiesc în ziua aceasta cu duhul mângâierii pentru cei ce 
Mă iubesc pe Mine în post şi în rugăciune pentru Mine şi pen- 
tru ei şi pentru cei purtaţi de ei cu inima din ei. Cuvânt duios 
Mă las în carte ca să ajung cu mângâierea Mea la inima celor 
ce se mângâie cu venirea Mea cuvânt acum pe pământ. O, 
Mi-e aşa de dor de mângâiere, şi sunt atât de lipsit de ea! Omul 
crede că Eu sunt bogat şi nu-Mi dă, şi aşteaptă să-i dau numai 
Eu lui. Mie însă Mi-e tare dor de odihnă şi de mângâiere, şi 
Mi-e dor în voi, copii nemângâiaţi, şi vă e dor şi vouă şi suntem 
un munte de dor, şi dorul face minuni, tată, că el îl ţine pe om 
în el şi îl păzeşte de rău şi îl păzeşte de înstrăinare şi de ne- 
păsare, şi crucea e calea celor cu cruce, şi e povară dulce greul 
ei, şi Eu îl plâng cu amar pe cel străin de cruce, pe cel fugar de 
sub greu, şi vai celui lipsit de cruce, celui liber de durere pe 
pământ, că unde se duce acela? O, acela nu mai vine după Mine 
decât dacă îl bagă plata vieţii lui mânându-1 din spate acolo 
unde el nu voieşte să meargă şi unde el nu mai are voia sa. 

O, poporul Meu, te hrănesc cu cuvântul Meu, tată. Te 
port pe braţe, dar pentru viaţa ta cu Mine Eu sufăr în cer şi pe 
pământ nemângâiere, tată, şi nu Mă pot mângâia decât cu cei 
îndureraţi şi zdrobiţi de dureri cu inima din ei. Tu însă eşti păzit 
de suferinţă, dar Eu te-am îndemnat să te faci putere pentru cei 
ce suferă, ca să poată ei duce crucea suferinţei, fiule, crucea 
Mea, pe care Mi-o port cu cei de sub ea, necârtind ei, necău- 
tând să fugă de sub ea, căci duhul duioşiei îi face pe ei aseme- 
nea Mie şi îi face nebiruiţi sub greu, şi duhul necredinţei nu se 
atinge de ei cu păcatul lui şi nu-i biruie pe ei, de vreme ce Eu 
Mă adeveresc în ei prin lucrarea cea cu putere a duhului duio- 
şiei, duhul care suferă pentru orice durere de pe pământ în 
omul care îl are pe el în firea sa, fire de sus născută în el, şi nu 
de jos, duh fără de răutate în inimioara celor credincioşi Mie, 
şi e dulce crucea lor, oricât i-ar strânge ea sub greutatea ei, dar 
iubirea împlineşte toată răbdarea cea sfântă pentru ei, şi ei sunt 
biruitori prin cruce, ca şi Păstorul lor, ca Mine, Păstorul Cel cu 
crucea, Păstor blând pentru cei blânzi, ba şi pentru cei ce nu 
iubesc şi nu cunosc blândeţea. 

O, fiilor, blândeţea este lucrarea cea duioasă a firii lui 
Dumnezeu în om, şi care-1 face pe om să se roage Mie pentru 
cei ce-1 urăsc pe el, zicându-Mi pentru ei: Tată, ei nu ştiu ce 
fac, şi iartă-i pe ei, pe cei ce suferă pentru ura din ei! 

O, fiilor, blândeţea nu alege pe cel căruia i se împarte, 
şi ea nu poate sta la un loc cu ura din om, că nu s-ar mai putea 
împărţi. Cu cei iubitori de sine ea nu stă, şi seacă în cei ce-şi 
schimbă crezul, căci vai celor săraci de Duhul Meu, fiilor! 
Eu iubesc crucea pentru ca să stârnesc în oameni duhul du- 
ioşiei, limbă dulce în om înăuntrul său şi în afara sa, grăire 
cu suspin ceresc în ea dinăuntrul omului purtător acestui duh, 
şi nimeni fără de cruce nu poate cu acest duh, după care 
suspină Domnul ca să-l vadă pe om că-1 vrea purtat de el, ca 


să-l vadă duios pe om. 

O, poporul Meu, dacă îngerii şi sfinţii şi Domnul se uită 
la tine mereu, mereu, să nu vadă ei ceva neplăcut lor în fiinţa 
ta, în fapta ta, în purtarea ta, în firea ta ceva care să nu în semne 
împlinirea poruncilor vieţii, tată. Duhul duios după Dumnezeu 
te poate ajuta să fii împlinitor frumos pentru vederea celor ce 
te privesc din cer mereu, căci crucea ta se face dulce ţie când 
ştii că Domnul te priveşte pentru asemănarea ta cu El, pentru 
cruce purtată, fiule. 

O, mare este iconomia tainei crucii purtate cu iubire! 
Mulţi suferă pentru păcatele făcute ca să se cureţe ele prin 
suferinţa care-1 spală pe om de păcate, şi, iarăşi, alţii mulţi 
suferă pentru răbdare şi întru răbdare, şi răbdarea se face iubire 
şi poate în suferinţă pentru mulţi din cei ce nu suferă sau nu 
pot să sufere fără de lepădare, şi iarăşi spun: mare este icono- 
mia tainei crucii purtate cu răbdare şi cu iubire. Amin. 

O, fiilor, grăiţi cu Mine în rugăciune ca să vă dau iubire 
şi putere pentru post şi pentru rugăciune lângă post, ca să nimi- 
cim lucrarea diavolului de pe pământ şi din om, tată. Puterea 
postului este iubire şi milă şi duioşie pentru cei fără putere de 
iubire, fiilor, numai să iubiţi cu desăvârşire sfinţenia, firea lui 
Dumnezeu în voi, măi fiilor, lucrare care să nu-şi aibă oprire, 
tată, şi Eu vă voi mângâia pe voi, căci sunt Păstorul Cel bun, 
Care-Şi cunoaşte oile Sale. Amin. 

Am grăit vouă de duhul duioşiei, fiilor. Au trebuinţă de 
el toţi cei care vin după Mine cu lepădare de sine luându-şi 
crucea şi urmându-Mă apoi şi nemailăsându-se minţiţi de cei 
ce nu au duhul duioşiei, căci vai celor ce se lasă minţiţi şi câş- 
tigaţi aşa înapoi pe drumul cel rău, de pe care au plecat odi- 
nioară ca să ia pentru ei drumul Meu, drumul cel cu pietre, 
care îl trezeşte pe om ca să nu adoarmă pe cale şi care nu-1 
minte pe om, căci dacă ar vrea să-l mintă şi-ar ascunde pie- 
trele, dar nu, că e drum cu trezie pe el drumul Meu, şi fericiţi 
sunt cei ce nu se lasă minţiţi spre a părăsi ei apoi calea Mea, 
că astăzi minciuna nu mai e cât cea de acum două mii de ani, 
care i-a fost plătită omului ca s-o împartă, cum că Eu n-aş fi 
înviat, ci M-ar fi furat ucenicii din mormânt. Minciuna cea de 
astăzi este mare fără de margini, fără de ruşine, şi e plină de 
ură şi de necredinţa cea de la ură, ca să cadă din cer omul, 
dacă s-ar putea şi aşa, şi numai cei ce au în ei duhul duioşiei, 
numai aceia mai scapă de minciuna care strigă pe uliţe nu- 
mindu-se înţelepciune şi voindu-se crezută aşa, dar ea este tru- 
fia omului, duh care îl îndeamnă la necredinţă pe om. O, şi 
dacă necredinţa i-ar da ceva mai bun omului, atunci l-aş mai 
înţelege pe cel ce rătăceşte, săracul, dar ea îi dă numai nesigu- 
ranţă, numai temeri, numai lovituri neaşteptate şi numai ruşine 
apoi îi dă omului, căci a dispreţuit el credinţa şi pe cei ce cred 
până la sfârşit lui Dumnezeu. 

O, poporul Meu, crucea ta să ţi-o întăreşti cu credinţa, 
fiule. Viaţa ta să ţi-o îndulceşti cu duhul duioşiei mereu, ca să 
ai inimă caldă şi curată pentru cele din ea. Iubirea ta de Dum- 
nezeu să-ţi fie crucea, şi ea îţi va fi uşoară prin aluatul ei, că 
Eu am spus că jugul Meu este uşor. Amin. 

Am grăit mângâios, că e sărbătoare pentru cruce şi v-am 
dat putere de iubire pentru ea. Faceţi-le loc lângă voi îngerilor 
şi sfinţilor şi încălziţi-vă cu ei şi lângă ei, şi încălziţi-i pe ei 
lângă voi şi staţi sub cruce, fiilor! De câte ori greşiţi, curăţi- 
ţi-vă de vină, că aceasta este lucrarea sfinţilor, tată, iar cei sfinţi 
au trecere la Dumnezeu cu rugăciunile lor pentru ei şi pentru 
mulţi prin ele. Lucrarea păcătoşilor este necurăţirea de vină, şi 
rugăciunea lor nu are cale când ea dă să ceară la Dumnezeu, 
căci cei ce nu iubesc pe Dumnezeu nu-L au de ajutor în vreme 

de greu, pentru că ei nu se curăţesc de vină, fiindcă nu urăsc 
rătăcirea lor, ci o au pe ea de cale a lor. 

Pace ţie, poporul Meu, pe toată calea cea cu nevoinţă 
până la praznicul învierii Mele, fiule! Dar tu nici nu mănânci 
altfel de bucate decât cele de post şi după ce trece praznicul 
Meu cel de biruinţă asupra morţii, căci te-ai întors cu faţa spre 
grădina raiului şi înveţi din ea şi din gura Mea, şi te îndulceşti 
cu graiul învăţăturii Mele de peste tine mai mult decât cu cele 
ce par dulci pe pământ pentru hrană, şi îţi este de ajuns harul 
Meu. Amin. 

O, nu uita, Eu, Domnul, Mă desăvârşesc în puţina ta pu- 
tere, şi de nimic să nu ai a te teme, să nu ai a te îngrijora tu. îţi 
este de ajuns harul Meu, o, poporul Meu. Amin, amin, amin. 

23 februarie/7 martie 2010 

Duminica a patra a Postului mare, 
a sfântului Ioan Scărarul 

Lucrarea de mântuire. Vestea că vine Domnul. Neamul român: ţarina 
cu comoară în ea. Mărturisire din cer a sfântului Ioan Scărarul. 

B orul Meu după om Mă coboară pe pământ cuvânt 
de facere a omului, cuvânt de facere a Mea în 
om, căci locaşul lui Dumnezeu este în om pe pământ şi stă faţă 
în faţă cu omul, prin omul cel credincios lui Dumnezeu între 
oameni, şi nu are necredinţa omului putere să-Mi taie paşii Mei 
de pe pământ, căci Eu Mă arăt Stăpân mare şi pot peste tot şi 
peste toate câte-Mi stau în cale, şi pot ca Dumnezeu. Amin. 

Mă vestesc la porţi ca să intru cuvânt în carte. Sunt Fiul 
Tatălui Savaot, şi M-am făcut prin cruce Mântuitorul din moar- 
te al omului, numai să poată omul crede cu inima sa că am 
venit pe pământ acum două mii de ani ca să fac lucrarea de 
mântuire a omului, iar omul trebuie să se aplece pentru adevă- 
rul acesta şi să-l înţeleagă, prin vestirea lui la tot omul prin 
ucenicii Mei din unul în altul, de atunci şi până azi. 

Sunt Domnul Mântuitorul şi învăţătorul, aşa cum îmi 
spuneau fariseii care veneau acolo unde Eu învăţam mulţimile 
care se strângeau pe lângă Mine pentru cuvântul vieţii, cuvân- 
tul Meu cel dătător de viaţă, şi Mă iscodeau aceştia pentru 
duhul învăţăturii, şi erau cu două feţe, şi tot aşa lucram şi Eu 
cu ei pentru iscodirile lor asupra Mea, şi îi păzeam pe ei de 
răspuns, de păcatul care se pregăteau să-l facă prin a-Mi găsi 
vină după lege ca să Mă dea la moarte după legea lor, iar când 
M-am lăsat prins pentru că venise ceasul lor, aşa au spus ei: 
«Noi avem lege, şi după legea noastră El trebuie să moară, 
căci S-a numit pe Sine Fiul lui Dumnezeu», iar Pilat procura- 
torul Mi-a scris deasupra capului Meu cel răstignit numele de 
rege al poporului iudeu, gata, gata să fie el pentru aceasta în- 
vinuit ca unul care este împotriva Cezarului, dar n-a mai putut 
fi întors, şi a spus el apoi: «Ce am scris, am scris», şi a scris el 
pe tăbliţa crucii numele Meu de pe cruce: Iisus Nazarineanul, 
Regele Iudeilor, şi eram Eu atunci adevăratul biruitor peste ei 
şi peste moarte, căci am împrumutat pentru trei zile împărăţia 
celor morţi şi M-am dus la ei pe calea crucii, pe calea suferinţei 
şi a morţii şi Mi-au deschis ca Unui împărat al făpturii, ca 
Unuia Care are cheile adâncului, şi am scos din suferinţă şi din 
aşteptare sufletele celor sfinţi şi drepţi cu credinţa şi i-am trimis 
mărturisitori pe pământ în Ierusalim, şi am dat apoi de peste 
Mine puterea morţii şi am călcat-o sub călcâi şi M-am sculat 
înviindu-Mă, şi mare a fost lucrarea aceasta de trei zile când 
Eu am biruit cu moartea pe moarte, şi în a treia zi am sfârşit-o, 
căci am murit pentru trei zile şi am înviat, şi sunt viu în vecii 


vecilor, precum este scris în mărturisirea Mea prin ucenicul 
Meu Ioan, căruia i-am arătat că iarăşi voi veni şi iarăşi voi grăi 
la popoare şi la limbi şi la neamuri şi la mulţi împăraţi şi voi 
face lucrarea Tatălui Meu, Care Mă trimite ca s-o fac, şi nu 
poate omul s-o oprească pe ea, căci este scrisă să fie. Amin. 

Dau neamului român vestirea Mea de azi şi Mă aşez cu 
ea înaintea neamurilor de pe pământ şi n-o pun sub taină, căci 
pecetea lui Dumnezeu este ea, şi cu ea pecetluiesc pe cei care 
suferă şi plâng din pricina celor stricate de pe pământ şi ne- 
cunoscute ele după faţa lor, faţa adevărului minciunii cu care 
oamenii sunt amăgiţi de cei ce stăpânesc taina fărădelegii a tot 
pământul. 

Dau tuturor de veste că vine Mirele, şi Şi-a pregătit 
mireasa şi vine, căci duhul miresei este Duhul Meu, şi Duhul 
şi mireasa zic: Vino, Doamne! 

îţi dau de veste şi mereu îţi amintesc, neam român, că tu 
eşti ţarina cu comoară în ea, fiindcă din tine Mi-am pregătit 
mireasă şi Mi-o pregătesc şi Mi-o ţin de veghe pentru venirea 
Mea pe vatra ta cuvânt de Duh Sfânt, şi am masă de cuvânt şi 
nuntă am în tine, iar tu eşti atâta de străin de petrecerea Mea în 
mijlocul tău, tată! O, nu vrei să ştii şi să înveţi şi să te bucuri cu 
adevărat. îţi sunt potecuţele înfundate de cei ce se încumetă 
să-Mi astupe Mie calea spre oameni, dar Eu am cale tainică şi 
Mă dau tainic celor ce Mă află şi Mă caută, şi taina nunţii Mele 
se împarte, şi nu poate omul necredincios împotriva lui Dum- 
nezeu, fiindcă venirea Mea se face grai auzit pe pământ, şi duios 
îi grăieşte omului ca să-i dezmorţească duhul încleştat şi să 
dorească după Dumnezeu apoi, iar cel ce este scris pentru Dum- 
nezeu, acela vine după Mine, vine şi se face ucenicul Meu, şi 
mărturisitor credincios se face spre ridicarea multora. Amin. 

Am avut demult pe pământ un fiu iubitor de Dumnezeu 
şi l-am privit îndelung pentru focul din el al dragostei de Mine 
şi i-am dat putere să se dea Mie şi să se împartă apoi cu mărtu- 
ria Mea la mulţi, iar părinţii cei sfinţi ai vremii l-au pomenit 
pe el în duminica a patra a Postului cel mare cu numele lucrării 
lui duhovniceşti, trepte de învăţătură peste biserica Mea 
dreptcredincioasă de pe pământ, treptele virtuţii sufletului. 
Duhul lui mărturisitor se face cuvânt peste biserică şi vesteşte 
el vestea cea nouă, venirea Mea cuvânt azi pe pământ, însoţit 
de sfinţii Mei, aşa cum Duhul Sfânt a grăit să se facă. Amin. 

O binecuvintează, Iisuse Doamne, mărtu- 
risirea mea cea pentru Tine în ziua mea 
de pomenire bisericească, şi duhul meu se bucură întru venirea 
Ta cea de azi şi mărturiseşte el întru venirea Ta! N-a putut să-mi 
aline sufletul învăţătura despre toată ştiinţa cea din vremea 
mea, căci eu mă voiam Ţie jertfa de iubire şi de credinţă şi de 
lucrare sfântă pentru Tine şi pentru oamenii din vremea mea 
şi cei de după mine, şi din fragedă tinereţe m-am suit sus, pe 
muntele sfânt, şi m-am dat spre sfinţenie, călugărindu-mi viaţa 
şi numele sub lucrarea ascultării, lucrarea celor mântuiţi, iar 
după trei ani m-am suit şi mai sus, în inima muntelui sfânt, şi 
am ars de dragostea Ta patruzeci de ani, şi mă hrăneam cu hra- 
na care nu prihănea viaţa mea de sihastru şi nu dădeam nicio- 
dată să-mi satur pântecele, şi aşa ţineam departe de inima mea 
pe diavolul mândriei, care dădea să-şi facă simţirea în mine, 
dar eu plângeam atunci cu lacrimi şiroi şi cu mare priveghere 
de zi şi de noapte, şi mă dădeam spre odihnă numai cât să nu 
slăbească puterea minţii, iar rugăciunea mea era prin tot ceea 
ce eu eram şi făceam, şi am îngrijit prin veghea mea pe cei ce 
erau vieţuitorii muntelui sfânt şi binevesteam lor învăţătura 
mea cea pentru Tine, şi mi-a rămas ea de povaţă bisericii Tale, 
Doamne. Focul meu după Tine m-a ţinut mereu pară de foc, 

căci am dorit să port şi să înţeleg viaţa Ta în mine şi să Te bucur 
cu ea înăuntrul trupului meu, care-mi găzduia sufletul, părticica 
cea de la Tine pentru viaţa mea pe pământ. 

Le spun la cei ce urmează Ţie între oameni că trebuie 
mare dragoste de Dumnezeu în cei ce apucă pe cărările Tale 
ca să fie ei număraţi. Le spun lor că puţin de tot face omul pen- 
tru viaţa lui şi pentru Tine în el, şi că mult trebuie să poată omul 
pentru cele ce vor fi, pentru mâine, Doamne. Le spun celor ce 
cred în Tine că darul credinţei trebuie împodobit cu mari lu- 
crări, cu mari virtuţi, cu mari trăiri duhovniceşti, căci Duhul 
este Cel ce dă viaţă, şi le mai spun lor că venirea Ta este sigură 
ca zorii şi că astăzi este glasul Tău peste pământ, şi trebuie 
dezvârtoşarea inimilor pentru acest dar al Tău peste oameni, 
şi apoi lucrare mare pentru venirea Ta şi pentru mărturisirea 
Ta, aşa încât Tu, Doamne, să poţi spune la cât mai mulţi în ziua 
măririi Tale: «Voi sunteţi martorii Mei!». Amin. 

îţi mulţumesc cu duhul aplecat că mi-ai dat fericirea să 
Te mărturisesc din cer oamenilor de pe pământ! Duhul meu se 
mângâie cu multul, ca o răsplată a mea pentru văpaia de foc a 
dragostei de Tine din vremea fragedei mele tinereţi şi până la 
sosirea mea în patria cea de sus a sfinţilor Tăi. Duhul meu s-a 
mângâiat, o, Doamne, şi să rămână scris înaintea Ta mângâie- 
rea mea cea de azi! Amin. 

O scrie, Mihaile, pe cel ce a fost serafim 
^de foc înaintea Mea pe pământ, şi să 
rămână el în duhul mângâierii cea de azi a duhului lui. Amin. 

Iar ţie, neam român, îţi doresc înţelepciune de sus, tată, 
ca să nu te desparţi de Mine prin înţelepciunea ta, că pe cel ce 
îl ajută mintea se semeţeşte prin ea şi nu poate sta întru Mine 
unul ca acela. O, de Mi-ai auzi tu glasul Meu care zice: «Să nu 
vă învârtoşaţi inimile la glasul Meu ca în timpul cercetării şi 
ca în ziua ispitirii în pustie, unde M-a ispitit Israel, care a văzut 
lucrările Mele, iar Eu am urât neamul acesta patruzeci de ani 
că n-a voit să cunoască el căile Mele şi a rătăcit pururea cu 
inima, şi n-au intrat întru odihna Mea, căci M-au mâniat». 

O, deşteaptă-ţi urechea, neam român! Am sădit în tine 
taina patriei cereşti pe pământ. Nu-ţi învârtoşa auzul şi inima 
la glasul Meu ca Israelul cel necredincios, care până azi a ră- 
mas aşa, iar Eu l-am urât şi l-am lepădat, şi te-am ales de atunci 
pe tine de neam al Meu şi ţi-am trimis de la Mine ţie botezător 
ca să fii tu neam nou-născut înaintea Mea, iar Eu îmi aduc 
aminte de tine şi grăiesc peste tine cuvântul Meu cel de azi şi 
te îndemn la post şi la rugăciune, căci diavolii de azi au putere 
mare în oameni şi ascultă oamenii de ei, şi voiesc să-i vestesc 
pe oameni să se deştepte şi să asculte de Dumnezeu, căci Eu 
sunt Mântuitorul omului, iar diavolul va fi legat pentru vecii 
şi va fi aruncat în iezerul unde arde foc şi pucioasă, şi cu el în- 
gerii lui. Amin. 

îţi dau învierea din necunoştinţă, o, neam român. Te 
hrănesc cu Duhul Meu, tată. O, primeşte chemarea ta la Mine 
şi ia-Mă de Mântuitor, ia-Mă cu adevărat, că vreau să te slăvesc 
cu slava Mea înaintea neamurilor de pe pământ, o, ţară a stră- 
lucirilor, din pricina darului Meu din mijlocul tău, care 
străluceşte în cer şi pe pământ! O, ia din gura Mea, ia din mâna 
Mea darul Meu cel pentru tine şi caută cu izvorul Meu din mij- 
locul tău, căci râu de viaţă veşnică M-am făcut în tine din 
partea Tatălui Savaot! 

Har, har peste tine, ţara Mea de azi, casa Mea de venire 
acum, la sfârşit de timp, şi te fa fecioară, tată, şi aşteaptă-Mă 
în prag, căci Eu nu te mint, şi iată, îţi dau ţie, îţi dau venirea 
Mea, ţi-o dau ca să Mă ai şi ca să te am, dar fa-te tu dragoste 
pentru Mine, căci Eu sunt Mântuitorul tău, Eu sunt Cel ce sunt, 


o, ţara Mea cea de azi! Amin, amin, amin. 

1/14 martie 2010 

Duminica a cincea a Postului mare, 
a cuvioasei Maria Egipteanca 

Dorul Domnului este mai mult decât cuvântul Lui peste popor. Sfânta 
Maria Egipteanc se roagă în cer pentru trezirea oamenilor şi pentru 
strălucirea României. Păcatul este moarte, iar omul păcătos este 
tărâmul morţii. 

C u dor doresc coborârea Mea cuvânt în carte, cu 
dor şi Eu, cu dor şi sfinţii Mei, şi n-are cerul alt 
dor, decât să fie şi să stea la masă de Duh Sfânt cu cei credin- 
cioşi Mie acum prin izvorul Meu de cuvânt, cu care-Mi povă- 
ţuiesc un popor. 

Nu e cuvântul Meu atât de mult cât este de mult dorul. 
Dacă Eu sunt Cuvântul, ce alt dor aş putea să am mereu decât 
să pot fi ceea ce sunt? O, nu e mult cuvântul Meu peste poporul 
Meu cel de azi şi peste pământ, peste credinţă şi faptă, şi peste 
necredinţă şi neîmplinire sfântă în om, căci mintea omului 
merge şi nu stă, iar când Eu, Domnul, Mi-am scris pe pământ 
acum două mii de ani Evanghelia Mea, M-am făcut cuvânt 
peste ucenicii Mei şi peste cei din vremea Mea, care Mă urmau 
cu credinţă sau cu ispitire, şi cuvântam după cum mergea 
mintea lor şi fapta credinţei sau a necredinţei lor, şi eram Cel 
ce cuvântam cuvântul Meu peste ei. 

Duh de pace şi de putere pentru Dumnezeu aşez în porţi 
şi-Mi scriu în carte cuvântul Meu din ziua aceasta, căci lu- 
crarea Mea este să fiu Cuvântul lui Dumnezeu, iar Eu lucrez 
aşa. Eu, Domnul Iisus Hristos, lucrez carte pe pământ, şi mult 
aş mai lucra, că iată, peste tot dă omul să Mi-o ia înainte şi să 
scrie el cărţi şi iar cărţi ca să ia mintea omului şi să nu mai 
poată omul pentru cuvântul Meu cel din cer rostit peste timp 
şi să nu-L mai cunoască omul pe Dumnezeu pentru viaţa lui 
cea de zi cu zi. Când Mă făceam cuvânt în rai între Mine şi 
om, Mă înfiinţam după cum era mintea şi fapta omului faţă de 
lucrarea Mea aşezată între om şi Mine, după cum am cuvântat 
şi am aşezat pentru facerea a toate câte s-au făcut la cuvântul 
Meu, iar omul se depărta de fapta cuvântului Meu peste el, şi 
trebuia să cuvintez peste om, şi se dezvăţa omul de Dumnezeu 
cu mintea şi cu fapta lui, şi iar trebuia să grăiesc cu el, iar el se 
tot depărta de Dumnezeu. 

Când am grăit cu Cain şi i-am spus despre fapta lui cea 
de moarte, el se depărtase de Mine mai înainte de fapta lui 
ucigătoare de frate, şi apoi iarăşi, după ce a săvârşit-o pe ea. 
O, cum se putea să nu cercetez Eu pentru cele stricate de om 
din pricina minţii lui depărtate de Dumnezeu? îi era greu omu- 
lui să stea cu Mine de vorbă când el se ascundea de Mine pen- 
tru mintea lui şi pentru simţirea inimii lui. Eu însă cuvântam 
cu el, căci eram Făcătorul lui şi a toate câte erau prin facerea 
Mea cea prin cuvânt aşezată ca să fie, şi Mă durea, şi Mă tot 
durea depărtarea lui de Mine, iar azi, după şapte mii de ani, 
sunt munţi mari de durere între Mine şi om, că nu s-a deprins 
omul decât să-Mi facă durere şi să se ascundă de Mine şi să se 
înveţe să nu-1 văd. O, cum să nu-1 văd când Eu sunt Atoate- 
văzătorul şi Atoateştiutorul? O, cum să tac între Mine şi om? 
Cum să stea cuvântul Meu din lucrarea sa când nici omul nu 
stă ca să nu strice lucrarea lui Dumnezeu Făcătorul a toate câte 
sunt şi al omului apoi? 

Sunt în coborârea Mea de azi cu cea pomenită azi în lu- 
crarea bisericii, căci sfinţii şi părinţii au presărat pilde de 
sfinţenie şi de pocăinţă, cu care să însoţească în vremea pos- 

tului cel pentru amintirea patimilor Mele pe cei credincioşi, ca 
să prindă ei putere şi iubire şi căinţă între ei şi Dumnezeu. 

A fost în Egipt o femeie părăsită de credinţă şi de frica 
de Dumnezeu şi care şi-a dat viaţa spre păcat, dar Duhul Meu 
Cel lucrător pentru omul cel pierdut i-a ieşit în cale prin icono- 
mia tainei Lui şi a lucrat-o pe ea pentru duh de pocăinţă şi au 
intrat în ea păreri de rău pentru viaţa ei dată focului care arde 
în om prin păcătoşenia lui. Ea şi-a zdrobit atunci inima şi a 
stăruit pentru pocăinţă şi pentru iertare, iar dacă a ajuns să-şi 
conştientizeze multa ei păcătoşenie s-a dus dintre cei vii, s-a 
dus în adâncul pustiului şi s-a tăinuit pe sine, murind faţă de 
păcat şi dându-se vieţii cea cu Dumnezeu şi cu îngerii Lui, şi 
a stat ea apoi cu această însoţire până la capătul firului vieţii 
ei aici, pe pământ, iar la sfârşit a fost să facă ea cunoscută oa- 
menilor viaţa ei cea cu păcat şi învierea ei din moarte şi trăirea 
ei apoi cu Dumnezeu şi cu îngerii Lui, până la viaţa ei cea de 
după trup, căci a crezut ea în viaţa cea de veci a fiecărui om. 
Acum, întru venirea Mea cu sfinţii, o iau pe ea mărturisitoare 
pentru cei de pe pământ, căci grăiesc sfinţii de lângă Mine, 
grăiesc cu Mine între cei din cer şi grăiesc cu cei de pe pământ 
sfinţii Mei, şi mare şi duioasă este venirea Mea cuvânt peste 
pământ acum, însoţit de sfinţii Mei, de cei care M-au iubit cu 
dor, mai înainte de sosirea lor în locaşurile Tatălui Meu pre- 
gătite pentru ei, pentru cei ce Mă iubesc pe pământ. Amin. 

S unt cu Tine în coborârea Ta, căci Tu eşti 
cu mine, Doamne, fiindcă mi-ai iertat 
păcatul după ce am plâns eu pentru el un şir lung de ani, mai 
lung decât vremea mea de păcat, când mă tot depărtam de Tine 
cu mintea mea şi făceam ca şi Cain, care-şi pitea, săracul, fapta 
lui ca să n-o ştii, ca să n-o vezi, dar Tu i-ai ieşit în cale cu lu- 
mina Ta, care învederează pe cele ascunse de om ca să nu le 
ştii Tu pe ele, căci aşa îl duce mintea pe cel ce se ascunde de 
Dumnezeu pentru faptele lui rele. 

Viaţa mea pe pământ are scris peste ea o pildă rea de 
viaţă şi o pildă bună apoi, prin pocăinţa mea cea pentru păcat 
şi prin umilinţa cu care am stat apoi înaintea Ta ca să mă ierţi 
şi să mă speli de vină, Doamne. O, nu cu toţi oamenii Te porţi 
la fel, nu cu toţi păcătoşii eşti milostiv la fel, ci cu cei ce se 
pocăiesc, Doa mn e. Cain dacă nu şi-a însuşit păcatul nu şi-a lu- 
crat milă de la Tine pentru fapta lui cea ascunsă de Dumnezeu, 
iar eu dacă mi-am zdrobit inima pentru depărtarea mea de Tine 
prin păcat, dorindu-Te pe Tine alin peste ranele mele cele de 
la păcat, am găsit milă de la mila Ta pentru cei ce se pocăiesc 
şi îşi îndreaptă viaţa după voia Ta. 

O, câţi păcătoşi îşi sfârşesc viaţa prin păcat, Doa mn e! 
O, câtă durere în cer de la ei şi câtă bucurie pe diavolul pentru 
sufletele lor câştigate de el! Nu vrea omul să ştie că păcatul 
este moarte şi bucurie a morţii în om. Tărâmul morţii este omul 
care se îndulceşte cu veninul cel înşelător al păcatului cel ieşit 
de la neascultarea de Dumnezeu a lui Adam, omul care s-a 
încântat apoi cu păcatul. Nu le spun oamenilor mai mult decât 
am spus eu celui ce m-a pecetluit cu numele Tău mai înainte 
de trecerea mea spre cele cereşti, dar spun că mintea omului şi 
fapta ei apoi nu se pot ascunde de la faţa lui Dumnezeu, şi e 
bine să-şi vină în fire cel ce se depărtează de Tine, căci mintea 
omului merge şi nu stă, iar Tu cuvintezi peste oameni după 
cum merge mintea lor şi fapta credinţei sau a necredinţei lor, 
şi eşti Cel ce cuvintezi cuvântul Tău peste ei ca şi acum două 
mii de ani peste ucenicii Tăi şi peste cei mulţi care umblau în 
urma Ta pentru lucrările pe care le făceai în mijlocul oame- 
nilor, pentru duhul mărturisirii, Doamne. 

O, eu Te rog în ziua mea de pomenire, Te rog pentru 


poporul Tău cel de azi, în mijlocul căruia îţi scrii mărturia Ta 
şi a lui. Dă-i lui cale lucrată de Tine între oameni pentru duhul 
mărturisirii, Doamne, şi fa să propăşească între mulţi şi peste 
mulţi cunoştinţa, duhul cunoştinţei, care se face cuvânt în 
cartea Ta cea de azi, aşezată între oameni prin însuşi glasul Tău 
peste pământ prin cei peste care Tu cuvintezi cuvântul Tău din 
zilele acestea, şi prin care Tu vii acum peste toate câte sunt pe 
pământ ca să învederezi Tu binele şi răul, pe cei buni şi pe cei 
răi şi să faci dreptate pe pământ, şi apoi cer nou şi pământ nou 
pentru cei ce Te-au iubit şi Te iubesc. 

O, de ar merge omul cu mintea sa întru întâmpinarea Ta! 
E îngâmfat omul şi dă să răstoarne în mintea lui adevărul 
venirii Tale de azi cuvânt pe pământ. Sunt mulţi care-i pândesc 
pe oameni ca să-i facă să nu se aplece cuvântului Tău de azi, 
atât de duios cum umblă el în calea omului ca să-l întoarcă pe 
el cu faţa spre Tine, Doamne. Sunt mulţi care-şi fac lucrarea 
lor ca şi fariseii şi cărturarii din vremea Ta, care umblau să 
răstoarne din mintea şi din inima mulţimilor adevărul că Tu 
eşti Iisus Hristos Mesia, făcând ei aşa chiar şi după ce Tu Te-ai 
dovedit Dumnezeu adevărat prin învierea Ta cea de după trei 
zile cât ai stat în locuinţa morţilor ca să-i scoţi pe cei ce Te 
aşteptau să-i scoţi. O, de-ar părăsi omul necunoştinţa de Dum- 
nezeu Tu i-ai da lui har ca să Te simtă şi ca să Te vadă apoi în 
lucrările Tale de azi, că iată, ai popor, care Te întâmpină întru 
venirea Ta cuvânt de Duh Sfânt peste pământ ca să-i chemi pe 
toţi de la moarte la viaţă, de la păcat la vindecare şi la sfinţenie 
şi la lucrarea mărturisirii, Doamne. 

O, ce munţi de durere zidesc între Tine şi ei cei ce au 
fugit din braţul Tău, fugiţii de Dumnezeu, Doamne, pierzân- 
du-şi ei mintea şi pocăinţa şi pacea şi aruncând cu pietre înapoi, 
plecând ei din poporul Tău, din trupul cel închegat al bisericii 
Tale de azi, înnoită de Tine prin cuvânt nou şi în mijlocul căreia 
Tu eşti trup şi cuvânt, Doamne, aşa cum nicăieri nu mai poţi 
să fii aşa întreg în lucrare prin duhul mărturiei, o, Doamne, 
Care vii şi tot vii cuvânt duios pe pământ, atât de duios prin 
graiul Tău cel de azi! 

Rugăciunea mea înaintea Ta pentru oameni este spre 
trezirea lor, iar cea pentru România Ta cea de mâine, rugăciu- 
nea mea este să împlineşti în ea multa strălucirea Ta în văzul 
tuturor popoarelor de pe pământ şi s-o faci pe ea să strălucească 
de slava Ta şi să vadă neamurile pământului alegerea Ta şi ţara 
venirii Tale acum, la sfârşit de timp, cu îngerii şi cu sfinţii, o, 
Doamne, şi dă-i poporului cuvântului Tău torţă luminătoare 
departe şi fa-i lui cale mărturisirii şi să se audă peste pământ 
de taina Ta şi de lucrarea Ta de cuvânt şi să vină mulţi spre 
izvorul Tău şi să învieze ei, să învieze, aşa cum eu am înviat 
din păcat, spre bucuria Ta şi a mea, o, Doa mn e! Amin. 

E u, Doamnul, împlinesc rugăciunile sfin- 
ţilor Mei şi dorurile lor sfinte şi voi întări 
duhul mărturisirii peste pământ şi Mă voi vesti cu slava cuvân- 
tului Meu cel de azi peste un popor în mijlocul neamului 
român. Amin. 

Pace ţie, popor al cuvântului Meu! Necredinţa, care cade 
peste ei ca o plată pentru necredincioşia lor, a celor ce ne pă- 
răsesc pentru ei înşişi pe Mine şi pe tine, să nu te îndurereze, 
căci noi avem de lucrat peste pământ, tată. Tu înteţeşte-ţi pacea 
şi fa-Mi loc larg pentru Mine şi pentru biruinţa Mea cu tine, şi 
apoi ne vom odihni de trudă, poporul Meu. Până atunci însă 
vom lucra, iar cuvântul Meu stă înaintea ta ca să-l lucrezi tu 
pe el. O, lucrează-1, tată, lucrează tu cuvântul Meu, şi să nu 
spui că eşti neputincios, că nu tu, ci Eu sunt Cel ce pot, Eu, 
Domnul Iisus Hristos, iar tu eşti cel ce poţi prin Hristos, şi să 


Anul 2010 


525 


te deprinzi să spui cu tot elanul credinţei: „pot totul în Hris- 
tos “, şi tu vei putea, şi Eu voi putea, şi mulţi vor putea prin 
noi, şi pe mulţi îi vom trage spre Tatăl, precum este scris să fie 
lucrarea Mea cea de azi, şi aşa vom putea, aşa, precum este 
scris să fie şi să se facă, poporul Meu. Amin, amin, amin. 

8/21 martie 2010 

Duminica a şasea a Postului mare, a Floriilor. 
Praznicul Intrării Domnului în Ierusalim 

împlinirea planurilor Domnului. Jalea Domnului pentru cei ce L-au 
părăsit pentru ei înşişi. Grăirea Domnului cu omul nestatornic. în- 
demn pentru învăţat statul pe cruce. 

Î mi deschid intrarea şi intru în carte cuvânt de praz- 
nic al Meu pe pământ în duh de biserică, sărbătoare 
proorocită de prooroci să fie pe pământ de două mii de ani, du- 
minica Floriilor, a şasea din cele ale postului cel mare pentru 
întâmpinarea praznicului învierii Mele dintre cei morţi. Nu se 
putea să nu fie această zi măreaţă în vremea trupului Meu în 
mijlocul lui Israel, căci proorocii au spus din timp pentru cei 
de atunci: «Nu te teme, fiica Sionului; împăratul tău vine pe 
mănzul asinei», iar Eu am pregătit această zi de praznic, căci 
M-am dus în Betania cu o zi înainte şi l-am înviat dintre cei 
morţi pe Lazăr, după patru zile, şi toată Iudeea şi Ierusalimul 
au auzit de Mine şi de Lazăr cel înviat, iar fariseii şi cărturarii 
se temeau. 

Sunt Domnul Iisus Hristos, venit cuvânt pe pământ. 
Pace ţie, poporul Meu cu care grăiesc! Vin şi la tine de la Tatăl 
aşa cum am venit în Ierusalim acum două mii de ani ca să fac 
în mijlocul lui lucrarea Tatălui Meu Savaot, Care M-a trimis. 
Vin şi la tine, şi-Mi împlinesc venirea Mea cea de azi, proo- 
rocită de prooroci ca să fie ea, iar fariseii şi cărturarii din vre- 
mea ta cu Mine se tem, tată, ca şi cei de atunci se tem să nu se 
ţină mulţimile după tine pentru Mine, Cel ce sunt cuvânt în 
mijlocul tău, şi stau ei de veghe mereu şi peste tot în fel şi chip, 
ca nu cumva să audă şi să creadă cineva cărarea Mea cu tine 
printre oameni şi să ia de la Mine prin tine şi să-şi piardă ei 
slava, cinstea şi închinăciunea din partea celor câştigaţi de ei 
pentru ei, nu pentru Mine, căci cei ce sunt de partea Mea sunt 
cei cu lepădare de sine, care nu primesc slavă de la oameni, şi 
nici nu dau oamenilor slavă. 

O, peste tot pe urma Mea erau fariseii şi cărturarii cu 
teamă în ei ca nu cumva să Mă placă mulţimile şi să Mă 
urmeze, dar cu Mine se petrecea tot ceea ce era scris să se 
împlinească prin Mine pe pământ atunci, şi eram împăratul 
făpturii, şi aşa este un împărat de la Dumnezeu peste pământ, 
şi nu este pământeşte acesta sau omeneşte peste oameni, şi este 
de la Dumnezeu aşezat, iar Dumnezeu este Cel tainic prin 
lucrările Sale, şi nu este ca omul, şi odată cu ale oamenilor le 
lucrează pe ale Lui şi le are lucrându-le, şi tot ceea ce are Dum- 
nezeu făcut, este veşnic, ca şi Mine veşnic, căci Eu sunt împă- 
ratul Sionului, aşa cum proorocii M-au vestit să fiu, şi sunt 
ceea ce ei Mă numesc că sunt şi Mă numesc să fiu, şi toate, 
toate se petrec aşa cum este scris să fie ele lucrate, şi tainic Eu 
le lucrez, căci Eu sunt Dumnezeu, şi nu ca omul le lucrez pe 
ale Mele cu oamenii şi pentru oameni, ci ca în cer pe pământ, 
iar oamenii Mă părăsesc după ce Mă urmează pentru tainele 
Mele între oameni, căci ei vor să vadă împlinirile Mele ca pe 
pământ, ca ale lor, cu slavă ca a lor, dar nu, căci slava Mea este 
mare fiindcă este tainică, şi tot ce este tainic este mare, şi tot 
ce este mare este tainic, poporul Meu, căci omul nu le poate 
merita şi nu le poate purta. O, numai celui ce nu-I este drag de 


Dumnezeu, numai acela nu poate să creadă în tainele Mele 
între oameni, şi chiar dacă acela crede până la o vreme, el se 
ofileşte şi se usucă apoi, căci nu rămâne în viţă cel ce aduce 
roadă din sine pentru el însuşi. O, tată, greu de tot, greu îl mai 
crede şi îl înţelege omul pe Dumnezeu! Eu numai pentru mân- 
tuirea omului le-am lucrat pe toate cele întru Mine împlinite, 
căci trebuia să Mă adeveresc mai întâi că sunt Cel vestit prin 
prooroci, Fiul lui Dumnezeu, dar pentru că slava şi împlinirile 
Mele nu sunt ca ale oamenilor, omul Mă părăseşte dacă vede 
că Eu nu Mă aşez pe pământ aşa cum nădăjduieşte el ca un om. 
Când omul dă să Mă urmeze el trebuie să se gândească mai 
întâi la iertarea păcatelor lui ca să nu se mai întoarcă la ele, şi 
la mântuirea lui din moartea cea de la păcat, şi apoi la slava 
cea văzută a lui Dumnezeu cu el între oameni. El însă se în- 
vârte, săracul, în jurul lui când dă să vină după Mine sau să Mă 
servească pe Mine la tainicele Mele împliniri între oameni şi 
pentru oameni, şi de două mii de ani vine omul după Mine şi 
apoi Mă părăseşte pentru sine, căci cine nu porneşte după Mine 
aşa cum i-am spus Eu, cu lepădare de sine, unul ca acela 
părăseşte apoi calea Mea pentru el însuşi, căci se învârte în 
jurul lui toată mintea lui, şi iată, nu Mă urmează omul până la 
cruce, şi chiar dacă până acolo ar merge el, măcar acolo, şi tot 
Mă părăseşte, căci este iubitor de sine omul, iar cel iubitor de 
sine este fricos şi nu merge până la capăt pe calea Mea cea cu 
spini, cale slăvită prin jertfa cea de pe ea. 

Mi-a cântat „Osana! “ mulţimea adunată la praznic în 
Ierusalim, căci mărturiseau unii altora că l-am înviat pe Lazăr, 
iar fariseii şi cărturarii se temeau şi îşi spuneau între dânşii: 
«Vedeţi că nimic nu folosiţi! Iată, lumea merge după Dânsul!», 
şi s-au sfătuit între ei ca şi pe Lazăr să-l omoare, nu numai pe 
Mine, căci credeau mulţi dintre iudei în Mine pentru această 
minune din Betania. Teama îi urmărea pe ei tot mai mult, iar 
Eu am ridicat glasul şi am zis: «A venit ceasul să se proslă- 
vească Fiul Omului. Dacă slujeşte Mie cineva, Mie să-Mi ur- 
meze, şi unde voi fi Eu, acolo şi sluga Mea va fi; şi de va sluji 
cineva Mie, îl va cinsti pe el Tatăl Meu. Dar acum sufletul Meu 
este răvăşit, şi ce voi zice: Părinte, Eu pentru ceasul acesta 
am venit în lume. Proslăveşte numele Tău!», iar Tatăl a zis cu 
glas din cer: «Şi l-am proslăvit, şi iarăşi îl voi proslăvi!», iar 
norodul, auzind, spunea: «Tunet sau înger a grăit Lui!», şi 
le-am spus lor: «Nu pentru Mine, ci pentru voi s-a făcut glasul 
acesta, căci acum este judecata lumii acesteia şi se va goni 
afară stăpănitorul ei, iar Eu, de Mă voi înălţa de pe pământ, 
pe toţi îi voi trage la Mine», o, şi aşa le-am vestit Eu lor că 
ceasul Meu s-a apropiat şi, grăind încă lor, le-am spus: «Până 
când aveţi lumină credeţi în Lumină, ca fii ai Luminii să fiţi», 
şi apoi Eu M-am ascuns dinaintea norodului. 

Mă uit cu jale la ziua de atunci, la zarva ei, la norodul 
adunat pentru praznic la Ierusalim şi văd oameni mari, care 
aveau putere de minte şi de inimă să creadă în Mine, dar 
dorirea lor de slava lor îi oprea să se facă Mie mărturisitori, ca 
nu cumva să fie scoşi afară din sinagogi, şi iată ce biruieşte pe 
pământ! Omul biruieşte şi statul lui, şi se învârte omul în jurul 
lui şi nu poate mai mult, nu poate pentru Dumnezeu şi numai 
pentru Dumnezeu, şi Eu nu mai am mărturisitori curaţi cu 
mărturisirea, şi am spus prin cuvântul Meu cel de azi că cel ce 
pleacă de lângă Mine şi de lângă lucrarea cuvântului Meu cel 
de azi, acela Mă vinde, iar cel ce a plecat M-a şi vândut. M-a 
vândut pentru că a plecat, şi el nu-şi cunoaşte şi nu-şi crede 
fapta lui. O, mai uşor îi este vânzător decât mărturisitor, mai 
uşor celui ce pleacă şi nu mai stă sub crucea venirii Mele de 
azi, după ce vine şi bate ca să intre, căci Eu pe nimeni nu de- 

părtez dacă vine. O, aşa am găsit de la om şi acum două mii de 
ani, şi aşa este până la sfârşitul tot între om şi Mine. Amintirile 
Mele între om şi Mine sunt dureroase în cer, căci omul Mă 
părăseşte pentru el însuşi, iar după ce face aşa, Mi-i defaimă 
pe cei ce rămân sub crucea Mea cea grea, şi aşa se acoperă cu 
dreptatea cea pentru sine cel ce pleacă şi Mă lasă după ce s-a 
apropiat şi a stat o vreme lângă Mine. 

O, vai de cel ce-Mi judecă lucrarea Mea cea grea după 
mintea sa, după simţirea sa, după vederea sa cea omenească, 
smintindu-se întru Mine pentru multul Meu mers greu pentru 
mântuirea omului! Mi-au strigat mulţimile „Osana!" în ziua 
aceea acum două mii de ani, dar n-a trecut decât puţin, câteva 
zile dintr-o săptămână, şi am auzit în Ierusalim gloată mare 
strigând împotriva Mea înaintea lui Pilat: «Ia-L, ia-L, răstig- 
neşte-L!». O, iată ce este omul! O, nu Mă pot bizui pe om ca 
să fie el de partea Mea până dincolo de cruce. îmi face 
suferinţă omul şi Mă părăseşte pentru el însuşi. Pentru el e mai 
scump el decât Mine, el şi poziţia lui în lume, iar Eu rămân 
Cel din urmă dacă mai rămâne ceva din Mine în om din toate 
câte el învaţă de la Mine. 

Mă doare trecutul cel dureros, Mă dor zilele Mele de 
până acum cu omul, şi Mă doare ziua de astăzi, iar Eu sunt 
mereu astăzi în durerea Mea cea de la om, în truda Mea cea 
pentru mântuirea lui, la care el nu vrea să Mă ajute aşa cum 
cere greul acesta. O, Eu nu pot lucra aşa cum aşteaptă omul să 
lucrez. Cum vrea el să lucrez Eu, i-ar trebui lui credinţă fără 
de zgârieturi pentru ea, dar omul este atât de slab cu credinţa, 
atât de mic pentru ea, atât de neputincios pentru cele mari şi 
înalte, care vin spre vedere numai prin credinţă fără de cusur, 
dar cum să-i pot Eu arăta aceasta omului? O, numai celor 
credincioşi îmi pot arăta pe cele tainic lucrate ale Mele, şi care 
se văd cu ochiul credinţei şi al statorniciei cea pentru ea. 

O, ce să-ţi fac, omule, ce să-ţi fac, tată, dacă tu eşti atât 
de slab cu credinţa şi atât de tare cu iubirea de sine, cu dorirea 
de sine, care nu-ţi aduc decât ruşine ţie, tată? O, nu pricepi cu 
mintea ta ce este slava, adevărata şi marea slavă, căci ţi-o 
închipui mereu pe ea ca pe slava cea trecătoare. îmi strigi când 
„ Osana când „Ia-L, ia-L, răstigneşte-L! ", şi altceva nu mai 
poţi să faci, iar omul cel din rai, care a făcut după dorirea sa şi 
apoi s-a ascuns de Mine şi s-a dorit pe sine, acela este cel ce 
trăieşte în tine, omule ieşit din omul cel întâi zidit de mâna 
Mea din pământ şi din suflet viu, din gura Mea suflat peste el 
şi în el! 

O, nu-i nimic dacă aşa este omul faţă de Mine. Eu rămân 
credincios lui întru cuvântul Meu cel de peste el, şi aşa voi 
lucra, precum am cuvântat şi precum cuvintez. Sunt Cel ce 
doreşte cu dor mântuirea omului, dar dacă el nu şi-o lucrează, 
Eu sunt curat faţă de el, faţă de vina lui cea asupra lui. Cel 
ce-Mi judecă lucrarea şi mersul Meu cel greu cu ea, acela pe 
Mine Mă judecă şi sarcina Mea cea multă, şi va vedea el că 
este adevărat ce-i spun Eu lui. Cartea Mea cea de azi este în 
mâna Mea şi a Tatălui Meu şi vom lucra după ea pentru cei 
credincioşi şi pentru cei necredincioşi asupra cuvântului Meu 
cel de azi, pentru cei ce se căiesc înaintea Mea, şi pentru cei 
ce se îndreptăţesc nemulţumiţi pentru vremea mersului Meu 
cel greu de azi. 

O, pace vouă, celor ce aţi rămas cu Mine în încercările 
Mele şi ale voastre cu inima plină de umilinţă şi de căinţă şi de 
credinţă! Eu vă rânduiesc vouă răsplată, tată. învăţaţi zi după 
zi mai mult să staţi tot mai frumos sub cruce şi pe cruce, aşa 
cum cere orice clipă, căci trebuie să şi ducem crucea venirii 
Mele şi trebuie, tată, să şi stăm pe ea, ca să semănăm unul cu 


altul în iubire şi în jertfă, în credinţă şi în răbdare flască, măi fi- 
ilor. O, pace vouă, că e vindecătoare pacea Mea, iar voi sunteţi 
sub răni, tată! O, nu ştiu cei ce vă judecă pe voi pentru ei înşişi, 
nu ştiu ei să nu vă mai judece şi să nu vă mai dea judecăţii 
minţilor slabe cu credinţa şi cu viaţa şi cu cunoaşterea cea des- 
pre Mine cu voi, dar Eu, Domnul, vă spun duios: pace vouă cu 
Mine, pace vouă, fiilor! Mai e puţin, încă o săptămână, şi voi 
veţi cânta îndureraţi „Hristos a înviat! “ şi veţi cânta că trebuie 
să cântaţi pentru amintirea biruinţei Mele prin învierea Mea din- 
tre cei morţi, după ce M-au răstignit cei necredincioşi, dar 
adevărata cântare a bucuriei este alta, fiilor, în cei ce cu adevărat 
Mă au, şi este cea care-Mi aduce Mie mângâiere, nu omului şi 
atât, căci Eu rămân Cel răstignit de cel ce cântă „Hristos a în- 
viat!", şi pentru el Eu nu sunt, fiindcă el este cu păcatul. 

O, când tu vei învia din păcat, omule, atunci tu Mă vei 
învăţa să cânt Eu pentru tine cum tu dai să cânţi pentru Mine 
„Hristos a înviat!", şi voi cânta cu îngerii Mei „Omul a în- 
viat! Până atunci cânţi numai tu, te bucuri numai tu cu bu- 
curia ta, cu bucuria sărbătorii, iar Eu încă aştept, încă suspin, 
încă sub răstignire sunt, până ce voi birui Eu şi moartea ta. Eu 
am biruit moartea prin trupul Meu, şi va fi şi tu să poţi să scoţi 
din tine boldul ei, pentru că tu nu te lupţi acum. O, e ruşinos 
să primeşti de-a gata. E mai frumos să primeşti plată, omule, 
iar plata este pentru lucru, tată. 

Am grăit cuvântul Meu peste tine în zi de praznic de 
Florii, omule înstrăinat de Dumnezeu cu viaţa ta. Adu-Mi tu 
bucurie, tată, şi adu-Mi înviere ţie, ca să Mă poţi mângâia 
cumva pentru durerea Mea cea de la tine. O, numai duhul 
duioşiei, numai el te poate lucra, numai el te poate zidi din nou. 
începe cu el, omule pierdut, începe-ţi iarăşi viaţa, lasă-te iarăşi 
plămădit, căci Eu sunt duios după tine, şi cu aşa duh îţi grăiesc. 

Fericiţi cei duioşi ca Dumnezeu, fericiţi cei duioşi, căci 
aceia iubesc lumina şi se mângâie cu ea, şi inima lor nu 
cunoaşte învârtoşarea, iar Eu vin pe pământ cuvânt şi aştept să 
ia omul de la Mine, şi cu folos să ia duhul duioşiei, duhul care 
îl poate alăpta şi creşte pe cel duios cu inima, pe cel iubitor de 
Dumnezeu şi de fiii lui Dumnezeu, fii duioşi ca şi Mine, căci 
din Mine sunt cei ce sunt duioşi. Amin. 

Ce este duhul duioşiei, o, fiilor duioşi? Eu, Domnul, 
aştept să grăiesc cu voi, şi voi cu Mine, şi vom grăi aşa, vom 
grăi duios, fiilor, şi vom da să înţeleagă omul aluatul duhului 
duios şi lucrarea lui cea mângâioasă şi plină de putere pentru 
cei duioşi, căci din Mine sunt cei ce sunt duioşi, şi cu ei Mă 
sprijin Eu pe calea Mea spre om, cu ei, şi cu ei suspin după 
om. Amin, amin, amin. 

15/28 martie 2010 

Duminica învierii Domnului 

Duhul învierii suflă peste pământ. Fericiţi cei ce iubesc lumina! Viaţa 
este cea de sub cruce. Nu este înviere decât prin suferinţă. Duhul 
duioşiei, el îl face mărturisitor pe om. 

B uhul învierii este cuvântul Meu peste pământ, şi 
Mă fac iarăşi acum prin el praznic de înviere 
peste cei duioşi după Mine, aşa cum Eu duios sunt după ei. 

O, te cuprind în cuvântul Meu, în duhul învierii, popor 
al cuvântului Meu de azi! Tu eşti lucrarea Mea cea de azi, pe 
care o am de lucrat de la Tatăl pe pământ acum, şi prin tine 
cuprind în duh de înviere neamul român, căci sunt duios după 
el, şi am pe vatra lui făclia Mea, şi fericiţi cei ce iubesc lumina, 
că aceia văd de departe şi de aproape făclia Mea şi stau sub 
binecuvântarea ei şi o au pe ea mângâiere lor în durerile şi în 

bucuriile lor în vremea aceasta, şi o caută pe ea când întune- 
ricul cel răufăcător loveşte în ei să-i frângă, dar ei umblă în 
lumină şi biruiesc cu ea întunericul cel duşman pe Mine şi pe 
ei, şi aşa biruiesc cei credincioşi, cei duioşi după Mine, aşa 
cum Eu sunt după ei. Amin. 

Eu însumi binecuvintez pe cei binecredincioşi cuvântu- 
lui Meu cel de azi şi rostesc peste ei salutul învierii Mele: 
„ Hristos a înviat!"'. O, prin câtă durere, prin câtă suferinţă de 
la necredinţa în Mine a celor care M-au doborât prin răstignire 
pe cruce, o, prin câtă jale am străbătut până ce am trecut prin 
moarte ca să fie apoi învierea Mea dintre cei morţi! Am iubit 
calea crucii pe pământ, şi pe altă cale n-am călătorit. Am venit 
de la Tatăl pentru viaţă sub cruce între oameni şi am spus omu- 
lui că dacă voieşte cu Mine şi ca Mine, să se lepede de sine, să 
nu se mai gândească la sine dacă voieşte cu Mine, că altfel el 
nu poate să-L iubească pe Dumnezeu, Care este viaţa omului, 
iar viaţa este sub cruce dacă este, fiindcă ea nu se poate păstra 
viaţă decât sub cruce, iar cei de sub cruce sunt cei ce iubesc ca 
Dumnezeu pe pământ, şi apoi în cer. 

Hristos a înviat, poporul Meu! Mă fac în mijlocul tău 
duhul învierii şi Mă dau spre viaţă celor ce nu iubesc moartea. 
Cei ce iubesc moartea nu ştiu şi nu vor şti ce este învierea, atâta 
timp cât ei sunt morţi faţă de Dumnezeu şi vii cu păcatul şi de- 
parte de Dumnezeu pe pământ. O, departe, departe de Mine 
este omul! Nu-i vine pe inimă şi pe limbă faţa Mea cea veşnică, 
şi care cuprinde totul şi care se înţelege din făpturi de către cei 
ce se deschid ca să vadă pe Dumnezeu. 

O, departe eşti de Mine, omule, departe de calea Mea! 
Calea Mea este crucea, dar tu te dai vieţii amăgitoare pe pământ 
şi Mă dai pe Mine din viaţa ta, iar când te prinde durerea vieţii 
tale sub ea tu tot sub cruce ajungi, oricât ai fugi tu de calea cea 
cu suferinţă pe ea, de viaţa cea trăită frumos, ca Dumnezeu, şi 
care se descoperă prin înviere, iar învierea este numai după 
suferinţă, şi nu iubesc învierea cei ce dispreţuiesc suferinţa. 

O, departe eşti de Mine, omule fără cale cu spini pe ea! 
Nu Mă poţi găsi decât pe calea durerii şi a suferinţei dacă Mă 
voieşti cu tine. Când Eu te întâlnesc în cale cu calea Mea cea 
cu suferinţă, Eu îţi ies ţie în cale cu calea Mea ca să Mă cunoşti, 
căci pe altă cale tu nu Mă poţi întâlni, dar dacă tu nu ştii să 
vezi şi să simţi şi să te înduioşezi pentru Mine şi pentru tine, 
tu pierzi atunci bucuria învierii şi nu înviezi, şi rămâi pe mai 
departe pe calea cea cu flori şi cu bucurii trecătoare şi te îmbeţi 
pe mai departe cu simţămintele ei, care se ofilesc odată cu tine 
şi prin care nu-ţi strângi decât lacrimi şi păreri de rău la sfârşi- 
tul tău. O, vezi de ce-ţi ies Eu în cale cu calea Mea? Eu vreau 
să-ţi dau bucuria învierii, omule! Nu este bucurie mai mare ca 
şi cea de după durere, şi aceea este înviere, dar vai celui ce nu 
ştie să înţeleagă aşa şi să preţuiască chemările Mele şi să-Mi 
răspundă cu recunoştinţă când Eu îl ridic ca să fie el apoi şi să 
rămână pentru înviere! 

O, fii ai oamenilor, dacă Eu, Domnul, vă ies în cale cu 
ridicarea din suferinţa şi din lacrimile voastre cele de la 
depărtarea voastră de Mine, o, înţelegeţi, fiilor, duhul iubirii 
cea de la Mine vouă, şi pentru care rămâneţi îndatoraţi apoi 
Celui ce vă iubeşte atât şi vă strigă la înviere! Sfârşitul unei 
suferinţe este învierea, şi nu este înviere decât prin suferinţă şi 
după suferinţă. O, nu e bine să dispreţuiţi suferinţa şi să vă 
mâhniţi pentru ea şi să-Mi cereţi scăparea din ea, ci e bine să 
aşteptaţi cu credincioşie şi cu răbdare învierea, fiilor. O, dacă 
iubiţi Paştile Domnului, învăţaţi de la sfinţi şi de la părinţi cum 
să iubiţi şi cum să prăznuiţi învierea Mea! Fiţi destoinici cu 
înţelepciunea, că întunericul de pe pământ mănâncă lumina din 


voi ca să nu mai vedeţi, dar Eu am venit ca să dau vedere celor 
ce nu văd şi să le-o iau pe a celor ce zic că văd, că mare strică- 
ciune este peste cei ce văd, că n-au ce să vadă pe pământ, decât 
moartea de pe el, şi, iarăşi, mare binecuvântare este peste cei 
orbi pentru cele de pe pământ, că aceia văd pe cele ce sunt şi 
nu trec, ci rămân, aşa cum Eu rămân, şi sunt fără de sfârşit. 

O, învăţaţi de la Mine ce este viaţa, ce este învierea, fii 
ai oamenilor! Nu fiţi fără de pricepere pentru cele de sus cu oa- 
menii! Nu fiţi nepăsători pentru înviere! Eu pe mulţi i-am tras 
din bucuriile trecătoare ale vieţii care trece şi se sfârşeşte aici, 
şi i-am aşezat sub cruce, vrând-nevrând ei aceasta, dar Eu, 
Domnul, sunt iubirea cea pentru om şi dau să-i pregătesc prin 
suferinţă înviere lui, şi îl ajut să moară faţă de viaţa care trece 
şi nu rămâne, şi îl ajut să stea sub cruce, sub viaţă fără de 
moarte, fără de păcat, aşa cum numai crucea vieţii poate să 
împlinească în om, şi apoi prin cruce învierea, aşa cum Eu 
v-am arătat să lucraţi şi să iubiţi şi să semănaţi cu Mine în 
suferinţă şi în înviere, căci cei ce nu seamănă cu Mine nu sunt 
ai Mei pe pământ, ci sunt ai lumii, şi vrednici sunt să fie ai ei, 
căci pe ea o iubesc pentru ei, iar Eu sunt pentru cei ce iubesc 
învierea, aşa cum Eu am iubit-o pe ea, prin multă, multă sufe- 
rinţă, iubire şi răbdare, şi acestea au ca plată învierea. Amin. 

în toate suferinţele şi durerile, numai una, o, numai una 
este de partea învierii, şi aceea este cea pentru calea Mea, cea 
pentru numele Meu, şi fericiţi sunt cei ce sunt duruţi aşa pe pă- 
mânt, pentru Mine suferind ei şi pentru calea Mea cu ei, şi fericiţi 
sunt şi vor fi ei, şi învierea este plata lor! Cel ce vine după Mine 
lepădându-se de sine pentru viaţă sub cruce, acela este cel ce 
înviază şi nu mai moare apoi, căci crucea îl ţine pe ea şi sub ea, 
şi crucea este înviere, şi nu este cruce decât pe calea cu Mine, şi 
nu este suferinţă plătită, decât pe calea Mea. Amin. 

O, de două mii de ani nu ştie omul să petreacă după 
plăcerea Mea praznicul învierii Mele. Nu merită omul bucurie, 
căci este păcătos. Ar trebui să înveţi, omule. Tu nu ştii să pe- 
treci spre bucuria Mea şi nu a ta amintirea învierii Mele. O, îţi 
trebuie umilinţă cerească, nu omenească, şi îţi trebuie dragoste 
pentru umilinţă, şi aşa ar fi să ştii să petreci tu praznicul învierii 
Mele. Adu-ţi aminte de păcătoşii care se târau după Mine ca 
să le dau lor vindecare şi izbăvire de sub crucea vieţii lor, că 
veneau cu credinţă şi cu umilinţă pe urma Mea şi strigau şi se 
rugau cu umilinţă să le fac bine, aşa cum ar trebui să faci şi tu 
pe urma Mea, iar Eu le făceam lor aşa cum ei cu umilinţă îmi 
cereau. O, iată de ce nu te vindeci tu şi de ce nu primeşti când 
ceri! Nu ceri cu umilinţă şi cu promisiune pentru calea ta cu 
Mine apoi. O, tu nu eşti meritos, căci eşti păcătos, fiindcă 
păcatul te biruieşte, iar Eu nu pot să te biruiesc şi să te scap de 
păcat dacă tu nu vrei. Nu te mira de ce nu-ţi vine vindecare 
când îmi ceri, dacă nu ştii cu umilinţă apoi să rămâi de partea 
învierii. O, Eu am fost Dumnezeu din Dumnezeu când am 
venit pe pământ între oameni, şi Mă rugam umilit ca un Fiu 
Tatălui în toate încercările Mele, iar când a fost să mor pentru 
ca să înviez după trei zile M-am temut de ceasul cel greu şi 
I-am spus cu mare umilinţă Tatălui: «Dacă voieşti, Tată, să 
treacă de la Mine paharul acesta greu, darfacă-se voia Ta şi 
nu a Mea». Umilinţa Mea Mi-a fost rugăciune, iar rugăciunea 
Mi-a fost umilinţă, şi aşa am stat înaintea Tatălui Savaot şi 
n-am stat cum am voit Eu, ci cum a voit El am stat, şi M-am 
făcut învăţător întru toate pentru tine, omule, şi aşa ţi-am arătat 
cum să fii şi cum să faci şi cum să stai înaintea lui Dumnezeu, 
căci tu eşti păcătos şi îţi trebuie mare, mare umilinţă ca să mori 
păcatului şi ca să înviezi de partea Mea apoi, ca să pot Eu să te 
ajut apoi după dreptate, şi să-ţi aducă rod ceresc ajutorul Meu 

ţie. Sunt şapte mii de ani de când omul face răul pe faţă şi pe 
ascuns, dar deprinderea lui este să facă răul pe ascuns. O, cel 
ce se iubeşte pe sine acela se ascunde pentru răul pe care-1 
săvârşeşte, şi mai ales face aceasta cel cunoscut a fi pe calea 
Mea cu omul. Cel ce caută din duhul iubirii de sine să săvâr- 
şească răul, călcând poruncile vieţii, acela se ascunde de Cel 
ce-1 vede şi îl poate opri pe el de la răul pe care vrea sau poate 
să-l facă, iar când el găseşte prilej, săvârşeşte răul în ascuns şi 
se scrie cu el înaintea lui Dumnezeu. 

O, e bine să stea sub veghe omul, că este slab, săracul, 
şi îi trebuie înger mereu, mereu. Când el dă să iasă de sub înger, 
de sub cel care-1 vede, el făptuieşte răul apoi. Aşa a făcut 
Adam, aşa a făcut Cain, aşa au făcut toţi cei care au căutat să 
facă răul şi călcarea poruncilor vieţii, şi unii s-au umilit apoi, 
iar alţii nu, şi au rămas pe mai departe să facă răul. Iată, îi tre- 
buie înviere omului şi îi trebuie învăţător pentru înviere. O, 
pune, omule, pune, tată, pe cineva peste tine ca să te vadă şi să 
te oprească de la rău, căci tu eşti slab şi îţi trebuie ajutor ca să 
nu faci răul. Vreau să te văd că iubeşti lumina, tată. Cei ce au 
săvârşit răul n-au iubit lumina, căci s-au ascuns să săvârşească 
răul, iar pedeapsa cea pentru rău i-a învederat pe ei apoi. O, 
nu-ţi mai strânge pedeapsă, omule nevegheat! Eşti prea stăpân 
pe tine, tată! Eşti fără de veghe peste tine! O, intră sub veghe, 
tată, intră sub îngeri, fiule, căci vai celui fără de înger şi vai 
celui slab de înger şi care îşi slăbeşte îngeraşul cel pus peste el 
de la Mine! Eu am fost Dumnezeu adevărat, şi am stat sub 
veghe cât a fost să stau pe pământ cu oamenii, şi am ascultat 
ca un Fiu de mama Lui, şi am ascultat tot aşa şi de Tatăl ceresc, 
Tatăl Meu, pentru toate cele ce aveam de împlinit de la El pe 
pământ. Aşa te învăţ Eu şi pe tine viaţa, omule care voieşti să 
vezi zile bune şi fără de vicleşug pentru ele cu tine şi fără de 
pedeapsă peste ele, tată. O, vino spre bucuria învăţăturii cea 
de la Dumnezeu, vino, tată, că iată cum vin Eu, şi cu duhul în- 
vierii vin spre tine şi te aştept să vii şi să fii şi să ştii apoi şi să 
spui cu multă umilinţă: „Hristos a înviat! şi spre bucuria 
Mea şi nu a ta să rosteşti tu cuvântul lui Hristos Cel răstignit, 
şi vei fi tu aşa bucuria Mea şi nu a ta pe calea ta cu Mine. Amin. 

L-am învăţat pe om bucuria umilinţei, şi prin ea bucuria 
praznicului învierii Mele dintre cei morţi, poporul Meu, iar pe 
tine, tată, te doresc îngerii ca să lucreze cu tine peste cei fără 
de pricepere pe pământ pentru iubirea lor de Dumnezeu. Uce- 
nicii Mei erau îndureraţi pentru pătimirile Mele şi nu doreau 
să se bucure nici pentru învierea Mea apoi. Ei au rămas îndu- 
reraţi şi aşa au mers peste pământ, vestind peste tot patimile 
Mele cele spre înviere pentru tot omul care se botează cu pu- 
tere de suflet spre învierea lui, în numele Tatălui şi al Fiului şi 
al Sfântului Duh. Amin. 

O, adevăraţii Mei mărturisitori şi închinători nu sunt cei 
ce se bucură, ci sunt cei umiliţi şi mult lucrători peste cei ce 
pot să se facă fii ai lui Dumnezeu prin propovăduirea celor 
credincioşi Mie şi prin duhul mărturiei lor peste mulţi, şi aşa 
sunt cei ce se bucură întru Mine, aşa, trudind mult, ostenind 
mult, căci Eu le-am spus lor: «Pacea Mea o dau vouă, nu pre- 
cum vă dă lumea vă dau Eu», şi mare este acest cuvânt pentru 
cei ce Mă iubesc mărturisindu-Mă multora pentru bucuria 
Mea! O, numai duhul duioşiei, numai el poate să-l facă pe om 
mărturisitor al Meu, şi iarăşi voi grăi cu duh de înviere şi voi 
da multora din Duhul Meu, din duioşia Mea cea pentru om. Eu 
sunt Cel ce am înviat după trei zile de la aşezarea Mea pe 
cruce, bătut în cuie de cei ce nu M-au primit de la Tatăl trimis 
la ei, căci dacă nu L-au cunoscut pe Tatăl, ei nici pe Mine nu 
M-au cunoscut. Cei ce slujeau ca preoţi ai Lui, M-au dat la 


moarte pe cruce, căci le-a fost teamă de Mine ca nu cumva 
să-şi piardă slava lor şi statul lor mare peste oameni, dar Eu 
n-aveam ce să le iau, căci împărăţia Mea nu este de jos, şi s-au 
temut zadarnic, căci Eu eram de la Tatăl, nu de la ei pe pământ, 
şi sunt în Tatăl, aşa precum am şi fost. Amin. 

Hristos a înviat, poporul Meu! Să cânţi îndurerat salutul 
învierii Mele, fiule, căci cei ce cântă cu bucurie „Hristos a în- 
viat!", aceia sunt cei ce-Mi înfig în came cuiele păcatelor lor 
mereu, mereu, şi aşa cântă ei Celui ce a murit pentru om ca 
să-l oprească pe el de la păcat. Tu însă cântă cu umilinţă în- 
vierii Mele şi nădăjduieşte în iubirea Mea, fiule! Cei ce s-au 
despărţit de tine, aceia sunt cei ce s-au despărţit de Mine şi nu 
ştiu ei ce au făcut, şi stau ei departe de voi şi aşteaptă să vadă 
ce se va mai petrece cu Mine şi cu tine, dar cei ce se despart 
de Mine şi de tine nu mai văd ca Dumnezeu, ci văd ca ei, văd 
aşa cum au voit ei să vadă, iar Eu rămân cu voi şi văd aşa cum 
vede Dumnezeu şi Mă sprijin cu cei ce văd, şi pot tot ceea ce 
am de putut, pot prin credinţa lor şi prin statornicia lor sub 
crucea Mea cea de azi, crucea venirii Mele a doua oară de la 
Tatăl la om pentru mântuirea multora. Amin. 

Hristos a înviat! întărire sfântă vă dau vouă în zi de 
praznic al învierii Mele, fiilor. O, nu fiţi îndureraţi în dureri! 
Ele aduc înviere, tată. Ele vă ţin în Mine, şi pe Mine în voi, fi- 
ilor. Amin. 

O, Hristos a înviat! le spun şi celor ce nu vă iubesc pe 
voi, şi le dorim iubire lor, căci aşa sunt cei ce iubesc ca Dum- 
nezeu, şi aşa lucrează ei peste cei fără de iubire din cer în ei. 
Pacea Mea o dau şi lor, dacă mai pot să Mă cunoască ei în acest 
cuvânt. Amin, amin, amin. 

22 martie/4 aprilie 2010 
Praznicul Buneivestiri 

Pe pământ nu mai este învăţătură curată. Oamenii nu ştiu, dar au 
nevoie de Dumnezeu. Omul trebuie să stea lângă Dumnezeu. Pove- 
ţe pentru cei ce vin pe calea Domnului. Nu poate ura îmbrăca haina 
iubirii. Clevetirea şi căinarea sunt lucrul diavolului. 

C uvântul Meu se face praznic în mijlocul poporu- 
lui Meu şi îl învaţă pe el calea Mea cu el şi calea 
pentru cei ce vin să se apropie de muntele învăţăturii Mele ca 
să ia din gura Mea povaţă pentru sporirea credinţei, pentru 
desluşirea înţelesurilor toate, că nu mai este învăţătură curată 
în gura nimănui pe pământ pentru cei ce caută calea Mea, 
fiindcă cei ce stau sub nume de învăţători ai oamenilor fac 
altceva decât ceea ce ar fi să facă, iar dacă ar mai şi învăţa pe 
om calea Mea, îl învaţă fiecare după mintea sa, după nevoia 
sa, nu după voia Mea, căci cei ce stau sub nume de învăţători 
nu fac voia Mea, ci fac voia lor. 

Mă aşez înaintea ta cu masă de cuvânt, cu praznic de 
bunăvestire, poporul Meu. O, ia, tată, cu multă grijă învăţătura 
Mea de pe masa Mea cu tine şi dă-o pe ea celor ce caută la tine 
după Mine, căci oamenii duc lipsă de învăţătură şi nu mai 
înţeleg ei cărarea Mea spre ei, cărarea lor spre Mine. Au oa- 
menii nevoie de Dumnezeu pe pământ. Ei caută mereu, mereu 
şi nu-şi dau seama, săracii, ce le lipseşte. O, Dumnezeu le lip- 
seşte, chiar dacă Eu nu lipsesc de lângă ei. N-au oamenii putere 
să Mă afle şi să Mă cunoască. A căzut pâcla între om şi Mine 
în ziua când omul s-a ascuns de Dumnezeu pentru voia sa cea 
fără Dumnezeu în ea. Mă caută omul mereu. Pe Mine Mă 
caută, chiar dacă el nu ştie aşa. Căutarea lui însă e departe să 
afle ceva, căci numai Dumnezeu este Cel ce este, şi toate câte 
sunt, în Dumnezeu sunt, nu în lumea aceasta, nu unde caută şi 

tot caută omul. O, cum să găsească omul care tot caută când el 
nu ştie ce caută atunci când caută? Vin Eu cuvânt pe pământ 
ca să-l lămuresc pe om pentru căutarea lui. 

O, nu ştii ce cauţi, omule, dar Eu ştiu ce caut. Caut să 
Mă descopăr ţie ca să-ţi ostoieşti căutarea şi să înţelegi că 
nimic nu vei găsi dacă nu are cine să te facă să înţelegi pe 
Dumnezeu şi să-L cunoşti şi să-L ai apoi. 

E praznic sfânt, poporul Meu, iar Eu grăiesc cu tine, şi 
grăiesc cu omul, tată. M-am descoperit prin înger acum două 
mii de ani Fecioarei care avea să Mă ia în pântece de la Duhul 
Sfânt şi să Mă nască pe pământ şi să Mă facă cunoscut oame- 
nilor, şi s-a dus trimisul Meu în Galileea, la Nazaret, şi a urat 
bucurie Fecioarei mama Mea şi i-a spus ei că Do mn ul este cu 
ea umplându-o de har şi de dar şi binecuvântând-o pe ea între 
femei, şi a mângâiat-o pe ea în tulburarea ei la vederea lui şi i-a 
zis ei: «Nu te teme, tu ai aflat har la Dumnezeu şi vei zămisli 
în sânul tău şi vei naşte fiu pe Iisus, Fiul Celui Preaînalt, împă- 
rat veşnic peste casa lui Israel, pe tronul părintelui Său 
David», iar Fecioara s-a supus vestirii prin înger şi Dumnezeu 
a împlinit apoi lucrarea Sa aşa cum a făgăduit. O, aşa lucrează 
darul credinţei în cei hărăziţi de Dumnezeu credincioşi până 
la sfârşit, până peste toată împlinirea, şi nu tot aşa sunt cei ce 
se clatină în credinţă pentru tainele cele de sus cu oamenii pe 
pământ. Cu frică şi cu cutremur trebuie să stea omul lângă 
Dumnezeu, că altfel diavolul, potrivnicul Meu, îl trage pe om 
de lângă Mine, aşa cum l-a tras pe Adam, omul cel zidit de 
mâna Mea, cel care nu şi-a păstrat credinţa şi credincioşia faţă 
de Făcătorul său, Dumnezeu. 

Praznic de bunăvestire M-am făcut pe pământ prin cu- 
vântul învăţăturii Mele peste om. Nu are însă omul credinţă în 
trimişii Mei aşa cum a avut mama Mea Fecioara când solul 
Meu a adus ei desluşirea tainei Mele cu ea. O, ce să-ţi fac, 
omule, dacă tu nu ai credinţă? N-ai cum să ai, de vreme ce 
cauţi şi tot cauţi şi nu ştii ce cauţi, iar ţie îţi lipseşte credinţa, 
tată. O, nimic n-ai să poţi fără de credinţă. Numai prin ea ar fi 
să poţi, dar cine să-ţi insufle ţie acest mare dar dacă tu nu 
primeşti pe solii Mei spre tine, şi apoi să arăţi supunere pentru 
poveţele Mele şi preţuire pentru solii Mei, că zice bisericii 
apostolul Meu: «Fiţi cu luare aminte pentru cei ce se ostenesc 
între voi ca să vă cârmuiască în Domnul şi bine să vă sfătu- 
iască, iar pentru munca lor socotiţi-i vrednici de prisoselnică 
dragoste, şi veţi trăi între voi în pace, căci trebuie dojană peste 
cei fără de orănduială şi trebuie întărire peste cei slabi de 
înger şi trebuie sprijin peste cei neputincioşi, şi apoi îndelungă 
răbdare în toate şi peste toate, ca nu cumva careva să răsplă- 
tească cuiva răul cu rău, şi numai cele bune să fie ţinute, şi 
unul faţă cu altul în faţa lumii, care priveşte peste cei ce sunt 
biserică a lui Iisus Hristos, iar mulţumirea pentru toate să nu 
lipsească dinaintea Domnului, căci Duhul Sfânt trebuie să stea 
arzând, ca nu cumva să fie scoborătă lucrarea proorociei, lu- 
crarea bisericii pentru cele bune în toate faţă de orice înfăţi- 
şare a răului». Amin. 

Aduc aminte la tot sufletul şi la tot trupul de cuvântul 
proorocesc, care spune: «Vai de cetatea peste care nu este cu- 
vânt de prooroc, cuvânt povăţuitor peste ea, că pe aceea o paşte 
prăbuşirea, şi, iarăşi, vai de cetatea cu mulţi capi peste ea, că 
aceeaşi soartă are!». Cuvântul buneivestiri lipseşte peste tot pe 
pământ, şi nu ştiu cum s-o dau cu omul ca să Mă afle în acest 
izvor de cuvânt şi să-Mi caute povaţa şi să nu se joace cu cobo- 
rârea Mea cuvânt după el, căci vai celor ce dispreţuiesc proo- 
rociile, celor ce suflă să stingă Duhul Meu, Care lucrează pe 
pământ prin soli, aşa cum în toată vremea am lucrat! 


E praznicul Buneivestiri lângă praznicul învierii Mele 
aşezat în acest an, şi îi spun omului să caute să înţeleagă ceea 
ce el mărturiseşte când spune: „Hristos a înviat din morţi cu 
moartea pe moarte călcând, şi celor din morminte viaţă dăru- 
indu-le! “. O, dacă tu aşa spui, omule care te strângi ca să cânţi 
aşa, nu te gândeşti că asta e o mărturisire care trebuie să te 
pătrundă ca s-o şi înţelegi? Am călcat cu moartea pe moarte şi 
am coborât în locuinţa morţilor pe calea morţii Mele, ca să le 
dau viaţa Mea şi învierea Mea, şi apoi M-am înviat în faţa celor 
de pe pământ, iar morţilor li s-au deschis mormintele şi au ieşit 
în Ierusalim şi au vestit învierea Mea, şi tot n-au voit să creadă 
Anna şi Caiafa şi toţi cei care au plătit bani la străjeri ca să 
mintă ei că trupul Meu a fost furat de ucenici. Cântă omul 
„Hristos a înviat! cântă fără să ştie ce cântă şi de ce cântă. 
Am sculat morţii din morminte prin moartea Mea pe cruce. 
Am condamnat moartea în însuşi trupul Meu şi am dovedit 
neputincios boldul ei, dar trezeşte-te, omule, pentru această 
mărturisire şi caută să vezi ce să faci cu viaţa ta, cu mintea ta, 
cu credinţa ta, cu paşii tăi! O, de ce, oare, trăieşti tu pe pământ? 
întreabă-te! Ce faci, ce vei face după aceea? întreabă-te iar! 
Vin spre tine cu mult cuvânt de bunăvestire. Te voi întreba de 
el, căci ţi l-am dat să-l ai la îndemână, iar tu îmi respingi aju- 
torul. îmi strigau cu duşmănie şi cu invidie preoţii şi arhiereii 
şi fariseii şi spuneau: «Pe alţii i-a mântuit, iar pe Sine nu poa- 
te», dar Eu trebuia să gust moartea pentru salvarea omului, iar 
ei luau în râs Scripturile cele despre Mine. O, aşa fac şi azi 
preoţii şi cărturarii, nu-i lasă pe oameni să caute cu glasul Meu, 
care îi strigă la voia lui Dumnezeu în ei. 

O, fiilor care staţi din partea Mea înaintea oamenilor cu 
glasul cuvântului Meu, căutaţi, tată, să mărunţiţi bine înţelesu- 
rile cele de pe calea Mea cu voi pentru cei ce se apropie să 
vadă sau să aleagă această cale, ca să nu păţim şi de la alţii aşa 
cum am păţit de la cei ce au venit să se alăture şi au dat apoi 
cu piatra în Mine şi în voi atât de urât, fiilor. O, trebuie sănătate 
de iubire în cei ce vor să se nască de sus, din nou prin acest 
cuvânt, căci iubirea de Dumnezeu este alta decât aceea pe care 
o aşteaptă cei ce se apropie ca să fie şi ei cu lucrarea Mea, cu 
drumul Meu cel cu spini pe el, cu cruce, fiilor, căci vai celor 
ce vin şi nu dau să semene cu Mine, sub cruce pe calea Mea 
cu omul. O, tu vrei să fii iubit, omule? Dar meriţi, tată? De ce 
nu te întrebi şi aşa? Eu ştiu ce meriţi, dar tu nu dai să ştii. Tu 
meriţi pocăinţă şi lacrimi curăţitoare pentru ranele Mele cele 
de la păcatele tale, care ustură pe Dumnezeu, şi tu vii să cauţi 
iubire, şi te vaiţi că nu găseşti, dar Eu sunt Cel drept şi caut la 
om după cum şi el caută după Mine. O, ţie îţi trebuie ispăşire 
de păcate şi dojană pe calea ta neascultătoare, nu iubire de care 
cauţi tu, ci iubire cum ştiu Eu să-ţi dau. La Mine iubirea lu- 
crează ca Dumnezeu, nu ca omul, tată, căci omul trebuie curăţit 
de păcat şi de plata păcatului, şi la Mine iubirea este cea care 
însănătoşeşte pe om, nu cea care-i mângâie boala. O, nu 
suferinţa ta, ci suferinţa Mea în tine trebuie s-o ai tu, cel ce 
cauţi cu calea Mea. Cei ce dau să aibă suferinţa lor încă pe 
calea Mea cu poporul Meu, aceia dau în Mine pentru ei, căci 
vin şi vor apoi să le joc Eu în strună. O, Eu n-am stat să-i 
pigulesc pe cei bolnavi, ci le-am spus să se scoale şi să umble, 
nu să stea bolnavi ca să îngreuieze pe pământ, dar unde să mai 
fie credinţă cu sfială în ea în cei ce ar da şi ei să fie cu calea 
Mea de azi a cuvântului Meu de azi când ei dau să vină şi să 
se lase grei şi purtaţi în cârca celorlalţi cu toate defectele lor, 
cu toate pretenţiile lor, necunoscând ei cu mintea lor taina iu- 
birii de Dumnezeu! 

O, fiilor binevestitori din partea Mea, învăţaţi cereşte, 

tată, cum trebuie să staţi înaintea celor ce vin ca să vadă această 
lucrare a Mea cu voi! Nu le daţi inima din voi, ci păziţi-o nu- 
mai pentru Mine, tată, iar lor daţi-le povaţă pentru credinţă mai 
întâi, şi apoi să stea ei pe picioarele lor înaintea Mea dacă vor 
să poată pentru viaţa lor cu Mine. Eu am avut şi am încă multe 
dureri pe calea Mea cu voi în mijlocul poporului Meu cu voi, 
că la unii a fost să le dau de lucru aşa cum au dorit ei, căci altfel 
Mă loveau pe Mine şi pe voi pentru ei, şi aşa a fost, şi nimeni 
dintre cei dispreţuitori de voi să nu spună, să nu creadă că au 
credinţă ziditoare pentru ei sau pentru alţii din lucrarea Mea, 
dacă pe voi vă dispreţuiesc dinspre unii spre alţii aceştia, 
meteahnă diavolească în cei ce lucrează aşa, nemaisfărşind ei 
cu nemulţumirile şi cu pretenţiile. O, nu pentru pretenţii trebuie 
să se apropie de Mine cel ce vine cu acest izvor de cuvânt, ci 
pentru pocăinţă să vină şi aşa să rămână pe calea Mea dacă vine. 

O, fiilor, nu poate ura îmbrăca haina iubirii! Ea iese la 
suprafaţă şi se vede bine cu lucrarea ei. O, fiilor, nu poate fi 
dragostea înăbuşită de cei ce urăsc. Ea iese la suprafaţă prin 
lucrarea ei, tată. Fiţi liniştiţi! Eu sunt Cel ce veghez, Cel ce 
cântăresc totul, îndurându-Mă de cei binecredincioşi, care pot 
totul prin credinţă fără de cusur, iar cei ce-Mi resping ajutorul 
Meu cel prin voi, ei vor vedea. Amin. 

Voi, cei care iubiţi să fiţi fii plăcuţi prin credinţă şi prin 
jertfă curată, nu fiţi fără de veghe pentru ispite! Feriţi-vă ure- 
chea dinspre cei ce clevetesc dispreţuind prin aceasta pe cei 
clevetiţi de ei. Fiţi curaţi în iubire şi în credincioşie, că e lucrul 
diavolului clevetirea şi căinarea, şi acestea cad pe cei ce le 
primesc pe ele de la cei nemulţumiţi. O, e vremea să veghez 
Eu şi să vă spun cum să lucraţi, iar cel ce ascultă de Mine nu- 
mai pe jumătate, de unul ca acesta feriţi-vă viaţa, fiilor, căci 
Eu stau la cârmă şi veghez. O, aşa suferinţă era şi în vremea 
bisericii prin apostolii Mei cei de la început. Dădeau mulţi să 
se strecoare sub îngrijirea bisericească şi ridicau pretenţii pen- 
tru iubire şi pentru îngrijire şi îngreuiau anevoiosul mers al fi- 
ilor lui Dumnezeu, care cu greu mergeau, strâmtoraţi de peste 
tot prin fiii necredinţei, dar îngrijiţi de Mine prin îngerii Mei, 
prin binefăcătorii cei tainici, care primeau de la Mine pentru 
daruri bisericii. 

Iar voi, străjeri ai bisericii Mele de nou Ierusalim, fiţi 
destoinici pentru veghe şi pentru povaţă peste cei ce primesc, 
şi fiţi răbdători pentru cei şovăielnici şi nemulţumiţi, căci Eu 
sunt Cel veghetor şi am grijă şi în vreme de pace, şi în vreme 
de război şi nu vă las singuri sub greu. Calea Mea este crucea. 
Tot aşa este şi a voastră, căci trebuie să fim asemenea, fiilor, şi 
aceia sunt ucenicii Mei, şi orice ucenic trebuie să fie ca învăţă- 
torul său înaintea celor ce caută sau nu caută pe Dumnezeu. 
Amin. Eu v-am scos din lume şi din veacul cel viclean ca să 
semănaţi cu Mine, fiilor. Aşa să-i povăţuiţi şi pe cei ce dau să 
se apropie de muntele învăţăturii Mele pentru cei ce au har şi 
credinţă cu har, căci lucrarea Mea cu voi nu trebuie ştirbită, nu 
trebuie muşcat din ea cu jefuire, ci trebuie păstrată sfântă pen- 
tru vremea care vine a celor ce se vor naşte prin ea întregi, şi 
nu pe jumătate, fiilor. Bunăvestirea Mea voi împărţiţi-o celor 
ce au putere s-o înţeleagă, şi fiţi ocrotitorii poporului Meu cel 
binecredincios, o, fiilor! Amin, amin, amin. 

Sărbătoarea Izvorul tămăduirii 

Poveţe pentru fraţii laolaltă. Tămăduirea credinţei şi a roadelor ei. 
îndemn pentru lucrarea duhului în biserică. Dorul de Dumnezeu 
între fraţi este izvor de tămăduiri. Pacea şi lucrarea îngerească între 
fraţi. Cei ce nu pot să fie ca îngerii să stea de-a stânga şi să-şi lucreze 

pocăinţă. 

Î mi desfac cu bogăţie izvorul cuvântului Meu şi dau 
din el spre tămăduirea a toate cele sufleteşti şi tru- 
peşti pentru cei ce ştiu să se folosească de Dumnezeu pe pă- 
mânt. Sunt Fiul Tatălui Savaot. Sunt Dumnezeu Cuvântul şi 
am albie de cuvânt între cer şi pământ şi îi dau omului ca să 
aibă şi ca să se folosească de cele de la Dumnezeu pentru 
asemănarea lui cu Mine apoi, căci Eu vin pe pământ cuvânt ca 
să-i dau facere nouă celui ce prinde dor de Dumnezeu în el, 
dor de împărăţia Mea înăuntrul lui. Amin. 

Pace ţie, poporul Meu! Sunt în mijlocul tău cuvânt şi 
praznic de înviere, de zile de înviere întru amintirea învierii 
Mele, cea de după suferinţă, şi spun: Hristos a înviat, şi spun: 
pace vouă, fiilor, aşa cum le-am spus şi ucenicilor Mei când 
M-am descoperit lor înviat, şi apoi am petrecut cu ei şi am 
făcut din ei trimişii Mei pe pământ la oameni şi le-am dat lor 
din puterea pe care Tatăl Mi-a dat-o ca să săvârşesc cu ea 
lucrările Lui pe pământ, prin semne şi minuni doveditoare, de 
la care să rodească între oameni credinţa în Unul Dumnezeu 
Tatăl, Fiul şi Duhul Sfânt, şi apoi mântuirea cea de la Dum- 
nezeu pentru cei credincioşi, şi împărăţia Mea în ei şi între ei, 
împărăţia lui Dumnezeu pe pământ! Amin. 

Izvorul tămăduirilor este cuvântul Meu peste voi, ca şi 
în ziua aceasta, iar Eu, Domnul, vă dau vouă, celor adunaţi la 
izvor, învăţătură de vindecare a sufletului, a duhului şi a trupu- 
lui, căci altă lucrare Eu nu am, decât să-i dau omului viaţa Mea. 
Amin. 

O, ar trebui să n-aibă omul pe nimeni pe pământ, decât 
pe Dumnezeu, şi aşa i-am întărit Eu pe ucenicii Mei când i-am 
luat dintre ai lor şi dintre ale lor şi i-am strămutat pentru ca să 
fie ei ai Mei apoi şi i-am statornicit întru Mine. La toţi cei ce 
vin după Mine le trebuie strămutare, le trebuie patrie nouă, 
naştere nouă, şi apoi păstrată pentru Mine în cel ce crede în 
Mine, şi iată, rostesc acum spre tămăduirea credinţei cea puţină 
a celor ce dau să Mă urmeze, şi le spun ceea ce am spus acum 
două mii de ani: «Cel ce nu lasă pentru Mine mamă şi tată, 
fraţi şi surori, soţii şi copii, rude şi prieteni, ranguri şi averi 
pentru ca să nu aibă nimic decât pe Dumnezeu, acela nu poate 
fi ucenicul Meu». O, aşa îl tămăduiesc Eu pe om de toate cele 
ce nu rămân veşnic atunci când el vine după Mine sau când Eu 
îl strămut pe el pentru împărăţia Mea cu el, iar cel ce nu face 
aşa când vine după Mine, acela îl tăgăduieşte apoi pe Dum- 
nezeu, din pricina legăturii lui cu pământul din care n-a ştiut 
să iasă pentru naşterea lui cea nouă, cea statornică apoi. Eu 
i-am făcut naştere nouă lui Avraam, şi Mi-a făcut şi el Mie în 
el şi am rămas unul pentru altul, unul în altul pentru împărăţia 
Mea, şi am făcut în el pământul făgăduinţei şi M-am odihnit 
întru Avraam şi întru credinţa lui cea fără de cusur. O, aşa l-am 
tămăduit Eu pe Avraam de obârşia lui cea de pe pământ şi i-am 
dat lui ţară după orânduiala Mea, căci s-a dat Mie ucenic 
desăvârşit şi am ridicat din el spiţa neamului lui Dumnezeu pe 
pământ între oameni, şi numai aceia sunt fiii lui Avraam şi fiii 
lui Dumnezeu, numai cei din făgăduinţă fii, numai cei ce se 
făgăduiesc Mie şi care se cunosc a fi prin faptele credinţei, prin 
propăşirea lui Dumnezeu cu ei pe pământ. Amin. 

Sunt cu mama Mea Fecioară la masă de cuvânt cu tine, 

poporul Meu de la izvor, şi avem oaspeţi veniţi la izvor, căci 
ei cred cuvântul Meu cel de azi. O, mereu, mereu vin şi întăresc 
credinţa celui ce are credinţă în cuvântul Meu, căci păsările de 
pradă stau la pândă mereu să ciugule pe cele de la Mine semă- 
nate în inima omului. O, tată, dacă Eu n-aş sta cu vasele pline 
de sămânţă pe masa ta tu n-ai mai fi poporul Meu pe pământ, 
şi ai fi al lumii, căci lumea şi-ar deschide pântecele şi te-ar 
înghiţi, fiule, şi ţi-ar da din duhul ei, din netemerea ei de Dum- 
nezeu mai întâi, şi apoi ţi-ar da din otrava pierzării de suflet, 
tată, dar şi dacă stai lângă Mine cu viaţa ta, o, trebuie mult, 
mult hrănită viaţa ta cea de la Mine, şi iată, îţi dau în ziua 
aceasta învăţătură tămăduitoare şi mult învăţătoare pentru sta- 
tornicia ta cu Dumnezeu, căci Eu văd duşmanii de suflet şi de 
credinţă cum pândesc viaţa poporului Meu. 

Eu îţi însănătoşesc mai cu seamă credinţa şi roadele ei, 
că fără ea te duce apa de lângă Mine şi pieri, poporul Meu. 
Te-am povăţuit să cauţi şi să iubeşti lucrarea duhului cea întru 
frăţească părtăşie, tată, şi să te păstrezi al Meu în chiticele 
adunat, ca să te pot creşte Eu, fiule, iar pentru părtăşie frăţească 
trebuie dorul de Dumnezeu în fraţi şi între fraţi. Fraţii trebuie 
să stea întru împreună lucrare numai şi numai pentru dorul de 
Dumnezeu întru părtăşie frăţească şi mărturisitoare dinspre 
unul spre altul, căci pe Mine nu Mă încălzeşte şi nu Mă păs- 
trează cu ei statul laolaltă al fraţilor dacă ei nu M-ar da de la 
unul la altul prin iubirea mărturisirii, prin cuvântul credinţei şi 
al dragostei de Dumnezeu, prin petrecerea cu sfinţii şi cu în- 
gerii, căci altfel diavolul aduce dezbinare între fraţi şi orice 
altceva în afara Duhului lui Hristos peste fraţii laolaltă, şi se 
tot împuţinează rodul Meu între ei apoi. 

O, luaţi seama bine, voi, cei ce staţi mănunchi înaintea 
Mea din loc în loc pentru împărăţia Mea cu voi! Hrăniţi-vă 
între voi cu darurile şi cu roadele credinţei în numele iubirii 
de Dumnezeu, ca nu cumva să se schimbe binele în rău, iubirea 
în ură, şi apoi credinţa în necredinţă, că e vreme cu ispite 
asupra fiilor lui Dumnezeu şi asupra credinţei ziditoare de 
Dumnezeu în om, fiilor. Fiţi, dar, tari, cu toţii întru darurile şi 
roadele credinţei sfinte şi nu fiţi slabi sau fără de veghe mereu 
pentru cele din cer între fraţi în toată vremea, ca nu cumva să 
semănaţi cu oamenii şi nu cu îngerii, fiilor, căci numai puţin 
aluat dospeşte toată frământătura. Mă dau prin voi oamenilor 
cei fără de Dumnezeu pe pământ, iar învăţătura Mea dă să-l 
vindece pe om de păcatul din el, ca să pot sta Eu cu el cu slava 
sfinţeniei, cu petrecerea îngerilor şi a sfinţilor cei plini de dor 
pentru părtăşia lor cu oamenii pe pământ. Lucrarea duhovni- 
cească din om, aceea îl dovedeşte pe el fiu al lui Dumnezeu, 
iar lipsa ei din gândirea şi din simţirea şi din grăirea şi din lu- 
crarea lui îl dovedeşte lipsit de Dumnezeu chiar şi pe cel cre- 
dincios, dar dorul de Dumnezeu este izvor de tămăduiri în om, 
şi între om şi om apoi, şi numai el poate păstra în om duhul 
mărturisirii, Duhul lui Dumnezeu lucrător în om şi între om şi 
om, şi el alungă neputinţa din om şi aduce desfătarea cerească 
înăuntrul lui, şi e luminos şi mult luminos omul cu mult dor 
de Dumnezeu în el. 

O, fiilor, chiar şi pentru binele şi frumosul pe care-1 
lucraţi vă trebuie vouă povăţuitor şi mărturisitor înaintea Mea 
pentru voi, dară pentru răul care dă să vă prindă după lucrarea 
lui cea rea cu care ispiteşte pe fiii lui Dumnezeu! Iară şi iară 
vă îndemn pe voi să împliniţi povaţa Mea: curăţiţi-vă urechea, 
fiilor! Fiţi cu urechea curată, tată, şi apoi păziţi-o aşa! Fiţi 
deschişi unii spre alţii cu toate cele din voi şi dintre voi, ca să 
nu vă prindă teamă pentru cele ascunse în voi, fiilor, căci teama 
vă învaţă ascunderea, tată. învăţaţi-vă unii pe alţii să cunoaşteţi 


lucrarea diavolului când ea se strecoară între voi ca să vă des- 
poaie şi să strice între voi lucrarea iubirii, lucrarea veghii 
sfinte, care vă uneşte într-o lucrare pe toţi, tată. Defăimările 
unul de la altul aduc dezbinare şi loviri în iubirea dintre fraţi, 
tată. Mergeţi unii spre alţii numai pentru Duhul lui Hristos între 
voi şi în voi, căci unde este Duhul Meu este iubire, este iertare, 
este bună înţelegere şi căldură în inimi unii pentru alţii în nu- 
mele Meu, şi este cerul îngerilor şi al sfinţilor cu voi, tată, în 
petrecere cerească, fiilor, în zile de lucru şi în zile de sărbători 
şi în toată vremea Mea cu voi pe pământ. Împărţiţi-Mă pe Mine 
unul altuia cu lucrare fără de semeţie, şi diavolul va fugi de la 
voi şi nu se va apropia. Amin. 

O, fiilor, trebuie să înţelegeţi şi să cunoaşteţi numaidecât 
şi în toată vremea lucrarea şi uneltirile diavolului când acestea 
dau să se ivească şi să vă oprească lângă ele şi ca să vă dispre- 
ţuiţi apoi unii pe alţii spre bucuria diavolului, ci, din contra, în 
iubire unii altora daţi-vă cinste şi întâietate pentru taina iubirii 
dinspre unii spre alţii întru toată sfinţenia firii şi a iubirii, şi 
veţi trăi în pace şi în lucrare îngerească între voi. O, nu citiţi 
numai o dată cuvântul Meu, ci mereu, mereu, ca să-l puteţi lu- 
cra peste voi mereu, mereu, fiilor. Fugiţi de mânie şi de aţâţarea 
spre mânie, căci mânia îl ţine sub apăsarea ei pe om până ce îl 
face să facă voia diavolului, dar dragostea nu face aşa. Ea îl 
curăţă de rău pe om, ea îl trezeşte, ea intră şi umblă la inimă şi 
face frumos şi curat în ea, dar trebuie povăţuitor care are 
unealtă de tămăduire în mână pentru răutatea din om şi pentru 
vindecare apoi. 

O, urât este omul mânios, urât este omul iscoditor, iar 
cel ce împarte dezbinare este om fără de minte, este unealtă a 
diavolului, şi nu poate fi tămăduitor cel ce nu aduce pe Dum- 
nezeu în om. O, aveţi grijă de iubirea din voi, ca să-Mi puteţi 
fi ucenici, şi nu răufăcători apoi, fiilor. Iuda a fost dintre 
ucenicii Mei, dar le-a lucrat şi pe ale lui, şi cu care el trebuia 
să se ascundă, căci nu iubirea dintre ucenici, ci invidia l-a 
hrănit pe el şi dorul de merite, şi acestea mănâncă în om duhul 
umilinţei, Duhul lui Dumnezeu, şi apoi s-a ascuns Iuda cu toată 
lucrarea lui cea fără de povăţuitor peste ea, iar cel ce s-a ascuns 
aşa, iată, M-a dat vânzării, pe bani. O, banul se înfăţişează 
folositor pentru om, dar încet, încet poate să-i ia omului 
mintea, poate să-l despartă pe om de dragostea de Dumnezeu, 
de frica de Dumnezeu, de curăţenia lui faţă de Dumnezeu, şi 
apoi se ascunde omul pentru vina din el. O, nimeni nu dă pe 
Mine bani ca să Mă aibă, căci cu bani poate numai să Mă 
vândă omul, dar crede el, oare, ce-i spun Eu? 

V-am învăţat, fiilor, să nu umblaţi cu bani, o, şi ce fru- 
mos v-am învăţat! Nu M-au ascultat cei strânşi mănunchi pen- 
tru trăirea Mea cu ei. Eu pe cel ce are iconomat peste biserica 
Mea îl îmbrac cu o lucrare aparte, cu o putere aparte, cu o 
armură aparte ca să-l ocrotesc pe el, şi aleg pentru aceasta om 
sănătos la iubire de Dumnezeu, statornic în lepădarea de sine 
cea întreagă şi curat cu inima şi cu fapta, iubind el lumina întru 
toate, temându-se de Dumnezeu întru toată lucrarea sa cea pen- 
tru biserica Mea. V-am învăţat să vă spălaţi pe mâini de bani, 
şi apoi să vă spălaţi cereşte, tată, adică şi la minte şi la inimă 
şi pe mâini apoi, căci banul este o unealtă a diavolului şi se 
descarcă cu înţepătura lui în inima omului, fiilor, şi îl face vi- 
novat pe om. Vă învăţ şi acum. Dacă nu aveţi de la Mine cu- 
vânt pentru tot ce lucraţi voi pentru voi şi pentru Mine, voi nu 
veţi putea rămâne în lucrarea ascultării, fiilor, iar neascultarea 
îl smulge pe om din împărăţia Mea. învăţătura Mea a căutat să 
vă aducă numai binele vostru, numai binele Meu cu voi, tată, 
şi fericit este cel ce nu dă de peste el învăţătura Mea, şi fericit 

sunt Eu de la unul ca acela. Amin. 

îmi voi strânge tot mai mult pe pământ sub ocrotirea 
Mea tărâmul împărăţiei Mele şi Mi-1 voi sfinţi şi Mi-1 voi întări 
pentru cei sfinţi, pentru cei ascultători şi umiliţi şi plini de 
duhul pocăinţei înaintea Mea, căci pe pământ este peste tot 
omul fărădelegii, care-1 despoaie pe tot omul de puteri şi îl 
îmbracă în neascultare şi în slăbiciuni fel de fel, căci peste tot 
antichrist împărăţeşte şi tot dă să prindă sub el până şi pe cei 
aleşi ai Mei, care n-au voit şi care nu vor să stea sub ocrotirea 
Mea, în staulele Mele, şi în care din greu îl împrejmuiesc pe 
om ca să-l pot ocroti pe el de cele rele de pe pământ. 

O, se stinge de peste tot pe pământ numele lui Dum- 
nezeu ca să nu mai ştie, ca să nu mai vorbească de Dumnezeu 
oamenii, ca să nu mai vadă urmele Lui. Când şi-a pus de gând 
Caiafa să Mă piardă şi să fie el, numai el marele arhiereu, căci 
se temea de măreţia Mea între oameni, după ce el a înţeles că 
Eu sunt Hristosul, atunci mulţi mărturiseau despre Mine min- 
cinos, dar mărturiile nu se potriveau ca să se poată găsi vină 
pentru răstignirea Mea. Se înmulţeau învinuirile şi învinuitorii, 
dar nici aşa mărturia lor nu era la fel, şi atunci arhiereul M-a 
întrebat: «Nu răspunzi nimic la ce mărturisesc ei împotriva 
Ta? Eşti Tu Hristosul, Fiul Celui binecuvântat? ». Atunci Eu 
l-am ajutat pe el să facă fapta răstignirii Mele, şi am zis: «Eu 
sunt, iar voi veţi vedea pe Fiul Omului stând de-a dreapta pu- 
terii şi viind pe norii cerului», iar el, sfâşiindu-şi veşmintele, 
în nebunia lui ca să verse sângele Meu, a zis atunci: «Ce 
trebuinţă mai avem de martori? Iată-L, a hulit! Ce vi se pa- 
re?», şi toţi M-au osândit la moarte, dar mai întâi au început 
toţi să Mă scuipe şi să-Mi astupe faţa cu scuipături şi cu pumni 
şi au pus pe slugi să-Mi dea palme cu duiumul, iar Eu eram 
Hristosul, Fiul Celui binecuvântat, şi a plătit Caiafa preţul 
vânzării Mele, dar asta nu înseamnă că M-a cumpărat, şi iată, 
nimic nu câştigă cel ce dă preţul vânzării Mele, căci îl dă ca să 
Mă vândă, nu ca să Mă cumpere, nu ca să Mă câştige şi să-I 
fiu Eu lui câştig. 

O, iată ce face mânia care se naşte de la dorul de a fi mai 
mare omul sau mai drept faţă de altul! Mânia în om este plată 
a greşalelor lui, şi vine în el ca pedeapsă pentru el, şi numai 
apoi vede el unde-1 duce acest duh rău, care-i schimonoseşte 
faţa şi fapta, şi pe Dumnezeu îl alungă departe, căci Eu sunt 
blând şi smerit cu inima chiar şi în vremea când Mă mânii pen- 
tru îndreptarea vieţii omului îndărătnic faţă de mântuirea lui. 

O, e bine să n-aibă omul pe nimeni pe pământ, decât pe 
Dumnezeu, căci dacă are cui să-i facă nazuri, le face, fiilor. O, 
fiţi treji cu trezie deplină, ca nu cumva să vă faceţi parte cu cei 
ce fac păcatul despărţirii de Dumnezeu al lor sau al celor de 
un gând cu ei, neştiind ei ce fac când săvârşesc fapta aceasta. 
O, căutaţi să nu fie vinovaţi unii pentru alţii fraţi pentru fraţi, 
părinţi pentru copii sau copii pentru părinţi, şi vai celor fără de 
certare peste ei ca unii fără de legitimitate şi care-şi urmează 
mintea lor! 

O, mamă Fecioară, izvor de iubire şi de milă, Mă fac cu 
tine izvor de cuvânt curăţitor peste fiii poporului Meu ca să-i 
ocrotesc pe ei de căderi, mamă, căci diavolul mâniei şi al urii 
dă târcoale pe lângă taberele fiilor lui Dumnezeu, mamă. 

© ceartă-te pe tine Domnul Iisus Hristos, 
^diavole al mâniei şi al dezbinării şi al 
urii, ceartă-te Domnul, Fiul Celui binecuvântat, Fiul meu, 
născut din pântecele meu cel fecioresc pentru biruinţa lui Dum- 
nezeu asupra ta! Fii cuminte! Du-te în locuri pustii de Dum- 
nezeu! Eu sunt mama lui Dumnezeu şi îl tămăduiesc pe 
poporul Fiului meu Iisus Hristos şi îl veghez pe el cu tot cerul 


sfânt şi îl apăr de duhul răzvrătirii şi al urii şi îl învăţ pe el iu- 
birea şi sfinţenia, răbdarea şi credincioşia, crucea şi biruinţa 
prin cruce, iar tu ruşinează-te şi du-te, du-te la locul tău, căci 
poporul acesta este ziua Domnului, ziua care te va aşeza pe 
tine la locul pe care ţi l-ai luat prin fărădelegea ta, iar Domnul 
îi va elibera de sub robia ta pe toţi cei ce au crezut în El prin 
acest cuvânt al Său! Amin. 

O, popor al Fiului meu, numai lucrare îngerească să fie 
între frate şi frate. Fiţi ca îngerii din cer, nu ca oamenii de pe 
pământ, fiilor! Tămăduiţi-vă în toată vremea de tot ce nu este 
ceresc în voi şi între voi şi păstraţi-vă veşmântul şi înnoiţi-1 tot 
mereu pentru masă de nuntă, că numai la această masă vă este 
vouă tămăduirea, şi numai cu ascultare de tot cuvântul Fiului 
meu Iisus Hristos! întăriţi-vă credinţa, umilinţa şi pocăinţa! 
Umblaţi în lumină, şi unii altora daţi-vă putere pentru credinţă 
şi pentru veghe împotriva ispitelor care bat! Fiţi ca îngerii, iar 
cei ce nu pot aşa, să stea de-a stânga şi să-şi lucreze pocăinţă 
şi rugăciune pentru vindecare şi pentru înţelepciune de sus, 
dând de la ei înţelepciunea lor, care-i vatămă pe ei şi dă să-i 
tragă de la Dumnezeu! 

O, ai grijă de ei, Fiule Iisus al meu, că e grea calea lor, 
e cu ispite, e cu lovituri. O, nu-i lăsa singuri sub greu. Amin. 

O nu, mamă, nu! Mă fac mereu, mereu cu- 
^vânt peste ei şi le dau din cer, mamă. Eu 
sunt Stăpânul lor Cel de sus, şi de fiecare dată îi spun furtunii: 
taci! Taci şi bate unde vrei, dar nu aici! O, aşa îl ocrotesc Eu 
pe poporul Meu cel de azi şi sunt ocrotitorul lui Cel de sus, 
căci Eu am înviat biruitor pentru om, şi Tatăl Mi-a dat toată 
puterea în cer şi pe pământ, şi cu ea îl ocrotesc Eu pe poporul 
Meu cel de azi, pe cel binecredincios, şi care rămâne cu Mine 
în toate, în toate încercările, mamă. Amin, amin, amin. 

27 martie/9 aprilie 2010 

Duminica a doua după înviere, a sfântului apostol Toma 

Nu vrea omul să fie purtător de Dumnezeu cum a fost mănzul asinei. 
Cei ce rabdă învinuirile să-şi poarte cu pocăinţă vina, spre ispăşirea 
ei. îndemn pentru primirea facerii făpturii noi. 

Î n ziua întâi a săptămânii cea de după învierea Mea 
intru cuvânt în cartea Mea cea de azi şi spun 
poporului cuvântului Meu aşa cum am spus ucenicilor Mei în 
ziua aceasta acum două mii de ani: Pace vouă! O, pace vouă, 
ca să puteţi îndura toate câte pe neştire, pe neaşteptate apasă 
peste pacea coborârii Mele cuvânt peste pământ acum, la 
sfârşit de timp! Amin. Eu, Domnul Cel înviat, am grijă de 
pacea voastră, că mult îmi trebuie ea pentru venirea Mea cea 
de azi, pentru putere în voi ca să daţi voi putere poporului Meu 
cel binecuvântat, celor care şi-au înţeles venitul şi statul lor şi 
lucrarea cuvântului Meu şi buna lor credinţă şi credincioşie 
pentru Mine şi pentru voi, copii străjeri din partea Mea în calea 
cuvântului Meu, şi apoi peste poporul Meu cel binecredincios! 

O, pace vouă, celor ce sunteţi poporul Meu cel de la 
izvor! Izvorul Meu de cuvânt udă din cer împrejurimile Mele 
cu voi aici, lângă izvor, şi apoi el curge din loc în loc în taberele 
unde am încă popor credincios şi împlinitor vieţii de nou Ieru- 
salim pe pământ, şi apoi el curge în marea cea mare, în lume, 
fiilor, că am încă în lume mulţi care-şi ţin genunchii aplecaţi, 
cu trupul, cu duhul şi cu sufletul lor înaintea cuvântului Meu, 
prin care Eu, Domnul, vin şi împlinesc naşterea din nou a lu- 
mii, a facerii cea de la Mine, şi care tresare toată la glasul cu- 
vântului Meu cel de azi şi se lasă spre înnoire, şi apoi se 
descoperă ea în slava tainei cerului cel nou şi a pământului cel 


Anul 2010 


533 


nou şi a Ierusalimului cel nou, aşa precum scrie în Scripturi, 
taină nepricepută de cei învăţaţi de pe pământ, şi care se uită 
nedumeriţi la voi şi grăiesc nesocotit, iar Eu nu aştept de la ei 
înţelepciune pentru tainele Mele cu ei, căci ei sunt străini de 
ele şi nu li se descoperă lor, de vreme ce ei îşi fac şi îşi tot fac 
împărăţie a lor pe pământ, uitând ei, săracii, că scrie în Scrip- 
turi despre cer nou şi pământ nou, la care ei se uită ca la un 
mult, mult îndepărtat tărâm, care ar fi să fie. Eu însă trec cu 
veacul cel nou pe lângă veacul omului şi tainic rostesc cuvânt 
şi tainic înnoiesc facerea toată, iar când ea se va vedea aşa cum 
scrie de ea în Scripturi, mulţi din cei ce dorm în ţărâna pă- 
mântului se vor scula şi vor primi această moştenire, precum 
este scris, şi vor mărturisi spre adeverirea Scripturilor cele des- 
pre facerea din nou a lumii, lucrarea care nu se suie la mintea 
omului trecător şi care tot în chip trecător îşi risipeşte viaţa, că 
mare minune este să stea omul în Dumnezeu şi nu pe pământ 
în vremea vieţii lui cea fără de căpătâi pentru ea oricât s-ar 
căzni el să-şi facă ceva ca să aibă, căci nimeni nu poate să-şi 
facă şi să aibă ceva pe pământ, decât pe Dumnezeu, Care ră- 
mâne în veac, numai că omul le vede doar pe cele ce trec . 

Nu vrea omul să fie purtător de Dumnezeu. Au voit 
aceasta proorocii Mei, sfinţii Mei, aleşii Mei, născuţi pentru 
aceasta prin orânduiala Mea cea tăinuită în vecii. A voit aceasta 
mânzul asinei şi a fost el purtător de Dumnezeu şi M-a purtat 
ca să intru în Ierusalim cu biruinţă, şi apoi ca un Biruitor să 
curăţ de deşertăciune casa de rugăciune a poporului Israel, căci 
el făcuse din ea pentru el peşteră de tâlhari. Ar fi să fie omul 
purtător de Dumnezeu asinul cu două picioare, dar nu vrea 
omul să fie măgăruş ca să ducă sarcinile Stăpânului său Dum- 
nezeu sau să-L poarte pe Stăpânul său pe spatele său aşa cum 
mânzul cel mic M-a purtat pe Mine şi a împlinit el această 
Scriptură despre Mine şi despre el, rostită în vremea prooro- 
cilor cei mari ai vestirii lui Mesia, Fiul Domnului. O, omul mai 
degrabă îl face asin purtător de sarcinile lui pe Domnul, şi dă 
din picioare înaintea celui ce nu ar da să-l poarte. Iată, mai 
înţelept pentru supunere este animalul, mai iubit se face un asin 
care duce sarcinile stăpânului său şi care nu-1 părăseşte pe 
stăpânul său, care-1 mai pune şi la jug, şi sub greu, şi aşa îşi 
dovedeşte el credincioşia şi nu-şi deschide gura ca să-şi înjo- 
sească stăpânul, ci îl ascultă, iar când stăpânul îi cere chiar şi 
sub bici mai mult decât dă el slujire, el se opinteşte atunci şi 
se jertfeşte şi mai mult, şi nici aşa nu-şi părăseşte stăpânul şi 
nu-1 ceartă şi nu se supără pe el, ci îl ascultă şi stă în slujirea 
lui cu credincioşie, căci semeţia este departe de el şi de firea 
lui cea supusă pentru stăpânul său. 

Sunt vorbe mari cele ce Eu grăiesc, şi le grăiesc pentru 
cei nărăvaşi în mijlocul poporului Meu cel de sub sarcina Mea, 
căci sunt şi din cei ce dau din picioare şi fac şi mai anevoioasă 
povara Mea, dusă cu cei ce Mi-o poartă ca să-Mi îngrijesc un 
popor. O, ce rău îţi va părea ţie, celui nerăbdător, celui necu- 
viincios, ce rău îţi va părea în ziua slavei, în ziua bucuriei şi a 
durerii! Acum dai din picioare şi din mâini şi dai să jubilezi 
pentru voia ta şi nu a Mea, căci altfel ţi-ar sări minţile pentru 
ce Mi-ai făcut, dar atunci vei vedea, şi te va durea adânc. Acum 
te hrăneşti cu necredinţa ta, cu care dai în Mine şi în tine, după 
ce atâta vreme M-ai mărturisit, măcar prin statul tău în staulele 
Mele, dar atunci nu va mai fi necredinţă, şi veţi sta unul faţă 
cu altul voi, cei ce aţi zdruncinat prin neascultare şi prin răutate 
bărcuţa salvării, lovind în crucea biruinţei Mele, după ce dia- 
volul v-a tras din bărcuţa Mea. O, aşa se bucurau şi cei ce M-au 
răstignit, dar vai, câtă durere a venit apoi peste ei, peste con- 
ştiinţa lor cea grea! O, Eu ştiu de ce bucurie a ta grăiesc când 


spun aşa, căci tu faci bucurie celor necredincioşi, care nu se 
îndură pentru numele Meu să se apropie de slava Mea şi să 
scape de slava lor, care ca pleava va fi luată de vânt curând, 
curând, şi iată, aşa Mă vând bucuriei celor necredincioşi fiii 
cei răzvrătiţi, care n-au învăţat de ajuns de bine statul lor cu 
Dumnezeu pe pământ. 

O, fiilor binecredincioşi şi răbdători pentru Mine şi pen- 
tru iertarea păcatelor voastre cele de odinioară! Să nu ne 
scuturăm de vină, fiilor, căci dacă vom face aşa, vom lăsa vina 
pe fraţii noştri pentru vina din noi, ci să purtăm cu pocăinţă 
vina, spre ispăşirea ei, căci neînţelepciunea cea pentru aceasta 
îi prinde sub ea pe cei nemulţumiţi pe calea Mea cu voi, cale 
cu cruce, fiilor. O, cât de slăvit am grăit Eu mereu în mijlocul 
poporului Meu, dar cel ce nu a dat să se lepede de sine s-a voit 
mare, şi numai cei ce se vor mai mari decât ceilalţi, numai 
aceia pleacă dacă ei nu-şi capătă întâietate între fraţi şi peste 
fraţi, şi acesta este duhul cel rău al îngâmfării, duhul părerii de 
sine, care ca o seceră ascuţită taie mersul celor neînţelepţi pen- 
tru statul lor cu Dumnezeu, căci omului îngâmfat nu-i place să 
fie măgăruş de sarcină, ci îi place altfel. 

I-am spus lui Toma, ucenicul Meu cel înţelept, cel mult 
lucrător pentru mărturisirea Mea: «Adu mâna ta şi o pune în 
palmele Mele înţepate de cuie şi adu degetul tău şi îl pune în 
coasta Mea rănită de suliţă şi nu fi necredincios, ci credin- 
cios», şi apoi am spus: «Fericit eşti tu că ai văzut şi ai crezut, 
dar mult preafericiţi vor fi cei ce vor crede până să vadă pe 
cele crezute de ei!». 

Am stat cu cei purtători de Dumnezeu înaintea poporu- 
lui Meu, şi mulţi din cei ce au fost cu această lucrare a Mea de 
cuvânt s-au lepădat de Mine şi nu au crezut în Mine prin lu- 
crarea purtătorilor Mei, pusă de Mine în ei pentru poporul Meu 
în toată vremea Mea cea de azi, cincizeci de ani şi mai bine a 
cuvântului Meu cel de azi peste pământ. O, fericiţi sunt cei ce 
văd în purtătorii Mei pe Dumnezeu venit pe pământ şi îi pri- 
mesc pe ei din partea Mea când Eu stau cu ei înaintea poporu- 
lui Meu şi a neamurilor de pe pământ, care aud glasul Meu cel 
de azi, dar mai fericiţi sunt cei ce nu văd locul coborârii Mele 
şi pe purtătorii Mei şi cred ei în Scriptura care se împlineşte 
acum pe pământ pentru venirea Mea a doua oară de lângă Tatăl 
la om cuvânt ca să-i dau omului Evanghelia cea veşnică, prin 
care Eu îl învăţ pe om veşnicia lui, răscumpărarea lui din păcat 
şi împărăţia Mea cu el pe pământ! Amin. 

O Domnul meu şi Dumnezeul meu, dacă 
^eu Ţi-am fost ucenic iubitor şi mult 
apropiat al tainelor Tale, adânci de tot pentru mintea omului 
obişnuit, dacă eu am fost cel ce nu numai că am văzut în mâi- 
nile şi în coasta Ta ranele, ci le-am şi atins, dacă atâta părtăşie 
mi-ai dat cu Tine după ce ai înviat, eu mărturisesc azi ranele şi 
inimioarele rupte de durere ale purtătorilor Tăi cei de azi şi le 
văd şi le ating şi le mângâi durerea şi o mărturisesc că ea este 
mare, dar durerea are putere în ei pentru răbdarea cea mare. O, 
greu mai e de ei, Mântuitorule rănit! Sunt supuşi încercărilor 
fel de fel, atacurilor toate câte vin de la cei slabi şi iubitori de 
sine şi ispititori şi nemulţumiţi şi slabi cu statura, căci omul nu 
ştie să iubească din cer, şi dă să iubească din el, şi mari sunt 
ranele lor şi rupte sunt inimioarele lor, căci zice Pavel apos- 
tolul: «Cine este slab, şi eu să nu fiu slab? Cine se sminteşte, 
şi eu să nu ard?». O, dă-le lor, Doamne înviat, răbdarea sfinţi- 
lor Tăi şi toată vindecarea şi dă-le paza de toată primejdia rea, 
care bate spre sufletele, spre duhurile şi spre trupurile lor. 
Păzeşte-i pe ei de ispite, ţine-i de mânuţă, scutură-le hăinuţa 
împroşcată, căci toată necuviincioşia celor răzvrătiţi şi slabi cu 

credinţa şi cu iubirea ei o poartă pe feţele lor, iar acum ei se 
căiesc pentru toţi şi pentru toate câte vin ca să încerce pe 
poporul Tău şi pe ei lângă el, căci adevăratul păstor îşi pune 
viaţa la picioarele oilor sale, şi chiar şi pentru cele nărăvaşe 
lucrează el aşa, o, Doamne. Păzeşte-i Tu şi ajută-i Tu să poarte 
ei fără murmur vina pentru toţi cei ce nu şi-o pot purta, şi care 
îi încearcă pe ei în fel şi chip ca să-i slăbească, şi apoi să-i 
biruiască. Tu însă eşti atât de iertător, şi tot aşa sunt şi ei, şi 
ridică ei pe umerii lor mici vina toată câtă se iveşte peste ei din 
mijlocul poporului Tău. îi spun şi poporului Tău un cuvânt: Să 
ştii, popor hrănit de Dumnezeu-Cuvântul, Care a fost atins de 
mine în ranele Lui de pe cruce, să ştii că El în ziua întâi a 
săptămânii cea de după învierea Lui, a venit şi ne-a spus: 
«Pace vouă!», şi apoi ne-a trimis şi a zis: «Mergeţi în toată lu- 
mea şi vestiţi tuturor despre Mine!». Să ştii, poporule hrănit 
din cer, că toţi cei ce dau în ei cu nesocotinţă umplu faţa lui 
Dumnezeu de scuipături şi de palme, şi iată pe cine nu primeşti 
tu când ei sunt trimişii Lui pentru înviorarea Duhului Lui peste 
tot prin taberele poporului Său! O, dacă nu tot poporul de peste 
tot nu este împlinit de ajuns pentru această credinţă faţă de mij- 
locitorii dintre Dumnezeu şi ei, măcar să nu se grăbească pen- 
tru răutatea lor cei ce se smintesc, iar eu îţi doresc ţie măcar 
fericirea mea, a celui ce am văzut şi am crezut, iar celor întreg- 
credincioşi le doresc fericirea cea multă a celor ce până să vadă 
stau cuprinşi în darul credinţei celei născătoare de popor 
binecuvântat pentru Domnul, Cel ce vine acum pe pământ cu- 
vânt. Amin. 

© pace ţie, ucenicul Meu, care M-ai văzut 
^şi ai crezut! Mare a fost apoi, mare lu- 
crarea ta, cu care M-ai aşezat cu împărăţia Mea în inimile mul- 
tora pe pământ. Amin. 

Acum alin ranele cele proaspete ale Mele, purtate cu cei 
ce Mă poartă cu toată durerea Mea, căci am dureri mereu de la 
cei şovăielnici, care n-au putere să priceapă lucrarea Mea pe 
pământ pentru ei şi pentru mulţi, prin cei purtători de Dum- 
nezeu şi care poartă sarcinile Stăpânului lor, şi pe El îl poartă, 
vestind de la margini la margini vestea împărăţiei lui Dum- 
nezeu, împărăţie fără de sfârşit. Amin. 

Mă aşez cu alin pe inimioarele rupte de durere ale celor 
în care Eu cobor durerea Mea de la cei ce au durerea lor şi nu 
pe a Mea. Eu vă suflu pe rane, fiilor duruţi. O, e mare încăpăţâ- 
narea celor nemulţumiţi, şi diavolul se foloseşte de ea şi aduce 
dureri, dar Eu îi spun furtunii: taci!, şi le spun şi celor răzvrătiţi 
aşa: O, ce să vă fac, tată, dacă ceva mai bun, mai ziditor şi mai 
frumos nu puteţi să faceţi? Mi-e milă, tată, de voi, şi Mi-e tare 
milă de cei care dau să slăbească şi ei prin voi. O, numai cei 
nemulţumiţi se răzvrătesc, dar nu-i frumos să fie nemulţumit 
cel ce vine şi se suie în bărcuţa Mea din pricina valurilor mării. 
Eu vă doresc înviere şi cuminţenie şi cuviincioşie, tată, căci 
Eu nu lucrez cu răzvrătire şi cu răutate, dar cei ce nu deschid 
trimişilor Mei la cei pe care Eu îi văd că nu umblă frumos, ce 
le pot face Eu mai mult acestora? 

Acum zidesc din cer pace multă peste tine, poporul Meu 
de la izvor. O, să înţeleagă tot poporul Meu de peste tot, să 
înţeleagă bine limba cea lucrătoare peste ei pentru zidirea cea 
nouă a omului supus firii cea din om, căci ţie, omule trezit la 
glasul Meu, îţi trebuie, tată, făptură nouă, iar Eu am venit să 
ţi-o dau, numai să nu te încrezi tu în mintea ta, în vederea ta, 
care te ţine mic, mărginit şi slab cu credinţa şi cu fapta ei pentru 
fiinţa ta cea de sus. 

Pace ţie, poporul Meu, îţi dau Eu în ziua întâia a săptă- 
mânii şi aştept să se strângă tot poporul acestui cuvânt şi să-i 


grăiesc lui despre puterea care vine de la cinstirea şi sfinţirea 
din partea lui a zilei de odihnă, ziua întâi a săptămânii, pe care 
Eu am orânduit-o să fie, după ce poporul Meu Israel n-a putut 
cu viaţa şi cu credinţa sa să intre el în odihna Mea, aşa cum 
nici Adam n-a putut din pricina neascultării. 

Binecuvântată să fie calea şi ocrotirea pe cale a celor ce 
pornesc spre izvorul Meu de cuvânt ca să le dau lor din Duhul 
Meu cel nou-lucrător în grădinile Mele cele de azi din mijlocul 
neamului român! O, îngeraşi ai cărărilor şi ai celor călători! 
Ieşiţi în întâmpinarea celor ce se pornesc spre izvor, căci voi 
sunteţi slugile lui Dumnezeu şi ale oamenilor credincioşi şi 
necredincioşi, după cât vă pun ei sau nu vă pun în slujba lor 
cea după voia Mea! 

Binecuvintez din timp ziua de sărbătoare a duminicii a 
treia de după învierea Mea, ziua mironosiţelor Mele prin aşe- 
zare bisericească. Cu duh duios îmbrăţişez iubirea cea curată 
a celor ce bine ştiu s-o dea ei pe ea Stăpânului lor, Dumnezeu. 
Eu Mă voi împărţi lor prin purtătorii Mei, prin cei ce poartă 
sarcinile Mele pe calea Mea cu omul. Amin. 

Vă dau duh bun în voi şi mângâiere în truda voastră cea 
pentru pregătirea sărbătorii Mele cu poporul care se adună la 
izvor pentru vindecare şi pentru fiinţa lor cea de sus, o, fiilor 
care veţi pregăti sărbătoarea. Vă dau îngeri, tată, iar voi păs- 
traţi-i pe ei cu voi în toate lucrările Mele cu voi, şi ale voastre 
cu Mine, fiilor, şi veţi fi spornici în tot lucrul, ca nişte fii bine- 
credincioşi pentru cuvântul Meu cel rostit, ca unii care aveţi 
între voi şi în voi lucrarea împărăţiei cerurilor şi scaunul Meu 
de odihnă în mijlocul vostru pe pământ, o, fiilor. Amin, amin, 
amin. 

29 martie/11 aprilie 2010 

Duminica a treia după Paşti, a mironosiţelor 

Omul are iubire de sine când II iubeşte pe Dumnezeu. Cel nemulţumit 
îl cade pe cel căruia i se plânge. Lucrarea curăţiei inimilor. Cine 
n-are inimă curată suferă de boală de minte şi se lasă cârmuit de sa- 
tana. Cinstirea zilei de odihnă. 

O e mare sărbătoare pentru cei din cer, şi coboară 
^ sfinţii aici, în mijlocul poporului adunat la izvo- 
rul Meu de cuvânt. Sunt Domnul Iisus Hristos, însoţit de 
mironosiţele învierii Mele, şi de ucenicii Mei, martorii Mei, 
aşa cum Eu i-am numit pe ei, şi apoi i-am trimis să lumineze 
lumea cu slava cuvântului Meu, cu Evanghelia Mea peste toată 
făptura, căci Eu am fost pus de Caiafa în mormânt, după ce 
Iosif Arimateeanul a căpătat de la Pilat trupul Meu cel răstignit 
pe cruce de răutatea mai-marilor poporului Israel, şi care ţineau 
cu străşnicie la locurile lor sus-puse peste popor. 

Sunt Domnul Cel înviat din răstignire şi sunt viu în vecii 
vecilor. Cuprind în salutul învierii Mele pe toţi cei adunaţi la 
izvorul cuvântului Meu pentru sărbătoarea mironosiţelor în- 
vierii Mele: Hristos a înviat! O, pace vouă, căci cu dorul din 
inimi aşteptaţi şi veniţi spre izvor şi spre poporul Meu, care vă 
întâmpină pe voi în numele Meu! Credinţa voastră în venirea 
Mea cuvânt pe pământ în zilele acestea vă face parte de iertarea 
păcatelor, căci cel ce crede în Mine se îngrijeşte apoi să-şi 
curăţească viaţa, să învieze din păcat şi să se dea Mie curăţat, 
şi apoi martor al iubirii Mele cu care vin după om şi îl scol pe 
el din sângele lui şi Mă dau lui Mântuitor şi Mângâietor, aşa 
cum îmi este de la Tatăl lucrarea. 

Le-am spus celor îndărătnici şi necredincioşi atunci: 
«Dacă nu credeţi că Eu sunt, veţi muri în păcatele voastre». 
Am spus aşa fiindcă Eu am venit de la Tatăl să-l curăţ de păcat 


Anul 2010 


535 


pe cel ce crede în Mine, trimisul Tatălui la oameni pe pământ. 
Satana, rivalul Meu, stă de şapte mii de ani împotriva omului 
şi îl trage la el, căci s-a supărat pe Mine şi pe om după ce şi-a 
pierdut frumuseţea şi locul lui de lângă Mine cu slujirea sa, 
după ce s-a dorit întâiul peste toate, mare şi peste Dumnezeu, 
Cel ce a făcut lumea, văzutele şi nevăzutele şi pe îngerii Lui 
slugi ale Lui şi ale omului între pământ şi cer. 

O, voi, cei care culegeţi din gura Mea sămânţa cuvân- 
tului Meu, semănată peste pământ şi peste voi şi îmi aşezaţi în 
carte cuvântul spre mărturia Mea, o, avem de lucrat cu putere 
mare de cuvânt în ziua aceasta, Eu, şi cei din cer veniţi cu Mine 
la masă de cuvânt, şi apoi voi, că nu e de lăsat ceaţă peste cei 
ce prin valurile vremii află bărcuţa Mea şi se ţin pe urma ei cu 
pasul lor, spre bucuria Mea şi spre salvarea lor, că este scris în 
Scripturi că mulţi vor cerceta cartea Mea şi va creşte în ei 
ştiinţa şi dorul de Dumnezeu şi iubirea cea de sus în ei pe 
pământ, şi apoi, prin rodul cel de pe pământ în ei, mulţi din cei 
ce dorm în ţărâna pământului se vor deştepta, unii spre viaţă 
veşnică, iar alţii spre ocară şi spre scârbă veşnică, iar cei 
înţelepţi pentru Dumnezeu vor străluci cum străluceşte bolta 
cerului, şi vor fi ca stelele în vecii vecilor toţi cei care vor fi 
îndemnat pe mulţi să umble pe calea dreptăţii, aşa cum este 
scris. Amin. 

O, nu este iubire curată în oameni, nu este! Nici măcar 
iubirea de Dumnezeu nu este curată în om. Tot omul are iubire 
de sine când îl iubeşte pe Dumnezeu, şi se vatămă om pe om 
de la duhul semeţiei, duh care tainic îl ţine pe om sub vraja lui, 
iar lipsa de iubirea cea de sus e mare în om, căci iubirea în- 
seamnă Dumnezeu, nu altceva înseamnă acest cuvânt, şi numai 
omul îndumnezeit de Duhul lui Dumnezeu are în el iubirea cea 
de sus pentru cei din jurul lui, pentru cei de pe pământ. 

O, de s-ar pocăi omul de toate câte nu înseamnă Dum- 
nezeu în el, ar primi el atunci iubirea cea de sus, căreia îi tre- 
buie loc curat, inimă curată în om. Ce face inima curată în om? 
Ea nu osândeşte pe nimeni, ea se smereşte pentru ea însăşi şi 
pentru cei din jur, stând supusă lui Dumnezeu, Judecătorul a 
toate câte sunt şi vor fi. Ea dă viaţă, căci Dumnezeu Se sălăş- 
luieşte pe Sine în ea pentru smerenia ei, cu Duhul Lui Cel 
dătător de viaţă, duhul iubirii cea de sus. 

O, adunaţi-vă inimioarele în cuvântul Meu, voi, cei 
adunaţi cu dor şi cu credinţă la izvorul Meu de cuvânt! Vă învăţ 
iubirea cea de sus prin Duhul Meu, Care este Tatăl sălăşluit în 
Fiul Său Iisus Hristos, căci Eu sunt în Tatăl, iar Tatăl în Mine 
este. O, daţi- vă spre înţelepciunea cea de sus în voi ca să înţe- 
legeţi cu ea pe Dumnezeu-Cuvântul, şi spori-va ştiinţa voastră, 
căci numai cei ce nu înţeleg pe Dumnezeu, numai aceia rămân 
morţi şi nu caută cu El. Fiţi însă supuşi învăţăturii gurii Mele, 
căci vremea este grea, este cu necredinţă, iar diavolul, potriv- 
nicul Meu, împrăştie peste tot duhul dezbinării, căci vremea 
lui este în toi, dar şi capcana lui este gata, fiindcă prin toate el 
şi-o lucrează, căci nu poate avea fărădelegea altă plată decât 
focul cel pregătit ei. O, vai de cei ce se numesc slujitori de 
biserici şi se aşează ei pieziş ca să-i oprească din cale pe cei 
ce află râul cuvântului Meu cel dătător de viaţă şi dau să vină 
să se adape şi să învieze, aşa cum cere Dumnezeu celor ce cred 
în El! Nu uitaţi Evanghelia gurii Mele acum două mii de ani 
pentru însemnarea celor ce cred în Mine, căci am spus aşa: 
«Celor ce vor crede în Mine le vor urma aceste semne: în nu- 
mele Meu vor izgoni pe demoni din oameni şi din locuri, în 
limbi noi vor grăi, şerpi vor apuca în mână, şi chiar băutură 
aducătoare de moarte de vor bea, nu-i va vătăma pe ei; şi vor 
pune mâinile lor peste cei bolnavi, şi aceştia se vor face sănă- 


toşi». O, dacă slujitorii de biserici ar avea în ei Duhul Meu, ar 
cunoaşte aceştia că Eu sunt acest cuvânt, cu care Tatăl Mă tri- 
mite pe pământ. O, nu e necredinţa pricina, căci se simte cu 
inima că Eu sunt acest cuvânt, ci e altul păcatul celor ce se 
împietresc. Pe Mine M-a dat spre răstignire poporul Israel din 
pricina dorului lui de mărire şi de întâietate peste oameni pe 
pământ, căci semeţia îl orbeşte pe om, şi şi-au păstrat întâie- 
tatea cei ce M-au ascuns dinaintea oamenilor, dar au pierdut 
viaţa, căci este scris: «Cel ce îşi câştigă viaţa, acela şi-o va 
pierde», şi iată, aşa îşi pierd partea lor cu Mine cei ce stau la 
răspântii ca să-i oprească să nu vină după Mine cei săraci cu 
duhul, şi scris este despre aceştia: «Pândesc din ascunziş ca 
leul din culcuşul său, pândesc ca să apuce pe cel sărac şi ca 
să-l tragă la ei, şi îşi zic: întors-a Domnul faţa Lui, ca să nu 
vadă până în sfârşit». 

O, vă dau vouă din duhul şi din iubirea cea de sus a 
mironosiţelor învierii Mele, căci Eu, Domnul, am suflat peste 
ele duhul care-1 suflu şi peste voi astăzi, şi ele au mărturisit în- 
vierea Mea şi au rămas în iubirea Mea, iar cei ce rămân în iu- 
birea Mea dacă cer în numele Meu ceva de la Tatăl Meu, El le 
dă lor, le dă Tatăl celor ce Mă dau, căci credinţa lor este mare, 
şi tot aşa de mare este şi rodul ei. Amin. 

ŢI" n ziua întâi a săptămânii, noi, Doamne în- 
ii. viat, noi am venit la Tine, căci am privit şi 
am văzut unde Te-au pus după ce ai fost coborât de pe crucea 
răstignirii Tale. Pe când răsărea soarele, dis-de-dimineaţă am 
venit la Tine, şi ne gândeam pe cale cum să facem cu piatra 
răsturnată peste mormânt, mare foarte cum era. îngerul Tău 
însă ne-a luat-o înainte şi a dat deoparte piatra, iar noi, intrând, 
l-am văzut aşezat în dreapta în hăinuţă albă şi ne-am înfricoşat 
la vederea lui, şi nu ştiam cum să găsim trupul Tău ca să-l 
înmiresmăm pentru înviere, o, Doamne, dar ne-a spus îngerul: 
«Nu vă înspăimântaţi, nu vă întristaţi! Iisus Cel răstignit nu 
mai este aici, a înviat, iar aici este locul unde a fost pus. Mer- 
geţi şi spuneţi ucenicilor Lui şi lui Petru că II veţi vedea în 
Galileia, după cum El v-a spus». Ne-am cutremurat, şi ne te- 
meam să spunem ceva cuiva, şi apoi Tu Te-ai arătat nouă în- 
viat, şi ai stat cu ucenicii Tăi, şi până la înălţarea Ta în Tatăl 
le-ai dat lor dovada învierii Tale, şi în văzul nostru, al tuturor 
care am văzut, Te-ai dus apoi la cer. 

S-a ridicat apoi duşmănie mare asupra învierii Tale, şi 
iarăşi Te-au ascuns sub lucrarea minciunii asupra Ta mai-marii 
poporului Israel, dând vina pe noi, cum că ucenicii Tăi Te-au 
furat din mormânt. Mare şi multă a fost lucrarea minciunii şi 
după ce ai înviat, aşa cum mare a fost ea şi înainte de a Te lăsa 
Tu în mâinile lor pentru ca să mori pentru noi, cei mult păcă- 
toşi, Doamne. Diavolul l-a învăţat pe Iuda să creadă că nu-1 
iubeşti, şi aşa l-a tras pe el de partea potrivnicilor Tăi, Caiafa 
cu ai lui, şi a căzut Iuda în ameţeala iubirii de bani, pe care o 
avea în sânge, şi s-a dat el celor ce Te voiau pe Tine, şi cărora 
el s-a tot căinat cu rana inimii lui împotriva Ta, Doamne, şi n-a 
căpătat el nimic apoi de la ei, decât moartea Ta şi a lui. O, 
nimic nu capătă cel ce se caină cu nemulţumirea lui, decât 
clătinarea lui şi a celor cărora el se încredinţează, spre pieirea 
lor şi a lui. 

Suflăm peste poporul Tău înţelepciunea cea de sus când 
grăim acestea în mijlocul lui, Doamne, şi îi spunem lui să ştie 
că Tu eşti Judecătorul a toate, iar cei ce-şi fac stat de judecători 
nu-şi fac bine lor, şi urechea lor se vatămă, ca şi inima lor, ca 
şi credinţa lor, ca şi viaţa lor, căci diavolul se pricepe cu multul 
peste cei nemulţumiţi, şi apoi îndoielnici, iar Tu nu mai poţi 
să stai în ei, şi rămân ei fără de credinţă apoi, şi Tu stai şi aştepţi 

căinţa lor. Caiafa este omul în care se regăsesc toţi cei ce slu- 
jesc în biserici pentru rangul lor şi nu-şi pleacă ei fruntea înain- 
tea cuvântului Tău cel de azi, care cheamă morţii la înviere, şi 
mint aceştia pe toţi care dau să vină ca să-şi capete iertarea 
păcatelor lor. Le spunem lor că noi nu ne-am împiedicat în Ca- 
iafa, căci am trăit cu inima adevărul Tău, o, Doamne, şi prin 
înţelepciunea cea de sus în noi am rămas în iubirea Ta. 

Se clatină cerul şi pământul când văd duhul minciunii 
că înviază de şapte ori mai mult împotriva Ta în zilele acestea 
prin îngâmfarea poporului iudeu, care n-a încetat să Te prigo- 
nească din om, din inima celui ce dă să Te simtă în el, Doamne. 
O, ce negură de minciună, ce munte de ceaţă dă el să împrăştie 
acum pe pământ asupra fiinţei Tale de Dumnezeu adevărat din 
Dumnezeu adevărat, Mântuitorule rănit! Cei ce nu cunosc iu- 
birea nici cu mintea, nici cu inima, nici cu viaţa lor, aceia sunt 
pedepsiţi la neiubire, căci semeţia omului împotriva altui om 
ridică rivalitate între om şi om, şi e durere mare pe pământ 
lipsa Ta din om, din cel ce nu ştie ce vrea, săracul. Noi însă 
rămânem peste timp pilde de credinţă, şi apoi iubire plină de 
Duh Sfânt în noi pentru Tine şi pentru cei ce sunt şi vor fi ai 
Tăi pe pământ şi în cer, căci inima din noi a fost plămădită din 
nou de cuvântul Tău cel dătător de viaţă şi am rămas vii în vecii 
vecilor, şi aşa rămân cei credincioşi, şi care ştiu să-şi păstreze 
şi să-şi urmeze credinţa şi roadele ei, de pe pământ şi până în 
cer, o, Doamne înviat şi mărturisit de noi înviat. 

O, nu vă îndureraţi voi, iubiţi ai lui Hristos, de la cei ce 
n-au ochi să vadă şi urechi să audă şi minte să priceapă şi inimă 
să simtă cu ea pe Dumnezeu din voi! Lăsaţi-i! Sunt călăuze 
oarbe pentru ei şi pentru cei ca ei înăuntrul şi în afara staulului 
vostru cu Domnul pe pământ! Voi ştiţi calea. Iubirea de Dum- 
nezeu este ea şi statornicia cea pentru ea. Voi ştiţi lucrarea 
împărţită vouă de Domnul. Faceţi, aşadar, Domnului ucenici, 
iar cei risipitori de suflete şi de credinţă în suflete să se înţe- 
lepţească de sus, dacă vor! Vedeţi însă cu veghe mare, să nu 
rămână rădăcini veninoase, şi curăţiţi bine inimile credincioase 
lui Dumnezeu-Cuvântul şi întăriţi-le pe ele în lucrarea inimii 
curate în toată vremea, nu când şi când, căci cine n-are inimă 
curată pentru voi, nu are nici pentru Domnul, şi se risipesc 
aceştia sub boala de minte, care îi împarte pe ei în multe părţi 
sub cârma lui satana, care lucrează prin om lucrarea sa. 

Voi, cei ce iubiţi cu iubirea cea de sus pe Dumnezeu şi 
pe fraţi, nu fiţi împărţiţi cu iubirea, nu fiţi împărţiţi cu inima! 
Iubirea este taina lui Dumnezeu, şi ea se stinge în voi când 
sunteţi împărţiţi pentru iubirea din voi. învăţaţi, învăţaţi să 
rămâneţi în iubirea Lui! Cereţi sfat pentru această măreaţă stare 
în voi, căci diavolul vă pândeşte să vă învinuiască pe voi ca pe 
cei nestatornici şi neveghetori pentru statornicia inimii curate 
în voi. Suntem între cei din cer popor al sfinţilor Domnului, 
iar sfinţii văd înăuntrul din voi şi lucrarea voastră cea nevăzută 
a minţii şi a inimii, şi pentru care trebuie să vă lucraţi mărturie 
frumoasă şi sfântă înaintea Domnului şi a sfinţilor Săi, iar pen- 
tru aceasta trebuie să vă îndeletniciţi numai şi numai în Dom- 
nul să staţi, numai şi numai purtarea Lui s-o săvârşiţi întru voi, 
iar duh de judecată nici să se pomenească la voi, căci noi, 
sfinţii Lui, vă învăţăm pe voi binele cel din cer vouă, spre do- 
bândirea harului vostru în Hristos. Amin. 

Iar Tu, Doamne biruitor prin cruce şi prin înviere, pune 
îngeri gurii lor, inimii lor, minţii lor, faptei lor, ca să-i păstrezi 
ai Tăi până la venirea Ta cea mare pentru noi şi pentru ei, că ei 
sunt martorii noştri împotriva celor ce atât de josnic dau în Tine 
şi în noi prin duhul minciunii, duhul diavolului, care judecă 
prin mintea omului semeţ, dar noi, mironosiţele învierii Tale, 


le spunem lor cuvântul Tău cel de acum două mii de ani şi le 
spunem aşa, spre salvarea sau spre ocara lor: «Nu judecaţi, ca 
să nu fiţi judecaţi, căci omul prin cuvintele sale se va mântui 
sau se va osândi». Amin, amin, amin. 

C eata celor adormiţi, suntem şi noi întru 
venirea Ta în ziua aceasta de pomenire 
a noastră în mijlocul poporului Tău de azi, o, Doamne, şi la 
chemarea lor am răspuns şi ne-am înfăţişat, şi suntem mulţi, 
fără de număr, după numărul neamului nostru cel până la 
Adam. O, deschide-ne mormintele şi lasă-le aşa apoi, ca să 
ieşim de tot şi să stăm înaintea Ta cu mântuire pentru noi, căci 
Tu ai venit cu învierea morţilor, Doamne! Suntem unii liniştiţi, 
iar alţii suntem îndureraţi. Mila Ta să ne facă pe toţi iertaţii 
Tăi, căci ai slujitori rugători din partea Ta pentru noi înaintea 
Ta aici. Stăm la masa noastră de pomenire şi privim peste 
poporul Tău de azi, nădejdea Ta şi a noastră pentru învierea a 
toate, pentru naşterea din nou a lumii. O, de-ar avea parte toţi 
oamenii de pe pământ de izvorul Tău de cuvânt de azi mai 
înainte de întâlnirea lor cu Tine pe calea pe care noi am plecat 
de pe pământ! Ai venit cuvânt pe pământ ca să nu moară oa- 
menii în păcatele lor, ci să se cureţe prin credinţă şi prin harul 
Tău cel de azi prin biserica Ta de nou Ierusalim pe pământ, 
izvorâtor de înviere pentru cei atât de departe de Tine cu viaţa 
lor. O, să-i înveţe pe toţi, Doamne, să-i tragă pe toţi la Tatăl 
cuvântul Tău cel de azi! Amin, amin, amin. 

E u, Domnul, de aceea am venit pe pă- 
mânt, o, suflete suferinde de aşteptare şi 
de durere. Eu, Domnul, vă dau vouă uşurare multă acum. Le 
dau şi celor ce M-au împuns şi Mi-au pironit trupul pe cruce, 
şi care văd slava Mea cea de azi în cuvânt de facere nouă. Sunt 
miloşi ca şi Mine cei ce mijlocesc înaintea Mea pentru voi, cei 
pomeniţi în vremea aceasta pe jertfelnicul cel de foc al bisericii 
de nou Ierusalim, proorocie împlinită de Mine pe vatra nea- 
mului român, dar atât de puţin crezută şi pricepută de omul 
împământit! Eu, Domnul, împuternicesc aici prin cuvântul 
Meu rugăciune miloasă. Eu sunt Cel ce stau la cârma acestui 
popor mititel, căci cu cei mari n-am încăput nici atunci, nici 
acum. O, fie voia Mea cea mântuitoare peste voi! Amin. 

Iar tu, poporul Meu cel hrănit de cuvântul Meu cel de 
azi, ai grijă, tată, de cărarea Mea spre tine, că asupra ei e răutate 
mare, şi e mare lupta aceasta, dar tu să te hrăneşti din destul 
cu hrana cea de la Mine ca să te ţin Eu de mânuţă, căci valurile 
sunt mari. Cearta pentru întâietate a făcut în toate vremile du- 
rere în mijlocul celor ce M-au iubit pe pământ, dar împotriva 
ei stă de două mii de ani cuvântul Meu care spune: «Cel ce vo- 
ieşte să fie întâiul, să fie ca Mine, slujitor, şi altfel să nu fie în 
biserica Mea de fii, ci să fie duhul şi iubirea cea de sus». Amin. 

Şi acum, zic ţie, poporul Meu de la izvor, şi tuturor celor 
adunaţi la sărbătoare: înteţiţi peste tot cu multă împlinire păs- 
trarea în mare sfinţenie şi lucrare cerească a zilei întâi a 
săptămânii, ziua Mea de odihnă, cea de după învierea Mea, şi 
veţi fi cei nebiruiţi pe pământ! Ziua întâi a săptămânii este cea 
mai lungă zi între cele şapte şi începe de la asfinţitul soarelui 
de sâmbătă şi până la răsăritul de luni, iar în acest timp numai 
şi numai ale Mele să le săvârşiţi, şi nimic dintr-ale voastre, ca 
să fiţi voi cei binecuvântaţi şi mult roditori de Dumnezeu pe 
pământ. învăţaţi cu mare veghe această ascultare, şi veţi vedea 
mari împliniri, şi tot ce vei cere tu, poporul Meu, pentru îm- 
plinirea Mea prin tine pe pământ, aşa cum Eu îţi dau să lucrezi, 
Eu voi împlini aşa. Amin. 

Am petrecut cu tine în mare sărbătoare cerească pentru 
iubirea mironosiţelor învierii Mele, în duminica a treia de după 

învierea Mea, ziua întâi a săptămânii, poporul Meu. 

Am petrecut petrecere sfântă cu voi, cei ce aţi venit plini 
de dor la izvor ca să luaţi pentru harul Meu cel din voi apoi. 

Am mângâiat cu sărbătoare, noi şi cu voi, pe cei ador- 
miţi, care sunt fără de număr la masă. Amin. 

Cuvântul Meu cârmuieşte un popor credincios în zilele 
acestea în mijlocul neamului român. O, neam român, ia şi tu, 
ia, tată, şi tu şi te îmbucătureşte din mana cea de sus la masa 
Mea cu poporul Meu cel din mijlocul tău! Pace ţie, dacă voieşti 
de la Mine şi nu de la tine! O, pace ţie îţi dau Eu! Nu cum îţi 
dă duhul lumii îţi dau Eu, ci îţi dau din cer. Amin. 

Sfârşesc acum grăirea Mea cea de azi şi pecetluiesc 
peste toţi cu numele Meu: 

Iisus EIristos, Cel ce din mormânt a treia zi S-a sculat! 
Amin, amin, amin. 

5/18 aprilie 2010 

Duminica a patra după înviere, a slăbănogului 

îndemn pentru împlinirea cuvântului. Poveţe pentru obştea creştină. 

O ia aminte, ia aminte, poporul Meu, la legea Mea, 
^ la legea Mea de peste tine, la legea Mea cu tine 
pentru zilele acestea, fiule, că e mare puterea cea prin îm- 
plinirea ei, mare, tată, mare, iar Eu te ţin de mânuţă prin cu- 
vântul Meu de peste tine şi-ţi dau mereu în faţă făclia, căci 
vremea este grea, fiule! O, ia aminte la tot cuvântul Meu rostit 
peste tine şi uită-te în el, şi să nu treci pe lângă el, şi să nu 
treacă el pe lângă tine fără ca tu să-l iei şi să-l pui peste tine 
împlinit, că e de vegheat pentru împlinirea lui, fiindcă neîm- 
plinirea lui ţi-o ia satana şi te scrie cu ea necredincios şi te scrie 
că nu stai în ascultare, tată! O, deschide cuvântului Meu şi ţi- 
ne-1 în faţă şi vezi-1 tu pe el, vezi ce-ţi cere, şi apoi ai grijă să-l 
împlineşti! învaţă-te să ştii să te întrebi şi apoi să-ţi răspunzi 
al cui eşti tu, unde stai şi de ce stai şi cum slujeşti faţă de Cel 
ce te are scris în casa Sa, în lucrarea Sa, căci Eu ţi-am hărăzit 
ţie loc binecuvântat când ţi-am deschis ca să intri la Mine şi 
ca să fii casnicul Meu. O, deschide, tată, cartea, şi uită-te bine 
în ea cum te-am povăţuit Eu să lucrezi cu ale Mele şi pentru 
ele cu tine şi cum să fii tu înaintea Mea ca să fii cel ocrotit şi 
ca să Mă ocroteşti, că Eu mereu ţi-am spus că valurile sunt 
mari. O, vezi, tată, ce vrea vremea şi ce are fiecare clipă a ei şi 
învaţă-te din greutăţile care apasă şi ia pentru fiecare din ele 
din înţelepciunea cea de sus a cuvântului Meu şi nu lua de la 
tine, şi nu lua de pe pământ, că iată, pe pământ zice omul că 
plouă, şi nu plouă, şi apoi zice că nu plouă, şi vine ploaia, şi 
nu este omul cunoscător ca să te iei tu după el. O, ia-te după 
cuvântul Meu cel scris pentru fiecare stare, că Eu din vreme 
l-am aşezat între Mine şi tine ca să-l împlineşti când se iveşte 
peste tine proba cea pentru împlinirea lui. O, îţi trebuie stăru- 
inţă mare lângă cuvântul Meu, poporul Meu, iar suferinţa este 
cea care te ţine lângă Mine, tată, că altfel omul ameţeşte şi cade 
în părţi şi uită să împlinească aşa cum Eu am dat cuvânt de îm- 
plinit pentru cei ce-Mi sunt ucenici. 

O, copii striviţi în porţi, intru cu întărirea Mea în voi ca 
să aducem cuvânt de ocrotire peste cei strânşi în staulele Mele 
ocrotitoare cu toată binecuvântarea pentru paza cea din cer. 
Nădejdea în Mine să nu şi-o piardă ei, dar nici Eu să nu-Mi 
pierd nădejdea în ei, tată, că am nevoie de inimi sfinte şi curate 
şi cu credinţă tare în ele, ca să Mă sprijin cu ei pentru tot greul 
Meu de peste voi, pentru grelele încercări prin care trecem, tată. 
O, ce mare învăţătură este în pilda cea de azi a duminicii 


a patra de după învierea Mea! Nu şi-a pierdut nădejdea cea 
stăruitoare slăbănogul cel vechi în suferinţa cea de treizeci şi 
opt de ani a trupului lui slăbănog. El îşi ţâra mereu trupul până 
la scăldătoarea care vindeca prin îngerul Meu cel tainic, prin 
înger vindecător, şi drumuri fără de număr făcea el până pe 
malul scăldătorii, căci altceva nu putea să facă, şi era răbdător 
în nădejde şi era cu credinţă în apa cea vindecătoare, iar după 
treizeci şi opt de ani, Eu, Cel venit din cer pentru cei neajutoraţi 
pe pământ, l-am cercetat pe el în credinţă şi în suferinţă şi l-am 
sculat pe picioarele lui, numai cu cuvântul l-am sculat, căci 
i-am zis: «Ia-ţi patul tău şi umblă!», şi a stat el pe picioarele 
lui înaintea celor ce nu s-au bucurat de binele pe care Eu l-am 
făcut lui după ce i-am văzut stăruinţa cu care se ducea mereu 
spre izvorul vindecător cu mersul lui cel slăbănog. O, dacă ar 
prinde învăţătură bună cei ce aud din Scripturi învăţătura cea 
de azi, vindecarea celui stăruitor pentru ea înaintea izvorului 
celui vindecător! O, dacă s-ar bucura de minunea Mea prin voi 
cei care nu v-au primit şi nu vă primesc, numai atunci n-ar 
semăna ei cu cei care nu s-au bucurat că Eu l-am vindecat pe 
slăbănogul cel fără de ajutor pentru el! 

Dau povaţă întărită prin cuvântul cel scris şi le spun celor 
ce M-au iubit cu inima şi cu credinţa şi au venit lângă Mine şi 
lângă voi pentru crucea Mea cea de azi, şi îi povăţuiesc pe ei să 
ia aminte la legea Mea şi la stăruinţa cea pentru împlinirea ei şi 
să-şi pună ei nădejdea în Mine, şi în nimeni altceva sau alt- 
cineva pe pământ, iar Eu să văd aceasta. Nimeni dintre ei nu 
Mă poate ajuta nici pe Mine, nici pe cei dintre care s-au ales ca 
să fie ei ai Mei apoi, nu pot decât de lângă Mine să fie ei de 
folos. O, dacă dintr-o casă se alege unul pentru Mine, ar trebui 
să fie mândră înaintea Mea casa aceea şi să ajute cu tot ce poate 
şi să nu ştirbească cu nimic statul întru Mine al celui de lângă 
Mine, ca să le fie bine de la Mine la toţi cei din casa aceea pe 
pământ şi în cer. O, cine l-ar fi putut ajuta dintre rude sau dintre 
cunoscuţi pe slăbănogul cel pomenit azi aşa cum Eu l-am aju- 
tat? O, nimeni, nimeni n-ar fi putut aşa să-l ajute. 

O, luaţi aminte voi, cei din casa fiecărui fiu care s-a 
apropiat cu izvorul Meu cel de viaţă izvorâtor! Păstraţi bine 
arvuna aceasta pentru voi înaintea Mea şi căutaţi să-i creşteţi 
puterea, tată, că aveţi de salvat neamul vostru tot, şi pe voi, cei 
ce încă trudiţi pentru voi. Bucuraţi-vă că aveţi mijlocitor la 
Dumnezeu pentru voi şi fiţi înţelepţi ca să-i întăriţi drumul şi 
nicidecum să-i fie îngreuiat, şi aşa veţi avea de la Mine ajutorul 
cel pentru voi, căci Eu sunt Cel ce pot, nu omul, fiilor. Aceasta 
este povaţa Mea pentru cei bogaţi de mila Mea, care au măcar 
unul din seminţia lor ucenic înaintea Mea. Amin. 

Iar celor ce stau înaintea Mea pentru Mine şi pentru 
mântuirea casei lor, întăresc iară cuvântul Meu şi spun: luaţi 
aminte, luaţi aminte la legea Mea cea pentru mersul Meu cu 
ucenici în zilele acestea, căci poporul Israel călător cu Mine 
spre ţara izbăvirii a călcat legile Mele cu el şi nu i-a fost lui 
bine şi nici casei lui Israel nu i-a fost bine, căci nestăruinţa cea 
pentru Mine a omului credincios îi slăbeşte lui voinţa şi îi taie 
din frica de Dumnezeu, căci trebuie credincioşie mare între 
Mine şi om când Eu merg cu el pe cale. Amin. O, Eu dau să-i 
păzesc de dureri şi de ispite pe cei ce sunt alinul Meu şi ucenici 
ai Mei pe calea Mea cea grea de azi a ve ni rii Mele, şi tot aşa 
caut şi pentru cei dintre care au venit ei spre muntele Meu cel 
sfânt ca să slujească mersul Meu peste pământ pentru om. 
Aduc aminte de pilda cea din sfinţi a ucenicului care căuta cu 
ajutor pentru cel după trup frate al lui şi căruia îi mergea tot 
mai rău, până ce Eu, Domnul, am descoperit că unde intră lu- 
crul ucenicului Meu, arde acolo unde nu găseşte bun pentru 

Mine locul, şi atunci s-a oprit pârjolul din casa celui ajutat şi a 
venit în loc bunăstarea şi facerea de bine pentru sfinţi. Eu, 
Domnul, voi fi şi le voi ajuta celor ce nu ştirbesc cu nimic calea 
Mea de azi şi pe ucenicii Mei de pe ea, căci sunt Cel ce pot tot 
ceea ce voiesc, iar duhul credincioşiei celor ce Mă însoţesc va 
fi pentru izbânda Mea şi a celor ce au la Mine mijlocitor dintre 
ei. Amin. 

Sfârşesc cuvântul Meu din ziua aceasta, că am slăbire 
în porţi şi am nevoie de întărire şi de putere de la tine, poporul 
Meu, şi unul altuia să ne fim sprijin, tată, că rana Mea din porţi 
este grea. 

Iar voi, copii slăbiţi sub sarcina Mea, căutaţi vouă întă- 
rire din nădejdea că Eu sunt Cel ce pot împotriva oricăror 
piedici de pe cale, dar stăruiţi în povaţă peste poporul Meu pen- 
tru tăria şi lucrarea inimii curate, că am dureri neştiute, după 
cum neştiute dau să se păstreze cele din inimile cu puţină 
credincioşie în ele pentru voi şi pentru Mine. Voi însă căutaţi 
la timp şi la netimp să urniţi tăcerea şi să faceţi lumină în cei 
ce stau la întuneric cu cele din ei, neplăcute Mie şi solilor ce- 
reşti, care ca şi Mine văd pe cele din om, bucurându-se sau în- 
tristându-se. Eu sunt cu voi, şi vă dau să lucraţi pentru poporul 
Meu lumină peste întuneric, iar tu, popor iubit şi îngrijit, ia 
aminte la legea Mea şi pleacă-ţi urechea spre graiurile gurii 
Mele şi nu uita, o, nu uita binefacerile Mele pentru cei ce ţin 
poruncile Mele înaintea Mea, fiule poporul Meu. Amin, amin, 
amin. 

12/25 aprilie 2010 

Duminica a cincea după Paşti, a samarinencei 

Domnul nu Se poate desăvârşi cu harurile Lui peste cei semeţi. 
Duhul smereniei este mărgăritar sufletesc. Cel care se îngrijeşte de 
păcatul lui se teme să se uite cu semeţie la păcatul altuia. Păcatul 
credinţei lepădate. îndemn la veghe şi statornicie. Necredincioşia: 

păcatul cel greu al celor nemulţumiţi care au plecat. 

obor din Tatăl, cobor la poporul cuvântului Meu 
ca să-i dau vlagă şi mereu să-i dau, că nu mai am 
în cer şi pe pământ grijă mai mare ca şi grija de el, fiindcă îmi 
trebuie un popor credincios acum, la sfârşit de timp, ca să îm- 
plinesc prin credinţa lui venirea Mea cea de azi, coborârea Mea 
din Tatăl cuvânt pe pământ ca să fac cerul cel nou şi pământul 
cel nou, iar pentru această împlinire Eu trebuie să cuvintez şi 
să lucrez prin cuvânt, aşa cum şi la început am lucrat. Amin. 

Sunt Fiul Tatălui Savaot, sunt Domnul Iisus Hristos şi 
vin la tine cuvânt, poporul Meu. Am făcut în mijlocul tău 
izvorul Meu de cuvânt şi lângă el stau în sfat cu tine aşa cum 
am stat cu femeia samarineancă la fântâna lui Israel, când prin 
ea M-am vestit samarinenilor venit pe pământ în mijlocul lui 
Israel, aşa cum Duhul făgăduise prin prooroci despre Fiul lui 
Dumnezeu că va veni. Necredinţa lui Israel însă era mare, aşa 
cum toţi cei îngâmfaţi în duhul lor au parte de acest păcat ca 
plată a îngâmfării lor, şi nu M-a cunoscut Israel când am venit 
de la Tatăl la el acum două mii de ani, şi chiar dacă M-a cunos- 
cut el pentru mărirea Mea cu care M-am descoperit lui, el s-a 
luptat împotriva Mea şi M-a pedepsit la răstignire, căci îngâm- 
farea lor întrece măsura şi n-au primit ei pe cei trimişi de la 
Tatăl la ei pentru luminarea lor cea de sus. O, n-am putut îm- 
plini cu ei Scripturile Mele, căci ei se ţineau cei drepţi, cei buni, 
dar am putut cu multul prin cei zdrobiţi de diavol, prin cei bol- 
navi cu trupul şi cu sufletul, pe care-i curăţăm şi-i vindecam şi 
le dădeam lor din viaţa Mea, şi ei se ridicau şi Mă mărturiseau 
Hristosul Tatălui, Mesia Cel vestit prin prooroci. 


O, nu în zadar le-am spus Eu ucenicilor Mei să meargă 
să Mă vestească oilor pierdute din credinţă ale casei lui Israel, 
şi nu păgânilor şi nu samarinenilor. Păgânii şi samarinenii nu 
erau necredincioşi ca Israel, iar când M-am vestit Eu samari- 
nencei la fântâna din Sihar, duhul ei cel bun M-a cunoscut, 
M-a crezut şi M-a mărturisit Hristos venit de la Tatăl pe 
pământ, şi iată, cu cei zdrobiţi de păcat şi de diavolul neputinţei 
peste oameni, cu aceia Mi-am deschis Eu izvorul de har şi am 
putut cu ei şi pentru ei pe pământ. O, aşa este şi azi. Nu pot să 
Mă apropii cu venirea Mea de azi de cei ce şi-au luat scaunele 
cele dintâi peste oameni, căci mai mult preţuieşte la ei slava 
lor cea de la oameni decât slava Mea cea de la Tatăl, cea din 
cer, şi nu de pe pământ. 

O, nu pot să Mă desăvârşesc cu harurile Mele peste cei 
semeţi în duhurile lor! Dacă în mijlocul tău, popor al cuvântu- 
lui Meu, nu M-am putut arăta adevărat în cei semeţi, care aşa 
au stat lângă lucrarea Mea, o, de ce să ne mai mirăm de necre- 
dinţa celor ce stau pe scaune înalte peste oameni? Vin, tată, să 
te întăresc în Duhul Meu, că mereu am spus în mijlocul tău că 
e vremea lepădării de credinţă, fiindcă Eu vedeam şi tot ve- 
deam cum s-au sculat pentru duhul necredinţei cei ce Mi-au 
dat la spate mersul Meu cu tine şi s-au dus de unde au venit, şi 
necredinţa i-a prins sub ea, căci n-au lucrat ca Mine, şi au lucrat 
ca ei şi s-au făcut judecători şi s-au asprit cu Mine şi cu voi, şi 
apoi M-au lepădat, pe Mine şi pe voi. O, să fi rămas cu Mine 
dacă tot au spus ei că sunt cei drepţi! Eu însă n-am putut în 
nici o vreme cu cei ce s-au bătut în piept ca fariseul cel care a 
defăimat pe vameş, judecându-1 înaintea Mea, dar am putut cu 
cei ce s-au smerit, căci duhul smereniei este mare şi poate 
Dumnezeu prin el în omul care are acest mărgăritar sufletesc, 
care se naşte în om de la Dumnezeu, şi iată-i fericiţi pe cei 
săraci cu duhul, aşa cum Eu i-am numit pe ei mai înainte de 
oricare alţii care lucrează după plăcerea Mea pe pământ! 

O, cât de frumos am putut Eu vorbi cu femeia samari- 
neancă! Ce uşor am pătruns în inimioara ei! Ce uşor am 
curăţat-o pe ea de duhul cel vrăjmaş Mie şi omului cel sărac 
cu duhul şi care poate primi uşor vestea împărăţiei Mele când 
ea vine spre el! O, poporul Meu, lucrarea cuvântului Meu se 
simte cu inima, tată, nu cu mintea, căci Dumnezeu este Duhul 
Care Se sălăşluieşte în om, înăuntrul omului, şi acolo Se 
slăveşte El cu ale Sale, căci scris este: «Cunoscut-a Domnul 
pe cei ce sunt ai Săi!». Eu am deschis pentru lucrarea Mea de 
azi cu omul, am deschis la cei ce au auzit grăirea Mea, am des- 
chis şi la cei cu duhul umilit, şi la cei semeţi cu mintea şi cu 
îngâmfarea, dar cei semeţi n-au rămas cu Mine şi cu cei 
credincioşi prin umilinţa lor, ci s-au tras în lături şi şi-au 
umplut pumnii cu pietre şi dau în Mine şi în cei ce Mi-au rămas 
credincioşi, şi seamănă ei cu cei ce zidesc mormintele proo- 
rocilor, şi nu cu cei ce primesc harul Meu cel prin prooroci. 

Grăiesc cu durere în ziua aceasta de amintire a mângâ- 
ierii Mele cea de acum două mii de ani de la credinţa femeii 
samarinence şi a mărturisirii ei apoi peste cetatea ei despre ves- 
tirea Mea venit pe pământ de la Tatăl, trimisul Tatălui la Israel. 
Durerea Mea cea de două mii de ani nu s-a strâns decât de la 
necredinţa celor ce M-au tăgăduit după ce Mi-au gustat cuvân- 
tul şi au stat o vreme lângă Mine, şi pe care diavolul cel vrăjmaş 
i-a biruit de partea păcatului urii şi al dispreţului de frate, de 
partea păcatului clevetirii, întunecatul păcat, care zdrobeşte pe 
mulţi. O, fericit este omul care se îngrijeşte de păcatele lui, că 
unul ca acela se teme să se uite cu semeţie la păcatul altuia, se 
teme ca nu cumva să rămână în întuneric, să rămână orb de 
Dumnezeu, Care stă împotriva celor ce se semeţesc. 

O, poporul Meu, îţi port de grijă, tată. Nu te mira de cei 
ce cad din staulul Meu. Aceia sunt judecătorii Mei şi ai tăi şi 
primesc măsura cu care ei măsoară, aşa cum este scris. Am voit 
să-i vindec, dar ei n-au voit, şi mai degrabă s-au dus spre necre- 
dinţă şi dau să-şi învelească cu ea ruşinea, dar necredinţa este 
o mai mare ruşine, căci ea este cea care se dovedeşte, ca şi 
credinţa, fiule, care se dovedeşte dacă ea este. O, nu numai 
omul nu poate face nimic fără de credinţă, dar şi Eu, Domnul, 
tot aşa sunt dacă nu găsesc credinţă la om. Nimic nu pot Eu pe 
pământ decât prin cei credincioşi, şi am făcut această dovadă 
timp de şapte mii de ani şi mai bine. Nici cu Adam n-am putut 
să pot, căci el a făcut păcatul ascunderii şi al semeţiei peste 
Dumnezeu, dar am putut Eu cu femeia samarineancă, cea care 
M-a cunoscut de prooroc de la Dumnezeu pentru harul Meu 
cel lucrător peste ea, pentru umilinţa ei care s-a întâlnit cu harul 
Meu, harul care a aşezat în ea împărăţia lui Dumnezeu, petre- 
cerea Mea cu omul pe pământ şi dragostea cea pentru Mine a 
lui apoi. Amin. 

M ila Ta, Doamne, să fie slăvită de toţi cei 
necăjiţi, care n-au nimic mai bun în ei 
ca şi credinţa lor în Tine, Cel milos, şi Care Te descoperi atât 
de minunat celor ce au în ei nădejdea în mila Ta pentru ei în 
toate neputinţele lor, căci Tu nu Te-ai scârbit de mine, ba Te-ai 
sădit în mine şi m-ai ridicat la rang mare, că m-ai făcut vesti- 
toarea împărăţiei lui Dumnezeu între oameni şi mi-am trezit 
spre Tine toată cetatea mea şi Te-au primit de la Tatăl samari- 
nenii, cărora prin mine le-ai împărţit darul credinţei sfinte, 
Doamne, şi noi Te-am mângâiat ca pe un oaspete din cer în 
zilele acelea, ca pe unul fără de casă pe pământ, căci casa lui 
Israel, întru care ai venit, nu Te-a primit, şi Te-a înlăturat, căci 
nu s-a umilit ca mine când Tu mi-ai spus păcatele mele, dar eu 
m-am umilit şi am spus: «Doamne, văd că Tu eşti prooroc!», 
şi le-am spus şi celor din cetatea mea: «Veniţi şi vedeţi pe 
Mesia, Care mi-a spus mie toate câte am greşit!». 

O, mare este lucrarea Ta de azi! Mari sunt, Doamne, 
înaintea Ta cei ce cred venirii Tale de azi! Mai mari ca părinţii 
cei sfinţi de demult sunt ei, căci sunt credincioşi Ţie în vreme 
de mare necredinţă, de mare fărădelege pe pământ. O, sporeş- 
te-le lor credinţa ca să poţi cu ei peste toată necredinţa, Doam- 
ne, aşa cum ai putut prin mine peste neamul samarinenilor, care 
atât de uşor Te-au cunoscut şi Te-au primit ca pe trimisul Tată- 
lui la om pe pământ! O, fericiţi sunt cei ce cred aşa! Inimioara 
lor e numai aripioare, numai freamăt sfânt, dar cât de nefericiţi 
sunt cei ce nu pot să creadă, cât de zbuciumaţi, cât de neliniştiţi 
sunt ei, o, Doamne, căci păcatul credinţei lepădate se face chin 
greu pentru cei ce părăsesc iubirea frăţească, şi durerea lui Cain 
vine peste ei, căci cei ce nu au căutat cu iubirea de fraţi, nu au 
trecut de la moarte la viaţă, nu au trecut, Doamne, şi semnul 
neiubirii de fraţi stă pe fruntea lor. Tu însă arată-Ţi mila Ta cea 
de la sfârşit de timp şi caută, cumva, să Te arăţi lor Dumnezeu 
adevărat prin cuvântul Tău cel de azi, şi dă-le şi lor lumina, căci 
sunt în întuneric cei ce nu iubesc frăţia dintre fraţi! O, dă-le lor 
duhul meu, duhul cel plămădit în mine de Tine la întâlnirea mea 
cu Tine în ziua mea cea de la Tine mie, ziua credinţei mele în 
Tine, când mie Te-ai arătat la fântâna din Sihar, o, Domnul meu 
şi Dumnezeul meu Cel de atunci şi Cel de azi. Amin. 

O iubirea celor credincioşi vine de la cre- 
dinţa lor, iar neiubirea celor necredin- 
cioşi vine de la necredinţa lor, şi nu pot fi credincioşi cei 
necredincioşi, căci faptele necredinţei îi vădesc pe ei necre- 
dincioşi şi fugari. O, cu ce să-şi mai afle aceştia mângâierea? 
Mângâierea celor credincioşi vine de la Dumnezeu, dar cei 


necredincioşi de unde să-şi mai găsească mângâiere? 

O, poporul Meu, greu e, tată, fără mângâiere! Am spus 
că nimeni nu va mai găsi mângâiere pe pământ decât cei ce 
iubesc cuvântul Meu cel de azi, cu care Eu vin de la Tatăl pen- 
tru mângâierea celor credincioşi de azi şi de mâine. O, poporul 
Meu, învaţă bine, tată, cum să stai lângă Mine, ca nu cumva 
să ajungi din nou lângă cei dintre care ai ieşit ca să fii apoi al 
Meu, căci cei ce sunt ai Mei sunt cei strămutaţi din locul lor, 
şi ei trebuie apoi să preţuiască din toată inima şi fapta darul 
Meu cel pentru ei, chemarea lor la Mine şi statul lor în binecu- 
vântarea Mea, pe care ei trebuie să şi-o păstreze în vecii, acolo 
unde ea nu se mai pierde. Toţi cei care ajung de unde au plecat 
au fost traşi înapoi de diavolul nestatorniciei şi al necredincio- 
şiei. O, nu păcatele sunt greu de iertat, ci necredincioşia este 
păcatul cel greu al celor ce, nemulţumiţi pe calea Mea, s-au 
tras apoi întru ale lor. Durerea Mea de la ei aş vrea s-o curm, 
dar diavolul cel pizmaş al clevetirii şi al defăimării are agoni- 
seală de la ei, şi nu pot Eu singur să şterg de la diavolul pe cele 
ce stau împotriva lor. Duhul umilinţei este cel ce aduce în om 
puterea iubirii, lucrarea duioşiei, dragostea de Dumnezeu şi de 
fraţi, cea care topeşte gheaţa dintre Mine şi om, căci iată, cei 
fără de credincioşie nu ştiu că Eu, Domnul, nu Mă duc cu ei 
pe drumul lor cel plin de vina lor, şi mintea lor se tot deşartă 
din ei şi nu ştiu ei cu mintea lor ce înseamnă Dumnezeu, Care 
sălăşluieşte cu cei săraci cu duhul, cu cei ce rabdă lângă Mine 
fără murmur crucea Mea. Amin. 

Binecuvintez cu sfinţii sărbătoarea cea de azi lângă fân- 
tâna întâlnirii, cea din curţile Mele cu tine, poporul Meu, şi care 
are de înger pe femeia samarineancă, muceniţă mare cu mărtu- 
risirea înaintea Mea şi care şi-a dat la jertfa mărturisitoare a 
muceniciei toată casa ei, nefugind ea de crucea suferinţei cea 
pentru Hristos, Cel Care a stins cu cuvântul Lui toate neputin- 
ţele ei şi toate păcatele ei şi S-a aşezat în ea cu împărăţia Sa. O, 
toată casa ei stă azi în sărbătoare la fântâna Mea cu tine, poporul 
Meu. Această zi de pomenire a ei aduce pe cei din cer la fântână 
şi sunt primii cei din cer la masa cuvântului Meu, pentru care 
ei poposesc cu voi la masă în ziua aceasta, ziua sărbătorii fân- 
tânii întâlnirii în curţile Mele de azi pe pământ. Amin. 

Mărirea sfinţilor este azi cu tine în sărbătoare la fântână, 
poporul Meu, şi-ţi dau ei mărire, căci aşa este dragostea celor 
din cer pentru cei credincioşi Mie în zilele acestea când Eu nu 
mai găsesc la nimeni credinţă pe pământ. O, ai grijă, tată, să fii 
numai al Meu. Ai grijă, fiule, să poţi numai pentru Mine. Ai 
grijă, poporul Meu, de statul tău cu Mine şi de statul Meu cu 
tine mereu, iar puterea aceasta ţi-o va da mereu, mereu duhul 
umilinţei şi al pocăinţei şi apoi Duhul Sfânt, însoţitorul şi învă- 
ţătorul celor smeriţi, care rabdă îndelung, îndelung prin puterea 
cea mare, puterea dragostei Mele din ei, dragostea cea care 
poate totul şi care are totul, o, poporul Meu. Amin, amin, amin. 

19 aprilie/2 mai 2010 

Sărbătoarea sfântului mare mucenic Gheorghe 

Povaţă pentru taina credinţei. Binecuvântarea pentru venirea oilor 

ia izvor. 

M ă fac râu de cuvânt, Mă fac cale pentru sfinţi 
între cer şi pământ, căci venirea Mea este cu 
sfinţii, precum este scris, şi le dau lor intrare în cartea Mea cea 
de azi şi Mă scriu pe pământ cu sărbătoare de sfinţi şi îl bucur 
pe Tatăl şi bucur cerul la masa Mea de cuvânt pe pământ în 
mijlocul poporului cuvântului Meu cel de azi. 

Sunt Domnul Iisus Hristos, Păstor cu milă, Păstorul 

celor credincioşi, căci pe cei necredincioşi nu-i pot păstori cu 
hrana Mea cea de azi, cu care Tatăl Mă trimite pe pământ ca 
să-Mi împlinesc venirea Mea cu sfinţii, aşa cum s-a proorocit 
să fie ea. Amin. 

O, popor al cuvântului Meu, vin oaspeţi la izvor în ziua 
aceasta de sărbătoare. Să ieşim în întâmpinarea lor, fiilor. Eu, 
Păstor cu milă cum sunt, îi învăţ pe ei prin cuvântul Meu cel 
de azi taina credinţei, şi apoi credincioşia cea pentru ea. De 
câte ori dau să vină la izvorul Meu de cuvânt inimioare nou- 
venite, Eu, Domnul, le voi întări în credinţă şi le voi grăi lor şi 
le voi învăţa să se ferească de necredinţă, căci lucrarea necre- 
dinţei îi încearcă pe toţi cei care dau să vină şi să ia şi să bea 
din izvorul Meu, fiindcă diavolul, vrăjmaşul Meu şi al omului 
care dă să vină după Mine, are grijă să ispitească pe cei cre- 
dincioşi, căci credinţa trebuie încercată, iar Eu îl vreau pe om 
să biruiască el toate ispitele cele pentru credinţă, şi apoi îl iau 
şi îl pun cu cei credincioşi, şi doresc apoi să se facă el vrednic 
de plata celor credincioşi, fiindcă cei necredincioşi nu au 
câştig, ci au pagubă atât cât nu ştiu ei că au. 

Mucenicul Gheorghe este oaspete la masa Mea de azi 
cu tine, poporul Meu, şi are cu el ceata mucenicilor care au 
plata celor credincioşi înaintea Mea, şi care au biruit marea de 
necredincioşi prin răbdarea lor şi prin credinţa lor cea fără de 
cusur pentru adevărul dumnezeirii Mele, în care oamenii iu- 
bitori de viaţă trecătoare nu credeau, pentru că ei credeau ido- 
lilor lor, uneltelor diavolului pe pământ. 

Mă fac hrană pentru credinţa celor ce vin să bea prin 
izvorul cuvântului Meu şi le spun lor aşa: Pace vouă şi credinţă 
vouă de la Domnul Iisus Hristos, Domnul şi Stăpânul celor 
credincioşi! Eu sunt Păstorul Cel cu crucea. Aplecaţi-vă sub 
crucea venirii Mele şi simţiţi-Mi durerea Mea cea de azi! Mă 
port suspinând prin cuvânt din loc în loc pe pământ, şi iată-i 
pe cei ce Mă împart! Glasul Meu cel de azi se face cuvânt aici, 
la izvor, şi apoi ei Mă dau oamenilor. O, nu au oamenii dragos- 
te, şi nici credinţă nu au dacă ei iubesc viaţa cea trecătoare, şi 
scris este că cel ce-şi iubeşte sufletul, acela şi-l pierde, şi, iarăşi, 
scris este că cel ce-şi va pierde pentru Mine sufletul său, acela 
va fi viu, acela şi-l va dobândi pe el. 

Eu, Domnul, îmi deschid cu iubire Duhul Meu de Păstor 
şi vă cuprind şi vă dau. O, deschideţi-Mi ca să vă dau! Lucrez 
din Tatăl, Care Mă trimite iarăşi după om. Am venit de la Tatăl 
acum două mii de ani şi am împlinit atunci Scriptura Mielului 
Cel junghiat şi am plătit prin jertfa Mea dumnezeiască preţul 
vieţii omului, şi am socotit acest preţ de la Adam şi până la 
sfârşitul veacului omului, ca să aibă omul plătită de Mine arvu- 
na mântuirii lui, a învierii lui prin învierea Mea cea dintre 
morţi. O, mai uşor a fost să-i scot din iad pe cei zdrobiţi sub 
el, decât pe cei ce M-au văzut pe pământ lucrând atât de mult, 
timp de cinci mii de ani şi mai bine faptele lui Dumnezeu între 
oameni. M-a durut şi Mă doare împietrirea omului. Necredinţa 
omului Mă doare de şapte mii de ani. Se duce omul şi întreabă 
pe om dacă Eu sunt acest cuvânt. O, de unde ştie omul să-i 
răspundă ca de la Mine celui ce întreabă? Eu nu l-am întrebat 
pe omul care stă mare peste oameni, nu l-am întrebat pe el dacă 
să vin pe pământ cuvânt în zilele acestea. Eu sunt mai mare ca 
omul şi M-am uitat în Scripturi şi am găsit în ele venirea Mea 
cea de acum şi am venit, căci dacă ar fi fost să vin la voia omu- 
lui, o, ce ar fi făcut cei ce sunt scrişi în cartea vieţii să le aduc 
Eu mântuirea? Cei ce cred şi cei ce vor crede în venirea Mea 
de azi cuvânt pe pământ, aceia sunt scrişi în cartea vieţii de la 
întemeierea lumii, şi Eu trebuie să le fac cale spre Tatăl dacă 
M-a trimis Tatăl după ei. Mi-e tare milă de toţi oamenii, şi pe 


toţi dau să-i trag la Tatăl, dar diavolul necredinţei şi al îndoielii 
îmi stă împotrivă şi Mie, şi lor. Eu însă spun că în zilele acestea 
lucrez ca şi acum două mii de ani şi zidesc omul şi-l fac bi- 
serică a Mea pe om şi-l umplu de darul credinţei sfinte, că nu 
mai e nimeni pe pământ să-l ajute pe om să creadă în venirea 
Mea, în mântuirea cea de la Mine, în purtarea crucii, căci vai 
celor fără de cruce şi celor ce taie din ea, neştiind ei că ea este 
puntea lor spre Dumnezeu! 

O, nu mai vrea omul să poarte crucea întreagă aşa cum 
au purtat-o sfinţii Mei! Nu mai sunt păstori cu cruce, cu viaţă 
ca a Mea, ca să se ia oamenii după ei şi să-i înveţe pe oameni 
calea sfinţeniei. Vin Eu, Cel milos, şi îi spun omului să se 
îndumnezeiască, mai întâi prin credinţă şi apoi prin iubire de 
Dumnezeu, purtată până în cer, căci cel ce se poartă după Mine 
numai până la o vreme şi apoi se îndoieşte şi se lasă ispitelor 
cele pentru credinţă, aceluia i-ar fi fost mai bine să nu se fi 
născut pe pământ. 

Amin, amin zic vouă, celor ce aţi venit să beţi de la Mine 
cuvântul râului vieţii! Vă ies în cale şi vă spun că lucrarea Mea 
cea de azi este ca la începutul Meu pe pământ cu ucenicii Mei 
cei de acum două mii de ani, pe care i-am luat dintre iudei şi 
i-am făcut fiii lui Dumnezeu, fraţii Mei, pe care-i învăţam de 
la Tatăl iubirea de Dumnezeu, şi apoi am aşezat cu ei biserica 
Mea cea adevărată, şi n-am întrebat pe mai-marii de atunci 
dacă-Mi dau voie să Mă aşez cu împărăţia Mea în cei credin- 
cioşi venirii Mele de atunci. Am lucrat atunci semne minunate 
ca şi pe vremea lui Moise, dar poporul Israel a rămas până azi 
împietrit pentru venirea Mea la el aşa cum era scris să vin. Eu 
însă M-am desăvârşit atunci prin moarte pe cruce şi prin înviere 
şi aşa M-am dovedit Dumnezeu venit la ei, şi apoi M-am tras 
iarăşi în Tatăl şi Mi-am lăsat pe pământ un popor mititel în Is- 
rael şi Mi-am prăsit prin el neamul creştinesc de atunci şi până 
azi. Dar cei de azi, ca şi cei de dinaintea lor, nu mai lucrează 
aşa cum am lucrat Eu peste ucenicii Mei, şi apoi ucenici peste 
ucenici. Ei lucrează ca oamenii, nu ca Dumnezeu, iar oamenii 
îmi frâng calea şi mersul Meu cel ceresc pe pământ. Eu însă 
Mi-i trag întru Mine pe cei culeşi de Mine dintre oameni şi-i 
fac pe ei taina Mea pe pământ, şi iată, Mi-am făcut casă din fii 
credincioşi în mijlocul neamului român şi vin mereu la ei şi pe- 
trec cu ei şi Mă dau lor trup şi cuvânt, aşa cum pe nicăieri nu 
mai găseşte omul pe pământ, căci aici sunt Eu şi ai Mei, aco- 
periţi în taină nepricepută, că am de la Tatăl lucrarea împlinirii 
Scripturilor cele de azi, şi nu găsesc pentru ele credinţă pe 
pământ dacă nu pun Eu în om darul credinţei cea pentru venirea 
Mea de azi. Eu pe cei cu care Mă sprijin ca să vin pe pământ 
cuvânt i-am scos din lume şi i-am aşezat înaintea Mea şi le-am 
dat duhul credincioşiei, şi nu trebuie descusută sau ispitită lu- 
crarea Mea cea de azi şi taina ei cea pecetluită între Mine şi cei 
credincioşi venirii Mele de azi, căci Isaia proorocul zice încă 
de pe atunci: «Eu, Domnul, îmi voi strânge laolaltă mărturia 
Mea şi voi pecetlui îndreptarea Mea pentru ucenicii Mei şi-Mi 
voi ascunde faţa în mijlocul lor». Amin. 

O, pace vouă, celor ce aţi venit la izvorul Meu de cu- 
vânt! O, să nu ispitiţi lucrarea Mea cea de azi, căci Eu cu greu 
Mă port cu ea între cer şi pământ şi apoi spre cei care vin să 
audă glasul venirii Mele şi mântuirea cea de la Mine pentru cei 
credincioşi. O, ferice vouă dacă aveţi credinţă în cuvântul Meu 
Mângâietorul! Toţi cei care ajung până la acest munte de cu- 
vânt trebuie să înveţe cum să creadă, căci dacă iau din ei 
învăţătură sau de la oameni dacă iau, o, nu ajung ei spre sta- 
tornicia credinţei. E mare necredinţa de pe pământ. Abia mai 
pot să Mi-i culeg pe cei ce vor fi de partea Mea în ziua biruinţei 

Mele celei depline. Vă dau darul iubirii de Dumnezeu, căci iu- 
birea cea curată pentru Mine are putere mare în om şi îl umple 
de darul credinţei, şi apoi darul sfinţeniei îl încununează pe el, 
iar cei ce-şi păstrează întru sfinţenie viaţa, aceia sunt cei ce Mă 
află în acest cuvânt, şi apoi ei Mă urmează crezând. Amin. 

Vă las acum în sfat cu poporul Meu de la izvor. Mă rog 
Tatălui să ajute credinţei voastre şi să vă dea înţelepciunea cea 
de sus pentru cuvântul Meu cel de azi. Binecuvintez pe păsto- 
rul care şi-a adus în ziua aceasta oile la izvorul Meu de cuvânt 
şi-i dau lui ceea ce-i foloseşte, şi tainic îi dau lui duhul umilin- 
ţei, duhul celor ce plac lui Dumnezeu, celor mari la Dumnezeu 
şi la oameni, şi în el să se păstreze el, căci aşa sunt cei ce sea- 
mănă cu Dumnezeu pe pământ. Amin. 

O, mucenicule sărbătorit azi în cer şi pe pământ, arde 
dorul tău în cer pentru mărturisirea Mea. Iată ziua ta de sobor 
între sfinţi! Avem masă de cuvânt la izvor şi avem oaspeţi la 
masă, iar tu arzi de dor pentru slăvirea Mea. Amin. 

O slavă Ţie, Doamne, Cel ce eşti, Cel ce 
^erai şi Cel ce vii, şi Te rog cu dorul ar- 
zând să lucrezi mult, mult, o, Doamne, până ce nu va mai fi 
necredinţă pe pământ, căci lucrarea Ta de azi o înţelege greu 
omul cel încurcat întru ale lui, şi numai cei liberi de păcat pot 
mai mult, aşa cum am putut eu, că de dragul Tău eu n-am mai 
iubit altceva pe pământ, ci numai să Te mărturisesc pe Tine, 
numai aceasta am iubit, iar împăratul vremii m-a pus sub chi- 
nuri din pricina idolilor lui şi a îngâmfării lui, dar dragostea 
mea de Tine şi minunile ei în mine au atins inima multora şi 
au atins inima împărătesei şi a mărturisit ea lângă mine numele 
Tău şi a murit ea cu mine pentru mărturia Ta, o, şi aşa se aleg 
cei scrişi în cartea Ta când vine de la Tine vremea alegerii lor. 
Aşa să înţeleagă cei ce se aleg pentru Tine mai mult decât 
ceilalţi, şi aşa să poată ei rămâne de partea Ta în mijlocul unui 
neam necredincios, aşa cum este azi pe pământ neamul oame- 
nilor, Doamne. 

Voi, cei ce aţi venit în ziua mea de serbare la izvorul 
Domnului, îndrăzniţi pentru credinţă! Domnul este acest izvor. 
Fiţi credincioşi! învăţaţi cum să credeţi! Cereţi sfat pentru 
credinţă şi păşiţi cu iubire pe calea sfinţeniei, căci fără de 
sfinţenie nu are omul putere pentru Dumnezeu. Pace vouă! Ca 
şi Domnul vă grăiesc. Fiţi făcători de credinţă şi de minuni ale 
credinţei şi faceţi-vă fii ai lui Dumnezeu prin faptele credinţei 
doveditoare, aşa cum eu am arătat celor din vremea mea. E 
vremea să biruiască Domnul cu mare biruinţă. Suspinul Lui 
cel de şapte mii de ani se face azi cuvânt peste pământ. O, fiţi 
credincioşi, fiţi credincioşi cuvântului Lui cel de azi şi credeţi 
fără să ispitiţi! O, sporeşte-le lor credinţa, Doamne, Păstor 
milos, Păstor cu glas duios. Aşa Te rog eu pentru cei ce vin 
spre izvorul Tău de cuvânt. Amin. 

E u, Domnul, stau cu sfinţii la masă de cu- 
vânt pe pământ. Eu, Domnul, am putere 
pentru om, numai să aibă el credinţă în glasul Meu de Păstor. 
Amin. 

Te las acum, poporul Meu de la izvor, te las, tată, lu- 
crător peste cei ce au poposit la masa Mea de cuvânt în ziua 
aceasta. Mă las în tine cu povaţa Mea cea care să desluşească 
lucrarea Mea cu tine celor veniţi la izvor ca să bea, iar lor le 
spun aşa: Feriţi-vă de necredinţă! îmbrăţişaţi iubirea cea pentru 
înţelepciunea cea de sus! Fiţi blânzi şi smeriţi cu inima! Umi- 
linţa şi smerenia, acestea sunt cele ce vă fac plăcuţi lui Dum- 
nezeu. Cei îngâmfaţi n-au parte cu cei credincioşi, cu cei 
frumoşi prin duhul umilinţei. Fiţi făcători de minuni înăuntrul 
vostru! întrebaţi cum să faceţi aceasta, iar Eu vă voi răspunde 


prin servii Mei, căci am înţelepciunea Mea în ei pentru mulţi, 
pentru cei ce se aleg pentru Dumnezeu prin glasul Meu de 
Păstor. Amin. 

Pace vouă! Mă aplec ca un Dumnezeu şi vă mulţumesc 
şi vă mângâi pentru că aţi venit la izvorul Meu de cuvânt! 
Fi-va să vă umple el de harul credinţei şi de iubirea Mea, care 
naşte din ea fii ai lui Dumnezeu pe pământ. Cărarea Mea cu 
omul şi voia Mea cu el, acestea sunt ceea ce învăţ Eu pe om 
prin cuvântul Meu cel de azi. Amin, amin, amin. 

23 aprilie/6 mai 2010 

Duminica a şasea după Paşii, a orbului 

Duhul Sfânt, Povăţuitorul oamenilor. Păcatul nerecunoştinţei s-a 
încuibat în om încă din rai. Domnul grăieşte neamului român. 

B uhul Sfânt Se face cuvânt pe pământ şi Se face 
povăţuitorul oamenilor. Eu, Domnul Iisus Hris- 
tos, sunt Cuvântul Tatălui şi al Fiului şi al Sfântului Duh şi în 
acest nume Se slăveşte Dumnezeu prin cuvântul Său din zilele 
acestea, şi Tatăl Mă trimite să grăiesc pe pământ, căci pe 
pământ nu mai este cuvântul lui Dumnezeu pe nicăieri, ci este 
numai cuvântul omului, fiindcă omul nu s-a deprins să ia de la 
Dumnezeu povaţă pentru toate câte lucrează el pe pământ. încă 
de la începutul lui cel din Eden omul a zis el şi nu a zis ca 
Dumnezeu, Care l-a făcut pe el. Păcatul nerecunoştinţei s-a în- 
cuibat în om încă din rai, şi din această pricină a pierdut omul 
raiul, iar raiul l-a pierdut pe om, pe cel pentru care raiul a fost 
făcut de Dumnezeu, şi iată, «boul îşi cunoaşte ieslea sa şi pe 
stăpânul său, dar omul nu-L cunoaşte pe Dumnezeu», aşa cum 
este scris în prooroci. 

Vin pe pământ cuvânt să-l fac pe om să Mă cunoască în 
cuvântul Meu şi apoi să Mă aştepte şi să-Mi ceară povaţa. Să 
se întrebe cu Mine omul, iar Eu să Mă întreb cu el, căci Eu 
pentru aceasta l-am zidit, şi aşa l-am zidit când l-am plămădit 
din pământ şi i-am dat apoi suflare de viaţă şi l-am făcut pe el 
om cu suflet viu. Vin pe pământ cuvânt acum, la sfârşit de 
timp, ca să-i fac să vadă pe cei ce nu văd şi să le iau vederea 
lor, a celor ce zic că văd, căci omul M-a dispreţuit încă de la 
începutul său cel de la Mine. Acum două mii de ani M-am 
făcut cunoscut Dumnezeu adevărat din Dumnezeu adevărat, 
aşa cum era scris să vin şi să plătesc cu viaţa Mea pusă pe cruce 
răscumpărarea omului căzut din rai şi din viaţă, şi M-au cunos- 
cut cei bolnavi, dar cei sănătoşi n-au voit să se aplece. M-a 
cunoscut orbul cel din naştere orb, dar cei ce s-au născut cu 
ochi sănătoşi n-au voit să vadă ca să creadă că Eu sunt Hristo- 
sul Tatălui, trimisul Lui după om pe pământ. Am luat pământ 
cu mâna, scuipând în el ca să-l pot muia, ca să-l pot plămădi, 
şi am făcut din el ochi pentru cel ce s-a născut orb şi i-am pus 
lui ochii la locul lor şi l-am trimis apoi să-şi spele faţa şi 
pământul din jurul ochilor ca să vadă apoi limpede pe Dum- 
nezeu şi pe oameni şi pe sine să se vadă, după o viaţă fără de 
vedere cum a trăit el până atunci. Le-ar fi fost de ajuns aceasta 
ca să creadă oamenii că Eu eram Dumnezeu venit la ei de la 
Tatăl, precum era scris să vină Mesia din cer pe pământ, dar ei 
erau deprinşi unii cu alţii între ei şi n-au voit să se deprindă cu 
Dumnezeu în mijlocul lor, şi M-au stârpit apoi, iar Eu M-am 
întors apoi iarăşi întru Tatăl şi M-am întors suspinând şi 
aşteptând de atunci şi până azi. Aştept şi iar aştept. îl aştept pe 
om să Mă cunoască în lucrările Mele şi îl rog să deschidă ochii 
şi să vadă. Pot Eu să-i deschid lui ochii, aşa cum şi fac de atâtea 
ori cu omul, dar îl rog pe el să şi-i deschidă, ca să nu-1 doară 
dacă umblu Eu la el şi la îndărătnicia lui şi la nevederea atât 

de bolnavă a trupului şi a sufletului şi a duhului lui. 

O, neam român, îmi apropii iarăşi de tine cuvântul Meu, 
cuvântul Duhului Sfânt. De o bucată de vreme te strig pe tine 
la masa Mea de cuvânt prin izvorul cuvântului Meu cel din 
mijlocul tău, masa Mea cu poporul Meu cel luat din români, 
şi-ţi tot dau povaţă cerească, tată. Voiesc ca tu să nu fii nevă- 
zător şi surd la glasul Meu, care te cheamă ca să vezi şi ca să 
auzi şi ca să bei din fântâna Mea spre viaţa ta. De când am 
plămădit Eu cu cuvântul cerul şi pământul, de atunci te-am ales 
să-Mi fii masă şi casă acum, la sfârşit de timp. O, tu eşti acum 
în strâmtorare mare, tată, şi ia bine de la Mine ca să faci tu 
ochii mari, căci ţie nu-ţi lipseşte pâinea sau haina, ci îţi lipseşte 
împăcarea cu Mine, tată. O, împacă-te cu Mine, iar Eu, Dom- 
nul, te-am învăţat cum să faci ca să ne împăcăm şi ţi-am spus 
că nu e bună nedreptatea, căci cei ce se numesc în mijlocul tău 
biserica lui Dumnezeu, aceia nu-Mi deschid ca să le dau Eu 
pentru tine, ba Mi-au făcut şi îmi fac nedreptate, tată. 

O, ţara Mea de azi, o, neam român, dau să te povăţuiesc, 
iar şi iar dau să te călăuzesc şi să-ţi spun ce să faci. Dumnezeu- 
Cuvântul este în mijlocul tău cuvântând de mai bine de cinci- 
zeci de ani, şi cu măiestrită taină lucrează El în mijlocul tău. 
O, cum să fac să pot să fac sfat cu tine pentru izbăvirea ta de 
orbire şi pentru slava ta cu Mine apoi înaintea popoarelor? O, 
cum să fac să Mă asculţi? Cum să fac să-Mi cunoască adevărul 
şi glasul Meu cel de azi mai-marii tăi care stau pe scaune de 
slujitori de biserică şi de legea lui Dumnezeu pe pământ cu oa- 
menii? O, cum să fac cu voi să fiţi credincioşi glasului Meu 
cel de la sfârşit de timp pe vatra voastră, fii români? O, de 
atâtea ori Mi-am îndreptat cu duioşie spre voi cuvântul Meu 
cel de azi. N-aveţi putere de credinţă, dar vă pot da Eu, fiilor, 
căci turma română are lipsă mare de Dumnezeu pe pământul 
ei când Eu, iată, sunt în mijlocul ei plângând la picioarele ei 
ca să-şi deschidă inima şi cămara cunoştinţei şi ca să-L cu- 
noască pe Dumnezeu. V-aş întreba pe voi ca să-Mi răspundeţi 
apoi, aveţi ceva de câştigat că nu Mă primiţi cu povaţa slavei 
cuvântului Meu, care curge râu al vieţii în mijlocul acestui 
pământ binecuvântat din vecii, aparte binecuvântat pentru vre- 
mea Mea cea de acum ca să vin cuvânt pe pământ în casa 
aceasta şi să cârmuiesc cu glasul Meu de Păstor blând şi smerit 
corabia aceasta prin valurile de pe pământ? 

O, Eu nu vreau să-ţi fie ţie rău, ţara Mea de azi, dar cu 
cine să Mă pot înţelege pentru tine în mijlocul tău? Nu te teme 
de zile grele, ci teme-te de depărtarea ta de Mine, tată. Te 
povăţuiesc spre legea Mea, că vreau să te aşezi întru ea, iar 
dacă tu nu vrei, Eu vreau aşa şi te aduc la voia Mea, căci în 
mâna Mea stă toată voinţa. O, nu dispreţui certarea când ea te 
încearcă cu toate greutăţile ei! învaţă-te să te întorci la străbunii 
tăi cei sfinţi! Ei nu spurcau cu nimic, cu nimic zilele de post şi 
de sărbători şi ziua odihnei Mele. O, nu te teme că-ţi va fi greu, 
ci teme-te de greul şi de durerea care se urcă la Mine de la tine 
când văd că în neamul Meu român se calcă peste legea cea 
sfântă, cea din părinţi, şi scris este că cei ce calcă legea sunt 
pedepsiţi de ea. îndeletniceşte-te să fii cuminte şi să posteşti 
cele trei zile din săptămână, luni, miercuri şi vineri, căci aceste 
zile sunt fiinţe în cer şi sunt lovite de pe pământ şi sunt numai 
şi numai răni pe ele, cele mai rănite fiinţe dintre cele din cer. 
O, nu trebuie neamul creştinesc să mănânce pe cele oprite pen- 
tru zilele acestea, nu trebuie. Nici măcar untdelemn nu trebuie 
în bucate în zilele pentru postire, darămite altfel de hrană oprită 
pentru zilele în care sfinţii şi părinţii au scris post de bucate! 
O, nu te teme că mori de foame, fiu român! Tu de neascultare 
mori dacă mori. Mâncarea cea fără de socoteală sfântă îţi aduce 


boli şi durere în trup şi în viaţă, căci sfinţii şi îngerii se răzbună 
pentru ranele Mele de la om, iar tu ştii aceasta, dar nu mai vrei 
să asculţi, tată. 

O, neam român, te aduce Domnul din spate la voia Lui, 
dar nu ridica glas de cârtire, nu te ridica cu cârtire peste cei ce 
stau sus la cârmă, care ar fi să se îndatoreze pentru tine la nea- 
muri străine, ca să te robească ele apoi la voia lor. O, fii înţe- 
lept, neam român, căci nimeni, nimeni nu e bun pentru tine, 
nimeni decât Dumnezeu. Hai, tată, să ne sprijinim noi între noi 
prin greu şi prin lipsuri, şi să nu-ţi fie greu să te aşezi în legile 
Mele sfinte, căci ele te vor scoate din toate strâmtorările care 
vin. O, te-aş voi cu mare dor să nu mai cheltui bani pe păcat şi 
aş voi să fugi de otrava de la tutun şi de la băutură, căci Eu, 
Domnul, am binecuvântat numai apa şi vinul, tată. O, te-aş voi 
cu mare dor să nu mai mănânci came, căci carnea te îmbolnă- 
veşte şi cu trupul şi cu sufletul şi îţi aduce bube în trup şi în duh 
şi te umple de teama trupului ucis de tine ca să-l mănânci apoi. 
Zadarnic, zadarnic am spus Eu omului poruncă mare: «Să nu 
ucizi, omule!». O, zadarnică a fost porunca aceasta a Mea pentru 
om. M-a atras omul tot la voile lui ca să-l las să mănânce came, 
dar mai bine îi este lui să se tragă el în voile Mele, şi, fie de vo- 
ie, fie de nevoie, se va trage omul în voile Mele pe pământ, căci 
scris este că va veni cerni cel nou şi pământul cel nou şi drep- 
tatea a toate, şi aşa va fi, şi îngerii Mei vor împlini aşa. Amin. 

O, dacă tu, neam român, vei vrea şi Mă vei asculta, vei 
fi tu cel mai slăvit neam de pe pământ, căci harul Meu şi Duhul 
Meu Se va coborî peste tine şi te va umbri şi vor veni spre tine 
neamuri, precum este scris, şi vor lua din slava Mea cu tine şi 
te vor dărui cu daruri, tată, aşa cum este scris de cea aleasă 
pentru slava Mea, şi iată, de aceea te povăţuiesc să te împaci 
cu Mine şi să te înveţi să faci voia Mea, o, ţara Mea de azi. Fii 
cuminte, tată! Caută să vezi bine în povaţa Mea şi fugi de gus- 
tul şi de fapta păcatului. Posteşte zilele de post, cinsteşte zilele 
de sărbătoare şi ziua odihnei Domnului, iubeşte frăţia şi 
umilinţa, răbdarea şi sfinţenia, tată, şi vei vedea iubirea Mea 
şi slava Mea cu tine, că este scris de tine să ai viaţă cu Dum- 
nezeu pe pământ şi să vezi apoi cu ochi limpezi pe Domnul 
tău, pe Stăpânul tău Iisus Hristos, Care, iată-L, grăieşte cu tine 
pe vatra ta. O, nu te teme de sărăcie, ci teme-te de bogăţie, tată, 
căci bogăţia piere! O, nu te teme de lipsuri, ci teme-te de toate 
cele stricate şi vinovate, că multă, multă hrană din care tu iei 
şi mănânci are boală pusă în ea pentru tine şi are duhul rătăcirii 
de Dumnezeu în neorânduiala cu care ea este făcută de omul 
cel fără Dumnezeu în el. Şi te rog, fiu român, te roagă Dum- 
nezeu, închină cu semnul sfintei cruci când bei apa şi când 
mănânci, şi închină-te şi te roagă când te culci şi când te scoli 
şi când te trezeşti din somn noaptea, şi ia de ajutor între Mine 
şi tine pe mama Mea Fecioară ca să ai mamă şi tată, dar ca să 
ai, trebuie să-i asculţi ca un copil, căci scris este: «De nu veţi 
fi ca pruncii nu veţi fii cu Dumnezeu şi cu împărăţia Sa». 

Stau în sfat cu voi, fii români, şi vă rog pe voi să deschi- 
deţi cartea istoriei şi să staţi o clipă faţă în faţă cu străbunii 
acestui neam şi întrebaţi-vă apoi dacă arătaţi ca ei, ca fii ai lor, 
ca urmaşi ai lor. O, frumos şi creştinesc şi iubit de Dumnezeu 
a fost portul românului! De ce, de ce, tată, l-aţi părăsit şi n-aţi 
iubit să fiţi frumoşii Mei? Iată cum vă luaţi după străini! Aţi 
pierdut mândria aceea sfântă de a fi frumoşi ca sfinţii, ca stră- 
bunii, o, fiilor. Eu, Domnul, v-aş vrea pe toţi împodobiţi cu 
strai plăcut lui Dumnezeu, v-aş vrea prinţi şi prinţese după port 
şi n-ar mai fi nici un neam mai frumos pe pământ ca şi neamul 
Meu român, pe care Tatăl l-a hărăzit al Meu acum, la sfârşit 
de timp, şi iată, Eu vin în mijlocul lui cuvânt şi îl povăţuiesc 

pe el spre iubirea Mea cea de sus pentru el. O, trezeşte-te, tată, 
şi arată-te întru toate neam al lui Dumnezeu, căci Eu sunt 
împăratul făpturii şi te vreau întâiul pe pământ înaintea Mea, 
ca să se închine Mie şi ţie neamurile, tată, dar ascultă-Mă şi 
nu te teme de sărăcie şi de lipsuri dacă Mă asculţi! 

Eu, Domnul Dumnezeul tău, voiesc să te pregătesc fru- 
mos pentru masa Mea cu tine, popor român. Tu, tată, eşti otră- 
vit de vremea cea de azi, vreme rea cum n-a mai fost pe 
pământ, vreme ascunsă de ochii tăi, iar Eu sunt plin de durere 
pentru tine, căci tu eşti sortit de Tatăl Savaot să porţi slava lui 
Dumnezeu pe pământ, dar tu eşti tare, tare bolnăvior. Voiesc 
să-ţi dau din costiţa Mea viaţă, dar viaţa ta ar fi apoi să semene 
cu viaţa Mea şi a sfinţilor Mei, nu cum te-ai învăţat tu să faci 
cu viaţa ta şi cu viaţa Mea. O, nu aşa, tată, nu aşa vreau Eu, nu 
aşa pot Eu cu omul pentru puterea Mea pe pământ cu el, pentru 
statul Meu cu el pe pământ. 

O, Mi-e tare milă de tine când te văd înţepat de vrăjmaş 
şi de otrava lui, şi aş vrea să te înviorez, neam român, şi în chip 
curat să am ucenici de la Mine pentru tine ca să-ţi fac bine prin 
ei din partea Mea, dar vrea-vor cei ce stau păstori peste tine, 
vrea-vor ei să Mă creadă şi să Mă asculte ei pentru viaţa ta, 
pentru mila Mea de tine? Tu eşti cuibuţul Meu cel de azi. Vin 
în mijlocul tău cu cuvântul Meu cel de azi şi te găsesc tare 
bolnăvior. Stau înaintea ta cuvânt prin fiii cuvântului Meu cel 
din zilele acestea. Găsesc în mijlocul tău pe vrăjmaşul Meu şi 
al tău, care se teme de glasul Meu de peste tine, aşa cum se 
teme şarpele care intră în cuibul cu bobocei ai păsării din 
pustie, şi cu care Eu, Domnul, M-am asemănat prin jertfa Mea 
cea pentru om, iar când pasărea aceasta îşi găseşte boboceii 
otrăviţi în cuib, gata de moarte, o, ce face ea? Ea îşi străpunge 
coasta cu ciocul şi îşi ia boboceii la sân şi le dă lor din sângele 
ei, din viaţa ei, şi nu le mai dă atunci din hrana pe care o strân- 
ge ea în trăistuţă din apă, ci le dă sângele ei ca să-i aducă la 
viaţă, ca să scoată cu el din ei otrava şarpelui pitit în lipsa ei în 
cuibul boboceilor ei. O, aşa dau Eu să lucrez în mijlocul tău, 
neam român, dar tu, tată, nu mai eşti învăţat să stai în cuib şi 
să primeşti viaţă, şi cum să fac Eu cu tine, oare, să te aduc la 
viaţă, să te scot din primejdie şi să te aduc la iubire, la credinţă 
şi la ascultare pentru acestea, o, neamul Meu cel de azi? 

Sunt în mijlocul tău cuvânt de Duh Sfânt, neam român. 
Te povăţuiesc şi te îndemn să nu faci păcat împotriva Duhului 
Sfânt, căci Eu voiesc să te iert şi să te vindec cu cuvântul Meu 
de peste tine, cu Duhul Sfânt, Care curge din gura Mea cuvân- 
tul râului vieţii în mijlocul tău, ţara Mea cea de azi. O, am grăit 
cu tine în mijlocul poporului cuvântului Meu de pe vatra ta. 
Chem îngerii şi sfinţii să-Mi slujească în mijlocul tău îm- 
plinirea cuvântului Meu de peste tine. Vreau ca tu să înviezi 
înaintea Mea şi să trăieşti în Domnul pe pământ. Pace ţie! 
Ascultă povaţa Mea! Citeşte-o şi învaţă s-o împlineşti! O, 
aşează-te cu credinţă înaintea Mea şi dă-Mi, o, dă-Mi inima ta, 
neam român, ţara Mea cea de azi! Amin. 

Am grăit în ziua aceasta cuvântul Meu cel blând peste 
neamul român, peste preoţi şi peste conducători şi peste 
vrăjmaşul neamului Meu cel de azi, slăvit de Mine prin lu- 
crarea Mea în mijlocul lui. Aţi stat înaintea Mea pentru cuvân- 
tul Meu cel de azi peste neamul român, o, fii din porţi. Acum 
sfârşim cuvântul zilei şi ne aşezăm să cerem Tatălui împlinirea 
cuvântului Meu peste neamul român. Pace vouă! Staţi înaintea 
Mea când Eu vin cuvânt pe pământ, căci durerea Mea Mă 
aduce la voi ca să-Mi faceţi voi cale acolo unde trimite cuvân- 
tul Meu. Amin. 

Mă apropii, fiilor, cu praznicul înălţării Mele la cer după 


patima şi învierea Mea, şi vom sta la masă de cuvânt pentru 
pregătirea praznicului Pogorârii Duhului Sfânt şi pentru calea 
poporului care se va aduna la izvor. Să cerem Tatălui vreme 
caldă şi lină şi să cerem pace multă şi duh de lucru sfânt pentru 
numele Meu cel sfânt, care se slăveşte între voi, fiilor. O, cerce- 
taţi, cercetaţi mereu, mereu cuvântul Meu de peste voi şi face- 
ţi-vă rodul lui, căci Eu, Domnul, trebuie să pot cu voi în 
vremea aceasta cu necredinţă mare în ea şi trebuie să pot prin 
iubirea voastră, prin jertfirea voastră pentru lucrările Mele şi 
prin credinţa voastră, credinţa fiilor lui Dumnezeu, care poate 
totul, totul prin voi, prin fiii cuvântului Meu cel de azi, o, fiilor. 
Amin, amin, amin. 

26 aprilie/9 mai 2010 

Praznicul înălţării Domnului 

Binecuvântare pentru duhul mărturisirii. Domnul grăieşte neamu- 
lui român. îndemn la umilinţă şi la curăţire de păcate. 

M ai înainte de zori îmi trezesc străjerii şi-Mi co- 
bor în cartea Mea cea de azi cuvântul praznicu- 
lui înălţării Mele la cer şi dau binecuvântare aparte pentru fiii 
poporului Meu, căci Eu, Domnul, ies cu ei pentru duhul 
mărturisirii. Amin. 

Mergem, fiilor, în mijlocul neamului român, mergem cu 
pâine şi cu sare şi tainic îl chemăm la praznicul venirii Mele a 
doua oară de la Tatăl pe pământ, praznic mare, şi cu care de 
mai bine de cincizeci de ani prăznuiesc pe vatra acestui neam, 
şi la care mereu, mereu chem neamul român să bea din râul 
Meu de cuvânt, să bea şi să dorească după Mine, căci Eu, 
Domnul, doresc după el cu mare dor, că vreau să fac din el 
slava lui Dumnezeu pe pământ între oameni şi vreau să Mă 
vestesc în lung şi în lat cu ţara Mea de venire acum, la sfârşit 
de timp, pentru încununarea lucrării cea de şapte mii de ani a 
Tatălui şi a Fiului şi a Duhului Sfânt pe pământ cu omul, după 
ce Dumnezeu a făcut cerul şi pământul şi pe om. 

La patruzeci de zile după învierea Mea acum două mii 
de ani M-am strâns cu ucenicii şi cu toţi cei care au rămas 
credincioşi venirii Mele de atunci, şi grăindu-le lor despre cele 
ce am pătimit, precum era scris, le-am poruncit lor să nu se 
depărteze de Ierusalim, ci să aştepte făgăduinţa Tatălui, pe 
Duhul Sfânt, Care îi va îmbrăca întru putere ca să fie ei apoi 
martorii Mei până la marginile pământului, şi pe când le 
grăiam, M-am ridicat la cer şi ne-am despărţit şi un nor M-a 
luat din ochii lor şi M-a dus la Tatăl, şi au văzut ei lângă ei doi 
bărbaţi, îmbrăcaţi în haine albe, grăind lor: «Bărbaţi galileeni, 
aşa cum L-aţi văzut pe Iisus înălţăndu-Se de la voi la cer, aşa 
va şi veni». 

O, aşa v-am făcut Eu şi pe voi în vremea aceasta a Mea 
cu voi martorii Mei din zilele acestea şi adesea am ieşit cu voi 
spre mărturia Mea şi v-am făcut împărţitorii cuvântului Meu, 
căci Eu pun cuvântul Meu înaintea neamurilor de la margini 
la margini şi-Mi trezesc şi-Mi voi trezi pe cei ce vor avea parte 
cu Mine în ziua slavei Mele, când Eu voi ridica peste toate 
înălţimile mărturia Mea cu voi, cuvântul venirii Mele celei de 
acum, fiilor. Vă dau în ziua aceasta binecuvântare dulce şi vă 
fac dulci pentru cei ce vor privi la voi, căci voi mergeţi din 
partea Mea în ziua aceasta înaintea neamului român cu pâine 
şi cu sare, fiilor, şi e mare taină ceea ce fac Eu cu voi în ziua 
aceasta. Fiţi binecuvântaţi, şi împărţiţi înţelepciunea cea de sus 
peste cei de pe pământ, care vor privi la voi! O, fiilor, fericiţi 
sunt cei ce vă iubesc pe voi şi fericiţi vor fi cei ce vor rămâne 
în această iubire până la sfârşit, căci Eu, Domnul, le dau dar 

aparte celor ce vă iubesc pe voi şi le dau darul credinţei, şi le 
dau darul înţelegerii şi stârnesc în ei dorul de Dumnezeu la în- 
tâlnirea lor cu voi, că voi sunteţi fiii lui Dumnezeu pe pământ, 
aşa cum lucrarea cuvântului Meu v-a făcut, şi apoi iubirea 
voastră, fiilor. 

O, neam român, ies înaintea ta cu pâine şi cu sare, tată. 
E mare taină ceea ce fac Eu înaintea ta în ziua aceasta prin fiii 
cuvântului Meu cel de azi pe vatra ta! O, e mare taină lucrarea 
Mea cea de azi în mijlocul tău! Iţi dau ajutor ca să înţelegi pe 
cele de sus pentru soarta ta cu Dumnezeu şi te cuprind în 
înţelepciunea Mea, pe care am pus-o în mijlocul poporului 
Meu cel din mijlocul tău, masă de cuvânt în vremea aceasta pe 
pământ, ca să-Mi scriu cartea Mea cea de azi, cartea venirii 
Mele a doua oară de la Tatăl la om, o, ţara Mea cea de azi! 
Vreau, tată, să Mă împac cu tine, şi lucrez tainic, pentru că tu 
nu dai să înţelegi, şi împlinesc tainic, pentru că sunt tari la cer- 
bice cei ce domnesc peste tine, dar Eu te iubesc şi te învăluiesc 
în mila Mea şi tainic îţi dau ceea ce am să-ţi dau până când Mă 
voi putea face înţeles că am stat aşteptând ani la rând ca să 
aduc împărăţia Mea peste neamul român şi să-l arăt pe el cu 
ea, cu slava Mea cea de azi în mijlocul lui. 

O, să nu-i dispreţuieşti pe cei prea mici ai Mei din mij- 
locul tău! Eu îţi fac bine prin ei şi îţi ţes ţie cămăşuţă slăvită, şi 
tainic îţi fac din cuvântul Meu ţesut cu dor şi cu răbdare 
veşmântul tău cel de mâine, o, ţara Mea cea de azi, că vreau ca 
tu să ai înviere, tată. Eu sunt Domnul Dumnezeul tău şi Mă fac 
râu de cuvânt în mijlocul tău şi te mângâi şi te aştept să înţelegi 
lucrarea Mea cea pentru tine, căci ţie îţi trebuie Păstor din cer, 
ţara Mea. îi cer Tatălui cu rugă înlăcrimată să-ţi dea înţelepciu- 
nea tainelor lui Dumnezeu şi să te deştepţi cât mai curând şi să 
stai cu credinţă şi cu biruinţă pentru tine înaintea Lui, o, ţara 
Mea. Binecuvântare în taină îţi dau în ziua aceasta şi îl rog pe 
Tatăl să te ridice, să te înalţe spre cele de sus coborâte în mij- 
locul tău pentru viaţa ta cea de la Dumnezeu între neamuri, dar 
roagă-te şi tu şi nu da la spate povaţa Mea, căci Eu sunt bogăţia 
ta, şi vor înţelege curând, curând neamurile de pe pământ că tu 
îl ai pe Domnul slăvindu-Se în cuvânt în mijlocul tău şi te vor 
iubi pentru Mine şi-ţi vor da iubirea lor, dar ia de la Mine şi fii 
credincioasă şi scoală-te frumos întru întâmpinarea Mea, o, ţara 
Mea cea de azi, ţara Domnului Iisus Hristos întru a doua Sa 
venire de la Tatăl pe pământ. Am in. 

O, mergem, fiilor, cu pâine şi cu sare şi cu Duhul Meu şi 
punem masă de praznic înaintea neamului român şi ne în- 
toarcem apoi în carte pentru tot cuvântul zilei. Fiţi frumoşi, fiţi 
cereşti, fiţi credincioşi făgăduinţelor Mele, ca să se împlinească 
ele toate, toate, fiilor. Zi mărturisitoare se face ziua Mea cu voi 
în ziua aceasta. Dau să-Mi croiesc drum mai larg în sufletul a- 
cestui neam, iar voi sunteţi martorii Mei şi voi răvăşi cu voi ini- 
ma neamului român, la care Tatăl Meu Savaot M-a trimis acum. 

Pace vouă, fiilor! Zi de înălţare spre cele din cer în mij- 
locul lui, aşa să fie ziua aceasta pentru neamul român! Trimit 
îngerii şi sfinţii să împlinească aşa, iar voi de pe pământ fiţi cu 
credinţă, fiilor, căci prin credinţă am lucrat în toată vremea, 
prin fiii credinţei, prin cei credincioşi făgăduinţelor Mele am 
împlinit Eu pe pământ toate câte s-au făcut spre mărturia Mea, 
toate câte Tatăl Meu Mi-a dat şi îmi dă să împlinesc pe pământ. 
Amin, amin, amin. 

* 

A cum, fiilor veghetori în calea cuvântului Meu 
când el vine, deschidem iarăşi cartea şi aşezăm 


în ea cuvânt de mulţumire înaintea Tatălui pentru grija Lui cea 
mare, pentru tainica Lui lucrare pe care o pune înaintea oame- 
nilor, spre împlinirile care va să vină din cer pentru împăcarea 
cu Tatăl a neamului român, în mijlocul căruia am pe poporul 
cuvântului Meu şi de unde Eu îmi împart în cele patru laturi 
râul de cuvânt care curge din gura Mea acum, la sfârşit de timp, 
a doua Mea venire de la Tatăl pe pământ, învăluit în cuvânt, 
aşa precum lucrez acum, Dumnezeu tainic, ca să pot să fiu cu 
omul aproape, ca să pot lucra pentru om de aproape, ca să pot 
să grăiesc cu el cuvântul Meu, aşa cum a fost şi în rai lucrarea 
Mea cu omul. O, trebuie credinţă pentru aceasta, credinţă nu 
ca a omului aşezat de Mine în rai după ce l-am zidit, ci trebuie 
ascultare cu credinţă, iar voi aţi mers cu Mine pentru duhul 
mărturisirii în ziua aceasta, fiilor, şi va privi la voi neamul 
român înăuntru şi în afara hotarelor lui, căci mulţi sunt pribegi, 
mulţi îşi cheltuiesc viaţa departe de vatra lor cea din părinţi, 
dar dintre ei sunt mulţi mărturisitori pentru acest neam, aşa 
cum au fost şi în vremea strâmtorării cea pentru mărturisire 
când ei plângeau pe cei ce sufereau în hotarele lor aici, iar 
acum ei luptă încă pentru lucrarea cea bună, pentru faţa cea 
curată a multora care au suferit pentru neamul Meu de azi, pen- 
tru credinţa şi viaţa cea de sus a neamului român, aşa cum şi 
voi aţi lucrat cu Mine în zilele acestea, dar lucrarea Mea cu voi 
e mare, tată, nu e ca a omului, că e din cer lucrarea Mea cu voi, 
e din Tatăl, căci Eu nu grăiesc de la Mine însumi în mijlocul 
vostru, ci numai de la Tatăl, Care M-a trimis, aşa cum şi Eu vă 
trimit pe voi. Amin. 

Şi acum, fiilor, aşezăm în carte cuvântul binecuvântării 
pentru praznicul Meu cu poporul cel credincios şi plin de dor 
de cer, care se va aduna la izvor lângă Mine şi lângă voi peste 
zece zile, când Dumnezeu Duhul Sfânt îşi va aşeza lucrarea 
Sa, ca şi acum două mii de ani, peste credinţa celor ce vor 
poposi cu credinţă ca să audă pe Dumnezeu-Cuvântul la 
praznicul Pogorârii Duhului Sfânt, după cincizeci de zile de la 
praznicul învierii Mele dintre cei morţi, şi iată cele două mari 
praznice împărăteşti sub a căror oblăduire sfântă stă aşezată 
prin pisania de sub temelia ei biserica Mea cu voi, locaşul sfânt 
de nou Ierusalim, şi lângă ele, încă, sărbătoarea trâmbiţei lui 
Dumnezeu Virginia, cea prin care Eu, Domnul, Mi-am croit, 
începând din anul 1955 calea Mea de ve ni re cuvânt acum pe 
pământ, după ce mulţi ani am pregătit-o pe ea ca să-Mi fie ea 
vas ales pentru trâmbiţare, pentru ca să curgă prin ea cuvântul 
Meu auzit pe pământ, lucrare care a odrăslit apoi, precum a 
fost proorocia Mea prin trâmbiţa Mea, şi iată, lucrez pe mai 
departe, căci rădăcina are rămurele, are de la Dumnezeu, Care 
face să răsară şi să crească şi să fie. Amin. 

O, dar este scris încă în lucrarea Mea cea de la începutul 
cel cu trâmbiţa Mea că după plecarea ei la cer poporul cel hrănit 
se va alege în două părţi, şi unii se vor face oi şi vor prăsi miei, 
iar alţii se vor face lupi şi vor sfâşia, şi s-a împlinit aşa cum a 
fost rostit cuvântul, căci am avut şi am dintre cei ce au stat la 
masa aceasta inimi îndârjite, fii care s-au hrănit cu părerea de 
sine, părere bună despre ei înşişi, duhul trufiei, care nu-şi găseş- 
te îndreptăţire înaintea Mea când omul se hrăneşte din el. Aceş- 
tia s-au crezut şi au nădăjduit să fie ei cei dintâi după plecarea 
trâmbiţei Mele, şi ce, oare, i-ar fi împiedicat să fie aşa dacă ar 
fi fost ei lucrători cu credinţă şi cu credincioşie pentru mersul 
Meu cuvânt pe pământ? O, i-a împiedicat dorul de mărire, dorul 
de întâietate, plăcerea vieţii, văzută de ei, dar Eu, Domnul, n-am 
venit pe pământ cu această lucrare plină de suferinţă pentru 
Mine şi pentru purtătorii ei, n-am venit cu ea ca să Mă bag sub 
voia şi sub mintea celor îngâmfaţi, care nu-şi mai încap acum 

în piele, bătându-se în piept că au ei ca viaţă lucrarea Mea cea 
prin trâmbiţa Mea. Eu, Domnul, le spun la aceştia câţiva câţi 
sunt şi care tot fac valuri cu trufia lor, le spun lor că sunt bolnavi 
de duhul trufiei, de duhul clevetirii şi al dispreţului, şi, mai mult 
de atât, ei fac păcat ştiut asupra Duhului Sfânt, din pricina or- 
birii lor sufleteşti, şi lovesc ei asupra cuvântului Meu, care n-a 
încetat şi nu încetează să curgă din gura Mea şi să fie auzit şi 
scris pe pământ, căci am din tulpină rămurele, inimioare cu duh 
umilit şi cu răbdarea cea de sub cruce, şi pe care Eu, Domnul, 
Eu le-am pregătit în mijlocul poporului Meu fără să Mă ascund, 
iar crucea Mea cea de azi, mersul Meu cel îndurerat de azi este 
lovit chiar de cei ce Mi-au fost fii la masa Mea de cuvânt, fii şi 
rudenii, fini şi creştini înfiaţi de Duhul Meu, şi care acum stau 
la răspântii lăudându-se că sunt ei urmaşi ai acestei lucrări, dar 
să-Mi arate lucrul lor şi rodul lor, după cum se laudă ei că sunt 
pe piatră şi că fiii cu care Eu am mai rămas şi cu care Mi-am 
ridicat şi-Mi voi tot ridica popor mărturisitor, nu sunt vrednici 
ei pentru Mine şi pentru cei ce se simt urmaşi ai lucrării Mele 
cea prin trâmbiţa Mea, ci ar fi să fie ei fiii minciunii. O, vin şi 
Eu şi întreb şi Eu aşa: 

Voi, cei care ziceţi că staţi bine pe piatra lucrării Mele, 
prin ce dovediţi că sunteţi voi cei adevăraţi ai acestei lucrări? 
O, Eu am spus în toată vremea cuvântului Meu cel de azi să 
fiţi sfinţi, să fiţi cuminţi, să nu huliţi v-am spus, să nu dispre- 
ţuiţi, să nu vă dezvinovăţiţi învinuind pe fraţii voştri, şi am 
spus să vă curăţaţi de toate relele voastre asupra lucrării Mele 
şi să staţi în pocăinţă, şi nu v-am spus să vă faceţi judecători 
pentru cei care cu multă credincioşie au rămas lucrători sub 
crucea venirii Mele de azi pe mai departe prin vreme. Voi însă, 
doi, trei câţi sunteţi la număr răzvrătiţi în ascuns şi nemulţu- 
miţi, v-aţi îndârjit asupra cuvântului Meu, care v-a rugat mereu 
să fiţi sfinţi, şi v-aţi apucat pe mai departe să faceţi copii, şi 
apoi i-aţi dat lumii, aşa cum Eu n-am spus să faceţi, ba voi şi 
pe cei botezaţi şi binecuvântaţi de Mine şi de trâmbiţa Mea, o, 
şi pe aceia i-aţi lăsat să moară, să piară din lucrarea Mea şi să 
fie ai lumii acum. O, zadarnic spuneţi voi că sunteţi rămaşi cu 
lucrarea Mea cea prin trâmbiţa Mea, voi şi fiii voştri. Uitaţi-vă 
la înfăţişarea voastră cea dinăuntru şi cea din afară şi la cea a 
copiilor voştri şi ruşinaţi-vă, tată, că nu aveţi cu ce vă lăuda că 
mai sunteţi ai Mei. Chiar şi cât aţi stat ai Mei, o, nici atunci nu 
voiaţi să fiţi sfinţii Mei, căci vă plăcea trupul şi pofta cărnii, 
care pofteşte împotriva duhului, tată, şi cu toate poftele voastre 
M-aţi înţepat mereu, iar acum, iată, scoateţi suliţa trufiei voas- 
tre ca să loviţi în cei rămaşi pentru credincioşie lângă Mine, 
dar ea se va întoarce spre voi, o, fiilor îndărătnici, căci orice 
săgeată aruncată cu răutate vine cu lovitura ei înapoi, şi mai 
ales când voi aruncaţi în Dumnezeu şi în lucrul Său cel sfânt. 

O, fiilor, Eu, Domnul, v-am botezat pe voi şi v-am înfiat 
apoi prin trâmbiţa Mea în vremea Mea cu ea şi cu voi, şi iată, 
tată, ce faceţi voi azi! O, fiilor răzvrătiţi, nu e de la Mine să 
dea omul cu piatra şi să judece pe aproapele său, împrăştiind 
clevetire în părţi. E de la diavol aceasta, căci răutatea din voi 
este diavol, tată. E mai bine să vă umiliţi, fiilor. O, dacă voi 
ziceţi că sunt nevrednici cei prin care Eu merg pe mai departe 
cu trâmbiţarea Mea, Eu, Domnul, vă învăţ că e bine să ziceţi 
altfel, şi să ziceţi aşa: „Doamne, şi eu sunt păcătos ca şi fratele 
meu, căruia eu îi zic păcătos; iartă-mă şi pe mine, iartă-l şi pe 
el“, şi să nu vă fie ruşine să vă osândiţi pe faţă păcatele, ci să 
vă fie ruşine să osândiţi pe ale altora, tată, fiindcă voi nu sunteţi 
judecătorii lor, ci Eu sunt. O, nu Mă trageţi jos de pe jeţul 
judecăţii ca să faceţi voi în locul Meu judecată, că e primejdia 
să cădeţi în judecată, în grea judecată, tată. O, de unde ştiţi voi 


că aveţi dreptate prin ceea ce gândiţi şi vorbiţi? Ştiţi voi ca 
Dumnezeu, Care ştie taina fiecărui om? Ştiţi voi ca Mine, tată? 

O, umiliţi-vă în voi înşivă, fiilor, căci sunteţi căzuţi din 
bărcuţa Mea, iar cine cade din bărcuţa Mea cu fii în ea, din 
pricina trufiei cade şi din păcatul judecăţii de frate, şi nu de 
altceva, iar din pricina acestor păcate este luat de diavol omul, 
căci păcatele acestea priesc statului diavolului în om, o, fiilor. 
O, nu uitaţi, nu uitaţi că Duhul lui Dumnezeu a rostit în David 
şi a zis celui ce nu iubeşte cuvântul Meu şi care cleveteşte cu 
limba sa: «Pentru ce, păcătosule, povesteşti tu dreptatea Mea 
şi iei în gura ta legământul Meu, când tu urăşti învăţătura Mea 
şi lepezi înapoia ta cuvântul Meu, când gura ta asmute răutate 
şi limba ta urzeşte vicleşugul, stând împotriva fratelui tău şi 
clevetind pe fiul maicii tale ca să-l îndemni la sminteală? O, 
nu! Eu te voi mustra punându-te faţă în faţă cu păcatele tale, 
căci tu te făleşti întru răutate, şi cu limbă vicleană împărţi 
vicleşug». 

O, fiilor trufaşi, luaţi aminte la cuvântul Meu care gră- 
ieşte acum cu voi, căci Eu îl grăiesc, şi grăit rămâne el: fiţi 
atenţi, că unii se înalţă ca să cadă, se înalţă spre judecată şi spre 
trufie, şi ei nu ştiu ce fac, şi apoi cad, cad prin duhul trufiei, 
iar alţii se smeresc, şi prin smerenia cea din ei sunt mari la 
Dumnezeu şi vor fi măriţi pe pământ, căci cine se smereşte va 
fi înălţat, precum este scris, şi iată, voi, cei clevetitori, îi spo- 
vediţi în fel şi chip, în sus şi în jos cum vă vine la gură, pe unde 
vă vine bine, pe fraţii voştri care au rămas cu credincioşie şi 
cu lucrare multă lângă Mine, dar pe voi, o, pe voi cine, tată, 
cine vă mai spovedeşte pe voi pentru păcatele voastre asupra 
fraţilor voştri şi asupra Duhului Sfânt, când voi loviţi în cu- 
vântul Meu numindu-1 minciună? O, cine vă mai dezleagă pe 
voi, oare, de păcatul cel greu al învinuirii de frate, al clevetirii, 
al judecăţii aproapelui, luând voi locul Meu pentru judecata a 
toate, o, fiilor? 

Eu, Domnul, vă spun vouă o vorbă pământească pentru 
ca să vedeţi cum greşiţi voi de rău, tată. Când vă duceţi şi 
cumpăraţi o sculă pretenţioasă la folosit, găsiţi în cutia ei o 
cărticică scrisă pentru legea ei de folosire, iar voi o citiţi şi 
folosiţi după legea ei de lucru scula aceea şi nu treceţi peste 
ceea ce face ea, căci altfel ea nu v-ar mai folosi pe voi cu lu- 
crarea ei. Eu, Domnul, vă întreb pe voi acum: dacă voi umblaţi 
la legile Mele, la ceea ce am Eu de făcut, ca să faceţi voi, mai 
pot Eu să vă folosesc pe voi? Mai puteţi voi să Mă folosiţi pe 
Mine, tată? Iată, sunteţi trufaşi, şi altfel de nume Eu nu vă pot 
pune pe masa Mea. Trufia v-a luat vederea, v-a luat mintea, v-a 
smuls din voi darul credinţei şi v-a lăsat săraci de Dumnezeu, 
căci voi L-aţi stricat pe Dumnezeu în voi, şi dinspre unii spre 
alţii lucraţi şi îl stricaţi pe Dumnezeu în voi. 

O, Eu ţi-am spus, creştine, prin trâmbiţa Mea şi aşa ţi-am 
spus: «Nu arăta cu degetul păcatul fratelui tău, că dacă Eu 
ţi-aş arăta al tău păcat, el este mare şi amuţeşti, creştine!». O, 
dacă aţi plecat din bărcuţa Mea nu v-aţi salvat, tată, ci v-aţi îm- 
pribegit şi sunteţi fără căpătâi, căci păcatul clevetirii atrage 
mare, mare întuneric peste paşii omului şi greu se mai trezeşte 
un aşa om. Vă învăţ şi pe voi aşa cum îi învăţ Eu pe cei smeriţi 
care au rămas cu Mine, şi vă spun aşa: celui ce-ţi spune ţie, 
frate, greşalele tale, nu-i spune lui că nu-i aşa, ci spune-i aşa 
cum a spus samarineanca: «Doamne, văd că Tu eşti prooroc», 
şi spune-le celorlalţi: «Veniţi şi vedeţi cum Domnul îmi spune 
toate câte eu am făcut». O, nu trebuie să vă cadă vouă la pi- 
cioare şi să joace după nemulţumirile voastre cei de sub povara 
Mea, şi cu care, iată-i, Eu merg cu ei pe mai departe cu mersul 
Meu, ci trebuie să stea ei de-a dreapta Mea, că nu pentru voi, 

cei nemulţumiţi, ci pentru Mine i-am ales, şi ca să asculte de 
Mine i-am ales. O, învăţaţi şi voi, învăţaţi rugăciunea nedezvi- 
novăţirii, tată, şi trăiţi după ea, căci ea spune să nu osândiţi pe 
fraţii voştri dezvinovăţindu-vă pe voi, iar grăirea în deşert vă 
învinuieşte la Dumnezeu, fiilor, căci Eu am spus că pentru tot 
cuvântul rostit va fi să dea socoteală omul. Şi acum vă îndemn, 
Eu, Domnul, vă îndemn, lecuiţi-vă de toate păcatele pe care 
Eu le-am spus în ziua aceasta că voi le faceţi, şi fiţi cu ochii 
sus, spre Dumnezeu, Care vede şi aude toate câte voi faceţi şi 
grăiţi. Amin. 

Acum grăiesc celor ce îmi vor pregăti ziua Mea de 
praznic de Duh Sfânt cu poporul cel plin de dor după izvorul 
Meu de cuvânt şi după grădinile binecuvântate de Mine pentru 
cei ce au rămas cu credincioşie sub crucea mersului Meu cel 
de azi al râului cuvântului Meu peste pământ. O, vă dau vouă 
îngeri lucrători cu voi, fiilor de la izvor, ca să-Mi pregătiţi po- 
pasul Meu cu voi şi cu poporul care se va strânge cu dor la 
izvorul Meu de cuvânt. Vă dau, tată, în ajutor îngerii stihiilor 
ca să slujească ei Mie şi vouă pentru vreme caldă, cu soare şi 
cu dulcele Duhului Sfânt, dar şi voi să staţi în lucru cu ei pentru 
rugă înaintea Mea, ca să vă dau Eu vouă prin ei acestea, fiilor. 
Lucraţi cu multă pace, tată. Nu vă temeţi că veţi osteni sau că 
nu vă veţi odihni. Staţi în Duhul Sfânt învăluiţi, căci Dum- 
nezeu poate în voi ceea ce nu puteţi voi. Amin. 

Vom împărţi, fiilor, pomană pentru cei adormiţi, care 
vin atunci în cete-cete la masa Mea pentru pomenirea lor, pe 
care voi le-o veţi face atunci. Vor sta la masă cerul şi pămân- 
tul, cei de sus şi cei de jos şi cei de dedesubt, care au iubit pe 
Dumnezeu, şi ne vom strânge sub taina iubirii de Dumnezeu, 
unii pentru plată, iar alţii pentru bucuria lucrării Mele de azi 
pe pământ, căci Eu încă lucrez pentru bucuria cea de la Mine, 
fiilor. 

Pace vouă, şi celor ce vor ajuta cu voi ziua de praznic 
de Duh Sfânt în grădinile Mele cu voi, şi se vor aduna lângă 
noi cei ce ne iubesc pentru mântuirea lor, şi fericiţi vor fi cei 
ce ne iubesc aşa, o, fiilor, căci Eu şi cu voi lucrăm mântuire şi 
credinţă pentru mulţi, tată. Amin. 

Acum intraţi sub cuvântul binecuvântării Mele. Bine- 
cuvântată să fie pregătirea praznicului Duhului Sfânt şi bine- 
cuvântată să fie ziua cea de praznic, duminica a opta de după 
praznicul învierii Mele! Amin. 

Binecuvântată să fie calea celor ce vor călători spre 
izvorul Meu de cuvânt şi spre grădinile Mele de azi, şi cără- 
ruţele toate care se vor strânge aici ale tuturor celor ce vin la 
izvor, toate să fie binecuvântate întru venire şi întru întoarcere, 
ca şi intrările şi ieşirile lor! Amin. 

Eu, Domnul, veghez cu cerul tot şi dau fiecăruia pacea, 
îndrumarea şi bucuria cea pentru întâlnirea care va fi. Eu, 
Domnul, am cuvântat aşa, şi aşa voi împlini, precum am bine- 
cuvântat. Amin, amin, amin. 

30 aprilie/13 mai 2010 

Praznicul Pogorârii Duhului Sfânt 

Omni fără cruce nu-L iubeşte pe Dumnezeu. Crucea este moartea 
omului vechi. Suferinţa îi face dulce pe om, iar păcatul îl face amar 
pentru Domnul. îndemn pentru veghe. Când omul învaţă din greşale 
el are greşale, dar când învaţă din cuvânt el are înviere. Cel ce se 
biruieşte pe sine este scris cu mucenicii. îndemn pentru taina păcii 
din obştile creştine. 

O poporul Meu adunat la izvorul Meu de cuvânt, 
^binecuvântat să fii în zi de praznic de Duh Sfânt! 


Sunt Do mn ul Iisus Hristos şi îţi întâmpin venirea la izvor. Du- 
hul Sfânt a grăit prin prooroci şi nu-L vedeau proorocii pe Dum- 
nezeu, dar îl auzeau. Pe Cel nevăzut, pe Cel înconjurat de cetele 
îngereşti, pe Acela îl auzeau ei, căci îngerii sunt fără de trup şi 
sunt ei perdeaua dintre om şi Dumnezeu şi îl acopăr pe Domnul, 
şi nu se văd nici îngeraşii, căci sunt fără de trup, dar fac ei lu- 
crare minunată între cer şi pământ, între om şi Dumnezeu. 

O, binecuvântaţi să fiţi de cuvântul Duhului Sfânt, voi, 
cei ce aţi venit să ascultaţi de la El cuvântul vieţii! O, ce să vă 
dau Eu dacă aţi venit? Cuvântul Meu vi-1 dau, cuvântul Duhu- 
lui Sfânt, Care Se face Dumnezeu prin cuvânt, şi una sunt 
Tatăl, Fiul şi Duhul Sfânt, şi nedespărţit lucrează Dumnezeu 
în cuvânt. O, să nu daţi înapoi dacă aţi pornit pe drumul slavei 
crucii, adevărata taină a vieţii omului, căci omul cel fără de 
cruce nu-L iubeşte pe Dumnezeu, pe Păstorul Cel cu crucea, 
pe Cel ce alungă demonii din oameni ca să facă apoi din ei 
împărăţia Sa, arzând în ei cu slava ei, cu slava crucii. Amin. 

O, ce este crucea, fiilor care aţi venit să luaţi de la Mine 
cuvântul învăţăturii de sus? Ea este moartea omului vechi, 
omul care s-a stricat prin păcat. Ea este suferinţa şi învierea 
prin suferinţă, căci numai cei de sub suferinţă caută după Dum- 
nezeu şi-L află pe El, pe Păstorul Cel cu crucea, pe Cel ce a 
călcat cu moartea pe moarte şi a dat oamenilor învierea prin 
învierea Sa. O, nu veţi găsi iubire de cuvânt atât de dulce cum 
este ea în cuvântul Meu de peste voi, cuvânt din cer, nu de pe 
pământ grăit. O, să nu daţi înapoi de pe calea cea cu înviere pe 
ea, căci calea cea cu cruce omoară păcatele din om, şi nu mai 
este mort omul prin păcat, căci nu este peste om moarte în afară 
de păcat, iar când omul are cruce îşi pironeşte pe ea păcatul 
din el şi înviază, şi se face purtător de Dumnezeu cel ce gustă 
din suferinţa crucii, şi se fac fraţi ai Mei cei ce iubesc pentru 
ei crucea. Eu vă învăţ dulce tot ceea ce vă învăţ, căci suferinţa 
îl face dulce la Mine pe om, iar păcatul îl face amar, îl face 
suferinţă a Mea pe om, căci pentru păcatul omului Eu am 
suferit amarul crucii, dar el Mi-a fost dulce din pricina iubirii 
Mele pentru om, iubire care Mă făcea să uit batjocura şi du- 
rerea crucii, căci cu acestea am plătit Eu viaţa omului cel căzut 
prin păcat. 

Când omul se îndulceşte cu păcatul, Eu Mă îndulcesc 
cu durerea cea de la păcatele lui, căci păcatul omului este du- 
rerea Mea. O, îndurerat sunt Eu de la un pom înverzit şi apoi 
înflorit şi apoi înrodit, dar care are în ramurile lui ramuri us- 
cate! O, îndurerat sunt Eu, Domnul, de la un om plin de roadele 
mântuirii, dar care are printre acestea şi rod de păcat! Pomii se 
curăţesc primăvara şi li se dau creştere frumoasă şi sănătoasă 
şi sunt lucraţi de cei ce îi au în îngrijire. O, aşa ar fi să înveţe 
şi omul să stea la curăţat, căci omul este păcătos şi îi trebuie 
creştere frumoasă, numai să iubească el crucea, care-1 curăţă 
pe el de tot ce strică viaţa lui şi mântuirea lui cea de fiecare zi. 

O, fiule iubitor de cuvântul Meu cel învăţător de viaţă 
din cer peste tine, mai bine este să-I foloseşti lui Dumnezeu cu 
viaţa ta, decât ţie prin tot ceea ce faci tu pe pământ pentru tine! 
Eu aşa de dulce te învăţ dacă te învăţ, dacă ai venit la izvor ca 
să iei învăţătura Mea. O, nu uita, nu uita că păcatele tale se 
spală cu sânge, tată, şi prin nimic altceva nu se pot spăla ele. 
Sângele Meu face curăţirea ta, ca să fii tu sfânt după ce sângele 
Meu s-a dat pentru curăţirea ta, pentru cei ce se pocăiesc de 
păcat ca să se facă sfinţi apoi. Dar cine sunt cei sfinţi? Sunt cei 
ce se pocăiesc şi se albesc prin pocăinţă, întorcându-se la Dum- 
nezeu cu zdrobire de inimă, aşa cum arată rugăciunile lor, 
scrise de ei înaintea Mea pe pământ, şi după care toţi creştinii 
aduc lui Dumnezeu de pe pământ rugăciuni, din greul şi din 

valul ispitelor şi al slăbiciunilor omeneşti, rugăciunile sfinţilor, 
căci acum şapte mii de ani omul s-a îmbrăcat în haina slăbi- 
ciunilor şi apoi a fost ispitit mereu de ele ca unul cu care Lu- 
cifer se luptă mereu de atunci şi până azi pentru locul lui 
pierdut de lângă Dumnezeu din pricina trufiei omului de a fi 
el mai mare ca Dumnezeu pe pământ şi în cer, şi iată, omul 
lucrează de atunci totul prin mintea lui şi nu-L mai are pe Dum- 
nezeu de Stăpân al duhului lui cel pierzător de om, aşa cum de 
şapte mii de ani se vede rodul omului cel tară Dumnezeu peste 
paşii lui pe pământ. 

O, dragostea Mea se face cuvânt de Duh Sfânt peste 
pământ, iar dragostea omului se face păcat, căci omul are în 
el dragostea lui. Vă învăţ pe voi acum să luaţi cuvântul Meu 
cel dulce şi să vă deprindeţi în voi cu dragostea Mea, care vă 
face sfinţi, fiilor. De câte ori veniţi la izvorul Meu de cuvânt, 
Eu, Domnul, deschid inimioarele voastre ca să-Mi aşez în ele 
dragostea Mea pentru putere de sfinţenie în voi, căci fără de 
sfinţenie nimeni nu va vedea pe Domnul; este scris aceasta în 
Evanghelia Mea, căci am zis: «Fiţi sfinţi, căci Eu sunt sfânt!». 
Amin. 

O, fiilor adunaţi la învăţătura Mea, fiţi cu ochii mari 
deschişi, şi nu zic vouă să fiţi cu ochii în patru, cum zice zicala 
aceasta născută de omul cel grijuliu pentru ceea ce face el bine 
sau rău, ci zic vouă: fiţi cu ochii în şapte, fiilor, şi învăţaţi de 
la Dumnezeu aşa. Dar cum este acest cuvânt? O, tată, când 
omul face o faptă bună sau rea, el se uită în jurul lui în cele 
patru părţi când lucrează tăinuit ceea ce el lucrează, dar Eu vă 
spun vouă, nu numai cu ochii în cele patru părţi să fiţi, nu 
numai în stânga şi în dreapta, în faţă şi în spate, ci fiţi cu ochii 
şi în sus, la Dumnezeu, fiţi cu ei şi în jos, spre cei de dedesubt 
şi fiţi, tată, şi cu ochii în voi, înăuntrul vostru, fiilor, căci vre- 
mea cea cu păcat, lungă de şapte mii de ani cu judecată în ea 
asupra omului supus păcatului, vă învaţă pe voi să fiţi cu ochii 
în şapte când voi lucraţi binele sau răul, căci omul cel întâi 
zidit a uitat să facă aşa, şi iată ce a păţit apoi omul, de atunci 
şi până azi din om în om! 

O, cine vă mai învaţă, cine vă mai trezeşte pe voi atât 
de dulce, atât de părinteşte, fiilor? Duhul Sfânt Mângâietorul, 
Cuvântul vieţii face aceasta vouă. Acum două mii de ani El a 
coborât peste ucenicii Mei în chipul limbilor de foc şi S-a făcut 
în ei cuvânt de Duh Sfânt şi au grăit prin El ucenicii Mei peste 
toţi cei adunaţi la praznic în Ierusalim şi toţi auzeau în limba 
lor limbile Duhului Sfânt prin ucenici grăite în ziua aceea, spre 
mântuirea multora din cei ce auzeau. O, aşa să înţelegeţi şi voi 
în ziua aceasta limba Mea de peste voi, grăirea Mea cea dătă- 
toare de viaţă vouă, căci Eu vă iubesc şi vă grăiesc cu mântuire 
şi vă sunt Mântuitor. E zi de învăţătură, şi Eu vă sunt Mântuitor 
prin graiul Meu de peste voi, numai să fiţi ascultători, fiilor. 
O, iubiţi haina nunţii şi păstraţi-o pentru masa Mea cu voi ca 
să veniţi să vă grăiesc. Dar ce este acest veşmânt? Sfinţenia 
este, fiilor. O, nu vă temeţi să purtaţi această haină, ci temeţi- 
vă s-o lepădaţi de pe voi, căci omul o leapădă de pe el ori de 
câte ori păcătuieşte el. Fiţi cu ochii în şapte, căci din cele şapte 
laturi se priveşte spre voi, şi tot aşa şi voi trebuie să priviţi când 
faceţi binele şi când daţi să faceţi răul, şi Duhul Domnului vă 
va ajuta pe voi dacă veţi privi şi spre El. Amin. 

O, e zi de praznic de Duh Sfânt, iar Eu vă îmbrăţişez în 
cuvânt şi vă învăluiesc în el ca să fiţi îmbrăcaţi în Hristos şi 
mereu, mereu să vă botezaţi în numele Meu viaţa cea de fiecare 
zi, căci fiecare zi are binecuvântarea ei şi are şi duşmanii ei, 
care vă fac să greşiţi, fiilor. Cu ce puteţi să greşiţi? O, cu multe 
stă la pândă vrăjmaşul sufletului vostru, tată. El vă îndeamnă 


să greşiţi cu cuvântul, cu inima, cu nemulţumirea, cu neumilin- 
ţa, cu încordarea sufletului, cu clevetirea, cu judecata asupra 
fraţilor voştri şi chiar cu trufia, care îmbracă haină peste haină 
ca să n-o cunoaşteţi a fi ea. Cu ce să scăpaţi voi de acestea care 
stau la pândă dinăuntrul vostru mai mult decât din afara voas- 
tră? O, fiilor, învăţaţi de la Mine, căci Eu sunt blând şi smerit 
cu inima. Aşa am spus Eu, Domnul, acum două mii de ani celor 
ce auzeau din gura Mea învăţătura Mea şi tot înăuntrul Meu. 
Aşa vă învăţ şi pe voi: nu vă semeţiţi, tată, ci umiliţi-vă înaintea 
oricărui semen, şi aceasta pentru voi, nu pentru el, şi fiţi preten- 
ţioşi la statura voastră şi nu cereţi celuilalt pentru ea ceea ce 
voi trebuie să lucraţi şi să aveţi, că mai bine vă este să învăţaţi 
aşa cum vă învăţ Eu să faceţi, decât să aveţi de învăţat din 
greşale, o, fiilor. Când omul învaţă din greşale, el are greşale, 
dar când învaţă din cuvânt, el are înviere, tată, şi aşa să vă 
lucraţi învierea, ca să nu mai treceţi prin moarte, fiilor, ca să 
nu mai treceţi prin păcat sau păcatul prin voi, şi apoi să vă pe- 
depsească el spre înţelepţirea voastră. O, dacă veţi lucra aşa 
Eu vă voi scrie pe voi cu mucenicii care şi-au vărsat sângele 
pentru Mine şi pentru mântuirea lor prin mărturisirea lor, iar 
Eu pe voi vă voi scrie vitejii Mei, că v-aţi înfrânat trupul şi 
pornirile poftei trupului şi ale păcatului, limba şi săgeţile ei 
veninoase, inima şi îmboldirile ei ucigătoare, mintea şi porni- 
rile ei cele spre judecata semenilor, şi veţi fi biruitori prin 
cruce, prin înfrânare de la toate acestea care nu seamănă cu 
Dumnezeu în voi. 

O, când veniţi la izvorul învăţăturii Mele, măsuraţi-vă 
prin el statura şi nestatura, fiilor. Luaţi din el creştere pentru 
cele bune din voi şi scădere pentru cele rele din voi, care se 
războiesc în voi împotriva voastră, fiilor. Masa praznicului 
Duhului Sfânt găsiţi aici, la izvorul Meu de cuvânt. Sunt Eu, 
venit pe pământ, învăluit în cuvânt, iar voi, ca pe împăratul tu- 
turor să Mă primiţi, ca pe Cel nevăzut din pricina cetelor 
îngereşti, care Mă înconjoară între Mine şi voi, o, fiilor, o, fiilor 
care veniţi la izvorul Meu de cuvânt. Amin. 

O, nu vă întristaţi pe îngerii stihiilor că n-au lucrat mai 
mult la rugăciunile voastre, fii ai poporului Meu de la izvor! Ei 
au şi ei durerile lor, tată, şi se văd, dar la voi au fost blânzi şi au 
suflat departe de voi cu durerea lor peste pământ. Noi stăm sub 
cort, tată, şi e vreme bună sub cort, e vremea Mea cu voi, fiilor, 
şi cu poporul venit de peste tot şi adunat lângă Mine şi lângă 
voi la praznic de Rusalii, praznicul bisericii Mele de nou 
Ierusalim, care sunteţi voi, şi al colinei Mele de azi, Sionul Meu 
de azi, muntele Meu cu voi, înălţime cerească între oameni pe 
pământ, aşa cum Eu M-am zidit cu voi în mijlocul oamenilor, 
căci scris este: «Iată cortul lui Dumnezeu între oameni, şi va 
sălăşlui Domnul cu ei şi le va fi lor Dumnezeu». Amin. 

Am grăit învăţătură de viaţă multă în ei la cei ce au venit 
la masa Mea de Duh Sfânt, şi le doresc lor creştere sfântă şi 
încopilărire, ca să fie ei blânzi şi smeriţi cu inima între ei, aşa 
cum sunt Eu, şi să-şi spele ei viaţa în vasul acesta, în albia cu- 
vântului Meu, care vine cu norii, aşa cum şi Eu vin dimpreună 
cu sfinţii Mei, iar spre sfârşitul zilei, Eu, Domnul, voi da glas 
sfinţilor Mei pentru mărturisirea Duhului Sfânt, Duhul sfinţilor 
Mei, Duhul lui Dumnezeu în ei, între cei din cer, aşa cum a 
fost El şi pe pământ cu ei. Amin. 

Acum ne dăm unii altora petrecere dulce. Cerul şi 
pământul laolaltă să-şi dea bucurie de Duh Sfânt, Noi vouă, şi 
voi Nouă, fiilor adunaţi la gura izvorului Meu! Noi vă dăm din 
Noi, iar voi să Ne daţi din voi, şi unii altora să ne dăm şi să-L 
bucurăm pe Tatăl, Care ne priveşte acum. Amin. 

Cei care aţi venit pentru întâia oară pe meleagurile 

Cuvântul lui Dumnezeu 


Sionului Meu cel de azi, în grădinile Mele cu poporul cuvân- 
tului Meu, luaţi şi gustaţi şi simţiţi cu Duhul Care grăieşte pe 
pământ în mijlocul neamului român şi bucuraţi-vă în sărbă- 
toarea Mea de Rusalii cu poporul Meu cel de azi, dar bucura- 
ţi-vă să crească Dumnezeu în voi cu împlinirea Lui, pe care El 
o cere azi pe pământ celor ce-L iubesc pe El cu întregul şi nu 
pe jumătate iubire. Luaţi şi vă bucuraţi în sărbătoare de Duh 
Sfânt şi uitaţi-vă în cuvântul Meu şi cunoaşteţi pe Dumnezeu 
întru a doua Sa venire pe pământ cuvânt, acum, la sfârşit de 
timp! Amin. 

Pace vouă, celor ce v-aţi adunat cu dor şi cu inimă largă 
pentru Mine lângă izvorul Meu şi lângă poporul Meu de la 
izvor, şi cu care Eu am trudit şi am gătit sărbătoarea! Pace 
vouă! Eu sunt Păstorul Cel cu crucea şi îmi sunt fraţi toţi cei 
ce iubesc mersul cu cruce, căci fără cruce rătăceşte omul pe 
pământ sub păstor străin de Dumnezeu cu viaţa şi cu fapta lui. 

Luaţi Duh Sfânt! Luaţi, că Eu vă dau! Deschideţi-vă ca 
să vă dau şi ca să luaţi! Amin. 

Măreaţă zi are cerul sfinţilor Mei în grădina Mea cea de 
azi pe pământ, grădina întâlnirii, grădina cuvântului Meu când 
Eu Mă adun cu cei însetaţi după cuvântul Meu cel de azi. 
Amin. 

Iar tu, Tată Savaot, Tatăl Meu, îmbrăţişează-i şi le dă lor, 
o, dă-le Tată, aşa cum Eu le dau, ca să aibă şi ca să Ne aibă ei 
pe Noi, o, Tată, de Dumnezeu al lor, o, Tatăl Meu, o, Tatăl Meu 
şi al lor! Amin, amin, amin. 

* 

artea Mea cea de azi primeşte acum în ea petre- 
cerea Mea în zi de praznic de Rusalii cu poporul 
cel adunat la izvor, căci Eu M-am alinat cu el, Mi-am uns 
ranele cu tot ce a fost pus înaintea cerului spre slava sărbătorii 
de azi, spre mângâierea Duhului Sfânt Mângâietorul, Duhul 
lui Du mn ezeu. Tatăl Meu Savaot S-a mângâiat în Mine, iar Eu 
în El M-am mângâiat cu slava Duhului Sfânt, prin care S-a 
slăvit Dumnezeu sub cort cu poporul cel strâns în jurul bucuriei 
şi al mângâierii, care au izvorât în ziua aceasta sfântă din ini- 
mile toate, căci au stat buchet toate intr-o trăire sfântă, toate 
intr-un duh şi într-o iubire, toate încălzite sub simţământul 
sfânt al îndrăgostirii de Dumnezeu. Amin. 

Am stat înfăşurat în taină în mijlocul sărbătorii. I-am 
cuprins în mângâiere pe cei tari, ca şi pe cei neputincioşi cu 
sufletul şi cu iubirea, căci lucrarea Mea cu tine e mare, poporul 
Meu, e mare, tată, şi e tainică, şi Eu sunt Cel nevăzut, din pri- 
cina cetelor îngereşti care Mă înconjoară din părţi, iar îngerii 
sunt fără de trup, aşa cum Eu am spus în ziua aceasta despre 
slava Mea, care stă tainic în mijlocul tainei Mele cu poporul 
Meu cel de azi. 

O, ce-ar fi, oare, dacă taina Mea cu tine, poporul Meu, 
s-ar lăsa descoperită prin semne şi minuni în ochii multora spre 
judecata celor necredincioşi? Ar fi ca şi acum două mii de ani, 
când lumea şi stăpânitorul ei au fost judecaţi prin tot ceea ce 
am lucrat Eu pe pământ atunci, văzut şi nevăzut. Ar fi să fie 
judecaţi toţi cei care au văzut şi au auzit de voi, toţi cei ne- 
păsători, toţi cei necredincioşi, toţi cei defăimători, care nu 
găsesc alt fel de răzbunare pe Mine şi pe tine, poporul Meu, şi 
nu ştiu ei că spre ei înşişi trimit răzbunarea pe care o lucrează 
ei din duh de prostie, duhul celor nestatornici, şi care nu-L 
iubesc pe Dumnezeu pentru că se iubesc pe ei, deşertând ei în 
părţi veninul inimii şi al limbii lor răzbunătoare. Eu însă te 
păstrez în taina Mea ca să te ocrotesc, poporul Meu, fiindcă 


Eu trebuie să ajung cu tine până la capătul mersului Meu cel 
din vremea aceasta pe pământ. 

O, aş fi voit să le povăţuiesc pe toate chiticelele de fii- 
creştini de peste tot şi care vin adesea la izvor ca să ia din bu- 
curia sărbătorilor Mele cu cei credincioşi, şi aş fi voit să le spun 
tuturor taina păcii, taina împăcării dintre Dumnezeu şi ei, dintre 
ei şi ei, iubirea frăţească între ei, şi la care Eu, Domnul, să pri- 
vesc şi să Mă mângâi de peste tot de la cei credincioşi şi de la 
cei binecredincioşi pentru cuvântul cel de azi venit pe pământ. 

Am în dreapta Mea pe ucenicii Mei cei de acum două 
mii de ani şi pe cei ce umblau cu ei cu credincioşie spre ves- 
tirea Evangheliei Mele peste pământ apoi. Am stat cu ei între 
toţi cei de sub cort şi am stat cereşte, am stat ca în cer, şi nu 
toţi înţeleg ce trebuie înţeles când spun Eu aşa. 

O, ucenici mărturisitori pentru Mine cu voi, gustaţi, tată, 
gustaţi, plini de fiori cum sunteţi pentru frumosul sărbătorii de 
Duh Sfânt, la care am luat parte, fiilor ucenici! Eu, Domnul şi 
învăţătorul vostru atunci şi acum, dau vouă limbile Duhului 
Sfânt ca să împărţiţi din voi pe Dumnezeu la cei ce au stat adu- 
naţi cu noi în zi de praznic de Duh Sfânt, când Eu şi cu voi am 
fost sărbătoriţi. Iată, vă dau. Fiţi împărţitori! Amin. 

O Tată Savaot, şi Tu, Fiule Mieluţ al Tată- 
lui, locaşul Duhului Sfânt sunteţi şi 
Unul în altul o unime, iar noi nu grăim de la noi înşine, ci de 
la Dumnezeu, Care ne porunceşte să grăim în limbile Duhului 
Sfânt, Povăţuitorul oamenilor binecredincioşi. 

Este scris în Scripturi că numai cei smeriţi cu inima 
caută după Dumnezeu, iar Duhul Lui Cel Sfânt Se lasă peste 
cei credincioşi care nu iscodesc pentru credinţă pe Domnul. 
Toţi cei ce se apleacă să creadă venirii de azi a cuvântului de 
sus, din cer peste pământ, noi, martorii lui Dumnezeu-Cuvân- 
tul, Care a murit şi a înviat pentru ca să credem că El este cu 
noi, pe toţi îi îndemnăm să se tămăduiască de duhul cârtirii şi 
al deşartelor vorbiri, căci acestea duc la păcatul clevetirii, 
fiindcă şi cel mai tainic cuvânt atrage pedeapsă, ca şi minciuna, 
care omoară sufletul celui ce se hrăneşte din rodul ei, căci vi- 
clenia omului îl ţine departe pe Domnul, iar ispitirea atrage 
prin ea mustrare peste cei bolnavi cu mintea, care n-au înţelep- 
ciunea de mamă, fiindcă ea se depărtează de cei nepricepuţi 
pentru ea; şi chiar dacă înţelepciunea are de piatră iubirea, ea 
loveşte în cei defăimători, fiindcă Duhul Sfânt al Domnului 
scoate deasupra pe toate cele ascunse şi străpunge inimile toate 
şi cuvintele toate, fiindcă El cuprinde lumea, şi pe toate ale ei 
le cunoaşte până la cea mai slabă şoaptă, şi nu se pot ascunde 
cei nedrepţi şi nu poate fi nimic uitat, căci toate punerile la 
cale, bune sau rele, vor fi descoperite, iar cei ce-şi grăbesc 
moartea prin cele rele ale lor, sunt atraşi apoi spre ea. Domnul 
însă este îndurerat şi trist pentru cei ce pot fi vii şi nu vor, căci 
El este Domnul vieţii şi al izbăvirii celor păcătoşi, care prin 
pocăinţa lor pot asupra păcatului, care aduce moarte celor ce 
îl iubesc pe el. 

Vă povăţuim spre Duhul lui Dumnezeu, Care ştie toate 
ale voastre, şi vă mărturisim bucuria Duhului Sfânt din ziua 
aceasta cu voi şi cu noi, cei din cer, adunaţi sub cortul cel ocro- 
titor al sărbătorilor în grădina întâlnirii cerului cu pământul, a 
Domnului cu voi. Duhul Sfânt este graiul nostru, nu noi suntem 
cuvântul pe care vi-1 dăm spre încununarea sărbătorii de azi. 
Bucuria mărturisirii se face dor şi iar dor în noi, cei din cer, şi 
grăim vouă în Duhul Sfânt şi am spus vouă lucrarea Lui, po- 
vaţa Lui, lumina Lui, Care pătrunde fără greş în cele mai tai- 
nice ascunzişuri ale inimii şi Căruia nu-I scapă nici şoapta cea 
mai stins şoptită. Gura este organul cel făcut de Dumnezeu şi 

trebuie s-o îngrijim împotriva vicleşugului, duh folosit de om 
cu mare uşurinţă, până când el va fi nimicit de pe pământ, duh 
care încurcă pe cele dinăuntrul inimii omului şi îl face pe om 
rob vicleşugului, care stă împotriva Duhului Sfânt, Povăţui- 
torul Cel de la Dumnezeu pentru om. 

O, au stat cu noi şi cu voi cei de dedesubt, căci au fost 
chemaţi şi li s-a făcut pomenirea de vară, şi ce frumoasă a fost 
ziua aceasta şi ce mângâietoare pentru cei adunaţi din cer, de 
pe pământ şi de dedesubt! O, fiţi salvatorii celor îndureraţi! 
Fiţi voi aşa cum ar fi trebuit să fie ei, cei ce acum sunt îndure- 
raţi pentru vremea lor cea neumbrită de Duhul Sfânt, Povă- 
ţuitorul oamenilor! 

O, fiţi credincioşi, nu necredincioşi! Toţi cei care nu pot 
mai mult din pricina piedicilor pe care ei înşişi şi le-au zidit 
până acum în cale, să-şi folosească inima locaş al tainei de nou 
Ierusalim şi să-şi rabde încă robia, până ce dragostea din inima 
lor, mare din zi în zi mai mult, le va da lor izbăvirea şi apoi le 
va pune în faţă cărarea întreagă, viaţă cu putere în ea prin îm- 
plinirea ei cea întreagă. Amin. 

O, feriţi-vă de vicleşug, că acest duh vă duce sub nemul- 
ţumiri, de la care se naşte răzvrătire între frate şi frate! Nu fiţi 
pretenţioşi, ca să nu vă despartă această meteahnă! Fiţi mulţu- 
miţi şi mulţumitori! Aţi fost povăţuiţi azi de pe pământ să nu 
staţi fără veghe peste voi, iar veghea înseamnă ocrotire. Lim- 
bile Duhului Sfânt s-au revărsat peste voi de jos şi de sus, nu- 
mai să le urmaţi povaţa. Iubiţi să fiţi mici şi ocrotiţi, căci cei 
ce caută întâietate nu-şi mai sfârşesc căutarea, şi aşa vor fi gă- 
siţi în ziua cercetării. Şi, în sfârşit, duhul îndrăgostirii de Dum- 
nezeu să ia foc în voi ca şi în noi, ca şi în Domnul nostru şi al 
vostru, Care aruncă mereu, mereu peste pământ focul dragostei 
Lui, şi iată, cuvântul Lui pentru îndrăgostirea de Dumnezeu a 
celor ce vin şi aud şi văd şi cred în El apoi. Aceasta este ceea 
ce Duhul Sfânt vă îndeamnă pe voi prin noi, ucenicii cei de 
acum două mii de ani, mărturisitori ai Domnului şi Mântuitoru- 
lui nostru, şi care şi azi L-am mărturisit pe El Mântuitor. Amin. 

Iar vouă, celor ce puneţi cerului masă cu cei de pe pă- 
mânt doritori de Dumnezeu, vă dăm din noi plinul Domnului 
şi vă vestim că va fi să lărgiţi aşternutul Domnului de la voi şi 
să deschideţi încă şi mai larg pentru cei ce înviază din păcat şi 
vin să ia în ei duhul îndrăgostirii de Dumnezeu ca şi voi. Fiţi 
primitori de oaspeţi! Fiţi pentru Domnul aşa, pentru rodul Lui 
care se ridică spre El, căci casa Lui sunteţi voi! Amin, amin 
zicem vouă, nu vă temeţi că sunteţi mici şi neputincioşi! Lăsaţi 
să poată Domnul! Voi doar staţi casă a Sa, han al Său pentru 
cei ce se opresc ca să bea şi, bând, să afle ei apoi gustul nedes- 
părţirii de Dumnezeu. Amin. 

Pace vouă, aşa cum Domnul ne-a învăţat şi pe noi să 
spunem urarea Lui peste cei binecredincioşi! Amin. 

Iar Ţie, Doamne, mângâiere în cer şi pe pământ de la 
ucenicii Tăi cei din cer şi de la cei de pe pământ, şi prin ei de 
la toţi cei mângâioşi Duhului Tău rănit după om. Amin. 

S fârşim acum cuvântul zilei, o, ucenici ai 
Mei, cei din cer şi cei de pe pământ, şi 
Ne odihnim în duhul împlinirilor, care vor prăsi unele din altele 
spre slava cea de nou Ierusalim pe pământ, care-şi lărgeşte cor- 
tul ei. Tainic i-am îmbrăcat în binecuvântare scumpă pe toţi 
cei care au venit şi au poposit şi s-au întors apoi întru ale lor. 
Le-am dat lor pe îngerii Mei spre însoţire lor. Mă voi aprinde 
în ei cu focul pe care îl tot arunc pe pământ ca să ardă şi să se 
vadă arzând şi aprinzând el foc din foc. Amin. 

O, popor de la izvor, peste şapte zile avem sărbătoarea 
tuturor sfinţilor Mei, şi lângă ea sărbătoarea trâmbiţei Mele 


Verginica, născută în anul naşterii ei în duminica a noua după 
praznicul învierii Mele. Voi grăi în ziua aceea, fiilor, şi Mă voi 
mângâia prin grăirea Mea. Voi grăi cu puterea Duhului Sfânt 
Povăţuitorul, o, şi cât aş vrea să prindă rod grăirea Mea din 
ziua aceea! 

Pace vouă! Odihniţi-vă, tată! îngerii Mei iau slujirea 
voastră şi o păstrează la Mine pentru voi. Fiţi ostenitori 
neosteniţi pentru via Mea, o, fiilor! Amin, amin, amin. 

10/23 mai 2010 

Duminica întâi după Rusalii, a tuturor sfinţilor 

Sfânta Virginia grăieşte din cer cu cei răzvrătiţi. Domnul aduce 
poporului tărie de sus pentru duhul credincioşiei. Omul nu are drep- 
tul să fie nemulţumit. Nemulţumirea îl duce pe om spre moarte. Vor- 
birea din cer a păstorului Daniel . 

artea Mea cea de azi se deschide, iar Eu, Domnul, 
cuvintez prin ea poporului Meu. Amin. 

Din sărbătoare în sărbătoare cobor la tine cuvânt, şi 
cobor cu sfinţii, o, poporul Meu. în ziua aceasta de duminică 
sunt sfinţii în sărbătoarea lor înveşmântaţi, şi o înveşmântează 
ei pe ea, iar Eu, Domnul, în mijlocul lor cuvintez cu ei şi cu 
tine şi te hrănesc, şi îmi hrănesc mângâierea Mea şi a lor hră- 
nindu-te pe tine, că mare mângâiere am Eu că te am pe pământ 
pe tine credincios venirii Mele pe cărare de cuvânt, şi mare mi- 
nune este să găsesc Eu credinţă pe pământ pentru venirea Mea! 

O, pace ţie, poporul Meu! Te-ar înghiţi în el duhul lumii 
dacă Eu n-aş avea mereu în mijlocul tău cărarea cuvântului 
Meu cu care tu te hrăneşti ca să fii credincios. Am grijă de tine, 
tată, căci lupul cel flămând după tine pentru că eşti al Meu 
te-ar lua de lângă Mine şi ţi-ar da apoi sămânţa cea rea, nepă- 
sarea de Dumnezeu, şi ai cădea apoi în otrava despărţirii de 
Dumnezeu, tată. îţi dau în ajutor sfinţii lângă cuvântul Meu, 
care te ţine în viaţă, şi îţi dau puteri cereşti ca să te învăluie în 
ele zi şi noapte, că satana e flămând după agoniseala Mea cea 
de azi. O, ai grijă să fii credincios, căci satana ne este duşman, 
fiule. De când Mi-am început cuvântul Meu prin trâmbiţa Mea 
Verginica, satana a fost mereu pitit la masa Mea ca să nu-i lase 
creştinului statornicia şi credincioşia, şi nu-i trebuie mult omu- 
lui ca să cadă în mreaja lui satana şi să i se întunece ochii şi 
mintea şi credinţa şi căutarea lui după izvorul Meu de cuvânt. 

O, am cetele de sfinţi în jurul Meu din părţi, iar în mij- 
locul lor pe Verginica Mea, pe trâmbiţa lui Dumnezeu pe 
pământ şi în cer, şi pe care sfinţii o îmbracă în iubirea lor în 
ziua aceasta, duminica tuturor sfinţilor, când ea s-a născut pe 
pământ în anul naşterii ei. 

O, Verginico, ţi-am vestit sărbătoarea şi i-am spus 
poporului Nostru de la izvor să o pregătească. Voiesc, tată, să 
lăsăm din Noi cuvânt pentru lucrarea Noastră cu el şi pentru 
jalea Noastră de la cei ce au fost şi nu mai sunt cu iubire pentru 
Noi. O, de ce, oare, nu poate omul să nu se îngâmfe, tată? La 
ce, oare, s-o fi îngâmfând când el are în el viaţă împrumutată 
de la Dumnezeu? O, numai satana, numai el aduce în om 
semeţia şi apoi trufia, care-1 despart pe el de Dumnezeu şi de 
fiii lui Dumnezeu, de cei care rămân cu Dumnezeu şi cu duhul 
mărturisirii pentru Dumnezeu cu ei. 

O, Verginico, stau sfinţii toţi şi Ne privesc, tată, şi dau 
să facă înaintea poporului Nostru mărturia lor, purtată în ei 
pentru Mine pe pământ şi în cer pentru lucrarea Mea cu tine în 
vremea trupului tău, vreme care a început pe pământ şi cu care 
tu ai venit la cer între sfinţi, vremea ta de atunci şi până azi. 
Stau sfinţii în ziua aceasta în cete-cete la masa Noastră de 

sărbătoare cu poporul, iar Eu, Domnul, le dau rând şi le dau 
lor cuvânt acum. Amin. 

O slavă Ţie cu noi în ziua aceasta în gră- 
^ dina Ta de întâlnire în zilele acestea cu 
omul, o, Doamne, şi fericit este poporul Tău care crede duhului 
mărturisirii! Tu eşti îndurerat ca Dumnezeu, că ai făcut cerul 
şi pământul şi pe om pentru ele, şi s-a trufit apoi omul până 
deasupra Ta cu cugetul lui. Cei ce nu stau frumos întru Tine 
după poruncile Tale, aceia au în ei duhul trufiei, care îl face pe 
om să se creadă mare, Doamne. O, mulţi au venit cu paşii lor 
spre Tine prin lucrarea Ta cu sfinţii Tăi şi mulţi din ei s-au în- 
gâmfat apoi şi au plecat şi şi-au făcut acest rău de a se îngâmfa 
înaintea lui Dumnezeu şi înaintea poporului rămas credincios. 
N-a fost în nici o vreme altfel în neamul celor ce Te-au urmat, 
şi de aceea ai rostit Tu cuvânt acum două mii de ani şi ai spus 
că fericiţi sunt cei ce rabdă cu Tine până la sfârşit! 

Avem în mijlocul sărbătorii noastre pe trâmbiţa Ta Ver- 
ginica, sămânţă a duhului blând şi smerit, din care Tu ai născut 
un popor pe vreme rea pe pământ, vremea rătăcirii de Dum- 
nezeu a oamenilor, popor care a venit şi a stat şi a văzut şi a 
auzit, şi apoi dintre ei au plecat şi au vândut taina Ta şi au trădat 
pe fraţii lor, dar cei ce între ei s-au ales pentru Tine, aceia sunt, 
şi sunt poporul Tău cel de azi, căci au răbdat neobosit şi sunt 
cei ce rabdă îndelung, iar cei ce se plictisesc aşteptând, sunt 
cei ce se îngâmfa în ei înşişi nemulţumiţi, Doamne. O, dă glas 
trâmbiţei Tale, că noi privim şi mărturisim celor credincioşi şi 
celor necredincioşi că Tu eşti cuvântul acesta cu care vii pe 
pământ după om, şi cu sfinţii vii, căci toate se împlinesc aşa 
cum sunt scrise ele în Scripturi, o, Doamne al puterilor, o, 
Doamne al sfinţilor Tăi. Amin. 

B in mijlocul sfinţilor grăiesc cu Tine, 
Doamne, eu, trâmbiţa Ta, şi grăiesc cu 
poporul Tău şi al meu. Avem cu noi pe păstorul Daniel, plin 
de dor pentru poporul acestui cuvânt. De lângă mine priveşte 
el masa noastră cu poporul în ziua mea de pomenire între sfinţi. 
Durerea lui pentru poporul nostru s-a făcut mai mare în cer, 
dar şi rugăciunea lui înaintea Ta este şi mai mare, şi este cu 
putere în ea, o, Doamne, şi cere el Ţie să-Ţi arăţi puterea şi 
adevărul Tău prin acest cuvânt, căci trufia celor ce s-au clătinat 
de pe un picior pe altul până ce au ameţit de tot, e ca un cariu 
care se vrea biruitor prin ei, şi nu ştiu aceştia că n-au putere 
împotriva Ta. 

Să te gândeşti la durerea Domnului, o, popor slab în 
credinţă şi în iubire, şi să te gândeşti la durerea Lui cea de la 
tine dacă nu eşti împlinit întru voile Lui! Să te gândeşti la cei 
ce iubesc răbdând, ca să-ţi dea Domnul încă îndreptare, fiule! 
Este în cer popor rugător venit din mijlocul tău, fii care au ştiut 
să-şi păstreze credincioşia prin mers păstorit de Dumnezeu şi 
prin duh de pocăinţă. O, e mare în cer durerea de la un suflet 
care a plecat şi n-a mai stat cu Domnul şi cu izvorul Său de 
cuvânt, după ce a crezut o vreme şi a ascultat pentru voia Dom- 
nului! O, nu da tu, cel răzvrătit, nu da cu piatra în cei ce stau 
cu credincioşie lângă Domnul! Teme-te de îngâmfarea ta şi nu 
ţi-o înmulţi, că te prinde din urmă pedeapsă pentru acest păcat, 
şi plânsul îţi va fi amar, căci Domnul a spus că va da fiecăruia 
după cum este fapta sa, iar pentru aceasta ce a spus Domnul ar 
fi să vă fie teamă la toţi, vouă, celor răzvrătiţi şi obosiţi de 
duhul îngâmfării din voi. E bine, oare, voi să mergeţi împotriva 
lucrului Domnului şi să tacă Domnul şi să nu Se scoale El 
stavilă împotriva răzvrătirii cu inimă de om? O, dacă nu mai 
puteţi spre pocăinţă, lăsaţi măcar pietrele jos! Nu mai aruncaţi! 
Fie-vă teamă! Voi sunteţi fricoşi sub orice suferinţă. Nu vă 


agonisiţi suferinţă vouă prin lucrarea voastră cea plină de duh 
de duşmănie în ascuns şi pe faţă! Fiţi cuminţi, căci omul este 
ca umbra! Vă îndemn spre linişte. Lucraţi-vă scăparea şi nu 
uitaţi că prin ceea ce lucraţi vă atrageţi pedeapsă! Puterea 
voastră cea rea nu este putere, ci este slăbiciune, şi prin ea vă 
lucraţi lovituri, care se vor întoarce înapoi spre voi. Vă chem 
înapoi la Dumnezeu dacă nu-L mai iubiţi. Nimeni din cei 
smeriţi cu inima şi tari cu pocăinţa şi cu iubirea nu vor pieri 
din pricina răutăţii voastre, ci numai cei munciţi de duhul tru- 
fiei vor avea de pierdut. Mila Domnului şi a sfinţilor Lui curge 
spre cei neputincioşi spre putere de sus cu ei, dar nu şi pentru 
cei răzvrătiţi, care lovesc cu sete în cei slabi cu mersul şi cu 
fapta lor. 

O, păstorule Daniel, te-am luat în ziua mea de serbare 
ca să-i privim pe cei ce ne ascultă şi se îndeamnă unul pe altul 
spre duhul credincioşiei. Eşti trist pentru cei ce se răzvrătesc 
de pe margini, şi eşti plin de râvnă pentru Domnul, aşa cum ai 
fost şi pe pământ. Să ne rugăm pentru biruinţa Domnului şi a 
făgăduinţelor Lui, iar pe cei trufaşi, care-şi atrag ceea ce lu- 
crează, să-i lăsăm aşa, în seama faptelor lor, dacă nu se vor 
pocăi cu plâns şi cu trezie. Iată-L pe Domnul mergând prin 
mersul celor credincioşi, care sunt şi care vin şi care se vor 
întări prin harul dragostei dintâi, întru care vor fi ajutaţi din cer 
şi de pe pământ prin cei statornici în iubire! Eşti îndurerat şi 
plin de rugăciune tare pentru durerea Domnului, pentru popo- 
rul cel statornic pe cale şi pentru ispita care încearcă acum nea- 
mul român. E zi de mărturisire, şi vom întări pe cei din porţi 
ca să poată primi în carte grăirea noastră cea din ziua aceasta, 
durerea noastră în cer şi pe pământ şi ruga noastră de bine peste 
poporul cel cuminte şi peste cel ce a luat calea răzvrătirii, din 
pricina prea multei iubiri cu care Domnul i-a îngăduit încă aşa 
cum sunt ei. 

Stăm la masă cu poporul cel de aproape şi privim la lu- 
crul lui cel de azi. Dăm Domnului acum grăirea şi ne vom face 
loc în carte apoi, după ce vom sta cu poporul la masă pentru 
sfinţii sărbătoriţi, pentru toţi sfinţii Lui. Amin. 

O Verginico, trebuie răgaz să avem. Să 
^stăm acum la masă cu poporul cel tare 
prin credinţă, şi apoi să dăm putere în porţi ca să grăim Noi 
apoi poporului cel şovăielnic, cel ce nu poate scăpa de sub 
pecetea acestei lucrări de cuvânt, căci toţi cei care au stat la 
această masă, au semnul acesta pe ei. 

O, poporul Meu de la izvor, şi voi, cei adunaţi cu credin- 
ţă în ziua aceasta lângă cei care trudesc pentru grăirea Mea cea 
de azi, Eu, Domnul, aduc vouă încă tărie de sus pentru duhul 
credincioşiei. încă de la începutul Meu prin acest cuvânt satana 
a venit înaintea Mea şi a cerut să cearnă pe poporul cel care 
auzea cuvântul Meu prin trâmbiţa Mea, iar Eu şi cu ea ceream 
Tatălui credinţă pentru cei ce aveau să rămână poporul Meu. 
Eu, Domnul, lucrez cu putere nevăzută şi vă întăresc credinţa 
şi întăresc purtarea Mea de grijă pentru voi, căci vremea este 
cu cernere mare, când cei nestatornici şi nemulţumiţi se dau 
pe faţă prin însăşi lucrarea lor, dar voi, mergând, binecuvântaţi 
şi întăriţi pe Dumnezeu peste voi, fiilor ascultători. în ziua 
aceasta Eu şi trâmbiţa Mea vom lăsa cuvânt în carte şi va lucra 
cuvântul, căci lucrător este el. Amin. 

Daţi acum curs duhului sărbătorii cea pentru toţi sfinţii 
Mei, o, fiilor! Daţi, tată, rugă cu putere cerului pentru voi şi 
aduceţi Domnului rugă pentru limpezirea duhului neamului 
român, căci duhul răzvrătirii îşi cere dreptul de la mijloc în 
mijlocul acestui neam. O, să am rugăciuni înaintea Mea aduse, 
fiilor, iar Eu, Domnul, să lucrez prin ele pe cele de la Dum- 

nezeu peste acest neam greu încercat acum, şi căruia mereu, 
mereu i-am strigat trezirea, mereu, mereu i-am cerut duh de 
veghe pentru cele ce dau să vină peste el, şi iată-le, vin, şi tre- 
buie veghe. 

Fiţi veghetori ca Dumnezeu, fiilor! Să veghem, o, fiilor! 
Să cerem Tatălui ajutorul pentru cele grele care sunt şi pentru 
care Eu, Domnul, am spus să se vegheze, şi din timp am spus 
peste neamul român! O, rugăciunea cea tare aduce izbăvirea 
cea pentru bine şi aduce stavilă pentru rău, dar să fie împăcat 
cu Tatăl duhul celor ce mijlocesc cu rugăciunea, o, fiilor. Amin, 
amin, amin. 

* 

A m stat cu sfinţii şi cu îngerii şi am privit lucrarea 
duhovnicească, creşterea celor ce se aleg pentru 
împărăţia Mea în ei, unii pe alţii dându-se Mie, unii altora 
dându-şi creştere, iar pentru aceasta unii lucrează mai mult, 
după inima lor dăruitoare de Dumnezeu în jur, după darul 
Duhului Sfânt, pus de Mine în ei. 

Eu, Domnul, întăresc lucrarea cuvântului Meu, căci cu 
el Mă fac Păstor peste cei ce se fac popor al Meu. Am privit 
lucrul mărturisirii şi dau să îndemn din cer şi de pe pământ prin 
Duhul Meu, ca să ştie fiii poporului Meu să mărturisească celor 
ce vin despre lucrarea Mea cu ei timp de peste cincizeci de ani, 
lucrare cu milă şi cu răbdare multă şi cu nădejde cerească prin 
acestea două că Eu, Domnul, voi avea un popor frumos în mij- 
locul fiilor oamenilor, şi pe care Eu îl curăţesc mereu, îl prime- 
nesc mereu, îl împodobesc mereu cu duhul cunoştinţei de 
Dumnezeu şi al înţelepciunii tainelor de sus cu el pe pământ. 

Te învăluiesc în cuvânt, poporul Meu cel credincios. 
Dau să te deprind şi pe tine să faci şi tu cu Mine tot aşa, să lu- 
crezi şi tu cu Mine aşa cum lucrez Eu cu tine, căci aşa cum tu 
iei din cer, tot aşa şi cei din cer aşteaptă să ia de la tine şi să 
aibă de la tine. Să iei tu bine seama la cei ce s-au răzvrătit şi 
s-au tras în lături, că ei nu au astâmpăr, şi se luptă prin tot ceea 
ce fac ei să-Mi oprească cursul cuvântului, şi se luptă orbeşte, 
tată, dar în gol se luptă, căci Eu cuvintez şi voi da să-i amuţesc, 
că dacă-i las aşa, îşi adună prea mare osândă, prea multă 
judecată, şi îi voi face să înţeleagă bine că Eu sunt acest cuvânt, 
pe care ei din duh de trufie şi de răzvrătire dau să-l pună sub 
semnul minciunii înaintea celor crezuţi de ei slabi. O, măcar 
de-ar avea cu ce să se îngâmfe, bieţii de ei, căci diavolul i-a 
golit de daruri şi sunt lipsiţi de minte din cer şi îşi fac rost de 
pedeapsă, şi ei nu ştiu ce fac şi că-şi fac rău unul altuia, şi unul 
după altul se pitesc apoi, căci răzvrătirea omului e duh rău în 
el, duh străin de Dumnezeu în om şi în lucrarea omului. 

O, ţi-am spus, măi creştine răzvrătit, că nu-ţi face nici 
un bine cel de un gând cu tine pentru răul din tine şi din el, şi 
nu te poate hrăni sau păzi de cădere, ci te poate ajuta să pieri, 
tată. Cei ce umblă singuri şi nevegheaţi de cei puşi veghetori 
de la Mine peste cei care se fac ai Mei, aceia îşi fac loruşi rău, 
dar Eu îmi învăţ poporul să stea sub veghetor ca să scape de 
lup, zi şi noapte să caute să fie călăuzit, şi din unii în alţii să 
împartă veghea şi să o aducă înaintea Mea, că Eu am în mij- 
locul lui între Mine şi el fii aşezaţi înaintea Mea pentru el, şi 
care să mărturisească pentru mersul lui cu Mine, pentru creş- 
terea sau necreşterea lui, şi pentru câte trebuie din cer în toată 
vremea, şi ca să-l învăţ să-şi păstreze credincioşia. 

Mare bucurie se suie la Mine când văd duhul învăţăturii 
sfinte în zile de întâlniri sfinte între Mine şi poporul Meu, între 
fraţi şi fraţi, şi când de la mijloc se împarte sămânţă sănătoasă 


pentru hrană, pentru creştere, pentru omul cel nou în locul celui 
vechi din fiecare fiu care vine să Mă aibă apoi de viaţă a sa. 
Am spus nu de mult că dacă Eu, Domnul, aş fi om pe pământ 
şi Mi-ar da cineva acest cuvânt viu şi de viaţă dătător, aş spune 
despre cel ce Mi-1 dă că este omul lui Dumnezeu şi că de la 
Dumnezeu îmi dă, şi n-aş putea să spun că e diavol un aşa om, 
că e mincinos sau că e nevrednic ca să iau de la el viaţa acestui 
cuvânt. Dar Eu am spus: «Cine are urechi de auzit, acela să 
audă, nu oricine să audă ceea ce Duhul grăieşte bisericilor!». 

Iată taină de înţelepciune: nu pot auzi cei ce nu au urechi 
de auzit sau cei ce şi le înfundă sau şi le vând altor şoapte, altor 
duhuri. Nu toţi ascultă de la Dumnezeu, şi mulţi ascultă de la 
oameni şi de la diavol, chiar şi între cei ce au venit să se facă 
fii ai acestui popor prin cuvântul Meu, care grăieşte. O, creştine 
greoi la înţelepciune, dacă n-ai pe Dumnezeu în tine, văzut în 
ceea ce faci tu întru El, sau El întru tine, să ştii, tată, că se lipesc 
muştele de tine, că trag muştele la tine, sau că te faci muscă 
plină de gunoi pentru semenul tău şi că poţi să-l omori cu lipsa 
de Dumnezeu din tine. Musca numai din gunoi culege, numai 
din ceea ce intră în stricăciune, şi apoi vine şi se aşează pe 
locuri curate tară să se ruşineze, şi e purtătoare de boală musca, 
şi iată, aşa se omoară om pe om, nu cu puşca, ci cu cuvântul 
unul împotriva altuia, şi se defaimă cu cuvintele rostite unii 
peste alţii oamenii, unii contra altora, unii despre alţii, iar 
dezbinarea este diavol, este muscă purtătoare de boală prin 
ceea ce strânge şi împarte ea din locuri murdare, din gunoi. 

Te învăţ, poporul Meu, veghea, tată, şi înţelepciunea ei, 
căci cel ce îl are pe Dumnezeu în el, îl dă pe Dumnezeu, iar 
cel ce se are pe sine şi pe om în el, se dă pe sine omului şi strică 
omul la minte, şi apoi caută să iasă de sub vină şi s-o lase pe 
altul, că asta face omul care nu-L are pe Dumnezeu în el, şi ca 
diavolul face ceea ce face. 

O, e primejdios să-şi pună omul sarcina sa pe alt om şi 
e mare laşitate această meteahnă. Feriţi-vă să vă căinaţi, voi, 
cei care veniţi să învăţaţi viaţa! Nu vă apăsaţi cu sarcinile unii 
pe alţii, că aceasta nu este frăţie, ci este moarte, tată, căci omul 
este neputincios şi este lipsit de Dumnezeu şi are omul nevoie 
de Dumnezeu, chiar dacă el nu-şi înţelege simţămintele şi 
căutarea şi nerăcoarea. Omul îşi ia singur drepturi, dar el n-are 
dreptul să fie nemulţumit nici spre Dumnezeu, nici spre om, şi 
că oricâte vin peste el, bune sau rele, toate sunt facerea lui cea 
de la Dumnezeu, facerea Mea de bine pentru mântuirea lui, 
pentru ţinerea lui în frâu, pentru ca să nu apuce el pe căi străine 
de duhul mântuirii şi al umilinţei, care-1 fac pe om să semene 
cu Dumnezeu, să ia chipul şi asemănarea Mea, căci Eu sunt 
blând şi smerit cu inima, şi pe toate le-am luat ca de la Tatăl 
cât am fost pe pământ. 

O, nimic nu-i foloseşte omului nemulţumirea, ci numai 
spre moarte îl duce ea şi spre îngâmfare, şi nu spre umilinţă. 
Numai şi numai de învăţat are omul cel care are urechi de auzit 
ceea ce Duhul grăieşte. Te învăţ, poporul Meu, să nu te temi 
de omul trufaş, dar să te fereşti de el şi de lucrarea lui cea 
lipsită de toată pacea. Am în coborârea Mea cu trâmbiţa Mea 
pe păstorul Daniel, care priveşte la învăţătura Mea de peste 
tine şi la trufia unora, de la care nu se naşte învăţătură de minte 
pentru cei ce nu au urechi ca să audă cu ele şi să înveţe. 

O, păstorule Daniel, e mult şi mereu de lucru şi de 
povăţuit poporul, căci diavolul trufiei din cei nemulţumiţi şi 
răzvrătiţi a prins putere mare în ei, tată, şi se încearcă din 
răsputeri să clatine pe ici pe colo pe cei slabi, ca să se îngâmfe 
apoi şi mai mult. Durerea noastră în cer şi pe pământ e mare, 
dar şi ruga noastră către Tatăl pentru poporul cel cuminte tre- 

buie să ne fie mare, chiar şi pentru cei ce au luat calea trufiei 
şi a răzvrătirii în dreptul cuvântului Meu, aşa cum mereu, me- 
reu a fost în poporul nostru din partea celor ce-şi luau dreptul 
să fie nemulţumiţi şi răzvrătiţi prin duhul trufiei din ei. Te-am 
luat rugător mare în cer lângă Mine şi lângă cei veniţi la noi 
dintre cei lucrători în mijlocul poporului cel de cincizeci de ani 
al Meu. Grăirea Mea cu poporul, şi pe care tu o ştii în cer acum, 
îţi dă de ştiut ţie de la Mine mersul celor credincioşi şi mersul 
celor răzvrătiţi. Iată-1 pe cel ce se răzvrăteşte acum că nu are 
el drepturi mari peste taina Mea purtată cu tine, şi despre care 
el zice că trebuia să-i fie lui dată spre purtat. Iată-1, tată, pe 
acest nemulţumit şi cu limbă lungă pe unde poate să-şi verse 
veninul nemulţumirii lui şi dispreţul asupra celor cu care noi 
purtăm pe mai departe cursul cuvântului de sus. O, ce să facem, 
tată, cu acest fiu răzvrătit şi care dă să-şi facă ucenici ai răzvră- 
tirii lui din mijlocul poporului rămas? O, cine, oare, îi dă lui 
dreptul să fie nemulţumit? De unde-şi ia el acest drept? De la 
cine? Duhul trufiei lui face aceasta înăuntrul lui. O, cine, oare, 
i-a luat lui partea pe care trebuia s-o aibă, de fiu împlinitor şi 
mulţumit şi credincios mersului nostru pe mai departe cu taina 
cuvântului Meu peste pământ? Tot duhul nemulţumirii şi al 
pretenţiei l-a făcut pe acesta să-şi piardă mersul cel frumos cu 
toţi fraţii şi să se tragă pe margine şi să aţâţe pe câţi mai poate 
ca să-i tragă la un gând cu el, la lucrarea răzvrătirii, tată, şi iată, 
găseşte pe cei neumiliţi şi pune în ei strânsură de muscă şi se 
face fiară creştinul şi înnebuneşte de-a binelea, că asta caută 
cei bolnavi de trufie. Eu însă vă am pe voi din poporul Meu de 
azi rugători în cer lângă Mine pentru el şi ne aşezăm înaintea 
Tatălui şi cerem cale limpede pentru lucrarea cuvântului Meu 
în mulţi peste pământ şi vom rosti cuvânt peste cei răzvrătiţi, 
ca să le cadă dinţii şi limba de fiară şi ca să nu mai sfâşie şi ca 
să nu mai lovească sau să defaime pe cei ce s-au ales pentru 
credincioşie, pentru lucrul mult cu noi. 

O, păstorule, tată, e mult veninul cu care împroaşcă 
acum cei răzvrătiţi, doi, trei câţi s-au ales aşa. Dau să ies mereu 
în calea poporului şi să-l ţin treaz şi să vegheze el ca să nu i se 
spargă casa, căci hoţii de suflete s-au născut şi din acest popor, 
şi iată-i, îi scoatem ca să fie cunoscuţi cu lucrarea lor dosită, 
cu care ies la răspântii să mai găsească pe careva şi să-l do- 
boare din mers. 

O, nu vă mai ascuţiţi dinţii ca să muşcaţi cu ei şi nu mai 
scoateţi limba ca să batjocoriţi cu ea, voi, cei care v-aţi ales de 
partea diavolului defăimării şi al răzvrătirii şi al trufiei omorâ- 
toare de suflet în om! O, nu Mă faceţi să vă pun jos în lupta 
voastră împotriva Mea ca să nu mai aveţi timp de pocăinţă pen- 
tru viaţa care vine după ce se va sfârşi lucrarea cea pentru cer 
nou şi pentru pământ nou şi pentru moştenitorii acestei faceri 
noi, vestită prin Scripturi să se facă şi să fie! O, căutaţi împă- 
carea cu Mine cât mai aveţi cum s-o faceţi, tată! Cei pe care 
voi îi batjocoriţi acum numai pentru că Eu, Domnul, Mă spri- 
jinesc pe ei că Mi-au fost credincioşi mai mult decât voi, o, voi 
nu ştiţi că ei nu vă urăsc pe voi şi că nu vă judecă pentru ceea 
ce faceţi rău Mie sau lor sau poporului cel credincios. Ba, din 
contra, pe ei îi doare în ei inima voastră răzvrătită, inima 
voastră de fiară aşa cum voi vă dovediţi acum. Vă voi da sa- 
tanei ca să vă pedepsească, aşa cum l-am dat pe Israel, care s-a 
răzvrătit asupra lui Moise, slujitorul Meu, că iată, lucraţi ca şi 
cei răzvrătiţi de atunci în Israel, căci voi nu cugetaţi cele ale 
lui Dumnezeu, ci pe cele ale diavolului îngâmfării şi al răz- 
vrătirii, fiilor. O, mergeţi înapoia Mea, căci cele ce cugetaţi voi 
sunt ale diavolului! Pocăiţi- vă, tată, şi liniştiţi-vă, că am acum 
în cer din mijlocul poporului Meu rugători mari pentru mersul 


Meu cuvânt pe mai departe pe pământ! Şi iată ce-Mi spune 
păstorul Daniel, de lângă Mine rugător spre Tatăl şi spre Mine: 

O să le spunem, Doamne, lor că în vremea 
jTa cu trâmbiţa Ta Verginica nu ne-au dat 
ei bucurii, decât dor de căsătorie, nunţi şi botezuri, şi nu ne-au 
dat mâna ca să ieşim deasupra cu lucrarea cuvântului Tău. Au 
născut şi au tot născut fii, şi n-avem din fiii lor decât cât 
numărăm pe degete, iar pe ceilalţi i-au dat lumii. Celui ce mi-a 
fost fin, şi pe care am dat noi să ne sprijinim, să-i spunem lui 
acum că duhul lui trufaş şi dorul de sine al lui şi neascultarea 
şi neiubirea lui de Dumnezeu ne-au făcut pe noi să ne temem 
de necredincioşia lui, căci el era prea împărţit ca să ne poată 
sluji, iar credincioşia lui se vede acum cât de puţină a fost în 
vremea Ta cu noi pe pământ, chiar dacă noi am căutat să 
punem cumva încredere în el atunci. Acum, pentru că el bate 
cu atâta răzvrătire spre poporul Tău cel mic de azi, care a 
înţeles să fie după voia Ta, aşa cum trebuia să fie şi poporul 
cel de la început, fă Tu acum cum ştii cu acest fiu răzvrătit, 
care mi-a fost fin, căci el nu trage spre pocăinţă, Doamne, şi 
nu-i pare rău să facă faptele lui Iuda. Eu mă ruşinez cu el ca 
martor pentru el înaintea Ta, şi aşa cum m-am tras din calea 
lui pe pământ după ce el s-a ales fiu al neascultării, tot aşa lu- 
crez şi azi din cer, şi las voia Ta să lucreze peste el, spre 
ocrotirea şi slava lucrării Tale, Doamne. 

Dar durerea noastră de la cei răzvrătiţi e durere şi din 
altă parte a vântului, iar eu ştiu de ea, şi mă doare, ca şi pe Tine 
mă doare, ca şi pe Tatăl mă doare, ca şi pe trâmbiţa Ta, Doam- 
ne. O, Te rog plângând, pune stavilă la toţi cei care batjocoresc 
şi defaimă cu duşmănie pe poporul Noului Ierusalim, despre 
care eu am lăsat mărturie scrisă pe pământ, şi pentru care eu 
am suferit dacă m-am aplecat spre şoapta celor răzvrătitori şi 
clevetitori din poporul cel apropiat, după plecarea la cer a 
trâmbiţei Tale. Să afle tot poporul de peste tot credincios cu- 
vântului Tău că eu cu mâna mea am scris şi am lăsat mărturie 
din partea Ta pe pământ pentru adevărul lucrării Tale pe mai 
departe, aşa cum merge ea acum, şi despre care eu am fost 
înştiinţat pe pământ de la Tine încă din vremea trâmbiţei Tale 
Verginica, Doamne. 

Şi acum eu îi vestesc pe fiii şi fiicele mele după trup să 
nu se aplece să ia piatra şi să dea în mersul lucrării cuvântului 
Tău pe mai departe cu cei de azi purtători de Dumnezeu, ci să 
fie cuminţi şi credincioşi şi să facă faptele vieţii, căci cei 
răzvrătiţi, doi, trei câţi vor să lucreze aşa, şi-au pierdut firea şi 
nu-şi mai vin în fire şi s-au înjosit pe ei înşişi prin ceea ce-şi 
lucrează. Tot poporul creştin de nou Ierusalim, despre care eu 
am mărturisit în scris pe pământ, să stea sub steagul Noului 
Ierusalim şi să stea în corabie, căci pe pământ bat valuri mari, 
care nu se văd. Nici unul să nu se încumete să nu împlinească 
viaţa cuvântului lui Dumnezeu aşa cum cere El acum noului 
Său popor, ci toţi să vină la pocăinţă şi la duh de umilinţă şi să 
se aşeze toţi câţi sunt şi vin, în trăirea cea de nou Ierusalim, căci 
Tu, Doamne, ai plâns mereu pe poporul care a vrut carne şi 
păcat, însurat şi măritat, băut şi mâncat şi atât. O, unde sunt fiii 
acestui popor? Şi-au vândut pe plăceri alegerea lor. Au dat viaţa 
care trebuia trăită ca în cer, pe viaţă trăită ca pe pământ. Când 
nu vor mai fi pe pământ came şi ouă, brânză şi lapte şi peşte, 
plăceri şi păcat şi căsătorie, atunci va plânge poporul care a fost 
al Tău că n-a luptat şi n-a iubit să ia din timp cununa vieţii de 
rai pe pământ, şi atunci ne va durea pe toţi, şi pe ei, şi pe noi. 

O, Doamne, pune Tu răzvrătirii stăvilar şi caută, ca un 
milos ce eşti, scăpare cumva şi pentru cei ce nu mai vor să lu- 
creze nimic mai bun, dar apără, mântuieşte şi miluieşte pe 

poporul Tău cel mic, cel din români, şi care merge cu călăuză 
pe calea Ta, şi întăreşte Tu cu mână tare pe cei ce se nasc acum 
popor de nou Ierusalim, popor al Tău pe pământ, şi pentru 
fiecare fă-le lor încredinţarea adevărului cuvântului Tău, cărare 
bătută cu pietre de cei ce s-au născut pentru lucrarea cea îm- 
potriva Ta pe pământ! Eu rămân fierbinte rugător înaintea Ta 
pentru poporul Tău cel de azi şi pentru cel de mâine, şi pentru 
pământul român şi neamul de pe el, atât de departe el de voia 
Ta din cer, o, Doamne, şi vom lucra, după făgăduinţele Tale, 
să gătim slava Ta cea pentru el. 

Binecuvântarea mea de păstor o întăresc peste creştetul 
slujitorilor Tăi de biserică de nou Ierusalim şi le spun lor să-şi 
sporească râvna şi lucrarea şi nădejdea că Domnul este cu po- 
porul, pe care ei trebuie să-l crească şi să-l întărească mereu 
pentru Dumnezeu, căci Tu, Doamne, grăieşti din porţi şi paşti 
pe poporul Tău cu mană din cer, şi el se va întări şi se va în- 
mulţi şi se va slăvi pe pământ pentru numele Tău cel nou şi 
numele cetăţii Tale, Noul Ierusalim, născut pentru slava Ta 
prin cuvântul Tău, care este slava Ta în cer şi pe pământ, 
Doamne. Amin. 

E u, trâmbiţa Ta, trâmbiţez şi eu acum 
lângă păstorul Daniel, mărturisitorul Tău 
în cer, din mijlocul poporului Tău venit, martor mare, Doamne, 
şi spun şi eu că din fiecare casă a celor ce se răzvrătesc acum 
cu atâta răutate, noi avem câte un vlăstar alăturat cu cei cre- 
dincioşi, lucrător cu ei, şi le spun şi eu celor duşmănoşi şi 
răzvrătiţi, şi le spun aşa: o, ce aţi făcut voi pentru mersul lucră- 
rii Domnului în urma plecării mele la cer? Eu sunt cea care vă 
spun lucrarea voastră în urma mea. Aţi făcut nunţi şi botezuri 
ca şi lumea. Aţi făcut copii şi i-aţi dat lumii în primire, iar 
copiii voştri au făcut la fel cu copiii lor. O, dacă ai fi numai tu, 
cel care zici că mărturiseşti bine şi adevărat, dar iată-1 pe cel 
din casa ta rămas cu Domnul, mărturisind împotriva ta şi pen- 
tru Domnul pentru că stă lângă Domnul şi nu lângă tine, şi iată, 
te dă de ruşine că eşti răzvrătit şi fiu rău. O, nu veţi putea voi, 
cei răzvrătiţi, să răsturnaţi corabia Domnului, ci îi veţi răsturna 
pe cei ce ziceţi că i-aţi ajutat cu răzvrătirea voastră, dar voi i- 
aţi răsturnat, că n-aţi voit binele lor, ci din duh de invidie i-aţi 
răsturnat de pe cale, ca să nu fiţi voi singuri căzuţi, şi n-aţi făcut 
aceasta din duh de iubire, căci iubirea zideşte, nu omoară. Se 
aud din cer cuvintele voastre de răzvrătire. Ziceţi că e omul şi 
că nu e Domnul această lucrare, şi că omul leagă cuvintele şi 
le dă pe seama Domnului. Uitaţi-vă în Evanghelia Domnului, 
o, nepricepuţilor, şi vedeţi în ea că Domnul grăia în ea din 
prooroci, şi lega cu Scripturile grăirea şi cartea Lui de atunci, 
şi grăia Domnul după cum se legau întâmplările şi cuvintele 
de atunci ale celor credincioşi sau ale celor răzvrătiţi. Citiţi 
Evanghelia, citiţi-o cu ochii deschişi şi citiţi cărţile Scripturilor 
apostolilor, că tot la fel grăiau şi ei, şi pomeneau cuvintele 
Scripturilor ca să crească prin ele biserica şi să se înalţe ea spre 
Do mn ul. Voi din răutatea din voi ziceţi că lucrează rău cuvântul 
cel de azi al Domnului, şi pe care voi îl aruncaţi pe seama min- 
ciunii şi a omului. O, uitaţi-vă la voi, uitaţi-vă bine cum vă iese 
pe ochi şi pe gură răutatea şi duhul rău din voi. Daţi să ziceţi 
că vă împiedicaţi în cine ştie ce vină a purtătorilor de Dum- 
nezeu de acum, dar cine dintre cei sănătoşi cu inima şi cu 
mintea nu ştiu că un om răzvrătit şi nemulţumit naşte din gura 
lui vină pentru cei împotriva cărora ei se scoală trâmbiţând 
defăimare, spre răcoarea inimii lor doritoare de dreptate şi de 
cinste? O, cinstea nu se poate fura cu cuvinte amăgitoare, fiilor 
răzvrătiţi. Nu prin defăimare şi prin dispreţ spre semeni poate 
omul să-şi culeagă cinste, ci numai prin umilinţă şi prin neju- 


decată găseşte omul îndreptăţire şi slavă, iar slava este numai 
cea de la Dumnezeu şi pentru Dumnezeu, şi altfel de slavă este 
gunoi, este muscă sugătoare, care murdăreşte şi doboară omul. 

Şi acum, eu, trâmbiţa Domnului, mărturisesc înaintea 
Lui pentru poporul Lui cel de ieri şi cel de azi şi aduc Domnu- 
lui mărturie pentru adevărul lucrării Lui cea de azi, care este 
mersul înainte al lucrării Domnului din vremea mea pe pământ, 
şi spun Domnului rugă îndurerată: întăreşte Tu, Doamne, 
această lucrare, pe care ai făcut-o nouă şi desăvârşeşte-Te prin 
ea cu putere, spre adeverirea ei şi a Ta, şi stinge focul din ini- 
mile celor răzvrătiţi în dreptul lucrării cuvântului Tău cel de 
ieri şi cel de azi, căci una este lucrarea, de la începutul ei şi 
până azi, şi până mâine, Doamne, că puternic ai fost şi eşti să 
mergi şi să nu stai şi să cuvintezi peste pământ cuvântul Tău, 
până ce îl vei sfârşi de cuvântat. Amin. 

Iar vouă, celor purtători de Dumnezeu acum, eu, ca şi 
păstorul Daniel, vă dau binecuvântare de păstor, de trâmbiţă a 
lui Dumnezeu, pentru râvnă mare în voi înaintea Domnului şi 
pentru nădejdea că veţi birui cu El, şi toţi potrivnicii voştri vor 
cunoaşte că noi, cei din cer, v-am iubit pentru că aţi stat mici 
şi aţi ascultat de Dumnezeu. 

Eu, Doamne, îi rog pe cei ce s-au îngâmfat şi stau aşa în 
dreptul lucrării cuvântului Tău, şi le spun aşa: purtaţi-vă sarci- 
nile unii altora, dar nu pe cele diavoleşti din voi, ci pe cele pen- 
tru drumul mântuirii, o, fiilor răzvrătiţi! V-aţi pus unii altora 
sarcini grele, dar n-aţi făcut bine aşa, şi v-aţi împins unii pe 
alţii ca să cădeţi, căci voi n-aţi avut iubire între voi, ci numai 
v-aţi folosit unii de alţii pentru rodul răutăţii, rod care vă va 
costa scump dacă nu vă veţi pocăi de duhul de judecată şi de 
defăimare, fiilor. Eu vă îndemn pe voi, încercaţi să vă vinde- 
caţi, o, fiilor! 

O, dă-le, Doamne, putere spre pocăinţă şi spre vindecare 
de diavol, căci diavolul a făcut din ei organe ale lui. Tu însă 
eşti vindecătorul. Arată-Tc lor cu adevărul Tău cel de azi, spre 
vindecarea lor, o, Doamne. Amin. 

E u, Domnul, stau de strajă cu sfinţii şi cu 
îngerii pentru poporul Meu cel de azi şi 
pentru mersul cuvântului Meu peste pământ, căci putere am să 
fac aceasta şi să lucrez pentru slava lui Dumnezeu, pentru care 
Tatăl M-a trimis. întăresc spre sfinţenie mare şi spre duhul 
mărturisirii pe poporul Meu cu care lucrez ca să Mă împart 
peste pământ cuvânt. 

Pace poporului Meu mărturisitor! Pace ţie, popor miti- 
tel! Păzeşte, tată, cuvântul Meu! Citeşte-1 mereu, mereu, pu- 
ne-1 la masă cu tine ca să-l iei în tine de viaţă şi de faţă, tată! 
Nu uita: cuvântul Meu este ceea ce ai tu de lucrat mai întâi, şi 
toate ale Mele cu tine vor spori şi se vor lucra, dar să fii harnic, 
tată, şi să nu stai. Nici cu duhul, nici cu sufletul, nici cu trupul 
să nu stai, ci pune treimea ta mereu într-o singură lucrare şi 
stai descoperit prin ea aşa cum stă Dumnezeu, şi aşa să lucrezi 
şi aşa să mărturiseşti, şi vei fi martorul Meu, iar Eu martorul 
tău, şi cine are urechi de auzit, să audă cu ele şi să înţeleagă pe 
Dumnezeu, şi Domnul va putea prin tine, şi va putea Do mn ul 
cu orice piatră, poporul Meu. Amin. 

O, fiţi veghetori ca Dumnezeu, fiilor! Amin, amin, amin. 

Cuvântul lui Dumnezeu 


Sărbătoarea naşterii sfintei Virginia 

Domnul grăieşte neamului român. Nestatornicia vine de la iubirea 

de sine. 

K u sunt Cel ce sunt şi Cel ce Mă fac cuvânt din cer 
pe pământ, aşa cum şi la începutul cerului şi al 
pământului am cuvântat prin puterea Tatălui Savaot în Mine 
cuvântul Lui şi al Meu, Care este Duhul Tatălui şi al Fiului, 
Duhul Sfânt, Duhul lui Dumnezeu. Eu sunt Cel ce în ziua 
aceasta Mă fac cuvânt peste poporul cuvântului Meu cel de 
azi, şi din mijlocul căruia Eu Mă împart cuvânt peste pământ, 
mai întâi peste neamul român, şi din el peste pământ peste cei 
ce Mă găsesc şi peste cei găsiţi de Mine, credincioşi şi necre- 
dincioşi, după cum le este viaţa, meritul sau nemeritul lor, 
unora spre ridicarea lor, iar altora spre osânda lor. Dar cel mai 
mult masa Mea de cuvânt acum, la sfârşit de timp, este hrană 
şi mângâiere pentru sfinţi şi pentru îngeri, care aşteaptă în cer 
să grăiesc Eu pe pământ ca să fie cerul cu pământul la masă 
împreună, că aşteptată cu dor este această întâlnire de către fac- 
erea Mea cea de la început, cerul şi pământul, care prin cuvân- 
tul Meu rostit s-au aşezat fiecare la locul lor, aşa cum stau ele 
de atunci şi până azi, grăindu-şi apoi unul altuia pe limba lor 
cea făcută de Dumnezeu la facerea lor. 

Grăiesc din cer pe limba omului prin limba neamului 
român, pe a cărui vatră Mi-am ales să grăiesc la sfârşit, când 
toate, toate se îndreaptă spre începutul lor cel dintâi, spre 
dragostea dintâi a lui Dumnezeu pentru cele făcute de El la cu- 
vântul Lui. O, grăiesc ţie, neam român, să nu te necăjeşti că 
eşti necăjit din pricina lipsei de bani sau de agoniseală pentru 
trai bun pe pământ, ci să te necăjeşti că n-ai pe Domnul de bu- 
curie şi de mângâiere a ta. O, cât te-am strigat, cât te-am strigat 
prin cuvântul Meu cel de azi ca să Mă auzi şi să faci tu as- 
cultare de cuvântul Meu, care vine pe nori la tine, ţara Mea de 
azi! Eu ţi-am vestit cu dor şi cu durere şi cu bucurie şi cu 
mângâiere că eşti ţara Mea cea de azi, aşa cum Tatăl te-a dat 
Mie la naşterea Mea pe pământ acum două mii de ani, o, şi ce 
puţin dai tu să auzi ceea ce Dumnezeu grăieşte peste tine prin 
râul Lui de cuvânt acum peste pământ! Te-am învăţat cu milă, 
tată, să nu te laşi pe mâini străine cu viaţa ta, cu casa ta, cu 
ograda ta, cu durerea ta, cu avuţia ta cea de la Mine sau cu lip- 
surile tale din pricina depărtării tale de Dumnezeu, o, şi nu dai 
să asculţi, tată! Glasul Meu, care grăieşte peste tine, vine la 
tine din cer de la Dumnezeu, ca să fie Dumnezeu cu tine pe 
pământ şi să te înveţe din cer întru toate, dar tu nu te-ai deprins 
să Mă asculţi şi să-Mi urmezi povaţa. O, e primejdios aceasta. 
Te vede duhul rău, care s-a născut din om la început prin neas- 
cultarea lui de Dumnezeu, Făcătorul lui, şi este duh rău neas- 
cultarea de Dumnezeu a omului. Chemarea ta spre ascultare 
este veghea Mea de peste tine, şi mereu am venit cu ea la tine, 
ţara Mea de azi. O, ţie îţi trebuie cămăşuţă, tată, că e ruptă 
cămăşuţa ta şi e nespălată şi e neîngrijită de Dumnezeu, şi se 
rupe de tot dacă tu nu asculţi, şi te vei trezi goală de tot, ca şi 
omul aşezat de Mine în rai, şi care pentru că n-a ascultat, s-a 
trezit gol şi s-a ascuns, dând să-şi ascundă goliciunea sa, şi 
aceasta vine de la neascultare, tată. Te povăţuiesc să înţelegi 
certarea Mea cea miloasă de peste tine şi să înveţi la greu duhul 
frăţiei şi al nejudecăţii lângă el, căci tot ce vine peste tine nu 
vine spre durerea ta, ci spre trezirea ta, fiindcă inima ta e prinsă 
de nepăsare de Dumnezeu, tată. O, aş voi să nu mai faci păcat. 
Eu grăiesc ţie prin toate câte vin spre tine ca să auzi tu şi să 
urăşti păcatul, tată. O, fereşte-te de desfrânare, că ea îţi cere 
bani ca să cheltui pentru ea! Alungă de pe pământul tău păca- 


tul, căci Eu, Domnul, sunt pe vatra ta cuvânt peste pământ şi 
dau să curăţ de păcat vatra ta! Dă de la tine păcatele cele de 
dinainte de potop, când oamenii mâncau şi beau, se însurau şi 
se măritau şi petreceau fără Dumnezeu pe pământ şi îşi 
pregăteau moartea, că nimeni, nimeni nu mai veghează ca să 
nu vină ea. 

O, ţara Mea de azi, vin la tine cuvânt şi te rog, tată, să 
nu mai bei decât de la Mine, căci duhul rău a făcut băutură 
multă, străină de Dumnezeu, iar ea se numeşte păcat, şi apoi 
boală grea, şi te rog să alungi de pe vatra ta tutunul, ca să nu-1 
mai foloseşti ca păcat, că iată ce a făcut din el omul fărădelegii, 
şi te-a îndemnat, tată, ca să cazi şi în acest păcat şi ca să nu 
mai semeni tu cu Dumnezeu, Care este fără de păcat! O, 
fereşte-te de desfrânare, de orice fel de desfrânare, că pentru 
ea îţi trebuie bani şi putere rea şi păcătoasă, şi depărtare de 
Dumnezeu cere ea de la om! 

Stau şi plâng cu Tatăl şi cu sfinţii, că numai păcat văd 
pe pământ, gata, gata să-l scufunde în adânc, şi aştept să 
sfârşească omul cu păcatul, şi dau să-l ajut dacă nu poate sin- 
gur, că de la copil şi până la bătrân nu mai poate sta nimeni 
fără de păcat peste viaţa lui, şi simţurile omului cad mereu în 
păcat. O, de ar simţi omul dor de Dumnezeu în el, ar lua acest 
măreţ har şi l-ar trezi pe om din beţia păcatului şi ar veni el 
spre iubirea cea de sus, căci am scris pentru împărăţia Mea 
peste pământ neam sfânt să am, popor agonisit de Dumnezeu, 
preoţie împărătească, nu omenească aşa cum se vrea ea a fi 
acum peste tot pe pământ, peste tot fără Dumnezeu, şi numai 
cu haina şi cu numele se mai vrea ea peste pământ, şi iată de 
unde vine rătăcirea spre păcat peste om! 

O, neam român, Eu voi birui omul şi voi fi biruitor! O, 
nu te teme de suferinţa ta cea de la lipsuri, ci teme-te de 
suferinţa cea care vine peste tine de la păcat, tată! Adună-te 
lângă cuvântul Meu şi vezi ce vrea el de la tine şi ascultă-1 pe 
el, căci gura Mea grăieşte peste tine spre mântuirea ta şi nu 
spre răul tău! Primeşte de la Dumnezeu certarea cea pentru 
tine, şi nu ca de la om s-o primeşti, căci Eu nu vreau, tată, să 
cazi tu sub stăpânire la neamuri străine, care n-au alegerea ta, 
dar care ştiu de ea încă de la începutul tău cu Mine când Tatăl 
te-a dat Mie la naşterea Mea ca să fii a Mea la întoarcerea Mea 
spre sfârşit de timp, căci atunci când M-am înălţat la cer după 
patima Mea, cu care am plătit viaţa omului care vrea să aibă 
viaţă, îngerii au spus că iarăşi va să vin, şi acum împlinesc aşa, 
căci a venit vremea, şi toate arată că a venit, aşa cum este scris. 

Eu te îndemn spre linişte, neam român, şi spre răbdare, 
tată. învaţă-te cu sărăcia şi cu puţinul din toate, aşa cum îi 
place lui Dumnezeu să trăieşti, căci viaţa cea plină de plăceri 
te smulge de sub ocrotirea Mea şi te dă slugă la alt stăpân, stă- 
pânitorul întunericului acestui veac, care are ca hrană duhul 
lumii. Eu, Domnul, te dau spre certare dacă nu dai să asculţi 
povaţa Mea cea de viaţă, şi te voi spăla frumos, căci ţie îţi tre- 
buie cămăşuţă nouă, şi trebuie să te speli pentru ea. Eu, Dom- 
nul, îţi întăresc răbdarea şi te învăţ să înţelegi că toate câte vin 
peste tine sunt spre facerea ta cea de la Mine şi sunt spre 
curăţirea şi spre învierea ta apoi, şi bine îţi va fi ţie dacă vei 
asculta, dacă vei deschide Domnului când El bate să-I deschizi, 
o, ţara Mea cea de azi! Cine are urechi de auzit, să audă cu ele 
ceea ce Duhul grăieşte peste tine, o, neam român, iar celui ce 
aude, Eu îi voi da lui! Amin. 

Am grăit în ziua aceasta neamului român, o, popor al 
cuvântului Meu, şi grăiesc acum ţie cuvântul sărbătorii de azi 
a trâmbiţei Mele, ziua naşterii ei pe pământ între zilele anului, 
ziua de douăzeci şi şapte a lunii mai, scrisă în cer între zilele 

sfinţilor mari, că mare este trâmbiţa Mea Verginica între sfinţii 
cei mari, fiindcă ea a purtat de la cer la pământ cuvântul Meu 
cel de azi, cuvântul venirii lui Hristos iarăşi de la Tatăl la om. 
N-a ştiut poporul acestui cuvânt să preţuiască această trâmbiţă, 
şi a fost el nepriceput ca şi poporul lui Moise, când tot poporul 
s-a împotrivit, în afară de doi ucenici, care s-au păstrat credin- 
cioşi, iar ceilalţi s-au răzvrătit toţi, toţi, şi aşa au murit cei ce 
au ieşit din Egipt spre Canaan prin lucrarea Mea de peste 
Moise pentru ei, şi iată, necredinţa şi îndoiala nu aduc decât 
moarte, răzvrătire şi moarte apoi. 

O, e tare, tare nestatornic omul în credinţă, iar acest rău 
vine de la iubirea de sine, de la grija de sine a omului, căci 
omul nu iubeşte jertfa cea plăcută lui Dumnezeu, duhul cel 
umilit, inima cea smerită, şi cade omul când nu se aşteaptă 
dacă nu dă el iubirea toată pentru Dumnezeu, numai pentru El, 
ca apoi Eu să Mă îngrijesc de el şi de statul lui cu Dumnezeu 
până la sfârşit. Le-am spus ucenicilor Mei acum două mii de 
ani când s-a apropiat de ei încercarea credinţei lor, şi le-am 
spus: «în noaptea aceasta toţi vă veţi sminti întru Mine». O, 
de ce, oare, a trebuit să le spun Eu lor aşa? Am spus atunci aşa, 
ca să fie judecaţi toţi cei care aşteaptă ca pe pământ împărăţia 
Mea cu ei. 

O, poporul Meu, dacă trebuie să te fereşti de ceva mai 
mult care te-ar pierde din Dumnezeu, fereşte-te, tată, de duhul 
semeţiei, de duhul iubirii de sine, care te poate clătina la orice 
adiere de vânt, care te poate împrăştia de lângă Dumnezeu. O, 
feriţi-vă, fiilor, unul pe altul de acest duh rău şi ajutaţi-vă îm- 
potriva lui, căci omul este tare, tare semeţ, şi e semeţ şi cu 
trupul şi cu mintea şi cu rangul şi cu firea şi cu arătarea, şi se 
semeţesc oamenii unul împotriva celuilalt, unul de la altul, ba 
chiar şi împotriva lui Dumnezeu şi a îngerilor Lui, care îl văd 
semeţ pe om prin ceea ce este el, şi se poate bine citi semeţia 
omului de către cei ce au de la Mine ştire s-o vadă pe ea în om 
şi să-l ajute cumva, sau să tacă în faţa celui ce nu-şi poate 
înţelege semeţia ca să şi-o lase spre vindecare apoi. 

O, poporul Meu, le-am spus celor ce-ţi dau de la Mine 
cuvântul Meu, că mic şi umilit să fii, înseamnă să crezi cum 
spune altul pentru tine sau despre tine cum eşti, şi nu cum spui 
tu sau ştii sau vezi, şi atunci eşti ceea ce vrea Dumnezeu, Care 
vine spre tine cum ştie El. Le spun celor necrescuţi, celor încă 
semeţi prin mintea şi prin duhul lor, le spun despre cei ce îmi 
stau porţi între Mine şi poporul Meu ca să vin cuvânt la popor, 
şi le spun despre ei la toţi care vin spre lucrarea Mea ca să fie 
cu ea, că Eu, Domnul, nu greşesc prin ei, dar ei greşesc prin 
voi, o, fiilor necrescuţi, iar voi sunteţi greşiţi, şi iată câtă depăr- 
tare între Mine şi voi! Iar între Mine şi voi îi am pe ei, fiilor, 
ca să puteţi voi fi aproape sau departe de Mine cu cele din voi 
sau de la voi. O, Eu, Domnul, îi zdrobesc pe ei pentru voi ca 
să vă ajut pe voi prin ei, dar voi faceţi altfel cu ei. Voi îi zdrobiţi 
pentru ca să-Mi faceţi Mie rău între Mine şi voi, şi iată câtă 
depărtare între Mine şi voi, între faptele Mele şi faptele voastre, 
tată! O, ce trist sunt Eu, o, ce trişti sunt ei, şi cât de puţin sunteţi 
voi trişti! O, cât de mult ţineţi voi la voi şi cât de puţin la Mine 
şi la ei, faţă de câte fac ei pentru Mine şi pentru voi! Eu ştiu 
să-i preţuiesc, dar voi nu ştiţi, fiilor, căci cine se iubeşte pe 
sine, nu ajunge să ştie iubirea şi puterea ei, căci iubirea Eu sunt, 
şi voi nu Mă aveţi, pentru că vă aveţi pe voi iubire în voi. 
Grăiesc cu cei neîmpliniţi în iubire şi care-Mi aduc încă suspin 
şi cărora le spun iar: o, nu umblaţi singuri şi nevegheaţi pentru 
mers, pentru gând, pentru grai, pentru faptă, fiilor! Cel de un 
gând cu tine nu te poate veghea, fiule încă nevegheat, ci te 
poate ajuta să cazi prin cele dintre tine şi el, care sunt sau care 


nu sunt, iar tu trebuie să crezi ce-ţi spun, că Mă doare de la 
tine dacă nu crezi şi dacă nu asculţi. M-a durut mereu în mij- 
locul poporului Meu de la cei cu puţină credincioşie şi puţină 
iubire şi care nu s-au purtat frumos, şi multă durere a fost şi în 
trâmbiţa Mea, mereu, mereu de la cei semeţi prin neascultare, 
prin neiubire cu folos pentru Dumnezeu, iar azi aduc suspinul 
trâmbiţei Mele în carte, spre nădejdea că acesta va îndrepta pe 
cel îndărătnic şi va înviora pe cel îndurerat de la cei ce nu dau 
să fie frumoşi şi mici în mâna celor ce dau să-i poarte de 
mânuţă pe cei ce vin să se facă fii ai lui Dumnezeu şi nu dau 
ei apoi să se lase spre această facere. 

O, Verginico, e ziua ta de naştere între zilele anului şi 
te-ai născut în vreme cu durere pe pământ, tată, şi aşa ţi-a fost 
mereu vremea ta pe pământ, şi din durerea cea mereu în tine 
s-a născut în tine împărăţia lui Dumnezeu, tată, împărăţie care 
plânge în om pe pământ după fii frumoşi pentru ea. Hai, îţi dau 
intrare în carte, cartea Noastră cu poporul, şi din care ieşim şi 
spre oameni, tată! Hai! Duhul Sfânt este calea Noastră din cer 
pe pământ, minunea care se suie cu greu la mintea omului, căci 
omul este semeţ înaintea lui Dumnezeu şi stă căzut prin seme- 
ţia lui. Eu, Domnul, blagoslovesc cuvântul tău peste poporul 
Nostru, peste cei ascultători şi dulci prin ascultare, şi peste cei 
atât de puţini dulci prin neascultarea lor de a se face dulci pen- 
tru Noi, pentru bucuria Noastră şi de la ei, spre care Noi mereu, 
mereu aşteptăm, aşteptăm şi iar aşteptăm, tată. Amin. 

C ărarea mea spre popor am dat să Ţi-o las 
Ţie toată, o, Doamne Cuvinte, căci eu 
trăiesc în Tine ca toţi sfinţii Tăi, şi cu noi vii când vii, şi nu vii 
singur întru venirea Ta. Tu eşti Cel ce poţi, iar noi dăm Ţie să 
poţi ceea ce omul nu poate, şi aducem Ţie rugăciunile celor ce 
fac din noi mijlocitori spre Tine cu cele de la ei primite spre 
cerere înaintea Ta şi spre împlinire apoi, dacă Tu voieşti. Dar 
acum eu grăiesc poporului nostru în ziua mea de serbare, şi din 
Tine grăiesc peste el: 

O, popor al lui Dumnezeu-Cuvântul, Care te-a născut 
din cuvântul Lui ca să fii! O, fiilor, căutaţi mai întâi împărăţia 
cerurilor în voi şi între voi mereu şi tot mereu, ca ea să vă adau- 
ge vouă pe cele de trebuinţă vouă şi Domnului cu voi! Această 
durere v-a rugat mereu Domnul s-o alinaţi în El de la cei ce nu 
iubesc împărăţia Lui în ei, şi să luaţi din ea să purtaţi, şi la fel 
să purtaţi, ca să fiţi fraţi, fiilor, în toate fraţi, în toate, căci altfel 
voi nu sunteţi drepţi unii cu alţii şi nu sunteţi fraţi întru toate. 
Adevăraţii fraţi între ei sunt cei ce se fac fraţi în durere, împăr- 
ţind din ea unii altora, căci cei ce se fac fraţi în bucurii, nu 
rămân fraţi aceia, fiindcă bucuria e ca părerea şi se duce de la 
ei şi se despart fraţii apoi, căci bucuria îi desparte pe ei şi cad 
ei sub greşalele ei, iar durerea este o legătură tainică şi care 
uneşte sub ea pe cei ce iubesc ca Dumnezeu pe pământ şi pen- 
tru Dumnezeu iubire între ei, căci Dumnezeu este îndurerat în 
cer şi pe pământ, fiilor. Vă îndemn spre această frăţie plină de 
viaţă din cer între voi, fiilor, căci altfel de frăţie vă desparte, 
măi fiilor, şi voi vedeţi aceasta din cele ce se întâmplă spre 
despărţirea dintre fraţi. 

O, iată ce vă spun eu acum despre cei ce stau între noi 
şi voi îmbrăcaţi în durere ca şi cei din cer, cu mare grijă pentru 
ea ca să nu vă slăbească pe voi prin durerea din ei, durerea 
Domnului, fiilor! Aţi văzut şi voi la câte o înmormântare pe 
cei prea zdrobiţi sub durere pentru cel dus dintre ei, căci tot ei 
sunt cei ce se zbat întru toate şi se îngrijesc pentru mersul a 
toate atunci şi apoi pe mai departe pentru cei rămaşi, chiar dacă 
inima lor zace şi se frânge în ei, lăcrimând din adânc. Aceia îşi 
ascund mult durerea şi lacrima durută în ei, căci ei au grijă de 

cei neputincioşi şi mici, care n-ar putea duce multa lor durere, 
şi aşa sunt cei dintre noi şi voi, îndureraţi adânc pentru fiecare 
fiu care se lasă spre moarte, spre despărţire de fraţi. O, şi când 
aud ei săgeţi de la aceia, cum dau apoi să se dezvinovăţească 
în fel şi chip pentru clătinarea lor, pentru nestatul lor în biserica 
Domnului, aruncând înapoi vina lor în fel şi chip pe cei rămaşi, 
o, pentru această nelegiuire şi răutate a inimilor care s-au lăsat 
spre slăbiciuni, doare această însăgetare înapoi de la cei ce s-au 
dus dintre fraţi. O, trebuie mare veghe pentru nejudecată asu- 
pra lor faţă de ceea ce fac ei, că mare judecată îşi strâng aceştia, 
dar noi să nu-i judecăm pentru răul care-1 aruncă în urma lor, 
ci să fim cuminţi, ca să nu fie judecată de la judecată, fiilor. 
Tot ceea ce se pune pe masă spre cunoaşterea a toate câte vin 
spre încercare, să le desluşim cu grijă pe toate, spre pază de 
cele rele dinspre ei, spre înţelepţirea celor rămaşi, spre pildă 
de luare aminte pentru statura cea frumoasă şi întreagă a fiilor 
iubitori de Dumnezeu, dar nu spre duh de judecată, căci duhul 
de judecată, de dezvinovăţire şi de aruncare a vinei spre alţii 
dinspre cei răzvrătiţi, acest duh vine de la răutate, iar răutatea 
se răzbună, fiilor, ca şi prostia, care stăpâneşte mintea celor 
răutăcioşi, din pricina semeţiei din ei, căci numai semeţia îl 
face nemulţumit pe om, şi apoi judecător pentru pricina lui. 

Feriţi-vă de semeţie, o, fiilor, căci semeţia îl face nemul- 
ţumit pe om faţă de cei din jurul lui şi îl scoate apoi dintre fraţi, 
şi rar de tot să vezi pe unul care cade prin el însuşi şi să nu dea 
vina pe cine poate s-o dea, şi nu numai şi numai pe sine pentru 
orbirea lui. Eu vă binecuvintez din Do mn ul pentru duhul iubirii 
de fraţi şi al nejudecăţii şi pentru dor sfânt în voi pentru 
împărăţia Domnului în voi şi între voi zi şi noapte, zi şi noapte, 
fiilor şi fiicelor din Ierusalim! Vorbirile deşarte dintre voi 
pedepsiţi-le la nefiinţă mereu, mereu, fiilor, şi fiţi fiii vorbirilor 
cereşti, măi fiilor, căci scris este: «Cel ce grăieşte, cuvintele 
iui să fie ca ale iui Dumnezeu». Amin. 

Şi acum, Doamne, pune Tu pecetea Ta peste lucrul nos- 
tru de azi peste popor, căci Tu eşti Alfa şi Omega, începutul şi 
sfârşitul a toate, iar noi, sfinţii Tăi, suntem lucrătorii Tăi. Amin. 

F un, Verginico, pecetea Mea peste grăirea 
Noastră de azi în ziua ta de serbare în mi- 
jlocul poporului Nostru şi între cei din cer, care stau şi ascultă 
şi privesc lucrarea facerii omului, facerea unui popor mereu, 
mereu lucrat din cer, ca să am Eu pe pământ unealta Mea şi să 
nu mai umblăm cu împrumutatul pentru ograda Noastră, tată, 
căci cele de împrumut sunt ale oamenilor. Pun binecuvântarea 
Mea peste lucrarea cuvântului tău cel din Mine grăit, ca să aibă 
el trăire şi faptă în fiii cei ascultători, iar cei neascultători încă, 
sunt chemaţi spre duhul şi spre fapta ascultării. Eu, Domnul 
Iisus Hristos, le spun lor aceasta, şi pecetluiesc cu numele Meu 
cuvântul Meu. Amin. 

Pace ţie, poporul Meu! Citeşte mult, mult cuvântul Meu, 
până ce el se face om, facându-te pe tine din partea Mea, şi 
ia-1 pe buze între frate şi frate, tată, şi toţi să asculte de Mine 
şi să împlinească aşa şi să zidească aşa prin cuvântul Meu, ca 
să piardă puterea lupul cel pierzător de fii ai lui Dumnezeu şi 
să ia putere Duhul Sfânt, Făcătorul Cel de la Dumnezeu între 
cer şi pământ, Duhul lui Dumnezeu peste cei ce iubesc pe 
Dumnezeu în cuvânt şi în faptă, Duhul Sfânt Mângâietorul şi 
Mijlocitorul, o, fiilor. Amin, amin, amin. 

Sărbătoarea naşterii sfântului Ioan Botezătorul 

Omul îngâmfat nu-L recunoaşte pe Domnul. Domnul grăieşte nea- 
mului român. îndemn de întoarcere la sărbătorile strămoşeşti. 
Chemarea neamului român ia împăcare cu Dumnezeu. Necredinţa 
vine de la păcat, nu de la sminteală. Cel ce nu iubeşte dojana nu are 
dragoste. Pocăinţa nu-l roade pe om înăuntrul său, ci îl înviază. 

M ă fac cu dor cuvânt între cer şi pământ, că a 
tăcut o vreme cuvântul Meu, şi plânge văzduhul 
după glasul Meu, şi s-a învăţat toată facerea să se hrănească 
din cuvântul Meu cel din zilele acestea, şi toate Mă au de 
Stăpân al lor şi îmi slujesc cu credincioşie, dar mai mult decât 
toate acestea ar fi să Mă aibă omul de Stăpân. El însă nu s-a 
deprins să-i fie Dumnezeu Stăpân şi de aceea nu-L primeşte şi 
nu-L aşteaptă prin cei trimişi de Dumnezeu la el. 

Sunt Domnul Iisus Hristos, Cuvântul Tatălui Savaot, iar 
Duhul Sfânt este Duhul Tatălui şi Duhul Meu, şi în numele 
Tatălui şi al Fiului şi al Duhului Sfânt botez în cuvântul Meu 
cerul şi pământul şi toată facerea şi stau de vorbă cu omul, căci 
omul nu s-a deprins încă să-i fie Dumnezeu Stăpân pe pământ, 
căci vrea el să fie stăpân, şi s-a învăţat să-l slujească Dumnezeu 
pe el, iar el pe Dumnezeu nu. 

Sunt Domnul şi-Mi întăresc porţile ca să intru cuvânt în 
cartea Mea de azi, căci dacă Mă fac cuvânt, el se întocmeşte 
carte, şi se miră omul îngâmfat de cartea Mea cea de azi şi e 
atât de îngâmfat, săracul, de zice că nu sunt Eu cartea aceasta 
şi că Eu până la înălţarea Mea la Tatăl am lăsat carte. Dar de 
la începutul făpturii şi până la cuvântul pe care l-am rostit în 
ziua înălţării, cum de-am putut Eu grăi şi lăsa carte prin servii 
Mei ca să fie ea pe pământ apoi? 

O, Mă stăpâneşte cu obrăznicie omul şi pune oprire cu- 
vântului Meu de azi şi se face stăpân peste Dumnezeu şi peste 
pământ şi peste cuvântul facerii a toate, căci Eu sunt mereu, 
mereu Dumnezeu Făcătorul a toate câte sunt şi vor fi, şi pe 
toate le lucrez cu cuvântul. O, nu Mă împiedic Eu în om şi în 
îngâmfarea lui cea până la scaunul lui Dumnezeu, dar Mă 
doare de la el şi de la încăpăţânarea lui, căci Eu îi trimit cuvânt 
de împlinit, dar el se ascunde pe pământ ca să nu ia parte la 
cuvântul Meu şi să-l lucreze, şi dacă el nu vrea să asculte, se 
supără pe el facerea Mea, stihiile, care Mă ascultă şi suspină 
de durerea Mea cea de la om şi se ridică împotriva omului 
slugile Mele. 

O, neam român, te-am învăţat, tată, aparte şi ţi-am spus 
să Mă asculţi, ca să-ţi fie ţie bine pe pământ. Vezi ce păţeşti 
dacă nu Mă asculţi, dacă nu-L crezi pe Dumnezeu, Care vine 
la tine cuvânt prin servii Săi? Vezi, tată, ce durere îţi atragi 
dacă nu-L laşi pe Stăpânul Dumnezeu să te cerceteze şi să-ţi 
spună ce să faci, după ce El vede mersul tău şi neascultarea ta? 
O, ţi-a înecat apa munca şi strânsura ta şi eşti mâhnit, fiu 
român, pentru pierderile pe care le suferi. De şapte mii de ani 
învăţ omul prin servii Mei cum să trăiască pe pământ ca să-i 
fie lui bine, şi nu ascultă omul de Dumnezeu, nu s-a deprins 
omul să-i fie Dumnezeu Stăpân, dar tot Domnul e Stăpânul, şi 
vezi că aşa este şi că tu n-ai putere când El grăieşte cu tine prin 
glasul şi prin lucrarea stihiilor dacă tu nu te deprinzi să asculţi 
prin cuvântul Lui de peste tine. 

Ţi-am trimis carte scrisă şi M-am folosit de servii Mei, 
care aud din gura Mea cuvântul peste om, şi te-am învăţat, 
neam român, cum să faci tu voia Mea înaintea Mea pentru 
soarta ta cu Mine pe pământ, dar îngâmfarea ta de a nu te 
apleca învăţăturii lui Dumnezeu, te costă, tată, şi îţi aduce 
durere. Am pus pe poporul cuvântului Meu din mijlocul tău să 

ridice mânuţele sus la Mine şi să-Mi ceară să pun ploaia în 
cămările ei, căci te-am lovit cu vărsare de ape, ţara Mea cea 
de azi, dar Eu ţi-am spus că intri la suferinţă dacă nu Mă 
asculţi. Grăiesc ţie în zi de sărbătoare a botezătorului Meu 
Ioan, dar tu nu mai ştii la locul lor serbările sfinţilor, că a venit 
omul păgân, şi tu l-ai ascultat şi ai strămutat de la locul lor din 
calendar serbările sfinţilor Mei, şi sunt supăraţi sfinţii, tată, 
căci tu te duci la lucrul tău în sărbătorile sfinţilor Mei. O, nici 
o ţară, nici un neam ortodox n-a fost atât de lovit cât tine de 
vrăjmaşul sărbătorilor sfinţilor Mei. Tu ai fost rănită de tot, şi 
nu mai ai slujitori adevăraţi ai bisericii peste tine, căci sunt toţi 
vopsiţi cu roşu şi-Mi sunt vrăjmaşi şi nu-ţi pot fi ţie binefăcă- 
tori vrăjmaşii Mei şi ai sfinţilor Mei. Am lăsat din bătrâni, din 
vremi străvechi zile pioase de rugăciune şi de închinare Dom- 
nului, şi tu nu vrei să calci pe urmele străbunilor tăi cei sfinţi 
şi plini de frică de Dumnezeu pe pământ. O, ei nu lucrau timp 
de nouă săptămâni după învierea Mea zilele de marţi şi de joi 
în grădini şi nu-şi spălau hăinuţele şi aştemuturile şi nu şi le 
coseau şi nu băteau cuie şi nu loveau cu mâna sau cu unealta 
în zilele acestea, şi era binecuvântare pe pământ dragostea lor 
de Dumnezeu şi erau ocrotiţi de trăsnete şi de fulgere şi de 
vărsarea apelor şi de grindină, ei şi semănăturile lor şi toată 
munca lor. Iată, nu crede omul pe cele ţinute de sfinţi şi de 
părinţi zile de mijlocire la Domnul pentru ajutor şi ocrotire din 
cer peste cele ale lui, şi dacă nu crede, ajunge să vadă că nu 
câştigă nimic dacă nu crede, ci, din contra, pierde tot ce agoni- 
seşte, şi se pierde şi pe sine cel ce nu ascultă, şi iată, grăiesc 
cu tine, neam român, în zi de sărbătoare de sfinţi, când tu, tată, 
lucrezi lucrul tău, după predania omului păgân, în loc să ţii 
sărbătoarea sfântului Meu. Ţi-am dat ajutor şi ţi-am trimis ves- 
te să primeşti sfatul Meu şi să aşezi la loc înapoi sărbătorile 
sfinţilor Mei şi să nu tălmăceşti tu omeneşte cum socoteşte 
omul timpul şi zilele, şi să te uiţi cât de mult aduci tu bătaie 
peste pământ cu îngâmfarea ta, cu rătăcirea ta de la datinile 
sfinte, pe care dai să le lepezi rând pe rând, dar aceasta îţi 
atrage suferinţă, tată. O, rău îţi este ţie să nu crezi de la Dum- 
nezeu şi să te iei după omul păgân, care-ţi schimbă paşii şi 
credinţa şi datinile sfinte! Iată suferi, şi Mi-e milă de tine şi 
Mă doare că nu Mă asculţi, şi te doare şi pe tine neascultarea 
ta, şi-ţi grăiesc ca un tată şi te îmbiu să crezi şi să Mă primeşti, 
că nu voiesc să piară moştenirea ta. 

Mă îndrept cu cuvântul spre porţile tale, neam român, 
şi spre cei ce-şi zic păstori ai tăi, şi grăiesc lor despre durerea 
ta cea de la neveghea ta pentru Dumnezeu, şi le spun lor aşa: 

Dacă voi, cei ce staţi la porţi, nu veţi lua cuvântul lui 
Dumnezeu de peste voi ca să-l împliniţi peste acest neam şi 
peste voi, şi dacă voi, cei ce staţi în nume de păstori peste su- 
fletul neamului român, nu vă veţi smeri înaintea cuvântului 
Meu cel de ieri şi cel de azi ca să-l faceţi împlinit peste voi şi 
peste acest neam, Eu, Domnul, nu pot să-Mi trag în teacă sabia 
mâniei Mele pentru cei ce nu ascultă de Dumnezeu pe pământ. 
O, învăţaţi de la Mine să ocrotiţi pământul şi omul de pe el 
dacă staţi în frunte, dar nu să atrageţi bătaie peste pământ pen- 
tru nelegiuirile de pe el prin neascultarea omului! Sculaţi-vă 
şi spuneţi nu desfrânării de peste fiii neamului român şi n-o 
legiferaţi voi, căci staţi pe trupuri de sfinţi mulţi cu picioarele 
voastre şi aceştia strigă din pământ la Mine pentru acest neam, 
pentru urmaşii lor! Sculaţi-vă şi spuneţi nu lucrării antichriste, 
care se zbate din ascuns să robească şi să rătăcească sufletul 
neamului român! Citiţi în Scripturi ce vrea să facă antichrist şi 
oamenii lui de pe pământ, şi nu vă mai îndatoraţi străinilor cei 
fără Dumnezeu peste viaţa lor, că vă vindeţi sufletele, care sunt 


mai de preţ decât trupurile voastre, căci am spus acum două 
mii de ani: «Nu se vând, oare, două vrăbii pe un ban? Voi sun- 
teţi mai de preţ decât multe vrăbii». O, voi sunteţi mai de preţ 
decât multe suflete care se vând satanei pentru bani. Nu vă 
vindeţi sufletele! Iubiţi sărăcia şi puţinul din toate, aşa v-am 
învăţat pentru vreme grea. Lăsaţi luxul şi plăcerile trecătoare, 
care vă vatămă sufletul şi trupul şi duhul, iar Eu, Domnul, voi 
purta grijă de voi în chip sfânt! învăţaţi norodul să nu mănânce 
mâncare de dulce în zilele de luni, miercuri şi vineri, căci sunt 
scrise zile de post pentru binele omului pe pământ şi ca jertfa 
pentru iertarea păcatelor, ca să nu rămâneţi cu păcatele scrise 
la Dumnezeu, şi daţi de la voi mâncarea de came, că boli 
înfricoşătoare vin pe pământ prin carnea mâncată de om, fiinţe 
ucise pentru hrana omului, când Eu i-am spus la început: «Să 
nu ucizi, omule!». 

Voi privi peste voi şi voi vedea dacă veţi alege viaţa sau 
moartea şi voi lucra apoi. Dacă veţi alege viaţa cuvântului Meu 
cu voi, veţi atrage vouă binecuvântările toate, iar dacă moartea 
cea de la neascultare veţi alege, Eu Mă voi lupta cu moartea şi 
o voi birui şi voi lupta Eu pentru sufletele voastre, căci sunt 
Păstor cu milă, Păstor neplătit, şi în dar Mă dau şi dau. Amin. 

O, nu trebuie să-i dau Eu omului mură’n gură ca să 
poată să Mă creadă şi să Mă primească şi să Mă urmeze. O, nu 
aşa se face credinţa. Inima este cea care cunoaşte pe Dumnezeu 
în cer şi în ea apoi. Iubire mare am pentru om, şi voiesc să i-o 
dau toată şi voiesc să vrea şi el să i-o dau, căci sunt necăjit că 
n-am cui să i-o dau. Se sminteau întru Mine mulţi în vremea 
Mea pe pământ acum două mii de ani, şi din ei s-au sculat şi 
au pecetluit cu numele lor răstignirea Mea, căci erau nemulţu- 
miţi de Mine şi de dreptatea Mea, care era împotriva nedreptă- 
ţilor lor, şi apoi ei mărturiseau împotriva Mea ca să-şi acopere 
păcatele lor. 

O, neam român, necredinţa în Dumnezeu vine de la 
păcat, tată. O, adu-ţi aminte de străbunii tăi, căci ei erau săraci, 
fericiţi de săraci de cele ce ai tu azi pe pământ, căci nu aveau 
case mari şi multe pentru acoperământ lor ca să le ocupe inima 
din ei şi grijile cele pentru suflet. Ei îl iubeau pe Dumnezeu şi 
iubeau sărăcia şi neagoniseala şi se temeau de Domnul şi de 
păcatul lăcomiei şi al mândriei, şi aveau căsuţa scundă şi 
smerită, iar când se spălau în covăţică, lăsau şervetul să cadă 
peste icoane, căci se sfiau de Dumnezeu şi de sfinţi ca să le 
vadă trupul dezbrăcat, dar azi stau dezbrăcaţi şi în biserici 
urmaşii lor şi iubesc desfrânarea până şi pe stradă şi n-au ruşine 
nici cei mici, nici cei mari şi îşi îngăduie unii altora lipsa de 
sfială şi de grijă împotriva desfrânării. 

O, împacă-te cu Dumnezeu, neam român! Ia-L de 
Stăpân al tău, ca să nu-ţi fie ţie rău pe pământ! Întreabă-L pen- 
tru soarta ta şi ascultă-I povaţa, că are pe vatra ta albia cuvân- 
tului Său din vremea aceasta şi grăieşte cu tine ca un tată bun 
şi plin de grijă pentru viaţa ta! 

Voi, cei de la porţi, nu întoarceţi spatele înspre cuvântul 
Meu de peste voi, iar voi, cei ce staţi în nume de păstori peste 
neamul român, nu fiţi necredincioşi cuvântului Meu, care vă 
îndeamnă să fiţi sfinţi şi credincioşi venirii Mele cuvânt pe 
pământ acum, la sfârşit de timp! O, aşa cum am grăit prin va- 
sele purtătoare de Dumnezeu până în vremea întrupării Mele, 
de am lăsat pe pământ cuvântul Meu, care s-a făcut carte şi care 
s-a adeverit întru Mine tot, o, tot aşa grăiesc şi azi, căci am pu- 
terea toată în cer şi pe pământ dată de Tatăl Meu spre folosul 
oamenilor. Iubiţi pe pământ iubirea Mea în om şi între om şi 
om! Treziţi duhul rugăciunii cea pentru zilele acestea, căci zilele 
sunt grele, iar duhul lui antichrist dă să cuprindă în duhul lui şi 

acest neam, pe care Eu, Domnul, l-am ales Mie! Vă voi cere 
socoteală dacă nu veţi păstra viaţa acestui neam, viaţa cu Dum- 
nezeu din zi în zi mai mult, spre nimicirea lucrării satanice de 
pe pământ, căci neamul român are alegere aparte între neamuri, 
iar cei ce nu cred aceasta, vor lua plată cu cei necredincioşi cu- 
vântului Meu, care descoperă planurile Domnului, aşa cum în 
toată vremea s-a lucrat pe pământ. O, deschideţi cuvântului 
Meu şi cercetaţi istoria lui cea din zilele acestea, ca să nu vină 
dureri pentru necredinţă! împliniţi voia Mea şi scoateţi din 
rădăcină buruienile toate, ca să fie numai iarbă curată pentru 
turma Mea! O, nu fiţi îngâmfaţi faţă în faţă cu Dumnezeu, căci 
voi sunteţi oameni, şi Dumnezeu e Dumnezeu! Primiţi slava 
Mea de peste voi, primiţi cuvântul Meu şi daţi-i viaţă peste voi 
şi între voi şi hrăniţi-vă cu învăţătura Mea cea sfântă, căci sfinţii 
vor judeca lumea, precum este scris, şi nu lumea pe ei, aşa cum 
azi se vede pe pământ această durere, care ajunge la scaunul 
Domnului spre judecata acestui păcat. 

Am între voi pe martorul Meu prin care am binecuvântat 
trâmbiţarea cuvântului Meu peste pământ şi lucrarea poporului 
cuvântului Meu. O, nu-1 mai oropsiţi, nu-1 mai strâmtoraţi pe 
cel ce a mărturisit de la Mine, ci iubiţi fiinţa lui duioasă după 
Dumnezeu şi ridicaţi-1 spre rugăciune din partea Mea pentru 
neamul român, căci el este plăcutul Meu! Iubiţi-vă ca fraţii 
aceluiaşi tată şi căutaţi să ştiţi ai cărui fii sunteţi şi nu vă 
răzbunaţi unii pe alţii, ci iubiţi-vă ca fiii lui Dumnezeu! De- 
prindeţi-vă să-L aveţi pe Domnul Stăpân peste voi, căci omul 
s-a deprins să nu Mă aibă de Stăpân al lui! O, despietriţi-vă 
inimile şi fiţi credincioşi, căci Eu, Domnul, am de la Tatăl lucru 
mult pe pământ, lucru cu slavă multă din mijlocul neamului 
român! împărăţia Tatălui şi a Fiului şi a Sfântului Duh, nu a 
omului voiesc să fie pe pământ, iar omul voiesc să- Mi fie Mie 
fiu. Amin. 

Acum pecetluiesc cu numele Meu cartea Mea spre voi, 
căci putere am să grăiesc şi să Mă fac carte pe pământ. Pace 
vouă! Eu, Domnul Iisus Hristos, sfârşesc cuvântul Meu de azi 
spre voi în zi de sărbătoare a proorocului şi botezătorului Meu 
Ioan. Amin, amin zic vouă, Eu sunt Cuvântul lui Dumnezeu în 
mijlocul neamului român şi fac voia Tatălui Meu, Care Mă 
trimite să cuvintez pe pământ. Amin, amin, amin. 

Şi apoi spre sfârşitul zilei voi grăi cu tine, popor al cu- 
vântului Meu, că n-ai mai avut o vreme grăirea Mea cu tine. 
Te-am scos din lume, tată, ca să am Eu grijă de tine, căci în 
lume te-ar prinde diavolul cu momelile lui şi te-ar încânta cu 
banul, aşa cum păţeşte tot omul. Eu însă te-am ocrotit şi-ţi fac 
ocrotire, ca să nu pui tu mâna pe bani şi ca să fii curat prin as- 
cultare şi ca să-ţi port Eu de grijă după orânduiala Mea cea 
binecuvântată de peste tine, iar tu să fii copilul Meu cel ocrotit, 
cel lucrător tainelor Mele cu tine pentru cei de pe pământ, care 
nu sunt deprinşi să-L aibă pe Dumnezeu de Stăpân al lor. O, 
Mi-e dor să-ţi grăiesc, tată, Mi-e dor, poporul Meu, şi dor îmi 
e să te văd însufleţit şi cu tot cuvântul Meu pe buze între frate 
şi frate şi cu trăire de Duh Sfânt înaintea Mea, ca să stau Eu la 
masă cu tine şi să mănânce sfinţii cu tine, şi tu cu ei din masa 
cuvântului Meu, cu care cobor la tine ca să Mă îngrijesc din 
cer şi de pe pământ de viaţa ta. O, pace ţie! Am grăit în ziua 
aceasta neamului român şi celor de la porţi şi celor ce stau 
păstori ai acestui neam, şi fericiţi vor fi ei dacă Mă vor asculta, 
spre binecuvântare prin cuvântul Meu peste acest neam, pentru 
care Eu te-am aşezat înaintea Mea, fiule. Voi grăi ţie în ziua 
aceasta cuvântul Meu de dor şi de jale şi de veghe apoi şi de 
nădejde că Eu voi fi biruitor cu tine, şi tot aşa şi tu să-ţi ţii 
nădejdea şi să lucrezi pentru ea, ca să vină spre împlinire cele 


nădăjduite şi aşteptate să fie, căci sunt scrise în Scripturi să fie 
şi să se facă, iar tu să stai în lucru cu Mine, căci fără de cuvânt 
rostit de Dumnezeu, Eu nu pot să le fac pe cele ce vor fi. 

Binecuvântată să fie ziua de serbare a proorocului şi 
botezătorului Meu Ioan şi să dea rod însutit cuvântul Meu cel 
de azi, rostit de Mine, Domnul, în mijlocul tău prin glasul Meu 
de peste tine, poporul Meu. Amin, amin, amin. 

* 

G ătesc acum masă de cuvânt între Mine şi tine, 
poporul Meu. Mă prefac cu prefacere sfântă trup 
şi cuvânt pe masa ta, după cum am pus Eu orânduiala Mea 
între Mine şi tine, şi nu se suie la mintea omului taina aceasta 
a Mea cuvânt în mijlocul tău, iar cei fără de minte din cer se 
încumetă chiar să ia în râs taina prefacerii Mele cuvânt între 
Mine şi tine, ascunsă în veacuri până şi de îngeri, ca să pot să 
vin Eu cu ea acuma pe pământ, şi este scrisă în Scripturi taina 
aceasta când cerul se deschide, iar Eu pe cal alb sunt numit 
Credincios şi Adevărat, judecând întru dreptate şi având nume 
scris, pe care nimeni nu-1 ştie decât numai Eu, şi se cheamă 
numele Meu Cuvântul lui Dumnezeu, şi Mă urmează oştirile 
din cer pe cai albi şi în haine albe, şi din gura Mea iese cuvân- 
tul ca sabia ca să lovească neamurile şi ca să păstorească pe 
cei plăcuţi ai Mei, iar pe coapsa Mea şi pe haina Mea stă scris: 
împăratul împăraţilor şi Domnul domnilor, şi satana vede şi se 
înspăimântă şi face valuri cu mare răutate, că vede cum vine 
pe pământ vremea judecăţii şi cuvântul Meu întru dreptate, şi 
nimeni nu ştie decât numai Eu taina cuvântului Meu când el 
se face pe masa Mea cu tine, poporul Meu. 

O, nu trebuie să-i dau Eu nimănui mură’n gură ca să 
poată să Mă creadă şi să Mă primească şi să Mă urmeze când 
Eu stau cuvânt între Mine şi om. Eu vin pe pământ cuvânt pen- 
tru că aşa este scris să vin, iar cine se sminteşte şi se întreabă 
şi îşi răspunde cum vrea el despre taina aceasta, facă aşa cum 
vrea el cu el, căci tainele Mele nu sunt pentru oricine ca să le 
priceapă sau să le creadă. Ca şi azi, şi acum două mii de ani 
cei nemulţumiţi de Mine gândeau şi grăiau în fel şi chip şi Mă 
lepădau pentru că nu înţelegeau, şi numai cei ce aveau minte 
ca să priceapă cu ea, numai aceia înţelegeau ceea ce Dumnezeu 
lucra şi grăia. Taina coborârii cuvântului Meu e bine pecetluită 
în taină, şi se leapădă de ea cei ce nu înţeleg, iar cei nemulţu- 
miţi lângă ea, tot aşa s-au lepădat ei de Mine şi de voi, şi nu 
altfel, şi iată, nemulţumitul nu rămâne cu nimic, decât cu inimă 
grea. Nu că sunt ei buni, şi voi răi, nu de aceea s-au lepădat ei 
de Mine şi de voi, ci pentru că au fost nemulţumiţi, căci se cre- 
deau buni şi meritoşi şi se credeau că le sunt dator. O, dator 
îmi este omul Mie, şi nu Eu lui, dar cine să înţeleagă această 
dreptate? 

Le-am spus tuturor celor ce au cunoscut cuvântul 
coborârii Mele: «Muşcaţi-vă limba ca să nu faceţi cu ea vor- 
bire de rău peste lucrul Meu cel de azi şi peste cei care-Mi 
poartă venirea», dar dacă ei au uitat că le-am spus aşa, au 
călcat peste ce le-am spus din vreme să nu facă. 

Am primit în staulul Meu cel pus deoparte, l-am primit 
pe cel ce a bătut ca să-i deschid şi să-l primesc şi să-l miluiesc 
cu iertare şi cu mântuire apoi, şi iată acum vorba care spune: 
„Pe cine nu-l laşi să moară, nu te lasă să trăieşti O, necre- 
dinţa vine de la păcat, nu de la sminteală cum dau să zică cei 
ce pleacă de sub acoperământul Meu. Aduc acum aminte de 
arhiereul de Târgovişte, care a căzut în luptă cu Mine şi cu 
poporul Meu, căci s-a luptat şapte ani împotriva venirii Mele 

de azi cuvânt pe pământ, şi apoi a căzut. El se acoperea cu 
necredinţa, dar păcatul invidiei era cel ce îi conducea lui paşii 
cei răzvrătiţi, şi aşa a hulit el lucrarea Mea, şi a plătit usturător 
pe pământ apoi. 

O, rău e de omul care Mă află în acest cuvânt şi pleacă 
apoi de lângă Mine şi de lângă poporul Meu cel pus deoparte! 
Cine pleacă de lângă izvorul Meu, de lângă poporul Meu, acela 
îşi pierde harul, îşi pierde credinţa. Credinţa poporului Meu 
este locul de unde Eu ţâşnesc cu izvorul Meu de cuvânt, iar 
poporul Meu este plin de har, plin de credinţă, şi cine pleacă 
de lângă el, îşi pierde harul de ucenic. Când era aproape lângă 
ucenicii Mei încercarea credinţei lor, după ce Eu le-am spus 
că toţi se vor sminti întru Mine în noaptea aceea de încercare, 
Iuda a plecat dintre ucenici şi a pierdut harul de ucenic dacă a 
plecat. încă de când a început să Mă urască din pricina invidiei 
pe ceilalţi ucenici, el şi-a pierdut harul de ucenic, iar din 
această pildă rea n-au învăţat toţi creştinii Mei ca să nu cadă 
ei în acest păcat, iar cine n-a învăţat, a plecat dintre fraţi, căci 
numai cei ce au făcut în ascuns îndoieli şi clătinări prin unire 
cu cei îndoielnici, cu cei clevetitori şi defăimători de fraţi, 
numai aceia s-au tras din bărcuţa salvării, şi au păţit aceştia ca 
ucenicul care şi-a pierdut botezul numai pentru că a ascultat 
vorbire împotriva lui Dumnezeu. O, aşa au păţit şi aceştia care 
au ascultat de duhul răzvrătirii şi al judecării de frate. Au luat 
de pe masa Mea şi au mâncat, şi apoi au plecat, că nu şi-au dat 
seama ce au luat, şi aşa păţeşte cel ce se iubeşte pe sine lângă 
Dumnezeu, şi îşi merită soarta unul ca acela, şi, iubindu-şi su- 
fletul, şi-l pierde, precum este scris, căci cine caută greşalele 
fratelui său şi nu pe ale sale, vede apoi cu ce rămâne, căci scris 
este: «Dacă dragoste nu ai, nimic nu eşti». Când nu ai dragoste 
şi dovedeşti că nu ai, poţi să-ţi dai trupul spre ardere, şi inima 
la fel, şi poţi să faci orice ispravă care să te încânte că eşti cu 
Dumnezeu, dar nimic nu eşti când dovedeşti Domnului şi omu- 
lui că nu ai dragoste, căci dragostea nu este ea oricum când 
omul o lucrează pe ea cu toată faţa ei cea în Scripturi zugrăvită. 

O, poporul Meu, omul trebuie să iubească dojana şi s-o 
aştepte pe ea, ca să poată el să fie fiul lui Dumnezeu, căci vai 
celor fără de dojană peste ei, că aceia nu sunt fii şi nu au intrat 
la facerea de fiu! O, nu are dragoste cel ce nu iubeşte dojana, 
nu are. Poate să spună el cât vrea că are, dar nu are dragoste 
unul ca acela, nu s-a dat lui Dumnezeu, căci cine se dă lui 
Dumnezeu şi cine stă lângă El apoi, acela stă lângă facerea lui 
cea de la Dumnezeu, şi aceasta trebuie să înţeleagă cel ce vo- 
ieşte să se facă fiu al lui Dumnezeu prin cuvântul Meu cel de 
azi peste un popor. Orice părinte îşi învaţă copilul şi îl deprinde 
să asculte, iar când nu învaţă şi nu ascultă, îl dojeneşte, îl 
supune sub ascultare şi se luptă aşa pentru binele copilului său. 

O, îi trebuie dragoste celui ce vine să se facă fiu al lui 
Dumnezeu, stând el lângă lucrarea facerii cea de la Mine. Celor 
ce Mă află în acest cuvânt şi cred în Mine, Eu le dau putere să 
se facă fii ai lui Dumnezeu, iar puterea aceasta înseamnă as- 
cultare, sfinţenie pentru ascultare, dojană pentru greşeală şi 
toată lucrarea facerii omului în toată vremea lui cu Mine. Mai 
mare iubire ca aceasta nu este pe cale cu Domnul pentru cel 
ce vine să se nască din Dumnezeu, căci Eu am fost ascultător 
Tatălui întru toate, până la suferinţa cea deplină a unui fiu 
supus, care nu-şi deschide gura sa înaintea celor ce sunt trimise 
pentru el până la biruinţa cea mare, până la înviere, şi aşa am 
fost şi sunt Eu pildă de fiu al ascultării pentru cei ce vin spre 
Mine să se facă fii ai lui Dumnezeu. Amin. 

O, poporul Meu, te învăţ să fii credincios lucrării facerii, 
tată, lucrare prin care trec fiii lui Dumnezeu, şi ea prin ei când 


vor să rămână fii, căci oala nu-i dă olarului peste mână când o 
lucrează şi nu-i spune cum s-o lucreze. învăţătura Mea este tot 
un dor, şi este tot o jale dorul Meu, că Mă ustură dorul după fii 
împliniţi, pe care să-i văd că ştiu ce vor când dau să se ali- 
pească cu Mine prin cuvântul Meu cel plin de dor după om. 
Veghez mult pentru statul cel frumos cu Mine al celor ce vin 
să fie ai Mei, şi sunt adânc trist când trebuie să-l rabd pe creştin 
aşa cum poate şi cât poate el să fie, dar Eu veghez ca să găsesc 
prilej să Mă fac înţeles cu dorul Meu după om şi să fiu primit 
cu faţa Mea peste el, şi dau să-Mi fac loc cu dojana, cu lucrarea 
facerii, şi-Mi hrănesc nădejdea că Mă va înţelege cel ce vine 
să fie al Meu, dar când văd nemulţumire şi neiubire pentru 
dojană, o, rana Mea se face mai adâncă, mai durută, mai grea 
şi mai vie, şi sunt Păstorul Cel plin de rane pentru viaţa oilor, 
pentru viaţa Mea în ele, şi după care cu dor adânc suspin. 

O, poporul Meu, Mi-e iubirea tot o rană după fiecare fiu 
care a venit să se aducă lui Dumnezeu. Dor şi jale, veghe şi 
nădejde, aşa e cuvântul Meu de peste tine. Ioan, Botezătorul 
Meu, îţi aduce aminte de lucrarea lui cea peste ucenici şi peste 
oameni, pe care în numele Meu o lucra, şi aşeza între cer şi 
pământ pocăinţa în oameni, şi grăieşte el peste tine acum cu 
dor şi cu jale, aşa cum şi Eu sunt şi grăiesc, şi îţi dă Ioan din 
Mine, poporul Meu. Amin. 

O rana Ta era rana din mine, Mieluţule 
^ rănit, şi cu rană spuneam la mulţi: «Po- 
căiţi-vă, că a venit la voi împărăţia cerurilor!». O, eu pentru 
mila de Tine şi de oameni, cu dor şi cu jale strigam să se pocă- 
iască cei ce mă auzeau strigând la ei. îi dau poporului Tău din 
rana Ta din mine, ca să fie şi fiii lui răniţi ca mine pentru Tine, 
Păstorule rănit. 

O, păstrează-te în duhul pocăinţei, popor al harului de 
sus în zilele acestea! O, nu e de joacă cu această comoară. 
Pocăinţa îl ţine pe om în duhul şi în lucrul Domnului, în lu- 
crarea facerii omului. Eu eram plin de duhul pocăinţei şi aveam 
cuvânt de dojană peste cei ce nu căutau cu pocăinţa. Pe cei fără 
de pocăinţă i-am asemuit cu puii de viperă, care-şi omoară pe 
născătoarea lor şi nu le pare rău, şi aceasta este lucrarea celor 
ce nu se pocăiesc faţă în faţă cu cei ce-i strigă pe ei la pocăinţă. 
O, pocăinţa nu este cea care-1 roade pe om înăuntrul său, aşa 
cum stau în ei cei nepocăiţi, ci este cea care-1 înviază pe om. 
Când ea nu este mărturisită şi uşurată din sufletul omului, ră- 
mâne ea ca o rosură pe dinăuntrul inimii lui, şi nu se pot des- 
curca cele încurcate, decât cu cuvintele pocăinţei, ca să scape 
omul de sarcina lui cea grea, care-1 roade pe dinăuntru, şi apoi 
să fie umilit şi mulţumit, hrănindu-şi nădejdea cea plină de 
pocăinţă pentru mila Domnului peste el. O, e mare minune să 
mai vadă Domnul aşa suflete pe pământ! E nemulţumit până 
şi creştinul, şi păcatul nemulţumirii îl duce la păcat pe creştin, 
îl duce la lepădarea de Dumnezeu şi de fraţi, şi cum să mai 
vadă pocăinţa unul ca acesta? Adevărata pocăinţă este aceea 
care-I face Domnului bine, nu omului, căci omul merită 
pedeapsă, nu uşurare, dar Domnul merită casă şi faţă în om aşa 
cum este El. 

O, trebuie veghe cu nădejde, popor al Domnului, că nu 
e de glumă cu duhul pocăinţei, care aduce cerul în om şi în 
purtarea lui şi în iubirea lui, care nu mai poate răni înjur pen- 
tru ea, ci poate ea numai cu răbdarea şi cu dorul cel plin de 
jale după cele de sus în el, după alinul durerii lui cea după 
Dumnezeu. 

O, întrebaţi, fiilor, ce este, ce face pocăinţa şi ce rod 
arată ea. Nu uitaţi să învăţaţi bine aceasta şi să fiţi cei mai 
bogaţi în duhul şi în lucrarea pocăinţei, care vă aduce pe Dom- 

nul în prag. Şi eu, şi Domnul am stat în duhul umilinţei şi al 
pocăinţei. Ne-am aplecat unul altuia prin acestea. O, iată ce 
mărire! Simţeam adânc să facem aşa, aplecându-ne unul în faţa 
celuilalt. O, ce măreţie! Fără prefăcătorie ne era aplecarea şi 
iubirea cea pentru ea, ca unii care arătam fiecare că cel mai 
mic se binecuvintează de cel mai mare. Domnul a fost Acela 
Care a arătat aşa şi a învăţat aşa pe om, şi din aceasta să poată 
omul să înţeleagă ce este omul şi ce este Dumnezeu întru 
măreţia Sa cea plină de aplecare. 

O, iubiţi să fiţi fiii cerului pe pământ, o, fiilor! învăţaţi 
taina pocăinţei şi lucrarea ei cea fără de sfârşit! Nu de la voi 
să învăţaţi, ci învăţaţi-o de la cei ce lucrează pocăinţă, de la cei 
ce vă învaţă pe viu, şi nu uitaţi să învăţaţi! Aceasta vă spun şi 
vă îndemn eu, botezătorul şi proorocul loan, învăţătorul 
pocăinţei, şi care am spus tuturor: «Pocăiţi-vă!». Amin. 

O poporul Meu, loan, Botezătorul a avut 
^lucrarea dojanei în lucrarea sa peste cei 
ce iubeau neorânduiala, iar pentru aceasta el a fost stârpit de 
ei. Eu tot aşa am lucrat peste neorânduială, şi se temeau de 
Mine cei ce nu aveau inima curată faţă de ei înşişi şi faţă de 
Dumnezeu şi îşi ascundeau ei neorânduiala şi necurăţenia ini- 
mii lor. O, ce fericit este cel ce aşteaptă dojana, cel ce o rabdă 
pe ea spre înţelepţirea lui, spre luminarea şi facerea lui cea de 
la Dumnezeu! 

O, ajută-Mă să am nădejde în tine, poporul Meu! E mare 
acest cuvânt pe care ţi-1 spun. Ajută-Mă pe Mine, nu pe tine, 
tată, că numai aşa Mă poţi ajuta! Ajută-Mă să fiu pe pământ 
cu tine, poporul Meu, şi mereu, mereu să fiu, că am de lucrat 
biruinţa cea mare, căci tu eşti îngerul Meu pe pământ, îngerul 
cu care Eu Mă arăt şi Mă voi arăta, şi toţi îngerii ne slujesc, şi 
oştiri cereşti vin după Mine călare pe cai albi şi în haine albe, 
căci Eu sunt cu tine cuvânt pe pământ, însoţit de taina cerului 
sfânt şi cuvintez şi-ţi spun: ajută-Mă, fiule, ajută-Mă, poporul 
Meu, căci Eu, Domnul, pentru slava Mea şi pentru biruinţa ei 
cea mare te-am zidit şi te-am iubit. Amin, amin, amin. 

24 iunie/7 iulie 2010 

Sărbătoarea sfinţilor apostoli Petru şi Pavel 

Cuvântul este cerul care s-a făcut sul. Cartea Cuvântul lui Dum- 
nezeu: Cartea judecăţii. Domnul strigă pe fii oamenilor la credinţă 
în a doua Sa venire. Cuvânt de trezire pentru slujitorii bisericii. 

artea Mea cea de azi se întocmeşte pe pământ din 
cuvântul Meu cel din zilele acestea, şi rând pe 
rând cuvântul Meu se aşează în ea şi o împlineşte pe ea atât cât 
fi-va ea să se împlinească prin cuvântul Meu, care se strânge în 
ea, că este scris că cerul se va face sul, iar pământul şi tot ce e 
pe el va intra la curăţat în foc, dar cuvântul Meu va rămâne şi 
va face el cerul cel nou şi pământul cel nou, după cum este 
proorocia pentru această facere în cartea Mea cea de până la în- 
truparea Mea, şi apoi în cartea Mea cea de după aceea, şi, iarăşi, 
în cartea ucenicilor Mei, a trimişilor Mei în urma Mea peste 
neamuri cu vestea că a venit împărăţia cerurilor pe pământ, şi 
aceasta spuneau ei acum două mii de ani. 

Sunt Domnul lisus Hristos, Cuvântul Tatălui Savaot şi 
sunt din Tatăl mai înainte de vecii şi sunt cuvântul Lui şi sunt 
cuvântul cerului pe pământ, aşa cum şi omul este cuvântul său 
peste toate câte el face şi grăieşte. M-a trimis Tatăl acum două 
mii de ani să iau trup din om pe pământ, şi Mi-am luat, şi de la 
pruncie şi până la vremea crucii Mele, pe care Mi-a făcut-o 
poporul iudeu ca să Mă stârpească prin ea de pe pământ, Eu 
am fost ascultător mamei Mele Fecioara, aşa cum ascultam de 


Tatăl Meu în cer, şi pe pământ apoi, şi lucrarea Mea a fost as- 
cultarea, iar când pe cruce a venit vremea să Mă dau, tot pentru 
ca să ascult am făcut aceasta, că Mă vestise duhul proorocilor 
să împlinesc aceasta după ce vin cu trup de om pe pământ, luat 
din Dumnezeu şi din om. O, tot din ascultare de Tatăl Mi-am 
cules şi ucenicii când i-am ales dintre oameni ca să-i fac ai Mei 
şi să umblu cu ei pe pământ şi să fie ei martorii Mei, martorii 
lui Dumnezeu, căci Dumnezeu nu lucrează fără martori lu- 
crarea Sa. O, şi tot din ascultare de Tatăl şi de mama Mea din 
cer Mă fac şi azi cuvânt peste pământ, şi se face carte cuvântul 
Meu, cartea Mea cea de azi, aşa cum s-a întocmit şi cartea cu- 
vântului lui Dumnezeu, care este acum pe pământ şi grăieşte 
ea despre vremea cea de până la întruparea Mea, şi grăiesc Eu 
în ea apoi în vremea cât am stat pe pământ cu oamenii, şi, 
iarăşi, grăiesc în ea ucenicii Mei, martorii lucrărilor lui Dum- 
nezeu din vremea Mea cu ei, şi apoi din vremea lor, fiindcă Eu 
le-am spus lor că fiind credincioşi, vor face în numele Meu lu- 
cruri mai mari decât au văzut ei că am făcut Eu în vremea mer- 
sului Meu cu ei pe pământ. 

O, mare păcat face omul îndărătnic, omul cu mintea 
scurtă prin ceea ce dă el să zică atunci când zice că Scriptura 
de pe pământ, cartea căreia i se zice Scriptură, numai ea are 
menirea să măsoare grăbea lui Dumnezeu toată. Dar dacă Eu 
Mă fac acum carte pe pământ şi-Mi aşez în ea cuvântul Meu 
cel din vremea aceasta, aşa cum este scris în Scripturi să vin 
iar şi să Mă fac cuvânt şi carte pentru judecata faptelor oame- 
nilor şi să dau prin ea fiecăruia după cum este fapta sa, nu mai 
are Dumnezeu voie să facă această împlinbe? O, cât de mult 
Mă aşteaptă îngerii şi oştirile de sfinţi toate şi toţi cei morţi cu 
glasul cuvântului Meu cel de azi, despre care este scris că îl 
vor auzi cerul şi pământul şi morţii din morminte, şi spun 
aceasta ca să aduc aminte celor ce Mă închid în filele Scripturii 
că Eu, Domnul, grăiesc azi pe pământ pentru că este scris în 
Scripturi să împlinesc aşa, că a venit vremea judecăţii, şi a 
venit vremea să vin şi să judec viii şi morţii, şi aceasta fac Eu 
prin cuvântul Meu cel de azi, şi îi spun omului cel cu mintea 
scurtă, care zice că a învăţat carte multă, îi spun că lucrarea 
Mea este cuvântul, şi este din veac şi până în veac lucrarea cu- 
vântului Meu. îi mai spun o dată omului care se bate în piept 
cu Scriptura în mână că dacă în cartea Apocalipsei lui loan este 
scris că va primi blestemele cele scrise în cartea aceea cel ce 
va îndrăzni să scoată sau să adauge în ea ceva la cele scrise în 
ea, Eu, Domnul, îi mai spun o dată omului îndărătnic în felul 
acesta că despre cartea Apocalipsei este vorba, despre Apoca- 
lipsa lui loan să nu adauge în ea sau să scoată ceva din ea 
careva, căci ucenicul Meu ştia că omul este îndrăzneţ, şi l-a 
legat pe om sub acest cuvânt ucenicul Meu, căruia i-am arătat 
vremea judecăţii şi harta toată a judecăţii faptelor oamenilor 
care au fost şi care sunt pe pământ până în ziua cea din urmă, 
până la bbuinţa Mielului lui Dumnezeu, precum este scris. 

O, cartea Mea cea de azi este calea deschisă de Mine 
pentru ca să vin cu sfinţii cerului pe pământ, şi nu singur să 
vin, căci scris este despre Mine, Cel ce deschid cerul ca să vin, 
că oştbile cereşti vin după Mine când vin, iar Eu împlinesc aşa 
cum scrie în Scripturi să fac, şi iată, Mă aşez în cartea Mea de 
azi cuvânt cu ucenicii Mei cei de acum două mii de ani, cărora 
le-am spus când M-am întors la Tatăl: «îmi veţi fi Mie martori 
până la marginile pământului prin semne şi minuni şi prin cu- 
vântul propovăduiţii, iar Eu voi fi cu voi până la sfârşitul tim- 
pului», şi toate câte Eu am grăit sunt adevărate, căci cartea 
Apocalipsei lui loan Mă numeşte Credincios şi Adevărat şi 
Judecător întru dreptate. Amin. 

O, scumpii Mei ucenici, Ne aşezăm în carte înaintea 
celor de pe pământ, căci sunt zilele venirii Mele iarăşi de la 
Tatăl la oameni, şi am venit să judec viii şi morţii, precum este 
scris să împlinesc, şi să-i ajut încă pe aceştia împotriva faptelor 
lor pieritoare de suflet, şi apoi să sfârşesc de lucrat cele ce au 
mai rămas pentru vremea de acum, după spusele cele din Scrip- 
turi pentru cele ce am Eu, Domnul, de împlinit, încunu- 
nându-Mi lucrarea cu împlinirea cerului cel nou şi a pământului 
cel nou pentru moştenitorii care au nădăjduit în ele şi au lucrat 
aşa. Mă fac cu voi masă bogată de cuvânt, ca să lovesc cu el 
împietrirea minţii omului mărginit la minte din pricina voii lui, 
care vrea ca el, şi nu ca Dumnezeu, dar hai să mărturisim ceea 
ce nu vor oamenii să mărturisească despre adevărul cel arătat 
în Scripturi, şi de care Noi legăm toată lucrarea Noastră cea de 
azi peste oameni, doar-doar vor cerceta ei bine Scripturile, spre 
înţelepţirea lor, căci lor le trebuie temere de Dumnezeu ca să 
capete înţelepciune de sus, şi nu din ei, şi nu să facă ei tălmăcire 
de Scripturi după cum le cade lor bine şi nu după cum este harta 
după care Dumnezeu lucrează şi împlineşte. 

Grăiesc cu voi în cartea Mea cea de azi, iar voi cu Mine 
grăiţi în ea şi Ne aşezăm în ea cu zilele cele de apoi, o, ucenici 
iubiţi, căci în ea încape Dumnezeu nu ca în inima omului ne- 
credincios, ci ca în moştenirea Sa. O, nu e de mirare că omul 
crede cu greu, fiindcă a fost mare căderea omului şi a căzut 
din înţelepciune, săracul, şi a căzut în semeţie şi aşa a rămas, 
şi e mult de lucru peste pământ şi peste om ca să poată omul 
pricepe tainele lui Dumnezeu toate şi multa Lui lucrare pentru 
ridicarea omului căzut. Eu, Domnul, nu am loc în mintea omu- 
lui, nu am loc de mintea lui şi de trufia lui şi de nepăsarea de 
suflet în care stă, dar pot să-l umilesc până ce el nu mai poate 
să Mi se împotrivească, până ce ajunge vrând-nevrând să-L 
vadă pe Dumnezeu şi să-L cunoască, împotriva fugii lui de 
Dumnezeu. Cartea Mea cea de azi este moştenirea Mea, şi în 
ea îmi am moştenitorii, şi este scris de vaiul celor ce nu vor fi 
găsiţi scrişi în cartea aceasta, prin care Eu îl învăţ pe om viaţa 
şi cartea vieţii, căci pentru viaţă îi trebuie omului multă carte, 
aşa cum şi în vremelnicia lui învaţă carte pentru ca să-şi lucreze 
cu carte trecerea vremii lui. 

O, ucenici iubiţi, să-l învăţăm pe poporul cel credincios 
venirii Mele de azi să fie tare el în faţa valurilor de necredinţă 
care bat peste oameni de la cei ce au învăţat carte ca să-L 
omoare pe Dumnezeu de pe pământ şi din oameni şi din Scrip- 
turi, căci omul care a citit Scripturile şi s-a aşezat mare în nu- 
mele Meu slujitor peste oameni, acela alege să rămână cu 
minte scurtă, cu vedere scurtă, cu credinţă ciuntită, ca şi cei 
din vremea Mea mari în ranguri şi care vă numeau pe voi, uce- 
nicii Mei, secta Nazarineanului, căci ei n-aveau în gând şi în 
faptă să-L urmeze pe Dumnezeu, ci să-L stăpânească pe El 
pentru voile lor, aşa cum şi astăzi se lucrează pe pământ în mij- 
locul celor slabi cu sufletul şi cu nădejdea în viaţa veacului ce 
va să fie pe pământ curând, şi pentru care ei nu ştiu să se 
pregătească, nu ştiu să caute şi să găsească drumul. 

Vin cu voi pe pământ, ucenici iubiţi, venim cu tot cerul, 
care este locaşul sfinţilor Mei şi al celor credincioşi, şi grăim 
între Noi înaintea poporului care Ne ascultă cuvântul, şi din 
care mulţi pe pământ se hrănesc şi cresc pentru împărăţia Mea 
în ei, învăţând ei din cartea Mea să nu doarmă pentru venirea 
Mea, ci să vegheze ca să vină ea. O, mare lucrare am Eu prin 
ucenici, căci M-am dus la Tatăl, dar lucrul Meu cel pentru mân- 
tuirea oamenilor l-am lăsat ucenicilor Mei până la sfârşitul tim- 
pului, căci unii din alţii l-au lăsat, în afară de cei ce şi-au luat 
singuri şi şi-au zis singuri ucenici, dar ai Mei se cunosc dintr-o 


mie, se cunosc prin viaţă şi prin faţa Mea în ei, şi aceia au 
cheile împărăţiei cerurilor, şi nu oricine le are pe ele, o, nu, şi 
ele nu închid şi nu deschid pe dinafară, ci numai pe dinăuntru, 
căci este scris în Scripturi desluşită pilda fecioarelor neînţe- 
lepte, care au dormit pentru venirea Mirelui, iar când s-au trezit 
la zarva venirii Lui, n-au avut intrare, şi au dat să-şi facă rost 
de intrare, dar uşa s-a închis pe dinăuntru până să vină ele, şi 
zadarnic au bătut ele pe dinafară, căci cheia nu este pe dinafară, 
ci ea închide şi deschide numai pe dinăuntru, numai prin cei 
ce trăiesc în Mine şi nu în ei şi nu în lumea aceasta, ci în cer 
trăiesc ei pe pământ. Amin. 

O, hai, fiilor ucenici, hai să grăiţi prin cartea Mea cea 
de azi, care se face cale a Mea şi a voastră de la Tatăl la oa- 
meni! Liţi învăţători născuţi din Mine, învăţătorul vostru acum 
două mii de ani când v-am luat din lume ca să umblaţi cu Mine 
de pe pământ şi până în cer şi să suferiţi cu Mine ca să semănaţi 
cu Mine la iubire şi la învăţătură peste oameni apoi! O, hai să 
grăiţi cu Mine şi cu poporul Meu şi cu omul de pe pământ, căci 
voi sunteţi martorii Mei! Amin. 

B uhul mărturiei este Duhul Tău, şi tot el 
este şi duhul nostru, învăţătorule Doam- 
ne. O, am stat mici pe pământ sub mâna Ta sfinţitoare şi că- 
lăuzitoare şi amuţeam tot mai mult în faţa faptelor Tale, mari 
cât Tine între oameni, şi eram slabi şi eram fricoşi şi eram greoi 
la mers pentru cerescul mers al Tău atunci pe pământ, dar Tu 
rosteai mereu peste noi Duh Sfânt nouă şi putere făcătoare de 
semne şi de minuni, şi toate ţineau de puterea credinţei şi a iu- 
birii din noi, iubire împărţită între Tine şi noi, căci mulţi nu ne 
despărţisem încă de cei ce erau ai noştri şi nu lucram desăvârşit 
cuvântul Tău cel pentru naştere de ucenici credincioşi şi dăruiţi 
Ţie cu totul. Trebuia să lăsăm cu totul mamă şi tată, fraţi şi 
surori, soţii şi copii, rude şi prieteni, tot ce aveam al nostru şi 
pe noi înşine să ne lăsăm ca să putem fi ucenici ai Tăi, dar când 
Duhul Sfânt, trimis de Tine după ce ai ajuns la Tatăl, a venit şi 
ne-a pecetluit cu putere şi cu îmbrăcare, am putut apoi să fim 
martorii Tăi şi să mergi pe mai departe prin noi şi să nu stai, şi 
erai în noi, o, Doamne, şi aşa eram noi martorii Tăi, şi ne erai 
împărat, iar noi împărăţia Ta. Lug oamenii de pe pământ de 
venirea Ta când zic ei că Tu nu vii, dar Tu vii şi tot vii, împotriva 
fugii lor de Dumnezeu, şi Te faci pe pământ carte a judecăţii, şi 
omul are minte scurtă, vedere scurtă şi credinţă ciuntită, şi cine 
să-i spună lui cum să-i fie credinţa şi ce să facă ea? Stăm la 
masă cu poporul Tău şi îl învăţăm din Tine ucenicia şi îl 
îndemnăm să aibă credinţă mare, mai mare ca aceea pe care o 
aveam noi atunci când cuvântul Tău ne năştea pentru Tine ca 
să fim din Tine apoi între oameni, şi Ţi-am fost începătură de 
neam nou, de popor nou, căci oamenii se stricaseră iarăşi pe 
pământ ca mai înainte de potop. O, acum iarăşi Te-ai semănat 
sămânţă nouă, căci iar s-a stricat sămânţa oamenilor şi nu mai 
trag oamenii la Dumnezeu, căci dintre ei cei îngâmfaţi până la 
Dumnezeu s-au sculat şi conduc lumea spre împărăţia cea fără 
Dumnezeu a oamenilor, iar cei mai mari dintre oameni să fie 
împăraţii lor. O, nu ştiu ce fac, bieţii de ei, dar ei ştiu bine ce ai 
Tu de făcut pe pământ şi au pornit război împotriva Ta, săracii 
de ei, şi sunt orbi şi nu văd mersul Tău cel plin de slavă, că nu 
vor să-l vadă. O, vor cădea aceştia în însuşi năvodul aruncat de 
ei peste noroade şi va fi aparte să dea ei socoteală în ziua biru- 
inţei Tale văzute de tot ochiul de pe pământ şi din cer, şi vei în- 
cepe cu casa lui Dumnezeu, precum este scris în Scripturi să 
lucrezi, dar pe cei iubiţi ai Tăi îi vei cuprinde la piept, aşa cum 
şi pe noi ne alintai şi ne mângâiai şi ne dezmierdai cu toate 
feţele iubirii Tale pentru cei ce se făceau iubiţi prin credinţa lor 

în Tine şi prin dulceaţa inimii lor pentru Tine, Doamne, căci Te 
iubeau cei ce Te pătrundeau, şi erau ei alinul Tău pe pământ, 
îndureratule Doamne, şi iubeau ei mult de tot durerea Ta şi uitau 
de viaţa cea deşartă şi luau de viaţă urmarea după Tine şi slu- 
jirea Evangheliei Tale peste cei oropsiţi de viaţă şi de oameni, 
şi se făceau ei asemenea Ţie pentru cei ce aveau dureri pe 
pământ şi, fiind cei mângâiaţi, mângâiau şi iubeau şi vindecau 
omul de supărare şi îl aduceau la Tine ca să-l faci casa Ta pe 
om. Grăim cu poporul Tău şi îl învăţăm pe el răbdarea cea de 
sub cruce. Stăm cu el la masa Ta de cuvânt şi privim lucrul lui 
înaintea Ta şi îi dăm îndemn din cer pentru Duhul Sfânt în ei, 
în fiii poporului Tău, duh iubitor de oameni, şi care aduce 
înţelepciunea cea din cer în ei. Hai să petrecem lângă ei şi să le 
grăim lor apoi şi să întocmim cartea cea de azi a Ta cu noi înain- 
tea lor, căci şi noi suntem învăţători, că-Ţi suntem ucenici, 
Doamne, şi trebuie să-Ţi semănăm. 

Pace ţie, popor ales pentru Domnul! Petrecem cu tine şi 
ne aşezăm apoi să cuvântăm în ziua noastră de serbare între 
sfinţi. Amin. 

© poporul Meu, cartea Mea din ziua a- 
^ceasta cu ucenicii Mei va fi o mărturie 
pentru cei credincioşi şi pentru cei necredincioşi, care nu pun 
preţ pe sufletele lor, pe ceea ce va rămâne din ei. O, tată, mulţi 
dintre cei ce slujesc cu numele Meu peste oameni cred ei că 
au cheile împărăţiei cerurilor, căci tălmăcesc Scripturile după 
mintea lor, nu după puterea cuvântului cel din Scripturi. O, 
cheile împărăţiei cerurilor nu sunt ceea ce înţeleg ei că înseam- 
nă aceasta, pentru că ei rătăcesc ca şi iudeii din vremea trupului 
Meu, care nu ştiau şi nu înţelegeau Scripturile de până atunci. 
Omul se crede mare în numele lui Dumnezeu, dar numai nu- 
mele Mi-1 foloseşte, iar viaţa Mea nu, şi de aceea e fără putere 
slujitorul care se aşează de la el dorire peste oameni în numele 
Meu. Cu mare alegere ar fi fost să fie aleşi cei care să slujească 
în numele Meu oamenilor, dar nu alegere cum se face de către 
oameni, de părerea oamenilor care lucrează după ochi sau după 
bani. O, nu aşa alege Dumnezeu pe slujitorii Lui, care nu mai 
sunt apoi din lumea aceasta dacă ei se fac slujitorii lui Dum- 
nezeu. lată, aceştia te numesc pe tine sectă, poporul Meu, că 
atât ştiu ei să zică şi să înţeleagă, aşa cum şi cei din vremea 
Mea făceau. Tu însă eşti cules de Mine dintre spini şi dintre 
ciulini şi ţi-am dat faţă şi ţi-am dat viaţă zi de zi să ai din Mine, 
şi aşa eşti tu un trup cu Mine şi un duh cu Mine şi eşti templul 
Meu şi eşti casa Mea de oaspeţi, şi Eu vin cu sfinţii la tine 
oaspeţi şi te aşez înaintea lor, iar pe ei înaintea ta, şi vom grăi 
unii cu alţii în ziua aceasta şi vom iubi această zi, mărtu- 
risitoare zi, şi o vom umple de iubirea cuvântului Meu cel pen- 
tru om, căci omul nu mai are de unde să ia şi să cunoască şi să 
înţeleagă din Dumnezeu. 

Binecuvântată să fie în mijlocul tău sărbătoarea aposto- 
lilor Mei, poporul Meu! O, binecuvintează pe Domnul şi învaţă 
aceasta pentru zilele ce vin, când Eu te voi arăta martorul Meu, 
binevestitorul Meu peste vremea aceasta, popor care stai la 
crescut şi la făcut. O, pace ţie! Iarăşi ne vom întoarce în carte 
şi vom lăsa învăţătură în ea şi desluşirea tainelor Scripturilor, 
pe care omul le ţine sub obroc, sub scurtimea minţii lui. O, hai, 
fiule, să fim lucrători de ogoare, pentru că e mult secerişul şi 
trebuie să putem mult! O, nu te teme, Eu sunt puterea, Eu sunt 
Cel ce pot, iar tu eşti cel ce aşezi pe pământ cuvântul Meu, care 
zice şi se face, şi eşti sprijinul Meu când vin cuvânt pe pământ, 
când vin la tine de la Tatăl cuvânt nou, cuvântul Meu cel de 
azi între cer şi pământ, poporul Meu. Amin, amin, amin. 


* 

O în această zi de sărbătoare Mă pomenesc Eu, 
^Domnul, în mijlocul poporului cuvântului venirii 
Mele celei de acum, însoţit de cei din cer, de ucenicii Mei cei 
de acum două mii de ani, cu care am umblat pe pământ din 
ziua botezului Meu şi până în clipa înălţării Mele iarăşi lângă 
Tatăl, după ce Mi-am săvârşit toată lucrarea cea văzută pentru 
care am venit pe pământ s-o săvârşesc, şi s-o las apoi întărită 
în ucenici pentru cei ce din neam în neam vor crede şi se vor 
boteza în numele Meu, Piatra din vârful unghiului, Iisus Hris- 
tos, Piatra pe Care Dumnezeu Şi-a aşezat biserica Sa şi pe slu- 
jitorii ei pentru oamenii cei credincioşi de pe pământ. 

Scriem această zi pe pământ şi în cer şi vom iubi această 
zi, zi mărturisitoare, cu martori din cer şi de pe pământ scrisă 
în cartea Mea cea de azi. Grăirea Mea cea de azi şi toată lu- 
crarea şi împlinirea ei este zidită pe temelia cea din Scripturi, 
aşa cum şi lucrarea Mea cea de acum două mii de ani cu 
ucenici martori lângă ea, a fost tot pe temelie zidită, căci în 
Scripturile cele de atunci stau la vedere toate câte despre Mine 
au fost aşezate în ele ca să vin şi să le împlinesc, aşa cum şi 
cele de azi sunt oglindite bine din vreme în cartea lui Dum- 
nezeu, şi Eu nu împlinesc altceva în afară de cele ce vin la rând 
ca să le aduc pe pământ, şi nu fac decât că iau din Scripturi, şi 
aşa lucrez şi înfăptuiesc. 

Erau după înălţarea Mea la Tatăl lucrători ucenicii Mei 
pe pământ, iar când se mai făcuse loc ca să poată ei lucra mai 
cu lărgime între oameni, care erau în Ierusalim locuitori sau 
oaspeţi, despecetluiau ei Scripturile cele despre Mine scrise de 
Moise şi de prooroci şi de psalmi, şi care toate întru Mine s-au 
împlinit, dar încăpăţânarea şi îngâmfarea celor mari peste oa- 
meni, Caiafa, Irod şi cei de lângă ei, erau atât de înverşunate, 
de se năpusteau oamenii puterii asupra ucenicilor Mei ca să 
oprească limba lor să Mă spună pe Mine oamenilor şi toate 
cele despre Mine, şi mai ales învierea Mea, după ce actul răs- 
tignirii Mele de către Caiafa a pecetluit judecata răstignitorilor 
Mei şi a tuturor celor încăpăţânaţi pentru credinţă, tari la cer- 
bice, după vorba ucenicilor Mei, cum îi numeau ei pe cei 
împietriţi, şi atunci spada lui Irod s-a înfipt în trupul lui Iacov 
apostolul şi l-a ucis pe el dintre ei. 

O, ucenici iubiţi, voi după înălţarea Mea lângă Tatăl aţi 
primit îmbrăcare în putere şi în înţelepciunea vorbirii cea prin 
Duhul Sfânt, pe Care vi L-am promis şi vi L-am şi dat apoi, şi 
aţi învăţat întru El pe oameni credinţa în Iisus Hristos, Piatra 
bisericii, şi n-aţi mai zidit pe o altă temelie noroadele de pe 
pământ, căci Eu v-am trimis pe voi până la toate marginile cu 
vestea împărăţiei lui Dumnezeu şi v-am spus: «Oricine va 
crede şi se va boteza, se va mântui, şi tot cel ce nu va crede, se 
va osândi». V-am adunat şi v-am spus: «îmi veţi fi martori în 
Ierusalim şi în toată Iudeea şi în Samaria şi până la marginile 
pământului. Câte veţi lega pe pământ, vor fi legate în cer, şi 
câte veţi dezlega pe pământ, vor fi dezlegate în cer, şi dacă doi 
dintre voi se vor învoi pe pământ asupra oricărui lucru ce vor 
cere, va fi dat lor de către Tatăl Meu, Care este în ceruri, căci 
unde sunt doi sau trei în numele Meu adunaţi, acolo sunt şi Eu 
în mijlocul lor». 

O, hai să grăim în cer şi pe pământ, căci este scris: 
«Domnul este în biserica cea sfântă a Lui. Domnul în cer are 
scaunul Său. Pentru necazul şi suspinul săracilor Mă voi 
scula, le voi aduce mântuirea şi le voi vorbi pe faţă, şi nu sunt 
graiuri, nici cuvinte ale căror glasuri să nu se audă. Ba, în tot 
pământul a ieşit vestirea lor, şi până la marginile lumii cuvin- 

tele lor». Ne aşezăm cu zi mărturisitoare şi vom iubi această 
zi, cu martori din cer şi de pe pământ scrisă în cartea Mea cea 
de azi. O, ce este grăirea Mea cea de azi? Ea este venirea Mea 
iarăşi de la Tatăl la om ca să clatin încă o dată cerul şi pământul 
sub mărirea cuvântului Meu şi să se mişte munţii şi insulele 
din locurile lor, căci omul nu dă să facă aceasta la glasul Meu 
cel de azi, şi mai dulci sunt pentru el faptele Sodomei şi ale 
Gomorei şi face zapis cu moartea omul, dar cu Dumnezeu nu 
vrea să se scrie el, căci s-au ridicat apostolii minciunii şi s-au 
îmbrăcat în haina Mea şi învaţă altfel mulţimile, altfel decât 
am învăţat Eu şi cu voi noroadele de pe pământ din unii în alţii 
până azi şi până mâine. O, altfel învaţă pe oameni apostolii 
minciunii, şi Eu am spus oamenilor că îi vor cunoaşte după 
faptele lor pe cei ce sunt şi pe cei ce nu sunt apostolii Mei, 
urmaşii Mei pe pământ. 

Uitaţi-vă în Scripturi, o, fii ai oamenilor, că dacă nu veţi 
asculta aşa, veţi fi minţiţi din zi în zi mai mult, căci nu iubesc 
pe Dumnezeu cei ce vă păstoresc pe voi, că pentru ei şi nu pen- 
tru Mine vă păstoresc ei, şi ei nu vă trag spre Mine, ci spre ei 
vă trag. O, mergeţi spre ei şi cereţi-le să vă arate pe Domnul 
cu ei, dar nu vă lăsaţi înşelaţi de ei! Veniţi şi spre Mine, şi Eu 
vă voi arăta vouă cuvânt de mântuire din păcat şi vă voi purta 
spre viaţă sfântă ca şi viaţa Mea şi Mă voi arăta în voi aşa, şi 
apoi veţi fi urâţi de toţi pentru viaţa Mea în voi, pentru numele 
Meu, de care vă veţi învrednici să-l purtaţi cu adevărat pe 
pământ, şi veţi fi ucenicii Mei, ca şi cei de acum două mii de 
ani, cărora le-am spus: «Veţi fi urâţi de toţi pentru numele Meu, 
dar fir din capul vostru nu va pieri». O, iată semnul pe care 
vi-1 dau pentru ca să-i cunoaşteţi pe cei ce nu sunt ucenicii Mei 
şi nu vă pot pune ei calea sub picioare ca să fiţi pe calea Mea 
cea sfântă cu calea voastră între oameni. Iată-1 pe poporul cu- 
vântului Meu, popor de ucenici asemenea cu ucenicii Mei cei 
de acum două mii de ani, cărora Caiafa, vătaful slujitorilor lui, 
le poruncea să nu mai grăiască mulţimilor în numele Meu. Ei 
însă, îmbrăcaţi în mântuire, vorbeau tot mai mult şi spuneau 
răspunsul lor: «Se cade să ascultăm de Dumnezeu, şi nu de oa- 
meni». O, aşa merg Eu în zilele acestea cu lucrarea cuvântului 
Meu prin ucenicii Mei cei de azi şi se scutură de Mine şi de ei 
cei ce fug de venirea Mea, şi care s-au încumetat să umble în 
cartea lui Ioan, cartea Apocalipsei, despre care Ioan a scris să 
nu se scoată şi să nu se adauge la ea, iar ei au umblat şi au scris 
lungime de vreme şi au tras de firul numărului scris şi n-au mai 
scris un număr, şi au scris fără de număr anii împărăţiei omului, 
şi au îndepărtat fără de număr vremea învierii morţilor şi au 
stricat omul la minte şi la aşteptare şi la nădejde şi la credinţă, 
şi l-au învăţat pe om să se culce şi să doarmă liniştit şi să nu 
mai aştepte venirea Mea cea scrisă în Scripturi să se împli- 
nească după două mii de ani de la înălţarea Mea la Tatăl, număr 
scris de apostolul Ioan, după descoperirea lui Dumnezeu 
arătată lui, dar care cu taină mare s-a împlinit pe pământ, iar 
Eu am venit când nimeni nu se aştepta şi nu se aşteaptă să mai 
vin. O, necredinţă, duh al necredinţei, cum te-ai ivit tu pe as- 
cuns ca să umpli lumea şi pământul cu vicleşugul tău! 

Eram după învierea Mea pe pământ cu ucenicii Mei, 
vreme în care s-au deschis mormintele şi au ieşit drepţii Mei pe 
uliţele Ierusalimului, şi este scris aceasta în Scripturi, şi au grăit 
sfinţii cei ridicaţi din morminte şi au stat mai-marii vremii de 
atunci cu ei de vorbă pe pământ şi au adeverit ei despre ei şi 
despre Mine, Cel ce coborâsem la ei în locuinţa morţilor după 
răstignirea Mea, de le-am deschis să iasă drepţii Mei, o, şi tot 
au căutat pe mai departe să îngroape mai-marii vremii adevărul 
despre Iisus Hristos, Care S-a arătat de la Dumnezeu în vremea 


lor, căci Eu am scris: «Chiar dacă ar învia cineva dintre morţi, 
tot nu vor crede cei necredincioşi pe Dumnezeu dacă în Moise 
şi în prooroci nu dau să creadă cu cartea lor pe masă». 

O, aşa vă învăţăm Noi azi credinţa în Dumnezeu, Eu şi 
ucenicii Mei, şi credinţa în venirea Mea cea de azi, o, fii ai oa- 
menilor, căci valurile necredinţei sunt mari, mai mari decât oa- 
menii şi decât locaşurile lor şi îi iau valul, îi iau cu tot cu casele 
lor, dar Eu străjuiesc în faţa primejdiei şi îi vestesc pe cei 
primejduiţi să vegheze, iar dacă ei nu cred şi nu veghează, ei 
vor vedea. 

O, fii ai oamenilor, nu că au ei minte scurtă, dar cei ce 
vă povăţuiesc pe voi, vă duc cu vorba şi vă învaţă să aveţi 
minte scurtă, vedere scurtă şi credinţă ciuntită, până într-o zi 
când le va veni bine şi vor tăia de tot din voi harul credinţei, 
căci sunt dibaci să facă moarte lui Dumnezeu în om şi să-l ia 
pe om cu tot cu casă şi să-l ducă în întunericul cel mai gros, 
dar Eu, Domnul Iisus Hristos, vă spun după două mii de ani 
de la cuvântul spus de Mine peste ucenici: «Nu vă temeţi de 
cei ce vă ucid trupul şi n-au altceva ce să vă mai facă, ci te- 
meţi-vă de cei ce vă ucid duhul şi sufletul, viaţa voastră cea 
de veci, pe Dumnezeu din voi», şi întăresc acest cuvânt ca să-l 
luaţi şi să-l primiţi şi să vegheaţi, căci furul este la uşă. Am 
martori pe ucenicii Mei cei de acum două mii de ani când 
grăiesc vouă aşa, şi am martori pentru voi sau împotriva 
voastră pe ucenicii Mei cei de azi, cu care Mă port spre voi cu- 
vânt, ca voi să puteţi da răspuns, bun sau rău pentru voi. Fug 
oamenii de venirea Mea cu judecata faptelor, fug şi slujitorii 
bisericii, şi de la ei se întinde boala fugii de Dumnezeu peste 
oameni, dar venirea Mea fuge şi ea şi cu fuga lucrează din zi 
în zi mai mult, şi nu poate nimeni să se pitească de faţa Mea 
sau să mai poată fugi, când Eu peste tot dăinuiesc, căci cerul 
şi pământul sunt moştenirea Mea, pe care Eu păşesc. 

O, dacă n-ar scrie în Scripturi să vină Domnul şi să 
grăiască pe pământ şi să audă glasul Lui şi cei din morminte şi 
să dea fiecăruia după faptă, n-ar avea păcat cei ce învaţă pe oa- 
meni să nu Mă aştepte şi să nu stea gata pentru venirea Mea, 
ci, din contra, să petreacă ei încă, dar Eu am spus că aşa va fi 
să fie în vremea când Eu vin, aşa cum a fost cu potopul pe vre- 
mea lui Noe şi cum a fost cu Sodoma şi Gomora, când nimeni 
nu se aştepta să vină focul, şi petreceau cei ce nu se aşteptau 
să-i prindă moartea cea de la faptele lor. 

O, de ce, oare, voi, oameni care slujiţi în numele Meu 
peste oameni, de ce, tată, nu învăţaţi voi oamenii pe cele puse 
de Mine şi de ucenicii Mei în Scripturi? O, de ce, tată, faceţi 
acest păcat, pe care l-a făcut şi Caiafa, de a plătit bani ca să Mă 
ascundă pe Mine şi adevărul cel despre Mine? Ce vreţi să 
câştigaţi aşa? O, cum de nu vă schimbaţi, tată? Cum de vă place 
vouă îndulcirea cea de la slava voastră de la oameni şi nu vă 
gândiţi voi la ranele Mele şi la statul Meu pe cruce gol şi batjo- 
corit, şi unde Mi-am dat sufletul pentru voi ca să Mă luaţi şi voi 
de pildă pentru viaţa voastră? O, nu vă doare? Nu vă dor hainele 
voastre cu fir şi cu pietre scumpe şi multa vrednicie pe care v-o 
strigaţi unul altuia, când Eu am fost bătut în cuie şi scuipat şi 
hulit ca cel din urmă dintre oameni, şi de la care oricine să-şi 
întoarcă faţa? O, ai cui sunteţi voi? Cui slujiţi şi pe cine folosiţi? 
O, nici pe voi nu vă folosiţi, şi nici pe oameni, decât numai să 
le pecetluiţi mormintele şi să fiţi şi plătiţi pentru aceasta, când 
voi ar trebui să fiţi cei mai săraci şi să slujiţi fără de plată şi să 
fiţi miloşi, aşa cum ucenicii Mei slujeau oamenilor din dra- 
gostea lor de Mine şi de oamenii obidiţi sub stăpânii lumii. O, 
cum, tată, de nu vă mai treziţi din rătăcirea pe care o iubiţi, ca 
viaţă plină de slavă pentru voi, neputând fi voi aşa mântuitori 

oamenilor, păstori cu milă de turmă? Ba, din contra, staţi în faţa 
oamenilor cu coroană pe cap, bătută cu pietre scumpe, şi staţi 
aşa faţă în faţă cu Mine, Cel încoronat cu cununiţă de spini 
sângeroşi frunţii Mele dumnezeieşti, şi iată, mai aveţi un pic şi 
vă veţi pierde de tot mintea, ca papa de la Roma, care nu s-a 
mulţumit ca voi, numai cu o coroană, ci şi-a pus una peste alta 
trei coroane, ca să se teamă omul de el ca de o ameninţare şi să 
aibă putere peste inima omului blestemul lui că va arde în focul 
cel veşnic cel ce nu se închină lui cu supunere ca lui Dumnezeu 
pe pământ, când el slujeşte la mulţi idoli, ca şi voi, la mulţi 
dumnezei, cărora le zice: sport, vacanţă, vizite între capii mari 
ai lumii, politică pe toate laturile, la care multă slugărime ser- 
veşte pentru placul cel plin de libertate, şi nicidecum rob al lui 
Hristos pe pământ slujitorul care stă pe scaun de biserică, pe 
tron slăvit, îmbrăcat în mătase stacojie, culoarea lui Edom, 
prinţul lui roşu, aşa cum scrie în Scripturi despre cel vopsit, şi 
care este omul fărădelegii, căutând el viaţa fratelui său vreme 
după vreme, din unul în altul pe pământ. O, M-aţi alungat de 
tot din locaşurile unde slujiţi pentru închinare! V-aţi îmbrăcat 
în roşu şi nu vă temeţi să faceţi aşa, căci voi faceţi ascultare de 
satana şi de culoarea lui aleasă lui, şi până şi cartea Evangheliei 
aţi băgat-o sub învelitoare roşie, şi toate cărţile bisericeşti le 
înveliţi aşa! O, cine-ţi dă ţie să faci aşa dacă te-ai aşezat să stai 
cel mai mare peste biserica neamului român? O, de ce, tată, 
nu-ţi place să fii român? Unde s-a pomenit român îmbrăcat în 
cămaşă roşie, când el a fost mereu după cuvântul Scripturii 
îmbrăcat, în cămăşuţă albă, de in curat, şi cu cingătoare de 
creştin încins, semn al puterii sfinte peste coapsele lui? O, unde 
M-ai văzut pe Mine în roşu, decât atunci când M-au cumpărat 
pe bani mai-marii templului ca să Mă dea spre batjocură, ca să 
Mă piardă de pe pământ ca pe un ucigaş? O, Eu vin din cer cu 
venire mare, şi cu toţi sfinţii vin, şi grăiesc pe pământ însoţit de 
sfinţi, şi toţi suntem în hăinuţe albe, de in, şi aşa mărturisesc 
cei ce Ne văd, având ei de la Dumnezeu darul acesta al ade- 
veririi slavei cereşti pe pământ întru venire la vedere pentru 
duhul mărturisirii. 

O, iată cine a umblat în cartea Apocalipsei, în care uce- 
nicul Meu a scris pentru vreme o mie şi iarăşi o mie de ani, 
cale măsurată de Dumnezeu pentru venirea Lui iarăşi pe 
pământ, iar cei ce n-au iubit să stea ucenici, s-au sculat din 
timp şi şi-au făcut aşezare tare şi aparte şi au ieşit şi şi-au pus 
peste ei tată şi aşa l-au numit şi-l numesc, după ce Eu am spus 
cuvânt proorocesc acum două mii de ani ucenicilor Mei şi 
le-am spus lor: «Voi pe nimeni să nu numiţi tată pe pământ, 
că Unul este Tatăl vostru, Cel din ceruri este», şi aşa i-am în- 
văţat Eu pe ei să stea ucenici, şi să nu stea mari pe pământ peste 
oameni, ci doar să-i înveţe de la Dumnezeu calea. O, nu este 
tată pe pământ, ci numai în cer este, şi Unul este, şi Se numeşte 
Dumnezeu, iar cei ce-I sunt fii, îi spun Lui: Tată. Amin. 

O, nu mai vor cei mari să mai vin pe pământ! Pământul 
e făcut de Dumnezeu, şi nu se tem cei mari să-l ia sub stăpânire 
cu forţa din mâna lui Dumnezeu. Ei nu mai vor să-Mi fie 
ucenici, ci stăpâni să-Mi fie pe pământ, iar Eu să aştept după 
ei, şi numai numele să Mi-1 dau lor, şi Eu în cer să stau, nu pe 
pământ ca să le încurc planurile, căci ei vor să fie taţi, nu uce- 
nici, şi să le zică vrednici tot norodul, şi iată uriciunea pustiirii 
sufletelor oamenilor în loc ştiut sfânt, slugi potrivnice lui Hris- 
tos pe pământ, în numele lui Elristos stând ele aşa. 

O, să plângem în cer şi pe pământ, ucenici pomeniţi azi 
cu zi de sărbătoare pentru voi în duh de biserică, şi vom iubi 
această zi, zi a adevărului cel despecetluit din Scripturi, dar 
pecetluit sub cheie de către apostolii minciunii. Iată zi mărturi- 


sitoare, cu martori din cer şi de pe pământ scrisă în cartea Mea 
cea de azi, grăirea Mea cea înlăcrimată în cer şi pe pământ, ca 
şi a voastră, o, ucenici ai Mei, cărora Eu v-am dat putere să 
dezlegaţi câte sunt pe pământ de dezlegat şi să descuiaţi câte 
sunt pe pământ încuiate de om, şi să încuiaţi câte au ieşit de la 
om descuiate împotriva lui Dumnezeu. Vă dau vouă, celor din- 
tre sfinţi, ucenici ai Mei acum două mii de ani, vă dau să des- 
curcaţi înţelesurile încurcate de cei ce n-au iubit să fie ucenici, 
ci au iubit să fie mari şi cu coroană stând pe tronuri de mătase 
în numele Meu peste mulţimi, aşa cum Eu şi cu voi nu am stat 
pe pământ, ci am stat pe cruce şi cu cruce între oameni. O, unde 
sunt cei ce ar fi să Ne fie urmaşi asemenea cu Noi? O, unde? 

O nu, nu mai sunt pe nicăieri, Doamne, 
^ aş a învăţători şi aşa ucenici. S-au boierit 
toţi, aşa cum Tu i-ai plâns în cartea Ta din ziua aceasta. 

Eram pe pământ biserică a Ta, după ce Te-ai dus la Tatăl 
iarăşi, şi Tu ne-ai numit ucenici şi ne-ai numit apostoli vesti- 
tori, şi slujeam numai cuvântului Tău, împărţindu-1 noi întreg, 
şi nu ciuntit peste cei ce credeau şi se botezau şi se pecetluiau 
cu semnul Duhului Sfânt Adeveritorul celor adevăraţi creştini 
credincioşi, şi nimeni nu putea să-L înşele pe Dumnezeu, căci 
cuvântul Duhului Sfânt îi descoperea pe cei înşelători, pe cei 
lacomi, pe cei ce voiau să ia pe bani daruri de la noi ca să aibă 
şi ei ca noi, dar azi numai cu bani se zidesc apostolii, şi lumea 
este încuiată afară, ca să nu le ştie pe cele lucrate cu uşile în- 
cuiate şi împotriva sufletului omului, iar omul să fie folosit 
doar să slăvească pe cel de peste el aşezat mare şi să-i slujească 
supus, şi măcar de-ar fi de partea Ta cel mare aşezat. Se cutre- 
mură sfinţii şi părinţii şi străbunii cei buni când văd ce este sub 
nume de biserică pe pământ. Pe vremea când noi, ucenicii Tăi, 
mergeam şi ridicam spre Tine din loc în loc fii credincioşi 
venirii Tale, biserică a Ta pe pământ şi cu slujirea Ta prin ea, 
şi nu a omului, noi ridicam şi ungeam cu mirul sfinţeniei şi 
prin punerea mâinilor preoţi şi diaconi peste credincioşi, ca să 
aibă pe masă prin slujitori trupul şi sângele Tău de hrană cei 
ce se făceau fii ai Tăi pe pământ, şi întrebam pe toţi credincioşii 
dacă ştiu ei de e vrednic sau nu de preoţie cel ce avea să fie 
aşezat să facă hrană din cer pe Dumnezeu la creştini, iar 
creştinii ne vesteau după adevăr dacă este sau nu vrednic de 
preoţie cel ce urma să se facă slujitor credincios bisericii Tale. 
O, de multă, multă vreme nu s-a mai lucrat ca şi noi pentru 
felul alegerii slujitorilor, şi iată, altfel se întâmplă, căci taie şi 
spânzură, după cum spune vorba înţeleaptă, numai cei ce stau 
mari peste gloate, şi cu puterea toată stau, şi altfel zic aceştia 
şi nu mai zic cum ziceam noi, întrebându-i pe cei ce erau bi- 
serica Ta dacă e sau nu vrednic cel ce urma să fie slujitor. Acum 
zic ei, ei singuri peste capul celui ales de ei şi îl vestesc ei vred- 
nic pe acela şi zic tuturora: „ Vrednic este! şi toţi se apucă să 
cânte la fel: „ Vrednic este! ", şi aşa răspund, dar nu la întrebare 
răspund, ci cu hotărârea luată sub cheie de către ei, şi aşa folo- 
sesc ei cheile, ca să încuie şi ca să descuie cu ele şi zic că Tu 
ai dat cheile ca să se lucreze cu ele aşa. Dar cum, oare, trebuie 
înţeleasă această Scriptură a Ta, pe care ai rostit-o nouă atunci? 
Dacă Tu eşti uşa, pentru că aşa ai spus Tu că eşti şi că prin Tine 
intră cel ce intră, cheia uşii nu mai eşti tot Tu, nu e tot Hristos, 
Piatra bisericii? O, iată cum leagă şi cum dezleagă uşa şi cheia 
cei care au umplut pământul de slava lor, cu care stau sub nu- 
mele Tău pe pământ! 

O, noi n-am urmat aşa lui Domnul pe pământ între oa- 
meni! Noi eram alungaţi, huiduiţi, bătuţi, ameninţaţi, crucifi- 
caţi şi ucişi în fel şi chip pentru numele Domnului, aşa vă 
spunem noi vouă, slujitorilor care staţi azi sub nume de preoţi 

şi de episcopi pe pământ. Voi sugeţi de puteri casele şi avuturile 
oamenilor zdrobiţi de valurile vremii. Voi luaţi pe voi haine 
cusute cu fir ca să străluciţi şi să atrageţi privirile şi inimile 
celor slabi şi necăjiţi şi n-aveţi milă de ei, şi ar trebui să aveţi 
dacă v-aţi ales să fiţi slujitori pentru ei, dar nu numai să-i 
cununaţi şi să-i înmormântaţi, o, nu numai atât, ci trebuie să le 
puneţi sub picioare calea care-1 duce în rai pe om, nu în lumea 
aceasta, şi dacă nu aşa faceţi voi, ce slujiţi voi pentru plată de 
la Dumnezeu? O, toate ţin de puterea credinţei şi a iubirii din 
voi, care nu trebuie să stea împărţită, ci numai lui Dumnezeu 
să I-o daţi dacă aţi ales să slujiţi în dreptul Lui pentru oameni. 
Fug oamenii de venirea Domnului, şi trebuie povăţuiţi să nu 
fugă, ci spre Domnul să fugă. 

Grăim peste turma ortodoxă, că micuţă a rămas ea după 
ce au ieşit afară cei cu planuri ascunse, prin care să sugrume 
libertatea omului sub ameninţarea de a i se închina unui tată 
de pe pământ, căruia să-i aducă toată cinstea ca şi lui Dum- 
nezeu. O, scoală-te bine, turmă ortodoxă, tu şi slujitorii de 
peste tine! Ai grijă să nu cazi! împacă-te cu Dumnezeu cu toată 
iubirea ta, că nu e bună iubirea împărţită, ci e bună iubirea de 
ucenic, care se lasă până şi pe sine însuşi pentru dragostea lui 
de Mirele Flristos. O, Domnul nu te lasă să cazi, că are pe 
pământ un popor mititel, stăruitor către El pentru tine, dar nici 
tu nu te lăsa să cazi când va veni încercarea ta. 

O, învăţaţi lucrarea ucenicilor, voi, slujitori de peste bi- 
serici! E mititică turma ortodoxă, dar dacă eşti trează, nu te 
teme, turmă mică, aşa a zis Domnul. Cei mulţi au ieşit afară şi 
şi-au ales tată de pe pământ, împotriva învăţăturii lui Flristos, 
Care ne-a spus să nu numim pe nimeni tată pe pământ, ca 
să-L avem de tată pe Tatăl Cel din cer. 

O, vino, Doamne, vino de tot şi vino cu totul pe pământ, 
căci din cer şi de pe pământ Duhul şi mireasa zic: Vino! O, 
vino la chemarea poporului Tău cel nou, poporul cuvântului 
Tău, vino, că numai el Te mai cheamă să vii, şi toţi pe pământ 
fug de venirea Ta! 

O, stai mereu la rugăciune pentru ca să vină Domnul la 
tine şi să fie cu tine, popor mititel, care te hrăneşti cu graiul 
cuvântului lui Dumnezeu în vremea aceasta de întuneric şi de 
secetă şi de foamete cum n-a mai fost de când veacurile pe 
pământ, că e la capăt zvârcolirea lui satana şi caută el de peste 
tot să-L doboare iar pe Domnul, dar el se va înşela mai greu 
decât s-a înşelat acum două mii de ani, că e vremea să-l biru- 
iască de tot Domnul Iisus Flristos, Piatra bisericii, pe Care s-a 
zidit şi se zideşte pe pământ neamul creştinesc, moştenitor al 
cerurilor, neamul sfinţilor, care trăiesc după predania în care 
şi noi, ucenicii Domnului acum două mii de ani, ne-am aşezat, 
şi am aşezat-o pe ea apoi de viaţă a bisericii lui Flristos pe 
pământ, biserica dintr-o mie văzută, şi să fiţi nădejde mare de 
biserică sfântă şi nebiruită în zilele ce vin, când toate luminile 
de la toate ferestrele se vor stinge de la vijelia lepădării de 
credinţă, care va sufla peste tot prin omul cel îmbrăcat în haină 
de păstor ca să poată el ucide cât mai bine turma, cât mai mult. 
O, eşti pus la păstrat şi la scumpit, şi albeşte-te, fiule, ca lumina 
zilei, ca să luminezi tu în noaptea care vine şi să faci lumină 
peste ea, căci Domnul e cu tine, şi tu cu El, şi neamurile vor 
înţelege şi se vor apleca după ce mânia va trece, precum este 
scris să fie. Amin. 

Noi, Doamne, sfârşim acum de cuvântat, iar prin cuvân- 
tul cel de azi spunem tuturor aşa: «Domnul este în biserica cea 
sfântă a Lui, şi în cer are scaunul Său, şi pentru necazul 
săracilor Se scoală ca să le aducă mântuirea şi ca să le 
grăiască pe faţă, şi nu sunt graiuri şi nici cuvinte ale căror 


glasuri să nu se audă. Ba, în tot pământul iese vestirea lor, şi 
până la marginile lumii cuvintele lor», şi aşa va merge acest 
cuvânt, şi lumina lui va lumina pe pământ până la margini, spre 
mărturie scrisă. Amin. 

B u, Domnul şi învăţătorul vostru Iisus 
Flristos, v-am aşezat pe voi pe piatră 
biserică a Mea, şi Eu sunt Piatra, şi Mă numesc Flristos, aşa 
cum Petru, ucenicul Meu, a mărturisit că sunt şi că de la Dum- 
nezeu sunt. Eu, Domnul, vă odihnesc pe voi în grăirea Mea cea 
de azi, aşezată în cartea Mea din zilele acestea, şi Mă odihnesc 
şi Eu cu voi că am putut grăi adevărul. Eu sunt adevărul şi de 
aceea îl arăt pe el, iar sfinţii Mei sunt cei ce judecă lumea, şi 
nu lumea pe ei. Amin. 

O, poporul Meu, popasul Meu în carte cu ziua de serbare 
a ucenicilor Mei cei de acum două mii de ani, îl sfârşesc acum 
şi rămânem lucrători din cer pentru biruinţa lui Dumnezeu 
peste vreme, Eu şi ucenicii Mei şi toţi sfinţii mărturisitori şi 
lucrători, iar tu lângă Noi. Pace ţie! Tu eşti casa Mea de oaspeţi 
cereşti, şi-ţi voi plăti ţie la întoarcerea Mea, şi în nume de 
ucenic vei primi de la Mine răsplată, dar să-Mi stai fiu supus 
şi să fii ucenic şi fiu, căci Tatăl tău este în cer, fiule poporul 
Meu. Amin, amin, amin. 

29 iunie/ 12 iulie 2010 

Sărbătoarea punerii pietrei de temelie a Sfintei Sfintelor 
Noului Ierusalim 

Cortul lui Dumnezeu între oameni: cetatea cea tainică a Noului 
Ierusalim. Binecuvântare pentru înfrumuseţarea colinei din deal. 

M ă scriu în cartea Mea cea de azi cu ziua aceasta 
de pomenire a biruinţei Mele, când Eu, Dom- 
nul, am avut putere să aşez, cu martori din cer şi de pe pământ, 
piatra de temelie a înnoirii celor ce s-au stricat de aproape două 
mii de ani de către oameni, aşezarea pe piatra ei cea dintâi a 
bisericii Mele, aşa cum a fost ea aşezată de Mine peste apos- 
tolii Mei, şi apoi prin ei vreme după vreme, până ce omul cel 
din afară s-a amestecat de Mi-a clătinat temelia şi a făcut ca el 
şi n-a mai făcut ca Dumnezeu, şi multă vreme M-a durut şi 
M-a tot durut, până ce acum Mi-am aşezat pe pământ ceea ce 
era scris să fie, mai înainte de a da omul fărădelegii să şteargă 
de tot urmele Mele dintre oameni, faţa Mea, prin biserică după 
voia Mea înaintea Mea. 

Mă scriu în carte cu ziua începutului cel nou, pe care-Mi 
am acum lucrarea cuvântului Meu şi pe poporul Meu cel nou, 
care ascultă de povaţa Mea, căci celor ce trebuie să fie ai Mei 
şi cu Mine, Eu le-am spus: «Ieşiţi din lume, poporul Meu, ca 
să nu vă îmbătaţi din vinul ei şi să gustaţi din chinul ei apoi», 
şi am mai spus în vremea cuvântului Meu cel de azi că poporul 
Meu cel de la sfârşit va fi despărţit şi deosebit de toată lumea 
de pe pământ şi va sta cu Mine şi Mă va sluji, iar Eu voi purta 
grijă de el şi Mă voi vesti prin el cu râul cuvântului Meu peste 
pământ şi voi merge cu el curgând şi voi hrăni din loc în loc 
pe cei ce vor crede şi se vor boteza în acest râu, spre înfierea 
lor de către Dumnezeu, ca să fie ei fii ai lui Dumnezeu în mij- 
locul unui neam viclean, care nu vrea să ştie de la Mine cum 
se trăieşte cu Domnul pe pământ, căci cine învaţă pe Domnul 
de la oameni, iată faţa lor, care nu seamănă cu Mine pe pământ, 
cu biserica pe care Eu am aşezat-o acum două mii de ani prin 
ucenicii Mei şi care numai în mare taină a mai putut ea vieţui 
cu faţa Mea între oameni! 

O, mulţi au dat şi încă dau să se strângă pe lângă mi- 

nunile Mele, de le bate inima o clipă sau două sau trei, dar mi- 
nunea este alta, căci Eu socotesc cu câţi rămân, nu cu câţi se 
pornesc după minunile Mele. Aşa am lucrat şi acum două mii 
de ani, şi se ţineau cu miile după Mine, dar rămâneam cu doi, 
trei prin fiecare încercare de a-i trage pe ei la Tatăl. 

Mă mângâi cu ziua aceea când Eu am avut putere să 
aşez temelia tainei începutului Meu cel nou de biserică sfântă, 
în care Eu, Domnul, să lucrez întreg, trup şi cuvânt, şi din mij- 
locul acestei taine să ies cuvânt peste pământ, dar Mă şi doare 
această amintire, şi mângâierea Mea este durerea. Durerea a 
fost mângâierea Mea în toată vremea cerului şi a pământului, 
şi tot durerea a fost mângâiere şi a celor ce şi-au unit cu Mine 
viaţa lor. Nu este pe pământ faţă mai frumoasă, zâmbet mai 
curat şi privire mai senină ca şi a acelora ce poartă în ei durerea 
după Dumnezeu, durerea, în toată vremea înşelăciunii, căci 
viaţa este cea din cer, nu cea de pe pământ cum crede omul, 
cum se încântă omul că şi-o face pe pământ, şi Eu am mai spus 
în cuvântul Meu despre cei frumoşi prin durerea Mea din ei. 
Pământul e calea pe care Domnul Se arată omului care nu ştie 
să se întoarcă acasă, dar cine nu are ochi ca să vadă, îi are pen- 
tru altceva dacă îi are, şi de aceea se încântă unul ca acela cu 
viaţa cea de pe pământ. 

O, Eu, Domnul, vă mângâi pe voi, cei care aţi rămas cu 
Mine în toate încercările, în toate durerile Mele şi ale voastre 
pentru Mine, şi Eu vă dăruiesc împărăţia Mea pe pământ cu 
voi şi vă sprijin în toate şi prin toate, ca să fiţi ai Mei şi ca să 
vă fiu Eu Dumnezeu aşa cum trebuie să fiu celor ce sunt cu 
Mine, şi nu aşa cum crede omul care vine şi Mă cunoaşte cum 
sunt aici cu voi, şi apoi pleacă şi îşi zice în sine că Dumnezeu 
este cu el pe orice cale îşi alege el să umble pe pământ apoi, 
după ce Eu i-am povăţuit pe toţi mereu, ca nu cumva, neas- 
cultând de Mine, să ajungă ei vrăjmaşii Mei şi să-Mi întoarcă 
spatele sărind din bărcuţa Mea. O, aşa gândesc cei ce n-au du- 
rerea Mea şi o au pe-a lor, dar cei ce Mă iubesc pe Mine nu se 
mai gândesc la ei, ci sunt cuminţi şi îmi slujesc după plăcerea 
Mea şi din zi în zi mai mult cresc în înţelepciunea tainelor Mele 
cu omul, iar credinţa lor rodeşte rod lui Dumnezeu suflete sal- 
vate din marea cea mare, în care toată lumea se îneacă şi nu 
mai întinde mâna ca să mai iasă la mal, ca să mai vadă lumina. 

Vă iau în Duhul Meu în ziua aceasta şi vă mângâi cu 
durerea Mea pe voi, cei ce Mi-aţi rămas credincioşi venirii 
Mele de azi; pe voi, cei cu care am început acum nouăsprezece 
ani tainica Mea lucrare de biserică după voia Mea pe pământ, 
trup şi cuvânt pe masa ei stând Eu, aşa cum Mi-am dorit şi 
n-am putut până acum să am, că nu mai găsesc, tată, credinţă 
pe pământ pentru mersul Meu cel sfânt cu omul, şi nu cum dă 
el să meargă şi să-şi zică al Meu. Sunt plin de mângâiere în 
durere că vă am pe voi, cei ce aţi rămas cu Mine în toate încer- 
cările Mele, tată. Fiţi, dar, ocrotiţii Mei şi-Mi ocrotiţi poporul 
de necredinţă şi de neascultare şi de neaplecare şi de nestator- 
nicie şi de bucurii care-1 pierd pe om! Staţi de veghe la catarg 
şi păstraţi legătura dintre Mine şi voi pentru cei din bărcuţa 
Mea şi pentru cei de pe pământ, care dau să se mai aplece spre 
ştirile pe care Eu le suflu spre ei ca să-i cârmuiesc şi pe ei, căci 
valurile sunt furioase şi-şi pierd curajul cei din mijlocul val- 
urilor. Eu însă strig şi spre ei povaţa Mea cea de viaţă şi le dau 
să ştie cum să păşească, şi fericiţi sunt şi vor fi cei ce se apleacă 
să asculte de la Dumnezeu în vremea aceasta de întuneric cum 
n-a mai fost pe pământ! 

Iată, am în mijlocul oamenilor aşternutul Meu, pe care 
Eu, Domnul, stau şi cuvintez în mijlocul unui popor de ucenici 
şi locuiesc cu ei, şi este proorocie în Scripturi despre această 


taină a Mea acum pe pământ. «Iată cortul lui Dumnezeu între 
oameni şi va sălăşlui cu ei şi va fi Dumnezeul lor, şi ei vor fi 
poporul Lui şi însuşi Dumnezeu va fi cu ei», aşa este desco- 
perirea cea din Scripturi despre cetatea cea tainică a Noului 
Ierusalim, care vine cu Domnul pe pământ în taină mare şi care 
nu se suie la mintea omului cu vederea scurtă. Eu însă sunt Cel 
tainic şi lucrez cu putere şi stau în calea ispitei şi veghez cu 
cei din cer peste pământ ca să-i păzesc pe cei ce se fac fii ai lui 
Dumnezeu, cărora le-am dat putere să creadă şi să fie şi să nu 
piară ca şi cei necredincioşi. 

Aşez în voi cu multul dragostea Mea cea cu văpaie, 
copii veghetori în porţi. O, staţi, tată, înaintea Mea pentru 
venirea Mea, căci lucrul Meu este mult! Mă deşert în voi cu 
focul dragostei Mele şi cu arsura lui, şi din voi dau să Mă 
deşert tot aşa în toţi fiii care-Mi sunt popor la izvor, ca să aibă 
şi ei văpaie în inimioară pentru Mine şi ca să pot prin ei pentru 
voi şi pentru lucrările Mele, măi fiilor copii. Toţi cei care v-au 
frânt pe voi şi v-au făcut vouă slăbire în veghe, în putere, în 
lucru, în răbdare, în nădejde, în toate cele aşezate de Mine în 
voi, aceia să se pocăiască adânc şi întreg şi să se facă sprijini- 
torii Mei, ca să şterg din dreptul lor pe cele cu care au apăsat 
ei peste jugul Meu cel greu de peste voi, şi care trebuia să fie 
uşor, uşor, tată. Le dau şi lor dragostea Mea, care să stingă cu 
totul din ei dragostea de ei şi să se facă ei văpaie de Duh Sfânt, 
cu care să-i întâmpine pe cei ce vin să se arate Domnului şi să 
învieze şi ei apoi din păcatele lor, căci trupul omului nu 
foloseşte la nimic, decât la păcat. 

Suntem în lucru sfânt pentru zidirea şi înfrumuseţarea 
colinei din deal, pe care Eu, Domnul, aşez prin mânuţele voas- 
tre şi ale celor mai mici ai poporului Meu mărgăritarele proo- 
rocite să fie pentru împodobirea salbei grădiniţei cuvântului 
Meu, al cărei duh suspină îndelung, ca şi Duhul Meu, dar răb- 
darea Mea îi va da ei bucuria sortită ei, căci Eu lucrez şi nu 
stau, şi îngerii şi sfinţii sunt cununa ei. 

Aşez proaspătă binecuvântare pentru tot lucrul colinei 
din deal şi al aşezămintelor ei şi peste fiii cei mici, pe care-i 
doresc ascultători, aplecaţi şi plini de nădejde în Mine, căci Eu 
sunt Cel ce pot, şi pot prin cei ascultători şi blânzi, care-şi 
dovedesc credinţa şi faptele ei şi curăţia inimii lor. 

O, popor de la izvor, citeşte, tată, în Scripturi viaţa ta şi 
lucrarea ei între Mine şi tine, între frate şi frate, şi aşa să 
împlineşti, fiule, că nu e bine să nu împlineşti aşa. Eu, Domnul, 
umplu de binecuvântare puterea trupului şi a duhului tău, dar 
să fiţi ca unul, aşa să fie poporul Meu mereu, şi atent să fie, 
pentru ca să Mă uit Eu la el şi să-Mi placă el. Amin. 

Pace ţie, în zi de amintire sfântă, poporul Meu! Spor 
ceresc îţi dau la tot lucrul, fiule, ca să aşezăm pe pământ lu- 
crarea Tatălui Meu, toată, Eu şi cu tine. Fiţi toţi ca unul, fiilor! 
Fiţi una întru toate şi mereu, un pas cu toţii întru toate, cu 
toţii în stânga, cu toţii în dreapta şi mereu aşa, că poate Dom- 
nul, fiilor, şi poate în cei mici, care se lasă în mâna Sa şi sub 
puterea Sa. 

Pot Eu, fiilor, pot Eu în cei ce pot. Fiţi credincioşi! Pot 
Eu! Amin, amin, amin. 

9/22 iulie 2010 

Sărbătoarea sfântului prooroc Ilie Tesviteanul 

Domnul prin prooroci luptă cu necredinţa de pe pământ. Slujitorii 
de altare spun că e minciună cuvântul Domnului. Credinţa nu este 
a tuturor, ci numai a celor ce se sfinţesc. 

Î n zi de sărbătoare de sfinţi Eu, Domnul Iisus Hris- 
tos, Arhiereu mare în cer şi pe pământ, vin cuvânt 
din Tatăl şi cuvintez prin el cu sărbătoare şi cu învăţătură, aşa 
cum în biserică a fost mereu cuvântul preotului slujitor în zile 
de sărbătoare, în zile sfinţite Domnului şi sfinţilor Săi, spre 
mângâierea şi spre înţelepţirea oamenilor. 

Eu, Domnul, Mă aşez în cartea Mea cea de azi cu ziua 
de pomenire a proorocului Meu Ilie, cu care Eu am grăit în 
adiere de vânt subţire, şi a grăit şi el cu Mine, şi de aproape 
am grăit între noi durerea Mea şi a lui, durerea cea de la ne- 
credinţa şi de la rătăcirea oamenilor de atunci, aşa cum şi azi 
Eu plâng cu sfinţii Mei din pricina oamenilor de pe pământ, 
care s-au despărţit şi se tot despart de Dumnezeu, facându-şi 
ei raiuri din loc în loc şi adunându-şi în ele fericirea lor ca să 
nu mai fiu Eu fericirea omului, ca să nu mai fie Dumnezeu pe 
pământ cu oamenii. Eu însă am fost pe pământ în toată vremea 
prin proorocii Mei şi prin ei am luptat cu necredinţa în Dum- 
nezeu a oamenilor care îşi ameţesc mintea pentru facerile lor 
cele fără Dumnezeu, şi M-am arătat mare prin cuvânt şi prin 
împlinirea lui, ca să ştie oamenii din neam în neam că este 
Dumnezeu şi este mare Domnul faţă în faţă cu cei necredin- 
cioşi, care n-au umilinţă pentru viaţa lor cea trăită pe pământ 
şi care n-au nădejde în altă viaţă, decât aşa cum îşi fac ei gândi- 
rea şi cum nu este de la Dumnezeu să fie cu omul pe pământ 
şi apoi dincolo de trupul lui. 

Mai întâi, în ziua aceasta de cuvânt învăţător şi mustrător 
peste cei credincioşi şi peste cei necredincioşi, Mă dovedesc pe 
Mine însumi adevărat prin cuvântul Meu cel de ieri şi cel de 
azi şi iau din Scripturi dovada şi Mă apăr cu ea împotriva celor 
ce tăgăduiesc cu necredinţă cuvântul Meu cel de azi, zicând ei 
că nu e Dumnezeu acest cuvânt şi că ar fi să fie minciună, min- 
ciuna omului, şi nu pun aceştia în socoteala lor şi necredinţa 
lor, fiindcă aşa cum vor ei să fie de adevărată dovada necredin- 
ţei lor, tot aşa de adevărat poate să fie şi cuvântul Meu, şi fiecare 
poate să se dovedească ceea ce este, aşa cum Eu Mă pot dovedi 
Dumnezeu adevărat prin acest cuvânt. O, este adevărat Dum- 
nezeu prin cuvântul Său cel de azi, şi aceasta îi spun Eu mai 
întâi celui înverşunat prin păcatul necredinţei, şi pe care şi-l 
dovedeşte mai mult cu gura, din pricina semeţiei lui de a fi ori 
slujitor de altar, ori cunoscător al istoriei lui Dumnezeu cu oa- 
menii, ori pentru cine ştie ce stare iubeşte el să aibă pe pământ 
şi să petreacă liniştit în sângele lui. 

O, nu vă îngâmfaţi prin nemernicia minţii voastre că nu 
este Dumnezeu, că nu este El acest cuvânt! Este Dumnezeu, şi 
dacă este, El răspunde celui ce grăieşte cu El, şi răspunde 
sfinţilor Lui, iar sfinţii Lui sunt cei ce cred în El cu putere şi 
sunt cei ce cred Lui când El vine cu lucrările Sale pe pământ. 
O, este Dumnezeu şi răspunde omului, aşa cum i-a răspuns lui 
Ilie proorocul când a cerut cu rugăciune să nu plouă trei ani şi 
jumătate, şi apoi a cerut să plouă, şi s-a rugat cu foc şi a venit 
foc din cer peste jertfa lui la rugăciunea lui şi a răspuns Dom- 
nul cu foc şi au ars şi lemnele şi pietrele şi apa cu foc, ca semn 
că este Dumnezeu şi că este cu cei fierbinţi pentru El şi că 
poate prin rugăciunea lor să coboare foc din cer peste cei 
necredincioşi, aşa cum râvna lui Ilie proorocul a rostit cuvânt 
să vină foc de sus şi să ardă pe cei iscoditori spre el, care erau 
trimişi să-l ducă la împăratul necredincios, care voia moartea 


proorocului Meu numai pentru că proorocea el împotriva 
păcatului celor ce păcătuiau, slujitorilor la idoli şi la plăceri, şi 
nu lui Dumnezeu pe pământ. O, este Dumnezeu acest cuvânt 
şi are putere prin servii Lui cei de azi să coboare foc din cer 
peste cei ce nu cred cuvântului Său cel de azi, care este 
adevărat, precum Dumnezeu este, şi iată, Mă scriu în cartea 
Mea cea de azi cu ziua proorocului Meu Ilie şi aduc dovadă 
din Scripturi că Dumnezeu vorbeşte pe pământ faţă în faţă cu 
omul şi îşi săvârşeşte în fiecare vreme lucrarea Sa, precum 
Scripturile cer, după cum sunt aşezate în ele lucrările lui Dum- 
nezeu şi vremea lor. Amin. 

Eram uitându-Mă peste omul aşezat de Mine în rai ca 
să-l păzească şi să-l lucreze şi grăiam cu omul, şi el cu Mine 
grăia, chiar dacă el nu Mă vedea, dar Mă auzea omul în rai 
grăind cu el şi Mă auzea mergând în jurul lui şi prin rai, iar 
dacă a călcat porunca dată lui de Mine, el s-a ascuns apoi de 
teamă, dar Eu l-am strigat să iasă de unde s-a ascuns şi să se 
arate şi să grăiască cu Mine şi să-Mi răspundă la întrebare, şi 
n-a putut el să scape de Dumnezeu aşa cum ar fi voit, şi Mi-a 
răspuns apoi plin de teamă şi şi-a arătat vinovăţia şi în acelaşi 
timp scuturându-se de ea, căci aşa păţeşte cel semeţ, se scutură 
de vina pe care o are şi o dă pe altul, căci este fricos cel semeţ, 
fiindcă semeţia nu-i dă omului putere, ci îi aduce teamă apoi, 
teamă de Dumnezeu şi de om prin lucrarea ei ascunsă sub 
masca făţărniciei, păcat întunecat peste mintea omului. 

Eram cu Moise pe pământ şi grăiam cu el tot timpul şi 
n-a putut el fugi de grăirea Mea cu el, şi îi grăiam faţă în faţă 
cu el, şi el Mă auzea şi scria toate cuvintele Mele şi lucra după 
cuvântul Meu şi proorocea şi se împlinea şi aducea izbăvire 
lui Israel şi bătaie peste vrăjmaşi, care se semeţeau asupra 
poporului Meu, şi am fost adevărat prin tot cuvântul Meu de 
peste el, aşa cum şi azi sunt în faţa celor ce îşi îndârjesc cer- 
bicea înaintea glasului Meu slobozit peste ei ca să-l împlineas- 
că ei, cei ce nu vor să creadă că Eu sunt acest cuvânt. O, dacă 
ar face şi cei de azi slujitori de altare cum a făcut preotul care-1 
avea pe copilul Samuel, dăruit Domnului de către părinţii lui, 
după cum a fost proorocia omului lui Dumnezeu asupra preo- 
tului aceluia! El a crezut că Dumnezeu este Cel ce îl strigă pe 
Samuel şi grăieşte lui, şi n-a spus că spune minciuni Samuel, 
ci l-a învăţat pe copil să se aplece vorbirii cu Dumnezeu şi 
să-L primească pe Domnul şi să spună apoi grăirea Sa, că era 
vreme grea şi nu mai era pe pământ atunci nici vedenie, nici 
glas de prooroc, şi nu mai ştiau oamenii voia cea de la Domnul 
ca să prindă puteri sub greul vremii, şi a fost atunci Samuel 
primit din partea lui Dumnezeu de către cei din vremea lui şi 
a fost Domnul prin el peste regi şi peste oameni în toată vremea 
lui Samuel. 

O, de-ar fi credincioşi şi înţelepţi oamenii de azi şi slu- 
jitorii de altare, ar avea dor de Dumnezeu şi ar prinde bucurie 
în suflet că Eu grăiesc pe pământ peste ei şi că le descopăr cum 
să lucreze şi că îi învăţ şi că îi dojenesc spre înţelepţire prin 
cei pe care i-am aşezat Eu la gura grăirii Mele cu omul, dar 
iată, necredinţa e pe pământ stăpână în lung şi în lat, şi omul 
este învăţat cu ea, iar Ilie proorocul Meu stă plin de râvnă pen- 
tru Mine în cer şi pe pământ ca să trezească cu spaimă pe cei 
necredincioşi, aşa cum a lucrat şi atunci, şi să fie el slujitorul 
Meu acum, precum este scris în Scripturi să fie el mai înainte 
de ziua Mea cea mare şi înfricoşată, care ca furul vine, când 
nimeni nu se aşteaptă. 

Şi iată, mai întâi sunt slujitorii de altare care spun că e 
minciună cuvântul Meu spre ei şi spre oameni şi spre neamul 
Meu român, alesul Meu cel de azi între neamuri şi la care Eu, 

Cuvântul lui Dumnezeu 


Domnul, am venit şi Mi-am întocmit pe vatra lui albia râului 
cuvântului Meu întru a doua Mea venire de la Tatăl la om, şi 
tainic lucrez prin împotrivirea cea de la necredinţa celor ce zic 
minciună cuvântului Meu, şi zic aşa aceştia ca să scape de răs- 
puns înaintea oamenilor şi înaintea Mea, dar Eu le amintesc 
lor de grăirea Mea cu Adam şi cu Moise şi cu Samuel şi cu 
proorocii toţi, şi iată, sunt necredincioşi cei la care strig cu pu- 
tere să creadă şi să se mântuiască. Ei însă îşi zic cei adevăraţi 
ai Mei şi se învelesc cu adevărul cel prin sfinţii părinţi ca să-şi 
întărească statul lor peste oameni fără ca să facă ei voia Mea 
cea sfântă. O, să-i văd Eu călcând pe urmele sfinţilor părinţi, 
şi apoi nu-i mai bat la cap cu râul cuvântului Meu pentru cei 
abătuţi de la Dumnezeu, căci la cap se strică omul când se stri- 
că, şi apoi tot trupul este stricat şi nu mai este în rădăcina lui. 
O, să nu se laude slujitorii de altare cu sfinţii părinţi şi cu nume 
de biserică peste ei, de vreme ce ei nu calcă bisericeşte pe ur- 
mele Mele şi ale sfinţilor părinţi, ci se vând cu tot cu casele lor 
oamenilor care-şi zic Dumnezeu, când ei nu seamănă cu Dum- 
nezeu şi nici cu sfinţii Lui, ci cu fiii oamenilor seamănă ei. 

O, am venit pe pământ să judec viii şi morţii, aşa cum 
au proorocit ucenicii Mei acum două mii de ani că voi veni 
iarăşi şi că va fi fără de sfârşit împărăţia Mea. Am venit să-i 
spun omului pentru ce este el pedepsit, căci este scris că voi 
veni şi va primi fiecare după cum este fapta sa, şi nimeni nu 
va putea fugi din faţa dreptăţii a toate, şi am venit din timp, ca 
să-i aduc omului darul pocăinţei şi ca să scape de pedeapsa 
faptelor sale şi să vină la Mine să-l vindec cu cuvântul, aşa 
cum am lucrat şi acum două mii de ani peste cei doborâţi de 
păcat, şi le dădeam lor mântuirea. Nici o pedeapsă de pe pă- 
mânt dată nu i se dă omului până nu i se spune lui mai întâi 
fapta pentru care trebuie să ia pedeapsă, şi aşa lucrez şi Eu, dar 
Eu pot să-l vindec de vină pe om, după ce el îşi ştie vina. 

O, Eu am venit pe pământ ca să vorbesc cu omul şi să-l 
ajut spre pocăinţă, ca să pot lua de peste el păcatul care-1 
pedepseşte la Dumnezeu şi să nu primească după faptă, ci să 
fie fericit prin iertare, căci scris este: «Fericiţi cărora s-au ier- 
tat fărădelegile şi cărora s-au acoperit păcatele, şi fericit 
bărbatul căruia nu-i va socoti Domnul păcatul, neavănd 
vicleşug în gura lui, căci el spune: păcatul meu l-am cunoscut 
şi fărădelegea mea n-am ascuns-o împotriva mea şi am zis: 
mărturisi-voi Domnului fărădelegea mea, iar Tu, Doamne, ai 
iertat nelegiuirea păcatului meu». 

Mai întâi, în ziua aceasta de cuvânt învăţător şi mustrător 
peste cei credincioşi şi peste cei necredincioşi, M-am dovedit pe 
Mine însumi cu dovadă din Scripturi Dumnezeu adevărat prin 
cuvântul Meu cel de ieri şi cel de azi, şi Mă apăr înaintea celor 
ce zic că e minciună venirea Mea cuvânt pe pământ în zilele 
acestea de mare cumpănă, când lepădarea de credinţă se întinde 
peste neamul Meu român, pe care străbunii lui cei sfinţi îl 
poartă în rugăciunile lor înaintea Mea ca să-l păstrez al Meu şi 
ca să nu-1 las spre pieire, spre lepădare de Dumnezeu, cum el 
nu ştie, săracul, ce cursă îi este întinsă şi cum nimeni nu 
veghează ca să nu cadă el în lepădare de Mine, păcat lucrat în 
taină de potrivnicii Mei, care dintr-ai Mei au ieşit pentru gân- 
durile lor ascunse şi au căzut din trupul bisericii Mele acum o 
mie de ani, după cum este scris în Scripturile nepricepute de 
oameni şi de două mii de ani aşezate pe pământ prin proorocia 
lui Ioan, ucenicul Meu cel iubit, căruia Eu, Domnul, i-am des- 
coperit pe cele de după el, până la venirea Mea iarăşi pe 
pământ cuvânt. 

Şi acum dau glas proorocului Meu Ilie, cu care am grăit 
pe pământ atunci şi cu care şi azi grăiesc în cer şi pe pământ, 


căci lucrarea Mea este cuvântul, aşa cum îmi este numele pen- 
tru a doua Mea venire, nume scris în Scripturi să-l port acum 
la sfârşit: Cuvântul lui Dumnezeu. Amin. 

O Cuvântul lui Dumnezeu este numele tu- 
turor proorocilor şi al sfinţilor Tăi, 
Doamne cuvântător ca şi sfinţii Tăi, care sunt cuvântul Tău, 
cuvântul lui Dumnezeu, aşa cum am fost eu cuvântul Tău peste 
cei din vremea mea, credincioşi şi necredincioşi, şi eram 
doborât de durere în inimioară pentru Tine, şi durerea îmi 
mărea râvna, până ce Te-am răzbunat împotriva celor necre- 
dincioşi, care căutau viaţa mea, pe care eu Ţie Ţi-o dădusem 
ca să lucrezi Tu cu ea lucrarea Ta peste oameni. O, eram în 
stare să nimicesc toată lumea pentru râvna şi mila mea de Tine, 
pentru durerea cea mare din mine că nu Te iubeau oamenii, 
care slujeau idolilor mincinoşi, şi nu Ţie, Dumnezeul Cel Unul 
şi adevărat. Mă dobora spre putere pentru Tine arsura din ini- 
mioara mea şi mă lua pe sus, până ce focul din mine m-a luat 
de tot în sus şi m-a ascuns de faţa oamenilor, căci în mine ardea 
slava Ta, vedenia slavei Tale, care a venit apoi pe roţile ei, pe 
roţi de heruvimi şi m-a ascuns de faţa oamenilor, căci altfel eu 
de dragul Tău mă tot aprindeam să nimicesc toată împotrivirea 
de pe pământ, care Te ascundea pe Tine de oameni, toată necre- 
dinţa care stătea împotriva dumnezeirii Tale. Acum mă mistui 
în cer lângă Tine de râvnă pentru acest petec de pământ, pă- 
mântul român, pe care Tu Ţi-ai aşezat sămânţa împărăţiei Tale 
între oameni şi împlineşti această Scriptură, proorocită prin 
Ioan, ucenicul Tău iubit, căruia Te-ai descoperit că vei veni pe 
pământ cuvânt între oameni şi vei sălăşlui cu ei şi vei şterge 
lacrima lor şi însuţi Tu vei fi cu ei, iar ei vor fi poporul Tău, şi 
această taină a Ta s-a descoperit acum pe pământ, Tu şi poporul 
cuvântului Tău, Tu şi pruncii Tăi, spre semne şi minuni între 
oameni, şi pentru care Tu dai spre pieire pe cei ce se împotri- 
vesc înnoitei Tale aşezări, noului Tău popor, din neamul român 
ridicat, şi tainei lui cu Tine pe pământ. Mă mistui lângă Tine 
de râvnă pentru Tine şi pentru poporul Tău de azi şi pentru 
pământul român şi neamul de pe el şi sunt gata să nimicesc 
lumea toată pentru venirea Ta de azi ca să aibă ea vad pe pă- 
mânt, şi nu împotrivire, dar să rămână poporul Tău şi pământul 
român şi neamul de pe el, care să se aplece Ţie apoi, şi să se 
aplece venirii Tale toţi cei ce ar mai rămâne din loc în loc pe 
pământ pentru slava Ta, pentru scăparea lor prin mila Ta de ei, 
prin măreţia Ta, cu care stai între pământ şi cer arătându-Ţi-o 
prin mare izbăvire pentru oameni. Ai însă de împlinit o mare 
taină pentru împăcarea cu Tine a neamului român şi a celor de 
pe pământ, care vor mai scăpa, spre slava Ta şi a sfinţilor Tăi, 
şi această taină nu vine spre împlinire din pricina cerbiciei tari 
a celor pe care Tu îi tot strigi, iar ei se fac că nu Te aud când îi 
strigi prin cuvântul Tău de azi. Oamenii bisericii, ei sunt cei 
ce nu-Ţi răspund când le grăieşti, şi nu fac bine ei că nu-Ţi 
răspund, ci îşi fac loruşi rău şi neamului român, neamului Tău 
de azi, peste care ei s-au aşezat păstori. Eu strig acum la ei şi 
le spun aşa: 

O, ce veţi face voi dacă va lua-o la vale casa voastră, în 
care voi staţi mari în numele lui Dumnezeu, necălcând pe 
urmele sfinţilor şi ale părinţilor? O, amintiţi-vă de preotul din 
vremea proorocului Samuel şi de fiii lui, căci fiii preotului 
făceau mari nelegiuiri şi au pierit ruşinos, ca şi tatăl lor, care 
n-a căutat să-şi pedepsească fiii pentru nelegiuirile lor, cu care 
depărtau pe oameni de la Dumnezeu, şi când Samuel s-a sculat 
prin puterea Domnului şi a pus orânduială peste Israel, preoţie 
întărită de Domnul pe mai departe înaintea Domnului, şi era 
proorocul Samuel glasul Domnului în mijlocul oamenilor. O, 

în nenumărate rânduri a rostit Do mn ul peste voi cuvânt din cer 
şi a zis să fie aşezat arhiereul cel ales de El să mijlocească 
înaintea Domnului împăcarea cu Dumnezeu a neamului român 
şi a bisericii din mijlocul acestui neam, care nu mai calcă pe 
urmele sfinţilor şi ale părinţilor, căci s-a depărtat cu multul de 
Dumnezeu acest neam şi are peste creştetul lui bătaia Domnu- 
lui, urgie peste acest pământ pus deoparte pentru slava Dom- 
nului, pe care voi n-aţi voit s-o primiţi şi s-o aveţi prin cel iubit 
de Domnul între voi şi prin care Domnul Şi-a ridicat pe piatra 
ei cea dintâi biserica Sa, pe care au tot dărâmat-o potrivnicii ei 
cei din mijlocul ei din neam în neam prin nelegiuirile lor, prin 
neascultarea lor de Dumnezeu şi de sfinţii părinţi, care plâng 
la căpătâiul celor care suferă acum de bătaia Domnului, proo- 
rocită fiind ea prin cuvântul cel de azi că va veni pentru necre- 
dinţa neamului român! V-a strigat Domnul la ureche în mai 
multe rânduri şi v-a spus fierbinte să aşezaţi înaintea Lui spre 
mijlocire pentru pământul şi neamul român pe arhiereul cel 
ales de El ca să împace cu Tatăl acest neam şi biserica din mi- 
jlocul lui, şi trebuie pocăinţă şi întoarcere cu faţa spre Domnul 
a acestui neam, care şi-a pocit credinţa şi călcătura spre păgâ- 
nie şi nu spre sfinţenia cea aşteptată să fie pe pământ ca să în- 
tâmpine pe Domnul acest neam ales pentru venirea Fiului lui 
Dumnezeu pe pământ cu judecata făpturii. Le este greu la oa- 
meni să creadă, dar aşa va fi cu soarta acestui neam, pe care 
sfinţii au proorocit-o să fie, şi va fi. O, ridicaţi pe rugătorul cel 
de la Domnul ca s-o împace pe România cu Tatăl, că e pe cale 
rea şi păcătoasă acest neam, iar păcatele atrag pedeapsă mare 
şi chiar pieirea oamenilor păcătoşi! O, nu vă ia nimeni 
scaunele, nu vă ia nimeni rangurile, dar faceţi-I şi Domnului 
loc, mai înainte să-L aduceţi spre mânie peste voi! O, vouă vi 
se pare glumă când Domnul vă spune să aşezaţi spre rugăciune 
la Tatăl pe arhiereul cel dintre voi ca să nu piară acest neam, 
dar nu e glumă cu credinţa sau cu necredinţa în cuvântul Său 
de peste voi şi care strigă prelung la voi, ci e de împlinit în- 
demnul Domnului, şi veţi vedea voi că neamul român are pe 
Domnul Stăpân peste el şi cu slavă peste el între neamuri, căci 
calea ortodoxiei trăite este singura cale de salvare a omenirii 
şi este viitorul lui Dumnezeu pe pământ cu oamenii, şi are 
duşmani aprigi acest adevăr de credinţă şi trebuie ocrotit acest 
viitor, şi are Domnul între voi pe cel obidit de voi, şi e păcat 
aceasta, e răutate între fraţi, ca pe vremea arhiereului Ioan Gură 
de Aur, când fraţii lui arhierei l-au nimicit pe el de pe pământ 
în chip ascuns, în chip duşmănos. O, nu! Eu, proorocul Dom- 
nului, stau tot o văpaie pentru Domnul şi mă doare rana Lui 
cea de la voi şi voiesc să vă întorc cu inima spre Domnul, iar 
inima Lui să se întoarcă spre voi, căci voi îl îndureraţi adânc. 
Nu vă va cruţa Domnul dacă veţi sta mereu în calea slavei Lui 
cu acest neam. Fiţi credincioşi, căci eu sunt prooroc mare prin 
râvna mea şi mă pun la lucru pentru calea cuvântului Domnului 
peste pământ cu slava Sa cea mare. O, nu ţineţi această lumină 
sub obroc! Nu fiţi necredincioşi! Vă veţi tângui pe veci de veci 
dacă nu vă veţi umili ca să-L cunoaşteţi pe Domnul în acest 
cuvânt! Puneţi pe Domnul la încercare dacă altfel nu voiţi, ca 
să vă fie credinţa neforţată. Rugaţi-vă cu toţii cu post şi cu dor 
să vă descopere Domnul ceea ce voi nu puteţi să credeţi şi să 
înţelegeţi din măreţia cuvântului Său, care curge râu al vieţii 
pe pământ, şi mulţi, mulţi se vor adăpa din el în zilele ce vin, 
când nu va mai fi nici o mângâiere pe pământ, de multele bătăi 
care vin. Fiţi credincioşi! Domnul este! 

O, ce veţi face voi dacă nu va fi minciună glasul Dom- 
nului azi peste voi, despre care este scris că iarăşi va să vină 
să judece viii şi morţii? Iubiţi sfinţenia, cu râvnă iubiţi-o, şi 


veţi vedea cum ea şi numai ea vă va ajuta să-L vedeţi pe Dom- 
nul în acest cuvânt, căci scris este: «Fără de sfinţenie nimeni 
nu va vedea pe Domnul». Amin. 

E u, Domnul, pecetluiesc acum cu numele 
Meu cuvântul proorocului Meu: fără de 
sfinţenie nimeni nu va vedea pe Domnul, nimeni nu va înţelege 
venirea Sa. Amin. 

Eu, Domnul Iisus Hristos, glăsuiesc din cer peste 
grădiniţa cuvântului Meu şi se scrie pe pământ şi în cer cuvân- 
tul gurii Mele, aşa cum s-a scris el în toate vremile prin Moise 
şi prin toţi proorocii Mei. Eu, Domnul, îmi sfârşesc răbdarea 
în urma celor ce nu cred. Iată, credinţa nu este a tuturora, şi 
este numai a celor ce se sfinţesc cu sfinţenie multă înaintea 
Mea, şi mulţi din cei cu lege sfântă peste ei vor pricepe, iar cei 
ce iubesc fărădelegea nu vor pricepe şi vor rămâne aşa cum 
sunt ei, căci am strigat la ei şi n-au voit să deschidă şi să-i mân- 
tuiesc Eu pe ei, şi în vremea când ei Mă vor striga, uşa se va 
închide pe dinăuntru ca şi la potop, ca şi în faţa fecioarelor 
neînţelepte şi nebune, care n-au vegheat pentru venirea Mea. 

Eu, Domnul, sfârşesc cuvântul Meu cel de azi, prin care 
M-am dovedit pe Mine însumi adevărat prin acest cuvânt, 
luând din Scripturi dovadă scrisă, iar cei necredincioşi să facă 
ce vor ei. Amin. 

Binecuvintez arhiereşte pe poporul cuvântului Meu, pe 
cel credincios pentru venirea Mea de la Tatăl iarăşi pe pământ 
cuvânt. Pace ţie, poporul Meu! Eşti mititel şi firav, dar eşti 
mare la Dumnezeu pentru credinţa ta în venirea Mea, şi nici 
un împărat de pe pământ nu e mai mare ca tine şi nu are cinstea 
ta, fiindcă tu eşti fiul Domnului Iisus Hristos, bogăţia cea mai 
mare a omului, Domnul Stăpân al tău, că tu eşti moştean al 
cerului pe pământ. Amin. 

Duhul Meu îl las peste tine, iar tu fii pe pământ mărtu- 
risitorul Meu. Mereu, mereu, să fii tu mărturisitorul Meu între 
oameni pentru Domnul Dumnezeul tău, pentru Mine, Stăpânul 
tău şi învăţătorul tău, o, poporul Meu. Amin, amin, amin. 

20 iulie/2 august 2010 

Sărbătoarea sfântului mucenic şi tămăduitor Pantelimon 

Adevărata taină care-i uneşte pe cei uniţi este durerea cea pentru 
cer. Omul îşi pierde prin semeţie frumuseţea: umilinţa inimii. Omul 
nu trebuie să caute vindecare de durere, ci trebuie să caute vinde- 
carea depărtării lui de Dumnezeu. 

in pe pământ cuvânt, şi plin de umilinţă Mă aplec 
înaintea Tatălui ca să fac voia Lui şi să cobor la 
om din slavă şi să grăiesc, căci Tatăl Mă are cuvântul Său, şi 
aceasta este ceea ce Eu trebuie să lucrez. Eu sunt Hristosul 
Tatălui Savaot, iar Tatăl Mă trimite aşa cum are El de lucrat, şi 
aşa împlinesc Eu lucrarea Tatălui, şi am cetele de sfinţi şi de 
îngeri în coborârea Mea şi în lucrarea Mea. 

Cu duh de sărbătoare de sfinţi tămăduitori Mă aşez în 
ziua aceasta în cartea Mea cea de azi şi-Mi mângâi suferinţa 
când grăiesc, căci sunt numai o suferinţă, ca şi Tatăl Meu, şi 
mângâiere pentru Noi nu găsim de la om. Ne mângâie sfinţii 
tămăduitori cu durerea din ei, ca şi a Noastră, fiindcă adevărata 
taină care-i uneşte pe cei uniţi este durerea cea pentru cer, şi 
tot aşa şi pe pământ, unirea cea binefăcătoare este durerea cea 
pentru Dumnezeu între cei ce au de la Dumnezeu harul cel 
mare al lucrărilor cereşti pe pământ, căci pe pământ este omul, 
şi omul nu face nimic bun, decât durere lui Dumnezeu şi apoi 
nevindecarea ei. O, se iubeşte pe sine omul şi nu-1 doare du- 
rerea pe care Mi-o face aşa de şapte mii de ani, începând din 

rai, de unde Eu l-am aşezat pe om ca să Mă mângâi cu el şi ca 
să fie el fericit sub mângâierea Mea, dar cât de mult, o, cât de 
mult se semeţeşte omul după ce Eu îl dăruiesc pe el cu cele de 
la Mine ca să le poarte şi ca să-Mi aducă rod, şi câtă durere se 
suie apoi la Mine pentru neumilinţa lui, pentru pierderea 
frumuseţii pe care i-o dau Eu ca s-o poarte, umilinţa inimii, 
asemănarea lui cu Mine, căci Eu sunt plin de umilinţă înaintea 
oricărei făpturi în cer şi pe pământ, că altfel Eu n-aş putea fi 
Dumnezeu precum sunt, din plămada umilinţei de duh fiind 
zidit de Tatăl mai înainte de vecii, care au fost şi sunt lucrarea 
lui Dumnezeu. 

O, copii din porţi, v-am aşezat înaintea Mea ca să vă am 
coborâre a Mea în carte şi să cuvintez în ea cuvântul Tatălui, 
căci Tatăl este în Mine când grăiesc. Sunteţi tristuţi şi plini de 
umilinţă pentru durerile care sunt. în ele vă liniştiţi inimioarele 
şi ele vă sunt adăpost de furtuni şi duh de veghe pentru Dum- 
nezeu. O, nimeni nu vă pricepe pe voi, ci numai Eu! Omul 
simte ca omul, şi tot aşa şi socoteşte. In im ioarele voastre însă 
nu mai simt din ele sau din om, ci simt din Mine, şi tot aşa îşi 
au şi lucrarea, şi de aceea nu vă pricep pe voi cei ce simt ca 
omul şi nu ca Dumnezeu pe pământ cu inima, şi de aceea am 
spus Eu vouă că nu e minte în care să nu aveţi voi vină, dar Eu 
sunt Cel ce lucrez inimioarele voastre şi Eu sunt Cel ce pun în 
ele ce trebuie să facă ele şi să aibă ele în simţire şi în lucrare 
atunci când aţi mai putea lucra, şi voi să nu aşteptaţi să vă 
înţeleagă om pe pământ, căci omul are nevoie de mângâiere, 
nu de Dumnezeu, şi nu este meritos omul prin ceea ce îşi face 
şi vrea, şi nu este drept cu Dumnezeu dacă el nu simte ca Dum- 
nezeu şi nu ca omul. Omul are nevoie de mângâiere, dar mân- 
gâierea cea de la Mine a lucrat în toată vremea altfel pe pământ 
peste om, şi nu ca aceea pe care omul o caută. Nu-i place omu- 
lui ceea ce-Mi place Mie. Durerea este cea care îl face Dum- 
nezeu pe om. Omul însă caută mângâiere, şi mângâierea şi-o 
ia de la păcat, iar păcatul vine de la iubirea de sine, care este 
păcat, şi îşi ia omul mângâierea de la plăcerile pe care şi le 
face: mâncare şi băutură, sau însurat şi măritat ca pe vremea 
potopului, şi prin aceste păcate cârteşte omul înaintea lui Dum- 
nezeu, căci e nemulţumit omul şi îşi caută mângâiere şi îşi 
caută bucurie. O, să-şi caute, dacă plată bună nu vrea să-şi 
zidească la Dumnezeu, şi iată, Eu sunt plin de umilinţă înaintea 
omului, fiindcă el stă mare înaintea Mea prin voia sa. 

O, omule, aştepţi de la Dumnezeu tămăduire în toate 
durerile tale pe care nu ţi le poţi tu curma prin mângâierile pe 
care ţi le faci! Iată, numai prin dureri poţi fi cu inima spre 
Mine! Vezi tu ce te poate lega de Dumnezeu? Şi dacă vezi, 
iubeşte mai mult decât orice altceva legătura ta cu Dumnezeu, 
pe care El ţi-o trimite pentru că te iubeşte, şi nu fugi de ceea 
ce te leagă cu Dumnezeu! 

Iată în ce inimi pot Eu să locuiesc cu locaşurile Mele, 
dar taina lui Dumnezeu cu omul nu este pricepută de om, căci 
omul învaţă de pe pământ, şi e sărac pământul de cer, şi numai 
în cer este învăţătură pentru om, dar omul nu vrea să ia. 

Grăiesc cu umilinţă şi cu durere multă cuvântul Meu din 
ziua aceasta de pomenire a sfântului Meu, mucenicul şi 
tămăduitorul Pantelimon, cel care a iubit cu inimioara lui pe 
Dumnezeu şi făpturile de pe pământ, iar Eu i-am dat lui darul 
cel sfânt al purtătorilor de durere, al purtătorilor de Dumnezeu, 
căci Domnul este tot o durere din pricina depărtării de Dum- 
nezeu a omului, şapte mii de ani de depărtare între om şi Dum- 
nezeu, durere lungă şi grea, şi îi trebuie duioşie omului pentru 
ca să poată fi el purtător de Dumnezeu. 

O, poporul Meu, omul nu trebuie să caute vindecare de 


durere, ci trebuie să caute vindecarea depărtării lui de Dum- 
nezeu, pe care nu şi-o poate căpăta prin vindecarea durerilor. 
O, câţi sunt, oare, ca să priceapă taina aceasta? Iată cât de mare 
îmi este durerea, şi tot aşa şi umilinţa, de vreme ce altceva nu 
am în cer şi pe pământ mai mult decât durerea, care aduce 
umilinţă! 

Dau să-Mi mângâi durerea cea din mijlocul tău, poporul 
Meu, şi pe care cu greu o port. Cei ce-Mi poartă durerea sunt 
asemenea Mie şi merg prin greu, ca şi Dumnezeu. Cei ce nu-Mi 
poartă durerea dau să scape de ea şi caută mângâierea, şi aşa 
s-au dus cei ce s-au dus de lângă Mine după ce au dat să Mă 
aibă şi să Mă păstreze, dar dacă ei n-au învăţat lângă Mine 
sarcina Mea, n-au ştiut ce caută când M-au căutat ca să Mă aibă, 
şi M-au părăsit pentru că au fost nemulţumiţi şi s-au dus şi au 
făcut rău lui Dumnezeu prin dusul lor şi au făcut pată pe obrazul 
Meu, şi o vor vedea pe ea când nu se vor aştepta s-o vadă. 

Au căzut unii prin alţii cei ce au fost nemulţumiţi, şi nu 
s-au tămăduit unii pe alţii când au dat să se ajute pentru nemul- 
ţumirile lor. Am voit să-i tămăduiesc de iubirea de sine, de pă- 
rerea de sine, de compătimirea de sine, de nemulţumirea de 
sine, dar nu Mi-au dat să pot, chiar dacă Eu eram tămăduitorul 
de bolile acestea prin ceea ce Eu sunt, tămăduitor de păcat pen- 
tru om. O, au căzut aceştia unii prin alţii dacă pe Mine nu M-au 
primit să-i vindec, iar ei îşi căutau vindecare unul de la altul, 
şi când se întâlneau se plângeau, se căinau, se mângâiau, iar 
Mie Mi-au dat durerea. O, cum să nu Mă doară, cum să nu Mi 
se audă acest oftat din cer şi până pe pământ? Dau să încerc 
spre ei un duh de pocăinţă, căci cei ce pleacă de lângă Mine 
după ce au venit spre lucrările Mele şi au stat, lasă apoi ruşine 
pe obrazul Meu dumnezeiesc, şi li se va plăti cu ruşine mare şi 
fiecare va primi ceea ce şi-a strâns, ceea ce a făcut lui Dum- 
nezeu bine sau rău, dar n-au milă pentru Dumnezeu cei ce-Mi 
fac Mie durere şi feţei Mele pată. O, ruşine mare este după 
ce-L mărturiseşti pe Dumnezeu să-L negi apoi tot tu! O, unde 
s-au dus aceştia? La mai bine? O, nu! Iată, dacă nu fac după 
dorinţa lui, nu mai stă omul cu Mine. Mă apăr împotriva lor şi 
Mă trag din calea lor dacă s-au îndoit de Mine, căci au lucrat 
în ascuns şi rău, şi nu Mă vor mai afla până ce Eu nu Mă voi 
arăta lor aşa cum ei nu se aşteaptă acum, şi voi fi adevărat prin 
acest cuvânt, aşa cum sunt adevărat mereu prin ceea ce grăiesc 
şi împlinesc. Amin. 

Le aduc lor aminte de ucenicul Meu cel necredincios iu- 
birii Mele, faţă de toţi ceilalţi ucenici acum două mii de ani, 
căci acela a fost nemulţumit de Mine, dar vina era la el, pentru 
că el nu avea inima curată faţă de Mine şi de ceilalţi ucenici, 
până când din răutate şi din neumilinţă a ajuns să Mă vorbească 
de rău, să Mă vadă rău şi vinovat, să-Mi ducă vrăjmaşilor Mei 
vorba despre Mine, până ce aceia l-au făcut să Mă dea lor, iar 
aceia, odată dat lor de către ucenicul Meu, au făcut ce-au voit 
ei cu Mine, iar ucenicul Meu zadarnic s-a mai căit apoi după 
ce a văzut cum au ieşit toate cele asupra Mea din partea răstig- 
nitorilor Mei. 

O, ferească-i Dumnezeu pe toţi cei care au gustat din 
masa Mea de azi a cuvântului Meu să facă ei nemulţumire şi 
pretenţie şi să-i ducă acestea pe ei apoi la vrăjmăşie asupra 
Mea şi a mersului Meu cel de azi peste pământ! Unuia ca acela 
nu-i mai trebuie alte păcate care să-l apese, şi iată câtă veghe, 
câtă răbdare, câtă iubire şi câtă credinţă plină de statornicie îi 
trebuie apoi celui ce bate ca să-i deschid Eu lui venirii Mele 
de azi, ca nu cumva să ajungă el apoi trădător şi vrăjmaş lucră- 
rii dumnezeieşti, cu care Tatăl M-a trimis să fac lumină mare 
peste pământ acum, când s-a stins cu totul veghea pentru veni- 

rea Stăpânului cerului şi al pământului. 

O, au căzut unii prin alţii! Se plângeau pe ei înşişi unii 
altora, şi numai de bârfa găseau, numai defăimare era pe limba 
lor de la unul la altul în chip duşmănos şi ascuns, şi aşa şi-au 
făcut unii altora cădere, prin duh de judecată şi de lipsă de iu- 
bire de Dumnezeu, căci nu se poartă ca ei cel ce zice şi crede 
că are iubire de Dumnezeu. 

O, fiilor cu care-Mi port venirea, cine umblă cu ascun- 
zişuri faţă de voi în mijlocul poporului Meu de azi, aşa vor păţi 
toţi, dacă nu se vor pocăi ca să se curăţească de acest păcat, iar 
Eu i-am îndemnat mereu, dar ei n-au înţeles că mai dinainte 
le-am spus, şi n-au luat aminte, şi nimeni nu i-a mai ajutat apoi 
să se trezească din acest noroi, căci n-au primit. O, cei aşezaţi 
de Dumnezeu înaintea Sa pentru lucrările Sale, aceia sunt cel 
mai mult vorbiţi de rău de către cei ce nu vor să primească şi 
să înveţe de la ei, şi se petrece ca şi la şcoală, când cei care nu 
învaţă bine fac râs pe seama învăţătorului şi fac faţă la lecţii 
de ochii celorlalţi. Ei, tată, v-au tot vorbit de rău pe voi şi v-au 
împrăştiat de la unul la altul, şi apoi peste hotar ca păcătoşi, ca 
nevrednici din cale-afară, dar cât sunteţi voi de îndureraţi şi de 
strâmtoraţi şi de sus şi de jos şi de neajutoraţi pentru Mine, 
acestea nu dădeau să vorbească nici unul, căci altfel şi-au dat 
limba lor să grăiască. O, nu-1 poţi trage spre tine, nu-1 poţi slăbi 
spre tine pe cel pe care vrei să-l tragi de partea ta, decât 
căinându-te lui ca să-i storci duioşia spre tine şi ca să-l desparţi 
apoi pe el de mulţi fraţi, şi unii altora şi-au făcut acest rău cei 
ce s-au despărţit de Mine şi de voi apoi, unii pe alţii s-au slăbit, 
căci n-au voit ei să lucreze pentru Mine. O, unii asupra altora 
au lucrat aceştia căderea lor din har. S-au dus cu vorba unii pe 
alţii, şi aşa le-a trecut timpul, în loc să se fi făcut ei iubiţii Mei, 
nu unii altora iubiţi pentru slăbiciunile inimii lor. Ei au fugit 
demult de voi, demult, tată, mai înainte să nu mai stea ei lângă 
voi, căci s-au adunat într-un duh şi şi-au găsit aşa de lucru şi 
de răzvrătire în ascuns, şi apoi s-au tras în lături, după ce me- 
reu, mereu spuneau că aşa vor face. Din duhul invidiei de frate 
şi-au făcut rost de îndoială faţă de lucrarea Mea cea de azi, şi 
au făcut păcatul defăimării de frate, şi unii altora îşi serveau 
acest păcat şi pe furiş lucrau şi defăimau, iar prin duhul căinării 
se slăbeau unii pe alţii la mila cea dăunătoare de suflet şi de 
cale cu lumină pentru ei, şi i-a mâncat pe dinăuntru reaua lor 
lucrare, şi nicidecum nu i-a zidit pe ei întru Mine, ci, din con- 
tra, i-a ridicat împotriva voastră pe ascuns şi apoi pe faţă me- 
reu, mereu, de parcă pentru asta i-am primit Eu pe ei când au 
bătut să intre în staulul poporului Meu, şi vor da aceştia răs- 
puns unii pentru alţii înaintea Mea, precum este scris. 

O, fiţi cuminţi, tată! Lăsaţi aşa, fiilor! Nimic să nu vă 
despartă pe voi de dragostea Mea! Eu merit să Mă slujiţi, tată, 
nu merit să Mă părăsească cei pe care-i am din vecii, şi nici 
cei pe care i-am îmbrăţişat când au venit lângă voi, iar Eu i-am 
iubit aşa cum au fost ei, până ce ei s-au semeţit şi s-au întors 
împotriva Mea, pe furiş făcând aceasta, şi acum se scutură că 
n-au făcut ei aşa ceva. Acum ei Mă caută pe alte căi să fiu cu 
ei, şi nu iau cuvântul Meu de peste voi pentru oamenii de pe 
pământ, care vor să Mă primească aşa cum vin Eu pentru ei. 

Iată, primim lovituri din părţi din pricina celor ce au 
fugit şi au dat de râs lumii şi celor necredincioşi, şi păcatul 
acesta stă peste ei. Eu nu-i pot ajuta prin voi cu nici un chip, 
fiindcă voi sunteţi înaintea lor prea urâţi, prea neiubiţi, prea 
judecaţi ca vinovaţi, şi ei îşi ascund păcatele lor sub aşternutul 
lor şi au grijă să vă vorbească pe voi de rău, chiar dacă acum 
au sfârşit de lovit. O, numai cei ce se ştiu vinovaţi încearcă 
dezvinovăţiri, aşa cum au lucrat aceştia ca să-şi arate faţa 


curată, dar ei au fugit de voi, fiindcă nu şi-au putut purta faţă 
în faţă cu voi vina lor asupra voastră, şi aşa s-au descoperit. O, 
n-au avut inima curată faţă de voi, şi nici dragostea, iar Eu şi 
cu voi ştim starea lor, şi Eu stau în faţa rugăciunilor voastre şi 
vă aud când îmi spuneţi duioşi: Fie, Doamne, mila Ta spre noi 
şi spre ei! 

O, numai dacă ar fi doi dumnezei adevăraţi, numai 
atunci ar fi să fiţi îndreptăţiţi pentru alegerea voastră de a părăsi 
voi calea Mea şi cărarea cuvântului Meu de azi, dar cum dru- 
mul este unul pentru lucrarea Mea, tot aşa şi Dumnezeu, Unul 
este, şi este adevărul, pe care voi nu-1 puteţi împărţi în două 
pentru dreptatea pe care vreţi s-o aveţi, chiar dacă aţi ridica şi 
mai duşmăneşte mâna asupra lucrării Mele şi a celor cu care o 
port Eu între cer şi pământ, aceasta vă spun Eu celor ce atât de 
adânc M-aţi îndurerat prin viclenia cu care aţi lovit în urmă şi 
apoi v-aţi dat deoparte de lângă poporul Meu. Eu, Domnul, vă 
îndemn să lăsaţi fruntea în jos şi să vă vedeţi căderea din braţul 
Meu cel părintesc şi lipsa voastră de înţelepciune de sus. Aţi 
luat-o pe căi lăturalnice, tată, şi v-aţi lipit cu lumea şi aţi dis- 
preţuit pe poporul cuvântului Meu, şi aceasta aţi păţit din pri- 
cina îngâmfării şi a vicleniei cu care v-aţi învăţat, fiilor, iar din 
pricina neascultării voastre îmi huleşte acum pe ici, pe colo, 
omul din lume lucrarea cuvântului Meu, văzându-vă pe voi de- 
parte de ceea ce aţi fost lângă Mine. Dar iată, Eu Mă apăr, căci 
trebuie să fac aceasta în apărarea Mea, şi le spun celor ce dau 
să hulească şi să lovească, le spun că Eu, Domnul, am fost 
dispreţuit de ucenicul Meu şi dat spre batjocură din pricina 
nemulţumirii lui cea asupra Mea, căci el a aşteptat slavă mare 
prin lucrarea Mea cu ucenici lângă ea şi nu M-a ajutat ca Ioan, 
ca Iacov şi ca cei ce au suferit ca şi Mine dispreţ şi durere de 
la oameni pe pământ. 

Este însă pocăinţă pentru orice păcat, numai să se lase 
omul deşteptat din somnul depărtării lui de Dumnezeu, căci 
Eu rămân Cuvântul Tatălui peste pământ şi lucrez pe mai de- 
parte lucrarea Sa. Amin. 

Eu, Domnul, nu mai primesc rugăciunea celor ce M-au 
părăsit pe Mine şi pe poporul Meu şi Mi-au făcut rost de batjo- 
cură din partea celor necredincioşi, şi nu mai primesc jertfă de 
la ei, căci ei Mi-au clătinat aşezarea Mea, ci doar pocăinţa 
poate că le-aş mai primi-o dacă ar fi ea aşa cum iubesc Eu să 
stea ea în om după ce omul Mă frânge sub lovituri. Am spus 
celor din porţi că e mai mare păcatul cârtirii decât păcatul 
călcării zilei de post sau al oricărui păcat, sau decât păcatul 
pentru nelucrul dat de Mine să-l împlinească omul cel credin- 
cios, căci este scris în Scripturi despre pedeapsa poporului Is- 
rael pentru cârtire, şi să înveţe din Scripturi să se vindece de 
cârtire cel ce păcătuieşte prin acest păcat, care aduce moarte 
grea şi mare durere lui Dumnezeu. 

O, fiilor care aţi găsit cu cale să fiţi nemulţumiţi şi să 
loviţi apoi pentru nemulţumirea voastră faţă de cei ce-Mi stau 
înainte pentru ca să Mă fac cuvânt peste pământ acum, la sfârşit 
de timp! Să ştiţi, tată, de la Mine, Domnul, că toate câte voi aţi 
aruncat în ei pe ascuns şi pe faţă, au lovit în Mine cu puterea 
răutăţii din voi, şi pe care voi n-aţi simţit că o aveţi şi nu v-aţi 
dat seama de ea şi ce ar fi să iasă din ea, dar toate au lovit în 
Mine, căci Eu, Domnul, aşa am fost în toate vremile, i-am 
ocrotit şi îi ocrotesc pe cei ce-Mi slujesc, şi iată, stau scut în 
faţa loviturilor de peste ei, fiindcă ei îmi trebuiesc lucrului Meu 
cel de azi, cu care-Mi slujesc ei pentru venirea Mea cu judecata 
făpturii. Iată, M-aţi umplut pe Mine de răni proaspete, şi le veţi 
vedea, că vi le voi arăta, şi vi le-am şi arătat pe faţa lucrării 
Mele, pe care voi aţi pus pată. Aţi gândit că puteţi arunca cu cu- 

vintele voastre aspre spre cei de sub crucea venirii Mele ca 
să-i slăbiţi şi ca să vă facă voia şi să-i supuneţi temerii. Eu însă 
numaidecât am coborât în ei întărire mare pentru durerile de la 
voi şi M-am umplut de umilinţă şi Eu şi ei ca să putem răbda şi 
purta. Sunt numai o suferinţă şi Eu şi ei şi ne mângâiem cu 
durerile care sunt, dar lucrăm Tatălui ceea ce vine de la El să 
lucrăm. Mă uit la voi cum vă scuturaţi de vină şi cum nu se 
lipeşte de voi trezirea şi pocăinţa cea vindecătoare de întuneric, 
şi Mă uit cum vine pe pământ adevărul cuvântului Meu, pe 
care-1 rostesc de cincizeci de ani pe pământ în mijlocul poporu- 
lui care M-a auzit. Păcatul nemulţumirii, păcatul răzvrătirii şi 
al cârtirii, păcatul defăimării şi al învinuirii, păcatul judecăţii 
de frate, când voi nu aveaţi de făcut aceasta, o, aceste păcate 
le-a făcut Israel în pustie asupra glasului Meu din mijlocul lui, 
care era prin Moise. O, zadarnic daţi să staţi acum liniştiţi, după 
ce Mi-aţi făcut atâta rană, tată. Vă minţiţi pe voi înşivă căutând 
aşa, atâta vreme cât aţi stârnit răutate mare asupra lucrării cu- 
vântului Meu, căci n-are vină cel ce împrăştie acum peste lu- 
crarea Mea defăimarea cea din fiecare zi, ci au cei ce l-au 
împins pe el la necredinţă, tată. Mă zbat cu toţi cei din cer să 
găsesc cumva prilej blând să vă trezesc spre păreri de rău, spre 
tămăduire să vă chem, iar sfinţii Mei cei tămăduitori au aceeaşi 
suferinţă şi am cu cine să-Mi duc suferinţa dacă voi n-aţi iubit 
să suferiţi pentru numele Meu şi nu pentru al vostru. 

Eu, Domnul, caut să Mă păstrez încă blând, fiindcă 
mintea celor ce Mi-au adus încercare de la mijloc peste mersul 
cuvântului Meu, e ameţită, e bolnavă, şi poate, poate va da să 
caute spre tămăduire, spre lumină să caute. Amin. 

O şi eu, Doamne, şi eu, tămăduitorul Pan- 
^telimon, port din plin durerea Ta, ca şi 
pe pământ de la cei răzvrătiţi asupra Ta atunci. O, şi eu sunt 
tot o durere de la toată răzvrătirea şi neascultarea şi neiubirea 
şi nejertfirea cea pentru Tine şi pentru numele Tău cel mare 
din partea celor ce i-ai iubit şi i-ai primit sub scutul Tău ocroti- 
tor. O, e tare, tare greu cu omul şi nu-1 doare pe el durerea pe 
care Ţi-o face mereu pentru iubirea de sine, de parcă el e mai 
mare ca Tine şi mai de folos ca Tine între pământ şi cer. 

O, câte lacrimi pe faţa Ta şi a sfinţilor Tăi, care plâng 
cu Tine, ca şi Tatăl, Doamne! Omul se ocroteşte pe sine şi se 
teme că lucrează prea mult, că se odihneşte prea puţin şi că 
prea mult face pentru Tine şi nu i se dă drepturi, de parcă Tu 
eşti mai mic decât el, mai neînsemnat decât el. O, cine nu Te 
iubeşte prin suferinţă şi prin jerfă şi prin bucuria de a le purta 
el pe acestea pentru numele Tău cu totul, acela nu înţelege ce 
înseamnă Dumnezeu şi iubirea cea pentru Dumnezeu. 

O, să ne umilim, Doamne blând, şi prin dureri să ne 
păstrăm în duhul mângâierii! Nu este ruşine între om şi Tine, 
între om şi binefăcătorul lui cel de la Tine, nu este. Nu înţelege 
cel ce vine spre Tine care este taina Ta care-1 ţine unit cu Tine 
pe el. Omul este el, şi nu vrea să se schimbe pe el cu Tine, şi 
de aceea este el neputincios pentru el şi pentru Tine. N-ai cu 
cine să Te mângâi, decât cu suferinţa cea de la om. Omul are 
nevoie de mângâiere, şi mângâierea şi-o ia de la păcat, de la 
plăceri, de la iubire de sine, dar el iubeşte moartea când face 
aşa. Tu însă eşti Dumnezeu şi Om plin de suferinţă, plin de 
durere, că altfel nu poţi fi Dumnezeu, şi iată, nu vrea omul să 
fie ca Dumnezeu şi numai ca Dumnezeu, ca să fie cu El apoi 
pe veci de veci nedespărţit la Tatăl. îşi face omul rost mereu 
de despărţire de Tine, şi Tu plângi faţă în faţă cu el când el face 
aceasta, şi el nu Te vede că plângi. 

O, fii ai cuvântului lui Dumnezeu din zilele acestea, nu 
e bine să-L depărtaţi pe Domnul de lângă voi cu mintea şi cu 


vederea, şi pe voi de El pentru cele ce faceţi şi sunteţi şi grăiţi, 
ca şi cum El nu este în toată vremea de faţă. O, nu-L daţi deo- 
parte! Chiar dacă nu-L vedeţi, El este de-a pururi, faţă în faţă 
cu tot ceea ce sunteţi şi faceţi voi, şi scriu îngerii ca să fie scris. 
O, faceţi- vă rost de tămăduire! Ştergeţi la Domnul pe cele ce 
vă învinuiesc la El, ca să nu mai rămână ele! Staţi tot timpul 
faţă în faţă cu Do mn ul în tot ceea ce faceţi şi voiţi şi grăiţi, ca 
să fiţi cu frică şi să nu vă pierdeţi din Dumnezeu, căci ochiul 
Lui este pururea deschis, şi este ochiul lui Dumnezeu. La fel 
şi urechea Lui, fiilor. O, aduceţi Domnului inimile şi lăsaţi-I-le 
Lui, nu le ţineţi vouă, căci omul nu-şi poate lucra salvarea, ci 
mai degrabă slăbirea şi primejdia vieţii. Staţi deschişi şi staţi 
plăcuţi Domnului şi la toţi cei din jur fraţi ai voştri şi staţi 
mulţumiţi întru toate, umiliţi prin toate, ca să nu cădeţi în pă- 
catul nemulţumirii, care să vă scoată apoi de la Dumnezeu. O, 
staţi curaţi cu inima şi cu mintea, şi mână cu mână să daţi ca 
să semănaţi între voi, căci deosebirile dintre voi când sunt şi 
tot rămân, vă despart sufleteşte, şi apoi trupeşte vă despart. O, 
iubiţi să fiţi şi nu să vă pierdeţi, iar pentru aceasta vă trebuie 
călăuză în toate şi în toată vremea, dacă ştiţi s-o păstraţi şi s-o 
aveţi prin duhul credincioşiei din voi şi dintre voi. Fiţi sfinţi cu 
iubirea şi cu umilinţa, şi veţi fi sănătoşi întru toate darurile sfinte 
şi slujitori cu ele apoi Domnului! Această tămăduire vă aduc eu 
în ziua mea de serbare dacă ştiţi să voiţi şi să luaţi şi să purtaţi 
şi să împărţiţi apoi, spre mângâierea cea de la voi a Domnului 
nostru, Cel atât de îndurerat, atât de dispreţuit de om. 

M-am aşezat pe masa lor cu doctorie, Doamne. Să fie 
sfinţi precum Tu eşti, sfinţi cu iubirea şi cu umilinţa, şi aşa Te 
vor putea avea şi purta, şi aşa vor putea ceea ce Tu aştepţi să 
poată ei. Amin. 

E u, Domnul, am avut martori în ziua 
aceasta pe sfinţii mucenici tămăduitori, 
şi au mâncat ei la masa Mea cu tine, poporul Meu. Hrana Mea 
şi a lor este durerea cea de la om şi multa Mea zbatere ca să-l 
aduc pe om la chipul şi asemănarea cu Mine, căci am venit pe 
pământ acum două mii de ani ca să Mă vadă omul şi să-Mi 
vadă lucrarea şi slava ei şi s-o ştie apoi din unul în altul, iar 
acum iarăşi cuvintez şi trezesc oamenii să ia aminte la Dum- 
nezeu şi să împlinească ei voia Sa pentru salvarea lor din păcat 
şi din moartea pe care o aduce el peste om, atât cât omul nu 
vrea să priceapă cu mintea lui de om. 

Eu, Domnul, îţi fac mereu trezirea, poporul Meu, îţi fac, 
tată, mereu rost de duhul veghii şi al jertfei tale cea pentru 
venirea Mea, căci vin zilele Domnului şi nu e omul pregătit 
pentru ele ca să le poată trece şi ca să rămână omul. Fii, tată, 
ochi şi urechi la glasul Meu cel din mijlocul tău, la povaţa Mea 
cea de sus şi cea de jos, ca să nu te prindă fără veste fiorul 
nopţii dacă n-ai iubi lucrarea zilei, lucrarea salvării şi a veghii 
cea pentru ea, tată! O, e zi de tămăduire. Ia pe tine cămaşă 
tămăduitoare, ia ascultarea cea fără de cârtire, tată, căci Eu nu 
te duc la rău dacă Mă asculţi şi nu-ţi cer ceea ce ştiu că nu poţi, 
iar dacă nu-Mi dai, ai vină, fiule, şi îmi faci rană, şi îmi faci 
lacrimă. Toate neputinţele sufleteşti şi trupeşti vin de la neiu- 
bire, de la lipsa de Dumnezeu vin. Mai mult acum Eu nu-ţi 
grăiesc, căci sunt îndurerat mult, şi dau să te ocrotesc de du- 
rerea cea de la ranele Mele, care dor în adâncul Meu. 

Am grăit şi azi multa Mea durere, deşertându-Mă cu ea 
în carte ca să fie scrisă şi să mărturisească ea. Am grăit şi alte 
dăţi, dar omul caută numai mângâiere, şi vai lui, că nu ştie ce 
pierde când caută ceea ce rămâne de el. Eu sunt Cel ce sunt şi 
Cel ce rămân şi sunt cu cei ce rămân lângă Mine, purtându-Mi 
sarcina Mea ca nişte dumnezei micuţi ai Mei sub mâna Mea 

cea tare pentru ei, mâna Domnului cu cei micuţi ai Săi, care-L 
iubesc pe El fără de murmur, fără de cârtire, fără despărţire sub 
greu. Amin. 

Sfârşesc cuvântul Meu cel din ziua aceasta, prin care 
sfinţii tămăduitori s-au hrănit la masa Mea de azi. Eu, Domnul 
Iisus Hristos, pecetluiesc cu numele Meu tot cuvântul cel ieşit 
din gura Mea, căci lucrarea Tatălui este el, şi Eu vin pe pământ 
să împlinesc lucrarea Sa, lucrarea Tatălui Savaot, Tatăl Meu. 
Amin, amin, amin. 

27 iulie/9 august 2010 

Praznicul Schimbării la faţă a Domnului 

îndemn către poporul cuvântului. Iubirea îl vindecă pe om de sine 
şi de păcat. Omul este nedrept cu Dumnezeu când se supără că nu 
e înţeles. Cu jumătatea nu se poate omul naşte nici pe pământ, nici 

în cer. 

u glas de Duh Sfânt cobor în cartea Mea din 
zilele acestea şi praznic de cuvânt Mă fac în 
amintirea zilei celei de acum două mii de ani, când după ce pic 
cu pic le-am desluşit ucenicilor Mei că Eu sunt Hristosul 
Tatălui, i-am luat pe trei din ei mai întăriţi în înţelepciunea 
tainelor şi M-am suit pe munte cu ei şi Mi-am lăsat descoperită 
slava Mea cea nevăzută, şi dincolo de cele ce se văd cu ochii 
omului au văzut ei în ziua aceea, căci li s-au deschis ochii, aşa 
cum Eu am lăsat o clipă să fie ei pentru ca să mărturisească ei 
celorlalţi ucenici, şi din unii în alţii până azi să poată spune cei 
credincioşi adevărul cel despre Iisus Hristos, despre Care Tatăl 
a grăit din nori în ziua aceea peste cei trei ucenici ai Mei glas 
adeveritor şi a spus: «El este Fiul Meu Cel preaiubit, întru Care 
Eu am binevoit, pe El să-L ascultaţi!». Amin. 

Pace poporului Meu cel binecredincios! Cu praznic de 
cuvânt Mă aşez pe masa lui cu Mine şi îi amintesc de porunca 
Tatălui, Care a spus celor credincioşi de atunci şi până azi: «El 
este Fiul Meu, de El să ascultaţi!». 

Lucrez peste tine prin cuvânt, o, poporul Meu, iar tu tre- 
buie să împlineşti porunca Tatălui şi să asculţi de Mine, fiule, 
căci Tatăl a spus aşa, nu Eu. Tu trebuie să asculţi de cuvântul 
Meu, care grăieşte sus şi jos deodată şi îl aud şi cei din cer, şi 
îl auzi şi tu, şi îl aud şi cei din morminte, şi trebuie ascultare 
de cuvântul Meu, dar trebuie să ştii să-l cunoşti şi să-l iei şi să-l 
împlineşti. Am pus în gura celor din porţi cuvântul Meu ca să 
întăreşti tu puterea postului şi a rugăciunii pentru ca să cerem 
aşa la Tatăl pe cele împotriva întunericului care vine din în- 
tuneric ca să culce la pământ pe Dumnezeu şi să domnească 
omul pe pământ apoi, dar nu se poate aceasta, şi dau să Mă 
întăresc văzut Dumnezeu atotputernic şi ies cu oştirile Mele 
şi-Mi ocrotesc pământul român şi pe cei credincioşi venirii 
Mele de azi cuvânt în mijlocul acestui neam, căci multă ne- 
credinţă apasă peste sufletul lui, şi aceasta se întâmplă de la 
nepăsarea de suflet, de la lipsa de veghe sfântă în vreme de 
noapte, când lupul este flămând şi nedormit şi stă la pândă zi 
şi noapte să-şi facă rost de vânat, să-i culce la pământ până şi 
pe cei aleşi ai Mei, pe cei credincioşi care aşteaptă să vin Eu 
cu izbăvirea cea mare, cu biruinţa asupra necredinţei şi a 
rătăcirii de Dumnezeu a oamenilor, şi iată, vin şi cuvintez şi 
trezesc omul la ascultare de Dumnezeu, căci dacă oamenii L-ar 
iubi pe Dumnezeu, L-ar şi asculta, şi n-ar mai fi să-i chem Eu 
spre ascultare pe cei ce M-ar iubi, ci M-ar chema ei şi iubirea 
lor, iar Eu le-aş răspunde în ziua necazului şi le-aş da după voia 
Mea celor ce o iubesc pe ea pentru ei şi cu ei. 

O, cât de dulce grăiesc Eu omului ca să Mă cunoască el 


în acest cuvânt! O, cât de tainic lucrez ca să-l ajut pe om! A 
spus Tatăl acum două mii de ani să asculte de Mine cei ce cred 
în Mine, şi M-a mărturisit din nori Tatăl Fiu al Său iubit, întru 
Care El a binevoit. Şi cum să împlinească aşa cei ce cred în 
Mine şi Mă vor lor ca să asculte de Mine? O, dacă ar fi pe 
pământ oameni credincioşi, aş pune în mijlocul lor fii plăcuţi 
Mie, întru care Eu binevoiesc, şi ar asculta oamenii de Mine 
prin ei, aşa cum în toată vremea a fost pe pământ aşezarea Mea 
cea lucrătoare peste om şi statul Meu cu omul, şi pentru care 
Eu Mă aşez în purtătorii de Dumnezeu ca să asculte de Mine 
omul pe pământ. 

Mă doare în cer şi pe pământ, căci omul ascultă numai 
de el însuşi şi de trupul lui, care ştie prin poftele lui să-l facă 
pe om să-l asculte şi să nu poată altfel omul. O, Mă doare 
această durere, această pedeapsă de la om şi nepăsarea lui de 
sufletul lui, care-i slujeşte trupului, pe care-1 ţine sufletul în 
viaţă. E mare slăbiciunea omului, şi aceasta vine de la neiubire, 
şi toate neputinţele vin de la neiubire. îi lipseşte iubirea şi îi 
lipseşte omului ascultarea cea cu iubire. Numai cei ce iubesc, 
numai aceia ascultă, iar cei ce nu iubesc nu sunt nimic, ci sunt 
numai păcat, numai came şi milă pentru came, căci trupul pof- 
teşte împotriva duhului, împotriva iubirii, precum este scris, 
iar Eu aştept de două mii de ani să vină vremea să vin pe pă- 
mânt cuvânt şi să rostesc cu el peste om lucrarea iubirii, cea 
care-1 vindecă de sine pe om şi îl vindecă de păcat, căci cel 
ce-şi bimieşte trupul sfârşeşte cu păcatul, şi aceasta face iu- 
birea când ea poate să se sălăşluiască înăuntrul omului cu lu- 
crarea sa, şi ascultă omul de Dumnezeu prin ea apoi. 

O, ce tainic şi ce frumos am aşezat Eu prin cuvânt hotar 
între bine şi rău atunci când am lucrat înaintea lui Moise pe 
munte poruncile vieţii veşnice pentru viaţa omului! Am scris 
cu foc prin îngeri pe table de piatră şi am spus în scris omului 
să-L iubească pe Dumnezeu din toată inima şi cugetul şi su- 
fletul său, şi tot aşa să iubească el când iubeşte pe aproapele 
său, iubindu-L pe Dumnezeu să iubească apoi, şi altfel i-ar fi 
omului purtarea dacă ar da el să Mă asculte aşa cum i-am scris 
lui prin îngeri să Mă asculte. 

O, cât de cald am lucrat acum două mii de ani peste 
ucenici ca să-i deprind să Mă iubească şi să asculte de Mine! 
Nu e pe pământ răbdare ca a Mea când dau să-l fac pe om să 
Mă cunoască şi să Mă iubească apoi, ca nu cumva să Mă ia el 
în deşert sau să Mă ispitească sau să calce peste cuvântul Meu 
şi peste poruncile Mele, rostite prin cuvânt scris cu foc peste 
om. O, nu se teme omul când calcă poruncile Mele desfiin- 
ţându-le de peste el, iar pe tine, poporul Meu, te-am povăţuit 
să-ţi faci hârtiuţă şi să scrii pe ea poruncile vieţii veşnice şi să 
le citeşti mereu când te aşezi la rugăciune şi să te măsori cu 
ele în vremea rugăciunii şi apoi în vremea lucrului tău tot, ca 
să vezi dacă le împlineşti sau dacă le calci între tine şi Mine, 
şi între tine şi fratele tău, iar Eu, Domnul, aştept de peste tot 
pe poporul cuvântului Meu să lucreze poruncile Mele, care 
înseamnă iubire în cel ce le împlineşte pe ele. Orice om poate 
să se facă purtător de Dumnezeu dacă face peste el şi în jurul 
său poruncile lui Dumnezeu, scrise cu foc prin îngeri pe table 
de piatră când a venit vremea să cercetez viaţa omului şi să 
stau faţă în faţă cu el prin ceea ce a însemnat cuvântul lui Dum- 
nezeu scris pe piatră prin îngeri. Tot omul poate să se recu- 
noască pe sine bun sau rău, credincios sau necredincios faţă în 
faţă cu poruncile vieţii veşnice, şi poate apoi să le lucreze dacă 
voieşte să fie el după chipul şi asemănarea Mea pe pământ. 

O, nu i-ar trebui omului nimic să facă, decât poruncile 
lui Dumnezeu, căci aceasta i-a fost dat lui de Dumnezeu să lu- 

creze pe pământ, după ce omul cel întâi zidit a primit de la 
Dumnezeu ce să lucreze şi n-a lucrat aşa, şi a căzut prin neas- 
cultarea sa, iar acum două mii de ani Tatăl iarăşi a zis: «Acesta 
este Fiul Meu Cel preaiubit, de El să ascultaţi!», întărind El 
aşa şi înnoind porunca iubirii de Dumnezeu peste om. O, aşa 
şi azi face Tatăl, şi Mă trimite pe Mine, Fiul Său iubit, ca să 
grăiesc cu omul şi să-i spun să asculte de cele ce-i grăiesc, şi 
nu e pe pământ răbdare ca a Mea. 

O, omule, eşti nedrept cu Dumnezeu şi cu omul, căci tu 
te aspreşti şi te superi când nu eşti înţeles, când nu eşti iubit şi 
primit şi urmat, şi uiţi cât de departe eşti tu de ascultarea ta de 
Dumnezeu, de chipul şi asemănarea Lui în toate cele ce tu faci 
sau nu faci! 

O, poporul Meu, nu ştie omul cât de adevărat sunt Eu, 
Domnul, prin cuvântul Meu de peste tine, dar uită-te tu în el 
cât de repede îşi arată el adevărul după ce Eu îl rostesc, că de 
multe ori în poporul Meu văd pe ici pe colo cum se face 
răsturnarea cuvântului Meu cel proaspăt rostit, şi văd neiubirea 
celor ce nu se uită mereu, mereu în cuvântul Meu ca să nu-1 
calce pe el apoi, ca să nu facă durere lui Dumnezeu prin căl- 
carea cuvântului Său. Trebuie mare veghe, dar mai presus de 
aceasta trebuie mare iubire de Dumnezeu ca să poată omul să 
urmeze după cum este învăţătura Mea cea prin cuvânt. Omul 
este prea slab, şi de aceea am venit Eu pe pământ acum, la 
sfârşit de timp, şi am voit şi voiesc să-Mi întocmesc un popor 
ascultător, cu care să-Mi pot lucra tot ceea ce mai este scris în 
Scripturi să împlinesc, până după învierea morţilor, când va 
coborî starea de cer pe pământ, odihna Mea cea după multă 
trudă ca să-Mi ridic dintre oameni rodul lucrului Meu cel de 
şapte mii de ani, un popor agonisit de Dumnezeu prin mari fur- 
tuni, prin multe dureri şi răbdări, prin truda Mea cea de azi, 
când Tatăl Mă trimite cuvânt pe pământ, căci a găsit fii cre- 
dincioşi şi a putut să împlinească venirea Mea în cuvânt, vre- 
mea judecăţii faptelor oamenilor şi vestirea zilei celei mari, 
prin care Domnul Se va arăta biruitor peste om şi peste timp şi 
peste necredinţa de pe pământ. 

O, nimeni să nu se mire de împotrivirea, de nepăsarea 
celor ce aud şi zic că nu aud, de cei ce ştiu că Eu trebuie să vin 
şi nu Mă primesc când vin, de cei cărora le grăiesc şi nu fac 
aşa cum le grăiesc Eu. Aşa am fost primit şi acum două mii de 
ani, după ce atâta putere am dovedit între oameni pe pământ 
în cuvânt şi în faptă, iar cei ce s-au vrut mari peste oameni, 
şi-au văzut mai departe de ale lor şi M-au dat de peste ei când 
Tatăl M-a trimis să-i păstoresc pe ei spre viaţă veşnică, şi n-a 
fost loc pe pământ unde Eu am mers şi peste care am cuvântat, 
şi să nu se vadă apoi urmele Mele peste cei ce nu M-au primit 
când am intrat la ei, şi aşa va fi şi azi şi aşa Mă voi adeveri Eu 
Dumnezeu adevărat prin această venire a Mea prin cuvântul 
Meu cel de azi, aşa cum era scris să vin şi să grăiesc şi să Mă 
audă viii şi morţii şi să învieze dacă vor, dacă au putere să 
creadă şi să asculte de voia Mea peste ei. 

O, s-au scurs vremile toate şi a venit vremea să vin cu 
zilele cele de apoi şi voiesc să-Mi culeg un popor şi să-l ocro- 
tesc de vremea judecăţii, căci judecata suflă cu putere peste tot, 
şi Domnul este cu lopata în mână şi îşi curăţă aria şi îşi adună 
grâul în jitniţă, iar pleava în foc, căci aşa este scris despre vre- 
mea judecăţii şi a botezului cu Duhul Sfânt şi cu foc peste oa- 
meni, şi nu ştie omul gustul cel dulce şi plin de viaţă veşnică al 
Duhului Sfânt, Care spală omul de păcat şi îl face înger, dacă 
poate să se umilească şi să creadă, căci tot cel care se umileşte 
are cale spre lumină înaintea sa, iar cel ce nu se poate umili 
primeşte botezul cel cu foc, care este usturător peste om. 


Acum două mii de ani am aşezat cu o mânuţă de ucenici 
noua împărăţie pe pământ şi a dăinuit ea prin vremi prin cei 
credincioşi, care au fost şi sunt împărăţia lui Dumnezeu în mij- 
locul oamenilor, şi tot aşa lucrez şi azi, şi sunt pe pământ cu 
împărăţia Mea în cei credincioşi şi prin ei şi lucrez cuvântul 
Meu în mijlocul lor, şi cuvântându-1 îl împlinesc apoi, şi aşa 
Mă dovedesc Eu Dumnezeu adevărat şi îi arăt omului ce în- 
seamnă adevărul, căci omul nu poate să se dovedească om 
adevărat, fiindcă trupul îl biruieşte mereu, mereu pe el, şi se 
măreşte omul pe sine prin aceasta apoi, chiar dacă nu găseşte 
de la om mărire pentru el. O, altfel a fost când mărirea Mea 
s-a dovedit pe pământ, când faţa Mea a strălucit scăldată în 
lumină înaintea ucenicilor Mei pe muntele cel schimbat o clipă 
în slava lui Dumnezeu de peste el. O, altfel a fost cu Mine, căci 
pe Mine nu Eu M-am mărit, ci Tatăl, din nori a făcut aceasta 
Tatăl şi a arătat apostolilor Mei mărirea Mea în clipa când El 
a rostit din văzduh şi a zis: «Acesta este Fiul Meu Cel iubit, 
întru Care am binevoit, pe El să-L ascultaţi!», şi în clipa aceea 
S-a slăvit Tatăl în Mine şi a dat pe afară slava Domnului, albă 
ca zăpada peste trupul Meu şi peste veşmântul Meu, şi au 
mărturisit apoi ucenicii Mei slava Mea, şi iată, Eu nu Mă 
slăvesc singur, ci Tatăl face aceasta întru Mine şi peste Mine, 
iar omul este mincinos când se slăveşte pe sine, căci am spus 
că omul îşi ia mângâierea de la păcat. 

Dar acum a rânduit Domnul să smerească tot muntele 
înalt şi stâncile cele veşnice şi văile să le umple şi să fie pă- 
mântul neted, ca să umble poporul cel credincios fără teamă 
întru slava lui Dumnezeu, şi va face umbră poporului Meu 
pădurile şi tot pomul bine mirositor la porunca lui Dumnezeu, 
fiindcă va povăţui Domnul pe poporul Său cu veselie şi cu bu- 
curie întru lumina slavei Sale, cu mila Sa şi cu dreptatea Sa, 
precum este scris. Amin. 

Mă pornesc cu sfinţii şi cu îngerii să gătesc din cer şi de 
pe pământ dulce praznic, bucurie pentru mama Mea Fecioara, 
căci peste zece zile deschidem porţile grădinii întâlnirii, iar şi 
iar le deschidem ca să intre poporul cel credincios venirii Mele 
şi să vină să prăznuiască el cu Mine ziua înălţării la cer a 
Fecioarei mama Mea, ziua îmbrăţişării ei cu Mine iarăşi, 
îmbrăţişare cu lacrimi dorită şi cerută, că mereu Mă chema 
şi-Mi spunea: „ Vino, Fiule, vreau să fiu lângă Tine, că Tu eşti 
Fiul meu, şi golul Tău mă doare! Iată, din cer şi de pe pământ 
se va auzi glasul de mângâiere şi de bucurie, şi poporul cel 
credincios îşi va înălţa sufletul spre Domnul, căci sărbătoarea 
îl va încununa pe el. Amin. 

Toate, toate din cer şi de pe pământ să slujească cu dulce 
ziua de praznic a mamei Mele Fecioara! îi voi mângâia pe cei 
adunaţi la izvor şi le voi da putere să se facă din zi în zi mai 
frumoşi fii ai lui Dumnezeu şi-i voi păstori pe ei. Amin. 

Ca în toate ajunurile sărbătorilor mari, cu popor mult 
adunat la izvor, dau puteri poporului Meu cel de lângă izvor 
să-Mi gătească cu pace şi cu dulce sărbătoarea şi pe ei înşişi 
să se gătească, plini de pace şi plini de dulce între Mine şi ei, 
între ei şi ei, căci puterea vine de la Mine şi să voiască, şi să 
poată ei, aşa cum strălucirea slavei Mele de pe munte a venit 
de la Tatăl şi s-a arătat, şi nu de la Mine a venit. O, e vremea 
să lucreze cu duh de multă unire în rugăciune poporul Meu, cu 
cerere îndurerată la Tatăl, căci el este unealta Mea din zilele 
acestea, iar duhul pierzător al acestui veac îşi ascute colţii şi 
scoate coame proaspete şi capete multe unul după altul ca 
să-şi mai încerce puterea şi punerea la cale pentru nimicirea 
lui Dumnezeu de pe pământ, dar Eu, Domnul, am pus la 
însămânţat şi la udat şi la plivit şi la îngrijit şi la crescut ţarină 

nouă, rodul împărăţiei celei noi, naşterea din nou a lumii, şi 
Eu sunt Cel ce fac să crească acest aluat, şi lucrez odată cu 
ticluirea cea ascunsă a omului întunericului, care zice că stăpâ- 
neşte lumea cu lucrarea sa, dar Eu, şi nu el, o, nu el va fi 
biruitor, căci este scris în Scripturi să biruiască Mielul lui Dum- 
nezeu pe balaurul cel cu şapte capete, şi cu El împreună să 
biruiască şi cei credincioşi Lui, care-şi spală veşmântul şi care 
prin sângele Mielului biruiesc împreună cu Mielul, şi au pe ei 
pecetea Viului Dumnezeu, şi diavolul se tânguieşte şi se va tân- 
gui atunci, precum se tânguieşte şi acum şi nu ştie ce să mai 
facă pentru ca să nu piardă biruinţa, şi nu mai doarme şi 
măsoară mereu, că mereu, mereu i se strică socotelile, şi iar şi 
iar se socoteşte apoi. Eu însă nu mai socotesc, şi pregătesc în 
cer şi pe pământ stârpirea lui, căci îmi stă în cale. 

Mă aşez cu cei din cer să pregătesc sărbătoarea cea de 
la izvor şi o binecuvintez încă de pe acum. La fel şi celor ce se 
strâng la masa sărbătorii, le blagoslovesc paşii spre izvor, le 
dau îngeri pe cale, le dau dor şi iubire, le dau duh de credinţă 
şi de putere pentru ca să se facă ei tot mai frumoşi fii ai lui 
Dumnezeu, căci cu jumătatea nu se poate naşte omul nici de 
pe pământ, nici din cer. Celor necredincioşi n-am ce să le mai 
dau, decât ceea ce ei îşi lucrează, şi le va ajunge cu vârf şi în- 
desat, căci li se vede necredinţa sau lepădarea de credinţă, după 
ce au avut ei credinţă în cuvântul Meu cel de azi, dar Eu merg 
şi nu stau, şi biruinţa Mea este mare şi va fi slavă mare pentru 
ea, căci Tatăl Mi-o pregăteşte, ca şi în ziua când M-a mărit cu 
strălucire mare pe munte înaintea ucenicilor Mei ca să vadă ei 
pe deplin că Eu sunt Hristos, Fiul Tatălui Savaot, venit la om 
pe pământ din Tatăl. 

O, poporul Meu de la izvor, îţi mulţumesc, tată, că te 
apleci să asculţi de glasul Meu cel din mijlocul tău şi să aduci 
înaintea Mea zile de post pentru biruinţa Mea şi a ta pe pământ, 
căci zilele sunt pline de întuneric, fiule, şi diavolul lucrează şi 
el, şi e supărat pe tine diavolul. O, învaţă-te, fiule, din zi în zi 
mai mult şi mai bine şi mai credincios să înveţi să crezi că pre- 
cum Tatăl este în Mine, tot aşa sunt şi Eu în cei ce Mă poartă în 
mijlocul tău, şi în care Eu pun cuvântul Meu ca să-l rostească 
ei ţie, că le-am şoptit lor să te aşezi înaintea Mea cu zile de jertfă 
şi de strigare, ca să Mă ajuţi în biruinţa Mea asupra şarpelui cu 
capete multe şi cu coame multe şi pe care Eu trebuie să i le tai 
unul câte unul când el le scoate iar şi iar, dar fără de unealtă 
n-aş avea cum să lucrez lucrarea Mea. Eu, Domnul, îţi trimit 
ţie cuvânt şi îţi dau şi putere să-l împlineşti, dar şi tu trebuie 
să-Mi dai atunci duhul tău ca să-l umplu Eu de dragostea Mea, 
care ţine loc de toate, căci fără dragostea Mea nu poţi nimic, 
tată. Le-am spus la ucenici acum două mii de ani: «Fără Mine 
nu puteţi face nimic!», şi tot aşa vă spun şi vouă azi, dar vă mai 
spun, cu multă umilinţă vă spun că fără voi nici Eu nu pot să 
lucrez şi să împlinesc, şi că v-am dat putere să vă faceţi fii ai 
lui Dumnezeu ca să aibă Domnul cum să lucreze pe pământ lu- 
crarea Sa, biruinţa cea pentru împărăţia cerurilor cu oamenii, 
după ce mânia va trece şi va rămâne credinţa, căci credinţa nu 
va trece, fiindcă este unealta lui Dumnezeu înaintea Sa pe pă- 
mânt şi cu ea îşi curăţă aria de necredinţă şi de necredincioşi, 
şi aşa va fi ziua Domnului, iar cei ce aşteaptă să vină Do mn ul 
cu ziua Sa în alt chip, aceia nu ştiu ce zic şi nu ştiu ce aşteaptă. 
Cei credincioşi însă aşteaptă făgăduinţa Mea cea pentru ei: cer 
nou şi pământ nou, şi îndelung rabdă ei, nepierzându-şi răbda- 
rea ca şi cei care pier aşa apoi. 

Sfârşesc cuvântul Meu cel de azi şi îl pecetluiesc cu nu- 
mele Meu cel nou: Cuvântul lui Dumnezeu, Iisus Hristos. Amin. 

Pace multă las în mijlocul poporului Meu pentru gătirea 


sărbătorii care se apropie acum la izvor! Pace, de acum şi până 
peste ziua de serbare, şi apoi să fie lucrată pacea mereu, ca să 
fie ea mereu, dar plăcută Mie să fie ea, şi voi păstori pe poporul 
cel adunat la izvor şi voi grăi lui despre taina păcii dintre Mine 
şi om, dintre om şi om, căci omul nu înţelege şi nu iubeşte să 
lucreze pacea pe care i-o dau Eu s-o aibă şi s-o lucreze, şi se 
înşeală mereu omul pentru această mare lucrare de taină. 

O, poporul Meu, te-aş schimba o clipă la faţă înaintea 
oamenilor, dar prea mult te iubesc şi prea mult te ocrotesc şi 
te păstrez ca să te am, iar până la zilele slavei celei descoperite 
slăveşte-Mă tu pe Mine aşa cum Eu te-am învăţat, prin fiinţa 
ta îndumnezeită în fiecare zi de fiinţa Mea de pe masa ta şi de 
rodul fiinţei Mele în tine, căci ţie Mă împart şi Mă dau ca să te 
am al Meu, fiule, şi să te cunosc după pecetea Mea de peste 
tine, pe care tu trebuie s-o laşi să se vadă de acum. O, pace ţie! 
Iubeşte taina păcii, tată! Împacă-Mi Duhul, fiule, şi păstrea- 
ză-Mi-1 împăcat, şi aşa să iubeşti tu taina păcii. Nu mai am pe 
pământ nici o Betanie în afară de tine şi de stăuraşul poporului 
Meu cel de azi. Nu mai am pe nicăieri masă de Emaus, în care 
să Mă las văzut şi mărturisit după ce Mă împart de pe masă, 
căci cei ce-şi zic slujitorii Mei dau să-Mi tot osândească slava, 
acoperindu-Mi-o cu slava lor, căci dau să şi-o mărească pe-a 
lor şi să nu Mă lase pe Mine descoperit cu slava Mea, şi iată, 
nu Mă pot descoperi în mijlocul lor şi la masa lor, căci departe 
sunt ei de slava Mea. Iată, tu eşti Betania Mea, tu eşti Emausul 
Meu şi la tine pot să vin cu masa Mea, cu mersul Meu pe 
pământ, cu cina Mea descoperită, şi care Mă dovedeşte aievea 
lângă tine cu cuvântul Meu de Păstor, căci Mie îmi place pe 
pământ să stau şi să păstoresc pe cei credincioşi şi să stau cu 
ei masă a împărăţiei Mele între oameni, şi pe care oamenii nu 
pot s-o vadă, căci ochii lor sunt ţinuţi să vadă. 

Binecuvintez iarăşi strângerea la izvor, şi arderea inimi- 
lor celor ce se strâng la masa cuvântului Meu, aşa cum le 
ardeau inimioarele celor cu care mergeam Eu pe drumul spre 
Emaus, de M-am lăsat lor descoperit la masa lor cu Mine. 

Eu, Domnul, cobor de pe acum îngerii şi sfinţii cu ajutor 
pentru gătirea zilei de serbare a mamei Mele Fecioara şi vei fi 
însoţit de ei, popor de la izvor, căci altfel de putere au cei ce 
lucrează cu cei din cer, şi nu singuri, şi altfel de spor au în tot 
lucrul lor, că nu e bine să fie omul singur, ci cu Domnul e bine 
să fie şi cu slugile Lui cele cereşti să fie, şi precum în cer, aşa 
şi pe pământ să fie, că aceasta este voia Mea şi bucuria Mea în 
cer şi pe pământ, şi aşa voiesc Eu să trăieşti şi să lucrezi tu pe 
pământ înaintea Mea, poporul Meu, aşa, şi mereu, mereu aşa, 
o, poporul Meu. Amin, amin, amin. 

6/19 august 2010 

Praznicul Adormirii Maicii Domnului 

Pacea între om şi Dumnezeu: voia lui Dumnezeu. îndemnul Maicii 
Domnului la sfinţenie. Numele de român va fi numele fiilor lui Dum- 
nezeu. Lumea arde în focul ei, iar cei credincioşi ard în Domnul. 
Omul a învăţat să-şi numere pe cele care le are, dar uită să-şi numere 
zilele. Strigare către neamul român. 

C obor cu cerul pe pământ cuvânt, şi cerul îmi este 
scaun, iar pământul, aşternut, şi aşa este casa lui 
Dumnezeu, şi nu poate omul să-Mi zidească Mie casă, căci Eu 
sunt Cel ce am zidit şi zidesc. îmi iau cerul de sfinţi şi păşesc 
cu ei pe aşternutul picioarelor Mele, şi cele ce nu se văd ne 
acopăr de ochii omului, căci omul este departe de cer. Vin cu 
cerul pe pământ, căci departe de cer este omul, iar Duhul Meu 
Se zbate să-l îndumnezeiască pe om şi să-l aducă aproape şi 

Cuvântul lui Dumnezeu 


să-L vadă omul pe Dumnezeu, căci cele nevăzute ale Domnu- 
lui sunt cele dintâi făcute, şi apoi sunt făcute cele ce se văd, şi 
apoi s-a făcut omul. 

Eu însumi am venit din cer pe pământ acum două mii 
de ani, după ce prin duhul proorociei am trimis la oameni pe 
mulţi soli, care să-L vestească pe Dumnezeu. Eu însumi vin şi 
azi, după ce mulţi au mărturisit în numele Meu ca să creadă 
oamenii în Mine şi să se mântuiască, şi lumea nu s-a ridicat 
din moartea cea de la păcat. Eu însumi vin, Eu însumi grăiesc 
pe pământ, şi şoapta Mea duioasă atrage la Tatăl pe cei duioşi 
ca şi Mine, şi-Mi alină ei durerea Mea cea după om, căci l-am 
pierdut pe om după ce l-am zidit. 

Sunt Domnul Iisus Hristos, Fiul Tatălui Savaot şi al 
Fecioarei mama Mea, şi ce uşor îmi este să stau cu cei cre- 
dincioşi, să vin la ei şi să le dau din gura Mea hrană pentru su- 
flet! Am vestit la porţi sărbătoarea cu care vin în ziua aceasta, 
şi iată, intrăm în carte cuvânt, Eu şi mama Mea Fecioara, Eu 
şi sărbătoarea ei cea de acum două mii de ani când am coborât 
după ea ca s-o iau lângă Mine. 

O, îmi desfac braţele ca să-i cuprind pe cei adunaţi la 
izvor. Mă dau lor cu îmbrăţişarea şi îi cuprind în cuvânt. De la 
margini la margini nu-i pe pământ loc mai frumos şi mai slăvit 
ca acest munte de taină, vârf de pământ, pe care stă cuvântul 
gurii Mele împărţind mângâiere celor ce-1 află şi-l iau pe el 
vindecare de alean. O, odihnească-se paşii voştri pe acest pete- 
cuţ de pământ în ziua aceasta de sărbătoare pentru mama Mea 
Fecioara! Fiţi binecuvântaţi de Dumnezeu pentru neliniştita iu- 
bire din voi, care vă dă putere să vă faceţi fii ai lui Dumnezeu 
între oameni, şi ştiinţă vă dau ca să ştiţi voi apoi cum vă vrea 
Dumnezeu să fiţi şi să trăiţi pe calea voastră cu El! Vă păsto- 
resc cu cuvânt duios şi vă povăţuiesc pe voi să iubiţi şi să 
pătrundeţi cu inima şi cu mintea taina păcii dintre Mine şi om, 
dintre om şi om. O, vă povăţuiesc să lucraţi pace între Mine şi 
voi. Ea este voia Mea cu voi spre lucrare, şi altceva nu în- 
seamnă pacea dintre Mine şi voi, şi nu este iertare de păcate 
dacă nu este mai întâi pacea între Mine şi voi, căci scris este: 
«Fericiţi sunt cei cărora s-au iertat păcatele lor!». Eu sunt din 
cele de sus, şi tot aşa să fiţi şi voi. Eu nu sunt din lumea aceasta, 
şi nici voi să nu fiţi din ea. Aşa să fie pacea dintre Mine şi voi, 
căci Eu le-am spus celor ce crezuseră în Mine atunci: «Dacă 
veţi rămâne în cuvântul Meu, sunteţi cu adevărat ucenici ai 
Mei şi veţi cunoaşte adevărul, iar adevărul vă va face liberi», 
şi le-am mai spus: «Adevăr adevărat zic: oricine săvârşeşte 
păcatul, este rob păcatului, iar robul nu rămâne în casă în 
veac. Fiul însă rămâne în veac. Deci dacă Fiul vă va face li- 
beri, liberi veţi fi într-adevăr». O, iată taina păcii dintre Mine 
şi voi, taina nedespărţirii dintre Dumnezeu şi om! 

O, ce frumos, ce frumos a răspuns mama Mea Fecioara 
trimisului lui Dumnezeu la ea! Taina păcii dintre Dumnezeu şi 
om este să facă omul ca ea şi să spună apoi ca ea: «Doamne, 
fie mie după cuvântul Tău!». 

O, cu cât cuvânt Mă las peste pământ, iar cei ce nu-1 
ascultă, nu sunt de la Dumnezeu, căci cel ce este de la Dum- 
nezeu ascultă de la Dumnezeu, şi iată taina păcii între Dum- 
nezeu şi om este să creadă cuvântul Meu şi să asculte de el 
omul. Amin. 

Am îngerii suire şi coborâre, iar mama Mea Fecioara 
este de-a dreapta Mea şi este sărbătorită şi purtată de cetele 
cereşti şi îngereşti şi grăieşte ea cuvânt duios peste cei ce 
ascultă de cuvântul Meu şi vin să-l ia pe el de la izvor şi vin să 
se mângâie, şi iată graiul ei şi mângâierea ei acum peste cei 
adunaţi la izvorul Meu de cuvânt. Amin. 


O scump copil al ascultării de cuvântul 
^Tatălui şi al meu întru toate! O, scump 
copil al pântecelui meu fecioresc şi al iubitoarei mele inimi, 
care Te-a avut în ea până să fiu eu Ţie sălaş ca să vii pe pământ 
om! O, cât am suferit în tăcere şi în taină mare după ce Tu 
Te-ai dus de pe pământ şi Te-ai aşezat în Tatăl, de unde ai 
purces, iar eu am rămas! îi spun poporului adunat la izvorul 
Tău de cuvânt că atunci ai venit şi m-ai luat de pe pământ la 
cer, iar acum mă iei din cer şi mă aduci cu Tine pe pământ, şi 
cu atâta dor doresc eu aceasta, să vin cu Tine la aceşti fii, ca- 
re-Ţi poartă iubirea Ta cea de azi şi venirea, Doa mn e. Atunci 
doream să merg cu Tine în cer, iar acum doresc să cobor cu 
Tine pe pământ la poporul Tău de azi, căci şoapta Ta duioasă 
se lasă peste cei ce-Ţi culeg cuvântul în carte şi îl pun apoi pe 
masă pentru cei flămânzi de Tine, de cuvântul Tău în cer şi pe 
pământ deodată, căci vin de pe pământ la izvor, Doamne Cu- 
vinte, suflete care Te găsesc dacă Te caută, căci Tu Te laşi des- 
coperit celor ce nu Te ispitesc şi le ieşi în cale pe aripi de 
cuvânt şi pui masă de cuvânt pentru ei apoi şi îi înveţi pe ei 
dorul de Dumnezeu, Doamne duios cu cei duioşi ca şi Tine. O, 
mulţi dau să Te caute, dar nu toţi au inima curată, o, nu toţi, că 
mulţi dau să Te iubească pentru ei, nu pentru Tine, şi nu-Ţi 
mângâie ei cu nimic aleanul Tău. O, mi-e tare milă de Tine 
şi-Ţi doresc să ai popor frumos şi tot mai frumos, cu care Tu 
să Te mângâi în toată zdrobirea Duhului Tău obosit de aştep- 
tare şi plin de dor după biruinţa Tatălui prin Tine, Mieluţ 
biruitor, căci El iarăşi Te-a trimis după om pe pământ. 

O, prin câtă durere cobori ca să cuvintezi, Fiule al meu, 
şi nu ştii cum să-Ţi mai întăreşti calea. Ziua mea în cer între 
sfinţi se face cale a Ta pe pământ la poporul Tău, care Ţi-a pus 
masă ca să pui pe ea cuvânt plin de dor pentru cei adunaţi la 
slava acestei zile lângă cei ce-Ţi poartă cuvântul peste pământ, 
Mieluţule Doamne. 

Grăiesc cu voi, cei strânşi ciorc hi ne lângă glasul Fiului 
meu Iisus Hristos şi lângă poporul Său de azi. O, învăţaţi de la 
El iubirea! Nu învăţaţi de la voi sau de la om, căci omul este 
trecător. Iubirea vă vindecă de păcat. învăţaţi de la Domnul 
aceasta! Ea este cea care nu cade niciodată, ea scoală omul din 
moarte şi poartă în ea curăţirea. Când ea vă peţeşte şi vă 
grăieşte, învăţaţi de la mine să-i spuneţi ei: «Fie mie după cu- 
vântul tău!», aşa cum eu i-am spus. învăţaţi cu întregul, nu 
învăţaţi cu jumătatea taina şi puterea iubirii! Vine Fiul meu să 
vă înveţe. Ascultaţi-L pe El, căci El Şi-a pus viaţa pentru voi! 
Tot ceea ce vă desparte de El sau unii de alţii când sunteţi ai 
lui Hristos, nu este iubirea ceea ce face aceasta. O, ea nu caută 
să câştige, ci caută să vă câştige pe voi, iar voi s-o câştigaţi pe 
ea spre folos veşnic vouă. O, fiţi cu inima curată, căci taina 
păcii dintre voi şi Domnul, aceasta este puterea curăţirii inimii 
voastre şi împăcarea voastră cu Domnul în toată vremea. învă- 
ţaţi taina dorului şi puterea Lui din voi şi fiţi duioşi, fiilor, ca 
să scăpaţi de judecata cea pentru asprimea inimii, dar nu uitaţi 
că fără de veghe peste voi şi pentru voi, diavolul nu se ruşi- 
nează de nici o putere bună din voi. 

V-aş învăţa mult şi duios, căci din cer se vede bine 
binele şi răul care se lucrează pe pământ, iar Duhul Domnului 
din sfinţi şi din cei purtători de Dumnezeu între oameni poate 
să vă poarte paşii printre primejdii şi să nu fiţi vătămaţi nici de 
rău, nici de bine, căci binele este numai în cer, numai cu Dom- 
nul de mânuţă. Şi, în sfârşit, învăţaţi, învăţaţi să nu vă despărţiţi 
de Domnul dacă aţi aflat cărarea Lui spre voi, căci cei ce se 
despart de Domnul dau să se ascundă de El apoi. O, El este 
de-a pururi peste tot şi nu e nimeni ca să nu-1 vadă Domnul. 


Anul 2010 

Cei ce daţi să vă naşteţi acum din cuvântul Său cel de azi, nu 
vă clătinaţi de nici o încercare când vă lucraţi ridicarea, căci a 
venit Scriptura naşterii din nou a lumii şi se vesteşte venind 
peste toată făptura. O, nu e vremea să mai naşteţi prunci, ci e 
vremea să vă naşteţi voi, de sus, căci pruncii născuţi acum sunt 
luaţi de valul lumii şi cad mâncare diavolului şi cresc în în- 
tunericul cel din afară. Cei ce iubiţi pe Domnul, iubiţi-L fără 
de păcat şi călcaţi peste păcat, călcaţi cu moartea pe moarte, 
căci ea trebuie zdrobită cu armele ei ca să fie învinsă şi să nu 
mai poată spre voi. Ieşiţi din lume şi din capcanele ei şi căuta- 
ţi-vă viitor cu Domnul, cu Cel ce a făcut cerul şi pământul, 
marea şi uscatul şi toată facerea! Daţi Domnului putere peste 
voi! Fiţi mici sub mâna Lui cea tare, iar sfinţenia întru toate să 
facă din voi făptură nouă, după chipul şi asemănarea lui Dum- 
nezeu, şi, în sfârşit, rugaţi-vă neîncetat, şi mai cu seamă laolal- 
tă, frăţeşte, stăruind pentru cele de sus pe pământ şi peste om, 
căci pământul şi toată facerea omului de pe el au de hrană zilele 
omului. O, nu uitaţi că nimic nu mai în seamnă lumină. Lumina 
este numai Fiul meu, iar cel ce umblă cu El şi crede în El, nu 
va umbla în întuneric, ci va avea lumina vieţii. Trăiţi pe pământ 
ca în cer, ca să aduceţi cerul pe pământ şi să vadă oamenii lu- 
mina din voi şi să se minuneze la vederea ei. Fiţi sfinţi, căci 
Domnul este sfânt, şi toţi cei ce vor trăi aşa înaintea Sa, îl vor 
vedea pe El, iar El Se va vedea în ei. Amin. 

O, să nu vă pierdeţi răbdarea. Să nu ispitiţi pe Dum- 
nezeu. Iubirea şi credincioşia să vă fie cale credincioasă, şi prin 
acestea să vă dea Domnul duhul înţelepciunii a toate şi pentru 
toate câte sunt şi vin, căci pe om l-a pus Domnul să stăpânească 
peste toate, ca nu cumva, ceva din acestea să-l poată ucide pe 
el când ar da să-l stăpânească. 

O, mi-a fost tare dor să grăiesc şi să aduc viaţa din cer 
în om prin cuvântul grăit. Mi-e dor de Fiul meu cu oamenii pe 
pământ. Faceţi-vă cărare spre oameni pentru Fiul meu, voi, cei 
ce L-aţi aflat pe El aici, la râul Lui de cuvânt, cu care cârmu- 
ieşte lumea fără ca ea să priceapă aceasta! Aveţi grijă, când 
staţi unii cu alţii împreună, să ştiţi pe cât sunteţi de uniţi, să fiţi 
tot atât de despărţiţi, ca nu cumva ceva sau careva de aproape 
sau de departe să vă despartă de Dumnezeu, căci Domnul a 
spus: «Cel ce se foloseşte de lumea aceasta, să fie ca şi cum 
nu s-ar folosi de ea, iar cei ce au, să fie ca şi cum n-ar avea», 
căci omul este neputincios faţă de ispitele care-i stau în cale. 

Acum, cu Fiul meu grăiesc pentru voi: Dă-le, Fiule 
scump al meu, har şi dar ca să se poată ei împlini întru Tine şi 
ca să Te aibă de casă, Doamne, casa învăţăturii vieţii! Dă-le 
lor să ştie taina Ta cu pământul român în zilele acestea, că mare 
va fi între neamuri numele de român când Tu Te vei slăvi în 
curând cu neamul Tău creştin, din neamul român cules şi pus 
la însămânţat. Toată taina Ta cu acest pământ ales va fi văzută 
şi cunoscută în lung şi în lat, şi îngerii o vor sluji pe ea înaintea 
neamurilor. Când nu va mai fi pe pământ lumină şi casă de lu- 
minat lumea şi calea, când toţi oamenii vor da să uite numele 
Tău şi numele de creştin, atunci Tu în mare taină vei merge pe 
acelaşi drum al iubirii de Dumnezeu dintre oameni şi vei fi 
biruitor cu numele cel nou al celor ce Te vor urma fără de 
abatere de pe cale, şi va fi numele fiilor lui Dumnezeu numele 
de român, căci diavolul cel rău va să şteargă de pe pământ nu- 
mele de creştin. Şi Te rog, Fiule Doamne, să nu mai plecăm de 
aici, noi, cei din cer, că e de vegheat şi de apărat acest pământ 
şi acest neam şi această nouă începătură şi semănătură. Să-i 
învăţăm rugăciunea cea cu jertfa şi să le spunem lor că dacă 
patruzeci de inimi se vor uni să ceară cu o zi de rugăciune cu 
post lângă ea o biruinţă mare cu Tine peste pământ şi peste răul 


care bate de peste tot, li se va da lor, şi, mai mult, li se va scrie 
la fiecare din ei patruzeci de zile de post stăruitor lângă 
rugăciunea cea spre Tine. Şi iată, una este să postească răzleţ 
cei ce postesc pentru o împlinire de la Tine, şi alta este să se 
unească toţi într-un duh şi într-o cerere şi într-o putere uniţi 
întru unul, şi aşa vom da piedicile în lături şi vom putea, 
Doamne al celor credincioşi. 

Acum hai să le dăm bucuria şi duhul ei în duh de praznic 
sfânt şi să însufleţim această zi, coborând în ei har, Fiule 
învăţător! O, să aibă grijă ei de nedespărţirea de noi. Amin. 

O mamă, nu Mă despart de poporul acestei 
^taine şi vin mereu la izvor cu cuvânt de 
putere şi Mă dau celor ce vin, ca să poată şi ei apoi. Eu, mamă, 
am stat şi M-am hrănit din graiul iubirii tale pentru ei şi pentru 
taina Mea cu ei. Eu, mamă, aştept să pot prin cei ce Mă poartă 
să aduc împlinirea Scripturilor celor de apoi: cerul cel nou şi 
pământul cel nou, mamă, şi am pus la însămânţat aceasta pen- 
tru cei credincioşi, care aşteaptă făgăduinţa lui Dumnezeu, 
mamă. Toată lumea arde ca un cuptor, dar cei credincioşi Mie 
nu ard în ea, mamă, ci stau cu Mine şi ard în Mine, şi focul 
Meu din ei Eu îl iau şi-l arunc pe pământ ca să ardă în el lumea, 
mamă, lumea care arde în focul ei, luând foc din foc fiii lumii. 
Eu însă întocmesc alt foc şi dau cu el foc răului de pe pământ 
ca să-l stârpesc dintre oameni, şi fac aceasta cu poporul cuvân- 
tului Meu, mamă, şi se va afla de la margini la margini că Eu, 
Domnul, am fost acest cuvânt în mijlocul neamului român şi 
că Mă port cu el spre biruinţa cea mare, mamă. Amin. 

Pace ţie, în zi de serbare pentru tine, mama Mea! 

Pace vouă, câţi v-aţi adunat lângă glasul Meu cel de azi! 
Vă voi cuprinde iarăşi în cuvânt spre sfârşitul sărbătorii şi vă 
voi da din ea. Petreceţi, dar, însoţiţi de cei din cer acum, şi tot 
aşa însoţiţi apoi spre căsuţele voastre, căci harul Meu cel de 
azi pentru cei credincioşi e mare cum n-a mai fost până în zilele 
acestea, că e vremea la sfârşit, nu e la început. 

Voi, cei ce veniţi să creşteţi cu viaţa cea de sus, cereţi şi 
vi se va da, căci am împărţitori gospodari pentru cele ce voiţi 
să învăţaţi şi să purtaţi şi să înţelegeţi şi să puteţi apoi spre îm- 
plinire. E mult cuvânt din Mine pe masa poporului Meu. 
Spuneţi-vă cererea şi veţi afla răspunsul şi învăţătura pentru 
toate. Amin. Binecuvântată să vă fie întoarcerea acasă şi taina 
păcii dintre Mine şi voi, pace neştirbită de cele rele din om şi 
de pe pământ. Pace vouă! Mă aplec şi mulţumesc iubirii din 
voi, pentru care veţi primi înmulţire dacă veţi stărui în ea. Mă 
aplec şi vă întăresc paşii spre izvor. întăriţi-vi-i şi voi, că Eu 
aicea vin şi pun masă mereu pentru cei ce iubesc hrana Mea. 

Pace vouă! Pecetluiesc cu numele Meu sărbătoarea de 
azi şi toată petrecerea ei şi tot cuvântul Meu dat vouă spre 
zidire. Amin. 

Iar ţie, popor de la izvor, îţi dăruiesc puterea cea care 
Mă întâmpină pe Mine, Domnul, când vin să păstoresc pe 
poporul cel credincios, care este şi care creşte la număr, şi bu- 
curii vei avea tu din munca ta cu Mine, o, fiule, poporul Meu. 
Amin, amin, amin. 

* 

B in cer şi de pe pământ s-a strâns laolaltă bucuria 
sărbătorii pentru mama Mea Fecioara. Din cer şi 
de pe pământ Eu, Domnul, am aşezat înaintea poporului aşezat 
la izvor înţelepciunea iubirii şi a vieţii ei în om. Nu-şi poate 
închipui îndeajuns nici omul credincios nevăzutele cele făcute 
de Dumnezeu cum însoţesc ele, cum se împletesc ele cu cele 

văzute ca să Mă bucure pe Mine laolaltă cu cele ce se văd, cu 
cei ce se văd, iar cei ce nu se văd sunt miriade de miriade, pre- 
cum este scris, sunt sfinţii şi îngerii în cete-cete, însetaţi de 
slava Mea cea de peste om pe pământ, căci tot cerul Mă vrea 
cu omul pe pământ, ca să fie şi cerul pe pământ, căci Eu, cu 
oştirile cereşti cobor. 

O, când pe pământ fac oamenii o minunăţie de-a lor pen- 
tru ca să se arate cu ea la mulţi, la cât mai mulţi, se strâng buluc 
de peste tot cete de oameni, se strâng şi se bucură şi se minu- 
nează şi îşi împart unii altora gândurile şi simţirile şi îşi umplu 
inimile şi şi le hrănesc cu cele ce văd cu ochii lor, şi duc vestea 
din loc în loc apoi la cei ce n-a fost să vadă şi ei pe viu, şi se 
umple pământul din gură în gură, din om în om de cele ieşite 
de la oameni pentru oameni, şi rămân înscrise pe pământ 
lucrările oamenilor. 

O, măi poporul Meu, o, tată, cum de nu poate omul 
să-şi ducă mintea şi inima şi pentru cele ale lui Dumnezeu, 
care nu se văd, atât de minunate cum sunt? O, fiilor, nu este 
credinţă. Aceasta îi lipseşte omului. Cel mai mare dar, cel mai 
bun fruct, din care omul şi-ar putea lua în el bunătăţile şi 
frumuseţile cerului şi ale Domnului ca să-şi hrănească cu ele 
inima şi viaţa şi paşii şi mersul vieţii, acest mare bun ceresc îi 
lipseşte omului, vederea cea pentru cele cereşti îi lipseşte lui. 
Nu i-ar trebui omului şcoală sau cunoştinţă pentru ca să înveţe 
darul vederii celor cereşti, ci credinţă i-ar trebui, căci Eu aşa 
am spus: «Cel ce crede în Mine nu va muri niciodată». O, unde 
ar fi să vezi pe pământ om care să nu vrea să moară, care să 
nu-şi lucreze moartea din pricina lipsei acestui dar ceresc, pe 
care Dumnezeu l-a dat cu multul oamenilor încă de la începutul 
omului, încă de când Eu, Domnul, cu mâna l-am zidit din 
pământ pe om şi din Duhul Meu? O, au fost şi sunt pe pământ 
oameni care n-au murit, şi vor mai fi, căci este scris în Scripturi 
că nu toţi vor muri, ci se vor schimba întru nestricăciune 
trupurile lor. 

O, de ce M-au vestit proorocii cei de demult că Eu sunt 
Fiul Tatălui, că Eu sunt, şi că voi sosi pe pământ Mântuitor şi 
că voi primi moarte şi apoi ridicare şi înviere, şi Mă numeau 
ei Fiul Omului? O, aceia M-au văzut, căci în ei darul credinţei 
le-a dăruit ochi pentru cele nevăzute ale lui Dumnezeu şi 
vedeau, şi erau pe pământ împărţite oamenilor vedeniile lor, şi 
aveau oamenii cârmuire din cer prin cei ce vedeau pe cele ce 
sunt şi vor fi. O, s-au deşteptat oamenii, aşa zic ei, şi zic că 
aiureşte omul care vede ceva din nevăzutele lui Dumnezeu, şi 
zic despre acela că e nebun sau bolnav sau semeţ sau, şi mai 
mult de atât, mincinos. 

N-au oamenii credinţă pentru cele nevăzute, şi care 
lucrează şi împlinesc tainic şi se împlinesc, ca apoi să se arate. 
Am spus în grăirea Mea de azi că Eu, Domnul, la facerea ceru- 
lui şi a pământului am zidit mai întâi nevăzutele, şi apoi pe 
cele ce se văd, şi apoi l-am făcut pe om. N-am făcut omul mai 
întâi, ci am făcut darurile cele pentru el, i-am făcut mai întâi 
lui casă, şi după aceea l-am aşezat în ea, şi casa lui este cerul 
şi pământul, care sunt şi casa lui Dumnezeu. O, tot aşa şi omul 
face, mai întâi îşi zideşte casa, şi apoi intră şi locuieşte în ea şi 
se ajută cu ea la nevoile trupului său. 

Mă fac învăţător cu adâncime de învăţătură în cuvânt, 
ca să ia lecţii de la Mine omul nepriceput în credinţă, căci unde 
încape minte multă în om şi tot strânge el ca să aibă, acolo se 
strânge şi multă, multă prostie, adică multă semeţie, multă 
hrană de pe pământ şi de la om, dar din nevăzutele lui Dum- 
nezeu nu încape în om minte. O, poporul Meu, o, fiule, una e 
să scrie omul pe hârtie unu, doi, trei, patru, şi să-şi socotească 


legile şi avuţiile, şi alta este să ştie el să grăiască şi să spună 
cuvinte. Cuvântul este altceva decât numerele. Spun aşa ca să 
înţeleagă omul ce voiesc Eu să-i spun, căci omul îşi numără 
timpul, banii, avuţiile, lucrările lui, cărările lui, pe prietenii şi 
pe duşmanii lui, îşi numără oile, caprele, păsările, hainele, şi 
îşi numără pe toate câte are şi câte va fi să mai aibă, şi numai 
să numere a învăţat săracul, şi nu e om care să nu fie prins în 
capcana aceasta pe pământ, dar zilele uită să şi le numere şi 
să-şi facă el şi socoteala lor, venitul lor şi lipsurile din ele, şi 
aceasta fac Eu pentru el în ziua când el părăseşte trupul şi se 
întâlneşte cu Mine şi se înspăimântă în clipa aceea că n-a ştiut 
că trebuie să şi creadă în Mine, să aibă şi credinţă în nevăzutele 
lui Dumnezeu, şi care îl aşteaptă la hotar. 

O, dacă ar fi să te învăţ, Eu, Domnul, o măiestrie mai 
mare pe tine, omule care alergi mereu şi nu mai ai timp să stai 
şi să vezi şi pe Dumnezeu în spatele celor ce tu vezi şi numeri 
mereu, Eu, Domnul, ţi-aş da ţie darul credinţei şi te-aş învăţa 
apoi pentru el, căci pentru el trebuie învăţătură pentru supu- 
nere, pentru multă umilinţă, pentru lepădare de sine şi pentru 
multe pe care nu ţi le socoteşti tu şi care-ţi rod viaţa pe dinăun- 
tru, şi uiţi că tu nu eşti Dumnezeu, că nu-ţi poţi fi Dumnezeu, 
şi că eşti un om şi atât. Dacă ar fi să vrei să fii Dumnezeu, 
atunci ar fi să intri la învăţat ca să ştii cum să fii şi cum poţi să 
fii Dumnezeu, căci Eu în toată lucrarea Mea, numai de la Tatăl 
iau ca să ştiu şi ca să fac, şi de aceea am spus că Tatăl este în 
Mine, şi am spus aşa pentru că am ca dar ascultarea de El, şi 
am spus că Eu de la Mine însumi nu grăiesc nimic, ci numai 
pe cele ce aud de la Tatăl, dar cine pricepe cuvântul Meu ca 
să-l înţeleagă şi ca să-l lucreze şi el aşa cum îl lucrez Eu, aşa 
cum i-am spus Eu omului că sunt şi că lucrez? Eu pe toate, pe 
toate le-am spus omului, dar are el timp să se facă Dumnezeu 
la cuvântul Meu şi să audă de la Mine şi să lucreze aşa precum 
Eu fac între Mine şi Tatăl? O, n-are omul timp pentru Mine şi 
pentru cuvântul Meu împlinit în el, şi de aceea nu poate el să 
se îndumnezeiască, să fie plin de harul Meu cel făcător de om 
ceresc pe pământ. Oamenii nu vor să fie decât oameni şi atât. 
Femeia nu vrea să fie decât femeie şi atât. Eu însă voiesc să 
fiu ca Tatăl, şi sunt, şi aşa lucrez, şi iată, îi fac Tatălui popor 
îndumnezeit prin har, căci lucrarea Mea cea de la El este să-l 
îndumnezeiesc pe om şi să fac fii de Dumnezeu între oameni, 
ca să aibă Domnul copii de-ai Săi pe pământ, să aibă rod Dum- 
nezeu Făcătorul şi să nu-I tot strice omul cerul şi pământul, ci 
să le înnoiască pe ele Dumnezeu şi să fie cer nou şi pământ 
nou apoi, căci omul s-a stricat aşa cum se strică o mâncare, şi 
apoi ea miroase urât şi face muşte şi face viermi şi se desface 
apoi în pământ, de unde şi-a avut trupul ei. 

O, unde să mai fie un loc mai frumos, un pământ mai 
frumos şi mai slăvit de cer şi mai împodobit cu cele nevăzute 
ale lui Dumnezeu, ca şi aici aceste grădini pe care Eu, Domnul, 
îmi pasc turma cea credincioasă, aici, unde Eu, Domnul, cobor 
cu norii şi grăiesc cu multul cuvântul Meu deasupra celor cu 
darul credinţei în ei? 

O, popor al grădinilor Mele de azi, hrăneşte-ţi, tată, 
credinţa şi inimioara cu nevăzutele lui Dumnezeu, şi care îm- 
podobesc atât de strălucit grădinile Mele de azi cu tine, locurile 
pe care tu trăieşti azi viaţa pe care ţi-am dat-o s-o ai, după ce 
te-am luat de pe pământ dintre oameni şi te-am aşezat în bine- 
cuvântarea Mea. O, fiule, Adam n-a vrut, săracul, să se hră- 
nească cu minunea frumuseţii raiului în care Eu l-am aşezat, 
ci s-au hrănit unul cu altul cei doi şi n-au mai văzut decât atât, 
şi s-au făcut pământ frumuseţile raiului pentru cei doi, dintr-un 
singur trup împărţit în două de mâna Mea, după ce Adam n-a 

găsit între toate fiinţele cu suflet viu în ele ajutor pentru el pe 
pământ. O, iată cum a furat omul de la Dumnezeu, din nevă- 
zutele lui Dumnezeu şi le-a aşezat pe pământ apoi ca să se 
fălească el cu ele! Aşa cum a furat Adam ştiinţa cu care a spus 
apoi că femeia este came din carnea lui şi os din oasele lui, şi 
apoi a ştiut pe mai departe să aducă la vedere urmaşi, dar ca 
omul a ştiut şi nu ca Dumnezeu, tot aşa fură omul până la 
capătul timpului din nevăzutele lui Dumnezeu ca să facă el ce 
ştie, ce-i vine în cap să facă pe pământ din cele ce sunt şi nu se 
văd, şi aşa se face omul hoţ de cele ce nu sunt ale lui, ci ale lui 
Dumnezeu sunt, şi, iată câte scoate el ca să le arate a fi ale lui, 
ale minţii lui pe pământ, şi le face lor trup şi le numeşte cu 
nume puse de el şi le zice: telegrafie, telefonie, radiofonie, tele- 
viziune, informatică, şi cum vrea el să le mai spună la cele ce 
aduce omului în mână: telefon, radio, televizor, calculator, şi 
multe nume stâlcite pe toate câte le dă omului în mână ca pe 
nişte jucării cu suflet în ele, şi omul se încântă, şi cerni de sfinţi 
şi de îngeri se uită pe pământ cât de mult a furat omul din 
nevăzutele lui Dumnezeu, din înţelepciunea lor, pe care Dom- 
nul o foloseşte între El şi om, iar omul a furat din ele după ce 
a fost zidit de mâna lui Dumnezeu pe pământ şi se făleşte cu 
ele, şi zadarnic se făleşte cu cele ce nu sunt ale lui, căci din ale 
Mele a furat şi s-a semeţit, şi apoi s-a ascuns de Dumnezeu. 

O, nu poţi, omule hoţ, nu poţi să te ascunzi şi nu poţi să 
Mă ascunzi de la faţa oamenilor. Eu stau faţă în faţă cu omul 
şi Mă mărturisesc pe Mine însumi prin cele făcute de Dum- 
nezeu, nu de tine, şi tu eşti judecat prin aceasta, căci din furat 
nu poţi ajunge decât la închisoare, şi cine, tată, te mai scoate 
pe tine de acolo dacă nu Dumnezeu, pe Care tu vrei să-L as- 
cunzi acum de tot şi să stai tu în locul Lui şi în numele Lui? O, 
eşti judecat de cele ce faci, şi vei avea nevoie de Mine şi de 
iertare pentru faptele tale, căci potrivnicul Meu, diavolul, cel 
care a căzut din cer prin semeţie după ce a voit să fie mai mare, 
mai deasupra decât Dumnezeu Făcătorul lui şi a toate câte sunt 
şi vor fi, acest rival al Meu ţi-a dat ţie de la el, din cele căzute 
din cer odată cu el şi ţi-a pregătit închisoare, tată, aşa cum şi 
el şi-a pregătit cădere din cer pentru îndrăzneala lui de a se voi 
mai mare, mai întâi decât Dumnezeu, după ce Domnul îl 
aşezase pe el în mare cinste între făpturile cereşti, în mijlocul 
înţelepciunii în cer păstrată, şi din care Dumnezeu ia şi lucrea- 
ză cu ea pe pământ. O, n-ai să te bucuri de cele căzute din cer 
prin semeţia omului, şi cu care tu acum te făleşti că le ştii şi că 
le faci şi că le stăpâneşti şi că le împărţi oamenilor, ci ai să 
plângi văzându-ţi viaţa risipită în necredinţă şi în necunoştinţă 
de Dumnezeu, de la Care tu furi mereu şi te duci cu ele să le 
înşiri în piaţă ca să le vinzi oamenilor. O, când vei înceta? 

Se bucură omul că naşte prunci din plăceri păcătoase, 
dar iată cui dă el rod! Lui satan îi aduce avut, căci copiii de azi 
se fac diavoli îmbrăcaţi în piele de om şi se fac slujitori potriv- 
nicului lui Dumnezeu, furului, şi se fac scule vătămătoare de 
suflet printre oameni pe pământ, şi vor plânge toţi oamenii 
cărora nu le-au plăcut cu sapa şi cu grapa şi cu plugul, de s-au 
dus să scape de greu şi de muncă, dar ei s-au dus, săracii, să se 
facă scule ale ţesăturii celei dese ale lui satana, potrivnicul lui 
Dumnezeu şi al omului, şi mulţi din oamenii care-1 slujesc pe 
el ştiu primejdia în care sunt şi sfârşitul a toate acestea, dar nu 
mai au loc şi pentru ca să fugă şi să se smulgă de pe calea cea 
cu prăpastie sub ea, şi se mai miră omul botă de cunoştinţă, se 
mai miră de cuvântul Meu cel de azi şi nu ştie ce este cu el. O, 
nu te mai mira, tu, pui de şarpe, nu mai scoate capul ca să te 
miri şi să-Mi pui mărăcini pe cale. Nu vei putea, căci Eu am 
venit pe pământ cuvânt ca să te prind în faptă şi să-ţi spun că 


greşeşti prin ceea ce faci, şi să-ţi spun că poţi să-ţi găteşti sal- 
vare. Am venit să fiu gata să te ajut, dacă voieşti să te întorci 
la duhul adevărului, care pretutindenea este şi merge pe urmele 
tale ca să caute cumva să te curăţească la minte şi la faptă de 
toate întinăciunile tale, şi apoi la inimă, că până nu-ţi vindeci 
mintea de şerpi, nu poţi să-ţi aşezi inima în faţa lui Dumnezeu 
ca să-ţi arate El din nevăzutele Lui şi să le vezi apoi şi să-ţi 
măsori prin ele păcatul şi prostia cu care te-ai hrănit departe 
de duhul cerului pe pământ. O, eşti de plâns mai mult decât 
diavolul, căci tu eşti cel văzut, eşti trup, iar El este nevăzut, 
căci este duh. întoarce-te, dar, ca să vezi ca Dumnezeu şi nu 
ca diavolul, căci omul a fost de Dumnezeu zidit, iar diavolul a 
fost zidit de om. întoarce-te, că a sosit ceasul! Amin. 

O, poporul Meu, M-am scris în carte cu judecata cea 
pentru fur şi cu ieşirea Mea în calea lui ca să-l izbăvesc pe el 
dacă se întoarce ca să-L creadă pe Dumnezeu în acest cuvânt, 
îi dau omului credinţă prin venirea Mea cuvânt pe pământ, căci 
Eu nu de altceva vin în calea lui ca să-i grăiesc, şi Mie nu-Mi 
trebuie uneltele lui ca să ajung la urechea purtătorilor de Dum- 
nezeu şi ca să ajung în cartea Mea cea de azi cu cuvântul Meu, 
ci îmi trebuie om cu credinţă, şi căruia să Mă arăt descoperit, 
şi care să aibă hârtie şi pană de scris, şi Eu să-i grăiesc, iar el 
să Mă aşeze în carte. Eu sunt Cel de la Care omul a furat şi s-a 
făcut fur ca să-şi facă unelte şi să vorbească unul cu altul, de 
la un capăt şi până la celălalt al pământului auzindu-se om pe 
om prin uneltele făcute de el. Eu sunt Cel Care am toată pu- 
terea de a merge şi de a grăi, şi nu cu scule făcute, ci cu puterea 
Mea. Omul însă îşi face scule cu înţelepciunea furată din cer 
ca să poată şi să meargă şi să grăiască cu celălalt capăt al 
pământului, şi îi trebuie să fure din nevăzutele Mele şi să-şi 
lucreze scule şi să le dea suflet pe pământ şi să le numească 
apoi pe ele îngerii lui. O, altfel sunt îngerii, şi sunt duhuri în- 
gerii, nu sunt trupuri, nu sunt table şi fiare, nu sunt făcături 
omeneşti. Eu, Domnul, pe nori de heruvimi Mă port şi nevăzut 
stau şi păstoresc pe om, căci nevăzutele, care au fost făcute 
întâi, sunt cele ce acopăr slava Mea, slavă care este, şi pentru 
care omului îi trebuie credinţă. O, aşa am stat Eu la masa 
sărbătorii de azi cu poporul Meu de la izvor şi cu cel venit din 
depărtare la glasul Meu duios după om ca să-l învăţ pe el în- 
toarcerea acasă, şi am stat pe nori de heruvimi cu mama Mea 
Fecioară împărăteasă, şi am cuvântat Noi cuvânt de facere a 
omului peste cei adunaţi cu inimi dulci şi cu ochii lăcrimând 
de bucuria cea pentru cer în ei, căci au venit la masa Mea şi au 
stat cu cerul la masă, şi de aceea vin cei ce vin la gura izvorului 
Meu de cuvânt, pe care atât de dulce îl revărs Eu ca să curgă şi 
ca să ia din el cei însetaţi. 

Am grăit acum, după ce sărbătoarea s-a ridicat de pe 
masă, şi am dat omului putere de înţelepciune pentru cuvântul 
Meu, care este râul vieţii, râul proorocit de evanghelistul Ioan, 
ucenicul cel iubit, şi care în vedenie a văzut acum două mii de 
ani lucrarea pe care Eu azi vin şi o revărs peste oameni, râul 
Meu de cuvânt, cu care curând, curând voi inunda pământul în 
lung şi în lat de la margini la margini şi-şi vor spăla mulţi faţa 
în el şi vor vedea apoi ca Dumnezeu şi vor vedea pe Dum- 
nezeu, aşa cum orbul vindecat de Mine s-a dus trimis de Mine 
să se spele şi apoi să vadă pe Dumnezeu şi apoi să se ducă să 
se arate preoţilor, ca să vadă şi ei că omul vede de la Dum- 
nezeu, că omul vede dacă Dumnezeu voieşte să vadă el. 

O, iarăşi îi mângâi pe cei ce au luat din masa Mea. 
Ne-am încălzit, şi Eu şi mama Mea şi cerul tot, Ne-am încălzit 
de la inimioarele cele pline de căldură pentru harul Meu cel de 
azi peste ei, harul pentru cei credincioşi. Tainic îi voi însoţi pe 

ei şi le voi insufla lor voia Mea cu ei în toate cele ce fac ei şi 
vor să poată. Le voi da inimă nouă şi voi turna iubire acolo 
unde este iubire, şi celui ce are i se va mai da, precum este 
scris. Amin. 

O, trezeşte-te, neam român, scoală-te, tată, e târziu! O, 
ce bine ar fi să Mă auzi şi să Mă asculţi! Te-aş scăpa din toate 
gropile în care ai căzut din pricina dorinţelor tale şi a 
neastâmpărării, căci ai gustat din vinul cel otrăvit şi ţi s-a părut 
bun, dar el este cupa fărădelegii a tot pământul, şi a venit la 
tine din ţări străine şi te-a furat din duhul străbunilor tăi. Ei 
însă strigă la Mine pentru tine, şi strig şi Eu la tine ca să te 
trezeşti. O, ajunge cu toropeala. Nu căuta să te îmbeţi cu apă, 
tată. Ia şi bea din gura Mea cuvânt de trezire şi de facere şi fugi 
spre Dumnezeu, Care te scapă de cădere, de căderea în care 
stai acum! Amin. 

Voi, cei care veniţi şi vă adăpaţi din izvorul Meu de cu- 
vânt, daţi-Mă oamenilor! Faceţi-vă peste fiii neamului român 
vestitori ai venirii Mele şi spuneţi-le şi lor că am venit să-i vin- 
dec de necredinţă şi de înstrăinare de Dumnezeu! Luaţi foc din 
foc şi aprindeţi cu el inimile multora din aproape în aproape, 
şi veţi lua plată, fiilor credincioşi! Cereţi la Mine să vă fac pu- 
ternici în faptă şi în cuvânt, şi daţi cerului ajutor de pe pământ 
ca să ridicăm neamul român la rang ceresc între neamurile 
pământului, căci înţelepciunea cea de taină a lui Dumnezeu a 
fost pusă sub obroc de către cei ce s-au găsit să stăpânească 
duhul omului, şi nu mai sunt păstori ca să caute la oi şi ca să 
nu se facă ele capre dacă nu sunt păstori pentru oi. 

O, mamă a Mea, Mă rog de om pe pământ, mamă. Ne 
rugăm omului să Ne ajute, mamă. O, ce frumos a fost la sărbă- 
toarea ta în grădinile Mele cu poporul de la izvor şi cu cel venit 
la masa Mea de cuvânt! O, ce frumoşi Mi-au fost cei ce Ne-au 
împărţit, fiii cu care trudim pentru slava Mea de azi şi pentru 
vestirea ei peste pământ! Dulce sărbătoare am gustat cu ei, Noi, 
cei din cer în ziua aceasta! Slavă Tatălui, Care Ne trimite, 
mamă! Nu ştie omul ce frumos este în cele nevăzute, şi care 
împodobesc în taină lucrările Mele pe pământ cu oamenii. 
Chiar de ar fi să fie spuse şi povestite ele, omul este rece, şi e 
rece tot omul care nu le vede pe acestea, mamă. 

O Fiule frumos ca şi Tatăl, prin răbdarea 
jTa vei birui, Fiule scump, că nu numai 
crucea ai avut să rabzi, ci rabzi şi iar rabzi încă de când omul 
s-a jucat de-a furatul în grădina raiului şi s-a jucat de-a păcatul 
faţă în faţă cu Dumnezeu, Care l-a făcut pe el şi l-a aşezat în 
fericire. Iată şi azi rabzi, şi grăieşti cu multă răbdare cuvântul 
Tău cel de azi pentru învierea omului păcătos, şi pe care ar tre- 
bui să-l baţi, nu să-l mângâi, dar Tu rabzi, o, Fiule al răbdării 
sfinte. Te mângâi cu durere şi cu iubire şi Iţi întăresc răbdarea, 
şi cu mânuţa îţi şterg lăcrimioarele, căci Tu prin răbdarea Ta îl 
slăbeşti pe satana, şi prin lacrima Ta îl arzi, iar prin blândeţea 
şi prin umilinţa Ta îl faci să-şi dea duhul, şi curând, curând el 
va sfârşi. Amin. 

Le dau mângâierea mea de mamă şi ating cu mânuţa 
mea cerească toate creştetele celor ce au stat la masa Ta de cu- 
vânt în duh de sărbătoare a mea între sfinţi. îi mângâi şi le 
spun: Acesta este Fiul Tatălui Savaot, şi Fiul meu, iar voi de 
El şi numai de El să ascultaţi, şi, ascultând de la El, aşa să 
urmaţi, aşa, şi veţi fi fii ai lui Dumnezeu între oameni pe 
pământ. Amin. 

A cum sfârşim, mamă, şi slobozim pe cei 
ce Ne ţin ca să Ne aşeze în carte. Am zis 
ploii să se desfacă dacă a trecut sărbătoarea, şi a udat grădinile 
de aici, căci plângeau după apă. 


Acum, poporul Meu, odihneşte-te de grija pe care ai 
avut-o pentru gătirea mesei Mele cu poporul venit la masă, şi 
te scoală odihnit şi te apucă, tată, pe mai departe de lucrul tău 
cu Mine pentru slava Mea de azi cu tine, căci cu tine Mi-o 
pregătesc, ca pe o zi de sărbătoare, iar Eu te ţin de-a dreapta 
Mea aşa, şi cu nume de ucenic te voi slăvi, şi vei avea cunună 
de ucenic, fiule lucrător pe pământ pentru Dumnezeu, fiule 
ascultător. O, păstrează-te în umilinţă, tată, păstrează-te aşa, 
poporul Meu, căci aşa poate Dumnezeu cu omul. Eu sunt, şi 
te ajut să voieşti şi să poţi şi să porţi, iar tu doar să Mă asculţi, 
tată, doar să Mă urmezi, doar să Mă iubeşti şi să Mă asculţi 
aşa, o, poporul Meu. Amin, amin, amin. 

15/28 august 2010 

Sărbătoarea tăierii capului sfântului Ioan Botezătorul 

Pofta omului se face păcat şi îl aduce pe om la păcatul trufiei. Dom- 
nul îi cheamă pe oameni să-i vindece de păcat. Aproapele omului 
este trimisul lui Dumnezeu spre om. E vremea osândirii păcatului. 
Rugăciunea sfântului Ioan pentru neamul român. 

€ u duh de sărbătoare cerească şi cu iubire plină de 
milă Eu, Domnul Iisus Hristos, iarăşi Mă fac cu- 
vânt în cartea Mea cea de azi, căci omul are nevoie de Dum- 
nezeu atât cât el nu pricepe aceasta, dar Mie îmi este milă de 
om şi grăiesc ca să Mă audă omul, căci unde sunt Eu, el nu 
poate veni ca să Mă audă, fiindcă omul este din cele de jos, iar 
Eu sunt din cele de sus, aşa cum am spus Eu la prima Mea ve- 
nire în mijlocul poporului la care am venit atunci, şi le spuneam 
lor: «Voi sunteţi din lumea aceasta, Eu nu sunt din lumea 
aceasta; voi sunteţi din cele de jos, Eu sunt din cele de sus, iar 
dacă nu credeţi că Eu sunt, veţi muri în păcatele voastre». 
Le-am spus aceasta pentru că necredinţa îi aduce pagubă omu- 
lui şi pe pământ, şi în cer apoi, şi îi îndemnam pe oameni să-Mi 
urmeze Mie ca să aibă lumina vieţii, ca să aibă adevăr viaţa lor. 
Ei însă se luau după semeţia lor şi spuneau că nu este adevărată 
mărturia Mea dacă Eu însumi mărturisesc despre Mine. O, la 
ce le-a folosit dacă au spus aşa? Au murit în păcatele lor, că 
n-au voit să Mă cunoască şi să le fac vindecarea, şi le spuneam 
lor: «Voi judecaţi după trup, Eu nu judec pe nimeni, şi chiar 
dacă Eu judec, e adevărată judecata Mea, pentru că nu sunt 
singur, ci Eu şi Tatăl, Care Mă trimite pe Mine la voi, şi este 
scris la voi că mărturia a doi martori este adevărată, şi Eu sunt 
Cel ce mărturisesc despre Mine însumi şi mărturiseşte despre 
Mine Cel ce M-a trimis pe Mine: Tatăl, şi voi nu Mă ştiţi nici 
pe Mine, nici pe Tatăl şi nu ştiţi de unde vin şi unde Mă duc, că 
voi judecaţi după trup şi nu Mă cunoaşteţi, că dacă M-aţi şti 
pe Mine, aţi şti şi pe Tatăl, şi Eu Mă duc şi Mă veţi căuta, şi 
unde Mă duc Eu, voi nu puteţi veni, şi v-am spus vouă că veţi 
muri în păcatele voastre dacă nu credeţi că Eu sunt, căci ori- 
cine săvârşeşte păcatul este rob păcatului, iar robul nu rămâne 
în casă în veac, pe când Fiul rămâne în veac, şi dacă Fiul vă 
va libera, liberi veţi fi într-adevăr». 

O, Eu le desluşeam lor toate şi le despecetluiam din 
Scripturi taine de nepătruns de mintea lor cea de jos, ca să-i 
fac să Mă creadă şi să le iert cumva necredinţa lor, căci Eu 
când am strigat ca să Mă audă cineva şi să grăiască despre 
Mine, Mi-a răspuns Isaia şi l-am făcut pe el prooroc al Meu, 
grăitor de Dumnezeu l-am făcut, şi i-am spus în vedenie, atin- 
gându-1 şi spunându-i: «Iată, s-a atins de buzele tale cărbune 
aprins şi va şterge fărădelegile tale şi de păcatele tale te va 
curăţi», şi l-am făcut pe el om îndumnezeit, căci a crezut şi 
M-a urmat apoi cu lumină, iar Eu am spus tuturor: «Eu sunt 

lumina lumii, şi cel ce îmi urmează nu va umbla în întuneric, 
ci va avea lumina vieţii». O, aşa se naşte din cuvântul Meu cel 
ce-Mi urmează Mie apoi pe pământ, şi aşa Mi-am făcut Eu 
prooroci şi ucenici lucrători cu Mine şi n-au mai fost ei apoi 
din lumea aceasta, ci au fost din cele de sus şi nu le-am mai 
socotit păcatele lor, căci i-am atins şi i-am curăţit şi i-am aşezat 
pe calea iubirii şi au ascultat de ea apoi. 

O, n-a voit şi Irod să primească de la Ioan, Botezătorul 
Meu, iertarea lui şi salvarea lui din păcat, n-a voit, şi a rămas 
el de partea poftei păcătoase, care l-a ucis mereu pe el, până 
ce l-a adus înspre făgăduinţa cea rea, în care s-a prins pe 
neştiute, şi a trebuit el apoi să supună la tăiere capul lui Ioan. 
O, ar fi să se cutremure omul, căci pofta lui se preface şi se 
face păcat şi intră prin porţi în trup şi îl aduce pe om la păcatul 
trufiei apoi, păcat care-1 conduce la făgăduinţe în vreme de 
beţie, şi apoi sufletul lui cade în cătuşe şi greu Mă mai primeşte 
dacă ar fi să vin să-l scap cumva, căci omul cu greu Mă 
cunoaşte şi cu greu Mă primeşte ca să Mă creadă şi să Mă 
urmeze. El este învăţat să cunoască păcatul şi să-l primească 
peste el, căci este din cele de jos omul. 

Iată, Irod n-a primit pe aproapele său, pe cel ce a dat să-i 
facă lui bine, căci din pricina păcatului pe care-1 iubea, el n-a 
iubit pe Dumnezeu, şi s-a iubit pe sine Irod şi de aceea iubea 
să poftească şi să se bucure aşa. O, vai de cel ce pofteşte, că 
acesta ajunge în moarte pe această cărare! Omul pofteşte cu 
inima şi cu trupul apoi, şi se pofteşte om pe om din pricina 
slăbiciunii, împotriva căreia el nu se aşează să stea. Sunt pline 
uliţele peste tot de oameni poftitori de om şi de păcat. Nu mai 
sunt locuri curate de păcatul din om. Pe la toate răspântiile 
pândeşte păcatul din om după alt om, şi diavolul se odihneşte, 
că-i are pe toţi oamenii lucrătorii lui. Cade om în laţul altui om 
şi sunt mulţi care se prefac că-L au pe Dumnezeu şi că sunt 
salvatori pentru oamenii păcătoşi, dar oamenii lui Dumnezeu 
nu umblă aşa, nu umblă singuri oamenii lui Dumnezeu, pre- 
cum nici Eu n-am umblat singur când M-a trimis Tatăl să 
umblu pe pământ după om şi să-l întorc la Tatăl pe om. Singur 
trebuie să umble omul numai când este el singur, iar când 
umblă printre oameni el trebuie să aibă însoţitori făcători de 
minuni, din cer minuni, nu din el, căci omul care-şi slujeşte 
poftei lui are pe diavol de Dumnezeu, şi diavolul face şi el 
semne mincinoase, dar nu minuni, ci nimereli de-ale lui ca să-i 
înşele pe cei care nu-i ştiu lucrarea, şi omul cade în laţul altui 
om din pricina poftei lui, care se uneşte cu trupul lui şi se face 
diavol omul. Dar Eu vin pe pământ şi dau de ştire că e vreme 
de mare fărădelege pe pământ, vreme cu păcat, şi apoi cu us- 
turime pentru păcat şi mor oamenii în păcatele lor, şi Eu strig 
peste ei ca să Mă audă şi să-i vindec cumva, iar cel ce se as- 
cunde de strigarea Mea, acela face ca Adam, care s-a ascuns 
de Mine din pricina păcatului din el, căci după ce el a păcătuit 
împotriva Mea şi a lui, a dat să se ascundă de la faţa Mea, şi 
auzind el umbletul şi glasul Meu, mai mult s-a ascuns, căci 
păcatul l-a înstrăinat pe el de Dumnezeu. 

O, e străin omul, e tare străin, bietul de el, căci se în- 
străinează de Mine prin păcat şi umblă aşa apoi, şi cu cât aş da 
să-l strig pe cel apăsat de conştiinţa lui, cu atât el fuge şi se as- 
cunde înăuntrul lui. Eu însă vin şi tot vin şi dau să Mă ating de 
inima lui cu cuvântul Meu cel de foc şi să-i dau nădejde de 
mântuire şi să-l iau în slujba Mea pe om şi să-i spun: «Iată, s-a 
atins de buzele tale şi va şterge fărădelegile tale, şi de păcatele 
tale te va curăţi». Amin. 

Şi acum Mă scriu în carte cu porunca vieţii şi iarăşi îi 
aduc omului aminte de ea, porunca cea de la început şi pe care 


Eu, Domnul, şi Ioan, ucenicul Meu iubit, am înnoit-o prin ros- 
tire acum două mii de ani şi am zis: «Poruncă nouă vă dau: 
iubiţi-vă unii pe alţii cu iubirea lui Dumnezeu». 

O, i-am spus omului: «Să iubeşti pe Domnul Dumnezeu, 
omule, să-L iubeşti din toată fiinţa ta, şi pe aproapele tău să-l 
iubeşti ca pe tine însuţi». Nu înţelege omul cum să împlinească 
el ceea ce i-am dat să lucreze, şi voiesc să-l povăţuiesc Eu pe 
el acum. Izvorul Meu de cuvânt se face jar şi cărbune aprins 
ca să se atingă de inima omului şi să-l ia omul pe buze apoi, şi 
din mijlocul cetăţii strig şi îl chem pe om să Mă audă, şi îl strig 
în mijlocul cetăţii cuvântului Meu cel de azi, din mijlocul celor 
ce aud din gura Mea cuvântul Meu cel de foc ca să-l ia ei şi 
să-l arunce pe pământ şi să se aprindă acest foc şi să ardă 
păcatele din oameni focul cuvântului Meu, căci diavolul a pus 
lege pe pământ păcatul. O, vai lui, că vine nimicirea lui! Amin. 

O, omule înstrăinat de Dumnezeu, ţi-am spus, tată, ţie 
cuvânt încă de la început, cuvânt de foc, şi am scris cu foc pe 
piatră şi ţi-am spus să iubeşti pe Dumnezeu şi pe aproapele tău 
ca pe tine însuţi. Când Eu ţi-am spus să iubeşti pe Dumnezeu, 
am aşezat cuvânt lângă aceasta şi ţi-am aşezat pentru îm- 
plinirea iubirii de Dumnezeu ajutor ţie pe aproapele tău, pe cel 
ce-ţi aduce ţie de la Mine porunca iubirii de Dumnezeu, căci 
fără cel trimis de la Mine în calea ta tu nu poţi să-L iubeşti pe 
Dumnezeu, căci Dumnezeu trebuie iubit cu ascultare şi prin 
ascultare, şi altfel nu este scară pe care să urce la Dumnezeu 
iubirea cea pentru El din om. O, n-ai să vezi, omule tată, n-ai 
să vezi înţelepciune în om care să priceapă şi să înţeleagă 
această poruncă pentru iubirea de Dumnezeu a omului. Omul 
îl numeşte aproape al său pe orice om. O, nu, că iată, se omoară 
om pe om prin pofta cea păcătoasă, care se face iad în om, iar 
porunca iubirii de Dumnezeu dă să-l facă Dumnezeu pe om. 
Omul nu poate fi aproapele omului, ci doar vrăjmaş mântuirii 
lui. Numai trimisul lui Dumnezeu spre om, numai acela este 
aproapele omului, numai omul îndumnezeit prin har, şi din care 
Dumnezeu Se revarsă cu sfinţenia Sa cea de sus, cu cele de 
sus, nu cu cele de jos înaintea omului. Ioan, Botezătorul Meu, 
un aşa trimis înaintea feţei Mele, un aşa mort faţă de păcat şi 
de necredinţa de pe pământ, numai unul ca acesta poate fi 
aproapele omului. Pe aceştia oamenii nu-i primesc, căci oa- 
menii sunt învăţaţi cu cei dintre ei şi ca ei, căci s-a dus Ioan la 
Irod, care smintea poporul cu faţa fărădelegilor lui ca să-i 
înstrăineze de Dumnezeu pe oameni, şi i-a spus că nu-i este 
îngăduit să facă acestea pe care el şi le îngăduieşte, dar cei ce 
iubeau păcatul ca şi Irod, l-au tăiat pe Ioan de pe pământ, din 
pricina poftei, care se făcea trup în ei şi pe care ei şi-o îngă- 
duiau cu viaţa lor. 

O, omule înstrăinat de Dumnezeu, nu-ţi este ţie îngăduit 
de Dumnezeu să faci unire păcătoasă, căci trupul omului n-a 
fost făcut pentru desfrânare, ci pentru Domnul. O, fii cuminte 
şi nu mai fă păcat! Omoară-ţi pofta, că ea se face pedeapsa ta! 
Iubeşte pe aproapele tău, care vine la tine de la Dumnezeu ca 
să te aducă la Mine, la legea iubirii de Dumnezeu, şi numai aşa 
să te iubeşti pe tine însuţi, iar altfel nu, căci altfel îţi lucrezi 
moartea, şi nu iubirea cea din Dumnezeu. Nu uita că Dum- 
nezeu este împotriva păcatului şi a uşurătăţii cea de la păcat! 
O, nu uita că păcatul aduce moartea şi este chiar moartea, iar 
moartea nu cunoaşte lumina şi nici ruşinea cea pentru faptele 
ei! Eu sunt lumina lumii, Eu, şi cine merge după Mine nu va 
umbla în întuneric, ci va avea lumina vieţii. E vremea osândirii 
păcatului, vreme vestită de proorocii cei de demult şi care au 
avut în ei vederea lui Dumnezeu, Duhul lui Dumnezeu, Duhul 
Care grăieşte azi cu tine, omule înstrăinat de Dumnezeu. O, nu 


582 


Cuvântul lui Dumnezeu 


te mai ridica împotriva Mea şi a ta ca Irod, care n-a iubit şi 
n-a primit pe aproapele lui, pe cel care venea de la Mine ca 
să-i facă lui bine! N-ai pe nimeni aproape al tău, n-ai, tată, 
n-ai, şi tu nu ştii ce şi cine te înconjoară pe tine, căci omul are 
nevoie de om pentru nevoile şi poftele lui, şi nu caută la Dum- 
nezeu omul. O, primeşte-Mă când bat! Primeşte-1, tată, pe 
aproapele tău şi nu-1 primi pe om, căci omul este neputincios 
ca şi tine şi n-are ce să-ţi dea! S-a învăţat diavolul să ia chip 
de om postitor şi nevoitor ca să-l crezi tu pe el, dar Dumnezeu 
nu lucrează niciodată fără de ucenici lângă trimişii Săi la tine. 
Ioan avea ucenici când a ieşit ca să fie văzut după cum era în 
Scripturi proorocia pentru arătarea lui între oameni, şi Mi-a dat 
Mie pe ucenicii lui şi nu şi i-a păstrat lui, şi am lucrat Eu cu ei 
apoi, şi au lucrat ei pentru Mine pe mai departe cu ucenici 
lângă ei, cu cei asemenea Mie şi lor cu lucrul lor între oameni, 
şi nicidecum cu duhul uşurătăţii cum dă diavolul să se îmbrace 
în om acum şi să se arate în numele Meu peste oameni şi prin 
oameni. O, iată cum vin Eu cu sfinţii spre tine şi cum mărtu- 
risesc ei de lângă Mine ţie lucrul Meu între oameni. Iată glasul 
lui Ioan, Botezătorul Meu, cel care a mers la Irod ca să-i spună 
că duce poporul în înstrăinare de Dumnezeu, căci fapta fărăde- 
legii săvârşite din vârf, se face pildă rea pentru cetate, se face 
duhul morţii printre oameni apoi. 

O eu sunt glasul care face curat în calea 
^Ta, Doamne. Eu sunt trimisul Tău a- 
tunci şi acum şi Te mărturisesc pe Tine la cei ce Te aud când 
vii cu sfinţii în cuvânt pe pământ la oameni. Duhul credinţei 
în Tine îl suflu peste toţi oamenii şi le spun lor: 

Vine Domnul, fii ai oamenilor, vine şi vă găseşte în ne- 
credinţă şi în faptele ei! Credinţa are faptele ei, iar necredinţa, 
la fel. Eu strig la voi să vă despărţiţi de păcat şi de uşurătatea 
cea amăgitoare, de la care se sminteşte om pe om. O, nu mă 
tăiaţi aşa cum m-a tăiat Irod de la faţa sa! Primiţi strigătul tri- 
misului lui Dumnezeu, glasul aproapelui vostru, căci când 
Domnul i-a spus omului să-L iubească pe Dumnezeu, l-a aşezat 
şi pe aproapele său lângă om şi i-a spus omului: «Să-L iubeşti 
pe Dumnezeu şi pe aproapele tău ca pe tine însuţi, omule!». 

N-are cine să le tălmăcească oamenilor cuvântul lui 
Dumnezeu, şi face Domnul aceasta, face trimisul Tatălui, Fiul 
Tatălui, Mielul lui Dumnezeu, pe Care eu L-am botezat ca pe 
un om atunci în râul Iordan, în timp ce strigam la toţi oamenii 
să se pocăiască şi să primească împărăţia cerurilor, care se 
apropia de ei, pe Domnul, Care S-a arătat la Iordan, ca să-L 
cunoască oamenii pe Cel mărturisit de Tatăl cu glas coborât cu 
norii deasupra râului Iordan, spunând la cei de faţă: «Acesta 
este Fiul Meu iubit, întru Care Eu am binevoit!». O, aşane-am 
dovedit, Domnul şi eu, trimişi ai Tatălui, căci la ieşirea mea din 
pustie L-am vestit pe Domnul şi L-am arătat oamenilor, iar Tatăl 
din cer a împlinit minunea şi a mărturisit-o cu glas, şi s-a scris 
pe pământ glasul Tatălui asupra Fiului Său botezat de mine ca 
pe un om la Iordan, supus întru toate, blând şi smerit, măreţ prin 
acestea între toţi oamenii, care se tot trufesc pe pământ. 

O, primiţi-i pe cei mărturisiţi de Dumnezeu în cer şi pe 
pământ, căci mincinoşi sunt azi între voi cei ce se dau trimişi 
de Do mn ul la voi, o, fii ai oamenilor! Iată, vine Do mn ul şi gră- 
ieşte vouă şi în chip smerit şi blând Se dă vouă cuvânt din mij- 
locul unui popor ca o cetate, cetatea cuvântului lui Dumnezeu, 
popor crescut de cuvântul Lui şi îngrijit de Domnul pe pământ 
ca să aibă Domnul cetate între oameni şi să le facă lor bine, ie- 
şind spre ei cu cuvântul mântuirii şi al sfinţirii oamenilor. O, 
întoarceţi-vă de la păcat la sfinţenie şi primiţi cuvântul lui Dum- 
nezeu şi deschideţi-i ca să vă lumineze, ca să vă cheme spre 


putere de sus şi cu care să biruiţi păcatul din voi, pofta, care se 
face una cu trupul omului şi apoi îl umple de trufie pe om! 

Eu, Doamne, sunt trimisul Tău şi mă fac aproapele omu- 
lui ca să-l aduc pe el la iubirea de Tine, adevărata iubire între 
pământ şi cer. O, spune-le lor să nu-şi iubească trupul, căci 
trupul pofteşte în ei împotriva lor şi a Ta, împotriva lui Dum- 
nezeu în ei, împotriva Duhului, Doamne, şi se naşte moartea 
în ei prin trupul cel poftitor. O, spune-le de mine, că eu nu 
mi-am iubit trupul, ci pe Tine Te-am iubit în mine, de nu-mi 
trebuia nici mâncare, nici apă, şi atât de mult Te-am avut eu în 
mine pe Tine, şi aşa am fost şi aşa am ieşit între oameni, ca să 
mă fac aproapele lor şi să le dau de la Tine lor. 

Şi acum, miluieşte neamul român şi fa cu el după făgă- 
duinţele Tale, Doamne, şi pregăteşte-i lui scăpare din întuneric 
şi din fărădelege şi din păcat şi din înstrăinare de Tine şi nu 
lăsa să fie biruit acest neam! Ajută-i mintea, ajută-1 în vreme 
de necredinţă, căci păcatul s-a înmulţit şi l-a înstrăinat de Tine 
şi mult l-a înstrăinat! O, pierde, Doamne, din mijlocul lui pe 
vrăjmaşii mântuirii lui cea de la Tine, pe cei dinăuntru şi pe 
cei din afară, şi arată-Te Dumnezeu adevărat peste el, ca să 
vadă neamurile pământului şi să se plece, Doamne! O, e aproa- 
pe să-şi dea duhul acest neam, nu-1 lăsa să piară, că n-are păs- 
tor, ci Tu eşti Păstorul lui! Fă-1 să-Ţi audă glasul şi să-Ţi 
deschidă şi să Te cunoască şi să Te asculte, iar Tu să-l scapi de 
moarte şi să-l miluieşti pe el, şi să Te vadă cu el cei ce au dat 
şi dau să-l robească sub ei pe cel ales de Tine pentru slava Ta, 
pentru slava credinţei în Tine a oamenilor, Doamne, Mieluţ 
junghiat, Care ridici păcatele oamenilor, căci Tu pentru aceasta 
ai venit pe pământ. Amin. 

O proorocule mare şi botezătorule al Meu 
^şi al multora care s-au adus spre credin- 
ţa lor în Mine! O, ce să le fac dacă nu Mă aud, dacă nu deschid 
glasului Meu cel mult peste ei? îşi atrag ceea ce-şi lucrează şi 
aşa îl văd pe Dumnezeu, Care strigă la ei ca să-L audă şi să-L 
asculte pe El. 

O, neam român, te strigă sfinţii din cer, tată, şi te strigă 
pe tine alesul Meu. O, alege-te şi tu pentru Dumnezeu, că nu 
vreau să pieri cu cei necredincioşi. Credinţa are faptele ei, nu 
te încânta altfel, că eşti mort dacă nu are faptele cereşti în tine 
credinţa ta. O, te strig, nu lepăda strigarea Mea! 

Sculaţi-vă, voi, cei ce staţi pe scaun de păstori peste su- 
fletul neamului român şi deschideţi glasului Meu de peste voi! 
Nu vă amăgiţi cu cele trecătoare, căci este Dumnezeu, şi tre- 
buie să-L dovediţi pe El dacă staţi sub nume de slujitori pentru 
El pe pământ! O, deschideţi-Mi! Nu vin să vă fac rău, ci vin 
Mântuitor! Nimic nu vă cer decât iubire şi primire şi credinţă 
ca să vă dau mântuirea, ca să salvăm acest neam. Nu faceţi şi 
voi ca iudeii ca să nu Mă primiţi, că e ruşine să faceţi aşa dacă 
vă numiţi creştini! Fiţi salvatori şi treziţi oamenii de la păcat 
la lumina sfinţeniei, că e vremea pe sfârşite, şi semnele dove- 
desc aceasta! 

Iar tu, poporul Meu, cetate a cuvântului Meu, staulul Meu 
cel de azi în mijlocul neamului român, cere-Mi, tată, cere-Mi tu 
ceea ce trebuie să fie şi să aibă acest neam, căci am coborât cu 
cuvântul venirii Mele în mijlocul lui şi voiesc să-l fac pe el 
lumină popoarelor, dar să voiască şi el să-Mi slujească aşa, căci 
tu eşti popor frumos şi are după cine se lua neamul român dacă 
vrea să fie el lumină pe pământ aşa cum am fost Eu. 

Eu sunt în mijlocul neamului român cuvânt cu lumină 
în el peste om, şi stau în mijlocul lui cu tine şi lucrez cu tine 
minunat, poporul Meu, ca să ştie acest neam că între el şi Mine 
te am pe tine înaintemergător spre el şi că Eu vin mereu cuvânt 

la el ca să-l fac întâiul între popoare când nimeni nu se aşteaptă 
să fie aşa, şi să fie aşa Domnul cu oamenii pe pământ. Amin. 

Pace ţie, poporul Meu, şi fii, tată, ucenicul Meu, căci Eu 
fără ucenici nu lucrez pe pământ! Amin, amin, amin. 

29 august/11 septembrie 2010 

Praznicul naşterii Maicii Domnului 

Cuvântul Domnului este hrană îngerească. Omul nu poate primi 
acest cuvânt pentru că nu iubeşte sfinţenia. Este scrisă în Scripturi 
venirea Domnului cuvânt, sigură ca venirea zorilor. Iubirea nu este 
cea care capătă, ci este cea care dă şi se dă. 

in pe pământ cuvânt de facere a omului, că este 
scris iarăşi să vin. Sunt Domnul Iisus Hristos şi 
iarăşi vin, şi grăiesc Eu însumi cu omul şi stau nevăzut, căci 
sunt înconjurat de cetele îngereşti cele fără de trup, aşa precum 
M-am înălţat la Tatăl când M-am despărţit de ucenicii Mei, 
căci un nor de îngeri M-a ascuns de la faţa lor şi li s-a spus lor 
prin glas de înger: «Acest Iisus tot aşa va şi veni, precum L-aţi 
văzut că S-a înălţat la Tatăl». 

Mă fac cuvânt de venire a Mea la om şi de venire a omu- 
lui la Mine şi stau în mijlocul unui popor pregătit de Mine în 
zilele acestea pentru slava Mea, şi slava Mea se face cuvânt şi 
se împarte prin împărţitorii ei, prin moştenitorii ei, şi nu oricine 
trebuie să împartă la oameni vestea venirii Mele ca să fie cre- 
zută, cuvântul Meu cel de azi şi chemarea omului la Mine. O, 
nu oricine trebuie să facă aceasta, ci numai cei cărora Eu, 
Domnul, le spun lor să Mă vestească, şi prin însăşi viaţa şi 
statura lor să Mă arate şi apoi să Mă vestească, şi nu singur tre- 
buie să fie cel ce Mă dă de veste că sunt în mijlocul unui popor 
cuvântând peste pământ, ci trebuie să aibă însoţitori sfinţi cel 
ce se sfinţeşte ca să se facă vestitorul venirii Fiului lui Dum- 
nezeu, Care iarăşi vine pentru vii şi pentru morţi ca să dea 
fiecăruia după cum este fapta sa. Amin. 

O, poporul Meu, stau în mijlocul tău cuvânt şi praznic 
de cuvânt, pentru că mama Mea Fecioara este sărbătorită de 
cetele de sfinţi şi de îngeri şi de neamuri în cer şi pe pământ, 
iar Eu o îmbrăţişez pe mama Mea şi Mă fac cuvânt pentru ea, 
iar ea pentru Mine, că e praznic sfânt, şi cuvântul Meu este 
hrană îngerească, hrana sfinţilor şi a îngerilor, o, fiilor, şi tot 
aşa şi a omului trebuie să fie, o, tot aşa, că scris este: «Nu nu- 
mai cu pâine trebuie să se hrănească omul, ci cu orice cuvânt 
care iese de la Dumnezeu». O, de-ar căuta omul aşa, ar înţelege 
el atunci venirea Mea cea de azi în cuvânt. N-are cum să vrea 
şi cum să primească omul cuvântul Meu şi să-l înţeleagă şi să- 
1 creadă dacă el nu iubeşte harul Meu peste el, sfinţenia, fără 
de care nimeni nu-L cunoaşte, nimeni nu-L vede pe Domnul 
nici în cuvânt, nici în vedere, nici în făpturi, dar cei ce Mă îm- 
plinesc pe Mine în ei, aceia, o, numai aceia Mă cunosc în acest 
cuvânt şi Mă primesc, căci această venire a Mea este adevărată, 
dar tu, omule, nu citeşti în Scripturi ca să ştii, că în ele este 
scris că venirea Mea este sigură ca şi zorii dimineţii când vin 
şi se arată peste pământ şi îl umplu de lumină şi de soare apoi, 
şi toate cresc pe pământ sub ochii Mei şi se dau oamenilor ca 
să-i îndemne pe ei să-L cunoască pe Dumnezeu şi să-I mulţu- 
mească pentru toate darurile Lui cele pentru om. 

O, mamă Fecioară, te fericesc şi te slăvesc sfinţii şi în- 
gerii şi oamenii, mamă, că e praznic sfânt în ziua aceasta care 
aminteşte de naşterea ta pe pământ între oameni, din mamă 
stearpă născută, umbrită şi dăruită de Dumnezeu pentru 
naşterea ta. Nu scrie în Scriptură despre naşterea ta, dar unde 
scrie despre ea? O, scrie în istorie, mamă, în istoria vieţii tale 


şi a vremii tale, aşa cum în toată vremea se scrie istoria pe 
pământ, aşa cum şi Scripturile s-au scris, mamă, dar n-a încă- 
put în ele atâta cât s-a scris de mult pe pământ despre istoria 
lui Dumnezeu cu oamenii şi a lucrărilor Lui pe pământ şi în 
cer. Omul s-a obişnuit să numească Scriptură numai cartea pe 
care este scris acest nume, dar Scripturile sunt mari, mamă, 
mari şi până la Mine, şi după Mine, şi în acele Scripturi eşti şi 
tu cu naşterea ta, cu copilăria ta, cu sfinţenia ta, cu iubirea ta, 
cu credinţa ta, cu viaţa ta la templu de rugăciune, mamă, cu 
naşterea Mea din tine, o, mama Mea Fecioară şi pururea 
Fecioară, şi de la tine şi până azi s-au scris Scripturi multe, 
mamă, şi s-au binecuvântat locuri şi oameni şi multe lucrări 
cereşti peste oameni şi mulţi sfinţi pentru cer s-au ridicat dintre 
oameni şi au înmulţit ei numărul bisericii Mele şi s-a scris în 
Scripturile vremii viaţa lor, căci fiecare s-au făcut pe ei înşişi 
biserică a Mea ca să stau Eu în ea, Eu şi sfinţii Mei şi îngerii 
Mei, Eu şi tu, mamă, Noi şi Tatăl, o, mamă Fecioară, biserică 
a Fiului lui Dumnezeu şi al tău! 

M-a pus Tatăl prin trimitere la tine sămânţă din cer în 
tine ca să crească ea în pântecele tău fecioresc şi să Mă nasc 
din tine copil mic, şi din trupul şi sângele tău M-am întocmit 
trup, mamă, şi mare este taina ta cu Mine şi taina Mea cu tine 
pe pământ şi în cer, dar n-are omul minte să coboare cu ea şi 
să înţeleagă pe cele de sus prin umilinţa duhului lui, mamă, şi 
nu cunoaşte omul cerul de pe pământ, şi nici cerul cel de sus 
nu-1 cunoaşte omul, căci omul se hrăneşte numai cu pâine, 
sărăcuţul de el, şi nu ştie de hrana cea îngerească, de cuvântul 
care iese din gura Mea, de tot cuvântul care vine de la Dum- 
nezeu ca să se hrănească oamenii cu el aşa cum îngerii şi sfinţii 
se hrănesc, mamă. 

O, ce masă, mamă, ce masă slăvită, cu toţi sfinţii şi în- 
gerii la ea în vremea când Eu cuvintez şi pun masă de cuvânt 
pe pământ aici, în mijlocul poporului Meu! Numai cei înţelepţi 
cred şi pricep cuvântul Meu, iar cei ce lucrează fărădelegea nu 
pricep, mamă, nu pricep nimic, şi se îndeletnicesc pe mai de- 
parte cu hrana lor, cu fărădelegea, mamă, şi este scris în Scrip- 
turi că mulţi vor cerceta cartea aceasta a Mea de azi şi cu 
deamănuntul vor căuta în ea, şi numai cei înţelepţi o vor pri- 
cepe pe ea, iar cei ce lucrează fărădelegea nu vor pricepe nimic, 
şi se petrece cu aceştia aşa cum a proorocit Isaia când a spus: 
«Că dacă le dai să citească ei zic că nu ştiu carte sau că nu 
pricep din ea sau că este pecetluită», şi aşa rămân ei ceea ce 
sunt, orbi faţă de Dumnezeu şi necredincioşi, şi aşa sfârşesc ei 
călătoria lor pe pământ, mamă. 

Dar acum Ne facem cuvânt de sărbătoare şi îl punem de 
hrană pe masa zilei tale, mama Mea, căci hrană îngerească este 
el, şi cerul şi pământul laolaltă iau din masa venirii Mele cu- 
vânt pe pământ iarăşi de la Tatăl trimis la om, mamă. Amin. 

O ce vreme dulce în mijlocul unei vremi 
^străine de dulcele cuvântului Tău din 
vremea aceasta, străină de Tine, Doamne, Fiule al Tatălui şi al 
meu! O, ce vreme dulce cu Tine în mijlocul poporului cuvân- 
tului Tău, întocmit din dulcele Tău cuvânt şi hrănit aşa, şi ce 
vreme rea dincolo de aceste hotare, Doamne Fiule! O, ce va 
face cel ce a fost în această taină învăluit şi aşezat şi s-a plictisit 
de ea şi a căutat în afară apoi, Fiule Doamne? O, ce-o fi căutat? 
Liniştea sau pacea? Dreptatea sau odihna? O, vai celor ce nu 
le-a fost bine cu greul venirii Tale, cu taina aceasta mare şi 
purtată cu frică şi cu mare ascultare de sfinţi şi de îngeri, atât 
de minunată din cer şi până pe pământ, dorită de şapte mii de 
ani să vină ea şi să fie, şi purtată de îngeri să lucreze ea pentru 
vii şi pentru morţi între cer şi pământ! 

Cuvântul lui Dumnezeu 


O, popor născut din cuvântul Fiului meu Iisus FIristos, 
vezi cum stai, cercetează-ţi mereu statul faţă în faţă cu taina 
aceasta mare, care te-a născut ca să fii tu cortul lui Dumnezeu 
pe pământ în zilele acestea. Mereu, mereu să iei şi să mănânci 
hrana îngerilor şi a sfinţilor, că s-a unit cerul cu pământul în 
vremea ta cu Domnul pe pământ şi stă Fiul meu nevăzut şi 
învăluit de cetele îngereşti în mijlocul tău grăind peste pământ 
şi te-a făcut Domnul trimisul Său spre oameni şi vin oamenii 
la tine ca să ia de pe masa ta cu Domnul, şi ca Mirele din ia- 
tacul Său iese Domnul din mijlocul tău spre oameni şi strigă 
Domnul din uşa cortului tău să-L audă oamenii şi să vină să ia 
şi să înţeleagă şi să se facă fii ai lui Dumnezeu prin cuvântul 
auzit şi prin credinţă şi prin iubire, căci iubirea îl vindecă pe 
om de păcat şi îi aduce îndurarea şi iertarea şi învierea apoi. 

O, Fiule Emanuel, copil aşezat de Tatăl sămânţă de Duh 
Sfânt în pântecele meu fecioresc ca să creşti în el prunc pentru 
născut, trup întocmit din trupul şi sângele meu prin puterea 
Tatălui Savaot! O, cât har îl cuprinde pe un păcătos iertat şi 
câtă iubire îl stăpâneşte pe el după ce gustă el din harul Tău, 
din adevărul Tău, Doamne! O, câtă recunoştinţă Iţi arată cel 
pătruns de îndurarea şi de iertarea cea de la Tine, de harul Tău 
cel sfinţitor! Câtă răbdare, câtă umilinţă stăpâneşte apoi pe cel 
ce se uneşte cu Tine prin iertare şi prin iubire cu ajutorul duhu- 
lui pocăinţei, un aşa de dulce duh în cel ce-1 poartă pe el! 

Cel ce se mâhneşte sau se încruzeşte în clipe de încer- 
care sau în vreme de mustrare, acela nu ştie ce este iubirea şi 
lucrarea ei binefăcătoare şi sfinţitoare, iar neiubirea dintre fraţi 
trebuie vindecată, Doamne, că e mare taina Evangheliei Tale 
cea despre iubirea dintre fraţi. O, unde a fost iubirea dintre cei 
doi fraţi care s-au despărţit şi când tatăl şi-a desfăcut braţele 
părinteşti ca să-l întâmpine pe fiul care s-a dus spre rătăcire, 
vreme care i-a nimicit trupul şi sufletul? în ziua pocăinţei lui, 
s-a încruzit inima fiului cel rămas lângă tatăl său şi i-a fost pusă 
la încercare iubirea de frate, căci s-a crezut nedreptăţit de către 
tatăl său şi s-a încruzit la inimă şi s-a înăsprit la faţă, şi iată 
cum lucrează inima omului care vede că se împarte răsplata ce 
i se cuvine lui, după socotinţa lui. O, nu aşa este iubirea, nu 
aşa face ea! Ea nu este cea care capătă, ci este cea care dă şi 
care se dă, şi cum putea să fie altfel tatăl cel cu doi fii când 
i s-au pus la încercare iubirea şi mila şi iertarea şi lucrarea ini- 
mii sale în ziua când fiul cel rămas acasă s-a răzvrătit pentru 
iertarea fratelui său? 

O, cât de urât s-a purtat cu Tine Israel, o, Fiule al meu, 
când ai venit la el purtând povara pentru toţi cei păcătoşi şi 
pierduţi, copil născut din pântecele meu fecioresc şi pus pe 
cruce apoi de cei ce nu Te-au primit ca să le ierţi povara pă- 
catelor lor! O, s-a temut de Tine că-i vei lua dreptul de moşte- 
nitor şi şi-a dovedit răutatea şi inima împovărată de lăcomie şi 
de păcate, şi apoi s-a temut în toată vremea de atunci şi până 
azi că-i va lua locul alt popor miluit de Tine dintre neamurile 
pământului, şi s-a zbătut în toată vremea pentru întâietate între 
popoare şi e crud şi astăzi Israel, crud la inimă şi la faptă, dar 
Tu ai lucrare tainică şi Te desăvârşeşti prin ea peste pământ 
şi-Ţi naşti şi-Ţi creşti un nou popor, un nou Israel, un regat de 
nebiruit, împărăţia cerurilor cu oamenii, neamul creştinesc cel 
plin de duhul şi de trupul sfinţeniei, Doamne, neam nou-născut 
din cuvântul Tău cel nou, şi căruia Tu îi pui pe creştet numele 
Tău cel nou: Cuvântul lui Dumnezeu, cuvântul Tău cel de azi, 
care naşte un popor şi pe care va fi să-l hrăneşti cu hrana în- 
gerilor, şi nu oricine trebuie să vestească măreaţa Ta lucrare a 
cuvântului Tău, căci nu cu oricine grăieşte acest cuvânt ca să 
fie el împărţit la oameni, ci numai cu cei pe care Tu îi chemi şi 


îi înveţi şi îi trimiţi apoi să se facă pildă de împărăţie a Ta între 
oameni, că altfel Tu nu poţi lua naştere în oameni. O, să nu se 
apuce omul neisprăvit să ia cuvântul Tău spre vestire, că 
aceasta faci Tu, căci cei trimişi sunt cei ce se fac pildă a 
împărăţiei Tale în ei, şi ea străluceşte din ei şi se întreabă oa- 
menii de ea la vederea ei, aşa cum se întreabă când văd ei pe 
poporul cuvântului Tău, pe cel ce s-a făcut casa Ta de venire 
ca să vii şi ca să cuvintezi pe pământ, Fiule Doamne. O, slavă 
venirii Tale acum, şi până în ziua împlinirilor toate! 
Mângâierea mea Ţie a fost cuvântul meu. Grăirea mea cu Tine 
şi cu poporul Tău a fost mângâierea mea şi a Ta şi a lui, o, Fiule 
al meu, copilul meu Emanuel. Amin. 

O mamă, o, mamă, Mă doare de la cei ce 
^te lovesc, de la cei ce te dispreţuiesc, şi 
nu le trebuie lor pedeapsă mai grea. Eu Mi-am întocmit trup 
din trupul şi sângele tău, şi apoi am ieşit spre oameni pe pă- 
mânt şi i-am îmbiat spre Mine şi spre Tatăl şi M-am făcut hrana 
lor. Trupul şi sângele Meu le-am dat lor de hrană şi le-am spus 
să fie sfinţi apoi, precum Eu sunt, căci se unesc cu Mine cei ce 
Mă iau de viaţă a lor. Vai celor ce fac negoţ cu Dumnezeu pen- 
tru câştigul lor! Eu prin suferinţă pe cruce M-am dat omului 
de hrană şi n-am cerut la nimeni nimic, decât iubire şi sfinţenie 
pentru locul Meu în om şi i-am spus omului să se întoarcă la 
Mine şi am spus celor ce şi-au pierdut înfierea: «întoarceţi-vă 
voi, copii căzuţi de la credinţă, că M-am unit cu voi şi v-am 
făcut poporul Meu, şi Eu voi vindeca neascultarea voastră!». 
O, cei ce s-au sfinţit şi s-au făcut sfinţi pentru Mine şi-au plâns 
apoi toată viaţa păcatele lor, că se gândeau la durerea Mea de 
la păcatele lor şi la îndurarea Mea pentru ei şi nu aveau curajul 
să nădăjduiască oricum iertarea lor, ci dădeau pentru ea tot ce 
mai puteau da lui Dumnezeu cu viaţa lor apoi, iar diavolului 
nu-i mai dădeau nimic, şi îşi ştergeau din zi în zi mai mult din 
cartea diavolului faptele lor rele şi îşi făceau loc în cartea vieţii 
prin tot ceea ce lucrau şi erau, prin umilinţa şi prin rugăciunea 
lor, şi se umpleau de har atâţia păcătoşi iertaţi şi lucra minuni 
mari harul Meu din ei, dar azi nu mai ştie omul să nădăjduiască 
în Dumnezeu, şi numai în om nădăjduieşte omul şi nu se pre- 
găteşte pentru Mine, ci numai pentru bătrâneţe se pregăteşte, 
bietul de el, şi nădăjduieşte în pensie pentru bătrâneţe, şi nu în 
Dumnezeu, şi nu în sărăcia cea pentru mântuirea lui. O, nici 
un sfânt n-a avut pe pământ pensie, ci a avut pe Dumnezeu şi 
n-a aşteptat de la om, ci numai de la Dumnezeu. Spun aşa că 
Mă doare de la nădejdea cea păcătoasă şi neputincioasă a omu- 
lui care-şi pregăteşte bătrâneţea cu mintea lui căzută, nădăj- 
duind în zile grele şi în nevoi pentru viaţa lui. O, cât Mă doare 
când îl văd pe om ce puţin se pregăteşte pentru cer, ce puţin 
pentru întâlnirea lui cu Mine, pentru lepădarea de sine şi pentru 
nădejdea cea pregătită lui în cer şi care i-ar pregăti viaţă în cer! 
Vine cerul pe pământ, şi omul îşi alege tot pământul şi Mă 
doare de la căderea cea atât de jos a minţii omului, care se 
îngrijeşte şi se tot îngrijeşte de zilele lui cele trecătoare, şi iată, 
numai cei înţelepţi ştiu să se unească cu Dumnezeu şi să 
priceapă şi să aibă pe Domnul de călăuză şi de viaţă şi de în- 
grijire. O, de-ai şti tu, omule, ce zile vin, nu le-ai mai dori să 
vină, ci ai sta numai cu ziua Mea, numai cu vremea Mea, 
numai cu venirea Mea, că nu-ţi va mai da nimeni nimic, nimic, 
curând, curând. O, ce să-ţi fac dacă-ţi pui nădejdea în timp, în 
omul care trece şi nu mai este apoi? O, cum să te mai învăţ Eu, 
oare, ca să te deprind cu împărăţia Mea, nu cu cea de pe 
pământ, nu cu cea de la om? 

Acum sfârşesc cuvântul Meu de azi şi pecetluiesc în nu- 
mele Meu masa Mea de cuvânt pentru praznicul mamei Mele 

Fecioara şi cobor pe creştetul tău binecuvântarea Mea, poporul 
Meu, şi te împrospătez mereu cu îndemnul cel de sus: stai alipit 
cu Mine ca să am căldură de la tine, iar Eu să Mă îngrijesc de 
toate pentru tine, din cer şi de pe pământ, şi unul pentru altul 
să lucrăm, tată. 

Eu, Domnul Iisus Flristos, aşez numele Meu peste cu- 
vântul Meu, peste cuvântul lui Dumnezeu, numele Meu cel 
nou. Amin. 

Iar tu, mamă Fecioară, mama Mea Fecioară, mângâ- 
ie-te cu lucrarea Mea de cuvânt între Mine şi poporul Meu, cu- 
vânt care se face hrană îngerească, hrana sfinţilor şi a îngerilor, 
şi pe care Eu, Domnul, o dau oamenilor de hrană, mamă, şi nu 
vor pricepe aceasta cei ce lucrează fărădelegea, ci numai cei 
ce se sfinţesc, numai cei înţelepţi şi sfinţi vor pricepe, şi vor 
merge ei pe cărările iubirii, pe cale cu izvor viu pe ea, pe calea 
Mea cea de azi cu omul, calea venirii Mele iarăşi de la Tatăl la 
om cu hrană de cuvânt, hrană îngerească pentru om. Amin, 
amin, amin. 

8/21 septembrie 2010 

Praznicul înălţării Sfintei Cruci 

Oamenii de pe pământ dorm somnul negrijii de suflet. Proorocie 
pentru ziua slavei Domnului. închinăciunea îl ţine pe om viu cu 
rugăciunea. 

M ă vestesc la porţi că vin cuvânt în carte, ca să 
Mi se deschidă cartea Mea cea de azi şi să intru 
şi să-Mi las în ea cuvântul venirii Mele, că Eu, Domnul, vin 
cuvânt pe pământ în zilele acestea şi-Mi lucrez mult pe poporul 
cuvântului Meu, şi dau din hrana Mea de pe masa lui cu Mine 
oamenilor, prin împărţitorii Mei, care de la Mine iau şi dau, şi 
fericiţi şi iar fericiţi sunt şi vor fi cei ce se apleacă să ia, cei ce 
deschid cu inima şi cu credinţa la glasul Meu cel de azi, care 
umple văzduhul între cer şi pământ, însoţit fiind Eu de sfinţii 
Mei şi de cetele de îngeri, iar duhurile rele se cutremură la 
glasul Meu, pe care-1 aud şi cei din morminte, şi se jeleşte sa- 
tana şi îngerii lui cei căzuţi din vrednicia lor cea de la Mine 
dată lor la început când văd ei că Eu, Domnul Iisus Hristos, 
îmi desăvârşesc venirea Mea cea scrisă în Scripturi să fie ea 
cu oamenii în zilele cele de apoi, şi dau, cumva, să vestesc pe 
oameni mai întâi, şi apoi să împlinesc, şi altfel Eu n-am lucrat, 
căci Dumnezeu aşa este: mai întâi Se vesteşte şi apoi lucrează 
între oameni lucrarea Sa. Amin. 

Mă vestesc ţie, poporul Meu, cu sărbătoarea crucii, că 
pe tine te am acum casa Mea şi masa Mea şi cale a venirii Mele 
în mijlocul oamenilor pe pământ. O, oamenii de pe pământ 
dorm, tată, şi somnul lor este negrija de suflet şi de Dumnezeu 
şi este necredinţa la mulţi între cei prinşi de duhul trufiei vieţii 
şi al poftelor ei celor din trupurile lor. O, cât Mă doare de la 
depărtarea de Mine a gândului omului! Când văd că pe om 
nu-1 doare aceasta şi că n-are timp să se gândească la Dum- 
nezeu, Mă doare, şi durerea Mea nu e ca a omului, ci e lungă 
şi multă şi grea şi n-are mângâiere, că nimeni nu Mi-ar putea 
mângâia rana Mea cea grea, decât cel ce Mi-o face şi-Mi tot 
pune pe ea, fiindcă el nu ştie durerea pe care o face. Poporul 
Israel n-a ştiut din pricina orbirii lui cea de la trufia lui, n-a 
ştiut, n-a vrut să ştie ce face când Mi-a făcut durerea lepădării 
lui de Mine şi Mi-a dat crucea şi M-a blestemat cu moarte pe 
cruce, iar cel orbit de trufia vieţii, acela zadarnic mai vorbeşte 
de Dumnezeu şi de adevăr şi de frumos, căci duhul trufiei stă 
martor între Mine şi el, învinuindu-1 şi smulgându-1 din cartea 
vieţii, şi nu este om mai trufaş ca şi cel ce nu-şi recunoaşte şi 


nu-şi vede trufia, căci cel ce mănâncă şi îi place ce mănâncă 
nu-şi mai vede faţa, ci numai pe cele cu care el se hrăneşte şi 
gustul lor cel plăcut la vedere şi apoi în pântecele lui. 

O, poporul Meu, omul trăieşte mai mult în pântecele lui, 
în care el se desfată cu inima. îşi pierd mintea cei ce cad din 
slava lor cea de pe pământ şi care le ameninţă strânsura lor, şi 
sunt mai rău ca diavolii, bieţii de ei. Nu-i mai pot ajuta, căci 
sunt orbi de tot. O, nu-i mai pot ajuta decât cu răsplata cea pen- 
tru fapte ca să le deschid ochii şi să-şi privească înşelăciunea 
vieţii lor faţă în faţă cu ei, căci pe Mine, Domnul, ei n-au voit 
să Mă aibă, fiindcă viaţa lor şi-au dat-o deşertăciunii vieţii. 
Voiesc însă pe tine să te am şi să te păzesc şi să te păstrez al 
Meu, o, poporul Meu, şi bunul Meu să fii tu, averea Mea pe 
pământ să fii, tată, că Eu am făcut cerul şi pământul şi n-am 
loc pe pământ, n-am, că omul s-a semeţit şi M-a dat deoparte 
din drumul lui şi M-a uitat, şi îşi spune Dumnezeu omul, aşa 
îşi spune, şi s-a făcut el pedeapsa Mea, crucea Mea cea grea, 
şi pe care va fi s-o las jos, că vine vremea slavei lui Dumnezeu 
pe pământ şi Mă trimite Tatăl cu ea mereu la tine, ca să pregă- 
tesc pământul pentru slava Mea, o, poporul Meu. O, îmbra- 
că-te, tată, în Dumnezeu din zi în zi mai mult, şi aceasta să-ţi 
fie ţie ocrotire şi pavăză tare şi armă de nebiruit în faţa celor 
ce s-au despărţit de Mine pe pământ, dându-se ei stăpânitorului 
întunericului acestui veac trecător. O, îmbracă-te în Hristos, 
fiule, îmbracă-te tot mai frumos, că Eu te învăluiesc în cuvântul 
Meu mereu şi nu ştiu oamenii de ce nu trag mulţi spre Mine şi 
spre tine, dar ştiu Eu aceasta. Tu eşti învăluit în cuvântul Meu, 
pe care oamenii nu l-au iubit nici atunci, nici acum, căci am 
venit acum două mii de ani între oameni, şi acum iarăşi vin, şi 
stau învăluit în cuvânt şi cuvintez, şi nu fac semne şi minuni 
cu tine şi lângă tine ca să Mă vadă oamenii cu ochii, ci îmi fac 
lucrarea venirii Mele cuvânt pe pământ şi îmi pregătesc strălu- 
cirea şi slava zilei Mele şi ziua când toate noroadele de pe pă- 
mânt vor vedea umilinţa Mea cu care am locuit între ei şi prin 
care am răbdat dispreţul tuturor, în vreme ce Eu M-am des- 
coperit cuvânt din cer între ei, iar ei nu M-au cunoscut şi n-au 
înţeles împlinirea profeţiilor mari şi mici cu acest pământ, şi 
mai cu seamă pământul neamului român, dat Mie de Tatăl 
să-Mi fie casă de venire acum, la sfârşit de timp, şi de credinţă 
în oameni. O, puţini, puţini trag cu duhul credinţei, de la care 
să vină învierea Mea în om! Pe aceia Eu, Domnul, îi iau în arca 
Mea, şi prin ei îmi mai trag în ea pe cei ce întind mâna spre 
Mine ca să le dau scăparea, şi aşa îmi voi întocmi Eu popor 
credincios şi de nebiruit pe pământ înaintea neamurilor depăr- 
tate de Dumnezeu pentru cale fără Domnul pe pământ cu ei, şi 
aşa îmi port Eu crucea venirii Mele, calea Mea cea plină de 
dor clocotitor ca să-i trag pe toţi la Tatăl, fie cu Duhul Sfânt, 
fie cu foc, căci Duhul Meu suflă, dar nu găseşte în calea Lui 
dintre cei născuţi din Duhul ca să se atragă, ci găseşte om uscat, 
pârjolit de focul fărădelegii a tot pământul şi de care s-a umplut 
pământul de la margini la margini prin oameni fără duh şi care 
nu vor să audă de naşterea cea de sus a omului. 

O, omule, crucea ta e ruşinoasă, tată. Viaţa ta e tot o 
suferinţă, tot o alergare după vânt şi după suferinţa pe care ţi-o 
pregăteşti să vină, şi tu te crezi fericit în alergarea ta cea fără 
de căpătâi. O, nu-i asta viaţa! Ea este de sus şi n-o poţi găsi de 
jos. E cruce ruşinoasă viaţa ta, căci viaţa e o cruce, şi tu nu ştii 
să ţi-o iei şi să urmezi pe cale aşa cum am urmat Eu când am 
venit om pe pământ în calea omului, ca să Mă vadă omul cum 
îmi port Eu crucea şi cum şi-o poartă el. O, e altfel capătul 
cărărilor omului. Cei slăviţi şi mari pe pământ prin trufia lor, 
ajung de ocară şi de nume rău între cei din cer şi între cei de 

pe pământ, dar cei umili sunt înălţaţi pe pământ, şi apoi după 
trecerea lor cu trupul, căci lucrarea lor cea sfântă vine după ei 
şi încununează pe pământ numele lor şi darul lor cel purtat cu 
umilinţă între oameni în vremea vieţii lor cu trupul, şi sunt 
aşezaţi între sfinţi în cer şi pe veci dăinuiesc, ca şi Dumnezeu, 
şi crucea lor de pe pământ se face slavă cerească şi mângâiere 
peste suferinţele oamenilor, şi iată, cei coborâţi de oameni se 
înalţă şi sunt slăviţi apoi, iar cei înălţaţi de oameni şi de trufia 
vieţii lor sunt coborâţi până în adânc apoi şi îşi lasă nume de 
ruşine pe pământ. 

Mă fac cuvânt de înţelepciune de sus pentru om; ia din 
el, omule trufaş, şi vezi ce daruri mari poţi să iei din el dacă 
voieşti! O, dă-Mi Mie viaţa ta ca să ţi-o pregătesc frumos, tată, 
şi să-ţi fac bine! Numai un prieten ai tu pe pământ, şi Eu sunt 
Acela, dar tu nu vrei să te opreşti din alergarea ta şi să înţelegi 
aşa. Nimic n-are omul pe pământ, că pe toate, pe toate le pierde 
şi le lasă şi rămân de el. Numai Eu pot rămâne cu omul, numai 
să Mă aibă omul, numai să Mă vrea aşa cum sunt Eu şi aşa 
cum pot Eu să fiu cu el ca să Mă aibă el. 

Mi-e calea grea între pământ şi cer până la inima omu- 
lui, iar aşteptarea Mi s-a făcut grea. Aştept să se unească omul 
cu Mine un duh şi o iubire, şi aşteptarea Mi-e grea, şi diavolul 
îmi chinuieşte iubirea Mea cea după om. Mi-e crucea grea, şi 
venirea Mea cea după om rămâne afară de inima omului, căci 
trufia vieţii s-a făcut dulce inimii lui. Grăiesc duios, dar plin 
de durere fără de mângâiere, şi durerea Mă face duios în cu- 
vânt. Aş vrea, omule, să pot să te ajut. Sunt străin în calea ta, 
dar sunt Dumnezeu din Dumnezeu şi te îndemn spre duh duios, 
ca să ne primim unul pe altul apoi. Amin. 

E sărbătoarea crucii, poporul Meu. E zi de pomenire a 
crucii Mele, crucea pe care trupul Meu a trecut spre moarte, şi 
apoi din moarte la viaţă prin cruce, fiule. O, ce sfinţi cu inima 
şi cu credinţa erau străbunii cei sfinţi! Puneau crucea pe toate 
lucrurile şi lucrările lor şi se făcea ea păzitoarea şi sfinţitoarea 
pentru ei. Te-am povăţuit să-ţi faci cruce frumos pe trupul tău, 
să te închini frumos şi sfânt prin semnul sfintei cruci, şi multe 
cruci ţi-am spus, tată, să închini vieţii tale cu Mine. O, aşa să 
împlineşti, fiule, căci cine nu ascultă de cuvântul lui Dumnezeu 
se face vinovat de neascultare, tată. O, fii treaz la închinare, şi 
la rugăciune fii fierbinte, căci tu închipui în taină lucrarea în- 
gerilor în vremea închinării tale lui Dumnezeu, iar grija pentru 
rugăciune să-ţi fie dulce ca şi rugăciunea, şi rugăciunea ca şi 
grija de dulce, că e nevoie de mijlocitori din cer şi de pe pă- 
mânt deodată pentru neamul omenesc, care a fost şi care este, 
şi te-am ales să-Mi slujeşti aşa, poporul Meu. La Sfânta Litur- 
ghie cei sfinţi se îndeamnă unul pe altul pentru lepădarea grijii 
lumeşti, fiindcă în taină ei închipuie pe heruvimi şi se fac pur- 
tători de Dumnezeu, căci Sfintele se dau sfinţilor şi se uneşte 
omul cu Dumnezeu prin mare taină şi lucrare de taină, iar când 
faci semnul sfintei cruci pe trupul tău tu eşti mai treaz, mai 
atent, mai viu cu rugăciunea, mai păzit împotriva gândurilor 
care dau să năpădească din afara ta asupra părtăşiei tale cu Mi- 
ne şi cu cerul, şi de aceea te-am povăţuit Eu să faci cruce me- 
reu, ca să-ţi amintească ea să fii mereu închinător şi cu duhul 
mereu treaz, că bine este să fie omul mereu cu Domnul, în toate 
cu Domnul, ca să nu mai aibă el clipe de deşertăciune, de golire 
sufletească, ci numai îmbrăcat în Hristos să fie mereu, mereu, 
numai cu Mine să fie el, că e greu fără Dumnezeu pe pământ, 
iar cei ce stau mereu un duh cu Mine simt numaidecât şi cea 
mai mică despărţire de Mine a lor şi se întorc numaidecât în 
Mine, şi cu iubire fac aceasta, ca mama care-şi are pruncuţul 
mic şi-şi are numai la el gândul şi dorul şi iubirea şi bucuria ei. 


O, să dai din duhul tău apoi, din trăirea ta, din iubirea ta 
de Dumnezeu să dai, fiule, să dai celor ce vin spre naşterea de 
sus şi să le dai putere să se facă fii ai lui Dumnezeu între oa- 
meni, că altfel de viaţă trage spre deşertăciunea vieţii pe om, 
trage când omul nu se aşteaptă, dar veghea cea sfântă încunu- 
nează dorul din inimă şi-l aseamănă cu heruvimii pe cel iubitor 
de Dumnezeu şi-l trage spre grija de cer prin toate câte el trece 
şi face, şi aşa stă el în Dumnezeu, şi Dumnezeu în el, şi purtător 
de Dumnezeu se face el prin statul lui întru Mine, iar crucea şi 
semnul ei mereu pe trupul lui făcut cu dreapta lui, aşa cum au 
lăsat străbunii lui, care au primit acest dar ceresc în inima şi în 
fapta lor, acest semn va sta ca o pecete pe trupul cel închinat 
lui Dumnezeu şi ca o mărturisire a Mea mereu dinspre el spre 
diavolul, care umblă fără de linişte să-l ia pe om în slujba lui 
de partea lui. 

O, poporul Meu, mărturiseşte Mie prin cruce, tată, iar 
icoana ei să-ţi încunune şi să-ţi împodobească paza casei şi 
slava ei cerească cu ea şi mărturisirea lui Dumnezeu, alături 
de candela cea aprinsă, în care să ardă rugăciuni scrise în unt- 
delemn, alături de chipurile sfinţilor şi ale îngerilor, cărora tu 
le dai înfăţişare tainică sub acoperământul casei tale cu Dom- 
nul pe pământ. 

O, binecuvântată să fie lucrarea mânuţelor voastre cu 
care lucraţi lucruri sfinte ca să staţi cu ele înaintea oamenilor 
apoi şi să grăiască ele cu oamenii în taină şi să ia oamenii din 
duhul vostru cu Mine, din viaţa voastră cu Mine, cu care trăiţi 
Mie pe pământ! Lucraţi sub binecuvântare mereu tot lucrul 
pentru cele sfinte şi pentru cei sfinţi, cărora le daţi chip pe 
pământ prin lucrul mânuţelor voastre, fiecare cât puneţi la el, 
ca să fie cuvântul tot împlinit, căci orice lucru al mânuţelor 
voastre se face un cuvânt împlinit. Vă voi da armonie şi pace 
multă în lucru şi vă voi învăţa să lucraţi aşa şi să vă hrăniţi aşa 
în vremea lucrului pe care-1 săvârşiţi. O, vă aduc mulţumire 
mare că umpleţi de flori semnul sfintei cruci, semn făcut de 
mânuţele voastre din lemn sau din lut şi apoi împodobit cu flori 
şi cu îngeri şi cu chipuri sfinte, fiilor, şi nu cu răstignirea Mea 
pe cruce. O, mângâiaţi pe Domnul şi pe sfinţi cu duhul din voi 
şi dintre voi şi binecuvântaţi să fiţi pentru tot lucrul cel frumos 
şi sfânt, iar Eu voi veghea cu voi şi pentru voi şi vom atinge la 
inimă oamenii, şi toate ale voastre cu Mine vor cuvânta în taină 
înaintea oamenilor şi toate vor fi spre biruinţa Mea cea de la 
sfârşit de timp în mijlocul oamenilor, în mijlocul neamului 
român şi apoi peste neamuri, spre duh de înviere prin cruce, 
prin iubire de Dumnezeu în oameni, iubire ca a voastră, fiilor 
micuţi! Amin. 

Vă umplu inimioarele de pace şi de Duh Sfânt. Duhul 
frăţiei sfinte să se slăvească între voi! Toate câte lucraţi ce 
v-am dat să lucraţi, toate să fie spre slava lui Dumnezeu pe 
pământ cu oamenii, şi spor sfânt să aveţi cu cerul pe pământ 
sub taina duhului ascultării de tot cuvântul Meu de peste voi. 
Amin. 

Pace vouă, fiilor! Multă, multă pace din cer să fie între 
voi şi cu voi în tot lucrul Meu cu voi şi al vostru cu Mine, şi 
cu care Eu stau înaintea oamenilor spre învierea şi spre 
înţelepţirea lor! Puterea sfintei cruci s-o iubiţi şi s-o lucraţi 
peste voi. Eu sunt cu voi. Mereu, mereu cu voi sunt şi nu pot 
fără voi să fiu, ci pot cu voi, şi cu voi voiesc să stau şi să fiu, 
o, fiilor. Amin, amin, amin. 

14/27 septembrie 2010 

îndemn pentru unitate de gândire şi de simţire. Taina şi puterea 
rugăciunii. îndemn la rugăciune pentru neamul român. Nemul- 
ţumirea se naşte în om de la păcatul îngâmfării. Rugăciunea Maicii 
Domnului pentru vindecarea celor trufaşi ai neamului român. 

M ă vestesc la porţi că intru cuvânt în carte cu 
mama Mea Fecioara, că e sărbătoare între sfinţi 
pentru ea în cer şi pe pământ. Cartea Mea cea din zilele acestea 
primeşte în ea cuvântul Meu cel de azi şi stă deschisă pentru 
venirea Mea iarăşi de la Tatăl la om, iarăşi, ca să judec în ea 
viii şi morţii şi să aduc în ea vestea, mereu vestea începutului 
celui nou şi fără de sfârşit, aşa cum Scripturile M-au vestit că 
voi lucra pe pământ în zilele cele de apoi. Amin. 

Sunt Domnul Iisus FIristos, şi mărturisesc că Eu sunt, şi, 
iarăşi, Mă mărturisesc cei ce-Mi sunt martori, aşa cum M-au 
mărturisit la schimbarea la faţă cei ce au făcut dovada strălu- 
cirii feţei Mele pe muntele Tabor, între Moise şi Ilie stând Eu 
şi grăind cu ei pe munte în ziua aceea, şi a fost adevărată măr- 
turia a doi sau trei martori, şi a fost de ajuns să rămână scrisă 
ea şi apoi crezută de cei credincioşi, de cei ce iubesc pe Dum- 
nezeu pe pământ. Aşa este şi cartea Mea de azi. Ea este dove- 
dită adevărată prin mărturia martorilor Mei, prin multele 
mărturii vreme de mai bine de cincizeci de ani şi până azi, când 
Mă deşert cu multul Meu cuvânt în carte, mărturisit fiind Eu 
de cei ce Mă primesc când vin ca să cuvintez. 

Eu sunt Dumnezeul celor credincioşi, aşa cum am fost 
în toate vremile până azi, şi nu sunt Dumnezeul celor mulţi, 
căci Eu Mă numesc Dumnezeul celor aleşi. Eu sunt Dum- 
nezeul lui Avraam şi Dumnezeul lui Isaac şi Dumnezeul lui 
Iacov, şi în toate vremurile am preţuit mai mult un om credin- 
cios decât un popor întreg, şi am lucrat minuni pentru mulţi 
prin cel unul credincios, căci pe Israel l-am lăsat să trăiască 
pentru rugăciunile lui Moise cel drept, iar pe poporul cel mult 
al împărăţiei lui Ahab nu l-am ascultat, dar l-am ascultat pe Ilie 
proorocul Meu în dreptul acelui popor, şi aşa Mă mărturisesc 
Eu, Domnul, prin martorii Mei cei credincioşi. 

Am ales pe Avraam şi i-am zis lui: «Ieşi din ţara ta şi din 
neamul tău şi din casa tatălui tău şi du-te în ţara pe care ţi-o 
voi arăta, şi voi face din tine un popor mare şi te voi binecu- 
vânta şi voi mări numele tău, încât vei fi pentru alţii binecu- 
vântare, şi voi binecuvânta pe cei ce te binecuvintează, iar pe 
cei ce te blesteamă îi voi blestema, şi se vor binecuvânta în tine 
toate neamurile pământului», şi am tot grăit lui Avraam apoi, 
căci el Mă asculta. Şi am grăit cu Isaac şi i-am zis: «Eu sunt 
Dumnezeul lui Avraam, tatăl tău. Nu te teme, Eu sunt cu tine şi 
te voi binecuvânta şi voi înmulţi seminţia ta, pentru Avraam, 
robul Meu», iar cei ce îl urau pe Isaac au venit apoi să-i spună: 
«Noi am văzut prea bine că Domnul este cu tine». O, şi M-am 
arătat lui Iacov şi l-am binecuvântat şi a mărturisit el apoi: «Am 
văzut pe Domnul faţă către faţă şi am scăpat cu viaţă». 

Grăiesc aşa ca să-l pot ajuta pe om să înţeleagă lucrarea 
Mea peste pământ cu omul cel credincios când Eu, Domnul, 
vin şi-i grăiesc lui pentru el şi pentru mulţi apoi, căci temător 
de Dumnezeu este cel credincios Mie, că Isaia proorocul a 
mărturisit şi a zis: «Am văzut pe Domnul stând pe tron înalt şi 
măreţ şi serafimii stăteau înaintea Lui, şi atunci am zis: Vai 
mie, sunt un om păcătos şi sunt pierdut, căci pe împăratul, 
Domnul Savaot L-am văzut cu ochii mei!». 

O, poporul Meu, o, fiule hrănit cu multul Meu cuvânt, 
o, cât şirag de martori a fost şi-au dat mărturie pentru Mine cu 
ei în vreme, şi Mă doare, tată, când văd că omul stă necredin- 


cios pe pământ! Te-am ales să-Mi fii martor în zilele acestea 
până la marginile pământului pentru cuvântul Meu cel de azi 
şi să fii credincios Mie în toată lucrarea ta cu Mine, în toată 
lucrarea Mea cu tine şi să fii frumos, frumos înaintea Mea 
de-a pururi, fiule. O, tu ştii ce-1 face frumos pe om, dar îţi spun 
şi Eu, şi spun tuturor când îţi spun ţie în grăirea Mea cu tine, 
că sfinţenia îl face frumos pe om, şi apoi voi sunteţi frumoşi 
prin cele cu care vă hrăniţi, ca Daniel şi cei trei tineri, care se 
hrăneau ca şi voi şi erau atâta de frumoşi faţă de cei ce mâncau 
cărnuri şi desfătări de mâncări, şi sunteţi frumoşi prin duhul 
mărturisirii, fiilor, căci voi Mă mărturisiţi pe Mine oamenilor 
prin cuvânt şi prin faptă, cuvânt venit din cer la voi şi împlinit 
peste voi, şi de la voi peste pământ, şi cuvântul Meu vă este 
cârmă vouă, o, fiilor. Cei ce-şi pierd credinţa în venirea Mea 
cea de azi la voi, aceia păţesc aşa ca plată a inimii lor, care nu 
s-a purtat curat faţă de Mine şi faţă de voi, şi au păţit aşa pentru 
că s-au iubit pe sine mai mult decât pe Mine şi pe voi, iar iu- 
birea împărţită se pierde şi nu rămâne nimic din ea. 

Voiesc, tată, şi mult voiesc să fiţi mereu un duh cu Mine, 
o inimă cu Mine, aşa încât simţămintele voastre să fie ca ale 
Mele, şi tot aşa şi înţelegerea pentru cele ce Duhul Meu le 
lucrează faţă în faţă cu voi, căci deosebirile dintre voi pentru 
toate acestea nu v-ar ţine pe voi intr-o unire şi într-o simţire 
pentru toate câte Eu voiesc ca voi să fiţi una, să gândiţi la fel, 
şi să simţiţi la fel ca să gândiţi la fel, o, şi multe greutăţi de duh 
şi de suflet şi de trup fug de la voi şi dintre voi când voi sunteţi 
una în simţire şi în gândire prin duhul umilinţei şi al pocăinţei 
mereu, tată, căci are neamul omenesc nevoie de pocăinţă, fiilor. 

Sunt în mijlocul vostru cu mama Mea Fecioara, o, fiilor, 
şi Ne alinăm grăind cu duh de sărbătoare pentru ea între sfinţi 
şi între voi. Să ne aşezăm la masă de cuvânt cu ea, că mare este 
iubirea şi dorul ei cel sfânt! 

O, e mare iubirea ta pentru poporul Meu de azi, mamă! 
Poporul cuvântului Meu cel de azi este el, şi este mărturisitor, 
mamă. Duhul mărturisirii îl face mare pe om înaintea Mea, şi 
între cei din cer apoi, că acela se roagă apoi pentru toţi cei de 
pe pământ, mamă. Nu ştie omul ce înseamnă rugăciunea şi 
cum lucrează ea, nu ştie omul, mamă. Spune-i tu poporului 
Meu taina şi puterea rugăciunii curate, ca să audă graiul tău 
cei ce vor să înveţe din cer lucrarea rugăciunii şi puterea ei 
când ea cere pentru Dumnezeu prin om pe pământ! O, lasă-te 
cu duh de sărbătoare de cuvânt peste poporul cuvântului Meu, 
mamă, şi acoperă-1 pe el cu acoperământul tainelor de sus în 
ziua ta de serbare între sfinţi, o, mama Mea. Amin. 

A şa ascult şi aşa lucrez, precum Tu spui 
să fac, Fiule al pântecelui meu cel fe- 
cioresc, căci multe sărbători sfinte s-au aşezat pe pământ prin 
lucrarea tainelor cereşti, care vin şi se descoperă celor credin- 
cioşi ca să le aşeze ei spre lucrare apoi şi ca să îndulcească ele 
cu iubire pentru sfinţi pe poporul cel credincios. O, să-i în- 
văţăm ce este şi cum este lucrarea rugăciunii, Fiule. E bine să 
ştie ei că atunci când prin sfinţi mijlocesc cu rugăciunile lor 
spre Dumnezeu, sfinţii se roagă odată cu ei şi duc rugăciunea 
lor la Dumnezeu în clipa aceea, căci au trecere sfinţii, iar 
rugăciunea cea curată şi cu putere pentru ea este cea care cere 
cu credinţă şi cu umilinţă şi cu pocăinţă, Fiule scump al meu. 
E bine să ştie ei să se roage frumos, adică cu pocăinţă şi cu 
duioşie în ea, şi să-i ceară pe sfinţi să ducă rugăciunea lor la 
Dumnezeu. E bine să fie adevăraţi în rugăciune cei ce se roagă 
prin mijlocitori, şi care trebuie să simtă părtăşia cu cei ce se 
roagă într-adevăr, că mari minuni şi semne cu minuni pot cobo- 
rî pe pământ şi peste oameni prin rugăciunea cea adevărată de 

pe pământ spre cer! 

O, fii ai cuvântului Fiului meu, daţi putere sfântă 
rugăciunilor voastre către Domnul şi către sfinţii mijlocitori 
vouă spre El pentru rugăciunile voastre, căci ei se roagă odată 
cu voi şi prind puteri rugăciunile făcute aşa! Fiţi destoinici pen- 
tru rugăciune, căci toate prin rugăciune se dobândesc, numai 
să fiţi voi credincioşi şi sfinţi şi uniţi într-un gând întru Iisus 
Flristos, Mijlocitorul nostru către Tatăl, Domnul sfinţilor, fiilor! 

O, iubiţi cu multul rugăciunea cea către mine pentru voi 
şi pentru neamul român înaintea Domnului! Trebuie mult spri- 
jinit cu rugăciunea acest neam. V-a dat Domnul prin duhul să 
rostiţi rugăciuni mari pentru acest neam, iar voi ridicaţi-le spre 
cer cu arsură de suflet, ca să vadă Domnul şi să împlinească, 
fiilor. Duhul pocăinţei în rugăciune are cea mai de sus putere 
prin cei ce se roagă pentru un neam. Când voi faceţi pocăinţă 
pentru voi şi pentru fraţii voştri şi pentru strămoşii voştri către 
Dumnezeu, ei se roagă cu voi odată, iar dacă sunt la durere ei 
primesc atunci uşurare prin rugăciune odată cu voi spre Dum- 
nezeu, şi primesc chiar iertare multă prin pomenirea lor în ru- 
găciunea cea cu pocăinţă pentru voi şi pentru ei. O, eu de atâtea 
ori am făcut mare biruinţă pentru cei credincioşi care erau în 
strâmtorare mare, de mă chemau să le dau biruinţa, şi lucram 
minunat, după cum era de mare puterea rugăciunii şi a pocăinţei 
celor ce mă chemau. Aşa lucrez eu azi pentru neamul român, 
căci ştiu că el este azi ţarină a Domnului şi vine Domnul, Fiul 
meu, pe vatra lui cu a doua Lui venire pentru judecată peste vii 
şi peste morţi şi pentru noua Lui împărăţie pe pământ, împărăţia 
lui Dumnezeu cu oamenii, iar voi cereţi-o să vină, şi ea va veni 
şi va cuprinde în lung şi în lat pământul, numai să ştiţi şi să 
iubiţi voi puterea rugăciunii cea plină de pocăinţă şi s-o daţi de 
ştire neamului român, ca să se împlinească ea. Amin. 

Vă îndemn acum să vă rugaţi să iasă din oameni păcatul 
cel greu al trufiei, fiilor, căci acesta este păcatul care îi scoală 
pe mulţi unii împotriva altora, aducându-i spre ură şi spre neîn- 
ţelegere apoi. Când voi vă rugaţi aşa pentru acest neam, fiţi 
înţelepţi şi cercetaţi-vă pe voi înşivă ca să fiţi curaţi, curaţi de 
acest păcat, ca să poată avea izbândă rugăciunea, fiilor micuţi. 
Cel ce urăşte pe aproapele său sau, mai mult, pe aproapele 
Domnului, acela ajunge la acest păcat după ce el are în inimă 
păcatul trufiei, al îngâmfării, al măririi de sine, păcat care-1 cade 
pe om de la Dumnezeu. Toţi cei care alunecă de pe calea cea 
cu mărire, calea cea cu fraţi, acelora nu le ajunge iubirea sau 
cinstirea care li se dau, şi cred ei că merită mai mult şi nu le 
este dat, şi apoi cad greu unii ca aceştia, care uită pe calea lor 
cu Do mn ul câtă durere a purtat El pe pământ de la toţi, şi cu 
multă iubire şi răbdare a răbdat şi nu i-a dispreţuit, ba, din con- 
tra, le-a zis: «Voi fi cu voi până la sfârşitul timpului!». 

Iată păcatul îngâmfării, păcatul de la care se naşte ne- 
mulţumirea în om, acest păcat îi hrăneşte omului mintea şi 
inima şi pierde omul ceea ce are mai scump, pierde fraţii, cea 
mai mare comoară, cea mai scumpă, şi mai întâi ajunge la 
dispreţ şi la ură pentru ei şi apoi îi pierde, şi rămâne fără nimic 
unul ca acela şi îşi duce viaţa pe căi grele şi prăpăstioase şi 
pătate şi nu mai vede ce-a pierdut după ce el îşi pierde mintea 
cea văzătoare. 

O, dacă omul alege calea mântuirii şi dacă vrea să înveţe 
ce este ea, unul ca acela trebuie să se pregătească de război îm- 
potriva lui însuşi şi împotriva diavolului ca să poată el fi biruitor 
ori de câte ori ar slăbi înapoi spre păcat şi spre viaţă fără Dum- 
nezeu, căci calea mântuirii înseamnă Dumnezeu, nu mai 
înseamnă omul. O, îi trebuie multe ispite omului ca să ştie el 
ce înseamnă Dumnezeu şi ca să ştie că Domnul Se dobândeşte 


cu luptă împotriva ta însuţi. Când omul nu se poate birui pe 
sine, e bine să lase loc celor din jurul lui să facă aceasta, şi cu 
umilinţă mare să stea el în faţa a toate câte vin şi-l probează pe 
el la umilinţă şi la răbdare, prin iubire lucrate acestea peste el. 

O, e bine să se lase mic omul şi e bine să stea cuminte 
în faţa a toate câte vin să-i încerce viaţa, căci omul este mic de 
tot, chiar dacă lui nu-i place să stea mic. Mare putere are 
rugăciunea celui ce poate să se aplece vieţii, aşa cum eu am 
povăţuit azi pentru taina vieţii şi a rugăciunii omului credin- 
cios, care să-L ajute pe Dumnezeu cu rugăciunea lui pentru 
cele ce trebuie să se aşeze pe pământ curând, curând, cel mai 
mare regat, neamul Fiului meu Iisus Hristos, neamul creşti- 
nesc, neam nou, neam sfânt, popor agonisit de Dumnezeu din- 
tre oameni, aşa cum Duhul grăieşte prin Scripturi despre noua 
împărăţie, despre înnoirea lumii ce va să fie. Amin. 

Vă acopăr cu duhul iubirii, fiilor, duhul împărăţiei 
cerurilor cu oamenii cei credincioşi şi sfinţi, şi pe care Domnul, 
Fiul meu Iisus Hristos, îi alege pentru El dintre oameni aşa 
cum i-a ales pe Avraam, pe Isaac şi pe Iacov ca să le fie El lor 
Dumnezeu apoi pe pământ, căci Fiul meu este din veac şi până 
în veac îngerul sfatului cel mare, şi de la început Tatăl, Fiul şi 
Duhul Sfânt S-a sfătuit şi a lucrat pe pământ în toate timpurile 
prin toţi aleşii Lui. 

Vă cuprind în duhul păcii şi al rugăciunii mele cea pen- 
tru voi înaintea Tatălui şi a Fiului şi a Sfântului Duh şi vă păs- 
trez în Domnul şi pentru Domnul cu voi prin rugăciunea mea 
cea pentru voi. O, păzeşte-i, Tată, păzeşte-i Fiule, păzeşte-i, 
Duhule Sfinte, şi dă-le lor, Doamne, izbândă în lucrarea Ta cu 
ei, căci ei sunt agoniseala Ta pentru zilele slavei, slava care 
vine şi se pregăteşte venind! Amin. 

Eu sunt ocrotitoare mare a pământului român şi a nea- 
mului cel credincios de pe el şi sunt în mijlocul lui vindecă- 
toare a celor trufaşi ai acestui neam, pentru care eu mijlocesc. 
Curăţă, Doamne, de trufie pe toţi cei trufaşi în neamul român 
şi pune iubire şi milă în inimile fiilor acestui neam şi pune 
duhul păcii şi al cuminţeniei, căci se tot scoală cei răzvrătiţi şi 
lacomi de trufie şi de dreptate şi se tot întorc unul împotriva 
altuia prin păcatul trufiei dintre ei! Umileşte-i pe cei trufaşi şi 
apleacă-i spre umilinţă, şi ridică-i cu mână tare şi ţine-i pe pi- 
cioare pe cei ce vor bine acestui neam şi păzeşte-i pe ei de ura 
cea din jur asupra lor, căci Tu ai zis mereu peste fiii neamului 
român: «Pace vouă!»\ Risipeşte, o, risipeşte planurile cele rele 
ale celor ce fac cu mintea lor planuri duşmănoase asupra celor 
drepţi ai acestui neam, şi apoi pune pacea Ta între fiii români, 
căci Tu vii şi Te slăveşti în cuvânt în mijlocul acestui neam şi 
ai pe poporul cuvântului Tău cel de azi mijlocitor în mijlocul 
lui pentru el înaintea Ta! O, slavă venirii Tale cuvânt pe vatra 
neamului român, şi fa acest neam să Te cunoască în acest cu- 
vânt şi, Doamne, să Te asculte apoi. Amin. 

O cum să nu fac Eu, mamă, după dulce 
^rugăciunea ta şi a poporului cuvântului 
Meu cel de azi când tu acoperi cu atâta milă şi iubire pământul 
român şi neamul de pe el, credincios şi necredincios, rugân- 
du-te pentru luminarea lui când tu aduci Mie rugăciune odată 
cu poporul Meu mijlocitor cu rugăciunea, iar el te aduce pe 
tine mijlocitoare la Mine rugăciunii lui spre Mine ca să ridic 
spre slava Mea pământul român şi neamul cel credincios de pe 
el? O, împuternicesc prin cuvânt ocrotirea ta pentru ţara Mea 
de venire acum, la sfârşit de timp, şi te mângâi cu iubire pentru 
iubirea ta de ea, o, mama Mea! Amin. 

O, cum să nu fac Eu după miloasa rugăciune a ta pentru 
neamul român, popor al cuvântului Meu? Te-am aşezat să 

mijloceşti din partea Mea pentru el, tată. Roagă-te cu pocăinţă, 
fiule, ca să ajungă şi pentru el pocăinţă înaintea Mea, şi-i voi 
da lui de ştire rugăciunea care se urcă la Mine din mijlocul lui 
pentru el, ca să lucrăm bine, tată, şi bisericeşte să strigăm şi să 
ştim toţi strigarea. O, pace ţie! încă îţi întăresc puterea cea pen- 
tru lucrările Mele cu tine şi pentru sporul lor prin mânuţele 
tale, dar şi tu să ai spor în lucrarea mărturisirii, fiule, şi să ai 
rugăciune plină de pocăinţă, tată, ca să putem muta aceşti 
munţi din locurile lor, aceşti oameni răi şi trufaşi în neamul ro- 
mân, care nu vor binele Meu acestui neam, şi îl vor doar pe-al 
lor, de parcă ar fi ei veşnici aşa cum sunt ei acum, potrivnicii 
păcii Mele şi ai dreptăţii pe vatra neamului român. 

îi voi ocroti sub acoperământul Meu şi al mamei Mele 
Fecioara pe cei bravi pentru sufletul cel sfânt al acestui neam şi 
pentru duhul dreptăţii a toate, şi voi muta din locurile lor pe cei 
trufaşi în duhul lor, care se vor mari prin puterea lor faţă în faţă 
cu cele ce vin şi sunt spre slava Mea peste neamul român. Am in. 

Pace vouă, fiilor! Am grăit cu voi şi Eu, şi mama Mea 
Fecioara în ziua ei de serbare, zi aşezată de ea însăşi ca să fie 
slăvită şi sărbătorită prin biserică pe pământ peste cei credin- 
cioşi. Sunt Domnul Iisus Flristos, şi cu numele Meu pecetluiesc 
tot cuvântul Meu cel grăit azi între Mine şi voi, şi între Mine 
şi cei de pe pământ, acolo unde cuvântul Meu trimite carte 
scrisă, fiilor. Amin, amin, amin. 

1/14 octombrie 2010 

Sărbătoarea sfintei cuvioase Parascheva 

Boala este doctoria împotriva păcatului. Povaţă pentru lucrarea 
duhului smereniei, care aduce în om duhul rugăciunii. Oamenii pier 
din lipsă de înţelepciune. Rugăciunea din cer a sfintei Parascheva 
pentru neamul român. Oamenii cer la sfinţi vindecare de boala 

trupului. 

Î n zorii dimineţii Eu, Domnul Iisus Hristos, intru în 
cartea Mea cea de azi şi binecuvintez pentru zi 
stăruitoare de rugăciune pe poporul cuvântului Meu, căci nea- 
mul român are nevoie de mijlocitor înaintea Mea acum pentru 
el în cer şi pe pământ şi se adună pe masa Mea rugăciuni de 
cerere pentru el, iar Eu veghez cu sfinţii şi cu îngerii pentru ţara 
Mea cea de azi, în care vin şi cuvintez cuvântul celei de-a doua 
Mea venire pe pământ după om şi veghez pentru om aşa cum 
viaţa şi strigarea lui Mă cheamă pentru el şi pentru mulţi. Amin. 

O, primesc strigarea ta, popor al cuvântului Meu, şi ne 
aşezăm la veghe sfântă în cer şi pe pământ, tată, căci, toate prin 
rugăciune se dobândesc. Sfinţii şi îngerii mijlocesc cu rugăciu- 
nile lor, şi mijloceşte mama Mea Fecioara, veghetoare mare 
pentru neamul român, şi mijloceşte în ziua aceasta cea din ceata 
cuvioaselor în cer, Parascheva, care-şi odihneşte trupul pe vatra 
acestui neam, primind ea spre Mine rugăciunile multora care 
cer la Mine prin sfinţi pentru ei vindecări şi împliniri de dorinţe 
pe pământ, căci toţi caută vindecare de boli şi de supărări, caută 
la cei din cer când pe pământ nu mai găsesc, dar nu caută ei şi 
vindecare de păcate, că nu sunt oameni pe pământ care să ştie 
şi să creadă că boala este vindecătoare de păcat, şi nu sunt nici 
între cei pravoslavnici care să primească cu iubire şi cu credinţă 
binefacerile bolilor pentru sufletele lor, şi caută toţi vindecare 
de boli, dar boala este doctoria cea împotriva păcatului, că mai 
grea boală ca păcatul nu este peste om, şi de la ea intră trupul 
şi duhul în suferinţă apoi, căci Dumnezeu este milos pentru 
mântuirea de păcat a omului pe pământ. 

O, poporul Meu, binecuvintez mila ta, iubirea ta, stri- 
garea ta, stăruinţa ta cu post şi cu rugăciune înaintea Mea pen- 


tru neamul român, din mijlocul căruia se ridică valuri mereu 
tulburi din pricina răutăţii inimilor celor ce le place aşa, căci 
cel fără temere de Dumnezeu şi de răspuns la Dumnezeu pen- 
tru faptele lui se înfoaie mereu, se pripeşte mereu, şi trebuie 
veghe, tată, pentru liniştirea mereu a toate câte dau să strice 
pacea cea binefăcătoare, pacea pe care o doresc Eu între toţi, 
pacea cea sfântă, că mult Mi-e dor de ea pe pământ. Dar acum 
să veghem, căci Tatăl este în noi şi veghează cu noi şi Se 
apleacă spre rugăciunea care strigă acum din cer şi din mijlocul 
tău pentru neamul român, pentru risipirea duhului răutăţii ini- 
milor răzvrătite şi nemulţumite şi care nu vor pacea în mijlocul 
acestui neam. 

O, poporul Meu, caută, tată, spre duh de smerenie me- 
reu, mereu, şi să nu-ţi fie greu aşa, căci acest duh aduce în om 
duhul rugăciunii, fiule. Cel ce nu simte dorul şi iubirea pentru 
duh de rugăciune în el, între el şi Dumnezeu, acela din lipsa 
smereniei de duh nu are în el acest mărgăritar ceresc, şi se cu- 
nosc bine cei ce îl au şi cei ce nu-1 au pe el în ei. Sfinţii au fost 
şi ei oameni ca şi voi, tată, şi M-au iubit mult ca şi voi, şi au 
stat pe pământ de partea Mea ca şi voi, şi oamenii de pe lângă 
ei nu-L vedeau pe Domnul în ei, fiindcă cel ce nu are smerenie, 
ci are în el mândrie, răutate şi invidie, unul ca acela nu-L vede 
pe Do mn ul în cei ce-L au pe El înăuntrul lor, şi vede anapoda 
din pricina vederii duhului lui bolnav, şi iată, mereu, mereu, se 
repetă pe pământ păcatul lui Cain, răutatea lui, păcatul de care 
el s-a scuturat apoi prin necredinţă înaintea Mea şi a zis: «Nu 
ştiu! Nu cumva sunt paznicul fratelui meu?», şi aceasta a zis 
după ce el şi-a ucis fratele, păcat despre care doar el ştia, dar 
iată, M-am ivit în faţa lui şi el a auzit şi a văzut că am ştiut ce-a 
făcut el, şi a zis apoi: «Fărădelegea mea e prea mare şi trebuie 
să mă ascund de Tine, rătăcind», şi n-a mai dat apoi să-şi 
ascundă păcatul, ci l-a recunoscut şi s-a întristat, mai ales că el 
ştia că Eu i-am ieşit din vreme înainte şi i-am dat de ştire că 
bate păcatul la uşa lui, îndemnându-1 pe el să biruiască păcatul. 

O, nu poate omul să-şi dosească păcatul urii, păcatul 
răutăţii inimii, că acest păcat se vede pe faţa lui şi-i face faţa 
urâtă, faţă care arată ura din om. O, cum de nu vede omul cât 
este el de schimbător din pricina lipsei duhului smereniei din 
inima lui? Iubirea dintre om şi om e fără de putere din pricina 
lipsei smereniei din om, o, fiilor, şi poate să se schimbe în ură 
această iubire şi poate să se piardă de tot după ce ea este, după 
ce ea se naşte, şi ea e ca gârla care vine mare deodată şi ţine 
până se usucă de vânturi şi de arşiţă apa care vine, dar iubirea 
dintre om şi Dumnezeu este izvor nesecat când ea este, şi ea 
nu piere ca iubirea dintre om şi om. Vai omului care nu ştie să 
citească în cuvântul Meu cel de ieri şi cel de azi şi să înţeleagă 
el cuvântul Meu şi iubirea lui cea nepieritoare! E vinovată 
neînţelepciunea omului, şi din lipsă de înţelepciune pier oa- 
menii când pier, şi pier de tot, bieţii de ei. 

O, fereşte-te de duhul rău, poporul Meu, căci vai de cei 
ce cad din iubire, vai de cei ce cad din Dumnezeu, izvorul iu- 
birii! Vai de urechea care aude vorbiri de rău duşmănoase şi 
păcătoase, şi pe care diavolul le scrie ca păcat în dreptul acestei 
urechi, care se îmbolnăveşte de păcat! Eu l-am povăţuit pe 
creştin să nu-şi facă şi să nu-şi strângă acest urât păcat, dar cine 
nu a ascultat aşa, a murit, şi iată, neascultarea aduce moarte, 
aduce păcat. Vine diavolul şi îşi ia partea, vine mereu, aşa cum 
a venit el faţă în faţă cu îngerul Mihail de s-a tocmit pentru 
trupul lui Moise, şi a primit certare diavolul de la îngerul Meu. 
O, aşa păţeşte el certare de la îngerul Meu Mihail când învi- 
nuieşte pe slugile Mele pe care Eu Mă sprijin şi pe care Eu le 
mărturisesc, Eu şi nu omul, Eu, aşa cum am rostit prin proo- 

rocul Isaia şi am zis: «Iată sluga Mea pe care o sprijin!», şi 
aşa sprijin Eu pe cel ce Mă vesteşte pe Mine oamenilor. 

O, poporul Meu, de ce, tată, cade cel ce Mă iubeşte şi 
cade apoi? Iată, aşa păţeşte cel ce aşteaptă pentru sine, cel ce 
se iubeşte pe sine stând lângă Mine şi lângă lucrările Mele pe 
pământ, îmbolnăvindu-se el de nemulţumire şi de cârtire apoi, 
păcatul cel făcut de poporul Israel şi pentru care păcat a pribegit 
el patruzeci de ani, învârtindu-se în loc ca orbul. O, aşa păţesc 
toţi cei nemulţumiţi şi cârtitori, se învârt ca orbii în loc şi nu 
ajung nicăieri, decât înaintea Mea ca să dea socoteală de viaţa 
lor, aşa cum şi Cain a dat socoteală pentru viaţa lui, căci viaţa 
o are de la Mine omul, şi trebuie să-Mi dea răspuns pentru ea. 

O, feriţi-vă, fiilor, de cei ce iubesc şi-şi lucrează păcatul 
vorbirii de rău şi pocăiţi-vă şi curăţaţi-vă urechea, tată, şi spă- 
laţi-vă cu credinţă, că multe rele vin pe pământ de la aşa păcat, 
căci a fost un sufleţel sfânt pe pământ care a zis vorbă înţe- 
leaptă: «Să nu asculţi pe unul şi să judeci pe altul, nici să ho- 
tărăşti fapta cuiva înainte de Dumnezeu». Iată, omul aşa s-a 
deprins şi aşa judecă, cum ia de la om despre alt om, şi uită că 
duhul omului şi tot înăuntrul lui nu-1 ştie decât omul însuşi şi 
Dumnezeu. 

O, cu câtă veghe te ocrotesc, poporul Meu, şi câtă veghe 
te învăţ să ai, fiule! în toată vremea faţa cea mincinoasă a lui 
satana stă pe lângă om ca să-l înşele şi ca să-l doboare apoi de 
partea lui, iar omului îi trebuie veghe din cer şi îi trebuie cre- 
dinţă mare, prin care să primească de la Dumnezeu. Veghem 
în ziua aceasta, căci duhul cel rău, încuibat în cei trufaşi, se 
zvârcoleşte în ei şi face feţe-feţe în cei ce dau să sufle cu răuta- 
te iarăşi sus, la locul de veghe a neamului român, iar Eu, Dom- 
nul, întăresc acum veghea Mea şi a sfinţilor Mei pentru cei ce 
veghează la cârma acestui neam. Sfinţii Mei şi îngerii Mei ne 
sunt însoţitori peste tot şi păzesc toată lucrarea Mea şi duhul 
cel bun al acestui neam, iar dintre sfinţii cei cuvioşi strigă la 
Dumnezeu Parascheva cea cuvioasă, care s-a ales pentru Dom- 
nul pe pământ şi care-şi odihneşte trupul pe vatra neamului 
român, aşa cum voia Mea a voit pentru acest neam, şi am mij- 
locitori tari înaintea Mea pentru el. Amin. 

© primeşte, Doamne, înaintea Ta strigarea 
^ mea pentru acest neam! Mântuieşte-1 pe 
el de cei trufaşi în mijlocul lui, dar mai întâi şterge păcatele 
lui, că toţi străbunii lui cei sfinţi Te roagă pentru el! O, nu-L 
vede omul pe Dumnezeu în cei credincioşi cu putere, căci 
păcatul mândriei şi al urii şi al duşmăniei nu-1 lasă pe el să-L 
vadă pe Domnul în cei binecredincioşi, şi vede el ce vrea dia- 
volul să vadă, şi sunt orbi cei mândri şi sunt bolnavi de ură şi 
de duşmănie şi de întunericul din ei, care nu-i lasă să vadă. 
Ceata sfinţilor Tăi sunt tot o rugăciune înaintea Ta pentru cei 
de pe pământ, care nu ştiu şi nu văd decât aşa cum vrea dia- 
volul să ştie şi să vadă ei, căci omul se ascunde ca să nu vadă 
pe Dumnezeu, iar cei ce fac acest păcat sunt orbi de tot, sunt 
orbi cei ce nu văd pe Do mn ul pe pământ cu ei, căci satana aşa 
voieşte cu ei. O, câte împliniri, câte proorocii ale sfinţilor s-au 
împlinit pe vatra neamului român aşa cum au fost ele aşezate 
prin cuvânt proorocesc, dar cine are ochi ca să vadă şi minte 
ca să înţeleagă? O, spune, Doamne, la oameni, spune-le Tu la 
cei ce dau să ghicească sau să priceapă împlinirea proorociilor 
celor ce au vestit vremea de slavă mare pe pământul român, 
slava Ta cu el, că mulţi dau să potrivească înţelesurile cum sunt 
şi se poticnesc ca orbii în plină zi, căci numai Tu cunoşti tainele 
şi împlinirea lor cu acest neam pentru cele proorocite de sfinţi 
pentru el. Eu stau cu toţi sfinţii Tăi ocrotitoare pentru pământul 
şi neamul român, dar omul nu ştie ce să ceară la Tine când cere 


prin noi. El cere vindecare de boala trupului lui, care este doc- 
torie pentru suflet şi pentru păcatul lui, şi nu ştie să ceară omul 
la Tine prin sfinţii Tăi, Doamne. Cel ce se iubeşte pe sine nu 
ştie să ceară decât pentru el, şi chiar dacă primeşte cel care 
cere, el primeşte vremelnic, Doamne, şi se foloseşte şi se 
bucură că a primit, dar tot zdrobit rămâne de la păcatele lui 
nevindecate, netămăduite, Doamne. O, de ar cere omul să vină 
cerul pe pământ, să vină Domnul cu sfinţii Săi! O, de ar cere 
omul să vii, Doamne, aşa cum este scris în Scripturi că vei 
veni! Numai poporul cuvântului Tău cel de azi Te mai cere aşa 
şi Te slujeşte el întru venirea Ta, şi nu-L văd oamenii pe Dum- 
nezeu cu el, căci sunt orbi oamenii, şi răutatea le acoperă văzul 
şi nu pot vedea. E slabă de tot credinţa în Tine a oamenilor, şi 
nici cei pravoslavnici nu ştiu cum să folosească darul credinţei, 
căci când ar fi să Te primească ei prin acest cuvânt sfânt, care 
pregăteşte slava Ta, care vine, dau din colţ în colţ şi ei, bieţii 
de ei, căci au păstori fără milă şi îi opresc pe ei şi le spun să nu 
creadă că vii să-i pregăteşti, şi iată, credinţa omului în Tine e 
păzită de cei ce ascund cheile împărăţiei cerurilor ca să nu vadă 
omul lumina Ta cea de pe cale şi, Doamne, Te doare, şi ne 
doare şi pe noi, căci omul nu înţelege lucrarea noastră cea tai- 
nică pentru el, şi o vede numai în clipa când trebuie să se 
înfăţişeze el înaintea Ta ca să dea răspuns pentru viaţa lui. 

Dar acum scoate, Doamne, din cleşte neamul român şi 
dă-i lui mântuirea Ta! O, nu aştepta să poată el, că e vreme de 
întuneric, Doamne, şi e vopsit antichrist, ca să fie crezut bun. 
Fă Tu biruinţă, fa cu mâna Ta, că mare neputinţă s-a aşternut 
peste acest neam! Duh rătăcitor de suflet bântuie peste el. O, 
arată-Ţi slava Ta şi biruieşte întunericul şi lasă-Te Tu biruitor 
cu cuvântul vieţii peste el, că are duşmani cu faţa ascunsă în 
mijlocul lui, o, Doamne! O, mama Ta Fecioara plânge la căpă- 
tâiul lui, dimpreună cu noi, sfinţii Tăi, şi veghea noastră e 
mare. O, adu slava Ta peste acest neam, adu în mijlocul lui 
strălucirea Ta, care să ia faţa popoarelor toate şi să-Ţi urmeze 
Ţie apoi popoarele, dar stinge puterea celor răzvrătiţi şi 
risipeşte-o pe ea ca să nu mai fie! Eu sunt în cer în ceata sfin- 
ţilor români şi fericiţi sunt în cer sfinţii români şi toţi străbunii 
lui. O, pentru rugăciunile noastre, miluieşte acum şi miluieşte 
mereu neamul român şi, Doamne, dă-i lui învierea şi credinţă 
dă-i lui. Amin. 

O credinţa este învierea, sfinţi ai Mei ru- 
^gători pentru acest neam. Eu până la ca- 
pătul biruinţei voi lucra şi voi tot lucra, şi vă am pe voi lucrători 
din cer, iar de pe pământ am pe poporul cuvântului Meu, cu 
care lucrez în zilele acestea, că nu pot să lucrez decât cu cei 
credincioşi, şi numai prin credinţa lor pot să împlinesc. Amin. 

Acum, poporul Meu, Eu îţi mulţumesc, tată, că M-ai as- 
cultat şi ai stat înaintea Mea cu zile de post şi de strigare pentru 
neamul român, că Eu ţi-am spus că trebuie sprijinit acest neam, 
şi iată, ai văzut cum se scoală răutate din mijlocul lui şi că Eu 
văd şi dau de ştire pentru veghe, tată. Am cuvântat iarăşi cuvânt 
cu înţelepciune şi cu învăţătură în el pentru duhul tău, pentru 
viaţa ta cu Mine şi între frate şi frate pentru Mine, iar tu să 
înveţi şi să împlineşti, tată, şi să ai grijă mare, că şi Eu am, ca 
să fiţi voi toţi într-un gând, într-o simţire, într-o iubire, într-o 
voire şi într-o putere când Eu cer de la voi unire cu cei din cer 
în rugăciune şi în veghe pentru planul Meu cel ceresc cu acest 
neam, şi prin el cu tot pământul, până când neamurile Mă vor 
vedea bine cu taina Mea cea lucrătoare acum şi cu mersul spre 
desăvârşirea şi spre descoperirea ei, ca să se umple pământul 
de înţelepciunea lui Dumnezeu cu oamenii pe pământ, căci aşa 
este scris şi aşa fi-va să fie, şi voi da de ştire curând, curând 

împlinirea proorociilor sfinţilor Mei care au vestit slava Mea 
cea de azi peste neamul român, venirea Mea în mijlocul lui cu 
naşterea cuvântului Meu pe vatra lui, şi cu care Eu curând, 
curând neamurile toate le voi păstori şi le voi îmbia spre păşu- 
nea Mea, spre cuvântul Meu, care luminează lumea. Amin. 

Pace ţie, poporul Meu! Binecuvintez şi scriu în cer jertfa 
ta de iubire şi de milă, căci postul şi rugăciunea alungă şi de- 
monii cei mai aprigi, şi tot planul lor cel întunecat îl surpă, că 
puternic este duhul credinţei înaintea Mea, şi prin acest duh 
slăvit se cunosc fiii lui Dumnezeu între fiii oamenilor pe pă- 
mânt, şi se cunosc lucrările Mele prin ei şi cu ei, o, poporul 
Meu. Amin, amin, amin. 

14/27 octombrie 2010 

Sărbătoarea sfântului mare mucenic Dimitrie, 
izvorâtorul de mir 

Venirea Domnului cuvânt este împlinirea proorociilor sfinţilor în- 
demn la post şi rugăciune şi nădejde în Dumnezeu. Pilda Iuditei. Ne- 
grija de Dumnezeu a omului împămăntit. îmbărbătare pentru 
biruinţa împotriva întunericului. îndemn la rugăciune pentru 
curăţirea fărădelegii din biserici. 

O e zi de sărbătoare şi de venire a Mea cuvânt pe 
^pământ cu sfinţii Mei, şi lucrez cu milă, căci 
găsesc neputinţă în porţi. E zi de dor, căci sfinţii sunt mistuiţi 
de dor pentru venirea Mea cuvânt peste pământ, iar Eu, Dom- 
nul, îmi întăresc porţile ca să intru în cartea Mea cea de azi şi 
să grăiesc cu tine, popor al cuvântului Meu, şi să spun, tată, la 
cei nedumeriţi, care se întreabă despre împlinirile proorociilor 
sfinţilor şi ale slavei Mele peste neamul român, să le spun Eu 
lor că venirea Mea acum cuvânt la tine ca să păstoresc cu el, 
este împlinirea proorociilor sfinţilor Mei, care au grăit în Duhul 
Sfânt şi au aşezat pe pământ descoperirea lor, căci după şapte 
mii cinci sute de ani de la facerea lumii Eu, Do mn ul Iisus Hris- 
tos, Cuvântul lui Dumnezeu, am început să sun din trâmbiţa 
Mea şi să cobor strigarea Mea aproape de urechea omului ca 
să înţeleagă el că a venit vremea Fiului lui Dumnezeu, a glasu- 
lui Lui auzit de om şi mai ales de cei din morminte, după cum 
Eu am cuvântat că va veni această vreme peste vii şi peste 
morţi ca să pregătesc prin cuvânt vremea învierii, că nu poate 
să treacă şi să nu se împlinească tot cuvântul Meu aşa cum a 
fost el grăit. 

O, e zi de iubire şi de dor, iar Eu, Domnul, binecuvintez 
cu dor încă de pe acum ziua de serbare a îngerilor Mei, când 
dorul după izvorul Meu îi va strânge pe cei ce aşteaptă această 
zi să vină, şi când Eu îi voi îmbrăţişa în cuvânt şi voi sta cu ei 
la masă, că masă de praznic sfânt am făcut Eu din pământul 
grădinilor Mele cu tine, popor de la izvor. O, pregăteşte-ţi iu- 
birea şi puterea ei ca să-Mi găteşti masă de prăznuire, tată, şi 
să te găteşti tu frumos cu podoabele Duhului Sfânt şi să stăm 
întru întâmpinarea celor plini de dor, şi apoi să stăm cu ei la 
masă, iar Eu le fac chemare încă de pe acum lor, şi le fac che- 
mare şi la cei ce aşteaptă învierea şi vor sta cu noi la masă plini 
de dor şi ei, iar între sfinţii Mei, voi avea grăirea trâmbiţei Mele 
Verginica şi a păstorului Daniel, prin care Mi-am păstorit multă 
vreme poporul cel de azi, şi pe care l-am petrecut noi acum un 
an spre ceata sfinţilor rugători, ceas în care neamul român era 
în grea cumpănă şi avea nevoie de ajutor din cer şi de pe pă- 
mânt, din mâna Mea ajutor, şi când i-am mai adăugat un mare 
rugător între sfinţi la vremea potrivită cu încercarea lui. 

O, poporule tată, e mare de tot lucrarea Mea cu tine şi e 
mare lucrul care-1 lucrez cu tine, şi din rămurea în rămurea am 


coborât ca să-ţi grăiesc şi ca să nu te părăsesc şi ca să te hrănesc 
din cer, tată, pe mai departe, iar cei de pe pământ nu ştiu să 
audă şi să vadă naşterea cuvântului Meu în mijlocul tău, şi se 
petrece ca şi pe vremea când Eu am venit pe pământ născut 
din mamă Fecioară acum două mii de ani şi n-au ştiut taina lui 
Dumnezeu decât puţini în vremea aceea, iar dacă au mai şi 
aflat-o, nu ştiau cum s-o stingă mai bine, cum s-o şteargă de 
pe pământ, dar nu se poate omul să umble la tainele lui Dum- 
nezeu şi să le strice, ci poate doar să-şi vatăme viaţa gândind 
că el poate. O, câţi n-au dat să stingă de pe pământ şi lucrarea 
Mea cu tine, dar toţi s-au vătămat şi se vor vătăma, chiar dacă 
ei nu ştiu să socotească aşa, căci cine se iubeşte pe sine şi arată 
aşa prin faptele lui, acela n-are de unde să aibă cunoştinţă de 
Dumnezeu şi de tainele lui Dumnezeu aşa cum se cuvine, că 
nici nu caută aceasta unul ca acela, ci ale sale dintru ale sale 
îşi ia, şi tot aşa şi pricepe, iar învierea lui stă tot mai departe 
de el, fiindcă mare taină este învierea omului acum, şi în veacul 
ce va să fie, veacul celor înviaţi şi al celor ce înviază unul după 
altul prin puterea Mea, prin iubirea Mea pentru omul care vine 
pe lume pentru înviere, numai să ştie el să înveţe de la Dum- 
nezeu şi nu de la el şi nu de la om taina învierii, taina lui Dum- 
nezeu cu omul pe pământ, după ce Eu, Domnul, Eu şi cu Tatăl 
şi cu Duhul Sfânt, Eu şi cu sfinţii Mei, noi le facem pe toate în 
locul celor vechi, care trec trosnind, precum este scris să se 
împlinească aşa. Amin. 

Acum binecuvintez călătoria şi duhul cel bun al celor ce 
vor veni la izvor, la masa Mea de cuvânt şi de întâlnire cu în- 
gerii şi cu sfinţii şi cu cei înviaţi şi în drum spre înviere, căci 
Eu, Domnul, gătesc din cer această sărbătoare, iar tu, de pe 
pământ, poporul Meu. Cale cu îngeri mângâietori şi veghetori 
şi călători împreună le dau celor ce se vor strânge lângă Mine 
şi lângă tine, fiule care -Mi slujeşti zilelor slavei Mele cea plină 
de cuvânt, căci slava Mea este cuvântul şi este iubirea lui, măi 
tată, că se împlinesc proorociile sfinţilor Mei, care au văzut de 
departe lucrarea Mea în mijlocul neamului român acum, la 
sfârşit de timp, şi au dat-o de ştire că va fi, dar ca şi pe vremea 
naşterii Mele dorm toţi într-ale lor şi n-au credinţă şi n-au pri- 
cepere pentru tainele lui Dumnezeu, care vin şi se lucrează pe 
pământ sub vălul umilinţei, departe de vederea şi de înţelegerea 
omului necredincios şi care ale sale dintru ale sale ia, şi tot aşa 
şi rumegă apoi. 

O, e vreme de duh de rugăciune, poporul Meu. Vreau, 
tată, să se ridice rugăciune pentru biruinţa slavei Mele pe pă- 
mântul român acum, la sfârşit de timp, după cum sunt prooro- 
ciile cele scrise pentru el, şi vreau, fiule, ca toţi cei adunaţi să 
se facă un duh şi o rugăciune toţi înaintea Mea lângă tine în 
ziua aceea, când sfinţii şi îngerii şi toţi cei înviaţi şi în drum 
spre înviere vor fi aici şi vor sta alături cu rugăciunea care va 
striga la Mine pentru împlinirile Mele acum, pentru biruinţa 
Mea peste întunericul omului, căci sunt Mieluţul Tatălui, şi 
este scris să fiu biruitor. Amin. 

Mi-am pregătit acum cuvântul tot pentru ziua aceasta şi 
las din el jumătate spre sfârşitul zilei, că am neputinţă în porţi 
şi Mă las cu milă, ca să pot să-Mi aşez cuvântul tot. 

O, trebuie multă şi mare credinţă pusă în lucru pentru 
lucrarea Mea cea tainică în mijlocul acestui neam, căci e de 
curăţat din el duhul şi trupul trufiei, că acest duh se zbate din 
răsputeri să nu piardă câştigul său. Eu însă am de câştigat su- 
flete pentru înviere şi pentru ca să am fii moştenitori slavei 
care vine, cerul cel nou şi pământul cel nou, taină mare şi mult 
lucrătoare acum, şi pe care trudă au părăsit-o cei ce n-au ştiut 
să creadă şi să nădăjduiască prin răbdare în cuvântul Meu rostit 

din gura Mea pentru împlinirea lui. Eu, Domnul, Eu, şi nu alt- 
cineva, Eu sunt Cel ce conduc acest ospăţ, aşa cum şi la Sfânta 
Liturghie lucrez, aşa cum am lucrat şi la masa cinei cea de taină 
cu ucenicii Mei, şi nu trebuie să se iasă afară de la această masă 
mai înainte de binecuvântarea de sfârşit, căci Iuda după ce a 
primit cina, a ieşit afară de la masă mai înainte de ridicarea 
mesei, şi aşa pildă rea sunt toţi cei care ies afară de la masa 
Mea de cuvânt, şi iată, n-a crezut poporul Meu când Eu spu- 
neam că cine pleacă din popor, iese afară ca Iuda şi se face 
vânzător prin ieşirea lui de la masa Mea. 

O, e mare încercarea cea de la satana în vremea aceasta, 
şi trebuie în poporul Meu post şi rugăciune mai cu putere decât 
până acum, căci s-a luat apa de pe pământ şi se lasă înşelaţi 
oamenii pentru lepădarea de credinţă şi de nădejde, dar Eu, 
Domnul, voiesc să îmbărbătez pe tot omul să nădăjduiască în 
Dumnezeu cu post şi cu rugăciune şi să nu facă aşa cum a dat 
poporul Israel să facă în vremea când duşmanul i-a închis 
izvorul de apă ca să piară de sete Israel, dar cel ce în Israel a 
avut bogăţie de post şi de rugăciune, a biruit laşitatea poporului 
şi a adus izbăvire în Israel, căci a crezut în Dumnezeu ini- 
mioara aceea mare din mijlocul poporului ales şi a înduplecat 
spre pocăinţă pe căpeteniile poporului, mustrând ea cu blândeţe 
pentru păcatul şovăirii şi al deznădejdii şi înduplecând pe 
Domnul, prin credinţa ei, pentru salvarea poporului încercat 
cu pieirea lui. 

O, e nevoie de ucenici, dar şi de biruinţă, căci odată cu 
încercarea vine şi puterea de biruinţă, numai să aibă Domnul 
fii credincioşi cu putere, căci puterea de biruinţă stă în mâna 
Mea, nu în mâna omului duşman, şi vreau să pot prin fii 
credincioşi, că vreau să Mă slăvesc cu putere de cuvânt peste 
neamul român, că el trebuie să se trezească şi să audă glasul 
Meu şi să creadă şi să împlinească el slava Mea cu el, după 
cum sfinţii au proorocit că va fi. Amin. 

O, aş face minuni cu tine, poporul Meu, dar dacă aş face 
aşa v-ar prigoni mai-marii de peste oameni, ca şi pe Mine, că 
iată-i cum se zbat pentru bucăţica lor, pentru lăcomia lor de 
bani şi de slavă şi de plăceri, care apun odată cu ei şi stau apoi 
cu ei la judecată înaintea Mea, când se vor vedea neputincioşi 
şi îşi vor vedea prostia şi deşertăciunea vieţii lor pe pământ, 
căci precum a căzut Lucifer prin păcatul trufiei, aşa cad cei 
trufaşi şi pierd lupta spre sfârşitul ei, căci Lucifer a tot dat 
de-atunci să-i cadă pe oameni, să-i cadă de la Dumnezeu, iar 
plata lui este pierderea luptei şi dispreţul tuturor. O, ce va face, 
oare, cel ce a fost fiu al poporului Meu, şi din fiu s-a făcut lu- 
cifer ca să tragă fii de pe calea Mea, lucrând cu mânie şi cu 
prostie lucrarea lui Lucifer? O, n-au voit toţi care au fost, n-au 
voit toţi să fie una cu toţi ai Mei cu care Mă port, n-au voit să 
fie una aşa cum Eu sunt una cu Tatăl şi cu Duhul Sfânt! O, ce 
să le fac dacă n-au voit? Au venit, au intrat, au stat şi au mâncat 
şi s-au dat mari, şi au ieşit mai înainte de la masa de praznic, 
şi nu vor fi fericiţi cei ce au făcut aşa dacă duhul cel mare al 
pocăinţei nu-i va birui pe ei mai înainte să nu mai poată ei 
nimic pentru învierea lor, pentru punerea lor la loc, prin duhul 
umilinţei lucrător în ei cu putere. 

Acum povăţuiesc pe tot poporul Meu spre duh de 
pocăinţă, căci dacă fiecare ar avea grijă să-şi vadă păcatele sa- 
le, n-ar mai căuta să-l prigonească pe fratele său şi să-i 
împiedice mersul, şi M-ar lăsa pe Mine să stau judecător şi vin- 
decător, iar el ar sta în pocăinţă spre iertarea păcatelor lui, că 
nu este om care să ştie inima şi viaţa altui om, ci numai Eu sunt 
Cel ce ştiu, şi socotesc ca Dumnezeu şi nu ca omul, căci omul 
este mânios şi nu dă să se vindece de acest păcat, şi de aceea 


umblă el să vâneze sufletul fratelui său şi să calce peste el. 

O, fiilor, ne întoarcem în carte ca să sfârşim tot cuvântul 
Meu din ziua aceasta, iar ucenicul Meu Dimitrie va sta lângă 
Mine în cuvânt, dar acum el spune aşa: 

E u sunt ucenicul Tău, iar Tu eşti Dum- 
nezeul meu, o, Doamne, şi fericit a fost 
duhul meu când mărturisitorul meu şi al Tău Te-a numit pe 
Tine Dumnezeul meu şi, plecând la luptă asupra vrăjmaşului 
creştinilor, a zis: Dumnezeul lui Dimitrie, ajută-mă în luptă! 

Şi voi grăi de lângă Tine poporului Tău în ziua mea de 
serbare între sfinţi, căci Tu, Iisuse, eşti Domnul Dumnezeul 
meu. Amin. 

N e întoarcem în carte şi vom grăi în mij- 
locul poporului Meu, o, ucenicul Meu 
mărturisitor! Râvnă de ucenic înflăcărat doresc să aibă toţi fiii 
poporului Meu, că e vremea să ştie fiii oamenilor că Eu sunt 
Dumnezeul lor şi sunt cu ei şi sunt. Pace ţie, şi iarăşi cu pace 
vom grăi în ziua ta de serbare între sfinţi. Amin. 

* 

ă legăm firul cuvântului Meu şi să aşezăm în carte 
tot cuvântul sărbătorii de azi, căci găsesc veghe în 
porţi pentru intrarea Mea. Cobor cu mult dor când vin să cu- 
vintez, şi vin pe calea cuvântului şi nu se poate nimeni ascunde 
de Mine când cuvintez, şi toată firea tresare când glasul Meu 
grăieşte şi se aude, iar în cer, sus, oştirile cereşti şi îngereşti 
văd file de Scriptură împlinindu-se pe pământ, aşa cum au fost 
scrise să se împlinească în zilele cele de apoi, şi se hrăneşte 
oştirea Mea cu slava Mea şi a ei, slava cea nevăzută de pe 
pământ, de cei pământeşti, dar descoperită de la Duhul Sfânt 
celor ce-şi suie privirea la Dumnezeu ca să fie ei cu Domnul 
pe pământ şi nu cu lumea aceasta, care nu are nimic din Dum- 
nezeu în ea, precum Dumnezeu din ea nu are. 

E mare orbirea celor ce sunt pe pământ şi trăiesc fără cer 
peste viaţa lor cea trecătoare! Dacă omul ar vedea cât de mult 
cer îi trebuie lui pe pământ ca să se apropie de mântuirea lui şi 
să nu piară, o, ar lăsa el pe toate cele lumeşti şi pe sine însuşi 
s-ar lăsa cu totul şi s-ar face locaş al cerului şi ar avea Domnul 
casă la el şi s-ar arăta lui cu slava Lui, aşa cum S-a arătat uceni- 
cilor Lui pe muntele Tabor pe când ei erau în pregătire, în şcoală 
cerească pentru viaţa lor cu Mine pe pământ, pentru cunoştinţa 
lui Dumnezeu în ei. O, cu cine să mai lucrez Eu aşa lucrările 
Mele pe pământ, file de Scriptură, ca să le împlinesc pe ele cu 
omul, aşa cum Tatăl M-a trimis să lucrez? Face omul şcoală 
multă ca să iasă din şcoală slujitor de Dumnezeu şi de cele s fin te 
ale Lui, dar pe fereastră nu învaţă să se uite el, nu învaţă să se 
uite în Scripturi şi să înţeleagă ce lucrări a lucrat din ele Dum- 
nezeu şi ce mai are de lucrat azi şi mâine. 

O, unde să mai găsesc Eu credinţă pe pământ? S-a 
împământit omul şi trăieşte fără Mine pe lume, iar spre sfârşitul 
lui îşi pregăteşte loc în cimitir ca să aibă, şi nu se socoteşte 
pentru trecerea lui, pentru această cale, la care nu-1 ajută trupul 
aşa cum l-a ajutat pe pământ, şi atunci duhul lui plânge, vede 
şi plânge fără de strânsură, fără de merinde pe calea care i se 
deschide, şi plânge atunci duhul omului şi plânge şi Dumnezeu 
şi se împlineşte plânsul durerii, căci plânsul de fericire cu Mine 
nu-1 cunoaşte omul în viaţa lui pe pământ ca să crească flori 
cereşti din el pentru calea omului spre locaşurile de sus. 

Vin cei plecaţi, că le-am făcut chemarea să vină la 
praznicul cuvântului Meu, şi lacrima duhului lor va fi tot o bu- 
curie în ziua când vor petrece ei cu Mine şi cu tine la masa de 

serbare pentru îngeri, poporul Meu, şi dacă ar şti cei de pe 
pământ câtă alinare înseamnă o clipă de bucurie pentru cei 
plecaţi, ar trăi oamenii numai pentru învierea morţilor lor, nu- 
mai pentru viaţa cea fericită a celor ce nu şi-au agonisit-o de 
pe pământ ca să aibă ei în vremea plecării lor. Viaţa cea cu 
Dumnezeu trăită, aceea este cea care îl poate însoţi pe om pe 
calea lui apoi spre palatul ceresc, când îngerii vin şi-l duc pe 
el la locul cel veşnic. Desfătarea pe care o are omul între el şi 
Domnul pe pământ, aceea este bucuria care-1 poate însoţi pe 
el, care-1 poate mângâia pe el apoi ca agoniseală a lui. 

Iată, poporul Meu, se pregătesc de sărbătoare cei înviaţi 
şi cei în drum spre înviere, şi mare bogăţie e pe ei un strop de 
alin, şi mare nădejde se suie la ei de la voi! O, fiilor, Eu pentru 
învierea morţilor am venit pe pământ cu lucrarea Mea de cu- 
vânt acum la voi, şi-Mi aud glasul morţii din morminte, tată, 
şi v-am pus să vestiţi neamurilor pământului cuvântul care iese 
din gura Mea. Proorocie împlinită este cuvântul Meu cel de azi 
cu voi şi toiag de păstor este el pentru cel ce iubeşte viaţa cea 
veşnică a lui pe pământ şi în el. O, împarte-Mă, poporul Meu, 
că te-am făcut semănător pe pământ şi nu ştiu oamenii taina 
Mea cu tine, căci sunt pierduţi într-ale lor, iar ale Mele vin şi 
se ţin după ei ca să le deschidă inima şi apoi mintea ca să pri- 
ceapă că vin pe pământ împliniri de Scripturi peste ei şi-i iau 
pe neaşteptate aceste împliniri, căci nu sunt pregătiţi ca să vină 
Domnul la ei. Stă satana în calea omului cu toate ale lui, căci 
omul slujitor lui satana a deschis larg fereastra şi a vopsit-o cu 
toate vopselele şi l-a aşezat pe om în faţa ferestrei lui şi se uită 
omul, se uită mereu şi uită de el şi uită de Dumnezeu şi de ru- 
găciune şi de priveghere pentru venirea Mea cea tainică mai 
întâi, şi apoi cu mare pompă cerească, pentru unii cu foc, iar 
pentru unii cu adiere de Duh Sfânt, cu alin şi cu strălucirea 
Mea cea dulce pentru cei mântuiţi, pentru cei credincioşi şi 
care cu credincioşie îmi slujesc, aşteptându-Mi arătarea. Amin. 

îi voi spune omului cum se împlinesc Scripturile în vre- 
mea aceasta şi vor înţelege cei înţelepţi, iar cei ce iubesc 
fărădelegea nu vor pricepe cele scrise în cartea Mea cea de ieri, 
şi în cea de azi, în care, iată, intru şi Mă aşez în ea cu tot cu- 
vântul Meu cel de azi pentru om, şi pe care-1 soarbe cu nesaţ 
oastea cerească, cerul de sfinţi şi de îngeri, oştirea Mea, cu care 
mereu vin şi biruiesc pe pământ pentru omul care stă de partea 
Mea în lupta Mea cu vrăjmaşii cerului, cu vrăjmaşii lui Dum- 
nezeu. Amin. 

O împărate, Doamne al oştirilor de sfinţi 
^şi de îngeri, slavă atotputerniciei Tale 
miloase în cer şi pe pământ, că mereu ai aşteptat să se întoarcă 
la Tine omul şi să ştergi din dreptul lui pedeapsa care şi-o 
strânge pentru viaţa lui cea de veci! La începutul cuvântului 
meu acum, rostesc rugăciune Ţie, să cobori aşa cum ai coborât 
în mine iubire şi zel sfânt pentru mărturisirea Ta, Doamne, şi 
peste mulţi să cobori aşa în zilele acestea, ca să se înmulţească 
numărul mărturisitorilor Tăi, o, Doamne, că fără duhul mărturi- 
sirii între oamenii care nu văd nimic, nu poţi să deschizi ochii 
lor. O, nu aştepta să poată omul, să vadă omul, că e mare în- 
tunericul pe pământ, căci omul care slujeşte minciunii are 
multe unelte nimicitoare de duhul din om, are fereastră largă 
în faţa tuturor şi se arată la toţi şi le ţine mintea şi ochii mari la 
el, că e împărat mare pe pământ omul minciunii şi are rădăcini 
adânci de tot încă de pe vremea lui Cain din om în om. Noi, 
sfinţii Tăi, ne aplecăm cu rugăciune înaintea Ta, că fără ru- 
găciune cu strigare din cer şi de pe pământ deodată nu se mai 
teme satana, ci se obrăzniceşte şi mai mult înaintea Ta. 

Grăiesc poporului Tău, Doamne, şi pentru care Te rog 


dintre sfinţi să-i dai lui ocrotire mare şi s-o vadă el şi să Te 
slăvească el pe pământ ca să-Ţi ajungă, Doamne, că nu mai 
este în oameni dragoste pentru Tine ca să-Ţi placă ea, ci este 
ea numai aici, la poporul Tău, în care Tu îţi găseşti plăcerea, 
iar noi vedem aceasta şi ni se alină duhul pentru mila de Tine, 
o, Doamne atât de părăsit pe pământ, căci oamenii iubesc pe 
satana pe pământ şi în zadar îţi spun ei Ţie Tată. 

O, popor mărturisitor, apleacă-te adânc în tine ca să vezi 
dacă-I ajunge Domnului de la tine mângâierea pentru ranele 
Lui, pentru durerea Lui, şi fă-te tu în toată vremea tot o mângâ- 
iere pentru El, tot un sprijin pentru venirea Lui, şi vei fi mai 
mare ca noi, căci Domnul e în grea durere în acest timp greu, 
când satana dă să biruiască el cerul şi pământul, aşa cum şi-a 
pus de gând de la început. O, fiţi ascuţiţi cu înţelepciunea ca 
să pricepeţi cât însemnaţi voi pentru cer acum, pentru Do mn ul 
în vremea aceasta de cumpănă, de luptă aprigă a oastei satanei 
împotriva împărăţiei lui Dumnezeu pe pământ! Laceţi să vă 
strălucească armele cu care luptaţi pentru Domnul şi pentru 
oameni, ca să se teamă satana de strălucirea lor, de lumina pe 
care o dau ele pe calea luptei voastre pentru Domnul, căci noi 
am luptat la mijlocul luptei cea pentru Hristos, dar voi aţi ajuns 
sfârşitul luptei, şi trebuie lumină mare să fie, iar armele trebuie 
să vă fie făclii de lumină în vremea luptei cu întunericul omului 
cel despărţit de Dumnezeu şi slugă a satanei, care a cuprins tot 
trupul şi se arată biruitor peste tot. 

O, nu te teme că eşti micuţă, oaste de ucenici micuţi şi 
credincioşi! O, nu te teme tu! Eu am fost singur, singurel în 
mijlocul slujitorilor întunericului, singur de partea Domnului, 
şi am ieşit biruitor pentru Domnul peste ei şi sunt cu Do mn ul 
şi cu oştirea cerească cu tot ajutorul pentru cei ce sunt ai Dom- 
nului pe pământ mărturisitori. Postul şi rugăciunea cea fierbin- 
te lângă post, aşa cum Domnul v-a rânduit vouă viaţa cu El, 
acestea au putere pentru Domnul acum pe pământ în lupta cu 
întunericul vremii, căci una este să vrea omul să facă acestea, 
şi alta este să-i spună lui Piui lui Dumnezeu, aşa cum v-a spus 
vouă ce să lucraţi şi cu ce să vă hrăniţi pentru vremea aceasta. 

Nimeni din poporul cel pus la pregătit să nu se întristeze 
pentru hrana cerută de Domnul s-o folosească cei credincioşi, 
hrană fără de carne, fără de ouă sau lapte sau peşte, căci 
Daniel proorocul şi oastea lui micuţă când au luptat împotriva 
împăratului păgân, aşa au biruit ei, aşa, ca voi, aşa cum vă 
spune vouă Piui lui Dumnezeu să trăiţi şi să biruiţi, iar voi aşa 
să împliniţi şi aşa să biruiţi, ca Domnul, Care a biruit lumea, 
şi tot aşa vă învaţă şi pe voi să biruiţi, întâi trupul, şi apoi 
lumea toată pentru dragostea de Domnul, aşa cum şi pe mine 
dragostea de El m-a hrănit şi mi-a dat putere pentru El. O, 
sunteţi cei mai scumpi între români. Copii de aur sunteţi în 
mijlocul acestui neam, şi se mângâie în cer neamul român cel 
între sfinţi sălăşluit, se bucură de aşa mlădiţe, şi nădejdea lor 
e mare când văd ei acum pământul român ridicat de Fiul lui 
Dumnezeu la nume de nou Ierusalim, ţara venirii Domnului 
cu Ierusalimul cel de sus, cu a doua Lui venire cuvânt peste 
pământ cu sfinţii şi cu îngerii, precum era şi la început în rai 
cuvântul Său peste om. 

îmbărbătare vă dau! Oastea sfinţilor se poartă cu voi 
între pământ şi cer cu mare stăruinţă pentru biruinţa Domnului 
acum, când El vine şi aşează cu cuvântul Său împliniri de 
Scripturi pe pământ prin voi, şi nu mai e nici un om deştept 
între oameni ca să vadă şi să vă vadă pe voi şi să mărturisească 
împlinirea proorociilor venirii Domnului în ţara Lui cea de la 
sfârşit de timp, şi pe care au văzut-o sfinţii şi au vestit-o aşa, 
ba şi celor fără de viaţă sfântă le-a descoperit Dumnezeu taina 

pământului român la sfârşit de timp. O, fiţi mari cu credinţa şi 
cu iubirea şi cu împlinirea iubirii! Iar Tu, Fiule al Tatălui, Dom- 
nul meu şi Dumnezeul meu, împlineşte prin ei toată plata 
credinţei noastre, căci noi am nădăjduit prin credinţă, şi dă- ne, 
Doamne, plinătatea bucuriei Tale, căci pentru bucuria Ta noi 
am mărturisit şi am luptat pe pământ. Amin. 

A cum Eu, Domnul, le spun tuturor că este 
înviere, că iată-i pe sfinţi mărturisind de 
lângă Mine din cer lucrarea Mea pe pământ cu oamenii, căci 
sfinţii Mei au purtat trup pe pământ şi sunt acum în slava Mea 
şi sunt nestricăcioşi precum Eu sunt, şi haina nestricăciunii au 
pe ei, după cum este scrisă fila cea din Scripturi despre îmbră- 
carea cea întru nestricăciune a trupurilor duhovniceşti în care 
a locuit şi locuieşte Duhul Sfânt pe veci de veci. Amin. 

Se roagă Mie acum dintre sfinţi sfântul care-şi odihneşte 
trupul pe pământul român şi care-şi are în calendar ziua lui de 
serbare lângă ziua mucenicului mărturisitor Dimitrie, şi tot aşa 
şi numele îl are acest sfânt veghetor pentru neamul român în 
cetatea Bucureştiului, şi-Mi spune el aşa: 

S uferinţa duhului meu e mare, Doamne. 
Stau în mijlocul Babilonului şi mi-e du- 
hul şi trupul tot o durere şi nu înţelege omul de rând cum vine 
aceasta, că vin oameni şi-şi lasă durerile deasupra trupului meu 
cel în cetate aşezat şi mă doare duhul şi trupul meu cel ceresc. 
Stau în mijlocul Babilonului şi plâng a jale, că jale mare se 
suie la Tine de la toţi cei ce slujesc în biserici fără să-Ţi urmeze 
cu viaţa, şi de la care mulţi, mulţi se îmbolnăvesc cu credinţa 
şi cu fapta, că nu poate bolnavul să-l vindece pe cel bolnav, iar 
cei ce suferă pe pământ de la despărţirea de Tine a lor, n-au 
vindecători, n-au oameni de cărare spre Tine pentru ei. Mă 
doare de pe pământ şi până în cer, şi fărădelegea e stăpână mare 
şi pe străzi şi în biserici, şi eu plâng şi dau să-Ţi cer cu rugă, 
curăţă fărădelegea din biserici şi din locaşurile numite aşa şi 
dă-le oamenilor să ştie ce înseamnă biserică, şi opreşte-i apoi 
pe cei mari şi tari prin numele lor, o, opreşte-i să mai zidească 
biserici şi întoarce-i pe ei mai întâi pe cărările Tale sfinte, ca 
să înveţe ei de la Tine că omul este biserica Ta, odihna Ta, nu 
zidirile care nu Te pot cuprinde, Doamne! O, opreşte-i pe mai- 
marii din biserici şi nu-i lăsa să mai facă zidiri în numele Tău 
fără ca Tu să le spui să facă! Ia-le cârma din mână şi cârmu- 
ieşte-i Tu şi pe ei, că ei nu duc pe oameni la lumină, nu-i duc 
la Tine, şi sunt necăjiţi oamenii, Doamne, şi merg fără de Dom- 
nul pe pământ! 

Ia rugăciunea mea şi împlineşte-o pe ea, o, Bunule 
Doamne al rugătorilor cei sfinţi înaintea Ta şi dă-mi şi mie 
izbăvirea de durere şi ridică-mă în văzduh, că pe pământ e 
fărădelegea cu paşii ei peste tot şi nu mai e drum curat şi în- 
florit, ci e numai pământ tare, în care nimic nu mai are viaţă şi 
faţă! O, dă-le sfinţilor Tăi mângâiere în lacrimi şi ieşi deasupra, 
o, ieşi biruitor pe pământul român cu lucrarea Ta cea de la 
sfârşit de timp, cea de nou Ierusalim, aşa cum au proorocit-o 
sfinţii pe România Ta, ca să crească via Ta apoi pe pământ şi 
să faci vin nou, Doamne, că a venit această vreme şi mulţi sfinţi 
au vestit-o că va fi şi că Tu vei fi Păstor, din mijlocul neamului 
român păstorind cu toiagul cuvântului Tău cel de la sfârşit de 
timp! O, mi-e tare jale, şi aşa mă rog Ţie, Păstorule milos şi 
lipsit de oi şi de cioban de oi! Şi acum mă aplec şi-Ţi mulţu- 
mesc că mi-ai făcut loc să-mi spun durerea şi să aduc rugă- 
ciunea mea înaintea Ta. Amin. 

O sfinţi ai Mei îndureraţi, din unii în alţii 
^aţi purtat voi faţa Mea şi viaţa Mea în voi 
pe pământ. Plângem cu durere pentru neamul omenesc cel de 


la sfârşit de timp, dar Eu am popor pus deoparte din neamul 
român şi tainic îmi pregătesc cu el împlinirile cele de pe urmă, 
şi apoi Mă voi arăta. Grăiesc cuvântul Meu poporului Meu, şi 
în mijlocul lui vin cu voi, ca să grăiţi şi voi peste pământ. Să se 
înfricoşeze cei ce aud cum dau Eu de ştire taina Mea cu poporul 
cuvântului Meu cel de azi pe pământul român! Să fie plini de 
sfială cerească cei ce aud şi stau faţă în faţă cu Domnul şi cu 
sfinţii prin cuvântul cel de azi al Meu şi al sfinţilor Mei! Amin. 

Tu, poporul Meu de la izvorul Meu de cuvânt, să stai, 
tată, plin de nădejde în grădinile Mele cu tine şi să fii popor de 
rugăciune tainică între tine şi Mine, căci toate prin credinţă şi 
prin rugăciune se înfăptuiesc şi se sfinţesc, precum este scris. 
Iată, acum ne pregătim de praznic sfânt şi de lucrare sfântă 
peste cei ce se vor aduna lângă Mine şi lângă tine la izvorul 
Meu de cuvânt. Fii, tată, cu nădejde, căci Eu sunt cu puterea. 

Le văd inimioarele zvâcnind în cei ce se gătesc cu pasul 
şi cu duhul să vină la izvorul Meu de cuvânt, la masă de 
praznic cerul şi pământul laolaltă în grădinile Mele cu tine, 
fiule poporul Meu. O, te învăluiesc în cuvânt de binecuvântare, 
tată. Ajutorul tău vine de la Mine, căci şi tu stai ajutor al Meu 
şi-Mi ajuţi venirea. Sărutul Meu îţi pecetluieşte fruntea, copil 
de la sfârşit de timp, căci începutul Meu cel nou este cu tine şi 
cu Mine pe pământ. 

O, sfinţească-se numele Meu prin tine pe pământ pre- 
cum în cer, căci tu, poporul Meu, eşti rodul cuvântului Meu 
cel de azi, eşti via Mea, eşti fructul Meu pe masa Tatălui Meu 
şi eşti pe pământ împărăţia Mea, iar Eu sunt împăratul tău, o, 
poporul Meu, popor cu împărat din cer peste tine şi peste 
cetatea ta pe pământ acum! Amin, amin, amin. 

26 octombrie/8 noiembrie 2010 

Soborul sfinţilor arhangheli Mihail şi GavriiI 

Domnul S-a născut prunc ca să dea pildă omului să fie mic. Omul 
sfânt rămâne pe pământ după curăţirea pământului. Rugăciunea lui 
Adam pentru învierea oamenilor. Păstorul Daniel îndeamnă din 
cer poporul la pocăinţă. 

F e cale de îngeri îmi cobor glasul şi pe tron de 
heruvimi stau, şi slava Mea este cuvântul, iar 
cetele îngereşti îmi cântă ca în cer: Sfânt, Sfânt, Sfânt, Do mn ul 
Atotţiitorul, Cel ce era şi Cel ce este şi Cel ce vine! Amin. 

Eu sunt Cel ce sunt! Sunt Do mn ul Iisus Hristos şi Mă 
mărturisesc pe Mine însumi cine sunt, căci Tatăl Meu Savaot 
Mi-a dat toată puterea în cer şi pe pământ, fiindcă M-am coborât 
din cer pentru om şi M-am întrupat în Fecioară ca să Mă nasc 
Prunc mic şi să-i dau omului pildă să fie mic şi să crească tot 
aşa, să nu crească mare, că el aşa a crescut şi aşa creşte şi nu 
rămâne statornic omul, că nu are căpetenie peste el ca să înveţe 
să fie mic, să fie statornic, să aibă viaţă în slavă, în ascultare ca 
a îngerilor, care au căpetenie peste ei şi sunt în slavă, în mare 
slavă, în mare aplecare, şi tot aşa şi lucrare. Amin. 

Cobor la izvor, cobor cu îngerii şi cu izvor de cuvânt. 
Cu slavă de îngeri cobor şi întâmpin pe poporul adunat în jurul 
slavei Mele în zi de sărbătoare pentru îngeri, care cu freamătul 
lor mângâie tainic creştetul aplecat al celor ce au venit la 
sărbătoare îngerească în grădinile Mele cu poporul Meu cel 
jertfitor slavei venirii Mele cuvânt pe pământ, când Tatăl, iată, 
Mă trimite să Mă fac cuvânt de foc şi să-l curăţ cu el pe om 
pentru venirea Mea, şi stau în grădinile Mele cu tine cuvânt, 
poporul Meu, şi hrănesc, fiule, inimioarele care Mă strâng în 
ele ca să le dau putere să se facă sfinţii Domnului. 

Acum două mii de ani am venit şi am lucrat ca atunci, 

iar acum vin şi lucrez cu mult cuvânt spre facerea omului şi îi 
cer lui să treacă prin apă şi să nu piară, să treacă prin foc şi să 
nu ardă, că la potopul cu apă a pierit tot omul, şi la foc tot aşa, 
dar acum vreau sfânt să se facă cel ce vine la Mine, că vreau 
să rămân cu el după ce mânia va trece, căci Noe a scăpat 
dimpreună cu cei ce au ascultat de Mine şi de el, iar ceilalţi au 
pierit, iar tinerii în cuptorul de foc în văpaie aruncaţi au scăpat, 
pentru că au ascultat de Mine şi de căpetenia lor. Adam însă 
nu şi-a pregătit salvarea nici măcar în rai fiind, ci şi-a pregătit 
neascultarea, şi iată ce înseamnă trupul, carnea şi sângele, care 
sunt trup! 

O, pe pământ e numai foc şi toţi oamenii ard în el, şi e 
numai ape şi toţi pier în valuri, ca la potop, şi e numai sânge, 
numai fire pe pământ. 

Mă fac cuvânt de slavă pentru îngeri, căci cetele în- 
gereşti au ziua lor de serbare prin biserică, şi îngerii au căpe- 
tenie peste ei şi sunt ei slava Mea prin ascultare de căpeteniile 
de peste ei. Mihail, căpetenia oştirii Domnului, îngerul Meu, 
strigă acum peste cei ce iubesc cuvântul Meu: Să staţi bine şi 
cu frică şi cu mare luare-aminte să staţi şi să ascultaţi, că e 
vreme cu căderi şi cu încăpăţânare pentru necredinţă şi pentru 
trădări şi pentru căderi, iar Domnul vă învaţă salvarea! Amin. 

O, popor adunat lângă poporul Meu cel de la izvor, am 
pus acum două mii de ani o întrebare ucenicilor Mei cei de 
atunci şi le-am zis lor: «Cine zic oamenii că sunt Eu?». Vă pun 
şi vouă această întrebare acum, iar voi daţi răspuns şi spu- 
neţi-Mi cine ziceţi voi că sunt Eu, Cel ce grăiesc? O, Eu sunt 
Cel ce am fost hărăzit de Tatăl Meu prin cuvântul cel prooro- 
cesc al Duhului Sfânt că voi fi spre ridicarea şi spre căderea 
multora, şi iată, aşa sunt. Cei cu inimă de evreu Mă dispreţu- 
iesc şi zic că de la ei putere se dau Mesia cei care Mă aşează 
în carte cuvânt în zilele acestea. Alţii spun că nu pot cuprinde 
ei adevărul despre acest cuvânt, iar alţii Mă aud şi Mă 
mărturisesc că Eu sunt Hristosul, Mântuitorul celor credincioşi. 
Dar voi cine ziceţi că sunt Eu, Cel ce grăiesc vouă? O, ce să 
fac cu cei ce nu Mă primesc Mântuitor peste ei prin acest cu- 
vânt ieşit din gura Mea şi care se face carte pe pământ? 

O, pace vouă, şi fiţi credincioşi! Oştirea îngerilor e tot 
un freamăt aici, în văzduhul colinei slavei Mele cu poporul 
Meu slujitor venirii Mele acum cuvânt pe pământ. Pace vouă, 
şi fiţi ca îngerii, căci îngerii au căpetenii, şi aşa se fac ei slava 
Mea, iar văzduhul tresaltă de lucrarea slavei! O, nu numai în- 
gerii trebuie să aibă căpetenii, ci mai mult oamenii trebuie să 
aibă, ca să se facă ei slava Mea. Arhangheli trebuie să fie şi 
între oameni, ca şi între îngeri, dar trebuie să fie bine învăţată 
şi înţeleasă căderea îngerilor şi să fie veghe pentru înţelepciu- 
ne, ca nu cumva vreo căpetenie de peste oamenii cei credin- 
cioşi să se înalţe ca să cadă şi să atragă spre cădere ceata lui 
toată, că e de dat răspuns la Dumnezeu pentru umilinţă sau 
pentru semeţie, şi apoi e de primit plată pentru faptă, pentru 
credinţă sau pentru necredinţă, căci cel semeţ îşi pierde când 
nu se gândeşte, îşi pierde credinţa şi îşi pierde puterea, şi-şi 
pierde plata apoi. 

O, pace vouă, şi fiţi credincioşi, căci sunt la sărbătoare 
îngerească veniţi sfinţii şi părinţii, şi sunt cei adormiţi veniţi 
la masa Mea cu îngerii şi sunt ca frunza şi ca iarba de mulţi, 
căci Eu, Domnul, le-am făcut din vreme chemarea, iar ei aşa 
au ascultat. Mihail, căpetenia oştirii Domnului, îngerul Meu 
şi al poporului Meu, dă glas îngeresc sărbătorii de azi şi strigă 
cu tărie: 

S lavă Ţie, Doamne, că ai început să împă- 
răţeşti şi să-Ţi faci popor sfânt pe pământ 


pentru venirea Ta! O, slavă Ţie, Stăpâne al oştirilor Tale, că 
mare este darul poporului Tău de azi în români, căci pentru în- 
vierea morţilor Tu l-ai ales pe el şi l-ai aşezat la împlinirea 
Scripturilor Tale cele pentru răscumpărarea trupurilor, că mare 
este aşteptarea celor ce aşteaptă! O, să înveţe cei ce vin să se 
facă popor al Tău pentru venirea Ta, să înveţe de la îngeri, căci 
îngerii au căpetenii şi sunt ei slava Ta! O, iată câtă sărbătoare 
de cuvânt, iar eu cârmuiesc în numele Tău masa de cuvânt din 
ziua aceasta a îngerilor şi văd pe trâmbiţa Ta Verginica venită 
la popor, cu scump popor la masa Ta de cuvânt în mijlocul 
poporului Tău cel de pe pământ acum. Ea a venit, iar eu am 
privit şi am aşezat în ordine tot lucrul cuvântului de azi. 

O, sună tu, trâmbiţă a Domnului, şi dă acum rând cetei 
tale! Amin. 

O binecuvântat eşti, Doamne, că ai ales 
^dintre oameni rugători Ţie pe pământ şi 
în cer pentru împlinirile Tale, prin cuvânt proorocesc rostite şi 
pregătite ca să fie, iar eu am cu mine de mânuţă la masa de azi 
a îngerilor, am pe păstorul Daniel, că multă vreme a păstorit el 
spre Tine turma care s-a ridicat din cuvântul Tău cel de azi! 
Acum un an eu, trâmbiţa Ta, am venit cu îngerul Tău şi l-am 
adus înaintea Ta, ca să-l aşezi pe el între sfinţii Tăi rugători, că 
era vreme de grea cumpănă pentru neamul român, şi mult a 
dorit acest păstor de suflete slava Ta lucrând şi împlinindu-se 
în mijlocul acestui neam, după cum a crezut el de mult în cu- 
vântul Tău, care a vestit-o pe ţara română aleasă Ţie de ven ir e 
a Ta acum, la sfârşit de timp, Doamne. 

O, hai, păstorule Daniel, ia-ţi glasul cel păstrat în cer 
când Domnul ţi l-a luat mai din vreme şi hai să cuvintezi po- 
porului de ieri şi de azi, căci cine păstoreşte cu credinţă şi cu 
nădejde pentru Domnul turma lui, acela nu moare niciodată, 
şi moare numai cel ce vrea să moară. S-a scurs un an de când 
ne-am întâlnit între cei din cer, şi vreau acum să împlinim 
grăire mare peste poporul acestui cuvânt. Ţi-a fost dor să 
grăieşti, o, ţi-a fost dor! Mângâiere aş vrea să capeţi acum de 
la grăirea pe care o aşezi azi în cartea Domnului. 

O, frumoasă este grăirea între cei din cer, şi mare să fie 
credinţa şi înţelepciunea celor ce ascultă acum pe păstorul 
Daniel, pe martorul cel credincios al lui Dumnezeu-Cuvântul 
pe pământ, Domnul, Care vine şi grăieşte acum în mijlocul 
unui popor credincios pe vatra neamului român. Amin. 

O mi-e duhul cuprins de aşteptare şi de 
^bucurie pentru poporul cel ascultător, 
după cum este şi între îngeri această slavă, şi mi-e duhul 
cuprins de durere pentru poporul care n-a avut răbdare, răb- 
dare până la sfârşit, aşa cum eu am avut şi am. M-a chemat 
Do mn ul din lume pe când eram cuprins de ea şi m-a luat şi 
m-a curăţat frumos şi m-a făcut slugă a Sa ca să-L înţeleg şi 
ca să-L urmez apoi cu toată fiinţa şi vremea şi ascultarea mea 
înaintea Sa pe pământ. M-am dat cu totul ascultării de acest 
cuvânt, iar râvna aceasta am dorit-o mereu în toţi cei care au 
aflat izvorul lui Dumnezeu-Cuvântul, şi din pricina acestei 
suferinţe pline de aşteptare şi de răbdare am stăruit şi cu 
blândeţe, şi cu dojană peste cei greoi la mers şi la putere pen- 
tru cele cereşti, cerute de Domnul de la acest popor. Am pier- 
dut mult şi mereu, căci când Domnul pierdea, eu pierdeam ca 
şi El, şi suferinţa aceasta m-a apăsat ziua şi noaptea şi mă 
scotea din casă şi strigam ca să mă audă cei ce făceau sufe- 
rinţă. O, ce mare este suferinţa unui păstor de la cei ce nu 
păşesc frumos şi curat după Domnul, şi am suferit în casa mea 
această durere, şi am suferit în fiecare casă de creştin depăr- 
tarea de Domnul a fiecăruia din cei ce au fost alăptaţi la acest 

Cuvântul lui Dumnezeu 


sân, la izvorul de cuvânt al Fiului lui Dumnezeu. 

N-au stat frumos la crescut cei ce se năşteau în credinţă 
prin acest cuvânt. N-au stat mici, ci s-au mâniat pentru orice 
trezire, pe care dădeam mereu să le-o fac. Văd acum în cer, şi 
din cer văd cât de mult pierd cei ce nu caută dojana peste viaţa 
lor, şi mă doare în cer pentru tot ce n-am putut pentru viaţa fi- 
ilor acestui popor. Cei ce se nasc şi se vor mai naşte pentru 
Domnul prin acest cuvânt, să primească sfatul cel bun de a nu 
căuta bunătate pentru ei, ci altceva să caute ei, căci bunătatea 
nu-1 poate pregăti pe om pentru cer, de vreme ce el, atât de 
semeţ cum este, dă să aştepte pentru el daruri, pe care nu le 
merită şi pe care nu e bine să şi le dorească, ci e bine să stea în 
oştire cu căpetenie peste ea şi în umilinţă fără margini să stea, 
iar pocăinţa cea de zi cu zi să-i fie cale de odihnă sufletului lui, 
că mare lucrare îi trebuie peste el celui ce vine să-L cunoască 
pe Domnul prin acest cuvânt şi să se arate Lui, desfăcându-şi 
învelişul său ca să fie văzut şi vindecat pe dinăuntru, căci pe 
dinăuntru stau carii care rod în om mântuirea lui cea de la 
Domnul. Nu sunt pe pământ păstori care să-l lucreze pe 
dinăuntru pe cel ce vine să se dea Domnului, şi omul este în- 
chis în sine şi nu dă să dea drumul la uşă ca să intre vindecă- 
torul şi să-i cerceteze viaţa, şi apoi faţa. 

O, aş sta de vorbă cu mulţi fraţi, că mult am voit aceasta 
peste mulţi când am putut să voiesc. Le-aş spune multora din 
poporul acestui cuvânt înţelesuri tainice, pe care ei n-au voit 
să le pătrundă cu Domnul, ci singuri au voit, şi au greşit şi 
greşesc, şi prea mult greşesc. Le spun însă celor ce stau şi se 
uită din lături la mersul Domnului şi al cuvântului Său pe mai 
departe, şi le spun să nu uite că în lucrarea mea de apostol 
înaintea Domnului eu am lăsat scris poporului epistole adeve- 
ritoare cu amănuntul pentru înţelesul cel de sus al tainelor care 
se împlinesc acum prin cuvântul Domnului şi prin faptă, căci 
lucrarea de nou Ierusalim, pe care tot o aşteaptă cei ce s-au 
îndărătnicit prin păcatul îngâmfării, iat-o pe ea împlinindu-se 
şi tot depănând pe acest caier împliniri, pe care numai cei ce 
vor să se păstreze orbi nu dau să vadă şi să înţeleagă, căci ne- 
statornicia cea de la nemulţumire i-a făcut pe ei să piardă şi să 
tot piardă câştigul, pe care n-au ştiut să şi-l agonisească, şi pen- 
tru care le trebuia credinţă sfântă până la sfârşit, căci tainele 
lui Dumnezeu sunt taine, nu sunt din pământ sau din piatră sau 
din lemn sau din fier, ci sunt din duh şi din Dumnezeu luate şi 
înţelese şi văzute, numai să fi voit să desluşească acest popor 
simbolurile toate, care ascund sub ele pe Domnul împlinitor 
pe pământ în acest cuvânt şi prin acest popor credincios al bi- 
sericii de nou Ierusalim, căci prin credinţa celor credincioşi 
Lui lucrează Domnul faptă împlinită. Mi-a dat Domnul să 
înţeleg şi să văd şi să mărturisesc, după ce prin grele încercări 
am trecut din partea celor necredincioşi şi răzvrătiţi şi nesta- 
tornici în iubire în vremea acestei lucrări. 

Mi-e dor să grăiesc poporului pe cele neînţelese de el, 
de necredinţa lui, o, şi-mi face Domnul semn că iarăşi intră în 
carte la capătul sărbătorii şi-mi va face punte spre popor cu 
adâncime de grăire, şi acum aştept lângă trâmbiţa Lui, căpe- 
tenie în cer pentru cei între noi trecuţi sus, şi doresc să grăiesc 
copiilor mei după trup despre cuminţenia pe care le-o cer faţă 
de lucrarea cuvântului şi de toate aşezările Domnului, şi, iarăşi, 
doresc să aduc rugăciune Sfintei Treimi pentru patria română 
şi pentru scump poporul de nou Ierusalim în mijlocul neamului 
român, că mult am mijlocit în cer când am plecat şi când nea- 
mul român era în cumpănă mare pentru viaţa lui, pentru sal- 
varea lui de sub capcana deschisă atunci ca să-i îngreuieze lui 
şi mai greu suferinţa prin care trece de o lungă bucată de timp. 


Vă ating cu duh părintesc pe toţi cei strânşi la glasul cu- 
vântului de sus şi vă cer să învăţaţi mersul cu căpetenie, că fără 
aşa mers nu este biruinţă în Domnul, nu este, şi este numai 
mers rătăcitor şi ameninţat în fel şi chip pentru căderi şi pentru 
trădări, şi apoi pentru dureri. 

O, mi-e dor să grăiesc, Doamne, mi-e dor. Amin. 

O ţi-e tare, tare dor, iar Eu, Domnul, voi 
^ face cale dorului tău cel sfânt spre popor. 
Alinul Meu îţi şterge fruntea ostenită de aşteptare, că voiesc să 
grăieşti acestui popor despre taina învierii, taina celor înviaţi şi 
în drum spre înviere, ca să ştie cei ce dau să moară şi să nu se 
joace de-a moartea, ci să înţeleagă ei taina învierii. Amin. 

O Sfânt, Sfânt, Sfânt eşti, Doamne, în cer 
^şi pe pământ cârmuind cu slavă, că taina 
slavei Tale o văd atât de frumos sfinţii şi îngerii Tăi! Eu, 
căpetenia oştirii Tale, văd pe omul cel întâi zidit de mâna Ta 
din pământ, îl văd acum cum îl plânge pe om. Suspină el şi-l 
plânge pe omul care se desparte de Tine pentru păcat, după ce 
el a adus în trup păcatul când nu Te-a ascultat în rai, şi iată-1 
cum Te roagă pentru învierea celor ce au greşit şi au murit ca 
şi el prin greşeală, de la el şi până azi, şi strigă el la Tine cu 
rugă arzândă şi zice: 

A propie, Doamne, slava învierii pentru 
toţi cei care au greşit prin păcatul meu 
cel din rai! M-am despărţit de Tine pentru femeie şi am iu- 
bit-o pe ea cu inima mea, şi pe Tine Te-am părăsit, şi nu mi-a 
fost de folos că am făcut aşa, ci îmi este durere pentru fiecare 
om care cade prin păcatul meu, căci omul nu-şi iubeşte femeia 
decât pentru păcat, iar Tu acum două mii de ani ai spus să-şi 
iubească omul femeia aşa cum Tu ai iubit biserica, căci taina 
căsătoriei s-a făcut păgânie şi închinare la idolul plăcerilor şi 
Te îndurerează omul şi moare mereu prin păcat şi cu păcat. O, 
iartă-i pe păcătoşi şi le dă lor darul vederii, că noi vedem acum 
lucrarea tainei învierii în mijlocul poporului Tău rugător pentru 
noi, cei care am murit prin păcat. O, miluieşte gloata care 
aşteaptă învierea şi iertarea, Doamne, că Tu numai din mila 
pentru om pe toate le lucrezi. Plâng şi-Ţi cer învierea tuturor, 
că ei porunca Ta aşteaptă, şi nădăjduiesc aşteptând. Amin. 

O vin curând, vin curând şi le deschid ca 
^să iasă! Vin curând. Amin. 

Auzi, poporul Meu, auzi, tată, glasul celor din mormin- 
te! E zi de sărbătoare, fiule, şi stau la masă îngerii şi sfinţii şi 
cei ce aşteaptă de dincolo cu dor. 

Şi acum mângâierea Mea se face dulce pentru cei ce au 
venit cu pasul până la izvor, la masă de îngeri. O, iubiţi, iubiţi 
viaţa cea trăită pentru venirea Mea, că Eu vă aştept pe deplin 
să-Mi ajutaţi venirea! Aplecaţi-vă pentru iubire şi luaţi în auz 
tot ce doresc Eu în voi! Vă ies mereu în prag la sărbători cu 
slavă de nou Ierusalim şi vă cuprind în cuvânt mângâios şi Mă 
umplu de mângâiere de la voi de câte ori veniţi la izvor şi stau 
cu voi la masă! Iubiţi această bucurie. îngerul Meu Mihail, 
căpetenia oştirii Mele, vă deschide vouă spre Mine, că-Mi este 
slujitor. Oştirea îngerilor s-a făcut una în ziua aceasta pentru ei, 
căci îngerii au căpetenii. Aşa să păşească spre Mine cei ce se 
fac popor al venirii Mele, stegari ai slavei cuvântului Meu, care 
vine pe pământ. Mă voi ţine după voi cu tot cuvântul Meu cel 
de azi şi voi privi la voi dacă-i veţi pregăti casă la voi. Amin. 

Se binecuvintează de toată oştirea cerească masa de 
sărbătoare a îngerilor, alături de poporul Meu cel credincios! 
Slava Mea cu voi se face cuvânt şi vă aşează cu Mine la masă 
cu sărbătoare îngerească. Pace vouă! Fiţi credincioşi! E mare 
frumuseţe sărbătoarea Mea şi a îngerilor Mei cu voi. îngerul 

Meu Mihail slujeşte între Mine şi voi, între cei din cer şi voi. 
Credinţa voastră să fie iubire, ca să aibă putere şi viaţă cuvântul 
Meu peste voi. 

Eu sunt Cel ce sunt şi stau în mijlocul neamului român 
ca pe vârf de munte înalt şi-i strig pe toţi spre slava Mea şi stau 
pe tron de heruvimi şi-Mi cântă acum cu slavă cetele îngereşti: 
Sfânt, Sfânt, Sfânt este Domnul Atotţiitorul, Cel ce era şi Cel 
ce este şi Cel ce vine, şi plin e cerul şi pământul de mărirea 
Lui. Amin, amin, amin. 

* 

Î ngerul Meu Mihail cârmuieşte în numele Meu masa 
de cuvânt din ziua aceasta până la ridicarea ei. S-au 
strâns bucatele de pe masă, iar cei adunaţi au primit binecu- 
vântare tainică pentru calea lor spre casă. O, sunt de neîn- 
chipuit de frumoase şi greu de pătruns tainele Duhului Sfânt 
şi lucrarea lor, căci omul este prea mărginit cu lucrarea duhului 
şi cu înţelegerea. Eu însă îmi desfac tainele pentru cei ce 
înţeleg şi, mai mult, pentru cei ce cred prin darul Duhului 
Sfânt, pe Care nu-L pot avea cei ce sunt bogaţi în duhul lor, în 
vederea lor, bogaţi în duh de om, şi tot aşa şi în trup, căci scris 
este în Scripturi: «Numai cei înţelepţi vor pricepe, iar cei ne în- 
ţelepţi nu», cei fără de umilinţă de duh nu vor înţelege nimic, 
pentru că nu au pe Domnul cârmuitor peste mintea lor, iar omul 
de la minte se îmbolnăveşte, mintea i se strică mai întâi, şi apoi 
ochii şi apoi fapta, şi aşa i se strică omului iubirea pe care ar 
mai putea s-o aibă. Când Eu îl văd aşa pe om, îmi ridic din el 
tot ce mai e de la Dumnezeu în el şi rămâne el cu plata minţii 
lui şi atât, cu tot ce adună mintea lui de la ea putere şi voire, 
iar îngerul cel bun nu-1 mai poate ajuta pe el, din pricina lu- 
crării minţii lui zbuciumate, căci Domnul şi slugile Lui cereşti 
stau în loc cu pace, în loc cu credinţă şi cu duh de umilinţă şi 
de pocăinţă, nu stau în omul zbuciumat, nu stau în cel ce se 
smulge din Dumnezeu. 

O, fiilor din porţi, nu citesc, tată, nu citesc cuvântul Meu 
cei ce vă defaimă pe voi şi pe cei ce stau de partea Mea, iar cei 
ce între ei mai citesc, se răvăşesc, se îndoiesc, judecă pe Dum- 
nezeu şi pe voi, căci mintea lor s-a îmbolnăvit. Cine are iubirea 
bolnavă, tot aşa şi mintea o are, iar roadele iubirii nu mai pot 
odrăsli în el, căci duhul cel rău îi stăpâneşte mintea şi este 
duşmănie şi este loc fără de pace inima lui. 

Mă doare de cei atât de bolnavi, dar n-am cum să-i vin- 
dec, aşa cum nici pe Iuda nu l-am putut vindeca după ce duhul 
rău a venit la el cu arătare nălucitoare şi i-a spus lui că Iisus 
Hristos nu-1 iubeşte pe el şi că numai pe ceilalţi ucenici îi 
iubeşte Domnul, şi n-am putut să Mă mai apropii de inima lui 
apoi, căci sămânţa urii şi-a făcut în el lucrarea şi l-a întunecat 
de tot, şi M-a urât el apoi, din pricina întunericului din el, căci 
scris este: «cel ce urăşte pe fratele său, este în întuneric», şi 
iată ce face lipsa iubirii din inima omului! Când iubirea nu-şi 
arată roadele ei în om şi din om, zadarnic ar mai spune omul 
că are iubire, şi mai ales când roadele urii şi ale răutăţii inimii 
sunt lucrate de om şi se învederează la lumină. 

O, cum să mai aibă loc lucrarea duhului umilinţei în cei 
ce vă defaimă pe voi şi pe cei ce stau de partea Mea şi a duhului 
mărturisirii, fiilor copii? O, să nu fiţi trişti, tată! Să fiţi liniştiţi, 
fiilor! Pe Moise îl urau fraţii lui din pricina invidiei din ei şi îl 
invidiau din pricina darului Meu din el şi îl vorbeau de rău, 
găsindu-i vină ca să-l dispreţuiască, dar Eu lucram în el şi cu 
el, că mare eram Eu în inimioara lui duioasă, în locaşul cre- 
dinţei lui, şi îl însoţea pe el îngerul Meu, şi pentru Moise, nu 


pentru popor făcea aceasta îngerul Meu, mergând el în faţa 
oştirii lui Israel în stâlp de foc şi de nor, şi nu-1 iubea Israel pe 
Moise, ci îl judeca şi îl lovea pe el Israel, până ce Eu, Domnul, 
l-am ascuns pe el de la faţa lor, căci păcatul nerecunoştinţei 
era mare între Israel şi Moise, o, şi câte minuni şi semne mari 
au stat faţă în faţă cu ochii lui Israel, lucrări cereşti, despre care 
nu s-a mai auzit până atunci, dar tot împietrită a rămas inima 
lui Israel, până ce de tot s-a pietrificat! O, fiţi liniştiţi, tată, căci 
acum este acum, că lucrarea Mea de cuvânt se slăveşte peste 
voi şi peste pământ şi naşte fii pentru Dumnezeu şi pentru viaţă 
sfântă înaintea Sa, şi acestea sunt minuni mai mari decât ori- 
care altele, tată, şi vreau să-Mi fac din români un popor mare 
de sfinţi cu viaţa, sfinţi cu iubirea, sfinţi cu credinţa şi cu fapta, 
şi prin care Eu să pot. Uitaţi-vă în timp, uitaţi-vă înapoi, că Eu, 
Domnul, numai prin aşa slujitori am putut şi am lucrat. Cre- 
dinţa în cuvântul Meu cel rostit, aceasta trebuie să am în omul 
slujitor, şi lucrez Eu apoi prin el ca şi prin Moise şi-Mi fac cale 
cu mărire peste pământ pentru duhul mărturisirii, duh care 
cheamă omul de la păcat la sfinţenie şi-i dă putere să se nască 
din nou prin cuvântul Meu cel de sus, şi care vine până la ure- 
chea omului şi o curăţă pe ea şi sfinţeşte tot trupul apoi, şi aşa 
poate Domnul prin sămânţa Sa semănată peste pământ cu 
duhul iubirii, Duhul lui Dumnezeu. 

O, copii credincioşi, voi aţi rămas cu Mine, tată, aşa cum 
a rămas Iosua pentru Moise cu toată fiinţa lui şi a putut el apoi 
totul pentru Dumnezeu, iar ceilalţi din Israel s-au răzvrătit toţi. 
îi învăţ acum pe fiii poporului Meu, îi învăţ să ceară şi să aibă 
înţelepciune şi să stea lângă Mine şi lângă voi, ca să poarte ei 
biruinţa Mea aşa cum a purtat-o Iosua, ucenicul cel credincios 
al proorocului Moise, şi aşa cum a purtat-o Elisei, ucenicul cel 
credincios al lui Ilie proorocul, că mare putere de minuni 
cereşti are duhul credincioşiei prin cei ce-1 poartă pe el înaintea 
călăuzitorilor lor! 

îmi alunecă cu dulce cuvântul pe buze şi vi-1 grăiesc spre 
alinarea Mea şi a voastră. îi aud pe cei ce vă dispreţuiesc şi vă 
hulesc, şi şi-au făcut ei din aceasta o haină a sufletului lor 
răvăşit. O, întăriţi spre statornicie pe poporul cuvântului Meu, 
fiilor, căci Eu îi spun lui că e mare pagubă vorbirea de rău, vor- 
birea în deşert, şi îl învăţ să se ferească de cei ce defaimă şi îm- 
part necredinţă cu limba lor, că aceia şi-au pierdut iubirea şi 
şi-au pierdut mintea, iar limba lor împarte batjocuri. O, cine din 
ei ar mai putea stinge focul care l-au aprins ca să nu-i ardă, ca 
să nu se întoarcă asupra lor, o, cine? Duhul adevărului, El este 
duhul umilinţei şi al pocăinţei şi este Mângâietorul, şi M-aş 
sălăşlui cu El în cei ce vă urăsc pe voi şi vă vorbesc de rău unii 
altora, şi i-aş curăţi pe ei de toată tulburarea şi întinăciunea, care 
vin de la răutate, şi i-aş mântui pe ei de întunericul care-i 
chinuie şi le dă neastâmpăr, dar cum să fac Eu aceasta când ei 
se dau atât de drepţi, atât de mari şi, unde mai pui, se dau apără- 
torii lui Dumnezeu când zic ei că voi sunteţi rătăciţi şi că sunteţi 
păcătoşi! O, păi cum să nu zică aşa când ei au nevoie să-şi 
acopere nestatura lor, necredinţa lor şi neîmplinirea cuvântului 
Meu, care le-a cerut lor despărţirea de lume, sfinţenie şi iubire, 
credinţă şi pace şi multă multă umilinţă? 

Am spus prin Scripturi să nu se facă judecători fiii 
credinţei, căci numai Eu sunt Judecătorul, şi am spus, iarăşi, 
să fie ei învăţători prin viaţă cerească în ei mai mult decât orice 
cuvânt rostit de ei ca învăţătură peste om. 

O, fiilor care vă răzvrătiţi asupra mersului Meu cu 
poporul cel credincios! O, nu Mă conduceţi, tată, spre mânie! 
îmi aţâţaţi mânia dacă mergeţi mai departe cu păcatul lui 
Datan, Aviran şi Core. Mă supăr pe voi cu mânie dacă vă jucaţi 

de-a păcatul lui Cain. Am spus cândva prin cuvântul Meu cel 
cu durere în el, am spus că nu e bună joaca, şi am spus că joaca 
se face duh rău şi umblă apoi prin poporul Meu şi-Mi însă- 
getează până la os pe cei cu care Eu îmi port venirea. Am spus, 
şi n-am fost mincinos, şi n-am fost ascultat când am spus că 
nu e bună joaca cu răutatea şi cu duşmănia, cu mânia şi cu 
clevetirea, cu defăimarea şi cu minciuna pentru ea. O, ce v-am 
luat, cu ce v-am păgubit, tată, de-Mi puneţi spini groşi în came 
pe calea mersului Meu cu poporul cel mai mic şi cel mai cre- 
dincios al vremii lucrării Mele cea de cincizeci de ani în zilele 
acestea? O, de ce, tată, hrăniţi voi mânia în inima Mea? Credeţi 
voi, oare, că vă luptaţi doar împotriva celor credincioşi Mie 
acum, şi prin care Eu, Domnul, Care v-am păstorit odinioară 
şi pe voi, iată-Mă cum merg mai departe cu ei, cu cei ce cred 
cu putere în cuvântul Meu, care este acelaşi, precum Eu 
Acelaşi sunt? Iată, grăieşte acum cu voi îngerul Meu Mihail şi 
va da el rând în cartea Mea de azi cuvântului rostit în ziua 
aceasta, faţă în faţă cu Mine şi cu cei din cer şi cu voi. îngerul 
Meu nu strânge masa cuvântului şi nici oştirea cerească nu 
merge la locul ei până ce tot cuvântul şi grăirea celor din cer 
nu va pune în carte pe cele ce vor rămâne în ziua aceasta scrise 
în ea. Amin. 

E u sunt îngerul Domnului. Căpetenia oş- 
tirii Sale sunt, şi sunt îngerul poporului 
Său cel din zilele acestea, noul Israel, poporul noului Ierusalim. 
Mi-a dat Domnul misiunea s-o însoţesc pe trâmbiţa Sa Vergi- 
nica şi am însoţit-o pe ea încă din pruncia ei, şi apoi în toată 
vremea trâmbiţării Domnului prin ea, şi apoi în cerul sfânt, şi 
sunt îngerul celor bravi şi sfinţi ai acestui popor şi care s-au 
alăturat numărului celor din cer, şi sunt îngerul celor ce sunt 
aici, pe pământ lucrători mari ai tainelor Lui şi ai venirii Lui, 
taine scrise în Scripturi să se împlinească pe pământ în zilele 
acestea. Amin. 

Eu sunt îngerul Domnului, îngerul iubirii Lui pentru cei 
credincioşi Lui, şi sunt îngerul mâniei Lui pentru cei ce-I 
hrănesc mânia şi-I sting duhul milei şi al răbdării în lupta lor 
împotriva Lui şi a celor credincioşi Lui. Am stat cu oastea 
cerească în ziua aceasta martori ai cuvântului ceresc şi a toată 
sărbătoarea îngerilor, sus, în cer, şi jos, pe pământ, şi am ve- 
gheat sus şi jos duhul celor strânşi la ziua de serbare a îngerilor 
lui Dumnezeu şi a toate căpeteniile lor, în faţa cărora eu am stat 
şi am cârmuit masa Domnului, masa de praznic şi tot cuvântul 
de pe masă. Ascult de Domnul, căci sunt îngerul Lui şi merg 
cu El pentru ocrotirea poporului Lui de azi, în faţă şi în spate 
merg ziua şi noaptea şi merg şi slujesc şi ocrotesc pe fiii cei 
credincioşi şi mă arăt aşa, slujind şi împlinind, văzut şi nevăzut 
pentru împlinirile care se aşează la vedere, după hartă. Amin. 

Dau acum rând trâmbiţei Domnului, Verginica, şi oştirii 
cu care ea este venită la masa îngerilor lui Dumnezeu cu po- 
porul Său de pe pământ. Ea are azi lucrare de cuvânt alături cu 
păstorul Daniel şi cu poporul cel din cer al acestei lucrări. Ea 
este însoţitoarea mea, iar eu, însoţitorul ei, şi mare a fost pe 
pământ lucrarea ei cu Domnul, şi tot aşa de mare este şi din 
cer acum, şi mereu cu ea eu sunt, şi tot aşa sunt şi cu poporul 
ei pe pământ, mereu mereu. 

Iţi dau intrare, o, trâmbiţă a Domnului pentru zilele cele 
de apoi! Masa cuvântului se strânge după ce tot cuvântul zilei 
va fi aşezat în cartea sa spre mărturie şi spre lucrare, şi apoi 
oştirea cerească merge la locul ei şi la lucrarea ei pe mai de- 
parte, în cer şi pe pământ. Amin. 

inecuvintează, Doamne, intrarea mea în 
carte şi oastea mea din cer cu care am 


venit la masa Ta de cuvânt cu poporul adunat la izvor şi cu toţi 
îngerii din cer! Voiesc să-Ţi cer să aduci Tu tot aşa de mare or- 
dine, tot ca a celor din cer să aşezi mereu la toate întâlnirile 
cerului cu pământul pe pământul Tău ales acum, aici, unde-Ţi 
paşti Tu poporul cu toiagul Tău de cuvânt. îngerii au căpetenii 
şi se cunosc că au, după ordinea ascultării şi a lucrării lor. O, 
tot aşa să fie şi pe pământ, tot ca în cer, Doamne, să fie în toate 
zilele, şi mai ales în toate sărbătorile întâlnirii celor din cer cu 
cei de pe pământ slujitori Ţie pentru toate lucrările pe care le 
ai de aşezat şi de purtat. în vremea mea de pe pământ cu 
poporul cel care a crezut cuvântului trâmbiţării Tale prin mine, 
eu n-am avut putere să aduc poporul la aşa ordine, aşa cum văd 
eu acum în mijlocul poporului nou-născut din cuvântul Tău cel 
de azi. Erau toţi răsfiraţi pe la casele lor, pe la treburile lor, în 
iubirile pământeşti, că nu Te-a iubit poporul cel de la început 
al acestei lucrări aşa cum Te iubeşte cel mai mic azi, aşa cum 
îţi slujeşte venirii Tale de acum poporul Tău cel mai mic, 
Doamne. Iată, cei mici pot. De ce pot cei mici? De mici ce 
sunt, de aceea pot ei să asculte şi să aibă căpetenie peste ei, 
precum îngerii din cer, precum în cer, aşa şi pe pământ, o, 
Doamne. E bine cei ce stau sub ocrotire să asculte de la căpe- 
teniile lor, nu de la duşmanii oştirii, căci celor ce nu le sunt 
cunoscute lucrările, chiar dacă au fost ei ascultători cândva şi 
fraţi, aceia împart nedumerire şi duşmănie peste oştire şi sunt 
însemnaţi ca duşmani, trăgându-se la răspântii şi la întuneric 
ca să atace oştirea. O, cine se putea gândi? 

Se uită cu tânjire oştirea cea din cer acum a acestei 
lucrări, se uită cu duioşie şi cu dorire se uită să vadă cum sunt 
acum împlinirile pe care ei de departe le-au văzut cu credinţa, 
şi care acum se împlinesc. Ai trâmbiţat prin mine cuvântul Tău 
douăzeci şi cinci de ani în mijlocul poporului care venea şi as- 
culta glasul Tău, şi se uită cu tânjire cei ce sunt plecaţi sus, iar 
eu îi am ca rod înaintea Ta în cer, şi am acum alături, sus, pe 
păstorul Daniel şi mă mângâi, Doamne, şi am ridicat mai mare, 
mai cu putere duhul rugăciunii în cer pentru cele ce trebuie să 
le aşezi Tu pe pământ în zilele acestea prin credinţa poporului 
Tău cel mai mic. O, s-au rărit la număr cei ce erau cândva la 
masa cuvântului Tău cel de azi, şi s-a împlinit cu ei Scriptura 
care spune: «Unul va fi luat, şi altul va fi lăsat, şi din cinci 
dintr-o casă doi sunt împotriva a trei, sau trei împotriva a doi», 
unii împotriva altora pentru calea Ta, Doamne, căci unii din ei 
au rămas cu Tine şi cu poporul până azi, iar alţii s-au nemulţu- 
mit şi s-au semeţit şi împart duşmănie şi hulă împart până azi. 

îi este dor păstorului Daniel de grăire cu poporul, şi-l 
las acum să intre, o, Doamne, că dorul celor din cer arde ca 
focul cel ceresc şi mână cerul pe pământ spre lucrare, şi aşa 
este dorul păstorului Daniel acum, şi ne scoală el la lucrul cu- 
vântului cel de foc, o, Doamne. Amin. 

B a! Locul Duhului Sfânt arde în duhul 
meu şi în cuvântul meu, pe care acum 
cu foc îl cobor la poporul rămas pe pământ, şi care a venit şi 
m-a condus în ziua când m-am alăturat celor din cer, acum un 
an. Pentru cei din cer a fost măreaţă zi ziua mea acum un an, 
dar pentru poporul de pe pământ al acestui cuvânt a fost slab 
înţeleasă taina acelei zile de biruinţă a Domnului, căci m-a luat 
Domnul lângă El în cer pe când neamul român intrase în cleşte 
mai mult, şi din cer am vegheat, de lângă Domnul, cu putere 
pentru ca să nu biruie vrăjmaşul cel roşu cu toate ispitele lui 
fruntea acestui neam în zi de încercare. Stau lângă Domnul 
acum la veghe pentru binele lui prin această lucrare de cuvânt, 
că neamul român a avut parte de alegere aleasă ca să vină 
Domnul pe vatra aceasta acum cuvânt la sfârşit de timp, şi 

glasul Lui să se facă pe pământ carte şi slavă a lui Dumnezeu 
între pământ şi cer, taină după care atât de mult am tânjit eu pe 
pământ să se împlinească. 

O, mi-e duhul cuprins de jale grea pentru poporul aces- 
tui cuvânt care n-a avut credinţă şi răbdare până la sfârşit ca 
să nu se fi întors întru ale sale cel ce a stat la masa acestui cu- 
vânt, iar Domnul a pierdut şi L-a durut. Când eram pe pământ 
cu trâmbiţa Domnului grăia cu mine Domnul şi mă striga pe 
nume ca să se vadă grăirea Lui cu mine, aşa cum a lucrat El în 
toate vremile grăire cu servii Săi. Acum grăiesc şi eu cu servii 
Domnului ca să grăiesc cu cineva şi ca să se înţeleagă şi să fie 
înţeles cu credinţă, şi grăiesc vouă, celor ce purtaţi în zilele 
acestea pe Domnul spre popor şi spre pământ. O, cine n-a în- 
durat dispreţ între cei ce au iubit pe Domnul, cu milă şi cu 
credinţă stând în slujba Sa? Fiţi plini de răbdare! A spus Dom- 
nul să se dea deoparte cel ce nu-i place cum cere El poporului 
de la capătul lucrării Lui de cuvânt, şi să stea cuminte ca să 
nu-i fie rău, nu să hulească, nu să duşmănească, nu să dispre- 
ţuiască. Cei neîmplinitori nu m-au primit nici pe mine ca să-i 
călăuzesc, că nu le-a plăcut să aibă peste ei căpetenie ca îngerii 
din cer, ci le-a plăcut să fie liberi şi să-i iubească Domnul aşa 
cum sunt ei. Voi însă aţi primit călăuză peste voi, şi se bizuie 
Domnul pe voi acum şi îşi ridică, sprijinindu-Se cu voi, popor 
prin cuvântul Său cel de naştere din nou a lumii, şi toate Scrip- 
turile se împlinesc prin cei credincioşi, şi sunteţi nădejdea 
Domnului. Le spun celor ce vă dispreţuiesc pe voi şi îi întreb: 
cine le-a spus lor să facă aceasta? Cine-i călăuzeşte spre a fi 
judecători şi defăimători? Pe cine au ei căpetenie şi de ce 
lucrează ei aşa? O, între cei ce au stat statornici lângă Domnul 
n-a fost nici o vreme să nu se aleagă dintre ei trădători şi dis- 
preţuitori! Cine umblă pe cale fără lucrarea Domnului cu el, 
fără lucrul cel pentru Domnul cu paşii lui, acela nu este om 
purtător de Dumnezeu şi ascultător, şi cu aceştia nu vă opriţi 
de vorbă, că au cuvinte cu venin şi cu moarte în ele, căci eu 
am fost păţit, şi apoi am suferit. O, vai de cei ce duc în rătăcire 
pe cei ce iubesc şi împlinesc acest cuvânt sfânt de naştere din 
nou a lumii! 

Grăiesc vouă, celor ce acum v-aţi desprins de lângă 
Domnul şi faceţi lucrare lăturalnică, dând să dărâmaţi pe ici, 
pe colo, pe cei credincioşi ai acestei lucrări. O, cine v-a trimis? 
Aveţi trimitere? V-a împuternicit cineva din cer sau de pe pă- 
mânt să faceţi lucrarea pe care o faceţi voi? Vă grăiesc de milă, 
şi de lângă Domnul grăiesc vouă, câţi sunteţi răzvrătiţi, aşa 
cum aţi făcut voi, câţiva, în urma luării la cer a trâmbiţei Vergi- 
nica, şi tot pe aceşti copii v-aţi răzvrătit şi atunci, şi aţi tulburat 
şi duhul meu atunci, şi eu am greşit, şi apoi am suferit, şi iată 
şi voi cât suferiţi şi nu vă prinde teama! O, să vă fi născut voi 
pe pământ pentru această lucrare de răzvrătire asupra celor 
credincioşi? Dar cum va fi capătul răzvrătirii voastre, vă gân- 
diţi? O, înspăimântaţi-vă! Uitaţi-vă la lucrarea Domnului că 
merge şi nu stă din lucru, şi în mare taină împlineşte Domnul 
cuvântul Său cel tainic şi mult cuvânt la vedere este împlinit, 
iar voi loviţi din lături mersul Domnului şi nu vă vedeţi slăbi- 
ciunea, căci slăbiciune mare este răutatea şi cădere mare este 
duşmănia, şi tot aşa invidia şi îngâmfarea şi mânia, arme cu 
care voi vă jucaţi, doar-doar aţi mai găsi inimi slabe care să ia 
de la voi şi să moară din credinţă ca şi voi! O, nu! V-au făcut 
urâţi la suflet şi la trup aceste unelte diavoleşti, iar ceata voastră 
cade tot mai jos! Vai celui ce râde şi batjocoreşte mersul Dom- 
nului şi al credincioşilor Lui şi al cuvântului Lui! Nu vă spun 
pe nume, căci sunt îmbrăcat în duhul umilinţei în cer, dar va 
trimite Domnul carte în popor şi vă va arăta răzvrătiţi şi cu lu- 


crare răzvrătitoare pe unde găsiţi inimi slabe. Curând, curând 
vă face Domnul oprirea, căci voi n-aţi ascultat să fiţi cuminţi, 
iar celui ce nu ascultă îi trebuie nuia. 

îi rog din cer pe copiii mei cei după trup, să fie cuminţi 
îi rog. Eu sunt în cer martor mare venit de pe pământ acum şi 
mă aşează Domnul mărturisitor în cer şi pe pământ, martor al 
lucrării şi al bisericii de nou Ierusalim, despre care am mărtu- 
risit poporului încă de pe pământ, şi i-am mărturisit pe purtă- 
torii ei dimpreună cu taina locurilor binecuvântate de Do mn ul 
să fie acum grădinile Sale cu poporul Său cel de acum, la 
sfârşit de timp. O, aveţi grijă cu frică să nu vă frigeţi voi inimile 
şi minţile şi credinţa în focul cel aprins de cei răzvrătiţi în acest 
popor, şi care stau în lături şi fac foc şi fac fum, aşa cum au fă- 
cut ei şi în urma trâmbiţei Verginica, de au defăimat pe cei care, 
iată, şi azi îşi are Domnul mersul cu ei. Staţi cuminţi şi fiţi cu 
credinţă, chiar dacă nu mai voiţi să propăşiţi mai mult în cele 
cerute de Domnul acum pentru noul Lui popor. Păstraţi cu ma- 
re ascultare tot ce Domnul a aşezat şi nu daţi să întindeţi mâna 
spre cele lăsate în urma mea mărturie Domnului şi puse deo- 
parte. Fiţi cuminţi! Căutaţi să vă întoarceţi mai mult cu faţa şi 
cu inima spre cuvântul Domnului, ca să ştiţi tot ce grăieşte El 
în zilele acestea, şi nu aplecaţi urechea la răzvrătirea celor duş- 
mănoşi şi neastâmpăraţi cu limba lor! îi veţi cunoaşte după 
roadele lor pe cei ce iubesc pe Domnul după adevăr, şi pe cei 
ce hulesc şi dispreţuiesc mersul Lui cu poporul cel nou, şi des- 
pre care Domnul a vestit din timp că se va ridica şi se va sfinţi 
pentru El. 

Mă doare, ca şi pe pământ mă doare necredinţa şi rău- 
tatea şi lucrarea cea răzvrătitoare a finului meu de la Târgo- 
vişte, o, şi mă doare necredinţa celor de la Gheboieni, hrănită 
ea de cei ce se cred drepţi, drepţii cei de la început. Mă doare 
de goliciunea lor şi a fiilor lor, mă doare de statura cea atât de 
mică, atât de puţină în Domnul a celor ce au rămas în casa 
trâmbiţei Domnului, şi care nu iau aminte la strigătul cerului 
pe urma lor, dându-se ei voinici cu mintea lor, şi care aduc 
ruşine în cer pe faţa poporului credincios trecut sus în vremea 
acestei lucrări. Mă aplec Domnului cu rugă de foc pentru 
răceala mare în care stau ei şi cei ce cred ca ei, semănând cu ei 
la mers, şi-mi spune Domnul: curând, curând le voi face 
oprirea. Dar voi, copii după trup ai mei, fugiţi de păcatele celor 
răzvrătiţi şi fiţi cuminţi şi încrezători, că mersul Domnului 
sporeşte şi se împlinesc cele vestite de El în vremea acestui cu- 
vânt. Am pus la adăpost prin cuvânt sfânt tot ce-am lăsat 
mărturie pentru Domnul. Lăsaţi-le la locul lor cel lucrător şi 
nu căutaţi nici unul din voi să stricaţi ceva, să călcaţi ceva, iar 
Domnul va vedea şi va scrie plată la El pentru voi, pentru păs- 
trarea lucrurilor Domnului, că toate sunt ale Domnului, toate 
câte au fost cu mine şi le-am pus să fie şi să mărturisească. Fiţi 
apărătorii Domnului şi ai mei, ca să aibă Domnul milă de voi 
pe pământ şi în cer, iar ceata celor răzvrătiţi din popor ţineţi-o 
departe de voi, şi veţi fi înţelepţi. O, dacă voiţi, ascultaţi sfatul 
meu ceresc şi lăsaţi, fiilor, mâncatul de came şi de cele ieşite 
din came, că e vremea Domnului acum, şi lăsaţi păcatul şi voia 
lui cea slobodă în voi şi îndeletniciţi-vă cu sfinţenia, că e grea 
pedeapsa pentru păcat şi pentru cei ce au ştiut de la Domnul şi 
n-au adus spre ascultare peste ei cuvântul Său. Fiţi curaţi cât 
mai mult cu trupul, cu sufletul şi cu duhul şi fiţi cu mâinile cu- 
rate înaintea Domnului şi înaintea oamenilor. Curăţiţi-vă în 
râul de cuvânt al Domnului, cercetaţi-vă prin servii Săi în toate 
câte nu v-aţi curăţat, că e vreme de cumpănă pe pământ şi vrea 
Domnul să-i însemneze cu ocrotire pe ai Săi. Vă mulţumesc 
acum că aţi luat în urechi grăirea mea. O, cât m-aş alina între 

Cuvântul lui Dumnezeu 


cei din cer dacă şi inima o veţi face sălaş al grăirii mele cu voi 
în ziua mea de pomenire de un an sosit între cei din cer. Amin. 

O, mă uit de lângă Domnul la băiatul lui Toma şi la 
lacrima cu usturime a tatălui său, între cei trecuţi sus din popor. 
O, ce viteaz în răutate se dă acest fiu neascultător de cele ce 
trebuia să facă el pe pământ înaintea Domnului! N-a ascultat 
de sfaturile care i s-au dat la vreme. A fost îndărătnic şi a stat 
în duhul lui mereu, iar satana l-a făcut acum locaş al său şi al 
hulirii drumului Domnului. O, ce păcat! O, cum să vină el, 
oare, spre pocăinţă? Plata pe care şi-o adună el acum este grea. 
Ce va face el dacă va pieri hulind şi răzvrătind? 

Rog de lângă Domnul pe tot poporul să vegheze pentru 
mers curat şi credincios şi statornic în iubire, că e vremea cu 
căderi, şi strigă aceasta Mihail arhanghelul: «Să staţi bine şi 
cu frică şi cu mare luare-aminte, căci Domnul este spre ridi- 
carea şi spre căderea multora, aşa cum în prooroci este scris 
despre EH». Amin. 

O, căutaţi cu viaţă sfântă şi cu zile de post şi cu multă şi 
vie rugăciune, că altfel nu mai are omul pe Domnul putere, şi 
se face potrivnicul lui Dumnezeu cel ce nu stăruieşte cu arme 
cereşti pentru veghea cea împotriva ispitelor vieţii. Eu aşa vă 
învăţ acum din cer. Amin. 

O, voi cei ce acum împrăştiaţi răzvrătiri peste cei ce 
merg frumos pe calea cuvântului lui Dumnezeu ca să-i cădeţi 
de la sânul Lui, o, dacă voi nu v-aţi întări unii altora răutatea 
şi necredinţa care vine de la răutate, aţi scăpa de aceste păcate 
şi v-ar lumina pe voi cumva Duhul Sfânt ca să vi se deschidă 
ochii, pe care-i ţineţi atât de strâns închişi. Cum de nu obosiţi? 
Vă îndemn dintre sfinţi, fiţi cuminţi! Aruncaţi armele răutăţii, 
care vă aspresc inima şi graiul şi vă duc spre batjocorire de 
fraţi! O, fiu răzvrătit, eşti prea mic ca să te mai şi mânii, şi 
zadarnic te mânii, că mânia e duh rău şi-ţi face faţa urâtă şi te 
îngâmfa, şi apoi te mânii când îţi vine să faci aceasta, şi omul 
se face urât semenilor lui şi nu-şi dă seama de această răutate. 

Să se îndrepteze rugăciunea mea spre Tine, Doamne, că 
eu Te rog acum din cer să ocroteşti cu putere lucrarea cuvân- 
tului Tău pe pământ, iar pe purtătorii Tăi să-i ajuţi s-o poarte, 
Doamne, ca să ai sprijinitori, că mult Iţi trebuie acum slujitori 
credincioşi şi statornici pentru lucrul învierii peste oameni. O, 
întăreşte pe piatră veşnică pe poporul Tău de nou Ierusalim, ca 
să se teamă cei necredincioşi de puterea credinţei lui şi de roa- 
dele ei şi, Doamne, să ai grijă de el cu toţi sfinţii Tăi! Amin. 

O, din cer şi până pe pământ strig cu rugă Ţie pentru 
slava cea de la Tine pregătită neamului român, o, Doamne. 
Păzeşte-i pe cei curaţi la inimă pentru acest neam şi nu lăsa să 
fie doborâţi de la cârmă cei ce veghează cât pot ei de mult 
soarta lui de azi şi de mâine, căci toate stau în puterea Ta şi nu 
în mâna celor ce caută numai ale lor. Cu foc în suflet Ţi-am 
cerut pe pământ, mereu cu lacrimi Ţi-am cerut să nimiceşti pu- 
terea antichristă, şi tot aşa şi din cer Te rog: fă din pământul 
român cetatea sfinţilor de la sfârşit de timp şi curăţă de ne- 
credinţă şi de păcat acest pământ şi neam! Tot cuvântul rostit 
de gura Ta în vremea celor peste cincizeci de ani prin acest 
izvor de cuvânt, Tu fa-1 faptă, Doamne şi, la rugăciunea sluji- 
torilor Tăi credincioşi pe pământ şi în cer, fa cer nou şi pământ 
nou pe pământul român, şi patria cerească fa să strălucească 
pe el spre mângâierea Ta, că eşti fără mângâiere până ce vei 
aduce toată biruinţa Ta faţă în faţă cu toată împotrivirea satanei, 
că este scris ca Tu să biruieşti. Fierbinte îţi aduc ruga mea, aşa 
cum mi-a fost ea şi pe pământ, şi-Ţi mulţumesc acum pentru 
acest dar şi alin, cu care azi m-ai mângâiat. Privesc poporul 
adunat şi plâng şi mă mângâi, şi Te rog păstrează-1 cu mână 


tare şi înmulţeşte-1, Doamne. O, dă-i lui cununiţa pentru cei de 
la sfârşit copii ai Tăi, iar îngerul Tău Mihail să-l aibă ziua şi 
noaptea în paza sa şi în slava Ta, slava cea de acum a Ta, Cu- 
vinte Doamne. Ani in. 

Ţf ngerul Meu Mihail slujeşte împlinirea ru- 
-1 găciunilor tale, păstorule Daniel, şi fericiţi 
sunt cei ce cred cu putere în lucrarea cuvântului Meu, slujită 
de îngeri, din cer şi până pe pământ. Amin. 

O, l-am făcut pe om după chipul şi asemănarea Mea, ne- 
muritor, aşa l-am făcut să fie atunci când l-am zidit, dar el n-a 
stat aşa cum l-am făcut Eu. Chiar dacă i-am spus lui să nu caute 
să moară, el n-a vrut să creadă că adevărat i-am spus, şi s-a luat 
după cel ce i-a slujit lui şi semeţiei lui, îngerul cel dintâi cu ceata 
lui toată, şi a căzut ca omul această ceată atunci, şi aşa a căzut 
şi Israel după ce Eu, Domnul, am dat să-i dau lui biruinţa, iar el 
n-a ascultat şi s-a supărat şi s-a răzvrătit şi a murit. 

O, copii care-Mi purtaţi venirea, aduceţi-vă aminte, tată, 
că Eu am spus că tot ceea ce dă acest popor să nu ştiţi voi de 
la mijloc, ajunge la Mine cu păcat, şi iată, a fost adevărat ce-am 
spus, şi tot cuvântul Meu se adevereşte aşa cum a fost rostit, şi 
este adevărată lucrarea cuvântului Meu cea purtată cu voi pe 
masa poporului sfinţit. Cei ce se ascund de voi ca să nu ştiţi 
voi lucrarea lor, aduc aceia încercări şi dureri pe calea Mea cu 
voi, dar Eu sunt Cel ce trec cu voi prin toate şi singuri nu vă 
las. O, fiţi credincioşi, fiilor! Ce poate face omul? Cel necăjit 
slujitor al Meu, David proorocul, plângea în plâns şi zicea: 
«Toate gândurile lor sunt împotriva mea şi vor locui lângă 
mine şi se vor ascunde şi vor păzi călcâiul meu ca şi cum ar 
căuta sufletul meu, dar ce-mi poate face omul, Doamne? ». Eu, 
Domnul, sunt în duhul vostru şi vi-1 ştiu cu suspinul lui şi nu 
vă las, şi sunt mereu biruitor pentru voi. Fiţi credincioşi, tată, 
şi întăriţi cu Mine pe poporul credincios, iar de duhul lumii din 
om să nu se teamă el, şi să ocolească pe cel răzvrătit şi plin de 
venin şi să asculte aşa şi pacea s-o păzească pentru statul Meu 
în el şi cu el, căci poporul cel credincios este truda Mea şi a 
voastră pentru el, fiilor. Amin. 

Toţi sfinţii şi toţi îngerii cu toate suitele lor merg acum 
la locul lor, iar îngerul Meu Mihail trâmbiţează cu putere: «Să 
staţi bine şi cu frică şi cu multă luare-aminte la Domnul şi la 
tot cuvântul Său cel de viaţă dătător şi să strigăm cu duh de 
slavă: Sfânt, Sfânt, Sfânt, Domnul Atotţiitorul, Cel ce era şi 
Cel ce este şi Cel ce vine, căci plin e cerul şi pământul de 
mărirea Sa!». Amin. 

Eu, Domnul Iisus Hristos, Cuvântul Tatălui Savaot, pe- 
cetluiesc cu numele Meu masa de sărbătoare a îngerilor şi tot 
cuvântul zilei de serbare. Pace ţie, popor de la izvor! Am ajuns 
cu pace şi cu dulce strângerea mesei de prăznuire a îngerilor. 

Pace vouă, şi vegheaţi! Vegheaţi să-Mi fiţi slujitori, căci 
Eu, Domnul, Mă sprijin cu voi în zilele acestea, zile de îm- 
pliniri ale Scripturilor cele de apoi pe pământ, o, fiilor. Amin, 
amin, amin. 

8/21 noiembrie 2010 

Praznicul Intrării Maicii Domnului în biserică 

Dragostea se probează prin credinţă şi prin mărturisire. Iubirea este 
îngerească, nu omenească. Trupul este de şapte mii de ani duşmanul 
omului. Suferinţa este doctorie. îndemn la veghe şi la ascultare, că 
e vreme de cumpănă pentru duhul credinţei. 

O să vă întărească Tatăl Meu Savaot pe voi, cei 
^ce-Mi staţi porţi pentru venirea cuvântului Meu 
pe pământ şi a aşezării lui în cartea sa cea de azi, căci Eu, Dom- 

nul Iisus Hristos, împlinesc acum glasul Meu peste pământ, 
glasul Fiului lui Dumnezeu, precum acum două mii de ani am 
spus prin Evanghelia Mea că va fi să împlinesc şi să Mă audă 
cei din morminte, iar în ziua Mea de slavă să mărturisească ei 
această împlinire a Mea peste ei, căci cei ce sunt pe pământ nu 
vor să-L creadă pe Dumnezeu, n-au vreme de înviere, dar cei 
din morminte aşteaptă această vreme, şi apoi, după ea, viaţa 
veacului care va fi veşnic, veacul ce va să fie, şi mare este lu- 
crarea de înviere pe care Eu o lucrez azi cu mare putere şi taină, 
iar cei înviaţi şi în drum spre înviere se roagă Mie pentru 
poporul Meu de azi să-i dau Eu întărire mare pentru această 
taină a Mea din zilele acestea, şi văzută de departe de cei care 
au plecat de pe pământ, văzută cu credinţa şi nădăjduită apoi, 
iar voi să aveţi grijă de poporul cuvântului Meu, de mersul lui, 
de simţirea lui, de cele văzute şi nevăzute ale lui, că e poporul 
Meu, măi fiilor copii, şi v-am spus să Mi-1 adunaţi şi să Mi-1 
vegheaţi şi să fie el, iar el să stea cu întregul sub mâna voastră 
miloasă şi ca pe Mine să vă aibă şi să vă primească, şi aşa Mă 
va primi el pentru statul Meu cu el, pentru viaţa Mea cu el, 
pentru biruinţa Mea prin el. Acest cuvânt al Meu, pentru care 
Mă sprijin cu voi ca să vină şi ca să fie el pe pământ cu poporul 
Meu şi pentru el şi pentru mulţi prin lucrarea Mea cu voi, o, 
acesta este cel ce lucrează şi poate şi adună rod Mie, şi prin 
care Eu fac să răsară împlinirea lui apoi, şi trebuie mare umi- 
linţă în toate inimile, şi să stea ele uimite pentru puterea cea 
împlinitoare, că iată, lumea n-are parte, dar au cei credincioşi, 
dacă pot ei să-şi păstreze până la capăt credincioşia, adică as- 
cultarea şi bunul înţeles pentru ea. 

O, Mă uit în timp ca să privesc pe cei plini de credincio- 
şie pentru Mine şi de dragoste pentru cele de sus în ei. Cei 
cuprinşi de credinţă şi apoi de dragoste căutau cele mai tari 
izvoare de duhovnicească viaţă şi purcedeau cu paşii lor pe la 
locuri sau pe la învăţători cu multă nevoinţă şi jertfire cu trupul, 
cu mai mare lepădare de trup şi mai aprins duhul şi trăirea pen- 
tru cele cereşti, în timp ce mulţi alţii căutau după bine cu Mine 
lor, după trepte înalte, după locuri cu multă îngăduinţă, aşa cum 
dragostea lor mică se dăruia lui Dumnezeu cu picătura pe calea 
lor înspre Dumnezeu pentru iertarea păcatelor lor şi pentru mân- 
tuirea lor, şi aşa se alegeau cei ce voiau mântuirea, unii mai 
mult, iar alţii mai puţin lucrând pentru această cale, iar dra- 
gostea, mai multă sau mai puţină pentru Domnul, Care atât de 
mult îndură de la om lipsa dragostei de Dumnezeu. 

O, e slab în dragoste şi în credinţă omul care nu ştie cum 
să creadă şi de ce să creadă. El crede în om, iar omul se iubeşte 
pe sine când e vorba să aleagă între el şi cel pe care-1 iubeşte. 
Nu este omul statornic în iubire, nu este decât cel care-L iubeşte 
pe Domnul cu credinţa sa, căutând să-I semene Lui, ca aşa să-I 
arate iubirea. Dragostea nu se probează decât prin credinţă şi 
prin mărturisire, iar altfel nu. Ea a fost dovedită în cei ce M-au 
mărturisit pe Mine fără să Mă fi văzut, iar mai mare dragoste 
ca aceasta, ca să cazi spre jertfa pentru Cel ce este, nu poate 
dovedi cel credincios, şi sunt în ziua aceasta cu mama Mea 
Fecioară în cuvânt şi dă ea acum să grăiască despre credinţa de 
la care vine dragoste, şi dă ea să Mă sprijinească pentru 
învăţătura Mea de azi, pentru cei ce iubesc să înveţe şi să poată 
cu iubirea lor şi să pot Eu prin ea, şi să poată omul cu Domnul, 
iar Domnul să poată cu omul prin puterea credinţei, şi apoi prin 
puterea iubirii, căci iubirea de la credinţă vine, fiilor. Amin. 

O popor al Fiului meu Cuvântul, eu L-am 
^iubit pe Fiul meu fără să-L fi văzut, dar 
locuia El în inimioara mea, şi apoi El mi-a fost dat de Tatăl, şi 
L-am iubit ca şi atunci când nu-L vedeam, dar mai mult L-am 


iubit apoi, căci El m-a iubit şi m-a ales să-I fiu ven ir e a Sa, şi 
apoi El mi-a fost luat, şi L-am iubit apoi fără să-L văd, şi L-am 
iubit. Iubirea este îngerească, nu este omenească, şi aceea este 
iubirea, şi poate ea în mintea cea îngerească şi în cea care se 
face înger pentru ea. Amin. 

O, Fiule scump al meu, eram copil când am fost dăruită 
Ţie de Tatăl şi de cei ce m-au născut ca să-Ţi ies apoi în cale 
şi să mă fac cale a venirii Tale la oameni. Sărbătorim în cer şi 
pe pământ, cu cerul şi cu pământul, aici, în mijlocul poporului 
Tău, sărbătorim ziua mea în care Ţi-am fost dăruită ca să cresc 
sub veghe şi sub ascultare şi sub supunere şi să mă fac apoi 
punte pentru Tine între cer şi pământ, iubind numai pe Dum- 
nezeu cu viaţa mea în mijlocul oamenilor cei fără de iubire 
pentru Tine, o, Doamne, căci numai cei ce nu-L iubesc pe 
Dumnezeu, numai aceia se dau la plăceri şi la viaţă cu des- 
fătări, iar Domnul îi părăseşte şi îi ia diavolul în stăpânirea sa 
şi vin peste ei suferinţe apoi, că milă mare are Dumnezeu de 
omul cel pierdut spre satana. 

îl învăţ pe cel slab cu iubirea, pe cel slab de înger şi îi 
spun lui aşa: 

O, fiule slab cu iubirea cea pentru Domnul, prea mult 
vorbeşti cu trupul tău, prea mult îl asculţi, prea mult îi dai, prea 
mult te uiţi la el, prea mult, iar aceasta te vatămă cu semeţie 
apoi. O, nu aşa îţi poţi tu răscumpăra pentru vecie sufletul şi 
trupul. îţi cere prea mult trupul, şi tu îl asculţi, iar el îţi cere în 
tine împotriva Duhului, fiule. O, mai fă şi altfel. Lasă să mai 
vorbească trupul şi singur. El să zică, el să audă, iar tu îngri- 
jeşte-ţi scumpul dar, pe care Fiul meu Iisus Hristos ţi l-a dat, 
căci ţi-a dat sufletul şi plânge sufletul tău gol de putere şi 
înăbuşit de slăbiciunile trupului tău. O, schimbă-ţi lucrarea şi 
îndeletniceşte-te cu credinţa, şi de la ea cu iubirea pentru hrana 
cea de sus, că toate cele de jos sunt pentru trup, iar trupului tău 
nu-i este milă de mântuirea ta cea de la Dumnezeu, că e duş- 
manul cel de şapte mii de ani trupul împotriva omului. 

Pun înaintea fiilor oamenilor cuvântul meu de mamă a 
lui Iisus Hristos, şi în mijlocul poporului cuvântului Său cel de 
azi mă las cu învăţătură de mântuire pentru el şi pentru cei ce 
vor să ia de pe masa Domnului învăţătura credinţei şi a iubirii, 
căci iubirea este îngerească, nu este omenească, nu este din 
om, ci din Dumnezeu este ea şi de la Dumnezeu se hrăneşte, 
şi tot aşa îl hrăneşte şi pe om acolo unde ea poate. 

Voi, cei slabi cu credinţa şi cu iubirea, ascultaţi iubirea 
mea de mamă cerească pentru voi! îndeletniciţi-vă, fiilor, să 
vorbiţi cu folos şi numai cu folos, căci vorbirea despre semeni 
şi despre faptele lor bune sau rele vă cade în păcatul deşertă- 
ciunii de vorbire sau, mai greu, în păcatul judecăţii faptelor se- 
menilor voştri. Vorbiţi numai şi numai despre cei ce au iubit pe 
Domnul şi s-au sfinţit aşa şi au fost slăviţi de Domnul pentru 
faptele lor cereşti pe pământ, adeverindu-se ele prin semne şi 
minuni doveditoare apoi. Vai celor ce fac păcatul judecăţii 
faptelor celor de pe pământ semeni ai lor şi ale celor trecuţi cu 
trupul! Numai pentru mărturisirea păcatelor trebuie să vor- 
bească omul faptele cele rele ale lui, şi aceasta prin taina măr- 
turisirii înaintea slujitorilor tari cu credinţa şi cu sfinţenia, ca 
nu cumva să facă şi preotul păcatul cel mărturisit de păcătos, 
că iată, numai aşa este pe pământ, fiindcă cel ce judecă fapta a- 
proapelui său, acela cade apoi în grele păcate, în urâte fapte, ca 
plată a vorbirii de rău şi a deşertăciunii de vorbire. O, n-a fost 
lăsat omul să fie judecător, ci să fie iertător şi milos şi să se 
pocăiască pentru el însuşi şi să îndemne spre mântuire pe om. 

O, omule necăjit şi pribeag pe pământ, nu mai găseşti 
tu pe pământ epitrafir curat de om şi de duh de om, care să te 

mai ajute pe tine spre iertare, căci cel ce poartă epitrafirul este 
mai păcătos ca păcătosul care se apropie spre vindecare, şi nu 
poate bolnavul să-l vindece pe cel bolnav, iar cel ce este ispitit 
de păcatul desfrânării, este acela care judecă pe cel păcătos, şi 
greu se mai ridică unul ca acela să vină ca Manase la pocăinţă 
şi la iertare înaintea Domnului şi înaintea oamenilor, după ce 
el cade în fărădelegi, căci trupul şi-l îngrijeşte omul, dar sufle- 
tul ba. Se duce omul la doctor şi-i dă doctorii doctorul, dar nici 
un doctor nu gândeşte şi nu ştie să spună de unde vine boala la 
om, şi nu-i dă omului doctorii după boala lui, ca să se vindece 
de boala de la care vine suferinţa. O, nu ştie omul că trupul 
plin de durere e doctorie pentru el. Altfel de doctor este Dum- 
nezeu, Care trimite omului suferinţă pentru vindecare dacă 
omul nu ia ca doctorie umilinţa cea pentru păcate şi pocăinţa 
apoi şi iubirea apoi pentru Domnul vindecătorul. 

O, e muced omul, pentru că stă acoperit şi nu ştie să se 
descopere ca să fie curăţat de mucegaiul din el, căci cele 
acoperite se strică necercetate, necurăţate de cei cu milă pentru 
boala din om. O, Fiule Doamne, ce fericiţi erau cei cărora Tu 
le vesteai cu gura Ta iertarea păcatelor lor, dar ce inimă aveau 
în ei aceia mai înainte să ajungă să audă de la Tine vestea mân- 
tuirii lor! Te îngenunchea credinţa lor şi puterea ei şi a iubirii 
lor în ei. Te umplea de dragoste pentru ei focul pe care-1 
aprindeau în ei pentru Tine. O, ce vremuri măreţe, ce inimi 
măreţe pentru umilinţa lor înaintea Ta! Nimeni nu-i putea pe 
ei despărţi de dragostea Ta, şi făceau ei dovada aceasta, căci 
iubirea era tot ce mai rămânea în ei, după ce Te aflau ei Mân- 
tuitor lor. O, mare eşti Tu în cei ce Te iubesc, şi aceia sunt cei 
ce Te află în acest izvor, dar ce puţini, Doamne! Pe aceştia tre- 
buie să-i învăţăm, mereu, mereu să-i învăţăm viaţa îngerească, 
iubirea îngerească şi multă, multă lucrarea cu duhul, la care 
toate celelalte se adaugă după trebuinţa Ta şi a lor, Fiule 
Doamne. Cei ce n-au lucrat cu duhul, n-au stat, n-au aşteptat 
slava Ta, căci au făcut altceva şi s-au lovit şi s-au temut şi au 
fugit, aşa cum a fugit Adam de la faţa Ta în rai când Tu îl strigai 
să-l luminezi, să-l cureţi de sine pe el după ce a greşit, după ce 
a călcat el cuvântul Tău, şi tot aşa a făcut pe pământ şi fiul său 
cel ascuns în sine pentru neiubirea de frate, Doamne. 

O, popor al cuvântului lui Dumnezeu, tu te-ai născut în 
această vreme prin acest cuvânt al Lui, şi apoi El te-a învăţat 
mereu din el, ca să fii ca El, ca să asculţi şi ca să lucrezi apoi 
de la începutul tău şi până la Domnul, când El Se va slăvi 
înaintea noroadelor toate. Eu de micuţă m-am dat Lui şi mult 
L-am iubit, şi L-am purtat şi L-am ascultat în tot ce El îmi arăta 
să fiu şi să lucrez, prin cei puşi peste mine pe calea Lui cu 
mine. O, ia aminte la cei ce ştiu înţelepciunea lui Dumnezeu 
pentru viaţa ta şi luptă-te să nu întristezi Duhul lui Dumnezeu 
în mijlocul tău! Fereşte-te de neascultare şi de greşeală! îngerii 
au căpetenii, şi aşa să se vadă şi cu tine lucrul cerului pe pă- 
mânt, căci diavolul ştie altfel, şi îşi încearcă lucrarea lui peste 
cei fără de cârmă şi care cred că pot ei, că pot şi ei, că ştiu şi 
ei, că duc şi ei, aşa cum ştie satana să facă pentru ca să aducă 
neorânduială acolo unde Domnul poposeşte cu ai Săi. O, multe 
se mai iveau şi în vremea când Fiul meu cu ucenicii Săi lucra 
cu ei şi peste ei aşezare ca în cer, înţelepciune ca în cer, căci 
dădeau şi ei din duhul lor să pună, dar Domnul, Fiul meu, le 
dădea lor cuvânt şi pildă de cuvânt pentru slujire cu umilinţă 
şi cu aplecare şi cu ascultare, căci duhul rău aşteaptă treaz me- 
reu să găsească şi el cumva prilej în mintea omului, în dorirea 
omului, în vederea omului pentru lucrarea cea dintre fraţi. 

Am dat să vă povăţuiesc, şi cu sfială am făcut lucrarea 
mea peste voi, căci cei din cer sunt plini de umilinţă şi ştiu că 


omul cade în nemulţumire, cade în duh de sine, şi trebuie 
veghe mare în cel ce învaţă duhul din om pentru cele de sus 
cu el. Fiţi cu rugăciune înaintea Domnului, ca să pună El în 
voi voia Sa, înţelegerea Sa şi înţelepciunea Sa în toate câte voi 
voiţi şi lucraţi. Fiţi primitori de învăţătură, iar pentru aceasta 
trebuie duh umilit, aşa cum a fost duhul meu, şi trebuie mereu, 
mereu pocăinţă, mereu această lumină în voi. Pace vouă! 
învăţaţi lucrarea aceasta în voi şi între voi ori de câte ori Dom- 
nul vă spune vouă aşa. De dor vă spune Domnul aşa. Cu dor 
să învăţaţi şi voi aşa. Amin. 

Mă odihnesc acum, Fiule Doamne. M-am dăruit învăţă- 
toare în ziua mea de sărbătoare între cei din cer. Am stat mereu 
mică înaintea lui Dumnezeu şi înaintea oamenilor pe pământ, 
şi aşa m-am dat eu pildă şi învăţătură pentru cei ce, văzân- 
du-mă şi auzindu-mă, Te urmau apoi cu arsură în suflet şi cu 
lucrare multă de iubire şi de mărturisire a Ta. îi rog pe oameni 
să ceară de la Tatăl în ei iubire pentru Tine şi cunoştinţă, Fiule 
Doamne. O, aruncă focul Tău peste oameni şi aprinde-1 în ei, 
ca să Te caute ei şi să Te poată iubi şi să poată învăţa iubirea, 
iar Tu să le descoperi lor tot cei ai Tu să le dai, şi să poată ei 
apoi şi să poată ei cu Tine, o, Fiule al pântecelui meu cel fecio- 
resc şi al iubirii mele ascultătoare înaintea Ta. Amin. 

O mamă, aşa cum prin harul Meu şi prin 
^mâna slujitorului Meu cel credincios 
Mă fac trupul şi sângele Meu pentru hrana celor ce-Mi slujesc 
venirea, tot aşa, aici, în mijlocul poporului Meu, o, tot aşa, prin 
harul Meu şi prin glasul slujitorului Meu, care rosteşte înaintea 
Mea cuvânt pentru facerea cuvântului Meu, Mă fac cuvânt, 
mamă, şi Mă aşez în carte şi Mă dau poporului, şi Mă dau oa- 
menilor, mamă, prin cuvântul cel lucrător pentru facerea cu- 
vântului şi prin mânuţe lucrătoare pentru înfiinţarea în carte a 
Mea cuvânt, mamă. Am dat povaţă pentru cuvânt lucrător de 
cuvânt al Meu şi am aşezat bine lucrarea de facere a cuvântului 
Meu, ca să uşurez greul de peste ei a venirii Mele cuvânt, că e 
greu purtată coborârea Mea, mamă, şi nu ştiu aceasta cei ce 
dau cu voie sau fără de voie să doboare puterea Mea în cei 
ce-Mi poartă venirea cuvânt pe pământ. Toată asprimea care 
vine peste ei în fel şi chip din părţi ca să-i încerce, ca să-i 
slăbească, îi învaţă pe ei şi mai mult umilinţa de duh, dar Eu 
voiesc acum să spun la toţi cei ce sprijină lucrarea venirii Mele 
că trebuie să fie bunăvoinţă pentru ascultare, pentru veghe în 
lucru, pentru lumină întru toate, mici sau mari, pentru umilinţă 
mare în toată lucrarea cea cu duhul şi cea cu mâna, că vremea 
de azi e primejdioasă, iar cine se uită în ea învaţă de la ea, şi 
nu e bine să înveţe de la cele ale vremii cei ce-Mi urmează Mie 
după hartă, ci e bine să ia cu bucurie aşa cum îi învăţ Eu din 
cer şi de pe pământ şi aşa cum Eu, Domnul, am aşezat, căci 
cei ce nu au lucrat şi nu au ascultat aşa, n-au câştigat nici putere 
de credinţă, nici ascultare, nici răbdare, şi apoi satana a pândit 
mersul lor şi a găsit vreme de le-a zdrobit credincioşia şi le-a 
zdrobit iubirea, căci cine nu învaţă bine lecţia iubirii şi lucrarea 
ei apoi între fraţi, aceia se clatină şi cad din iubire şi cad, şi se 
fac prilej de cădere pentru cei slabi cu mersul, slabi cu dăruirea 
cea pentru împlinirea lui Dumnezeu în ei, mamă. 

O, e vreme de cumpănă pentru duhul credinţei, poporul 
Meu. O, intră, tată, la mare veghe şi la mare ascultare, şi să nu 
fii neîndemânatic pentru aşa slujire, pentru duhul ascultării, 
fiule. Nimic nu e prea mic în cele ce ai da tu să nu asculţi, şi 
nimic nu e prea mare în cele ce îţi cer ascultare să ai, căci dia- 
volul umblă pe jos, nu umblă pe sus, iar ţie îţi trebuie călăuză, 
poporul Meu. Iată, îţi cer să fii treaz şi să lucrezi ca în plină zi 
ziua şi noaptea lucrarea ta cu Mine. Ia pildă de la Mine şi vezi 

cum a fost lucrul Meu între ucenicii cei de atunci şi lucrul lor 
cu Mine. Ia şi citeşte cu multă lumină cuvântul Meu cel de ieri 
şi cel de azi şi citeşte-1 mult şi mereu şi învaţă din el lucrarea 
ta cu Mine, fiule, şi împarte-1 între fraţi. O, învaţă, poporul 
Meu, căci numai cei învăţaţi vor înţelege, numai ei, iar cei 
neînţelepţi nu vor putea, şi se vor purta ca cei neînţelepţi, aşa 
cum este scris, dar tu învaţă de la Mine, şi învaţă să fii 
ascultător, o, poporul Meu. Amin, amin, amin. 

21 noiembrie/4 decembrie 2010 

Sărbătoarea sfintei muceniţe Ecaterina 

Cuvântul Domnului vine pe pământ ca să zidească biserica. Nu bis- 
erica a dat pe sfinţi, ci sfinţii au însemnat biserica. Cetatea Sfântă 
Noul Ierusalim: împlinirea proorociei din Scripturi. Sfântul Mercurie 
strigă din cer oamenii la pocăinţă, ca să înceteze ei viaţa păcătoasă. 

Î n prag de zi de sărbătoare de sfinţi mucenici mărtu- 
risitori Se bucură Duhul Meu, căci găsesc veghe 
pentru venirea Mea cuvânt în cartea Mea cea de azi, pe care 
Eu însumi o înfiinţez prin grăirea Mea cea de azi, că Eu vin pe 
pământ cuvânt pe vatra neamului român, şi de peste cincizeci 
de ani grăiesc peste un popor, care a ascultat din gura Mea 
grăirea Mea din zilele acestea, şi iată, am mlădiţe binecuvân- 
tate de Dumnezeu ca să audă glasul Meu şi să-l facă pe pământ 
carte, aşa cum în toate vremile a lucrat Dumnezeu prin slugile 
Sale şi S-a făcut carte pe pământ şi S-a dat oamenilor cuvânt. 

Dar ce face cuvântul Meu şi de ce se varsă el din gura 
Mea pe pământ? El zideşte biserica Mea, căci scris este: «Ve- 
nind în lume, în lume era, şi lumea prin El s-a făcut, dar lumea 
nu L-a cunoscut, şi întru ale Sale a venit, dar ai Săi nu L-au 
primit, iar câţi L-au primit, le-a dat puterea ca să fie fii ai lui 
Dumnezeu, adică celor ce cred în numele Lui», şi aceasta măr- 
turiseşte Ioan, ucenicul Meu, care a văzut mărirea Mea, mărire 
ca a Unuia născut din Tatăl, plin de har şi de adevăr. Amin. 

Dar ce face cuvântul Meu şi de ce vine el pe pământ? 
El zideşte omul dacă omul primeşte să fie zidit, să fie născut 
din Duhul, căci Duhul lui Dumnezeu este cuvântul Meu. 

O, ce puţin, ce puţin se citeşte astăzi cuvântul Scripturii, 
o, ce puţin, o, şi ce măreţ este el şi ce viu grăitor ca să-l poată 
pătrunde pe cel ce se lasă născut din cer! Este scris în Scripturi 
că la venirea Mea iarăşi pentru vii şi pentru morţi cu judecata, 
numele Meu va fi Cuvântul lui Dumnezeu, iar sfinţii şi îngerii 
vor fi soţii Mei întru venirea Mea. O, tot aşa de smerit, tot ca 
acum două mii de ani lucrez şi azi, şi lucrez prin cuvânt, Eu şi 
sfinţii Mei, Eu şi îngerii Mei. Zadarnic Mă aşteaptă altfel cei 
ce măcar nici nu se pregătesc pentru ziua slavei Mele, că Eu 
vin aşa cum am spus că voi veni, căci am spus prin Scripturi: 
«Cel ce crede în Mine voi veni la el şi-Mi voi face casă la el şi 
voi cina cu el şi Mă voi arăta lui», şi aceasta face cuvântul 
Meu când el vine pe pământ, şi am fii credincioşi, şi iată-i, 
Mi-am făcut casă la ei şi cinez cu ei şi Mă las cuvânt pe masa 
lor şi Mă arăt lor, iar ei Mă arată oamenilor cuvânt, iar cei ce 
cred în Mine prin ei, se fac şi ei asemenea lor, a celor ce Mă 
împart cuvânt de facere a omului, ca să creadă omul şi ca să se 
facă biserică a Mea cel ce Mă primeşte să-l fac al Meu, locaş 
al Meu pe pământ. 

O, omule care zici că ştii şi crezi în Dumnezeu, cum 
crezi în El şi ce faci dacă crezi? Este scris că trebuie să am casă 
la tine şi să cinez cu tine şi să stau cu tine şi să te fac după 
chipul şi asemănarea Mea, nemuritor. Tu însă te întorci mereu 
la moartea ta, la păcatul pe care-1 iubeşti, dar credinţa ta este 


moartă, tată, şi tu tăgăduieşti puterea ei, că nu poţi să te faci 
fiu al lui Dumnezeu dacă tu mori mereu. 

O, popor al cuvântului Meu cel de azi, grăiesc cu omul 
ca să-i spun lui că, dând el să aibă înfăţişarea adevăratei 
credinţe, tăgăduieşte puterea ei, că mereu este tras spre păcat, 
bietul de el, şi nu poate adunarea oamenilor care n-au faptele 
credinţei, o, nu poate să dea sfinţi lui Dumnezeu, şi pot sfinţii 
să dea lor pildă de biserică a Mea şi de locaş al Meu în ei şi cu 
ei, căci am spus într-o zi de jale când auzeam cuvinte în răspăr 
cum că biserica a dat pe sfinţi, iar Eu am spus nu, şi am spus 
că sfinţii au zidit biserica şi că ei au însemnat biserica, şi vai 
lumii dacă n-ar fi în ea cei ce se sfinţesc pentru Dumnezeu şi 
pentru ea înaintea Mea ca să aibă ea cine să strige la Mine pen- 
tru învierea ei, pentru trezirea ei din nepăsare de Dumnezeu! 

O, poporul Meu, sunt pe masa ta cuvânt de facere a 
omului şi sunt cu sfinţii Mei în cuvânt de facere pe pământ. 
Muceniţa Ecaterina şi mucenicul Mercurie, mari mărturisitori 
ai dragostei Mele în ei în mijlocul popoarelor pline de păgânie 
pe vremea trupului lor cel mărturisitor prin jertfa sângeroasă 
pentru numele Meu, cel scump lor. Iată, în numărul mare al 
gloatei necredincioase ei erau biserica Mea, iar Eu am venit la 
ei şi Mi-am făcut locaş în ei şi am cinat cu ei şi M-am arătat 
lor biruitor cu ei înaintea celor păgâni cu viaţa şi cu fapta, şi 
apoi i-am ridicat pe ei între sfinţii Mei şi sunt ei cu Mirele lor 
în sala nunţii, şi prin jertfa lor cea plină de iubire şi de mărtu- 
risire i-au adus şi pe alţii la credinţă şi s-au dat Mie, biserică a 
Mea s-au dat şi ei, şi iată, sfinţii au dat biserica şi ei au zidit-o 
în oameni pentru Mine, şi nu altfel se petrece cu zidirea bi- 
sericii Mele, care nu este zidită din păcătoşii care se dau ei 
după înfăţişarea adevăratei credinţe. 

Iată, când pot să le spun, le spun, numai că se fac ei că 
nu aud, dar Eu sunt Cel ce vin acum şi judec viii şi morţii prin 
acest cuvânt şi le spun lor că ei spun mereu în biserica lor că 
aşteaptă învierea morţilor şi viaţa veacului ce va să fie, iar Eu 
vin cu ceea ce zic ei că aşteaptă, şi vin cuvânt pe pământ pentru 
vii şi pentru morţi, căci Tatăl Mă trimite să împlinesc tot ce 
este scris în Scripturi să împlinesc, şi se pregătesc cei adormiţi 
de înviere la glasul Meu, pe care ei îl aud, şi mai vârtos se 
pregătesc mereu sfinţii ca să vină cu Mine în cuvânt când Mă 
aud că vin la voi, pe masă la voi cu hrană de sus, hrană înge- 
rească, hrana celor ce se hrănesc cu tot cuvântul care iese din 
gura lui Dumnezeu. Amin. 

O pentru iubirea noastră de Tine şi pentru 
^iubirea Ta de noi cobori cu noi pe calea 
cuvântului Tău pe pământ, o, Doamne, şi mare este această iu- 
bire şi îngerească este ea şi nu ştiu oamenii necredincioşi ce 
este iubirea şi ce face ea, căci ea face sfinţi din oameni şi 
descoperă ea pe Dumnezeu în toate şi în ei, aşa cum şi în mine 
Te-ai născut Tu pe când eu aveam de ales între viaţă şi moarte, 
între veşnicie şi vremelnicie, iar eu Te-am ales pe Tine de Mire 
şi m-am dat Ţie mireasă, şi i-am învăţat aşa pe cei ce ziceau că 
au înţelepciune şi i-am învăţat pe ei că pe pământ este vremel- 
nicia şi că în cer este un Mire veşnic, Care-i dă omului veşnicia 
dacă poate să creadă şi să o lucreze cu cele de sus pe pământ 
cât stă, iar Duhul Tău, aprins în mine ca jarul, a ars în ei toată 
semeţia lor şi şi-au văzut nimicnicia şi s-au dat şi ei Ţie fii 
credincioşi şi s-au mărturisit ei aşa oamenilor de atunci, iar eu 
am intrat cu ei cu tot în sala nunţii Tale cu sfinţii şi cu îngerii şi 
mi-ai dat haină de mireasă, curăţată cu dragostea mea pentru 
Tine şi cu sângele meu curs pe pământ înaintea oamenilor pen- 
tru alegerea mea, căci pe Tine Te-am ales, şi nimic altceva 
n-am mai ales, şi a rămas pe pământ cu oamenii mărturisirea 

mea pentru Tine şi rod Ţi-am adus cu ea, iar acum, la sfârşit de 
timp, m-ai aşezat lucrătoare prin duhul înţelepciunii mele pentru 
Tine şi stau cu sfinţii cei mari şi mult lucrători în mijlocul 
poporului Tău şi peste el cu darurile lor, ca să ajute ei lucrarea 
Ta de azi şi pe poporul Tău cel mic, care Te primeşte cuvânt şi 
Te împarte, Doamne, sămânţă de facere a omului, cuvânt care 
zideşte biserica, o, Doamne. Sunt slujitoare mare pentru cei 
ce-Ţi lucrează Ţie aici, pe pământul cel sfinţit de Tine în mij- 
locul neamului român, şi revărs har şi înţelepciune şi lucrez Ţie 
pentru împlinirea Ta de azi cu oamenii, şi îmbărbătez pe cei 
ce-Ţi stau cale a venirii Tale cuvânt de facere a bisericii şi le 
spun lor: fiţi curajoşi, voi, cei mai mici între cei ce au lucrat 
până acum rând pe rând Domnului pe pământ, şi fiţi credincioşi 
cu putere, că nu mai e pe nicăieri între oameni biserică cu 
mădularele toate în ea, aşa cum a făcut Domnul să fie cu voi, 
cei credincioşi Lui! Fiţi tari cu credinţa, de la care vine iubirea 
şi mărturisirea ei! Iată, înţelepţii lumii nu sunt nimic faţă în faţă 
cu cuvântul lui Dumnezeu, care este cu voi mereu, şi care în 
taină zideşte şi împlineşte, împotriva celor ce nu ştiu să creadă 
în Dumnezeu aşa cum se cuvine pentru toată lucrarea Lui între 
oameni. O, cei ce se cred înţelepţi şi buni, aceia nu ştiu să se 
facă fii ai lui Dumnezeu, din pricina semeţiei lor, dar cei 
păcătoşi şi smeriţi cad spre pocăinţă şi spre înţelepciune apoi, 
şi mulţi din ei sunt atinşi de harul cel de sus şi-şi sfinţesc mintea 
şi inima şi credinţa şi iubirea şi viaţa apoi, căci Do mn ul îşi face 
casă cu ei şi cinează cu ei şi Se dă lor, iar ei Domnului se dau, 
aşa cum în vremea mărturisirii mele s-au dat lui Hristos 
înţelepţii care şi-au văzut deşertăciunea şi păcatele şi s-au făcut 
locaş al credinţei cea de sus şi al iubirii lor pentru Hristos, Cel 
mărturisit de mine adevăratul şi singurul Dumnezeu. 

O, mare este pe pământ cel ce mărturiseşte pe Domnul! 
Aşa mărire a aşezat El peste voi, şi sunteţi cei mai mici, dar şi 
cei mai mari, căci aţi ştiut şi ştiţi să staţi mici, ca să poată Dom- 
nul cu voi, o, fii ai cuvântului Său de azi, căci cei mari, care 
nu ştiu să se facă mici şi să rămână aşa înaintea Domnului, nu 
rămân aceia, şi nu ştiu să-L mărturisească pe Domnul cei mari, 
căci nu ştiu ei înţelepciunea cea de la Domnul pentru cei mici, 
a cărora este împărăţia lui Dumnezeu, precum este scris. 

O, înconjoară-i Tu, Mire Doamne, cu toată oştirea ce- 
rească mereu, cu toată venirea Ta cu sfinţii, iar puterea Ta cea 
de nebiruit să-i ocrotească pe ei de duşmanii Tăi, căci ei nu-i 
pot avea duşmani decât pe duşmanii Tăi. O, mergi, mergi cu 
mersul biruinţei Tale cu ei şi bucură-i pe sfinţi, şi bucură-i pe 
cei credincioşi cuvântului Tău cel de ieri şi cel de azi, căci cele 
de la început le-au vestit pe cele de la sfârşit, pe cele de azi, o, 
Doamne, iar Scriptura grăieşte la sfârşit scrierea ei despre ce- 
tatea cea sfântă, Noul Ierusalim, la care Tu, Doamne, atât de 
tainic lucrezi acum, căci pietrele ei sunt vii şi strălucesc pe 
pământ cu lumina Ta, şi neamurile aud glasul Tău cel de pe 
muntele Tău de cuvânt, cetate înaltă, Doamne, zidită din cu- 
vânt şi din fii credincioşi, care ştiu să se facă prunci şi să creas- 
că mici şi să fie ai Tăi între fiii oamenilor, şi să le faci bine cu 
ei fiilor oamenilor, care, auzind, se vor trezi pic cu pic, căci 
puterea Ta va birui şi va lucra. 

Şi iată pe cel sărbătorit azi lângă mine între sfinţi, muce- 
nicul Mercurie, tot atât de râvnitor cu dragostea lui, ca şi 
dragostea din inima mea pentru Tine în vremea trupului lui 
înaintea împăraţilor pământului! Sfinţii Tăi din cer mărturisesc 
cuvântul Tău de azi adevărat şi ziditor de biserică şi de om nou 
pe pământ, o, Doamne. O, fie voia Ta împlinită pe pământ, aşa 
precum în cer este ea. Amin. 


O şi eu, acum, mucenicul Mercurie, măr- 
turisitorul Tău, Te mărturisesc Dum- 
nezeu al meu, căci mi-ai fost Dumnezeu pe pământ, Doamne, 
ca să Te am pe veşnicii Stăpân al meu şi să ai Tu parte de mine 
pe vecii, căci ai suflat peste mine în vremea încercării mele şi 
m-ai învăţat să mă trag de partea Ta şi să mă despart de cei ce 
nu Te aveau de Dumnezeu al lor, o, şi câtă putere de mărturisire 
pentru Tine a avut atunci credinţa mea în Tine şi sufletul şi 
duhul şi trupul meu, toate Doamne! O, cât de îndârjiţi în necre- 
dinţă se fac cei tirani cu inima împotriva Ta când văd ei că 
mărturisitorii Tăi se întăresc pentru Tine înaintea lor! O, câtă 
orbire şi câtă ură aduce necredinţa şi lupta cea pentru ea în om 
faţă în faţă cu cei ce Te mărturisesc pe Tine şi nasc în jur pe 
Dumnezeu în cei ce au în faţă priveliştea luptei pentru Tine a 
mărturisitorilor Tăi cei credincioşi! O, slavă Ţie pentru că 
m-ai ajutat să rămân al Tău şi să dau putere şi altora să se facă 
fii ai lui Dumnezeu dintre cei necredincioşi! 

Şi acum Te rog şi eu, varsă mânia Ta peste muntele de 
necredinţă a oamenilor şi dă-le lor prilejul să Te primească prin 
acest cuvânt de facere a omului la sfârşit de timp! Fă cale cu 
mărire mersului Tău cu poporul cuvântului Tău şi arată-le oa- 
menilor şi slujitorilor de peste ei că Tu zideşti o cetate din 
pietre vii, un popor de fii credincioşi, prin care voieşti să în- 
viezi lumea şi să faci cer nou şi pământ nou, ca să rămână aces- 
tea după ce mânia va trece! O, câţi sfinţi s-au făcut pentru Tine 
dintre cei mult păcătoşi! Aşa să faci şi acum prin harul Tău cel 
lucrător al cuvântului Tău de azi şi să-i chemi pe mulţi la viaţă, 
Doamne, că arde pământul, şi lumea nu vede şi nu ştie să se 
uite şi să vadă suferinţa pământului şi suspinul lui şi al celor 
ce strigă din pântecele acesta aşteptând salvarea lor. 

O, fii ai necredinţei, voi staţi pe pieptul celor ce aşteaptă 
învierea şi viaţa veacului ce va să fie, şi staţi plini de păcate 
deasupra lor, şi arde duhul lor pentru răscumpărarea lor şi arde 
ca focul pârjolitor duhul şi suspinul lor spre Domnul. O, înfri- 
coşaţi-vă, ca să faceţi roade vrednice de pocăinţă şi de credinţă, 
că altfel veţi plânge lung şi nu veţi afla capăt plânsului vostru! 
Vă cheamă sfinţii din cer spre credinţă şi spre fapte de credinţă. 
Are Domnul izvor de cuvânt aici, unde-Şi are masa Sa de cu- 
vânt cu poporul Său credincios azi. O, căutaţi, ca să aflaţi, şi 
apoi luaţi şi spălaţi-vă ochii, ca să vedeţi! Spălaţi-vă de necre- 
dinţă şi aplecaţi-vă cu umilinţă, ca să aveţi parte de milă şi de 
bucurie apoi! Vine Domnul cu zecile de mii de sfinţi ai Săi pe 
pământul român şi grăieşte cuvântul Său oamenilor şi zideşte 
biserica Sa şi sfărâmă cu ea iadul, ca să iasă la lumină cei ce 
strigă după lumină, şi iată lumina, şi vine Domnul cu ea pe 
pământ ca să vă dea lumina Sa vouă. 

O, auzi-mă, Doamne, pentru cei necredincioşi şi dă-le 
putere să creadă şi să Te cunoască în acest cuvânt şi în venirea 
Ta cu sfinţii Tăi acum! Fă împăraţii să se plece şi să se facă 
săraci de slava lor, iar pe cei săraci fă-i să se îmbogăţească de 
slava Ta de azi, şi aşează-Te Tu cu taina Ta pe pământ, taină 
la care lucrezi atât de tainic acum: cerul cel nou şi pământul 
cel nou, o, Doamne, dar fă să fie multă credinţă pe pământ 
pentru această cerească taină, care aşteaptă de şapte mii de ani 
la hotar ca să se aşeze pe pământ, şi după care toţi sfinţii Tăi 
aşteaptă tânjind şi trudind şi aşteaptă arzând de dor, arzând, 
o, Doamne. Amin. 

O aceasta lucrez Eu, şi taină mare este po- 
^ porul cuvântului Meu cel de azi în mij- 
locul neamului român. Fiţi liniştiţi, o, sfinţi iubiţi ai cămării Mele 
de nuntă! Curând, curând ne aşezăm pe pământ cu taina cerului 
cel nou şi a pământului cel nou, căci Eu, Domnul, la această îm- 

plinire lucrez cu voi din cer, şi cu poporul Meu de pe pământ, şi 
Mă aşteaptă şi Tatăl să sfârşesc şi să împlinesc. Amin. 

Pace ţie, poporul Meu, în zi de sărbătoare de sfinţi măr- 
turisitori! O, îmbracă-te, tată, întru nestricăciune din zi în zi 
mai mult, că tot şi toate aşteaptă capătul cel bun al mersului 
Meu cu tine spre ziua slavei Mele, când toate se sfârşesc, ca 
să înceapă veşnicia şi tainele ei toate! Eu sunt gata să îm- 
plinesc, de şapte mii de ani sunt gata să răscumpăr tot ce omul 
a stricat din cele zidite de Mine, dar am aşteptat atât de mult 
pe cât a stricat omul, şi tot atât de mult timp am lucrat şi Eu şi 
le-am pus înapoi, dar tainic am lucrat, şi încă lucrez, şi nu se 
suie la mintea omului tainica Mea lucrare, scrisă în Scripturi 
pentru împlinirea ei acum, la sfârşit de timp. 

Fii credincios, poporul Meu! Credinţa ta în cuvântul 
Meu cel de azi, ascuns atât de tainic în Scripturi că va veni pe 
pământ şi va zidi iarăşi lumea, o, credinţa ta este salvarea, căci 
Eu aşa am putut şi aşa pot pe pământ, pot prin cei credincioşi, 
pot prin credinţa ta, poporul Meu. Amin, amin, amin. 

25 noiembrie/8 decembrie 2010 

Sărbătoarea sfântului apostol Andrei 

Nu este iubire după adevăr între om şi om din pricina iubirii de sine 
din oameni. Mai adevărată este durerea decât bucuria. Cuvântul 
Domnului este mila Lui pentru oameni. Cuvânt de trezire peste 
slujitorii bisericii. 

L a mijlocul celor trei zile de sărbătoare nouă pentru 
poporul cuvântului Meu cel de azi, Eu, Domnul 
Iisus Hristos, Mă aşez în carte cuvânt şi însemnez în ea zi de 
biruinţă, amintirea zilei când am pecetluit în mijlocul poporului 
Meu şi al lucrării Mele de cuvânt aşezare neamestecată cu 
lumea, biserică cu mădulare, iar Eu, Domnul, în mijlocul ei 
cuvânt, aşa cum de două mii de ani aştept să pot să am pe 
pământ, dar duhul de om nu M-a lăsat să pot Eu, că a voit şi 
omul şi n-am putut să pot Eu ca Dumnezeu în lucrare de 
biserică, dar pot acum, şi Se mângâie Duhul Tatălui şi al Fiului 
şi al tuturor sfinţilor că este pe pământ loc pentru Dumnezeu 
şi masă curată, cină de Emaus, neamestecată, cum nicăieri nu 
este pe pământ, căci Eu sunt trup şi cuvânt pe masa aceasta şi 
nu mai e pe nicăieri atâta mângâiere pentru Dumnezeu. Mereu, 
mereu cuvântul Meu de pe masă călăuzeşte pe poporul Meu 
de azi şi Mi-1 ţine de mânuţă, şi apoi se îndreaptă el spre fiii 
oamenilor şi le grăieşte lor, şi grăieşte cuvântul Meu poporului 
român şi îl aşează pe el la masă de cuvânt din cer pe pământ, 
ca să pot Eu, Domnul, împlini cuvântul Meu cel rostit, căci 
prin cuvânt lucrez, şi apoi împlinesc. Amin. 

Sărbătorim întreită sărbătoare şi-Mi las cuvântul Meu 
pe masă la mijlocul zilelor de serbare, căci în ziua care a trecut 
am însemnat în cer, şi însemnez în cartea Mea acum ziua 
pecetluirii grădiniţei cuvântului Meu, grădiniţă pentru Mine pe 
pământ, căci se naşte cuvântul Meu în ea când el vine la po- 
porul Meu, iar în ziua aceasta, a doua a sărbătorii, avem acum 
sărbătorit pe apostolul Andrei, pe care l-am luat lângă Mine în 
ziua când am sfinţit cetatea şi biserica Mea de nou Ierusalim 
acum nouăsprezece ani, şi am avut, şi am pe trâmbiţa Mea 
Verginica la masă de cuvânt, căci mâine are între sfinţi sărbă- 
toarea ei de intrare în cer, ziua când şi-a odihnit de dureri 
trupul, care a durut-o mereu, mereu cât a stat în el pe pământ, 
iar duhul ei a fost mereu tot o umilinţă, tot un plâns plin de 
milă pentru om, căci am pus în ea duh iubitor de oameni, iar 
această înţelepciune nu poate s-o aibă decât cei sfinţi, cei plini 
de Dumnezeu pe pământ, cei în care Eu pun ca să fie, şi nu 


poate omul să-şi ia singur pe cele împărţite de Mine după 
planul Meu cel din veac întocmit şi pe care-1 aşez lucrător prin 
cei credincioşi Mie şi plini de iubire ca a Mea şi de lucrare ca 
a Mea între oameni. 

Stau la masă de cuvânt în mijlocul tău, o, poporul Meu, 
şi am pe apostolul Andrei şi pe trâmbiţa Mea Verginica, amân- 
doi lucrători prin cuvântul sărbătorii de trei zile între sfinţii 
Mei, cu care Mă port între cer şi pământ, căci Eu cu sfinţii vin, 
fiindcă aşa este scris, şi nu singur vin. Se vor păcăli amar cei 
ce vor să arate oamenilor de pe pământ că Eu vin pe norii ceru- 
lui, căci Eu nu vin aşa cum dau ei să arate cu minciuna lor oa- 
menilor, ci vin cu oştiri de sfinţi şi de îngeri şi n-au ei ochi de 
văzut pe Dumnezeu întru a Sa venire, şi văd ei ceea ce fac ei 
ca să vadă, nu ceea ce face Dumnezeu pentru cei ce văd de la 
Dumnezeu, iar pentru cei ce văd ca omul, vor vedea aceştia 
ziua mâniei Mele, a dezlănţuirii durerii Mele, strânsă de toţi 
oamenii în inima Mea de la depărtarea lor de Mine, de la viaţa 
lor cea fără voia Mea cu ei pe pământ. 

O, tot omul este mincinos, şi nu este adevăr între om şi 
om, şi nu este iubire după adevăr între om şi om, din pricina 
iubirii de sine, care sălăşluieşte în oameni. Se cheltuiesc cu- 
vinte de iubire între om şi om ca vinul cel îmbătător şi se 
îmbată omul ca de vin, iar când se trezeşte din beţie vede rodul 
minciunii, şi omul piere din lipsă de Dumnezeu şi piere îndu- 
rerat şi gol, şi ar da atunci să se deştepte dacă timpul i-ar da 
răgaz. O, mai adevărată este durerea decât bucuria, căci bucu- 
ria este minciună şi se face durere după ce trece, iar între fiii 
oamenilor puţini se aleg de partea adevărului vieţii pe pământ. 
Durerea şi sărăcia de toate şi duhul umilit mereu, aceasta 
iubesc oamenii cei adevăraţi, care nu se pot mângâia cu min- 
ciuna pentru viaţa lor pe pământ, şi aşa îşi zidesc ei întru vecii 
viaţa lor, acolo unde este cu adevărat viaţă, şi pentru care se 
trudeşte mult pe pământ, de unde nimic nu poate lua omul pen- 
tru calea sa apoi. O, ce milă am coborât Eu pentru om pe 
pământ prin cuvântul Meu cel de azi! Cine este cel ce are parte 
de aşa milă, de aşa mângâiere de la Dumnezeu? Cei ce cred în 
Mine şi în puterea Mea pentru om, aceia sunt cei ce primesc 
în ei mângâierea cuvântului Meu cel de azi, care vine cu norii 
ca să-i adune pe cei iubiţi de Dumnezeu şi pe cei ce-L iubesc 
pe El, aşteptându-L să vină să-i culeagă pentru El. O, ce faci 
tu, omule care-ţi iroseşti viaţa în plăceri şi în tot o trudă pentru 
plăceri şi pentru bucurii, care se ofilesc ca floarea fără apă? O, 
nu aşa se trăieşte pe pământ înaintea feţei Mele. Vin Eu şi te 
învăţ acum, căci am venit mereu şi vin iar învăţător peste 
pământ, şi ţie îţi trebuie credinţă ca să Mă auzi şi ca să Mă 
primeşti. Tu eşti cel ce-Mi deschizi sau nu. Eu doar bat la uşă. 

O, Mă aşez acum pe masă cuvânt cu sfinţii Mei şi ne 
hrănim cu el în zile de serbare, Eu şi cu ei şi cu tine, popor al 
venirii Mele cuvânt pe pământ, iar tu să Mă împărţi, tată. îmi 
desfac privirea Mea şi a sfinţilor Mei ca să te privim înapoi, 
când am pecetluit cu legea sfinţeniei grădiniţa Mea de cuvânt 
şi toată aşezarea ei. îl ating pe creştet, acolo unde este el, pe 
arhiereul Meu, pe cel numit de Mine martor de pe pământ al 
aşezării pe piatră a bisericii Mele de nou Ierusalim, de nou în- 
ceput, căci noi le facem pe toate şi trec trosnind cele ce au fost, 
şi aşa va fi, căci aşa este scris, iar Eu vin cu cele noi, căci aşa 
este scris. 

O, departe, departe eşti de Mine acum tu, cel ce ai 
mărturisit şi ai luptat lângă Mine în taină mare pentru noul Meu 
început, şi erai mare în credinţă, tată, şi erai adevărat, şi aşa ai 
fost până în ziua când ai fost smuls de lângă poporul Meu, de 
lângă lucrarea Mea cea pentru noul Meu început, prin care pe 

toate voiesc să le înnoiesc şi să fac frumos ca în cer pe pământ. 
O, te-ai temut de oameni şi n-ai mai ascultat de la Dumnezeu, 
dar duhul tău şi numele tău au rămas scrise pe cer şi pe pământ 
în vremea aceea şi în ziua aceea de pecetluire cu sfinţenie a 
grădiniţei cuvântului Meu cel de azi, în care Eu Mă nasc cuvânt 
peste pământ. Duhul Meu, atât de îndurerat, grăieşte azi cu 
tine, şi Mă aud toţi sfinţii şi toţi îngerii, căci ei îmi ştiu şi-Mi 
văd durerea de la lipsa ta apoi de lângă Mine. Cei în mijlocul 
cărora tu stai acum n-au voit nici unul să-şi desfacă inima şi 
ochii ca să simtă şi ca să vadă slava Mea cea de azi, cuvântul 
venirii Mele şi şoapta lui duioasă după om, căci n-am venit să 
dezbin, ci să aduc iubire şi credinţă şi mântuire şi iertare şi în- 
viere, o, de aceea am venit. Ce mare biruinţă cerească s-ar fi 
arătat de pe vatra neamului român peste popoarele toate dacă 
slujitorii de biserică ar fi avut credinţă şi primire pentru Mine! 
Ce slăviţi ar fi fost ei, şi din zi în zi tot mai sfinţi ar fi fost dacă 
iubeau ei pe Dumnezeu pe pământ. Te-am luat dintre ei ca să 
le dau lor patria cerească apoi şi s-o zidiţi cu toţii laolaltă şi să 
fie ea pe pământ cu strălucirea ei, căci am venit cu ea în braţe 
ca s-o pun pic cu pic în mijlocul oamenilor şi să lucrez prin 
lucrători plini de credinţă, căci tainele cereşti sunt mari pe 
pământ, mari, şi nu se pot arăta din pricina necredinţei. 

O, fiule cu inimioara zdruncinată de durere acum, aş da 
să-i trezesc pe toţi cei în mijlocul cărora tu stai, căci Eu te ale- 
sesem în mare taină din mijlocul lor, şi am voit să le fac bine 
la toţi prin credinţa ta, care te-a făcut mare atunci înaintea Mea, 
că nimic nu-1 poate face mare pe om între oameni decât lu- 
crarea credinţei lui. L-am umplut de voia Mea pe patriarhul 
care a fost şi căruia i-am spus prin cuvântul de pe masa poporu- 
lui Meu să se ridice el şi să te aşeze arhiereu înaintea Mea, ca 
să pot Eu să-Mi aşez cu tine noul Meu început, biserică după 
voia Mea, cu mădularele toate în ea şi cu masa cuvântului Meu 
pe masa ei, trup şi cuvânt pe masa bisericii Mele, aşa cum la 
începutul cel de acum două mii de ani am avut şi am lucrat 
prin cei credincioşi, în toată strâmtorarea vremii de atunci, şi 
când îl aveam în mare taină patriarh peste Ierusalim pe apos- 
tolul Iacov, fratele şi ucenicul Meu cel credincios, tainic lu- 
crând el lucrarea şi cârma bisericii Mele, aşa cum şi cu tine am 
lucrat până ce, aflându-te mulţi dintre slujitori, s-au adunat în- 
tr-un gând şi te-au smuls de lângă izvorul Meu şi te-au pus sub 
pază, tată. O, departe, departe eşti de Mine acum tu, cel ce 
M-ai mărturisit şi ai lucrat cu Mine cu credinţă până acum 
nouăsprezece ani. Voi ridica sabia Mea de cuvânt şi Mă voi 
răzbuna pe cei ce te-au umilit, căci voi împlini peste ei cuvân- 
tul Meu dacă vor rămâne ei necredincioşi. Eu nu le-am cerut 
nimic, nici rangurile lor, nici tronurile lor, nici avutul lor, ci iu- 
birea le-am cerut, căci cei ce nu Mă iubesc, calcă apoi toate 
poruncile Mele, răstumând-o pe cea din vârful lor şi purtân- 
du-se ei cu Mine atât de neprimitori, atât de necredincioşi, ca 
şi cei de acum două mii de ani, care nu M-au primit. 

O, arhierei şi preoţi, cum Mă arătaţi voi oamenilor că 
sunt cu voi? Ce împărăţie daţi voi să vă faceţi pe pământ? Dar 
în cer? O, v-aţi făcut împăraţi pe pământ şi împărăţiţi peste oa- 
meni prin sate şi oraşe şi nu- Mi sunteţi slugi ale Mele aşa cum 
au fost ucenicii Mei cu turma creştină după ce Eu M-am întors 
în Tatăl ca să pot fi cu ai Mei până la sfârşit, nemaistând Eu în 
faţa mai-marilor pământului ca să-i tulbur, ci stând numai cu 
ai Mei. O, când, oare, când va fi să văd la voi credinţă pentru 
venirea Mea cea de azi cuvânt la voi pe pământ, aici, pe vatra 
neamului român, ţara Mea de venire azi iarăşi la oameni, ţara 
strălucirii, căci se mângâie duhul sfinţilor Mei de strălucirea 
Mea de acum şi de ţara Mea de venire, al cărei nume voi îl 


purtaţi şi vă numiţi români? Eu, Domnul, aduc vouă rugăminte 
cu foc. Ridicaţi-vă mari cu sfinţenia şi fiţi adevăraţi slujitori ai 
Mei, că e păcat faţă fără de viaţă, o, fiilor! Ridicaţi apoi toată 
turma română la credinţă cu fapte mari înaintea Mea, că nu e 
frumos să puneţi sub legătura cu recoltă pe cele putrede ale 
recoltei ca să le vindem aşa. Cercetaţi şi vedeţi. Cei ce-şi vând 
recoltele iau faţa cumpărătorilor cu ce e mai frumos din recoltă 
şi pun în legătură deasupra recoltă frumoasă, iar dedesubt as- 
cund tot ce e mai urât şi mai atins de stricăciune şi de putrezi- 
ciune, şi omul vede numai când ajunge acasă, când desface 
legătura vede că faţa recoltei a ascuns sub ea partea cea putredă 
a ei, şi vede omul numai când ajunge înaintea Mea viaţa lui 
cea irosită şi fără călăuzitori adevăraţi peste ea şi care să aibă 
putere să dea viaţă din cer la cei fără de viaţă, căci Eu, Domnul, 
am bogăţie de har, numai să am cui să-l împart ca să-l poarte 
şi ca să se împartă la cei săraci, la cei fără de viaţă din cer peste 
ei. O, aşa e omul. Dă să se arate viu şi bun şi adevărat, dar 
numai pe deasupra, căci în inimă şi în trup ascunde toate slă- 
biciunile lui, toate câte nu vrea el să se vadă şi care l-ar face 
fără de preţ înaintea semenilor lui. Eu însă nu Mă las înşelat şi 
nici batjocorit, şi grăiesc şi-Mi spun durerea de la nedreptatea 
care s-a aşezat să stea pe scaunul dreptăţii şi strig la voi: o, 
ridicaţi-vă şi vestiţi peste turmă că cere Domnul iubire înge- 
rească la voi şi la toată turma, fiindcă timp nu mai este, şi a 
venit vremea să vin să cercetez şi să triez, şi nu voiesc să aibă 
careva parte de plânsul şi de scrâşnirea dinţilor ca plată pentru 
necredinţă. Vi se va cere greu socoteală că ştiţi şi că nu este 
ascultare de Dumnezeu de la voi, şi iată, Duhul Meu suflă peste 
voi şi vă strigă să-L auziţi şi să nu-L tăgăduiţi. Voiesc bine să 
vă dăruiesc şi în slava Mea să vă aşez, căci sunt cu slava Mea 
cuvânt peste pământ, şi nu este înţelepciune pentru această mi- 
nune de taină coborâtă cu Mine la oameni. Acum vă rog, dar 
mâine ce va fi dacă nu vă veţi trezi? 

Apostolul Meu Andrei grăieşte cu voi acum. De lângă 
Mine grăieşte el vouă, căci vii sunt pe veci de veci cei ce au 
avut viaţă în ei pe pământ. Amin. 

B e lângă Domnul Iisus Hristos, Arhiereul 
Cel mare, grăiesc vouă, slujitori de bi- 
serici, de la cel aşezat în fruntea voastră până la cel mai mic 
între voi. Le vine greu tuturor, o, le vine greu să trăiască înain- 
tea venirii Domnului aşa, ca poporul cuvântului Lui cel de azi, 
aşa cum cere Domnul pentru acest început nou, precum la în- 
ceput i-a cerut Domnul în rai omului pe când încă nu-L 
părăsise el pe Domnul pentru femeie. Omul nu-şi iubeşte fe- 
meia decât pentru păcat. O, nu aşa a iubit Domnul biserica Sa, 
şi nu găseşte Domnul nici un om, nici măcar slujitor de biserică 
să poată să iubească aşa cum Domnul a iubit şi a îngrijit bise- 
rica Sa şi a învăţat-o iubirea pentru cei ce iubesc. Va merge 
păcatul până la ziua judecăţii lui, căci omul aşa merge şi aşa 
vrea până la capăt, dar dacă omul ar avea povăţuitori sfinţi, 
arhierei şi preoţi sfinţi, aşa cum am fost noi, ucenicii Lui, ca 
să ne trimită Domnul în numele Lui să învăţăm oamenii, o, ar 
mai fi, oare, tot atâta păcat pe pământ? N-ar mai fi, ci s-ar 
înmulţi numărul sfinţilor, numărul fraţilor noştri, căci noi eram 
puţini pe atunci, dar voi, care staţi sub nume de slujitori pe 
vatra acestui neam, sunteţi mulţi, numai dacă aţi lucra la fel 
învierea şi viaţa peste oameni, mântuirea de păcat peste om. 
O, cum de nu vă bucuraţi voi de comoara din ţarina voastră 
cea din părinţi? Cum de nu credeţi, cum de nu iubiţi pe Dum- 
nezeu? Are Domnul glasul Său peste vii şi peste morţi pe vatra 
neamului român şi vă va fi grea judecata dacă veţi rămâne reci 
faţă în faţă cu Duhul Cel dătător de viaţă al lui Hristos, învăţă- 

torul bisericii. Nimic nu se clatină din ale voastre, ci se înnoi- 
esc dacă vă aplecaţi cu credinţă glasului Fiului lui Dumnezeu 
ca să-l cunoaşteţi şi să-l mărturisiţi adevărat, căci nu este rătă- 
cire în acest cuvânt, ci este Dumnezeu-Cuvântul acest glas 
chemător şi duios. O, vă supuneţi unii pe alţii ca să nu credeţi, 
ca să nu vă arătaţi credincioşi, aşa cum au făcut şi duhovnicii 
acestui timp, şi sunt neîmpăcaţi în cer faţă în faţă cu Domnul 
acum, că nu s-au aplecat să-şi arate credinţa şi s-o mărturi- 
sească ei faţă de acest cuvânt mai înainte de plecarea lor, căci 
vestit le-a fost lor pe Dumnezeu-Cuvântul, Care-Şi are masa 
de cuvânt pe vatra neamului român. 

Vă doresc vouă credinţă! Vă doresc iubire îngerească! 
Vă doresc pe voi lângă Domnul lucrători cu adevărat, roditori 
de sfinţi în mijlocul oamenilor, căci biserica lui FIristos este 
cea care naşte sfinţi şi este vie, şi din pietre vii se zideşte la 
zidirea ei. 

Sunt cel ce am pus paşii mei pe plaiurile pământului 
român acum două mii de ani şi am lăsat de la Domnul semnul 
mântuirii pe acest pământ şi duhul fecioriei peste biserica aces- 
tui neam, căci am iubit îngereşte pe Domnul şi pe oameni şi 
am fost arhiereu cu putere de înviere şi am lăsat această măr- 
turie pe acest pământ. Fiţi credincioşi, căci necredinţa îl alungă 
pe Domnul. O, fiţi credincioşi şi apropiaţi-L pe El! Amin. 

O apostolul Meu cel întâi chemat şi ales 
^şi credincios Mie, rodească-se pe el 
însuşi în ei şi între ei cuvântul tău şi să facă el din ei adevăraţi 
ucenici ai Mei, căci Eu le dau putere să creadă, dacă ei vor 
voi aşa! Amin. 

Mă pregătesc cu mare lucrare de cuvânt, căci sunt cu 
trâmbiţa Mea Verginica la hotar şi cu păstorul Daniel ca să 
grăim cu tot poporul acestui cuvânt, de la începutul lui şi până 
azi, şi Mă voi da lui şi voi lucra peste el cuvânt. 

O, fiilor din porţi, prin dureri şi prin sărăcie şi prin mare 
umilinţă de duh îşi poate omul lucra mântuirea. Vă dau ceea 
ce ştiu că foloseşte, şi aşa să împărţiţi, şi să înveţe poporul cel 
ascultător şi cel neascultător cuvântul Meu cel de mântuire, iar 
dacă-1 va împlini pe el, bine-i va fi lui. Eu, Domnul Iisus FIris- 
tos, lucrez cu voi peste duhul poporului Meu, şi duhul fiecăruia 
se alege la dreapta sau la stânga Mea, precum lucrarea fiecăruia 
îi dovedeşte pe ei. Fiţi făcători de mântuire peste poporul Meu, 
de la începutul lui şi până azi, fiilor, şi fiecare va primi aşa 
după cum el va voi să fie. Amin, amin, amin. 

30 noiembrie/13 decembrie 2010 

Sărbătoarea Sfintei Virginia, trâmbiţa lui Dumnezeu 

Sfânta Virginia: organ al Duhului Sfânt pe pământ. Desluşirea în 
sfat ceresc a tainei învierii. Rugăciunea sfântului apostol Andrei 
cere în cer paza cetăţii Domnului. 

I ntru în carte cuvânt şi Mă scriu în ea cu ziua de 
sărbătoare în sobor de sfinţi a trâmbiţei Mele Vergi- 
nica, şi se împlinesc azi treizeci de ani de când ceata sfinţilor 
a primit-o pe ea între cei din cer. Eu, Do mn ul lisus Hristos, în 
a treia zi de sărbătoare, zi lucrătoare pentru Mine şi pentru 
sfinţi în mijlocul tău, Mă las în carte cuvânt lucrător, poporul 
Meu, că am de aşezat în ea cuvânt de durere şi cu trezire în el 
pentru cei ce n-au stat frumos şi cu răbdare în trupul acestui 
popor, şi sunt la masă de cuvânt cu cei din cer, pe care i-am 
avut acum nouăsprezece ani în cuvânt şi în grădiniţa Mea de 
cuvânt în ziua pecetluirii ei cu sfinţenia Mea ca să fie ea ieslea 
Mea de coborâre cuvânt pe pământ, acum, la sfârşit de timp, 
şi să pot de aici să strig în lung şi în lat, şi cort ceresc să fac 


pentru Mine aici şi să strig de sub el şi să chem la masă de cu- 
vânt pe cei iubitori de credinţă, că le trebuie darul credinţei la 
cei ce iubesc cuvântul Meu şi minunea lui din zilele acestea. 

Cobor cu greu în ziua aceasta, căci găsesc neputinţă la 
porţi, şi le întăresc în răbdare ca să putem lucra şi învăţa, căci 
învăţătura cea de pe pământ, pe care o învaţă omul unul de la 
altul cum este între cei ce învaţă carte ca să iasă oameni cu 
mărire pentru oameni, această învăţătură nu are nimic legat cu 
Duhul Meu Cel învăţător, cu smerenia Mea, care coboară pe 
Duhul Sfânt în mijlocul oamenilor ca să grăiască El lor. Apos- 
tolul Meu Andrei l-a avut întâi învăţător pe loan Botezătorul, 
cel fără de carte învăţată de la oameni, dar l-a adus Domnului 
rod ucenici şi Mi i-a pregătit Mie pe cei povăţuiţi de el pe calea 
cea plină de cer pe pământ între oameni, căci numai cei săraci 
şi smeriţi sunt plăcuţii Mei şi doriţii inimii Mele. Era pescar 
apostolul Andrei şi era sărac, iar Eu l-am făcut gura Mea pe 
pământ şi locaş al credinţei, aşa cum am lucrat şi în vremea 
aceasta de Mi-am ales vase de trâmbiţare Mie pentru lucrul 
Meu cel ceresc pe pământ acum, căci din cei ce învaţă carte 
de pe pământ nu pot să-Mi aleg, nu sunt săraci cu duhul şi nu 
pot să fac din ei locaş al credinţei, că nu scapă de îngâmfare 
cei ce-şi caută mărire pe pământ, iar îngâmfarea este diavol. 
Cei ce-Mi sunt Mie de folos trebuie să fie temători de Dum- 
nezeu şi iubitori de sfinţenie, nu de carte, ci de credinţă iubitori 
şi de smerenie purtători, şi aşa am ales Eu pe trâmbiţa Mea 
Verginica de am sunat Eu apoi prin gura ei cu sunet de trâm- 
biţă, aşa cum i-am arătat apostolului loan că voi lucra în zilele 
cele de apoi, şi Mi-am făcut din ea organ al Duhului Sfânt pe 
pământ şi Mi-am cules un popor ca să audă el cuvântul lui 
Dumnezeu şi să mărturisească din unii în alţii această minune 
de taină şi să crească în credinţă cei ce află izvorul Meu de cu- 
vânt, aici, pe vatra acestui sătuţ, şi Mi-e duhul tot o jale, că 
puţini îşi lasă ale lor ca să urmeze Mie, şi Mi-e inima tot o 
durere că nu poate omul să facă voia Mea, din pricina voii lui. 

O, numai umilit trebuie să stau şi să grăiesc înaintea 
omului! Nu pot să lucrez aşa cum este de lucrat peste viaţa 
omului şi peste păcatele lui ca să-l curăţ pe el pentru Mine, o, 
nu pot, căci omul nu poate. Plâng ca un neputincios, Eu, Cel 
Atotputernic, şi aştept să poată omul şi să-Mi arate că poate cu 
Mine, că poate pentru Mine. Mă mângâi cu sfinţii şi împărţim 
durerea, căci sfinţii sunt purtători de Dumnezeu, iar Eu sunt 
îndurerat. O, aceasta este de dus şi de purtat pe pământ până 
când totul se va uşura deodată, căci truda Mea îşi va aduce 
rodul ei. Amin. 

Sunteţi în aşteptare ca să intraţi în carte, o, Verginico, tu 
şi păstorul Daniel. Avem neputinţă în porţi, tată. Lucrăm cu 
bucăţica. Lucrăm uşor şi lucrăm, că e zi de lucru, e zi de învă- 
ţătură, zi de cuvânt cu răspuns în el pentru cele ce vin cu duh 
de răzvrătire faţă în faţă cu mersul Meu înainte prin cei credin- 
cioşi. Tu eşti plină de răbdare, dar şi plină de cuvânt. Avem de 
dat răspuns la multe săgeţi cu răutate în ele, cu venin şi cu ură 
în ele şi care ies din tolba celor ce se poartă după mintea lor, 
după îngâmfarea lor faţă în faţă cu mersul cuvântului Meu cel 
de azi, căci mergem tot înainte şi nu stăm din mers, tată, că 
aşteaptă Tatăl şi tot cerul biruinţa Mea şi împlinirea a tot cu- 
vântul Meu cel rostit pentru ea. Treacă cerul, treacă şi pămân- 
tul, treacă tot şi toate, dar nu împlinirea cuvântului Meu, ci să 
se arate ea, că Eu aşa am spus că va fi. Mă uit la tine câtă milă 
ai de Mine, tată. O, cât eşti de miloasă! Când erai pe pământ 
numai într-o suferinţă ai stat, şi M-ai purtat aşa cum sunt Eu, 
îndurerat şi lovit de săgeţi fel de fel. O, cum să te fi plăcut pe 
tine satana când vedea el că tu porţi de la Mine lucrarea cu- 

vântului Meu cel de la sfârşit de timp? N-au ştiut să Ne 
preţuiască cei pe care i-am miluit şi i-am călăuzit. Aşa e soarta 
lui Dumnezeu între ai Săi. 

Dar acum să vedem cum Ne aşezăm în carte în ziua 
aceasta de cuvânt, o, Verginico. Amin. 

N e aşezăm, Doamne, la lucrul cuvântului 
de azi, că mă uit la sfinţi că-s plini de 
dor. Când omului îi este foame, caută cu nerăbdare să mănânce 
şi să se liniştească apoi. Aşa sunt şi sfinţii, plini de dor, şi caută 
să-şi liniştească dorul. Toate cele ce nu se văd aşteaptă, Doam- 
ne, iar freamătul lor sfânt şi ceresc e ca un vânt alinător pentru 
noi, pentru Tine şi pentru sfinţi, Doamne. O, ce frumos este în 
cele nevăzute de om! Nu tânjeşte omul după ele nici măcar cu 
credinţa. M-a durut după ele pe pământ după ce le-am gustat 
cu Tine de mânuţă, dar mi-a fost milă de popor şi am voit să 
stau cu el ca să-l conduc spre tot frumosul cel nevăzut de ochiul 
trupului, de ochiul cel măcinat de păcat, şi care ar fi să se lase 
vindecat pentru ca să vadă. Aşa lucrare de cuvânt voiesc în ziua 
aceasta să aşezăm în carte şi cu dor doresc să rodească ea acolo 
unde Duhul Tău o trimite. Mă îngrijesc cu mare milă să meargă 
cu pas întreg lucrarea Ta de cuvânt, că nu mai e pentru noi altă 
nădejde pentru cele ce sunt de aşezat pe pământ acum, înaintea 
venirii Tale, după cum au fost ele vestite prin Scripturi că va 
să vină şi va să fie. Multe taine neînţelese trebuie desfăcute şi 
trebuie sădite în fiii cei credincioşi, pe care noi i-am învăţat 
să-şi lucreze mereu, mereu curăţirea greşalelor şi dorul de 
Dumnezeu, lucrarea sfinţilor, o, Doamne, că numai sfinţii au 
iubit să lucreze aşa înaintea Ta pe pământ, iar plata lor a fost 
mare în cer. 

O, avem durere şi jale de la cei ce se împotrivesc cu 
mintea lor şi cu cuvântul lor cel necredincios şi duşmănos, şi 
care au fost cândva mărturisitori şi au spus „Da, Doamne, 
cred, Doamne“. O, nedragostea cea pentru Tine a cuvântului 
Tău şi a sfinţeniei peste ei, aceasta le-a măcinat pic cu pic calea 
şi credinţa şi sunt acum răzvrătiţi şi lucrează răzvrătire şi vor 
război cu Tine. I-am făcut rude cu noi, i-am făcut vecini, i-am 
făcut fini ca să-i avem de sprijin şi de credincioşie, dar dorul 
de ei înşişi i-a făcut nepăsători pentru mersul cel tot mai măreţ 
al Tău cu poporul cel credincios. O, să-i strigăm, să le arătăm 
nedumerirea şi greşalele pentru ea, şi să le spunem din cer şi 
să le arătăm adevărul, pe care ei între ei îl pitesc ca să poată să 
lucreze ei altfel, o, şi numai din duh de prostie au căzut ei în 
aşa ruşinoasă lucrare a lor. Aş voi să-i povăţuiesc pe toţi cei 
care mai sunt pe pământ şi care au avut parte de această masă 
de cuvânt, scumpă şi dorită mult de toţi sfinţii din cer. Cu 
păstorul Daniel mă voi sprijini în ziua mea de sărbătoare şi 
împreună vom pune masă de cuvânt pe masa poporului Tău 
cel de azi credincios, ca să luăm apoi şi să ducem peste tot pe 
unde sunt cei ce au fost şi mai sunt. 

O, ce milă mi-a fost de tine, popor cu numele acestui 
cuvânt pe tine! Mă purtam prin toate cetăţile tale ca să ţi-L 
aduc pe Domnul în casă şi ca să prinzi putere pentru El, în 
vreme ce eram atât de neputincioasă cu trupul meu, zdrobit de 
arşiţa Domnului, Care locuia în mine, pentru ca să ţi Se dea ţie 
cuvânt. Ce dulci amintiri şi ce măreţe! Numai cei din cer le 
mai privesc, că toate sunt în cer şi se văd toate. Dragostea ta 
dintâi le-a făcut să fie ele pe pământ în vremea ta cu Domnul 
şi cu mine pe cale, dar dragostea ta cea de atunci a fost uitată 
de tine, o, şi era fierbinte dragostea ta şi Se încălzea Domnul 
la ea. E ziua mea de serbare, ziua când tu ai venit de peste tot 
şi mi-ai însoţit ultimii mei paşi pe pământ, ultima ta privire 
spre trâmbiţa lui Dumnezeu, prin care Domnul a sunat şi te-a 


chemat la masa Sa şi te-a hrănit aşa. Aş voi să grăiesc mult, şi 
mult să te foloseşti şi mult să-ţi stârneşti inima ca să simtă ea 
căldura şi răceala şi să înţeleagă una de la alta ce face fiecare 
din acestea două. 

Sunt cu păstorul Daniel şi aşteptăm să fie putere în porţi 
ca să putem lucra cuvânt cu despicare pentru atâtea taine greu 
de înţeles de pe pământ, şi venim noi din cer ca să le despicăm 
şi să arătăm lucrarea lor. Avem cu noi însoţitori dintre cei care 
au fost şi au venit şi ei, şi i-am luat martori pentru cele ce vom 
grăi în ziua aceasta de cuvânt. 

O, Doamne, întăreşte puterea cea din porţi! Sfinţii cei 
tămăduitori, toţi să dea darul cel alinător pentru neputinţa celor 
ce ne ţin ca să venim şi ca să cuvântăm. Amin. 

O Verginico, o, tată, e mare durerea Noas- 
tră de la cei ce Ne-o fac, şi ea se dove- 
deşte că este. Ne vom alina lucrând, tată, Noi şi cei ce Ne 
poartă ca să cuvântăm. Toate sunt cu folos, iar voi veţi intra 
acum în carte şi veţi lucra, şi cerul vă este martor. Binecuvântat 
să fie lucrul şi cuvântul vostru din ziua aceasta şi rod să dea el 
şi pace să aducă şi duh de credinţă să nască în cei slabi cu 
credinţa, în cei slabi cu ascultarea şi apoi cu credinţa, o, fiilor 
cereşti şi locuitori acum cu oştirea Mea cea din cer. Amin, 
amin, amin. 

uflăm peste porţi, o, Doamne, şi dintr-o 
parte şi din alta suflăm duh de putere şi 
ne aşezăm în carte, şi trebuie credinţă în cuvântul Tău, că Tu 
ai spus că numai cu greu cobori, şi nu e de ajuns sprijin din 
părţi pentru puterea cea pentru Tine în porţi, ba vin numai şi 
numai dureri fel de fel din părţi, mai ales făcute de cei ce s-au 
tras în părţi ca să facă ei altceva decât ai Tu de lucrat acum pe 
pământ, o, şi puţin de tot suntem ajutaţi pentru ca să ne facem 
cuvânt în carte, dar prin tot greul şi slăbirea care bat din părţi, 
lucrăm, Doamne, tot ce mai este de lucrat, până ce toate se vor 
lucra şi vor fi. Amin. 

O lucrăm, Verginico, Eu şi cu voi, Eu şi 
^sfinţii Mei, şi vă am într-o parte şi în 
alta şi lucrăm. Tu cu păstorul Daniel staţi martori, tată, şi aveţi 
lângă voi pe cei vii din cer ai acestei lucrări de cuvânt şi privesc 
ei în cer şi pe pământ lucrul şi cuvântul Nostru, iar Eu am pe 
ucenicul Meu cel de acum două mii de ani, apostolul Andrei, 
îl am lângă voi şi lucrăm masă de cuvânt, carte scrisă spre 
apărarea Noastră în faţa celor ce Ne lovesc din părţi fără să ştie 
ei în cine lovesc şi cum lovesc, căci cei ce nu văd, nu văd, tată, 
şi nici cuvântul cel de sus nu-i străpunge pe ei ca să-i ajute spre 
credinţă, dar voi să lucraţi, şi pe rând să lucrăm, căci între cei 
din cer e ca în cer, nu e ca pe pământ lucrul cel lucrat de ei. 

O nu e ca pe pământ, Doamne, ci e ca în 
^cer toată coborârea Ta cu lucrători din 
cer. Le spun eu, cel de un an venit şi aşezat lucrător de lângă 
Tine şi de lângă trâmbiţa Ta Verginica peste poporul Tău de 
azi, căruia i-am fost păstor din partea Ta pe pământ, şi dau să 
le spun la cei ce i-am păstorit, atât cât m-au primit cât am stat 
cu ei ca să fac peste ei lucrarea mea de păstor din partea Ta, şi 
le spun aşa: 

O, nu e ca pe pământ, ci e ca în cer lucrul Domnului azi 
peste voi, când El coboară cuvânt la voi şi grăieşte cu ai Săi în 
cer înaintea ucenicilor de pe pământ martori ai coborârii Lui, 
aşa cum Domnul a arătat pentru orice minte că El cu sfinţii 
vine şi cu ei lucrează şi grăieşte în venirea Sa celor de pe pă- 
mânt, şi grăieşte Domnul cu ei durerea Sa, aşa cum a lucrat El 
în sfat cu sfinţii Lui pe muntele Tabor, de o parte şi de alta 
avându-i pe Moise şi pe Ilie, şi prin care a arătat Domnul taina 

celor înviaţi prin Hristos. O, aşa stă Domnul azi cu noi în sfat, 
de o parte şi de alta avându-ne şi grăind cu noi durerea Sa, şi 
pe care o grăim şi vouă, şi e lipsă de putere pentru sarcina 
coborârii Domnului cu cei din cer, cu sfinţii Lui de o parte şi 
de alta, cu oştire cerească, ţinându-se ea după Domnul în 
coborârea Sa cu sfinţii Săi, cu lucrători din cer pe pământ ca 
pe muntele Tabor. Aşa să înţelegeţi voi cum stă Domnul în lu- 
crul Său de cuvânt faţă în faţă cu cei ce vă pun masă apoi cu 
tot ce aşează Domnul pe ea cuvânt de creştere, cuvânt de 
durere, că de pe pământ se suie durere multă spre cer, iar rana 
de la ea vine iarăşi înapoi pe pământ, căci purtătorii de Dum- 
nezeu îl poartă pe Domnul aşa cum este El, plin de durerile 
care vin peste El de pe pământ. Caută cu binele pe pământ 
creştinul cel fără milă de Dumnezeu în el, iar de la aceasta se 
suie numai rod de durere în cer. Oştirile din cer au căpetenii, 
şi aşa a dat Domnul să fie şi în poporul cuvântului Său, ca în 
cer să fie, căci cine n-a iubit să stea cu călăuză şi să vadă Dom- 
nul aceasta, acela s-a făcut durere şi rană peste Domnul, şi 
rodul spune aceasta. 

Iată, desluşim în sfat ceresc taina învierii, taina celor ce 
lucrează din cer, taina celor înviaţi şi a celor în drum spre în- 
viere, ca să ştie cei ce dau să moară, şi să înveţe ei taina în- 
vierii, că nu cei morţi grăiesc, ci numai cei vii, şi grăim noi aşa 
cum grăiau cei de pe muntele Tabor când a fost descoperită 
taina Domnului cu sfinţii Săi în sfat, ca să-i ajute pe ucenicii 
luaţi de El la sfatul Lui cu sfinţii şi să creadă ei văzând cerul 
în lucru pe pământ cu Domnul. 

Vorbeau cei vii cu Domnul, şi Domnul cu ei vorbea pe 
muntele Tabor despre durerea care avea să vină în Ierusalim 
pe calea cea grea a Domnului pe pământ, iar sfatul celor din 
cer îi copleşise de durere pe martorii de pe pământ, care au 
văzut taina grăirii Domnului cu sfinţii Săi, căci taina celor vii 
s-a arătat atunci din cer pe pământ lucrătoare, şi nimeni să nu 
grăiască aşa cum se grăieşte pe pământ apoi despre cele des- 
coperite acum din cer pentru desluşirea tainei celor înviaţi, şi 
care sunt în toată vremea pas cu pasul omului, cu pasul poporu- 
lui de azi al cuvântului lui Dumnezeu, popor ascultător şi 
neascultător, după cum alege să meargă sau să nu meargă creş- 
tinul pe drumul slavei venirii Domnului cu sfinţii Săi acum, la 
sfârşit de timp, căci taina cea de pe muntele Tabor este cobo- 
rârea Domnului acum, aici pe pământ. O, aşa suntem şi noi, 
cei ce am plecat de mânuţă cu Domnul spre cei din cer, şi sun- 
tem cei înviaţi şi cei lucrători, iar cei ce tot ca noi lucrează pe 
pământ, aceia sunt în drum spre învierea lor şi a celor ce au 
plecat fără să-şi pregătească drum spre înviere, căci Domnul a 
aşezat aici lucru cu rânduială şi cu stăruinţă pentru învierea 
morţilor de pe pământ şi de sub pământ, dacă ei nu sunt încă 
vii aşa cum sunt sfinţii cei înviaţi. 

O, nu stau sfinţii în morminte, şi taină după taină dăm 
să grăim şi să desluşim în mijlocul poporului chemat, ales şi 
credincios, ba şi celor necredincioşi le face Domnul parte să 
înţeleagă. O, nu zic să nu faceţi ce ziceţi voi că faceţi şi că nu 
fac şi alţii tot la fel ca voi, şi îi spun finului meu de la 
Târgovişte, atât de răzvrătit şi de tulburat cum a ajuns el acum 
din pricina duhului cel rău al îngâmfării din el, care l-a făcut 
atât de urât la suflet şi la trup, îi spun lui să nu se laude că face 
şi că nu fac şi alţii ce face el cu dusul lui pe la mormântul 
trâmbiţei Domnului şi la mormântul meu pe pământ. Dar îi 
spun lui acum că e mică de tot credinţa lui faţă de darul 
credinţei peste cei credincioşi în poporul de azi. 

O, fiule răzvrătit, ce suflet urât ţi-a făcut îngâmfarea şi 
duhul lui satana! Te făcuse Domnul finul meu, şi îmi faci acum 


atâta ruşine şi atâta durere în faţa celor din cer. O, nu de ochii 
lumii, nu de ochii morţilor din cimitir, care au ochi şi văd, şi 
nu ca tine văd, de te tot uiţi după cei ce vin sau nu vin la cimitir 
ca tine cu flori şi cu lumânări, ca să cleveteşti apoi pe cei ce 
nu vin, pe cei care vrei tu să-i cleveteşti şi să-i vorbeşti de rău 
pe la cei clevetitori; o, nu de ochii celorlalţi trebuie să faci tu 
aceasta. Nu vă mai lăudaţi în zadar că sunteţi voi cei adevăraţi 
în urma noastră, căci voi n-aţi primit călăuză peste voi nici cât 
am fost noi pe pământ cu voi, eu şi cu trâmbiţa Domnului. O, 
nu mai împărţiţi dispreţ, nu mai boicotiţi cu vorba de colo-colo, 
că e păcat aceasta şi vă umpleţi de prea mult păcat. îţi amintesc 
de ucenicul cel sfânt prin ascultare şi care după ce a fost aşezat 
în mormânt, şi a fost pus mai apoi peste el de către cei din 
mănăstire pe un altul nepotrivit cu el, l-a scos pe mal ucenicul 
acela, l-a scos afară de lângă el ucenicul cel sfânt, şi grăiau cu 
el cei din mănăstire ca şi cu unul viu rugându-1 să asculte ca şi 
când era pe pământ şi să nu-1 mai scoată afară pe cel aşezat 
lângă el în mormânt, şi a ascultat el şi atunci pe cei ce i-au fost 
mai-mari pe pământ, de l-a lăsat acolo pe cel intrat peste el, 
dar el n-a mai stat, ci s-a ridicat şi s-a sculat şi a plecat, ca să 
se descopere pe pământ taina celor înviaţi. O, şi nu faci tu 
brânză mare că te duci şi împodobeşti mormânt de prooroc ca 
să te arăţi aşa, căci tu ştii ce scrie în Scripturi despre cei ce îm- 
podobesc mormintele proorocilor. O, împărţi zarvă mare, şi nu 
ţi-a spus ţie Do mn ul să faci aşa. Iată, faci ceea ce a făcut şi 
încă face laolaltă cu tine fiul cel rămas în casa trâmbiţei Dom- 
nului, şi pe care l-au ajutat atât de mult purtătorii de azi ai 
Domnului, şi apoi el i-a clevetit şi i-a bârfit pe unde i-a plăcut, 
şi la care tu te duci când şi când ca să-l aţâţi spre răutate, spre 
păcatul bârfei şi al dispreţului faţă de mersul Domnului acum. 
Vai de lucrarea ta cea rea! Zici că-ţi grăieşte omul acum, dar 
nu este aşa, ci grăieşte cu tine glas din cer. Te hrăneşte satana 
cu duhul îngâmfării de te crezi în drept să faci ceea ce faci, de 
aţâţi la dispreţ şi la necredinţă pe cei slabi cu credinţa şi cu 
fapta credinţei şi a umilinţei de duh. Ai strâns pe câţiva şi faci 
vâlvă şi durere peste durere pentru cei din cer, căci diavolul nu 
poate să iubească lucrarea cuvântului de azi şi mersul ei cel 
plin de biruinţă pentru Domnul acum. O, după ce că v-aţi ales 
să trăiţi ca lumea, aşa cum nu trăiaţi atât de lumeşte pe vremea 
trâmbiţei Domnului pe pământ cu voi, o, după ce că n-aţi mai 
voit să împliniţi pe Domnul aşa cum v-a învăţat El prin cuvân- 
tul trâmbiţei Lui atâţia ani, iată, peste aceasta mai şi loviţi în 
cei ce dau să meargă şi merg! Nu e nimeni împins să meargă 
cu răbdare până la ziua biruinţei, dar sunt mulţi care iubesc pe 
Domnul cu credinţa şi cu viaţa şi cu multa lor iubire pentru El, 
aşa cum şi fiica ta, care este de partea Domnului acum, şi poate 
mărturisi acum multa iubire pe care Domnul a sădit-o în 
sufleţelul ei cel cuminte şi credincios, în pas cu mulţi fraţi şi 
surori, copii credincioşi iubirii lui Dumnezeu pe pământ, pe 
când ceilalţi copii ai tăi s-au ales cu lumea, şi aceasta te face 
vinovat. O, nu fă dureri martorilor din cer, pe care-i cunoaşteţi 
şi vă cunosc şi mărturisesc în cer despre fiecare din voi! O, nu 
fă aşa, ca nu cumva să ajungeţi ca şi cei care au plecat neînviaţi 
şi nu-i putem şti şi vedea acum cu cei înviaţi! Stau de vorbă 
cu toţi cei răzvrătiţi, care gândesc ca tine, căci tu ai dat să 
răzvrăteşti spre împietrire spre sfârşitul său pe pământ şi pe cel 
ce a fost însoţitorul lui Verginica, dar Domnul S-a descoperit 
lui cu multă limpezime cu lucrarea Sa cea de nou Ierusalim 
acum, şi a văzut el şi a venit şi a mărturisit şi s-a îndreptat spre 
duhul şi lucrarea adevărului cu inimioara sa, care aştepta în ea 
lăcrimând împlinirile Domnului, şi a fost el dat apoi să fie con- 
dus spre cer prin cei ce poartă azi pe Domnul, şi nu v-a fost 

dat vouă, celor împotrivitori, şi n-a fost aceasta pentru voi 
senin de împlinire a cuvântului rostit din timp de Domnul? Tu 
însă şi aceluia ai vrut să-i strici aşteptarea cea cu credinţă a 
izbăvirii lui şi, o, ce lucrare stricătoare te-ai ridicat şi te tot 
ridici să faci împotriva Domnului când nimeni din cer sau de 
pe pământ nu ţi-a dat ţie să faci aceasta, ci tu ţi-ai luat singur, 
iar diavolul îngâmfării te ajută. O, ce vei răspunde tu de cel 
deja zdrobit cu credinţa, care a rămas în casa trâmbiţei Dom- 
nului, acolo unde n-a mai încăput voia Domnului, ci numai 
duh de lume şi distracţie ca în lume? Şi ce vei răspunde de zbu- 
ciumul credinţei şubrede a celor de la Gheboieni, şi unde vrei 
să-i conduci pe cei care-i conduci tu? Spre suferinţa spre care 
i-ai mai condus şi pe alţii slabi cu iubirea şi cu împlinirea? O, 
cum de nu te temi, cum de nu te umileşti? Mă întreabă Domnul 
de tine şi n-am ce să-I spun, iar când vei bate după ce vei strica 
prea mult şi va veni peste tine rodul lucrării tale, aşa cum şi 
alţii strică suflete şi le seceră de pe cale, atunci va fi să-ţi 
răspund: Nu ştiu cine eşti! Iată, râd cei asemenea ţie, râd cum 
le vine să râdă cei de la Gheboieni, şi cei rămaşi în casa 
trâmbiţei Domnului, râd de însoţitorul lui Verginica şi îl hulesc 
şi după ce el a dezbrăcat trupul cel obosit de la răutatea lui sa- 
tana asupra lui o viaţă. Acest sufleţel, de care râd cei care au 
acum să râdă, n-a mai avut nici o bucurie pe pământ după ce a 
plecat de lângă popor spre lume, smuls de ura lui satana, şi 
numai răbdând a trăit şi cu lacrimi pe obraz cum nimeni n-a 
ştiut, iar cei ce râd de el între poporul de atunci, uită aceştia că 
au fost inimi alăturate Domnului care l-au slăbit pe el în mij- 
locul poporului până ce a căzut el în toată slăbirea, şi nu e de 
râs aceasta, căci diavolului nu-i place acest popor şi această 
lucrare, şi nu stă liniştit ca să nu caute el s-o zdrobească, şi iată, 
îţi spun cu lacrimi acestea toate şi îţi descopăr din durerea cea 
din cer, iar voi, cei despărţiţi acum de calea cuvântului Dom- 
nului n-aţi făcut nici un bine că v-aţi tras în lături, că iată, îi 
serviţi satanei prin clevetire, prin defăimare de fraţi, prin hulă 
şi dispreţ, şi uitaţi de războiul lui satana asupra fiilor acestui 
popor, şi aţi împlinit voi acum cuvântul Domnului de pe vre- 
mea trâmbiţei Lui pe pământ, cum că unii din popor se vor face 
lupi şi vor sfâşia, iar alţii vor răbda, şi prin răbdare vor rodi 
Domnului suflete spre mântuire. 

Grăiesc vouă pe rând durerile de la voi, cei care daţi să 
apăsaţi peste mersul Domnului, de v-aţi făcut în voi suflet de 
faraon, şi-mi amintesc cum Domnul spunea în vreme de vân- 
zare între fraţi şi dintre fraţi ridicaţi vânzători de fraţi, şi spunea 
Domnul cu durere că putea să fie vândut de un evreu, de un 
faraon, dar nu de peşti. O, nu mai ştiţi ce ziceţi şi să credeţi ce 
ziceţi când zilnic ziceţi că aşteptaţi învierea morţilor şi viaţa 
veacului ce va să fie, căci voi huliţi pe cei ce au trecut, ca nu 
cumva să-i ştiţi pe ei intraţi în rai, aşa cum râd unii din voi de 
însoţitorul lui Verginica la începutul ei cu Do mn ul. O, cât veţi 
mai huli aşa? S-au mântuit atâţia păcătoşi prin multa iconomie 
a milei Domnului pentru ei. Vă pare rău? O, mai bine v-ar fi 
fost să vă fi trezit din răutate şi să fi pus înaintea Domnului, 
aici, pomelnicul neamului vostru răposat, ca să fie scos la 
odihnă prin această lucrare de azi, căci pentru aceasta Domnul 
a aşezat înaintea Lui această cărare spre El dinspre pământ, din 
mijlocul poporului Lui, atât de aşteptat de El să se ivească şi 
să se împlinească descoperirea fiilor lui Dumnezeu, precum 
este scris. El, şi nu om de pe pământ a aşezat aşa acum, şi pen- 
tru învierea morţilor lucrează El acum lucrarea Sa de cuvânt, 
şi sfinţirea poporului Său pentru rugăciune spre El. Rând pe 
rând v-am spus acum durerile care vin la cer de la voi şi vă 
spun că e vai de cel ce pleacă din trup ca duşman al luminii 


cuvântului Domnului azi, şi n-aş voi să vedeţi doar atunci. Am 
mărturisit înaintea voastră pe pământ spre capătul anilor mei 
lucrarea cea de nou Ierusalim şi începutul ei şi mersul ei şi 
taina ei, şi v-aţi făcut apoi vrăjmaşi, mai înainte de plecarea 
mea, căci nu v-a plăcut cu călăuză peste voi, iar tu ai lucrat 
peste suflete slabe ca şi tine, ca să ţi-i faci ucenici ca şi tine şi 
să suflaţi duşmănie peste mersul Domnului. Vai celor ce te 
ascultă! Aceasta îţi spun şi ţie, şi lor. O, voi scoateţi limba şi 
vi se mişcă ea spre batjocură şi spre furtună, luând unul de la 
altul foc pe ea ca să aprindeţi cu ea foc, şi uitaţi că focul nu se 
stinge cu foc, ci cu apă se stinge, iar voi aprindeţi foc şi peste 
cei din neamul vostru care s-au dus din trup, în loc să căutaţi 
să-i scoateţi din foc, şi iată, cel mărturisitor cândva între cei 
de la Gheboieni a plecat din trup hulind şi lovind şi nimicind 
credinţa din suflete, şi nu mai sting focul de pe el cei rămaşi în 
urma lui, atinşi de necredinţa insuflată lor de la el. Dau să-mi 
sfârşesc acum cuvântul durerii şi mă uit în cartea Domnului pe 
pământ pe când mergeam cu ucenicii cei mici de azi ca să 
pecetluim poporul din cetate în cetate, şi spunea Domnul 
atunci: „Creştine, nu te mai închina la idoli ! Are nevoie de 
bucurii creştinul cel slab cu iubirea şi cu viaţa, şi aceasta nu 
este bucurie, dar eu spun celor ascultători şi iubitori de Dum- 
nezeu şi de cuvântul Său că precum idolii sunt pentru cei ce 
vor cu veselia şi cu viaţă de mângâieri trecătoare şi cu pierdere 
de timp pe calea vieţii lor, nerăscumpărându-şi ei viaţă sfântă 
înaintea Domnului, tot la fel sfinţii sunt pentru cei ce sunt 
îndureraţi şi loviţi pe cale, bârfiţi şi clevetiţi şi dispreţuiţi pen- 
tru dragostea lor de Domnul şi pentru viaţă cu mântuire în ea 
pentru ei, iar cei cu suflet scump şi cald şi plin de bunătate nu 
vor privi cu supărare răutatea celor răi la suflet, ci cu Domnul 
vor răbda, şi rodnică le va fi lor răbdarea. Amin. 

O păstorule Daniel, stăm de o parte şi de 
^alta a Domnului şi grăim durerea Lui şi 
a noastră, şi mare taină ai desluşit tu acum despre felul cum 
Do mn ul lucrează înaintea ucenicilor Lui de azi cu muntele Lui 
de cuvânt, munte de Tabor, Domnul cu sfinţii Săi în sfat, şi 
mărturisit de ucenici, ca şi acum două mii de ani. O, ai aşezat 
pe masă durerea în care ne ţine în cer ceata de defăimători, care 
s-au ales aşa între cei ce credeau cândva, dar n-au mai stat să 
creadă până la sfârşit, ci s-au hotărât să se facă hulitori şi de- 
făimători, foc luând pe limba lor de câte ori varsă ei foc cu ea. 

O, Doamne, fă Tu minune mare, să audă ei sfatul Tău 
cu noi, plin de durerea pe care ei ne-o fac! Li s-a despicat acum 
taina învierii, taina celor înviaţi şi în drum spre înviere. Dar cu 
ei ce va fi, o, Doamne? 

O Verginico, nu se pot ascunde ei sub ne- 
credinţă şi nici sub dezvinovăţirile lor 
sau sub învinuirile pe care le împart asupra celor cu care păşim 
azi pas de biruinţă, aşa cum am proorocit Noi din timp că va 
să fie pe pământ. Nu se pot ei ascunde nici după florile pe care 
ţi le duc pe mormântul tău ca la un mort, căci tu eşti printre cei 
vii, iar adevăraţii închinători ai Mei şi ai tăi Ne au cu ei ziua şi 
noaptea şi nu Ne caută printre cei morţi, ci între cei vii Ne gă- 
sesc, căci am spus că nici în Ierusalim, nici pe vârf de munte, 
ci în Duhul Adevărului vor fi şi vor lucra adevăraţii închinători. 
Creştinii mici cu viaţa şi cu înţelepciunea se duc ca la cei morţi 
la sfinţii cărora ei le zidesc mormintele, dar creştinii care ştiu 
locuinţa sfinţilor, stau aceia înaintea Mea când Eu vin cu sfinţii, 
şi iată-Mă cu sfinţii de o parte şi de alta a Mea, făcând sfat între 
Mine şi ei ca pe muntele Tabor, între Moise şi Ilie stând Eu şi 
cuvântând sub ochii ucenicilor Mei cei de atunci. Vă am de o 
parte şi de alta în ziua aceasta, şi iată, am lucrat şi Mi-am spus 

durerea de la cei ce Ne-o fac. Apostolul Andrei v-a mângâiat 
arhiereşte, că e martor aici a durerii Mele şi a voastră în ziua 
aceasta de cuvânt, şi vă mângâie el şi vă spune vouă aşa: 

O toată rătăcirea minţilor celor ce vă fac 
^ dureri în cer vouă şi Domnului, vine de 
la semeţia minţii lor, şi diavolul semeţiei domneşte în ei. Să nu 
se mai mire de cei ce cad din ascultare şi din iubire şi se duc 
în părţi. Să nu-i mai vorbească de rău pe aceştia ca să spună: 
„ Uite-i ce fac!“, ci mai bine să se uite şi la ei ce fac şi ei, căci 
şi ei sunt tot la fel de căzuţi şi mult căzuţi şi bolnavi cu inima 
şi cu mintea, căci semeţia şi invidia nu fac cinste celui ce le 
lucrează pe ele, ci ruşine fac acestea lor, mai multă decât ori- 
care alt păcat ar face ei, dar cei ce le au pe acestea în ei, aceia 
fac toate păcatele apoi, şi zadarnic îi mai hulesc ei pe alţii 
căzuţi prin pizma diavolului, care nu poate să-l vadă mergând 
cu Domnul pe creştin pe pământ, iar cine este slab veghetor şi 
uşor ascultător de lucrarea întunericului, acela este uşor smuls 
dintre fraţi şi luat de apă, şi toate din lipsa duhului umilinţei şi 
apoi al pocăinţei, daruri de la care vin în minte multă credinţă 
şi multă viaţă binecuvântată peste om. Aceasta vă spun eu de 
lângă Domnul şi de lângă voi în cer în ziua aceasta de mărturie. 

Mergem acum la postul de veghe şi de mult lucru pentru 
ocrotirea poporului sfinţit şi a cetăţii de nou Ierusalim şi stăm 
cu braţele întinse şi ocrotim şi dăm să liniştim cumva furtuna 
care vine de la miazănoapte, căci faptele cele făcute la în- 
tuneric stârnesc furtuna mai mereu şi bate ea cu durere peste 
cei ce suferă cu Do mn ul şi cu sfinţii Săi. 

O, Doamne, Tu ai pe vatra neamului român lucrarea Ta 
de venire cuvânt pe pământ şi cetatea Ta de nou Ierusalim. 
Dă-ne poruncă tare să ne aşezăm acum peste tot la mare veghe, 
ca să păzim pacea din cetate, iar îngerii Tăi să iasă cete-cete şi 
să repare toate câte dau duhurile rele să zgârie şi să doară! Nu 
mai plecăm! Stăm şi sprijinim cărarea Ta, şi se va vedea acum 
tot duhul rău cel de toate felurile, care lucrează prin cei uşura- 
tici şi ascunşi sub înseşi faptele lor cele lucrate la întuneric, şi 
pe care lumina Ta le învederează, o, Doamne. Amin. 

B a, iubiţii Mei ucenici şi apostoli ai Du- 
hului Sfânt, aşa va fi să lucrăm din cer 
şi să liniştim sub pază de sfinţi şi de îngeri cetatea şi Duhul 
Meu, Care suflă peste cetatea Mea de cuvânt. Suferinţa Mea 
cea grea acum în Mine şi în cei ce Mă poartă va lucra dezro- 
birea de durerea aceasta, care s-a vrut a fi şi a lovi obrazul Meu 
cel sfânt în cer şi pe pământ. îmi împart suspinul şi apăsarea 
cu cei zdrobiţi în porţi şi care se trag sub acoperământul Meu, 
căci sunt fără de putere. 

O, cât de mult, cât de cereşte, cât de învăţătoreşte i-am 
învăţat mereu pe toţi să umble în lumină ca să nu-i pedepsească 
pe ei faptele cele lucrate la întuneric! Mi-a fost slăbită veghea 
în porţi de cei ce Mi-au slăbit-o, după cum şi-au ales ei să facă 
lucrarea aceasta rea. Aş grăi cu cei ce se joacă, cu cei ce dau 
să Mă ameninţe pentru dorinţele lor cele fără Dumnezeu în ele. 
Aş grăi, dar n-am să grăiesc, că nu e de grăit nimic, ci e de ve- 
gheat şi de stăruit pentru puterea Duhului Sfânt, Care linişteşte 
marea cea tulburată a încercărilor atât de dureroase, care se 
sparg în mersul Meu cel cu slavă de cuvânt pe pământ acum. 

Sunt cu mare veghe pentru ceea ce grăiesc, căci duhul 
cel potrivnic Mie se războieşte cu Mine prin cei ce fac voia lui 
cea împotriva Mea. 

Sus inimile şi veghea, poporul Meu! Eu, Domnul, dau 
şi noroade deoparte ca să te ocrotesc. O, strigă-Mă pentru Mine 
şi pentru tine, strigă cu jale la Domnul, fiule! Şterge-ţi faţa 
împroşcată, că şi Eu ţi-o şterg, fiindcă tu Mă iubeşti! O, nu te 


teme, popor încercat pe cale! Eu vin cu izbânda, şi vei vedea 
cum vin. Amin, amin, amin. 

1/14 decembrie 2010 

Sărbătoarea sfântului ierarh Nicolae 

Duhul şi mintea omului îl cad pe om. îndemn la veghe şi la rugăciune în 
vreme de furtună. Omul este slab dacă nu II are mult pe Domnul în el. 

S unt Domnul Iisus Hristos, Fiul Tatălui Savaot şi 
cobor în carte cuvânt cu sărbătoare de sfinţi, cu 
părintesc cuvânt de învăţătură pentru poporul Meu cel de azi 
din români, căci sunt învăţătorul lui, al celor ce ascultă de cu- 
vântul cel din cer peste ei, ca să nu facă ei voia lor, şi să fie 
voia Mea în ei, dacă aleg ei să fie voia Mea pe pământ cu ei. 

O, te îmbrăţişez în cuvânt de învăţătură, poporul Meu. 
Să ştii, tată, că poporul Meu este cel ce se alege să facă voia 
Mea, iar cu tine este cuvântul Meu ca să asculţi tu de el dacă 
te alegi să fii fiu al ascultării şi să nu faci voia ta, ci voia Mea 
s-o faci, şi ca în cer s-o faci, nu ca pe pământ, că pe pământ 
zadarnic spune omul să se facă voia Domnului şi împărăţia 
Domnului ca în cer pe pământ, căci omul face tot voia lui, 
fiindcă nu-L iubeşte pe Dumnezeu, ci se iubeşte pe sine. 

Pun masă de cuvânt şi multă învăţătură de creştere pen- 
tru duh de ascultare, aceasta pun pe masa ta în ziua aceasta, 
poporul Meu. Ierarhul Nicolae vine cu învăţătura sa de părinte 
ca şi cu o mănuşă potrivită acum necazurilor care vin peste 
Duhul Meu în mijlocul tău, peste vreme de încercare, ivită de 
la voia cea liberă pe care şi-o aleg cei neascultători de cuvântul 
Meu cel de peste cincizeci de ani, prin care dau Eu să ies la 
capăt sfânt cu un popor sănătos cu mintea şi cu ascultarea, cu 
o mână de copii învăţaţi de Dumnezeu pentru vremea care 
vine, căci vremea este cu cădere sau cu ridicare, precum Eu 
sunt spre căderea sau spre ridicarea multora, dar fericiţi vor fi 
cei ce, ridicându-se ca să-Mi fie fii prin cuvântul Meu cel 
făcător de fii, vor rămâne ei până la sfârşit voia Mea şi lucrarea 
Mea cea mântuitoare pe pământ pentru mulţi. 

O, nu e de mirare când cade cineva din bărcuţa Mea cu 
fii, căci vremea este cu ridicare sau cu cădere, şi fericiţi sunt 
cei ce nu se smintesc întru Mine şi întru cuvântul Meu cel de 
azi peste pământ, şi întru cei cu care-Mi poartă acum venirea 
ca să-Mi zidesc cu ei un popor ascultător înaintea Mea pentru 
vremea care vine cu Mine şi care se va aşeza pe pământ, pre- 
cum şi vremea pe care o aduce diavolul se aşează de la diavolul 
între oameni şi îi momeşte pe ei spre voia diavolului cu ei, căci 
Dumnezeu a avut încă de la facerea omului duşmani, care 
s-au luptat să-I strice zidirea, să pună piedică între om şi Dum- 
nezeu ca să-l aibă diavolul pe om, şi nu Dumnezeu pentru voia 
Sa în om. 

O, cu toată zdrobirea cea de la încercarea cea grea peste 
lucrarea Mea cu voi şi cu poporul Meu vegheat de Mine şi de 
voi, să prindem suflet acum, să prindem putere, fiilor din porţi, 
şi să aşezăm mare învăţătură din cer peste mintea şi inima fi- 
ilor şi fiicelor poporului Meu, căci vremea cea de încercare 
cere aceasta, cere veghe, iar Eu, Domnul, cobor acum Duhul 
Meu şi îl rog pe fiecare să-L ia în inimioară şi în minte, căci 
duhul şi mintea omului alunecă şi îl duce la vale pe om, dar 
Duhul Meu îi dă omului cerul şi legătura cu cerul pe pământ, 
ca să poată omul peste el cu cele din cer, nu cu cele din el, 
care-1 despart pe el de Dumnezeu pentru voia sa cea împotriva 
lui Dumnezeu în el. O, nicicum să nu vă pierdeţi puterea şi 
nădejdea prin grelele încercări, ivite dinspre cei neascultători, 
care stârnesc furtună peste credinţa celor ce prin credinţă pot 

şi stau întru voile Mele înaintea Mea şi se numesc ei poporul 
Meu. O, nicicum să nu uitaţi că numai bobul sec trece prin 
sită şi se alege pentru foc, dar bobul împlinit, în care Eu pot 
şi sunt, Eu îl ocrotesc, îl hrănesc, îl întăresc, punându-1 sub 
acoperământul Meu şi mari minuni lucrez pentru el ca să-l am 
Tatălui pe masă pe vecii, o, fiilor. Inimioarele voastre sunt 
acum pline de jale ca şi inima Mea, măi fiilor copii. Iată rodul 
celor ce v-au vorbit pe voi de rău şi v-au înjosit faţa înaintea 
celor necredincioşi şi lipsiţi de Dumnezeu pe pământ! Să ne 
uităm bine înapoi la vremea Mea cu voi ca să vedem şi să 
înţelegem ceea ce este de înţeles. Oricine v-a învinuit pe voi 
pentru voia cea liberă a lor, oricine v-a defăimat şi v-a învinuit 
din unii în alţii şi de la unii la alţii culegând ei această răutate 
asupra voastră, aceia s-au rănit pe ei înşişi, au lovit în ei înşişi, 
căci au voit cu tot dinadinsul să lovească în voi şi au lovit, şi 
lovind s-au lovit, iar voi aţi răbdat şi răbdaţi şi veţi răbda, 
fiindcă cei cu suflet bun nu întorc răutăţii cu răutatea, ci cu 
răbdare mare şi sfântă aşteaptă ei de la Dumnezeu izbânda lor 
prin greu. O, cum să vă ung inimioarele zdrobite ca să puteţi 
duce toată jalea şi toată greutatea ei? 

O, apropiaţi-vă de jalea Mea, voi, fii şi fiice ale poporu- 
lui Meu cel azi ascultător glasului Meu, care vă învaţă pe voi 
viaţa cea din cer, viaţa cu ascultare, că mult v-am învăţat să 
ştiţi să fiţi şi să rămâneţi ai Mei şi sub pază să staţi şi văzuţi să 
fiţi înăuntru şi în afara voastră pentru ca să puteţi fi ocrotiţi şi 
nesmulşi din braţul Meu cel ocrotitor! O, apropiaţi-vă de du- 
rerea Mea cea grea, de obrazul Meu cel lovit şi zgâriat de 
neînţelepciunea celor neînţelepţi pentru viaţa lor, că iată cum 
dau să cadă dintre voi cei ce-şi fac inimă aparte şi simţăminte 
aparte şi alegere altfel decât am hărăzit Eu, Domnul, celor ce 
vin spre Mine şi spre izvorul Meu de cuvânt ca să fie ai Mei, 
şi fii ai ascultării de Dumnezeu să fie cei ce vă cunosc pe voi 
şi pe Mine prin firul acestui cuvânt, pentru care ei vin şi se 
unesc cu voi prin dragostea voastră de ei când ei vin ca să se 
facă ai Mei ca şi voi. Vai Mie când vin în mijlocul poporului 
Meu inimi care lucrează la întuneric şi cărora li se vede rodul 
apoi! Vai Mie când se fac judecători de Dumnezeu şi de fraţi 
cei ce vin aşa şi stau apoi aşa şi lucrează aşa în staulul Meu de 
fii! O, apropiaţi-vă ca să-Mi mângâiaţi durerea! O, înţelepţi- 
ţi-vă în încercări şi îmbogăţiţi-vă credinţa şi daţi-vă în lături 
când vedeţi mers cu neorânduială în cei ce dau să meargă aşa, 
după ce vin ei să fie apropiaţii Mei! O, nu vă miraţi că vedeţi 
ce vedeţi, căci pe calea Mea cu fii n-a fost în nici o vreme să 
n-am între ei dintre cei ce se aleg să se tragă în lături, fie din 
slăbiciune, fie din răutate, fie din pizma diavolului, fie din pri- 
cina întunericului sub care stau, şi mai ales loviţi de duhul 
mândriei din ei, de duhul invidiei, care mereu, mereu l-a făcut 
trădător pe cel în care a stat încuibat şi lucrător în părţi apoi 
acest duh, iar cel ce se face neiubit de Dumnezeu prin purtare 
nefiască, acela cade în cursa celui ce întinde cursă de la mijloc 
sufletelor slabe, care nu caută cu lumina între ei şi Mine, între 
ucenic şi învăţător, căci fără călăuză pentru inima lui, pentru 
paşii lui cu Mine, cade omul în plasa lui satana oricine ar fi el. 

Iată, satana a lucrat în ascuns şi Mi-a adus pagubă şi 
Mi-a lovit faţa şi Mi-a zgâriat-o, dar Tatăl Mi-o şterge şi Mă 
mângâie la rană, că-L doare adânc rana Mea. O, cel ce se 
bizuie pe sine şi se conduce aşa şi nu are nevoie de călăuză 
pentru el în mijlocul poporului Meu cel de azi, acela se loveşte 
şi face lovituri şi face brâncă multora spre cădere, dar Eu te 
învăţ la timp şi la netimp, poporul Meu, şi-ţi întăresc stator- 
nicia, tată, numai să stai tu treaz şi bine treaz înaintea Mea şi 
să pui peste tine tot cuvântul Meu cel pentru facerea ta şi pen- 


tru repararea ta ori de câte ori trebuie să fac Eu aceasta ţie, iar 
tu păstrează-ţi mereu duhul umilinţei şi al pocăinţei, tată, du- 
hul celor înţelepţi cu înţelepciune din cer, căci vai celor ce nu 
au acestea în inima lor, căci cei ce nu au aşa inimă, aceia sunt 
batjocoritori şi dispreţuitori şi defăimători de fraţi, şi nu e nici 
pe departe inimă de creştin o aşa inimă, care nu are în ea faţa 
lui Dumnezeu. 

Te strâng la piept, te pun lângă inima Mea ca să-i simţi 
bătaia şi durerea ei cea grea acum, poporul Meu de fii şi de 
fiice! O, tată, M-a lovit satana cu ruşine mare şi-Mi aruncă 
dispreţ. Ceartă-1 tu pe satana, că Mă are la mâna lui din pricina 
celor ce s-au jucat de-a viaţa şi s-au apucat să-şi facă voia, 
smulgându-se de pe calea Mea cu tine, nemulţumiţi fiind ei de 
statul lor lângă Mine şi lângă tine după voia Mea, tată! O, fă 
loc în rugăciune pentru tine şi pentru Mine şi cere-i pe sfinţi 
să stea cu tine, tată, şi să facă minuni cereşti pentru viaţa ta cu 
Mine, că furtuna vine cu mare suflare ca să-i cadă din picioare 
pe mulţi, să-i cadă din credinţă, să-i cadă prin sminteală ca 
să-şi facă şi ei rău, dar voi, fii şi fiice, curăţiţi-vă inima şi viaţa 
de orice greşeală, de orice urmă de voie de sine, căci cine nu 
ascultă aşa, ajunge să pască apoi rodul neascultării şi cade de 
la Mine cel ascuns în sine şi-Mi face durere, şi-Mi face ruşine, 
dar Eu nu ţin pe nimeni cu tăria Mea, că Eu vreau dragoste de 
la om, nu să-i supun Eu iubirea dacă el nu poate să-Mi dea şi 
să-Mi rămână al Meu. 

Acum fac socoteala, fac cu îngerii Mei, fac şi peste cei 
ce au ajutat măcar cât de puţin paşii celor ce cad şi care umblă 
după voia lor, după ce au venit şi au dat să stea după voia Mea 
când au venit să stea lângă poporul Meu, atraşi fiind ei de cu- 
vântul Meu cel făcător de om şi de dragostea Mea din fiii cei 
purtători de Dumnezeu şi care Mi-au născut fii ca să-i am 
Tatălui Meu rod. O, găsesc acum mult păcat, mult scris în drep- 
tul celor ce au ajutat pe cei fără de minte pentru voia lor lângă 
Mine. Când omul în vremea prostiei lui are din părţi proptele 
pentru voia lui cea rea, când cei din jurul lui îl ajută dacă el dă 
să greşească şi să cadă lucrând anapoda, au aceia păcat. O, 
ferice de cei ce nu se smintesc, dar această fericire nu este pen- 
tru cei ce nu ascultă de Dumnezeu, căci după ce-şi fac voia, 
strigă ei în gura mare că s-au smintit, uitând că fiecare dă 
răspuns în dreptul său şi că nu este altfel la Dumnezeu pentru 
dreptatea a toate. Dacă Adam a dat vina pe femeia sa, şi pe 
şarpe apoi a dat femeia vina, iată, pentru neaplecare spre 
pocăinţă pentru păcat, a primit Adam şi femeia sa atunci ieşirea 
din rai şi s-au dus ei apoi în locuinţa morţilor. Ce trecere au 
mai avut ei la Dumnezeu învinuind pe Dumnezeu şi unul pe 
altul aruncând ei vina? 

O, nu-i frumos să-i învinuiţi pe fraţii voştri pentru voia 
voastră cea cu greşeală, fiilor învăţaţi de Dumnezeu! Trebuie 
azi să vă învăţ iar şi iar, căci vremea de încercare peste voi 
Mă împinge, tată. Ierarhul Nicolae, atât de mare învăţător şi 
de minuni făcător cum a fost el pe pământ în vremea apostoliei 
lui cea pentru biserica Mea, iată-1 lângă Mine în ziua aceasta 
şi îl aşez cu învăţătură peste tine pe masa Mea de cuvânt, căci 
Eu trebuie să vă îmbrac tot mai mult în cuvânt de acum, o, fii 
şi fiice, ca nu cumva diavolul să prindă putere împotriva 
voastră şi să-şi arate puterea sa cea nimicitoare de suflet, că 
nu e ca şi cu ceilalţi creştini, o, nu e tot aşa socoteala la Mine, 
căci se face de către îngeri pentru cei ce au stat şi apoi s-au 
desprins, şi pentru cei ce stau şi nu sunt smulşi din staulul Meu 
ascultător de fii. 

O, arhiereule făcător de minuni şi izbăvitor tare pentru 
cei credincioşi, e vreme cu durere şi cu grea încercare peste 

faţa Mea şi a poporului Meu! Trebuie să-i întărim pe fii şi pe 
fiice ca să stea în duhul umilinţei şi al pocăinţei tot mai mult, 
căci cei ce nu le au pe acestea se dezvinovăţesc unii asupra al- 
tora pentru faptele lor, şi aşa se cunosc că nu au ei umilinţa şi 
pocăinţa ca dreptar înăuntru şi în afara lor, şi iată, în mijlocul 
poporului Meu, care suferă zgârieturi din pricina nestatorniciei 
celor ce n-au iubit să fie şi ei vegheaţi în lupta lor cea slabă 
pentru paşii lor, pentru viaţa lor, pentru mântuirea lor, avem 
acum de suferit şi de răbdat, şi avem să-i învăţăm mult pe fii 
şi fiice, şi aşa să lucrăm. Amin. 

A m fost şi sunt izbăvitor mare şi făcător 
de minuni din partea Ta pentru cei 
blânzi şi smeriţi cu inima înaintea Ta şi în ei, dar pentru cei ce 
nu Te au în ei pe Tine cu mult mai mult decât pe ei înşişi, n-am 
pe unde să mă strecor să-i scot din mâna satanei, decât dacă aş 
face altfel, aşa cum spui Tu de cei ce-Ţi hrănesc mânia, Doam- 
ne. O, nu e de umblat la cei ce se ascund de Tine şi de sfinţi şi 
de fraţi dacă ei nu ies ca să ceară sau să nădăjduiască scăparea 
de sub duhul prostiei. Tu eşti Cel ce le ştii şi le socoteşti pe 
toate în mijlocul poporului Tău, iar sfinţii Tăi Te slujesc aşa 
cum Tu le dai, fiindcă aici eşti Tu întreg, şi se aleg la dreapta 
şi la stânga cei ce rămân şi cei ce nu dau să rămână cu Tine pe 
calea Ta de venire acum pe pământ ca să-i scapi pe oameni de 
la pierzare, de la duh de lume, de la duh de om, o, Doamne. 
Le spun fiilor şi fiicelor poporului Tău să-şi întărească duhul 
curăţeniei de minte şi de inimă şi de trup şi duhul fecioriei 
să-l pună ei la temelia bisericii de nou Ierusalim, şi aceasta în 
mare ascultare şi vedere şi nu altfel, căci sunt mulţi care dau 
să facă ale legii, dar nu sunt nimic dacă nu au peste ei din 
partea Ta povăţuitor şi înaintemergător pentru ei înaintea Ta. 
Iată, cei neascultători îşi dau pe apă pe cele dăruite de Tine lor 
spre lucrare cu ascultare pentru acestea şi nu cum vor ei să le 
folosească pe cele de la Tine. îşi dau prin duh de neascultare, 
de lipsă de binecuvântare îşi dau de peste ei pe cele ce puteau 
să-i ţină pe ei ai Tăi prin duh de pruncie înaintea Ta în cei ce 
se supun ca fii ai Tăi în lucrarea Ta de nou Ierusalim, şi iată, 
cei ce nu au li se ia şi ceea ce au, iar cei ce au li se adaugă, căci 
au aceia dragoste de Tine şi de ascultare de Tine, o, Doamne. 

O, fii şi fiice care însemnaţi acum poporul Domnului şi 
al cuvântului Său cel de azi, aşezaţi-vă sub pază tot mai 
întreagă, sub ocrotire tot mai cu iubire, ca să poată Domnul şi 
ca să pot şi eu să vă ajut prin darurile mele cele de la El îm- 
părţite pentru cei credincioşi şi curaţi cu inima şi cu fapta şi cu 
lumina cea pentru viaţa lor. Eu am lucrat minunat pentru cei 
credincioşi, pentru cei ce strigau după scăpare prin rugăciunea 
lor sau a celor rugători pentru ei. Am lucrat prin vis pentru cei 
ce robeau suflete şi am scăpat de la moarte pe cei robiţi spre 
moarte. Am păstorit cu duh răbdător biserica celor credincioşi 
şi s-au minunat sfinţii cerului de credinţa mea cea lucrătoare 
de minuni pentru cei cuprinşi de strâmtorări. Am păzit fecioare 
de împreunarea cea trupească spre desfrânare şi am lucrat cu 
minuni pentru întoarcerea lor. Am eliberat pe copilul cel răpit 
de la părinţi, căci plângeau spre mine părinţii lui. Am lucrat 
minuni mari, dar numai pentru cei credincioşi. O, nu pot să fac 
acum tot aşa pentru cei ce au lepădat credinţa în Dumnezeu şi 
şi-au ales să facă voia lor faţă în faţă cu Domnul şi cu poporul 
cel rămas de partea credinţei şi a faptelor ei cu viaţa lor. Altfel 
este cu această lucrare a Domnului şi cu acest popor. E Domnul 
la cârmă şi este El Cel ce ştie cum sunt toate, cum merg toate 
şi cunoaşte pe fiecare cum poate şi ce poate şi ce vrea, şi e 
umilit Domnul faţă în faţă cu cei îndoielnici şi apoi îndărătnici, 
şi care suflă furtună peste mersul Său cel plin de greu pe calea 


venirii Lui azi pe pământ. 

Este vinovat cel ce alege să facă voia sa, dar nu mai 
puţin vinovat este cel ce s-a aşezat proptea pentru cel ce nu 
ascultă şi nu merge frumos şi cu umilinţă şi cu pocăinţă pe 
calea cea cu popor sfinţit pe ea. O, trebuie multă părere de rău 
în toţi cei care au pus gaz pe foc şi lemne tot mereu şi vreascuri 
fel de fel ca să se ridice atâta vâlvătaie cât s-a ridicat. Focul se 
stinge cu apă, nu cu foc, şi iată, aceasta este greşeala celor ce 
au lucrat şi au zidit la această durere, care stă acum peste inima 
Domnului în cer şi pe pământ. O, înţelepţiţi-vă voi, cei ce aţi 
lucrat cu greşeală, şi luaţi învăţătură de la greşalele celor ce au 
greşit şi n-au putut să se mai pocăiască după ce şi-au strâns 
prea multă vină. 

O, nu vă temeţi, voi, cei credincioşi, pentru mersul 
Domnului! Domnul rămâne Cel curat, Cel fără de păcat, şi are 
putere să-i cureţe pe toţi cei care se pocăiesc şi se aciuează sub 
acoperământul Său în această vreme aşa de grea, aşa de neagră 
şi plină de duhul diavolului în ea ca să-l cadă pe om de la Dum- 
nezeu. Fiţi plini de Dumnezeu, o, fii şi fiice! Lipsa Domnului 
măcar o clipă din voi şi dintre voi vă scade vouă fiinţa cea de 
fii ai lui Dumnezeu. Treziţi mereu între voi cuvântul învăţăturii 
Domnului! Fără cuvântul Lui acum faţă în faţă cu voi mereu, 
vă goleşte satana şi vă trage din bărcuţa Domnului. Feriţi-vă 
de vorbire de rău, de păcatul dispreţuirii de frate, de păcatul 
învinuirii şi al dezvinovăţirii, păcat făcut de Adam în rai, şi 
pentru care el a pierdut raiul. A colcăit acest păcat între cei ce 
au făcut foc şi vâlvătaie până la cer împotriva purtătorilor de 
Dumnezeu acum pentru voi şi pentru tot neamul omenesc de 
pe pământ, căci Dumnezeu lucrează prin slugile Sale ca în 
toate vremile. A colcăit ca în iad duhul minciunii unul de la 
altul între cei ce s-au ales deoparte de trupul cel întreg al 
poporului sfinţit, şi iată, duhul cel încântător, care poartă în el 
minciuna ca să-l înşele cu ea pe cel vânat, acest duh s-a dat 
puternic şi a biruit suflete şi minţi şi credinţe şi s-a aşezat apoi 
pată pe obrazul Domnului. 

O, pocăiţi-vă, voi, cei care puteţi să faceţi aceasta, că 
vine ziua când veţi avea nevoie de această clipă de pocăinţă 
acum! Ridicaţi-vă să-L apăraţi pe Domnul şi mersul Său cel 
greu şi tot mai greu, că veţi avea nevoie de sprijin de la El când 
vă va fi greu în vreme de disperare, că iată, a şi ajuns la voi 
această vreme grea! Nu staţi nepăsători, nu vă încântaţi să fu- 
giţi de durerea care v-a cuprins pe neaşteptate, dar la care du- 
hul de om şi duhul diavolului lucrează şi ţese de mult, şi n-a 
fost ascultare pentru trezire, pentru dezrobire de sub întunericul 
celor lucrate la întuneric împotriva mersului Domnului, îm- 
potriva credinţei celor credincioşi. O, nu daţi să cădeţi şi mai 
în afund! Ajunge cât aţi greşit! Trebuie pocăinţă şi mereu 
pocăinţă! întindeţi mâna ca să ieşiţi din groapă! Fiţi înţelepţi 
măcar în ceasul care bate deşteptarea! Eu vă ajut, dar numai 
dacă puteţi ca Domnul şi nu ca voi. Amin. 

Eu, Doamne, rămân pentru cei credincioşi, care au în 
ei duhul umilinţei şi al pocăinţei pentru toate greşalele lor. 
Eu, Doamne, am plâns în cuvânt, şi sfinţii cei însoţitori nouă 
la masa de azi a cuvântului Tău au văzut lacrima mea cea 
multă şi au plâns cu mine lacrimă cerească, şi voiesc să cureţe 
ea pe cei ce se încearcă cu duhul pierzării, cu duh de om în 
ei faţă în faţă cu Duhul Tău, cu râul Tău de cuvânt acum, o, 
Doamne. Amin. 

E u, Domnul, sunt tot o lacrimă în voi, o, 
sfinţi zdrobiţi ca şi Mine, ca şi cei ce Ne 
poartă ca să venim pe pământ, şi îndurerată mult este inimioara 
din ei şi încordată le este ea, şi dau să-i aşez pe ei tot mai treji 

la veghe pentru mersul şi pasul şi toată simţirea cea dinăuntru 
şi cea din afară a fiilor şi fiicelor poporului Meu, căci omul 
este slab dacă nu are mult, mult pe Domnul în el. 

Am ţinut în încordare pe cei din porţi pentru ca să pot 
să vin cuvânt în carte. I-am stors de tot cu statul Meu în ei ca 
să pot cuvânta. O, dacă ai vrea, poporul Meu, să-i alini pe ei, 
ţi-aş mulţumi cu multul, tată, că ei plâng şi suspină tăcuţi, şi 
zâmbetul cel senin ţi-1 dau ei ţie pe faţa lor, dar durerea în ei îi 
macină şi n-au alin, şi se uită după alin şi n-au. O, cât de min- 
cinos este omul! O, cât M-au minţit cei ce şi-au tot arătat pu- 
terea lor de om! Numai pentru pocăinţă trebuie putere, numai 
aşa să poţi tu, popor învăţat de Domnul Dumnezeul tău, că vin 
la tine şi te învăţ, că fără de învăţătură pieri, tată. Eu nu te las 
să pieri şi nici tu să nu Mă laşi, dar alinul în vreme de grea 
durere dă-Mi-1 tu, tată, şi unul altuia daţi-vă putere pentru 
dureri, căci iubirea, o, iubirea, îşi arată toată puterea ei în vre- 
mea ei de încercare, fiule, în vreme de durere pentru ea, 
poporul Meu. 

O, daţi-vă, tată, simţămintele şi lucrarea lor ca să vă fie 
cercetate şi vegheate, ca să nu-şi facă satana cuibul său prin 
ele în voi, o, fiilor vegheaţi de Duhul Meu Cel Sfânt pe 
pământ! 

Am spus durerea Mea vouă. Luaţi-o în voi ca înger 
păzitor, căci cei fără durerea Mea în ei se smulg din braţul 
Meu, o, fiilor. Amin, amin, amin. 

6/19 decembrie 2010 

Sărbătoarea sfântului ierarh Spiridon 

îndemn pentru întărirea Duhului Sfânt în creştin. Vine vremea 
părerilor de rău pentru cei ce au hulit şi au duşmănit pe fraţii lor. 

B uhul Sfânt Mângâietorul este alinul şi puterea şi 
ocrotirea cea de la Dumnezeu a celor credincioşi 
Lui şi lucrători Lui între cer şi pământ. Cobor mângâiere de 
Duh Sfânt peste poporul cuvântului Meu cel de azi şi aşez pe 
masa Mea cu el cuvânt de sărbătoare cu sfinţi. Dacă neamul 
român, care a rămas în urmă cu îndreptarea celor clătinate de 
la locul lor de duşmanii credinţei străbunilor şi ai sfinţilor, Eu, 
Domnul, îl aştept pe el să se ridice tare şi să pună la locul lor 
sărbătorile sfinţilor Mei şi să nu-şi spună că nu e păcat să lase 
aşa cum au făcut duşmanii lui Dumnezeu peste el, o, să nu 
spună aşa, ci să îndrepte la loc pe cele clătinate, că nu e bine 
să stricăm pe cele lăsate de sfinţi şi de părinţi, iar casele 
neîntărite de părinţi nu ajută pe fii pentru binecuvântare ca să 
le fie lor bine pe pământ, şi iată, când lumea petrece în numele 
naşterii Mele din mamă Eecioară zi de praznic sfânt, Eu şi cu 
sfinţii Mei şi cu cei ascultători şi credincioşi pe pământ aşezăm 
sărbătoare de sfinţi, şi avem la masă serbat pe arhiereul Spiri- 
don, cel plin de duhul umilinţei şi al iubirii şi al iertării şi al 
facerii de minuni, iar când vine ziua de praznic pentru serbarea 
naşterii Mele, atunci Ne scriem cu amintirea ei în cer şi pe 
pământ, în carte. Amin. 

O, poporul Meu, mângâiere îţi aduc, tată, că multă mân- 
gâiere îţi trebuie acum. Duhul Sfânt Mângâietorul să te întă- 
rească pe calea Mea cu tine, poporul Meu! El să netezească 
mereu spre tine calea Mea de la cer la pământ, şi pe tine cu 
Mine pe cale să te întărească, tată, căci vremea e cu durere în 
ea, şi e cu lepădare de credinţă, aşa cum Eu de o bucată de 
vreme te tot vestesc, şi e cu încercări fel de fel, dar tu să stai în 
Duhul Sfânt, fiule, ca să poată El să stea în mijlocul tău cuvânt 
de la Dumnezeu şi să te călăuzească şi să te înveţe să grăieşti 
tu în limba Lui prin toată grăirea ta, căci altă grăire nu este de 


la Dumnezeu, ci este de la om, poporul Meu. O, adu-ţi aminte 
de apostolii Mei cum grăiau ei până să Mă duc Eu la Tatăl ca 
să le trimit pe Duhul Sfânt, şi cum au grăit ei după ce a venit 
peste ei Cel făgăduit de Mine lor, Duhul Sfânt Mângâietorul 
ca să-i înveţe de la Mine pe ei, Duhul Care a grăit prin prooroci 
şi le-a arătat lor şi văzătorilor pe cele ce au fost, pe cele ce erau 
şi pe cele ce urmau să se arate pe pământ. O, adu-ţi aceasta 
aminte, poporul Meu, şi îmbracă-ţi duhul tău în cuvântul 
Duhului Sfânt şi împodobeşte-ţi graiul cu Cel ce din Tatăl 
purcede, cu Duhul Sfânt Mângâietorul, ca să te binecuvinteze 
Tatăl pe pământ şi să te întărească El casă a Lui, căci binecu- 
vântarea părinţilor întăreşte casa fiilor, precum este scris, iar 
tu să faci mare ascultare de Dumnezeu, şi să nu faci ceva fără 
binecuvântarea Lui, că numai binecuvântarea Lui întăreşte 
viaţa ta şi lucrarea ei în fiecare zi. Adu-ţi aminte şi de cei neas- 
cultători în vreme şi fii ascultător în fiecare zi, căci fiecare zi 
are lucrarea ei, că lui Avraam i-am spus un fel de grăire într-o 
zi, iar în altă zi alt fel de grăire faţă de cea dintâi, iar el a trecut 
cu bine încercarea credinţei lui, pentru că a ascultat, pentru că 
a crezut nestrămutat în Dumnezeu, temându-se de atotputerni- 
cia Lui, temându-se de pedeapsă pentru nesupunere, şi iată, cel 
ce ascultă este slăvit pe pământ şi în cer pentru lucrarea 
ascultării, fiule. O, nimic să nu faci tu fără cuvântul Meu, fără 
să-l asculţi pe el, ci numai după voia lui să lucrezi, şi vei fi 
mereu cel binecuvântat şi vei avea plată de ucenic, căci este 
scris de la Duhul Sfânt că: «toate căile Domnului sunt milă şi 
adevăr, îndurare şi credincioşie pentru cei ce caută aşezămân- 
tul Lui şi mărturiile Lui, pentru cei ce păzesc legământul Lui 
şi descoperirile Lui». O, fiule tată, ce frumos îţi descoperă ţie 
Duhul Sfânt Mângâietorul cărările Domnului când tu cauţi cu 
El şi cu aşezământul Lui şi cu descoperirile Lui! El spune: «Mă 
îndur de cine voiesc şi împietresc sau despietresc inima omu- 
lui», dar cu cel ce caută cu cărările Lui El este îndurător şi plin 
de credincioşie şi binecuvintează casa fiilor, iar fiii sunt cei ce 
ascultă de El şi nu fac nimic fără Tatăl. Te învăţ, poporul Meu, 
grăirea Duhului Sfânt, duhul proorociei, fiule, Duhul Care Se 
roagă cu suspin în cei ce caută cu cărările Domnului, Duhul 
Care Se ruga în David când grăia el: «Adu-Ţi aminte de mine, 
Doamne, când vei milui pe poporul Tău şi cercetează-mă când 
vei veni cu ajutorul Tău, cu mântuirea Ta, ca să văd eu feri- 
cirea aleşilor Tăi şi să mă bucur de bucuria poporului Tău şi 
să mă mândresc împreună cu moştenirea Ta, că părinţii noştri 
n-au luat în seamă minunile Tale şi au uitat mulţimea milei 
Tale şi s-au răzvrătit, dar fericiţi sunt cei ce păzesc pravila Ta 
şi trăiesc după duhul dreptăţii în toată vremea, o, Doamne!». 

Te învăţ, poporul Meu, lucrarea nădejdii, tată, şi lucrarea 
iubirii şi a iertării prin iubire, ca să ajungă rugăciunea ta înain- 
tea Mea, iar Eu să împlinesc. Cheamă dinspre Mine spre tine 
sfinţii şi proorocii, o, cheamă-i în vreme de răstrişte, şi vor veni 
din partea Mea şi te vor întări şi te vor ocroti şi-ţi vor aduce 
mângâiere, fiule. Eu, Domnul, le spun lor să stea ochi şi urechi 
la strigătul tău, căci tu ai numai din cer ajutor şi mângâiere în 
durerile care te străpung ca să semeni tu cu Mine pe pământ. 
Toate încercările şi durerile şi loviturile care vin peste lucrarea 
Mea cu tine din pizma diavolului fiindcă nu iubeşte el mersul 
Meu cu tine, toate dovedesc pe Domnul în mijlocul tău, toate 
adeveresc că este duh şi adevăr lucrarea Mea cu tine, căci în 
cine a aruncat mereu diavolul şi omul cel înşelat de el? O, 
numai în Mine şi în locurile Mele de popas şi de lucrat între 
oameni, numai acolo i-a fost ţinta, că-1 ustură mai mult ca 
oricând acum când îşi vede aproape căderea trudei lui. O, 
numai semeţia îl cade pe om, aşa cum l-a căzut şi pe Adam, şi 

apoi prin el Lucifer, şi apoi se răzbună omul aşa cum se răz- 
bună Lucifer de-i trage jos pe oameni dacă el a căzut din slavă 
prin om, şi nu voieşte el să se mântuiască oamenii în locul cetei 
lui căzute prin neascultare, căci el n-a mai ascultat de Dum- 
nezeu, ci a ascultat de om şi şi-a pierdut slava lui cea de la 
Dumnezeu. 

O, poporul Meu, o, fiu încercat de duhurile cele potriv- 
nice Mie şi ţie, să stăm bine, să stăm cu frică de Dumnezeu şi 
cu multă luare-aminte la cuvântul Duhului Sfânt Mângâietorul, 
căci Domnul veghează cetatea Sa şi lucrarea Sa, fiule! Tot fiul 
acestui popor să fie mulţumit de Dumnezeu, să stea aşa cum îl 
aşează Domnul şi să nu-şi lucreze sau să-şi dorească sau să-şi 
aleagă altceva de la el alegere, că una e să te aşez Eu cum să 
stai şi cum să lucrezi, şi alta este să-ţi iei singur, să-ţi iei şi tu 
după cum vezi că împarte Domnul, sau să-ţi tragi spre tine pe 
cele de la Domnul date ca să-I lucrezi Lui. Doririle din inimă, 
care nu seamănă cu ale Domnului şi pe care şi le ia singur cel 
semeţ şi nemulţumitor şi neascultător, acelea îl fac pe el să se 
ascundă şi să facă lucrare urâtă, o, şi se duce de peste el binecu- 
vântarea Mea şi umblă el în întuneric apoi. 

Să fim atenţi cum slujim, fiilor, şi cum primim pe cele 
ce ne încearcă spre ridicare sau spre cădere! Staţi în Duhul Sfânt 
Mângâietorul, Care din al Meu ia şi vă învaţă pe voi! V-am po- 
văţuit mereu şi încă vă povăţuiesc să nu poposiţi cu cel ce 
cleveteşte pe aproapele său, că nu vine de la Mine el cu această 
lucrare, ci îi face diavolului lucrarea sa. Mereu, mereu vă povă- 
ţuiesc, după cum văd că cere fiecare vreme care este sau care 
vine, căci Duhul Sfânt vede şi vă aduce veste pentru lucrul cel 
bun, pentru paza cea bună şi pentru ascultare, fiilor. Aşa a fost 
încercat arhiereul Spiridon în vremea lucrului lui cu Mine pe 
pământ, a fost încercat şi clevetit în fel şi chip, dar el lucra lu- 
crare mare şi facere de minuni înaintea necredincioşilor pentru 
întărirea adevărului Meu din el, pentru ruşinarea celor îndoiel- 
nici şi plini de duhul cel negru al invidiei de frate, şi a răbdat 
plin de senin şi de pace sluga Mea cea credincioasă. De lângă 
Mine grăieşte el ţie acum, în ziua lui de serbare, poporul Meu, 
căci sunt cu sfinţii întru venirea Mea şi-ţi dau ei ţie bucuria lor 
că vin cu Mine la tine şi că pot grăi ei peste ai Mei ca să le dea 
din cerul cel plin de plata credinţei, să le dea din cele strânse în 
cer pentru cei credincioşi, pentru cei sfinţi cu credinţa şi cu fapta 
credinţei, şi să-Mi dea ei Mie mângâiere pe calea Mea cea grea 
de venire acum iarăşi de la Tatăl la om. Amin. 

M ângâiere să-Ţi dau şi eu, o, Doamne, 
că Te doare din cer şi până pe pământ, 
şi Te doare, şi Te doare! Mângâiere le dau şi celor duruţi pentru 
Tine şi cu Tine pe pământ, aici, în grădinile Tale binecuvântate 
pentru vremea aceasta în mijlocul neamului român. O, ce tainic 
lucrezi! Toate câte încearcă din părţi lucrarea Ta de nou 
Ierusalim şi cetatea aceasta, sunt cele ce acoperă sub văl ocroti- 
tor taina şi lucrarea Ta de azi, pe poporul cuvântului Tău, 
Doamne. în toate vremile înţelepciunea Ta a lucrat izbăvire 
mare peste fiii credinţei, şi iconomia tainelor Tale n-o poate 
pricepe cei necredincioşi, cei nestatornici în credinţă, aşa cum 
erau şi cei de pe vremea mea, care -mi încercau răbdarea mea 
cea pentru Tine, răbdarea mea cu ei, căci erau plini de dor de 
întâietate şi de propăşire omenească pe pământ. Aşa erau fraţii 
mei arhierei de atunci, şi-mi aduceau ei fel de fel de piedici şi 
de răzbunări asupra mea, dar dragostea mea ierta, căci aceasta 
este lucrarea dragostei, şi nici o altă lucrare nu are ea. Grăiesc 
fiilor poporului Tău şi le spun lor aşa: 

O, fiilor, iertaţi şi vi se va ierta! Aceasta spunea Domnul 
ucenicilor Lui şi aşa vă spun şi eu. Iertaţi pe cei ce vă hulesc 


şi vă duşmănesc! Iertaţi pe cei ce vă aduc dureri şi numai 
dureri! îi va durea, curând, curând îi va durea pe ei că n-au fost 
ei ai voştri ca să fi rămas ei cu voi, că n-aţi fost voi ai lor ca să 
vă fi crezut şi să vă fi iubit şi să vă fi primit cu credinţă pentru 
binele lor, că mare bine a voit Domnul să le facă lor prin voi, 
dar n-au primit ei, ci şi-au lucrat clătinare şi duh de clătinare, 
facându-se iscoade unii pentru alţii şi lucrând aşa lucrare 
vătămătoare de suflet, lor şi celor de un gând cu ei. Vine vre- 
mea şi a şi venit să-i doară după voi, căci voi aţi iubit şi aţi ier- 
tat, iar ei au făcut pe dos, aşa cum se petrecea şi între mine şi 
cei ce slujeau la altare pe vremea mea cu ei pe pământ, şi mă 
dispreţuiau ei pentru smerenia mea, căci eu iubeam şi iertam, 
şi aşa lucram cu lucrarea iubirii, şi lucram cu Domnul, iertând 
şi iubind, iubind şi iertând prin iubire şi, iarăşi, iubind prin 
iertare. O, fiţi liniştiţi în vreme de încercare, căci Domnul vă 
izbăveşte pe voi mereu, aşa cum a izbăvit pe arhiereul cel cu 
ucenici în lucrul său, şi care ucenici au dat pe ascuns să-l batjo- 
corească, pornind pe o femeie neastâmpărată să-l învinuiască 
de păcatul cel plăcut diavolului asupra sfinţilor Domnului, dar 
Domnul a izbăvit pe cel credincios şi a dat în vileag răutatea 
ucenicilor ascunşi şi lucrarea lor făţişă, iar cel drept le-a dat 
lor iertarea prin iubirea lui, căci cei cu duh iubitor de oameni 
au în firea lor cea sfântă lucrarea iertării şi a nepomenirii de 
rău, fiilor. O, fiţi cuminţi şi cereţi Domnului pe sfinţii Săi să 
vă ocrotească din cer şi de pe pământ, că mare lucrare aşează 
ei pe pământ pentru cei ce îi cheamă în duh şi în adevăr în 
vreme de durere! O, îndeletniciţi-vă să înţelegeţi bine taina 
celor înviaţi, căci sfinţii nu stau în morminte, ci sunt în mare 
lucrare pentru toţi cei credincioşi şi plânşi după izbăvire din 
păcat şi din greu. Fiţi credincioşi! Nu ieşiţi de sub binecu- 
vântare nici o clipă, că e primejdios aceasta! Lăsaţi Domnului 
toată grija! El vă va slobozi de sub apăsări, că are de mers cu 
voi mersul Său pe pământ până la ziua biruinţei Lui. 

O, nu-i lăsa sub dureri, Doamne, că sunt mici! Fă cu ei 
semn spre bine, ca să vadă cei care-i urăsc pe ei şi să se ruşi- 
neze de răutatea lor văzând cum Tu, Doamne, îi mângâi şi îi 
ajuţi pe cei credincioşi, care n-au decât de la Tine ajutor şi 
scăpare prin greu! Fă-i pe fiii oamenilor să priceapă că lucrarea 
Ta cu ei atât de lovită, atât de hulită şi de clevetită din părţi, 
este Duhul Adevărului, eşti Tu, Cel neiubit de cei ce nu Te 
iubesc din pricina iubirii de sine a lor! O, adună-i într-o putere 
de iubire şi de iertare pe cei credincioşi şi fă-Te Tu munte înalt 
cu ei şi hrăneşte, Doamne, de pe el noroadele cu Duhul Sfânt 
Mângâietorul, Care din ale Tale ia şi Se dă celor credincioşi, 
precum Tu ai spus că vei lucra şi vei împlini, şi iată, a sosit 
vremea, o, Doamne! Amin. 

O arhiereule al smereniei, ce mare a fost 
^ fapta credinţei tale, iar cei semeţi, în loc 
să se cutremure în faţa minunilor tale, ei se împietreau şi mai 
mult, căci slujeau ei diavolului invidiei şi al urii cea de la el. Tu 
însă erai înaintea lor fapta iubirii şi a iertării prin iubire, şi erai 
plin de pace, plin de bunătate şi de vindecare pentru toţi. Te-ai 
dus în faţa împăratului, îmbrăcat în haina smereniei tale te-ai 
dus când te-a cerut el să-l vindeci de boala lui, şi nu ştiau să-l 
vadă în tine pe arhiereul Domnului cei ce ţi-au deschis ca să 
intri la împărat şi să-i duci vindecare. Te-ai dus şi ai pus mâi- 
nile tale peste el şi l-ai vindecat într-o clipă, după ce te-au de- 
făimat şi te-au lovit ca pe un necunoscut portarii împărăţiei, şi 
tot în chip blând şi smerit ai ieşit apoi şi te-ai dus întru smerenia 
ta, întru ale tale lucrări pentru Domnul tău Iisus Hristos. Te aşez 
acum mare ocrotitor pentru lucrarea Mea cu poporul Meu cel 
de azi şi pentru cetatea Mea de nou Ierusalim pe pământul 

român. Aşa ştiu Eu să-i răsplătesc pe sfinţii Mei. Le pregătesc 
loc slăvit întru împărăţia Mea şi îi aşez să Mi-o păzească şi să 
fie ea, iar ei să fie stâlpii ei şi stâlpii Mei să fie. Amin. 

O, poporul Meu, n-au fost încredinţaţi, n-au avut tragere 
de inimă cei care M-au părăsit pe Mine şi pe tine, tată, şi de 
aceea Eu suspin acum, şi suspinul Meu îl împart cu tine, iar 
cei ce au ştiut să creadă şi au voit să înţeleagă prin temere de 
Dumnezeu ca a lui Avraam în inima lor, aceia sunt şi azi, şi 
sunt ei poporul acestei lucrări, ei, şi nu cei câţiva care de pe 
margini lovesc acum în lucrarea Mea cea de la trâmbiţa Mea 
Verginica şi până azi. 

O, fiilor, fiţi ca Avraam, părintele celor credincioşi! 
Deschideţi Scripturile şi citiţi în ele puterea credinţei lui şi lu- 
crarea lui şi temerea de Dumnezeu din el pentru tot ce Domnul 
cerea de la el, iar el cu teamă îndeplinea aşa, ca nu cumva să 
fie pedepsit pentru neascultare, pentru necredinţă, fiilor. Toată 
grija Mea este cu voi şi după voi. Pun sfinţii străjeri ai împără- 
ţiei Mele cu voi. Cereţi Tatălui şi Fiului şi Sfântului Duh iz- 


bânda prin lucrarea Sa cu voi peste pământ spre mântuirea nea- 
murilor care au fost şi care sunt! Duhul Sfânt Mângâietorul, 
Care de la Tatăl purcede şi vă ţine de mânuţă pe cale, El este 
Cel ce vă povăţuieşte pe voi întru împărăţia Lui cu voi. Daţi 
oamenilor putere să creadă şi lucraţi cu rugăciunea şi cu mărtu- 
risirea şi lucraţi cu post sfânt şi mult pentru risipirea lucrării 
diavolului vrăjmaş pe voi! Puneţi în candelă aprinsă rugăciu- 
nea voastră scrisă! Iubiţi iertând şi iertaţi iubind şi nu vă temeţi 
de loviturile celor ce nu pot crede! Eu, Domnul, sunt Cel între 
voi lucrător şi grăitor prin glasul Duhului Sfânt Mângâietorul, 
Care a grăit prin prooroci, prin cei credincioşi. Amin. 

Rămâneţi în iubirea Mea, fiilor! Fiţi poporul Meu, căci 
poporul Meu este iubirea Mea, şi fericiţi sunt şi vor fi cei ce 
rămân credincioşi, cei ce rămân în iubirea Mea, în poporul 
Meu cel iubit, întru care Eu, Domnul, am binevoit şi binevo- 
iesc, şi prin credinţa lui pot şi lucrez, şi ca prin Avraam lucrez 
şi voi lucra cu el. Amin, amin, amin. 

12/25 decembrie 2010 


CUVÂNTUL LUI DUMNEZEU DIN ANUL 2011 


Praznicul Naşterii Domnului 

Prin credinţă se lucrează împlinirea Scripturilor de Nou Ierusalim 
pe pământ. îndemn la umilinţă pentru cei defăimaţi. îndemn la iubire 
de Dumnezeu. 

A cest cuvânt este Tatăl, Fiul şi Sfântul Duh şi Se 
naşte în ieslea Sa în mijlocul neamului român, aşa 
cum este orânduit de la Dumnezeu pentru zilele cele de apoi ca 
să vină Domnul, a Cărui împărăţie nu va avea sfârşit. Amin. 

Duhul Sfânt Mângâietorul Se face cuvânt din Tatăl şi 
din Fiul şi Se slăveşte cu puterea Sa şi cu darurile Sale peste 
cei ce cred şi peste cei ce nu cred, pentru unii spre mântuire, 
iar pentru alţii spre judecata lor, că e păcat, e greu păcat să spui 
că e diavolul sau omul acest cuvânt, iar acest păcat îl fac cei 
ce sunt scrişi să-l facă, cei necredincioşi, a căror plată este 
scrisă în Scripturi: focul şi scrâşnirea dinţilor. 

Eu, Domnul Iisus FIristos, Mă nasc cuvânt de Duh Sfânt 
în ieslea Mea de cuvânt, aici, în mijlocul neamului român, căci 
am pe vatra lui cetate sfântă de nou Ierusalim, de viaţă plină 
de credinţă în om pentru venirea Mea cea de azi cuvânt de 
naştere din nou a lumii, căci prin credinţă se lucrează şi această 
împlinire a Scripturilor de nou Ierusalim pe pământ. 

O, prin credinţă mare mama Mea Fecioara M-a luat în 
pântecele ei cel fecioresc şi M-a dat apoi Prunc dumnezeiesc 
neamului iudeu, neamul care nu M-a primit şi care s-a temut 
de venirea Mea pe pământ, şi şi-a păstrat el scaunul de domnie 
peste pământ până azi, iar pe Mine M-a lăsat cerului, dar iată, 
cerul este scaunul Meu de domnie, iar pământul îmi este 
aşternut şi nu ştiu cei necredincioşi adevărul acesta, o, nu ştiu 
ei ce fac când dau să stârpească urma Mea de pe pământ. S-au 
folosit de domnia lor cei ce omorau pe cei credincioşi Mie, nu- 
mindu-i pe ei vrăjitori şi înşelători din pricina minunilor şi 
semnelor ce se făceau la credinţa lor în Mine. S-au folosit de 
scaunul lor de domnie cei care M-au vrăjmăşit de la naşterea 
Mea din mamă Fecioară şi până la învierea Mea dintre cei 
morţi, după ce ei M-au dat spre răstignire, şi până la ziua Mea 
cea de apoi, când voi sta pe tron de slavă pentru cei credincioşi 
şi pentru cei necredincioşi, precum şi acum stau şi cârmuiesc 
şi împlinesc aşa. O, Eu stau pe tron de cuvânt, şi cuvântul ieşit 
din gura Mea este toiag de fier şi păstoresc cu el pe cei credin- 
cioşi şi judec cu el pe cei necredincioşi, şi împlinesc ca şi acum 
două mii de ani Scripturile venirii Mele de la Tatăl la om, şi 
împărăţia Mea nu va avea sfârşit, iar împăraţii pământului nu 
au nimic în împărăţia Mea şi nici Eu nu am în a lor. 

O, slavă naşterii Mele din trupul tău cel fecioresc, mama 
Mea Fecioară! Ce frumoasă, o, ce frumoasă a fost peste tine 
vestirea îngerului când prin el te-am peţit să-Mi fii aleasă, 
să-Mi fii cărare, mamă! Intrând îngerul la tine pe când erai în 
casa lui Iosif, fiul lui David, ţi-a urat el ţie bucurie şi te-a numit 


plină de dar, plină de Mine, mamă, şi ţi-a zis: «Domnul este cu 
tine, şi tu eşti binecuvântată între femei. Nu te teme, nu te tul- 
bura de cuvântul vestirii mele. Tu vei zămisli acum în sânul 
tău şi vei naşte fiu pe Iisus, şi Fiul Celui Preaînalt Se va chema 
El şi va fi mare şi va sta pe tron ul lui David şi împărăţia Lui 
nu va avea sfârşit peste casa lui Israel, căci la Dumnezeu nimic 
nu este cu neputinţă», iar tu i-ai răspuns îngerului şi ai zis: 
«Iată roaba Domnului! Fie mie după cuvântul tău!». Atunci 
Eu prin credinţa ta M-am însămânţat în sânul tău şi M-am în- 
trupat Prunc şi M-am născut pe pământ, şi au venit la ieslea 
naşterii Mele păstori şi magi şi au cântat pe pământ în noaptea 
aceea îngerii din cer şi M-au vestit născut, şi apoi păstorii au 
spus cum au venit după vestea îngerilor şi M-au văzut cu tine, 
mamă, culcat în iesle lângă vite, aşa cum am binevoit Eu să 
Mă nasc pe pământ împărat al făpturii, umil şi străin de cele 
ale oamenilor, dar plin de duh şi de har şi de cuvânt de facere 
a omului, căci am crescut şi M-a slăvit Tatăl cu slava Mea cea 
de la El, care nu este ca aceea de la oameni, ci este din duhul 
umilinţei, mamă, duh care l-ar face pe orice om să se nască din 
Dumnezeu, aşa cum Eu M-am născut din tine Dumnezeu 
adevărat din Dumnezeu adevărat, căci tu, mamă, te-ai făcut 
pentru Mine cer şi pământ, cer nou şi pământ nou din om în- 
tocmite, aşa cum voiesc Eu să lucrez această Scriptură cu cei 
credincioşi împlinită, credincioşi cum ai fost tu şi să pot Eu 
lucra acum pe pământ naşterea cuvântului Meu prin ei, toiagul 
Meu de fier, cu care-Mi zdrobesc vrăjmaşii venirii Mele şi 
zidesc în locul lor un neam credincios pe calea Mea de venire, 
căci cuvântul îmi este calea, iar Eu sunt calea lui, mamă, şi am 
fii credincioşi, care Mă ţin în sânul lor cu credinţă şi Mă ajută 
când vin cuvânt pe pământ în cartea Mea cea de azi între oa- 
meni, acum, o, mama Mea! 

A i, Fiule al meu, Fiule scump al Tatălui 
şi al meu, o, ai fii credincioşi şi-Ţi spri- 
jini cu ei venirea, căci sunt mici şi Te ascultă. Mă uit la durerea 
lor cea grea acum. Sunt plăpânzi şi sunt duruţi, iar zâmbetul 
lor ascunde durerea din ei. Ai pus credinţă în ei ca să Te poarte 
ei întru venirea Ta cea de azi şi să se supună cu înţelepciune 
venirii Tale acum, o, Doamne. Iată şi ieslea Ta de coborâre, ca 
să nu fii pribeag ca acum două mii de ani pentru naşterea Ta 
cuvânt acum şi carte a lui pe pământ acum. îngeri fără de nu- 
măr mângâie rana ieslei Tale, făcută mereu de la duhul cel rău, 
care nu poate purta durerea lui cea de la taina aşezării Tale celei 
de acum, taina cea de nou Ierusalim pe pământ între oameni, 
o, Doamne, Fiu născut atunci şi acum în multă, multă umilinţă 
de duh! Te doare adânc de la cei ce se depărtează de duhul 
credinţei ca să spună ei că e de la diavolul sau de la om râul 
Tău de cuvânt. O, cum va fi să ştergem acest păcat săvârşit de 
ei asupra Duhului Sfânt, Fiule născut prunc în Betleem şi cu- 
vânt, acum, în mijlocul neamului român? 

Nu Te-ai împiedicat în păcatul necredinţei neamului iu- 
deu ca să nu lucrezi Tu atunci Scriptura naşterii Tale pe pământ, 
acum două mii de ani, şi ai împlinit aşa cum era scris prin 
prooroci. O, nici acum nu Te împiedici în cei necredincioşi ca 
să Te naşti pe pământ cuvânt de naştere din nou a lumii, Fiule 
Unule născut din Tatăl şi din pântecele meu cel fecioresc! Tu 
eşti Dumnezeul lui Avraam, al lui Isaac şi al lui Iacov, şi aceasta 
este poarta cerului, şi cât de minunat este locul acesta cu fii 
purtători de Dumnezeu, aici, unde Tu Te aşezi cuvânt de naş- 
tere, o, Doamne! Cât este de departe cerul de pământ, atât e de 
mare mila Ta către cei ce se tem de Tine, şi pe cât este de de- 
parte răsăritul de apus, atât de mult depărtezi Tu de la ei toate 
greşalele lor, şi precum miluieşte un părinte pe fiii săi, aşa 
miluieşti Tu pe cei ce se tem de Tine, pe cei credincioşi, care-Ţi 
poartă venirea, Doamne. O, vindecă limba celor ce-i lovesc pe 
ei şi care grăieşte deşertăciuni şi în inimă făţarnic grăiesc, zi- 
când: «cu limba noastră ne vom mări, căci gura noastră este 
puterea noastră!». Dar ei măcar că laudă pe Domnul, fac după 
pofta sufletului lor şi, făcând strâmbătate, pe ei se binecuvin- 
tează şi nu-şi dau seama de păcatul cu care apasă Duhul Tău 
Cel Sfânt prin necredinţa lor. O, cum va fi să ştergem acest 
păcat săvârşit asupra Duhului Sfânt, cum, Fiul meu Iisus? 

Voi, care purtaţi pe Fiul meu Iisus FIristos cuvânt de la 
cer la pământ când El vine aşa la voi, fericiţi sunteţi voi, cei 
ocărâţi cu cuvânt rău împotriva voastră! Umiliţi-vă pentru voi 
şi pentru ei, fiilor loviţi! Fiţi însă cu nădejde că Fiul meu Iisus 
Hristos, Care Se naşte cuvânt la voi, va fi să vă şteargă lacrima. 
Este fără de minte cel ce se încălzeşte la căldura soarelui în timp 
ce dispreţuieşte soarele, şi tot aşa este şi cel ce bea şi-şi stâm- 
pără setea în timp ce dispreţuieşte locul izvorului şi izvorul. 
Pruncul cât este mic este purtat şi ocrotit, dar când se face mai 
măricel umblă singur, iar când devine om întreg la stat, nu mai 
vrea să fie mic, nu mai vrea să fie prunc când e vorba de rău- 
tatea inimii, şi face lovituri cel ce se crede în stare să facă aşa. 

O, fiilor, fiilor, o, popor pregătit de Fiul meu Iisus Hris- 
tos pentru slava Lui cea de azi şi de mâine, iată ce vă spun: 
cine-L are pe Domnul în iubirea lui, acela când iubeşte, pe 
Domnul îl iubeşte în om, şi un aşa fel de oameni fraţi în Dom- 
nul vorbesc între ei pentru Domnul lor, doar pentru El, căci îl 
iubesc pe El, şi nici unul nu se iubeşte pe sine între cei ce iu- 
besc pe Domnul prin iubirea lor. Aşa popor să fii tu, şi să te 
rogi ca strămoşul David şi să spui: «izbăveşte sufletul meu de 
cel necredincios, o, Doamne!», şi te va izbăvi Domnul, veghe- 
torul tău. 

O, aveţi grijă mare, fiilor, de mersul vostru pe pământ 
prin lume, căci drumurile lumii nu sunt ale voastre, ci ale lumii 
sunt! Stropiţi de fiecare dată cu apă sfinţită intrările şi ieşirile 
voastre, căci diavolul e supărat mult, mult pe voi şi face mereu 
descântece şi vrăjitorii pentru cei ce nu ascultă din pricina în- 
gâmfării lor, şi iată-i doborâţi de pe cale! O, nu e tot una să 
meargă fiul acestui popor cu Domnul şi pentru Domnul pe dru- 
murile lumii, nu e tot una cu mersul pentru el cu lumea pe că- 
rare. Fiţi ascultători Fiului meu Iisus Hristos şi rugători să fiţi 
înaintea Lui pentru duhul ascultării! Eu I-am fost mamă şi L-am 
ascultat, căci El mi-a fost Dumnezeu. FIristos Fiul meu Se naşte 
la voi cuvânt. Slăviţi-L pe Domnul şi întâmpinaţi-L cu credinţă 
tare pe Cel ce vine la voi din ceruri cuvânt pe pământ! 

Păstraţi-vă în duh de biserică, fiilor! La voi în biserică 
să nu-şi facă diavolul biserici, măi fiilor! Fiţi numai o biserică 
în toată vremea, căci cei ce şi-au făcut de cap de la mijloc, 
trăgându-se doi câte doi, trei câte trei, aceia au făcut diavolului 
bisericuţe şi au săpat pe Domnul la rădăcină şi au lucrat lu- 


crarea cea rea, cea rătăcitoare împotriva frăţiei şi s-au tăiat în 
sabia îndeletnicirilor lor cele nefrăţeşti, fiilor. O, fiţi ascultă- 
tori! Temeţi-vă să nu ascultaţi privindu-i pe cei ce nu au ascul- 
tat cum se cuvine! Nu vă ascundeţi unii de alţii! Nu fiţi 
nemulţumiţi, că acest păcat vă duce spre cârtire şi spre ascun- 
dere apoi! 

Iubiţi lucrarea raiului, aşa cum Domnul a aşezat taina 
cea de rai pentru om la început, fiilor! O, pace vouă, vă spune 
Fecioara mamă a Fiului lui Dumnezeu, cea care v-a dat pe 
Hristos trup acum două mii de ani! 

Iar Tu, Fiule, Iisuse scump al meu, întăreşte-Te în porţi 
pentru ei şi păzeşte-i de căderi, căci cei ce cad din har capătă 
cu greu duhul umilinţei spre ridicarea lor din cădere, şi mai 
puţin ruşine le este să stea căzuţi decât să se umilească şi să 
îndrăznească smerit spre salvarea lor. O, mântuieşte poporul 
Tău, Doamne Fiule al meu, şi cu toiagul Tău de fier păstoreş- 
te-1 pe el, căci Tu eşti Păstorul lui. Amin. 

E u sunt Păstorul lor, mamă, şi cu cuvântul 
îi păstoresc, şi cu cei ce păstoresc peste 

el din partea Mea. 

Duhul Meu de Păstor îl pun în voi, ca să păstoriţi oile 
Mele, fiilor care Mă daţi cuvânt poporului Meu cel de azi, 
poporul cuvântului Meu! Vestiţi-Mă noroadelor, fiilor, precum 
păstoraşii de la stână au vestit naşterea Mea acum două mii de 
ani după ce îngerii din ceruri au venit la ei şi le-au cântat lor 
cântarea naşterii Mele între oameni! Aşa şi voi, vestiţi-Mă în 
lung şi în lat după ce cântecul Meu de iubire se face cuvânt 
peste voi şi păstor peste voi şi înger vestitor al venirii Mele a 
doua oară de la Tatăl la om, căci sunt cu alai ceresc de sărbă- 
toare de naştere şi cu coruri de îngeri ai slavei Mele deasupra 
grădinilor Mele cu voi pe pământ. 

E zi de naştere, poporul Meu! Mi-e dor şi Mi-e jale de 
cei ce n-au mai voit să fie între cei credincioşi venirii Mele 
de azi la voi. Mă doare rana, şi Mă doare în voi, dar sfinţii şi 
îngerii au sărbătoarea Mea de naştere cu voi. Zâmbetul sfânt 
să vă împodobească feţele plânse, fiilor, şi să-l împărţiţi celor 
ce vin să colinde casa Mea cu voi în sărbătoare de naştere, 
cetatea Mea de nou Ierusalim cu voi pe pământ între oameni. 
Vă şterg o clipă de durere inimioarele şi ochişorii de lacrimi. 
Fiţi senini din partea Mea, fiţi gazde pline de senin din partea 
Mea! Binecuvântate să vă fie şi bucatele, şi voi la masă cu 
oaspeţii care vin! Fiţi binecuvântaţi, tată! Eu vă sunt Mângâie- 
tor, că multă nevoie de mângâiere aveţi pentru dureri. Pace 
vouă! Colindul naşterii Mele duceţi-1 de veste în sătuţul Meu 
de cuvânt cu voi. Pace peste sătuţul cuvântului Meu, pace prin 
voi, o, fiilor! Amin. 

Stau cu voi cu zile de naştere nouă pe pământ şi voi grăi 
vouă despre duhul trupului şi despre duhul sufletului şi vă voi 
învăţa pe voi deosebirea dintre minte şi har şi vom învăţa lu- 
crarea fiilor lui Dumnezeu, o, fiilor, şi biruinţa lor prin ea apoi. 
Amin, amin, amin. 

25 decembrie 2010/7 ianuarie 2011 

Sărbătoarea sfântului mucenic şi arhidiacon Ştefan 

Naşterea din nou peste om. Deosebirea dintre minte şi har: duhul 
trupului şi duhul sufletului, vrăjmaşi de 7000 de ani în om. 

C uvântul Meu aduce naştere din nou peste om pe 
pământ, căci trebuie să se nască din nou omul, iar 
Eu fac glasul Meu să se audă din cer pe pământ şi să se aşeze în 
cartea sa cea de azi şi să ia omul din ea şi să înveţe naşterea din 
nou, căci am de împlinit această Scriptură peste om pe pământ. 

Sunt Domnul Iisus Hristos, Fiul Cel Unul născut, Care 
din Tatăl S-a născut mai înainte de vecii, şi din mamă Fecioară 
la plinirea Scripturilor cele despre naşterea Mea vestitoare, şi 
mare lucrare de taină este cuvântul cel rostit în numele Meu şi 
apoi împlinirea lui între oameni! O, să nu se mire lumea şi mai- 
marii de peste ea de ce Eu, Domnul, aşez pe pământ acum 
Scripturile de nou Ierusalim, căci este scris să vin între oameni 
şi să- Mi fac cort de sălăşluire între ei şi Eu însumi să fiu cu ei 
şi să-i păstoresc şi nimic nu aduc cu Mine pe pământ, decât 
cele ce sunt dinainte vestite ca să fie şi ca să se împlinească. 

Vin la tine cuvânt, popor al credinţei cea de nou Ieru- 
salim, căci te cresc, tată, cu dor şi cu mare iubire, ca să te am 
pildă de naştere din nou între oameni pe pământ. Nu înţelege 
omul aceasta, că e război cumplit înăuntrul lui, fiindcă trupul 
se răzvrăteşte împotriva duhului, iar duhul, împotriva trupului 
în om. E slab, e tare slab cu înţelepciunea omul, dar nu pot să 
trec cu vederea acest păcat al lui câtă vreme Eu desfac cerurile 
şi vin cu sfinţii pe pământ la om ca să-i aduc lui vindecare de 
minte şi înţelepciunea Mea pentru ea apoi. 

E măreaţă foarte învăţătura Mea cea plină de răbdare azi 
peste om. Mi-e plină însă de aşteptare. Aştept zadarnic, iar tim- 
pul trece şi se tot sfârşeşte şi vine în locul lui împărăţia lui 
Dumnezeu, pe care o am Eu mai întâi de aşezat în om acum, 
şi strig în lung şi în lat după om şi dau cu toiagul în stâncă şi 
iese apă, ca să nu-1 las pe om să moară de sete, ca să nu tot dea 
în Mine cu putere că-1 las să moară. O, nu te las, omule, să 
mori, dar ce să-ţi fac peste împietrirea inimii tale şi peste or- 
birea ta? Eşti plin de răni din creştet până în tălpi. Ce să mai 
pun peste tine ca să simţi depărtarea ta de Mine, care-ţi aduce 
atâta durere, atâta întuneric, tată? I-aş da pieirii pe cei ce te lasă 
să mori Iară lumânare, dar unde să le dau loc acestor ucigaşi? 
O, cine i-a pus pe ei să se facă păstori de suflete dacă nu ştiu 
să facă această lucrare peste oameni? 

O, iată de ce vin Eu pe pământ cuvânt. Cum să nu vin 
când toţi rătăcesc fără păstor din vale în vale şi din munte în 
munte? O, cum l-aş mai fi scos Eu pe Israel din robia Egiptului 
dacă nu M-aş fi dus Eu după el cu proorocul Moise ca să-i dau 
izbândă lui Israel, poporului care a fost apoi necredincios iu- 
birii Mele pentru el până azi? O, iată ce este omul! E vremea 
să-l nasc din nou pe om, e vremea să-l trec din trup în duh, din 
moarte spre înviere să-l scot, şi trebuie să-l ajut să înţeleagă de 
ce vin Eu după el cuvânt pe pământ, cu oştire cerească după 
Mine purtându-Mă, cu cei ce au venit de pe pământ la cer 
sfinţindu-se pentru Mine în vremea luptei lor pentru cer pe 
pământ cât au stat. 

Sunt cu oştire de mucenici mărturisitori veniţi în ziua 
aceasta sfântă, şi între ei grăieşte cu Mine şi cu omul mucenicul 
Ştefan, bărbat mare cu duhul, locaş al Duhului Sfânt facân- 
du-se el pe pământ în vremea sa la începutul bisericii Mele cea 
de după învierea Mea dintre morţi, în mijlocul căreia Eu M-am 
dovedit Dumnezeu adevărat din Dumnezeu adevărat, ridi- 
când-o pe ea pentru mărturisirea Mea. Sunt pe masă cuvânt în 
ziua aceasta cu cei de la început ai bisericii Mele şi punem 
hrană dulce pe masă şi cu folos pentru naştere din nou peste 
om. Duhul tău aprins pentru mărturisire atunci, pune-1 tu pe 
masa poporului Meu cel de azi, o, mărturisitorul Meu, şi bine- 
cuvântată să fie intrarea ta în cartea Mea cea de azi, mărturia 
Mea cu care Mă aştern pe pământ, acum, şi pe care numai cei 
înţelepţi o iau şi o despică şi se fac ei părtaşi harului cel de azi, 
coborât din cer pe pământ pentru om, pentru naşterea din nou 
a omului. Amin. 


O de I-aţi auzi astăzi glasul care zice: «Nu 
jvă învârtoşaţi inimile ca la Meriba, ca 
în zilele ispitirii când L-au ispitit părinţii noştri şi L-au pus la 
cercări, deşi văzuseră lucrurile Lui, şi patruzeci de ani a fost 
Domnul supărat pe neamul acesta şi a zis că are inimă rătăcită 
şi n-a priceput calea Lui, şi S-a jurat Domnul să nu intre în 
odihna Sa». O, de I-aţi auzi astăzi glasul, voi, cei de pe pământ! 
Venim noi din cer cu Domnul şi strigăm către voi: auziţi-L pe 
El! Nu uitaţi Scripturile care vă arată că toţi cei care n-au dat 
să-L audă şi să-L urmeze, au pierit toţi, toţi. Şi cine a scăpat 
dintre ei? Au scăpat cei ce nu s-au învârtoşat auzindu-I glasul. 

Fac în ziua aceasta ceea ce am făcut şi acum două mii 
de ani şi mărturisesc pe Domnul vestindu-mă cu El poporului 
Său cel din mijlocul neamului român, şi apoi la tot norodul. 
Fiţi primitori de oaspeţi din cer, că poporul Israel a fost învâr- 
toşat în vreme de încercare, vreme pentru care nu era Moise 
vinovat, ci poporul era, căci se certa cu Moise să-i dea apă. «O, 
de ce ispitiţi pe Domnul, de ce vă certaţi cu mine?», aşa le-a 
spus lor Moise, învinuit fiind de ei că i-a scos din robie, şi a 
strigat la Domnul Moise şi a zis: «Ce să fac, Doamne, că puţin 
a lipsit să nu mă ucidă cu pietre?». «Ia toiagul tău cu care ai 
lovit Nilul şi du-te pe stânca Horebului şi loveşte în ea şi va 
ieşi apă şi se va adăpa poporul cel ispititor, căci a zis: este, 
oare, Domnul în mijlocul nostru, sau nu?». 

O, de I-aţi auzi astăzi glasul care zice: «Nu vă învârto- 
şaţi inimile ca la Meriba!». Iată, vine Domnul cu sfinţii Săi, 
precum este scris să vină! Auziţi-L pe El! Faceţi-vă hăinuţă 
de sărbătoare cămaşa sfinţeniei! Nu staţi până la asfinţit goi 
de hăinuţă, că vă trebuie hăinuţă de nuntă la masa venirii Lui 
cu sfinţii! 

O, popor cu nume nou de nou Ierusalim, de cort al lui 
Dumnezeu, fa-te vomicel mare şi strigă la cer şi dă de veste 
peste pământ glasul Mirelui ceresc! Vine El şi păstoreşte El şi 
are slugi din cer şi de pe pământ. O, fă-te palat din Duh Sfânt 
zidit, aşa cum am fost eu şi împarte celor învârtoşaţi la cerbice 
glasul Domnului! Ai sfinţii din cer ajutori şi apărători. Roa- 
gă-te Domnului pentru despătimirea oamenilor, ca să vadă ei 
apoi lumina cea adevărată şi să ia în ei duhul cerului, duhul 
care biruieşte trupul, căci duhul trupului este de la diavolul, iar 
duhul sufletului este din cer. Duhul trupului îi dă omului minte, 
dar duhul sufletului îi dă omului har. O, har, har peste voi, căci 
sunteţi norodul păşunii Lui şi oile mâinii Lui! 

O, dă-le, Doamne, să priceapă bine aceasta şi să împartă 
la cei fără de pricepere, ca să se facă şi aceia fii ai lui Dum- 
nezeu, născuţi din cuvântul Tău cel de azi, care aduce pe pă- 
mânt taina naşterii din nou a omului, o, Doamne. Amin. 

O aşa lucrez, sfinţi iubiţi ai cerului sfânt, 
yar calea Mea se aşterne în calea omului 
şi se face cuvânt de învăţătură pentru om, şi este nebun cu 
mintea cel ce zice că nu este Dumnezeu acest râu de cuvânt, şi 
este plin de har cel ce Mă cunoaşte în cuvântul Meu cel de azi 
Dumnezeu adevărat, şi este deosebire între minte şi har. 

O, poporul Meu, unde-şi are loc sămânţa tuturor bolilor 
trupului omului? în minte, tată, şi apoi coboară ele în trupul 
omului, iar duhul trupului este de la diavolul. O, fiule, unde se 
naşte în om sămânţa cea sfântă a harului cel de sus? în casa lui 
cea din om, în suflet, fiilor, şi apoi coboară în inimă, iar duhul 
sufletului este de la Dumnezeu, şi aceasta este lucrarea fiilor 
lui Dumnezeu, şi apoi biruinţa lor pentru ea. Nu poate diavolul 
să-şi aibă duhul trupului omului în suflet, căci sufletul este casă 
de la Dumnezeu în om, şi nu poate Domnul să-Şi aibă duhul 
sufletului omului în trup, căci trupul este casă de la părinţi în 

om. Duhul este o lucrare. Duhul trupului lucrează în slujba 
trupului, iar trupul cere despărţirea de Dumnezeu şi de împă- 
răţia Sa în om. Duhul sufletului lucrează în slujba sufletului şi 
slujeşte casei lui Dumnezeu în om, sufletului, iar sufletul cere 
împărăţia lui Dumnezeu, viaţa lui cea de veci în om. Aceştia 
doi sunt vrăjmaşi şi se bat între ei în om de şapte mii de ani, 
de când omul s-a desfăcut în două prin păcat şi s-a făcut ispită 
unul pentru altul, unul înaintea celuilalt împotriva sufletului 
lor, a casei lui Dumnezeu în ei, căci n-au mai fost ei un suflet 
amândoi, ci două suflete au fost apoi, şi aceasta a adus dezbi- 
nare în trup, şi de atunci biruieşte unul împotriva altuia, unul 
pe altul biruindu-se pentru păcat, fraţi pentru păcat, făcându-se 
pieire unul pentru altul în slujba duhului rău, care-şi are sălaş 
în mintea trupului omului, în duhul trupului său. Tu însă ia de 
lucrare a ta duhul sufletului, o, poporul Meu, căci sufletul tău 
este locaş al Duhului Meu, fiindcă Eu am pus în om sufletul, 
iar când omul a greşit în rai prin neascultare, duhul trupului l-a 
încurajat să se îndulcească din rodul neascultării, iar duhul su- 
fletului său s-a înfricoşat în el atunci şi a dat omul să se as- 
cundă cu frică, să se ascundă de Stăpânul de la Care avea 
sufletul dăruit lui. Iată cine se teme în om când omul se teme 
înăuntrul său, iar temerea aceasta înseamnă har, înseamnă 
Dumnezeu lucrător în om pentru curăţirea lui de duhul trupu- 
lui, şi se ridică omul atunci deasupra trupului său cu ajutorul 
duhului sufletului său. 

O, fiilor, temerea de Dumnezeu este începutul harului 
cel de sus în om şi este mâna Mea cea întinsă după om. Amin. 
Vai celor tari la cerbice, care stau cu duhul trupului lor îm- 
potriva Duhului Sfânt, învăţătorul celor ce stau în întunericul 
lor, ca să-i scoată la lumină şi să le dea har, naştere din nou să 
le dea lor. Amin. 

O, trebuie din nou să fac raiul pentru om, căci omul a 
căzut pe pământ după ce a ieşit din rai şi din legea raiului. Pe 
pământ aceasta face omul, cade mereu, cade şi tot cade, căci 
duhul trupului aşa cere în om. Vin Eu din cer la om şi dau să-l 
învăţ ridicarea din cădere, că nu se iartă păcatul lui până nu se 
desparte de el omul, iar duhul sufletului cere în el aceasta, cere 
ridicarea lui din păcat şi vindecarea minţii, şi apoi harul Meu 
desăvârşindu-se în el şi prin el peste pământ pentru multă, 
multă înviere lui şi oamenilor, că voiesc să aduc duhul învierii 
pe pământ. 

O, poporul Meu, să iei tu mai întâi har peste har mereu, 
mereu din înţelepciunea cuvântului Meu de peste tine şi să se 
ia această binecuvântare de la tine din unii în alţii peste oameni 
şi să prăsească ea în ei sămânţa duhului sufletului, care este de 
la Dumnezeu, şi în care locaş se naşte temerea de Dumnezeu 
în om, începutul harului cel de sus în el. 

Har, har peste tine, poporul Meu! Coroniţă de slavă să 
stea el peste creştetul tău şi să Mă împărţi cu el la cei ce nu 
ştiu ce înseamnă Dumnezeu, în timp ce ei se ascund şi se tot 
ascund de Dumnezeu ca şi Adam în rai, unul în spatele celuilalt 
când se ascund de vină. Tu însă caută să semeni cu Mine, tată, 
căci Eu am luat pe umerii Mei şi pe faţa Mea vina tuturor celor 
vinovaţi şi M-am aşezat cu ea pe cruce ca s-o ispăşesc pe ea. 
O, nu te teme să porţi vină, ci teme-te când fugi de vină, fiule, 
căci Domnul este peste tot şi poartă vina omului pe umerii Lui. 

O, copii care staţi sub vină mereu aşa cum am făcut Eu 
şi purtându-Mă pe Mine în voi aşa cum am fost Eu, milos pen- 
tru om, o, fiilor, învăţaţi pe poporul Meu, uitându-se la voi 
învăţaţi-1 pe el, învăţaţi-1, tată, învăţaţi-1 cum se stă pe cruce, 
fiilor. Amin, amin, amin. 

27 decembrie 2010/9 ianuarie 2011 


Praznicul tăierii împrejur cea după trup a Domnului şi 
sărbătoarea sfântului ierarh Vasile cel Mare 

Taina naşterii din nou nu moare în om dacă s-a zămislit în om. în- 
demn la hrănire multă cu cuvânt. îndemn la iertare. Postul şi 
rugăciunea să fie fără de păcat. 

M ă aşez în carte cuvânt, şi cartea Mea cea de azi 
se cheamă Cuvântul lui Dumnezeu, aşa cum 
fiecare carte poartă numele celui ce o întocmeşte pe ea. Cartea 
Mea cea de azi poartă numele Meu pe ea, iar Eu port numele 
ei, şi este ea mărturia Mea cea de la sfârşit de timp, cuvântul 
Meu cel de azi, şi am lucru mult de cuvânt în ea, cuvânt mult, 
şi întru el este viaţă, iar viaţa este lumina oamenilor, lumina 
care luminează în întuneric, necuprinsă de întuneric. Amin. 

Când s-au împlinit opt zile de la naşterea Mea pe pă- 
mânt, am fost dus pentru tăierea împrejur cea după trup şi am 
primit numele Iisus, nume rostit peste Mine de mama Mea 
Fecioară, după cum am fost numit de înger înaintea ei mai 
înainte să Mă zămislesc în pântecele ei. Mă aşez în carte cu 
praznic de cuvânt, şi cuvântul Meu este iubit numai de cei ce 
cresc prin el după ce s-a zămislit în ei naşterea cea de sus prin 
cuvântul Meu, naşterea din nou, minune prin credinţă zămislită 
în omul cel dinăuntru şi dovedită prin credinţă şi văzută apoi 
ca faptă în omul cel din afară, care se mărturiseşte pe sine 
mărturisind pe Domnul în el şi cu el, şi mare este taina naşterii 
din nou a omului, taină care nu mai moare în om dacă ea se 
zămisleşte în om. 

Te cuprind în cuvânt de praznic sfânt, poporul Meu. 
Grăiesc ţie, tată, căci lucrarea Mea cea de la Tatăl dată este 
cuvântul, fiule. O, îţi mulţumesc cu aplecare, măi fiule, că Mă 
ajuţi prin credinţa ta să împlinesc Eu acum Scriptura venirii 
Mele de la Tatăl la om, cu numele Meu cel nou împlinit peste 
tine, că scris este în Scripturi pentru a doua Mea venire, cu 
oştiri de sfinţi fiind urmat, să se cheme numele Meu Cuvântul 
lui Dumnezeu. O, îţi mulţumesc, tată, că Mă ajuţi cu credinţa 
ta, şi să-Mi mulţumeşti şi tu de-a pururi că te ajut la rândul 
Meu cu dragostea Mea pentru tine, cu îngrijirea Mea, cu mila 
Mea, cu iertarea greşalelor tale, cu mângâierea Mea în durerile 
tale, iar tu să nu uiţi să-Mi spui cu duioşenia inimii cuvânt 
grăit Mie, aşa cum împăratul David grăia spre Mine după 
mulţimea durerilor inimii lui şi zicea: «Când se înmulţesc 
amărăciunile în inima mea, mângâierile Tale îndulcesc sufle- 
tul meu, iar când se clatină piciorul meu, atunci mă sprijineşte 
mila Ta, Doamne». 

Acest mult cuvânt al Meu, care naşte fii pentru Dum- 
nezeu, dacă nu este citit mereu, moare iarăşi cel ce se naşte din 
el, căci el este călăuza vieţii celui ce se naşte din nou din el. 
O, să-l citeşti mult, mult, poporul Meu, căci întru el este viaţă, 
tată, şi este lumina care luminează în întuneric, în toate câte 
încearcă viaţa ta pe pământ ca s-o doboare pe ea. A căutat şi 
Irod să cunoască din Scripturi cuvântul cel despre naşterea 
Mea, dar el a căutat aşa ca să intre în luptă cu Dumnezeu şi să 
Mă stârpească de pe pământ, şi aşa a ucis Irod în nebunia lui 
paisprezece mii de prunci, ca să Mă nimerească pe Mine, Cel 
veşnic, dar Tatăl M-a păzit. O, aşa v-am păzit Eu pe voi, copii 
de la sfârşit, când au căutat viaţa voastră cei necredincioşi 
acum douăzeci de ani, dar Eu v-am păzit pe voi cu mână tare 
şi v-am acoperit, tată, sub mantia Mea, şi au pierit atunci mulţi 
în schimbul vieţii voastre când s-au pornit irozii vremii cu gând 
să vă nimicească pe voi, şi i-au nimicit pe ai lor. O, dar când 
se trage în voi dinăuntrul zidurilor, o, tată, câtă oştire cerească 
trebuie să pun Eu în veghe şi în lucru între voi şi loviturile cele 

înspre voi, ca să rămâneţi voi, tată! 

O, fiţi credincioşi, fiţi tari cu credinţa şi cereţi cu credinţă 
împlinirea Scripturilor, tată! Postul şi rugăciunea, aceasta aveţi 
voi de lucrat pentru împlinirile cele de apoi, iar Eu pot totul prin 
acestea, în numele Meu lucrate de voi, numai să fiţi plini de 
dragoste, plini de pace, de răbdare, de cuvioşenie şi nepomeni- 
tori de rău ca şi Dumnezeu, fiilor, iertând pe toţi cei ce se ridică 
împotriva voastră, iertând ca şi Dumnezeu, tată, că astăzi avem 
lângă praznicul Meu, avem sărbătorit pe arhiereul Vasile cel 
mare cu credinţa şi cu fapta şi prin care Eu am arătat mila Mea 
pentru cei ce se căiesc cu durere de păcatele lor, şi am arătat 
puterea iertării, dar şi puterea credinţei şi a căinţei, măi fiilor, 
căci în vremea acestui slujitor mare înaintea Mea, mare cu ini- 
ma şi cu stăruinţa, am arătat Eu semn mare, dovedit tuturor 
atunci, căci o femeie plină de păcate, venind la simţul pocăinţei 
prin harul Meu, şi-a scris pe hârtie păcatele ei mici şi mari, şi 
s-a dus ea cu hârtia la arhiereul Vasile, rugându-1 să mijlocească 
la Mine pentru ştergerea dinaintea Mea a păcatelor ei, şi s-a 
arătat semn mare, căci s-a rugat arhiereul Meu şi, desfăcând el 
apoi hârtia scrisă cu păcatele femeii, s-au văzut şterse păcatele 
ei aproape toate, dar multa lui umilinţă a trimis-o pe ea apoi 
spre alt preot mare din inima pustiului, iar acesta, tot atât de 
umilit, i-a zis femeii: «Du-te, femeie, căci sunt om păcătos, şi 
Vasile să se roage pentru ştergerea păcatului tău». Şi au desfă- 
cut hârtia cei ce-1 duceau pe Vasile să aşeze la locul lui trupul 
lui cel neînsufleţit, care s-a lăsat atunci spre odihnă, iar pe hârtie 
nu mai era nici un scris, şi erau curate de păcate şi hârtia, şi fe- 
meia, care şi-a curăţit prin pocăinţă viaţa şi a scăpat de trecutul 
ei, care o apăsa pe ea înăuntrul ei şi înaintea Mea. 

O, fiilor, iertaţi, şi vi se va ierta! Iertaţi mereu, aşa vă 
pun Eu pe voi să lucraţi în ziua aceasta de sfânt mare, pomenit 
între sfinţii slujitori între cei din cer, Vasile cel mare. Aduna- 
ţi-vă cu duh zdrobit pentru rugăciune şi cereţi iertare de la 
Mine pentru cei greşiţi, pentru ei şi pentru voi, şi faceţi certare 
diavolului, aşa cum a făcut arhiereul Vasile şi a lăsat-o de lu- 
crare pe pământ! Rugăciuni de dezlegare de vrăji şi de farmece 
să aduceţi înaintea Mea şi înaintea sfinţilor rugători pentru voi, 
că multe curse s-au tot ivit şi s-au tot lucrat mereu ca să doboa- 
re mersul lucrării Mele cu voi şi să oprească din curs râul cu- 
vântului Meu în mijlocul vostru! Au căzut mulţi, tată, în lupta 
lor împotriva Mea şi a voastră, căci au gândit să nimicească şi 
să nu mai fie lucrul Meu prin voi, dar Eu nu pot să las lucrarea 
cuvântului Meu să stea din cursul ei, că este scris să crească 
rod mult pe urma Mea cu voi pe pământ, şi este mersul Meu, 
nu este al vostru acest mers pe care-1 merg Eu azi cu voi, după 
cum scrie în Scripturi să merg şi să împlinesc. 

O, am dureri adânci, căci neumilinţa şi neascultarea 
unora i-au prins pe ei în cursa diavolului, care toarnă mereu în 
calea poporului Meu descântece şi vrăji, căci altceva nu mai 
fac oamenii, şi toţi îşi fac unii altora piedici prin mijlociri dia- 
voleşti, cerându-i diavolului să facă lucrarea lui lor, căci sunt 
plini de răutate în inimi oamenii, şi unii împotriva altora se 
răzbună, şi cer ajutor diavolului pentru aceasta, căci Eu nu pot 
să fac rău, ci numai iertare pregătesc şi tot pregătesc pentru 
om, şi nu răzbunare lucrez cum lucrează inima omului 
răzbunător şi slujitor diavolului prin acest păcat. 

O, poporul Meu, port jalea Mea cu tine, tată, şi cu cei 
ce-ţi poartă de grijă pe pământ din partea Mea. Ridică-te, fiule, 
ridică-te mare pentru lucrare de pocăinţă, căci Eu, Domnul, îţi 
dau acest har şi te ajut mereu în toate durerile Mele cu tine şi 
ale tale cu Mine, numai să nu ai tu durerile tale, tată, ci pe cele 
din calea Mea cu tine să le ai tu, că iată, se pierd de pe calea 


Mea cu tine cei ce-şi fac rost de durerile lor, de nemulţumiri, 
şi apoi de răzbunare, măi fiule, că rău e de omul care aruncă 
de la el harul Meu şi mila Mea cea pentru el! Postul şi rugăciu- 
nea şi duhul umilit, lucrează-le tu pe ele aşa cum le-au lucrat 
sfinţii, tată, şi cere-Mi să-ţi dau izbânda cea prin rugăciune, 
şi-ţi voi da, îţi voi da pentru calea Mea cu tine, poporul Meu, 
îţi voi da ca să ai, ca să poţi pentru Mine, că Eu prin tine pot, 
dar multă umilinţă să-ţi lucrezi, şi va putea întru totul atunci 
rugăciunea ta înaintea Mea. Amin. 

€ u Tine în cuvânt intru eu în mijlocul 
poporului Tău în ziua mea de serbare, 
Doamne Cuvinte, şi amintesc lui că eu trecusem cu sufletul la 
Tine când femeia cea vinovată de păcat venea din nou spre 
mine ca iar să mijlocesc Ţie pentru iertarea ei, iar eu în drumul 
meu spre Tine şi spre sfinţi Ţi-am cerut la strigătul ei tot ce 
mai era rămas pe hârtia păcatelor ei, şi spre slava Ta ai arătat 
semn mare, că s-a şters totul de pe hârtie, şi s-a arătat aceasta 
în văzul tuturor şi s-a mărturisit aşa apoi. Grăiesc poporului 
Tău cuvânt mare şi-i spun lui să mijlocească la Tine prin sfinţi 
pentru lucrarea iertării cea de la Dumnezeu faţă de toţi cei 
greşiţi, că are el sfinţi la cer din mijlocul lui veniţi între sfinţi, 
şi aceia au ştiut durerea vieţii şi a încercărilor pe calea lor cu 
Tine prin acest cuvânt, în care ei au crezut şi au stăruit pe 
pământ, iar azi stau ei înaintea Ta în cer pentru poporul Tău de 
azi şi pentru lucrul Tău cu el. 

O, popor plin de daruri de la Domnul, caută să fii folo- 
sitor, fiule, şi în multă umilinţă să-ţi ţii mintea, tată, căci Dom- 
nul aşa poate face minuni mari. Are Domnul durere mare din 
pricina neumilinţei de duh de la cei ce au tras şi trag de la mij- 
loc în mersul Lui cel greu de azi. O, cere-I tu Lui prin sfinţi 
dezlegarea legăturilor de peste cei ce au făcut dureri şi încă 
fac, şi cere-I cu lacrimi de umilinţă, fiule! 

Rostiţi rugăciuni cu tărie de duh, voi, slujitori de altar 
în mijlocul poporului Domnului, şi cereţi destrămarea lucrării 
lui satan, căci el lucrează tot răul lui peste cei ce slăbesc în 
credinţă, şi îi ia în primire ca să nu-i mai scape din mână, şi să 
le tot facă rău şi să-i tot ţină aşa! O, cereţi iertarea păcatelor de 
peste toţi şi ruperea legăturilor satanei de peste cei ce au căzut 
sub aceste legături! Nu uitaţi apa sfinţită pentru intrările şi 
ieşirile voastre! Nu uitaţi postul şi rugăciunea, fără de păcat 
acestea lângă ele, căci şi cei căzuţi în părţi fac acestea, dar le 
fac amestecate cu păcatul urii de frate şi al răzbunării, cu pă- 
catul bârfei şi al mâniei, cu păcatul îndoielii în credinţă, şi se 
ridică împotriva lor zilele de post şi de rugăciune, că n-au 
aceştia umilinţa inimii, şi numai pe ea dac-ar avea-o ei în lu- 
crarea lor, ar scăpa din cursa diavolului şi apoi ar vedea că toate 
cuvintele Domnului au fost şi sunt adevărate, numai să poată 
ei deschide ochii ca să vadă şi ca să înţeleagă. Le-aş spune şi 
eu, dintre sfinţi le-aş spune, ca Domnul le-aş spune că răzbu- 
narea bate spre înapoi cu lucrul ei cel rău, fiindcă aşa este cur- 
sul ei, şi le-aş spune să folosească în locul ei umilinţa de duh 
şi pocăinţa pentru păcate, că e greu fără acestea pe pământ, şi 
e în primejdie mare viaţa celui fără duh umilit în el pentru sal- 
varea lui prin acest duh. 

Are Domnul cuvânt cu durere să spună, şi găseşte durere 
în porţi, dar tărie pune El ca să poată grăi, iar eu binecuvintez 
arhiereşte de lângă Do mn ul mersul cel slăvit al lucrării Lui cu 
voi, şi pe voi, cei ce mergeţi, că nu e de stat pentru acest mers, 
şi să-I cerem Domnului puteri pentru mersul Lui cel de azi, 
mereu să-I cerem, o, fiilor. Amin. 

puterea Mea prin cei credincioşi este 
^postul şi rugăciunea, sfinţi iubiţi ai Mei, 

şi îi învăţ mereu pe ei inima Mea în ei, căci Eu sunt blând şi 
smerit cu inima, şi aşa au putere aceste arme de biruinţă a Mea 
cu ei şi prin ei. Amin. 

Postul şi rugăciunea să vă fie fără de păcat, fiilor. Eu, 
Domnul, vă învăţ pe voi puterea acestor arme asupra diavolului 
vrăjmaş pe Mine şi pe voi. Cei ce au postit şi s-au rugat, având 
în fire şi în inimă păcate cu care-1 hrănesc pe diavolul: bârfa, 
vorbirea de rău, mânia, răzbunarea, judecata, minciuna, defăi- 
marea, pomenirea răului, o, aceia mai rău s-au rănit pe ei înşişi, 
căci diavolul a prins putere peste ei prin aceste păcate în vreme 
de post şi de rugăciune a lor. Toţi, toţi cei care au lucrat aşa, să 
meargă spre pocăinţă, ca să se poată strica lucrarea diavolului 
de peste ei! Iar Eu am de scris în carte epistolă de trezire, şi 
Mă întăresc în porţi ca să pot să lucrez, şi prin cei loviţi în porţi 
lucrez, căci aşa îmi este aşezarea pentru lucrul cuvântului Meu 
în vremea cea de acum, când diavolul e necăjit pe Mine şi când 
Eu dau să-i surp lucrarea lui ascunsă, şi lucrez prin cuvânt 
scris, întru care este viaţă, multă viaţă, iar viaţa este lumina oa- 
menilor, lumina care luminează în întuneric, şi necuprinsă este 
ea de întuneric. Amin, amin, amin. 

O, fiilor din porţi, luaţi putere în voi din puterea Mea, 
că avem acum de aşezat în carte epistolă de trezire, mâna Mea 
întinsă cu milă spre cei loviţi de diavolul, şi care au pierdut 
duhul umilinţei şi al pocăinţei, fiilor, şi diavolul a putut prin 
aceasta lucrarea sa apoi în ei şi peste ei. Lucrăm în taină. Cu 
durere şi cu taină lucrăm, fiilor. Amin. 

1/14 ianuarie 2011 

Praznicul Botezului Domnului 

îndemn pentru iubirea cerului pe pământ. îndemn la lucrarea harului 
cu învăţător. Strigarea la pocăinţă a celor care defaimă acest cuvânt, 
îndemn la cercetare. 

S ă fie pe pământ cuvântul Meu şi să se aşeze în 
cartea sa cu praznic de Bobotează, că oştirea ce- 
rească vine la izvorul Meu de cuvânt pe pământ ca să se 
răcorească de dorul Meu cel după om, şi pe care-1 împart cu 
sfinţii Mei, şi tot aşa şi vin, vin cu sfinţii Mei, iar între ei am 
pe botezătorul loan de-a dreapta Mea, slăvit în ziua aceasta 
între cei din cer, că dulce i-a fost lui mâna şi graiul în ziua de 
Bobotează când Duhul Sfânt, în chip de porumbel la înfăţişare, 
a venit din Tatăl la Iordan şi a zis deasupra Mea cuvântul 
Tatălui Meu: «Acesta este Fiul Meu Cel iubit». Amin. 

S-a pornit din zori spre izvor oştirea adunată acum la 
izvor ca să ia din apa de Bobotează, iar Eu, Domnul, îi în- 
tâmpin şi le spun lor cu dulce glas botezător: „Pace vouă!“, 
le spun lor, şi le spune lor aşa şi botezătorul Meu, pe care în- 
gerul ceresc, cel nevăzut acum, îl cuprinde în el, ca să dea şi el 
cuvânt de Duh Sfânt poporului adunat. 

O, poporul Meu, să iubeşti, tată, cerul, să-l iubeşti pe 
pământ, ca să fie precum în cer pe pământ. O, ce mare cuvânt 
îţi spun, dar mare este şi lucrarea Mea cu tine şi mari sunt toate 
câte Eu aşez pe pământ prin cuvânt, ca să se împlinească apoi! 

Pace ţie, o, pace ţie, popor adunat la izvor! îmi slobozesc 
glasul şi rostesc pe Duhul Sfânt Mângâietorul şi îl aşez peste 
ape şi zic: Se binecuvintează apa de Bobotează cu puterea şi 
cu lucrarea Duhului Sfânt, şi se sfinţeşte ea cu această putere 
de cuvânt. Amin. Se binecuvintează credinţa şi dragostea ta, 
popor venit la izvor, şi se sfinţesc ele cu această putere de cu- 
vânt, cu Duhul Sfânt Mângâietorul, fiule! O, botează-ţi, tată, 
credinţa şi dragostea ta în râul cuvântului Meu, ca să prindă 
ele viaţă şi faţă în fiinţa ta! O, lasă-te spre în noire de botez, că 


nouă mereu trebuie să-ţi fie credinţa şi fapta ei! Puterea ta este 
credinţa, tată, şi este ea puterea Mea în tine apoi, că iată, prin 
credinţă avem de aşezat şi de lucrat naşterea din nou a lumii, 
măi fiule. Cel fără de credinţă în el pentru Mine nu este unul 
ca acela, căci tot cel ce este prin credinţă este. Dau glas peste 
tine şi te rog, înmulţeşte în tine credinţa, fiule, iar ea va înmulţi 
dragostea ta şi faptele acestora, ale credinţei şi ale dragostei, 
ca rodul dragostei tale să strălucească înaintea ta şi înaintea 
Mea şi să înveţe din ea cei ce se uită la tine, căci tu ai de împăr- 
ţit cerul pe pământ peste tine şi peste oameni, tată. 

Stau cu praznic de Bobotează în mijlocul tău, popor cu 
dor în piept pentru venirea ta la izvorul Meu de cuvânt, izvor 
de Bobotează, fiule. îţi dau, tată, harul Duhului Sfânt Mângâie- 
torul. Harul este lucrare mare, şi trebuie să înveţi de la învăţător 
să-l ai şi să-l lucrezi, înmulţindu-ţi prin el credinţa şi roadele 
ei toate, ca loan Botezătorul, în care a lucrat harul Meu. E vre- 
me de har, şi e cerul în aşteptare ca să vadă harul lucrând pe 
pământ şi născând fii pentru cer, cu împărăţia Mea strălucind 
în ei şi care să ia faţa oamenilor, ca să vadă ei şi să-şi boteze 
apoi faţa şi viaţa în apa râului Meu de cuvânt, care naşte din 
nou omul, naştere de sus aducând el pentru om. 

Harul Meu să te facă în ziua aceasta, poporul Meu, să 
trăieşti tu fiorul zilei de Bobotează a Mea în Iordan, când loan 
M-a atins pe creştet şi a rostit botezul Meu, care s-a aşezat apoi 
peste Mine în chipul porumbelului, căci prin botezul cu apă a 
venit botezul cu Duhul Sfânt apoi peste toţi cei ce se botezau 
în numele Meu prin ucenicii Mei, şi s-a aşezat cerul în ei pe 
pământ şi se înmulţeau numărul ucenicilor Mei, că aceasta face 
harul Duhului Sfânt prin cei purtători de Dumnezeu pe pământ. 

O, trebuie veghe mare, pentru ca să vă facă Duhul Sfânt 
lucrători, fiilor hrăniţi cu Duhul Sfânt Mângâietorul. Trebuie 
apoi să se nască ucenici din ucenici, măi fiilor, căci cei fără de 
rod nu au plată, tată, fiindcă plata este rodul, este naşterea de 
sus a omului, naştere prin credinţă, prin apă şi prin Duhul 
Sfânt. Eu vin cu sfinţii pe pământ când vin, şi singur nu vin, 
căci sunt ei rodul Meu prin cei ce au crezut şi au primit har şi 
au născut fii pentru cer, şi au rod, iar rodul lor este în Mine, şi 
Eu în el sunt, că este rod pentru cer, rod prin credinţa celui ce 
crede cu putere în Mine pentru ca să aducă Mie rod. 

Pecetea harului Duhului Sfânt o pun peste cei ce vin la 
izvor pentru ca să ia har! O, har, har peste voi, cei ce aveţi 
credinţă în venirea Mea pe pământ cuvânt acum pentru ca să 
cuvintez şi să nasc din nou lumea! Credinţa se naşte din as- 
cultare, o, fiilor, căci aşa se probează ea dacă este şi dacă 
lucrează după ce se naşte în om. 

Au venit la botezul Meu la Iordan mulţime mare şi toţi 
întrebau ce să facă şi cum să asculte, ca să poată ascultarea în 
cei ce se naşte ea. O, cercetaţi-vă bine dacă sunteţi în credinţă, 
fiilor! O, fiilor, nădejdea se naşte din credinţă şi din lucrarea 
harului Duhului Sfânt în om, iar acestea două sunt cuprinse în 
dragoste în omul în care pot acestea. Aşa a fost lucrarea sfinţi- 
lor Mei, aşa a fost botezătorul loan, şi a lucrat el pentru Mine 
şi în numele Meu şi a adus rod lui Dumnezeu, şi apoi s-a lăsat 
mucenicit pentru mărturia Mea, pentru Domnul Dumnezeul 
său, Care S-a botezat la Iordan de către loan, chip de rob luând 
şi lumea luminând prin umilinţa Sa, prin care S-a arătat, 
mărturisit fiind în apa Iordanului de Tatăl şi de Duhul Sfânt, 
plin de har şi de adevăr. Amin. 

milinţa mea înaintea Ta, Doamne, m-a 
aşezat în ascultare de cuvântul Tău la 
râul Iordanului, unde Tatăl ne-a trimis, pe mine şi pe Tine, în 
ziua de Bobotează ca să fii botezat de mine, de mâna robului 

Tău, Doamne, iar eu am ascultat şi am împlinit aşa, şi s-a scris 
în istorie ziua aceea şi lucrarea ei cea plină de har. O, aş sta în 
sfat mult cu poporul în ziua aceasta a Ta şi a mea, dar nu este 
putere în porţi, o, Doamne, că bat furtuni spre ele. în fiecare zi 
este de luptat şi de îndurat, căci diavolul nu stă din lucrarea sa 
cea rea asupra lucrării Tale de cuvânt pe pământ. De câte ori 
eşti lovit peste obraz Te vezi silit să întorci şi celălalt obraz, 
căci loviturile vin mereu peste faţa Ta şi peste puterea cea pen- 
tru Tine a purtătorilor Tăi. Eşti defăimat şi eşti hulit în fiecare 
zi din pricina celor ce n-au mai avut iubire şi răbdare şi as- 
cultare pe calea Ta. Eşti îndurerat, Doamne. Vrăjmaşul face 
haz de Tine în fiecare zi. îi văd adesea făcând haz de cuvântul 
Tău pe cei cărora nu le convine de el, dar cine-i ia în seamă? 
Nici diavolul nu-i ia în seamă, căci diavolul se teme de Tine şi 
de lucrarea Ta de azi şi plânge zbuciumat căci vede răsplata 
cea pregătită lui, şi se luptă zadarnic, dar se luptă, căci duhul 
buflei este duhul lui, iar acest păcat nu stă din lucru atâta timp 
cât mai este de luptat de o parte şi de alta a luptei. 

O, pocăiţi-vă, voi, cei îndărătnici! Voi, care folosiţi două 
limbi ca să puteţi instiga şi intriga inimi contra inimi din pri- 
cina îngâmfării din voi şi al dorului de sine în voi! Pocăiţi-vă 
înaintea Domnului şi biruiţi-1 pe diavolul, care vă are la mână 
cu păcatul dezbinării şi al urii, dar nu-L biruiţi pe Domnul! 

O, pocăiţi-vă şi voi, de peste tot fii ai pământului, că are 
Domnul lucrarea cuvântului Său peste pământ şi vă cheamă la 
pocăinţă, că vine Domnul, o, fii ai pământului! Să nu vă gă- 
sească Domnul goi când El vine, o, să nu vă găsească aşa, că 
după El merge pedeapsa faptelor rele săvârşite de oameni! 
Căutaţi să fiţi găsiţi îmbrăcaţi şi nu goi, că iată, vă trebuie 
veşmânt din apă şi din Duh ţesut. Harul Duhului Sfânt trebuie 
să se vadă peste cel botezat cu apă, şi nu se vede în cei botezaţi 
acest har şi grăirea lui cea mărturisitoare. Vă dau de veste: 
pocăiţi-vă de faptele voastre cele împotriva voasbă şi cele îm- 
potriva lui Dumnezeu, că vine ziua întrebării! încă mai puteţi, 
încă mai aveţi un picuţ de timp. 

întoarceţi- vă voi, cei căzuţi de la credinţă, şi vă va vin- 
deca Domnul, Care musbă spre îndreptare şi nu spre pedeapsă! 
Vine ziua Domnului! Vine Domnul, vine iarăşi pe pământ Cel 
botezat de mâna mea în apa Iordanului, iar vouă vă trebuie 
căinţă. Harul Domnului nostru Iisus Hristos şi dragostea Lui 
şi a Tatălui Lui să fie cu voi şi să vă deschidă ochii ca să vedeţi 
lumina şi să mergeţi pe calea ei. Amin. 

O, să ne întărim în porţi, Doamne, ca să putem lucra. 
Harul Tău este cel ce poate şi cel ce voieşte. Amin. 

O mare a fost mărturisirea ta în ziua Mea 
^ de Bobotează la râul Iordan acum două 
mii de ani, botezătorule al Meu! Mare să-ţi fie şi harul cel 
coborât peste pământ pentru trezirea la pocăinţă a fiilor pămân- 
tului, împătimiţi de cele de pe pământ, cu care ei s-au învăţat 
ca să trăiască aşa cum le place lor! Mare este şi azi mărturisirea 
ta, că-Mi eşti mărturisitor şi strigi ca şi Mine omul ca să iasă 
la lumină şi să vadă apoi! Amin. 

Eu, Domnul Iisus Hristos, îi cuprind pe toţi cei adunaţi 
la izvor, îi cuprind în braţul Meu cel dulce şi îi mângâi cu harul 
Meu cel mare şi cel blând. O, cale cu dor sbăbateţi voi spre 
izvorul Meu de cuvânt şi spre cetatea Mea de fii purtători de 
Dumnezeu şi de slava cea pentru Dumnezeu pe pământ! Vă 
dau daruri, tată. Ce daruri vă dau Eu vouă? Duhuri vă dau. Duh 
de căinţă, duh de umilinţă, duh de răbdare, duh de credinţă vă 
dau, căci credinţa vine după multă lucrare de duh, şi toate aces- 
tea într-un singur duh lucrate, Duhul Sfânt Mângâietorul şi 
darurile Lui. Amin. 


Har, har peste voi, cei adunaţi pe calea dorului de Dum- 
nezeu şi aduşi de dor la izvor! O, nu toţi sunteţi la fel de 
frumoşi, la fel de scumpi, la fel de dulci, la fel de plăcuţi lui 
Dumnezeu. Unii din voi nu ştiu să se vindece de rău, şi răul îi 
îmbolnăveşte şi îi urâţeşte înaintea Mea şi a îngerilor Mei. Alţii 
din voi sunt pe căi încurcate şi plini de praf necurăţat de pe ei. 
Alţii din voi au cu voie şi fără de voie iubire de sine, pretenţie 
de sine şi multă facere rea peste ei dacă nu ştiu ei să lucreze în 
toată vremea şi peste toată lucrarea lor cuvântul Meu peste ei 
împlinit. Eu însă vă cuprind pe toţi acum, în zi de Bobotează, 
şi vă fac datori pe unii din voi, iar pe alţii din voi îi umplu de 
mai mult har, de mai multă iubire, de mai multă sfinţenie, căci 
harul este iubire mare, lucrare mare de iubire, fiilor, lucrare de 
ascultare de Dumnezeu şi de sfinţenie prin ascultare. Amin. 

Şi acum, Eu, Domnul Iisus Hristos, botezat în Iordan de 
către Ioan acum două mii de ani cu apă şi cu Duhul Sfânt 
Mângâietorul, rostesc iarăşi în zi de praznic de Bobotează cu- 
vânt peste ape şi spun: 

Se binecuvintează şi se sfinţeşte apa aceasta şi apele de 
pe pământ cu ea apoi, în numele Tatălui şi al Fiului şi al Sfân- 
tului Duh, şi apoi să sfinţească ea toate ale voasbe şi pe voi, 
căci viaţa cea sfântă sfinţeşte pământul, măi fiilor! Fiţi putere 
sfântă prin viaţa voastră, ca să se sfinţească de la viaţa voasbă 
toţi şi toate în jurul vostru şi peste tot pe unde treceţi voi în nu- 
mele Meu pe pământ! 

O, pace vouă, har vouă! Har peste har vouă, fiilor, dar 
fiţi vrednici ca să fiţi purtători de har, căci dacă nu vă păstraţi 
vrednicia nu puteţi purta harul Meu în voi! 

Mă aplec şi iarăşi vă cuprind, ca să vă botez în dragostea 
Mea cea pentru om şi să rămâneţi voi fiii ei. Amin. Naşul Meu 
de botez aşteaptă cu Mine în porţi ca să intrăm în carte şi să 
hrănim cu duh de Bobotează pe poporul cuvântului Meu şi pe 
tot omul care aude glasul Meu şi al sfinţilor Mei prin acest 
izvor de cuvânt. 

O, har, har peste voi! Faceţi-vă sălaş şi odihnă a harului 
Meu cel pentru fii, şi dacă nu puteţi prin jertfă şi prin nevoinţă, 
faceţi-vă sălaş al umilinţei de duh, căci umilinţa de duh se face 
sălaş al Meu în om şi-Mi mângâie durerea Mea şi-Mi mângâie 
odihna, o, fiilor. Amin, amin, amin. 

6/19 ianuarie 2011 

Soborul sfântului Ioan Botezătorul 

Duhul umilinţei, duhul răbdării sfinţilor. Păcatul nemulţumirii. în- 
demn la păstrarea vieţii prin înţelepciune şi prin împlinirea cuvân- 
tului lui Dumnezeu. Fericiţi sunt cei prigoniţi pentru Dumnezeu! 

I mi întăresc porţile ca să- Mi deschid şi ca să inbu în 
carte cu Botezătorul Meu Ioan, că are el dorire 
cerească şi voieşte să grăiască ţie despre duhul umilinţei, des- 
pre duhul răbdării sfinţilor, poporul Meu, căci omul se simte 
nedreptăţit, nemulţumit, şi se simte mare şi are pretenţii şi uită, 
bietul de el, că nu e mai mare ca sfinţii pe care-i am lângă Mine 
în cer penbu viaţa lor cea Mie trăită pe pământ. O, nu poate fi 
omul mai mare şi mai de preţ ca Ioan, Botezătorul Meu, sfântul 
pustnic pe care cerul l-a crescut de la pruncie şi până la arătarea 
lui la Iordan, şi nu l-a crescut cineva de pe pământ, şi nu l-a 
îngrijit nimeni, decât cerul şi locuitorii lui. 

E sărbătoarea sfântului, botezătorului Ioan, aşezată lângă 
ziua praznicului de Bobotează, poporul Meu. Stăm la masă cu 
el, la masă de cuvânt, fiule, căci la masa ta cu Mine vin oaspeţi 
cereşti îngerii şi sfinţii şi îşi răcoresc ei duhul cel aşteptător, 
prin cuvântul lor lângă cuvântul Meu când Eu cobor cu ei lângă 

tine ca să-Mi scriu în carte cuvântul. Am stat lângă tine cu 
praznic de Bobotează şi cerul s-a bucurat de Mine şi de tine şi 
a trăit duh de mângâiere, tată. Eu i-am mângâiat pe cei veniţi 
pe cale cu îngeri din cele patru vânturi la praznic de Bobotează, 
şi sunt fericit în durerea Mea când văd cum vin mângâietori 
spre Mine şi spre tine, ca să luăm unii de la alţii mângâiere, tată, 
şi mai ales cei din mijlocul tău zdrobiţi sub sarcina Mea cea de 
azi. Să facem, dar, lucrarea cea din ziua aceasta de cuvânt sfânt 
şi să rămână ea întocmită în carte. Amin. 

O, sărbătoare pentru tine au aşezat sfinţii şi părinţii bi- 
sericii lângă praznicul de Bobotează, o, botezătorule al Meu. 
Hai, dar, să punem masă de cuvânt, că dorirea ta acum este să 
dai poporului Meu şi la tot omul care ia de la această masă, să 
dai îndemnul spre umilinţă şi spre învăţătură mare pentru duh 
de umilinţă a omului înaintea Mea. Binecuvântată să-ţi fie jertfa 
ta de iubire învăţătorească peste fiii cuvântului Meu de azi şi 
peste cei ce primesc de la ei sau îşi iau din prăvălie hrană de 
suflet şi de duh de pe masa Mea de cuvânt cu poporul Meu de 
azi şi cu sfinţii din cer, masa învăţăturii, masa mângâierii. Amin. 

© blândule Mieluţ şi bunule învăţător pes- 
ete fii, nu este om care să merite mângâ- 
iere, căci păcatele lui sunt multe şi mari peste durerea Ta cea 
de la pierderea omului din rai prin neascultarea lui de Tine, dar 
merită durerea mângâiere, o, Doamne. Singura mângâiere 
nemincinoasă este cea care vine din cer, fie peste bucuria omu- 
lui, fie peste durerea lui. Cea pentru bucurie este cea care 
împărtăşeşte bucuria cu bucurie, iar mângâierea cea pentru 
durere este cea care împarte nădejde şi puteri sfinte din cer 
peste om. 

O, mă frâng de durere în cer şi pe pământ când mă uit 
la om cum îşi doreşte şi-şi caută mângâiere, simţindu-se el 
nedreptăţit. E căzută prea jos înţelepciunea omului, Doamne. 
O, cum de nu înţelege el cât de multe dureri îi trebuie lui ca să 
nu-şi piardă înţelepciunea, ci, din contra, să şi-o îmbogăţească 
prin dureri, căci de la bucurii nu învaţă omul decât depărtarea 
de Dumnezeu şi neveghea cea pentru viaţă, bietul de el? Aceas- 
ta voiesc să grăiesc eu poporului Tău în ziua mea de sobor între 
sfinţi şi să dea el apoi la mulţi ceea ce eu cobor azi în chip de 
dar sfânt la cei ce iubesc cerul pe pământ. 

Pe pământ sunt oameni şi oameni, dar mare păcat face 
omul când se simte nedreptăţit şi nemulţumit, Doamne. O, 
mare este peste om acest păcat neiertător de Dumnezeu în om, 
căci unde bate săgeata acestui păcat dacă nu asupra lui Dum- 
nezeu, pe Care omul îl tot ştie dator lui ca să-l ajute în toate şi 
ca să-i dea lui prin multe cărări de la Domnul spre el? 

Ai pus înţelepciune mare, mare, Doamne, mare în fiii cei 
din porţi, iar ei nu dau să simtă şi să vadă ca omul, ci numai ca 
Tine gândesc ei, şi tot aşa şi dau să împlinească faţă de înţelep- 
ciunea cea atât de vinovată a omului, căci omul vede şi simte 
omeneşte, numai omeneşte, spre pedeapsa sa şi a drepţilor Tăi, 
Doa mn e. E zi de învăţătură înaintemergătoare pentru înţelepciu- 
nea cea din cer, ca să lucreze ea peste fiii neascultării, o, Bunule 
şi milosule Doamne, dar mila Ta lucrează pentru mântuirea 
omului, iar a lui milă lucrează rău de tot şi împotriva mântuirii 
lui şi a semenilor lui. L-aş întreba pe om, cine m-a mângâiat pe 
mine de la vremea prunciei şi până la vremea arătării mele la 
Iordan, când abia trecusem de treizeci de ani ai vieţii mele cea 
după trup? O, cine m-a alăptat pe mine, cine m-a îmbăiat, cine 
m-a hrănit, cine mi-a făcut hăinuţe ca să iau pe mine? L-aş în- 
treba pe om cine mi-a dat mie mângâiere, orfan cum eram de 
tot ajutorul şi mângâierea şi paza? A fost Dumnezeu nemilos 
cu mine de mi-a făcut parte de aşa viaţă pe pământ? 


O, Doamne, văd la oameni milă unul pentru altul. Merită 
ei atât de mult ceea ce eu n-am avut parte să am pe pământ? 
Se vaită oamenii de lipsuri, de nefericire, de singurătate, de 
neajutorare, în timp ce ei au mâini şi picioare şi multe, multe 
la îndemână pe pământ. O, dacă Tu i-ai dat lui Adam pentru 
ajutor femeia, l-a ajutat ea la ceva bun decât la mângâierea cea 
plină de păcat? 

Eu, botezătorul Ioan, prooroc mare ridicat pe pământ 
după planul Domnului, grăiesc acum, după două mii de ani de 
la arătarea la Iordan a Domnului şi a mea, grăiesc omului 
nemulţumit de soarta lui şi îl întreb: înaintea cui aduci tu 
nemulţumirea ta, omule nemulţumit? Cine-ţi este dator de eşti 
nemulţumit? O, cine eşti tu, nemulţumitule om? Iată ce-ţi spun: 
eu am fost mare înaintea Domnului şi numai înaintea Lui şi 
pentru El am fost şi am lucrat, şi eu n-am gustat din păcatul 
nemulţumirii de viaţă. 

Am auzit în ziua ce a trecut a Bobotezei, am auzit cuvânt 
mare ieşit prin porţi cum că omul nu ar fi să-şi cârmuiască sin- 
gur viaţa. O, e om fără Dumnezeu unul ca acela şi e mai căzut 
decât orice om de rând care se bagă sub un stăpân ca să-i dea 
de lucru, ca să-l stăpânească pentru supunere şi să aibă grijă 
de costul cel pământesc al îngrijirii vieţii lui. Nici închinătorii 
la idoli nu pot sta fără cineva peste viaţa lor, şi se scoală ei 
şi-şi fac un idol şi îl pun peste ei stăpân. Iată, cel ce-şi cârmu- 
ieşte singur viaţa este nebun şi nu are stăpân din pricina neb- 
uniei lui. Cine vrea fără Dumnezeu pe pământ, aşa lucrează 
unul ca acela. 

O, înţelepţeşte-te bine şi tot mai bine, popor creştin. Ia 
de la fiii cuvântului ceresc înţelepciune pentru viaţă, căci dacă 
viaţa nu are înţelepciune în om pentru ea, îşi pierde omul viaţa. 
Cel ce calcă peste cuvântul lui Dumnezeu ca să nu-1 împli- 
nească pe el, îşi calcă omul peste viaţa sa şi o striveşte din mers 
pic cu pic. O, feriţi-vă de cei ce-şi ucid viaţa şi pe Domnul din 
viaţa lor prin nesupunere şi prin neascultare de un stăpân, ca nu 
cumva să vă vatăme aceştia şi pe voi. Iată înţelepciune de viaţă 
de la Ioan botezătorul şi proorocul Domnului, care vă trezeşte 
acum înţelepciunea ca să v-o umple pe ea cu cea de sus! 

O, Doamne, Stăpânule al meu, spune-le Tu la oameni pe 
cele de sus pentru ei pe pământ. Spune-le de mine şi de Tine, 
căci Tu ai spus că cine-şi iubeşte viaţa, acela şi-o va pierde, iar 
cel ce şi-o dispreţuieşte, acela o va câştiga pe ea de la Tine, 
Doamne. O, spune-le Tu oamenilor că ai fost Dumnezeu pe 
pământ cu ei în vremea trupului Tău văzut, şi n-ai avut ce au 
ei, şi ai fost sărman şi prigonit şi vrăjmăşit între oameni. în- 
treabă-i pe ei, sunt ei mai mult ca Tine, mai mari şi mai meritoşi 
ca Tine de tot doresc ei lor atâta bine pe pământ? Dar în cer 
ce-şi strâng ei ca să aibă şi ca să găsească după ce-şi vor sfârşi 
mersul pe pământ? O, cu binele pe care şi-l vor ei pe pământ 
nu-şi strâng nimic, nimic în cer, dar oamenii nu gândesc la viaţa 
lor cea din cer, la cea de după viaţa lor de pe pământ, şi de aceea 
nu au ei fericirea împlinită şi împăcată. O, Tu ai cuvinte mari şi 
despre Tine şi despre mine. Spune-le Tu oamenilor despre noi, 
Stăpâne al meu, şi al celor ce-L vor pe Stăpânul Dumnezeu pes- 
te viaţa lor, aşa cum eu am voit, şi am avut! îţi dau rugămintea 
să grăieşti oamenilor în ziua mea de serbare despre mine, despre 
viaţa mea pe pământ, o, Doamne. Amin. 

B a, Botezătorule al Meu, dar nu voiesc să 
fie spre judecata lor viaţa ta pe pământ 
faţă în faţă cu viaţa lor, ci voiesc să fie învăţătură cerească pen- 
tru ei grăirea Mea despre viaţa Mea şi a ta, despre ascultarea 
şi supunerea ta şi a Mea, despre puterea Mea şi a ta înaintea 
Tatălui şi înaintea oamenilor. Amin. 

O, poporul Meu, să nu cauţi, tată, mângâiere, ci să cauţi 
înţelepciunea vieţii pentru viaţa ta, căci viaţa este lumina oa- 
menilor când ea trăieşte adevărat în om între oamenii care nu 
înţeleg ce au de făcut cu viaţa lor pe pământ. O, fiule, l-a aşezat 
Domnul pe pământ odată cu Mine pe loan Botezătorul. Mai 
puţin de două sute de zile au fost între el şi Mine pentru naşte- 
rea noastră pe pământ. Prigoana lui Irod i-a despărţit pe ei, şi 
spun aici despre Zaharia şi Elisabeta, părinţii după trup ai lui 
loan, şi despre el, fiul cel ieşit de la ei. Am fost din pruncie 
prigoniţi de regele Irod, care a trimis slugi crude să ucidă prun- 
cii, ca să ne ucidă pe noi între ei. Tatăl însă nu ne aşezase pe 
pământ pentru Irod, ci pentru El ne adusese, şi ne-a pus atunci 
sub pază. Eu am fost dus de părinţi în Egipt, iar el a plecat în 
munţi cu Elisabeta, mama sa, şi acolo a rămas până la arătarea 
la Iordan. Când ucigaşii trimişi de Irod fugind după ei i-au 
prins în munţi, rugăciunea mamei lui a desfăcut în două un 
munte şi i-a primit pe ei muntele şi i-a ocrotit de moartea cea 
de la Irod, şi apoi, după câteva zile, a fost luată între sfinţi Elis- 
abeta, iar copilul loan a rămas în munţi prunc mic, crescând el 
apoi până la vârsta de bărbat desăvârşit, când a coborât şi s-a 
arătat la Iordan. O, cine l-a îngrijit pe el? Cine l-a învăţat să 
vorbească limba neamului său? Nimeni nu l-a mângâiat, ni- 
meni nu l-a îmbăiat, nimeni nu i-a dat să mănânce, nimeni nu 
i-a făcut hăinuţe sau săndăluţe, nimeni nu l-a vindecat de răni 
şi de sărăcie pe acest copil orfan pe pământ. După ce el s-a 
arătat oamenilor, nu l-a auzit nimeni plângându-şi viaţa sau 
nemulţumindu-se sub sarcina vieţii, dar a fost drept cu Dom- 
nul, pe Care Irod îl necinstea prea mult din pricina multei lui 
odihne pe tron de rege, de unde îndemna poporul la viaţă cu 
slăbiciuni pentru viaţa lui cea fără de stăpân peste ea. S-a dus 
loan în calea lui Irod şi i-a spus să nu lucreze regele acesta 
ceea ce nu-i este îngăduit lui din partea lui Dumnezeu, dar 
n-a luat aminte Irod, cel ameţit de păcat şi de vin, şi l-a băgat 
el atunci pe loan la întuneric, la temniţă, luându-1 dinaintea oa- 
menilor, după ce pe mulţi i-a botezat el şi i-a dat lui Dumnezeu 
pentru botezul cel cu Duhul Sfânt apoi. 

A fost loan om care să nu merite nimic din ceea ce au 
oamenii în viaţă şi îşi iau de la viaţă pe pământ? El a fost pust- 
nic cu viaţa şi locuia în pustie cu îngerii lui Dumnezeu în inima 
muntelui care s-a desfăcut ca să-l primească şi să-l ocrotească 
de prigoana lui Irod. N-a avut parte nici de mamă, nici de tată 
ca să-l îngrijească şi să-l crească şi să-l mângâie pe el, căci şi 
mama, şi tatăl lui au fost jertfiţi atunci lui Dumnezeu, ea între 
munţi, puţine zile după ce a ajuns în pustie cu fiul său mic, iar 
Zaharia, tatăl lui, răpus între templu şi altar de către ucigaşii 
regelui Irod. Pustiul i-a fost lui loan mamă şi tată şi tot ce a 
trebuit să aibă ca să crească el pentru Dumnezeu pe pământ, 
până ce s-a arătat la Iordan plin de har, plin de Dumnezeu, plin 
de cuvânt şi de duhul proorociei şi al înţelepciunii cea pentru 
oameni şi a cunoaşterii oamenilor şi al faptelor lor. Iată tablou 
de sfinţenie a vieţii pe pământ în om: loan Botezătorul. 

O, uită-te la loan, poporul Meu cel crescut acum cu cu- 
vântul Meu ca şi loan în pustie, tată! Cuvântul Meu de peste 
el l-a crescut pe el în pustiu, în raiul lui pustiu de oameni. Cu- 
vântul Meu de peste el l-a învăţat să vorbească şi să se înţe- 
lepţească. Eu l-am învăţat pe el să vorbească. Cuvântul Meu a 
fost mereu, mereu deasupra lui şi l-a ţinut de mânuţă ca un tată, 
aşa cum ar fi fost să fac şi cu Adam în rai, dar Adam nu s-a 
născut, iar loan s-a născut şi a fost prunc şi a ascultat şi apoi a 
crescut cât Adam după numărul de ani, după mărimea omului 
de treizeci de ani împliniţi, căci Adam a fost făcut de mâna 
Mea cât omul cel ce are vârsta de treizeci de ani, atât cât a avut 


loan anii lui pe pământ şi atât am avut şi Eu, Domnul, când 
am început să Mă vestesc Eu însumi Mesia venit de la Tatăl, 
din Fecioară născut între oameni, aşa cum a fost proorocia, şi 
apoi după patruzeci şi două de luni de vestire a împărăţiei 
cerurilor pe pământ M-am lăsat spre jertfa sub mâna omului 
vrăjmaş de Dumnezeu şi plin de sine înaintea oamenilor, ca să 
poată el împlini Scriptura răstignirii, şi a învierii Mele dintre 
cei morţi. 

Iată cum este răbdarea sfinţilor, dar omul nu dă să vadă 
şi să înveţe aşa. Eu şi cu loan Botezătorul am arătat înaintea 
Tatălui ascultare şi supunere, iar oamenilor le-am arătat răbda- 
rea sfinţilor. Eu şi cu loan suntem modelul după care ar fi 
să-şi trăiască omul viaţa pe pământ. Amin. 

Fericiţi sunt cei prigoniţi pentru Dumnezeu! Aceia sunt 
cei fericiţi. Prigoana ne-a fost fericire pe pământ şi ne-a învăţat 
ea duhul răbdării, care este duhul sfinţilor. O, nu încape Dom- 
nul pe pământ cu omul. E prigonit Domnul de pe pământ. El, 
Stăpânul cerului şi al pământului este prigonit de urmaşii omu- 
lui cel zidit de Dumnezeu acum şapte mii de ani, nemulţumiţi 
pe pământ ca şi Adam, cel întâi zidit. Ce va fi cu oamenii care 
L-au prigonit şi îl prigonesc pe Domnul pe pământ? Se va lua 
de la ei stăpânirea furată, ba li se va cere şi răspuns, şi va da 
Domnul împărăţia Sa apoi la toţi cei ce au iubit-o cu ei şi în ei 
pe pământ. Amin. 

Intru pe porţi în carte cuvânt când încep să cuvintez, şi 
tot prin porţi ies din carte şi îmi pun numele Meu pe tot cu- 
vântul Meu cel rostit şi aşezat în cartea sa. 

Sunt Domnul Iisus Hristos, născut pe pământ acum două 
mii de ani din mamă Fecioară, şi botezat în apa Iordanului de 
mâna robului Meu loan Botezătorul, când Eu şi cu el ne-am 
arătat oamenilor în vremea aceea, plini de har şi de adevăr. 
Amin, amin, amin. 

7/20 ianuarie 2011 

Sărbătoarea sfinţilor trei ierarhi: Vasile, Grigorie şi 

loan 

Tot omul a pierdut raiul şi are de luptat să-l zidească iar. Adevăratul 
creştin e prigonit pentru numele Domnului. Povaţă către arhierei şi 
preoţi despre credinţa care măntuieşte. 

M ai înainte de zori vă aşez înaintea Mea şi Mă 
aşez înaintea voastră ca să daţi cuvântului Meu 
fiinţă în cartea sa cea de azi, că e sărbătoare de sfinţi mari, fiilor 
copii. Sunteţi firavi, iar lucrarea Mea cu voi e mare şi grea, dar 
am de la Tatăl lucrarea venirii Mele s-o port cu voi. De fiecare 
dată când cobor cuvânt peste voi, Eu, Domnul, vă întăresc ca 
s-o puteţi purta şi aşeza scrisă în carte, că mare mângâiere am 
că pot lucra cu voi venirea Mea cea de azi, grăirea Mea peste 
pământ acum, când nimeni nu mai trage cu Dumnezeu după 
tot adevărul, şi mare bucurie poartă sfinţii că am Eu calea 
sprijinită pe voi ca să vină ei cu Mine cuvânt pe pământ, că 
venirea Mea este cu sfinţii, fiindcă Eu nu umblu şi nu lucrez 
singur lucrarea Tatălui Meu, ci cu sfinţii o lucrez, şi-Mi sunt 
ei martori în tot lucrul Meu şi-Mi sunt de ajutor, aşa cum Tatăl 
a orânduit peste truda Mea şi a Lui pentru salvarea omului pier- 
dut din rai, căci tot omul a pierdut raiul după căderea lui Adam 
din rai şi tot omul are de luptat să-l zidească iar, să-l ia în el, 
pentru ca să-l ia şi raiul pe om în el, căci unul pe altul s-au pier- 
dut, raiul pe om şi omul raiul, şi e de luptat pentru această casă 
dărâmată de om şi e mult de luptat, dar îmi stă împotrivă 
necredinţa omului, fiilor. 

O, hai, tată, lăsaţi necredincioşii să spună şi să fie cum 

vor ei să spună şi să fie, că au şi ei lucrarea lor de făcut pentru 
stăpânul lor diavolul, lucrarea necredinţei şi a despărţirii lor 
de Dumnezeu, iar Eu şi cu voi şi cu poporul cuvântului Meu 
trebuie să lucrăm ceea ce Mi-a dat Tatăl să lucrez cu voi şi să 
împlinesc, căci lumii n-am ce să-i mai fac, că s-a legat la cap 
lumea cu tot felul de plăceri şi de pierdere de vreme şi nu mai 
poate altfel lumea. Eu însă cu voi voiesc să fiu pe pământ aşa 
cum eram cu Adam în rai de-i vorbeam, căutând să păstrez în 
el facerea Mea şi să-l fac să-i placă toate câte Eu am făcut pen- 
tru om, dar el s-a arătat nemulţumit, iar bucuria pe care o căuta 
el şi n-o găsea în toate câte Eu am făcut nu l-a lăsat pe el să 
rămână locaş al Meu, şi s-a dat la bucurii după dorinţa inimii 
lui, şi de atunci Mă căznesc cu Tatăl să aşezăm din nou odihna 
Noastră în om şi greu mai găsim om care să-i placă cu Noi, cu 
cei din cer pe pământ cu el, şi fuge omul de cer, iar cerul fuge 
după om cu toate cele de la Domnul sortite pentru om, şi iată, 
Eu, Domnul, îi ţin omului calea, doar, doar să-l pot opri de pe 
calea lui ca să Mă primească în el omul şi să trăiască el cu cerul 
pe pământ, căci pe pământ fiind, poate omul să trăiască în cer, 
numai să tragă şi să vrea el cu Domnul pe pământ. 

O, oamenii trăiesc mult, mult pe pământ ca pe pământ, 
şi de aceea nu le este dor de cer, de adevărata casă şi avere a 
omului. O, cum să le fie dor dacă aşa de mult îşi ţin mintea pe 
pământ şi-şi fac rost cu trudă multă de cele pe pământ trăite şi 
dorite cu mintea lor! Omul merge de colo-colo pe pământ, 
dintr-o parte în alta pe pământ merge el şi numai aşa îi este 
calea, dar Eu îi spun lui că mersul lui ar fi să fie în sus, de jos 
în sus şi nu altfel, şi ar afla el atunci calea, adevărul şi viaţa şi 
ar sta cu Dumnezeu pe cale, că iată, calea Mea e de sus în jos 
după om, iar calea omului ar fi să fie de jos în sus după Mine, 
dar cine dintre oameni dau să înveţe şi să ştie cum să le fie 
mersul? Numai cei urâţi pentru numele Meu şi prigoniţi pe 
pământ, numai aceia sunt cei ce ştiu cum să le fie mersul. 
«Fericiţi veţi fi când veţi fi urâţi şi prigoniţi şi ocărăţi pentru 
numele Meu», aşa le-am spus Eu acum două mii de ani celor 
credincioşi Mie, dar numai adevăratul creştin simte în el 
această fericire, o fericire tainică, blândă şi curată de cele de 
pe pământ, facându-1 dulce pe om, şi fericit pe Domnul în el 
că are cine-L purta pe pământ aşa cum este El. O, cine poate fi 
mai fericit ca acela care seamănă cu Mine, Cel atât de prigonit 
de pe pământ? Vai omului care caută să fie altfel fericit, altfel 
decât Dumnezeu! Unul ca acela îşi caută mereu în 
nemulţumirea lui şi în căutarea lui după cele ce pier ca iarăşi 
să le caute omul. 

O, unde, fiilor învăţători din partea Mea peste om, unde, 
tată, mai este pe pământ biserică plăcută Mie ca şi la voi, care 
să înveţe pe om cum să meargă şi cum să trăiască pe pământ 
ca în cer? Cine-1 mai învaţă pe om aşa de frumos, aşa de cereşte 
ca şi izvorul Meu de cuvânt, care izvorăşte la voi din gura 
Mea? Cine vrea să audă şi să ştie şi să creadă că Eu, Domnul, 
am venit şi vin la voi cuvânt şi am casă la voi şi am masă la 
voi şi stau cu voi Eu însumi? O, cine poate să se oprească din 
mersul său şi să înţeleagă această taină cerească între Mine şi 
voi? Cine, tată, cine? Tatăl este în Mine, iar Eu în voi sunt, şi 
voiesc ca şi voi să fiţi în toţi fiii cuvântului Meu aşa cum Tatăl 
este în Mine şi Eu în voi, şi unii în alţii să fiţi, pentru ca toţi să 
fim locaşuri cereşti, căci aşa este bine, şi aşa l-am făcut Eu pe 
om să fie atunci când l-am zidit pe el locaş al Meu să fie el. O, 
cine poate să înţeleagă şi să iubească această taină şi lucrarea 
ei, lucrarea Mea cu voi? O, cine este cel ce înţelege şi ca să 
împartă înţelepciunea acestei taine spre purtarea ei? Cine este 
cel ce poate aceasta? 


R ăspundem noi, sfinţii Tăi, o, Doamne. 
Suntem în ziua noastră de pomenire 
bisericească la masă de cuvânt sfânt cu poporul Tău, aici, în 
grădinile Tale cu el, învăţătorule al celor credincioşi. O, credin- 
ţa care-1 mântuieşte pe om nu mai este purtată de oameni pe 
pământ, căci Te-au gonit de peste tot oamenii şi domnesc ei 
unii peste alţii, o, Doamne. Dau totuşi din când în când să aler- 
ge ei după salvare la Tine când îi cuprind cele ce nu pot purta 
şi depăşi cu puterea lor de om. O, n-au păstori oamenii, Doam- 
ne! Preoţii şi arhiereii stau îmbrăcaţi în haină de slujitori ai Tăi 
înaintea oamenilor zdrobiţi de timp pe cale, dar n-au credinţă 
aceşti slujitori şi nu pot muta de peste oameni pe cele căzute 
peste ei şi nu-i pot ajuta pe oameni. 

Noi, arhiereii Domnului, Vasile, Grigorie şi loan, sluji- 
tori cu râvnă sfântă pentru hrana Domnului peste turmă în vre- 
mea trupului nostru, grăim vouă, arhierei şi preoţi, despre 
credinţa care mântuieşte şi despre cea care nu este, în cei ce 
par pe deasupra slujitori cu credinţă în Dumnezeu şi în lucră- 
torii lui Dumnezeu. O, iată ce mari staţi voi pe pământ! Pe un- 
de mai aveţi credinţă în inimă vă folosiţi de ea pentru mărirea 
voastră înaintea oamenilor şi daţi să vă folosiţi de puterea pe 
care v-aţi luat-o peste oameni. Ştiţi cum credeţi voi? Ştiţi cum 
vă credeţi voi? Voi vă credeţi ca şi poporul Israel, care a crezut 
mereu cum şi acum crede că este cel mai mare şi cel mai tare 
înaintea Domnului şi a oamenilor de pe pământ, chiar şi după 
ce el L-a lepădat pe Domnul pentru slava lui, ca nu cumva s-o 
umbrească pe ea slava Domnului, slava Sa cerească, şi pe care 
o are din vecii de la Tatăl. O, tot aşa şi voi credeţi, tot ca 
poporul Israel. Daţi să stăpâniţi peste oameni ca să vă ştie de 
slujitori ai Domnului peste ei, dar credinţă mântuitoare nu daţi 
să aveţi şi să-i învăţaţi pe oameni s-o aibă. O, învăţaţi credinţa 
de la cei ce se mântuiesc de rău prin credinţă, că iată, aceia 
sunt adevăraţii învăţători ai credinţei oamenilor, nu voi! Iată, 
tot ca poporul Israel credeţi şi voi. Oricum ar fi să fiţi şi să staţi 
voi de neîmpliniţi în Domnul, după ce atât de departe trăiţi de 
El ca să fiţi voi mari şi tot şi toate să fiţi voi, iată, voi ca şi 
poporul Israel credeţi şi voi că sunteţi stăpânii, în vreme ce voi 
slujiţi pe ascuns pe potrivnicul lui Hristos, pe antihrist, şi-l tot 
pitiţi în voi şi între voi sub haină de slujitori ai Domnului ca 
să nu i se cunoască haina lui vopsită. O, nu-i nimic dacă faceţi 
aşa şi dacă slujiţi aşa, dar noi, arhiereii Domnului, vă spunem 
vouă din cer dintre sfinţi că adevăraţii închinători aşteaptă cer 
nou şi pământ nou, aşteaptă pe Domnul, şi El va veni şi vine 
şi tot vine, în timp ce voi aşteptaţi pe antihrist, cel atât de po- 
vestit acum că lucrează şi că toţi oamenii sunt cuprinşi sub lu- 
crarea lui ascunsă, şi nu se mai aude pe nicăieri decât venirea 
lui antihrist. O, nu-i nimic dacă staţi cu dopuri în urechi şi cu 
faşă la ochi ca să nu auziţi şi să nu vedeţi vuietul venirii Dom- 
nului cu sfinţii Săi în mijlocul unui popor credincios venirii 
Lui, că iată-L cum vine! Vine şi vă cere socoteală fiindcă aţi 
stat în numele Lui mari şi tari peste oameni şi n-aţi lucrat Lui, 
fiindcă nu poate nimeni sluji cu credinţă la doi domni, iar voi 
aţi slujit pe ascuns lui antihrist şi i-aţi adus rod, iar Domnului 
numai pagubă aduceţi, şi acum El vă cere răspuns după lege: 
«ochi pentru ochi, dinte pentru dinte, mână pentru mână, pi- 
cior pentru picior, arsură pentru arsură, rană pentru rană, 
vănătaie pentru vănătaie», precum este scris, căci legea este 
pentru cei ce o calcă pe ea. Amin. 

Iată, noi, arhiereii Domnului, împlinim peste voi porun- 
ca Sa, care spune aşa: să nu urăşti pe fratele tău în inima ta, 
dar să dojeneşti pe aproapele tău, ca să nu te încarci şi tu de 
păcat. Noi am fost măreţi în lucrarea harului Domnului şi eli- 

beram oamenii de diavolul şi de obezi fel de fel şi nu eram 
iubiţi de slujitorii bisericii de atunci, de cei ce se iubeau pe sine 
aşa cum vă iubiţi şi voi astăzi pe voi înşivă şi unii pe alţii şi nu 
pe Dumnezeu, iar noi am grăit în ziua aceasta vouă cu durere 
şi cu dojană, căci vremea este să vă treziţi dacă voiţi, iar dacă 
nu veţi voi, este scrisă în Scripturi plata celor necredincioşi. 
O, căutaţi după credinţă care-1 mântuieşte pe om şi care nu mai 
este purtată de oameni pe pământ. Căutaţi după cum vă cere 
Domnul să fiţi, că e păcat să staţi în nume de slujitori ai Lui 
peste oameni şi să nu credeţi în lucrările Lui, în mântuirea Lui 
cea prin credinţă, iar voi, iată, sunteţi fără de credinţă şi n-a 
găsit Domnul între voi credinţă acum, când El Se revarsă cu- 
vânt peste tot trupul ca să-l hrănească pe om, căci nu numai cu 
pâine, ci, mai vârtos, cu cuvântul cel ieşit din gura Domnului 
mereu, cu el trebuie să se hrănească omul, căci aşa a grăit 
Domnul să se hrănească omul. Amin. 

Noi, Doamne mare şi minunat întru sfinţii Tăi, am grăit 
durerea noastră, pe care am dus-o din plin în vremea noastră 
cu trupul pe pământ, căci nici atunci nu iubeau preoţii şi 
arhiereii calea cea cu credinţă mântuitoare şi cu sfinţenie în 
om, iar noi sufeream prigoană de la slujitorii cei necredincioşi 
Ţie, şi eram cei fericiţi, ocărâţi fiind şi batjocoriţi cu cuvânt 
rău prin gura celor mincinoşi sub haină de biserică, şi ne bu- 
curam în nădejdea odihnei cereşti, în vreme ce trăgeam din 
greu să îndumnezeim tot mai mult pe cei binecredincioşi, care- 
L vedeau pe Dumnezeu în noi. 

Coborâm har mare şi cuvânt de biruinţă peste poporul 
cuvântului Tău. Credinţa lui să-l mântuiască pe el de toţi cei 
care-1 vrăjmăşesc pentru numele Tău cel mare, o, Doamne! 
Suntem slujitori cu cerul lângă slujitorii Tăi în mijlocul popo- 
rului Tău cel mic. O, unde să mai vezi Tu pe pământ biserică 
plăcută Ţie, care să înveţe pe om cum se merge, cum să-i fie 
mersul şi trăirea pe pământ ca şi în cer, aşa cum ai spus Tu să 
ceară şi să dorească omul voia Ta pe pământ ca în cer? O, 
cine-1 mai învaţă pe om aşa de frumos, aşa de cereşte ca şi 
izvorul Tău de cuvânt, care izvorăşte din gura Ta la masa Ta 
cu poporul Tău, care-Ţi poartă venirea în mijlocul lui? Cine 
vrea şi cine poate să audă şi să ştie şi să creadă că Tu vii cuvânt 
pe pământ şi ai masă cu cei credincioşi şi aşezi Tu însuţi hrană 
pe masă? O, cine vrea şi cine poate să creadă aceasta? Cine 
mai are credinţă care mântuieşte omul? O, cine, Doamne, cine? 

O sfinţi iubiţi, iată, poporul cuvântului 
^Meu are credinţă, iar credinţa lui în 
Mine şi în venirea Mea l-a mântuit pe el de necredinţă şi de 
lume şi stă cu Mine acest mănunchi de fii, iar Eu cu ei stau şi 
sunt, o, sfinţi iubiţi ai Mei pe pământ şi în cer acum. Mi-aţi 
fost slujitori mari cu harul şi cu iubirea. Nu mai am acum pe 
nicăieri aşa iubire şi credinţă la preoţi şi la arhierei. Sunt toţi 
slujitori duhului lumii zi şi noapte şi slujesc de formă înaintea 
Mea, căci turma-Mi rătăceşte în necredinţă şi în faptele necre- 
dinţei, şi va primi fiecare după cum este fapta sa. Amin. 

Iar cu tine, poporul Meu, stau Eu, şi te slujesc cu iubire 
mare pentru credinţa ta în Mine, fiule credincios, dar să fii tu 
înţelept cu ascuţime de înţelepciune, căci credincios trebuie să 
fii şi cu credinţa şi cu fapta şi cu statornicia şi cu iubirea şi cu 
sfinţenia, şi toate pentru slava Mea cea de azi şi cea de mâine, 
tată. O, ce mult aş mai grăi Eu în mijlocul tău, ce mult! Mereu 
ţi-aş grăi şi nu M-aş mai sătura să-ţi grăiesc. Duşmanul îmi 
pândeşte pasul Meu cel din mijlocul tău, dar Eu îmi alin 
această rană cu cei ce Mă iubesc pe Mine şi pe tine cu duhul 
lor curat cu credinţa, căci lucrarea Mea cu tine nu poate mintea 
omului s-o priceapă, căci cu inima se gustă hrana Mea de pe 


masa ta, nu cu mintea, tată. O, pace ţie la masă cu Dumnezeu! 
Pacea aceasta o au şi cei ce cred ca şi tine în venirea Mea cu- 
vânt la tine pentru om. Pace ţie, popor credincios! Amin. 

O, pace vouă, copii purtători de Dumnezeu! E grea 
venirea Mea purtată de voi, dar n-am mai grăit de mult cu 
poporul Meu şi cu omul, tată, căci sarcina Mea de peste voi e 
dusă cu greu, dar Mi-e dor să grăiesc. Dorul Meu să vă întă- 
rească trupul şi duhul, căci trebuie să lucrăm mai mult, fiilor. 
Eu, Domnul, pot să vă dau putere pentru Mine. Iată, vă dau! 
Faceţi-vă sălaş supus puterii Mele cu care-Mi fac venirea, că 
e vremea Scripturii venirii Mele iarăşi de la Tatăl la om şi tre- 
buie să împlinesc şi Eu şi voi voia Tatălui, o, fiilor. Amin, 
amin, amin. 

30 ianuarie/12 februarie 2011 

Duminica vameşului şi a fariseului 

învăţătură pentru lucrarea iubirii de Dumnezeu şi de sine şi de 
aproapele. Semeţia vine în om de la lipsa lui Dumnezeu din el. 
Iubirea de Dumnezeu este sfârşitul suferinţei. 

C u dragoste fără de margini dau mereu să te păs- 
toresc cu glasul Meu de Păstor ceresc, cu duhul 
Meu de Păstor iubitor, o, poporul Meu cel păstorit. Te păsto- 
resc, tată, ca să-Mi simţi iubirea şi ca să tragi la ea ca la singu- 
rul tău adăpost, iar tu caută să Mi-o înmulţeşti, ca s-o ai de 
avere în cer, ca s-o ai de casă în cer, de haină şi de bucurie s-o 
ai, dar şi pe pământ trebuie s-o ai, şi s-o creşti în Mine când 
ţi-o arăt, când ţi-o dau, şi nicidecum să te semeţeşti, tată, că 
Eu am spus la cei pe care-i învăţam: «învăţaţi de la Mine, că 
Eu sunt blând şi smerit cu inima!». O, aşa le-am spus, căci Eu 
nu sunt ca omul, că omul e gelos şi nu se bucură când altul e 
mai bun ca el sau măcar ca el, dar Eu Mă bucur când omul se 
îndumnezeieşte de la Mine şi se face asemenea Mie, şi nu este 
pentru Mine mai mare fericire ca aceasta. 

O, iată ce departe este omul de Dumnezeu! Ce mare iu- 
bire am Eu şi ce mică o are omul faţă de Dumnezeu şi faţă de 
om! O, popor păstorit, hai, tată, să învăţăm, şi să înveţe de la 
noi mulţi apoi cum să-L iubim pe Dumnezeu, cum să învăţăm 
de la El iubirea! Toate suferinţele oamenilor vin peste ei fiindcă 
ei nu ştiu să lucreze iubirea şi fructul ei, fiilor. Pomul fără de 
roade nu aduce folos, decât doar să umbrească uneori pe câte 
un drumeţ doborât de arşiţa soarelui. Rodul pomului însă 
înseamnă altfel de bine dăruit de pom, căci rodul este binecu- 
vântarea, măi fiilor, este iubirea care poate fi gustată spre măr- 
turisirea ei, spre hrana celor flămânzi şi spre înviorarea 
sufletului şi a trupului în care sufletul stă. 

Cu mare bucurie te povăţuiesc Eu spre înţelepţirea ta 
cea de la Mine, popor păstorit de Duhul Meu, şi iată, îţi amin- 
tesc ţie unde trebuie să strângi iubirea ta, unde trebuie să tragă 
ea ca să nu se piardă ea şi ca s-o ai de avere pe vecii, tată. Fiinţa 
ta cea dinăuntrul Meu este inima, sufletul şi cugetul tău tot, 
toate acestea cu totul. Dacă fiinţa ta nu e toată în Mine, tu 
rătăceşti din Dumnezeu şi-ţi risipeşti iubirea în lături, şi ea se 
pierde, se scurge din tine peste tot şi ajungi să calci pe ea şi să 
nu ştii aceasta, să nu ştii ce risipeşti pe jos în calea trecătorilor. 
Am spus omului: «Să iubeşti, omule, pe Dumnezeu din toată 
inima ta, din tot sufletul tău şi din tot cugetul tău, şi din această 
iubire să înveţi apoi să iubeşti ca pe tine însuţi pe cel aproape 
ţie», dar nu cu măsura cu care-L iubeşti pe Dumnezeu, ci cu 
măsura faptei dumnezeieşti, adică să-l deprinzi şi pe aproapele 
tău să facă şi el ca tine, să-L iubească şi el pe Domnul atât cât 
îl iubeşti tu. 

Iată, taină nouă îţi despecetluiesc în ziua aceasta de 
învăţătură, Eu, Păstorul tău şi învăţătorul tău, căci dau acum 
să te învăţ să înţelegi lucrarea iubirii de Dumnezeu şi de tine 
însuţi şi de aproapele tău, fiule. Dacă voieşti să înveţi să te 
iubeşti pe tine însuţi, nu poţi mai bine face aceasta decât să-ţi 
aduni în Dumnezeu toată fiinţa cea dinăuntrul tău, şi din toată 
câtă este ea să-L iubeşti pe Dumnezeu, ca să nu-ţi mai rămână 
pe afară de El din ea, şi aşa te înveţi tu cu totul să te iubeşti pe 
tine însuţi, strângându-te cu totul în Dumnezeu, în casa ta cea 
de sus, în care tu să trăieşti, şi să fii ca un fiu al casei acesteia, 
şi apoi acolo stând, să-l înveţi şi pe aproapele tău să te urmeze, 
să stea şi el în Dumnezeu atât cât stai tu, cu tot întregul tău. 

Miros de bună mireasmă se face cel ce-L iubeşte pe 
Dumnezeu cu toată fiinţa lui, cu toată, iar vântul Duhului Sfânt 
când trece ia acest miros şi-l împrăştie în părţi şi bucură pe cei 
înmiresmaţi de el şi zic aceia: „O, ce frumos, ce mireasmă! 
iar fiinţa lor se schimbă, se umple atunci de dor învietor şi tân- 
jeşte după aluatul acestei iubiri, care naşte rod apoi, naşte fii 
iubirea când ea vine din om şi se odihneşte în Mine, împrăş- 
tiind din ea mireasma ei. 

O, iată de ce este omul în suferinţă pe pământ! El nu ştie 
să lucreze iubirea şi s-o aşeze la locul ei cu toată fiinţa lui cea 
dinăuntrul lui. Oamenii se însoţesc între ei ca să lucreze iu- 
birea, zic ei. Aşa ştiu ei, săracii, căci sunt săraci de toate cele 
cei ce fac aşa, şi sunt săraci de iubire, fiindcă ei nu ştiu ce este 
iubirea şi n-o pot face pe ea, de vreme ce nu ştiu de ea. Se strică 
omul unul de la altul prin însoţire pe cale. Când omul bun se 
însoţeşte pe cale cu cel rău pe dinăuntru, se strică şi cel bun şi 
piere împreună cu cel rău şi cu nebunia lui cea dinăuntrul lui. 

O, de unde ştii tu, omule, să-ţi iei tovarăş de drum? Ştii 
tu că e bun sau că e rău cel pe care-1 iei tovarăşul tău de drum? 
O, nu ştii, şi de aceea vezi numai apoi, numai după ce i se arată 
rodul bun sau rău. Nu căuta bucurii cu omul, tată! Dacă tu vrei 
să Mă asculţi, nu căuta prea multă tovărăşie cu cineva, căci 
toate acestea sunt vremelnice, fiule. Chiar dacă vei fi lipsit de 
mai multă bucurie, nu vei pierde, ci vei câştiga, căci vei suferi 
mult mai puţin, fiindcă bucuriile atrag după ele multă suferinţă, 
ca plată a deşertăciunii trecătoarelor bucurii. Cei mai mari oa- 
meni sunt cei mari în iubirea cea pentru Dumnezeu, iar cei mai 
mici se fac mari numai cu cei mari, care lucrează fapte mari, 
căci cu cei mici ei nu pot face decât fapte mici, şi sunt deprinşi 
aceştia să se unească cu cei asemenea lor. 

Omul învaţă binele sau răul, după cum se însoţeşte cu 
cei buni sau cu cei răi, aşa cum vântul când trece peste tot duce 
împrăştiind mirosuri plăcute sau neplăcute, după cum sunt lo- 
curile străbătute de vânt. O, se cunoaşte bine cel ce călătoreşte 
pe cale cu cel fără de minte, căci îşi va pierde şi mintea pe care 
o mai are, şi spun aşa ca să învăţ omul să caute la cel ce-L 
iubeşte pe Dumnezeu, ca să ia de la el învăţătură de viaţă, 
învăţătură de iubire să ia, că nu mai este pe pământ şcoală în 
care să înveţe omul ce înseamnă Dumnezeu şi ce înseamnă 
omul şi ce trebuie să facă el cu viaţa lui şi unde să şi-o adune 
ca să aibă şi ca să nu sufere viaţa lui. 

O, poporul Meu, o, copil păstorit de Dumnezeu, de 
unde, tată, vine semeţia în om? De la lipsa lui Dumnezeu din 
el vine acest păcat în fiinţa cea dinăuntru a omului. Sunt oa- 
meni care au învăţat din cărţi voia lui Dumnezeu şi caută s-o 
împlinească pe ea din iubire de sine, nu din iubire de Dum- 
nezeu, şi aceia se semeţesc apoi peste cei ce nu umblă în voile 
lui Dumnezeu, iar semeţia lor se face în ei păcat mai mare 
decât necunoştinţa în care stau cei păcătoşi. Acum două mii de 
ani am lucrat în pilde peste cei ce se încredeau în ei înşişi că 


sunt drepţi, fapt pentru care dispreţuiau pe ceilalţi. I-am luat 
în grăirea Mea pe cei drepţi şi pe cei păcătoşi şi am spus despre 
un fariseu şi despre un vameş, amândoi întâlnindu-se în casa 
de rugăciune, unul ca să aducă mulţumire pentru că este drept, 
şi nu ca păcătoşii sau ca vameşul din faţa lui, iar celălalt, cu 
inima zdrobită şi cu faţa cernită să aducă înaintea Domnului 
părerea de rău pentru păcat, cerşindu-şi iertarea. Unul pe altul 
s-au umilit aceştia prin ceea ce au adus ei înaintea lui Dum- 
nezeu. Fariseul a fost umilit de smerenia vameşului cel cu 
inima zdrobită de păcat şi de căinţă, iar vameşul a fost înălţat 
spre umilinţă de semeţia fariseului, care se dădea drept faţă de 
vameş şi care i-a stârnit vameşului temerea de Dumnezeu şi 
căinţa pentru păcat. Căinţa l-a înălţat la cer pe vameş, la dor 
de Dumnezeu şi la iubire cu dor, iar semeţia fariseului l-a 
coborât pe el mai jos de vameşul cel păcătos, şi a rămas pe 
pământ fariseul lângă faptele lui, cu care nu pătrundea la Dom- 
nul, căci erau pline de trufie ca şi inima lui. 

O, cine se poate mântui prin faptele legii, fiilor? Fariseul 
din pilda pomenită azi a călcat peste iubirea de Dumnezeu, a 
călcat peste ea cu iubirea de sine şi s-a făcut vinovat faţă de 
iubire. Vameşul însă a căutat spre Cel ce iubeşte şi iartă, şi cu 
zdrobire de inimă şi cu dor a căutat, iar Domnul împarte har 
peste cei ce se smeresc, căutând ei spre iubirea şi spre mila 
Lui, spre Domnul căutând ei cu căinţă, iar unii ca aceştia capătă 
iubire, capătă iertare şi iubire. Amin. 

O, poporul Meu cel păstorit de duhul gurii Mele, hai, 
tată, să învăţăm, şi să înveţe mulţi de la noi cum să-L iubească 
pe Dumnezeu şi cum să înveţe de la El iubirea! Vin şi iar vin 
peste oameni suferinţe fel de fel, fiindcă ei nu ştiu să lucreze 
iubirea şi să şi-o strângă pe ea ca rod în cer ca să le fie lor bine 
pe pământ şi apoi în cer. Nu trebuie să piară iubirea! Ea trebuie 
strânsă pic cu pic în Dumnezeu, acolo unde este locaşul ei. Nu 
trebuie risipită ea în lături, ca nu cumva să ajungă ea sub pi- 
cioarele trecătorilor. Am grăit ţie cuvinte puţine în ziua aceasta, 
dar mari, fiule. Cine vrea să aibă iubire, să şi-o strângă în Dum- 
nezeu, şi tot aşa să-l povăţuiască şi pe aproapele său să facă, 
ca nu cumva împărţindu-se din ea, să ajungă ea la Domnul 
ştirbită, căci Eu am spus omului: «Cu toată fiinţa cea dinăun- 
trul tău să-L iubeşti pe Dumnezeu, omule!», căci Domnul nu 
Se lasă înşelat în iubire. 

O, să nu rămână pe afară ceva din iubirea inimii celui 
ce-L iubeşte pe Dumnezeu, ci toată în Domnul să stea şi să fie 
şi să se dea! E omul plin de suferinţă fiindcă nu are el iubirea 
lui în Dumnezeu. O, să nu-ţi fie vinovată iubirea, poporul Meu! 
Nu, tată, ci să înveţi să-ţi fie toată în Mine! La fel şi pe aproa- 
pele tău să-l deprinzi să facă, ca să se cheme că-1 iubeşti pe el 
ca şi pe tine înaintea Mea, să-i faci şi lui binele pe care ţi-1 faci 
ţie când tu îţi strângi în Mine iubirea ta toată. Amin. 

O, e greu urcuşul spre cer, e greu la toţi oamenii, fiindcă 
ei nu ştiu calea. Calea este iubirea, iubirea de Dumnezeu, toată 
pentru El ea. Numai ea nu oboseşte în vreme de urcuş, numai 
ea nu se teme în vreme de cumpănă. Ea înseamnă Dumnezeu. 
Amin. 

Să se facă Dumnezeu omul! Să stai în Dumnezeu, 
poporul Meu, să stai cu toată fiinţa cea dinăuntrul tău cu toată, 
fiule! Vântul Duhului Sfânt trece prin mijlocul tău mereu, 
mereu şi duce cu el mireasma Mea cea plăcută a locului tău cu 
Mine şi al Meu cu tine, şi până departe duce el această cerească 
mireasmă, iubirea Mea din om, iubirea lui cea pentru Mine, 
cea mai frumoasă mireasmă, cu care Eu, Domnul, te însoţesc 
pe calea ta cu Mine, pe calea Mea cu tine, poporul Meu. Ade- 
sea iubirea Mea s-a lăsat cu multă mireasmă în mijlocul tău şi 

mulţi au luat-o în ei când Eu îi stârneam mirosul spre mângâ- 
ierea celor ce Mă urmau pe calea glasului Meu cu tine ca să-i 
îmbiu şi pe ei spre iubirea cea pentru Mine şi ca să-i scap de 
toate suferinţele pe cei ce s-ar fi deprins să înveţe salvarea lor 
pe calea iubirii, cale fără de dureri. 

O, dacă omul n-a avut iubire pentru Mine Eu am suferit 
şi sufăr mereu, şi suferă şi omul cel sărac de iubire, suferă 
Dumnezeu şi suferă şi omul. Numai iubirea poate lua locul 
suferinţei, iar când iubirea nu poate, suferinţa ia locul iubirii. 

Toate suferinţele oamenilor vin peste ei fiindcă ei nu ştiu 
să lucreze iubirea şi s-o adune în Mine toată. Voiesc să-l slobo- 
zesc pe om de suferinţă. Iubirea de Dumnezeu cu toată fiinţa 
cea dinăuntru a omului, aceasta este sfârşitul suferinţei. Iubirea 
înseamnă ascultare. Ea a căzut din om fiindcă n-a ascultat 
omul, şi de atunci suferă şi Dumnezeu şi suferă şi omul. 

O, fii ai poporului Meu cel păstorit de glasul gurii Mele, 
şi voi, o, fii ai oamenilor, învăţaţi din glasul gurii Mele! Ia, 
poporul Meu, ia din gura Mea iubirea cuvântului Meu şi dă-o 
de veste fiilor oamenilor, că vreau să Mă arăt tuturor aşa cum 
sunt, că a venit vremea. Aş pune o inimă nouă în toţi oamenii 
de pe pământ, în fiecare, ca să vin apoi să stau cu ei, dar nu 
Eu, ci ei trebuie să facă aceasta, căci trebuie să aibă plată 
omul. Amin. 

Pace ţie, poporul Meu, pace ţie cu Dumnezeu! Acest dar 
ţi-1 fac mereu cu mare iubire, iar tu să-l înmulţeşti în mijlocul 
tău şi aşa să Mi-1 dai, ca să ţi-1 păstrez Eu în Mine, tată. Tu eşti 
odorul Meu. Aşa să rămâi, iar dorul să ne lege în sfântă şi 
desăvârşită nedespărţire, şi fii ai Tatălui Savaot să fim noi. 
Amin, amin, amin. 

31 ianuarie/ 13 februarie 2011 

Praznicul întâmpinării Domnului 

îndemn la temere de Dumnezeu, şi la hrănirea cu cuvântul Domnu- 
lui. învăţătură pentru lucrarea bisericii şi pacea dintre fraţi. Harul 
este lucrarea ascultării şi rodul ei. 

O să mănânci cu dulce dor cuvântul Meu, hrana 
^Mea cea pentru tine, poporul Meu, căci el în- 
seamnă viaţă, tată, viaţă din cer în om. Dacă tu nu mănânci cu 
dor cuvântul Meu, el nu te creşte, ci te scade, tată. Cine-1 
mănâncă dorindu-1 cu dor, de acela se prinde creşterea şi viaţa 
acestui cuvânt, iar cine-1 lasă pe masă, acela se face vinovat, 
acela scade, iar vina, aceasta înseamnă. O, nu te supăra pe 
Mine dacă-ţi spun aceasta, ci pe tine să te superi dacă nu te 
creşte cuvântul Meu, dacă nu creşte el mare în tine, mare cât 
este el, căci vai celui ce face mic în el şi peste el cuvântul Meu 
şi împlinirea lui! Uită-te la cei cu acest vai peste ei, şi- Mi vei 
da dreptate, tată, şi vei vedea cu amândoi ochii tăi că Eu, Dom- 
nul, sunt spre căderea şi spre ridicarea multora şi ca semn de 
tăgadă sunt, aşa cum a fost proorocia rostită peste Mine de 
bătrânul Simeon, care M-a luat în braţe, binecuvântând pe 
Dumnezeu şi căruia Duhul Sfânt i-a vestit că nu va vedea 
moartea până ce nu va vedea pe Unsul Domnului. Era drept şi 
temător de Dumnezeu acest bătrân, şi Duhul Sfânt era asupra 
lui şi aştepta cu suflet mare mângâierea de a Mă vedea, după 
făgăduinţa Duhului Sfânt făcută peste el, şi care l-a mânat la 
templu în ziua când Eu am fost adus prunc, după cum era legea 
pentru cel întâi născut de parte bărbătească şi care trebuia să 
fie închinat Domnului. 

O, poporul Meu, să fii plin de iubire pentru Mine şi pen- 
tru cuvântul Meu de peste tine, căci Eu sunt acest cuvânt. Eu 
sunt Cel ce sunt, şi Eu sunt acest cuvânt, şi este el aşezat în vre- 


mea aceasta pe pământ spre căderea şi spre ridicarea multora şi 
ca semn care stârneşte împotriviri, şi se împlineşte această 
proorocie aşa cum Duhul Sfânt a rostit-o atunci. Cei care M-au 
cunoscut în acest cuvânt şi au stârnit apoi împotriviri, aceia nu 
s-au ridicat prin cuvântul Meu, de vreme ce au căzut apoi, şi a 
rămas cuvântul Meu peste ei ca semn care a stârnit împotriviri, 
iar Eu, Domnul, grăiesc cu tine în ziua aceasta cuvânt de trezire, 
fiule poporul Meu. Nu-ţi grăiesc mult, dar grăiesc cu folos, tată, 
şi-ţi spun: teme-te de Dumnezeu şi fii drept faţă de cuvântul 
Duhului Sfânt, aşa cum a fost bătrânul Simeon, care atât de 
mult, atât de lung timp a aşteptat mângâierea nădăjduită de el, 
să-L ia pe Fiul lui Dumnezeu în braţe şi să-L numească mân- 
tuire în faţa tuturor popoarelor şi lumină spre descoperirea lor 
şi slavă pentru poporul credincios, şi apoi a spus acest prooroc: 
«Acesta este pus spre ridicarea şi spre căderea multora din Is- 
rael şi ca semn care va stârni împotriviri, şi gândurile din multe 
inimi se vor descoperi». 

O, teme-te de Dumnezeu, poporul Meu, şi fii drept faţă 
de cuvântul Meu, tată. Teme-te de Dumnezeu pentru fiecare 
clipă a vieţii tale, ca să fii plin de Duhul Sfânt, de mântuire să 
fii plin, căci cine se teme de Dumnezeu veghează ca să nu 
cadă, ca să nu-1 prindă duhul deşertăciunii, duhul păcatului, 
duhul care-1 scoate pe om din Dumnezeu şi pe Dumnezeu din 
om, duhul care doarme faţă de duhul vieţii. O, aveţi grijă mare 
cum vă hrăniţi cu mierea cuvântului Meu, aveţi grijă să vă 
hrăniţi cu el, tată, căci şi aceasta trebuie să fie o mare grijă, că 
trebuie şi Eu să Mă hrănesc odată cu voi după ce fac hrana ce 
o pun pe masă înaintea voastră, şi trebuie să mâncăm împreună 
şi să ne bucurăm împreună, căci dacă singuri mâncaţi, vă învă- 
ţaţi doar să mâncaţi, dar nu să vă şi bucuraţi, nu să şi creşteţi. 
Această învăţătură a Mea peste voi în ziua aceasta, s-o ia bine 
în urechi şi apoi în inimă cei ce li se împarte din ea, cei care 
cer să li se împartă hrană de pe masa Mea cu voi şi cărora Eu 
le spun aşa: 

O, mâncaţi cu folos, voi, cei care cereţi ca să aveţi, voi, 
cei care bateţi ca să vi se deschidă şi să vi se dea de la Dum- 
nezeu! Mâncaţi, tată, şi să nu lăsaţi să curgă pe jos din hrană, 
că este binecuvântată ca să fie mâncată, nu ca să cadă pe jos, 
nu ca să nu împliniţi în voi şi peste voi fructul şi dulceaţa cu- 
vântului Meu, care este viaţă şi lumină şi mântuire oamenilor, 
şi nu vă miraţi când vedeţi că se face cuvântul Meu ca semn 
care stârneşte împotriviri şi care descoperă aşa gândurile din 
multe inimi, descoperind pe cei necredincioşi, pe cei cârtitori, 
pe cei ce nu se ridică din căderea lor din Dumnezeu, după ce 
Adam a păţit această cădere din pricina cârtirii, din pricina 
nemulţumirii, şi apoi din pricina păcatului nepăsării de Dum- 
nezeu, păcat care a stârnit în el duhul semeţiei, şi a pierdut 
Adam apoi duhul temerii de Dumnezeu, duh care l-a urmărit 
din spate, şi pe care l-a aflat iarăşi numai după ce el a greşit 
prin neascultare, şi apoi s-a temut Adam de Dumnezeu, de Care 
nu s-a putut ascunde când s-a temut după ce a greşit şi a dat să 
fugă de la faţa Domnului. 

O, poporul Meu, să ştie, tată, cei ce iau de la tine cuvân- 
tul Meu spre creşterea lor, să ştie ei cum să se poarte faţă de 
acest cuvânt, căci dacă ei nu-1 împlinesc pe el, nu cresc prin 
el, nu rodesc în Mine aceştia rodul lor ca să aibă la Mine, şi pe 
veci să aibă. O, ai grijă, fiule, cum mănânci şi cum împărţi cu- 
vântul Meu când mănânci. Ai grijă, tată, unde intră el când îl 
mănânci, şi veghează ca să-l mănânci şi ca să rămână el 
înăuntrul tău, căci pântecele cel pentru el este fiinţa ta cea 
dinăuntru, este inima şi cugetul şi sufletul tău, şi toate acestea 
au casă în trupul tău, care trebuie să se supună. O, poartă-te cu 

sfială la masă când Eu, Domnul, pun pe masă cuvânt, şi să se 
cunoască această frumuseţe a firii duhului tău când stau Eu cu 
tine la masă cuvânt, şi apoi ziua toată şi noaptea toată să stai 
în primenire de viaţă, că asta lucrează cuvântul Meu peste om. 
Am înaintea ta aşezaţi pe cei ce-ţi călăuzesc îndeaproape paşii, 
pe cei ce Mă aduc pe masă înaintea ta cuvânt. Ai grijă să nu 
întristezi duhul lor. Când ei rostesc peste tine cuvânt pentru 
vegherea vieţii tale şi pentru Mine în tine, tu ascultă, fiule, că 
dacă nu asculţi scazi cu ascultarea şi-ţi pierzi temerea de Dum- 
nezeu, pic cu pic o pierzi, şi nu mai simţi c-o pierzi, că-ţi pierzi 
sfiala şi te înveţi cu boala neascultării de Dumnezeu şi nu mai 
simţi că eşti bolnăvior, şi zici că eşti sănătos şi zici că poţi şi 
că faci şi că eşti. O, ai grijă, fiule, de cuvântul rostit peste tine 
de la locul lui, aşa cum Eu am aşezat în mijlocul tău aşezare 
bună, căci este spre căderea sau spre ridicarea ta cuvântul Meu, 
aşa cum tu vrei să-l lucrezi. O, să nu stârnească el împotriviri 
înăuntrul tău, între frate şi frate, între tine şi Mine, ci să zi- 
dească el duhul frăţiei, duhul dragostei de Dumnezeu, duhul 
care-L creşte pe Dumnezeu între cei ce se fac fraţii Mei, şi unul 
cu altul fraţi pentru Mine, pentru dragostea lor de Dumnezeu, 
că de mult ajutor am nevoie de la tine când Eu îmi port cu greu 
crucea venirii Mele între cer şi pământ, între Tatăl şi om. 

Nu stau mult cu tine în cuvânt în ziua aceasta, dar îţi dau 
îndemn sfânt. Cu multă pace între Mine şi tine, între frate şi 
frate, cu multă pace şi linişte să fii şi să stai la masa cuvântului 
Meu când Eu vin să stau cu tine la masă şi să aşez pe ea ca să 
ai. O, ai grijă, scumpa Mea biserică, învaţă din Scripturi, tată, 
învaţă bine lucrarea bisericii, şi altfel să n-o lucrezi pe ea, că 
este bine aşezată de Mine şi de sfinţi lucrarea care trebuie să 
se vadă lucrând în biserica Mea. Vreau, tată, să Mă bucur Eu 
mai întâi de lucrarea cea din mijlocul tău, scumpa Mea bise- 
rică, şi numai apoi să te bucuri tu, şi să nu te bucuri singură şi 
să nu-ţi iei singură bucuria, ci Eu să ţi-o dau, după ce o iau de 
la tine când ea îmi place în mijlocul tău cum este. Lucrarea 
harului are multă iubire şi multă smerenie în lucrarea ei, şi se 
vede cât are, se vede prin rodul care este şi care rămâne, tată. 
O, Eu, Domnul, ştiu credinţa ta, căci prin credinţă stai tu cu 
Mine, dar şi dragostea ei să se vadă, şi să mărturisească ea 
credinţa ta, o, biserica Mea cea de azi, în care Eu stau cuvânt 
la masă cu tine, tată. Eu sunt în mijlocul tău trup şi cuvânt, sunt 
în chip desăvârşit pe masa ta. Nu tot aşa sunt cu cei ce-şi zic 
în lume biserică a Mea. Aceia nu Mă iubesc, aceia fac altceva, 
îşi fac slavă lor ca să aibă slavă, iar cine n-are pe Domnul se 
cunoaşte că nu-L are, se cunoaşte după faptă, după viaţă, tată. 

O, pace ţie, biserica Mea, pace ţie, Ierusalime nou! Umi- 
leşte-te, tată, şi cu mare umilinţă să stai sub acest nume măreţ! 
Hrana Mea de pe masa ta este spre ridicarea şi spre căderea 
multora şi este ca semn care stârneşte împotriviri, iar cine ştie 
să privească şi să vadă vede aceasta, căci se vede bine ce lu- 
crează cuvântul Meu, care pătrunde cât omul nu cunoaşte pă- 
trunzătoarea lui lucrare, tainica lui putere şi lucrare, şi pentru 
care mintea omului este mică la pricepere. 

O, vreau să Mă bucur de lucrarea Mea din mijlocul tău, 
de pe masa Mea cu tine, poporul Meu. Harul este lucrarea 
ascultării şi rodul acestei lucrări, iar între apă şi vin este deo- 
sebire, tată. Harul este cel ce lucrează ascultând de lucrarea 
lui, de lucrarea bisericii. Vreau să Mă bucur în mijlocul tău, o 
biserica Mea. Ai nume mare, nume măreţ, tată. Făptura ta aşa 
să arate, ca şi numele măreţ pe care ţi l-a dat harul Meu, căci 
tu eşti mică, eşti popor plăpând, dar îţi este de ajuns harul Meu. 
O, ce frumos îţi grăiesc, ce frumos, cu cât har! 

Har, har peste tine, poporul Meu, şi cu el să Mă bucuri, 


şi din el să iau Eu şi să dau la sfinţi şi la îngeri, ca să-i mângâi 
Eu pe ei de la tine şi ca să vină apoi peste tine lucrarea aceasta, 
iubirea aceasta, lucrarea mângâierii şi harul ei şi rodul ei cu 
tine, poporul Meu! 

Laudă-L pe Domnul, Sioane mic, şi spune tu spre 
mărturia Lui: Aceasta am dorit de la Domnul şi aceasta voi 
căuta, să locuiesc în casa Domnului, în biserica Lui, ca să văd 
frumuseţea Domnului şi să cercetez locaşul Lui, căci El m-a 
acoperit în locul cel ascuns al cortului Lui. Amin. 

O, pace ţie, biserica Mea cea de nou Ierusalim pe 
pământ coborât de la Dumnezeu! Amin, amin, amin. 

2/15 februarie 2011 

Duminica fiului risipitor 

Cel ce vine să se facă fiu al lui Dumnezeu trebuie să fie om nou. Vor- 
birea de rău între frate şi frate împotriva altor fraţi se numeşte des- 
firănare. A vorbi omul cu sine însuşi este despărţire de Domnul. Locul 
omului ar fi să fie sub crucea durerii Domnului cea de la el. 

T atăl este în Mine când grăiesc, iar Eu grăiesc ca 
şi El, căci sunt Fiul Său ascultător de El şi sunt 
Mieluţul Lui, şi de la El iau tot lucrul Meu şi îl lucrez aşa 
cum îmi spune El să fac, ca să fie desăvârşită lucrarea Mea 
înaintea Sa. 

Sunt Domnul Iisus Hristos, şi-Mi dă Tatăl de lucru la 
facerea ta, poporul Meu, iar tu dacă eşti fiu, să iei şi tu de la 
Mine lucrul tău de lucrat, şi să asculţi ca şi Mine, şi să-l lucrezi, 
căci fiu este cel ce ascultă ca şi Mine de cel ce-1 păstoreşte pe 
el, şi mare este numele de fiu, căci numai ascultarea poate 
păstra peste el nume de fiu. 

Fiului nu trebuie să-i fie greu cu ascultarea, ci trebuie 
să-i fie greu să nu asculte. Fiul care nu ascultă, face lucrare 
străină de tatăl său, de învăţătorul, de ocrotitorul său, şi apoi 
este smuls din casa tatălui său, din lucrarea lui. O, nu e bine să 
aibă fiul lucrare străină şi neştiută de tatăl lui, de cel ce îl creşte 
pe el. O, nu e bine să uite cel ce vine să se facă fiu al lui Dum- 
nezeu prin cuvântul Meu cel de facere de fii, nu e bine să mai 
aibă el rădăcini vechi, ci e bine să se dea cu totul împărăţiei lui 
Dumnezeu şi să fie om nou, ca să fie ferit de cele străine, ca- 
re-1 pot smulge iarăşi din grădina Mea, din averea Mea cea 
pentru fii. Am spus răspicat acum două mii de ani pentru cei 
ce vor să-şi împreuneze viaţa lor cu viaţa Mea şi cu mersul 
Meu, şi am spus aşa: «Cine nu lasă pentru Mine tată şi mamă, 
fraţi şi surori, rude şi prieteni, avuţii şi ranguri, nu poate să 
se facă fiul Meu, ucenicul Meu», ci rămâne unul ca acela pen- 
tru vremelnicie între fiii oamenilor, căci rădăcinile îl trag 
înapoi, şi cad din Dumnezeu cei ce nu dau să se nască din nou 
cu totul şi să nu mai moară apoi, să nu mai dea înapoi, să nu se 
mai uite înapoi, să nu mai guste din cele lăsate în urmă, căci 
Eu după ce am fost mort, am înviat şi sunt Cel viu în vecii ve- 
cilor, precum este scris despre Mine în Scripturi. 

Stau cu tine în cuvânt de învăţătură de viaţă, poporul 
Meu, şi te învăţ viaţa de fiu, ascultarea, tată, mai mult decât 
până acum te învăţ Eu aceasta. Ce lucrare de fiu mai poate fi 
lucrarea celui ce se face fiu al Meu de bună voie, şi apoi el se 
doseşte cu lucrarea sa ca şi Adam în rai? Când cel ce vine 
să-Mi fie fiu nu învaţă întreg această taină, lucrarea de fiu, unul 
ca acela rămâne în sine şi rodeşte din sine, şi-Mi aduce durere 
şi ruşine şi se face vinovat el însuşi de mersul său cel fără de 
veghe, cel fără de îngerii lui Dumnezeu pe cale cu el. Părinţii 
şi fraţii şi tot ce lasă cel ce vine să-Mi fie fiu, toate acestea sunt 
cursă din urmă pânditoare pentru cei ce se smulg din veacul 


acesta ca să fie ei apoi fii ai veacului ce va să fie. Pe toţi cei 
care au venit să asculte de la masa cuvântului Meu, pe toţi i-am 
învăţat vreme de cincizeci de ani să nu-L trădeze pe Dumnezeu 
dacă vin să se facă fii ai veacului ce va să fie, născuţi din cu- 
vântul Meu, care se face mamă şi tată, fraţi şi surori pentru cei 
ce se nasc de sus prin el ca să-Mi fie Mie fraţi, copii ai Tatălui 
Dumnezeu aşa cum Eu sunt şi rămân pe veci. 

O, ce pildă dureroasă este aceasta, a fiului risipitor de 
viaţă cu ascultare peste ea, cu veghe peste ea în toată vremea, 
şi pe care sfinţii şi părinţii au aşezat-o de veghe şi de învăţătură 
înaintea începutului vremii postului cel pentru pocăinţa cea 
mântuitoare peste cei ce aşteaptă viaţa veacului ce va să fie, 
învierea a toate, şi pentru care îi trebuie pregătire omului me- 
reu, mereu, nu numai când şi când! Pilda tatălui cel cu doi fii, 
unul rămas în casa şi în sânul tatălui său, iar celălalt, risipitor 
de viaţă, plecat de lângă tatăl său, această pildă arată oricărui 
om ceea ce este el, dacă el voieşte să se uite la el şi să-şi lămu- 
rească ce fac paşii lui, ce lucrare dă el vieţii lui atunci când ie- 
se din casa tatălui lui, despărţindu-se de el. Iată, sunt două căi, 
una binecuvântată, iar cealaltă nu; una care duce omul dinspre 
fiii oamenilor înspre Dumnezeu şi înspre fiii lui Dumnezeu, 
iar cealaltă, care duce dinspre Dumnezeu spre fiii oamenilor, 
ca să nu mai fie omul până la capăt în mâna lui Dumnezeu cu 
viaţa lui, ci să fie iarăşi argat lumii şi luişi, viaţă fără plată pen- 

Duminica înfricoşatei judecăţi 

Sfinţii aşteaptă de două mii de ani cerul şi pământul cel nou. Omul 
trebuie să părăsească mânia şi prostia. Fapta milosteniei către 
Domnul. Chemarea omului să ia lumină. 

A şez alin şi putere din puterea Mea în porţi ca 
să-Mi fac intrarea în carte şi să Mă las cuvânt în 
ea, căci Eu, Domnul Iisus Hristos, sunt pe pământ cuvânt şi 
carte în zilele acestea şi-Mi cresc un popor şi Mi-1 ţin de 
mânuţă şi-Mi las glasul peste el ca să fiu Făcătorul lui cel din 
cer şi să fie el născut de sus, din cuvântul Meu, care naşte în el 
pe Dumnezeu mereu, căci fără Dumnezeu înăuntrul lui, omul 
este altceva pe pământ. 

O, pace ţie, măi poporul Meu! învaţă-te să-Mi spui şi tu 
Mie aşa, ca să avem unul de la altul odihnă şi mângâiere, tată, 
până ce vor trece durerile toate, până ce va putea numai Dum- 
nezeu pe pământ cu pacea Sa cerească şi cu binele împărăţiei 
Lui peste om, cu cer nou şi cu pământ nou, şi pe care Eu, Dom- 
nul, te-am învăţat să le lucrezi înaintea Mea împreună cu Mine, 
căci sfinţii aşteaptă de două mii de ani să vină această făgă- 
duinţă şi să cuprindă tot, şi trebuie să se lepede de sine omul şi 
să se gătească de sărbătoarea aceasta, şi am de cuvântat peste 
om ca să-i cârmuiesc paşii spre voia Mea peste el şi să-l călău- 
zesc pe el spre binele lui, căci voia lui dă să-l despartă de Mine 
pe om, iar odată cu binele Meu cel pentru credincioşii Mei cei 
ascultători, vine pe pământ şi partea pentru cei necredincioşi, 
dar Eu, Domnul, o iau înainte şi chem omul sub mantia Mea 
şi suflu peste el duh dătător de viaţă ca să guste şi să vadă şi 
să-şi vină în fire omul, căci Eu am venit cu înnoirea a toate, 
precum este scris, şi pentru om le fac pe toate, fiindcă în om 
trebuie să-Mi am Eu odihna Mea. 

O, poporul Meu cel hrănit din gura Mea cea plină de 
viaţă, o, mult trebuie să ia omul aminte la glasul Meu, că mult 
are de îndreptat şi de aşezat peste el pentru împărăţia Mea în 
el în toată vremea, că nu e deprins omul să fie mereu, mereu 
cu Dumnezeu, şi se rupe mereu din Mine şi face voia lui ca pe 
pământ, iar rodul ei îl doare apoi şi plânge la Mine să-l ajut şi 
să-l tămăduiesc şi să-l iau sub mantia Mea, căci este neputin- 
cios omul. 

Te-aş învăţa, omule, să Mă ai pe Mine de viaţă, tată. O, 
cum să te pot avea Eu pe tine la învăţat, cum să fac să te am? 
Mi-e dor de tine, tată, la masa învăţăturii Mele. Cobor de lângă 
Tatăl cuvânt pe pământ şi Mă ţin după tine cu povaţă de viaţă 
din cer pentru tine, că tu ai viaţă de pe pământ în fapta ta, în 
firea ta, nu din cele veşnice ale Mele şi care îl aşteaptă pe om 
să se întoarcă la calea care duce înapoi, spre rai, unde n-a voit 
omul să-şi păstreze viaţa şi bucuria ei, şi odihna Mea în el. De 
atunci Eu, Domnul, umblu suspinând pe urma lui şi culeg 
lacrimi Mie şi Mi-e dor de el şi Mă doare dorul. Ar fi trebuit 
să aibă el acest dor, dar satana, îngerul cel căzut prin semeţia 
omului, îi dă lui dor de cele ce pier, şi-şi pierde omul dorul de 
Dumnezeu, de binele lui cel de la Mine, iar Eu vin în calea ta, 
omule, şi-ţi spun că Mi-e dor să stau cu tine şi să-ţi fiu de 
povaţă şi să-ţi zidesc Eu în tine viaţa, căci cele zidite de Mine 
nu se mai strică, tată, nu mai pier. Dau să te învăţ cu faţa Mea 
în tine, ca să semeni cu Mine, aşa cum Eu am voit să fii. Plâng 
şi suspin după tine şi umblu pe urma ta ca să-ţi deschid inima 
şi să ţi-o înnoiesc şi să Mă laşi să stau în ea, dar vrea-vei, oare? 

O, poporul Meu, pun pe masa Mea cu tine învăţătură de 
rai, fiule, şi-i voi face omului tot mai largă calea spre cuvântul 
Meu din mijlocul tău, ca să vadă el cum îl lucrez Eu pe om, pe 
cel ce stă la gura Mea ca să înveţe. Trebuie să părăsească omul 


mânia şi prostia, care vin una după alta când el se semeţeşte 
mândrindu-se. Trebuie să se umilească omul ca să poată birui 
căderea lui din Dumnezeu. Mulţi părăsesc păcatul, zic ei, dar 
dacă nu dau să-L zidească pe Dumnezeu în ei, cad în păcatul 
părerii de sine, pe care şi-l hrăneşte omul cu duhul mândriei din 
el, şi iată, nu-1 lasă diavolul pe om şi nu-1 scapă din mână cu 
una cu două. Duhul mândriei face feţe-feţe în om şi între om şi 
om, şi nu-şi dă seama omul de acest păcat, iar cuvântul Meu 
trebuie bine înţeles faţă în faţă cu omul care nu ştie câte păcate 
poate face el după ce dă să se lase de păcat şi să-şi apropie de 
Mine viaţa şi mersul său. O, când omul Mă are pe Mine în el, 
Mă dă înjur, Mă dă pe Mine înjur şi face pe Dumnezeu în jurul 
său, dar când se are pe el în el, se dă pe el în jurul lui, iar semeţia 
aceasta e păcatul cel ascuns de mintea şi de simţirea omului 
care zice că s-a lăsat de păcat şi de lume ca să fie cu Mine, cu 
calea Mea cu fii pe ea. Eu am lăsat portretul Meu pe pământ 
între oameni prin tot ceea ce am fost şi am făcut, şi am lăsat şi 
portretul cel de ucenic, căci am fost ascultător până la moarte 
pe cruce şi am fost blând şi smerit cu inima şi cu purtarea, dar 
Mă doare de la mintea celui ce nu ştie să citească pe faţa Mea, 
pe viaţa Mea şi să-şi aşeze apoi paşii şi inima lui după chipul şi 
asemănarea Mea. Cel ce voieşte să vină după Mine şi nu ştie 
să-şi ia şi cruce ca să ducă, acela să-şi cerceteze toate faptele 
lui care nu seamănă cu Mine, şi apoi să caute vindecare pentru 
ele, să caute el la chipul Meu, la lucrul Meu, la Duhul Meu, la 
firea Mea şi să se vindece de sine, iar doctoria să-i fiu Eu şi faţa 
Mea, de la care el să înveţe. Cel ce nu ştie să se poarte după 
chipul Meu, după Duhul Meu faţă în faţă cu aproapele său şi în 
tot jurul său, acela n-a învăţat încă venirea sa la Dumnezeu, ur- 
marea sa pe calea Mea. Omul în care Eu sunt cu faţa Mea, cu 
chipul Meu, acela îmi dă Mie când Mă vede în aproapele Meu 
flămând şi gol, străin şi întristat, pribeag şi închis, şi caută 
să-Mi dea faţă şi viaţă în aproapele său, în cel mic cu viaţa, iar 
cine dă Domnului viaţă în om, acela găseşte răsplata sa de-a 
dreapta Mea când Eu voi sta pe tronul slavei Mele şi toţi îngerii 
cu Mine pentru ziua dreptăţii. Amin. 

O, fiilor, cei binecuvântaţi sunt cei ce rodesc, sunt cei 
plini de Dumnezeu, şi care fac lucrarea de a-L aşeza pe Dom- 
nul în omul cel sărac de faţa Mea în el din pricina duhului în- 
tunericului de pe pământ şi din om apoi, dar când Eu n-am în 
om hrană şi apă, haină şi casă, vindecare sau cercetare de la 
cei din jurul lui, atunci Eu încă plâng în om, şi cer socoteală 
celui de lângă Mine că nu M-a ajutat. 

Să vină omul să ia de pe masa Mea cu voi învăţătură, 
căci dacă vine şi nu ia în fapta sa viaţa pe care-1 învăţ Eu pe 
om să şi-o lucreze, şi tot la fel să facă şi cu aproapele său, acela 
vine zadarnic la Mine şi la scăpare de la Mine. Faptele semeţiei 
omului se văd după rodul lucrului său înaintea Mea şi înaintea 
semenilor lui, şi tot aşa se văd şi cele ale Mele fapte prin cei 
binecuvântaţi şi plini de Dumnezeu, care-L cercetează pe 
Do mn ul când El nu are viaţă şi ajutorare în omul sărac de viaţă 
pentru Dumnezeu. 

Cuvântul Meu să străbată cerurile şi pământul de la o 
margine la alta şi să se facă el lumină în calea oamenilor şi să 
vadă ei lumina, căci omul umblă prin întunericul veacului 
acesta şi nu vede cum merge! Eu, Domnul, voi înlesni cale cu 
rod cuvântului Meu din mijlocul tău, poporul Meu, ca să-i 
trezească el pe cei aleşi ai Mei. Voiesc să se despartă omul de 
păcat şi să vadă apoi. Voiesc să se uite omul la Mine şi apoi la 
el şi să vadă, să Mă vadă şi să se vadă, şi apoi să ştie să dea 
viaţă lui Dumnezeu în el. Amin. 

O, poporul Meu cel cu merinde din cer pe masa ta, o, fi- 

ilor, feriţi-vă de duhul mândriei cel de multe feluri, şi vă veţi 
putea feri de el dacă veţi învăţa de la Mine ce este el, ce face 
el şi cât îl slăbeşte el pe om de Dumnezeu. Cel gol de Dum- 
nezeu este cel în care nu Se vede Domnul cu faţa Sa, cu strălu- 
cirea Sa cea binefăcătoare şi ziditoare de om nou în cei ce-L 
au sărac şi gol pe Domnul în ei. 

Lucraţi pe cele binecuvântate, fiilor, şi cu ce măsură veţi 
măsura, cu aceea vi se va măsura, dar lucraţi ca Dumnezeu, o, 
fiilor! O, uitaţi-vă la faţa Mea şi căutaţi să fiţi după chipul şi 
asemănarea Mea, căci Eu M-am arătat între oameni când am 
coborât de la Tatăl pe pământ şi M-am făcut om! Faceţi miloste- 
nie cu cele ale Mele din voi şi daţi-Mi faţă în om, fiilor! O, daţi 
cuvântul Meu oamenilor, căci Eu, Domnul, le spun lor aşa: 

Veniţi de luaţi lumină! Veniţi şi învăţaţi chipul şi asemă- 
narea Mea! Nu vă mâniaţi, nu vă răzbunaţi unii pe alţii, ci iubiţi 
ca Dumnezeu, căci iubirea rabdă îndelung şi rămâne pe veci, 
ca şi toţi fiii ei. Iubiţi pe cei ce nu vă iubesc, căci la aceia le 
lipseşte iubirea şi daţi-le voi ca să aibă şi ei, şi le lipseşte Dum- 
nezeu şi daţi-le voi ca să aibă şi ei, şi veţi fi binecuvântaţii Mei 
în ziua slavei Mele şi vă voi chema de-a dreapta Mea să fiţi. 
Iubiţi pe Dumnezeu, şi tot aşa să-i învăţaţi şi pe semenii voştri, 
şi veţi fi scrişi cu cei milostivi. Faceţi pace între om şi Dum- 
nezeu, şi veţi fi scrişi cu cei ce lucrează pacea, şi, în sfârşit, fiţi 
credincioşi, şi veţi fi scrişi între fiii vieţii. Amin. 

Pace ţie, poporul Meu! Dă-Mi putere să fiu cu tine, tată, 
şi să te veghez şi să te învăţ să fii şi să poţi voia Mea şi faţa 
Mea s-o lucrezi! Lasă-te sub înţelepciunea tainelor toate, fiule, 
căci tainic lucrez cu tine, şi înţelepciunea este cetatea pe care 
voiesc s-o aşez cu tine pe pământ, că nu este ea pe pământ, iar 
Eu vin pe pământ la tine şi zidesc cu tine această cetate şi-i 
chem pe toţi să vină să ia şi să aibă, şi strig spre ei: 

Veniţi de luaţi lumină! Veniţi la muntele înţelepciunii 
Mele şi luaţi, şi fiţi bogaţi cu credinţa în venirea Mea cea de 
azi după om şi cunoaşteţi vremea, căci însăşi vremea şi sem- 
nele ei vă învaţă s-o desluşiţi şi s-o cunoaşteţi şi să credeţi apoi. 
Amin, amin, amin. 

14/27 februarie 2011 

Duminica izgonirii lui Adam din rai 

Omul e căzut în necredinţă. Lepădarea de credinţă, semnul de di- 
naintea venirii Domnului. îndemn pentru ascultare de Dumnezeu, 
pentru sfinţenie şi bună purtare. Pregătire cu post şi rugăciune 
pentru împlinirea Scripturilor. 

Q las de Păstor din cer Mă fac peste pământ, că a 
venit vremea vestită de Mine acum două mii de 
ani că se va auzi glasul Fiului lui Dumnezeu peste vii şi peste 
morţi, iar Eu, Domnul, vin şi împlinesc, vin şi păstoresc blând 
şi smerit cu inima, precum sunt, ca să-i îndemn pe toţi să fie şi 
ei aşa, numai să vrea ei să audă şi să asculte de glasul Meu, de 
povaţa Mea, de cuvântul Meu, care vine din cer pe pământ spre 
viaţa oamenilor, căci oamenii nu mai sunt deprinşi să iubească 
viaţa, şi unii de la alţii îşi hrănesc duhul deşertăciunii vieţii şi 
se ţin departe de Dumnezeu cu viaţa lor. Eu însă vin Păstor pe 
pământ, cuvânt de păstor vin, şi îl găsesc căzut pe om şi dau 
să-l scol, dau să-l trezesc pe el la glasul Meu. 

O, poporul Meu, Eu în mijlocul tău îmi las cuvântul 
Meu cel din vremea aceasta, căci ţi-am dat darul credinţei, 
fiule. O, ce înseamnă omul căzut, tată? Vin să-l păstoresc pe 
om, şi îl găsesc căzut. O, e căzut în necredinţă omul. încă de 
acum două mii de ani am lăsat întrebare pentru vremea venirii 
Mele şi am spus: «Când va veni Fiul Omului va mai găsi cre- 


dinţă pe pământ?». Dacă Eu n-aş pune în om credinţă, n-aş 
mai găsi în calea Mea credinţă pentru venirea Mea, şi aş găsi 
numai cădere din credinţă şi lepădare de credinţă aş găsi, iar 
lepădarea de credinţă este semnul cel de dinaintea venirii Mele, 
că este scris că nu va veni ziua Domnului până nu se va ivi în 
oameni acest duh rău, lepădarea de credinţă, în fel şi chip 
lepădare, în fel şi chip acest păcat, căci vai celui ce nu veghea- 
ză ca să nu vină acest fur! 

O, poporul Meu, am pus în sufletul tău credinţă, tată, iar 
tu trebuie s-o lucrezi şi s-o păstrezi, căci cine nu ascultă aşa, 
tăgăduieşte cuvântul Meu, aşa cum l-a tăgăduit Adam în rai de 
a călcat peste cuvântul Meu, şi s-a supărat apoi pe Mine omul 
cel zidit de mâna Mea şi şi-a cules plată dureroasă, lacrimi şi 
suspin. S-au smuls din Dumnezeu unul pe altul, Adam şi fe- 
meia sa, căci n-au vegheat să nu calce ei peste cuvântul Meu. 
Mă fac Păstor peste viaţa omului şi îl îndemn pe tot omul să 
vegheze ca să nu se smulgă unul pe altul din Dumnezeu, că 
iată, nu mai sunt pe pământ păstori cu milă şi cu veghe peste 
turmă. Păcatul îl duce pe om spre necredinţă apoi şi cade în 
necredinţă omul, şi aceasta înseamnă om căzut, şi puţini sunt 
cei ce nu cad între cei ce se biruiesc de păcat, iar diavolul nu 
se bucură când cade omul prin păcat, ci se bucură când cade 
în necredinţă apoi şi în deznădejde şi în nepăsare de Dumnezeu 
pentru viaţa lui. 

Vin Păstor blând, vin pe pământ cuvânt ca să-l păstoresc 
pe om şi să-l îndemn la păşune şi să vadă că bun este Domnul. 
Trebuie să-ţi spun, omule, că nu eşti drept cu Mine, tată, căci 
viaţa ta este datoare Mie, fiindcă de la Mine o ai. O, nu te 
potrivi voilor tale, că ele nu sunt veşnice, dar te smulg din 
Dumnezeu şi te mai cad şi în necredinţă dacă nu ştii să te 
căieşti de răul trezit în tine ca să Mă pedepsească el pe Mine 
înăuntrul tău. O, cine să te mai înveţe pe tine de pe pământ, 
tată? Nu poate orb să călăuzească pe alt orb. Mi-e milă de tine, 
omule, Mi-e tare milă, tată, de tine! De mila ta cobor din cer. 
Nu Mă goni, nu spune că nu se poate să vorbească Dumnezeu 
cu tine! O, nu fii necredincios! Dacă nu crezi că Eu sunt, ce 
foloseşti gonind din calea ta strigarea Mea la tine? Te temi că 
nu mai poţi face tot ce vrei dacă dai să Mă asculţi şi să Mă ai 
de Păstor. O, nu poţi fi fiul lui Dumnezeu dacă nu semeni cu 
Mine la ascultare şi la faptă. Primeşte-Mă cu credinţă, căci cel 
ce crede în Mine este cel care Mă primeşte când bat ca să intru 
şi ca să-i dau de la Mine, să-i dau ca să aibă! 

O, poporul Meu, o, fiilor, fiilor, stau în mijlocul vostru 
cuvânt de Păstor, tată. Preţuiţi-1 şi împliniţi-1, aşa cum Eu îm- 
plinesc cuvântul Tatălui Meu şi îl ascult pe El când îmi dă de 
lucru, când îmi dă lucrul Său să-l lucrez. îndemnaţi-vă unul pe 
altul spre ascultare de cuvântul Meu, că iată ce mare har peste 
voi! Stau de vorbă cu voi ca să vă veghez viaţa şi să vă îndemn 
să Mă ascultaţi. Vine ziua să vedeţi tot ce vă strângeţi prin as- 
cultare, tată. Schimbaţi-vă din slavă în slavă prin ascultare de 
Dumnezeu, fiilor. Cei ce ştiu Scripturile şi viaţa din ele şi nu 
împlinesc aşa, aceia nu-şi strâng ca să aibă când Eu voi veni. 
O mulţime de învăţaţi, o mulţime de lume, mulţimi de oameni 
ştiu Scripturile şi aud din ele, dar nu mişcă nici un pai pentru 
împlinirea lor peste ei şi în ei şi între ei, şi se cred ei fiii lui 
Dumnezeu pe pământ. O, fiţi cu mare veghe cum împliniţi 
Scripturile şi poruncile vieţii şi fericirile, fiilor, şi dragostea, 
tată! Ţineţi din răsputeri la dragostea dintre voi, la frăţia cea 
în numele Meu, aşa cum Scripturile vă povăţuiesc, căci unde 
nu este dragoste este ură, tată; unde nu este cuvânt dulce este 
cuvânt aspru şi plin de trufie, fiilor; unde nu este sfinţenie este 
păcat, tată, şi unde nu este credinţă este cădere. O, învăţaţi din 

Scripturi, ca să ştiţi din ele cum a căzut omul din rai, şi ve- 
gheaţi apoi cu Mine ceea ce el n-a vegheat! Totul este cu pu- 
tinţă celui cu credinţă, dar şi cu ascultare de Dumnezeu, fiilor. 
Omorâţi-vă firea şi obiceiurile ei şi daţi loc vieţii cuvântului 
Meu în voi mereu, mereu, căci dacă nu mereu, mereu împliniţi 
aşa, găseşte duhul rău portiţă de intrare şi vă aduce la asemă- 
narea cu el de câte ori voi nu vegheaţi. O, sprijiniţi-vă unul pe 
altul pentru calea sfinţeniei, dar nu uitaţi că sfinţenie nu e nu- 
mai ceea ce aţi da voi să înţelegeţi că înseamnă ea în voi, căci 
ea trebuie împodobită apoi cu buna voastră purtare unul de la 
altul, purtare plină de umilinţă şi de cuviinţă, tată, prin care să 
vă daţi cinste unul altuia în chip neostenit, că altfel vă daţi 
dispreţ, iar dispreţul poartă în el otrava îngâmfării, tată. O, nu 
daţi să fiţi unul mai mare sau mai tare decât celălalt în cuvânt 
sau în vedere, ci în fapte plăcute Mie să petreceţi, căci dacă nu 
sunteţi Mie plăcuţi toţi în toată vremea, sunteţi vinovaţi unul 
pentru altul, tată, şi nu vă puteţi scutura de vină înaintea Mea, 
căci o pâine gustoasă Mie trebuie să fiţi toţi, laolaltă toţi şi 
mereu, măi fiilor. Fiţi înţelepţi pentru vremea postului, căci 
postul de bucate nu este nimic dacă nu sunteţi frumoşi cu duhul 
şi cu sufletul înaintea Mea şi unul înaintea celuilalt. E greu să 
postească omul post plăcut Mie. Cei ce se sfinţeau pentru Mine 
se căzneau mult pentru vremea postului şi se fereau cel mai 
mult să nu tulbure şi să nu se tulbure cu duhul şi cu sufletul, 
cu vorba şi cu fapta, căci dragostea se hrăneşte cu greu în om 
şi de la om la om. Duhul deşertăciunii stă de obicei pe limba 
omului şi nu-i place lui alt loc mai bun, şi de acolo începe să-l 
golească pe om de bogăţia lui cea sfântă, şi unul de la altul se 
ia această slăbiciune intrată în firea omului când omul nu 
învaţă din Scripturi statura cea pentru viaţă, dar voi, vegheaţi, 
tată, vegheaţi cu iubire unul peste altul şi daţi-vă unul altuia aju- 
tor pentru plăcerea Mea în voi şi între voi în toată vremea, că 
uşor mai cade omul din cele frumoase ale Mele de peste el, 
măi fiilor, iar Eu vreau să stau cu voi în toată vremea, tată, şi 
să am loc să stau, şi să-Mi faceţi loc să stau şi să fiu cu voi. 

Am spus prin cuvântul Meu din zilele acestea că vreau 
prin voi să împlinesc lucruri mari prin post şi prin rugăciune, 
tată, prin poporul acestui cuvânt, fiilor. O, ajutaţi-Mă aşa, măi 
fiilor, că Mă doare că nu mai am cu cine în afară de voi să Mă 
ajut pe pământ. Slujitorii de biserici, în loc să îndemne oamenii 
la post şi la veghe cu post şi cu rugăciune, ei dezleagă şi tot 
dezleagă peste păcătoşi mâncare de mâncat şi coboară jos din 
calendar zilele de post şi vremile postului, căci odată cu stră- 
mutarea de la locul lor a sărbătorilor sfinţilor, a căzut unul din 
cei patru stâlpi ai postului, post care în câte un an abia că mai 
rămâne din el trei, patru zile, şi iată câtă stricăciune a adus 
peste biserică şi peste oameni umblarea la cele ce nu trebuia 
să se clatine de la locul lor, şi nu ştiu cum s-o dau să deschid 
inima şi mintea celor ce stau mari peste oameni, să facă ei bine 
lui Dumnezeu şi loruşi apoi şi să aşeze la locul lor sărbătorile 
şi datinile sfinte, ca să le plătesc Eu lor cu mântuire pentru as- 
cultare şi pentru credinţă şi pentru primire când Eu bat ca să 
intru la ei şi să le cer să asculte de la Dumnezeu. 

lată, fiilor, de ce v-am aşezat Eu pe voi în viaţă călugă- 
rească, tată, şi în mâncare la fel. Nu mai au oamenii zile de 
post, nu mai au nici preoţii, nici călugării, nu mai au. De la cel 
mai mare până la cel mai mic iubesc carnea pentru mâncare şi 
toate cele ieşite din carnea de animal, tată. Am avut nevoie de 
ajutor pentru împlinirea Scripturilor cele de apoi şi v-am cerut 
vouă să Mă ascultaţi cu post şi cu rugăciune, tată, căci rugăciu- 
nea fără post nu are putere. 

lată, poporul cuvântului Meu este credincios şi M-a as- 


cultat să nu mănânce came şi cele ieşite din came. N-aveam 
cu cine să Mă ajut pentru împlinirea Scripturilor, pentru nimi- 
cirea lui antichrist şi al satanei de orice fel şi pentru toată 
biminţa Mea, care va să fîe curând, curând prin lucrare de 
biserică şi nu altfel lucrare. 

Acum, popoml Meu, să fii cuminte, tată, şi să faci pen- 
tru Mine iubire mare, că e vreme de post şi de rugăciune mai 
cu putere, dar ai grijă de purtarea cea dulce cu Mine şi unul 
cu altul, tată, ca să nu aibă diavolul cu ce se înfrupta de la voi, 
ci numai Eu să am, Eu şi sfinţii Mei şi îngerii Mei. Vorbirea 
şi purtarea cea sfântă şi dulce să vă îndulcească duhul şi să vă 
crească în voi mărturisirea lui Dumnezeu, măi fiilor. Trebuie 
să zidim raiul pe pământ, tată. Trebuie să fim dulci şi să facem 
miere, tată, lapte şi miere să gătim pentru sfinţi şi pentru în- 
geri, ca să se împlinească Scripturile care mai sunt de împlinit 
şi pe care să le cerem să vină şi să se aşeze pe pământ prin 
rugăciune, fiilor. O, aveţi grijă de soare, măi fiilor, să strălu- 
cească de şapte ori mai mult între voi, aşa cum este scris, şi 
aşa să fiţi în vremea care începe acum pentru pregătirea 
sărbătorii învierii, tată. 

Fiţi binecuvântaţi, fiilor, rugându-Mă să vin şi să aduc 
binecuvântare pe pământ şi credinţă şi iubire să aşez în oa- 
meni! Pace vouă! Nu uitaţi să fiţi frumoşi în vremea cea cu 
post, căci unde scrie post înseamnă mult şi înseamnă frumos, 
iubire şi sfinţenie înseamnă, cerul şi pământul laolaltă în pe- 
trecere şi în lucrare înseamnă. Aşteaptă neamul omenesc şi 
toată facerea aşteaptă la voi, căci sunteţi cei mai mici şi cei 
mai înzestraţi de Dumnezeu, că iată, sunt Păstor între voi şi vă 
învăţ împlinirea Mea. 

Binecuvântate să vă fie pacea şi cuvântul, iubirea şi 
duhul frăţiei, fiilor! Să ia poporul de peste tot lucrarea cea cu 
folos a postului: nerăutatea, mila şi iertarea, pacea şi bunăvoi- 
rea între fraţi, între Mine şi poporul Meu, şi vom merge aşa, 
cu iubire, spre sărbătoarea învierii, fiilor. Amin, amin, amin. 

21 februarie/6 martie 2011 

Duminica întâi a Postului Mare, a dreptei credinţe 

Dumnezeu Se dovedeşte pe Sine împotriva tuturor dumnezeilor 
mincinoşi ai oamenilor. Grăirea Domnului către slujitorii bisericii. 

E u sunt Domnul Dumnezeu, Stăpânul cerului şi al 
pământului, căci sunt Făcătorul lor. Eu sunt Fiul 
lui Dumnezeu Savaot, şi Tatăl este în Mine, iar Eu întru El sunt. 
Eu sunt Alfa şi Omega, Cel dintâi şi Cel de pe urmă, începutul 
şi sfârşitul sunt, Domnul lisus Hristos. Mă fac cuvânt peste pă- 
mânt şi grăiesc prin el cu omul cel credincios şi cu cel necre- 
dincios. Cel credincios îşi întăreşte credinţa şi puterea ei şi 
lucrarea ei, iar cel necredincios se ascunde de Mine ca să fie 
el Dumnezeu, şi îşi atrage luişi rodul necredinţei lui, căci este 
luat fără de veste la întrebare de cele ce vin de la Dumnezeu 
faţă în faţă cu el ca să-L vadă pe Cel de Care el se scutură prin 
îngâmfarea lui de om cea împotriva lui Dumnezeu. 

Eu sunt Domnul lisus Hristos, Cuvântul şi glasul Tată- 
lui, şi i-am răbdat pe cei necredincioşi, mari şi mici, faţă în faţă 
cu fiii credinţei sfinte ca să dovedesc şi mai cu putere roadele 
lui Dumnezeu prin cei credincioşi, şi aşa a fost, şi aşa este, şi 
aşa va fi şi de acum înainte, căci Dumnezeu Se dovedeşte pe 
Sine împotriva tuturor dumnezeilor mincinoşi ai oamenilor şi 
care nu pot nimic. 

Să se oprească oamenii din mersul lor cel neputincios 
pentru salvarea lor şi să înţeleagă pe Dumnezeul Cel adevărat, 
uitându-se la faptele Mele şi la cuvintele Mele făptuitoare şi 

să descopere în ele lucrarea Treimii dumnezeieşti, Tatăl, Fiul 
şi Duhul Sfânt, Dumnezeul şi Făcătorul cerului şi al pămân- 
tului, văzutelor şi nevăzutelor lor, Dumnezeul norodului cel 
creştinesc, neam care şi-a cunoscut păcătoşenia şi L-a aflat 
apoi pe Dumnezeu şi L-a iubit şi L-a urmat, căci Domnul Se 
descoperă dăruitor de har celor ce se smeresc cu duhul, cu su- 
fletul şi cu trupul lor înaintea Sa. 

Mă fac cuvânt de veghe peste cei credincioşi în zi 
aşezată de sfinţi şi de părinţi ca să fie ea închinată Domnului 
pentru sărbătoare de credinţă, duminica dreptei credinţe, pome- 
nire pentru credinţă, duhul descoperirii. Voi, cei care staţi 
aşezaţi slujitori peste oameni în numele Meu ca să le arătaţi 
lor calea spre Dumnezeu şi spre adevăr, aplecaţi-vă în ziua 
aceasta şi învăţaţi de la Dumnezeu, căci calea cu Dumnezeu 
este duhul descoperirii, şi este scrisă pe pământ calea Mea cu 
omul prin descoperirea sa. Aplecaţi-vă cu sfială sfântă la glasul 
Meu de peste voi în ziua aceasta, căci grăirea Mea de azi peste 
pământ şi cartea în care Mă scriu ca să rămân scris în ea nu 
este altfel de lucrare decât duhul mărturiei, duhul descoperirii, 
iar voi întăriţi-vă credinţa în Dumnezeu şi mult s-o întăriţi, căci 
satana şi îngerii lui dau acum să smulgă tot sadul cel bun şi să 
rămână numai neghina lui, iar cei ce mănâncă rodul neghinei 
se fac asemenea ei şi vor aceştia să-Mi şteargă urma şi numele 
de peste voi şi de peste pământ şi să se aşeze ei drept Dum- 
nezeu, căci este scrisă lupta aceasta între lumină şi întuneric, 
iar lupta îşi are frontul ei pe pământ. 

Eu, Domnul Iisus FIristos, vin spre voi şi din Tatăl Meu 
Savaot grăiesc vouă. Lăsaţi-vă spre credinţă sfântă faţă de cu- 
vântul Meu de peste voi în zilele acestea, căci Tatăl Mă trimite 
la voi să grăiesc, nu de la Mine însumi fac aceasta. Eu fac lu- 
crare de Fiu, căci ascult de la Tatăl şi apoi lucrez ce-Mi dă să 
fac, şi tot aşa să faceţi şi voi, lucrare de fii, căci nu altfel sunt 
cei ce sunt fii. Uitaţi-vă la cei ce nu lucrează aşa şi nu cred aşa, 
uitaţi-vă ce lucrare au şi ce fac prin ea şi cum vor să răstoarne 
ei pe Dumnezeu şi să domnească ei în locul lui Dumnezeu. Voi 
însă căutaţi cu lucrare de fii, căci vin spre voi de la Tatăl în 
vreme de cumpănă şi vă aduc de la El cum să lucraţi ca să se- 
mănaţi cu Mine şi cu Tatăl şi nu cu fiii veacului acesta păcătos 
şi trecător, care n-au nimic în Mine. O, învăţaţi de la sfinţi şi 
de la părinţi, cărora Eu, Domnul, le-am grăit prin duhul des- 
coperirii şi am întărit în ei credinţa şi pe Dumnezeu între oa- 
meni pe pământ. Priviţi la faptele Mele doveditoare prin sfinţi 
şi aplecaţi-vă să semănaţi cu ei, şi nu vă potriviţi feţei acestui 
veac, căci Eu, Domnul, lucrez mult cuvânt în zilele voastre şi 
prin el pregătesc viaţa veacului ce va să fie, căci trebuie pregă- 
tit ceea ce va să fie, şi este scris în Scripturi să lucrez în zilele 
cele de apoi şi să fac lucrarea lui Dumnezeu pe pământ şi să-i 
îndemn pe toţi la pocăinţă, căci toate cele ale întunericului 
omului vin de la păcatele lui şi e prea mare întunericul pe 
pământ, iar oamenii nu se pot vindeca de el şi de suferinţe fel 
de fel până ce Eu, Domnul, nu le ridic lor păcatele, căci sunt 
Cel ce am putere să fac aceasta după ce aşez în om credinţă şi 
putere de credinţă în Cel ce iartă păcatele oamenilor ca să-i 
vindece El apoi pe ei de neputinţă şi de necredinţă, şi pe toate 
le lucrez Eu prin duhul descoperirii. Amin. 

Mă aplec şi vă grăiesc vouă, slujitori de biserici ai nea- 
mului român, şi vă amintesc de sare, tată. Sarea dacă se strică 
nu mai este cu ce să se săreze. Voi trebuie să fiţi sare bună, iar 
dacă v-aţi ales această lucrare, ca să fiţi sare pe pământ, vedeţi 
dacă lucraţi această lucrare şi cercetaţi-vă pentru ea, că iată, 
vin şi vă cercetez şi vă povăţuiesc acum să vă măsuraţi statura 
şi lucrarea ei şi rodul ei. Nimic nu vă cer, nimic nu vă iau, dar 


are neamul creştinesc nevoie de preoţi şi de slujitori sfinţi, şi 
are cerul nevoie de aceasta pe pământ, căci secerişul se apropie 
şi nu sunt secerători iscusiţi prin care Eu, Domnul, să-Mi 
ocrotesc grâul şi să-l deosebesc din neghină şi să-l pun pe masa 
Mea, şi abia, abia se mai zăreşte grâul Meu în mijlocul neghi- 
nei, tată, şi vă spun vouă durerea aceasta a Mea. 

O, întrebaţi-vă, fiilor, ce lucrare şi ce rod aveţi. Dacă cei 
pe care-i păstoriţi văd bine calea sfântă şi merg pe ea după voia 
Mea, după aşteptarea Mea, voi sunteţi sare bună, dar dacă ei 
nu văd calea şi nu văd lumina ca să meargă după ea, ascultaţi 
glasul Meu şi luaţi din el lumină ca să luminaţi cu ea şi să vadă 
oamenii lumină în întuneric şi să vină spre ea, să vină spre 
Mine oamenii, că e vreme de cumpănă, tată. O, nu daţi din 
calea voastră glasul Meu cel de azi, duhul descoperirii, care 
vine de la Tatăl spre voi prin Mine, Fiul Său, Iisus Hristos Cu- 
vântul! Vin de la Tatăl cuvânt spre voi ca să vă dau har şi mult 
să vă dau, şi să se cunoască harul când vi-1 dau. Ţineţi vasul 
ca să tom în el, fiilor, şi ca să aveţi şi ca să se vadă că aveţi, şi 
ca să nu lucraţi de la voi, ci de la Dumnezeu să primiţi şi să 
aveţi şi să daţi, şi aşa veţi fi cei binecuvântaţi. O, lăsaţi pe 
Domnul la cârmă, căci valurile sunt tulburi şi mari şi nu puteţi 
singuri. Bizuiţi-vă pe Domnul, Care vine şi vă grăieşte vouă, 
şi nu vă bizuiţi pe voi. Nu trebuie să mai alergaţi la prooroci 
ca să întrebaţi pentru vreme de răstrişte. Vin Eu, Domnul, spre 
voi, numai să Mă primiţi aşa cum vin, fiilor, căci Eu vin cu 
ocrotirea, numai să înţelegeţi voi aceasta şi să credeţi aşa. Se 
clatină pe valuri mari corabia, şi cârma este ameninţată de 
furtună, iar Eu stau şi aştept să Mă strigaţi ca să vă ocrotesc şi 
să vă izbăvesc. 

întăriţi peste oameni pe pământ, întăriţi peste neamul 
român duhul ortodoxiei şi rugaţi sfinţii şi părinţii să vină să 
sprijinească bărcuţa pe valuri, ca să-Mi pot întări apoi pe 
pământ biserică vie, care să aibă părinţi pe sfinţi! O, căutaţi să 
lucraţi după predaniile lor şi nu ieşiţi din carte, căci diavolul şi 
antichrist vor să înghită toată turma, şi se grăbeşte această lu- 
crare. Sculaţi-vă spre veghe! E vremea să credeţi că nu sunt 
poveşti cele ce sfinţii şi Scripturile au vestit că vor veni să 
încerce pe oameni. Voi trebuie să ascultaţi acum mai mult decât 
oricând, căci trebuie să biruiesc Eu, Domnul, şi cei credincioşi 
ai Mei, precum este scris să biruiesc cu ei şi pentru ei. 

Vin spre voi şi fac sfat cu voi. E vreme de post şi de ru- 
găciune, tată. Vestiţi zile de post şi de strigare cu inimi smerite 
către Dumnezeu, ca să nimicim desfăşurarea omului fărăde- 
legii, antichrist, care dă să supună toată făptura. Veţi fi întrebaţi 
de Dumnezeu dacă aţi vegheat, dacă aţi lucrat, dacă aţi biruit 
împotriva lui antichrist. Deschideţi harta, deschideţi Scripturile 
cele pentru vremea aceasta şi hai să le împlinim de partea lui 
Dumnezeu, căci este scris că Hristos va birui cu cei credincioşi 
Lui. Spuneţi răului să se oprească! învăţaţi sfinţenia şi împărţiţi 
povaţa ei! Vegheaţi, tată, căci v-aţi aşezat veghetori, iar dacă 
aşa aţi ales, vedeţi dacă lucraţi după cum cere această datorie! 

O, vedeţi că între voi mulţi, mulţi păstori dorm, şi de 
aceea satana are cale să-şi desfăşoare ţăruşul. Hai, fiilor, să lu- 
crăm aproape unii cu alţii, hai, tată! E glasul Meu, e glasul 
Domnului pe cale cu voi. Mi-e milă de voi, Mi-e milă de turmă 
şi de aceea cobor între voi plin de cuvânt, şi tainic cuvintez, 
aşa cum cuvântam cu omul în rai când el auzea glasul Meu 
umblând şi cuvântând şi îndemnând şi întrebând şi lucrând. 

O, nu e minciună venirea Mea cuvânt la voi. Nu vă te- 
meţi! Nu daţi să ziceţi că nu sunt Eu, Domnul, acest cuvânt. 
Eu nu vin să vă cer sau să vă pedepsesc, ci vin să vă iert, tată, 
şi vin să vă învăţ cu Dumnezeu, căci v-aţi dezvăţat de Mine, 

fiilor, şi daţi să lucraţi voi, numai voi, iar Eu altfel pot să lucrez 
cu omul, fiindcă îmi trebuie credinţă la om, şi prin ea să-i dau 
lui duhul descoperirii. O, nu vă lepădaţi de duhul descoperirii! 
Nu aşa făceau sfinţii şi părinţii, nu aşa, tată! Căutaţi să învăţaţi 
lucrarea de fiu, lucrarea ascultării de Dumnezeu, fiilor! Vin pe 
pământ cuvânt, vine Domnul spre voi cuvânt şi pâine de cu- 
vânt. Ascultaţi-L pe el şi hrăniţi-vă de la El, hrăniţi- vă din cu- 
vântul lui Dumnezeu şi ascultaţi-L pe El! Amin. 

Eu, Domnul, stau în mijlocul unui popor mititel, pregătit 
de Mine în zilele acestea pe vatra neamului român, din care 
am venit să-Mi zidesc Israelul cel nou în locul celui care M-a 
răstignit şi M-a aruncat de la el până azi. în mijlocul neamului 
român Mi-am aşezat ieslea naşterii cuvântului Meu, şi am pus 
credinţă în fiii cei născuţi din acest cuvânt şi am împlinit peste 
cincizeci de ani de cuvânt pe vatra neamului român şi ies cu- 
vânt peste pământ ca mirele care iese din iatacul său ca să-şi 
gătească mireasa. 

O, pace vouă, slujitori de biserici, dar primiţi cuvântul 
lui Dumnezeu în voi, fiilor, ca să puteţi şi pacea Mea s-o pri- 
miţi, căci Eu vă dau nu cum vă dă lumea şi duhul ei, şi voi 
privi la voi şi voi măsura acum înţelepciunea voastră şi apoi 
credinţa voastră, fiilor! V-aş învăţa mult şi multe, şi voi face 
aceasta îndată ce voi vedea că luaţi spre lucrare cuvântul Meu 
în voi. Opriţi lucrarea lui antichrist, căci vă dau putere să puteţi 
aceasta şi să vă scuturaţi de cursa lui cea tainic întinsă peste 
neamul cel creştinesc, căci omul fărădelegii are ce are cu cei 
tari, cu cei ce cred lui Dumnezeu, şi prin care Eu voi birui, şi 
vor birui şi ei în numele Meu, iar partea lor va fi cu cei credin- 
cioşi, va fi a celor credincioşi. Amin. 

O, înapoia Mea, satano, înapoia Mea, antichrist! Du-te 
în pământ pustiu şi lasă neamul creştinesc, că este neamul lui 
Dumnezeu Cel veşnic viu! Fii cuminte, că Eu, Domnul Iisus 
Hristos îţi poruncesc aceasta ţie, iar tu va fi să asculţi aşa. 
Amin. 

O, pace ţie, popor al cuvântului Meu, în mijlocul căruia 
grăiesc ţie şi celor spre care se îndreaptă el spre lucrare. Amin. 

Pace şi ţie, biserică a neamului român, căci Eu te dăru- 
iesc cu credinţă sfântă, spre biruinţa ta cu Mine în zilele acestea 
şi spre slava Mea, slava lui Dumnezeu în mijlocul tău. Amin, 
amin, amin. 

28 februarie/13 martie 2011 

Sărbătoarea sfinţilor patruzeci de mucenici din iezerul 

Sevastei 

Slava omenească la prohodirea ierarhilor de azi, faţă în faţă cu jertfa 
celor 40 de mucenici şi cu durerea Domnului pe drumul Golgotei. 

Grăirea Domnului despre slujitorii bisericii. 

I n zi de sărbătoare mărturisitoare de credinţă în cer 
şi pe pământ, Eu, Domnul lisus Hristos, intru cu- 
vânt în cartea Mea cea de azi pe pământ, carte scrisă spre 
mărturie, şi din care mulţi iau mângâiere şi credinţă, căci Eu, 
Mielul lui Dumnezeu, am deschis-o, precum este scris să fac 
aceasta, să deschid peceţile cărţii cea cu şapte peceţi şi s-o las 
să grăiască pe pământ spre adeverirea lucrărilor Mele la sfârşit 
de timp, când Tatăl îmi spune să grăiesc şi să păstoresc nea- 
murile cu toiag de fier, cu glasul cuvântului Meu, iar cel ce va 
crede fericit va fi, mântuit va fi, căci va face apoi el faptele lui 
Dumnezeu, faţa Mea şi viaţa Mea în om în mijlocul oamenilor, 
căci am nevoie de mărturisitori cu viaţa lor cea plăcută Mie în 
ei, ca să vadă lumină cei ce nu văd şi ca să priceapă pe Domnul 
şi să meargă apoi pe calea cea cu adevăr pe ea. 


Cobor în mijlocul tău cuvânt, poporul Meu. Tu eşti po- 
porul cuvântului Meu. Nu se îngrămădesc prea mulţi între cei 
ce dau să fie fericiţi ascultând cuvântul Meu din mijlocul tău 
şi împlinindu-1 pe el peste viaţa lor, căci Eu am spus: «Fericiţi 
cei ce ascultă cuvântul lui Dumnezeu şi îl împlinesc pe el!». 

E zi de mărturisire de credinţă, e sărbătoare de sfinţi 
mărturisitori, cărora Eu, Domnul, le-am dat pe pământ darul 
credinţei sfinte şi darul mărturisirii apoi. Din timp în timp am 
presărat pe pământ dovada mărturisirii despre adevărul lui 
Dumnezeu, căci cei necredincioşi sunt cât frunza şi iarba şi tre- 
buie ruşinaţi pentru împietrirea lor, pentru nepăsarea lor de 
Dumnezeu şi de viaţă, pentru prigonirea Mea dintre oameni, 
căci Eu am sălăşluit mereu pe pământ în cei săraci cu duhul, 
care sunt credincioşi lui Dumnezeu în mijlocul necredinţei oa- 
menilor, şi prin ei am lăsat faptele Mele între oameni, lucrarea 
Mea, prin cei credincioşi lucrată, şi care M-a dovedit pe Mine 
Dumnezeu al lor. 

O, ce zarvă pe pământ, ce pompă în numele credinţei, faţă 
în faţă cu cei ce au mărturisit cu sânge mucenicesc lucrarea 
credinţei în Mine în mijlocul oamenilor! M-am uitat din mij- 
locul cerului la cei mari ai bisericii neamului român când au pro- 
hodit ei pe ultimul ierarh plecat dintre ei. O, câtă pompă, câtă 
slavă omenească faţă în faţă cu slava durerii Mele pe drumul 
Golgotei, când gloată mare Mă scuipa şi Mă hulea şi Mă biciuia 
ca să duc crucea, pe care am fost apoi răstignit de cei ce-şi ziceau 
slujitori ai lui Dumnezeu! O, câtă cinste am văzut adusă unui 
om în numele credinţei, faţă în faţă cu jertfa Mea cea sângeroasă, 
sau cu jertfa cea cu sânge a celor patruzeci de mucenici când ei 
au pecetluit cu sângele lor mărturisirea credinţei în Dumnezeu 
pe pământ în vremea lor în cetatea Sevastei! 

O, cât Mă doare când văd câtă slavă îşi dau oamenii unii 
altora în numele Meu! îmi săgetează mereu, mereu inima pă- 
catul semeţiei din om şi dintre om şi om. Se hrănesc unii pe 
alţii cu duhul slavei trecătoare slujitorii de biserică şi-Mi dau 
să beau acest amar pahar. O, cum de nu se uită ei la Mine cum 
am fost Eu pe pământ între oameni! Cum de nu se uită ei la 
apostolii Mei cei de atunci! M-am uitat acum câteva zile, M-am 
uitat din mijlocul sfinţilor la făţărnicia lor, a arhiereilor bisericii 
când au dat să dea scaun de slavă altui înscăunat în locul celui 
plecat de pe el. S-au adunat arhiereii ca să numească ei pe cel 
vrednic. Cine mai are nevoie de Dumnezeu între ei? O, nu-i 
loc pentru Mine între ei, căci acolo lucrează mita şi duhul cel 
necurat al făţărniciei şi al măririi de sine, pe care sfinţii şi 
părinţii au apăsat mereu cu degetul ca pe cei mai aprigi 
duşmani ai mântuirii omului între Mine şi om, păcate care-L 
scot pe Dumnezeu din om şi care-1 hrănesc pe el cu orbirea, 
care se vede peste tot cum domneşte, îmboldindu-1 pe om ca 
să nu-L vadă pe Dumnezeu martor al nedreptăţilor aduse Lui 
de către cei ce se joacă de-a viaţa în numele Lui. O, cum să 
încapă între ei cel credincios Mie şi nu lor? 

O, fii necăjiţi şi năpăstuiţi pe pământ, o, turmă nemân- 
gâiată şi neoblojită de păstori miloşi, o, nu ştiţi, fiilor, cine vă 
ia vouă laptele şi lâna! O, turmă oropsită şi înjosită de cei ce 
stau peste tine slujitori în numele Meu, auzi glasul Meu şi te 
mângâie cu el în durerea ta, că vin în calea ta cuvânt ca să te 
păstoresc, căci păstorii de peste tine n-au milă de tine, şi s-au 
pus păstori unii pe alţii ca să te jupoaie, tată, căci sunt necredin- 
cioşi Mie şi ţie, iar tu nu te ridici ca să prinzi curaj şi ca să iei 
putere şi nădejde, ca nu cumva cei ce stau peste tine în nume 
de păstori să te vândă, tată. 

Mă voi scula să fac dreptate şi tainic voi lucra. De şapte 
mii de ani lucrez tainic, căci altfel nu pot să lucrez între oa- 

meni. Acum două mii de ani am biruit atât de măreţ împotriva 
celor ce M-au suit pe cruce ca pe un răufăcător, crezând ei că 
M-au terminat de tot, dar ei nici azi nu vor să ştie şi să înţeleagă 
că Eu am biruit şi nu ei. împăraţii păgâni n-au priceput în nici 
o vreme îndeajuns că Eu am biruit mereu împotriva lor prin 
cei credincioşi ai Mei şi prin cruce. 

S-a bucurat împăratul cel din vremea jertfei celor pa- 
truzeci de mucenici sărbătoriţi azi în duh de biserică, dar 
mucenicii Mei au biruit ei atunci împotriva lui, şi nu el îm- 
potriva lor, şi au biruit ca Mine, nu ca omul cel neputincios, şi 
iată, nu înţeleg nimic, nimic cei necredincioşi, căci sunt îm- 
pietriţi, dar înţeleg fiii credinţei. Pe vremea apostolilor Mei ei 
erau cei biruitori, ei, cei prigoniţi şi urmăriţi din loc în loc de 
mai-marii de peste oameni, căci ei aşezau din loc în loc lucrător 
duhul mărturisirii, credinţa în EIristos Cel prigonit, Fiul lui 
Dumnezeu. Nu înţeleg aceasta cei orbiţi de duhul slavei deşar- 
te, dar Eu, Domnul şi cu cei credincioşi Mie, suntem pe pământ 
sprijinul Tatălui Savaot, lucrare pe care n-o pricep cei amăgiţi 
de duhul slavei trecătoare, din care ei se hrănesc cu multă lăco- 
mie, cu mult acest păcat. 

Grăiesc cu durere dumnezeiască şi suspin în cuvânt, că 
strâmtă Mi se face calea de la cei ce Mi-o îngrămădesc sub 
paşii lor ca să nu se vadă ea, ca să nu se audă ea, ci numai paşii 
lor să se audă. Am însă şi altfel de grăire, şi toată lumea vede 
că Eu, Domnul, merg şi-Mi fac cale să merg şi să-i înspăimânt 
pe cei necredincioşi, care nu Mă mai socotesc pe Mine şi pen- 
tru care Eu sunt nimic, în vreme ce Eu sunt Domnul a toate 
câte sunt, şi am sfinţii mărturisitori măririi Mele, pentru care 
ei au mărturisit şi au biruit şi au luat de patrie a lor cerul, locul 
unde locuieşte Domnul şi sfinţii Săi. Amin. 

B in ţara slavei sfinţilor Tăi biruitori grăim 
noi peste pământ în ziua noastră de so- 
bor între sfinţi, Doa mn e. O, cei ce nu cunosc căile Tale şi lucră- 
rile Tale, aceia se vădesc singuri pe ei înşişi că nu sunt ei cei 
ce Te cunosc, chiar când ei stau în numele Tău pe scaune peste 
gloate, şi se cunosc aceia că nu cunosc umbletul Tău şi lucrarea 
Ta între oameni. N-a fost în nici o vreme altfel. Oameni îndrăz- 
neţi şi-au dat unii altora loc pe scaune în numele Tău şi au dus 
cu vorba gloatele şi au domnit fără dragoste de Dumnezeu 
peste oameni şi fără dreptate, şi n-au iubit aceştia în nici o 
vreme pe sfinţii Tăi mărturisitori, ci, din contra, i-au prigonit, 
i-au înjosit, i-au umilit şi i-au numit nebuni. Iată-i şi pe cei de 
azi mari pe scaune de biserică cum râd de poporul cuvântului 
Tău de azi! Noi, cei patruzeci de mucenici mărturisitori în vre- 
mea noastră pe pământ, îi întrebăm pe aceştia dacă ştiu ei să 
spună oamenilor cu adevărat ce înseamnă sectă când ei rostesc 
acest cuvânt peste cei credincioşi lui Dumnezeu cu viaţa şi cu 
fapta lor. îi aude cerul cum îi numesc ei sectă pe purtătorii de 
Dumnezeu în zilele acestea. Din duh de orbire spun ei aşa. 

O, ţineţi-vă gura, voi, cei ce nu voiţi să grăiţi adevărul, 
ci îl strâmbaţi înadins ca să rătăciţi omul! Fiţi cuminţi, ca să 
vă ierte Domnul pentru rugăciunile celor credincioşi! Lăsaţi 
mândria, lăsaţi minciuna, căci sunt de la diavolul! Nu puteţi 
să-i loviţi pe cei credincioşi atunci când loviţi, ci în voi loviţi 
când daţi să faceţi lovituri, când daţi să vă faceţi apărători 
credinţei faţă în faţă cu cei binecredincioşi. Fiţi cuminţi, că nu 
e de glumit cu Scriptura descoperirii fiilor lui Dumnezeu! Ei 
sunt cei credincioşi duhului descoperirii, prin care Domnul a 
lucrat mereu pe pământ pentru adeverirea lucrărilor Lui. Dacă 
nu puteţi să vă umiliţi şi să cunoaşteţi lucrările lui Dumnezeu 
prin cei credincioşi, fiţi măcar cuminţi şi spuneţi Domnului în 
taină: „Doamne, pentru rugăciunile celor ce cred, ai milă de 


noi când vei cerceta lumea! O, fiţi cuminţi, că nu e minciună 
mersul Domnului cu poporul Său în zilele acestea! Amin. 

O, miluieşte. Doamne, poporul Tău şi binecuvintează-1 
şi ridică-1 de ajutor pentru mântuirea celor necredincioşi şi 
mergi cu el spre biruinţa Ta, Doamne, şi a sfinţilor Tăi. Amin. 

O sfinţi mucenici, ostaşi cu credincioşie 
^aţi fost împăratului pământesc şi aţi bi- 
ruit pentru el pe duşmanii lui, iar când aţi fost puşi să vă 
închinaţi la ceea ce nu înseamnă Dumnezeu v-aţi ridicat tari şi 
aţi stat de partea împăratului ceresc, mărturisitori tari, ruşinând 
necredinţa împăratului pământesc şi a slujitorilor lui. Aşa 
ruşinez Eu azi prin fiii cuvântului Meu pe cei ce se luptă cu 
Mine pentru slava lor, numai că Eu nu le iau slava, ci doar ei 
se tem de aceasta. O, nu le iau nimic, căci Eu n-am împărăţie 
în lumea aceasta, iar ai Mei credincioşi sunt mari în împărăţia 
Mea, care este cu ei, nu în împărăţia lor, a celor necredincioşi. 
Ce frumos a fost arhiereul Meu cel dintre ei în vremea alegerii 
celui vrednic de scaun după socotinţa lor! O, ce frumos este el 
faţă de ei, ce mare! Ei înţeleg că mărirea fiilor slavei Mele este 
mare şi se tem ca nişte fricoşi ai veacului cel trecător. 

O, nu vă mai temeţi, voi, cei ce vă ţineţi bine cu mâinile 
amândouă de scaunele pe care vi le alegeţi să staţi! Nimeni nu 
vă ia vouă scaunele voastre. Aveţi însă nevoie şi de Dumnezeu, 
dar voi nu vreţi să ştiţi aceasta. V-aş învăţa ce să faceţi, ca să 
vă fie bine pe pământ cu Dumnezeu, vouă şi turmei nepăsto- 
rite, căreia voi îi sugeţi laptele şi îi luaţi lâna, dar sunteţi prea 
mândri ca să vă aplecaţi pentru ca să vă învăţ, numai că Eu am 
şi altfel de grăire şi pe toate le fac când voiesc şi tainic lucrez, 
ca şi acum două mii de ani când s-au temut cei mari că le voi 
lua Eu scaunele, dar ei au rămas pe scaunele lor, iar Eu M-am 
slăvit cu slava Mea cea de la Tatăl, aşa cum ei nu se aşteptau, 
căci au fost necredincioşi, şi tot aşa sunt şi azi, şi au plată cu 
cei necredincioşi. 

O, poporul Meu, să dai, tată, cuvântul Meu, să-l pui în 
piaţă ca să fie văzut şi luat, iar tu ai grijă să fii copilul Meu, iar 
Eu să-ţi fiu Dumnezeu, fiule. Când greşeşti scoală-te şi spu- 
ne-Mi să te iert. Când strigi la Mine spune-Mi să te ascult. 
Când îţi cer să Mă asculţi ascultă-Mă, tată, că am mult lucru 
de lucrat, şi Mă ajut cu credinţa ta ca să lucrez. Pace ţie! Eu te 
împuternicesc să stai cu Mine, să poţi cu Mine, şi prin harul 
Meu tu poţi şi eşti, nu prin puterea ta. 

Eu, Domnul, te îmbrăţişez în cuvânt de câte ori Mă las 
peste tine cuvânt. Eu, Domnul, sunt acoperământul tău, 
poporul Meu, şi e mare peste tine ocrotirea Mea şi a sfinţilor 
Mei. Amin, amin, amin. 

9/22 martie 2011 

Duminica a treia a Postului Mare, a Sfintei Cruci 

Omul s-a dezvăţat de Dumnezeu. Să nu se lase greu creştinul. 

O să vă întărească şi să vă aline Tatăl Meu, Dum- 
nezeu Savaot, pe voi, cei ce daţi fiinţă cuvântului 
Meu în cartea sa cea de azi şi să vă întărească El vouă şi poporu- 
lui cuvântului Meu credinţa şi puterea ei pentru lucrările Mele 
cele de azi cu voi, că am de strigat pe pământ după om să se 
lase de păcat şi să se întoarcă la Dumnezeu prin pocăinţă, să-şi 
ia omul crucea şi să caute după Mine şi să înveţe mersul cu 
crucea, mersul după Dumnezeu, aşa cum i-am arătat Eu omului 
că trebuie să meargă ca să semene cu Mine, cu adevărul să 
semene omul, nu cu diavolul, care-1 minte pe om zi după zi cu 
ale lui momeli, căci minciună este viaţa cea fără Dumnezeu pe 

cale cu omul, şi plânge Do mn ul şi plâng sfinţii că s-a dezvăţat 
omul de Dumnezeu în toată purtarea sa şi uită el de fiinţa Mea, 
care umblă după el, după ceea ce a pierdut umblă Dumnezeu. 

Eu sunt Fiul Tatălui Savaot, sunt Domnul Iisus Hristos 
şi umblu suspinând după om şi îl văd râzând şi dansând şi 
grăind deşertăciuni şi gândind la viaţa lui deşartă şi îndulcin- 
du-şi-o cu păcat. O, ce să fac altfel cu omul decât să-l strig ca 
să Mă audă? îl strig şi tot îl strig să Mă audă cumva şi să-Mi 
uşureze suferinţa Mea cea de la el şi să-l rog să nu-Mi mai facă 
suferinţă, căci am obosit de durerea Mea cea de la el. 

N-are omul habar de Dumnezeu decât doar să-l ajute 
Domnul în toate ale lui, şi nu-i este milă de crucea Mea cea de 
la el. îi trebuie credinţă omului. El zice că are, iar Eu, Domnul, 
îi zic lui că-i trebuie credinţă ca să Mă înţeleagă el ce-i spun 
când îi spun aşa. Cel ce are credinţă este cel învăţat de Dum- 
nezeu cum să meargă pe această cale a credinţei, iar Eu i-am 
arătat omului şi i-am grăit pentru aceasta acum două mii de ani 
şi am spus: «Oricine voieşte să vină după Mine, să se lepede 
de sine, să-şi ia crucea şi să-Mi urmeze Mie». Eu trebuie să-l 
văd pe om că face aceasta şi că înţelege cum să-şi câştige lui 
Dumnezeu sufletul său prin împlinirea Evangheliei Mele peste 
el şi să nu-i fie ruşine faţă în faţă cu omul de pe pământ, care 
umblă fără cale, căci dacă se va ruşina de Mine şi de cuvintele 
Mele în neamul acesta desfrânat, şi Eu Mă voi ruşina de el când 
voi sta întru slava Tatălui Meu cu sfinţii îngeri slujitori faţă în 
faţă cu omul. 

Este scris de sfinţi şi de părinţi despre cei ce ascultă, căci 
sunt fără de griji şi sunt ocrotiţi. O, aceştia sunt ocrotiţi de 
însuşi duhul ascultării, iar Eu am spus: «Fericiţi sunt cei ce 
ascultă cuvântul lui Dumnezeu şi îl împlinesc pe el!». Aceasta 
înseamnă lucrarea ascultării şi care îl ocroteşte pe om sub ea 
împotriva a tot răul. Amin. 

Te învăţ, poporul Meu, în ziua aceasta odihna ascultării, 
tată. O, să nu înţelegi pripit această lucrare, măi fiule creştin. 
Să nu văd la tine nedumerire pentru lucrarea ascultării ca să 
Mă ispiteşti pentru ea, căci Eu, Domnul, te-am învăţat toate şi 
ţi-am lăsat carte pentru toate, iar tu trebuie doar să te închini 
Mie prin ascultare de cuvântul Meu împlinit peste tine, ca 
să-ţi fie bine ţie în toată vremea şi în toate, tată. Tu însă, după 
ce nu asculţi de cuvântul Meu aşa cum cere el şi-ţi faci rost de 
dureri, dai apoi să te laşi greu pe cei din jurul tău, şi nu e drept 
să faci aşa, o, nu e drept, tată, ci e bine să porţi cu răbdare cru- 
cea şi e bine să te aşezi înaintea Mea, căci puterea Mea e dum- 
nezeiască, nu e omenească, tată, dar şi tu să ştii cum să te aşezi 
frumos faţă în faţă cu Mine, în toată răbdarea şi blândeţea şi 
sfiala sfântă, ca unul care nu M-ai ascultat, ca să te iert prin 
părerea ta de rău că nu M-ai ascultat frumos, şi asta să-ţi fie 
durerea: că nu M-ai ascultat, şi nu să-ţi fie ea durerea cea de la 
neascultare. Când Eu văd aşa la tine, altfel iese totul, altfel este 
iubirea ta faţă de Mine şi de puterea Mea, din care pot să iau 
şi să-ţi ajut, căci omul face multe greşeli şi nu dă să-şi caute 
vindecare pentru ele, iar dacă nu dă, ele se lasă greu apoi pe 
om, şi trebuie să ştie omul cum să se aşeze înaintea Mea şi cum 
să Mă înduioşeze prin căutarea lui spre Mine, prin ruga lui cea 
blândă pentru voia Mea cea bună pentru el. 

O, poporul Meu, să nu-i fie omului dor de Dumnezeu 
numai când e îndurerat şi necăjit, şi să-i fie dor în toată vremea, 
şi mai bine-i este lui să aibă rană după Mine prin dor, decât să 
aibă rană de la lipsa lui Dumnezeu din el când el dă să nu Mă 
asculte aşa cum îl învăţ Eu. Şi te mai rog, poporul Meu, să-Mi 
mai asculţi tu, tată, încă o rugăminte şi să nu Mi-o uiţi pentru 
împlinirea ei. Te-am povăţuit şi mereu te-am rugat să nu-Mi 


îngreuiezi mersul Meu de la cer la pământ şi lucrarea cuvân- 
tului Meu, cu care Tatăl Mă trimite în vremea aceasta ca s-o 
aduc spre om. Te-am învăţat, tată, să cauţi după Mine, nu după 
cei ce-Mi sprijinesc lucrarea Mea cea de azi. O, să nu Mă su- 
peri neascultând aşa, să nu pui sarcinile tale pe ei, să nu arunci 
pe ei durerile tale, căci ei au să-Mi poarte pe cele ce am Eu să 
le port cu ei. îi îndemnam pe păstorii poporului Meu la în- 
ceputul Meu cu cei mai mici de azi, cu care Mă sprijin acum 
pentru cuvântul Meu, şi le spuneam lor să nu aşeze sarcini pe 
spatele măgăruşilor, ci să-Mi ocrotească ei, cumva, mersul 
Meu cel greu cu ei, căci poporul dădea să se lase greu, aşa cum 
se învăţase să facă încă de la începutul lucrării Mele cea de azi, 
şi e păcat să facă el aşa, şi iată, mersul Meu cel greu trebuie 
ocrotit şi-Mi trebuie ocrotitori. Când cineva bea apă dintr-un 
izvor nu trebuie să dea să strice şi să îngreuieze cursul izvorului 
şi puterea lui, ci trebuie să ia din apa lui şi să se folosească şi 
să meargă mai departe pe cale. O, învăţaţi toţi, toţi, de prin 
toate cetăţile, învăţaţi să vă bizuiţi pe Dumnezeu şi pe asculta- 
rea de Dumnezeu şi de cuvântul Său, iar cele ce vă îngreuiază 
de la neascultare aşezaţi-vă cu ele înaintea Mea şi a sfinţilor 
ajutători, că nu e drept să vă îngreuiaţi unii pe alţii şi să lăsaţi 
cerul de sfinţi, apărători din cer pentru voi, cei de pe pământ. 

Te învăţ, poporul Meu, lucrarea ascultării, tată. Această 
ascultare îţi cer acum: să nu te laşi greu pe mersul Meu, pe cei 
de la izvorul Meu de cuvânt, ci să Mi-i ocroteşti pe ei de dureri, 
căci Eu am sarcină peste ei pentru tine şi-ţi port de grijă să ai 
hrană de cuvânt pe masă şi să asculţi de cuvântul Meu apoi. 
O, să nu îngreuiezi cu grijile tale mersul Meu cu cei de la izvor, 
ci să iei de la ei pe Domnul aşa cum ţi Se dă El, căci poporul 
acestei lucrări nu M-a ascultat aşa, încă de la început nu M-a 
ascultat, ci a venit cu ale lui ca să se lase greu, fiindcă n-a venit 
să înveţe el lucrarea sufletului său pentru Evanghelia Mea, iar 
dacă n-a învăţat aceasta, s-a lăsat greu, şi e păcat să facă omul 
aşa cu Dumnezeu. 

Fiecare să meargă cu cruce după Domnul şi fiecare să 
caute să fie ocrotitor lucrului Meu cel de azi sau măcar să nu 
Mi-1 îngreuieze, că prea mult văd cum dă creştinul să-şi lase 
sarcina sa şi durerea sa peste mersul Meu cel de azi, şi e păcat 
aceasta. E bine să ştie omul crucea sa şi pe Dumnezeu şi pe 
sfinţii Lui cei grabnic ajutători pentru cei ce se ridică spre as- 
cultare de Dumnezeu. E bine să nu uite omul pe Dumnezeu şi 
calea între el şi Dumnezeu, rugăciunea cea duioasă, cea care 
aduce pe Domnul ajutător grabnic, căci fiecare om are nepu- 
tinţele sufletului lui pentru puterea vieţii şi a purtării trupului, 
şi văd pe pământ cum îşi distruge omul unul altuia puterea cea 
pentru viaţă, iar a fi creştin cu sufletul lui, e greu să înţeleagă 
omul această lucrare înăuntrul lui şi în jurul lui. 

Să înveţi, poporul Meu, slava crucii şi strălucirea ei, tată. 
Nu te supăra sub cruce. Ea e calea ta spre Mine şi spre as- 
cultare, fiule. îi văd prea mult pe cei ce-Mi poartă mersul, îi 
văd doborâţi de cei ce nu-şi duc frumos crucea. Nu e bine să 
faceţi aşa cu ei, fiilor. O, nu alergaţi spre ei, căci Eu nu aşa 
v-am povăţuit să lucraţi. Ei nu sunt făcători de minuni aşa cum 
aţi vrea voi pentru voi. Ei sunt pentru Mine puşi deoparte ca 
să fac cu ei lucrarea Mea cea de la Tatăl dată s-o fac în zilele 
acestea, ca să curg prin ascultarea lor, să curg peste pământ Eu 
multul Meu cuvânt, pentru pocăinţă şi pentru mântuire apoi 
peste om. Aş fi vrut să am popor tare cu mersul şi viguros cu 
puterea, dar dau mulţi să vină să se alăture pentru binele lor, 
nu pentru binele lui Dumnezeu, iar dacă vin aşa nu ştiu aceştia 
să caute după Dumnezeu şi de ce să-L caute. 

O, altfel e drumul de nou Ierusalim pentru om, şi nu 

înţelege cel ce dă să vină să se alăture, ci, din contra, dă să vină 
să se lase greu cu greutăţile lui, în loc să se lase nou, şi spre 
mărirea Mea să lucreze cel ce dă să se alăture mersului Meu 
de nou Ierusalim cu cei ce se lasă de ale lor pentru ale Mele 
apoi purtate de ei spre slava Mea. Atâţia ani am aşezat învă- 
ţătură tare pentru cei ce dau să meargă pe drum nou cu Mine 
şi cum să meargă pe el fără să îngreuieze mersul celor ce merg. 
în casa Tatălui Meu sunt multe locaşuri pentru că nu toţi pot la 
fel să meargă, şi trebuie să-şi înţeleagă fiecare puterea cea pen- 
tru mers. Unii pot pe trepte mai jos, alţii pot cu iubirea şi cu 
ascultarea, şi iată, nu pot toţi la fel, iar Scripturile învaţă aceas- 
ta, numai să deschideţi să citiţi în ele cum dădeau mulţi să în- 
greuieze mersul bisericii Mele la început şi cum apostolii Mei 
grăiau bisericilor şi dădeau să descurce înţelesul cel bun pentru 
slujirea şi mersul Evangheliei, mers neîngreuiat de cei ce se 
lăsau greu, slujire pe care n-o înţelegeau cei ce se apropiau să 
fie creştini, şi iată, lucrarea cea de nou Ierusalim este pentru 
slujirea Evangheliei, din care să ia cei cărora Eu le descopăr, 
şi nu alt loc este în această lucrare, că e măreaţă lucrarea Evan- 
gheliei şi trebuie sortare pentru cei ce se fac popor al acestei 
vestiri, ca nu cumva să se îngreuieze mersul Meu, lucrarea Mea 
cea de la Tatăl dată s-o lucrez cu un popor în zilele acestea. 

O, copii purtători ai crucii Mele de azi şi ai mersului cu- 
vântului Meu, învăţaţi să vă ocrotiţi, căci mulţi s-au învăţat să 
vă scoată de sub ocrotirea Mea şi să pună sarcini pe voi şi 
dureri şi tristeţi de-ale lor şi strângeri de inimă, tată, iar voi 
sunteţi plăpânzi, aşa cum îmi place Mie, ca să pot Eu, fiilor. 
Să înveţe cei apropiaţi la izvor, să înveţe ocrotirea lucrării Mele 
de nou Ierusalim şi mersul ei! Voi trebuie să staţi înaintea Mea 
cu pace, tată, şi să nu vrea altfel poporul să facă cu voi. Dau să 
am în părţi ocrotire Mie, fii care să nu facă dureri şi care să-Mi 
ferească de sarcini mersul. Mi-e milă de voi sub sarcini, că ele 
vă încordează inimioarele şi vă încrozniază trupuşorul în fel şi 
chip, iar voi sunteţi plăpânzi. învăţaţi să închideţi porţile cele 
pentru pacea voastră şi să staţi adăpostiţi ca să-Mi folosiţi Mie, 
tată, că pentru aceasta v-am deosebit şi v-am adunat să-Mi 
slujiţi, şi nu înţeleg toţi cei care se apropie, nu înţeleg cum să 
le fie purtarea, cum să-şi poarte crucea ca să n-o arunce pe voi, 
iar Eu am aici de lucrat slava Mea cu voi, cuvântul Meu peste 
cei ce vin să se hrănească cu el cu multă umilinţă, cu multă 
pocăinţă şi cu fapte mari apoi pentru credinţă şi prin credinţă. 
O, ocrotiţi-vă şi voi, căci Eu aceasta vreau, să fiţi voi ocrotiţi 
ca să puteţi pentru lucrul Meu cel de azi cu voi. 

îi rog pe cei ce au înţelepciune, să şi-o întărească pe ea 
cu înţelepciunea Mea şi să lucreze cu ea înjur pentru ocrotirea 
lucrării Mele de nou Ierusalim, de cuvânt sfânt peste pământ, 
ca să curgă cuvântul Meu şi prin care să se întoarcă la pocăinţă 
omul şi la cale cu mântuire pe ea. îi rog pe cei ce au grijă de 
jur împrejur, îi rog să-Mi îngrijească Duhul Meu din mijlocul 
cetăţii Mele şi să se hrănească cu El unul pe altul fiii cetăţii, 
căci Eu, Domnul, pun duhul ocrotirii peste cetatea cuvântului 
Meu şi dau să înseninez puterea cea bună, cea pentru Mine în 
toţi cei din cetate. 

Pace ţie, cetatea Mea, cuibuţul Meu de nou Ierusalim, 
căci Eu, Domnul, am nevoie de pace multă în mijlocul tău pen- 
tru lucrul Meu cu tine pe pământ! Amin, amin, amin. 

14/27 martie 2011 


Praznicul Buneivestiri 

îndemn la rugăciune sfântă şi la viaţă îngerească. Cei blânzi sunt 
cei ce moştenesc pământul. Duhul pocăinţei îl ţine pe creştin în 
duhul temerii de Dumnezeu. 

C u vestire de înger deschid cartea Mea cea de azi 
şi Mă scriu în ea în ziua aceasta cu zi de praznic 
sfânt pentru Mine şi pentru mama Mea Fecioară şi zic: Bucu- 
raţi-vă în lucrare mântuitoare de la Dumnezeu, voi, toţi cei care 
iubiţi mântuirea cea de la Mine, şi slăviţi pe Domnul şi teme- 
ţi-vă de El pentru ca să vă lucraţi mântuirea, şi îngerii vă vor 
sluji şi vă vor izbăvi pe voi în toate şi prin toate, căci scris este: 
«Străjui-va îngerul Domnului împrejurul celor ce se tem de El 
şi-i va izbăvi pe ei». 

Sunt Domnul Iisus Hristos, Fiul lui Dumnezeu Savaot 
şi al mamei Fecioare, căreia îngerul i-a vestit că Mă voi sălăşlui 
în pântecele ei şi Mă voi naşte din ea prunc şi voi creşte mare 
şi Fiul lui Dumnezeu Mă voi chema şi voi împărăţi cu împără- 
ţie fără de sfârşit peste seminţia lui Avraam, peste poporul cel 
binecredincios, care umblă pe căile mântuirii. 

Binecuvintează pe Domnul, o, popor al cuvântului lui 
Dumnezeu, căci tu te-ai născut şi te naşti din cuvântul Meu cel 
de azi, cuvântul buneivestiri de peste tine, şi cu care tu te hră- 
neşti ca să creşti pentru Dumnezeu şi ca să aibă Do mn ul popor 
pus deoparte pe pământ, căci pe pământ e numai duhul lumii, 
dar în mijlocul tău e Duhul lui Dumnezeu, Care-ţi hrăneşte 
viaţa, Care-ţi lucrează mântuirea, fiule, iar pentru mântuirea ta 
tu trebuie să împlineşti peste tine cuvântul Meu, să faci as- 
cultare de el, tată, căci cei ascultători de Dumnezeu sunt ocro- 
tiţi prin duhul ascultării şi sunt străjuiţi şi izbăviţi mereu de 
îngerul lui Dumnezeu, precum este scris. 

O, roagă-te lui Dumnezeu cu rugăciune sfântă, poporul 
Meu! Nu cumva să te înveţi cu rugăciunile pe care le citeşti, ci 
caută să se înveţe ele cu tine, tată, căci duhul lor vine din pă- 
rinţi sfinţi cu duhul şi sunt adânci la cuvânt şi sunt mari şi 
cuprind în ele lucrarea mântuirii omului dacă se amestecă ele 
cu lucrarea vieţii omului. Fiii oamenilor fac rugăciuni şi plătesc 
rugăciuni numai la vreme de necaz şi strigă ei la Mine să-i 
izbăvesc de necazuri, şi pe mulţi îi aud strigând atunci cu foc 
şi cu durere şi cu putere şi cu credinţă, iar Eu le dau izbânda 
pe care Mi-o cer pentru că îmi cer. Ei însă glasul Meu nu vor 
să-l audă şi să-şi stârnească pasul spre Mine, ci se întorc la 
viaţa lor cea trecătoare după ce îşi află izbăvirea din necaz. îi 
aud însă vestind unii altora izbânda lor cea de la Mine şi se 
laudă cu ea şi se bucură cu ea. O, cât M-aş bucura şi Eu, Dom- 
nul, de la ei dacă s-ar face ei fii ai lui Dumnezeu, ascultători 
de Dumnezeu cu viaţa lor! Nu sunt ascultători de Dumnezeu 
fiii oamenilor, căci ei sunt fiii veacului acestuia şi nu dau să se 
învrednicească de veacul ce va să fie şi să semene cu îngerii 
prin toată purtarea lor peste viaţa lor. 

O, fii ai cuvântului Meu cel de azi, căutaţi cu rugăciune 
sfântă spre Dumnezeu şi căutaţi să semănaţi cu îngerii, fiilor! 
Viaţă îngerească să se suie la Mine din voi şi din mijlocul 
vostru mereu, tată, ca să locuiască îngerii Mei cu voi, măi fiilor. 
Mama Mea Fecioara a fost slujită de îngeri, iar taina aceasta 
n-au priceput-o oamenii din vremea aceea. Ea vă călăuzeşte pe 
voi în ziua aceasta de praznic sfânt, căci mama Mea este mân- 
gâietoare ca şi Mine şi îndeamnă ca şi Mine la duhul mân- 
gâierii, la Duhul lui Dumnezeu vă îndeamnă ea pe voi. Amin. 

O fiţi blânzi, blânzi, fii ai Fiului meu, Iisus 
^Hristos! Cei blânzi sunt cei ce moşte- 
nesc pământul şi cerul pe pământ şi au acest semn pe ei, au 

duhul blândeţii, îl au înăuntrul lor şi în afara lor în toată purta- 
rea cea dinăuntru şi cea din afară. 

O, fiţi smeriţi, smeriţi, fiilor! Fiţi smeriţi, căci nu pot fi 
altfel cei ce sunt blânzi! Fiţi blânzi şi smeriţi cu inima, că 
aceasta v-a învăţat Fiul meu să lucraţi în toată lucrarea voastră 
cea dinăuntru şi cea din afară înaintea Domnului şi unii înain- 
tea altora şi v-a arătat cum să lucraţi aşa. Rugăciunea cea care 
trece prin voi cu putere, ea vă ridică până la cer şi îl coboară 
pe Domnul până la voi şi vă schimbă din slavă în slavă. O, 
rugaţi-vă cu rugăciune sfântă, iar aceasta înseamnă să împliniţi 
în voi şi peste voi ceea ce cereţi atunci când faceţi rugăciune 
înaintea Domnului. Faceţi tot ceea ce vă cere Fiul meu, căci 
voi sunteţi fiii nunţii, fiii lui Dumnezeu, născuţi din cuvântul 
Fiului meu de peste voi! Precum vă bucuraţi când vă învăluie 
Fiul meu în cuvântul Său de peste voi, mai mult bucuraţi-vă 
împlinind voi tot cuvântul Său, căci fericiţi sunt cei ce ascultă 
cuvântul lui Dumnezeu şi îl împlinesc pe el, aşa cum Fiul meu 
Iisus Flristos a rostit cuvânt fericit pentru cei ce ascultă de El. 

O, fiţi curaţi cu inima, şi învăţaţi bine această lucrare şi 
vederea ei, căci cei ce nu lucrează aşa, aceia nu ştiu ce înseam- 
nă Dumnezeu în ei şi între ei. îşi atrag dureri mari cei ce nu-şi 
lucrează lucrarea inimii curate în ei şi între ei, precum bucurii 
mari îşi atrag cei ce iubesc în toate lumina ca şi Dumnezeu. 
Adânciţi-vă în Domnul prin cuvintele rugăciunii, căci casa 
voastră este El, şi este odihna voastră Domnul. 

O, nu uitaţi duhul pocăinţei, fiilor! El vă ţine pe voi în 
duhul temerii de Dumnezeu şi vă scapă de păcatul care dă să 
vă pândească din părţi. Fiţi înţelepţi împotriva păcatului, căci 
diavolul dacă vă ştie că vă feriţi de faţa păcatului el încearcă 
cu ce este bun, ca să credeţi că nu este rău ceea ce ar da el să 
vă aducă, şi apoi se bucură de pata de pe sufletul vostru, că el 
nu are altă ţintă decât să-i facă pe cei sfinţi să se lase spre păcat 
şi spre deşertăciune şi apoi spre deznădejde. Voi însă aveţi pe 
Domnul de toiag şi de iubire, dar staţi în iubirea Lui, fiilor, căci 
diavolul este mult prea ascuns ca să-i puteţi vedea lucrarea. 

O, lucraţi şi trăiţi ca fiii lui Dumnezeu şi fiţi ca îngerii 
lui Dumnezeu pe pământ! Tot ce iubeşte Domnul vi s-a des- 
coperit vouă, iar voi căutaţi să nu pierdeţi foloasele înţelepciu- 
nii cea de la El, căci El v-a dat nume mare şi Se arată strălucit 
dintre voi tuturor celor de sub cer, şi la cuvântul Său v-a făcut 
vlăstari de împărat. O, v-aş cânta ca pe fiii de împărat, căci 
împăratul vostru este Domnul, Fiul meu iubit. Bucuraţi-vă de 
El şi cu El, şi nici o altă bucurie să nu vă înşele pe voi! Păstraţi 
cu sfinţenie ortodoxia voastră, ortodoxia bisericii Domnului în 
mijlocul neamului român, căci diavolul lucrează în zilele aces- 
tea cu viclenie să smulgă de pe fruntea acestui neam numele 
de creştin ortodox, dar Domnul va face să crească din rădăcină 
biserica Lui şi nu vor fi înşelaţi cei ce vor avea credinţă şi nu 
va fi biruită biserica lui Dumnezeu pe pământ. Amin. 

O, Fiule Iisus, e zi de praznic împărătesc în duh de bi- 
serică, zi măreaţă pentru Tine şi pentru mine, când ne-am unit 
spre naşterea Ta apoi pe pământ din pântecele meu fecioresc. 
Duhul Sfânt m-a aşezat întru Tine şi Te-a aşezat întru mine şi 
am făcut lucrarea Tatălui, şi precum Te-ai supus Tu când Tatăl 
Te-a trimis să Te naşti pe pământ, aşa şi eu m-am supus şi am 
primit de la Tatăl Savaot pe Fiul Său în pântecele meu fecioresc 
în ziua aceasta de praznic sfânt, zi de bunăvestire pentru mân- 
tuirea neamului omenesc. 

O, întăreşte-Ţi poporul, Fiule Doamne, cu cuvântul Tău 
mereu peste el şi ocroteşte-1 pe el cu îngerii Tăi străjuitori îm- 
potriva a tot răul şi vicleanul! Binevesteşte-1 pe el casă a Ta în 
mijlocul neamului român şi fa să slăbească vrăjmaşii Tăi şi ai 


lui! Ţi-aş cânta slava Ta cu poporul Tău de azi din români luat 
şi aş cânta pentru Tine şi venirii Tale. Mi-e dor să cânt cântarea 
celor răscumpăraţi, mi-e dor de biruinţa Ta, de ziua Ta cea ma- 
re, de cerul cel nou şi de pământul cel nou, pe care noi le aş- 
teptăm să se arate cu totul în cântări de cete îngereşti, şi mi-e 
dor de lumina arătării Tale, şi mi-e dor, o, Fiule scump. Amin. 

O mamă, tot cerul de sfinţi şi de îngeri e 
^plin de dor, mamă. Aşa să fie şi în popo- 
rul cuvântului Meu, precum în cer, mamă, să fie dorul lui. în 
orice clipă să aibă grijă de dor poporul cuvântului Meu şi să 
se unească cerul cu pământul de dor în mijlocul lui, mamă! 

O, bucuraţi-vă că Domnul este cu voi, dar să Se bucure 
şi Domnul că sunteţi cu El mereu, mereu, fiilor, căci Eu, Dom- 
nul, nu mai am alt loc de odihnă şi de popas între cer şi pământ 
ca şi la voi. Credinţa să vă crească mult, fiilor, căci proorocii 
toţi aşteaptă împlinirile cele proorocite de Duhul prin ei, iar 
voi cereţi, tată, cereţi împlinirile toate pe pământ, cereţi cu 
inimă mare şi cu dor, cereţi cu rugăciune sfântă şi adânciţi-vă 
în duhul cuvintelor rugătoare, căci prin post şi prin rugăciune 
biruiesc Eu cu voi. Faceţi să ajungă la cer rugăciunile voastre, 
căci molia dă să roadă firul cel de la voi la Mine, dar voi fiţi 
vii cu rugăciunea şi faceţi să fie ea mare, tată, mare cât de la 
pământ la cer, ca să pot Eu prin ea, fiilor. Cel ce are lucrarea 
rugăciunii este ca Mine, blând şi smerit cu inima, mare cu fapta 
credinţei şi curat cu viaţa şi cu iubirea, căci iubirea Eu sunt, şi 
ca Mine să fie cel ce Mă iubeşte, cel pe care Eu îl iubesc. 

Iubiţi pe Domnul, şi El vă va iubi pe voi! Arătaţi unii al- 
tora că Mă iubiţi, fiilor! Iubirea dintre voi să fiu Eu, Cel fără 
de păcat. Iubiţi aşa cum vă învăţ Eu şi nu învăţaţi din voi iu- 
birea, căci Eu sunt Domnul, iar voi să-Mi fiţi fii şi să Mă 
ascultaţi cu ascultare de fii. Amin. 

Pace vouă! Pace ţie, poporul Meu de nou Ierusalim! 
Deschide, tată, celor ce vin şi te întreabă de Mine şi dă-le lor 
de la Mine, nu de la tine, tată, căci tu nu ai dacă Eu nu pun să 
ai şi să dai! O, îmbracă-te în Duhul Meu şi aşa să stai înaintea 
celor ce vin la tine şi te întreabă de Mine şi de tine, şi spu- 
ne-le lor că fericiţi vor fi cei ce vor asculta de acest cuvânt al 
Meu din mijlocul tău şi îl vor împlini pe el spre bucuria Mea 
în ei şi spre moştenirea ce va să vină cu Mine pentru cei ce 
cred, căci prin credinţa celor credincioşi venirii Mele celei de 
azi Eu, Domnul, voi întocmi văzut pe pământ veacul ce va să 
fie, împărăţia Mea cea fără de sfârşit cu cei credincioşi ai Mei. 
Amin, amin, amin. 

25 martie/7 aprilie 2011 

Duminica a cincea a Postului Mare, a cuvioasei Maria 
Egipteanca 

Iertarea păcatelor este singura doctorie a omului. Cuvânt de trezire 
peste neamul român. îndemn la post. Poveţe pentru purtare sfântă. 
Lepădarea de sine şi sfinţenia. 

E zi de învăţătură sfântă pentru mântuirea omului, 
iar Eu, Domnul Iisus Hristos, grăiesc din văzdu- 
hul grădiniţei cuvântului Meu cea din mijlocul poporului 
român şi dau să-l povăţuiesc pe om cu povaţă sfântă şi să-l 
îmbiu spre mântuirea lui, să-l trezesc cumva, să-l fac să cadă 
pe gânduri şi să-şi vină în firea cea bună, că are omul nevoie 
de iertarea păcatelor, fără de care nu este vindecare pentru om. 
Nu este altă doctorie pentru vindecare decât iertarea păcatelor 
pentru om, iar această vindecare se face prin duhul pocăinţei. 
Omul însă e tare greoi, e tare adormit faţă de această lucrare, 
e tare slab cu temerea de Dumnezeu şi are nevoie de deşteptare, 

bietul de el. 

Cobor în mijlocul tău cu povaţă de mântuirea omului, 
o, popor al cuvântului Meu. Te-am strâns lângă izvorul Meu 
de cuvânt ca să am cu cine să grăiesc, tată. Ţi-am dat darul cel 
sfânt al credinţei ca să Mă poţi primi când grăiesc cu tine. Stau 
în văzduh pe car de heruvimi şi-Mi slobozesc glasul ca să fiu 
aşezat în carte şi să Mă împart apoi celor credincioşi, care Mă 
caută pentru izvorul Meu de cuvânt. Puţin de tot Mă caută 
omul, căci ca să Mă caute cu adevărat ar fi să împlinească el 
cuvântul Meu cel de ieri şi cel de azi şi să se sfinţească pentru 
Mine omul. 

Este înconjurat de ispite omul, căci pe pământ este 
potrivnicul Meu, diavolul, care-1 îndeamnă la păcat pe om. 
Cine l-a adus pe diavol pe pământ? Neascultarea omului a 
făcut aceasta şi nu-şi dă seama omul cât de rău îi face şi cea 
mai mică neascultare, de la care omul se învaţă apoi cu negrija 
de suflet şi de Dumnezeu şi stă omul fără acest veşmânt, fără 
pază împotriva vrăjmaşului sufletului său. E vreme de post şi 
de rugăciune. E carte lăsată pe pământ pentru ca să înveţe omul 
din ea cum să trăiască el înaintea lui Dumnezeu şi calcă omul 
peste carte, calcă peste legea cerului şi se mândreşte împotriva 
ei cu legea lui cea fără Dumnezeu, iar Eu, Domnul, vin cu 
sfinţii, vin să-l trezesc pe om spre glas ceresc, vin să-l vestesc 
că nu veghează împotriva duşmanului lui. 

O, popor al neamului român, tu eşti ţară creştin-ortodoxă, 
tată, şi s-ar cădea ca mai-marii de peste tine să te povăţuiască 
să nu mănânci bucate oprite pentru zile de post, tată. Peştele se 
strică de la cap şi tot aşa se strică de peste om rânduiala cea 
dumnezeiască, cu care Eu, Domnul, din milă pentru om am 
aşezat-o pe pământ prin cei sfinţi. Eu, Domnul Iisus Hristos, 
am venit de la Tatăl pe pământ şi am luat trup de om, născut 
din trup fecioresc, şi am postit patruzeci de zile şi patruzeci de 
nopţi, iar diavolul a venit cu ispită spre Mine în tot acest timp, 
că nu-i convenea lui legea cea sfântă lăsată de Dumnezeu pentru 
om ca armă împotriva vrăjmaşului omului, diavolul. 

Nu-1 poate omul birui pe satana decât cu post şi cu 
rugăciune, cu pocăinţă pentru păcate şi cu răbdare pentru pocă- 
inţă. O, nu poate omul să biruiască ispita, iar ea îl biruieşte 
mereu pe om. îşi hrăneşte omul cu păcat viaţa şi nu se sfieşte 
de Dumnezeu şi de îngerii lui Dumnezeu şi de tot cerul de 
sfinţi, care sunt în toată vremea ochi şi urechi faţă în faţă cu 
cei de pe pământ. O, cum să fac să-l ajut, cumva, pe om? Nici 
cei ce s-au învăţat cu mersul la biserică, o, nici aceia n-au dat 
să se deprindă cu cele de la Dumnezeu lăsate şi să le îm- 
plinească omul. O, cum să fac să-l pot ajuta pe om spre ridi- 
carea din păcat, spre pocăinţă şi spre vindecare să-l îmbiu apoi? 
O, cum să fac să Mă audă omul şi să Mă creadă ceea ce Eu 
grăiesc peste el? 

O ai pe sfinţii Tăi, Doamne, lucrători de 
plângă Tine. Se fac sfinţii Tăi cuvânt 
odată cu Tine, căci Tu cu ei vii şi aşa îţi împlineşti venirea, 
precum scrie în Scripturi ca să vii cu sfinţii întru venirea Ta. 
Strigăm şi noi la oameni şi îi învăţăm şi noi, căci am gustat pe 
pământ din rodul morţii, iar Tu ai lucrat cu milă şi ne-ai scos 
din noroiul păcatelor pe noi, cei ce ne-am întors la Tine din 
păcat ca să ne dai apoi doctoria vindecării, iertarea păcatelor, 
Doamne. Nimic nu-1 poate vindeca pe om decât iertarea 
păcatelor lui, şi numai Tu ai putere să ierţi păcatele omului 
dacă el caută sau dacă Tu îl trezeşti ca să Te caute şi să bată 
să-i deschizi şi să ia de la Tine viaţă cu sfinţenie în ea, căci Tu 
ai spus: «Fiţi sfinţi, că Eu sunt sfânt!». 

îi aduc omului aminte de viaţa mea cea zbuciumată de 


păcat pe pământ. M-au aşezat sfinţii de pomenire în vremea 
timpului de post şi de rugăciune în întâmpinarea praznicului 
învierii Tale dintre morţi, o, Doamne, iar eu dau în ziua aceasta 
să le spun oamenilor povaţă de pocăinţă. Am fost femeie 
uşuratică şi am zdrobit suflete multe prin pofta trupului şi a su- 
fletului meu, dar Tu ai făcut, cumva, prilej pentru pocăinţa 
mea, iar eu am învăţat atunci că trebuie să mă curăţ cu totul de 
păcat şi să-i scap aşa pe mulţi de păcatul din mine, pe toţi cei 
pe care eu îi îngropam în păcatul pe care-1 ţineam viu în trupul 
meu. O, Ţi-am mulţumit apoi pentru mine tot restul vieţii mele 
cea plină de lacrimi şi de suspin durut, plină de rugăciune şi 
de post, plină de umilinţă şi de adâncă pocăinţă după ce Tu 
mi-ai dat vindecarea, iertarea păcatelor mele, Doamne. 

E zi de învăţătură mare ziua mea de pomenire biseri- 
cească în vreme de post şi de rugăciune peste neamul creş- 
tinesc de pe pământ. Dau să povăţuiesc pe tot omul să se cureţe 
de păcat, căci iubirea de păcat aduce suferinţă multă dacă omul 
nu primeşte de la Tine iertarea păcatelor lui, vindecarea de 
păcat, Doa mn e. Toată partea femeiască a neamului creştinesc 
de pe pământ să ia aminte bine şi să înveţe din pilda vieţii mele. 
Eu am plecat din lume ca să nu mai smintesc oameni şi să nu 
mă mai smintesc faţă în faţă cu oamenii, şi m-a condus mila 
Domnului spre paza cea împotriva păcatului ca să nu mă mai 
pierd spre păcat şi să nu se mai piardă prin mine mulţi între cei 
slabi, că e slab de tot omul, şi gustul păcatului îi orbeşte omului 
sufletul. Grăiesc cu Tine, Doamne, şi grăiesc cu omul păcătos. 
E greu păcatul peste om şi nu se poate omul ridica de jos cu 
greutatea în spate dacă nu vine Mântuitorul său să-l ridice şi 
să-i ia sarcina de pe el. Păcatul poftei trupului e păcat urât de 
tot şi e bolnav tot omul de acest păcat şi trebuie lacrimi şi 
veghe mare împotriva acestui diavol din om. îi place omului 
să fie iubit de alt om şi e mare primejdie acest simţământ, acest 
păcat al iubirii de sine, păcatul mândriei din om. Se crede meri- 
tos omul şi se crede de preţ când alt om slăbeşte spre el, iar 
aceasta este lucrarea păcatului, prin care chiar şi sfinţi au căzut 
în vremea luptei lor pe pământ şi s-au făcut apoi aceştia pildă 
de învăţătură peste creştini, învăţătură de veghe peste cei 
cărora li se pare că stau bine pe picioare. Pofta trupului este 
diavol neastâmpărat în om. Pofta ochilor hrăneşte în om pofta 
trupului şi e mereu în primejdie spre păcat omul. Să ceară omul 
de la Dumnezeu ajutor pentru duhul pocăinţei şi să nu stea 
nepăsător! Eu mi-am luat chezaşă pe Maica Domnului şi i-am 
cerut mereu apoi să-mi îndrume paşii şi am ascultat-o aşa cum 
m-a povăţuit ea şi am ieşit din lume şi m-am aşezat la adăpost 
de duhul lumii şi am fost umbrită de Duhul Sfânt apoi, Care 
m-a învăţat din Dumnezeu, şi m-a făcut Domnul cer al Său şi 
mi-a dat să ştiu cuvântul Său şi tainele Lui, căci îngerii mi-au 
grăit mereu toată taina lui Dumnezeu şi m-am hrănit cu cuvân- 
tul lui Dumnezeu prin îngeri, de se mira preotul pe care mi l-a 
trimis Domnul spre sfârşitul vieţii mele pământeşti, se mira el 
de unde ştiu eu pe Domnul şi atâtea cuvinte sfinte, pe care nu 
le-am avut de pe pământ luate. Am făcut semnul crucii Dom- 
nului peste râul Iordan şi am trecut pe deasupra râul spre preo- 
tul lui Dumnezeu ca să înţeleagă el prin aceasta iertarea 
păcatelor mele, pe care eu aveam să i le spun lui apoi, căci am 
fost hrănită cu cuvântul lui Dumnezeu în locuinţa mea, care 
mi-a fost pustia după ce am părăsit lumea şi poftele ei, şi am 
fost îmbrăcată în haină de Duh Sfânt, căci n-am avut altfel de 
acoperământ în vremea mea cea din pustie. 

îndemn spre pocăinţă pe creştini, pe cei ce ştiu că este 
Dumnezeu şi că a murit Domnul pentru păcatele omului şi pen- 
tru vindecarea şi iertarea de păcat pentru om. O, Doamne, Tu 

ai învăţat pe fiii poporului Tău să nu moară unul prin altul, ci 
să învieze unii de la alţii. O, ce mare învăţătură, Doamne, ce 
mare! îi învăţ şi eu cu multă, multă sfiiciune, cu multă iubire, 
cu multă milă, şi să ia de la ei apoi neamul creştinesc de pe 
pământ cuvântul învăţăturii cereşti. 

O, să aveţi grijă de purtarea cea sfântă, cea îngerească 
între voi, fii şi fiice ale alegerii Domnului! Nu căutaţi cu 
privirea unul la faţa altuia, căci iubirea de sine dă să-i facă 
omului slăbire lui şi altora din jurul lui spre el. Fiţi cu mare 
veghe pentru lucrare sfântă unii de la alţii, şi nu căutaţi cu 
privirea unii spre alţii decât în chip sfios şi trebuincios pentru 
lucrarea cea bună în Domnul. E primejdioasă uitătura omului 
spre om. Fiţi cu priviri sfioase şi pline de veghe! Priviţi la 
Domnul în cer, iar pe pământ staţi cu privirea în pământ, că 
altfel se nasc slăbiciuni şi vine păcatul părerii de sine, prin care 
omului îi vine să creadă că merită iubire, dar iubirea omeneas- 
că aduce durere mare, aduce ruşine. Este scris în prooroci des- 
pre ispita de la umblarea cea neastâmpărată a femeii, umblarea 
ţanţoşă, privirea galeşă, paşii alintaţi, toate născute din păcatul 
mândriei de sine. Fiţi cu mare cuviinţă înăuntrul vostru şi în 
afara voastră ca să vegheaţi pentru sfinţenia voastră şi a celor 
din jurul vostru, căci Domnul stă cuvânt în mijlocul poporului 
sfinţit, cules de El din neamul român, şi are Domnul învăţătură 
sfântă mereu pentru poporul de peste tot, pentru tot creştinul 
care vine să ia de la izvor cuvântul lui Dumnezeu. 

Se căsătoreşte omul, dar el îşi iubeşte femeia numai pen- 
tru păcat şi o înşeală cu alte femei şi înainte de căsătorie şi tot 
timpul după aceea. O, la fel face şi femeia şi e numai păcat de 
desfrânare pe pământ. Ferice celor ce se păzesc pe ei înşişi şi 
unii pe alţii în numele Domnului de acest păcat! E mare lucrare 
să facă omul în numele Domnului binele său şi nu altfel, că 
mulţi fac din fire cele bune, dar nu au preţ ca atunci când omul 
face în Domnul binele tot. 

O, Doamne, să ia de la izvorul Tău de cuvânt tot creşti- 
nul care se hrăneşte de aici şi să se înţelepţească spre sfinţenie 
cei ce iau, şi toţi cei ce se vor naşte din acest cuvânt ca să fie 
şi ei mântuiţi de păcat şi pecetluiţi cu pecetea venirii Tale de 
azi cuvânt pe pământ! 

O, Doamne, am povăţuit cu milă pe cei ce au auzit azi 
glasul meu de lângă Tine glăsuit. Am fost culmea păcatului pe 
pământ, dar după ce Tu m-ai scos din lume ca să mă cureţi de 
păcat am plâns cu Tine tot timpul şi mi-am curăţit viaţa prin 
multe lacrimi, şi am locuit cu îngerii în pustie, şi apoi am lăsat 
scrisă viaţa mea cea cu diavolul pe pământ şi apoi viaţa mea 
cea cu Tine şi cu îngerii Tăi departe de lume, până ce Tu m-ai 
luat şi m-ai aşezat în cerul sfinţilor Tăi. Pildă de pocăinţă m-ai 
aşezat pe pământ apoi şi pildă de ştiinţă din cer, spre pocăinţa 
celor ce învaţă carte multă despre Tine şi învaţă şi pe alţii când 
ei nu împlinesc voia Ta după ce o cunosc pe ea, căci cartea îl 
îngâmfă pe om şi îl orbeşte de tot, dar pocăinţa îl învaţă pe om 
ştiinţa cea de sus, lepădarea de sine şi sfinţenia de-a pururi, şi 
aceasta este cartea pe care trebuie s-o înveţe omul pe pământ 
de la Dumnezeu şi nu de la om aşa cum obişnuieşte omul să 
înveţe pe pământ. 

Aduc Ţie, Doamne, plecăciune mare în ziua mea de 
pomenire între sfinţi în vreme de post şi de rugăciune peste 
biserica Ta şi aduc rugă fierbinte înaintea Ta: scapă-i pe oameni 
de păcatul desfrânării aşa cum m-ai scăpat pe mine şi vinde- 
că-i pe ei apoi prin iertarea păcatelor, o, Doamne. Amin. 

© fii ai lui Dumnezeu plăcuţi Lui, şi voi, 
^fii ai oamenilor plăcuţi lumii, dragostea 
Mea şi mila Mea nu le pot spune decât păcătoşii iertaţi, care 


au fost apoi atinşi de darul Duhului Sfânt prin iertarea păcatelor 
lor. E vreme de post şi de rugăciune pentru întâmpinarea praz- 
nicului învierii Mele între cei morţi şi n-are cine să-i oprească 
pe creştini de la mâncarea cea multă şi gustoasă şi să-i îndemne 
spre veghe pentru mântuirea sufletului lor şi pentru biruinţa 
asupra diavolului cel din ei şi cel din afara lor. 

O, neam român, ar fi să te oprească mai-marii de peste 
tine de la toate poftele tale de mâncăruri şi să te îndemne la 
post şi la rugăciune, tată. Ar fi să dea ei de veste legea aceasta 
şi s-o tot întărească peste tine mai-marii tăi, ca să se cheme că 
te iubesc şi că îngrijesc de tine aceştia. Iată, tată, vin Eu, Dom- 
nul, vin cuvânt peste tine, vin şi te aşez la veghe pentru viaţa 
ta cu Dumnezeu, pentru iubirea ta cea fără de păcat, pentru 
sfinţenia ta înaintea Mea, pentru purtarea ta cea plină de veghe 
pentru cei din cer şi pentru cei din jurul tău. 

O, popor al cuvântului Meu în mijlocul neamului român, 
fă-ţi viaţa, tată, cât mai sfântă, ca să vadă şi ca să creadă nea- 
mul român că Eu, Domnul, am în mijlocul lui pildă de viaţă, 
iubire de Dumnezeu în mijlocul tău, tată. Te-am învăţat în ziua 
aceasta şi ţi-am întărit veghea, Eu şi fiica cea sfântă, Maria 
Egipteanca din ceata cuvioşilor din cer. Ia, tată, şi pune peste 
tine podoabă de sfinţenie! Ia, poporul Meu, ia mereu, ia ca să 
ai şi ca să dai! Ia şi te creşte frate pe frate cu cele ce sunt ale 
sfinţeniei, iar cele ce dau să te strice spre păcat să le cunoşti şi 
să le tai din rădăcină mereu, căci tu eşti învăţat de Dumnezeu 
şi de veghetorii Mei de peste tine şi te priveşte Domnul mereu, 
şi te privesc sfinţii şi îngerii, tată. 

O, pace ţie şi sfinţenie multă să am Eu, Domnul, în mij- 
locul tău, poporul Meu! Lasă-te învăţat, lasă-te povăţuit la 
orice pas, lasă-te ţinut de mânuţă cu orice pas, căci Eu te-am 
ales ca să te învăţ mereu, mereu, tată, şi te-am ales să am în 
mijlocul tău duhul învăţăturii, pe Domnul învăţătorul, Domnul 
Iisus Hristos Mântuitorul în mijlocul tău, poporul Meu, popor 
născut din cuvântul lui Dumnezeu. Amin, amin, amin. 

28 martie/l 0 aprilie 2011 

Duminica a şasea a Postului Mare, a Floriilor; 
praznicul Intrării Domnului în Ierusalim 

Poporul Domnului este seninul premergător al venirii Domnului pe 
pământ. Durerea Domnului de la creştinii care „se fac trădători”. 

I mi cobor din văzduh glasul peste grădiniţa cuvân- 
tului Meu din zilele acestea şi Mă aşez în cartea 
Mea cea de azi cu praznic de Florii şi grăiesc cuvântul mângâ- 
ierii în mijlocul tău, popor al cuvântului Meu, şi iau din Mine 
şi aşez în tine pe Mângâietorul, fiule, căci Eu, Domnul Iisus 
Hristos, aşa I-am zis Duhului Sfânt, I-am zis Mângâietorul şi 
L-am promis celor ce cred în Mine şi am spus că din al Meu 
va lua Mângâietorul şi va vesti celor credincioşi, ca să fiu Eu 
aşa cu ei până la sfârşitul timpului, şi nu vor să creadă şi să 
înţeleagă cei necredincioşi că Eu, Domnul, aşa am spus că voi 
fi cu ai Mei, şi iată, aşa sunt şi nu tac între ei, căci le-am promis 
că voi fi cu ei. Amin. 

O, pace ţie, poporul Meu! Ai nevoie mereu de această 
urare din Mine rostită în mijlocul tău, căci lucrul tău cu Mine 
este greu, este mult şi mereu, şi tu eşti sub sarcină mereu, tată. 
O, nu te supăra că stai sub sarcină mereu, că dacă ai fi rămas 
în lume cu paşii vieţii tale ai fi fost sub sarcina lumii şi nu 
ţi-ar fi răsplătit nimeni truda ta şi s-ar fi sfârşit ea odată cu tine 
ca şi lumea, dar Eu, Domnul, îţi dau plată scumpă pentru 
purtarea sarcinii Mele cu tine în zilele acestea. 

Dar de ce este sarcina Mea ceea ce Eu duc cu tine în vre- 
mea aceasta? Tu eşti vestitorul Meu pe pământ şi eşti semnul 
cel de dinaintea venirii Mele, fiule însărcinat cu sarcina Mea. 
Tot ceea ce faci şi trăieşti tu sunt cele ale lucrării Mele cu tine 
din zilele acestea, căci Eu te-am ales din lume ca să fii tu lu- 
crarea Mea, fiindcă din cuvântul Meu de peste tine te-am lucrat 
şi te lucrez mereu, că dacă Eu n-aş lucra aşa şi mereu în mij- 
locul tău, tu n-ai mai fi al Meu, ci ai fi tu al tău ca toţi oamenii 
care-şi lucrează ei viaţa. Eu însă ţie îţi lucrez Eu viaţa, şi te 
aşez să Mi-o lucrezi şi tu pe a Mea, Eu pe a ta şi tu pe a Mea, 
şi ce lucrare măreaţă este lucrarea noastră împreună nu-şi dă 
seama lumea care te înconjoară şi nici cea care aude de tine 
din depărtări, căci lumea are lumea ei şi stă în cele ce se văd şi 
n-are nădejde lumea, fiindcă nu-şi pregăteşte nimic ca să aibă 
când nu va mai fi lumea aceasta. 

O, nu ştie lumea pe cele pregătite de Mine, Domnul, 
pentru cei ce cred în Mine urmându-Mi Mie pe pământ. In is- 
toria celor credincioşi lui Dumnezeu sunt mulţi care au părăsit 
lumea aceasta şi şi-au pregătit viaţa pentru lumea cea nevăzută 
şi în care ei au crezut şi au rămas şi s-au mângâiat ei cu Mine 
apoi, cu Duhul Meu, căci Duhul Meu este Mângâietorul, şi 
împreună cu Tatăl şi cu Fiul este închinat şi slăvit şi grăieşte 
prin cei credincioşi şi grăieşte cu ei mângâindu-i, aşa cum a 
fost promisiunea Mea, şi iată, putere de credinţă îi trebuie omu- 
lui ca să Mă poată primi el pe Mine în casa lui cu acest cuvânt 
ca să cinez cu el masă de cuvânt mângâietor în casa lui. 

Pun masă de cuvânt în mijlocul tău, popor al cuvântului 
Meu mângâietor, şi cu praznic de Florii stau la masă cu tine, 
Ierusalime nou, cetatea Mea cea de azi în mijlocul neamului 
român! îmi amintesc cu tine despre ziua cea măreaţă când Tatăl 
M-a preamărit în mijlocul oamenilor mai înainte de patima 
Mea după ce Eu l-am sculat pe Lazăr din mormânt şi când 
norod mare Mi-a ieşit înainte pentru că auzise de minunea 
aceasta şi când fariseii şi cărturarii îşi ziceau între ei: «Vedeţi 
că n-aveţi nici un spor, că iată, lumea cum s-a dus după EH». 
Toţi cei care veniseră la praznic să se închine voiau să Mă 
vadă, iar Eu le-am spus lor: «A venit ceasul să se preamărească 
Fiul Omului. Dacă-Mi slujeşte cineva, să vină după Mine, şi 
unde sunt Eu acolo va fi şi slujitorul Meu. Părinte, preamăreşte 
numele Tău! „L-am preamărit şi iarăşi îl voi preamări 11 », ve- 
nit-a glasul din cer. 

O, nici aşa, după atâtea semne şi minuni, nici aşa n-au 
crezut cei mulţi, iar cei puţini, care au crezut, nu mărturiseau 
din pricina fariseilor, ca să nu fie goniţi din sinagogă. O, po- 
porul Meu, tot aşa se petrece şi azi cu Mine şi cu tine şi cu cu- 
vântul Meu faţă în faţă cu cei ce iubesc slava lor mai mult decât 
slava cea de la Mine lor. Vezi tu, tată, de ce nu fac Eu prin tine 
minuni? Lumea iubeşte starea ei şi statul ei pe pământ şi de 
aceea nu poate ea să mărturisească pentru Mine aşa cum tu 
mărturiseşti cu viaţa ta şi cu lucrarea Mea în mijlocul tău. Cu 
alai ceresc intru în tine, cetatea Mea de nou Ierusalim, iar în- 
gerii Mei cântă când intru: „ Osana, binecuvântat este Cel ce 
vine întru numele Domnului! “. Intru în mijlocul tău şi Mă fac 
cuvânt pe masa ta şi cinez cu tine însoţit de cerul sfânt la masa 
Mea cu tine, şi slava Mea din mijlocul tău e tainică, fiule, şi e 
tot o mângâiere, iar cine se apleacă să ia din ea cu adevărat, 
acela nu mai iubeşte lumea aceasta şi nu se mai cheltuieşte 
pentru ea, ci vine după Mine şi merge cu Mine pe cale şi nu 
mai merge cu lumea, ci rămâne cu Mine şi-Mi mângâie rana 
Mea cea după om şi-Mi alină dorul Meu cel greu după el şi 
rămâne el fiu al lui Dumnezeu, răscumpărat prin Duhul Sfânt 
Mângâietorul, Care din al Meu ia şi Se dă omului ca să se facă 


apoi una cu Dumnezeu omul. 

O, câtă teamă, câtă răutate şi câtă zarvă au stârnit iudeii 
necredincioşi pentru că Eu, Domnul, l-am ridicat atunci pe 
Lazăr din mormânt! O, câtă necredinţă domneşte în cei ce 
iubesc slava oamenilor, şi cu câtă minciună şi cu câtă stăruinţă 
lucrează aceştia ca să înăbuşe ei slava lui Dumnezeu când ea 
stă pe pământ lucrând! O, câtă răutate bate şi spre tine, poporul 
Meu, din partea celor ce iubesc slava lor şi lumea aceasta! Dar 
cel mai greu doare la Dumnezeu când cad creştini de pe calea 
Mea cu tine şi se fac trădători, tată, căci sunt nemulţumiţi şi 
cad cei nemulţumiţi, cad cei ce nu iubesc crucea şi tainele ei 
cele de nepătruns cu mintea celor puţini la minte pentru Dum- 
nezeu şi mari cu mintea pentru ei înşişi. O, adu-ţi aminte de 
Mine, fiule, cât Mă huleau pe Mine cei ce nu Mă credeau şi 
cei ce Mă părăseau pentru nemulţumirea lor, pentru nestator- 
nicia lor. Duhul Meu nu pătrunde în sufletul viclean şi de aceea 
nu pot toţi cei care vin să se bucure până la sfârşit de venirea 
Mea cea de azi şi să Mă bucur Eu de ei până la sfârşit, şi cad 
aceştia în lături şi se fac paşii lor mai urâţi decât înainte, pre- 
cum este scris, căci aşa de rău cad cei ce trădează pe Dumnezeu 
şi nu mai stau cu El. O, de-ar avea ei parte de întoarcere mai 
înainte de sfârşit! Le trebuie împăcare cu Mine la aceştia, dar 
mintea lor e mare pentru ei înşişi şi e mică pentru Duhul Meu 
Mângâietorul, Duhul Care mângâie pe cei binecredincioşi, pe 
cei statornici în credinţă şi în iubire până la sfârşit, iubirea pen- 
tru cei ce se mântuiesc. Amin. 

îţi dau acum binecuvântare pentru zi de vestire a lucrării 
Mele cu tine în mijlocul oamenilor, poporul Meu. Ţi-am făcut 
cale, tată, ca să ieşi între oameni cu crucea învierii, fiule. Lumii 
îi place de două mii de ani crucea cu Mine răstignit pe ea în 
piroane de fier, dar cu tine crucea e plină de flori, tată, şi multă 
mângâiere îmi aduci cu lucrarea aceasta a ta. Văd îngerii 
aceasta şi se minunează şi văd ei Evanghelia Mea cu tine şi 
stau în uimire şi cântă slavei Mele cu tine îngeraşii cerului, 
poporul Meu. O, binecuvântat să fie lucrul mâinilor tale, cu 
care Eu ies cu tine între oameni ca să mărturisească el lucrarea 
aceasta, lucrarea Mea cu tine, fiule! Se mângâie duhul din om 
când vede crucea cu flori pe ea. Se mângâie omul de la lucrarea 
Mea cu tine, că n-are omul nădejde şi n-are mângâiere dacă 
n-are nădejde. Ies cu tine cu lucrare de nou Ierusalim în mij- 
locul oamenilor, ieşim cu stâlpări, cu flori pe cruci şi îi întâmpi- 
năm pe oameni cu mângâiere, că Mi-e tare milă de ei şi nu ştiu 
ei aceasta. Mi-e duhul rănit de dor după om şi de aceea am 
venit acum două mii de ani şi M-am făcut om şi M-am dat spre 
cruce şi spre moarte pentru dragostea Mea cea pentru om, o, 
şi de aceea am venit şi acum şi tot vin cuvânt pe pământ şi nu 
de altceva vin. Vin că este scris să vin şi nu de altceva vin. O, 
vin şi tot vin şi multă necredinţă şi răceală de suflet găsesc pe 
cale în oameni şi Mă întorc în Tatăl suspinând şi Mă mângâie 
Tatăl şi-Mi şterge lăcrimioarele şi-Mi spune cuvânt de 
mângâiere Tatăl Meu şi-Mi spune aşa: 

F uţin, puţin, şi-i vei trage pe toţi la Mine, 
o, Fiule scump, căci Tu aşa ai spus, şi ai 
pe pământ fii credincioşi, care-Ţi aşează cuvântul în calea oa- 
menilor, şi va veni curând o zi când toţi vor căuta acest mângâ- 
ietor şi vor alerga după el ca după mângâierea care le va lipsi 
la toţi, şi va fi scump în ziua aceea cuvântul Tău cu care umbli 
azi plin de dor suspinat după om. Puţin, puţin, Fiule scump al 
Meu, şi răbdarea Noastră va mântui multe suflete dintre cei 
scrişi în Cartea Vieţii. 

Mă doare durerea Ta, căci Eu sunt în Tine, iar Tu în 
Mine eşti, Fiule scump al Meu, dar durerea Noastră e plină de 

răbdare, e plină de iubire şi e suspinul Nostru după om, tată. 
Mă uit acum la ziua cea pomenită azi când Iţi cântau mulţi 
Osana, tăind ramuri din copaci şi aştemându-Ţi-le în cale şi 
când s-a cutremurat cetatea Ierusalimului, zicând: «Cine este 
Acesta?», şi mulţi ziceau: «Acesta este Iisus, proorocul din 
Nazaretul Galileei», şi au venit la Tine orbi şi şchiopi şi i-ai 
făcut sănătoşi în clipa aceea, dar s-au întristat şi s-au mâniat 
pe Tine arhiereii şi cărturarii pentru aceste minuni şi pentru 
copiii care strigau cântându-Ţi în templu Osana. O, ce blând 
ai spus lor când ei au zis: «Auziţi ce zic aceştia?», iar Tu le-ai 
spus: «Au niciodată n-aţi citit în prooroci că din gura copiilor 
şi a celor ce sug a pregătit Domnul laudă Lui?». O, ce zi 
măreaţă în Ierusalim a fost atunci pentru cei cu inimă dulce şi 
mare, şi ce mânie a stârnit ea în inimile celor ce nu Te-au primit 
de la Mine trimis la ei, Fiule scump al Meu! Te-au răstignit 
aceştia apoi, dar, vai, n-au ştiut ei că o mai mare slavă va 
străluci înaintea lor prin Tine, căci lumina învierii Tale i-a jude- 
cat apoi pe ei, i-a biruit pe toţi, iar ei au rămas neputincioşi sub 
vină mare, dar ai fost milostiv cu ei pe cruce şi M-ai rugat să-i 
iert căci ei nu ştiu ce fac. O, ce mare iubire le-ai dat Tu lor când 
Mi-ai spus să-i iert pe ei! O, ce mare este iubirea Ta, Fiule 
scump al Meu! Să nu uite omul iubirea Ta de pe cruce, tată, şi 
să nu-şi piardă nădejdea cel păcătos, ci să se întoarcă şi să fie 
viu, căci Tu ai murit pentru fiecare păcătos ca să fie el viu prin 
întoarcerea lui la Tine, la mila Ta cea pentru omul păcătos, tată. 

Grăiesc cu Tine mai înainte de praznicul răstignirii şi 
al învierii Tale prin cruce, Fiule scump. Vine pomenirea răstig- 
nirii Tale, tată, şi începe de mâine amintirea săptămânii pa- 
timilor Tale amare, Fiule scump. Ieşim cu flori pe cruci în 
mijlocul oamenilor şi stăm aşa cu ei până la ziua învierii şi 
presărăm în oameni mireasma iubirii Tale pentru cei păcătoşi 
ca să vină ei la umilinţă şi la pocăinţă, tată. Avem fii mărturi- 
sitori şi vestitori peste oameni ai cuvântului Tău cel de azi, 
care-şi are rădăcina în Noi, Fiule scump. Se cutremură facerea 
toată la glasul Tău de azi, dar omul doarme în necredinţă şi 
dai să-l scoli la glasul Tău, doar, doar va auzi şi-Ţi va deschide 
ca să cunoască el cine bate. 

Peste şapte zile vor cânta cei credincioşi şi cei necredin- 
cioşi cântarea cea pentru învierea Ta: Hristos a înviat! Noi vom 
auzi dintru cele cereşti şi vom privi pe pământ peste tot. Dă 
lumea să se bucure la sărbătorile Noastre, dar nu pentru Noi 
se bucură lumea, o, nu, Fiule scump şi durut al Meu ca şi Tatăl 
Tău. Cine se bucură cu Noi nu aşa se bucură, dar lumea nu cu- 
noaşte taina bucuriei, nu ştie lumea ce este iubirea şi ce face 
ea cu fapta ei şi cu măreţia ei. O, Mi-e milă de Tine, Mi-e tare 
milă, tată, de Tine şi Te mângâi grăind cu Tine, Eu, Tatăl, în 
mijlocul poporului Tău de azi, Fiule scump, căci în români 
Ne-am aflat casă acum la venirea Ta cea de la sfârşit de timp. 

Le spun tuturor, le spun oamenilor să înţeleagă de la 
Mine, Tată ceresc, şi să audă ei desluşirea numelui Tău Alfa şi 
Omega. 

O, Fiul Meu Iisus Hristos a venit atunci, la începutul 
trupului Său, şi a venit acum, la sfârşitul lucrului Său, căci El 
este începutul şi sfârşitul fiecărui lucru al Domnului pe pământ 
şi în cer. Şi-a început lucrarea trupului Său acum două mii de 
ani şi vine acum să Şi-o sfârşească, şi aşa lucrează Dumnezeu 
lucrul Său cel întreg întocmit. El, Fiul Meu, este Alfa şi 
Omega, El, Cel ce a fost, Cel ce este şi Cel ce vine, şi întreit a 
lucrat şi lucrează El lucrarea Sa, căci aşa este la Dumnezeu, 
iar Eu îl preaslăvesc pe El şi pe Mine în El, şi zic: Acesta este 
Fiul Meu şi Cuvântul Meu. El este Alfa şi Omega, El este Cel 
ce a fost, Cel ce este şi Cel ce vine, şi iată-L, vine, căci Duhul 


şi mireasa zic: „ Vino, Doamne! “, şi de aceea El vine. Amin. 

O Tatăl Meu Savaot, o, tată, stau în mij- 
locul poporului cuvântului Meu cel de 
azi şi-Mi fac mereu venirea. Evanghelia venirii Mele o lucrez 
Eu în mijlocul acestui popor mititel, şi Mă duşmănesc arhie- 
reii şi cărturarii ca şi acum două mii de ani, tată, şi îşi văd ei 
mai departe de ale lor, o, Tatăl Meu. Eu sunt Alfa şi Omega, 
începutul şi sfârşitul, dar ei nu vor să ştie aşa despre lucrul ce-1 
am Eu de la Tine de lucrat pe pământ până la tot întregul său 
ca să pot să-Ţi spun apoi Ţie, Tată, că Mi-am lucrat lucrarea. 
O, slavă Ţie că M-ai preaslăvit în cuvânt în ziua aceasta! Am 
intrat cuvânt în Ierusalim, la poporul Meu cel de azi, şi am in- 
trat cu Tine, Tată al Meu. Peste şapte zile Mă voi slăvi între ei 
cu praznicul învierii Mele şi voi sta cu ei la masă de cuvânt, 
Tată. Lucrarea Mea cu ei e măreaţă şi nu se suie la mintea 
omului adâncul tainei ei. Cele ce ochiul n-a văzut şi la mintea 
omului nu s-a suit, aceasta lucrez şi pregătesc Eu pentru cei 
ce Mă iubesc, şi lucrez aceasta cu poporul cuvântului Meu cel 
de azi, tată. 

O, poporul Meu, Tatăl şi Fiul S-au slăvit în cuvânt în mij- 
locul tău în ziua aceasta de praznic sfânt când Eu, Domnul, am 
intrat pe mânz de asină în cetatea Ierusalimului acum două mii 
de ani. I-am spus Duhului Sfânt, I-am spus Mângâietorul ca să 
fac din El lucrarea mângâierii peste cei credincioşi. O, mergi, 
poporul Meu, mergi cu taina Mea cu tine şi vesteşte-o oame- 
nilor, ca să vadă oamenii Duhul Meu lucrător prin tine pe pă- 
mânt! Du vestirea Mea din mijlocul tău la oameni, tată, iar Eu, 
Domnul, îi voi mângâia pe ei în taină mare prin lucrarea Mea 
cu tine, prin tainica Mea plămadă, pe care o lucrez Eu prin tine 
pentru în noirea lumii, pentru lumea cea nouă, cea care va să fie, 
cea care va rămâne, o, poporul Meu. Amin, amin, amin. 

4/1 7 aprilie 2011 

Praznicul învierii Domnului 

Cu învierea Domnului a început taina învierii morţilor. Omul 
primeşte în dar umilinţa, cuminţenia, darul credinţei şi învierea. 
Viaţa începe cu moartea. îndemn pentru ridicare şi urmare a 
Domnului prin lepădare de sine. Credinţa neîndoielnică. 

Î n cer şi pe pământ e sărbătoare de înviere spre po- 
menirea biruinţei Mele prin cruce, căci acum două 
mii de ani, după ce am fost bătut în cuie pe cruce şi pus în mor- 
mânt de poporul iudeu, Eu, Domnul Iisus Hristos Mântuitorul, 
am stat între cei morţi, iar când a sosit ziua a treia după răstig- 
nirea Mea, M-am ridicat viu dintre morţi şi sunt viu în vecii 
vecilor şi sunt biruitorul morţii, căci prin învierea Mea am stri- 
cat puterea morţii şi a început atunci între pământ şi cer taina 
învierii morţilor şi lucrarea ei, taină greu de înţeles şi tot la fel 
de greu de crezut, dar dacă Eu, Domnul, M-am dovedit pe 
Mine însumi condamnat la moarte pe cruce şi înviat înaintea 
celor ce M-au răstignit, nu e greu de crezut, nu e greu să Mă 
urmeze omul cu credinţă şi cu umilinţă după ce Eu i-am arătat 
lui umilinţa Mea şi biruinţa Mea prin umilinţă, prin crucea 
răstignirii Mele între doi tâlhari ca să vadă omul cât de umilit 
este Dumnezeu de către om, cât de umilit este El faţă de om şi 
cât de puţin are omul umilinţă faţă de Dumnezeu. 

O, te cuprind în duh de praznic de înviere, poporul Meu, 
şi-ţi dau din gura Mea glas de salutare cu bucurie sfântă şi-ţi 
spun, Eu însumi îţi spun vestea învierii Mele, care mergea din 
gură în gură acum două mii de ani după ce Maria Magdalena 
M-a vestit ucenicilor Mei înviat şi le-a spus: Hristos a înviat! 
Hristos a înviat! 

O, pace ţie în zi sfântă de bucurie cerească, poporul 
Meu! Hristos a înviat! Petrec în tine, tată, ca în cer. Pun masă 
de cuvânt cu cerul Meu de sfinţi şi de îngeri în mijlocul tău aşa 
cum puneam acum două mii de ani cu ucenicii Mei din loc în 
loc, din timp în timp masa cuvântului Meu cu ei în casele celor 
credincioşi şi le grăiam lor cuvânt măreţ, cuvântul facerii, şi a 
rămas în urma Mea şi a lor cuvântul Meu cel de atunci pe 
pământ, şi mulţi înviază prin duhul cuvântului Meu dintre cei 
ce îl iau şi îl cuprind pe el cu inima din ei şi apoi cu fapta lor 
peste viaţa lor, că mare iubire cerească şi mare bucurie sfântă 
şi multă pace şi odihnă aduce cuvântul Meu în om atunci când 
omul îl cuprinde pe el şi când umilinţa şi cuminţenia se dau lui 
în dar de la Dumnezeu, Cel Care cercetează inima şi rărunchii 
omului şi-i dă lui darul credinţei şi învierea prin el apoi! 

O, Hristos a înviat, Ierusalime, poporul Meu cel nou! 
Ucenicii şi uceniţele Mele, din sala nunţii veşnice zic cu Mine 
odată peste tine salutul învierii Mele aşa cum îl rosteau ei din 
unii în alţii acum două mii de ani după ce a trecut dimineaţa 
învierii, dimineaţa zilei învierii Mele: Hristos a înviat! Duhul 
Meu îşi află pacea în mijlocul tău, pacea şi mângâierea durerii 
Mele, tată, iar Eu te mângâi cu glasul cuvântului Meu ca şi 
acum două mii de ani pe cei cu care cinam masă de cuvânt în 
vremea lucrului Meu cu ei, şi fericiţi erau ei că Mă vedeau 
vorbind lor şi hrănindu-i cu duhul vieţii, dar le-am spus lor 
atunci despre tine, poporul Meu de azi, le-am spus că mai 
fericiţi vor fi cei ce Mă vor crede fără să Mă vadă cu ei aievea 
când Eu le voi grăi lor dintru cele cereşti, şi iată vremea cu- 
vântului Meu la masă cu cei credincioşi glasului Meu de peste 
ei, stând Eu în văzduh, acoperit de heruvimii şi de serafimii 
cei fără de trup şi cuvântând peste pământ ca la începutul Meu 
cu omul şi cuprinzând în taina glasului cuvântului Meu 
veacurile toate, căci am grăit la început cu omul aşa cum 
grăiesc acum, la sfârşit, şi sunt începutul şi sfârşitul şi sunt Alfa 
şi Omega şi numai Eu am acest nume: Alfa şi Omega, o, şi Mă 
doare mereu în cer şi pe pământ că nu vrea omul să-şi facă 
inimă şi minte cu pricepere şi pentru tainele lui Dumnezeu atât 
de mari, atât de măreţe pentru om dacă el nu şi-ar pierde vre- 
mea vieţii lui cu lucruri de nimic, cu putregaiul vremii lui pe 
pământ, şi îl doare apoi pe om când dă cu ochii de Mine după 
ce-şi dezbracă haina trupului său şi face ochii mari în clipa 
aceea şi îl doare că n-a văzut cu ochii în vremea lui pe pământ, 
şi Mă doare şi pe Mine de el când nu găsesc în dreptul vieţii 
lui ceva cât viaţa lui de scump ca să-l pot aşeza la loc de odihnă 
între cei înviaţi prin credinţă şi prin Dumnezeu. 

O, vin acum, la sfârşit de timp, ca să-i spun omului că 
viaţa lui începe cu moartea şi să-i dau de veste să se pregă- 
tească şi să înveţe de la Mine cum, dacă n-a făcut aceasta în 
timpul de până acum al vieţii lui. Am venit acum două mii de 
ani după om şi puţini au fost şi sunt aceia care să ştie că de 
aceea am venit atunci, şi am venit iarăşi, acum, după două mii 
de ani şi i-am grăit omului cu duh dătător de viaţă şi-i tot 
grăiesc lui şi vin după el din cer pe pământ şi puţini de tot sunt 
cei care să creadă că Eu de aceea vin. Vin să nu-1 las pe om să 
se piardă de tot şi să piară pe vecii. Vin că Mi-e milă să-l las 
pe veci spre plata vieţii lui cea fără de credinţă în învierea Mea 
cea pentru el, şi vin şi suspin în cuvânt pe urma omului ca să-i 
mişc inima spre duioşie şi spre umilinţă în ea apoi, că fără 
duhul duioşiei în el nu poate omul spre umilinţă şi spre pocă- 
inţă apoi, dar îi spun lui acum că duioşia despre care spun Eu 
nu e omenească. Eu nu-i grăiesc omului omeneşte, o, nu aşa îi 
dau Eu lui să simtă cu inima din el, ci îi dau lui învăţătură pen- 
tru veşnicia lui, nu pentru el acum, şi îi dau arvuna duhului lui 


cel veşnic, nu duhului lui vremelnic, cu care omul îşi pierde 
veşnicia şi şi-o lasă pe pământ. 

O, nu, omule, nu aşa te învăţ Eu, Domnul, pe tine. Eu îţi 
dau duh cu povaţă în el pentru viaţa ta cea veşnică, tată, nu pen- 
tru duh de vremelnicie ca să consumi tu povaţa Mea omeneşte 
aşa cum omul este învăţat să facă. O, ridică-te, tată, că iată, nu 
este omul în stare să-L înţeleagă pe Domnul şi să-I priceapă 
povaţa, căci cel ce nu caută cu duhul lui să-Mi priceapă în- 
văţătura cu lepădare de sine, unul ca acela nu învaţă niciodată 
să ştie să meargă cu cruce mersul lui pe pământ şi să-Mi ur- 
meze Mie aşa cum Eu l-am învăţat să meargă dacă voieşte să 
vină după Mine cu paşii lui şi cu povaţa Mea pentru paşii lui, 
lăsând mamă şi tată, fraţi şi surori, soţie şi copii, rudenii şi pri- 
eteni, avuţii şi măriri pământeşti, căci cine rămâne cu urme şi 
cu amestecare pe drumul lui spre Mine, acela nu are minte pen- 
tru Dumnezeu şi nici putere ca să înţeleagă această cale, de vre- 
me ce are încă răni vechi, urme din omul cel vechi pe inima lui. 

O, omule, tată, dacă nu ştii să mori de tot, învaţă de la 
Mine, învaţă să pui cruce la cap la tot ce ai fost tu, şi învaţă 
apoi învierea, fiule, că fără înviere nu poţi să fii viu şi nu poţi 
nici jumătate viu şi jumătate mort, şi iată, vin şi te învăţ, căci 
sunt învăţătorul şi am pe limbă izvor de viaţă şi cuvânt să-ţi 
dau şi să ai şi să ştii şi să poţi să înviezi deplin, să calci cu 
moartea pe moarte aşa cum Eu am făcut. 

O, poporul Meu de nou Ierusalim, hai, fiule, să văd în 
mijlocul tău în ziua aceasta duh de înviere peste înţelepciunea 
ta! Cere, tată, să înveţi bine învierea ta, că ai carte din cer pe 
masa ta şi nu este împărăţie mai mare şi mai adevărată pe 
pământ pe nicăieri ca şi la tine, şi ai cartea împărăţiei cerurilor 
deschisă de mâna Mea, de gura Mea pe masa ta în zilele aces- 
tea de venire a Mea iarăşi după om, iar tu trebuie să fii mare 
pe pământ după câtă carte am lăsat Eu peste tine, tată. O, e 
păcat să nu fii mare prin învăţătura Mea şi viu mereu şi treaz 
mereu prin ea pentru împărăţia Mea cu tine pe pământ şi peste 
pământ în mare taină, în nepătrunsă taină, tată, căci mintea 
omului e căzută de şapte mii de ani, chiar dacă el crede că are 
minte şi că ştie. O, ştie multe omul, dar ştie prin mintea lui cea 
căzută acum şapte mii de ani, căzută peste el prin neascultarea 
lui de Dumnezeu, căci omul şi-a zidit sieşi minte prin neas- 
cultare de glasul Meu de peste el în rai, şi nu are el altfel de 
minte de atunci şi până azi, decât dacă Eu, Domnul, îl atrag pe 
el la Mine şi la minte cu Duhul Meu Cel dătător de viaţă în ea, 
cu duhul credinţei sfinte în Mine şi în învierea Mea cea pentru 
el, după ce pentru el am venit de la Tatăl din cer ca să plătesc 
în locul lui pe pământ viaţa lui cea pierdută din rai acum şapte 
mii de ani prin neascultarea lui de cuvântul Meu şi de aşezarea 
Mea peste el în rai. 

O, poporul Meu, nu e bine pentru tine să iei cuvânt din 
tine ca să-l faci pe el, după ce Eu stau cuvânt în mijlocul tău, 
cuvânt pentru tine, tată, ci e bine să lucrezi tu numai ce Eu, 
Domnul, îţi spun să faci, căci altfel păţeşti şi tu cum a păţit omul 
în rai după ce n-a ascultat de Mine, ci de sine a ascultat. O, e 
bine să faci numai ce-ţi dau Eu să faci, şi să crezi că e bine aşa 
cum îţi dau Eu să lucrezi şi să împlineşti, căci Eu nu-ţi fac decât 
bine, fiule povăţuit de Dumnezeu pentru paşii tăi. Orice ţi-aş 
da Eu să faci, aceea să faci fără să te îndoieşti, fără să foloseşti 
mintea ta şi socotinţa ei, căci Eu, Domnul, voiesc ca tu să fii 
fericit prin ascultare de Mine, tată, căci altă fericire nu este feri- 
cirea, fiule. Ia pildă de la cei ce n-au ascultat de cuvântul Meu 
şi l-au făcut pe al lor, şi ia, tată, înţelepciune de ascultare şi stai 
cu iubire şi cu ascultare sfântă în poporul cuvântului Meu cel 
de azi, căci Eu am pus în sfeşnic pe masă lumină pentru tine, 

ca să nu umbli prin întuneric, ca să nu stai în întuneric, tată, iar 
tu ia şi te foloseşte de lumina Mea din mijlocul tău şi nu lovi în 
stâlpii cu lumină în vârful lor pentru mersul tău cel sfânt, ci 
foloseşte-te cu credinţă de grija pe care ţi-o port şi de ochii care 
te veghează ca să te vadă, căci dacă cei ce te veghează nu te 
văd, te paşte rătăcirea, fiule, te pândeşte ispita cea nemiloasă 
dacă nu ştii, când ea vine, să-i zici ei: «Ieşi şi te depărtează, 
căci scris este să nu ispiteşti pe Dumnezeu!», căci Eu aşa i-am 
zis ispitei când ea M-a încercat, şi aşa să faci şi tu cu ea, să faci 
ca învăţătorul tău şi nu ca tine, tată, şi nu ca omul care te 
ispiteşte şi-ţi încearcă ţie inima, măi tată. 

O, nu uita să cauţi să ştii bine ce înseamnă duioşia des- 
pre care Eu te învăţ s-o ai, şi prin ea duhul umilinţei să-l ai, 
Duhul Meu de pe cruce, poporul Meu. Acum cântăm Hristos a 
înviat şi grăim cereşte unii înaintea altora şi dăm glas praznicu- 
lui învierii ca să bucurăm tot cerul, tată, şi de pe pământ, şi 
iarăşi ne vom aşeza în carte cu duhul învierii, cu duhul învăţă- 
turii, ca la şcoală, poporul Meu. Binecuvântate îţi fac bucatele 
de pe masă, şi cu folos pentru cer să-ţi scrie îngerii Mei vremea 
postului pentru patimile şi pentru învierea Mea, fiule! 

Pace ţie, Ierusalime al Meu în zilele acestea, că alt 
Ierusalim al Duhului Meu Eu nu mai am, căci acolo unde am 
venit acum două mii de ani se desfată omul în numele Meu şi 
îşi măreşte mărirea lui şi se consumă aşa cum ştie el, iar Eu 
am venit la tine şi te-am născut al Meu pe vatra neamului 
român şi te am al Meu şi te-am numit Ierusalimul Meu, Ierusa- 
limul venirii Mele de azi, şi-ţi zic: Pace ţie, o, pace ţie, Ierusa- 
limul Meu cel de azi! Domnul Cel înviat, El te numeşte aşa pe 
tine, El şi nu tu, căci El este Cel ce grăieşte în mijlocul tău cu- 
vânt de naştere, cuvânt de facere, cuvânt de înviere, o, poporul 
Meu de azi, Ierusalimul Meu cel de azi! Amin. 

Prin toate cetăţile cu popor împlinitor după voia Mea în 
neamul român, peste tot să pătrundă salutul învierii Mele, rostit 
din gura Mea: Hristos a înviat, şi toţi să se mângâie şi toţi să 
se bucure de mângâierea Mea pentru cei credincioşi, care se 
sfinţesc pentru Mine, iar Eu, Domnul Cel înviat, îi aştept pe ei 
aici, lângă izvor, la praznic de înviere cu mironosiţele învierii 
Mele şi le binecuvintez cărarea până la izvor şi stau cu dor în 
prag ca să le deschid lor. Amin, amin, amin. 

11/24 aprilie 2011 

Ziua a doua de Paşti 

Omul prin suferinţă scapă de păcat. Ce este şi ce face duhul întu- 
nericului. Mila păguboasă este cursă pentru cel slab. 

O iar şi iar învăţătura Mea se face sărbătoare peste 
^ tine, popor al cuvântului Meu cel de azi. E sărbă- 
toare de înviere, iar zilele Mele de sărbătoare cu tine se fac 
învăţătură peste tine din partea Mea, tată, căci ce lucrare mai 
mare poate avea un părinte decât aceea de a-şi învăţa mereu, 
mereu pe ai săi ca să fie ai săi mereu, mereu, iar duhul cel 
potrivnic dacă nu vede învăţătură pe masă într-o casă şi veghe 
pentru casa aceea, vine el şi sparge casa şi o destramă apoi, ca 
se mn că duhul cel rău a avut loc de intrare să-şi facă lucrarea 
sa cea rea, aşa cum el pândeşte de şapte mii de ani pe urmele 
omului ca să-l doboare dinaintea lui Dumnezeu dacă el a căzut 
de la Dumnezeu prin neveghea omului pentru ascultarea de 
Dumnezeu, după ce Dumnezeu l-a făcut pe om. 

E sărbătoare de Paşti, Ierusalime al Meu, iar Eu te în- 
tâmpin cu salutul învierii Mele: Hristos a înviat! Aşa a rămas 
de la ucenicii Mei şi de la mironosiţele Mele şi aşa spun de 
atunci şi până azi creştinii şi aşa cântă ei în zile de Paşti Dom- 


nului lor Cel înviat. 

Hristos a înviat! Poporului Meu de peste tot îi spun Eu, 
Domnul, în zile de Paşti salutul învierii Mele şi îl iau pe el apoi 
la şcoala învăţăturii, la şcoala învierii, căci învăţătura Mea 
poartă în ea duh de înviere. Ce făceam Eu altceva acum două 
mii de ani decât să-i învăţ şi să-i tot învăţ pe cei ce veneau după 
Mine cu durerile lor? O, nu fac altfel nici azi peste cei ce-Mi 
simt fiinţa cu ei şi lângă ei prin cuvântul Meu revărsat din gura 
Mea peste ei. Tainic stau învăluit în cuvânt când grăiesc, iar 
oştirile cele fără de trup, însoţitorii Mei deasupra grădiniţei 
coborârii Mele, îmi învăluie trupul Meu cel înviat dintre morţi 
acum două mii de ani şi-Mi cântă cântarea de slavă a venirii 
Mele: Bine este cuvântat Cel ce vine întru numele Domnului! 

N-am altă lucrare dată de Tatăl Meu Savaot decât să-l 
învăţ pe om, şi mai ales pe poporul cuvântului Meu, pe cel ce 
s-a dat Mie de bunăvoie ca să-l fac pe el popor al Meu în zilele 
acestea, şi iată cât grăiesc Eu cu tine, poporul Meu cel de azi! 
Ce M-aş face Eu, o, şi ce-ai face tu dacă Eu n-aş sta mereu 
învăţătorul tău în mijlocul tău? Iată-i pe cei ce trebuia să Mă 
primească aşa cum tu M-ai primit! Mai-marii bisericii Mi-au 
închis pe dinăuntru uşa ca să nu intru la ei, ca să nu intru în casa 
lor şi M-au lăsat afară spre batjocură şi Mă batjocoresc, nu- 
mindu-i mincinoşi şi rătăciţi şi nebuni pe cei ce-Mi poartă 
venirea Mea cea de azi între pământ şi cer. O, nu e greu de cre- 
zut cuvântul Meu cel de azi, dar cerbicea lor cea tare, mintea 
celor ce stăpânesc peste oameni în numele bisericii nu-i lasă să 
fie tulburaţi sau micşoraţi de măreţia Mea cea în cuvântul Meu 
văzută, căci Eu, Domnul, nu fac altceva decât ceea ce am făcut 
la început când grăiam cu omul ca şi azi. Şi precum la început 
am fost cuvânt, Dumnezeu prin cuvânt, şi când toate prin Mine, 
prin cuvântul Meu s-au făcut, şi fără el nimic nu s-a făcut din 
ce s-a făcut, tot aşa şi acum, la sfârşit, tot aşa lucrez, şi nu e 
greu de crezut Dumnezeu şi cuvântul Său, ci e greu să voiască 
omul aceasta, dar cum să-i placă cu Dumnezeu omului când el 
are atâtea de făcut după inima lui, şi cum să-i placă lui cu Mine 
după atâta vreme de voie a sa între el şi Mine? 

O, dacă ai şti tu, omule, că locul lui Dumnezeu este 
lângă tine şi în tine, după cum ai fost tu de Dumnezeu făcut să 
fii, atunci ai putea tu să crezi că e adevărată grăirea Mea cea 
de azi cu tine, ruptă din cea de la început când grăiam omului 
aşa cum grăiesc azi. Nimic nu e încâlcit pentru ca să înţelegi, 
dar nu voieşti, şi nici n-are cine să te îndemne să asculţi şi să 
fii supus lui Dumnezeu. Ca şi acum două mii de ani nu le con- 
vine de Mine şi de cuvântul Meu slujitorilor de biserică. Stau 
cu uşile închise pentru cuvântul Meu cel de azi mai-marii bi- 
sericii şi supuşii lor. Iată înşelăciunea! Toţi oamenii sunt înşe- 
laţi. Se pune pază om peste om ca nu cumva să creadă cineva 
din slujitorii de biserică şi din cei învăţaţi de aceştia. Aceeaşi 
cortină, aceeaşi mantie de batjocură aşează peste Mine mai- 
marii bisericii, de teamă să nu cadă ei de pe scaune din pricina 
multora care ar fi să creadă pe Dumnezeu-Cuvântul, Care gră- 
ieşte în zilele acestea cuvântul Său de venire pe vatra neamului 
român, uitând ei că împărăţia Mea nu este din lumea aceasta 
şi nu are nimic în ea. Le-am spus mereu că nu le iau nimic, ci 
doar să le dau voiesc. Le-aş da iertare de păcate, le-aş da bucurie 
şi mângâiere, le-aş da lucru măreţ să lucreze pentru învierea 
făpturii şi le-aş da să poarte în ei împărăţia Mea şi să gonească 
din ei şi din jurul lor duhul lumii, duhul cel potrivnic lui Dum- 
nezeu, ca să fie pe pământ împărăţia cerurilor, nu împărăţia 
omului, căci pe pământ împărăţeşte omul, iar omul este căzut 
din rai acum şapte mii de ani prin neascultarea lui de Făcătorul 
său şi împărăţeşte el pe pământ cu voia lui, iar pământul este 

de Dumnezeu făcut, nu de om. Iată înşelăciunea! 

Voiesc să iau de pe om acest păcat, această vină, că nu 
omul a făcut pământul, ci Dumnezeu l-a făcut. I-am spus omu- 
lui să stăpânească pe pământ după ce l-am făcut pe el om din 
pământ, dar i-am spus aceasta înainte să-şi lucreze el căderea 
din Dumnezeu prin neascultare. Omul cel ieşit din om este al 
duhului neascultării omului şi al voii libere din om, şi nu este 
al lui Dumnezeu omul cel ieşit din om. Trebuia să vin să-i spun 
omului aceasta şi am venit şi vin şi-i spun, iar lui îi este greu 
să se plece şi să creadă şi să cunoască pe Cel ce vine şi grăieşte 
cu el din cer aşa cum grăia Dumnezeu la început cu omul, şi 
omul cu Dumnezeu. O, n-am grăit Eu cu omul după ce l-am 
zidit? Nu i-am spus Eu lui ce să facă şi cum să asculte? El însă 
n-a împlinit cuvântul Meu şi M-a înlocuit cu voia sa şi M-a 
înşelat, căci lui nu i-a plăcut cum am voit Eu şi a schimbat încă 
de pe atunci voia Mea cu voia sa şi s-a făcut potrivnicul lui 
Dumnezeu omul cel făcut de Dumnezeu. 

O, trebuie să fie prea deştept omul ca să aleagă pentru 
el binele lui, ca să aleagă pe Dumnezeu şi ascultarea de Dum- 
nezeu peste el. Tot de la Mine vine şi aceasta ca să poată omul 
aşa, căci la om am aşteptat zadarnic, că el Mi-a făcut numai 
dureri. Acum două mii de ani am spus că fericit este cel ce nu 
se sminteşte întru Mine, şi cu durere mare am spus acest adânc 
cuvânt, căci acum şapte mii de ani Mi-a dat omul cu gura sa 
peste obraz că i-am dat femeia, care l-a smintit pe el, şi de-atunci 
a ales să se smintească aşa omul şi să se ascundă după Mine în 
fel şi chip, până ce a trebuit să îl las aşa pe om. 

E prea îndărătnic omul şi n-am ce să-i mai fac decât să-l 
scap de păcat prin suferinţă, căci cine intră la suferinţă sfârşeşte 
cu păcatul şi îşi poate răscumpăra viaţa pentru Dumnezeu dacă 
voieşte, dacă este credincios Evangheliei mântuirii prin Hris- 
tos, Cel Care vine Mântuitor pentru cei căzuţi, numai să vină 
ei spre Mine şi să creadă că Eu pot pentru ei. Amin. 

O, fii şi fiice ale poporului cuvântului Meu, care vă 
învaţă pe voi viaţa şi ascultarea de Dumnezeu! Ascultaţi ceea 
ce Eu, Domnul, vă învăţ pe voi în zi de praznic de înviere, tată. 
Căiţi-vă adânc de tot ceea ce n-aţi lucrat cu ascultare. Căiţi-vă 
mult pentru mintea voastră, care a dat şi care ar da să vă scoată 
de la Dumnezeu, căci asta a făcut la început mintea omului. 
Vă povăţuiesc pe toţi cei ce n-aţi lucrat bine din pricina 
neascultării de cuvântul Meu de peste voi din cer şi de pe pă- 
mânt, pe toţi cei ce aţi suferit zdruncinări şi dureri din pricina 
duhului întunericului care v-a cuprins. Dar ce este duhul în- 
tunericului şi ce face el? Duhul ascunderii este duhul întune- 
ricului. Mintea care lucrează din voi sau din om peste voi, şi 
nu din Mine, este duhul întunericului care vă îngroapă în el. 
Duhul din om, care-L dă pe Domnul de pe jeţul judecăţii ca 
să-l judece omul pe om, este duhul întunericului. Mintea omu- 
lui care dispreţuieşte pe alt om, împrăştiind intrigă şi dispreţ 
între om şi om, este duhul întunericului. Graiul rău, cuvântul 
de bârfa dus de colo-colo ca să facă rău şi stricăciune peste 
bine, este duhul prostiei, duhul întunericului, duh care vine din 
iad, îmbrăcat pe deasupra cu alb ca să poată lucra din ascuns, 
din întuneric. Omul cu două limbi, omul limbut, care împarte 
în părţi ispitire şi venin, instigare şi intrigă apoi, este duhul în- 
tunericului. Vorbirea de rău, duşmănia, lauda de sine, nemulţu- 
mirea, judecata aproapelui, cârtirea, mândria, nepocăinţa, 
multa grăire cea fără de folos, trufaşă şi mult păgubitoare, toate 
sunt lucrarea duhului întunecat, duhul întunericului. 

O, mila păguboasă este unealta cea cu faţa ascunsă, care- 
1 prinde pe cel slab în cătuşele ei nebănuite de mintea lui, căci 
omului trebuie să-i fie mila şi iubirea la Dumnezeu, fiindcă 


este neputincios omul pentru om, căci omul este om şi atât. 
V-am învăţat, fii şi fiice, să vă feriţi de mila dăunătoare mân- 
tuirii voastre şi a altora prin ea, prin mila cea păguboasă, tată. 
Când omul cel abătut de la calea cea bună este sprijinit de alt 
om prin milă păguboasă, mila aceasta ajută căderea omului şi 
nu-1 ridică de jos. Numai Eu pot să-l ajut pe om, dacă Mă lasă 
să-l ajut, iar dacă nu Mă lasă, cum ar putea pe unul ca acela 
să-l ajute un om? 

Pe toţi cei care aţi suferit şi suferiţi din partea acestora 
toate câte v-am arătat acum că nu sunt bune pe calea Mea cu 
poporul Meu, şi nu sunt pentru nimeni bune, vă îndemn cu 
părintească povaţă, lăsaţi-vă zidiţi din nou, lăsaţi- vă lucraţi de 
ziditori, tată, nu de dărâmători de case vii, căci omul este casa 
lui Dumnezeu şi vai celui care se loveşte în ceea ce el dă să 
dărâme zidit de Dumnezeu! O, staţi în casă, tată, nu mai ieşiţi 
pe-afară! Staţi cu Mine şi lângă Mine, căci afară nu este Dom- 
nul cu voi, ci este omul, iar omul este om şi atât. 

învăţaţi lucrarea uceniciei, învăţaţi-o numaidecât, voi, 
cei ce încă n-aţi învăţat-o, şi învăţaţi-o adevărat şi întreg, căci 
cine vine să se dea Mie ucenic şi fiu, acela nu mai are mamă 
şi tată, nu mai are fraţi şi surori, soţie şi copii, rudenii şi prie- 
teni, ci are numai pe Dumnezeu şi ce este de la Dumnezeu să 
aibă, căci mama Mea şi tatăl Meu şi fraţii Mei şi soţii Mei sunt 
cei ce fac voia Mea, lucrarea Mea sub sarcina Mea, şi nu mai 
duc sarcina lor cei ce se dau Mie, şi sunt cu rădăcină nouă cei 
zidiţi în grădina Mea şi nu mai sunt altoi sălbatic, ci sunt altoiţi 
de Mine, căci Eu sunt Grădinarul, şi viţa Mea este nouă şi toată 
grădina Mea este de soi neamestecat, şi tot timpul Eu o plivesc 
de buruieni ca să semene cu Mine ea şi nu cu lumea aceasta, 
în care Eu nimic nu am. 

Primiţi cu inimă larg deschisă povaţa Mea, o, fii şi fiice 
de peste tot, şi care aţi auzit şi aţi urmat cuvântul Meu, glasul 
Meu cel de azi după om! Cei care între voi n-aţi ascultat fru- 
mos şi cu credincioşie de glasul Meu din cer şi de pe pământ 
împărţit vouă, veniţi de acum înainte spre mare ascultare şi 
spre mare veghe, tată! Intraţi sub mână veghetoare, că multă 
suferinţă şi multe zgârieturi şi multe scuipări primeşte faţa Mea 
şi a lucrării Mele din pricina neascultării cea de la mijloc, tată. 

Peste tot să se audă, prin toate cetăţile cu fii credincioşi 
lucrării Mele de azi să se ducă povaţa Mea de trezire şi să se 
împlinească lucrarea veghii şi a învierii depline! Mă deşert aici, 
la izvor, pentru toţi şi Mă împart apoi spre povaţă peste tot. 
Toţi cei născuţi din acest cuvânt şi toţi cei ce se vor naşte prin 
el ca să fie fii ai cuvântului Meu pentru sfinţenie şi pentru cer 
pe pământ, toţi să fie povăţuiţi îndeaproape şi mereu pentru 
duhul luminii, pentru lucrarea lor întru lumină. Să nu fie în 
poporul cuvântului Meu om ascuns în sine, om ascuns după 
om, care să dea loc diavolului, duhului întunericului, ci să fie 
numai Domnul în toţi cu toată faţa Sa şi să stea omul descoperit 
cu toate cele din el şi din afara lui. Tăiaţi din rădăcină patima 
cea rea a grăirii de rău, care-şi face loc prin grăirea cea multă 
şi fără de folos pentru cer, prin grăirea a doi câte doi, a trei câte 
trei în afara grăirii Duhului Domnului între fraţi. Tăiaţi de la 
voi tot ce nu v-am spus Eu, Domnul, să lucraţi şi tot ce v-am 
spus Eu să nu lucraţi voi, căci numai suferinţă aduc neas- 
cultarea şi lucrarea cea de sine a celor ce vin să se dea lucraţi 
de Dumnezeu când vin la Dumnezeu. Căutaţi să ştiţi să cu- 
noaşteţi faţa vrăjmaşă când vine să vă scoată pe voi din duhul 
ascultării şi al veghii sfinte, căci neascultarea este desfrânare 
cu alţi dumnezei, fiilor. O, nu fiţi judecători în mijlocul acestui 
popor călăuzit de Dumnezeu, căci cei ce fac şi lucrează aşa 
cum am spus Eu să nu se lucreze şi lucrează ei altfel, aceia sunt 

judecătorii Mei atât cât ei nu pot să creadă, decât numai după 
ce văd ei ce se adună pe faţa Mea în urma lucrării lor, care se 
iveşte la mijloc fără ca Eu s-o aşez pe ea spre lucru. Toate ne- 
orânduielile care dau să vină şi care au fost, toate au venit şi 
vin din pricina neascultării depline de către fiecare fiu sau fiică, 
strânşi în chiticele din loc în loc pentru voia Mea între ei în nu- 
mele lucrării cuvântului Meu cel de azi, şi nu pentru voia lor 
după ce ei vin spre Mine. Toţi aveţi măreaţa datorie să ascultaţi 
de Dumnezeu şi de toată povaţa Sa şi să nu vă îngânaţi unii al- 
tora greşalele ca să vă lăsaţi spre greşeală. O, nu aşa, tată, căci 
voi aveţi un testament între voi, lăsat de trâmbiţa Mea când ea 
a fost luată între cei din cer, şi ea a lăsat să vă luaţi după cei 
mai smeriţi, după cei mai înţelepţi, după cei mai blânzi dintre 
voi, iar Eu vă spun vouă să ascultaţi aşa şi nu altfel, tată, ci să 
ascultaţi tot ce iese din gura celor care vă veghează ca să vă 
povăţuiască pe voi, şi nu vă îndoiţi întru ei şi nu vă smintiţi, 
tată, căci fericiţi sunt cei ce nu se smintesc. O, nu vă luaţi după 
cei îngâmfaţi, care împart zâzanie şi fac duşmănie între frate 
şi frate! Când vedeţi în faţa voastră duhul trufiei din om, lovind 
în alt om, aveţi grijă să nu daţi de cărări care vă rătăcesc paşii 
de pe cale, aveţi grijă să nu daţi omului putere spre rău şi spre 
dezbinare în vremea lui de răzbunare, fiilor! Trageţi-vă în lă- 
turi, nu vă aşezaţi proptea pentru cel ce nu ascultă, că se va fa- 
ce mai mare neascultarea lui, iar voi veţi fi vinovaţi! Tot ceea 
ce nu vă spune Domnul să faceţi, nu luaţi să lucraţi, fiilor! Nu 
staţi în faţa celor ce sunt nemulţumiţi în acest popor, căinân- 
du-se nemulţumiţi ca să slăbească spre ei paşii celor slabi, că 
vă aduce căderi din Dumnezeu acest duh întunecat al nemulţu- 
mirii din om! Nu sprijiniţi pe cei îndărătnici şi trufaşi prin ne- 
mulţumirea lor, că îi veţi vedea tot mai despărţiţi de Dumnezeu 
dacă le veţi da prilej să-şi verse în părţi grăirea cea cu păcat, 
lucrarea lor cea rea! Toate câte se lucrează aşa, îmi aduc Mie 
pată şi suferinţă, fiilor, şi piedici mersului Meu cel biruitor azi. 

O, învăţaţi să staţi la adăpost de vremea rea peste voi. 
Staţi adăpostiţi în faţa duhului întunericului şi muşcaţi-vă 
limba pentru vorbire de rău unul asupra altuia, că aceasta atra- 
ge suferinţă apoi şi clătinare şi dureri fel de fel! O, feriţi-vă de 
ascunderi, căci ele se numesc întuneric oricum ar fi ele şi nasc 
întuneric tot mai mare apoi, tot mai greu de biruit apoi! Um- 
blaţi în lumină, tată! Faceţi fapte şi lucrări vrednice de lumină, 
iar fapte care vă ascund sub ele şi pe care daţi să le ascundeţi, 
nu mai săvârşiţi, tată! Orice ispită care vine spre voi să vă în- 
demne şi să vă tragă la împotrivire faţă de învăţătura Mea de 
peste voi, spuneţi-i ei: înapoia mea, satană, ieşi de la mine că 
eşti diavol şi mă tragi la întuneric, nu te primesc, duh străin de 
Dumnezeu şi de povaţa lui Dumnezeu! 

O, poporul Meu, o, fii şi fiice, să învăţaţi, tată, să risipiţi 
ispita când ea vine, căci faţa ei cea rea stă ascunsă după lu- 
crarea ei, după neasemănarea ei cu Dumnezeu, fiilor. Lăsaţi în 
spate pe cei ce n-au învăţat să stea cu faţa, căci din aceste 
hotare nu-i frumos să se iasă în spate, nu-i bine să se mai poată 
să ieşim la cei ce nu au rămas în ogradă, fiilor. Fiţi curaţi cu 
inima faţă de Dumnezeu şi de Duhul lui Dumnezeu şi de fiii 
rămaşi cu Dumnezeu şi fiţi curaţi unii faţă de alţii în numele 
Meu, fiilor. Dacă aveţi ascunderi şi legături cu cei ce n-au 
rămas în bărcuţa Mea, voi n-aveţi inima curată, tată, faţă de 
cei ce au rămas cu Mine. O, nu căutaţi să aveţi legături neştiute, 
nelegitime cu cei ce s-au răzvrătit nemulţumiţi, căci vă scrie 
diavolul în numărul lor dacă nu ascultaţi ceea ce Eu, Domnul, 
vă veghez învăţându-vă aşa. Eu pe toţi am dat să-i întorc cu 
faţa la Mine, dar cei ce au rămas ascunşi s-au ascuns şi mai 
mult, iar pe unii i-am smuls din foc cu greu, cu luptă grea, tată. 


V-am învăţat demult şi iarăşi vă învăţ acum să nu aveţi 
buzunare, fiilor, iar voi să înţelegeţi grăirea Mea. Buzunarul 
stă ascuns dedesubtul acoperământului cel de deasupra şi e lu- 
crarea întunericului buzunarul, iar cel ce vă învaţă să folosiţi 
buzunarul este duşman sufletului vostru, tată. Feriţi-vă de cei 
ce lucrează lucrarea întunericului şi alipiţi-vă de cei ce stau în 
lumină şi în lucrarea dată de Mine lor s-o lucreze şi care nu-şi 
iau singuri. Vă povăţuiesc adânc, fiilor, căci în adânc trebuie 
să intru ca să vă scot din dureri şi din suspin. Când am spus 
demult că nu e bună joaca, n-am fost luat în seamă peste tot. 

Vă scot la mângâierea Mea pe voi, cei care aţi fost 
încurcaţi în dureri de la neascultare, tată. Ridicaţi-vă şi fiţi vii 
şi lucraţi pentru Mine tot ceea ce faceţi voi, căci Eu Mi-am ales 
un popor ca să aibă lângă Mine valoare mare pentru Mine şi 
nu pentru el, şi nu ca să vină să fie şi atât, căci dacă vine numai 
aşa, îmi strică via, tată. 

O, căutaţi să-Mi fiţi de folos, de mare folos, fiilor, căci 
şi Eu tot aşa sunt pentru voi. Fiţi cu nădejde în Mine şi în iu- 
birea Mea pentru voi, dar şi Eu să pot nădăjdui în voi, tată. Ale 
Mele dintru ale Mele vă dau prin lucrarea Mea cu voi, ca să 
nu fiţi lipsiţi, iar voi folosiţi-vă de ele pentru lucrarea Mea cu 
voi pe pământ, nu pentru voi, tată, căci ale Mele sunt ceea ce 
Eu vă dau. într-o zi va fi să vedeţi voi rodul pe care vi l-aţi 
strâns, şi grăbiţi-vă să rodiţi Mie şi nu să pierdeţi sămânţa, tată, 
căci sămânţa Mea este scumpă, şi fiecare bob al ei îşi va cere 
de la voi rodul său. 

Vă cuprind în duh de mângâiere, căci aşa am lucrat 
astăzi spre voi. Staţi aşa cuprinşi, fiilor! Iubiţi lucrarea învierii 
peste voi şi căutaţi-o şi primiţi-o când ea se dă vouă! Vă trimit 
carte de înviere, tată, primiţi şi împliniţi! Am fii dulci aşezaţi 
între Mine şi voi ca să vă dea povaţă de înviere. Primiţi-i cu 
primire mare, cu inimă mare şi cu dor de cer şi daţi-le de lucru 
la facerea voastră, că e multă lucrarea facerii, dar e puţină peste 
voi, fiilor. Căutaţi-o, dar, pe ea, căutaţi-o cu lumânarea în 
mână, că ea nu se dă vouă dacă n-o veţi căuta. Iubiţi-o pe ea 
cu multul şi nu staţi din lucru pentru ea peste voi, că vine ziua 
să vă vedeţi rodul cules vouă în cer, fiilor, şi voiesc să am lângă 
ce să vă strâng. 

O, pace vouă, fii şi fiice ale Ierusalimului Meu cel de 
azi, şi cu pace multă să luaţi în voi învăţătura Mea şi învierea 
Mea în voi, ca să fiu viu în voi! Hristos a înviat! în voi voiesc 
să fiu înviat, ca şi voi să fiţi asemenea Mie, fiilor! 

Hristos a înviat! Aşa să vadă duhul cel potrivnic că stau 
în voi, înviat stând şi lucrând înviere, fiilor, căci învierea omu- 
lui am venit lui să-i dau. Amin, amin, amin. 

12/25 aprilie 2011 

Sărbătoarea Izvorul tămăduirii 

Vindecarea începe de la suflet, ea vine de la ascultarea de Dumnezeu, 
îndemn la cercetare pentru scoaterea din noi a duhului făţarnic, 
învăţătură pentru inimă curată şi duh de unitate. Purtare de grijă 

pentru cuvântul rostit. Vindecare de duhul făţărniciei. 

M ila Mea dumnezeiască se face cuvânt peste 
pământ ca să-l chem pe om la izvorul milei 
Mele, la înviere să-l chem, căci sunt Cel milos. Mă fac cuvânt 
de sărbătoare cu înviere peste om, căci sunt Cel ce am înviat 
dintre morţi ca să-i scol şi pe ei prin învierea Mea şi să le dau 
înapoi viaţa, căci sunt Cel milos şi umblu cu mila în grai ca 
să-i dau omului lumină şi înviere să-i dau. 

Cobor în grădinile Mele cu tine, popor al cuvântului 
Meu, şi cobor în mijlocul tău cu mama Mea Fecioara ca să 

împărţim tămăduiri. Hristos a înviat! Aşa le spunem celor ce 
se adună la izvor şi la rugăciune tămăduitoare în ziua aceasta 
şi la veghe pentru calea lor cu Dumnezeu. Hristos a înviat! 

O, mamă Fecioară, mama Mea, dulce şi tămăduitor să-ţi 
fie cuvântul în ziua ta de serbare, mamă! Trebuie să-i învăţăm 
pe cei ce stau la învăţat că vindecarea începe de la suflet, 
mamă, de la ceea ce este de la Dumnezeu în om, mamă, iar 
această vindecare vine de la ascultarea de Dumnezeu în om, 
o, mama Mea. Cine-i hrăneşte omului ascultarea de Mine? Iu- 
birea face aceasta în om, iubirea de Dumnezeu, mamă. Să le 
dăm har, să le dăm putere de iubire, mamă, căci ea vindecă pe 
om de tot ce este străin de Dumnezeu în el şi îl ajută apoi să 
meargă pe cărările iubirii, mamă. Ne facem cuvânt peste fiii şi 
fiicele poporului cuvântului Meu şi le dăm învăţătură tămădui- 
toare şi-i rugăm să Ne asculte povaţa, mamă. 

O, e scumpă povaţa cea din cer peste tine, poporul Meu. 
Duh de ascultare să cauţi să ai, căci cei ce nu ascultă cad de la 
Dumnezeu, şi e dureros să cadă omul de lângă Mine după ce 
stă lângă Mine cu paşii lui, cu iubirea lui. Când omului îi piere 
ascultarea de Dumnezeu, îi piere şi iubirea, şi apoi îi piere şi 
credinţa, şi toate acestea vin peste om din lipsa temerii de Dum- 
nezeu şi nu de altceva cum ar da el să creadă. Duhul făţărniciei 
pune apoi stăpânire peste om în fel şi chip şi se ascunde în sine 
omul şi nu mai are inima curată nici faţă de sine, nici faţă de 
cei din jurul lui, şi diavolul se bucură şi se odihneşte cu lucrarea 
lui cea rea în cel ce pierde temerea de Dumnezeu. Vin cu povaţă 
de tămăduire, vin cu mama Mea Fecioară şi las izvor de tămă- 
duire, povaţă cu învăţătură cerească peste tine, poporul Meu, 
de peste tot poporul Meu, şi să ia de pe masa Mea cu tine omul 
care caută după Dumnezeu, tată, că-i trebuie iubire de Dum- 
nezeu omului şi nu poate avea omul mai mare bucurie ca aceea 
care-i vine lui de la iubirea de Dumnezeu. Cine să-i spună lui 
aceasta? Cine să-l înveţe pe om să vină după Mine? Cine să Mă 
spună pe Mine omului câtă fericire pot Eu să-i dau şi să-i spună 
lui câtă deşertăciune este în el tot ceea ce el caută să facă şi să 
aibă? O, tu, mama Mea, tu ştii să grăieşti cu omul şi să dai 
tămăduire sufletului lui. Tu eşti izvor de mângâieri, de tămă- 
duiri, mama Mea. Dă-i poporului Meu povaţa ta de mamă şi 
dă-i lui putere să poată mult cu Dumnezeu şi mult cu iubirea şi 
cu ascultarea, o, mama Mea. Amin. 

O îi dau, Fiule scump al meu, îi dau cu 
^multul poporului Tău, căci toate în mine 
din Tine sunt mai înainte de naşterea Ta din pântecele meu cel 
fecioresc. îi dau povaţă de iubire de Dumnezeu şi-i dau 
poporului Tău duh de credinţă, căci toate prin credinţă se fac 
în om pentru Tine, toată împărăţia Ta în el, Fiule scump. 

Hristos a înviat, popor al învăţăturii cea de sus! Fiul meu 
Iisus Hristos mi-a dat cuvânt să te povăţuiesc în ziua mea de 
serbare în mijlocul tău. îţi trebuie multă povaţă, îţi trebuie 
mereu povaţă de înviere dacă eşti fiu al lui Dumnezeu pe 
pământ. Fiii trebuie să ştie mereu de la tatăl lor, de la mama 
lor ceea ce au de făcut şi de lucrat şi trebuie să aibă veghe peste 
ei, căci duhului făţarnic trebuie mereu să i se ştie lucrarea în 
om, şi nu bănuie omul câtă rădăcină are în el acest duh, care 
strică adevărul. Să se cerceteze fiecare pe sine şi să se cureţe 
mereu de lucrarea acestui duh viclean şi să ceară prin rugă- 
ciune ajutor din cer mereu, mereu pentru lupta cea bună şi să 
stea în pocăinţă adâncă şi sfântă, căci aceasta este mare fericire 
şi este mare tămăduire şi este lucrarea care-1 nimiceşte pe dia- 
volul şi toată puterea lui cea rea în om. 

O, tu ai ajutor mare, popor al Fiului meu Iisus Hristos. 
Te ţine Fiul meu de mânuţă cu tot cuvântul Lui de peste tine, 
numai să nu te înveţi tu cu bunătatea Lui, ci să te înveţi cu as- 


cultarea de El, măi fiule. Coboară greu la tine Domnul, iar tu 
trebuie să preţuieşti mult truda Lui cea pentru tine şi pentru 
paza ta şi pentru creşterea ta cea de sus, pe care El ţi-o dă. Cu 
mare trezie trebuie să stai şi să fii, căci iubirea cea pentru Dum- 
nezeu are lucrare mare în om şi se varsă în părţi cereşte şi se 
varsă când ea este, şi aşa lucrează ea acolo unde este şi unde 
se varsă ea. 

Ai grijă să fii în iubire şi să fie ea în tine, fiule al Fiului 
meu. O, ai grijă mare, ai grijă de credinţă în cuvântul Fiului 
meu, Care S-a făcut izvor de cuvânt în mijlocul tău. Vezi să 
nu-ţi fie puţină credinţa, ai grijă, căci scris este că de la cel ce 
nu are i se ia şi ce mai are. Dureros este să se stingă în om cre- 
dinţa, dar când neascultarea îl prinde sub ea prea mult pe om, 
ea îl desparte pe om de Dumnezeu şi-i stinge iubirea de Dom- 
nul în suflet, şi apoi vine duşmanul vieţii, vine necredinţa şi-l 
smulge pe om din braţul Domnului. Dacă ai credinţă mică eşti 
sărac, fiule, şi n-ai putere pentru Dumnezeu, şi nici El n-are 
pentru tine, şi este scris că de la cel ce nu are i se ia şi ce mai 
are şi i se dă celui ce are mai mult, că aşa este cu credinţa, iar 
tu rămâi gol şi fără nici un acoperământ, că nu te poţi juca cu 
Dumnezeu cum ai da tu să crezi că se poate oricum cu tine, cel 
ce ai gustat din atâta izvor de har şi n-ai dat să te îmbogăţeşti 
în iubire şi în credinţă şi în lucrare cu folos pentru Dumnezeu, 
nu pentru tine, fiule, dacă tu eşti al lui Dumnezeu. O, nu e to- 
tuna cu cel ce nu a ştiut de izvorul acesta şi de gustul lui cel 
sfânt, nu e totuna ca şi cu cel ce a stat la masă cu Domnul şi 
apoi se duce nebun în părţi ca plată a nestatorniciei lui şi a lip- 
sei inimii curate în el. 

Fiilor, fiilor, când ştiţi că aţi greşit, căiţi-vă adânc şi 
alergaţi spre iertare şi spre împăcare cu Dumnezeu. Când 
greşiţi unii prin alţii, unii de la alţii, nu staţi nepăsători, ci 
alergaţi spre salvare, fiilor, dar nu mai daţi să aveţi legături cu 
cei cu care v-aţi dus spre greşeală, ci căutaţi salvarea de la cei 
cu inima curată pentru Domnul şi pentru voi. O, e mare înţelep- 
ciune aceasta ce vă învăţ eu pe voi acum, că n-a făcut aşa acest 
popor şi mulţi s-au pierdut, de la începutul cuvântului Fiului 
meu prin trâmbiţa Sa Verginica şi până azi, o, mulţi s-au pier- 
dut pe cale dacă n-au ascultat aşa, şi s-au pierdut unii prin alţii 
dacă n-au mers cu călăuză miloasă, cu lumânare de înviere în 
mână ca să vadă drumul şi paşii lor pe drum. 

O, când Domnul îţi spune cum să lucrezi pe cale, tu aşa 
să faci, fiule al acestui cuvânt, care te ţine de mânuţă ca să nu 
cazi, ca să nu rătăceşti de la ascultare, fiule. O singură masă 
de învăţătură să aveţi, o singură sală de petrecere cu Domnul 
să folosiţi, căci mai multe feluri de duhuri şi de voinţe şi de 
dorinţe dau să taie felii din trupul bisericii de nou Ierusalim, 
dau să-L împartă pe Fiul meu în bucăţi, pe Cel ce Se-mparte şi 
nu Se desparte împărţind. 

O, feriţi-vă de duhul făţărniciei, fiilor! Cu adâncă durere 
vă povăţuiesc eu pe voi în ziua mea de serbare cu Fiul meu 
Iisus Hristos în mijlocul vostru şi cu dar de tămăduiri mari 
peste voi. Când voi n-aţi fi întregi cu inima şi cu iubirea şi cu 
credinţa şi cu fapta ei şi cu ascultarea înaintea Domnului, şi 
faţă în faţă frăţeşte, duhul făţărniciei este cel ce face această 
neorânduială. Vă trebuie mereu povaţă pentru această împlinire 
sfântă a inimii curate unii faţă de alţii şi înaintea Domnului în 
unire frăţească, fiilor. Nimeni să nu aibă părţi aparte, înţelegere 
aparte, duh aparte, inimă aparte, purtare aparte, vorbire aparte, 
ci toţi o pâine să fiţi, toţi o iubire şi o ştire, toţi un cer strălucitor 
pentru Domnul şi pentru sfinţii Săi, care privesc pe pământ la 
voi precum priviţi voi de pe pământ cerul, fiilor. Unii altora să 
vă ştiţi inimile şi să vi le simţiţi, ca să puteţi lucra unii pentru 

alţii în vreme bună şi în vreme mai puţin bună, căci unii altora 
sunteţi mădulare, şi nu uitaţi aceasta! Fiţi cu grijă mare pentru 
cuvântul rostit de voi chiar şi în gând, ca nu cumva să se 
folosească diavolul de la voi şi să facă după vreun cuvânt rău 
spus de voi asupra voastră, căci gura şi inima trebuie să vă fie 
la fel şi cereşti să vă fie, ca să nu aibă diavolul ce folosi pentru 
el de la voi împotriva voastră apoi. Vedeţi voi de ce vă învăţ 
eu să vă feriţi de duhul făţărniciei, fiilor? El lucrează cu dus 
întors prin cuvintele voastre, care nu sunt totdeauna la fel cu 
ceea ce voiţi sau urmăriţi, şi apoi duhul cel făţarnic aduce vouă 
fapta făţărniciei voastre, fiilor. O, feriţi-vă şi gândul, nu numai 
vorbele voastre să le feriţi de ceea ce nu vreţi să vină peste voi 
când voi rostiţi cu uşurinţă pentru ispitire în jur cuvinte 
vătămătoare vouă şi Domnului cu voi. Este scris omului că din 
cuvintele lui se mântuieşte sau se osândeşte, şi trebuie mare 
credinţă ca să nu dispreţuiască el acest adevăr bine rostit de 
Domnul pentru trezie în om, fiilor. 

O, fiţi frumoşi cu inima, fiţi frumoşi foarte, că această 
frumuseţe este cea care se vede bine în afara voastră, precum 
se vede în afară şi ceea ce este urât în voi. începeţi orice lucrare 
măreaţă, începeţi-o cu credinţă şi puneţi la ea iubirea şi apoi 
statornicia acestora, şi aveţi grijă mare de cuvintele din voi şi 
din afara voastră, fiilor. Nimic, o, nimic nu câştigă cel slab în 
credinţă lângă acest cuvânt. Sunt ridicaţi din mijlocul poporului 
Fiului meu fii cu inimi necredincioase în ei şi care aduc clăti- 
nare din credinţă peste cei slabi, care nu şi-au strâns merite ale 
credinţei lor. Fiţi tari în faţa acestor vijelii, căci cei neîmplinitori 
au lucrare rea, au duşmănie peste cei ce se luptă lângă Domnul 
cu iubire şi cu credinţă, fiilor. Staţi alături cu cei credincioşi şi 
tari în credinţă şi uitaţi-vă câtă pagubă aduce necredinţa peste 
cei ce s-au clătinat şi dau să clatine ei pe cei slabi, pe cei şovă- 
ielnici, pe cei nemulţumiţi şi cârtitori lângă Domnul. N-ar fi să 
aibă nici un drept lângă Domnul cel ce vine să-I fie Lui fiu, ci 
doar iertare să-şi capete lui prin pocăinţă mare, şi nu nemulţumit 
să stea lângă Domnul. Fiţi sfinţi întru toate, fiţi tari cu credinţa, 
că această tămăduire dau să aveţi peste voi în ziua mea de ser- 
bare, în zi de izvor de tămăduiri, fiilor. 

Iar Tu, Fiule Doamne, Iisuse scump al meu, ajută-i pe 
ei să poată să Te creadă pe Tine până la sfârşit şi să le strângi 
lor plata credinţei lor şi să aibă la Tine bogăţie de har prin 
credinţa lor, Fiule înviat dintre cei morţi pentru mila Ta de ei. 
O, învaţă-i mereu pe cei ce-Ţi sunt fii, pe cei ce s-au dat să fie 
ai Tăi, căci sunt ai Tăi, iar eu stau înaintea Ta pentru ei şi mă 
rog cu rugăciune tare, fa-i tari pe ei, tari în credinţă, tari în iu- 
bire, şi prin acestea tari să fie ei în ascultare de Tine, Fiule 
milos, Doamne mângâietor. Amin. 

O cum să nu-i întăresc Eu pe ei în cele ce 
^am Eu de aşezat în ei pentru Mine, ma- 
mă? Le dau şi iar le dau mângâieri şi puteri. îi învăţ să-Mi dea 
şi ei Mie asemenea, ca să putem unii de la alţii şi unii pentru 
alţii, mamă, iar tu atât de sănătos i-ai învăţat azi taina tă- 
măduirii, vindecare de duhul făţărniciei, care nebănuit atacă din 
partea diavolului pe cei ce învaţă calea adevărului pe pământ, 
şi Mă plec înaintea ta ca un Fiu iubitor şi-ţi mulţumesc pentru 
marea ta iubire şi povaţă peste poporul Meu, mamă. Amin. 

O, popor de nou Ierusalim, ai nume nou, fiule. Toate să 
strălucească de înnoire în tine şi peste tine, toate mereu! Nimic 
vechi nu se potriveşte la hăinuţa ta, la slava Mea, cu care Eu 
te învălui. Iată, noi le facem pe toate. Mereu, mereu lucrăm 
aşa, căci aşa am zis între Mine şi Tatăl, între Mine şi tine apoi, 
căci cu tine împlinim, Eu şi cu Tatăl, această Scriptură. Peste 
zece zile voi îmbrăţişa pe mulţi care vin la izvorul Meu de cu- 


vânt, la masă cu ucenicii şi cu mironosiţele învierii Mele în 
mijlocul tău, tată. Le voi da mult şi-i voi ajuta să poată mult 
apoi. Le binecuvintez paşii spre izvor, trimit îngeraşi întru în- 
tâmpinarea lor şi-i voi face să simtă cu ei oastea cerească 
însoţindu-i spre izvorul Meu de cuvânt şi spre grădinile Mele 
cu tine, poporul Meu. O, mult îi iubesc pe cei ce cred cu putere. 
Mă bucur de la ei, Mă mângâi de la ei şi dau să le înmulţesc 
mereu credinţa şi iubirea şi lucrarea lor cea sfântă prin iubirea 
dintre ei, întru care Eu Mă odihnesc când ea este, dovedindu-i 
ea pe ei ucenici ai Mei. 

Pace ţie, poporul Meu! Cu mare greu am coborât la tine 
în ziua aceasta, Eu şi mama Mea Fecioara. Am găsit neputinţă 
în porţi, căci diavolul se bagă să facă dureri, dar am stins du- 
rerea şi am dat cuvântul Meu ţie, căci sunt Cel ce pot. Hristos 
a înviat, îţi spune ţie mama Mea Fecioara dimpreună cu uceni- 
cii şi mironosiţele învierii Mele, care aşteaptă ziua lor cu Mine 
în mijlocul tău. 

Ia tămăduiri, poporul Meu, ia, tată, şi învaţă să iei, că ai 
izvor bogat de învăţătură peste tine, fiule. O, cine e mai bogat 
ca tine pe pământ? Nimeni, tată, nimeni, n-are nimeni bogăţie 
ca a ta. Păzeşte-o şi fii vrednic de ea, şi prin credinţă vei putea 
aşa. Amin. 

Pace ţie, poporul Meu! îţi dau binecuvântare şi putere 
îţi dau să-Mi pregăteşti praznic de înviere, că vin la izvorul 
învăţăturii Mele cu ucenicii şi cu mironosiţele Mele, vin cu 
cerul la tine, fiule. Fii plin de putere prin iubire, căci tu eşti 
sprijinul Meu, tu eşti casa Mea, tu eşti Betania Mea pe pământ 
acum, la sfârşit de timp, poporul Meu. Amin, amin, amin. 

16/29 aprilie 2011 

Duminica a doua după Paşti, a sfântului apostol Toma 

Povaţă pentru poporul cuvântului: să-şi lege sufletul numai de 
Domnul. îndemn la statornicie. 

E u, Domnul, vin din cer, vin la tine cuvânt, poporul 
Meu, şi nu Mă satur să vin şi să tot vin la tine, 
căci te-am luat dintre oameni şi te-am alipit Mie ca să te am 
popor al Meu în zilele acestea de venire a Mea acum, la sfârşit 
de timp, iarăşi de la Tatăl la om venind, căci scris este cuvântul 
proorocesc: «Dumnezeu strălucit va veni şi nu va tăcea; 
chema-va cerul de sus şi pământul ca să judece pe poporul 
Său şi să-Şi adune pe cei credincioşi Lui». Amin. 

O, nu Mă satur să-ţi grăiesc, poporul Meu. Am făcut cu 
tine legământ să-Mi fii jertfa plăcută Mie, tată. Chem cerul de 
sus şi pământul şi judec dumnezeieşte în mijlocul tău tot ce 
este pe pământ şi-ţi spun ţie: ascultă, poporul Meu, şi-ţi voi 
grăi ţie, Israele, şi voi mărturisi ţie: Dumnezeul tău sunt Eu. 
Amin. 

Vin iar cu duh de înviere, vin iar cu martorii învierii 
Mele, vin la tine şi mărturisesc ţie: Dumnezeul tău sunt Eu, 
poporul Meu. După opt zile de la duminica învierii Mele am 
intrat la ucenicii Mei cei încuiaţi de teama iudeilor cei răzvrătiţi 
pe ei pentru învierea Mea dintre cei morţi, şi care au fost 
învinuiţi de iudei că M-au furat ei din mormânt. Eu însă am 
stat în mijlocul lor şi le-am spus şi iar le-am spus: «Pace vouă, 
ucenici!», le-am spus aşa că erau zdruncinaţi şi am dat să-i 
liniştesc şi să-i încurajez, şi le-am zis lor: «Precum M-a trimis 
pe Mine Tatăl, vă trimit şi Eu pe voi», şi am suflat apoi şi le-am 
zis: «Luaţi Duh Sfânt; cărora veţi ierta păcatele le vor fi ier- 
tate, cărora le veţi ţine vor fi ţinute». Aşa am lucrat Eu dacă 
Tatăl M-a trimis, şi aşa trebuia să facă şi ei prin trimiterea Mea 
de peste ei, iar ei aşa au lucrat, precum Eu le-am spus lor. 


Anul 2011 

în această duminică, a doua după duminica învierii Me- 
le, stau în mijlocul tău, stau iar cu ucenicii Mei la masă, 
poporul Meu. Aşteaptă creştinii cei credincioşi cuvântului Meu 
izvorât din gura Mea în mijlocul tău, aşteaptă, fiule, glasul Meu 
şi se uită să vină spre ei cuvântul Meu din sărbători, căci în 
sărbători cobor la tine cuvânt şi nu Mă satur să-ţi grăiesc şi 
să-ţi tot grăiesc, că acest dor îl am: să grăiesc cu omul pe 
pământ şi să Mă mărturisesc lui Dumnezeu adevărat şi să-i 
spun celui credincios: «Dumnezeul tău sunt Eu», şi să-Mi 
spună şi el Mie apoi aşa cum Mi-a zis ucenicul Toma, care M-a 
vestit Dumnezeu al său după opt zile de la învierea Mea şi a 
zis: «Domnul meu şi Dumnezeul meu!». O, ce frumos! Eu să-i 
spun omului mărturisindu-Mă lui: «Dumnezeul tău sunt Eu», 
iar el să Mă mărturisească şi să-Mi spună: «Domnul meu şi 
Dumnezeul meu!». Fapte mari, venite cu Mine din cer de la 
Tatăl ca să le săvârşesc pe pământ în mijlocul oamenilor, aşa 
am lucrat când am venit din cer pe pământ şi M-am făcut om, 
născut din Fecioară mamă, şi am crescut apoi până la vârsta 
de treizeci de ani a omului şi M-am vestit apoi prin semne mari 
Dumnezeu din Dumnezeu în mijlocul lui Israel, şi M-a răstig- 
nit apoi pe cruce poporul Israel, dar Eu, Dumnezeu adevărat 
cum eram, venit din cer, M-am ridicat viu dintre cei morţi în 
dimineaţa celei de a treia zi de după ziua răstignirii Mele şi am 
stat în mijlocul ucenicilor Mei şi M-am mărturisit lor că am 
înviat, şi mai ales că Eu sunt le-am arătat, căci am luat degetul 
lui Toma, stând el între ucenicii Mei după opt zile de la învierea 
Mea, şi am spus: « Adu degetul tău încoace şi vezi mâinile Mele 
şi adu mâna ta şi o pune pe coasta Mea şi nu fii necredincios, 
ci fii credincios», şi M-a mărturisit el atunci şi a zis: «Domnul 
meu şi Dumnezeul meu!», şi iar i-am zis lui: «Fiindcă M-ai 
văzut, Tomo, ai crezut. Fericiţi, o, fericiţi cei ce n-au văzut şi 
au crezut!». 

Eu când am intrat după învierea Mea în mijlocul uceni- 
cilor Mei şi le-am zis lor: «Pace vouă!», le-am arătat lor 
mâinile şi coasta, iar ei, văzând că Eu sunt s-au bucurat, şi 
iarăşi le-am zis lor: «Pace vouă!», şi i-am trimis pe ei precum 
M-a trimis pe Mine Tatăl, i-am trimis peste pământ la oameni 
pentru mărturia Mea. O, tot aşa este şi cu lucrarea cuvântului 
Meu cel de azi, pe care Tatăl M-a trimis s-o săvârşesc. Precum 
M-a trimis pe Mine Tatăl, şi Eu vă trimit pe voi, copii lucrători 
cu Mine în zilele acestea. Eu Mă las cuvânt peste voi, iar voi 
îl trimiteţi peste pământ la oameni, fiilor. Am trimis vouă lu- 
mina Mea şi adevărul Meu în calea voastră şi v-au povăţuit 
acestea şi v-au călăuzit ca să vă îndrepteze către muntele Meu 
cel sfânt şi către locaşurile lui ca să ajungeţi la jertfelnicul lui 
Dumnezeu, la Dumnezeul bucuriei şi al veseliei voastre ca 
să-L preamăriţi pe El Dumnezeu al vostru şi să nădăjduiţi în 
El şi să-L lăudaţi izvor al mântuirii voastre şi Dumnezeul 
vostru, fiilor credincioşi, căci aşa este profeţit prin Scripturi, 
căci David cânta vremea aceasta a Mea cu voi şi spunea: «Ma- 
re este Domnul şi lăudat este El în cetatea Sa, în sfânt muntele 
Său, frumos întru înălţimea Lui spre desfătarea întregului 
pământ, munte de Sion, cetatea Marelui împărat, cunoscut în 
locaşurile Sale când o apără pe ea». 

Petrecerea Mea cu voi este bucuria Mea şi a cerului, fi- 
ilor. Chem cerul de sus şi pământul la praznicul Meu cu tine, 
poporul Meu, căci praznic de nuntă cerească este cuvântul Meu 
cu tine pe masa ta, căci scris este: «Domnul dintre dumnezei 
grăieşte şi la Sine cheamă pe locuitorii pământului, de la răsă- 
ritul soarelui şi până la apusul lui, desăvârşită frumuseţe. 
Dumnezeu prealuminat din Sion. Dumnezeu vine şi nu tace; 
de sus cheamă cerurile şi pământul ca să judece pe poporul 


Său şi să adune pe credincioşii Lui ca să încheie cu ei legă- 
mântul Său cel sfânt, iar cerurile vestesc dreptatea Lui». Amin. 

O, fiule învăţat de Dumnezeu atât de minunat, atât de 
mult, să nu-ţi legi sufletul tău de cineva de pe pământ, nici de 
mamă, nici de tată, nici de oricare alt om, fiule, căci tu ai cu 
Mine legământ încheiat, nu cu omul, tată, iar sufletul tău este 
de la Dumnezeu şi trebuie să-L alegi pe El cu sufletul tău când 
viaţa te încearcă să alegi. Tu, care ai aflat calea Mea de la cer 
la pământ prin acest izvor de cuvânt, care naşte fii pentru cer, 
tu când greşeşti faţă de iubirea Mea, scoală-te din somnul 
acesta şi strigă cu durere şi strigă cu iubire, cu arsură de iubire 
strigă şi spune-Mi atunci: ,, Doamne, miluieşte-mă, vindecă su- 
fletul meu, că am greşit Ţie, Domnul meu!“, iar la strigarea ta 
îţi vindec sufletul tău, îţi vindec răceala şi te fac sănătos, numai 
să cauţi să nu Mă părăseşti pentru nimeni pe pământ, să nu te 
desparţi de Mine pentru nimeni, tată, pe pământ, nici pentru 
mamă, nici pentru tată, nici pentru fraţi, nici pentru oricare om 
te-ar lua de lângă Mine ca să te smulgă de sub cortul Meu cel 
sfânt, de sub ocrotirea Mea cea pentru fiii cei credincioşi. O, 
să nu zici nici cu gândul, nici cu cuvântul grai de despărţire a 
ta de Mine şi de lucrarea Mea, căci Eu am trimis lumina Mea 
şi adevărul Meu ca să te călăuzească la muntele Meu cel sfânt 
şi către locaşurile lui ca să iei din jertfelnicul lui Dumnezeu şi 
să-L bucuri pe El şi să-L ai nădejde a ta şi izvor al mântuirii 
tale, fiule chemat. O, ai grijă, tată, sufletul tău e de la Mine, 
nu de la părinţi, şi Mie să Mi-1 păstrezi şi Mie să Mi-1 dai şi 
Mie să te alegi când viaţa te încearcă să te smulgă din casa 
Mea, din locaşurile poporului Meu, în care Eu te-am pecetluit 
să fii. Cu mare grijă de tine, cu mare durere pentru tine te învăţ 
Eu aceasta. Dacă cineva ar da să te smulgă din trupul bisericii 
Mele, al poporului Meu şi să te tragă afară, tu să nu faci, tată, 
aşa, să nu-1 urmezi pe cel ce pierde temerea de Dumnezeu ca 
să se tragă în lături şi să te smulgă şi pe tine spre rătăcirea lui. 
O, fiţi statornici, fii şi fiice, fii miluiţi de Dumnezeu, căci 
mama şi tata şi fiii şi soţii voştri sunt cei ce rămân ai Mei şi ai 
locaşurilor Mele. O, scoală-te, fiule, şi spune suspinând la 
vreme de încercare: „Doamne, miluieşte-mă, vindecă sufletul 
meu că am greşit Ţie, Domnul meu! “. 

îmi înconjor rodul în taina cuvântului Meu cel mult 
învăţător peste cei cu care am făcut legământ sfânt de iubire, 
căci vremea cea cu întuneric în ea sapă în mulţi pe pământ 
pentru nepăsare de suflet şi încearcă din părţi fii crescuţi de 
Duhul Sfânt, pe care Eu, Domnul, i-am luat la sânul Meu ca 
să-i am ai Mei. 

O, voi, cei nepăsători de suflet şi de Dumnezeu, dacă 
daţi să fiţi aşa, faceţi ce voiţi, dar nu smulgeţi şi pe alţii din 
sânul Sionului Meu cel sfânt! Dacă nu puteţi să vă căiţi pentru 
vindecarea sufletului vostru, care caută spre afară, unde sunt 
câinii, nu vă atingeţi şi de alte suflete, căci sufletul este de la 
Dumnezeu în om. Unii prin alţii să se întărească în statornicie 
fiii şi fiicele poporului Meu, iar mintea uşuratică şi ispititoare 
să tacă, să tacă şi să se umilească mult, căci Eu sunt ocrotitorul 
celor ce Mă iubesc şi îi ocrotesc pe ei înăuntru de tot ce vine 
din afară ca să-i încerce pe ei. 

O, fiilor, fiilor, fiţi mari cu înţelepciunea, căci Eu am 
spus: «Duşmanii omului vor fi casnicii săi: mama şi tata, copiii 
şi rudele, soţii şi soţiile, prietenii şi lumea, dar casnicii sunt 
cei mai tari duşmani». Fiţi ucenici şi învăţaţi bine taina vieţii 
uceniceşti lângă Mine, Domnul şi învăţătorul vostru. Nu pot 
să nu vă învăţ şi să nu vă îndemn mereu, mereu, că iată, cei 
care caută spre ei mamă şi tată, fraţi şi surori, aceia îşi pierd 
credincioşia şi greşesc şi se îmbolnăvesc de dor de ducă şi se 

duc apoi greşind aşa, călcând legea şi taina puterii uceniciei 
întru Hristos. O, rupe-te pentru calea ta cu Mine, rupe-te şi de 
mamă şi de tată şi de fraţi şi de soţi, că aceia dau să te scoată 
de la Mine, fiule care umbli pe afară. Nu vreau, tată, să ajungi 
plângând pe-afară. Fii cuminte, o, fii cuminte, căci casa ta e 
Domnul, e împărăţia cerurilor casa ta şi neamul tău. 

Vindecaţi-vă de făţărnicie, fiilor! Acolo unde ea este, 
unealta diavolului este ea, iar creştinii nu au a o folosi pe ea 
nici cu gândul, nici cu cuvântul, căci fapta ei este apoi neier- 
tătoare, tată. 

Stau de veghe pentru voi, stau de veghe la porţi şi stau 
de jur-împrejur cu sfinţii şi cu îngerii de veghe peste tot pe 
unde am popor sfinţit şi ocrotit şi hrănit din gura Mea, din 
mâna Mea, din Duhul Meu. Toţi cei care veniţi şi voiţi să vă 
faceţi fii ai lui Dumnezeu prin acest măreţ cuvânt, ieşit din gura 
Mea ca să-l călăuzească pe om spre patria vieţii, sârguiţi-vă şi 
învăţaţi lucrarea şi taina uceniciei întru FIristos, căci pentru 
calea voastră cu Mine sunt curse, sunt casnicii, care dau să vă 
ademenească dacă le daţi drumul la uşă spre sufletul vostru, şi 
pierdeţi puterea cea pentru Mine cu voi, fiilor. Mereu, mereu 
trebuie să-Mi veghez poporul, căci diavolul e supărat pe Mine 
şi pe poporul Meu şi caută cu târcoale să-Mi calce peste 
semănătura Mea prin cei ce nu veghează la mijloc ca sfinţii şi 
cu sfinţii şi cu îngerii Mei pentru veghea lor, pentru paza lor 
de vrăjmaşii sufletului lor. 

Şi acum îmi mângâi ucenicii cei din cer, căci scris este: 
«Chema-va Domnul cerul de sus şi pământul ca să judece pe 
poporul Său şi să-i adune sub ocrotirea Sa pe cei credincioşi 
Lui». Amin. 

O Domnul meu şi Dumnezeul meu, eu 
^dintre ucenicii Tăi în cer mă dau în ziua 
aceasta poporului Tău pildă de iubire, dar şi de credinţă, 
Doamne. Ucenicii ceilalţi Te văzuseră înviat şi ai arătat lor 
mâinile şi coasta străpunse de cuie şi de răni. Eu însă n-am 
putut să nu Te doresc să Te văd după învierea Ta. Dorul meu 
Te-a adus iarăşi faţă în faţă cu ucenicii Tăi după opt zile de la 
înviere, când am sosit şi eu între ei, auzind pe cale vestea în- 
vierii Tale. Tu, în taină stând între noi, m-ai auzit când am zis 
lor: «Nu voi crede până nu voi vedea şi eu!», şi Te-ai lăsat apoi 
văzut în mijlocul nostru şi mi-ai spus: «Adu degetul tău şi vezi 
mâinile Mele şi adu mâna ta şi pune-o în coasta Mea şi nu fii 
necredincios, ci credincios, şi iată, pentru că m-ai văzut ai 
crezut, dar fericiţi cei ce n-au văzut şi au crezut». Eu Te-am 
îmbrăţişat atunci în cuvântul mărturisirii mele şi am zis: «Dom- 
nul meu şi Dumnezeul meu!», beat de iubire şi de bucurie am 
zis aceasta. Mă mărturisesc poporului cuvântului Tău de azi 
cu numele Tău peste creştetul meu. Domnul meu şi Dumnezeul 
meu Te-am numit atunci mie, Dumnezeule înviat. 

Do mn ul Iisus FIristos, Cel înviat dintre cei morţi a treia 
zi după răstignire, El este Domnul meu şi Dumnezeul meu. Am 
fost fericit că L-am văzut, dar voi sunteţi mai fericiţi, mai 
credincioşi, mai mari, pentru că Domnul S-a întors în Tatăl şi 
mai fericiţi şi mai mari sunt cei ce cred în El fără să-L fi văzut 
aşa cum eu L-am văzut şi L-am pipăit pe rane după învierea 
Lui. Mi-a dat Domnul fericire mare, căci mărturisirea mea a 
rămas lucrătoare de credinţă peste cei ce au numele lor scrise 
în cartea vieţii ca să se facă ei prin credinţa în FIristos fii ai lui 
Dumnezeu, ai naşterii de sus prin credinţa în Fiul lui Dum- 
nezeu, Cel ce a înviat dintre cei morţi după ce Şi-a pus viaţa 
Sa pentru noi ca iarăşi să Şi-o ia şi să ne-o dea nouă spre viaţă. 

O, fii şi fiice, fii ai poporului sfinţit prin cuvântul lui 
Dumnezeu de peste voi, nu părăsiţi luntriţa în care sunteţi cu 


Domnul pe calea vieţii, pe apele iubirii cereşti umblând cu 
Domnul! Lumea n-are nici o putere asupra voastră dacă voi 
sunteţi morţi faţă de ea, dacă voi nu veţi păstra în voi rămăşiţe 
din ea după ce vă daţi Domnului pentru înviere. Fiţi ochi şi 
urechi pentru cuvântul care vă învaţă din Dumnezeu, căci şi 
Domnul tot aşa este pentru voi, ochi şi urechi peste tot pentru 
voi ca să vă ocrotească de lume şi mai cu seamă de voi înşivă 
când duhul lumii ar da să se înfrupte din voi şi să vă aducă rane 
care să vă vatăme statornicia şi credincioşia pentru tot ce a fă- 
cut şi face Domnul pentru voi, pentru slava Lui cu voi pe pă- 
mânt. Iubirea mea pentru El a fost mare pe pământ şi L-am 
urmat cu totul când El mi-a cerut aceasta, şi mari şi multe taine 
mi-a împărtăşit El, căci eram om cu adânc de înţelepciune în 
mine şi-mi inunda Domnul inima de durerea cea din El pentru 
om şi de lucrarea Lui cea mare şi tainic de mare pentru mântui- 
rea omului, iar eu adânc gândeam şi adânc înţelegeam şi adânc 
rămâneam în El şi în tainele Lui, grele de purtat de om. O, fiţi 
şi voi pe potriva înţelepciunii revărsate din El peste voi în zilele 
acestea, căci S-a plecat Domnul celor înalţi de pe pământ prin 
înălţimea lor şi se vor pleca aceştia sub strălucirea Lui, căci 
«Domnul strălucit va veni şi nu va tăcea şi foc înaintea Lui va 
arde şi vifor mare împrejurul Lui», precum este scris. 

O, fiţi ascultători, căci ascultarea înseamnă credinţă, fi- 
ilor. Fiţi mărturisitori, căci credinţă înseamnă aceasta. Fiţi 
credincioşi şi împărţiţi duh de credinţă în multe inimi, căci 
Domnul vă face vad paşilor voştri cu El şi pentru El pentru 
mărturia Lui, iar în istoria Lui cu voi v-a spus că vine vremea 
să fiţi căutaţi. 

O, vino, Doamne, şi nu tăcea cu venirea Ta şi adu vre- 
mea aceea ca să Te caute omul căutându-i pe-ai Tăi, cu care 
Tu Te mărturiseşti azi! Iar noi, ucenicii Tăi, cu dor, din cer de 
lângă Tine aşteptăm ziua noastră, a ucenicilor şi a uceniţelor 
învierii Tale, ca să Te slăveşti cu noi peste cei pe care Tu îi vei 
strânge la izvor ca să le dai, ca să Te dai lor cu slava cuvântului 
Tău, izvor de mântuire pentru cei ce se mântuiesc, o, Doamne. 
Amin. 

in şi iar vin, o, vin în mare strălucire ce- 
rească, acoperită ea de aripile heruvi- 
milor şi ale serafimilor. Vin şi nu tac, căci scris este: «Domnul 
strălucit vine şi nu tace!». O, cum să nu vin când sunt iubit şi 
aşteptat cu mângâierea Mea pentru cei ce Mă iubesc aştep- 
tându-Mă să vin şi să le grăiesc lor cuvântul vieţii şi al mângâ- 
ierii cea de sus! 

Pregăteşte-Mi, dar, calea şi masa cea de praznic, poporul 
Meu de la izvor! îţi dau, tată, putere pentru ca să osteneşti Mie, 
iar tu să zici ca ucenicul Toma şi să te bucuri de Mine cu tine 
şi să-Mi spui şi în vreme de odihnă a ta şi în vreme de osteneală 
pentru numele Meu, să-Mi spui cu credinţă: „Domnul meu şi 
Dumnezeul meu!“, aşa să-Mi spui şi aşa să poţi pentru Mine, 
prin Mine să poţi, cu Mine să poţi, şi aşa să Mă mărturiseşti, 
o, poporul Meu, şi aceasta te va mărturisi pe tine fiul Meu, 
poporul Meu cel de azi, însoţitorul Meu pe calea venirii Mele 
azi pe pământ după om, aşa cum acum două mii de ani am 
călătorit pe pământ cu ucenicii Mei cei de-atunci, când am 
venit de la Tatăl după om şi pentru om, o, poporul Meu cel de 
azi. Amin, amin, amin. 

Sărbătoarea sfântului mare mucenic Gheorghe, 
purtătorul de biruinţă 

Credinţa are în puterea ei dorul de Dumnezeu. îndemn din cer 
sfântului Gheorghe pentru dor de Dumnezeu. 

B u vin, şi porţile Mi se deschid şi vin şi intru în 
cartea Mea cuvânt, intru la tine, popor al cuvân- 
tului Meu, cu oaspeţi din cer la masa ta vin, şi dulce-Mi este 
dragostea că eşti tu credincios venirii Mele şi cuvântului Meu, 
cu care Mă las pe masa ta în vremea Mea cu tine pe pământ! 
Sunt Domnul Iisus Hristos, sunt Domnul Dumnezeul tău, 
poporul Meu cel din români! E zi de sărbătoare, iar Eu Mă 
bucur că vin cu sfinţii pe pământ la tine cuvânt şi-Mi alin aştep- 
tarea Mea şi a lor. Eşti ostenit de grijile cele multe ale lucrării 
Mele cu tine, tată. Peste două zile deschidem porţile ca să intre 
la masa cuvântului Meu cu tine poporul cel hrănit din izvorul 
Meu de cuvânt în grădinile Mele cu tine, fiule trudit. O, Eu îţi 
dau întărire mereu ca să poţi, ca să cuprinzi grijile toate şi să 
stăm înaintea celor ce vin, şi să sporim noi lucrarea Tatălui 
Savaot, cu care M-a trimis la tine s-o port cu tine, şi să ne dea 
apoi Tatăl bucuria cea pentru trudă, dar să trudim cu mare iu- 
bire pentru slava Tatălui, căci Tatăl aşa închinători voieşte 
să-I fim şi aşa să-L mărturisim pe El, lucrând şi împlinind 
Scripturile care mai sunt de împlinit, ca să se arate împărăţia 
cerurilor cu putere mare pe pământ şi să vadă neamul omenesc 
ceea ce nu se aşteaptă să vadă, căci omul vede numai cât vede 
cu ochiul trupului şi e de trudit să-l facem pe om să vadă ce 
vede Dumnezeu şi sfinţii Săi. 

O, roagă-te Domnului Dumnezeului tău să aşeze vreme 
caldă şi cu soare şi cu mângâiere pentru ziua Mea cu tine şi cu 
poporul care vine la izvor, fiule, căci Eu vin cu ucenicii şi cu 
mironosiţele şi cu mama Mea Fecioara la masă de praznic de 
înviere în mijlocul tău, şi voi aşeza pe masa învăţăturii cuvânt 
cu putere în el, cuvântul lui Dumnezeu peste cei ce vin cu dor 
la masa Mea cu sfinţii în mijlocul tău, şi iată, azi stau cu tine 
la masă de cuvânt cu mucenicul Gheorghe, cel plin de dor după 
poporul Meu de pe pământ, aşa cum toţi sfinţii sunt, văzând ei 
venirea Mea cu ei, împlinirea Scripturii venirii Mele cu sfinţii 
în zeci de mii şi cuvântând ei cu tine de lângă Mine, minune 
cum nu poate omul pătrunde cu mintea lui de om, dar mărturi- 
sitorii Mei au putut şi pot mereu crede şi pricepe cele ce ochiul 
n-a văzut şi la mintea omului nu s-a suit, taine mai presus de 
fire, iubite numai de cei credincioşi şi plini de dor de Dum- 
nezeu pe pământ. Amin. 

O, poporul Meu, credinţa are în puterea ei dorul în om, 
dorul de Dumnezeu. Aşa au purtat în ei sfinţii râuri de dor spre 
Mine şi spre patria sfinţilor Mei, iar Eu, Domnul, aşa M-am 
mărturisit pe pământ, prin sfinţii Mei, prin cei credincioşi şi 
sfinţi, pe care lumea nu i-a meritat. Eu însă vin cu venirea Mea 
de azi pe pământ şi iau sfinţii în coborârea Mea şi tainic lucrăm 
această venire şi cuvântul Meu şi al sfinţilor Mei, iar inimile 
celor credincioşi au de la Mine dorul de Dumnezeu în ele, pu- 
terea credinţei lor, şi aşa cred ei venirea Mea de azi cuvânt pe 
pământ şi a sfinţilor Mei, iar sfinţii Mei mărturisesc pe Domnul 
Dumnezeul lor şi se fac cuvânt şi mărturisesc adeverirea Scrip- 
turii venirii Mele cu sfinţii, căci toate cele despre Mine scrise 
în Scripturi s-au împlinit şi se împlinesc, şi le fac parte celor 
credincioşi de aceste împliniri, şi sfinţii mărturisesc venirea 
Mea, venirea Mea cu ei. Amin. 

M ărturisitori suntem şi din cer de lângă 
Tine precum am fost şi pe pământ, o, 
Doamne plin de dor după om! Plini de dor am fost şi noi după 


Tine dacă Tu ai pus acest mărgăritar în noi, ca focul arzând în 
noi de dor. O, cine nu are dor de Tine nu poate să Te creadă în 
acest cuvânt scump şi sfânt, Doamne, căci fără dor nu Te poate 
nimeni iubi şi aştepta cu dor. 

Mi-a fost dor de Tine până în adâncul sufletului şi al 
duhului şi al trupului meu şi n-am avut de nimic dor în mine 
în afară de dorul de Tine. O, nu ştiam cum să fac mai mult, 
cum să pot mai mult, cum să fiu mai tare în duhul mărturisirii 
cea pentru Tine, care-mi stingea toată grija cea pentru mine, 
căci Te iubeam cu dor şi Te iubeam, şi s-a dus vestea de iubirea 
mea cea pentru Tine şi nu m-a biruit nici împăratul, nici argatul 
dacă Tu m-ai biruit de dorul Tău, o, Doamne. Dorul inimii 
mele îl doresc eu în toţi fiii poporului Tău, o, Doamne, şi le 
spun lor: 

Iubiţi cu dor pe Domnul şi cu putere iubiţi-L, căci puterea 
dorului este credinţa, care izvorăşte din dor. O, nu vă risipiţi taina 
dorului pentru altceva pe pământ! Strângeţi- vă numai în cer, şi 
totul se va întoarce la voi însutit, căci ogorul ceresc rodeşte mult, 
rodeşte sfânt şi rodeşte veşnic şi poartă în el sămânţa neveştejirii. 
Vă cuprind în taina dorului meu de Dumnezeu. Vă doresc 
mărturisitori cu dor în voi pentru slava patriei cereşti pe pământ, 
care începe cu voi. Nu e minte să priceapă taina Domnului cu 
voi, dar credinţa poate prin dorul din ea în om, prin puterea ei, 
care este dorul de Dumnezeu în om. 

Vă cuprind cu mare dor în cuvântul mărturisirii mele. 
Vine Domnul la voi! Daţi-L de veste spre bucuria celor ce pot 
să creadă cu dorul din ei, căci Domnul aduce în mijlocul nea- 
mului român cerul de sus la masă de popas sfânt cu cei cre- 
dincioşi şi sfinţi cu credinţa, iar necredincioşii şi defăimătorii 
şi hulitorii sunt neliniştiţi şi sunt neputincioşi faţă în faţă cu a 
Domnului venire la voi cuvânt pentru voi şi pentru toţi cei ce 
vor să se mântuiască prin acest cuvânt şi să aibă de patrie 
cerul. Amin. 

O, vino, Doamne, la ei pe pământ, căci dorul sfinţilor 
Tăi e mare şi se adună sfinţii cu Tine la izvorul Tău de cuvânt 
în mijlocul lor pe vatra neamului român! Vino, Doamne, o, 
vino, că tot cerul aşteaptă biruinţa Ta şi slava Ta cea de azi, 
slava Domnului pe pământ cu cei credincioşi Lui! Amin. 

S lava Mea sunt sfinţii, o, sfinţi mărturi- 
sitori ai Mei. Prin ei M-am slăvit şi Mă 
slăvesc între oameni, prin credinţa lor cea plină de dor. O, cine 
n-are dor, n-are nici credinţă, şi chiar dacă are, este fără de rod 
şi fără de plată, căci plata ei este rodul ei. Amin. 

O, poporul Meu, iar şi iar binecuvintez ziua Mea de în- 
tâlnire şi a sfinţilor Mei cu poporul care vine la izvor peste 
două zile. Şi Noi, şi ei aşteptăm întâlnirea. îi voi învăţa pe ei 
să- Mi fie Mie locaş. îi voi învăţa pe ei taina dorului, taina cre- 
dinţei cea prin dor de Dumnezeu în ei. Le voi da să înţeleagă 
puterea ascultării de tot cuvântul Meu de peste ei şi roadele a- 
cestei puteri prin puterea dragostei dintre ei pentru Mine în ei. 

Să cerem la Tatăl vreme cu senin, fiilor, căci Tatăl îmi 
doreşte toată mângâierea Mea şi doreşte să Mă mângâi cu 
poporul adunat la izvorul Meu de cuvânt. Mi-e dor de ei, şi 
dorul Meu îl doresc în ei şi mult îl doresc, şi prin el vor avea 
ei puterea credinţei, puterea Mea în ei pentru Mine, Do mn ul 
Dumnezeul lor. 

Ca un păstor zdrobit de dor, rănit de dorul de voi, aşa vă 
aştept Eu la izvor, şi voi scoate apă şi vă voi da şi vă veţi umple 
de dor. O, veniţi la izvor! Vă voi da să beţi, şi din belşug să 
beţi. Amin, amin, amin. 

23 aprilie/ 6 mai 2011 

Duminica a treia după Paşti, a mironosiţelor 

Scriptura descoperirii fiilor lui Dumnezeu. Ortodoxia şi-a rupt de 
tot cămaşa de botez. îndemn la veghe peste duhul credinţei. Vine pe 
faţă lepădarea de credinţă peste biserică. Strigarea Domnului 
către preoţi şi ierarhi. 

u dulce praznic de înviere cobor plin de cuvânt 
în cartea Mea cea de azi, pe care o am deschisă 
pe masa ta cu Mine ca să intru în ea cuvânt de facere, cuvânt 
de multă înviere, o, popor al cuvântului Meu cel de azi. Te 
cuprind în Duhul Meu, poporul Meu de la izvor, şi Mă aplec 
să-ţi mulţumesc, tată, să mulţumesc iubirii tale cea pentru Mine 
că Mi-ai pregătit zi de praznic azi, şi iată-Mă îmbrăţişat în cu- 
vânt cu poporul adunat la izvor, la masa ta cu Mine şi cu ei în 
ziua aceasta sfântă, şi cu ucenicii şi uceniţele învierii Mele, 
fiule, cu cei cu care Mi-am împărţit iubirea şi durerea şi în- 
vierea apoi, acum două mii de ani. 

Tatăl, Fiul şi Duhul Sfânt, Aceştia trei Unul sunt, şi sunt 
la masă de cuvânt pe pământ cu cei binecredincioşi. Domnul 
Dumnezeul tău este în mijlocul tău, popor jertfîtor pentru 
Evanghelia Mea cea de azi, şi iată, Eu, Do mn ul Iisus Hristos, 
Fiul Tatălui Savaot şi al mamei Fecioare, aşez acum pe masa 
cuvântului Meu salutul cel mărturisitor, dimpreună cu ucenicii 
şi uceniţele Mele, cu care am venit spre sărbătoarea lor în mij- 
locul tău: Hristos a înviat! 

O, aţi venit la izvorul Meu de cuvânt, voi, cei ce călă- 
toriţi spre Mine. Plecăciune fac înaintea iubirii şi a credinţei 
cea plină de dor în voi. Vă întâmpin cu salutul învierii Mele: 
Hristos a înviat! Mă vede Tatăl îmbrăţişându-vă în cuvânt. Se 
uită mama Mea Fecioara la Duhul Meu Cel mângâiat de voi, 
de dragostea din voi pentru locaşurile Mele de azi, ale grădi- 
nilor pe unde-Mi pasc Eu turma cea hrănită cu glasul Meu de 
Păstor, pe cei cu care-Mi sprijin venirea Mea cea de azi cuvânt 
pe pământ la om. 

O, cum să vă arăt bucuria Mea? Sunt îndurerat şi caut 
bucurie lângă durerea Mea, iar voi îmi daţi, şi simt alin pe rane. 
O, sunt îndurerat că nu rodeşte în om taina învierii Mele dintre 
cei morţi. Cei vii cu trupul sunt mai morţi decât morţii din mij- 
locul cărora M-am sculat după ce am stat între ei într-un mor- 
mânt împrumutat atât cât a fost să stau până ce am sfărâmat 
porţile iadului ca să-i trag spre înviere pe cei ce M-au aşteptat 
patru-cinci mii de ani să cobor după ei şi să-i aduc la viaţă prin 
învierea Mea. O, sunt îndurerat că sunt mai vii cei morţi cu 
trupul decât cei vii cu trupul, şi vin să le spun şi să-i vestesc 
pe cei ce sunt numai trup pe pământ şi să le spun că Eu, Dom- 
nul lisus Hristos, stau în zilele acestea cuvânt pe pământ în 
mijlocul oamenilor ca să Mă audă ei şi să caute învierea lor, 
s-o caute la Mine dacă Eu vin şi cuvintez peste pământ cuvân- 
tul vieţii veşnice acum. 

Aţi venit la izvorul Meu de cuvânt şi Mă bucur cu voi 
şi-Mi spun vouă durerea Mea şi Mă mângâi că pot să v-o spun. 
Bucuria că Eu grăiesc vouă să vă fie cu mare umilinţă în voi, 
ca să puteţi să vă mântuiţi, o, fiilor. Eu sunt Domnul Cel înviat, 
şi puterea Mea este cea de după învierea Mea, prin care am 
biruit moartea şi iadul. 

Plângeau şi se tânguiau ucenicii Mei pentru moartea Mea 
pe cruce şi erau plini de umilinţă şi de jale pentru durerea Mea, 
erau altfel decât au fost mai înainte de suferinţa Mea cea pentru 
om sus pe Golgota. O, era amestecată cu suferinţă şi cu umilinţă 
în ei bucuria care a venit peste ei prin învierea Mea, care M-a 
arătat biruitor. M-am dat lor înapoi înviat dintre cei morţi şi 
i-am povăţuit apoi din când în când patruzeci de zile, mângâ- 


indu-i şi arătându-Mă minunat înaintea lor, iar iubirea lor cea 
pentru Mine era plină de umilinţă şi trăiau ei bucuria umilinţei 
şi umilinţa bucuriei, taină atât de puţin pătrunsă de cei ce dau 
să Mă iubească şi să-Mi urmeze cu viaţa lor pe pământ. 

Am spus vouă că veţi veni şi vă voi întâmpina şi vă voi 
fi învăţător dulce, Păstor plin de povaţă peste voi în zi de 
praznic sfânt cu voi şi cu cei din cer, cu care am venit. V-am 
spus că sunt îndurerat că sunt mai vii cei morţi cu trupul decât 
cei vii cu trupul, şi iată-i chemaţi la masa Mea cu voi, masă de 
pomenire şi pentru ei, ca să-i mângâiem pe ei. O, ce frumos 
stau, ce duh umilit au, ascultând ei glasul Meu, glasul Fiului 
lui Dumnezeu în mijlocul vostru acum! Le-am făcut lor bu- 
curie şi mângâiere mare, îmbrăţişându-i şi pe ei în cuvântul 
Meu cel de azi, căci le spun lor acum: 

O, mângâiaţi -vă în durerea voastră cea pentru Mine, 
Mântuitorul vostru Cel îndurerat de la om, căci durerea voastră 
e dulce fiindcă este a Mea, şi cu ea vă alinaţi, şi cu ea vă mântu- 
iţi, dar cei pe pământ cu trupul nu trag la mântuirea lor, care 
vine spre ei prin durerea Mea din ei. O, dac-ar şti ei viaţa sau 
lipsa vieţii celor care au fost, s-ar mângâia cu durerea cea mân- 
tuitoare şi n-ar mai căuta ei cu minciuna, cu duhul deşertăciu- 
nii, care-1 tot încântă pe om, neslobozindu-1 pe el de sub 
minciuna lui. Nimic nu e de nepriceput între Dumnezeu şi om, 
dar nu alege el bucuria lui, cea care vine de la durerea Mea, de 
la iubirea Mea cea plină de durere pentru om. 

B a, Doamne, Mântuitorule al celor vii cu 
trupul, care Te caută, şi al celor ador- 
miţi, care Te aşteaptă cu ziua Ta de biruinţă pentru ei! O, e plin 
de taină cuvântul Tău, Mântuitorule înviat! Ne mângâiem în 
zilele Tale acum cu poporul Tău de nou Ierusalim, cu care Tu 
grăieşti din cer pe pământ. S-a ivit în zilele acestea pe pământ 
împlinirea Scripturii descoperirii fiilor lui Dumnezeu şi vremea 
auzirii glasului Tău de azi de către cei din morminte ca să se 
scoale ei la glasul Tău şi să-şi primească lor după faptele lor. 
O, eşti mult Mângâietor nouă! Jertfa cea rugătoare înaintea Ta 
pentru noi din mijlocul poporului Tău de azi ne este doctorie 
şi vindecare din moarte, Doamne. Eşti atâta de milos faţă de 
greşalele pe care le-am făcut noi în viaţă pe pământ! O, nu ştiu 
oamenii lumea cea de aici şi stau nepăsători de ea în zilele lor 
pe pământ, aşa cum şi noi mult am stat aşa. Le spunem lor, pe 
calea cuvântului Tău, de lângă Tine le spunem lor să creadă 
acum, mai înainte să vadă, ca să-şi poată pregăti fericirea cea 
pentru aici, căci dacă nu-şi pregătesc nu au. 

O, ce făceai cu noi, oare, atât de păcătoşi cum am fost 
pe pământ, dacă nu aşezai Tu acum pentru noi biserică vie, 
mult lucrătoare la cuvântul Tău pentru noi, popor de nou 
Ierusalim, trăitor de sfinţenie şi de rugăciune şi de jertfa pentru 
noi mereu? I-ai aşezat pe ei la lucrul Tău cel sfânt pe pământ 
pentru învierea morţilor, o, Doamne. Nu mai aveam mamă pe 
pământ, care să ne nască din nou. Biserica şi slujbele ei pentru 
noi sunt amestecate şi nu se mai suie la Tine pentru noi. Orto- 
doxia, mireasa Ta, şi-a rupt de tot cămăşuţa de botez. Numai 
în cer mai avem noi părinţi salvatori, şi iată câtă salvare ne-ai 
pregătit din mijlocul poporului Tău de azi pe pământ, cu sluji- 
tori aşezaţi la lucrul mântuirii cea pentru noi, cei adormiţi, şi 
aşteptând răscumpărarea noastră, Mântuitorule mare. O, slavă 
învierii Tale cea pentru noi! Ne-ai dăruit milă multă, Bunule! 
Le spunem fiilor poporului Tău şi celor ce sunt adunaţi în ziua 
aceasta la izvorul Tău de cuvânt, le spunem lor bucuria pe care 
ne-ai dat-o nouă, celor de demult şi celor de mai apoi, după ce 
Tu ai înviat, le spunem şi noi lor: Hristos a înviat şi ne-a 
răscumpărat, şi bucuria noastră e mare şi poartă în ea a Dom- 



Anul 2011 


655 


nului durere şi a Sa suferinţă pentru noi, fiorul recunoştinţei 
pentru Cel milos, Care ne-a plătit vieţile prin jertfa Sa cea pen- 
tru noi! Amin. 

O nimic, nimic nu e de nepriceput între 
^Mine şi om, dar nu alege el bucuria lui, 
care vine în el de la durerea Mea, de la iubirea Mea cea plină 
de durere pentru om. Am dat glas celor adormiţi ca să-i mângâi 
pe ei, căci sunt Cel milos şi plin de mântuire pentru om. Amin. 

Am spus vouă că veţi veni şi că vă voi întâmpina şi vă 
voi fi Păstor dulce şi plin de povaţă pentru voi în zi de praznic 
sfânt cu ucenicii Mei cei din cer, cu care am venit în mijlocul 
grădinilor Mele de azi cu poporul Meu cel de azi. V-am aşezat 
la masă cu sfinţii, fiilor plini de dor de cer în voi. Vă binecu- 
vintez credinţa şi iubirea, măi fiilor. Vă dau putere să fiţi sta- 
tornici în iubire şi în credinţă, plini de grija să aveţi credinţă 
cu dor în ea. Vă ajut să vă aşezaţi bine în credinţă ca să puteţi 
prin ea pentru Mine şi pentru voi, pentru Mine cu voi şi pentru 
voi cu Mine, tată, căci otrava necredinţei cade tot mai mult 
peste ochii şi urechile şi mintea şi inima celor ce abia mai pot 
să se gândească la Dumnezeu cu viaţa lor. Nu mai are omul 
jertfă plăcută Mie, duh umilit în el, şi din a cărui lipsă suferă 
mult omul şi se lasă spre neiubire, căci nimic nu este plăcut de 
la om la Mine dacă umilinţa de duh nu se amestecă în cele ce 
ar fi să fie bune în el. Ajung oamenii la certuri, la nemulţumiri, 
la semeţie multă unul în faţa celuilalt, la despărţiri, la păcate 
multe din pricina lipsei iubirii cea plină de umilinţă în ea. O, 
cum să fac să vă învăţ tot mai adânc iubirea cea cu folos în ea 
pentru Mine şi pentru voi? N-am omul la învăţat ca să-l pot 
naşte din nou pe el, dar voi M-aţi aflat şi aţi căutat să umblaţi 
după glasul Meu de Păstor şi după cei păstoriţi mult ca să Mă 
sprijin cu ei pentru venirea Mea cea de azi. 

O, cercetaţi-vă şi căutaţi să creşteţi în credinţa cea care 
poate, fiilor! Aveţi grijă de duhul credinţei cea plină de dor, căci 
duşmanii credinţei voastre stau mereu pe urma voastră, iar voi 
să vegheaţi, tată, dacă aţi aflat glasul Meu cel de azi între oa- 
meni pe pământ. L-aş întreba pe cel ce M-a aflat în acest izvor 
de cuvânt, care este venirea Mea cea de azi după om, l-aş în- 
treba pe el ce bine-şi face să Mă tăgăduiască în acest cuvânt 
după ce stă şi prânzeşte cu Mine o vreme? Să-Mi spună binele 
pe care-1 dobândeşte el după ce dă să părăsească povaţa cuvân- 
tului Meu. El zice că Mă schimbă cu ceva mai bun. O, cu ce, 
oare? Nu-i în stare să-şi răspundă sau să-Mi răspundă dacă-1 în- 
treb. Cel hrănit azi din gura Mea ajunge apoi să spună că nu e 
Dumnezeu acest cuvânt. O, ce folos îi aduce lui aceasta? Ce să 
mai fac Eu cu el decât să-i ridic darul credinţei şi să-l las cu 
nebunii? Nebunii zic că nu este Dumnezeu în acest cuvânt, nu 
zic aceasta cei sănătoşi. De aceea Eu zic: păziţi-vă în credinţă, 
păziţi-vă credinţa şi creşteţi-o în voi, că nu este mai grea 
pedeapsă pentru omul păcătos, decât să iau de peste el duhul 
credinţei, după ce el Mă tăgăduieşte, pierzându-şi cămăşuţa de 
botez, care-1 mărturisea pe el fiu al credinţei. 

O, e primejdios să staţi în sfatul necredincioşilor şi pe 
scaun cu hulitorii, fiilor. E bine să staţi cu voia lângă Domnul 
şi ziua şi noaptea şi să vegheaţi pentru ea, ca să fiţi pomi rodi- 
tori şi să nu fiţi ca praful spulberat de pe faţa pământului. Fiţi 
atenţi, că este scris că necredincioşii nu stau cu cei ce judecă 
drept, nici păcătoşii nu stau în sfatul drepţilor. O, fiţi înţelepţi, 
căci scris este că Domnul cunoaşte şi întăreşte calea celor 
drepţi şi pierde calea celor necredincioşi. O, uitaţi-vă la cei ce 
cad din credinţă, că ajung hulitori şi defăimători şi nebuni, care 
zic în inima lor că nu este Dumnezeu, chiar dacă dau ei să 
umble după Dumnezeu cu trupul lor. O, fericit este cel ce nu 


stă la sfat cu necredincioşii, care ajung să hulească cu păcat 
asupra Duhului Sfânt. Mărturisiţi-vă, fiilor, dacă aţi făcut acest 
păcat şi păziţi-vă cămăşuţa de botez, tată, pe care puteţi uşor 
s-o pierdeţi dacă nu sunteţi atenţi asupra ispitelor care vă ies 
în cale ca să vă ucidă duhul, ca să strice credinţa voastră, tată. 
De peste cincizeci de ani stau cuvânt pe pământ aici, unde 
Mi-am hrănit un popor, şi tot mereu s-au sculat din mijlocul 
lui vânzători şi trădători şi hulitori dintre cei nemulţumiţi şi că- 
rora nu le ajungea la inimă purtarea Mea cu ei, povaţa Mea de 
îndreptare a păcatelor lor, care-i duceau pe ei la păcatul dis- 
preţuirii de Mine apoi şi al hulirii Duhului Sfânt al cuvântului 
Meu, şi al poporului rămas cu Mine, şi care Mi-a fost mereu 
mărturisitor împotriva celor ce minţeau asupra cărării cuvântu- 
lui Meu de azi. O, curăţiţi-vă bine, fiilor, de orice păcat şi măr- 
turisiţi-vă cu el, ca nu cumva să vă aibă diavolul la mână şi să 
vă învinuiască la Mine şi să vă dezbrace înaintea Mea de harul 
credinţei pentru cei sfinţi cu inima, căci păcatele necurăţate de 
pe om îl dau pe el spre pedeapsă, şi nu e pedeapsă mai mare 
ca aceea să-şi piardă omul credinţa după ce a gustat el din harul 
Meu, din Duhul Meu Cel mărturisitor din cer peste fii. 

O, e mare dorul ucenicilor şi al uceniţelor Mele, cu care 
am venit din cer aici, la praznic de înviere, fiilor. Ispita necre- 
dinţei este mare, şi pe mulţi din ei i-a încercat ea şi atunci, şi 
unora le-a fost spre umilinţă şi spre pocăinţă, iar altora le-a fost 
spre tăgăduire şi spre pierzare, iar Eu, Domnul, de aceea le-am 
zis ucenicilor Mei după ce am înviat: «Mergeţi în toată lumea 
cu Evanghelia şi cu învierea la toată făptura; cărora veţi ierta 
păcatele vor fi iertate, iar cărora le veţi ţine vor fi ţinute», su- 
flând peste ei le-am spus lor aceasta, şi au luat ei atunci pe 
Duhul Sfânt în ei şi au lucrat prin El după cuvântul Meu de 
peste ei. 

îl plâng mult pe cel ce a cunoscut acest cuvânt şi a gustat 
din harul lui şi s-a dus apoi în părţi spre îndoială şi spre răceală 
de Mine, iar ucenicii şi uceniţele învierii Mele grăiesc acum 
în cuvântul Meu şi se fac mărturisitori din cer pentru credinţa 
celor credincioşi, ca s-o păzească pe ea din cer peste ei, că mari 
sunt ispitele peste cei ce cred, iar diavolul plânge în dureri şi 
n-are astâmpăr pentru calea celor ce Mă iubesc şi cred cu dor 
venirea Mea cea de azi după om. 

O Milosule Păstor, bucuria din noi este 
^una cu durerea Ta, Doamne, şi suntem 
cu duhul plin de umilinţă în cer, căci după ce Tu ai înviat, noi 
ne-am schimbat prin suflarea Ta de peste noi, prin care ne-ai 
dat pe Duhul Sfânt, şi ne-am văzut apoi păcătoşenia şi toată 
greşeala cea asupra Ta pe calea Ta cu noi, căci ca nişte oameni 
am fost slabi cu veghea şi cu credinţa, dar ne-a salvat de la 
pierzare învierea Ta, o, Doamne. Numai Cel înviat, numai Tu 
poţi să faci această minune, numai Tu. Iată, eşti după învierea 
Ta cea de acum două mii de ani şi vii acum cu toată puterea 
învierii Tale pe care Tatăl Ţi-a dat-o în cer şi pe pământ, şi 
numai înviere împărţi, şi ne ai pe noi martori ai Tăi, martorii 
învierii Tale, Păstor rănit şi înviat prin rană! O, câtă nedumerire 
a fost şi pe noi atunci, câtă teamă, amestecată cu îndoială, 
Doamne! Ne mărturisim căinţa în faţa bisericii Tale de nou 
Ierusalim, cu care ai ieşit Tu acum pe pământ, cu un ceas mai 
înainte de pustiirea bisericii cea fără de veghe peste ea, biserică 
cu păstori năimiţi, Doamne, care fug când e vorba de ocrotire 
peste turmă, fug din faţa Ta şi se duc şi tocmesc viaţa oilor şi 
se duc cu tot cu oi, Doamne. 

O, rămâneţi întru veghe, voi, cei care vă urmaţi străbunii 
şi pe Domnul, că e dusă spre rătăcire de cărare biserica de pe 
pământ, cea care avea să-I fie Domnului mireasă, ortodoxia, 

care nu mai are curată cămăşuţa ei. Este scris: «Vai de păstorii 
care nu păstoresc turma Domnului dacă s-au pus păstori peste 
ea!», iar noi spunem: vai de oile fără păstor, care rătăcesc pe 
toate dealurile şi pentru care vor fi traşi la răspuns păstorii care 
au nimicit turma şi pe Dumnezeul ei! Rămâneţi întru veghe zi 
şi noapte, căci lupul cel roşu dă târcoale să dezbrace biserica 
de haina ei cea din străbuni, cea din neam în neam. O, noi am 
ascultat pe Domnul, nu pe păstorii care nu L-au primit pe El şi 
L-au răstignit. Ne adunam în case de creştini şi ne aduceam 
Domnului, şi El Se aducea nouă, şi nu ne-am dat nimănui decât 
Lui, după ce El S-a dus de la noi la Tatăl. O, aşa să faceţi şi voi 
în faţa încercării care vine pentru credinţă; nu vă duceţi după 
cei ce dau să vă vândă pe bani şi pe slavă trecătoare! Rămâneţi 
în iubirea lui Hristos Cel înviat pentru noi şi pentru voi! Faceţi 
din casele voastre case sfinte şi smerite pentru Do mn ul şi duceţi 
viaţa cu El întru răbdare, căci înşelarea vine, şi va fi mare şi va 
doborî pe mulţi, pe mulţi! învăţaţi să înţelegeţi pe cele ce stau 
ascunse încă până se vor ivi spre înşelarea multora! 

O, neam român, ţi-a dat Domnul libertatea. Foloseşte-o 
pentru înţelepciunea cea de sus acum, şi nu te du cu cei ce vând 
turma Domnului, ortodoxia cea din străbuni peste biserică! 
S-au îmbrăcat trădătorii în haină de sfânt ca să nu-i cunoască 
turma ce sunt ei pentru ea, dar Domnul Dumnezeul tău te-a 
strigat în şoaptă, o, neam român, şi te-a învăţat părinteşte să 
veghezi şi să crezi cuvântul Său, care vine pe masă la tine ca 
să te ţină de mânuţă prin vreme cu ceaţă. O, ascultă-L pe El, 
nu te vinde nevegherii pentru viaţa ta, căci noi suntem pildă 
vouă, fii creştini, şi ne strângeam în taină creştin cu creştin şi 
ne dădeam Domnului unii pe alţii şi nu ascultam de duşmani, 
chiar dacă ei stăteau pe scaune mari. 

A venit Do mn ul la tine cu învierea ta, neam român, şi a 
venit mai înainte cu un ceas ca să te vestească de veghe pentru 
ceasul ispitei care vine peste lume ca să te înşele pe tine, cel 
ce eşti cu Hristos. Noi, ucenicii şi uceniţele învierii lui Hristos, 
te îndemnăm din cer, te chemăm spre veghe sfântă, că vine pe 
faţă, nu pe ascuns, vine lepădarea de credinţă peste biserică. 

Voi, preoţi şi ierarhi, nu fiţi necredincioşi toţi! O, dintre 
voi treziţi-vă, ca să rămână şi Domnul cu o rămăşiţă, ca să nu 
se strivească toată casa Domnului! Cereţi pe Hristos putere de 
credinţă şi de har şi nu vă daţi spre defăimare de Dumnezeu 
sub cei ce dintre voi vor să-L defaime pe El! Sunteţi sub 
ameninţare de cădere din har prin unire cu cei ce au părăsit de- 
mult voia Domnului şi faţa Lui cea străbună. O, aşa cum din 
poporul iudeu n-a rămas decât câţiva, prin care s-a încreştinat 
două mii de ani neamul creştin din neam în neam, neamul lui 
Hristos, tot aşa şi acum va fi, nu va rămâne Domnul din neamul 
ortodox decât cu câţiva, căci se vor duce toţi din staulul Dom- 
nului, dar Domnul Şi-a ridicat acum pe piatra ei cea dintâi bi- 
serica Sa şi tainic a lucrat cu un ceas mai devreme şi Şi-a salvat 
sămânţa şi mult neam credincios va creşte prin ea, căci Şi-a 
pus Domnul popor nou la scumpit, Ierusalim nou, şi are popor 
şi are biserică şi are ortodoxie, căci este scris ca Domnul Iisus 
Hristos Cel înviat să fie biruitor pe vecii prin cei credincioşi 
Lui, şi iată-L, este! Amin. 

O, nu vindeţi şi nu cumpăraţi duminica! Nici pentru 
trup, nici pentru suflet să nu călcaţi această sfântă orânduială, 
şi veţi fi miluiţi de Dumnezeu. Nu vă lepădaţi de străbuni şi 
de ortodoxia lor, nu vă luaţi după cei ce zic că vă păstoresc! 
O, după roadele lor îi veţi cunoaşte. Se tem făţarnicii, se tem 
de cei tari în Dumnezeu, se tem de slujitorii cei plini de har şi 
îşi pun aceştia iscoade pe cale ca să tragă jos pe cei credincioşi. 
O, nu vă temeţi voi, cei credincioşi şi plini de dor de Dum- 


nezeu! Ce vă poate face omul? 

Le spunem acum celor ce au luat de pe masa de cuvânt 
a Domnului şi s-au răsculat apoi, spre rătăcirea lor din har, spre 
a batjocori pe cei rămaşi în trupul poporului nou, hrănit prin 
acest cuvânt, şi le spunem lor aşa: 

Voi batjocoriţi şi împrăştiaţi dispreţ şi hulă asupra celor 
rămaşi în trupul poporului Cuvântului Hristos, dar cât aţi zice 
voi că sunt ei de păcătoşi, au darul credinţei cea pentru venirea 
Domnului cu sfinţii Săi, iar voi aveţi păcatul necredinţei şi al 
nimicirii sufletelor voastre şi ale celor ce cred şi sunteţi batjo- 
coritori. Aţi cunoscut şi apoi aţi plecat într-ale voastre şi ziceţi 
că aţi făcut bine dacă aţi plecat, dar uitaţi-vă la voi şi uitaţi-vă 
şi la cei rămaşi, că nu ei sunt nebuni, ci sunt ei cei credincioşi, 
iar cei nebuni sunt cei ce pleacă şi sunt cei ce zic că nu este 
Dumnezeu acest izvor de cuvânt, care curge din gura Domnu- 
lui peste poporul cel hrănit de El. îi trageţi la suferinţă pe cei 
ce daţi să-i despărţiţi voi de cuvântul Domnului şi de adevărul 
Lui şi de cunoştinţa care vine din cer, dar vă atrageţi defăimare 
mare, căci David plângea şi zicea: «Defăimat-ai, Doamne, pe 
toţi cei ce se depărtează de îndreptările Tale, pentru că nedrept 
este gândul lor». în toată vremea acestei lucrări de cuvânt au 
fost şi defăimători, care s-au depărtat apoi şi au hulit calea 
Domnului şi pe poporul cel rămas. Iată şi azi vede Domnul 
cum unii se trag în părţi şi nu sunt cuminţi. Unii din ei îşi cu- 
nosc vina şi neputinţa lor de a iubi pe Domnul cu fapta şi cu 
împlinirea, dar nu lovesc aceştia în mersul celor ce merg îna- 
inte, iar alţii din ei hulesc şi dispreţuiesc şi batjocoresc, după 
ce n-au stat ei frumos şi credincioşi lângă poporul acestui cu- 
vânt. O, cei ce stau nu pleacă, iar cei ce n-au stat, aceia pleacă, 
şi aşa era şi la începutul cel cu noi acum două mii de ani, şi se 
vede bine în Scripturi ceea ce noi spunem acum despre în- 
ceputul bisericii lui Hristos. 

Am grăit vouă din Hristos Cel din noi şi v-am grăit ca 
fraţi, şi cu dor am dat să vă statornicim darul credinţei, că are 
Domnul nevoie de credinţă tare în voi, şi prin care să daţi 
răspuns celor ce dau să vă dezbrace de har. Suntem martorii 
lui Hristos, chiar dacă şi noi am greşit ca nişte oameni şi ne-am 
clătinat adesea, dar Domnul ne-a întărit credinţa prin învierea 
Sa şi ne-o încununează acum prin venirea Lui cea de azi pe 
pământ cu noi în cuvânt, precum au spus Scripturile că Dom- 
nul va veni. 

Hristos a înviat! Noi, ucenicii şi uceniţele învierii lui 
Hristos, la praznic sfânt de înviere cu voi, vă spunem cu duhul 
mărturisirii: Hristos a înviat! O, ne-am umplut de putere sfântă 
prin învierea Lui. Hristos a înviat! Veniţi să-L mărturisim pe 
El Domnul învierii! Noi din cer, şi voi de pe pământ, cerul şi 
pământul în unire pentru duhul mărturisirii. Amin. 

Iar Tu, Doamne, ştii că Te iubim, ştii că în cer Te dorim 
cu venirea Ta la ei pe pământ cu noi, şi-Ţi aducem lacrimi 
calde pentru ei: păzeşte-i pe ei de cel rău şi dă-le lor patria 
cerească pe pământ cu ei, o, Doamne, şi le dă lor har mare, ca 
prin el să rodească ei rod din rod, spic din spic să rodească ei. 
Aşa să ne asculţi Tu pe noi pentru ei în ziua aceasta de praznic 
sfânt. Amin. 

A cum, Eu, Domnul, Mă alătur bucuriei 
ucenicilor şi a uceniţelor învierii Mele 
şi zic vouă urarea cea de Paşti: Hristos a înviat! Mi-e drag de 
voi, Mi-e dor de voi odată cu dorul vostru de Mine, şi creşte 
unii de la alţii dorul. V-am hrănit atâta de frumos, atâta de 
măreţ, Eu şi ucenicii şi uceniţele învierii Mele! V-am dat iubire 
fără de măsură, aşa precum îmi este ea. Vă cuprind în duh de 
înviere. Vă rog cereşte umblaţi pe urmele Mele! învăţaţi din 

cuvântul Meu aceasta şi fiţi împlinitori. Eu, Domnul, mereu 
vă voi învăţa, mereu voi sta la cârmă şi vă voi purta, dar 
credinţa să vă fie tare, fiilor. O, nu uitaţi că despărţiri sunt acolo 
unde nu poate iubirea şi frăţia cea îngăduitoare prin iubire. 

Căutaţi cu neînvârtoşarea inimii, o, fiilor. O, căutaţi-Mă, 
şi Eu voi deschide vouă şi voi cina cu voi şi vă voi da ca şi azi, 
când am petrecut cu voi praznic sfânt, duhul învierii Mele în 
voi şi cu voi. Vă povăţuiesc paşii, vi-i număr şi vi-i pun la 
bogăţia voastră în cer. Vă preţuiesc răbdarea, dar cel mai mult 
aştept de la voi iubirea Mea între voi şi nedespărţirea cea în 
numele Meu, măi fiilor. Unii au venit şi au tresăltat cu inima 
şi cu credinţa şi s-a stins apoi fiorul din ei. O, ce durere pe 
Mine de la ei! Voi însă aţi venit şi nu M-aţi părăsit, ci aţi venit. 

Vă doresc nedespărţirea de Mine, fiilor. Vă doresc iu- 
bire fără de sfârşit. îngerii şi sfinţii vă cuprind sub aripile lor, 
sub duhul lor în zi de praznic sfânt, şi aşa vă vor purta pe cale 
înapoi şi vor veghea peste voi. O, pace vouă! Pace vouă! Pace 
vouă! Eu sunt Păstorul Cel cu crucea. De Mine să ascultaţi, 
o, fiilor! 

Şi iar zic vouă: Pace vouă! Pacea Mea o dau vouă! 
Rămâneţi în iubirea Mea, rămâneţi în poporul Meu! El este iu- 
birea Mea, o, fiilor, el este casa Mea cea de azi în care Eu po- 
posesc pe calea Mea dintre cer şi pământ, iar Eu vă cuprind pe 
voi în dragostea lui, în dragostea poporului Meu, poporul Meu 
cel născut prin cuvântul Meu cel de azi. Amin, amin, amin. 

25 aprilie/8 mai 2011 

Duminica a patra după Paşti, a slăbănogului 

Lucrarea dragostei. Slujitorii bisericii nu aşteaptă înnoirea lumii. 

Strigarea Domnului către turma bisericii lumii. Ochiul credinţei 
aduce cu el pe cele ce nu se văd. 

S unt Domnul învăţătorul. Domnul Iisus Hristos, şi 
trebuie în toată vremea să-i învăţ pe cei ce sunt 
fii ai lui Dumnezeu pe pământ şi să le dau putere să-Mi fie fii, 
căci trebuie mult să lucreze ei ca să-şi păstreze naşterea lor 
cea de sus, fiindcă diavolul, potrivnicul lui Dumnezeu, are ce 
are împotriva celor ce sunt ai Mei, şi care Mă ascultă, dar Eu 
sunt învăţătorul lor şi le întăresc lor mereu puterea şi credinţa 
cea cu putere în ea, căci împotriva credinţei lor stau în fel şi 
chip în luptă cetele vrăjmaşe, văzute şi nevăzute, ştiute şi 
neştiute, şi mereu trebuie să le scurtez vremea lor de răscoală, 
căci dacă Eu n-aş scurta-o mereu, n-ar mai fi nimeni cu Dum- 
nezeu pe pământ. 

Stau iar învăţător în mijlocul tău, popor al cuvântului 
Meu. Dacă Tatăl Meu lucrează, lucrez şi Eu, lucrez pentru El, 
lucrez pe ogor bun şi lucrez şi pe ogor rău ca să pot însămânţa 
peste el, şi iată ce minunată este lucrarea Mea din mijlocul tău, 
sămânţa cuvântului Meu, fiule! Cu mult cuvânt lucrez ca să- 
Mi fac ogor şi să Mi-1 împrospătez şi să Mi-1 mărunţesc ca să 
pot să-Mi semăn sămânţa în el şi să caut apoi să răsară şi să 
crească şi să dea rod, dar vrăjmaşul îşi găseşte mereu puteri 
prin duhul lumii peste sufletele oamenilor şi-Mi stârpeşte şi-Mi 
smulge semănătura, căci veghetori pentru ea sunt puţini, şi sunt 
mulţi vrăjmaşi. Mereu, mereu trebuie să scurtez vremea lor şi 
lucrul lor cel rău, dar ce puţin Mă ajută omul în lucrul Meu cel 
greu pentru salvarea lui de sub vrăjmaşul lui, care are otrava 
lui, duhul lumii, iar omul este slab în faţa acestei ispite şi n-are 
cine-i întări veghea şi dragostea lui pentru Salvatorul lui. Eu 
sunt Mântuitorul lui, dar n-are dragoste omul, iar lipsa ei îi 
aduce dureri şi lacrimi şi suspin. 

O, te-am învăţat, poporul Meu, să înveţi bine şi să ştii 


mult, tată, lucrarea dragostei, şi să-I arăţi lui Dumnezeu rodul 
ei, fiule, căci fără ea nu este nimic omul înaintea Mea, iar ea, 
dacă este, îl face pe om să semene cu Mine, nu cu omul, şi îl 
face să vadă şi să înţeleagă şi să poată apoi, numai că trebuie 
mare veghe ca să nu se veştejească această lucrare cerească în 
om, căci ea este din cer, şi omul este de pe pământ, în mijlocul 
duhului lumii, care suflă peste tot. 

O, cum să nu vin şi să nu te învăţ Eu din Mine şi în ziua 
aceasta, fiule poporul Meu? Are nevoie omul de multă 
învăţătură, tată, şi mereu are, şi să Mă găsească pe masa ta cu- 
vânt cel ce Mă caută la tine, căci Eu M-am lăsat descoperit 
aici, unde sunt, şi Mă las găsit celor ce Mă caută aici. Acum 
două mii de ani am lucrat pildă despre Mine în fel şi chip, ca 
să vadă omul ce face Dumnezeu şi ce face omul, ce poate 
Do mn ul şi ce nu poate omul, căci M-am oprit lângă scăldă- 
toarea care vindeca pe cel ce avea cine să-l coboare în ea pentru 
vindecare prin înger vindecător, şi am găsit un om slăbănog, 
de treizeci şi opt de ani ai bolii lui, şi n-avea om, n-avea, săra- 
cul, n-avea cine să-l coboare şi pe el în apă la sosirea îngerului 
vindecător. M-am apropiat Eu şi l-am întrebat: « Vrei să te faci 
sănătos?», şi Mi-a răspuns cel ce pătimea: «N-am, Doamne, 
pe nimeni ca să mă coboare în apă, şi până când vin eu cu 
greu, altul este coborât înaintea mea». «O, scoală-te, ia-ţi pa- 
tul tău şi umblă de acum!», aşa i-am spus Eu lui. N-avea om 
să-l ajute pe acesta, care pătimea de mult, căci fiecare se în- 
grijea de bolnavul lui, şi M-am dus Eu de l-am ajutat pe cel 
neajutorat, după ce trecuse îngerul vindecător. O, n-avea om 
să-l ajute, o, n-are cine să-l ajute pe om cu adevărat, şi vin Eu 
din cer, de la Tatăl Meu, ca să-l ajut pe om, şi Mă uit la mai- 
marii de peste sufletele oamenilor că nu-Mi recunosc lucrarea 
şi cuvântul cel făcător de om nou peste om. Dar n-am spus Eu 
prin Scripturi că vine din cer naşterea din nou a lumii, că vine 
vremea înnoirii lumii? 

Iată, nu aşteaptă împlinirea Scripturilor cei ce stau ei în 
locul lui Dumnezeu peste oameni. Ca şi cei de acum două mii 
de ani mai-mari peste oameni, şi care Mă prigoneau şi căutau 
să Mă omoare pentru că l-am vindecat pe cel pătimaş vreme 
lungă, o, tot aşa şi cei de azi, nu Mă recunosc, nu iubesc cuvân- 
tul vieţii, şi caută ei mereu nod în papură ca să rămână necre- 
dincioşi, dar Eu le spun lor ca şi celor de atunci: «Tatăl Meu 
până acum lucrează; lucrez şi Eu». O, nu voiau aceia să fiu Eu 
Fiul Tatălui, şi de aceea ziceau ei că Mă dau a fi Fiul lui Dum- 
nezeu şi că trebuie să Mă omoare, apărându-L de Mine pe Tatăl. 

O, oameni fără de ajutor pentru neputinţele voastre, fără 
om care să vă ajute, iată ce fac mai-marii care stau peste su- 
fletele voastre! Voi nu aveţi om care să vă arate izvorul Meu 
vindecător vieţii voastre, iar când Eu vin să vă ajut şi să vă fac 
bine, să vă fac cale şi lumină pe cale către Bunul vostru cel din 
cer, vin cei cu suflet de iudeu necredincios, vin în calea voastră 
să vă taie calea, şi vă zic că Eu nu sunt Fiul lui Dumnezeu, Care 
grăieşte peste pământ ca să scoale morţii din morminte, şi zic 
ei că e numai minciună calea strigării Mele azi după om ca să-i 
dau lui vindecare şi să iau moartea de peste el, căci Eu i-am zis 
celui slăbănog, şi cu putere i-am zis lui: «Scoală-te, ia-ţi patul 
tău şi umblă!». O, dacă nu eram Fiul lui Pu mn z eu se scula cel 
bolnav la cuvântul Meu cel rostit peste el? Ba încă i-am arătat 
că pătimeşte de la păcate şi i-am zis apoi: «Nu mai păcătui, ca 
să nu ţi se întâmple ţie şi mai răul», şi s-a dus el apoi pe pi- 
cioarele lui, pe care i le făcusem Eu din nou, s-a dus la iudeii 
care Mă prigoneau şi M-a spus lor că Eu, Iisus, l-am vindecat 
pe el şi l-am sculat sănătos, iar pentru că aceasta s-a petrecut în 
zi de sâmbătă au găsit ei pricină pe potrivă ca să-Mi găsească 

vină şi să împrăştie necredinţă peste cei ce dădeau să vadă cu 
credinţă şi să creadă în Mine, în puterea Mea cea de la Tatăl 
pentru vindecare peste omul păcătos şi bolnav de la păcat. 

O, oameni fără de ajutor pentru neputinţele de peste voi 
şi care nu aveţi om să vă ajute, Eu Acelaşi sunt şi azi, ca şi 
acum două mii de ani sunt. Sunt, şi nu stau din lucru şi sunt 
Cel ce sunt, şi vin să vă ridic din neputinţe şi să întăresc cre- 
dinţa celor ce cred, şi să le dau din ea şi celor ce nu cred, să le 
dau şi lor putere să creadă, şi să se facă şi ei fii ai lui Dumnezeu 
prin puterea credinţei, prin dragoste de Dumnezeu, după ce ei 
simt puterea şi iubirea Mea cea pentru om. 

O, mare este puterea credinţei, mare este omul care 
poate să pună în om credinţă cu putere în cuvântul Meu cel de 
ieri şi cel de azi! Eu sunt Acelaşi ieri şi azi, sunt Cel fără de 
început şi fără de sfârşit şi sunt Cel ce sunt, şi de aceea pot. 
Când i-am spus lui Moise să spună la cei necredincioşi că Eu 
sunt Cel ce sunt şi Cel ce îl trimite la ei fiindcă ei robeau pe 
poporul Meu, aceia şi-au învârtoşat şi mai tare cerbicea şi şi-au 
întors spatele la semnele cele mari în mijlocul lor din partea 
Mea prin puterea Mea cea prin proorocul Moise, prin trimisul 
Meu la ei, dar Eu am stat cu putere înaintea lor şi Mi-am îm- 
plinit lucrarea şi am scos pe poporul cel robit şi l-am dus în 
ţara părinţilor lui, Avraam, Isaac şi lacov, şi am dat atunci 
pieirii pe cei necredincioşi, căci scris este: «Ca praful spul- 
berat de vânt de pe faţa pământului, aşa piere calea celor 
necredincioşi». 

O, poporul Meu cel atât de hrănit din cer, o, fiule, să stai 
treaz pentru credinţă, tată, căci Eu în mijlocul tău stau şi în 
toată vremea te învăţ dacă ţi-am dat prin cuvântul Meu cel de 
azi naşterea cea de sus. Orice mamă îşi îngrijeşte cu toată grija 
şi iubirea pe copilul ei şi îl veghează mereu şi îl învaţă mereu 
şi îl hrăneşte mereu şi lucrează mult pentru viaţa lui. Aşa şi Eu 
te veghez şi te hrănesc, şi te îmbrac în haină scumpă, tată, iar 
cei necredincioşi văd şi ştiu frumuseţea ta şi-şi răvăşesc inima 
spre duşmănie pe tine, măi poporul Meu. O, să nu crezi că nu 
înţeleg ei, mai-marii de peste sufletele oamenilor. Nu, tată, să 
nu crezi, dar ei sunt vinovaţi faţă de Mine pentru sufletele lor 
şi pentru ale celor peste care ei domnesc, şi dau ca şi iudeii cei 
de acum două mii de ani, dau să stea ei în faţă, să aibă ei faţă, 
căci le este teamă de Cel ce este din ceruri, fiindcă lăcomia de 
slavă şi netemerea de Dumnezeu la mulţi din ei, îi fac acestea 
pe ei să nu Mă primească de la tine când Eu Mă dau lor şi Mă 
dau omului spre slava Mea cu el şi spre vindecarea lui de păcat. 
O, stau cu împărăţia Mea la urechea omului, la gura omului ca 
să i-o dau şi s-o ia în el şi să fie ea patria lui apoi, şi nu vrea 
omul să fie fiu al patriei cereşti, şi vrea el cu vremelnicia lui, 
care nu-i dă salvare lui. Pe tine însă te învăţ tot mereu şi stau 
de-a pururi cu tine şi te învăţ, şi sunt învăţătorul tău, fiule, căci 
omului îi trebuie pe Dumnezeu atât cât el nu pricepe această 
taină, taina vieţii lui, care este de la Dumnezeu în om. 

Voiesc să vin lângă om şi să-l vindec, iar cei de peste 
oameni, cei cu suflet de iudeu, Mă gonesc din mintea şi din 
inima omului când Eu vin acum să Mă aşez cuvânt de facere a 
omului, Scriptura înnoirii lumii s-o aşez pe pământ, şi le spun 
celor necredincioşi că nu ei vor rămâne, ci Eu, căci Eu sunt 
Cel ce sunt. Ca şi acum două mii de ani lucrez, şi dacă Tatăl 
Meu lucrează, lucrez şi Eu, lucrez Tatălui şi lucrez omului şi 
lucrez. O, lucrează şi tu, omule, căci cel ce nu lucrează ca 
Mine, iată, nu mănâncă şi rămâne nemâncat, moare cu mân- 
carea lângă el cel ce nu lucrează. 

Te-am învăţat şi în ziua aceasta, o, poporul Meu, şi Mă 
odihnesc, tată, când stau în mijlocul tău ca să lucrez. O, ai grijă 


de ochiul credinţei, fiule! Ochii trupului văd mărginit, văd pe 
cele văzute, dar ochiul credinţei are vedere multă şi mare şi 
aduce cu el pe cele ce nu se văd şi îl însoţeşte cu Mine pe cel 
credincios, şi-i pregăteşte plată scumpă credinţa lui, care vede 
cu agerime pe cele nevăzute ale lui Dumnezeu, şi pe care Dom- 
nul tot pentru om le-a zidit şi sunt, iar tu, poporul Meu, trebuie 
să aduci la vedere nevăzutele Făcătorului tău şi al lor, căci cu 
tine am venit Eu din cer de la Tatăl să lucrez şi să dau în lături 
perdeaua cea despărţitoare ca să se arate slava nevăzutelor lui 
Dumnezeu, fiule, şi pe care ochiul credinţei le pătrunde, le 
lucrează pe ele mereu, şi pentru ele lucrează cel credincios pe 
pământ, şi fii ai lui Dumnezeu sunt cei credincioşi, şi cu ei 
lucrează Domnul pe pământ slava patriei cereşti, patria celor 
credincioşi. Amin. 

O, cu multă cuminţenie pune-ţi tu la lucrul cel măreţ 
ochiul credinţei, poporul Meu, ochiul care trece hotarul şi are 
vederea nevăzutelor lui Dumnezeu, slava patriei cereşti, care 
aşteaptă la hotar, aşteaptă credinţă mare, credinţa fiilor lui 
Dumnezeu, darul cel pentru Mine de la ei, ca apoi Eu, Domnul, 
să Mă dăruiesc lor cu toată slava Mea cea de la Tatăl Meu, cu 
slava Mea cea din vecii, slava Mea pentru ei şi peste ei apoi. 
Amin, amin, amin. 

2/15 mai 2011 

Duminica a cincea după Paşti, a samarinencei 

Grăirea Domnului cu femeia samarineancă. Smerenia îl înalţă pe 
om şi II milostiveşte pe Dumnezeu spre el. Psalmul 50 astăzi. 

Credinţa neşovăielnică nu cade niciodată. 

O e mare dorul Meu după tine, popor al cuvântului 
^ Meu cel de azi! Mă ţin după tine cu dorul Duhu- 
lui Meu, tată, căci altfel Eu n-aş mai avea mângâiere de pe 
pământ, că de pe pământ este ceea ce Eu şi cu Tatăl aşteptăm 
în Duhul Sfânt, aşteptăm demult, demult, iar dorul Ne este du- 
rerea şi Ne este mângâierea. 

Aştept cu dor prilej să stau cu tine la masă de cuvânt, şi 
aşteaptă cerul tot cuvântul Meu din mijlocul tău, de unde Eu, 
Domnul, vin şi izvorăsc în zilele Mele cu tine cuvântul glasului 
Meu de peste tine ca să iei tu şi ca să ia tot cel ce crede când 
aude glasul Meu cel din mijlocul tău, poporul Meu. îi este sete 
omului, mereu îi este sete, dar cine să-l povăţuiască pe el de 
unde vine setea lui şi cu ce s-ar ostoi ea în vremea căutării lui 
mereu, mereu după alin, după odihnă, după mângâiere, măi 
poporul Meu? în toată vremea are în el omul o căutare, o 
neodihnă, o aşteptare, dar nimic nu-i poate fi lui îndeajuns, căci 
omul este sărac de Dumnezeu, sărac de viaţă, bietul de el. Se 
înşeală omul zi de zi cu dulceaţa cea păcătoasă a păcatului şi 
cu minciuna deşertăciunii care trece odată cu omul, dar el 
scade în putere şi nu creşte, şi îi rămâne mereu nădejdea şi 
aşteptarea, dorul după odihnă şi după pace, căci nemângâierea 
şi truda este soarta celui ce nu are pe Dumnezeu în dorul inimii 
lui şi în duhul lui şi în lucrarea lui. 

E zi de aducere-aminte a întâlnirii Mele cu femeia 
samarineancă la fântâna lui Israel, zi despre care ucenicii Mei 
au lăsat scris în Evanghelia Mea cea de atunci. O, e zi cu dar 
de credinţă în ea şi cu putere de pocăinţă şi cu izvor de dor du- 
pă Dumnezeu apoi, că mare a fost lucrarea Mea atunci pe 
pământ! M-am oprit la fântâna din Sihar, oraş samarinean. Ple- 
casem din ludeea spre Galileea, căci aveam de vindecat pe 
cineva de neam mare în Cana Galileii, aveam să aşez încă un 
semn pentru credinţa celor din Cana, care Mi-au văzut la Ieru- 
salim măreţia Mea venind la praznic, şi M-am dus la ei, căci 

în Iudeea, patria Mea, nu dădea să Mă creadă cineva, şi am 
spus că proorocul nu este cinstit în patria lui, şi M-au primit şi 
M-au crezut samarinenii şi galileenii şi M-au luat în casa lor 
şi Mi-au dat mângâiere, iar Eu le-am plătit lor cu iertarea păca- 
telor lor şi cu vindecare şi le-am dat apoi lucrarea credinţei, 
mărturisirea Mea peste pământ la cei mici şi la cei mari, până 
la cei ce stăteau pe scaune mari peste mulţimi, ca să le dea lor 
vestea despre Mesia, trimisul Cel de la Tatăl pe pământ în vre- 
mea aceea, aşa cum era scris în prooroci despre venirea Mea. 

M-am dus din Iudeea spre Galileea din pricina zarvei 
fariseilor asupra Mea şi, trecând prin oraşul Sihar, am stat pen- 
tru odihnit la fântâna lui Israel, şi i-am cerut samarinencei care 
venise să scoată apă şi i-am zis: «Dă-Mi să beau!», căci eram 
ostenit, dar văzându-Mă ea iudeu după port, s-a umilit înaintea 
Mea, ştiind că iudeii nu se îngăduiesc cu samarinenii, şi, grăind 
Eu cu ea ca să vadă ea în Mine pe Dumnezeu, Mi-a zis apoi: 
«Doamne, Tu eşti prooroc. Ştiu că vine Mesia, Care Se cheamă 
Hristos, şi Acela ne va spune nouă toate!», şi i-am spus ei: «Eu 
sunt, Cel ce grăiesc cu tine!», şi Mi-a lăsat ea găleata cu apă 
şi s-a dus în cetate să le spună la toţi să vină să Mă vadă, să-L 
vadă pe Mesia, şi au venit, iar Eu n-am mai avut apoi răgaz să 
mănânc cele aduse de ucenici spre hrană, căci aveam să fac 
voia Tatălui, Care M-a trimis să săvârşesc lucrul Lui, şi le-am 
spus ucenicilor: «Iată, secerişul, iar cel ce seamănă primeşte 
plată şi adună roade întru viaţa de veci, ca să se bucure îm- 
preună şi cel ce seamănă şi cel ce seceră», iar cei mulţi din 
Samaria au spus şi ei: «Noi înşine am auzit şi ştim că Acesta 
este cu adevărat Hristos, Mântuitorul lumii», şi au auzit 
aceasta ucenicii Mei. 

O, copii purtători de Dumnezeu, aşa este şi cu această 
lucrare de cuvânt purtată de Mine pe umerii voştri mici, dar 
n-au păstrat-o toţi cei cărora le-am dăruit-o prin voi, şi din ei 
s-au ridicat şi au dat spre duh de biciuire feţele voastre, aşa 
cum îmi făceau Mie în Iudeea fariseii şi toţi cei ce n-au voit să 
creadă, luptând ei în fel şi chip să-Mi caute vină, să se 
smintească şi să nu creadă lucrarea Mea cea din mijlocul lor. 
O, aşa păţesc cei care uită că sunt păcătoşi şi că au nevoie de 
Dumnezeu. Femeia cea de alt neam a ştiut pe Dumnezeu şi a 
mărturisit zicând: «Ştim că vine Mesia, Care Se cheamă Hris- 
tos, şi Acela ne va spune nouă toate», dar cei din casa Tatălui 
Meu n-au voit să ştie nici după ce au văzut ei măreţia Mea cea 
cu putere în mijlocul lor. 

O, nu-i trebuie mult omului să greşească faţă de Dum- 
nezeu ca să nu se îmbolnăvească el de duhul semeţiei şi apoi 
de necredinţă şi de neiubire faţă de Dumnezeu şi faţă de oa- 
meni. Cei plini de semeţie şi de măreţie trecătoare şi de scaune 
înalte în Israel, făceau aceştia tot ce puteau ca să Mă urască 
mulţi în Iudeea, dar femeia samarineancă, cea cu care am vor- 
bit la fântâna lui Israel, a făcut aceasta tot ce-a putut ca să Mă 
iubească samarinenii, ba ea a şi murit apoi pentru dragostea 
Mea. Avea ea destule păcate, dar n-avea duhul semeţiei această 
femeie, căci păcatele o mustrau în ea însăşi, chiar dacă nu avea 
ea putere asupra lor ca să le stea împotrivă în însuşi trupul ei, 
căci sarcina păcatelor este grea, şi de aceea omul are teamă în 
el, dar cine să-i spună lui aceasta şi să-i dea dezrobirea? Cei 
ce s-au smintit întru Mine în Iudeea, aşa au voit ei să facă dacă 
nu s-au uitat la păcatele lor aşa cum a făcut femeia samari- 
neancă la întâlnirea ei cu Mine, dar cine să le spună celor 
semeţi păcatul semeţiei lor? 

O, fiilor crescuţi cu cuvântul cel din cer, cel ce se dă mai 
bun şi mai drept decât altul, acela este plin de semeţie şi 
batjocoreşte şi înjoseşte şi învinuieşte şi defaimă şi vicleneşte 


cu limba sa asupra aproapelui său, dar cel smerit pentru păcat 
ridică glas spre cer şi spune cu durere: «Adu-Ţi aminte, Doam- 
ne, de milele Tale, că din veac sunt, şi nu pomeni păcatele mele 
cele cu ştiinţă şi cu neştiinţă lucrate, şi pentru numele Tău 
mare pomeneşte-mă Tu după bunătatea Ta şi curăţă păcatul 
meu, că mult este. Caută spre mine, că părăsit şi sărac sunt, 
iar necazurile inimii mele s-au înmulţit, dar vezi smerenia mea 
şi mă iartă, Doamne, şi păzeşte sufletul meu, că în Tine nădăj- 
duiesc eu!». O, aşa să fii tu înaintea Mea şi înaintea semenilor 
tăi, poporul Meu, căci smerenia îl înalţă pe om şi îl milostiveşte 
pe Domnul spre el, aşa cum samarinencei i-am ieşit Eu în cale 
la fântână şi M-am descoperit ei pentru smerenia inimii ei, căci 
ea îşi vedea păcatele şi din greu şi le purta, dar am venit Mân- 
tuitor în calea ei şi i-am dat despovărarea, i-am dat apa milosti- 
virii şi apoi duhul mărturisirii ca să aibă de lucru, ca să nu mai 
aibă vreme pentru ea, ci pentru Dumnezeu şi pentru măr- 
turisirea Lui peste pământ, o, şi mult norod s-a sculat spre Mine 
prin această mărturisitoare de Hristos, şi toată casa ei s-a dat 
Mie jertfă de credinţă şi de iubire înaintea celor necredincioşi 
şi prigonitori credincioşilor Mei. 

O, spune tu poporului Meu, muceniţă mare a numelui 
Meu, spune tu cuvânt de credinţă, cuvânt de umilinţă pentru 
cei ce te vor auzi prin venirea Mea cu sfinţii azi pe pământ. 
Amin. 

L e spun, o, le spun tuturora, le spun, 
Doamne, că Tu eşti Mântuitorul sufletu- 
lui meu şi al casei mele şi al cetăţii mele, peste care eu Te-am 
mărturisit în ziua când Te-am întâlnit la fântâna lui Israel. îi 
îndemn să se roage cu dor şi cu durere pentru iertarea păcatelor 
lor, pentru smerenia lor înaintea Ta, şi să spună toţi ca împă- 
ratul David: «Inimă curată zideşte întru mine, Doamne, şi duh 
neşovăielnic înnoieşte întru cele dinăuntru ale mele, că Ţie 
Unuia am greşit, şi ceea ce este rău înaintea ochilor Tăi aceea 
am făcut, dar fiindcă iubeşti adevărul înăuntrul omului, fă-mă 
întru ascuns să cunosc înţelepciunea şi stropeşte-mă cu isop, 
şi mă voi curăţi, şi dă-mi prilej de bucurie ca să se bucure 
oasele mele, pe care Tu le-ai zdrobit, şi ascunde faţa Ta de 
către păcatele mele şi şterge-le, Doamne, şi dă-mi bucuria 
mântuirii Tale şi deschide gura mea ca să vestească lauda Ta, 
căci Ţie nu-Ţi plac jertfele, ci duhul umilit şi inima înfrântă şi 
smerită, Doamne, şi apoi învăţa-vor de la mine căile Tale cei 
ce lucrează fărădelegea, şi cei mult păcătoşi se vor întoarce 
la Tine de la păcatele lor». 

O, n-am alt cuvânt să spun în ziua mea de pomenire cu 
Tine la fântâna lui Israel, Mântuitorul meu. îi îndemn pe toţi 
la credinţă neşovăielnică, dar credinţa este cea care nu cade 
niciodată, ca şi dragostea, Doamne. 

O, iubiţi din răsputeri lucrarea smereniei înăuntru şi în 
afara voastră, fii trudiţi pentru Do mn ul Mântuitorul în zilele 
acestea, când El vine şi stă cu voi şi Se dă celor ce vin spre 
credinţă la glasul Lui din mijlocul vostru! Vine Mesia şi vă 
învaţă toate, aşa cum a spus El că vine! Se uită sfinţii la voi şi 
văd împlinirea acestei Scripturi a Domnului cu voi, dar ce 
puţină credinţă este pe pământ, ce mari sunt burţile şi fălcile 
celor ce stau pe scaune de biserică peste gloate nemângâiate şi 
nehrănite! Vine Mesia şi vă învaţă toate! Daţi tuturora ceea ce 
aveţi de la El, căci Duhul nu este cu măsură! Vine Mesia, 
vestiţi-L şi fiţi vestitori, căci secerişul este mult, iar cel ce 
seceră primeşte plată şi adună roade spre viaţa veşnică, ca să 
se bucure împreună şi cel ce seamănă şi cel ce seceră, căci în 
aceasta se adevereşte cuvântul că unul este semănătorul şi altul 
secerătorul, iar secerişul este mult şi holdele s-au copt. Vine 

Cuvântul lui Dumnezeu 


Mesia! O, vino, Doamne, şi dă-le celor ce Te-au dorit şi celor 
ce Te doresc, dă-le lor plata duhului mărturisirii numelui Tău! 
Vine Mesia! Iată cât vii de mult şi de mare, o, Doamne! Să se 
trezească cei ce nu stau întru întâmpinarea Ta, o, Doamne! 
Vine Mesia! Ieşiţi la fântână, căci El este lângă ea şi vă aşteaptă 
să Se împartă vouă şi să ierte Domnul păcatele voastre! Amin. 

O vin şi iar vin, şi vin cu sfinţii Mei şi cu 
^mărturisitorii Mei, care s-au pus pe altar 
cu iubirea lor cea pentru Mine. Vine Mesia! Şi iată-Mă cât vin! 
Cei de pe pământ s-au făcut iudei cu iubirea şi cu credinţa şi 
n-au vreme pentru lucrarea Mea cea de la Tatăl, cu care vin pe 
pământ mereu ca s-o săvârşesc, şi te-am născut din ea pe tine, 
popor al naşterii de sus, acum, când Eu vin pe pământ ca să 
plinesc înaintea Tatălui Scriptura naşterii din nou a lumii, şi 
grăiesc cu tine acestea toate ale Mele, căci vin la tine şi te învăţ 
toate, o, poporul Meu, aşa cum Eu, Domnul, acum două mii 
de ani am lăsat scris că voi veni şi că voi fi învăţătorul şi toate 
îi voi învăţa pe cei ce în duh şi în adevăr Mă vor cunoaşte 
şi-Mi vor deschide ca să le dau lor, ca să cinez cu ei. Amin. 

O, popor de la izvor, ai oaspeţi cereşti la fântână. Ai în 
mijlocul tău fântâna al cărei înger dat de Mine este samari- 
neanca cea pomenită azi în cer şi pe pământ pentru întâlnirea 
Mea cu ea la fântâna lui Israel. Poposeşte sărbătoare cerească 
în grădinile Mele cu tine, fiule. O, deschide ochii şi vezi, tată, 
că iar şi iar te chem, cu multă cuminţenie să pui spre rodire 
măreaţă ochiul credinţei, ochiul care trece hotarul şi are vede- 
rea nevăzutelor lui Dumnezeu, care aşteaptă la hotar, aşteaptă 
pe poporul credincios, care să deschidă slavei Domnului şi să 
Se vadă Domnul, aşa cum pe muntele Tabor M-am arătat Eu 
ucenicilor Mei cu slava Mea cea de la Tatăl. Amin. 

O, fiilor, hrăniţi-vă cu duhul sfinţilor şi cu credinţa lor 
şi cu căldura lor cea pentru Mine, că mult iubesc ei părtăşia lor 
cu voi şi a voastră cu ei! O, fiţi vrednici de dragostea Mea şi a 
lor, fiilor! Amin, amin, amin. 

9/22 mai 2011 

Duminica a şasea după Paşii, a orbului 

Povaţă pentru lucrarea duhului umilit. Omul îşi strânge la satana 
prin semeţie şi judecată asupra aproapelui. Omul umilit îşi însuşeşte 
vina. Nu e greu să creadă omul în Dumnezeu, ci e greu să semene cu 
Dumnezeu. Desfrănarea nu este iubire, ci îndrăcire. Strigarea 
Domnului către cei care iubesc slava lor. 

ucuria Mea cea mai mare este să pot lucra pe 
pământ slava Mea, cuvântul Meu peste om, iar 
tu, popor al cuvântului Meu cel de azi, te-ai făcut bucuria Mea, 
că Mi-ai primit în inima ta venirea Mea cea de acum pe pământ 
cuvânt şi Mă sălăşluieşti în mijlocul tău şi-Mi dai odihnă, tată, 
căci odihna Mea este să pot lucra ceea ce Tatăl îmi dă să lucrez. 

Pace ţie, poporul Meu! Sunt Domnul Iisus Hristos, 
Domnul Dumnezeul tău, şi sunt Stăpânul tău, iar tu să Mă faci 
să simt aceasta, să văd la tine că Eu sunt Stăpânul tău şi că tu 
eşti ucenicul Meu, mai mic decât Mine, chiar dacă Eu sunt atât 
de bun, atât de aproape ţie. Nu mai găsesc om mic care să Mă 
lase să domnesc Eu peste el, şi de aceea nu face omul voia 
Mea, dar pe tine te-am învăţat să fii voia Mea, să stai micuţ în 
mâna Mea, ca să ai peste tine pe Dumnezeu de tată, că nu e 
bun de nimic omul dacă n-are în toată vremea duh umilit, 
purtare umilită, iubire umilită, smerenie umilită, şi nu e bun de 
nimic nici pentru Dumnezeu, nici pentru satana omul cel neu- 
milit, căci Domnului îi aduce pierderi, iar lui satana bogăţie, 
numai că bogăţia lui este iadul, care este focul cel veşnic, unde 


va arde satana şi toţi slujitorii lui. 

Dar cum îşi strânge omul la satana? Prin lipsa duhului 
umilit face el aceasta, prin semeţie face şi prin judecată asupra 
semenilor săi, lucrare pentru care el trebuie să viclenească, să 
defaime, să se dezvinovăţească învinuind, să dispreţuiască, şi 
toate acestea arată în om lucrarea lui satana, lucrarea necredin- 
ţei şi a neîncrederii lui în Dumnezeu, chiar şi când el dă să 
spună că nu este el aşa. O, aşa făceau cu Mine fariseii din vre- 
mea Mea. Numai şi numai vină căutau să-Mi găsească în tot 
ceea ce Eu am lucrat atâta de slăvit în mijlocul lor ca să-Mi 
dovedesc dumnezeirea şi ca să creadă ei în trimisul Tatălui la 
ei. Ei însă se bucurau ca să fiu Eu vinovat prin tot ceea ce 
făceam, ca ei să fie luaţi în seamă mai-mari peste oameni, ca 
drepţi lui Dumnezeu. 

O, toţi oamenii sunt vinovaţi în fel şi chip, şi de aceea 
Domnul este mereu drept întru cuvintele Sale şi nepărtinitor 
întru ale Sale hotărâri. Sunt însă unii care se bucură când sunt 
vinovaţi mai mulţi atunci când sunt şi ei vinovaţi, şi, iarăşi, 
este câte unul care se bucură să aibă numai el vină şi să nu mai 
aibă şi alţii dacă e vorba de vină, şi în unul ca acesta îmi găsesc 
Eu plăcerea, în omul umilit pentru vina lui şi pentru vina altuia, 
dar greu se mai găseşte aşa suflet în oameni pe pământ, căci 
orbirea omului este mare şi nu poate orb pentru orb, şi nu poate 
bolnav pentru bolnav, ci poate omul umilit, prin umilinţă poate, 
căci acela are intrare la Dumnezeu prin umilinţa lui şi poate 
Domnul pentru el, şi prin el apoi pentru alţii. Iată ce taină între 
Dumnezeu şi om, dar cine este cel care să înţeleagă aceasta? 
Sunt mulţi care învinuiesc pentru vina lor, sunt prea mulţi, dar 
sunt atâta de puţini cei care să ia vina de peste om, să nu pună 
vina pe om, ci s-o ia de peste el ca să nu aibă vină omul, căci 
Eu aceasta am făcut, l-am eliberat pe om de vina lui, nu i-am 
mărit-o, şi aşa inimă aş vrea să aibă în el cel ce crede în Mine, 
căci dacă el nu dă să semene cu Mine în iubire şi în milă, zadar- 
nic are el credinţă, şi iată, nu e greu să creadă omul în Dum- 
nezeu, ci e greu să semene el cu Dumnezeu, şi iată, aşa îşi 
strânge el la satana şi nu la Dumnezeu. 

Strig la toţi oamenii, îi strig şi dau să-i fac să Mă audă, 
numai să nu facă ei ca fariseii care Mă auzeau şi Mă vedeau, 
dar semeţia lor era orbirea lor, şi era mare orbirea lor. 

O, vedeţi unde vă pregătiţi să fiţi: la Dumnezeu sau la 
satana, fii ai alergării! Voi alergaţi, alergaţi mereu şi nu staţi 
din alergare. Unde alergaţi, tată? Alergarea voastră are un capăt 
şi apoi un început. V-aş arăta că e adevărat ce vă spun, dar ne- 
credinţa este mai uşor de lucrat pentru voi. O, vedeţi unde vă 
pregătiţi ca să fiţi: cu Dumnezeu sau cu satana. Vedeţi cu cine 
veţi dăinui, vedeţi unde vă strângeţi ca să aveţi: la Mine sau la 
satana. V-am spus acum cum poate omul să-şi strângă la satana 
şi încă vă mai spun, că iată, se spală omul pe dinafară şi se tot 
spală mereu, dar pe dinăuntru rămâne murdar şi nespălat şi se 
tot murdăreşte, şi murdărie peste murdărie se aşează înăuntrul 
lui, şi e fără de înţelepciune omul pentru cele ce nu sunt bune 
în el şi care îl păgubesc amar, căci omul a căzut din slavă şi a 
căzut în păcat, iar păcatul este murdărie şi este desfrânare. 

O, omule, nu este iubire desfrânarea ta, de la care se 
bucură inima ta, nu este, tată, ea bună nici pentru tine, nici pen- 
tru cei din jurul tău. Când tu zici că iubeşti pe cineva cu care 
faci păcatul plăcerilor tale, o, nu ştii tu ce este această simţire 
a ta, căci atunci duhul diavolului este ceea ce se stârneşte în 
inima ta, în trupul tău, şi este îndrăcire acel simţământ, care-ţi 
mânjeşte de la satana pe cele dinăuntru ale tale, şi nicidecum 
nu este iubire aceasta, cum crezi tu sau cum zici tu, şi nici bu- 
curie nu poate să fie aceasta, cu care zici că-ţi mângâi tu inima, 

şi satana te îndeamnă apoi mereu să cauţi în afara ta păcat 
proaspăt pentru tine, înşelându-ţi casa ta şi trupul tău cu necin- 
stire, omule orb şi lipsit de povaţă din cer, căci tu ai căzut din 
cer prin păcat şi nu mai dai să vezi cum îţi strângi şi-ţi tot 
strângi tu la satana viaţa ta cea de veci. O, lasă-Mă să-ţi vindec 
orbirea, nu Mă alunga, nu te înveli cu necredinţa ca fariseii 
care nu voiau să Mă primească şi să le fac bine lor şi să vindec 
orbirea lor! 

Vine sfârşitul necredinţei când toată lucrarea Mea pentru 
om se va vedea bine şi în mare lumină se va arăta. O, nu vă 
bucuraţi de necredinţa voastră şi de lucrarea ei cea rea în părţi, 
voi, cei necredincioşi. Dacă nu puteţi să vă umiliţi înaintea Mea 
pentru păcatele voastre, opriţi-vă măcar de la lucrarea cea rea 
a necredinţei, că nimic nu câştigaţi, ba şi sufletele vi le pierdeţi, 
voi, cei necredincioşi. Primiţi-Mă ca să vă vindec de orbire, 
tată! Nu vă mai îngrijiţi de slava voastră, că ea e pieritoare! 
Veniţi să auziţi strigarea Mea după voi din uşa cortului Meu în 
mijlocul neamului român, unde Mi-am făcut adăpost ca să 
grăiesc peste pământ şi ca să-i trag pe toţi la Tatăl, să-i trag de 
la satana la Dumnezeu pe oameni! Cei vindecaţi de orbirea lor 
prin cuvântul Meu din zilele acestea sunt daţi afară din biserici 
de către fariseii făţarnici, care se dau mai mari ca Dumnezeu 
peste sufletele oamenilor, dar de n-ar fi acest cuvânt de la 
Dumnezeu, cum ar putea el să-l vindece de orbire şi de păcat 
pe om? Eu însă am venit în lumea aceasta spre judecată, ca să 
vadă cei fără de vederi, iar cei cu ochi să orbească, căci dacă 
ar fi orbi n-ar avea păcat, dar pentru că ei zic că văd, păcatul 
lor rămâne întreg. 

L-am vindecat pe cel din naştere orb şi a văzut pe Dum- 
nezeu ochii lui şi i-am zis lui apoi: «Crezi tu în Fiul Omului?», 
iar el Mi-a răspuns: «Cine este Acela, Doamne, ca să cred în 
El?», şi Eu i-am zis atunci: «Iată, L-ai şi văzut, căci este Cel 
ce grăieşte cu tine!», iar el s-a închinat şi Mi-a zis: «Cred, 
Doamnei». O, cum, oare să-i vindec şi pe cei orbiţi de slava 
lor, de care ei se îngrijesc atât de mult şi nu-L mai văd şi nu-L 
mai aud pe Dumnezeu, Care să-i vindece pe ei şi să-L vadă 
grăind cu ei şi să zică şi ei ca orbul cel din naştere, vindecat de 
Mine: «Cred, Doamne!»! 

O, cum de nu vă treziţi din minciună şi din orbire, voi, 
cei ce vă îngrijiţi atât de mult de slava voastră de nu puteţi să 
vedeţi şi să auziţi cum glasul Meu strigă la voi din mijlocul 
celor mici, care nu se îngrijesc de slava lor, ci numai de cea de 
la Dumnezeu pe pământ! O, până când veţi sta voi surzi şi 
orbi? De ce, tată, să rămâneţi voi bolnavi şi nevindecaţi mai 
înainte de plata păcatelor voastre? Iată cum îşi strânge omul la 
satana! Nu poate orb pentru orb şi nici bolnav pentru bolnav, 
ci poate omul umilit, prin umilinţă poate, căci acela are intrare 
la Dumnezeu prin umilinţa lui şi poate Domnul pentru el şi 
prin el pentru mulţi apoi. Am venit în lume să fiu lumină, căci 
Eu sunt lumina lumii câtă vreme sunt în lume. Să se bucure 
toţi şi nu să se ascundă de lumină sau s-o ascundă pe ea sub 
obroc! Eu am spus: «Umblaţi în lumină!», şi iată, Eu, Cel ce 
grăiesc cu voi în zilele acestea, Eu sunt Cel ce am spus: «Um- 
blaţi în lumină!». întunericul se depărtează de Mine, iar satana 
se teme când aude glasul Meu peste pământ, care încurcă pla- 
nurile lui, urzeala lui, care s-a coborât peste oameni, iar Eu, 
Domnul, ung cu mare milă ochii şi urechile omului, şi aşa vin 
Eu să-i fac bine celui ce-Mi deschide ca să-i dau. Amin. 

O, popor de la izvor, aşează-te, tată, cu hărnicie şi cu 
jertfă plăcută Mie şi iarăşi să-Mi pregăteşti masă şi popas, că 
Mă fac cuvânt aici, la izvor, pentru mulţi iar şi iar fiule, însoţit 
în cuvânt de Tatăl şi de Duhul Sfânt cu sărbătoare de Rusalii 


în grădinile Mele de azi cu tine, unde Eu Mă întâlnesc cu cei 
ce Mă caută aici ca să le dau lor, căci cei ce Mă iubesc sunt cei 
iubiţi ai Mei, pe care Eu mereu, mereu trebuie să-i învăţ iubirea 
care-Mi place Mie, care poate sta alături de Mine, şi de aceea 
trebuie să-i învăţ pe cei ce vin la izvor, căci nu oricum trebuie 
să fie iubirea în cei ce dau să urmeze Mie cu iubirea lor, cu 
viaţa lor cea ajustată după viaţa Mea, căci viaţa Mea am venit 
să-i dau omului, şi să iau de la el viaţa lui ca să încap Eu în el 
cu viaţa Mea, cu slava Mea, care este în cei ce se dau Mie ca 
să fac Eu din ei fii după chipul şi asemănarea Mea, chipul Celui 
ceresc, chipul lui Dumnezeu în om şi slava Mea în el. Amin. 

Pace ţie, Ierusalime, poporul Meu de azi şi atât de dorit 
de cei din cer! Fă-i loc cerului cu tine, tată, în toată vremea, că 
am făcut la tine pe pământ patria celor din cer, al căror împărat 
sunt Eu, Iisus Hristos, Cel ce dau vedere celor ce Mă văd, ca 
să mărturisească ei venirea Mea şi adevărul ei şi slava ei, slava 
cuvântului Meu cel de azi în mijlocul tău, o, poporul Meu. 
Amin, amin, amin. 

16/29 mai 2011 

Praznicul înălţării Domnului 

îndemn la curăţire de duhul lumii. Povaţă pentru păstrarea dragostei 
Domnului între fraţi. îndemn către slujitorii bisericii lumii pentru 
neamestecare cu catolicii. 

obor pe pământ cuvânt şi grăiesc cu ucenicii Mei 
cei de-acum ai cuvântului Meu cel de azi, aşa 
cum am grăit acum două mii de ani cu ucenicii Mei cei 
de-atunci, de când i-am ales ai Mei şi până în ziua când un nor 
M-a acoperit şi M-a luat de lângă ei, înălţându-Mă în sus, ca 
să pot să le trimit nu după multe zile pe Duhul Sfânt Mângâ- 
ietorul, făgăduit de Mine lor ca să-Mi fie ei Mie cu El martori 
pe pământ de la margini la margini pentru toate câte am grăit 
sau am făcut în vremea aceea, căci aceasta era să fie lucrarea 
lor apoi: mărturisirea Mea prin ei pe pământ. 

Sunt Domnul Iisus Hristos şi Mă aşez cu praznic de 
înălţare în mijlocul tău şi cu mare învăţătură de viaţă, poporul 
Meu. Peste zece zile deschidem porţile ca să intre poporul cel 
credincios Mie în grădinile Mele cu tine şi să stau cu el la masă 
de cuvânt şi de mângâiere prin cuvânt, iar tu fi-va să-Mi pre- 
găteşti acum acest popas al cerului, al Duhului Sfânt Mângâ- 
ietorul, Care Se va împărţi cu adierea Sa celor ce vin, dar în 
ziua aceea de Rusalii, toată românimea aş vrea să se scoale la 
şoapta Mea, aşa aş vrea, căci în mijlocul acestui neam Mi-am 
întins Eu cortul venirii Mele cu sfinţii pe pământ cuvânt şi 
M-am aşezat să împlinesc pe pământ Scriptura judecăţii lumii, 
apăsând pe faptele cele fără de Dumnezeu ale oamenilor de pe 
pământ, iar celor ce cred şi vor crede în Mine şi în lucrarea 
Mea cea de ieri şi cea de azi, împlinindu-se ei în Mine, să le 
dau mângâieri şi să ştie ei că marea este întărâtată, dar să nu 
se înfricoşeze ei din pricina vuietului puternic al fărădelegilor 
şi al ispitelor care vin să-l lepede pe om de Dumnezeu, căci Eu 
pe valuri de cuvânt vin la ei şi le spun: „Nu vă fie frică, Eu 
sunt!“, căci aşa le-am spus ucenicilor Mei când marea se 
întărâta de vânt mare şi când ei s-au înspăimântat văzându-Mă 
venind pe valuri spre corabia lor, şi le-am spus lor: «Nu vă fie 
frică!», şi apoi i-am spus furtunii să tacă. Aşa le spun şi azi 
celor ce cred în Mine cu ascultare de cuvântul Meu cel împlinit 
de ei: Nu vă fie frică, vouă, celor ce Mă iubiţi urmând povaţa 
Mea! Spălaţi-vă de duhul lumii, tată, de apa cea tulbure şi de 
valurile ei, voi, cei ce credeţi în Mine aşa cum trebuie să fie 
credinţa cea plăcută Mie în om! O, spălaţi-vă unii pe alţii şi 

înţelegeţi cu adâncime pilda când am spălat Eu picioarele 
ucenicilor Mei mai înainte de seara în care Eu le-am dat lor 
cina Mea, trupul şi sângele Meu spre viaţa lor, şi le-am spus 
lor: «Aşa să faceţi şi voi unul altuia dacă Eu, învăţătorul vos- 
tru, am spălat picioarele voastre», dar puţini au înţeles de 
atunci şi până acum ceea ce am făcut Eu atunci, căci i-am 
spălat cu mila Mea ca să fie curaţi de lume pentru primirea 
Mea în ei pe loc curat şi i-am iertat atunci, ca un Dumnezeu, 
de toate cele rele din ei. Dar iată, cei ce cred în Mine nu ştiu 
cum să creadă, nu ştiu ce să facă, nu ştiu să cinstească cina 
Mea, pe Dumnezeu în ei, aşa cum Eu le-am dat pildă de lucrat, 
şi se murdăresc nu numai pe picioare de duhul de pe drum al 
lumii, ci şi pe minte, şi pe inimă se murdăresc de duhul lumii 
când umblă prin lume, şi nu dau să se spele de ea mai înainte 
de cina Mea cu ei. Pe voi însă vă povăţuiesc mult şi îndea- 
proape, fii ai cuvântului Meu cel de azi la masă cu voi, şi vă 
învăţ să vă spălaţi bine, tată, şi mereu, căci cina Mea cu voi 
este măreaţă şi este pentru înnoirea făpturii, începând cu voi, 
fiilor, şi de aceea voi să căutaţi să vă ajustaţi unii pe alţii mereu, 
mereu pentru spălarea de duhul lumii de pe drum şi din 
văzduh, căci el suflă în fel şi chip cu şoapta lui, şi nu numai 
picioarele vi le atinge, ci şi mintea, şi inima, dacă nu este veghe 
peste voi şi cu voi pe cale, iar Eu, Domnul, v-am povăţuit prin 
cei din porţi şi am spus să fie veghe peste voi şi acasă şi în 
călătorie şi să fie mereu careva mai duhovnicesc, mai lucrător 
cu duhul pe cale cu cei ce călătoresc pentru lucrările Mele de 
azi cu voi, şi aşa să fie veghea, ca nu cumva duhul lumii să-şi 
facă intrare în gândul sau în grăirea fiilor poporului Meu şi 
să-i păteze cu vină de la diavol, căci diavolul este în mare feri- 
cire să vadă pe cei pecetluiţi cu duhul învierii făcând ei uitare 
de Duhul Cel de sus, de Duhul Meu între ei acasă şi pe cale, 
tată. Un pământ căruia nu i se smulg buruienile creşte sălbatic 
şi neîngrijit, iar dacă are cine să-l plivească, să-i stârpească 
spinii, să-l răcorească de duşmani, el dă rod cu folos, şi aşa e 
şi omul, ca şi pământul peste care creşte din văzduh fără de în- 
trebare mulţime străină, mulţime de buruieni, dar dacă are cine 
să-i plivească viaţa şi purtarea şi să stârpească ispitele de peste 
el, dă rod lui Dumnezeu în el un aşa suflet, numai să fie el 
primitor şi mlădios şi înţelept pentru aceasta în toată clipa, ca 
să poată primi pe binefăcătorii vieţii lui, care veghează peste 
el, dar trebuie duh frumos în om, duh umilit şi iubitor de toţi 
ceilalţi şi nu de el, ca să poată prin ajutor din părţi spălare să 
primească, căci iubirea de sine în om aruncă pe cei ce dau să 
plivească buruienile vieţii lui şi creşte sălbatic un astfel de fiu, 
creşte nărăvaş, creşte urât, creşte cu ţepi, căci omul face multe 
greşeli şi mereu face, dar ferice lui dacă primeşte pe cei ce 
ajustează viaţa lui! Este scris în Scripturi să-şi spele fraţii unii 
altora greşalele ca să se vindece unii pe alţii prin duhul şi lu- 
crarea frăţiei, căci cei ce se strâng laolaltă în numele Meu tre- 
buie să se vindece bisericeşte atunci când în obşte greşesc, ca 
toţi să se cureţe şi toţi să se îndrepte şi să se înţelepţească, şi 
să se ştie vina obştească şi vindecarea ei apoi, chiar dacă par 
mici sau pământeşti pricinile, că dacă nu s-ar lucra aşa în 
oştirea Mea, s-ar face aspră şi grea purtarea dintre fraţi, că un- 
eori se naşte răutate de inimă şi vin căderi peste cei nemlădioşi, 
aşa cum au păţit cei care M-au părăsit după ce au stat o vreme 
lângă lucrarea Mea, în staulul Meu cu fii. 

O, staţi, tată, la albit, staţi, fiilor, cum stă cămaşa care 
intră la spălat şi la albit, ca să aveţi mereu curată cămăşuţa 
vieţii, măi fiilor, căci voi sunteţi veşmântul Meu, faţa Mea pe 
pământ înaintea oamenilor, iar în cer înaintea îngerilor, care 
privesc viaţa Mea din voi şi dintre voi, purtarea voastră înain- 


tea îngerilor Mei pe pământ, căci ei vă ştiu pe voi slava Mea 
pe pământ şi lucrarea Mea, măi fiilor. O, dacă stai mereu în 
duh de pocăinţă pentru păcatele făcute demult, din vremea 
neştiinţei tale, nu mai eşti supărăcios sau nemulţumit, nu mai 
eşti pretenţios sau morocănos, nu mai eşti cârtitor sau nepri- 
mitor, nu te mai întuneci când este întrebată viaţa ta, ci eşti 
umilit pentru iertarea ta cea de la Mine, fiule, că iată, tată, 
umilinţa celor ce Mă poartă spre tine Mă coboară pe Mine pe 
pământ la tine şi-Mi face casă în mijlocul tău ca să stau cu tine, 
măi poporul Meu. E mare umilinţa lor, căci ei se lasă mici, mai 
mici ca tine, iar tu să înveţi de la ei lucrarea lui Dumnezeu în 
om, căci omul trebuie să vadă şi trebuie să înveţe când vede, 
şi apoi să lucreze aşa. Amin. 

O, nu mai au nevoie să ştie de la Dumnezeu cei ce s-au 
pus în locul Meu peste biserică, şi nu e bine să fie aşa pe pă- 
mânt lucrarea bisericii, căci se lucrează pe bâjbâite, pe ghicite, 
pe ochi şi pe buzunar toată orânduiala de peste turmă şi pentru 
turmă de către mai-marii care s-au aşezat să pască ei turma, 
dar cu ce o hrănesc, cu ce hrană, cu ce prospeţime de hrană? 
Dumnezeu este mereu astăzi, dar mai ştiu ei aceasta? Mănâncă 
omul numai din cămară când mănâncă? Nu face el şi mâncare 
proaspătă pentru hrana lui? 

Iată, lucrează fără Dumnezeu cei ce s-au aşezat mai- 
mari peste biserică. Aaron când a lucrat fără de Moise, a în- 
ceput să piară poporul, căci s-au dat la joc şi la idoli şi la 
desfrâu, şi apoi Aaron şi sora lui au urât pe fratele lor, au urât 
pe Moise, trimisul Meu înaintea lor în Egipt ca să-i mântuiască 
pe ei din robie, şi apoi Aaron şi sora sa au murit, dar Moise 
n-a murit, şi l-a luat Domnul din mijlocul poporului răzvrătit 
şi l-a pus între cei nevăzuţi lucrători ai Mei şi a rămas viu 
Moise, şi aşa este şi azi. O, aşa greşeală au făcut şi cei care 
n-au mai rămas lângă ieslea Mea de cuvânt şi lângă poporul 
cuvântului Meu din zilele acestea, lângă cortul Meu de întâl- 
nire cu poporul cel de azi al credinţei sfinte, şi s-au răzvrătit ei 
cu nemulţumire şi n-au mai stat, căci au fost nemulţumiţi de 
Mine şi de cei ce-Mi poartă pe umeri poporul, şi au făcut şi ei 
ca fraţii lui Moise, care l-au urât pe fratele lor izbăvitor lor. O, 
le-aş da vedenii ca lui Valaam, aşa le-aş da celor ce-i blesteamă 
cu hulă pe cei ce-Mi stau popor statornic lângă Mine. Le-aş da 
vedenie ca să-i certe şi ca să vadă ei pe îngerul Meu şi ca să 
binecuvinteze ei apoi pe poporul Meu şi nu să-l batjocorească 
şi nu să-l defaime cum fac ei acum, că iată cât de jos a căzut 
dragostea lor, dar Eu, Domnul, le spun lor că va veni durerea 
lor, a celor ce şi-au stricat dragostea, căci mâncarea este bună 
când o ia omul pe limbă şi-i simte gustul, dar în pântece ea se 
strică şi face miros urât şi apoi iese din om cu mirosul ei cel 
urât, căci cei care îşi îngăduiesc deşertăciuni pieritoare, învă- 
ţându-se unul cu altul pentru acestea, aceia ajung la păreri de 
rău pentru pierderea dragostei lor. 

O, fiilor, o, fiilor, păstraţi-vă mereu nouă dragostea Mea 
în voi, tată, căci cu Mine nu se poate altfel dragoste între om 
şi Mine, între frate şi frate pentru Mine, căci ceea ce se înve- 
cheşte se urâţeşte, se stâlceşte şi nu mai are frumuseţe şi 
prospeţime şi ceresc. O, să nu vă învăţaţi unii cu alţii, ci să vă 
iubiţi unii pe alţii cu iubirea Mea în voi, cu faţa Mea în voi, ca 
între îngeri, fiilor, căci cei ce nu ascultă aşa, ajung să se urască 
şi să se despartă apoi, şi e păcat să cadă dragostea şi să rămână 
pustiul în locul ei. O, căutaţi, tată, să lucraţi dragostea şi să am 
ce să vă plătesc, căci voi sunteţi purtaţi din greu, tată, dar măcar 
să preţuiţi răbdarea cea de sub cruce a celor ce vă poartă, şi 
cărora de multe ori le este tare greu, măi fiilor, căci omul este 
greu de purtat şi se lasă greu când nu se uşurează de sine ca să 

se facă uşor şi neapăsător şi neîncărcat şi ca să se facă el alin 
pe braţele cele purtătoare de sarcini, tată. O, măcar blândeţea 
şi bunătatea, măcar duioşia şi umilinţa, măcar aplecarea unul 
înaintea celuilalt mereu, măcar acestea să le lucraţi, ca să am 
ce să vă plătesc, fiilor. Eu am grijă de voi dacă staţi cu Mine, 
iar dacă nu stai, fiule neascultător, Eu nu mai iau de la cei 
ce-Mi lucrează Mie ca să-ţi dau ţie, că e nedrept să fac Eu aşa 
dacă tu Mă părăseşti ca să fii liber de Mine şi ca să nu-ţi strângi 
la Mine pentru vecia ta, dar Eu învăţ pe tot fiul care s-a hrănit 
de la masa Mea cea de azi şi îi spun lui rugăciunea umilinţei 
s-o lucreze înaintea Mea şi să spună cu aplecare aşa: „Inimă 
curată zideşte întru mine, Doamne, şi nu mă lepăda de la faţa 
Ta, o, nu mă lăsa să pier din braţul Tău de tată!“. Amin. 

Iată întreit cuvânt de sărbătoare odată cu praznicul înăl- 
ţării Mele, care are lângă el sărbătoarea marelui împărat creştin 
Constantin, cel care a strâns pe cei trei sute optsprezece părinţi 
duhovniceşti şi a statornicit atunci credinţa şi cartea ei peste 
biserică, împotriva oricărui duh rătăcitor şi care ar lovi pe Unul 
Dumnezeu, Cel întru Unime mărit: Tatăl, Fiul şi Sfântul Duh, 
Dumnezeu întru o singură Fiinţă lăudat în veci. O, fiţi creştini 
adevăraţi, aşa voieşte să vă spună mărturisitorul împărat Con- 
stantin vouă, celor ce stăpâniţi azi peste turma creştină. O, 
spune-le, tu, marele Meu mărturisitor, care te-ai aplecat sfin- 
ţilor Mei ziditori de Dumnezeu şi de biserică în vremea aceea, 
spune-le tu ce ai făcut tu şi ce fac ei, şi ei vor auzi, negreşit vor 
auzi când vor citi această carte, şi va rămâne de mărturie ceea 
ce le vei spune tu acum. Amin. 

L e spun, Doamne, că văd durerea Ta cea 
mare de la ei şi văd ce pândesc ei să facă. 
O, aduceţi-vă aminte că eu eram împărat mare în vremea 
mea şi i-am adunat pe cei umiliţi, pe cei mari prin credinţă şi 
prin umilinţă părinţi ai neamului creştinesc şi am stat în mij- 
locul lor şi am pus apoi sigiliul meu de împărat peste cartea 
dreptăţii, împotriva celor ce voiau să strice şi să sfărâme din 
loc în loc neamul creştinesc. Deschideţi cartea părinţilor sfinţi 
şi înţelegeţi, căci ei sunt cârma bisericii şi nu voi, iar voi umi- 
liţi-vă, căci sunteţi păcătoşi şi nu iubiţi sfinţenia, iar aceasta 
este păcat. O, învăţaţi din cărţile de la sfinţi lăsate, nu de la 
vreme, căci vremea vă cere să sfărâmaţi mersul cel drept al 
neamului creştinesc şi să daţi în lături rânduieli sfinte, postul 
şi curăţenia rugăciunii şi să vă amestecaţi cu cei ieşiţi din as- 
cultarea de părinţi. Opriţi-vă! întrebaţi pe Domnul, nu lucraţi 
de la voi, nu faceţi ce-a făcut Aaron, care s-a dus spre ameste- 
care şi spre idoli cu poporul, nemaiascultând de cel trimis de 
Dumnezeu la ei ca să-i dezrobească pe ei! 

O, temeţi-vă de Dumnezeu, voi, cei ce staţi pe scaune 
de cârmuitori şi de păstori de turmă creştină! Nu nimiciţi, nu 
corciţi neamul creştinesc, ci aduceţi-vă aminte de cele săvârşite 
şi păţite de rătăcitorul Arie, care n-a lucrat pocăinţa cea care 
rămâne după ce a greşit, şi a pierit ruşinos. O, fiţi înţelepţi, că 
iată, Domnul veghează cu tot cerul în mijlocul neamului ro- 
mân, şi toată românimea să se scoale şi să audă ce grăieşte 
Dumnezeu în mijlocul acestui pământ român, în care Domnul 
Şi-a întins cortul venirii Lui cu sfinţii cuvânt pe pământ, şi pe 
care cale grăiesc eu cu voi dintre cei mulţi mărturisitori de 
Dumnezeu în cer. Faceţi lui Dumnezeu dreptate, că plânge 
Domnul de la voi! Vindecaţi-vă de lăcomie, căci omul este 
trecător! învăţaţi să vă adunaţi în veşnicie şi adunaţi-vă în 
Domnul sufletele voastre cu toată vlaga lor! O, vindecaţi-vă 
de necredinţă faţă de Dumnezeu-Cuvântul, Care Se face cuvânt 
faţă în faţă cu voi în mijlocul neamului român! Nu staţi voi 
mai mari ca Domnul! Temeţi-vă de Domnul, şi veţi şti ce este 


înţelepciunea cu care să lucraţi, aşa cum eu am lucrat-o pe ea 
între sfinţii părinţi din vremea aceea, dând în lături pietrele care 
loveau în Domnul şi în faţa Lui cea de o Fiinţă cu Tatăl şi cu 
Duhul Sfânt, iar dacă nu veţi lucra aşa, o, ce va fi, oare? 

O, Doamne, vei fi Tu, şi Tu vei face ceea este scris pen- 
tru cei credincioşi, şi tot aşa şi pentru cei necredincioşi, căci 
Tu vei birui cu atotputernicia Ta îngâmfarea omului, ca şi pe 
vremea mea când Ţi-ai scris biruinţa Ta pe pământ, şi pe care 
eu am pecetluit-o cu pecetea mea de împărat, şi când Tu m-ai 
scris în cartea vremii împărat al creştinilor, nume pe care eu îl 
am şi în cer. Amin. 

E u, Domnul, binecuvintez pe cei din cer 
mărturisitori drepţi şi sfinţi, şi pe cei de 
pe pământ ascultători de Dumnezeu şi nu de oameni, căci oa- 
menii dau să strice legea Mea cea sfântă şi s-o pună pe a lor, 
dar nu; Eu, Domnul, voi fi şi voi birui! Amin. 

O, pace ţie, poporul Meu! Am lucrat întreită mărturie, 
fiule. La praznicul înălţării Mele am avut pe împăratul creştin 
Constantin mărturisind el lucrarea sfinţilor părinţi adunaţi de 
el pentru apărarea Mea de cei ce Mă loveau peste obraz în vre- 
mea aceea, căci între cei ai bisericii au fost mulţi stricători, ca 
şi azi, iar sfinţii părinţi din vremea împăratului creştin Con- 
stantin te binecuvintează de lângă Mine, poporul Meu. Amin. 

Acum binecuvintez praznicul Duhului Sfânt în mijlocul 
tău şi te aşez să-Mi pregăteşti masă dulce şi întâlnire dulce şi 
plină de mângâiere de la Mine şi de la tine pentru cei ce vin cu 
dor la izvor, la masa Mea cu tine la praznic de Duh Sfânt, 
poporul Meu. Puteri noi îţi dau şi tot ajutorul îţi dau, căci tu 
puteri nu ai fără de Mine, tată. Eu sunt tot ce ai şi tot ce poţi 
tu, poporul Meu, iar tu să fii micuţ în mâna Mea ca să Mă ai 
de tată, iar Eu iarăşi Mă slăvesc acum cu slava Mea, cu 
praznicul Meu de cuvânt cu tine şi cu cei ce vin iar şi iar la 
masa Mea de Duh Sfânt, acum, în mijlocul tău, Ierusalime, 
poporul Meu cel de azi. Amin, amin, amin. 

20 mai/2 iunie 2011 

Praznicul Pogorârii Sfântului Duh 

Vorbirea Domnului cu românii de peste tot şi cu slujitorii bisericii, 
înţelepciunea se capătă cu credinţă. Poveţe pentru post şi rugăciune. 

M ai înainte de revărsatul zorilor Mă aşez cărare 
cu binecuvântare peste cei ce se pornesc pe cale 
spre izvorul Meu de cuvânt şi spre grădinile binecuvântării 
Mele din zilele acestea, căci în ziua aceasta Mă fac hrană dulce 
de cuvânt şi Duh Sfânt pogor prin graiul Meu, care se face cale 
a Mea spre om, şi mângâierea Mea că pot grăi cu cei ce cred 
venirii Mele la ei în vremea aceasta a Mea cu ei. 

Sunt Fiul Tatălui Savaot şi al mamei Fecioară, sunt 
Domnul Iisus Hristos şi îmi vestesc numele când vin ca să cu- 
vintez. îmbrăţişare sfântă şi dulce între Mine şi voi să fie ziua 
aceasta de praznic sfânt! Slavă iubirii voastre cea pentru Mine, 
vouă, celor ce umpleţi golul Duhului Meu în ziua aceasta mare 
ca în cer, nu ca pe pământ zi, căci zilele omului sunt pământeşti 
ca şi el, dar cu Mine zilele lui petrecute sunt ca în cer, când el 
se dă Mie ca să fie el al Meu pe pământ, iar Eu al lui să fiu, iu- 
bire pentru iubire să fim. 

O, cum să nu vă cuprind în cuvântul îmbrăţişării, pe voi, 
cei ce veniţi după Mine la izvor cu atâta dor! E mare taina 
grădinilor Mele de aici şi poporul Meu aşezat slujitorul Meu 
aici, unde Tatăl Mi-a hărăzit în zilele acestea sălăşluire cu oa- 
menii pe pământ! O, e mare minune să Mă iubească omul aşa 
cum este voia Mea, cu lepădare de sine, ca nu cumva să Mă 

părăsească apoi pentru sine iarăşi, dar iată, fiecare simte că are 
nevoie de iubire de la Dumnezeu, de bunătate, de daruri, de 
bucurie. O, am şi Eu nevoie de iubire de la om, dar iubirea lui 
nu seamănă cu a Mea, căci ea cere, ea nu se dăruieşte aşa cum 
lucrează iubirea Mea spre om. 

Pe cei ce Mă iubiţi după voia Mea, între cei ce veniţi la 
întâlnire cu Mine aici, pe toţi vă cuprind în cuvântul îmbrăţi- 
şării, iar pentru iubirea din voi vă fericesc şi vă cuprind. Pri- 
vesc apoi şi pe cei ce vin cu bucurie şi cu dor, dar puţini în 
iubire după voia Mea, după aşteptarea Mea, şi îi cuprind pe ei 
în duhul răbdării Mele, aşteptând de la ei fericirea Mea. 

O, glasul Meu peste tine se dă ţie mângâiere, ţara Mea 
de venire, acum, după două mii de ani de la Tatăl la om! Toată 
românimea să ştie şi să audă că Eu, Domnul Iisus Hristos, îmi 
deschid braţele s-o cuprind în ziua aceasta de Duh Sfânt. 

O, românime, care ai auzit şi care încă n-ai auzit de 
glasul Meu cel de azi, coborât în mijlocul tău, la ce le foloseşte 
celor ce în numărul tău spun că nu sunt Eu şi că ar fi diavolul 
sau că e omul acest cuvânt ceresc de tată? La ce le-a folosit 
celor ce n-au crezut pe Dumnezeu prin martorii Săi în vreme? 
O, nu le este de folos, ci de pagubă şi acum, şi în vecii, căci 
omul îşi agoniseşte dureri prin nepăsarea lui de Dumnezeu şi 
nu-i nimeni cu adevărat care să-i facă lui bine, care să-l păsto- 
rească pe el cu iubire, nu cu plată, şi ca să-l înveţe pe el 
credinţa şi faptele ei. 

Nu-Mi găsesc plăcerea şi odihna în locaşurile de închi- 
nare unde se adună lume de pe lume, cu slujitori plini de duhul 
lumii, nu-Mi găsesc plăcerea nici Eu, nici sfinţii Mei lângă cei 
ce-şi fac plăcerea slavei lor trecătoare în locaşurile de 
închinare, şi încă mai fac locaşuri peste locaşuri ca să-şi tragă 
ei câştig pe urma turmei nepăstorită şi neîngrijită la rana ei. 

O, cerbicea voastră se arată tare pentru glasul cuvântului 
Meu, cu care Eu suflu în auzul vostru în zilele acestea ca să 
Mă auziţi şi voi. V-am spus că nu vă iau nimic, că nu vă cer 
nimic decât să credeţi că Eu sunt, şi să vă plătesc credinţa, măi 
fiilor. O, iată unde-Mi răcoresc arşiţa Duhului Meu şi dorul 
Meu după om. Voi însă vă ţineţi mari şi nu daţi să faceţi 
pogorământ înaintea glasului Meu, care cheamă păstorind şi 
lucrând om nou din om, locaş al împărăţiei Mele pe pământ 
aşa cum este ea, căci omul nu ştie s-o facă şi să fie ea, căci el 
este altfel, ştie altceva decât ştiu Eu. 

Vă cuprind şi pe voi în îmbrăţişarea Mea din ziua aceasta 
de praznic sfânt, căci am să vă aduc plecăciune ca să vă mul- 
ţumesc că aţi scos din obezi pe unsul Meu cel dintre voi, şi vă 
voi plăti aceasta, căci sunt Cel Drept. Acum şapte zile am fost 
martor cu tot cerul de sfinţi şi de îngeri când voi aţi ridicat du- 
rerea cea de la voi de peste inima celui ce mult a răbdat înge- 
nuncheat de voi pentru numele Meu, pentru că a iubit el slava 
cuvântului Meu cel din zilele acestea peste pământ, şi pe care 
Eu prin servii Mei v-o aduc spre cunoaştere, căci Eu, Domnul, 
Mă slăvesc în cuvânt în mijlocul neamului român, de mai bine 
de cincizeci de ani lucrând lucrarea naşterii din nou a lumii, 
precum este scris să vin şi să împlinesc. Mă aplec cu recunoş- 
tinţă că aţi ascultat vrând-nevrând şi aţi scos de sub piatră pe 
unsul Meu cel dintre voi şi l-aţi lăsat să meargă şi să aducă rod 
viu, biserică iubitoare de Dumnezeu şi veghe sfântă peste ea, 
aşa cum Duhul Meu l-a dăruit pe el. O, Eu l-am uns, cu cuvântul 
Meu l-am uns şi l-am ridicat să-Mi fie Mie martor dintre voi al 
tainei Mele de azi în mijlocul neamului român, taină înfrico- 
şătoare şi pentru îngeri, taina cuvântului Meu cel de peste cinci- 
zeci de ani pe vatra acestui neam, ca să înnoiesc lumea la glasul 
Meu peste vii şi peste morţi. O, Eu l-am uns pe acesta cu tot 


cerul de sfinţi, care aşteaptă, căci ceilalţi dintre voi de peste 
biserică vă ungeţi unii pe alţii după cum vă vine placul şi voia 
şi nu după dreptatea Mea. S-a zvonit numaidecât că s-a făcut 
semn pe cer în vremea aşezării lui peste cetatea lui de păstorire, 
dar semnul este el, este acest fiu iubitor de Dumnezeu, pătruns 
de dor şi de durere pentru cei ce dau să se piardă neavând sal- 
vatori ai mântuirii lor. O, Eu nu M-am supărat pe el dacă s-a 
întors cu spatele la cuvântul Meu, pe care l-a iubit şi l-a urmat, 
dar M-am supărat adânc de la cei care l-au pedepsit pe el pentru 
numele Meu pentru că a crezut că Dumnezeu lucrează prin 
această lucrare de înnoire şi de iertare şi de iubire a Sa pentru 
păcătoşi. Nimic şi nimeni n-ar fi suferit în biserica acestui neam 
dacă acest cuvânt ar fi ridicat spre slava Mea pe mulţi, căci 
adevărata slavă este cea din cer, nu cea de pe pământ, iar cu- 
vântul Meu este slavă cerească peste pământ şi peste om. O, la 
ce vă foloseşte vouă să spuneţi că nu este Domnul şi că ar fi 
diavolul sau că e omul acest cuvânt mare de tată? Dacă v-ar 
aduce vreun folos n-aţi avea păcat, fiilor, dar vă aduce pagubă, 
şi prin voi la mulţi, tată. V-am rugat atâta de frumos să fiţi pri- 
mitori, să fiţi credincioşi, şi v-am spus că nu vă iau, că nu vă 
cer nimic, ci doar vă dau iubirea şi mângâierea Mea, pe Duhul 
Sfânt Mângâietorul, Care ia din ale Mele şi împarte, aşa cum 
Eu am promis dacă Eu M-am dus la Tatăl. Mă aplec şi vă 
mulţumesc pentru că Mi-aţi şters lacrima de la voi şi aţi dat 
martorului Meu cel dintre voi lucrul apostoliei rodnice pentru 
cer, căci el era îngropat în nelucrare şi stătea sub obroc înţe- 
lepciunea Mea din el, care poate lumina pe mulţi, precum este 
scris. Dau să vă fac bine vouă în necazuri şi în tristeţi, dar iu- 
birea cere iubire, tată. Fiecare are nevoie de iubire de la Dum- 
nezeu, de bunătate, de ajutor. O, am şi Eu dor de iubire de la 
om, dar iubirea lui nu seamănă cu a Mea, căci ea cere, ea nu se 
dăruieşte aşa cum lucrează iubirea Mea spre om. O, fiţi cu 
veghe sfântă pentru ceea ce vă spun, căci vă spun că între voi 
sunt mulţi care iubesc şi cred mersul Meu cel de azi dinspre 
Tatăl spre om, căci grăiesc aproape cu omul şi Mă dau fără de 
măsură la cei mici şi la cei mari pe pământ, şi Mă dau. O, fiţi 
destoinici ca să pricepeţi Duhul lui Dumnezeu în acest cuvânt 
cu istorie lungă pe vatra acestui neam şi cu mărturii tari şi cu 
popor mărturisitor, care umblă înaintea Mea după voia Mea. 
Iată, am stat cu voi la masă de cuvânt, aici, în mijlocul poporu- 
lui cuvântului Meu şi a celor care s-au adunat la glasul Meu din 
ziua aceasta de praznic de Duh Sfânt, că iată, cinez cu cei ce 
Mă iubesc şi Mă dau vouă cu cina Mea, din masa Mea de cu- 
vânt, căci Eu sunt trup şi cuvânt pe masa poporului Meu cel 
credincios venirii Mele de azi cuvânt pe pământ, iar cetatea a- 
ceasta se cheamă: „acolo este Domnul" . Iată, înţelepciunea se 
cumpără şi ea. Cu ce se cumpără? Cu credinţă, fiilor. Mă să- 
lăşluiesc cu ea în cei cu duhul umilit, în care am loc doar Eu, şi 
de unde Mă împart aşa cum în toate vremile am lucrat, şi mer- 
gea omul credincios, de la rege şi până la slugă, şi întreba pe 
Domnul despre cele ce erau sau se făceau. Aşa cum merge omul 
la prăvălii ca să cumpere cele de trebuinţă, tot aşa este şi cu în- 
ţelepciunea cea de sus, care nu poate locui în cei supuşi păca- 
tului, şi care se dă în lături unde este fărădelegea sau viclenia 
sau necurăţenia inimii. O, aplecaţi-vă şi învăţaţi de la Mine a- 
ceasta, că iată cum Mă aplec Eu vouă ca să vă dau pildă, ca să 
vă dau învăţătură şi înţelepciune în dar. Multă învăţătură trebuie 
din cer acum, căci vremea e cu cădere şi e cu lepădare de cre- 
dinţă şi de părinţi, iar cei ce voiţi să vă aplecaţi sub povaţa Mea 
cerească, luaţi şi folosiţi-vă, fiilor, căci bine vă va fi şi bine veţi 
împărţi dacă veţi lua, iar dacă veţi rămâne reci şi necredincioşi, 
de plata acestora veţi da, căci aşa este scris. Amin. 


Anul 2011 


665 


O, e praznic de Duh Sfânt, şi bisericeşte Eu dau tuturor 
povaţă cerească, şi sunt Arhiereul Cel Mare şi grăiesc în zi de 
praznic cu toată românimea şi-i dau ei cuvântul Duhului Sfânt, 
cuvânt cu putere în el, aşa cum lucram şi acum două mii de ani 
cu duhul mărturiei. Pecetea darului Duhului Sfânt o pun peste 
cei ce Mă iubesc după adevăr cu duhul, cu trupul şi cu sufletul 
lor şi le dau puterea să creadă şi să poată cu Dumnezeu pentru 
cele sfinte ale Sale cu ei. Dar mai ales în ziua aceasta de 
praznic sfânt cuprind în cuvântul îmbrăţişării pe cei adunaţi 
aici, lângă izvorul Meu de cuvânt, mângâind ei Duhul Meu în- 
durerat după om. 

Vă povăţuiesc, fiilor, să fiţi împlinitori mântuirii peste 
voi, căci povaţă pentru aceasta este multă din cer acum peste 
voi, numai să deschideţi bine auzul şi să auziţi şi să împliniţi. 
Fiţi mari cu ascultarea şi învăţaţi din izvorul Meu de cuvânt 
cum să luaţi din el peste voi şi cum să vă folosiţi de el. O, să 
nu veniţi în zadar, fiilor, ci să Mă împliniţi în voi apoi, iar câţi 
nu pricepeţi aceasta, întrebaţi pe cei ce vă împart de la Mine şi 
veţi şti apoi cum să vă fie paşii spre cer, paşii voştri cu Mine, 
iubire pentru iubire, fiilor. 

Iată, taină vă spun vouă iar şi iar: nu-Mi găsesc plăcerea 
şi odihna nicăieri ca aici, unde Eu am ales să poposesc acum 
cuvânt şi să împart omului putere pentru voia Mea în el. Peste 
tot este amestecată voia omului, iar omul piere din lipsă de 
înţelepciune şi nu vine să ia de la locul în care Eu o sălăşluiesc 
pe ea. Fiţi credincioşi şi daţi ascultare Domnului, căci omul 
este neputincios pentru om. Nu uitaţi povaţa Mea pentru post 
şi pentru rugăciune cu post, ca să se împlinească lucrările Mele 
pe pământ prin cei ascultători. Voi, cei ce veniţi cu dor de cer 
şi de mântuire ca să luaţi povaţă, înteţiţi ascultarea de Dum- 
nezeu şi de părinţii sfinţi. Postiţi cele trei zile de post din 
săptămână şi fiţi cu rugăciunea pe inimă şi pe buze! Luni, mier- 
curi şi vineri să vă fie zile de iubire cu jertfă şi cu mântuire, şi 
împrunciţi-vă viaţa, fiilor, căci pentru aceştia este sortită mân- 
tuirea şi împărăţia cerurilor în ei! Puneţi-vă acoperământ cu- 
vios peste trupurile voastre şi fiţi sfinţi, căci fiii veacului acesta 
se însoară şi se mărită, dar voi pregătiţi-vă pentru veacul ce 
vine, tată, căci timp nu mai este, căci s-a sfârşit şi se sfârşeşte, 
că aşa este scris! Opriţi-vă de la păcat şi de la tot ce-i place 
diavolului în om şi de la om, căci păcatul se pedepseşte şi tre- 
buie înlăturat! Uitaţi-vă la fiii veacului acesta, uitaţi-vă că fe- 
meia e mai dezbrăcată decât bărbatul şi nu se teme să facă voia 
diavolului împotriva voii lui Dumnezeu în om! O, nu vă fie 
ruşine cu voia Mea în voi! îndrăzniţi şi sfinţiţi-vă viaţa şi mult 
vă va ferici povaţa Mea împlinită în voi! Luaţi înţelepciunea 
cea de sus şi nu vă bucuraţi să mâncaţi came, căci carne nu va 
mai fi, fiindcă Eu voiesc să dau omului mâna şi să-l scol din 
moarte şi din păcat, iar cel ce nu voieşte, rămâne de Mine, 
rămâne rob păcatului, iar păcatul este moarte, căci aşa este 
scris. Păziţi şi trăiţi zilele de sărbătoare, dar vai, e mult de când 
mai-marii bisericii au clătinat de la locul lor sărbătorile sfinţilor 
şi nu se tem să le calce, şi nu se tem să calce peste străbuni şi 
peste învăţătura lăsată peste biserică, iar Eu, Domnul, am tot 
strigat la ei şi se fac că nu Mă aud, şi Mă doare în cer, şi Mă 
doare pe pământ şi nu găsesc alin, şi din pricini ca aceasta şi 
altele tot aşa, vine mânia lui Dumnezeu peste cei neascultători, 
şi suferă omul şi sufăr şi Eu de suferinţa lui, că am iubire şi 
am milă ca un Dumnezeu. 

O, iar şi iar vă chem la viaţă cu iubire pentru Mine în 
voi, căci Eu vă sunt Mântuitor şi vindecător de păcate şi de 
suferinţă de la păcate, iar voi luaţi iubirea Mea în voi şi biruiţi 
lumea şi trupul, dar fiţi cu veghe, căci duşmanii voştri vor fi 


chiar casnicii voştri, căci Eu aşa am spus. Voi însă iubiţi pe 
Dumnezeu, căci şi El vă iubeşte, iar Eu, Fiul Său, Mi-am pus 
viaţa pentru voi. O, de veţi vrea şi Mă veţi asculta, veniţi şi 
întrebaţi pe fiii cuvântului Meu cum cer Eu în vremea aceasta 
viaţă în om şi veţi putea ca şi ei apoi să urmaţi pe calea Mea şi 
să luaţi plată scumpă, plata iubirii de Dumnezeu. Amin. 

O, ţineţi cu multă iscusinţă la dragostea dintre voi, câţi 
sunteţi adunaţi, trei, patru sau mai mulţi laolaltă pentru numele 
Meu, pentru viaţa Mea cu voi, că fără dragoste omul face alt- 
ceva, dar dragostea se arată, fiilor, şi apoi se încearcă. Nu 
cârtiţi, nu descurajaţi, nu primiţi aceşti duşmani, ci luaţi înţe- 
lepciune de la locul ei ori de câte ori trebuie ea peste voi şi 
între voi, dar nu uitaţi, o, nu uitaţi cuvântul Meu, care vă roagă 
să-l ascultaţi, fiilor! Duhul umilinţei va fi cel care vă va da 
vouă pe Domnul în voi Stăpân şi învăţător şi pildă vouă, celor 
ce veţi voi să ascultaţi aşa. Amin. 

O, e Duhul Sfânt în măreaţă sărbătoare în grădinile Mele 
cu tine, poporul Meu. Oştirea cerească deasupra veghează şi 
se hrăneşte din cuvântul Meu din mijlocul tău, iar tu eşti 
împărţitor celor ce vin din cer şi de pe pământ şi-Mi slăvesc 
numele şi lucrarea, fiule. Iată, tot vin inimi proaspete şi privesc 
slava Mea cu tine şi se umplu de căldura Duhului Meu din mij- 
locul tău. Eu, Domnul, le dau lor putere să se facă şi ei fii ai 
lui Dumnezeu şi să nu rămână în numărul fiilor oamenilor, căci 
fiii veacului acesta mănâncă şi beau, se însoară şi se mărită şi 
nu trec din trup în duh, ci rămân trup, şi tot aşa se şi sfârşesc. 

Duhul Meu Se alină cu duh de sărbătoare dulce a Mea 
cu voi, fiilor, şi cu toţi cei adunaţi acum la praznic de Duh 
Sfânt. O, cum să nu cuprind în duhul îmbrăţişării pe cei ce vin 
la izvor cu dor în inimi? E mare taina Mea în aceste grădini, 
unde Tatăl Mi-a hărăzit în zilele acestea sălăşluire între oameni 
pe pământ. 

Glasul Meu cheamă la mângâiere de Duh Sfânt toată 
românimea, tot fiul român de peste tot pământul şi toţi să audă 
că Eu, Domnul Iisus Hristos, îmi desfac braţele şi-i cuprind în 
ziua aceasta de Duh Sfânt, Duhul Sfânt Mângâietorul. O, iată 
unde-Mi răcoresc arşiţa Duhului şi a dorului Meu după om! 

Las pacea Mea peste voi, las mâna Mea peste creştetul 
vostru şi dau să vă adun în staulul iubirii de Dumnezeu. Eu vin 
curând, şi iată, vin şi tot vin, şi curând, curând cuprind în slava 
Mea cerul şi pământul şi se va arăta cer nou şi pământ nou, 
căci Duhul Sfânt Mângâietorul aşa grăieşte prin Scripturi şi 
aşa se va împlini. Amin. 

Binecuvântată şi măreaţă să fie această zi de praznic 
sfânt când Eu, Domnul, cuprind cu îmbrăţişare de cuvânt tot 
fiul român de peste tot şi-i dau de sprijin Duhul Meu, pe Duhul 
Sfânt Mângâietorul şi Călăuzitorul, Duhul Care mângâie, 
arătându-i omului calea. Amin, amin, amin. 

30 mai/12 iunie 2011 

Duminica întâi după Rusalii, a tuturor sfinţilor 

Plata sfinţilor este venirea lor cu Domnul în cuvânt. Duhul pocăinţei 
11 face pe Dumnezeu în om. Lacrima după Dumnezeu este iubirea 
care îl leagă pe om de Dumnezeu. învăţătură pentru primirea celor 
ce vin din jur, bune sau rele. 

u duhul mângâierii vin şi-Mi întăresc intrarea în 
carte, îmi întăresc Duhul Meu în porţi, căci din 
cer şi nu de pe pământ vine puterea cea pentru Mine în om, 
căci Eu sunt Cel ce pot. Amin. 

Mă aşez în carte cu sărbătoare de sfinţi, căci Eu, Domnul 
Iisus Hristos, îmi fac venirea cu sfinţii, căci aşa este scris, iar 

sfinţii îşi fac cu Mine venirea lor, şi minunată este lucrarea lui 
Dumnezeu din veac şi până în veac, şi bine i-ar fi omului să-şi 
hrănească duhul cu măreţia lucrărilor lui Dumnezeu cele din 
toate vremile şi să crească omul în dorul de Dumnezeu, în 
dragostea de Dumnezeu, hrană pentru sufletul lui, şi bine Mi-ar 
fi Mie în om dacă el ar trăi aşa înaintea Mea pe pământ! 

Vin sfinţii cu Mine, căci ei pe pământ au dorit mereu pe 
Dumnezeu în ei şi în oameni, şi dorul de Dumnezeu i-a făcut 
pe ei sfinţi şi locaş Domnului pe pământ, şi din ei S-a împărţit 
Dumnezeu cu lucrările Sale şi a locuit cu ele între oameni, dar 
diavolul, potrivnicul Meu, şi-a înşirat mereu marfa lui faţă în 
faţă cu omul, şi omul îl uită mereu pe Dumnezeu şi se hrăneşte 
cu cele străine de Dumnezeu, căci duhul lumii a stat mereu la 
îndemâna minţii omului, iar sfinţii care au fost din vreme în 
vreme pe pământ au tras din greu să-i tragă pe oameni de la 
diavol la Dumnezeu, de la întuneric la lumină, iar plata sfinţilor 
Mei este venirea Mea cu ei în zilele acestea, când Eu, Domnul, 
dau să despart lumina de întuneric ca să vadă omul întunericul 
şi lumina, răul şi binele şi să aleagă el pe Făcătorul binelui lui, 
pe Domnul sfinţilor şi al îngerilor slavei Sale, căci omul nea- 
jutat să vadă nu poate să vadă şi să înţeleagă şi să poată. 

Hai, poporul Meu, să te învăţ şi în ziua aceasta iubirea 
cea pentru Dumnezeu, fiule! Hai, fiilor din porţi, căci cerul poa- 
te pentru voi şi pentru poporul acestui cuvânt! Nu fiţi plăpânzi, 
căci Eu, Domnul, vă dau vouă ca să puteţi pentru Mine şi pentru 
poporul Meu şi pentru cei ce vor putea cu voia Mea în ei pe 
pământ. Fiţi plini de dor de Dumnezeu în voi pe pământ, căci 
aceasta este toată mângâierea şi toată puterea, şi daţi putere de 
iubire poporului Meu ca să Mă împlinească în el fiul acestui 
popor, că vreau să locuiesc cât mai mult, cât mai văzut pe pă- 
mânt prin cei ce se aleg să-Mi dea locaş în ei, să-Mi dea iubirea 
lor Mie, şi cu mare umilinţă să stea ei în duhul pocăinţei mereu, 
mereu, căci numai aceasta îl face pe Dumnezeu în om, şi iată, 
este altfel aceasta decât ştie omul că este Dumnezeu cu el. Toţi 
sfinţii au avut mare în ei duhul pocăinţei, duhul care-L zideşte 
pe Dumnezeu în om, şi mare umilinţă îi trebuie omului şi lu- 
crărilor lui ca să poată avea în el acest duh, duhul pocăinţei, du- 
hul sfinţilor, duh duios, care-1 face frumos pe om înaintea Mea. 

O, am pe trâmbiţa Mea Verginica în mijlocul sfinţilor 
coborârii Mele de azi. Ea a fost mângâierea Mea şi a sfinţilor 
Mei în zilele Mele cu ea pe pământ, că mare a fost lucrarea 
Mea prin ea şi a începutului Meu cel de azi cu ea pentru taina 
naşterii din nou a lumii, naştere prin cuvânt, precum a fost şi 
la început, şi mult întăreşte ea dintre sfinţi mersul lucrării Mele 
începută cu ea, dar mare iubire îţi trebuie şi ţie, poporul Meu, 
mare, tată, mare, că măreţ este Domnul, şi toată lucrarea Lui 
cu tine trebuie să fie aşa. 

O, cu mare duh de umilinţă întăriţi-vă unii altora iubirea 
de Dumnezeu, fiilor. Nu uitaţi pentru aceasta duhul pocăinţei, 
tată, duhul cel plin de duioşie şi de durere după Dumnezeu, 
căci cine n-are rană în suflet pentru iubirea de Dumnezeu, nu 
are nici duioşie în fiinţa sa, în simţirea şi în purtarea sa faţă de 
Dumnezeu şi faţă de om, că nu poate arăta frumos cerul şi 
Domnul în om decât prin duhul duioşiei, duhul care vine de la 
duhul pocăinţei în om, aşa cum în proorocul Daniel se vedea 
acest duh atâta de frumos, care-i lumina fiinţa şi iubirea şi pu- 
terea lui cea pentru Dumnezeu şi pentru oameni şi pentru cei 
ce voiau ca şi el cu Dumnezeu prin dragostea lui de Dumnezeu. 

O, poporul Meu, omul este învăţat cu veselia, că zice că 
e bună, dar şi creştinii voiesc tot aşa, şi bine este să ştie cel ce 
urmează după Mine cu mersul vieţii lui că oricât ar fi el de 
fericit, să nu uite să-şi păstreze tot timpul în inimă lacrima cea 


după Dumnezeu, că altfel stă depărtat de Domnul şi poate să 
cadă în voia diavolului, iar diavolul este vrăjmaşul său şi al 
Domnului său. Lacrima după Dumnezeu este iubirea care-1 
leagă pe om de Dumnezeu, precum desfătarea omului este iu- 
birea care-1 leagă de diavolul pe om, iar Eu am masă de cuvânt 
pe pământ şi pun pe ea învăţătură sfântă pentru cei ce vor să 
înveţe iubirea de Dumnezeu şi fericirea ei în om şi a Domnului 
în ea, căci Eu tânjesc cu dor după om, după locul Meu din el 
şi apoi după faţa Mea în el. Amin. 

O, Verginico, trâmbiţa Mea din care am început Eu, 
Domnul, să sun pe pământ în anul 1955! O, tată, rana Mea cea 
după om nu poate omul s-o înţeleagă. Atâta duioşie am folosit 
în mijlocul acestui popor, pe care am început să-l zidesc odată 
cu începutul lucrării Mele cu tine, tată, pe pământ! Atâţia fii 
au fost pecetluiţi cu taina acestui cuvânt, care plânge cu dor 
după om din cer şi până pe pământ! O, atâta durere am de la 
cei ce au auzit bine cuvântul Meu cel duios şi n-au avut drag 
să rămână întru el, tată! Au trecut cincizeci de ani şi încă cinci 
ani apoi, şi iată istorie a Domnului pe pământ scrisă în zilele 
acestea, şi la care scriu cu dor. Aş vrea să-i am ai Mei şi ai mer- 
sului Meu cel de azi pe toţi cei care au auzit şoapta acestui cu- 
vânt sfânt şi plin de duioşie după om, dar omul se ia mult după 
simţirea lui, după vederea lui, după mintea lui şi nu ştie să ia 
de la Domnul pe cele ce vin spre el ca să-l zidească pe el. Gră- 
iesc cu tine între sfinţi, tată, dar grăiesc pentru cei ce cred 
aceasta. O, câtă durere se suie la Mine de la cei îndoielnici lu- 
crului Meu cel de azi, tată! N-au învăţat duhul duioşiei cei care 
au auzit glasul Meu cel de azi peste ei, şi mulţi din ei au rămas 
reci sau au tras spre răcire. Mă doare de la ei. I-o fi durând şi 
pe ei, dar în felul lor, şi nu aşa cum Mă doare pe Mine de la ei, 
o, nu aşa, Verginica Mea, trâmbiţa Mea cea de apoi! 

O nu aşa, Doamne, nu ca pe Tine îl doare 
^pe cel ce se alege pentru Tine prin taina 
acestui cuvânt, şi avem mult de suferit de la puţinătatea iubirii 
de Dumnezeu în cei ce nu pot altfel. în ziua mea de sobor între 
sfinţi vreau să grăiesc cu cei puţini în iubire, căci ce altă lucrare 
avem noi decât să cuvântăm din cer în mijlocul celor ce iau pe 
Dumnezeu din acest izvor de cuvânt! 

O, fiule al acestui cuvânt şi al acestui popor, vin cu 
Domnul la tine şi te învăţ lucrare mare, spre pacea ta. învaţă 
să fii primitor şi nu respingător, şi nu răzbunător, că nu omul 
lucrează spre tine, ci Domnul mereu, cu măsură măsurată de 
El. Dacă Domnul vine spre tine prin cei din jurul tău, prin cele 
ce vin spre tine, o, fii înţelept, că nu e bună neînţelepciunea, ci 
e bună umilinţa şi pocăinţa, fiule. învaţă tu o lucrare mare 
acum şi caută să creşti prin ea, şi cele ce vin spre tine bune sau 
rele prin cei din jurul tău, ia-le ca de la Dumnezeu sau cu îngă- 
duinţa lui Dumnezeu venite spre tine, iar pe cele ce ţi le faci tu 
cu mintea ta, cu fiinţa ta faţă în faţă cu cele ce vin spre tine, 
acelea sunt de la diavol, cel care se împotriveşte lui Dumnezeu 
din om. Fiii lui Dumnezeu trebuie să-şi hrănească în ei duhul 
umilinţei şi prin el duhul pocăinţei, iar acestea au ca vrăjmaş 
în om duhul de sine al omului. O, învăţaţi să primiţi ca de la 
Domnul, fiilor, nu ca de la om, şi primiţi- vă unii pe alţii pentru 
creştere, că voi nu ştiţi când puteţi să-I închideţi Domnului uşa 
când El bate ca să vă încerce creşterea şi credincioşia şi pri- 
mirea şi iubirea frăţească şi înţelepciunea acestei iubiri. O, 
primiţi frăţeşte unii de la alţii lecţia iubirii frăţeşti, ca să vadă 
Domnul aceasta între voi. O, nu se poate toţi la cârma lucru- 
rilor, că nu iese bine, fiilor, căci trebuie dăruire şi trebuie jertfa 
cu iubire ca pentru Dumnezeu, nu ca pentru om acolo unde 
fraţii locuiesc împreună şi unde pot să-şi scrie în cer dăruire şi 

fapte de iubire. O, este nevoie de naştere de sus mereu, mereu. 
Aceasta s-o aveţi voi în grijă mereu, mereu, fiilor, căci voi aţi 
ieşit din lume şi trebuie să fiţi sfinţenia Domnului şi stăpânirea 
Lui, şi toate vor asculta atunci de Dumnezeu pe pământ, că pe 
vremea când Moise a scos pe Israel din Egipt, a fugit marea 
dinaintea lui Israel, căci vântul a gonit-o, iar pe vremea lui 
Iosua a stat din cursul lui Iordanul şi s-a întors înapoi şi a trecut 
ca pe uscat Israel, că mare este voia Domnului prin cei ce se 
sfinţesc pentru El, iar ei să zică atunci: «Nu nouă, Doamne, nu 
nouă, ci numelui Tău se cuvinte toată slava şi milei Tale şi 
adevărului Tău». 

O, învăţaţi iubirea de Dumnezeu ori de câte ori vă în- 
cearcă Domnul ca să se vadă dacă o aveţi pe ea în voi şi între 
voi. Când inima vă îndeamnă să fiţi vârtoşi şi neprimitori de 
fraţi, nu uitaţi că puteţi fi şi neînvârtoşaţi, că puteţi fi şi pri- 
mitori, fiilor, şi aceasta este cum alege omul să fie şi să lucreze, 
dar duhul umilinţei vă ajută să puteţi ca de la Domnul şi să 
iubiţi, fiilor. Tot ceea ce lucrează din voi împotriva duhului 
umilinţei nu este de la Domnul, măi fiilor, iar aceasta să credeţi 
şi să luaţi, ca fiii cei credincioşi. 

Mi-e dor să grăiesc, mereu mi-e dor, dar Domnul este 
mereu în cuvânt şi poate totul, numai să fiţi ascultători şi pri- 
mitori, fiilor. O, aveţi grijă de vorbiri sfinte între voi şi neames- 
tecate cu cele de pe pământ, iar duhul duioşiei să însoţească 
toate clipele voastre frăţeşti, măi fiilor, şi rugaţi- vă unii pentru 
alţii mereu, mereu, căci aceasta este iubire, fiilor, şi este rugă- 
ciune cu putere iubirea. Vine Domnul din cer pe pământ şi vă 
învaţă prin venirea Lui duhul duioşiei, căci El venind, aşa îşi 
arată iubirea. O, tot aşa să lucraţi şi voi, şi să nu vă tulburaţi 
de pe pământ, căci voi aveţi cerul şi sfinţii lui ca patrie pentru 
voi, ca ajutori şi ca binefăcători vouă. O, învăţaţi să luaţi din 
cer, fiilor, şi lucraţi să aibă cerul ce lua din mijlocul vostru 
mereu, şi veţi avea bogăţie în cer şi tot binele cel pentru voi, 
măi fiilor. 

Le-am grăit duios, duios ca şi Tine, o, Doamne. Au 
nevoie de mângâiere mereu şi de ajutor mereu, o, Tată al meu 
şi al lor. Te rog cu multă umilinţă, dă-le lor ceea ce vezi Tu că 
trebuie să le dai, şi iartă-i pe ei de toate greşalele lor prin 
iertarea Ta cea plină de milă, căci ei sunt sub sarcină, Doamne. 
Dă-le lor toată mângâierea, ca să poată ei pentru Tine, că Tu 
pentru Tine i-ai ales, iar eu dintre sfinţi îţi cer mereu, îţi cer 
pentru ei, o, Doamne. Amin. 

O trâmbiţa Mea, dulce a fost duhul tău şi 
^duioşia lui pe pământ! Duhul umilinţei 
a făcut această frumuseţe înăuntrul fiinţei tale. îi mângâi 
mereu, ca să le dau putere să poată, tată. îi întăresc sub greu şi 
sub neputinţe ca să pot purta sarcina Mea cu ei. Le dau ajutor 
numaidecât când îi văd plăpânzi şi osteniţi, numai să înţeleagă 
ei şi să poată cu duhul cel frumos, cu duhul umilinţei şi al po- 
căinţei, duhul care-L face pe Domnul în om. Amin. 

O, poporul Meu, mângâie tu suferinţa trâmbiţei Mele, 
tată! A fost tot într-o suferinţă pe pământ din pricina celor grei 
la mers. Acum suferă în cer de la cei puţini la iubire şi la 
umilinţă. Iată, iubirea are rană. Frumos este sufletul rănit după 
Dumnezeu şi pentru Dumnezeu, şi tot aşa este el şi în cer. 

întăresc puterea şi grija Mea cea pentru voi, fiilor. Fiţi 
credincioşi, tată! Pun sfinţii toţi mereu, mereu ajutori pentru 
voi în neputinţe şi în nevoi. Slujiţi-Mi cu iubire, tată! Ea să vă 
fie slujirea şi frumoasă să vă fie ea. 

Vă binecuvintez rugăciunile, însoţite cu post sfânt, fiilor. 
Cereţi, şi vă voi da! Vă binecuvintez strigarea pentru înnoirea 
acestui pământ român, căci am făcut din el casa venirii Mele. 


Pace vouă! în numele Tatălui şi al Fiului şi al Sfântului Duh 
cobor peste voi puteri şi mângâieri şi tot ce aveţi nevoie şi tot 
ce văd că trebuie să vă dau. Fiţi tari şi treji şi sfinţi cu rugă- 
ciunea, iar Eu vă dau, fiilor. Amin, amin, amin. 

6/19 iunie 2011 

Sărbătoarea naşterii sfântului Ioan Botezătorul 

Slujitorul lui Dumnezeu trebuie să fie înaintemergătorul lui Dum- 
nezeu spre oameni. Sfântul Ioan Botezătorul strigă oamenii la 
pocăinţă. Rătăcirea celor care ţin sâmbăta zi de odihnă. Curăţirea 
greşalelor şi dorul de Dumnezeu aduc în om împărăţia cerurilor. 

ucuria Mea cea mai mare este să pot grăi cu omul 
pe pământ şi să aşez în el împărăţia cerurilor, căci 
a uitat omul de ea înăuntrul lui şi în afara lui, a uitat de Dum- 
nezeu omul şi nu se îngrijeşte de curăţirea lui de păcat. 

Sunt Domnul Iisus Hristos, Mielul Tatălui, şi Mi-e dor 
să grăiesc cu tine, popor al cuvântului Meu. Te preţuiesc, fiule, 
că Mi-ai făcut vad ca să pot să grăiesc cuvântul Meu în mij- 
locul tău în zilele acestea de venire a Mea iarăşi de la Tatăl la 
om. Credinţa ta în venirea Mea este propteaua Mea de care 
Mă sprijin ca să grăiesc pe pământ şi peste om, că a uitat omul 
de împărăţia cerurilor, a uitat să se facă frumos şi sfânt înain- 
tea Mea ca să-i pot Eu adăuga apoi pe celelalte de trebuinţă 
lui pe pământ. 

Vin pe pământ în numele Tatălui şi al Fiului şi al Sfân- 
tului Duh şi vin să cuvintez, nu altceva să fac, iar omul are da- 
toria să audă şi să împlinească peste el ceea ce Eu cuvintez lui. 
Vin pe pământ cu dor şi Mi-e dorul ca văpaia şi numai în mij- 
locul tău Mi-1 alin, o, popor care auzi glasul Meu cel din mij- 
locul tău. Am lăsat acum două mii de ani pe pământ cuvânt 
mare pentru aşezarea omului în credinţă şi în viaţă veşnică prin 
credinţa lui în Mine şi prin faptele ei apoi. Nu aude omul cu- 
vântul acestei Scripturi. Trebuie să ştie omul că Eu am spus 
atunci că cel ce crede în Mine nu va muri niciodată, dar ce fac 
cei care au de împărţit cuvântul Meu cel de atunci şi să creadă 
în el oamenii apoi? 

O, ce faceţi voi, cei ce staţi slujitori la altare în numele 
Meu şi al cuvântului Meu, care trebuie împărţit ca la şcoală ca 
să-l înveţe şi să-l împlinească în ei fiii oamenilor şi ca să se 
facă ei fii ai lui Dumnezeu prin credinţă şi prin faptele ei apoi 
peste ei? Cel ce se voieşte slujitor al lui Dumnezeu şi al oame- 
nilor în numele lui Dumnezeu, acela trebuie să fie înaintemer- 
gător lui Dumnezeu spre oameni, dar nu numai cu amintirea, 
ci cu adevărul trebuie să facă aceasta. 

Cobor pe pământ masă de cuvânt şi am în cuvântul Meu 
şi în coborârea Mea pe marele prooroc Ioan Botezătorul, cel 
care s-a născut pe pământ cu şase luni înaintea Mea ca apoi 
să-Mi iasă înainte spre oameni când Eu Mi-am început trâmbi- 
ţarea şi vestirea împărăţiei cerurilor, cu Mine venită pe pământ 
spre vestire oamenilor. Numai câţiva s-au vindecat pentru ea 
şi prin ea atunci. Câte unul, câte doi de ici de colo am adunat 
la masa împărăţiei cerurilor în vremea aceea, căci îngâmfarea 
omului a fost mare cât cerul şi pământul în vremea aceea şi n-a 
tras omul cu patria lui Dumnezeu, ci a tras cu stăpânia lui peste 
pământ din unul în altul, chiar dacă a fost vremelnic omul 
mereu, mereu, căci veşnicia lui el n-a voit s-o înveţe, n-a mai 
voit omul s-o înveţe iar şi să se întoarcă la ea, ci a voit să moa- 
ră, fără să ştie el că asta a voit şi că asta voieşte în toată vremea 
lui pe pământ. 

A mers Ioan Botezătorul înaintea Mea ca să-Mi cureţe 
calea, să-l cureţe pe om de păcat, şi striga cu glas tare că s-a 

apropiat împărăţia cerurilor, striga la oameni acest prooroc şi 
le zicea tuturor: «Pocăiţi-vă!». îi chema spre duh de umilinţă 
pe toţi, iar el era însăşi umilinţa şi lepădarea de sine înaintea 
tuturor. Tot ce era el însemna înaintea oamenilor Duhul lui 
Dumnezeu, cu Care el îi învăţa pe oameni curăţirea păcatelor, 
iertarea lor cea de la Dumnezeu ca să încapă în ei duhul împă- 
răţiei cerurilor apoi, credinţa în Fiul lui Dumnezeu şi împărăţia 
Lui în om. Două mii de ani sunt de atunci, şi ce să fac Eu acum 
cu neamul omenesc, cel tare la cerbice din pricina duhului tru- 
fiei din om şi al nepăsării de suflet? 

O, n-are cine trâmbiţa peste oameni, căci credinţa celor 
ce stau în nume de slujitori ai lui Dumnezeu nu este lucrătoare, 
nu este ca a lui Ioan Botezătorul şi înaintemergătorul Meu spre 
oameni. Mă tângui cu Tatăl şi cu sfinţii de mila neamului ome- 
nesc şi-Mi slobozesc plânsul cuvântului Meu peste pământ cu 
nădejdea că va înţelege omul ce vreau Eu de la el şi peste el. 

Vreau să-ţi dăruiesc iertarea păcatelor tale, omule. Aceas- 
ta înseamnă împărăţia cerurilor înăuntrul tău. Cum să fac să Mă 
înţelegi ce bine dau să-ţi fac Eu ţie? Păcatele tale sunt duşmanii 
vieţii tale şi ai vieţii Mele în tine. Ce faci cu aceşti duşmani, 
care nu lasă împărăţia cerurilor să intre înăuntrul tău spre pacea 
ta, spre salvarea ta? în fiecare zi îţi adaugi păcate peste păcate 
şi nu mai ai putere să înţelegi această moarte din tine. Plângând 
îţi grăiesc. Aş vrea să-ţi aduci aminte de Mine şi de Ioan Bote- 
zătorul, care striga la oameni pe pământ: «Pocăiţi-vă!». Le ce- 
rea Ioan oamenilor să se vindece de păcat şi să-l cureţe de pe ei 
prin pocăinţă şi prin credinţă în Fiul lui Dumnezeu, Cel ce vine 
să aşeze în om împărăţia cerurilor, adevărata împărăţie între 
pământ şi cer, căci alta nu este. A ajuns păcatul să fie fericirea 
omului pe pământ şi nu poate omul să-şi mai aleagă viaţa în 
locul păcatului, dar Eu nu pot să stau în cer, şi vin pe pământ 
să-ţi spun, omule, că păcatul este moarte, tată. Dacă Eu nu-ţi 
spun adevărul, dovedeşte-Mi! N-ai cum să-Mi dovedeşti, dar 
poţi să asculţi de glasul Meu, care te cheamă la spălare şi la vin- 
decare de păcat. Nu mai păcătui, că te roagă Dumnezeu aceasta! 
Ascultă-Mă, că din iubire vin spre tine şi te povăţuiesc spre 
iertarea păcatelor tale, iar aceasta înseamnă să mergi spre sfin- 
ţenie apoi şi să laşi în urmă faţa şi puterea păcatului şi să-Mi 
dai inima ta să stau Eu în ea şi să fac din ea palat ceresc şi 
oaspeţi cereşti cu Mine în ea şi viaţă veşnică să-ţi dau, iar 
Tatăl, Fiul şi Duhul Sfânt să-ţi fie ţie Dumnezeu, acum şi pe 
vecii. Aceasta voiesc să-ţi dăruiesc prin glasul Meu de peste 
tine în zilele acestea, omule Iară de salvare. Eu sunt Salvatorul 
tău dacă Mă voieşti şi dacă vrei să Mă asculţi, aruncând de la 
tine nepăsarea cea pentru viaţa ta. Dacă voieşti fă-te vestitorul 
Meu peste cei străini de Dumnezeu, şi vei vedea ce putere îţi 
va da aceasta şi vei vedea cum va învia în tine dorul de cer, 
dorul de Mine, că Mie îmi este tare, tare dor de om şi voiesc să 
Mă aline omul, că de la el am supărare fără de margini şi aş 
vrea să Mă vindec de ea. Amin. 

u Tine în cuvânt, Doamne Mieluţ, cu 
Tine la masă în ziua mea de pomenire 
voiesc să stau eu, Ioan, Botezătorul Tău. Să nu se mire omul 
de aceasta, căci scris este că Tu cu sfinţii petreci întru taina 
venirii Tale de la Tatăl la om. 

Ţi-am fost oştean brav şi am crezut în Tine şi până să fi 
ştiut că Tu eşti Mielul lui Dumnezeu, căci petreceam cu Tine 
şi tainic grăiai cu mine şi mă învăţai despre Tine şi despre 
arătarea Ta la Iordan apoi, când ai venit şi Te-ai aşezat sub 
mâna mea botezătoare, şi am ştiut atunci că Tu eşti, căci Tatăl 
Te-a numit în clipa aceea, cu glas din cer slobozit, Mielul lui 
Dumnezeu, Care spală şi iartă păcatele lumii. Eu m-am dus 


apoi spre regele Irod ca să-l ajut pe el să-şi cureţe de pe el 
păcatul în care trăia înaintea lui Israel, dar el n-a putut scăpa 
de sub robia păcatului şi a fost tras spre jurământ pentru ca 
să-mi taie capul, şi atunci eu am intrat în curţile cereşti, iar Tu 
ai venit mai apoi după mine şi petrecem de atunci lângă Tatăl 
şi lucrăm din cer, şi iată, lucrăm. 

Te doare de la păcatele oamenilor, Te doare, Mieluţ rănit 
de la păcatele lor. Cine din cer nu plânge cu Tine şi cu rana Ta, 
cea de două mii de ani deschisă pe trupul Tău? Aşa Te vor 
vedea toţi oamenii în ziua slavei Tale, şi în ziua aceea îi va 
durea şi pe ei rana Ta. Tu însă eşti aşa de blând şi de bun, că ai 
vrea să-Ţi vindece ei rana şi să nu Te mai doară de la ei şi să 
le ierţi păcatul, Doamne. Strig şi eu cu Tine, strig şi eu la ei ca 
să mă audă: 

O, pocăiţi-vă, că şi acum două mii de ani tot aşa strigam! 
Veniţi spre Tatăl, spre Fiul şi spre Duhul Sfânt, că rătăciţi fără 
Dumnezeu pe pământ! Căutaţi, o, căutaţi împărăţia cerurilor, 
căci sunteţi bolnavi şi vă trebuie această doctorie în voi spre 
iertarea păcatelor voastre cele multe, care dor mult şi greu pe 
trupul Domnului Iisus Hristos! Fiţi fii ai duminicii, fiţi fii ai 
învierii! Iubiţi duminica, iubiţi ziua răscumpărării voastre din 
păcat, când Domnul a înviat pentru voi, după ce a plătit arvuna 
pentru viaţa voastră vândută sub păcat! Sfinţiţi duminica şi nu 
mai căutaţi altceva în ziua învierii Domnului, şi va veni peste 
voi lumina acestei zile! Strig la voi: Pocăiţi-vă! Din mijlocul 
poporului cuvântului lui Dumnezeu fac strigare vouă în numele 
Domnului: Veniţi spre pocăinţă şi spre iertarea păcatelor apoi! 
Nu mai staţi goi, că vă trebuie haină de nuntă, că Domnul vine 
cu zile de nuntă pe pământ! Aşteptaţi-L îmbrăcaţi şi nu goi! 
Ieşiţi cu credinţă întru întâmpinarea Lui, că iată-L, vă grăieşte 
şi Se binevesteşte pe Sine vouă! 

O, dă-le, Doamne, oamenilor, dă-le lor darul credinţei 
şi dorul de Tine în ei! Coboară peste ei această minune şi dă-le 
lor inimă nouă, inimă pentru Tine în ei! Amin. 

E u, Domnul, le dau, dacă ei Mă vor primi 
cu vestea Mea cea bună. împărăţia ceru- 
rilor le-o vestesc, ca şi acum două mii de ani, dar le vestesc ca 
la sfârşit, şi de va vrea cineva să audă glasul Meu, voi intra la 
el şi voi cina cu el şi voi fi Dumnezeul lui, aşa cum am făgăduit 
acum două mii de ani celor ce vor crede în Mine. Amin. 

Am stat în mijlocul tău, poporul Meu, şi M-am împărţit, 
fiule, dar rămân nedespărţit de tine, tată, şi te îndemn mereu, 
mereu cu îndemnul Meu cel din mijlocul tău, căci trebuie să 
am grijă de tine mereu, fiule, că asta este cea mai mare grijă 
pe care o am, iar tu să semeni cu Mine în lucru şi să ai grijă de 
Mine, şi aşa Eu te voi îngriji. învaţă-i pe cei ce vin la tine să 
ştie să fie fii ai duminicii, fii ai învierii să fie, şi să aibă ei parte 
de această odihnă şi s-o păstreze apoi, că iată cum diavolul 
îngâmfării îi rătăceşte pe oameni şi îi învaţă să creadă în Mine 
ţinând ei sâmbăta ca zi de salvare pentru ei. O, ce rătăcire s-a 
ivit pe pământ: să creadă oamenii în Iisus Hristos Cel înviat şi 
să calce ei peste duminică şi să ţină sâmbăta, iar Eu zic pentru 
aceştia că mai uşor este păcatul lui Israel, care nu M-a primit 
de Mesia pentru ei şi care au rămas tot cu legea cea prin Moise, 
mai uşor va fi pentru aceştia care nu M-au primit, decât pentru 
cei ce Mă ştiu şi Mă numesc Fiu al lui Dumnezeu, răstignit şi 
înviat, şi ţin ei sâmbăta şi nu duminica, fără să înţeleagă taina 
Mea cea de două mii de ani pe pământ, după ce Eu am înviat 
şi am dat neamului creştinesc ziua învierii Mele. O, să nu uite 
cei ce-Mi fac această durere peste numele Meu rostit de ei, să 
nu uite că Eu am fost biciuit şi răstignit de iudei şi învinuit cum 
că nu slăveam sâmbăta, şi mereu Mă loveau ei cu această zi a 

lor, în care ei au rămas şi n-au mai mers mai mult, decât o mică 
rămăşiţă a lor până azi şi care s-au încreştinat şi s-au făcut prin 
botez fii ai lui Dumnezeu, fii ai duminicii, fii ai învierii Mele 
şi a lor prin învierea Mea. 

Mă urmăreau fariseii şi cărturarii pas cu pas dacă nu 
cumva calc sâmbăta, şi voiau să se dea drepţi pentru această 
zi, când ei erau morminte văruite. Tot aşa fac şi cu creştinii 
Mei aceşti oameni, care s-au ales dintre oameni să ţină sâmbă- 
ta, zicând că ei au pe Iisus Hristos. Vai lor! E mai mare păcatul 
lor decât al poporului care M-a răstignit învinuindu-Mă că le 
calc peste sâmbetele lor. Aceia n-au voit să Mă primească lor 
ca Fiu al Tatălui venit pe pământ, dar aceştia care-Mi zic Iisus 
Hristos Mântuitorul, cum se încumetă să zică aşa, de vreme ce 
ei nu sunt fii ai duminicii, fii ai zilei Mele, dată de Tatăl Meu 
celor ce cred în Mine prin învierea Mea? 

O, poporul Meu, mare este darul cuvântului Meu în mij- 
locul tău! Pot să înveţe toţi dacă voiesc să înveţe, iar Eu îmi 
port spre tine oful Meu cel de la om ca să fie scris în cer şi pe 
pământ, căci tot cuvântul Meu rostit de gura Mea este scris de 
îngeri în cer şi este scris pe pământ spre mărturia Mea. 

O, ai grijă de Mine, fiule, poporul Meu, iar Eu am grijă 
de tine, tată, şi toate cele de trebuinţă ţie Eu ţi le adaug, căci 
aşa este scris. Mi-a fost dor să grăiesc şi Mi s-a părut lungă 
despărţirea Mea de tine cu masă de cuvânt la masa ta. Din ziua 
duminicii tuturor sfinţilor n-am mai aşezat masă de cuvânt cu 
tine, iar dorul Meu a tânjit şi Mi-a fost foame, tată, şi Mie şi 
sfinţilor Mei, căci ne-am învăţat să fim cu tine pe pământ şi să 
petrecem în cuvânt la masă cu tine, tată. O, vezi tu dorul Meu 
unde Mă poartă? Vezi tu cărarea Mea spre om de unde pleacă 
din loc în loc? O, dă-Mi putere să fiu cu tine, poporul Meu! îţi 
dau din dorul Meu să porţi, că Mă arde ca văpaia. 

Binecuvintez acum lucrul mâinilor tale pentru isprăvirea 
zidirii celei noi în curţile Mele cu tine, fiule, poporul Meu. Mă 
îngrijesc Eu de toate câte trebuiesc pentru ca să sfârşim acest 
început, iar tu caută cu împărăţia Mea în mijlocul tău şi fii curat 
cu dorul şi cu iubirea şi pe nimic să nu dai aceste daruri: nici 
pe hrană, nici pe odihnă, nici pe îmbrăcăminte, căci de toate 
acestea port Eu grijă, după ce tu ai din belşug în tine şi în mij- 
locul tău slava împărăţiei Mele, locul Meu curat şi hrănit de tine 
în mijlocul tău, poporul Meu. O, învaţă bine lucrarea pe care 
ţi-am dat-o s-o lucrezi: dorul de Dumnezeu şi curăţirea gre- 
şalelor în toată vremea, căci împărăţia cerurilor în om înseamnă 
iertarea păcatelor lui pentru împărăţia Mea în el. Amin. 

Pace ţie, măi poporul Meu! Cu tine împart pace peste 
cei ce iubesc pacea aceasta. Ai grijă să asculţi, ai grijă, fiule, 
de lucrul Meu cu tine şi între frate şi frate lucrul Meu, pentru 
care trebuie multă, multă iubire, căci fără de iubirea Mea în 
om nu poate slava Mea pe pământ, că pentru ea trebuie iubire, 
iar Eu, Domnul, îţi dau putere să poţi, şi cu Mine să poţi, o, 
poporul Meu, o, zidirea Mea cea de azi. Amin, amin, amin. 

24 iunie/7 iulie 2011 

Sărbătoarea sfinţilor apostoli Petru şi Pavel 

Despărţirea omului de Dumnezeu prin dorul de sine. Credinţa, dar de 
la Duhul Sfânt în om. Răutatea mănâncă sufletul din om, iar iubirea 
de Dumnezeu îl înnoieşte. Cum lucrează în om iubirea cerească. 

M ă aşez la masă de cuvânt cu tine, popor al cu- 
vântului Meu cel de azi. Te hrănesc cu tot cu- 
vântul care iese din gura Mea spre hrana omului, nu numai cu 
pâine te hrănesc. Te -aş hrăni aşa din zori şi până în zori, şi spun 
aşa ca să pot să-ţi spun cât de mult tânjesc Eu în cer între sfinţi 


să grăiesc cu tine pe pământ la masă de cuvânt în mijlocul tău, 
şi nu mai am alt dor. 

Sunt Domnul Iisus Hristos, Fiul lui Dumnezeu Cel viu 
şi nu mai am alt dor între pământ şi cer decât să fac pe pământ 
împărăţia cerurilor, petrecerea Mea cu omul, pe care am pier- 
dut-o în rai când omul s-a ascuns de Mine şi M-a lăsat fără de 
el şi s-a dat diavolului în ascultare, căci mintea omului îl trage 
în jos pe om, şi aşa se naşte diavolul între pământ şi cer, 
vrăjmaş lui Dumnezeu şi omului însuşi, şi omul Ii face rău lui 
Dumnezeu înăuntrul său şi în afara sa din pricina dorului de 
sine împotriva Mea în el, iar Eu am spus acum două mii de ani, 
părăsit de om cum eram de la început şi până atunci, şi am spus 
ca să se audă: «Cel ce voieşte să vină după Mine, să se lepede 
de sine şi, purtăndu-şi crucea, să urmeze Mie», să nu-şi mai 
urmeze sieşi omul, ci Mie, dacă voieşte cu Mine, căci acum 
şapte mii de ani şi-a urmat sieşi şi M-a părăsit, şi iată, aşa nu 
are omul pe Dumnezeu peste el, căci omul îşi urmează minţii 
lui chiar şi când vede unde cade când el face aşa. 

E bătrână căderea omului şi s-a învăţat aşa cu ea omul 
şi şi-a luat-o de viaţă, dar e vremelnică o aşa viaţă. Stau la masă 
de cuvânt în ziua aceasta de sărbătoare în cer şi pe pământ, căci 
în cer când e sărbătoare omul credincios de pe pământ se 
opreşte din îndeletnicirile sale şi dă cinstire sfinţilor, şi iată, 
dăm cinstire ucenicilor Mei cei de atunci, care M-au mărturisit 
pe Mine Hristosul Tatălui, căci astăzi este scris pentru creştinii 
adevăraţi sărbătoare pentru apostolii Mei Petru şi Pavel şi pen- 
tru toţi cei împreună cu ei apostoli lui Hristos atunci. Nu de la 
trup şi de la sânge M-au mărturisit ei Dumnezeu adevărat din 
Dumnezeu adevărat, ci Tatăl Meu Cel din ceruri le-a descoperit 
lor pe Fiul Său venit pe pământ între oameni. O, nu mintea lor 
a fost aceea care să poată înţelege fiinţa Mea de Fiu al Tatălui, 
ci Duhul Tatălui Meu a adus lor această ştiinţă în ei. Iată, 
credinţa este dar de la Duhul Sfânt în om. Când ea vine din 
om, se joacă omul cu faptele cele aşteptate de ea, dar când ea 
vine din Dumnezeu descoperă omului pe cele din Dumnezeu 
venite pe pământ. 

Iar şi iar vă spun, fii ai cuvântului Meu cel din Tatăl 
venit cu Mine la voi, iar vă spun vouă, fiilor, vouă şi celor ce 
Mă iau de la voi cuvânt, căutaţi mai întâi împărăţia cerurilor, 
că mereu, mereu uită omul de ea şi taie din ea în el şi cu el, şi 
de aceea nu vin de la Domnul cele care să se adauge omului 
de trebuinţă lui pe pământ, căci omul şi le face singur, că aşa 
a ales să facă: să nu asculte de Dumnezeu, ci de sine să asculte, 
şi altfel trebuia să facă omul. 

O, e bolnav omul şi e rău cu Dumnezeu şi cu aproapele 
său. Cariul mănâncă lemnul când intră în lemn putregaiul, ru- 
gina mănâncă fierul când din el iese ea, molia mănâncă îmbră- 
cămintea omului când omul îşi strânge mereu, iar răutatea 
mănâncă sufletul din om şi îl munceşte şi îl şubrezeşte de tot 
când ea se naşte în om, şi toate acestea se nasc dinăuntrul lor 
şi le strică, atunci când omul şi le agoniseşte pe ele pe pământ, 
dar iubirea de Dumnezeu când se naşte în om ea îl înnoieşte 
pe om, ea poate ceea ce nu poate omul, ea face împărăţia şi 
odihna lui Dumnezeu în om, iar Eu atunci am grijă de om şi îi 
dau Eu pe cele de trebuinţă lui aşa cum ştiu Eu să-i dau, nu 
cum ştie el să-şi facă şi să-şi strângă una peste alta pe cele 
strânse şi tot strânse de el. 

Iată, mila Mea de om Mă coboară pe pământ în zilele 
acestea ca să-l pot striga iar pe om, să-l pot striga pe omul cel 
de la sfârşit aşa cum l-am strigat pe cel de la început după ce 
el s-a pierdut în mintea lui, vrând el să fie mai bun şi mai mare 
ca Dumnezeu, Care l-a făcut pe el din pământ şi din duh de 

viaţă, suflat din gura Mea peste el după ce l-am zidit. O, mila 
Mea de om am pus-o Eu pe pământ şi în cer în toţi sfinţii Mei, 
care s-au sfinţit mai întâi prin credinţa lor în Mine şi apoi prin 
faptele ei înaintea Mea şi între oameni, şi apoi au venit în cer, 
la agoniseala lor, căci ei şi-au strâns în cer, unde viermele şi 
rugina şi molia şi răutatea nu strică pe cele strânse de om aşa 
cum se întâmplă pe pământ cu cele strânse ale omului şi cu su- 
fletul din el. Mila Mea de om am pus-o Eu, Domnul, şi în apos- 
tolii Mei cei de atunci, căci i-am cules pe ei de ici, de colo şi 
i-am făcut ai Mei, că i-am luat dintre ai lor şi dintru ale lor şi 
le-am dat lor pe ale Mele să le poarte ei până la hotar, până la 
venirea lor la Mine, la agonisita lor cea din cer. 

O, poposesc cu voi la masă de cuvânt pe pământ, în mij- 
locul ucenicilor Mei cei de acum şi cu care am acum petrecerea 
Mea şi lucrarea Mea, aşa cum am lucrat cu voi acum două mii 
de ani între oameni, o, ucenici iubiţi ai Mei, şi cu care M-am 
bucurat atunci, sau am suferit, sau am aşteptat zidind, iubind 
şi lucrând. 

O, să Ne aşezăm pe masă de cuvânt cu lucrul împărăţiei 
cerurilor, tată. Suntem oaspeţi cereşti la masă cu cei mici ai 
Noştri acum pe pământ. Să Ne dăm lor cu hrană pe masă, căci 
ca şi Mine, şi voi aţi dat lumii lumina Mea şi hrana Mea celor 
ce au primit să se îmbrace în Hristos prin credinţă şi prin 
stăruinţă apoi pentru haina aceasta. Binecuvintez Eu, Domnul, 
acum, cuvântul vostru cel hrănitor, că e nevoie de multă hrană 
din cer pe pământ peste om. Amin. 

O învăţătorule Doamne, heruvimii şi ser- 
afimii sunt numai ochi. Aşa îndemn le 
dăm noi azi celor ce sunt ai Tăi şi ai noştri acum pe pământ, 
purtând ei lucrarea Ta şi ascultând de Tine prin ea. Numai ochi 
să fie ei, aşa îi îndemnăm noi pe ei, ochi şi înăuntrul lor şi în 
afara lor să fie ei, căci cei ce nu au o aşa vedere, ca a heruvi- 
milor şi ca a serafimilor, nu văd şi nu pricep aceia împărăţia 
cerurilor, care nu se vede aşa cum se văd de ochii omului cele 
ce se văd între cer şi pământ. Masă dulce avem cu Tine în mij- 
locul lor în ziua noastră de sobor între sfinţi. 

Te-am vestit de la margini la margini Fiu al Tatălui, 
Doamne, iar cei ce credeau în Tine prin propovăduirea noastră 
după ce ne-ai făcut trimişii Tăi la oameni, se botezau cei ce 
credeau, se botezau în numele Tatălui şi al Fiului şi al Sfântului 
Duh şi se făceau fii ai lui Dumnezeu, născuţi din nou, de sus, 
născuţi prin cuvântul Evangheliei Tale, Doamne, prin care în 
numele Tău o împărţeam peste tot, după cum aveam fiecare 
sorţul pe pământ împărţit nouă, iar noi ne smeream pentru nu- 
mele Tău, şi Tu puteai peste oameni. Tu eşti EIristos, Fiul lui 
Dumnezeu Cel viu, şi de la Dumnezeu S-a descoperit nouă pe 
Fiul Său în fiinţa Ta, nu de la trup sau sânge, nu de la noi, nu 
de la mintea noastră, Doamne. O, heruvimii şi serafimii slavei 
Tale sunt numai ochi, aşa îi îndemnăm noi să fie cei ce sunt ai 
Tăi şi ai noştri acum pe pământ pentru lucrarea Ta cea de azi 
şi ascultând de Tine şi de la Tine prin ea. 

O, numai ochi să fiţi pentru Domnul şi pentru cele de 
sus peste voi, numai ochi să fiţi voi, cei purtători de Dumnezeu 
în zilele acestea când Domnul vine la voi cu sfinţii la masă de 
cuvânt, iar voi să-i învăţaţi pe cei credincioşi taina vederii celor 
ce nu se văd cu ochii trupului, taina vederii care vede pe Dum- 
nezeu cu înţelegerea şi cu credinţa, căci credinţa naşte înţe- 
legerea, iar înţelegerea hrăneşte credinţa, şi omul se face 
dumnezeu prin har şi vede pe Domnul şi îl împarte apoi. Viaţa 
cu Domnul să ştiţi s-o iubiţi şi s-o împărţiţi voi apoi celor ce 
vor să aibă viaţă în ei, împărăţia cerurilor înăuntrul lor, fiilor. 
O, e mare taină rodul cel din lucrarea iubirii de Dum- 


nezeu născut. Ce frumos vă învaţă pe voi, cei născuţi prin cu- 
vântul cel de sus, ce frumos vă învaţă pe voi cei ce au de la 
Domnul între voi ca să vă împartă vouă! Iubirea cerească este 
taină cu greu cuprinsă de mintea şi de inima omului. Numai 
celui ce voieşte Dumnezeu să i-o descopere pe ea, numai acela 
o are şi o lucrează aşa. Să vrei să fie altul mai bun ca tine, să 
nu-i arăţi celuilalt că tu eşti mai înţelept şi mai mult şi mai 
mare, să nu fii nemulţumit de fratele tău, aceasta este iubirea 
care din Dumnezeu lucrează în om, iar altfel nu este şi nu face 
ea. Ea naşte fii pentru cer când ea este aşa în om, şi ea îi creşte 
mari, după plăcerea Domnului, şi nu poate nimeni altfel să 
nască fii pentru cer, şi nu poate nimeni să-şi agonisească în cer 
pe altă cale cu altfel de lucrare, nimeni, decât fiii lui Dum- 
nezeu, iar aceia sunt cei care iubesc ca Dumnezeu, rodind fii 
pentru cer. Amin. 

O, Doamne, Tu eşti Hristos, Fiul lui Dumnezeu Cel viu, 
Fiul Tatălui, şi nu trup şi sânge ne-a descoperit nouă aceasta 
acum două mii de ani, ci Tatăl Tău şi al nostru, Care este în 
ceruri, după ce Tu ne-ai născut pentru El prin cuvântul Tău de 
peste noi. Cerul este numai ochi peste pământ. Să privească 
omul cerul cu ochii trupului lui, că prea mult priveşte omul 
pământul, Doamne, iar pe pământ sunt numai aspide, care-1 
muşcă pe om de ochi şi inimă, o, Doamne, căci omul se face 
aspidă pentru om din pricina răutăţii din el, care-1 mănâncă pe 
dinăuntru şi-i munceşte sufletul, dărâmând pe Dumnezeu din 
el. Mintea omului trage numai în jos, şi e dureros pentru Tine 
şi pentru sfinţii Tăi îndeletnicirea minţii omului, iar împărăţia 
cerurilor nu poate s-o ia omul de pe pământ, ci numai din cer, 
o, Doamne. Ce frumoasă, ce adâncă e rugăciunea Tatăl nostru, 
pe care ne-ai dat-o nouă, ucenicilor Tăi, s-o învăţăm între noi 
şi Tatăl ca fii ai Săi, născuţi din Tine pentru Tatăl! Să caute să 
priceapă bine ucenicii Tăi cei de azi această rugăciune, care 
este pentru fii, şi s-o priceapă mai bine decât noi şi s-o lucreze 
pe ea mai bine ca noi, ca să fie ei mai buni ca noi, şi din iubire 
spunem aceasta peste ei, căci mai întâi împărăţia cerurilor o 
cere ea, această rugăciune peste fii şi prin fii, şi apoi pâinea, şi 
apoi iubirea cea prin iertare, şi apoi paza şi izbânda de cel rău, 
potrivnicul Tău şi al lor, Doamne. 

O, aduceţi spre împlinire pe pământ rugăciunea Tatăl 
nostru, cea pe care Domnul ne-a dat-o nouă s-o lucrăm acum 
două mii de ani, şi veţi fi voi bucuria Tatălui şi a Fiului şi a 
Sfântului Duh şi veţi fi voi lucrarea iubirii de Dumnezeu şi de 
oameni între pământ şi cer, o, fii ai Cuvântului Iisus Hristos în 
vremea aceasta a Sa cu voi pe pământ. Stă cerul de sfinţi şi de 
îngeri numai ochi peste voi. Numai ochi să fiţi şi voi pentru 
împărăţia aceasta, pentru cer pe pământ, pentru Tatăl, Fiul şi 
Duhul Sfânt cu voi pe pământ, o, fiilor. Amin. 

A min, amin, zic vouă Eu, Domnul, uce- 
nici ai Mei de acum două mii de ani, şi 
voi, ucenici ai Mei de acum, de la sfârşit de timp: numai ochi 
să fie cel ce se dă Mie pentru împărăţia Mea în el. Aşa să fiţi 
voi, cei pe care Eu, Domnul, Mă sprijin ca să fiu pe pământ cu 
oamenii acum şi să-Mi pregătesc prin cuvânt ziua slavei Mele, 
ziua pieirii oamenilor necredincioşi, şi cer şi pământ nou pen- 
tru cei ce cred venirii Mele de ieri şi de azi ca să dau fiecăruia 
după cum este fapta sa. Amin. 

Vine ziua Domnului, ziua Mea de slavă peste morţi şi 
peste vii! Vine Domnul! Eu însumi Mă vestesc şi vin. Vin la 
tine, poporul Meu, şi stau la masă cu tine şi lumea e lume şi 
nu vrea să ştie venirea Mea la tine, iar când va face ea ochii 
mari ca să vadă, va vedea lumea toată că Eu, Domnul, am să- 
lăşluit în mijlocul tău, smerit ca Dumnezeu şi plin de slava 


Anul 2011 


671 


smereniei Mele, ca lumea să vină la viaţă, să vină să vadă slava 
Mea, nepricepută de mintea omului, slava smereniei Domnu- 
lui, slava Mea cu voi pe pământ, o, fiilor. Amin, amin, amin. 

29 iunie/12 iulie 2011 

Sărbătoarea de douăzeci de ani a punerii pietrei de 
temelie a Sfintei Sfintelor Noului Ierusalim 

Piatra de temelie a Sfintei Sfintelor Noului Ierusalim este piatra de 
hotar între omul vechi şi omul nou. împlinirea Scripturii despre des- 
coperirea fiilor lui Dumnezeu. Domnul întâmpină cu slavă în cer 
sufletul părintelui Arsenie Papacioc. 

Î n cer şi pe pământ se găteşte cuvânt de sărbătoare 
ca să fie pus pe masă, de hrană pentru cei ce se 
hrănesc cu tot cuvântul care iese de la Dumnezeu, din gura lui 
Dumnezeu ca să-l hrănească pe om cu viaţă, cu Duhul lui 
Dumnezeu, căci Duhul este Cel ce dă viaţă. 

Sunt Domnul Iisus Hristos şi Mă fac cuvânt de sărbă- 
toare şi îl pun pe el la masă cu tine, popor al cuvântului Meu 
cel de ieri şi cel de azi, şi stăm la masă cu sfinţii, măi poporul 
Meu, că e zi de pomenire a grădiniţei cuvântului Meu cel de 
azi, unde Eu şi cu sfinţii Mei şi cu martorii Mei de pe pământ 
Mi-am aşezat cuvântul de temelie sfântă, piatra de hotar între 
omul cel vechi şi omul cel nou, căci aveam nevoie de credinţă 
tare, aşezată în inima omului pentru ca să pot Eu să răzbat în 
el cu începutul Meu cel nou ca să-l leg cu începutul bisericii 
Mele cel de acum două mii de ani, căci s-a stricat începutul 
acela şi a rămas doar amintirea lui, şi vin să-i aduc aminte omu- 
lui care dă să fie cu Dumnezeu pe pământ, vin să-i spun să ştie 
că biserica lui Elristos era altfel la începutul ei, căci putea în 
ea duhul umilinţei şi al credinţei făcătoare de minuni, după ce 
Eu am înviat din cruce şi le-am dat ucenicilor Mei lucrarea 
Duhului Sfânt, cu care au pus ei temelia bisericii Mele, a noului 
Meu popor, neamul creştinesc, în mijlocul căruia Eu am pus 
ţăruşul împărăţiei cerurilor, masă cu hrană pe ea pentru cei ce 
se făceau fii ai lui Dumnezeu între fiii oamenilor, şi cărora Eu 
le dăruiam trupul şi sângele Meu de hrană, şi se cunoşteau după 
roadele lor cei ce credeau în Mine şi în învierea Mea, prin 
credinţa că Eu, Domnul, M-am lăsat pe masa celor ce Mă iu- 
besc şi M-am dat de hrană lor ca să fiu cu ei până la sfârşitul 
timpului, căci aşa am promis lor. 

Mă întorc la masa Mea cu tine cu ziua Mea de sărbă- 
toare cea de acum douăzeci de ani, popor al mesei cuvântului 
Meu, cu care zidesc şi cresc biserica Mea cea de la sfârşit de 
timp ca şi pe cea de la începutul Meu cel de acum două mii de 
ani, când cuvântul Meu, plin de Duhul Sfânt, îmi hrănea uce- 
nicii şi îi făcea pe ei împărţitori de Dumnezeu. Acum douăzeci 
de ani am zidit Eu pe pământ biserică din fii credincioşi venirii 
Mele de azi cuvânt de Duh Sfânt peste om şi i-am aşezat pe ei 
la masa împărăţiei cerurilor, şi de atunci Mi-am înteţit învăţă- 
tura Mea peste ei şi peste cei ce se năşteau din cuvântul Meu, 
căci Mi-am înteţit cuvântul şi s-au născut din el fii şi fiice şi a 
trebuit să le îngrijesc viaţa şi faptele vieţii lor, şi se cunosc după 
roadele lor cei ce au lucrat cu Mine împărţindu-Mă, după rân- 
duiala dată de Mine lor spre lucrare, iar ei aşa au ascultat şi aşa 
ascultă şi azi, şi roadele lor se văd şi se aud şi vin spre ele cei 
ce au dor de Dumnezeu şi de cer şi de fiii lui Dumnezeu, cres- 
cuţi prin cuvântul Meu cel de azi, căci cerul tot şi firea toată 
au aşteptat împlinirea Scripturii fiilor lui Dumnezeu, şi fericit 
aş fi Eu, Domnul, dacă şi cei ce s-au aşezat peste oameni slu- 
jitori în numele Meu ar înţelege împlinirea acestei Scripturi şi 
lucrarea ei şi lumina ei, care a venit pe pământ de la Dumnezeu 


pentru descoperirea fiilor lui Dumnezeu, poporul cel credincios 
venirii Mele de azi şi cu care Mă sprijin în mijlocul fiilor oa- 
menilor, căci am avut nevoie de credinţă de la om ca să pot şi 
ca să vin. 

Am în coborârea Mea de azi ziua cea de acum douăzeci 
de ani şi tot ce este trecut în ea în cer. Această zi e zi de biruinţă 
pentru Mine şi pentru sfinţi şi e pomenire mare pentru ea în 
cer, dar e şi durere de la cei ce Mi-au făcut durere, căci dia- 
volul, potrivnicul Meu, s-a întristat adânc când a văzut aşezată 
pe pământ această zi şi lucrarea ei, taina ei cerească, aşezată 
pe pământ. Eu însă am mers mereu de atunci, şi merg, căci 
Mi-am gătit în ziua aceea mersul peste pământ şi merg, şi mer- 
ge cuvântul Meu şi se binevesteşte tuturor şi nu cunoaşte 
piedici, căci piedicile care se ivesc, se lovesc în el şi se strivesc 
de el, precum este scris, şi Eu merg, merg prin credinţa celor 
credincioşi şi binevestesc împărăţia cerurilor şi dau de ştire în 
lung şi în lat să se sfinţească pentru ea cei ce cred în ea, cei bi- 
necredincioşi, al căror duh este credincioşia faţă de Dumnezeu. 

O, pe cât îmi este de adâncă durerea, pe atât îmi este 
mângâierea de la această zi, căci Eu am mers cu ea prin vreme 
şi merg dacă am pus început să merg. îmi este adâncă durerea, 
căci credincioşia a slăbit la cei ce n-au mai rămas cu greul cru- 
cii Mele de azi, dar am pus înapoi la rana Mea şi Mi-am legat-o 
şi Mi-am oblojit-o, căci aşa am păţit Eu de la om încă de la în- 
ceput, încă de când l-am zidit din pământ pe om şi am pus în 
el suflet viu. în toate vremile am căutat să-Mi vindec ranele 
făcute de om, căci lucrarea Mea cea de la Tatăl este să merg şi 
nu să stau, şi aşa le-am spus şi ucenicilor Mei cei de acum două 
mii de ani: «Mergeţi şi vestiţi în toată lumea la toată făptura 
împărăţia cerurilor şi botezul omului în ea în numele Tatălui 
şi al Fiului şi al Sfântului Duh, Dumnezeul celor credincioşi», 
şi aşa am spus şi azi, şi iată, merge Dumnezeu, merge cuvântul 
Meu peste tot şi găseşte şi este găsit şi lucrează şi mult va lucra, 
cât nu se aşteaptă omul va lucra acest cuvânt şi va împlini, căci 
taina Mea cea cu poporul Meu de azi e mare şi e multă cât nu 
se suie la mintea omului, căci mintea omului stă pe pământ şi 
nu se suie la Dumnezeu, la tainele cele cereşti, cu care Domnul 
ţine pământul şi cerul şi le găteşte pentru slava Sa. 

O, aştept răbdând şi rabd aşteptând, căci taina Mea cea 
de azi aşteaptă la hotar ca şi acum douăzeci de ani, când am 
răzbit prin credinţa voastră, copii credincioşi venirii Mele la 
voi acum, copii de la sfârşit de timp. Mă uit cu voi, tată, vă 
deschid ochii cu mâna Mea ca să privim ziua punerii pietrei 
de temelie a grădiniţei cuvântului Meu, care poartă pe ea înce- 
putul Meu cel nou de azi, prin care îmi zidesc un popor, o bise- 
rică din fii zidită, aşa cum am lucrat şi acum două mii de ani, 
nu cum lucrează cei de azi zidiri peste zidiri, mari şi multe, ca 
să se aşeze ei în ele pentru slava lor cea de la oameni lor. O, 
nu aşa se zideşte biserica lui Hristos pe pământ. Ea este zidită 
din fii credincioşi şi sfinţi lui Dumnezeu, nu din piatră, nu din 
cărămidă, nu din lemn sau din fier. Cei ce nu învaţă să zidească 
şi ei ca Dumnezeu, aceia nu ştiu să zidească biserica, ci zidesc 
altceva, zidesc peşteră de tâlhari, căci cei ce se aşează slujitori 
de biserici nu fac voia lui Dumnezeu, ci pe a lor o fac şi îşi 
pregătesc slavă trecătoare, slavă care îi nimiceşte pe ei de pe 
pământ şi din cer. 

O, am avut acum douăzeci de ani un copil dulce alături 
cu Mine dintre cei ce slujesc în biserica neamului român, am 
avut un fiu cuminte şi mare cu harul şi cu credinţa, căci credin- 
ţa în Mine aduce mare, mare har în om. Am luat dintre slujitorii 
de biserică pe cel umil cu duhul înaintea Mea şi l-am aşezat 
martor al Meu în ziua punerii pietrei de temelie a înnoirii 

pământului şi a omului în zilele acestea, ziua când Eu Mi-am 
ridicat pe piatra ei cea dintâi biserica Mea. Am avut aici, alături 
Mie şi vouă, pe arhiereul cel hărăzit de Mine martor al în- 
ceputului Meu cel de azi cu voi, copii ai crucii Mele de azi, şi 
pe care o port cu voi. L-am aşezat pe el şi l-am uns şi l-am 
numit al Meu, şi apoi l-am făcut martor al Meu şi l-am scris în 
istorie, fiilor, şi a rămas scris. L-au luat apoi de lângă Mine şi 
de lângă voi, l-au luat cei duşmănoşi, dar el a rostit atunci cu- 
vânt proorocesc şi mărturisitor de atunci şi până azi şi până în 
vecii, şi este scris în istorie cuvântul spus de el, căci el a spus 
atunci că lucrarea aceasta a Mea cu voi va merge înainte, cu 
sau fără el ea va merge şi nu va sta, căci el ştia ce este această 
lucrare, căci mintea lui nu era robită atunci, iar apoi a fost pusă 
sub robia celor ce au voit să zică el ca ei, o, şi Mi l-au luat 
atunci, dar Eu Mi-am aşezat piatra înnoirii bisericii şi Mi-am 
aşezat mersul şi lucrul, şi taină mare este grădiniţa cuvântului 
Meu şi semnul Meu din ea, pietricica cea albă, care mărturi- 
seşte cuvântul Meu peste pământ, precum este scris despre ea 
la capătul Scripturii. 

îl mângâi acum cu Duhul Meu Cel Sfânt pe martorul 
Meu cel de atunci, şi îngerii Mei îi alină mereu suspinul lui 
adânc şi tainic, iar răbdarea Mea şi a lui este mare, ca şi aştep- 
tarea. Voiesc să-i văd că se ridică spre Mine cei ce n-au voit să 
creadă atunci vestea Mea cea bună peste ei. O, ce mare har şi 
ce strălucire de Duh Sfânt avea să fie peste faţa bisericii nea- 
mului român şi peste pământul acestui neam dacă slujitorii de 
biserici ar fi voit atunci să înţeleagă şi să primească peste ei pe 
Dumnezeu prin acest cuvânt şi prin acest început nou, căci s-au 
şubrezit prin vreme cele aşezate de părinţi şi de sfinţi prin 
biserică şi şi-a făcut de cap biserica, de la capul ei şi până la 
picioare, şi cade omul sub păcatul slavei deşarte, cade din 
Dumnezeu omul şi nu poate să scape de cursa acestui păcat, 
spre care îşi pleacă inima. 

O, poporul Meu cel de azi, să fii, tată, micuţ în mâna 
Mea, căci cei mici nu cad, nu pier, ci sunt ei nădejdea Mea. 
învaţă-i pe oamenii care caută la tine şi spune-le şi lor taina 
celor ce ştiu să stea mici, şi rodul Meu prin ei învaţă-i să-l 
priceapă, că nu este pricepere în oameni, nu este din pricina 
duhului întunericului acestui veac şi al stăpânitorului lui, dia- 
volul, căci duhul lumii este duhul lui. Iată ziua când cerul a 
strâns în el atâta bucurie şi nădejde acum douăzeci de ani, iar 
tu, tată, să rămâi tare şi nădejdea Mea să rămâi şi sfinţenia Mea 
s-o aşezi pe pământ cu tine, şi să ai cu tine colţ de cer nou şi 
de pământ nou, sămânţă de la care să crească veacul ce va să 
fie, potrivit făgăduinţelor, tată. E scrisă cu litere de foc această 
zi de sărbătoare în cer, e scrisă pe inima Mea şi a ta, popor cre- 
dincios, iar taina ei se va lăsa descoperită mult curând, curând, 
şi se vor mira cu multul cei ce n-au voit să priceapă taina ei şi 
chemarea ei cea binevestitoare, căci i-am chemat pe toţi la 
masa Mea în ziua aceea de taină, şi toţi au avut ale lor de făcut, 
iar Eu am rămas cu tine la masă şi am adus la ea pe cei cre- 
dincioşi şi i-am hrănit, şi le trimit lor mereu hrana Mea de pe 
masa Mea cu tine, poporul Meu, iar ei se hrănesc şi cresc. 

O, Mă doare rana şi locul ei de pe trupul Meu, rana de 
la cei ce nu şi-au păstrat credincioşia şi şi-au zis că nu le fac 
dreptate şi s-au desprins de lângă Mine, şi sângele Meu cel 
sfânt a curs zadarnic pentru ei şi peste ei atâta vreme cât i-am 
hrănit cu masa cinei Mele, şi apoi au ieşit şi s-au dus şi Mi-au 
făcut atâta rană şi atâta durere că s-au dus. Eu însă merg şi nu 
stau, căci trebuie să merg, şi lucrarea Mea merge, aşa cum 
arhiereul Meu martor acum douăzeci de ani a mărturisit 
aceasta. îl mângâi pe el cu duhul Meu din voi, cu care voi îl 


pomeniţi în fiecare zi înaintea Mea ca şi pe cei ce l-au despărţit 
pe el de voi, ca să vadă şi ei într-o zi că Eu am fost adevărat cu 
voi în acest cuvânt şi în acest mers al Meu cu voi peste pământ 
spre oameni, iar răbdarea Mea va rodi şi peste ei. Amin. 

Rămâi mângâierea Mea, o, poporul Meu de azi, şi să 
creşti, tată, în duhul blândeţii şi al smereniei, duhul care des- 
chide porţile cerului celor ce iubesc aşa pe Dumnezeu pe pă- 
mânt. Iată, am deschis porţile cerului şi am primit acum un 
slujitor al bisericii neamului român. Am deschis pentru el por- 
ţile cerului, fiilor, şi v-am aşezat pe voi să-i pomeniţi ziua lui 
de intrare între sfinţi. îi dau acum odihna şi mângâierea pentru 
slujrea lui cea plină de milă pentru om şi îi arăt acum slava 
lucrării Mele cu tine, poporul Meu, căci el pe pământ n-a lovit 
în tine şi în acest cuvânt şi în lucrarea Mea cu tine, ci a fost 
atent la ea şi a crezut că Eu sunt şi că nu e omul, şi n-a făcut şi 
el cum au făcut ceilalţi duhovnici de până acum ai neamului 
român şi care s-au grăbit şi au lovit cu cuvântul lor în taina Mea 
cu tine, poporul Meu, iar când au dat ei cu ochii de Mine la ple- 
carea lor de pe pământ, s-au ruşinat adânc şi n-au avut la Mine 
trecerea pe care o are acum slujitorul căruia i-am deschis Eu 
acum porţile cerului, preotul român Arsenie, cel plin de suferin- 
ţă pe pământ pentru numele Meu, şi care în taină sfântă purta 
în inima lui adevărul Meu cel din lucrarea Mea cu tine, iar acum 
te-am aşezat să-i faci pomenirea şi intrarea şi i-am arătat acum 
taina Mea cu tine, pe care el a dorit-o, dar n-a putut să aibă parte 
cât a fost pe pământ să se apropie de ea. Binecuvântare duhov- 
nicească lasă el acum de lângă Mine peste tine, iar Eu, Domnul, 
îi dăruiesc lui acum răsplata trudei lui şi a credinţei lui, căci 
umilinţa inimii lui a fost mare înaintea Mea, ca şi credinţa lui, 
şi se roagă el acum înaintea tronului Meu să deschid ochii slu- 
jitorilor bisericii neamului român şi inimile lor apoi, ca să le 
fac lor parte de descoperirea tainei venirii Mele acum la tine 
cuvânt şi să Mă bucur Eu de la ei mai înainte ca ei să-şi piardă 
plata cea de la mila Mea, căci cei necredincioşi au plata celor 
necredincioşi şi e cu mare durere plata aceasta. 

O, rămâi mângâierea Mea şi a celor ce cred în Mine cu 
credincioşie, poporul Meu, căci plata celor credincioşi e dulce, 
tată, şi e numai bucurie, şi e pregătită din vecii. Petrec cu tine 
în ziua aceasta pomenire sfântă şi dulce pentru toţi cei din cer, 
şi petrecerea Mea cu tine este mângâierea Mea şi a sfinţilor 
Mei, iar îngerii sunt slava Mea, slava coborârii Mele la tine, 
căci Eu vin şi sunt cu tine pe pământ cuvânt, cuvântul cel slujit 
de îngerii slavei venirii Mele acum, venirea Mea iarăşi de la 
Tatăl pe pământ, o, poporul Meu. Amin, amin, amin. 

9/22 iulie 2011 

Sărbătoarea sfântului prooroc Ilie Tesviteanul 

îndemn pentru intrarea creştinilor sub lucrarea binecuvântării. 
Duhul de femeie se munceşte şi în femeie şi în bărbat. Fără dragostea 
de Dumnezeu nu este nimic omul. Dragostea dintre om şi om este 
făţărnicie. Trupul trebuie să fie palat ceresc pentru suflet. Domnul 
nu Se supără pe om când el greşeşte, ci când II părăseşte. 

I mi mângâi pe pământ locul durerii Mele, pe cel 
durut pentru numele Meu pe pământ, pe cel peste 
care se strânge durere de peste tot, şi vin cu praznic sfânt şi 
grăiesc cuvânt de facere peste cei ce stau la făcut după chipul 
şi asemănarea Mea, şi grăiesc cuvânt de povaţă sfântă peste 
cei ce nu pot ca Dumnezeu şi ar da să poată şi nu pot din pri- 
cina neputinţei lor, căci om de om se deosebeşte, şi aceasta a 
adus în toate vremile dureri şi cruci de dus de cei cu cruci în 
spate, cruci mari şi mici, şi apoi îngrămădite ca povară de pe 

unul pe altul de cei ce nu-şi duc crucile, punându-le tot pe cei 
cu cruci purtate cu greu, căci omul cunoaşte puţin de tot taina 
veacului ce va să fie şi nu ştie că acolo se strâng toate câte face 
el în viaţa lui de om, ca să-l ia apoi acestea sau nu pe el în taina 
veciei, în sânul lui Dumnezeu, cel zidit de Dumnezeu pentru 
cei ce se fac pe pământ după chipul şi asemănarea Sa în ei. 

M-a trimis Tatăl din cer pe pământ acum două mii de 
ani şi Mi-a pus prin înger numele Iisus Hristos şi M-am făcut 
atunci Fiul Omului şi i-am arătat omului cum să fie el fiul lui 
Dumnezeu pe pământ ca să ajungă el apoi la Tatăl lui, la Tatăl 
Meu, de unde Eu am venit pe pământ ca să-i trag pe toţi la 
Tatăl, iar dacă nu-i trag pe toţi e pentru că nu vrea omul să 
înveţe şi să cunoască el de la Mine calea spre Tatăl, de la Mine, 
Fiul Tatălui Savaot, Care S-a arătat oamenilor plin de har şi de 
adevăr şi plin de milă pentru cei ce rătăcesc fără Dumnezeu, 
fără stăpân peste ei şi peste viaţa lor, peste pacea lor, ca să aibă 
omul pace şi alin să aibă el, şi nu durere şi nu loviri să aibă. 

Vă aşez înaintea cuvântului Meu în zi de praznic sfânt, 
pe voi, cei ce-Mi faceţi intrarea la poporul Meu cel de azi ca 
să-l învăţ pe el puterea cea pentru Dumnezeu între el şi Dum- 
nezeu, căci scris este că se vor răci tot mai din plin la creştini 
credinţa, nădejdea şi dragostea în Domnul, căci omul e deprins, 
săracul, să creadă în el şi în om, şi tot aşa face şi cu nădejdea, 
şi tot aşa şi cu dragostea, şi Domnul este văduvit de acestea 
din partea omului, şi vine ziua când voi sta faţă în faţă cu tot 
omul şi-l voi întreba cu durere în glas de ce nu a avut acestea 
pentru Mine în el. Zadarnic caută cei ce vă privesc pe voi, tată, 
zadarnic zic ei că se iau după voi în cele ale lor, căci voi trăiţi 
pentru Mine şi tot aşa şi lucraţi, iar ei lucrează pentru ei şi ca 
ei, şi una este să facă ei Domnului şi alta este să-şi facă ale lor. 

O, poporul Meu, îi mângâi în mijlocul tău pe cei peste 
care se strâng dureri de peste tot. Durerea din ei Mă împinge 
să fiu cuminte şi să vă las pe unii din voi aşa cum sunteţi şi să 
nu mai umblu la viaţa voastră s-o ajustez după aşteptările aces- 
tei vremi cereşti, dar durerea Mea pentru cei ce suferă pentru 
Mine şi nu pentru ei înaintea Mea şi a voastră Mă face să dau 
cuvânt de viaţă şi învăţătură mare şi multă, căci viaţa este mai 
mult decât omul, tată, şi omul nu se zbate în viaţa aceasta după 
legile vieţii ce va să fie, iar după legea lui nu poate să aducă el 
Mie viaţa lui, viaţa pregătită de el, căci nu aşa e lucrarea vieţii, 
măi fiilor. 

O, luaţi şi mâncaţi! Mâncaţi cu duhul, fiilor! Acesta este 
Duhul Meu, Care Se frânge în Mine pentru voi spre iertarea 
păcatelor voastre, căci Duhul Meu durut vă învaţă şi vă dez- 
vaţă, fiilor, vă învaţă să fiţi fiii lui Dumnezeu şi vă dezvaţă să 
fiţi fiii vrăjmaşului lui Dumnezeu, care caută mereu la creştin 
să-l dezbrace de hăinuţă şi să-l lase gol şi să se ascundă de 
Dumnezeu apoi cel gol. Tot ce nu seamănă cu Dumnezeu în 
voi dă să vă învinuiască pe voi că nu sunteţi fii ai lui Dum- 
nezeu, căci fiii lui Dumnezeu seamănă cu Dumnezeu pe pă- 
mânt, nu cu omul, nu cu diavolul, tată. Lipsa lui Dumnezeu 
din om îl face urât pe om, îl ţine gol, fără hăinuţă, şi îl face 
hrană pentru diavol cu cele din el şi din afara lui, căci cine 
ascultă de diavol ascultă de păcat, şi aceasta înseamnă duh de 
femeie, duh care nu se ruşinează, nu se sfieşte, căci cine n-are 
dragoste de Dumnezeu nu are nici frică de Dumnezeu, frica 
cea binefăcătoare de mântuire şi de Dumnezeu în om. 

V-am povăţuit cu milă pe toţi cei care aţi luat şi luaţi 
peste voi cuvântul Meu. Grăiesc cuvânt lângă izvorul acesta 
de cuvânt şi povăţuiesc cu el peste tot şi spun: preţuiţi-i pe cei 
binecuvântaţi aparte pentru voi, ca să intraţi sub lucrarea bine- 
cuvântării, măi fiilor! Proorocul Ilie plângea la Mine pentru 


Israel, pentru rătăcirea lui Israel de la faptele vieţii şi suferea 
înaintea Mea cu duhul acest prooroc şi nu putea mai mult pen- 
tru Israel, şi Mă cerea în ajutor pentru durerea lui de la popor, 
chiar dacă era în el puterea Mea prin râvna lui cea pentru Mine 
în el, putere cu care a coborât foc din cer peste cei iscoditori 
asupra vieţii lui, căci râvna lui de Mine biruia în el mila de 
omul duşman Mie, dar a coborât el mila cerului peste cei curaţi 
cu inima înaintea sa, căci inima curată se face biruitoare pentru 
om şi atrage binecuvântare peste el. 

E zi de prăznuire pentru sfânt mare, măi fiilor. Mare a 
fost acest prooroc înaintea Mea şi a oamenilor, şi a purtat, 
lucrătoare în el cu putere, credinţa, nădejdea şi dragostea în 
Domnul. Iată, se sting acestea şi în creştini, că e vreme rece şi 
se stinge omul la inimă pentru Dumnezeu şi pentru conştiinţă, 
iar când îl ajunge apăsarea conştiinţei nu se umileşte, ba chiar 
se înrăieşte omul până la Dumnezeu. 

Era Israel încercat pe calea dinspre Egipt spre Canaan, 
era încercat de ridicări şi de căderi pe cale, căci se răzvrătea 
adesea, şi a revărsat el dispreţ asupra mai-marilor lui, iar Eu 
l-am făcut să rătăcească în pământ neumblat, unde nu era nici 
o cărare, dar tot atunci pe cel sărman l-am ajutat, l-am înmulţit 
cât o turmă, şi i-am veselit aşa pe drepţii Mei şi şi-a astupat 
fărădelegea gura sa, iar cine este înţelept pricepe aceasta şi 
toată mila Domnului, precum este scris. 

Eu voiesc să vă învăţ pe voi să fiţi credincioşi şi să 
învăţaţi taina nădejdii sfinte şi puterea dragostei în Domnul, 
dar nu omeneşte să căutaţi să cunoaşteţi voi lucrarea acestor 
virtuţi sfinte, şi voiesc apoi să vă dezvăţ de mintea voastră, ca- 
re vă duce mereu de pe calea adevărului a toate, măi fiilor. Dau 
să am grijă să-Mi fac datoria faţă de tot sufletul care a luat şi 
care ia din gura Mea învăţătura cuvântului Meu din zilele aces- 
tea. Fiţi înţelepţi ca şerpii, care îşi ocrotesc gândirea şi viaţa şi 
taina vieţii, aşa cum ştie firea lor cea plină de pildă pentru om. 
Nu aruncaţi dispreţ asupra celor binecuvântaţi aparte pentru 
voi înaintea Mea şi a voastră, că iar vă spun că Israel a aruncat 
cu dispreţ în căpeteniile lui, iar Eu l-am făcut pe el să rătă- 
cească în pământ neumblat, unde nu era nici o cărare, măi fi- 
ilor. Cei ce aţi făcut aceasta şi cei ce daţi să faceţi aceasta, aveţi 
grijă ce faceţi şi uitaţi-vă la durerea celor ce au făcut aşa, căci 
au aruncat dispreţ asupra celor ce veghează peste poporul Meu 
din partea Mea, şi iată-i, rătăcesc fără nici o cărare. 

E mare în cuvânt proorocul Ilie în ziua sa de slavă cu 
Mine, căci slava Mea sunt sfinţii Mei în cer şi pe pământ. 
Râvna lui pentru Mine şi pentru voi stă acum cu voi la masă 
de cuvânt în ziua sa de sobor între sfinţi, fiilor. Amin. 

O Doamne, o, Doamne al lui Israel cel cre- 
dincios din toate vremile, eu sunt mânat 
de duhul râvnei cereşti şi voiesc să-l învăţ pe poporul Tău de 
azi lucrarea mâinilor curate şi neamestecate cu sânge de 
prooroc, căci cine mâhneşte un duh de prooroc şi nu-şi trezeşte 
apoi conştiinţa, unul ca acela să se aplece şi să stea la învăţat 
dacă voieşte viaţa. Fiecare are de vegheat mult pentru conştiin- 
ţă, ca nu cumva să moară altcineva pentru greşeala sa, căci 
omul este slab şi crede în om şi se ia după omul slab, iar pe cel 
mare cu duhul îl dispreţuieşte şi nu trage cu el, şi aşa a păţit 
Moise de la poporul Israel, poporul care a revărsat dispreţ asu- 
pra mai-marilor lui şi a pierdut apoi calea. 

O, popor al învăţăturii Domnului Iisus Hristos în vremea 
Sa cu tine, te învăţ cu râvnă mistuitoare: fereşte-te înăuntrul 
tău şi în afara ta, fereşte-te de duhul de femeie. Ia seama că 
duhul de femeie se munceşte şi în femeie şi în bărbat şi are 
apucături necreştineşti, ba chiar neomeneşti, iar Domnul a 

suferit adesea mult şi greu de la acest duh chinuitor de om şi 
s-au pierdut prin el dintre cei ce au venit la Domnul, la masa 
Lui cu acest popor, şi n-a stat la învăţat şi la subţiat creştinul 
care a venit ca el şi a rămas tot ca el, ba mai răi s-au făcut unii, 
căci şi-au strâns în ei pretenţii, nemulţumiri, cârtiri, nesupunere 
sub căpeteniile cele din partea Domnului peste popor. Şi-a luat 
câte unul dreptul să fie nemulţumit de mila Domnului şi a iubit 
să-L aplece pe Domnul după el ca să-L poată primi pe Domnul 
şi ca să nu se pornească cu dispreţ asupra Domnului, căci minte 
nu are cel ce face aşa, şi are altceva în loc de minte, fiindcă 
cine se crede că are minte pentru el, acela şi-o pierde pic cu 
pic şi pe cea pe care bruma o mai are. 

Duhul de femeie chinuie sufletele în jur, tulbură şi sare 
în sus ca să-şi caute placul, strică pacea înjur şi nu se mulţu- 
meşte cu atât şi strică duhul, strică văzduhul şi vin şi pătrund 
diavolii şi ciugule din duhul şi din vorbele duhului unei astfel 
de inimi. Şi-a povăţuit Domnul poporul să pună pentru păsă- 
relele cerului firimiturile care rămân pe masa lui pe loc pus 
pentru ele, ca să se roage la Domnul păsărelele cerului pentru 
omul care le dă hrană, căci ridică pasărea căpşorul spre Dom- 
nul ca să vadă Domnul de unde mănâncă ea şi ca să răsplă- 
tească Domnul pe binefăcătorul vieţii ei. Iată, tot aşa fac şi 
păsările duhului rău şi ciugule tot ce cade din gura omului câr- 
titor, nemulţumit, nemulţumitor, nesupus, semeţ prin toate câte 
face şi spune, plin de mintea lui şi dând în lături din ea duhul 
lui urât şi smintitor, om care se duce şi se deşartă cu nemulţu- 
mirea lui la alt om, pomenind în părţi numele celui ce nu-i 
joacă în plac şi învinuind până la Domnul pe cel care aude cu 
urechea înşiruiri de vorbe asupra celui ce se atinge de cele 
neplăcute din el. O, cine-şi strânge nemulţumiri şi se duce şi 
le deşartă peste altul între cei ce sunt ai Domnului, vă spun eu 
cum vine aceasta, că este ca şi cum îţi vine să ieşi cu udul sau 
cu dosul şi îţi ridici poala hainei şi te dezgoleşti şi murdăreşti 
cu cele din tine lăsate peste capul aproapelui tău. 

O, Doamne mare, duhul de femeie s-a înfăţişat mereu 
înaintea Ta şi a unşilor Tăi în toate vremile şi a luptat cu neru- 
şinare, şi eu Te rog în ziua mea de pomenire între sfinţi să cobori 
învăţătură cu de-amănuntul peste duhul poporului Tău, care tre- 
buie să se deosebească mereu şi cu totul de tot trupul de pe 
pământ, de toţi oamenii care nu ştiu ce fac pe pământ. O, dă-le 
lor, Doamne, povaţă şi pune hotar necunoştinţei pentru cele de 
sus, ca să poată tot fiul poporului Tău să-şi deschidă inima şi 
nu mintea, şi aşa să stea el înaintea Ta, şi să stea la învăţat şi să 
priceapă cuvântul învăţăturii Tale şi adâncimea lui. E zi de lucru 
pentru întoarcerea inimii creştinilor spre Tine, a fiilor către 
părinţi şi către sfinţii Tăi, de care Tu Te-ai sprijinit în vreme, că 
e vremea să ia foc pământul de la prostia omului căzut în mintea 
sa, căzut în cap, Doamne, că iată câtă stricăciune dă el să aşeze 
pe pământ! Aşteaptă sfinţii să ai un popor mare şi sfânt pe pă- 
mânt ca sfinţii din cer, ca îngerii, Doamne, că a venit vremea 
să ai şi să poţi prin cei cuminţi cu inima şi cu iubirea, că toată 
lumea s-a stricat la cap. Mă doare de Tine şi aş striga ca un 
nebun în lung şi în lat la tot omul care dă să înnebunească prin 
mintea sa, dându-se spre pierzare om pe om, dar strigă Tu, ca 
un Dumnezeu tare cum eşti, şi nu lăsa nebunia omului să mai 
poată pe pământ, că al Tău este pământul, nu al omului, şi al 
Tău este tot dreptul, că eşti Făcătorul a toate şi eşti Stăpânul, 
Doamne. O, slavă Ţie prin râvna mea cea pentru Tine! Eu 
numai cu Tine am tras să fiu şi nu cu omul, căci omul este 
duşmanul lui Dumnezeu. O, slavă Ţie, Bunule şi răbdătorule 
Stăpân! A Ta fie slava, iar a celor necredincioşi ruşinea, ca să-i 
ruşineze pe ei pe vecii, iar slava Ta să cuprindă toată firea şi să 


iasă din ea pământ nou spre odihna Ta, după truda Ta cea de 
şapte mii de ani lucrare, în urma stricăciunii pe care omul Ţi-a 
făcut-o! Binecuvântat să fie poporul Tău cel credincios azi, iar 
Tu învaţă-1 mereu ce este binecuvântarea Ta pe creştetul lui! O, 
învaţă-1, Doamne, căci Tu eşti învăţătorul. Amin. 

A min, amin zic Eu, Domnul Iisus Hristos, 
Mă revărs peste tine, poporul Meu, în 
ziua aceasta cu învăţătura Mea spre folosul Meu cu tine, tată. 
îmi slobozesc glasul peste tine şi te învăţ, că fără învăţătura 
Mea poţi pieri, fiule. Aşează-ţi acum firea şi primirea, că vin 
să te învăţ şi vin să te dezvăţ; să te învăţ multe şi să te dezvăţ 
de multe, că multe ai de învăţat şi mereu ai, că vremea este 
rece şi nu are în ea pe Dumnezeu. 

O, poporul Meu, deschide -ţi inima, fiule! Vine Domnul 
să-ţi dea minte din cer. Primeşte peste tine pe cei binecuvântaţi 
pentru tine, ca să intri sub lucrarea binecuvântării, tată. Poporul 
Israel cel de demult a aruncat dispreţ asupra căpeteniilor lui şi 
a rătăcit el apoi fără de cale şi a pierit. Ai grijă, tată, să te fereşti 
de acest păcat, ca să te pot Eu purta de mânuţă şi să nu cazi de 
pe punte, fiule. O, ai grijă, fii înţelept cu Mine şi nu singur, 
tată. Eu, Domnul, te rog pe tine, ai grijă de viaţa ta, ai grijă să 
Mă laşi pe Mine să-ţi dau viaţă, căci viaţa este lumina oame- 
nilor, nu este altceva viaţa. 

Te binecuvintez acum pentru duhul învăţăturii Mele de 
azi peste tine, poporul Meu. Vreau, tată, să te culeg rod dulce. 
Fii copil ascultător, măi fiule, şi ajută-Mi culesul şi rodul ca să 
nu se piardă, ca să nu se usuce, căci Eu îmi adăp cu multul 
ogorul şi aştept din el mult şi mare rod, mult, mult, poporul 
Meu. Amin, amin, amin. 

* 

A m binecuvântat cu sobor de sfinţi şi de prooroci 
masa ta de azi cu Mine, hrana cea pentru trup şi 
hrana cea pentru duh la masa ta de azi cu Mine, Israele de azi, 
fiu al lui Avraam în neamul român, căci seminţia cea după 
făgăduinţă a lui Avraam este poporul cel credincios ca Avraam 
în toate vremile, este omul în care Eu, Domnul, am găsit şi 
găsesc credinţă neclătinată şi nădejde la fel, prin dragostea de 
Dumnezeu zidite acestea în om, dar fii înţelept, fiule crescut 
de sus cu cuvântul Meu de peste tine în vremea aceasta, fii 
atent, tată, că fără dragostea de Dumnezeu nu este nimic omul, 
nici măcar cel care crede şi nădăjduieşte în Dumnezeu, că nu 
e om să nu creadă în Dumnezeu şi să nu nădăjduiască în El şi 
să nu aştepte de la El, nu e nici între cei care zic că nu este 
Dumnezeu şi că pot ei să facă ce vor ei pe pământ, că şi aceia 
tot de la Dumnezeu au sufletul dat lor, dar iată, fără dragoste 
de Dumnezeu nu au preţ în ei credinţa şi nădejdea nici în cei 
în care sunt acestea mai mult, nici în cei în care nu-şi pun prea 
mult mintea la lucru pentru Dumnezeu. 

Vin, poporul Meu, şi te învăţ să ştii ce să faci cu mintea, 
şi vin să te dezvăţ să te iei după mintea ta. Vin să te deprind cu 
dragostea cea de sus pentru Mine în tine, că dacă dai să iei de 
pe pământ, de jos să iei dragoste în tine pentru Mine, păţeşti şi 
tu ca lumea cea lăudăroasă, care se bizuie pe dragostea de 
aproapele şi care-1 duce pe om spre om şi atât, şi apoi spre dia- 
vol, căci totul este numai făţărnicie şi iubire de sine şi părere 
de sine, amestecate în dragostea dintre om şi om, căci dragos- 
tea nu poate fi o boală a omului, fiindcă ea este virtute sfântă, 
cale de sus pentru viaţa omului, pentru ca să-L iubească omul 
pe Dumnezeu pe pământ, şi toate în numele dragostei de Dum- 
nezeu să le aşeze el pe calea lui cu Mine. 

O, ai grijă să înveţi bine de ce eşti şi de ce stai tu cu 
Mine şi nu cu lumea, fiule. Nimic altceva să nu cauţi decât 
dragostea de Dumnezeu, şi să nu-ţi fie ea învinuită de diavol 
între tine şi Mine, căci pentru aceasta nu e de dormit nici o 
clipă şi nici un pic din clipă, fiindcă această făclie se stinge nu- 
maidecât când ai da să uiţi o clipă de măreţia ei, de viaţa şi de 
adevărul ei în tine, fiule al lui Avraam cel credincios, dar voiesc 
să-i arăţi acestui părinte şi cerului tot să-i arăţi fapta cea de sus 
în tine a credinţei tale, că dacă lui Dumnezeu nu-I arăţi şi 
sfinţilor Săi, cum ai putea să-i poţi omului arăta lucrarea aceas- 
ta a ta înaintea lui Dumnezeu? Dragostea trebuie să nu cunoas- 
că făţărnicia în lucrarea ei, ci numai adevărul. Şcoala aceasta 
la care tu înveţi din cer cartea vieţii, nu se găseşte pe pământ 
sau la om aşa şcoală de învăţătură, şi am spus acestui popor, 
i-am spus de mult că nici cel mai mare împărat nu a avut şi nu 
poate avea o c ins te mai mare ca aceasta, să stea omul la masă 
de cuvânt cu Dumnezeu pe pământ, să stea la facere după 
chipul şi asemănarea lui Dumnezeu în mâna lui Dumnezeu, şi 
nu este om mai deştept între oameni ca şi cel ce stă înaintea 
Domnului ca să-i dea Domnul de la El pentru mintea lui, pen- 
tru puterea lui cea de la Dumnezeu, şi de care diavolul şi an- 
tichrist dă să se atingă cel mai tare în vremea aceasta şi să 
slăbească în om credinţa, nădejdea şi dragostea pentru acestea 
în el şi să-l dezbrace pe om de hăinuţa aceasta şi să-l lase gol, 
iar cel gol este cel ce se ascunde de Dumnezeu apoi, căci aşa 
păţesc cei ce nu seamănă cu Dumnezeu, neavând ei grijă să se 
păstreze fii ai lui Dumnezeu pe pământ. 

Dau să-l dezvăţ pe om de mintea lui, care stă împotriva 
lui Dumnezeu în el. Duhul de femeie l-a depărtat mereu de 
Dumnezeu pe om şi s-a făcut chin în el acest duh străin de 
Dumnezeu şi a chinuit pe mulţi oameni mari pe pământ, aşa 
cum a păţit Adam, Irod şi mulţi ca ei până azi. Cobor învăţătură 
cu de-amănuntul peste tine în ziua aceasta de facere, poporul 
Meu de peste tot, căci tu trebuie să te deosebeşti de toţi oamenii 
de pe pământ, fiule, că tu eşti poporul Meu şi am grijă Eu de 
tine şi duhovniceşte şi în cele ce trebuie să ai tu pe pământ pe 
calea Mea cu tine, iar tu trebuie să păstrezi în mijlocul tău grija 
Mea de tine prin ascultarea de cuvântul Meu şi prin statornicia 
ta în credinţă cu nădejde în ea, prin dragostea ta de Dumnezeu. 

O, ce face dragostea de Dumnezeu în om? Ea lucrează 
din om pentru Dumnezeu şi se face mare numai lucrând. Când 
ea lucrează încet şi nu-şi arată pe deplin faţa ei în om, îl poate 
paşte pe om nepăsarea de Dumnezeu şi de suflet, răcirea 
dragostei şi pedeapsa pentru aceasta apoi, căci despărţirea de 
Dumnezeu îl costă greu pe om şi nu poate spune omul oricum 
că este el al lui Dumnezeu pe pământ. Numele Meu şi viaţa 
Mea cu omul sunt pomenite acestea de om mereu, că i s-a dat 
lui mintea şi gura să creadă aşa, dar dragostea lui de Mine nu 
poate el s-o pomenească decât dacă are ea pe deplin faţă şi 
viaţă în el înaintea Mea, că nu poate omul rece de Dumnezeu 
să spună că are dragoste de Dumnezeu. 

E rece de Dumnezeu omul, e rece şi străin de iubire de 
Dumnezeu. Ia şi învaţă bine tâlcul cuvântului Meu dintre Mine 
şi tine, măi poporul Meu, şi aşează-ţi prin el tot mai strălucit 
dragostea ta de Mine, ca să curgă această împlinire apoi peste 
pământ, tată, şi râu de dragoste de sus să curgă din inima şi din 
fapta ta, că am nevoie de izvoare din care să se înnoiască 
pământul şi lumea, fiule. Aşteaptă la hotar slava venirii Mele 
să se reverse de şapte ori mai mult ca strălucirea soarelui peste 
pământ, şi cu tine am de descuiat aceste izvoare, cu tine, cel 
atât de povăţuit de Mine la şcoala aceasta, la învăţătura Mea 
de peste tine, măi poporul Meu de azi. Ne privesc sfinţii, tată, 


şi ascultă învăţătura Mea de peste tine minunându-se ei de 
această minune dintre Mine şi tine. Să-ţi tresalte şi ţie dragos- 
tea şi să se înalţe ea spre Mine ca s-o trimit apoi pe pământ 
precum M-a trimis pe Mine Tatăl, şi ca să vindecăm omul de 
necredinţă, de necunoştinţă şi să-i dăm vedere şi să vadă apoi 
omul pe Dumnezeu cu tine pe pământ şi să-L mărturisească, 
căci cu credinţa se crede, iar cu cuvântul se mărturiseşte, pre- 
cum este scris. 

O, n-are omul cunoştinţă, nu ştie rostul venirii lui pe 
pământ şi al vieţii lui. Stă ca în închisoare sufletul în trupul 
omului şi face voia trupului, căci trupul îl robeşte la voia lui, 
şi trupul nu este tatăl lui, căci tatăl sufletului este Dumnezeu, 
şi devine sufletul rob trupului când omul primeşte prin naştere 
din om suflet de la Dumnezeu în trupul său. îi este dor lui 
Dumnezeu de om după ce l-a pierdut pe omul pe care l-a făcut 
la început din pământ şi i-a dat suflet viu după ce l-a făcut, şi 
de atunci Dumnezeu îi dă suflet la tot trupul pe care-1 naşte 
omul, căci îi este dor lui Dumnezeu de omul pe care L-a pier- 
dut făcându-se el rob păcatului, căci sufletul cel de la Dum- 
nezeu în el pus stă rob trupului păcatului său. 

Vreau să-l învăţ pe om să-şi facă din trupul său palat 
ceresc pentru suflet, palat lui Dumnezeu pe pământ, căci su- 
fletul este de la Dumnezeu în om. Cel ce se face sfânt cu trupul, 
acela îşi răscumpără pentru vecii şi sufletul şi trupul care i-a 
găzduit sufletul. Este scris în Scripturi despre răscumpărarea 
trupurilor şi este înviere această taină. Voiesc să-şi omoare 
omul în el păcatul, căci sufletul dat de Mine lui stă ca în 
temniţă în trupul lui cel păcătos, iar cel ce-şi câştigă de la Mine 
sufletul şi îl robeşte trupului său, acela îşi pierde sufletul, că 
nu-şi va mai răscumpăra trupul lui cel păcătos, dar cel ce-şi 
pierde sufletul său pentru Mine, pentru fiinţa Mea în el pe 
pământ, nemaislujind cu el trupului păcatului său, acela îşi 
câştigă sufletul său, şi cu el îşi răscumpără trupul său, pe care 
l-a făcut palat sfânt sufletului său, lui Dumnezeu, căci sufletul 
este de la Dumnezeu în om. Taina sufletului este mare, iar 
trupul care nu foloseşte sufletului nu foloseşte la nimic, căci 
trupul nu dă viaţă aşa cum dă sufletul, căci harul lui Dumnezeu 
îi dă să aibă, iar altfel nu poate omul să aibă. 

Voiesc să grăiesc cu duhul tău, nu cu trupul tău, omule. 
Când grăiesc cu trupul tău te doare trupul, te doare tare, tată. 
Dacă numai urechea trupului tău Mă aude acum, tu Mă vei goni 
fără să iei în seamă glasul Meu de peste tine, dar dacă vei des- 
chide auzul duhului tău, duhul este cel ce dă viaţă, şi îţi va da 
de la Mine. O, sufletul tău este întemniţatul cel din trupul tău. 
Eşti temniţa sufletului tău cel de la Dumnezeu. Aceasta este 
trupul tău. Te povăţuiesc să te faci casă lui Dumnezeu şi s-o 
împodobeşti după legea sufletului pentru Stăpânul sufletului 
tău, că nu eşti tu stăpânul, ci temnicerul eşti tu. Vin să-ţi grăiesc 
pentru că Eu sunt Tatăl sufletului tău şi Mă doare de cel ce este 
al Meu când stă sub povară, Mă doare aşa cum te doare pe tine 
de un fiu al tău când cade sub robie la stăpân crud cu el şi îl 
plângi pe fiul tău robit. O, fa-ţi trupul cer pentru suflet, omule, 
căci cerul este scaunul Meu de domnie, iar omul este aşternutul 
Meu pe pământ. Pregăteşte-te palat Mie, că pentru asta l-am 
zidit Eu pe om şi trebuie să-ţi amintesc aceasta. Amin. 

Mă revărs în mijlocul tău cu râu de viaţă din cer peste 
om, poporul Meu. Ai grijă de locul Meu de lângă tine şi de 
locul tău de lângă Mine, tată. Vreau să te văd că înţelegi ce-ţi 
spun, că nu este uşor să înţelegi dacă dai singur să înţelegi. Mai 
bine este să întrebi şi să primeşti cum să pricepi, numai să-ţi 
placă aplecarea, tată, căci altfel te datini prin însăşi mintea ta. 
Eu nu Mă supăr pe tine când greşeşti greşeală mare sau mică, 

nu, tată, nu Mă supăr pe tine, dar te ajut să-ţi ştergi greşeala 
prin părere de rău şi prin iubirea ta de Mine cu toată inima ta. 
Mă supăr însă pe tine dacă Mă părăseşti, dacă dai la spate pe 
Dumnezeu şi calea Sa de azi pe pământ prin acest cuvânt de 
Duh Sfânt, prin care Eu însămânţez în om pe pământ împărăţia 
Mea. Mă supăr pe tine dacă Mă părăseşti după ce greşeşti, iar 
altfel nu, numai să stai tu cu inima curată înaintea Mea, nu cum 
a făcut cu Mine în rai Adam, de s-a jucat de-a ascunsul cu 
Mine, de M-a făcut să Mă supăr pe el, să Mă tem de el dacă 
M-a părăsit atât de mult atunci. Duhul de femeie e duh ucigător 
de om şi-l urmăreşte peste tot pe om, iar omul trebuie să fie 
înţelept de la Mine împotriva acestui duh ucigaş, căci unii au 
lăsat femeie pentru numele Meu, şi tot de duh de femeie au dat 
pe lângă ei şi pe calea lor, căci omul este încercat pe pământ. 
Te învăţ, poporul Meu, cu de-amănuntul, ca să ai cunoştinţă 
de la Mine, tată, şi ca să ia omul de pe masa Mea cu tine 
învăţătura Mea. 

Când daţi, fiilor, să ascultaţi nemulţumirile celor ce 
cârtesc în poporul Meu, aveţi tot atâta păcat ca şi ei, şi le daţi 
prilej să facă păcatul acesta şi să rostească ei fără teamă cuvinte 
peste ei, iar voi sunteţi atunci martori şi le daţi prilej să cadă 
în păcat şi în plata păcatului prin înseşi cuvintele rostite de ei, 
căci toate sunt scrise, şi ce puţin cred unii aceasta ce spun Eu, 
dar vor crede când vor vedea ei ce şi-au agonisit. 

O, nu vrea creştinul să sufere nimic pe drumul lui cu 
Mine, dară să mai moară el pentru numele Meu pe calea Mea 
cu el, pe calea lui cu Mine! Greu îmi este de la unii ca aceştia, 
de la atât de puţina lor dragoste pentru curăţirea păcatelor lor. 
Omul vine în lume ca prin lupta cea din vremea vieţii trupului 
său să dobândească viaţa cea fără de sfârşit, dar lupta lui este 
mică în această vale şi nu are dor de viaţa cea veşnică omul şi 
nu se pregăteşte pentru ea în viaţa aceasta de pe pământ. Eu 
învăţ omul cu durere, fiilor, căci el nu are înţelepciune pentru 
viaţa lui cea de veci. Dacă un om ia în mintea sa gândirea la 
Mine, Domnul, acela se umple de duh şi de Dumnezeu şi nu 
se mai mâhneşte şi nu se mai răzvrăteşte şi nu se mai nemulţu- 
meşte de nimic pe pământ, căci este plin de Dumnezeu şi de 
pacea Sa şi este bogat în acestea. Dar iată, grăiesc şi în alt fel: 
dacă un bărbat ia în mintea sa gândirea la o femeie, sau dacă o 
femeie ia în mintea sa gândirea la un bărbat, o aşa inimă se 
umple de duh de femeie, duh tulburător în trup, de duh de 
nemulţumire, de răzvrătire, de cârtire, de semeţie ori de câte 
ori nu-i cade ceva pe plac sau nu-i ajunge ce este sau ce are, şi 
aceasta este deosebirea în om între Duhul lui Dumnezeu şi 
duhul de om. Când o femeie este însărcinată, îşi duce cu greu- 
tate sarcina în pântecele ei şi se osteneşte mult s-o ducă şi este 
sub sarcină cu trupul şi cu sufletul şi cu duhul ei. Când un om 
se lasă cu sarcina sa pe alt om, îl însărcinează pe acela cu sar- 
cină, şi duce acela peste sarcina firii lui pe picioarele lui, duce 
şi sarcina celui ce se lasă peste el cu sarcina sa. O, e păcat să 
se însărcineze unii pe alţii cu sarcină cei ce cunosc pe Dum- 
nezeu pe pământ, şi e bine să-şi aibă fiecare picioarele lui, să 
stea fiecare pe picioarele lui, cu mare grijă să nu însărcineze 
pe cineva cu sarcinile lui, că nu aceasta înseamnă Evanghelia 
care învaţă să-şi poarte unii altora sarcinile pe cale, o, nu, tată, 
nu aşa. Nu păcatele, nu nemulţumirile sau apucăturile rele, nu 
răutatea, ci nevoile să şi le poarte frăţeşte, pentru dragoste 
sfântă între ei cei ce sunt ai Mei. O, cu ce sunt Eu omului dator 
de este el atât de nemulţumit pe calea lui? 

O, spălaţi-vă, fiilor, ori de câte ori vi se murdăreşte ini- 
mioara de răutate sau de răzvrătire din pizma diavolului ori de 
câte ori faceţi diavolului loc în voi cu urâţenia lui, căci Scrip- 


turile vă învaţă să nu daţi loc diavolului. Vă faceţi rău unul al- 
tuia dacă aduceţi pe fratele vostru la păcat ca şi al vostru, că 
iată ce munte greu cade peste om de la vorbirea omenească, de 
care unora vă este dată limba cea dinăuntru şi apoi cea din gura 
voastră, tată. Ar fi să lucrezi altfel, măi fiule care-ţi iei dreptul 
să te răzvrăteşti şi să fii nemulţumit, că nu este frumos să ridici 
pretenţii aparte, măi tată, şi să ai lucrare aparte. Adu-ţi aminte 
de vorba care spune: „ Ce ţie nu-ţi faci, nu fă nimănui şi caută 
să-ţi fie conştiinţa curată faţă de orice altă conştiinţă, că e o 
mare datorie ceea ce-ţi spun. O, nu te du spre fratele tău cu duh 
împrăştiat ca să-l împrăştii şi pe el. Nu te du cu iscodiri, că-1 
cazi şi pe el, că poate să facă apoi şi el aşa, şi e grea sarcina 
strânsă prin duhul iscodirii. O, nu da să loveşti în cel ce-ţi 
îngrijeşte viaţa şi sufletul şi să-l urăşti pe cel ce te poartă spre 
Mine, că Eu te-am primit la Mine când ai bătut să-ţi deschid şi 
te-am învăţat să urmezi după Dumnezeu nedispreţuind pe 
aproapele tău prin aceasta, ci să cauţi să intri cu toată fiinţa ta 
sub cei binecuvântaţi de Mine aparte pentru cei ce bat ca să des- 
chid lor prin cei binecuvântaţi mai mult decât tine, iar tu să nu 
le treci înainte, că e păcat, e duh de diavol aceasta. 

Vorbirile seci când se ivesc, aprind omul unul spre altul 
cu vorbiri vrute şi nevrute, fiilor, căci tot ceea ce nu este din 
Dumnezeu se înmulţeşte ca păduchii pe capul omului şi vă 
conduce spre rău şi vă face să vă mănânce pielea, tată, şi să 
vă scărpinaţi apoi. Să se ducă această învăţătură peste tot pe 
unde am Eu pe pământ fii ai acestui cuvânt de învăţătură 
acum! Amin. 

O, fiilor, petrecerea dintre voi să fie cerească şi nu 
omenească şi nu pământească, măi fiilor, ca nu cumva să vă 
scrie diavolul că petreceri unii lângă alţii pământeşte şi nu 
cereşte pe pământ. Strângeţi-vă mănunchi lângă cei mai du- 
hovniceşti dintre voi şi ascultaţi aşa voi, cei care nu aveţi în 
fire grăire cu folos de mântuire şi de Dumnezeu, că va întreba 
Domnul pe tot omul de tot cuvântul ieşit din gura sa. Dacă eşti 
tulburat şi cu faţa căzută de tulburare şi dacă te vede aşa 
aproapele tău, îi dai de lucru minţii lui şi faci păcat şi tu şi el 
cu cele dinăuntrul tău tulburate şi tulburătoare, fiule neîmplinit 
în iubire de Dumnezeu, şi iarăşi, dacă eşti zburdalnic, prea 
vesel şi fără greutate de sfinţenie în fiinţa ta, îi dai de lucru 
minţii celui slab ca şi tine şi sărăcuţ de cer, şi se strică mai mult 
statura celui fără de statură mare la Dumnezeu, şi iată, între- 
baţi-Mă cum e bine să fiţi înăuntrul vostru ca să se reverse apoi 
din voi cele bune din voi spre folosul şi nu spre clătinarea 
Duhului, Care Se cere Unul în toţi ai bisericii Mele. Amin. 

După cele ce văd în voi şi între voi din loc în loc, Eu aşa 
vă grăiesc în ziua aceasta de facere, ca să vă întoarceţi inimile 
către părinţi şi către cei binecuvântaţi pentru voi, fiilor, că dacă 
v-aş spune toate acestea prin cei prin care vin la voi, poate că 
nu le luaţi în seamă ca de la Mine, şi iată, vi le spun Eu. Când 
văd că de la ei vă este uneori greu să primiţi, şi, din contra, vă 
răcoriţi inimile unii altora prin cârtire pentru nemulţumirea din 
voi, când văd aşa, vin şi încerc să vă povăţuiesc Eu pe voi şi 
mai ales pe cei între voi îndărătnici, care aţi crescut mult şi 
sunteţi iscoditori, neastâmpăraţi, mari sfătuitori chiar şi peste 
cei puşi de Mine în faţa rândurilor pentru ordine peste voi şi 
peste toate locurile Mele cu voi şi toate lucrurile care sunt şi 
se fac, şi iată, aveţi ale voastre lucrări de lucrat pe margine, 
tată, şi nu este câştig vouă, ci este pagubă multă, căci diavolul 
dă să crească mare în voi această lucrare de sine, şi Eu Mă tem 
pentru voi să nu se întoarcă spre voi vârful vărguţei cu care Mă 
atinge diavolul peste faţă pe Mine pentru voi, cei ce aţi crescut 
mari în voi şi nu în Mine şi aţi crescut urât, fiilor, căci voi n-aţi 

învăţat să vă uitaţi în sus, ci numai în jos, tată, iar în acest fel 
nu cei ce caută în sus ameţesc, ci acei ce se uită în jos cu dispreţ 
la greşalele altuia şi care greşeşte şi el ca un om spre încercarea 
iubirii şi a credinţei celor ce vin să-L iubească pe Dumnezeu. 
Nu vă supăraţi, Eu trebuie să vă grăiesc şi să vă învăţ când văd 
că răul intră în voi, unde Eu intru trup şi sânge pentru iertarea 
păcatelor voastre ca să vă spăl de ele pentru ziua când ne vom 
întâlni, dacă nu vă veţi înmulţi greşalele, că iată, voi ţineţi cheia 
la voi şi daţi drumul răului în voi, iar când dau Eu să umblu să 
văd stricăciunile la care vă trage duhul rău, nu-Mi daţi voie în 
casă, tată, şi vă ferecaţi pe dinăuntru, simţindu-vă stăpâni pe 
voi înşivă, şi nu e bine să lucraţi aşa, fiilor. 

Iată ce umilit grăiesc Eu cu voi faţă de cum grăiţi voi 
când sunteţi nemulţumiţi şi când sunteţi întrebaţi de starea 
voastră, fiilor! Mă doare când răspundeţi în răspăr celor ce vă 
poartă spre Mine şi Mă roagă ei să vă păzesc de vărguţă când 
voi cereţi aceasta prin ceea ce faceţi cu îndărătnicia din voi, cu 
mintea voastră, tată. Voiesc să vă învăţ să luaţi minte din cer şi 
voiesc să vă dezvăţ de mintea voastră, care vă duce spre rău, 
măi fiilor. Uitaţi-vă la cei ce s-au luat numai după mintea lor 
cea iscoditoare şi care vede numai ca omul, şi siliţi-vă să vă de- 
prindeţi cu duhul învăţăturii cea de sus şi a faptelor ei apoi peste 
voi şi faceţi-vă cu ele coroniţă pentru învăţătură, ca la şcoală, 
fiilor, când cei silitori primesc coroniţă, că iată, rămân repetenţi 
cei de care nu se prinde învăţătura şi meritele ei, şi mai bine le 
era acestora să-şi recunoască greşalele lor, slăbiciunile lor, decât 
să caute să-şi acopere greşalele lor cu greşalele altora sau să 
spună că nu e bună şcoala, dar dacă umilinţă nu au avut ca să 
semene ei cu Mine, şi-au acoperit ei ruşinea lor cum i-a dus 
mintea lor, şi iată, nu este adevărată zicala cea răutăcioasă a 
lumii care zice despre locul Meu cu voi că cine intră aici cu 
Mine nu mai iese, că bine ar fi fost să vină şi să nu mai iasă 
iarăşi de la Mine cel ce vine după Mine, cel ce a stat cu Mine 
la masa aceasta şi s-a dus iar de unde a venit când a venit să fie 
şi el fiul Meu, dar locul se umple la loc şi nu este a Mea ruşinea, 
şi Eu învăţ acum prin izvorul învăţăturii Mele pe cel de curând 
venit după Mine aici, unde-Mi hrănesc Eu cu Duhul Meu fii 
lângă izvor, căci i-am deschis să intre el după ce el M-a dorit 
lăsând în urmă lumea, mamă şi tată, frate şi rude, prieteni şi pe 
sine însuşi ca să se dea Mie acum şi pe vecii. 

Tu, fiule care ai iubirea Mea în inimioară, ai rămas din 
tot ce ai fost şi ai avut, ai rămas cu ea şi ai venit cu ea la Mine. 
Ascultă ce te învăţ acum Eu, Domnul. Te învăţ să iubeşti să fii 
copil, de acum şi până în vecii, că mare fericire îi aşteaptă pe 
cei ce aşa stau în braţul Meu cu fii. Oriunde va fi să te porţi sau 
să treci şi să vii, în orice clipă fereşte-te dinăuntrul tău şi din 
afara ta, fereşte-te de duhul de femeie, care se iveşte în calea 
celor credincioşi ca să sufle nemulţumiri, cârtiri, semeţie, cu- 
vânt mult şi vătămător de Duhul lui Dumnezeu între fraţi, şi 
multe feţe folosite de acest duh, şi înţelepţeşte-te şi îndeletni- 
ceşte-te tu cu dragostea Mea. Această povaţă împotriva duhului 
chinuitor de om, duhului de femeie, am dat-o şi am scris-o ade- 
sea în cartea Mea cu fii în ea prin vorbirea Mea cu ei în vremea 
aceasta cerească la care am ajuns, şi l-am povăţuit pe poporul 
Meu de azi spre viaţa cea de sus a lui mereu, căci Eu, Domnul, 
sunt învăţătorul lui Cel ceresc, iar tu M-ai iubit şi tu şi ai venit 
şi tu ca să-Mi urmezi. Te povăţuiesc să fii mereu aşa cum eşti 
acum, în dragostea de acum a inimii tale, aici, în chinovia Mea 
de fii supuşi Mie cu dragostea lor, cu jertfa inimii şi a trupului 
lor, în care Eu am alcătuit o dragoste curată şi păzită apoi pentru 
ca să fie ea aşa, căci pe toţi câţi au bătut ca să intre şi ca să fie, 
Eu i-am povăţuit să-şi călugărească viaţa şi aşa să-Mi urmeze 


pe pământ. Am în poporul Meu şi fii şi fiice şi-Mi fac cu ei lu- 
crarea Tatălui Meu, căci asta am de lucrat cu ei. Mă judecă 
lumea rea în fel şi chip pentru acest popor al Meu de fii şi de 
fiice. Am aici fii, şi am în altă parte fiice şi Mă sprijin cu ei în 
lucrările Mele, şi am familii curate din loc în loc, trăitori după 
cuvântul Meu de ieri şi de azi, şi toţi aceştia sunt poporul cu- 
vântului Meu. Sunt oameni care stau cu femeie lângă ei şi n-au 
poftă de femeie, căci au pe Dumnezeu în ei şi dragostea de El, 
şi, iarăşi, sunt oameni care stau în inima pietrei de munte, în 
inima pustiei, şi se luptă ei împotriva patimii cea de la trup, căci 
păcatul nu vine din faţa omului dacă vine, ci din om se naşte el 
şi se lasă în părţi apoi cu vătămarea lui, spre ispitirea celor 
mulţi, dar omul îndumnezeit şi plin de dragoste din cer ştie să 
lucreze ca Dumnezeu şi nu ca omul, şi este ocrotit de Dum- 
nezeu când păcatul ar căuta la el să-l culce la pământ prin omul 
cel nelipsit de păcat, că multe din om fac rău şi urât înjur, dar 
duhul de femeie este rău fără de ruşine, iar dezvelirea dinţilor 
şi mersul ţanţoş aduce urâciune şi slăbiciune în părţi, în omul 
slab, şi nu-şi pune femeia în gând grija pentru cei din jur, şi 
aceasta face rău şi în cer şi pe pământ, căci cele ce se petrec pe 
pământ ajung la cer, spre întristarea celor din cer. Sunt pe pă- 
mânt stricăciuni mari de la duhul de femeie încă de la începutul 
timpului, căci femeia care cântă cocoşeşte a stricat şi strică la 
cap şi la inimă împăraţi şi argaţi, precum scrie în Scriptura de 
la sfârşitul Scripturii, şi dorurile ei de păcat Mi-au nimicit de 
pe pământ prooroci şi apostoli, aşa cum s-a petrecut cu Ioan, 
Botezătorul Meu, cel mai mare dintre sfinţi, şi aşa cum s-a în- 
tâmplat cu Iuda, apostolul Meu, care-şi iubea mult neamul lui 
cel după sânge, după care umbla mereu, mereu, neam care lucra 
fărădelegea în curţile templului de la Ierusalim, până ce Iuda 
şi-a pierdut cărarea spre Mine, ca plată a legăturilor lui cu cei 
nelegiuiţi din casa lui şi cu lumea. 

Grăiesc cu tot poporul şi îţi grăiesc şi ţie şi-ţi spun: ai 
grijă de dragostea ta pentru Mine şi cinsteşte pe cei ce au luat 
calea, adevărul şi viaţa, pe Mine ca învăţător al lor. Ai nume 
de voievod din cer, îngerul Meu Mihail, pe care să-l porţi 
mereu în inimioară, ca să ţi-o ocrotească el şi să Mi-o păstreze 
Mie mereu vie, mereu caldă, mereu jertfă Domnului şi fraţilor 
tăi cei vii, căci îţi dau acum frăţior ţie pe poporul cel ascultător 
al cuvântului Meu, iar pe tine frăţior lui. Ţi-ai păstrat viaţa 
curată şi Mi-ai adus-o Mie tinerică şi cuminte, dar ţi-am 
păstrat-o Eu, fiule, căci fără Mine nu poate omul. Şi acum, 
binecuvântată să fie de Tatăl, de Fiul şi de Duhul Sfânt intrarea 
ta la Mine, în curţile Mele cu poporul Meu de la izvor. Amin. 

O, poporul Meu, am rostit intrarea şi binecuvântarea 
acestui fiu, care a ieşit din lume şi M-a ales pe Mine, aşa cum 
şi tu ai făcut, fiule. O, fă-te pildă mereu pentru cel ce vine după 
Mine şi stai supus lui Dumnezeu mereu, ca să vadă mersul cu 
Dumnezeu cei ce vin lângă Mine şi lângă tine prin orânduiala 
Mea cea de sus, cea tainică în mijlocul tău, tată, şi fii atent 
ce-ţi spun Eu ţie acum: lasă-1 pe cel greşit Mie, nu te fă lui 
milostiv, lasă-1 să ajungă să n-aibă mângâiere aşa cum n-am 
Eu de la el, şi să strige el apoi pe Domnul în ajutorul minţii lui 
şi al vieţii lui, şi atunci să văd Eu şi să-i dau Eu şi nu tu, şi să-l 
înţelepţesc Eu spre pocăinţă pe cel greşit Mie, iar tu să nu faci 
mai mult, căci cei ce s-au oblojit unii pe alţii în durerile lor, în 
nemulţumirile lor, în răzvrătirile lor cele asupra Mea şi a ta, au 
căzut aceştia de la Mine, au căzut unii prin alţii şi nu se aştep- 
tau să iasă aşa, ci se aşteptau la bine pentru ei, iar la Mine şi la 
tine pentru dureri, căci atât de mult a căzut inima lor. Să avem 
grijă acum de cei ce n-au căzut din binecuvântare şi de cei ce 
intră sub mantia Mea ocrotitoare de fii credincioşi şi cuminţi 

cu duhul şi cu pacea, iar Eu, Domnul, lucrez, poporul Meu, lu- 
crez şi nu stau şi mereu lucrez, căci Tatăl Meu lucrează şi aşa 
Mi-a dat şi Mie să fac, Mi-a dat să lucrez, iar Eu îţi dau ţie 
lucru cu Mine înaintea Tatălui, Care te iubeşte pentru că Mă 
iubeşti. Amin. 

Pace ţie, popor blagoslovit! 

Pace vouă, copii ocrotitori din partea Mea pentru 
poporul Meu de azi! Curând, curând se strânge iar la izvor 
popor de peste tot al cuvântului Meu, iar voi veţi fi împărţitori 
de Dumnezeu peste el. Lucrul Meu cu voi este în mâna Mea 
ţinut şi cu voi lucrez în faţă şi-Mi ţin poporul de mânuţă şi-i 
dau din cer, iar el să-Mi dea ascultare, ca să-l pot Eu ocroti pe 
el, de acum şi până în vecii, măi fiilor. Amin, amin, amin. 

20 iulie/2 august 2011 

Sărbătoarea sfântului mare mucenic şi tămăduitor 
Pantelimon 

Cine citeşte în Scripturi se umple de dor de Dumnezeu. Puterea cea 
mai mare în om: credinţa, dorul şi viaţa lui cu Domnul. Postul şi 
rugăciunea ajută la împlinirea Scripturilor. 

S e fac sfinţii din cer dor de Dumnezeu aşa cum au 
fost ei şi pe pământ, că vine Domnul pe pământ 
în vremea aceasta cu masă de cuvânt între cei credincioşi 
venirii Lui pe pământ cuvânt, şi văd sfinţii cerului minunea 
aceasta şi doresc după ea aşa cum doresc Eu, Domnul, că mult 
doresc Eu după om şi mult Mă doare dorul şi Duhul ca să Mă 
odihnesc în om, aşa cum am dorit la începutul facerii cerului 
şi a pământului, de l-am făcut pe om din pământ şi din suflarea 
Mea peste el şi i-am dat sufletul şi s-a făcut omul zidit de Mine 
fiinţă vie şi am dorit Eu odihna Mea în el, petrecerea Mea cu 
el, că nu e bine să fie Domnul singur pe pământ, şi de aceea 
l-am făcut Eu pe om. 

O, cum să nu dorească sfinţii masa Mea de cuvânt cu 
tine pe pământ, poporul Meu de azi! Ştiu sfinţii, fiule, că te- 
am născut din acest cuvânt şi că eşti poporul cuvântului Meu, 
ales firicel cu firicel dintre oamenii de pe pământ ca să te am 
buchet cu mireasmă între Mine şi Tatăl, căci dragostea de 
Dumnezeu în om nu are asemănare cu nici o mireasmă 
frumoasă dintre pământ şi cer, şi Se odihneşte Domnul prin ea 
în om când ea este în om. Aşa M-am odihnit Eu în sfinţii Mei 
în vremea lor de pe pământ. Ca nişte trimişi ai Mei între oa- 
meni culegeau ei din dragostea lor de Mine mierea cerului şi o 
aşezau pe pământ înaintea oamenilor, care se adunau să-L 
iubească pe Dumnezeu şi mulţi să se dea Lui ca jertfa de dra- 
goste cerească, şi iată am la masă cu tine sfinţii mucenici în 
sărbătoare cu Mine şi cu tine în mijlocul tău, căci minunea Mea 
din mijlocul tău este cuvântul Meu şi se face el râu al vieţii, 
căci Eu sunt cu duh dătător de viaţă, nu sunt ca omul cu suflet 
viu şi atât. Eu sunt Cel ce am făcut omul şi am duh dătător de 
viaţă, şi iată, suflu cu el peste pământ şi Mă fac cuvânt de Duh 
Sfânt, căci pot aceasta, ca un Făcător ce sunt, căci am făcut 
cerul şi pământul şi toate câte sunt şi mişună de viaţă între cer 
şi pământ, şi l-am făcut apoi pe om ca să Mă bucur cu el de 
toată lucrarea facerii şi nu singur să Mă bucur, căci Eu sunt 
Dumnezeu şi îmi trebuie locaş ca să fiu şi ca să Mă bucur în 
el, în om să Mă bucur, iar el tot aşa, în Mine să se bucure, Eu 
în el şi el în Mine, ca să ştie toată facerea pe Făcătorul ei şi pe 
cel ce l-a făcut om din pământ şi din suflet viu ca să stăpâ- 
nească din partea Domnului peste cele de pe pământ şi să le 
supună lui, iar el să se supună lui Dumnezeu. 


Vin din cer cu sfinţii pe pământ pe calea cuvântului 
Meu, care este făcător ca şi la început când am făcut cerul şi 
pământul şi pe toate câte sunt. Toată oştirea cerească priveşte 
mişcarea Mea, cuvântul Meu, care pune în mişcare toată firea 
şi zidirea. Cum să nu Mă fi iubit pe pământ sfinţii Mei dacă 
dragostea Mea născută în ei punea în mişcare duhul lor şi Mă 
doreau ei cu atâta duh, cu atâta dor! Dorul de Dumnezeu am 
voit încă de la ziua întâi a facerii să-l pun în omul pe care l-am 
zidit în ziua a şasea a zilelor facerii cerului şi a pământului şi 
a toate câte sunt. O, tot aşa doresc şi azi, în zilele cele de apoi, 
şi mult am grăit Eu omului prin prooroci şi apoi la venirea Mea 
pe pământ acum două mii de ani, mult am grăit despre zilele 
cele de apoi şi despre slava Mea din vremea ta, şi am grăit de 
tine, măi poporul Meu de azi, şi te-am numit muntele Domnu- 
lui, de unde va rodi peste popoare legea Mea, legea vieţii veş- 
nice peste tot şi peste toate câte vor fi şi vor rămâne ca să fie. 
Cine mai citeşte în Scripturi ca să se trezească prin ele şi să 
înţeleagă glasul lor şi viaţa cea veşnică în ele? Nu e om care 
să citească cu duh de umilinţă Scripturile şi să nu se umple 
apoi de dor de Dumnezeu, aşa cum îl doresc Eu pe om să fie 
şi să Mă ţină cu el pe pământ, facându-se el locaş al Meu. 

O, mare este pe pământ omul cel plin de dor de Dum- 
nezeu, al cărui rod odrăsleşte la vremea sa ca rodul unui pom 
lângă izvorul apei, iar frunza lui nu va pieri şi toate ale lui se 
vor înmulţi, căci un aşa om este fără de prihană şi stă departe 
de cei păcătoşi şi necredincioşi şi hulitori, ca să nu ia şi el din 
păcatele lor, ci numai din legea Domnului ziua şi noaptea, pre- 
cum este scris. 

O, sfinţi iubiţi ai cerului Meu de sfinţi, aveţi, tată, sărbă- 
toare cu Mine pe pământ pentru cel ce M-a iubit mult în vre- 
mea trupului său, mucenicul Pantelimon, care s-a făcut 
tămăduitor peste mulţi. Grăieşte el acum dintre voi cuvânt 
alături de cuvântul Meu şi se face bucurie grăirea Noastră azi 
şi se bucură cerul tot, şi Se bucură Tatăl Meu şi al vostru, şi se 
bucură duhul poporului Meu cel învăţat de Dumnezeu. Amin. 

O Doamne scump mie pe pământ în vre- 
^ mea mea, şi în cer între sfinţi apoi, stau 
cu Tine şi cu fraţii mei din cer în mijlocul poporului cuvântului 
Tău, poporul cel învăţat de Dumnezeu în vremea aceasta a 
slavei Tale din cer şi până pe pământ, căci Te-ai făcut cale de 
cuvânt şi vii pe pământ cuvânt şi vin sfinţii cu Tine la masă cu 
cei învăţaţi de Dumnezeu, cu cei credincioşi ai Tăi acum pe 
pământ, Doamne. Cei fără de prihană sunt cei credincioşi, şi 
tot aşa sunt scrişi ei înaintea Ta, iar cei prihăniţi nu înţeleg pe 
Dumnezeu, aşa cum nu a înţeles împăratul cel din vremea mea 
slujitor al fărădelegii şi prihanei de tot felul. Cei ce Te iubesc 
şi Te doresc pe Tine pe pământ n-au aceştia iubire pentru cele 
de pe pământ, ci au de Tine, Doamne, şi îi doresc ei pe toţi ca 
şi pe ei, tot mai lângă Tine. N-a înţeles mintea împăratului 
prihănit puterea iubirii mele de Tine prin care Tu făceai atâtea 
minuni cereşti peste cei neputincioşi, ca să se înmulţească cei 
credincioşi Ţie, Doamne, iar împăratul cel fără de minte mă 
numea fermecător, iar eu îi grăiam lui de Tine şi de credinţa 
creştinilor Tăi prin care eu am crezut în Tine, şi pe care m-a 
pus el să-i aduc să-i vadă şi el, şi cărora de la Tine era orânduit 
lor să se facă mărturisitori Ţie şi mucenici, şi unii pe alţii 
ne-am adus noi înaintea împăratului ca să mărturisim că sun- 
tem creştini şi să audă el aceasta. Viclean s-a arătat el mie, că 
după ce i-a mucenicit pe aceştia, m-a îndemnat să slujesc ido- 
lilor lui şi să-mi dea şi mie dregătorie lângă el, cum că şi celor 
dinaintea mea le-a dat, câştigându-i pe ei prieteni ai săi în 
palatul său. Eu însă ştiam cu duhul sfârşitul sfinţilor şi n-a putut 


Anul 2011 


679 


să mă înşele împăratul, căruia eu i-am spus să mi-i aducă să-i 
văd, iar el a dat să mă înşele cu vorba că i-a trimis în altă cetate 
după bogăţie, dar eu i-am spus lui de cetatea unde i-a trimis el 
pe ei, de cetatea cea cerească a Domnului Iisus Hristos şi de 
bogăţiile din ea, pe care omul păcătos nu poate să le priceapă 
şi să le aibă, şi m-a dat apoi şi pe mine la tăiere împăratul 
prihănit, şi, fiind legat de un măslin, s-a îndoit atunci fierul să- 
biei cu care mi-a lovit călăul grumajii, căci mai aveam încă 
să-mi sfârşesc rugăciunea mea cea din urmă Ţie, şi s-au făcut 
creştini mulţi dintre cei ce mă priveau, căci măslinul s-a umplut 
pe loc cu roade de la poale şi până în vârf, iar când i-am spus 
călăului să-mi taie capul şi să împlinească el aşa, a curs lapte 
în loc de sânge din grumajii mei, căci i-am hrănit cu credinţa 
mea pe mulţi, Doamne, aşa cum o mamă îşi hrăneşte cu laptele 
ei pe pruncii ei ca să-i crească mari. 

E ziua mea de sobor între sfinţi şi mă bucur cu Tine şi 
plâng de bucurie cu Tine în mijlocul poporului Tău cel credin- 
cios în neamul român în vremea aceasta. Te rog pentru puterea 
Ta în el, o, Doamne, că nu este putere în om mai mare decât 
credinţa lui în Tine şi dorul lui de Tine şi viaţa lui cu Tine, după 
poruncile Tale, Doamne, trăind el. O, ce mult ne ajută pe noi 
poporul Tău de pe pământ! Postul şi rugăciunile lui, care se 
ridică la Tine şi la noi din mijlocul lui, Te ajută pe Tine şi pe 
sfinţii Tăi, ajută împlinirea Scripturilor cele pentru vremea 
aceasta, Doamne, căci ai cu cine să le împlineşti dacă ai un 
popor pe potriva Ta şi a lucrului Tău de azi prin credinţa lui în 
venirea Ta cuvânt de facere pe pământ acum. 

Să creşti, popor iubit, să creşti în credinţă şi în faptele 
ei minunate, şi cu toată întregimea să-L urmezi pe Hristos, ca 
să poată Domnul cu lucrarea Sa pe pământ acum şi să aducă 
la vedere cerul cel nou şi pământul cel nou, căci toate ale oa- 
menilor se clatină şi cad cu zgomot curând, curând, şi răsar din 
loc sfânt cer nou şi pământ nou, precum este scris. Binecuvân- 
tat să fii de Dumnezeu şi de sfinţii Săi şi de îngerii Săi pentru 
ziua slavei Domnului întru venirea Sa cu sfinţii Săi, popor 
învăţat de Dumnezeu! Iar Tu, Doamne, poartă-le de grijă, căci 
sunt cei de la sfârşit, iar sarcina lor cu Tine este mare şi grea, 
după ce şapte veacuri de oameni au trecut, ca să vină cele 
neclătinate şi pregătite de Tine ca să fie, veacul cel nou să fie 
şi cei ce sunt moşteni ai lui. Amin. 

T e binecuvintează sfinţii, poporul Meu, 
că-ţi văd lucrarea ta cu Mine, tată. Te 
binecuvintează Tatăl, că te vede cu Mine şi cu sfinţii la masă, 
fiule. Te binecuvintează firea cu toate minunile ei, că te vede 
lucrând cu Mine la răscumpărarea ei. Te binecuvintează înain- 
tea Mea cei ce merg din mormintele lor spre înviere, căci vine 
ziua aceasta măreaţă când se va mărturisi cu multul lucrarea 
Mea cu tine, lucrarea Mea de cuvânt în mijlocul tău pentru 
răscumpărarea trupurilor celor ce s-au sfinţit pentru aceasta pe 
pământ în toate vremile care au fost. Te binecuvintez Eu, Dom- 
nul Iisus Hristos, învăţătorul tău din partea Tatălui Meu şi al 
tău, şi-ţi dau de veste să te pregăteşti de sărbătoare dulce, că 
vine popor la izvor, vine iar popor la izvorul Meu de cuvânt 
ca să-i dau, iar tu eşti împărţitor de Dumnezeu prin lucrarea 
Mea cu tine. O, caută să ştii bine viaţa împărăţiei Mele cu tine, 
că vreau să ia omul, să ia şi el şi să poată şi el, tată, căci omul 
este neputincios din pricina lipsei de Dumnezeu din el. 

O, fericiţi sunt cei fără de prihană şi rodnici sunt, dar 
dacă omul nu gustă ca să vadă şi să creadă, de unde să ştie el 
aceasta? O, să-i ajutăm să vadă şi să creadă, să-i ajutăm pe oa- 
meni, fiilor, căci dorul Meu de om M-a coborât pe pământ cu- 
vânt la voi ca să Mă împărţiţi, iar dorul vostru de Mine Mă ajută 


să-Mi fac lucrarea venirii Mele iarăşi de la Tatăl la om acum, 
la sfârşit de timp, şi este scrisă în Scripturi ca să fie această 
venire a Mea, iar cine citeşte, înţelege, şi fericit va fi. Amin. 

O, nici cel mai mare şi cel mai bogat împărat nu poate 
fi mai fericit ca şi cel fără de prihană în calea vieţii lui şi care 
umblă în legea Domnului şi păzeşte descoperirile Lui şi cu 
toată inima le caută pe ele! Rămâi cu dor în fericirea aceasta, 
pe care Eu am pus-o peste tine, măi poporul Meu, ca s-o îm- 
plinesc, iar tu împlineşte-te în ea şi împlineşte-ţi cu ea ini- 
mioara, şi altă fericire să nu doreşti şi să nu ai, iar această 
bogăţie s-o ocroteşti frate cu frate, frate lângă frate, că nu mai 
este pe pământ Dumnezeu cu omul aşa ca şi aici, pe pământul 
sfinţit de Mine pentru cei lucrători venirii Mele de acum, şi de 
unde vor odrăsli cerul cel nou şi pământul cel nou, care-şi vor 
întinde binecuvântarea şi lucrarea lor peste cei fără de prihană 
în calea vieţii lor, păzind descoperirile Domnului, şi cu toată 
inima lor căutând spre ele. Amin. 

Pace ţie, poporul Meu, şi găteşte-Mi masă de sărbătoare 
ca să cinez cu cei ce vin să Mă caute cu toată inima lor la izvor! 
Pace ţie, Israele român, noul Meu Israel, noul Meu popor, noul 
Meu Ierusalim! Amin, amin, amin. 

27 iulie/9 august 2011 

Praznicul Schimbării la faţă a Domnului 

Chemarea omului la naştere din nou. Răbdarea care moare în om 
este semeţie. Pilda lui Iona. 

T e cuprind în duh de sărbătoare a Mea cu tine, 
poporul Meu de nou Ierusalim în neamul român, 
şi ne lăsăm cuprinşi de amintirea zilei celei măreţe de acum 
două mii de ani când Eu, Domnul Iisus Hristos, Mi-am luat pe 
cei mai aproape de tainele Mele cele de atunci ucenici, pe cei 
trei dintre cei doisprezece, Petru, Iacob şi Ioan, şi ne-am tras 
spre munte, căci avea Tatăl Savaot să le spună lor de Mine că 
sunt Fiul Său iubit, întru Care El binevoieşte în cer şi pe 
pământ, şi i-a povăţuit pe ei să Mă asculte, le-a dat lor ajutor 
să Mă cunoască bine şi să creadă bine şi apoi să asculte de 
Mine ca şi de Tatăl, căci Tatăl le-a spus lor aceasta. Mi-am lăsat 
în ziua aceea văzută slava Mea, pe care Tatăl Mi-a dat-o mai 
înainte de vecii, şi M-au văzut în slavă ucenicii, că nu mai 
aveam să mai stau mult între ei pe pământ, fiindcă trebuia să 
Mă întorc în Tatăl după ce aveam să sfârşesc toată lucrarea pe 
care El Mi-a dat-o s-o împlinesc, şi pe ucenicii Mei să-i îm- 
plinesc întru ea, spre mărturia ei pe mai departe pe pământ. 

O, dar câtă slavă a Mea stă azi cu tine pe pământ, măi 
poporul Meu de azi! Cât glas, cât cuvânt din cer coboară azi 
peste tine ca şi atunci peste ucenicii Mei, care au auzit din cer 
glasul Tatălui peste ei! Te învaţă Tatăl şi pe tine ca şi pe ei 
atunci, căci Tatăl este Cel ce Mă trimite la tine pe pământ, şi 
nu fără de trimitere vin. 

O, Tată al Meu şi al lor, spune-le Tu lor cât de mult Mă 
voieşti Tu întru ei în zilele acestea! Spune-le lor de lucrarea Ta 
cu Mine şi de lucrarea lor cu Noi spune-le Tu, Tată, ca şi atunci 
ucenicilor Mei spune-le şi lor, spune-le lor din cer, spune-le 
Tu, Tată. Amin. 

E l este Fiul Meu Cel iubit, întru Care Eu, 
Tatăl, binevoiesc în mijlocul vostru 
acum. Să ascultaţi de El! Aceasta vă spun Eu, Tatăl, ca şi uceni- 
cilor Lui cei de acum două mii de ani când Fiul Meu, rugân- 
du-Se spre Mine înaintea lor, între Moise şi Ilie pe munte stând 
El mai înainte de patima Sa pe cruce, vorbea El cu ei despre 
cele ce avea să împlinească în Ierusalim, şi când ucenicii vă- 

zând şi grăind apoi cu El, s-a făcut un nor şi i-a umbrit, iar ei 
s-au spăimântat intrând în nor, şi glasul Meu le-a zis din norul 
care Mă acoperea de ochii lor: «Acesta este Fiul Meu Cel ales, 
de El să ascultaţi!», şi au ieşit ei apoi din nor. 

O, fiilor, vine Domnul pe nor la voi, vine Fiul Meu şi 
stă acoperit în nor aşa cum am stat Eu, Tatăl, de le-am spus 
celor trei ucenici să asculte de El, că întru El binevoiesc Eu, 
Tatăl. Faţă către faţă grăieşte Dumnezeu când grăieşte cu omul, 
dar în nor stă Domnul acoperit ca să poată să grăiască cu omul, 
căci în ziua când Fiul Meu Şi-a lăsat văzută slava înaintea 
ucenicilor Lui ei s-au spăimântat de tot la vederea Lui şi a celor 
doi sfinţi, de o parte şi de alta a Lui stând ei, şi apoi norul i-a 
acoperit şi pe unii şi pe alţii, iar Eu, Tatăl, din nor le-am spus 
lor ceea ce aveam să le spun. Vă spun această taină ca să vă 
tresalte inimioara şi credinţa de statul între voi a Fiului Meu, 
Care grăieşte din nor în mijlocul vostru şi vă dă vouă din gura 
Sa. Amin. 

O, se întreabă creştinii cum este această lucrare de 
coborâre a Domnului pentru hrană de cuvânt pe masa poporu- 
lui de azi pentru tot omul care voieşte să ia de pe această masă 
pe Dumnezeu-Cuvântul. Stă Domnul acoperit în nor şi aşa 
grăieşte şi aşa lucrează, căci aşa este lucrarea Sa lângă om, căci 
altfel ar cădea omul de spaimă, fiindcă Domnul este foc mis- 
tuitor, lumină orbitoare, cu care Domnul este pe deasupra 
înveşmântat ca în nor de lumină. De aceea tot aşa a fost şi cu 
Moise lucrarea cea din cer cu omul, că nu poate omul să vadă 
faţa lui Dumnezeu şi să rămână viu şi cu putere în trupul lui, 
iar servii lui Dumnezeu au ştiut aceasta în toate vremile şi aşa 
au mărturisit, precum Domnul i-a spus lui Moise pe muntele 
slavei Sale cu el, din nor grăind cu el. 

O, e măreaţă lucrarea care vă acoperă pe voi din cer pe 
pământ, fiilor! Bucuraţi-vă cu frică şi înfioraţi-vă cu bucurie, 
tată! Fiţi blânzi şi smeriţi ca Fiul Meu, căci El a făcut omul 
după chipul şi asemănarea Mea şi a Lui. Fiţi acum, la sfârşit, 
fiţi ca Dumnezeu şi învăţaţi de la Fiul Meu să fiţi blânzi şi 
smeriţi cu inima, ca să poată Dumnezeu cu voi pe pământ şi 
cu voi peste pământ. Eu, Tată, v-am dat pe Fiul Meu, iar El v-a 
dat pe voi Mie, numai să căutaţi să-L ascultaţi pe El pentru 
fiecare clipă, căci fiecare clipă îşi are lucrarea ei şi taina ei, 
căci răul şi binele se luptă între ele în toată clipa spre paza sau 
spre durerea omului. De aceea Eu, Tatăl, vă spun: acest cuvânt 
dintre voi, din cer venit, Acesta este Fiul Meu iubit, întru Care 
Eu, Tatăl, am binevoit; pe El să-L ascultaţi! Amin. 

Le-am desluşit Eu, Tatăl, taina Ta cu ei, o, Fiul Meu iubit 
Emanuel! Le-am spus lor lucrarea zilei Noastre de slavă înain- 
tea ucenicilor Tăi pe muntele Tabor când Eu, Tatăl, le-am spus 
lor să Te asculte, Fiule iubit. O, învaţă-i azi, în zi de sărbătoare 
a Ta şi a Mea cu ei. Eu, Tatăl, întru Tine sunt, şi suntem aco- 
periţi în nor înaintea lor pentru sărbătorirea Noastră în mijlocul 
lor. Amin. 

O Tată scump, M-am rugat Ţie în ziua 
^ ac cea de slavă pe muntele Tabor înain- 
tea ucenicilor Mei şi Ţi-am cerut să le arăţi lor slava Mea, cea 
pe care o am de la Tine mai înainte de vecii, şi apoi am grăit 
înaintea lor cu Moise şi cu Ilie despre pătimirea Mea în 
Ierusalim nu după multe zile apoi, Tată, iar ei, venindu-şi în 
fire, s-au spăimântat apoi de norul în care au fost cuprinşi. O, 
Tată, Te rog şi acum, dintre cei de azi ucenici ai Mei arată-Te 
peste pământ după cum îţi va fi voia şi spune-le tuturor că 
aceasta este lucrarea Ta şi a Mea, cuvântul Tău şi al Meu, Tatăl 
şi Fiul, de Care să asculte tot pământul, Tată, că e vremea 
zilelor slavei Domnului, zilele cele de apoi, o, Tatăl Meu! Mă 


rog Ţie de pe acest munte de slavă, muntele cuvântului Meu 
cel mult de azi, poporul Meu cel de azi credincios în neamul 
român venirii Mele de azi, coboară darul credinţei sfinte peste 
oameni ca să Ne cunoască ei în acest cuvânt şi să vină spre 
pocăinţă şi spre înviere din păcat! Fă semne şi minuni de folos 
pentru întoarcerea la Tine a fiilor oamenilor, a inimilor lor, căci 
Eu, Fiul Tău, Ţie îţi cer, Ţie Mă rog în acest munte de slavă, 
aşa cum M-am rugat Ţie acum două mii de ani pe munte ca să 
arăţi slava Mea ucenicilor Mei martori atunci şi să mărturi- 
sească ei apoi peste timp! Şi acum, binecuvintează cuvântul 
Meu de azi, cuvânt de sărbătoare a Mea şi a Ta peste poporul 
cel de azi, poporul Meu şi al Tău! Amin. 

B a, Fiul Meu Emanuel! Eu, Tatăl, binecu- 
vintez din nor râul Tău de cuvânt peste 
poporul cuvântului Tău de azi şi peste pământ. Amin. 

E u, Domnul Iisus Hristos, sunt cuvântul 
cel de peste tine din partea Tatălui Sa- 
vaot, Care M-a trimis, poporul Meu, şi trăiesc cu tine zilele 
slavei celei de apoi şi dau să te învăţ cu ele, şi dau să-l învăţ 
cu ele pe tot omul de pe pământ, şi greu îmi este să fac aceasta 
câtă vreme am între Mine şi om păstorii cei care stau peste oa- 
meni în numele Meu şi care fac şi ei aceeaşi lucrare împotriva 
Mea ca şi cei de acum două mii de ani care n-au voit să pri- 
mească pe Domnul întru venirea Sa la ei. Tu însă ai de la Mine 
darul credinţei sfinte şi prin el poţi să Mă cunoşti şi să Mă 
primeşti şi să Mă urmezi şi să-Mi lucrez cu tine venirea, fiule. 
Este scris în prooroci că precum în vremurile de demult Dom- 
nul a supus Zabulonul, în zilele cele de pe urmă El va acoperi 
cu slavă calea mării, Galileea neamurilor, iar poporul care 
locuieşte în întuneric va vedea lumină mare şi lumina va 
străluci peste cei ce locuiesc în latura morţii, şi poporul Dom- 
nului va spori, iar bucuria lui la fel. 

Am aşezat în mijlocul tău taină mare şi cu putere de în- 
viere peste oameni prin rugăciunea ta înaintea Mea, pentru care 
Eu, Domnul, îţi spun să stăruieşti cu mare iubire, cu mare 
credinţă pentru biruinţă, fiule poporul Meu. Taina şi puterea 
sfintei Liturghii de fiecare zi, aceasta este puterea de biruinţă 
a Mea în mijlocul tău, căci te-am aşezat să stai popor curat pe 
pământ şi ţi-am dat să stai la rugăciune sfântă şi vie înaintea 
Mea prin porunca Mea aşezată în mijlocul tău ca să fie şi ca să 
lucreze. Intră la pomenire în baia sângelui Meu şi la masa Mea 
în potir morţii şi viii cei vii, şi sfânta Liturghie spală omul de 
păcat, spală pământul, şi nu ştie omul să înţeleagă această baie 
şi taina acestui vas, în care Eu, Domnul, Mă aşez cu totul spre 
pomenirea Mea şi a numelui Meu peste morţi şi peste vii, spre 
salvarea lor din vina lor prin sângele Meu curs pentru ei, prin 
naşterea lor din nou din cuvântul Meu, din Dumnezeu născuţi. 
Omul se poate naşte şi din bărbat, nu numai din femeie aşa 
cum ştie el naşterea omului, şi aceasta numai dacă el voieşte 
să se nască de sus, din Tatăl, aşa cum Eu M-am născut mai 
înainte de zilele veşniciei când Eu eram de o fiinţă cu Tatăl, 
amândoi întru Unul, şi apoi Tatăl M-a născut, şi am fost de o 
Fiinţă amândoi şi până să Mă nască Tatăl, şi după ce M-a 
născut din El, aşa cum tot omul ar fi putut să se nască dacă 
n-ar fi stricat omul cel întâi zidit taina naşterii, taina omului 
ieşit din om, precum femeia a fost ieşită din bărbat prin lu- 
crarea Tatălui şi a Fiului şi a Sfântului Duh, după ce Eu şi cu 
Tatăl am zis să facem om după chipul şi asemănarea Noastră, 
şi iată, cuvântul spune că Noi avem chip şi de aceea am spus 
Eu lui Filip că Eu sunt în Tatăl, şi Tatăl în Mine este, iar el nu 
cunoscuse aceasta. 

O, Eu, Domnul, l-am învăţat pe om să înţeleagă şi i-am 

spus cum să vină la Mine dacă vine, căci i-am spus lui: «Cel 
ce vine după Mine, să se lepede de sine, să-şi ia crucea, să-şi 
ia trupul şi să urmeze Mie», dar omul îşi ia trupul şi vine şi-Mi 
cere cu el, iar ceea ce-Mi cere arată că nu s-a lepădat de sine, 
căci îmi cere pentru sine când vine şi-Mi cere, nu pentru Mine 
în el, ci pentru cele din lume în el îmi cere să-i dau, şi nu se 
leapădă de sine când dă să vină să-Mi ceară, iar Eu îi deschid 
lui când vine şi-Mi cere şi nu-1 las afară când bate să-i dau, dar 
cele cerute de el sunt din lume, şi iată, cele ce-Mi cere el îl 
conduc ori spre cer, ori spre pământ, îl conduc pe om ori spre 
înviere, ori spre moarte. 

O, cui să-Mi plâng Eu durerea Mea? Fiecare îşi are 
nevoile lui, greutăţile lui, pe care şi le duce sau şi le pune pe 
altul din jurul lui prin plânsul lui cel de sub greul lui. N-a 
înţeles omul taina cuvântului Meu care a spus: «Luaţi jugul 
Meu, căci este uşor; luaţi sarcina Mea căci este uşoară». O, 
mai bine este să-L porţi pe Dumnezeu, omule, căci Dumnezeu 
este fără de păcat şi este uşor, şi de aceea am spus Eu să iei tu 
jugul Meu şi sarcina Mea, crucea Mea cea curată s-o iei şi s-o 
duci tu până la venirea Mea la tine, ca să-ţi dau apoi plată dulce 
pentru purtarea lui Dumnezeu pe umerii sufletului tău prin 
supunerea ta. 

O, poporul Meu iubit, întru care Eu şi cu Tatăl am 
binevoit în zilele acestea! Când omul stă sub supunere după 
orânduiala pusă peste el sau sub care el se supune, unul ca 
acela e mai bun, e mai cald, e mai credincios tuturor şi e mai 
uşor pentru el însuşi şi uşor de purtat de toţi, dar când are omul 
supuşi prin orânduiala care cade aşa, e mai apăsat omul, e mai 
încordat şi se vede aceasta, că e mai neliniştit un aşa om, mai 
plin de griji, mai greu de purtat de cei din jur, mai greu de 
înţeles de către cei din jurul lui care nu au de dat răspuns pentru 
lucrurile toate, şi se uită toţi după el ca după cel de care se 
teme, de care trebuie să asculte, şi e bună această temere şi nu 
e grea de purtat, căci de cel care ascultă este uşor, că este cine 
să poarte grijă de el, numai să iubească el lucrarea supunerii 
sfinte, lucrarea celor ce iubesc pe Dumnezeu sub greul lui 
Dumnezeu cel pentru om. 

O, să nu greşiţi în răbdare, măi fiilor, căci răbdarea care 
doare în om este răzvrătirea cea dinăuntrul omului, nu este 
răbdarea, nu este dragostea cea plină de răbdare sfântă şi 
blândă prin iubirea ei în om, ci este semeţie de sine în om, este 
om nemulţumit răbdarea cea care doare în om. Cel ce nu rabdă 
mulţumit acela nu are frică de Dumnezeu şi nici înţelepciune, 
în rugăciunea de începutul zilei tu spune-I Domnului, fiule: 
„nu mă lăsa, Doamne, să uit că totul vine de la Tine!“, şi nu 
te vei mai nemulţumi de la omul care spui tu că îngreuiază su- 
fletul tău, căci poate şi el este de la tine îngreuiat, şi socoteş- 
te-1 şi pe el, nu numai pe tine pentru greul dintre tine şi el, iar 
dragostea ta să nu cunoască făţărnicia, ci să-l iubeşti cu ea pe 
aproapele tău şi nu pe tine, şi atunci nu vei mai ridica glasul să 
te plângi de la el, de la cele ce-ţi vin de la Dumnezeu şi nu de 
la fratele tău, care îl acoperă pe Dumnezeu înaintea ta ca să 
poată Domnul grăi cu tine, cu viaţa ta, cu fapta ta când El 
voieşte să facă aceasta şi să te cureţe de părerea de sine şi să-ţi 
dea credinţă în schimbul ei şi darul supunerii sfinte. 

Să ştii, poporul Meu, că iubirea este cea care se dă, nu 
este aceea care aşteaptă iubire, care aşteaptă camătă. O, caută 
să iubeşti şi să înţelegi bine această lucrare de taină a iubirii 
cea fără de făţărnicie în lucrarea ei. Feriţi-vă de duhul nemulţu- 
mirii, măi fiilor, că acest duh vă bagă sub sarcină şi vă duce 
spre cârtire şi vă mână din spate prin iubire de sine şi vă mână 
spre om ca să vă căinaţi lui, vă mână spre vorbire în doi, tată, 


şi amintiţi-vă de cuvântul Meu cel de demult între voi când am 
spus că atunci când în Israel cineva greşea tot poporul suferea, 
şi, iarăşi, amintiţi-vă de corabia în care a fugit Iona de la faţa 
Mea şi cum prin greşeala lui avea să piară toţi din corabie, iar 
când el le-a spus lor că greşeala lui, pe care le-o spusese, este 
pricina pieirii lor şi a valurilor care ridicau marea în sus, le-a 
spus lor Iona să-l ia şi să-l arunce pe el în valuri ca să-şi scape 
viaţa toţi cei din corabie, şi aşa s-a şi făcut, şi apoi se rugau 
corăbierii şi toţi cei din corabie, se rugau lui Du mn ezeu cu frică 
pentru Iona ca nu cumva să aibă ei de dat răspuns pentru sân- 
gele celui nevinovat lor, ci lui Dumnezeu, şi atunci Eu, Dom- 
nul, am lucrat minunat la rugăciunea lor pentru Iona şi am 
poruncit chitului să-l ia pe Iona în pântecele lui şi să-l scoată 
nevătămat la uscat, căci Eu îi făcusem lui Iona trimitere prin 
cuvânt proorocesc spre cetatea cea mare a Ninivei, care ar fi 
trebuit să piară pentru fărădelegile ei, aşa cum ar fi putut pieri 
Iona în mare dacă chitul nu l-ar fi acoperit pe el cu pântecele 
lui, şi n-a trecut neîmplinit cuvântul Meu rostit peste Iona, şi 
s-a dus apoi el şi l-a împlinit peste cetatea fărădelegii. Iată, 
greşeala lui Iona i-a pus în primejdie pe toţi corăbierii şi pe toţi 
cei din corabie cu care el călătorea în fuga lui de Dumnezeu. 

O, să nu greşeşti în răbdare, fiule poporul Meu! Acest 
fel de greşeală te duce la alte greşeli, şi iată, spun mai departe, 
să nu greşeşti în credinţă, să nu greşeşti în iubire cu supunere 
şi pentru supunere ca să-i pui în primejdie pe cei cu care tu 
călătoreşti pe drumul tău cu poporul Meu! Ai grijă să nu te 
înşele duhul vicleniei ca să-l lucrezi pe el! El este mult ascuns 
ca să-l poţi vedea, mult prea subţire ca să-l poţi pricepe, şi e 
bine să fii liniştit, să fii cuminte şi să nu greşeşti în ascultarea 
de Dumnezeu şi de tot ce vine de la El spre încercarea ta. Se 
aruncă în lume ca Iona în mare cei ce nu ascultă de Dumnezeu, 
şi aşa îmi ocrotesc Eu restul poporului Meu, care ascultă cu 
supunere prin duhul răbdării sfinte, o, dar Iona era iubitor de 
Dumnezeu, blând şi smerit cu inima era el şi credinţă mare era 
în el, numai că multa lui umilinţă M-a încurcat atunci când am 
voit să-l fac Eu purtător de cuvânt peste cetatea fărădelegii, şi 
l-am înviat pe el încă o dată dintre morţi ca să-Mi fac prin el 
lucrarea Mea şi adeverirea ei şi pilda ei peste timp. 

O, cât de măreaţă a fost în ziua aceasta de sărbătoare a 
Mea cu tine învăţătura Mea din mijlocul tău, descoperirea 
tainelor lui Dumnezeu cu omul, poporul Meu! O, ai grijă de 
Mine, de taina Mea cu tine, că este mare, tată, iar Eu am grijă 
de tine, că mare este lucrarea Mea, pe care o am de săvârşit prin 
credinţa ta în venirea Mea la tine, prin dragostea ta cea pentru 
venirea Mea din zilele acestea, pentru cerul deschis deasupra 
ta ca să vin şi ca să tot vin ca să grăiesc peste pământ, iar tu să 
fii casa Mea de venire, patria Mea şi a sfinţilor Mei, pământ 
bun pentru sămânţa Mea de ieri şi de azi, din care Eu să prăsesc 
cer nou şi pământ nou, împlinirea acestei Scripturi de naştere 
din nou a lumii, de înnoire a toate, de schimbare în slavă a toate, 
căci toate, toate se vor înnoi, se vor schimba la cuvântul Meu 
cel lucrător din mijlocul tău, o, poporul Meu! Amin. 

Binecuvintez de pe acum sărbătoarea maicii Mele şi a 
strângerii la izvor a poporului iubitor de Dumnezeu, pe care-1 
voiesc blând şi smerit cu inima întru venirea lui la izvor, cuvios 
şi cuviincios înaintea Mea şi a ta, poporul Meu. Binecuvintez 
călătoria lor la izvor şi le trimit îngeri pe cale spre mângâierea 
lor şi a Mea, iar ţie îţi dau binecuvântare multă pentru ca să 
poţi să-Mi pregăteşti sărbătoarea şi popasul Meu cu popor la 
izvor, căci îţi dau ajutor, tată, şi îţi dau putere trupului şi duhu- 
lui, îţi dau iubire şi înţelepciune de sus pentru găti rea sărbătorii, 
căci sunt zilele slavei Domnului cu tine pe pământ şi Mă arăt 

cu ele prin tine oamenilor, poporul Meu, şi toate se vor înnoi 
şi se vor schimba în slavă la cuvântul Meu cel dătător de slavă, 
slava Mea cea din mijlocul tău, prin care toate, toate se vor 
î nn oi, toate se vor schimba întru slavă, slava Mea cea de la 
sfârşit de timp între cer şi pământ, o, poporul Meu. Amin, 
amin, amin. 

6/19 august 2011 

Praznicul Adormirii Maicii Domnului 

Iubirea după chipul Domnului între om şi Dumnezeu. Maica Domnului 
dăruieşte darul fecioriei celor ce vin la izvorul cuvântului. Duhul 
proorociei este lumina lumii. Poveţe pentru lucrarea duhovnicească. 

I mi desfac braţele şi cuprind strângerea la izvorul 
Meu de cuvânt, pe poporul venit la izvor, la praz- 
nicul iubirii lui Dumnezeu între pământ şi cer, aici, unde Eu, 
Domnul Iisus Hristos, Mă dau pâine de cuvânt celor ce le place 
din cer şi nu de pe pământ să ia şi să aibă şi să dorească şi să 
iubească. 

Binecuvintez Eu şi mama Mea Fecioara iubirea de 
Dumnezeu în pieptul celor ce ştiu şi în al celor ce nu ştiu ce 
este şi cum este această iubire, ci simt doar bucuria ei înăuntrul 
lor şi vin cu bucurie şi vin cu nerăbdare când vin, iar Eu, Dom- 
nul, le dau lor, le dau de la Mine înţelepciunea cu care să 
înţeleagă ce voiesc Eu să fac pentru cei ce dau să vină aici, la 
izvor, şi să ia. Voiesc să-i dau omului chipul Meu, în tot şi în 
toate ale lui chipul Meu să-l înveţe de la Mine, de la cuvântul 
Meu, care curge aici, din gura Mea ca râul, ca dorul care se 
scurge din Mine ca să-l ia şi omul în el şi să-l poarte şi să-i 
cunoască arsura cea binefăcătoare de suflet, căci foc am venit 
să arunc pe pământ şi iată, aceasta fac: dau omului dorul Meu 
să-l poarte şi să-l ardă pe dinăuntru şi să poată pentru Mine 
după plăcerea Mea, căci după plăcerea lui e prea pestriţă iu- 
birea care dă s-o aibă el pentru Mine, că e amestecată cu iu- 
birea de sine a omului şi n-are chip al Meu iubirea omului, 
n-are, dar vin Eu din cer pe pământ şi îl întâmpin pe om şi îi 
dau din Duhul Meu ca să poată ca Mine şi nu ca omul, că e 
mare, mare minune între om şi Dumnezeu iubirea cea după 
chipul Meu între om şi Mine. 

O, pace vouă! Pace vouă, celor ce aţi venit la praznicul 
iubirii Mele pentru om, la masa Mea de cuvânt! far şi iar vă 
daţi Mie o clipă aici, unde-Mi dau Eu Duhul pentru voi, ca să 
faceţi şi voi asemenea pentru Mine şi să învăţaţi de la Mine 
apoi învierea aşa cum Eu v-am arătat s-o învăţaţi! Pace vouă, 
precum vă dau Eu, nu precum lumea vă dă! O, dacă aţi învăţa 
pacea Mea, dacă aţi putea ca Mine s-o purtaţi şi s-o iubiţi! 

Nu vin mulţi după Mine şi după glasul Meu aici, căci 
cuvântul Meu îşi cere apoi chipul Meu în om şi nu se îndură 
omul să se lase pe sine şi să ia în el chipul Meu, dorul Meu, 
durerea Mea cea dulce, care merită totul, că nimic, nimic nu-1 
poate face frumos pe om ca şi ea, căci bucuriile lui îl sleiesc 
pe om, îl duc departe de chipul Meu cel frumos, după care 
M-am uitat şi l-am zidit pe om la început, când Eu şi cu Tatăl 
l-am făcut pe om după chipul şi asemănarea Noastră, dar el 
n-a voit să se păstreze aşa şi s-a smuls din Noi şi s-a iubit pe 
sine omul şi Ne-a făcut durerea cea mare, durerea pentru care 
Eu, Fiul Tatălui Savaot, a trebuit să fiu trimis de El şi să vin pe 
pământ acum două mii de ani şi să Mă fac Om născut din om 
şi să-Mi pun apoi Fiinţa pe cruce şi cu durere să-Mi vindec 
durerea Mea cea de la început, după ce l-am zidit pe om şi apoi 
l-am pierdut. 

Nu simte omul durerea Mea. Mă doare locul din care 


omul s-a desprins din Mine când s-a voit mai mult ca Dum- 
nezeu, şi iată, aşa stă el de atunci şi până azi. Când omul vine 
la Mine ca să se înfăţişeze Mie după ce-şi sfârşeşte paşii trupu- 
lui său el vede atunci slava din care s-a desprins când s-a rupt 
din Mine şi s-a făcut pe sine dumnezeu peste el şi peste pământ. 
Când vede omul aceasta în clipa aceea, abia atunci îşi înţelege 
el neputinţa sub care s-a supus când şi-a ales voia sa, neputinţa 
în schimbul slavei şi a puterii cea de sus, pe care avea să le aibă 
prin facerea lui cea de la Mine dacă nu s-ar fi încumetat să calce 
peste Dumnezeu după ce Dumnezeu l-a zidit pe el. 

O, pace vouă, celor ce aţi venit la izvorul Meu de cuvânt 
ca să-Mi ştiţi durerea şi s-o luaţi pe ea din Mine şi s-o purtaţi 
ca Mine, căci Eu de la om o am şi o port! O, bucuraţi-vă ca 
Mine şi nu ca omul! Bucuraţi-vă cereşte că aţi venit să Mă 
cunoaşteţi aşa cum sunt şi să Mă iubiţi aşa cum sunt, plin de 
dor după om, iar dorul doare, şi tot omul ştie că doare dorul! 
Mi-e dor de om şi dorul Mă doare, căci caut după chipul Meu 
în om şi nu-1 mai găsesc. Mi-e dor de voi, cei ce veniţi la 
praznicul cuvântului Meu între Mine şi om şi vă spun vouă cu 
dor durerea Mea şi mare alin găsesc că pot să vă spun, aşa cum 
şi omul găseşte alin atunci când are cui să-şi spună oful său şi 
apăsarea cea de la el. E Domnul bolnav de dor şi doare în El 
rana dorului. Fiţi vindecătorii dorului Meu şi învăţaţi meşte- 
şugul vindecării Mele, că M-am dat să fiu pus pe cruce din 
pricina durerii Mele după om şi Mi-am făcut aşa cale spre 
inima omului ca să-l înduioşez şi ca să înţeleagă rana Mea cea 
de la el înăuntrul Meu, rană multă şi grea cât şapte mii de ani, 
sarcină pe care am pus-o jos acum două mii de ani când omul 
fărădelegii M-a pus pe cruce ca să scape de Mine şi ca să nu-şi 
strice el bucuria din care ia şi cu care s-a învăţat în schimbul 
bucuriei pe care avea s-o aibă prin facerea lui cea de la Dum- 
nezeu, dacă nu L-ar fi smuls pe Dumnezeu din viaţa lui, din 
fapta vieţii lui. 

Eu, Domnul, binecuvintez în ziua aceasta de praznic 
sfânt urechea voastră, inima voastră, ochiul vostru cel pentru 
Mine, ca să petrecem acum în unire şi în iubire ca a Mea în voi. 
Mama Mea Fecioara vă dă din ea chipul Meu din ea, duhul ei 
cel una cu Duhul Meu şi fericirea ei cea întru Mine, pe care ar 
fi putut omul să n-o piardă dacă ar fi voit el să rămână în iubirea 
Mea. Luaţi din duhul ei şi rămâneţi în iubirea Mea şi a ei, a 
mamei Mele Fecioara, care are în ziua aceasta sărbătoarea ei 
de întoarcere acasă, la Tatăl, de unde Noi Ne avem purcederea. 

E Duhul Sfânt cu voi! Simţiţi-I unduirea! Luaţi din El 
iubirea Mea şi rămâneţi în ea, în iubirea Mea! E greu aceasta 
ce vă cer, dar Eu vă cer: rămâneţi în iubirea Mea, rămâneţi cu 
Mine ca şi poporul Meu care este cu Mine prin jertfa de iubire 
şi de ascultare cu iubire! îi este greu aceasta omului, dar Eu vă 
cer, că aceasta trebuie să cer de la om, să-l cer înapoi pe om, 
căci el M-a părăsit pentru sine, şi el ştie aceasta. 

O, mama Mea, e ziua ta de serbare, ziua când te-ai întors 
acasă, la Tatăl şi la Mine, ziua când iarăşi M-ai găsit după ce 
Ne-am despărţit prin crucea Mea cea pentru om purtată, mamă. 
Hai să Ne dăm celor ce vin să Ne guste bucuria Noastră cu ei 
la izvor şi dorul Nostru după om, rana care doare în Noi de la 
om, mamă! Duhul tău este în Duhul Meu şi tot aşa şi dorul. 
Aşa să-i hrănim pe cei ce s-au strâns lângă Noi în ziua aceasta 
de praznic sfânt, praznic pentru tine, mamă. Binecuvintez Eu, 
Fiul tău şi Dumnezeul tău, cuvântul tău de mamă peste cei cu 
care azi petrecem aici, la izvorul cuvântului lui Dumnezeu 
peste pământ, o, mama Mea. Amin, amin, amin. 

B a, Fiul meu iubit, întru Care Tatăl a 
binevoit şi pe Care mi L-a dat Fiu să-mi 

fie! Da, ascult de cuvântul Tău şi mă fac cuvânt pe masa de 
sărbătoare a poporului cuvântului Tău cel de azi. Fericirea mea 
nimic nu are în ea în afară de Tine, o, Fiul meu iubit, o, feri- 
cirea mea, o, frumuseţea mea cea de sus, de la Tatăl! Te-am 
născut pe pământ din fecioria mea, cu care Te-am iubit atât de 
mult, atât de mult! Te-a dat Tatăl mie să Te port şi să Te aduc 
pe pământ ca să poţi să vii după om pe calea aceasta, o, copil 
frumos, cel mai frumos copil, cel mai frumos Om, dar cine 
Ţi-a putut atunci cunoaşte frumuseţea? Nu poate omul să 
cunoască aceasta, căci omul e căzut din Dumnezeu, iar fructul 
înţelepciunii şi al priceperii nu este în el. înţelepţii se încurcă 
şi se împiedică în limba lor şi în mintea lor şi nu pricep fru- 
museţea Ta, o, Doamne. Numai cei ce iubesc chipul Tău în ei, 
numai ei ştiu taina Ta, frumuseţea Ta. Cei buni şi înţelepţi aduc 
pe Dumnezeu pe pământ şi aceştia au înţelepciune prin ascul- 
tare, şi acesta este semnul celor ce au de la Tine darul înţe- 
lepciunii adevărate, care-1 naşte pe om din Dumnezeu. O, nu 
cei ce învaţă carte ca să fie înţelepţi, ci acei care învaţă de la 
Tine înţelepciunea care face din oameni apostoli şi prooroci, 
aceea este înţelepciunea cea care este mai înainte de a fi fost 
lumina şi prin care lumina s-a arătat şi a fost apoi. La început 
a fost cuvântul lui Dumnezeu, iar înţelepciunea era sfatul lui 
Dumnezeu, şi iat-o acum pe ea în mijlocul poporului Tău lu- 
crând, o, Fiule Doamne! Ca o pasăre care-şi trage puii sub ari- 
pioare, aşa lucrează ea şi îşi face apostoli şi prooroci ca să aibă 
ea şi să lucreze şi să fie ea pe pământ cu oamenii, că pe pământ 
nu este înţelepciune şi pier suflete din lipsa de înţelepciune de 
pe pământ. 

O, popor al harului de sus, o, copii ai învăţăturii din cer 
peste voi, vine Domnul la voi, vine cerul la voi ca o pasăre 
care-şi adună puişorii sub aripi ca să-i ocrotească şi ca să-i 
crească pentru El şi pentru vecii! Vine Domnul la voi! Cuvân- 
tul Lui de păsărică hrănitoare vă face să plângeţi de bucurie, 
măi fiilor. Daţi această bucurie, daţi-o celor ce vin la izvor şi 
fiţi împărţitori de har, căci harul cel de sus e mare peste voi. 
Mulţumesc cu aplecare sfântă iubirii voastre cea pentru Fiul 
meu şi Mântuitorul meu Iisus Hristos. Fiţi frumoşi! Fiţi ai 
frumuseţii Fiului meu şi uitaţi-vă în El, ca să vă aşezaţi mereu 
chipul cel frumos! O, câtă durere de la om pe Duhul Fiului 
meu! Omul se vede şi se crede frumos şi se uită la el mereu şi 
se place pe sine şi se împodobeşte şi voieşte să placă în jur şi 
să se simtă bine aşa şi se hrăneşte aşa, dar nu e frumos omul, 
ci e tare, tare urât la cer, căci cine nu are în el chipul cel frumos 
al Fiului meu e om urât, e departe, departe de tot de chipul cel 
frumos pe care Dumnezeu l-a dat omului la început să-l poarte 
după ce l-a întocmit din pământ şi din suflare de viaţă de la 
Dumnezeu în el. 

Voi, cei care veniţi şi beţi cu sete din izvorul cel de sus 
al harului prin Fiul meu Iisus Hristos, învăţaţi, o, învăţaţi 
înţelepciunea iubirii şi a frumuseţii omului, învăţaţi din râul 
de cuvânt care se revarsă din Duhul şi din gura Fiului meu 
peste voi! Veniţi, veniţi şi luaţi şi învăţaţi! învăţaţi să fiţi! în 
vremea mea de pe pământ învăţătura cea de sus şi înţelepciu- 
nea ei s-a născut în mine de micuţă prin iubirea mea cea pentru 
Dumnezeu toată şi m-a ţinut de mânuţă ca o mamă înţelepciu- 
nea şi m-a zidit pentru ea şi a făcut din mine pe Fecioara care 
a zămislit în pântecele ei pe Fiul lui Dumnezeu Savaot, de la 
Duhul Sfânt sălăşluit în mine ca să-L aduc pe pământ pe calea 
aceasta, şi aşa s-a împlinit, şi am fost eu omul cel frumos al lui 
Dumnezeu pe pământ în vremea aceea şi L-am purtat în ini- 
mioară şi în pântece apoi pe Cel preafrumos, pe Dumnezeu- 
Cuvântul, Care a venit în lume să mântuiască pe cei păcătoşi. 


Nu este altfel frumuseţea omului în afară de cea a 
purtătorilor de Dumnezeu, nu este! Omul se vede şi se crede 
frumos, dar nu este, ci e tare, tare urât înaintea cerului de vreme 
ce îi lipseşte Dumnezeu în el. 

O, fii ai oamenilor şi voi, fiice ale lor, nu vă mai căutaţi 
înfrumuseţare pe căi străine de curatul frumuseţii, că nu este 
aceasta frumuseţea! Uitaţi-vă în viaţa mea, în paşii ei, în duhul 
ei, în iubirea ei şi luaţi-mă de oglindă ca să vă vedeţi chipul şi 
să-l vedeţi şi pe al meu şi să ştiţi apoi să alegeţi! Căutaţi şi veţi 
afla şi veţi avea! Căutaţi pe Domnul în voi să fie cu Duhul Său, 
Care ştie să ceară şi să găsească! Amin. 

Iar voi, cei ce vă porniţi mereu spre izvorul de cuvânt al 
Fiului meu Iisus Hristos, aici, unde-Şi adapă El turma Lui cea 
mică, luaţi şi învăţaţi taina omului frumos şi daţi de ştire în 
lung şi în lat taina aceasta, şi veţi avea plată, căci cel ce pri- 
meşte şi nu dă şi altuia nu învaţă să facă şi el ceea ce are să 
dea, să aibă şi el ceea ce ar da altuia. Eu vă mulţumesc că mă 
iubiţi venind să petreceţi cu mine şi cu Domnul şi cu poporul 
Său sărbătoarea mea cu cerul aici! Vă mulţumesc pentru cre- 
dinţa care sălăşluieşte în voi pentru venirea Domnului cuvânt 
acum pe pământ. Iubiţi frumuseţea mea şi taina ei, pe Fiul meu 
Iisus Hristos, Fiinţa inimii mele pe pământ şi în cer, că n-am 
purtat în mine alt duh şi alt chip şi alt dor, decât pe Dumnezeu, 
Care S-a făcut Fiul meu. Mă dau vouă oglindă după care să vă 
înfrumuseţaţi duhul şi chipul, dar părăsiţi duhul lumii care vă 
învaţă să vă stâlciţi frumuseţea cea dinăuntru şi cea din afară, 
cea plăcută Domnului şi cerului Său de sfinţi. Fugiţi de pedeap- 
să, căci orice părăsire a voii lui Dumnezeu în voi îşi va cunoaş- 
te în voi pedeapsa, iar eu voiesc să vă cruţ şi de aceea cu duh 
de mamă vă povăţuiesc aşa, căci văd şi ştiu, şi vă spun ce ştiu. 
O, nu vă fie ruşine de lume, că lumea este putregai! Fie-vă 
ruşine de Domnul şi de sfinţii Lui şi de îngerii Lui pentru pu- 
tregaiul lumii din voi, care intră prin simţuri în voi când voi 
nu vegheaţi, căci Domnul este slavă mare! O, îndrăzniţi şi 
biruiţi-vă pe voi, dar nu pe Domnul din voi pentru faţa lumii 
în voi! Sunt zilele înţelepciunii care coboară din cer la voi în 
zilele acestea. Alăptaţi-vă de la pieptul ei ca să nu pierdeţi plata 
aceasta! Cu dor vă povăţuiesc, aceasta este iubirea mea. Cereţi 
poporului sfinţit să vă povăţuiască, fiindcă are de la Dum- 
nezeu. O, pace vouă, din cer pace! Vă număr paşii, dar şi iu- 
birea o socotesc cum şi câtă vă este. Voiesc să am ce să iau şi 
să arăt cerului că am de la voi să aduc la cer. Amin. 

O, Fiule Emanuel, le-am dat din gura mea, iar eu sunt 
întru Tine, unde m-am sălăşluit din ziua când am intrat în 
veşnicie, în petrecerea cea de sus a sfinţilor Tăi, cea care este 
ca în cer. O, mărire Ţie şi mare iubire să-Ţi dea cei ce Te caută 
ca să Te afle şi ca să Te urmeze după chipul pe care Tu îl aştepţi 
să-l aibă cei ce Te urmează pe pământ! Duhul fecioriei, întru 
toate neîntinat, prin care Dumnezeu sălăşluieşte în om, acesta 
este darul meu pentru cei pe care azi i-am hrănit eu după cu- 
vântul Tău, o, Fiul meu Iisus Hristos, Fiul meu iubit! Amin, 
amin, amin. 

B a, mamă! Eu Mă aplec măreţiei iubirii 
tale pentru cei ce vin să înveţe iubirea 
de Dumnezeu, mamă. Tu eşti chipul cel frumos al omului iu- 
bitor de Dumnezeu, mamă. 

Iată mama Mea, întru care Tatăl a voit să sălăşluiesc Eu, 
Fiul Său, la venirea Mea acum două mii de ani şi să vin între 
oameni pe pământ! Ascultaţi de povaţa ei, voi, cei ce luaţi ca 
să învăţaţi iubirea cea pentru Dumnezeu! Eu, Domnul Iisus 
Hristos, Mă aplec şi vă mulţumesc că Mă iubiţi venind să 
petreceţi cu Mine şi cu sfinţii aici, la vreme de sărbători. Vă 

mulţumesc pentru credinţa care sălăşluieşte în voi pentru 
venirea Mea cuvânt peste pământ! Voiesc să vă mulţumesc şi 
pentru chipul Meu în voi dacă veţi vrea să-l purtaţi cât mai fru- 
mos şi să-Mi daţi aşa iubirea voastră cea pentru Dumnezeu. 
Vă dau vouă Duhul Meu să vă călăuzească, căci El vă învaţă 
să aveţi în voi chipul Meu. Vă binecuvintez paşii cei călători 
mereu spre izvorul Meu de cuvânt şi paşii care vă întorc înapoi 
spre locurile voastre. Vă aştept mereu în prag şi vă deschid 
binecuvântându-vă ori de câte ori vă porniţi spre grădinile 
Mele de azi, pe care Eu, Domnul, le-am întocmit pe vatra nea- 
mului român pentru venirea Mea cea de acum ca să-Mi pregă- 
tesc un popor frumos din mijlocul acestui neam scris în cer ca 
să-Mi aleg din el casă de sălăşluire la venirea Mea acum, la 
sfârşit de timp. O, nu uitaţi, luaţi şi mâncaţi! Mâncaţi cuvântul 
Meu şi îndulciţi-vă cu el viaţa şi faţa! Nu cumva să nu vă uitaţi 
în el, nu cumva să-l daţi în lături apoi. El îşi aşteaptă în voi 
rodul său. Nu părăsiţi iubirea spre care veniţi de bună voie şi 
neîmpinşi spre ea. Vă voi îmbrăţişa în cuvânt la sfârşit de 
sărbătoare şi îl voi trimite spre voi. Vă înfăşor în cuvânt şi la 
sfârşitul zilei de serbare şi de învăţătură şi de iubire între Mine 
şi voi. Pace vouă! Rămâneţi în iubirea Mea! Faceţi-vă iubire 
Mie precum poporul Meu de la izvor se face! Rămâneţi în iu- 
birea Mea, rămâneţi în duhul poporului Meu! Eu, Domnul, 
v-am adunat şi v-am hrănit ca pasărea care-şi strigă puii să şi-i 
hrănească, numai să vrea ei să fie pui şi să iubească hrana cea 
din gura Mea pentru ei. 

Sunt fericit că pot să vă grăiesc. Credinţa voastră îmi dă 
putere să vă dau. O, schimbaţi- vă viaţa după chipul Meu. Pace 
vouă! Binecuvântare vă dau vouă ca să puteţi ceea ce vă cer. 
Credeţi, şi veţi avea putere şi veţi putea! Dacă munţii cred şi 
se mută, ascultând când ei se supun, voi şi mai mult să credeţi 
şi să puteţi ascultând, şi veţi avea plată. Amin. 

Iar ţie, ţie, popor de la izvor, îţi aduc mulţumire pentru 
jertfa ta de iubire când Eu îţi cer să-Mi aşezi masă de sărbă- 
toare ca să cinez cu cei ce vin după Mine ca să înveţe să vină. 
îţi mângâi iubirea cea cu trudă lucrată şi te îndemn la lucrare 
mare pentru ea mereu, mereu, căci iubirea este cea care nu se 
sfârşeşte niciodată cu jertfa ei, măi poporul Meu. Ea este cea 
care se dă dăruindu-se plină de dor, plină de această putere a 
ei, de plinul ei, care se revarsă neîmpuţinându-se şi veşnic 
deşertându-se, căci chipul ei în om aşa este: este ca Dumnezeu, 
fără de sfârşit. Amin. 

Voi îmbrăţişa în cuvânt la capătul sărbătorii pe cei ce au 
venit şi au luat de la Mine lor şi le voi da ca să ia şi ca să înfăp- 
tuiască peste ei darurile Mele lor. O, Ierusalime, poporul Meu, 
hrăneşte-Mi puterea să vin, tată, la tine mereu, şi de la tine să 
Mă împart spre viaţa celor călăuziţi de Tatăl Meu şi al tău la 
staulul cuvântului Meu ca să le dau lor din viaţa Mea, căci viaţă 
am venit să dau şi din belşug să dau. 

O, poporul Meu, o, sluga Mea pe care Mă sprijin ca să 
vin, Eu, Domnul Dumnezeul tău, am grijă de tine, iar tu să ai 
grijă de Mine, măi poporul Meu, căci Tatăl te are scris de 
proptea pentru Mine ca să vin şi ca să-Mi împlinesc lucrarea 
cea de la El dată, iar tu supune-te şi să nu-ţi fie greu, căci Eu, 
Domnul, te port. Eu stau în nori deasupra ta şi te cuprind în 
norul cel tainic al slavei venirii Mele şi Mă las cuvânt de dea- 
supra ta peste pământ şi fi-va în curând să sălăşluiască slava 
Mea deasupra creştetului tău în chip văzut, şi Domnul te va 
purta în carul Său de biruinţă, precum este scris, şi unii altora 
ne vom da atunci mângâierea cea de după biruinţa pentru care 
am trudit şi am aşteptat-o trudind. Amin. 

Sfârşesc cuvântul Meu la început de sărbătoare şi Mă 


întorc în carte pentru cuvântul cel de sfârşit al sărbătorii cea 
pentru mama Mea Fecioara. Amin, amin, amin. 

* 

P etrecerea Mea şi a mamei Mele Fecioara şi a 
sfinţilor Mei cu popor adunat la izvorul Meu de 
cuvânt, a fost dulce această petrecere, ca şi inimioarele celor 
ce au venit de peste tot la sărbătoarea cea de azi. Cerul se 
uneşte cu pământul prin grăbea Mea cea plină de sărbătoare, 
iar Eu, Domnul şi cerul Meu de sfinţi şi de îngeri, stăm în nor, 
aici, în cetatea slavei Mele cea de nou Ierusalim şi tainic 
mângâiem şi tainic privim cu nesaţ toată iubirea cea pentru noi 
a ta, Ierusalime slujitor lui Dumnezeu pe pământ pentru slava 
Lui în mijlocul tău când vine la izvor popor cu dor în el pentru 
părtăşia lui cu Mine în sărbători. 

O, ce dulce şi ce frumoasă cetate îmi lucrez Eu cu tine 
pe pământ, măi poporul Meu! Nu ca lumea lucrăm, tată, ci 
după plăcerea cea de sus lucrăm şi înfăptuim, ca să ne putem 
aciua de lume în sărbătorile Mele cu tine şi ca să ne ospătăm 
unii pe alţii cu dragostea din noi, căci Dumnezeu este dragoste, 
şi nu cunoaşte lumea şi duhul ei dragostea Mea cea fără de 
prihană în ea, Duhul Meu Cel curat şi pururea curat în toate şi 
pentru toate, şi aşa fel de împărăţie voiesc Eu să aşez pe pământ 
în oameni şi între oameni, dar atât de greu îmi este să-l curăţ pe 
om îndeajuns pentru această măreaţă împărăţie, pentru masa 
Mea de petrecere cu omul pe pământ, om după chipul şi ase- 
mănarea Mea ca să pot să petrec cu el, ca să semănăm unii cu 
alţii şi să nu fie cusur în frumuseţea acestei împărăţii, atât de 
aşteptată de suitele cereşti ca să vină pe pământ şi ca să se 
aşeze şi ca să fie apoi. 

De şapte mii de ani doresc împărăţia Mea cu omul, dar 
s-a despărţit de Mine omul de şapte mii de ani. Am trezit acum 
Duhul Meu cu multul şi L-am aşezat la lucru mult cu voi, măi 
fiilor, şi vă am pe voi cănuţe în care Eu tom şi din care să bea 
cei ce nu mai au un strop de răcoare să ia de pe undeva, că 
nimic, nimic nu mai este curat pe nicăieri, şi totul este ameste- 
cat cu pleavă şi cu neghină multă şi nu mai este pe pământ 
hrană curată pe nicăieri, în nici un colţişor sau loc, căci lumea 
e peste tot, iar duhul ei seacă tot binele lui Dumnezeu, care ar 
mai da să se împartă oamenilor şi să nu moară toţi oamenii, 
dar iată, pe pământ nu mai este vremea vieţii, ci numai pentru 
moarte foloseşte omul toată vremea sa. 

O, cât Mă mângâi în durere că pot să grăiesc pe pământ 
adevărul cel dureros, care s-a aşezat să împărăţească peste tot! 
Duhul proorociei nu-1 mai cunoaşte omul, că pe nicăieri nu mai 
încape Duhul lui Dumnezeu între oameni. Nimeni pe pământ 
nu mai vrea să ştie bine că Dumnezeu este mereu astăzi, şi alt- 
fel El este nelucrător între oameni, şi vai oamenilor din pricina 
duhului proorociei, care lipseşte atât de mult din mijlocul lor 
şi n-au lumina cea din cer între ei! 

Duhul proorociei este lumina lumii. Acolo unde el nu 
încape între oameni, totul este întuneric fără de viaţă, fără de 
vedere, fără de grai. Eu sunt duhul proorociei, Eu sunt lumina 
lumii şi i-am spus omului să umble în lumină, să fie fiu al zilei 
i-am spus, căci noaptea nu mai poate să lucreze nimic. Pentru 
toate îşi mai face omul vreme, dar ca să se oprească în faţa cu- 
vântului Meu, lăsat pe pământ între Mine şi om ca să-l înveţe 
bine omul şi să-l trăiască aşa apoi, o, n-are omul vreme să 
împlinească el această minune. Ce minuni mai caută el să vadă 
şi să poată prin ele când el nu are vreme să-L citească pe Dum- 
nezeu-Cuvântul, Care a venit şi vine din cer să grăiască cu 
omul? Duhul proorociei mai poate să-l salveze pe om din în- 

tunericul în care stă. Grăirea Mea peste pământ şi primită ea 
de om, aceasta este care poate să-L împlinească pe Dumnezeu 
casnic cu omul, creştet al familiei bisericeşti, stâlpul de întărire 
al casei duhovniceşti, capul bisericii lui Dumnezeu. O, iată de 
ce vin Eu şi Mă fac cuvânt pe pământ şi-Mi întăresc casă tare 
nu din cărămizi de pământ, ci din fii, din oameni cu credinţă 
în ei pentru duhul proorociei, care întocmeşte pe pământ casa 
lui Dumnezeu şi casnicii Lui! Amin. 

Am stat în ziua aceasta de serbare, am stat atât de odihnit 
aici, Eu şi mama Mea Fecioara şi toţi oaspeţii din cer! Un- 
duirea Duhului Sfânt din unii în alţii, ce frumoasă a fost! Tre- 
buie însă mai multă grăire, măi fiilor, şi aceea să fie grăire 
asemenea cu a Mea. Aşa cum grăiesc Eu între voi, cu ce cu- 
vânt, cu ce duh, cu ce sortare de grăire, cu ce sănătate de cuvânt 
trecut prin sită şi bine curăţat de duh de om şi de mărunţişuri 
omeneşti, aşa grăire să se nască pe masa de praznic la sărbă- 
torile Mele cu voi şi cu cei ce vin la masa Mea cu voi. Toţi fiii 
cei frumos întocmiţi la înţelepciunea duhului proorociei şi toţi 
cei ce se dau să fie întocmiţi aşa, toţi să lucreze şi să împodo- 
bească harul şi lucrările lui cele de sus în zilele de serbare cu 
strângere de popor la izvor. 

Voi, fii iubiţi, pe care vă am popor al Meu la izvor, voi 
să nu vă întristaţi că lucraţi zi şi noapte pentru slava Mea, ci să 
fiţi credincioşi acestei slave şi să vă bucuraţi că slava Mea v-a 
tocmit să lucraţi pentru ea, chiar dacă lucrul jertfei voastre în- 
trece adeseori puterea trupurilor voastre, tată, căreia Duhul 
Meu îi dă mereu hrană de putere când ea trebuie să poată. O, 
nu vă veţi pierde plata, măi fiilor! Vedeţi voi că după trudă vine 
sărbătoare? Iată, aşa este şi cu plata. După trudă vine ea. 

Voi, fiilor, să aveţi grijă mare şi multă de sărbătorile 
Mele cu sfinţii între voi, de lucrarea duhovnicească, de cânta- 
rea duhovnicească şi care trebuie să semene cu a sfinţilor şi cu 
a îngerilor, nu cu a oamenilor, măi fiilor. O, aveţi grijă de toate 
simbolurile, de toate stările şi lucrările cele pentru sărbători, 
că e hrană de la voi pentru sfinţi şi pentru cei ce mănâncă la 
masă cu sfinţii în zilele Mele de sărbătoare cu voi, aici, în 
grădinile întocmite de Mine şi de voi pentru slava Mea cu voi. 
Când eram pe pământ lucram pilde cu Duhul Meu Cel lucrător 
prin cuvânt şi le împărţeam oamenilor prin grai şi aveau tâlc 
adânc şi au rămas ele de înţelepciune peste oameni. Privesc la 
voi în zilele de sărbătoare cum duhul proorociei suflând peste 
voi vă dă vouă să împărţiţi simboluri şi pilde pentru sporirea 
înţelepciunii duhovniceşti, pentru întărirea dragostei de mân- 
tuire peste cei ce vin la izvor ca să ia şi ca să aibă de viaţă pen- 
tru viaţa lor mereu. O, ce mângâiere am făcut Eu din voi pentru 
Dumnezeu şi pentru sfinţii Lui şi pentru zilele Mele de serbare 
cu popor adunat la izvor, măi fiilor! 

Şi acum grăiesc celor cu care am petrecut în ziua a- 
ceasta, venind ei la sărbătoarea cea pentru mama Mea Fecioara 
şi le spun lor aşa: 

Voi, cei ce aveţi credinţă, bătând cale spre izvorul Meu 
de cuvânt, căutaţi, tată, când vă întoarceţi la locurile voastre de 
vieţuire, căutaţi să puneţi peste voi din zi în zi mai mult fru- 
museţea cea de sus a omului, chipul Meu peste voi şi purtat de 
voi cu fapta şi cu vederea, căci orice dar împărţit de aici vouă, 
îşi aşteaptă rodirea în voi. Am grăit vouă în ziua aceasta de 
chipul omului frumos şi v-am povăţuit să nu vă ruşinaţi de lume 
cu Mine în voi, cu voia Mea împlinită peste viaţa voastră şi 
peste felul cum se vede ea, căci voi sunteţi datori lui Dumnezeu, 
nu oamenilor, ci slavei Domnului, care dă să vă înfăşoare întru 
ea şi să-i purtaţi veşmântul, că vine vremea Scripturilor împli- 
nite la vedere, şi de care cei făţarnici nu vor avea parte. Frica 


de Dumnezeu vă poate fi de sprijin, adică frica de pedeapsa care 
ar fi s-o găsiţi pentru neascultare de tot ce vă cere Dumnezeu 
să puteţi şi să purtaţi. O, dacă aţi vedea câtă ordine cerească 
domneşte între sfinţi şi între îngeri în cele ce nu se văd din prici- 
na slavei lor orbitoare! O, dacă aţi vedea cât curat, cât frumos 
stă peste tot şi peste toate câte sunt intrate în taina cea acoperită 
în nor, taina lui Dumnezeu cu cei ce au ajuns cu El întru cele 
de sus întocmite pentru cei ce sunt ai Domnului pe vecii! Fiţi, 
dar, harnici gospodari pentru cele ale patriei cereşti, care vă 
aşteaptă dacă o iubiţi cu totul aici, în mijlocul celor văzute ale 
lui Dumnezeu, căci văzutele lui Dumnezeu şi nevăzutele Lui 
nu au locuri diferite, ci acelaşi loc, împreună unele cu altele, şi 
cât de puţini sunt pe pământ care să poarte în ei sfială pentru 
nevăzutele care-i înconjoară pe ei în locul unde ei vieţuiesc! 
Toate nevăzutele lui Dumnezeu sunt veşmântul cel tainic al 
celor ce se văd şi, iarăşi, văzutele toate sunt veşmântul cel de 
deasupra al nevăzutelor, sunt norul peste cele ce nu se văd şi 
care le acoperă pe ele ca şi pe Dumnezeu, căci nu de altceva a 
făcut Dumnezeu văzutele toate, pe cele ce se văd. 

Am petrecut cu voi, o, fiilor călători, şi v-am dat apoi 
însoţitori cereşti pe cale dintre cei ce nu se văd cu ochiul trupu- 
lui, căci Eu atât de slăvită îmi am împărăţia şi am suite de slu- 
jire, de suire şi de coborâre, de mergere pe cale, de ajutorare şi 
de ocrotire tainică, oştiri cereşti slujitoare Mie şi celor ce Mă 
iubesc pe pământ şi în cer, oştiri care nu-şi mai sfârşesc slujirea 
şi sunt pe vecii slujitoare şi sunt în fericire că-Mi slujesc. Aşa 
şi voi, fiţi fericiţi că slujiţi vouă şi Mie după plăcerea Mea şi 
nu după cele ce nu vor mai fi în curând. Vă dau din Duhul 
Meu, vă hrănesc atât de minunat cu râul Meu de cuvânt. O, 
împliniţi-1 pe el, şi prin el împliniţi-vă pentru Mine! Fiţi atenţi 
că vă spun o dorinţă a Mea acum. Dacă dragostea Mea v-a dat 
vouă părtăşie la bogăţia de pe masa Mea de nuntă cu poporul 
Meu mireasă, dacă Eu v-am deschis ca să veniţi şi ca să luaţi 
şi ca să aveţi din destul, fiţi acum curaţi în iubire pentru această 
masă şi nu mai luaţi de pe nicăieri pentru voi, căci binele vi-1 
doresc când vă învăţ aşa. O, cum ar fi să coboare o slugă împă- 
rătească să petreacă cu oamenii de rând, cu slugile cele de pe 
margini, când împăratul a aşezat-o pe ea la masa cea mai de 
sus să stea? N-ar fi să-l înşele pe împărat o aşa slugă slujitoare 
lui? De aceea şi Eu vă rog pe voi să vă îndestulaţi cu cele de la 
masa Mea cea de sus cu poporul Meu mireasă şi să nu mai 
coborâţi la altfel de petrecere care s-ar arăta cu faţa lui Dum- 
nezeu, căci peste tot dau să se arate numai frânturi şi nu hrana 
întreagă, măi fiilor. E ca şi cum ai avea o familie şi, bine întoc- 
mită fiind ea, te mai duci ca să-ţi mai ghicească şi altcareva 
despre soarta ei, despre mersul ei, umblând să aduni pentru ea 
din cele ce nu sunt ale ei. O, Eu vă hrănesc pe voi din izvorul 
înţelepciunii Mele, iar voi să primiţi, că bine vă povăţuiesc Eu, 
căci hăinuţa cu împrumutatul trebuie s-o dai înapoi, dar cea 
care este dăruită ţie este fără de cusur şi fără de preţ şi fără de 
datorie pentru ea. O, iubiţi postul şi rugăciunea cea sfântă, 
iubiţi chipul cel frumos al lui Dumnezeu în voi şi peste voi 
înăuntru şi pe deasupra, căci sunteţi datori învăţăturii Mele, 
care vă învaţă şi care vă dă facere nouă, fiilor! Amin. 

Acum, poporul Meu de la izvor, strângem masa, tată, şi 
facem ordine şi lucrăm mai departe odihnindu-ne şi ne odihnim 
lucrând, fiilor, că nici cei din cer nu stau nici o clipă, ci lucrea- 
ză, şi Tatăl Meu lucrează, şi Eu lucrez. Lucrăm, fiilor, că nu 
suntem dintre cei fără de rost, fără de lucru, căci Tatăl ne-a 
tocmit ca lucrători. Tot ceea ce începem trebuie terminat de lu- 
crat, şi tot ceea ce lucrăm trebuie să începem în fiecare zi. 
Binecuvântată să vă fie lucrarea cea de zi şi cea de noapte, măi 

fiilor! Pe toate să le lucraţi cu toată tragerea de inimă. Nici plic- 
tiseala, nici săturarea, nici lenea, nici nepăsarea de cele ce sunt 
de făcut, să nu vă lucreze pe voi acestea, că nu sunt acestea de 
la Dumnezeu. Fiţi gata pentru Domnul mereu şi nu staţi, că nu 
e frumos să stea omul fără de lucrare, fiilor. Fiţi slava Mea şi 
a lucrărilor Mele cu voi, căci Tatăl Meu lucrează şi lucrez şi 
Eu, şi tot aşa şi voi, ca Tatăl şi ca Fiul în lucrarea Duhului Sfânt 
Cel lucrător de la Dumnezeu peste Noi şi peste voi. Amin. 

O, pace vouă, fiilor! Trimiteţi cartea aceasta spre cei ce 
au stat în ziua aceasta de sărbătoare cerească la masă cu Dum- 
nezeu, la masa Mea în grădinile Mele cu voi aici, o, fiilor. 
Amin, amin, amin. 

15/28 august 2011 

Sărbătoarea tăierii capului sfântului Ioan Botezătorul 

Grăirea Domnului cu turma bisericii. Ioan Botezătorul prooroceşte 
înnoirea bisericii şi focul care va ieşi din mijlocul ei. 

I mi fac coborârea prin cuvânt de lângă Tatăl lângă 
poporul cuvântului Meu cel de azi în mijlocul nea- 
mului român, că e sărbătoare între cei din cer, sărbătoarea 
îngerului Tatălui, căci Tatăl Meu Savaot l-a trimis pe Ioan Bo- 
tezătorul, pe îngerul Său, după cum este scris, să-Mi gătească 
slăvită calea Mea spre oameni după ce M-a botezat el în râul 
Iordan ca să Mă arăt apoi oamenilor Dumnezeu adevărat şi 
mărturisit de Tatăl, Care M-a trimis, cu înger vestitor înaintea 
Mea mergând. 

Sunt Domnul Iisus Hristos şi vin la tine cu îngerul 
Tatălui, poporul Meu, şi le spun tuturor că Tatăl Savaot a zis şi 
a scris despre Mine şi despre Ioan: «Iată, Eu trimit înaintea 
feţei Tale pe îngerul Meu, care va pregăti calea Ta înaintea 
Ta», iar Eu, Domnul Iisus Hristos, spun aşa: Iată, Eu trimit pe 
îngerul Meu, pe poporul Meu înaintea feţei Mele, care -Mi 
pregăteşte calea Mea înaintea Mea. Amin. 

O, poporul Meu de la izvor, tu eşti suita care Mă 
întâmpină când vin din cer cu sfinţii în cuvânt de Duh Sfânt 
şi-Mi dai onorul ca Unui împărat, îmi dai primirea prin 
credinţa ta în venirea Mea cea de azi, iar Eu apoi Mă împart 
oamenilor credincioşi ca să-i hrănesc pe ei, căci aceştia se 
hrănesc cu tot cuvântul care iese din gura Mea şi îl aşteaptă cu 
dor, şi iată, te hrănesc pe tine şi le fac parte la masa Mea cu 
tine şi mănâncă ei cu Mine şi cu tine la masă, măi poporul 
Meu. O, dulce îmi este grăirea când vin şi-ţi grăiesc! Ca un 
părinte dulce grăiesc cu tine şi se miră cei îndărătnici de vor- 
birea Mea cu tine, se miră şi se tot miră de ce vorbesc Eu aşa 
dulce cu tine, dar ce să le fac dacă ei sunt necredincioşi, dacă 
ei uită că Eu am lăsat scris în Scripturi că Eu îi voi mângâia în 
Ierusalim la pieptul Meu pe cei ce se vor bucura de izvorul 
venirii Mele la sfârşit de timp când albia cuvântului Meu va 
da pe deasupra de slava lui, de venirea Mea cu slavă în cuvânt 
de Duh Sfânt ca să-i hrănesc pe cei ce se împruncesc ca să vină 
la Mine, căci a unora ca aceştia stă gata să se arate împărăţia 
Mea şi să fie ea a lor. 

Mă slăvesc în cuvânt de sărbătoare, căci duhul omului 
credincios are nevoie de hrană multă şi bună ca să crească 
Dumnezeu în inima lui. Se duc oamenii pe la mănăstiri şi pe 
la biserici, se duc alergând, dar nu găsesc ei ceea ce găsesc la 
masa Mea de azi cu poporul Meu cel din români cules de Mine 
ca să-Mi fie popor la venirea Mea cea de azi cuvânt pe pământ. 

Voi, cei care Mă căutaţi ca să Mă găsiţi, cutreierând 
peste tot pe unde auziţi că ar fi să-Mi arăt Eu slava sau că lu- 
crez mai cu putere, vă grăiesc vouă acum prin acest cuvânt şi 


vă spun că Mi-e tare milă de voi. Voi vă duceţi pe la mănăstiri, 
pe la biserici, pe la locuri vestite din unii în alţii că sunt Eu lu- 
crând, dar nu găsiţi ceea ce găsiţi aici, la masa Mea cu poporul 
Meu, şi plecaţi de pe acolo tot sleiţi cu sufletul din voi, tot arşi 
de sete, tot neajutoraţi, ba vă mai şi încântaţi de uşurătatea cu 
care se prefac că sunt de partea Mea cei ce sug sufletul din voi 
pentru slava lor cea de la oameni şi de la voi cu vârf şi îndesat 
în punga lor, căci voi sunteţi dajnici lor şi daţi dajdie şi la 
Cezar, dajdie şi la biserici, căci numai fiii acestora sunt scutiţi 
de dajdie, dar nu şi voi. Mi-e milă de voi ca de oile fără păstor, 
fără înfiere, şi vă ies în cale cu hrană din cer şi cu părintească 
mângâiere, numai să fiţi voi credincioşi cuvântului Meu, care 
vă mângâie pe voi, cei ce căutaţi după Dumnezeu ca să-L aflaţi 
pe El. Le spun slujitorilor de biserici că n-au milă de voi, n-au 
milă de cei ce caută după Dumnezeu cu sufletul ars de dor. Ba 
pe aceia îi au şi mai rău la inimă, căci ei au nevoie de supuşi, 
de dajnici pentru orice ar da să-i ajute ei pe oameni. 

Bat la uşa voastră cu Ioan, Botezătorul Meu, o, slujitori 
de biserici! Deschideţi-Ne Nouă! Am ieşit din carte ca să 
întăresc şi să înnoiesc lumea cu tot cuvântul ieşit din gura Mea 
şi care este împlinitor. Am ieşit din carte şi grăiesc mai departe, 
că nu e grăirea Mea numai cât cartea Scripturii şi atât. Vă 
înşelaţi dacă aşa daţi să credeţi şi să ziceţi unii altora aşa. Am 
ieşit din carte şi grăiesc cu multul, că nu putea cartea să Mă 
cuprindă în ea cu grăirea Mea toată, căci Eu grăiesc mai de- 
parte şi grăiesc mult cât râul care nu stă din izvorârea sa, râul 
cel aşa făcut de Tatăl ca să nu stea din cursul lui cel mult, şi nu 
cât şuviţa care curge din apa de ploaie, o, nu aşa, căci râul Meu 
de cuvânt izvorăşte din cer, din gura lui Dumnezeu, că Domnul 
este izvor curgător, nu este apă stătătoare cum daţi voi să-Mi 
puneţi stăvilar cuvântul Scripturilor Mele, şi mai mult să nu 
mai grăiesc, mai mult de atât pe pământ. Iată, Eu trimit pe 
îngerul Meu, pe poporul cuvântului Meu cel de azi îl trimit cu 
carte spre voi, căci în mijlocul lui îmi las grăirea Mea cea de 
azi peste pământ. Vreţi, nu vreţi, credeţi sau nu, ascultaţi glasul 
Meu de peste voi, căci Eu vă întreb pe voi de viaţa oilor Mele. 
Fiţi înţelepţi, căci oile Mele sunt cele care ascultă de glasul 
Meu şi merg după Mine, iar voi daţi cu băţul în ele ca să nu 
asculte, ca să nu creadă, ca să nu vină după Mine. Eu însă le 
hrănesc, nu le jupuiesc aşa cum le faceţi voi, ci le mângâi du- 
rerea şi le dau darul credinţei şi îngrijesc de viaţa lor, de mân- 
tuirea lor, căci am venit atunci şi acum în lume ca să aibă oile 
viaţă şi din belşug să aibă, căci cuvântul Meu are viaţă în el şi 
mereu viaţă, mereu hrană pentru viaţa lor. O, nu se va opri 
izvorul cuvântului Meu din curgerea lui şi va inunda el cu bu- 
curie şi cu mângâiere multe inimi zdrobite de timp şi de dureri, 
iar vouă vi se va cere aspră socoteală pentru ceea ce aţi dat voi 
să fiţi pe pământ şi pentru cât aţi lucrat după cum v-aţi ales să 
fiţi. O, păcat de dragostea Mea care curge pe jos şi nu vă 
aplecaţi după ea ca să nu se piardă când ea vine să vi se dea 
vouă spre iertarea păcatelor! Păcat de voi că v-aţi ales să vă 
numiţi slujitori lui Dumnezeu şi nu daţi să înţelegeţi ce aşteaptă 
de la voi această numire de slujire! Privesc la voi cum daţi tot 
mereu să ridicaţi locaşuri de închinare înaintea oamenilor ca 
să vadă ei unde să vină spre voi, dar Eu, Domnul, vă voi întreba 
pe voi de viaţa oilor, nu de zidiri pentru ele. Vine ziua să daţi 
înapoi ceea ce aţi luat de la supuşii voştri, de la dajnicii voştri 
în nume de lucrare de biserică, şi nu veţi avea vremea pe care 
a avut-o Zaheu ca să vă spălaţi de păcat. O, ce veţi face voi? 

O, ce vom face, Botezătorule al Meu? Cum să-i trezim 
la temere de Dumnezeu pe cei ce n-au habar de acest răspuns 
înaintea Mea? 

© Doamne Mieluţ, o, milosule Doamne, 
^ cu ca şi atunci strig şi la fel grăiesc: «Ia- 
tă, securea stă la rădăcina pomilor, şi tot pomul care nu are 
roadă bună se taie şi se aruncă în foc». Amin. 

Iată, slujitorii de biserici nu au rod, Doamne, pentru 
Tine, nu au ucenici sfinţi Ţie, ci au ca şi ei ucenici, dar fiii cei 
lucrători Ţie ai poporului cuvântului Tău cel de azi, au aceştia 
pentru Tine ucenici frumoşi, hrăniţi din gura Ta cu dulcele Tău 
cuvânt şi ai de la ei rod bun şi-Ţi faci cu ei lucrarea Ta cea 
după adevăr lucrare, căci prin slujitorii de biserici n-ai avut ce 
să culegi şi să ai deoparte popor ales. Durerea noastră îşi 
găseşte alin în mijlocul fiilor poporului Tău cel credincios 
venirii Tale de azi, că dacă pe ei nu i-am avea, unde am mai 
nădăjdui să avem rod şi să ieşim la capăt bun cu lucrarea Tată- 
lui, cu înnoirea a toate dintr-un sâmburel mic, din sămânţă no- 
uă, din poporul cuvântului Tău, Doamne? N-avem ce să le mai 
facem şi ce să le mai dăm slujitorilor de altare. I-am tot strigat, 
şi Tu, şi noi, sfinţii Tăi. Ei au altă lucrare de lucrat, iar noi va 
fi să înnoim din temelii biserica Ta şi pe fiii ei, şi pentru care 
Tu ai pus sămânţă la însămânţat, că nu putem pune petec nou 
la haină veche şi nici petec vechi la haină nouă, ci totul nou va 
fi, căci aşa este scris. O, nu putem pune vinul cel nou în butoaie 
vechi şi nespălate şi nereparate şi neînnoite, ci punem în vase 
noi vinul cel nou, căci aşa este scris, şi va ieşi un foc din mij- 
locul slujitorilor de altare şi-i va mistui pe ei focul acesta, iar 
cine din ei vor scăpa prin foc, aceia se vor curăţi, se vor înnoi 
şi vor înnoi pe mulţi, dar mai este un picuţ de răbdat şi de 
aşteptat până se va umple între ei cupa fărădelegii şi va da pe 
deasupra şi se va vedea aluatul ei şi se vor mira mulţi dintre ei 
că n-au voit să primească din partea Ta mâna cea întinsă după 
ei ca să-i ridici pe ei din pieirea lor, din minciuna sub care ei 
dau să Te ascundă pe Tine ca să se arate ei ai Tăi oamenilor. 
Pe vremea mea când Ţi-am pregătit calea ca să Te arăţi apoi 
Dumnezeu slăvit, eram cucernic în cuvânt cu cei cucernici şi-i 
povăţuiam pe ei spre duhul dreptăţii şi al nădejdii şi al credin- 
ţei şi al iubirii de Dumnezeu, dar eram aspru şi drept cu cei 
făţarnici şi le spuneam celor mincinoşi prin faţa lor cea de dea- 
supra, le spuneam lor că sunt pui de vipere şi şerpi, că nu-1 
urmau ei pe Avraam cu care se lăudau, căci dacă l-ar fi urmat 
Te-ar fi cunoscut ei şi pe Tine atunci, aşa cum Avraam Te-a 
cunoscut şi Te-a urmat când i-ai grăit lui din cer, căci grăiai cu 
el aşa cum grăiai cu mine în inima pustiei şi mă învăţai toate, 
aşa cum ai dat să-i grăieşti şi lui Adam în rai, dar el Te-a înşelat 
aşa cum Te înşeală toţi slujitorii de biserici, care duc lumea cu 
vorba, căci nu sunt ei păstori de oi, fiindcă altceva înseamnă 
şi lucrează lucrarea cea de păstor. 

O, ce frumos rai am avut eu în inima pustiei, Doamne! 
Judecată scrisă pun eu acum în cartea Ta pentru tot omul care 
nu vrea să creadă că oricine voieşte poate să se hrănească cu 
tot cuvântul care iese de la Dumnezeu peste el. Duhul Tău m-a 
învăţat toate, ca pe Adam în rai. Mi-ai îndumnezeit fiinţa aşa 
cum a fost voia Ta şi mi-am hrănit trupul ca un om, aşa cum a 
fost voia Ta, o, Doamne, dar ca în rai l-am hrănit, şi nu ca pe 
pământ, şi am ajuns cu lucrul meu cel pentru Tine până la 
botezul Tău la Iordan şi până la ucenicii mei şi ai Tăi apoi şi 
până la Irod apoi, o, Doamne, şi apoi iarăşi la Tine, în cer, slujit 
mereu de îngeri, căci alţi însoţitori eu nu am avut, fiindcă viaţa 
mea de om a fost viaţă de înger, şi cu îngerii am petrecut şi ei 
mi-au fost fraţi. 

Le spun oamenilor toţi şi le spun lor că mâncarea pe care 
şi-o tot împodobesc ei cu de toate, nu-i hrăneşte ea pe ei, ci îi 
înfometează ca să tot mănânce din ea şi să-şi piardă vremea şi 


viaţa mâncând. 

O, sărăcuţilor de voi, cum să vă ajut să ştiţi ce este viaţa? 
Vă spun vouă: căutaţi mai întâi împărăţia cerurilor, şi apoi pe 
celelalte, că altfel nu veţi scăpa de truda cea pentru hrană decât 
după ce treceţi cu trupul. A venit pe pământ vremea să aveţi 
nevoie de Dumnezeu, nu de mâncare, iar voi nu pricepeţi 
aceasta. Iată-L pe Domnul, vine cuvânt pe pământ la voi, iar 
voi nu pricepeţi aceasta, fiindcă păstorii care stau peste voi vă 
ţin sub băţul lor de peste voi ca să vă ţină sub supunere, că le 
sunteţi dajnici, dar Domnul are ca toiag de păstor cuvântul Său 
cel dulce şi vă dă din gura Sa, din Duhul Său vouă ca să înviaţi 
la glasul Său de păstor şi să prindeţi nădejde. Fiţi înţelepţi, ca 
să ştiţi să cunoaşteţi pe Domnul, Care vine să-Şi cureţe aria şi 
să-Şi strângă în poala Sa grâul, iar pleava s-o dea pe foc, o, şi 
grâul este puţin, dar a pus Domnul l-a prăsit şi va fi semănătură 
nouă şi sfântă şi nu va fi Domnul lipsit de rod. 

Vă spun vouă, copii fără păstor, căutaţi să luaţi pe Dom- 
nul de Păstor, că El vine din cer la voi ca să vă hrănească pe 
voi, căci hrana pe care voi o faceţi ca s-o mâncaţi vă înfome- 
tează mai mult. O, dacă aţi învăţa de la Domnul cum să vă 
hrăniţi trupurile voastre! O, dacă aţi învăţa de la mine aşa cum 
eu m-am hrănit, că eu am mâncat hrană curată şi cu viaţă în 
ea şi-mi ţinea de saţ trupului şi mi-1 odihneam de hrană, nu 
mi-1 oboseam dându-i mereu, căci trupul are o lege sfântă prin 
facerea lui cea de la Dumnezeu, dar omul a călcat peste ea şi 
a strivit-o, iar mâncarea pe care el o mănâncă îl înfometează 
şi nu-1 hrăneşte pe el. Când să mănânce trupul atâta hrană câtă 
îi dă omul? Iată, mâncarea îl munceşte pe om, căci omul nu 
are înţelepciune ca să priceapă cu ea legea vieţii lui cea de la 
Dumnezeu. 

Grăiesc în mijlocul poporului Tău, Doamne, şi spun tu- 
turor că omul este mult prea greşit şi că mereu greşeşte, săra- 
cul, şi că are nevoie de multă doctorie pentru vindecare, de 
multă dojană şi mereu dojană, numai că lui aceasta nu-i place, 
o, nu-i place şi nu-i prieşte dojana, şi vai celor fără de dojană 
mereu peste ei, vai celor ce nu caută pe cineva care să le 
ajusteze mereu viaţa, mereu purtarea, mereu greşeala să le-o 
pedepsească şi ca să-şi cunoască ei nimicnicia înaintea Ta! Mai 
înţelept este pruncul mic, care se supune celor ce-i dau lui trup 
pe pământ, mai înţelept este unul ca acesta decât omul care 
creşte şi se face lui însuşi potrivnic, căci pruncul mic este înţăr- 
cat apoi de cei ce i-au dat lui trup, dar omul care se face mare 
prin păcat nu se mai lasă înţărcat, nu se mai lasă scăpat de 
păcat, nu mai are făcător ca să-l înveţe să-şi înţarce trupul şi 
păcatul, ca să nu mai sugă păcatul din el şi el din păcat, iar îm- 
părăţia cerurilor aşteaptă lângă om să-l cuprindă în ea, să-l 
nască pe om din cer, nou-născut să-l facă pe om, căci omul este 
muncit de păcat şi-i trebuie naştere din nou. Ce pedeapsă îi mai 
trebuie omului? Nu-1 pedepseşte pe el îndeajuns păcatul? 
Caută, omule, să scapi de sub păcat, caută cât el mai poate 
peste tine, luptă-te să-l biruieşti, omule, şi dăruieşte-te Dom- 
nului spre învierea ta! Amin. 

O, Doamne, scapă-1 pe om de păcat! Ia moartea aceasta 
de pe pământ şi din om, din mintea şi din inima omului şi din 
toate dorurile lui! Rupe din Tine şi dă oamenilor, ca să fie ei 
din Tine apoi şi ca Tine să fie oamenii, că iată cât îl biciuie pe 
om păcatul! Facă-se voia Ta peste oameni, precum în cer aşa 
şi pe pământ, căci eu Te rog aceasta, şi are chipul cel mai curat 
rugăciunea mea înaintea Ta! Amin. 

E u, Domnul şi învăţătorul tău Cel de sus, 
ascult glasul tău cel curat, Botezătorule 
al Meu, căci ai descoperit atunci oamenilor că apa spală de 

păcat trupul omului, iar Duhul Meu şi sângele Meu spală de 
păcat sufletul lui, aşa cum focul curăţeşte şi arde orice strică- 
ciune sau uscăciune de pe pământ. 

Eu, Domnul, am grăit în ziua aceasta în mijlocul tău cu 
Ioan Botezătorul Meu, o, poporul Meu. Să iei, tată, această 
grăire şi s-o împărţi la toţi care se hrănesc din cer cu tot cu- 
vântul care iese din gura Mea în mijlocul tău spre hrana sufle- 
telor lor şi spre curăţirea trupurilor lor. O, măi poporul Meu, 
omului îi trebuie multă dojană, tată, multă învăţătură şi multă 
dojană, căci el greşeşte mereu, numai că această binefacere 
nu-i place lui şi nu-i prieşte inimii lui, şi vai celor fără de 
dojană mereu peste ei şi care nu caută pe cineva care să-i cureţe 
mereu de greşeala lor şi să le-o pedepsească! O, să nu fugi de 
certare, fiule, că e mai uşor aşa, tată, e mai bine aşa pentru tine 
decât atunci când va fi durerea cea mare peste mulţi. 

Pace ţie, poporul Meu, şi să iubeşti dreptatea, că a Mea 
este dreptatea, căci omul n-o are pe ea nici când i se pare că 
are dreptate împotriva altui om vinovat! 

Pace ţie, Ierusalime, şi să te îndeletniceşti cu slava aces- 
tui nume mare şi cu lucrarea ei, că mare nume ţi-am dat să 
porţi! 

O, pace ţie, măi poporul Meu, de la Duhul Meu şi de la 
Ioan Botezătorul, ucenicul Meu cel mai sfânt, cel mai viu, cel 
mai ceresc între cer şi pământ, şi de la care tu trebuie să înveţi 
viaţa Mea în tine, viaţa ta în Mine, viaţa, poporul Meu, căci 
aşa cum cu el am grăit în pustie şi l-am pregătit şi l-am învăţat 
pas cu pas înţelepciunea şi grăirea şi tainele toate, aşa grăiesc 
Eu, Domnul, azi cu tine şi-ţi dau să ştii şi să poţi ca Dumnezeu 
şi tot mai mult să poţi; să poţi să fii bucuria Mea şi mângâierea 
Mea şi nădejdea Mea cea pentru Tatăl, căci Tatăl lucrează cu 
tine prin Mine, iar tu să fii asemenea Mie între Mine şi om, ca 
să aducem Tatălui rod mult, rod viu, rod nou, căci toate, toate, 
se vor face noi, o, poporul Meu, o, Ierusalime nou, locaşul Meu 
cel sfânt de azi, spre care îngerii şi sfinţii vin când Eu la tine 
vin. Amin, amin, amin. 

29 august/11 septembrie 2011 

Praznicul Naşterii Maicii Domnului 

Rugăciunea Maicii Domnului pentru credinţa neamului român în 
venirea Domnului cuvânt. Noul Ierusalim este Ierusalimul venirii 

Domnului. 

n numele Tatălui şi al Fiului şi al Sfântului Duh, 
pace ţie, măi poporul Meu cel de azi, poporul Meu 
cel din neamul român! Eu sunt cuvântul Tatălui Savaot, Cu- 
vântul Care a grăit în zilele acestea pe pământ ca să-Mi fac un 
popor şi să-l numesc pe el poporul cuvântului lui Dumnezeu 
şi să-i dau lui din viaţa Mea, din gura Mea, şi iată, aşa am îm- 
plinit şi aşa împlinesc. 

Eu sunt Domnul Iisus Hristos, sunt şi eram, şi am fost 
vestit să vin pe pământ şi să Mă nasc ca omul şi să Mă fac cale 
pentru om, şi ce frumoasă a fost venirea Mea pe pământ, o, ce 
frumos a lucrat Tatăl ca să se împlinească cele scrise despre 
Mine între cer şi pământ! 

Are omul nevoie de credinţă şi de nădejde pentru viaţa 
lui, şi nimeni nu poate să trăiască fără acestea, dar dragostea 
de sine îi împuţinează omului rodul acesta, fiindcă omul nu are 
pricepere. Am îndurat şi îndur de pe pământ durere mare, căci 
omul nu are habar de Dumnezeu, nu ştie cine este Dumnezeu, 
nu ştie bine omul că este Dumnezeu. în toate vremile S-a slăvit 
Dumnezeu în chip minunat peste pământ, descoperindu-i omu- 
lui măreţia Sa şi lucrarea Sa şi a toate oştirile cereşti, care sunt 


slujind lui Dumnezeu şi omului, dar omul şi-a făcut mereu 
dumnezei şi s-a bizuit pe ei, căci fără credinţă şi fără nădejde 
nu poate omul, şi îi trebuie pe cineva mai puternic decât el în 
toate neputinţele, în toate durerile şi furtunile de peste el, şi şi-a 
făcut el mereu dumnezei peste el şi a adus lor inima lui şi 
nădejdea lui. 

O, am îndurat şi îndur mereu de pe pământ durere mare, 
căci omul îşi caută un dumnezeu peste el şi nu-Mi cunoaşte 
Fiinţa şi nu trage spre Mine, şi chiar dacă ştie de Mine, Mă ştie 
departe, Mă ţine departe de el şi nu Mă trage spre el ca să-i fiu 
lui prieten, ca să-i fiu lui apropiat. îi este mai bine omului să 
aibă un dumnezeu văzut şi mai la îndemâna lui, şi cu care să 
se bucure după cum îi este plăcerea, şi se hrăneşte omul cu 
minciuna aceasta şi nu-i ajunge lui mângâierea, că mereu o 
pierde pe ea, mereu îl lasă şi se duce de la el. 

O, nu este învăţat omul cu durerea, dar nici nu ştie cum 
să nu-şi facă durere. Caut Eu să-l vindec pe om, caut Eu de 
şapte mii de ani să-l scap de durerile lui, că de când omul s-a 
smuls din Mine şi M-a părăsit şi M-a tot uitat, el n-are decât 
dureri şi bucurii pentru dureri apoi. 

Eu sunt Domnul Iisus Hristos, sunt şi eram, şi am fost 
vestit că vin pe pământ, că am voit şi voiesc să Mă simtă omul 
aproape, să Mă vadă, să Mă cunoască, să stea cu Mine la masă 
şi să se bizuie pe Mine, căci Dumnezeu a făcut cerul şi pă- 
mântul şi pe om l-a făcut apoi, şi voiesc să ştie bine omul 
aceasta şi să Mă aibă el de Dumnezeu al lui şi nu să Mă caute 
ca să Mă găsească, ci să Mă ştie aproape şi să-Mi cunoască 
mângâierea şi calea Mea spre el. 

Mi-am făcut cale măreaţă între Mine şi om, între cer şi 
pământ. Acum două mii de ani s-a născut între oameni pe 
pământ mama Mea Fecioara, care din fecioria ei M-a născut 
după ce M-a primit de la Tatăl prin înger vestitor şi dăruitor de 
Fiu Dumnezeiesc în trupul ei cel fecioresc şi veşnic fecioresc. 
Măreaţă Mi-a fost calea venirii Mele de la Tatăl la om, din cer 
pe pământ, că a venit de la Tatăl darul credinţei sfinte peste 
pământ în zilele acelea şi s-a aşezat prin descoperire cerească 
peste neamul lui Israel, peste o familie mare şi sfântă şi cunos- 
cătoare de Dumnezeu şi de nădejdea care avea să vină de la 
Dumnezeu, aşa cum Duhul Domnului a vestit prin prooroci, 
căci din seminţia lui Iuda a mers din unul în altul până la nea- 
mul lui Matan familia din care s-a născut apoi mama Mea 
Fecioara şi tot neamul care a lucrat în mijlocul lui taina naşterii 
Mele şi înfăptuirea ei, rudenia cea bine închegată şi bine legată 
prin încheieturile ei pentru ca să-Mi fie cale a venirii Mele apoi 
şi a vestirii Mele între oameni. 

O, mamă Fecioară, o, mama Mea, e mare sărbătoarea 
cea de azi, e mare, mamă, e sărbătoare de mântuire, mamă! Ai 
răsărit în ziua aceasta mlădiţă sfântă şi binecuvântată, din nea- 
mul lui Iuda înaintea Mea, o, mamă. Erai calea prin care Eu 
aveam să vin de la Tatăl pe pământ. Mama ta şi bunica Mea 
cea după trup. Ana, din fiicele lui Matan, ţi-a dat trup în zilele 
acelea, te-a născut pe tine pe pământ, mama Mea, şi tot din 
această familie de rudenie s-a născut neamul care a lucrat şi a 
împlinit şi a slujit tainei naşterii Mele apoi. O, măreaţă a fost 
credinţa acestei familii mari cu harul şi cu credinţa, mamă, şi 
a putut Tatăl împlini în mijlocul ei taina cea din veac ascunsă, 
mamă! Toţi sunt acum cu Mine şi cu tine în cer, toţi au lucrat 
şi toţi au suferit pentru tine şi pentru Mine şi suntem toţi acum 
lângă Tatăl, odihnindu-Ne de truda cea de atunci, dar suferind 
de pe pământ aşteptări şi dureri, mamă. O, hai să Ne aşezăm 
în carte cu sărbătoarea cea de azi şi cu taina ei, căci tu eşti 
sărbătoarea poporului Meu în ziua aceasta, şi el Ne aşteaptă cu 

ea, o, mamă. Amin, amin, amin. 

O Fiule Emanuel, o, Copil al credinţei şi 
^al suferinţei mele, iată, avem popor pe 
pământ, care Ne are în mijlocul lui cu taina venirii Tale celei 
de acum aşa cum Ne-a ajutat atunci pe Noi neamul lui Matan, 
cel din seminţia lui Iuda, din care Noi am purces. Eu sunt 
sărbătoarea cea de azi a poporului Tău, dar şi poporul Tău de 
azi e sărbătoare pentru Noi, cei din cer, căci el Ni s-a făcut 
Nouă cale ca să venim pe pământ între oameni, şi iată, venim 
şi stăm pe nor de heruvimi şi de serafimi deasupra lui şi grăim 
peste pământ, Fiule Doamne. 

O, măreaţă a fost pentru cer ziua naşterii mele din cea 
stearpă şi fără de copii, mama mea Ana, fiica lui Matan! Am 
intrat apoi de pruncă în casa Domnului ca să cresc pentru Tine, 
numai pentru Tine, Doamne Mântuitor, şi toată rudenia mea 
cea după trup purta taina mea şi a Ta în mijlocul ei, căci aşa a 
lucrat Dumnezeu atunci şi aşa a binecuvântat să fie. Vremea 
mântuirii era vremea aceea, dar Israel n-a voit să se trezească 
din somn, iar Noi am purtat atunci durere mare, durere până 
la învierea Ta, Doamne, când Israel şi-a văzut necredinţa şi 
roadele ei. 

Dorm adânc pentru venirea Ta toţi pe pământ dintre cei 
ce-şi zic slujitori ai Tăi şi popor al lor. Ai venit cu aşa măreaţă 
lucrare acum pe pământ înaintea lor, iar ei nu aud, nu văd, nu 
ştiu, şi se va întâmpla cu ei ca şi cu cei de atunci, orbire ca 
atunci şi necredinţă ca atunci, căci ei nu Te vor, Doamne, şi se 
vor pe ei, numai pe ei, şi greu Ne mai este să mai scoatem pe 
cineva din foc dintre ei, căci ai ca şi atunci dintre ei pe cei 
tainici, care se hrănesc din acest mare har al cuvântului Tău şi 
aşteaptă în taină izbăvirea cea mare, înnoirea a toate, Doamne, 
iar Tu să le-o dai lor, că Te aşteaptă cu ea, numai că ei, cei ce 
Te iubesc prin acest har al cuvântului Tău de azi, trebuie să 
poarte hăinuţa cea nouă, harul cel nou, căci noi le facem pe 
toate, aşa cum este scris. 

O, e mare durerea Noastră de la minciuna de pe pământ 
şi care îi ţine pe toţi sub ea! Nu că e necredinţă, dar e mare 
plăcerea de viaţă pământească, de duh lumesc şi diavolesc 
peste tot în oameni, iar Noi plângem, Fiule Doamne, şi nu ştie 
omul că de la Noi văd toţi şi plâng toţi de cele de pe pământ şi 
de cele din om şi dintre om şi om. Ştiu oamenii că îngerii Tăi 
privesc şi plâng cu Noi, dar dacă ei nu văd ca Noi, rămân ca 
ei, rămân mereu ca ei, şi eu sunt mamă cerească şi mă frâng 
de milă, că Tu ai pe ţara Ta de azi masă pentru venirea Ta, şi 
ea trebuie ocrotită pentru Tine, Doamne, şi pentru poporul Tău 
cel ales din ea, căci neamul de pe ea, neamul român, nu ia 
aminte la strigarea Ta de peste el din mijlocul poporului Tău, 
născut din cuvântul Tău de azi pe această vatră, sortită Ţie de 
Tatăl pentru venirea Ta cea de azi. 

O, Fiule Mântuitor, Fiule al meu, dă-i neamului român 
vedere de sus ca să vadă, Doamne! Dă-i lui ochi cereşti ca să 
mă vadă pe mine cum stau ocrotitoare şi veghetoare mare peste 
el! Dă-i lui credinţă din cer ca să Te ştie când Te aude venind 
cuvânt în mijlocul lui, că ai popor credincios pe vatra lui, care 
Te primeşte când vii şi Te împarte apoi, şi va fi întrebat de Tine 
acest neam şi de toată şoapta cuvântului Tău de peste el. în 
toate vremile când Tu ai avut să grăieşti peste oameni le grăiai 
prin oameni şi ca din legea Ta grăiai lor, iar servii Tăi le 
împărţeau lor. O, tot aşa este şi azi, dar departe este omul de 
Tine, departe, departe de tot, Fiule Doamne, şi el nu ştie unde 
eşti Tu, că Tu eşti peste tot şi vezi tot şi peste tot, şi nimeni nu 
poate ascunde de ochiul Tău lucrarea lui, şi veghea Ta e mare 
între cer şi pământ pentru cei ce sunt ai Tăi, o, şi tot aşa lucrez 


şi eu, căci la Tine mă uit şi lucrez, şi-Ţi mângâi lacrima şi du- 
rerea ei stând lângă Tine şi lucrând cu Tine pentru izbăvirea 
celor iubiţi ai Tăi şi care Te iubesc pe Tine pe pământ şi în cer. 

O, n-are omul împărăţie între pământ şi cer, n-are, Fiule 
Doamne, dar ştie el aceasta? Numai Tu eşti împărat a toate şi 
peste toate, dar ştie omul aceasta? Nu e om să nu ştie că Tu 
eşti Dumnezeu de la margini la margini, de sus până jos, dar e 
lacom după viaţa lui omul şi Te ţine pe Tine mic înaintea lui, 
mic cu viaţa Ta cea din el, căci n-are altfel de minte omul şi e 
plin de dorinţe, ca unul care merită atât cât el doreşte. 

O, e ziua mea de naştere între pământ şi cer, Fiule scump 
al meu, şi din ea să iei Tu şi să dai neamului român naştere nouă, 
viaţă cu credinţă în venirea Ta cea de azi şi minte din cer să-i 
dai lui, la rugăciunea mea înaintea Ta pentru el. Fă vreme de 
mântuire din sărbătoarea naşterii mele şi dă-i neamului român 
duh din cer, şi dă-i duh de trezire spre glasul Tău bisericii nea- 
mului român, căci ea stă în întunericul cel gros al slavei care 
vine de la om şi e bolnav duhul ei şi trupul ei, Fiule Doamne, 
şi e bolnavă iubirea ei, pe care şi-o risipeşte, neveghind cu ea 
întru întâmpinarea Ta! O, păzeşte-i în ea pe cei ce Te cheamă şi 
Te aşteaptă cu puterea Ta peste pământ şi peste necredinţă, şi 
dă-le putere celor ce Te iubesc, dă-le putere să Te iubească cu 
fapta, Doamne, şi mult să Te iubească cu viaţa lor, căci Tu ai 
nevoie de închinători tari în zilele acestea şi cărora le trebuie 
putere de împlinire a Ta în ei, în trupul lor, în duhul lor, în su- 
fletul lor, în fapta lor cea văzută de oameni, Doamne, căci altfel 
oamenii nu ştiu şi nu văd calea spre noul Tău Canaan, spre noua 
Ta slavă, că din slavă în slavă se înnoieşte slava Ta şi mereu 
nouă este ea, căci aşa este scris. Amin. 

Voi, cei ce credeţi în venirea cea de acum cuvânt a Fiului 
meu Iisus Hristos, o, prindeţi puteri şi voinţă ca să împliniţi în 
voi chipul Fiului meu, căci poruncile Lui sunt oglinda în care 
trebuie să vă priviţi chipul şi să vă faceţi asemenea Lui înaintea 
Lui şi înaintea oamenilor, spre mântuirea lor. Numai cel ce face 
voia Fiului meu îl va cunoaşte pe El pe deplin în cuvântul 
acesta, care naşte om nou din oricine se apropie ca să ia şi ca 
să poată ca Do mn ul şi pentru Domnul apoi. Amin. 

Iar tu, popor născut din cuvântul Fiului meu, tu ai pe 
Fiul meu şi pe Dumnezeul meu şi al tău trup şi cuvânt în casa 
ta, în biserica ta, şi din El te naşti mereu, mereu şi eşti casa Lui 
şi eşti biserica Lui, şi tot aşa să şi lucrezi cu El, mereu, mereu 
să lucrezi şi să fii lucrând, că mare este taina ta cu Domnul în 
zilele acestea, şi iată vremea mântuirii, dar mare înţelepciune 
trebuie să vrea omul să aibă ca să înţeleagă el de sus vremea 
aceasta şi mila Domnului cu ea venită pe pământ! 

Sărbătoresc în mijlocul tău taina naşterii mele între oa- 
meni pe pământ, că nu mai are cerul pe pământ loc plăcut şi 
curat pentru sărbătorile lui. O, caută să asculţi bine şi să împli- 
neşti bine şi mereu tot ce-ţi cere ţie Domnul, o, popor blago- 
slovit! Dă-I Lui ascultare fără de zăbavă, că mare va fi bucuria 
celor ce ascultă, şi tot aşa de mare va fi durerea pentru cei 
neascultători. 

Acum, mâinile mele se desfac şi te cuprind în ocrotire 
mare, popor blagoslovit, şi mă rog Tatălui şi Fiului şi Sfântului 
Duh să te ţină ocrotit, iar cerul Lui de sfinţi şi de îngeri să 
îngrădească de jur-împrejur pentru tine hotarul de jur-împrejur 
al pământului român şi să-l pecetluiască cu pecetea Lui cea vie 
şi să scrie pe el numele Său cel mare şi numele tău: Noul 
Ierusalim. Amin. 

Ocroteşte, Doamne, poporul Tău şi binecuvintează moş- 
tenirea Ta şi dă-i ei biruinţa şi toată iubirea Ta din mijlocul 
poporului Tău şi coboară pace peste neamul român şi slava Ta 

pe vatra lui, şi să vadă aceasta popoarele toate, precum este 
scris să fie, şi ţara Noului Ierusalim să fie aici, unde Noi Ne-am 
aflat şi Ne-am ales acum sălaş. Amin, amin, amin. 

© mama Mea, o, pe fruntea acestui neam 
^şi al acestui pământ Eu am scris nume 
nou, Noul Ierusalim am scris, mamă, dar sunt din cei ce au 
furat acest nume ca să-l pună ei, ca să-l scrie ei şi nu Eu, mamă, 
dar aceştia nu ştiu ce fac şi nici nu vor şti. Eu sunt Cel ce 
grăiesc acest nume mare şi Eu sunt Cel ce îl scriu. Eu sunt Cel 
ce numesc şi scriu, Eu şi nu omul, iar omul să se aplece înain- 
tea Mea şi să-Mi slujească, şi aceasta face el, chiar dacă el nu 
ştie aşa. Amin. 

O, popor al cuvântului Meu, am în mijlocul tău popas 
şi sărbătoare pentru mama Mea Fecioară. Ea s-a aşezat cu 
grăirea ei şi a grăit atâta de frumos! O, poporul Meu, mare este 
frumuseţea cerească, şi vin la tine cu ea, tată! Frumoasă este 
taina lui Dumnezeu pe pământ cu omul, şi se va lua vălul de 
pe ea înaintea tuturor oamenilor şi se vor bucura sfinţii şi în- 
gerii după atâta aşteptare. O, cheamă-Mă cu dor, cheamă-Mă 
să vin cu toate câte am să Mă arăt şi să vin, căci dorul sfinţilor 
Mei şi aşteptarea lor sunt mari acestea, mai mari decât acum 
două mii de ani când cei credincioşi lui Dumnezeu aşteptau cu 
fior şi cu dor calea Mea de venire pe pământ şi venirea Mea 
apoi, pe mama Mea Fecioara şi pe Mine apoi prin ea. 

Binecuvântată să-ţi fie credinţa şi aşteptarea, măi popo- 
rul Meu, căci cei ce aşteaptă se pregătesc mereu şi Mă pregă- 
tesc pe Mine mereu aşa cum M-au pregătit cei din neamul lui 
Matan până ce Eu am venit şi M-am arătat pe pământ prin 
mama Mea Fecioara. 

Vin curând văzut cu venirea Mea, şi cu ea vin, cu mama 
Mea Fecioara vin, căci aşa Mi-a fost şi atunci calea venirii 
Mele. Vin curând, poporul Meu, iar tu să fii Ierusalimul Meu, 
Ierusalimul venirii Mele să fii, Noul Ierusalim să fii, căci Eu, 
Domnul, am pus peste cetatea ta acest nume măreţ şi îl scriu 
peste toate hotarele acestui neam, peste neamul român, din mij- 
locul căruia Eu te-am ales şi te-am pus deoparte pentru Mine, 
pentru slava Mea, pentru venirea Mea, pentru calea Mea spre 
oameni şi pentru calea lor spre Mine, iar seminţia aceasta va fi 
ca stelele cerului, aşa cum Eu, Domnul, i-am făgăduit la în- 
ceputul acesta lui Avraam cel credincios, cel mult, mult cred- 
incios, o, poporul Meu. Amin, amin, amin. 

8/21 septembrie 2011 

Praznicul înălţării Sfintei Cruci 

Omul trebuie să se nască de sus. Cel ce se încântă pe sine îşi pierde 
mintea. Mintea înseamnă Dumnezeu în om. Suferinţa este cununa 
celor ce-L iubesc pe Dumnezeu. 

inecuvântată să fie în cer şi pe pământ lucrarea 
cuvântului Meu din ziua aceasta de praznic sfânt, 
praznicul Crucii, pe care Eu, Domnul Iisus Hristos, M-am dat 
să fiu aşezat şi bătut în cuie pe ea ca să dau pildă tuturor, pildă 
de Păstor adevărat şi de oaie bineplăcută lui Dumnezeu, căci 
ca Păstor adevărat Mi-am pus viaţa pentru oile Mele, iar ca 
oaie am fost cuminte pentru jertfa şi nu Mi-am deschis gura şi 
nu M-am zbătut înaintea celor ce M-au dat spre jertfire, căci 
Eu eram născut din Duhul Sfânt, din Care am luat trup, iar 
acum două mii de ani am spus că cel ce este născut din trup, 
trup este, iar cel ce este născut din duh, duh este, şi am spus că 
omul trebuie să se nască de sus. Amin. 

O, pace ţie, măi poporul Meu! Se miră mulţi de vorbirea 
Mea cu tine atât de părintească între Mine şi tine, atât de caldă 


şi atât de dulce, dar este proorocită această vreme de mângâiere 
pentru cei ce se fac Domnului Ierusalim nou, naşterea cea de 
sus în ei, dar omul nu ştie ce înseamnă aceasta, şi greu Mi-a 
fost şi acum două mii de ani să desluşesc aceasta şi să las scris 
aceasta, căci am scris atunci că cel ce crede în Fiul Tatălui, în 
Cel Unul-Născut, pe Care Tatăl L-a dat, ca oricine crede în El 
să nu piară, ci să aibă viaţă veşnică, unul ca acela nu este jude- 
cat, iar cel ce nu crede a şi fost judecat, fiindcă n-a crezut în 
numele Celui Unul-Născut, Fiul lui Dumnezeu. Adevăr adevă- 
rat am spus Eu că oricine face rele nu vine la lumină, căci 
urăşte lumina pentru ca faptele lui să nu se vădească, dar cel 
ce iubeşte şi lucrează adevărul, vine la lumină şi stă în lumină 
ca să se arate faptele lui că în Dumnezeu sunt săvârşite, şi iată 
judecata, că lumina a venit în lume, iar oamenii au iubit în- 
tunericul mai mult decât lumina, căci faptele lor erau rele. 

O, ce mare taină este naşterea cea de sus! Eram cu 
ucenicii în Iudeea şi lucram cu ei peste mulţi şi Mi-i învăţam 
să lucreze şi să boteze, iar Eu lucram pe Duhul Sfânt peste cei 
botezaţi cu apă de către ucenicii Mei, aşa cum Ioan boteza, iar 
când Eu am plecat la Tatăl după ce am înviat, le-am spus lor: 
«Precum M-a trimis pe Mine Tatăl, vă trimit şi Eu pe voi», şi 
am suflat asupra lor şi le-am zis: «Luaţi Duh Sfânt! Cărora veţi 
ierta păcatele le vor fi iertate şi cărora le veţi ţine vor fi ţinu- 
te». A suflat Dumnezeu peste ei şi au luat ei Duh Sfânt, căci 
Cel ce vine din cer este deasupra tuturor, iar cel ce este de pe 
pământ pământesc este şi de pe pământ grăieşte, aşa cum Ioan 
a mărturisit atunci celor ce nu înţelegeau taina curăţirii şi pe 
Mine, Mielul lui Dumnezeu, Cel Unul-Născut din Tatăl. 

Mă prinde jalea din cer şi până pe pământ de la semeţia 
slujitorilor de biserici, că nu ştiu aceştia ce este lucrarea Duhu- 
lui Sfânt, sub numele căreia ei zic că lucrează. Am suflat peste 
ucenicii Mei atunci şi le-am spus: «Luaţi Duh Sfânt!», şi aşa 
au luat ei pe Duhul Sfânt şi au lucrat cu El peste mulţi care se 
botezau pentru primirea Duhului Sfânt, dar slujitorii de bi- 
serici, care-şi cumpără această slujbe, cine suflă peste ei ca să 
ia ei pe Duhul Sfânt şi să lucreze cu El peste mulţi şi să se 
cunoască lucrarea Duhului Sfânt luminând şi lucrând peste cei 
ce vin spre ea? Mă prinde suspinul de la cei ce se folosesc de 
numele Meu şi n-au roade ca ale Mele şi ca ale ucenicilor Mei, 
n-au ucenici pentru cer, n-au, ci au numai pentru ei. 

O, e mare taină naşterea cea de sus, şi am spus acum 
două mii de ani: «De nu se va naşte cineva din apă şi din Duh, 
nu poate să intre în împărăţia lui Dumnezeu, căci ce este 
născut din trup, trup este, şi ce este născut din duh, duh este». 
Când a fost să vin de sus, de la Tatăl, şi să fiu născut de sus pe 
pământ, a venit îngerul Domnului şi a zis Fecioarei care M-a 
născut: «Duhul Sfânt Se va coborî peste tine şi vei fi umbrită 
de puterea Celui Preaînalt, iar Cel ce Se va naşte din tine Fiul 
lui Dumnezeu Se va chema». O, Eu M-am născut de sus pe 
pământ, şi tot aşa trebuie să se nască şi omul, şi de nu se va 
naşte cineva din apă şi din Duh nu poate să intre în împărăţia 
lui Dumnezeu şi nici ea întru el. 

O, poporul Meu, plânge cuvântul Meu între cer şi 
pământ şi aude omul glasul lui şi nu se naşte de sus omul. O, 
poporul Meu, suflu cu suflarea Duhului Sfânt peste oameni şi 
nu iau oamenii! Vă am pe voi biserică a Mea acum pe pământ 
şi mulţi vin să se nască de sus ca să fie ai Mei ca şi voi, dar 
unde voi nu puteţi umbla cu facerea Mea, pe care v-am învăţat 
s-o lucraţi peste om, acolo nu este frumoasă biserica Mea şi 
mădularele ei. Nu ştie omul să vină la lumină. Cel ce vine după 
Mine trebuie să înveţe taina crucii şi lucrarea ei aşa cum Eu, 
Domnul, am arătat şi am purtat, Dumnezeu fiind, umilit şi 

dispreţuit, nemângâiat decât de Tatăl Meu şi de mama Mea 
Fecioara, căci pe pământ fiecare caută ale sale, a sa odihnă 
sufletească şi cu orice preţ, chiar şi cu preţul lui Dumnezeu. 

O, fiecare caută ale sale, dar nu ştie omul cum vine 
aceasta şi nu găseşte nimic din tot ceea ce caută, căci cu nimic 
nu rămâne omul înaintea Mea. Cel ce se încântă pe sine însuşi, 
acela îşi pierde aşa mintea când are nevoie de minte, şi unuia 
ca acela îi prieşte aşa fiindcă şi-a hrănit aşa mintea, şi aceasta 
nu înseamnă că-şi face omul rost de minte. Omului îi trebuie 
minte şi nu-şi face rost de minte, că zice că are el, dar mintea 
se face de la Dumnezeu prin duhul umilinţei dacă omul îl are, 
căci numai umilinţa îl face pe Dumnezeu în om, îi face cale 
lui Dumnezeu în om, şi numai aşa are omul minte, căci mintea 
înseamnă Dumnezeu în om, iar altfel e urât omul, e om şi atât. 

O, fiilor lucrători din partea Mea peste cei ce dau să vină 
spre facerea lor, o, fiilor, acolo unde voi nu puteţi umbla pentru 
facerea omului, nu e frumoasă biserica Mea. Flai să facem 
învăţătură pentru naşterea cea de sus a fiilor bisericii, tată, căci 
scris este: «Oricine face rele nu vine la lumină, căci urăşte lu- 
mina pentru ca faptele lui să nu se vădească, dar cel ce iubeşte 
şi lucrează adevărul vine la lumină şi stă în lumină ca să se 
arate faptele lui că în Dumnezeu sunt săvârşite». 

Am fii şi fiice plini de suferinţa Mea în ei, nu de a lor, 
dar sunt destui din loc în loc între cei ce dau să vină după Mine 
şi sunt plini de suferinţa lor, căci n-au voit să înveţe de la Mine 
şi de la sfinţi facerea lor aşa cum vrea cerul şi naşterea cea de 
sus, căci nimeni nu-şi poate zidi singur facerea lui, fiindcă sin- 
gur nu se poate vedea omul întru toate ale sale şi îi trebuie un 
ajutor, îi trebuie o oglindă ca să-l ajute să se vadă. 

O, fiilor care aveţi dureri de-ale voastre şi nu de ale Mele 
dureri! Când omul este nemulţumit, inima i se aspreşte, la fel 
şi faţa, la fel şi vorba, la fel şi fapta, dar când el se împacă cu 
toate câte vin spre el, oricum şi de unde ar veni ele, inima i se 
umileşte, i se moaie, i se mlădiază şi i se formează fiinţa după 
chipul şi asemănarea Mea, căci Eu M-am dat pe Mine însumi 
celor ce M-au supus lor, sub mâna vânzătorului Meu dat lor în 
noaptea în care am fost vândut, şi chiar dacă am fost atât de 
îndurerat, eram blând şi smerit cu inima şi plin de răbdare şi 
plin de iubire, căci asprimea inimii nu M-a cunoscut, că toate 
veneau de la Dumnezeu, şi aşa să-şi spună şi omul: toate vin 
de la Dumnezeu pentru facerea cea din cer. Amin. 

Voiesc să-i învăţ pe toţi care vor cu Dumnezeu şi care 
vin spre voirea aceasta, voiesc să se aplece ei şi să înveţe taina 
crucii purtate aşa cum Eu am purtat-o, căci fără de învăţătură 
nu poate omul pe cale cu Mine, că e cu multă învăţătură pe ea 
calea Mea cu omul, calea Mea pentru om. Cuvântul Meu e aur 
curat, numai să-l iubească omul şi să înveţe din el şi să-l împli- 
nească peste el, că nu mai este nevoie să înveţe el altceva sau 
altcumva, ci este doar de vegheat. 

O, poporul Meu de la izvor, voiesc să înveţe toţi cei care 
Mă iau de pe masa Mea cu tine, voiesc să şi împlinească ei cu- 
vântul Meu, că e mare cuvântul Meu şi e suflarea Mea peste 
cei ce vor să se nască de sus, căci Eu de sus sunt, de sus vin 
pentru naşterea cea de sus a omului care caută cu lumină peste 
el şi care stă în lumină. 

O, fiilor lucrători la izvor din partea Mea peste cei ce 
aleg creşterea lor cea de la Dumnezeu, Eu, Domnul, suflu peste 
voi şi vă dau, şi voiesc să ia cei ce caută la voi sfat şi înţelep- 
ciune, dar să lucreze ei apoi aşa, spre viaţa lor cea de sus. 
Duhul umilinţei este cea mai mare lucrare a lui Dumnezeu pen- 
tru om, căci Eu Mi-am arătat umilinţa ca să înveţe omul din 
ea, iar omul să nu dea să fie mai mare ca Dumnezeu, căci dru- 


mul cu Dumnezeu are aurul lui, are bogăţia lui şi străluceşte 
de jos până sus prin această lumină, prin duhul umilinţei, scara 
care îl suie pe om la cer ca să fie omul din cer pe pământ, şi nu 
de pe pământ să mai fie el apoi. 

Am venit pe pământ pentru îndumnezeirea omului. 
Aceasta să ştie toţi cei care sunt şi care voiesc să fie cu Mine 
pe calea cuvântului Meu cel de azi, pe calea venirii Mele de 
azi pe pământ cuvânt, şi trebuie să se îndumnezeiască cel ce 
voieşte să fie cu Mine prin lepădare de sine şi prin îndum- 
nezeirea lui apoi, căci Eu asta am de lucrat peste om. 

învăţaţi poporul peste tot, fiilor care-Mi staţi cale a cu- 
vântului Meu ca să vină el spre creşterea celor ce se aduc la 
creştere. învăţaţi-i pe toţi cei ce doresc cu Dumnezeu şi să ştie 
ei că nu Dumnezeu trebuie să Se facă după cum sunt ei, ci ei 
trebuie să se facă după cum este Dumnezeu. Nu mai voiesc 
durere de la ei, căci pe cine îl doare de el însuşi în trupul bi- 
sericii Mele, acela se face durere a Mea şi sarcină a Mea şi a 
voastră, tată, şi trebuie să le spunem din când în când că e 
musai să aibă cruce şi răbdare pentru cruce toţi cei ce vor cu 
Dumnezeu, căci crucea Mea este grea şi nu este ca a lor, iar 
dacă ei nu pot ajuta sau micşora greul crucii Mele, măcar să-şi 
poarte cu răbdare şi cu împăcare crucea lor, că nu e de tăiat din 
cruce, ci e de împodobit crucea cu podoabele iubirii şi a 
răbdării sfinte şi a cuminţeniei depline, şi mai ales a nerăzvră- 
tirii, că nu are omul dreptul să se răzvrătească, decât dacă-şi ia 
singur acest drept împotriva umilinţei lui, pe care ar fi s-o aibă 
pe deplin pentru mântuirea lui. 

O, nu ştie omul ce este crucea, ce slavă este ea, ce drum 
spre înviere este ea, şi de aceea se plânge el mereu, şi de aceea 
se slăbeşte mereu om pe om plângându-se mereu, de parcă asta 
ar fi să fie lucrarea lui. Toate câte vin peste om, ar fi să le pri- 
mească el ca din mâna lui Dumnezeu şi să nu-I dea Domnului 
peste mână, căci Dumnezeu ştie ce-i este omului de folos, după 
cum vede El că trebuie pentru făptura cea mereu nouă a omu- 
lui, căci Eu prin suferinţă am venit pe pământ şi tot aşa am pe- 
trecut apoi, şi tot aşa M-am întors şi M-am păstrat lângă Tatăl, 
căci aceasta este cununa celor ce-L iubesc pe Dumnezeu, iar 
bucuria şi desfătarea este calea păgânilor, nu a creştinilor, căci 
creştinii au bucurie crucea şi pe Domnul lor, Domnul crucii, 
Păstorul Cel cu crucea, Care umblă după oi ca să le dea păşu- 
nea Lui şi pildă să le dea lor purtarea crucii, slava celor ce 
iubesc pe Dumnezeu după chipul şi asemănarea Lui, căci Eu 
prin cruce Mi-am arătat slava şi prin ea am iubit pe fiecare om, 
ca să-l răscumpăr pe om şi să-l dau Tatălui, acolo unde el se 
va întâlni cu odihna lui, pe care a pierdut-o prin părăsirea lui 
Dumnezeu, datorie care trebuie plătită la Dumnezeu de fiecare 
om, ca să-şi primească el iarăşi înfierea cea pierdută. Amin. 

O, fiilor care staţi înaintea Mea ca să-Mi port cu voi 
crucea venirii Mele, învăţaţi poporul de peste tot să se uite la 
voi şi să înveţe purtarea crucii, căci voi şi cei cu voi lângă 
izvorul Meu de cuvânt aici, sunteţi sub cruce mereu, tată, sun- 
teţi sub sarcină mereu şi sunteţi mulţumiţi că-Mi slujiţi venirii 
Mele şi lucrului ei cel greu şi mult, cu duhul, cu sufletul şi cu 
trupul, fiilor. Voiesc să cobor binecuvântare şi putere peste voi 
acum, pentru lucrarea de împrospătare a celor ce trebuiesc 
orânduite spre împrospătare peste locaşul Sfintei Sfintelor 
Mele, tată. Sunteţi puţinei pentru cât de mult lucru este peste 
tot de lucrat, aici şi pe unde mai este nevoie de voi şi de lucrul 
vostru pentru cât popor avem de purtat şi de îngrijit. 

Acum, pe cel ce este reazemul Meu la greu, pe copilul 
pe care-Mi sprijin venirea Mea şi vestirea ei, îl umplu de pu- 
tere ca să-Mi chivernisească lucrarea împrospătării de care am 

grăit acum peste cele din grădiniţa cuvântului Meu. O, nu vă 
temeţi pentru puterea cea mică pe care o aveţi! Fiţi credin- 
cioşi, că nu voi puteţi, nu voi cuprindeţi pe toate câte sunt de 
orânduit. Vin îngerii Mei şi vă sprijinesc, tată. Sprijiniţi-vă şi 
voi pe ei, căci lucrarea credinţei trebuie să locuiască în voi, şi 
apoi puterea ei. Amin. 

Tu, cel care-Mi dai şi-Mi vesteşti graiul Meu din cer şi 
până pe pământ şi până la marginile lor, fa sfat ceresc, tată, şi 
cu multă bunăvoinţă lucrează şi aşează pe cele care să se lu- 
creze pentru împrospătarea a toate în grădiniţa cuvântului Meu 
cu voi. Sunteţi sprijinul Meu, iar Eu sunt sprijinul vostru, tată. 
întăreşte tu acum credinţa că toate sunt cu putinţă, căci în 
Dumnezeu toate sunt da, iar Eu voi da şi putere şi tot ce va fi 
să se poată pentru această lucrare, ca şi pentru lucrarea care 
merge înainte spre săvârşirea deplină a ei, a noii zidiri înălţată 
acum în grădinile Mele cu voi la izvor, şi ne vom da silinţa şi 
colo, şi colo, iar duhul hărniciei şi al buneivoinţe vă va fi 
biruinţa şi credinţa în tot ce Eu voi da de împlinit. Amin. 

Pe toţi cei de lângă izvorul Meu îi voiesc vioi mereu şi 
încredinţaţi mereu că puterea şi voinţa şi împlinirea a toate vin 
de la Mine prin duhul şi prin mânuţele lor, pe care Eu le umplu 
mereu de har, de binecuvântare şi de bucurie pentru lucrarea 
lor cu Mine, căci purtarea crucii Mele aduce bucurie fără 
seamăn, atât cât mintea cea fără Dumnezeu în ea nu ajunge să 
ştie înţelepciunea bucuriei sfinte, bucuria cea prin cruce şi taina 
care o învăluie pe ea de sus. Amin. 

Binecuvântare dau acum pentru cele de la Mine toate 
spre lucrul Meu prin voi! Totul este cu putinţă celor cu credinţă 
în toate câte Eu grăiesc şi aşez. Amin. 

O, îmbrăcaţi-vă în harul păcii Mele, fiilor, că lumea nu 
ştie ce este pacea aceasta, pacea Mea dintre voi, prin care Eu 
pot şi lucrez. învăţaţi poporul de peste tot taina păcii Mele cu 
voi, căci el trebuie mult să înveţe dacă iubeşte el cu putere cu- 
vântul Meu, care învaţă, şi fapta lui apoi. 

Vă învăluiesc în puterea cea biruitoare a crucii, fiilor. 
Iubiţi taina aceasta, că e mare, tată, căci duhul cel rău se teme 
straşnic de cei îmbrăcaţi în această armură, cu care Eu l-am 
judecat pe el acum două mii de ani. 

Nimeni să nu se plângă, nimeni să nu fie neputincios, 
căci puterea crucii le dă putere celor ce o iubesc pe ea cu pilda 
vieţii lor. 

Pace ţie, popor de la izvor! Pacea Mea din mijlocul tău 
să lumineze peste tot pe poporul cuvântului Meu ca să înveţe 
el lumina aceasta. Eu, Domnul, Mă împart prin voi cu tot ce 
am să-i dau celui ce iubeşte să Mă asculte după orânduiala Mea 
cea din mijlocul vostru, cea din mijlocul tău, poporul Meu de 
la izvor. Amin, amin, amin. 

14/27 septembrie 2011 

Praznicul Acoperământul Maicii Domnului 

Adevărata pocăinţă îi dă omului neputincios viaţă nouă. Suferinţa îi 
aduce omului umilinţa. îndemn la aplecare între creştini. Omul 
îngâmfat nu vede virtuţi, ci vede defecte la cei virtuoşi. Vindecarea 
omului este iertarea păcatelor lui. Ascultarea înseamnă Dumnezeu 
şi este viaţă veşnică. Mângâierea trupească şi mângâierea duhov- 
nicească. Pilda omului care L-a iubit pe Domnul cu dor din pricina 
ispitelor trimise de diavolul. 

A cest cuvânt este Dumnezeu, Care Se vesteşte pe 
Sine în zilele acestea şi îşi lucrează lucrarea Sa, 
proorocită prin Scripturi că ea va fi să se arate pe pământ şi să 
se audă de ea din cer şi de pe pământ şi din adânc de pământ 


şi să împartă ea cuvântul lui Dumnezeu la cei vii şi la cei morţi, 
spre slava Domnului şi a sfinţilor Lui, cărora El le spune: 
Bucuraţi-vă, sfinţi rugători şi tămăduitori, că vremea este să 
vin cu voi şi să lucrăm slavă mare, şi iată, vin şi împlinesc şi 
tainic îmi desfac vălul cel de deasupra şi-Mi arăt mărirea, până 
ce taina aceasta va arăta focul ei, dorul ei, dorul care arde ca 
focul ca să se aprindă el în oameni şi să vadă oamenii pe Dum- 
nezeu în acest cuvânt, căci acest cuvânt este Dumnezeu. Amin. 

O, bucură-te, mama Mea cea de-a pururi Fecioară, căci 
lacrima ta alină inima Mea de durerea ei cea grea, durere 
nemângâiată, mamă! E ziua ta de pomenire între sfinţi în ziua 
aceasta şi vin cu tine în cuvânt ca să împărţim mângâiere şi să 
aşteptăm şi Noi de la ea mângâiere, mamă, căci Noi mângâiem 
de dorul mângâierii, că avem durere, o, mama Mea. 

Sunt Domnul Iisus Hristos, Cuvântul Tatălui Savaot, şi 
vin cu mama Fecioară în slavă de cuvânt şi vin în mijlocul tău, 
măi poporul Meu care asculţi din gura Mea cuvântul Meu ca 
să-l ai pe masă şi să-l iei şi să-l dai milostenie la cei ce n-au pe 
masa lor izvorul Meu de azi, cuvântul venirii Mele pe calea 
cuvântului, căci grăiesc cu tine ca şi cu Adam în rai, ca şi cu 
Moise pe muntele slavei Mele, ca şi cu sfinţii în cer, măi po- 
porul Meu, şi sunt acoperit de purtătorii de Dumnezeu şi 
grăiesc cu sfinţii înaintea ta ca să Mă auzi şi ca să Mă vezi cu 
ei, aşa cum M-au auzit şi M-au văzut între sfinţi grăind cu ei 
ucenicii Mei pe muntele Tabor când i-am luat pe ei deosebi cu 
Mine ca să le arăt lor slava Mea cea între sfinţi şi slava sfinţilor 
Mei cea de lângă Mine cu ei. O, mult, mult de tot aş vrea să 
am mai mulţi pe care să-i pot deosebi adesea şi să-Mi arăt lor 
slava Mea între sfinţi şi a sfinţilor lângă Mine, aşa cum am lu- 
crat Eu acum două mii de ani pe munte sub privirea celor trei 
ucenici ai Mei, Petru, Iacob şi Ioan, de s-a umplut muntele tot 
de slava lui Dumnezeu, iar ochii lor la fel! 

Sunt cu mama Mea Fecioara în mijlocul tău cuvânt de 
tămăduire, măi poporul Meu, şi dar tămăduitor aşez în ziua 
aceasta pe masa Mea cu tine, măi tată. Am vestit pe vestitorii 
Mei că voi sta în ziua aceasta cu mama Mea cea bună înaintea 
ta şi voi lua din gura slujitorilor Mei de cele sfinte rugăciune 
pentru tămăduirea de neputinţe, căci am pe ici, pe colo în 
poporul Meu neputincioşi, care aşteaptă de la Dumnezeu alin 
şi vindecare, şi de la care tot aşa aştept şi Eu. 

O, măi poporul Meu, nu este doctorie mai tare pentru 
om ca şi pocăinţa cea cu putere înaintea Mea, cea plină de 
duioşie spre Mine şi de credinţă şi de căutare după Dumnezeu 
faţă de tot suspinul cel din om. Adevărata pocăinţă îi dă omului 
neputincios viaţă nouă, după ce Eu, Domnul, încerc prin foc 
credinţa lui în puterea lui Dumnezeu. 

Taina sfintei tămăduiri dau s-o desfacem în ziua aceasta, 
Eu şi mama Mea Fecioara, şi să aşezăm putere de vindecare 
peste untdelemnul de pe masă prin rugăciunea slujitorilor 
sfinţiţi în mijlocul poporului cuvântului Meu de azi, căci scris 
este să se roage preoţii bisericii şi să ungă cu untdelemn în nu- 
mele Meu pe cei bolnăviori, şi rugăciunea credinţei va mântui 
pe cel neputincios şi îl va ridica pe el Domnul, şi de va fi 
săvârşit păcate se vor ierta lui, dar să le mărturisească şi să se 
roage pentru vindecare unii pentru alţii fraţii şi slujitorii cei 
sfinţiţi, căci rugăciunea cea cu pocăinţă şi cu stăruinţă prin 
pocăinţă poate ea prin cei drepţi lui Dumnezeu şi poate prin 
sfinţi pentru cei neputincioşi. Amin. 

O, dacă ar şti omul că are nevoie de mila Mea pentru 
păcatele lui, nu s-ar mai îngâmfa niciodată nici cât vârful de 
ac şi n-ar mai cădea în mâna suferinţei, dar iată, omul este 
neputincios pentru duhul umilinţei în el mereu, iar suferinţa îi 

aduce omului aminte de umilinţă şi de nevoie de umilinţă în 
inima lui. Dau să cercetez peste tot pe cei din poporul acestui 
cuvânt şi dau să povăţuiesc spre duh tămăduitor înăuntrul lui 
pe tot fiul cel credincios cuvântului Meu de azi peste pământ, 
căci nu e bine să creadă cineva dintre cei care au cunoscut în 
acest cuvânt venirea Mea cea de azi pentru pregătirea unui 
popor al slavei Mele, care va să se arate în curând cu acest po- 
por, o, nu e bine să creadă cineva că poate sta sau merge ori- 
cum pe calea aceasta de azi a Mea cu fii pe ea, căci dacă aşa 
crede, aşa stă. O, e bine să fiţi mici unul în faţa celuilalt şi e 
bine să lucraţi toţi aşa, fiilor care căutaţi cu această cale, că 
aveţi nevoie de iertare de păcate, tată. Aveţi nevoie de mila 
Mea şi vă trebuie aplecare, nu cuvânt unul peste altul, ci aple- 
care unul în faţa celuilalt mereu, fiilor. O, nu e bine să gândiţi 
că puteţi să aveţi cuvânt şi cărare de cuvânt unii peste alţii ca 
şi cum voi aţi fi mai buni decât cei cărora le daţi cuvânt din 
voi, căci aceasta înseamnă că vă apucaţi să vă credeţi mai buni 
decât ei. Dar cum e bine dacă aşa nu e bine? O, Eu v-am învăţat 
calea cu Dumnezeu, fiilor. Am venit Eu însumi şi am arătat 
cum este şi ce are de lucrat pe ea cel ce voieşte să vină după 
Mine, şi nu oricum înseamnă că e omul pe cale cu Dumnezeu, 
ci aşa cum am arătat Eu. 

O, fiilor, feriţi-vă de duhul rău! Feriţi-vă de duhul în- 
gâmfării, măi fiilor care veniţi să învăţaţi să fiţi pe calea Mea! 
Un om îngâmfat nu vede virtuţi, ci vede defecte la cei virtuoşi, 
la cei iubitori de Dumnezeu şi de greul lui Dumnezeu, dar iu- 
birea de Dumnezeu face iubire pentru semeni în om, nu face 
îngâmfare în om pentru cei din jur, iar Eu am iubit umilinţa, 
măi fiilor, şi v-am arătat aceasta şi vouă, şi celor de până la 
voi. Am auzit din cer mai deunăzi o inimă al cărei glas s-a răz- 
vrătit pe felul cum am grăit Eu prin Duhul Meu peste ea prin 
trimişii Mei spre popor, şi M-a durut duhul îngâmfării acestei 
inimi, care nu ştie să-şi tămăduiască prin umilinţă fiinţa şi gre- 
şeala şi nici nu primeşte vremea cea pentru vindecare. O, când 
credinţa se schimbă în răzvrătire, când dragostea se schimbă 
în ură, când sfiala cea cerută de cer se schimbă în îndrăzneală 
cu iuţeală în ea, e vinovat păcatul, nu dragostea. Când sănătatea 
se schimbă în durere, când puterea se schimbă în neputinţă, 
când pacea se schimbă în război răzvrătitor, e vinovat păcatul, 
nu dragostea, nu puterea, iar ura este păcat născut din alt păcat 
şi ea nu-i face omului bine nici la suflet, nici la trup. Vii la 
Dumnezeu ca să-L bucuri pe El cu venirea ta la El şi ca să fii 
gata oricând să-I răspunzi cald când El are nevoie de tine pe 
calea Lui peste pământ, sub crucea Lui cea greu de dus, sau 
vii să laşi lumea şi să-L iubeşti pe El, sau să nu mai faci păcat 
ca lumea, sau vii să stai sub crucea Lui şi sub ascultare să stai 
sub cruce şi să te faci mic sub El şi mic ca El sub cruce, iar El 
să fie mare peste tine şi pentru tine sub crucea Lui cu tine, dar 
să nu-ţi pui în gând că vii să-ţi fie bine acum sau pe vecii, mai 
bine ca Lui, sau să gândeşti să fii tu cineva şi nu ca lumea cea 
păcătoasă, sau să gândeşti tu să fii mijlocitor la El pentru ai tăi 
vii sau morţi, ca şi cum atât de mare vrednicie şi trecere ai, şi 
aceasta să spună Domnul, nu tu, iar tu să vii la El fără să cauţi 
ceva pentru tine, ci doar să-L bucuri că vii la El, că L-ai ales 
pe El şi că eşti gata pentru El în orice ar fi să-ţi dea să faci 
sau să porţi, şi nu altfel să gândeşti pentru venirea ta la Dom- 
nul. Iar dacă nu poţi să-L ajuţi cu nimic în statul tău pe calea 
mântuirii cea de la El, o, nici atât să nu cauţi să fii nemulţumit, 
şi nu să-L faci pe El dator ţie, nu de aceea să vii la El, că e mare 
primejdie să-ţi faci aşa socoteală şi să socoteşti tu în locul 
Domnului, că pierzi, fiule. O, nu aşa trebuie să te porţi cu Dom- 
nul, că Domnul poate şi fără de tine, dar tu nu poţi fără El pen- 


tru tine, nu poţi nimic veşnic, nu eşti şi nu vei fi nimic apoi, ci 
numai mila Lui să-ţi facă bine, numai aşa să crezi, şi aceasta 
numai dacă El vrea, după purtarea ta lângă El, nu să-I pretinzi 
tu ce să facă El pentru tine. O, Eu, Domnul, stăteam în rugă- 
ciune spre Tatăl în miezul de noapte pentru suferinţa Mea, care 
avea să-Mi vină prin cruce şi când Caiafa M-a dat spre moarte 
apoi pentru iertarea cea de la Tatăl a omului păcătos, şi am stat 
atât de umilit în faţa suferinţei Mele cea pentru om, şi iată, 
omul trebuie să se gândească la preţul cel plătit de Mine pentru 
el, nu să se bucure că a suferit Domnul pentru el şi să aştepte 
mereu aşa de la Domnul pentru el, ci să plângă aşa cum am 
plâns Eu la miezul de noapte rugându-Mă cu mare durere în 
grădina Ghetsimani spre Tatăl, şi când a venit ucenicul Meu 
cel vânzător de Dumnezeu şi M-a dus la Caiafa ca să cad 
jertfa de ispăşire pentru păcatul omului. 

O, cât Mă doare când îl văd pe om încordat în el şi în 
afara lui, şi cât Mă doare, iarăşi, că nu-şi aduce el atunci aminte 
cum am fost Eu în noaptea în care M-a vândut lui Caiafa 
ucenicul Meu, de plângeam cu umilinţă în faţa suferinţei Mele 
cea pentru omul păcătos! Mă doare că nu se umileşte omul. 
Mă doare. 

O, mamă Fecioară, hai să punem vindecare peste tot pe 
unde vedem că nu este ea în cei ce au venit pe calea Mea de 
azi cu acest popor, mamă! Vom face acum cale rugăciunii cea 
din mijlocul poporului Meu de la izvor şi vom lua rugăciunea 
din gura slujitorilor sfinţiţi şi vom împărţi untdelemnul cel 
vindecător, mamă, şi Ne vom întoarce în carte pentru sărbătoa- 
rea ta cea de azi, o, mama Mea, căci tu eşti sărbătoare mare 
pentru cei din cer, şi aşa eşti şi pe pământ pentru cei ce Ne 
iubesc, mamă, căci cu ei Ne sprijinim în mersul Nostru spre 
Tatăl dinspre pământ spre cer pentru ei, o, mamă! Amin. 

B a, Fiule Emanuel. De pe pământ spre 
cer voim Noi să mergem cu acest scump 
popor. Desfacem astăzi caneaua şi dăm untdelemn vindecător 
la cei neputincioşi şi la cei sănătoşi, căci toţi au nevoie de 
iertare, de pocăinţă şi de iertare apoi, şi de vindecare apoi. 
Avem apoi de cuvântat şi de împărţit untdelemnul gurii Tale, 
cuvântul Tău cel plin de vindecare şi cel învietor de om, căci 
omul cel nou dai să-l aşezi în fiecare dintre cei ce vin să meargă 
pe calea Ta cea de azi cu poporul Tău cel de azi. 

Fiţi plini de duh de pocăinţă, voi, cei ce veniţi la lu- 
crarea tainei untdelemnului sfinţit, care vindecă pe cei umiliţi! 
Duhul pocăinţei şi al iertării păcatelor prin acest duh, aceasta 
să lucraţi şi aceasta să vă dea Domnul, iertarea să vă dea, căci 
aceasta este vindecarea, şi unde nu este iertarea păcatelor nu 
este vindecare. Fiţi plini de duh de pocăinţă, fiilor! învăţaţi 
cum să se ia de pe voi neputinţele! învăţaţi tainele Domnului, 
fiilor! Amin. 

O poporul Meu, voi grăi azi peste tine prin 
^izvorul Meu de cuvânt şi va grăi cu tine 
mama Mea Fecioara şi-ţi vom da să ştii taina vindecării, tată, 
şi te rog să înveţi ceea ce Eu îţi dau să ştii şi să faci. Amin. 

Pace vouă, fiilor împărţitori peste poporul Meu! Sunt 
aici cu voi şi iau de la voi rugăciunea şi o umplu de dar şi vă 
dau prin ea, şi vă vom da apoi cuvântul cel pentru sărbătoarea 
mamei Mele Fecioara. Binecuvântat să vă fie rodul rugăciunii 
şi untdelemnul peste care se cheamă azi darul vindecării cea 
de la Dumnezeu, darul Duhului Sfânt Mângâietorul şi Vinde- 
cătorul, Dătătorul de viaţă şi Vistier al bunătăţilor şi al darului, 
o, fiilor. Amin. 

* 

K u, Domnul, binecuvintez cu sfinţii glasul şi duhul 
rugăciunii care s-a ridicat la cer din mijlocul po- 
porului Meu de aici, de la izvor, unde s-au adunat cei ce sunt 
neputincioşi prin cetăţi şi cei ce au adus duhul rugăciunii inimii 
lor aici, la ziua aceasta de rugăciune pentru vindecare, la săr- 
bătoarea mamei Mele Fecioara, care s-a aşezat cu sfinţii înain- 
tea Mea şi M-a rugat să împart vindecare peste neputinţe, că 
mult rugătoare este ea spre Mine pentru tine, măi poporul Meu, 
că ea vede că numai pe tine te mai am. O, am grijă de tine, tată, 
că numai pe tine te mai am. Aşa să ai şi tu de Mine grijă, că 
nici tu n-ai pe nimeni în afară de Dumnezeu, Care-ţi dă ţie de 
la El ca să ai şi ca să dai şi ca să rodească peste oameni ceea 
ce le dai tu lor de la Mine. 

Nimic mai mult n-ar trebui să aibă omul, şi i-ar ajunge 
lui numai Dumnezeu dacă L-ar avea. Lui însă îi vine greu 
aceasta, fiindcă omul nu poate să-şi taie voia, bietul de el, iar 
voia lui înseamnă omul, nu înseamnă Dumnezeu. Când omul 
nu se deprinde de mic cu ascultarea de Dumnezeu, când el 
n-o învaţă bine pe ea de mic, îi este greu când este crescut mare 
să facă aceasta, o, şi nu este viaţă mai uşoară, mai nezbuciu- 
mată, mai neapăsată ca şi viaţa cea sub ascultare de poruncile 
vieţii, de învăţătorul vieţii, iar Eu, Domnul, aceasta voiesc să 
aşez pe pământ între oameni, şi să stau cu ei apoi, ca să nu mai 
aibă ei lacrimi şi suspin, căci scris este pentru cei deprinşi cu 
ascultarea, că: «Domnul va sălăşlui cu ei şi va şterge El orice 
lacrimă din ochii lor şi moarte nu va mai fi, nici plângere, nici 
strigăt de durere nu va mai fi». Amin. 

Hai, mama Mea, mamă pururea Fecioară, hai să Ne 
aşezăm în carte cu bogăţia acestei zile de sărbătoare a ta între 
sfinţi, mamă! Eu, Domnul Iisus FIristos, Fiul tău, grăiesc cu tine 
între cei din cer. înaintea poporului Meu de pe pământ grăiesc 
cu tine în ziua ta de serbare, şi iată, cei din cer grăiesc unii cu 
alţii înaintea celor de pe pământ şi le dau lor grăirea cea de sus, 
grăirea celor de sus. Pace ţie, mama Mea! Pace duhului tău cel 
grăitor acum cu poporul cuvântului Meu! Amin. 

© şi eu lucrez tot ca Tine, Fiule scump al 
^meu. Iată, şi eu zic: Pace Ţie! Duhul 
meu cel plin de iubire Ţi-1 dăruiesc mereu, că e plin de iubirea 
Ta, de ascultarea de Tine e plin, Fiule scump al meu, căci viaţă 
cu ascultare este în cer viaţa, căci în cer e numai Dumnezeu, 
numai ascultare peste tot, şi toţi sfinţii şi toţi îngerii ştiu în cer 
că ascultarea înseamnă Dumnezeu, precum neascultarea 
înseamnă diavolul, iar eu Te rog în ziua mea de serbare între 
sfinţi în cer şi pe pământ, ascultă-mi rugăciunea cea de azi şi 
dăruieşte-Ţi puterea cea vindecătoare, cea plină de milă şi fa 
să fie pe pământ ca şi în cer, Fiule Doamne, căci în cer este as- 
cultare, o, Fiul meu iubit Iisus. Amin. 

Şi acum, când omul ştie ce înseamnă ascultare şi ce 
înseamnă neascultare, trebuie să mai ştie el că ascultarea de 
Dumnezeu vine din credinţa în Dumnezeu, şi scris este ca tot 
cel ce crede în El să nu piară, ci să asculte de Dumnezeu, ca să 
aibă viaţă veşnică, ascultare veşnică să aibă, precum cei din 
cer au. Iată, ascultarea este viaţă veşnică. Ea îl face pe om să 
stea în sânul lui Dumnezeu şi să fie îndumnezeit omul. Ne-am 
vestit nu demult la porţi că vom aduce vestea cea mare a bu- 
curiei cu Noi peste cei ce Ne-au ales pe Noi, cei din cer, şi 
peste cei ce Ne aleg, căci în curând cerul va întinde funia şi va 
înconjura avutul său şi-l va pune la adăpost fericit, unde nu va 
mai pătrunde durerea, căci scris este: «Domnul va sălăşlui cu 
ei şi va şterge orice lacrimă din ochii lor şi moarte nu va mai 
fi, nici plângere, nici strigăt de durere nu va mai fi». Amin. 

Să-i învăţăm pe ei, Fiule scump, că vine vremea să-i 


înconjurăm cu hotarul tainic şi să-i îngrijim ca pe cei din cer 
şi să se hrănească ei cu iubirea cea dintre cei din cer, căci du- 
rerea şi suspinul vin de la lucrarea neascultării, şi oamenii de 
pe pământ nu ştiu de unde-şi fac ei rost de atâtea dureri. Voiesc 
să grăiesc azi, aici, despre taina şi lucrarea ascultării, Fiule 
Iisus, căci grija mea cea mai mare este să-l facem pe om să Te 
asculte şi să se facă el apoi ucenicul Tău, precum mirii cei din 
Cana Galileii au lăsat jos bucuria nunţii lor şi s-au făcut ei 
ucenici ai Tăi şi au rămas curaţii Tăi şi apostoli s-au făcut, şi 
ai binecuvântat peste ei apostolia şi nicidecum nunta, dar iată, 
este aşa cum ai spus Tu acum două mii de ani că nu toţi pricep 
taina aceasta, ci puţini, puţini de tot o pricep pe ea, căci aceasta 
este taină mare, şi taina este pentru ucenici, iar ceea ce nu este 
taină este pentru lume. Când ucenicii Tăi Ţi-au spus Ţie grăirea 
lor cum că nu-i este de folos omului să se însoare, Tu ai 
adăugat cuvânt sfânt şi ai spus lor că nu toţi pricep taina 
aceasta, ci numai cei ce le-a descoperit-o lor Tatăl, numai aceia 
o pricep pe ea. 

O, ce fericiţi sunt cei ce au numai pe Domnul pe pământ 
iubire a lor aşa cum eu am avut mereu pe Domnul în iubirea 
mea! Iubirea înseamnă dor şi ascultare de Dumnezeu, şi ea te 
cuprinde în ea când asculţi, şi te înconjoară apoi în hotarele ei 
şi nu mai poţi decât să iubeşti, şi nu mai poţi să întristezi, şi nu 
mai poţi să te întristezi, căci iubirea nu le lucrează pe acestea 
din nimeni şi din nimic. 

O, ce departe eşti, omule, de această taină despre care 
eu grăiesc azi în ziua mea de serbare între sfinţi în cer şi pe 
pământ! O, ce departe este cerul de pământ, o, ce departe de 
om este iubirea şi cerul ei cel sfânt! Să ia omul de pe masa 
aceasta şi să înţeleagă şoapta cerului şi dorul cerului după om! 
Numai cei ce iubesc ascultarea de Dumnezeu şi de statul lor 
întru El, numai ei vor fi cuprinşi în ţara cea de sus, în iubirea 
cea de sus, ţara celor care ascultă aşa cum eu am ascultat, şi 
numai de iubire am ascultat. I-am iubit atât de mult pe toţi 
ucenicii Fiului meu, rămaşi pe urma înălţării Lui la Tatăl, o, 
i-am iubit aşa de mult, de mă ardea dorul să fiu cât mai curând 
lângă Fiul meu, Cel din dreapta Tatălui, şi să fiu şi eu cu ei ca 
şi El, de acolo să fiu cu ei mereu, nu de lângă ei, căci de acolo 
aveam să am altă putere, altfel de cale a mea cu ei pe calea lor, 
căci cei ce ascultă de Domnul sunt cei ascultaţi de El în orice 
ar cere ei prin iubirea lor de oameni, prin mila lor de cei de pe 
pământ străini de cer, sau plini de nădejdea cea pentru cele din 
cer spre ei de la Dumnezeu. Oamenii trupeşti îşi mângâie unii 
altora trupul şi poftele trupului, şi apoi se aleg cu dureri, căci 
sunt străini de cer, iar oamenii duhovniceşti îşi mângâie unii 
altora dorul de Dumnezeu şi îl aprind în ei plini de nădejde, şi 
mila celor din cer are ce să lucreze şi peste cei trupeşti, şi peste 
cei duhovniceşti; şi peste cei reci, şi peste cei fierbinţi, căci în 
cer este dor şi îi este dor de om lui Dumnezeu şi cerului tot îi 
este dor. 

O, Fiule Iisus, iată, împărţim mângâiere de dorul mângâ- 
ierii şi aşteptăm de la om mângâiere, căci Noi mângâiem de 
dorul mângâierii şi iubim de dorul iubirii, căci iubirea este dor, 
Fiule scump al meu, şi iată cum lungim ziua de serbare, căci 
dorul Ne împinge să stăm cu cei de pe pământ şi să-i simţim 
cu Noi una, iar ziua de serbare ţine de la asfinţitul care trece şi 
până la răsăritul zilei care urmează zilei de sărbătoare, iar Noi 
Ne mângâiem împărţind mângâiere, împărţind iubire şi învăţă- 
tură de ascultare cu iubire pentru cei ce Ne iubesc, alegând ei 
pe Domnul iubire a lor. Amin. 

O, popor al Fiului meu Iisus Hristos, o, copil al Celui 
mai frumos Copil între copii, ia aminte şi învaţă să faci faptă 

iubirea ta de cei ce iubesc pe Dumnezeu cu alegerea lor. Când 
cineva greşeşte puterii sufletului tău, tu să te umpli de duioşie 
pentru acela din pricina greşelii lui asupra ta, şi-ţi va veni îna- 
poi puterea prin duhul duioşiei tale pentru cel greşit, ca să nu 
învinuieşti vina lui în tine, care dă să te tulbure, să te răvă- 
şească, şi nici vina ta în el să n-o hrăneşti, iar duhul duioşiei 
din inima ta va lucra tainic şi va îndulci pe cel ce slăbeşte pu- 
terea sufletului tău înăuntrul tău, şi aşa ai câştigat pe fratele 
tău, iar diavolul dezbinării va fi ruşinat. 

Iubiţi umilinţa, fiilor! Socotiţi-vă nevrednici de orice 
bine din partea Domnului şi din partea omului, căci smerenia 
voastră este poarta cea mai largă pentru voi înspre Domnul şi 
pentru Domnul spre voi. Bucuria şi desfătarea voastră toată să 
vă fie umilinţa inimii, smerenia cea plină de adevărul ei, fiilor. 
O, mi-e tare drag să vă povăţuiesc şi mi-e tare dor să vă învăţ 
taina măririlor cereşti în voi, căci smerenia din voi vă poartă 
spre mare mărire şi vă dăruieşte sălăşluirea Domnului în voi 
cu toată mărirea Sa, şi mărire din mărire naşte ea în voi când 
Domnul are loc prielnic Lui cu mărirea Lui în voi. Fiţi calzi 
mereu, fiţi blânzi mereu în voi şi în afara voastră şi să nu vă 
săturaţi să fiţi aşa! Fiţi sfinţi mereu prin acestea care fac în om 
pe Dumnezeu, şi care-L tămăduiesc pe Domnul de suferinţă în 
voi, căci în oamenii străini de cer e plină de suferinţă aşteptarea 
Domnului, e mormânt rece şi întunecat locul sufletului omului 
care nu doreşte pe Domnul viu în el. Iată, tămăduirea omului 
neputincios cu duhul şi cu trupul atârnă de tămăduirea Dom- 
nului în el. Amin. 

O, nu ştie omul că nu-i frumos, că nu-i sănătos să se 
iuţească, să se încordeze, să se nemulţumească, să se mărească 
pe sine între cei din jurul lui prin nemulţumirile lui. Nu ştie 
omul şi n-are cine să-i spună acestea, iar mila celor din cer este 
mare pentru om. O, măcar de-ar avea cât mai mulţi parte să ia 
din masa aceasta de cuvânt învăţătură de iubire şi de ascultare 
şi de înviere şi de schimbare a înfăţişării cea dinăuntru şi cea 
din afară a omului străin de taina vieţii veşnice, iar eu Te rog 
cu mare duioşie, o, Fiule scump Iisus, fă cale cunoscută mult 
de către oameni cuvântului Tău care curge din Tine pe pământ 
ca să umble el la inima omului, căci toate sunt pentru Tine cu 
putinţă, iar azi eu aduc Ţie rugăciune pentru om. O, dacă ispi- 
tele trimise de diavolul îl fac pe om să strige la Tine din mijlocul 
încercărilor, Tu şi mai mult lucrezi ca să-l întorci pe om spre 
viaţa lui cea de sus. L-a întrebat odată cineva pe un om căit şi 
îmbunătăţit şi întors la Dumnezeu cu mare dor în el, l-a întrebat 
cine l-a făcut pe el să-L iubească pe Domnul atât de mult, iar el 
a răspuns că dracul l-a ajutat să caute după Domnul cu atâta 
dor. O, dacă n-ar dispreţui omul durerea şi necazul de tot felul, 
care-i vin lui din pizma diavolului, i-ar da lui Domnul lumina 
smereniei şi ar afla el dulceaţa ei cea multă, pe Domnul celor 
smeriţi, şi care-şi osândesc păcatul prin smerenia inimii lor! 

E zi de dulce învăţătură, că dulce este mila de om a celor 
din cer, iar acum, apleacă-Ţi mila, Fiule Doamne, spre cei ce 
nu Te cunosc cum eşti şi cât eşti, şi deschide-Ţi iubirea ca să 
le dai căutare după Tine la cei ce n-au de unde să găsească 
adevărul Tău pe pământ! O, e multă suferinţă pe pământ. Ea 
nu poate vindeca sufletul omului rătăcit de Tine, căci omul nu 
cunoaşte taina smereniei şi puterea ei cea mare şi nu ştie să se 
osândească pe sine ca să nu mai fie el osândit de păcatele lui, 
pentru care el nu ştie să-şi smerească inima şi să stea înaintea 
Ta gata să-Ţi urmeze, eliberat de păcatul cel osânditor. Am 
grăit cu milă mare în ziua mea de serbare şi multă putere de 
tămăduire am dat să împart celor neputincioşi, care caută 
slobozirea de sub apăsare. O, de-ar înţelege toţi suferinzii că 


smerenia cea adevărată le-ar da lor toată vindecarea! Amin. 

Acum, las Ţie cuvântul binecuvântării sfârşitului zilei 
de serbare a mea în cer şi pe pământ, Fiule Iisus, şi fă-Te larg 
Semănător în lung şi în lat cu această cărare a venirii Tale cu 
sfinţii Tăi spre oameni pe pământ, că aude cerul şi pământul 
vuietul cel sfânt al venirii cuvântului gurii Tale peste poporul 
cuvântului Tău din mijlocul neamului român, şi adierea glasu- 
lui Tău mângâie cerul şi mângâie pe pământ pe cei ce s-au 
făcut înaintea Ta casa Ta de venire, cortul Tău cel sfânt, din 
care Tu ieşi şi Te vesteşti la masă cu cei credincioşi pe pământ, 
căci gura Ta a grăit acum două mii de ani şi a zis: «Cel ce crede 
în Mine voi veni la el şi voi face casă la el şi voi cina cu el şi 
Mă voi arăta lui». Amin. 

B a, mamă, aşa am spus atunci şi aşa îm- 
plinesc acum, la sfârşit, căci cuvântul 
Meu nu poate să treacă şi să nu se împlinească întocmai, 
mamă. Mi-am făcut casă, mamă, Mi-am făcut biserică după 
dorirea Mea şi cinez în ea cu cei mai mici şi-Mi arăt cu ei slava 
Mea. Smerenia inimii celor ce cred în Mine, ea îmi face casă 
de ven ir e a Mea pe pământ, şi aşa vin şi aşa pot; pot prin cei 
smeriţi înaintea Mea, mamă. Amin. 

O, măi poporul Meu, nimic să nu lucrezi tu mai mult ca 
şi smerenia inimii, prin care omul se lasă mic înaintea tuturor, 
aşa cum Eu M-am lăsat când vremea a cerut aceasta. îţi voi 
grăi cu adâncime despre lucrarea smereniei şi te voi face îm- 
părţitor peste oameni cu această lecţie de viaţă, căci lucrarea 
smereniei inimii este doctoria cea mai scumpă, cea mai vinde- 
cătoare pentru duhul, pentru sufletul şi pentru trupul celui 
neputincios pe pământ. 

Acum Mă ridic şi binecuvintez cu dar de tămăduire 
strângerea la izvor a celor ce au venit spre rugăciune de vin- 
decare pentru ei. Smerenie mare şi credinţă tare să se ridice 
spre Mine din cei care aşteaptă pe Domnul cu tămăduiri. Mama 
Mea Fecioara e plină de milă vindecătoare prin rugăciunea ei 
pentru cei credincioşi. Amin. 

Pace ţie, poporul Meu de la izvor, sluga Mea pe care Mă 
sprijin pentru lucrările Mele de azi! îţi vestesc, tată, din când 
în când ceea ce Eu voiesc să lucrez cu ajutorul tău, iar tu să ştii 
să Mă primeşti şi să-Mi pregăteşti masă şi popas, fiule, căci Eu 
de aceea te-am ales. O, să nu fii obosit! Să osteneşti fără să 
oboseşti pentru osteneală, tată! Veghează mereu înaintea Mea 
pentru intrarea Mea la tine cu lucrările Mele, că nu e uşă pe 
pământ să Mi se deschidă aşa cum Eu voiesc şi să Mi se aştear- 
nă să Mă aşez aşa cum Eu cer, căci omul este mare şi voieşte 
mărire, iar Eu nu pot cu cei ce n-au în ei din destul aluatul sme- 
reniei Mele în om, lucrare care-Mi face Mie casă şi stat cu omul 
pe pământ, aşa cum cu Avraam am stat sub stejar şi am aflat 
credinţă şi iubire şi masă şi pâine şi dulce găzduire la el. 

Pace ţie, popor slujitor venirii Mele! Pace între voi, fi- 
ilor! Odihniţi-vă unii în alţii ca şi Eu să Mă odihnesc în voi 
şi între voi! Iubiţi pe Domnul! Iubiţi popasul Meu cu voi, fi- 
ilor! Eu am grijă mare de casa Mea cu voi, o, fiilor. Amin, 
amin, amin. 

1/14 octombrie 2011 

Sărbătoarea cuvioasei Parascheva 

Trupurile sfinţilor vor pluti deasupra pămămntului României. Se 
împlineşte tainic venirea Domnului cu sfinţii. Grăirea Domnului cu 
omul care vrea să-şi spele cu bani cămaşa vieţii. 

E u sunt Cel ce sunt şi Eu sunt Cel ce vin din cer pe 
pământ cuvânt acum, după două mii de ani de la 

înălţarea Mea la Tatăl când M-am coborât din cer ca să Mă 
nasc din trup de Fecioară şi să cresc şi să-Mi las apoi trupul 
jertfit pe cruce ca să plătesc aşa căderea din Dumnezeu a omu- 
lui cel de la început de timp, şi apoi să înviez din răstignire şi 
să Mă înalţ iarăşi lângă Tatăl Meu, din Care Eu purced, şi să 
vin iar apoi pe pământ ca să judec viii şi morţii, şi iată, vin, 
căci aşa este scris. Chiar dacă nu mai este aşteptare şi credinţă 
pe pământ pentru venirea Mea cu slavă de cuvânt ca să îm- 
plinesc cuvântul Meu cel rostit acum două mii de ani, chiar 
dacă omul se culcă şi doarme faţă de cuvântul venirii Mele 
după om iarăşi de la Tatăl din cer, Eu vin şi grăiesc Evanghelia 
venirii Mele de la margini la margini şi o vestesc peste tot, căci 
aşa este scris să fac. Amin. 

Nu mai aştept să creadă oamenii în venirea Mea, nu mai 
aştept. Nici pe vremea lui Noe nu a mai aşteptat Dumnezeu să 
creadă oamenii vestirea Lui prin Noe, care a crezut că vine Dum- 
nezeu cu spălarea pământului, şi a ascultat de şi-a făcut corabie 
acest om credincios şi casa lui, şi a venit Dumnezeu, dar nu au 
mai văzut izbăvirea cei ce n-au voit să creadă, ci au văzut-o 
numai cei credincioşi, numai cei ce au aşteptat pe Domnul. 

M-am vestit cu venirea Mea din ziua aceasta cuvânt în 
cartea Mea cea de azi şi am intrat, şi stau la masă de cuvânt cu 
tine, popor al cuvântului Meu din zilele acestea. Scrie în Scrip- 
turi, fiule, de râul acesta de cuvânt că va curge din tronul lui 
Dumnezeu în zilele cele de apoi, şi ţi-am dat putere să crezi în 
această Scriptură, şi apoi ţi-am dat arsură de suflet ca să te faci 
copil la suflet şi la trup şi să Mă iei învăţător al noii tale vieţi, 
şi am împlinit cu tine Scriptura cea despre naşterea de sus a 
omului, ca să se poată el face apoi ucenicul Meu, născutul 
Meu, născut din Dumnezeu din cuvântul cel de sus, căci scris 
este: «Aproape este de om cuvântul lui Dumnezeu, este în gura 
lui, în inima lui, când el mărturiseşte pe Domnul». 

Mi-am pregătit cale de venire, aşa cum îşi pregăteşte 
omul pe pământ drum de piatră, pe care el călătoreşte apoi pen- 
tru nevoile lui, şi Mi-am pregătit popas şi vin cu sfinţii şi po- 
posim între oameni şi grăim la masă cu cei credincioşi cuvântul 
cerului, ca să-L audă pe Dumnezeu cei necredincioşi şi să fie 
ei judecaţi după fapta lor apoi, a credinţei sau a necredinţei în 
care dau să stea. 

Am cu Mine la masă de cuvânt ceata cuvioaselor din 
cer, şi e zi de sărbătoare între sfinţi pentru mireasa cea credin- 
cioasă Mie cu totul, Parascheva, cea care acum o mie de ani 
M-a ales de Mire al ei, de viaţă a ei şi de iubire a ei pe pământ. 
Am păstrat-o apoi ca pe o podoabă cerească şi s-a voit ea apoi 
în ţara românilor să stea, căci i-am arătat la venirea ei între 
sfinţi strălucirea pregătită Mie de Tatăl pe vatra neamului ro- 
mân şi cărarea Mea cu masă de cuvânt pe ea în zilele cele de 
apoi. Curând, curând se va petrece minune mare şi tainic de 
mare, căci pe pământ trupurile sfinţilor de peste tot vor purcede 
aici, în ţara Mea de venire cuvânt pe pământ acum, unde Eu 
îmi pregătesc cetate pentru cei din cer şi masă lor cu cei credin- 
cioşi Mie în vremea aceasta când nimeni nu mai are iubire de 
Dumnezeu pe pământ, şi vor pluti trupurile sfinţilor deasupra 
acestui pământ aşa cum plutesc pe ape corăbiile, şi vor pluti ei 
în văzduh ca să coboare la masa Mea, aşezată de Mine pe vatra 
neamului român, căci Tatăl aici Mi-a sortit nunta şi masa ei cu 
sfinţii, şi în curând această tainică minune va minuna în lung 
şi în lat lumea, şi lumea se va mira şi nu va înţelege pe cele 
greu de înţeles de mintea omenească, dar Eu, Domnul, împli- 
nesc cuvânt cu cuvânt Scriptura venirii Mele cu sfinţii şi ni- 
meni nu înţelege această împlinire, căci omul caută altfel de 
minuni să vadă şi nu va putea el vedea tainele Mele, fiindcă ce 


este născut din trup, trup este, iar ce este născut din duh, duh 
este şi din cer este, şi tot aşa se şi descoperă, iar Eu cu sfinţii 
vin şi-Mi fac împărăţie cu ei în mijlocul celor credincioşi şi 
masă de nuntă îmi fac, ca să-Mi adun Mie pe cei ce-Mi vor 
sluji cu iubirea lor, aşa cum sfinţii M-au slujit după ce M-au 
iubit. Amin. 

O eu Te-am iubit pe pământ, Doamne, şi 
^mult Te-am iubit, şi iubirea mea cea 
pentru Tine mi-a sfinţit viaţa şi inima şi mintea şi suflarea şi 
dorul şi mersul meu din loc în loc pe pământ, întru nedespărţire 
de Tine peste tot pe unde am călătorit, şi m-ai luat apoi între 
cei din cer şi mi-ai odihnit iubirea mea cea pentru Tine, şi 
mi-ai arătat din cer pe pământ ţara venirii Tale cu sfinţii în 
zilele cele de apoi şi s-a aprins dorirea mea ca să-Ţi stau în în- 
tâmpinare aici, în ţara nunţii Tale, şi am călătorit spre ea cu 
trupul meu cel nestricat, pe care l-am păstrat Ţie în toată vre- 
mea mea pe pământ, iar Tu l-ai aşezat pe el în slava Ta, şi ia- 
tă-mă aici, pe pământul alegerii Tale, aşteptând ziua cea mare 
a slavei sfinţilor Tăi cu Tine, Doamne, căci precum Ţi-ai ales 
atunci Ierusalimul ca să cobori în el şi să-Ţi faci lucrarea, aşa 
şi acum ai lucrat şi Ţi-ai ales, şi e taină de neînţeles alegerea 
Ta cea de la sfârşit de timp pentru venirea Ta cu sfinţii pe 
pământ, şi un nou Ierusalim Ţi-ai întocmit din inimi vii, din 
pietre vii, iar cele vechi trec cu trosnet şi nimeni nu înţelege 
Scripturile, căci sunt acoperite, Doamne, ca să le poţi lucra. O, 
cât vor plânge românii că n-au priceput taina Ta cea mare de 
pe vatra lor de atâta vreme cât ai lucrat şi încă lucrezi în mij- 
locul acestui neam! Cartea cuvântului Tău, pusă pe masa Ta 
de scris în mijlocul acestui pământ ales Ţie de Tatăl ca să vii 
acum, cartea aceasta stă faţă în faţă cu cei ce nu se apleacă 
s-o deschidă ca să-Ţi vadă mersul Tău cu poporul cuvântului 
Tău şi taina Ta cu el, şi să Te cunoască pe Tine în ea Păstor 
venit din cer cuvânt ca să ai Tu nume mare pe acest pământ, 
că vii cu sfinţii, după cum este scris, şi numele Tău se cheamă 
Cuvântul lui Dumnezeu şi tainică este venirea Ta şi măreaţă, 
Doamne, iar sfinţii Tăi în ea sunt, şi văd şi mărturisesc. Amin. 

O, neam român, departe eşti de înţelepciunea cea de sus, 
coborâtă în mijlocul tău, că a venit Domnul pe vatra ta cuvânt 
ca să-ţi dea ţie naştere din nou, naştere de sus, din cuvântul 
Său cel de azi peste tine, iar tu nu ştii, şi eşti oprit la hotarul 
acestei ştiinţe, căci de la Domnul trebuia să ai ştiinţă ca să 
înţelegi şi să vezi şi să crezi. Mai vii sunt trupurile sfinţilor, 
care şi-au ales de patrie pământul român după ce au ajuns ei 
cu cerul de sfinţi, şi vor mărturisi sfinţii şi trupurile lor tainele 
lui Dumnezeu coborâte cu El deasupra acestui pământ, păstrat 
de Tatăl ceresc cu mână tare pentru Fiul Său Iisus Hristos, ca 
să vină El acum, aici, să-Şi aşeze şi să-Şi gătească masa nunţii 
şi pe sfinţii Lui pentru masa aceasta de venire a Sa ca să-Şi 
desfacă tainele toate şi să le aşeze pe pământ. 

Mântuieşte, Doamne, pe poporul Tău cel credincios 
venirii Tale acum pe vatra pământului român, şi binecuvintează 
cu toate puterile şi oştirile cereşti moştenirea Ta aceasta de pe 
el, şi cu puterea crucii Tale ocroteşte-1 şi păzeşte-1 pe el pentru 
Tine şi cu Tine, căci cu el lucrezi pe pământ tainele Tale şi 
venirea Ta cu ele, o, Doamne! O, înconjoară cu sfinţii Tăi şi 
cu îngerii Tăi de jur-împrejur hotarele pământului român, şi 
toate puterile cereşti să le fie de pază şi de slavă, că e ţara nunţii 
Tale, pe care-Ţi cobori odată cu Tine slava Ierusalimului nou, 
slava lui cea de sus, ca pe toate să le înnoieşti, precum este 
scris, şi să ştergi de lacrimi obrazul celor ce au ascultat şi au 
crezut şi au nădăjduit aşteptând şi lucrând în via Ta, aşa cum 
Tu le-ai spus să lucreze! O, e întuneric pe pământ, căci Tu eşti 

Lumina lumii, dar oamenii şi-au ales de lumină întunericul din 
ei, şi întuneric mare e pe tot pământul, precum este scris în 
Scripturi că va să vină, şi iată, a venit, şi aşa s-a împlinit, dar 
lumina Ta s-a aşezat în mijlocul celor credincioşi şi este lumină 
la ei şi trag sfinţii la lumină, Doamne, şi vin ei cu Tine la masa 
luminii, la masa cuvântului Tău, aici, în mijlocul neamului 
român. A Ta fie toată slava în aceste hotare, iar poporul cuvân- 
tului Tău să-Ţi dea odihna, Doamne, şi să fie el ziua Ta de 
odihnă, a Ta şi a sfinţilor Tăi, căci Tu eşti locaşul lor şi le 
pregăteşti loc, ca acolo unde eşti Tu să fie şi ei, aşa cum Tu ai 
spus pentru ei, pentru cei ce Te-au iubit pe pământ. Amin. 

B u, Domnul, am fost şi sunt viaţa sfinţilor 
Mei, căci toţi trăiesc în Mine, precum 
este scris, şi unii altora ne-am fost şi ne suntem casă, şi apoi 
viaţă pe vecii. Amin. 

Eu, Domnul, binecuvintez cu slavă mare pământul 
român şi tot ce am Eu pe el scump şi slăvit şi pus deoparte pen- 
tru slava Mea din zilele acestea, zilele cele de apoi, la care am 
lucrat şi am ajuns. 

O, popor al cuvântului Meu, e măreaţă calea Mea de cu- 
vânt din cer pe pământ în mijlocul tău, iar sfinţii şi îngerii pe- 
trec cu ea, tată. O, ai grijă de învăţătura Mea s-o dai în lung şi 
în lat ca să Mă spăl de sângele necredinţei din oameni, iar tu 
să fii trupul Meu, fiule poporul Meu, că Eu sunt capul bisericii 
tale, căci tu eşti biserica Mea, măi poporul Meu de azi. Cine 
vrea să fie şi trup şi cap în cuvântul de biserică, acela facă ce 
vrea pe pământ, iar Eu grăiesc pentru biserica Mea şi pentru 
trupul ei, al cărei cap Eu sunt. O, ai grijă de cămăşuţă, să-ţi fie 
curată, tată, căci lumea nu ştie taina spălării, că ea foloseşte 
apă puţină pentru cămăşuţă şi nu este albă cămaşa spălată în 
apă puţină, căci se întinează albul ei din pricina apei puţine în 
care se spală cămaşa murdară şi în care se lasă toată murdăria 
de pe cămaşă. Iată taină mare las în ziua aceasta despre felul 
cum se spală o cămaşă murdară, care trebuie spălată şi albită, 
căci trebuie în multă, multă apă înmuiată, ca nu cumva apa 
puţină din vas să se murdărească prea mult de pe cămaşă şi să 
vopsească ea albul cămăşii şi să iasă din apă murdar albul ei 
în urma spălării. Trebuie apoi mai multe ape până ce apele 
spală toată murdăria cămăşii, căci trebuie să fie ca nouă cămă- 
şuţa scoasă din apa spălării, ca albul ei cel de la facerea ei. O, 
nu cumva murdăria cămăşii spălată în apă puţină să intre din 
apă în toată ţesătura ei şi să se coloreze albul ei, ci trebuie grijă 
mare pentru lucrarea spălării, căci albă cu totul şi mereu albă 
trebuie să fie cămăşuţă cea spălată! 

Aşa este taina naşterii cea de sus a omului şi care-i spală 
omului viaţa şi îi înnoieşte cămăşuţă, căci trupul omului tre- 
buie să fie biserica Mea, iar Eu să fiu capul ei, şi aşa trebuie 
să fie întocmit omul cel născut de sus, el să fie trupul, iar Eu 
să fiu capul, şi să fie el apoi povăţuit de Dumnezeu până la 
sfârşit. Amin. 

Grăiesc cu omul neştiutor pentru taina spălării şi îi spun 
aşa: o, nu se spală cu bani cămaşa vieţii tale, omule, iar tu, tată, 
eşti fără de povaţă peste tine, căci tu te duci la locaşul de bise- 
rică şi cumperi de acolo cu bani o lumânare, iar lângă ea mai 
pui alţi bani şi dai acestea la altar spre pomenirea ta cu rugă- 
ciune înaintea Mea, iar slujitorul cel mijlocitor îşi strică mintea 
şi credincioşia cea pentru tine şi cea pentru Mine când vede 
bani şi mereu bani, dar nu cu bani se spală viaţa omului, şi nu 
cu bani se plăteşte ea, iar pe pământ s-au făcut mulţime de slu- 
jitori de altare şi toţi capătă bani şi intră banul în altar, unde nu 
se cuvine să intre, şi nu aşa se capătă iertarea şi calea ta spre 
Domnul, omule, ci cu lacrimi pline de pocăinţă şi cu pocăinţă 


plină de lacrimi, căci omul este păcătos şi nu are povăţuitor 
peste el, nu are lumânare în cale care să-i cârmuiască mersul 
şi viaţa spre Domnul, căci cei ce se fac slujitori ai sfinţeniei la 
altare nu-şi dau averea la săraci ca să se facă sfinţi apoi cu 
trupul, cu sufletul şi cu duhul lor şi să se facă spre Mine 
rugători pentru cei păcătoşi aşa cum sfinţii s-au făcut, lepă- 
dându-se de ei înşişi ca să-Mi slujească Mie pentru mântuirea 
lor şi a oamenilor, şi iată, în locaşurile numite biserici nu se 
fac sfinţi oamenii şi nici slujitorii de altare, şi unde, oare, se 
mai poate găsi adevărul cuvântului rostit în biserici când se 
aude din gurile celor adunaţi, şi care spun: „ mărturisesc un 
botez întru iertarea păcatelor întru una sfântă, sobornicească 
şi apostolească biserică, spre viaţa veacului ce va să fie “1 

O, nici un locaş nu este locaş sfânt fără oameni sfinţi în 
el şi pentru el, şi nu mai au parte de sfinţi în ele locaşurile 
afierosite Domnului pentru cei sfinţi, şi această durere se suie 
în cer mereu, căci numele Meu este pus peste tot peste locaşu- 
rile făcute de oameni ca să se cheme peste ele numele Meu, şi 
iată, nu mai este nimic de făcut, nimic de reparat, căci omul 
s-a aşezat mare pe pământ în numele Meu peste oameni şi trage 
după el toată gloata, iar Eu n-am sălaş să vin şi să Mă odihnesc, 
căci Eu am spus celor ce vor să-Mi slujească: «Fiţi sfinţi, căci 
Eu sfânt sunt şi Mă dau celor sfinţi!». 

Am spus acestea toate în ziua aceasta sfântă ca să fac 
cumva loc în om lucrării smereniei sfinţilor, iar tu, poporul 
Meu, împarte, tată, învăţătura Mea, smerenia Mea, pe care vo- 
iesc şi omul s-o aibă, căci omul este mic de tot înaintea Mea, şi 
ar fi să fie el făcut numai din aluatul smereniei. O, cum să fac 
să-l deprind pe om cu lucrarea smereniei de duh, cu minte din 
cer pentru mintea lui cea atât de semeaţă prin tot ce este el, prin 
tot ce lucrează el pe pământ fără să plângă pentru deşertăciunea 
minţii şi a vieţii lui? Numai smerenia, numai ea ar avea de 
ajunsă putere să desţelenească mintea şi inima omului ca să vină 
el apoi spre duh de pocăinţă şi de zdrobire de inimă prin 
pocăinţă, că multă, multă pocăinţă şi mereu pocăinţă îi trebuie 
omului, şi nicidecum nu-i trebuie ce caută el să facă şi să aibă. 

Ies în calea ta, omule fără de lumină pe cale, şi Mă fac 
lumânare înaintea ta ca să intre în tine lumina ei. Nu-ţi cer nici 
un ban, şi nimic, nimic nu-ţi cer, decât să poţi să Mă laşi să 
intru şi să te fac după chipul şi asemănarea Mea şi să fii apoi 
fiul Meu şi să semeni cu Mine la faţă şi la faptă, că altfel nu ne 
putem cunoaşte unul pe altul, tată. O, nu se poate altfel să fie 
al Meu omul, să fie el fiul Meu. Nu se poate să ai credinţă aşa 
cum ai tu, omule, şi atât, căci Eu, Domnul, le-am încercat cre- 
dinţa iudeilor care crezuseră în Mine şi le-am arătat că nu cre- 
deau, şi apoi am spus lor că au de tată pe diavolul, căci erau 
îngâmfaţi în duhul lor. 

O, poporul Meu, am masă cu tine, am sală de învăţătură 
cu tine şi Mă dau omului cu învăţătura Mea de pe masa aceasta. 
Stai, tată, în baia smereniei de duh, căci prin aceasta pot Eu să 
stau la masă cu tine şi să Mă dau oamenilor şi să-Mi semăn 
peste ei sămânţa, dar locul este pietros şi abia mai găsesc o 
palmă de pământ care să se lase spre rod. Mă voi deşerta cu 
tot mai mult cuvânt pentru lucrarea smereniei de duh şi voi 
lucra aşa peste semeţia din om şi voi nădăjdui, iar tu să stai 
sprijin Mie, că am mare nevoie de sprijinul tău în multa Mea 
lucrare, iar Eu te întăresc să poţi. Amin. 

Pace ţie, poporul Meu! Mă amestec în toate lucrările tale 
cu Mine, tată. Fii înţelept ca să pricepi înţelepciunea Mea, care 
te sprijină mereu, căci Eu îngrijesc de tine cu multă milă, cu 
multă veghe, cu multă cercetare peste pământ, măi poporul 
Meu, că rari sunt oamenii cu lepădare de sine, cu care Eu să 

Mă pot sprijini, aşa cum M-am sprijinit cu sfinţii Mei, care s-au 
dat Mie şi săracilor Mei şi au slujit ei apoi calea Mea spre oa- 
meni şi tot greul Meu de pe ea. Toate puterile cereşti veghează 
lucrarea Mea cu tine şi toţi sfinţii stau mijlocitori înaintea Mea 
pentru puterea ta. Pace ţie! Păstrează acest izvor! Izvor de pace 
să fie în mijlocul tău din partea Mea, ca să Mă fac Eu izvor de 
cuvânt peste cei fără de lumânare pe pământ, că milă Mi-e de 
om. Mi-e milă şi Mă doare mila în Mine, şi tot aşa să stai şi tu 
în Mine, cu milă în tine pentru durerea Mea, fiule, şi ne vom 
afla apoi mângâierea unii în alţii şi rodul ei apoi îl vom afla, o, 
poporul Meu. Amin, amin, amin. 

14/27 octombrie 2011 

Sărbătoarea sfântului mare mucenic Dimitrie 

Grăirea Domnului cu slujitorii bisericii care iau bani de la oameni 
pentru zidirea de palate. 

M ă aşez cu hrană de cuvânt în cartea Mea cea din 
zilele acestea şi care se scrie pe pământ acum 
prin orânduiala Mea, prin puterea Mea dumnezeiască, pe care 
Eu o aşez la lucru ca să Mă scriu pe pământ cu tot ce am de 
cuvântat la sfârşit de timp, cu glasul Meu, care se aude din cer 
şi până pe pământ ca să fie scris cuvântul lui Dumnezeu şi să-l 
ia oamenii credincioşi şi necredincioşi, iar cel ce este sfânt să 
se sfinţească încă, precum cel ce este necredincios să rămână 
nepăsător de Dumnezeu spre judecata lui prin acest cuvânt. 

Sunt Domnul Iisus Hristos, Fiul Tatălui Savaot, şi Mă 
las cuvânt în carte pe vatra neamului român, aici, unde Eu 
Mi-am întocmit loc de coborâre şi de grăire peste pământ, că 
Mă trimite Tatăl să împlinesc Scriptura care este rostită de 
Mine acum două mii de ani ca să vin şi să grăiesc pe pământ 
şi să Mă audă cei din morminte, iar dacă Eu nu M-aş lăsa auzit 
de cei vii cu trupul, cum ar rămâne grăirea Mea peste cei ce 
Mă aşteaptă să-i ridic spre înviere? 

O, e adevărată grăirea Mea cea de azi, şi spun aceasta la 
toţi cei care stau nepăsători cuvântului care curge din gura Mea 
în zilele acestea ca să fie scris pe pământ şi să mărturisească. 

Mă uit cu Tatăl Savaot şi cu sfinţii toţi şi cu îngerii toţi 
Mă uit. Mă uit la împăraţii pământului, la cei ce stăpânesc peste 
pământ şi peste om ca nişte împăraţi mai mari ca Dumnezeu, 
Mă uit la slujitorii de biserică cum privesc şi cum nu privesc 
ei peste cuvântul Meu cel de azi, care s-a făcut râu peste pă- 
mânt, şi pe care cu atâta umilinţă Eu, Domnul, îl lucrez peste 
oameni. Se fac slujitorii bisericii că nu Mă aud, dar la Mine nu 
este tot aşa, ci este altfel, şi se scrie la ei păcatul nepăsării de 
Dumnezeu şi iubirea de stăpânire peste oameni, peste pământ 
şi peste cer, de vreme ce Dumnezeu nu mai are dreptul să lu- 
creze după voia Sa şi după cele scrise în Scripturi să se împli- 
nească. O, nu era aşa pe pământ biserica Mea în vremea ei de 
naştere din Mine şi din mucenicii Mei cei născători de creştini 
şi care năşteau în inima oamenilor pe Dumnezeu prin cuvântul 
propovăduirii lor. Era credinţă pe pământ şi era fapta credinţei 
şi a mărturisirii, dar apoi a luat locul acestora mândria, care 
s-a făcut haină slujitorilor de altare şi care L-au ascuns pe 
Domnul sub veşmântul de biserică, iar Eu plâng fără casă de 
atunci şi până azi şi plâng cu sfinţii Mei şi dăm să-i miluim pe 
oameni cu darul înţelepciunii iubirii cea de sus şi a crucii pur- 
tate, dar nu mai este loc pentru Dumnezeu pe pământ, şi ia- 
tă-Mă cu sălaşul cuvântului Meu în mijlocul oamenilor, 
grăindu-le lor durerea Mea, care se face cuvânt în calea celor 
ce Mă prigonesc ca să fie numai ei. 

O, unde eşti, biserică cu numele Meu peste tine? Unde- 


ţi este sălaşul şi faţa? Efnde-ţi este smerenia ta ca să fie ea 
straiul tău înaintea Mea şi înaintea norodului? Unde-ţi este, 
tată, lucrarea pentru sfinţi şi pentru săraci şi pentru neputincioşi 
fel de fel? O, nu mai este pe pământ aşa ceva. Numele Meu şi 
faţa Mea sunt batjocorite de cei plini de mândrie şi care joacă 
bine pe deasupra faţa bisericii lui Hristos, cerşind aceştia de la 
bogaţi şi de la săraci milă pentru zidirea de palate peste care 
să stea scris numele lui Dumnezeu. 

Cu cine să stau Eu de vorbă între cei ce stau slujitori de 
biserică peste oameni şi să-i spun durerea Mea? Aş grăi peste 
cel ce stă mai-mare peste biserica neamului român şi i-aş aminti 
lui de începutul cel frumos al bisericii Mele şi al slujirii ei înain- 
tea Mea. Aş grăi oricărui slujitor care zideşte un locaş unde să 
strângă în numele Meu pe cei ce cred în Dumnezeu între cei de 
pe pământ. O, nu-i frumos să iei bănuţul cel cu trudă strâns al 
fiilor lui Dumnezeu şi să faci cu el ce zici tu că faci! Nu aşa era 
lucrarea de biserică în vremea aşezării tainei ei între oameni pe 
pământ, căci biserica Mea este taină, nu altceva este ea, nu pen- 
tru lume este ea. O, nimeni dintre cei ce s-au aşezat slujitori de 
biserică între oameni, nimeni nu-i învaţă pe oameni naşterea lor 
cea de sus, îndumnezeirea omului păcătos ca să-Mi aducă rod 
ceresc omul slujitor pentru cer pe pământ. 

O, slujitorule cu numele lui Dumnezeu pe haina ta, dacă 
se găseşte cineva să zidească în gospodăria sa un locaş lui 
Dumnezeu şi să-l aibă aproape şi să-l împodobească după dra- 
gostea lui cu straie sfinte, tu dai să-i iei acest locaş şi să-l pui 
la grămadă, zici tu, dar e păcat să iei omului podoabele de pe 
el şi să le treci la tine, ci ar fi să-i dai tu lui dacă te-ai făcut slu- 
jitor lui înaintea Mea. O, unde şi-ar face omul în gospodăria 
sa aşezământ de bisericuţă înaintea Mea ca pe vremea primilor 
părinţi de biserică şi creştini ai Mei ca să aibă aproape darul 
cel sfânt şi să se facă sfinţi Domnului toţi cei din casă, aşa cum 
s-a făcut casa lui Cornelie sutaşul, casa lui Zaheu şi multe alte 
case de creştini care au luat prin ucenicii Mei harul Duhului 
Sfânt lucrător de sfinţenie fără să fie ei dajnici unor mai-mari 
ca Dumnezeu, Care nu cere dajdie la fiii Săi pe pământ, ci, din 
contra, le dă ca un Dăruitor ceresc? 

Zidesc mai-marii de peste oameni temple şi iar temple 
şi îngroapă în ele bani după bani spre slava lor cea omenească, 
şi nu ştiu oamenii că nu de temple este nevoie pe pământ, ci 
de inimi îndumnezeite şi curăţate de păcat, în care Eu să sălăş- 
luiesc cu faţa Mea, cu viaţa Mea şi cu biruinţa Mea între cei 
necredincioşi şi să se trezească şi aceştia în faţa luminii, căci 
Eu sunt lumina lumii prin cei sfinţi ai Mei pe pământ. Nu 
hainele slujitorilor de biserică să strălucească şi să ia inima şi 
ochii celor atraşi, ci inima lor să strălucească de credinţă şi de 
Dumnezeu şi de iubire şi de slava smereniei Mele cea prin 
cruce slăvită şi care creşte pe Duhul Sfânt în oameni. 

O, cum să fac să trezesc pe cei ce nu încetează să arate 
altceva decât pe Dumnezeu la oameni? Cum să fac să-Mi 
împuţinez durerea Mea cea de la ei? Mă întreb cu sfinţii din 
cer cum să fac să vină pe pământ adevărul şi să aibă putere de 
înviere peste oameni şi trezire cerească să le facă lor? 

Sunt venit cu masă de cuvânt şi cu sărbătoare de sfinţi 
mucenici la tine, popor al cuvântului Meu. îmi scriu pe masa 
ta cartea Mea cea de azi, durerea Mea şi strigarea Mea ca să 
fiu auzit de cei ce auzind nu vor să Mă primească cu povaţa 
Mea cea de sus în mijlocul lor. E zi de sărbătoare în cer pentru 
mucenicul Dimitrie, cel născut pe pământ la rugăciunea 
părinţilor lui cei credincioşi şi care L-au dat lui pe Domnul 
pentru creşterea lui cea de sus, şi aşa a crescut el şi a iubit mila 
şi postul şi milostenia de cei săraci, iubind aşa pe Domnul în 

cei săraci pe pământ. Mă întreb cu sfinţii cum să fac să aduc 
pe pământ cu oamenii adevărul bisericii creştine, duhul smere- 
niei, harul Duhului Sfânt, aşa cum Eu şi ucenicii Mei l-am dat 
să fie şi să lucreze, şi pe care nimeni nu-1 poate mânui după a 
sa voie, după al său dor de mărire, căci acest dar este cu cei 
umiliţi? O, cum să fac să-Mi alin durerea Mea? Sunt la masă 
cu sfinţii în mijlocul poporului cuvântului Meu, aici, unde Eu 
îmi deşert glasul ca să fie scris în carte şi împărţit la bogaţi şi 
la săraci, şi să Mi se dea răspuns. Amin. 

O răspunsul cel pentru durerea Ta şi a 
^noastră, Doamne îndurerat de la omul 
necredinţei şi al faptelor necredinţei, cine să-Ţi dea acest răs- 
puns? De două mii de ani aştepţi învierea înţelepciunii crucii 
în cei care s-au aşezat păstori peste biserică şi nu găseşti răs- 
puns, căci s-au îngrăşat şi se îngraşă toţi de slava cea de la oa- 
meni, că iau ochii oamenilor cu haina cea strălucitoare pe care 
o iau pe deasupra ca să stea ei în numele Tău peste mulţimi şi 
să le insufle frică la toţi şi dajnici să-i facă pe toţi sub nume de 
faptă bisericească. O, nu pentru biserică strâng ei bani, căci 
biserica înseamnă cei ce dau bani şi care nu-L capătă pe Dom- 
nul aşa, căci n-au învăţat oamenii cum să Te aibă şi cum să Te 
dobândească lor, Doamne. Să plângă cuvântul Tău peste ei 
acum şi apoi, căci răspuns nu-Ţi dă nimeni. 

Am fost bogat de la părinţii mei, şi eu am dat la săraci 
din averea mea, şi apoi mi-a luat-o împăratul după ce m-a 
mucenicit fiindcă n-am voit să-i fac voia şi să-i mucenicesc pe 
creştini după plăcerea lui; ba, din contra, îi învăţam pe ei cre- 
dinţa şi mai arzătoare, iar ei Te iubeau aşteptând biruinţa Ta 
pentru ei aşa cum eu am aşteptat, că m-a băgat în temniţă îm- 
păratul, iar Tu mi-ai trimis pe îngerul Tău, şi la vederea lui a 
săltat inimioara mea privindu-mi cununa răbdării, pe care 
mi-ai trimis-o mai înainte de mucenicia mea, iar când a venit 
clipa mea cea sub sabie am ridicat mâna dreaptă ca să mă 
însemneze prima sabie în coasta dreaptă şi ca să fiu ca Tine 
prin jertfa, căci Te iubeam cu dor, şi pe toate voiam să le să- 
vârşesc ca să-Ţi placă şi ca să-Ţi arăt iubirea mea, iar după o 
vreme Tu m-ai arătat oamenilor şi mi-ai slăvit trupul şi l-ai dat 
în dar celor credincioşi, ca dovadă a marii mele iubiri pentru 
Tine, Domnul şi Dumnezeul meu, şi iată, răspunsul nu Ţi-1 pot 
da decât sfinţii, care Te-au iubit pe pământ având în ei înţelep- 
ciunea crucii, chipul şi asemănarea Ta pe calea lor cu Tine pe 
pământ, biserică Ţie făcându-se ei, purtători de Dumnezeu în- 
tre oameni şi între împăraţi. O, Doamne, aşteaptă omul să vadă 
şi să creadă, dar cel ce este născut din trup nu poate vedea ca 
şi cel ce este născut din duh şi nu-Ţi pot da răspuns cei ce s-au 
aşezat mari peste oameni în numele Tău. Mângâie-Te cu popo- 
rul Tău cel credincios şi învaţă-1 pe el mereu înţelepciunea 
crucii, căci slujitorii de biserică nu iubesc crucea şi purtarea 
ei, ba le este şi lene să facă cruce dreaptă pe trupul lor când îşi 
fac semnul crucii, şi n-ai mângâiere de la ei, ci numai durere 
ai. Te înconjurăm şi Te mângâiem noi, sfinţii Tăi şi îngerii Tăi, 
că altă mângâiere n-ai, iar pe pământ mângâie-Te cu poporul 
Tău, în mijlocul căruia Ţi-ai aşezat venirea şi cuvântul venirii 
Tale, glas de Păstor peste pământ. Amin. 

O, popor ocrotit de Dumnezeu, fă-te Domnului alin în 
toată clipa şi deprinde-te bine să ai în inimioară rana Lui şi 
mereu să-L alini cu iubirea ta, iar altă iubire tu să nu porţi, căci 
totul este numai deşertăciune, şi numai Domnul să fie plinul 
inimii tale, căci eu aşa am stat în trupul meu pe pământ, şi apoi 
m-am dăruit pentru mântuirea multora şi sunt de ajutor la 
mulţi. Pace ţie de la toţi mucenicii din cer, căci tu ai biruit 
lumea şi te-ai ales lui Dumnezeu! Fii, dar, Domnului alin în 


durerea Sa. Amin. 

E u, Domnul, stau cu sfinţii la masă cu ti- 
ne, popor primitor de cuvânt din cer, şi 
încă un sfânt iubit Mie ai la masa Mea cu tine, şi al cărui trup 
slăvit de Mine stă mărturie de iubire de Dumnezeu în mijlocul 
cetăţii Bucureştiului, înconjurată de jur-împrejur de răbdarea 
Mea cea mare: cuviosul Dimitrie, care s-a slăvit înaintea Mea 
prin marea lui smerenie pe pământ, păstor de vite în copilărie 
şi în chinovie apoi, nebăgat în seamă de cei slăviţi în dreptul 
numelui Meu, şi care a fost slăvit de dreptatea Mea din el după 
ce ea s-a descoperit că a fost, căci a ieşit deasupra cu trupul lui 
cel îndumnezeit încă de pe pământ şi s-a dat apoi neamului 
român spre mărturia smereniei şi a iubirii de Dumnezeu în om. 
O, ce va răspunde norodul de slujitori de biserică faţă în faţă 
cu viaţa acestui sfânt roditor de smerenie şi de lepădare de sine, 
şi cu care ei se arată acum oamenilor, chemându-i la praznice 
de sfinţi şi strângând din toate părţile bănet mult pentru ei? 
Plânge în cer cuviosul între cuvioşi Dimitrie şi-i rabdă îndelung 
pe toţi cei ce-1 au zălog, căci sunt plini de milă sfinţii şi suspină 
cu Mine pentru om, şi suspinul lor se aude suspinând. Amin. 

O aşa suspin eu în mijlocul nelegiuirii 
^iubită de oameni, Doamne, şi în mijlo- 
cul bogăţiei de slavă omenească, şi care pe Tine nu Te încăl- 
zeşte, ci numai pe ei. Suspin şi rabd îndurerat, că eu n-am iubit 
slava pământească, ci numai umilinţa mereu şi numai statul cu 
Tine şi în Tine departe de oameni şi de slujitorii de biserică 
plini de slavă, şi iată, acum rabd cu iubire cerească, şi pentru 
Tine rabd, ca să păzeşti Tu prin sfinţi ţara alegerii Tale pentru 
sfârşit de timp şi pământul ei cel ales pentru slava Ta cea de 
azi. Nu mai ai alin de la acest neam depărtat de voile Tale şi 
creştin numai cu numele Tău pe el, dar ai alin şi ai avere ce- 
rească aici, cu poporul cuvântului Tău, pe care îl îngrijeşti ca 
pe un prunc ca să-l ai şi ca să ai casă, Doamne, căci noi, sfinţii 
Tăi de pe vatra neamului român, răbdăm cu Tine pentru ocroti- 
rea acestui pământ, pe care Tu vii şi Te slăveşti în cuvânt. O, 
ce vor face toţi cei care vor vedea descoperit câtă slavă cereas- 
că a stat pe acest petecuţ de pământ şi n-au fost ochi să înţe- 
leagă şi să vadă? O, slavă Ţie pentru venirea Ta de azi, în 
care-Ţi ai sfinţii Tăi, precum este scris! Fericiţi, Doamne, cei 
săraci cu duhul, aşa cum am fost eu şi care aşteaptă din cer şi 
nu de pe pământ mângâiere lor. Amin. 

O pace vouă, sfinţi miloşi ca Dumnezeu 
^ pe pământ şi în cer pentru cei credin- 
cioşi! Vine vremea şi a şi venit să Mă slăvesc pe pământ cu 
voi, dar nu cum ştie omul să facă, ci tainic lucrez până la 
arătarea Mea cu voi. Amin. 

Acum, poporul Meu, te vestesc de sărbătoare a Mea cu 
îngerii Mei în mijlocul tău. în ziua de sărbătoare a îngerilor 
poposesc cu poporul cel credincios cuvântului Meu în mijlocul 
tău, tată. încinge-te cu putere pentru trup şi pentru duh şi 
aşterne tu lui Dumnezeu şi îngerilor Săi, căci tu eşti sluga Mea 
la masa Mea de azi cu sfinţii pe pământ, aici, dar şi Noi, cei 
cereşti, te slujim pe tine ca să fim unii altora sprijin şi ocrotire 
din cer şi până pe pământ şi de pe pământ până în cer. 

Binecuvintez calea celor credincioşi, care-şi înfierbântă 
dorul şi iubirea spre izvorul Meu de cuvânt odată cu apropierea 
sărbătorii strângerii lor pentru sărbătoarea îngerilor Mei. îi voi 
îmbrăţişa, îi voi mângâia, îi voi povăţui spre cer şi spre adevă- 
rul vieţii, iar credinţa lor îi va ajuta să se facă după voia Mea, 
ca şi iubirea lor. 

O, veniţi, fiilor, şi învăţaţi lucrarea şi viaţa fiilor lui 
Dumnezeu! înţelepciunea crucii purtate să luaţi de la Mine şi 

de la sfinţii Mei, iar iubirea inimilor voastre să ardă pentru cei 
din cer şi pentru cele din cer, că am de lucrat cu voi lucrare 
mare de la Tatăl: cer nou şi pământ nou pentru cei credincioşi 
ai Mei, împărăţie a sfinţilor, precum este scris. Pace vouă pe 
cale spre grădinile Mele de poposire cu poporul cuvântului 
Meu şi cu voi aici în sărbători! Cetele îngerilor Mei vă sunt 
înaintemergătoare pe cale spre izvorul Meu. 

Toate oştirile îngereşti să se pregătească pentru slava 
Mea cu ei, pentru ziua Mea cu ei! Amin. 

Iar voi, cei ce-Mi vegheaţi poporul de peste tot, fiţi 
asemenea Mie în iubire şi în răbdare, tată. Aşa cum Dumnezeu 
iubeşte şi nu-Şi sfârşeşte răbdarea chiar dacă omul nu-L ascultă 
şi nu se supune deplin, aşa şi voi, cei ce sprijiniţi din partea 
Mea pe poporul Meu, să nu vă întristaţi, să nu vă încordaţi când 
el este neatent, neaplecat, nesmerit, ci să vă rugaţi Mie pentru 
mântuirea lui de cele neplăcute de la el Mie şi vouă şi să 
răbdăm îndelung prin smerenie, fiilor, căci răbdarea va purta 
rod, că ea este din cer. 

Pace vouă, fiilor, şi aşezaţi pe poporul de la izvor la 
lucru pentru pregătirea serbării îngerilor, iar voi, în mijlocul 
lui, fiilor veghetori! Ungere cerească este cuvântul Meu peste 
cei ce ascultă de el cu împlinire. Eu, Domnul, veghez din 
vreme cu oştirile cereşti şi dau tot sprijinul trupurilor şi duhu- 
rilor voastre şi întăresc pe poporul Meu cel jertfitor, căci lucrul 
Meu cu el este de la Tatăl, şi slava Mea cea de la Tatăl este şi 
a lui, căci slujirea lui este pentru slava Mea, pentru slava Dom- 
nului. Amin, amin, amin. 

26 octombrie/ 8 noiembrie 2011 

Soborul sfinţilor arhangheli Mihail şi Gavriil 

îngerii sunt slava Domnului şi li acoperă trupul. Pilda întâlnirii 
Domnului cu Avraam sub stejar. Pocăinţa este dragostea de Dum- 
nezeu. Dumnezeu celor mândri le stă împotrivă, iar celor smeriţi le 
dă har. învăţătură despre alb, negru şi roşu. 

B u însumi grăiesc şi Mă las auzit, şi se scrie în 
cartea Mea de azi pe pământ tot cuvântul gurii 
Mele. Eu însumi vin şi grăiesc, şi umplu văzduhul de tăria cu- 
vântului Meu, de iubirea lui şi de slava lui, şi îngerii toţi fac 
parte din slava Mea. 

De la o margine la alta a veacurilor toate îngerii toţi sunt 
slava Mea şi cântă sus în cer şi jos pe pământ: Sfânt, sfânt, sfânt 
este Domnul Dumnezeu Savaot, plin este cerul şi pământul de 
mărirea Sa; Osana întru cei de sus cântă lui Dumnezeu îngerii 
Săi, că plin e cerul şi pământul de mărirea Lui, de Fiul Lui, căci 
Tatăl şi Fiul Se slăvesc între cer şi pământ cu puterea Duhului 
Sfânt, Dumnezeu întreit şi Treime întru Una. Amin. 

Eu însumi grăiesc şi Mă las cuvânt, şi se scrie cuvântul 
gurii Mele. Nu mai trimit înger sau om trimis la oameni prin 
orânduiala Mea, ci Eu însumi, Eu, Domnul Iisus Hristos, vin şi 
Mă aşez cuvânt faţă în faţă cu omul, căci acum două mii de ani 
am venit de la Tatăl şi am luat trup între oameni şi am grăit cu 
însăşi gura Mea şi s-a scris pe pământ graiul gurii Mele, iar 
acum, spre sfârşit de timp, iau iarăşi glas peste pământ, căci 
sunt Dumnezeu întrupat şi am gură să grăiesc şi de aceea gră- 
iesc Eu însumi şi sunt trimisul Tatălui Savaot şi grăiesc. Amin. 

Deschideţi glasului Meu, voi, cei ce-Mi aşezaţi în cartea 
sa cuvântul gurii Mele, şi aşezaţi pe masa de sărbătoare a în- 
gerilor Mei cu voi tot cuvântul Meu, căci cu Mine şi cu îngerii 
Mei şi cu voi sunt adunaţi la masă cei purtaţi de îngeri spre 
izvorul Meu de cuvânt, care curge din gura Mea aici, unde Eu 
Mi-am făcut revărsarea şi locul ei cel sfânt! 


O, ca pe împăratul tuturor să Mă primiţi voi, cei astăzi 
aşezaţi la masă cerească, la masa îngerilor Mei, unde acum aţi 
sosit! Primiţi-Mă pe Mine, Cel nevăzut, fiind înconjurat de 
cetele îngereşti, căci îngerii îmi acopăr trupul, cei fără de trup 
îmi acopăr trupul cu slava Mea cea de la Tatăl, cu îngerii lui 
Dumnezeu, dar dacă ei sunt fără de trup, cum de nu Mă pot Eu 
vedea de ochii omului când sunt aproape de om? 

Iată ce mare lucrare de taină sunt îngerii lui Dumnezeu 
şi ce tainică lucrare este trupul Meu şi cuvântul Meu între Mine 
şi om! 

O, pace vouă, meseni ai slavei cuvântului Meu cel slujit 
de îngeri ca să fie el pe pământ cu voi în zilele acestea! 
Pace vouă, căci v-aţi ridicat din aşternut şi aţi pornit la drum 
dis-de-dimineaţă spre slava Mea cea de azi, aici, unde Mi-am 
făcut sălaşul ei, aici, unde am găsit deschis ca să vin şi ca să 
fiu şi ca să-Mi las şi să-Mi împart glasul gurii Mele celor ce 
cred prin darul Meu venirea Mea de azi cuvânt pe pământ! 
V-au însoţit cetele îngereşti fără ca voi să le vedeţi cu ochii 
trupului, dar cu duhul aţi însoţit taina călătoriei voastre cu în- 
gerii Mei pe cale. O, tot atât de tainic Mă însoţesc ei şi pe Mine 
pe calea dintre cer şi pământ când Mă las cuvânt aici la izvor. 
Mare este slava lui Dumnezeu între cer şi pământ, între pământ 
şi cer, şi îi trebuie omului credinţă pentru ea aşa cum a avut 
Avraam. Când omul îl voieşte şi îl iubeşte pe Domnul şi îl aş- 
teaptă mereu, el îl aduce lângă el pe Domnul aşa cum Avraam 
L-a adus, iar dacă ştiţi să vă uitaţi bine în Scriptura întâ ln irii 
lui Avraam cu Domnul sub stejar, atunci voi veţi învăţa aproape 
de voi pe Domnul şi tainic îl veţi cunoaşte şi veţi grăi cu El 
aşa cum Avraam I-a grăit Lui, iar El lui Avraam i-a grăit. Iată 
vederea ochilor duhului, ochilor credinţei, ochi care văd ca 
Dumnezeu şi nu ca omul, dar femeia lui Avraam a văzut ca 
omul şi a lucrat ca omul, căci a văzut cu ochii trupului şi atât, 
şi tot aşa a şi grăit pentru Dumnezeu, a grăit ca omul, dar 
Avraam a văzut ca Dumnezeu şi a grăit ca Dumnezeu şi a grăit 
cu Dumnezeu, a grăit lui Dumnezeu, nu omului, nu trimisului 
lui Dumnezeu, care s-a împărţit în trei părţi ca să lucreze întreit 
ca Dumnezeu prin venirea Sa la Avraam. 

O, pace vouă şi bucurie Mie cu voi la masă de sărbătoare 
a îngerilor lui Dumnezeu! Vă îmbrăţişez, vă mângâi cu povaţa 
Mea şi vă îndemn spre cer şi spre adevărul vieţii, iar credinţa 
şi iubirea să vă ajute vouă să vă faceţi după voia Mea, să vă 
înveţe lucrarea şi viaţa fiilor lui Dumnezeu. înţelepciunea 
crucii purtate să vă înveţe pe voi lucrarea muceniciei, ca să 
puteţi apoi să vă faceţi ucenicii Mei şi să pot Eu lucra cu voi 
taina cea de la sfârşit de timp: cer nou şi pământ nou pentru 
cei credincioşi ai Mei, împărăţie a sfinţilor, precum este scris. 

Fiţi plini de duhul umilinţei, fiilor! Iertare păcatelor vă 
dăruiesc prin umilinţa care vă îndeamnă la pocăinţă, iar pocă- 
inţa este dragostea de Dumnezeu, este simţământul căutării 
după Dumnezeu, în care Eu voiesc să rămâneţi, căci este chipul 
dragostei dintâi, clipa când voi Mă căutaţi şi Mă aflaţi şi Mă 
iubiţi şi Mă urmaţi apoi cu dor. 

O, învăţaţi din izvorul Meu de cuvânt de peste voi şi fiţi 
prietenii Mei şi fiţi fraţii Mei prin umilinţă, fiilor, că iată ce vă 
spun: este scris în Scripturi că Dumnezeu celor mândri le stă 
împotrivă, iar celor smeriţi le dă har, şi le stă împotrivă celor 
mândri prin cei de lângă ei, iar celor smeriţi le dă har pentru 
cei de lângă ei, şi iată ce aproape e Domnul de voi, aproape ca 
şi lui Avraam atunci sub stejar! Vă învăţ taina şi lucrarea 
credinţei dacă vă grăiesc aşa de desluşit, aşa de despicat firul 
lucrării credinţei. Cel ce se smereşte pe sine va fi înălţat, iar 
cel ce se înalţă pe sine va fi smerit şi trântit prin însăşi înălţarea 

de sine a sa, căci Avraam s-a smerit şi a fost înălţat ca să-L 
vadă pe Dumnezeu, iar femeia sa s-a înălţat cu gândul şi a fost 
smerită de însăşi înălţarea de sine a sa, căci a văzut apoi 
aceasta, a văzut că Domnul a grăit pentru ea şi că ea s-a semeţit 
şi n-a crezut. 

Eu, fiilor, v-am răscumpărat din păcat prin jertfa Mea 
cea cu suferinţă, iar voi trebuie să vă răscumpăraţi Mie pentru 
mântuire prin pocăinţă, tată, ca să vi se şteargă şi păcatul că a 
suferit durere şi dispreţ şi moarte din pricina voastră Domnul, 
căci păcatul omului se aşează faţă în faţă cu Dumnezeu şi se 
desparte omul de Dumnezeu prin păcat, iar Eu, ca să-l răscum- 
păr Mi-am pus viaţa Mea. O, ascultaţi, ca să faceţi împlinit în 
voi cuvântul învăţăturii Mele, căci ascultarea vă arată că aveţi 
smerenie, iar apoi smerenia vă aduce har, căci se preface în 
har, iar harul lucrează pentru voi şi se face cuvânt în voi ca să 
spuneţi apoi prin harul Meu: O, cât de mare este mulţimea 
bunătăţii Tale, Doamne, pe care ai gătit-o Tu celor ce se tem 
de Tine, pe care ai făgăduit-o celor ce nădăjduiesc în Tine îna- 
intea fiilor oamenilor, iar Tu ascunde-i-vei pe ei cu acoperă- 
mântul feţei Tale de toată tulburarea oamenilor şi-i vei acoperi 
pe ei în cortul Tău şi vor scăpa ei de împotrivirea limbilor, că 
multă este mila Ta! 

O, ca pe împăratul tuturor să Mă primiţi voi, cei astăzi 
aşezaţi la masa îngerilor Mei, în mijlocul lor cu Mine, Cel 
nevăzut, căci sunt înconjurat de cetele îngereşti, căci îngerii 
îmi acopăr trupul. Cei fără de trup îmi acopăr trupul cu slava 
Mea cea de la Tatăl, cu îngerii lui Dumnezeu, dar dacă ei sunt 
fără de trup, cum de nu Mă pot Eu vedea de ochii omului când 
sunt aproape de om? O, mare lucrare de taină sunt îngerii lui 
Dumnezeu şi tainică lucrare este trupul Meu şi cuvântul Meu 
între Mine şi om! 

O, cine poate să-Mi răspundă? Dacă îngerii sunt fără de 
trup, cum de nu Mă poate omul vedea când sunt aproape de el 
ca să-l însoţesc pe el? Eu sunt Cel nevăzut, căci sunt înconjurat 
de cetele îngereşti, iar cei credincioşi Mie Mă primesc ca pe 
împăratul tuturor şi se îndeamnă unii pe alţii să Mă primească 
şi să-Mi cânte ca şi îngerii: «Sfânt, sfânt, sfânt este Domnul 
Dumnezeu Savaot, plin este cerul şi pământul de slava Lui şi 
binecuvântat este Cel ce vine întru numele Domnului, osana 
întru cei de sus!» O, aşa cântă cei ce apoi se împărtăşesc cu 
trupul şi sângele Meu după ce Eu îi chem şi le spun: Luaţi, 
mâncaţi, acesta este trupul Meu şi beţi, că acesta este sângele 
Meu, Dumnezeu frânt pentru voi şi vărsându-Şi sângele pentru 
voi spre iertarea păcatelor voastre! 

O, cine poate să-Mi răspundă? Cum de nu Mă vede 
omul aproape de el dacă îngerii Mei, care-Mi înconjoară 
trupul, sunt fără de trup? Şi iată glasul celor ce-Mi răspund! 
îngerii cei fără de trup îmi dau acum acest răspuns. Amin. 

N oi, Doa mn e împărate al tuturor, noi sun- 
tem cei ce Te acoperim între Tine şi om, 
căci suntem slava pe care Tu o ai de la Tatăl Savaot mai înainte 
de întemeierea lumii. O, eşti atât de mare cât lumea îngerilor, 
care sunt slava Ta! De câte ori cineva se aşează jertfă pentru 
alţii, acela este mare, iar preţul lui este mai mult decât ei, căci 
altfel ei n-ar putea fi răscumpăraţi. Tu eşti împăratul îngerilor 
şi al neamurilor toate şi eşti smerit, Stăpâne Doamne, şi de 
aceea eşti atât de tainic, o, Doamne, iar smerenia Ta îţi acoperă 
strălucirea şi lumina ei, care se revarsă toată în noi, în îngerii 
Tăi, care-Ţi sunt acoperământ şi slavă a Ta, şi purtăm smerenia 
Ta, şi veşmântul smereniei Tale suntem între pământ şi cer. 

O, a făcut şi omul trupuri între cer şi pământ, cu care el 
se poartă ca şi Tine în văzduh purtat, dar îngerii aceştia făcuţi 


de om au trupuri şi aripi de fier şi au de pe pământ, nu din cer 
aşa cum Tu vii cu noi din cer pe pământ, dar omul nu-şi vede 
neputincia, căci se vrea mai înalt ca Tine şi mai înger decât în- 
gerii lui Dumnezeu, o, Doamne. O, a făcut şi omul trupuri zbu- 
rătoare văzute de oameni plutind prin văzduh, dar una este să 
facă Dumnezeu şi alta este să facă omul, Doamne. Slava în- 
gerilor Tăi este din Tine, căci Tu eşti lumină mare şi foc mis- 
tuitor şi Te reverşi în noi ca să nu nimiceşti lumea cu strălucirea 
Ta, iar noi ocrotim, Doamne, şi taină înfricoşătoare este lumea 
îngerilor Tăi între pământ şi cer, între cer şi pământ, Doamne 
împărate. Tu vii cu îngerii, vii purtat pe heruvimi şi pe aripi de 
îngeri când Te porţi între pământ şi cer, căci când Tu vii vin şi 
ai Tăi cu Tine. Când cu Tine vine căpetenia îngerilor Tăi, ea 
nu vine singură, ci cu toate suitele ei vine. Aripi de foc lumină- 
tor şi de lumină ca focul se fac îngerii purtători de Dumnezeu 
între cer şi pământ, iar omul nu se teme de Tine când Te laşi 
purtat de om, de purtătorul de Dumnezeu între Tine şi om şi 
când Te faci foc luminător şi lumină ca focul în cel ce Te poartă 
spre om între cer şi pământ, căci lucrarea Ta e mare, Doamne, 
ca şi taina ei. 

Dacă purtătorul de Dumnezeu nu iubeşte în el voia Ta şi 
poruncile Tale împlinite în el, acela este mincinos şi nu poate 
nimic de la Dumnezeu, dar dacă el îţi aduce rod şi Scripturi îm- 
plinite după voia Ta, acela este foc luminător şi lumină ca focul 
între pământ şi cer, dar omul nu se teme de Tine când Te laşi 
purtat de purtătorul de Dumnezeu între Tine şi om, o, Doamne. 
Se încearcă omul în sabia Ta şi nu se teme de moartea aceasta 
a lui. Nu ştie omul ce înseamnă Dumnezeu cu el, o, Doamne. 
Nici când Te vede în faţa lui sub chipul pâinii şi al vinului, care 
se fac trupul şi sângele Tău spre iertarea păcatelor omului, o, 
nici atunci nu ştie omul cum să stea faţă în faţă cu Tine, iar dacă 
nu ştie bine aceasta nu se înfioară omul cel rece de dragostea 
Ta, chiar dacă el ştie că trebuie să se cuminece cu Dumnezeu. 

O, ce mare este venirea Ta de azi! Ce mare lumină aduce 
ea pe pământ peste cei ce nu ştiu ce este cu adevărat Dumnezeu 
înaintea lor! Ne-ai poruncit, Stăpâne, iar noi am împlinit cu- 
vântul Tău şi am adus cu noi la sărbătoare lumea celor ce au 
plecat de pe pământ, că a venit să se împlinească Scriptura Ta 
cea pentru naşterea din nou a lumii, Doamne. Cete-cete stau 
ei aşezaţi, fiecare la rândul cetei sale sunt veniţi cu noi la sărbă- 
toarea cea pentru noi, iar duhul lor se umileşte mult în faţa 
slavei Tale cu noi şi cu poporul Tău de azi slujitor înaintea Ta 
pentru învierea morţilor. în numele lor, eu, căpetenia Ta de 
peste îngeri, aduc aplecare Ţie pentru mila Ta în ziua noastră 
de serbare şi de pomenire pentru ei, căci Tu aşa ai aşezat orân- 
duială în mijlocul poporului Tău. 

Acum le spunem şi noi, îngerii Tăi, le spunem celor ce 
stau şi celor ce vin la masa împărăţiei Tale aici, unde Ţi-ai făcut 
sălaş de nuntă, şi le spunem lor aşa: Să stăm bine şi cu frică şi 
cu luare-aminte înaintea Tatălui Savaot şi înaintea trimisului 
Său Iisus Hristos, Fiul Său Cel mai înainte de vecii născut din 
Tatăl! Luaţi aminte cu credinţă ca şi îngerii Săi cei nevăzuţi, 
dar care îl văd pe El, închinându-I-se Lui de-a pururi, căci 
slava Lui e mare şi e îngerească, nu e omenească! Fiţi plini de 
duhul smereniei ca şi îngerii lui Dumnezeu! Iubiţi viaţa înge- 
rească şi îmbrăţişaţi-o, căci Domnul este foc mistuitor şi Se 
poartă cu îngerii Săi pe lângă voi, acoperind ei trupul Său! As- 
cultarea înseamnă smerenie, iar Domnul Iisus Hristos l-a 
sfătuit pe om acum, la sfârşit de timp ca şi la început de timp 
cu omul, l-a sfătuit să mănânce ca în rai, nu ca pe pământ să 
mănânce. Nu mai mâncaţi came! Aşa v-a povăţuit Domnul, iar 
voi să ascultaţi de El, că va fi greu de cei ce nu ascultă aşa. O, 

fericiţi vor fi cei ce se lasă îmbrăţişaţi de viaţa cea îngerească, 
cea cu ascultare ca şi îngerii lui Dumnezeu, care fac numai 
voia Lui iubindu-L, slăvindu-L şi slujindu-L pe El între cer şi 
pământ, între pământ şi cer. Amin. 

Şi acum oştirile de îngeri se aşează pentru sărbătoare, 
iar Tu, Stăpâne Doamne, binecuvintează în cer şi pe pământ 
slava cea îngerească, ziua de serbare a îngerilor Tăi! Pace Ţie 
cu noi în mijlocul poporului Tău cel binecredincios, adunat sub 
cortul Tău, sub slava cuvântului Tău slujit de îngeri în zi de 
adunare cerească a Ta cu îngerii Tăi şi cu poporul cuvântului 
Tău, care ne găzduieşte cu iubirea sa, cu primirea sa, cu 
credinţa sa cea primitoare de Dumnezeu! Amin, amin, amin. 

S lava Mea cerească se revarsă în voi, o, în- 
geri ai lui Dumnezeu, şi sunteţi pară de 
foc şi lumină orbitoare, şi nu ştie omul ce înseamnă Dumnezeu 
şi slava Sa cea de sus şi nu poate să privească la Dumnezeu nici 
măcar cu duhul, căci nu are omul cunoştinţă de sus pentru Dum- 
nezeu, şi are numai de pe pământ. Slava Mea de azi se face 
cântare îngerească pentru sărbătoarea voastră, căci voi cântaţi 
cântarea cea îngerească pentru slava Mea şi cânt şi Eu cu voi, 
căci scris este: «Plângeţi cu cei ce plâng şi bucuraţi-vă cu cei 
ce se bucură după ce plânsul trece», şi cântă poporul Meu pen- 
tru slava Mea, care sunteţi voi. Slava Mea este îngerească, nu 
este pământească, nu este omenească, şi nu este împărat nici un 
împărat de pe pământ, căci slava lui este trecătoare, este ome- 
nească. Numai slava cea îngerească este slavă cu adevărat, iar 
Eu, Domnul, Mă aşez cu Tatăl şi cu mama Mea Fecioara şi cu 
sfinţii la masa de serbare a îngerilor lui Dumnezeu, şi cu tine, 
poporul Meu de la izvor, care Mi-ai aşezat sărbătoare şi masă 
de sărbătoare, iar cu Noi avem pe cei ce s-au adunat de sub zări 
sub slava cuvântului Meu dătător de viaţă şi de iubire şi de 
mângâiere, şi am dat lor mângâierea Mea. 

Stăm la masă şi lucrăm frumos şi sfânt şi voi îmbrăţişa 
sărbătoarea Mea încă apoi cu puţinei cuvânt, ca să aduc 
mulţumire, căci Domnul aşa lucrează, şi după orice lucrare 
mulţumeşte celor trudiţi şi pecetluieşte cu numele Său: Iisus 
Hristos. Amin. 

Pace acestei sărbători, iar tu, poporul Meu de la izvor, 
lucrează, tată, cu har în ziua aceasta, că mare har am pus peste 
tine ca să ai şi ca să-l înmulţeşti, şi ca să-Mi dai apoi lucrarea 
ta, căci şi Eu apoi dau toată stăpânirea, I-o dau Tatălui, Care 
Mi-a supus Mie toate, până ce voi sfârşi de lucrat şi de împlinit. 
Amin, amin, amin. 

* 

ubirea de Dumnezeu se învaţă de la Dumnezeu, iar 
ea învaţă apoi pe om toate, poporul Meu, şi multă 
bucurie şi mângâiere se suie de la tine la Mine când în mijlocul 
tău se împarte iubirea de Dumnezeu şi învăţătura Sa peste cei 
ce vin spre Mine şi spre tine în sărbători aici, la izvorul Meu 
de cuvânt, o, poporul Meu de la izvor. Dacă Eu Mă fac aici 
izvor de cuvânt, el se împarte apoi, şi vin ca la fântână cei ce 
vin, şi vin cu sete când vin, iar Eu, Domnul, Mă bucur cu tot 
cerul când am cui să-i dau din cer ceea ce şi ţie îţi dau. îţi dau 
din cer ca să creşti din cer şi ca să te am cerul Meu pe pământ 
şi ca să te pun la lucru pentru cei de pe pământ, căci şi Eu tot 
aşa lucrez cu sfinţii şi cu îngerii şi am mereu de lucrat, măi fi- 
ilor, că mult strică omul pe pământ şi n-am cu cine să zidesc 
pe cele dărâmate de la locul lor, dar Eu trebuie să înnoiesc totul 
între cer şi pământ şi vă am pe voi sămânţă nouă, şi trebuie să 
scot din ea rod însutit şi înmiit, că am de pus la loc şapte 


veacuri de oameni, căci omul este împărăţie Mie şi este tare 
ruinat omul şi Mi-e dor să-l vindec, dar e mult de lucru, şi îmi 
stă în ajutor Duhul Sfânt Mângâietorul, Care curăţă şi sfinţeşte 
şi înnoieşte şi învaţă pe om, numai să am cum să Mă împart 
oamenilor, măi fiilor. Eu, Domnul, Mă mângâi la rană când voi 
Mă ajutaţi să pot peste om şi să-i dau din gura Mea, aşa cum 
dă din gura sa gata mestecată hrană o mamă care-şi are pruncul 
în braţe şi îl hrăneşte pe el spre creşterea lui. 

Nu se suie la mintea voastră câtă alinare am când cu voi 
duc sarcina venirii Mele cu sfinţii pe pământ cu lucrul cel mult 
al înnoirii lumii, Scriptură pe care o am acum de împlinit, măi 
fiilor. Oştirile de îngeri v-au privit mărirea în care v-am aşezat 
Eu, Domnul, căci v-am aşezat lângă Mine la lucrul cel greu şi 
cel nou pentru lucrarea facerii omului, a cerului cel nou şi a 
pământului cel nou, măi fiilor. Sunteţi puţinei şi sunteţi mititei, 
dar v-am aşezat lângă Mine şi v-am dat această mărire pentru 
credinţa voastră în venirea Mea cea de azi, şi pentru care tre- 
buie să fiţi atenţi mereu când ea trebuie să lucreze pentru 
lucrări mari şi mici, pe care Eu să le împlinesc cu voi, şi să am 
loc cu ele pe pământ prin credinţa voastră, fiilor. Curând, 
curând, vom pecetlui săvârşirea deplină a noii zidiri care s-a 
aşezat şi încă se aşează pe stâlpii ei pentru slujire Mie când Eu 
vin să Mă întâlnesc cu cei ce vin la izvor să ia din Duhul Meu 
din voi, căci Eu prin voi Mă dau cui Mă dau. 

O, măi fiilor, e greu să-l facem pe om să ştie ce este negru 
şi ce este alb ca să ştie el apoi cum este şi ce are de lucrat şi de 
împlinit ca să se dea el de partea lui Dumnezeu, de partea 
salvării lui cea de la Mine. Mă uit la voi cum daţi să le arătaţi 
celor ce vin ce este negru şi ce este alb, ce este răul şi ce este 
binele, ce este negru şi ce este roşu apoi, dar vă trebuie timp 
mai mult, iar timpul e puţin şi vă strânge, fiilor. O, va fi şi altfel, 
fiţi credincioşi! Vine vremea să vadă lumea toată că ea nu 
iubeşte pe Dumnezeu şi că Domnul nu o iubeşte pe ea, ci nu- 
mai mântuirea ei i-o doreşte Domnul, şi aceasta este lucrarea 
pe care o am de împlinit pentru lumea cea pribeagă pe pământ 
şi pentru care Eu port veşmânt împurpurat, veşmânt stropit cu 
sânge. E mare înţelepciune să înţeleagă omul ca Dumnezeu 
tainele lui Dumnezeu, iar lumea trebuie să vadă cât este de 
oarbă, cât de puţin vede, cât de puţin ştie când ea zice că ştie şi 
că poate. Limba cerească grăieşte altfel decât limba minţii omu- 
lui, căci limba omului se încurcă în ea însăşi şi nu ştie grăirea 
cerească dacă nu stă să gândească altfel decât ştie omul să 
gândească cu limba minţii lui, căci omul grăieşte mai mult cu 
limba minţii lui decât cu limba gurii lui, şi aceasta i-o spun Eu. 

Unde să mai audă omul că sângele de creştin adevărat 
este alb şi nu roşu? Iată, limba Mea grăieşte altfel decât limba 
minţii omului. A ştiut în vremi omul că negrul diavolului se 
preface în roşu ca să-l mintă şi să-l atragă pe om spre veş- 
mântul lui cel negru şi diavolesc, aşa cum este lumea îmbrăcată 
în pielea cea neagră a diavolului fiindcă face ea voia lui? Iată, 
la diavol negrul lui se face roşu înaintea omului ca să-l mo- 
mească şi să-l facă negru pe om, iar la Dumnezeu roşu se face 
alb, căci mucenici mulţi când erau tăiaţi pentru numele Meu 
cel sfânt le curgea sângele alb pe pământ şi nu roşu, iar slugile 
diavolului nu tresăreau la acest semn, căci veninul lor e prea 
negru ca să mai poată vedea cu el ceva care să însemne Dum- 
nezeu cu sfinţii Săi faţă în faţă cu diavolul. 

Toţi cei ce iubesc pe Domnul pe pământ îşi spală cămă- 
şuţa în sângele Meu de Miel junghiat pentru ei şi îşi fac albă 
cămăşuţa, căci Eu am purtat veşmânt împurpurat, veşmânt 
stropit cu sânge pentru ca să fac albă cămaşa omului, şi nu are 
omul minte să înţeleagă limba cerului şi lucrarea ei, care nu 

seamănă cu limba minţii omului, omul care nu ştie ce este 
negru şi ce este alb şi ce este roşu, căci dacă Eu grăiesc pe 
limba Mea cu omul care se dă înţelept în dreptul Meu, zice 
acesta că Eu nu ştiu să grăiesc, că nu sunt Eu Dumnezeu dacă 
greşesc în grăire. O, vai ţie, omule care te bizui pe vederea ta 
şi pe limba minţii tale cea omenească! 

Alb împurpurat este veşmântul cel mucenicesc, dar sân- 
gele de pe veşmânt albeşte şi mai mult cămăşuţa celui jertfit 
pentru numele Meu. Smerit se îmbracă omul cel iubitor de 
Dumnezeu, şi nu face ca omul lumesc, care se îmbracă în alb 
în vremea păcătuirii lui ca să-l facă alb pe diavolul, ci face 
smerenie omul cel iubitor de Dumnezeu şi îşi spune păcătos şi 
înnegrit de păcat şi îşi înveleşte trupul cu hăinuţă neagră, dar 
e alb acest negru şi e sfânt prin cel alb cu sufletul şi care-şi 
smereşte viaţa sub semnul nevredniciei, stârpind din el mândria 
diavolească, în care toţi oamenii trăiesc. 

Pe pământ sunt petreceri şi nunţi după nunţi, şi nunta 
are mireasă îmbrăcată în alb, dar e neagră de păcat cea care se 
îmbracă în alb, şi iată limba diavolului pe limba omului şi în 
ochii omului cel negru de păcat, şi acesta este numai unul din 
seninele diavolului cel mincinos cu lucrarea sa între oameni. 

O, fiilor, e greu să-l facem pe om să înţeleagă ce este 
negru şi ce este alb, căci pe când la cei sfinţi sau sfinţiţi veş- 
mântul lor cel negru înseamnă umilinţă şi pocăinţă şi mare 
smerenie, la omul diavolului este altfel, căci este mândrie, este 
semeţie diavolească veşmântul cel alb sau cel roşu, care în- 
seamnă trufie, nu curăţie şi nu slavă aşa cum ştie omul să se 
mintă când lucrează aşa pe pământ între om şi om semeţia fi- 
ilor diavolului, şi iată, trufia stă faţă în faţă cu ea însăşi, că nu 
poate omul diavolului să-şi pitească trufia şi negrul vieţii lui 
aşa cum cel sfânt al Domnului îşi ascunde smerenia sub veş- 
mântul cel smerit al pocăinţei inimii lui înaintea Mea, sub ne- 
grul cămăşuţei lui, care-1 tăinuieşte sub el, cămăşuţa cea albă 
a omului sfânt. 

Cum să fie roşu sângele cel negru al omului diavolului? 
Dacă omul de rând se caţără pe scaun de împărat, este el îm- 
părat? Se închină prin el lui Dumnezeu omul smerit când se 
pleacă celui de rând care se suie să se facă împărat? Eu, Dom- 
nul, M-am aplecat cu smerenie mare sub mâna lui Ioan Bote- 
zătorul, sfântul Tatălui, îngerul Tatălui, şi M-am închinat lui 
ca să Mă boteze, dar era Tatăl împărat în el şi nu era Ioan om 
de rând aşa cum a fost el în mintea desfrânatei lui Irod, care 
l-a trimis de pe pământ pe Ioan şi l-a trimis în cer. 

Iată, pe pământ oamenii diavolului şi ai păcatului se suie 
pe scaune de sfânt sau de împărat, aşa cum au făcut Caiafa şi 
Irod, iar oamenii lui Dumnezeu şi ai sfinţeniei coboară de pe 
scaunul slavei omeneşti şi se dau Mie cu totul, aşa cum s-a dat 
prin slujire de înger sutaşul Cornelie şi Zaheu vameşul şi toţi 
cei care s-au ales prin vreme dintre oameni pentru Dumnezeu, 
urând ei măririle pământeşti, care dureau în ei, căci le purtau 
din greu după ce le primeau de la omul slavei deşarte, care 
dădea să se folosească înaintea multora chiar şi de cei în care 
Eu, Domnul, stăteam ascuns şi tainic în ei până la vremea 
dragostei lor. 

O, unde mai găseşte omul grăire ca a Mea şi desluşire 
ca a Mea pentru toate câte pe pământ nu sunt aşa după cum 
ştie mintea şi apoi limba omului împământenit mai mult decât 
omul cel zidit de Mine din pământ şi în care Eu am dat să pun 
tot cerul atunci când l-am zidit? E mare, e măreaţă grăirea Mea 
şi e greoaie pentru omul cel mic cu credinţa şi cu statul Meu 
în el, căci Lucifer, cel căzut din slava Mea de îngeri, strică 
omul la minte şi la fire şi trage în jos pe cel ce nu se smereşte 


sub măreţia lui Dumnezeu şi piere omul din lipsă de pricepere 
pentru salvarea lui cea de la Dumnezeu. 

O, fiilor trudiţi pentru slava Mea, am spus vouă că voi 
îmbrăţişa sărbătoarea voastră cu îngerii cu încă puţinei cuvânt 
la sfârşitul ei, dar dorul Meu e nemângâiat şi e mereu puţin cu- 
vântul Meu cel rostit, din pricina neputinţei omului de a-1 purta 
pe el. 

Am acum de adus mulţumire celor ce au călătorit ca să 
vină la izvorul Meu de cuvânt, la sărbătoarea îngerilor Mei, şi 
le-am dat lor însoţitori pe cale înapoi cetele îngereşti, care 
numai apoi îşi sfârşesc sărbătoarea lor. Le mulţumesc celor ce 
M-au iubit şi au venit din cele patru zări, le mulţumesc pentru 
iubirea lor care i-a adus la izvor pe cale cu îngerii, căci le-am 
trimis în întâmpinare pe îngerii Mei. Le dau lor puteri sfinte 
pentru voia Mea cea sfântă în ei şi le înmulţesc dorul şi iubirea 
pentru cei din cer, şi stau apoi în prag pentru sărbătoarea de 
Bobotează, când ei iarăşi vor veni la izvor, şi Mă aşez încă de 
pe acum cu sfinţii şi cu îngerii să-i întâmpin iarăşi, şi iarăşi să 
le dau. Amin. 

Şi acum le spun lor aşa: Fiţi binecuvântaţi şi sfinţiţi-vă 
din zi în zi mai mult, căci Eu vă aştept pe voi tot mai sfinţi să 
veniţi, tot mai cereşti să fiţi, şi să Mă purtaţi pe Mine în voi, 
iar voi să scădeţi pentru slava Mea în voi şi să fiu Eu mare în 
voi, căci aşa sunt cei sfinţi şi aşa lucrează ei pentru Domnul, 
şi aşa poate Domnul în ei cu lucrările Lui. Amin. 

Iar pe voi, cei lucrători Mie pentru slava sărbătorilor 
sfinte aici, unde Eu, Domnul, îmi strâng popor la sărbători în 
jurul gurii Mele ca să le dau din gura Mea, o, pe voi vă fac tari 
mereu, fiilor, căci sunteţi puţinei şi sunteţi micuţi sub mâna 
Mea cea tare, şi am nevoie de voi mult de tot, măi fiilor, căci 
trebuie să fiţi primitori de oaspeţi ori de câte ori Eu Mă anunţ 
vouă cu strângere de popor la izvor, şi trebuie să trudiţi cu mare 
sfinţenie, cu mare iubire, bizuindu-vă pe Mine şi nu pe voi, 
căci voi sunteţi mici. Vă întăresc mereu în vreme de greu. în 
vreme de bucurii sau de necazuri Eu sunt Cel ce vă dau ca să 
aveţi sau ca să puteţi, căci diavolul are durere mare de la voi şi 
e supărat pe voi pentru slava Mea cu voi şi dă să vă înlăcrimeze 
când poate s-o facă, dar Eu numaidecât vă aduc puteri şi 
mângâieri şi pun la loc pacea toată şi lucrul tot ori de câte ori 
el striveşte pacea de la voi, căci biruinţa Mea este mare, fiilor, 
numai să ştiţi voi să vă bizuiţi pe grija Mea de voi, pe dragostea 
Mea pentru voi, iar truda voastră, în care Eu vă odihnesc pe 
voi şi pe Mine, va avea plată scumpă, fiilor. O, fiţi cuminţi! 
Duhul rău nu poate în cei ce Mă iubesc, ci numai în cei ce se 
semeţesc mai mult decât sunt ei. Fiţi plini de umilinţă în toată 
vremea, căci numai ea vă ajută să fiţi numai ai Mei. Amin. 

Dau să vă odihnesc acum şi să vă aduc mulţumire şi 
mângâiere pentru grija ce aţi purtat la pregătirea serbării înge- 
rilor. Vă voi mângâia, că este nevoie de mângâiere la voi, tată. 
Pecetluiesc cu numele Meu pe toate de la voi şi cu voi aici, căci 
peste toate este scris numele Meu: Iisus Hristos. Amin. 

O, pace vouă, multă pace vouă, fiilor! în bucurii şi în 
încercări pacea Mea v-o dau! Veghea Mea cea slujită de îngeri 
şi de sfinţi vă învăluie de peste tot, căci sunteţi fiii de care Eu 
Mă sprijin. Sprijiniţi-vă şi voi unii pe alţii cu mare iubire şi 
învăţaţi iubirea de Dumnezeu şi pecetluiţi-vă cu ea ca să staţi 
în ea şi să stea ea în voi şi între voi, căci cine nu stă învăluit în 
ea piere, fiilor. Iubiţi-vă unii pe alţii aşa cum Eu vă iubesc! 
Iertaţi-vă unii altora aşa cum Eu vă iert! Umiliţi-vă pentru orice 
mică greşeală, căci diavolul nu are rod în cei ce se umilesc unii 
pentru alţii prin iubire şi în numele iubirii de Dumnezeu între 
fraţi. Eu vă voi mângâia, Eu vă voi da mereu puteri sfinte ca 

să-Mi lucraţi prin ele, Eu voi fi cu voi, fiilor, iar voi fiţi numai 
pentru Mine. Fiţi dăruitori unii altora cu toate cele puse de 
Mine în voi pentru lucrul Meu cu voi, şi apoi daţi-Mă oame- 
nilor spre cunoaşterea lui Dumnezeu. Amin. 

Iubiţi şi păziţi lucrarea cea cu binecuvântare peste voi, 
măi fiilor, căci Eu prin ea vă păzesc. Amin. 

8/21 noiembrie 2011 

Praznicul Intrării Maicii Domnului în Biserică 

Sărbătoarea cerului înseamnă povaţă şi veghe pentru om. Domnul 
aşteaptă de şapte mii de ani vremea înnoirii lumii. Duhul credin- 
cioşiei faţă de Dumnezeu şi faţă de om. Strigare către oameni pentru 
întoarcerea acasă pe drumul pocăinţei. Cel semeţ atrage cu sine 
căderea altora. îndemn la nedezvinovăţire. Bucuria pocăinţei este 
dulce, iar bucuria semeţiei este venin ucigător de Dumnezeu în om. 

I n această zi de praznic sfânt, Eu, Domnul, vin cu 
oaspeţi cereşti la masa Mea cu tine, poporul Meu, 
căci mama Mea Fecioara are cinste mare între sfinţi şi între în- 
geri şi are şirag de prooroci în jurul ei acum şi iau din slava ei 
şi gustă ei bucuria cea văzută de ei de departe, până să vină 
împlinirea ei pe pământ, căci s-a născut apoi pe pământ copila 
care avea să crească şi să fie ea mama Mea, împlinirea proo- 
rociilor din vreme rostite ca să se împlinească pe pământ între 
oameni, după a cerului lucrare. 

O, cum să sărbătorim noi această zi de praznic, fiilor? 
Mama Mea Fecioara stă în slava ei sărbătorească în ziua 
aceasta, dar privirea ei, grija ei e după voi, cei lucrători Mie 
pe pământ pentru Scripturile cele pentru acum. Ea este cu 
întărirea, cu veghea, cu paza, cu grija ei de mamă cerească du- 
pă voi, căci pe pământ e greu, e numai întuneric, e numai înşe- 
lare peste oameni, e numai amar tot dulcele cel gustat de om, 
căci tot ce e dulce la om, e amar şi e lacrimă la Dumnezeu şi 
la sfinţii Lui. Sărbătoarea cerului cu voi este aceea de a vă 
hrăni pe voi cu duh de veghe, cu povaţă mereu pentru Dum- 
nezeu, cu mult cuvânt de învăţătură de taină, fiilor, căci omul 
trebuie să se facă om nou ca să poată el fi al lui Dumnezeu 
acum şi pe vecii. 

Aşezăm pe masă cuvânt de hrană, că mulţi iau şi se 
hrănesc din masa Mea cu tine, poporul Meu. Bucuria Mea de 
la aceştia ar fi întreagă dacă ar lua în ei frica de Dumnezeu ca 
să împlinească şi ei ceea ce Eu ţie îţi cer să împlineşti şi să fii. 
Celui ce voieşte să împlinească şi el aşa cum cer Eu înaintea 
Mea viaţa de creştin în vremea aceasta, o, îi trebuie iubire mare 
şi veghe mare unuia ca acesta. Eu pun pe masă voia Mea, iar 
omul ia cât voieşte el să ia atunci când ia de pe masă cuvântul 
Meu, pe care-1 dau ca să-l ştie oamenii, numai că lucrarea de 
om nou e multă şi e mereu, nu e numai o parte, nu e numai 
când şi când. O, nu poate omul să fie pe jumătate vechi şi pe 
jumătate nou, căci numai lucrul cel întreg are faţă întreagă, iar 
Eu am de pus pe masă mereu cuvânt pentru facerea omului şi 
mereu putere pentru om, căci voiesc să fie omul voia Mea şi 
să nu mai fie el voia lui, că piere prin voia lui omul. 

O, nici unul nu zice că slujeşte pe satana, dar sunt mulţi 
care zic că slujesc lui Dumnezeu, numai că slujirea înaintea 
Domnului este împlinirea poruncilor Lui şi iubirea de 
aproapele, şi este veghea pentru venirea Domnului şi este duh 
de pocăinţă mereu, duh blând şi smerit, neputând acestea să 
facă vreun rău la careva. 

îndemn pe toţi cei care iau din această masă cerească şi 
le spun: o, să nu faceţi rău lui Dumnezeu! Cântăriţi-vă păcatele 
şi veţi vedea dacă mai puteţi să judecaţi pe semenii voştri! 


Uitaţi-vă la Domnul, nu la om, căci altfel nu veţi scăpa de 
păcatul judecăţii de frate, păcat făcut atâta de uşor de orice om. 

Cei ce au cunoscut această lucrare de cuvânt şi n-au 
urmat întocmai lumina ei şi s-au depărtat de ea spre lume şi în 
faţa lumii, nici unul din ei nu va fi să nu fie ruşinat mult pe 
pământ ca să se căiască apoi şi să nu fie ruşinat şi în cer, iar 
Eu, Domnul, le spun şi la aceştia: întoarceţi-vă la credinţă ca 
să nu fiţi rânduiţi pentru ziua judecăţii pentru acest păcat, care 
Mi-a dat hulei lucrarea cuvântului Meu şi pe cei ce Mă poartă 
spre pământ şi spre om, dar Eu sunt gata să pierd acest păcat 
numai să vă salvaţi voi viaţa şi credinţa, măi fiilor. 

Iată, omul nu poate fi pe jumătate nou, pe jumătate viu, 
şi vin să-l învăţ pe om lucrul cel întreg pentru Domnul, că Mă 
doare de la om, căci Eu Mă fac lui cunoscut, iar el nu împli- 
neşte în el decât cât vrea el, şi se mângâie pe sine că nu poate 
mai mult, dar este scris că tot omul care cunoaşte căile Mele şi 
nu umblă pe ele, să nu vorbească despre Dumnezeu acela, că-I 
face pagubă Domnului, fiindcă omul care-1 vede pe acesta zice 
că atâta îi cere Domnul şi lui, atât cât vede la cel neîmplinit, 
care grăieşte oamenilor despre Dumnezeu. O, nu aşa este voia 
lui Dumnezeu cu omul, nu este ea cât este voia omului înaintea 
lui Dumnezeu. 

E nevoie de multă învăţătură peste om. Mulţi dau să se 
aleagă pentru Dumnezeu, dar ei nu ştiu să moară ca să ştie să 
trăiască apoi, că Mă uit la om şi Mă doare de la el. Sunt mulţi 
care se cred ai lui Dumnezeu. Au fost şi sunt mulţi şi din cei 
care au luat şi s-au hrănit din cuvântul Meu cel de ieri şi cel de 
azi, dar nu s-au statornicit ei întru plăcerea Mea. Omului care 
îi sare ţandura din te miri ce, din nemulţumirea pe care şi-o 
face la orice pas, acela nu este om sănătos cu mintea şi nici cu 
inima cea pentru Dumnezeu, ci e numai pentru sine cu inima 
şi nu am ce să-i fac unui aşa om dacă el nu caută vindecare cu 
tot dinadinsul din mâna unui doctor de suflete, din mâna unui 
suflet iubitor de Dumnezeu şi lucrător cu Dumnezeu între om 
şi Dumnezeu, aşezat de Mine, Domnul, pentru mântuirea omu- 
lui, pentru vindecarea de sine a omului care caută această vin- 
decare, dar nu şi a aceluia care nu caută după vindecarea 
aceasta. Când vreau să-i vorbesc omului, îi vorbesc prin om, 
şi ca din legea Mea grăiesc lui, stârnind duhul unui om ca să-l 
întorc spre Mine pe cel pe care îl caut, dar trebuie primire pen- 
tru Dumnezeu aşa cum Avraam L-a primit şi L-a cunoscut şi a 
grăit Lui plin de credinţă. 

O, trebuie întregime în iubire, iar omul trebuie să înveţe 
să-L iubească pe Dumnezeu cât mai pe voia Sa, cât mai pe 
aşteptarea Sa şi nu să-şi aleagă singur cât poate să facă aceasta. 
Lumea n-are decât să spună pe limba ei că o iubeşte Dum- 
nezeu, dar creştinul trebuie să-L iubească el pe Dumnezeu, şi 
tot aşa să şi spună, şi e multă şi mare această lucrare de iubire, 
căci diavolul cântă pe pământ cântec de iubire pentru cuvântul 
iubire, pentru simţământul de iubire, dar nu e pentru iubire 
acest cânt, căci iubirea este numai Dumnezeu şi trebuie întrea- 
gă atunci când ea este în om pentru Dumnezeu. 

O, mama Mea, în ziua ta de praznic M-am aşezat să-l 
învăţ pe om iubirea cea din cer, mamă. Ce altceva avem Noi 
de dat omului decât învăţătura cea de sus? Las graiul tău să se 
dea omului cu dulcele cel de sus, căci omul este deprins numai 
cu cele de jos, mamă. Binecuvintez cuvântul tău de praznic, 
că mare praznic este învăţătura Noastră peste pământ! O, de-ar 
iubi gustul ei cei ce dau de ea în calea lor, mamă! Tu eşti pildă 
de om nou, plin de Dumnezeu. Arată-ţi duhul tău oamenilor, 
mamă! Amin. 

B uhul meu, Iisuse Doamne, Fiule al meu, 
este şi el fecioresc, ca şi trupul meu, 
căci lumea şi duhul ei nu s-au cuibărit în duhul meu în vremea 
mea de pe pământ. Tu ai lucrare sfântă de lucrat în ziua aceasta 
cu poporul Tău la izvor şi stăm cu el la lucru sfânt, şi mă aşez 
cu el la lucru şi eu apoi, căci duhul meu tânjeşte să-l învăţăm 
pe tot omul de la masa Ta de cuvânt, că e zi de slavă pentru 
mine în cer şi pe pământ. Să dăm loc slujirii sfinte pentru 
această zi mare şi să aşezăm apoi tot cuvântul cel cu lucru mult 
în el pentru om, căci omul nu ştie să fie cu Dumnezeu aşa cum 
se cere pentru această slujire, Fiule Doamne. Pace lucrului 
sfânt al sărbătorii de azi în mijlocul poporului Tău la izvor, o, 
Fiul meu iubit Iisus! Amin. 

O mamă Fecioară, stăm cu ei la lucru sfânt 
^şi Ne aşezăm apoi cu grăirea ta dulce 
pentru ei şi pentru tot omul care ia de la Noi, mamă. 

Binecuvântată să fie această zi de praznic sfânt şi de 
lucru sfânt! Mama Mea Fecioara este purtată de heruvimi şi 
de serafimi, cu toată suita de sfinţi care petrece ziua cea de 
praznic pentru ea. Lucrăm după puterea cea de jos cu toate cele 
de sus, ca să cuprindem ceea ce este de grăit şi de lucrat în lung 
şi în lat pentru cei credincioşi şi pentru cei necredincioşi, căci 
tot ce este în cer şi pe pământ este sub stăpânirea Mea, căci 
Tatăl, Fiul şi Duhul Sfânt are totul în stăpânirea Sa. Amin, 
amin, amin. 

* 

A m lucrat în cer şi pe pământ laolaltă slujirea cea 
sfântă a zilei de azi, zi de sărbătoare mare pentru 
mama Mea Fecioara, şi punem în carte acum cuvânt sfânt pen- 
tru viaţă sfântă în om, cuvânt cu putere, lucrarea facerii omului 
cel nou, om după chipul şi asemănarea lui Dumnezeu, căci 
mama Mea Fecioara îmi voieşte Mie dorul împlinit, că Mi-e 
dor de începutul Meu cu omul când Eu l-am zidit ca să-Mi fac 
în el odihna Mea, loc în care să Se poată odihni Dumnezeu, 
numai că omul cel zidit de Dumnezeu şi-a luat apoi el loc în el 
ca să împărăţească el în el şi peste toate între cer şi pământ ca 
un dumnezeu şi nu ca o lucrare a omului pentru Dumnezeu, şi 
Mi-a răsturnat el atunci statul Meu în el şi nu este omul altfel 
de atunci şi până azi. Eu însă, pentru că sunt Făcătorul a tot şi 
a toate, am grijă mare să aduc, cumva, la înfăţişarea cea dintâi 
lucrarea facerii, şi lucrez cu grijă mare, de şapte mii de ani lu- 
crez cu grijă aprinsă şi aştept clipa să cuvintez cuvânt proaspăt 
pentru arătarea celor nou lucrate şi să spun: «Iată, noi le facem 
pe toate!», şi să fie iarăşi frumos şi sfânt totul ca şi la început, 
când am zidit lumea. Acum însă am între pământ şi cer lumea 
oamenilor, iar duhul lumii e străin de Duhul lui Dumnezeu, şi 
tot ce nu este cu Dumnezeu se strică, se stâlceşte de tot şi nu 
mai are nici un chip, şi asta a făcut duhul lumii cu făptura cea 
omenească, şi trebuie să-i grăiesc omului aceasta literă cu 
literă, cuvânt cu cuvânt, ca să-Mi fie dreaptă apoi judecata lu- 
crurilor toate, după cartea facerii cea din cer între pământ şi 
cer, căci este acum altă facere între pământ şi cer, este facerea 
pe care a făcut-o şi o tot face omul, căci el şi-a zis: «Pune-voi 
scaunul meu mai presus de ceruri şi peste Cel Preaînalt îl voi 
pune!». O, numai îngerii Mei ştiau slava domniei Mele, slava 
Celui Preaînalt, iar omul a născut în el gând ascuns după ce 
i-am dat să stăpânească lucrarea Mea cea pentru el şi să-L 
recunoască de Stăpân peste el pe Făcătorul lui şi a toate cele 
făcute de Dumnezeu, văzute şi nevăzute, după lucrarea lor. 

O, poporul Meu, e nevoie de adâncă smerenie în om 


pentru slujire a sa înaintea lui Dumnezeu sau înaintea omului. 
O, poporul Meu, duhul rău stă bine ascuns de şapte mii de ani 
ca să facă el în fiecare om ceea ce a făcut atunci omul cel zidit 
de Dumnezeu şi care s-a semeţit după ce îngerii lui Dumnezeu 
slujeau lui cu bucurie şi cu iubirea cea de sus. O, fiilor, nu s-a 
născut în oameni până azi înţelepciunea care-i trebuie omului 
ca să se uite el bine cât strică, cât bine striveşte semeţia în om, 
căci omul cel întâi zidit, semeţindu-se după ce i-am supus lui 
toate spre slava Mea şi spre bucuria lui cu Mine, Mi-a strivit 
el apoi şi slava îngerilor, iar îngerii Mei cei întâi, slujitori omu- 
lui după ce l-am zidit şi i-am dat lui Edenul de casă, şi-au pier- 
dut slujirea lor cea pentru Mine, căci s-au plecat omului, dar 
omul era semeţ acum, căci s-a văzut mare şi puternic prin ceea 
ce Eu i-am dat, şi a stricat atunci omul în cer şi pe pământ locul 
lui, şi locul Meu din el l-a stricat atunci şi a adus durere şi 
cădere pentru îngerii care ştiau bine scaunul Meu de domnie 
şi slava lui, unde ei îmi slujeau. 

Voiesc să-l învăţăm pe om duhul credincioşiei faţă de 
Dumnezeu şi faţă de om, o, mamă scumpă a Mea şi a fraţilor 
Mei iubitori de Dumnezeu în cer şi pe pământ, şi hai să cuprin- 
dem ceea ce este de grăit şi de lucrat în lung şi în lat peste cei 
credincioşi şi peste cei necredincioşi, mamă! Flai să arătăm la 
toţi duhul tău, facerea lui cea de la Dumnezeu, mamă, pilda de 
om nou, plin de Dumnezeu, o, mama Mea. Amin. 

B ziua mea de lucru sfânt peste pământ prin 
biserica Ta cea de nou Ierusalim, o, Fiul 
meu Iisus Hristos, Domnul meu şi Dumnezeul meu. E zi de 
lucru mult şi scump, că e din cer lucrul Nostru, şi e durere în 
Noi, fiindcă s-a aşezat prea departe pământul de cer, iar omul 
de pe pământ are aceeaşi nevedere ca şi omul cel de la început 
în rai, care s-a voit liber de Dumnezeu, ba mai mult, Fiule 
Doamne. Noi Ne aşezăm acum să punem pe masa poporului 
cuvântului Tău hrană de cuvânt pentru toată facerea, care Ne 
ascultă ochi şi urechi, căci numai ceea ce are pentru Tine ochi 
şi urechi stă să Ne asculte, iar cine are pentru sine ascultă de 
sine şi trage şi facerea Ta să asculte de sine, şi acesta este omul; 
omul care seamănă cu cel întâi zidit de mâna Ta după ce el a 
căzut prin semeţie. Tot omul care face păcate împotriva facerii 
lui cea de la Tine este om semeţ, om după chipul şi asemănarea 
omului cel zidit de mâna Ta şi căzut prin semeţie apoi. 

O, luaţi şi beţi din acest izvor de cuvânt, voi, fii ai pă- 
mântului, fii ai oamenilor! Luaţi şi învăţaţi întoarcerea acasă 
pe calea duhului pocăinţei, căci tot omul a căzut din Dumnezeu 
odată cu căderea omului întâi zidit de mâna lui Dumnezeu-Cu- 
vântul când sfatul Treimii dumnezeieşti a hotărât aşa: să facă 
om după chipul şi asemănarea Sa. 

O, Doamne Cuvinte, le arăt oamenilor calea, ridicarea 
din păcatul semeţiei zidite în om încă de la început de omul 
cel de la început, care s-a semeţit peste Tine după ce l-ai zidit. 
Calea de întoarcere este să-şi plângă omul acest păcat şi să şi- 
1 osândească fiecare în el însuşi, ca să vadă îngerii cei slujitori 
omului pentru acest păcat şi să nu mai poată ei sluji duhului 
semeţiei din om şi să fie eliberaţi din slujire aceşti îngeri căzuţi 
dinaintea tronului Tău cel slăvit. O, să-şi vindece omul căderea 
şi să vindece şi căderea îngerilor slujitori lui pentru semeţia 
din el! Desfacem acum taină mare, ca să-şi ştie omul păcatul 
şi să plângă înaintea Ta pentru iertarea lui, căci până acum nu 
s-a descoperit desăvârşit cât a stricat şi cât strică în cer şi pe 
pământ semeţia omului, care de şapte mii de ani stă deasupra 
lui Dumnezeu, nebăgând în seamă pe Făcătorul a toate, is- 
codind pe pământ şi în văzduh cu făţărnicia lui tainele cele as- 
cunse ale lui Dumnezeu ca să le strice, zice el, şi să fie el 

Dumnezeu, şi să spună că el ştie, şi nu Dumnezeu. 

O, nu uitaţi, voi, fii ai pământului, că acum două mii de 
ani şi mai bine a venit Dumnezeu pe pământ şi S-a dovedit pe 
Sine Dumnezeul cerului şi al pământului, plin de har şi de 
adevăr, arătând omului umilinţa Sa cea sfântă, pe care trebuia 
s-o aibă tot omul, şi din care a căzut prin semeţia cea asupra 
lui Dumnezeu, iar când Adam L-a văzut din iad atâta de slăvit 
prin smerenia Sa pe Domnul, a văzut atunci păcatul său cel îm- 
potriva lui Dumnezeu şi a îngerilor lui Dumnezeu cei din faţa 
tronului slavei dumnezeieşti, şi şi-a înţeles căderea şi a înţeles 
căderea tuturor oamenilor din pricina păcatului său. 

Grăiesc cu Tine, Doamne Cuvinte, Fiule al meu, ca să 
vadă oamenii duhul meu, care este din Făcătorul meu, Dum- 
nezeu, şi de El aşezat înăuntrul meu pentru smerenia mea. îmi 
arăt oamenilor duhul meu şi smerenia lui, Fiule Doamne, şi pe 
care trebuia s-o aibă omul cel întâi zidit şi toţi apoi din unul în 
altul înaintea Ta. Flai cu mine în grăire, Fiule scump! Flai, că 
nu ştiu oamenii, nu ştiu nici cei ce zic că ştiu despre Tine şi de 
la Tine, nu ştiu aceştia cum a fost căderea îngerilor, nu ştiu că 
nu îngerii, ci numai omul a întins mâna peste Tine şi s-a făcut 
el atunci cădere peste îngerii slujitori tronului Tău slăvit! 
Spune-le oamenilor, că nu ştiu oamenii ceea ce numai Tu ai 
văzut şi ştii, căci eşti Fiul Tatălui, Cel mai înainte de vecii 
născut din Tatăl, eşti Cel ce este, Fiule scump! Amin. 

L e spun, mamă, le spun aşa cum le-am 
spus şi ucenicilor Mei acum două mii de 
ani când au venit la Mine cu bucurie după ce i-am trimis să lu- 
creze peste oameni prin trimiterea Mea pentru semne şi minuni 
în numele Meu, şi cărora se aplecau duhurile îngerilor căzuţi, 
văzând în ei puterea Mea, iar Eu le-am spus lor: «Nu vă bucu- 
raţi de aceasta, nu tresăltaţi că vi se supun duhurile rele, căci 
Eu am văzut pe satana ca fulgerul căzând din cer, şi aveţi grijă 
mare de numele vostru cel scris în ceruri şi numai de aceasta 
să vă bucuraţi». O, mamă, iată, şi bucuria poate fi semeţie, şi 
încă ce semeţie, mamă! Ucenicii Mei dădeau să se bucure că 
li se pleacă duhurile rele, îngerii cei căzuţi prin bucuria omului 
cel zidit de Dumnezeu şi care s-a semeţit bucurându-se că l-am 
pus să stăpânească peste cele făcute de Dumnezeu pentru el, 
căci când el a văzut că-1 slujesc îngerii cei dinaintea tronului 
slavei Mele s-a semeţit, bietul de el, că a luat stăpânire mare 
chiar şi peste îngerii tronului Celui Preaînalt, Făcătorul cerului 
şi al pământului şi al omului apoi. Cine ştie să citească în 
Scripturi poate să înţeleagă dacă voieşte, căci Eu acum am des- 
luşit păcatul semeţiei omului când îngerii cei dinaintea tronului 
Meu slujeau lui în rai ca şi Dumnezeu, căci Eu, Domnul, slu- 
jesc omului de atunci şi până azi. 

Să se smerească omul pentru cât îl miluiesc Eu şi pentru 
cât îl slujesc, şi nu să se semeţească el că ar merita aceasta, 
căci Adam a pierdut pacea lui şi a Mea în el dacă s-a crezut 
vrednic. Tu însă te-ai voit slujitoare Fiului lui Dumnezeu, Care 
avea să vină pe pământ atunci, şi te-ai smerit adânc, mamă, şi 
ţi-ai arătat duhul tău oamenilor, de atunci şi până azi şi până 
mâine, o, mama Mea. Tot omul care se semeţeşte în el însuşi 
şi în afara lui ca un mai vrednic între ceilalţi, acela este vrăj- 
maşul lui Dumnezeu, mamă, şi face şi alte suflete să cadă de 
la Dumnezeu prin semeţia lui, iar Eu îndur pierderi mereu din 
pricina semeţiei celor ce se cred vrednici şi care trag la un gând 
cu ei pe cei slabi ca să urmeze lor, şi iată cum cad din veghe 
oamenii prin oameni aşa cum au căzut din slavă îngerii care 
au slujit gândului omului semeţ, aşezat de Mine în rai după ce 
l-am zidit! 

O, câtă umilinţă, câtă pocăinţă îi trebuie omului prin 


care cad suflete de la faţa Mea, din duhul credincioşiei spre 
duhul uşurătăţii omeneşti şi spre lepădare de Domnul, Care 
este calea, adevărul şi viaţa! Omul voieşte să fie el adevăr, şi 
din această dorinţă a sa trage de pe cale pe cei care slujesc 
semeţiei lui, învelită în duhul făţărniciei. Nu-i trebuie omului 
adevăr pentru el, ci îi trebuie pocăinţă mereu, mereu pentru 
curăţirea lui de păcat, căci vai omului mincinos care se vede 
pe sine mai bun decât pe ceilalţi, judecând el peste ei şi îm- 
pungându-le faţa, căci n-a pus Domnul pe om să judece el ceea 
ce Domnul are de cercetat şi de lămurit, fiindcă Domnul este 
milos şi iertător şi vindecător şi înnoitor, iar omul este semeţ, 
pedepsitor, răzbunător şi judecător. 

Te-am arătat pe tine oamenilor acum două mii de ani, 
mamă, şi le spun acum tuturor că îngerii cei căzuţi, care s-au 
făcut satane, s-au temut mereu de tine cât ai stat pe pământ şi 
n-au putut să-ţi facă piedici şi nu s-au apropiat de calea ta cu 
Dumnezeu, mamă. Stăpânitorul acestei lumi, diavolul, a fost 
judecat atunci prin venirea Mea pe pământ şi prin moartea şi 
învierea Mea apoi, şi nici atunci n-a priceput el îndeajuns jude- 
cata lui, căci acest duh a rămas orb de tot odată cu înfiinţarea 
lui între cer şi pământ în clipa când îngerii s-au prăvălit din cer 
prin semeţia omului în rai. Tu ai fost calea Mea de venire pe 
pământ, mamă. Frumos te-ai pregătit de la pruncie şi până la 
venirea Mea de la Tatăl la tine şi până la venirea ta la Tatăl 
apoi, unde Eu te-am aşteptat după ce M-am înălţat de lângă 
ucenici cu trupul Meu cel văzut de ei până atunci. 

Am dat acum, şi Eu şi tu, să arătăm duhul smereniei 
sfinte în om, mamă, şi puterea lui cea pentru mântuirea omului 
şi pentru statul Meu în om, căci tu eşti pildă de om nou, după 
chipul şi asemănarea lui Dumnezeu, şi n-au avut îngerii cei 
căzuţi ce să lucreze rău prin fiinţa ta, căci şi trupul şi duhul 
ţi-au fost fecioreşti, iar Eu am grăit acestea cu tine acum, în 
ziua ta de praznic sfânt între sfinţi, pentru mărturia ta, o, mama 
Mea. Amin. 

B a, Fiule, am voit eu acum să le spui Tu 
oamenilor cum l-ai văzut Tu pe satana 
ca fulgerul căzând din cer când omul s-a semeţit peste Tine 
după ce Tu l-ai aşezat în rai, unde el se bucura de slava Ta, de 
facerea Ta şi unde îngerii cei de lângă tronul Tău slujeau lui, 
aşa cum şi Tu îi slujeai, căci Tu erai iubirea cea de lângă om şi 
n-a avut el grijă să Te păstreze ca să nu se strice ceva din ea 
pentru el, aşa cum eu am avut în toată vremea mea pe pământ 
grijă de mine şi de Tine cu viaţa mea cea pentru Tine. Să-l 
prindă fiori pe cel ce se alege pentru Tine, că Tu eşti mare, iar 
omul este mic, o, Dumnezeule Fiu, şi nu e nimic omul fără 
Tine mereu, nici măcar mic nu mai este el când stă fără de Tine, 
fără să-l prindă fiori pentru cea mai mică lipsă a lui de lângă 
Tine şi a Ta de lângă el, aşa cum eu mi-am păstrat viaţa mea în 
grija aceasta, de n-a putut duhul cel rău să se bucure el de la 
mine pentru sacul său cel potrivnic omului şi Ţie, Doamne. 

Le-am arătat eu acum duhul meu oamenilor şi Te-am as- 
cultat aşa în ziua mea de praznic sfânt între sfinţi, căci Tu eşti 
Cuvântul de Care trebuie să asculte toţi şi toate între pământ 
şi cer, între cer şi pământ, o, Dumnezeule Fiu! Amin. 

O câtă pocăinţă îi trebuie omului, mamă! II 
^chemăm pe om la această masă, la a- 
ceastă pomană, numai să vină omul, mamă, căci totul este în dar. 

O, fii ai lui Dumnezeu, şi voi, fii ai oamenilor, să nu 
spuneţi că n-aţi făcut, că n-aţi greşit, căci omul cel întâi zidit 
s-a ascuns şi nu s-a pocăit şi nu s-a umilit, şi a pierdut toată 
bucuria sa. Căutaţi bucuria pocăinţei, că ea este aşa de dulce, 
aşa de dulce! Nu căutaţi bucuria semeţiei aşa cum toţi oamenii 

s-au învăţat să guste duhul acestei făţărnicii şi să nu-şi simtă 
moartea sufletelor lor prin acest venin ucigător de Dumnezeu 
în om! Ucenicul Meu Petru s-a crezut putincios când a spus că 
nu Mă va părăsi dacă toţi ceilalţi vor face aceasta, şi n-a trecut 
decât o clipă şi şi-a văzut neputinţa şi şi-a plâns-o cu mare 
pocăinţă, cu mare durere, chiar dacă el voia să-Mi facă bine, 
şi iată, cel care voieşte să facă binele nu poate, ci face răul pe 
care nu voieşte să-l facă, dar poate cel smerit, cel care are în el 
duhul pocăinţei, lângă care nu poate semeţia, căci omul este 
căzut prin omul cel de la început, care s-a semeţit în rai. 

Să luaţi, o, să luaţi de pe masa Mea cuvânt de povaţă 
pentru smerenia voastră înaintea Mea, pentru umilinţă în voi, 
fii ai oamenilor, că nu găsiţi pe nicăieri aşa dulce şi sfântă şi 
mare iubire şi multă înţelepciune a tainelor celor de sus! 

Iar tu, o, popor de la izvorul Meu de cuvânt, pune înain- 
tea oamenilor hrană cerească, fiindcă te-am aşezat ca să Mă 
împărţi şi de aceea îţi dau. Numai veghea cea pentru Dum- 
nezeu să-ţi fie ţie bucuria, căci neveghea pentru aceasta este 
urmărită de satana ca să-l prindă pe om în nepăsare şi să-l culce 
la pământ, sfârtecând cămăşuţa lui cea de sus. 

Omul trebuie să se facă om nou ca să fie el al lui Dum- 
nezeu acum şi pe vecii. îi trebuie iubire multă omului, iar unde 
ea nu poate atât cât să-l facă aprins şi sfânt pe om, acolo e bună 
frica de Dumnezeu, frica să nu-L piardă omul pe Dumnezeu, 
şi aceasta înseamnă smerenie şi veghea pentru smerenie, căci 
Eu, Domnul, am stat numai smerit înaintea Tatălui şi înaintea 
oamenilor, tăinuindu-Mi dumnezeirea, pentru ca să arăt smere- 
nia Mea. Amin. 

îmi sfârşesc acum cuvântul cel pentru ziua de praznic a 
mamei Mele Fecioara când ea prin vârsta ei pruncească s-a dat 
lui Dumnezeu şi a rămas a lui Dumnezeu pe vecii. Pe veci de 
veci să fii al Meu, o, poporul Meu, căci cine nu are o aşa soartă, 
acela este om semeţ, prin care cad cei ce slujesc duhului lui, 
precum îngerii slujitori semeţiei omului în rai au căzut dinain- 
tea Mea. 

Să fie multă învăţătură şi mereu să fie în mijlocul tău 
duhul învăţăturii sfinte, poporul Meu, căci veghe mai mare ca 
aceasta nu poate să fie şi să-l ţină pe om în Duhul Meu, în casa 
îndurării, fiilor. O, învăţaţi, aşa cum Eu aştept de la cei cre- 
dincioşi lucrare, învăţaţi duhul şi lucrarea apostoliei şi aşezarea 
în mare smerenie de duh pentru această lucrare, care-L ţine pe 
Domnul pe pământ cu oamenii, şi pe fiii lui Dumnezeu în 
sălaşul îndurării şi al mângâierii cea de sus, fiilor. 

Pace ţie, popor de la izvor, împărţitor de cuvânt, împăr- 
ţitor de Dumnezeu, căci Dumnezeu-Cuvântul Se face izvor şi 
râu de izvor în mijlocul tău! Amin, amin, amin. 

21 noiembrie/4 decembrie 2011 

Sărbătoarea sfintei mare muceniţe Ecaterina 

Viaţa omului este o zi de luptă a fiecărui om, ori pentru cer, ori pen- 
tru iad. Prooroc pentru înnoirea lumii şi răscumpărarea omului. 

Î n zile de sărbătoare de sfinţi, Eu, Domnul Iisus 
Hristos, vin în grădina cuvântului Meu şi grăiesc de 
deasupra şi Mă aşez pe masă cuvânt şi Mă dau apoi spre mân- 
gâierea celor ce Mă aşteaptă să Mă dau, căci sunt credincioşi 
venirii Mele de azi cu sfinţii pe pământ cuvânt, iar credinţa lor 
se aşează cale înaintea Mea şi îmi ajută lucrul venirii Mele, 
aşa cum în toate vremile Mi-au pus cei credincioşi înainte 
credinţa lor, iar Eu, Domnul, am lucrat şi am săvârşit. 

Oştirile cereşti au azi în sărbătoarea lor pe muceniţa 
Ecaterina, pildă de credinţă şi de om nou prin credinţă şi prin 


faptă, iar credinţa ei a născut credinţă şi suflete pentru cer şi 
dragoste de Dumnezeu în ele, şi apoi privelişte minunată şi 
mărturisire tare a lui Dumnezeu înaintea neamului păgân faţă 
în faţă cu cei credincioşi pentru Hristos, şi s-a făcut aceasta 
sămânţă nouă pentru semănat în oameni ca să vină la viaţă cei 
ce se ridică să-l biruie pe satana şi să se dea ei lui Dumnezeu 
pe vecii, căci viaţa omului este o zi de luptă a fiecărui om, ori 
pentru cer, ori pentru iad, după cum omul însuşi înclină să 
lupte, ori pentru Dumnezeu, ori pentru satana. 

Vin, poporul Meu, la tine cu sobor de sfinţi. Deschide 
cuvântului Meu spre hrana sufletului tău! Nu e multă hrana cea 
din cer, o, nu e multă cum spun cei necredincioşi, ci e puţină 
mărirea Mea cea plină de lucru peste pământ, căci omul mă- 
nâncă mai mult hrana cea de pe pământ, iar sufletul este mai 
mult decât trupul, şi uită omul aceasta. Te îndemn, fiule, să 
mănânci cu dor, căci dorul vine dorind, ca şi foamea de bucate, 
care vine mâncând din ele. O, învaţă-te, tată, aşa, că vine vre- 
mea să mănânci mai mult din cer şi să creşti frumos şi tot mai 
frumos, că frumoasă va fi plinirea vremilor, şi Eu voi sărbători 
cu cei credincioşi zi şi noapte, căci noapte nu va mai fi. O, cum 
să mai fie noapte când Eu, Domnul, voi fi mereu cu ai Mei şi 
cu învierea Mea în ei? 

O, poporul Meu, zi şi noapte slavoslovesc sfinţii cân- 
tarea cea de biruinţă a Mielului lui Dumnezeu şi a lor, a celor 
răscumpăraţi prin sângele Meu şi al lor pentru mărturia Mea, 
iar când Eu cobor cuvânt pe masa ta, slavoslovesc sfinţii 
venirea Mea la tine, că e mare biruinţă a Mea venirea Mea de 
azi prin credinţa ta pe pământ. în suita Mea de venire la tine în 
ziua aceasta stă muceniţa Ecaterina şi ceata de muceniţe, care 
M-au iubit cu viaţa lor cât au stat pe pământ şi şi-au plătit lor 
viaţă şi loc în cer între sfinţi, iar Eu, Domnul, îi am acum 
lucrători cu Mine, căci venirea Mea este lucrare mare şi Mi-o 
lucrez cu sfinţii, fiule. Eu întotdeauna am lucrat şi am grăit pe 
pământ prin cei credincioşi, petrecând în ei şi cu ei, căci ei se 
făceau uşa prin care lucrările Mele se arătau oamenilor pline 
de har, pline de sămânţă de semănat peste pământ pentru 
credinţa în Dumnezeu a oamenilor şi pentru iubire în ei. Hai, 
tu, mireasă plină de dor pentru Mirele tău cel de sus, arată-ţi 
hăinuţa şi podoabele ei, pe care credinţa ta le-a lucrat. Eu, 
Domnul şi Mirele tău, binecuvintez intrarea ta. Amin. 

O mare este slava Ta în biserica sfinţilor 
jTăi sus în cer, Doamne! Mult mi-a atins 
inimioara dorul de Tine în vremea mea cea fragedă pe pământ! 
Mi-a luat foc inimioara de dragostea Ta. Am dat foc cu focul 
din mine celor ce au ars apoi şi ei pentru Tine cu inima din ei 
în mijlocul focului în care au fost puşi de păgâni pentru iubirea 
lor de Dumnezeu, o, Mire Doamne. O, nu ştiu oamenii ce face 
iubirea cea aprinsă pentru Tine într-o inimă credincioasă Ţie 
când ea ajunge să Te cunoască şi să Te iubească cu toată pu- 
terea ei. Să-şi aducă aminte toţi necredincioşii de pe pământ 
de mărturia Ta prin atâtea cete de sfinţi şi de mucenici, prin 
care Tu ai slobozit atâtea semne minunate, atâtea naşteri de sus 
în oamenii care au urmat apoi după Tine pe urma sfinţilor Tăi 
mărturisitori. Eşti dispreţuit de toţi, o, Mire sfânt, dar ai fost şi 
eşti atâta de iubit de cei ce Te-au aflat şi Te-au crezut şi Te-au 
urmat după ce Tu Te-ai descoperit lor! O, fericiţi sunt cei ce 
sunt scrişi în cartea vieţii, Doamne! Ei se descoperă pe pământ 
ai Tăi prin mărturisirea lor cea pentru Tine, iar Tu Te desăvâr- 
şeşti minunat prin locul Tău din ei, prin credinţa lor, care Te 
alege lor. 

O, fii ai oamenilor, are Domnul bogăţie mare în cer pen- 
tru cei veniţi de pe pământ prin credinţa lor cea mărturisitoare 

înaintea celor necredincioşi. Mirele Iisus Hristos a fost iubirea 
lor, iubirea cea din ei, iar întru El este tot binele şi tot darul cel 
desăvârşit. Curând, curând, tot pământul în lung şi în lat va fi 
împărăţia Lui şi a sfinţilor Lui, că este scris aceasta, dar acum 
are Domnul aici izvor chemător, care cântă şi plânge şi curge 
după om, şi vai celor de pe pământ care nu caută spre el când 
el curge vestindu-şi obârşia şi împărţindu-se peste tot ca să-L 
semene pe Dumnezeu în oameni şi să învieze mulţi la glasul 
Liului lui Dumnezeu, precum este scris. 

învaţă Domnul cu cuvântul Său viaţa cea de sus s-o ia 
omul în el şi s-o trăiască şi s-o înflorească pe ea pe pământ, 
căci totul va fi al Domnului pe pământ şi nu va mai fi al omu- 
lui, şi va fi izvor de slavă peste tot pentru cei credincioşi, după 
ce Domnul a strigat atâta vreme după om ca să-I deschidă Lui. 

O, deschideţi cartea cuvântului lui Dumnezeu, Care 
strigă azi în lung şi în lat ca să fie auzit glasul Lui, o, fii ai 
pământului! Strigă peste voi Domnul şi sfinţii Lui ca să intraţi 
în sărbătoarea venirii Lui. Daţi Domnului vlaga voastră, căci 
El vă va da însutită bucurie şi putere pentru ea dacă-L veţi 
căuta cu dor pe El aşa cum eu L-am căutat, iar El m-a găsit şi 
mi-a dat din focul Lui să port. Daţi de peste voi viaţa care vă 
surpă viaţa, căci taina vieţii în om este iubirea cea pentru Dum- 
nezeu, de la Care aveţi toţi darul vieţii. O, ascultaţi de Domnul 
şi de toată învăţătura Lui cea pentru viaţă, cuvânt care cheamă 
la înviere şi la viaţă de sus pe pământ, căci viaţa luată de jos 
este viaţă fără Dumnezeu şi este plată rea pentru om. 

Arată-Ţi faţa, o, Mire Doamne! Arată-Ţi minunea lucră- 
rii Tale din mijlocul poporului cuvântului Tău de azi, că a sosit 
vremea, iar trâmbiţele sună tare în cer vremea Ta, venirea Ta, 
şi se anunţă ea aşa, căci Tu cu sfinţii vii, precum este scris. 
Amin. 

Ţf mi fac sfinţii vestirea şi venirea Mea cu ei 

1 pe pământ cuvânt, iar Eu, Domnul, Mă fac 
lor cale ca să vină cu Mine şi să cuvinteze ei de lângă Mine 
venirea Liului lui Dumnezeu ca să-Şi gătească Lui mireasă 
pentru întâmpinarea Sa. Amin. 

O, mereu vin, mereu Mă fac cuvânt aici şi grăiesc dea- 
supra grădiniţei Mele de cuvânt şi-Mi aşez în cartea sa tot cu- 
vântul gurii Mele ca să se vadă strigătul Meu cât este de mult, 
cât vin de mult după om ca să-i cercetez viaţa şi ca să-i dau 
dacă voieşte să Mă primească să-i dau. Am popor credincios 
aşezat de Mine înaintea Mea când vin, şi l-am făcut împărţitor 
de Dumnezeu, iar el Mă vesteşte peste tot pentru cei ce Mă aud 
şi-Mi deschid ca să cinez la ei masă de cuvânt şi de înviere 
prin cuvânt. Aşa cum omul de pe pământ grăieşte peste oameni 
şi se împarte ca să fie auzit peste tot de la locul de unde el 
grăieşte sau se arată văzut grăind, o, tot aşa şi Eu, Domnul, 
grăiesc aici, în mijlocul unui popor sfinţit, aşezat de Mine 
înaintea Mea, şi Mă împart în părţi ca să fiu auzit şi luat în casă 
de cei ce-Mi deschid ca să le dau. Mă strecor smerit şi pe 
aceeaşi cale Mă vestesc, pe cale cu omul mergând, odată cu el 
călătorind şi vestindu-Mi venirea, dar zgomotul de pe pământ 
e mare de tot, căci oastea lui satana e toată peste tot împrăştiată, 
pe toată faţa pământului este ea şi mănâncă toată frunza, tot 
rodul, căci este flămând după duhul omului satana şi e nebun 
de flămând după om, iar Eu calc uşor, în şoaptă, pe aceleaşi 
urme, pe aceeaşi cale şi strig uşor şi-Mi semăn sămânţa în mij- 
locul neghinei şi o ud mereu, mereu, că vreau să crească ea şi 
nu neghina, şi vreau să biruiască ea rodul neghinei, căci 
neghina rodeşte odată cu rodul ei şi focul cel mistuitor pentru 
ea, dar Eu, Domnul, voi face să crească frumosul raiului pe 
pământ apoi, şi voi da acest frumos celor frumoşi, celor ce se 


lasă făcuţi acum după chipul şi asemănarea Mea, căci Eu pen- 
tru aceasta vin acum pe pământ cuvânt şi cu cuvântul lucrez 
facerea cea nouă, căci vin cu facerea cea de sus a tot şi a toate, 
vin, că este scris să vin şi să lucrez lucrul cel nou, care va 
rămâne înaintea Mea spre mângâierea Mea şi să-l înmuguresc 
şi să-l înfloresc apoi, căci omul va fi răscumpărat prin multul 
Meu pogorământ după el acum. Amin. 

O, pace ţie, poporul Meu de la izvor, la care vin pe masă 
cuvânt ca să Mă dau spre viaţa multora, spre mângâierea celor 
ce se vor deschide Mie şi spre viaţa lor cea de sus pe pământ, 
ca să-Mi întâmpine ei venirea Mea, slăvită Mea venire acum, 
la sfârşit de timp! Amin, amin, amin. 

25 noiembrie/8 decembrie 2011 

Sărbătoarea de douăzeci de ani de la târnosirea Sfintei 
Sfintelor Noului Ierusalim 

Numele Domnului la sfârşit de timp este Cuvântul lui Dumnezeu. 
Mângâiere pentru arhiereul Irineu. 

T atăl, Liul şi Duhul Sfânt, întru acest nume coboară 
Cuvântul lui Dumnezeu în zilele acestea şi Se 
aşează în cartea Sa pe pământ, şi Se slăveşte Domnul în cuvânt 
acum, la sfârşit de timp, căci întreită este lucrarea Sa şi între- 
gită este ea acum, când veacurile se desăvârşesc sub mâna Sa, 
sub facerea Sa cea nouă şi se încununează prin venirea Liului 
lui Dumnezeu iarăşi pe pământ, în lucrare de cuvânt de 
mărturisire a Sa prin cuvânt. Amin. 

Sunt Domnul Iisus Hristos şi Mă las tainic peste pământ 
sub numele Meu cel de la sfârşit de timp. Sunt Cuvântul lui 
Dumnezeu, Liul Tatălui Savaot, Cuvântul Tatălui sunt. Am pe 
pământ ieslea naşterii cuvântului Meu cel de azi şi Mă las în 
ea cuvânt şi cresc în ea cât râul şi-Mi croiesc albie şi merg 
curgând din cer pe pământ, şi de pe pământ din loc în loc peste 
tot, de aici, de la grădiniţa cuvântului Meu, în mijlocul neamu- 
lui român întocmită de Dumnezeu acum, pentru ca să fie ea şi 
să lucreze ea sub taina ei cea dintru început, de când Domnul 
păstrează acest cuibuşor pentru venirea Sa cuvânt pe pământ 
spre sfârşit de timp ca să se împartă cuvântul Său şi să-l 
trăiască oamenii, căci lumină am venit să aduc şi să fie lumină 
pe pământ. Să Mă audă tot întunericul dintre Mine şi om, căci 
Eu, Domnul, rostesc cuvânt nou şi spun: să fie lumină pe 
pământ! Să fie Dumnezeu pe pământ cu oamenii şi să se audă 
în lung şi în lat cuvântul venirii Lui! Amin. 

Cete de sfinţi şi de îngeri am în ziua aceasta în coborârea 
Mea deasupra grădiniţei cuvântului Meu şi o împodobesc pe 
ea cu mângâierea Mea, cu mâna Mea cea plină de har, şi gră- 
iesc cu ea ca şi cu o fiinţă a zidirii Mele, căci sunt Ziditorul a 
toate şi am grăire cu toată zidirea Mea, şi tot aşa şi ea are grăire 
cu Lăcătorul său şi nu se opreşte ea din grăirea ei cu Mine din 
pricina necredinţei omului în grăirea Mea cea multă cu zidirea 
Mea, şi grăieşte ea cu Ziditorul său. 

N-a fost în toate ale zidirii Mele mai îndărătnică zidire 
ca şi omul cel zidit de Dumnezeu, după ce pe toate le-am zidit 
pentru el, şi apoi pe el în mijlocul zidirii, căci după ce l-am 
făcut nu i-a plăcut de ajutor nici o fiinţă cu suflet viu în ea din- 
tre toate câte erau zidite pentru ajutor lui, pentru mângâiere lui 
în numele Meu. N-a fost mulţumit omul înaintea Mea, n-a fost. 
Mi-a venit greu şi durere când am văzut că nu era mulţumit de 
facerea Mea cea pentru el. Atunci am luat din el ca să-i dau, 
căci altfel nu şi-a găsit mulţumirea, iar dacă i-am dat, n-a mai 
căutat apoi la Mine şi nu M-a mai ascultat. A plâns atunci cu 

jale grea toată facerea, toată zidirea cea făcută de Dumnezeu- 
Cuvântul, şi de atunci plânge mereu zidirea toată şi toată făp- 
tura ei, după facerea ei, după rostul ei şi după lucrarea ei toată. 
Plânge şi omul de atunci şi până azi, dar plânge pentru el, nu 
pentru jalea Mea cea de la el, ci plânge nemulţumit. Nu i-a 
plăcut de Dumnezeu nici la început omului şi nu-i place nici 
acum. Nu-i place de Dumnezeu omului pe pământ. Am venit 
apoi după cinci mii de ani de la Tatăl la om ca să-l îmbiu să 
Mă cunoască şi să Mă iubească şi să Mă urmeze înapoi, de 
unde a căzut prin nemulţumire de Dumnezeu şi prin unire cu 
însuşi trupul său, dar orbirea lui nu s-a lăsat vindecată, nu s-a 
lăsat, iar Eu M-am întors înapoi la Tatăl, lăsând pe pământ pre- 
ţul plătit pentru răscumpărarea lui ca să Mă vadă el din locuinţa 
morţilor, că fără Dumnezeu nu ajunge omul acasă la Dum- 
nezeu, ci ajunge la locul de unde a fost luat când Domnul l-a 
zidit din pământ şi i-a dat duh de viaţă ca să umble ca Dum- 
nezeu şi pentru Dumnezeu pe pământ. Şi dacă nu s-a lăsat 
omul atunci vindecat de căderea sa din Dumnezeu, a fost scris 
pe pământ în vremea aceea ca să vin iar la plinirea vremii, în 
zilele cele de apoi, şi iarăşi să grăiesc pe pământ cuvântul fac- 
erii omului, şi a grăit în zilele acestea cu Făcătorul său omul 
cel de atunci, omul cel de la început, şi şi-a cunoscut el acum 
căderea şi şi-a cunoscut obârşia trupului său şi a duhului său 
şi a plâns cu jale înaintea Mea aşa cum a plâns la început cu 
jale grea toată facerea, toată zidirea cea făcută de Dumnezeu- 
Cuvântul, şi a plâns omul acum pentru Dumnezeu, că a văzut 
întreita lui Dumnezeu lucrare, căci Duhul Sfânt al Treimii 
dumnezeieşti descoperă acum toată taina lui Dumnezeu de la 
început şi până la sfârşit pentru răscumpărarea făpturii. 

O, plânge omul cel zidit de mâna Mea la început, plânge 
acum cu durere şi cu linişte în durere şi grăieşte cu Făcătorul 
său, pe Care la început nu F-a iubit, căci şi-a iubit trupul său, 
că până n-a luat Do mn ul din trupul său să-i dea de ajutor şi de 
tovarăş, el nu s-a mulţumit. Grăiesc acum cu el din grădiniţa 
Mea de cuvânt, acum, la plinirea vremurilor, iar el vede acum 
locul de unde Eu am luat aluatul facerii trupului lui şi-Mi 
cunoaşte Duhul cu care am suflat peste el ca să-i dau suflet viu 
şi-Mi spune îndurerat: 

jr ndură-Te, Făcătorul meu, de toţi cei care 

ii. s-au înmulţit din mine, şi din unii în alţii 
pe pământ de atunci şi până azi, de lumea oamenilor cei după 
chipul şi asemănarea mea, a neascultării de Tine şi a nemulţu- 
mirii mele pe pământ atunci! Facă-se voia Ta cea sfântă, 
plângând îţi spun, căci la începutul meu cel de la Tine am 
călcat peste voia Ta şi Ţi-am stricat lucrarea, căci n-am fost 
mulţumit şi m-am vrut mare cât nu puteam să fiu, şi am îndu- 
rerat mărirea Ta, iar scaunul măririi Tale s-a clătinat atunci din 
pricina îngerilor mie slujitori pentru neascultarea mea, căreia 
ei s-au plecat, iar Tu ai venit apoi să-mi grăieşti ca şi cum m-ai 
fi căutat, văzând îngerii clătinaţi de la locul slujirii lor înaintea 
tronului Tău slăvit, şi m-ai întrebat unde sunt. M-ai întrebat 
aşa pentru că eu am dat în mintea mea să mă ascund de Tine, 
să fac cumva să nu mă vezi pe mine, cel orbit de dor de mărire 
şi de întâietate între mine şi Tine, o, Făcătorul meu. Te-ai întors 
după mine de aici, de unde lucrezi Tu acum cu cuvântul Tău 
cel de la sfârşit de timp, Te-ai întors la începutul meu cu Tine 
şi m-ai făcut să văd vremea toată de atunci şi până azi şi m-ai 
adus să văd capătul veacurilor omului şi să-Ţi văd truda Ta de 
azi şi multa Ta îndurare pentru om. O, ce trebuia să fie omul şi 
ce este el! Mă doare, de şapte mii de ani plâng şi mă doare, dar 
durerea mea cea de acum strânge cu ea toată vremea care a 
fost, şi mă doare în Tine acum, o, şi Te doare mult de la mine 


şi doare în mine toată durerea Ta. Ia-o şi pune-o pe rana Ta cea 
de la mine şi vindecă durerea Ta şi a mea! E lungă şi ne-a 
obosit, Dumnezeul meu. Tu încă ai răbdare cu omul, că îmi 
voieşti răscumpărarea toată fiindcă atât de mult iubeşti, şi tre- 
buie să ştie omul ce este Dumnezeu, căci iubirea este El. 

Şi acum glasul Tău peste grădina obârşiei trupului meu 
să-şi curgă cuvântul, Doamne, şi să-Ţi întocmeşti sărbătoarea 
cea de azi cu cei ce sunt pe pământ dintre oameni ajutorul Tău 
acum, copiii ascultării la sfârşit de timp pentru dragostea lor 
de neamul omenesc, greu lovit de neascultarea mea cea de la 
începutul omului şi pe care neam Tu voieşti să-l vindeci acum 
şi să-Ţi arăţi fiinţa Ta, iubirea Ta cea pentru om, o, Dumnezeul 
meu. Amin. 

"‘Ţ n ziua aceasta Eu, Domnul, am grăit aici, 

ii. în grădina cuvântului Meu, şi am avut în 
grăire cu Mine pe omul cel de la început, şi însemnez azi 
sărbătoarea cea de douăzeci de ani de când am aşezat la lucrul 
cel sfânt al cuvântului Meu peste pământ grădiniţa cuvântului 
Meu, locul din care am grăit la început cu Tatăl să facem om 
după chipul şi asemănarea Noastră şi să împărăţim în el. Tot 
de aici grăiesc acum, la sfârşit de timp, ca să unesc începutul 
cu sfârşitul şi să fac început de facere nouă prin cuvânt, tot 
prin cuvânt să fac şi să lucrez, căci vreme multă am vestit prin 
prooroci ceea ce Eu lucrez în zilele acestea, zilele cele de apoi 
când Eu de pe acest munte de cuvânt dau oamenilor legile fa- 
cerii pentru viaţă sfântă în om şi dau cuvântul acesta peste 
pământ şi lucrez cu el din grădiniţa cuvântului Meu cel de azi. 
Amin. 


îmi las cu sfinţii şi cu îngerii privirea peste ziua când 
Eu, Domnul, cu martori din cer şi de pe pământ am aşezat pia- 
tra cea nouă ca să zidesc pe ea taina facerii celei noi, prin care 
să-Mi răscumpăr făptura, căci ea Mă aşteaptă. Prin cuvânt lu- 
crez şi cu el biruiesc cât nu se suie la mintea omului, căci 
n-am venit pe pământ cuvânt ca să stau, ci ca să biruiesc cu- 
vântând. Amin. 

Grăiesc cu voi, copii rămaşi la datorie, rămaşi cu Mine 
prin toate clătinările care au fost în toţi aceşti douăzeci de ani, 
căci drumul Meu e greu de urcat, iar omul cel fără de umilinţă 
multă în el oboseşte şi cârteşte şi nu poate până sus şi-şi pierde 
credincioşia pe cale, iar cei cuminţi, care merg prin puterea 
Mea, sunt cei rămaşi şi prin care Eu îmi păstrez şi-Mi culeg 
rod pentru ziua slavei celei mari când toate cuvintele acestei 
profeţii vor străluci prin împlinirea lor cu cei credincioşi, căci 
voi avea popor credincios şi mers biruitor, fiilor. Mă doare de 
cei ce nu i-a durut durerea Mea în schimbul durerii lor, şi care 
au avut gândul că au durerea Mea, dar cel ce poartă durerea 
Mea este cel ce rămâne aici cu ea, străbătând prin greu şi prin 
ispite fel de fel, iar cei ce au durerea lor ca şi omul cel de la 
început, care n-a fost mulţumit, aceia pleacă în durerea lor şi 
rămân cu ea, nu cu Mine, iar Eu rămân fără ei, căci la sfârşit e 
lupta grea şi nu se poate decât sub mâna Mea să poată omul, 
iar cel ce iese de sub mâna Mea nu mai poate nimic pentru 
Dumnezeu, şi se minte că poate pentru el însuşi, dar putere 
înseamnă altceva şi nu este ea cu cei cu ochiul rău şi fără de 
umilinţă pentru trăirea lor, pentru statura lor. 

Voiesc să vă mângâi cu tot cuvântul Meu cel de azi, fi- 
ilor iubitori de Dumnezeu şi de greul tot de pe calea Mea cu 
voi. Toată durerea se va întoarce în bucurie, tată. Fiţi slujitorii 
Mei! Staţi lângă Mine cu toată iubirea şi slujirea! Tot ce Eu am 
cuvântat în toată vremea acestei lucrări de peste cincizeci de 
ani de cuvânt, gura Mea le-a grăit ca să se facă şi să fie, şi aşa 
va fi. Amin. 

Cuvântul lui Dumnezeu 


Vai celor ce n-au iubit răbdarea! Eu nu i-am arătat ni- 
mănui în vreme să fugă de sub cruce, şi Mi-am învăţat poporul 
să nu fie popor fără cruce pe calea lui cu Mine şi să nu-şi aleagă 
crucea, că nu el este Dumnezeu, ci Eu sunt, căci omul cel de 
la început şi-a ales el şi a adus spre pierzare tot neamul oame- 
nilor, de a trebuit să muncească atât de mult Dumnezeu de 
atunci şi până azi ca să salveze pe mulţi, căci omul trage cu 
sine, nu cu Mine, şi trage cu prostia lui, căreia îi zice minte şi 
înţelepciune de minte, aşa cum şi Adam şi-a zis când M-a 
răsturnat din el pentru voia sa. 

Binecuvintez cu mângâiere sfântă grădiniţa Mea de cu- 
vânt şi pe toţi îngerii împărţiţi aici pentru veghe şi petrecere 
tainică înaintea Mea, căci ei ne-au întâmpinat aici în coborârea 
cea de azi. 

Binecuvintez pe cei ce stau de veghe în numele Meu aici 
şi binecuvintez statul înaintea cuvântului Meu când el vine ca 
să intre în cartea sa, scrisă în grădiniţa aceasta. 

Binecuvintez şi durerea cea pentru Mine purtată aici cu 
răbdare şi cu nădejde, căci Eu alin şi împlinesc biruinţa Mea 
cea prin cuvânt vestită, căci sunt Cel ce pot. Binecuvintez 
ranele grădiniţei Mele de cuvânt şi pun pe ele mirul mângâierii 
şi al răbdării sfinte. Grăiesc cu grijă, ca un Dumnezeu plin de 
veghe şi de iubire. Binecuvintez tot mersul cel bun şi vă mân- 
gâi pe voi, cei ce purtaţi mersul Meu cel de azi, de atunci şi 
până azi. Amin. 

Duc de aici binecuvântată mângâiere peste inimioara 
arhiereului Meu, martor lângă Mine şi lângă voi aici acum 
douăzeci de ani, când am înfipt împreună crucea începutului 
cel nou de biserică înnoită prin cuvânt şi aşezată la lucru sfânt 
pentru învierea făpturii, căci el a proorocit atunci că lucrarea 
cuvântului Meu va merge numai înainte chiar dacă el nu va 
mai avea paşii lângă ea. Eu sunt cu grija şi cu mila mereu după 
el, căci el este ca o floare între spini, tăinuită în inimioara lui 
prin răbdarea lui cea de sub cruce, căci este îndurerat acest fiu 
şi îşi ascunde durerea, pentru că el are acum de stat cu spatele 
la Mine şi la voi, că i se cere aceasta de către cei necredincioşi, 
care se sperie în zadar, fugind ei de fericirea pe care le-aş 
putea-o da dacă nu şi-ar iubi atât de mult mărirea lor şi micşo- 
rarea Mea, după ce ei Mi-au pus slava Mea în slujba lor şi nu- 
mele Meu în dreptul lor, când ei nu Mă iubesc decât numai ca 
să le fie lor bine şi mărire lor. O, va fi şi altfel curând, curând. 
Aş grăi cu ei într-o zi şi le-aş da din iubirea Mea, dar n-au ei 
ascultare şi stau ascunşi şi-şi pun străjeri de veghe. Voi intra la 
ei cu cuvântul şi voi da să le dăruiesc credinţă ca a Mea, nu ca 
a lor, şi ferice lor dacă dintre ei vor lua şi se vor folosi. Amin. 

Am martori din cer veniţi cu Mine pentru această zi de 
amintire cerească şi le voi da rând acum cu mărturia lor: 
trâmbiţa Mea Verginica, Andrei, apostolul cel întâi chemat, 
arhiereii Vasile, Grigorie şi Ioan şi cetele lor, încununând ei 
ziua aceasta de serbare, căci cerul este cu multul aici. Las acum 
să se aşeze masa de serbare şi v-am pus pe voi, copii ai ascul- 
tării, să arătaţi vederi de aducere-aminte a începutului Meu cel 
de acum douăzeci de ani ca să vadă poporul Meu cel de azi 
truda Mea cea cu voi atunci, iar cei din cer cu voi la masă şi la 
vedere vor sta şi vor binecuvânta şi vor mângâia, iar acum ei 
vă spun aşa: 

F iţi plini de mângâierea cea de la noi, căci 
suntem cu voi în bucurii şi în dureri şi 
iarăşi în bucurii! Nedespărţiţi vom sta aici, acum, cu sărbătoare 
şi pe tot drumul Domnului cu voi, şi vom grăi vouă şi ne va da 
Domnul rând şi ne vom aşeza în carte cu voi în ziua aceasta 
de mărturie sfântă aici. Pace vouă! Dumnezeu vă este tată, căci 


sunteţi micuţi. Amin. 

E u, Domnul, voi da rând vouă şi veţi grăi 
pentru ziua aceasta de mărturie, o, mar- 
tori iubiţi ai lucrării Mele de cuvânt în grădiniţa cuvântului 
Meu cel de azi! Stăm la masă cu ei şi cu poporul cel adunat la 
sărbătoare şi aşezăm în carte apoi cuvântul sfânt al sărbătorii. 
Suntem aici cu toată mângâierea cea de sus pentru toate ranele 
cele de jos trimise spre ei în tot acest timp de douăzeci de ani, 
căci ranele Mele sunt şi ale lor, trec şi prin ei şi adânc îi îndure- 
rează pe ei. Amin. 

O, fiilor micuţi pentru marile dureri îndurate de voi pe 
calea Mea cu voi în zilele acestea, coroana răbdării Mele cea 
de sub cruce a fost din spini, măi fiilor, dar n-a fost niciodată 
şi nici nu va mai fi între cer şi pământ o slavă mai mare ca a ei 
pe fruntea Mea dumnezeiască între cei care nu M-au iubit. Fiţi 
plini de răbdare şi de iubire şi de umilinţă, fiilor micuţi! 
împărăţia Mea aşa este, dar nu este slavă ca a ei, şi ea este a 
celor micuţi, care iubesc calea Mea cu ei ca să semene ei cu 
Mine pe cale, iar Eu să le dau lor toată grija cea pentru ei şi să 
alin durerea lor, că Eu ştiu ce este durerea, fiilor, şi n-o las peste 
voi decât atât cât s-o împart cu voi şi să vă ţin prin ea lângă 
Mine, căci cei fără durerea Mea în ei se duc, se duc şi nu mai 
rămân ei ai Mei, o, fiilor. Amin, amin, amin. 

29 noiembrie/12 decembrie 2011 

Sărbătoarea sfântului apostol Andrei 

Proorocie pentru arătarea slavei Domnului. Toate aşteaptă îndum- 
nezeirea omului. 

N e aşezăm în carte cu mărturii sfinte, căci sfinţii 
Mei au aşteptat cu dor această vreme. E vremea 
venirii Mele cu sfinţii în cuvânt pe pământ şi văd ei de lângă 
Mine această Scriptură împlinindu-se, căci sfinţii văd ca Dum- 
nezeu, pentru că scris este: «Vor fi asemenea Lui şi II vor vedea 
pe El». 

O, poporul Meu, Eu, Domnul, petrec cu tine zile de 
sărbătoare, căci zilele mărturiilor sunt sărbători scumpe pentru 
Mine în cer şi în mijlocul tău. Să ştii, fiule, că vine vremea să 
se vadă ca în cer, nu ca pe pământ slava Mea cu tine şi cu sfinţii 
Mei în petrecere cu tine la sărbători. Sfinţii văd ca Dumnezeu, 
nu ca oamenii, şi văd ei grădiniţa Mea de cuvânt în slava ei 
cea de la Mine, aşa cum M-au văzut o clipă pe Mine cei trei 
ucenici pe muntele Tabor când am lăsat ochii lor să vadă cum 
vede cerul, cum văd cei din cer slava lucrărilor Mele şi a 
locurilor pentru ele între pământ şi cer. Toţi sfinţii Mei sunt în 
slava Mea cu ei şi tot aşa şi văd, iar această slavă s-a mărturisit 
din când în când în frânturi văzute, atât cât poate omul să 
poarte şi să ducă, iar alteori ea s-a scris pe pământ şi mai mult, 
aşa cum a văzut Ioan în slava ei cetatea cea de nou Ierusalim, 
şi iată, sunt două vederi şi două stări a fiecărei lucrături şi 
slave, dar inimioarele voastre trebuie să se îndrepte cu vederea 
duhului, nu cu cea a trupului spre cele ce voi le credeţi şi le 
aşteptaţi, după cum Eu cuvintez că sunt cele ce sunt şi care vor 
veni spre vedere odată cu schimbarea, căci toate se vor schim- 
ba întru nestricăciune când moarte nu va mai fi. 

Toate sunt arătate prin cuvânt aşa cum sunt ele şi toate 
aşteaptă schimbarea omului, îndumnezeirea lui, şi de aceea am 
venit Eu pe pământ cuvânt acum, să-i dau omului putere de 
credinţă am venit şi prin credinţă să vadă el ca Avraam pe cele 
ce sunt în Domnul, văzute şi păstrate între om şi Dumnezeu, 
că vreau cu tot dorul, şi tot aşa voiesc şi sfinţii Mei să cadă 
perdeaua cea despărţitoare şi să se vadă precum în cer pe 

pământ, precum văd sfinţii, nu precum văd oamenii, iar pentru 
aceasta nu trebuie duh de iscodire, ci trebuie pregătire şi multă 
lucrare duhovnicească între fraţi şi iubire ca focul, căci Dum- 
nezeu este foc mistuitor, foc de iubire, şi tot aşa trebuie să fie 
şi omul care-L vede pe Do mn ul în strălucirea iubirii Sale cea 
din Tatăl, cea din vecii. 

O, fiilor, sfinţii Mei vin cu Mine la voi şi sunt în slava 
Mea şi văd ca Dumnezeu şi văd slava Mea cea de aici cu voi 
şi se sfiiesc sfinţii de măreţia slavei Mele cereşti cu voi, că mare 
este slava Mea lângă voi şi vederea ei, iar voi sunteţi cei mici 
din ea, din slava Mea. Vă hrănesc iubirea mereu, mereu şi dau 
după măsura omenească să vă deschid ochii pic cu pic, măcar 
cu cuvântul să vă dau şi să vă spun din slava Mea cu voi. 

O, e mare slava Mea la voi, fiilor. Vă ţin cuprinşi în ea 
ca să vă pot păstra, căci dacă n-aţi fi îngrădiţi în ea, duhul rău 
n-ar sta cuminte şi s-ar băga să umble la cele de la Dumnezeu 
cu voi, şi de aceea nu-i las lui liber hotarul, iar cheia este la 
Mine, precum este scris. 

Am zile de mărturie cu voi, fiilor, şi am sfinţii cei măr- 
turisitori lângă Mine cu mărturiile Mele dintre voi să le dau 
rând să mărturisească în sărbători şi să lase în cuvânt mărturia 
lor. Amin. 

enim cu Tine, Doamne, la poporul Tău 
şi trecem cu cuvântul hotarul dintre noi 
şi el, căci slavă mare este lucrarea Ta cu el şi cu noi, cei din 
cer veniţi cu Tine în lucrare pe pământ când vii! O, câtă slavă 
cerească însoţeşte toate locurile Tale de lucru sfânt peste 
pământ, Doamne! E mic de tot omul, dar poate să fie el mare 
cu credinţa, mare cât ai Tu nevoie pentru multele Tale lucrări 
peste pământ. Ne luăm rând acum unii după alţii, căci acum 
douăzeci de ani am fost în norul slavei Tale aici coborât pentru 
aşezarea pietrei cea dintâi de nou Ierusalim ca să se zidească 
pe ea apoi. Ne uităm ca din cer peste ziua aceea de mărturie şi 
grăim pe rând. 

Eu, apostolul Andrei, am avut bucuria să fiu între mar- 
torii cei din cer şi cei de pe pământ şi să lucrez de la Tine şi eu 
binecuvântare peste ziua aceea şi peste tot ce s-a lucrat şi s-a 
aşezat atunci. Mă bucuram cereşte, vedeam cereşte, atingeam 
pecetea cu care Tu ai pecetluit în ziua aceea tot ce s-a cuvântat 
şi s-a aşezat pe pământ şi peste cei care au fost martori cu noi 
dintre fiii cei lucrători ai poporului Tău cel născut din lucrarea 
Ta cu trâmbiţa Ta Verginica, o, Doamne. O, cât de mult şi cu 
cât dor aprins aştepţi Tu putere de credinţă de pe pământ de la 
poporul Tău! Numai prin credinţa lui poţi Tu, căci hotarul celor 
ce nu se văd e ca focul, e slavă multă şi trebuie sfială pentru 
ea şi trebuie învăţată această sfială aşa cum Tu l-ai învăţat pe 
Moise şi i-ai zis: «Descalţă-ţi încălţămintea în loc sfânt!», şi 
a stat el sfios înaintea Ta. 

îi dau poporului Tău mărturisirea bucuriei slavei cereşti, 
care este cu el din partea Ta. îi dau lui binecuvântare arhie- 
rească. îi dau din darurile mele de la Tine credinţa în Tine a 
mea şi lucrarea ei apoi şi puterea ei prin lucrul ei până peste 
cele ce nu se văd cu ochiul trupului, căci mai întâi este credinţa 
şi apoi schimbarea cea prin ea. 

Binecuvintez creştetul şi duhul arhiereului Tău martor 
cu noi în ziua aceea de mărturie, scrisă atunci pe pământ şi apoi 
mereu şi apoi acum, până la descoperirea slavei ei de atunci. 

O, e în mare slavă grădiniţa Ta de cuvânt, aşa cum Ţie 
îţi trebuie ea! Slava ei cea în taină ţinută nimeni nu o poate lua 
de la ea şi nici mărturiile ei toate. Vine vremea bucuriei, Doam- 
ne, căci mângâierea este după multă trudă, după multă credinţă 
şi nădejde pentru ea. O, facă-se voia Ta aşa cum ai Tu de lucrat, 


şi de descoperit apoi lucrarea slavei Tale! Amin. 

A cum, noi, cei trei arhierei, Vasile, Gri- 
gorie şi Ioan, grăim de lângă Tine, căci 
am stat lângă Tine şi lângă ceilalţi martori ai Tăi în ziua Ta de 
pecetluire peste grădiniţa Ta de cuvânt acum douăzeci de ani, 
Doamne. Noi am lăsat atunci darurile noastre pe care le aveam 
de aşezat peste această grădiniţă şi peste lucrarea ei cea de apoi. 
înfioraţi cu privirea şi cu simţirea am stat şi atunci, şi tot aşa 
stăm şi azi, la sărbătoarea cea de douăzeci de ani a sfinţirii şi 
pecetluirii grădiniţei Tale de cuvânt. Zilele de sărbătoare nu 
trebuie să aibă durere, iar noi ne aşezăm cu ele numai cu duh 
de bucurie pentru ele, căci plata celor ce cred în Tine cu putere 
este bucuria lor cu Tine, Doamne, întru toată taina dragostei 
cea de sus. Ca şi Andrei, tot aşa şi noi mângâiem duhul şi 
creştetul arhiereului martor atunci cu noi şi îi împrospătăm lui 
veşmântul răbdării sfinte şi-i ştergem faţa, căci el stă între slu- 
jitorii necredinţei în cuvântul Tău cel de azi, fiindcă ceea ce a 
fost în vremea trupului Tău, iarăşi este, Doamne. Noi însă sun- 
tem din cer din partea Ta cu lucrările cele de la Tine în mijlocul 
poporului Tău şi lucrăm cu tărie cerească toată binecuvântarea 
peste el, ca şi în ziua când ne-ai luat martori lucrători în 
grădiniţa Ta de azi acum douăzeci de ani, căci trebuie lucrat 
din cer, că de pe pământ nu mai ai de aşteptat pentru Tine, şi 
vii Tu cu sfinţii Tăi şi lucrezi şi nu stai din lucru, căci greu a 
fost drumul acestei lucrări în toată această vreme de peste 
cincizeci de ani de cuvânt, dar Te-ai păstrat cu putere prin 
credinţa care a fost în cei ce au crezut că Tu eşti şi că Tu lucrezi 
prin această lucrare de cuvânt şi că tainic lucrezi şi împlineşti 
până la ziua vederii. 

Punem peste fiii poporului Tău lucrător arhiereasca 
noastră binecuvântare ca să fie ei ocrotiţi sub pecete din cer, 
Doamne. Duhurile cele potrivnice să-şi piardă toată lucrarea şi 
puterea lor, căci noi, toţi trei întru unul, le poruncim lor să se 
depărteze departe şi le spunem lor că aici este puterea Ta. Amin. 

Avem între noi pe trâmbiţa Ta Verginica, martor din cer 
acum lângă sfinţii Tăi în ziua serbării cea de douăzeci de ani 
de la binecuvântarea cerului peste grădiniţa Ta de cuvânt şi 
sunt însetaţi martorii Tăi cereşti după slava Ta cu ei lângă 
poporul cuvântului Tău cel de azi, căci trebuie ajutaţi şi întăriţi 
şi ocrotiţi aceşti fii lucrători, că ai de mers prin mersul lor, 
Doamne, prin credinţa lor cea plină de mers. Are trâmbiţa Ta 
mult cuvânt de pus pe masa de serbare, căci sfinţii Tăi întâm- 
pină acum sărbătoarea zilei venirii ei între sfinţi şi se face ea 
dăruitoare de daruri şi de cuvânt peste poporul Tău. O, cine pe 
pământ are dragoste multă ca să vadă prin ea lucrările Tale 
cereşti coborâte peste poporul cuvântului Tău cel de azi? 
Dragostea trebuie întărită, Doamne, iar noi am avut dragoste 
şi am avut dor, şi acestea au fost puterea Ta din noi pentru Tine 
şi pentru oameni, iar acum dăm oamenilor povaţă. Am sta în 
cuvânt şi în leagăn de cuvânt ne-am purta pe veci de veci când 
avem loc ca să fim şi ca să cuvântăm pe pământ, şi am dori să 
se înteţească timpul cel petrecut ca în cer în mijlocul poporului 
Tău, Tu şi noi cu el, o, Doamne. Amin. 

A cum iau şi eu loc în lucrul cel de azi, eu, 
trâmbiţa Ta, prin care glas Tu ai trâmbi- 
ţat pe pământ în vremea mea, şi-mi pregătesc duhul pentru ziua 
mea de serbare între sfinţi, şi-mi pregătesc revărsarea cuvân- 
tului meu peste poporul Tău cel de azi, Doamne. Puţini mai ai 
în el dintre cei din vremea mea cu Tine pe pământ, dar am avut 
aceşti fii născători de mlădiţe noi, rod al lor înaintea Ta, popor 
nou şi mult povăţuit de sus şi de jos pentru mers ceresc pe 
pământ. O, de-ar şti cum să-i iubească aceştia pe ei şi cum 



712 


Cuvântul lui Dumnezeu 


să-i primească pe ei pentru duh lucrător ca în cer înăuntru şi 
în afară peste cei ce se nasc şi cresc şi sunt! 

îmi pregătesc acum duhul pentru coborârea mea în cu- 
vânt în mijlocul poporului Tău, Doamne. Mă uit cu toţi mar- 
torii Tăi cereşti, veniţi acum aici pentru serbarea cea de 
douăzeci de ani a grădiniţei Tale de cuvânt şi grăiesc pentru 
bucuria zilei şi-mi ascund acum durerea, căci slava Ta e slavă, 
Doamne, şi îi trebuie strălucire. Binecuvintez şi eu din Tine 
această zi de mărturie cerească, de amintire sfântă, şi-mi las 
iubirea mea peste toţi cei care au fost atunci şi peste toţi cei 
care sunt acum. Braţul meu cel duios îl dau la toţi cei care-1 
vor pe el de sprijinul lor şi de sprijin nouă prin ei pe pământ în 
lucrul pe care-1 avem de lucrat după planul iubirii Tale mântu- 
itoare pentru om. Mă mângâi de slava cerească de peste locul 
grădiniţei Tale de cuvânt şi de slava care-i înfăşoară pe fiii 
poporului Tău cel lucrător, căci slava Ta este cu cei ce lucrează 
la ea, o, Doamne, iar cu ceilalţi este mila Ta, răbdarea Ta şi 
aşteptarea Ta. 

Merg şi eu cu crucea şi cu cuvântul binecuvântării peste 
creştetul arhiereului Tău martor cu noi acum douăzeci de ani 
aici, în ziua pecetluirii grădiniţei Tale de cuvânt. Mi-e dor de 
el, mi-e dor, dar Ţie Ţi-e şi mai dor! Puterea Ta poate totul, 
Doamne, căci mărturiile Tale au puterea lor, poartă în ele pu- 
terea Ta. Amin. 

O, popor puişor, te cuprind în taina zilei mele de serbare 
între sfinţi ca să-ţi dau dragoste din cer să ai, şi să înveţi tot 
mai mult să lucrezi senin la inimă, cu uşa larg deschisă pentru 
soare binefăcător, pentru oaspeţi binefăcători ţie când tu ştii să 
înveţi de la duhul umilinţei dragostea şi darurile ei şi gusturile 
lor. Mi-e tare dor să-l învăţ pe cel ce stă la învăţat cu dor, dar 
mi-e tare greu să-i dau celui ce nu învaţă, celui ce nu primeşte 
în el rostul învăţăturii şi rodul ei apoi, căci neprimirea este uşa 
închisă a inimii, şi care nu a învăţat taina deschiderii şi a pri- 
mirii de oaspeţi şi a ospătării lor apoi în casă dulce. 

Mă gătesc frumos pentru coborârea mea cuvânt la po- 
por, Doamne. Mă voi şi bucura, voi şi plânge, îi voi şi învăţa, 
şi voi chema bunăvoinţa lor să mă găzduiască cu dor, aşa cum 
vin. Amin. 

A m privit la voi, o, martorii Mei cei de 
atunci, dintre sfinţi veniţi cu Mine pen- 
tru pecetluirea grădiniţei Mele atunci. Am aşezat acum sărbă- 
toare de cuvânt în carte pentru mărturie, am privit toţi şi am 
luat toţi duh de mângâiere unii de la alţii, că e nevoie de multă 
mângâiere în cer şi pe pământ. Rămânem acum aici în aştep- 
tarea cuvântului trâmbiţei Mele Verginica pe masa celor trei 
zile de serbare, şi vom intra apoi în taina cea de sus. Pace vouă! 
Eu, Domnul Iisus Hristos, sunt mijlocitorul între cei din cer şi 
cei de pe pământ ai Mei, între pământ şi cer şi sunt Păstorul 
celor ce păstoresc peste poporul Meu cel de azi, peste viaţa lui 
cu Mine pe pământ şi pentru cerul Meu de sfinţi cu ei pe 
pământ. Amin, amin, amin. 

30 noiembrie/13 decembrie 2011 

Sărbătoarea sfintei Virginia, trâmbiţa lui Dumnezeu 

Strigare către România şi către slujitorii bisericii din ea. îndemn la 
mers cu cârmă. 

B uhul Sfânt Mângâietorul Se face cuvânt peste 
pământ şi umple de glasul Său grădiniţa cuvân- 
tului Său din mijlocul neamului român. Este pe vatra acestui 
neam Dumnezeu-Cuvântul cu grădina Sa de cuvânt şi cuvin- 
tează în ea cuvântul Duhului Sfânt. Cum, oare, va fi să dea 


acest popor socoteală lui Dumnezeu pentru atâta râu de cuvânt, 
ieşit din albia sa şi trecând peste margini cu putere, purtând în 
el duh de trezire, de învăţătură, de mângâiere, de răbdare, de 
chemare la masa împărăţiei cerurilor pe cei ce aud vuietul lui 
cel lin, ca de vânt lin, sau ca de glas răscolitor trecut din loc în 
loc cu duh de înviere, de chemare, de pace peste cei zbuciumaţi 
sau de strigare peste cei ce dorm adânc, în somn adânc, când 
Domnul strigă la porţi ca să intre şi ca să pună masa nunţii Lui 
pe acest meleag? 

O, ţara Mea de nuntă, o, neam român, Eu, Domnul Iisus 
Hristos, sunt în mijlocul tău cuvânt de Duh Sfânt de cincizeci 
de ani şi mai mult. Nu este zvon să nu se împrăştie, să nu se 
audă peste tot apoi. Stau cerurile deschise deasupra ta şi cu- 
vintează de sus Domnul peste tine, vestindu-Se din tine cu 
grăirea Sa de peste tine şi trimiţând spre tine carte şi iar carte, 
învăţându-te, îndemnându-te spre povaţa Sa, chemându-te la 
veghe, deşteptându-ţi auzul ca să auzi glasul Meu de peste tine, 
o, ţara Mea cea de la sfârşit de timp, ţara Mea de nuntă. Am 
spus şi am tot spus în cuvântul Meu de peste tine că eşti de la 
Tatăl Meu aleasă Mie la naşterea Mea şi a ta ca să-Mi fii la 
acest sfârşit şi început de timp ţara Mea de nuntă, masa Mea 
de ospăţ ceresc cu oamenii pe pământ, casa Mirelui din cer şi 
a miresei Sale, care stă în aşteptarea Mirelui ei. O, iar şi iar îţi 
spun că am în mijlocul tău izvorul Meu de cuvânt şi am popor 
mireasă Mie, din mijlocul tău cules de mâna Mea cea tare, care 
pune credinţă în om şi iubire şi aşteptare şi putere din cer pen- 
tru Dumnezeu şi multă biruinţă pentru El pe pământ. 

O, atât de mult cuvânt, munte de cuvânt am grăit în mij- 
locul tău, ţara Mea de azi! M-a trimis în tine Tatăl Savaot cu a 
doua Mea venire pe pământ ca să lucrez mult şi cereşte, căci 
Eu am zis acum două mii de ani în mijlocul poporului Israel, 
care M-a răstignit în Ierusalim pe muntele Golgota, am zis lui 
că iarăşi va veni Fiul Omului cu îngerii Lui, cu putere şi cu 
slavă multă, şi va despărţi atunci la dreapta Sa şi la stânga oi 
şi capre, şi n-a ştiut Ierusalimul cel de atunci să priceapă 
aceasta şi M-a lăsat afară, M-a dat din casa sa afară. Şi Mi-a 
arătat Tatăl atunci o ţară frumoasă şi Mi-a spus că ea este ţara 
Mea pentru a doua Mea venire şi că voi veni în ea cu minunea 
naşterii din nou a lumii şi că voi aşeza în ea scaunul dreptăţii 
şi voi sta şi voi cuvânta şi-Mi voi aşeza masă de nuntă în ea, 
masă de cuvânt, şi voi sta cu îngerii şi cu sfinţii cu masă 
cerească pe vatra ei, şi numele Meu se cheamă Cuvântul lui 
Dumnezeu, precum este scris. O, n-ai cum să te ascunzi de lu- 
crarea Mea în mijlocul tău, căci Tatăl M-a trimis, iar Eu vin, 
după cum este scris să vin. Tu ai fost vestită ţară a alegerii 
Domnului pentru sfârşit de timp şi pentru început de cer nou 
şi de pământ nou întru duhul dreptăţii, şi multe scule duhov- 
niceşti te-au vestit prin vreme, de departe şi de aproape, şi ştiu 
popoarele vestea aceasta, vestea despre tine că eşti ţara Mea 
cea de azi, ţara strălucirii, că Eu în tine lucrez mult şi sunt lu- 
mina lumii, Cuvântul lui Dumnezeu sunt, şi luminez cu el 
popoarele, iar tu ai vină mare că nu pui lumina lui Dumnezeu 
în sfeşnic pe pământ, şi dormi, iubito, şi nu dai să te trezeşti 
întru întâmpinarea Mea. Ca râul cel plin şi dând peste margini, 
aşa este cuvântul Meu peste tine, şi Mă scriu cu el în cartea sa 
din vremea ta, o, neam român. Nu voiesc ca tu să fii ca poporul 
Meu cel de acum două mii de ani, la care am venit şi nu M-a 
primit, după ce atâta iubire am zidit prin cuvânt şi prin faptă 
în mijlocul lui. O, îţi voiesc deşteptarea, iubito, şi te strig cu 
dor: scoală-te! Eu sunt, Eu sunt Cel ce sunt, Eu sunt Cel ce-ţi 
grăiesc. Mă trimite Tatăl cuvânt la tine şi-Mi spune să-ţi spun 
că Eu sunt Cel ce sunt şi că am semn în mijlocul tău pe poporul 

cuvântului Meu cel de cincizeci de ani şi mai mult, şi cu care 
Eu stau la masă de cuvânt, şi de unde rup şi dau această pâine 
vie, pâine de cuvânt, gura lui Dumnezeu, care se împarte cu 
glasul ei spre învierea făpturii. 

Acum douăzeci de ani am zidit în mijlocul tău o piatră 
scumpă, ţara Mea de azi, şi am scris pe ea numele Meu: Cu- 
vântul lui Dumnezeu, şi am pecetluit-o cu sfinţenia Mea şi am 
aşezat-o într-o grădiniţă, pe care am numit-o grădiniţa cuvân- 
tului lui Dumnezeu, munte de Sion, pe care Eu cobor cu îngerii 
şi cu sfinţii ca să-ţi dau ţie de aici faţă plăcută, nume nou de 
nou Ierusalim, ţara strălucirii pe pământ, aşa cum te-a văzut 
de departe proorocul Daniel şi te-a scris în Scripturi ca să fii 
vestită că vei fi a Mea. Dar, oare, tu uiţi câte popoare te-au 
râvnit şi te-au muşcat şi te-au îndurerat? O, duhul rău, vrăj- 
maşul Meu şi al tău, ştie soarta ta cea de la Mine şi te râvneşte 
ca să fii a lui, ca să te dai de partea lui acum, o, dar şi Eu te 
voiesc şi nu pot să te las şi nu pot să te dau dacă Tatăl Mi te-a 
dat a Mea. 

O, ţara Mea cea de azi, în tine Eu Mă fac cuvânt de 
naştere din nou a lumii şi de aceea eşti tu a Mea. Să se risi- 
pească vrăjmaşii tăi şi ai Mei de pe vatra ta şi să învie Dum- 
nezeu, de a Cărui faţă să fugă de la tine cei ce te urăsc pe tine 
şi pe El, şi să piară ca focul şi ca ceara în foc toţi vrăjmaşii tăi, 
iar pe tine să se însemneze semnul crucii Mele, semnul Fiului 
Omului, care alungă pe vrăjmaşi şi pe diavoli cu puterea Celui 
răstignit pe ea acum două mii de ani, Iisus Hristos Cuvântul, 
în iad coborând şi strivind pe diavolul prin cruce, ca s-o 
dăruiască pe ea poporului Său cel credincios, armă potrivnică 
duhului pizmaş! Amin. 

Am aşezat în tine vas de spălare, ţara Mea de azi. Am în 
tine corabie de salvare pentru tine pe pământ şi în cer. Ţi-am 
pregătit răscumpărarea, iubito. Am lucrat pentru tine în mij- 
locul tău, acum, la sfârşit de timp, şi am din tine mijlocitori 
pentru tine în cer şi Mă sprijin cu ei pentru tine, şi am pe 
pământ pe poporul cuvântului Meu şi am masă de cuvânt în 
mijlocul lui şi-ţi trimit prin el carte ca să ai tu înaintea ta glasul 
Meu de peste tine. Dorm boierii tăi, dorm, iar Eu cu săracii 
Mei veghez în turn de veghe pentru tine şi am venirea Mea în 
mijlocul tău. O, nu te îndoi, nu te sminti întru Mine, ci scoa- 
lă-te să crezi, că Eu lucrez cum şi în alte vremuri am lucrat tot 
aşa şi am dat poporului Meu Israel povaţă de viaţă şi cârmă de 
cuvânt în mijlocul lui, dar el a fost neascultător, nesupus lui 
Dumnezeu, şi M-a pierdut, şi l-am pierdut. 

O, ţara Mea de venire, ia din Duhul Meu din mijlocul 
tău, că am în tine pietricica cea albă, despre care este scris în 
cartea cea pentru zilele cele de apoi. Mă fac carte în tine în vre- 
mea aceasta, căci cuvântul Meu de peste tine e mult, e ca râul 
de mult şi scrie despre acest râu în cartea cea pentru sfârşit de 
timp şi pentru început de timp. Eu stau pe tronul dreptăţii pe 
vatra ta, pe munte de taină stau şi sunt învăluit în nor şi curge 
din tronul Meu râul vieţii, cuvântul vieţii ca să te adape, ca să 
te ude şi ca să creşti verde şi să fii primăvara Mea. O, vine 
primăvara, se face cerul sul de carte şi coboară la tine ca să 
înflorească cer nou şi pământ nou peste tine. Scoală-te ca să 
înfloreşti şi ca să străluceşti de dor şi de slavă, căci Eu sunt 
strălucire în tine şi-ţi dau strălucire, o, ţară a strălucirii! Vreau 
să te fac regină între popoare, că aşa este scris să fac cu ţara 
venirii Mele, căci Eu Mă scriu cu tine pe pământ, dar fă să-ţi 
audă glasul popoarele toate şi să te ştie că eşti a Mea şi să se 
închine Mie prin tine noroade multe, iubito, şi să ia cartea Mea 
din tine şi să crească ştiinţa ei în mulţi, şi regi să-ţi sărute 
pământul şi să ia din slava Mea şi a ta, precum este scris. 


O, ridicaţi-vă, voi, cei ce staţi sub nume de veghetori ai 
viei Mele şi deschideţi Domnului slavei, Domnului puterilor! 
Deschideţi glasului Meu şi aşezaţi în sfeşnic această lumină, 
care vă va lumina cu multă lumină hăinuţa înaintea neamurilor 
toate şi vă va umple de duhul sfinţeniei şi de puterea ei în voi! 
Intraţi sub cortul Meu, sub cuvântul Meu şi luaţi-1 în voi, căci 
el coboară la voi ca odinioară în uşa cortului lui Israel, în nor 
de slavă învăluit şi dându-vă vouă din slava sa. Nimic nu vă 
cer, nimic nu vă iau, dar vă dau lumină ca s-o puneţi în sfeşnic 
şi nu sub obroc, căci fără Mine nu sunteţi nimic. 

Voi, cei mari şi cei mici ai slujirii bisericeşti, sculaţi-vă 
să credeţi, ca nu cumva să păţiţi ca poporul lui Israel cel ne- 
credincios venirii Mele la el cu mult cuvânt în vremea lui 
Moise, în vremea proorocilor şi în vremea trupului Meu acum 
două mii de ani! Eu sunt Cuvântul Cel fără de început şi fără 
de sfârşit, Eu sunt Alfa şi Omega, începutul şi sfârşitul şi sub 
acest nume stau înaintea voastră şi vă grăiesc cuvânt. Vă va fi 
bine dacă veţi fi deştepţi ca să Mă cunoaşteţi Păstorul Cel 
adevărat, Care vine la păstori şi la oi ca să le dea lor. Puneţi în 
sfeşnic lumina cuvântului Meu, căci Eu sunt lumina lumii atât 
cât sunt în lume, iar fără Mine e noapte şi nu se poate lucra şi 
nu se vede. Am venit în lume ca să fiu şi ca să luminez şi vă 
spun cine sunt: atât cât sunt în lume lumină a lumii sunt. Amin. 

Vă dau să auziţi glasul Meu, nu vă învârtoşaţi inimile! 
Acum douăzeci de ani Eu, Domnul Iisus Hristos, sub numele 
Meu cel nou, Cuvântul lui Dumnezeu, am pus lumina în 
sfeşnic şi Mi-am zidit pe pământ în mijlocul neamului român 
cortul cuvântului Meu, iatacul Meu, locaşul Meu, ca Mirele 
ieşind din el şi cuvântând cuvântul iubirii, naşterea din nou a 
lumii, că a sosit vremea şi e târziu. Veniţi de luaţi lumină şi 
puneţi-o în sfeşnic ca să strălucească ea peste pământ, iar voi 
să străluciţi prin ea! Zidiţi-vă în Mine şi învăţaţi această zidire. 
Veniţi şi vă scrieţi în cartea cuvântului Meu cel de azi, căci Eu 
M-am scris în ea cu voi ori de câte ori am cuvântat peste voi şi 
v-am dat grăirea Mea cu voi, aşa cum şi acum v-o dau. 

Grăiesc mai-marelui bisericii neamului român ca să Mă 
audă că-i grăiesc şi ca să audă biserica grăirea Mea cu el. în 
cartea proorocului Daniel este scris despre cartea cuvântului 
Meu că mulţi vor cerceta-o cu de-amănuntul şi va creşte ştiinţa; 
că numai cei din legea Mea vor pricepe, iar cei neînţelepţi, nu; 
că toţi cei înţelepţi vor lumina ca strălucirea cerului, iar cei 
care vor fi călăuzit pe mulţi pe calea credinţei drepte vor fi ca 
stelele în vecii vecilor; că vor fi mântuiţi toţi cei ce vor fi găsiţi 
scrişi în carte; că se vor ridica din pământ mulţi, ori spre viaţă 
veşnică ori spre osânda de veci; că mulţi vor fi curăţiţi şi albiţi 
şi lămuriţi, iar poporul cel credincios va fi ocrotit de Mihail 
voievodul, căci vremea cea cu strâmtorare stă pe pământ. 

Aceasta îţi amintesc Eu ţie, mai-marelui bisericii nea- 
mului român, căci proorocul Daniel Mă trimite la tine cu cartea 
sa cea de atunci ca să pricepi proorocia cea pentru zilele cele 
de apoi, iar Eu, scoală-te, îţi zic şi primeşte pe Domnul şi 
primeşte-Mă dacă-ţi grăiesc, şi fii credincios, şi nu necredin- 
cios. Nu te teme nici tu, nici fraţii tăi, nu vă temeţi voi de taina 
Mea cea mare din mijlocul neamului român cu numele de nou 
Ierusalim. Ea este spre slava Mea şi a celor credincioşi. O, nu 
vă temeţi, ci bucuraţi-vă şi săltaţi de bucurie, că Eu sunt Păstor 
dulce şi vă chem spre slava Mea şi vă dau prin ea hăinuţa 
curăţeniei spre iertarea păcatelor voastre, căci am putere să fac 
aceasta peste cei mlădioşi spre duh de pocăinţă în ei. Iată cum 
îmi cârmuiesc Eu şi cum sfinţesc pe poporul cuvântului Meu 
de la izvor învăţându-1 mereu, stând în mijlocul lui cuvânt ca 
să Mă împart lumină peste pământ! Duhul iscodirii spre 

această taină măreaţă voi să nu-1 încercaţi, că este păcat şi este 
primejdios acest păcat, aşa cum s-a prins în această primejdie 
arhiereul de Târgovişte, Vasile, care a apăsat cu duh tulburător 
din părţi lucrarea Mea de cuvânt, căzând el apoi în lupta cea 
împotriva Mea, şi căzând ruşinos. Luaţi în voi duhul credinţei 
sfinte şi va creşte în voi înţelepciunea cea de sus, care nu poate 
fi luată de jos, de pe pământ, căci Eu sunt Dumnezeu şi nu om 
şi nu Mă poate învăţa la şcoală omul, ci numai de la împăratul 
ceresc, Duhul Sfânt, Care suflă unde voieşte, şi iată, voi auziţi 
glasul Lui şi nu ştiţi de unde vine şi unde Se duce când vine, 
şi iată, aceasta este şcoala, aşa sunt cei născuţi din Duhul şi 
pentru Duhul. 

îţi dau în dar cuvântul Meu. Scrie pe inima ta cartea Mea 
şi cerceteaz-o pe ea cu Duhul Sfânt Mângâietorul, căci altfel 
de duh nu are pentru Mine înţelegerea. îţi dau acest dar, odată 
cu ziua pe care acum o vei sărbători ţie, ziua de sărbătoare pen- 
tru proorocul Daniel, pe care l-ai luat de ocrotitor, iar duhul 
necredinţei să se depărteze departe şi să aibă loc Dumnezeu- 
Cuvântul. Amin. 

O, nu e greu de crezut Domnul, Care grăieşte acum cu 
voi şi de Care veţi avea nevoie multă voi curând, curând, căci 
satana, şarpele cel vechi, voieşte să înghită turma Mea. Eu 
însă îl dau de gol şi spun că nu este cale dreaptă de pe pământ 
spre cer în afară de calea bisericii ortodoxiei şi a apostoliei ei, 
iar amestecarea să nu caute spre ea decât cu duh de pocăinţă 
şi de botez prin pocăinţă, după ce atâta vreme Mi-a fost 
sfâşiată în bucăţi cămaşa Mea şi turma Mea, dar şi ea trebuie 
să vegheze cu post şi cu rugăciune multă şi înaripată spre Cel 
ce poate s-o izbăvească pe ea şi să-i dea ei viaţa şi învierea 
cea de veci. Amin. 

Am grăit vouă, celor ce staţi pe scaun de biserică în nea- 
mul român, şi vă hărăzesc credinţă vouă, credinţă ca la sfârşit, 
ca nu cumva să vină Fiul Omului la voi şi să vă găsească 
necredincioşi grăirii Lui de peste voi, venirii Lui spre voi. 
Duhul Sfânt Mângâietorul suflă din gura Mea peste voi şi Se 
dă vouă ca să-L luaţi şi să-L aveţi şi să-I cunoaşteţi lucrarea, 
căci scris este: «Mulţi vor fi curăţiţi şi albiţi şi lămuriţi, iar cei 
nelegiuiţi se vor purta tot aşa, ca cei nelegiuiţi, şi nu vor pri- 
cepe nimic, ci numai cei înţelepţi vor înţelege», precum este 
scris. Amin. 

Acum, poporul Meu, cobor la tine pe masă cuvânt cu 
glas de trâmbiţă, cu trâmbiţa Mea Verginica, vasul Meu în care 
am stat pe pământ în vremea trupului ei ca să grăiesc unui po- 
por şi să-l pregătesc Mie pentru slava Mea cea de azi. Las trâm- 
biţa Mea să răsune peste tine, să sune ca din cer deasupra ta şi 
să auzi tu glasul ei şi să tresari bucurându-te şi crescând şi tot 
crescând pentru tainele Mele cele de foc, căci foc am venit să 
pun pe pământ şi să facă el lucrarea Mea. 

Hai, Verginico! Eu, Domnul, binecuvintez intrarea ta ca 
şi a Mea. Grăieşte tu bisericii Mele de nou Ierusalim, căci din 
ea se ridică la Mine jertfa de fiecare zi, prin care Eu Mă dau ei 
trup şi cuvânt spre viaţa ei. Pace ţie şi lucrului tău cel de azi al 
sărbătorii tale între sfinţi, pentru intrarea ta cu ei când ai venit 
la Mine după multa ta suferinţă în mijlocul poporului Meu şi 
al tău! Amin. 

I ntru la poporul Tău, Doamne, intru cu 
Tine, căci Tu eşti uşa. Intru şi lucrez, căci 
lucrul Tău este mult şi trebuie să fie mult, că Tu eşti mare, 
Doamne. Multă mi-a fost suferinţa purtării lucrării Tale pe 
duhul şi pe trupul meu cel ostenit de suferinţă, iar ea m-a dat 
Ţie mereu, o, Doa mn e. De pe patul suferinţei am trecut la Tine, 
şi am găsit tot ce am iubit şi am aşteptat suferind. Am părăsit 


cu jale mare pe poporul Tău la plecarea mea la cer, dar am găsit 
mângâierea după ce am făcut pasul, am găsit tot ce am iubit 
pe pământ, că mult Te-am cunoscut şi mult Te-am iubit în vre- 
mea mea cu Tine pe pământ, şi Ţi-am văzut ranele şi am plâns 
pentru ele mereu şi mi-ai dat mult din Tine să pot, o, Doamne, 
căci fiinţa mea cea mică a fost tot un foc pentru Tine, că aşa ai 
binevoit cu mine, că m-ai făcut rug din care Tu grăiai cu foc 
aprins poporului care venea să audă glasul Tău, aşa cum s-a 
dus Moise pe munte şi Te auzea în rug când grăiai lui. 

Multă şi mare este povestea mea cu Tine, poveste 
cerească pe pământ între oameni, Doamne. O, cum să facem 
s-o ştie toţi oamenii şi să-şi schimbe ei iubirea spre Tine, aşa 
cum eu am trăit înaintea Ta pe pământ, fiinţă firavă, plină de 
duhul pocăinţei pentru mine şi pentru fiecare om? 

Te-am ascultat acum cât de măreţ ai grăit Tu azi bisericii 
neamului român. Ai luat din Scripturi şi ai grăit ei şi i-ai amintit 
ei de proorocia lui Daniel, care s-a desăvârşit acum pe pământ 
prin lucrarea Ta de cuvânt, prin cartea Ta cea de azi, pe care 
Tu ai împărţit-o mult în zilele acestea ca să Te cunoască lumea 
toată, şi fericiţi sunt cei care aud glasul Tău cel de azi şi nu-şi 
încruntă şi nu-şi învârtoşează inima cum a făcut poporul Tău 
Israel cel de demult şi care a pierit apoi mult. Azi avem un Is- 
rael nou, un neam nou, Israelul român, şi trebuie să spunem 
acestui neam taina Ta cu el, Doamne. 

Te rog acum, pentru că sunt osteniţi acum cei ce ne 
primesc şi ne aşează în carte, să le dăm cale cu ziua mea de 
serbare şi cu slujirea ei înaintea Ta de la ei, şi apoi să mă aşez 
cu cartea mea cea de azi, căci omul este neputincios, şi să 
avem grijă, Doamne, şi după măsura omenească să socotim 
şi să lucrăm. 

O, pace ţie, popor adunat la ziua mea de serbare între 
sfinţi! Te cuprind şi-ţi deschid, iar tu să stai deschis, fiule, căci 
eu sunt din partea Domnului cuvânt peste tine în ziua mea între 
sfinţi. Binecuvântată să fie toată slava cea din mijlocul tău 
adusă Domnului pentru sărbătoarea cea de azi! Rugăciunea 
să-ţi fie înaripată, o, popor puişor, şi până sus la cer s-o sui, ca 
pasărea care se suie sus, sus cu ajutorul aripilor ei tari, căci 
sunt păsări care zboară doar pe pământ, dar sunt şi care zboară 
sus, sus cu aripile lor tari şi pline de voinicie pentru zbor. Să 
fii, fiule, împlinitor cu toate cele ce Domnul îţi spune ţie să 
faci, şi să ceri şi să fie ele pe pământ împlinite, să ceri îm- 
plinirea Scripturilor Lui, căci prin fiii cei plini de credinţă poate 
El, iar altfel nu. 

Pace ţie, şi duh de sărbătoare să lucrezi acum, şi mă voi 
aşeza cu tine în carte, o, popor puişor, şi duhul meu te va 
povăţui! 

Mă gătesc frumos pentru coborârea mea cuvânt la 
popor, Doamne. Mă voi şi bucura, voi şi plânge, voi şi învăţa 
pe cei ce învaţă cu dor, iar ei mă vor iubi aşa cum vin. Amin. 

O poporul Meu, vine trâmbiţa Mea la tine 
^cuvânt, vine cu bucurie şi cu lacrimi şi 
cu duh de povaţă. Găteşte-te şi tu frumos, fiule, că ea Mi-a spus 
acum că se găteşte frumos pentru coborârea ei la tine cuvânt. 
Ascultă glasul trâmbiţei Mele, o, poporul Meu de peste tot, şi 
primeşte-o pe ea aşa cum vine ea, că ea vine la tine, iar tu să-i 
deschizi, să-i deschizi ei, o, poporul Meu. Amin, amin, amin. 

* 

A m stat cu oaspeţi cereşti în mijlocul tău şi azi, în 
a treia zi de serbare pentru grădiniţa Mea de cu- 
vânt, o, poporul Meu, şi totul a fost o zi, o sărbătoare, iar pentru 

cei din cer a fost o clipă mică, fiilor, căci cerul este mistuit de 
aşteptare şi de dor şi nu se uită la ceas, şi nu se uită la lungimea 
zilei sau a nopţii, ci se uită cu dor şi atât, iar dorul nu începe şi 
nu se sfârşeşte, ci este în fiinţa lui Dumnezeu şi a sfinţilor Săi 
de-a pururi şi nu are măsură. Mă fac uşă între cei din cer şi voi, 
între Noi şi voi, căci Eu sunt uşa, şi aşa am fost mereu, fiilor. 

Binecuvintez intrarea sfinţilor Mei, intrarea lor cu 
trâmbiţa Mea Verginica la masă de cuvânt cu tine, popor 
binecuvântat cu venirea Mea la tine şi cu toată lucrarea Mea 
cea din mijlocul tău! Trebuie cârmă întru toate mereu, trebuie 
binecuvântare, tată. Eu stau la cârmă în tot lucrul cel ceresc 
între cer şi pământ, căci duşmanul pândeşte după spărturi, aşa 
cum în rai a luat el fiinţă când veghea şi cârma au fost de om 
date la spate şi a intrat el şi a stricat, şi iată, trebuie cârmă 
mereu, fiilor. 

Hai, Verginico, Eu sunt uşa, Eu sunt cârma, iar cine intră 
prin Mine intră şi iese şi află hrană şi dă din ea. Să înveţe 
poporul cel sfinţit să stea sub cârmă mereu, tată, căci cel ce 
veghează cu Mine peste el oboseşte la cârmă dacă nu vede tot, 
dacă nu stă totul în lumină, dacă se face noapte şi uşă închisă 
în faţa celor ce veghează la cârmă. 

Trebuie cârmă peste tot şi mereu peste toate, măi fiilor. 
Ea ştie să-L lase pe Domnul, să-L cheme pe El la cârmă prin 
furtuni şi prin valuri mari şi stă ea de veghe cu Domnul atunci, 
căci fără El nu se poate la cârmă prin furtună. Ea ştie să vadă 
şi când nu se vede, şi când nu se vrea să se vadă, căci veghează 
cu Domnul şi vede şi când nu se vede, căci Domnul este duhul 
ei şi ochiul ei şi cârma ei, şi numai cel cârmuit poate să stea la 
cârmă şi să ajungă la ţărm. 

Hai, Verginico, Eu în tine şi tu în Mine, tată! Slă- 
veşte-Mi slava, că tu ai fost slava Mea, iar Eu a ta! Unul în 
altul am stat în mijlocul poporului şi am cârmuit lucrarea Mea 
de cuvânt spre el. Hai, sună şi dă de ştire cuvântul tău peste 
popor! Amin. 

inecuvântată este această zi de serbare 

prin toată lucrarea ei, o, Doamne, căci 
am sărbătorit o zi în trei zile la rând, venirea mea între sfinţi şi 
aşezarea pe pământ a temeliei cea dintâi, pietricica cea albă, 
iar în vârful ei semnul Fiului Omului, crucea, totul aşezat pe 
pământ acum douăzeci de ani, aşa precum Tu ai cârmuit şi ai 
zis şi ai împlinit. 

Ai stat cu mine şi am stat cu Tine în mijlocul poporului 
şi am cârmuit lucrarea Ta de cuvânt, dar fericirea ne-a fost mică 
şi puţină, căci noi doream, cu multă suferinţă în dor doream să 
cârmuim şi poporul prin lucrarea Ta aşa cum cârmuiam lu- 
crarea cuvântului Tău spre el. O, atâta de puţin am putut noi în 
vremea aceea să cârmuim noi de jos în sus şi să biruim pentru 
cele de sus şi cu ele apoi peste poporul Tău cel de atunci! 
Ne-am lăsat atât de mici atunci dacă poporul cel de atunci n-a 
fost deprins să fie mic şi să stea sub cârmă, Doamne. Ne-am 
micşorat noi dacă el n-a putut, iar despre el spuneam că este 
cel mic. Avem acum iarăşi popor, şi mult de tot stai Tu acum 
în mijlocul lui povăţuindu-1 să stea sub cârmă şi să nu ceară 
el, ci doar să asculte de cei ce-i poartă de grijă, binecuvântând 
ei pe toate cele pentru el lucrate şi cu el lucrate înaintea Ta. 
Mai avem puţini din cei de atunci ai vremii mele cu Tine, dar 
cel ce nu s-a învăţat de la început să Te aibă mare pe Tine şi 
mic pe el, nu putem nici acum să-l deprindem pe el aşa. Mai 
avem aşa şi din cei de azi nedeprinşi cu cârmă pentru toate cele 
ale duhului lor, ale lucrării lor, şi de aceea am spus eu, şi cu 
duh de sărbătoare am spus că slava Ta este cu cei ce lucrează 
la ea şi îi înfăşoară pe ei în ea, iar cu ceilalţi este mila Ta, 


răbdarea Ta şi aşteptarea Ta. 

Sunt clipe de bucurie sfântă toate învăţăturile pe care le 
aşezăm în carte, chiar dacă ele plâng, chiar dacă ele sunt 
lacrimi, căci prin toate eu mă bucur şi plâng şi dau povaţă, toate 
odată, Doamne, că nu se pot despărţi acestea, şi toate trebuie 
odată să lucreze şi să stea cârmuind. Duhul meu e mare cât 
Tine acum, că nu mai este ţinut de pământ. Ferice celor care 
pe pământ sunt numai duh, o, Doamne, că aceia îţi lucrează ca 
din cer, iar eu m-am aplecat mult pe pământ, că n-a vrut altfel 
poporul cel de atunci. Tu însă strigi acum la poporul Tău să 
treacă din trup în duh, să treacă îi spui, iar el trebuie să ştie 
bine cum este aceasta şi trebuie să vrea şi să poată ca Dum- 
nezeu pe pământ şi nu ca pe pământ, că nu mai trebuie lungită 
vremea aceasta şi trebuie scurtată, şi trebuie acum răscum- 
părată şi cea trecută fără de răscumpărarea ei în vremea ei. 

Am stat şi am privit peste toată sărbătoarea, iar poporul 
a fost în sărbătoare. Şi eu şi Tu şi sfinţii însoţitori am fi grăit 
pe viu cu toţii, şi în parte cu unii din ei, dar hotarul stă şi 
desparte, Doamne. Am trecut hotarul şi ne-am lăsat ştiuţi de 
cei cu cârma între noi şi popor, dar cei ce stau la cârmă ştiu de 
la Tine cât să desfacă în faţa poporului fereastra celor ce sunt 
în taină, căci omul ori se mâhneşte, ori se mândreşte, şi numai 
cârma cea bună ştie să se păzească de acestea două între Tine 
şi om. Acestea două sunt lecţia mea cea de azi în mijlocul 
poporului Tău, o, Doamne. Amin. 

Iată, trebuie cârmă în toate, măi popor puişor. Dacă tu 
stai să însoţeşti în toată vremea locul cel pentru cârma a toate, 
atunci tu vezi cum să lucrezi, şi vede şi cârma cum stai tu şi-i 
stă uşor să cârmuiască mersul, dar dacă tu nu ajuţi cârma cu 
cele ce se aşteaptă din partea ta pentru mers lin şi ferit de fur- 
tuni, tu chemi atunci furtuni, şi ele vin, o, şi ce să facă atunci 
cei cu cârma? Trebuie să-L lase pe Domnul atunci la cârmă, 
iar cei cu cârma să stea de veghe cu Domnul, aşa cum ar fi să 
fie şi între tine şi cârma cea de peste tine, măi popor puişor. îţi 
spun popor puişor fiindcă ajuţi puţin pe Domnul şi pe cei cu 
cârma între Domnul şi tine, aşa cum puiul de om ajută puţin 
pe purtătorii lui de grijă din pricina neputinţei lui cea după trup, 
căci trupul îi este mic. 

O, cât de mare şi câtă putere avea să aibă poporul cel de 
peste cincizeci de ani ai lui cu Domnul sau cel de mai încoace 
dacă ar fi voit să-I dea Domnului duhul ascultării lui, după ce 
omul ştie inima şi lucrarea cea din rai a omului zidit de Dum- 
nezeu, neiubind acela cârma cea de peste el şi stând mare faţă 
în faţă cu Ziditorul său, nevrând el să-i fie lui tată Dumnezeu. 

O, ce bine era să-L aibă pe Dumnezeu de tată omul cel 
aşezat de Dumnezeu în rai! O, ce bine i-ar fi fost şi acestui 
popor de cincizeci de ani şi mai mult dacă ar fi putut el să-L 
facă pe Domnul tată al lui ca să-i poarte paşii ca un tată, ca să- 
i dea mâna să-l poarte, ca un copil care se ţine de mână cu tatăl 
lui din pricina veghii trebuitoare peste el! Sunt din cei care nu 
fac Domnului dureri şi griji prin statura lor înaintea Lui, dar 
sunt puţini, o, fiilor, şi am spus aceasta pentru duhul mângâierii 
şi al nădejdii cea de la mijloc. Iar acum spun pentru duhul ve- 
ghii sfinte, căci trebuie să înveţe poporul schimbarea, fiilor, 
trecerea din trup în duh, căci dacă trupul ar vedea ce vede 
duhul, ar înţelege omul că duhul are durere de la trup şi suferă 
tăcut şi durut, iar slava cea care vine va veni pentru viaţă fără 
de dureri în ea, căci altfel nu se sfârşeşte veacul omului ca să-şi 
facă loc cu omul veacul Domnului, care vine fără de întristare 
şi fără de suspin, căci altfel el nu vine şi nu poate veni ca să se 
aşeze peste cele ce încă sunt şi nu trec încă. 

învăţătura mea cea de azi o voiesc cu putere peste voi, 


716 


Cuvântul lui Dumnezeu 


fiilor. Aşteaptă cerul cale dreaptă spre voi, după cum cere 
fiecare clipă între voi şi cu voi, căci Domnul veghează şi 
măsoară şi vede şi mult ar lucra şi multe ar aşeza ca să trăiască 
în voi şi cu voi, dar sunt doi duşmani care se luptă în voi cu 
voi şi care-şi arată în faţă faţa şi ea este văzută şi face oprire şi 
face răcire şi face suflet strâns. O, dacă Domnul ar pune în 
careva dintre fraţi mai mult cer, mai multă faţă ca în cer în lu- 
crare văzută, vine şi boala aceasta văzută, fie în cel care poartă, 
fie în cel ce vede din faţă, vine ori mândria în cel folosit de 
Dumnezeu, ori mâhnirea în cel ce se întristează pentru el faţă 
în faţă cu cel ce poartă de la Dumnezeu. Am trecut noi aşa ho- 
tarul dintre noi şi voi şi ne-am lăsat ştiuţi de cei ce au de stat 
de veghe între noi şi voi, între voi şi noi, măi fiilor, dar ei ştiu 
de la noi cât să desfacă fereastra celor ce stau în taină, căci 
omul ori se mâhneşte, ori se semeţeşte în dreptul lui însuşi, şi 
iată, trebuie cârmă în toate ca să piară acestea două: mâhnirea 
sau semeţia de sine a omului. O, voi sunteţi poporul cu care 
vorbeşte Domnul pe pământ, iar când vă adunaţi la izvor vine 
învăţătura cea trebuincioasă vouă ca să dea chip ceresc feţei 
cea dinăuntrul vostru, căci lucrul mulţumirii şi al păcii vine de 
la iubirea de fraţi, de la bucuria cea pentru ei în fiecare, şi 
fiecare lucrându-le pe acestea, toţi căutându-se în ceilalţi, nu 
în ei înşişi dorind sau strângând, ci luându-se fiecare din cei 
de lângă ei sau dându-se după cum se bate la uşa lor. 

Voiesc să-i vindec pe cei nevindecaţi şi voiesc să-i în- 
voinicesc pe cei ce stau cuminţi şi cu frică de Dumnezeu în ei, 
veghind cu ea mereu pentru duhul umilinţei lor, care trebuie 
să fie întreagă şi de mult folos lor mai întâi, şi de pildă vie pen- 
tru cei ce voiesc să moară pentru ca să trăiască apoi, căci cei 
ce nu trec prin moartea aceasta rămân ca pe pământ, rămân 
pământ, rămân ca omul care nu învaţă moartea şi învierea ca 
să poată apoi să-şi preţuiască învierea şi să aibă parte de ea 
de-a pururi apoi. 

Aş fi vrut să-i povăţuiesc acum şi pe cei ce au venit cu 
dor, dar nu au împlinirea cerută de Domnul pentru cei de azi 
creştini ai acestui popor, că au rămas în urmă mult cei pe care 
i-am iubit şi i-am aşteptat, şi voi grăi şi pentru ei, câţi mai sunt 
ei. Acum însă am început cu voi o creştere nouă, vindecarea 
multora de lucrarea mâhnirii şi de cea a semeţiei de sine, căci 
acestea atrag în om rod de păcat rău mirositor, fiilor, păcatul 
invidiei, păcat cu dispreţul lui împărţit în jur prin părerea de 
rău a binelui din faţă, a statului slăvit al Domnului în cei ce 
poartă din cer pentru Domnul pe pământ. 

O, cum să facem, oare, să fiţi şi purtători de daruri şi să 
fiţi şi lipsiţi de mâhnire sau de înălţare cu mintea, măi fiilor? 
Toată creşterea cea bună a Domnului în voi vă veghează pe voi 
la orice pas şi când nu vă aşteptaţi aceasta, fiilor. Acest examen 
a fost adus de Domnul la voi când El v-a povăţuit spre trăire 
laolaltă pentru vindecare de sine, pentru lepădare de sine şi de 
omul cel pământesc în voi. în mijlocul cetei frăţeşti nu trebuie 
să vină nimeni cu cele ce poate face şi acolo de unde vine, ci 
trebuie să vină să înveţe pentru ce vine, căci vine pentru făptura 
lui cea nouă, pentru vindecarea de mâhnire din pricina duhului 
invidiei şi a doririi de sine şi pentru vindecarea semeţiei, păcat 
pe care nici omul cel nevoitor împotriva lui nu şi-l poate des- 
coperi, căci acest păcat vine îmbrăcat sărăcăcios şi vine 
nemâncând, dar el are arma pitită şi-l trage spre el pe cel 
nevegheat. 

O, lăsaţi-vă cercetaţi şi îngrijiţi în toată clipa, căci din 
faţa voastră vine Domnul cu cele desfăcute de El pentru cele 
cuibărite în voi în chip necunoscut şi nebănuit de voi, fiilor. 
Eu vă învăţ acum să vă bucuraţi că vă cercetez şi că vă îndrept 


spre cei cu veghea peste voi, căci Domnul deschide spre ei fe- 
reastra şi arată lor aluatul care se piteşte în voi când voi nu ştiţi, 
şi păţesc aceasta numai cei care n-au luat peste ei cârma, fiilor, 
căci aceştia iau din ei, nu de la Domnul ca să aibă, şi cred ei 
apoi că au şi se hrănesc cu această credinţă, dar numai cei 
săraci cu duhul sunt cei fericiţi pentru Domnul, căci Domnului 
îi trebuie în om fericire, nu omului, fiilor, iar cine nu caută aşa 
cum îi spun eu acum să vadă şi să înţeleagă, acela n-a trecut 
prin moarte şi n-a murit încă şi nu are în el învierea Domnului. 
Voi trebuie să fiţi sfinţii Domnului cei de la sfârşit de timp, 
plini de har din Domnul şi nu din voi zidit acest har şi nu 
închipuit de voi, căci Domnul nu lucrează cu închipuiri, ci cu 
duhul adevărului, pentru care voi trebuie să luptaţi. 

Nu voiesc să pierd această clipă, această zi cu mărun- 
ţişurile care vă ţin mici şi pe loc vă ţin, ci dau să vă spun despre 
cele mari, bune şi rele, ca să se vadă cum ies acestea unele din 
altele de multe ori şi cum se încurcă ele în mintea celor slabi 
şi doritori de a fi. O, multe rele ies din cele părute bune, fiilor, 
şi multe din cele părute a fi rele ies cele folositoare pentru 
Domnul între voi şi voi, măi fiilor. O, nu se pot acestea alege 
la dreapta şi la stânga decât cu cârmă peste ele şi cu fereastră 
din cer către voi, prin care se arată din cer şi nu de pe pământ 
toate câte sunt bune şi rele, că mult este de sortat şi prea puţine 
bune rămân din toate, iar amestecătura din om ţine pe cele 
vechi în el şi nu-1 lasă să scape şi să-şi elibereze sufletul, care 
plânge sub povară. 

Vă dau acum un dar. Primiţi-1, fiilor! Cuvântul meu este 
mult, mult de tot şi mă apasă el, şi de aceea dau să-l aşez peste 
voi ca să-l puneţi apoi spre lucrare. Voiesc însă să fiţi credin- 
cioşi mult, că eu las acum multa mea sarcină de cuvânt ca să 
vă fie împărţit din ea ori de câte ori voi vedea că vă încearcă 
pe voi adevărul acestor două rele: mâhnirea şi semeţia, fiilor. 
Are Domnul locaş smerit în cei ce stau cârmă din partea Lui 
între voi ca să-Şi cârmuiască poporul. Aşa locaş smerit voiesc 
cei din cer să aveţi şi voi în voi, dar veniţi la şcoală, veniţi la 
lecţii, fiilor, veniţi şi luaţi dacă veniţi, că aveţi nevoie de vin- 
decare ori de câte ori aceşti duşmani intră în voi şi-şi arată faţa. 
Eu văd ca în cer când vă văd şi când dau să vă ajut împotriva 
acestor doi duşmani. 

O, feriţi-vă şi de altfel de duşmani, fiilor! Ne sunt 
duşmani nouă şi vouă toţi cei ce nu ştiu să creadă cu totul în 
toată această lucrare de cuvânt de sus şi de jos împărţită şi pusă 
pe masa de împărţit apoi. Nimeni să nu spună că are încredere 
sau credinţă în acest cuvânt şi mers al Domnului în timp ce 
dispreţuieşte şi urăşte şi desparte de Domnul în ei pe cei cu 
care merge Domnul pe picioare pe pământ spre voi şi spre oa- 
meni. A fost mare mila Domnului cu cei ce au păcătuit aşa, 
voit sau nevoit acest păcat, căutat sau necăutat să fie el făcut. 
O, rugaţi-vă de această milă a Domnului cu voi dacă vă ştiţi 
îndoielnici, dacă-i citiţi duşmănos pe cei ce vă sprijină pe voi 
spre cer. Ei sunt locaşul umilinţei de duh, chiar când aceasta 
nu puteţi voi vedea, dar vede Domnul aceasta, şi ar împărţi 
peste mulţi acest bun, numai că omul are nevoie să fie el, să-şi 
hrănească el fiinţa, şi apoi să se hrănească cu ea. 

O, cât aş sta cu voi şi cât aş grăi, fiilor! Fiţi credincioşi 
dacă v-am spus că las sarcina mea cea plină de cuvânt ca să se 
ia din ea şi să se dea vouă ori de câte ori se va lipi aceasta lângă 
cele dintre voi, care se cer vindecate şi povăţuite. Vă trebuie 
iubire pentru primire, fiilor. Trebuie cârmă în toate şi mereu, 
dar fără iubire în voi nu puteţi primi, nu puteţi lua, căci vin 
cele două rele: mâhnirea sau semeţia şi una pe alta se schimbă, 
căci fiecare are pe cealaltă în aluatul ei şi se hrănesc frăţeşte 

împotriva frăţiei dintre fraţi. 

Am stat în ziua aceasta şi v-am ascultat glasul minţii, o, 
fiilor, după cum duhul v-a împărţit ca să lucraţi şi să vă arătaţi 
ascuţimea duhului, dar nu uitaţi să nu muriţi, fiilor, căci litera 
ucide duhul, ucide viaţa ei în om şi se culcă omul în divanul 
semeţiei de duh apoi. O, fiţi adevăraţi acum cu fapta, măi fiilor, 
şi fiţi adevăraţi în Domnul. Amin. 

Nu mai stau mult în cuvânt, că mi-e milă, căci eu ştiu 
tot greul cel de sus când stă pe pământ lucrând. Rămâne să vă 
grăiesc şi de jos, dacă-mi veţi pătrunde cu credinţa taina cărării 
mele spre voi, dar fiţi atenţi ca să învăţaţi, că nu e bine să 
vorbiţi despre voi, că vă trag din cer multe grăiri care nu tre- 
buie să fie. Voi sunteţi pe pământ şi nu trebuie să vă suiţi în 
cer unul pe altul, ci trebuie să vă coborâţi din cer, să staţi în 
cer trebuie, căci dacă staţi pe pământ vă trageţi unul pe altul 
din cer prin nevorbiri cu folos între voi, despre voi şi despre 
noi, fiilor. Lăsaţi smerenia în voi, pentru voi şi pentru cea din 
fraţii voştri. Nu trageţi în vârf pe nimeni, căci diavolul joacă 
ţurca între voi când unii pe alţii vă ridicaţi pe înălţimi. O, dacă 
aţi avea ochi pentru diavol măcar ca să-i vedeţi bucuria strânsă 
lui de la neveghea cea pentru smerenie, fiilor! 

Acum pace vouă! Las povara jos ca să fie lăsată ea şi în 
faţa cărţii cea cu voi. Din tot ceea ce v-am desfăcut spre ştire 
şi spre rumegare apoi, folosiţi-vă mult, unii de la alţii mult, în 
duhul grăirii smerite, fiilor. Amin. 

Las povara jos, Doamne. Am gătit frumos tot cuvântul 
coborârii mele şi i-am dat înţeles uşor şi blând şi cu folos ca 
să-l ia poporul ca pe o mângâiere, ca pe o iubire a mea lui, o, 
Doamne. Amin. 

O Verginico, dar din dar se vede înmul- 
^ţindu-se în tine, tată, iar Eu Mă mân- 
dresc cu tine în cer, aşa cum ar trebui să se bucure fiecare 
pentru fratele său cel dăruit de Domnul cu daruri pentru om, 
iar lucrarea smereniei trebuie învăţată în vreme grea, nu în 
vreme cu soare, căci vremea cu soare aduce moleşeală, aduce 
somn şi alungă veghea. 

Nici Eu nu stau mai mult la uşa cuvântului acum, căci 
trebuie să păstrăm puterea cea care Ne poartă, că avem mult 
de cuvântat şi de venit mereu, mereu la popor, şi avem să Ne 
mai şi împărţim peste pământ, tată. O, odihneşte-te acum şi 
lasă-ţi sarcina aici, că se va lua din ea şi va fi dată la popor spre 
noua lui faţă şi lucrare. Avem rane, tată, şi ai umblat tu la ele 
acum, cerând de la popor vindecarea lor din Noi. Tu îmi vezi 
mereu ranele şi te dor, şi umbli la ele ca să Mi le vindeci, şi 
ceri ajutor pentru durerea ta cea de la rana Mea. Mereu te-a 
durut rana Mea, şi tot aşa şi în cer. O, vine vremea vindecării, 
tată, vine un popor milos şi va veni şi nu-şi va mai pierde el 
mângâierea cea pentru Noi, duhul mângâierii, după care atâta 
tânjim Noi, o, Verginica Mea, o, trâmbiţa Mea cea credincioasă 
Mie în toată vremea Mea cu tine pe pământ. Amin. 

Pace ţie, poporul Meu! Se îngrămădeşte cuvântul după 
dorul cel din Mine cu el şi revărsat în sfinţii Mei, dar albia lui 
trebuie îngrijită, tată, că mult e de venit cu venirea Mea la tine 
până la vremea vederii. Iar acum odihneşte-te, lucrând aşa cum 
Eu te-am învăţat odihna ta cea de sus, şi lucrează, tată, că vre- 
mea este cu lucru. Amin. 

Fiţi veghetori, fiilor! Puneţi veghe peste voi şi vegheaţi 
pentru ea peste voi şi aşteptaţi în prag, ca să nu-i fie greu veghii 
cea de peste voi. Fiţi primitori, căci cele ce sunt, sunt, şi în 
duhul adevărului trebuie cercetate şi lucrat peste ele. Pace vouă 
pentru primirea veghii sfinte peste voi, de aproape sau de de- 
parte când vine ea lucrând! 


O, fiilor veghetori pentru statura cea dinaintea Mea a fi- 
ilor poporului Meu, vegheaţi, că vă dau de lucru în parte pentru 
statura cea odihnitoare Mie şi nu omului în el însuşi, căci Eu 
voiesc să am Eu odihnă în om, şi aceasta să fie odihna lui. 
Voiesc să Mă bucur Eu de cele lucrate de creştin, şi nu tot el 
să se hrănească din cele ce el face şi lucrează şi grăieşte lui şi 
fraţilor lui. Cei smeriţi nu au mâhnire în ei şi nici gol, ci au 
odihna Mea în ei, iar liniştea lor o au în ea. Aceasta vă dau să 
ştiţi, şi să învăţaţi aceasta, fiilor, şi să ziceţi apoi mereu: 
„întăreşte-ne pe noi, Doamne, întru sfinţenia Ta, toată ziua şi 
în toată vremea să ne învăţăm dreptatea Ta! Amin. 

Vă cuprind şi vă strâng aproape ca să vă uşurez ini- 
mioarele şi vă dau să-Mi simţiţi lângă voi fiinţa, întru aşezare 
de mare smerenie între voi şi Mine, în duhul umilinţei şi al 
pocăinţei stând voi pentru mila Mea de voi, căci mila Mea este 
iubire, iar iubirea îmi este mila, şi aşa îmi păstrez Eu smerenia 
Mea faţă de duhul iubirii, iubirea cea cuminte, cea cuminte, 
cea fără de cusur în aluatul ei, o, fiilor. Amin, amin, amin. 

1/14 decembrie 2011 

Sărbătoarea sfântului ierarh Nicolae 

Sfântul Nicolae: pilda vieţii lui în trup, după chipul Domnului. 

u sărbătoare de sfinţi Mă aşez în cartea cuvântu- 
lui Meu din zilele acestea când Eu, Do mn ul Iisus 
Hristos, iarăşi cuvintez peste pământ şi împlinesc Evanghelia 
Mea, care spune că iarăşi voi veni şi iarăşi voi cuvânta, şi-Mi 
vor auzi glasul cei credincioşi şi Mă vor auzi toţi sfinţii şi în- 
gerii toţi, ba şi cei din locuinţa morţilor vor auzi glasul Fiului 
lui Dumnezeu, iar sfinţii vor fi întru venirea Mea şi se vor face 
şi ei cuvânt, căci naşterea din nou a lumii este lucrarea pe care 
o am Eu de împlinit înaintea Tatălui Meu Savaot, şi lucrez prin 
cuvânt, aşa cum şi la început am lucrat. 

Am făcut din tine casa Mea de venire acum, o, poporul 
Meu. Grăiesc cu tine, fiule, că în toată vremea cât Duhul şi cu- 
vântul Meu au grăit pe pământ, am grăit cu cineva, nu am grăit 
în vânt, şi s-a dus cuvântul Meu acolo unde avea să grăiască şi 
să lucreze şi să însemneze pe pământ, şi tot aşa lucrează şi azi 
cuvântul Meu, fiindcă este scris în Scripturile vremii celei de 
apoi să vină pe pământ Cuvântul lui Dumnezeu, iar cei ce văd 
venirea Mea Mă văd venind cu sfinţii, cu oştiri din cer, aşa cum 
şi împăraţii de pe pământ umblă cu însoţitori de-ai lor când au 
de umblat. 

Am sărbătoare de cuvânt în mijlocul tău, poporul Meu, 
că eşti poporul cuvântului Meu, căci prin el te-am născut şi 
te-am aşezat înaintea Mea şi vin la tine cu sfinţii Mei, fiule, o, 
şi cine pe pământ mai are la masa sa oaspeţi ca şi tine, din cer 
oaspeţi şi din cer petrecere la masă pe pământ? Ceată de 
arhierei am în venirea Mea la tine şi intru cu ei în cartea cu- 
vântului Meu cea din mijlocul tău şi au ei sărbătoare pentru 
arhiereul Meu cel făcător de minuni mari pe pământ cât a stat, 
făcătorul de minuni Nicolae. O, cât am pregătit Eu atunci calea 
acestui vas de trebuinţă Mie ca să se nască pe pământ şi să fac 
din el lumină între oameni! N-aveau copii părinţii lui din pri- 
cina sterpiciunii, dar le-am dat lor acest fiu şi atât, iar după ce 
el s-a născut a stat trei ceasuri pe picioarele lui de prunc abia 
născut când mama lui îi îmbăia trupul în covăţica lui de baie, 
şi a mărturisit el atunci statul lui în numele Sfintei Treimi între 
oameni povăţuitor şi de minuni lucrător şi mare mântuitor de 
păcate şi de nevoi a celor din vremea lui, dăruiţi din partea Mea 
cu acest luminător. Semne mari am arătat prin el peste biserică 

şi pentru biserică, şi am întărit prin el rostul zilelor de post, 
căci acest copil nu sugea de la mama lui în zilele de post decât 
numai seara şi numai din partea dreaptă mereu al sânului ma- 
mei lui, iar zilele de post au fost pentru el împlinire neclintită 
până la sfârşitul trupului lui. Crescând mare, s-a supus învăţă- 
turii Sfintelor Scripturi şi s-a păzit curat cu duhul şi cu trupul, 
păzindu-se în calea lui de partea femeiască, nevrând să aibă 
cineva din acestea vină din partea lui, şi aşa vedea el mereu pe 
Dumnezeu, căci ardea cu duhul ca şi Dumnezeu şi avea smere- 
nie ca şi Dumnezeu, şi era el biserica lui Dumnezeu atât în vre- 
mea tinereţii cât şi în toată vremea lui pe pământ. I-am pregătit 
lui de cârmuitor vieţii lui pe unchiul său, arhiereu şi acesta, şi 
a stat el sub ascultarea lui cu toată supunerea, cu toată umilinţa, 
pe care o avea în fire încă de la naşterea lui, căci avea atâta 
smerenie şi atâta curăţenie şi dor şi foc în el, de se făcea el 
asemenea lui Dumnezeu şi îl vedea pe Dumnezeu acest lumi- 
nător şi mare i-a fost mersul printre oameni şi printre împăraţi 
şi printre slujitorii din vremea aceea şi mari minuni s-au scris 
pe pământ prin lucrarea lui cu Mine între oameni, căci mila de 
om era fără seamăn în el şi în lucrarea sa cea pentru om, iar 
Eu, Domnul, îl mărturisesc acum şi îl măresc pe el între sfinţi, 
că e ziua lui de pomenire, şi iată, are cerul sărbători şi petrece 
în ele şi Se aduce prin ele serbare pe pământ. 

Neasemuit de mult a fost harul Meu în acest slujitor, şi 
a împlinit el pe pământ Scriptura care spune: «Aşa să lumineze 
lumina voastră înaintea oamenilor, ca văzând ei faptele voas- 
tre cele bune să preamărească pe Tatăl vostru, Care este în 
ceruri!». Şi cuvântul, şi viaţa, şi dragostea, şi credinţa, şi duhul, 
şi curăţia i-au fost lumină între oameni, căci după ce atât de 
mult bine a făcut în mare taină acolo unde el vedea că este de 
făcut bine şi izbăvire de păcat şi de nevoi, nu s-a mai ascuns 
apoi cu viaţa sa, căci a avut de lucrat biserica lui Dumnezeu 
pentru înfăţişarea ei faţă în faţă cu păgânii, cu împăraţii păgâni, 
care mai apoi l-au întemniţat pe el şi pe turma cea păstorită de 
el, dar rugăciunea şi răbdarea lui, împărţite spre lucrare cu fiii 
cei păstoriţi de el, au îndepărtat cu mână tare pe împăraţii 
păgâni de pe tronurile lor şi s-a făcut cale împăratului cel iu- 
bitor de creştini, care a adus izbăvire pentru cei credincioşi, 
închişi în temniţe pentru numele Meu, şi care a nimicit idolii 
şi a dat loc bisericii Mele pe pământ, căci rugăciunea alesului 
Meu şi a bisericii lui a adus minuni fără seamăn spre lucrare şi 
a fost el lumină pe pământ, şi apoi tot aşa a fost şi din cer, căci 
şi de pe pământ şi din cer a lucrat şi i-a izbăvit pe mulţi care îl 
chemau de ajutor lor. 

O, poporul Meu, câtă iubire am pus spre creşterea ta, 
spre povaţa ta, fiule! Nu numai Sfintele Scripturi, ci şi cuvântul 
Meu cel de azi ţi-am dat să te crească şi să te lumineze şi să te 
facă lumină pe pământ din partea Mea. Eu sunt lumina cea din 
mijlocul tău, iar tu Mă împărţi. Stau în mijlocul tău cu masă 
de sărbătoare, cu sfinţii din cer la masa Mea cu tine, măi tată. 
Am mai dat până la tine atâta iubire, atâta timp, atâta stat al 
Meu aşa cum am stat cu tine şi mult grăindu-ţi şi mult dăru- 
indu-ţi şi mult cuvântând şi hrănind? îţi dăruiesc sfinţii iubirea 
lor prin venirea lor cu Mine la masa ta de sărbătoare pentru cei 
din cer. O, apleacă-te iubirii Mele, căci ea se dă ţie cu multul, 
şi iată, fiule, iau din iubirea Mea cu tine sfinţii Mei, că a sosit 
vremea mărturisirii pentru ei prin venirea Mea cuvânt pe 
pământ, venirea Mea cu sfinţii, căci Eu sunt împărat şi nu um- 
blu singur, ci cu suite cereşti petrec peste tot şi lucrez peste tot 
pe unde am împărăţia Mea, biserica Mea, casa Mea de venire 
şi turma Mea, care se hrăneşte de la Mine, iar sfinţii Mei aşează 
acum pe masa ta bucuria lor întru venirea Mea şi lucrarea lor 


pentru mărturia Mea. Amin. 

B in mijlocul fraţilor mei din cer îmi aşez 
în cartea cea de azi duhul mărturiei, o, 
Doamne, care vine cu sfinţii Tăi. Ţi-am fost ucenic mare pe 
pământ şi am arătat oamenilor puterea Ta întru mine prin pu- 
terea credinţei mele, prin dragostea mea de Tine pe pământ, o, 
Dumnezeul meu. Voiam să Te cunoască toţi oamenii şi toţi po- 
trivnicii Tăi şi ai bisericii Tale. N-a fost cineva să mă strige în 
ajutor şi să nu merg cu trupul sau cu duhul ca să-l izbăvesc şi 
ca să-i ruşinez pe cei necredincioşi, fie ei şi împăraţi, fie ei şi 
slujitori de altare sau cârmuitori de turme, căci pe vremea când 
Arie cel hulitor clătina corabia Ta, ne-am strâns mulţi slujitori 
să nimicim minciuna lui cea asupra Ta, iar eu am râvnit să-l 
ruşinez pe el şi mai mult, lovindu-i faţa cea batjocoritoare de 
Dumnezeu, iar fraţii mei m-au lipsit atunci de cinstea arhie- 
rească, de la Tine dăruită mie, dar Tu mi-ai dat înapoi Evanghe- 
lia Ta şi omoforul arhieresc şi Te-ai arătat şi mie, dar şi fraţilor 
mei Te-ai descoperit, Tu şi Născătoarea Ta mamă, şi mi-aţi dat 
înapoi pe cele luate de pe mine, căci numai cu minuni mari a 
fost însoţită viaţa mea pe pământ şi viaţa mea cea din cer, că 
mare mi-a fost credincioşia mea înaintea Ta, iar acum eu măr- 
turisesc, căci aceasta este plata celor ce Te-au iubit şi Ţi-au lu- 
crat via. 

Mă las cuvânt de mângâiere peste biserica Ta de nou 
Ierusalim din mijlocul neamului român şi las, Doamne, peste 
ea binecuvântarea cea arhierească şi lucrarea mea cu Tine peste 
ea, căci Tu ai popor credincios pe pământ acum, şi mult trebuie 
el ajutat, căci calea lui cu Tine este grea, este prin necredinţa 
de pe pământ şi are nevoie de ajutor acest popor, are nevoie de 
sfinţi, de îngeri ajutători, o, Doamne. Eram pe pământ şi îm- 
părţeam pe pământ după nevoile lor, după strâmtorările care se 
iveau de la diavol peste oameni, căci am împărţit la toţi oamenii 
tot ce am avut, că toată bogăţia cea de la părinţi am luat-o şi am 
dat-o pe ea peste tot pe unde trebuia să dau, şi voiesc din cer să 
stau de ajutor poporului Tău cel de azi şi să veghez pentru el 
din partea Ta, iar el să Te asculte, Doamne, aşa cum m-au as- 
cultat pe mine ucenicii mei cei plini de înţelepciune când eu mă 
sprijineam cu ei în păstorirea mea peste oile Tale. 

Le spun arhiereilor români să aibă grijă de ei şi să nu lu- 
creze ca prigonitori ai Tăi şi ai adevărului cuvântului Tău cel 
de azi, ci să cerceteze Scripturile aşa cum eu le-am cercetat, şi 
le-am dat fiinţă cu fapta vieţii mele, că mi-ai dat har de sus 
pentru adevărul Tău. Le spun lor să binecuvinteze mult şi nu 
să strâmtoreze calea cuvântului Tău şi mersul poporului Tău 
cu vestea venirii Tale pe pământ pentru înnoirea lumii, şi dă-le, 
Doamne, lor duhul descoperirii, aşa cum ai lucrat pe vremea 
mea descoperiri peste împăraţi şi peste arhierei ca să mă ridici 
Ţie slujitor mare şi ca să izbăveşti prin credinţa mea pe mulţi 
strâmtoraţi. O, adu, Doamne, pe pământ duhul descoperirii 
feţei Tale şi a lucrării Tale, ca să vadă cei ce Te urăsc şi cei ce 
nu Te recunosc în acest cuvânt şi să se ruşineze, că Tu, Doam- 
ne, ajuţi şi mângâi pe poporul cuvântului Tău, în mijlocul 
căruia Tu vii şi Te împărţi! Amin. 

O, pace ţie, acum, popor al cuvântului lui Dumnezeu! 
Fii plin de curaj înaintea împăraţilor pământului, împăraţi de 
orice fel, căci Domnul este cu tine! îmbărbătează-te şi să se 
întărească inima ta şi credinţa ta şi aşteaptă pe Domnul, aşteap- 
tă împlinirile Lui, că ele vin şi toate vin! Binecuvântare arhie- 
rească las peste creştetul tău, peste cei ce te slujesc şi te cresc 
din partea Tatălui Savaot şi a Fiului Său, Domnul Iisus Hristos, 
Arhiereul Cel Mare. Eşti cel mai mic, dar mare este slava 
Domnului cu tine, şi curând, curând, ea te va mărturisi, ea te 

va arăta cu ea. Amin. 

O şi Eu îţi zic: pace ţie, arhiereule iubit! Tu 
^ aduci pace poporului Meu, iar Eu, Dom- 
nul, aduc ţie aceeaşi măsură. O, dacă aş mai avea acum măcar 
unul ca şi tine între cei ce stau azi pe scaune de arhierei aş aşeza 
în mijlocul lor duhul descoperirii şi M-aş slăvi cu mare slavă 
între ei. Iată, le trimit cuvânt sfânt, dar n-au dragoste. Chiar dacă 
Eu slavă de la oameni nu primesc, ei se cunosc că n-au dra- 
gostea lui Dumnezeu în ei şi între ei, căci dragostea lui Dum- 
nezeu este şi între oameni când ea stă în ei, iar dragostea iubeşte 
şi nu înjoseşte şi nu defaimă pe nimeni când ea stă în cei ce o 
slujesc pe ea, şi nu aduce ea dispreţ nici atunci când este adânc 
rănită în cei ce o poartă pe ea în ei, şi care se cunosc că au în ei 
dragostea Mea. O, dacă oamenii nu au sfială înaintea lui Dum- 
nezeu, are Domnul sfială şi le arată că are, ca să vadă ei şi să se 
ruşineze de lipsurile lor şi să-şi îndrepte viaţa şi faptele ei, ca 
să le pot da lor apoi darul credinţei sfinte, dar trebuie să-şi 
moaie omul învârtoşarea inimii şi să-şi smerească privirea lui 
spre Dumnezeu, iar mila Mea îl va primi pe el. Amin. 

O, poporul Meu, am stat la masă de cuvânt cu sfinţii Mei 
în mijlocul tău. Mi-e dor de sărbători sfinte cu tine, tată, Mi-e 
dor mereu. Mi se umple gura de cuvânt, de hrană pentru tine, 
fiule, ca să trăieşti tu hrănindu-te aşa, cu hrana veşniciei. Nu e 
Domnul nicăieri pe pământ ca şi cu tine. Nu este credinţă pe 
pământ, fiule. Binecuvântată să-ţi fie credinţa ta în venirea Mea 
la tine. Puţini de tot au fost şi acum două mii de ani care -Mi 
credeau venirea şi cuvântul, dar am împlinit cu ei venirea Mea 
cea de atunci, iar taina ei a fost cât cerul şi pământul, care 
Mi-au slujit atunci ca Dumnezeului lor. Numai omul este îm- 
pietrit, încă de la facerea lui este aşa, dar am venit şi am făcut 
un neam nou, un popor nou, prin care-Mi voi împlini 
răscumpărarea peste toate cele zidite de Dumnezeu, şi-Mi voi 
alina plânsul. Amin. 

Pace vouă! Fţi plini de curaj ceresc, fiţi plini de lucrarea 
iubirii Mele! Fiţi iubirea Mea pe pământ, căci venirea Mea a 
dat-o Tatăl Meu vouă, o, fiilor! Amin, amin, amin. 

6/19 decembrie 2011 

Sărbătoarea sfântului ierarh Spiridon 

Cuvânt către România şi slujitorii bisericii ei, despre amestecarea 
din biserică. 

ine Domnul pe pământ cuvânt şi Se dă oamenilor 
spre mântuire, şi vai celor ce se satură de această 
hrană, care-1 ţine în viaţă pe cel ce se hrăneşte cu ea şi nu numai 
cu pâine cum este învăţat omul să se hrănească pe pământ! 

Vine Domnul la tine cuvânt, o, popor crescut cu hrana 
gurii Mele pe masa ta de cuvânt, căci tu te hrăneşti din gura 
Mea ca un copil care-i dă din gura ei mama lui gata mestecată 
hrana şi creşte fiul ei. Diavolul cel duşmănos pe Mine şi pe 
tine ar vrea şi ar căuta să nu mai vin la tine cu atâta cuvânt cu 
atâta viaţă în el, ca să te prindă el apoi descoperit şi să-ţi 
slăbească veghea şi puterea şi nădejdea apoi şi lucrul mântuirii, 
dar Eu nu-1 las, şi vin la tine cu căldura Mea, cu mâna Mea 
deasupra ta ca să te ţin de mânuţă, poporul Meu, că Eu nu te-aş 
mai avea dacă n-aş mai veni la tine cuvânt şi mângâiere de cu- 
vânt. Lumea, şi ea tot aşa ar vrea, să Mă trag în cer cu râul Meu 
de cuvânt, că duhul lumii e gelos pe tine când te vede al Meu 
pe pământ. Duşmanii tăi, nu se poate socoti cât s-au uitat şi cât 
se uită mereu să te las Eu fără sprijinul Meu, fără Mine, popo- 
rul Meu. Stau de pândă duşmanii tăi, stau cei necredincioşi şi 
se uită să vadă ce-ţi mai pun Eu pe masă, ce-ţi mai dau şi ce 


mai dau de pe masa Mea. Ar vrea ei să fii şi tu ca ei, să mănânci 
şi tu ce mănâncă ei şi să nu mai iei din gura Mea hrană ţie, dar 
tu eşti în planul Meu şi după el lucrez Eu şi nu după om, că 
mult lucrează omul fără Dumnezeu lucrările lui, iar de la came 
şi de la sânge nu i se poate lui descoperi venirea Mea cuvânt 
pe pământ şi chemarea Mea. 

O, nu de la came şi de la sânge se descoperă omului pe 
cele de la Dumnezeu venite pe pământ, ci de la Tatăl Meu din 
ceruri, căci omul din came se face lut, aşa cum a fost făcut din 
lut came şi i s-a dat de la Dumnezeu suflare de viaţă apoi, iar 
carnea pofteşte cât este viu sângele în ea şi nu poate moşteni 
în ea împărăţia cerurilor decât când se face tmpul cărnii templu 
pentru Duhul Sfânt, trup sfânt prin sfinţenia din el, loc pentru 
Domnul în om. 

O, nu e mult cuvântul Meu peste tine, poporul Meu. Ai 
muri fără el cu tine, ca şi cei ce nu-1 mai aud, că nu mai vor, 
dar cu Mine aici avea să fie mântuirea lor, nu în altă parte, 
numai că duhul semeţiei îl duşmăneşte pe om şi îl bimieşte cu 
această lucrare când omul nu are veghea tare peste el şi dragos- 
tea lui toată pentru Dumnezeu în alegerea sa prin statornicia 
sa apoi pentru Domnul. 

în cer între sfinţi acum nu este sărbătoarea naşterii Mele 
aşa cum lumea şi antichrist au schimbat după placul lor cel fără 
Dumnezeu, ci este azi sărbătoarea cea arhierească a marelui 
făcător de minuni Spiridon, cel plin de dor şi de Duh Sfânt în 
mijlocul oamenilor în vremea lui, şi prin care a lucrat Dum- 
nezeu minuni fără seamăn pe pământ şi mereu minuni peste 
minuni, atât cât el a trebuit să ajute pe toţi cei neajutoraţi, pe 
cei nevindecaţi, pe cei săraci şi trişti, iar ceata de arhierei din 
cer stă acum cu Mine şi cu tine la masa Mea de cuvânt în ziua 
aceasta de serbare pentru arhiereul Meu Spiridon. 

O, Eu n-am lăsat omului să facă ceea ce numai Eu am 
de făcut, dar omul este îndărătnic până la scaunul lui Dumnezeu 
şi nu mai am în vremea aceasta sfinţi mari, prin care să se lu- 
creze minuni şi semne peste oamenii cei plini de îngâmfare şi 
de duhul lumii în ei, şi nu mai e lumină pe pământ dacă Domnul 
nu încape cu omul, căci Eu sunt lumina lumii, nu omul, iar dacă 
Eu nu încap în lume cu omul, nu este lumină în lume. 

La facerea lumii, după ce cuvântul lui Dumnezeu a zis 
să fie lumină, şi ea a fost, a zis apoi Domnul iarăşi cuvânt pentru 
facerea cerului şi a pământului, după ce s-a depărtat întunericul 
de peste adânc şi de peste ape şi s-au despărţit prin cuvânt apele 
de ape sus şi jos, iar ca să se adune apele şi să se arate pământul, 
a fost aceasta ca şi cum s-a dat cheag şi s-au ales apă şi pământ, 
şi frumoasă a fost lucrarea toată a facerii lumii, şi tot aşa voi 
face şi acum, ca şi cum aş da cheag să se aleagă, şi-Mi voi alege 
Mie popor credincios şi drept, căci Duhul Meu Se poartă pe 
deasupra peste tot întunericul şi amestecătura de pe pământ, şi 
care au tras în adânc pe om, şi va lucra Duhul Meu facerea cea 
nouă, şi prin cuvânt zice Domnul şi se face, şi nu poate omul 
să zică aceasta şi să se facă, fiindcă Domnul nu dă voie omului 
să facă ceea ce Domnul face, iar omul să-şi vadă măsura lui cea 
mică şi neputinţa lui cea mare şi să se aplece lui Dumnezeu, 
căci altfel nu va fi, decât aşa. 

Am avut pe pământ între oameni pe arhiereul Spiridon, 
cel sfânt şi mare cu viaţa şi cu inima şi cu fapta, iar multele 
minuni şi semne pe care le făceam pentru mulţi prin credinţa 
lui, prin unirea lui cu Mine, i-au făcut pe mai-marii bisericii 
de atunci să-l aşeze arhiereu şi să lucreze el cu Dumnezeu pen- 
tru oameni, iar el aşa a primit şi aşa a lucrat, cu mare blândeţe, 
cu mare iubire peste toate amărăciunile oamenilor, şi nu era 
om să se întoarcă de la el fără să capete izbăvirea. Stau cu el 

la masă în mijlocul tău, poporul Meu, şi mult se apleacă el 
acum lucrării Mele cu tine, şi are cu el însoţitori aici pe sfinţii 
părinţi luptători pentru duhul adevărului, cel unul peste bise- 
rică în vremea lor, şi tot duhul Babilonului era scos din bise- 
rică şi se făcea lumină, iar arhiereul Spiridon, în mijlocul 
adunării bisericeşti tăia toată rătăcirea care se ivea, şi lucra 
semne mari şi biruia în toate în numele Meu, şi n-avea carte 
înaltă acest slujitor arhiereu, dar cine era mai mult ca el locaş 
al Duhului Sfânt făcător de semne şi de minuni despre care 
nu s-a mai auzit? 

O, popor român, ai scris peste tine nume de biserică 
sobornicească şi apostolească, având cursul ei din apostoli şi 
din părinţi sfinţi. O, popor încercat, cum de nu vezi ce fac 
păstorii tăi şi unde te trag? O, turmă fără veghe peste tine, nu 
ştii, tată, ce este între oamenii bisericii, care stau şi slujesc în 
numele Meu şi fac ce vor ei cu turma şi cu Dumnezeu, şi s-au 
făcut stăpâni pe adevăr, zic ei, şi vor să-l ajusteze după vreme, 
după voia Babilonului, şi s-a făcut babilon biserica din tine. 
Nu mai încap la cârmă şi la sfat de Duh Sfânt cei care ar da să 
stea drepţi şi să nu piară dreptatea şi aşezarea bisericească cea 
de la Mine rămasă pe pământ şi de la ucenicii Mei s-o 
întărească ei pe ea pentru până la sfârşitul veacurilor! O, dacă 
ar fi mulţime de preoţi care să postească şi să aducă aşa rugă- 
ciuni pentru dezrobire de minciună şi de babilon peste biserică, 
s-ar strânge biserica în duhul treziei şi al veghii sfinte şi nu s- 
ar lăsa ea cu amestecătura cea condamnată de sfinţi şi de 
părinţi, şi ar grăi ea pentru Dumnezeu, dar Eu nu le descopăr 
lor, din pricina lipsei de viaţă sfântă în ei, căci stau ei în duhul 
amestecăturii şi nu-i pot avea de partea Mea şi a dreptăţii Mele. 
O, unde să mai găsesc Eu o gură care să ţină cu adevărul şi 
să-l scoată să grăiască? 

Facem chemare, precum este scris: «Ieşiţi din ea, popo- 
rul Meu, ieşiţi din amestecătură şi nu vă îmbătaţi de vinul ei!». 
Scăpaţi-vă viaţa şi credinţa cea din părinţi, că n-au ce răspuns 
să-Mi dea pentru voi cei ce stau să vă cârmuiască pe voi spre 
ei şi nu spre Mine, şi vă rup hăinuţa de pe voi şi vă vând ames- 
tecăturii, care n-a fost nicicând în biserica Mea cu părinţi şi cu 
fii în ea. Nu mai sunt preoţi drepţi şi neînfricaţi ca să vă boteze 
pe voi în credinţa cea curată şi cu mântuire, dar vin Eu, Dom- 
nul, vin Eu şi vă curăţ şi vă î nn oiesc şi vă nasc din nou, că am 
putere să fac aceasta, şi Tatăl M-a trimis la voi. S-au luat de la 
locul lor legea cea sfântă şi proorocii şi s-au pus sub obroc şi 
vă conduc oamenii minciunii peste care ei au scris Dumnezeu, 
dar voi treziţi-vă şi strigaţi la Mine şi la sfinţi pentru izbăvirea 
de întunericul de peste tot şi din adânc şi spuneţi aşa: Cerce- 
tează-ne, curăţeşte-ne, miluieşte-ne şi paşte-ne pe noi, Doam- 
ne, că n-am făcut binele înaintea Ta, dar Tu izbăveşte-ne de 
toate cele lumeşti şi de toată sporirea diavolească şi ne aşează 
împărăţie a Ta şi fă bine întru bunăvoirea Ta noului Sion şi să 
se zidească zidurile Noului Ierusalim şi nu ne lăsa să pierim 
de pe cale şi trimite-ne bărcuţă de salvare şi credinţă de sus, 
căci cele de jos s-au stricat de tot şi e vremea ca Tu să lucrezi 
acum. Amin. 

O, fii pribegi şi fără de păstori peste voi, fiţi plini de 
nădejde şi căutaţi spre Mine ca să vă izbăvesc, căci s-a aşteptat 
şi încă se aşteaptă să cadă poporul cuvântului Meu cel de azi, 
cel de nou Ierusalim în neamul român, biserica Mea cea cres- 
cută prin cuvânt ca să nu piară biserica lui Dumnezeu de pe 
pământ şi turma ei cea mică, dar Eu sunt Păstorul ei şi sunt la 
cârmă şi nu va pieri poporul Meu şi îl am lumină a Mea pe 
pământ peste întunericul omului vrăjmaş, şi voi judeca după 
dreptate de pe acest tron, căci duşmanul antichrist acoperă po- 


poarele spre pierzarea lui, acoperă peste tot şi voieşte să surpe 
biserica şi să se aşeze în ea urâciunea pustiirii, căci aşa este scris 
că voieşte să facă acest duşman de Dumnezeu şi de biruinţă a 
lui Dumnezeu, dar căile Mele sunt milă şi adevăr pentru cei ce 
caută aşezământul Meu şi muntele Meu, şi îl voi arăta lor şi voi 
scoate din laţ picioarele lor, precum este scris. Amin. 

Dau glas arhiereului minunilor Spiridon, al cărui duh 
este Duhul Sfânt, ca şi pe pământ în vremea lui de peste bise- 
rica de atunci, căci sfinţii Mei veghează şi din cer şi lucrează 
de sus pentru cei ce caută pe Domnul spre mântuirea lor. O, 
binecuvântată să-ţi fie intrarea ta la masa Mea de cuvânt, cu 
hrană curată pe masa poporului cuvântului Meu, arhiereule 
mare, şi duhul tău să-Mi cuprindă poporul şi să-i dea lui din 
cer! Amin. 

jf" 1 cuprind, Doamne, îl cuprind întru îmbră- 

4L fişarea mea şi-i dau întărirea, că îl ai 
lumină a Ta în vreme de întuneric mare, şi pun peste el bine- 
cuvântare arhierească şi-i dau din duhul facerii de minuni, căci 
el este minunea Ta, iar Tu, minunea lui, Doamne. 

Te cuprind, popor binecuvântat, şi-ţi pun pe creştet pu- 
tere de minuni lucrătoare peste pământ. Rugăciunea ta să 
întreacă în iubire pe cei de până azi lucrători pentru Domnul 
pe pământ, iar credincioşia ta să-L ţină pe Domnul lângă tine, 
şi pe tine lângă El, ca să biruiască El cu tine, iar tu cu El, că e 
vremea de lepădare de credinţă şi s-a lepădat de Dumnezeu 
biserica neamului român şi cea de peste tot pământul şi s-a dat 
cu vrăjmaşii ei la masă şi cu amestecătura pe care noi, cei de 
demult slujitori cu Domnul pe pământ, am anatemizat-o şi am 
scos-o pe uşă afară şi am ţinut curată biserica lui Hristos şi 
neamestecată cu vrăjmaşii ei şi cu cei necredincioşi. 

Iată ce le spun eu acum celor ce hotărăsc ei în locul celor 
odată pentru totdeauna aşezate pentru neclătinarea lor peste 
biserică: 

Vă spun eu vouă, vă spun că nu e bună haina pestriţă, 
căci haina pestriţă este pentru cei desfrânaţi, ci e bună hăinuţa 
de in, alb, curat, aşa cum scrie în Scripturi, aşa cum a aşezat 
Domnul peste biserica Lui la începutul ei prin sfinţi şi prin 
părinţi. Aveţi pe dedesubtul hainei pestriţe, aveţi epoleţii cei 
tainici ai lui antichrist dacă voi umblaţi acum la cele aşezate 
la temelia bisericii străbune, căci antichrist, omul fărădelegii 
şi duhul lui, v-a biruit pe voi şi nu puteţi fi voi slujitori ai lui 
Dumnezeu, căci cei adevăraţi îşi pun viaţa pentru turma Dom- 
nului şi n-o vând la păgâni cum faceţi voi acum de amestecaţi 
totul laolaltă, uitând de sfinţi şi de părinţi, care au despărţit la 
dreapta şi la stânga creştini de păgâni când n-au voit păgânii 
să se nască prin biserică şi prin botez ca să vină ei spre mân- 
tuirea lor apoi, căci scris este: «Cel ce crede şi se va boteza, 
acela se va mântui!», şi iarăşi scris este: «O credinţă şi un bo- 
tez este», nu mai mult de atât. 

Mă scriu cu voi în cartea adevărului şi vin să vă întind 
mâna. Aţi schimbat sărbătorile de la locul lor, că aţi ascultat 
de vrăjmaşi şi aţi căutat să nu întrebaţi pe Domnul aceasta, dar 
eu vă spun vouă că zilele se măsoară cu o seară şi o dimineaţă 
în lungimea lor, şi nu cum a măsurat omul păgân de a umblat 
el la taina facerii zilelor şi a împins cu socoteala lui vremile 
serilor şi ale dimineţilor, cu care Domnul măsoară timpul. O, 
de ce v-aţi încercat voi să hotărâţi în numele Duhului Sfânt pe 
cele ce au venit spre voi dinspre păgâni? Unde este, unde este 
duhul proorociei, care să vă călăuzească de la Domnul prin 
vremi de încercare a credinţei, aşa cum a lucrat mereu Dum- 
nezeu pe pământ între oameni în vreme grea? Voi ziceţi că 
lucraţi în numele Duhului Sfânt. O, vai vouă! Sculati-vă din 

aştemuturile voastre moi şi chemaţi puterile cereşti să vă scape 
din cursă, că, vai vouă, vă spun! Iată, sunteţi necredincioşi, dar 
staţi pe scaune de biserică. O, este Dumnezeu! Ce veţi răspun- 
de, oare? Dar teama s-a dus de la voi şi aţi rămas doar voi. O, 
este Dumnezeu, şi veţi vedea că este, iar eu vă zic vouă: trezi- 
ţi-vă ca să vedeţi şi strigaţi pentru voi cu lacrimi sfinte şi cu- 
rate, strigaţi la Domnul să vi Se arate şi să vă izbăvească de 
necredinţă, iar pocăinţa să vă dea vouă înţelepciune pentru 
pocăinţă, că iată de ce a venit Domnul cuvânt pe pământ! Voi 
aţi stricat legea cerului şi aţi pus-o pe a voastră şi aţi pus min- 
ciuna pe tron ca să domnească ea, precum este scris că veţi 
face. O, nu vă mai miraţi că Domnul grăieşte mult şi îşi zideşte 
şi îşi păstrează biserică nerobită de cele din iad ale lucrării lui 
antichrist cel cu faţă ascunsă, omul fărădelegii. îşi păstrează 
Domnul pe poporul cuvântului Său departe de amestecătura 
celor ce se dau singuri anatemei şi Babilonului, limbilor încur- 
cate, dar Babilonul cade, şi biruinţa este cea care ţine cu Dom- 
nul şi cu dreptatea Sa, şi care are cu ea sfinţenia Sa. 

Vă miraţi toţi de ce pe România o are Domnul de ţară a 
venirii Sale acum, o, dar nu vedeţi că El a venit la ea şi S-a 
făcut cuvânt în ea şi are în ea scaunul judecăţii faptelor? N-a 
putut veni Dumnezeu între voi cuvânt ca să fie El pe pământ 
cu oamenii, căci L-aţi fi pus la tăcere şi nu L-aţi fi luat de faptă 
peste voi şi împărţit apoi prin voi ca să fie crezut şi urmat apoi. 
A venit însă aşa cum vedeţi că vine, în chip smerit. Aşa cum şi 
în Ierusalim acum două mii de ani a intrat smerit Domnul pe 
un mânz de asină, aşa a venit şi acum, ca să poată veni a venit 
aşa, şi de aceea a lucrat aşa şi a venit la fii mici şi Şi-a făcut 
împărăţie ca să poată grăi şi să se scrie ce grăieşte Domnul şi 
să ajungă peste tot apoi grăirea Sa. 

Vă faceţi că nu auziţi când Domnul grăieşte, dar vă 
faceţi doar, dar aceasta nu este aşa, şi Domnul nu scrie aşa, ci 
scrie că aveţi păcat că nu luaţi în seamă cuvântul venirii Lui la 
oi şi la păstori ca să le vadă rodul, şi faceţi voi ca şi Israelul 
cel de demult, care L-a dat pe Domnul de la el. O, voi aşteptaţi 
să moară toţi drepţii, toţi care ţin de partea dreptăţii Domnului, 
şi să rămâneţi numai voi şi cei slabi şi cei nestatornici ca să-i 
puneţi pe ei în slujba rătăcirii voastre de pe calea cea dreaptă, 
dar Domnul Iisus Hristos, Păstorul oilor şi al păstorilor de oi, 
nu moare, şi este viu în vecii vecilor şi vine El şi descoperă şi 
lucrează şi păstoreşte, precum este scris să facă atunci când 
păstorii sug viaţa oilor pentru slava lor cea de la oi. 

Vai celor ce vă întreabă pe voi despre Cel Viu, despre 
calea cuvântului Său, care judecă cu dreptate, după ce aceştia 
au iubit calea acestui cuvânt, şi vor duce aceştia în spate şi po- 
vara pentru cei ucişi de ei faţă de credinţa în cuvântul acesta, 
care curge din gura lui Dumnezeu cu putere în zilele acestea 
şi care nu se opreşte din pricina necredinţei sau a uşurătăţii sau 
a nestatorniciei celor necredincioşi şi care sunt din cei ce merg 
cu acest cuvânt şi apoi îşi iau picioarele lor şi merg şi ucid pe 
cei nevinovaţi faţă de calea cuvântului Său cel de azi. Şi-au 
pregătit păcat greu şi plată rea cei care s-au dus cu alt fel de 
mers, dar căile toate se închid, şi rămâne cel nestatornic faţă 
în faţă cu răspunsul pe care va fi să-l dea lui Dumnezeu, unde 
nu încape dezvinovăţire. 

O, oameni slujitori de biserici, vă miraţi de Domnul şi 
de cuvântul Lui în mijlocul unui popor credincios. Zadarnic 
vă miraţi. Nu vă place venirea Lui în cuvânt pe pământ când 
voi aveţi atâta de lucrat şi de dărâmat, dar dacă Tatăl L-a trimis 
pe fiul Său în cuvânt să lucreze El, şi nu voi, El a venit şi vine 
şi lucrează şi ascultă de Tatăl, Care îl trimite, şi iată, nu aveţi 
acelaşi tată, cum credeţi voi aceasta, căci este despărţire şi 


dezbinare între Domnul şi voi, că voi nu faceţi cum au făcut 
sfinţii părinţi, care cereau descoperiri de la Domnul, de se 
făceau semne mari între adevăr şi minciună la rugăciunea celor 
sfinţi, şi iată, vine Domnul la voi şi vă întreabă de voi şi de oi, 
şi îi veţi răspunde Lui cu nerodirea, cu neiubirea pe care aţi lu- 
crat-o între voi şi El. Amin. 

Am stat cu sobor de arhierei în cuvânt cu cei ce stau pe 
tronuri de biserici în zilele acestea, o, Doamne Cuvinte. Eu am 
fost om fără carte omenească şi am fost curat de duh de om, şi 
s-a sălăşluit în mine duhul facerii de minuni şi har mare s-a 
arătat de la lucrarea Ta cu mine între oameni şi între slujitorii 
de biserică împotriva loviturilor de la mijloc peste biserica Ta, 
şi am arătat dogma Sfintei Treimi, Dumnezeu lucrător întru 
Treime: Tatăl, fiul şi Duhul Sfânt, Una în lucrare, şi am ruşinat 
pe cei îngâmfaţi, care loveau faţa Ta de fiu al Tatălui Savaot, 
Unul Născut din Tatăl şi din mamă fecioară între oameni acum 
două mii de ani pentru mântuirea lumii. 

O, facă-se voia Ta prin biserică, Doamne, şi striveşte Tu 
pe toţi capii lui antichrist şi pe toţi puii lui cei îmbrăcaţi în piei 
de oaie, căci Tu stai şi veghezi şi miluieşti pe cei binecredin- 
cioşi şi îi deosebeşti pentru Tine şi ruşinezi prin ei necredinţa 
de pe pământ, căci lepădarea de credinţă a ajuns la culmea ei 
prin biserica de pe pământ a neamului român şi a neamului 
ortodox de peste tot, dar eu strig la neamul român: trezeşte-te, 
popor iubit, ca să nu-ţi pierzi lumina, şi veghează cu Domnul 
şi ascultă-L pe El şi ia de la El acum, pentru mântuirea ta cea 
de la El! Amin. 

O mare ai fost în cuvânt în ziua ta între 
^sfinţi, arhiereule mare! Mare îţi este 
rugăciunea şi în cer pentru biruinţa Mea şi a poporului cuvân- 
tului Meu, prin care Eu vin şi merg şi lucrez peste pământ! 

O, sfinţi iubiţi, e tot o milă plânsul vostru pentru întune- 
ricul din biserică şi care se varsă peste tot, dar cele scrise aşa 
se aşează, şi tot aşa şi biruinţa Mea prin cei credincioşi, care 
Mă aşteaptă şi Mă iubesc aşteptând să vin cu toată slava Mea 
cea de la Tatăl şi să biruiesc. Amin. 

Am stat cu sfinţii la masă de cuvânt în mijlocul tău, 
poporul Meu. Nu e mult cuvântul Meu de peste tine, tată. Te-ar 
goli de iubire şi de viaţă duhul lumii dacă n-aş mai veni la tine 
ca să petrec cu tine şi tu cu Mine, dar Eu nu stau din venire şi 
vin şi-ţi dau mâna pe cale, numai tu să-ţi laşi mânuţa ta ca să te 
ţin şi ca să te am până la ziua schimbării, fiule, căci Eu cu tine 
lucrez schimbarea şi trag apoi perdeaua şi Mă las în toată slava 
Mea lângă tine, şi voi chema noroadele să vadă şi să ştie şi să 
poată veni, că vremea este să fie lumină, iarăşi să fie, iar Eu atât 
cât sunt în lume lumină a lumii sunt, şi pe ea o lucrez şi o îm- 
part, şi toate se fac prin cuvânt, precum la început s-au făcut. 

Pace ţie, popor hrănit din cer! Te-au privit sfinţii şi pă- 
rinţii şi te-au iubit cu dor în ziua aceasta de sărbătoare cu sfinţi 
la masa Mea cu tine. Avem de cuvântat peste întuneric, tată. 
Să pot Eu sta lumină în lume prin statul Meu cu tine, şi totul 
se va lucra prin cuvânt, şi se va înnoi faţa lumii, căci scris este 
să fac această lucrare şi s-o las văzută apoi, spre bucuria celor 
ce Mă aşteaptă să vin cu cerul cel nou şi cu pământul cel nou 
pe pământ, precum este scris. 

Eu stau în mijlocul tău cuvânt, iar tu să stai casă a Mea, 
casa Mea de venire să-Mi fii, că Eu aşa te-am aşezat să-Mi fii, 
o, popor iubit, o, popor credincios, peste care Eu mereu, mereu 
curg darul credinţei cea pentru întâmpinarea Mea, ori de câte 
ori Eu am de cuvântat din mijlocul tău peste pământ. Amin, 
amin, amin. 

Praznicul Naşterii Domnului 

Poveţe pentru poporul sfinţit. îndemn la pocăinţă pentru neamul 

român. 

lava Mea cea de sus, cea din Tatăl, vine pe pământ 
şi se face cuvânt şi mângâiere prin cuvânt şi dă 
putere de sus celor ce iubesc cerul pe pământ şi cred în cele 
din cer şi în cei din cer, aşteptând ei pe Domnul de izbăvire a 
lor în toată vremea, căci Eu am lucrat şi lucrez până la sfârşitul 
timpului şi sunt cu cei credincioşi Mie şi le dau lor. Amin. 

Pace ţie, popor crescut de Duhul Sfânt Mângâietorul şi 
Povăţuitorul tău! Sunt Domnul Iisus Hristos şi Mă aşez cu tine 
la masă de praznic sfânt, praznicul zilei amintirii naşterii Mele 
între oameni pe pământ acum două mii de ani. Petrec cu tine 
zile de mângâiere pentru Mine şi pentru tine şi ne facem mân- 
gâiere pentru tot cerul, pentru toate puterile cereşti, care lucrea- 
ză cu Mine sus şi jos, împlinind ele voia Mea şi lucrarea Mea. 
Cei de sus îmi privesc petrecerea Mea cu tine şi îmi cântă imn 
de slavă, iar Eu rostesc pe pământ pace peste tine şi petrec cu 
tine sărbătoare de naştere, popor iubit de Dumnezeu, căci 
Domnul te iubeşte. 

Nu Mă pot iubi cei ce nu au credinţă aşa cum i-am învăţat 
Eu să aibă, iar cine Mă iubeşte după plăcerea Mea sunt cei ce se 
uită mereu în învăţătura Mea şi se păstrează Mie prin ea şi se 
unesc pentru ea şi se aduc Mie unii pe alţii cu inimi curate în iu- 
bire, că mare minune este în om inima curată, care păstrează în 
ea învăţătura Mea şi puterea ei, fapta ei cu inima şi cu pasul, că 
nu mai are omul de unde să-L ia pe Dumnezeu decât din venirea 
Mea cuvânt pe pământ ca să Mă dau omului mereu şi ca să-i 
amintesc de Mine şi să-l îmbiu spre putere de credinţă nefaţar- 
nică, fiindcă altfel nu este adevăr între om şi Mine. 

Sărbătoarea naşterii Mele e dulce în cer, e slavă dulce, 
iar Eu Mă mângâi în mijlocul ei, căci am durere, iar durerea aş- 
teaptă mângâiere. Mama Mea Fecioara aduce înaintea cerului 
şi a pământului ziua ei şi a Mea de acum două mii de ani când 
îngerii vesteau pe pământ venirea Mea, naşterea Mea, prunc 
mic, adăpostit într-o iesle caldă, unde Eu am găsit iubire şi 
primire pentru venirea Mea atunci, şi a fost aşa naşterea Mea 
ca să fie ea de pildă şi de răspuns peste timp că atât de puţin 
Mă primeşte omul să fiu cu el şi să stau cu el, să fiu primit în 
casa lui şi în viaţa lui, că Dumnezeu stă şi aşteaptă îndelung la 
inima fiecărui om şi la fapta fiecărei inimi care nu se îndură 
să-I dea Domnului din ea sau să ia de la Domnul pentru ea, căci 
dorul Meu cel pentru om este sfinţenia lui şi raiul cel ceresc, 
iar inima şi ochii lui sunt departe de voia Mea cea pentru el. 

Plin de dor după om am venit pe pământ acum două mii 
de ani, şi nu Mi s-a mai alinat dorul, căci nimeni nu M-a 
cunoscut atunci, decât cei cărora Tatăl le-a încredinţat taina 
venirii Mele, a naşterii Mele prunc din mamă Fecioară ca să 


cresc apoi până la vârsta bărbatului desăvârşit şi să plătesc 
răscumpărarea omului şi să Mă fac Mântuitor celor ce au pierit 
şi pier şi să le dau mâna, că milă îmi este de om, din ziua 
zidirii lui şi până azi. 

Mă doare că nu pot să fiu cu oamenii aşa cum sunt cu 
cei din cer! Mă doare în cer şi doare în cer durerea Mea de pe 
pământ şi n-am cu cine s-o împart. Mare este pe pământ înain- 
tea Mea cel care plânge cu Mine şi are durere pentru Mine că 
nu sunt iubit de oameni pe pământ! îmi fac casă cu cei ce plâng 
cu Mine pe pământ, şi sunt tot mai puţini cei ce mai plâng cu 
Mine. E tot mai străin Domnul pe pământ. Mă mângâi că Mă 
cunosc animalele şi păsările şi toată facerea lui Dumnezeu, 
care are în firea ei pe Făcătorul ei, şi toate îl judecă pe om pen- 
tru semeţia lui de a nu-L iubi pe Dumnezeu. Mă mângâi cu în- 
gerii şi cu sfinţii şi Mă mângâi cu tine că pot să-ţi grăiesc, o, 
poporul Meu, o, fiule care ai cu tine venirea Mea şi voia Mea. 
O, ai grijă de Mine, că nu mai am altă mângâiere dintre oa- 
meni! Ai grijă să fii cu Mine, ai grijă să Mă ai şi să Mă ţii 
aproape şi să-ţi dau cerul de ocrotire şi să semeni cu cei din 
cer, care te ocrotesc din partea Mea, fiule de azi, fiu credincios 
pentru venirea Mea cea de azi! Naşterea Mea pe pământ să fie 
cu tine mereu, iar cuvântul gurii Mele să te ţină întru Mine nou- 
născut mereu, popor al naşterii de sus! Bucuriile de pe pământ 
să nu te atragă, iar Duhul Meu să-ţi dea din cer şi să ne spri- 
jinim unii pe alţii prin taina inimii curate între tine şi Mine, 
păstrată prin credinţa cea din învăţătura Mea născută peste tine. 

Aduc ţie rugăminte dulce, poporul Meu, să stai nedes- 
părţit de tot ce Eu am lăsat acum două mii de ani şi de tot ce 
îţi desluşesc azi, ca să te poţi păstra Mie neîmpărţit, ca să pot 
avea în voi şi între voi un singur gând, la fel în toţi pentru Mine 
şi pentru învăţătura Mea, măi fiilor, că Mă doare de la voi dacă 
nu împliniţi aşa toţi. O, staţi cu Scripturile deschise mult, staţi 
cu Mine pe masă şi la masă şi îmbrăcaţi-vă cu cerul cel nevă- 
zut, căci nevăzutele lui Dumnezeu trebuie să vă fie vouă veş- 
mânt şi acoperământ aşa cum sunt pentru cei din cer. 

Iubiţi umilinţa, fiilor! Iubiţi cuminţenia în toate, ca fii 
ai naşterii de sus, căci pe pământ lucrează semeţia şi moartea 
cea de la ea peste tot, iar în voi să lucreze umilinţa şi naşterea 
cea de sus, ca să se vadă la voi despărţirea între cele două lumi 
şi să fiţi voi împărăţia Mea, fiilor. Amintiţi-vă mereu de naş- 
terea Mea, de umilinţa Mea, de creşterea Mea, de lucrarea 
Mea, de purtarea Mea, de iubirea Mea şi de venirea Mea atunci 
şi acum, ca să pot veni mereu la voi şi ca să stau cu voi pe 
pământ mereu precum cu cei din cer stau, că voi aveţi nevoie 
de mângâiere şi de putere de sus, fiilor, căci îmi trebuie Mie 
putere în voi mereu, măi fiilor. Lucrarea rugăciunii sfinte s-o 
creşteţi mare între voi, iar Eu s-o cercetez mereu pe ea cu 
Duhul Meu, cu ochiul Meu, şi cereţi să vină cerul pe pământ 
peste tot şi să-L ocrotească pe Dumnezeu peste tot, căci oa- 

menii necredincioşi dau să Mă alunge de peste tot şi să fie 
numai ei cu voia lor, căci voia Mea nu seamănă cu voia lor şi 
nu le place lor aşa pentru voia lor. 

Fiilor, fiilor, e întuneric mare pe pământ! Fiilor, fiilor, 
aprindeţi mult iubirea Mea în voi şi între voi, naşterea Mea în 
voi şi a voastră în Mine, şi unii de la alţii să lucraţi puteri sfinte 
pentru Dumnezeu şi pentru voi, iar inimile să vă fie vii ca 
Dumnezeu. Strigaţi mereu în duhul adevărului: Vino, Doamne! 
Nedespărţiţi să fiţi de strigarea aceasta. Feriţi-vă mult de inimă 
rece în voi, feriţi-vă de nemulţumire şi daţi loc iubirii să vă 
crească şi să vă aibă pentru ea. Căutaţi numai cu ascultarea de 
tot ce vă dau să faceţi şi să fiţi, căci ascultarea vă îmbracă de 
jur-împrejur în scutul Meu şi vă înfăşoară în taină cu cerul şi 
vă ţine comoară Mie, mângâiere Mie, iar Eu vă arăt cerului 
mărturie a Mea. 

Mama Mea Fecioara ia în duhul ei tot ce Eu grăiesc 
vouă în ziua aceasta şi vă aduce şi ea acelaşi dar. De la naşterea 
Mea cea de acum două mii de ani şi până la voi s-a făcut un 
cer mare de sfinţi, s-a lărgit cerul cu multul şi vă stă în ajutor 
mulţime de sfinţi luptători pentru Mine şi pentru voi. Nu vă fie 
teamă! Fiţi fii ai mângâierii precum Eu sunt. Duhul pocăinţei 
şi al umilinţei vă dă pe voi mereu cerului, iar cerul se dă vouă 
pe aceeaşi cale, şi altă cale să nu cunoaşteţi voi. Cuvânt de 
naştere de sus este tot ceea ce vă dau, şi în el vă învălui ori de 
câte ori cobor cu el la voi, fiilor. 

Rămân cu voi acum cu sărbătoare de trei zile, Eu şi 
mama Mea Fecioara şi toţi îngerii slavei coborârii Mele la voi. 
Tot cerul e cu privirea şi cu iubirea spre Mine şi spre voi. Ca 
la Betleem acum două mii de ani, aşa cântă îngerii deasupra 
voastră, însoţindu-vă cu cântarea de praznic de naştere. Eu vă 
dau puteri pentru Mine, vă îmbrac cu putere împotriva întune- 
ricului de pe pământ, vă cuprind în duhul mângâierii ca să în- 
văţaţi iubirea lui mereu, iar voi daţi unul altuia iubirea Mea aşa 
cum şi-o dau cei din cer. Nu vă temeţi, fiilor, de întunericul de 
pe pământ! Fiţi cuminţi! Voi aveţi lumină, căci Eu vă dau. Ne- 
despărţirea dintre Mine şi voi vă aduce vouă ceruri de îngeri 
în slujire, iar voi să semănaţi cu cerul, fiilor. Cântaţi toţi cântări 
de naştere şi slăviţi praznicul naşterii Mele şi pe Măicuţa Mea 
cea feciorelnică, cea plină de Mine pe pământ şi în cer. 

O, pace ţie cu Mine şi cu poporul Meu, mama Mea şi 
ocrotitoarea pământului alegerii Mele! Pace în cer pentru Noi, 
pace şi aici, unde coborâm pe pământ şi binecuvântăm şi ve- 
ghem! 

O, pace ţie, ţara Mea în care-Mi am venirea! Pace ţie şi 
naştere de sus îţi hărăzesc, neam român, şi te îndemn spre 
pocăinţă ca să te scap de suferinţă! Sunt mijlocitorul tău la 
Tatăl pentru mântuirea ta, pentru ocrotirea ta, pentru credinţa 
ta cea dreaptă şi pentru învierea ta. Numai mâna Mea şi mi- 
nunile ei te poate scoate din întunericul care te cuprinde din 
jur şi de la mijloc. Numai mâna Mea te poate păstra de partea 
Mea acum când totul pe pământ se desparte de Dumnezeu. Ni- 
meni nu-şi închipuie lucrarea cea ascunsă sub numele lui Dum- 
nezeu şi care dă să cuprindă tot şi peste tot. Eu însă te sortesc 
cu ocrotirea Mea şi a mamei Mele Fecioara şi te voi ridica prin 
minuni deasupra întunericului de pe pământ, că pentru tine 
strigă la Dumnezeu toţi sfinţii, căci ei te ştiu de la Tatăl ţara 
Mea de venire acum, la sfârşit de timp. Duhul rugăciunii ţi-1 
dăruiesc şi darul naşterii de sus ţi-1 hărăzesc. Strigă-Mă să vin, 
că altă scăpare nu mai este de pe pământ pentru cei ce se aleg 
pentru adevăr. „O, vino, Doamne!”, aşa să Mă strigi, şi să fii 
cuminte în strigarea ta, căci ştiu Eu ce să fac dacă Mă strigi să 
vin Eu în ajutorul tău. O, pace ţie şi naştere de sus ţie, ţara Mea, 


Ierusalimul Meu cel de azi, la care Eu acum vin! Amin. 

Mă întorc în tine, popor al cuvântului Meu, şi stau cu 
zile de praznic de naştere în mijlocul tău şi unii altora ne 
dăruim. învăţaţi de la Mine cum să vă dăruiţi Mie, fiilor. Faceţi 
aceasta aşa cum fac Eu vouă. Râul Meu de cuvânt se revarsă 
mereu peste voi. Aşa şi slava Mea de la voi şi ruga voastră spre 
Mine, aşa să fie, tot ca râul, precum cuvântul Meu este peste 
voi, fiilor. 

Se găteşte mama Mea Fecioara cu daruri de cuvânt ca 
să vă dea. E glas de vânt cuvântător în văzduh. Suflă vântul cu 
glas puternic, suflă cu plâns în glasul lui vântul. El suflă din 
partea Mea, fiilor, el suflă cu Mine, dar voi aveţi călduţ în casă 
şi sărbătoare de naştere a Mea şi a voastră aveţi şi stăm la masă 
şi petrecem ca în cer. 

Suflă glas de vânt cu putere şi împrăştie fulguţi de nea 
şi binecuvintează praznicul naşterii Mele şi apoi se va linişti, 
iar cuvântul Meu se naşte între voi şi vă naşte de sus şi vă 
creşte de sus şi vă ocroteşte de sus, fiilor. O, aduceţi-vă Mie 
iesle caldă şi încălziţi-Mi venirea Mea la voi! 

Duhul mângâierii să rămână între voi mereu ca şi duhul 
rugăciunilor sfinte, fiilor. Eu sunt cu voi tot timpul. Cerul îmi 
este scaun de domnie, iar pământul Meu de la voi este aşter- 
nutul Meu cu voi şi sunt cu voi tot timpul, o, fiilor. Amin, amin, 
amin. 

25 decembrie 2011/7 ianuarie 2012 
Soborul Maicii Domnului 

învăţătură pentru taina naşterii, creşterii, a ascultării şi a mărturi- 
sirii lui Dumnezeu. Păcatul omului a adus căderea îngerilor învă- 
ţătură pentru frică de Dumnezeu în om. Pământul român, ţara venirii 
Domnului. Rugăciunea Maicii Domnului pentru ocrotirea României. 

uvânt de naştere de sus aşez în carte şi în ziua 
aceasta, ca să ia cei ce Mă caută la acest izvor, 
căci Eu, Domnul, voiesc să-l păstoresc mult pe om. Naşterea 
Mea din Fecioară M-a adus oamenilor pe pământ, iar Eu am 
crescut sub dulcele duh al ascultării şi M-a făcut Tatăl Meu 
dulce păstor de suflete şi am iubit aceasta, căci M-am născut 
pe pământ între oameni ca să le fiu lor Păstor şi dulce Păstor. 
Am început pe pământ cu naşterea, şi mare este taina aceasta 
pentru cei ce iubesc pe Dumnezeu şi se dau Lui, şi am mers 
apoi cu creşterea şi cu dulcea ascultare cea pentru creştere, şi, 
iarăşi, mare este şi aceasta a doua taină şi lucrare a ei, iar apoi 
am păstorit, mergând din loc în loc, după ce mai întâi Mi-a des- 
coperit Tatăl să- Mi aleg pe cei doisprezece ucenici ca să merg 
alături cu ei, şi încă şaptezeci de ucenici care să meargă înain- 
tea Noastră şi să vestească între oameni vestea împărăţiei ce- 
rurilor, venirea Mea cu ea, şi M-am desăvârşit cu ea pe pământ, 
că Mă aşezam în oameni cu ea, în inimile celor ce auzeau cu- 
vântul Meu cel plin de Duhul Sfânt, şi învăţam pe oameni să 
se boteze în numele Tatălui şi al Fiului şi al Duhului Sfânt, şi 
s-a vestit atunci prin păstorirea Mea numele lui Dumnezeu: 
Tatăl, Fiul şi Duhul Sfânt, iar Eu eram Cuvântul şi am unit în- 
ceputul şi sfârşitul, căci la început tot Eu eram Cuvântul, şi 
Dumnezeu era Cuvântul, precum este scris. O, tot aşa lucrez 
şi acum, la sfârşit de timp, şi nu e grea taina lucrării lui Dum- 
nezeu ca să fie ea înţeleasă cu tot firul ei, dar s-au întâlnit pe 
pământ după naşterea Mea cele două puteri, puterea lui Dum- 
nezeu şi puterea lui satana, cel întâi între cetele îngereşti şi care 
s-a făcut Mie potrivnic pe când omul cel zidit de mâna Mea şi 
aşezat în rai s-a împotrivit să asculte pe Făcătorul lui, pe Dum- 
nezeu, şi a tras sub neascultarea lui slujirea cetei cea dintâi a 

îngerilor lui Dumnezeu, iar neascultarea şi orânduiala clătinată 
de la locul ei a adus potrivnic Mie pe îngerul cel întâi între 
cetele îngereşti, pe căpetenia aceasta, şi s-a făcut acesta prin 
neascultare satană, potrivnic s-a făcut, şi apoi s-a răzbunat şi 
s-a făcut puterea cea potrivnică lui Dumnezeu, iar omul a 
rămas cu acest păcat săvârşit împotriva îngerilor lui Dum- 
nezeu, din pricina neascultării lui cea din rai. Atunci puterile 
cereşti au văzut şi s-au temut, iar Eu, Domnul, Fiul Tatălui 
Savaot, am văzut pe satana ca fulgerul căzând din cer şi am 
rostit peste cetele îngereşti prin glasul îngerului Meu Mihail şi 
am zis: „Să stăm bine şi cu frică şi cu luare-aminte! ”, şi s-a 
făcut linişte puterilor cereşti şi au aşezat în pace lucrarea lor 
pe mai departe spre slujire lui Dumnezeu şi facerii a toate, slu- 
jire mare cum nu se suie la mintea omului, căci dacă n-ar fi 
puterile cereşti şi lucrarea lor, n-ar mai sta nimic la loc sortit 
de Dumnezeu prin facerea cerului şi a pământului, pe care 
Domnul le-a aşezat să fie, şi prin cuvânt le-a aşezat şi sunt. 

O, poporul Meu, petrec cu tine cuvânt de naştere de sus 
pentru mintea omului şi-i spun lui că dacă n-ar fi puterile 
cereşti şi lucrarea lor cea de la Dumnezeu aşezată pentru fa- 
cerea toată, n-ar mai fi nimic, şi ar fi iar întuneric şi adânc şi 
ape, ca mai înainte de facerea cea care este. O, poporul Meu, 
tot aşa trebuie să stea şi omul, măi fiule cu care azi grăieşte 
Domnul pe pământ! Ar fi să stea omul cu frică şi cu luare- 
aminte, şi nu cum stă el pe pământ, slujit fiind şi ocrotit de pu- 
terile cereşti, pe care prea puţin le cunoaşte, prea puţin le 
cheamă, prea puţin ştie despre ele şi despre lucrarea lor, căci 
mâncarea minţii omului este îngâmfarea. Uită omul că este 
Dumnezeu Cel peste toate atunci când se îngâmfă el faţă în 
faţă cu Dumnezeu, şi uită omul de Mine aşa cum a uitat Adam 
în rai, de a făcut ca el şi n-a mai făcut ca Dumnezeu. 

Omul nu stă sub cârma lui Dumnezeu, nu mai stă încă 
de la începutul lui în rai şi nu mai ştie să stea sub veghea Făcă- 
torului cerului şi al pământului, precum toate stau prin facerea 
lor. Eu însă am stat şi stau sub veghea Tatălui, căci sunt născut, 
nu sunt făcut, şi sunt de o Fiinţă cu Tatăl, din Care M-am născut 
mai înainte de toţi vecii, şi prin Care toate s-au făcut. 

Vin pe pământ cuvânt ca să-l învăţ pe om taina naşterii, 
căci omul este fructul păcatului din el lucrător şi de aceea lu- 
crarea lui este îngâmfarea, şi are de slujitor al ei pe îngerii cei 
căzuţi din cer şi care se luptă în om de atunci şi până azi îm- 
potriva lui şi împotriva lui Dumnezeu, iar omul nu-Mi poate da 
Mie împărăţie în el, decât cu război mare împotriva lui Fucifer, 
care şi-a pus stăpânirea în om şi nu se lasă cu uşorul biruit, căci 
este în război cu Dumnezeu această putere căzută din cer. 

O, poporul Meu, aşez masă de cuvânt şi pun pe ea 
învăţătură pentru frică de Dumnezeu în om. Dacă omul nu stă 
îmbrăţişat cu frica de Dumnezeu, dacă el nu ascultă să vegheze 
cu frică zilele lui şi nu cu nepăsare sau după mintea lui, Eu, 
Domnul, nu pot să-i fiu lui Păstor din cer, căci nu Mă poate 
omul cunoaşte dacă nu-şi pune lui stavilă şi frica de Dumnezeu 
în inima lui şi bine să stea el apoi. 

O, cât de greu îmi săvârşesc Eu peste om lucrarea venirii 
Mele de la Tatăl pe pământ acum! îl găsesc mare în el pe om, 
iar povaţa Mea, cu care-i ies înainte, îl nelinişteşte de la petre- 
cerea lui aşa cum s-a deprins el să-şi treacă viaţa. Vai de omul 
care nu cunoaşte viaţa, care nu ştie de unde vine această 
cunoaştere, care nu ştie dulceaţa ascultării, care nu ştie de ce 
şi de cine să asculte, vai unui astfel de om! O, păi dacă omul 
nu învaţă, de unde să ştie? Omul îşi face singur cu mintea lui 
o ştiinţă despre Dumnezeu şi se apucă apoi să-F creadă pe 
Domnul slujitor cererilor şi dorinţelor şi duhului lui şi atât, iar 


altceva despre măreţia lui Dumnezeu nu poate să aibă în el, 
căci Domnul este Dumnezeu înfricoşător, şi nu vrea să ştie 
omul aceasta. Nu sunt deştepţi oamenii deştepţi, ci sunt în- 
curcaţi cu totul şi în toate şi nu-F pot desluşi pe Dumnezeu cu 
mintea lor. Eu pe ucenicii Mei i-am învăţat cu de-amănuntul 
ce trebuie să ştie ei despre Dumnezeu, şi numai apoi au ştiut 
ei, iar după ce le-am dovedit lor desăvârşirea Mea de Dum- 
nezeu adevărat, venit din cer pe pământ prin naştere din mamă 
Fecioară, au lăsat ei credinţa lor şi au scris-o şi au întocmit-o 
cuvânt cu cuvânt, de la începutul facerii cerului şi a pământului 
şi până la viaţa veacului ce va să fie, ca să ştie oamenii ce este 
şi ce face Dumnezeu, şi te rog, popor iubit şi mult povăţuit de 
cer, te rog, fiule, opreşte-te pe această carte de credinţă şi des- 
chide-o bine şi adânceşte-ţi în ea fiinţa, ca să-F poţi vedea pe 
Dumnezeu şi să-F spui oamenilor aşa cum El a lăsat peste 
ucenici ştiinţă despre El, iar împărăţia Fui e fără de sfârşit. 
Tatăl, Fiul şi Duhul Sfânt Se slăveşte peste tine mai mult decât 
peste proorocii cei din toate timpurile, o, popor hrănit din cer, 
iar tu adânceşte-te în cartea credinţei şi învaţă-i pe cei ce vin 
la izvor, învaţă-i frica de Dumnezeu, şi cu ea să înceapă ei 
fiecare zi de lucru cu duhul şi cu trupul şi cu credinţa lor, căci 
lumină din lumină pun şi tot pun pe masa Mea cu tine, ca să 
fie lumină pe pământ şi s-o dai să fie, căci curând, curând, 
această lumină va folosi peste tot, că altfel de lumini nu vor 
mai fi pe nicăieri. Se sting luminile toate, se sting ştiinţele, se 
sting ambiţiile, se sting planurile oamenilor şi se sting oamenii 
care calcă peste Dumnezeu cu paşii lor, şi va fi întuneric mare 
şi tot mai mare de nu-şi va mai vedea omul mâna, şi va străbate 
prin tot întunericul până la strălucirea Mea cea din mijlocul tău 
şi va lua din ea şi va vedea omul pe Dumnezeu în lumina 
aceasta, în cuvântul acesta, şi semne şi minuni va săvârşi ea 
pe pământ, căci Eu, Domnul, am avut grijă să pregătesc acest 
loc şi să lucrez din vârful lui aşa cum stă scris că se va lucra 
pentru sfârşit de timp, căci cele două puteri lucrează una îm- 
potriva celeilalte şi se vede bine lupta aceasta, dar Eu, Făcă- 
torul cerului şi al pământului, al văzutelor şi al nevăzutelor, 
voi fi pe veci, şi sunt Cel ce biruiesc împreună cu cei ce biru- 
iesc cu Mine. Amin. 

O, mamă Fecioară, mama Mea, Eu sunt Calea, Adevărul 
şi Viaţa, Eu sunt, mamă, dar şi tu eşti calea Mea din cer pe 
pământ ca să pot Eu să vin şi să Mă fac cale a omului ca să se 
întoarcă omul pe ea la Tatăl, o, mamă, şi aşa s-a împlinit acum 
două mii de ani. Cuvânt de naştere am de aşezat pe masa Mea 
de praznic. E ziua Noastră de praznic, mamă, şi Ne slăvim în 
mijlocul poporului venirii Mele acum pe pământ cuvânt, că am 
de pregătit întoarcerea Mea aşa precum M-am şi suit la cer 
după ce Mi-am săvârşit lucrarea pentru care Tatăl M-a trimis, 
şi tu Mi-ai fost atunci cale şi naştere, mamă. Binecuvântată 
să-ţi fie acum intrarea ta la poporul Meu, iar cartea cuvântului 
Meu Ne este cale ca să intrăm, mamă. Amin. 

O Tu eşti Calea, Tu eşti uşa, Fiule Ema- 
^ nuci, copilul meu Cel în Betleem venit 
de la Tatăl şi născut prin trupul meu cel fecioresc. Tu eşti uşa, 
şi ai intrat în trupul meu fără să-Ţi trebuiască intrare, decât voia 
mea ai cerut ca să intri şi ca să creşti Prunc pentru născut şi ca 
să ieşi apoi, şi s-a numit aceasta naşterea Ta, căci ai stat în pân- 
tecele meu cel atât de încăpător atunci pentru naşterea Ta Prunc 
mic, Mieluţ mic, căci pentru ca să fii Mieluţ Te-ai născut. Tu 
eşti uşa, şi ai intrat în pântecele meu prin inimioara mea cea 
plină de credinţă, şi tot aşa ai şi ieşit şi Te-ai arătat şi Te-ai 
desăvârşit Dumnezeu adevărat. Ai folosit carnea şi sângele meu 
numai ca să-i arăţi omului că l-ai făcut pe el după chipul şi 

asemănarea Ta, căci ai crescut după ce Te-ai născut şi Te-ai 
arătat oamenilor după măsura cu care l-ai zidit pe Adam la în- 
ceput. Te-ai folosit de trupul şi sângele meu ca să Te naşti din 
trup omenesc şi să poţi veni pe calea aceasta pe care omul a 
ales-o, dar nu eu Te-am născut, ci Tu Te-ai născut din trupul 
meu când ai luat fiinţă din fiinţa mea. Eu n-am născut aşa cum 
naşte femeia pe pământ, ci doar Te-am găzduit în pântecele meu 
cu lucrarea Ta de naştere, şi ai fost Unul Născut din Tatăl şi din 
trupul meu apoi, căci numai Tu Te-ai născut aşa, şi n-ai stricat 
nimic din trupul meu, iar eu am rămas aşa cum eram şi până ca 
Tu să sălăşluieşti în mine pentru naşterea Ta. 

Nu se poate aduce grai despre taina naşterii Tale între 
oameni şi între copii, Fiule Doamne, căci Tu ai fost Dumnezeu 
adevărat şi până să Te arăţi Prunc născut, şi Tu eşti fără de în- 
ceput şi fără de sfârşit, şi nu este pe pământ cineva cu care să 
putem grăi Noi, cei din cer, despre această taină, şi de aceea 
nu este înţelepciunea cea sfântă în om pentru taina aceasta, iar 
ucenicii Tăi au spus apoi şi au mărturisit despre Tine că Tu 
pentru oameni Te-ai coborât din cer şi Te-ai întrupat de la 
Duhul Sfânt şi din Maria Fecioara şi Te-ai făcut Om. O, ce feri- 
cire ar fi pe Noi să se poată grăi între pământ şi cer tot adâncul 
cel de la Dumnezeu al tainei naşterii Tale! Tu însuţi Te-ai făcut 
Om, Tu, Cel născut din Tatăl mai înainte de vecii, născut şi nu 
făcut, de o Fiinţă cu Tatăl fiind, şi prin Care toate s-au făcut 
din câte apoi s-au făcut. Tot aşa şi acum faci, iarăşi le faci pe 
toate, nedespărţit de Tatăl în această facere, care va rămâne, şi 
cine între oameni este să poată face facerea care va fi şi care 
va rămâne? 

Să se facă mici oamenii toţi înaintea Ta, Dumnezeule 
adevărat! Vrând-nevrând ei sunt mici de tot înaintea Ta, chiar 
dacă ei nu vor să vadă că aşa sunt. Eu sunt martor mare pentru 
Tine, iar taina mea vine din vecii, precum Tu vii. îi învăţ pe 
oameni să se facă mici, că vine Dumnezeu la ei şi nu încape 
de ei, că se simt mari. 

Nu sunt mari oamenii, iar după aceea nu mai sunt, şi 
unde să mai fie vorba de mărimea omului? Eu sunt martor 
mare pentru mărirea Ta, Doamne. Eu sunt calea pe care Tu ai 
stat şi ai venit şi Te-ai arătat Dumnezeu şi Om pe pământ ca să 
Te faci cale omului şi să mergi înaintea lui şi să vadă el calea. 
Nu Te poate omul da din calea lui. Mintea lui de om crede că 
poate, dar frica de Dumnezeu va veni pe pământ curând, 
curând şi tot omul o va lua în el, căci slava Ta va acoperi po- 
poarele, precum este scris că va veni Stăpânul, iar din acest 
munte de cuvânt va ieşi râul vieţii atât cât de mult ai strâns Tu 
în el ca să-l reverşi peste pământ, căci cu toţi oamenii ai grăit 
în acest râu de cuvânt, şi Te-ai scris în cartea lui cu grăirea Ta, 
şi ea va mărturisi cât ai lucrat, cât l-ai strigat pe om, dar mai 
întâi trebuie să coboare peste oameni frica de Dumnezeu şi tre- 
buie să grăiască îngerul care va striga în lung şi în lat, din cer 
şi până pe pământ: „ Temeţi-vă de Dumnezeu şi închinaţi-vă 
Celui ce a făcut cerul şi pământul !” , şi apoi Tu Te vei arăta în 
slava Ta cea înfricoşătoare pentru mulţi, iar pentru cei ce Te 
iubesc ascultându-Te, îţi vei arăta faţa Ta cea sfântă, dulce şi 
sfântă, Doamne, şi vei fi Dumnezeul lor. Amin. 

Te slăvesc cu praznic de cuvânt de naştere, o, Fiule al 
meu şi Dumnezeule al meu! Chem neamul român să intre sub 
ocrotirea mea de mamă cerească. Stau de veghe peste tot ho- 
tarul de jur-împrejur peste ţara venirii Tale acum, în care Tu 
străluceşti prin cuvânt. 

Voi, oameni de pe pământ, care ştiţi şi care nu ştiţi de 
taina Fiului meu Iisus FIristos şi de ţara Lui de venire iarăşi de 
la Tatăl pe pământ între oameni cuvânt! Să ştiţi şi să auziţi ca 


să ştiţi că vatra aceasta şi patria aceasta a ei este pământul 
strălucirii Fiului lui Dumnezeu pentru sfârşit de timp, pentru a 
doua Sa venire de la Tatăl la oameni pe pământ. Nimeni nu 
poate strivi această taină şi lucrarea ei toată, la care Domnul 
lucrează acum spre descoperirea ei şi la care privesc cu nesaţ 
proorocii cei de demult. Sărut tot timpul acest pământ peste tot 
pe unde mai găsesc pe el locuşor curat de sărutat, şi binecu- 
vintez cu Domnul fiinţa lui şi înălţimea lui cea cerească şi care 
trece peste înălţimi, precum este scris. Amin. 

Iar tu, popor martor lângă râul de cuvânt al Fiului meu 
Iisus Hristos, Care vine la tine cuvânt ca să Se împartă în părţi, 
tu să stai de veghe mereu pentru venirea Lui cea de azi, căci 
slujirea ta este din cer, precum a mea a fost atunci pentru 
venirea Domnului atunci pe pământ. Tu eşti ucenic din ucenic, 
căci trâmbiţa lui Dumnezeu, Verginica, a fost altoiul din care 
Domnul Şi-a prăsit acum, la sfârşit de timp, vie nouă şi ucenici 
din ucenici, aşa cum El a lucrat şi acum două mii de ani, în- 
noindu-le pe toate ale Lui şi făcându-Şi biserică nouă între oa- 
meni, şi prin ea făcându-Şi cărări şi alegându-Şi pentru El 
ucenici, popor de ucenici mărturisitori pentru El. Glasul Lui 
de peste tine să te ocrotească mereu prin puterea cuvântului 
Său, iar tu să-L ocroteşti pe El ca să-L ai şi ca să-L asculţi. 

Feriţi-vă inima şi mintea ca să nu vă despărţiţi de Dum- 
nezeu, fiilor, dar feriţi-vă de rău şi de minte multă de pe 
pământ, ca nu cumva să Se despartă Dumnezeu de voi, o, fii 
născuţi din Dumnezeu prin cuvântul Său cel de azi. Amin. 

O, ce mult aş mai grăi, popor al Domnului, şi de toate 
ţi-aş grăi, dar e mică măsura omenească, iar Noi, cei din cer, 
ştim aceasta şi miluim cu milă. O, popor plin de cuvânt din cer 
pe masa ta, umblă de mânuţă cu înţelepciunea cea de la în- 
ceput, fiule, că tu nu trebuie să fii ca oamenii de pe pământ, 
căci eşti hrănit de cer. Mintea şi inima ta nu sunt ale tale, nu 
uita! Mereu, mereu să cauţi să semeni cu cei din cer, căci cerul 
te slujeşte în mare taină acum, ca să-Şi poată Domnul săvârşi 
lucrarea Sa cea de azi. Tu să fii ceresc pe pământ! Tu să fii 
cerul Fiului meu Iisus Hristos, căci Domnul este din cer, nu de 
pe pământ, şi împărăţia Lui la fel, iar ea este cu tine şi eşti 
împărăţia Lui în mijlocul oamenilor, şi ţinută în mare taină de 
ochii lor. 

Cuvânt din cer grăiesc acum şi spun mărturisind: cei ce 
pleacă din această lucrare de cuvânt, pleacă din cer şi cad din 
cer pe pământ ca Adam când a căzut prin neascultarea lui de 
Dumnezeu în rai, şi, iarăşi, cine vine de pe pământ ca să stea 
cu această lucrare de cuvânt, vine în taina cerului, nu oriunde 
vine, şi trebuie să se facă cerul lui Dumnezeu cel ce vine, şi 
apoi templu pentru Dumnezeu, locaş al împărăţiei Lui cu toată 
faţa ei cea nevăzută, ca şi a îngerilor care nu se văd, dar cât de 
multe ceruri şi ţări de îngeri sunt, nu poate mintea omului 
cunoaşte taina aceasta, iar eu sunt martor mare pentru cele 
tainice ale lui?Dumnezeu, precum martor mare sunt pentru 
taina naşterii Domnului între oameni pe pământ acum două mii 
de ani. Amin. 

Sfinţeşte-te mult, popor al Fiului meu, şi sfinţeşte-ţi 
mintea şi credinţa! Sfinţeşte-le mereu pe acestea şi stropeşte-le 
mult cu harul cel de sus coborât peste tine prin cuvânt, şi tot 
trupul tău va fi sfânt şi de trebuinţă Domnului, precum eu I-am 
fost Lui. Amin. 

înconjoară-i, Doamne, cu sfinţii Tăi îngeri, cu ceruri de 
îngeri! Hotărăşte hotarele pentru ţara venirii Tale şi întăreşte 
îngeri la hotare şi scoate din aceste hotare puterea cea rea a 
lucrării lui antichrist, cel ascuns sub numele lui Dumnezeu! 
Păzeşte trupul şi duhul bisericii neamului român şi înnoieşte-o 

prin cuvânt şi boteaz-o pe ea în râul cuvântului Tău cel de sus 
şi fa-o mireasă curată, Doamne, căci duhul ei şi mireasa ei 
strigă spre Tine: Vino, Doamne! O, pace Ţie în mijlocul popo- 
rului Tău din neamul român, Fiul meu Emanuel, născut în 
peştera din Betleem acum două mii de ani, Dumnezeu ade- 
vărat, sălăşluit de la Tatăl în pântecele meu cel fecioresc, prin 
care Te-ai născut Prunc pe pământ ca să fii cu oamenii şi să 
fii! Amin. 

E u sunt Cel ce sunt, mamă scumpă a Mea. 
Am trecut pentru venirea Mea prin pân- 
tecele tău cel fecioresc şi am luat trup de copil şi am crescut 
atât cât sunt, şi sunt Cel ce sunt, Om adevărat şi Dumnezeu 
adevărat. Dulce ţi-a fost graiul şi mare ţi-a fost cuvântul cel de 
naştere de sus a omului, mamă. Aşez puterile cereşti toate pen- 
tru tot lucrul Meu peste neamul român, şi tot omul care se va 
apleca să se facă după adevăr creştin al lui Iisus FIristos, se va 
numi român. Amin. 

Nimeni nu-1 poate face creştin pe om decât FIristos, iar 
cel potrivnic lui FIristos nu va putea să lucreze aceasta, căci 
Eu, Domnul, am slujitori sfinţi în cer şi pe pământ, cu care lu- 
crez în chip sfânt, căci Eu sunt sfânt şi cu sfinţii lucrez şi 
călătoresc. 

O, cât cuvânt am în grai, dar Eu am măsura lui Dum- 
nezeu şi lucrez după măsura omului, şi stau acum din cuvânt 
şi odihnesc povara, căci sunt Cel plin de milă, şi încă zi de 
naştere voi aşeza în carte, că praznic de trei zile este aşezat să 
fie prin biserică pentru naşterea Mea. 

Pace ţie, popor purtător de Dumnezeu şi de sarcinile 
Mele cu tine! O, învaţă-te cu ele cu tot dulcele inimii tale şi 
preţuieşte-Mi truda, că mult te voi iubi pentru ucenicia ta cu 
Mine acum când am de lucrat mare pregătire şi tainică ea acum 
pentru arătarea Mea celor credincioşi şi celor necredincioşi, 
căci trebuie să Mă vadă şi cei care M-au împuns şi Mă împung 
mereu, trebuie, precum este scris. 

Mă slăvesc în mijlocul tău cu sărbătoare de naştere, iar 
tu îmi eşti peştera Mea de venire, eşti taina Mea pe pământ şi 
te ţin în taină acoperit, căci aşa este scris, iar mâine va fi altfel, 
va fi ca Dumnezeu, o, popor iubit de Dumnezeu şi mult lucră- 
tor cu Mine pentru venirea Mea cea de azi. Amin, amin, amin. 

26 decembrie 2011/8 ianuarie 2012 

Sărbătoarea sfântului întâi mucenic şi arhidiacon 
Ştefan 

Stăpănitorul lumii a fost judecat ori de câte ori au fost judecaţi sfinţii, 
învăţătură pentru umilinţă: cei sfinţiţi să nu-şi măsoare singuri 
iubirea. Poveţe pentru poporul sfinţit. 

B eschid cerul şi stau cu el deschis şi îl apropii 
aproape şi Ne aşezăm la masă de cuvânt, Eu şi 
sfinţii Mei cu tine la masă aici, pe pământ, că Mă port cu cerul 
deschis aproape de tine, măi poporul Meu micuţ de pe pământ, 
iar ochii celor din cer cuprind frumuseţea Mea cu tine şi au ca 
patrie pe cele nevăzute ale facerii lui Dumnezeu, şi cu care Mă 
port după tine, şi frumoasă este priveliştea aceasta, frumoasă 
foarte, şi acolo unde sunt Eu este şi ea, şi mulţi sfinţi iubiţi ai 
Mei au văzut frumuseţea aceasta când Eu am slobozit-o pe ea 
în ochii lor când şi când. 

Stau cu cerul deschis lângă tine, popor al venirii Mele, 
şi te port în el şi te unesc cu sfinţii la masa Mea de nuntă cu 
tine, şi sunt fericiţi sfinţii când vin ei cu Mine la tine, căci scris 
este: «Fericiţi cei chemaţi la cina nunţii Mielului! Să ne 
bucurăm şi să-l dăm Lui mărire, că a venit nunta Mielului, şi 


mireasa Lui s-a pregătit şi i s-a dat ei să se înveşmânte cu in 
curat, prea alb, căci inul este viaţa cea dreaptă a sfinţilor», 
precum este scris. 

Sunt Domnul Iisus FIristos, sunt Cuvântul lui Dum- 
nezeu, aşa cum îmi este în Scripturi scris numele Meu cel de 
la sfârşit de timp, după lucrarea pe care o lucrez Eu acum, la 
sfârşit. Cu sărbătoare de naştere stau la masă cu tine, poporul 
Meu, şi grăiesc cu tine pe pământ şi Mă scriu în cartea Mea de 
azi cu grăirea Mea cu tine. Slava Mea Mă însoţeşte, şi se naşte 
slavă din slavă, că minunată este priveliştea cerească, încon- 
jurându-Mă ea în mersul Meu acum! 

Sunt Domnul dreptăţii şi mângâi pe cei ce cred în Mine 
şi Mă iubesc aşa, dar din gura Mea iese sabie ascuţită ca să 
lovesc pe păgâni cu ea, căci ei nu Mă iubesc, din pricina bu- 
curiei vieţii lor cea fără Dumnezeu, numai că Eu păstoresc cu 
toiag de fier neamurile şi stric bucuria lor cea păgânească, şi 
din gura Mea iese sabie, care este Cuvântul lui Dumnezeu pen- 
tru cei necredincioşi, şi stau pe tron alb şi fug dinaintea feţei 
Mele cerul şi pământul şi se arată slava Mea curând, curând, 
cer nou şi pământ nou, precum este scris că se va face. Amin. 

Petrec în tine cu sfinţii, popor al venirii Mele. între ei 
este în sărbătoarea lui în ziua aceasta de sărbătoare de naştere 
sfântul apostol Ştefan, care a văzut cerul deschis şi pe Mine pe 
tron şi slava Mea înconjurându-Mă, căci mărturia sfinţilor Mei 
este duhul proorociei, precum este scris. O, cum să nu prooro- 
cească cei ce aud şi văd de la Dumnezeu? Cine poate închide 
gura şi ochii celor ce aud şi văd? Nici pietrele care îl striveau, 
aruncate fiind spre el dinspre ucigaşi, nici ele n-au putut închi- 
de gura apostolului Meu cel mărturisitor, şi care a judecat după 
dreptate ca şi Dumnezeu peste cei necredincioşi, şi nu sunt 
graiuri, nici cuvinte ale căror glasuri să nu se audă, ba, din con- 
tra, în tot pământul a ajuns vestirea lor, şi până la marginile 
lumii cuvintele lor, căci s-au scris şi sunt, şi până azi mărtu- 
risesc ele şi nu pot fi pitite, că Eu dau sfinţilor Mei tronuri de 
dreptate şi de judecată pentru dreptate şi nu poate fărădelegea 
să se ascundă de judecata ei, căci sfinţii au judecat-o pe ea în 
însuşi trupul lor, în sufletul, în duhul şi în inima lor, în care a 
locuit în lărgime împărăţia lui Dumnezeu pe pământ, şi au 
haină de împărat, de fii de împărat sfinţii Mei. 

Dau glas apostolului Ştefan, că este el în sărbătoarea lui 
între sfinţi, iar stăpânitorul lumii a fost judecat pe pământ ori 
de câte ori au fost judecaţi cei sfinţi ai Mei, căci s-au atins de 
lumina ochilor Mei, de sfinţii Mei s-au atins cei ce i-au judecat 
pe ei pe pământ împotriva dreptăţii lui Dumnezeu, iar plata 
celor ucigaşi este plânsul şi scrâşnirea dinţilor, acolo unde ei 
îşi strâng agoniseală prin faptele lor, dar Eu rămân cu sfinţii 
Mei, şi vor împărăţi ei cu Mine ca fii de împărat, şi împărăţia 
Mea cu ei este fără de sfârşit. Amin. 

S tau cu sărbătoarea zilei mele în slava 
venirii Tale, Doamne, că Tu cu sfinţii Te 
porţi şi vii, aşa cum ai lucrat şi pe pământ, însoţit de apostolii 
Tăi cei sfinţi. M-am bucurat de slava vederilor cereşti în viaţa 
mea de apostol al Tău, iar când am fost trimis la cer de cei 
invidioşi şi semeţi cu credinţa, aşa cum ei dădeau să facă 
dovada când m-au ucis sub zgomot de pietre aruncate peste 
mine, eu atunci am mărturisit cerul cel deschis deasupra mea, 
şi pe Tine pe tron în cer de-a dreapta Tatălui, căci privirea 
cerească a fost martor din cer asupra celor ce au făcut faptă 
ucigaşă, de care nu s-au mai putut ei dezvinovăţi. O, aşa stai 
Tu cu cerul deschis deasupra sfinţilor Tăi pe pământ, şi stai 
Judecător drept pentru ei, deschizând cerul şi primindu-i pe ei, 
aşa cum mi-ai făcut mie primirea şi mi-ai deschis să intru şi să 

mă înfăţişez tronului Tău de lângă Tatăl, căci Te-am mărturisit 
că eşti cu cerul deschis pentru mine, iar ucigaşii mei s-au 
supărat mult atunci şi m-au scos din trup şi m-au trimis la Tine, 
şi Te-am rugat atunci, Te-am rugat să le ierţi necredinţa şi 
răutatea cea de la necredinţă, căci ei mi-au dăruit atunci cerul, 
Doamne, iar Tu ai venit cu cerul deschis înaintea mea, ca să-mi 
faci primirea lângă Tine în cer. 

Nu poate să Te doboare nici un potrivnic, şi nici pe 
sfinţii Tăi, Doamne. O, câtă învăţătură de cer trebuie peste 
pământ peste cei credincioşi, Doamne! Vase ale Duhului Sfânt 
să se dea ei să fie, căci Duhul Sfânt învăţătorul pune în ei 
învăţătură desluşitoare şi credinţă cu dovadă vie pentru ea. 

Mă las mărturisitor din cer în mijlocul poporului cuvân- 
tului Tău, Doamne. Aceeaşi mărturie am de mărturisit din cer, 
ca şi cea pe pământ atunci. Cei tari la cerbice, învârtoşându- 
şi-o ei necontenit, veşnic stau şi vor sta potrivnici Duhului 
Sfânt, din pricina duhului lor, prin care se simt în largul lor pe 
pământ, curăţind ei mereu în jurul lor şi lovind pe toţi drepţii 
Tăi, luând ei din mâna celor ucişi răsplata lor cea rea. O, cum 
să aibă căldură în el omul cu sânge rece în el? Cum să cunoască 
iubirea cei plini de ură? De la duhul îngâmfării se înfiinţează 
în om ura, precum din duhul credinţei se naşte iubirea şi valuri 
de iubire apoi, iar ea îmbrăţişează lumea înconjurând-o, iubind 
şi iertând, dar pământul din om nu poate face aceasta. 

O, cât duh de umilinţă trebuie în cei sfinţi ca să fie ei 
locaşuri cereşti ale iubirii, Doamne! Trebuie multă învăţătură 
peste cei sfinţi de pe pământ. Ei nu trebuie să-şi socotească 
singuri iubirea şi să şi-o măsoare singuri atribuindu-şi răspuns 
loruşi cum că au iubirea în ei, ci trebuie să se arate ea singură 
prin dovada ei, iar umilinţa să acopere în ea pe toate cele din 
cer în cei sfinţi de pe pământ, că nu pe pământ se plăteşte slava 
celor cereşti în cei sfinţi, ci numai în umilinţă, numai în cer, 
numai apoi, Doamne. Sfinţii cei mari se îmbrăcau pe deasupra 
în priveliştea nevredniciei, sub care ei îşi tăinuiau comoara lor 
cea din cer, ca nu cumva să şi-o piardă ei sau să le fie prădată 
ea. Mulţime de urmaşi au răsărit mereu pe urma sfinţilor Tăi, 
şi prin care Tu mărturiseşti despre ei apoi. 

O, nu-i este omului de folos să se însoare, Doamne, nu-i 
este nici pe pământ, nici în cer de folos. îl părăsesc copiii pe 
cel născător de copii şi rămâne singurel în neputinţele lui cel 
ce se însoară şi îşi ridică urmaşi trupeşti, care-1 părăsesc rând 
pe rând, dând să-l ducă mai curând la mormânt. îi cresc copiii, 
iar el este dat mai în spatele casei, în cea mai scundă şi mai 
micuţă cămăruţă, ca să-i stea copiii în casă, iar când şi ei cresc 
şi se duc spre bătrâneţe, tot la fel păţesc şi ei de la fiii lor, şi 
sunt lăsaţi singuri în suferinţă, plângându-şi durerea inimii şi 
lipsa dragostei cea de la fii, şi nu-i este de nici un folos omului 
să se însoare, căci bucuria lui cea de o clipă este prea trecătoare 
şi se apropie iute răsplata, cu durere şi cu jale purtată, dar cei 
ce se dau Ţie pentru sfinţenia Ta în ei, vase de Duh Sfânt 
făcându-se ei, nasc aceştia fii pentru Tine, nu pentru ei, nasc 
ucenici Ţie, Doamne, şi Ţi-i cresc Ţie şi îi umplu de Duhul 
Sfânt, Care izvorăşte din cei sfinţi, şi sunt iubiţi de urmaşii lor 
sfinţii şi sunt mult preţuiţi şi mângâiaţi şi căutaţi, ca nişte 
odoare de preţ, şi se luptă ucenicii lor pentru ei, pentru binele 
lor, pentru liniştea lor, pentru viaţa lor ca să-i aibă cu ei, ca să 
nu rămână fără ei pe pământ, şi mult rod aduc Ţie pe pământ 
sfinţii Tăi şi mult îşi agonisesc la Tine ei, iar Tu le dai lor 
mângâierea Ta însutit, pentru că ei Te-au mângâiat. 

O, nu-i este de folos omului să se însoare, Doamne, ci 
este de folos să se facă sfânt şi să aducă rod sfânt, urmaşi sfinţi 
lui Dumnezeu şi urmaşi din urmaşi, prin care cerul să stea pe 


pământ între oameni, luminând în cei sfinţi ai lui. 

îl povăţuiesc pe poporul cuvântului Tău, Doamne, şi îi 
spun lui aşa: O, faceţi-vă unii altora ucenici şi iubiţi să fiţi 
ucenici ca să fiţi frumoşi, ca să fiţi rodul cel care rămâne 
rodind. Eu am fost mereu ascultător Duhului Sfânt şi am stat 
sub îndrumarea apostolilor lui Hristos, prin Care mi s-a dat lu- 
crarea cea de ucenic s-o lucrez. Duhul Sfânt era lucrarea mea, 
şi cu El cârmuiam treburile bisericii cât timp am trăit în această 
slujire. O, nu vă despărţiţi de lucrarea şi de rodirea Duhului 
Sfânt în voi şi între voi când aveţi de diriguit treburile bisericii, 
nevoile frăţeşti! Fiţi nedespărţiţi de Dumnezeu Duhul Sfânt, şi 
veţi fi ucenici, fii ai Tatălui şi ai Fiului şi ai Duhului Sfânt 
Botezătorul, Domnul de viaţă Făcătorul, Purcezătorul din 
Tatăl, şi împreună cu Tatăl şi cu Fiul închinat şi slăvit de uce- 
nici şi înalt grăitor din proorocii Săi, iar prin biserica cea cu 
sobor mărturisiţi- vă păcatele în botezul Duhului Sfânt şi 
avându-vă viaţa în Hristos, Mirele sfinţilor. Staţi cu cerul des- 
chis în mijlocul vostru şi închideţi lumii fereastra spre voi, căci 
lumea este pământ. Binecuvântaţi pe Domnul, în toată vremea 
binecuvântaţi-F pe El, căci El vă mărturiseşte celor din cer şi 
lumii că sunteţi poporul Fui pe pământ, locul odihnei Fui şi al 
venirii Fui cea de acum. Faceţi-vă ucenici unul pentru altul! 
Intraţi unul sub mâna celuilalt pentru duhul iubirii şi al 
supunerii, care vă înalţă până sus la cer, că aveţi nevoie de 
supunere, de care nici Fiul lui Dumnezeu n-a fost scutit, nici 
în cer şi nici pe pământ. Fiţi însă lucrători, ascultători lucrători 
şi mult înţelepţi pentru lucrare ascultătoare care slujeşte bise- 
rica lui Hristos. Fiţi ca în cer pe pământ, nu uitaţi! Aceasta vă 
doresc eu în zile de praznic de naştere, când Domnul Iisus 
Hristos petrece cu voi Mire şi mireasă la masă de nuntă, şi de 
mult cuvânt pe masă. Amin. 

Şi acum, binecuvintează, Doamne, darul meu cel pentru 
poporul Tău! Amin. 

B arul tău este pus acum pe masa Mea cu 
poporul Meu, o, ucenic mare al Meu, că 
mare cuvânt de Duh Sfânt ai mărturisit tu din dreptul lui Dum- 
nezeu peste cei ce au luat via Domnului ca să fie a lor via Fui. 
Nu sunt slujitorii Mei cei ce fură vie ca să aibă ei via Mea, ci 
sunt furi şi tâlhari, aşa cum Eu i-am numit şi aşa cum ei sunt, 
căci furul nu ştie decât să prade ca să aibă el, nu ca să dea la 
săracii Mei, la fiii bisericii, cărora le ia bir ca la străini, nu ca 
la fii, şi le ia şi pielea ca să aibă numai el veşmânt, căci sunt 
lacomi de slavă cei furi şi sunt furi. 

O, poporul Meu, păstrează-te mereu pus deoparte, căci 
Eu te-am agonisit ca să te am Mie, fiule. Stai mereu în aştep- 
tarea Mea ca să-ţi aduc din cer, ca să ai hrană caldă şi căldura 
Mea s-o ai cu tine, fiule, că tu nu trebuie să răceşti, nu trebuie 
să te răceşti, căci numai cei ce se răcesc, numai aceia răcesc şi 
se îmbolnăvesc, şi le trebuie doctorii apoi şi leacuri amare pen- 
tru vindecare. 

îţi dau îmbrăţişare de naştere, că am petrecut cu tine 
masă cerească de trei zile, poporul Meu. Tatăl Se bucură de 
statul Meu cu tine, iar cerul şi pământul fug dinaintea Mea şi 
stau cu Mine şi cu tine cer nou şi pământ nou când Eu petrec 
cu tine în sărbători de veac nou. 

Pace ţie, poporule ucenic, şi dorul ne leagă până la 
sărbătoarea care vine, căci una după alta urmează sărbătorile, 
iar Eu stau cu tine şi cu cerul deschis lângă tine în sărbători. 

Pace ţie, popor ucenic! Unii altora daţi-vă ucenici, ca să 
aveţi lucrare de ucenic şi plată de ucenic apoi, căci Eu sunt cu 
biruinţa Mea cea de la sfârşit şi sunt cu voi biruitor pentru toţi 
cei care au trudit, şi pentru voi apoi, care trudiţi acum un ceas 

cu Mine, un ceas, fiilor, până ce trâmbiţa veşniciei va suna 
odihna Mea şi a sfinţilor Mei. Amin, amin, amin. 

27 decembrie 2011/9 ianuarie 2012 

Praznicul tăierii împrejur cea după trup a Domnului şi 

sărbătoarea sfântului ierarh Vasile cel Mare 

Despre Samuel şi credinţa preotului Eli. Biserica lumii nu are şi nu 
primeşte duhul proorociei. îndemn la pocăinţă pentru slujitorii bi- 
sericii lumii. 

uvântul Meu din zilele acestea este mărturia Mea, 
este duhul proorociei, duh care nu trebuie să 
lipsească de pe pământ, căci Eu am spus că voi fi până la 
sfârşitul timpului cu cei ce sunt ai Mei şi prin ei din unii în alţii 
ca să-i cârmuiesc pe ei prin valurile vremii, ca să-i ocrotesc, 
ca să-i povăţuiesc, ca să le dau din gura Mea cuvânt, căci Eu 
sunt Cel ce sunt, şi n-am grăit peste pământ numai acum două 
mii de ani când am venit din Tatăl şi M-am făcut Om prin 
naştere din mamă Fecioară, şi iată, sunt Cel ce grăieşte din cer, 
sunt Cuvântul lui Dumnezeu şi vin cu oştiri cereşti după Mine, 
căci Eu aşa călătoresc. 

Sunt Domnul Iisus Elristos, Fiul Tatălui Savaot şi sunt 
Cuvântul Lui până la sfârşit aşa cum am fost la început, şi 
grăiesc pe pământ din Tatăl, şi nu sunt înger, ci sunt Dumnezeu 
adevărat din Dumnezeu adevărat, şi Tatăl Savaot Mă trimite. 
Mă aşez cuvânt în carte în grădiniţa Mea de cuvânt din mij- 
locul neamului român şi Mă scriu cu sărbătoarea Mea cea de 
azi, şi lângă ea cu cea a arhiereului Meu Vasile, cel care a mus- 
trat pe împărat când acesta a dat să umble la cărarea omului 
spre Dumnezeu prin erezia ivită atunci din mijlocul bisericii, 
vrând ea de la mijloc să răstoarne dreptarul cel plin de grijă 
pentru soarta mântuirii credincioşilor Mei, şi mari sunt sfinţii 
Mei cei veghetori pentru casa lui Dumnezeu, mari sunt şi în 
cer ca şi pe pământ, căci ei au fost veghetori după Duhul lui 
Dumnezeu, nu după duhul lor peste casa Mea, şi duhul des- 
coperirilor cereşti era cu ei. 

Mă aşez cu tine la masă, popor al cuvântului Meu. Cu 
tine petrec zile de petrecere cerească a cerului pe pământ, că 
n-am unde să Mă mai duc, căci peste tot e omul, dar tu să fii 
copil primitor de Dumnezeu aşa cum a fost proorocul Samuel 
când era copil şi când Eu, Domnul, am aşezat peste el Duhul 
Meu, duhul proorociei, iar el a lucrat cu acest dreptar lucrător 
din Mine şi a avut grijă de cărarea Mea peste oameni apoi şi 
peste împăraţi, că n-a fost vreme ca Eu să lipsesc de pe pământ, 
şi am fost în cei credincioşi şi plini de harul Meu pentru 
credinţa lor, pentru supunerea lor Mie, în dar aşezate acestea 
de Mine în ei. O, ce bine Mi-ar fi Mie şi ce bine le-ar fi fost şi 
le-ar fi şi celor ce stau mari peste turma de oameni dacă M-ar 
cunoaşte ei cu tine cuvânt peste ei aşa cum M-a cunoscut preo- 
tul lângă care l-am aşezat pe Samuel cel mic ca să stau cu el la 
mijloc pentru duhul proorociei! Nu este, n-a fost şi nu este nici- 
când şi nicăieri biserică a Mea decât când Eu încap în ea cu 
duhul proorociei, aşa cum a fost ea în vremea ucenicilor Mei 
cu care am umblat acum două mii de ani şi cu care a rămas 
apoi Duhul Meu, duhul proorociei, căci erau prooroci în mij- 
locul ei, precum Eu am aşezat prin biserica Mea ca să fiu Eu 
cu ea până la sfârşitul timpului, precum am promis. 

O, măi poporul Meu, n-aveam cum să mai rodesc lăstar 
din butucul de vie, căci s-a uscat de tot şi n-am mai găsit în el 
viaţă. Am pus în lucru duhul proorociei, râvna Mea, şi am 
luat-o de la început cu lucrarea Mea şi am sădit viţă nouă, căci 
sunt Cel ce am zidit cerul şi pământul şi omul şi biserica Mea. 


Nu trebuie să-l întreb pe om când vin ca să lucrez pe pământ 
după ce omul strică pe cele ale Mele zidite, ci trebuie să ascult 
de Tatăl ca să vin şi să lucrez, căci ascultarea de Dumnezeu 
este lucrarea Mea, şi nu de oameni ascultare. 

O, e gălăgie mare pe pământ pentru calea cu Dumnezeu 
a omului şi nu este duhul proorociei în biserică şi nu este 
credinţă pentru aceasta. M-au părăsit toţi peste tot şi nu Mă 
mai cunosc prin duhul cel lucrător din cer, care s-a stins de pe 
pământ din pricina duhului necredinţei, a duhului omului flă- 
mând după putere peste pământ. Vin şi găsesc necredinţă şi 
îngâmfare în om, iar glasul Scripturilor nu mai este luat în 
seamă, căci omul s-a aşezat Dumnezeu în locul Meu şi a căzut 
din Dumnezeu când el s-a voit aşa, şi a căzut ca Lucifer, care 
s-a voit mai mare ca Dumnezeu şi care M-a schimbat cu omul, 
de şi-a pierdut strălucirea lui cea de la Mine şi s-a făcut satană, 
potrivnic lui Dumnezeu apoi. 

Pe toate dă să le mai aibă omul, dar credinţă nu, iar bi- 
sericii îi trebuie credinţă şi umilinţă şi pocăinţă şi primire, căci 
unde este credinţă şi viaţă Mie închinată, vin Eu şi bat şi intru 
şi aduc lumină în toate, aduc duhul proorociei şi al descoperirii 
cea din cer şi pot aceasta prin credinţa şi prin smerenia omului, 
iar altfel nu pot fi cu omul ca să-i dau lui. 

Suflă Duhul Sfânt peste pământ şi nu găseşte loc de 
aşezat, căci El lucrează mereu astăzi ca să vestească pe om 
cum să lucreze pentru fiecare stare şi lucrare, dar casa în care 
Eu trebuia să lucrez pe pământ cu oamenii s-a făcut peşteră de 
tâlhari şi nu ştiu oamenii unde se duc când se duc la locul unde 
ştiu ei că e casa lui Dumnezeu. Cine să le spună lor ce înseam- 
nă Dumnezeu cu oamenii? Numai cei ce stau pe masa lor cu 
cartea credinţei deschisă, numai aceia mai ştiu să Mă cunoască 
şi să Mă lase să lucrez şi să cârmuiesc prin furtuni şi să nu piară 
ei din pricina îngâmfării şi a tăierii Mele de la ei, din pricina 
necredinţei lor în puterea şi în lucrarea Duhului Sfânt, Care 
vine la timp pe pământ, pentru că este Veghetorul. 

O, cine să-i spună turmei pribege că se stinge numele 
Meu de pe pământ ca să rămână numele omului cel îngâmfat 
în dreptul lui Dumnezeu şi al casei lui Dumnezeu, al turmei 
pribege şi fără de păstor peste ea? Lupii sunt lupi, nu sunt 
păstori, iar Păstorul Eu sunt, dar lupii M-au dat în lături şi s-au 
arătat ei şi atât. Vin cu sfinţii cei mari şi le arăt peste tot ce este 
pe pământ sub nume de biserică, le arăt ce a făcut antichrist şi 
ce face încă pentru ca să stârpească numele Meu de peste oa- 
meni şi să fie el Dumnezeu în locul Meu şi să tragă spre el 
turma. O, nu mai poate omul îndrepta nimic din cele dărâmate, 
şi iată-Mă cum vin, şi noi le facem pe toate, căci Eu sunt în- 
ceputul şi sfârşitul a toate, şi încep un lucru nou, şi el a dat 
muguri, dar trebuie să rostesc mereu peste satana cuvânt ca să 
ştie el că Eu sunt Dumnezeu şi nu el, iar el este potrivnicul 
Meu, al puterii cea de nebiruit între cer şi pământ. 

O, e zi de praznic sfânt în amintirea Mea. La opt zile 
după naşterea Mea M-am supus legii tăierii împrejur cea după 
trup ca să rămână peste timp că Dumnezeu S-a făcut Om şi 
S-a arătat oamenilor plin de har şi de adevăr. Duhul proorociei 
M-a vestit atunci că voi fi spre căderea şi spre ridicarea multora 
din Israel şi ca semn de tăgadă, şi aşa a fost, şi aşa este şi azi. 
Nu ştiu oamenii care s-au pus slujitori peste oameni în numele 
Meu, nu ştiu aceştia ce înseamnă Dumnezeu aşa cum a ştiut 
de la Duhul Sfânt bătrânul Simeon când M-a văzut Prunc şi 
M-a primit şi a rostit proorocia lui cea pentru Mine. Aud 
mulţime de slujitori de biserici, aud ei vuietul acestui râu de 
cuvânt şi nu ştiu ce este el, şi zic ei că sunt veghetori, că sunt 
deştepţi şi cunoscători ca să Mă dea afară de la ei, cum că nu 

este Duhul Sfânt glasul Meu cel de azi prin acest cuvânt. Acest 
cuvânt este Duhul Adevărului şi nimeni nu Mă cunoaşte. Eu 
însă îi cunosc pe toţi cei care Mă tăgăduiesc, şi este ca semn 
de tăgadă acest cuvânt, care se naşte din Dumnezeu şi din care 
trebuie să se nască din nou toată suflarea, toată facerea iarăşi, 
şi voi da la o parte omul şi voi împlini aşa, şi mulţi vor crede 
şi se vor boteza în acest cuvânt în numele Tatălui şi al Fiului şi 
al Sfântului Duh şi-şi vor afla mântuirea, aşa cum Eu am grăit 
acum două mii de ani că voi lucra. Amin. 

Arm în coborârea Mea pe cel binecredincios, pe arhiereul 
Meu cel plin de Duhul Adevărului, pe Vasile cel Mare în cu- 
vânt pentru Dumnezeu înaintea mai-marilor de pe pământ în 
vremea sa. Vin sfinţii cu Mine pe pământ cuvânt, că nu mai e 
pe pământ Duhul Adevărului, ci e duhul omului şi atât, dar vin 
Eu, Domnul, şi duhul proorociei este mărturia Mea şi lucrez 
cu el din cer şi de pe pământ şi umblu cu el la cele stricate de 
om şi strivite cu totul, şi pe care Eu le făcusem ca să fie. Lucrez 
cu sfinţii Mei, cu martorii Mei cei credincioşi, cu cei din cer, 
că pe pământ am numai duşmani, numai lupi, şi stau cu sfinţii 
şi cu cei credincioşi ai Mei azi pe pământ şi lucrez în duhul 
adevărului peste toată minciuna de pe pământ, şi am grădiniţă 
de cuvânt şi Mă fac carte în ea şi Mă împart cu ea spre ştire ca 
să ştie toţi că Duhul Sfânt suflă acum peste pământ, căci Tatăl 
şi Fiul îl trimite pe El la oameni spre luminarea lor. 

O, arhiereule mare între cei drepţi, slujitori ai Mei în cer, 
te aşez în carte cu Mine cuvânt ca să se mire mulţi, iar cine se 
miră rămâne cu mirarea şi atât, dar cei credincioşi sunt martorii 
Mei şi ai Duhului Sfânt, Care a grăit şi grăieşte prin prooroci 
şi este El până la sfârşitul timpului şi zideşte biserica Mea, 
împărăţia Mea, patria Mea cea pentru sfinţi. Amin. 

O e vremea să lucrezi Tu, Doamne Păstor, 
^şi să păstoreşti e vremea, căci oamenii 
au stricat calea spre Tine pentru cei credincioşi şi au dat-o la o 
parte. Nu trebuie să mai întrebăm pe nimeni dacă ei cred sau 
nu, ci trebuie să lucrăm din cer, Doamne. Pe pământ s-a 
amestecat totul, că e la capăt de drum antichrist şi se uită în 
Scripturi ca să-şi împlinească după ele lucrarea sa şi îngâm- 
farea sa cât mai este vremea lui. A fost mult până a pătat totul, 
până a păcălit el în dreapta şi în stânga cu puterea lui, cu faţa 
lui vopsită, cu care s-a suit sus de tot de dragul stăpânirii peste 
tot pământul, şi nu s-a găsit până acum nici un David ca să-l 
răpună pe acest uriaş, care batjocoreşte faţa lui Dumnezeu şi 
scaunul slavei Lui cea de sus. 

Le-ai spus acum două mii de ani la ucenici să nu nu- 
mească ei pe nimeni tată pe pământ, că numai Unul este Tată: 
Cel din ceruri, Doamne, şi le-ai mai spus să nu cugete între ei 
ca să fie vreunul dintre ei mai mare peste ei, ci să slujească 
unul altuia în iubire, unul mai mic decât celălalt arătându-se, 
unul mai mult slujitor decât celălalt în slujirea cea pentru fraţi. 
Iată acum câtă nebunie pe pământ! Era scris în Scripturi că va 
veni peste oameni acest negru întuneric, pe care necredinţa l-a 
făcut, iar noi, sfinţii Tăi, am proorocit mulţi dintre noi vremea 
aceasta neagră că va veni şi că va strica şi va călca în picioare 
toată via Ta. Era scris că vei veni şi că vei găsi necredinţă, şi 
iată împlinirea, Doamne. 

Voi, cei care v-aţi pus mari peste oameni sub nume de 
păstori de la Dumnezeu, cine v-a pus pe voi păstori? Duhul 
proorociei, duhul descoperirii trebuie să pună păstori peste bi- 
serica Mielului lui Dumnezeu. O, de ce aţi dat deoparte glasul 
Duhului Sfânt şi duhul descoperirii cea de la Dumnezeu? Aţi 
făcut aceasta ca să domniţi voi, iar Lucifer trăieşte în voi. O, 
ce veţi răspunde că v-aţi făcut furi? Priviţi în viaţa noastră, a 


slujitorilor de demult ai Domnului şi ruşinaţi-vă voi, păstori 
plătiţi, păstori năimiţi ca să vindeţi turma pe slava cea pentru 
voi de la ea. O, unde vă veţi băga apoi ca să nu vă găsească 
Domnul şi să vă ceară răspuns pentru că I-aţi răpit via şi aţi 
dat-o trecătorilor şi păgânilor ca s-o calce ei de tot? O, după 
ce aţi călcat voi peste sfinţi şi peste părinţi, prin care Domnul 
Şi-a întărit pe mărturia lor casa Sa şi veghea Sa peste turmă, 
acum voi v-aţi dat duhului Babilonului, v-aţi dat amestecării, 
şi nu este nici unul între voi să rostească mustrare vouă spre 
pocăinţă pentru strivirea voii Domnului, Căruia I-aţi luat din 
mână cârma. Eu am mustrat în faţă pe împărat când el s-a dat 
de partea rătăcitorilor credinţei şi ai răstălmăcirii adevărului, 
şi nu m-am lăsat ca voi sub mâna vrăjmaşă lui Dumnezeu de 
teama sceptrului stăpânirii cea de pe pământ. Vă va cere Dom- 
nul răspuns, să ştiţi aceasta! V-aţi pus unii pe alţii păstori de 
turme şi n-aţi mai voit să auziţi de la Duhul Sfânt, Care desco- 
peră de la Dumnezeu voia lui Dumnezeu! Aţi acoperit ade- 
vărul, şi veţi da răspuns înaintea lui Dumnezeu. Acum nu vă 
este teamă, dar vine pe pământ frica de Dumnezeu şi veţi în- 
gheţa de frică. O, pocăiţi-vă! Părinţii din cer vă cer răspuns 
pentru cele stricate de voi şi date la o parte pentru ca să vă 
îmbrăţişaţi cu cei păgâni şi să vă jucaţi cu mântuirea oamenilor, 
închinându-vă în numele lor omului dornic de putere, dornic 
să-L răstoarne pe Dumnezeu şi să stea el în templul lui Dum- 
nezeu drept Dumnezeu, precum este scris că va face omul 
fărădelegii la sfârşit de timp. O, la ce vă foloseşte aceasta 
vouă? Treziţi-vă şi ascultaţi de la Domnul, Care strigă în lung 
şi în lat, cerându-vă să daţi putregaiul în lături, că vine ziua să 
vă înspăimântaţi mai rău ca Iuda, care pleca dintre ucenici şi 
se ducea mereu la Caiafa. Mereu, mereu el nu voia să ştie cei- 
lalţi ucenici de cărările lui lăturalnice, dar Domnul avea mereu 
vederea după el şi l-a răbdat aşa, ca să se împlinească cu el 
Scriptura vânzării Domnului, căci Iuda a umblat după ai lui 
prin lume, şi făcea aceasta pe ascuns, până în ziua când şi-a 
dat pe faţă cu cine a umblat el, căci după ce a luat din cina 
Domnului cu ucenicii, a luat puterea lui satana în el şi L-a vân- 
dut pe Domnul, căci mânca din două părţi şi nu i-au spus lui 
nimic cei ce L-au cumpărat pe Domnul de la el, nu i-au spus 
lui ce vor face cu Domnul Cel vândut de el, ci numai apoi a 
văzut Iuda ce a ieşit din umbletul lui lăturalnic, şi a spus el 
apoi: «Am vândut sânge nevinovat», dar era prea târziu când a 
văzut, şi a căzut peste el frică mare, disperarea cea mare. 

Iată, nu aveţi pe Domnul în voi şi nu v-aţi dat seama ce 
lucrare vă alegeţi când v-aţi ales să fiţi slujitori în dreptul lui 
Dumnezeu, iar eu, arhiereul Vasile, martor al Domnului de pe 
pământ şi până în cer, vă spun vouă că zadarnic vă hrăniţi cu 
necredinţa. Este Dumnezeu şi veţi vedea că este şi vă va cu- 
prinde frică mare şi nu vă veţi putea ascunde de ea, căci va 
veni din cer şi va cădea peste voi fără de veste frica de Dum- 
nezeu, căci aţi trădat pe Domnul. Trebuia să lăsaţi loc şi la un 
semn de întrebare, că iată, este Dumnezeu şi vine cu suită de 
sfinţi pe pământ cuvânt şi-Şi cercetează via, căci ceasul bate 
venirea Lui, şi El vine cuvântând şi cercetând. Amin. 

O, mântuieşte, Doamne, poporul Tău şi binecuvintează 
moştenirea Ta cea mică, pe poporul cuvântului Tău cel din nea- 
mul român, căci oamenii au călcat peste legea Ta, iar Tu vii şi 
cercetezi şi lucrezi şi o iei de la început şi le faci pe toate noi, 
iarăşi le faci, căci s-au stricat. 

Ridică-te, popor credincios, şi ceartă-1 pe satana în nu- 
mele Domnului Iisus Hristos, ca să-şi piardă puterea şi să se 
supună, că eu am proorocit peste el cuvânt de certare, care tre- 
buie să se împlinească până la capăt, dar rosteşte tu aici peste 

pământ certare pentru satana şi pentru toţi slujitorii lui, căci ei 
mi-au ascuns cartea mea şi proorocia mea cea lăsată împotriva 
lui satana, dar la tine zilnic să se rostească ea spre pomenire şi 
să poruncească ea în numele Duhului Sfânt stricarea lucrării 
lui satana de pe pământ şi din oameni şi din toate cuiburile şi 
ascunzişurile ei. Amin. 

Voi, slujitori ai altarului Domnului în mijlocul acestui 
popor cules de Domnul pentru slava Sa cea de acum, aduceţi 
Domnului rugăciuni pentru biruinţa Lui şi certare peste satana 
în fiecare zi, că la voi este tot timpul masă cu bucate curate pe 
ea, post de mâncăruri lumeşti, că Do mn ul v-a cerut vouă să vă 
hrăniţi cu hrană călugărească mereu şi să fiţi mereu pregătiţi, 
zi de zi cu post şi cu rugăciune, şi aţi iubit aşa şi aţi împlinit aşa 
la cuvântul Domnului, căci soiul diavolilor care mişună din cer 
şi până pe pământ acum nu au teamă decât de cei credincioşi, 
în post şi în rugăciune petrecând ei ziua şi noaptea pentru veni- 
rea Domnului şi pentru biruinţa Lui cea de la sfârşit de timp, 
cea de acum. V-a cerut Domnul să vă hrăniţi cu hrană călugă- 
rească mereu, iar voi aţi iubit aşa şi împliniţi aşa la cuvântul 
Domnului şi sunteţi ascultători Lui. V-a scos Domnul din lume, 
aţi ieşit din ea ca să fiţi poporul Lui cel deoparte pus pentru 
slava Lui. Fiţi cu inimă mare! E Domnul cu voi întru venirea 
Sa, în toată slava Sa cea plină de cuvânt! Daţi-I Lui putere să 
vină şi să zidească, să vină şi să fie pe pământ Domnul! Amin. 

Cetate cerească să ai cu ei, Doamne, pe pământ, că dorul 
nostru arde în cer după Scripturile Tale aşezate pe pământ până 
la cea din urmă Scriptură a împlinirilor Tale toate. O, dă-le lor 
biruinţa cu Tine! îngerii şi sfinţii să fie locuitori cu ei, şi prin 
ei peste pământ lucrători, iar cei ce nu iubesc pe Dumnezeu, 
să fie anatema, precum este scris, căci Domnul vine. Amin. 

ă dau din bucuria Mea cu voi în mijlocul 
poporului cuvântului Meu, o, sfinţi iubiţi 
ai Mei. Vremea este cu duhul întunericului peste ea, dar Noi 
avem casă pe pământ şi Ne facem lumină în ea şi Ne împărţim 
şi zidim biserica, aşa cum sfinţii Mei au zidit-o pe ea prin viaţa 
lor, prin mărturia lor şi prin duhul proorociei. Amin. 

Pace ţie, poporul Meu! Găteşte-Mi, fiule, praznic de Bo- 
botează acum şi te întăreşte în Duhul Meu, pentru că Eu, Dom- 
nul, Mă întăresc în tine pentru ca să lucrăm slavă multă şi 
înţelepciune peste cei ce vin şi se strâng lângă Mine şi lângă tine 
la praznic de Bobotează curând. Trimit lor îngeri călători îm- 
preună cu ei spre izvorul Meu de cuvânt şi de apă împuternicită 
prin cuvânt de Bobotează peste ea. Le ies înainte cu slava Mea 
şi le dau din ea ca să Mă cunoască şi să stea credincioşi. îi voi 
întări întru Mine, că n-au de unde să mai afle păşune curată, că 
e numai otravă, e numai lepădarea de credinţă, şi s-a vestit prin 
Scripturi că va fi aceasta, dar pentru cei aleşi ai Mei se vor scurta 
aceste vremuri tulburi, căci aşa am grăit Eu, aşa am făgăduit Eu. 

Binecuvântată să fie truda ta pentru gătirea praznicului 
Bobotezei, poporul Meu! Eu şi sfinţii Mei îţi stăm în ajutor, 
iar tu să fii şi să stai în duhul umilinţei şi al prunciei cea pentru 
Mine, ca să fii purtat pe braţe, fiule, căci braţele Mele sunt cu 
tine. Fii credincios, fii mult credincios, căci Eu îţi făgăduiesc, 
şi aşa împlinesc. Amin, amin, amin. 

1/14 ianuarie 2012 

Praznicul Bobotezei 

Copacul vieţii, copacul cerului, plin cu roade. Biserica lumii, 
fecioară neînţeleaptă. Lucrarea iubirii statornice. 

O găseşte Domnul credinţă pe pământ pentru venirea 
^ Sa cuvânt de Duh Sfânt, acum, la sfârşit de timp. 


«Când va veni Fiul Omului va mai găsi credinţă pe 
pământ?», aşa M-am întrebat Eu, Domnul, acum două mii de 
ani, şi îmi dau răspuns tot Eu, îmi răspund Eu, acum, când vin, 
după ce a trecut acest timp între venirea Mea cea de atunci şi 
cea de acum. 

O, pace vouă, fii credincioşi venirii Mele de acum! Am 
pus credinţă în voi pentru venirea Fiului Omului, şi pe calea 
ei vin, aşa cum venea Domnul la Avraam, prin care Şi-a în- 
ceput binecuvântarea Sa peste el şi peste cei de după el cre- 
dincioşi ca şi el, căci lucrarea Domnului este binecuvântarea. 

O, pace vouă, fii trudiţi pentru praznicul venirii Mele pe 
pământ cuvânt! Mă aplec şi vă mângâi inimioarele şi trupu- 
şoarele trudite, fiilor. Cobor în carte până să vină zorile zilei 
Bobotezei şi pregătim întâmpinarea poporului credincios cu- 
vântului venirii Mele acum la voi pentru ca să-l daţi voi celor 
ce cred ca şi voi. Vă găsesc veghind, fiilor, pe fiecare pe unde 
trudiţi în miez de noapte. Porţile pentru intrarea Mea sunt des- 
chise, sunt la veghe, şi frumoasă este lucrarea Mea cu voi, iar 
cei din cer privesc la voi uimiţi. 

Lucrăm tot ce este de pregătit, şi lucrăm cuvântul Meu, 
fiilor veghetori, şi îl aşezăm în carte, şi apoi pe masa de praznic 
spre hrana şi spre bucuria celor ce se strâng la izvorul apei de 
Bobotează, şi toţi se pregătesc acum de drum, iar Eu, Domnul, 
privesc cu cei din cer la bucuria lor pentru venirea lor la izvor. 
Le grăiesc lor de bucuria Mea de la ei, că Eu sunt fără de bu- 
curii, iar ei îmi dăruiesc bucuria lor cu lărgime de inimă şi cu 
dor ori de câte ori vin ei spre izvor. Le amintesc lor de Avraam 
cel credincios şi de bucuria lui când Domnul cobora în calea 
lui şi grăia cu el pe cele din cer venite spre lucrare pe pământ. 
Câtă bucurie avea Dumnezeu că era cunoscut de Avraam! Să 
stea cu mintea în loc o clipă cel ce citeşte din Scripturi venirea 
lui Dumnezeu la Avraam pe pământ, căci avea iubire mare 
acest om. L-am uns tainic prin îngeri şi am grăit cu el apoi, şi 
el M-a auzit, şi inima lui s-a umplut de foc sfânt pentru Dom- 
nul, iar apoi a trimis Domnul pe preotul Melchisedec şi l-a uns 
pe Avraam cu untdelemn şi l-a hrănit cu pâine şi cu vin din 
partea Domnului, şi a fost Avraam răsplătit pentru iubirea lui 
cea plină de credinţă pentru Dumnezeu, cea neprihănită, şi a 
locuit el întru Mine apoi cu iubirea lui şi a lucrat prin ea lui 
Dumnezeu pe pământ. 

îmi las în carte cuvântul întâmpinării Mele pentru cei ce 
vin în zi de praznic de Bobotează la izvorul Meu de cuvânt şi 
de apă sfinţită prin cuvântul Duhului Sfânt, o, fii de la izvor, 
îngerii Mei sunt pregătiţi pentru însoţirea lor înspre izvor, iar 
Eu şi cu voi le facem întâmpinarea. 

Pace vouă, celor ce veniţi! Duhul Meu vă cuprinde în 
cuvânt. Fiţi credincioşi ca Avraam, căruia i-am ieşit în cale prin 
slugile Mele, şi el M-a cunoscut şi a grăit cu Dumnezeu, şi a 
grăit Dumnezeu cu el cuvântul Său. Această lucrare de cuvânt 
este copacul vieţii, copacul cerului, plin de roade bune de mân- 
cat, căci nu numai cu pâine am spus că trebuie să se hrănească 
omul cel credincios, ci mai ales din cer să aibă hrana sa, căci 
când ucenicii Mei Mi-au spus să stau să mănânc pe când pe- 
treceam cu ei din loc în loc pentru vestirea Evangheliei Mele 
acum două mii de ani, le-am spus lor că Eu am de mâncat altă 
mâncare, că am de pus pe masă lucrarea Tatălui, hrana Tatălui, 
Care M-a trimis, cuvântul Tatălui pentru hrana multora prin 
Mine, Cel trimis de El. 

Pace vouă, celor ce veniţi! Cei din cer şi cei de pe pă- 
mânt ai Mei lucrează pentru Mine şi pentru voi praznic de Bo- 
botează. Vă botez în cuvântul Meu cel plin de Duhul Sfânt. Vă 
înfăşor în duhul învăţăturii cea de sus, vă bucur grăindu-vă 

vouă, vă privesc cu cerul tot înăuntru şi în afara voastră. Vă 
măsoară cerul fiinţa şi priveliştea ei, vă înveşmântez în puterea 
cea de sus ca să puteţi fi voia Mea, căci aceasta este bucuria 
pe care puteţi să Mi-o dăruiţi pe deplin şi s-o pot Eu arăta 
Tatălui că o am de la voi, şi aşa vă dau Eu putere să vă faceţi 
fii ai lui Dumnezeu, fii ai Tatălui Meu. Dacă vreţi şi dacă Mă 
iubiţi pe deplin cu duhul şi cu fapta vieţii voastre, călcaţi pe 
urmele ucenicilor Mei cei de azi, cu care Eu, Domnul, vă în- 
tâmpin la izvor. Călcaţi pe urmele lor precum ei calcă pe 
urmele Mele! Aş voi să fac din loc în loc oaze de iubire de 
Dumnezeu şi de împlinire ca şi aici, ca să fie binecuvântat 
pământul din loc în loc prin lucrarea Mea cea deplină în cei 
credincioşi venirii Mele de acum. Cu lumea grăiesc altfel, că 
ea Mă răstigneşte cumplit pe cruce ca să nu-i dau ei nici un 
ajutor din cer, ca să nu-i stau în cale, ci pe cruce să-Mi fie locul, 
dar cu cei credincioşi grăiesc dulce şi Mi-i fac dulci Mie şi Mă 
mângâi cu ei în crucea Mea cea de azi, în povara cea grea a 
fărădelegii lumii, căci lumea stă peste pământ în fărădelegi, iar 
pământul este facerea Mea. Vine pe pământ frica de Dumnezeu 
aşa cum a venit în vremea lui Avraam peste regele Gherarei, 
căruia i-a grăit Dumnezeu că va muri dacă ia pe femeia lui 
Avraam la el, şi i-a spus Domnul să meargă la Avraam şi să-i 
spună să se roage pentru el, căci acela este prooroc, şi se va 
depărta de la el apoi pedeapsa de la Domnul pentru fapta făcută 
asupra lui Avraam. Vine pe pământ frica de Dumnezeu pentru 
toţi cei ce nedreptăţesc lucrările Mele cu cei credincioşi Mie 
în vremea aceasta, şi se va împlini curând Scriptura care spune 
despre îngerul care zboară prin mijlocul cerului binevestind 
Evanghelia veşnică celor ce locuiesc pe pământ şi la tot neamul 
şi seminţia şi limba şi poporul şi strigând cu glas puternic: 
«Temeţi-vă de Dumnezeu şi daţi Lui mărire, că a venit ceasul 
judecăţii Lui şi va cădea Babilonul, cetatea cea mare, care a 
adăpat toate neamurile din vinul patimei şi al desfrâului ei! 
O, ieşiţi din ea, poporul Meu de peste tot al Meu, ca să nu vă 
împărtăşiţi din păcatele ei şi să nu luaţi din bătăile ei, că într-o 
singură zi vor veni bătăile peste ea, căci puternic este Domnul, 
Judecătorul ei!», precum este scris. Peste cei credincioşi ai 
Mei însă va veni învierea şi-i voi scoate pe ei din întunericul 
de pe pământ aşa cum l-am scos pe Lazăr din mormânt pentru 
credinţa lui Maria, sora lui cea plină de iubire pentru Mine şi 
plină de credinţă în Mine prin iubirea ei. 

O, trebuie iubire pentru ca să fie credinţă, căci iubirea le 
poate pe toate, iar fără ea nu vine Do mn ul cu slava Sa pentru 
cei credincioşi, că iată, biserica Mea, ortodoxia, n-a vegheat cu 
candela aprinsă şi a rămas fără untdelemn pentru întâmpinarea 
Mirelui, căci cei ce vând n-au untdelemn bun pentru venirea 
Mea, n-au credinţă, şi n-a avut ea de unde să ia şi să aibă, căci 
îi trebuia iubire şi înţelepciune pentru iubire, dar n-a avut, şi Eu 
nu mai sunt demult cu ea, că dacă eram cu ea, învia, nu murea, 
dar ea a murit, a murit fără lumânare, căci n-a crezut în Mine 
că sunt Lumina lumii, ci a crezut ea în cei străini ei, şi aceia 
i-au pătat rochiţa, i-au pătat veşmântul, şi apoi ea a murit ca şi 
duşmanii ei, după ce au înşelat-o ei pe ea. Eu am spus: «Cel ce 
crede în Mine nu va muri niciodată!», aşa am spus, şi iată, cel 
ce nu crede moare mereu şi moare de tot apoi. 

Voi, cei scumpi pentru credinţa voastră cea plină de iu- 
bire şi de dor pentru venirea Mea cuvânt peste pământ acum, 
o, botezaţi-vă în acest cuvânt! Zi de Bobotează să aveţi peste 
voi ori de câte ori vă spălaţi viaţa şi faţa în acest râu de cuvânt. 
E mare frumuseţe cerească aici acum. Sunt aici cu voi la izvor, 
sunt cu îngerii Mei şi cu botezătorul Meu loan şi sunt cu sfinţii 
Mei toţi. îngerul apelor are însoţitori suite de îngeri şi cântă 


cântare de Bobotează în văzduhul de aici, iar şoapta văzduhului 
de îngeri umple cerurile toate. 

Iordanul cuvântului lui Dumnezeu este acest râu de cu- 
vânt. Să se boteze în el toţi cei care pot crede că Eu vin acum 
cuvânt pe pământ ca să botez în el pe mulţi şi să fie ei vii apoi, 
căci Eu am venit din Galileea la Iordan către loan, care Mă 
binevestea că vin cu împărăţia Mea peste cei credincioşi, şi am 
fost botezat de loan, şi el Mi-a zis: «Eu am trebuinţă să fiu 
botezat de Tine, iar Tu vii la mine?». M-a botezat loan, iar când 
am ieşit din apă s-au deschis cerurile şi S-a coborât Duhul 
Sfânt asupra Mea ca porumbelul, şi glasul Tatălui a zis: «El 
este Fiul Meu Cel iubit, întru Care am binevoit!». 

I-am arătat la Iordan omului pilda supunerii Mele şi l-am 
învăţat aşa toată lucrarea pe care el trebuie s-o aducă în numele 
Meu înaintea Mea. Tot cuvântul care iese de la Dumnezeu îl 
cunosc numai cei ce fac voia lui Dumnezeu, şi îl cunosc până 
la sfârşit, nu numai un timp. Sunt mulţi care se aprind puţină 
vreme şi apoi se usucă dragostea lor, căci cei ce nu sunt până 
la sfârşit cu Mine, aceia au dragostea slabă şi sunt fără vlagă 
în ei pentru ea, căci au inima aplecată spre cele ale lor şi 
slăbesc cu iubirea şi nu stau ei ai Mei aşa cum stau Eu cu ai 
Mei până la sfârşit, precum le-am făgăduit lor. 

O, vine vremea iubirii cea fără de sfârşit, veacul ce va 
să fie, veacul iubirii, căci Domnul este iubire şi este fără de în- 
ceput şi fără de sfârşit. Mă doare de cel ce nu poate până la 
sfârşit şi tot mai mult cu iubirea lui cea pentru Mine. E mare 
lucrarea iubirii, nu e o nimica toată cum crede omul care simte 
în el iubirea că-1 hrăneşte. Iubirea trebuie hrănită ca să fie, ca 
să nu piară ea, iar altfel nu rămâne ea în om, căci omul este 
împărţit. Ea are nevoie de multă curăţenie, de hrană curată, de 
pâine curată, de bucate curate, de vin curat, de învăţătură curată 
şi sfântă, hrană pentru cei cu duhul umilit, precum Avraam era 
mereu înaintea lui Dumnezeu. 

Vă rog, o, vă rog cu suspin adânc, pe voi, cei ce veniţi 
cu dor la izvorul Meu de Bobotează prin cuvânt, fiţi ca Avraam 
cel credincios! învăţaţi de la el lucrarea credinţei care nu se 
îndoieşte, căci Domnul Se descoperă cu mare taină, numai să 
fie credinţă între om şi Mine. Mă descopăr şi celor care nu Mă 
iubesc cu viaţa lor, dar ca să-i înspăimânt Mă descopăr lor, nu 
ca să le dau lor aşa cum le dau celor credincioşi şi sfinţi cu 
viaţa lor cea pentru Mine în ei. O, câtă deosebire era între 
Maria şi Marta, surorile lui Lazăr cel înviat! Iubirea din Maria 
o făcea pe ea să uite de tot şi de toate şi să creadă numai în 
Mine, Cel ce pot totul la credinţa omului iubitor de Dumnezeu, 
iar jertfirea lui Marta o împrăştia pe ea în griji, căci avea griji, 
care îi ocupau fiinţa, şi din pricina cărora ea avea credinţa mai 
mică, mai omenească, mai veche, că nu putea trece ea mai de- 
parte pentru cele ce erau în ochii ei şi nici nu avea ea atâta iu- 
bire ca Maria, căci iubirea crede mult, crede mereu, crede totul, 
crede sfânt şi crede ca Dumnezeu. 

Voi, cei ce vă strângeţi lângă izvorul Meu de cuvânt, vă 
ies mereu înainte şi vă întâmpin cu îngerii şi vă hrănesc din 
gura Mea când veniţi să ne bucurăm aici, unde-Mi am Eu co- 
borârea Mea. V-am trimis carte că vă voi ieşi înainte cu slava 
Mea ca să vă dau şi ca să Mă cunoaşteţi tot mai desăvârşit şi 
să staţi credincioşi, că n-aveţi, fiilor, de unde să mai aflaţi 
păşune curată, hrană mereu, că e numai otravă şi credinţă le- 
pădată apoi, şi este scris în Scripturi această vreme rea, pe care 
Eu, Domnul, trebuie s-o scurtez pentru cei credincioşi, aşa cum 
am făgăduit. Fiţi înţelepţi, căci Eu după ce am fost botezat M-a 
purtat satana prin duhul ispitirii ca să Mă împingă să fac ca el, 
să zic ca el, şi l-am biruit mereu prin voia Tatălui în Mine şi 

prin ascultarea de Tatăl, Căruia Eu îi închin toată lucrarea Mea. 
O, fiţi înţelepţi, ca să luaţi de la Mine pildă şi ca să puteţi şi 
voi birui aşa cum Eu am biruit toată ispitirea care lucra spre 
Mine ca să încerce calea Mea. Nici voi nu sunteţi lipsiţi de ispi- 
tiri dacă Eu n-am fost, dar Mă aveţi pe Mine dreptar pentru 
biruinţă asupra diavolului, numai să iubiţi voi să călcaţi pe 
urmele Mele, fiilor, căci altfel nu aveţi putere în lupta lui satana 
spre voi. O, atâtea suflete au băut din acest izvor de Duh Sfânt 
mai bine de jumătate de veac, de când cuvântul Meu se varsă 
peste pământ prin acest izvor, şi puţini au fost să nu se lase 
ispitiţi şi traşi iarăşi din lucrarea veghii sfinte, şi au păţit aceştia 
ca şi cele cinci fecioare neînţelepte, care n-au vegheat până la 
venirea Mea şi pentru ea şi pentru iubirea Mea cu ele. 

Luaţi din Duhul Meu! Când luaţi din duhul vostru sunteţi 
slabi şi vă ispiteşte slăbiciunea voastră, dar când luaţi din Duhul 
Meu, se fac tari pentru Mine şi cei care vă văd îmbrăcaţi în 
Duhul Meu, şi măcar nu vă mai încurcă ei mersul vostru cel 
sfânt. O, fiţi sfinţi, că Eu sunt sfânt! Aceasta este viaţa cea 
cerută pentru cei ce Mă iubesc aşa, şi nici să moară nu mai pot 
ei, căci sunt ca îngerii. Fiţi înţelepţi cu multul când vă grăiesc, 
căci îngerii cântă mereu. Cântaţi şi voi ca ei, mereu cântaţi, căci 
cei ce nu cântă nu sunt ca îngerii. E mare taină să cântaţi ca în- 
gerii, nu e o nimica toată această taină, căci îngerii sunt slava 
Mea şi se umilesc mult, ca să nu se ardă lângă focul slavei Mele 
cea vestită de ei, căci ei umplu cerul şi pământul şi spun cântând 
şi vestind: «Sfânt, Sfânt, Sfânt, este Domnul Dumnezeu Savaot; 
plin este cerul şi pământul de mărirea Lui!». 

Iată ce vă spun: mărturisirea este pentru cei ce văd, pen- 
tru cei ce aud şi văd, aşa cum îngerii aud şi văd şi mărturisesc, 
aşa cum Avraam a văzut şi a auzit şi a mărturisit, şi aşa cum 
Eu, Domnul, l-am văzut pe el şi l-am auzit şi l-am mărturisit 
credincios Mie şi neprihănit prin credinţa lui, căci nu s-a îndoit 
nici cât de puţin de întâlnirile Mele cu el, de grăirea Mea cu 
el, după ce Eu am socotit să lucrez peste el. Numai cei ce aud 
şi numai cei ce văd de la Dumnezeu, numai aceia pot mărturisi, 
iar altfel omul mărturiseşte de la el. Eu, Domnul, mărturisesc 
de la Tatăl şi nu fac voia Mea sau gândul Meu sau cuvântul 
Meu, ci fac voia Tatălui Meu, Care este în ceruri, iar mărturia 
Mea este duhul proorociei, este duhul mărturiei. Amin. 

V-am spus acestea vouă ca să le ştiţi de la Mine, că tre- 
buia să vi le spun şi să le ştiţi pentru duhul umilinţei din voi, 
fiilor, iar cel ce are urechi de auzit, să audă de la Dumnezeu. 
Amin. Eu voi sta cu voi în cuvânt iarăşi, că am pe botezătorul 
Meu Ioan cu acest praznic de Bobotează, şi vă spune el acum 
aşa: 

Tf n Iordan L-am botezat pe Domnul şi L-am 
JX, auzit grăindu-mi să mă aplec şi să-L botez 
cu apă, şi L-am văzut, şi L-am auzit apoi pe Tatăl mărturisin- 
du-L pe El din ceruri, zicând: «Acesta este Fiul Meu Cel iubit, 
întru Care am binevoit. Ascultaţi-L pe El!». Aceasta este 
mărturisirea mea cea de la Iordan, şi ceea ce am văzut şi am 
auzit, aceea am mărturisit. Amin. 

O Botezătorule al Meu, masă de cuvânt de 
^Bobotează am aşternut Noi în zi de 
praznic sfânt. Avem de lucrat în ziua aceasta şi în cea de după 
aceasta, ziua cea pentru tine, pentru sărbătorirea ta lângă Mine 
cu praznic de Bobotează, căci suntem cântaţi de îngerii cei 
mărturisitori, care umplu cerul şi pământul de mărirea lui 
Dumnezeu. 

Rostesc cuvânt de Duh Sfânt peste ape şi pun peste ele 
prin mâna şi prin cuvântul celor unşi pentru slava Mea cea de 
acum, şi spun: 


Se binecuvintează şi se sfinţeşte apa de Bobotează şi cei 
ce se binecuvintează şi se sfinţesc prin ea în numele Tatălui şi 
al Fiului şi al Sfântului Duh! Am in. Din ape în ape să se reverse 
pentru cei credincioşi Bobotează aceasta şi binecuvântarea ei, 
aici rostită acum, iar peste cei necredincioşi să lucreze ea în- 
viere şi trezire şi iubire, şi credinţă apoi prin iubire. Amin. 

Pace vouă, fii ai poporului Meu de la izvor, că Mi-aţi 
aşezat masă de Bobotează şi poposesc cu voi şi cu poporul care 
vine ca să ia! 

O, pace vouă, celor ce veniţi venind! Veniţi, fiilor, ca să 
petrecem cereşte aici şi să ne vadă Tatăl, şi El întru Mine 
binevoieşte, şi apoi Eu întru voi, dacă veţi fi voi asemenea Mie 
ca să auziţi şi să vedeţi şi să mărturisiţi. O, v-aş grăi vouă des- 
pre purtarea voastră înaintea Mea. Vă trebuie mai multă râvnă, 
mai multă împlinire ca să fiţi după chipul şi asemănarea Mea 
şi să pot Eu mult în voi şi pentru voi împotriva satanei, care vă 
ispiteşte pe voi din pricina Mea că Mă iubiţi. El ispiteşte pe 
Dumnezeu şi pe cei ce-L iubesc pe Dumnezeu. Voi însă să nu 
ispitiţi, ci să fiţi credincioşi ca Avraam, că frumoasă este cartea 
lui cu Mine, şi am putut să aşez prin el pe pământ pe Dum- 
nezeu şi mărturisirea cea pentru Dumnezeu, şi am binecuvântat 
în el pe toţi cei de după el fii ai credinţei cea fără de prihană în 
lucrarea ei, cea fără de ispitire pentru adeverirea ei. 

Vă cuprind în cuvânt, şi aşa vă înfăţişez Tatălui, căci în- 
gerii umplu văzduhul de cântare pentru slava Mea cea de aici. 
Amin. 

O, Tatăl Meu, preaslăveşte pe Fiul Tău, Tată! Amin. 

A ceasta fac Eu, Tatăl, o, Fiul Meu iubit. 
Peste toată sărbătoarea Ta de azi, Eu 
stau cu cerul deschis pentru intrarea şi ieşirea sfinţilor şi a în- 
gerilor slavei zilei de Bobotează a Ta, şi spun peste cei adunaţi 
şi peste cei ce vor mărturisi acest cuvânt: Tu eşti Fiul Meu Cel 
iubit, Unul Născut din Mine mai înainte de vecii şi eşti Lumină 
din Lumină şi Dumnezeu adevărat din Dumnezeu adevărat şi 
eşti de o Fiinţă cu Mine, Fiule scump al Meu, şi întru Tine Eu, 
Tatăl, binevoiesc, şi aceasta este mărturisirea Mea cea despre 
Tine, Cel ce eşti, Cel ce ai fost şi Cel ce vii, căci aşa este scris, 
şi în Tine se împlinesc toate cele ce sunt scrise să fie, iar Eu, 
Tatăl, Te mângâi şi-Ţi mângâi bucuria Ta între cei credincioşi 
ai Tăi, căci ei sunt cei ce Ne mângâie pe Noi pe pământ, o, 
Fiule scump, Fiul Meu iubit Emanuel, şi botezat pe pământ de 
Ioan în râul Iordan acum două mii de ani, o, Fiul Meu iubit. 
Amin, amin, amin. 

6/19 ianuarie 2012 

Cuvântul lui Dumnezeu la soborul sfântului Ioan 
Botezătorul 

Cer nou şi pământ nou se întocmesc prin cuvânt. Botezul cu Duhul 
Sfânt şi cu foc. Strigare spre pocăinţă către cei care păcătuiesc. 
Cel credincios va fi ocrotit ca Avraam. 

C artea Mea din zilele acestea se face cale a Mea 
peste pământ cuvânt, căci Eu, Domnul Iisus Hris- 
tos. Mă aşez în ea cu îngerii şi cu sfinţii, cuvântând ei de lângă 
Mine celor ce cred în Mine şi celor ce nu cred, iar cei ce nu 
cred când citesc în ea zic că e o făcătură omenească ea şi zic 
aşa pentru ca să nu creadă şi pentru ca să-şi poată ei purta paşii 
şi mintea cum vor ei pe pământ, dar când glasul conştiinţei îi 
nelinişteşte, atunci ei se întreabă: O, ce vom face dacă este 
Dumnezeu şi dacă este El acest cuvânt? 

Mă aşez iarăşi cu masă de cuvânt în mijlocul tău, po- 
porul Meu. Eşti mic, eşti puţin, dar eşti credincios venirii Mele 

şi are cerul casă şi masă cu tine pe pământ. Mă aşez în cartea 
venirii Mele cu sfinţii şi cu îngerii, iar tu înveţi carte din cer 
pe pământ, căci Eu M-am dus la Tatăl ca să vin, şi iată, tu Mă 
aştepţi să vin, şi Eu vin, şi acolo unde eşti tu sunt şi Eu. Mi-am 
pregătit locaş aici cu tine pe pământ, şi acolo unde sunt Eu eşti 
şi tu, poporul Meu cel credincios. O, cât bine dau să fac cu tine 
pe pământ peste oameni, că milă Mi-e de ei! Pământul este fa- 
cerea Mea, este al Meu pământul, iar omul stă nepăsător pe 
pământ de Făcătorul cerului şi al pământului. Bunătatea Mea 
îi dă omului putere pentru pocăinţă, dar trebuie să fac ceva ca 
să Mă cunoască desluşit omul că sunt Făcătorul cerului şi al 
pământului, şi apoi să-i dau lui statornicie, şi acestea vin din 
cer peste om, şi tot pe neaşteptate vin, căci Eu, Domnul, fi-va 
să-Mi arăt biruinţa cea de la sfârşit de timp curând, curând. 

Ioan, Botezătorul Meu, a fost îngerul care a mers înain- 
tea Mea pe calea arătării Mele la Iordan, iar cine citeşte în 
Scripturi înţelege această împlinire atunci. Mare şi sfânt ucenic 
Mi-a fost el Mie, căci cel ce este mărturisitor despre Mine, 
pregătindu-Mi cale între oameni, acela îmi este ucenic. Duhul 
proorociei l-a călăuzit pe el pe pământ în toată vremea, iar 
aceasta de la Tatăl a avut peste el aşezat, şi striga el cu glas 
chemător peste poporul Israel: «Pocăiţi-vă, că s-a apropiat la 
voi împărăţia cerurilor!». Numai cei ce se pocăiesc de relele 
lor multe, numai aceia primeau aşezată în ei această împărăţie, 
pe împăratul ei, Iisus Hristos, Care vine să-Şi adune popor 
nuntaş, căci El este Mire. 

E masa de nuntă a Mirelui Hristos această masă de cu- 
vânt. Venirea Mea cea de azi aşa este, şi numai cel ce dă din 
calea lui Scripturile cele de atunci, numai acela nu pricepe îm- 
plinirea aceasta. Cuvântul lui Dumnezeu este numele Meu 
acum. Cine pricepe această împlinire? Numai cel ce citeşte ca 
să înţeleagă împlinirea acestei Scripturi, numai acela pricepe 
venirea Mea pe pământ sub numele Meu cel de la sfârşit de 
timp: Cuvântul lui Dumnezeu. Cu oşti din cer vin când vin cu- 
vânt în carte, iar vederea aceasta cerească se face cuvânt, ca să 
poată purta omul slava Mea lângă el, căci slava venirii Mele 
este cuvântul, aşa cum şi la început a fost când toate s-au tăcut 
prin cuvânt. 

Cer nou şi pământ nou pregătesc spre vedere, şi slujesc 
aceasta prin cuvânt rostit, şi apoi împlinesc la vedere. Nu este 
nicăieri pe pământ loc de şcoală unde să poată omul merge ca 
să iasă el înţelept al Scripturilor aşezate pe pământ de la Duhul 
Sfânt. învăţătorul care-i dă omului pricepere ca să ştie este cu- 
vântul Meu, cuvântul acesta şi cartea lui cea de azi, cartea care 
desluşeşte Scripturile în toată pătrunzimea lor. Mare sfială să 
purtaţi în voi când vă aşezaţi faţă în faţă cu cartea cuvântului 
Meu de azi, o, fii ai acestui cuvânt, şi voi, oameni care vă uitaţi 
în ea ca să vedeţi ce este aşezat în ea sau ce se mai aşează spre 
citire! E cerul coborât şi învăluit în taina cuvântului, care se 
face sul de carte pe pământ, precum este scris. Cine a priceput 
acum două mii de ani taina botezului Meu în Iordan? Totul a 
fost învăluit în taina şi în credinţa îngerului Meu mergător 
înainte la Iordan, Ioan Botezătorul. Când oamenii care-L dau 
pe Domnul deoparte de pe pământ ca să fie ei mari se ridică să 
domnească, îşi curăţă ei calea de cei tainici ai Domnului dintre 
ei, iar pentru această lucrare rea sunt îndemnaţi de înseşi 
păcatele lor, de care ei stau nedespărţiţi, căci altfel ei nu pot. 
Când păcatul se face viaţă înşelătoare în om, nu mai poate 
omul să stea fără păcat. O, şi e numai păcat pe pământ, ca pe 
vremea cea de dinainte de potop pe când striga Dumnezeu cu 
Noe la oameni să lepede păcatul şi să nu pregătească ei potop 
peste ei prin păcatele lor, căci aceasta aduce pe pământ păcatul 


săvârşit de om. 

îngerul Meu cel vestitor la Iordan, Ioan Botezătorul, 
vestit prin Scripturi să vină înaintea Mea pe calea arătării Mele, 
acesta îmi este ucenic şi este mare între cei din cer. Cu praznic 
de Bobotează îl aşez pe el în cartea Mea mărturisitor, că am 
carte, am casă pe pământ, în care Eu cu sfinţii vin. Amin. 

ItMne Domnul cu zecile de mii de sfinţi 
f ai Săi!». Această Scriptură vestesc eu, 
Botezătorul Tău la Iordan, Mieluţule al Tatălui, Care ridici pe 
umerii Tăi păcatele lumii, şi ai ridicat apoi crucea şi ai dus-o, 
şi Te-a dus ea sus pe Golgota, având ea greutatea tuturor 
păcatelor neamului omenesc, o, Doamne. Când Tu vii în cartea 
Ta cuvânt cu sărbătoarea unui sfânt, atunci cete cereşti vin cu 
Tine şi cu el, căci Tu aşa călătoreşti şi sărbătoreşti şi prăznu- 
ieşti. La praznicul de Bobotează a Ta sunt cu Tine aici şi cu 
mulţime de îngeri şi de sfinţi mărturisitori şi botezători multora 
pe pământ cât au stat. Eu Te mărturisesc botezat de mâna mea 
în apa Iordanului acum două mii de ani când am spus, vă- 
zându-Te venind: «Iată Mielul lui Dumnezeu Care ridică păca- 
tele lumii!», şi Ţi-am proorocit atunci suirea Ta pe cruce, 
Doamne, ca să mori pentru lume, căci Tatăl pentru aceasta 
Te-a trimis atunci pe pământ. Pentru lumea cea scăldată în 
păcat trebuia să moară Dumnezeu, Du mn ezeul milei, căci ea 
n-a vrut şi nu vrea să moară pentru El, aşa cum sfinţii au voit 
pentru numele Lui. 

Puţini ştiu că noi am lucrat mult împreună, Doamne, în 
pustie până la arătarea Ta şi a mea la Iordan. Ai fost atâta de 
smerit în cuvânt şi la înfăţişare înaintea mea! A trebuit să-L în- 
treb pe Tatăl, Care m-a trimis să botez cu apă, iar Tatăl mi-a 
spus: «Peste Care vei vedea Duhul coborăndu-Se şi rămânând 
deasupra Lui, Acesta este Cel ce botează cu Duhul Sfânt», şi 
Tatăl era în Tine, Doamne, iar eu am văzut şi am mărturisit că 
Tu eşti Fiul lui Dumnezeu, ca să audă aceasta ucenicii mei şi 
să meargă după El, după Tine, Doamne. 

Trebuia să Te arăţi la Iordan, Doamne Mieluţ. De aceea 
am venit eu, cel ce botezam cu apă, şi le-am tălmăcit despre 
Tine iudeilor, ca să rămână mărturia mea despre Tine între ei, 
şi toţi m-au cunoscut atunci prooroc mare, dar cei plini de pofta 
păcatului se temeau, aşa cum şi de Tine s-au temut după ce 
ne-am arătat ca să ne începem lucrarea propovăduirii pe când 
aveam noi treizeci de ani. 

O, numai de tainele cele cereşti din Scripturi, numai de 
ele ar fi să se îngrijească oamenii pe pământ. Nu le este dat să 
creadă, nu este aceasta a tuturora, Doamne. Numai cei scrişi 
în cartea vieţii Mielului, numai aceia sunt poporul Tău cel 
credincios, pe care mereu Ţi l-ai ales dintre oameni ca să lu- 
crezi în mijlocul lui tainele Scripturilor Tale, vestite din vreme 
prin prooroci, şi apoi împlinirea lor pe pământ şi cartea îm- 
plinirilor scrise, cuvânt scris şi mărturisitor prin cartea lui. 

Am stat azi cu mare dor şi cu cerească iubire în sărbă- 
toare de Bobotează lângă Tine cu fiii poporului Tău cel de azi. 
Am stat aşa cum am stat la Iordan, aproape Ţie. Şi acum eu Te 
mărturisesc: 

Iisus Hristos, Mielul lui Dumnezeu, este Cel ce botează 
cu Duhul Sfânt, şi de aceea Tatăl a trimis în chipul porumbelu- 
lui pe Duhul Sfânt deasupra creştetului Său în ziua de Bobo- 
tează a Domnului în Iordan acum două mii de ani. Eu cu apă 
am botezat, iar El cu Duhul Sfânt şi cu foc. Foc este cuvântul 
Lui peste cei ce nu primesc cuvântul în numele Duhului Sfânt 
al adevărului. Duhul Sfânt este pentru cei credincioşi, iar focul 
este pentru cei necredincioşi, care veşnic mânie pe Domnul 
prin necredinţa lor cea rătăcitoare între oameni, ca pe vremea 

regelui Irod atunci, ca pe vremea arhiereului Caiafa atunci, şi 
cărora le-a venit greu că a venit Domnul pe pământ şi S-a 
arătat, căci aceştia se scăldau în păcat, iar Domnul este fără de 
păcat, şi tot aşa îi curăţă pe cei ai Lui, ca să fie ei ai Lui apoi, 
fără de păcat, dar pentru aceasta trebuie credinţă şi trebuie 
pocăinţă, iar eu aşa am strigat către iudei: «Pocăiţi-vă, că s-a 
apropiat împărăţia cerurilor!». 

O, tot aşa strig şi acum, Doamne Mieluţ. Suntem cu 
praznic de Bobotează între cei mai mici ai Tăi la sfârşit de 
timp, şi din mijlocul slavei Tale strig spre duh de pocăinţă pe 
cei ce stau în păcat, căci necredinţa vine de la păcat, şi este ea 
haina care acoperă păcatul, ca nu cumva să se teamă păcătoşii 
de ispăşirea păcatului lor, de botezul cel cu foc peste ei. 

N-au oamenii putere să fugă de păcat, Doamne. E mai 
puternic decât ei păcatul, căci l-a scos din rai pe om păcatul. 
Noi însă suntem din partea Tatălui şi ne rugăm Lui de duh de 
pocăinţă peste oameni, de inimă nouă în ei, de schimbare de 
la Tatăl în ei, căci ei nu pot. 

Binecuvintez pe poporul Tău. înconjoară-1 pe el cu 
sfinţii Tăi îngeri, Doamne! Zi şi noapte să slujim noi, cei din 
cer, lângă toate puterile cereşti pentru slava Ta cu poporul Tău 
cel azi credincios pe pământ! 

Pace ţie de la Domnul şi de la toţi sfinţii Lui, popor al 
venirii Domnului pe pământ cuvânt! El are lopata în mână şi 
are grijă de grâu, iar cu pleava face foc mare şi va curăţi 
pământul de păcat. Pace ţie! Cântă-I Domnului cântarea venirii 
Lui la tine! El te acoperă în mantia Sa şi te ocroteşte ca pe 
Avraam în vremea aceea, căci te-ai lăsat adunat de El, o, popor 
puişor, ca să te ocrotească El sub mantia Lui. 

Şi acum, Domnul Cel mărturisit de mine la Iordan acum 
două mii de ani este Cel ce sfârşeşte în cartea Sa cuvântul de 
Bobotează, şi au stat cu El sfinţii Lui aici la izvor, şi popor 
credincios a venit la izvor şi s-a aşezat înaintea Lui, şi prin 
glasul Domnului Duhul Sfânt a fost peste el. Amin. 

E u, Domnul Iisus Hristos, binecuvintez in- 
trarea şi ieşirea sfinţilor Mei şi a îngerilor 
Mei. Eu, Domnul, Mielul lui Dumnezeu, binecuvintez intrarea 
şi ieşirea poporului adunat la izvor, cu praznic de Bobotează 
fiind el întâmpinat şi hrănit, iar îngerii Mei îl vor însoţi pe calea 
lui înapoi. Cu Duhul Sfânt botez Eu, cu învăţătura Lui botez, 
căci aşa a mărturisit Ioan botezul cel de la Mine lângă botezul 
lui cel cu apă. Când cei trei îngeri ai Treimii dumnezeieşti au 
venit sub stejar la Avraam, i-au botezat ei cu Duhul Sfânt pe cei 
credincioşi, iar pe cei păcătoşi i-au botezat cu foc, iar Avraam 
avea un popor mititel, şi cu el a biruit Domnul pe toţi duşmanii 
lui şi pe toţi regii lor, că mare a fost binecuvântarea Mea de 
peste el! Stăpânirea Tatălui Meu este facerea Lui toată, cerul şi 
pământul, nu este a omului ea, iar omul să se supună aşa cum 
s-au supus lui Avraam regii duşmanilor lui. Văzutele şi nevăzu- 
tele sunt slava lui Dumnezeu şi vin ele spre mărturisirea Făcă- 
torului lor, iar altfel nu va fi. Amin. 

Pace ţie, Israele român, fiu al lui Avraam, părinte al celor 
credincioşi! Făgăduinţa Mea de peste el e mare, şi am în cer 
mulţime mare de popoare, mulţime mare de sfinţi din toată 
seminţia şi limba şi poporul şi neamul de pe pământ, mulţime 
mare de popor sfânt, cât stelele cerului de mult, şi acest popor 
este poporul făgăduinţei Mele făcută lui Avraam cel credincios, 
omul lui Dumnezeu pe pământ atunci, Avraam. Acest popor 
din cer este azi ocrotitor ţie, celui mai mic al făgăduinţei cea 
de atunci făcută lui Avraam, dar voiesc să citeşti bine şi să 
înţelegi ca Dumnezeu, o, poporul Meu, popor al înţelepciunii 
cea de sus pe pământ, căci Eu stau în mijlocul tău cu Duhul 


Sfânt Povăţuitorul şi Botezătorul celor credincioşi, stau mereu 
cu tine, o, fiule mic, o, popor micuţ, întru care Domnul 
binevoieşte acum pe pământ. Amin, amin, amin. 

7/20 ianuarie 2012 

Duminica vameşului şi a fariseului 

întristarea inimii după Dumnezeu îl curăţă pe om de păcat. învăţătu- 
ră pentru fiinţa Domnului în om. Oamenii au nevoie de pilde de urmat. 

C oborârea Mea cuvânt pe pământ se aude venind 
şi se aşează în carte şi se împarte apoi, şi este 
măreaţă venirea Mea cea de acum, şi îngerii Mei o slujesc pe 
ea, iar tu, poporul Meu, îmi eşti sălăşluire, îmi eşti adăpost şi 
îmi eşti mărturisitor. 

Sunt Domnul Iisus Hristos şi Mă vestesc cuvânt peste 
pământ şi grăirea Mea de azi e atât de dulce, cât nu se aşteaptă 
omul de dulce! Am grăit cu tărie de cuvânt prin prooroci şi Eu 
însumi apoi acum două mii de ani, ca să se înfiereze păcatul şi 
să-l eliberez de el pe om prin credinţa lui în venirea Mea cu 
învierea celor păcătoşi, dar întotdeauna cei plini de sine şi iu- 
bitori de păcat s-au răsculat ca nişte stăpâni, ca nişte drepţi, şi 
au dat pe Domnul şi pe prooroci şi pe sfinţi la pedeapsă şi la 
vină, căci diavolul ştie că Eu i-am zis omului să stăpânească 
peste pământ şi peste cele de pe pământ, dar se face că uită că 
am zis să-L iubească omul pe Dumnezeu cu toată fiinţa sa şi 
să nu ia în deşert numele Domnului, iar dacă omul n-a ascultat 
aşa, s-a făcut vrăjmaşul Meu apoi. 

O, poporul Meu, îi place omului să se creadă al Meu pe 
pământ, dar dacă el nu se face Mie plăcut, zadarnic nădăjdu- 
ieşte el că este al lui Dumnezeu. Aduce jertfa omul în numele 
Domnului şi face mult bine şi se împarte cât îi place lui, dar 
dacă el nu se face plăcutul Meu, iubitul Meu prin iubirea Mea 
din el, nici jertfa lui nu este plăcută Mie. O, trebuie să se 
umilească mult omul prin lucrarea jertfei. E de ajuns să nu se 
facă plăcut celor din jur cu firea lui, cu aluatul ei cel omenesc, 
şi, gata, jertfa lui nu este plăcută lui Dumnezeu. O, cât de 
dureros am strigat prin profeţi către cei îngâmfaţi ai lui Israel, 
care se răzvrăteau mereu împotriva Domnului şi al căror cap 
era bolnav, la fel şi inima! Strigam la ei cu tărie de cuvânt şi le 
spuneam: «M-am săturat de arderile de tot ale voastre şi nu 
am plăcere de la ele. Cine vi le cere pe acestea? O, nu-Mi mai 
aduceţi jertfe deşarte! Urgisesc tămâierile voastre şi adunările 
la praznice şi nu pot să mai îndur fărădelegea aceasta şi au 
ajuns Mie povară acestea. Ajunge! îmi întorc privirea în lături 
când ridicaţi spre Mine mâinile. Când înmulţiţi rugăciunile nu 
vreau să le mai ascult, că aveţi sânge pe mâini. Spălaţi-vă şi 
curăţiţi-vă! Sfârşiţi cu răul înaintea Mea şi căutaţi cu drep- 
tatea şi cu mila spre cel sărman şi apăsat, ca să vă curăţ de 
păcate şi să vă bucuraţi de bunătăţile Mele, iar dacă nu veţi 
vrea, veţi fi tăiaţi, căci gura Mea grăieşte aşa». 

O, fiilor, dacă omul nu se face plăcut lui Dumnezeu, nici 
jertfa lui nu-I este Domnului plăcută, şi trebuie umilinţă mare 
în om, măi fiilor. Am arătat în vremea aceea învăţătură multă 
peste mulţi şi am spus despre un fariseu şi despre un vameş, 
care se rugau într-o zi în templu, fiecare în felul lui. Fariseul a 
adus Domnului mulţumire pentru faptele lui cele bune, care în 
mintea lui îl ridicau deasupra vameşului, şi spunea el aceasta 
înaintea lui Dumnezeu, iar vameşul a adus Domnului pocăinţă 
pentru păcatele lui şi jale cu inima pentru cerere de milă asupra 
lui, şi iată jertfa plăcută Mie: umilinţa inimii omului, care-şi 
osândeşte păcatul său. 

O, poporul Meu, e dulce grăirea Mea de azi cu omul, e 

dulce cât nu se aşteaptă omul să audă din gura Mea, dar acum 
este vremea iubirii dintre Mine şi om, dintre Mire şi mireasă, 
şi tot aşa dau să grăiesc şi cu omul şi să-l îmbiu spre pocăinţă 
şi spre umilinţă şi spre iubire de Dumnezeu apoi. Se mângâie 
omul cu cele ce zice el că face în numele Meu şi înaintea Mea 
şi a oamenilor, dar nu aceasta îl eliberează pe el de păcatele 
lui, ci numai întristarea inimii după Dumnezeu, numai umilinţa 
şi pocăinţa mereu, numai acestea îl fac pe om plăcutul Meu, şi 
apoi îl fac sfânt. Sfinţii Mei nu se mai gândeau la nimic pe 
pământ, decât la păcatele lor şi la Dumnezeu ca să-i ierte pe 
ei, şi apoi la înţelepciunea cea de sus, care venea cu har peste 
ei prin gândirea lor la Dumnezeu. A fost un sfânt pe pământ 
care avea în chilie o icoană a celor din cer şi a luat-o pe ea şi a 
aşezat-o în fereastra cea mică a chiliei ca să nu mai vadă el pe 
cele de afară şi să-şi încânte şi să-şi bucure ochii şi inima, ci 
numai pe Domnul să-L vadă cu ochii şi cu inima lui, şi aşa îşi 
lucra el la mântuirea lui de păcat şi aşa îşi odihnea pacea inimii 
şi nu altfel. 

O, trebuie trudă multă pentru fiinţa lui Dumnezeu înă- 
untrul inimii şi a vieţii omului. Trebuie stăruinţă pentru aceasta, 
trebuie cât nu gândeşte omul de mult aceasta. Trupul osteneşte 
tot mai mult când are prea puţin pe Domnul în el, căci Domnul 
este Dumnezeul puterilor, iar omul trebuie să-şi facă în el pu- 
tere numai prin multul stat al Domnului în el. Se cunoaşte pe 
dinafară cât îl iubeşte omul pe Dumnezeu, iar cele ce intră în 
om îl dovedesc pe el cât îşi caută în el sălaş Domnului. 

Te-am învăţat, popor al venirii Mele de azi, şi tot aşa 
l-am învăţat şi pe om, să se oprească de la cele ce nu-1 sfinţesc 
pe el şi am spus: opreşte-te, omule, de la mâncatul de came şi 
de cele ce ies din came! Opreşte-te, omule, de la mâncatul de 
peşte ca să poţi fi curat de păcat, căci apele s-au întinat cu toate 
păcatele de pe pământ şi peştele se scaldă în păcatele de fiecare 
zi ale omului şi în carnea omului şi se ating de om cele din ape 
şi-i iau puterea de sfinţenie şi-i iau lui voinţa şi-i iau păsarea 
de suflet şi rămâne numai trup omul, căci ceea ce mănâncă, 
aceea este omul. I-am spus omului să se uite la Mine, şi aşa să 
fie şi el la înfăţişare, căci trebuie să semene cu Mine omul, nu 
cu lumea cea despărţită de Dumnezeu. O, i-am spus omului să 
lepede cu totul desffânarea în trupul lui şi pofta cea păcătoasă 
a lui şi a inimii lui, şi l-am învăţat să sfinţească aşa pământul 
cu călcătura lui, că e plin pământul de paşii omului păcătos, 
care arde pe unde merge, şi plânge pământul la Mine şi-Mi 
spune de greutatea de pe el, care dă să-l afunde în jos. I-am 
spus omului să nu se mai însoare, să nu se mai mărite, că face 
aceasta pentru păcatul trupului său, nu pentru Dumnezeu, nu 
pentru mântuirea lui. I-am spus omului să fie curat şi să se 
pregătească pentru Cel curat, pentru Domnul în el, pentru cele 
sfinte, care se dau celor sfinţi. 

O, i-am arătat omului toată calea lui spre întoarcerea la 
Mine, şi i-am arătat în vremea aceasta mai mult decât oricând 
să nu iubească pe nimeni pe pământ ca şi pe Dumnezeu, căci 
Domnul nu poate să fie iubit cu jumătăţi de măsură. O, îi place 
omului să se creadă al Meu pe pământ, dar dacă el nu se face 
plăcutul Meu, iar Eu plăcutul lui, zadarnic îi place lui să se 
creadă al Meu. Nu are omul îndrumător, nu are oglindă în care 
să vadă chipul pe care trebuie să-l poarte. E nevoie de oameni 
iubitori de Dumnezeu cu mare umilinţă în ei, cu mare grijă să 
nu se creadă ca fariseul din parabolă, care s-a crezut plăcutul 
Meu. O, e nevoie de oameni sfinţi cu viaţa şi cu înfăţişarea, ca 
să vadă oamenii şi să se ia după cineva văzut, care-L împarte 
pe Dumnezeu la cei neputincioşi cu credinţa şi cu fapta. E 
nevoie de slujitori sfinţi ca Dumnezeu, care să-L împartă celor 


sfinţi pe Domnul, şi nu celor ce stau în păcat, şi cu multă 
cuminţenie şi taină să lucreze ei aceasta, că pe pământ toate 
cărările duc la moarte, duc la deşertăciunea vieţii şi la păcat, 
iar cei ce vor să-şi scape viaţa spre Domnul au nevoie de 
călăuzitori smeriţi cu inima şi cu fapta şi cu bucuria inimii, 
căci mântuirea e lucrare cu mare stăruinţă până la sfârşitul a 
toate, pentru ca toate apoi să se facă noi, cer nou şi pământ nou 
aşteptând toate, căci făgăduinţa a fost făcută, iar Dumnezeu a 
fost mereu adevărat prin jurământ şi prin făgăduinţă, precum 
este scris. Amin. 

O, fiilor, toate câte sunt şi se lucrează de om pe pământ, 
nasc în Mine învăţătură peste om. Aşa am lucrat în toate 
vremile omului şi am dat să-l trezesc la învăţat şi să-l ajut şi 
să-l aşez pe calea lui cu Mine. Fericit cel ce M-a primit şi M-a 
ales când i-am bătut în poartă, când am venit să-i dau! Nu mai 
dă omul de Mine pe pământ! Vin din cer la el şi bat la poarta 
lui să-Mi deschidă şi ca să stau cu el în casa lui în vremea 
aceasta grea pentru cel ce voieşte să aibă viaţa lui întru Mine. 
Să-Mi dea omul primire şi hrană şi iubire să-Mi dea! 

Iată, e vreme cu ger şi cu neaua cea multă a iernii şi n-au 
păsărelele hrană, fiilor. Faceţi acoperişuri mici şi puneţi sub 
ele hrană ca să se adune păsărelele la mânuţa voastră cea 
dăruitoare pentru viaţa lor. Cum le primiţi pe ele aşa Mă primiţi 
pe Mine, fiilor. Aşa vin şi Eu la voi, cum vin ele în zbor spre 
streaşinile căsuţelor voastre ca să caute la voi iubire şi milă şi 
hrană fiindcă sunteţi ai Mei, şi să mulţumească lui Dumnezeu 
pentru purtare de grijă spre ele, iar Eu trebuie să vă învăţ 
aceasta şi să faceţi voi aşa. Sunt păsărele care nu pleacă nici 
iama şi stau şi atunci pe lângă voi, aşa cum Eu stau mereu cu 
voi şi nu plec. E pildă adâncă aceasta ce vă spun Eu acum, şi 
mare mulţumire aduc cerului păsărelele pentru toată grija 
voastră de ele. Aveţi grijă de ele pe pământ, fiilor, iar Eu am 
grijă de voi în cer şi vă aduc pe pământ grija Mea de voi. Bu- 
curia aceasta să vă fie împletită cu multă umilinţă şi mereu 
umilinţă, fiilor, căci cei ce fac fapte bune pe pământ se bucură 
de ele, se laudă cu ele înaintea Mea şi aşteaptă plată de la Mine, 
aşa cum fariseul s-a lăudat ce face şi ce este el înaintea Mea 
faţă în faţă cu cel nevrednic, cu vameşul cel ce-şi zdrobea piep- 
tul cu umilinţă şi cu pocăinţă, cerând mila Mea peste el. 

O, fiilor, mult cuvânt am şi mult aş deşerta peste voi, că 
voiesc să luaţi de la Mine, dar voiesc să ia oamenii învăţătura 
Mea de pe masa Mea cu voi, grăirea Mea cea dulce, atât de 
dulce, cât nu se aşteaptă omul de dulce. Voiesc să-l înduioşez 
pe om, că n-are omul în inimă duioşie. Ridică omul mâna îm- 
potriva altui om, şi n-are omul duioşie dacă face aşa. Se 
răzbună om pe om, se sapă unul pe altul, se iau la întrecere 
unul cu altul în rele şi în bune, şi n-are omul duioşie dacă face 
aşa. Duhul duios îl umple pe om de iubire şi de milă şi de 
răbdare; el nu lasă omul să se răzbune, căci umilinţa din om 
nu cunoaşte aceasta, nu poate face răzbunare, ci rabdă iubind 
şi umilindu-se spre vină, ca să nu pună vina peste semeni. Aşa 
este Duhul lui Dumnezeu, şi numai binecuvântare împarte el, 
numai iubire pentru ură, numai iertare pentru vină şi pentru 
lovituri, numai bunătate pentru cei ce duşmănesc, numai 
răbdare sfântă în toate, măi fiilor. 

O, fiilor, cuvintele voastre să vă fie de mângâiere unii 
altora, atât de dulci să vă fie ele, că mulţi pe pământ folosesc 
cuvintele ca săbii, şi aceia sunt lipsiţi de înţelepciunea iubirii. 
Vă povăţuiesc şi de jos, numai să pricepeţi voi trecerea Mea 
spre voi ori de câte ori se naşte în Mine învăţătură peste voi 
din ceea ce văd ca să lucrez apoi, căci Eu de aceea stau cu voi, 
ca să vă veghez şi ca să lucrez peste voi facerea cea de la Mine, 

fiilor. Voiesc să înveţe toţi cei ce iau de la voi învăţătura Mea 
vouă şi lor, voiesc să înveţe toţi peste ei lucrarea de nou 
Ierusalim şi intrarea Mea la ei pe calea aceasta. E vremea 
venirii Mele cuvânt pe pământ pentru cei credincioşi, care Mă 
împart, ca să rămână scrisă şi auzită pe pământ venirea Mea 
pentru pregătirea celor ce cred ca Avraam în întoarcerea Mea 
cea de azi de la Tatăl la om ca să-i scap pe mulţi de amestecarea 
cea de pe pământ. Amin. 

Am stat cu voi în cuvânt, că am adăpostire la voi, fiilor. 
O, aveţi grijă de păsărelele cerului când vin ele la voi după în- 
grijire în vreme de lipsă de hrană când neaua a acoperit pă- 
mântul, şi, în sfârşit, aveţi grijă de venirea Mea la voi când Eu 
vin să vă îngrijesc pe voi, când vin din cer ca păsările cerului 
în zbor, când Eu vin la voi să vă aduc hrană cerească vouă, o, 
fiilor. Amin, amin, amin. 

23 ianuarie/5 februarie 2012 

Duminica fiului risipitor şi sărbătoarea sfinţilor trei 
ierarhi: Vasilie, Grigorie şi Ioan 

Scriptura făgăduinţei Duhului Sfânt. Biserica lui Hristos are în mi- 
jlocul ei duhul proorociei. Slujitorii bisericii lumii nu sunt oile Dom- 
nului. Cearta pentru întâietate la cârma ţării aduce clătinare peste 
neamul român. Poveţe pentru neamul român. Strigare către slujitorii 
bisericii lumii. 

I n cuvântul Meu cel de azi, aşezat de graiul gurii 
Mele în grădiniţa cuvântului Meu cel din vremea 
aceasta, voiesc să Mă fac Povăţuitor celor ce iau din venirea 
Mea cea de acum, din învăţătura Mea cea de azi, cu care azi 
îmi desăvârşesc glasul Evangheliei Mele celei de acum două 
mii de ani, prin care M-am arătat şi M-am vestit peste pământ 
Dumnezeu venit de la Dumnezeu, Dumnezeu adevărat din 
Dumnezeu adevărat, Fiul Tatălui Savaot, născut din Tatăl mai 
înainte de toţi vecii, şi apoi din mamă Fecioară pe pământ între 
oameni ca să lucrez apoi lucrarea Tatălui pe pământ şi să-i pre- 
gătesc omului întoarcerea lui la Dumnezeu, de unde el a căzut 
încă de la început. Eu sunt calea, Eu, Domnul Iisus Hristos, aşa 
cum Mi-a fost numele Meu acum două mii de ani, şi aşa cum 
îmi este el faţă în faţă cu cei credincioşi venirii Mele de atunci, 
după care Eu am rămas cu toţi cei care Mă iubesc, păzind ei 
poruncile Mele şi mângâindu-i pe ei cu Duhul Sfânt Mângâ- 
ietorul, pe Care L-am trimis lor când M-am întors în Tatăl, după 
ce am stat cu oamenii treizeci şi trei de ani pe pământ. 

Duhul Sfânt Mângâietorul, iată-L lucrând, aşa cum am 
promis că-L voi da de mângâiere celor ce Mă iubesc! Cine sunt 
cei ce Mă iubesc? Cei ce păzesc poruncile Mele sunt cei ce Mă 
iubesc, şi aceia au de la Tatăl pe Mângâietorul, căci aşa am 
spus: «De Mă iubiţi, păziţi poruncile Mele şi Eu voi ruga pe 
Tatăl şi alt Mângâietor vă va da, pe Duhul Sfânt Mângâietorul, 
Care din al Meu va lua şi toate vă va învăţa El pe voi şi vă va 
vesti vouă». O, aşa fel de lucrare are El, iar unde El nu lucrează 
aşa zadarnic se laudă omul că-L are pe El sau că lucrează în 
numele Lui. Ceată de prooroci avea în mijlocul ei biserica Mea 
cea de la început după ce Eu, Domnul, am plecat de pe pământ 
la Tatăl şi am lăsat în mijlocul ei pe Duhul Sfânt Mângâietorul, 
Care lucra prin prooroci şi vestea de la Dumnezeu, căci fără 
prooroci în mijlocul ei nu are biserica ştire despre cele mereu 
astăzi de la Dumnezeu coborâte între oameni. 

Nu poate omul socoti după minte sau după vreme sau 
după predanii lucrarea Duhului Sfânt, căci Dumnezeu poate 
oricând să ridice din pietre fii ai lui Avraam când timpul cere 
aceasta spre slava lui Dumnezeu şi spre pregătirea lucrului Său 


pe pământ. Pe Noe îl numeau toţi nebun, dar Dumnezeu a lu- 
crat prin el lucrarea Sa. Pe Moise îl socoteau în fel şi chip 
egiptenii, dar Dumnezeu a lucrat prin el lucrarea Sa. Pe proo- 
roci îi oropseau cei la care erau trimişi de Dumnezeu, dar Dom- 
nul a lucrat prin ei lucrarea Sa şi Şi-a deşertat prin ei vestirea 
Sa. Când am venit Eu pe pământ născut ca să desăvârşesc atât 
de măreţ lucrarea Tatălui atunci, n-a putut să Mă cunoască şi 
să Mă primească poporul Israel, dar Tatăl a săvârşit prin Mine 
lucrarea Sa şi M-a arătat pe pământ între oameni Dumnezeu 
adevărat din Dumnezeu adevărat, de o Fiinţă cu Tatăl, prin 
Care toate s-au făcut, şi de atunci Tatăl a lăsat la rugăciunea 
Mea Lui pe Duhul Sfânt Mângâietorul peste pământ cu cei 
credincioşi, şi Care din Dumnezeu ia şi lucrează şi vesteşte şi 
împlineşte aşa. Iată, aşa am învăţat Eu pe cei credincioşi în vre- 
mea când pe pământ lucrau în numele Meu şi cu puterea cu- 
vântului Meu cei trei arhierei iubiţi ai Mei: Vasilie, Grigorie şi 
Ioan, atât de prigoniţi ei atunci de cei ce voiau să stea pe 
scaunul lui Dumnezeu în numele lui Dumnezeu aşa cum erau 
ei nepregătiţi cu viaţa şi cu fapta pentru această mărire, căci 
Eu M-am arătat umilit când am stat cu oamenii pe pământ şi 
aveam cuvânt tare împotriva păcatului şi a făţărniciei omului, 
şi aşa au stat şi aceşti trei urmaşi ai Mei, pe lucrarea cărora s-a 
întărit apoi pe temelia ei biserica Mea, care mereu, mereu a 
fost cea prigonită, aşa cum Eu am fost. Nu Mă va găsi omul 
decât cu cei prigoniţi pentru numele Meu, pentru faţa Mea în 
ei, în cei umiliţi cu inima şi blânzi cu răbdarea şi cu iubirea şi 
cu durerea, dar tari cu credinţa şi cu zidirea Mea în oameni, 
credinţă făcătoare de Dumnezeu în om. 

O, popor al cuvântului Meu, am intrat în carte cuvânt, 
că e sărbătoare din cer cu tine şi cu sfinţii în coborârea Mea la 
tine. Pomenim în ziua aceasta pilda fiului risipitor şi pe cei trei 
mari ziditori de Dumnezeu în oameni, arhierei cu rangul după 
alegerea Mea peste ei în vremea lor. Cuvântul Meu e plin de 
dor, şi dorul Meu se face cuvânt, şi el este dorul Meu. Mi-e dor 
să grăiesc peste pământ în Duhul Sfânt Mângâietorul. N-are 
cine să Mă creadă din cei ce s-au făcut mari pe ei înşişi şi stau 
pe scaune de biserică şi de înţelepciune peste oameni. Eu însă 
plâng de dor în cer şi pe pământ cuvânt de dor. Cine te nesoco- 
teşte pe tine, poporul Meu de azi, acela Mă nesocoteşte pe 
Mine, căci Eu grăiesc în mijlocul tău şi Mă aşez peste pământ 
cuvânt. Pentru cuvântul Meu din mijlocul tău tu eşti vorbit de 
rău în numele Meu în fel şi chip de către cei ce-şi zic dreptmă- 
ritori de biserică a Mea şi care se dau păzitori ai celor sfinte, 
ale Domnului, dar nu sunt mulţi aceştia care te vorbesc de rău, 
ci sunt mulţi între ei care iau de la Mine în inima lor, căutând 
sămânţa aceasta semănată de Mine în vremea aceasta a Mea 
pe pământ cu tine. Iată, nu încap între ei cu duhul proorociei, 
cu venirea Mea cuvânt la ei, şi aceasta-i dovedeşte pe ei că nu 
sunt ai Mei, căci scris este: «Cel ce este de la Dumnezeu ascul- 
tă cuvântul lui Dumnezeu şi îl cunoaşte şi îl lucrează pe el», 
dar iată, ei nu sunt dintre oile Mele şi dintre păstorii Mei, nu 
sunt, căci oile Mele ascultă glasul Meu şi îl cunosc, iar păstorii 
îmi deschid când vin să cercetez turma, dar aceştia nu sunt din- 
tre ai Mei, ci sunt dintre cei necredincioşi, aşa cum erau cei 
din vremea arhiereilor Mei Vasilie, Grigorie şi Ioan, care stând 
pe scaune de biserică îi prigoneau pe aceşti slujitori plini de 
Duhul Sfânt în ei şi lucrând ei cu dor pentru soarta turmei cre- 
dincioase pe pământ atunci, necăutând ei slavă de la oameni 
şi stat înalt peste oameni. 

Ca fiii risipitori, care risipesc averea, aşa sunt cei ce stau 
pe scaune de biserică şi nu-Mi îngrijesc turma, ci Mi-o risipesc 
prin nepăsarea lor de ea, şi numai pe ei se întăresc pe scaune 


Anul 2012 


737 


peste turmă şi n-au milă de ea şi n-o păstoresc pe ea şi vor doar 
mărire, folosindu-se de numele Meu şi de haină de biserică 
pentru slava lor şi atât, iar Eu pribegesc prigonit, căci faţa Mea 
este cu cei umiliţi, cu cei ce păzesc poruncile Mele, iubindu-Mă 
ei aşa şi luând din cer pentru hrana lor şi pentru viaţa lor. 

O, popor al cuvântului Meu, am văzut durere în ţara ta 
şi a Mea. Neamul român este cercetat acum cu încercare, cu 
vreme grea, cu neînţelegere la cârma lui. Cearta pentru întâie- 
tate la cârmă aduce peste acest neam încercare şi clătinare, iar 
Eu, Domnul, privesc la răutatea cea din fiii minciunii, care cu 
minciună dau să-i încânte pe cei neştiutori de adevărul care 
este şi să împartă în părţi acest neam. Am stat de veghe cu tine, 
tată, şi am adus în mijlocul tău îndemn de rugăciune aparte iar 
şi iar pentru ţara ta şi a Mea, căci locul de cârmuire a fost iar 
încercat de cei iubitori de mărire în acest neam, de fiii min- 
ciunii, dar Eu am biruit iar, căci te-am aşezat lângă Mine ru- 
gător spre Tatăl pentru biruinţa Mea cu cei ce vor binele şi 
pacea acestui neam. Voi căuta să-i dau jos de peste tot de pe 
locurile lor pe toţi cei care scurmă după voia lor pe acest plai 
ca să se îngraşe ei cu multul de slavă de la oameni. Pe cei care 
s-au luptat cu răutate şi cu minciună şi cu urâtul graiului lor să 
pună mâna pe cârma neamului român, Eu, Domnul, i-am dat 
în lături, şi aşa voi face cu toţi cei care vor ei de la ei dorire şi 
putere să se suie şi să cârmuiască, făcându-se pentru aceasta 
fraţi unii cu alţii prin minciună pentru biruinţa cea pentru ei, 
dar nu va fi ca ei, căci răutatea este de la diavol, iar răbdarea 
şi iubirea şi durerea sunt de la Dumnezeu şi sunt tari acestea 
împotriva răului prin cei ce iubesc acest neam, slujind ei cu 
credincioşie lui. 

îţi mulţumesc pentru veghea ta lângă Mine, fiule popo- 
rul Meu, căci noi avem de lucrat de la Dumnezeu peste neamul 
român, iar duhul rugăciunii stăruitoare poate mult. Iată, sluji- 
torii bisericii neamului român n-au milă de acest neam, nu 
plâng în vreme de zbucium şi de vifor, şi se îngrijesc ei de 
statul lor înalt peste turmă şi atât, şi numai tribut cer turmei, 
ca să-şi facă ei stat înalt. 

O, neam român, o, tată, câtă durere ajunge de la tine la 
Mine! îţi cer bani şi iar bani mereu slujitorii de biserică, iar tu 
lor le dai, forţat fiind de ei, şi nu-ţi dai ţie când le dai lor aşa 
cum ei dau să te facă să crezi, dar când e să pui mână de la 
mână ca să ieşi din datoriile care apasă ţara, tu te răzvrăteşti 
atunci, căci aşa te învaţă să faci cei ce te mint pe tine ca să joci 
în voia lor cea plină de dor de mărire unii peste alţii cei ce vor 
să fie cârmaci. O, cum de nu te uiţi ca să vezi bine pe cei ce-ţi 
vor binele, şi pe cei ce-ţi vor voinţa ta pentru ei, pentru pro- 
păşirea lor şi atât? Voi lucra Eu din cer cu toţi sfinţii şi-i voi 
scoate de pe locurile pe care ei stau şi-şi vor deschide ochii ca 
să vadă cu ei ceea ce este de văzut bine şi voi birui Eu cu drep- 
tatea Mea, căci neamul român este neamul Meu cel de azi şi 
voi întări Eu la cârma lui pe cei ce iubesc acest neam, pe cei 
ce ostenesc pentru el la veghe pentru viaţa lui, pe cei ce iubesc 
dreptatea. Cei ce se zbat să pună mâna pe cârmă, aceia sunt cei 
ce vor să risipească, strângând doar pentru ei, dar cei ce câr- 
muiesc cu lepădare de sine, aceia nu risipesc nimic, ci chiver- 
nisesc peste tot şi păzesc de duşmani şi de datorii grele de 
purtat, şi acolo să dai tu să ajuţi frate cu frate, o, neam român, 
şi nu să îngraşi pe păstorii de biserică, pe cei care stau peste 
tine pentru slava lor şi care-ţi cer mereu să le dai ca să intri în 
rai, aşa cum ei te învaţă când dai, şi caută, tată, să vezi ce faci 
pentru paza ta, pentru ţara ta, pentru ceea ce o apasă pe ea 
dinăuntru şi din afară, că nu e bine să facă datorii la străini pen- 
tru tine cei ce stau la cârma ta ca să-ţi dea, căci cei ce-ţi dau 


împrumut îţi iau apoi pielea ca să le dai îndoit înapoi, şi iată 
unde trebuie să pui tu ajutor, dar cine să-ţi deschidă ochii şi 
mintea să vezi şi să înţelegi? O, plăteşte-ţi datoriile casei frate 
cu frate, neam român, şi nu mai da la preoţi banii tăi, căci 
preoţii n-au milă de lipsurile şi de datoriile tale, iar ei n-ar fi 
să-ţi ia dacă s-au făcut ţie slujitori pentru sufletul tău, dar iată, 
ei îţi iau mereu bănuţul tău şi-ţi promit că te duci în rai dacă le 
dai, dar când eşti apăsat de datorii la străini ei nu te îndeamnă 
să rabzi frumos, să te povăţuiască la bine şi la răbdare şi la 
frăţie când este de trecut un greu, căci n-au casă de bani aparte 
cei ce cârmuiesc pentru tine, ci au ce este şi atât, iar tu să nu le 
ceri mai mult, ci să ajuţi şi acolo, ca să nu intri sub robie dacă 
rămâi dator. O, cine te mai învaţă aşa pentru veghea ta şi pentru 
trezia ta în vreme de cumpănă? Iată, te învaţă cei ce te cârmu- 
iesc acum, iar tu nu pricepi, şi apleci urechea la cei ce te mint. 
Te răzvrătesc cei ce nu te iubesc, neam român, iar răzvrătirea 
lor care bate sus, spre locul cârmei de peste tine, aduce peste 
tine vremea rea, mânie de la Dumnezeu pentru neveghea ta, 
cheamă spre tine încercări şi ispite, căci lucrarea diavolului 
este răutatea cea plină de răzvrătire şi de minciună a celor ce 
vor să pună mâna cu forţa lor pe cârma acestui neam. 

Eu, Domnul, te trezesc spre veghe şi spre ştire de la 
Mine cum să-ţi fie veghea şi lucrarea, iar tu auzi-Mă şi des- 
chide-Mi şi ia din Duhul Meu, o, ţara Mea cea de azi, şi fii 
înţeleaptă în vreme de greu, şi iubirea Mea să te călăuzească 
pe tine, neam român, căci Eu sunt în mijlocul tău cuvânt de 
iubire, cuvânt de veghe, tată, peste tine, peste vatra ta, peste 
viaţa ta. Amin. 

Am cu Mine în coborârea de azi pe arhiereii Mei, pe 
treimea de arhierei ziditori de Dumnezeu în oameni. Slujitorii 
de biserică nu trebuie să zidească locaşuri de biserică pentru 
oameni, ci trebuie să zidească oameni, căci adevăraţii închină- 
tori ai Mei nu sunt cei ce se adună în locaşuri înalte şi pline de 
slava celor ce slujesc în ele peste oameni, ci sunt cei care se 
închină în Duhul Adevărului în orice loc de sub cer, căci Eu 
pe aceia îi aud şi le aduc împlinirea rugăciunilor lor când ei 
îmi cer. Las acum duhul acestor arhierei lângă cuvântul Meu 
cel învăţător, căci duhul apostoliei şi al proorociei este duhul 
care cârmuieşte şi zideşte biserica Mea, şi în clipa lucrului lui 
primeşte el de la Tatăl cuvânt lucrător. 

O, binecuvântată este intrarea sfinţilor Mei şi cuvântul 
lor cel acum rostit de ei! Amin. 

A cum se naşte ceea ce noi grăim acum 
din Duhul Tău, o, Doamne mare al celor 
ce măreţ Te-au iubit şi Te-au urmat pe pământ! Duhul Sfânt 
Mângâietorul este mereu astăzi, mereu acum, şi nu cei ce 
învaţă în şcoli sunt mari şi au de grăit învăţătura lor, ci acei 
care primesc de la Duhul Sfânt Mângâietorul lucrarea care tre- 
buie lucrată când se iveşte de lucrat peste pământ şi peste om 
în duhul dreptăţii a toate, necăutând la faţa omului, fie el 
împărat sau argat. 

Din cer, dintre sfinţii slujitori grăim noi acum în numele 
Tău peste pământ. Sfinţii sunt vii şi slujesc neîncetat, iar Tu 
binecuvintezi intrarea lor la slujbele de pe pământ când sluji- 
torii Tăi liturghisesc Ţie şi îţi aduc ale Tale dintru ale Tale şi 
când le dai lor pe cele sfinte ale Tale, care sunt pentru sfinţi. 
Atunci noi, toţi sfinţii, ne împărtăşim cu trupul şi sângele Tău 
odată cu cei ce slujesc cele sfinte pe pământ, şi tainic ne ames- 
tecăm şi ne contopim, cerul şi pământul laolaltă la masă, la 
cina Ta, Doamne. 

O, s-au amestecat cu amestecătură mare cei ce s-au 
aşezat slujitori de biserică şi sunt greşiţi mult înaintea Ta. 

Strigăm la ei dintre cei cereşti: Duhul să nu-1 stingă ei! Duhul 
proorociei să-l primească ei spre îndreptarea lor, căci vai lor 
dacă vor face ca ei! 

E rătăcire mare peste biserica neamului român. Mai bine 
de şaptezeci de ani au trecut de când ea a greşit prin capii ei şi 
nu dă să se pocăiască de păcatul ei, ba stăruie încă în el. După 
ce că s-a învoit ea cu duşmanul care a cumpărat-o de a clătinat 
de la locul lor sărbătorile sfinţilor aşa cum au fost ele aşezate 
de părinţii cei sfinţi, şi nu de oameni de ştiinţă, iată, iar dă acum 
să se lase cumpărată ea şi înghiţită de tot. Se mai miră slujitorii 
de biserică de ce stai Tu cu lucrarea Ta de cuvânt şi cu poporul 
ei la mijloc în vremea aceasta pe vatra acestui neam. Iată, Tu 
nu poţi lăsa să piară seminţia Ta, biserica Ta, ortodoxia ei, şi ai 
tras deoparte un petecuţ din ea şi ai pus la însămânţat această 
sămânţă şi o uzi mereu şi-i dai din cer, Doamne. Ai întins mâna 
cea miloasă de ea acum douăzeci de ani când ai ieşit deasupra 
cu lucrarea cuvântului Tău, cu duhul proorociei peste biserica 
acestui neam, dar ea s-a tras în lături şi a lovit şi a hulit şi nu 
Te-a cunoscut în cuvântul Tău de Păstor, în duhul proorociei, 
care are de cârmuit biserica, aşa cum era ea la început, cu ceată 
de prooroci în mijlocul ei, precum scrie în Scripturile ucenicilor 
Tăi cei de atunci. Noi le amintim slujitorilor de biserică să nu 
uite de părinţii cei sfinţi, să nu uite nici de noi, căci neobosiţi 
am vegheat să nu se strice sămânţa ortodoxiei şi să rămână 
curată această sămânţă. Este în neamul român biserică cu sobor, 
care păstrează mersul sfinţilor şi se luptă să nu se amestece ea 
cu cei eretici, cu cei desprinşi, dar privim şi la ei, căci şi ei au 
lovit în lumina cuvântului Tău cel de azi şi au acest păcat în 
mijlocul lor, căci nici ei n-au cunoscut glasul Tău de Păstor şi 
duhul proorociei peste cei abătuţi şi răbdarea Ta cea multă peste 
fiii risipitori de slavă cerească şi care mai bine de şaptezeci de 
ani s-au lăsat duşi spre amestecarea care se voieşte acum peste 
tot şi dă să prindă sub ea turma neamului român prin arhiereii 
ei, iar ea nu ştie ce dă să vină peste ea. O, nu-i lăsa să greşească 
încă o dată mai rău decât greşeala lor cea din urmă când au 
răsturnat prin neveghe datina sfinţilor părinţi şi sărbătorile sfinte 
ale lor! Antichrist dă să mute de la locul ei acum, de la semnul 
ei dă să mute şi sărbătoarea învierii Tale, dar Tu ridică-Te cu 
sfinţii din cer şi veghează, că pe pământ nu mai este veghe, 
Doamne! O, întăreşte şi îngrădeşte pe poporul cuvântului Tău, 
că el este calea Ta şi a sfinţilor Tăi peste pământ! 

Lăsăm sărbătoarea de azi să se aşeze pe masa poporului 
cuvântului Tău şi vom striga noi apoi la cei ce stau pe scaune 
de biserică şi le vom aminti lor de Tine şi de sfinţii Tăi, 
Doamne, căci noi aceeaşi suntem ieri şi azi, aşa cum şi Tu, 
Acelaşi eşti, şi tot aşa şi lucrezi. 

Binecuvântăm arhiereşte pe poporul Tău cel mic, care 
s-a făcut cale a Ta peste pământ, că ai făcut din ei credinţă 
înaintea Ta, Doa mn e. 

O, pace vouă de la Domnul şi de la noi, treimea de 
arhierei veghetori peste voi din partea Domnului şi peste lu- 
crarea Lui cea de azi, cu care El umblă azi peste pământ! Amin. 

O pace vouă, vă spun şi Eu, Domnul, 
^arhierei mari cu lucrarea în vremea 
voastră pe pământ! V-am făcut temelie întărită bisericii Mele, 
căci voi aţi aşezat-o bine pe ea pe temelia ei atunci. Nu mai 
am azi cu cine s-o întăresc pe temelia ei. Dorul de slavă al lor, 
al celor ce s-au aşezat unii pe alţii arhierei în numele Meu peste 
biserică şi încă se mai aşează ca să se întărească ei şi numărul 
lor şi mai mult şi ca să nu mai pot Eu să pot, o, aceasta este 
piedica pe care singuri şi-o pun ca să nu mai poată nici ei 
merge şi ca să-i prindă în mreaja lor străinii, fiii risipitori, cei 


desprinşi, care s-au smuls cu multul la număr şi au plecat în 
lume ca să se cheltuiască şi ca să calce peste averea Mea luată 
de ei, să calce peste numele Meu, care şi l-au scris peste ei ca 
să se facă ei stăpâni peste lume, băgând frica în oameni că ei 
sunt toată puterea pe pământ, şi în cer apoi. Eu însă am pusă 
deoparte slava Mea şi o păstrez pe ea pentru ziua ei şi o voi 
arăta pe ea cu cei blânzi şi smeriţi cu inima, cu cei credincioşi 
venirii Mele celei de atunci şi celei de acum cuvânt peste 
pământ, ca să fac cu cuvântul cerul cel nou şi pământul cel nou 
pentru cei credincioşi, care vor dăinui, pentru cei ce Mă iubesc 
aşteptându-Mi întoarcerea şi slava Mea cu ei şi biruinţa Mea 
asupra vrăjmaşului Meu antichrist, căci Eu sunt Mielul lui 
Dumnezeu şi sunt scris în Scripturi să fiu biruitor la sfârşit de 
timp pe pământ, şi iată, aşa sunt şi aşa împlinesc, şi nimeni nu 
pricepe taina Mea cea plină de biruinţă, nimeni decât Eu, şi cei 
ce voieşte Tatăl să le descopere lor. Amin, amin, amin. 

* 

i acum intrăm în carte, o, sfinţi iubiţi ai Mei, căci 

voi aţi fost iubiţi de Tatăl şi de Mine, că mult M-aţi 
mângâiat cu lucrarea voastră cea plină de dor de biruinţă pentru 
Mine, că nu voiau cei din vremea voastră să Mă poarte aşa cum 
trebuie să fie Domnul purtat de om, iar voi aţi luptat cu inimă 
mare să rămâneţi curaţi în credinţă şi în iubire, şi v-aţi încu- 
nunat ca şi Mine, prin suferinţă apoi. Duhul Sfânt Mângâ- 
ietorul a lucrat pentru voi şi v-a scris în istorie marea voastră 
iubire de Dumnezeu şi de oameni, iar biserica v-a primit de 
atunci şi până acum de învăţători mari peste ea, şi aţi rămas la 
cârma ei cu învăţătura voastră, cu lupta şi cu faptele credinţei 
voastre, după Evanghelia Mea şi a ucenicilor Mei apoi, căci 
Eu peste ei şi prin ei apoi am aşezat pe pământ biserica Mea şi 
mădularele ei purtătoare de daruri, de la Duhul Sfânt Mângâ- 
ietorul coborâte peste fiii credinţei. 

Nu mai am acum biruitori de partea turmei ca s-o 
păstreze pe ea în Duhul Meu. Nu mai am luptători cu inimă 
mare şi cu viaţă la fel, ca să ţină piept duhului rătăcitor şi cotro- 
pitor peste biserică. Ascultarea de Dumnezeu şi de sfinţi n-a 
mai rămas lucrătoare prin cei ce s-au dus spre neascultare, şi 
au tras aceştia turma de sub învăţătura cea din părinţi. Pilda fi- 
ilor lui Recab şi ascultarea lor de strămoşul lor nu s-a prins de 
fiii bisericii, ci s-au tras ei de sub ascultare şi au stricat tot alu- 
atul, iar Eu am răbdat plângând în cer cu sfinţii. Am luat atunci 
îndemn la răbdare, şi au trecut aproape şaptezeci de ani, şi am 
luat apoi o mânuţă de inimi şi le-am deosebit pentru credinţă 
tare şi am întocmit peste ei început nou de biserică, pe temelia 
ei cea dintâi aşezată şi pusă la lucru de mâna Mea, de cuvântul 
Meu, care lucrează în vremea aceasta reparare a celor dărâmate 
de la locul lor. V-am avut pe voi din cer lucrători şi v-am aşezat 
de temelie a lucrului Meu cel de azi, a bisericii Mele în noite 
prin cuvânt, că nu mai aveam cum să înnod firul şi mersul, nu 
mai aveam, din pricina abaterii bisericii ortodoxe de la sfinţi 
şi de la părinţi, de la care ea n-a mai luat şi n-a mai dat ascultare 
lor, şi s-a învoit cu duşmanul şi s-a lăsat înşelată. 

V-am coborât pe voi din cer şi am binecuvântat cu voi 
lucrarea Mea cea de azi, începută în anul 1 955 pe vatra neamu- 
lui român, iar după încă jumătate de vreme cât a trecut de la 
răsturnarea de pe temelia ei a bisericii, Eu, Domnul, iar v-am 
aşezat spre binecuvântare peste poporul cuvântului Meu cules 
de Mine prin cuvânt, şi am întărit pe piatra ei cea dintâi biserică 
slujitoare şi stăruitoare înaintea Mea pentru ca să vină de la 
Mine îndreptarea celor stricate, iar voi aţi fost slugile Mele din 

cer venite cu Mine şi lucrătoare cu Mine pentru înnoirea a toa- 
te, ca să fie totul nou, aşa cum la începutul bisericii Mele a fost. 

Voi aţi întărit pe temelia ei biserica Mea în vremea 
voastră şi aţi îngrădit-o cu cuvânt rostit, apărând de duşmani 
învăţătura cea peste ea lucrată de apostolii Mei cei dintâi şi de 
urmaşii lor apoi şi de sfinţii cei strălucitori cu credinţa şi cu 
viaţa şi cu vederea Duhului, prin care Eu am păstrat pe făgaşul 
ei credinţa bisericii. Plâng cu voi în cer acum, că departe s-a 
lăsat de Noi turma creştină şi cei ce s-au pus peste ea slujitori 
în numele Meu. Duhul Sfânt Mângâietorul suflă din gura Mea 
cuvânt peste pământ acum şi zideşte biserica Mea şi începutul 
ei iarăşi, căci s-au pătat de tot şi încă se mai pătează slujitorii 
care stau pe scaune de biserică şi creşte neascultarea lor de 
Dumnezeu şi de sfinţi. Toţi mănâncă şi beau după cum e vre- 
mea, toţi dezleagă acestea după vreme, zic ei, şi-Mi risipesc 
comoara după cum le este placul, iar răbdarea şi bunătatea Mea 
nu i-au dus spre pocăinţă. 

Scriem aceasta în cartea Mea cu voi, cu sfinţii Mei, cu 
care Mă scriu în ea, căci venirea Mea de azi e cu voi, o, sfinţi 
iubiţi ai Mei. Cu sfinţii vin, cu sfinţii plâng şi aştept înnoirea a 
toate şi aştept primăvara când totul dă muguri, iar Duhul Sfânt 
Mângâietorul Se face cuvânt din gura Mea şi Se aşează pe 
pământ lucrând şi împlinind, şi vremea este grea şi este cu 
necredinţă şi cu lepădare de credinţă, şi în taină lucrăm şi îm- 
plinim, spre descoperirea slavei Mele cu cei credincioşi apoi, 
cu cei ce Mă primesc să vin şi pe toate să le înnoiesc, o, sfinţi 
iubiţi ai Mei. Amin. 

T u, Doamne, eşti Făcătorul a toate, iar noi, 
sfinţii Tăi, am fost şi suntem slujitorii 
Tăi şi a toate câte Tu faci şi aşezi. Tu, Doamne, eşti Izbăvitorul 
celor scrişi în cartea vieţii şi pe rând îi atragi la Tine prin vreme 
şi pui peste ei lucrările Tale măreţe, aşa cum ai pus peste 
ucenicii Tăi, aşa cum ai pus peste noi în vremea noastră, aşa 
cum ai pus acum cu noi peste înnoitul Tău început de acum, la 
care ne ai martori şi lucrători. Când nimeni nu mai lucrează ca 
Tine pe pământ, vii Tu cu sfinţii slavei Tale şi lucrezi cu ei, 
căci sfinţii Tăi sunt vii şi mult lucrători cu Tine pe pământ în 
toată vremea, Doamne. 

Le dăm semnal din cer celor răbdaţi de mila Ta pe pă- 
mânt pentru neascultarea lor de Tine şi de sfinţi şi de părinţi, 
îi întrebăm de Tine şi de noi, de temelia pe care ei s-au aşezat 
să stea. îi întrebăm de Duhul Sfânt Mângâietorul, Care lu- 
crează prin descoperiri şi prin dreptatea Ta şi prin alegerea Ta, 
o, Doamne. îi întrebăm de harurile lucrătoare la vedere şi de 
duhul proorociei în mijlocul bisericii prin mădularele ei multe 
la număr. Unde sunt acestea şi lucrările lor? 

Voi, cei care stăpâniţi peste oameni în nume de slujitori 
de biserică, unde sunt între voi cu lucrările lor acestea toate 
despre care acum noi vă întrebăm? Noi, cei ce stăm la temelia 
duhului bisericii lui Hristos vă întrebăm acestea. O, v-aţi 
înstrăinat şi nu aduceţi roade în viţă, iar mlădiţa care nu aduce 
roade în viţă se taie şi se aruncă în foc ca lăstarii sălbatici. 
Aşezaţi-vă în genunchi cu post, cu rugăciune şi cu pocăinţă 
plină de durere şi cereţi lui Hristos Domnul să vă vindece ochii 
şi mintea, inima şi credinţa şi să vă dea darul credinţei sfinte 
ca să vă întoarceţi la slujirea adevărului. Intraţi înăuntru şi 
rugaţi-vă, dar nu ieşiţi afară să vă rugaţi, că afară aşteaptă 
flămând de voi balaurul cu şapte capete ca să vă biruiască de 
tot. Folosiţi vremea pentru pocăinţă, că sunteţi în greşeală faţă 
de Domnul şi de sfinţi de mai bine de şaptezeci de ani. Hristos 
este Acelaşi, El nu Se schimbă după vreme, şi nici voi nu-L 
puteţi schimba. Schimbaţi-vă voi după El dacă voiţi viaţa! 


O, nu-i nimic dacă voi vă îndoiţi în coborârea pe pământ 
acum a cuvântului Domnului şi al sfinţilor Săi, dar dacă voi 
puteţi să grăiţi celor din cer să se roage pentru voi şi pentru 
turmă, aşa cum este datina rugăciunii bisericeşti, noi, cei din 
cer, să nu putem să grăim vouă? Sunteţi voi mai mult şi mai 
mari şi mai adevăraţi, iar noi nu suntem sau nu putem, dacă 
voi spuneţi că nu grăieşte Domnul acest cuvânt şi sfinţii Lui 
lângă el? O, cum îi cinstiţi voi pe sfinţi dacă nu-i urmaţi? Cum 
vă rugaţi către ei pentru mijlocire dacă nu-i ascultaţi aşa cum 
ei au învăţat să fie lucrarea bisericii? O, nu daţi de pe temelia 
lor datinile, ci puneţi la loc ceea ce s-a clătinat, că nu vă va fi 
bine dacă nu veţi face aşa. Noi am dus luptă mare pentru 
păstrarea curăţeniei bisericii şi a învăţăturii ei, iar voi, iată, vă 
amestecaţi şi amestecaţi pe Domnul cu cei desprinşi. O, nu aşa 
au lucrat ucenicii Domnului şi nici noi n-am lucrat aşa, ci am 
biruit pentru adevăr şi pentru curat în casa Domnului. O, ve- 
niţi- vă în fire şi deschideţi bine ochii pe sfintele Scripturi şi pe 
descoperirile sfinţilor, venite de la Duhul Sfânt Mângâietorul, 
căci noi, treimea de arhierei sărbătoriţi azi vă dăm de ştire că 
vă va cere Domnul curând răspuns pentru turmă dacă v-aţi 
aşezat peste ea în numele Lui. O, întoarceţi-vă cu faţa la Duhul 
bisericii de la Hristos început şi puneţi pe temelia ei cea dintâi 
lucrarea de biserică, iar de nu veţi vrea, nu vă va fi bine, că an- 
tichrist e roşu peste tot şi vă ia ochii şi vă ia voinţa ca să lucraţi 
ca el în toate, şi vor veni peste voi păreri de rău că n-aţi crezut, 
că n-aţi ascultat, că nu v-aţi umilit, că n-aţi răspuns la strigătul 
Domnului spre voi. Şi acum vom privi peste voi şi tainic vom 
veghea, că Domnul are sămânţă curată pusă la însămânţat şi 
va rămâne Domnul cu cei ce cred în El aşa cum cere El. Amin. 

Binecuvintează, Doamne, intrarea şi ieşirea sfinţilor Tăi, 
căci cartea Ta ne este cale şi Tu eşti cartea şi Tu eşti calea. 
Slavă Ţie în cer şi pe pământ pentru cărarea Ta cea de azi ca 
să vii şi ca să-Ţi creşti un popor pentru slava Ta, pentru ziua 
mărturiilor, o, Doamne. Amin. 

S lava Mea şi a voastră, o, sfinţi iubiţi ai 
Mei, venim cu ea la poporul Meu cel cre- 
dincios azi pe vatra neamului român, hrănit de Mine prin cu- 
vânt ca să-l am pe el al Meu. Cu slava Mea, cu ea Ne facem 
venirea şi loc şi cuvânt ca să grăim peste pământ. Plângem, dar 
Ne şi bucurăm; răbdăm, dar şi lucrăm; aşteptăm, dar şi biruim, 
şi tainică îmi este lucrarea Mea şi a sfinţilor Mei lucrători ai 
veacului odihnei Mele, iar cei ce Mă iubesc aşa cum iubesc 
Eu, aceia vor fi cu Mine în rai, în Tatăl, în lucrarea Mea cea de 
biruinţă, în bucuria celor ce M-au bucurat, şi pe care Eu îi slu- 
jesc, cum şi ei Mie îmi dau slujirea lor. Amin, amin, amin. 

30 ianuarie/ 12 februarie 2012 

Praznicul întâmpinării Domnului 

„ Rămâneţi în iubirea Mea! ” Iubirea Domnului va fi găsită de toţi 
cei jără de mângâiere. 

E zi de praznic sfânt în cer şi pe pământ, iar Eu, 
Domnul, am intrare în cartea Mea cuvânt, căci 
orice preot, orice arhiereu are cuvânt de grăit bisericii, are cu- 
vânt de învăţătură în zile de slujire sfântă cu adunare biseri- 
cească înaintea lui şi toţi aşteaptă cuvântul lui, şi mai ales al 
celui cu putere în cuvânt. 

O, poporul Meu, să stai, fiule, întru întâmpinarea cuvân- 
tului Meu, că mulţi se uită să vadă şi să audă ce grăiesc Eu, 
Domnul Iisus Hristos, în zile de sărbătoare în mijlocul tău. Cu- 
vântul Meu e dulce, e mare şi e mângâios, e povăţuitor şi dăru- 
itor de putere pentru sufletele care merg pe calea împlinirii lui. 

Cuvântul lui Dumnezeu 


Cuvântul gurii Mele are în el mântuire şi mângâiere şi când 
mustră neorânduiala cea de pe pământ, numai să înţeleagă omul 
dragostea Mea din el, căci dragoste pentru om este cuvântul 
Meu. Să se apropie mult de el cei ce aud de la Mine, că mult 
grăiesc Eu peste pământ în zilele acestea, şi toţi cei din locuinţa 
morţilor se răcoresc auzind glasul lui Dumnezeu când grăieşte 
în cer şi pe pământ pentru toţi cei ce aud şi pentru toţi cei ce nu 
aud. Firea toată stă înaintea Mea şi se umple de slavă întâm- 
pinându-Mi glasul. Minune mare este venirea Mea cuvânt peste 
pământ în vremea aceasta şi este mângâiere mare ea pentru 
toate câte sunt, văzute şi nevăzute ale facerii lui Dumnezeu. 

Zi de facere este fiecare zi de coborâre a Mea cuvânt pe 
pământ şi tot cerul ascultă cuvântarea Mea în zile de cuvânt al 
Meu rostit în mijlocul tău, o, poporul Meu. Masa Mea cu tine 
se împarte spre bucuria multora, tată, între cei ce Mă întâmpină 
pentru mângâierea lor, pentru mântuirea lor. Mai are minte cel 
ce gustă din această mângâiere şi putere de viaţă şi se duce 
apoi de la masa aceasta în lături şi în voile lui? Cei ce nu stau 
în cer după ce cunosc şi mănâncă dulceaţa acestui cuvânt, aceia 
nu mai au minte. Numai cei ce au minte când dau de acest cu- 
vânt îl cunosc pe Dumnezeu în el şi rămân în Dumnezeu apoi, 
şi rămân în iubirea Mea şi în cuvântul Meu. 

Le-am spus la ucenicii Mei acum două mii de ani: 
«Rămâneţi în iubirea Mea!». Mare este miezul acestui cuvânt 
lăsat de Mine peste ei atunci! O, mare este taina Mea cu tine, 
popor al cuvântului Meu cel de azi, mare este iubirea Mea cu 
tine, tată! Locul pe care Eu stau cu tine pe pământ aşezat este 
locul iubirii Mele, este iubirea Mea. Tu eşti iubirea Mea, iar 
cel ce vine la tine şi te vede şi te priveşte şi te înţelege şi te 
crede, acela rămâne în tine, tată, rămâne în iubirea Mea şi stă 
cu tine sau vine şi pleacă şi iar vine spre locul iubirii Mele cu 
tine ca să ia din el pentru el şi ca să-i aducă iubirea lui, că mare 
şi nedesluşită de mintea omului este taina şi vederea acestui 
loc, care este iubirea Mea, locul despre care cei ce aud de el şi 
îl află văzut zic cu sfială sfântă: „ acolo este Domnul ”, aşa cum 
preotul Ietro i-a spus lui Moise despre locul în care Dumnezeu 
era şi grăia şi Se slăvea cu slavă văzută pe muntele slavei şi 
apoi mult văzută prin lucrarea credinţei lui Moise, care s-a suit 
pe munte la Do mn ul şi a grăit Domnul cu el, şi el cu Domnul. 

Această zi e praznic de întâmpinare. Când Eu, Domnul, 
eram Prunc de patruzeci de zile M-a dus mama Mea Fecioara 
să Ne înfăţişăm la templu după legea curăţirii. întru totul 
venirea Mea pe pământ Om s-a supus legii, căci Tatăl M-a 
trimis aşa şi M-a învăţat să fiu supus. Am stat în mijlocul lui 
Israel, căci prin el am venit, că avea el strămoşii la temelia 
lucrării Mele aşezaţi, de pe când Eu, Domnul, am ieşit în calea 
lui Avraam ca să descopăr lui pe Dumnezeu, ca să Mă descopăr 
peste el cuvânt şi să ştie el cum este Dumnezeu întru lucrarea 
Sa peste om. Am numit apoi în vremea aceea pe cei trei din 
unul în altul credincioşi glasului Meu de peste ei atunci: 
Avraam, Isaac şi Iacov, iar pe Iacov l-am numit Israel. în mij- 
locul urmaşilor lor cei după trup am venit Eu acum două mii 
de ani Prunc născut din mamă Fecioară ca să cresc şi să Mă 
arăt oamenilor venit de la Dumnezeu la ei. Am stat în mijlocul 
lui Israel atunci şi Mi-am arătat toată lucrarea pentru care 
venisem de la Tatăl prin naşterea Mea din Fecioară, dar în mij- 
locul lui Eu n-am găsit primire, n-am găsit întâmpinare aşa 
cum un prunc născut în casa părinţilor lui este întâmpinat la 
naşterea lui şi iubit de neamul lui, dar Eu Mi-am făcut atunci 
lucrarea pentru care venisem, şi s-au descoperit atunci gân- 
durile multora, spre ridicarea sau spre coborârea multora din 
Israel prin venirea Mea cea de atunci, când M-a cunoscut drep- 


tul Simeon şi M-a întâmpinat el şi a rostit el atunci proorocia 
cea despre Mine că voi fi ca semn de tăgadă spre ridicarea şi 
coborârea multora din Israel şi că voi fi spre mântuirea nea- 
murilor şi spre slava lui Israel cel binecredincios, slava fiilor 
lui Avraam cel credincios, după făgăduinţa promisă de Mine 
lui, dar poporul Israel cel după trup nu M-a întâmpinat atunci, 
iar dacă el ar fi fost urmaş al lui Avraam M-ar fi cunoscut şi 
M-ar fi întâmpinat. 

O, popor al cuvântului Meu, am stat cu tine, tată, în mij- 
locul bisericii şi Mi-am arătat faţa cea dinăuntrul tău prin viaţa 
ta cu Mine, pentru care venisem la tine cuvânt ca să ţi-o dau şi 
ca să te aşezi întru întâmpinarea Mea şi să Mă întâmpini tu şi 
să grăiesc cu tine cuvântul Meu cel de azi şi să audă biserica 
glasul Meu cu tine, tată, dar în mijlocul ei Eu n-am găsit pri- 
mire şi întâmpinare pentru venirea Mea cu masă de cuvânt de 
Duh Sfânt, dar Eu Mi-am făcut şi îmi fac lucrarea pentru care 
vin, şi s-au descoperit acum gândurile preoţilor şi ale arhierei- 
lor, spre ridicarea sau spre coborârea multora dintre ei prin 
venirea Mea cuvânt la ei, şi din mijlocul tău grăit şi împărţit lor. 
Nimic pe pământ nu este mai necunoscut de om ca şi Dum- 
nezeu, Cel ce Se slăveşte în făpturi. N-are omul minte pentru 
iubirea de Dumnezeu în el. Eu sunt îndurerat că n-am cui să-i 
grăiesc între cei ce s-au făcut slujitorii bisericii şi nu le pot 
spune lor aşa cum le-am spus ucenicilor Mei: «Rămâneţi în iu- 
birea Mea!». O, cui să le spun dintre ei acest mare cuvânt când 
ei au minte pentru altceva şi nu pentru iubirea Mea, care se 
învaţă de la Mine şi se dăruieşte în dar ca să fie ea în om, şi nu 
poate să şi-o facă singur omul ca s-o arate apoi şi să rămână el 
în ea? Gura Mea trebuie să-i spună omului aceasta după ce el 
învaţă să iubească pe Dumnezeu şi pe Fiul Său Iisus Hristos, 
iar dacă omul nu crede când Eu îi spun acum că nu are şi nu 
rămâne el în iubirea Mea cum se crede el că o are şi că ea este, 
îi spun Eu că nu are dreptate, fiindcă celor ce Mă iubeau atunci 
ucenici ai Mei şi cei de pe lângă ei Eu le-am promis lor pe 
Duhul Sfânt Mângâietorul şi mult lucrătorul şi dăruitorul de 
daruri celor ce Mă iubesc, şi le-am spus: «în numele Meu în 
limbi noi veţi grăi şi veţi lucra senine şi minuni, haruri din 
haruri veţi împărţi, iar cel ce crede şi se va boteza, acela se va 
mântui». Acestea sunt semnele doveditoare şi lucrătoare prin 
cei ce Mă iubesc şi cărora am spus acum două mii de ani: «De 
Mă iubiţi, păziţi poruncile Mele şi alt Mângâietor voi trimite 
vouă, şi vă este de folos să Mă duc la Tatăl, ca să vă trimit de 
la El pe Duhul Sfânt Mângâietorul. Rămâneţi în iubirea Mea!». 

O, poporul Meu, numai cei ce rămân în iubirea Mea 
după ce o primesc pe ea în dar de la Mine, numai aceia sunt 
cei ce Mă întâmpină în venirea Mea de azi cuvânt la tine, tată, 
cu Duhul Sfânt Mângâietorul, promis de Mine că-L trimit de 
la Tatăl celor ce rămân în iubirea Mea când ea iese în calea lor 
să se dea lor. Am găsit la tine credinţă, fiule poporul Meu, şi 
te-am aşezat, tată, întru întâmpinarea Mea, şi vin la tine cuvânt 
de Duh Sfânt, spre semne şi minuni lucrătoare şi mult prea 
tainice ele ca să se vadă cu ochii trupului omului sau cu mintea 
lui cea mică şi îndreptată spre pământ. Te am unealtă lucrătoare 
cu Mine peste cele ce tainic le lucrez şi le aşez pe pământ spre 
lucrare, chiar şi peste cei ce habar nu au ce fac ei când Eu 
săvârşesc cu ei şi peste ei pe cele ce le am de lucrat şi de înfăp- 
tuit şi de aşezat pentru orice stare şi vreme, şi fac aceasta la ru- 
găciunea ta când Eu te aşez înaintea Mea ca să-Mi ceri, şi Eu 
să împlinesc aşa, iar tu să nu uiţi să-Mi mulţumeşti de fiecare 
dată când Eu îţi spun să ceri cu rugăciunea la Mine pe cele ce 
le am de lucrat, iar Eu să te ascult şi să împlinesc aşa, că mare 
este taina lucrării lui Dumnezeu cu omul, căci Eu, Domnul 

Făcătorul, pentru om am făcut cerul şi pământul şi lumea. 

Dumnezeu este mai înainte de vecii, la fel şi îngerii Lui, 
dar El a voit să-l facă pe om, să-i dea trup şi să-i facă apoi o 
lume măreaţă, o facere dulce şi slăvită, ruptă din slava Lui, şi 
a făcut Dumnezeu cerul şi pământul şi toate cu El însoţitoare, 
soarele şi luna şi stelele apoi, păsările şi animalele şi peştii, 
florile şi pomii, şi apoi pe om, dându-i trup din lut şi din apă, 
cu mâna Lui plămădindu-i trupul, şi apoi a suflat Dumnezeu 
peste el duh de viaţă şi a intrat în el viaţă, sânge şi suflare au 
intrat, înţelepciune şi mişcare, Dumnezeu cu Duhul Său în 
omul cel zidit de mâna Lui pe pământ, şi mare este taina lui 
Dumnezeu cu omul pe care l-a făcut ca să-Şi arate Domnul iu- 
birea Lui cea multă şi mare, care era şi este în vecii, căci altfel 
nu Şi-ar fi dat El iubirea ca să se vadă cât este. S-a arătat apoi 
cât de puţină iubire pentru El are omul cel zidit de El, cât de 
puţin îl întâmpină omul pe Domnul cu toate câte Domnul face 
pentru el în toată vremea. De şapte mii de ani stau faţă în faţă 
cu nerecunoştinţa omului înaintea Mea. Păcatul nerecunoştinţei 
omului faţă de Dumnezeu, Care pe toate le face şi le creşte şi 
le dă spre viaţa oamenilor, e mare acest păcat, şi se desfrânează 
în fel şi chip oamenii după voia lor pe pământ înaintea lui 
Dumnezeu, că nu le place de Domnul, şi le place de ei şi atât, 
căci legea Domnului este alta decât cea pe care ei o iubesc îm- 
potriva lui Dumnezeu în ei. Clipă de clipă se înfăţişează înain- 
tea scaunului Meu mulţimi şi iar mulţimi de suflete de oameni 
care trec cu trupul şi nu-i pot slobozi pe ei de sub neascultarea 
lor de Dumnezeu pe pământ. îmi arăt mila Mea de ei acum, în 
vremea ta cu Mine, poporul Meu, că te-am aşezat pe tine să 
faci strigare pentru tot neamul omenesc care a trecut şi care 
este şi care vine şi trece, ca să găsesc, cumva, milă cu strigare 
lucrătoare înaintea Mea pentru ei, dar ştiu oamenii, vor ei să 
înţeleagă ce taină ascunde Domnul în mijlocul tău pentru ei? 

Iubirea Mea cu tine se dă oamenilor, o, popor al cuvân- 
tului iubirii Mele peste pământ în zilele acestea, şi va fi ea 
găsită de toţi cei fără de mângâiere, căci mângâierea cea 
trecătoare se duce de tot de la om, şi-Mi voi arăta atunci câtă 
iubire am avut şi am dat pentru om ca să ia din ea, prin cuvân- 
tul Meu cel din mijlocul tău semănat peste pământ ca să ia oa- 
menii din el viaţă şi mângâiere lor. Numai când mintea omului 
nu va mai trage spre pământ după viaţă şi după mângâiere, o, 
numai atunci va privi omul în sus, la locul de unde vine la tine 
cuvântul Meu cel de azi, şi va găsi omul la tine bogăţia Mea şi 
slava ei şi se va apleca el să ia şi să cunoască şi să-şi întoarcă 
inima la Mine, Domnul şi Mângâietorul omului. 

O, stai întru întâmpinarea venirii Mele cuvânt peste 
pământ, poporul Meu, căci statul tău aşa va da rod, fiule, şi 
iată cât cuvânt dătător de viaţă rodesc Eu în tine în vremea 
aceasta când omul nu caută, ci, din contra, fuge de Dumnezeu 
tot mai mult! Eu, Domnul, rămân cu tine, rămân în tine, rămân 
în iubirea ta, în credinţa ta cea lucrătoare cu Mine, iar tu rămâi 
cu Mine, rămâi în iubirea Mea, şi toţi să rămână în ea din câţi 
te-au cunoscut al Meu şi din câţi te vor cunoaşte de acum. 

Rămâi în iubirea Mea, o, poporul Meu, că Eu cu ea sunt 
în mijlocul tău cuvânt şi prin el fac cerul cel nou şi pământul 
cel nou şi chem sub acoperământul Meu cu tine, sub viţa şi sub 
smochinul Meu pe omul înnoit la minte prin taina acestui cu- 
vânt de viaţă făcător în om. Rămâi întru Mine, întru iubirea 
Mea, căci Eu iubirea ta sunt, şi aşa să rămân, şi aşa să rămâi, 
în iubirea Mea să rămâi, şi iubirea Mea să rămâi tu, o, poporul 
Meu cel de azi al Meu. Amin, amin, amin. 

2/15 februarie 2012 


Duminica înfricoşatei Judecăţi 

Scaunul judecăţii: Cartea Cuvântul lui Dumnezeu. Strigare către tur- 
ma bisericii să se pregătească pentru venirea Domnului cu judecata. 

C artea cuvântului Meu din zilele acestea stă des- 
chisă, şi Eu intru cuvânt în ea cu zi de pomenire 
a venirii Mele cea de-a doua ca să stau pe scaunul slavei şi să 
despart neamurile toate de-a dreapta Mea şi de-a stânga, oi şi 
capre, pe oi să le chem să vină spre moştenirea împărăţiei lor 
ca binecuvântate ale Tatălui Meu, iar pe capre să le trimit de 
la Mine la locul hărăzit lor, şi vor merge aceştia la pedeapsă, 
iar drepţii la viaţă veşnică, precum este scris, iar Eu, Domnul 
Iisus Hristos, stau acum cuvânt cu ziua aceasta de pomenire 
bisericească, după cum este datina cea descoperită sfinţilor şi 
părinţilor bisericii Mele şi care au pregătit pentru urmaşii Mei 
şi ai lor vreme de post de patruzeci de zile până la praznicul 
învierii Mele, şi frumos au aşezat părinţii la locul lor şi cu tâl- 
cul lor pe rând duminicile şi pomenirea lucrărilor Mele până 
la pomenirea învierii Mele, căci Duhul Sfânt Mângâietorul 
le-a desluşit sfinţilor Mei cum să lase la urmaşi pomenirea Mea 
şi cum să păstreze ei neamul creştin în matca sa, păzindu-1 pe 
el de-a dreapta Mea ca neam binecuvântat, ca oi ale Tatălui 
Meu, fiind Eu Păstorul lor Cel de la Tatăl. 

Este scris în datini să nu mai mănânce came neamul 
creştin până la praznicul învierii Mele, iar după încă o săptă- 
mână să se oprească de la lapte, brânză şi ouă. Iubirea părinţilor 
sfinţi cea de la Mine a fost mare foarte atunci, şi în toate 
vremile când Eu am avut sfinţi în biserică, dar iubirea turmei 
a fost mai mică şi atunci şi apoi şi acum, căci acum cei ce stau 
pe scaun de păstori nu mai iubesc dreptarul cel din părinţi, căci 
iubirea a fost şi este numai a sfinţilor, numai a celor ce se 
sfinţesc pentru Mine cu viaţă înaltă, cu post şi cu rugăciune 
mereu, dând de la ei mâncatul şi băutul şi luând ei de hrană lor 
mâncare ca în rai, aşa cum i-a fost de Dumnezeu împărţit în 
rai de hrană omului cel zidit de mâna Mea din pământ, şi apoi 
dăruit cu duh de viaţă, din gura Mea peste el suflat. 

Mă scriu în carte cu putere de cuvânt, căci acum două 
mii de ani, cu două zile înainte de prinderea Mea ca să fiu luat 
din grădina rugăciunii Mele cea din urmă, grădina Ghetsimani, 
ca să fiu dus lui Caiafa, cel adunat cu tot sinedriul ca să gă- 
sească ei martori mincinoşi pentru ca să Mă dea la moarte, Eu 
mai întâi le-am spus la ucenici că peste două zile va fi Paştile 
şi voi fi dus spre răstignire, dar le-am spus mai înainte de 
aceasta că Fiul Omului va veni iarăşi întru mărirea Sa şi toţi 
sfinţii îngeri cu El şi va şedea pe jeţul slavei Sale şi se vor 
aduna înaintea Lui toate neamurile şi-i va despărţi pe unii de 
alţii precum desparte ciobanul pe oi dintre capre şi va pune oile 
de-a dreapta Sa, iar caprele de-a stânga, şi va duce oile la viaţă 
veşnică, iar caprele la pedeapsă veşnică. O, aceasta ce le-am 
spus Eu atunci, învăţându-i toate pe ei, iată, se petrece în vre- 
mea aceasta, căci cartea aceasta, scrisă pe pământ cu glasul 
Meu cel de azi în ea, stă ca scaun de judecată şi Mă scriu în ea 
de mai bine de cincizeci de ani şi grăiesc prin ea cu neamurile 
pământului şi le spun lor de venirea şi Evanghelia Mea cea de 
atunci, şi de venirea şi cuvântul Meu cel de acum, venire des- 
pre care am grăit Eu ucenicilor Mei că ea va fi şi se va împlini, 
aşa cum Eu am grăit atunci. 

O, cât de greu Mi-am întocmit Eu Mie biserică atunci 
prin ucenicii Mei, şi apoi după ei prin urmaşii lor ca să fie ea şi 
să stea înaintea Mea pentru slava Mea! Neamul omenesc 
iubeşte carnea şi ca mâncare şi ca simţire şi ca iubire, şi greu 
îmi pot Eu ridica biserică sfântă înaintea Mea şi multă la număr, 

dintre fiii lumii culeasă Mie, iar părinţii cei sfinţi ai bisericii au 
căutat, cumva, să mai dezbare pe cei credincioşi de mâncatul 
de came, şi al celor ieşite din came, ca să simtă omul dulceaţa 
apropierii de Dumnezeu, de Cel sfânt, că mult aştept Eu pe om 
să fie el după chipul şi asemănarea Mea, şi Mi-am ridicat în 
vremea aceasta pe poporul cuvântului Meu cel de acum şi vin 
la el mereu cuvânt şi îl învăţ sfinţenia mereu, şi i-am cerut, şi 
el Mă ascultă să mănânce aşa cum i-am spus omului în rai, şi 
să nu mai mănânce came i-am spus, şi nici pe cele ieşite din 
came să nu le mai ia el spre hrana lui, căci Eu vin cu toţi sfinţii 
şi îngerii la el pe pământ şi grăim cu el şi stăm la masă cu el, şi 
el ştie că nici dacă mănâncă nu are câştig şi nici dacă nu 
mănâncă nu are pagubă, şi nu toţi cei ce cred în Mine dintre oa- 
meni au această cunoştinţă, şi greu îmi este să-l fac pe om să 
iubească pentru el ziua venirii Mele cu scaunul de judecată pen- 
tru fiecare om, căci dacă ar iubi omul venirea Mea sau venirea 
lui la Mine n-ar mai mânca el came în veac şi n-ar mai mânca 
nici cele ieşite din came, ci ar alege el de hrană lui pe cele ce 
le-am spus Eu omului în rai să-i fie lui spre hrană. 

O, nimeni nu ştie de ce dau Eu să găsesc şi să iubesc 
viaţa cea călugărească la cei ce o aleg pe ea de viaţă lor. 
Această viaţă, după adevăml ei trăită, este o viaţă fără de came 
şi fără cele ce ies din came pentru hrana celui călugărit, căci 
aşa viaţă îl călugăreşte pe om, şi nu slujba şi haina călugăriei, 
care se fac apoi judecată grea pentru cel ce se duce spre 
călugărie. Mulţi sfinţi au ales viaţa cea cu adevărat trăită, post 
de mâncare şi multă rugăciune a inimii şi a minţii lor, şi i-a 
umbrit pe ei daml Duhului Sfânt şi a dat lor Domnul duhul 
descoperirii spre aşezarea celor de la El coborâte pe pământ 
pentru cei ce iubesc pe Dumnezeu. O, mult am tânjit să am în 
vremea aceasta un popor postitor de came şi de cele ieşite din 
came, ca să pot ridica cu el sarcina venirii Mele şi Evanghelia 
împlinirii învierii morţilor, care aud în zilele acestea glasul Fi- 
ului lui Dumnezeu, cuvântul Meu cel de azi, izvorât din gura 
Mea în mijlocul popomlui Meu cel aşezat de Mine acum întru 
întâmpinarea Mea cuvânt, căci vin cuvânt la el pe pământ în 
zilele acestea. 

O, am luat din mânuţa ta şi din guriţa ta de slujitor al 
Meu pomenirea cea pentru chemarea la viaţă a celor adormiţi 
de până acum, o, popor lucrător Mie şi împlinitor Evangheliei 
Mele acum, la sfârşit de timp! Le-am făcut chemarea la masa 
ta cu Mine pentru ei, la masa Mea cu tine, fiule, şi multă şi tot 
mai multă uşurare şi mers le dăm lor spre înviere prin cele ce 
le iau Eu, Domnul, din mijlocul tău lucrate pentru ei, căci tu 
pentru învierea morţilor ai fost aşezat înaintea Mea ca să lu- 
crezi şi să stai lucrând şi să nu mai stai în lume fără rod Mie 
aşa cum toţi cei ce mai cred în Mine stau şi nu ştiu cum să-şi 
zidească în ei viaţă de creştin. O, cine să le spună lor ca să ştie 
ei cum să le fie viaţa, ca să aibă ei viaţă de creştin după cum le 
place să aibă acest nume? 

Mulţi se uită în cuvântul Meu cu tine, chiar şi cei ce au 
stat cu tine ani în şir şi au iubit ca şi tine pe Dumnezeu. Chiar 
şi din aceştia zic că Eu n-am cuvânt nou pus în carte şi că nimic 
nu e nou în el, şi nu se mai uită ei apoi în cuvântul Meu şi nu-1 
mai pun la ureche ca să-l audă, aşa cum Eu trimit acum peste 
pământ glasul cuvântului Meu ca să se audă el. Eu însă le spun 
la cei ce judecă aşa cu inima lor şi cu mintea lor, le spun că 
Dumnezeu este mereu astăzi, mereu acum, mereu Acelaşi ieri 
şi azi şi mâine, şi este ca hrană pe masa celor ce se hrănesc cu 
Dumnezeu, căci şi pâinea este mereu pâine cu acelaşi gust, dar 
o ia omul şi o mănâncă în fiecare zi ca să nu moară de lipsa 
pâinii; la fel şi despre apă am aceasta să le spun la cei nepă- 


sători de venirea Mea în acest cuvânt. O, câtă îngâmfare îi 
doboară în ei pe aceştia, şi pe ea o primesc în ei, dar hrana cu- 
vântului Meu cel mereu proaspăt nu o mai iau ei de putere a 
lor din partea Mea, căci hrana aceasta este mai mult decât aerul 
pentru cei ce trăiesc prin ea înaintea Mea, iar cei ce iubesc pe 
Dumnezeu sunt cei ce ascultă de la Dumnezeu şi trăiesc în El, 
precum este scris. 

O, nu tot aşa este duhul celor adormiţi cu trupul şi care 
aşteaptă, aşa cum aştepta bogatul cel nemilostiv pe Lazăr cel 
din sânul lui Avraam să se aplece să-i pună pe buze cu degetul 
un strop de apă asupra văpăii pe care o suferea şi o suferă el în 
locul cel rău pe care şi l-a agonisit de pe pământ, precum Eu 
am descoperit aceasta acum două mii de ani prin glasul 
Evangheliei Mele de atunci, şi iată, iau acum răcorire multă 
din izvorul Meu cel de acum toţi cei adormiţi şi pomeniţi aici, 
lângă izvorul la care ei se strâng după ce sunt strigaţi, căci sunt 
strigaţi aici toţi cei care s-au născut până acum pe pământ şi 
au trecut cu trupul, unii spre viaţă veşnică, şi alţii spre durere. 

O, răcoriţi-vă, voi, acum din izvorul Meu de cuvânt, 
lângă care sunteţi strigaţi acum ca să răspundeţi! Toţi cei ce aţi 
trecut la Mine prin viaţă sfântă bucuraţi-vă şi rugaţi- vă la Tatăl 
cu Mine şi cu poporul Meu cel de azi lucrător cu noi pentru 
cei ce sunt în durere după trecerea lor! Iar voi, cei din durere, 
răcoriţi-vă şi primiţi slava Mea cu cei ce lucrează vouă din 
partea Mea, din cer şi de pe pământ uşurarea voastră, căci Eu, 
Domnul, nu voiesc moartea şi durerea păcătosului, ci voiesc 
mântuire, căci sunt Cel plin de milă. Am popor cu lepădare de 
sine cu privire la hrana cea de toate zilele şi l-am pus pe el pos- 
titor înaintea Mea pentru voi şi pentru Mine, Cel ce lucrez în 
zilele acestea izbăvirea multora, şi cu el îmi lucrez împlinirea 
Scripturilor cele de apoi, cu el îmi lucrez venirea Mea cuvânt 
pe pământ acum ca să-Mi aşez scaunul slavei Mele pentru ziua 
când voi sta cu toţi sfinţii îngeri ca să dau fiecăruia după cum 
este fapta sa, şi mare va fi bucuria celor ce M-au cercetat şi 
M-au miluit şi M-au mângâiat atunci când celor mai mici ai 
Mei au făcut ei acestea în numele Meu! 

O, ce bine i-ar fi omului să se oprească o clipă în faţa 
Scripturii care a vestit prin gura Mea acum două mii de ani 
venirea Mea cea de acum, că iat-o cum se împlineşte ea acum! 
Se citeşte în ziua aceasta în biserici cuvântul Meu cel atunci 
grăit aşa, dar cine să-i însufleţească pe oameni să ia bine amin- 
te la ziua venirii Mele când voi alege la dreapta oile din capre? 
O, cine se poate odihni liniştit la gândul că el ar semăna cu oaia 
din pildă şi să stea fără de grijă pentru ziua Mea de slavă atunci? 

O, deschideţi-vă inima şi nu mintea, voi, care auziţi în 
biserici Evanghelia pomenirii zilei venirii Mele cu înfricoşata 
judecată peste toate neamurile, care se vor aduna în ziua aceea 
înaintea jeţului Meu! Toţi cei ce sunteţi sănătoşi sau bolnavi, 
cercetaţi sau necercetaţi, toţi cei ce sunteţi mari sau mici pe 
pământ, domni sau argaţi, deschideţi-vă inima şi urechea ca să 
auziţi şi să vă ajungă la inimă apoi! Fiţi veghetori faţă de ziua 
aceea! Spălaţi-vă şi primeniţi-vă pentru ea şi staţi aşa apoi întru 
aşteptarea ei, căci ea vine negreşit şi vine mereu spre pregătirea 
ei! Orice păcat să-l daţi de la voi şi să luaţi pe voi cămăşuţa 
cea plăcută Mie, ca să vă pot aşeza la masa Mea, îmbrăcaţi şi 
nu goi, ca nu cumva să fiţi ridicaţi de la masă şi să fiţi daţi celor 
cercetători de haina cea de nuntă ai celor chemaţi şi aleşi şi 
credincioşi. O, veniţi- vă în fire pentru ziua Mea de slavă! Nu 
vă aplecaţi urechea spre cei ce vă învaţă că nu este Dumnezeu 
şi că nu vine El! Aceia vor ei să fie dumnezei şi de aceea vă 
învaţă să credeţi aşa şi să ziceţi şi voi aşa. Luaţi-vă după cu- 
vântul Meu, că vine Dumnezeu la voi pe calea lui şi vă face 

trezirea întru întâmpinarea Lui, iar voi să nu ziceţi că vă întârzii 
de la ale voastre sau că Eu întârzii spre voi, ci să credeţi că sunt 
milos şi că vă aştept gătirea şi hăinuţa de pe voi după cum cere 
masa Mea de nuntă viaţa voastră şi hăinuţa ei. 

Scriu sfârşit acum cuvântului Meu din ziua aceasta şi îl 
pecetluiesc pe el cu numele Meu: Domnul Iisus Hristos. 

Dacă cel ce vede acest cuvânt pecetluit cu numele Meu 
îl micşorează pe el cum că nu are nimic nou în el, unul ca acela 
este împotriva Mea şi a lui. Eu însă pecetluiesc cuvântul Meu 
pentru cei credincioşi şi pentru cei necredincioşi, pentru cei ce 
îl iubesc şi se hrănesc cu el, şi pentru cei ce se uită peste el ca 
să-şi spună gândul lor asupra glasului cuvântului Meu cel 
mereu acum, cel mereu astăzi. Acest cuvânt sunt Eu, Domnul 
Iisus Hristos, întru venirea Mea cu toţi sfinţii îngeri şi stând pe 
jeţul slavei Mele înaintea neamurilor toate ca să despart pe unii 
de alţii precum desparte ciobanul oile de capre, şi voi pune oile 
de-a dreapta Mea, iar caprele de-a stânga şi voi da fiecăruia 
după faptă, şi vor merge oile spre împărăţia gătită lor de Tatăl 
Meu de la întemeierea lumii, iar caprele spre osânda pe care 
şi-au lucrat-o lor. Amin. 

O, pace ţie, poporul Meu care Mă sprijineşti să vin cu 
slava Mea şi să stau cu ea înaintea neamurilor toate! Eu, Dom- 
nul Iisus Hristos, pecetluiesc cu numele Meu cuvântul Meu şi 
cartea Mea, în care Mă aşez spre mărturie, căci mărturia Mea 
este duhul proorociei, duhul cu care Eu stau în mijlocul tău şi 
Mă dau ţie spre viaţa ta, spre mântuirea ta şi a multora care vor 
crede şi-şi vor spăla cămăşuţa în acest râu de cuvânt, râul cu 
apă multă, care Mă poartă spre tine cum M-a purtat pe mare 
spre cei încercaţi de furtună în mijlocul ei ca să le aduc lor 
izbăvirea Mea, căci Eu sunt Izbăvitorul, Eu sunt Cel ce sunt şi 
Cel ce vin cu slavă, şi slava Mea este cu tine, o, poporul Meu 
cel de azi al Meu. Amin, amin, amin. 

6/19 februarie 2012 

Duminica izgonirii Iui Adam din rai 

Iubirea împărţită nu-l lasă pe om cu inima curată. Credinţa nu este 
de ajunsă fără dragoste. Adam mărturiseşte din cer ortodoxia 
bisericii prin părinţii cei sfinţi. 

M ă fac cuvânt în cer şi pe pământ şi Mă aşez în 
carte scrisă şi Mă dau cu povaţa Mea, cu bine- 
cuvântarea Mea celor ce caută la Mine să le dau, căci Eu, Dom- 
nul Iisus Hristos, vin pe pământ cuvânt, vin şi tot vin şi tot Mă 
dau, ca să se prindă de om voinţa de a se da el lui Dumnezeu 
din toată inima şi sufletul şi cugetul lui, căci iubirea împărţită 
nu-l lasă pe om cu inima curată, iar diavolul îl atrage spre 
multe pe om şi face aceasta cu omul de şapte mii de ani, dar 
Eu, Domnul, tot de atunci lucrez şi tot lucrez ca să-i aduc 
înapoi omului ceea ce a pierdut fiindcă n-a ascultat în rai pe 
Făcătorul său şi s-a împărţit şi n-a mai fost întreg în iubire şi 
n-a mai rămas cu inima curată omul cel zidit de Dumnezeu, şi 
care n-a mai stat în rai dacă n-a ascultat. Mi-a fost atunci milă 
de el, şi Mi-a fost milă de Mine, dar am stat faţă în faţă cu legea 
raiului şi am plâns faţă în faţă cu ea de mila omului şi de mila 
Mea în ziua când omul a ieşit din rai. De mila lui M-am făcut 
cuvânt pe pământ acum, la sfârşit de timp, şi de dorul lui cobor 
după el ca să-l fac să Mă audă şi să Mă creadă, şi numai apoi 
să-Mi aducă el Mie pe cele ale credinţei lui şi apoi ale dragostei 
lui, că fără dragoste nu-i de-ajunsă credinţa, aşa cum nici în rai 
nu a fost altfel cu omul. Grăia cu Mine în rai omul, şi Eu gră- 
iam lui, dar neascultarea lui a fost nedragoste şi Mi-a risipit 
statul Meu în el, şi iată câtă învăţătură trebuie să ia omul pentru 


viaţă în el, aici şi pe vecii apoi. 

O, popor al cuvântului Meu cel de azi, te cuprind în cu- 
vânt de binecuvântare pentru putere sfântă, că iată, a venit vre- 
mea postului de bucate şi de toate cele stricătoare de suflet şi 
de trup pentru tot omul care iubeşte să fie al lui Dumnezeu pe 
pământ. Praznicul învierii Mele are aşezat de sfinţi şi de părinţi 
şapte săptămâni de pregătire sfântă a sufletului şi a trupului 
omului credincios, iar cel ce iubeşte pe Domnul aşa face şi nu 
altfel, iar ascultarea trebuie să-şi găsească sălaş în om şi lucrare 
apoi, că fără Mine cade omul, cade mereu, iar cu Mine se ridică 
din căderea lui cea de şapte mii de ani şi se spală şi se găteşte 
el pentru împărăţia cerurilor. 

Cuprind în binecuvântare puterea sufletului şi a trupului 
tău şi te ţin în ea pentru legea cea sfântă a postului care începe 
acum pentru întâmpinarea sărbătorii învierii Mele, o, poporul 
Meu. Ai grijă, tată, să te păstrezi întru Mine mereu şi să păs- 
trezi în tine chipul Meu şi să te dai cu Mine în jurul tău mereu 
în toată vremea aceasta, şi fiecare din voi să lucraţi aşa, fiilor, 
căci dragostea are ascultare, iar ascultarea dovedeşte dragostea 
cea pentru ea, şi aşa Mă pot Eu bucura de la omul care trăieşte 
Mie şi nu lui. 

O, nu poate omul să fie şi ca el şi să fie şi ca Dumnezeu, 
căci dragostea Mea cea de la om are întregime când ea se dă Mie 
de la el. Nu poate omul să se dea Mie când face altfel, căci Adam 
a făcut altfel şi a dat raiul pe neascultare şi pe voia cea liberă în 
el şi a suferit el apoi pentru toată despărţirea lui de Dumnezeu. 
Am venit pe pământ acum două mii de ani ca să Mă fac om, şi 
am împlinit aşa, şi s-au ridicat Mie apoi urmaşi sfinţi cu inima 
şi cu credinţa şi cu viaţa prin dragostea lor de Mine, şi în care 
Eu, Domnul, am turnat pe Duhul Sfânt ca în vase curăţite şi 
pregătite Lui, şi au luat sfinţii pe pământ apoi înţelepciunea pusă 
de Mine în ei ca să aibă urmaşii lor şi să Se înmulţească Domnul 
în ei, şi măreaţă este istoria Mea cu ei şi a lor cu Mine înaintea 
oamenilor şi a împăraţilor! Iubire închinătoare s-a făcut fiinţa 
Mea în ei. îi am acum în cer înaintea tronului Meu închi- 
nându-se şi lucrând cu Mine peste pământ şi aşteptând biruinţa 
cea mare când Eu Mă voi slăvi cu ziua dreptăţii a toate peste 
pământ, o, şi cum pot să le dea închinare şi rugăciune acestor 
mijlocitori, cum pot aceasta cei care îi pomenesc pe ei pentru 
mijlocire dacă predaniile cele prin ei lăsate pe pământ se calcă 
şi se pun altele în locul lor? O, prin dreptatea lor cea faţă de Mine 
Eu am pus numele ortodoxiei apoi, după ce s-a ales la dreapta şi 
la stânga turma cea creştină până atunci, iar celei din dreapta 
i-am spus ortodoxie în numele credinţei cea plină de dreptate 
pentru Mine a sfinţilor luptători pentru păstrarea a toată aşezarea 
bisericii Mele, cârmuită de Duhul Sfânt coborât în sfinţi când 
s-a scris pe pământ cartea credinţei şi toată istoria şi luptele celor 
credincioşi din neam în neam apoi. 

O, câtă jertfă, câtă răbdare a trebuit în toată vremea pen- 
tru ca să rămână viaţa la cârma celor ce au iubit şi iubesc cu 
inima curată pe Dumnezeu pe pământ! Au trecut mai bine de 
cinci mii de ani de la facerea omului până ce Mi-am făcut loc 
şi credinţă în oameni ca să vin şi să-Mi mărturisesc venirea şi 
să-Mi ridic ucenici mărturisitori şi mulţi sfinţi apoi din unii în 
alţii, prin care să fac cale cu lumină pe ea pentru om ca să se 
întoarcă omul la Mine dacă voieşte! O, cine să-i spună lui să 
se întoarcă? Nu mai am sfinţi acum pe pământ, ci numai furi 
de cele sfinte s-au aşezat între Mine şi om. Nu mai vrea nimeni 
să se facă sfânt lui Dumnezeu ca să pot Eu sălăşlui în el cu faţa 
Mea, iar cârma cea de la sfinţi este dată în lături şi nu ştie omul 
cum să meargă, şi încotro să meargă şi nu se uită el în sus, la 
Dumnezeu şi la sfinţi, şi se uită după cei îmbrăcaţi în haină de 

preot şi care nu dau viaţă omului, ci îi iau viaţa şi puterea şi nu 
mai are omul putere pentru Dumnezeu. O, cine să-i spună omu- 
lui ce să facă şi cum să meargă el ca să afle drumul cel bun şi 
raiul ascultării, căci Eu, Domnul, doresc după om zi şi noapte 
şi plâng după el zdrobit de dor şi nu Mă aude omul şi plâng 
neauzit de el şi plâng! 

€ u duh adânc îndurerat şi înlăcrimat 
pentru durerea Ta cea de la mine îmi 
las lângă Tine duhul şi cuvântul meu, o, Făcătorul meu, şi le 
spun oamenilor, ca un martor al Tău, că drumul spre rai nu 
este altul decât sfinţii Tăi, care Te-au mărturisit cu Duh Sfânt 
şi cu sânge înaintea domnilor şi a împăraţilor şi a înţelepţilor 
pământului după ce Tu ai venit pe pământ şi Te-ai făcut 
temelie bisericii Tale. 

Acum şapte mii de ani eu m-am strivit de tot în fapta 
neascultării mele de Tine, iar după ce s-au dezmorţit de sub 
lovitura aceasta trupul şi duhul meu, au început durerile mele 
toate, în mine şi în urmaşii mei până azi. îi strig eu pe oameni 
şi mărturisesc lor durerea Ta şi a mea. Durerea Ta sunt eu, du- 
rere de şapte mii de ani, şi vreau să n-o mai ai, dar trebuie să 
repare omul cel de la sfârşit stricăciunea mea din el şi să Te ia 
pe Tine înăuntrul lui cu toată slava Ta, care trebuia să sălăş- 
luiască în mine la începutul meu dacă Te-aş fi ascultat, o, 
Doamne! Locul Tău din om este sfinţenia lui cu trupul, cu du- 
hul şi cu sufletul, cu toată fiinţa lui, o, Doamne, căci plata păca- 
tului este pahar amar, neostoit acest amar, şi de care tot omul 
se teme. 

Au aşezat sfinţii şi părinţii bisericii în duminica aceasta 
ziua când eu am ieşit din rai, izgonit fiind de neascultarea mea 
de Tine, Doamne. O, e greu de omul care-şi alege carnea, voia 
lui şi cuvântul lui împotriva cuvântului Tău, Cuvinte Doamne, 
dar iată cât vii Tu de mult şi de slăvit acum pe pământ cuvânt! 
O, slavă venirii Tale, Doamne! O, atât de mult iubeşti pe cei 
pierduţi de Tine ca să-i faci cumva să Te audă şi să se întoarcă! 
Să nu se mire nimeni de graiul meu, de glasul meu cel măr- 
turisitor de lângă Tine! Eu voia Ta o fac acum şi spun tuturor 
celor ce cred şi celor ce nu cred că Tu eşti Calea, Adevărul şi 
Viaţa şi că ai lăsat cărarea Ta sfinţilor Tăi închinători Ţie pe 
pământ la începutul bisericii Tale şi apoi, iar ortodoxia bisericii 
nu înseamnă altceva decât părinţii cei sfinţi, prin care Tu ai 
aşezat pe făgaş mersul şi lucrul turmei creştine prin vreme. 

Luaţi din mărturisirea mea de lângă Domnul, Făcătorul 
meu, voi, fii ai oamenilor, căci oamenii sunt urmaşii mei, iar 
sfinţii sunt urmaşii lui Hristos! Luaţi de la mine şi credeţi aşa 
cum cred eu când Domnul mă face să văd acum mântuirea pe 
care a gătit-o El celor ce cred în El mergând pe calea Lui! 
întăriţi- vă viaţa pe mărturisirea sfinţilor şi a părinţilor sfinţi şi 
a proorocilor, cărora li s-a descoperit şi li se descoperă voia 
Domnului peste biserica Lui! O, daţi mâna celui căzut din rai 
acum şapte mii de ani şi aşezaţi în voi tronul Domnului şi 
faceţi-vă slujitori duhului vieţii în voi! Eu plâng şi privesc spre 
rai şi aştept cu dor să vă întoarceţi ca să mă întorc şi eu. Tot 
cerul vă aşteaptă pe voi, cei din urmă copii ai lui Adam, iar eu 
mai mult vă aştept. 

O, ajută-i, Doamne, pe oameni, să se facă fii ai lui Dum- 
nezeu după adevăr, ca să vină ei înaintea mea cu cheia, cu 
pacea pe care eu am pierdut-o în ziua când nu Te-am ascultat 
în rai din pricina dorului meu de mărire, Doamne! O, iartă-mă! 
Pe toţi cei ce sunt pe pământ şi pot să strige spre Tine, îi aştept 
să-Ţi spună Ţie să mă ierţi. O, iartă-mă! Sunt şapte mii de ani 
de suferinţă a Ta şi a mea pentru neascultarea mea. Şterge-mi 
de pe suflet rana vinei mele! Ea umbreşte fericirea între cer şi 


pământ. Iubirea Ta e multă şi mare. Ea să topească toată vina 
mea, răsfrântă ea în mulţi din neam în neam. O, strânge-ne sub 
iertarea Ta pe noi, cei ce am greşit Ţie de la mine şi până la cel 
din urmă greşit, şi fa bucurie sfinţilor Tăi prin iertarea noastră, 
o, Doamne, că venirea Ta e mare în zilele acestea, şi ea împli- 
neşte Evanghelia Ta prin care ai promis că-Ţi vor auzi glasul 
Tău cel de azi toţi cei care au fost, şi dintre care vor învia mulţi, 
spre uşurarea lor. O, iartă-mă, dar iartă-i pe toţi, că Tu eşti 
Dumnezeu, Tu eşti din vecii Fiul Tatălui Savaot şi eşti Făcăto- 
rul meu şi cu mare iubire m-ai zidit din pământ şi mi-ai dat din 
gura Ta suflare de viaţă, iar eu am greşit apoi, am greşit Ţie şi 
Te-am îndurerat adânc, o, Făcătorul meu! Mă uit în timp şi 
plâng ca un om, iar pe Tine Te văd plângând, o, Dumnezeul 
meu, şi plângi ca Dumnezeu. O, câtă durere Ţi-am făcut! Mă 
doare că Te-am îndurerat. Iartă-mă, Făcătorul meu, pe mine, 
cel pomenit acum cu ziua când am pierdut pacea mea, odihna 
mea şi a Ta, Iisuse Doamne, Fiule Dumnezeu, mila cea de la 
sfârşit de timp a celor ce-şi aşteaptă izbăvirea, răbdând îndu- 
reraţi după ea. Amin. 

O pace ţie de la Dumnezeu Fiul, pace ţie, 
^celui zdrobit de răbdare şi de aşteptare! 
Eu, Domnul, Făcătorul tău, îţi alin acum duhul. Sunt în lucru 
mult pentru izbăvirea cea de la Mine a celor ce Mă strigă. Pic 
cu pic am lucrat şi încă lucrez, că nu de altceva M-a trimis Tatăl 
pe pământ, şi apoi pe Duhul Sfânt, vestitorul cel de la Mine prin 
sfinţi şi prin duhul proorociei. Eu, Domnul, sunt viţa, iar Tatăl 
Meu este Lucrătorul, şi va da Tatăl izbăvirea prin Mine şi bu- 
curia lor la toţi cei ce Mă strigă din durere, şi le voi da lor. Amin. 

O, poporul Meu cel de azi, aşez în mijlocul tău cuvântul 
Meu mereu şi iau răcoare multă şi mângâiere iau sfinţii şi cei 
care Mă aşteaptă să-i izbăvesc de apăsare. Binecuvintez Eu, 
Domnul, puterea ta cea mică lângă Mine, că aşa stă puterea 
Mea lângă a ta, şi vom putea prin duhul umilinţei, iar răul va 
cădea, căci Eu sunt blând şi smerit cu inima şi mare sunt prin 
acestea. Omul nu este ca Mine, blând şi smerit cu inima, şi de 
aceea nu are putere aşa cum am Eu, dar tu să fii mic în mâna 
Mea, ca să pot Eu prin tine pe cele ale Mele prin puterea Mea, 
căci Eu sunt Cel ce pot. 

O, poporul Meu, să fii blând şi smerit cu inima aşa cum 
sunt Eu. Aceasta să înveţi ca să ştii, şi ca să lucrezi apoi, căci 
duhul iubirii te învaţă mult. Binecuvântare las peste tine pentru 
timpul postului cel de până la praznicul învierii Mele. Zi şi 
noapte să te asemeni Mie şi să Mă ţii în tine cu duhul mărturi- 
sirii, căci cuvântul Meu este hrană tare şi întăreşte în om trăirea 
şi viaţa, fiule. Eu, Domnul, te îmbrăţişez şi te cuprind în duhul 
puterii sfinte. Eu, Domnul, te călăuzesc şi te binecuvintez în 
Duhul Sfânt, iar Tatăl să-ţi dea cunună de fiu al Său şi duh de 
ascultare de fiu, şi vom cânta în zi de Paşti cântarea cea pentru 
Mine, cântarea învierii: Hristos a înviat! 

Eu, Domnul, rămân cu tine, iar tu să-Mi dai voia Mea 
înăuntrul tău şi faţa Mea pe faţa ta, Eu în tine şi tu în Mine, 
căci faţa Mea voiesc să strălucească pe faţa ta, o, poporul Meu. 
Amin, amin, amin. 

13/26 februarie 2012 

Duminica întâi a Postului Mare, a dreptei credinţe 

Jertfa Domnului pentru răscumpărarea omului. Cuvânt către Româ- 
nia. învăţătură pentru păstrarea credinţei. Grăirea Domnului cu 
Biserica de Stil Vechi din România. 

A cest râu de cuvânt este iubirea lui Dumnezeu, 
Care vine pe pământ după om ca să-i spună lui 

adevărul şi ca să i-1 arate, că pe pământ s-a astupat calea care 
duce la drumul vieţii, ca să nu mai aibă omul căutare după sal- 
varea lui, dar Eu, Domnul Iisus Hristos, Cuvântul Tatălui 
Savaot ca şi la începutul facerii a toate, sunt trimis de Tatăl să 
Mă fac şi la sfârşit cuvânt şi iarăşi să fac toate prin cuvânt, căci 
cele aşezate ca să fie trăite de cei credincioşi se clatină tot mai 
mult de la locul lor, şi trebuie să lucreze Dumnezeu dacă omul 
strică, dacă el nu zideşte pe temelia cea cunoscută, şi iată, vine 
Domnul, că este scris să vină. Amin. 

O, vine Domnul şi grăieşte peste pământ, iar cel ce aude 
din gura Mea că vin, acela să- Mi spună: „ Vino, Doamne!” şi 
să-Mi deschidă să vin, să intru şi să lucrez, că e vremea să lu- 
crez Eu, Domnul, căci omul care s-a aşezat peste tot în locul 
Meu pe scaun de biserică dă să dea deoparte pic cu pic aşezarea 
cea sfântă din părinţi. O, nu este frică de Dumnezeu în oameni. 
Chiar dacă vine peste ei plată după faptă nu se îngrijorează oa- 
menii, nu se tem. Eu însă nu pot să las pământul fără Dum- 
nezeu pe el, fără Cuvântul lui Dumnezeu mereu astăzi, Care 
grăieşte ca în toate vremile peste îndărătnicia omului. E vremea 
la sfârşit, nu e la început, şi chiar dacă s-a depărtat atât de mult 
sfârşitul de început din pricina depărtării de Dumnezeu a omu- 
lui, Eu, Domnul, vin, şi prin cuvânt rostit întăresc pe temelia 
lor pe cele aşezate la începutul Meu cu omul acum două mii 
de ani, că mulţi M-au aflat atunci şi apoi şi mulţi M-au cunos- 
cut cine sunt şi de unde am venit şi mulţi M-au iubit de atunci 
şi până azi, şi pentru ei Eu vin acum cuvânt pe pământ, că mulţi 
M-au iubit după adevăr şi mulţi Mă iubesc şi azi tot aşa, şi vin 
să-i păstoresc pe ei, vin să le fiu Păstor şi să-i ţin de-a dreapta 
Mea, că Mă mângâie în durerea Mea iubirea lor. 

O, vin de la Tatăl cuvânt pe pământ ca să învăţ omul ce 
înseamnă post, ce înseamnă biserică, ce înseamnă mântuire şi 
să ştie el de la Mine apoi acestea. Când am venit acum două 
mii de ani mulţi M-au aflat şi M-au cunoscut şi M-au preţuit 
şi M-au iubit, căci Eu pentru ei am venit, nu pentru cei ce şi-au 
văzut pe mai departe de ale lor când îmi auzeau glasul şi când 
vedeau faptele Mele cele mai presus de fire şi care Mă 
dovedeau de unde vin şi cine sunt întru venirea Mea cea de la 
Tatăl la om. Am zidit pe pământ prin credinţa lui Avraam, am 
zidit un popor al cărui părinţi au fost Avraam, Isaac şi Iacov, 
iar pe Iacov l-am numit Israel. Am lucrat apoi în mijlocul aces- 
tei seminţii multă binecuvântare, mult cuvânt din cer prin 
duhul proorociei, aşa cum lucrez acum pe pământ cuvântul 
Meu în mijlocul unui popor credincios Mie prin învăţătura cea 
din părinţi. Mi-am anunţat venirea tot timpul şi am spus mereu 
poporului Israel că voi veni şi că voi lucra şi că Mă voi slăvi şi 
că voi face ceruri noi şi pământ nou, şi am tot pregătit acest 
popor şi l-am tot povăţuit şi Mi-am tot pregătit firul venirii 
Mele, şi binecuvântare pe acest fir am rostit, şi M-am des- 
coperit că voi lucra în mijlocul acestui popor când voi veni. 
Nu pentru altceva am deosebit pe acest popor Israel dintre cele- 
lalte neamuri de pe pământ, o, nu de altceva, ci numai pentru 
că Eu trebuia să vin pe pământ după cinci mii de ani de la fa- 
cerea omului şi de la căderea lui din Dumnezeu apoi, căci Eu 
n-am zidit omul ca să moară, ca să cadă, ci l-am zidit ca pe o 
casă a Mea şi am tânjit să Mă odihnesc în el apoi. O, cum 
să-Şi fi arătat Dumnezeu faţa iubirii Lui, Fiinţa Lui cea din iu- 
bire plămădită dacă n-ar fi zidit El omul ca să-i dea iubirea Lui 
toată şi ca să Se facă cunoscut Dumnezeu? Atunci El S-a 
hotărât să facă cerul şi pământul şi toate câte sunt, şi apoi pe 
om, ca să aşeze în el şi peste el iubirea Lui şi să-L mărturi- 
sească omul pe Dumnezeu iubire a sa şi izvor de iubire. O, pen- 
tru aceasta a zidit Dumnezeu un popor al Său între neamurile 


de pe pământ pe vremea lui Avraam, Isaac şi Iacov şi neamul 
lor apoi. Cu multă măiestrie l-am scos pe Avraam din pământul 
său şi l-am aşezat în pământ nou şi am coborât peste el glasul 
Meu şi am rostit binecuvântarea Mea peste el şi peste seminţia 
Mea cea binecuvântată prin el. Am lucrat treaptă cu treaptă 
apoi calea venirii Mele în mijlocul poporului Israel, şi prin cu- 
vânt rostit prin prooroci am tocmit venirea Mea pe pământ, 
coborârea Mea în trup de Fecioară ca să Mă nasc din ea copil 
al Tatălui şi al ei şi să cresc în mijlocul lui Israel, cel numit de 
Mine poporul Meu, şi să-Mi dovedesc obârşia şi dumnezeirea 
Mea în mijlocul lui, şi toate neamurile pământului ştiu de 
atunci şi până azi că Israel Mi-a fost popor şi că nu M-a primit 
când am venit şi că s-a sculat împotriva Mea prin cei mari de 
peste el şi M-au scos de la ei, M-a scos afară Israel din casa 
sa, căci s-a vrut el stăpân peste pământ. 

O, nu M-a primit Israel nici când M-am născut, nici când 
am înviat. De la naştere şi până la moartea Mea pe cruce şi 
până la învierea Mea apoi nu M-a primit Israel, ci M-a con- 
damnat la cruce acest popor. Născusem însă de sus prin cuvân- 
tul Meu pe câţiva din mijlocul lui, pe care Mi i-am făcut 
ucenici ai iubirii Mele pentru om, şi cu ei M-am purtat din loc 
în loc, facându-Mi cale cu minunile cele mai presus de fire 
peste cei neputincioşi ai lui Israel, până în ziua când M-am 
lăsat prins şi dus de căpeteniile lui pe muntele Golgota ca să 
fiu bătut în cuie pe cruce şi să stau trei zile în mormânt împru- 
mutat şi să Mă scol apoi biruitor dintre cei morţi, după ce 
M-am dus în locuinţa lor şi M-am arătat cine sunt, căci eram 
Cel făgăduit lui Israel ca să vin Mântuitor şi Salvator al omului, 
şi Mi-am făcut atunci lucrarea pentru care am venit. Mi-am 
ridicat sfinţi în urma Mea, şi din unul în altul s-a înmulţit apoi 
neamul sfinţilor Mei şi am păstrat din ei din vreme în vreme 
neamul creştinesc şi turma lui cea credincioasă Mie, dar în 
toată vremea păstorii năimiţi au pătruns în turmă şi s-au făcut 
stăpâni pe ea în locul Meu şi mereu Mi-au tot clătinat ei de la 
locul lor pe cele aşezate de Mine prin sfinţi o dată pentru tot- 
deauna, iar cei binecredincioşi ai turmei Mele, păstori şi oi, au 
păţit ca şi Mine, au fost scoşi afară şi daţi crucii, şi iată, mai- 
marii de peste neamul creştinesc au făcut şi fac şi ei ceea ce a 
făcut cu Mine poporul Israel, ca să domnească ei în locul Meu, 
iar Duhul Sfânt să tacă sau să nu fie luat în seamă, ca să zică 
numai ei în numele Duhului Sfânt aşa cum vor ei. 

O, pe pământ s-a astupat şi se tot astupă calea care duce 
la duhul vieţii şi la ascultarea de el pentru ca să aibă omul viaţă 
şi din belşug să aibă, dar vin Eu, Domnul, cu râul Meu de cu- 
vânt, cu iubirea lui Dumnezeu, care vine pe pământ ca să-i 
spună omului adevărul, căci cele aşezate de sfinţi ca să fie 
făptuite şi trăite de cei credincioşi Mie sunt clătinate tot mai 
mult de la locul lor şi trebuie să lucreze Dumnezeu dacă omul 
strică, dacă el nu zideşte pe temelia cea bine aşezată şi bine 
cunoscută, şi iată, vine Domnul, că este scris să vină. Amin. 

Stă aşezată de sfinţi şi de părinţi în duminica aceasta, 
cea dintâi a Postului Mare, pomenirea dreptei credinţe, du- 
minica ortodoxiei. O, cum să nu grăiesc Eu, Domnul, cuvân- 
tarea Mea peste ziua aceasta de pomenire din părinţi lăsată? 
Sub lucrarea şi sub venirea Duhului Sfânt peste ei, aşa au lucrat 
din partea Mea sfinţii şi părinţii, şi au lucrat ei cu post şi cu 
rugăciune vie înaintea Domnului, care de care mai mult şi mai 
întreg au lucrat, ca să aibă neamul creştinesc dreptar peste el, 
dar mulţi lupi îmbrăcaţi în piele de oaie s-au strecurat în toate 
vremile înăuntrul bisericii Mele şi au pus mâna pe toiag şi au 
păstorit ei, şi faţa lor se vedea apoi, căci se ridicau şi risipeau 
şi stricau, dar sfinţii luptau mereu din partea Mea şi ridicau 

sfinţi şi le dădeau lor biruinţa chiar şi atunci când erau jertfiţi 
pe altarul dreptei credinţe, căci prin prigoane reci ei luptau şi 
biruiau cu Mine şi păstrau credinţa şi neamul cel de după ei, 
care se întărea şi mai mult prin minunile şi descoperirile 
sfinţilor lucrători cu Mine, chiar şi după ce aceştia erau jertfiţi 
pe altar, şi erau ei biruitori ca florile de ghiocei, care după ce 
se luptă cu zăpada şi gheaţa care să nu-i lase să scoată căpşorul 
în sus când ei dau să înflorească vestitori ai primăverii, ei 
aşteaptă iar şi iar sub neaua groasă şi sub gheaţă şi biruiesc şi 
sparg crusta cu căpşorul lor credincios primăverii şi ies înfloriţi 
deasupra după multă luptă când ei dau să iasă şi să se arate. 

O, neam ortodox, ia de la Mine cuvânt de veghe şi 
învaţă-te să-ţi păstrezi tărâmul şi taina şi datinile tale! Scoa- 
lă-te la veghe, că toate dau să se strice de tot din pricina păsto- 
rilor plătiţi care stau peste tine, dar tu priveşte în sus la sfinţi 
şi la părinţi şi nu te lăsa mic sub mâna celor ce te înstrăinează 
de mântuirea ta, căci faţa vopsită nu e faţă de păstor. Păstorii 
tăi sunt sfinţii şi toţi cei ce se sfinţesc pentru Mine şi pentru 
tine, iar tu trebuie să iei bine seama ce faci, căci Eu te ajut să 
ştii şi să poţi, şi vin cuvânt la tine şi te povăţuiesc să ştii. Jumă- 
tate din zilele săptămânii să le dai pentru sufletul tău şi să 
mănânci bucate de post după asfinţitul soarelui, care-ţi călău- 
zeşte vremea zilelor şi a nopţilor ca să ştii tu măsura timpul, 
căci dacă nu va întrece credinţa ta pe cea a fariseilor şi a 
cărturarilor, care postesc de două ori pe săptămână, aşa cum 
se laudă ei şi care zic că fac fapte mari, nu vei avea nici tu în 
mijlocul tău împărăţia cerurilor, împărăţia sfinţilor, care s-au 
jertfit pe altar pentru credinţa ta prin ei. 

O, se suie la Mine durere care ustură, că pe mulţi îi vede 
cerul că postesc mult, dar cu trupul şi cu duhul umblă goi, um- 
blă descoperiţi înaintea cerului şi a oamenilor, umblă după 
modă şi îşi aţâţă unii altora simţurile spre păcat, de care ei nu 
postesc. O, trebuie post plăcut Mie de la cei ce dau să pos- 
tească de bucate, că nu mâncarea sau nemâncarea îl va pune 
pe om înaintea Mea, ci viaţa sfântă a lui îl face pe el să fie 
moştean al cerului pe pământ. Trebuie hrană sfântă pentru su- 
flet în vreme de post. Trebuie citiţi sfinţii care au cârmuit bine 
biserica. Trebuie lucru mai puţin cu mâna şi mult cu veghea 
cea pentru post şi pentru rugăciune de iertare a păcatelor, căci 
omul este rob păcatului. 

O, neam creştin, o, neam ortodox, să mănânci cu sfială 
bucatele de pe masă în vreme de post şi în toată vremea, şi nu 
cu bucurie să mănânci, căci trupul stă împotriva duhului prin 
bucurii trupeşti, care se suie la suflet, şi este omul deprins să 
se bucure mâncând şi gătindu-şi să mănânce. Eu când M-am 
supus postului cel de patruzeci de zile şi patruzeci de nopţi, 
după voia Tatălui Meu, am fost în tot acest timp ispitit şi încer- 
cat de satana, dar Eu rămâneam în toată vremea ispitirii blând 
şi smerit, aşa cum se cuvine în zile de post, dar omul postitor 
nu ştie îndeajuns ce este cu adevărat postul. David era împărat 
şi se aşeza la mare veghe când postea, şi zicea: «Pentru cuvin- 
tele Tale, Doamne, eu am păzit căi aspre, ca să nu grăiască 
gura mea lucruri omeneşti». Zilele de post sunt pentru cei 
credincioşi după adevăr, dar blândeţea şi smerenia inimii tre- 
buie să fie hrana sufletului postitor de cele trupeşti şi omeneşti 
şi mult hrănitor de cele cereşti, şi multă povaţă îi trebuie omu- 
lui postitor ca să-i fie lui de folos jertfa cea pentru mântuirea 
lui, şi au sfinţii învăţătură dată de Mine lor pentru neamul orto- 
dox, pentru cel după adevăr creştin, că nu mai este biserică a 
Mea pe pământ decât ortodoxia cea trăită pe unde mai este ea 
trăită, cea bine păstrată sub Duhul lui Dumnezeu şi bine păzită 
de duhul omenesc, căci altfel se strică neamul, se strică aluatul 


şi nu mai este bun. Minciuna e mare doamnă pe pământ şi au 
oamenii îngâmfaţi prin ea, au îndrăzneala să pună învăţătura 
lor cea strâmbă la îndemâna norodului ca să-l ducă spre 
minciună, şi iată de ce trebuia să vină Domnul pe pământ cu- 
vânt! Nimănui să nu-i mai fie de mirare venirea Mea cuvânt 
pe pământ acum, căci Eu sunt Lumina lumii şi trebuie să lucrez 
peste întuneric şi să se vadă calea şi s-o cunoască oamenii, căci 
s-a astupat calea care duce pe om spre Dumnezeu, s-a astupat 
cu minciuna căreia i se zice adevăr. Eu însă vin şi fac lumină 
şi îmi am locaşul în soare şi sunt ca un Mire Care iese din 
cămara Sa, precum este scris, şi soarele se bucură ca un uriaş 
care aleargă drumul lui, şi de la marginile cerului este ieşirea 
lui, şi oprirea lui până la marginile cerului, şi nu este cine să 
se ascundă de căldura lui, şi toată firea se bucură şi tresaltă de 
venirea Mea cu lumină peste pământ, cu râul Meu de cuvânt, 
care povăţuieşte pe om. Amin. 

O, popor ortodox, ia aminte la glasul Meu, care-ţi gră- 
ieşte în vreme de neveghe a ta pentru credinţa ta, pentru bise- 
rica ta! Adu-ţi aminte de voievodul român Mircea cel Bătrân, 
care nu s-a aplecat sultanului turcesc când acesta a venit să-i 
ceară lui Mircea îngenuncherea. Răspunde-i şi tu duşmanului 
antichrist când vine la tine să te despoaie de cămăşuţă şi să-ţi 
dea el cămaşă roşie spre batjocura ta aşa cum Mi-au dat Mie 
mai-marii poporului Israel când M-au dus spre batjocură şi 
spre răstignire ca să nu mai fiu; o, răspunde-i şi tu duşmanului 
mântuirii tale, răspunde-i ca voievodul Mir- cea şi ai grijă să 
ştii să răspunzi în faţa celor ce vin să te îngenuncheze şi scoa- 
lă-te şi uită-te în sus la sfinţi şi la părinţi şi întreabă-i pe ei, ca 
să nu greşeşti pentru credinţă, căci credinţa este însoţită de 
sfinţenie, şi numai sfinţii au credinţa bine aşezată în ei şi des- 
coperiri de la Domnul pentru calea ei. O, păstrează-ţi credinţa, 
păzeşte-ţi averea, popor ortodox, şi nu te teme de cel îmbrăcat 
pe deasupra cu haina credinţei! Tu veghează cu sfinţii, care 
s-au făcut ţie cunoscuţi prin faptele lor sfinte, că n-are cine te 
ajuta decât Domnul şi sfinţii Lui în greaua încercare de azi a 
credinţei tale, popor ortodox! îţi dau de ştire cu durere că tu 
eşti sub robie, şi de multă vreme eşti aşa. îţi fac cunoscut că 
răbdarea Mea este multă şi mare pentru învierea ta, pentru 
izbăvirea ta de sub robie, numai să iei tu acum povaţa Mea 
peste tine. Ridică-te ca un voievod, popor ortodox, şi scutură 
de pe tine robia şi ameninţarea duşmanului antichrist, care te 
înfăşoară acum în haina lui cea roşie când Eu te cer cu cămă- 
şuţă albă să stai înaintea Mea, că ea este haina slavei, nu cum 
te învaţă duşmanul Meu şi al tău, antichrist, de te-a făcut să-ţi 
îmbraci în roşu căsuţa şi trupul şi toată orânduiala ta ca să te 
asemeni cu el la port şi la credinţă apoi, căci credinţa lui este 
necredinţa în Mine şi lepădarea de Dumnezeu a lui şi a ta. O, 
nu căuta să te înveţi să zici şi tu ca duşmanul care a rătăcit de 
pe cale şi care rătăceşte zicând: «Eu sunt al lui Petru, eu al lui 
Pavel, eu al lui Apolo». O, nu aşa. Să nu zici şi tu: Eu sunt al 
lui Ioan, eu al lui Vasilie, eu al lui Grigorie, sau al altui sfânt, 
sau, mai mult, al celor ce n-au fost sfinţi, ci să zici: „Eu sunt 
al părinţilor cei sfinţi, care mă dau lui Dumnezeu prin învăţă- 
tura lor cea sfântă ”, că dacă nu vei asculta aşa, te vei pierde 
îţi zic, te va pierde dinaintea Mea duşmanul antichrist, care a 
pătruns în casa ta cu orânduiala sa cu totul şi prin toate, căci tu 
n-ai vegheat să nu ţi se spargă casa, şi ea ţi-a fost spartă, că an- 
tichrist nu vrea ca tu să fii mireasa Mea acum, la sfârşit de 
timp, iar Eu vin la tine Mire, nu altfel vin, şi te găsesc logodită 
cu duşmanul Meu, care te-a robit ca să fii a lui. O, lasă-Mă să 
te răscumpăr, că de aceea vin la tine în zilele acestea, popor 
ortodox! Caută, popor iubit, să nu faci şi tu ca poporul Israel 

acum două mii de ani când Eu am venit de la Tatăl la el, iar el 
M-a alungat! 

I-aş ruga cu multă aplecare pe cei ce au rămas în neamul 
român biserică a dreptei credinţe, pe celălalt sobor de arhierei 
ai acestui neam, şi pentru care ca să fie el acum, s-au dat jertfă 
dureroasă mulţi sfinţi ai ortodoxiei când s-au clătinat de la 
locul lor serbările sfinţilor şi când tu ai căzut sub robia duş- 
manului, care te-a înşelat atunci ca să te lepezi de sfinţi şi de 
predaniile lor peste biserică din neam în neam; i-aş ruga pe 
aceştia să înţeleagă ca şi Mine că tu eşti sub robie, popor român 
ortodox, şi că Eu rabd îndelung pentru tine aşa cum răbdam 
pentru Israel când cădea sub robie pentru neascultarea lui de 
Dumnezeu şi de prooroci şi de văzători, pentru călcarea legii 
strămoşeşti. I-aş ruga să stea ei în umilinţă şi în mare iubire şi 
răbdare, cu duh blând şi smerit înăuntrul lor, cu nădejdea că 
Eu, Domnul, vin pe pământ cuvânt ca să lucrez repararea celor 
ce s-au dărâmat de la locul lor din lipsa de veghe sfântă a slu- 
jitorilor de biserică atunci când acestea s-au clătinat. Le amin- 
tesc lor că Eu, Domnul, am spus acum două mii de ani celor 
ce se bizuiau că sunt fii ai lui Avraam, neînţelegându-Mă ei că 
Eu sunt mai mare ca Avraam, mai înainte de el, iar Eu le-am 
spus lor când am văzut că ei sunt cei ce nu Mă primesc şi dau 
să Mă omoare dintre ei, şi le-am spus că Dumnezeu poate şi 
din pietre să ridice fii ai lui Avraam. Iată, pot, aşa cum am spus 
atunci că pot, ca un Dumnezeu, căci am venit pe pământ de la 
Tatăl cuvânt şi Mi-am dat deoparte un popor mititel la număr 
şi la stare şi l-am binecuvântat cu binecuvântare nouă şi stau 
în mijlocul lui cuvânt şi în noiesc toate prin cuvânt, precum este 
scris, şi am ungere curată şi nouă peste el, şi cu sfinţii din cer 
lucrez acestea peste el şi rabd în mijlocul lui cu el până la ziua 
biruinţei, când voi răzbate să-Mi răscumpăr înapoi biserica şi 
s-o numesc ortodoxie, mireasa Mea, care M-a înşelat cu atâţia 
iubiţi şi n-o mai am a Mea pe ea acum, şi lucrez de pe margini 
şi strig la ea să-i dau de veste că am venit s-o dezrobesc şi 
să-i dau veşmântul ei cel dintâi dacă se va întoarce la Mine, 
dacă va voi ea cu Mine, iar dacă nu va voi, voi da slava Mea 
celor ce Mă iubesc după adevăr şi îi voi înmulţi pe ei ca stelele 
cerului, precum este scris despre fiii lui Avraam, părintele 
credinţei neprihănite înaintea Mea, căci el nu s-a îndoit de 
Mine când M-am descoperit lui dintre toţi cei din vremea lui 
şi am grăit lui din cer şi am pus peste el făgăduinţa Mea pentru 
neam mare din el ridicat între pământ şi cer înaintea Mea, nea- 
mul sfinţilor, neamul dreptei credinţe. Amin. 

Fac aplecare bisericii slujitoare de partea ortodoxiei cea 
din părinţi în mijlocul neamului român şi spun acestor slujitori 
dăruiţi credinţei strămoşeşti prin jertfă şi prin credinţă stator- 
nică înaintea Mea, le spun lor că Eu, Domnul, sunt venit cuvânt 
peste pământ pe vatra neamului român şi de mult lucrez prin 
scule pregătite de Mine ca să biruiesc pentru dezrobirea bi- 
sericii, căci în anul dărâmării sărbătorilor sfinţilor, Eu am ridi- 
cat o nădejde mare, o mlădiţă nouă şi am îngrijit de ea până ce 
am putut lucra prin ea înştiinţare mare şi trâmbiţare sfântă a 
Mea şi a sfinţilor din cer peste pământ şi peste biserică şi am 
spus în tot acest răstimp că biserica Mea cea dreaptă şi curată 
în credinţă este cea care se jertfeşte pentru credinţă şi cea care 
veghează apoi împotriva duşmanilor ei, şi nu este biserica Mea 
cea care doar mănâncă şi bea şi se împodobeşte în numele 
credinţei, dând ea drumul la uşă de câte ori bate cineva să intre 
dintre cei străini de sfinţenia ei cea din părinţi. O, adevărata 
biserică este cea care suferă ca Stăpânul ei batjocură, defăima- 
re, prigoană şi biruinţă prin acestea, căci Eu aşa am biruit şi 
sunt Biruitorul morţii şi al iadului şi sunt Mântuitorul celor 


dreptcredincioşi, şi trebuie răbdare şi duh blând şi smerit tre- 
buie în cei ce rabdă îndelung ca şi Mine pentru salvarea bi- 
sericii Mele, robită acum de cei străini de Mine şi de ea. 

O, neam român, veghează şi caută să vezi ce să faci ca 
să fii iarăşi Mie biserică după dreapta credinţă, că biserica ta 
şi slujitorii ei sunt sub robie şi sunt uniţi cu duşmanii Mei şi 
ai ei. îţi dau putere să te trezeşti şi să veghezi şi să te uiţi bine 
spre cer şi să te întrebi cu sfinţii ce să faci ca să nu piară viaţa 
ta. întoarce-te la starea cea dintâi a bisericii Mele, întoarce-te 
la serbările sfinţilor şi la mersul cel bine aşezat al bisericii, că 
nu e bună calea pe care tu ai apucat, amestecând pe Domnul 
cu cei de neam străin, căci sfinţii te-au povăţuit sfânt, şi tre- 
buie ascultare! Au aşezat părinţii şi sfinţii în duminica întâi a 
Postului Mare pomenirea dreptei credinţe şi nu ştiu fiii bi- 
sericii ce înseamnă dreapta credinţă. Ortodoxia înseamnă 
sfinţii părinţi, aceasta spun Eu, Domnul, în zi de duminică a 
pomenirii dreptei credinţe, şi rabd cu durere trezirea ta la 
veghe, o, turmă a neamului român! întoarce-te la locul de 
unde ai căzut în rătăcire, întoarce-te pe calea istoriei sfinţilor 
şi caută să-ţi vezi greşeala şi scoală-te şi te scutură de ea şi 
aşează-ţi calea aşa cum cere datina creştinească, şi nu cum 
vrei tu sau mai-marii de peste tine, uniţi cu antichrist îm- 
potriva Mea şi a ta, căci aşa tu nu poţi fi a Mea, iar Eu voiesc 
să-Mi fii mireasă acum, la sfârşit de timp, cu întreg trupul tău 
sub crucea dreptei credinţe, că vin pe vatra ta, neam român, 
şi Mă fac în lung şi în lat cuvânt peste pământ din mijlocul 
tău şi chem sub această viţă nouă neamurile spre lumina Mea, 
spre învăţătura Mea, care mântuieşte. Amin. 

O, pace ţie, neam român! întoarce-te să-Mi fii biserică, 
să-Mi fii iar mireasă! Ascultă-Mi glasul, deschide Domnului 
tău, Care a grăit cu tine cuvântul Său în zi de pomenire pentru 
credinţă! înviază după adevăr întru dreaptă credinţă, după 
dorul Meu, o, biserică a neamului român, şi lasă-te mireasă 
Mie apoi şi lasă-te povăţuită din cer, căci această minune peste 
tine numai Eu, o, numai Eu o mai pot săvârşi pentru viaţa ta, 
dacă tu vei deschide ca să crezi, ca să Mă primeşti şi ca să te 
mântuieşti din robie, la cuvântul Meu cel de peste tine acum. 
Amin, amin, amin. 

20 februarie/4 martie 2012 

Duminica a treia a Postului Mare, a sfintei Cruci 

Slava Domnului faţă în faţă cu cei care citesc cuvântul. Grăirea 
Domnului cu neamul român. Păstorul Cel cu crucea a suferit pentru 
neamul omenesc. îndemn la pocăinţă. Neamestecul cu cei plecaţi din 
poporul cuvântului. 

M ă vestesc la porţi ca să intru cuvânt în cartea 
Mea de azi şi Mi se face primirea. Sunt Arhie- 
reul Cel Mare, capul bisericii Mele, şi Slujitor împreună cu 
biserica sunt înaintea Tatălui Savaot, şi Tatăl Meu lucrează, şi 
Eu lucrez. Mai mult decât arhiereii şi decât preoţii bisericii, 
mai mult se cade să lucrăm Noi, cei din cer, peste biserică, iar 
altfel biserica nu este a Noastră, a Tatălui şi a Mea, şi este ea 
altceva când nu are de Stăpân peste ea pe Dumnezeu şi de 
Călăuzitor al ei mereu pe Fiul lui Dumnezeu. 

Eu sunt Cuvântul lui Dumnezeu, sunt Dumnezeu Fiul, 
Domnul Iisus Hristos, Arhiereul Cel Mare al bisericii Mele 
după rânduiala Tatălui Meu Savaot. Cine este cel ce Mă în- 
treabă cine sunt Eu, Cel ce grăiesc peste biserică? Eu sunt Cel 
ce sunt îi răspund, dar dacă şi Eu îl întreb pe el cine este, el 
poate să-Mi răspundă după adevăr? Poate omul să slujească la 
doi stăpâni, l-aş întreba pe el? Ce Mi-ar răspunde cel ce l-aş 

întreba cine este el? O, dacă Mi-ar fi Mie slujitor ar avea unul 
ca acela ce să-Mi răspundă, dar dacă îşi slujeşte sieşi slujitor 
în dreptul lui Dumnezeu, nu are răspuns, se ruşinează să dea 
răspuns, se ruşinează de Mine şi de oameni, iar Eu am spus 
acum două mii de ani: «Cine se va ruşina de Mine şi de cuvin- 
tele Mele în neamul acesta preacurvar şi păcătos, şi Fiul Omu- 
lui Se va ruşina de el când va veni întru mărirea Tatălui Său 
cu sfinţii îngeri». Eu cu îngerii vin când vin să grăiesc peste 
biserică, căci sunt purtat de îngeri, iar îngerii sunt cei ce Mă 
acoperă, sunt norul cel de deasupra trupului Meu cel înviat din- 
tre morţi acum două mii de ani, şi frumoasă este slava Mea cea 
acoperită de cetele îngereşti când Eu vin şi grăiesc cuvântul 
Meu în mijlocul poporului Meu cel credincios venirii Mele de 
azi cuvânt pe pământ la el, căci cu aceeaşi slavă stau înaintea 
lui şi când cobor în carte, şi când ies spre el cuvânt din carte 
rostit, şi mereu sunt, odată cu auzirea sau cu citirea cuvântului 
de către cei ce îl aud sau îl citesc, mereu cu aceeaşi slavă stau 
faţă în faţă cu cei ce au părtăşie cu Mine prin acest cuvânt ieşit 
din gura Mea, şi Dumnezeu aşa lucrează, căci este adevărat 
Domnul şi acelaşi este mereu şi întreg lucrează în toată vremea 
şi peste tot pe unde împarte El cuvântul Său. Amin. 

O, neam român, cobor în mijlocul tău cuvânt, cobor pe 
vatra ta cu slava cuvântului Meu de atâta timp, dar şi tu faci ca 
Israel, care M-a avut în mijlocul lui treizeci şi trei de ani prin 
naşterea şi copilăria şi creşterea Mea şi prin propovăduire apoi 
şi prin durerea lepădării lui de Mine în toată această vreme, şi 
apoi el M-a lepădat de tot şi M-a dat crucii ca pe cel mai mare 
rău al lor, dar în mijlocul tău, popor român, Eu sunt de peste 
cincizeci de ani cuvânt de Duh Sfânt şi călăuzesc un popor, pe 
care l-am făcut credincios Mie şi împărţitor de cuvântul lui 
Dumnezeu în vremea aceasta, căci Eu sunt Cel ce sunt, Alfa şi 
Omega sunt, Cel dintâi şi Cel de pe urmă, începutul şi sfârşitul, 
precum este scris că am lucrat şi că voi lucra, şi aceasta este 
lucrarea Mea, precum este scris să fie ea şi să fiu Eu, şi fii cu 
luare-aminte, popor român, cum sunt Eu în lucrarea Mea în 
mijlocul tău, pe vatra ta, căci din nou îţi spun: Eu sunt Cel din- 
tâi şi Cel de pe urmă, începutul şi sfârşitul, Alfa şi Omega sunt. 
Nu numai la început, nu numai Cel dintâi, ci şi la sfârşit sunt, 
şi Cel de pe urmă sunt, precum este scris. Cu ce ies Eu din 
cartea aceasta a numelui Meu şi a lucrării Mele, care M-a vestit 
că aşa sunt şi că aşa lucrez? Dacă sunt Alfa, sunt şi Omega. 
Dacă sunt începutul, sunt şi sfârşitul. Dacă sunt Cel dintâi, sunt 
şi Cel de pe urmă şi lucrez la sfârşit ca şi la început. Sunt Cel 
dintâi, căci din Tatăl purced mai înainte de toţi vecii, şi sunt 
Cel de pe urmă, căci închei lucrarea Tatălui cu cuvântul Meu 
ca şi la început cuvânt, căci Dumnezeu lucrează prin cuvânt 
aşa cum toată facerea a făcut-o. Fac facere nouă, căci aşa este 
scris, iar omul nu poate face aceasta ce este scris. Dacă am 
făcut la început prin cuvânt facerea, tot aşa lucrez şi la sfârşit, 
iarăşi facere, şi nu se pricepe omul pentru cele ce Dumnezeu 
trebuie să le facă, iar omul trebuie să facă numai ce i-am spus 
Eu să facă dacă voieşte el să fie al Meu aici şi pe vecii apoi, 
dar să-şi aducă el aminte ce i-am spus Eu acum două mii de 
ani când am venit de la Tatăl şi la Tatăl M-am dus iar, şi i-am 
spus atunci să semene cu Mine cel ce Mă voieşte al său, şi i-am 
spus: «Oricine voieşte să vină după Mine, să se lepede de sine, 
să-şi ia crucea şi să-Mi urmeze, căci cine va voi să-şi mântu- 
iască sufletul, îl va pierde, iar cine va pierde sufletul său pen- 
tru Mine şi pentru Evanghelia Mea, acela îl va mântui, căci 
ce-i foloseşte omului să câştige lumea întreagă dacă-şi va 
pierde sufletul lui?». O, fericit cel ce pătrunde puterea acestui 
cuvânt rostit de gura Mea peste om acum două mii de ani, căci 


acela nu-şi pierde vremea sa şi plata sa! O, fericit poporul care 
s-a ales cu Mine din mijlocul tău, neam român, ca să-Mi scriu 
Eu în zilele acestea în mijlocul lui cartea venirii Mele cuvânt 
pe pământ acum, la sfârşit de timp! Eu sunt începutul şi sfârşi- 
tul, iar dacă am grăit acum două mii de ani, grăiesc şi la sfârşit, 
grăiesc şi acum, căci pot aceasta, ca un Dumnezeu adevărat ce 
sunt. Amin. 

Iată, stau în mijlocul bisericii Mele în neamul român cu 
zi de pomenire a sfintei Cruci, a drumului şi a mersului omului 
cu crucea aşa cum am mers Eu spre înviere acum două mii de 
ani când Mi-am dus crucea pe care am fost răstignit pentru ca 
să înviez apoi dintre cei morţi. Am mers în mijlocul lui Israel 
treizeci şi trei de ani cu pasul Meu dumnezeiesc, iar la sfârşitul 
Meu cel de atunci am mers cu crucea şi am mers spre înviere 
şi i-am arătat omului drumul spre înviere şi i-am spus să-şi ia 
şi el crucea şi aşa să-Mi urmeze dacă voieşte să vină după Mine 
cu mersul lui, cu viaţa lui dată Mie şi nu luişi oprită ea. Eu sunt 
Păstorul Cel cu crucea, nu Cel cu haine cu fir şi cu mitră bătută 
cu pietre scumpe aşa cum se poartă înaintea norodului arhiereii 
lumii spre slava lor pe pământ şi nicidecum spre slava Mea, 
căci Mie Mi-au înţepat spinii fruntea şi am umplut cununa de 
spini de sângele frunţii Mele dumnezeieşti şi încununată cu 
spini de poporul iudeu, şi apoi am vopsit crucea răstignirii 
Mele cu sângele Meu cel revărsat pe ea din rănile răstignirii, 
din mâini şi din picioare şi din coastă, căci în coastă M-a îm- 
puns ostaşul care M-a ajutat să-Mi dau Duhul pe deplin, că 
venisem de la Tatăl pentru răscumpărarea omului care a greşit 
prin femeie, căci femeia a fost luată din bărbat, din coasta 
bărbatului, şi i-a făcut rău bărbatului ei apoi, iar Eu trebuia să 
vindec această rană atunci făcută şi să umplu la loc, căci tre- 
buia să vindec tot trupul omului, şi bărbatul, şi femeia, căci fe- 
meia a fost luată din bărbat, şi Eu Mi-am dat duhul şi pentru 
bărbat şi pentru femeie şi M-am aruncat după ei în iad prin 
moartea Mea pe cruce, prin drumul crucii Mele, pe care M-am 
lăsat răstignit, şi cu crucea purtată L-am urmat pe Tatăl întru 
ascultarea Mea, şi apoi am înviat ca să-i plătesc omului în- 
vierea, şi M-am aşezat în Tatăl apoi şi sunt de-a dreapta Lui şi 
sunt lucrarea Lui între cer şi pământ, sunt Cuvântul Lui şi mâna 
Lui, care este în lucru prin trupul şi prin Duhul Meu Cel 
lucrător din Tatăl pentru om. Amin. 

Au aşezat sfinţii şi părinţii sărbătoare pentru cruce, pen- 
tru drumul spre înviere a omului care posteşte de bucate pa- 
truzeci de zile până la praznicul de înviere a Mea şi a lui, dacă 
şi el voieşte, şi mângâi acum, mângâi cu slava cuvântului Meu 
pe cei ce postesc de bucate în vremea celor şapte săptămâni de 
post, iar cei ce postesc aşa cum se cuvine, aşa cum am lăsat 
Eu, Domnul, prin sfinţi şi prin părinţii cei îmbunătăţiţi ai bi- 
sericii şi lucrători de la Duhul Sfânt peste ea, acelora le dau 
acum, la mijloc de cale, mângâierea Mea cea prin cuvânt şi le 
spun ca şi acum două mii de ani: «Cine va pierde sufletul său 
pentru Mine şi pentru Evanghelia Mea, acela îl va mântui». 

O, ce păcat, ce păcat mare fac în vremea aceasta vânză- 
torii de came şi de băuturi şi de mâncări oprite pentru vremea 
în care scrie post peste ea! Nu sunt preoţi şi arhierei cu durere 
pentru Mine şi pentru oameni ca să le spună tuturor cu mărire 
de cuvânt că nu este voie în ţară ortodoxă să se calce cu 
neorânduială peste vremea postului. Este scris în Scripturi că 
neam preacurvar şi păcătos este neamul care calcă peste datinile 
sfinte venite din părinţi, şi iată, se ruşinează de Evanghelia Mea 
cei ce stau în numele Meu peste biserică şi nu le spun ei 
creştinilor să propăşească cu zile de post înaintea Mea pentru 
mântuirea lor. O, păi cum să le spună dacă nici ei nu postesc şi 

mănâncă pe furiş de cei ce nu-i văd pe ei făcând aceasta? 
Aceştia sunt necredincioşi, şi nici dacă ar învia cineva dintre 
morţi n-ar crede şi n-ar împlini ei cuvântul lui Dumnezeu şi al 
sfinţilor lui Dumnezeu, căci a înviat Lazăr, şi am înviat Eu, 
Domnul, şi tot n-a crezut Israel, care azi dă să-Mi facă altă zdro- 
bire şi dă să conducă lumea spre lepădarea de Dumnezeu, ca să 
fie el dumnezeu peste pământ şi numai el, şi numai banul, căci 
banul este blestemul creştetului lui, fiindcă pe bani a vândut pe 
Fiul lui Dumnezeu când S-a coborât din cer la el ca să Se lase 
răstignit de el, de poporul la care a venit ca să-i fie Mântuitor. 

O, trimite Tatăl izbăvitori peste oameni şi nu pricep oa- 
menii dragostea Tatălui pentru ei. Când a scos Domnul din 
robie pe Israel, n-a trimis înaintea lui izbăvitor pe Moise? O, 
aşa lucrează Dumnezeu în toate vremile şi trimite izbăvire 
celor robiţi, şi nu întreabă pe nimeni de pe pământ şi de peste 
oameni când El lucrează, şi nici pe mai-marii bisericii nu-i 
întreabă, căci Eu, Domnul, sunt mai mare decât ei şi sunt 
izbăvitorul lor dacă şi ei Mă vor aşa cum Eu lucrez, căci Duhul 
Sfânt coboară spre lucrare când voieşte El, nu când vrea omul 
cel pământesc, nu când crede el aceasta. Eu pe leproşi i-am 
curăţat de suferinţa lor cu cuvântul Meu mai înainte de a-i tri- 
mite pe ei să se arate preoţilor şi să-i vadă aceştia vindecaţi şi 
să se întrebe cine i-a vindecat pe ei? Dar la care preoţi ştiau 
aceştia să se ducă? Preoţii Mă certau, Mă prigoneau de peste 
tot că-i vindec pe cei neputincioşi şi că fac prea multe minuni 
şi că-i micşorez pe ei înaintea mulţimilor robite de ei, şi au 
spus că trebuie să fiu răstignit ca nu cumva să piară seminţia 
lor, neamul lor tot, dar de ce le-a fost frică de aceea n-au scăpat, 
căci neamul lor a pierit dinaintea Mea chiar pentru că M-a 
prigonit din mijlocul lui, şi este el acum cel rătăcit şi cel ce 
rătăceşte pe mulţi. 

O, popor al cuvântului Meu, o, fiilor, nici unul din voi 
să nu staţi cu guriţa uscată de cuvânt din cer rostit peste voi şi 
de laudă pentru cei din cer! De la unul la altul să lucreze cu- 
vântul Meu cel rostit între voi. De la unul la altul să vă daţi 
mângâierea Mea, căci cei credincioşi trebuie să se hrănească 
mult unii pe alţii cu raiul, cu hrana raiului, cu sfinţii, cu îngerii 
şi cu toate puterile cereşti, iar când Eu, Domnul, îi spun omului 
ce să facă pe pământ între om şi om, aşa trebuie să împlinească, 
fiindcă Eu sunt Dumnezeu din Dumnezeu şi nu trebuie auzit 
şi luat în deşert apoi cuvântul lui Dumnezeu, şi trebuie împlinit 
cu frică, iar frica de Dumnezeu este cu cei ce împlinesc aşa 
cum cere Dumnezeu şi aşa cum Domnul aşteaptă de la om, de 
la cel mic spre Cel mare, Care are grijă să-l înveţe pe om să se 
facă dumnezeu prin har şi prin ascultare cu har, căci harul 
înseamnă lepădare de sine cu umilinţă şi cu pocăinţă şi cu 
multă lucrare şi minune de lucrare prin acestea, cu mult dor de 
Dumnezeu în om, că fără dor de Dumnezeu nimeni, o, nimeni 
nu-L poate iubi pe Dumnezeu pe pământ, nimeni nu poate tânji 
cu inima după El fără încetare, după viaţă fără de moarte, iar 
viaţa Eu sunt. Eu sunt Calea, Adevărul şi Viaţa, de care cei 
mândri nu au parte, căci aceştia iau din mintea lor chiar şi cele 
pentru Dumnezeu de la ei, şi nu iau ei de la Dumnezeu dacă 
fac aşa, că nu aşa înseamnă să aibă omul har, căci harul în- 
seamnă aplecare, aşa cum mama Mea Fecioara a avut mereu 
şi a lucrat har mereu, mereu, şi a lucrat ca Dumnezeu pe pă- 
mânt şi L-a născut pe Fiul lui Dumnezeu Om pe pământ, şi pe 
om l-a făcut dumnezeu prin har, prin lucrarea ei cea plină de 
har pentru Dumnezeu şi pentru om. 

O, nu la toţi le este dat să creadă până la sfârşit această 
venire a Mea pe pământ acum, şi spun aceasta pentru cei ce 
s-au tras în lături după ce au gustat şi s-au înfruptat cu venirea 


Mea cea de azi, cu izbăvirea cea pentru mulţi din cei ce se 
smeresc pentru ea, căci unii au stat o vreme şi s-au dat apoi în 
lături, şi prin aceasta Mi-au făcut ocară şi s-au dus, căci au 
judecat după mintea şi după vederea lor, iar cel ce judecă, acela 
pe sine însuşi se judecă şi cade în judecată, cade prin această 
semeţie a sa, şi iată, parte din ei au călcat peste multe apoi din 
cele ce împlineau lângă Mine, lângă izvorul Meu de cuvânt, 
din care ei s-au hrănit multă vreme până ce s-au tras în lături, 
căci nu le-a fost lor dat să creadă până la sfârşit, şi au pus 
crucea jos şi n-au mai luat-o iar. Cel ce stă până la sfârşit este 
cel ce nu se sminteşte de nimic şi de nimeni, este cel ce nu se 
dă înţelept şi apoi nemulţumit prin semeţia lui precum s-a dat 
Adam în rai, căci cel ce se semeţeşte se dă deştept, şi prin 
aceasta se dă drept şi judecă pe cei din jur, şi iată, aşa cad din 
Dumnezeu şi din credinţă cei ce se semeţesc pe calea crucii, 
pe calea Evangheliei Mele cu omul. 

O, cel ce nu posteşte de şinele lui, acela zadarnic 
posteşte de bucate în vreme de post, căci semeţia este cu omul 
cel fără de statornicie pe calea lui cu Mine, şi iată cuvânt cu 
înţelepciune în el, căci Adam a fost ispitit şi a fost biruit prin 
ispitire pentru că n-a postit, pentru că n-a ascultat să postească 
de şinele lui, iar Eu, Domnul Iisus Efristos, am fost ispitit ca 
un om de către satana patruzeci de zile şi n-am fost biruit de 
el, pentru că am postit, pentru că M-am aplecat Tatălui şi 
vremii încercării trimisă de El, şi am stat cu umilinţă înaintea 
Tatălui şi înaintea lui satana în acelaşi timp, şi nu ştia satana 
că Tatăl este în Mine, şi Eu în Tatăl sunt, şi de aceea biruinţa a 
fost a Mea prin umilinţa Mea cea înaintea Tatălui şi prin 
bărbăţia Mea cea pentru El faţă în faţă cu satana cel ispititor. 

O, poporul Meu, o, fiule al cuvântului Meu cel de ieri şi 
cel de azi, te-am privit şi te-am ales al Meu dintre cei mulţi 
pentru că te-am văzut credincios cuvântului venirii Mele celei 
de acum două mii de ani, şi te-am luat la sân acum, la sfârşit 
de timp, şi-ţi dau venirea Mea cea de acum, căci am venit la 
tine şi M-am descoperit ţie cu venirea Mea şi ai crezut că Eu 
sunt. O, ia înţelepciune din cer, fiule, ia de la Mine ca să fii 
priceput, că iată ce înţelepciune îţi dau pentru dragostea Mea, 
pentru dragostea ta în Mine, şi iată ce-ţi spun! O, fiule, cum te 
porţi cu aproapele tău aşa te porţi şi cu Dumnezeu, căci firea 
este fire ori ca a lui Dumnezeu, ori ca a omului, şi aceasta n-au 
priceput mulţi veniţi şi trecuţi prin această lucrare de cuvânt şi 
care n-au ştiut să înţeleagă aşa dragostea lor cea pentru Dum- 
nezeu, şi acestora nu le-a fost dat să creadă până la sfârşit pen- 
tru cununa lor cea de la Mine prin această măreaţă venire a 
Mea la cei ce Mă primesc acum şi până la sfârşitul grăirii Mele 
peste om pe pământ în zilele acestea de apoi. Le spun iarăşi şi 
iarăşi tuturor celor care au crezut şi care vor crede de acum 
înainte că Eu, Domnul, grăiesc pe pământ în mijlocul unui 
popor micuţ şi credincios venirii Mele de azi în cuvânt, şi le 
spun lor aşa: 

O, nu huliţi lucrarea aceasta de cuvânt, şi nici pe cei ce 
o poartă şi o împart peste pământ, că e vai de cei ce se lovesc 
în această lumină, şi s-a văzut acest vai peste mulţi! Cei ce 
hulesc şi lovesc şi defaimă, aceia umblă apoi pe întuneric şi 
cad pe mâna oamenilor lumii şi se despart de duhul mângâierii, 
de Duhul Meu, Care grăieşte unui popor credincios, iar dacă 
ei vor să le fie bine după ce-şi fac ei singuri rău prin despărţirea 
lor de trupul acestui popor credincios, să se cureţe ei de păcatul 
vorbirii de rău şi al defăimării şi al judecăţii şi să se împace cu 
Mine prin pocăinţă spre iertarea lor apoi, iar dacă Eu văd la ei 
că au inima curată prin pocăinţă adevărată şi întreagă, îi voi 
izbăvi pe ei de întunericul lor şi le voi da înapoi lumina, numai 

să poată ei să iubească cu umilinţă calea, adevărul şi viaţa lor, 
adică pe Domnul, pe Mine, Cel dintâi şi Cel de pe urmă, Cel 
ce sunt şi lucrez iarăşi ca şi la început, căci sunt începutul şi 
sfârşitul şi sunt şi voi fi, şi toţi cei ce cred aşa se vor mântui şi 
vor fi. Amin. 

Să ia această învăţătură de viaţă vie toţi creştinii orto- 
docşi, după numele credinţei în care ei sunt scrişi că sunt, dar 
ca să fie ei, trebuie să înţeleagă că nu toţi cei ce zic „Doamne, 
Doamne!” vor intra întru împărăţia cerurilor, ci numai cei ce 
se poartă cu aproapele Meu şi al lor ca şi cu Dumnezeu, căci 
cei ce mărturisesc că sunt în credinţa cea dreaptă, le spun lor 
că aşa cum se poartă cu cei din jurul lor, aşa se poartă şi cu 
Dumnezeu, aşa şi nu altfel au sau nu pe Dumnezeu de Do mn 
şi de Stăpân al lor, ca nişte fii care ascultă sau nu de Cel ce 
poate să-i izbăvească şi să-i răscumpere pe ei din păcat. 

E mare învăţătura Mea cea de azi, e multă şi mare, şi ea 
va cere răspuns mare celor ce aud înţelepciunea Mea, cea cu 
care Eu azi cârmuiesc peste pământ, peste cei ce vor şi peste 
cei ce nu vor să cârmuiesc Eu, dar Eu cârmuiesc şi tainic lucrez 
şi împlinesc şi tai pe la mijloc şi trec peste tot şi aleg la dreapta 
Mea şi la stânga, şi voi da fiecăruia după cum este fapta sa, 
căci aşa este scris. Amin. 

Am stat în mijlocul tău în ziua aceasta de duminică a 
sărbătorii sfintei Cruci a răstignirii şi a învierii, o, poporul Meu 
care asculţi de la Dumnezeu cuvântul Său cel mereu astăzi! Eu 
sunt acelaşi ieri şi azi şi sunt mereu astăzi, căci aşa trebuie să 
fiu şi să lucrez, precum şi sunt, precum şi lucrez, şi am grăit 
peste tine în ziua aceasta cuvânt arhieresc, cuvântul Meu peste 
biserică, aşa cum orice arhiereu trebuie să lucreze peste bise- 
rica sa. Eu sunt Cel ce sunt, şi nu sunt la fel cu arhiereii de pe 
pământ, ci sunt Cel dintâi şi Cel de pe urmă, sunt Alfa şi 
Omega, începutul şi sfârşitul, precum este scris că sunt, precum 
scrie în Scripturi de Cel ce este, de Mine, Domnul Iisus Elris- 
tos, Arhiereul Cel Mare, Fiul Tatălui Savaot, iar tu, poporul 
Meu cel de azi al cuvântului Meu cel de azi, paşte, fiule, din 
partea Mea, paşte oile Mele, şi le paşte cu cuvântul Meu cel 
de peste tine, dându-1 pe el de hrană lor, oilor Mele. Ele sunt 
cele ce ascultă de glasul Meu şi merg după Mine oriunde merg 
Eu, oriunde le spun Eu să meargă şi să lucreze Mie, căci Eu le 
sunt Păstor, şi scris am lăsat: «Eu sunt Păstorul Cel bun, Ca- 
re-Şi pune viaţa pentru oile Sale, Care intră pe uşă în staului 
oilor şi nu sare pe aiurea ca păstorii cei furi şi cei tâlhari de 
oi, iar Cel ce intră pe uşă este Păstorul oilor şi Lui portarii Ii 
deschid, şi oile ascultă glasul Lui, şi El le cheamă pe nume şi 
la păşune le mână, şi când pe ale Sale toate afară le scoate în 
fruntea lor merge, şi oile merg după El, căci ştiu glasul Lui, şi 
după un străin ele nu vor merge, ci vor fugi de la el, pentru că 
nu cunosc glasul străinilor», şi fericiţi sunt cei ce pricep a- 
ceasta şi cuvântul Meu care se dovedeşte peste ei, căci îm- 
plinirea lui peste ei îi vădeşte pe ei ai Mei, oile Mele, care 
ascultă de cuvântul Meu, de glasul Meu de Păstor al lor. Amin, 
amin, amin. 

O, păziţi-vă, fiilor, păziţi-vă bine sufleţelul şi să nu aveţi 
nici un fel de amestec cu cei desprinşi dintre voi, căci voi sunteţi 
mici, iar întunericul în care s-au lăsat ei este mare şi este din 
lume şi vine de la neumilinţa duhului lor, iar neumilinţa din ei 
este duhul lumii, duhul care-1 desparte pe om de Dumnezeu 
când el nici nu pricepe aceasta, şi se lasă omul spre pofta minţii 
lui, spre şoapta minţii lui, care-1 duce pe el spre pofta trupului 
şi a ochilor şi duc acestea spre trufie pe om şi spre fapta ei în 
om, şi care este întunericul din om, după care el se călăuzeşte 
pe sine. Dar voi păziţi-vă viaţa, fiilor, căci Eu bine vă păzesc 


pe voi şi vă învăţ bine să vă păziţi, ca şi Eu să pot să vă ocrotesc 
şi să vă am ai Mei până la sfârşit pe voi. Amin. 

5/18 martie 2012 

Sărbătoarea sfinţilor patruzeci de mucenici din iezerul 

Sevastei 

Cele văzute acoperă slava lui Dumnezeu. Duhul mărturisirii pentru 
Dumnezeu este cel mai frumos prinos adus Lui. îndemn la vorbire 
duhovnicească între fraţi. 

S ă fie Domnul pe pământ cuvânt! Să fie Domnul 
cu voi cuvânt pe pământ în sărbători, fiilor! Sunt 
plin de dor după om, şi Mă fac cuvânt de dor pe pământ. S-a 
învăţat fără Dumnezeu omul, dar Eu, Domnul, nu pot să Mă 
liniştesc şi să nu caut după om când el rătăceşte fără Mine pe 
calea vremelniciei lui pe pământ. Sunt tot o trudă mereu, mereu 
să pot fi cu omul, să-i dau credinţă, să-i dau căldură în inimă 
după Dumnezeu şi să fiu în el înţelepciune şi vedere pentru 
cele nevăzute ale facerii lui Dumnezeu, căci cine se uită peste 
toate ale facerii văzute trebuie să înţeleagă şi să-şi ajute cre- 
dinţa că Dumnezeu este în toate şi că-Şi are slava Sa acoperită 
în taină, tăinuită în cele văzute, şi că minunată este facerea Lui 
cea văzută, cea făcută ca să acopere ea slava lui Dumnezeu şi 
să-i fie omului dor de Dumnezeu Fă- cătorul a toate atunci 
când el vede pe cele ce se văd, şi să aibă credinţă şi să arate că 
are şi să nu stea omul fără căutare după Dumnezeu, fără iubire 
pentru El, fără dor de El, şi, în sfârşit, fără duhul mărturisirii 
cea pentru Dumnezeu, căci sfinţii care au fost pe pământ M-au 
mărturisit, pentru că M-au iubit cu credinţă şi nu s-au despărţit 
de Mine pentru trupul lor când cei necredincioşi îi îndemnau 
să se mintă pe sine şi să se plece dumnezeilor care nu sunt 
nimic, ci au rămas ei dorind după Mine cu credinţă, iar Eu i-am 
întărit pe ei în duhul mărturisirii lor cea pentru Dumnezeu, şi 
aşa a fost Domnul prin vreme pe pământ, mărturisit de cei 
credincioşi Dumnezeu al lor, Stăpân al lor şi Mângâietor lor. 

O, ferice omului care se mângâie cu Dumnezeu şi de la 
Dumnezeu este mângâiat, că acela cunoaşte mângâierea, dar 
şi mai fericit este cel ce mângâie pe Dumnezeu, Cel plin de 
milă pentru ranele Mele cele de la om. Râvna cea pentru Mine 
a proorocului Ilie a fost mila lui de Dumnezeu. Credinţa şi 
jertfa celor ce M-au ales şi M-au mărturisit prin jertfă îm- 
potriva dumnezeilor mincinoşi au fost mila lor de Dumnezeu. 
Cel mai sfânt şi mai plăcut prinos adus Domnului este duhul 
mărturisirii cea pentru Dumnezeu a omului în faţa minciunii 
care se vrea Dumnezeu şi care alungă pe Domnul de pe pământ 
şi dintre oameni. 

O, poporul Meu, o, fii ai cuvântului Meu cel de ieri şi 
cel de azi, vai celui ce i se apleacă uitându-se în cuvântul Meu 
cel de azi pe pământ pentru toţi cei care au în ei duhul mân- 
gâierii cea pentru Dumnezeu! Vai celui semeţ în mintea lui 
goală de har şi care dă să spună că nu este Dumnezeu în acest 
cuvânt de dor al Meu după om! De dorul omului grăiesc Eu 
cuvântul Meu peste pământ. De şapte mii de ani cuvântul Meu 
peste om se naşte din căutarea Mea după el şi din durerea Mea 
de la depărtarea lui de Mine. O, dacă n-ar fi fost prin vreme 
mărturisitori pentru Mine înaintea celor ce alegeau dumnezei 
ai minciunii cea împotriva Mea şi necredinţa în Mine, cum aş 
mai fi fost Eu, Domnul, măreţ pe pământ prin cei ce Mă iubeau 
şi Mă alegeau şi Mă mângâiau aşa, arătând ei necredincioşilor 
pe Dumnezeul Cel adevărat, pe Cel ce Se slăveşte prin făpturi? 
Eu credinţă trebuie să-l ajut pe om să aibă, şi Mă slăvesc prin 
cei credincioşi ca să vadă necredincioşii şi să se ruşineze de 

necredinţa lor şi să se căiască de ea dacă vor, iar dacă nu vor, 
ei se împietresc şi mai mult spre ocara lor apoi, căci lui Faraon 
i-am arătat multa Mea slavă şi putere prin credinţa şi cuvântul 
lui Moise, mărturisitorul Meu, şi ştia Faraon că Eu sunt Dum- 
nezeul Cel puternic şi Cel adevărat prin Moise, Făcătorul de 
semne mari şi de minuni nemaiauzite până atunci, şi credea 
aceasta Faraon, dar nu s-a putut lăsa mic înaintea Mea acest 
om, căci se voia mare, şi de aceea nu M-au ales pe Mine cei 
mari la stat pe pământ, că le este ruşine la aceştia să se facă 
mici, să se lase biruiţi de adevăr, şi iată, au fost prin vreme 
mulţi care s-au luptat împotriva lui Dumnezeu pentru mărirea 
lor, dar şi mai mulţi au fost cei care au mărturisit pe Domnul 
şi L-au făcut arătat cu mărirea Lui prin credinţa lor cea fără de 
tăgadă înaintea celor necredincioşi. 

O, ferice omului care se mângâie cu Dumnezeu şi care 
este mângâiat de Dumnezeu, dar şi mai fericit este acela care 
mângâie pe Dumnezeu în rana Lui cea de la om! Toţi cei ne- 
credincioşi, toţi cei care Mă tăgăduiesc sunt rana Mea şi se 
mângâie ea în durerea ei când cei credincioşi Mă mângâie cu 
mărturisirea lor cea plină de credinţă şi de iubire pentru Dum- 
nezeu, pentru adevăratul Dumnezeu. O, e mare depărtarea de 
Dumnezeu a omului. 

E mare minciuna celor ce zic că-L iubesc pe Dumnezeu 
şi cred în El, în vreme ce ei slujesc trupului lor şi plăcerilor lui 
şi omului, şi minţii lor, care se măreşte pe sine în ei, făcându-i 
pe ei să se laude chiar şi cu Dumnezeu şi uitând ei că Eu am 
spus că nimeni nu poate sluji la doi stăpâni. E plin pământul 
de slujitori cu haină de biserică pe ei, şi de oameni care se în- 
vârt pe lângă ei în numele lui Dumnezeu, dar toţi aceştia nu-Mi 
slujesc Mie şi nu Mă pot ei mărturisi. Eu când M-am născut 
pe pământ din mamă Fecioară am fugit de mărirea cea ome- 
nească, am fugit de oameni şi M-am ascuns de omul cel cu 
stare şi cu slavă pe pământ. N-am găsit umilinţă şi plăcut Mie 
pe nici un loc al omului, ci M-am aciuat pentru venirea Mea 
în lume în loc umil de tot, şi necuvântătoarele M-au încălzit 
cu suflarea lor şi Mi-au fost martori umilinţei Mele dumne- 
zeieşti, cu care am coborât între oameni pe pământ. 

Iată, nu este iubire pentru Dumnezeu în oameni. Cel ce 
se iubeşte pe sine fuge de cel cu duhul umilit, fuge de cel cu 
lepădare de sine ca să-L iubească pe Domnul aşa. Fuge cel 
semeţ de cel umilit, şi iată, în biserică slujitorii care stau peste 
ea nu-i iubesc pe cei sfinţi ai bisericii în vremea lor, ci dau să-i 
tragă în lături, să-i dea de partea numelui celor răi şi dau să le 
pună nume rău, şi aşa au lucrat ei mereu, cu toţi sfinţii Mei din 
toate vremile, dar vine vremea sfinţilor Mei şi a răscumpărării 
trupului lor mucenicesc şi mărturisitor, vine vremea iubitorilor 
de Dumnezeu după adevăr şi vor fi ruşinaţi mult cei ce au dat 
să se aşeze înaintea oamenilor drept slujitori bisericii, căci bi- 
serica sunt sfinţii, iar cei ce s-au pus slujitori peste biserică nu 
vor să ştie acest adevăr, nu vor să ştie cine este biserica Mea. 

S-a umplut cupa răbdării Mele şi cupa minciunii celor 
ce zic că-L iubesc pe Dumnezeu, dar nu-L iubesc, ci mint, căci 
ei vor să facă ei, şi nu Dumnezeu să facă. Le spun Eu, Domnul, 
la toţi aceştia că Eu sunt Cel blând şi smerit cu inima şi că 
împărăţia Mea nu este din lumea aceasta a lor şi nici din capul 
lor, şi este ea cu cei umiliţi, cu cei plini de lepădare de sine 
pentru slava Mea, şi este cu cei fără de slavă, şi a căror slavă 
numai Eu sunt, numai Eu, Cel plin de umilinţă ca un Dum- 
nezeu, fiindcă umilinţa este numai de la Mine în om, numai 
Eu sunt acest bun, care-1 ţine veşnic pe om ca şi pe Dumnezeu, 
şi este asemenea Mie cel plin de umilinţă cu duhul şi cu viaţa 
lui Mie dată. Amin. 


Slăvesc între cei cereşti şi în duh de biserică pe pământ 
pe cei patruzeci de sfinţi, care au mărturisit cu preţul vieţii lor 
nelepădarea lor de Dumnezeu înaintea slujitorilor dumnezeilor 
mincinoşi din vremea lor, şi care au fost chinuiţi pentru numele 
Meu, spre fericirea lor cea de veci şi spre partea lor cu Dum- 
nezeu. Toţi cei ce-şi zic creştini pe pământ, să înalţe rugăciuni 
către sfinţii care nu s-au lepădat de Dumnezeu înaintea necre- 
dincioşilor şi a mai-marilor de pe pământ, care de teamă că-şi 
pierd mărirea ucid pe cei sfinţi, dar pe ei înşişi se ucid cei ce 
zic că ucid pe sfinţi, căci pe cei sfinţi îi aşteaptă cununa veş- 
niciei după ce sunt chinuiţi şi lepădaţi de cei necredincioşi. Toţi 
cei ce-şi zic creştini, toţi să stăruiască cu închinare şi să zică 
din inimă curată: O, sfinţilor mărturisitori pentru Dumnezeul 
Cel adevărat, rugaţi-vă Lui pentru noi ca să nu ne piară cre- 
dinţa, şi ca să ne crească ea, că e puţină şi dă să se stingă, dar 
voi, din cer, pregătiţi-ne noi puteri pentru Domnul, spre mân- 
gâierea Lui cea de la noi, aşa cum voi L-aţi mângâiat pe El, 
mărturisindu-L înaintea celor ce nu L-au voit şi nu-L vor pe El 
cu oamenii pe pământ! Amin. 

Toţi cei ce stăruiesc pe pământ cu strigare către sfinţi 
atunci când la nevoie cer ajutor la cei din cer, aceia să ia aminte 
că este viaţă veşnică şi că sfinţii sunt în veşnicie cu Mine; să 
ia aminte că cei ce se roagă de pe pământ spre cer către sfinţi 
ca să le dea lor ajutor din cer, aceia mărturisesc veşnicia cea 
cu Dumnezeu a sfinţilor, dar numai o aşa credinţă nu este de 
folos, ci foloseşte mult urmarea pildei vieţii celor ce au trăit 
pentru Dumnezeu pe pământ, şi apoi în cer pentru oameni, pen- 
tru cei ce se ostenesc şi ei spre ţara sfinţilor Mei, spre veacul 
cel veşnic al sfinţilor, care vin cu Mine întru venirea Mea, pre- 
cum a spus proorocul Enoh, cel ce a umblat cu Mine în tot 
cerul de sfinţi şi de îngeri şi de slăvi cereşti în vremea trupului 
lui pe pământ, şi apoi Eu, Domnul, l-am luat şi l-am pus pe el 
în fericirea Mea, iar fericirea Mea sunt sfinţii şi îngerii şi toate 
oştirile şi puterile cereşti, cu care Eu Mă port de şapte mii de 
ani după om între cer şi pământ, între cele ce se văd şi cele ce 
nu se văd, iar în cele ce nu se văd Eu îmi am scaunul domniei 
Mele, scaun de heruvimi şi însoţire de sfinţi. Amin. 

O Te slăvim noi, cei patruzeci de mărturi- 
sitori pentru Tine, Doamne, în ziua 
noastră de sobor între sfinţi. Slavă Ţie între sfinţii Tăi şi cu ei 
în coborârea Ta pe pământ acum, la sfârşit de timp, aşa cum 
proorocul Enoh Te-a mărturisit că vei veni! Slava Ta sunt sfinţii 
Tăi şi îngerii Tăi, iar slava lor eşti Tu. Să nu se lepede nimeni 
de Tine pe pământ, că altă slavă nu mai este în afară de slava 
Ta, şi veşnică este slava Ta, Doa mn e. O, să nu caute nimeni 
slava sa, căci trece odată cu omul toată slava pe care el şi-o 
face şi şi-o dobândeşte prin sine ca să aibă el slavă. Noi slava 
Ta am ales când a fost să alegem, iar în ziua aceea Tu ai dat-o 
nouă între sfinţii Tăi, între cei cereşti, Doa mn e. O, slavă Ţie 
că ne-ai dat să Te mărturisim acum, în ziua noastră de sobor 
între sfinţi în mijlocul poporului Tău mărturisitor cuvântului 
Tău cel de azi, pe care el îl dă în lung şi în lat peste pământ 
pentru duhul mărturisirii! 

O, ce mare este slava Ta cu poporul Tău de azi! Ce mult 
cuvânt, ce grai slăvit, Doamne! Se încălzesc sfinţii la acest foc, 
pe care Tu în zilele acestea îl arunci pe pământ ca să aprinzi 
cu el pământul şi să-l cureţi de păcatul omului de pe el. Slavă 
Ţie de mila Ta de om, Doamne! 

Apropiaţi-vă de darul milei Domnului pentru voi, o, fii 
ai oamenilor! Vine Domnul cuvânt pe pământ, plin de dor după 
voi. S-a învăţat fără Dumnezeu omul, dar vine Domnul să-l 
înveţe pe om dorul Lui, şi să vi-1 dea şi vouă. Luaţi de la Dom- 

nul şi să înviaţi de dor! 

Vine Domnul cuvânt pe pământ. Vai celor ce nu iau am- 
inte la glasul de tunet al cuvântului Său cel lin şi duios după 
om, şi fericire celor ce deschid Lui şi-I dau adăpost acum, la 
venirea Lui cea de acum! Amin. 

O sfinţi iubiţi ai Mei, e aproape bucuria 
^cea deplină a Mea şi a voastră, căci bu- 
curia Mea sunteţi voi, cerul de sfinţi, locuinţa celor ce M-au 
iubit pentru slava Mea cu ei, iar Eu, Domnul, voi birui, voi fi 
Cel biruitor, căci scris este în Scripturi că biruinţa va fi a Mea, 
a Fiului lui Dumnezeu, însoţit în toate şi peste tot de sfinţii 
Săi. Amin. 

O, poporul Meu cel cu mult cuvânt al Meu în mijlocul 
tău, o, fiule, să fie Domnul pe pământ cuvânt! Să fie Domnul 
cu voi cuvânt pe pământ în sărbători, fiilor! Mă fac cuvânt de 
dor peste pământ. Vai celor ce li se apleacă uitându-se în cu- 
vântul Meu cel de azi cu voi pe pământ pentru toţi cei care au 
în ei duhul mângâierii cea pentru Mine, Cel durut de la om! 
De dorul omului grăiesc Eu peste pământ cuvântul Meu cel de 
azi, iar tu, poporul Meu, dă-Mi putere să vin şi să grăiesc, că 
vreau să fac mult bine celor ce aud glasul Meu cu tine şi vreau 
să-i îmbogăţesc pe ei cu har, iar harul îi va ajuta şi-i va învăţa 
pe ei credinţa şi viaţa, iar Eu, Domnul, voi avea bucurie de la 
ei şi mângâiere de la ei, şi milă apoi voi avea pentru ei. Amin. 

Pace ţie, poporul Meu, străjerul Meu înaintea Mea când 
vin cuvânt pe pământ! Să fii cuvântul Meu cel împlinit, fiule, 
ai grijă, aşa să fii! Poartă-1 pe buze între frate şi frate, şi altfel 
să nu mai poţi, să nu mai vrei. Auzi tu ce-ţi spun? Auzi tu 
ce-ţi cer? O, aşa să facă şi cei ce iau de la tine glasul cuvântului 
Meu, ca nu cumva să le fie lor în zadar popasul Meu cu ei, ci 
spre mântuirea lor să le fie lor, şi spre mângâierea Mea de la ei 
apoi. Amin, amin, amin. 

9/22 martie 2012 

Duminica a patra a Postului Mare, a sfântului cuvios 
Ioan Scărarul 

Iubirea de Dumnezeu este ascultarea de El. Grăirea Domnului cu 
satana. Grăirea din cer a sfântului Ioan Scărarul. Scara desăvârşirii 
prin supunere. 

I n zi de duminică, cu Duhul Meu şi cu cuvântul Meu 
te însoţesc şi te călăuzesc părinteşte, o, poporul 
Meu. Dacă te am al Meu, născut de sus prin acest cuvânt, şi 
dacă ţi-am dat să ai şi să dai pe Dumnezeu de pe masa ta la cei 
ce nu stau cu Mine la masă, o, dacă ţi-am dat să ai şi să poţi 
prin puterea Mea, cum să nu stau Eu în mijlocul tău şi să am 
părtăşie cu tine şi să Mă mângâi că te am şi că pot să-ţi grăiesc? 
Cuvântul Meu trebuie mereu să fie cu tine şi să te ţină treaz, el 
trebuie să zidească mereu în tine veghea, iubirea şi credinţa pe 
calea Mea cu tine. O, nu trebuie să te neliniştească pe tine cu- 
vântul Meu nici când te mustră, nici când te învaţă, nici când 
arată el întunericul de pe pământ, nici când vesteşte el pe cele 
de la Mine pentru tine, ci trebuie el să te vegheze şi să te facă 
ascultător de Dumnezeu, căci cum Mi-ai putea tu arăta porunca 
iubirii de Dumnezeu dacă n-ar fi să Mă asculţi în toate câte-ţi 
cer prin statul tău cu Mine? 

O, nimeni nu-Mi poate arăta altfel iubirea pe care am 
aşezat-o peste om ca s-o lucreze el, dacă n-ar fi să asculte omul 
de Dumnezeu aşa cum cere Dumnezeu. Este scris în Scripturi 
că Eu, Domnul, îmi găsesc plăcerea în cei ce sunt gata cu frică 
şi cu cutremur faţă de tot ce cuvintez Eu peste ei, iar aceasta 
înseamnă ascultare de Dumnezeu. Cine poate să-L iubească pe 


Domnul mai mult şi mai frumos şi mai întreg decât cel ce 
ascultă de El? Numai cei ce-L iubesc pe El şi nu pe ei înşişi, o, 
numai aceia se lasă iubirii de Dumnezeu prin toată ascultarea 
lor de El. 

O, poporul Meu, ai grijă de iubire, fiule! Când tu Mi-o 
dai Mie toată câtă îţi dau Eu să ai, atunci eşti desăvârşit în iu- 
bire, iar dacă şi ţie ţi-ai da din ea n-ai mai avea-o nici tu, nici 
Eu întreagă pe ea de la tine. Eu am întreagă iubirea Mea ţie, 
căci când tu iubeşti pe Dumnezeu în tot întregul iubirii de El, 
nu-L ai tu pe El în tot întregul Lui? Ce-ar fi să-ţi mai dau mai 
mult de atât iubire dacă tu împlineşti iubirea ta de Mine în tot 
întregul ei? N-am mai avea unul altuia ce să ne dăm, am fi cu 
întregul dăruiţi unul altuia, iar această desăvârşire nu mai are 
nevoie de mai mult, şi ar fi din destul să fie ea pe pământ cu 
omul şi să cuprindă omul în ea pe aproapele său şi să-l facă pe 
el asemenea lui în iubire şi în desăvârşirea ei în ei şi între ei 
apoi, ca să fie întru Mine şi el, şi să fie şi el cel ce Mă iubeşte 
pe Mine desăvârşit, neoprind pentru sine din aceasta. 

O, iată de ce Mi-e Mie dor de om şi de ce mult Mi-e dor! 
Nu-Mi dă omul iubire, nu sunt Eu iubirea lui, iar cine nu Mă 
are pe Mine iubire a sa, acela nu are iubire decât pentru el 
însuşi şi îmi cere şi Mie să-i dau tot lui, şi nimeni nu-şi poate 
strânge aşa ca să aibă în cer şi să fie sus întâmpinat de ago- 
niseala lui strânsă cu Dumnezeu pe pământ. O, cine nu strânge 
cu Mine, acela-şi lucrează risipirea şi nu rămâne cu nimic din 
tot ce face el şi din tot ce este el, iar cine strânge cu Mine, acela 
iubeşte pe Dumnezeu şi se dă aproapelui său cu fiinţa cea din 
el, cu Dumnezeu, cu iubirea din el, că Dumnezeu este iubire, 
iar cel ce are pe Domnul în el, acela este şi el iubire şi este ca 
Dumnezeu. Amin. 

în zi de duminică Duhul Meu şi cuvântul Meu te 
însoţeşte cu iubirea lui şi-ţi aduce el călăuzire, o, poporul Meu, 
şi tot o iubire, tot un foc este el, precum Eu sunt. Foc mistuitor 
este Dumnezeu, precum este scris, şi frumoşi sunt cei în care 
are viaţă acest foc! Foc este şi cuvântul Meu de peste tine, foc 
mistuitor este el dacă el iese din Mine. O, cum să tragă cei 
mulţi la tine când oamenii fug de foc şi de apă când acestea 
dau să vină spre ei pe neaşteptate? Fug oamenii de mistuire 
după Dumnezeu şi fug de curăţire şi fug de spălare de rău, căci 
răul şi păcatul lui li se par dulci la oameni, li se par acestea 
viaţa lor şi puterea ei şi mângâierea ei. Se tem de Dumnezeu 
oamenii şi fug de El, şi îşi zic că le este greu cu viaţă ca a Lui. 
Cei ce mai vin după ajutor spre Mine umblând prin biserici şi 
cu duh de cerere la Mine pentru ca să le dau, aceia nu vin spre 
Mine că Mă iubesc, şi vin ca să le dau, iar dacă ei văd sau ştiu 
că nu le pot Eu da ceea ce ei doresc pentru ei şi pentru pământ, 
se duc aceştia apoi la vrăjitori şi la vrăjitoare ca să le dea lor, 
în timp ce aceştia cer din avutul lor şi nu le dau degeaba ceea 
ce ei cer. O, cine n-are pe Dumnezeu de viaţă şi de iubire a lui, 
acela este lipsit de toate şi se duce să-şi facă rost de ajutor în 
nevoile şi în doririle lui, se duce spre slugile lui satana ca să-i 
dea satana din vistieriile lui, şi vine satana şi-Mi dă de ştire 
cum se duc oamenii după el şi-şi dau lui sufletul ca să le dea 
satana în schimb pe cele cerute de ei şi să le folosească ei spre 
mai marea rătăcire a lor, dar cei ce se duc la satana după ajutor 
în slăbiciunile lor, aceia sunt cei ce mărturisesc pe satana şi nu 
ştiu ei cât adevăr dovedesc ei că este Dumnezeu, că este faţă 
în faţă cu satana, potrivnicul lui, de Care el se teme şi se luptă 
cu teamă împotriva Lui, dar când satana este ajutat de armată 
mare de oameni prinde curaj, dar Eu, Domnul, îi spun lui acum 
că pierde şi el şi pierd şi cei ce se duc spre el după ajutor, căci 
mintea lor este împătimită şi sunt împătimiţi după ei înşişi cei 


Anul 2012 


753 


care cer lui satana ajutor pentru iubirea de sine a lor şi pentru 
mărirea pe care şi-o vor ei pe pământ. O, măi satana, măi, de 
câte ori crezi că ai câştigat ceva împotriva Mea tu eşti cel ce 
pierzi, căci omul care vine la tine să-l sprijini tu în lucrul 
semeţiei lui, acela nu dăinuieşte, dar dăinuieşte prostia lui, 
care-1 trage pe el ca şi pe tine în focul pe care tu singur ţi-1 pre- 
găteşti şi tot pui pe el şi îl înteţeşti, şi tu nu ştii ce faci şi ce-ţi 
face ţie omul care bate la uşa ta ca să-i dai. O, ce să-i dai tu? îi 
dai ce ai, iar tu eşti tatăl minciunii, şi tot ce faci tu împotriva 
Mea şi a omului nu faci altceva decât că-ţi măreşti vâlvătaia 
în care chinul tău îţi va arăta pe veci ceea ce ţi-ai agonisit, căci 
nu câştigi nimic decât chinul tău prin tot ceea ce tu lucrezi cu 
omul care-ţi cere ţie ca să-i dai. O, de-ai face tu ca vrăjitorul 
căruia i-am spus lui prin înger să nu facă rău cu cuvântul lui 
de blestem, ci să facă binecuvântare cu gura lui, şi a ascultat 
de Dumnezeu acest slujitor al tău, căci s-a supus înaintea pu- 
terii Mele cu care i-am tăiat calea ca să-l supun pe el. 

O, măi poporul Meu, e zi de duminică şi dau să Mă 
odihnesc lucrând peste viaţa ta cu Mine, fiule, că e vreme de 
post, şi mai este încă, iar Eu, Domnul, trebuie să te întăresc ca 
să poţi frumos să lucrezi cu post acum înaintea Mea pentru ca 
să ajuţi planului Meu cu cerul şi cu pământul şi cu omul şi îm- 
potriva lui satana, care nu se lasă de relele lui decât când fiii 
cerului lucrează cu Mine, şi pe care Eu, Domnul, i-am învăţat 
şi îi învăţ mereu să ceară cu post şi cu rugăciune alungarea din 
om şi de pe pământ a lui satana, potrivnicul Meu. 

Pomenim în duh de duminică, în duh de biserică, pe cu- 
viosul şi mult ascultătorul de sfinţi şi de părinţi şi de Dum- 
nezeu, pe Ioan, cel ce a arătat neamului cel credincios urcarea 
spre Dumnezeu a omului, şi a fost el numit apoi scărarul, Ioan 
Scărarul. O, cât de frumos a stat el în duhul ascultării şi cât de 
măreţ s-a arătat prin supunerea lui! Mare este Dumnezeu întru 
sfinţii Lui şi mari sunt ei întru El în cuvânt şi în faptă, iar Eu, 
Domnul, Mă mângâi cu ei şi Mă mângâi de la ei pe pământ şi 
în cer. Amin. 

jf" n zi de duminică sunt cu Tine, Doamne, în 

JX cuvânt în cer şi pe pământ, căci sfinţii şi 
părinţii m-au pus de pildă peste biserică, pe mine, cel ce am 
iubit supunerea, ascultarea cea cu supunere, şi iubirea de Tine 
mi-a fost ea, nu de cei cărora mă supuneam eu cu toată ascul- 
tarea mea de ei. Aveam nevoie să ascult, şi de aceea ascultam. 
Aveam nevoie să fiu fiu şi să am părinţi din partea Ta şi să fiu, 
şi aveam minte pentru această dorire a mea, iar duhul minţii 
mele erai Tu, Cel ce m-ai iubit şi m-ai primit fiu al Tău pe 
muntele Sinai, acolo unde eu Ţi-am slujit Ţie pe pământ. Am 
fost supus şi celor ce erau peste mine mai-mari ai mei, şi tot 
aşa am fost şi celor ce erau sub stăpânirea mea apoi prin rân- 
duiala cea de obşte, căci m-ai adus prin ascultarea mea la 
treapta de părinte duhovnicesc pentru fiii care trebuia să creas- 
că Ţie, şi le-am arătat şi la aceştia lepădarea de sine a mea şi 
aplecarea mea înaintea lor, şi aşa i-am povăţuit eu pe ei spre 
mine cu ascultare şi cu iubire şi spre lepădarea de sine a lor 
apoi. Viaţa mea sihastră m-a ajutat pentru duhul liniştii, în care 
am stat să scriu pentru urmaşi urcarea spre Tine a vieţii omului, 
şi m-au numit sfinţii bisericii Ioan Scărarul. Le-am lăsat 
urmaşilor scara pe care eu am călătorit spre Tine, Doamne, şi 
îi aştept pe ei, pe mulţi, îi aştept să vină şi să poată veni. Cu 
post şi cu rugăciune şi cu vreme pentru acestea, aşa să călăto- 
rească spre cer cei care folosesc scara pe care am zidit-o eu cu 
cuvântul meu cel plin de dor după venirea omului spre Tine 
din zbuciumul lumesc, iar eu îţi mulţumesc Ţie pentru toţi cei 
care vor asculta de tot cuvântul pe care eu l-am lăsat pe pământ 


scris pentru cei călători spre Tine aşa cum eu am călătorit, şi 
am lăsat pe pământ scrisă această cale. 

O, slavă Ţie pentru că zideşti sfinţi dintre oameni în 
calea oamenilor ca să vadă ei calea sfinţilor şi să meargă pe 
ea! Slavă Ţie, Bunule Păstor, căci duhul sfinţilor Tăi lucrători 
este duh din Duhul Tău de Păstor milos pentru cei ce se lasă 
păstoriţi de El spre cer pe pământ! Amin. 

S lava Mea cu voi pe pământ, o, sfinţi 
iubiţi ai Mei, Mi-a fost ea hrănită de iu- 
birea voastră cea întreagă Mie de la voi, căci v-aţi dat Mie cu 
ascultare, iar supunerea voastră v-a învăţat ascultarea. Cine 
vrea să înveţe scara aceasta, ascultarea cea pentru creştere, 
acela să-şi zidească supunere deplină de la el spre cei de care 
doreşte să asculte, căci nimeni nu poate asculta dacă nu-şi 
supune fiinţa pentru lucrarea ascultării şi pentru ascultare cu 
iubire. Cel ce nu ascultă, unuia ca acela trebuie ca să i se arate 
ca să ştie şi ca să asculte apoi, căci acest sfânt, Ioan Scărarul, 
a căzut odată sub clevetirea celor ce stăteau cu sufletul sub 
mâna lui îngrijitoare pentru ei, iar el n-a mai săvârşit multă 
vreme ceea ce ei ziceau că nu este bun la el, şi şi-a oprit mâna 
lui cea tare de peste ei, aşa încât el le-a arătat lor supunere şi 
ascultare prin aceasta, şi s-au înspăimântat ei apoi văzând peste 
ei paguba cea mare de la lipsa de învăţătură şi de veghe peste 
ei a învăţătorului lor, şi s-au căit ei şi s-au îndreptat apoi şi au 
părăsit mintea lor, care i-a adus pe ei la cârtire asupra mai- 
marelui lor pentru sufletele lor, pentru călăuzirea lor. 

O, poporul Meu, supunerea înseamnă iubire, iar fără iu- 
bire omul îşi arată îndărătnicia şi cuvântul gurii lui şi al minţii 
lui, sau negrăirea, care tot aşa este, duh îndărătnic. O, mare 
este darul învăţăturii sfinte, iar acest dar să-l iubeşti mai mult 
decât orice dar, căci mai mare dar ca iubirea de Dumnezeu, 
care se lucrează prin supunerea cea pentru ascultare, nu poate 
omul să aibă, iar tu să fii plin de acest dar, căci Eu sunt întreg 
în mijlocul tău, dar întreg, dar desăvârşit prin întregul lui, aşa 
cum şi pe tine te voiesc să fii, dar mereu din partea ta întreg 
Mie dat, ca să fiu Eu plin de dar de la tine, şi să semănăm unii 
cu alţii prin ceea ce ne dăruim şi primim, căci tu eşti cel plin 
de toate darurile Mele ca să ai şi ca să dai la cei ce nu au, şi ca 
să-Mi dai Mie să am de la tine pe calea Mea cu tine între oa- 
meni pe pământ, o, fiule poporul Meu, de care Eu Mă sprijin 
acum cu venirea Mea iarăşi de la Tatăl pe pământ după om. 
Amin, amin, amin. 

12/25 martie 2012 

Duminica a cincea a Postului Mare, a sfintei cuvioase 
Maria Egipteanca 

Chemarea oamenilor la trezirea din păcat şi la pocăinţă. Femeia este 
cursă pentru om. Dojana cea cu povaţă îl păzeşte pe om de rău. 

G răieşte Dumnezeu peste pământ, că e vreme de 
veghe pentru suflet, e vreme cu post şi cu pocă- 
inţă pentru cei ce iubesc viaţa cea din cer a sufletului lor, căci 
viaţa este din cer, şi este de învăţat mult ca să ştie fiii oamenilor 
ce să facă, iar învăţătura vieţii vine tot din cer, nu de pe pământ 
vine ea, căci pe pământ sunt numai curse şi-şi prind oamenii su- 
fletul în ele şi nu sunt între ei învăţători destoinici ca să-i înveţe, 
ca să-i ajute, ca să-i înţelepţească pe ei pentru viaţa sufletelor 
lor. Vin Eu, Domnul, vin Eu pe pământ cuvânt, vin, că este scris 
să vin, iar Tatăl Meu Savaot îmi dă oştirile cereşti ca să Mă 
însoţească şi să slujească Mie în slujba Mea cea pentru om. 

Eu sunt Fiul Tatălui Savaot. Domnul oştirilor este El, iar 
Eu sunt Fiul Său, Unul Născut din El mai înainte de vecii şi 

stau lângă El, şi El lângă Mine stă, şi Tatăl Meu până acum 
lucrează, şi Eu lucrez, căci sunt asemenea Lui şi de o fiinţă cu 
El sunt, şi cu El le fac pe toate şi noi le facem pe toate, iarăşi 
le facem, precum este scris să lucrăm. Amin. 

In zi de duminică, a cincea duminică a Postului Mare, 
Eu, Domnul Iisus Hristos, Arhiereul Cel Mare, slujesc biserica 
Mea şi împreună slujitor sunt cu ea când ea ale Mele dintru ale 
Mele aduce Domnului ei, şi iată, grăiesc peste ea cuvânt de 
învăţătură, cuvânt de veghe şi de înţelepciune apoi pentru 
veghe. A dat Domnul dar lucrător peste pământ, şi cu mare 
milă lucrează El prin acest dar, căci sunt sloboziţi câte unii din 
locuinţa morţilor să vină să grăiască la cei de pe pământ, la cei 
aleşi de Dumnezeu pentru acest dar, ca să mai uşureze cumva 
duhul cel greu al celor ce au trecut cu trupul şi care suferă 
aşteptând uşurare suferinţei lor, iar pe pământ se vesteşte de 
către vestitor şi se lucrează apoi pentru sufletele neajutorate şi 
care nu şi-au agonisit în patria vieţii avut lor care să-i aştepte 
pe ei în locaşul mângâierii, în sânul lui Avraam, căruia Domnul 
i-a făgăduit seminţie multă cât stelele cerului pe pământ, şi în 
cer apoi. 

O, dar mai are Domnul daruri împărţite oamenilor pen- 
tru ajutor sufletelor lor, şi prin sfinţii cerului împarte El daruri 
oamenilor, căci Duhul Domnului a mânat cândva un preot slu- 
jitor şi sfânt pentru cele sfinte, şi călătorind el prin inima 
pustiei a dat de un trup cu suflet în el, sleit de suferinţă şi de 
lacrimi şi de post îndelung, după ce mulţi ani a slujit desfrâului 
şi voii de sine pe pământ, până când Duhul Cel de sus a dat 
acestui sufleţel darul pocăinţei şi al temerii de Dumnezeu şi al 
învierii duhului, şi s-a dus apoi acest sufleţel purtat de trup, s-a 
dus în inima cea mai adâncă a pustiei şi a rămas acolo în 
sfinţenie până la despărţirea sufletului de trup, când ceata sfin- 
ţilor cuvioşi l-a luat şi l-a aşezat în ceata lor. Pe acest sufleţel 
îl am Eu, Domnul, acum, în zi de duminică în lucru cu Mine 
pe pământ peste fiii oamenilor spre înţelepţirea lor, care vine 
din cer şi care nu se găseşte pe pământ. Au aşezat sfinţii şi 
părinţii bisericii pomenirea sfintei cuvioase Maria Egipteanca 
în zi de duminica a cincea a Postului Mare ca să ia biserica 
învăţătură mare, şi duhul cuminţeniei firii să ia apoi din da- 
rurile cele de sus slobozite ca să lucreze peste pământ. O, ferice 
celor ce au parte de prima înviere, căci asupra lor moartea cea 
de-a doua nu mai poate, şi poate numai învierea peste ei şi cu 
ei, şi aşa i s-a făcut parte Măriei Egipteanca, cea pomenită azi 
şi scrisă spre ştire cu toată viaţa ei, cu toată spovedania ei mai 
înainte de suirea ei la cei din cer, după o lungă vreme de lacrimi 
vărsate şuvoi din ochii ei de la darul pocăinţei, cel lucrător în 
ea după trezirea ei din păcat. Duhul ei grăieşte acum de lângă 
Mine cuvânt de dor şi de mulţumire cu dor, lăsând în mijlocul 
poporului cuvântului Meu cel de azi povaţă de împărţit fiilor 
oamenilor şi peste toată biserica cea veghetoare de suflet pe 
pământ, că e vreme de veghe şi de pocăinţă, şi acestea două 
împreună lucrătoare cu putere de înviere peste om, peste duhul 
lui, peste sufletul lui şi peste trupul lui apoi. Amin. 

u lacrimi, Doamne, între cei din cer îmi 
las cuvântul meu cel învăţător şi povă- 
ţuitor în mijlocul poporului Tău, unde Tu îţi ai casă de venire 
şi primire şi îngrijire ai, o, Doamne, iar acest micuţ popor al 
Tău să preţuiască mult acest dar şi să hrănească mult venirea 
Ta la el şi cuvântul Tău peste el şi peste tot pământul împărţit 
apoi de aici, de unde se face râu de cuvânt glasul gurii Tale 
pentru învierea multora, Bunule şi Milosule Mântuitor al celor 
ce ştiu şi al celor ce nu ştiu îndeajuns lucrarea cea pentru viaţă, 
căci viaţa nu se sfârşeşte, ci se mută în locuinţa ei cea de-a 


doua, cea de veci, o, Doamne bun. O, slavă Ţie şi oştirilor 
cereşti slavă, căci eu acum, mult păcătoasă pe pământ cum am 
fost, am păşit cu duhul meu lângă Tine să grăiesc în ziua 
aceasta pentru pocăinţa oamenilor! 

Să ia aminte drepţii şi păcătoşii, să ia aminte şi să audă 
şi să creadă şi să înveţe şi să ştie apoi că viaţa nu se sfârşeşte 
niciodată aşa cum mulţi dau să se mintă, că mulţi vorbesc des- 
pre iad cu multă uşurinţă şi spun despre chinurile din el şi îşi 
aleg cu gura lor unde le-ar place să petreacă după ce-şi vor lăsa 
trupul, iar aceştia mult rătăcesc, necitind Scripturile în care 
scrie despre văpaia cea din iad, şi vai celor ce nu sunt atinşi de 
această văpaie încă din trup ca să lucreze ei un picuţ de timp 
împotriva ei şi ca să scape de văpaia cea de veci! 

O, nu toţi au parte de darul care vine din cer ca să 
trezească pe oameni la pocăinţă mai înainte de trecerea lor. Mă 
aplec cu milă mare spre sufletele oamenilor şi le spun lor că 
slăbiciunile sunt mari în oameni din pricina iubirii de sine a 
lor şi a lipsei de Dumnezeu din ei şi de învăţători insuflaţi din 
cer, şi care să împartă peste oameni viaţă din cer şi înviere lor 
încă din vremea purtării trupului lor cel din părinţi luat. Sunt 
dintre cei ce înţeleg şi primesc şi pot, şi sunt dintre cei ce nu 
primesc şi nu se grăbesc spre salvarea lor, din pricina slăbiciu- 
nii trupului lor sau din pricina semeţiei lor. Să ia aminte aceştia 
la regii de peste oameni şi să se înţelepţească ei din pilde, căci 
regele Irod n-a putut birui şi omorî ispita cea de la femeie când 
Ioan proorocul şi botezătorul Domnului a voit să-i dea lui duh 
de trezire şi de înviere din păcat, ca nu cumva să ia Israelul 
pildă rea de la rege şi să stăruiască Israel în păcat şi în pierzare 
de suflet, dar regele a făcut jurământ femeii şi n-a ştiut să se 
păzească de rostire de jurământ rău, şi a pierit regele Irod prin 
păcatul său, prin femeie a pierit Irod. 

O, să ia aminte oamenii la regele Darius, căruia i-a spus 
Zorobabel păcatul, şi l-a sărutat regele pe el şi i-a făgăduit lui 
ascultare, căci i-a plăcut regelui de înţelepciunea lui cea din 
cer şi de adevărul pe care i l-a spus Zorobabel, acest om al slu- 
jirii cea din cer pentru Israel, şi care a spus adevărul cel despre 
femeie şi a spus aşa celor ce erau din suita regelui: «O, 
bărbaţilor, nedrept este vinul, nedrept este împăratul, nedrepte 
sunt femeile, toţi fiii oamenilor sunt nedrepţi, toate lucrurile 
lor, şi nu este într-însele adevăr, şi tot şi toate pier din pricina 
nedreptăţii lor, ci numai adevărul este tare şi rămâne în veac 
şi are putere în vecii vecilor, şi el nu caută la faţa oamenilor şi 
nu părtineşte, ci face şi zice ceea ce este drept, şi el este tăria, 
împărăţia şi puterea şi slava tuturor veacurilor. O, bărbaţilor, 
mare este împăratul şi tare este vinul, dar cine stăpâneşte peste 
oameni şi peste împăraţi? Oare nu femeile? Căci eu l-am văzut 
pe împărat şi pe ţiitoarea lui de-a dreapta lui luând coroana 
de pe capul lui şi punând-o pe capul ei, iar cu mâna ei cea 
stângă pălmuia pe împăratul, care privea cu gura căscată la 
ea şi râdea cu ea, iar dacă ea se supăra el o lua cu binişorul 
ca s-o împace cu el, şi cum să nu fie tari femeile de vreme ce 
pot şi fac astfel?» O, şi l-a sărutat pe Zorobabel regele Darius 
şi i-a făgăduit că-i va da lui tot ce-i va cere, şi a primit el de la 
rege făgăduinţa pentru zidirea Ierusalimului, cel ars de Edom 
şi pustiit de caldei. 

O, fii ai oamenilor, iată, sunt regi şi sunt oameni care 
primesc şi care nu primesc adevărul cel despre ei şi despre fe- 
meile care domnesc peste ei. Eu însă vă spun că femeia aduce 
oamenilor şi ei înseşi moarte sufletului şi suferinţă trupului, 
iar tăria ei stă în duhul ispitirii cea prin trupul ei stârnit în om. 
Dar iată, vremea s-a scurtat şi vine Domnul pe pământ cuvânt 
şi trebuie să audă din cer oamenii şi să ştie să se ferească de 

desfrânare şi să se oprească de la acest păcat, care suflă cu pu- 
tere în zilele acestea peste tot şi peste toţi mai mult decât 
oricând peste pământ, din pricina duhului de femeie din oa- 
meni şi din femei. Să ia aminte regii şi stăpânii de pe pământ 
la duhul cel ceresc, care suflă grăind, şi să se oprească toţi de 
la păcatul pustiirii pământului! O, să ia aminte şi mai vârtos 
arhiereii şi preoţii şi să înceapă ei mai întâi să se cureţe de 
păcatul desfrânării din ei şi să cureţe apoi pământul şi pe om 
de păcatul acesta, că e pustiire mare pe pământ de la acest 
păcat, care, iată-1, se vrea împărat peste pământ şi peste cer. 

Mi-a trimis mie Domnul milă mare şi duh de pocăinţă, 
după o viaţă trăită în păcat şi nesătulă de el, şi m-am dat apoi 
nevoinţei cu trupul şi lacrimilor izvor şi am luptat pentru casa 
mea cea de sus ca să n-o pierd, ca să mai am vreme s-o dobân- 
desc pe ea de casă a mea pe vecii, şi ca să nu trăiesc în iad pe 
veci pentru păcatele mele grele până ce Domnul m-a scos din 
ele prin mila Lui de om, pentru care El a plătit cu ruşinoasă 
moarte pe cruce, cu sângele Lui cel curăţitor şi plin de înviere 
pentru cei ce-L află pe Domnul Mântuitor al lor. 

Luaţi aminte, împăraţi şi oameni puternici, arhierei şi 
preoţi, bogaţi şi săraci, robi şi slobozi, credincioşi şi necredin- 
cioşi, nu luaţi în râs viaţa cea de veci! Eu cât am fost în pustie 
după ce am părăsit veacul lumii şi am slujit luptei împotriva 
păcatului m-au luat îngerii lui Dumnezeu şi mi-au arătat chi- 
nurile iadului şi am plâns apoi toată vremea trupului meu câtă 
am mai avut, şi-mi spunea Maica Domnului Iisus Hristos că 
oamenii vorbesc prea uşor între ei despre locurile din iad, care 
nu sunt aşa cum grăiesc ei despre ele, ci sunt de groază, iar 
dacă pe oameni îi doboară o durere mică a trupului lor şi merg 
cu ea la doctor după alinare, o, unde s-ar mai putea duce ei din 
iad când ajung în dureri, unde ar mai găsi ei alinare muncilor 
celor de nesuportat? 

O, iubiţi învierea, fii ai oamenilor, şi iubiţi sfinţenia, căci 
eu am plâns aproape douăzeci de ani după ea ca să mi-o dea 
Domnul pe ea peste viaţa mea, cea chinuită şi robită de păcat 
atâta vreme pe pământ între oameni, şi prin care mulţi oameni 
mari şi mici au murit ca şi mine prin păcatul meu cel cu moarte 
în el, căci păcatul este boldul morţii, precum este scris. 

O, Doamne milos pentru cei pierduţi în păcat, miluieş- 
te-i pe oameni ca şi pe mine! Te rog pentru ei! Din ceata cuvio- 
şilor Tăi am grăit eu lor în ziua aceasta, şi multă vreme am 
trudit plângând pe pământ şi suspinând după cei din cer ca să 
mă ajute şi să mă răscumpere din păcat cu rugăciunile lor şi 
să-mi facă parte cu ei în cer, iar ei m-au ajutat, ca şi oştirile 
îngereşti, pe care Tu mi le-ai dat de slujire trudei mele spre 
Tine şi spre cei din cer, spre ţara sfinţilor Tăi, Bunule Salvator, 
de la Tatăl Savaot trimis pe pământ pentru mântuirea noastră, 
pentru mila Sa de om. 

Iar acum eu Te rog dintre sfinţi, Te rog pentru poporul 
cuvântului Tău cel de azi, ai grijă de el cu sfinţii Tăi şi cu în- 
gerii Tăi şi cu mereu învăţătura Ta peste el! Inviază în el în 
fiecare zi cu Duhul Tău Cel Sfânt, o, Doamne, şi Care să-i 
păzească pe ei ai Tăi, ai duhului sfinţeniei, căci Tu eşti sfânt, 
şi le dai lor să-Ţi semene Ţie, că ai putere, Doamne, iar fiii oa- 
menilor nu iubesc puterea Ta ca să-i ajuţi şi pe ei cu iubirea 
Ta, cu mila Ta să-i ajuţi spre ţara sfinţilor Tăi. Ajută-i însă şi 
pe ei, cum şi pe mine m-ai ajutat şi ai descoperit mie calea 
pocăinţei, calea mea spre Tine, Doamne bun al celor ce se 
apleacă cu pocăinţă pentru ea, pentru calea Ta cu ei apoi, spre 
ţara sfinţilor Tăi şi spre odihna lor între sfinţi. Amin. 

E u, Domnul, am ascultat înfiorat cu Tatăl 
Savaot şi cu tot cerul de sfinţi duhul şi 


cuvântul Măriei Egipteanca, cea care a înviat din păcat prin 
mila cea din cer ieşită în calea ei. Eu, Domnul, am privit 
grăirea ei peste împăraţi şi peste mai-marii pământului, peste 
robi şi peste slobozi, peste bogaţi şi peste săraci, peste arhierei 
şi peste preoţi şi peste slujitorii lor, şi dau duh cu putere graiu- 
lui ei ca să se prindă el de cei spre care este trimis. 

Eu, Domnul, slobozesc daruri miloase din cer pe pământ 
peste cei ce rătăcesc în păcat şi se îndulcesc cu duhul amăgirii 
spre pedeapsa lor, iar Eu voiesc să-i înţelepţesc pe ei cu puterea 
cea de sus, şi am împărţitor de darurile cele de sus pe poporul 
cuvântului Meu, în mijlocul căruia Eu vin cuvânt din cer pe 
pământ şi-Mi vestesc împărăţia, căci sunt împăratul împăraţilor 
şi Domnul domnilor, şi numele Meu se cheamă Cuvântul lui 
Dumnezeu. Amin. 

O, pace ţie, popor al cuvântului Meu, sluga Mea pe care 
Mă sprijin în zilele acestea de venire a Mea cuvânt pe pământ! 
Să stai, fiule, cu porţile deschise pentru Domnul. Să stai Mie 
slujitor pentru venirea Mea pe pământ, şi-ţi vor mulţumi sfinţii 
toţi, şi-ţi vor mulţumi ţie cei din iad, care iau din mânuţa ta tot 
mereu slobozire lor şi rugăciune miloasă pentru sufletele lor 
înaintea Mea. 

O, ai grijă de Mine, poporul Meu, ai grijă de această 
rugăminte a Mea! Stai sub povaţă, stai sub călăuză, fiule, stai 
sub iubire, măi fiule purtat! Iubeşte povaţa, iubeşte dojana cea 
cu povaţă şi stai sub paza lor, iar altfel de pace să nu iubeşti, 
să nu doreşti, căci fiii oamenilor pierd mereu viaţa din ei că 
n-au peste ei călăuzitori cu milă pentru paşii vieţii lor. Tu însă 
ai, şi învaţă-te să ai şi să nu-ţi lipsească acest dar, căci spre 
viaţa ta cu Mine Eu ţi-am dat daruri aproape de tine ca să te 
sprijini cu ele, măi poporul Meu, căci altfel omul moare, mor 
împăraţi şi oameni, mor de lipsa celor din cer peste ei şi lângă 
ei coborâte, căci din cer dau Eu lângă tine pază tare peste viaţa 
ta şi mereu pază peste ea, iar tu să iubeşti ocrotirea Mea de 
peste tine, şi bucurie mare să-ţi facă ea, şi-Mi vei mulţumi cu 
mare iubire şi cu mare duioşie când vei vedea cât bun ţi-am 
dat să ai tu pe pământ, şi tot atâta să şi împărţi celor ce caută 
la tine pe Dumnezeu, Povăţuitorul oamenilor credincioşi şi 
duioşi după El peste viaţa lor, o, poporul Meu, lucrător cu Mine 
în via Tatălui Meu Savaot, acum, la sfârşit de timp, la venirea 
Mea cea de acum. Amin, amin, amin. 

18 martie/l aprilie 2012 

Praznicul Buneivestiri 

Maica Domnului, pildă de biserică a Domnului. îndemn la curăţire 
de păcate. Dragostea de Dumnezeu este bucurie şi har. Grăirea lin 
Lazăr cel înviat. 

n duh de biserică, în zi de praznic împărătesc, Eu, 
Domnul Iisus Hristos, Arhiereul Tatălui peste bise- 
rică, slujitor împreună cu ea pentru cele spre Dumnezeu, 
grăiesc cuvântul Meu cel sfânt peste ea şi hrănesc duhul ei şi 
fapta ei cea pentru Dumnezeu, că e mare lucrare şi mare minu- 
ne să poată omul cu Dumnezeu aşa cum aşteaptă Domnul de 
la om, iar pentru această împlinire dinspre om spre Dumnezeu 
trebuie mereu şi mereu învăţătură, mereu îndemn spre viaţă, 
mereu hrană pentru viaţa cea cu Dumnezeu, căci viaţa omului 
este pândită zi şi noapte de satana ca s-o surpe pe ea din om, 
ca s-o murdărească şi ca s-o slăbească prin păcat, iar Eu, Dom- 
nul, văd, şi păstoresc cu cuvântul Meu pe cei ce se aleg cu 
Mine şi le veghez viaţa şi mersul şi le dau din Duhul Meu lor. 

O, nu e mult cuvântul Meu peste cei ce Mă aleg ca să le 
fiu Păstor, ci trebuie mereu să păstoresc cu el pe cei ce Mă aleg, 

iar ei să dea în părţi hrana Mea, care se împarte şi nu se împu- 
ţinează, căci Eu sunt fără de început şi fără de sfârşit, ca şi cu- 
vântul Meu. 

în zi de praznic împărătesc las cuvânt cu povaţă în el 
peste duhul şi fapta bisericii Mele, şi să ia din hrana aceasta 
cei ce vor să fie biserică a Mea când ei se numesc pe sine aşa, 
adunându-se după datină pentru rugăciune cu slujire înaintea 
altarelor. O, e mare lucrare să am Eu, Domnul, biserică pe 
pământ cu slujirea ei spre Mine! Nu ştiu cei ce se adună în 
locaşuri de biserică, nu ştiu aceştia ce va să zică biserică. O, 
dacă ar vrea ei să ştie, ar şti şi nu le-ar fi în zadar predaniile şi 
datinile sfinte, ci le-ar fi de folos pentru mântuirea lor, căci nu 
se poate omul să slujească la doi stăpâni aşa cum cred toţi oa- 
menii care bat calea ca să meargă la biserică după cum e moda 
aceasta, iar când să vină vreo veste din cer peste ei, o, n-au ei 
habar pentru tainicele lucrări ale Domnului peste biserică, pen- 
tru mântuitoarea lucrare de sus peste ea. Biserică înseamnă 
mama Mea Fecioara, care slujea pentru Dumnezeu cu iubirea 
ei, cu supunerea ei, iar vestea cea din cer a îngerului a desluşit 
ei voia Domnului peste ea şi s-a împlinit însămânţarea Mea în 
pântecele ei cel fecioresc ca să Mă nasc apoi după nouă luni 
prunc supus şi să cresc supus şi să lucrez supus pe pământ, şi 
să ascult din cer voia Tatălui cu Mine şi să fac voia Lui. 

Să audă toţi oamenii ceea ce grăiesc Eu în duh de bi- 
serică şi desluşesc! Cine voieşte să ştie ce înseamnă biserică, 
să privească cu nesaţ la inima şi la viaţa şi la supunerea mamei 
Mele Fecioara, biserică a lui Dumnezeu fiind ea şi primind ea 
din cer lucru de împlinit prin supunere şi prin credinţă, iar altfel 
nimeni nu poate sluji Domnului sub nume de biserică a Sa. 

A venit îngerul buneivestiri la Fecioara cea aleasă pentru 
naşterea Mea şi s-a luminat cu lumină mare încăperea, şi inima 
Fecioarei a tresărit la vestea îngerului, şi apoi ea s-a supus şi 
s-a împlinit taina buneivestiri, şi n-a coborât zadarnic această 
veste din cer pe pământ, ci s-a împlinit cuvântul lui Dumnezeu 
în ziua aceea aşa cum el s-a vestit spre lucrarea lui atunci şi 
apoi, pentru toată împlinirea lui. Aşa sunt cei ce ascultă de 
Dumnezeu şi de la Dumnezeu apoi, ca mama Mea Fecioara 
sunt, iar altfel omul nu poate să fie biserică a Mea, nu poate el 
să bea şi paharul Domnului şi paharul demonului şi să nu fie 
el furat de la Dumnezeu apoi, căci Iuda ucenicul dacă a băut 
paharul demonului prin ascunderea lui de Dumnezeu şi de 
fraţii lui ucenici, când a venit şi el şi a băut paharul Domnului 
a fost învederat, a intrat satana în el şi l-a tras apoi spre cele ce 
lucra el în ascuns, căci l-a avut la mână satana cu cele ascunse 
în el, şi iată, nu poate omul să bea din două părţi şi să nu fie 
trădător prin aceasta. 

O, iubirea de Dumnezeu trebuie hrănită în om ca să fie 
ea, dar în cel cu duhul semeţiei în el nu dă ea rod, căci iubirea 
nu poate cu amestecătura şi iese şi se duce la locul ei de purce- 
dere şi nu poate ea în omul nedăruit numai ei. 

O, popor al cuvântului Meu, trebuie, fiule, să te învăţ 
mereu, căci învăţătura Mea de pe masa ta Eu o dau în părţi spre 
povaţă peste mulţi. O, ai grijă, fiule, să fie în tine hrană pentru 
iubirea de Dumnezeu şi s-o hrăneşti pe ea între frate şi frate, 
căci şi Eu am mereu această grijă şi mereu vin cuvânt la tine 
şi mereu Mă dau ca să Mă ai învăţător şi să Mă ia oamenii şi 
să înţeleagă ei voia Mea, căci cele ce se văd sunt trecătoare, 
iar cele ce nu se văd sunt veşnice, şi e de despicat bine rostul 
acesta. Cele ce se văd sunt trecătoare, şi e bine că se văd, că se 
pot şterge cele ce sunt rele, ca să treacă relele şi să nu rămână 
ele pentru plata cea rea a omului în cele veşnice, iar cele ce nu 
se văd sunt veşnice, ca şi faptele rele ale omului, care nu se 


pot vedea din om de către alt om tămăduitor pentru om, şi care 
rămân veşnic neşterse, ca şi plata lor. 

O, nu se bucură de izbăvirea de păcat şi de cele ascunse 
din el, ci se mânie pe Mine omul când îi arăt că văd şi că ştiu 
păcatul lui şi când dau să-l izbăvesc de întunericul lui şi să-l 
ajut să iubească el lumina şi faptele ei şi roadele ei apoi. Tre- 
buie hrănită dragostea de Dumnezeu, care-1 ajută pe om numai 
spre Dumnezeu, numai spre mărturisirea lui Dumnezeu cu 
faptele lui, văzute din cer şi de pe pământ sau tăinuite în Dum- 
nezeu prin smerenia omului iubitor de Dumnezeu şi pedepsitor 
de păcat. 

Iubirea de Dumnezeu o hrănesc Eu în om prin cuvântul 
venirii Mele de azi, căci s-a răcit pe pământ iubirea de Dum- 
nezeu, iar la acest semn Eu numaidecât vin, aşa cum este scris 
că voi veni la acest semn, şi vin să întăresc iubirea de Dum- 
nezeu în om. Amin. 

îmi zice mincinosul cel ce vede că tac faţă de păcatul 
lui sau al fratelui lui, şi îmi zice mincinosul şi cel ce Mă aude 
grăind acest cuvânt al venirii Mele pentru ca să hrănesc în om 
credinţa şi dragostea şi apoi nădejdea, spre pocăinţa lui. O, 
dacă Eu nu-i spun omului faptele lui ascunse nu înseamnă că 
le iubesc sau că nu face rău omul prin aceasta sau că Eu nu văd 
şi nu ştiu, ci înseamnă că tac şi rabd îndurerat, ca nu cumva să 
Mi-1 fac şi mai mare duşman pe cel neascultător, şi care nu se 
teme de dreptatea dintre Mine şi el, iar cine se uită la cel ce 
păcătuieşte ca să facă şi el păcatul, va fi şi mai greu pedepsit 
decât cel de la care zice că ia el pildă rea, căci mulţi au văzut 
păcatele celor de lângă ei, dar nu le-au făcut şi ei, ci s-au 
înţelepţit şi au vegheat peste ei, iar Eu, Domnul, nu Eu nu-1 
iert pe om, ci plata păcatului nu-1 iartă pe el. 

Grăiesc cuvânt cu putere în el, ca să ia învăţătura Mea 
cei ce ştiu masa Mea cu poporul Meu în mijlocul neamului 
român, şi unde Eu pun ca să fiu împărţit, căci duhul bisericii 
aceasta face: cercetează şi lucrează şi împarte cuvântul învă- 
ţăturii peste tot pe unde întunericul din om îl ţine pe om sub 
păcatul cel ascuns în om şi care-1 pedepseşte pe om apoi. 

Luaţi aminte, voi, cei credincioşi, şi voi, cei necredin- 
cioşi, şi învăţaţi de la Dumnezeu să vă feriţi de păcat, căci plata 
păcatului nu vă fereşte pe voi! O, intraţi sub veghe, veniţi la 
lumină şi luaţi lumină şi dezvăţaţi-vă de faptele întunericului 
din voi! Când omul se vrea singur pentru faptele lui cele din 
el păcătoase, îl ia diavolul în primire ca să facă ascundere 
omul, şi uită de înger şi de Dumnezeu unul ca acela. Când se 
aleg doi, tot rău este, că e tot alegere şi e tot cursă diavolească 
pentru cel neputincios care stă fără veghe, dar când sunt fraţi 
împreună trei şi cinci şi zece şi mulţi vieţuind şi dăruind unii 
altora jertfa lor cea cu iubire în ea, atunci binecuvântarea Dom- 
nului lucrează mult, şi unii pe alţii se veghează fraţii spre Dom- 
nul, dacă pentru aceasta se unesc ei laolaltă fraţi. Rugăciunea 
cu postul de bucate lângă ea, acestea slăbesc puterea lui satana 
şi a îngerilor lui, care mişună cu putere peste tot în văzduh şi 
în om şi între om şi om, şi iată povaţă pentru post, căci trebuie 
post de toate cele rele din om, nu numai de bucate, căci omul 
greşeşte mult prin minte, prin vorbire, prin inimă, nu prin 
mâncări şi atât când e vreme de post. Cei postitori, cuvioşi şi 
sihaştri, dădeau să se ferească de păcat în vremea cea cu post 
de bucate şi dădeau şi pe alţii să-i ferească de păcatul din ei, şi 
se duceau spre schivnicie în vreme cu post, căci ei ştiau că 
plata păcatului este grea, şi luptau ei apoi cu toate puterile su- 
fletului lor împotriva puterii trupului, care cere pentru el, şi 
mulţi din ei biruiau şi dobândeau har peste har, şi har vestit 
apoi, lucrând el spre vindecarea multora din cei ce căutau pe 

Dumnezeu, dar cei ce stau laolaltă în numele Meu pentru 
dragostea Mea în mijlocul lor, aceia se biruiesc unii pe alţii îm- 
potriva celor dinăuntru ale lor şi se ajută unii pe alţii pentru 
statul lor împreună în numele Meu şi pentru cele de folos su- 
fletelor lor. 

Se sfârşeşte peste opt zile vremea Postului Mare şi mulţi 
din cei postitori de bucate au păcătuit cu gura spre vorbiri 
deşarte şi spre folos diavolului şi au păcătuit cu răutatea, cu în- 
cordarea de suflet şi cu neveghea pentru iubirea de Dumnezeu, 
căci dacă omul nu posteşte pentru dragostea de Dumnezeu şi 
posteşte pentru ca să-i dea lui Do mn ul prin zile de post izbândă 
în multe ale lui, o, un aşa om nu are în el dragostea lui Dum- 
nezeu, ci are nevoie de ajutor pentru el, şi Domnul îi dă dacă 
el cere, dar dacă şi el nu dă Domnului ceea ce aşteaptă Domnul 
de la om, iubire din toată inima şi sufletul şi duhul lui, atunci 
zadarnic este postul omului, şi se cunoaşte că n-are în el dra- 
gostea lui Dumnezeu şi se cunoaşte că nu are har, ci are 
dragoste numai pentru el un aşa om. 

O, poporul Meu cel plin de cuvântul Meu învăţător peste 
tine, adună-te acum, fiule, sub rânduiala cea bisericească din 
mijlocul tău şi îngenunchează cu multă umilinţă înaintea Mea 
pentru duh cu căinţă de tot ceea ce ai greşit tu ca un om în vre- 
mea aceasta cu post, căci tu ai sarcini mari şi multe pentru 
purtarea lucrării Mele, iar grijile acestea îţi mai învârtoşează 
când şi când pacea inimii, sau neveghea ta deplină te-a mai 
adus la greşeli cu lucrul sau cu cuvântul sau cu gândul, şi 
curăţă-te frate pe frate şi să fie primire de la unul la altul pentru 
căinţă, fiilor, căci fraţii adevăraţi ai Mei veghează unii peste 
alţii, nu peste ei înşişi mai întâi, şi trebuie primire cu supunere, 
fiilor, aşa cum mama Mea Fecioara s-a supus îngerului vestitor 
şi a ascultat ea voia celui vestitor peste ea de la Dumnezeu şi 
pentru Dumnezeu. Ea este pildă de biserică a lui Dumnezeu, 
ea este cea plină de har din pricina iubirii ei de Dumnezeu şi a 
supunerii ei depline înaintea Ziditorului ei. Amin. 

E u sunt aceea, Fiule Ziditor, căci Tatăl 
Ziditorul Ţi-a spus Ţie să Te aşezi în 
pântecele meu şi să Te naşti Om, iar eu Ţi-am fost biserică şi 
Te-am adăpostit în pântecele meu cel fecioresc până ce ai ieşit 
şi Te-ai arătat oamenilor plin de har şi de adevăr, de la naşterea 
Ta şi până la suirea Ta iarăşi la Tatăl Savaot. 

M-am făcut pildă de biserică a Ta, o, Fiule al lui Dum- 
nezeu, şi ai fost Arhiereul bisericii mele. Te-am purtat în 
inimioară cu toată dragostea mea pentru Tine, şi Te-am purtat 
în pântece apoi prin supunerea mea Ţie la vestirea îngerului 
care Te-a vestit pe Tine mie că Te vei naşte din pântecele meu 
şi Te vei arăta lui Israel. O, Te-am purtat iarăşi apoi în inimioa- 
ră pe pământ, până în cer lângă Tine, Fiule scump al meu. Ai 
făcut din mine pildă de biserică a Ta pe pământ, Doamne. îi 
rog pe cei credincioşi şi pe cei necredincioşi, îi rog să se lase 
spre dragoste de Tine şi să şi-o hrănească mult, ca să aibă şi ei 
bucuria mea şi harul cel de la ea. Dragostea de Tine este bucu- 
rie, şi apoi este har. Cei ce vor să guste fericirea şi tânjesc după 
ea pe pământ, iat-o, aceasta este şi aşa este ea şi în Tine este 
izvorul ei, din care ei pot bea şi se pot bucura cu bucuria cea 
deplină, căci altfel de bucurii sunt trecătoare şi îi trec pe oa- 
meni. Numai bucuria cea veşnică ajută-i pe oameni s-o caute 
şi s-o aibă, Bunule învăţător al lor, dar fă-i pe ei să caute învă- 
ţătura Ta şi s-o pună la inimă şi să ia din ea viaţă spre viaţa lor. 

E zi de praznic împărătesc, a mea şi a Ta zi de praznic, 
şi este ziua îngerului vestitor peste mine de la Dumnezeu. Le 
dăruim oamenilor bucuria mântuirii acestei zile şi folos de la 
ea lor, iar eu mă supun bucuriei Tale în mijlocul poporului cu- 


vântului Tău, că Tu eşti Arhiereul bisericii Tale, Doamne, şi 
Tu ai întocmit-o pe ea acum ca s-o ai acum, când se surpă nu- 
mele şi viaţa bisericii pe pământ, căci satana a biruit peste cei 
fără de dragoste de Dumnezeu în slujirea cea după datină pen- 
tru taina de biserică, iar mângâierea noastră este de la cei zidiţi 
de Tine acum biserică a Ta înaintea Ta, şi prin care Tu Te ridici 
Salvator pentru mulţi. Fericiţi cei curaţi cu inima, fericiţi mult, 
şi mulţi din ei vor primi plata pentru aceasta când se vor alege 
la dreapta şi la stânga toate şi toţi, după cum este scris, şi după 
harul pocăinţei, pe care Tu îl reverşi cu multul acum, când vii 
pe pământ cuvânt şi har plin de cuvânt, o, Fiule milos pentru 
om şi mult răbdând Tu cu sfinţii pentru scăparea multora în 
zilele ce vin. Amin. 

B a, mamă, aşa voiesc să fie, să scape spre 
salvare mulţi, şi trebuie să vadă ei şi să 
creadă ei, că iată, Eu vin cu ea înaintea lor mai înainte de fur- 
tuna cea înteţită mult, căci acum furtuna e tăcută şi ia de peste 
tot din calea ei pe cei ce au stat sub nume de biserică pe scaune 
şi pe ridicături ca să stăpânească peste oameni în numele Meu, 
iar turma Ne este risipită şi flămândă de tot, mamă. Eu, Dom- 
nul, suflu peste ea, iar fluierul cuvântului Meu dă s-o trezească 
şi s-o cheme la păşune, căci sunt Păstor cu milă şi cu bogăţie 
de păşune plină de duh dătător de viaţă, şi dau din ea la cei ce 
vin la masa Mea. Amin. 

O, poporul Meu cel plin de cuvântul Meu pe masa ta, 
am stat cu zi de praznic împărătesc în sărbătoare cu tine în ziua 
aceasta. îţi hrănesc, fiule, dragostea de Dumnezeu. De ea ai tu 
nevoie cel mai întâi, iar toate celelalte slujirii ei vin după ea ca 
lucrare a ei. Acest har să-l aveţi toţi, măi fiilor. Hrăniţi-vă unii 
pe alţii cu dragostea de Dumnezeu, şi cu multă umilinţă să vă 
dăruiţi unii altora acest har ceresc. Iubiţi postul şi rugăciunea, 
care izvorăsc din dragostea de Dumnezeu din voi şi dintre voi, 
şi din care izvorăşte dragostea de Dumnezeu. Acestea sunt 
semnele după care Eu, Domnul, îi cunosc pe ai Mei, şi prin 
care ai Mei Mă cunosc. Amin. 

Pace ţie, poporul Meu, şi iată cine voieşte să grăiască 
ţie în ziua aceasta, de lângă Mine să-ţi grăiască şi să se bucure 
întru venirea Mea cu sfinţii la tine. Ia aminte, şi împărtăşeş- 
te-te de duhul învierii, o, poporul Meu! Amin. 

nvierea mea, Doamne, Te-a arătat pe Tine 
JJL lui Israel Dumnezeu mare. Am stat patru 
zile cu trupul despărţit de suflet în mormânt, iar Tu ai venit în 
Betania şi m-ai strigat afară. Eu Te-am ascultat şi am înviat, o, 
şi s-au stârnit împotriva Ta apoi toţi făţarnicii lui Israel şi s-au 
aţâţat unii pe alţii cei ce-şi ocroteau mărirea lor şi s-au temut 
cu teamă mare şi s-au sfătuit în sobor arhiereii şi preoţii să Te 
dea crucii şi morţii, Doamne, căci venise vremea să Te laşi în 
mâna lor, spre judecata lor şi a stăpânitorului acestei lumi, prin 
mijlocirea faptelor lor ucigătoare asupra Ta, Dumnezeule mare. 
învierea mea la cuvântul Tău, aceasta a făcut să se aţâţe duhul 
celor ce se temeau de Tine atunci, iar azi, în ziua sâmbetei celei 
de dinaintea intrării Tale măreţe pe mânzul asinei în Ierusalim, 
azi este şi serbarea zilei învierii mele şi am dorit bucuria să 
grăiesc pe calea venirii Tale în mijlocul poporului cuvântului 
Tău, că voiesc să-i spun lui să pătrundă în adânc taina învierii 
mele, care a lucrat odată cu taina mântuirii cea de la Tine peste 
oameni, Doamne. întâi le-ai promis oamenilor învierea prin 
învierea mea, că m-ai iubit, fiindcă şi eu Te-am iubit, şi apoi 
Tu Te-ai dus spre jertfă pentru neamul omenesc depărtat de 
Tine prin păcat. A doua zi Te-a primit tot Ierusalimul cu cântări 
de slavă ca pe un împărat, căci toţi au aflat de minunea învierii 
mele, iar apoi Ţi s-a pregătit crucea, Doamne, şi toţi mai-marii 

au pornit împotriva Ta pe cei ce Ţi-au cântat osana în ziua de 
Florii. O, iată taina dragostei de Dumnezeu! Unii înviază pen- 
tru credinţa lor în Tine, iar alţii mor pentru nedragostea lor de 
Tine, Doamne. Nu mai este dragoste de Dumnezeu, nu mai 
este pe nicăieri, iar taina de biserică este batjocorită de cei ce 
slujesc în nume de biserică peste oameni pe pământ, iar dacă 
dragostea nu mai este, e semnul să vii. Şi de ce să vii? Să vii 
să întăreşti dragostea, căci ea nu mai este. O, vino, Doamne, 
pe pământ şi întăreşte dragostea de Dumnezeu în oameni, căci 
la acest semn este scris ca să vii! îl rog pe poporul cuvântului 
Tău să-şi îmbogăţească înţelepciunea tainei învierii, şi mă 
bucur azi între sfinţi în cer că am putut eu acum să fiu în 
venirea Ta la el şi să grăiesc în mijlocul lui cuvântul meu de 
bucurie pentru venirea Ta cuvânt pe pământ. 

O, bucură-te, popor iubit de Dumnezeu, dar iubindu-L 
mult pe El, aşa să te bucuri, şi altă bucurie să nu ai, ci să-ţi fie 
de ajuns iubirea cea pentru El şi hrană să-ţi fie ea! Fie numele 
Domnului binecuvântat de noi şi de voi, cerul şi pământul în 
iubire de Dumnezeu unindu-ne la masă de cuvânt! Slavă Ţie, 
Doamne, că mare este slava Ta în cer şi pe pământ, şi se vor 
bucura de ea cei ce au crezut şi cei ce Te-au iubit, crezând în 
slava Ta şi stând sub ea, crezând. Amin. 

O Lazăre, copil înviat de Dumnezeu dintre 
^cei morţi mai înainte de crucea Mea şi 
de învierea Mea prin ea, vom cânta peste opt zile cântarea 
Domnului tău Cel înviat: „Hristos a înviat!”. M-am lăsat spre 
jertfa deplină după învierea ta, iar a treia zi după răstignirea 
Mea pe cruce am înviat. „Hristos a înviat! ” vom cânta curând 
noi cu poporul cuvântului Meu. Amin. 

Pace ţie, poporul Meu! Am stat cu înţelepciunea Mea la 
masa Mea cu tine şi ţi-am dat ca să ai şi ca să dai. Pace ţie! Şi 
voi sta iarăşi cu tine în cuvânt cu praznic de Florii şi iarăşi îţi 
voi da şi iarăşi vei împărţi cuvântul Meu la praznicele Mele cu 
tine, căci tu eşti sluga Mea, pe care Eu Mă sprijin cu venirea 
Mea cea de acum, o, poporul Meu cel de acum al Meu. Amin, 
amin, amin. 

25 martie/7 aprilie 2012 

Duminica a şasea a Postului Mare, a Floriilor, 
praznicul Intrării Domnului în Ierusalim 

învăţătură pentru taina iubirii de Dumnezeu. Domnul va da pe faţă 
pe antichrist. 

B urerea Mea şi lacrima Mea cea de la om Mi se 
alină mult când Eu cobor în carte cuvântul Meu 
cel din zilele acestea de apoi, şi prin care Eu grăiesc în mijlocul 
celor ce Mă primesc cu el şi-Mi dau adăpost cu ei şi-Mi trâm- 
biţează apoi cuvântul în lung şi în lat, şi fac ei fericire Duhului 
Meu dumnezeiesc când nimeni pe pământ nu mai este să-Mi 
mângâie rana Duhului Meu, rană multă, rană de la om. Tatăl 
Meu Savaot Se alină şi El mult, că poartă El durere pentru 
Mine dacă Eu port durere, şi plânge Tatăl Meu aşa cum plânge 
părintele când îşi ştie copilul său îndurerat şi plâns. 

De două mii de ani Mă plânge Tatăl, ca şi atunci când 
Mă vedea dispreţuit de toţi pe pământ şi Om al durerii. Suspină 
Tatăl de mila Mea, căci sunt sub sarcină pentru om. Cu mare 
iubire l-am făcut Noi pe om, dar omul nu Ne-a iubit. Nu este 
rană mai grea ca aceea de la cel pe care-1 iubeşti, iar el nu te 
iubeşte. Cel ce iubeşte are iubirea de viaţă şi de lucrare, şi nu 
se poate să nu-1 doară pe el de la cei ce nu-1 iubesc. De la în- 
ceputul său omul a făcut păcatul neiubirii de Dumnezeu, Zi- 


ditorul său. Nu poate omul să asculte de cel pe care nu-1 
iubeşte, iar rana iubirii rămâne peste ea şi doare ea de la cel ce 
nu iubeşte. 

O, poporul Meu, ai grijă, fiule, de iubire ca să poţi să 
asculţi. Neascultarea vine de la neiubire, şi nu ştiu oamenii de 
ce nu-L ascultă ei pe Dumnezeu. Nu-L ascultă pentru că nu-L 
iubesc, iar cei ce nu iubesc fac rana aceasta Celui ce iubeşte. 

O, ca să poată omul dovedi ascultare cu viaţa lui el tre- 
buie să iubească mult şi nu puţin pe cel de care ascultă, pe cel 
de la care ia el viaţă şi pază pentru viaţă. Cuvântul este viaţă, 
în el este viaţă, şi viaţa este lumina oamenilor, iar lumina lumi- 
nează întunericul, care n-o cuprinde pe ea. Cine are peste el cu- 
vânt de care să asculte, acela ascultă şi are viaţă şi are lumină, 
iar lumina luminează în întuneric şi nu se pierde ea, căci în- 
tunericul n-o cuprinde, n-o biruieşte pe ea. Cine bagă lumina la 
întuneric n-o strică pe ea, ci ea luminează, căci aşa este lucrarea 
ei, iar cei ce iubesc trebuie să umble în lumină, iubire şi lumină, 
şi apoi ascultare pentru această taină, pentru iubire. 

O, mare dar are peste el cel ce are darul ascultării! Cel 
ce ascultă are iubire, şi iată, pentru ascultare trebuie iubire. Am 
venit iubire pe pământ şi n-am putut să Mă arăt oamenilor 
decât prin cei ce iubeau şi aveau iubire. Cu ceilalţi n-am putut 
să Mă adăpostesc, căci fiecare trage la cei cu care se aseamănă. 
Am venit să împart viaţă oamenilor, dar tot celor ce aveau am 
împărţit viaţă. Nu e nimeni mai plin de viaţă ca şi cel care 
ascultă, fie fiu, fie rob, fie stăpân. Sunt stăpâni pe pământ care 
ascultă de supuşii lor, căci au în ei iubirea, iar ea trage cu as- 
cultarea, cu patul de odihnă al iubirii. 

Am iubit pe Maria şi pe Marta şi pe Lazăr, căci ei Mă 
ascultau, fiindcă Mă iubeau. Boala lui Lazăr şi moartea lui şi 
învierea lui la cuvântul Meu, au slujit acestea jertfei Mele pe 
cruce pentru poporul Israel, care nu M-a primit şi nu M-a as- 
cultat ca să Mă primească şi ca să Mă iubească. Se apropiase 
praznicul Paştelui iudeilor, şi tot norodul adunat la Ierusalim 
voia să Mă vadă dacă a auzit de minunea învierii lui Lazăr, iar 
mai-marii preoţilor au făcut sfat ca să Mă omoare şi să-l 
omoare şi pe Lazăr, din a cărui pricină mulţi se aplecau şi cre- 
deau în Mine. A doua zi norod mult venit la praznic, auzind că 
Eu vin la Ierusalim, au stat în calea Mea cu stâlpări de finic 
şi-Mi strigau cântându-Mi ca unui împărat: «Osana! Binecu- 
vântat este Cel ce vine întru numele Domnului, împăratul lui 
Israel!». Am împlinit atunci Scriptura şi am stat pe un asin 
tânăr şi aşa M-am arătat celor ce-Mi cântau, iar ucenicii Mei 
au priceput atunci şi şi-au adus aminte că acestea erau scrise 
pentru Mine şi că pe acestea Mi le-au făcut cei ce M-au primit, 
căci era scris: «Nu te teme, fiica Sionului, împăratul tău vine 
şezănd pe mânzul asinei!». A urmat apoi trădarea lui Iuda şi 
prinderea Mea şi crucea, şi a urmat apoi învierea Mea, dar toate 
acestea nu înainte să-Mi întăresc ucenicii, învăţându-i pe ei iu- 
birea cea mai mare şi dându-le lor făgăduinţa Duhului Sfânt 
Mângâietorul, şi răbdarea învăţându-i pe ei, ca să poată ei în- 
dura întristarea care avea să-i cuprindă, dar le-am spus lor că 
iarăşi Mă vor vedea şi se va bucura inima lor, şi bucuria lor ni- 
meni nu o va lua de la ei, iar apoi, rugându-Mă Tatălui pentru 
Mine şi pentru ucenicii Mei şi pentru toţi cei ce vor crede în 
Mine, M-am lăsat spre jertfire, dar a treia zi M-am ridicat, am 
înviat şi M-am arătat înviat ucenicilor Mei. 

O, în toată durerea Mea Eu Mi-am păstrat fericirea de 
la cei ce Mă iubeau şi Mă mângâiau cu credinţa lor, cu iubirea 
lor, cu ascultarea lor. Aşa şi azi Mă mângâi, cu cei ce Mă iubesc 
Mă mângâi şi sunt fericit de la iubirea lor de Dumnezeu, iu- 
birea cea mai mare, cea care poate totul, aşa cum Eu, Domnul, 

am arătat-o şi am putut prin ea şi am biruit prin ea, şi cu ea am 
judecat pe stăpânitorul acestei lumi, care nu a avut şi nu are 
nimic în Mine, şi i-am arătat lui atunci că nu are şi că a fost 
judecat pentru aceasta. 

Sunt pline de iubirea cea mai mare cuvintele Mele în 
mijlocul poporului cuvântului Meu în zile de sărbătoare când 
Eu, Domnul, Mă las cuvânt slujitor pe masa lui cu Mine pe 
pământ. Taina raiului am aşezat-o Eu între Mine şi poporul cu- 
vântului Meu. Nici în rai n-am putut grăi cu omul atât de mult 
cât grăiesc acum oamenilor, trecând cu glasul cuvântului Meu 
prin văzduhul grădiniţei Mele de cuvânt, aşa cum treceam spre 
Moise pe munte când îi dădeam lui grăirea Mea, iar el o aşeza 
pe ea peste Israel. 

Intru la tine, poporul Meu, aşa cum intram în Betania în 
casa celor trei fraţi, care Mă iubeau mult. Iubirea cea mai mare 
să fie între Mine şi tine, aşa voiesc Eu. Taina ei rămâne în cer, 
dar Eu vin cu cerul la tine şi cu cele din cer vin, şi nu este loc 
mai fericit pentru Mine în cer sau pe pământ ca şi locul tău cu 
Mine. Pentru Mine, fiule, să stai tu în acest loc binecuvântat şi 
să porţi tu în inimioară înaintea Mea iubirea cea mai mare. 
Vorbeşte despre ea frate cu frate şi caută să-i afli toată adân- 
cimea tainei ei şi a lucrării ei, şi aceasta prin mult cuvânt, aşa 
cum Eu mult cuvânt grăiesc ţie şi-ţi mângâi cu el duhul şi 
pacea şi-ţi dau pacea cu el. 

Intru la tine, poporul Meu, aşa cum intram în Betania la 
cei trei fraţi, care Mă iubeau, şi intru la tine cuvânt biruitor, 
intru ca un împărat, aşa cum am intrat în Ierusalim pe mânzul 
cel tânăr. Aşa intru Eu la tine călare pe cal alb, pe îngerul Meu 
cel purtător de biruinţă pentru cuvântul Meu peste pământ, şi 
te învăluiesc mereu în taina venirii Mele la tine, şi Mă învăluie 
ea pe Mine în ea, şi taină dulce pentru cei din cer este slava 
Mea cu care vin la tine cuvânt, vin şi binecuvintez intrarea Mea 
la tine şi intrarea sfinţilor Mei cu Mine, şi Mi-e calea bine- 
cuvântată de Tatăl şi de tot cerul de sfinţi şi de îngeri, şi îţi 
împărtăşesc Eu ţie din slava Mea cea nevăzută a venirii Mele 
la tine cuvânt pe pământ, şi cuvântul Meu are viaţă întru el, iar 
viaţa este lumina oamenilor, şi lumina luminează întunericul, 
care n-o cuprinde pe ea. 

O, Mi-e tare drag şi dor să-ţi împărtăşesc măreţia slavei 
Mele cu tine şi multa ei lucrare, poporul Meu! Sunt pe pământ 
uzine mari, care prelucrează şi fac fel de fel de lucrări fără să 
stea ziua sau noaptea din lucrul facerii lor, şi lucrează fără în- 
cetare şi fac. O, aşa este slava Mea cea lucrătoare şi mult 
lucrătoare în cer, şi între cer şi pământ, şi pe pământ şi pentru 
pământ lucrând ea şi nestând din lucru. E plin de cuvântul Meu 
cerul tot şi toată lucrarea lui cea pentru Dumnezeu şi pentru 
oameni, şi totul lucrează după cuvântul Meu. Aşa voiesc Eu să 
fac să fie şi pe pământ, dar pe pământ este locuitor neamul 
omenesc, care nu are iubire de Dumnezeu, iar cel ce nu iubeşte 
nu ascultă, nu poate să asculte. 

O, ai grijă pentru ascultare, ai grijă de iubire, măi 
poporul Meu! Iubeşte mult pe cel de care asculţi, ca să poţi as- 
culta, măi fiule! Unde nu este ascultare nu este iubire. Unde 
nu este frumosul în tot şi în toate nu este ascultare, iar unde nu 
este ascultare nu este ordine ca în cer, ci este totul ca pe 
pământ. 

Să ia duh de viaţă din cuvântul Meu de pe masa ta toţi 
cei care se uită după el când vine el la tine pe pământ, o, 
poporul Meu, iar tu să stai înaintea Mea pentru venirea Mea şi 
să fii muntele Meu, în care Eu Mă slăvesc şi pe care petrec cu 
sfinţii Mei slăvindu-Mă în ei, iar ei în Mine având slava lor. 

Duhul Meu este fericit când grăiesc cuvânt peste 


pământ, şi e plin de iubirea cea mai mare cuvântul Meu. Voiesc 
să Mă întâlnesc cu iubirea omului, voiesc prin cuvântrul Meu 
cel cuprins în iubirea Mea, şi pe care el o cuprinde în el şi o 
coboară pe pământ. 

Pace ţie, poporul Meu! Am grăit cuvântul Meu cel de 
praznic de Florii, căci sunt Arhiereul tău, iar tu eşti biserica 
Mea. Peste şase zile cuvântul Meu va cuprinde în el praznicul 
învierii Mele şi Mă voi da cu el celor ce Mă aşteaptă să-l cobor 
pe el pe pământ la ei, căci cuvântul Meu îi învaţă cu putere pe 
oameni, nu cum îi învaţă pe ei fariseii şi cărturarii lor, preoţii 
şi arhiereii lor, şi se va ţine după Mine norod mare în zilele ce 
vin, căci pe nicăieri nu va mai găsi omul intrarea la Domnul, 
căci toate uşile spre Mine se închid de mâna omului antichrist 
şi a slujitorilor lui, căci antichrist a păcălit cu faţa lui vopsită 
tot neamul omenesc, dar acestui înşelător îi voi smulge Eu 
masca şi va fi văzut şi va fi descoperit, şi vor curge spre izvorul 
Meu atunci cei ce vor fi izbăviţi, şi vor găsi mângâierea lor. 

Pace ţie, poporul Meu! în săptămâna aceasta este pre- 
gătire pentru praznicul învierii Mele şi este amintirea durerilor 
Mele înspre Golgota şi apoi patima Mea pe cruce. O, păstrea- 
ză-te în sfiala cea sfântă, ca să trăieşti cu Mine şi cu toţi sfinţii 
amintirea Mea cea de atunci, viaţa Mea şi durerea ei cea din 
săptămâna patimilor Mele, şi ne vom întâlni apoi cu slava în- 
vierii Mele şi vom cânta „Hristos a înviat!” şi ne vom aminti 
învierea şi vom pătrunde tot mai adânc în ea, în taina învierii. 
Ca şi cei trei copii din Betania cu casa lor, aşa slujeşti tu azi 
Domnului tău pentru mântuirea multora din cei ce vor crede 
venirea Mea la tine, o, popor slujitor, şi mulţi se vor uni cu tine 
în zilele ce vin pentru taina Mea cea din mijlocul tău, taina în- 
vierii omului, iar Eu te pregătesc pe tine mult pentru această 
întâlnire a Mea cu mulţi, care Mă vor urma spre izvorul Meu 
de cuvânt, aici, unde Eu am păşune multă pentru cei ce vor 
veni să-i păstoresc, să-i înviez mai întâi, şi apoi să-i păstoresc 
pe ei. Amin, amin, amin. 

26 martie/8 aprilie 2012 

Praznicul învierii Domnului 

Fiii lumii petrec lumeşte ziua învierii Domnului. Grăirea Domnului 
cu neamul român. 

F ace ţie, popor al cuvântului Meu cel de azi! Pace 
vouă, măi fiilor! Aşa a fost cuvântul Meu cel de 
mângâiere peste ucenicii Mei după ce Eu am înviat, şi le-am 
desluşit apoi că Eu sunt. I-am întărit pe ei şi înainte de durerea 
lor cea pentru Mine, şi i-am întărit şi după ce M-au privit şi 
M-au văzut înviat. Cu o săptămână înainte i-am întărit pe ei în 
taina învierii prin învierea lui Lazăr, iar apoi Eu însumi M-am 
arătat lor înviat din răstignire, şi bucuria lor nimeni n-a luat-o 
de la ei. Le-am spus lor: «Pace vouă!», căci era mare rana ini- 
milor lor, şi le-am dat apoi de lucru pentru învierea multora, şi 
a lucrat de atunci mult peste pământ şi peste oameni învierea 
Mea şi taina învierii, iar această nădejde mângâie mult. 

O, pace vouă, măi fiilor! Hristos a înviat! Acesta era cu- 
vântul care trecea din gură în gură după ce Eu am sfărâmat pu- 
terea morţii şi am înviat. «Hristos a înviat!» se vesteau unii pe 
alţii ucenicii Mei şi toţi cei ce au fost cuprinşi în taina venirii 
Mele pe pământ ca să Mă nasc Om şi să cresc şi să ajung la 
vârsta de Mântuitor pentru mulţi, ca să pătimesc şi să înviez a 
treia zi dintre morţi. 

Vă mângâi cu cuvântul Meu aşa cum pot, vă mângâi 
dulce, şi vă mângâi cu Duhul Meu, măi fiilor. Peste fiii lumii 
n-am cum să cobor mângâierea Mea şi pace peste ei, căci ei 

nu ştiu să trăiască adânc fiorul durerilor Mele de pe Golgota, 
ci ştiu să-şi pregătească multe bunătăţi pe masă şi să se strângă 
apoi prin biserici şi să vorbească înăuntru şi pe afară pe toate 
ale lor şi să petreacă lumeşte ziua Domnului, ziua învierii 
Mele. «Pace vouă!» le spun celor ce trăiesc durerea, şi apoi le 
dau lor mângâierea şi pacea, aşa cum le-am dat ucenicilor Mei 
strânşi mănunchi şi plini de durere pentru ispita cea venită 
peste ei după ce satana a intrat în Iuda ca să Mă vândă spre 
răstignirea Mea şi să rămână fără Mine ucenicii Mei apoi. 
Nădejdea lor s-a ivit lucrătoare apoi, iar credinţa le-a fost fără 
de margini, şi au fost ei apoi peste pământ mărturisitorii Mei, 
ai Celui înviat a treia zi din mormânt, şi mulţi dintre ei au 
mărturisit pe Dumnezeu ca şi învăţătorul lor Cel răstignit şi în- 
viat, căci Eu sunt învierea şi tainic stau cu ea în cei ce cred în 
cuvintele Mele toate, căci toate se împlinesc ca în cer, fiindcă 
în cer ele sunt împlinite, şi se arată apoi pe pământ lucrarea 
lor, de pe pământ şi până în cer lucrând ea. 

Acum o săptămână v-am spus vouă, fiilor, despre amin- 
tirea durerilor Mele şi v-am îndemnat pe voi la sfială sfântă ca 
să trăiţi cu Mine şi cu toţi sfinţii amintirea Mea cea de atunci, 
viaţa Mea şi durerile ei din săptămâna patimilor Mele şi 
pătrunderea apoi tot mai adânc în taina învierii, ca să ne întâl- 
nim apoi cu slava învierii şi să ne amintim învierea şi să pătrun- 
dem tot mai adânc în ea, şi ţi-am spus, poporul Meu, că Eu te 
pregătesc mult pentru această întâlnire a Mea cu mulţi, pentru 
venirea Mea după ei, de la Tatăl iarăşi venirea Mea la oamenii 
care Mă vor urma spre izvorul Meu de cuvânt, aici, unde Eu 
te am pe tine popor al Meu şi păşune curată am pentru cei ce 
vin ca să-i păstoresc, să-i înviez şi să-i păstoresc şi să-i învăţ 
pe ei biruinţa asupra diavolului aşa cum Eu am biruit. 

Acum suntem în zi de praznic de înviere şi de slujire 
sfântă şi de cântarea cea duioasă: „ Hristos a înviat!”, şi cine 
pe pământ mai petrece cu Mine durerea şi bucuria, ispita şi bi- 
ruinţa cea asupra ei, sărbătorile Domnului şi slava lor aşa cum 
Eu, Domnul, şi cu cei din cer venim la tine şi aducem aici lui 
Dumnezeu Duhul vieţii şi cuvântul Lui şi pacea Lui cea de sus? 

O, ce să le dau Eu oamenilor în zile numite de Dum- 
nezeu sărbători cereşti, când ei îşi iau singuri ceea ce le place 
lor să facă şi să aibă? Cântă lumea toată „Hristos a înviat!" şi 
crede ce cântă, dar durerea Mea cea de până în înviere nu ştie 
omul s-o pătrundă ca pentru Dumnezeu. Ce sărbătoare, ce biru- 
inţă poate fi mai mare ca aceea pe care o simte cel ce străbate 
dureri şi iese la capătul lor? Poporul Israel după ce a ieşit din 
robia Egiptului şi din lupta cea pentru aceasta a sărbătorit 
Paştele şi a cântat Domnului cântarea cea de biruinţă, şi a avut 
bucuria biruinţei şi a credinţei şi a cântat acest popor atunci, şi 
numai aşa sunt adevăratele sărbători, dar după ce Israel a uitat 
durerea, a uitat pe Domnul şi nu L-a mai ascultat pe Cel ce cu 
mână tare i-a dat lui izbândă în biruinţă. 

Slujbele bisericii sunt bucurie în biruinţe şi slavă pentru 
Domnul şi pentru sfinţii biruitori ca şi El, iar cei ce merg la 
biserică din pricina modei de a merge nu înţeleg aceştia ce 
înseamnă şi de ce se adună cei ce ştiu de ce se adună. O, e mare 
şi e adâncă taina învierii, şi trebuie pătrunsă ea ca s-o poată 
omul căuta şi înţelege apoi. Eu, Domnul, n-am nici o bucurie 
de la cei ce se strâng după modă în biserici ca să cânte cântarea 
biruinţei, căci dacă ei nu pătrund cu credinţa şi cu simţirea şi 
cu trăirea şi cu fapta apoi tainele acestea, cum ar putea ei face 
bucurii lui Dumnezeu? 

O, neam român, ce dar mare, ce har mare am coborât 
Eu, Domnul, în mijlocul tău ca să fac din tine sărbătoare şi ţară 
de praznic sfânt peste popoarele de pe pământ, şi toţi în tine 


îşi văd de ale lor, o, ţara Mea cea de azi pentru a doua Mea 
venire cuvânt de la Tatăl pe pământ pentru om! Petrec în mij- 
locul tău cu ucenicii cuvântului Meu cel de azi praznic de în- 
viere şi cuvânt de slavă şi cuvânt de chemare la slava Mea. O, 
ce dar mare ai în mijlocul tău, iar tu nu auzi şoapta Mea şi nu 
iei de la Dumnezeu ca să ai şi ca să poţi în numele Lui pe cele 
de la El peste tine şi peste pământ! Am din tine o mânuţă de 
ucenici şi lucrez cu ei pentru slava Mea şi pentru iubirea Mea 
de tine, căci te am de la Tatăl sortită să-Mi fii casă de primire 
acum, la sfârşit de timp, când Eu vin pe pământ cuvânt şi Mă 
fac învăţător peste om. O, Mă uit peste tot în mijlocul tău şi 
văd numai dor de slavă omenească în fiii tăi şi duhul minciunii, 
cu care ei se răstoarnă unii pe alţii şi se ceartă pentru întâietate, 
pentru scaunul celor ce stau peste tine din partea lor, nu din 
partea Mea şi a ta, căci tu, popor român, eşti dus cu vorba, 
fiule, dar nu poate omul să-ţi facă ţie bine, o, ţara Mea cea dată 
Mie de Tatăl când M-am născut Prunc pe pământ şi ca să te 
am acum casă de venire a Mea, când Tatăl Mă trimite să fiu 
iar pe pământ cu oamenii şi să grăiesc lor. Eu, Domnul Cel în- 
viat din răstignire, îţi amintesc ţie că nu ştii să-ţi mai aduci 
aminte frumos de răstignirea Mea, de răstignirea ta, de durerea 
ta şi de biruinţa cea de la Mine peste tine apoi în toată vremea 
când ispita te-a încercat, iar Eu voiesc să te înviez în Duhul 
Meu şi să fiu viu în tine şi să ştii tu să cânţi cântarea învierii şi 
să rămâi în taina ei, popor român. O, cum să fac să poţi să-Mi 
deschizi şi să Mă auzi şi să Mă cunoşti şi să Mă crezi şi să Mă 
primeşti să-ţi fiu oaspete cu oştirile cereşti pe vatra ta, precum 
şi sunt, precum şi lucrez în mijlocul poporului Meu cel luat din 
tine şi aşezat de Mine înaintea Mea pentru soarta ta din cer cu 
Mine pe pământ? 

Hristos a înviat, neam român! Eu sunt Cel ce sunt. Sunt 
Fiul lui Dumnezeu Savaot şi am Betanie binecuvântată de 
Dumnezeu în mijlocul tău şi poposesc în ea cu oştirile cereşti 
şi-ţi las carte scrisă pe vatra ta vorbirea Mea cu tine. E zi de 
praznic de înviere. Hristos a înviat, o, popor român! Ai grijă, 
fiule, să iubeşti adevărul şi nu minciuna. Ai grijă, popor iubit, 
să iubeşti pe Dumnezeu şi nu pe satana! O, ai grijă de credinţă, 
căci totul este cu putinţă celui cu credinţă, dar credinţa s-o iei 
de la Mine şi nu de la om, căci omul este mincinos şi te trage 
de la Mine la el. Eu, Domnul, te pecetluiesc acum cu slava în- 
vierii Mele şi-ţi dau ţie salut de praznic sfânt: Hristos a înviat! 
Amin. 

Iar tu, popor al cuvântului Meu, rămâi slujitorul Meu, 
căci Eu te întăresc pe această piatră de slujire şi-ţi port de grijă 
cu mână tare împotriva duhului rău când el se încearcă peste 
tine, iar tu ai grijă de armele cele de-a dreapta şi cele de-a 
stânga să-ţi fie treze şi mergi cu Domnul pe cale, căci îndemnul 
Meu în mijlocul tău te arată pe tine mereu, mereu pe pământ 
şi în cer popor al Meu. Amin. 

O, pace vouă, fiilor! Hristos a înviat, vă spun Eu, Dom- 
nul, vouă în zi de praznic de înviere! Duhul Meu vă mângâie 
pe voi cu cuvânt scris şi cu cuvânt tainic, iar voi să-Mi daţi 
mângâiere, fiilor. Toate oştirile cereşti tânjesc spre voi şi stau 
cu Mine lângă voi în zile de praznice pentru Dumnezeu şi pen- 
tru sfinţii Săi. Voi fiţi cuminţi, căci grija Mea pentru voi e 
veşnic trează şi vă aduce vouă purtarea de grijă şi mângâierea 
şi puterea cea pentru Mine, şi toate se vor lucra după cum Tatăl 
are cu voi lucrarea Sa pe pământ, fiilor. Amin. 

Mă aplec Tatălui Savaot şi îi mulţumesc Lui că a dat El 
putere coborârii Mele cu praznic de înviere în mijlocul poporu- 
lui Meu, căci Eu nu fac voia Mea, ci voia Lui o fac şi cuvântul 
Lui îl grăiesc, şi ca un Fiu supus am totul de la El. Ferice celor 

ce sunt fii ai lui Dumnezeu pe pământ, căci aceia sunt cei ce 
ascultă de Dumnezeu şi au de la El tot lucrul lor de lucrat, şi 
aceia sunt cei ce ştiu şi trăiesc taina cea pentru fiii lui Dum- 
nezeu şi se fac ei bucurie mare pentru Tatăl, iar Tatăl Mă dă pe 
Mine lor Cuvânt al Său şi venim la ei şi facem locaş la ei şi 
cinăm cu ei şi Ne arătăm lor, după cum toată taina cea ascunsă 
în Dumnezeu lucrează ea spre desăvârşirea fiilor lui Dum- 
nezeu, şi spre desăvârşirea Domnului cu ei între oameni pe 
pământ. Amin, amin, amin. 

2/15 aprilie 2012 

Sărbătoarea Izvorul tămăduirii 

Numai credinţa în Dumnezeu îi dă putere omului. Iubirea nu caută 
ale sale, ci ale celor iubiţi de ea. Pilda celui care L-a purtat pe 
Domnul pe umăr. 

Tf zvorul Meu de cuvânt aduce pe pământ mângâiere 
şi chemarea la mângâiere, chemarea la Dumnezeu, 
mângâierea celor ce caută după El cu credinţă în toate câte El 
face şi aşează între cer şi pământ, între El şi om, căci omul 
trebuie să creadă în Dumnezeu, şi apoi să creadă Dumnezeu 
în om şi să Se odihnească în el, în iubirea cea din el pentru 
Dumnezeu. 

Se adună în ziua aceasta de dar de tămăduiri, se adună 
popor la izvorul Meu de cuvânt, iar Eu, Domnul, aduc lui salu- 
tul praznicului învierii Mele: EIristos a înviat! 

Eu însumi vă dau acest salut sfânt, care a adus multă 
mângâiere acum două mii de ani la mulţi îndureraţi, şi mai ales 
peste cei zdrobiţi cu inima pe urma Mea când M-au luat mai- 
marii poporului Israel şi M-au dat spre patimă sângeroasă şi 
spre cruce apoi, dar învierea Mea cea de a treia zi a adus peste 
cei îndureraţi praznicul învierii şi al vindecării durerii su- 
fletelor lor, iar Eu am zis peste ei: „Pace vouă! ”, vestea liniştii 
lor şi bucuria arătării Mele înviat dintre morţi înaintea lor. 

„Hristos a înviat!” îţi spun Eu, Domnul, în zi de 
sărbătoare tămăduitoare, o, popor adunat la izvor! 

„Hristos a înviat! ” le spun şi la toţi cei care caută după 
cuvântul Meu în zilele lui, căci el merge şi se vesteşte şi Mă 
dă cu mersul lui celor ce se mângâie de la el, celor ce Mă 
mângâie pe Mine cu credinţa lor în venirea Mea de azi cuvânt 
pe pământ, cu iubirea lor, cu care ei Mă caută, iar Eu le ies în 
cale şi Mă dau lor. 

Peste tot străbate şi se împarte cuvântul gurii Mele. Nu 
e nimeni să poată spune că nu Mă găseşte cu unduirea cuvân- 
tului Meu, care grăieşte oamenilor de pe pământ în zilele aces- 
tea. O, vindecare de nepăsare de Dumnezeu le dăruiesc la toţi 
cei care nu caută după Dumnezeu ca să Se descopere lor Dom- 
nul. Ajutor pentru credinţă trimit celor ce nu au putere să 
creadă, căci cei ce nu cred în Mine, Fiul lui Dumnezeu, aceia 
sunt cei ce nu au putere. Numai credinţa în Mine îi dă omului 
preţ şi putere, iar cel necredincios este ca un mort, este Iară 
viaţă, căci viaţa omului Eu sunt, şi viaţă am venit să dau tuturor 
şi să trăiască în Mine oamenii, iar Eu în ei să trăiesc şi să Mă 
dau lor şi tămăduire să le dau. 

O, mamă Fecioară, te am lângă Mine tămăduitoare, 
mamă, că e zi de dar de tămăduiri şi de minuni tămăduitoare, 
aşa cum vine din părinţi ziua aceasta a ta şi minunile ei pentru 
cei tămăduiţi de durerile lor. Noi, cei din cer, am coborât în toate 
vremile putere de credinţă şi de căutare după Dumnezeu a oa- 
menilor mari şi mici şi Ne-am dat lor cu iubire şi cu tămăduire, 
mamă. Aşa şi azi Ne purtăm după om şi dăm să-l ajutăm să se 
aplece şi să guste din bunurile cereşti, cu care stăm înaintea lui, 


mamă. Lumea celor din cer e dulce, e veşnicia celor ce au iubit 
pe Dumnezeu pe pământ, şi e plină de milă pentru cei ce pribe- 
gesc dându-şi sau nu seama şi căutându-şi mereu binele lor, dar 
ei nu ştiu unde este el ca să ştie unde să-l caute. 

E dureroasă pe pământ viaţa celor ce nu caută după 
Dumnezeu, mamă! Sunt mulţi care caută după Mine ca să le 
fie lor bine, dar cei ce Ne iubesc sunt altfel, o, mamă. Sunt 
mulţi care se bucură de Noi şi de la Noi, dar cei care Ne bucură 
pe Noi sunt altfel, mamă. O, câtă nevoie de tămăduiri de dureri 
avem şi Noi, dar câţi pe pământ se gândesc la Noi pentru Noi, 
mamă? Eu, Domnul, aş vrea să-l smulg pe om din ale lui şi să-l 
aşez pe el întru ale Mele şi să Mă sprijin cu el în toate câte am 
de lucrat pe pământ, dar greu mai găsesc om pe care să-l în- 
deletnicesc cu cele cereşti şi să-l vindec de cele trecătoare, care 
nu sunt de folos! Are omul grijă de ziua lui de mâine, şi e păcat 
mare acest păcat în om, şi aduce peste el dureri acest păcat, şi 
un aşa om nu ştie să se dea lui Dumnezeu şi să-I placă Dom- 
nului de el. Voiesc să-i tămăduiesc de păcat pe oameni, mamă. 
Le ies în cale şi le dau învăţătură de vindecare, iar tu ai zi de 
duh de mângâiere şi sărbătoare ţie în ziua aceasta. O, fa-te 
izvor peste oameni şi dă-le lor din el, ca să Ne cunoască ei iu- 
birea, mamă. Amin. 

I ubirea Ta şi a mea şi a celor din cer este 
mângâierea celor ce nu au iubire, Fiule 
scump al meu, şi trebuie să-i învăţăm pe ei s-o dorească pe ea 
şi s-o aibă apoi, căci iubirea este cea care nu caută ale sale, ci 
ale celor iubiţi de ea, iar ea se îngrijeşte pentru ei. 

învierea Ta dintre cei morţi a treia zi după răstignirea Ta 
pe cruce, a venit ea după multe dureri, ca şi mângâierea 
Noastră după ce atâta Ne-a durut atunci odată cu durerile cele 
de la dispreţuirea Ta din partea poporului iudeu, până ce el a 
văzut ce păcat a făcut, lepădându-Te de la el, o, Fiule înviat. 
Cel ce se îngrijeşte de sine Te dă deoparte pe Tine şi zice că 
poate el pentru el, dar după ce îşi vede neputinţa îl doare atunci 
păcatul lui, dar trebuie tămăduit omul de grija lui de sine şi tre- 
buie învăţat apoi să aibă grijă de Tine, Fiule Doamne, căci Tu 
eşti Cel ce poţi pentru el, şi nu el este cel ce poate să-şi poarte 
de grijă. Venim cu tămăduiri de suflet, căci sufletele trebuiesc 
vindecate de nepăsarea de Dumnezeu, de la Care fiecare om 
îşi are sufletul. Venim cu învăţătură tămăduitoare peste cei ce 
Ne ascultă glasul tămăduitor, căci izvor de cuvânt ceresc se 
revarsă peste oameni în zilele acestea, ca să ia ei din cer şi să 
înveţe ei voia Domnului peste ei, voia Ta, Fiule Doamne, pre- 
cum în cer, aşa şi pe pământ. 

Din mijlocul poporului cuvântului lui Dumnezeu izvo- 
răsc eu, mama lui Hristos, cuvânt tămăduitor peste cei spre 
care el curge. Mai întâi poposesc cu duhul mângâierii în tine, 
popor al Fiului meu Cuvântul pe vatra neamului român! Trece 
Domnul prin tine cu oştirile de sfinţi şi Se dă apoi fiilor oame- 
nilor. Mângâieri cereşti îţi dăruiesc ţie, celui ce te-ai făcut 
Domnului mângâiere. Cel ce se iubeşte pe sine şi se îngrijeşte 
pentru sine nu poate unul ca acela să se facă lui Dumnezeu 
mângâiere. Cel ce se duce în spate pe sine însuşi, acela stă sub 
greu şi se îngrijeşte de sine, căci altfel el nu ştie, dar cel ce 
duce pe Domnul, acela se face purtător de Dumnezeu şi se face 
iubire ca şi Dumnezeu şi se tămăduieşte de sine şi din loc în 
loc se poartă cu Domnul Dumnezeul lui, căci este viaţa lui 
Domnul, şi ce tămăduiri sau strânsuri îi mai trebuie celui ce 
are de viaţă pe Domnul? Ca unul fără de grijă pentru el, are 
grijă de Domnul cel purtător de Dumnezeu, iar cu ascultarea 
lui ia de la Domnul tot lucrul lui şi este cel viu ca şi Do mn ul 
lui, căci noi, cei ce L-am însoţit pe Domnul în vremea Lui pe 

pământ, n-am mai avut grijă de noi, ci numai de El şi numai 
pentru El, că n-aveam altceva de viaţă în afară de El după ce 
Tatăl ni L-a dăruit nouă pe El de viaţă şi de grijă. 

Cea mai mare tămăduire de care are nevoie omul este 
tămăduirea de sine şi de grija de sine, iar altfel nu poate omul 
să-L iubească pe Domnul, Care trebuie cu întregul iubit. Din 
toată inima şi duhul şi sufletul lui trebuie să-L iubească omul 
pe Domnul, iar lui să nu-i rămână ceva din acestea, ci să-i 
rămână Domnul, şi purtător de Dumnezeu să fie el, şi aceasta 
îi este şi plata, iar plata este din cer, şi încă de pe pământ este 
ea peste om. 

Eu, mama Fiului lui Dumnezeu, am fost ucenic al Lui 
şi L-am purtat pe El, iar El m-a purtat pe mine în voile Lui, şi 
aşa sunt purtătorii de Dumnezeu, şi aşa îi poartă Dumnezeu pe 
ei, şi Domnul aşteaptă după om şi Se poartă după el cu slujitorii 
Lui şi poartă grijă de cel îngrijit de Dumnezeu şi îl învaţă pe 
el fară-de-grija şi îl învaţă ascultarea cea pentru fii. 

O, e vremea Domnului peste pământ, iarăşi e vremea 
Lui, şi nu pricep oamenii faţa Domnului peste ei! Vine Domnul 
cu vindecarea de sine a omului aşa cum a venit acum două mii 
de ani peste cei ce L-au răstignit şi L-au aflat pe El înviat apoi, 
şi s-au vindecat de sine mulţi apoi şi i-a durut pe ei pentru 
Dumnezeu, şi i-a durut pe ei păcatul necunoştinţei de Dum- 
nezeu, şi apoi s-au făcut mărturisitori. Cei vindecaţi de Domnul 
se vindecă de ei înşişi şi se fac mărturisitori lui Dumnezeu şi 
se fac ei după chipul şi asemănarea Lui, şi fericiţi sunt cei ce 
vin la El şi ştiu să vină şi să rămână, căci omul trebuie să vină 
la Dumnezeu şi să rămână al lui Dumnezeu apoi şi să vegheze 
pentru El până la sfârşit, iar viaţa lui s-o dea în slujba Celui ce 
dă viaţă. Amin. 

O, popor iubit, te-ai adunat la izvor. Ia din viaţa lui, 
învaţă învăţătura lui şi tămăduieşte-te cu ea de orice greu de- 
al tău şi poartă-L pe Domnul, Care este uşor! A fost odată un 
om care a trecut peste râu pe un copil micuţ pe umerii lui, iar 
în cursul trecerii râului s-a făcut tot mai greu şi tot mai greu 
trupul copilului, de era să-l lase fără pic de puteri pe cel care-1 
purta peste râu, iar pe celălalt mal a primit răspuns de sus că a 
purtat pe umeri peste râu pe Cel ce pe toate le poartă pe umerii 
Lui, şi s-a făcut apoi purtător de Dumnezeu omul acela şi s-a 
scris el cu sfinţii lui Dumnezeu apoi. 

O, nu este bucurie mai mare ca a slujitorilor lui Dum- 
nezeu! Ei prin dureri gustă bucurii, ei prin lacrimi gustă mân- 
gâierea, ei trăiesc şi simt că trăiesc, şi se bucură pentru Cel ce 
dă viaţă la vii şi la morţi, căci viaţa trăită are preţ la Dumnezeu 
şi se împarte din cel ce o poartă pe ea şi se face de folos. Amin. 

Le-am dat, Fiule Doamne, le-am dat lor desluşiri cereşti 
care să-i mângâie pe ei şi din care să ia mulţi. Aşa izvor de 
vindecări să coboare peste oameni, Fiule scump al meu, Fiule 
înviat, iar eu, ca un ucenic desăvârşit al Tău, le-am dat lor! 
Amin. 

inecuvântată să-ti fie iubirea ta cu duh 
iubitor de oameni în ea, mamă! Stăm la 
masă cu poporul adunat la izvor şi Ne dăm lui, mamă, iar el să 
ia şi să aibă! 

O, popor împărţitor de Dumnezeu la izvor, să-i învăţăm 
mereu pe cei ce vin, să-i învăţăm să mângâie ei pe Dumnezeu 
aşa cum Domnul îi mângâie pe ei! Peste zece zile vine de peste 
tot popor credincios la izvor, iar tu găteşte-le popasul, fiule, 
căci tu pentru Mine lucrezi. Binecuvântată să-ţi fie truda ta cea 
pentru Mine, Domnul tău Cel înviat! Eu port de grijă pentru 
tot ce trebuie să lucrezi şi să ai şi să pregăteşti. O, pace ţie, 
fiule! Hristos a înviat! Eu pace am adus şi mângâiere am 


împărţit atunci şi apoi şi acum. 

Trimit oştirile cereşti în calea celor ce se vor purta spre 
izvorul Meu de cuvânt, iar ei să le facă primirea pentru mersul 
pe cale împreună, şi aşa să petreacă pe cale, cu oştirile cereşti 
călătorind şi petrecând, iar aici, la izvor, ne vom împărţi unii 
altora mângâiere şi cuvânt de mângâiere şi cu mărturisire în el 
pentru Domnul. Binecuvintez Eu, Domnul Cel înviat, călătoria 
celor ce se vor purta spre izvor, şi mângâiere pe cale le voi da 
din Duhul Meu din ei, duhul credinţei lor în Mine, care le dă 
lor de la Mine. 

Pace ţie, poporul Meu! Pace vouă, măi fiilor! Mângâiere 
vouă, fiilor! Hristos a înviat! Prin învierea Mea Eu am împărţit 
mângâiere, iar prin venirea Mea la voi cuvânt tot aşa lucrez, şi 
împart viaţă celor ce iau de viaţă a lor viaţa Mea. 

Rămân cu voi, fiilor. Grăiesc cu voi, lucrez cu voi, îm- 
part cu voi şi Mă dau vouă de sus şi de jos ca să purtaţi şi ca să 
aveţi şi ca să lucraţi. O, fiţi mari cu iubirea! Eu sunt Cel ce 
v-o hrănesc pe ea ca s-o împărţim pe ea, căci ea este Dum- 
nezeu, o, fiilor. Amin, amin, amin. 

7/20 aprilie 2012 

Duminica a doua după Paşii, a sfântului apostol Toma 

învăţătură pentru cinstirea duminicii. Sfântul apostol Toma 
grăieşte din cer slujitorilor bisericii lumii. 

Î n zi de duminică, a doua duminică după învierea 
Mea cea din ziua duminicii, întăresc numele zilei 
Domnului şi a odihnei Lui. Eu, Domnul Iisus Hristos, Domnul 
Cel înviat, întăresc prin cuvânt şi spun: ziua întâi a facerii este 
ziua cea mai mare, şi nu s-au grăbit prea mult minţile oame- 
nilor de pe pământ, care nu ţin ziua cea mai mare între zile, nu 
s-au grăbit aceştia să priceapă ce mare este ziua aceasta şi ce 
mult înseamnă ea între Dumnezeu şi om, între om şi Dum- 
nezeu. Le spun în ziua aceasta de adeverire a învierii Mele 
înaintea ucenicului Toma când el M-a privit înviat şi M-a pipăit 
spre adeverirea tainei învierii Mele, le spun celor ce rămân 
pentru ziua sâmbetei ca zi a Domnului şi le spun lor că sâmbăta 
Eu nu M-am odihnit după ce ei M-au răstignit, ci am lucrat în 
locuinţa morţilor lumina zilei duminicii, a zilei luminii, căci 
lumină mare am intrat Eu, Domnul, în iad şi am tras afară pe 
cei ce aşteptau izbăvirea în toată vremea celor cinci mii de ani 
şi jumătate de după zilele facerii, în care şi omul a fost zidit. 
Am înviat apoi cu slavă mare şi am stat patruzeci de zile, din 
loc în loc arătându-Mă înviat şi lucrător de mari minuni, iar 
apoi Mi-am tras pe munte pe cei credincioşi, ca martori ai în- 
vierii Mele şi ai înălţării Mele apoi la Tatăl, puţini câţi erau 
atunci din toţi oamenii de pe pământ, şi M-am suit de la ei şi 
M-am aşezat de-a dreapta Tatălui, la locul unde Tatăl Mă are 
aşezat dintru vecii, şi am lăsat peste ucenici pe Duhul Sfânt, 
făgăduit lor şi Care a venit la ei după înălţarea Mea la Tatăl şi 
a rămas cu ei şi a adus lor pe Dumnezeu cu ei, aşa cum Eu 
le-am făgăduit lor că voi fi cu ei până la sfârşitul timpului. 

în a doua zi de duminică după duminica învierii Mele 
şi a celor ce aşteptau în iad pe Izbăvitorul Cel promis lui Adam 
cel întâi zidit, am intrat din nou în mijlocul ucenicilor Mei, 
închişi cum stăteau de teama celor ce îi căutau pe ei, şi am zis 
lor: «Pace vouă!», că aveau nevoie de linişte multă aceste 
inimi zdrobite şi pline de încordare. Am văzut între ei în ziua 
aceea pe ucenicul Toma, care lipsise din mijlocul lor în du- 
minica învierii când prima dată M-am arătat lor înviat. Ca nişte 
oameni lipiţi de cele de pe pământ, ei şi după învierea Mea îşi 
mai vedeau de ale lor. Eu însă Mă purtam după ei şi Mă arătam 

lor ca să-şi înţeleagă ei alegerea şi să lase de la ei celelalte în- 
deletniciri pe pământ, căci îi tocmise Dumnezeu pentru El, iar 
ei încă mai puteau şi altfel. A venit însă Duhul Sfânt şi S-a dat 
lor şi au putut ei apoi numai pentru Mine, numai cu mersul 
Meu, iar Eu am avut lucrul cel mult de lucrat prin ei şi aşezat 
să fie pe pământ, ca să am Eu casă cu omul pe pământ, să-l am 
biserică pe om şi să am trup din fii credincioşi întocmit, 
făcându-Mă Eu un trup cu ei prin trupul şi sângele Meu unit 
cu ei în însuşi trupul lor, ca să fim una şi să fie ei fii ai Tatălui 
precum Eu sunt, şi mare a fost această iubire a Tatălui ca să-i 
numească pe cei credincioşi Mie fii ai lui Dumnezeu! 

Slabă de tot este mintea celor ce au rămas cu cele vechi 
şi n-au priceput ei de la Dumnezeu măreţia zilei de duminică, 
şi pe care Eu, Domnul, am pecetluit-o ca odihnă a Mea după 
marea Mea biruinţă asupra iadului în vremea cât a fost între 
ceasul răstignirii Mele şi cel al învierii Mele din ziua întâi a 
săptămânii, din duminica în care Eu am înviat biruitor, căci am 
biruit moartea şi iadul şi am dat oamenilor de ştire ziua Mea 
pentru sărbătoarea odihnei, ziua învierii Mele, altă zi de odihnă 
pentru cei credincioşi. Numai cei ce n-au primit pe Elristos, 
numai aceia au rămas cei îndărătnici, că n-aveau ei cum să 
schimbe ziua cea pentru Domnul, de vreme ce au dat pe Dom- 
nul la moarte, neprimindu-L pe El de la Tatăl trimis lor. 

O, popor al cuvântului Meu, vin în mijlocul tău, fiule, 
vin cuvânt, aşa cum intram la ucenicii Mei cei de acum două 
mii de ani şi le grăiam lor după învierea Mea. Grăiesc cu tine 
pe cale, aşa cum am grăit cu cei ce Mă doreau pe drumul lor 
spre Emaus. Mă adeveresc ţie Dumnezeu mare şi înviat, aşa 
cum M-am arătat lui Toma şi l-am încredinţat că Eu sunt. O, 
ferice tuturor celor ce au crezut şi cred mărturisirea cea de 
atunci pentru Mine a ucenicilor Mei, aleşi Mie de Tatăl ca să 
fie martori venirii Mele de atunci şi s-o vestească pe ea până 
la margini, împreună cu praznicul învierii Mele în ziua întâi a 
săptămânii, ziua duminicii! O, aşa te am şi pe tine martor acum 
pentru venirea Mea iarăşi pe pământ de la Tatăl trimis, iar tu 
mărturiseşti şi împărţi cuvântul gurii Mele, şi fericiţi sunt şi 
aleşi de Tatăl sunt cei ce cred pe Dumnezeu Cel împărţit de 
tine lor când El vine şi Se vesteşte în lung şi în lat cu venirea 
Lui cea de după şapte mii de ani de la facerea lumii, şi vine ca 
să facă iar lumea, vine, şi naşterea din nou a lumii o lucrează 
El acum, cer nou şi pământ nou aşează El prin facerea Lui cea 
de acum, cu cuvântul gurii Lui lucrând. 

O, pace ţie, popor mărturisitor al venirii Mele a doua 
oară de la Tatăl cuvânt pe pământ! Cu cuvântul a făcut Domnul 
cerul şi pământul la început şi tot cu cuvântul lucrează El taina 
cea de cer nou şi de pământ nou şi de Ierusalim nou pentru 
această taină. Iubire mare să ai, popor iubit de Dumnezeu, căci 
Domnul ţi-a descoperit ţie tot lucrul Său pentru naşterea cea 
din nou a lumii, iar tu, cel născut de sus prin acest cuvânt al 
gurii Mele, ajută-Mi lucrul Meu cel dat Mie de la Tatăl şi stai 
de-a dreapta Mea până ce vom birui pe cel din urmă vrăjmaş, 
şi apoi va fi cerul cel nou şi pământul cel nou şi poporul Meu 
cel mărturisitor, prin care Eu voi împărţi marea bucurie pentru 
toţi sfinţii care Mi-au aşteptat întreaga biruinţă a Mea. Amin. 

B ar eu, Domnul meu şi Dumnezeul meu, 
sunt aşezat de sfinţi şi de părinţi şi 
pomenit ca martor mare al învierii Tale, că m-ai văzut cu toţi 
ceilalţi ucenici în duminica a doua de după învierea Ta şi iarăşi 
ai intrat, şi mi-ai dat şi mie atât de măreţ duhul mărturisirii cea 
pentru Tine şi pentru învierea Ta. Cine a mai putut spune ca şi 
mine atâta de deplin apoi vestea cea dulce: „Hristos a înviat! ”? 
O, ai înviat cu trupul, Doamne. Aşa se vor scula trupurile celor 


ce sunt acum în aşteptare, şi se va adeveri atunci proorocia cea 
pentru învierea trupurilor, cea pentru răscumpărarea lor prin 
învierea Ta, căci ai trecut prin moarte ca şi omul ca să aduci 
apoi puterea învierii pentru toţi, şi nu este minte ca să simtă 
această mare taină, atât de acoperită pentru cei ce nu iubesc 
viaţa, căci viaţa Tu eşti, şi nu Te iubesc cei ce nu trăiesc după 
cuvântul Tău, o, Doamne înviat! 

Voiesc să le spun cuvânt mare la toţi cei care se numesc 
acum că sunt slujitori de biserici, şi le spun lor aşa: 

O, deschideţi inimile voastre chinuite de minţile voastre 
şi înţelegeţi pe Domnul şi tainele Lui şi lucrările Lui! E gata 
să vă cadă împărăţia şi să se surpe ea, căci v-aţi folosit voi de 
ea, şi nu Domnul, Căruia ziceţi că slujiţi! O, nu vă faceţi vise, 
după ce atât de mult aţi rătăcit de la Domnul! Aţi făcut voile 
voastre şi aţi pus pe Domnul spre ruşine, călcând peste voile 
Lui şi peste aşezarea cea de la sfinţi, şi aţi slujit pentru plăceri, 
bizuindu-vă pe Domnul şi pe numele Lui, sub care v-aţi aşezat. 
Să ştiţi că împărăţia voastră va păţi ca împărăţia regelui 
Solomon, căci el tot ca voi a făcut după ce Domnul l-a aşezat 
ca să stea, iar el s-a unit cu Faraon cel de neam păgân şi slujitor 
al idolilor şi a stricat seminţia şi curăţenia neamului lui Dum- 
nezeu, şi i s-a prăbuşit apoi regatul, căci i s-a frânt şi s-a zdro- 
bit, căci Solomon n-a ascultat de legea cea pentru poporul lui 
Dumnezeu. O, aşa veţi păţi şi voi, care v-aţi amestecat cu 
păgânii şi aţi pătat legea cea sfântă şi aţi făcut ca voi şi aţi 
umplut de neascultare de Dumnezeu şi de sfinţi toată casa, 
toată ţara alegerii Domnului, iar Domnul aşteaptă pe pământul 
român ivirea tainei celei mari, cerul cel nou şi pământul cel 
nou, naşterea din nou a lumii, şi n-aţi vegheat cu El şi n-aţi as- 
cultat şi n-aţi vegheat, şi casa vă este pustie de Dumnezeu, şi 
nu pricepeţi cu mintea, căci mintea voastră joacă pe placul lui 
satan-antichristul, care se luptă cu Dumnezeu, şi care va fi 
biruit de Domnul, dimpreună cu toţi slujitorii lui cei împotriva 
lui Dumnezeu. 

O, cum de n-aţi vrut voi să nu intraţi voi sub robie, sau 
să ieşiţi din ea? Iată, n-aţi voit, şi v-aţi lepădat de Dumnezeu 
şi de sfinţi, şi turma voastră va înţelege în curând aceasta, şi 
veţi fi ruşinaţi mult. 

O, fiţi credincioşi! Mai puteţi încă să faceţi împăcare cu 
Dumnezeu. Căutaţi cu duhul pocăinţei, căci iadul este groaz- 
nic. Fugiţi de satana! Este Dumnezeu! Hristos a înviat! Urma- 
ţi-I numai Lui! Daţi-vă de partea Lui şi ruşinaţi-1 pe satana, al 
cărui joc îl faceţi voi cu sau fără ştire, căci urmele lui sunt peste 
voi peste tot şi vă ţine robi întunericului lui şi duhului min- 
ciunii. Sculaţi- vă şi credeţi cuvântului care strigă din cer la voi! 
Domnul este cuvântul cel de la sfârşit ca şi la început. Amin, 
amin zic vouă, e Domnul cuvânt pe pământ în vremea voastră 
pe vatra neamului român, şi va fi El biruitor prin fiii cei 
credincioşi venirii Lui cea de acum în mijlocul acestui neam, 
ales Lui pentru cea de-a doua venire a Fiului lui Dumnezeu la 
oameni pe pământ. 

„Hristos a înviat!" mărturisesc eu, apostolul Toma, cel 
ce am pipăit ranele răstignirii Lui în ziua a opta de după ziua 
duminicii învierii Lui. Amin. 

O, slavă învierii Tale, Doamne, că am putut eu, mar- 
torul Tău pentru trupul Tău cel înviat, am putut să grăiesc cu- 
vânt de veghe peste cei ce domnesc în numele Tău peste 
oameni şi stau ei departe de venirea Ta cea de acum, căci sunt 
robiţi de satana-antichristul, duşmanul Tău şi al lor! O, pă- 
trunde Tu în mijlocul lor cu strălucirea Ta, căci Tu poţi să-i 
luminezi pe ei! Amin. 

Cuvântul lui Dumnezeu 


O ucenicul Meu cel mare cu mărturisirea 
^învierii Mele, iată, aşa păţesc cei ce nu 
veghează, şi cad ei în mreaja omului potrivnic lui Dumnezeu 
şi nu mai pot scăpa de el decât prin Mine, dacă Mă cheamă 
să-i dezrobesc, dar duhul îngâmfării i-a orbit pe ei şi n-am pe 
unde să pătrund la ei ca să le aduc izbăvirea, căci cuvântul Meu 
este neîmplinit între ei, iar venirea Mea cea de azi cuvânt n-o 
lasă pe ea cu putere peste ei, căci Eu prin acest cuvânt pot peste 
satana dacă n-ar fi ei de partea lui satana, dar Mă va asculta 
satana, care se va supune, şi voi aduce Eu Tatălui tot lucrul 
Meu întocmit, că am pe vatra neamului român popor credin- 
cios şi ascultător şi am putere prin credinţa lui. Amin. 

Pace ţie, poporul Meu! Elristos a înviat, fiule! Eu, Dom- 
nul, te întăresc în putere ca să-Mi pregăteşti zi de praznic ca 
să vin cu ucenicii şi cu uceniţele Mele la masă cu tine, căci 
strâng cu cuvântul popor de peste tot la izvor şi petrec cu în- 
viere la masă cu el în mijlocul grădinilor Mele alese Mie, şi 
peste care tu lucrezi şi veghezi. îţi întăresc trupul şi duhul şi 
sufletul şi cuvântul ca să ne dăm cu praznic sfânt celor ce vin 
din depărtări la izvor, la praznicul mironosiţelor învierii Mele 
şi al ucenicilor mărturisitori. Oştiri cereşti îi vor însoţi, ca şi 
pe Mine când vin la tine cuvânt. îmi sunt aşa de dragi cei 
credincioşi cuvântului Meu de azi, că iată, trimit tot cerul în 
întâmpinarea lor şi pe cale cu ei spre izvor când ei vin spre bu- 
curia Mea cu ei aici. 

Pace vouă, fiilor! Cereţi Mie tot ce este să fie şi să 
folosească zilei întâ ln irii ucenicilor şi uceniţelor învierii Mele 
cu poporul care vine şi se strânge la izvor, şi va fi scrisă această 
zi şi tot cuvântul ei de sărbătoare cerească pe pământ cu cei 
credincioşi. 

Elristos a înviat, şi toată bucuria învierii Mele să coboare 
peste tine şi peste cei ce vor veni la izvor, o, poporul Meu, căci 
sprijin îmi eşti şi al Meu eşti tu, căci Eu sunt Domnul Dum- 
nezeul tău şi te-am ales pe tine al Meu! Amin, amin, amin. 

9/22 aprilie 2012 

Duminica a treia după Paşti, a mironosiţelor 

îndemnul din cer al mironosiţelor pentru sporirea credinţei. Frica 
de Dumnezeu este înger ocrotitor. 

O ştirile cereşti se poartă pe cale cu cei ce vin la 
izvorul Meu de cuvânt şi se adună la masa 
praznicului venirii Mele celei de-a doua pe pământ ca să-Mi 
pregătesc un popor pentru slava Mea cea de la sfârşit de timp, 
slavă în care îl cuprind pe el, slava cuvântului Meu, hrană cu 
care le ies în cale la toţi cei ce Mă doresc şi Mă cred şi Mă iau 
din acest cuvânt spre viaţa lor. 

Sunt Domnul Iisus Elristos, Domnul Cel înviat dintre 
morţi în zilele lui Pilat din Pont, după ce poporul iudeu Mi-a 
dat moarte pe cruce acum două mii de ani. Sunt Domnul şi 
învăţătorul ucenicilor şi al uceniţelor Mele din vremea aceea. 
Ca şi acum, Mi-am făcut ucenici şi atunci. Ca şi atunci, Mi-am 
făcut ucenici şi acum şi călătoresc cu ei în amintirile Mele cele 
de atunci şi le aduc pe ele aici, la izvorul Meu de cuvânt cu tot 
cu martorii Mei cei de atunci, căci Dumnezeu este mereu astăzi 
şi uneşte începutul şi sfârşitul, întâlnindu-le în duh de sărbă- 
toare, cele din cer cu cele de pe pământ, căci altfel de sărbători 
nu sunt cu Dumnezeu, ci sunt fără Dumnezeu şi sunt fără sfinţi 
şi nu se scrie sus la Dumnezeu şi nu coboară pe pământ pe 
Domnul şi pe sfinţii Săi în sărbătoare pe pământ cu oamenii, 
cerul şi pământul sărbătorind laolaltă acolo unde Domnul vine 
şi Se slăveşte cu slava Sa cea de sus. 


Mă aplec cu salutul învierii Mele în faţa celor ce se 
strâng laolaltă cu oaspeţii cereşti, cu care Eu, Domnul, cobor 
aici, în ziua aceasta, la izvorul Meu de cuvânt. Elristos a înviat, 
vă spun Eu vouă, celor adunaţi pentru Mine ca să-Mi ascultaţi 
cuvântul! 

Elristos a înviat, vă spun vouă oaspeţii cereşti, care Mă 
însoţesc, ucenicii şi uceniţele Mele, martori ai învierii Mele a 
treia zi din mormântul pecetluit de poporul care M-a răstignit 
după ce Mi-a sortit moarte pe cruce! 

Elristos a înviat, vă spun vouă duhurile celor ce au înviat 
odată cu Mine şi au mărturisit în Ierusalim eliberarea lor din 
locuinţa morţilor şi biruinţa Mea în iad, sfărâmând încuietorile 
lui şi salvând pe strămoşi! 

Hristos a înviat, strigă cei adormiţi, cărora li se strigă 
numele la pomenirea cea de azi pentru ei! 

O, Hristos a înviat, poporul Meu de la izvor! Ai făcut 
masă de praznic pentru cei din cer. M-ai ascultat şi Mi-ai gătit 
întâlnirea cu popor adunat la izvor, fiind Eu însoţit de cei din 
cer. O, pace ţie pentru ascultarea ta de Dumnezeu! Fericiţi cei 
ce au văzut şi au crezut prin toate câte Eu am fost şi am împlinit 
acum două mii de ani în mijlocul poporului Israel, dar fericiţi 
şi iar fericiţi sunt cei ce cred astăzi în slava cuvântului Meu, 
cu care Tatăl Mă trimite pe pământ ca să Mă audă viii şi morţii, 
căci a venit acest ceas! 

O, era altfel ajutată în oameni credinţa în Mine acum 
două mii de ani cât am stat între ei pe pământ şi după aceea pe 
vremea aceea, căci după ce am înviat şi M-am aşezat de-a 
dreapta Tatălui, unde-Mi este locul din vecii, le-am spus uceni- 
cilor Mei: «Mergeţi în toată lumea şi vestiţi Evanghelia Mea, 
iar celor ce vor crede le vor urma semne mari. în numele Meu 
demoni vor izgoni, în limbi noi vor grăi, băuturi de moarte de 
vor bea nu-i va vătăma, pe bolnavi de-şi vor pune mâinile îi 
vor face sănătoşi», şi iată, aceia erau cei credincioşi şi cei ce 
ajutau credinţa multora din cei ce n-au văzut pe cele ale 
Evangheliei Mele de atunci. 

Mare am făcut Eu să fie mărturisirea Evangheliei Mele 
prin gura ucenicilor şi a uceniţelor Mele, care au mărturisit în- 
vierea Mea! Dis-de-dimineaţă în ziua întâi a săptămânii li s-a 
vestit mironosiţelor Mele prin îngeri învierea Mea, căci îngerul 
a stătut în mormântul din care am înviat şi le-a spus lor vestea: 
«Hristos a înviat!», şi le-a spus să-i vestească pe ucenici, şi 
apoi M-am arătat lor, pe rând M-am arătat lor şi le-am spus: 
«Pace vouă!», şi i-am trimis apoi în toată lumea cu vestea cea 
mare, şi prin ea să creadă mulţi şi să-i numesc pe ei mai fericiţi 
decât pe cei ce au văzut şi au crezut. 

O, intraţi în slava cuvântului Meu cel de azi, voi, cei 
care aţi văzut şi aţi crezut acum două mii de ani în Mine, Iisus 
Hristos Cel înviat! Pace vouă! Intraţi în cartea Mea cea de azi 
pentru duhul mărturiei. Eu, Domnul, binecuvintez acum in- 
trarea sfinţilor Mei. Amin. 

Jţ ntre cer şi pământ este calea Ta cu noi, o, 
JX. Doamne înviat. între cer şi pământ e mare 
slava Ta cu noi, o, Doamne. O, ferice celor ce Te primesc cu 
sfinţii Tăi în venirea Ta cea de azi, o, Doamne! Venirea Ta se 
mărturiseşte prin cuvânt şi se slăveşte prin multa Ta grăire 
împărţită oamenilor, iar vestea aceasta trece peste tot şi se aude 
glasul Tău peste pământ. în cer e numai o aşteptare. Toţi îngerii 
şi toţi sfinţii sunt cu privirea după Tine când vii cuvânt pe 
pământ în zilele acestea. Toate oştirile cereşti sunt în slava Ta, 
în venirea Ta cea de azi, şi le dai lor marea bucurie că vine 
Domnul pe pământ cuvânt cu zecile de mii de sfinţi ai Săi. O, 
cum să facem, Doamne, să aşezăm această măreaţă bucurie în 

inimile oamenilor pe pământ? O, când vor mărturisi ei ca şi 
cei din cer ca să spună şi ei: „ Vine Domnul cu sfinţii Săi ”? 

Suntem în zi de măreaţă sărbătoare cu Tine, aici, la 
izvorul Tău de cuvânt. Junul Tău popor de azi îţi aşează popas 
cu sfinţii Tăi, o, Doamne, şi fericiţi sunt ei pentru credinţa lor. 
O, să nu intre între ei dintre cei ce se îndoiesc de venirea Ta 
cea de azi la ei cuvânt pe pământ! Acum două mii de ani a mai 
fost şi atunci duh de necredinţă peste noi, dar ne-am întărit 
întru Tine duhul mărturisirii unii de la alţii, Doamne, şi creştea 
credinţa în oameni şi credeau mulţi prin noi apoi. O, facă-se 
voia Ta în oameni pe pământ, dar ajută-le credinţa, prin care 
să Te poată ei urma, Doamne! 

Voi, cei ce veniţi şi beţi din râul vieţii, fiţi credincioşi 
până la sfârşit, că durere mare se suie la cer de la cei ce vin 
spre izvorul Domnului şi nu rămân! O, lucraţi credinţă şi 
rugăciuni pentru ea, că totul este cu putinţă celui cu credinţă, 
şi toate ale Domnului vin spre el şi se aşează, şi lucrează şi 
omul apoi. Nimic, nimic nu are cel fără de credinţă, iar cel ce 
are credinţă stăpâneşte lumea cât Dumnezeu. Mai mari minuni 
decât credinţa să nu căutaţi să vedeţi şi să dobândiţi. Minunile 
credinţei voastre se lucrează în cer, nu pe pământ, şi bucură 
puterile cereşti toate. Minuni pentru cei din cer sunt cei ce cred 
pe Dumnezeu cu oamenii pe pământ. Fiţi oameni-minune şi 
bucuraţi-vă să fiţi aşa! Fiţi plini de umilinţă şi bucuraţi-vă să 
vă păstraţi aşa! O, fiţi rodul credinţei Domnului în voi, că are 
Domnul nevoie să creadă în voi pentru El! 

O, scoală-Te, Doamne semănător, şi aruncă pe pământ 
sămânţă pentru credinţă şi să creadă popoare multe venirea Ta 
cea de azi pe pământ! Suntem martori învierii Tale, ca şi cei 
care au fost martorii naşterii Tale din mamă Fecioară în urma 
acestei bune vestiri prin înger. Mărturisim că ai fost răstignit 
şi batjocorit prin răstignire şi că ai înviat şi Te-ai arătat nouă 
timp de patruzeci de zile din timp în timp, şi că apoi ai mers la 
cer de-a dreapta Tatălui Savaot, şi că acum iarăşi călătoreşti cu 
noi pe calea celei de-a doua veniri a Ta după două mii de ani 
de la cea dintâi venire, născut din mamă Fecioară pe pământ. 
Suntem alături mărturisitori învierii Tale odată cu cei ce au în- 
viat din mormintele lor odată cu învierea Ta, Doamne, şi s-au 
arătat în Ierusalim înviaţi şi mărturisind intrarea Ta prin cruce 
în iad şi eliberându-i pe strămoşi cu strălucirea Ta, cu biruinţa 
Ta asupra iadului, care a ţinut în închisoarea lui pe cei de până 
la Tine, Doamne. O, slavă Ţie, împărat înviat! Neamul creş- 
tinesc Te are împărat peste el, iar împărăţia Ta şi a lui rămâne 
în veac, rămâne cu cei ce Te iubesc după adevărul Tău, şi tot 
aşa Te şi mărturisesc prin credinţa lor şi prin sfinţenia lor înain- 
tea Ta, acum şi pururea şi pe vecii, o, Doamne înviat. Amin. 

O măreţ duh al mărturisirii, în care sunteţi 
^voi cuprinşi, scumpi mărturisitori, fie 
numele vostru binecuvântat de acum şi până în veac, iar cre- 
dinţa voastră să prindă minune în mulţi prin darurile Mele cele 
pentru ea, şi care aduc rod! Stau cu voi în slava venirii Mele şi 
Mă dau cu voi bucurie poporului adunat la izvor lângă junii 
Mei, lângă junul Meu popor, cu care Mă sprijin pentru venirea 
Mea cea de azi cuvânt pe pământ. Voi sunteţi martorii Mei în 
cer şi pe pământ, căci sunteţi întru venirea Mea cea de azi. O, 
rămâneţi în bucuria Mea. Amin. 

Grăiesc cu tine acum, o, poporul Meu, popor de la izvor. 
Fii viteaz cu credinţa şi cu faptele ei, că tot cerul priveşte ale- 
gerea ta şi se odihneşte mult în credinţa ta. Voi sunteţi junii 
Mei. Nu v-aţi cheltuit viaţa pentru duhul lumii, ci Mi-aţi a- 
dus-o Mie de mici şi aţi lucrat în via Mea, şi plata voastră este 
scumpă, măi fiilor. Să ştiţi, măi junii Mei, că lumii nu-i stă bine 


cu voi când treceţi voi prin lume cu pasul. Să ştiţi, fiilor, că 
vouă nu vă stă bine cu lumea când dă ea să se apropie de voi 
şi să vă vadă, căci lumea are duhul ei şi vine cu el când caută 
spre voi pentru că sunteţi ai Mei, dar voi să-i arătaţi ei cum 
sunteţi voi, iar ea să vadă aceasta şi să înţeleagă bine că duhul 
lumii este străin de voi. O, ferice celor ce vă au pe voi în ini- 
mile lor cu nume de fii ai lui Dumnezeu pe pământ, că acelora 
nu le va fi trecută cu vederea credinţa aceasta în ziua cercetării 
lor. Rămâneţi în iubirea Mea! Vă port în ea, şi toate se opresc 
în Mine câte ar da să lovească în voi, căci iubirea Mea vă 
ocroteşte în ea, fiilor. 

Voi, cei care cu credinţă şi cu dragoste alergaţi ca cerbul 
însetat la izvorul Meu de cuvânt când veniţi la sărbători, 
păstraţi-vă inimile în frică de Dumnezeu, căci aceasta este 
înger de mare ocrotire vouă împotriva faptelor omeneşti, care 
se zbat să trăiască în oameni şi din pricina cărora nu trag oa- 
menii spre acest izvor. îndeletniciţi-vă cu paşii spre duhul 
sfinţeniei, ca şi voi să deveniţi pe deplin fii ai lui Dumnezeu şi 
să prăsiţi popor sfânt pentru cerul sfânt, şi nu pentru voi. Faceţi 
din trupurile voastre vase curate, de trebuinţă Domnului, şi nu 
vor fi mai mari bogaţi pe pământ ca şi voi. O, veniţi şi beţi şi 
petreceţi cu Domnul şi cu sfinţii Săi! Veniţi la Mine, voi, cei 
împovăraţi, şi veţi simţi dulceaţa odihnei voastre! Eu vin mereu 
şi vă ţin calea înainte şi vă dau din harurile Mele vouă şi 
voiesc, fiilor, să vă aduc şi pe voi prinos Tatălui Savaot, după 
rânduiala cea din poporul cuvântului Meu cel de azi, rânduială 
în care Eu, Domnul, l-am aşezat pe el ca să-l cunosc pe el al 
Meu. O, nu este aspră viaţa lui, căci ea este frumoasă înaintea 
Mea şi este pentru Mine ea, nu pentru ei, iar Eu aşez peste ei 
lucrările Mele, şi n-am avut până acum atâta sprijin de pe 
pământ, iar el ştie că Mie Mi se cuvine toată slava Mea cu el 
şi tot ajutorul de la unii la alţii, cerul şi pământul spriji- 
nindu-se în lucru pentru Scripturile cele de apoi. 

Eu, Domnul Cel înviat, îmi desfac braţele pentru voi şi 
vă aduc mulţumire cu aplecare pentru credinţa voastră în 
venirea Mea cuvânt de Duh Sfânt pe pământ. Eu, Domnul, îi 
numesc pe cei credincioşi în venirea Mea cea de azi ai neamu- 
lui român, îi numesc pe ei românul Meu popor, şi aceia sunt 
poporul român, iar altfel nu poate fi român omul de pe aceste 
plaiuri cereşti pe unde cerul umblă şi sfinţeşte şi-şi pregăteşte 
vederea slavei lui cea de la sfârşit de timp. 

Eu, Domnul, vă învăţ pe voi, iar voi să învăţaţi că fiii 
poporului Meu de la izvorul Meu de cuvânt nu vă pot vouă da 
decât ceea ce Eu le dau lor să dea, şi nu pot ei lua ca să dea 
după voinţa lor sau a voastră, căci Eu împart lor ceea ce iau şi 
ceea ce dau ei, şi tot lucrul şi cuvântul lor este de la Mine 
împărţit lor când ei lucrează, când ei împart sau nu, când ei se 
lasă purtaţi după voia Mea. Amin. 

Stau cu voi în sărbătoare, şi oştirile cereşti poposesc cu 
voi şi vă aşteaptă pentru însoţire pe cale înapoi, căci le-am dat 
lor cuvânt ca să vă poarte în duhul cel ocrotitor, care se poartă 
cu cei ce se aduc Mie spre slava Mea cu ei. Vă voi însoţi cu 
măreţ cuvânt după sfârşitul sărbătorii şi-Mi voi pune povaţa 
înaintea voastră şi vlagă sfântă voi pune în voi şi îndemn să 
fiţi români, că iată, Mă doare cu rană proaspătă, cu rană vie 
furtuna care a bătut acum de la vrăjmaşi ca să smulgă de la 
vârf pe cei cu veghea lor curată peste acest neam. Nu-i place 
neamului român pacea şi duhul frăţiei, ci îi place duhul mân- 
driei, cu care cei necredincioşi adevărului lucrurilor se hrănesc 
pe ei înşişi şi unii pe alţii spre durerea acestui neam, care n-a 
voit să audă şoapta Mea şi să vegheze pentru soarta lui. 

O, neam român, de câte ori am dat să te adun sub slava 

cuvântului Meu cel ocrotitor peste tine şi n-ai voit. Soarta ta e 
în mâna Mea, dar e şi în mâna ta, dar dacă mâna ta nu se lasă 
ţinută de mâna Mea, trage la tine suferinţa, că n-ai voit să cu- 
noşti pe cei ce-ţi fac ţie bine ca să nu te ajungă suferinţa, ca nu 
cumva vrăjmaşii tăi cei de la mijloc să-ţi oropsească soarta. îi 
va ustura mult pe cei ce dau să smulgă cârma din mâna celor 
ce curat te cârmuiesc. Eu voi veghea peste soarta ta, dar durerea 
ta, pe care singur ţi-o faci, te va brăzda, spre ispăşirea urii celor 
ce în mijlocul tău nu ştiu ce este dreptatea şi ce este iubirea. 

O, pace poporului adunat la izvor în zi de sărbătoare a 
Mea cu ucenicii şi cu uceniţele învierii Mele! Voi sta cu voi în 
cuvânt spre sfârşitul sărbătorii, fiilor, şi vă voi da vouă tot cu- 
vântul acestei zile de praznic sfânt. Dulce povaţă vă dau: 
umblaţi pe urmele Mele ca să fiţi născuţi de sus, ca să iubiţi 
adevărul şi dreptatea a toate. Fiţi românii Mei, români născuţi 
de sus, ca să fiţi poporul Meu român, început de neam nou, de 
popor nou, după chipul şi asemănarea Mea să fiţi, o, fiilor! 
Amin, amin, amin. 

* 

ubirea de Dumnezeu îl face dumnezeu pe om, îl 
face fiu al lui Dumnezeu, iar fiul are ascultare, şi 
prin ea se păstrează el fiu şi aduce el bucurie şi mângâiere 
Tatălui şi lucrează ca Tatăl, şi numai aşa este el după chipul şi 
asemănarea Tatălui său. Fiul care trece peste Tatăl şi îşi face 
altfel lucrarea sa şi nu ca Tatăl, acela se dezrădăcinează din 
Tatăl şi aduce roade din sine, nu din Tatăl, dar rămâne fără 
Tatăl un aşa fiu. 

Am stat cu oştirile cereşti în văzduhul Grădinii întâl ni rii 
şi am măsurat cu măsură din cer inima şi purtarea celor adunaţi 
la izvor la sărbătoarea de înviere, căci a ţinut sărbătoarea 
aceasta patruzeci de zile şi am petrecut-o cu ucenicii şi cu 
uceniţele Mele acum două mii de ani şi le-am dat lor duhul în- 
vierii, duhul iubirii de Dumnezeu, şi apoi M-am aşezat de-a 
dreapta Tatălui, supus Lui pe mai departe pentru tot lucrul, de 
atunci şi până la sfârşitul lucrului Tatălui, Care este în Mine cu 
lucrul Său. 

Am privit cu iubire, dar am privit şi cu milă, căci cei ce 
Mă iubesc cu ascultare sunt cei iubiţi, iar cei ce dau să Mă 
iubească atât cât vor ei şi nu cu ascultare de legile iubirii întregi, 
aceia sunt cei răbdaţi şi miluiţi prin răbdarea Mea, dar ce ştiu 
ei dacă mila şi răbdarea Mea faţă în faţă cu ei le dau lor mân- 
tuirea? Am spus acum două mii de ani că toţi cei care nu ştiu 
nu au păcat că nu fac ceea ce trebuie să fie făcut, dar cei ce ştiu 
de la Dumnezeu ce trebuie făcut şi nu fac sau fac altfel decât 
trebuie făcut, aceia au păcatul neascultării de Dumnezeu, chiar 
dacă ei cred liniştiţi că au iubire de Dumnezeu în fapta lor. 

Eu, Domnul, sunt pe pământ cuvânt şi locuiesc cu el în 
mijlocul tău, poporul Meu de la izvor. Iau din Tatăl şi învăţ 
prin cuvânt pe cel ce apleacă urechea ca să audă. Sunt din cei 
ce vin şi iau şi lucrează ei apoi după cum aud de la Mine cu- 
vântul cel împărţit spre lucrarea lui, dar sunt între cei ce vin şi 
care aud cuvântul şi îl cred, dar fiind ei învăţaţi fără de as- 
cultare pentru lucrarea cuvântului rămân ei aşa cum sunt şi vin 
şi pleacă de la izvor aşa cum sunt ei. Ei cred că Eu sunt şi că 
Eu grăiesc şi împart cuvânt spre împlinirea lui, dar dacă ei nu 
au rădăcina în ascultarea de Dumnezeu nu se pot deprinde să 
rodească în viţă, să rămână în iubirea Mea şi să rodească ea în 
ei. Le dau povaţă lor pe mai departe, căci am datoria să fiu 
învăţător din partea Tatălui Savaot pentru cei ce vin să audă 
glasul cuvântului Meu şi să ia sau nu peste ei lucrarea ascultării 


de Dumnezeu. Le grăiesc lor la sfârşit de zi de sărbătoare a 
Mea cu ucenicii şi cu uceniţele învierii Mele şi le dau pe mai 
departe cuvântul Meu lor. 

Voi, cei care veniţi să-Mi auziţi cuvântul, vă trebuie 
înţelepciunea duhului ascultării de Dumnezeu, iar fără această 
înţelepciune în voi şi în fapta vieţii voastre e slab mersul cel 
cu Dumnezeu, e dezrădăcinat din Dumnezeu mersul celor ce 
nu se pot deprinde să ia de la Dumnezeu şi să asculte cu fapta 
apoi. Cel ce este născut din Dumnezeu acela nu mai seamănă 
cu omul, ci seamănă cu Dumnezeu apoi, şi aşa este faţa şi fapta 
celor născuţi de sus. Vă aduc aminte că Eu, Domnul, am cerut 
de la Tatăl prin rugăciune tot lucrul Meu, după ce El Mi-1 
împărţea să-l lucrez. Chiar dacă primeam de la El tot lucrul cel 
de lucrat, Eu ceream Lui apoi prin rugăciune, aşa cum cere 
omul binecuvântare pentru lucrul care i se împarte lui spre lu- 
crare de către părintele său. îmi dădea ca şi acum Tatăl de lucru 
pentru om, iar Eu ceream Tatălui, şi nu ceream nimic pentru 
Mine, dar ceream Lui pentru om, ca să poată avea rod în om 
lucrul pe care Tatăl Mi-1 dădea să-l aşez peste om. Tatăl Meu 
Mi-a dat ucenicii, iar Eu ceream în rugăciune la Tatăl pentru 
ei tot ce trebuia să fie şi să aibă ei pentru asemănarea lor cu 
Dumnezeu, şi căutam pe voia Tatălui tot ce Eu ceream în 
rugăciunea Mea spre El, şi tot aşa îi învăţam şi pe ucenici să 
lucreze cu rugăciunea lor spre Tatăl şi să zică: «Facă-se, Tată, 
voia Ta, ca şi în cer pe pământ cu noi!». 

Vă aduc aminte vouă, celor povăţuiţi mult de cuvântul 
Meu pe care-1 căutaţi şi îl doriţi mult, şi vă amintesc acum că 
Eu am zis în rugăciunea Mea către Tatăl: «Tatăl Meu, dacă 
voieşti, să treacă de la Mine acest pahar, dar nu voia Mea, ci 
voia Ta să se facă!». O, această rugăciune plină de durere a 
avut în ea putere să păstreze în ea duhul ascultării de Tatăl, căci 
în rugăciunea Mea spre Tatăl am zis apoi: «Nu voia Mea, ci 
voia Ta să se facă, Tată!». 

Să ştiţi de la Mine, fiilor, că Tatăl Mi-a ascultat rugăciu- 
nea cea pentru Mine cerută în clipa paharului Meu amar, căci 
paharul a trecut, iar Eu am înviat, şi odată cu Mine am tras 
afară morţii, care au auzit din iad glasul Meu pentru ca să intru 
şi să-i scot afară pe ei. Să ştiţi, fiilor, că Tatăl Meu a făcut lu- 
crare mai presus de fire de tainică în clipa aceea, căci Duh este 
Dumnezeu, chiar dacă Eu am purtat trup pe pământ pentru as- 
cultare de Tatăl ca să scot din iad trupurile morţilor, dar Tatăl 
M-a păstrat şi lângă El în vremea purtării crucii, şi Mi-a purtat 
şi trupul spre cei din iad, care s-au întrupat atunci ca să iasă 
afară şi să meargă spre calea ieşirii din iad, căci cum avea să 
fie atât de biruit satana dacă Dumnezeu nu-i arăta lui în vremea 
crucii Mele că trupurile celor morţi se ridică din ţărână şi merg 
pe picioare pe pământ? 

O, aş sta de vorbă cu voi mult, mult despre această taină 
măreaţă a învierii, taină pentru care Tatăl Mi-a zis să ascult şi 
să Mă nasc ca omul şi să Mă semăn în oameni cu tainica Mea 
lucrare şi să cobor apoi prin cruce în iad cu învierea Mea şi a 
morţilor. 

Iată, pun învăţătură cu putere peste cei ce vin şi Mă iau 
de la izvor şi le spun lor aşa: Eu n-am cerut Tatălui pentru Mine 
în rugăciunea Mea spre El, ci pentru om am cerut, căci am fost 
Fiu ascultător şi am zis: «Nu voia Mea, ci voia Ta să se facă, 
Tată!». O, cât aş vrea să se deprindă şi omul să aibă în rugăciu- 
nea lui duhul ascultării de voia Tatălui! O, cât aş vrea să fie 
omul după chipul şi asemănarea Mea în rugăciunea lui spre 
Dumnezeu! O, iată de ce Mă trimite Tatăl pe pământ cuvânt! 
Mă trimite Tatăl să-l învăţ pe om iubirea de Dumnezeu, care-1 
face dumnezeu pe om, îl face fiu al lui Dumnezeu, iar fiul are 

ascultare, şi prin ea se păstrează el fiu, căci fii sunt numai cei 
ce au Tată, numai cei ce se aseamănă cu Tatăl. 

Măsor cu măsura cea din Tatăl luată inima şi purtarea 
celor ce se adună în sărbători la izvorul Meu de cuvânt. De la 
unii Mă bucur mult şi de la unii plâng mult, căci Eu pe toţi 
i-aş voi după chipul şi asemănarea Tatălui Meu, ca să-Mi fie 
fraţi, o, şi am de ce să plâng! Plâng de dor de fraţi, căci fraţi ai 
Mei sunt cei ce fac voia Tatălui Meu ca şi Mine, iar Tatăl este 
în ceruri, şi ca în ceruri trebuie să fie voia Tatălui cu fraţii Mei 
pe pământ. O, cum să nu plâng mult când buzele omului zic 
mereu: „Facă-se voia Ta ca şi în cer pe pământ, Tată!”, iar 
când să fie voia Tatălui aşa cu ei, o, nu este ea, ci rămâne omul 
cu voia sa şi aşa stă el înaintea lui Dumnezeu. 

Mi-e dor să am fraţi şi plâng de dor! Mă vede Tatăl 
plângând de dor şi plânge cu Mine Tatăl, şi Ne uităm la îngâm- 
farea omului care-şi zice fiu al lui Dumnezeu, frate cu Iisus 
Hristos, Care face voia Tatălui Său şi nu a Lui. Mi-e dor să fie 
omul curat ca şi Mine, ca să nu-şi facă rău oamenii unii altora 
prin neascultare de Tatăl între ei. Iubirea de Dumnezeu rămâne 
mult neînţeleasă pe pământ. Cei ce strigă la Dumnezeu sunt 
cei fricoşi, iar cei ce-L au pe Domnul în ei sunt cei ce au iubire. 
Cei fricoşi nu sunt cei ce iubesc, iar cei ce iubesc nu sunt cei 
fricoşi, căci în iubire nu este frică, iar în frică nu este iubire, şi 
iubirea este iubire şi frica este frică, şi iubirea înseamnă Dum- 
nezeu, iar frica înseamnă omul. 

Mi-e dor să am fraţi şi plâng de dor! Mi-e dor de fraţi 
după chipul şi asemănarea Mea, şi de aceea plâng atât de mult 
în cuvânt şi atât de mult grăiesc şi povăţuiesc. De dor vin şi 
grăiesc. De dor Mă trimite Tatăl să grăiesc pe pământ şi să Mă 
audă oamenii şi să-Mi răspundă cumva glasului Meu de peste 
ei. Nu s-a revărsat atât de multă iubire din cer pe pământ ca şi 
acum, când Tatăl Mă trimite cu mult cuvânt spre oameni, mult 
ca râul cel cu izvorâre mare. Cuvântul este şi sămânţa şi este şi 
apa care udă sămânţa, dar pământul cel pentru sămânţă este luat 
şi folosit de omul cel fără de ascultare de Dumnezeu pe pământ. 

Voi, cei care veniţi şi vă mângâiaţi, şi Mă mângâiaţi pe 
Mine cu venirea voastră la izvorul Meu de cuvânt, o, învăţaţi 
viaţa cea cu ascultare de Dumnezeu! Am petrecut trei ani şi 
jumătate cu mult cuvânt peste ucenicii Mei acum două mii de 
ani şi au văzut ei faptele Mele măreţe şi puterea Tatălui în 
Mine, şi încă se mai îndeletniceau ei cu ale lor. Iată cât de greu 
îi este omului să se lase ucenic cu totul în mâna ascultării de 
Dumnezeu! O, dacă Eu plâng de dor ca să am fraţi după chipul 
şi asemănarea Mea, plângeţi şi voi cu Mine, plângeţi de dor de 
Dumnezeu, căci dorul plânge, şi plânsul este lucrarea lui! 
Plângeţi şi voi până ce Tatăl va avea în voi puterea să facă din 
voi fii ai lui Dumnezeu, fraţi ai Mei, căci Eu ascult de Tatăl, şi 
nimic de la Mine nu fac şi nu iau şi nu dau şi nu grăiesc, căci 
Eu ştiu bine care este voia Tatălui, şi numai voia Lui o lucrez, 
şi numai aşa este fiul cel după adevăr fiu. 

Iată, îi este greu omului să moară faţă de sine. Aş vrea 
să scape omul de această moarte, de şinele lui, care-1 dezrădă- 
cinează pe el din Dumnezeu, căci cine aduce roadă din sine şi 
nu din viţă, acela este dezrădăcinat. învăţaţi lucrarea viţei şi 
lucrarea mlădiţei în viţă, fiilor. Cobor aici, la izvor, când veniţi, 
şi vă dau mult de învăţat. Vă număr paşii când veniţi, şi voiesc 
să vă număr şi faptele ascultării de Dumnezeu, şi voiesc, fiilor, 
să-Mi deveniţi fraţi. V-am dat povaţă şi am pus-o înaintea 
voastră acum, după sfârşitul sărbătorii. Vă dau şi vlagă sfântă 
pentru povaţă, iar vlaga este chiar ascultarea voastră de povaţa 
Mea. Acum iarăşi cu dor stau în întâmpinarea voastră şi iarăşi 
vă aştept la izvor, ca să vă ajut cu Duhul Meu să învăţaţi să vă 


faceţi fraţi ai Mei, fii ai Tatălui cu tot întregul, după chipul şi 
asemănarea Mea în voi. Amin. 

O, poporul Meu de la izvor, am pus în carte cuvânt pen- 
tru iubirea de Dumnezeu a celor ce vin şi iau pe Domnul de la 
voi. Sfiala fiului înaintea Tatălui Eu am arătat că o am şi în 
rugăciune şi în purtare şi în ascultare cu sfială de Tatăl. Chiar 
şi faţă în faţă cu omul am arătat sfiala Mea dumnezeiască, sfiala 
Fiului lui Dumnezeu. Sfiala între fraţi îi învaţă pe ei iubirea de 
Dumnezeu, iar când ea nu este între fraţi, ei nu învaţă ce este 
iubirea şi ce este Dumnezeu. Sfiala cea sfântă dintre fraţi îi 
învaţă pe fraţi ascultarea de celălalt, aplecarea spre celălalt prin 
duhul iubirii de Dumnezeu, căci iubirea se supune şi nu supune. 

Iată învăţătură mare: iubirea nu supune, căci ea se 
supune, şi ea altfel nu poate. Cei ce nu-şi arată aşa lucrarea 
iubirii, aceia nu sunt fraţi între ei în numele Meu, şi nimeni 
nu poate să-L iubească pe Dumnezeu în alt fel pe pământ şi 
în cer, şi nimeni nu poate spune că-L iubeşte pe Do mn ul dacă 
nu este între fraţi sfiala cea sfântă, care îi învaţă pe fraţi as- 
cultarea de celălalt, aplecarea spre celălalt prin duhul iubirii 
de Dumnezeu între fraţi, căci iubirea nu supune, ci ea se 
supune, căci ea altfel nu poate, şi nu poate în alt fel să fie omul 
după chipul şi asemănarea Fiului lui Dumnezeu, Care cu sfială 
sfântă S-a supus în cer şi pe pământ lui Dumnezeu şi omului, 
arătând El lucrarea iubirii de Dumnezeu, lucrarea fiilor lui 
Dumnezeu. Amin. 

O, fiilor, sfiala cea sfântă care se supune îi învaţă pe fraţi 
cea mai de sus purtare, cea mai înaltă înţelepciune a celor ce 
se numesc între ei fraţi în Hristos. Ei nu mai sunt ca pe pământ, 
ci se ridică sus, sus, prin purtarea cea mai de sus a lor între 
frate şi frate, iar supunerea unii spre alţii îi dovedeşte pe ei că 
nu mai sunt de pe pământ şi că sunt ei pământul cel nou pentru 
cerul cel nou, în care locuiesc dreptatea şi pacea. Dreptatea 
este voia celuilalt şi nu a ta. Aceasta este faţa dreptăţii, duhul 
frăţiei şi sfiala cea mai de sus pentru el, duhul care-1 face dum- 
nezeu pe om, şi om pe Dumnezeu, căci Eu, Domnul, M-am 
arătat că sunt Dumnezeu pentru că am ascultat să Mă fac om, 
căci iubirea se supune, fiilor, iar iubirea este Dumnezeu şi îl 
face dumnezeu pe om. Cel ce iubeşte mamă şi tată, soţie şi 
copii, fraţi şi surori, rude şi prieteni şi avut pe pământ, acela 
rămâne în sângele lui, căci aşa voieşte el să slujească înaintea 
lui Dumnezeu, dar cel ce se supune iubirii de Dumnezeu acela 
se face dumnezeu prin supunere şi îl face om pe Dumnezeu în 
însăşi fiinţa lui, făcându-se el casa lui Dumnezeu, cerul lui 
Dumnezeu pe pământ între oameni, prin duhul supunerii sfinte, 
duhul fiilor lui Dumnezeu. 

Mă aplec cu supunere înaintea Tatălui Meu Savaot şi îl 
slăvesc pe El prin supunerea Mea şi îi aduc Lui mulţumire 
mare pentru toată iubirea Lui, care trece prin Mine spre voi, 
cei ce veniţi şi învăţaţi de la Dumnezeu. 

Iubirea Noastră cea plină de supunere s-o punem peste 
ei, o, Tată, iar duhul supunerii sfinte să-i înveţe pe ei sfiala cea 
dintre fraţi, iar cei ce vin la izvor, să vină şi să ia şi să înveţe 
lucrarea iubirii de Dumnezeu, lucrarea fiilor lui Dumnezeu, o, 
Tatăl Meu. Amin. 

B a, Fiule iubit al Meu, Eu, Tatăl, Mă slă- 
vesc întru Tine, căci Tu eşti voia Mea. 
Mă dau omului prin Tine cu tot cuvântul cel din cer învăţător 
peste om, căci plânsul Tău ca să ai fraţi după chipul şi ase- 
mănarea Ta fii ai Mei, o, e şi plânsul Meu plânsul Tău, iar lu- 
crarea Noastră poate prin iubire şi poate, o, Fiule scump al Meu 
Iisus Hristos, aşa cum îţi este cunoscut numele Tău pe pământ, 
nume atât de mult prigonit de cei ce nu iubesc pe Dumnezeu 

pentru ei în întunericul acestui veac trecător, o, Fiul Meu iubit, 
mai înainte de vecii Copil al Meu, Cel de o Fiinţă cu Mine, aşa 
cum şi lucrăm Noi în cer şi pe pământ, Fiule scump. Amin, 
amin, amin. 

16/29 aprilie 2012 

Duminica a patra după Paşti, a slăbănogului, şi 
sărbătoarea sfântului mare mucenic Gheorghe, 
purtătorul de biruinţă 

Rugăciune şi veghe pentru poporul român. Proorocie pentru 
ruşinarea celor vicleni care vor să ia cârma ţării. 

I n zi de duminică şi de sărbătoare de sfinţi, Eu, Dom- 
nul, vin la tine cuvânt din Tatăl, poporul Meu de la 
izvor. Aşa lucram Eu şi acum două mii de ani. Când era prilej 
de sărbătoare la iudei Eu Mă apropiam lângă mulţimile adunate 
şi făceam semne cereşti peste cei neputincioşi, căci îi vindecam 
pe ei de neputinţele lor, şi eram semn de împotrivire pentru mai- 
marii iudeilor, pentru cei ce ziceau între ei că au credinţa de la 
Moise, dar Dumnezeu este simţit cu inima de către cei cărora 
voieşte El să li se descopere, iar simţirea cea pentru Dumnezeu 
a celor hărăziţi să fie mărturisitori Domnului a stârnit ea îm- 
potriviri mari prin vreme din partea celor ce se făceau mari cu 
statul lor peste oameni şi cărora le era teamă de adevărul cel 
pentru Dumnezeu şi luptau ei cu îndrăzneală împotriva lui. 

în zi de sărbătoare sfântă a amintirii Mele cu oamenii 
pe pământ stau cu tine la masă de cuvânt, poporul Meu, şi Mă 
dau de pe masa ta celor ce Mă iau cu hrana cuvântului Meu 
pentru ei, că mulţi Mă iau de la tine şi Mă pun la inimă, căci 
inima lor simte şi trăieşte venirea Mea la tine cuvânt pe 
pământ. îmi amintesc în ziua aceasta de amintire a Mea şi a 
lucrului Meu pe pământ, îmi amintesc de împotrivirea celor ce 
şi-au pus în gând să Mă omoare după ce l-am ridicat din slăbă- 
nogirea lui pe cel de mulţi, mulţi ani suferind, şi căruia i-am 
zis în zi de sâmbătă: «Ia-ţi patul tău şi umblă!». 

Se teme omul mare de puterea lui Dumnezeu pe pământ 
şi caută după ea ca s-o piardă pe ea. De câte ori se iveau măr- 
turisitori pentru Dumnezeu între oameni, mai-marii de peste 
oameni se temeau şi se ridicau să-i piardă pe cei ce Mă simţeau 
şi Mă mărturiseau când era să aleagă ei între idoli şi Dum- 
nezeul cerului şi al pământului. într-o zi de sărbătoare a 
iudeilor l-am văzut pe cel slăbănog de mulţi ani cum aştepta 
la scăldătoare ca să-i vină şi lui vremea vindecării, dar alţii 
ajungeau întâi şi se vindecau şi mergeau apoi, dar la nici unul 
din ei nu spuneau iudeii de ce umbla după ce se vindeca, căci 
îngerul venea la scăldătoare şi o făcuse pe ea vestită între iudei. 
Când însă Eu am fost Cel care am sculat pe slăbănog apropi- 
indu-Mă şi întrebându-L: «Vrei să te faci sănătos?», o, s-a stâr- 
nit atunci împotrivire mare între mai-marii iudeilor, căci este 
proorocit prin Scripturile care mărturisesc că voi veni, este 
scris că voi fi ca semn de tăgadă şi că voi stârni împotriviri. 

O, poporul Meu, cei care cercetează Scripturile şi mai 
ales pe cele pentru vremea de apoi, socotesc ei că în ele au 
viaţă veşnică, şi tocmai ele sunt care mărturisesc despre Mine 
şi despre această lucrare că voi veni cu ea pe pământ ca să dau 
viaţă oamenilor, şi nu vin oamenii spre Mine ca să aibă viaţă 
veşnică. O, aceasta le-am spus Eu şi iudeilor care s-au sculat 
cu împotrivire ca să-Mi pună la cale moartea pentru că l-am 
vindecat în ziua sâmbetei pe cel de mult slăbănog. O, nu Eu 
am mărturisit despre Mine în ziua aceea, ci fapta săvârşită cu 
minune mare peste trupul celui slăbănog, căci Eu nu de la om 


iau mărturie, şi spun aceasta spre mântuirea omului, ca şi acum 
două mii de ani. 

Se ivesc împotriviri mari pe pământ din pricina dorului 
de mărire al oamenilor care se simt mari, şi se dărâmă unii pe 
alţii cei mari, că nu le ajunge mărirea, şi calcă ei cu duhul min- 
ciunii peste cele adevărate şi îşi păstrează semeţia lor faţă în 
faţă cu adevărul lucrurilor. împăraţi şi regi şi mai-mari de pe 
pământ şi-au păstrat cu luptă josnică tronurile lor şi s-au temut 
de Dumnezeu şi de credincioşii lui Dumnezeu şi nu-i voiau pe 
pământ pe ei, căci se temeau de curajul lor cel sfânt, de credinţa 
şi de dragostea lor de Dumnezeu, căci dragostea este numai 
Dumnezeu când ea este între oameni pe pământ, iar oamenii 
care se vor puternici în ei înşişi se tem de această putere, se 
tem de dragostea lui Dumnezeu din om. 

Sunt venit cu sărbătoare de sfinţi în zi de duminică lângă 
serbarea pomenirii minunii vindecării slăbănogului care nu 
putea singur să ajungă în apa vindecătoare când îngerul cel de 
sus venea cu vindecarea peste cel ce se atingea de el când el 
scutura apa prin venirea lui la scăldătoare. Sunt cu ceată de 
sfinţi mucenici, că mult doresc sfinţii să vin cu ei pe pajiştele 
Mele cu voi, măi fiilor care-Mi aştemeţi cuvântul în cartea sa 
când vin să-l las peste voi! E zi de sobor între sfinţii mucenici 
pentru marele Meu mărturisitor Gheorghe, biruitorul cel îm- 
potriva necredinţei împăratului cel din vremea lui. El este acum 
mărturisitor pe calea venirii Mele pe pământ cuvânt aşa cum 
cu toţi sfinţii vin, căci este scris în Scripturi să vin cu ei, iar Eu 
vin şi lucrez, şi lucrează şi ei, căci cei ce s-au făcut pe pământ 
după chipul şi asemănarea Mea înaintea mai-marilor domnitori 
de peste oameni, aceia lucrează ca Mine, lucrează ei după 
asemănarea lucrului Meu, precum şi Eu, căci dacă Tatăl Meu 
lucrează, lucrez şi Eu. 

Binecuvintez intrarea sfinţilor Mei, iar ei binecuvintează 
pe Domnul Dumnezeul lor, pe Care cu atâta dor şi putere de 
cuvânt L-au mărturisit pe pământ spre ruşinea celor necre- 
dincioşi şi atât de fricoşi faţă în faţă cu dragostea lui Dumnezeu 
din cei mărturisitori pentru ea pe pământ. Amin. 

O nu este, Doamne, nu este putere pe 
^pământ care să poată stinge, care să 
poată ea birui dragostea Ta din om, pusă de Tine în cei ce s-au 
aprins de la Tine şi Te-au mărturisit cu putere înaintea păgâ- 
nilor. Cel ce stătea cu împăratul pe tron în vremea mărturisirii 
mele, acela s-a temut de mine când m-am împotrivit lor, 
alegându-Te pe Tine în schimbul lor şi aruncând pe idolii lor. 
Dragostea mea cea pentru Tine mă întregea la trup ori de câte 
ori ei îmi risipeau trupul sub chinuri fel de fel, iar teama lor de 
mine creştea în ei, căci Tu erai puterea mea şi vindecarea mea 
peste trupul meu cel sfâşiat cu torturi pregătite cu cruzime de 
inimă pentru cei ce nu se lepădau de Tine ca să se închine lor. 
Urmaşul împăratului îl îndemna mereu pe împărat să mă sfâşie, 
dar minuni nemaivăzute veneau de la Tine şi mă scoteau birui- 
tor şi tare în dragostea mea cea pentru Tine, şi la ea a tras apoi 
împărăteasa, căreia Tu i-ai atins inima ca să se tragă de partea 
Ta şi să-i ruşineze pe cei mincinoşi. O, mare este puterea Ta, 
Doamne, pentru cei întru care Tu binevoieşti! Aşa Ţi-ai scris 
Tu puterea şi adevărul Tău pe pământ între oameni, iar în cartea 
mărturiilor sunt şi eu scris mărturisitor al Tău, şi mare slavă 
mi-ai hărăzit Tu apoi în cer şi pe pământ, că mulţi m-au luat de 
sprijin de la Dumnezeu pentru ei când au avut ei de biruit peste 
cel rău. Am rămas de mare ajutor şi de mare amintire în neamul 
român, căci eu am sprijinit mult, şi tot aşa şi acum fac pentru 
acest neam, că i-am văzut în cer soarta lui cea de la Tine şi 
m-am alipit Ţie cu putere pentru lucrarea Ta cu el, şi iată, pentru 


Anul 2012 


769 


venirea Ta la el, căci pe vatra lui vii şi-Ţi laşi cuvântul celei 
de-a doua ve ni ri a Ta de la Tatăl pe pământ, acum, la sfârşit de 
timp, căci început şi sfârşit lucrezi Tu pe pământ. 

O, cât îi doare pe sfinţi durerea Ta cea pentru neamul 
român, o, Doamne! Se tem cei mincinoşi din acest neam, se 
tem de cei curaţi cu inima lor pentru el şi caută să-i doboare 
mereu pe ei şi să domnească ei, cei ce nu vor decât binele lor 
şi umilirea acestui neam, ameţit acum de tot de la necredin- 
cioşia cea pentru el a celor ce vor cu orice preţ puterea lor peste 
el şi vor să răstoarne prin duhul prostiei lor pe cei ce dau să 
scoată la ţărm soarta acestui neam, faţă în faţă cu cei ce se luptă 
fără de ruşine să biruiască ei pentru stat mare pe grumazul 
acestui neam. 

O, cât întuneric este în cei orbiţi de dorul lor de 
stăpânire, Doamne! Iată, mâine e zi de doliu pe fruntea nea- 
mului român, căci cei ce se luptă să pună ei mâna pe frâie, se 
luptă cu puterea nedreptăţii să-şi facă loc la cârmă şi să facă 
apoi jaf şi jale pe faţa poporului român. O, cum să facem să 
biruim noi, cei din cer, pentru acest neam, nu cei răi de pe 
pământul român, Doamne? Plâng sfinţii cu Tine de la cei ce 
dau să-Ţi răstoarne mereu cu susul în jos biruinţa cea pentru 
Tine a celor drepţi cu inima şi cu fapta lor pentru acest neam, 
ales de Tatăl pentru Tine ca să vii şi să biruieşti pe satana şi pe 
antichrist, din mijlocul acestui neam lucrând şi cuvântând peste 
pământ. O, fa-le lor, Doamne, ca regelui Irod, care s-a îm- 
potrivit naşterii şi creşterii Tale în mijlocul lui Israel, căci sfinţii 
Tăi tânjesc cum şi pe pământ au tânjit ca să biruieşti Tu, şi nu 
omul cel potrivnic Ţie, o, Doamne. 

Scoală-Te, Doamne, şi mergi biruitor în fruntea oştirilor 
cereşti, căci Tu eşti scris în Scripturi să biruieşti minciuna şi 
pe împăratul minciunii şi pe toţi slujitorii lui! Dă-i poporului 
cuvântului Tău duhul veghii tot mai aprins lângă Tine pentru 
mersul Tău cel plin de biruinţă pentru slava Ta în mijlocul 
acestui neam de pe pământul român! Mărire Ţie, Doamne, şi 
nu oamenilor care-şi caută mărirea! Aşa ne este rugăciunea 
înaintea Ta, şi mângâie-ne Tu pe noi în cer cu împlinirea 
aceasta. Amin. 

O mare este credinţa ta şi râvna ta cea pen- 
tru Mine, mucenic mărturisitor! Voi 
pune pe poporul Meu la veghe, dar duhul rău a intrat cu tot în- 
tunericul lui în cei ce dau să jefuiască şi să prade casa aceasta, 
vatra neamului român. Le-am hărăzit lor să nu aibă pe nicăieri 
loc pe lângă cei ce au fost aşezaţi să vegheze şi să cârmuiască 
acum soarta acestui neam, şi aceasta i-a îndârjit diavoleşte şi 
s-au sculat să doboare pe cei cu veghea şi să se aşeze ei domni 
mari şi tari aşa pătaţi cum sunt. O, de câte ori am suspinat în 
cuvânt şi am strigat cu dor şi cu suspin peste neamul român ca 
să Mă asculte ceea ce-1 povăţuiesc Eu pe el, dar n-a voit el să 
se aplece şi să facă voia Mea! O, cum să fac să-l ocrotesc acum 
de căderea lui sub cei necredincioşi lui, şi care nu sunt ei voia 
poporului cel bun, şi sunt voia lor însăşi, şi cu care dau ei să 
biruiască acest neam, care nu pricepe cine sunt cei ce dau să 
pună mâna pe cârmă prin puterea răutăţii lor, care i-a orbit de 
tot, căci numai cei orbi ca şi ei nu văd cu câtă răutate lucrează 
ei. Mă doare, Mă doare, şi îi va ajunge pe ei durerea Mea, ca 
şi pe toţi cei care s-au împotrivit în vreme binelui lui Dum- 
nezeu peste pământ. 

Aşează-te, poporul Meu de la izvor, aşează-te, fiule, în 
duhul veghii sfinte şi stai cu gândul şi cu inima la durerea Mea, 
şi să stăm de veghe Noi şi cu voi, fiilor. Vă va fi împărţită lu- 
crarea veghii, căci este de vegheat. Satana şi slujitorii lui sunt 
în luptă ca să biruiască puterea acestui neam. Să veghem, fiilor, 


şi să-L rugăm pe Tatăl să trezească El pe cei mari cu inima şi 
cu dreptatea şi cu dragostea pentru acest neam, căci neamul 
român are de la Tatăl chemarea cea mare ca să-Mi fie Mie loc 
de primire până ce voi sfârşi de biruit pe satana, precum este 
scris, dar este nevoie să facă unire pământul cu cerul în 
împreună lucrare, căci Eu nu voiesc moartea păcătoşilor, ci sal- 
varea lor o voiesc, şi trebuie să-i fac şi pe ei să-şi voiască sal- 
varea, iar lucrul Meu este mult, căci este la sfârşit. 

Tot poporul cuvântului Meu să se aşeze în rugăciune şi 
să ceară de la Dumnezeu pază şi veghe sfântă peste sufletul 
neamului român. Tot poporul cuvântului Meu să stea cu inima 
sus la Dumnezeu şi cu gândul la neamul român, cel încercat 
acum de cei rău- făcători lui din mijlocul lui, şi care nu se satură 
de dorul de domnie peste acest neam, înşelat mult de cei ce îl 
înşeală pe el. O, dacă M-ar întreba pe Mine acest neam, Eu 
i-aş spune lui cum să lucreze pentru soarta lui, dar lui îi spune 
ceata celor răzvrătiţi de peste el, şi nu este cel care să-i facă lui 
trezirea cea mare, căci pe Mine, mântuirea lui, nu Mă aude, nu 
aude cum îl strig ca să-l ocrotesc pe el. 

Am stat cu cuvânt de sărbătoare în zi de sobor de sfinţi 
la masă cu tine, popor al cuvântului Meu. Să iei, fiule, putere 
de sus prin cuvântul Meu de peste tine şi să poţi cu putere pen- 
tru Domnul Dumnezeul tău. Stai înaintea Mea ca să Mă sprijin 
pe tine, şi să prinzi bucurie că poţi pentru Dumnezeu, căci Eu, 
Domnul, am grijă să poţi. O, să ai şi tu grijă să poată Dum- 
nezeu prin puterea ta, prin supunerea ta înaintea Lui, căci Eu 
îţi dau de lucru, ca să fii tu cel credincios lucrului Meu cu tine. 

Să ne dăm unii altora pacea cea de sus, măi fiilor. în 
dureri şi în lupte cu dureri, pacea este mângâierea durerii. Nu 
se pot ocoli durerile când vin, dar pacea aduce peste ele mângâ- 
ieri şi-L aduce pe Do mn ul lângă ele şi îl ţin ele treaz pe cel 
durut. Aşa să stăm noi pentru veghea cea de peste neamul ro- 
mân, atât de înşelat acum de cei cu faţa vopsită, şi care n-au 
ce să-i dea lui, decât pagubă peste tot, căci cei ce caută pentru 
ei înşişi sunt orbiţi de dorul puterii peste oameni şi se zbat 
orbeşte, că n-au ei Dumnezeu de Care să se teamă pe pământ, 
şi numai de ei ţin seama, până ce se vor încăiera ei între ei, 
spre paguba şi spre ruşinea lor. 

O, neam român, îţi hărăzesc pe Duhul Sfânt Mângâ- 
ietorul, Care să te înţelepţească de sus. îţi doresc cu tot cerul 
sfânt slava Mea cu tine, care lucrează în mijlocul tău pentru 
viaţa ta. Ţi-aş da trezire mare, dar Mi-e milă. Voiesc să-ţi dau 
mângâiere. Cum să fac să-ţi dau? Voiesc să-ţi dau vedere. Cum 
să fac? Vrăjmaşii tăi şi ai Mei stau gata să te culce sub pi- 
cioarele lor. Mi-e tare milă de tine. Cum să fac să-ţi dau sal- 
vare, cum să fac? Mă întreb cu cei din cer şi Mă întreb cu tine, 
dar cum să fac cu tine ca să Mă auzi? 

O, auzi glasul Domnului, neam român! Te strigă Dom- 
nul. Răspunde-I Lui! Amin, amin, amin. 

23 aprilie/6 mai 2012 

Duminica a cincea după Paşti, a samarinencei 

Vorbirea samarinencei: omul trebuie să vină după Domnul pentru 
ca să scape de păcat. 

M ă fac cuvânt şi sărbătoare Mă fac în mijlocul 
poporului cuvântului Meu, căci sunt învăţătorul 
lui, şi de aceea îmi este Mie el poporul Meu. Vin cu sfinţii la 
izvor ca să-i bucur pe ei lângă poporul Meu şi pun masă dulce 
pentru cei din cer şi pentru cei de pe pământ care-Mi ştiu aici 
venirea Mea, prin care-Mi ridic în zilele acestea un popor cre- 
dincios şi învăţat din cer, şi nu de pe pământ învăţat, şi ca să-l 

Cuvântul lui Dumnezeu 


înmulţesc pe el ca stelele cerului şi să-Mi împlinesc cerul pe 
pământ, căci scris este să fie ca în cer pe pământ Dumnezeu 
întru voia Sa. Amin. 

Sunt Domnul Iisus Hristos şi sunt venit la tine cu duh 
de sărbătoare, poporul Meu. Am în curţile Mele cu tine zi de 
pomenire sfântă în ziua aceasta. Fântâna întâlnirii este numele 
fântânii cea dintâi a colinei din deal, pe care Eu, Domnul, am 
împlinit şi împlinesc încă aşezarea şiragului de mărgăritare în 
jurul grădiniţei cuvântului Meu, care stă ca o mireasă încoro- 
nată în mijlocul acestui sătuţ, Betleemul Meu cel de azi, în care 
cuvântul Meu se naşte din Dumnezeu şi se aşează pe pământ 
în cartea sa ori de câte ori Eu, Domnul, vin la tine cuvânt în 
grădină. 

Fântâna samarinencei am pus Noi numele fântânii 
pomenită azi cu sărbătoare pentru aşezarea ei în curţile Mele 
cu tine, fiule poporul Meu. Am grăit cu femeia samarineancă 
acum două mii de ani la fântâna lui Israel în cetatea Sihar, şi 
am grăit apoi cu toţi cei din cetate, căci s-a vestit în cetate că 
Mesia este la fântână şi că este Hristos venit de la Tatăl pe 
pământ în mijlocul lui Israel. Aşa am numit Eu cu numele fe- 
meii samarinence fântâna aceasta, la care azi s-au adunat mulţi 
oaspeţi cereşti, aşa cum s-a adunat cetatea Samariei în ziua 
când am poposit Eu la fântâna din Sihar şi am grăit cu femeia 
samarineancă acum două mii de ani: fântâna întâlnirii, în a 
cărei curţi Eu Mă întâlnesc adesea cu poporul care vine la 
izvorul Meu de cuvânt şi-i dau lui din râul vieţii ca să nu mai 
înseteze el după apa acestei lumi, care-1 ţine pe om în duhul 
lumii, duhul de care însetează omul iar şi iar după ce ia din el. 

Stau la masă de cuvânt în ziua aceasta şi învăţăm ceea 
ce este de învăţat acum. Mereu, mereu trebuie să învăţaţi şi să 
înfăptuiţi voi apoi învăţătura care se aşează între Mine şi voi, 
între cer şi pământ pentru cei ce iau de la Domnul, fiilor. Luaţi 
aminte cu duh de cuminţenie cerească şi învăţaţi de la Mine şi 
de la sfinţii Mei, căci Eu binecuvintez acum intrarea sfinţilor 
Mei, care se aşează aici cu voi la masă de cuvânt de învăţătură 
peste voi, ca să fiţi voi fii ai învăţăturii cea de sus pe pământ 
cu voi, o, fiilor. Amin. 

© slavă venirii Tale pe pământ cuvânt cu 
^sfinţii Tăi, Doamne, Dumnezeul lui Is- 
rael cel credincios şi mântuirea celor ce în Israel şi în neamuri 
au crezut în venirea Ta de la Tatăl pe pământ acum două mii 
de ani cu numele de Iisus Hristos! Nu cei morţi Te vor lăuda 
pe Tine, Doamne, şi nici cei ce se coboară în împărăţia morţii, 
ci noi, cei vii, vom binecuvânta pe Domnul, de acum şi până 
în veac. Amin. 

Ne adunăm la fântână cu poporul cuvântului Tău şi stăm 
la masă de cuvânt cu el şi cu sfinţii, Doamne, căci slăvită este 
în cele ce nu se văd venirea Ta cu sfinţii pe pământ în zilele 
acestea ca să-Ţi împlineşti proorociile în Scripturi aşezate pen- 
tru împlinirea lor! Stau cu numire cerească ocrotitoare şi pa- 
troană a acestei fântâni, căci Tu aşa m-ai aşezat, şi mi-ai dat să 
moştenesc fericirea venirii Tale pe pământ, acum, la sfârşit de 
timp, şi să stau la fântână întru întâmpinarea Ta, şi e mare taină 
aşezarea mea aici acum. Toate tainele Tale cu aceste grădini 
vin din cer şi merg la cer cu lucrările lor, vin şi se duc şi vin, 
şi tainice sunt, şi lucrează ele mult, iar aceasta trebuie să 
cuprindă mereu în duhul sfielii sfinte pe fiii poporului Tău, pe 
cei de la izvor şi pe cei ce vin din cetăţi la izvor şi, iarăşi, pe 
cei ce vin din mijlocul lumii după ce au aflat ei că Tu eşti la 
această fântână de cuvânt şi cuvintezi oamenilor ca şi acum 
două mii de ani când Te purtai şi-Ţi lăsai cuvântul şi semnele 
cereşti peste oameni, spre amintirea Ta peste timp şi spre măr- 


turisirea Ta prin cei ce Te-au aflat şi Te-au crezut şi Te-au vestit 
apoi peste pământ şi peste timp. Las povaţă peste fiii poporului 
cuvântului Tău, peste cel de la izvor popor şi peste cel mai de 
departe, şi îl învăţ pe el creşterea lui, facerea lui, căci viaţa are 
nevoie de facere în fiecare clipă ca să nu moară ea în om, căci 
cei care mor nu Te mai laudă pe Tine, şi nici cei care se pogoară 
în împărăţia morţii, ci numai cei vii Te binecuvintează şi Iţi 
slujesc cu viaţă în ei. 

O, fii ai lui Dumnezeu-Cuvântul, nu căutaţi după cel 
blând cu voi pentru paza vieţii din voi! Nu căutaţi după cel ce 
se poartă blând şi mieros cu purtarea voastră, căci viaţa moare 
în voi, adoarme în voi sub semnele mângâierii şi al uşorului 
vieţii. O, căutaţi după cel necruţător şi aspru asupra greşalelor 
voastre mici sau mari, şi nu după cel blând, care vă încântă 
auzul inimii ca să mai întârziaţi cu trezirea şi cu pocăinţa şi cu 
umilinţa cea pentru ea, căci Domnul Iisus Hristos, Mesia Cel 
de la Tatăl trimis când m-a întâlnit pe mine la fântâna lui Israel 
în ziua când a venit de la Domnul vremea cercetării vieţii mele, 
El a fost necruţător asupra păcatelor mele şi mi le-a scos în 
faţă, ca să-mi poată spune apoi cine este El, iar eu, fiind înţe- 
leaptă, nu m-am supărat şi nu m-am ruşinat să-mi arăt viaţa 
cea neplăcută Lui, ci am stat la făcut şi la trezit şi la cercetat şi 
I-am spus Lui neorânduiala vieţii mele, şi mi-a spus-o El apoi, 
adăugând ceea ce eu n-am spus. O, nu m-am închis, nu m-am 
încordat, nu m-am răzvrătit şi nu m-am supărat, ba, mai mult, 
am alergat în cetate şi le-am spus la toţi: «Veniţi cu mine şi 
vedeţi pe Mesia, Cel ce mi-a spus mie pe toate câte am făcut!». 
O, şi L-am mărturisit apoi peste tot pe Domnul, şi apoi în faţa 
mai-marilor de pe pământ am stat şi L-am mărturisit pe El, 
până la moartea cea mucenicească, eu şi toată casa mea, fii şi 
rudenii, căci noi îl aflasem pe Cel ce vindecă omul de păcat 
cu cuvântul Lui, şi m-am temut să tac şi să nu-L spun pe El 
peste tot, căci El era Dumnezeu venit din cer pe pământ, şi nu 
se putea să fie El tăgăduit de cei cărora le-a fost descoperit că 
El este Mesia. 

O, nu eram un om de rând, căci eram înţeleaptă, şi toţi ai 
casei mele erau la fel, dar păcatul nu-1 iartă nici pe cel mare, 
nici pe cel mic cu rangul sau cu înţelepciunea, iar Domnul ne-a 
scăpat de păcat. Omul trebuie să vină după Domnul pentru ca 
să-l scape Domnul de păcat, şi nu de altceva să vină omul la 
Domnul. O, căutaţi după cel aspru cu cele neplăcute ale vieţii 
voastre şi umblaţi după cel ce vă lucrează viaţa, veghind peste 
ea ochi şi urechi, că multă lucrare trebuie peste viaţa din voi, şi 
vai celui ce nu are peste el pe cineva care să-l mântuiască în 
toată clipa de păcat şi de apucăturile păcatului, aşa cum lesne îi 
este omului să păţească şi să fie robit de păcat din pricina 
neumilinţei inimii lui. Vine vremea cea cu durere şi a şi venit 
când cei ce au stat şi au plecat apoi din bărcuţa acestei lucrări 
de cuvânt de facere a omului, în toată clipa facere, vine vremea 
şi a şi venit să-i ajungă pe aceştia mari păreri de rău, căci lu- 
crarea aceasta de cuvânt este uşa care-L aduce pe Domnul pe 
pământ, ca să fie El uşă celor ce vor intra şi vor fi cu Dumnezeu 
în zilele ce vin şi-şi vor găsi pacea şi mântuirea lor de păcat. 

Este scris în cartea acestui cuvânt că nu va mai fi pe 
nicăieri patrafir care să se aşeze cu curăţire de păcat peste om, 
căci străini sunt de Dumnezeu cei ce n-au ştiut ce înseamnă 
Dumnezeu atunci când şi-au pus ei de gând să se ducă ei la 
şcoală de preoţi şi să se aşeze apoi peste sufletele oamenilor 
stăpâni fără pregătire din cer peste ei, fără asemănarea lor cu 
Domnul în lucrarea lor peste oameni, peste sufletele oamenilor! 

Vai celor ce se duc din acest staul spre preoţii cei făcuţi 
de oameni preoţi, şi nu de Dumnezeu, şi care n-au peste ei pe 

Cel Care să-i cureţe de păcatele din ei! Adevăr adevărat a vestit 
Domnul acum două mii de ani că locurile ştiute a fi locuri de 
închinare sunt peşteri şi ascunzători de tâlhari, care nu ştiu ce 
fac când se aşează de la ei citire peste oameni ca să slujească 
în numele lui Dumnezeu peste ei! 

O, n-are cine să-i mai scape pe oameni de păcat până nu 
vine Domnul cu iertarea şi cu trezirea lor, aşa cum şi cu mine 
s-a petrecut, de mi-a ieşit Hristos în cale şi m-a mântuit de 
păcat. Nu s-a oprit această milă, ci merge Domnul cuvânt din 
loc în loc şi Se descoperă omului ca să-l ajute pe el împotriva 
păcatului din el, ca să-l ridice din moarte pe om, iar cei ce 
aşteaptă după cei mincinoşi cu viaţa şi îmbrăcaţi cu epitrafîr, 
aceia nu ajung la Dumnezeu, şi nici Domnul la ei, căci Do mn ul 
este sfânt, şi la cei sfinţi trage El şi lucrează cu ei şi Se împarte 
cu ei pentru cei robiţi de păcat şi îi mântuieşte pe aceia de 
păcatul lor. 

O, Doamne, nu cei morţi Te vor lăuda pe Tine, ci noi, 
cei vii, Te mărturisim. Eu sunt cu sfinţii adunată la fântână şi 
tainic stăm şi ne răcorim, căci apa pe care ne-o dai Tu nu dă 
însetare, Doamne, căci ea se face izvor în cel ce ia din ea ca să 
bea, şi se face cel ce bea adevărat închinător al lui Dumnezeu 
cu viaţa lui, în duh şi în adevăr închinător, aşa cum Tu ai spus 
inimii mele acum două mii de ani că nu omului trebuie să fie 
omul închinător aşa cum fac cei mulţi care caută prin locaşuri 
de biserică şi se închină la ce nu ştiu ei. 

Voi, cei care nu ştiţi la ce vă închinaţi în căutarea 
voastră, iată învăţătură peste voi: Căutaţi să vă ardă inima după 
Domnul, nu după om când ea ia foc în voi ca să căutaţi! Nu 
căutaţi după om, fie el chiar şi solul lui Dumnezeu cel după 
adevăr sol, şi cu atât mai mult să ştiţi atunci că Domnul este 
căutarea şi liniştea voastră apoi, căci nimeni dintre cei purtători 
de trup nu sunt scutiţi de ispite şi de căderi când ei ar căuta 
într-un alt fel în afară de calea sfinţeniei să meargă cu Dum- 
nezeu, Care este în ceruri. Aşadar, să vă ajungă Domnul când 
căutaţi după El, iar spre altcineva între voi şi El să nu vă opriţi 
inima, ci cu sfială sfântă fiecare să-l socotească sfânt pe fratele 
său şi să ţină mult seama de mântuirea acestuia, căci datoria 
aceasta este mare de tot pentru fiecare, şi mai ales pentru cel 
ce se face copil ca să poată veni spre Domnul Mântuitorul, 
Care locuieşte cu cuvântul Său cel de azi în mijlocul acestui 
popor, deoparte pus de El pentru slava Sa, şi să urmeze Lui 
apoi sub ochii Lui cei plini de vederea cea de sus. Amin. 

Am grăit pentru Tine, şi am dat înţelepciune fiilor oa- 
menilor, o, Doamne, căci am pus pe masă duhul dragostei de 
Dumnezeu, care a luat foc în mine în ziua când Tu m-ai întâlnit 
la fântâna din Sihar şi m-ai curăţit de păcat, de păcatul cel în 
ascuns lucrat, şi pe care Tu l-ai scos la lumină pentru mântuirea 
mea. 

O, înmulţeşte-Ţi poporul, Doamne, şi să strălucească el 
ca stelele de pe cer de dragostea Ta din el, dragostea cea pentru 
Tine, Doamne, şi binecuvântat să fii Tu de el, iar el să fie 
binecuvântat de Tine, căci Tu ai făcut cerul şi pământul şi pe 
poporul cel purtător de Dumnezeu în toate vremile şi până în 
vremea aceasta, când Tu Te slăveşti mai mult decât oricând 
între cer şi pământ şi grăieşti cuvântul Tău, aşezându-1 pe el 
peste poporul Tău de azi, popor purtător de Dumnezeu, popor 
mărturisitor al Tău, o, Doamne. Amin. 

F rumoasă este întâlnirea Mea cu voi la 
izvorul Meu de cuvânt, o, sfinţi ai cerului 
Meu! Frumoasă vă face vouă grăirea voastră lângă Mine Duhul 
Sfânt Mângâietorul! 

Ai povăţuit spre iubirea cea mai mare, spre iubirea de 


Dumnezeu pe poporul cuvântului Meu şi pe toţi cei care dau 
să caute după Dumnezeu cu căutarea lor din loc în loc peste 
pământ, o, fiică mărturisitoare pentru Domnul tău, pe Care 
L-ai întâlnit la fântâna lui Israel acum două mii de ani! Mare 
ţi-a fost mărturisirea cea pentru Mine, întinsă peste toţi cei din 
casa ta şi a părinţilor tăi! Ţi-am mulţumit în vremea aceasta de 
sfârşit pentru dragostea ta cea de atunci, dragostea cea mai 
mare, şi te-am aşezat lucrătoare şi veghetoare în curţile Mele 
de azi, în care Eu sălăşluiesc în mijlocul unui popor credincios, 
spre care vin şi Mă fac cuvântul celei de a doua veniri a Hris- 
tosului lui Dumnezeu pe pământ, ca să-Mi fac cunoscută 
această slavă şi să-Mi pregătesc ziua cea mare, tronul judecăţii 
făpturii, pe care stau acum şi cuvintez din mijlocul neamului 
român, pe vatra acestui popor, care ca şi neamul lui Israel e 
rece şi nu se aprinde de dor, din pricina neascultării lui de 
Dumnezeu, în care duhul lumii îl ţine pe el, până ce va fi jude- 
cat acest duh. Amin. 

Am stat la masă de cuvânt cu sfinţii în mijlocul tău, 
popor de la izvor. îi hrănesc de pe masa Mea cu tine pe mulţi, 
ajutându-i pe ei să ia foc în inimioară pentru Mine, Cel ce vin 
cuvânt de dor la fântână pe pământ ca să-Mi zidesc un popor 
iubitor. în zi de duminică am stat cu tine şi am lucrat facerea 
omului. Mai trec două duminici, iar în a treia iarăşi voi aduna 
popor de peste tot la izvor şi Mă voi slăvi în mijlocul lui aici, 
lângă tine cu slava Duhului Sfânt şi-i voi da lui putere pentru 
dragostea de Dumnezeu în el, pentru focul pe care Eu, Dom- 
nul, îl arunc pe pământ ca să aprindă el inimi multe spre 
mărturisirea lui Dumnezeu, spre slava Mea cu oamenii pe 
pământ, mai multă şi mai slăvită decât în toate vremile care au 
fost, iar tu îmi eşti cale ca să vin, şi iată, vin. Vin şi Mă slăvesc 
în mijlocul tău, iar tu Mă dai, şi mulţi iau foc în inimioară de 
la acest foc şi vin şi Mă caută, iar tu să le deschizi şi să-i înveţi 
pe ei calea, calea lor spre Dumnezeu, o, poporul Meu. Amin, 
amin, amin. 

30 aprilie/13 mai 2012 

Duminica a şasea după Paşti, a orbului din naştere 

învăţătura de pe pământ nu are putere bună pentru om. Sfântul apos- 
tol Ioan îndeamnă din cer poporul să folosească cuvânt dulce. 

P oposesc cuvânt în cartea Mea cea de azi şi-Mi 
învăţ poporul, mereu, mereu îl învăţ pe el, căci 
cine este ucenic învaţă mereu şi vesteşte mereu lucrarea 
învăţătorului său. 

Sunt Domnul Iisus Hristos învăţătorul. Ca râul vine din 
cer cuvântul Meu peste pământ. Cine voieşte să ia învăţătură 
din cer găseşte cuvântul Meu cu care stau în mijlocul neamului 
român în adunare de ucenici, căci aşa am lucrat în toate vremile 
învăţătura Mea peste pământ. E multă învăţătură pe pământ 
peste oameni, dar nu de la Dumnezeu este ea. învăţătura cea 
de la Mine este sfântă, dar oamenilor nu le place să fie sfinţi şi 
nu trag la Mine ca să înveţe. Eu însă nu sfârşesc râul Meu de 
cuvânt, că lumea ştie că Eu Mă fac cuvânt pe pământ, iar cei 
ce caută după Mine trebuie să aibă ce lua, căci fără de sfârşit 
este învăţătura Mea peste om. 

Te învăţ din cer, o, poporul Meu, ca să Mă găsească la 
tine cei ce Mă caută pe masa ta. E lumea cuprinsă de duhul 
învăţăturii cea de la om, iar omul nu este curat nici la inimă, 
nici la faptă, şi nici învăţătura lui nu este altfel. Iau oamenii 
unii de la alţii şi n-au putere bună în ei şi între ei, iar duhul cel 
rău îşi găseşte statul lui în oameni şi umblă după vânat, umblă 
cu faţa ascunsă şi îi încântă spre el pe oameni, iar Domnului îi 

trebuie ucenici ca să Şi-i apropie pe cei credincioşi cu inima şi 
să-i înveţe pe ei fapta credinţei, că nu mai este pe pământ cale 
cu Dumnezeu pe ea ca să vadă oamenii şi să meargă pe ea, căci 
stăpânitorul acestui veac nu mai tace şi îşi seamănă peste tot 
duhul său, şi plâng sfinţii cu Mine şi aşteaptă să tacă vrăjmaşii 
lui Dumnezeu şi ai lor şi să vină Domnul lor pe pământ şi să 
facă pace şi iubire între om şi Dumnezeu. 

Am vindecat pe orbul cel din naştere orb acum două 
mii de ani, dar învăţătorii cei de peste oameni s-au întărit cu 
împotrivirea şi n-au putut îndura să se facă mici sub minunea 
aceasta şi să înveţe ei de la Dumnezeu, ba, din contra, s-au 
împotrivit pe faţă. Am presărat în zilele acelea din timp în 
timp faţă în faţă cu ei multe semne mari, pe care nu le-au mai 
auzit ei până atunci, dar teama să nu rămână ei mai mici ca 
Dumnezeu i-a hrănit pe ei cu duhul împotrivirii, şi nici pe alţii 
nu-i lăsau să tragă spre Mine şi să-şi cureţe viaţa de minciună 
şi de păcat. 

O, poporul Meu, mersul Meu cu cuvântul pe pământ e 
dureros. E omul îndărătnic şi dornic de mărire şi e bolnav de 
acest dor, şi aceasta este duh potrivnic omului, duh de diavol. 
O, dacă diavolul îşi face loc cu omul şi în om îşi face ca să facă 
din om păpuşa lui, Eu, Domnul, să nu intru în om şi să-l fac pe 
el casă a Mea? 

O, fii ai oamenilor, întrebaţi-vă cu cine semănaţi prin 
toate ale voastre lucrări, căci diavolul se ascunde sub faţă bună, 
căci îl învaţă pe om aceasta, dar Eu, Domnul, nu Mă ascund, 
şi ies la iveală cu faţa Mea din om. Vine Domnul pe pământ 
cuvânt, vine să-i cheme pe oameni la şcoala de învăţat cuvânt 
din cer şi fapte cereşti între ei pe pământ. Duhul Meu suflă 
peste voi cuvântul cel de sus, pe care nu-1 găsiţi pe pământ. 
Voiesc să vă vindec de întunericul învăţăturii cea de la om, căci 
omul nu este Dumnezeu, fiindcă nu ia de la Dumnezeu ca să 
aibă şi ca să facă şi ca să împartă, ci din sine învaţă, fiindcă 
omul este îngâmfat, săracul, şi nu-şi mai poate vindeca duhul 
decât atunci când el vede că nu mai poate ca el, şi atunci s-ar 
da bătut, dar trebuie şi pentru aceasta învăţătură bună, căci dacă 
omul nu-şi adună păreri de rău pentru faptele lui rele şi pentru 
îndărătnicia duhului lui cel orb de Dumnezeu, zadarnic s-o da 
el şi bătut, căci nu oricum rodeşte salvare aplecarea omului, şi 
numai Duhul lui Dumnezeu când poate pătrunde în om, numai 
El poate să facă loc cald pentru El în om şi să-l învieze pe om, 
scăpându-1 de deşertăciunea de pe pământ şi din om. 

Numai Eu, Domnul, numai Eu pot să vindec ochii minţii 
omului. A fost uşor să Mă opresc lângă cel orb din naştere şi 
să fac minunea zidirii ochilor lui şi să-i pun lui ochi la locul 
unde era să aibă el ochi, dar minunea ochilor zidiţi de Mine în 
mintea şi în inima omului e cu anevoie de dorit şi de crezut şi 
de primit, căci când am făcut orbului ochi şi i-am înfiinţat la 
locul lor, scuipând în ţărână şi plămădind ochi pentru cel orb, 
au aflat iudeii şi s-au îngâmfat împotriva Mea şi a celui vinde- 
cat de lipsa ochilor lui, şi iată cât de greu poate omul să se plece 
spre minunile lui Dumnezeu şi să se facă mai mic ca Dum- 
nezeu pentru slava lui Dumnezeu pe pământ între oameni! 

O, fii ai oamenilor, deschideţi-vă ochii duhului şi luaţi 
de la Mine vedere de sus ca să vedeţi apoi! Ridicaţi-vă inimile 
spre dreptatea a toate şi deosebiţi lumina de întuneric şi faceţi 
paşi spre lumină, căci zilele sunt grele, şi nimeni nu vă spune 
vouă aceasta dintre slujitorii întunericului de pe pământ. Vin 
Eu pe pământ cuvânt, vin Eu, Domnul, ca să vă vindec de îm- 
piedicarea în care vă ţin fiii întunericului, cărora le place să le 
daţi slavă, iar ei să se hrănească cu ea. Eu vin din cer de la Tatăl 
şi vin la voi cu învăţătură miloasă ca să vă chem să Mă ascultaţi 


şi să urmaţi pe drum cu lumină, căci cuvântul Meu este lumina 
care vă iese în cale ca să vă lucreze mintea şi apoi calea. Veniţi 
de luaţi lumină, că vin Eu cu ea în calea voastră ca să v-o îm- 
part! Umblu tainic pe calea pe care voi călătoriţi şi am cu Mine 
lumină pentru voi şi tainic stau şi vă grăiesc din ea. Dacă duhul 
diavolului vrăjmaş Mie şi vouă intră în om şi îl ademeneşte 
spre el şi-l orbeşte pe om pentru Dumnezeu, o, cum să nu intre 
şi Domnul în om ca să-l lumineze pe el şi să-i dea vedere pen- 
tru cele din cer şi să vadă omul apoi? Iată, este Dumnezeu şi 
umblă după om ca să-i dea minte, ca să-i dea vedere, numai să 
vrea omul să caute cu lumina şi cu adevărul cel împotriva min- 
ciunii de pe pământ, căci omul este mincinos pentru om, şi om 
pe om se robeşte spre duhul minciunii, că altfel de lucru nu are 
minciuna. 

O, fii ai oamenilor, căutaţi spre odihna inimilor voastre, 
că nu aveţi odi hn ă! Veniţi să vă dau, veniţi spre Dumnezeu! 
Eu las cuvântul Meu în calea voastră ca să-l auziţi şi ca să-l 
primiţi şi ca să-l iubiţi, aşa cum el cu iubire caută după voi, că 
nu duhul cel rău, ci Dumnezeu l-a zidit pe om. Amin. 

O, poporul Meu, bogăţie de învăţătură pun pe masa Mea 
cu tine, iar tu s-o dai şi s-o aşezi în calea oamenilor lumină 
pentru ei. Acum două mii de ani vindecam pe ici, pe colo pe 
câte unul neputincios şi-Mi lăsam aşa mărturisirea cea despre 
Mine între oameni, dar oamenii duhului potrivnic se îm- 
potriveau şi Mă ascundeau din calea minţii oamenilor, căci se 
temeau să nu-şi piardă ei statul şi slava lor. Vai celor cu stat şi 
cu slavă şi cu avuţii pe pământ! Iată-i, nu pot învia, nu se pot 
despărţi de această minciună, pe care n-o văd a fi deşertăciune 
şi alergare după vânt. Când omul nu iubeşte pentru el înţelep- 
ciunea cea de sus a vieţii, el iubeşte duhul minciunii şi al 
deşertăciunii şi-şi hrăneşte cu el viaţa şi stă rob minciunii vieţii 
şi nu poate fără minciună, bietul de el. Toţi fiii oamenilor, de 
la regii de peste ei şi până la cei mai mici între oameni, toţi 
slujesc duhului deşertăciunii vieţii şi nu iau de sus din cer 
înţelepciune de viaţă. 

Mă port cuvânt din cer pe pământ printre fiii oamenilor 
ca să audă şi ca să vadă ei umbletul Meu după ei. Cel ce are 
viaţă în El este Cel ce dă viaţă şi vindecare oamenilor, şi nu 
este El ca şi cei ce n-au putere ca să dea omului viaţă, de vreme 
ce ei iubesc deşertăciunea vieţii. Cu duh însuspinat prin cuvânt, 
aşa Mă port după om peste pământ. Merge cuvântul Meu şi se 
face el strigare după om. Iţi voi da putere multă să Mă porţi, 
poporul Meu, iar tu să te foloseşti de ea spre slava Mea cu tine, 
că vreau să atrag pe mulţi spre izvor şi să le dau înţelepciunea 
Mea lor, spre folosul lor şi al multora apoi, căci precum duhul 
rău atacă pe oameni din unii în alţii, Eu, Domnul, voiesc din 
om în om să Mă vestesc învăţătorul înţelepciunii cea de sus 
peste paşii şi peste viaţa omului de pe pământ, căci pentru 
Mine l-am făcut Eu pe om, iar omul a greşit, şi s-a născut 
atunci duhul diavolului, împotrivitorul Meu şi al omului, iar 
omul este slab prin greşeală şi se lasă uşor minţit de duhul cel 
rău, potrivnicul salvării omului. 

Eu, Domnul, binecuvintez lucrarea ta cu Mine, popor 
al cuvântului Meu, călăuzitorul tău de zi cu zi, şi binecuvintez 
lucrul tău cel pentru pregătirea slavei praznicului Duhului 
Sfânt. Peste paisprezece zile cobor cu dor între cei ce se vor 
strânge la izvor ca să petreacă cerul cu ei pe pământ sărbătoare 
de Rusalii, aici cu voi, unde Eu cobor cu sfinţii Mei, fiilor, şi 
Mă împart cuvânt şi har prin cuvânt. Faceţi cerere pentru ca 
să asculte vremea şi stihiile de duhul sărbătorii de Rusalii şi 
faceţi iubire între voi mereu, că ea atrage pe Domnul. Iată, 
mâine este pomenit bisericeşte Ioan, apostolul Meu iubit. Iu- 

birea vă învaţă el pe voi, şi-i dau acum peste voi glas ca să vă 
dea el har din har, din iubirea lui cea pentru Dumnezeu să vă 
dea, o, fiilor. Amin. 

O iubiţi-vă unii pe alţii precum Domnul vă 
^iubeşte şi vă creşte pentru El! Cuvintele 
dulci sunt cuvintele iubirii şi au în ele duhul smereniei dintre 
fraţi, iar cuvintele tăioase sunt de pe pământ şi din om, nu sunt 
din duhul iubirii cea de sus, şi au fiii oamenilor de unde să 
înveţe pe Dumnezeu şi voia Lui cu ei dacă ei se apleacă să ia 
şi să înveţe din izvorul de cuvânt al Domnului cu voi. Păziţi 
poruncile Domnului! Numai cei ce le păzesc pe ele, numai 
aceia îl iubesc pe El, iar poruncile Lui nu sunt grele, numai să 
nu ia omul din sine, căci atunci el greşeşte, ci să ia îndemn din 
poruncile lui Dumnezeu şi în tot timpul să lucreze el lucrarea 
lor. Aceasta este ceea ce eu aduc aminte în ajunul zilei mele 
de pomenire bisericească între fraţi în cer şi pe pământ. Dulce 
să vă fie graiul, dulce şi inimioara. Atente să vă fie duhul şi 
grăirea, şi toate să fie ca ale lui Dumnezeu în voi şi între voi! 
Vă iubesc cu iubirea Domnului şi vă dau din ea şi aşa vă iu- 
besc, căci ceea ce am vă dau, şi fiecare dă ceea ce are în cuibul 
inimii lui. O, vedeţi cu cine semănaţi prin toate ale voastre 
lucrări. Aşa a fost învăţătura Domnului în ziua aceasta peste 
fiii oamenilor. Dacă duhul rău ia faţă în om şi intră în el cu faţa 
şi cu lucrarea lui, Domnul cum să nu intre în om şi să-l povăţu- 
iască pe om văzându-L omul pe Dumnezeu în om? 

Iubiţi-vă unii pe alţii precum Domnul vă iubeşte, fiilor, 
şi grăiţi-vă unii altora precum Domnul vă grăieşte vouă, ca să 
fiţi asemenea Lui şi să fiţi mereu, mereu asemenea celor ce 
L-au iubit şi îl iubesc pe El în cer şi pe pământ, o, fiilor. Amin. 

O pace ţie, apostolul Meu iubit, căci iubi- 
^ rea este învăţătura ta, şi ţi-ai alinat dorul 
tău grăind în mijlocuî poporului cuvântului Meu. Amin. 

Piţi blânzi şi smeriţi cu inima, fiilor! Piti cu duhul blând! 
El este pacea voastră şi pacea Mea între voi. Inimă înfrântă şi 
smerită să aveţi unul spre altul, şi aşa va fi judecat în voi şi în- 
tre voi duhul lumii, care sălăşluieşte din plin în fiii oamenilor 
şi între ei, după chipul şi asemănarea stăpânitorului întuneri- 
cului acestui veac trecător, duhul lumii. 

O, pace vouă, fiilor, şi mult duh şi ajutor din cer las peste 
voi ca să-Mi gătiţi voi marea sărbătoare la izvor, praznicul 
Duhului Sfânt Mângâietorul cu popor adunat spre bucuria lui 
Dumnezeu! Eu, Domnul, pun har în voi, har aparte pentru găti- 
rea întâlnirii Mele cu voi şi cu poporul care vine pe cale încă 
de pe acum cu gândul şi cu dorul, căci cel ce Mă doreşte Eu îi 
dau şi mai mult, şi aşa îmi dă şi el. 

Fiţi harnici, fiilor, întru toate fiţi aşa, căci Eu, Domnul, 
am peste voi har şi fac cu el lucrările Mele, căci voi sunteţi 
aşternutul Meu şi sunteţi mângâierea Mea, fiilor, pe calea doru- 
lui Meu după om. Amin, amin, amin. 

7/20 mai 2012 

Praznicul înălţării Domnului 

Temerea de Dumnezeu îl ajută pe om să nu calce poruncile iubirii. 
Grăirea Domnului de azi va împilini naşterea din nou a lumii. 

F ace ţie, poporul Meu! Intru cuvânt de praznic sfânt 
în cartea Mea cu tine şi petrecem amintirea zilei 
când Eu, Do mn ul Iisus Hristos, M-am aşezat cu trupul Meu 
cel înviat de-a dreapta Tatălui, unde îmi este statul din vecii, 
şi Mi-am dus trupul în lucrare de taină şi am lăsat în lucrul 
Meu lângă ucenici pe Duhul Sfânt Mângâietorul, căci aşa le-am 
promis lor. Am petrecut lângă ei patruzeci de zile şi din timp 


în timp am stat între ei cu semne doveditoare învierii Mele şi 
puterii celei de sus şi M-am tras apoi cu ei spre Betania şi, 
suindu-ne pe munte, a venit un nor şi M-a acoperit în taină, iar 
ei s-au strâns apoi mănunchi şi au stăruit în unire prin rugă- 
ciune toţi, iar după zece zile a venit Duhul Sfânt Mângâietorul 
la ei şi i-a îmbrăcat întru El şi au fost ei martorii Mei în Ieru- 
salim şi în Iudeea şi în Samaria şi apoi până la marginea 
pământului, precum Eu le-am spus lor că va fi cu ei. 

Mă port pe nori între cer şi pământ şi vin cu sfinţii şi cu 
ucenicii Mei la tine, poporul Meu, şi Mă scriu pe pământ cu 
tine şi Mi-e duhul pară de foc, căci aş vrea să vină mulţi să 
audă glasul Meu de peste tine, aşa cum este scris să fie acum, 
la sfârşit de timp, şi vreau ca Duhul Sfânt Mângâietorul să facă 
mai curând această minune, aşa cum a făcut El în ziua când 
i-a îmbrăcat întru El pe ucenicii Mei de s-au minunat toate nea- 
murile pământului adunate la Ierusalim de minunea mărturisirii 
în toate limbile prin ucenicii Mei mărturisitori, care au mărtu- 
risit prin Duhul şi atât de minunat M-au împărţit tuturor cu 
adevărul Meu în ziua slavei Duhului Sfânt de peste ei. 

O, cât de minunat şi de mult bine aduce pe pământ as- 
cultarea de Dumnezeu a omului credincios Domnului! E mare 
lucrare să împlinească omul poruncile lui Dumnezeu şi să Mă 
iubească el aşa! Atunci Tatăl îi trimite lui pe Duhul Sfânt 
Mângâietorul şi se face Mie mărturisitor peste mulţi omul cel 
credincios. Când cel credincios nu se aşează cu împlinirea cea 
întreagă a poruncilor lui Dumnezeu, el nu veghează întreg pen- 
tru iubire şi se face el vinovat pentru toată legea iubirii, dar 
iată cum vin Eu pe pământ cuvânt în zilele acestea ca să-i dau 
omului trezire şi veghe, putere şi har pentru poruncile iubirii! 
Vin şi strig să Mă audă omul şi să ia în împlinirea lui temerea 
de Dumnezeu, ca să-l ajute ea pe el să nu calce peste poruncile 
iubirii, care se fac prin împlinirea lor sfinţenie în om. 

O, să nu spună omul că-L iubeşte pe Dumnezeu dacă el 
nu aduce Domnului împlinirea poruncilor iubirii! O, cum să 
nu Mă frâng de ruşine înaintea diavolului când el îmi arată pe 
cei păcătoşi în fel şi chip că vorbesc ei despre iubirea de Dum- 
nezeu şi că zic rugăciunea „ Tatăl nostru ” ca fii ai Tatălui, când 
ei nu seamănă cu Fiul Tatălui, Cel Unul născut din Tatăl spre 
pildă celor ce vor să ia de la Mine putere să se facă fii ai lui 
Dumnezeu prin împlinirea a toate poruncile Lui? Umplu cerul 
şi pământul de glasul cuvântului Meu în zilele acestea şi-i spun 
diavolului să nu se mai bucure că nu împlineşte omul cel cre- 
dincios poruncile lui Dumnezeu, de vreme ce toate puterile 
duhului rău le-a pus el împotriva mersului cu Dumnezeu al 
omului, aşa cum de la început a lucrat acest duh rău. Vine plân- 
sul şi vine scrâşnirea dinţilor peste toţi cei care au înăbuşit pu- 
terea şi mersul cu Dumnezeu al omului. Zadarnic se zbat, 
zadarnic se bucură cei ce-1 despart pe om de Dumnezeu fără 
ca omul să ştie că asta-i face lui cel cu faţa ascunsă sub numele 
de slujitor al binelui cel de la Dumnezeu. Eu, Domnul, Mă voi 
arăta în toată dreptatea şi voi ruşina această minciună atunci 
când nimeni nu se aşteaptă, că mulţi din cei ce dau să împartă 
pe Domnul peste cei supţi de vlaga din ei îl urăsc pe Dumnezeu 
şi stau ei în locul Lui peste sufletele oamenilor, şi sunt uneltele 
duhului rău cei ce fac aşa. 

O, poporul Meu, mare mângâiere aflu Eu în durerea 
Mea cea de la om când pot să-ţi spun ţie durerea Mea ca să fie 
ea scrisă pe pământ şi să plângă ea din cer şi până pe pământ 
şi să Mă audă omul cumva! Plânsul Meu este vindecător peste 
om, numai să-l ia omul şi să-l pună pe rana pe care diavolul i-o 
face, căci diavolul este potrivnic când îi dă omului bucuriile 
lui mincinoase şi pline de curse pentru sufletul omului. Duhul 

Meu însă va sufla tot mereu peste pământ şi peste om şi tainic 
va lucra cuvântul Meu peste om şi va sta mereu faţă în faţă cu 
duhul cel potrivnic şi-i va slăbi puterea şi se va da bătut şi el şi 
omul, căci petrecerea Mea pe pământ acum două mii de ani, 
prin care am lucrat atâta cer pe pământ, şi petrecerea Mea cea 
de acum cu atât cuvânt de viaţă dătător peste om, vor lucra 
acestea din două părţi şi nu va mai rămâne puterea diavolului, 
şi va fi cerul cel nou şi pământul cel nou, aşa cum este prooro- 
cia aceasta, şi voiesc s-o creadă mulţi şi să se facă mulţi oşteni 
acestei înnoiri şi să-i curăţ Eu pe ei de urmele duhului rău şi 
să-i aşez în pocăinţă şi în duh de umilinţă şi de înviere, căci 
dorul Meu nu stă din arsura lui şi-Mi dă de mers şi de lucrat 
peste împotrivirea care Mi se aşează mereu în cale de la duhul 
pizmaş pe Dumnezeu, şi va fi apoi împărăţia Tatălui şi a Fiului 
şi a Duhului Sfânt, căci ea este cea binecuvântată şi este ea 
peste mulţi, şi va rămâne numai ea peste tot între cer şi pământ, 
căci Eu de aceea am venit acum două mii de ani şi de aceea 
sunt şi acum cuvânt de naştere din nou a lumii, cuvânt de îm- 
plinit, şi-Mi voi afla odihna dorului Meu cel sfânt şi mare, prin 
care plâng de şapte mii de ani în cer şi pe pământ. 

Mă pregătesc cu sfinţii pentru praznic de Rusalii şi vin 
cu ei peste zece zile la masă cu tine şi cu cei ce se vor aduna 
la izvorul Meu de cuvânt, poporul Meu. O, ai grijă de duhul 
ascultării şi al dăruirii depline, fiule, căci Eu te rog aceasta. Ai 
grijă de Mine, nu de tine, căci de tine am Eu. Ai grijă mare şi 
frumoasă pentru gătirea cea de praznic de Duh Sfânt şi fii ochi 
şi urechi pentru armonia cea sfântă între frate şi frate, între 
truda şi odihna ta, poporul Meu. O, sunt multe de făcut şi te 
apasă, dar poartă-le cu Mine, fiule, şi fii purtător de Dumnezeu, 
căci Eu te port de mânuţă şi-ţi dau ca să poţi şi te întăresc cu 
cuvântul Meu ca să poţi. 

Vă voi învăţa, fiilor, lucrarea cea cu gospodărire mare a 
ascultării a toate, căci trebuie mult sporită această ascultare, şi 
vă voi învăţa pentru ea, căci Eu vă învăţ şi de sus, şi de jos prin 
Duhul Meu, Care lucrează mult pentru voi. înmulţiţi-vă veghea 
cea pentru ascultare, fiilor, căci trebuie să ascultăm de toate câte 
sunt de făcut şi sunteţi puţinei faţă de sarcinile Mele, dar Eu sunt 
Cel minunat şi pot să lucrez cu minuni când voi sunteţi mici şi 
neputincioşi, numai să aveţi voi în voi iubirea de Dumnezeu, fi- 
ilor, căci ea este cea care poate, iar voi doar să fiţi fiii ei. 

Multă unire vă cer în toate câte sunt de făcut, fiilor, 
multă aplecare sub mâna Mea cea minunată peste voi, multă 
ascultare de toate câte sunt de făcut şi de pregătit. Mâncaţi 
puţin de tot în zilele care mai sunt de pregătit praznicul Duhu- 
lui Sfânt, căci trebuie să fiţi uşori şi vioi şi să nu vă ia mole- 
şeala, fiilor. Mâncaţi mai sfânt decât în zilele cele de mâncat, 
că avem de lucrat lucru sfânt şi ne trebuie vioiciune şi inimă 
mare şi timp pentru lucru, fiilor. Adunaţi-vă mereu pentru sfat 
şi lucraţi după sfat, şi nu uitaţi: cu toţii în stânga, cu toţii în 
dreapta pentru tot lucrul, ca să fie şi duhul veghii sfinte peste 
voi, şi fiţi dăruitori, fiilor! Când Eu M-am lăsat dus de nor di- 
naintea ucenicilor Mei i-am învăţat mult pe ei şi le-am spus ce 
trebuie să facă şi ce să nu facă, şi apoi le-am aşteptat ascultarea. 
Aşa să lucraţi şi voi ori de câte ori Eu vă dau cuvânt ca să-l 
ascultaţi şi ca să-l lucraţi binecuvântaţi de el. Nu uitaţi să cereţi 
cerului însoţire cu vreme dulce la sărbătoare şi nu uitaţi să fiţi 
dulci şi însoţiţi de cei din cer în toate câte sunt de făcut. Pace 
să lucraţi, şi de la ea să fiţi cu dulce între voi, şi apoi ca pe 
împăratul tuturor să Mă primiţi şi să-Mi faceţi primirea la 
praznic de Duh Sfânt cu popor adunat la izvor! 

O, fiilor, fără Mine nu puteţi face nimic, nu uitaţi aceasta 
nici o clipă, dar iată, nici Eu fără voi nu pot. Aceasta însă tre- 


buie să vă umple de umilinţă, nu de bucurie şi nici de înălţare 
cu mintea, ci numai de credincioşie şi de îndatoriri sfinte înain- 
tea Celui ce a făcut cerul şi pământul şi încă face, luându-vă 
pe voi în slujba Lui. Vă port în Duhul Meu, şi tot aşa şi voi să 
faceţi cu Mine, că n-am bucurie mai deplină ca şi aceea când 
pot să am fii după chipul şi asemănarea Mea. Cel ce Mă poartă 
în duhul lui nu mai seamănă cu omul, şi seamănă cu îngerii lui 
Dumnezeu, cu cei purtători de Dumnezeu, şi se înalţă spre 
Mine pe aripi de dor, aşa cum Eu, de dorul locului Meu de 
lângă Tatăl trup şi suflet şi duh, M-am suit pe nor alb la El şi 
stau cu El pentru voi şi pentru toţi cei ce pe pământ Mă iubesc 
şi cred în Mine ca şi voi, iubind ei poruncile Mele şi pe Duhul 
Sfânt lucrător pentru ele peste ei, o, dar puţin de tot mai aflu 
Eu pe pământ om în care să stau şi să Mă odihnesc şi să 
nădăjduiesc pentru Mine în el şi de la el, când Eu am atât de 
mult de lucrat şi de împlinit între cer şi pământ, şi iată, numai 
prin cuvânt rostit de gura Mea peste om pot să-Mi desăvârşesc 
împlinirile, şi iată de ce locul Meu de la voi îmi este aşa de 
scump, aşa de dorit şi de vegheat peste el! 

O, fiilor, vegheaţi şi voi cu toată dăruirea voastră lângă 
Mine pentru locurile Mele cu voi! Vegheaţi ca numai Duhul 
Sfânt să împărăţească în ele cu voi, şi tot ochiul va vedea în ziua 
slavei Mele ce comoară a stat în mijlocul vostru şi cât de minu- 
nat va străluci lucrarea cuvântului Meu, căci comoara aceasta 
este cuvântul Meu de peste voi şi dintre voi, fiilor, şi este şcoală 
cerească peste voi glasul şi învăţătura cuvântului Meu. 

Mi-e drag să vă grăiesc duios, ca să vă învăţaţi între voi 
cu acelaşi fel de grăire, măi fiilor, şi să fiu Eu cu lărgime între 
voi prin graiul cel dintre voi ca şi al Meu cu voi. Să cerem 
Tatălui aplecare spre noi pentru dulce duh şi văzduh la sărbă- 
toarea Duhului Sfânt Mângâietorul, o, fiilor! 

O, Duhule Mângâietor, adu-ne de la Tatăl văzduh dulce 
şi cald şi blând şi însoţit de semne cereşti mângâietoare şi 
binefăcătoare pentru creşterea lui Dumnezeu în oameni pe 
pământ! O, Duhule al Treimii dumnezeieşti, întreită iubire co- 
boară peste noi şi minunată lucrare a Ta, cu vreme dulce pentru 
sărbătoarea Ta cu popor adunat la izvor! Amin. 

Acum, fiilor, rostesc peste voi binecuvântarea lui Dum- 
nezeu, Cel întreit la nume şi la lucrare: Tatăl, Fiul şi Duhul 
Sfânt, iar voi să-I daţi Lui loc larg zi şi noapte cu voi, şi cu iu- 
bire mare să-L purtaţi pe El, şi la vedere să Se vadă Domnul în 
toate lucrările voastre cu El. Pace vouă! învăluiţi în Duhul 
Sfânt să staţi şi să lucraţi! Cuvintele voastre să fie ca ale Mele, 
iar duhul cel potrivnic să vadă şi să slăbească sub slava Mea 
dintre voi! O, ştiţi voi de ce mereu, mereu vă învăţ Eu pe voi? 
Vă învăţ mereu ca să vadă şi ca să audă duhul cel potrivnic pe 
Dumnezeu-Cuvântul peste voi, învăţându-vă El lucrarea Lui 
cea de sus cu voi pe pământ, cuvântul Lui de Păstor şi de 
învăţător peste voi şi cu voi mereu, mereu, cuvântul Duhului 
Sfânt cu voi pe pământ, o, fiilor. Amin, amin, amin. 

11/24 mai 2012 

Duminica a şaptea după Paşti, a sfinţilor părinţi 

Sfinţii părinţi îi întreabă din cer pe slujitorii bisericii lumii de 
călcarea canoanelor ecumenice. 

T atăl, Fiul şi Duhul Sfânt Se aşează în carte cuvânt, 
că e pomenirea bisericească a sfinţilor părinţi, 
care i-au călăuzit pe oameni spre împărăţia cerurilor, spre viaţa 
veşnică, iar viaţa cea veşnică a lor este să-L cunoască ei pe 
Tatăl singurul Dumnezeu adevărat, şi pe Fiul Său fisus Hristos, 
pe Care L-a trimis, şi Căruia f-a dat stăpânire peste toată 

făptură, ca viaţă veşnică să dea la toţi, pe care Tatăl I-a dat Lui, 
şi încă îi dă. 

Deschideţi voi, cei ce vegheaţi în porţi, ca să intru în 
carte şi să Mă scriu în ea cu sfinţii, măi fiilor. Eu, Domnul, aş 
fi zis să nu vă mai apăs şi azi, dar părinţii cei sfinţi stau la rând, 
căci îşi văd scrisă în ziua aceasta sărbătoare pentru ei, pome- 
nire a lucrărilor lor mărturisitoare pentru Fiul lui Dumnezeu. 
Ne aşezăm o clipă să le dăm lor bucurie cu Mine şi cu voi în 
ziua aceasta, căci dorul cel din cer e mare, fiilor, şi e nesfârşit, 
iar un alin din când în când îi mai linişteşte focul. Aşadar, fiţi 
primitori de oaspeţi cereşti la masă cu voi, căci cuvântul cel 
scris este mult lucrător, iar cei ce îl aud îl lucrează pe el, şi îl 
aud pe el sfinţii şi toate puterile cereşti, care lucrează pentru 
Dumnezeu în cer şi pe pământ. 

O, fiilor, în curţile Mele de la voi e pregătire acum pen- 
tru venirea Mea cu sfinţii la praznic de Rusalii cu voi, şi se 
adună la izvor popor de peste tot şi va sărbători cu cerul aici 
ziua Duhului Sfânt, pomenirea zilei când Eu, Domnul, L-am 
trimis pe El peste ucenicii Mei după zece zile de la aşezarea 
Mea iarăşi la scaunul părintesc Dumnezeu adevărat şi Om 
desăvârşit în trup, căci M-am îmbrăcat în trup şi am împlinit 
pe pământ iconomia Tatălui pentru mântuirea oamenilor, şi 
apoi M-am întors la Tatăl Om şi Dumnezeu desăvârşit. 

O, poporul Meu, să ceri, fiule, Domnului, tot binele şi 
tot frumosul zilei de praznic al Duhului Sfânt Mângâietorul 
când El va veni şi va cuvânta şi Se va mări cu slava Sa cea 
plină de cuvânt, iar tu găteşte-I slava, fiule, şi se va întâlni de 
sus şi de jos slavă pentru Duhul Sfânt, Care Se slăveşte atât de 
minunat prin sfinţi, şi iată, sfinţii părinţi se aşează înaintea Mea 
şi înaintea ta spre împărţirea cuvântului Meu cel din ei, 
mărturisitori fiind ei din cer lui Dumnezeu aşa cum pe pământ 
au fost, şi s-a scris că au fost. 

Eu, Domnul, binecuvintez intrarea voastră, sfinţi şi iubiţi 
părinţi. V-aţi adunat atunci la trâmbiţa împăratului creştin şi 
aţi aşezat în cărţi adevărul cel de nezdruncinat pentru Iisus 
Elristos, mărturisindu-L pe El Dumnezeu adevărat şi Om desă- 
vârşit în trup, spre ruşinarea celor ce au dat să clatine acest 
adevăr atunci. O, pace vouă în mijlocul poporului Meu ucenic 
din zilele acestea, şi cu care Eu scriu pe pământ acum cartea 
Mea cea de azi, grăirea Mea cu omul la sfârşit de timp ca să-i 
înviez pe mulţi! Cuvântul vostru, să meargă îi spun, şi să măr- 
turisească el pe Dumnezeu, şi pe voi părinţi ai bisericii celor 
credincioşi, părinţi binecuvântaţi pentru aşezarea pe pământ a 
adevărului Fiului lui Dumnezeu. Amin. 

O Tată Savaot, o, Tatăl nostru, preamă- 
reşte pe Fiul Tău Iisus Elristos prin cu- 
vântul mărturisirii noastre în cer şi pe pământ, precum I-ai dat 
Lui stăpânire peste toată făptura, ca viaţă veşnică să dea la toţi 
pe care Tu i-ai dat Lui, aşa cum şi pe noi ne-ai dat Lui, iar viaţa 
veşnică aceasta este: să Te cunoască pe Tine singurul adevăra- 
tul Dumnezeu, şi pe Fiul Tău Iisus Hristos, pe Care L-ai trimis, 
şi Care S-a sfinţit pe Sine însuşi, ca şi noi să fim sfinţi în 
adevăr, dar nu numai noi, ci şi cei care vor crede în El după 
cuvântul nostru, Doamne, ca toţi să fie una, după cum Tu 
însuţi, Tatăl, întru Fiul Tău eşti, şi El întru Tine, ca şi ei să fie 
una întru Unul Dumnezeu, aşa încât lumea să creadă că Fiul 
Tău este trimisul Tău, căci El ne-a dat nouă mărirea pe care Tu 
I-ai dat-o, ca să fim una, precum Tu şi cu El Una sunteţi, ca 
iubirea cu care Tu L-ai iubit să fie în noi cu El, iar noi să fim 
în El, o, Tată. 

S-a suit la cer în vremea noastră mare durere asupra Fi- 
ului Tău Iisus Hristos din partea celor ce s-au strâns într-un 


gând hulitor împotriva dumnezeirii Lui. Ne-a adunat atunci 
împăratul în sobor de trei sute optsprezece părinţi şi am stat 
sub boarea Duhului Sfânt şi am dat spre anatema toată mărtu- 
risirea cea rea a celor eretici şi am lăsat scris că Fiul lui Dum- 
nezeu este Dumnezeu adevărat şi Om desăvârşit în trup, şi Care 
S-a ridicat la scaunul părintesc după ce Şi-a plinit lucrarea Sa 
cea de la Tatăl dată. Am pecetluit apoi cu numele părinţilor 
adunaţi şi cu numele şi pecetea împăratului şi am lăsat adevăr 
veşnic pe pământ şi scris în cartea vremii, şi iată, le spunem 
noi în ziua aceasta de serbare de sobor de sfinţi părinţi, le 
spunem acum celor ce stau aşezaţi pe scaune de sfinţi şi de câr- 
muitori peste sufletele oamenilor şi îi întrebăm pe ei de ce 
clatină şi de ce tot au clătinat ei pe cele pecetluite în sobor sfânt 
de părinţi plini de Duhul Sfânt, adunaţi în sobor sfânt pentru 
apărarea adevărului cel despre Iisus Hristos? îi întrebăm pe ei 
cum de se unesc ei cu cei străini de taina de biserică a lui Iisus 
Hristos? O, până când? Era oprire să se intre în biserică a celor 
ce nu erau din acelaşi trup, din aceeaşi dogmă sfântă şi aluat 
sfânt. Iată, culcat-au ei gardul viei la pământ ca să intre toţi 
trecătorii. Singuri se dau anatemei cei ce fac acestea negândin- 
du-se ei la cei mulţi, care nu ştiu ce fac cei ce s-au aşezat în 
capul unghiului în numele lui Dumnezeu. 

Voi, cei ce staţi pe scaune şi nume de slujitori ai lui 
Dumnezeu peste mulţimi, aţi deschis uşile larg şi aţi făcut 
amestecătură. Vă va costa aceasta ce faceţi voi de atâta vreme 
ca să pătaţi trupul bisericii, care şi aşa era plin de vânătăi. Vă 
credeţi voi mari şi cu putere, dar Dumnezeu ce mai este? Mai 
este El, îl mai socotiţi voi pe El? Ba, îl nesocotiţi stând în nu- 
mele Lui peste mulţimi, iar casele de pe înălţimi, pe care voi 
le tot zidiţi şi le tot împodobiţi în roşu sunt ale voastre şi ale 
slavei voastre, nu ale lui Dumnezeu, căci voi nu sunteţi de 
partea lui Dumnezeu, Care locuieşte în taină. Aşadar, singuri 
se dau anatemei cei ce nu seamănă cu Dumnezeu în slujba lor 
cea pentru Dumnezeu, şi care umblă la aşezămintele sfinte ca 
să le zdrobească şi ca să le schimbe şi ca să le dea în lături ca 
să nu mai fie, şi să fie apoi numai ei cu dorinţele lor slobode, 
sugând pentru aceasta sângele celor legaţi la ochi ca să nu 
vadă, ca să nu ştie că întunericul acestui veac îşi face tron pe 
scaun ştiut sfânt, precum este scris. 

Iată, stricaţi vremea şi puterea zilelor de post şi aşezaţi 
de la voi dezlegare cu neorânduială peste oameni, iar Do mn ul 
este mereu Acelaşi ieri şi azi, şi nu este El altfel azi. O, nu-I 
puteţi voi orândui Domnului lucrările, că iată, v-aţi pus pe stri- 
cat. Temeţi-vă de Dumnezeu! Unde vă este rodul cel pentru 
El? Veţi fi întrebaţi curând, să ştiţi că veţi fi, căci Domnul nu 
Se lasă batjocorit. O, nu vă jucaţi de-a pieirea voastră de la faţa 
milei Domnului! Pocăiţi-vă şi căutaţi spre vreme de pocăinţă, 
că iată, greşiţi asupra lui Dumnezeu, nu numai asupra oame- 
nilor! Voi ştiţi ce greşiţi, şi greşiţi cu ştiinţă. Ştiţi canoanele şi 
legile sfinţeniei, căci ele sunt scrise şi pecetluite la locul lor şi 
cu timpul lor, şi iată, le călcaţi pe toată faţa pământului şi le 
daţi în lături, le luaţi de peste oameni în loc să le puneţi peste 
ei şi să-i păziţi prin ele de toate relele care mişună pe pământ 
şi în ape şi în văzduh şi în adânc. Plâng sfinţii şi părinţii de 
stricăciunea cea pusă de voi peste oameni. O, ştergeţi lacrimile 
lor. Amin. 

Ne-am spus amarul şi lacrima ne-am arătat-o, Doa mn e! 
O, Fiule al Tatălui, Iisuse Hristoase, Ţi-a dat Tatăl stăpânire 
peste toată făptura, ca viaţă veşnică să dai la toţi pe care Tatăl 
Ţi-i dă, şi iată câtă amestecare pe pământ, lucrată de cei ce se 
dau drept slujitori ai celor sfinte între oameni! Tu Te-ai făcut 
cu adevărat Om şi Te-ai îmbrăcat în trup ca să împlineşti pentru 

noi taina mântuirii, Doamne, şi Te-ai mutat apoi la scaunul 
Părintelui Tău Om şi Dumnezeu desăvârşit, Dumnezeu ade- 
vărat şi Om desăvârşit în trup, şi e mare mila Ta, de atunci şi 
până azi, Doamne. O, cât mai e până când vei birui pe cei ce 
destramă adevărurile Tale, descoperite prin sfinţi şi bine aşeza- 
te ca să stea la loc sfânt şi peste popor sfânt? Plâng sfinţii, 
Doamne, plâng şi aşteaptă ei biruinţa Ta şi a lor. Amin. 

© plâng cu voi, plâng şi Eu, plânge şi Tatăl 
^ cu voi, sfinţi şi iubiţi părinţi şi mult tân- 
jitori de Dumnezeu pe pământ! E plină cupa fărădelegii şi se 
clatină tot mai mult spre vărsarea ei peste cei ce au umplut-o 
pe ea, şi va fi apoi cer nou şi pământ nou, după cum Eu am 
făgăduit, dar cei ce lucrează încă de partea fărădelegii a tot 
pământul zic că fac ei cer nou şi pământ nou, şi zic aşa pentru 
că sunt orbi, căci i-a orbit duhul trufiei, şi de tot i-a orbit. O, 
fiţi cuminţi! Eu, Domnul, lucrez izbăvirea celor iubiţi ai Mei 
şi răscumpărarea lor şi Mă voi slăvi cu ei şi prin ei înaintea 
celor orbi, care vor vedea atunci pe Dumnezeu, pe Care L-au 
dispreţuit pentru slava lor, şi vor vedea ei atunci că slava este 
crucea cea purtată şi viaţa cea sfântă, pe care ei nu le-au iubit, 
şi le-au dat de peste ei şi de peste oameni şi s-au unit cu cei 
străini de duhul cel curat al bisericii cea din strămoşi. 

O, fiţi plini de iubire, sfinţi iubiţi! Eu, Domnul, am făcut 
şi fac tot ce mai este de făcut, iar cele ce fac cei fără de iubire, 
nu sunt şi nu vor mai fi, şi le vom da un semn, şi apoi împărăţia 
va fi a lui Dumnezeu, Biruitorul Cel pentru voi, şi se va cânta 
atunci cântarea cea de biruinţă. Amin. 

Grăiesc acum cu tine, poporul Meu de la izvor. Pun în 
duhul şi în sufletul şi în trupul tău vlagă sfântă şi ajutor de tot 
felul din partea Mea şi a celor din cer, ca să faci tu înveşmân- 
tată sărbătoare şi praznic de Duh Sfânt, iar noi, cei din cer, 
facem din cer şi ne vom uni truda şi vom bucura cerul, şi vom 
bucura pe cei ce se vor strânge la izvor. Iată, le ies în cale tot 
mai aproape de ziua călătoriei lor spre izvor şi le spun lor aşa: 
O, îmbrăcaţi-vă frumos în straie cereşti, căci cele de pe 
pământ trec şi nu vor mai fi! îmbrăcaţi-vă în Duhul Sfânt, ca 
să fiţi îmbrăcaţi şi nu goi, şi ca să fiţi găsiţi îmbrăcaţi în ziua 
slavei Mele! Pace vouă în călătoria spre izvorul Meu de cuvânt 
la praznic de Duh Sfânt! Vă presar în cale iubirea cuvântului 
Meu, căci el este glasul Meu cu cei ce-Mi urmează în lume, 
stârpind din ei lumea şi duhul ei amăgitor. Eu, Domnul, vă 
aştept la izvor şi dulce vă însoţesc pe cale spre grădinile Mele, 
numai să simţiţi voi boarea cea sfântă a Mea când vă sunt 
însoţitor tainic pe cale. O, fiţi ca Dumnezeu, căci scris este: 
«Vor fi asemenea Lui». Amin. 

Sărbătoare dulce şi pace dulce rostesc acum peste ziua 
de praznic al Duhului Sfânt Mângâietorul şi de mângâiere 
împărţitorul. Amin. 

Pace ţie, poporul Meu de la izvor! Ia putere şi ajutor din 
Tatăl, din Fiul şi din Duhul Sfânt, ia şi lucrează cu pace şi cu 
slavă pentru Do mn ul Dumnezeul tău, Care te-a tocmit slujitor 
al Său acum, ca să crezi şi ca să împlineşti cu El pe cele ce El 
le are acum de lucrat şi de aşezat între cer şi pământ, înnoite 
toate, Noul Ierusalim. Cuvântul Meu e călăuza ta spre Mine şi 
a Mea spre tine, fiule. O, stai sub această lucrare de taină, căci 
Eu, Domnul, aşa petrec cu tine şi aşa stau cu tine, o, poporul 
Meu, o, fiul Meu, fiu călăuzit de Dumnezeu. Amin, amin, 
amin. 

14/27 mai 2012 


Praznicul Pogorârii Duhului Sfânt 

Stihiile cerului s-au întors împotriva pământului fiindcă omul iubeşte 
păcatul. învăţătură despre cei care se lovesc în cuvântul Domnului 
şi care cred că au daruri: prooroci, vindecători, apostoli. 

E praznic de Duh Sfânt în cer şi pe pământ, şi e 
măreaţă această zi. Tatăl, Fiul şi Duhul Sfânt 
umple de cuvânt masa de praznic şi împarte poporului adunat 
cu Domnul la masă aici. 

O, cu Domnul la masă stai, popor venit la izvorul Meu 
de cuvânt! Eu sunt cuvântul Tatălui, căci cuvântul gurii Mele 
trece din Tatăl prin Mine şi se face el Duhul Sfânt Mângâ- 
ietorul, Duhul slavei Domnului. 

Pace ţie, popor plin de dor, care te strângi la izvorul cu- 
vântului Meu! Te întâmpin în prag cu îmbrăţişare de cuvânt. 
Văzduhul tot e plin de slava Mea, pe care o am de la Tatăl mai 
înainte de întemeierea lumii. Toată slava Mea este cu tine aici, 
în zi de sărbătoare de Rusalii. Se poartă între cer şi pământ pu- 
terile cereşti cu toate oştirile lor, şi e tot o slavă văzduhul, iar 
Eu cu tine la masă petrec, şi Mă mângâi cu tine când îţi văd 
dorul cum te mână să vii lângă slava Mea cu poporul cuvântu- 
lui Meu, cu cei cu care-Mi port venirea şi multa ei trudă şi lu- 
crare, căci slava cerească are multă lucrare, multă facere de 
zidit acolo unde ea lucrează şi întemeiază zidirea ei, care-şi va 
arăta apoi faţa. 

O, te înfăşor în Duhul Sfânt Mângâietorul, popor trudit 
pentru slava Mea, căci te-am aşezat să-Mi găteşti ziua de 
praznic de Duh Sfânt ca să stăm la masă cu poporul cel adunat 
la izvor. Mi-a fost tare milă de tine, căci vremea a fost cu ploaie 
şi cu frig, iar de lucrat au fost multe şi cu strâmtorare. Te-am 
povăţuit din timp să ceri din cer vreme prielnică pentru praznic 
sfânt în ziua aceasta, căci stihiile cerului s-au întors împotriva 
pământului din pricina oamenilor de pe el, iar Eu jalea celor 
din cer o văd câtă este, şi toate plâng în fel şi chip cu jale, căci 
omul nu-L iubeşte pe Dumnezeu Ziditorul, ci iubeşte păcatul 
din care el şi-a făcut dumnezeu ca să i se închine şi ca să-L uite 
pe adevăratul şi pe Unul Dumnezeu Tatăl, Cel ce Se slăveşte 
în Fiul prin Duhul Sfânt Mângâietorul, Cel trimis de Mine 
peste ucenicii Mei acum două mii de ani, după ce Eu i-am lăsat 
pe pământ şi M-am dus lângă Tatăl, unde-Mi este statul. 

O, Tată scump al Meu, Tată Savaot, slăveşte-Te în Fiul 
Tău, Tată, ca să ştie lumea că Tu M-ai trimis! Adu-le oamenilor 
aminte de venirea Mea cea de-a doua, pe care îngerii au ves- 
tit-o că va veni, şi au arătat-o acum două mii de ani prin cu- 
vântul lor spus peste ucenicii Mei în ziua înălţării Mele iarăşi 
lângă Tine, Tată scump, iar Eu, iată, vin aşa cum M-am şi suit. 
Vin, şi pe nori de slavă stau, iar ei Mă acoperă în taină şi-Mi 
lasă doar cuvântul să Mi se audă, căci Eu sunt Cuvântul lui 
Dumnezeu, cuvântul Tău, Tată. în mijlocul poporului Tău şi al 
Meu îţi mângâi fiinţa şi Mă mângâi mângâindu-Te, o, Tată 
scump, căci Duhul Sfânt Mângâietorul este nedespărţirea din- 
tre Noi, Tată. Amin. 

E sărbătoare cu slavă multă în ziua aceasta, 
o, Fiule scump al Meu, căci Treimea 
dumnezeirii Noastre S-a mărturisit cu putere şi cu slavă în a 
cincizecea zi după învierea Ta dintre cei morţi, şi s-au coborât 
în ziua aceea limbi de Duh Sfânt peste ucenicii Tăi cei măr- 
turisitori, şi care au fost mărturisiţi ai Tăi de către însuşi Duhul 
Sfânt peste ei, după cum Tu le-ai promis lor în ziua când Te-ai 
suit la Mine de lângă ei cu trupul Tău cel înviat. 

Sărutăm ţara venirii Tale, aplecându-Ne fruntea la pă- 
mânt în grădinile binecuvântării cea de la sfârşit de timp pentru 

venirea Ta iarăşi între oameni cuvânt şi dor de Duh Sfânt, Fiule 
Mântuitor. Iată, ai popor de ucenici şi-i hrăneşti mereu pe ei 
din gura Ta, iar ei îţi slujesc slava, căci slava Ta cu ei este cu- 
vântul Tău de peste ei, şi cu care Tu Te reverşi peste pământ. 

Aplecăm fruntea în faţa poporului adunat la izvor la 
praznicul lui Dumnezeu Cel întreit numit: Tatăl, Fiul şi Duhul 
Sfânt. îi învăţăm pe ei iubirea de Dumnezeu, nelipsită de duhul 
temerii de Dumnezeu, duh care îl ajută pe om să nu calce peste 
orânduielile sfinte şi peste Dumnezeu, căci omul este mic şi 
are suflet de la Dumnezeu. 

Mi-a fost dor de venirea Ta cea de acum două mii de ani 
şi de cea pe care acum o petreci pe pământ cu poporul cel cre- 
dincios al cuvântului Tău cel ziditor de om. Mi-e dor de Tine 
pe pământ, Fiule scump al Meu, iar Eu în Tine sunt, şi sunt 
plin de dor, aşa cum am fost şi acum două mii de ani când 
Te-am trimis să dai viaţă oamenilor, tată, că milă Mi-e de ei, 
şi Tu ştii că de aceea Te trimit. 

Nu sunt deştepţi pe pământ oamenii, nu sunt decât cei 
care Te primesc să petreci cu ei vremea venirii Tale, Fiule 
scump. Eu, Tatăl, Mă slăvesc în Tine cu Duhul Sfânt Mângâ- 
ietorul, ca să ştie lumea că Eu Te trimit după om, căci omul 
zidit de Noi la început a schimbat iubirea cu ura şi nu Ne-a mai 
iubit dacă a văzut că a greşit. 

O, nu Ne poate iubi omul cel greşit, Fiule scump al 
Meu! Coborâm îndureraţi după om şi aşteptăm să Ne poată el 
iubi, dar greşeala lui îi stă împotrivă ca să vină după Noi şi să 
primească în dar facerea lui cea nouă. Durerea din Noi e slavă 
mare, şi nimeni nu-şi poate aştepta slava decât de la slava du- 
rerii, care îl încununează pe om, şi apoi pe Noi în el, iar altfel 
de slavă şi de gust de-al ei duc la moarte pe om. 

O, grăieşte Tu în ziua aceasta şi împarte din mijlocul 
poporului Tău glas de Duh Sfânt peste poporul adunat lângă 
el la izvor! Mi-e dor de Tine pe pământ, Fiule scump! Eu sunt 
în Tine, şi Tu în Mine, iar cerul Ne este strâmt când Ne doare 
după om, când Ne este dor, căci dorul doare în cer, şi se alină 
pe pământ, de unde vine durerea, căci cine Ne poate mângâia, 
dacă nu cel de la care Ne doare? 

O, slavă zilei de praznic al Duhului Sfânt Mângâietorul, 
Care a venit cu limbi de foc peste ucenicii Fiului Meu Iisus 
Hristos în a cincizecea zi de după învierea Sa de pe cruce! Prin 
Duhul Sfânt grăieşte Domnul pe pământ. în ziua cea dintâi a 
săptămânii când a sosit ziua Cincizecimii, un vuiet ca de vijelie 
care trece a venit din cer fără de veste şi le-a împărţit ucenicilor 
limbi arătate ca de foc, deasupra fiecăruia câte una, şi toţi s-au 
umplut de Duhul Sfânt şi au vorbit în limbi, precum Duhul le 
sufla, şi aceasta s-a petrecut în a opta duminică de după în- 
vierea lui Hristos, Fiul Meu. 

O, Duhule Mângâietor din cer şi până pe pământ, Tu din 
Tatăl purcezi şi în Fiul Te slăveşti. Împarte-Te, dar! Eu, Tatăl, 
Te trimit, precum pe Fiul Meu îl trimit. Amin. 

O slavă Tatălui în Fiul, prin Duhul Sfânt 
^Mângâietorul! Slava Mea cu Tine pe 
pământ este Duhul Sfânt, o, Tatăl Meu scump! întoarcem tim- 
pul cel ceresc şi-i întoarcem pe oameni spre el, Tată, şi Ne este 
mare acest dor, iar pământul apasă greu pe el. Sunt Mire şi 
mireasă în ţara Mea de venire iarăşi pe pământ, şi Mă doare în 
ea, căci ea nu are credinţă, Tată. I-am dat Noi neamului român 
în dar, i-am dat lui din mijlocul lui un om cu suflet mare ca să 
stea la cârma acestui neam înaintea popoarelor, şi n-a priceput 
acest neam bunătatea acestui om pentru el, Tată. L-am aşezat 
şi l-am păstrat la cârmă prin rugăciunea pentru el a poporului 
cuvântului Meu, ca să aibă acest neam duhul iubirii peste el, 


duhul milei şi al veghii. Iată, trădătorii iarăşi s-au ivit, căci n-a 
voit neamul român să aplece urechea şi să ia lucru sfânt să-l 
facă pentru binele acestui pământ, în care Eu îmi am venirea. 

O, popor trudit după cum cuvântul Meu îţi cere, o, fiule, 
să stăruim încă şi să cerem la Tatăl pază cerească peste acest 
pământ şi neam. Vorbeşte duhul lumii în fel şi chip ca să-şi 
dovedească puterea peste neamul român, dar acest duh are de 
tată pe diavolul. Hai să grăim către Tatăl şi să-I cerem Lui biru- 
inţă asupra diavolului, care-şi hrăneşte cu minciună supuşii. Să 
cerem Tatălui minune mare, cu care să biruiască El pe cei 
trădători şi apucători de bogăţii pentru ei pe umerii acestui neam. 

O, ai milă, Tată, de pământul şi de neamul român! 
Doboară pe cei trufaşi şi răstoarnă planul şi urzeala celor 
trădători, care dau să strivească de peste tot puterea cea bună 
a iubitorilor de pământ şi de neam! Ajută-i Tu pe cei curaţi la 
inimă pentru acest neam, şi fără ajutor să fie cei ce caută să 
apuce doar slavă şi bogăţii! O, nu lăsa puterea cea rea să poată, 
şi fă după mila Ta de Tată minuni de înviere peste fiii acestui 
neam! Amin. 

Grăirea Mea de la izvor să întărească inimile voastre, 
căci am grăit vouă de durerea Mea pentru neamul român. Toate 
cele de trebuinţă trupului şi duhului, să nu fie acestea mai mult 
decât Duhul Sfânt Mângâietorul peste viaţa ta, omule. O, nu 
uita pentru ce te-a zidit Dumnezeu! Nu uita să nu faci altceva 
decât ceea ce a zis Domnul Dumnezeu ce să fii şi să faci! Neas- 
cultarea de Dumnezeu este de la diavolul neascultării, iar 
supunerea Mea pentru viaţa ta a fost de la Dumnezeu zidită în 
Mine. Tu nu eşti mai mare decât Dumnezeu, dar uiţi mereu 
aceasta şi îţi atragi drepturi mari, de care tu nu mai poţi să te 
lipseşti. Ţi-am dat toată facerea lumii să-ţi slujească şi să te bu- 
curi cu ea, şi să Mă bucuri tu aşa cum Eu te bucur prin tot ce 
am zidit, căci pentru tine am zidit cerul şi pământul! Căci dacă 
pe om nu-1 zideam, nu mai zideam pe cele zidite ca să-l aşez pe 
om apoi în mijlocul lor, iar omul trebuie să asculte numai de 
Ziditorul său, şi nicidecum Ziditorul să asculte de om. 

O, Mi-e mare durerea că omul nu se zideşte pe potriva 
Mea, după ce Eu, Domnul, l-am zidit ca să fie el! Voi, cei ce 
v-aţi adunat cu Mine acum, în zi de praznic sfânt, fiţi veghetori 
împotriva duhului lumii, fiilor! O, să nu fiţi pentru nimeni lume 
şi duh de lume, măi fiilor! Să nu vă împărţiţi unii altora această 
neveghe de suflet şi de Duhul lui Dumnezeu din voi şi dintre 
voi împotriva duhului lumii! 

Iată, e zi de adunare la chemare şi la pomenire a celor 
adormiţi, după datina bisericească pomeniţi lângă praznicul 
Duhului Sfânt, şi câţi din ei nu au acolo durere că n-au ştiut să 
se cureţe şi să se ferească apoi de duhul lumii şi de apucăturile 
lui? O, mulţi din ei plâng şi-Mi spun: Tu, Doamne, ştii ispita 
acestui duh viclean. Adu-Ţi aminte şi ne miluieşte şi pe noi, 
cei mult înşelaţi de acest duh, căci oameni slabi am fost! Dar 
Tu ne-ai pregătit chemare, şi auzim noi glasul Tău cel de azi. 
Slavă milei cu care vii din cer pe pământ pentru cei vii şi pentru 
cei ce aşteaptă învierea, o, Doamne, iar cei ce sunt pe pământ, 
să înveţe să fie potrivnici duhului lumii şi mult următori apoi 
cu putere Duhului Sfânt Mângâietorul şi mijlocitorul nostru la 
Tatăl. Amin. 

O, mare milă se coboară pe pământ acum, la sfârşit de 
timp, iar Eu, Domnul, vă îmbrăţişez în ea şi vă chem lângă ea 
ca să facem lucrare de izbăvire neamului omenesc, de la în- 
ceputul lui şi până la sfârşitul tainei lui Dumnezeu. Binecu- 
vântată iubirea să vă fie, că vă dă ea putere să veniţi spre 
binecuvântarea Mea de la izvor! 

Voi, cei care adesea călătoriţi spre masa Mea de praznic 

de cuvânt aici, la izvor, îndemnaţi-vă unii pe alţii spre Duhul 
Sfânt Mângâietorul, Care îndeamnă spre cer pe om. Voi întregi 
tot cuvântul Meu cel de azi şi-l voi trimite spre voi, iar azi pe- 
trecem pentru Duhul Sfânt, şi frumos să pilduim pe cele ce tre- 
buie urmate şi pe cele ce trebuie depărtate. Vă dau mângâiere, 
iar voi să ştiţi s-o primiţi, că nu oricum are parte omul de ea, 
iar voi să ştiţi aceasta. 

Am cu Mine veniţi la masă de Duh Sfânt pe împăraţii 
creştini cu credinţa, Constantin şi Elena, căci pomenirea lor a 
fost azi aşezată odată cu ziua cea azi prăznuită. Le voi da rând 
cu Mine în cuvânt, după ce vom ridica masa şi vom aşeza în 
carte toată plinirea cuvântului cel de azi. 

Glas de Duh Sfânt mişcă frunzele şi florile, iarba şi 
văzduhul, duhul şi sufletul. Fiţi binecuvântaţi! E mare minune 
în cer bucuria că sunt cu voi adunat, Eu şi sfinţii Mei, iar voi 
sunteţi cuprinşi în această minune, şi se scrie în carte tot cu- 
vântul Meu cu voi. întăriţi-vă prin el duhul şi sufletul şi trupul 
şi ascultarea, fiilor. Pace vouă! Fiţi frumoşi! Iubiţi ca Dum- 
nezeu! Grăiţi ca Duhul Sfânt! Cereţi, şi veţi avea! Cereţi pe 
Dumnezeu cu voi! O, nu cereţi pentru voi! Cereţi pe Dum- 
nezeu în voi, fiilor, şi aşa veţi primi, şi aşa El vă va primi pe 
voi ai Lui! Amin. 

O, e praznicul Duhului Sfânt la masă cu voi. Daţi putere 
Domnului în voi, fiilor. îngerii Mei să vă poarte vouă paşii pe 
calea înapoi, aşa le spun Eu lor. Amin, amin, amin. 

* 

B uhul sărbătorii de Rusalii pluteşte în văzduhul 
grădinii Mele de la voi şi vă mângâie pe voi, căci 
sunteţi osteniţi, măi fiilor ucenici, dar sunteţi vioi, căci voi 
sunteţi fericiţi că-Mi slujiţi. 

Strângem acum aşternutul sărbătorii, căci i-am însoţit 
spre ale lor locuri de vieţuire pe cei ce s-au adunat cu voi şi cu 
Noi, cei din cer, aici, la izvor. Acesta este locul unde îngerii şi 
sfinţii petrec cu cei de pe pământ, grăindu-le lor şi privind cu 
dor truda lor cea pentru cer şi truda cerului pentru ei, căci cerul 
trudeşte nevăzut şi slujeşte mult cu darurile lui toate acoperite 
în taină deasupra celor lucrate la vedere, căci pe deasupra celor 
ce se văd lucrând la vedere stă taina lor şi sunt învăluite în 
taină, în duhul care le lucrează pe cele ce se văd. 

Nu ştiu cei care văd şi care aud de voi, nu ştiu aceştia 
taina Mea cu voi, măi fiilor. Mi-am făcut din voi un popor mi- 
titel şi lucrează cu voi tainele Mele cereşti, căci cele ce se văd 
acoperă pe deasupra lor taina lor, fiilor. Aşa este cu toate cele 
ce se văd, şi sunt două puteri, care acoperă în taina lor lucrarea 
cea nevăzută a celor ce se văd. îl vezi pe cineva că face un 
lucru, dar au fost întâi gândul şi sfatul, iar apoi este duhul bu- 
curiei pentru lucrul cel lucrat, dar gândul şi sfatul şi duhul bu- 
curiei sunt mai întâi duh, şi apoi cuvânt şi faptă de cuvânt. Aşa 
trebuie să-L înţeleagă omul pe Dumnezeu şi faptele lui Dum- 
nezeu cu el, şi am spus aceasta ca să vă pot spune Eu acum că 
duhul sărbătorii de Rusalii a acoperit în taina lui tot ce ochii 
celor adunaţi la izvor au văzut, şi apoi au înţeles taina cea 
acoperită de ochii lor. Voi aţi luat mai întâi din taina celor ce 
le-aţi lucrat, şi le-aţi arătat la vedere lucrate apoi, iar cei ce le-au 
văzut pe cele lucrate de voi în ochii lor, au înţeles apoi taina 
lor, naşterea la vedere a lor din taina din care ele s-au născut. 

O, fiilor lucrători, aşa este cu cei născuţi din Duhul, măi 
fiilor! Duh este Dumnezeu, şi în duh lucrez Eu cu voi, iar cele 
la vedere sunt puţine, căci pe pământ e necredinţă şi strâm- 
torare. O, dacă voi n-aţi fi născuţi din Duhul, aţi mai sta şi aţi 


mai lua voi din cuvântul Meu, care Mă acoperă pe deasupra 
ca să pot să grăiesc pe pământ? 

Fiilor, fiilor, deschideţi Scripturile şi citiţi cu atenţie des- 
luşirea Mea din ele despre cei născuţi din Duhul, ca să vă ştiţi şi 
să vă înţelegeţi tot mai adânc menirea voastră între pământ şi 
cer, căci v-am născut din Duhul şi v-am acoperit în taina Lui, 
căci Eu aşa am stat cât am stat pe pământ în văzul oamenilor. 
V-a spus vouă Tatăl acum, la masă de cuvânt, v-a spus că îi este 
dor de Mine pe pământ, şi v-a spus că este strâmt cerul pentru 
Noi, cei din cer, când Ne doare după om şi când Ne este dor, 
căci dorul doare, şi caută pe pământ alinul lui, căci de pe pământ 
se naşte durerea, şi tot de pe pământ vindecarea ei. 

O, fiilor trudiţi, e strâmt cerul pentru Domnul! Cobor cu 
Tatăl pe pământ după voi. De dor coborâm. Când cuiva îi este 
dor de cineva, îl strânge locul în care stă, îl strânge, şi apoi 
umblă de dor după cel dorit, măcar cu dorul umblă, dacă nu şi 
cu pasul. E strâmt cerul pentru Domnul când doreşte după om 
pe pământ. Ne poartă Duhul din cer pe pământ, că Ne poartă 
dorul, măi fiilor. Vă grăiesc cu cuvinte de durere în duhul lor, 
dar au în ele şi bucuria că vi le pot spune, şi au în ele fericirea 
lor. Când cineva scrie o scrisoare unei fiinţe dragi, pune în ea 
duhul şi durerea şi bucuria şi fericirea pentru care el scrie 
scrisoarea aceea, şi apoi o trimite şi stă în aşteptare, iar aştep- 
tarea este şi ea o hrană, ca şi celelalte patru: duhul, durerea, 
bucuria, şi apoi fericirea, care le poartă pe toate. Eu, Domnul, 
am fost fericit pe cruce, fiilor, căci am purtat pe ea duhul şi 
durerea şi bucuria pentru care M-am jertfit, iar acestea toate 
au fost dorul Meu după om. 

O, e strâmt cerul, e strâmtă locuinţa lui Dumnezeu când 
dorul după om îi este mare. Trimit scrisori pe pământ la oa- 
meni, şi de dor le trimit, iar aşteptarea îmi este hrană şi îmi 
este nădejde, măi fiilor. Cu aşa fel de nădejde vă aşez Eu pe 
voi să-Mi aştemeţi sărbători cu strângere la izvor, ca să vină 
cei ce vin şi să grăiesc lor şi să-Mi pun untdelemn pe rana Mea 
cea de la dorul Meu cel după om. N-au avut cei adunaţi, n-au 
avut bucuria câtă am avut-o Noi, cei din cer, pentru tot ce s-a 
lucrat şi s-a arătat lucrând faţă în faţă cu popor adunat la 
sărbătoarea Duhului Sfânt Mângâietorul. Bucuria care ar fi 
putut părea fără gust ceresc, a purtat în ea tâlcul cel adânc al 
fiecărui simbol pe care Duhul v-a învăţat să-l aşezaţi la vedere, 
fiilor. Lucrează Duhul Domnului la voi şi Se împarte cu tainele 
şi cu lucrările Lui, iar voi sunteţi poporul tainelor Duhului 
Sfânt şi Se sprijină Domnul cu voi cu statul Lui în mijlocul oa- 
menilor, aşa cum este scris să lucreze Dumnezeu în zilele aces- 
tea prin taina Lui de biserică de Nou Ierusalim coborâtă din 
cer pe pământ în duh de nuntă cerească, Mire şi mireasă, Mire 
din cer, şi popor mireasă împodobită pentru Mirele ei. 

O, poporul Meu mireasă, stai în întâmpinarea darurilor 
cereşti cu tine pe pământ, şi să le lucrezi pe ele la vedere pentru 
cei ce vin să vadă şi să înţeleagă că Eu sunt pe pământ cu voi 
şi că voi sunteţi născuţi din Duhul, măi fiilor, şi că nu mai 
sunteţi din lume. Simţămintele voastre să le vegheaţi mereu, 
cu Mine să le vegheaţi, ca nu cumva ceva din cele din lume şi 
din duhul ei să fie amestecate în ele, iar lucrarea simţămintelor 
voastre se vede bine, se vede şi din cer, se vede şi de pe pă- 
mânt, şi trebuie vegheate simţămintele voastre, ca să fie ele în 
Duhul, precum din Duhul sunteţi şi născuţi. Vă voi învăţa pe 
voi o şi mai mare lucrare a Duhului de la unii la alţii, ca să ne 
pricepem tot mai desăvârşit să biruim lumea şi duhul ei când 
se încearcă cu faţa lor în simţămintele văzute şi nevăzute ale 
celor ce sunt un duh cu Dumnezeu, căci statul Meu cu voi e 
tot o şcoală mereu, e tot o învăţătură şi o lucrare, şi aşa vom 

birui pe cele ce trec, şi aşa vom zidi pe cele ce rămân. Amin. 

Mă port acum după cei ce au stat adunaţi aici, la izvor, 
cu sărbătoare de Duh Sfânt, şi le spun lor că toată grăirea Mea 
cu voi după ce am strâns masa de serbare, e duh de învăţătură 
şi pentru ei grăirea Mea cu voi. Taina naşterii din nou a omului 
poate fi pătrunsă numai cu ajutorul Duhului Sfânt, Care îl 
învaţă pe om, dar sunt mulţi pe pământ care se taie în cuvântul 
Meu ca într-o sabie când ei dau să ia fără de veghetori din el şi 
să facă peste ei lucrare a cuvântului rostit de Mine spre lucrarea 
lui. Aceştia să înveţe mai întâi să se teamă de Dumnezeu, şi să 
nu facă din cuvântul Meu sabie care să-i taie, neştiind ei taina 
cea ascunsă sub cuvântul cel rostit de Dumnezeu, că mulţi din 
cei ce iau cuvântul Meu revărsat aici se cred apoi prooroci şi 
vindecători şi împărţitori de daruri şi apostoli mergători din loc 
în loc, dar ca să se teamă să ia lucrul cel neîmpărţit lor, aceasta 
nu fac ei. Nu pot Eu să fac ceva din cer prin cei ce se cred a fi 
ceva după ce aud ei cuvântul Meu cel spus spre lucrarea lui 
cea tainică, căci proorocii şi apostolii scrişi în Scripturi cu lu- 
crarea lui Dumnezeu prin ei n-au fost din cei ce au dorit să aibă 
şi să împartă oamenilor daruri cereşti, ci dădeau să fugă după 
ce Eu îi strigam spre tainele şi lucrările Duhului, iar Eu, Dom- 
nul, îi aşezam apoi pe ei sub crucea lucrărilor Mele cu mers 
sub cruce, şi numai de cei cu duhul smerit şi cu inima blândă, 
numai de aceia Mă apropiam când alegeam pentru cer lucră- 
tori, şi apoi îi curăţăm de ale lor şi îi sfinţeam pe ei, căci cele 
de lucrat pentru Dumnezeu sunt cele sfinte şi cele ce sfinţesc 
pe om, precum cuvântul Meu este sfânt şi sfinţeşte când gă- 
seşte unde să se aşeze cu priiciune pentru el şi să stea la lucrul 
lui pentru facerea omului nou, om născut din Duhul. 

Le mai spun celor ce au fost adunaţi la sărbătoare, le 
spun să nu uite de ei, căci dacă uită de ei, uită şi de Dumnezeu 
şi uită de toate câte El arată să fie lucrate, iar cel ce îşi uită de 
el însuşi, acela nu are grijă de fiinţa lui cea aşezată bine în voile 
lui Dumnezeu. 

O, luaţi aminte la voi după ce învăţaţi de la Mine viaţa! 
Viaţa trebuie vegheată ca să poată ea să se facă iubire pentru 
Dumnezeu în voi. Toată viaţa unui om sfânt trebuie să fie ea 
iubire pentru Dumnezeu. Zadarnic dai să te vadă omul cu cele 
ieşite şi lucrate din tine, căci iubirea pentru Dumnezeu are faţa 
smerită, are taină de înţelepciune, are patrie cerul, unde ea îşi 
strânge avutul ei. V-am învăţat acum la sărbătoare şi v-am 
spus: fiţi frumoşi şi cereţi pe Dumnezeu în voi, şi nu cereţi pen- 
tru voi, căci patria fiilor lui Dumnezeu este cerul, nu este pă- 
mântul, nu este omul. O, fiţi frumoşi, fiţi cereşti pe pământ, 
fiţi pentru cer frumoşi! Aceasta este frumuseţea celor sfinţi şi 
patria lor cea plină de frumuseţe din cer, că mulţi şi-au făcut 
pe pământ patrie şi au văzut apoi că nu este a lor şi că numai 
cerul poate să fie patrie celor ce vor avea patrie. Amin. 

Iar acum avem oaspeţi cereşti la masă de cuvânt pe 
împăraţii creştini Constantin şi Elena, mama împăratului, iar 
ei grăiesc aşa: 

N umai cerul le poate fi patrie tuturor celor 
ce vor să-şi facă şi să aibă patrie, o, 
Doamne, o, Mire cu mireasă! Grăim cu Tine înaintea poporului 
Tău mireasă şi ne mărturisim viaţa, pe cea pământească şi pe 
cea duhovnicească, Doamne. Noi am lucrat pentru noi patrie 
pe pământ şi ne-am pus numele peste ea şi am biruit puteri şi 
împărăţii şi pământuri şi le-am luat sub stăpânire, căci eram 
împăraţi, dar aveam în noi un dor tainic şi nestăvilit, ca o 
furtună care răvăşeşte un ţinut tainic şi se aude apoi de el, şi 
s-a aprins în noi dorul cel mare pentru mărturisirea Ta şi am 
trecut de la moarte la viaţă, de la pământ la cer, de la cele 


pământeşti la cele cereşti şi am dat să-Ţi facem loc pe pământ 
pentru lucrarea adevărului Tău, Doamne, căci cei îngâmfaţi 
dădeau să Te defaime atunci, şi am căutat noi cumva, cu pu- 
terea ce-o aveam ca împăraţi, şi am rupt piedica celor ce cre- 
deau în Tine, Unul Dumnezeu, şi am dat loc legilor şi 
adevărurilor Tale prin cei sfinţi pe pământ atunci, strângându-i şi 
dându-le împuternicire împărătească pentru ca să limpezească 
ei calea creştinească pentru oameni pe pământ. 

O, am stat înfioraţi în sala de serbare de Duh Sfânt cu 
poporul cel adunat în jurul ucenicilor Tăi cei de acum. Ca nişte 
fii de împăraţi Ţi-au slujit şi Ţi-au pregătit aşternut ca să vii din 
cer cu ai Tăi şi ca să se adune de pe pământ popor la izvorul 
Tău de cuvânt, Doamne. Patria Ta este cerul, şi ne-ai dat şi nouă 
loc în ea apoi, după ce noi am dat loc larg împărăţiei Tale pe 
pământ pentru cei sfinţi ai ei şi pentru cei ce se nasc apoi pentru 
ea prin duhul sfinţilor Tăi mărturisitori, şi care prin mărturisirea 
lor îl vestesc pe Dumnezeu, născând fii pentru cer. Toate cele 
pe pământ zidite rămân pe pământ şi cad, şi acestea mărturisesc 
omul, dar cele cereşte zidite merg în cer şi sunt şi mărturisesc 
ele pe Dumnezeu, iar nouă, deşi am fost împăraţi pe pământ, 
nu ne-a rămas ca patrie zidită, decât cerul şi cele de noi eco- 
nomisite în cer, unde molia şi rugina nu se cunosc a fi. 

O, mare este taina Ta cu poporul Tău ucenic azi, Doam- 
ne! Privim înfioraţi frumuseţea cerească, pe care o ţii în taină, 
frumuseţea locurilor Tale de azi cu poporul cuvântului Tău, 
Doamne, căci cele din cer şi cele de pe pământ se încununează 
aici unele pe altele şi sunt acoperite sub nor de taină, şi iată, cei 
din cer păşesc cu sfială cerească aici şi privesc înfioraţi lucrarea 
Ta, căci ai aici taina celei de-a doua veniri a Ta pe pământ, 
Doamne. Ai venit şi ai aşezat la loc biserica Ta. Mire şi mireasă 
stai Tu aici cu poporul Tău mireasă. Nu avem în cer bucuria pe 
care o avem când venim cu Tine aici, la izvorul venirii Tale pe 
pământ cu sfinţii Tăi, Doamne. E strâmt cerul pentru Tine când 
ai atâta dor să vii şi să fii pe pământ, căci Tu ai scris „cer nou 
şi pământ nou ”, nu numai cer ai scris, iar facerea Ta este cerul 
şi pământul, unul altuia slujind, aşa cum şi la început ai lucrat 
pentru om. Slavă venirii Tale cu sfinţii pe pământ, şi voim să-Ţi 
fim de folos pentru aşezarea la locul ei şi pe temelia ei cea nouă 
şi înnoită prin cuvânt a împărăţiei Tale celei de sus pe pământ, 
o, Doamne împărat. Amin. 

M ă bucur cu voi, o, sfinţi ai Mei iubiţi, 
când vin cu voi în mijlocul poporului 
Meu ucenic, şi Mă bucur de bucuria voastră ca Unul Care pot 
să vă arăt împărăţia Mea pe care o zidesc pe pământ ca să 
rămână ea cu moşteni în ea, căci Eu altfel zidesc, ca Dumnezeu 
zidesc, şi aduc din cer împărăţia Mea cu omul şi aşa zidesc la 
ea. Amin. 

Te las spre odihnă cu duhul şi cu trupul, poporul Meu 
ucenic. Am petrecut zi de nuntă, fiilor. La nunta de pe pământ 
se cântă, se joacă, se bea şi se mănâncă, dar la nunta Mea cu 
voi sunt altfel acestea şi iau unele din altele; cele din cer iau 
de pe masă de la voi, iar cele de la voi iau din cer, şi masa este 
cerească acolo unde cerul se amestecă în toate cu mireasma 
lui, cu gustul lui. 

Vă îmbrac acum în duhul puterilor sfinte ca să rămâneţi 
aşa pentru toată truda voastră câtă o puneţi mereu în toate câte 
se fac ca să fie aici cu voi, fiilor. O, M-a durut că aţi fost apăsaţi 
de vreme cu ploaie multă, dar v-am dat cald şi dulce şi răcoare 
şi soare la sărbătoare, căci aţi cerut plângând unii din voi, şi 
pentru slava sărbătorii aţi cerut. Am de pus învăţătură peste 
voi, fiilor. Am de lucrat peste mulţi facere din cer tot mai 
multă, ca să fie din cer cei ce vor cu Mine şi cu voi, căci de pe 

pământ este altfel omul, iar Eu voiesc să vă fie vouă uşor cu 
omul, şi nu greu, măi fiilor, iar omul se lasă greu spre făcut. 

Legătura dintre Mine şi poporul Meu sunteţi voi, copii 
aşezaţi la veghe pentru Mine şi pentru poporul Meu! Să înveţe 
bine aceasta toţi cei care vor să înveţe, căci nu Eu să iau de la 
om şi să fac, ci omul trebuie să ia de la Mine şi să facă de la 
Mine, şi nu de la el, căci între Mine şi Tatăl aşa este, iar altfel 
dac-ar fi, toate s-ar clătina şi ar cădea. Nimic de pe pământ, ci 
numai din cer să ia de lucru cei ce dau să lucreze, căci Domnul 
stă deasupra a toate şi este împăratul Cel mare. Amin. 

V-am învăţat, fiilor, şi vă voi mai învăţa mult, căci vine 
sărbătoarea sfinţilor şi sărbătoarea trâmbiţei Mele Verginica în 
sărbătoarea lor. în duminica întâia după Rusalii stă aşezată 
sărbătoarea sfinţilor şi a zilei lor de serbare, şi Eu vin la voi cu 
ei şi ne vom împărţi unii altora şi vom lua, iar până atunci Eu, 
Domnul, vă spun vouă: Pace vouă, fiilor! Amin, amin, amin. 

21 mai/3 iunie 2012 

Duminica întâia după Rusalii, a tuturor sfinţilor 

Veghe sfântă pentru paza simţămintelor. Cine vine să fie cu taina 
acestui popor, acela să se dea Domnului spre facere. îndemn la 
stăruinţă cu rugăciune. Omului îi trebuie povaţă, nu mângâiere. 

ine Domnul pe pământ cuvânt şi Se vesteşte 
venind şi preaslăvindu-Se în sfatul sfinţilor Săi, 
şi fericit este poporul care cunoaşte venirea Sa şi adevărul Său 
în adunarea sfinţilor Săi! Amin. 

Pace ţie, popor al cuvântului Meu, martor al Meu pe 
pământ, precum Eu, Domnul, sunt martor credincios în cer în 
adunare de sfinţi, şi fericit eşti tu, care cunoşti cuvântul venirii 
Mele, glasul Meu, care vine cu norii deasupra ta şi te mărturi- 
seşte al Meu! Sunt cu adunare de sfinţi la masă cu tine, că e 
ziua cea de pomenire bisericească în cer şi pe pământ a tot 
numărul lor. în mijlocul lor stă sărbătorită în ziua aceasta trâm- 
biţa Mea Verginica, fluieraşul prin Care Eu, Domnul, Mi-am 
făcut auzit glasul pe pământ vreme de douăzeci şi cinci de ani 
ca să-Mi adun o mână de popor şi să-l călăuzesc spre credinţă 
în venirea Mea cuvânt pe pământ prin glas de trâmbiţă, şi am 
stat la masă de cuvânt cu acest popor, care Mi-a fost şi îmi 
este martor pe pământ, precum Eu pentru el sunt martor cre- 
dincios în cer. 

Cete-cete se aşează oştirile de sfinţi pentru sărbătoarea 
lor cu Mine aici, în grădinile Mele cu tine, poporul Meu de la 
izvor, căci Eu în mijlocul tău îmi am cursul izvorului Meu de 
cuvânt. Stau sfinţii şi privesc cum Eu te hrănesc şi te cresc, 
veghind pentru tine din cer şi până pe pământ. Se uită trâmbiţa 
Mea Verginica la slava Mea din mijlocul tău, pe care Eu am 
profeţit-o prin gura ei şi am promis-o că va veni. E zi de învă- 
ţătură sfântă peste tine, şi din masa Mea cu tine iau mulţi şi se 
hrănesc şi cresc cu credinţa şi cu viaţa, căci cuvântul Meu are 
viaţă în el pentru cei ce iubesc pe Dumnezeu între oameni pe 
pământ, precum este scris. 

Hrănesc mulţimi din râul Meu de cuvânt de peste tine, 
poporul Meu, căci Eu aşa am profeţit prin trâmbiţa Mea, iar 
acum începem grăirea cu adunare de sfinţi şi ne hrănim cu 
hrană de cuvânt. Cetele de sfinţi se apleacă şi dau întâietate 
trâmbiţei Mele cu ziua ei de sărbătoare de naştere a ei pe 
pământ, căci ea s-a născut pe pământ în ziua duminicii tuturor 
sfinţilor Mei, iar ei văd acum rodul Meu prin ea şi se apleacă 
sfioşi lucrării Mele de azi cuvânt peste pământ. 

Hai, Verginico, iată rodul pentru care am trudit! Aveam 
nevoie de fii cu credinţă mare în ei pentru ca să aducem şi ca 


să vedem împlinirile cele vestite de pe vremea lucrului Meu 
cu tine că vor veni văzute şi purtate peste pământ, dar atât de 
tainic lucrând ele ca să se întregească toată împlinirea lor cea 
de sus! Eu, Domnul, grăiesc cu tine, şi tu cu Mine în ziua ta 
între sfinţi, iar sfinţii privesc şi se hrănesc cu slava Mea şi a ta 
în mijlocul poporului Meu cel de azi, rod al cuvântului Meu, 
pe care cu tine l-am aşezat pe pământ şi am întocmit apoi 
cartea sa. Amin. 

O adevărat eşti, Doamne, întru făgădu- 
inţele Tale prin cuvântul gurii Tale în 
vremea trupului meu cu Tine pe pământ! Mila şi adevărul merg 
înaintea feţei Tale, şi fericit este poporul care ştie să Te 
primească acum cu venirea Ta, căci el umblă întru lumina feţei 
Tale, Doamne, şi întru numele Tău de-a pururi se bucură, şi 
întru dreptatea Ta cea de sus îşi ridică inimile lor. Slavă Ţie 
pentru mila Ta de mine, pentru rodul Tău de pe urma mersului 
meu cu Tine pe pământ! Necăjită sunt pentru toţi cei care n-au 
putut pentru Tine mai mult dintre cei de la începutul Tău cu 
trâmbiţarea Ta prin mine, dar fericită sunt întru rodul cel ieşit 
acum, căci am avut spre păstrare şi spre creştere pe fiii cei 
astăzi credincioşi, care ne-au purtat şi ne-au împărţit apoi şi 
ne-au adus şi ne aduc rodul cel de azi, Doamne. Se adună 
sfinţii în sărbători în jurul agoniselii Tale de azi şi în jurul 
hranei de pe masă cu poporul Tău, şi e mare slava Ta din mij- 
locul lui, şi pe cât e de mare, pe atât de tainică este ea, o, Bunul 
meu şi al lor învăţător şi Dumnezeu! 

Te cuprind în taina mea cea de sus dintre sfinţi, popor 
al Domnului! Eşti rodul trudei Lui prin mersul meu cu El în 
vremea trupului meu cel plin de suferinţă pentru naşterea unui 
popor. Târziu a rodit suferinţa mea, iar acum s-a făcut ea slavă 
în cer, şi din cer şi până pe pământ este acum rodul ei. 

V-aţi adunat în ziua mea de serbare între sfinţi şi-mi 
aduceţi cântare şi sărbătoare, fiilor credincioşi. Toate cetele de 
sfinţi tresaltă cu duhul şi iau din slava şi din bucuria zilei şi se 
hrănesc din cer şi până pe pământ. Mi-a dat Domnul trâmbiţa 
să vă cânt din ea. Vă cânt celor din cer credinţa voastră, căci 
sunteţi mai fericiţi decât ei şi decât toţi cei care L-au văzut pe 
Domnul. Vă cânt pe voi, cei ce aţi crezut făgăduinţelor Dom- 
nului făcute poporului cel de la începutul meu cu Domnul pe 
pământ, căci m-a pregătit de micuţă pentru trâmbiţarea Lui, iar 
la plinirea vremii cea pentru trâmbiţare a trâmbiţat prin mine 
Domnul şi a rostit făgăduinţele cele pentru vremea de acum, 
când voi staţi înaintea Lui şi a sfinţilor Lui şi luaţi şi împărţiţi 
pe Domnul. 

S-a strâns la izvor popor de peste tot în ziua de Rusalii 
şi au fost hrăniţi de sus, şi a spus Domnul apoi că are de pus 
învăţătură pe masă la voi, pentru voi şi pentru toţi cei ce se 
strâng pe lângă voi în sărbători la izvor. Le trebuie învăţătură, 
mereu le trebuie, şi mereu trebuie s-o aşeze peste ei cei ce aud 
din cer sfatul şi voia Domnului peste ei. Lucrarea Duhului de 
la unii la alţii, aceasta trebuie să se arate cu lucrare între fraţi, 
căci Domnul v-a spus vouă să vegheaţi cu veghe sfântă pentru 
lucrarea simţămintelor voastre, ca nu cumva ceva din duhul 
lumii şi din apucăturile lui să se amestece în simţămintele voas- 
tre. Am luat aminte când Domnul v-a spus că se vede bine din 
cer şi de pe pământ lucrarea simţămintelor voastre, şi trebuie 
vegheate mereu şi mult, ca să fie ele în Duhul, măi fiilor. 

Voi, cei care staţi înaintea poporului Domnului pentru 
creşterea lui, pentru tot lucrul lui lângă Domnul, vegheaţi, fi- 
ilor, şi împărţiţi veghea şi povăţuiţi-i pe toţi să stea sub veghe 
cu simţămintele lor, căci lumea este duh rău şi dă să se stre- 
coare cu faţa ei în purtarea cea dinăuntru şi cea din afară a celor 

credincioşi venirii Domnului cuvânt pe pământ la poporul a- 
gonisit de El acum, căci cele ce se văd sunt cortina care aco- 
peră pe Domnul în taină şi sunt despărţire între Dumnezeu şi 
om cele ce se văd. O, nu e bună voia liberă. Nimeni să n-o 
iubească şi nici să n-o caute, că e lucru fără binecuvântare de 
sus voia de sine, şi trebuie mereu veghe sfântă pentru cei ce 
au ales calea vieţii cea de sus, ca să fie ea tot o dragoste pentru 
Dumnezeu în om. 

Mă privesc sfinţii cum vă învăţ, că Do mn ul are nevoie 
de popor sfânt şi curat de duhul lumii şi de cel al trupului şi de 
cel al diavolului prin aluatul semeţiei inimii, căci omul dă să 
se înalţe cu părerea şi apoi cu inima, şi îşi arată aceasta apoi 
prin lucrarea minţii lui. Paza cea sfântă pentru simţăminte 
aduce rodul cel bun, dar cu Domnul trebuie vegheat pentru 
aceasta, căci El ştie ce nu este bun şi de lepădat, ştie ce este de 
aruncat din cămările inimilor voastre şi ale purtării voastre 
laolaltă fraţi. 

E zi de învăţătură adâncă pentru Duhul Domnului în voi 
şi în purtările voastre frăţeşti, căci mai bună este purtarea cea 
duhovnicească decât frăţia dintre voi, măi fiilor. Duhovnicia 
vă creşte, iar frăţia trebuie să trăiască prin cele duhovniceşti 
dintre voi, căci toate ca în cer trebuie să se vadă că au venit şi 
că s-au aşezat peste voi. 

Sunteţi mai puţini adunaţi acum. Staţi, dar, la masă 
duhovnicească şi umpleţi-vă de bucuria de a vă da unul altuia 
leacuri duhovniceşti pentru faţa Domnului între frate şi frate, 
căci Domnul este din cer, fiilor, şi pe El trebuie să-L aveţi fiinţă 
în voi şi purtare între voi, şi purtători de Dumnezeu să fiţi voi 
aşa. E mult de mărunţit pentru toate cele bune în voi şi pentru 
cele mai puţin bune, şi trebuie sortare mereu pentru acestea, 
numai să iubiţi voi să se lucreze la fiinţa voastră şi la facerea 
ei după chipul şi asemănarea lui Dumnezeu, o, fii şi fiice. Se 
uită sfinţii la mine cum grăiesc şi cum lucrez de mărunt cuvânt 
pentru ca să umble el la inimile voastre şi la asemănarea dintre 
voi şi Domnul, şi le dau lor acum să spună simţămintele lor, 
măi fiilor. Amin. 

O trâmbiţă veghetoare, mult a lucrat Dom- 
^nul prin tine pe pământ cuvântul Său de 
facere peste om, iar lucrul tău în cer acum seamănă cu al Lui. 
Ne minunăm de lucrarea facerii omului cel născut de sus! Cei 
născuţi din Duhul găsesc strâmtorare pentru ei pe pământ, dar 
noi, cei din cer, ascultăm mereu înfioraţi desluşirea Scripturilor 
celor născuţi din Duhul şi care-L ţin pe Domnul pe pământ cu 
faţa Sa în ei. 

O, Doamne, mare este învăţătura Ta, şi cu de-amănuntul, 
Doamne, este ea! Ai venit pe pământ cu lucrarea facerii omului 
şi ai fii destoinici, prin care treci şi aşezi facere din cer peste 
cei ce Te aleg de viaţă a lor. E mare între noi statul trâmbiţei 
Tale, care a încununat cu venirea ei la cer comoara Ta, aşezată 
în vase de lut pe pământ, şi din care Tu aduni pentru cer prin 
slăvirea Ta cea multă în lucrarea celor credincioşi ai Tăi. 

O, ce mare lucrare de taină vedem că lucrezi Tu în zilele 
acestea cu ucenicii Tăi de azi ai cuvântului Tău, Doamne! Stau 
proorocii şi apostolii privind şi aşteptând fericirea la care Tu 
lucrezi pentru sfinţi în zilele acestea de apoi, şi despre care este 
scris în Scripturi împlinire mare, o, Doamne! Tot cerul ascultă 
Evanghelia Ta când se citeşte pe pământ şi toţi sfinţii văd cum 
ea se face facere a omului în poporul cuvântului Tău. O, Te 
doare că nu vezi facere a omului în biserica din lume, unde Tu 
trebuia să încapi şi să Te împărţi cu facerea Ta, dar acolo nu ai 
prin cine să fii, căci altceva se lucrează acolo şi nu sunt de-ai 
Tăi! Eşti necăjit şi fără de putere prin aceia, care s-au ascuns 


sub numele Tău ca să se pitească cu ale lor şi să fie crezuţi ai 
Tăi de către toţi cei ce nu învaţă din cer, din gura Ta, Doamne, 
dar eşti fericit că poţi să împărţi cu amănuntul învăţătura Ta de 
viaţă între fiii poporului cuvântului Tău cel de azi. Nu mai e 
bucurie ca a Ta când vezi cum creşti în ei şi cum se veghează 
peste ei pentru fiinţa Ta în ei, iar plata căutării lor cu Tine e 
mare, Doamne. Sărbătorim cu bucurie ziua aceasta pentru 
adunarea noastră şi Te binecuvântăm pentru ea şi pentru bucu- 
ria ce ne-o dai în ziua noastră de serbare în sobor în mijlocul 
poporului cuvântului Tău, în sfatul Tău cu ei şi cu noi, o, 
Doamne. Amin 

Tf" n adunare sfântă petrec cu voi şi pentru voi 

JJL a ici, în ziua aceasta, la izvorul Meu de cu- 
vânt, iar poporul Meu ucenic ne este gazdă nouă, celor din cer, 
o, sfinţi iubiţi ai Mei! Iată, aşa îmi cresc Eu poporul, şi nu-Mi 
ajunge timpul pentru câte am de lucrat la viaţa lui, la facerea 
lui, şi nici lui nu-i ajunge, că mult e de lucrat pentru mersul 
Meu cel de azi pe pământ, şi mult trebuie să-Mi am grijă de 
poporul Meu ucenic, şi tot aşa şi el, mult trebuie să lucreze. 
Căutăm să le împăcăm pe toate, dar timpul ne strânge, iar Eu, 
Domnul, voi ţine seama de aceasta în ziua răsplătirii. 

E zi de învăţătură, şi împart la începutul şi la sfârşitul 
zilei hrană pentru azi peste cei ce s-au strâns la masă de cuvânt, 
căci trebuie cu de-amănuntul umblat mereu la toate ale Mele 
peste voi, o, fii şi fiice ale creşterii cea de sus. Dar în ziua 
aceasta de cumpănă pentru soarta neamului român, cereţi voi 
de lângă Mine şi cu Mine, cereţi cu Mine la Tatăl şi la sfinţi şi 
la toate puterile cereşti să pună mijlocire şi duh din cer în inima 
şi în mintea fiilor acestui neam, ca să se îndrepte ei spre alegere 
bună după voia lui Dumnezeu pentru cârmuitorii care vor fi 
aleşi, căci neamul român e în vreme cu ceaţă, fiilor, şi îi trebuie 
insuflare din cer. Să cerem Tatălui duh din cer şi pentru cei din 
acest ţinut, ca să fie ales la cârmă cel cu duhul bun, căci este 
nevoie de bine, măi fiilor. Eu, Domnul, voiesc să se destrame 
ceaţa şi perdeaua ei cea trasă peste faţa neamului român, căci 
neamul român este în cumpănă, fiilor. 

Vom aşeza apoi în carte toată învăţătura de azi, dar voi, 
cei ce-Mi sunteţi Mie de veghe peste poporul Meu, puneţi, fi- 
ilor, la masă Duhul Meu lucrător prin voi şi daţi vlagă 
duhovnicească celor ce iau ca să înveţe. Umblaţi la lucrarea 
simţămintelor lor, măi fiilor, şi umblaţi aşa cum Eu umblu, 
cunoscând pe cele ale lor, fie că se văd, fie că nu se văd. Cine 
vine să fie cu taina acestui popor, acela să se dea Domnului 
spre facere, iar de altceva nu trebuie să vină nimeni între cei 
ce vin să fie ai Mei, iar dacă altfel vin, aceia să înveţe să se 
teamă de Dumnezeu, Cel ce stă acoperit în taină şi veghează 
în mijlocul acestui popor şi izvor. Amin. 

Mergi, poporul Meu, şi spune-ţi şi tu cu ochii bine 
deschişi voinţa ta pentru cârmuitorii care se vor alege peste oa- 
meni în ziua aceasta, şi vino apoi la masa Mea şi la învăţătura 
Mea şi la slava Mea cu sfinţii Mei la masă cu tine, şi vom aşeza 
apoi în carte toată învăţătura cea din ziua aceasta. Pace ţie, 
fiule! 

Pace vouă, măi fiilor! Staţi cu învăţătura Mea, şi afară 
să nu ieşiţi din ea, că afară e duhul minciunii, fiilor, e duhul 
lumii şi fiii lui, iar voi sunteţi fiii Duhului Meu, fiii lui Dum- 
nezeu! 

Să fie pace între voi şi Mine, între Mine şi voi, fiilor! Să 
fie Domnul învăţătorul şi Povăţuitorul Cel pentru voi în acest 
timp al Meu cu voi, o, fiilor! Amin, amin, amin. 

Cuvântul lui Dumnezeu 


Ş i dacă am petrecut de sus şi de jos împreună ziua 
de serbare a sfinţilor toţi laolaltă, aşezăm în carte 
partea care mai este de aşezat în ziua aceasta, căci Eu, Domnul, 
trebuie să aşez învăţătură şi apoi binecuvântare pentru fapta 
învăţăturii, fiindcă orânduiala cea pentru post trebuie frumos 
aşezată ca să poată ea pentru Dumnezeu, fiilor. 

Se începe acum vremea postului cel de treizeci de zile 
în acest an pentru întâmpinarea sărbătorii sfinţilor Mei apostoli 
şi învăţători ai oamenilor, prin trimiterea Mea de peste ei ca 
să-L semene ei în oameni pe Dumnezeu-Fiul, după ce Eu M-am 
aşezat iarăşi lângă Tatăl. Duhul Domnului a suflat la începutul 
bisericii Mele pe pământ şi a aşezat prin părinţii cei sfinţi 
atunci voia Domnului şi orânduiala cea peste biserică pentru 
vremi de post şi vremi de sărbători şi toate cele dintre vremile 
acestea, iar acum suntem la început de vreme de post, şi-ţi dau 
ţie învăţătură cu îndemn, ca să fie scrise acestea şi să ia din ele 
cei ce Mă găsesc în cartea Mea cea de azi când ei caută în ea, 
şi apoi îţi dau binecuvântare şi putere şi iubire multă îţi dau 
pentru voia Mea cu tine, popor al cuvântului Meu. Tu eşti 
propteaua Mea, căci pe tine Mă sprijin Eu cu voia Mea, iar vre- 
mea cea cu post are nevoie de stăruinţă cu rugăciune pentru 
ea, căci din dreapta şi din stânga deodată trebuie să lucreze 
această putere, şi mai ales trebuie frăţeşte închegată această lu- 
crare, ca să aibă ea putere multă prin taina ei, căci toate sunt 
duh, şi apoi faptă, fiilor. 

O, măi fiilor, dacă omul ar mânca numai cât i-ar trebui 
trupului şi nu cât îi trebuie poftei trupului, care se face foame 
în trup, o, ar fi atunci altfel cu omul! Când omul se obişnuieşte 
cu deasă mâncare el îşi înfometează trupul şi şi-l oboseşte de 
prea mult lucru pe care i-1 dă pentru facerea mâncării, căci 
mâncarea cea gătită de om pentru gustul poftei şi al limbii lui 
nu este prielnică zidirii trupului lui, căci iarăşi este ea gătită de 
partea cea dinăuntru a firii trupului, după trebuinţa lucrării pe 
care o are el înăuntrul lui pentru mersul celor dinăuntrul lui, 
căci Dumnezeu a făcut minunat facerea trupului omului. 

O, fiilor, pe toate cele de la Dumnezeu aşezate voi să le 
iubiţi ca pe nişte învăţători ai binelui vostru aici şi pe vecii 
apoi. Iubiţi postul, măi fiilor, căci fiii lumii nu-1 iubesc, şi nici 
cei ce nu au ce mânca nu-1 iubesc şi nu postesc aceştia nici cât 
postitorii cei care nu calcă peste orânduiala cea întreagă aşezată 
peste fiinţa bisericii ca să fie ţinută ea apoi. Cel ce iubeşte pos- 
tul, acela iubeşte ascultarea şi iubeşte sănătatea, căci sănătatea 
vine de la legea ascultării cea pentru ea. Sunt mai cereşti cei 
ce postesc cu sufletul şi cu trupul şi cu duhul, căci acestea trei 
trebuie să trăiască în pace şi într-o una lucrare a lor în toate 
câte le este împărţită lucrarea, aşa precum Dumnezeu Tatăl, 
Fiul şi Duhul Sfânt Una sunt şi una lucrare au, că nu poate fi 
dezbinare întru această Treime. O, tot aşa trebuie să facă şi 
zidirea trupului omului lucrarea sa, măi fiilor, şi trebuie voinţă 
şi îndemn şi învăţătură şi dragoste mare ca să poată trupul aşa, 
iar duhul frăţiei sfinte hrăneşte fraţii cei laolaltă cu roadele 
Duhului Sfânt, care se fac hrană cu putere întru cele ale trupu- 
lui omului cel dinăuntru, şi poate trupul pentru legea lui cea 
de la Dumnezeu zidită pentru el. 

Acum aşez cuvânt de binecuvântare cu putere pentru în- 
ceputul şi pentru mersul cel ceresc al vremii postului cu voi, fi- 
ilor. în acest timp voi să gustaţi din plin gustul rugăciunii, şi 
prin care voi să cereţi de la Dumnezeu cu zile de post voia Sa 
pe pământ şi peste oameni aşa cum cereţi pentru voi, măi fiilor, 
căci suntem în mijlocul facerii lui Dumnezeu, şi în care este 
aşezată şi lumea cu toţi fiii ei, care nu-L iubesc pe Dumnezeu, 
ci iubesc duhul şi faptele întunericului acestui veac, veacul 


lumii. Voi însă sunteţi pe pământ cu veacul lui Dumnezeu şi 
aveţi puterea de la Dumnezeu asupra veacului lumii ca să-l 
supuneţi sub voi precum Eu l-am supus, numai să ştiţi voi să 
nu ieşiţi din Domnul, măi fiilor, căci duhul lumii suflă peste tot 
cu grăirea lui. O, câtă veghe trează şi mult lucrătoare trebuie 
pentru aceasta, iar Eu vă rog pe voi şi vă învăţ cu nădejde: 
vegheaţi unii peste alţii cu multă vedere, cu ochi mari să 
vegheaţi şi să vă ajutaţi spre voia Mea în voi şi să vă pedepsiţi 
unii altora ieşirea din voia Mea când ea s-ar ivi cumva, căci cei 
ce au fost luminaţi şi au gustat învierea cea de la Mine, e cu 
neputinţă să mai fie moarte peste ei, ca nu cumva Eu, Domnul, 
să fiu ridicat iarăşi pe cruce prin fiecare păcat săvârşit de cei 
ce-şi pun viaţa lângă viaţa Mea înaintea Tatălui ca să fim fraţi. 

O, nu este frumos la chip şi la fire şi la faptă, nu este 
frumos prin acestea cel care nu iubeşte să stea în toată aşezarea 
pusă de Dumnezeu ca să fie peste om. Măcar râvnă şi dor să 
aibă omul, căci acestea îl mână spre dragoste cu facere pentru 
cele ale voii lui Dumnezeu în om. Aşa cum v-am povăţuit în 
ziua aceasta prin fiii cei înzestraţi cu învăţătură de viaţă peste 
voi, Eu, Domnul, întăresc şi spun: nu este frumos cel ce nu-şi 
pune viaţa lângă viaţa Mea ca să fie el plin de iubirea Mea în 
el, iubire care nu vatămă şi nu se vatămă pe sine, căci iubirea 
nu stă în sfat cu judecata, ci fiecare din acestea trag la ale lor, 
şi se trage omul ori în cele din Dumnezeu, ori în cele din fire 
lipsite de Dumnezeu în om. 

Iarăşi încă vă mai învăţ, fiilor, să vă feriţi să socotiţi voi 
după simţirea minţii voastre pe cele lucrate şi grăite de cei cu 
lucrarea veghii peste mersul lucrării Mele şi al poporului cel 
ascultător pe cale şi cel neascultător, căci tainic sunt Eu şi tainic 
lucrez prin ei pentru aşezarea sau pentru descurcarea a toate 
câte sunt de aşezat sau de descurcat, după ce cei mai puţin 
aşezaţi încurcă de la mijloc sau de la margini pe cele ce după 
voia lor şi după dorinţa lor le lucrează ei pe ale lor în locul 
celor ce aşteaptă să fie ca Dumnezeu sau de la Dumnezeu lu- 
crate, adică după voia Domnului, fiilor. O, duhul rău caută să 
vă facă rost de vină şi vă împinge să vă folosiţi mintea voastră, 
dar puţine minţi au primit forma cea de sus ca să fie ele de sus 
apoi, şi mulţi au rămas cu minte făcută de ei, şi cu socoteala ei 
la fel, şi se naşte nepotrivire între duhul cel de sus şi mintea 
cea de jos a omului învăţat să ia de jos aşa cum are la îndemână 
el să ia. Omul e deprins să-şi ascundă faptele lui cele la în- 
tuneric lucrate, şi este deprins să se teamă apoi, iar ca să scape 
de această împotmolire trebuie să caute să nu scape de Dum- 
nezeu nici o clipă, căci Cain a gândit o clipă că a scăpat de sub 
ochiul lui Dumnezeu, dar l-a cuprins apoi numaidecât frica şi 
a fugit să stea ascuns cu fapta sa, dar Domnul a ieşit în faţa fu- 
garului ca să-l miluiască cu lumină, iar Cain era ascuns de frică 
şi fugea. Atunci Domnul l-a lăsat pe el aşa cum şi-a voit el, dar 
i-a spus lui că fapta nu i s-a putut ascunde ca să nu strige ea la 
Domnul împotriva lui. Această Scriptură este de mare învăţă- 
tură pentru cei ce vin să înveţe viaţa cu Dumnezeu şi cu lumina 
lui Dumnezeu, şi numai aşa să lucreze apoi cei ce se alipesc să 
umble cu Domnul pe calea acestui cuvânt al gurii Lui peste cei 
credincioşi Lui. Se cunoaşte din faţă cel ce se piteşte, iar Dom- 
nul îl lasă în greşeala lui pe cel ce-şi păstrează în ascuns gre- 
şeala, şi Se trage Domnul din calea lui, că e mare Domnul şi 
nu Se pune cu omul mic şi neputincios, care stă aşa, necăutând 
el la Dumnezeu să fie şi să ştie şi să poată. 

Se nasc oameni din oameni şi-şi iau formă rea în vremea 
creşterii, iar dacă îl află ei pe Dumnezeu, nu ştiu aceştia să se 
lase în mâna Lui când dau ei să vină şi să înţeleagă mersul pe 
cale cu Dumnezeu. Trebuie povaţă pentru viaţă, şi apoi trebuie 

multă povaţă, iar altfel se face omul trădare lui însuşi şi se face 
slab de înger, slab de tot, de vreme ce nu-i lasă îngerului lucrare 
ca să poată pentru el. 

Vai celui ce se bizuie pe om, căci omul este came şi fire 
şi-şi face unul altuia rău prin acestea! Omul trebuie să fie 
călăuzit de Duhul lui Dumnezeu şi să se bizuie pe ajutorul cel 
din cer, că nu-i trebuie lui mângâiere, ci povaţă şi lucrarea ei îi 
trebuie omului, iar calea lui trebuie să-i fie spre cer, acolo unde 
Domnul veghează pentru om. Cel ce se ascunde de om, se as- 
cunde de Dumnezeu, iar cel ce se ascunde de Dumnezeu este 
cel ce se vede cu toate ale lui şi prin toate ale lui, aşa cum Dom- 
nul Se mărturiseşte pe Sine prin toate câte se văd ale facerii Lui 
şi care poartă în ele taina lor şi puterile cereşti slujitoare lui 
Dumnezeu din cer şi până pe pământ pentru viaţa oamenilor. 

A fost frumos încununat duhul sărbătorilor sfinţilor Mei, 
căci voi aţi lucrat cereşte, fiilor lucrători ai duhului poporului 
Meu, ca să ştie el cum să se dea şi cum să stea înaintea Mea în 
toată lucrarea luminii. Cel ce-şi păstrează lumina vieţii în el, 
acela este frumos la chip din pricina luminii în care stă, dar cel 
ce-şi trage pe deasupra văl, acela se dovedeşte prin toate 
trăsăturile lui şi se face greu şi urât, căci duhul luminii nu are 
părtăşie cu el, şi e greu un aşa om pentru cei din jurul lui. 

O, poporul Meu, Eu, Domnul, îţi spun mereu, şi din cer 
şi de pe pământ vă spun vouă: fiţi frumoşi, fiilor, căci cei fru- 
moşi iubesc lumina şi se văd în lumină, precum cei urâţi din 
pricina întunericului tras peste ei se văd cu el peste fiinţa lor. 
O, de-ar înţelege toţi cei ce Mă caută prin acest cuvânt şi cale 
a lui după om, de-ar înţelege ei căutarea Mea după ei, învă- 
ţându-i pe ei cum să vină şi cum să stea şi cum să fie şi cum să 
meargă ei pe calea aceasta, ca să le fie lor cu folos şi nu cu 
pagubă! Faţa Mea însă rămâne curată, căci Eu, Domnul, sunt 
lumina însăşi, iar ea luminează şi curăţeşte întunericul şi se 
desparte de el, căci lumina biruieşte pe toţi duşmanii strălucirii 
ei, care nu se pot uita la ea, precum omul nu poate privi cu 
ochii trupului lui văpaia luminii din soare, lumina care biru- 
ieşte prin însăşi strălucirea ei. 

O, poporul Meu, învaţă carte sfântă şi minte sfântă şi 
lumină peste tine din adâncimea acestor cuvinte mari cu ca- 
re-ţi stau în cale ca să înţelegi calea Mea. Să ia din masa Mea 
cu tine cel ce iubeşte să fie viu şi să găsească în Mine locul 
său! Apostoli ai iubirii de Dumnezeu să fiţi voi, cei ce învăţaţi 
de la Mine iubirea cea mai curată, cea mai blândă, cea mai 
senină, cea mai supusă duhului ei, fiilor. 

Se apleacă sfinţii toţi înaintea măreţiei cuvântului Meu 
aşezat pe masă la voi şi în cartea sa ca să rămână el. Trâmbiţa 
Mea Verginica vă doreşte pe voi fii ai înţelepciunii cea mereu 
învăţată de sus prin Duhul Meu, prin venirea Mea cuvânt la 
voi, aici, fiilor. 

O, aş vrea să putem mai mult pentru neamul român cu 
cele de sus puteri cereşti, dar rătăcirea duhului acestui neam 
este mult sprijinită de duhul minciunii şi de toate cele ce se 
văd şi se fac de oameni. Trebuie multă stăruinţă, fiilor. Omul 
minciunii îşi face loc şi nu se ruşinează cu minciuna pe buze, 
căci înăuntrul lui stă dorul de sine, care-1 călăuzeşte pe el spre 
nimic, şi sunt vânduţi duhului minciunii toţi oamenii şi nu-i 
poţi smulge pe ei spre duhul vieţii. Duh iubitor de oameni pun 
în voi ca să suferiţi cu Mine şi în Mine pe pământ pentru 
moartea cea de peste ei, fiilor. 

Odihnă vă dau acum de sub duhul sărbătorii sfinţilor 
Mei, căci pentru slava Mea e trudă, e de trudit cu toate cele trei 
părţi ale facerii omului, fiilor. Acum vă alint şi vă mângâi ca 
pe unii care Mă mângâiaţi când Eu vă pot spune vouă bucuria 


şi durerea Mea. 

O, fiţi frumoşi, fiilor! Să se ia aceasta de la voi la toţi 
cei care doresc să fie frumoşi şi să fie lumină precum Eu, Dom- 
nul, sunt, iar Eu sunt cu voi şi vă dau chip ca al Meu, chipul 
cel frumos al Meu, cel la care omul nu poate privi cu privirea 
lui, cel pe care fiii întunericului nu şi-l pot închipui. 

Şi acum, pace vouă, pace vouă, pace vouă, măi fiilor! 
Amin, amin, amin. 

28 mai/ 10 iunie 2012 

Sărbătoarea naşterii sfântului Ioan Botezătorul 

Fără rugăciune vie nimeni nu ajunge la Dumnezeu. Suferinţa 
Domnului pentru neamul român. 

oboară Domnul şi găseşte veghea veghind pentru 
coborârea Sa. Coboară Domnul pe pământ cu- 
vânt şi Se aşează cu el în cartea Sa cea de azi. Amin. 

Intru la tine cuvânt, popor al cuvântului Meu, şi se 
aşează între Mine şi tine cuvântul Meu, care veghează pentru 
viaţa ta cu Mine. Am găsit veghea veghind şi am intrat la tine, 
căci suferinţa Mea este mare de la o grăire a Mea la alta în mij- 
locul tău. 

Nu pot să-ţi dau din gura Mea dacă nu pot cuvânta cu- 
vântul Meu peste tine, fiule. Cea mai de sus grijă a ta este să 
fie dorul tău de Mine şi de coborârea Mea cuvânt la tine, căci 
Eu te port în Duhul Meu între cei din cer şi stau de-a dreapta 
Tatălui cu tine ca să nu pieri tu de la Dumnezeu. Trebuie să-ţi 
întăresc statura ta cea de sus, măi poporul Meu. Stă duhul rău 
de veghe ca să vadă cumva lipsa Mea din mijlocul tău şi ca 
să-şi încerce lucrarea lui în lipsa Stăpânului tău de lângă tine. 
Trebuie să-ţi întăresc credinţa ta în cuvântul Meu de peste tine, 
căci credinţa trebuie mereu hrănită ca să fie şi ca să se facă ea 
apoi din tine rugăciune spre Mine, rugăciune vie, fiule, căci 
fără rugăciune vie nu ajunge nimeni la Dumnezeu, căci cine 
ar bate la uşa Mea dacă n-ar şti de ea sau dacă i-ar fi atât de 
bine pe pământ ca să nu mai aibă nevoie de Dumnezeu? Vai 
omului care uită să fie cu Dumnezeu şi înaintea Sa să stea ziua 
şi noaptea! Vai celui ce stă el în el, nefiind Eu umblarea lui, 
suflarea lui, lucrarea lui, iubirea lui, dorul lui, căci acela se 
învaţă fără Dumnezeu peste el şi piere în sine pic cu pic, spre 
bucuria duhului rău, care-1 scoate de la Dumnezeu pe om. 

E mare suferinţa Mea de la o coborâre a Mea la alta în 
mijlocul tău cuvânt de sprijin ţie şi de stat al Meu la lucru sfânt 
cu tine, poporul Meu. Mă uit mereu pe harta pomenirii sfinţilor 
Mei ca să pot găsi prilej să Mă aşez cu tine la învăţat şi la ve- 
gheat peste viaţa ta. Dacă aş coborî mai mult, n-aş găsi mai 
multă bucurie, dar aş mai stinge din suferinţa Mea cea pentru 
grija de tine, că Mi-e mare această suferinţă şi n-am ce să-i dau 
ca să sting durerea ei în Mine şi în Tatăl pentru viaţa ta. Aveam 
cândva pe poporul Israel, prin care am dat să Mă slăvesc în 
mijlocul neamurilor de pe pământ cu semne şi cu minuni şi cu 
glas de prooroc, ca să stau la cârma lui prin timp şi ca să Mă 
fac cunoscut Dumnezeu adevărat în faţa celor ce-şi făceau ei 
dumnezei şi se închinau lor, căci omul are nevoie de nădejde, 
de sprijin şi de cale sub picioarele lui. 

Mai înainte să fie omul, a fost Dumnezeu, şi-i spun 
aceasta omului spre judecata slujirii lui la tot ceea ce nu în- 
seamnă Dumnezeu. Dacă omul nu Mă descoperă pe deplin ca 
să Mă urmeze apoi cu temere de Dumnezeu în el pentru paşii 
vieţii lui pe pământ, el cade atunci din taina vieţii şi-şi caută 
un Dumnezeu. M-am arătat omului pe pământ Dumnezeu 
adevărat încă de la facerea omului. M-am arătat apoi prin toate 

câte înseamnă Dumnezeu şi puterile cereşti lucrătoare pentru 
El în vremea când am înnoit neamul oamenilor, care se abătuse 
cu totul dinaintea Mea, şi pe care l-am trecut prin apă la pieirea 
lui de pe pământ, şi s-a scris aceasta în vremea lui Noe, care a 
fost omul cel credincios, omul lui Dumnezeu prin credinţă şi 
prin ascultare când nimeni nu mai căuta cu Dumnezeu. M-am 
arătat prin Moise apoi ca să Mă vestesc neamurilor Dumnezeul 
lui Avraam, al lui Isaac şi al lui Israel, căci am scos dintre slu- 
jitorii la idoli pe Israel ca să-i dau lui ţara cea promisă părinţilor 
lui, iar dacă Eu n-am putut să fiu mult şi tot mult mereu cu cu- 
vântul Meu în mijlocul lui, el s-a întors de la Mine spre duhul 
trufiei, care aduce fraţii unul împotriva altuia din pricina doru- 
lui de dreptate şi de mărire, şi iată, vai omului care nu învaţă 
ce înseamnă Dumnezeu şi ce în seamnă omul, sau ce trebuie să 
fie Dumnezeu şi ce trebuie să fie omul! 

M-a părăsit poporul Israel tot mai mult, chiar dacă el se 
fălea cu numele lui Dumnezeu peste el, căci cel ce merge fără 
călăuză pe cale, Mă părăseşte. Am ieşit apoi arătat oamenilor 
după ce am ieşit din apa Iordanului şi de sub mâna lui Ioan, 
proorocul cel mare, care M-a botezat cu apă ca să Mă numeas- 
că Tatăl atunci Fiul Său Cel iubit, întru Care a binevoit El pe 
pământ ca şi în cer, după ce venisem din cer de la Tatăl şi M-am 
aşezat în pântecele Fecioarei ca să Mă nasc şi să cresc şi să Mă 
arăt apoi la apa Iordanului smerit sub mâna celui ce M-a scos 
din apă cu numele de Mielul lui Dumnezeu, Care a venit pe 
pământ ca să spele păcatele lumii şi M-am arătat atunci Dum- 
nezeu adevărat din Dumnezeu adevărat, coborât pe pământ 
între oameni. 

O, măi poporul Meu, stau cuvânt în mijlocul tău şi Mă 
arăt grăind cu Ioan, ca să auzi tu grăirea Mea cu el, ca să înveţi 
de la Mine şi de la el ce înseamnă Dumnezeu şi ce înseamnă 
omul, şi apoi să înţelegi tu şi toţi cei ce iau de la tine statul 
Meu cu tine şi să fie înţeles ce trebuie să fie Dumnezeu şi ce 
trebuie să fie omul şi ca să nu caute el să fie mai mult, iar pe 
Domnul să-L facă mai puţin decât pe el, că iată, aşa face omul, 
face ca Israel, care avea numele lui Dumnezeu peste el, dar 
care nu s-a lăsat călăuzit. O, învaţă, fiule, învaţă de la Dum- 
nezeu şi de la proorocul cel mare al Său, căci pe pământ odată 
amândoi am fost şi Ne-am făcut cunoscuţi de la Dumnezeu 
venind şi lucrând Noi lucrarea Sa între oameni. Amin. 

I au rând pentru grăirea mea cu Tine în mij- 
locul fiilor cuvântului Tău de azi, Doamne 
Mieluţ. Oamenii Te ştiu în cer şi vor aşa să stai, dar Tu tânjeşti 
să fii cu ei pe pământ şi să Te arăţi lor şi să-i ajuţi să Te cu- 
noască cu ei, aşa cum ai lucrat Tu şi pe vremea mea şi a Ta pe 
pământ în mijlocul lui Israel când s-a scris cartea mea cu Tine, 
cartea Ta cu mine în istoria cerului şi a pământului. Ai fost pe 
pământ cu oamenii odată cu mine şi Te-am mărturisit atunci 
eu şi Tatăl din cer Dumnezeu adevărat pe pământ ca şi în cer, 
ca să-i ajuţi pe oameni să Te ştie, căci vai omului care uită să 
fie cu Dumnezeu ziua şi noaptea, nefiind Domnul umblarea 
lui, suflarea lui, lucrarea lui, o, Doamne Mieluţ! 

O, cât de cuminţi am fost noi pe pământ înaintea Tatălui 
şi a oamenilor, Mieluţule Doamne! Nu ne-am dat mari şi tari 
şi oameni de la Dumnezeu aşezaţi pe pământ. N-am grăit cu 
gura decât numai ce Tatăl ne dădea să grăim, iar de la diavol 
şi de la duhul lumii n-a grăit gura noastră. 

O, cât de mult şi cât de multe grăieşte omul, Doamne 
Mieluţ! El nu ştie de ce a făcut Dumnezeu ca să aibă gură 
omul. Multe nu ştie omul, şi se foloseşte pentru el şi pentru 
duhul deşertăciunii de toate ale trupului lui, cu care se mişcă 
pe pământ încoace şi încolo. După ce omul se iveşte pe pământ 


cu trupul său cel din părinţi el uită că trebuie să se nască de 
sus ca să se dea Ţie trup şi duh şi suflet şi ca să-i dai lui apoi 
statul Tău în el şi să faci cu el şi în el voia Ta. 

O, popor al Domnului, eu m-am născut din părinţi, dar 
m-am născut de sus mai înainte să fiu născut din om, şi am fost 
prin naşterea mea voia Domnului apoi pe pământ. O, popor 
călăuzit din cer, pune Domnul pe masa ta cu El învăţătură de 
sus pentru tot omul care se lasă spre naştere de sus, după ce 
aude el strigarea Domnului peste el. Cel născut de sus nu mai 
este ca omul, ci este ca Dumnezeu, căci face voia Lui. Cel ce 
se naşte de sus grăieşte de sus, nu mai grăieşte cele de jos. O, 
stai sub grija Domnului şi înalţă spre El naşterea ta cea de sus 
prin Duhul Sfânt, Care suflă de la Domnul, şi prin credinţa ta 
în venirea Sa cuvânt pe pământ pentru învierea făpturii, aşa 
cum a venit acum două mii de ani şi a înviat morţii din mor- 
minte odată cu învierea Lui, căci S-a dat preţ pentru răscum- 
părarea omului, care moare de şapte mii de ani, şi apoi a înviat. 
S-a dat Domnul jertfa pe cruce în zi de vineri şi S-a sculat din- 
tre morţi în zi de duminică, ziua când a făcut Dumnezeu lu- 
mina, ca pe toate să le facă la lumină, aşa cum numai Domnul 
lucrează, căci omul n-a voit să semene cu Dumnezeu în lu- 
crarea sa, şi s-a învăţat prin greşeală să se ascundă în sine şi 
apoi între cer şi pământ, aşa cum de la început s-a învăţat să 
facă, şi de atunci simte omul să se ascundă de Dumnezeu, Cel 
ce a făcut lumina, care biruieşte întunericul. 

O, popor călăuzit de Dumnezeu, primeşte de la mine 
înţelepciunea Domnului! Cel născut de sus nu mai este ca 
omul, ci este ca Dumnezeu şi ştie de la Dumnezeu, şi tot aşa şi 
grăieşte cu grăirea sa. Am venit cu Domnul la tine pentru masă 
de cuvânt în mijlocul tău, spre pomenirea zilei naşterii mele 
pe pământ, după ce Domnul m-a vestit prin înger proorocului 
Zaharia ca să mă primească de la Dumnezeu în casa sa şi să 
mă aşeze pe pământ. Apoi eu am fost aşezat de Domnul în 
munţi, ca să mă cobor apoi la apa Iordanului în ziua când L-am 
botezat pe El cu apă şi când amândoi ne-am aşezat văzuţi 
înaintea lui Israel cu lucrarea Tatălui Savaot, şi prin care Tatăl 
a mărturisit pe Fiul Său, de Care să asculte omul. Amin. 

M ăreaţă Ne-a fost lucrarea, o, botezăto- 
rule al Meu! Aş grăi mult cu tine înain- 
tea poporului Meu de azi, cu care Eu îmi aşez masa cuvântului 
Meu pe pământ pe vatra neamului român, dar văd suferinţa 
care apasă pe firul coborârii Mele. Nu pot să apăs, că Mi-e 
milă. Durerea Mea cea de la neamul român ieşită acum, s-a 
zdrobit în firul coborârii Mele şi a fost purtată cu greu şi încă 
este şi tot este de purtat, căci neamul român e departe de Mine 
cu inima lui, iar Eu suspin pentru el, aşteptând să Mă audă şi 
să-Mi deschidă ca să-i dau învierea şi lucrarea apostoliei apoi, 
căci mersul Meu între cer şi pământ prin mijlocul lui trece şi 
se face vestire peste pământ, dar iată, duhul minciunii desparte 
fraţii, iar duhul trufiei aduce războiul lui între ei. 

O, cum să-i spun Eu neamului român să fie cu Dum- 
nezeu ca să nu mai sufere el robie? Vai neamului care uită să 
fie cu Dumnezeu şi de partea Lui în războiul pe care satana îl 
aduce între fraţi! Eu, Domnul, dau să Mă strecor şi prin cea 
mai mică deschizătură ca să suflu cu Duhul Meu sămânţă de 
la Duhul Sfânt peste neamul român şi să-l pot cumva călăuzi 
pe el, ca să-l pot apoi încununa pentru credinţa lui. Dragostea 
de Dumnezeu voiesc să aşez în el, căci cu altă faţă el nu poate 
birui duhul minciunii mânuit de satana între fraţi spre dezbina- 
rea lor. 

O, poporul Meu, aştept în mijlocul tău să am putere pen- 
tru ca să pot să stau cu tine la masă de cuvânt şi să-ţi fiu 

călăuză, căci suferinţa Mea este mare de la o coborâre a Mea 
la alta cuvânt în mijlocul tău, fiule. N-am mai fost de multişor 
venind şi cuvântând cu tine, iar Duhul Meu poate numai atunci 
când îţi pot grăi. 

Binecuvintez acum mânuţele şi trupul şi puterea voastră, 
fiilor, ca să desăvârşiţi voi lucrarea cea pentru faţa cea deplină 
a sălii de nuntă sub cortul alb, sub care Eu sălăşluiesc cu cei ce 
vin la izvorul Meu de cuvânt când trâmbiţa Mea sună ca să le 
dea de veste şi să-i adune la întâlnirea Mea cu ei aici, unde-Mi 
am sălaşurile Mele cu voi. Voiesc să fiu cu voi aici în sărbători 
numai cu cei ce fac voia Mea, dar sunt încă din cei ce vin şi 
care nu se aşează aşa cum am cerut Eu pentru cei ce intră la 
masa Mea de nuntă cu voi. îi îndemn pe ei să se deprindă să nu 
uite să fie cu Dumnezeu ziua şi noaptea, căci dacă omul nu este 
cu Dumnezeu, nici Dumnezeu nu este cu el, iar duhul rău îi dă 
de la el din toate ale lui şi ale obiceiului omenesc. 

Să vină spre voi ajutorul tot pentru săvârşirea cea depli- 
nă a feţei locaşului de nuntă al Meu cu voi în zile de sărbătoare 
când Eu, Domnul, îmi dau întâlnire aici cu cei ce cred în 
venirea Mea cea de acum pe pământ cuvânt la voi. Binecuvin- 
tez tot lucrul şi sfârşitul lui cel bun, şi una după alta lucrările 
Mele cu voi, fiilor, căci voi trebuie să fiţi cei binecuvântaţi pen- 
tru cele lucrate de la Dumnezeu cu voi, şi trebuie să fiţi cei ce 
binecuvântaţi pe Domnul, Care vine la voi cuvânt. 

îmi opresc cuvântul, căci este mult şi nu s-ar mai opri. 
Eu aş grăi tot timpul cu voi, fiilor, şi suferinţa Mea se face mare 
când nu pot mai mult grăi între voi. Amin. 

Mă doare şi doare acum de la puterea diavolului, care 
dă să biruiască el şi să domnească el peste neamul român cu 
puterea lui, cu voia lui, dar aşa cum în zi de vineri este zi de 
răstignire, tot aşa ziua duminicii este zi de înviere, şi va veni 
şi ziua învierii, dar trebuie nădejde, trebuie stăruinţă spre Dum- 
nezeu, fiilor. Cei ce se bucură acum, vor plânge fără mân- 
gâiere, iar cei ce plâng cu Mine vor fi mângâiaţi în ziua 
mângâierii, căci Eu, Domnul, veghez şi nu stau, şi voi lucra ca 
să aşez faţa Mea peste acest neam. Amin, amin, amin. 

24 iunie/7 iulie 2012 

Sărbătoarea sfinţilor apostoli Petru şi Pavel 

Lucrarea celor răzvrătiţi din neamul român pentru alungarea din 
nou de la cârma ţării a cârmaciului Troian Băsescu. Proorocie 
pentru deşteptarea neamului român. 

S unt împăratul slavei şi intru cuvânt în cartea Mea 
cea de azi. Deschideţi, voi, cei din porţi, deschi- 
deţi ca să intre împăratul slavei la masă de cuvânt cu voi! Vă 
am aşezaţi de planul Meu ceresc înaintea Mea ca să-Mi ascul- 
taţi glasul cuvântului Meu şi să-l aşezaţi în cartea sa. Eu sunt 
Domnul Cel tare şi puternic, Domnul Cel tare în război. Amin. 

Eu sunt, fiilor veghetori, şi scriu acum în cartea Mea cu 
voi, scriu şi Eu cele ce se petrec acum pe pământul român ca 
să fie ele scrise în cartea Mea spre binecuvântarea celor ce slu- 
jesc adevărului şi spre certarea celor ce slujesc minciunii ca să 
fie ei ruşinaţi de înseşi faptele lor. 

în zilele acestea s-au ridicat iarăşi cei răzvrătiţi în nea- 
mul român şi au semănat iarăşi mulţi dintre ei ocară şi apoi 
alungarea iarăşi de la cârma acestui neam a celui binecuvântat 
de Dumnezeu ca să dea faţă curată patriei române înaintea 
popoarelor şi să şteargă de pe faţa ei ocara cea lucrată de fiii 
cei răzvrătiţi, care n-au avut şi n-au în ei iubirea adevărului, 
căci sunt trufaşi sub vina faptelor lor, faptele fărădelegii, dar 
iată, efa a ieşit deasupra, şi în ea se află fărădelegile lor, iar cu 


ea un sul de hârtie lung şi lat, în care s-a scris răsplata fărăde- 
legilor lor, căci orice fur va fi nimicit, şi oricine ajurat şi jură 
strâmb va fi zdrobit, precum este scris, şi va intra acest sul de 
hârtie în casa furului şi a celui ce jură strâmb în numele 
adevărului şi va sta acolo în casă până va nimici pe rând zidirea 
ei, aşa cum este scris în Scripturi despre efa fărădelegii şi des- 
pre lucrarea ei. 

S-au ivit iarăşi faptele celor trufaşi care au voit să 
răstoarne la pământ pe cei curaţi cu mâinile şi cu inima, aşezaţi 
la cârma neamului român, pe fiii care s-au dăruit cu viaţa lor 
slujirii adevărului, iubirii frăţeşti, ca nişte apostoli care slujesc 
pe fraţii lor cu dreptate şi cu adevăr, căci Eu, Domnul, i-am 
ridicat şi i-am aşezat la cârmă ca să lucreze drept şi sfânt, şi să 
se pedepsească cei fărădelege prin legea dreptăţii a toate, şi să 
fie binecuvântare pentru adevărul a toate. 

Eu, Domnul, am în mâna Mea soarta neamului român, 
căci stau de mai bine de cincizeci de ani cu cuvântul gurii Mele 
coborând şi grăind pe vatra acestui neam, şi am avut şi am vase 
alese, care-Mi scriu cuvântul în cartea Mea cea de azi, cuvântul 
lui Dumnezeu peste pământ, căci a venit această vreme ca să 
se audă glasul lui Dumnezeu chiar şi de cei din morminte, pre- 
cum este scris în cartea Mea cu ucenicii Mei cei de acum două 
mii de ani, şi vine cu paşi repezi învierea celor ce Mă aşteaptă 
să vin cu ea pentru ei, şi vine biruinţa Mielului lui Dumnezeu 
şi a celor ce-L iubesc crezând în El şi urmând adevărul, şi 
trâmbiţele sună pentru venirea Lui. Amin. 

Grăiesc acum celui aşezat de Mine, Domnul, la cârma 
neamului român ca să cureţe de pe el duhul minciunii şi pe slu- 
jitorii acestui duh viclean, duh care a acoperit toată faţa 
pământului, căci voiesc să fac din fiii cei credincioşi ai nea- 
mului român popor al împăratului slavei, Domnul Iisus Hris- 
tos, Care Se face cuvântul lui Dumnezeu pe vatra acestui neam 
în zilele acestea, căci a venit această vreme. 

Apleacă-te cu credinţă înaintea cuvântului Meu, căci 
stau în sfat cu tine, fiindcă tu iubeşti duhul adevărului şi stai 
drept şi veghetor asupra duhului minciunii, duhul cel rău, care 
scurmă peste tot ca să intre peste tot şi să robească oameni sub 
stăpânirea lui. Te-am aşezat de veghe la cârma neamului român 
ca să-l ocroteşti pe el de duhul cel rău al omului viclean, şi iată, 
acest duh al urii de Dumnezeu şi de fraţi s-a născut şi se naşte 
mereu din duhul trufiei încă de la începutul lui Dumnezeu cu 
omul, şi a fost el înfierat de Dumnezeu în istoria veacurilor, şi 
am ridicat în toate vremile fii înţelepţi şi veghetori ca să în- 
fierez prin ei şi să se pedepsească cu judecată scrisă acest duh 
potrivnic lui Dumnezeu şi adevărului Său între pământ şi cer. 

Mă aplec înaintea ta ca un Dumnezeu şi îţi mulţumesc 
pentru iubirea ta cea multă şi mare pentru neamul Meu cel de 
azi, peste care Eu te-am aşezat cârmaci cu veghe, neam ales 
de Tatăl Meu Savaot pentru slava Mea cea de la sfârşit de timp, 
neamul român, pe care Eu, Domnul, îl pregătesc tainic ca să 
fac din mijlocul lui lumină mare peste neamurile pământului, 
care vor vedea slava Mea strălucind pe vatra neamului român, 
neam duşmănit de mulţi prin vreme, dar care şi-a ridicat mereu 
crucea pe umeri şi a biruit cu ea pe păgâni. 

Iată ce-ţi cer: cercetează-Mă ca să ştii bine cum am lu- 
crat Eu, şi tot aşa şi tu să lucrezi, căci oamenii lucrează ca oa- 
menii şi nu ca Dumnezeu. Grăieşte-i dulce acestui neam şi 
mângâie durerea lui şi spulberă nedumerirea lui şi învaţă-1 cum 
să privească el adevărul a toate. Spune-le fiilor români toate 
aşa cum sunt, şi spune-le că aşa a fost acest neam, sub cruce a 
stat şi aşa a mers, din pricina celor care de la mijloc l-au trădat 
prin vreme şi l-au vândut la cei duşmani lui. Să-i înveţi pe fiii 

români ce este trădarea şi să le spui lor să nu înveţe de la ni- 
meni pe cele rele, că iată, s-au ridicat în numele lor oameni sus 
la cârmă pentru ei şi sunt aceia vânzători de fraţi şi de suflete, 
căci pentru bani îşi vând aceştia făgăduinţa pusă pentru slujire 
curată acolo unde s-au ales ei să stea, şi unde s-au îmbolnăvit 
prea greu de setea de putere peste acest neam, pe care îl 
stăpâneşte Dumnezeu sub binecuvântarea Sa, şi pe care tu îl 
iubeşti cu mare iubire. 

Fie-ţi milă de Iuda ori de câte ori el se arată cu faptele 
lui, căci şi Mie Mi-a fost de cel din vremea Mea şi l-am aşteptat 
să se pocăiască de fărădelegea lui. E de ajunsă plata fărădelegii, 
iar noi să privim cu milă căderea lor sub faptele lor de trădare 
şi de fuga de sub vină, după ce şi-au scris vină ruşinoasă pentru 
faptele lor, căci când iubirea se schimbă în ură ea se dovedeşte 
a nu fi fost ea, ci numai minciuna feţei ei. Armele tale să fie 
dreptatea şi adevărul, cu care şi Eu, Domnul, am biruit moartea 
şi am adus viaţă celor ce Mă urmează pe pământ. 

Mergi acum înaintea poporului român şi povăţuieşte-1 
să privească atent şi să se aleagă atent de partea lui Dumnezeu 
şi a celor ce îl iubesc pe El pentru ei în numele Meu. Spune-i 
neamului român să nu se lase amăgit de cei ce lucrează fără- 
delegea, care se vede bine când ea iese deasupra, căci aşa este 
lucrarea ei, căci cei ce lucrează fărădelegea sunt cei ce spun 
apoi că sunt slujitori ai binelui ca să-i creadă cei mulţi şi să li 
se supună lor şi fărădelegilor lor ascunse sub cuvântul dreptăţii 
şi al facerii de bine, cuvânt pe care ei nu şi-l pot ţine, căci sunt 
vânzători de fraţi pentru slava lor de la cei mulţi. 

Pe nimeni să nu învinuieşti, ci numai păcatul minciunii 
să-l înfierezi, căci trebuie să ne fie milă de cei ce cad atât de 
greu prin păcat, căci omul este slab de tot când uită de Dum- 
nezeu şi de dreptatea Lui pentru orice faptă pe care el o 
săvârşeşte. 

îţi voi şterge iarăşi faţa împroşcată de cei ce te urăsc din 
pricina ascunderilor lor pentru faptele lor ruşinoase şi lacome 
între fiii oamenilor, căci slava şi cinstea de la oameni nu se 
câştigă cu nedreptate şi cu duhul trufiei inimii, ci se câştigă cu 
iubire de semeni, cu lepădare de sine pentru fraţi şi cu mare 
duh de umilinţă în folosul celorlalţi, iar cei ce altfel caută slava 
lor, aceia cad şi se prăbuşesc, şi pot învăţa din aceasta dacă vor 
să înveţe din greşalele lor, ei şi cei asemenea cu ei. 

îţi şterg iarăşi faţa. Ridică spre putere sfântă lângă tine 
pe fiii cei curaţi cu iubirea şi cu inima şi cu mâinile şi dă-le lor 
nădejde, aşezându-i pe scaunul dreptăţii înaintea neamului 
român şi în numele lui peste el. îi pecetluiesc şi pe ei cu puterea 
Mea cerească, cu pecetea viului Dumnezeu, şi aş voi să-i în- 
drum pe ei ca un Dumnezeu, căci fiii cei buni trebuie călăuziţi, 
că altfel omul poate să se abată sau să nu poată şti primejdia 
când ea vine ca să se ridice ei spre veghe şi spre biruinţă cu 
Domnul, căci de la Mine şi nu de la om vine biruinţa cea bună. 

întăreşte-te cu trupul şi cu duhul şi cu sufletul acum, căci 
lupta este obositoare, dar Eu, Domnul, stau lângă tine şi-ţi sunt 
de sprijin ceresc Eu şi sfinţii Mei, Eu şi voievozii cei drepţi ai 
acestui neam, şi care îşi au locul în cerul sfinţilor români şi au 
lucrare mare şi văd ei slava Mea, văd pe împăratul slavei cu 
masă de nuntă şi de cuvânt de nuntă pe vatra acestui neam, în 
care ei îşi odihnesc aşteptarea şi apoi învierea, căci vin cu în- 
vierea, vine Domnul, precum este scris că vine, şi va da fie- 
căruia după cum este fapta sa. 

Nu uita că poporul Meu cel micuţ, în mijlocul căruia îmi 
las auzit glasul ca să fie scris cuvântul gurii Mele, pe el îl am 
la rugăciune vie pentru tine şi pentru neamul român, iar lovi- 
tura de la cei trufaşi se va vindeca, şi le voi da celor ce plâng, 


le voi da lor bucuria, căci îl ţin în post şi în rugă cu strigare pe 
poporul cuvântului Meu, ca să împlinesc Eu ruga lui spre 
Mine, că aşa este împlinirea, trebuie cerută ea, ca să vină de la 
Dumnezeu fapta ei apoi. Poporul cuvântului Meu, ales de Mine 
din mijlocul neamului român, ascultă el glasul Meu şi lucrează 
ceea ce Eu îi dau şi aşa lucrăm, şi aşa ar fi să fie lucrarea nea- 
mului român, pe care Eu, Domnul, tainic îl pregătesc ca să-l 
ridic pe culmile slavei Mele şi să-l ştie pe el popoarele şi să se 
apropie spre slava Mea din mijlocul lui, iar Eu voi sufla şi voi 
aduce voia Mea pe pământ, căci pentru aceasta vin şi lucrez. 

Acum pace ţie! Eşti ostenit cu duhul, dar îţi dau de la 
Mine ca să poţi. Iubirea Mea te ţine în puterea ei cea de sus. 
Mi-e dor să se aplece neamul român spre slava cuvântului Meu 
din mijlocul lui, căci am istorie scrisă de peste cincizeci de ani 
în zilele acestea, şi nu de azi grăiesc cuvântul Meu peste 
pământ acum. 

Binecuvintez iubirea ta pentru neamul Meu şi al tău, 
neamul român, şi binecuvintez răbdarea ta şi puterea ta cea 
sfântă, puterea inimii, şi prin acestea vom putea. Amin. 

în ziua aceasta sfântă şi bisericească a sărbătorii cea 
pentru sfinţii Mei apostoli Petru şi Pavel şi a celor împreună 
slujitori cu ei Evangheliei Mele celei de acum două mii de ani, 
am grăit cu tine, cel aşezat de Mine cârmaci al neamului 
român, neamul Meu cel de azi, întru care Tatăl Meu Savaot a 
binevoit pentru venirea Mea cea de azi cuvânt peste pământ. 

Sfârşesc cuvântul Meu între Mine şi tine acum şi pun 
peste el numele Meu: Domnul Iisus Hristos. Amin. 

Eu sunt împăratul slavei, Eu sunt Cuvântul lui Dum- 
nezeu, Eu sunt Alfa şi Omega, Cel ce este, Cel ce a fost şi Cel 
ce vine, şi plata Mea este cu Mine ca să dau fiecăruia după cum 
este fapta sa. Amin. 

Acum, fiilor din porţi, să stăm iarăşi şi să aşezăm în 
cartea cuvântului Meu masa Mea de cuvânt cu voi ca să fim 
învăţători în zi de sărbătoare, Eu şi apostolii Mei cei de sus, cu 
care şi azi călătoresc ca şi cu toţi sfinţii Mei între cer şi pământ, 
între cele ce se văd şi cele ce nu se văd. Ne întoarcem în carte, 
fiilor, şi lăsăm poveţe cereşti pentru călăuzirea voastră, iar 
sfinţii Mei ucenici vă spun acum aşa: 

F iţi slujitori lui Hristos precum noi am fost 
şi suntem, iar faptele fărădelegii nici să 
se pomenească la voi, o, fii ai cuvântului lui Hristos, că iată, 
aceste fapte aduc dureri, şi deznădejde aduc apoi peste cei ce 
le săvârşesc pe ele. 

A grăit Domnul în ziua aceasta cârmaciului neamului 
român, şi va grăi El apoi peste toţi fiii români, căci Domnul 
este bun, iar voi sunteţi împărţitori de Dumnezeu. Trimiteţi 
acum cartea aceasta acolo unde ea merge şi vom sta la masă 
sfântă apoi şi vom pune pe ea din cer şi va lucra cuvântul lui 
Dumnezeu şi al slujitorilor Lui cereşti, căci puterile cereşti nu 
stau, ci lucrează mereu cât Domnul lucrează, şi va fi puterea 
lui Dumnezeu peste toate câte oamenii fac, bune sau rele, şi 
va lua fiecare după cum este fapta sa. Amin. 

O ucenici iubiţi, e cerul pe pământ cu 
^Mine şi cu voi şi grăieşte cuvântul Meu 
spre naşterea de sus a omului şi vom face trezire neamului 
român. îl vom striga pe el iarăşi la veghe şi vom lucra tainic 
pentru deşteptarea lui, căci aşa este strigarea cea pentru el: 
„Deşteaptă- te, române”, şi îl vom deştepta pe el, căci Duhul 
Sfânt suflă peste tot şi lucrează de la Dumnezeu acolo unde 
este de suflat şi de lucrat. Amin. 

Sunt împăratul slavei şi stau în mijlocul vostru ca în ziua 
cinei Mele cu voi acum două mii de ani şi vă sărbătoresc 

bisericeşte între fiii bisericii Mele de nou Ierusalim pe pământ 
acum pe vatra neamului român. O, aţi fost şi voi duşmăniţi de 
mulţi pe pământ pentru numele Meu. Şi ei sunt duşmăniţi şi 
grăiţi de rău de cei ce nu-L iubesc pe Dumnezeu. Eu însă fac 
cu ei biruinţă mare peste pământ în zilele acestea, căci se 
apropie ziua slavei Mele, ziua împăratului slavei, cerul cel nou 
şi pământul cel nou, pe care le voi da celor ce iubesc ca Dum- 
nezeu, şi le voi da lor un nume nou, numele Meu cel de azi: 
Cuvântul lui Dumnezeu peste pământ, şi vor fi ei fiii împă- 
ratului slavei. Amin, amin, amin. 

* 

A cum stau cu tine la masă de cuvânt, neam român, 
căci tu treci prin greu, şi te văd că nu ştii ce este 
acest greu. Eu sunt Domnul Dumnezeul tău, chiar dacă tu stai 
departe de dragostea Mea. Am în mijlocul tău coborârea cu- 
vântului Meu. Glasul gurii Mele grăieşte peste pământ în zilele 
acestea şi am vase alese, pe care Eu, Domnul, le-am aşezat să 
stea înaintea cuvântului Meu când el se face auzit peste pă- 
mânt. Te-am strigat mereu cu glasul gurii Mele şi am pus înain- 
tea ta grăirea Mea de peste tine şi te-am povăţuit să stai treaz 
pentru viaţa ta. Mereu, mereu ţi-am trimis carte şi ţi-am dat din 
gura Mea, ca să iei şi ca să crezi şi ca să asculţi, ca nu cumva 
necrezând şi neascultând, să cazi prin cei ce-ţi fac ţie rău, şi pe 
care n-ai cum să-i cunoşti, căci stau aceştia sub vorbe minci- 
noase şi te duc cu vorba că te fac ei fericit, neam român, dar 
nimeni în afară de tine nu-ţi poate lucra fericirea, căci ea tre- 
buie meritată prin toată truda cea pentru ea. 

Stau cu tine în sfat ca să te povăţuiesc pentru viaţa ta 
cea de azi şi cea de mâine, căci s-au ridicat să-ţi facă rău pe la 
spate cei ce-ţi făgăduiesc ţie bine din mâna lor, neam român. 
O, iată ce păţeşti dacă nu veghezi după dreptate! Ce-ai face tu 
dacă te-ai lăsa să vegheze peste tine cei ce nu veghează, ci 
aşteaptă să te supună pentru slava lor? Ai din mijlocul tău ve- 
ghetori treji ziua şi noaptea pentru viaţa ta, dar trebuie să te 
uiţi bine ca să-i cunoşti pe ei şi ca să-i vezi cât lucrează pentru 
apărarea ta de duşmani. Duşmanii tăi sunt fraţii tăi care şi-au 
umplut inima de dor de putere peste tine şi care dau să se laude 
cu nume mare, cu slujire mare pentru îngrijirea ta, dar ei nu 
sunt curaţi. Cei lăudăroşi nu sunt cei curaţi, căci se fălesc şi se 
trufesc cei lăudăroşi. O, nu te lua după minciuni, ţara Mea, 
neam român! Tu eşti ţara Mea cea de azi, căci aşa a binevoit 
întru tine Tatăl Meu Savaot şi M-a trimis să Mă fac cuvânt de 
învăţătură pe vatra ta, iar Eu grăiesc din văzduhul cel plin de 
heruvimi şi de serafimi şi-ţi dau din gura Mea povaţă şi te 
păstoresc, o ţara Mea cea de azi. 

Ia aminte şi învaţă şi ascultă de la Dumnezeu, neam 
român! Nu da de peste tine pe cel ce veghează pentru tine cu 
credincioşie şi cu daruri de bine, căci te-au dus cu minciuna 
cei ce dau să te stăpânească sub puterea lor. O, cine să-ţi spună 
ţie că nu mai este inimă curată în cei ce-ţi făgăduiesc ţie binele? 
Am sprijinit cu mână tare pe cel pus peste tine de binecu- 
vântarea Mea ca să-ţi fie veghetor pentru pacea ta, pentru ţara 
ta. O, nu te lăsa cumpărat şi nu te lăsa vândut, fiu român! Cei 
ce te împing să-ţi trădezi conducătorul sunt fiii minciunii şi vor 
să te supună lor, iar ei sunt cei trufaşi şi vânzători de fraţi prin 
lucrarea trădării de fraţi. 

îţi spun ţie acum, neam român, că nu era aşa neamul tău 
cel de demult, ci era ascuţit la veghe şi la privire şi nu se lăsa 
robit când putea să lupte pentru dreptatea lui. O, deschide ochii 
ca să vezi şi ca să înţelegi privind pe cei ce mint că-ţi aduc ţie 


binele! învaţă, fiu român, să-ţi lucrezi binele cu mâna ta şi nu 
te da pe mâna celor pe care nu-i cunoşti, dar învaţă de la Dum- 
nezeu ca să ştii, că iată, Eu, Domnul, Mă fac peste tine cuvânt 
de veghe şi pun străjeri destoinici peste tine, şi aceştia te iubesc 
cu mare iubire, căci inima lor e mare şi au priceperea ca 
temelie şi au darul Meu pus peste ei pentru duhul cârmuirii, că 
nu oricine ştie să cârmuiască prin primejdii şi prin furtuni fără 
de veste venite, iar tu eşti firav pentru veghe, neam român. 

M-am uitat în zilele acestea cât de mult a lucrat duhul 
minciunii ca să pună stăpânire peste tine cei ce mint. M-am uitat 
apoi în cartea cuvântului Meu cel de azi şi am găsit multa Mea 
strigare peste tine, neam român. Te-am tot pregătit prin cuvânt 
să stai treaz şi veghetor, căci Eu vedeam cum se pregătesc fiii 
minciunii ca să răstoarne de la cârmă pe cei curaţi cu inima şi 
cu fapta pentru viaţa ta. O, n-ai voit să auzi şi să crezi şi să te 
aşezi la veghe după atâta strigare a Mea la tine, dar acum iată, 
iar te strig şi iar te învăţ şi-ţi spun: veghează, neam român, ca 
să nu ţi se spargă casa ta! Veghează, fiule, că Eu îţi dau în- 
văţătură ca să veghezi şi-ţi dau să ştii cum să veghezi, şi te rog 
să ai iubire pentru cei ce te iubesc stând la cârmă cu datorie 
sfântă pentru tine, şi nu cu dor de slavă pentru ei. 

Acum, Eu, Domnul, trimit lucrători cereşti pe pământ 
ca să lucreze ei peste tot veghe mare şi îndemn tainic peste su- 
fletul neamului român, ca să facă voia cerului acest neam, şi 
voi alunga duhul minciunii din calea lui şi voi aşeza la loc 
hărăzit lui acest duh, iar cei ce nu se leapădă de minciună vor 
fi şi ei la locul cel pentru ea, dar bine este lor să se deştepte şi 
să se supună adevărului, care-i poate face liberi pe cei ce nu 
s-au deprins până acum de partea adevărului. Amin. 

Grăiesc acum cu tine, popor al cuvântului Meu! Să stăm 
la veghe sfântă pentru neamul român, că pentru lucrul cel cu 
Domnul te-am ales. Priveşte-i pe fiii minciunii şi vezi purtarea 
lor, măi poporul Meu. Avem de strigat la Tatăl pentru învierea 
neamului român, pentru care port durere mare, şi hai s-o 
împărţim pentru purtarea ei! Am grăit dulce acestui neam şi 
l-am povăţuit mereu cu glas dulce, dar el n-a vegheat, şi iată 
acum mustrare peste el, şi ar fi să se înţelepţească din ea, căci 
greul a venit şi s-a făcut mare. Ne facem strigare peste el, şi la 
Tatăl strigare pentru el, şi viaţă sfântă să aduci tu Tatălui, o, 
poporul Meu cel mic, căci tu îmi eşti sprijin acum pentru îm- 
plinirea Scripturilor celor de apoi şi lucrez cu tine ca la sfârşit, 
şi tainic lucrăm. 

Te povăţuiesc acum, popor iubit, să cauţi să stai tot mai 
bine sub veghe, căci îngerii Mei aşa stau sub mâna Mea, care 
le dă lor lucrarea lor. Tu eşti pe pământ şi poţi să greşeşti, 
căci pe pământ e lupta grea, dar ia de înger mare lucrarea 
mustrării, măi fiule, căci fără ea peste tine s-ar bucura dia- 
volul de agoniseala Mea, s-ar bucura de tine şi te-ar smulge 
dinaintea Mea şi te-ar duce în lume, unde mişună desfrâul şi 
fărădelegea cea mare. 

Dar cum să lucreze peste tine mustrarea? A răbda mus- 
trarea înseamnă a ţi-o însuşi şi a lucra apoi după povaţa ei, 
după cuvântul ei cel veghetor înainte şi cel trezitor. Ea are şi 
altă lucrare peste cei ce nu iubesc povaţa. Ea poate să vină cu 
suferinţă acolo unde nu poate lucra cuvântul cel mustrător şi 
veghetor prin el. 

O, însuşiţi-vă cu mare dragoste bunul cel prin mustrare, 
fiilor, ca nu cumva, neprimindu-1 pe el cu iubirea şi cu veghea 
lui, să cădeţi de la Dumnezeu şi să alegeţi mintea voastră şi 
voia voastră, care vă cad de sub lucrarea cea plină de veghe a 
mustrării, căci mustrarea trebuie să-l înţelepţească pe om, 
primită fiind ea cu iubire, cu aşteptare şi cu supunere pentru 

lucrarea ei. 

O, fiilor, voia cea liberă şi multă a omului nu-1 mai ţine 
legat de Dumnezeu pe om. Iată câtă primejdie pentru despărţire 
de Dumnezeu îl pândeşte pe cel ce se foloseşte de voia sa! Cel 
ce voieşte prea mult să stea liber pentru voia sa, acela nu mai 
este legat de Dumnezeu în toată clipa, iar dragostea de Dum- 
nezeu îi slăbeşte mult şi tot mai mult, şi se învaţă omul fără 
mângâierea ei. O, fiilor, dragostea de Dumnezeu din om face 
minuni văzute şi mângâioase de suflet şi întăritoare de duh 
între fraţi şi slujire măreaţă între ei înaintea Domnului. 
Dragostea aceasta îl ţine treaz pe cel ce iubeşte pe Dumnezeu 
cu inima lui şi nu-1 mai ia somnul pe unul ca acela, şi nici 
foamea nu-1 mai ajunge pe el, şi nici necinstea nu-1 mai paşte 
pe el ca să-i trebuiască apoi să-şi caute cinstea sau dreptatea. 

O, fiilor, e mare minciună între fiii oamenilor şi nu gă- 
sesc ca să mai culeg din ei pentru Dumnezeu, căci veacul omu- 
lui este înşelător. Am ales acum două mii de ani doisprezece 
ucenici şi i-am luat din îndeletnicirile lor şi i-am făcut vestitori 
ai împărăţiei cerurilor pe pământ cu oamenii, dar oamenii sunt 
învăţaţi ca pe pământ. Am strigat prin ei atunci şi abia am cules 
câte ceva pentru împărăţia Mea. Le este dor să strige şi acum 
ucenicii Mei, iar Eu, Domnul, le dau rând lângă Mine, căci i-am 
trimis atunci şi sunt ei de atunci şi până azi trimişii Mei peste 
pământ. Amin. 

ei trimişi, Doamne, sunt cei ce brodesc 
pentru Tine între oameni prin trimiterea 
Ta, şi rămâne cunoscută apoi lucrarea lor mai mult decât orice 
lucrare omenească. Semne mari şi minuni măreţe am pus pe 
pământ în numele Tău să mărturisească ele între fiii oamenilor. 
Grăirea Ta cu noi, şi a noastră cu Tine să le fie povaţă fiilor 
cuvântului Tău de azi, care -Ţi trimit din mijlocul lor cuvântul 
peste pământ, şi să lucreze ei apoi împlinirea lui prin rugăciune 
curată cerută de la Dumnezeu, aşa cum toate prin rugăciune se 
cer, şi aceasta noi de la Tine am învăţat, că Te vedeam cerând 
de la Tatăl, şi apoi cuvântând şi împlinind, ca să-L adevereşti 
pe Dumnezeu-Cuvântul pe pământ cu oamenii în vremea 
aceea, o, Doamne. 

Grăim acum poporului cuvântului Tău cel de azi, 
Doamne învăţător, şi lucrăm peste el aşa cum Tu lucrezi, ca 
învăţătorul nostru lucrăm peste el. 

Iubiţi lucrarea mustrării prin cuvânt, o, fiilor! Şi de ce 
să faceţi aşa? Pentru că sunteţi fiii lui Dumnezeu, iar fiii Lui 
au nevoie de creştere, de şcoală, fiilor. La şcoală puţini de tot 
iau nota cea mai mare, şi sunt ei ca învăţătorul lor din pricina 
notei mari, căci se jertfesc aceia mult ca şi învăţătorul lor. Dar 
sunt mulţi care nu învaţă mult şi nu au note mari, şi aceia au în 
ajutorul lor lucrarea mustrării cea pentru învăţătură, numai să 
şi-o însuşească ei, şi prin aceasta să arate că ei iubesc pe 
învăţătorul lor şi cununa cea pentru mustrare, că mult trudeşte 
învăţătorul până ce îi vede crescuţi pe ucenici şi lucrând ca şi 
el apoi. 

Ne-a pregătit Domnul cu multă răbdare şi cu mare 
binecuvântare ne-a însemnat, şi apoi ne-a spus: «Mergeţi în 
toată lumea şi spuneţi că a venit împărăţia lui Dumnezeu şi 
măntuiţi-i pe oameni aşa cum Eu v-am mântuit pe voi, dar 
lucraţi în numele Meu ceea ce veţi lucra!». Atunci noi am 
văzut apoi că Domnul lucra pentru întărirea credinţei noastre 
şi a celor ce vedeau semne şi minuni lucrătoare, în numele 
Domnului lucrate de noi, şi n-am mai stat, ci ne-am ales Celui 
ce ne-a ales ca să-I aducem rod. Atunci am înţeles noi ce 
înseamnă fericirea, căci Domnul era fericit de la noi pentru 
rodul cel adus Lui şi ne dădea nouă să învăţăm fericirea. 


O, fiilor, numai o singură fericire este! Căutaţi să v-o 
lucraţi şi să vă hrăniţi cu ea. Când se naşte de sus un om prin 
lucrarea voastră cu Domnul, vine atunci ca plată fericirea in- 
imii, fericirea lui Hristos, fericirea naşterii de sus a omului, iar 
crucea este dulce apoi, căci omul îşi cunoaşte plata ei şi merge 
spre ea cu dorul aprins şi nu-1 mai dor durerile, ci îl cresc şi îl 
dau Domnului mereu, că fără de mustrare omul nu creşte în 
Dumnezeu, şi nici Dumnezeu în el, măi fiilor, şi de aceea ne-a 
învăţat Domnul şi a spus: «Cel ce vine după Mine, să se lepede 
de sine şi să-şi ia crucea, urmăndu-Mă cu ea», şi din această 
lucrare a omului cu crucea dusă se nasc alţii pentru Dumnezeu, 
se naşte fericirea cea născută din greul crucii născătoare de oa- 
meni cu naştere din cer, căci pentru cer trebuie suferinţă, tre- 
buie învăţătură, trebuie mustrare pe cale, căci calea spre cer 
este cruce, şi apoi este odihna cea pentru rod. Noi aşa i-am 
învăţat pe oameni, iar cine a crezut şi s-a botezat în numele lui 
Dumnezeu Tatăl, fiul şi Duhul Sfânt, acela s-a născut de sus 
şi a putut cu Dumnezeu apoi. 

Luaţi şi rumegaţi ceea ce noi v-am dat vouă în ziua 
noastră de serbare între sfinţi şi între voi, o, fii ucenici, iar Dum- 
nezeu-Cuvântul să poată prin voi lucrarea Sa cea de azi până la 
toată împlinirea ei, aşa cum este ea scrisă în Scripturi. Amin. 

E u, Domnul, Mă bucur pentru voi, ucenici 
învăţători din cer peste cei de pe pământ 
ucenici ai Mei acum, la sfârşit de timp, când Eu vin la ei ca să 
aşez cu ei împlinirea Scripturilor cele de apoi peste pământ. 
Am stat cu sărbătoare de cuvânt în mijlocul bisericii Mele de 
nou Ierusalim, pe care Eu însumi am aşezat-o pe piatră, iar pia- 
tra sunt Eu, Domnul Iisus Hristos, învăţătorul ucenicilor Mei. 
Amin. 

Pace ţie, poporul Meu cel de azi! Să iubeşti, fiule, lu- 
crarea ta cu Dumnezeu. Viaţa ta să fie nedespărţită de viaţa 
Mea cu tine. Să nu fii liber de Dumnezeu pentru viaţa ta. Să 
nu-ţi faci viaţa ta, căci viaţa ta este Dumnezeu, fiule. Cel liber 
de Dumnezeu îşi face voia lui, dar tu să nu poţi să faci aşa, să 
nu poţi să te desparţi de Mine pentru viaţa ta. Mereu să fii legat 
cu Mine, mereu să te găsesc aşa, mereu să stai aşa, căci ade- 
vărata libertate a ta Eu sunt. 

Să stai în Mine, fiule poporul Meu, căci omul care se 
desparte de Mine pentru viaţa lui măcar când şi când, acela nu 
este desăvârşit în iubire şi în Dumnezeu, ci este împărţit între 
Mine şi el. Eu sunt Domnul Dumnezeul tău, iar tu să-Mi arăţi 
mereu aceasta, căci Eu te privesc mereu şi-ţi măsor mereu 
dragostea, şi prin ea pot Eu tot ceea ce va rămâne între pământ 
şi cer. Şi chiar dacă mintea ta nu va pătrunde puterea cuvântu- 
lui Meu, tu să fii credincios, căci Domnul poate, fiule, şi vei 
putea şi tu prin credinţa ta în Dumnezeu, o, poporul Meu. 
Amin, amin, amin. 

29 iunie/12 iulie 2012 

Sărbătoarea punerii pietrei de temelie a Sfintei Sfintelor 
Noului Ierusalim 

Proorocie pentru venirea primăverii şi a ghioceilor pe pământul 

român. 

L a fiecare coborâre a Mea cuvânt pe pământ Eu, 
Domnul, trebuie să Mă vestesc cine sunt. Eu sunt 
Cel ce sunt, Eu sunt Alfa şi Omega şi sunt Cuvântul Tatălui 
Savaot peste pământ şi grăiesc din văzduh şi stau pe scaun de 
heruvimi, iar serafimii cântă imnul slavei Domnului: Sfânt, 
sfânt, sfânt, Domnul Dumnezeu Tatăl Savaot, şi Fiul Său Cel 

Unul născut dintr-însul, şi Cuvântul Duhului Sfânt; plin este 
cerul şi pământul de mărirea Lui! Amin. 

Numai cei ce au în ei lumina, numai ei sunt cei care Mă 
cunosc şi Mă primesc în acest cuvânt, căci Eu sunt lumina 
lumii când am cuvânt de cuvântat, când am cum să cuvintez 
peste pământ şi să-Mi fie scris cuvântul şi să fie împărţit apoi. 
La fiecare coborâre a Mea ar fi să-l fac pe tot omul să înţeleagă 
calea Mea cea de azi, mersul Meu şi cuvântul Meu aşezat de 
gura Mea pe pământ şi în cartea sa, ca să fie scris şi cunoscut 
numele Meu şi cuvântul Meu. Cobor cuvânt, cobor pe nori şi 
cuvintez din văzduh, iar norii slavei Mele îmi sunt acoperă- 
mânt când glasul Meu se face auzit ca să-Mi fie scris cuvântul, 
iar rădăcina lui este în Mine. 

Mă fac carte pe vatra neamului român şi-i grăiesc lui 
grăirea Mea cea de azi, căci stau în mijlocul lui de mai bine 
de cincizeci de ani şi am un popor care-Mi deschide glasului 
Meu şi îl aşează în cartea sa, iar cartea aceasta este mare atât 
prin Duhul care o aşează pe ea pe pământ, cât şi prin multul 
ei cuvânt, cum n-a mai grăit Domnul mai mult în vremile de 
până acum. 

O, neam român, dacă atâtea cărţi scriu oamenii pe 
pământ şi-şi pun numele pe ele, Eu, Domnul, Eu, Cel ce am 
făcut cerul şi pământul, trebuie şi mai mult să Mă fac carte şi 
să Mă împart oamenilor. Nu da pe seama omului cuvântul gurii 
Mele! Să nu faci aceasta, neam român! Tot cel ce are în el lu- 
mina va cunoaşte că Dumnezeu este cuvântul acesta. Eu sunt 
lumina lumii, şi tot omul care Mă are în el Mă iubeşte şi Mă 
aşteaptă şi îmi deschide când Mă descopăr lui, şi se aşează la 
masa cuvântului Meu şi Mă primeşte şi Mă face faptă în el şi 
se hrăneşte din gura Mea, iar Eu Mă scriu cu el în cartea Mea 
cea de azi, în cartea mărturiilor, carte care îl aşează pe Do mn ul 
cuvânt pe pământ. 

Mă scriu cu tine în cartea cea de azi a cuvântului Meu, 
care vine cu norii, o, neam român, căci aşa este scris că vin. 
Dacă tu nu dai de cuvântul Meu, care grăieşte cu tine din nori, 
dacă tu nu te laşi cuprins în grăirea Mea cu tine, aceasta nu Mă 
opreşte să grăiesc peste tine cuvântul Meu. Taina Mea cu tine 
în zilele acestea este de la Tatăl scrisă să fie, iar Eu ascult de 
El. Mi-a aşezat Tatăl pe pământ locul în care îmi aşez cuvântul 
în carte, ieslea coborârii cuvântului Meu pe pământ, şi Mi-am 
îngrădit-o ca să fie a Mea şi să stau în văzduhul ei cuvântând, 
iar cei aşezaţi de Mine la veghe sunt cei ce aud glasul Meu 
şi-Mi aşează cuvântul în cartea sa. 

E zi de duminică şi Mă scriu în carte cu sărbătoarea zilei 
când Eu, Domnul Iisus Hristos, am aşezat pe vatra neamului 
român crucea de temelie şi piatra de sub ea pentru zidirea Sfin- 
tei Sfintelor, locaşul cel aşezat de cuvântul Meu ca să fie pe 
pământ şi să în semnez cu el locul coborârii Mele în cuvânt, şi 
sătuţul cuvântului Meu cel de azi. în acest sătuţ Mi-am aşezat 
slava Mea cea de la sfârşit de timp şi M-am strâns aici cu 
poporul cel rămas pe urma strigării Mele după om, ca să vină 
la Mine omul şi să-i dau de lucru la calea venirii Mele şi să-i 
dau plată slava Mea, cuvântul gurii Mele, învăţătura împărăţiei 
cerurilor pentru cei ce se fac moştenitorii ei. 

O, neam român, Mă doare mult, Mă doare adânc în 
Mine pentru tine în zilele acestea. Mă strâng cu Tatăl şi cu 
sfinţii deasupra ieslei coborârii cuvântului Meu şi-ţi dau din 
gura Mea, chiar dacă tu stai departe de sfatul Meu de peste 
tine, dar să ştii că lucrează cuvântul Meu dacă este el grăit. Am 
de nimicit în tine minciuna cea ivită din întuneric şi toată 
lucrătura ei cea stricăcioasă mult. Rostesc peste ea şi-i spun să 
se ascundă la locul de unde se naşte ea şi să strice acolo, şi nu 


în altă parte, căci Eu, Domnul, stau cu slavă mare de veghe 
peste pământul român şi-Mi curăţ calea, căci calea Mea este 
pământul român şi ieslea cuvântului Meu cea din mijlocul lui. 

Dau să te scot de sub robia minciunii care s-a năpustit 
peste tine acum, neam român. Le spun cu cuvântul gurii Mele 
celor ce au năpustit în zilele acestea să lovească scaunul de 
veghe şi pe cârmaciul de pe el, neam român, şi le spun lor aşa: 

Luaţi aminte la cuvântul lui Dumnezeu, care grăieşte 
acum peste voi, îndreptându-se spre voi! Nu puteţi să vă 
ascundeţi sub necredinţă sau sub urechi astupate când Eu 
grăiesc peste voi şi trimit spre voi prin îngeri grăirea Mea. Ră- 
mâne scris între Mine şi voi cuvântul acesta şi vă spun prin el 
că vă judecă pe voi cartea Scripturii, pe care aţi ţinut mâna 
când aţi jurat înaintea Mea şi a neamului român că veţi fi 
drepţi, şi aţi spus fiecare din voi: „Aşa să-mi ajute Dum- 
nezeu! Şi iată ce aţi făcut voi, căci n-aţi ajutat, ci aţi dărâmat 
şi ceea ce a fost zidit până acum. Aţi făgăduit că veţi fi drepţi 
şi v-aţi însemnat cu semnul crucii Mele, şi iată, vă judecă pe 
voi acum legea dreptăţii şi cuvântul jurământului făcut pentru 
ea, căci este scris în lege: «Să nu mărturiseşti strâmb, să nu 
furi, să nu iei ceea ce este al aproapelui tău!», iar voi aţi greşit 
faţă de toate acestea. Vă judecă acum pe voi puterea sfintei 
cruci, crucea pe care am stat Eu răstignit ca să-i dau omului 
pildă de supunere şi de umilinţă şi de răbdare şi de iertare şi 
de iubire şi de biruinţă prin cruce. înspăimântaţi-vă acum de 
ceea ce aţi săvârşit împotriva dreptăţii şi împotriva neamului 
român! Şi iată, nu daţi încă să vă opriţi din săvârşirea răului 
pus la cale pe hoţeşte ca să loviţi mersul acestui neam, din care 
şi voi vă trageţi. 

Eu, Domnul Iisus Hristos, Fiul Tatălui Savaot şi al 
mamei Fecioare Născătoarea de Dumnezeu, vă spun vouă în 
zi de odihnă a Domnului în cer şi pe pământ: Voi ziceţi că staţi 
să judecaţi toate în numele poporului român, dar v-a spus vouă 
poporul român să alungaţi pe conducătorul lui de la locul 
cârmei şi al veghii cea pentru el? O, iată ce aţi făcut! V-aţi 
adunat în numele lui şi aţi săvârşit nelegiuire mare, după ce 
aţi minţit mult acest neam, şi veţi cădea prin ea dacă nu vă 
veţi cuminţi de acum. O, unde vreţi voi să duceţi paşii poporu- 
lui român? La suferinţă şi la robie sub mâna voastră vreţi să 
duceţi acest neam? O, cine v-a învăţat pe voi să săvârşiţi 
nelegiuirea aceasta? V-aţi ascuns pentru sfatul cel rău dintre 
voi şi aţi dat apoi să-l lucraţi şi să-l aşezaţi în locul cărţii 
judecăţii, cartea ţării. Vai vouă! Vai vouă acum! Opriţi-vă, ros- 
tesc Eu, Domnul, vouă! 

O, cum de ai uitat tu, neam român, ce ţi-a făcut ţie mereu 
această ceată de oameni din unii în alţii, şi care mint în numele 
tău şi înaintea ta, ducându-te cu vorba că-ţi sunt ţie binefă- 
cători? Te-am strigat mereu, popor român, şi am dat să te scol 
la veghe şi ţi-am grăit blând, căci ochiul Meu vedea nelegiuirea 
cea în ascuns lucrată ca să lovească ea în tine, ieşind din ascuns 
cu lucrarea ei. Te-am strigat să Mă auzi, dar ai primit cu ne- 
păsare strigarea Mea la tine. Eu, Domnul, încă te strig, mai 
mult ca oricând te strig acum, căci viaţa ta este supusă sub 
ispită grea acum. Voiesc să-ţi dau salvare, voiesc să-ţi păzesc 
paşii de robie, căci dau iar să te robească cei ce-şi vor slava 
lor. Te mint cu putere aceştia, fiu român. Priveşte-i bine ca să-i 
vezi şi ca să înţelegi. Voiesc să trezesc dintre ei, ca nu cumva 
să-şi semneze cu mâna lor pieirea cea ruşinoasă, căci le voi 
cere greu răspuns pentru tot ce au săvârşit şi au stricat ei în 
zilele acestea, că în puţine zile au stricat mult de tot, şi zile de 
doliu pentru cer sunt aceste zile. Eu, Domnul, preţuiesc mult 
pământul român şi neamul de pe el şi lucrez mult cuvânt peste 

el, iar cei din cer aşteaptă răscumpărarea lor prin cei urmaşi 
lor, prin cei drepţi cu inima şi cu fapta şi sfinţi cu viaţa lor. 

Rostesc cuvânt mare şi spun celor ce au săvârşit fărăde- 
legea prin duhul minciunii lor peste neamul român: Daţi înapoi 
acum! Trageţi -vă înapoi! Eu, Domnul, rostesc acest cuvânt 
peste voi. Ocrotiţi-vă viaţa şi umiliţi-vă şi pocăiţi-vă şi cereţi 
iertare la Dumnezeu, şi cereţi neamului român iertare pentru 
stricăciunea pe care aţi facut-o peste el! Fiţi înţelepţi şi fa- 
ceţi-vă drept socoteala acum, după ce atâta vreme v-aţi zbătut 
să puneţi mâna pe putere şi să daţi din calea voastră pe cei ce 
veghează drept pentru neamul român. Lăsaţi armele jos, lăsaţi 
răzvrătirea, căci armele voastre sunt minciuna şi ura. Ajunge! 
Şi dacă nu veţi da să ascultaţi aşa, voi veţi vedea. Eu, Domnul, 
am grăit peste voi acest cuvânt. Amin. 

Şi încă vă mai spun şi vă mai vestesc. Vine primăvara, 
ies ghioceii. Nu puneţi voi gheaţă peste ei, căci soarele vine şi 
gheaţa se topeşte şi vin ghioceii şi ies la iveală, iar voi nu-i 
doriţi să vină, căci nu-i iubiţi, că nu iubiţi primăvara şi pe vesti- 
torii ei şi facerea ei cea de la Dumnezeu peste acest neam. Vine 
primăvara şi îmbracă în veşmântul ei cel nou faţa pământului 
român. Dacă aveţi trecutul urât şi fără dragoste de adevăr şi de 
Dumnezeu în voi, pocăiţi-vă acum, căci nu puteţi voi să fiţi 
ghioceii. Numai primăvara îi aduce pe ei cu ea, iar voi umi- 
liţi-vă, fiilor, căci aveţi inima cuprinsă de gheaţa urii de frate, 
în vreme ce iubiţi şi lucraţi minciuna ca să biruiţi prin ea pe 
fraţii voştri mari şi mici ca să fiţi voi mari peste ei, dar prin 
trădare şi prin minciună n-a biruit nimeni între cer şi pământ 
de partea lor până în sfârşit. 

Şi acum, Eu, Domnul, pun în lucru mult şi sfânt toate 
puterile cereşti şi oştirile lor, căci dragostea Mea pentru neamul 
român este mare, şi voi avea tot mai mult grijă de el, căci Tatăl 
Mi l-a dat ca să aşez în mijlocul lui slava Mea cea de la sfârşit 
de timp şi pe poporul cuvântului Meu, pe fiii cei stătători înain- 
tea Mea pentru cuvântul Meu cel de azi, care vine şi se face 
cărare pe pământ acum în mijlocul neamului român. Amin. 

Mă las acum în sfat cu tine, popor al cuvântului Meu. în 
ziua aceasta stau în mijlocul tău cuvânt pentru sărbătoarea de 
punere a pietrei de temelie a Sfintei Sfintelor Mele, a grădiniţei 
cuvântului Meu şi al chivotului zidit pe ea în anul 1991 de la 
naşterea Mea pe pământ, la 7499 de ani de la facerea lumii, aşa 
cum am pus să fie scrisă pe piatră pisania acestui aşezământ 
sfânt acum douăzeci şi unu de ani. îmi mângâi duhul îndurerat 
şi privesc peste ziua aceea de început ceresc şi aşezat la vedere 
apoi, şi puţin înţeleasă este taina ei. Mă strâng cu voi, cei rămaşi 
cu Mine şi cu cei din cer la masa de cuvânt a acestei zile de 
sărbătoare şi de biruinţă a Mea şi a mersului Meu cel de azi prin 
trâmbiţa Mea Verginica şi prin urmaşii ei apoi, prin cei credin- 
cioşi Mie şi ei şi planului Meu ceresc peste pământ. 

Mă mângâi cu voi, fiilor care aţi rămas cu Mine sub 
greul crucii venirii Mele, căci Duhul Meu este numai mângâ- 
iere, şi tot aşa şi caută prin lucrarea lui. Eu prin mersul Meu 
cu voi am ridicat un popor nou, iar mersul cel pentru grija de 
el este greu, fiilor, ca şi grija pentru mersul lucrării cuvântului 
Meu peste pământ, şi pe care cu voi îl port. Vă binecuvintez 
acum duhul acestei zile de praznic. îl binecuvintez aici şi de 
aici pe arhiereul Meu cel de azi, pe cel pe care l-am avut aici 
martor acum douăzeci şi unu de ani şi am rostit prin gura lui 
cuvântul sfinţitor pentru punerea pietrei de temelie şi al zidirii 
apoi pe ea a Sfintei Sfintelor Mele, al locului Meu de grăire pe 
pământ. L-au închis pe el apoi mai-marii lui de peste el, iar el 
a ascultat aşa de atunci şi până azi. Privesc la el cum se adună 
cu duhul şi cum priveşte ziua aceea şi se roagă să-l iert pentru 


neputinţa lui, pentru slăbirea lui cea mare, şi se roagă să am 
grijă de el, şi fiori îl prind la suflet la amintirea cea de atunci. 
El are lumina în el, iar lumina înseamnă dragostea de Dum- 
nezeu, care îl ajută pe om să-L cunoască pe Domnul când vine 
Domnul spre el. Dragostea de Dumnezeu l-a ajutat pe Avraam 
să Mă cunoască atunci când Tatăl, Fiul şi Duhul Sfânt S-a 
apropiat să-i fie oaspete la masa lui, la masa cuvântului lui 
Dumnezeu cu Avraam. Aşa este cu fiecare om care-L cunoaşte 
pe Domnul prin dragostea lui când vine Domnul spre el ca să 
i se descopere lui cu pasul Lui între oameni, cu duhul prooro- 
ciei, prin care Domnul grăieşte pe pământ. 

Binecuvintez dragostea de Mine a arhiereului Meu 
Irineu, martorul Meu cel credincios în ziua când am rostit prin 
el binecuvântarea aşezării pietrei de temelie a noului Meu în- 
ceput de biserică sfântă şi curată şi mult lucrătoare ea prin cu- 
vântul proorociei, cuvântul Meu de peste ea, iar dragostea 
acestui fiu uns aici cu ungere mare şi tainic lucrătoare, să se 
înmulţească în el şi să se desăvârşească ea pentru slava Mea, 
ori de câte ori cuvântul lui Mă slăveşte pe Mine din loc în loc 
acolo unde el acum păstoreşte peste fiii neamului român. 
Dragostea Mea pentru el e mare peste el, căci l-am numit 
atunci cu nume mare, iar cei numiţi sunt cei ocrotiţi, sunt cei 
ce iubesc pe Domnul prin lucrarea cea din ei cu care ei cunosc 
pe Domnul şi se închină Lui şi fac lucrarea Lui în mijlocul 
strâmtorării de pe pământ, aşa cum Eu, Domnul, am lucrat cu 
arhiereul Meu martor al cuvântului Meu cel de azi, acum 
douăzeci şi unu de ani. Amin. 

Aş sta cu tine în sfat, poporul Meu. Cuvântul Meu de 
peste tine veghează peste tine, fiule. O, veghează şi tu pentru 
împlinirea lui. Vreau să-ţi dau poveţe, căci este nevoie de 
povaţă multă. Te privesc mereu, iar privirea Mea este ocroti- 
toare peste tine. La toţi cei ce s-au alipit ca să fie cu poporul 
Meu, Eu, Domnul, le-am dat mâna ca să-i ridic şi le-am deschis 
să intre, şi le spun Eu acum la toţi aşa: 

V-am făcut duios şi frumos primirea când v-aţi ales din 
veacul lumii desfrânate şi aţi venit la Mine ca să fiţi ai Mei, o, 
fiilor. Să ştiţi, măi fiilor, că numele de creştin este scris altfel 
în cer faţă de cum este el scris pe pământ. Creştinul îşi do- 
vedeşte acest nume prin viaţa lui de creştin, iar altfel nu este 
acest nume peste el. Cel ce vine la Mine este cel ce-şi alege 
viaţă cu călăuză peste el. Aceasta înseamnă să vină omul la 
Mine şi să fie al Meu, iar dacă el vine şi este încă al său, cum 
se mai cheamă că vine el la Mine? 

O, fiilor, cel ce vine la Domnul trebuie călăuzit apoi şi 
nu trebuie să se mai călăuzească singur. Dacă însă lui nu-i 
place aşa, îşi ia singur libertatea de a ridica nemulţumiri şi câr- 
tiri şi face grea calea Domnului spre el ca să călăuzească Dom- 
nul paşii lui. 

Iată durerea Mea! Când n-am cum să-l călăuzesc pe cel 
ce vine la Mine încep durerile, la el într-un fel şi la Domnul în 
alt fel, iar răbdarea Mea creşte odată cu durerea ei; şi pe câtă 
bucurie s-a făcut în cer pentru întoarcerea unui om căzut din 
Dumnezeu, pe atâta durere se schimbă ea de la cel ce ridică 
nemulţumiri Celui ce l-a primit pe el de la moarte la viaţă când 
a venit cu paşii lui spre Dumnezeu. O, iată de ce trebuie Eu să 
călăuzesc pe tot fiul care s-a dat Mie când a venit ca să-i des- 
chid lui! 

Fiţi creştini cu fapta şi cu inimă mare, voi, cei ce v-aţi 
alipit cu fiii poporului Meu, căci crucea Mea cea de la om nu 
se mai sfârşeşte, iar omul Mă scoate dator şi-Mi pregăteşte 
cruce mereu, iar Eu am încă de răbdat şi de purtat şi de aşteptat. 

O, fiilor, să nu se simtă bine unii cu alţii cei ce stau în nu- 

mele Domnului împreună ca fii ai acestui popor, ci să se simtă 
bine cu Domnul cei ce se unesc pentru El. Aceasta îmi este 
aşteptarea, de la care dau să găsesc şi să am mângâiere. Amin. 

Binecuvintez peste voi această zi de sărbătoare şi de 
pomenire a lucrărilor Mele din zilele cele de apoi, o, fiilor de 
la izvor. M-am scris în carte cu însemnarea acestei zile şi cu 
sărbătoarea ei în zi de duminică. Amin. 

Binecuvintez încă lucrul cel pentru săvârşirea sălii de 
nuntă sub cortul alb, sub care Eu, Domnul, Mă strâng adesea cu 
popor credincios în sărbători ca să-i dau lui din gura Mea, iar el 
să-Mi dea viaţa lui, apropierea lui de inima Mea, petrecerea lui 
cu Mine aici, în locurile cele binecuvântate pentru venirea Mea 
cuvânt peste pământ. Vă întăresc mânuţele şi picioruţele şi tot 
trupul, fiilor, iar voi întăriţi- vă unii pe alţii în dragostea de Dum- 
nezeu, căci Eu vă dau cerul de ajutor ca să lucreze cu voi sub 
greul Meu de peste voi, căci Mi-e milă de voi. 

Staţi cu inima în inima Mea. Staţi cu duhul minţii voas- 
tre în Duhul Meu, ca să gândim la fel, fiilor! Toată mişcarea 
fiinţei voastre să vă fie în Dumnezeu. Tot ce faceţi şi sunteţi 
voi, să fiu Eu, şi nu voi, să fiu Eu, fiilor, căci Eu sunt Cel ce 
sunt. Să fiu Eu, iar voi să fiţi în Dumnezeu. Amin. 

O, poporul Meu, stai cu mânuţele ridicate în zilele care 
au mai rămas până la ziua întrebării pusă de cei ce au săvârşit 
fărădelege mare, lovind cu ură peste locul veghii cel pentru 
paza şi ocrotirea neamului român. Cere tu la Dumnezeu aşe- 
zarea la locul cârmei a celui alungat de la veghe, şi cere su- 
flarea Duhului Sfânt peste poporul român, şi cere, fiule, 
biruinţa Domnului împotriva fiilor minciunii, a celor din mij- 
locul neamului român şi mersul lor spre umilinţă, iar Eu, Dom- 
nul, îţi voi aduce bucurie şi mângâiere pentru ascultarea ta, 
pentru dragostea ta, care lucrează la cuvântul Meu, căci cuvân- 
tul Meu este dragoste, este dragostea Mea cu cei ce îl iubesc 
pe el aşa cum iubesc Eu, aşa cum iubeşte Dumnezeu, o, fiilor. 
Amin, amin, amin. 

9/22 iulie 2012 

Sărbătoarea sfântului prooroc Ilie Tesviteanul 

Cartea Cuvântul lui Dumnezeu din zilele acestea este duhul prooro- 
ciei. Numai lucrarea mustrării îl dovedeşte pe creştin fiu al lui 

Dumnezeu. 

B uhul adevărului este acest râu de cuvânt. Pe 
această cale trimit Eu, Dumnezeu Tatăl, pe Fiul 
Meu Cel Unul născut din Mine mai înainte de vecii, iar El Se 
face cuvânt peste pământ pe vatra neamului român, acum, la 
sfârşit de timp, şi îşi pregăteşte calea slavei Lui, cerul cel nou 
şi pământul cel nou şi popor nou, căci împărăţia Lui nu va avea 
sfârşit, precum este scris, iar Fiul este de o Fiinţă cu Tatăl, prin 
Care toate s-au făcut. Amin. 

Eu, Tatăl Savaot, îţi fac intrarea în cartea Ta cea de azi 
în zi de pomenire proorocească, Fiule Iisus. Eu am mai grăit 
cu Tine înaintea oamenilor acum două mii de ani şi Te-am 
vestit atunci Fiul Meu iubit în Care Eu, Tatăl Savaot, am 
binevoit în cer şi pe pământ. Ţi-am ascultat rugăciunea 
înlăcrimată pe pământ şi Te-am preaslăvit cu lumină mare în- 
conjurându-Te în ea şi în cuvântul Meu cel de sus, din nori 
slobozit deasupra Ta înaintea oamenilor, căci Noi pe nori 
călătorim şi din nori grăim peste pământ, căci suntem Dum- 
nezeu, o, Fiule scump, iar mersul Nostru este cerul. Le-am 
arătat atunci oamenilor cum Fiul grăieşte către Tatăl, iar Tatăl 
către Fiul, iar cei ce au auzit, au mărturisit, şi este adevărată 
mărturia lor. O, aşa şi azi Te slăvesc Eu, Tatăl, pe pământ, aşa 


şi azi, Fiule scump. 

Am voit în ziua aceasta a pomenirii proorocului Ilie să 
stau înaintea poporului Tău cel de azi şi să Te mărturisesc iar 
peste pământ, Fiule scump. Grăirea lui Dumnezeu peste 
pământ e dulce foarte în zilele acestea, e ca şi în cer când Noi 
grăim, e ca atunci când am grăit să facem om după chipul şi 
asemănarea Noastră, şi dulce am grăit şi dulce am lucrat, şi tot 
aşa şi azi grăim, iar grăirea Noastră de azi se lasă auzită pe 
pământ ca să-l învăţăm pe om să Ne audă şi să Ne creadă şi să 
Ne primească cu grăirea, Fiule scump Iisus. Duhul proorociei 
se cheamă grăirea Noastră, şi am grăit-o prin prooroci, şi am 
grăit-o la început în sfatul cel pentru facerea lumii şi a omului, 
şi iată, grăieşte Dumnezeu cu oamenii şi pentru oameni, o, 
Fiule scump. Ţi-am făcut deschiderea cărţii cerului în ziua 
aceasta pe pământ cu poporul Tău cel de azi şi am grăit Eu, 
Tatăl, prin cartea Ta cu el, căci cartea aceasta se întocmeşte în 
zilele acestea pe pământ odată cu grăirea Noastră peste oameni, 
şi este duhul proorociei această carte, duhul cerului peste pă- 
mânt, aşa cum a fost peste prooroci coborât acest duh, şi nu 
încetează lucrarea cerului peste pământ. 

Eu, Tatăl Savaot, Te aşez în ziua aceasta la masă de cu- 
vânt cu poporul cuvântului Tău cel de azi, căci Eu Te-am 
preaslăvit pe pământ înaintea oamenilor acum două mii de ani, 
şi tot Eu Te preaslăvesc şi acum, la sfârşit de timp, Fiule scump 
al Meu, iar cine se miră de grăirea Noastră cerească între cer 
şi pământ, rămâne cu miratul, spre judecata lui prin acest cu- 
vânt, cuvântul Duhului Adevărului. 

Binecuvintez Eu, Tatăl Savaot, grăirea Fiului Meu Iisus 
Hristos în ziua aceasta de pomenire cerească, ziua proorocului 
Ilie, cel ce a grăit cu Dumnezeu pe pământ, cel prin care Dum- 
nezeu a grăit oamenilor, aşa cum cartea lui mărturiseşte de 
atunci şi până azi. Amin. 

S lava Ta sunt Eu, Fiul Tău Iisus Hristos, 
o, Tată Savaot, iar Tu Mă slăveşti cu 
slava Ta, cu rodul Tău cel mai înainte de vecii, căci rodul Tău 
sunt Eu. Mi-ai deschis cartea Mea cea de azi, în care-Mi scriu 
cuvântul prin slugile cele de azi, o, Tatăl Meu, şi Te-ai aşezat 
cu Mine în sfat, cu Mine în carte, Tată. Urechile şi mânuţele 
cele aşezate de Noi înaintea Noastră sunt la veghe pentru Noi 
şi Ne aşează în carte, Tată. Aşa a fost în toate vremile grăirea 
lui Dumnezeu aşezată pe pământ, şi ea mărturiseşte peste timp. 
Duhul proorociei este rânduit de Dumnezeu să se facă cuvânt 
peste pământ şi să rămână carte scrisă şi să mărturisească ea. 
Aşa este scrisă cartea Noastră cea de azi, o, Tată, iar ea mărtu- 
riseşte grăirea lui Dumnezeu cu oamenii, spre judecata sau spre 
mântuirea lor, căci cei mai mulţi nu se opresc să audă şi să 
creadă şi să meargă cu pasul după acest cuvânt, dar este pe 
pământ o rămăşiţă de oameni care aud şi cred, şi se face cuvânt 
împlinit în ei acest cuvânt. 

O, slavă Ţie, Tatăl Meu Savaot, că ai preaslăvit pe Fiul 
Tău înaintea poporului Său în zi de sărbătoare de sfinţi! Mă 
fac acum cuvânt în mijlocul poporului cuvântului Meu, Tată. 
Duhul Adevărului este acest râu de cuvânt. Amin. 

Grăiesc ţie, popor al cuvântului Meu, şi sunt cu tine la 
masă de cuvânt şi sunt însoţit de proorocul Ilie cu toată ceata 
proorocilor din cer după el. Despre el este scrisă proorocie că 
va veni iarăşi şi va îndupleca inima părinţilor către fii şi a fiilor 
către părinţi, ca să nu piară pământul prin prăpăd până a nu sosi 
ziua Domnului cea mare şi înfricoşată. Toate durerile şi lovi- 
turile pământului au fost atrase de oamenii de pe pământ care 
nu au ascultat de Dumnezeu şi de proorocii Lui, aşa cum pe 
vremea lui Ilie proorocul a fost bătut pământul cu secetă mare 

de trei ani şi jumătate, căci era fărădelege mare pe pământ. 

Plânge Dumnezeu în cer cu sfinţii Lui de la omul care 
nu ascultă de legile sfinte şi calcă peste ele ca unul mai mare 
decât Dumnezeu, ca unul care este stăpân peste pământ şi peste 
facerea lui Dumnezeu de pe el. Mă uit la toţi oamenii, Mă uit şi 
la cei ce au fost sau sunt sau vor fi de partea lui Dumnezeu cu 
credinţa lor şi cu jertfa lor, Mă uit să văd, Mă uit, şi Mă bucur 
sau plâng şi spun că tot omul care a ascultat în vremea lui de 
părinţii lui, de fraţii lui, de stăpânii lui, de învăţătorii lui, acela 
ascultă şi de Dumnezeu când vine această vreme de la Dum- 
nezeu spre el. Şi iarăşi spun despre cei ce nu au fost deprinşi să 
asculte nici de părinţi, nici de fraţi, nici de stăpâni, nici de 
învăţători în treacătul vremii lor, şi aceia dacă vin la Dumnezeu 
nici de Dumnezeu nu ascultă, căci nu sunt deprinşi de mici sau 
dintotdeauna cu cuminţenia duhului lor, cu ascultarea, cu călău- 
ză peste mersul lor, şi aceia nu au sufletul frumos şi nu şi-l pot 
lăsa spre duhul care-1 poate face frumos pe om, iar Eu, Domnul, 
de la unii Mă bucur, căci sunt deprinşi cu iubirea cea pentru as- 
cultare şi pentru călăuzirea lor, iar de la alţii plâng, căci sunt 
deprinşi aceştia cu duhul îndărătniciei şi al încordării de duh, 
şi acestea depărtează pe Dumnezeu de lângă om. Păi tu, creştine 
îndărătnic, te încordezi pentru omul care nu face după cum vede 
şi vrea placul tău, dar când tu încordezi prin îndărătnicia şi prin 
neaplecarea ta pe cei din jurul tău, cum de nu simţi şi tu ceea 
ce simte cel încordat de la tine? Iată nedreptate pentru aproapele 
tău şi părtinire pentru tine! Şi iarăşi spun: cei ce nu s-au deprins 
să asculte de părinţi sau de învăţători, aceia nu ascultă nici de 
Dumnezeu şi nici de oamenii lui Dumnezeu şi au aceştia duhul 
vârtos din pricina nedeprinderii lor cu aplecarea pe care o cere 
Domnul celor ce dau să vină după El. Cine nu a ascultat de 
sfatul părinţilor, tot aşa face şi cu Dumnezeu, şi sunt prea rari 
părinţii care să vrea răul copiilor lor, chiar dacă părinţii au greşit 
lui Dumnezeu. Şi chiar dacă au greşit părinţii ei trebuie ascultaţi 
de către copiii lor, şi aceasta este voinţa cea bună a copiilor lor, 
şi iată, nu e bine să spună copilul că părinţii lui n-au ascultat de 
binele lor, de părinţii lor sau de Dumnezeu, ci e bine să facă ei 
mai mult, şi nicidecum mai puţin, căci fiecare poate să facă mult 
bine neamului lui care a fost sau care este neascultător de binele 
lui şi de Dumnezeu dacă el lucrează binele în vremea vieţii lui, 
aşa cum ucenicul Pantelimon a lucrat binele lui Dumnezeu 
peste el şi peste oameni prin învăţătura învăţătorului lui şi a în- 
tors acesta pe tatăl lui la Tatăl Cel ceresc pentru binele cel 
veşnic. 

O, fiule creştin, purtarea ta faţă de cei din jurul tău este 
acelaşi fel de purtare ca aceea între tine şi Dumnezeu, căci Eu, 
Domnul, nu pot să iau pentru Mine purtarea cea bună faţă de 
Mine de la om, ci o iau pe aceea cu care el se poartă înaintea 
Mea cu cei din jurul lui, căci aceasta este nota purtării lui cu 
Mine, şi n-a fost niciodată altfel pe pământ socotită de Dum- 
nezeu purtarea omului faţă de Dumnezeu. 

Dacă Eu nu pot să-l mustru pe creştin, acela nu este fiul 
Meu, şi este învăţat fără călăuză peste el, fără cuvânt peste el. 
Pentru aceasta grăiesc Eu în ziua aceasta peste toţi cei care au 
fost şi sunt şi vor fi alăturaţi celor ce vor cu Dumnezeu aşa 
cum cere azi cuvântul Meu pentru zilele acestea pentru cei ce 
vor fi poporul Meu şi împărăţia Mea, cu care voi rămâne şi cu 
care vor rămâne cei ce ascultă de Dumnezeu, şi le spun lor aşa: 

Intraţi sub lucrarea mustrării cea pentru fii, voi, cei ce 
vreţi să rămâneţi ai lui Dumnezeu şi ai împărăţiei care va 
rămâne, că nimic nu-1 dovedeşte pe creştin fiu al lui Dumnezeu 
decât lucrarea mustrării cea pentru fii şi primirea ei, căci omul 
este greşit oricât de mult ar căuta el să nu fie aşa. Faceţi bine 


deosebirea între ucenic şi învăţător şi fiţi cuminţi cu umilinţa 
şi cu mintea, căci Eu, Domnul, am spus acum două mii de ani: 
«Fericit cel ce nu se sminteşte întru Mine!». Erau mulţi care 
căutau să-Mi găsească vină, şi-Mi găseau, căci asta căutau ei 
să facă, dar aceia nu puteau să învieze vreun mort, să vindece 
vreun orb, să întoarcă pe cineva de la moarte la viaţă, de la 
păcat la sfinţenie, şi nu puteau pentru că aveau în ei duhul 
judecăţii, ochiul rău, duhul învinuirii de fraţi şi de Dumnezeu, 
duh pe care nici Dumnezeu nu-1 foloseşte chiar dacă este Dum- 
nezeu, căci cei judecaţi sunt de faptele lor judecaţi şi de cuvin- 
tele de Dumnezeu spuse mai dinainte ca să nu păcătuiască 
omul, şi pe care omul le calcă apoi, spre judecata lui. Carnea 
omului este iubitoare de păcat, chiar dacă duhul suspină după 
viaţă în om, dar omul cel fără călăuză peste viaţa lui, peste 
trupul lui, nu are altă soartă. De aceea trebuie să poată omul 
să asculte de Dumnezeu, iar ascultarea va salva viaţa lui. Amin. 

O, stai sub duhul învăţăturii în ziua aceasta, popor de la 
izvor, căci voiesc să ia poporul de peste tot şi să înveţe, iar 
proorocul Ilie grăieşte şi spune că trebuie să se întoarcă bine 
omul la Dumnezeu dacă vrea să nu rămână pentru prăpădul 
care se atinge peste tot pe pământ din pricina neascultării omu- 
lui şi a multei lui depărtări de Dumnezeu. Amin. 

C arnea omului este iubitoare de păcat, o, 
Doamne, învăţătorule al meu, iar duhul 
proorociei a venit mereu de la Tine pe pământ prin prooroci şi 
a făcut chemare de la păcat la sfinţenie pentru fiecare om, şi 
mai ales peste căpeteniile de peste oameni, Doamne, aşa cum 
ai lucrat şi cu mine în vremea mea prin duhul proorociei şi ai 
pedepsit pe cei ascunşi în inima lor pentru împotrivire asupra 
lui Dumnezeu, şi ai binecuvântat pe cei curaţi cu inima pentru 
paza lor faţă de cei drepţi. în ziua aceasta de sărbătoare a mea 
între proorocii din cer vom da împlinire proorociei Scripturii 
care spune că mă vei trimite să înduplec inima părinţilor către 
fii şi a fiilor către părinţi mai înainte de ziua Ta cea mare şi 
înfricoşată, ca să nu vii să baţi pământul cu prăpăd. Voiesc să 
fie Dumnezeu pe pământ cu oamenii, o, Doamne, iar râvna 
aceasta m-a mistuit în toată vremea mea pe pământ şi mă mis- 
tuie acum în cer, căci duhul meu cel ceresc este râvna mea cea 
pentru Tine, şi aceasta a fost iubirea mea pe pământ. Amin. 

oiesc şi Eu, Domnul, voiesc să lucrăm 
în ziua aceasta şi să aşezăm omul în as- 
cultare de Dumnezeu, o, proorocule al Meu, şi vom sufla din 
cer şi se va scrie pe pământ cartea acestei zile şi toate câte vor 
fi să fie scrise în ea în ziua aceasta. Amin. 

Eu, Domnul, Mă opresc din cuvânt şi las loc sărbătorii 
bisericeşti şi petrecerii ei şi învăţăturii ei şi Mă întorc apoi în 
carte. Zidiţi-vă unii pe alţii, fiilor, şi zidiţi-vă în Dumnezeu, 
căci aceasta vă este chemarea! Fiţi pe pământ ca şi în cer 
trăitori, dar trebuie să priviţi mult de tot în cer, mult, fiilor, mult 
şi mereu, căci cerul este cu voi în lucru pe pământ, iar voi să 
nu uitaţi aceasta nici o clipă, ca să ştiţi voi să daţi loc lui Dum- 
nezeu cu voi şi lângă voi şi pentru voi pe pământ mereu, 
mereu, o, fiilor, mereu Domnul pe pământ cu voi. Amin, amin, 
amin. 

* 

E u, Domnul, îmi aşez pe mai departe cuvântul 
acestei zile în cartea sa. Duhul Adevărului este 
grăirea Mea prin cartea aceasta, Duhul Care a grăit prin 
prooroci, iar Ilie proorocul se aşează la masă de cuvânt cu 
Mine înaintea ta, poporul Meu de la izvor, şi are cu el ceata 

proorocilor, căci fiecare stă în ceata din care face parte în cer 
şi merge odată cu ea, căci cerul lucrează şi merge lucrând în 
cete-cete pentru săvârşirea lucrărilor lui Dumnezeu pe pământ. 
Voiesc să aşezăm omul în ascultare de Dumnezeu, în dragoste 
de Dumnezeu, căci vai omului fără dragostea aceasta în el! Tre- 
buie să-l învăţăm pe om să-i fie fierbinte dragostea, căci altfel 
ea nu poate mult pentru el şi pentru Dumnezeu. 

Nu poate să-L vadă omul pe Dumnezeu dacă nu este 
fierbinte în el dragostea. A mers mult şi încă merge mult pe 
pământ vorba că nu poate omul să-L vadă pe Dumnezeu şi să 
rămână viu, dar dacă omul nu-L vede pe Dumnezeu este mai 
viu decât ar fi dacă L-ar vedea pe El? Iată, una este să zică 
Dumnezeu aceasta şi alta este să zică aceasta omul. 

Nu vrea omul să-L vadă pe Dumnezeu, dar Domnul vrea 
aceasta şi mult vrea. M-a trimis Tatăl Savaot pe pământ între 
oameni căci a vrut Dumnezeu să Se lase văzut de om, şi S-a 
lăsat, şi S-a făcut Om Dumnezeu ca să poată sta cu omul pe 
pământ, după dragostea şi dorul Lui după om, iar omului i-a 
trebuit credinţă, şi a pus Dumnezeu credinţă în om pentru El 
şi L-a cunoscut omul şi L-a văzut pe Domnul omul cel credin- 
cios, chiar dacă a fost păcătos cel credincios, căci Domnul este 
mai mult crezut şi cunoscut şi văzut de cei păcătoşi, care-şi re- 
cunosc păcătoşenia, decât de cei ce nu au în firea lor dragostea 
de păcat dar au în ei dragostea lor. 

Voiesc să lucrez cu sfinţii în ziua aceasta şi să învăţăm 
omul să se aşeze în ascultare de Dumnezeu ca să-L aibă pe 
Dumnezeu înăuntrul său cu împărăţia Sa şi să aibă dragoste 
omul. O, aş da timpul înapoi pentru fiecare creştin care a venit 
şi a cunoscut şi a crezut şi a primit şi a iubit mult, de a putut să 
vină şi să rămână cu Mine şi cu poporul Meu cel de azi, iar 
sfeşnicul lui s-a stins apoi pic cu pic ca şi dragostea lui şi s-a 
răcit creştinul cel iubitor şi i s-a sfârşit dragostea şi a rămas el. 
Aş da timpul înapoi ca să-l mai am viu în dragoste pe cel ce a 
venit şi şi-a stins apoi pic cu pic veghea lui cea pentru iubire 
de Dumnezeu, dar Eu nu pot da omul înapoi în timp, căci tim- 
pul scurs nu mai este, şi este doar omul cel trecut de timp şi 
rece cu inima şi stins cu dragostea, după ce el M-a iubit odi- 
nioară, iar pentru aceasta Eu plâng. 

Mulţi dintre cei ce rătăcesc cred că omul trăieşte de mai 
multe ori pe pământ şi că moare de mai multe ori dacă trăieşte 
de mai multe ori. O, cei ce spun aceasta şi cred aşa Mă întris- 
tează adânc, chiar dacă dau ei să se folosească de credinţa lor 
în Dumnezeu. O, de unde au luat ei această gândire? Din dorul 
de viaţă au luat, căci omul doreşte viaţă. Dar ce bucurie ar putea 
avea omul care ar trăi de mai multe ori dacă el nu ar şti aceasta 
de fiecare dată dacă a mai trăit şi dacă iarăşi a venit de acolo? 
O, ce folos are omul dacă gândeşte şi crede aşa? N-are folos, ci 
are pagubă grea sufletul unui astfel de om. Iată ce poate face 
mintea omului care nu are de lucru pentru Dumnezeu! 

Omul vrea să fie mai mare decât Dumnezeu, şi de la în- 
ceputul lui cel dintâi a gândit omul aceasta şi a rămas bolnav 
de acest dor, şi de aceea mintea lui ameţeşte şi se prăbuşeşte 
ori de câte ori omul se înalţă cu mintea. I-am spus omului să 
lucreze raiul şi să nu-1 lase nelucrat, şi nu i-am spus aceasta 
numai celui de la început, care era unul singur când l-am aşezat 
în rai şi i-am spus aceasta. Nimeni să nu spună dintre cei 
adunaţi laolaltă că sunt puţini şi că de lucru este mult, căci Eu 
le spun lor că ziua pentru lucru începe la mijitul zorilor şi 
ajunge lucrarea ei dacă se foloseşte cu tot întregul ei. 

O, creştinilor, dacă sunteţi în obşte adunaţi sau în case 
mai puţini, lucraţi cu hărnicie dacă sunteţi creştini şi dacă staţi 
pe pământuri şi pe locuri sfinţite de Dumnezeu pentru voi. în 


casele voastre împrospătaţi-vă mirosurile sfinte şi nu lăsaţi 
gunoaie pe urma mişcărilor voastre, şi care să lase miros urât 
în urma voastră în case şi în jurul lor, căci îngerii şi sfinţii vor 
să locuiască cu voi ca şi în cer, cu cerul vor să stea pe lângă 
voi. Când Domnul l-a făcut pe om pe pământ, i-a făcut o gră- 
dină şi l-a aşezat în ea ca s-o lucreze şi s-o păzească lucrând, 
şi a făcut Domnul să fie un râu care să ude raiul, şi din care se 
împărţea în patru râuri peste pământ. Era deosebire între restul 
pământului şi grădina raiului, şi este deosebire între restul 
pământului şi grădina creştinului, aşa precum şi la început a 
fost această deosebire. 

O, fiilor de peste tot, curăţiţi-vă grădinile de buruienile 
toate şi de orice fir al lor mereu, mereu, măi fiilor, şi ţineţi din 
scurt această pază, ca să nu scoată capul alte buruieni şi alte 
rădăcini. O, fiilor, curăţiţi-vă pomii de uscăturile care se ivesc, 
ca să nu sape în ei uscătura, că plânge pomul în care se iveşte 
uscătura şi se ruşinează de îngerul lui, şi plânge îngerul pomu- 
lui, căci uscătura pomului stă la iveală şi nu este ca omul care 
îşi acoperă păcatul ca să nu se vadă şi ca să-l ruşineze pe om 
dacă se vede. O, dacă nu poţi face aşa cu grădina ta, creştine, 
nici cu viaţa ta cu Dumnezeu nu poţi face altfel. Să ştii şi să 
crezi ce-ţi spun. 

E lipsă de ploaie pe pământ. Nu plouă pentru că sunt 
grădinile pline de buruieni pe lângă casele creştinilor, iar bu- 
ruienile sug din plin apa cea de la Dumnezeu, apa ploii hrăni- 
toare, şi se fac buruienile mai mari ca florile care-L bucură pe 
Domnul şi pe îngeri şi se fălesc buruienile înaintea Domnului 
printre flori. Sug apele Domnului buruienile nefolositoare pen- 
tru Dumnezeu şi pentru om, aşa cum creştinul moale cu jertfa 
şi cu viaţa suge din adunătura cea pentru fraţi şi se face mare 
şi tare cu trupul şi se face cel nedăruit nefolositor pentru Dum- 
nezeu şi pentru om. 

Nu plouă pentru că sunt uscături prin pomii de pe lângă 
casele creştinilor, iar pomii în care se ivesc uscături sunt 
ruşinaţi de uscăturile din ei. Nu plouă pentru că sunt case şi 
grădini lângă ele neîngrijite şi nelucrate. Eu, Domnul, când 
i-am dat omului loc de locuit şi grădină cu pomi şi cu flori, 
i-am spus să le lucreze şi să le păzească lucrând şi să nu lase 
să se ivească buruieni în grădina raiului, în locul de locuit al 
omului, căci buruienile sunt tot neghină, sunt neghina din 
flori, precum în grâu este neghina din grâu, pe care diavolul 
o seamănă şi nu Dumnezeu. 

Nu e tot una verdeaţa cea pentru flori, nu e tot una cu 
mărăcinii şi cu ciulinii şi cu buruienile, care au nume urât şi 
faţă urâtă şi cresc pe pământ prin locuri nelocuite de oameni. 
Cine nu-şi lucrează raiul său, nu ştie nici să şi-l păzească, căci 
paza aceasta înseamnă: să lucreze omul raiul şi să nu-1 lase nelu- 
crat. Eu, Domnul, nu Mă hrănesc tot ca omul. Eu Mă hrănesc 
cu frumosul şi cu mirosul florilor, iar omul se hrăneşte cu miro- 
sul şi cu gustul mâncărurilor, iar cel ce ţine la trup nu poate să 
ţină şi la Dumnezeu, căci cel ce ţine la Dumnezeu a isprăvit-o 
cu păcatul, cu închinarea la trup, căci omul şi-a învăţat trupul 
să mănânce mereu şi mult, iar aceasta îi dă de lucru mult şi de 
alergare multă şi de oboseală multă, din zori în seară, iar timpul 
plânge trecând zadarnic şi nerăscumpărat, pierzându-se fără de 
folos pentru cer, şi n-are omul nici măcar pocăinţă pentru 
neputinţa lui de a-L iubi pe Dumnezeu cu viaţa lui. 

O, poporul Meu de peste tot al acestui cuvânt al Meu, 
este scris în Scripturi cuvânt mare şi adânc la înţeles: «De n-ar 
zidi Domnul casa, zadarnic s-ar osteni cei ce o zidesc; de n-ar 
păzi Domnul cetatea, zadarnic ar priveghea cel ce o păzeşte. 
Zadarnic vă sculaţi dis-de-dimineaţă, zadarnic vă culcaţi 


794 


Cuvântul lui Dumnezeu 


târziu, voi, cei ce mâncaţi pâinea durerii, dacă nu v-ar da 
Domnul somn, iubiţi ai Săi». O, fiilor de peste tot, când Dom- 
nul lipseşte din toate acestea, zadarnice sunt şi trecătoare sunt 
ca şi omul. 

Iată, nu toţi se dăruiesc la fel din cei adunaţi laolaltă pen- 
tru Domnul, nu toţi se scoală deodată dis-de-dimineaţă, ca să 
le fie numai unul pasul la toţi până seara când omul se strânge 
la odihnă de la lucrul său. Cei ce vin să fie cu acest popor tre- 
buie să vină să fie de folos lucrării lui Dumnezeu şi nu tot 
loruşi, căci loruşi pot fi de folos acolo de unde se desprind să 
vină, şi iată, unii ştiu ce înseamnă venirea în această lucrare 
cerească, iar alţii au venit şi n-au ştiut şi s-au făcut sarcină, şi 
nu numai atât, căci se vor mari şi nesupuşi şi nedăruiţi la fel, 
iar dacă este această deosebire, pentru care se ivesc şi dureri 
între cei stătători laolaltă, unde se duce rugăciunea celui ce 
mâhneşte în fel şi chip pe fratele său? Acestea toate aduc şi 
dureri, din pricina nelucrului, a neveghii şi a nedăruirii frăţeşti, 
căci când cade omul şi se loveşte şi îşi vatămă trupul, de ce se 
întâmplă aceasta? Pentru că nu veghează să nu cadă şi nu 
veghează nici pentru duh, nici pentru trup cel ce cade, şi cade 
pentru că nu are pe Dumnezeu dragoste în el şi pentru că nu 
are călăuză peste el. 

îi este greu cu călăuză peste el, îi este greu aşa omului, 
şi de aceea are el căderi şi lovituri. Pilda lui Israel, care n-a putut 
să stea sub călăuză şi s-a răzvrătit după legea libertăţii de sine, 
e pildă rea şi grea, şi poate să înveţe din ea cel ce voieşte să 
înveţe. Trebuie să-şi vadă omul lipsurile lui şi trebuie pentru 
ele să se umilească şi să se lase călăuzit de cei care-L au pe 
Domnul în ei prin darul lui Dumnezeu. Când omul are pe Dum- 
nezeu în el, poate să-L arate pe Domnul oamenilor. Cine are 
împărăţia lui Dumnezeu în el, acela este cel ce cunoaşte pe 
Dumnezeu cu adevărat şi cel ce-L împarte pe El celor ce-L 
caută, nu celor ce nu-L caută şi nu-L doresc pe Domnul. 

Striga Ilie la oameni să se pocăiască şi să se cureţe de 
idoli. Erau în jurul lui atâţia ucenici sfinţi, care aveau duhul 
proorociei peste ei şi viaţă îngerească în munţi, departe de 
păcatele şi locurile lor de pe pământ, şi aveau dragoste de 
Dumnezeu aceştia, căci credinţa cu care omul se dă lui Dum- 
nezeu este dragoste, care nu se stinge şi care tânjeşte mereu în 
cei ce au credinţa, căci credinţa se face dor de Dumnezeu în 
om, iar dorul este mărimea dragostei, şi aceasta trebuie să-şi 
hrănească cei ce se adună să-L slujească pe Domnul. 

Trebuie să ridice rod lui Dumnezeu cei ce se dau lui 
Dumnezeu cu viaţa lor şi cu lucrarea lor. Ilie proorocul a adus 
rod lui Dumnezeu pe pământ şi i-a întors pe fiii lui Israel de la 
idoli la Dumnezeu şi a făcut jertfă mare Ilie, iar foamea lui de 
Dumnezeu striga la cer, şi nu numai foame de mâncare a adus 
el lui Dumnezeu. O, de nu i-ar fi rânduit Domnul casă lui Ilie, 
el n-ar fi avut. De nu l-ar fi păzit Domnul pe el în cetate păzită, 
zadarnic ar fi privegheat Ilie. De nu i-ar fi dat din cer Domnul 
să mănânce prin îngeri, zadarnic ar fi căutat el să lucreze din 
zori în noapte pentru pâinea durerii. îi dădea Domnul somn, 
iar îngerul Domnului venea la el şi îi spunea: «Scoală şi ieşi şi 
lucrează peste Israel, căci regele Ahab zice că tu ai adus neno- 
rocire peste Israel», iar Ilie s-a sculat şi a zis regelui: «Nu eu, 
ci tu şi casa tatălui tău, căci aţi părăsit poruncile Domnului şi 
mergeţi după Baali, dar hai să aducem jertfă Domnului, eu şi 
voi, să vedem cui va răspunde Domnul în Cârmei, căci voi 
şchiopătaţi de amândouă picioarele, iar prooroc al Domnului 
am rămas numai eu singur, şi al lui Baal sunt sute. Să facem, 
dar, jertfă şi să nu-i punem foc, şi să chemăm apoi fiecare pe 
Dumnezeul lui, iar Dumnezeul Care va răspunde cu foc, Acela 


este Dumnezeu». Au strigat tare proorocii lui Baal şi s-au 
înţepat cu lănci până la sânge, dar n-au avut răspuns. Şi a 
apropiat Ilie poporul şi i-a spus ce să facă şi a strigat apoi la 
cer şi a zis: «Doamne, Dumnezeul lui Avraam şi al lui Isaac şi 
al lui Iacov, auzi-mă acum cu foc, ca să cunoască Israel că Tu 
eşti singur Dumnezeu în Israel şi că eu sunt slujitorul Tău şi 
că Tu le întorci inima la Tine!», şi s-a împlinit slujirea poporu- 
lui Israel după cum a spus Ilie proorocul şi s-a împlinit stri- 
garea lui Ilie şi a venit foc şi a ars jertfa cea udată cu apă multă 
şi a zis poporul: «Domnul este Dumnezeu», şi poporul i-a dat 
lui Ilie pe toţi proorocii lui Baal, şi acesta i-a junghiat pe toţi, 
şi s-a făcut această lucrare după ce Ilie a poruncit ploii să nu 
cadă trei ani şi jumătate, şi în ziua jertfei lui, a venit ploaie pe 
pământ şi a udat pământul cel însetat de atâta timp, fără strop 
de apă sau de rouă peste el. Iată cât rod poate aduce un slujitor 
al Domnului între oameni, şi câte stricăciuni aduce pe pământ 
un slujitor al diavolului, aşa cum a fost regele Ahab cu toţi 
supuşii lui. 

O, poporul Meu de peste tot, ia înţelepciune din cuvântul 
Meu de peste tine şi scoală-te să slujeşti lui Dumnezeu cu viaţă 
multă în tine, ca Ilie proorocul Meu, iar viaţa ta se va vedea şi 
va face lumină în jur şi fapte de înviere peste mulţi, căci nu cu 
cuvântul cel mult, ci cu fapta se mărturiseşte Dumnezeu de către 
omul cel luminat de dragostea de Dumnezeu din el. Amin. 

A şa a fost viaţa mea înaintea Ta, o, Iubitul 
sufletului meu, o, Doamne! Ţi-am fost 
prooroc mare, Ţi-am slujit cu foc în inimioară, iar azi duhul 
meu a locuit în Duhul Tău şi s-a desăvârşit în cuvântul Tău 
peste poporul Tău de azi, iar Duhul Tău a fost în duhul meu, şi 
una am fost în cuvânt pentru învăţătură peste Israelul Tău de 
azi, rânduit al Tău din neamul român să stea azi şi să-Ţi asculte 
glasul, cel din nori slobozit peste el, precum în vremea lui 
Moise Ţi-a ascultat Israel tot cuvântul ieşit din gura Ta, şi dat 
lui Moise să-l dea lui Israel, şi precum în vremea mea ai dat 
lui Israel cuvântul Tău de peste mine, iar eu l-am întors pe Is- 
rael de la idoli la Tine, şi Te-a mărturisit el în ziua aceea pe 
muntele Cârmei Dumnezeul Cel adevărat, Dumnezeul meu, şi 
a zis: «Domnul este Dumnezeu!». 

O, cât de măreţ ai mărturisit Tu în ziua mea de serbare 
ascultarea şi neascultarea omului, lucrarea sau nelucrarea raiu- 
lui omului, vederea din cer a lucrărilor creştinilor de peste tot, 
şi peste care este încă mult de împlinit voia Ta, cuvântul Tău 
cel spus la început omului cel aşezat de Tine pe locul locuinţei 
cea pentru el, în rai, ca să-l lucreze şi să-l păzească aşa omul, 
o, Doa mn e. Să ia aminte la glasul Tău cel de azi toţi cei care 
se numesc creştini pe pământ şi care au locuinţe şi grădini 
aproape ca să le lucreze şi să le păzească în mijlocul pămân- 
tului. Cei ce slujesc Baalilor nu mai au timp să slujească lui 
Dumnezeu şi opresc aceştia ploaia cea din cer peste pământ, 
şi nu mai sunt pe pământ prooroci aşa cum am fost eu ca să 
zică şi să dea drumul ploii ca să vină când ea este oprită de oa- 
meni şi rămasă în cer. 

în ziua aceasta ai chemat pe oameni la ascultare de 
Dumnezeu şi ai suflat din cer şi s-a scris pe pământ cuvântul 
Tău de azi, care-1 poate învăţa pe orice om că aşa cum îşi 
lucrează şi îşi păzeşte lucrând casa şi grădina şi locul lui de 
locuinţă cu toate cele din jurul lui folosite de aproape, tot aşa 
îşi lucrează şi viaţa lui între el şi Tine, tot aşa, o, Doamne. 
Omul face mult gunoi, mult de tot şi îl lasă peste tot, şi miroase 
urât gunoiul, căci este gunoi, iar omul ar trebui să fie ca floarea, 
să miroase ca floarea, care Te mângâie pe Tine cu frumuseţea 
şi cu mirosul ei, o, Doamne. Plâng sfinţii pe pământ şi în cer 

de lipsa de Dumnezeu a omului, căci omul nu are grijă să stea 
înaintea lui Dumnezeu şi uită aceasta mult. O, cine se poate 
ascunde măcar o clipă dinaintea Ta? Precum pomii şi florile, 
munţii şi câmpiile, izvoarele şi tot pământul nu se pot ascunde 
dinaintea soarelui, a lunii, a ploii, a vântului, a frigului şi a 
toată lucrarea stihiilor şi a puterilor cereşti, care le mişcă pe 
ele, tot aşa şi omul, nu se poate ascunde de la faţa Ta chiar dacă 
el se trage la umbră dinaintea soarelui, chiar dacă el se trage 
în locuinţa lui dinaintea ploii sau a vântului sau a frigului, o, 
Doamne. Cel ce crede că se poate ascunde de Dumnezeu cu 
trupul lui, cu faptele lui, acela crede aşa din lipsă de minte, 
numai că mintea omului îl poate duce pe om la slujirea idolilor, 
Doamne, şi aceasta este durerea celor ce au patrie cerul, du- 
rerea sfinţilor Tăi, o, Doamne. 

Ia aminte bine la Domnul, Care a grăit cu tine în ziua 
mea de serbare, Israele de azi, popor credincios, popor al cu- 
vântului lui Dumnezeu! Să ia aminte toţi oamenii de pe pământ 
la glasul Domnului, ca nu cumva să vină Domnul fără de veste 
şi să lovească cu prăpăd pământul şi tot ce e pe el! Să facă tot 
omul deosebire între pământ şi rai, între întinderea din jurul 
lui şi casa şi grădina în care el locuieşte! Să asculte omul de 
Dumnezeu şi să lucreze raiul şi să-l păzească! A desluşit Dom- 
nul cu de-amănuntul aceasta acum. Omul, animalele, păsările 
şi peştii se mişcă pe pământ, în văzduh sau în ape şi pot lucra 
în jurul lor bine sau rău în mijlocul celor ce nu se mişcă, ci stau 
credincioase înaintea Domnului şi a tot ce se mişcă pe pământ, 
şi pe care stihiile cereşti le hrănesc cu soare, cu apă, cu răcoare, 
cu frig, cu suflet şi cu viaţă pentru viaţa tuturor celor ce se 
mişcă pe pământ, în văzduh sau în ape. Tot ce se mişcă trebuie 
să slujească celor ce nu se mişcă, şi care apoi se dăruiesc celor 
ce se mişcă, cu toate câte au şi rodesc ele prin tainele cele de 
sus între Domnul şi ele. Iată cât Dumnezeu este între cer şi 
pământ şi care mărturiseşte pe Dumnezeu, şi e de plâns în cer 
de la omul care-şi iroseşte mintea şi îşi adoarme în el taina 
vieţii şi răspunsul cel pentru ea înaintea Domnului clipă de 
clipă, şi aceasta pentru că omul este deprins fără călăuză peste 
el pentru viaţa lui, pentru mişcarea minţii lui şi a trupului lui 
între pământ şi cer, căci omul stă mai presus de Dumnezeu 
înaintea lui Dumnezeu şi nu e vrednic decât de plâns, bietul de 
el, iar lucrarea proorocului este să întoarcă inima Domnului 
către oameni, şi inima oamenilor spre Domnul, precum este 
scris. Amin. 

E mult cuvântul cel din ziua mea de serbare între sfinţi, 
Doamne, iar cei ce-Ţi slujesc pentru Tine cu lucrul lor sunt cu 
trupul pe pământ şi Tu eşti mare, Doamne, faţă în faţă cu 
măsura omului. O, de s-ar prinde de oameni cuvântul cel de 
azi, cu care noi ne-am aşezat acum în cartea Ta cea de azi! 
Creştinii însă trebuie să-l pătrundă mult, să-l citească mult, să 
aibă multă carte şi să înveţe din ea mereu, căci soarta omului 
pe pământ este să aibă călăuză, să vorbească Domnul din cer 
cu omul pe pământ şi să asculte de Dumnezeu omul. 

Slavă Ţie, o, Doamne, doritul sufletului meu pe pământ 
şi în cer! Nădejde voiesc să am în cer că omul se va întoarce 
la Dumnezeu, aşa cum Tu, Doamne, Te-ai întors în zilele aces- 
tea la el, venind după el cu cuvânt de dor pentru întoarcerea la 
Tatăl a omului. Amin. 

O proorocule mare, mângâierea ta am fost 
^ Eu, căci ţi-a trebuit mângâiere mare, că 
mereu ai fost îndurerat cu durerea Mea pe pământ. Aşa sunt 
cei în care Eu îmi aşez durerea ca s-o port cu ei şi să rodească 
ea apoi rodul cel mare, căci altfel de rod nu este între pământ 
şi cer, ci e numai deşertăciune tot şi peste tot. Numai durerea 


este cea care poate rodi rodul cel bun şi plăcut lui Dumnezeu 
în om şi de la om. Cel ce ştie ce înseamnă iubirea de Dumnezeu 
în om, acela ştie ce este durerea şi măreţia ei, cea de neîn- 
chipuit de cei ce n-au pe Domnul lumină şi viaţă în ei. Amin. 

Acum, Eu, Domnul, am durere mare în cer pentru nea- 
mul român, din pricina celor din mijlocul lui care n-au lumină 
în ei şi care se vor mari şi cârmuitori se vor, în vreme ce ei nu 
ştiu şi nu pot cârmui. Port durerea aceasta din plin cu cei ce 
sunt poporul Meu de azi în mijlocul neamului român. Port cu 
tine durerea aceasta, măi poporul Meu. Să nu fugi de ea, ci să 
intri sub ea şi să suferi cu Domnul, Care mângâie durerile. Să 
întoarcem la adevăr acest neam, să cerem la Tatăl lumină peste 
el. Amin. 

Grăirea Mea cu tine este alinul Meu în durerea Mea, şi 
aşa cum omul se răcoreşte cu apă în vreme de arşiţă, aşa îmi 
răcoresc Eu durerea Mea când grăiesc cu tine. Rămâi răcoarea 
Mea, rămâi alinul Meu, o, popor iubit, rămâi iubire, fiule! Eu 
sunt Cel ce sunt. Rămâi iubirea Mea, rămâi iubire, o, poporul 
Meu, căci Eu rămân al tău, rămân Domnul Dumnezeul tău, iar 
tu să Mă mărturiseşti iubindu-Mă mereu, aşa cum Eu te iubesc 
şi te mărturisesc mereu şi te voiesc al Meu. Amin, amin, amin. 

20 iulie/2 august 2012 

Sărbătoarea sfântului mare mucenic şi tămăduitor 
Pantelimon 

Domnul grăieşte cu cei care au lovit în cărmuitorul neamului 
român. îndemn la port îngeresc. 

E u sunt Cel ce sunt. în zi de sărbătoare de sfinţi Mă 
fac cuvânt pe pământ peste neamul român şi Mă 
fac carte scrisă şi Mă dau de ştire că Eu sunt Cel ce sunt şi că 
grăiesc ca să fiu auzit. Amin. 

în numele Tatălui şi al Fiului şi al Sfântului Duh, în acest 
nume vine cuvântul Domnului peste pământ şi grăieşte peste 
neamul român, din mijlocul căruia se suie la Dumnezeu veste 
prin îngeri că este în durere şi în primejdie acest neam. 

Eu, Domnul Iisus Hristos, veghez mult acum ca să nu 
se prăbuşească la pământ neamul român, şi veghez cu sfinţii, 
dar trebuie să grăiesc celor ce dau să ajungă prea departe cu 
păcatul lor cel greu, păcatul care a lovit în creştet neamul 
român. Nu pot să stau în cer şi să nu aduc de ştire prin duhul 
proorociei că păcatul acesta trebuie oprit şi trebuie ispăşit apoi. 
Dacă duhul căinţei şi al părerii de rău se va sui înaintea Mea 
de la cei ce au lovit acum greu soarta acestui neam, Eu, Dom- 
nul, Mă voi linişti şi voi ridica la cer fapta părerii de rău de la 
cei ce atât de greu au păcătuit acum şi au zdruncinat şi au 
zgâriat mersul şi faţa neamului român, dar trebuie să le grăiesc 
lor, celor ce s-au încumetat să facă acest cutremur peste 
pământul român şi peste inimile celor zdruncinaţi de lovitura 
adusă de ei peste acest neam. 

Amin, amin zic vouă: opriţi-vă de la fapta fărădelegii 
lucrată de voi în ascuns şi scoasă apoi spre lucrarea ei ca să 
aduceţi prin ea război peste sufletul neamului român! Aţi pus 
pată ruşinoasă pe fruntea acestui neam. Aţi gândit că veţi face 
bine şi că lucraţi spre bine, dar cine poate să aducă vreun bine 
după ce stârneşte duhul urii între frate şi frate, hrănind acest 
duh între fraţi ca să facă ei păcatul urii şi al dezbinării şi lovire 
apoi dinspre ei peste scaunul cel de cârmuire al acestui neam? 
N-aţi făcut decât să aduceţi ruşine peste neamul român. O, cu 
ce vă veţi spăla ruşinea aceasta, care a ajuns cu fapta ei până 
departe la neamurile pământului, aşa cum merg în zilele aces- 

tea repede de la margini la margini faptele de pe pământ? 

Amin, amin zic vouă: fiţi cuminţi de acum! Cuvântul lui 
Dumnezeu grăieşte din nori peste voi. Este Dumnezeu şi lu- 
crează Domnul cu îngerii în cete-cete şi coboară cuvântul Său 
peste pământ. Mai bine de cincizeci de ani Mă las cuvânt pe 
vatra neamului român şi-Mi pregătesc un popor, care stă înain- 
tea Mea şi-Mi primeşte venirea Mea în cuvânt ca să grăiască 
Domnul pe pământ, aşa cum în vremi a grăit prin duhul prooro- 
ciei. Am înaintea Mea din mijlocul neamului român, ales pen- 
tru Mine, am un popor stăruitor prin sfinţenie şi mult rugător 
pentru soarta cea de la Mine a acestui neam, acum, la sfârşit 
de timp, iar rugăciunea lui stă de-a pururi stăruind înaintea 
tronului Meu şi al Tatălui Meu Savaot, iar Eu vin de lângă Tatăl 
cuvânt peste pământ la rugăciunea poporului Meu cel de azi, 
pe care Eu l-am născut de sus şi l-am pregătit rugător să stea 
ca să împlinesc Eu strigarea lui spre cer, iar Eu, Domnul, îi 
spun lui cum să ceară la Dumnezeu în vreme de ispită şi de 
durere, ca să vină Domnul cu izbăvirea şi cu mângâierea pentru 
cei îndureraţi şi mult încercaţi. 

Amin, amin zic vouă: aţi adus ispită ruşinoasă peste nea- 
mul român, din a cărui rădăcină sunteţi şi voi. Cei ce aţi făcut 
fapta alungării cârmaciului de la cârma acestui neam v-aţi luat 
unii după alţii pentru fapta trădării de fraţi, faptă împotriva legii 
dragostei, legea cea de la Dumnezeu între fraţi. O, fiţi cuminţi 
de acum! Ajunge cât aţi stricat, cât mers aţi strivit, cât aţi risi- 
pit, câtă faţă aţi strivit neamului român înaintea neamurilor de 
pe pământ, care priveau cu laude spre mersul acestui neam. 
Citiţi în Scripturile pe care aţi ţinut mâna şi aţi jurat că veţi 
veghea pentru soarta neamului român ajutaţi de Dumnezeu, 
dar cum să vă ajute Dumnezeu pentru păcatul urii, cu care aţi 
hrănit voi poporul român şi aţi putut să-l hrăniţi ca să-l chemaţi 
apoi la întrebare şi ca să vă spună el ceea ce voi aţi pus în el ca 
să vă răspundă la întrebare cu ura cu care voi l-aţi hrănit? Nu- 
mai că el se trezeşte acum, căci neamul acesta vede cât l-aţi 
lovit voi şi câtă faţă i-aţi strivit şi la cât păcat l-aţi îndemnat, 
căci n-aţi stat cuminţi, ci l-aţi hrănit şi încă îl hrăniţi pe el cu 
duhul urii, ca să fie şi ei fiii urii, păcat prin care voi vreţi să 
ajungeţi drepţi şi mari peste acest neam. 

O, iată cât aţi strivit de când v-aţi suit la cârmă prin 
păcatul trădării, lăsând fără cârmă acest neam, căci voi n-aţi 
cârmuit, ci aţi stricat şi aţi lăsat descoperită paza cea pentru el 
şi pentru viaţa lui de fiecare zi, căci n-aveţi milă. O, citiţi în 
Scripturi şi vedeţi în ele ce şi-a atras Egiptul, care s-a împotrivit 
lui Dumnezeu şi lui Moise, salvatorul cel de la Mine pentru 
poporul lui Dumnezeu cel de atunci până ce el M-a dat din mij- 
locul lui şi M-a răstignit pe cruce, după ce am venit din cer la 
el prin naştere sfântă, din trup de Fecioară născut, ca să fie 
Dumnezeu cu oamenii pe pământ, iar voi nu ştiţi unde sunt 
acum cei care au făcut atunci biruinţa cea plină de ură îm- 
potriva lui Dumnezeu. Vai lor, şi vai vouă dacă vă veţi îngădui 
încă să staţi cu piciorul şi cu apăsarea cea ruşinoasă pe fruntea 
şi pe umerii neamului român, neamul Meu cel de la sfârşit de 
timp, pe vatra căruia Eu, Dumnezeu-Cuvântul, stau de peste 
cincizeci de ani cuvânt, şi s-a făcut carte pe pământ cuvântul 
Meu cel de azi. Ţara română este ţara Mea cea de la sfârşit de 
timp, pregătită Mie de Tatăl încă de la naşterea Mea pe pământ 
ca să vin şi să Mă slăvesc peste ea cu cuvântul venirii Mele şi 
cu slava lui peste un popor, şi de mult tot spun Eu aceasta nea- 
mului român. 

O, nu înseamnă că nu lucrează cuvântul Meu cel rostit 
peste voi dacă voi vă veţi vedea încă de ale voastre fapte rele 
acum şi nu daţi să aplecaţi urechea ca să auziţi de la Dumnezeu 


duhul proorociei peste voi, cuvântul care grăieşte din norii 
slavei şi se face auzit pe pământ şi se scrie în cartea sa. 

Amin, amin zic vouă: nu puteţi voi cârmui soarta nea- 
mului român, căci sunteţi nedrepţi cu el, şi unii pentru alţii 
sunteţi nedrepţi, şi se vede bine aceasta. Patria română este iu- 
birea Mea cea de la sfârşit de timp, dată Mie de Tatăl acum 
două mii de ani ca să-Mi ridic din ea mireasă, iar Eu să-i fiu 
Mire. Amin. 

Dacă voi credeţi şi spuneţi că nu este Dumnezeu, aceasta 
nu înseamnă că Dumnezeu nu este. Este Dumnezeu! Eu, Dom- 
nul, vă spun aceasta, şi vă spun că vă faceţi rost de pedeapsă 
ruşinoasă pe pământ şi în cer dacă nu daţi din voi păcatul urii 
şi al dezbinării între fraţi. V-aţi aşezat peste acest neam după 
ce l-aţi hrănit cu ura şi cu minciuna, şi staţi peste el aşa cum 
sunteţi voi, căci nu sunteţi salvatori, ci sunteţi călcători de 
poruncile sfinte şi mărturisiţi strâmb din zori şi până-n zori şi 
daţi să duceţi în cursă usturătoare neamul român şi faţa lui cea 
de la Dumnezeu. O, de unde aţi răsărit? Din ce sămânţă v-aţi 
ivit şi unde voiţi să ajungeţi? Cui slujiţi voi, pentru cine vă 
luptaţi voi şi cât credeţi voi că nu sunteţi daţi de gol? Daţi să 
uitaţi de Dumnezeu şi de răsplata pe care v-o adunaţi fiecare 
la Dumnezeu prin faptele urii din voi. O, până când se va lăsa 
înşelat de voi acest neam? 

Amin, amin zic vouă în zi de sărbătoare de sfinţi: trage- 
ţi-vă înapoi! Duhul proorociei, Dumnezeu-Cuvântul grăieşte 
peste voi aceasta. O, cum de nu vă săturaţi, cum de nu vă 
înfricoşaţi să lucraţi atâta minciună zi după zi şi atâta nedrep- 
tate, o, fii ai urii? Se uită Domnul la voi cât vă zbateţi. Când 
nu vă merge cu o minciună scoateţi alta, şi aşa vă ţineţi mersul 
ca să străbateţi şi ca să rămâneţi voi la cârmă şi ca să duceţi la 
prăbuşire acest neam. O, nu vă este milă? Vă va ajunge frica 
şi disperarea curând, curând dacă nu veţi asculta acum de cu- 
vântul Meu de peste voi. Vă iau cu uşorul şi cu mila acum, aşa 
cum Dumnezeu lucrează pentru salvarea celor vinovaţi, căci 
v-aţi strâns prea multă vină, iar ea apasă mult peste voi. O, 
ieşiţi de sub ea şi îndreptaţi-vă spre pace şi spre duhul dreptăţii 
a toate şi nu uitaţi că Eu, Domnul, am spus prin acest cuvânt 
vouă şi tuturor celor cu voi din această ceată şi v-am spus pe 
când aţi mai luat cârma că dacă vă veţi tot împotrivi pentru 
venirea acasă a unsului Mihail regele, fiul cel pribeag de atâţia 
ani din pricina celor nedrepţi cu el, care l-au dat de la cârmă 
atunci când l-au alungat, v-am spus că dacă nu veţi asculta aşa, 
vă voi da în lături, şi v-am dat, şi iarăşi v-am spus apoi că dacă 
veţi lăsa să vină acasă cel alungat, vă voi da iarăşi dregătorie, 
şi aşa a fost, precum v-am cuvântat atunci, şi am fost Dum- 
nezeu adevărat prin cuvânt peste voi. 

Amin, amin zic vouă şi acum şi vă spun că dacă vă 
împotriviţi celui ce este numit la cârma acestui neam şi veţi 
face încă fărădelegea pe care aţi făcut-o asupra lui, Eu, Dom- 
nul, voi face cu voi şi cu copiii voştri, voi face ceea ce am făcut 
lui Faraon şi egiptenilor, care s-au împotrivit lui Dumnezeu şi 
trimisului lui Dumnezeu, care să-l scape pe Israel de sub robie, 
căci plângea la Mine acest popor robit ca să-l aud şi ca să-l iert 
de păcatul urii de frate, prin care el greşise, şi să-l dezrobesc 
pe el de sub plata păcatului lui. 

O, dacă veţi face încă minciună şi ură ca să vă acoperiţi 
cu ele, Eu, Domnul, voi aduce peste voi tânguire fără alin, căci 
vai celor ce se luptă cu Dumnezeu şi cu mersul Său peste 
pământ pentru mântuirea celor drepţi cu El şi cu cei drepţi ai 
Săi! 

Tatăl Meu Savaot, Dumnezeul oştirilor cereşti M-a 
trimis la voi şi Mi-a spus aşa: 

B u-Te, Fiule Mântuitor, du-Te, Mieluţule 
milos, du-Te spre ei şi stai cuvânt dea- 
supra lor în numele lui Dumnezeu Tatăl, Fiul şi Duhul Sfânt, 
Dumnezeul Cel întru Treime slăvită lăudat, şi spune-le lor cu- 
vântul cel pentru faptele lor! 

K u L-am ascultat pe Tatăl, căci îi sunt Fiu 
ascultător, şi am venit şi am cuvântat 
vouă, şi stau acum privind la voi, aşa cum am stat îndurerat pe 
nori de heruvimi, pe norii slavei Mele şi am privit îndelung la 
voi şi am suspinat în toată această vreme, de când voi aţi făcut 
şi încă faceţi păcatul minciunii, păcatul trădării, rănind voi cu 
duhul urii pe fiii neamului român, fraţi împotriva fraţilor lor 
ridicându-se prin păcatul urii şi al învrăjbirii dintre fraţi, păcat 
prin care voi vreţi să biruiţi împotriva celor drepţi, păcatul 
vânzării de neam şi de fraţi, vânzând şi cumpărând cu bani 
voinţa lor pentru voinţa voastră cea spre păcat. O, nu puteţi să 
fiţi voi cei buni după ce aţi lucrat atâta rău, după ce Eu, Dom- 
nul, am luat cătuşele de peste acest neam, spre slava lui cu 
Dumnezeu acum, la sfârşit de timp. 

Iată ce vă povăţuiesc: sunt încă milos pentru voi, căci 
sunteţi mult vinovaţi şi aveţi nevoie de mila Mea. Mergeţi şi 
faceţi împăcare cu cel alungat de voi de la cârma neamului 
român, şi pe care Eu, Domnul, l-am aşezat, căci am de aşezat 
un nume măreţ pe fruntea acestui neam, neamul Meu cel de la 
sfârşit de timp, deasupra căruia Eu stau cu nori de cuvânt şi îl 
călăuzesc pe el. Mergeţi spre cel alungat de voi şi îmbrăţişa- 
ţi-vă, căci sunteţi fraţi. Nu vă temeţi de el! Temeţi- vă de Dum- 
nezeu şi fugiţi de păcatul răzvrătirii! Temeţi-vă ca nu cumva 
să trageţi voi în prăpastie grea neamul român, care are mulţi 
duşmani ascunşi sub nume bun de binefăcători, în vreme ce ei 
vând şi cumpără vânzând pentru câştigul lor de pe urma acestui 
neam, necăjit acum şi încă de acum încolo din pricina ispitei 
adusă de voi peste el şi a ruşinii pe care aţi lucrat-o voi pe frun- 
tea lui înaintea popoarelor. Nu uitaţi că lucrarea minciunii are 
de tată pe diavolul. Smulgeţi-vă din cursa acestui duşman şi 
luaţi în voi duhul dragostei, duhul dreptăţii, duhul păcii, o, fi- 
ilor, căci nu diavolul este, ci Dumnezeu este Dumnezeul aces- 
tui neam. Ridicaţi-vă toţi laolaltă şi arătaţi acum neamurilor 
de pe pământ că ştiţi să biruiţi pe diavolul, care a adus 
dezbinare între fraţi. Nu uitaţi că nu puteţi voi să faceţi bine 
neamului român, şi nu puteţi pentru că n-aţi putut cu duhul iu- 
birii. O, învăţaţi de acum înainte, învăţaţi iubirea dintre fraţi şi 
fiţi înţelepţi pas cu pas pentru fiecare pas, o, fiilor. 

Amin, amin zic vouă: trimit acum spre voi cuvântul din- 
tre Mine şi voi. Eu, Domnul, voi privi îndelung spre voi şi 
voiesc să vă văd ascultători de Dumnezeu, fiilor. E primejdios 
lucrul vostru cel cu duşmănie lucrat. Lăsaţi-i pe cei vinovaţi 
să-şi ispăşească faptele. Nu le faceţi voi jocul, căci dreptatea 
nu poate fi dată în lături şi nu-i trebuie ei slujire ca să iasă cu 
biruinţă deasupra faptelor nedreptăţii, peste care nu se poate 
pune nimic, căci ele au putere prin ele însele chiar împotriva 
celor ce le lucrează pe ele. 

Acum, Eu, Domnul, vă spun vouă: Pace vouă! Nu vă 
jucaţi cu ceea ce vă spun. Pace vouă vă spun! Pace între voi şi 
cei învrăjbiţi de voi unii împotriva altora în neamul român! Fiţi 
înţelepţi, că aceasta ce vă spun este sabie care taie la două 
capete. Daţi voie păcii sfinte să se aşeze între fraţi şi apoi peste 
neamul român, încercat acum de ispita cea grea. Hrăniţi iu- 
birea, nu hrăniţi ura în sufletele fiilor acestui neam. Dumnezeul 
dragostei vă va aduce vouă pacea dacă veţi lucra dragostea şi 
veţi urî minciuna, care iată câtă durere, câtă ruşine şi câtă pată 
a adus peste acest neam înaintea a toate popoarele, iar aceasta 


din pricina a ceea ce voi aţi pus în lucru şi aţi lăsat fără câr- 
muire acest neam, şi se vede aceasta. 

Vă aştept să îndreptaţi la loc şi să întăriţi la loc pe cele 
dărâmate de la locul lor. Treceţi de partea dreptăţii a toate, o, 
fiilor! De lângă Tatăl Savaot am venit cuvânt peste voi, iar 
Tatăl este în Mine, precum Eu întru El sunt. Amin. 

Pecetluiesc cu numele Meu cartea Mea spre voi. Eu sunt 
Cel ce sunt. Eu sunt Cuvântul lui Dumnezeu, Domnul Iisus 
Hristos, şi am grăit vouă în zi de sărbătoare de sfinţi, iar prin 
poporul cuvântului Meu vă trimit vouă cartea Mea spre voi, 
grăirea Mea de peste voi în zile de grea încercare peste neamul 
român, pe care Eu, Domnul, voiesc să-l mângâi şi să şterg de 
pe fruntea lui ruşinea care s-a aşezat acum, iar fruntea lui să 
strălucească iar şi să vadă popoarele slava lui Dumnezeu, 
dragostea lui Dumnezeu între fiii neamului român. Amin. 

Mă voi întoarce în carte ca să grăiesc fiilor poporului 
Meu grăirea Mea cu el în zi de sărbătoare de sfinţi, căci este în 
cer în ceata mucenicilor zi de sărbătoare pentru mucenicul Pan- 
telimon, cel plin de dragoste, de credinţă, de stăruinţă lucră- 
toare pentru întoarcerea la Dumnezeu a multor suflete şi plin 
de dorul după Dumnezeu pe pământ, iar sfinţii Mei sunt întru 
venirea Mea, căci scris este în Scripturi pentru vremea aceasta 
că vine Domnul, vine cu zecile de mii de sfinţi ai Săi, căci 
sfinţii sunt slava Lui, slava Domnului, precum Eu, Domnul, 
sunt slava lor. Amin, amin, amin. 

* 

M ă aşez cu tine la masă de cuvânt, poporul Meu. 
Te-am chemat la Mine prin cuvânt, te-am 
chemat şi M-am făcut auzit de tine, iar tu ai ales pentru tine 
viaţa cu Dumnezeu. Apoi Eu M-am dăruit ţie din destul cu 
mult cuvânt dătător de viaţă şi a prins viaţă în tine dragostea 
de Dumnezeu, dar la aceasta trebuie apoi să vegheze mult su- 
fletul care s-a voit al lui Dumnezeu prin acest cuvânt de naştere 
de sus a omului, căci dragostea se aprinde numaidecât, ca 
lumânarea cea din noaptea învierii când vin să ia lumină mulţi, 
iar ca să rămână omul în zi de înviere mereu, trebuie să se în- 
tâmple minunea aceea de a nu se stinge lumânarea cea de la 
înviere, căci Eu după ce am înviat n-am mai murit, ci M-am 
făcut dragoste care nu moare, care nu cade niciodată, şi am 
rămas pentru fiecare om dragoste, lumânare de înviere am 
rămas, căci Eu sunt lumina lumii dacă sunt în lume, şi iată, 
sunt cuvânt de înviere peste pământ şi strig în lung şi în lat cu 
glas duios: Veniţi de luaţi lumină, veniţi la înviere, căci 
moartea vă ţine pribegi de Dumnezeu, şi numai Dumnezeu este 
viaţă şi este lumină pentru hrana vieţii în om! Amin. 

E zi de pomenire de sfinţi mucenici, Ierusalime, poporul 
Meu. Ţi-am pus numele Ierusalimul cel nou, o, poporul Meu. 
E de lucru mult pentru păstrarea acestui nume măreţ. Eu lucrez 
cu sfinţii din cer, iar tu de pe pământ lucrezi pentru cer, şi e de 
lucru mult, fiule. Ucenicul Pantelimon este cu ceata de 
mucenici cu el la masă aici şi este sărbătorit cereşte, şi toţi 
sfinţii mucenici iau bucurie de la masa Mea cu tine în ziua lui 
de serbare. Acest mucenic a avut dor mare în el după Dum- 
nezeu şi după dragostea de Dumnezeu a oamenilor, iar dorul 
acesta face minuni mari, şi s-a făcut veste peste tot de dragos- 
tea de Dumnezeu a acestui mucenic, iar diavolul văzând aşa, 
s-a ridicat cu aprigă mânie să oprească din lucru minunile lui 
Dumnezeu, căci sfinţii sunt minuni pe pământ şi surpă ei de 
peste tot puterea diavolului şi ameninţă lucrarea lui cea rea, 
care se face necredinţă şi nepăsare de Dumnezeu în calea oa- 

menilor, şi iată cât norod fără Dumnezeu pe pământ! Numai 
că sfinţii şi lucrarea lor lasă bogăţie mare de har în urma lor, 
iar aceasta rodeşte tainic şi îi ridică lui Dumnezeu popor cre- 
dincios, care surpă pe diavolul şi îi slăbeşte puterea, şi poate 
Domnul pe pământ prin sfinţii Săi. 

Am grăit în ziua aceasta cu cei ce s-au aşezat acum la 
cârmă peste neamul român prin duhul minciunii din ei ca să 
strivească mersul acestui neam, căci aceştia nu ştiu să aibă 
dragoste de oameni, şi numai de duhul diavolului se ţin, căci 
mint mereu şi mărturisesc strâmb mereu şi vor să fie ei cei 
mari. Am grăit cu durere, şi cu durere Mă voi atinge de ei dacă 
vor voi să fie încă îndărătnici, căci sunt cu sfinţii în lucrare 
mare peste soarta neamului român, neamul Meu cel de la 
sfârşit de timp, din care Eu, Domnul, Mi-am pus deoparte un 
popor ucenic, căci am nevoie pe pământ de popor sfânt, la care 
să poposesc cu sfinţii şi să-Mi rostesc cuvântul cel pentru fa- 
cerea din nou a lumii, căci aşa este scris pentru vremea cea de 
acum, când fărădelegea a dat peste margini şi când vine Dom- 
nul ca s-o pună la locul ei, s-o dea deoparte şi să-Şi cureţe aria 
ca să meargă Domnul şi să facă biruinţa cea pentru sfinţi, cu 
sfinţii lucrând şi biruind. Amin. 

u sfinţii, o, Doamne, cu ei vii şi lucrezi 
pe pământ, iar mersul Tău este tainic, şi 

de aceea poţi. 

Tainic Te-am iubit eu pe pământ, după ce inimioara mea 
Te-a cuprins în ea cu puterea dorului din ea, şi Te-am semănat 
cu răbdare în mulţi apoi. Te chemam şi Te rugam să fii milos 
cu cei luaţi de moarte şi de suferinţe fel de fel, şi mai ales de 
necredinţă în Tine, o, Doamne. Ardeam de dor să Te cunoască, 
să Te iubească oamenii. Cei mari ai vremii de atunci n-au putut 
să se aplece adevărului şi s-au temut să nu-şi piardă slava lor 
şi n-au putut să aştepte prea mult după ce slava Ta venise peste 
mine şi lucra şi uimea lumea toată cu minunile ei văzute, ale 
căror urme au rămas atunci în timp şi în oamenii de atunci şi 
în cei de după mergerea mea la Tine între sfinţi, o, Doamne, şi 
iată, aşa biruieşte cu Tine omul cel plin de dragoste de Dum- 
nezeu şi care nu se mai poate încânta cu altceva pe pământ 
între oameni, căci dragostea Ta când este cu adevărat în om, 
nu este putere mai mare ca ea pe pământ ca s-o poată întrece. 

Mă doare pentru rătăcirea cea atât de mare a celor ce au 
furat locul cârmei peste neamul român, şi mă doare cât Tine, 
o, Doamne. Voiesc să Te ajut cu toţi sfinţii şi să-i ruşinăm pe 
aceştia şi să-i ajutăm să-şi vadă măsura cea mică a inimii lor, 
şi care nu poate nimic pentru acest neam. Dar nici pentru ei 
înşişi nu pot nimic aceştia, căci cei fără dragoste nimic nu sunt 
şi nu sunt aceştia, şi este diavolul, care se încruntă pentru soarta 
neamului român, neamul Tău cel de la sfârşit, Doamne. 

O, popor iubit, te-a luat Domnul din neamul român şi 
te-a ales al Lui. Ai grijă de Domnul, ai grijă de El mereu, pre- 
cum noi din cer lucrăm aşa! Noi din cer, iar voi de pe pământ, 
aşa să-L ajutăm pe Domnul. Staţi numai faţă în faţă cu Domnul 
şi umblaţi ca El înaintea Lui. Să audă oamenii de pe pământ 
învăţătura Domnului de peste voi şi să aibă de unde învăţa de 
la Domnul, căci este scris că pe muntele Domnului va sta legea 
Lui şi vor lua din ea popoarele şi vor învăţa. 

O, popor ucenic, trupul Domnului este frumos foarte în 
cer şi pe pământ, la fel şi glasul, la fel şi mersul, la fel şi iubirea 
Lui. El are pasul mic şi des şi plin de farmec sfânt. Mişcarea 
trupului Lui este plină de slavă, cum nu este pe pământ decât 
numai la El, şi este ca adierea vântului cel lin, ca un cântec lin, 
care linişteşte peste tot. Omul însă uită să fie frumos înaintea 
Domnului, înaintea îngerilor şi înaintea oamenilor şi uită să 


arate că el este cu Dumnezeu şi că nu este singur. Toate ale 
Domnului sunt frumoase foarte: mersul, graiul, iubirea, pri- 
virea, simţirea, toate sunt minunate în El în cer şi pe pământ, 
iar voi să căutaţi la El mereu şi să luaţi de la El fiinţa Lui pentru 
voi aşa cum este ea, şi de la voi să ia cei ce vă privesc şi vă 
ştiu ai Lui. 

O, iubiţi cuvintele rugăciunii dată vouă de la sfinţii cei 
plini de pocăinţă pe pământ înaintea Domnului, şi, în sfârşit, 
iubiţi cuvântul Domnului de peste voi, ca să le puteţi pe acestea 
cu dor împlini peste voi. Fiţi cu pasul sfânt înaintea Lui întru 
toate câte faceţi şi sunteţi. închipuiţi-vă în toată clipa că El este 
odată cu voi peste tot, din culcare până în sculare şi din zori în 
noapte. Căutaţi să aveţi mereu veghe multă peste voi, o, fii 
cereşti, şi nu vă bucuraţi de nici o clipă care nu vă este vegheată. 

lată taină vă spun vouă: nu este îngăduit să se mustre 
frate pe frate, ci doar să se înveţe unul pe altul cu duhul blân- 
deţii şi al binefacerii, în toată sfiala cea sfântă dintre fraţi, iar 
lucrarea mustrării să vină numai de acolo de unde Domnul a 
pus-o să lucreze ea, aşa încât fraţii să se supună unul altuia 
pentru lucrarea dragostei de Domnul între ei. Dacă se ivesc 
pricini, aduceţi-le înaintea Domnului prin lucrarea cea biseri- 
cească, şi nicidecum să dovedească semeţie careva dintre voi, 
mustrând pe fraţi pentru vreo faptă, căci rânduiala dintre voi 
este frăţească şi este să fie sub veghe lucrarea frăţiei. 

Iubiţi sfatul şi lucrarea lui, o, fii ucenici, căci dacă nu 
este iubire nu este primire, şi iată, trebuie multă iubire. Felul 
cum arată fiii lui Dumnezeu zi şi noapte trebuie să fie frumos 
mai întâi înaintea îngerilor, şi numai apoi înaintea oamenilor, 
căci cine nu ţine seama de îngeri, nici de oameni nu ţine seama 
cu statura sa omul. Viaţa şi haina călugărească a vestit-o Dom- 
nul în dorul Său an după an în cuvântul venirii Sale aici, la 
voi, şi e dorul mare în El să aibă în voi popor frumos cu firea 
şi cu fapta şi cu portul cel sfânt, cel îngeresc, căci portul în- 
geresc pe pământ este nădejdea Domnului, este cel plin de 
taine prin alcătuirea lui, şi iată, în locurile mănăstireşti nu mai 
este trăită taina şi viaţa cea îngerească după toată aşezarea ei 
cea din părinţi peste cei ce îmbrăţişează viaţă şi cale cu îngeri 
între oameni. 

Toate trebuie să însemne slavă îngerească la voi, iar noi, 
sfinţii cerului, avem privirea în jos, spre fiii lui Dumnezeu, 
care trebuie să se descopere cu slava Domnului de peste ei, 
fiindcă toată făptura aceasta aşteaptă: descoperirea fiilor lui 
Dumnezeu, slava Domnului cu ei lucrând şi slava lor pentru 
Domnul lor. Noi, sfinţii Domnului, avem nevoie de mângâiere, 
de frumos ceresc pe pământ, şi acestea vor aduce răscumpă- 
rarea noastră şi a luptei pe care am dus-o pe pământ pentru 
Do mn ul cu preţul vieţii noastre înaintea celor mari şi necredin- 
cioşi de peste oameni, iar nădejdea noastră nu se stinge, fiindcă 
Domnul are poporul Său şi lucrează în mijlocul lui cu sfinţii 
Săi şi va veni biruinţa cea scrisă în Scripturi pentru sfinţi, iar 
slava aceasta va cuprinde în ea cerul cel nou şi pământul cel 
nou, ţinute de Domnul în taină până la arătarea lor, căci aceasta 
este făgăduinţa Lui cea pentru sfinţi. 

O, slavă Ţie, Atoateziditorule Doamne! Tu eşti calea şi 
mersul sfinţilor Tăi şi eşti biruinţa cea pentru ei. Apropie-Te 
cu toată slava Ta cea de la sfârşit de timp, apropie-Te cu ziua 
aceea, o, Doamne, căci cere aceasta timpul, şi cere dorul 
sfinţilor Tăi, şi dorul lor este mare şi este mult! Amin. 

A ceasta fac, o, sfinţi iubiţi. Eu, Domnul, 
nu uit iubirea voastră cea mare. Pentru 
ea îmi pregătesc slava şi ziua ei cea mare, ca să vă pot încu- 
nuna iubirea. 

Mă aplec ca un Dumnezeu în faţa ucenicului sărbătorit 
acum, Pantelimon. Ai desluşit poporului cuvântului Meu taina 
slavei Mele, mişcarea trupului Meu, mlădierea mersului Meu, 
frumosul glasului şi al iubirii Mele, din care sfinţii Mei gustă 
cu multul. Aşa voiesc să-l văd Eu pe poporul cuvântului Meu 
de azi. Să semene cu Mine îl voiesc pe el, să am prin el pe 
pământ faţa Mea, mersul Meu şi mlădierea lui, glasul Meu cel 
frumos prin glasul lui şi prin iubirea lui cea pentru Mine, între 
frate şi frate ea apoi. Şi am încă grijă să-i spun lui că mersul 
lui când are de ieşit din staulul cel binecuvântat pentru el, acest 
mers trebuie călăuzit cu cuvântul Meu, căci lumea are mersul 
ei, grăirea ei, felul ei, iar fiii cuvântului Meu trebuie să fie 
scumpi la vorbit şi mult de tot cuprinşi în taină faţă de felul 
graiului lumii. Rânduiala ieşirii în vreme de nevoie trebuie să 
fie vegheată din cer şi de pe pământ, iar fiii acestui popor să 
nu se dea la vorbă cu fiii lumii, care trebuie să-i vadă pe ei fii 
ai lui Dumnezeu pe pământ. 

Vă învăţ acum rânduială pe voi, cei ce ieşiţi din staul pe 
calea fiilor lumii când este nevoie de ieşit. O, nu vă arătaţi mult 
vorbitori cu cei din lume, care vă trag de limbă şi vă îndeamnă 
să vorbiţi cu ei după cum vorbesc ei cu lumea. Luaţi cu voi o 
carte sfântă şi staţi cu gândul în ea când ieşiţi, şi fiţi bine 
îmbrăcaţi pe deasupra cu platoşa cuminţeniei, căci cei ce gră- 
iesc mult şi oricum, aceia sunt fiii lumii şi grăiesc ca în lume, 
iar voi sunteţi fiii lui Dumnezeu. Fiecare rânduială de pe pă- 
mânt are purtător de cuvânt, care ştie măiestria cuvântului grăit 
din dreptul fiecărei rânduieli, iar voi trebuie să ştiţi bine aceasta 
şi să nu uitaţi scutul de peste voi, pe care vi-1 poate vătăma 
chiar limba voastră nestăpânită şi largă la vorbit când voi aţi 
da să intraţi în vorbă cu fiii lumii aşa cum vor ei când voi ieşiţi 
fiindcă aveţi nevoi. 

O, fiilor, fiţi ca Mine şi, mai mult, fiţi copii cuminţi, fiţi 
micuţii Mei înaintea fiilor lumii, care dau să vă tragă de limbă 
să vorbiţi cu ei după felul vorbirii lor. Păstraţi- vă în taina care 
vă cuprinde în ea, căci voi sunteţi acoperiţi în taină, fiilor. Vă 
spun că am durere de la unii din poporul cuvântului Meu şi 
care sunt ştiuţi de lume ai Mei. O, păstraţi-vă taina grăirii în 
taina tăcerii, fiilor, că e taină mare grăirea. Vă rog Eu, Domnul, 
nu uitaţi aceasta. Arătaţi că sunteţi cereşti pe pământ, căci cu- 
vântul Meu are putere, nu numai grăire are el. 

Mereu am dorit şi mereu doresc să nu umblaţi singuri, 
şi fiecare când iese să aibă lângă el pe cineva mai veghetor, şi 
unii pentru alţii să vegheaţi pentru cerul din voi şi să vadă 
aceasta fiii lumii şi să se sfiască de voi. Iată, vă trimit pe voi 
spre cei care vă călăuzesc cu cuvântul Meu din ei pentru voi. 
Ascultaţi de ei, o, fiilor, şi primiţi rânduială peste voi prin ei. 
Ei nu grăiesc de la ei înşişi, ci cuvântul Meu este aşezat în ei 
spre lucrarea lui peste voi. Iată, trebuie şi mustrare, trebuie şi 
veghe, trebuie şi îndreptare prin lucrarea mustrării, numai să 
stea pe deplin cu faptele lor în lumină şi în veghe toţi cei care 
iubesc calea Mea cea de azi peste un popor călăuzit de cuvântul 
Meu. Amin. 

O, câtă învăţătură trebuie mereu! Aşa este şi în cer. Cei 
din cer primesc de la Dumnezeu şi cer de la Dumnezeu lu- 
crarea cea sfântă a lor pe pământ, şi vine de pe pământ cerere 
şi strigare şi Domnul lucrează cu trimişii Săi şi aşa este în cer, 
şi aşa trebuie să se lucreze şi pe pământ, şi apoi de pe pământ 
spre cer. 

O, mare este lucrarea învăţăturii Mele de peste tine, 
poporul Meu Ierusalim pe vatra neamului român! Acum vă 
spun vouă, fiilor, că se apropie tot mai aproape ziua de praznic 
pentru mama Mea Fecioara, ziua când am mutat-o Eu pe ea 


între cei din cer. Voi aveţi în grijă lucrul cel pentru pregătirea 
sărbătorii şi pentru întâmpinarea poporului creştin care vine în 
sărbători la izvor, şi mulţi din ei se culcă şi se scoală numărând 
zilele şi nopţile care mai sunt până la sărbătoarea care îi va 
strânge iar lângă izvorul Meu de cuvânt şi lângă voi. 

Duhul păcii îl cobor cu multul peste voi. El se naşte din 
duhul iubirii Mele dintre voi şi din duhul ascultării, şi acestea 
aduc armonie şi pe Duhul Sfânt, călăuzitorul a toate, o, fiilor. 
Eu, Domnul, am grijă de voi şi de lucrul care este de lucrat şi 
de pregătit. Şi mai este un pic de lucru şi binecuvintez lucrarea 
mânuţelor voastre pentru săvârşirea sălii de nuntă de sub cortul 
alb, căci Eu şi cu voi suntem săraci pe pământ şi lucrăm cu 
bucăţica atunci când lucrăm, şi aşa adăugăm la întregirea 
fiecărei lucrări, fiilor. 

Vă las în duhul păcii Mele, pe care o cobor peste voi, şi 
de care voi să aveţi grijă, măi fiilor. Puneţi pe masă la lucru 
duhul vostru lângă Duhul Meu dintre voi şi pregătiţi acum 
sărbătoarea şi duhul ei, şi învăţătura care o are pentru cei cei 
vin şi iau din lucrul Duhului Meu cu voi, fiilor. 

Eu vă voiesc plini de har mereu, mereu, fiilor. Fiţi izvor 
de har, căci Eu vă dau, spre împărţirea lui, şi inimi calde se vor 
încălzi încă şi fierbinţi vor fi pentru Mine şi pentru voi, căci 
Eu prin voi Mă împart şi sunt împărţitor de har. O, aveţi grijă 
de duhul păcii dintre voi, de pacea Mea cu voi, o, fiilor. Amin, 
amin, amin. 

27 iulie/9 august 2012 

Praznicul Schimbării la faţă a Domnului 

Omul se poate face locaş al lui Dumnezeu prin umilinţă. Adevărata 
fericire este iubirea şi duioşia. Numai fiii lui Dumnezeu 11 pot vedea 
pe Domnul. Durerea este adevărată, iar fericirea este nălucă. 
Rugăciunea Fiului lui Dumnezeu către Tatăl pentru neamul român. 

I mi deschid gura şi-Mi las auzit glasul ca să fie 
aşezat în cartea cuvântului Meu pentru sărbătoarea 
Mea cea de azi, când Eu, Domnul, acum două mii de ani, după 
ce începusem să-i vestesc pe ucenicii Mei că va fi să merg la 
Ierusalim ca să pătimesc pe cruce pentru mântuirea lumii, am 
luat pe trei din ei mai pătrunşi de durerea Mea şi ne-am suit pe 
munte înalt şi M-am arătat lor în lumină ca de soare strălucitor 
şi în veşmânt alb ca lumina, căci aşa a voit în ziua aceea Tatăl 
să Mă vestească lor Fiul Său iubit, întru Care El a binevoit, şi 
le-a spus lor să Mă asculte, iar Moise şi Ilie au stat atunci de o 
parte şi de alta a Mea pe munte înaintea ucenicilor Mei, care 
s-au spăimântat căzând, iar Eu, atingându-i, le-am dat putere 
şi le-am spus apoi: «Sculaţi-vă şi nu vă temeţi, şi nimănui să 
nu spuneţi ce aţi văzut, până ce Fiul Omului nu Se va scula 
din morţi!». Aceasta este ziua pe care Eu, Domnul, o aduc azi 
în amintire bisericească şi tot aşa fac, ca şi atunci fac, căci Mă 
vestesc poporului Meu acum că peste zece zile cobor cu slavă 
mare, cu slăvit cuvânt, cu taina coborârii Mele până va veni 
ziua descoperirii ei, ca şi atunci pe munte când a fost să Mă 
vadă ucenicii în slava Mea cea de la Tatăl, mai înainte de vecii 
fiind îmbrăcat în ea de către Tatăl Meu Savaot, dar pe care 
mereu Mi-am acoperit-o în taină ca să pot să stau printre oa- 
meni şi să las lor cartea venirii Mele pe pământ la ei ca un om, 
căci am venit smerit şi M-am născut din trup de Fecioară ca să 
vin pe pământ şi să fiu om şi să Mă vestesc Dumnezeu adevărat 
prin smerenia Mea, prin venirea Mea cea plină de putere, cu 
care înviam morţii şi alungam suferinţele cele greu de dus pen- 
tru mulţi suferinzi pe pământ atunci. 

O, poporul Meu de la izvor, peste zece zile tu îmi vei 


800 


Cuvântul lui Dumnezeu 


primi venirea Mea cu sfinţii şi cu mama Mea Fecioara, al cărei 
loc între sfinţi este de-a dreapta Mea, precum este scris, căci 
M-am dus la Tatăl după patima Mea şi am venit apoi şi am 
luat-o şi pe ea şi stă ea pe tronul slavei ei cea de la Dumnezeu, 
după cum i-a fost alegerea, căci umilinţa ei a fost mare, măi 
poporul Meu. 

O, iată de unde trebuie să înveţe omul umilinţa! Să se 
uite la Mine omul, căci M-am coborât din cer umilindu-Mă şi 
stând umilit pe pământ, şi să se uite omul la mama Mea Fecioa- 
ra, care s-a suit la cer pentru umilinţa ei cea plină de Dum- 
nezeu, şi pe care omul n-o poate atinge cu purtarea lui, decât 
numai dacă voieşte el să fie după chipul şi asemănarea lui 
Dumnezeu pe pământ între oameni şi nu după asemănare cu 
omul, căci omul este pedepsit de trufie atât de greu, încât n-are 
ochi şi minte cu care să-şi poată simţi şi vedea acest păcat ca 
să-l poată pedepsi apoi în însuşi trupul său şi să învieze în 
Dumnezeu, făcându-se locaş lui Dumnezeu apoi, aşa cum pro- 
orocii s-au făcut şi toţi purtătorii de Dumnezeu în vremea care 
s-a scurs de la facerea lumii şi până azi. 

O, aştept şi Eu, cu duhul ars aştept să vină la izvor cei 
ce vin, şi aştept să petrec cu ei mângâiere pentru Mine şi pentru 
sfinţi. Aşteaptă şi ei să vină şi să ajungă şi să se întâlnească 
aici cu slava cuvântului Meu, în care Eu sunt înfăşurat pe dea- 
supra ca să pot veni când vin cu glasul Meu peste pământ, că 
e măreaţă foarte slava venirii Mele, şi s-ar învăţa omul şi cu 
ea dacă s-ar desface mai mult taina ei înaintea lui. Fiecare om 
trebuie să se schimbe el, nu Dumnezeu, şi trebuie schimbarea 
aceea cu care să-L vadă el pe Dumnezeu aşa cum M-au văzut 
pe munte înalt cei trei ucenici ai Mei, apropiaţi mult tainei 
dumnezeirii Mele pentru schimbarea lor de partea Mea, şi pen- 
tru care Eu le-am răsplătit pe pământ cu slava Mea. 

Nu poate omul să-L vadă pe Dumnezeu, decât dacă se 
face el fiu al lui Dumnezeu. Dacă omul se face atât de uşor fiu 
al diavolului, tot aşa de uşor se poate face şi fiu al lui Dum- 
nezeu, iar când Domnul voieşte aşa cu omul, poate omul atunci 
chiar şi fără să vrea el aceasta, numai să vrea să înveţe când 
vine la el învăţătura lui Dumnezeu ca să se dea lui. E măreaţă 
foarte taina lui Dumnezeu cu omul, iar Domnul este cuvânt 
lângă om şi Se descoperă şi Se face cunoscut şi Se dă omului 
putere şi lucrare, iar ca să creadă omul aceasta, să se uite la fiii 
diavolului, care slujesc acestui stăpân în fel şi chip atât cât vor 
ei, ca apoi să-i dea diavolului putere şi lucrare în ei. Cel ce din 
întâmplare sau dinadins caută şi crede să asculte la uşi sau la 
ferestre ca să audă şi să ştie cele ce se grăiesc dincolo de cele 
ce nu se văd, trebuie să creadă şi să ştie că atunci diavolul are 
lărgime mare să-şi folosească acele lui, ţepii lui şi să înţepe 
inimile celor ce se întâmplă sau se aşează cu urechea la uşi şi 
la ferestre, şi cărora diavolul le pune atunci în urechi ceea ce 
nu se vorbeşte, dar el potriveşte după undiţa lui spre om grăiri 
pe dos ca să facă răul în om şi să facă omul răutate apoi şi duh 
de duşmănie, şi n-au de unde să ştie oamenii acest obicei din 
partea diavolului lucrător, şi care scoate multe împotriva omu- 
lui şi niciodată pentru om, şi se face omul tătar pentru om şi 
dă cu măciuca, şi se face turc şi dă foc ogorului, şi se face hun 
sau ungur cu inimă amară şi plină de ură şi de dor de moarte 
peste om. O, dacă toate aceste tainice lucrări diavoleşti mişună 
printre oameni încă de la începutul lumii şi sunt şi lucrează 
mereu ca să-i facă pe oameni fii ai diavolului, iată, Eu, Dom- 
nul, pot şi mai mult, pot pentru binele omului, pentru viaţa 
omului, şi pot tot ceea ce voiesc, numai să poată omul să Mă 
creadă, să Mă înţeleagă, să vrea să înţeleagă pe cele ce nu se 
văd ale Mele şi care lucrează prin taina lor atât cât nu se suie 


la mintea omului. Aşa am lucrat Eu acum două mii de ani peste 
cei trei ucenici ai Mei, suindu-Mă cu ei pe munte înalt ca să le 
descopăr lor apoi taine ale celor ce sunt şi nu se văd şi nu se 
aud în chip firesc. M-am lăsat atunci descoperit în slavă înain- 
tea lor, grăind cu Moise şi cu Ilie despre patima Mea, care se 
apropia zi cu zi mai mult, şi ca să le descopăr celor trei ucenici 
cele ce aveau să vină şi să se adeverească, şi pentru care omului 
nu-i trebuie numai credinţă, ci îi trebuie şi durere, şi iubire pen- 
tru durere îi trebuie, căci Domnul este tot o durere între cer şi 
pământ de şapte mii de ani, dar durerea Lui purtată cu omul 
poate să-l facă fericit pe om, adică plin de iubire şi de duioşie, 
căci altfel de fericire în om nu este fericire, ci este duh vremel- 
nic, nălucă, din care omul nu rămâne cu nimic. 

Să se aşeze omul cu urechea şi cu înţelepciune la fe- 
reastra Domnului, la gura Domnului, ca apoi să Se descopere 
Domnul în ochii omului căutător după Domnul, căutător cu dor. 
Atunci Domnul îl va hrăni pe el cu cele tainice ale Lui şi care 
nu mint dăruindu-se şi arătându-se apoi cu lucrarea lor, căci 
Do mn ul este adevăr. Pentru toate aceste înţelesuri adânci îi tre- 
buie omului învăţător păţit, povăţuitor care cunoaşte pe Dum- 
nezeu şi de la Dumnezeu pe cele tainice ale Sale şi adeverite 
apoi spre vedere şi apoi împărţite spre credinţă peste oameni, 
căci Domnul lucrează curat şi sfânt, faţă de lucrarea cea plină 
de curse a diavolului, cel de şapte mii de ani vrăjmaş pe om, 
după ce tainic a lucrat şi l-a înşelat pe om la început, ca apoi să 
se nască om după om din omul cel de la început, înţepat de dia- 
volul atunci când el s-a depărtat de Dumnezeu prin nedragoste 
de Domnul şi prin neascultare de cuvântul cel sfânt. Diavolul 
stă tainic înaintea omului şi se lasă văzut cum voieşte el prin 
om şi prin cele făcute de el prin om, iar pentru aceasta trebuie 
învăţător încercat peste omul care voieşte să se dea de partea 
lui Dumnezeu şi să scape de diavolul, care are sub stăpânirea 
lui neamul omenesc de pe pământ, care face voia lui. 

Venirea Mea cuvânt pe pământ poartă în taina ei naş- 
terea cea de sus a omului, care se naşte de jos când se naşte pe 
pământ şi căruia îi trebuie iarăşi naştere dacă voieşte să fie el 
al stăpânului Dumnezeu, Cel ce a făcut cerul şi pământul şi pe 
om. Trebuie să se schimbe omul ca să-L poată el vedea pe 
Dumnezeu şi să fie apoi fiu al lui Dumnezeu. Numai fiii lui 
Dumnezeu îl pot vedea pe Domnul, Care S-a făcut Om şi 
Dumnezeu pe pământ. Diavolul nu poate să facă aceasta, şi se 
foloseşte de trupul şi de limba omului, şi aşa va lucra el până 
la sfârşit, împărţit în oameni, cuibărit în ei pentru lucrarea lui 
cea plină de moarte peste om, dar Eu, Domnul, am venit pe 
pământ şi tot vin, ca să stric lucrarea diavolului, să stric is- 
codirile minţii omului şi să-l dezrobesc pe om de sub duhul is- 
codirii, spre care diavolul îl îndeamnă ca să-l atragă spre el pe 
om apoi. Eu însă vin pe pământ cuvânt şi aşez Duhul Ade- 
vărului în oameni, Duhul Care grăieşte lămurit, descoperind 
lucrarea diavolului şi pe toţi cei care slujesc lui, lucrare de care 
omul înţelept se poate feri dacă ia aminte la Duhul lui Dum- 
nezeu, Care grăieşte din cer pe pământ, veghind pentru viaţa 
oamenilor care voiesc să-şi biruiască vrăjmaşul, pe diavolul 
cel fără de astâmpăr în calea oamenilor ca să-i supună el pe ei 
voinţei lui. 

lată de ce trebuie să-şi schimbe omul viaţa şi faţa! Omul 
trebuie să se facă fiu al lui Dumnezeu şi să-L vadă pe Domnul 
şi să se ascundă în Domnul, departe de faţa diavolului, a 
şarpelui cel viclean, vrăjmaş pe om de şapte mii de ani. 
Aceasta am să-l învăţ şi să-l îndemn Eu pe om. De aceea vin 
cuvânt peste pământ şi de aceea Mă descopăr Eu prin taina 
acestui cuvânt. 


Anul 2012 

Trebuie să se nască din cer oamenii. Eu de aceea vin şi 
cuvintez, şi sunt Cel ce făcut cerul şi pământul şi pe om. Dia- 
volul s-a născut în om prin neascultarea de Dumnezeu a omului 
şi se naşte din om acest vrăjmaş, iar Eu Mă fac învăţător din 
cer peste om ca să-i fac lui bine împotriva răului, pe care el şi 
l-a făcut singur, născând în el duhul diavolului, şi apoi lucrarea 
lui în om. Veghez mult şi iată, îmi fac ucenici pe pământ şi-i 
fac pe ei casnicii Mei, căci am cetate pe pământ cu ei aşa cum 
omul îşi face pe pământ o cetate pentru el. Numai cei ce iubesc 
să poarte durerea Mea în ei, numai aceia se fac fii ai lui Dum- 
nezeu şi casnici Lui, născuţi din durerea Mea, în dureri născuţi 
şi crescuţi prin ele până sus la cer, iar faţa acestora străluceşte 
ca şi faţa Mea, faţa celor îndureraţi ca Dumnezeu, căci durerea 
este adevărată, aşa cum fericirea nu poate fi, ci este ea doar 
nălucă şi nu rămâne şi nu se naşte din ea decât moarte. Cei 
îndureraţi însă sunt cei ce nasc şi sunt ca Dumnezeu, de o fiinţă 
cu El sunt, şi se descoperă ei din slavă în slavă şi sunt ai Dom- 
nului pe pământ şi pot în El şi pot ca El aceştia pentru slava 
numelui Lui. Amin. 

Acum, poporul Meu, te îndemn Eu, Domnul, ridică 
mânuţele sus şi strigă la Mine pentru liniştirea războiului din 
partea celor despărţiţi acum de partea răului în neamul român 
şi cere-Mi Mie puterile cereşti să se împartă peste tot şi să facă 
ele voia Mea peste pământul şi neamul român, căci este mare 
răzvrătirea celor răzvrătiţi şi nu-i poate pe ei birui decât braţul 
Meu, pe care-1 ridic mereu şi mereu îi biruiesc, dar este nevoie 
de stăruinţă şi de strigare, căci lupta este grea şi este de mult. 
Să strigăm la Tatăl, să veghem, fiilor, şi treji să veghem acum 
şi să chemăm Duhul lui Dumnezeu acolo unde trebuie să lu- 
creze El mult, şi de unde se aşteaptă o izbăvire acum. 

Veghem încă, fiilor, la pregătirea mesei de nuntă pentru 
ziua mamei Mele Fecioara, căci pornesc mulţi spre izvorul 
Meu cu voi aici. Voiesc pacea Mea între voi pentru strădania 
aceasta, căci toate pregătirile cele mari nasc încordarea cea 
pentru pregătirea lor şi vă trebuie mult pacea Mea, fiilor, iar 
voi doar să ştiţi s-o păstraţi şi s-o creşteţi între voi, ca să pot 
Eu prin ea să vă stau alături sub greu cu puterile cereşti, care 
pot, fiilor. Vedeţi voi cum se împart puterile cereşti şi cum 
lucrează ele dezgolirea minciunii celor ce mint fiindcă vor să 
stea ei mari peste neamul român? lată, puterile cereşti, strigate 
de voi, lucrează, fiilor, şi scot la lumină întunericul celor ce 
lucrează la întuneric împotriva neamului român, de parcă ei 
n-ar fi români, ci duşmani ar fi. Noi însă să cerem la Tatăl în- 
frângerea acestei furtuni şi ruşinarea celor ce bat cu furtună ori 
de câte ori suflă ei cu ea şi strică liniştea văzduhului român, 
iar această nelinişte apasă, fiilor, ca şi pe voi, pe mulţi apasă. 
Tatăl Savaot să voiască El să facă linişte, că e greu de tot fără 
linişte, fiilor. 

îl rog pe Tatăl Savaot pentru pacea neamului român 

acum: 

întoarce, Tată, durerea aceasta de acum, întoarce-o în 
bucurie, că doare ea în mulţi, Tată! Trezeşte Tu la duhul drep- 
tăţii Tale pe judecătorii acestei dureri, ca să facă ei voia Ta, 
iar Tu să le plăteşti lor după cum vor iubi ei dreptatea faptelor, 
Tată! Te rog aceasta din mijlocul poporului cuvântului Meu 
cel de azi, o, Tatăl Meu. Amin. 

Binecuvintez acum vreme dulce pentru sărbătoarea 
mamei Mele Fecioara, aici, la izvor, cu popor adunat de peste 
tot, şi binecuvintez paşii celor ce pornesc cu inima şi cu dorul, 
şi apoi cu pasul spre izvor. Ard inimile lor după Mine şi după 
voi. Aşa să-i aşteptaţi şi voi în prag, fiilor, şi să le daţi de la 
Mine lor, căci au iubire. 


Te las spre lucrul tău cu Mine, poporul Meu. Ai grijă 
sfântă de tot ce este de lucrat pentru întâmpinarea poporului 
care se adună la izvor. Stai înaintea Mea cu cerere pentru toate 
câte sunt de lucrat, iar Eu să-ţi dau şi mereu să-ţi dau pentru 
lucrul Meu cu tine, pentru lucrul şi pasul tău cu Mine, o, 
poporul Meu, iar tu să-i înveţi pe cei ce vin să iubească ei să 
se facă fii ai lui Dumnezeu pe pământ, iar Eu să le fiu lor Dum- 
nezeu pentru voia Mea cea din ei, pentru voia Mea şi nu a lor 
în ei, o, poporul Meu, popor al lucrului Meu peste pământ 
acum, la sfârşit de timp. Amin, amin, amin. 

6/19 august 2012 

Praznicul Adormirii Maicii Domnului 

Omul trebuie să se facă purtător de Dumnezeu. Creştinul să nimi- 
cească duhul lumii din el. Plânsul omului este duhul nemulţumirii. 
Izbânda Maicii Domnului peste neamul român. 

M ai înainte de zori Mă pornesc cu oştiri cereşti, 
cu glasul cuvântului Meu şi cu întreită iubire 
întru întâmpinarea celor ce se strâng la izvorul Meu de cuvânt 
în ziua aceasta de praznic sfânt. Eu sunt Cel ce sunt. Sunt Fiul 
Tatălui Savaot, Unul născut din Tatăl mai înainte de vecii, şi 
din mamă Fecioară acum două mii de ani când M-am făcut Om 
ca să fiu cu oamenii pe pământ şi să anunţ între ei împărăţia 
Mea pentru oricine voieşte să se facă fiu al lui Dumnezeu, cu 
cetăţenie cerească peste el pe pământ. Am norii suire şi am um- 
blare pe aripile vânturilor, căci scris este: «Dumnezeu strălucit 
va veni şi nu va tăcea». 

Cu glas de Păstor iubitor şi milos vă dau din gura Mea 
vouă, celor ce veniţi la izvorul Meu de cuvânt. Pace vouă! Mai 
întâi pace vouă vă spun! Apoi voi să vă aşezaţi înaintea Mea 
ca să vă binecuvintez venirea voastră la Mine, la izvorul cu- 
vântului Meu, care se face carte aici, între slugile Mele, căci 
Eu sunt Cel ce fac pe îngerii Mei duhuri şi pe slugile Mele pară 
de foc, precum este scris să fac. Voiesc şi omul să-L facă pe 
Dumnezeu ca să-L aibă pe El de Păstor al său. 

Vine Domnul la oameni, vine cu sfinţii în oştiri, călare 
pe cai albi, şi vine în locurile Sale binecuvântate pe pământ. 
Precum se duc oamenii în locuri plăcute lor, făcute de oameni, 
aşa vin Eu cu sfinţii la izvor aici şi Mă odihnesc de drumul 
dintre cer şi pământ, căci Eu am spus, şi s-a făcut cuvântul Meu 
şi e domnia Mea aici, şi vin aici cei pe care Tatăl Savaot îi 
atrage, iar Eu le dau lor, căci sunt Păstor. 

E zi de praznic împărătesc şi sfânt pentru intrarea mamei 
Mele Fecioara între sfinţi în cele ce nu se văd, şi este scris la 
Mine în această zi sărbătoare cu strângere la izvor şi cu hrană 
din gura Mea pentru cei ce vin, atraşi de Tatăl Meu. Acum pai- 
sprezece zile s-a strâns mulţime mare cât vezi cu ochii, s-a 
strâns la rugăciune spre Mine pentru ca să le dau lor, dar aici 
la izvorul înţelepciunii Mele vin cei ce se dau ei Domnului, nu 
vin cei care cer. O, ce frumos! Unde se mai găsesc locuri 
sfinţite unde să se adune mulţime care să se dea Domnului, şi 
nu ca să le dea lor Domnul? S-a strâns mulţime cât frunza şi 
iarba lângă icoana Maicii Mele şi toţi au cerut Mie şi ei multe 
pentru nevoile lor, iar Noi să le dăm lor. Aici însă vin cei ce se 
dau ei lui Dumnezeu, pentru că au iubirea lui Dumnezeu în ei 
şi se dau Lui cu ea. Eu însă Mă aplec şi vă dau, ca mama care 
se apleacă să-şi hrănească pruncul mic şi să şi-l crească îngri- 
jindu-1 cu dor. 

Mă dau vouă pentru că vă daţi Mie cu viaţa voastră după 
voia Mea, dar să fie aşa venirea voastră la izvorul Meu de cu- 
vânt, care vă învaţă să vă daţi lui Dumnezeu, iar El să facă voia 


802 


Cuvântul lui Dumnezeu 


Lui în voi şi între voi, căci voia Lui în voi este cea care se vede 
între voi apoi, uitând de cele ale voastre şi dându-vă unii pe 
alţii Domnului prin povaţă, prin îndemnare şi prin sfântă lu- 
crare pentru mersul Său pe pământ prin voi. 

Vă spun vouă în zi de praznic sfânt că omul trebuie să se 
facă purtător de Dumnezeu, cea mai dulce povară pe care o 
poate omul avea. Cel ce stă sub această sarcină are pe Domnul 
strălucire peste el şi văd cei din jur lumina aceasta, prin care 
nu-şi face loc trufia, ci numai iubirea şi strălucirea ei. Vă în- 
demn să aveţi pace între voi. Prin iubire de Dumnezeu se zideşte 
ea între fraţi. Nu uitaţi că iubirea cea ştirbită nu are frumuseţe 
şi nici rod pentru cer. Cel ce iubeşte pe Domnul în chip ştirbit 
e ca gura fără dinţii ei toţi, şi de a căror lipsă gura nu poate 
mesteca hrana cea pentru viaţă şi pentru sănătatea vieţii. 

Iubirea Mea cea dintre fraţi a fost povaţa mamei Mele 
Fecioara ori de câte ori ea avea de lucrat peste cei ce se mân- 
tuiau atunci şi erau atraşi la Mine şi la Tatăl prin lucrarea ei de 
peste ei. O, tot aşa şi acum mama Mea se împarte, şi iată, Eu 
Mă împart celor ce se dau Mie cu viaţa lor, nemaicerându-Mi 
Mie pentru ei, de vreme ce se dau ei Mie cu totul. 

Hai, mama Mea, e praznic sfânt pentru tine, mamă. 
Avem cetate pe pământ primitoare de oaspeţi din cer, mamă, 
şi avem oaspeţi veniţi la izvor şi trebuie să le dăm lor masă 
împărătească, mamă, căci ei se dau nouă rod ceresc ca să-l 
aducem Tatălui. Binecuvântat să fie cuvântul tău peste ei! 
Ocrotire să le fii lor şi veghe peste ei, şi să te primească ei, 
mamă. Amin. 

B a, Fiule scump, al Tatălui Mieluţ, şi al 
meu pruncuşor, să-i învăţăm pe ei să se 
facă purtători de Dumnezeu, căci aşa lucru voieşti Tu să aibă 
omul. Trebuie acum, la sfârşit, să putem aceasta peste oameni, 
chiar dacă numai un popor mic la număr va trage sub această 
povară dulce. Omul este învăţat să bată şi să ceară de la Noi 
ceea ce voieşte să-i dăm, dar aici, în lucrarea Ta peste acest 
popor este altfel, Fiule Doamne. Aici omul este cel ce se dă 
Nouă, iar cel ce se dă nu mai cere, căci are pe Domnul povară 
dulce de purtat, povară pe care n-o dă omul de la el nici pentru 
lumea toată, căci aşa face cel care simte gustul lui Dumnezeu 
şi bunul Lui din el. 

Voi, cei adunaţi la praznicul meu de suire la cer lângă 
Fiul meu Iisus Hristos, primiţi povaţa mea! Nimiciţi duhul 
lumii din voi, căci lumea este urâtă şi vă face urâţi ca şi pe ea. 
Fiţi biruitori ca Fiul meu, Care a biruit lumea în însuşi trupul 
Său. Ce-i face omului duhul lumii? îl face să uite de Dum- 
nezeu, Care dă viaţă tuturor. Luaţi din viaţa mea vedere bună 
pentru viaţa voastră. Staţi în cer cu viaţa, că pe pământ e numai 
desfrânare din tată în fiu, de la începutul omului şi până azi şi 
până mâine, şi apoi va fi Domnul cu împărăţia Sa şi cu oştenii 
ei, cu cei care au biruit lumea ca şi Fiul meu Iisus Hristos. 

Duhul lumii îi împarte omului mintea în cele din lume, 
îi strică dragostea, veghea şi bucuria cea de sus. Duhul lumii 
desparte fraţii cei întru Hristos fraţi şi fărâmiţează frumuseţea 
Domnului dintre ei şi lucrurile Lui cu ei. Daţi-vă Domnului în 
toate clipele voastre şi nu fiţi fără El, căci duhul lumii vă prinde 
singuri şi vă trage spre vină şi vă învinuieşte apoi la Domnul. 

O, iubiţi rugăciunea cea cu putere rostită, cea plină de 
Dumnezeu în ea şi nu de om! Aceasta trebuie să facă purtătorul 
de Dumnezeu, nu altceva. Cereţi-L pe Domnul în voi să stea! 
Vă cere Domnul să staţi întru El. Iată ce măreaţă slujire cu 
supunere înaintea Domnului! Cei ce împlinesc aşa nu mai au 
vreme de duhul lumii, care îl urâţeşte pe om, oricâte podoabe 
ar avea pe el puse de la Dumnezeu. 


Mi-e dor de voi să-I fiţi popor lui Hristos Fiul meu! Nu 
se poate aceasta cu dăruire ştirbită, ci trebuie să-L aveţi pe El 
povară dulce şi mers întreg să aveţi sub crucea Lui. Fie-vă milă 
de oameni, de fiii oamenilor! Dar cum această milă? Cereţi 
Domnului să pătrundă cu dorul Său în oameni ca să-Şi aleagă 
El popor sfinţit. Iată lucrarea purtătorilor de Dumnezeu! Cel 
ce nu lucrează aşa lucrul său, nu este de folos lui Dumnezeu. 

O, cât de dulce vă povăţuiesc, cât de cereşte, cât de fru- 
mos! Aşa îi îndemnam pe ucenicii Fiului meu, pe cei iubitori 
de cer pe pământ şi peste ei. Eram purtătoare de Dumnezeu şi 
nu-i puteam învăţa decât ceea ce eu făceam şi împlineam, iar 
împlinirea mea făcea rod. 

Nu uitaţi să fiţi şi să rămâneţi copii, ca să fiţi ai Tatălui 
şi ai Fiului şi ai Sfântului Duh şi să staţi apoi lângă El aşa cum 
eu stau lângă Tatăl şi lângă Fiul meu între cei din cer. E cerul 
plin de purtători de Dumnezeu veniţi de pe pământ în toate 
vremile de până acum. Acesta a fost neamul lui Dumnezeu 
după duh şi după sânge apoi, căci Fiul meu S-a dat lor pe 
pământ precum în cer şi S-a unit cu ei, un singur trup cei doi. 

Vă mulţumesc pentru iubirea voastră adusă Fiului meu 
Iisus Hristos, Care plânge în cer pentru fiecare om, aşa cum 
eu plâng cu El. învăţaţi taina plânsului lui Dumnezeu. O, 
învăţaţi puterea acestei taine şi veţi fi cei fericiţi. Plânsul omu- 
lui este duhul nemulţumirii, dar plânsul Domnului este duhul 
iubirii. Aceste învăţături vă dăruiesc în ziua mea de praznic 
sfânt al venirii mele la Fiul meu Iisus Hristos, acum două mii 
de ani, după ce El S-a dus iar la Tatăl şi iarăşi a venit şi m-a 
luat lângă El. 

Lacrima şi mila mea de mamă suspină mult pentru nea- 
mul român, pentru ţara venirii Fiului meu Iisus Hristos Cuvân- 
tul acum, la sfârşit de timp. Plâng la Tatăl şi îi cer Lui pentru 
neamul Fiului meu. Mă împart şi fac ocrotire mare în toată vre- 
mea peste ţara Fiului meu peste pământ cuvânt acum. Mila 
mea vindecă şi slobozeşte pe cei încercaţi, iar azi am pregătit 
cu rugăciune un dar ceresc, o izbândă sfântă peste neamul 
român, cu greu dobândită împotriva celor ce au alungat câr- 
maciul acestui neam de la locul lui de veghe. Poporul Fiului 
meu, aici, la izvorul Lui de cuvânt, a ridicat glas de rugăciune 
în vremea acestei încercări şi s-a deschis cerul şi a adus răspuns 
rugăciunii lui. Luaţi har din acest izvor ceresc şi purtaţi-vă ca 
fii ai harului cel de sus, care biruieşte în om duhul lumii. Amin. 

Eu, Fiule Doamne, am împărţit sămânţă peste cei ce vin 
după cuvântul Tău la izvor. M-am dat lor plină de cuvânt. îi 
iubesc pe cei ce vin pentru iubirea lor la Tine şi-i doresc pe ei 
sub această dulce povară: iubirea lor de Dumnezeu. Am multe 
de aşezat bine în ei, am încă multe şi mereu cerute să fie 
lucrătoare în ei. Iubirea din ei să-i facă biruitori, o, Doamne! 
Ca Tine să iubească ei şi nu ca oamenii, o, Fiule Doamne! Iu- 
birea mea cea pentru Tine a fost povara mea de-o viaţă. Să 
poarte şi ei această dulce povară, şi vor fi cei fericiţi. Iar Tu în- 
toarce-Te acum în sfat cu ei şi dă-le lor, căci eu le-am dat, şi le 
dau încă binecuvântare de mamă pentru calea lor înapoi şi dor 
le doresc lor, pentru Tine dor, o, Fiule scump al meu, Mieluţ 
îndurerat pentru fiecare om, care încă nu ştie că Tu eşti Dum- 
nezeu şi că vii să-i îndemni pe toţi la Tatăl cu dulcele Tău glas 
şi cuvânt, ca apoi să Te odihneşti, dându-I Tatălui Savaot rodul 
Tău. Amin. 

O mamă cerească, aşa ai fost tu şi pe pă- 
^mânt, cerească ai fost tu, mamă. Fii ce- 
reşti trebuie să naştem Noi din oameni prin cuvântul Nostru 
semănat peste ei. Cu glas de Păstor milos Mă dau oamenilor 
şi voiesc să se aprindă în ei focul Duhului Meu. Ca mama care 

se apleacă să-şi hrănească pruncul, aşa cobor Eu după om, 
mamă. Sărbătorim cu poporul cuvântului Meu ziua ta de praz- 
nic între sfinţi, şi e zi măreaţă această sărbătoare, mamă. 

îţi mulţumesc, popor de la izvor, pentru masa cea pre- 
gătită şi aşezată frumos pentru această zi. Ai trudit pentru cer, 
iar cerul te scrie sus la Tatăl sprijin lui Dumnezeu şi lucrărilor 
Lui. Binecuvintez în ziua aceasta lucrarea cea pentru săvârşirea 
sălii de nuntă de sub cortul alb. Se suie în cer truda ta, care -Mi 
slujeşte venirii Mele şi lucrului ei. 

E bucurie în cer pentru cei ce vin la izvor, şi voiesc să 
se întoarcă întru ale lor cu împlinirea Mea în ei. E glasul Meu 
pe pământ peste ei când ei vin la Mine şi la tine ca să audă 
glasul lui Dumnezeu. O, de şi-ar păstra ei credinţa până la 
sfârşit! Eu le dau lor această putere s-o poarte, le dau credinţa, 
până le voi da plata ei. Amin. 

Mă voi întoarce în carte cu cuvântul Meu după ce vom 
conduce înapoi pe oaspeţii primiţi la izvor, şi vom pune apoi 
în carte durerea care a fost peste neamul român şi truda Mea 
şi a ta şi a sfinţilor toţi pentru liniştirea furtunii care a bătut atât 
de greu peste faţa acestui neam. Mă voi îndrepta peste tot cu 
cuvântul şi voi lăsa puterea lui să lucreze mereu, că mereu e 
de lucrat peste cele ce ispitesc şi încearcă neamul român. 

Am împărţit puterile cereşti ca să lucreze ele peste cele 
stricate de cei ce au stricat. Voi aţi cerut, fiilor, iar Eu, Domnul, 
v-am deschis şi am lucrat şi s-a văzut lucrarea puterilor cereşti 
intrând şi ieşind şi, iarăşi, ieşind şi intrând şi lucrând. Aşa lu- 
crez Eu, Domnul, pentru neamul român, şi vă am pe voi în mij- 
locul acestui neam şi vă arăt cât pot Eu de mult să lucrez prin 
voi şi cu voi, ca să prindeţi voi iubire şi putere şi răbdare cu 
Mine şi să lucrăm, fiilor, mereu pentru soarta acestui neam, 
neamul Meu cel de la sfârşit de timp. Să cerem acum Tatălui 
să ridice mlădiţe noi şi să înveţe ele dăruirea şi iubirea care nu 
caută câştig şi nu cere pentru ea, căci altfel de oameni nu pot 
da cu fapta lor nimic semenilor lor. Voi da în lături pe cei la- 
comi, pe cei ce iubesc banul şi slava lor. Voi face cale multor 
inimi curate şi voi sluji cu ele mersul neamului român. Mergem 
înainte cu rugăciunea spre Tatăl, căci vremea cea cu război ne 
ţine strânşi de Tatăl, de la Care trebuie să vină toată izbăvirea 
mereu, iar noi să fim mijlocitori, fiilor. Amin. 

Fiţi la veghe, că ne întoarcem în carte, măi fiilor. Voi sta 
în sfat cu neamul român şi cu cei ce au suflat cu ispită grea 
peste el. Voi umple acum iarăşi de vlagă pe cel ce se întoarce 
la locul cârmei peste acest neam. Am norii suire şi am umblare 
pe aripile vânturilor, căci scris este: «Dumnezeu strălucit vine 
mereu şi nu va tăcea». Amin. 

Pace vouă, celor ce iubiţi izvorul cuvântului Meu! Sunt 
Cel ce fac pe îngerii Mei duhuri şi pe slugile Mele pară de foc, 
şi vă vor însoţi puterile cereşti spre cale înapoi. Duhul Meu 
tânjeşte de la o întâlnire la alta să se adune cu voi aici, la izvor, 
să stăm la masă şi să avem mângâiere. Luaţi din înţelepciunea 
pildelor arătate vouă din mijlocul poporului cuvântului Meu. 
Veniţi şi luaţi şi fiţi bogaţi de Dumnezeu. Să nu aveţi doruri, 
să nu aveţi nemulţumiri. Fiţi plini de Dumnezeu, fiilor! 

Pace vouă, pace vouă, pace vouă! Amin, amin, amin. 

* 

I ată, cerurile se deschid, iar Eu, Domnul Iisus Hris- 
tos, Fiul Tatălui Savaot, sunt trimis de El cuvânt 
peste neamul român. Eu ascult de Tatăl şi împlinesc, căci între 
cei din cer este ascultare, şi vin spre tine cu cuvântul Meu, 
neam român, iar tu deschide-I Domnului, Care vine la tine cu 


toate puterile cereşti, în oştiri călare pe cai albi. Am norii sune 
şi Mă port pe aripile vânturilor şi-Mi fac din foc, din pară de 
foc, slujitori. 

O, auzi glasul Domnului, neam român! Şi auziţi voi cu- 
vântul lui Dumnezeu, Care strigă peste voi, cei care aţi adus 
duh de nelinişte, furtună peste suflete şi pagubă în vreme de 
secetă, căci seceta a mers odată cu voi şi a pârjolit pământul 
român, aşa cum voi v-aţi ridicat şi aţi pârjolit ceea ce a fost 
zidit până acum pentru slava şi numele acestui neam înaintea 
neamurilor pământului. Stau de vorbă cu voi. Cuvântul Meu 
nu vă întreabă dacă veţi crede în el, ci vă întreabă dacă veţi fi 
cuminţi de acum, căci până acum n-aţi fost cuminţi, ci aţi făcut 
pagubă mare, şi vai vouă dacă veţi plăti aceasta! Vă luaţi unul 
după altul la săvârşirea păcatului învrăjbirii între fraţi şi vă 
îndemnaţi spre acest păcat, iar păgubitul cel dintâi este poporul, 
cu care voi vă acoperiţi ca să ziceţi că în numele lui lucraţi voi 
răul pe care-1 faceţi şi cu care loviţi din creştet până în tălpi, 
de sus până jos trupul neamului român, iar Eu, Domnul, în faţa 
lui stau cu cuvântul Meu de peste voi ca să ne socotim pentru 
cele ce voi aţi săvârşit şi încă daţi să săvârşiţi după mintea 
voastră lucrare fără rod. E vremea să lucrez Eu, Domnul, căci 
voi aţi stricat mult şi aţi călcat sub picioarele voastre puteri 
bune, zidire mare şi multă, care s-a dărâmat acum, căci voi aţi 
făcut război asupra celor buni şi mari cu inima pentru acest 
neam. O, cum de n-aţi văzut îndeajuns că nu faceţi bine şi că 
faceţi mult rău? O, cum de nu v-aţi temut să lucraţi aşa şi să 
vă îndemnaţi unii pe alţii să faceţi atâta cutremur? lată cât de 
mincinoasă este nădejdea cea omenească! Priviţi şi socotiţi-vă 
pe urma a ceea ce aţi dat să săvârşiţi. Ca unii fără de minte aţi 
călcat peste toţi fiii români şi mai ales peste cei pe care i-aţi 
tras la păcatul vostru. V-aţi pus de gând să alungaţi cârmaciul 
de la cârmă şi aţi lucrat cu îndărătnicie acest păcat şi au râs 
popoarele de pe pământ de faţa neamului român şi de lucrarea 
lui cea plină de răzvrătire, de la mijloc lucrată de voi. V-aţi so- 
cotit unii pe alţii pentru această lovitură şi aţi instigat apoi 
poporul, pe care l-aţi pus să slujească şi să grăiască după cum 
slujiţi şi grăiţi voi, dar voi aţi minţit poporul, căci nu lui aţi 
vrut să slujiţi prin aceasta, ci vouă; vouă, celor vinovaţi mult 
şi plini de ură şi de duşmănie şi de duh de trădare de fraţi. Tatăl, 
Fiul şi Duhul Sfânt, Dumnezeul neamului român-ortodox, a 
privit la voi şi are înainte păcatul vostru, păcat săvârşit asupra 
fraţilor voştri, asupra neamului român, neamul Meu cel de azi, 
la care vin cuvânt, neam ales de Tatăl Savaot să-Mi primească 
venirea cuvântului Meu peste pământ, căci vremea Mea s-a 
apropiat şi aud morţii din morminte glasul Fiului lui Dumnezeu 
şi se pregătesc să iasă, precum este scris, şi când puterile cereşti 
şi toate câte sunt între cer şi pământ aud glasul Meu şi-Mi slu- 
jesc şi am norii suire şi am umblare pe aripile vânturilor şi vin 
cuvânt pe vatra neamului român de aproape şaizeci de ani şi 
am istorie scrisă în mijlocul acestui popor. Veniţi şi luaţi şi citiţi 
şi bucuraţi-vă de Domnul, Care este în mijlocul poporului 
român cuvântând cuvântul Său, sau căiţi-vă pentru răul din voi 
şi lepădaţi-1 apoi. 

Stau de vorbă cu voi şi vă îndemn cu milă părintească 
să lepădaţi duhul minciunii, care vă lucrează inimile, şi pe care 
mult îl lucraţi, căci v-aţi învăţat cu el prea mult, şi vede acest 
neam ceea ce faceţi voi şi e păcat să lucraţi aşa. O, până când 
veţi merge cu această răzvrătire şi învrăjbire între fiii neamului 
român? Vi s-a dat prea mult gura şi limba spre minciună. O, 
nu de asta trebuie să doriţi să staţi în sfatul cel pentru ţară. V-aţi 
făcut rost de lăudători, care să vă trimită în sfatul ţării, în vreme 
ce voi nu ştiţi şi nu vreţi să faceţi pentru popor şi nu pentru voi 

lucrul pe care l-aţi luat să-l săvârşiţi în sfatul ţării. în locurile 
de frunte ale unui neam nu trebuie să râvnească cei ce nu au 
lepădare de sine şi jertfa deplină cu trupul, cu sufletul şi cu 
duhul. Nu trebuie să stea pe scaunele dreptăţii cei ce calcă 
aceste legi, defăimând puterea lor. Este scris în Scripturi despre 
judecătorii pământului şi despre lucrarea pe care o au ei de lu- 
crat de pe scaunele legii. Este scris: «Iubiţi dreptatea şi cuge- 
taţi drept despre Domnul Judecătorul, şi umblaţi după El cu 
inima smerită, o, judecători ai pământului, căci El Se lasă spre 
cei ce nu-L ispitesc şi spre cei ce cred în El, iar cugetele cele 
viclene II depărtează pe Domnul, Care mustră pe cei fără de 
lege şi pe cei ce ispitesc, şi în care înţelepciunea nu sălăşlu- 
ieşte, iar Duhul Sfânt Se depărtează, căci sunt fără de price- 
pere aceştia pentru înţelepciune, iar înţelepciunea este duh 
iubitor de oameni şi pedepsitoare pentru cei ce hulesc, căci 
Domnul este martor gândurilor celor mai ascunse şi străbate 
negreşit inimile şi nu-I scapă nici şoapta cuvintelor şi nu se 
poate ascunde de El cel ce este nedrept, căci dreptatea se răz- 
bună şi taie chibzuinţă celui nelegiuit şi duce zvonul graiurilor 
sale înaintea Domnului, spre pedeapsa pentru cele strâmbate 
de el, fiindcă şi cea mai tainică vorbă nu va trece nepedepsită, 
iar gura cea plină de minciună primejduieşte viaţa sufletului, 
şi nedreptatea săvârşită atrage moarte după ea». 

Este scris în Scripturi de plata celor necredincioşi, ca- 
re-şi atrag moartea cu mâinile şi cu glasul, cu fapta şi cu cu- 
vântul şi şi-o fac prietenă şi sunt împătimiţi după ea şi fac 
legământ cu ea şi sunt vrednici de ea apoi, dar cine să înţeleagă 
între ei aceasta? Eu însă vă spun vouă din cartea dreptăţii, iar 
cartea aceasta are putere să pătrundă peste voi prin însăşi pu- 
terea ei, peste care voi călcaţi şi faceţi răzbunătoare peste voi 
dreptatea, şi fericiţi veţi fi dacă vă veţi îndrepta spre credinţă 
şi spre lepădarea fărădelegii apoi, iar dacă cu vicleşug veţi 
lucra pe mai departe, voi veţi vedea. Amin. 

O, neam român, mult te-am strigat şi te-am povăţuit la 
veghe prin acest râu de cuvânt! Iată, n-ai vegheat aşa cum te-am 
povăţuit, ba te-ai lăsat dus cu vorba de cei ce te-au cumpărat 
de partea fărădelegilor lor. Stau mijlocitor la Tatăl Savaot pen- 
tru soarta ta cu Mine pe pământ între neamuri, dar Tatăl S-a 
întristat adânc de la tine şi a bătut cu secetă mare peste vatra 
ta, căci L-ai îndurerat prin păcat. O, cum de te-ai lăsat îndem- 
nat la duhul învrăjbirii între frate şi frate de către aceşti oameni 
însetaţi de putere peste tine, neam român? O, cum de nu te-ai 
înţelepţit la glasul Meu, care te-a povăţuit mereu mult şi milos 
ca să nu te apleci spre păcatul fărădelegii acestor trădători de 
fraţi? O, cum să fac acum pacea Mea în mijlocul tău? S-a stri- 
cat faţa ta înaintea popoarelor, iar Eu am voit să stea sus fruntea 
ta şi s-o umplu de slava Mea. 

Te povăţuiesc spre veghe, neam român, şi spre înţelep- 
ciunea cea de sus, pe care n-o au cei ce te-au tras la păcatul 
învrăjbirii între fraţi. Căieşte-te acum, după ce te-ai lăsat atras 
la păcat! Deschide ochii şi lasă-Mă să ţi-i deschid Eu, căci cei 
ce vor să stăpânească peste tine acum nu au iubire pentru tine, 
ci au pentru ei şi plăsmuiesc fără să ştie dureri peste tine. Te 
chem sub povaţa Mea. Deschide ochii mari şi socoteşte bine 
şi crede de la Mine, nu de la om. Nu-ţi vor binele, nu-ţi ţin 
partea aceştia care te-au îndemnat la păcat, ci te folosesc acum 
scut pentru ei şi pentru fărădelegile lor, pe care ei încă şi încă 
le desfăşoară pentru duhul învrăjbirii dintre fraţi. 

Iată, ai greşit lovind cu batjocură şi cu defăimare în cel 
ce stă la cârmă cu trezie mare pentru soarta ta, şi pe care îl 
laudă popoarele pentru veghea lui de peste tine şi pentru înţe- 
lepciunea lui cea mare. O, caută să cunoşti adevărul, neam 


român. Nu te grăbi să-i crezi pe cei ce-ţi defaimă fiinţa prin 
duhul trufiei lor, prin minciuna pe care o împart peste tine în 
locul pâinii cea de toate zilele, de care tu ai nevoie acum, neam 
român, căci te-am bătut cu secetă pentru neveghea ta. Din mij- 
locul puterilor cereşti grăiesc peste tine. Scoală-te la veghe şi 
caută să înveţi de la cei înţelepţi şi să pricepi că e război pe 
vatra ta şi că tu încă nu înţelegi şi nu te temi! Voi pune duh din 
Duhul Meu peste tine şi-ţi voi da ajutor să pricepi şi-ţi voi des- 
chide ochii şi mintea şi-ţi voi arăta care sunt binefăcătorii tăi. 
Cei ce iubesc dreptatea şi pacea şi adevărul a toate, aceia sunt 
din partea Mea pentru soarta ta între neamurile pământului, 
căci tu trebuie să străluceşti între neamuri, o, ţara Mea cea de 
azi. Pun puterile cereşti în slujba ta şi lucrez tainic ca să te mân- 
tuiesc de cei ce te-au minţit şi te-au tras spre păcatul învrăjbirii 
pentru alungarea cârmaciului de peste tine. Nu mai e mult şi 
vei vedea faţa cea adevărată a celor ce te-au îndemnat să te 
răzvrăteşti pentru puterea lor peste tine. Vei alerga după ajutor 
ca după aer, dar nu te lăsa până atunci biruit de ei, neam român. 
Scoală-te să crezi în cuvântul Meu, care te cheamă la veghe şi 
te scoală la lucru. Nu are nimeni nici un câştig dacă nu crede 
în cuvântul Meu cel de azi, din care Mi-am făcut toiag de câr- 
muire peste popoare, precum este scris. 

Grăiesc acum cârmaciului neamului român. Duhul Meu 
îl cuprinde şi îi întăreşte vlaga cea rănită şi încercată din părţi 
prin cei ce au adus învrăjbire mare între fiii acestui neam. 

Deschide-Mi ca să-ţi grăiesc! Sunt Fiul lui Dumnezeu 
Tatăl Savaot şi al mamei Fecioare, iar cuvântul Meu se aşează 
înaintea ta şi-ţi plămădeşte inima şi puterea ei cea de sus pentru 
locul şi duhul cârmei la care stai pentru sufletul şi trupul nea- 
mului român. Iubirea Mea te preţuieşte mult, că ai iubire mare 
şi veghetoare pentru neamul român. I-am avut atât de rari pe 
cei ce au iubit ca şi tine acest neam şi cârmuirea lui, cu nădejde 
în Mine cârmuind ei. Eşti însă duşmănit mult de cei ce iubesc 
minciuna şi nedreptatea şi pe ei înşişi, şi s-au suit aceştia pe 
scaune în sfatul ţării şi au iubit duhul minciunii şi aşa au lucrat, 
şi se vede acum lucrarea minciunii cu care au înşelat ei acest 
neam ca să-l ridice împotriva ta, împotriva cârmei cea pentru 
soarta neamului român. Te-au alungat de două ori, căci sunt 
duşmani, dar Eu, Domnul, am pe poporul cuvântului Meu şi îl 
am pregătit mult înaintea Mea şi lucrez cu el împlinirile Mele 
pentru neamul român. Nu-ţi mai spun de lucrarea Mea şi de 
alegerea Mea peste neamul român, şi îţi spun că lucrez cu mare 
veghe împlinirea Scripturilor cele pentru acum şi Mă folosesc 
de acest micuţ popor, pe care-1 ţin sub voia Mea, sub cuvântul 
Meu ca să-l am la lucru şi la strigare şi ca să vin cu ajutor de 
sus, ori de câte ori soarta celor drepţi ai acestui neam e lovită 
de fraţi trădători şi învrăjbitori în mijlocul neamului român. E 
aprigă lupta celor mincinoşi şi nedrepţi asupra ta, căci ei nu au 
iubire, şi se vede bine că nu au, de vreme ce pe limba lor 
dăinuieşte cuvântul minciunii, cu care ei se acoperă şi se ajută. 
Dar când a biruit duhul minciunii ca să nu fie pedepsit apoi 
acest duh? 

Acum îţi dau cuvânt de mângâiere şi de putere de sus 
peste tine. Puterile cereşti au fost peste tot la porunca Mea şi 
la strigarea poporului cuvântului Meu şi s-a văzut puterea lor 
împărţită şi lucrând minunat. Te povăţuiesc, şi-ţi voi face timp 
prielnic ca să Mă asculţi aşa şi să te aşezi înaintea neamului 
român, cel atât de încercat acum pentru păcatul în care a fost 
atras de cei mincinoşi, şi să-i desluşeşti tu cu duh duios acestui 
neam iubirea ta cea pentru el şi faptele tale şi viaţa ta şi lucrarea 
ta şi lucrul cel pentru el între neamuri, la care tu ai lucrat şi ai 
luptat cu credincioşie, ca să aibă acest neam nume şi laudă 

înaintea popoarelor, şi nu ruşine să aibă. Toate învinuirile care 
ţi-au fost aduse pe nedrept cercetează-le bine pe rând şi 
desluşeşte-le bine înţelesul, ca să trezeşti la duhul adevărului 
pe toţi fiii neamului român, căci au fost duşi cu minciuna îm- 
potriva ta cei care s-au tras de partea chemării spre duhul min- 
ciunii celor ce mint cu multul pentru ca să câştige ei de partea 
lor pe mulţi din neamul român. Aşează tu pe hârtie toate în- 
vinuirile, toate nelămuririle care sunt, toate înţelesurile care 
s-au încurcat, şi desluşeşte adevărul cel adevărat în faţa nea- 
mului român, căci eşti dator să desluşeşti totul în numele 
adevărului a toate. Nu lovi în nimeni, nu învinui pe nimeni, nu 
rosti nume, ci doar să desluşeşti adevărul a toate şi să te faci 
înţeles şi urmat de mulţi apoi pentru adevăr. Caută să stai mult 
înaintea neamului român cu toate desluşirile pentru toate câte 
au fost şi sunt încă nedesluşite bine şi sfatuieşte-1 spre pace, 
spre adevăr, spre iubire de ţară, de neam şi de Dumnezeu, căci 
numai cei cu Dumnezeu sunt cei ce biruiesc pe deplin. Să nu-ţi 
fie ruşine cu Dumnezeu, să nu negi grăirea Mea de peste tine, 
căci stau deasupra neamului român de aproape şaizeci de ani 
şi tainic lucrez şi cuvintez şi-Mi sprijin mersul şi ajutorul şi 
împlinirea Scripturilor toate, căci a venit vremea Scripturii 
venirii Fiului lui Dumnezeu ca să dea fiecăruia după cum este 
fapta sa. 

Dacă cineva te îndeamnă să loveşti, să dai la spate mer- 
sul Meu peste pământ cuvânt, tu să fii înţelept şi să rămâi de 
partea Mea, căci vreau să pun pe fruntea neamului român slava 
Mea cea de la sfârşit de timp şi să fac patria română lumină 
peste popoare prin râul cuvântului Meu, care curge din gura 
Mea şi se slăveşte peste pământ de pe vatra acestui neam în 
care Eu îmi am ieslea coborârii Mele şi pe poporul cuvântului 
Meu, popor de veghe lângă Mine, pentru Mine şi pentru nea- 
mul Meu cel ales acum, la sfârşit de timp, neamul român, căci 
poporul Israel M-a alungat şi M-a dat pieirii prin moarte pe 
cruce, iar Tatăl Mi-a dat atunci pământul român ca să-l am pen- 
tru venirea Mea cea de acum cuvânt peste pământ, şi să am din 
mijlocul lui popor ales Mie. 

Te îndemn spre multă cuvioşenie şi multă duioşenie. Pe 
acestea să le ai pe buze şi să hrăneşti cu duhul lor neamul ro- 
mân. Te-am rugat de mult, şi de alte dăţi te-am rugat să stai cu 
mult cuvânt înaintea acestui neam şi să-l hrăneşti pe el cu ade- 
vărul cel despre toate câte sunt şi vin şi trec. Când ai ascultat 
aşa, a fost mai bine, dar după ce n-ai mai lucrat aşa şi-a făcut 
loc duhul minciunii dinspre cei ce nu iubesc adevărul şi nu te 
iubesc, din pricina nedreptăţii pe care ei o iubesc pentru ei. 

Nu trebuie să rosteşti numele celor răufăcători, ci trebuie 
să grăieşti cuvinte desluşite şi pline de înţelepciunea faptelor 
toate şi a toate câte vor fi bune ca să vină spre lucrare, iar dorul 
şi iubirea să ţi se vadă în toată purtarea ta cea iubitoare de neam 
şi de ţară, căci vreau să trezesc acum un duh nou, o primăvară, 
o vreme cu flori proaspete şi cu un suflu curat din unii în alţii 
în fiii neamului român, care are nevoie de iubire şi de curatul 
ei şi de rodul ei apoi. Inima ta cea mare trebuie să fie arătată şi 
văzută şi luată de model, căci are nevoie acest neam de duh de 
cârmaci, de vitejie pentru iubire de neam, căruia îi lipseşte mult 
iubirea acum. 

Trebuie să scoatem din inimi şi dintre fraţi duhul şi pu- 
terea învrăjbirii, iar pentru cei ce nu se vor apleca spre pace şi 
spre duhul iubirii, Eu, Domnul, voi privi peste ei şi voi lucra 
după dreptate, căci se apropie ziua şi duhul slavei Mele, cu 
care Mă voi arăta curând, curând peste neamul şi pământul 
român şi vor înţelege popoarele iubirea Mea pentru acest neam 
şi lucrarea Mea cea cu lumină mare în mijlocul lui. 


Iar acum întăreşte-te, căci Eu te întăresc. Fii viteaz şi fii 
blând cu duhul cuvântului, cu care să înseninezi faţa neamului 
român. Tot ce este încâlcit şi nedesluşit are nevoie de desluşire 
întreagă, căci altfel nedumerirea şi duhul cel rău prind puteri 
şi strică şi aduc durere. 

Voiesc să se ducă vestea de dragostea dintre fraţi şi de 
adevărul care lucrează între fiii neamului român. Scoală-te 
acum şi grăieşte duios şi drept şi hrăneşte iubirea în fiii acestui 
neam, iar Eu te sprijinesc cu puterile cereşti, cu care M-am 
împărţit ca să lucrez spre slava acestui neam, hărăzit Mie de 
Tatăl acum, la sfârşit de timp, pentru cuvântul venirii Mele, 
prin care-Mi scriu cartea judecăţii faptelor, ca să dau fiecăruia 
după cum este fapta sa. Amin. 

Pace ţie, căci am de stat de veghe pentru statul tău la 
cârma neamului român! Pace ţie şi locului de cârmă în care 
stai veghind! Amin. 

O, neam român, lasă-te spre duhul iubirii! Să dea mlă- 
diţe noi acest duh în mijlocul tău. Iubirea şi dăruirea, care nu 
caută câştig, care nu cer pentru ele, aşa să fie cei ce se ridică 
cu duh proaspăt acum, căci altfel de oameni nu pot da cu 
faptele lor nimic semenilor lor, iar cei lacomi de slavă şi de 
averi să se dea în lături sau să se nască din nou, căci Eu, Dom- 
nul, fac cale acum multor inimi curate şi vor sluji ele soarta 
neamului român. 

Pace vouă, fii români, iar cei ce nu iubesc cuvântul Meu, 
să fie anatema, precum este scris în Scripturi despre cei ce nu 
iubesc pe Domnul, căci Do mn ul vine şi cârmuieşte neamurile 
cu toiag de fier, cu slava cuvântului Său peste popoare, iar pa- 
tria română este ieslea Sa, muntele Domnului, din vârful căruia 
curge peste popoare lumina cea de sus, iubirea Mea pentru cei 
ce cred şi se apleacă pentru iubire, precum Eu iubesc, şi sunt 
cuvântul Tatălui Savaot peste pământ şi am veşmânt de Mân- 
tuitor şi-i strâng sub el pe cei ce se aleg de partea dreptăţii 
Domnului, de partea iubirii de Dumnezeu între pământ şi cer. 
Amin, amin, amin. 

15/28 august 2012 

Sărbătoarea tăierii capului sfântului Ioan Botezătorul 

Taina grăirii lui Dumnezeu cu omul şi a grăirii omului cu Dum- 
nezeu. Statura femeii duhovniceşti. 

E u sunt Cel ce sunt. Cuvântul Tatălui Savaot sunt. 
Am casă pe pământ cu tine, popor al cuvântului 
Meu. Iată câtă putere are cuvântul Meu! El vine de sus şi se 
poartă pe nori şi face lucrare mare pe pământ. El cheamă omul 
la Dumnezeu şi naşte de sus pe cel ce se lasă cu credinţă spre 
puterea lui. Amin. 

Naştere de sus îi dă omului cuvântul Meu. Aşa te-am 
născut Eu din Mine, din cuvântul Meu, ca să te am casă a Mea 
şi să-Mi fac stat pe pământ între oameni, măi poporul Meu. 
Stau sfinţii în uimire mare faţă în faţă cu această minune a Mea 
între Mine şi tine şi se hrănesc ei cu dragostea Mea la masă cu 
tine pe pământ, se hrănesc cu Mine şi cu tine la masa Mea cu 
tine şi-şi umplu duhul de această dragoste şi stau uimiţi, aşa 
cum stau legaţi cu ceea ce văd şi simt cei ce se duc să vadă şi 
să audă pe cei ce le arată lor o poveste măreaţă, pregătită fru- 
mos ca să adune spre vedere şi spre hrana duhului pe mulţi, şi 
stau aceştia cuprinşi de starea aceea în toată vremea cât ea 
lucrează sub ochii lor. 

O, poporul Meu, sărbătoarea de azi Mă adună cu sfinţii 
la masa Mea cu tine, şi am pe Ioan Botezătorul serbat între 
sfinţi cu ziua întâlnirii lui cu Tatăl Savaot şi cu sfinţii toţi de 

până la el, şi care până la el au sfârşit calea lor spre cer şi au 
intrat în oştirile celor sfinţi, în cele ce nu se văd ale ţării celei 
de sus, ţara sfinţilor Mei, care au trudit pentru ea pe pământ. 

Mare învăţătură trebuie să ia omul cel credincios din 
credinţa sfinţilor Mei. Mai întâi omul credincios trebuie să se 
înfioare când ia mijlocitor pentru el un sfânt care a trăit pe 
pământ cu trupul şi pe care îl recunoaşte viu în cer şi mijlocitor 
între el şi Dumnezeu apoi. Dacă acest fior viu nu-1 leagă de cel 
sfânt pe cel ce îl ia pe el de mijlocitor spre cer, atunci legătura 
dintre pământ şi cer nu se face cu putere, nu desfiinţează pe 
cele ce se văd, care se fac oprelişte omului către Dumnezeu. 

E mare taină grăirea omului cu Dumnezeu şi cu sfinţii 
Săi. E de aşezat bine în mintea omului acest înţeles. Când omul 
se duce intr-un oraş mare şi vestit, se pregăteşte cu duhul şi cu 
trupul şi călătoreşte apoi cu gândul spre oraşul acela şi spre 
cele ce va face acolo şi spre cei cu care se va întâ ln i. Mai mult 
decât aceasta trebuie să-şi facă omul pregătirea când duhul lui 
îl poartă spre cei din cer, căci despărţirea între cele de pe pă- 
mânt şi cele din cer sunt cele ce se văd şi sunt însuşi trupul 
omului şi cele ale trupului lui, trupul pe care omul trebuie să-l 
pregătească spre călătorie înspre cer atunci când duhul lui sau 
trebuinţa lui îl poartă într-acolo, căci trupul este cel care poartă 
duhul şi este locuinţa sufletului şi a duhului omului pe pământ. 

O, măi poporul Meu, multă din vremea sa de pe pământ 
ar fi s-o lase omul slujitoare spre cele de sus ale patriei cereşti 
şi ale celor locuitori intr-insa prin cetăţenia lor. Aşa a fost timpul 
şi dorul şi lucrarea sfinţilor Mei, care cu dor mult căutau să-i 
atragă spre cele din cer şi pe cei ce uitau de Dumnezeu şi de 
cer în petrecerea lor cu trupul pe pământ. Cine vrea să aibă slu- 
jire mare şi locuinţă slăvită şi fericire cu Domnul pe vecie întru 
cele cereşti, acela învaţă mult pe pământ şi se pregăteşte mult 
şi dă probe mari şi mereu pentru notă bună în cer, şi are multă 
înţelepciune şi mult rod strâns apoi, iar plata cea din cer este ca 
şi a unui om care pe pământ îşi strânge multă cunoştinţă şi 
multă trecere între oameni prin marea lui ţinută, câştigată prin 
învăţătură şi prin fapte şi prin note mari, şi apoi mulţi iau de la 
el pregătire şi ridicare spre trepte înalte între oameni şi peste 
oameni, şi spre buna lor slujire căpătată cu trudă pe pământ. 

O, ce cuvinte mari trebuie spuse despre cel mai mare 
între cei ce s-au născut din om pe pământ, despre naşul Meu 
de botez, proorocul Ioan, fiul lui Zaharia şi al Elisabetei, rude- 
nie cu Mine după trup! Dacă Eu, Domnul Iisus Elristos, am luat 
trup din trupul mamei Mele Fecioara, rudenie aproape cu Ioan 
şi cu cei ce l-au născut pe el, atunci Eu sunt rudenie cu Ioan, 
rudenie aproape, iar între cei din cer tot aşa suntem şi întreit 
rudenie suntem în cer. 

Nu-şi face omul socoteala pentru ceea ce trebuie să fie 
şi să facă el pe pământ, iar Eu le spun tuturor că Ioan proorocul 
şi botezătorul Meu va sta faţă în faţă cu tot omul care s-a născut 
din om pe pământ şi n-a luat în seamă îndatoririle lui cele 
cereşti dacă s-a născut şi a fost. 

Grăiesc cu tine în cer aşa cum am grăit şi pe pământ, o, 
botezătorule al Meu, iar cerul este cu Noi aici, unde grăim şi 
unde aşezăm masă de cuvânt pe pământ. îi învăţăm pe oameni 
supunerea Mea şi a ta, căci ei nu ştiu taina aceasta mare şi nu 
caută cu ea mai mult decât tot ce caută ei. E ziua ta de serbare 
între sfinţi şi trebuie să le ţinem cuvântare oamenilor de pe 
pământ. Nu trebuie să-i sortăm pe cei ce cred sau pe cei ce nu 
cred pe cele din cer lucrătoare peste pământ, căci cuvântul cel 
din cer naşte din nou omul, ori spre viaţă veşnică cu Domnul, 
ori spre osândă veşnică, fie că vrea, fie că nu vrea omul, şi se 
face această lucrare tainică de către cei din cer după cum şi-a 


strâns omul în inimă şi în minte pe pământ, ori cerul şi cele 
veşnice din el, ori pământul şi cele vremelnice de pe el. Cu- 
vântul dintre Mine şi tine încununează sărbătoarea ta între 
sfinţi în ziua aceasta şi Ne arătăm mărturisitorii Tatălui aşa cum 
am fost şi pe pământ călători spre Tatăl, spre ţara Lui cea pen- 
tru Noi şi pentru cei ce au trudit şi trudesc ca şi Noi spre ea pe 
pământ. Suntem serbaţi în mijlocul poporului cuvântului Meu, 
şi el Ne este casă şi masă, iar Noi punem pentru el şi pentru 
sfinţi, punem pe masă, şi binecuvântată este masa aceasta a 
cerului pe pământ, la care sfinţii servesc pe cei ce iau de pe ea 
şi se hrănesc. Amin. 

M are a fost încă de la începutul cel din 
vecii taina Ta cea în Tatăl păstrată, o, 
Doamne, o, Fiule Unul al Tatălui Savaot! Cine s-a mai născut 
pe pământ om ca să stea numai cu Tine, numai în Tine cu viaţa 
lui de pe pământ? De la mine şi până la mine nu a mai fost încă 
unul ca Ioan, Botezătorul Tău, ca mine, cel ce am stat în Tine 
şi în taina Ta dintre cer şi pământ, şi în Tatăl în toată vremea 
trupului meu, care m-a purtat în locuinţa lui pe pământ. 

O, ce mare lucrare mi-ai hărăzit, Doamne! Taina mea cu 
Tine şi a Ta cu mine a fost mare pe pământ. Supunerea mea a 
făcut să se poată împlini această lucrare a mea pentru Tine în 
mijlocul oamenilor. Plângi mult, plângi îndelung faţă în faţă 
cu mine, cu sfinţii, cu Tatăl, plângi, Doamne, că vremea Ta de 
acum e măreaţă foarte, că iarăşi ai venit pe pământ cu lucrarea 
Ta şi e mare slava Ta cea de azi, că e mult de tot cuvântul co- 
borârii Tale şi are putere în el cât cele şapte veacuri pecetluite 
de Scripturi, şi nu mai este loc în oameni acum pentru Tine aşa 
cum a fost în mine când m-a pregătit Tatăl încă înainte de 
zămislirea mea ca să mă nasc între oameni şi să aduc Ţie apoi 
lucrarea mea, Doamne, şi viaţa mea în ea, căci am mers înain- 
tea Ta cu viaţa şi cu credinţa toată şi am stat în faţa lui Irod cu 
legea cerului ca să înfierez păcatul pe pământ, păcatul lui Irod, 
regele lui Israel, care nu avea gândul la Tine şi la cei din cer în 
vremea lui de rege, căci s-a lăsat acesta spre mare cădere în 
păcat şi n-a voit să se dea de partea Ta cu viaţa lui de pe 
pământ. Acest păcat greu şi ruşinos în om a început de la 
primul om, de la cel zidit de mâna Ta din pământ, o, Doamne, 
şi apoi dăruit cu duh şi cu suflet viu prin suflarea Ta de peste 
el, dar el n-a ales să iubească supunerea pe care Tu l-ai învăţat 
s-o aibă, şi a ieşit de sub ea şi a făcut voia lui omul. 

Uitătura femeii îl scoate din minţi pe om, o, Doamne. 
Irod nu m-ar fi despărţit de trup prin tăierea capului, dar voia 
lui s-a lăsat slăbită de femeie şi de uitătura ei, care l-a supus 
pe el vrând-nevrând. A fost pe pământ o fată iubitoare de Hris- 
tos, care l-a privit cu uitătura ei pe împărat, iar împăratul s-a 
umplut în el de dorul după ea şi a trimis slugi după ea s-o aducă 
lui, căci gândul lui i-a fost robit spre ea prin uitătura ei, iar dacă 
ea a văzut că a greşit, s-a temut apoi şi a spus că dacă împăratul 
doreşte ochii ei, i-a trimis lui ceea ce el dorea de la ea, şi-a luat 
ochii de la locul lor şi i-a trimis împăratului, iar ea a rămas de 
partea Celui ce locuia în inima ei, de partea lui Hristos, şi s-a 
despărţit ea de ochii ei, dar nu de Hristos, şi aşa şi-a reparat ea 
greşeala făcută asupra împăratului, şi apoi greşeala împăratului 
asupra ei. 

O, cât de mult, cât de amănunţit ai învăţat Tu în vremea 
aceasta pe fiii şi pe fiicele poporului cuvântului Tău, Doamne! 
Omului îi trebuie mare pregătire ca să poată semăna el cu Tine 
apoi, şi mare veghe apoi peste el în toată vremea. împotriva 
păcatului trebuie multă învăţătură, Doamne, căci cei ce se lasă 
spre păcat pot face păcat din păcat apoi împotriva celor ce 
învederează păcatul din ei, îndemnându-i aceia pe ei la pocă- 

inţă pentru păcat şi la salvare din moartea aceasta. Omul face 
ascundere apoi faţă de cel căruia greşeşte, aşa cum a dat Cain 
să facă după ce a greşit el lui Dumnezeu. Cine păcătuieşte îm- 
potriva celor puse peste el de Dumnezeu sau de oameni ca să 
le împlinească, se ascunde acela apoi pentru cele greşite de el, 
se ascunde cel ce face ascundere pentru păcat şi fuge de cel de 
care se ascunde şi se poartă urât cu el, căci are de ascuns. Iată, 
omul ascuns se face aspru cu cel de care se ascunde şi se face 
mincinos faţă de el, iar purtarea cea urâtă îl dovedeşte pe cel 
ascuns cu faptele sale, aşa cum a fost dovedit Adam şi Cain şi 
Irod şi toţi cei care au avut de ascuns înaintea dreptăţii lu- 
crurilor şi a faptelor. Irod însă păcătuia pe faţă şi tot Israelul 
ştia păcatul lui, şi trebuia să vină cineva în faţa lui şi să în- 
fiereze prin duhul proorociei păcatul lui, prin duhul care vede 
pe cele trecute şi pe cele ce sunt şi pe cele ce vin ca fapte ale 
omului, dar uitătura femeii nu l-a lăsat pe Irod să iasă de sub 
puterea păcatului şi să scape de pedeapsa cea pentru păcat apoi, 
şi s-a lăsat pe mai departe în păcat regele Irod, ba a mai dat şi 
ascultare cu supunere femeii desfrânate, care l-a slăbit pe el 
spre ea, şi m-a dat regele spre tăierea capului ca să nu se mai 
audă înaintea lui şi în Israel mustrare pentru el şi descoperirea 
păcatelor lui. 

Mai mare putere trebuie să aibă supunerea omului spre 
Dumnezeu, o, Doamne, mai mare putere ca puterea păcatului 
din el. Aceste două puteri, puterea păcatului şi puterea sfin- 
ţeniei, pe care eu le-am dat astăzi de pildă, acestea două gră- 
iesc prin ele însele. Păcatul din Irod, şi sfinţenia din muceniţa 
cea dorită de împărat spre păcat, sunt una în faţa celeilalte, şi 
am cuvântat eu în ziua mea de serbare despre aceste două put- 
eri, ca să fie de învăţătură de viaţă peste cei ce dau să înţeleagă 
ce înseamnă Dumnezeu cu oamenii pe pământ şi câtă supunere 
trebuie să înveţe ei de la noi, cei ce ne-am supus desăvârşit 
Tatălui pentru venirea noastră pe pământ între oameni şi pentru 
slava Ta apoi prin această lucrare atunci, o, Doamne. Acum 
două mii de ani am ieşit din pustie şi am fost botezătorul Tău 
la Iordan şi Te-am vestit lumii Mielul Tatălui, iar Tatăl mi-a 
auzit mărturisirea şi a adăugat cu glas de sus, cu glas de tunet 
că eşti Fiul Său iubit, întru Care El a binevoit. Supunerea mea 
a fost deplină înaintea Ta în toată vremea mea de pe pământ, 
o, Doamne, iar credinţa mi-a lucrat mult, şi inima mi-a fost în 
Tine mereu şi mult, ca şi credinţa, şi nu mi-a trebuit dovezi ca 
să pot şi ca să fiu supus şi împlinitor voii şi lucrării Tatălui în 
vremea aceea. Aşa ai lucrat şi Tu, aşa Te-ai supus şi Tu, o, 
Doamne. Te-ai supus desăvârşit Tatălui, şi tot aşa şi omului, şi 
dor îţi este să vezi că înţelege cel ce vine la Tine că are de lu- 
crat şi de dovedit supunere mare cu ajutorul credinţei, iar 
supunerea este blândă, este duioasă, este înţeleaptă prin lu- 
crarea ei şi îl supune ea pe om Domnului şi îl învaţă pe el să 
stea în lumină, căci cel ce ascultă nu mai are ce ascunde, ci se 
face cunoscut prin supunere şi prin mare mulţumire în Domnul 
în toată vremea, aşa cum am fost eu şi inima mea în toată vre- 
mea mea pe pământ. 

Voiesc mult să crească poporul Tău de azi în duhul şi în 
lucrarea supunerii şi să înveţe el mult aceasta de la noi, o, 
Doamne. Cuvântarea noastră de azi a fost dorită şi gustată de 
toţi cei din cer. E mare bucurie celor din cer venirea Ta în cuvânt 
la poporul Tău aici. Cuvântul meu să-i dea lui împlinire a sa în 
el, ca şi cuvântul Tău, şi să ai Tu credinţă şi supunere cu iubire 
înaintea Ta în fiii cuvântului Tău de azi, în cei născuţi de sus la 
cuvântul Tău, cu care s-au întâlnit ei pentru naşterea lor cea de 
sus şi pentru statul Tău în ei apoi pe pământ între oameni, 
Doamne. Eu, Ioan, Botezătorul Tău, Te mărturisesc acum din 


cer pe pământ Cuvântul Tatălui Savaot, prin Care oamenii se 
pot boteza cu botezul Duhului Sfânt spre credinţă şi spre 
pocăinţă şi spre viaţa lor cu Dumnezeu apoi pe pământ. Amin. 

E u, Domnul Iisus Hristos, te mărturisesc 
şi Eu botezător al Meu acum două mii de 
ani la Iordan, şi-ţi binecuvintez cuvântul şi puterea lui cea zi- 
ditoare peste oameni în ziua ta de serbare între sfinţi. Ioan 
Botezătorul Meu eşti tu, iar Eu sunt Domnul şi învăţătorul tău. 
Amin. 

Zidească-vă pe voi cuvântul Meu şi al sfinţilor Mei, o, 
fii ai oamenilor, că n-are cine să sufle peste voi de sus, decât 
Eu şi sfinţii Mei, spre înviorarea voastră înspre cer. Vin pe 
pământ cuvânt şi Mă port cu el peste voi ca să- Mi auziţi glasul 
şi să tresăriţi şi să vă apropiaţi de Mine, Domnul, şi Eu de voi, 
şi să ne întoarcem unii spre alţii, căci suntem despărţiţi. Păcatul 
din voi vă desparte de Dumnezeu, Mă desparte de voi mereu, 
o, fii ai oamenilor. Ascultaţi glasul Meu, care vă strigă spre pa- 
tria cerească şi daţi-i putere peste voi, ca să vă vindecaţi de 
păcat şi de plata lui apoi. Eu, Domnul, am milă de voi. Suspi- 
nând vă strig şi vă aştept spre înviere. Vin cu sfinţii pe pământ 
şi grăiesc cuvântul învierii peste voi. Auziţi glasul Meu, auziţi-1 
voi! Stau în mijlocul neamului român cu cuvântul venirii Mele 
şi voiesc să înviez mai întâi acest neam şi să fac din el lucrare 
peste mulţi, care se vor scula din păcat. 

Pace ţie, popor al cuvântului Meu! Am stat la masă cu 
tine şi am pus pe ea hrană pentru fiii oamenilor, care se întâl- 
nesc cu cuvântul Meu de peste tine. învaţă lecţia supunerii 
înaintea Mea, măi poporul Meu. Supune-te Domnului, aşa cum 
am fost Eu şi Ioan supuşii Tatălui, căci sunt învăţător prin 
însăşi pilda vieţii Mele, iar sfinţii sunt asemenea Mie, căci 
M-au iubit şi M-au urmat supuşi. 

Pace vouă, celor învăţaţi de Dumnezeu, căci mult vi se 
va cere! Pace ţie, Ierusalime nou! Să se întindă cortul Meu de 
peste tine şi să-şi afle hotarele lui cele vestite prin Scripturi şi 
prin prooroci! Pace vouă, fiilor, căci vă numesc fii, iar voi să 
lucraţi pentru acest nume lucrarea fiilor lui Dumnezeu, lucrarea 
Mea cu voi, o, fiilor! Amin, amin, amin. 

29 august/11 septembrie 2012 

Praznicul Naşterii Maicii Domnului 

Taina naşterii Maicii Domnului, aşteptată de prooroci. Grăirea Dom- 
nului cu neamul român. îndemn la pocăinţă mare pentru cei care 
lucrează fărădelegea. 

E u sunt Alfa şi Omega, Eu sunt Cel ce sunt. Sunt 
Fiul lui Dumnezeu Tatăl Savaot şi sunt cuvântul 
Lui peste pământ, căci scris este să vin pentru cei drepţi şi pen- 
tru cei nedrepţi, care fac strâmbătate ziua şi noaptea şi să 
grăiesc peste fărădelegile lor, iar pe cei drepţi cu inima să-i 
mângâi şi să-i mântuiesc de apăsare, căci scris este: «Nu vor 
greşi cei ce nădăjduiesc în Domnul». 

Cuvânt de praznic sfânt aduc pe pământ în ziua aceasta. 
Mama Mea Fecioara de-a dreapta Mea stă, iar puterile cereşti 
se apleacă înaintea Noastră ca semn de slavă pentru Fiul lui 
Dumnezeu şi pentru mama Fecioară, Născătoarea Lui între oa- 
meni pe pământ. Acum două mii de ani Mi-a pregătit Tatăl 
Savaot pântece de Fecioară, în care să Mă însămânţez de la 
Duhul Sfânt lucrare şi să Mă nasc apoi Prunc şi să cresc până 
la vârsta bărbatului desăvârşit şi să plătesc apoi viaţa omului, 
căci omul a căzut din Dumnezeu şi n-a mai putut să-şi dobân- 
dească înapoi viaţa, şi M-a trimis Tatăl pe Mine după om şi 
Mi-a spus să Mă las jertfa pentru răscumpărarea vieţii omului, 

iar Eu L-am ascultat pe Tatăl, căci fiul cel adevărat fiu ascultă 
şi se supune şi biruieşte pentru cel de care ascultă, şi este 
biruitor apoi. 

A pregătit Tatăl atunci naşterea celei ce avea să Mă 
primească de la Duhul Sfânt în pântece fecioresc şi să Mă 
nască între oameni pe pământ, şi a lucrat Tatăl cu minuni şi a 
pregătit calea ei ca să se nască între oameni şi ca să pregătească 
apoi calea Mea ca să vin, căci era scris să vin. 

Iată zi de praznic sfânt, o, mamă Fecioară, iată ziua ta 
de naştere între oameni pe pământ, şi e praznic în cer şi pe 
pământ pentru tine, mamă! O, ce taină dulce şi sfântă a fost 
naşterea ta! Priveau toţi proorocii de până la tine această zi, 
vestită de ei în vremi că va veni şi că tu vei fi şi te vei face cale 
a venirii Mele pe pământ, mamă. Toţi drepţii au aşteptat în cer 
această zi de sărbătoare atunci, ziua venirii tale pe pământ, 
naştere cu minune, căci părinţii tăi erau sterpi şi plângeau. 
Plângeau bunicii Mei după un rod de la Dumnezeu, şi Tatăl a 
şters lacrima lor la rugăciunea lor şi te-a adus lor pruncă, şi 
apoi te-a făcut Tatăl mama Mea, Fecioară mamă te-a făcut, şi 
ai adus tu pe Fiul Tatălui Savaot pe pământ între oameni, 
mamă, iar taina cea ascunsă în veacuri şi nepricepută nici de 
îngeri s-a arătat atunci la vedere, căci Eu, Domnul, M-am făcut 
Fiul tău, Fiul Fecioarei cea vestită de prooroci că va fi şi că va 
purta în pântece pe Fiul lui Dumnezeu. 

Ne aşezăm cuvânt şi masă cu sărbătoare în mijlocul 
poporului cuvântului Meu cel de azi, mamă, iar neamul român 
să se aplece să ia de pe masă şi să afle grăirea Domnului, căci 
pe vatra lui este Domnul cuvânt peste pământ acum, la sfârşit 
de timp, şi cheamă la mântuire şi la înţelepciune de sus acest 
neam, căci l-a ales Tatăl Savaot acum două mii de ani ca să-Mi 
fie de cărare peste neamuri, şi casă de venire a Mea să-Mi fie, 
şi să-Mi sălăşluiască în patria lui venirea Mea cuvânt de la 
Tatăl la om, că am de pregătit ziua judecăţii, şi este mult de lu- 
crat pentru ea, şi îmi pregătesc neamul român ca să lucrez din 
mijlocul lui peste pământ această zi. 

O, neam român, tu porţi numele Meu, numele lui Iisus 
Hristos pe creştetul tău încă de la începutul tău cel dintâi, cel 
din vremea începutului Meu peste tine acum două mii de ani, 
şi eşti întâia născută atunci între popoare din Hristos, o, ţara 
Mea cea de azi, căci întâiul Meu ucenic, întâiul apostol al Meu, 
Andrei, ţi-a pus atunci cămăşuţa de botez pe trupul tău şi te-a 
numit cu numele Meu, ţară creştină te-a numit, căci numele de 
creştin vine de la numele Hristos. Am tras din greu, Eu şi tu 
apoi, ca să-ţi fie păstrat acest nume măreţ, căci tu ai fost întâia 
născută din ape la facerea lumii şi ai purtat pe vatra ta taina fa- 
cerii omului, iar în această vreme, când antichrist şi supuşii lui 
vor să scrie biruinţă asupra Fiului lui Dumnezeu, Făcătorul 
omului, lucrez şi mai mult pentru păstrarea ta întru slava ta cu 
Mine acum, la sfârşit de timp, o, ţara Mea de azi. Te-a hărăzit 
Mie Tatăl ca să te am a Mea în locul poporului Israel, care 
M-a tăiat din mijlocul lui şi M-a răstignit când am venit la el şi 
am dat să-i întorc inima spre părinţi, dar el n-a vrut aceasta, iar 
Tatăl Mi te-a dat atunci de ţară a întoarcerii Mele după două 
mii de ani, căci este scris în Scripturi să treacă o mie şi iarăşi 
încă o mie de ani şi să vin apoi să fiu biruitor asupra şarpelui 
cel de demult, satana, care l-a înşelat în rai pe om să nu Mă as- 
culte, pe când omul era aşezat de Mine în rai ca să asculte de 
Dumnezeu şi să facă voia Lui cu statornicie şi să nu uite aceasta, 
dar iubirea de Dumnezeu când se face mică în om, se face mare 
apoi spre el puterea lui satana, puterea cea rea, şi are Domnul 
apoi de lucru mult pentru om ca să-l izbăvească de moartea 
aceasta, de despărţirea lui de Dumnezeu, căci moare omul ori 


de câte ori îl dă pe Do mn ul de peste el ca să-şi facă voia. 

Te chem şi te aştept spre iubirea dintre tine şi Mine, o, 
neam român, dar caută după înţelepciunea cea de sus cu inima 
ta acum, căci ea este cartea poruncilor lui Dumnezeu, şi din 
care curge legea, care dăinuieşte de-a pururi, şi fără de care ni- 
meni nu dobândeşte viaţa, iar cei ce o părăsesc pe ea dobândesc 
moarte, precum este scris. Dar tu întoarce-te spre înţelepciune, 
o, neam român, şi nu lăsa slava ta cea de la Dumnezeu altui 
neam, căci folosul înţelepciunii aduce descoperirea lui Dum- 
nezeu şi iubirea Lui cea pentru fii apoi. 

Mă doare când văd inimă de păgân în mulţi din fiii tăi, 
neam român. Aceasta întărâtă pe Domnul să lase pe vrăjmaş să 
vină, şi aşa se întâmplă când un popor uită de Dumnezeu şi 
dispreţuieşte pe Cel ce l-a născut. E părăsit de Duhul Cel din 
cer neamul român din pricina păcatelor lui, căci s-a abătut mult 
de la Domnul şi a călcat poruncile Lui şi n-a mers pe calea drep- 
tei rânduieli. Am lăsat, aşadar, nenorocirea să vină, dar tot Cel 
ce a abătut-o spre voi poate să vă mântuiască din mâna fraţilor 
voştri cei vrăjmaşi între voi, numai să îndrăzniţi să Mă strigaţi 
ca să vă scap de această împilare şi degrab să Mă milostivesc 
spre voi, că iată, acum înduraţi răbdători cele născute între voi 
din pricina părăsirii de Dumnezeu, dar Eu, Domnul, voiesc 
să-Mi aduc aminte de voi dacă Mă strigaţi; şi după cum duhul 
vostru s-a aplecat spre rătăcire de Dumnezeu, căutaţi-Mă înzecit 
cu inima plânsă, căci Cel ce v-a dat un nume atât de mare vă va 
aduce vouă izbăvirea, iar cei plini de duhuri necurate între voi 
vor slăbi, dar îmbrăcaţi-vă în haina dreptăţii, o, fii români, ca 
să vă arate Domnul întru strălucirea Sa înaintea popoarelor de 
sub cer, căci este scris că toţi munţii înalţi se vor apleca înaintea 
neamului cel călăuzit de Dumnezeu cu dreapta Lui îndurare. 

îţi hărăzesc izbăvire de sub cei nedrepţi din mijlocul tău, 
o, neam român. Cere-Mi să-i dau în lături şi să fac loc la cârmă 
celor cu inima smerită, iar cei ce cred că numai ei sunt şi vor 
fi stăpâni peste tine, să se prăbuşească de pe întăriturile lor şi 
să fie vădită necurăţia inimii lor acum. Eu, Domnul, sunt cu 
mare izbăvire în mijlocul tău, dar cheamă-Mă, popor român, 
căci sunt în braţe cu mila Mea cea pentru tine, numai să Mă 
aştepţi şi să-Mi deschizi şi să Mă ai de Dumnezeu al tău, căci 
Eu, Domnul, aduc mare izbăvire celor ce Mă au Dumnezeul 
lor şi scăparea lor. Amin. 

O, mamă Fecioară, durerea Mea şi lacrima ei pentru nea- 
mul român s-au făcut râvna Mea cea de azi, căci Mi-a dat Tatăl 
patria aceasta când Ne-am născut Noi pe pământ acum două 
mii de ani, mamă, şi fi-va să ieşim cu biruinţă mare din mijlocul 
acestui neam, în care îmi am aşezată masa Mea de cuvânt acum. 
Tu eşti mamă. Suspinul tău e ca şi al Meu pentru fiii acestui 
neam, din care Tatăl Mi-a ridicat acum popor de sprijin Mie ca 
să pot veni, iar el să Mă aştepte când vin şi să-Mi culeagă cu- 
vântul şi să-l împartă, mamă. Glasul tău îndreaptă-1 acum spre 
fiii neamului român, că e mare războiul nedreptăţii celor ce au 
călcat peste toată dreptatea ca să fie ei stăpânii, o, mamă. Voiesc 
să se lase biruiţi de-acum aceşti duşmani de neam, mamă. Nu 
mai pot de durere uitându-Mă la fărădelegile lor, care stau în 
calea slavei Mele cu acest neam, şi spre care se vor apleca 
popoarele curând, curând, dar crucea acestui neam apasă greu 
de tot peste el. ,, O când ne vei mângâia, Doamne? ”, aşa strigă 
inimile multora care aşteaptă în acest neam izbăvirea cea de la 
Mine, mamă. Să-i ajutăm pe ei, să lucrăm mult pentru ei, o, 
mamă. Lasă-te cu glasul tău de mamă peste acest neam acum, 
în zi de praznic sfânt, o, mamă. Amin. 

A jutorul lor de la Domnul, Cel ce a făcut 
cerul şi pământul, vine la ei această iz- 

băvire, o, Fiule Emanuel, Copilul meu Iisus Hristos. Nădejdea 
să le fie neclintită, căci noi avem puterile cereşti în mare lu- 
crare pentru izbăvirea aceasta. Ori de câte ori fiii cei răzvrătiţi 
ai acestui neam îşi întăresc asupririle peste fraţii lor, puterile 
cereşti se împart cu lucrarea lor şi aduc izbăvirea din toate câte 
pândesc să se ridice pe rând şi să întărească fărădelegea cea 
asupra dreptăţii a toate. O, nu mai e mult. Va pieri toată puterea 
cea vrăjmaşă, pe care au lăsat-o să vină toţi fiii români care 
n-au vegheat pentru statul Tău în mijlocul lor cu biruinţa Ta 
cea de sus, o, Doamne milos pentru ei. 

Vă întăresc credinţa în Fiul meu Iisus Hristos. Fiţi plini 
de credinţă, fii români. El nu i-a lăsat să-L aştepte pe cei ce 
L-au aşteptat cu izbăvirea. E groasă ceaţa cea din partea celor 
mincinoşi în mijlocul acestui neam. Domnul o va risipi, o va 
subţia pic cu pic şi se vor arăta după risipirea ei toţi cei care 
din întunericul ei au pus pe foc ca să fiarbă oala fărădelegii lor, 
îndreptate asupra acestui neam, neamul Fiului meu Iisus Hris- 
tos la sfârşit de timp, căci Tatăl Savaot l-a dăruit nouă pentru 
sfârşit de timp ca să vină Domnul şi să Se slăvească în cuvânt 
pe vatra Lui şi să aducă lumină popoarelor, după cum este scris 
de cuvântul care va curge din gura Lui spre înţelepţirea nea- 
murilor şi limbilor de pe pământ. 

E mare vrăjmăşia inimilor celor ce s-au suit acum la 
cârma neamului român, iar învrăjbirea s-a ivit pe neaşteptate 
şi a adus cu ea durere mare. Aceştia s-au sculat cu război şi au 
lucrat în vreme de noapte şi au pus mâna pe scaunele cârmuirii 
şi sunt făţarnici foarte prin lucrarea minciunii, cu care ei se 
hrănesc, dar puterile cereşti sunt pe urmele lor şi lucrează odată 
cu ei şi strică planurile lor ascunse, că e Domnul în război cu 
ei pentru izbăvirea celor ce-L aşteaptă pe El cu ea. 

Voi, cei care v-aţi sculat să vă bateţi joc de pacea şi de 
lumina cea de la mijloc a neamului român, opriţi-vă, fiilor, de 
la lucrarea fărădelegilor voastre şi daţi-vă de partea celor drepţi 
cu inima şi cu judecata şi cu înţelepciunea, căci vă va fi prea 
greu faţă în faţă cu dreptatea Domnului când ea va sta de faţă 
cu voi în ziua ei de slavă. O, dacă nu puteţi să iubiţi, fiţi măcar 
cuminţi, opriţi-vă să mai săvârşiţi răul mai mult decât l-aţi 
săvârşit până acum! Oprească-se lucrarea mâniei voastre, căci 
cu mânie şi cu minciună aţi lucrat şi aţi dărâmat străjerii cei 
buni de la cârmă peste acest neam. Se uită Domnul la voi, se 
uită toţi sfinţii la limba voastră cea plină de minciună şi de ne- 
dreptate, şi vă atrageţi cu ea ruşinea cea mare, care va veni fără 
de veste peste voi. Sunt mamă şi mi-e milă de voi. Ocrotesc 
ca o mamă neamul român şi vatra lui. Vă îndemn la pace, la 
temere de Domnul şi la lucrarea dreptăţii a toate, dar mai cu 
seamă la pocăinţă mare vă îndemn, ca să vă ajute ea să scăpaţi 
de pedeapsa pe care v-aţi agonisit-o mult prin tot ceea ce aţi 
adus voi durere şi suspin şi nedumerire peste neamul român. 
Să se stingă focul trufiei în care ard minţile voastre îndem- 
nându-vă spre ură între fraţi! Aţi adus învrăjbire mare între 
fraţii români. O, de ce-aţi făcut aceasta? Pentru cine slujiţi voi, 
oare, prin duhul minciunii şi al urii între fraţi? O, nu e frumos 
să vă daţi de partea fărădelegii, care v-a obosit şi pe voi din 
destul, căci fărădelegea nu poate aduce nimic bun prin lucrarea 
ei, ci laţ şi sminteală aduce ea şi prinde sub ea pe cei ce o 
lucrează pe ea. Mă aplec Fiului meu Iisus Hristos pentru voi 
şi îi spun Lui aşa: 

Scoală-Te, Doamne, înalţă-se mâna Ta şi nu uita pe cei 
iubiţi ai Tăi până în sfârşit, căci ei Te aşteaptă să-i izbăveşti de 
sub lucrarea celor răzvrătiţi între ei! O, pune stavilă răzvrătirii 
şi paşilor celor ce o lucrează pe ea, şi naşte Tu în ei păreri de 
rău şi duh de pocăinţă, şi frică de Dumnezeu să le hărăzeşti lor, 


Doamne, căci fără ea ei pier pic cu pic şi nu ştiu ce fac, bieţii 
de ei. Te-am născut din pântecele meu cel fecioresc şi Te-am 
dat Dumnezeu al neamului român atunci când ai venit şi când 
Te-a lepădat apoi de la el poporul lui Israel, la care ai venit de 
la Tatăl. Stau ocrotitoare mare peste acest neam, de atunci şi 
până azi, şi îl iubesc pe el pentru Tine, Fiule scump, şi mult îl 
iubesc şi mult veghez hotarele lui şi taina Ta cu el în mijlocul 
lui, că iată, ai pe poporul cuvântului Tău în mijlocul lui şi îl ţii 
cu mânuţele ridicate spre Tatăl, aşa cum stăm şi noi lângă el şi 
aducem Tatălui mereu acest neam, cu rugăciune vie pentru 
soarta lui cea de la Dumnezeu în acest timp. 

O, popor iubit, stai cu dor şi cu inima plină de Domnul 
înaintea Lui pentru tine şi pentru neamul român, iar Do mn ul 
îţi va da ţie iubire mare, ca şi a Lui, căci trebuie să învieze nea- 
mul român în taina slavei ce va să fie peste el cu Fiul meu Iisus 
Hristos, biruitor asupra lui satana, şarpele cel de demult, care 
a despărţit pe om de Dumnezeu. Veghea ta să fie pentru venirea 
Domnului pe pământ, o, popor micuţ şi veghetor înaintea Lui, 
şi va veni Domnul mereu şi va păstori cu toiag de fier, cu cu- 
vânt de sus neamul român, şi va curge învăţătura Lui peste 
popoare, precum este scris despre muntele înţelepciunii lui 
Dumnezeu peste pământ, din care vor lua neamurile pământu- 
lui şi vor căuta spre Do mn ul spre sfârşit de timp. Amin. 

Pace ţie, o, popor român! Preţuieşte darul Domnului în 
mijlocul tău! Ia aminte la cuvântul Lui de peste tine, ia-1 de la 
cei împărţitori de Dumnezeu din mijlocul tău, căci El este îm- 
plinitor prin tot cuvântul Său rostit, de la început şi până azi şi 
până peste toţi vecii. Vine Domnul la tine cuvânt, o, neam 
român. Scoală-te întru întâmpinarea Lui şi vino spre iubirea 
Lui şi vino tu spre asemănarea cu El în iubirea ta, căci Dum- 
nezeu este iubirea, şi numai El este ea. Amin. 

E u sunt Alfa şi Omega, o, mamă Fecioară. 
Eu sunt Cel ce am cuvântat cuvântul 
Tatălui la început, şi tot Eu sunt Cel de la sfârşit cuvântul Său 
şi Fiul Său, şi sunt Cel născut din pântecele tău cel fecioresc, 
mamă. Tu eşti mamă Fecioară. O, ce frumos nume de mamă 
ai, mamă Fecioară! Numai tu ai fost şi eşti aşa, numai tu, o, 
mama Mea Fecioară, şi numai Eu sunt Fiul Tatălui şi Fiul tău! 
Să se nască din această iubire toţi fiii oamenilor, mamă! Să se 
nască din iubirea Tatălui pentru ei toţi cei care se pot apleca să 
se facă fii ai lui Dumnezeu, mamă! E praznic de naştere a ta în 
cer şi pe pământ în ziua aceasta. Ai venit între oameni acum 
două mii de ani şi ai fost apoi mama Mea, mamă fecioară ai 
fost, şi ai născut pe Dumnezeu pe pământ. Slăvită este taina 
Noastră între pământ şi cer, şi fericiţi sunt cei ce cred în ea, 
mamă, şi nu este altă fericire în afară de aceasta una, o, mamă. 
Cei ce vor fericirea, să se aplece să fie cu Noi şi ca Noi, mamă. 
Ea este a tuturor celor ce cred în ea, a celor ce sunt cu ea, 
mamă. Amin. 

Binecuvintez lucrarea cea de taină a poporului cuvântu- 
lui Meu, fii prin care Eu, Domnul, pot să fiu acum pe pământ 
cu oamenii. Tot ce lucraţi voi, tot ce începeţi voi să lucraţi, Eu, 
Domnul, aduc şi binecuvintez. Lucrez tainic cu voi multe 
lucrări, şi lucrăm cereşte, fiilor. Fiţi cereşti, măi fiilor, căci 
cereşti sunt lucrările Mele cu voi pe pământ. Fiţi ascultători 
Duhului Meu dintre voi, fiilor. El veghează de la mijloc, iar 
voi să ascultaţi şi să luaţi de la El cu credinţă, căci El vede şi 
vesteşte şi împlineşte de la Dumnezeu cu voi. 

Voi sta de vorbă cu voi şi voi întări taina Mea de peste 
voi, ca să aveţi voi grijă mare şi mereu de uniforma pe care 
trebuie s-o aveţi înaintea Mea, fiilor. Mai întâi căutaţi să aveţi 
toţi aceeaşi formă, aceeaşi statornicie, căci Eu v-am înveşmân- 

tat frumos când aţi venit ca să luaţi voi chipul Meu, semnul 
Meu peste voi. Fiţi, dar, unii altora asemenea înaintea Mea, fi- 
ilor, ca să nu vă pierdeţi uniforma pe care trebuie s-o purtaţi 
voi înaintea Domnului. Ea vă păstrează în unitatea duhului şi 
a trupului şi a sufletului între fraţi, ea vă aduce la asemănare 
între voi, măi fiilor. Fiţi cuminţi, fiţi curaţi, fiţi frumoşi, fiţi 
blânzi, fiţi miloşi şi fiţi ascultători mult, toţi asemenea întru 
acestea, măi fiilor, iar uniforma cea de deasupra s-o păstraţi 
fără de schimbare şi fără de sfârşit, ca şi legământul dintre 
Mine şi voi, de-a pururi unul, şi lucraţi-Mi prin el, măi fiilor. 

O, fiilor, fiilor, fiţi cu veghe peste voi înaintea Mea, ca 
să vă cunoaşteţi între fiii oamenilor că sunteţi ai Mei şi ca să 
vă cunosc Eu ai Mei. Fiii oamenilor să vă poată deosebi dintre 
ei după înfăţişarea voastră cea dinăuntru şi cea din afară, iar 
Eu, Domnul, să vă am ai Mei după această înfăţişare, căci Eu 
am plâns mult înaintea Tatălui ca să am un popor şi să plâng 
în mijlocul lui cu lacrima Mea cea după om şi să se facă 
lacrima Mea cuvânt peste pământ, şi mila de Mine să-l prindă 
pe om şi să se întoarcă el la iubirea Mea cea pentru el, căci Eu 
l-am pierdut pe om din rai acum şapte mii de ani, şi am de 
aşezat acum iarăşi în rai pe om, şi să fie el după ascultarea lui 
de Mine locuitor în rai şi să-Mi vindece el rana făcută de el la 
început în rai, căci Eu plâng după om, plâng ca şi la început 
după el, plâng mult, şi plânsul Mi-e duios şi Mă doare, şi 
voiesc să-Mi şteargă omul lacrima, şi să rămână iubirea Mea 
cea din rai între Mine şi om pe pământ. Amin, amin, amin. 

8/21 septembrie 2012 

Praznicul înălţării Sfintei Cruci 

Uniforma este crucea purtată: supunerea. Cel nemulţumit nu poate 
înţelege taina purtării crucii. Cinstirea duminicii prin veghe. Grăirea 
Domnului cu cei ce se miră de venirea Domnului cuvânt pe pământ. 

B u sunt Păstorul Cel bun, Păstorul Cel cu crucea, 
şi am nume mare şi Mă numesc Unul Născut din 
Tatăl Savaot, Dumnezeu adevărat din Dumnezeu adevărat, şi 
umblu în lumina Lui şi sunt lumină din lumină şi luminez cu 
ea lumea şi sunt lumina lumii atât cât sunt în lume, iar altfel 
lumea umblă în întuneric, umblă fără Dumnezeu încoace şi în- 
colo şi nu ştie unde merge, căci nu are păstor mereu peste ea 
ca să-i spună cum şi unde să meargă ea. 

Eu sunt Domnul Iisus Hristos, căci aşa M-a numit Tatăl 
Meu prin îngeri, şi nu este pe pământ sau în cer nume mai mare 
ca numele Meu. Eu prin ascultare de Tatăl am nume mare, şi 
prin fapta ei rămân cu numele de Fiul Tatălui Savaot, de o fiinţă 
cu Tatăl fiind numit. 

Pace ţie, popor al cuvântului Meu! Stau cu tine la masă 
de cuvânt în ziua aceasta de praznic al crucii. Cuvântul cruce 
este cuvânt mare şi are viaţă în el numele acestui cuvânt. Nu 
ştie nici un om când spune: „Sfântă cruce, ajută-mi!”, nu ştie 
ce spune când el spune aşa, după ce a învăţat de la părinţi să 
spună aşa. Stau cu tine la masă de învăţătură, poporul Meu, ca 
să ia de pe masa Mea cu tine cei ce caută la tine învăţătura 
Mea, cea de sus venită pe pământ pentru cei ce vor să înveţe 
de la Dumnezeu, căci pe pământ învăţătura care este nu-1 duce 
pe om la Dumnezeu şi la viaţă pe vecie cu El. 

Am grăit vouă să aveţi grijă de uniforma pe care trebuie 
s-o purtaţi voi, măi fiilor. în ziua aceasta vreau să desăvârşesc 
mai mult această taină, iar voi să vă desăvârşiţi prin ea şi s-o 
faceţi faptă tot mai întreagă peste voi. Chipul Meu, pe care tre- 
buie să-l purtaţi voi, este semnul Meu de peste voi. Aşa v-am 
desluşit Eu când v-am pus pe masă învăţătură pentru purtarea 


uniformei, cu care Eu v-am înveşmântat pe fiecare când aţi 
venit să vă daţi Mie ca să fiţi apoi ai Mei şi când v-am învăţat 
cum să vă înveşmântaţi. 

O, e greu să fie al Meu omul, căci îi trebuie cruce ca să 
semene cu Mine dacă voieşte să fie al Meu, şi îi trebuie 
uniformă fără de schimbare şi fără de sfârşit purtată, iar fiii oa- 
menilor să vadă această lumină între ei şi să umble după ea, 
după cel ce ascultă de Dumnezeu pe pământ între oameni, iar 
dacă-şi schimbă omul uniforma îşi schimbă ascultarea şi nu 
mai este al lui Dumnezeu cel ce pierde semnul care îl arată pe 
el al Domnului pe pământ. 

Uniforma este crucea cea purtată, măi fiilor. îşi pune 
omul cruce la gât ca să aibă şi să poarte semnul de creştin, dar 
ca să-şi poarte el crucea, nu are habar cum. Vin Eu şi desfac 
acest înţeles, căci crucea ca s-o aibă omul, el trebuie s-o 
primească peste el. 

E mare durere pentru om să poarte cruce, şi aceasta îi 
este lui durere pentru că nu-i place supunerea, nu-i place să as- 
culte de Dumnezeu şi de cel ce este de la Dumnezeu, şi mai 
degrabă se ascunde omul pentru voia sa, căci ca să-şi facă voia 
sa, trebuie să se ascundă omul. Când Eu am dat să-l întreb pe 
Adam în rai de ce se ascunde de Mine, el s-a supărat că l-am 
întrebat şi că am umblat la purtarea lui ascunsă, şi s-a răstit la 
Mine şi s-a supărat pe Mine, iar cine se ascunde de Mine se 
supără pe Mine şi Mă ameninţă prin purtarea lui şi prin vorba 
lui dacă umblu să-l descopăr, şi acela nu mai poate rămâne al 
Meu şi pleacă şi se ascunde ca să plece şi caută cumva să plece, 
căci nici dragostea, nici frica de Dumnezeu nu mai rămân cu 
cel ce se ascunde pentru voia lui, căci dacă măcar frica de i-ar 
mai rămâne, n-ar pleca, ci s-ar apleca pentru umilinţă, şi iată 
de ce nu are omul înţelepciune ca să nu păcătuiască şi să-l 
ajungă apoi despărţirea de Dumnezeu! 

Nu are omul frică de Dumnezeu, pentru că nu-i place 
cu Dumnezeu şi îi place cu ascunderea cea pentru voia lui. 
Atunci omul leapădă crucea, leapădă uniforma, leapădă voia 
lui Dumnezeu, nu-i place cu cruce, nu-i place cu Mine şi se 
face potrivnic lui Dumnezeu, căci crucea înseamnă statornicie 
şi ascultare de Dumnezeu cu supunere şi e semnul că eşti al 
lui Dumnezeu, dar cui îi este ruşine să asculte şi să se aplece, 
aceluia îi este ruşine cu cruce şi nu stă sub acest semn, sub 
semnul celui ce este supus sub fapta supunerii înaintea Dom- 
nului spre purtarea crucii. 

Se cunoaşte omul purtător de cruce, aşa cum se cu- 
noaşte cel ce nu are dragoste ca să vină după Domnul pentru 
purtarea crucii. Aşa cum fără de cămaşă nu poate sta fără să i 
se vadă goliciunea trupului, tot la fel nu poate omul fi al lui 
Dumnezeu fără să-şi poarte crucea, fără să aibă uniforma 
aceasta, ascultarea cu supunerea cea pentru ea, aşa cum i-am 
cerut Eu omului în rai să se poarte între el şi Dumnezeu pentru 
voia Domnului în el şi cu el. Cel nemulţumit este nemulţumit 
pentru că nu înţelege taina purtării crucii. Are nevoie de iubire, 
suferă după iubire cel nemulţumit, de parcă o merită el pe ea. 
El nu ştie să dea iubire fără să vrea să primească înapoi iubire 
şi cinstire. 

Cel nemulţumit nu se poate numi purtător de cruce şi 
nu-şi poate zidi o cale spre Dumnezeu şi spre odihna lui cu 
Dumnezeu. Cum să poată spune: „Sfântă cruce, ajută-mi!’’, 
cum să poată spune aceasta cel nemulţumit? Nu-i poate spune 
nemulţumirii să-l ajute, de vreme ce ea este cea care-1 dărâmă 
pe el. O, viaţa ta purtată te poate ajuta, omule. Pe ea s-o ai de 
ajutor şi s-o rogi apoi să te ajute spre Dumnezeu. Viaţa ta este 
crucea care te poate purta şi ajuta, dar dacă tu nu eşti purtător 

de cruce şi te posomorăşti mereu sub greu şi eşti nemulţumit, 
cărei cruci mai ceri atunci tu ajutor, când tu nu eşti purtător 
de cruce? 

O, fii ai cuvântului Meu, care vă creşte pe voi ai Mei, 
iată, fiii oamenilor se gătesc care de care mai vopsiţi, mai 
împodobiţi, mai parfumaţi, mai arătoşi, ca să atragă spre ei pri- 
virile din jur şi să aibă trecere mare, zic ei, iar voi, fiilor, să vă 
gătiţi şi mai mult, să doriţi şi mai mult împodobirea voastră cu 
Dumnezeu, ca să atrageţi spre Mine pe toţi cei care vă privesc 
şi Mă văd în voi şi cu voi, şi să am Eu trecere mare prin voi 
înaintea lor şi să Mă ia ei de iubire a lor, de viaţă a lor, de 
călăuză să Mă ia, de lumină din cer pe cale cu ei să Mă ia, de 
cruce purtată de ei să Mă ia ei, şi să nu ia de la oameni pentru 
ei, ci de la Domnul să ia şi să poarte ei. 

Aveţi grijă de paza vieţii, fiilor, aşa cum trebuie să aibă 
grijă fiii lui Dumnezeu de păzirea zilei de odihnă a Domnului 
cu ei. O, să nu dormiţi în ziua Mea de odihnă, ci s-o trăiţi cu 
trezie pentru puterea ei cea pentru voi. Fiţi ca şi cei ce stau de 
pază trează la graniţă, căci graniţă este această zi, şi zi de pază 
este ea pentru viaţa omului, căci omul n-a stat de pază în rai 
aşa cum Eu l-am învăţat, şi nu s-a odihnit în Domnul, ci s-a 
sculat pentru duhul rău şi n-a stat în lucrul Meu omul. 

Purtarea crucii înseamnă păzirea poruncilor cele pentru 
viaţă, dar cei trufaşi când se îmbolnăvesc aşa din pricina ne- 
supunerii şi neascultării, cu greu se mai pot aceştia vindeca 
dacă au în sângele lor acest aluat, din care-şi trag ei purtarea 
lor. Oamenii răspund obraznic, se răzbună unii pe alţii prin cu- 
vintele lor, se trag la judecată unii pe alţii, sunt răzbunători şi 
nu ştiu nimic din taina purtării crucii, chiar dacă-şi pun ei cruce 
la gât şi se bizuie pe ea sau se semeţesc cu acest semn. Altfel 
este semnul crucii purtate peste cei ce ştiu ce înseamnă crucea 
şi ajutorul lor de la ea. 

O, nu ştiu oamenii că necazurile şi suferinţele care vin 
peste ei sunt chiar ajutorul lor pe calea către Domnul. Puţini 
sunt pe pământ între cei ce ştiu după adevăr să spună vieţii lor 
anevoioase: „Sfântă cruce, ajută-mă!”. O, cine l-ar mai ajuta 
pe om spre Dumnezeu dacă nu necazurile care-i vin? 

Nu vine pe altă cale mântuirea spre om, decât prin 
necazuri şi prin răbdare pentru ele, căci scrie în prooroci: «Este 
vreun bărbat care naşte? Căci văd bărbaţi mulţi cu mâinile în 
şolduri, ţinăndu-se de şale ca o femeie cu faţa palidă, gata să 
nască, dar în vreme de strâmtorare va veni mântuirea şi se va 
da ea lor», şi iarăşi este scris: «Jertfeşte Domnului jertfă de 
laudă şi împlineşte Celui Preaînalt făgăduinţele tale şi 
cheamă-Mă pe Mine în ziua necazurilor tale şi te voi izbăvi şi 
Mă vei preaslăvi», dar nu tot aşa a grăit Domnul către cel 
păcătos, căruia i-a zis: «De ce povesteşti tu dreptatea Mea şi 
pui legământul Meu pe limba ta, când tu urăşti învăţătura 
Mea, lepădând cuvântul Meu înapoia ta, când tu vezi furul şi 
mergi cu el şi pui cu cel desfrânat partea ta, când ai pe limbă 
răutate şi viclenie, clevetire asupra fratelui tău şi cugeţi 
fărădelegea, iar Eu, asemenea ţie, te voi mustra şi voi aşeza 
înaintea ta păcatele tale, ca nu cumva să Mă uiţi şi să pierzi 
pe Cel ce te poate izbăvi de fărădelegea ta?». 

în zi de praznic sfânt, închinat crucii Mele purtate, Eu, 
Domnul, am pus pe masă învăţătură scumpă pentru cei ce ştiu 
de la Mine cum poate să vină omul după Mine şi să-Mi 
urmeze. Podoaba lui trebuie să fie viaţa lui trăită din poruncile 
Mele după voia Mea, după modelul vieţii Mele pe pământ, căci 
crucea este viaţa, şi ea te poate trece spre Domnul. 

Purtarea ta înaintea Mea şi între frate şi frate, să fie dulce 
purtarea ta, poporul Meu. O, să nu fii supărăcios, fiule, să nu 


fii nemulţumit, să nu fii aspru, să nu-ţi pierzi răbdarea, să nu 
uiţi de darul fricii de Dumnezeu pentru paşii vieţii tale, căci 
fără ea îşi pierde omul înţelepciunea pe care o are de la Dum- 
nezeu. înţelepciunea ta să fiu Eu, nu tu, căci tu eşti fiu învăţat 
de Dumnezeu, o, poporul Meu. Ia de la izvorul Meu de cuvânt, 
ia de la fiii cei purtători de Dumnezeu cuvântul Meu şi pune-1 
peste tine în toată împlinirea lui, ca să te numeşti purtător de 
cruce şi ca să fii aşa, căci fiii oamenilor au rămas doar cu cru- 
cea de la gât şi nu ştiu ce întrebare vor primi peste ei de la Mine 
pentru purtarea crucii sau pentru nepurtarea ei, pentru viaţa lor 
înaintea Mea, bună sau rea, adevărată sau mincinoasă, luminată 
sau nu de lumina Mea, care vine pe pământ ca să fie cu oamenii 
şi să umble ei în lumină. 

Să nu se mire cei ce se cred ai lui Dumnezeu mai mult 
decât voi, fii ai cuvântului Meu care vă zideşte. O, să nu se 
mire aceştia de ce sunt Eu cu voi în lume cuvânt de sus peste 
voi, purtat fiind de nori şi de glas de cuvânt peste voi. 

O, nu vă miraţi voi, cei ce vă miraţi de venirea Mea cu- 
vânt pe pământ, căci voiesc să fie lumină pe pământ, căci am 
spus: «Atât cât sunt în lume, lumină a lumii sunt». Vă spun şi 
vouă: dacă am venit în lume, lumină a lumii să fiu, umblaţi şi 
voi în lumină, că iată, lumina cuvântului Meu lucrează în mij- 
locul întunericului de pe pământ. Aplecaţi-vă şi voi după Mine, 
după cuvântul Meu cel călăuzitor, ca să vă numiţi purtători de 
cruce, căci altfel nu pot fi cu semnul Meu peste voi. Cel ce este 
cu Mine şi umblă după Mine, se cunoaşte după viaţă, după 
faptă şi după rodul lui cel adus lui Dumnezeu, nu după crucea 
din mână sau cea purtată la gât. Iată, semnul ei are putere, dar 
voi nu aveţi. Umblaţi în lumină, ca să aveţi lumină şi putere să 
înviaţi morţii, aşa cum i-am înviat Eu şi ucenicii Mei, căci dacă 
numai îi îngropaţi pe cei ce mor, nu sunteţi ai Mei, nu semănaţi 
cu Mine şi cu lucrul Meu cel sfânt şi plin de înviere peste om. 

O, popor al cuvântului Meu, să iei şi să împărţi această 
povaţă pentru purtarea crucii cea cu rod purtată, căci Eu trebuie 
să Mă port cu lumina Mea în lume între fiii oamenilor, iar tu 
să-Mi faci mers. Pe calea pe care călătoreşte omul, pe aceeaşi 
cale merg şi Eu cu cuvântul Meu, căci după om trebuie să Mă 
ţin, şi să Mă audă el când îi grăiesc şi când dau să ajut mân- 
tuirii lui. 

Puneţi peste voi zi de zi toată povaţa cuvântului Meu, 
fiilor, şi faceţi-vă veşmânt ţesut peste voi din cuvântul Meu de 
peste voi, şi cartea Mea cea de azi să fiţi voi. Cei ce nu citesc 
cartea Mea cea de azi cu voi, dar vă văd pe voi, să poată aceştia 
înţelege cuvântul cărţii Mele cu voi, fiilor, crucea cea purtată, 
uniforma voastră cea de la Mine înaintea celor din cer şi înain- 
tea fiilor oamenilor, ca să vadă ei lumina aceasta, veşmântul 
celor ce Mă iubesc pe pământ, podoaba lor cea din cer peste 
ei, purtată de ei la vedere, iar cel ce vă va vedea pe voi şi vă va 
primi şi se va spăla în acest râu de cuvânt şi de viaţă prin cu- 
vânt, acela se va mântui şi va fi al Meu, fiul Meu va fi el, ca şi 
voi, o, fiilor. Amin, amin, amin. 

14/27septembrie 2012 

Praznicul Acoperământul Maicii Domnului 

Credinţa rugăciunii face minuni şi semne mari pe pământ. Păcatul 
este închisoarea omului. Oamenii aleargă după locurile sfinte, dar 
omul sfinţeşte locul. Vorbirea deşartă a omului miroase urât înaintea 

Domnului. 

C u duhul mângâierii îmi acopăr locul coborârii cu- 
vântului Meu din zilele acestea şi îmi înviorez şi 
îmi trezesc la lucru sfânt poporul care stă înaintea Mea, sub 

povaţa Mea, sub facerea Mea în grădinile Mele cu el, grădinile 
slavei, căci trebuie să am cu cine să grăiesc pe pământ dacă 
Mi-am făcut cale ca să vin. Vin pe pământ cuvânt de facere, 
de naştere din nou a lumii şi lucrez pentru înnoirea a toate, căci 
scris este pentru sfârşit de timp între Mine şi Tatăl: «Noi le 
facem pe toate!». Amin. 

Sunt Domnul Iisus Hristos şi sunt Mângâietorul celor ce 
cred în Mine şi Mă au de Dumnezeu al lor şi cer de la Mine 
ceea ce trebuie cărării lor cu Dumnezeu. Sunt cu mama Mea 
Fecioara în zi de serbare pentru ea şi Ne aşezăm cuvânt pentru 
cei ce Ne cunosc coborârea, şi apoi Ne împărţim celor ce Ne 
aşteaptă de pe pământ prin acest izvor de cuvânt. Credinţa 
rugăciunii, această putere face minuni şi se mn e mari pe pământ 
prin cei ce cred aşa. Credinţa strigării spre Dumnezeu, Cel ce 
poate da celor ce-I cer Lui, această putere trebuie învăţată de 
la Dumnezeu, nu de la om, căci omul nădăjduieşte numai pen- 
tru cele de jos când îi cere Domnului pentru el. Credinţa însă 
îi dă omului pe cele cerute de el de la Domnul, dar această 
credinţă trebuie povăţuită, ca să aibă ea rod şi pentru cer, nu 
numai pentru cele pentru pământ cerute. 

Se duc oameni îndureraţi, se duc şi fac drum lung şi paşi 
mulţi până la locul unde se poartă ei ca să mijlocească cu 
rugăciune la o icoană, la un preot vestit pentru darurile lui, şi 
aceia se umilesc dacă se duc, iar umilinţa lor le întăreşte duhul 
rugăciunii, credinţa rugăciunii lor şi credinţa în cel ce rosteşte 
rugăciuni pentru ei, iar credinţa lor împlineşte rugăciunea lor. 
Dar dacă ar fi ei aproape de locul unde călătoresc cu arsură de 
suflet în ei, ar păli focul din inima lor, n-ar mai arde de credinţă 
dorul şi pasul lor cel călător. 

Călătoresc mulţi spre locuri sfinţite de sfinţi, spre locuri 
de rugăciune ca să ceară de la Dumnezeu ajutor pentru nevoile 
lor de pe pământ, şi puţini din ei au iubire de Dumnezeu cu 
împlinirea vieţii lor plăcută Domnului. Mă umilesc Eu, Dom- 
nul, Mă umilesc pentru fiecare şi le dau după credinţa lor, după 
umilinţa în care îi aduc necazurile faptelor lor din viaţă, căci 
faptele omului îi atrag lui necazuri fel de fel. Omul învaţă mai 
mult la bătrâneţe, când îl ajunge durerea pentru faptele care i-au 
strâns lui durere, iar dacă ar mai fi odată să fie tânăr n-ar mai 
face relele tinereţii, căci ar avea minte. Trebuie însă să înveţe 
el credinţa rugăciunii, căci durerile îl învaţă pe om, aşa cum 
pe împăratul David l-au învăţat durerile şi spunea el adesea 
Domnului: «Nu pomeni, Doamne, păcatele tinereţilor mele şi 
nu mă părăsi pe mine la vremea neputinţei mele!». O, aşa se 
ruga cel trecut prin viaţă şi prin păcat, şi cu durere se ruga, iar 
rugăciunea cea plină de umilinţa durerii îl umileşte pe Domnul 
şi Se apleacă după cel durut şi pune mângâierea rugăciunii 
peste el şi aduce lui apoi alin. 

Vă învăţ pe voi, fiilor ascultători de Dumnezeu, fii ai 
cuvântului Meu cel de azi, că voiesc să ia de la voi mulţi învă- 
ţătura Mea, şi s-o găsească pentru ca s-o ia. Rugăciunea trebuie 
trăită, măi fiilor, iar împlinirii ei îi trebuie credinţă. Cea mai 
dulce bucurie a Mea este să-l văd pe cel rugător că ştie să Mă 
bucure cu rugăciunea lui, cu felul ei, cu aluatul ei, că mulţi Mă 
apleacă prea greu ca să le fac pe plac şi ca să le dau ceea ce nu 
foloseşte sufletului lor, ci numai vieţii lor de pe pământ. Omu- 
lui îi trebuie rugăciune pentru iertare de toate păcatele lui, cu 
care M-a îndurerat şi M-a pus pe cruce, căci pentru toate păca- 
tele oamenilor de până atunci şi de după aceea am fost Eu pus 
pe cruce atunci. De păcat am fost pus pe cruce, dar câţi se 
înfioară pentru păcatul lor pentru care Eu, Domnul, am fost în- 
ţepat, am fost batjocorit la moarte pe cruce şi la chin batjocori- 
tor din partea celor ce au împlinit această Scriptură atunci? 


O, fiilor, trebuie trăită rugăciunea şi trebuie să se roage 
cu adevărat cei ce se strâng spre rugăciune. Dacă rugăciunea 
este trăită, se vede apoi împlinită înfăţişarea ei prin împlinirea 
ei, dar mai întâi de orice fel de rugăciune trebuie să se roage 
omul mult şi mereu pentru iertarea păcatelor lui. 

O, dacă glasul rugătorului nu-i ţine treji şi vii pe cei ce 
aud cuvântul rugii lui, atunci cel rugător nu este atent pentru 
cei lângă el adunaţi spre rugăciune. O, altfel s-ar sui la cer şi ar 
veni înapoi împlinirea rugăciunii trăite de către cei ce o rostesc 
pe ea din carte. Felul cum este rostită rugăciunea aduce sau nu 
împlinirea ei. Slujitorul care nu are toată grija să fie pătrun- 
zătoare şi trăită de toţi rugăciunea rostită de el, acela nu are grijă 
de Dumnezeu în clipa rugăciunii şi nici de cei ce vin să se 
înfăţişeze Domnului prin mijlocirea lui. Rugăciunea cea trăită 
spre Dumnezeu stârneşte inima şi lacrima şi fiorul întâlnirii cu 
Domnul a celor rugători, iar altfel ea este seacă, şi tot aşa are şi 
rod, rod sec, inimă în care nu a trăit rugăciunea. O, dacă vremea 
rugăciunii nu aduce descoperiri de sus pentru suflet şi părtăşie 
cu sfinţii şi cu cele ce nu se văd, atunci ea n-a trecut hotarul 
spre locul unde caută ea, iar vremea rugăciunii nu este răs- 
cumpărată, nu rămâne pe vecii şi nu duce în vecii pe om. 

O, dacă omul ar trăi rugăciunea cea pentru sufletul lui, 
ar fi altfel omul. Cel ce este în închisoare se culcă îndurerat 
când adoarme şi se scoală din somn tot îndurerat şi se vede 
mereu închis şi că nu este liber şi că este departe de ai săi de 
pe pământ, şi aşteaptă cu durere să vină ziua să fie eliberat şi 
nădăjduieşte îndurerat mereu. O, aşa ar fi să fie şi omul, şi ar 
fi să-l doară mereu pentru păcatele care-1 ţin rob sub ele, căci 
păcatul este adevărata închisoare a omului, robia amăgitoare a 
vieţii lui, a mersului lui spre acasă. 

Păcatul este depărtarea omului de Părintele lui, de Mân- 
tuitorul lui, Care îl ştie pe om închis de diavol sub păcat. Ar fi 
să fie îndurerat omul ori de câte ori se culcă şi se scoală şi ştie 
că are peste viaţa lui păcatul în care a fost şi în care este. Pentru 
iertarea lui ar fi să se roage omul cel mai mult, cel mai durut, 
căci omul este mult păcătos, iar păcatul îi aduce rodul lui, şi 
numai apoi se duce omul spre locuri sfinţite de sfinţi ca să 
ceară de la Domnul şi de la sfinţi ajutor şi mijlocire peste 
necazurile lui cele de la păcat. 

O, de închisoare omul vrea să scape, dar de păcat nu 
prea vrea. El se mângâie cu păcatul, săracul. Ar fi să se mân- 
gâie şi cu durerea cea de la păcat, căci Domnul este drept cu 
omul, dar omul nu s-a deprins cu dreptatea cea pentru toate, şi 
aleargă el la locuri de rugăciune, la icoane vestite pentru facere 
de minuni şi caută ajutor peste neputinţele lui şi se umileşte şi 
cere şi primeşte, căci Eu, Domnul, Mă umilesc mult, după 
umilinţa în care îl aduc pe om necazurile lui. 

Mi-e milă de om. El vrea de la Mine multă milă şi se 
apleacă şi-Mi cere să-i dau. Atâta doar are el nevoie de Mine. 
Ce să-i fac dacă altfel n-a învăţat să facă şi să poată? Cine să-l 
înveţe să-i fie şi lui milă de Mine, să-Mi dea şi el ce-i cer? îi 
cer iubire de Dumnezeu, îi cer omului binele lui, statul lui cu 
Dumnezeu şi statul Domnului cu el, în trup şi în loc sfinţit de 
el, dar el nu ştie cum să împlinească aceasta. Ştiu însă cei ce 
vin şi se dau Mie de ajutor, şi aceştia nu trebuie să se înveţe cu 
Dumnezeu, ci trebuie să-I lucreze Lui, aşteptându-L să vină, 
aşteptându-L mereu, şi trebuie să-L iubească aşa, aştep- 
tându-L pe El, căci dacă nu-L iubesc, nu-I lucrează şi nu-L 
aşteaptă. O, cine este cel ce stă degeaba când ştie că este să 
vină la el cineva mare? O, popor al cuvântului Meu cel de azi, 
o, fiilor, aşa să fiţi voi, aşa să lucraţi când ştiţi că vin la voi 
mereu şi că vă sunt Stăpân, şi aşa să Mă aşteptaţi, lucrându-Mi 

Mie. O, aşa să lucraţi dacă v-aţi aplecat să fiţi ai Mei, lângă 
Mine şi cu Mine la greul Meu cel de azi pentru înnoirea a toate. 
Frumosul şi curatul, pe care le lucraţi voi înaintea Mea peste 
toate cu voi, acestea sfinţesc totul, acestea îmi pregătesc Mie 
locaş şi stat cu omul pe pământ, şi iată, nu ştiu aceasta cei ce 
aleargă după locuri sfinte. O, nu locurile sfinţesc, ci oamenii 
sfinţi sfinţesc locurile sfinte, păstrându-le apoi aşa şi păs- 
trându-se ei pentru ele sfinţi, ca să poată să fie Domnul cu oa- 
menii pe pământ, căci Eu numai pe locuri curăţate şi sfinţite şi 
păstrate curate şi sfinte, numai acolo pot să locuiesc, şi pot cu 
cei ce se curăţesc şi se sfinţesc şi priveghează aşa şi păstrează 
aşa pentru Domnul locurile sfinţite de ei. O, cine ştie să în- 
ţeleagă aşa puterea locurilor sfinţite? Cine mai este pe pământ 
cel ce aşteaptă aşa pe Domnul? 

O, mamă Fecioară, mama Mea scumpă, e ziua ta de 
pomenire în această zi. Am aşezat pe masa poporului Meu 
învăţătură pentru credinţa rugăciunii, mamă. Tu eşti chezaşă 
la Dumnezeu pentru cei ce Mă slăvesc cu dor şi cu laudă înaltă 
până la cer, mamă. O, aşa te-ai arătat tu atunci, în ziua aceasta 
în văzduhul bisericii Vlahemei, când ceată mare de creştini 
lăudau pe Domnul în zi de duminică şi privegheau înaintea 
cerului pentru viaţa lor cu Dumnezeu, iar tu ai stat în văzduhul 
bisericii deasupra lor cu slavă înconjurată şi ţi-ai întins omo- 
forul peste ei, iar cel ce te-a văzut atunci în văzduh, nebunul 
de dragoste de Dumnezeu şi de sfinţii lui, a trezit el spre aceas- 
tă descoperire pe ucenicul său şi l-a întrebat: „ Vezi, oare, tu pe 
împărăteasa, Maica Domnului, stând în slavă şi acoperind sub 
omoforul ei poporul adunat? ”, „ Văd, o, văd, părinte, văd, şi 
mă prinde spaima de această arătare acum, aici ”, Aşa i-a răs- 
puns ucenicul cel credincios părintelui său cel minunat în iu- 
bire şi în rugăciune. 

Sărbătorim acum această zi atunci trăită de cei mulţi din 
Vlaheme, şi te dau cuvânt de povaţă peste cei ce iubesc pe 
Domnul, mamă. Are nevoie de învăţătură din cer cel credin- 
cios, aşa cum au avut nevoie de arătarea preaslăvită a ta cei 
din vremea aceea, când tu te-ai arătat lor în văzduhul bisericii, 
după ce ei au slăvit pe Domnul toată noaptea aceea, mamă. O, 
de-ar şti şi ei, cei ce Ne laudă cu rugăciune şi cu cântări, de-ar 
şti şi ei să Ne dea şi ei mângâierea care Ne poate mângâia pe 
Noi, o, mamă! 

I ubirea Ta, Doamne şi Fiule scump al meu, 
e mult s-o înţeleagă omul cel neînvăţat de 
Tine din cer pe pământ. O, e tot o lacrimă cerul de sfinţi după 
iubire de pe pământ spre cei din cer. 

Nu mai păstrează nimeni locurile curate pentru Tine şi 
pentru sfinţi, Doamne. Toate sunt ale oamenilor, care sunt peste 
tot. Slujitorii din locurile sfinţite nu au trăire sfântă, iar cei ce 
merg spre locurile acelea pentru închinare, nu ştiu aceştia du- 
rerea aceasta a cerului de la cei ce stau şi stăpânesc peste locuri 
sfinţite, fără ca ei să se sfinţească pentru ele şi să stea sfinţi pe 
ele. O, nu mai avem locuri sfinţite pentru Noi, Fiule scump. 
Ne umilim mult, căci omul ne cere pentru el peste tot, iar pen- 
tru noi cu el nu Ne mai cere omul. 

Am stat în văzduh în biserica din Vlaheme atunci şi 
m-am arătat semn ceresc peste cei adunaţi la cântare de slavă, 
şi am întins apoi peste ei omoforul meu, ca mulţumire pentru 
slava adusă nouă în zi de duminică, zi de adunare a lor sub nu- 
mele Tău, dar oamenii nu se sfinţesc pentru Tine, o, Doamne. 
De atunci stă această zi de sărbătoare scrisă în biserică şi 
pomenită ea de cei slăvitori, dar dacă şi cu fapta lor ar slăvi ei 
pe Domnul, atunci ar fi întreagă iubirea lor şi adevărat graiul 
slăvirii lor şi jertfa inimii lor. 


Stă diavolul cu capcana desfăcută larg peste tot pe unde 
poate să-i cadă pe oameni sub păcatul părerii de sine, ca să nu 
poată coborî peste ei daruri de la Dumnezeu, aşa cum purta 
daruri şi descoperiri prin dar cel ce m-a văzut pe mine în 
văzduhul bisericii şi m-a mărturisit atunci ucenicului său şi i-a 
deschis acestuia ochii ca să vadă arătarea cerească. Omul se 
bucură să fie grăit de bine de Dumnezeu şi de oameni şi se 
bucură să fie mângâiat şi lăudat, dar se întristează când este 
grăit de rău, o, Doamne. O, nu ştie omul ce este bine pentru el, 
Fiule scump. Numai cât îl vorbeşte pe cineva de bine, numai 
cât îi spune cineva partea lui cea bună, fie lui, fie altuia cele 
despre el bune, gata şi diavolul se pregăteşte să-l pice cumva, 
să-l păteze cumva pe acela cu părerea de sine, să-l pişte de 
inimă, să-i strice umilinţa şi aplecarea şi puterea lui cea bună, 
şi numai ce-1 vezi pe acesta că-şi schimbă umilinţa şi frumu- 
seţea ei cea de sus, aplecarea inimii şi blândeţea ei şi smerenia 
faptelor lui. 

O, Fiule scump Iisus al meu, dacă rugăciunea celor 
adunaţi înaintea Ta nu aduce ea descoperiri cereşti peste ei, e 
slabă, e mică rugăciunea lor şi nu se face ea minune peste ei. 
Trebuie glas de rugăciune, Fiule scump. Trebuie inimă aprinsă 
pentru Tine şi duioşie multă în ea, iar credinţa rugăciunii tre- 
buie să-i cuprindă cu putere pe cei rugători. Trebuie slujitori 
tari pentru glasul rugăciunii bisericii, căci trebuie Tu să vii 
acum cu cele din urmă împliniri ale împărăţiei Tale cu oamenii, 
Fiule scump, şi trebuie cerute acestea, şi de pe pământ trebuie 
să vină glasuri rugătoare cu fierbinte strigare, cu duioasă 
chemare ca să vii. N-ar mai trebui să se audă altfel de grăiri de 
rugăciune spre cer de la cei fierbinte rugători, decât glasuri care 
să Te cheme pe Tine să vii şi să-Ţi înteţeşti venirea şi să-Ţi 
întăreşti împărăţia Ta cu ei, o, Doamne împărat peste făpturi. 
O, cine Te mai cheamă să vii? Cine cu adevărat ştie ce este 
venirea Ta, Fiule scump, Care vii? E vremea să vii, şi de aceea 
vii şi tot mereu vii. Ne punem nădejdea în fiii cuvântului Tău 
cel de azi, coborât peste ei din gura Ta pentru pregătirea lor 
cea mare înaintea Ta, pentru statul lor cu Tine pe pământ înain- 
tea Ta, o, Doamne scump. Să înveţe fiii poporului cuvântului 
Tău glasul cel dulce al cuvântului rugăciunii lor spre Tine, 
Doamne, şi toţi să stea cuprinşi sub glas de rugăciune rugătoare 
cu foc, cu inimi aprinse, o, Doamne. Credinţa rugăciunii Te va 
aduce, şi apoi ea îl va aduce pe om la Tine, va aduce venirea 
omului, şi venirea Ta apoi, o, Fiule scump. Care aştepţi să vii 
şi să fii cu oamenii pe pământ. 

Binecuvintez mereu înaintea Ta pământul român pentru 
slava Ta de pe el, o, Doamne. Păstrează-1 şi ocroteşte-1 mereu 
şi slăveşte-Te din el peste pământ şi scrie-Te biruitor de pe 
acest tron, şi munte de slavă să-l arăţi pe el peste pământ. Eu 
aşa aştept, eu aşa Te aştept, de pe vatra neamului român să stai 
Mântuitor şi biruitor cu împărăţia Ta, şi toiag de cârmuire să 
Te faci peste neamuri. Şi acum îţi dau loc cu cuvântul Tău cel 
scump, căci Tu eşti Fiul Tatălui şi eşti Cuvântul Lui, o, scumpul 
meu Fiu Iisus, şi ai de la Tatăl cuvântul şi îl împlineşti pe el, şi 
Te faci semănător, o, Doamne scump, şi creşte rodul lui, căci 
ce este scris vine spre arătare, o, Fiule scump. Amin. 

E mult cuvântul Meu peste poporul cuvân- 
tului Meu, o, mamă. Mă mângâi când îi 
pot grăi lui, când am cu cine să-Mi grăiesc cuvântul. 

O, să Mă mângâi şi tu, măi poporul Meu, şi să stai cu 
Mine de vorbă, fiule, că n-am cui să-i mai grăiesc pe pământ, 
căci omul grăieşte ca el, nu ca Dumnezeu, şi nu-i place lui să 
grăiască Domnul cu el, căci el are gura deprinsă cu deşertăciuni 
şi miroase urât cuvântul gurii lui, după cum şi învaţă el învă- 

ţătură urât mirositoare de pe pământ, de la deşertăciunea cea 
de pe pământ. Şi precum ceea ce mănâncă omul cu gura iese 
apoi prin dos din trupul lui şi miroase urât şi strică mirosul din 
jur, tot la fel, ceea ce culege el cu mintea şi cu inima mult şi 
fără de măsură, iese apoi prin graiul gurii lui, prin suflarea gurii 
lui cu multul şi miroase urât şi face urât peste mulţi în jur, şi 
nu poate Domnul sta lângă gura omului cu vorbire goală, vor- 
bire ca pe pământ. 

Să Mă mângâi cu tine, măi poporul Meu, căci cuvântul 
Meu te învaţă să ai minte şi grăire ca a Mea, şi să-Mi dai mân- 
gâiere, şi să-Mi dai glas dulce de rugăciune cu strigare înaintea 
Mea, ca să vin cu multul Meu cuvânt şi să-l aşez peste pământ, 
căci dacă n-aş avea cui să-i grăiesc cuvântul Meu cel de azi, 
cum M-aş mai aşeza Eu în zilele acestea cuvânt peste pământ? 

O, păstrează-te în cer cu statul tău înaintea Mea, poporul 
Meu, că pe pământ nu e de stat, şi e de sfinţit pământul cu cu- 
vântul Meu cel mult, şi Mă bucur când te văd cum faci pentru 
Mine şi pentru tine frumos şi tot mai frumos peste tot pe lo- 
curile Mele cu tine şi cum împodobeşti tu pentru slava Mea cu 
tine tot mai slăvit pământul pe care ţi l-am dat să-l faci sfânt 
pentru Domnul tău şi pentru tine cu El pe pământ acum, la 
sfârşit de timp. 

Iată, binecuvintez de sus şi de jos toată dăruirea ta, 
toată dragostea ta, şi cu dragostea toată să le lucrezi pe toate 
înaintea Mea, pentru slava Mea să le lucrez, căci tu, fiule, eşti 
poporul care aşteaptă pe Domnul, care-L primeşte pe El, şi-I 
dai stat cu tine Domnului şi sărbătoare şi casă cu tine pe 
pământ, căci Eu vin cu sfinţii la tine, iar tu îmi dai sălaş Mie 
şi lor în mijlocul tău. 

Eu, Domnul, binecuvintez toată pregătirea ta cea înain- 
tea Mea gătită şi vin la tine şi petrec cu tine, poporul Meu de 
azi al cuvântului Meu, iar slava aceasta o vei vedea curând, 
curând şi te vei bucura mult de ea, o, fiule, şi vei fi tu bucuria 
Mea, şi va fi ea acum şi pe vecii mângâierea Mea şi a ta. Amin, 
amin, amin. 

1/14 octombrie 2012 

Sărbătoarea cuvioasei Parascheva 

Domnul este lipsit de părtăşia cu omul. învăţătură pentru taina 
rugăciunii. Veghea pentru statul Domnului în om. Cum să se ferească 
omul de cădere. Omul nu poate scăpa de sine decât prin supunere 

mereu. Taina umilinţei. Trufia omului şi lucrarea lui. 

B in cele ce nu se văd vine glasul Meu peste pă- 
mânt şi se face cuvânt şi se împarte spre hrană 
sufletelor care au credinţă în Mine şi dor de mângâierea Mea 
peste ei, căci cu duhul mângâierii le-a zidit Dumnezeu pe toate 
câte se văd şi câte nu se văd, şi toate mângâie sufletul omului 
şi toate grăiesc, fie pentru că se văd, fie pentru că se înţeleg 
prin credinţă, căci aşa cum credinţa are grăirea ei, tot la fel 
grăirea celor ce se văd grăieşte cu cei ce le văd pe ele, iar taina 
facerii rămâne cu minunea ei mărturisind pe Dumnezeu, Cel 
ce a făcut cerul şi pământul şi toate ale lor câte se văd şi câte 
nu se văd. 

Pace ţie, popor al venirii Mele cuvânt pe pământ acum, 
la sfârşit de timp! Sunt Domnul Iisus Elristos şi stau cuvânt în 
mijlocul tău în sărbători şi am istorie scrisă şi cu lungime de 
vreme pentru ea. Pace ţie, fiule care Mă ai pe masa ta cuvânt 
al duhului mângâierii şi care Mă împărţi celor ce cred că sunt 
cu tine şi peste tine cuvânt! Poposesc cu sfinţii la masă cu tine, 
că e sărbătoare de sfinţi în ziua aceasta. Mă bucur când tu faci 
popas şi veghe pentru sfinţi în sărbătorile lor, şi Mă gătesc şi 


Eu cu cuvântul glasului Meu şi al lor la masă cu tine, că la tine 
face Domnul popas cu sfinţii Săi în sărbători, şi tu eşti gazda 
lor, şi ce frumos şi ce sfânt este să aibă Domnul unde trage şi 
unde prânzi pe pământ cu cei iubiţi de El şi care-L aşteaptă şi 
îl primesc să vină când El călătoreşte între cele ce nu se văd şi 
cele ce se văd ale Lui şi ale sfinţilor Lui, locaşuri purtătoare 
de Dumnezeu şi călătoare printre cei ce ştiu să primească cerul 
pe pământ în petrecere cu ei! 

Ar trebui să creadă tot omul ceea ce spun Eu acum, dar 
mulţi doar se fac că au credinţă şi că umblă după Dumnezeu şi 
după sfinţi, căci dacă ei nu înţeleg adânc starea şi adevărul 
cerului şi al sfinţilor lui în cer şi pe pământ, credinţa lor e 
trecătoare, e firavă, e după necazurile lor folosită, ca să le vină 
din cer ajutor şi împlinire şi atât. 

O, cât aş vrea să-l fac pe om să-L cunoască pe Dum- 
nezeu aşa cum se cuvine şi să-L înţeleagă şi să-L aibă cu tot 
întregul Lui înaintea omului! Părtăşia Mea cu omul e minu- 
nată, dar el se apleacă prea puţin să fie cu Mine în părtăşia lui 
cu Mine, şi puţin de tot îmi dă omul popas şi stat cu el după 
tot adevărul statului Meu cu omul. 

Cea mai puţină iubire şi petrecere am din partea omului 
pentru Mine. Lipsit sunt de lângă el prin purtarea lui, dovedi- 
toare aşa. Nu avem tărâmuri diferite, căci cerul începe de la 
pământ în sus, dar sunt cele două lumi, văzutele şi nevăzutele, 
şi numai sfinţii cei mari le-au văzut şi le văd pe amândouă 
deodată şi le dau lor toată primirea, toată privirea, toată petre- 
cerea lor cu ele, cu adevărul lor laolaltă, dar cine-şi pregăteşte 
mintea pentru acest adevăr? Adevărat am spus Eu, Domnul, că 
mai fericiţi sunt cei ce cred în cele ce nu se văd până să le vadă, 
dar trebuie credinţa lor să lucreze până acolo unde se văd cele 
nevăzute şi să le vadă apoi, căci altfel omul calcă peste ele 
mereu şi se mulţumeşte cu pământul cel văzut de el sau cunos- 
cut de el. 

Am pus în mijlocul tău învăţătură pentru taina rugă- 
ciunii, măi poporul Meu, că trebuie să găsească la tine mulţi 
învăţătura Mea şi s-o ştie ei de la Mine, căci am spus: rugân- 
du-vă să vă adunaţi la rugăciune şi nu grăind alte grăiri pe cale, 
şi iarăşi am spus: aveţi grijă mare de lucrarea cea pentru ier- 
tarea păcatelor voastre cele de odinioară, rugându-vă din rugă- 
ciune în rugăciune pentru aceasta, aşa cum se rugau proorocii 
pentru ei şi pentru restul poporului apoi, până să ceară ei de la 
Domnul pe cele pentru vremea lor şi pentru cele venite pe 
neaşteptate în calea lor, de Mă cereau ei de sprijin şi de izbândă 
peste vremea cea rea. Am spus că veghea cea pentru statul în 
Domnul mereu îl păzeşte pe om de păcatul cel proaspăt dorit 
de diavol în om, iar cei slabi în faţa păcatului ispititor trebuie 
şi mai mult să vegheze şi să rostească rugăciuni şi să ceară pe 
Domnul alături pentru ei, căci sfinţii aşa lucrau şi aşa biruiau 
şi aşa se biruiau, că mereu trebuie să se biruiască pe sine omul, 
şi aceasta pentru că nu are veghea cea întreagă şi cea întărită 
pentru paza sufletului lui. 

în zi de sărbătoare de sfinţi în mijlocul tău las învăţătură 
de viaţă pe masa Mea cu tine, poporul Meu, şi tot aşa şi sfinţii 
Mei, iar venirea Mea cu sfinţii îi face pe ei mărturisitori şi 
lucrători cu Mine peste cei de pe pământ, şi mai mare bucurie 
ei nu au ca şi atunci când cu Mine vin şi se aşează cu Mine în 
carte, cuvântând cu Mine şi cu oamenii, că de ce altceva ar 
veni ei cu Domnul spre oameni în cuvânt? 

Dau să-l învăţ pe om această credinţă, că el nu ştie cum 
şi ce înseamnă să fie credinţa lui. Eu şi sfinţii Mei Ne aşezăm 
înaintea oamenilor şi le spunem lor cum să le fie credinţa şi 
lucrarea ei înaintea Mea şi a sfinţilor Mei, şi iată, din ceata 

cuvioşilor patriei cereşti se desprinde acum învăţătură sfântă, 
căci este serbată între cei din cer cuvioasa Parascheva, mărturi- 
sitoare cu trupul ei cel sfânt, aşezat înaintea oamenilor în ceta- 
tea Moldova, pe vatra neamului român. Eu, Domnul Iisus 
Hristos, binecuvintez intrarea sfinţilor Mei în cartea cuvântului 
Meu, prin care cerul grăieşte pe pământ. Amin. 

artea Ta, Doamne, cuvântul Tău din zile- 
le acestea, care se face carte pe pământ 
în mijlocul unui popor de ucenici, cu care Ţi-ai făcut casă şi 
masă şi venire la el cuvânt, cartea Ta este calea noastră spre 
oameni şi venirea Ta cu sfinţii, o, Doamne Iisus, scump şi iubit 
al celor sfinţi ai Tăi, căci cine Te iubeşte, după dreptate Te 
iubeşte şi Te doreşte lor. Credinţa în cele ce nu se văd, şi de 
unde vine pe pământ glasul cuvântului Tău şi al sfinţilor Tăi, 
această credinţă nu ştiu cum s-o însemne oamenii în cugetele 
şi în inimile lor, o, Doamne Care vii şi Te slăveşti venind, căci 
Tu eşti tot o slavă între cele ce nu se văd şi cele ce se văd. O, 
de şi-ar închipui omul măcar o frântură din această slavă, ar 
sta mai mult cu Tine omul! O, ce puţin îţi dă omul Ţie din tim- 
pul lui! Doar când e apăsat şi caută la Tine ajutor şi mângâiere 
în necazuri, doar atunci s-ar mai apleca şi el cu gândul spre 
Tine şi spre ajutorarea de la Tine. O, ce puţin Te caută omul, 
Doamne! Ce mare eşti Tu, şi ce mic e omul şi ce puţin ştie el 
că e mic! Nu-1 prinde pe om fiori pentru măreţia Ta şi pentru 
multul ei adevăr între cer şi pământ. 

O, fii ucenici ai Domnului, Care Se face cuvânt la voi, 
fiţi plini de înţelepciunea Domnului, fiilor! Aplecaţi-vă prin ea 
unii în faţa celorlalţi, căci aceasta face înţelepciunea cea de sus 
în om. O, învăţaţi să puneţi peste voi mereu cuvântul cel îm- 
plinitor şi împlinit frumos, căci Domnul vă învaţă, nu omul de 
pe pământ. 

O, fiule, păzeşte-te de cădere, dar ştii cum să te păzeşti? 
Iată, păzeşte-te să nu doreşti să fii mai bun decât ceilalţi fraţi 
ai tăi, dar caută cu toată fiinţa şi dăruirea ta să fie toţi mai buni 
decât tine, şi să-i iubeşti aşa să fie, şi aşa îţi vei păstra viaţa de 
cădere şi umilinţa vieţii, că aşa fel de umilinţă îi trebuie celui 
ce este fiu al lui Dumnezeu, care-şi are grijă de mântuirea sa 
şi de trecere înaintea Domnului, pentru el şi pentru mulţi apoi. 
O, să ai silinţa, să ai dorul nestăvilit şi să-ţi dai toată vlaga ta 
să-l faci şi să-l ştii pe fratele tău mai bun decât pe tine, iar 
odihnă să nu cauţi pentru această lucrare, ci trudă tot mereu 
pentru ea. Aşa sunt cei iubiţi de Domnul şi mult iubiţi de El, 
aşa sunt cei ce seamănă cu El, şi scris este despre ei: «Vor fi 
asemenea Lui, căci II vor vedea cum este El», îl vor vedea în 
ei, cu asemănarea Lui în ei şi-L vor mărturisi pe El, pe Do mn ul 
venit în trup şi trăind în cei ce se aseamănă Lui. 

Fiţi ochi şi urechi spre Domnul, Care grăieşte peste voi, 
fiilor, şi despre Care voi să le spuneţi mereu celor ce caută pe 
Domnul grăind la voi. Din cele ce nu se văd şi nu se aud de 
ochii şi de mintea celor de pe pământ, de acolo grăieşte Dom- 
nul peste voi şi Se face auzit, şi aşa adevereşte El vouă şi celor 
ce cred ca voi Fiinţa lui Dumnezeu şi facerea nevăzutelor Lui. 
îi prind fiori pe cei ce vin la sărbători spre aceste grădini ale 
coborârii Domnului la masă cu voi. Aceştia ştiu cum să vină 
şi de ce să vină, şi le trebuie încă şi încă sprijin credinţei lor, 
căci le trebuie mai multă împlinire a Domnului în ei cu fapta, 
căci credinţa cea învederată în fapte, aceasta este cea cu putere 
pentru ei. 

Din ceata cuvioaselor grăiesc eu în ziua mea de serbare 
şi v-am grăit vouă pentru credinţă şi pentru faptele ei în cei ce 
dau de acest izvor, şi nu de mine v-am grăit, căci Domnul este 
Cel ce ne mărturiseşte pe noi, pe sfinţii Săi. Nu uitaţi lucrarea 


iubirii de fraţi, fiilor ucenici. Aplecaţi-vă unii înaintea altora 
fiecare ca în faţa celui mai bun decât el, căci viaţa celor sfinţi 
este greu înţeleasă de către cei ce dau să caute pe Domnul cu 
petrecerea vieţii lor. Iubirea nu răneşte ci se apleacă, iar dacă 
răneşte, nu este ea. Ea poate fi şi doctor cu doctorie amară pen- 
tru vindecarea omului, dar, oare, toţi sunt doctori? O, râvniţi 
la darul dragostei, din care se nasc apostoli şi prooroci şi 
tămăduitori şi mărturisitori de Dumnezeu, de la Care vine 
darul. Bucuria că am grăit în cartea Domnului în ziua mea de 
serbare acum nu se aseamănă cu altă bucurie de pe pământ 
pentru cei sfinţi. 

S-a strâns puhoi lume de pe lume la racla trupului meu 
în cetatea Moldovei, dar mângâiere n-am avut, căci cerşetori 
sunt toţi şi faloşi sunt mulţi din ei ca să se arate că vin la raclele 
sfinţilor, dar mărturisitori aproape că nu găseşti între cei ce se 
strâng, cerând ca să primească. Lumea are multe interese, şi 
pentru acestea vine ea spre sfinţi. Cine se gândeşte la un sfânt 
în slava lui cerească şi lucrătoare din loc în loc, lucrare vie şi 
împărtăşitoare între cei credincioşi după adevăr şi dăruiţi Dom- 
nului cu viaţa lor? Această credinţă nu se poate uşor căpăta de 
careva, căci pentru ea trebuie să se desprindă omul de pământ 
şi de sine însuşi şi de toate cele ce se văd, şi să-i călătorească 
apoi dorul spre ţara cea de sus, cea nevăzută cu ochiul trupului, 
dar cea mai vie, cea mai adevărată, şi spre care dorul sfinţilor a 
tânjit în ei pe pământ. Iată, spre acolo nu doreşte dorul din om, 
căci omul este legat de pământ din pricina neascultării lui de 
Dumnezeu şi nu de altceva, căci cel ce iubeşte cerul, acela face 
cerul pe pământ cu el şi lângă el, prin dorul lui de Dumnezeu şi 
de sfinţi şi petrece cu ei pe pământ ca şi în cer şi leagă cerul de 
pământ, aşa cum sfinţii au ales petrecerea lor cât au stat cu 
trupul între oameni şi şi l-au supus pe el dragostei şi dorului de 
Dumnezeu, făcându-şi-1 casă pentru Domnul pe pământ. 

O, fii ai oamenilor, voi ce iubiţi pe pământ? Iată ce vă 
îndemn: iubiţi supunerea, şi veţi scăpa de apăsări şi de tristeţi 
şi veţi zbura spre Domnul cu inima din voi şi-L veţi iubi pe El 
dacă-L veţi gusta. Nu uitaţi că Domnul este adevăr, nu închi- 
puire, că El este mai adevărat ca voi, mai mult şi peste tot întru 
toate, dar supuneţi-vă Lui întru toate, că pe pământ nu scapă 
de sine omul decât prin supunere, mereu supunere, dacă vo- 
ieşte să fie mereu eliberat şi iubitor de Domnul apoi, căci Dom- 
nul este iubirea cea din om dacă omul învaţă bine ce înseamnă 
Dumnezeu cu el, şi sfinţii Săi apoi şi toate oştirile cereşti, slu- 
jitoare între cer şi pământ pentru Dumnezeu şi pentru oameni 
şi pentru toate cele ce sunt şi mărturisesc pe Domnul împă- 
răţind între sfinţii Săi. Amin. 

O, Doamne, învaţă-i pe oameni taina credinţei şi lu- 
crarea ei lucrând cu ei şi pentru ei! Mai adevărată să le fie 
credinţa, mai desluşită să fie în ei lucrarea ei şi fapta ei apoi. 
Am grăit cu dor mult poporului cuvântului Tău de azi şi am 
dat din duhul meu spre împărţire, căci sunt cu Tine în venirea 
Ta, şi am ceata cuvioaselor cu mine în ziua mea de serbare între 
sfinţi. O, de ar şti oamenii cum trebuie să fie ziua de serbare a 
sfinţilor şi cât de adevăraţi ar fi să fie ei cu statul şi cu petre- 
cerea lor în sărbătoare cu sfinţii în zile sfinte! 

O, ce tărâm frumos pentru noi aici, unde Tu, Doamne, 
ai masa Ta de cuvânt! E mult şi mare cerul cu toţi locuitorii 
din el, dar toţi încap aici, cu Tine în sărbători, iar puterile ce- 
reşti ne poartă, Doamne, şi toate au deosebit lucrarea lor, şi 
una se face ea pentru slujirea Ta şi a sfinţilor Tăi între cele ce 
se văd şi cele ce nu se văd, şi pe care Tu le aşezi alături, unele 
în altele aici, când Tu vii cu masă din cer aici. 

în numele sfinţilor toţi mă aplec cu sfială sfântă şi-Ţi 

mulţumesc cu ei pentru slava Ta cu noi aici, pe pământ, în mij- 
locul poporului glasului Tău cel de azi cu el peste pământ, 
Doamne. O, ce mare mărturie este lucrarea Ta cu el! Cine ar 
putea purta această slavă a Ta şi să nu cadă sub ea? Dar Tu eşti 
blând, ca şi lucrarea Ta cu cei credincioşi din toate vremile, 
căci umilinţa Ta este fără de margini, o, Doamne. Amin. 

O sfinţi iubiţi ai Mei, voi sunteţi slava 
^Mea, iar Eu slava voastră, căci a sfinţi- 
lor este umilinţa cea pentru credinţă, şi nu ştiu creştinii de rând 
taina umilinţei şi marea şi tainica ei lucrare. O, dacă Eu nu 
M-aş fi umilit în toată vremea, n-ar mai fi Dumnezeu între 
pământ şi cer, n-ar mai fi! O, iată de ce nu este omul. El n-are 
umilinţă, săracul, el nu pricepe fiinţa lui Dumnezeu, Care Se 
umileşte ascunzându-Şi fiinţa sub vălul umilinţei Lui. Credinţa 
cea fără de umilinţă nu are rod pentru cer. Din cele ce nu se 
văd grăieşte Domnul peste pământ, şi stă umilit pentru grăirea 
Lui şi stă ascuns sub cele nevăzute ale Lui, şi care îl acoperă 
pe El. Cum să-l deprind şi pe om să nu se mai trufească, să nu 
se mai arate atât de mult, să nu se mai creadă atât cât el nu este 
şi să nu se mai uite cât este şi cât nu este el? O, neumilinţa 
omului stă în calea lui, oprindu-1 pe el înspre cele cereşti şi 
slăvite foarte pentru ochii celor slabi cu credinţa. 

O, Tată Savaot, o, Tatăl Meu, să cadă această despăr- 
ţitură, că Mi-e dor de credinţă adevărată în om, Tată! E departe, 
departe de Noi omul, chiar dacă Noi suntem atât de aproape 
de el! O, până când, Tată, această despărţire? Iar Tatăl Mă aude 
şi-Mi spune: 

ând omul se va schimba în umilinţă ca 
şi Dumnezeu, atunci nu va mai fi des- 
părţit de Noi şi Ne va vedea, şi va vedea omul pe cele ale Dom- 
nului, care au fost şi sunt şi vor fi, şi care vor rămâne pe vecii, 
o, Fiule scump. Amin. 

O pace ţie, popor al glasului şi al cuvântu- 
lui Meu! Din cele ce nu se văd vine 
glasul Meu la tine şi se face hrană sufletului tău şi multor su- 
flete care tânjesc şi învaţă să tânjească după Dumnezeu. O, 
să-i înveţi tânjirea după Dumnezeu pe toţi cei ce se strâng la 
sărbători lângă Mine şi lângă tine aici, că vreau să Mă bucur, 
măi poporul Meu, cu Mine în ei, cu ei în Mine, şi să am mân- 
gâiere cu ei. 

Iată, fiilor, trebuie să ne pregătim pentru sărbătoarea în- 
gerilor cu strângere la izvor, că vin cetele îngerilor cu serbarea 
lor cea bisericească şi vom avea oaspeţi din cer şi de pe pă- 
mânt, fiilor. Fiţi plini de umilinţă pentru venirea Mea la voi cu 
sfinţii şi cu îngerii, fiilor! O, fiţi fiii lui Dumnezeu prin darul 
umilinţei din voi, şi fiecare să-l socotească pe fratele său mai 
bun decât pe el, şi fiecare să-şi dea toată silinţa pentru această 
împlinire, pentru fiinţa şi strălucirea Mea în fratele său, şi aşa 
veţi împlini pe Domnul în voi, pe Mine în voi cu fiinţa Mea, 
cu umilinţa Mea în voi, o, fiilor. Amin, amin, amin. 

14/27 octombrie 2012 

Sărbătoarea sfântului mare mucenic Dimitrie, 
izvorâtorul de mir 

Mângâierea este numai cea din cer. Să se lucreze numai bisericeşte. 
Rugăciune în cer a sfântului Dimitrie Basarabov pentru neamul 

român. 

M i-e dor să fiu pe pământ în petrecere cerească 
cu oamenii, Mi-e dor mereu. O, ar trebui să se 
înveţe oamenii să stea în aşteptarea Stăpânului lor, şi cu dor să 
stea, şi să Ne întâlnim la mijlocul căii cu dorul din ei şi să pot 


apoi cu primire din partea lor să stau în petrecere cerească la 
masă cu ei apoi şi să le fiu Stăpân dulce şi să le fiu lor Dum- 
nezeu, căci dureros este de pe pământ şi până la cer lipsa Dom- 
nului de pe pământ, de la masa şi petrecerea omului, şi fericit 
este satana de la toţi oamenii care petrec fără Mine, fără Tatăl 
Savaot, fără cei din cer cu ei, fără dor de Noi în ei. 

O, popor al cuvântului Meu cel de azi peste om, îmi alin 
dorul Meu cel greu dacă te am pe tine cărare a Mea spre oa- 
meni. E mare cât Dumnezeu durerea Mea că nu pot să fiu cu 
cerul pe pământ în petrecere cerească, şi Mă doare de la toată 
petrecerea omului. Eu, Domnul Iisus Hristos, n-am găsit nici 
acum două mii de ani o bucăţică de pământ în care să pot găsi 
pe cineva cu Dumnezeu în el pentru ca să primească în casa sa 
taina cea din veac ascunsă până şi de îngeri, naşterea Mea din 
trup de Fecioară, şi n-am găsit odihnă şi popas nicăieri pentru 
venirea Mea, n-am găsit primire şi uimire pentru cele cereşti 
în cineva pe pământ. Iată, nici azi nu încap în petrecerea celor 
de pe pământ. M-aş bucura nespus să Mă pot face simţit, să 
Mă pot face văzut şi să las mărturii mari din loc în loc, să pun 
dragoste de Dumnezeu şi dor în inimi, să deschid ochii multora 
ca să-L vadă pe Domnul, să pot petrece cu ei ca şi cu ucenicii 
Mei acum două mii de ani şi să Mă port din loc în loc şi să dau 
multora bucurii şi mângâieri şi să petrec cu ei mai frumos decât 
în cer, căci în cer e lacrimă şi dor după cei de pe pământ şi e 
ştirbită fericirea din pricina dorului după om al Domnului şi al 
sfinţilor Lui. Mă aşteaptă sfinţii cu dor plin de fiori să Mă în- 
torc în sfat şi în petrecere cu ei după ce Eu cobor la voi şi Mă 
las cuvânt pe masă la voi, şi Mă aşteaptă sfinţii, fiilor, ca pe 
împăratul tuturor şi Mă primesc aşa, căci sunt înconjurat de 
oştiri cereşti în toată vremea ca un împărat Care are slujire 
mare lângă El. 

O, aşa cobor la voi, înconjurat de oştiri cereşti, măi fiilor. 
Să audă aceasta cei ce Mă iau de la voi cu coborârea Mea la 
voi şi cu dulcele ei cuvânt, cu care pe toţi i-aş mângâia şi le-aş 
împărţi din cer bucurii care nu se sting, care nu pier aşa cum 
pier bucuriile de pe pământ odată cu trăirea lor, şi care nu sunt 
decât năluci, şi nu rămân. 

O, pace vouă, măi fiilor! Vă găsesc în aşteptarea Mea, 
în aşteptarea Stăpânului vostru, că e sărbătoare de sfinţi, şi vin 
la masă cu voi însoţit de oştiri cereşti. Vă vestesc că vin la voi 
curând, curând cu oştirile îngereşti, măi fiilor, căci se apropie 
sărbătoarea lor bisericească, aşezată de sfinţi ca să fie ea pe- 
trecere cu cei credincioşi Domnului pe pământ. Toată aşezarea 
serbărilor sfinte, rânduite de sfinţi pe pământ prin biserica 
sfinţilor ei, toate ar fi să fie petrecerea celor din cer cu cei de 
pe pământ adunaţi în sărbători sfinte, dar oamenii nu au ochi 
deschişi pentru oştirile cereşti pe pământ cu ei, nu au nici 
măcar în sărbătorile cerului când ele vin prin aşezarea lor de 
cei sfinţi ai bisericii de la început când harul şi darul erau mari 
prin lucrările lor peste pământ, căci erau mulţi sfinţi cu viaţa 
lor, şi prin ei lucra Domnul cu oamenii pe pământ şi se arăta la 
vedere lucrarea harului cel de sus prin sfinţi. 

Nimic nu am de adus la vedere pe pământ, decât slava 
cea cerească să petreacă ea cu oamenii, că nu e mângâiere pe 
pământ pe nicăieri, fiindcă mângâierea e numai cea din cer, iar 
altfel îi lipseşte ea omului, şi caută zadarnic el după ea şi cade 
din ea căutând, cade în minciuna care se voieşte a fi mângâiere 
pentru om. 

O, e orfan de mângâiere omul, chiar dacă Eu când am 
plecat iarăşi la Tatăl am lăsat cuvânt dulce şi am spus la cei de 
atunci, pentru ei şi pentru toţi cei de după ei şi am zis: «Nu vă 
voi lăsa orfani; vă voi trimite pe Mângâietorul cu toate cele 

ale Mele ca să vă dea vouă». 

Iată, fiilor, ar mai fi trei ani şi se împlinesc şaizeci de 
ani de când duhul mângâierii, Mângâietorul Cel promis de 
Mine atunci petrece în mijlocul unui popor pe vatra neamului 
român. în tot acest timp această şcoală cerească venită cu 
Mine, învăţătorul omului, a purtat sub duhul ei şcolari cu felul 
lor de a fi în tot felul. Unii au învăţat bine şi au ieşit învăţători 
pentru lucrul Meu şi pentru bucuria Mea, pe care de şapte mii 
de ani o aştept de la om şi peste om, iar alţii din şcoala Mea au 
învăţat cât au voit ei să înveţe şi să facă peste ei pe cele de la 
Mine, şi, iarăşi, alţii au stat mai mult sau mai puţin timp şi s-au 
dus iarăşi spre lume şi nu s-au folosit de şcoala Mea şi s-au 
pierdut de sub acoperământul Meu şi sunt acum fără acope- 
rământ şi umblă goi prin lume, iar ei nu ştiu şi nu cred aşa. Cei 
ce sunt la această şcoală au veşmântul ei, uniforma ei numai 
cât stau şcolari lângă Mine şi lângă duhul acestui izvor şi 
pământ ales al Meu şi îngrijit al Meu şi au nume nou, numele 
cel nou al poporului Meu cel de la sfârşit de timp, Noul 
Ierusalim, şi cu care Eu, Domnul, petrec şi stau în mijlocul lui 
şi pun la rază mereu viaţa şi fapta şi hrana minţii, care-şi are 
rumegarea ei în inima omului, aşa cum mâncarea cea pentru 
trup îşi are sălaş în pântecele omului, şi iată, sunt două feluri 
de locuri unde se strâng cele două feluri de hrană şi de strân- 
sura cea din om. Una este cea din mintea şi din inima omului, 
şi care iese din gura lui spre afară şi se strânge toată spre mân- 
tuirea sau spre osânda lui, precum este scris, iar cealaltă iese 
din pântecele lui, şi care intră prin gura lui în pântece şi iese 
apoi în hazna şi se întoarce în pământ, de unde a fost luată. 

O, fiilor, toate ale minţii şi ale inimii, şi apoi ale limbii 
omului, toate se strâng în locul de unde vine înapoi la om rodul 
strânsurii, bun sau rău. O, învăţaţi, fiilor, căci voi sunteţi la 
şcoala Mea. Fiţi ochi şi urechi pentru mintea şi pentru inima 
voastră apoi, şi mai ales pentru limba cu care grăiţi cu gura cu- 
vintele minţii şi ale inimii voastre, căci toate se strâng şi lucrea- 
ză pentru om binele sau răul, după cum lucrătorii cereşti ai 
cuvintelor oamenilor le strâng şi le aşează deosebit, după alu- 
atul lor, la locul de unde vine înapoi la om rodul care iese din 
acestea. O, mulţi au căzut loviţi crunt de înseşi cuvintele limbii 
lor, căci omul se grăbeşte, săracul, să-şi dea drumul semeţiei 
minţii şi a inimii lui şi să se arate cu cele dinăuntru ale lui, care 
nu stau înăuntru dacă sunt, ci ies şi-l arată pe om, şi se duc apoi 
spre sortarea lor prin lucrarea îngerilor în cete-cete lucrători 
din cer între om şi Dumnezeu, şi nu este altfel cu cele ieşite 
din om între om şi om, între oameni şi oameni, şi iată, de aceea 
vă spun Eu vouă mereu prin cei lucrători din partea Mea pentru 
voi că e bine să se lucreze numai bisericeşte cu toate cele ieşite 
din om fapte şi cuvinte, ori spre curăţirea trupului bisericii de 
cele ce sunt rele, ori spre zidirea trupului ei prin cele ce sunt 
bune de pus la acest zid, căci când cei ce au venit să înveţe de 
la această şcoală nu ştiu cum să înţeleagă, ei trebuie atunci să 
înţeleagă mai întâi lucrarea facerii lor, la care ei au venit, şi 
iată, e dureros, şi va fi dureros pentru mulţi din cei ce au venit 
şi vin şi nu stau să gândească şi să înveţe ce au mai mult de 
făcut şi de învăţat la şcoala aceasta a mântuirii omului care 
iubeşte şcoala mântuirii. 

O, măi fiilor, să ştie şi să înveţe toţi cei care aud şi iau 
de la voi cuvântul şcolii facerii omului, să ştie ei să nu-şi facă 
vrăjmaşi mântuirii lor mintea lor şi grăirea ei cu limba apoi, 
căci cuvintele gurii sunt ale minţii omului şi nu se pierd, ci se 
strâng toate, ori spre mântuirea lui, ori spre osândirea lui, după 
ce sunt cercetate de îngeri, şi iată ce mult face duhul mărturi- 
sirii prin biserică a celor învăţaţi de Dumnezeu, ca nu cumva 


vreo rădăcină veninoasă să facă lăstari şi rod în ei spre paguba 
vieţii lor. Omul trebuie să caute şi să-i placă să ia de la altul 
pentru mintea lui, căci el este deprins cu părtinirea de sine, cu 
părerea de sine, şi pentru care el răneşte duhul din jurul lui, şi 
trebuie apoi să dea socoteală. E bună strângerea şi lucrarea 
bisericească pentru toate cele din om, că nimeni nu e sănătos 
şi vindecat cu mintea, ci e mereu de curăţat şi de sortat şi de 
înviat Duhul Domnului în mintea omului, iar Duhul Dom- 
nului lucrează mereu astăzi, căci fiecare zi şi stare a omului îşi 
au mereu astăzi firea lor, şi răspunsul cel pentru ele apoi. 

O, ne-am dat la învăţat, am dat să punem pe masă în- 
văţătură ca să se găsească ea pe masă, dar Eu stau cu cetele de 
sfinţi mucenici la masa cea de azi cu voi, căci este serbat între 
cei din cer mucenicul Dimitrie, cel neclătinat în credinţă şi în 
fapta credinţei, căci în el a strălucit Domnul, şi a născut Domnul 
credinţă în El pentru mulţi prin acest mărturisitor al Meu. 

O, măi fiilor, numai cei ce nu au învăţat deplin, numai 
aceia mor iar, dar cel ce a învăţat pe deplin, acela rămâne 
neclătinat în Domnul, iar încercările credinţei lui sunt numai 
spre biruinţa cea pentru cer, şi aşa a dovedit cu mărturisirea lui 
înaintea necredincioşilor acest mucenic. Eu, Domnul, îi fac in- 
trarea: Binecuvântat să fie cuvântul lui lângă cuvântul Meu, al 
Domnului său Iisus Hristos învăţătorul, Care-Şi are sălaş şi 
strălucire în toţi cei sfinţi ai Săi. Amin. 

O binecuvântat şi preamărit ai fost şi eşti 
^şi vei fi de toţi sfinţii Tăi, de cei neclă- 
tinaţi în credinţă şi în duhul mărturisirii lor cea pentru Tine, 
Doamne, Mântuitorule Iisus şi învăţătorule mare! O, nu e de 
la om, nu e de la dragostea de Tine a omului, ci e de la credinţa 
în Tine pusă de Tine în el când Tu vezi la el că poate să se dea 
Ţie şi că înţelege el şcoala Ta, venirea lui spre Tine, Doamne, 
ca să-i dai de la Tine şi ca să Te aibă el apoi şi ca să Te păstreze 
Stăpân al său, nemaidându-se el de partea semeţiei, care ar 
căuta mereu să-l atace dinăuntrul lui când proba pentru aceasta 
vine la el ca să-i descopere aluatul şi să ştie el apoi cum stă 
viaţa lui înaintea Ta. 

O, cât de mult, cât de adânc trebuie să dea mintea lui de 
la el omul care vine la Tine să-i dai lui naştere din nou, iarăşi 
naştere, Doamne, şi nicidecum să-l naşti din cele din el pe el, 
căci Tu nu pui în burduf vechi pe cele noi ale Tale când dai 
să-l naşti din nou pe om. Numai cei ce se nasc aşa, deplin, 
numai aceia pot da naştere din nou altora, care-L iau pe Dom- 
nul din aceşti înviaţi, căci naşterea din nou a omului este în- 
vierea lui, şi trebuie să ştie cel ce înviază că a fost mort, şi 
trebuie să nu mai ia de la mort, ci să ia de la Tine, Doamne, 
căci Tu eşti viu în vecii vecilor şi lucrezi pentru toţi cei ce vor 
să se desprindă de omul cel vechi şi să se îmbrace în omul cel 
nou şi în cămaşa de botez, păstrată apoi în viaţa lui cea nouă. 
O, mulţi sfinţi au grăit în fel şi chip despre naşterea de sus a 
omului, dar altceva este să se întâmple această minune fără 
prea multă vorbă, ci prin Duhul Tău, Doamne, şi Care să treacă 
de la unul la altul prin lucrarea Lui, aşa cum s-a petrecut în 
vremea mărturisirii mele cea prin dureri pentru Tine, de m-a 
văzut Nestor şi a înviat în el Duhul Tău şi a nădăjduit prin mine 
în Tine şi a zis pentru biruirea celui vrăjmaş: «Dumnezeul lui 
Dimitrie, ajută-mi să-l dobor pe vrăjmaşul creştinilor Tăi!», 
iar Tu, Doamne, Te-ai lăsat biruitor prin iscusinţa mâinii lui şi 
prin darul credinţei coborât peste el în clipa aceea, după icono- 
mia Ta, şi l-ai iubit pe el şi l-ai luat cu mine în cer lângă Tine 
ca să nu apuce să se stingă în el râvna cea pentru Tine şi lu- 
crarea credinţei lui, şi minunat ai lucrat Tu atunci, o, Doamne 
minunat întru sfinţii Tăi şi plin de milă şi de bunătate pentru 

mântuirea omului rătăcit de Dumnezeu pe pământ! 

Toţi fiii poporului Tău să-Ţi dea putere în ei aşa cum eu 
Ţi-am dat, Doamne. Aceasta înseamnă să vină la Tine şi să fie 
cu Tine cei ce vin spre Dumnezeu dinspre veacul şi duhul lumii 
şi să-Ţi fie ei sălaş lucrător şi strălucit Ţie în ei, căci cum ar 
putea cineva mărturisi în alt fel pe Dumnezeu că este Stăpânul 
lui şi că este el al lui Dumnezeu între oameni? O, cât de frumos 
îl mărturiseşti Tu al Tău pe poporul care-Ţi primeşte azi cu- 
vântul Tău cel venit la el pe nori şi pe vânt şi pe taină de îngeri 
purtători, Doamne! Tot aşa să fie de frumoasă şi mărturisirea 
lui cea pentru Tine, căci cum ar dovedi cineva că este al Tău 
dacă Tu nu Te-ai putea mărturisi prin el? Aluatul Duhului Sfânt 
să se reverse de pe limba lor şi de pe faţa lor şi din purtarea 
lor, o, Doamne, căci Tu eşti Dumnezeul lor. Să spună cei ce-i 
văd pe ei, să poată spune cu credinţă: O, Doamne, Dumnezeule 
al lor, ajută-ne pe noi să-l biruim pe satana din noi şi din jurul 
nostru şi să biruim veacul şi duhul lumii, ca să fim ai Tăi cu 
totul apoi. Amin. 

Trebuie credinţă neclintită în cuvântul Tău de ieri şi de 
azi, Doamne, iar altfel nu se poate naşte din nou omul prin 
acest cuvânt venit de sus ca să pună peste om naşterea cea de 
sus, învierea dintre morţi a omului pierdut în el şi pedepsitor 
de Dumnezeu înăuntrul său. Nimic să nu clatine credinţa celui 
ce vine la Tine ca să fie viu. Eu aceasta îi îndemn pe cei ce 
cred în Tine cu dor, căci moartea credinţei lor e mai grea pentru 
sufletul lor decât moartea trupului lor, căci vai celor ce cad din 
har după ce Tu le-ai dat lor din destul, căci eşti mult dăruitor, 
o, Doamne, şi voieşti să vină toţi la cunoaşterea adevărului, şi 
de aceea mila Ta e multă şi eşti mult iertător şi dai să-l înviezi 
pe om, o, Doamne. Amin. 

Acum noi, ceata de mucenici, privim lucrarea cuvântu- 
lui Tău peste cei ce învaţă la şcoala Ta şi mărturisim că dorul 
celor din cer este să petreacă ei pe pământ cu Tine şi cu cei la 
care Tu poţi să-Ţi faci sălaş şi să vii şi să fii cu oamenii pe 
pământ, căci noi ştim, o, Doamne, şi purtăm dorul Tău. Amin. 

S lava Mea cu voi e mare foarte în cer şi pe 
pământ, o, sfinţi iubiţi ai Mei, iar dorul 
nostru creşte tot mai mare în cer între cele ce nu se văd, căci 
ne poartă dorul pe pământ spre petrecere cerească cu oamenii. 
Voiesc să-i învăţ pe oameni să stea în aşteptarea Stăpânului lor, 
şi cu dor să stea, şi să nu le mai fie dor de cele de pe pământ, 
ci de cele din cer. Aşa voiesc să le poată iubirea, că Mi-e dor, 
Mi-e tare dor să petrec cu ei petrecere cerească pe pământ. 

O, poporul Meu, stau cu tine la masă de cuvânt şi pun pe 
masă acum putere şi dragoste ca să iei şi ca să pregăteşti tu acum 
zi de sărbătoare îngerească în grădinile Mele cu tine, că iată, Eu 
sun şi adun la glasul gurii Mele pe cei ce vin la petrecerea cerului 
cu pământul, că Mi-e dor de petrecere cerească cu oamenii, o, 
fii ajutători Mie acum, la venirea Mea cu slava cuvântului Meu 
peste pământ şi peste om. Prindeţi, aşadar, dragoste şi putere, 
amândouă acestea înnoite acum, şi pregătiţi zi dulce şi serbare 
îngerească şi cerească aici, la izvor, că vin oştirile îngereşti cu 
sărbătoarea lor, şi vom ridica mâini rugătoare spre Tatăl pentru 
biruinţa Mea peste patria română, peste care apasă acum placul 
cel pământesc al celor ce vor s-o bage pe ea sub dorinţele lor, 
sub setea lor de putere peste ţara Mea de azi şi neamul de pe ea. 
Vom sta cu rugă spre Tatăl împreună cu cei ce se strâng la 
sărbătoare, măi fiilor, iar Tatăl ne va deschide şi ne va primi, şi 
vom nădăjdui apoi în puterea Lui, care să biruiască pe cei ce se 
vor puternici şi întâii peste neamul român. 

Vom da apoi slavă sărbătorii îngerilor, iar slava înge- 
rească va prinde lucrare simţitoare atunci peste toţi cei adunaţi 


sub cetele îngereşti pentru sărbătoarea lor. 

Vom deschide larg, fiilor, şi vom da intrare celor ador- 
miţi şi-i vom pune la masă, dar sculaţi-vă dis-de-dimineaţă în 
ziua aceea şi primiţi-i pe ei după datina cea pentru ei şi pome- 
niţi-i, fiilor, iar când vin oaspeţii, voi să fiţi pe sfârşite cu pome- 
nirea, şi apoi să daţi slavă imnurilor pentru îngeri şi glas 
duhului vostru pentru încununarea sărbătorii, şi să vi se alăture 
cu duhul lor cei ce vin să aducă cerului sărbătoarea inimilor 
lor, sărbătoare îngerească, fiilor, şi va fi frumos în cer şi pe 
pământ la voi, iar dorul Meu de petrecere cerească se va alina 
atunci în voi şi cu voi. 

Aplecaţi- vă acum căpşoarele şi inimioarele ca să vă pun 
pe creştet mâna Mea, cu care l-am zidit pe om, şi să pun pe 
inimioarele voastre Duhul Meu, cu Care aduc înviere, căci sunt 
Cel înviat, fiilor. Puterea crucii sfinte să vă fie vouă acoperă- 
mânt şi putere, fiilor. Iubirea Mea şi a sfinţilor Mei să vă dea 
din ea vouă, să se dea vouă ea. Paza cea îngerească să nu 
slăbească de peste voi, şi în toată vremea să stea peste voi, iar 
ziua sărbătorii îngerilor să vă aducă vouă har peste har, strălu- 
cire din strălucirea Mea, mers ca şi al Meu între cer şi pământ, 
ca să fiţi voi mărturisitorii cei de azi ai Mei înaintea celor din 
cer şi a celor de pe pământ, iar această mărturisitoare lucrare 
trebuie mereu învăţată, mereu ţinută de mânuţă, iar mânuţa 
voastră să stea gata, mereu gata, pentru ca să fiţi purtaţi, o, fi- 
ilor. Amin, amin, amin. 

La cumpăna dintre ziua aceasta şi cea care urmează cu 
zorii ei, stă Dimitrie cel sfânt şi mult cuvios, sfântul de pe vatra 
neamului român, cu trupul lui cel văzut în cetatea Bucureş- 
tiului, şi voieşte să-i dau şi lui rând şi cuvânt pentru sărbătoarea 
lui cea de mâine şi să-Mi dea el rugăciunea lui pentru neamul 
român, iar Eu, Domnul, îi dau intrare la masa Mea de cuvânt 
aici, acum. Amin. 

B e pe vatra română îţi cer cu rugă arsă de 
dor, Doamne Mântuitor, binecuvintează 
pământul român în vreme de durere acum şi binecuvintează 
neamul de pe el şi coboară ajutor pentru el, căci sunt zile de 
cumpănă, Doa mn e. O, binecuvintează şi cercetează via aceasta 
şi dă-i ei acum biruinţa după tot adevărul lucrurilor, căci plâng 
cu sfinţii de la rana ei, şi scoate-o pe ea de sub cleştele care o 
strânge cu mâna celor plini de ură mărturisită asupra celor buni 
cu inima pentru acest pământ şi neam, şi, dacă voieşti, dă-i ei 
biruinţa cea după voia Ta acum, o, Doamne Dumnezeu al ei, 
al neamului român, la care Tu ai venit acum. 

I ar Eu, Domnul, îţi şterg lacrima şi îţi 
răspund: Voiesc. Amin. 

26 octombrie/8 noiembrie 2012 

Sărbătoarea sfinţilor arhangheli Mihail şi Gavriil 

Omul are două perechi de ochi, de urechi, de simţiri. Rugăciunea Fi- 
ului către Tatăl pentru ţara română. îndemn la statornicie. Sfinţenia 
descoperă orice rău. 

lava Mea se face cuvânt şi se vesteşte pe sine cu 
sărbătoare îngerească, iar în fruntea cetelor înge- 
reşti merg arhanghelii Mihail şi Gavriil şi apoi cete-cete după 
lucrările împărţite lor. Eu, Domnul îngerilor şi al sfinţilor, am 
sunat din vreme ca să se adune la izvorul Meu de cuvânt cei 
ce iubesc sărbătorile Mele aici, unde Eu îmi pasc turma, un 
popor de fii, pe care Tatăl Mi i-a dat să Mă sprijin pe ei pentru 
venirea Mea şi să Mă împartă ei de hrană din cer sufletelor tân- 
jitoare după Mine, după slava Mea de azi, care se face cuvânt 
şi îl zideşte pe om. 

Slavă mare pluteşte cu Mine şi îmi poartă tronul în 
văzduhul de deasupra, care se întrepătrunde peste tot aici, unde 
petrec acum cu îngerii toţi, că Mi-e dor de petrecere cerească 
pe pământ cu oamenii şi Mi-e tare dor. Mi-e Tatăl plin de bu- 
curia acestei zile aici, căci El Mă voieşte mângâiere să am de 
la om, că mult am suferit Eu pentru om şi n-am scos cuvânt de 
nemulţumire înaintea Tatălui, căci şi El a suferit mereu, o dată 
cu Mine mereu, şi în Mine a suferit. 

Am sunat şi v-am adunat cu cuvântul pe voi, cei ce aţi 
pornit spre grădinile Mele de azi pe pământ în mijlocul oame- 
nilor, care nu ştiu să înţeleagă slava Mea în mijlocul lor şi pe 
poporul cuvântului Meu. îmi desfac braţele ca să vă cuprind 
pe toţi într-o îmbrăţişare, şi să vă învăţ şi pe voi ca Mine să 
îmbrăţişaţi, căci Eu nu îmbrăţişez ca omul, căci cine-şi strânge 
braţele ca să îmbrăţişeze pe cineva nu le mai are desfăcute, ci 
le are strânse peste cel îmbrăţişat. Eu însă îmi desfac braţele şi 
aşa stau cu ele, ca să-i cuprind pe toţi cu nesfârşită îmbrăţişare, 
aşa cum am stat pe cruce gata să-i cuprind pe toţi în crucea 
Mea, sub crucea Mea, şi M-am lăsat bătut în cuie pe cruce ca 
să-Mi las semnul îmbrăţişării lucrând, şi aşa M-am dus la Tatăl 
înainte de învierea Mea, şi aşa este îmbrăţişarea lui Dumnezeu, 
şi nu este ea ca a omului, care-şi închide braţele când îmbră- 
ţişează, când dă să-şi arate iubirea lui. 

îmi desfac braţele şi stau cu ele deschise şi vă cuprind 
pe toţi, pe toţi, căci aţi venit la dorul Meu, că Mi-e dor de pe- 
trecere cerească cu oamenii, şi Mi-e dor. Slavă întru cei de sus 
lui Dumnezeu, iar slava aceasta se ţine după Domnul oriunde 
Se poartă El cu slava Lui cea de sus. Aşa am venit Eu acum 
aici cu suitele cereşti şi ne odihnim dorul, Eu şi îngerii Mei, în 
cete-cete însoţindu-Mă aici cu sărbătoarea cea de azi, dăruită 
lor pe pământ de sfinţii cei mari ai bisericii Mele cea de la în- 
ceputul ei. 

O, câtă slavă cerească vă cuprinde acum întru ea! O, cât 
de mult doresc Eu aceasta! Mi-e dor să petrec pe pământ cu 
oamenii, şi voiesc să le spun lor să creadă în acest cuvânt al 
Meu, căci totul este cu putinţă celui ce crede, şi poate omul 
vedea slava Mea dacă are credinţă, căci omul are prin facerea 
lui cea de la Mine două perechi de ochi, două perechi de u- 
rechi, două perechi de simţuri are omul, cu care poate vedea şi 
auzi şi simţi şi gusta şi mirosi pe cele cereşti, care-1 însoţesc 
pe om prin facerea lor, prin fiinţa lor cea de la Dumnezeu. 

îmbrăţişarea Mea rămâne deschisă mereu. Mi-am lă- 
sat-o bătută în cuie ca să rămână dragostea ei în mintea omului, 
în ochii lui cei tainici şi să plângă el de dragoste pentru Cel ce 
este dragoste deschisă pe vecii pentru toţi cei ce dau de ea spre 
mângâierea lor în vremi de dureri. 

O, cu ce glas, cu ce cuvânt mai dulce să vă iau în cu- 
vântul Meu acum? Slavă Tatălui Meu Savaot că Mă bucur cu 
voi în ziua aceasta a îngerilor, cu care mereu Mă bucur plân- 
gând şi plâng bucurându-Mă, căci Domnul nu are altfel de bu- 
curii! O, deschideţi inimile voastre ca să Mă întâlnesc în ele 
cu voi. Stau îngerii în cete-cete aici şi-Mi ascultă ochi şi urechi 
cuvântul Meu cu voi. Nu mai sunt pe pământ din cei ce iubesc 
pe Dumnezeu, şi de aceea sunt aşa de puţini cei atraşi de Tatăl 
aici, la izvorul Meu de cuvânt ca să Mă descopăr lor cu venirea 
Mea cea pentru pregătirea unui popor care să stea în întâm- 
pinarea Mea şi cu care să-Mi port crucea Mea cea de azi, 
crucea venirii Mele după om, căci iarăşi Tatăl Mă trimite după 
om, căci omul s-a înecat de tot, şi valuri-valuri îl acopăr, şi e 
grea truda Mea pentru învierea lui. 

O, plâng, plâng pentru pământul şi neamul român, plâng 
cu Tatăl. Voiesc să plâng cu voi acest plâns în ziua aceasta de 


sărbătoare îngerească. Voiesc să Mă vadă Tatăl rugându-Mă 
cu voi şi să ia aminte Tatăl. Ridicaţi, dar, mânuţele în sus acum 
cu Mine odată pentru rugă spre Tatăl, o, fiilor. Chiar dacă nu 
toţi sunteţi ascultători de Dumnezeu aşa cum se cuvine, Mă 
aplec Tatălui cu voi, cu toţi cei adunaţi lângă poporul Meu de 
la izvor şi-I cer Tatălui primire, iar îngerii să scrie, odată cu 
cartea în care Mă scriu pe pământ, şi să se vestească pe pământ 
şi în cer ruga Mea cu voi spre Tatăl pentru voia Lui peste 
pământul român şi neamul de pe el acum. Hai! Toată grija cea 
lumească să o lepădăm acum, şi să semănaţi cu îngerii o clipă, 
şi Tatălui rugă să aducem acum, şi cu Mine odată să ziceţi: 

Tată Savaot, deschide-ne ca să intrăm, şi prin uşă să 
primeşti ruga noastră, că e vreme de încercare pentru soarta 
neamului român, iar ţara seamănă acum cu o cetate răzvrătită, 
a căror căpetenii nu iau aminte la dojană şi sunt ca leii care 
răcnesc, iar când judecă sunt lupi de seară, care din prada lor 
nu lasă nimic pentru a doua zi, iar când să asculte o prevestire 
ei mai vârtos se silesc spre fapte şi mai nelegiuite, precum este 
scris despre cetatea împilării, dar vino şi sălăşluieşte-Ţi întru 
ea puterea şi curăţ-o de întinăciune şi măntuieşte-o. Tată, de 
cei răzvrătiţi din ea şi de noaptea lor de peste ea, căci lupii 
vin noaptea, nu vin ziua la oi ca să le stoarcă viaţa. înconjoar-o 
pe ea la hotare cu sfinţii Tăi îngeri, şi pe toată vatra ei cetele 
îngereşti şi puterile cereşti să lucreze lucrarea Ta împotriva 
lucrării pusă la cale de cei răzvrătiţi din ea. Alege-i pe cei buni 
la cârmuire şi pune-i de-a dreapta Ta acum, în toiul luptei, şi 
biruieşte-i pentru ei pe cei ce-i biruiesc pe ei de atâta vreme, 
Doamne Savaot. O, adună-i într-o putere a Ta pe toţi cei ce 
săvârşesc fărădelege şi minciună şi duşmănie şi lăcomie şi 
semeţie multă şi pune-i pe ei sub pază de îngeri tari şi opreşte 
în loc lucrarea lor cea rea, şi aşa cum vei găsi cu cale scoate 
pe cei mai buni ca ei de sub ameninţările lor şi dă-le biruinţă 
asupra lor, o, Tată, că nu pot singuri fiii cei buni din români 
să oprească în loc pe cei ce de la mijloc sapă fără să ştie ce 
fac cu soarta acestui neam. Cuvinte puţine, dar cu nădejde 
mare; prin ele Iţi cerem să poţi Tu împotriva celor ce se trufesc 
ca să stea pe mai departe pe scaunele de sus peste neamul 
român, iar ei sunt fiii răzvrătirii, fiii minciunii, arme cu care 
ei vor să lupte şi să biruiască pentru ei. O, auzi-ne acum cu 
biruinţă asupra lor, a celor răzvrătiţi şi lacomi pentru mărirea 
lor peste neamul român, auzi-ne, Tată, ca să vadă necredincio- 
şii că Dumnezeul neamului român eşti Tu, şi că Tu cărmuieşti 
prin Fiul Tău, Iisus Hristos Cuvântul, în mijlocul acestui neam. 

Eu în ei, şi ei în Mine, Tată. Noi în El, şi El în Noi, o, Tată, 
aşa ne rugăm acum, un duh cu toţii stând înaintea Ta în mijlocul 
cetelor îngereşti şi a sărbătorii lor cea de azi, căci Tu ai îngerii 
cete-cete şi faci prin ei minuni. Aşa Te rugăm noi, Tată, în zi de 
serbare a îngerilor, şi aşa să aduci ruga noastră împlinită peste 
pământul român, şi soarele dreptăţii să răsară peste acest neam, 
şi fii curaţi pe mâini să pregăteşti pe scaunele cârmuirii de peste 
neamul român acum, o, Tată Savaot. Amin. 

Iată, au scris îngerii, şi s-a scris şi în cartea Mea cea de 
azi ruga noastră spre Tatăl acum, Eu, şi cu voi, pentru ca să 
aducă El puterea dreptăţii şi biruinţa ei pentru cei curaţi pe 
mâini, pe care Tatăl să-i ridice, şi cu ei să biruiască pe cei ce 
asupresc acest neam acum. 

O, sunt fericit în durerea Mea cea de la om, sunt fericit 
că am un popor primitor, la care vin şi la care sunt găsit de cei 
ce Mă află aici. Nu vin mulţi aici, căci aici omul trebuie să 
moară faţă de sine şi să învieze Domnul în el cu paşii Lui, cu 
viaţa Lui. Nu vin mulţi aici, ci vin cei ce iubesc să fie copii şi 
să aibă învăţător peste ei, căci Eu am spus să vină copiii la 

Mine şi să fie a lor împărăţia Mea, şi iată adeverirea cuvântului 
Meu cel de acum două mii de ani, căci cine nu poate să lase 
pentru Mine mamă şi tată nu poate fi copilul Meu, şi este el al 
mamei şi al tatălui lui, chiar dacă el crede în Mine şi urmează 
poruncile Mele, dar dacă Eu nu pot să-l am sub crucea Mea 
pentru alinul Meu sub ea, el nu poate să fie copilul Meu şi să 
aibă el ca dar împărăţia Mea lui. 

O, nu vin mulţi aici aşa cum se duc cu mulţimile prin 
alte locuri ştiute a avea har, dar unde nimeni nu-i cere omului 
să se aleagă pentru împărăţia Mea, şi de aceea sunt fericit şi 
atât de fericit că am un popor primitor la care vin şi la care sunt 
găsit de cei ce Mă află aici în petrecere cerească, după care 
Mi-e dor. 

Vă pun flori la cununiţă pentru fiecare bucurie cu voi 
când veniţi după Mine ca să Mă ascultaţi. O, sunt atât de mă- 
reţe tainele de aici, sunt atât de cuprinse în taină, că nu se suie 
la mintea omului puterea tainei pe care Eu, Domnul, o învălu- 
iesc aici în cuvânt ca s-o pot păstra pe ea şi ca să le lucreze ea 
pe toate cele ce mai sunt de lucrat de Dumnezeu, în timp ce tot 
neamul omenesc se îndeletniceşte cu cele ale firii lui, departe 
de voia Mea pe pământ cu oamenii. 

Acum îngerul Meu Mihail dă poruncă cetelor îngereşti 
să sune din trâmbiţe salutul lor vouă. Eu, Domnul, binecuvin- 
tez intrarea lui, căci el este îngerul Meu. Amin. 

C lei ce este ca Dumnezeu ”, aşa se chea- 
mă numele meu, Stăpâne Doamne al 
meu şi al cetelor îngereşti, cu mine în faţă venite aici acum. 
Aşa voieşti Tu să fie şi poporul cuvântului Tău de azi, şi să se 
cheme şi el ca şi numele meu: „Cel ce este ca Dumnezeu” . 
Amin. 

Pornim acum în numele Tău şi cu Tine pentru luptă, 
Doamne, că Tu ai durere mare pentru neamul român, din pri- 
cina celor mincinoşi şi lacomi de slavă în mijlocul lui. Pornim 
lupta ca să-i dăm în lături, şi lupta este grea, dar alături cu fiii 
poporului Tău trebuie să putem, Doamne, căci fără om Tu nu 
poţi face nimic, aşa cum omul nu poate nimic să facă fără Tine, 
căci Tu lumea pentru om ai făcut-o, şi nu este uşor de înţeles 
aceasta de către mintea cea obişnuită a omului. 

Sună îngerii din trâmbiţe deasupra pământului român şi 
vestesc lupta împotriva nopţii care s-a lăsat peste cetatea Dom- 
nului, peste ţara română, ţara strălucirii, ţara venirii lui Hristos 
cuvânt pe pământ. O, lăsaţi-vă biruiţi, voi, cei ce asupriţi acum 
atât de greu sufletul acestui neam, din care şi voi vă trageţi! 
Lăsaţi jos armele răutăţii prin care v-aţi pierdut înţelepciunea 
şi temerea de Dumnezeu! Intră cetele îngereşti în luptă cu voi 
şi sună din trâmbiţă peste voi ca să auziţi, şi veţi auzi veşti rele, 
după potriva nedreptăţilor pe care le lucraţi. O, temeţi-vă de 
Dumnezeu, şi vă veţi teme şi veţi fi luaţi fără de veste, căci 
n-aţi iubit dojana şi n-aţi luat aminte la prevestirile Domnului, 
iar acum va fi să daţi socoteală Celui ce a strigat la voi din pri- 
cina durerii Lui de la voi. 

O, aplecaţi-vă capetele, şi le veţi apleca. Sunt Mihail, 
îngerul Domnului, căpetenie a oştirilor îngereşti, şi am grăit 
vouă că pornim lupta cu voi, căci neamul român este în mâna 
Domnului, nu în mâna voastră, iar voi smeriţi-vă, căci vremea 
este să judece Domnul, după ce voi atâta aţi stricat, şi veţi 
vedea aceasta. Amin. 

Slavă întru cei de sus Ţie, Doamne, iar eu, îngerul Tău, 
am lăsat cuvânt scris peste neamul român, iar Tu vei fi Cel ce 
vei face împlinit cuvântul acesta acum, prin îngerii Tăi. Amin. 

E sărbătoare îngerească, iar îngerii Mei îmi 
sunt lucrători şi sunt slava Mea, şi au 


adus la masă aici acum pe cei pomeniţi, pe cei adormiţi, căci 
le-aţi făcut pomenirea, fiilor. Vai de cei ce zic că la voi aici este 
vorbire cu morţii, iar Eu, Domnul, le spun lor că aici este vor- 
birea sfinţilor, nu a morţilor, şi este vorbirea celor ce înviază 
întru slavă, aşa cum Abimelec cel mic a înviat, după ce mult, 
mult a dormit, pentru rugăciunea proorocului Ieremia, care a 
cerut la Domnul să nu vadă acest copil plăpând căderea 
Ierusalimului. O, nu e vorbire cu morţii aici, căci morţii nu 
vorbesc. Numai cei vii vorbesc, numai cei vii umblă cu Dom- 
nul, aşa cum a umblat mereu cu Domnul Enoh, care n-a mai 
murit, şi s-a mutat sus lângă Mine. 

Binecuvântată să fie petrecerea la masă a celor veniţi 
pentru pomenirea rostită pentru ei, dintre cei adormiţi veniţi, 
şi mare alin am făcut noi lor în ziua aceasta îngerească. Nu este 
între cer şi pământ bucurie mai mare ca a lor când sunt puşi la 
pomenire şi la chemare prin îngeri. Eu, Domnul, las peste ei 
mare duh de bucurie, căci mila Mea e mare prin acest cuvânt. 

Iată câtă sărbătoare, câtă mărire, câtă bucurie, câtă mân- 
gâiere! Din cer şi de pe pământ se strânge laolaltă duhul mân- 
gâierii şi unii altora ni-1 dăruim. Vă cuprind în îmbrăţişarea 
Mea dumnezeiască, lăsându-Mi braţele desfăcute, şi vă rog 
dumnezeieşte, fiţi statornici pentru mărirea Mea prin acest cu- 
vânt în care vă cuprind, şi nici un pas să nu daţi înapoi, căci 
pasul înapoi este pentru cei trădători, pe care diavolul îi mân- 
gâie apoi cu duhul îndoielii, al judecăţii, al necredinţei şi al în- 
lumirii lor iarăşi apoi, căci ce ar merita cei ce părăsesc pe 
Domnul pentru voia lor? Voi însă luaţi de la Mine şi daţi ca să 
aveţi, ca să agonisiţi la Mine după voia Mea, şi prin aceasta să 
vă păstraţi statornicia şi lucrarea ei cu voi. Statornicia însă nu 
se poate proba decât dacă omul are deasupra lui o mână tare 
pentru el, pe cineva mai plin de Dumnezeu, şi prin care Dom- 
nul să-l poată ţine de mânuţă şi să-i probeze mereu statornicia, 
căci altă cale pentru cei ce cunosc aici pe Domnul nu mai este 
apoi, căci s-ar coborî în jos şi s-ar scrie părăsire de Dumnezeu 
orice cale ar lua, şi pe nicăieri n-ar mai avea credincioşie cel 
ce caută altfel de cale pentru paşii lui, după ce el a gustat din 
atâta bucurie, aplecându-se sub ea cu suflet ars de dor şi cu 
grijă pentru dor ca să nu se stingă el. 

Cereţi Tatălui un cuget nou, o inimă înnoită mereu, şi 
care să vă ajute pentru duhul statorniciei, duhul cel plin de 
răbdare şi de cununi. Cuvântul Meu se apleacă acum să vă 
aducă mulţumire, căci bucurie v-aţi făcut Domnului în ziua 
aceasta. Vă înde mn plin de dor, iubiţi sfinţenia. Ea descoperă 
orice rău care ar da să vă atingă. Cu ea veţi fi poporul Meu, şi 
pentru ea aveţi nume ca al îngerului Meu: „Cel ce este ca 
Dumnezeu Amin. 

Vă dau acum îngeri călători pe cale înapoi. O, fiilor, fi- 
ilor, păstraţi îngerii cu voi! Daţi-le stat lângă voi! Ei sunt 
cereşti. Aşa să fiţi şi voi. Ei sunt de sus. Aşa să fiţi şi voi, căci 
omul a fost zidit de Dumnezeu. Amin. 

Sună îngerii din trâmbiţă, sună mereu, sună tare şi se 
aşează de veghe şi de mare lucrare peste neamul român pentru 
duhul adevărului şi pentru lupta cea pentru el. Amin. 

Duhul sărbătorii îngereşti să rămână peste voi. Pace 
vouă! Sunt Domnul Iisus Hristos. Numai cei blânzi şi smeriţi 
cu inima Mă cunosc în acest cuvânt şi Mă primesc învăţător 
al lor. Nici acum două mii de ani n-am lucrat altfel învăţătura 
cuvântului Meu peste cei ce aveau nevoie de Dumnezeu. 

O, staţi alipiţi lângă acest izvor, voi, cei ce aţi gustat din 
el şi aţi văzut că bun este Domnul. Pace vouă! Pace vouă! Pace 
vouă! Amin, amin, amin. 

Praznicul Intrării în biserică a Maicii Domnului 

Venirea Domnului pe pământul român este scrisă în harta cerului. A 
venit vremea să se arate cerul cel nou şi pământul cel nou. Domnul 
grăieşte cu cei care se zbat să câştige pentru ei pământul şi neamul 
român, arătăndu-se salvatorii lui. 

oborârea Mea cuvânt pe pământ e numai prin 
dureri, e plină de dureri, dar nu pot să nu-Mi fac 
lucrarea pe care o am de la Tatăl s-o săvârşesc şi nu pot decât 
să fac voia Tatălui Meu. Eu sunt Cel ce sunt, şi sunt de o fiinţă 
cu Tatăl şi sunt voia Tatălui Meu Savaot, căci sunt Fiul Său, şi 
mai înainte de toţi vecii sunt Fiul Său, născut Dumnezeu din 
Dumnezeu, Fumină din Fumină, cuvânt din cuvânt, Cuvântul 
Tatălui Savaot, şi sunt în cer şi pe pământ deodată şi n-a fost 
altfel vreodată statul lui Dumnezeu, în cer şi pe pământ deodată 
fiind El şi lucrând. Amin. 

Sunt în lucru cu grabă mare în cer şi pe pământ pentru 
soarta neamului român şi sunt cu sfinţii şi cu îngerii, şi sunt cu 
mama Mea Fecioară în lucru pentru pământul român şi neamul 
de pe el şi am casă de venire şi de suire, de suire şi de coborâre 
pe această vatră, şi e calea dinspre cer spre pământ şi dinspre 
pământ spre cer vatra aceasta, şi e prinsă în harta cerului 
venirea Mea pe vatra neamului român cuvânt de naştere din 
nou a lumii, iar casa Mea de lucru este pământul român, în care 
îmi am de la facerea cerului şi a pământului temelie pusă, de 
pe care să lucreze Dumnezeu toată zidirea Sa, toată lucrarea 
Sa, stând pe muntele sfânt şi lucrând până la sfârşitul celor ce 
trec, ca să rămână cele veşnice, care nu mai trec. Amin. 

Mă aplec cu milă dumnezeiască şi cu durere mare în 
mila Mea pentru soarta neamului român, prins în cursă acum 
de cei necuraţi pe mâini în mijlocul lui, necuraţi la inimă şi la 
faptă, chiar dacă sunt ei ieşiţi din aceeaşi sămânţă, dar iată, 
multă sămânţă s-a făcut neghină, s-a făcut neagră de tot, căci 
s-a vândut celui vrăjmaş şi s-a ridicat să înăbuşe sămânţa şi s-o 
facă tot una, neghină să facă din ea şi să se lăfăie satana apoi 
pe pământul alegerii lui Dumnezeu, pe muntele Fui cel sfânt, 
pe care stă şi cuvintează ca la începutul lumii, alegere din vecii 
şi aşezată apoi temelie pentru pământ: pământul român, ţinut 
în palma Mea ca să zidesc pe el ceea ce va rămâne, iar satana 
s-a sculat mereu cu război pentru facerea cea de la Dumnezeu, 
pentru multa Domnului lucrare de pe pământul român, munte 
sfânt, de pe care curge rouă cerului, mana cerului, cuvântul lui 
Dumnezeu peste oameni acum, la sfârşit de timp, că a venit 
vremea să se arate lucrare mare, minune mare, cerul cel nou şi 
pământul cel nou, de care duhul lumii nu are habar. 

Durere mare se ridică la cer acum de la apăsarea duş- 
mană care îşi are cuib în cei ce vor să fie al lor acest pământ şi 
acest neam, neamul român. O, cine le-a spus lor, oare, cine le- 
a spus că este al lor acest pământ şi neam, de se zbat să nu le 
scape de sub mâna lor? 

O, cine v-a spus vouă că voi sunteţi dumnezei şi că toate 
trebuie să se plece vouă în acest pământ al neamului român? 
O, cine sunteţi voi, cei ce v-aţi pus pe pieptul acestui pământ 
şi neam ca să-l apăsaţi şi să-i opriţi răsuflarea? V-am povăţuit 
prin grăirea Mea peste pământul român şi v-am rugat nu de 
mult prin acest râu de cuvânt să vă daţi în lături voi, să nu 
nimiciţi voi ceea ce alţii au zidit, şi nu voi. 

O, n-aţi vrut să ascultaţi. Eu, Domnul, stau de aproape 
şaizeci de ani pe vatra neamului român cu acest izvor de cu- 
vânt, istorie scrisă acum, căci s-a făcut carte scrisă pe pământ 
cuvântul Meu. Nu de azi grăiesc Eu prin acest cuvânt, şi se 
numeşte cartea aceasta Cuvântul lui Dumnezeu. O, n-aţi vrut 


să ascultaţi aşa cum v-am povăţuit prin acest râu de cuvânt! O, 
ce veţi face voi acum, când dă să vi se apropie prăbuşirea? Nu 
era mai bine să ascultaţi glasul Domnului, care a grăit vouă şi 
v-a povăţuit să nu vă jucaţi voi cu soarta neamului român? 

O, iată ce faceţi încă! Daţi să vă faceţi întărituri, care să 
lucreze pentru voi, şi lucraţi cu minciuna ca să vă faceţi acope- 
rământ din ceată plătită, pe care să vă sprijiniţi şi să vă fie scut, 
şi daţi să vă ţineţi de garduri, dar gardurile sunt făcute să se 
rupă şi nu au altă soartă prin facerea lor. 

Iată, încă vă spun, trageţi-vă în lături, fiţi cuminţi, tra- 
geţi-vă din lucrarea voastră cea rea şi vrăjmaşă neamului 
român, şi vă veţi trage, căci vă vor trage faptele voastre ascunse 
şi care ies curând, căci fără de veste Judecătorul va veni şi 
faptele fiecăruia se vor descoperi, aşa cum este scris, şi altfel 
nu va fi. Amin. 

O, neam român, ce strâmtorare peste tine, ce apăsare, ce 
pâclă groasă s-a abătut peste ochii tăi, de nu mai vezi prăpastia 
cea pregătită ţie de cei ce te îndeamnă să faci tu voia lor îm- 
potriva ta! Ia aminte la cuvântul care vine din cer, din Dum- 
nezeu peste tine, căci vreau să te mântuiesc din primejdia pusă 
înaintea ta de cei ce te îndeamnă de dimineaţă şi până seara 
târziu să crezi în ei, să vrei cu ei, să poţi cu ei ca să-ţi fie ţie 
salvatori, iar ei îţi sunt duşmani, o, ţara Mea, o, neam român, 
şi n-au milă de soarta ta. Iată, sunt coborât la tine în cuvânt în 
zi de praznic sfânt pentru mama Mea Fecioară, care de pruncă 
a fost dăruită lui Dumnezeu ca să poarte ea apoi venirea Mea 
pe pământ Prunc şi să Mă crească şi să fiu Mântuitor de la Tatăl 
Dumnezeu pentru cei ce vin pe calea cu lumină, cu Dumnezeu 
pe ea, cu cele sfinte, nu cu cele păcătoase pe cale, căci calea 
Mea este calea vieţii, şi adevărul şi sfinţenia umblă pe ea. 

Suflu peste tine, neam român, suflare proaspătă de Duh 
Sfânt, şi în taină te umplu de putere din cer, de voia cerului în 
voia ta, ca să nu faci tu voia omului vrăjmaş ţie acum, când el 
îţi pune în faţă zi de tragere la sorţi pentru ca să te alegi tu cu 
ei, cu cei vrăjmaşi ţie, şi nu cu cei buni pentru tine şi care îţi 
arată calea pe care trebuie să mergi şi să trăieşti, şi nu să mori 
ca şi cei ce au murit de tot faţă de duhul dreptăţii a toate, 
pierzându-şi ei toată frica cea pentru plata faptelor lor. O, 
fiecare va fi pedepsit sau mântuit prin ceea ce iubeşte el. Cel ce 
iubeşte pe mamona, mamona îl va pedepsi. Cel ce iubeşte min- 
ciuna, minciuna îl va pedepsi, iar cel ce iubeşte pacea şi drep- 
tatea, acestea îl vor înălţa pe el spre biruinţă şi nu spre cădere, 
căci este scris în Scripturi cuvântul Meu care spune: «Cel ce se 
înalţă va cădea, iar cel ce se umileşte va fi înălţat». Amin. 

îţi doresc, popor român, îngeri care să te insufle de la 
Mine şi să te ajute să-ţi alegi salvarea, căci cei care vor scrie 
în ziua de sorţi câştig de partea celor ce prin minciună vor să 
se zidească ei, aceia vor fi spre prăbuşire împreună cu cei ce 
zidesc pe nisip, căci aşa este scris. 

Suflu duhul înţelepciunii şi al luminii peste neamul 
român, şi prin îngeri lucrez aceasta, căci oştirile îngereşti sunt 
în lucru mult pentru doborârea puterii minciunii, rostită me- 
reu de cei îndeletniciţi cu ea pentru câştigul lor cel nedrept ca 
să bage sub mâna lor pătată de nedreptate şi de mamona faţa 
şi soarta neamului român, neamul Meu cel de la sfârşit de 
timp, ales Mie de Tatăl să-Mi fie popor, Ierusalim nou să-Mi 
fie, noul popor ales în locul Ierusalimului care n-a voit să fie 
ocrotit sub mantia Mea, căci el M-a dispreţuit şi a rămas 
pustiu de Dumnezeu, pustiu şi împrăştiat, şi Mă va vedea când 
va fi să spună el: «Binecuvântat este Cel ce vine întru numele 
Domnului», precum Eu, Domnul, am proorocit acum două mii 
de ani când îl plângeam pe Ierusalim din pricina dispreţului 

adus de el asupra Mea. 

O, mamă Fecioară, să aşezăm duh de veghe sfântă în 
toate inimile peste tot în neamul român, că vine şi e aproape 
ziua de sorţi pentru cei ce vor cârmui de acum soarta acestui 
neam, iar lupta întunericului împotriva luminii e mare şi e pitită 
cu lucrarea ei, mamă. Binecuvântăm acum cu biruinţă de 
partea duhului luminii ziua cea pentru tragere la sorţi pentru 
cei ce vor cârmui neamul român, iar noi, cei din cer, Dumnezeu 
şi toate puterile cereşti dimpreună cu sfinţii biruitori, vom fi 
în toate, mamă. O, nădejdea e mică în români, fiindcă lupta se 
dă pe ascuns din partea celor ce merg sprijiniţi cu minciuna, 
dar Eu, Domnul, sunt mare, mai mare decât nădejdea cea mică 
a celor ce o mai au pe ea acum, că e mare şi multă încordarea 
şi e mare nedumerirea, mamă, dar ajutorul vine din cer, şi nu 
de pe pământ, o, mamă. Amin. 

u duh şi cu milă de mamă cerească te 
cuprind şi te strâng sub ocrotire în vreme 
de cumpănă, o, neam român, căci Fiul meu FIristos te iubeşte 
mult, te ocroteşte mult, pentru cei curaţi şi mari cu inima în nea- 
mul tău, şi străluceşte Domnul de pe vatra ta lumina cuvântului 
Său peste pământ. Te doresc al Său să fii, atât cât El te doreşte 
al Său, căci eu voia Lui sunt, aşa cum am fost acum două mii 
de ani voia Lui şi a venit El pe pământ Prunc, iar eu L-am purtat 
şi L-am crescut pentru cer şi pentru om şi pentru tine, popor 
român, căci Tatăl te-a dăruit Lui încă de pe atunci şi te-a arătat 
Lui de pe atunci că vei fi poporul Lui la sfârşit de timp şi cale 
a venirii Lui va fi vatra ta. Inţelepţeşte-te, dar, pentru ziua 
tragerii la sorţi pe seama soartei tale şi dă de peste tine pe cei 
ce vor să-ţi şteargă de pe faţă zâmbetul şi lumina şi frumuseţea 
înaintea neamurilor de pe pământ, că n-au milă în inimă, şi 
numai pe ei se au, iar pe tine te vor pradă a lor, voie a lor, căci 
ei te-au trădat şi te trădează, şi tu nu ştii aceasta. Fii înţelept, 
neam român, nu fa voia lor, o, nu, ai grijă! Nu! Scoală-te şi 
veghează acum şi nu fă voia omului vrăjmaş ţie şi trezeşte-te şi 
uită-te bine ca să-i vezi faţa lui cea ascunsă sub masca trădării, 
şi lasă-te lui Dumnezeu, Care te învaţă să nu mori, şi aceasta 
este învăţătura cea din cer peste tine acum când ziua de sorţi 
bate la uşa ta ca să-i deschizi, dar tu să ieşi atunci şi să spui nu 
celor ce te trădează, şi să spui da celor ce te iubesc şi te aşteaptă 
într-un pas cu ei pe calea dreptăţii a toate, şi apoi pe calea mân- 
tuirii, căci Domnul, Fiul meu FIristos, lucrează şi-Şi desface 
calea Sa, iar ea se va vedea. Amin. 

Le-am dat povaţa mea lor, Fiule Emanuel, copilul meu 
FIristos. Cu duh de mamă a Ta şi a lor le-am dat lor. Trimite 
Tu acum oştirile îngereşti, purtate de puterile cereşti şi pune 
peste români împlinit acest cuvânt. Amin. 

A min, amin, o, mamă, căci puterile ce- 
reşti sunt pe cale peste tot şi veghează 
şi lucrează, mamă, că durerea e mare în cer şi în neamul român 
acum, şi lupta e pe întuneric din partea celor trădători, care 
caută să lovească la catarg, la cârmă, o, mamă, ca apoi să pună 
ei în lanţuri dreptatea a toate şi să-şi ocrotească faptele lor, 
faptele fărădelegii, mamă. 

O, popor român, trebuie nimicite de tot mersul şi puterea 
cea rea ale acestor fii trădători de la mijloc, şi nu va fi pace 
deplină până când ei nu vor fi daţi de tot în lături, iar Eu, Dom- 
nul, sunt împărţit peste tot cu toate puterile cereşti şi voi lovi 
peste tot în fiii lui Edom, în cei îmbrăcaţi în roşu peste tot, pre- 
cum scrie despre ei în Scripturi, şi care dau să propăşească 
încă, dar arma cea împotriva lor este gata de luptă, căci odată 
cu ispita e gata şi arma cea împotriva ei, precum este scris. 

Binecuvântată să fie lupta puterilor cereşti împotriva fi- 


ilor lui Edom în neamul român, căci în tot timpul au fost două 
tabere pentru ca să se arate lupta când vine, Iacov şi Edom, iar 
Iacov înseamnă fiii lui Dumnezeu, precum Edom înseamnă fiii 
cei împotriva lui Dumnezeu şi ai binelui lui Dumnezeu, dar 
Domnul a binecuvântat cu binecuvântare mare pe Iacov, pe 
poporul lui Dumnezeu, şi este el acum popor mare şi se chea- 
mă acest popor neamul creştinesc, botezat în numele Tatălui 
şi al Fiului şi al Sfântului Duh, şi care luptă de partea Domnu- 
lui, de partea păcii de sus pe pământ, şi mereu Eu, Domnul, îi 
spun lui: „Pace ţie, poporul Meu!”, şi se vor adăuga lui toţi 
cei făgăduiţi lui, fiii făgăduinţei făcute peste Avraam, şi vor fi 
ei strălucitori ca stelele cerului, neam al lui Avraam cel cred- 
incios, neam al lui FIristos, pe Care poporul Israel L-a răstignit 
pe cruce acum două mii de ani din neştiinţă, din necredinţă, 
din neumilinţa sa înaintea Celui ce a venit să mântuiască lumea 
din păcat. 

O, popor român, învaţă mult, învaţă viaţa şi faptele şi faţa 
poporului creştin, neamul lui Hristos. Priveşte-te ca să te vezi 
şi să vezi dacă semeni cu Hristos, căci Eu sunt Domnul tău, 
Mântuitorul tău şi te iubesc, şi voiesc să te nasc într-o clipă şi 
să fii tu apoi faţa Mea, voia Mea, aşa cum Eu sunt voia Tatălui 
Meu Savaot, Care M-a trimis la tine cuvânt şi lucrare prin cu- 
vânt pentru naşterea din nou a lumii, pentru înnoirea a toate. 
Cerul cel nou şi pământul cel nou, proorocite prin Scripturi că 
se vor aşeza şi vor fi pe vecii, acestea Eu, Domnul, le lucrez ca 
să le arăt la vedere, începând cu ele de pe vatra neamului ro- 
mân, în care Eu îmi am cursul cuvântului Meu, râul vieţii, mun- 
tele Meu cel sfânt şi râul care curge din el spre poale peste 
pământ pentru tămăduirea neamurilor, precum este scris. Amin. 

Eu, Domnul, binecuvintez acum cu biruinţă sfântă ziua 
de sorţi pentru cei ce vor birui şi vor cârmui de pe scaunele 
dreptăţii neamul român şi mersul lui şi viaţa lui. Eu, Domnul, 
aşez harul Meu peste fiii români ca să lucreze peste ei harul 
Meu. Amin. 

Pace ţie, popor român! Eşti apăsat, eşti îngrijorat, eşti 
descumpănit, şi mulţi în tine sunt neînţelepţi prin cei duşi cu 
minciuna de cei trădători. O, eşti sub ispită grea, eşti răvăşit 
cu inima. Pace ţie! Bucură-te că Domnul grăieşte cu tine. 
Nădăjduieşte în El când eşti strâmtorat, când eşti nedumerit. 
El este lumina, El te va lumina, El va veni cu ale Sale la tine. 
Amin, amin, amin. 

Acest cuvânt să meargă peste tot, să meargă, numaidecât 
să meargă, şi să lucreze el prin puterea sa. Amin. 

Curând, curând voi poposi la tine, popor al cuvântului 
Meu, şi voi veni cu zile de sărbătoare şi voi pune înaintea ta 
învăţătură tare şi multă, zile de învăţătură, iar tu să fii ucenic 
silitor şi să-ţi descoperi cunoştinţele de la Mine date ţie şi să 
Mă bucuri cu ele, căci dacă tu n-ai fi bucuria Mea, ai fi altceva. 
Ai grijă, ai fi altceva. Ai grijă să fii tu bucuria Mea şi să Mă 
bucuri, fiule, căci Eu numai bucurie îţi fac, numai mântuire îţi 
pregătesc, dacă tu vei învăţa din ea şi pentru ea cu tine, mereu, 
mereu pentru ea cu tine, o, poporul Meu. Amin, amin, amin. 

21 noiembrie/4 decembrie 2012 

Sărbătoarea sfintei mare muceniţe Ecaterina 

îndemn la veghe pentru păstrarea aprinsă a duhului dragostei. Po- 
veţe de mers pe cale cu Domnul. Duhul lumii este închisoare pentru 
cei fără de Hristos. Sfânta Ecaterina se roagă din cer pentru oameni 
să împlinească voia lui Dumnezeu în trupurile lor. 

M ă aşez în carte cuvânt de sărbătoare pentru 
sfinţi, căci sfinţii M-au mărturisit pe pământ şi 

M-au făcut cunoscut şi M-au semănat în oameni, fiindcă inima 
şi viaţa lor sfântă au lucrat odată cu puterea credinţei şi a măr- 
turisirii şi au putut ei să-Mi aducă rod, să-Mi ridice omul de 
jos, din căderea lui din Dumnezeu şi să-i dea mântuire din pă- 
cat, iar Eu, Do mn ul şi Mirele lor, i-am slăvit pe ei pe pământ 
prin minuni şi i-am suit la cer cu biruinţă mare împotriva ne- 
credincioşilor şi cu cale slăvită şi cu minuni pe ea între oameni, 
căci necredinţa de pe pământ are nevoie de judecata ei ca şi 
orice faptă sau simţire lipsită de Dumnezeu în oameni, căci 
lipsa de Dumnezeu în om îl face de ruşine, îi dă de gol golici- 
unea, şi mulţi dintre oameni au fost mântuiţi din întuneric şi 
din necredinţă şi au fost luminaţi prin sfinţi şi are Domnul rod 
prin sfinţi şi slavă pe pământ prin puterea credinţei lor şi prin 
lucrul mărturisirii lor între oameni, aşa cum muceniţa Ecaterina 
M-a mărturisit şi M-a aşezat în multe inimi mari pe pământ şi 
s-au întors ei pe cale cu lumină apoi şi s-au suit pe ea la cer. 

Pace ţie, popor al cuvântului Meu! Te mărturisesc al 
Meu pentru ca să pun duh de credinţă în oameni. Te ocrotesc 
mult pentru ca să te am şi să pun pe masa ta învăţătura Mea 
pentru om, căci sunt Mântuitor şi dau să-i mântuiesc pe mulţi 
din păcat, ca să nu ajungă ei la suferinţa cea pentru păcat, căci 
păcatul aduce apoi suferinţă peste om. Mă gândesc tot timpul 
cu duh înlăcrimat adânc la cei ce lasă calea Mea şi se duc iar 
pe cale cu lumea, în pas cu lumea, în lucru cu lumea cea des- 
părţită de Dumnezeu, căci oamenii bisericii nu pot smulge 
omul de pe calea lumii, ba îl mai şi învaţă pe om că este cu 
Dumnezeu, că-L are pe Domnul de Stăpân şi de Mântuitor, dar 
nu tot aşa au fost lucrul şi mărturisirea sfinţilor, o, nu aşa, căci 
ei i-au învăţat pe oameni să se lepede de ei înşişi şi de lume şi 
de păcat şi nu s-au temut de cei ce le-ar ucide trupul din pricina 
mărturisirii lor cea pentru Mine şi au rămas sub cruce, sub 
jertfă pentru numele Meu pe pământ şi au născut minuni şi duh 
viu în mulţi, lucrând din cer mai mult ca pe pământ apoi, şi 
iată, am în venirea Mea sfinţi însoţitori şi e mare biruinţa lor 
asupra lui satana, care-1 desparte pe om de Dumnezeu şi îl 
învaţă vremelnicia şi atât. 

O, câtă învăţătură din cer lipseşte pe pământ! Vin Eu cu 
sfinţii mărturisitori pe pământ în cuvânt, căci ei au purtat trup 
pe pământ şi au iubit lumea şi salvarea ei, ca şi Mine, Domnul, 
au iubit şi nu s-au lepădat de cruce după ce s-au arătat sub ea, 
şi a fost slava lor crucea şi au semănat cu Mine şi sunt ei fraţii 
Mei pe pământ şi în cer, fii ai Tatălui Meu, credincioşi Lui şi 
iubindu-L, căci acestea sunt puterea lui Dumnezeu în om, şi 
aşa a iubit muceniţa Ecaterina mersul ei pe urma Mea pe 
pământ. Amin. 

O n-are, Doamne, n-are cine să-i despartă 
^de Tine pe cei adevăraţi ai Tăi, pe cei 
scrişi în cartea vieţii de la întemeierea lumii, ci, din contra, 
vestesc ei ţara cea de sus, împărăţia cea dulce a celor ce suferă 
pe pământ pentru numele Tău şi după Tine, Doamne, şi cărora 
li se iartă păcatele cele de odinioară, şi e dulce iertarea pentru 
ei când o gustă, şi nu se mai pot ei lăsa de acest dulce din cer, 
o, Mântuitorule al celor ce vin la Tine ca să Te urmeze pe 
pământ, şi apoi în cer! 

Le spun la toţi în ziua mea de serbare, le spun la toţi cei 
care au avut milă de la Tine lor şi au cunoscut şi au gustat din 
dulcele Tău râu de cuvânt, care curge acum pe pământ, le spun 
lor despre cei cărora eu le-am mărturisit atunci numele Tău, 
făgăduinţele Tale, adevărul cel unul al Tău şi minunea venirii 
Tale după om, iar aceia nu s-au mai despărţit apoi de viaţă 
mărturisitoare, ci au păşit spre moarte mărturisitoare împreună 
cu mine înaintea celor necredincioşi, care-şi zic ei mereu în 


toate vremile că ucid numele Tău de pe pământ şi din oameni, 
o, Doamne. O, le spun la toţi să aibă grijă mare în toată clipa 
şi să nu se despartă de duhul dragostei de Tine şi să nu-1 lase 
să se stingă din ei, ci să se lepede de sine pentru el şi pentru 
Tine mereu, ca să le fii lor pe veci Mântuitor, o, Mire Doa mn e. 
Nu este ruşine mai mare pentru un om ca şi aceea când el se 
leapădă de viaţa lui cu Tine şi cu cei ce lucrează Ţie viaţa lor 
cu credinţa lor, cu lupta lor cea grea, că e grea lupta omului 
pentru stat cu Domnul pe cale, dar e dulce şi e măreaţă, Doam- 
ne, iar cel ce nu luptă până la capăt, acela e mai de plâns ca 
unul care cade şi se scoală mereu din slăbiciunile lui pe cale 
cu Tine, căci cel slab are nevoie de Tine mai mult decât cel ce 
dă să cadă în necredinţă şi în lepădare de Tine când credinţa îi 
este pusă la încercare şi când el nu biruieşte pentru ea şi pentru 
Tine, Doamne. 

O, câtă învăţătură trebuie mereu, mereu peste cei ce se 
dau Ţie ca să fie ai Tăi mereu, mereu, o, Doamne, căci dra- 
gostea nu le este mereu fierbinte, ci trebuie mereu ţinută trează 
şi aprinsă şi vie şi în veghe sfântă păstrată de harul Tău cel 
milos pentru ei, pentru cei ce se dau Ţie cu viaţa lor, Doamne. 

îl îndemn pe poporul cuvântului Tău să-şi nască mereu 
dragostea cea pentru Tine, căci celui ce nu-i este încercată 
dragostea cea pentru Domnul, acela are nevoie mereu, mereu 
de apa naşterii de sus, de izvor de iubire din cer pentru el şi de 
hăinuţă curată mereu pentru suflet, şi mai ales de lepădare de 
sine, Doamne, probată ea în tot timpul şi aplecată spre probare 
mereu, ca să poată ea să aibă putere şi să-i ajute pe cei ce vin 
şi se dau Ţie ca să fie ai Tăi. O, să nu uite ei că nu pentru ei 
trebuie să mai trăiască ei, ci pentru Tine şi pentru cei din jurul 
lor ai Tăi, şi aceasta este lucrarea dragostei care-i ţine în Tine 
pe ei, despărţiţi de duhul lumii, care nu lucrează aşa, căci eu 
în lume eram, dar m-am părăsit pe mine însămi în numele Tău 
şi pentru Tine şi am trăit restul vieţii mele în numele Tău şi 
pentru cei ce mă înconjoară şi le dădeam lor pe Dumnezeu, 
căci Te iubeam, Doamne, iar iubirea mea cea pentru Tine era 
să Te împart la cât mai mulţi mereu, mereu, ca să fii Tu bogat, 
o, Doamne şi Mire al meu, şi fericiţi sunt cei ce Te au iubire a 
lor, fericiţi, Doamne, dar mai fericiţi sunt cei ce nu Te pierd 
până la capătul cel fericit, când nimeni şi nimic nu-i mai pot 
pierde pe ei dinaintea Ta, din dragostea Ta cea plină de vecie, 
o, Doamne dulce, Mântuitor şi Salvator din păcat pentru om. 

Cel ce iubeşte mult pe cineva are în el dorul de a spune 
celorlalţi iubirea lui şi pe cel iubit, bucuria lui pentru fiinţa lui 
iubită. O, tot aşa şi cel ce Te iubeşte pe Tine are dor neastâm- 
părat să Te bucure mărturisindu-şi iubirea şi să Te facă la mulţi 
cunoscut şi înţeles şi iubit şi urmat apoi, şi iată, bucuria se 
înteţeşte şi se face nuntă cerească, Doamne, între Tine şi mi- 
reasă, nuntă cu nuntaşi plini de dor de a chema la masa nunţii 
pe mulţi, lumea întreagă la masa iubirii, şi va veni o zi când 
toţi cei ce vor fi pe pământ Te vor iubi, Doamne, şi unii altora 
Te vor da, şi inimile lor vor fi una în iubire în ziua aceea şi 
numai Tu vei fi iubit atunci, că mult ai fost părăsit şi dispreţuit 
de om după ce omul a căzut din ţara lui, pregătită de Tine lui 
atunci când l-ai zidit, o, Doamne. 

Voi, toţi cei ce v-aţi ales de iubire pe Domnul, supuneţi 
Lui trupurile voastre, locaş Lui să fie ele şi să le păstraţi aşa şi 
să-l spuneţi Lui fiecare: Pătrunde, Doamne, în mine şi străpun- 
ge cu frica Ta trupul meu, ca să mă tem de judecăţile Tale şi să 
mă păstrez Ţie şi să iubesc mântuirea cea de la Tine şi cuvântul 
Tău. Amin. 

O, fiţi ucenici la şcoala iubirii şi lăsaţi-vă învăţaţi de 
Domnul, iar frica de El să vă ajute să nu-L părăsiţi, ca să nu 

fiţi apoi pedepsiţi de iubire dacă-L părăsiţi. O, îndemnaţi-vă 
unii pe alţii spre iubire din cer în voi şi între voi, că nu poate 
omul scăpa de păcat şi de iubirea de păcat decât dacă-şi lasă 
trupul străpuns de frica de Dumnezeu, căci Domnul este iu- 
birea cea de sus, şi este răzbunătoare iubirea cea din cer când 
este lăsată în lături de om, iar eu am scris pe pământ cu sângele 
meu povestea iubirii mele de Hristos şi m-am încununat cu ea 
înaintea Lui, aducându-I-o Lui, căci L-am iubit pe El până la 
sânge şi m-am împotrivit până la sânge în lupta pentru 
nedespărţirea mea de El şi sunt a Lui pe vecii şi sunt cu El şi 
îl dau din cer lumii credincioase, dar lumea este mare şi îi în- 
toarce înapoi spre ea pe cei credincioşi cu inima, ale căror fapte 
mari pentru Domnul sunt greoaie, sunt puţine, sunt slabe, căci 
duhul lumii este închisoare pentru cei fără de Hristos peste via- 
ţa lor pe cale. 

O, dă-le, Doamne, oamenilor un suflu viu, un duh nou şi 
străpunge cu frica Ta trupurile lor, ca să se poată ei întoarce la 
Tine şi să-şi dea Ţie trupurile lor, în care locuiesc inimile lor, 
că nu se poate numai inima să Te aibă în ea în om, iar trupul lui 
să se facă locuinţă străină de Tine şi de viaţă ca şi a Ta în trup. 

Te rog, o, Doamne, cu dor sfânt Te rog în ziua mea de 
serbare între sfinţi, Te rog cu duh înlăcrimat, întoarce omul la 
Tine şi fa-1 locaş al Tău cu trupul său, în care să locuiască Du- 
hul Tău, căci Tu, Doamne, de aceea ai zidit omul. Amin. 

M ă întorc la om şi îl strig pe el să se 
întoarcă la Mine. Mă întorc de la Tatăl 
iarăşi la om şi îl strig să se întoarcă la Mine, căci dacă Eu îl în- 
torc, n-am de la el dragoste. Mă întorc la om ca să-l încălzesc 
şi ca să caute el după căldura Mea, după dragostea Mea, căci 
vin să î nn oiesc lumea şi toată facerea ei şi de aceea vin. Amin. 

Pace ţie, popor al cuvântului Meu! Mă dau ţie cu sfinţii 
în zi de sărbătoare de sfinţi şi se dau şi ei, căci duhul cel 
lucrător de viaţă este plin de dor în Mine şi în sfinţi. Mă împart 
prin tine oamenilor şi le dau lor puterea de a se întoarce de la 
idoli la Dumnezeu şi îi învăţ pe ei să se dea Mie locaş, căci 
trupul omului a fost zidit pentru slava Mea. Voi sta cu tine în 
zile de învăţătură şi te voi aşeza în învăţătura Mea ca să fie ea 
găsită la tine de cei ce caută după Mine în mijlocul tău, iar Eu 
le ies în cale cu locul Meu de pe pământ, cu masa Mea cu tine, 
măi poporul Meu. 

Mi-e dor de statul Meu în om şi de lumina Mea în el, ca 
atunci când nu va mai fi lumină să fie lumină pe pământ, să 
fie Domnul cu ai Săi lumină pe pământ, lumină din lumină să 
fie ei, iar ziua Mea vine, şi vom spune în lung şi în lat peste 
pământ la toţi cei care vor fi şi Mă vor aştepta şi vor auzi ei în 
ziua aceea cuvânt de dor, cuvânt cu înviere, cuvântul cel sfânt: 
Veniţi de luaţi lumină! Amin, amin, amin. 

25 noiembrie/8 decembrie 2012 

Sărbătoarea sfântului apostol Andrei, cel întâi chemat 

Desluşirea Scripturii despre săptămâna binecuvântată şi legământul 
încheiat la mijlocul ei, şi începutul cel nou: anul 1955. Vorbirea din 
cer a sfântului apostol Andrei. 

S e coboară pe pământ cuvântul lui Dumnezeu şi are 
Domnul ieslea Sa de coborâre şi Se face cuvânt 
peste pământ. 

Eu, Domnul, Mă vestesc şi vin şi Mă las cuvânt în cartea 
Mea cea de azi, cartea despre care scrie în Scripturi că se va 
deschide şi că Eu, Mielul Tatălui Savaot, va fi s-o deschid şi 
să Mă aşez în ea cuvânt şi s-o întocmesc pe ea prin cuvântul 
Meu cel rostit din gura Mea cea plină de cuvânt, iar cartea 


aceasta poartă numele Meu: Cuvântul lui Dumnezeu. Amin. 

O, poporul Meu cel de azi al cuvântului Meu, aşează-te 
acum la masă cu Mine, că Mă aşez cuvânt în carte şi am cu 
Mine oaspeţi cereşti la masă, că Eu nu umblu singur între cer 
şi pământ, şi am cu Mine pe apostolul Andrei, întâiul Meu 
chemat între cei pe care i-am ales din Israel acum două mii de 
ani ca să umblu cu ei din loc în loc trei ani şi jumătate şi să Mă 
aşez pe pământ cu lucrarea cu care am venit de la Tatăl s-o îm- 
plinesc, iar apoi apostolii Mei să fie urmaşi ai Mei înaintea oa- 
menilor şi să Mă mărturisească ei peste vreme că Eu, Cel ce 
am umblat cu ei, am fost Dumnezeu-Cuvântul, Fiul Tatălui 
Savaot, întrupat pe pământ de la Duhul Sfânt ca să Mă nasc 
din trup de Fecioară şi să cresc şi să Mă las apoi spre moarte 
pe cruce şi să plătesc aşa ridicarea din moarte a omului, căci 
omul a căzut de la viaţă la moarte prin neascultare de Dum- 
nezeu, iar Eu, Domnul, M-am coborât din cer ca să-i fac sal- 
vare, căci Eu sunt Cel ce am făcut omul. Amin. 

O, poporul Meu, e sărbătoare, măi fiule, e zi de aducere- 
aminte această zi, ca şi cea de dinaintea ei. Am în coborârea 
Mea pe trâmbiţa Mea Verginica şi pe apostolul Andrei serbaţi 
între sfinţi şi Ne aşezăm la masă de cuvânt cu sărbătoare în cu- 
vânt, căci sunt douăzeci şi unu de ani de la înfiinţarea acestei 
sărbători, când am stat cu sfinţii şi am aşezat pe pământ pe- 
cetluirea grădiniţei cuvântului Meu cel de azi şi a semnului 
aşezat de Mine şi de cei tocmiţi de Mine ca să fie acest semn 
arătat pe pământ, pietricica cea albă, chivotul Sfintei Sfintelor 
Mele din zilele acestea pe vatra neamului român, în care îmi 
am în vremea aceasta coborârea Mea cuvânt peste pământ, şi 
de unde Mă împart spre tămăduirea multora, precum este scris 
în Scripturi despre pomul vieţii şi despre frunzele lui, care sunt 
cuvântul Meu spre tămăduirea neamurilor. 

O, nu se suie la mintea omului de rând tainele Mele din- 
tre cer şi pământ, căci omul stă jos de tot faţă de cele lucrate 
de Dumnezeu între cer şi pământ, acoperite sau descoperite 
ele, după cum poate sau nu poate omul să le priceapă sau să le 
desfacă pentru înţelesurile lor. în ziua aceasta, acum douăzeci 
şi unu de ani, au fost din cer şi de pe pământ martori în această 
grădiniţă şi s-a pecetluit atunci cu cuvânt ceresc, din cer şi de 
pe pământ rostit, şi s-a numit cu nume ceresc această grădiniţă 
şi aşezământul de pe ea: Sfânta Sfintelor Noului Ierusalim, 
pământ înnoit prin cuvântul Meu, care a luat faţă împlinită şi 
pecetluită în ziua aceea, şi s-a scris pe pământ această zi şi s-a 
scris ea în cartea Mea cea de azi şi Mă aşez cu această săr- 
bătoare la masă cu tine, măi poporul Meu, iar tu eşti urmaş şi 
rod al Meu şi al lucrului Meu din zilele acestea şi-ţi dau din 
pomul vieţii şi te numesc poporul Meu în mijlocul neamului 
român şi-ţi dau din cer mereu din mana cea ascunsă dacă te-ai 
biruit pe tine şi M-ai ales pe Mine după ce M-ai aflat în acest 
cuvânt, care merge peste pământ şi-Mi vesteşte noul Meu în- 
ceput, sâmburelui din care Eu, Domnul, voiesc să cresc şi să 
Mă fac cuprins de multe inimi, cărora le va fi dat să înţeleagă 
prin descoperirea Duhului Sfânt că Eu, Fiul Tatălui Savaot, 
sunt pe vatra neamului român cuvânt şi slavă de cuvânt şi în- 
ceput de înviere şi de lumină şi împart din viaţa veacului ce va 
să fie şi-Mi fac locuitori pentru cer şi le dau cetăţenie cerească 
lor când ziua slavei Mele va descoperi pe toate cele acoperite 
ale slavei celor ce nu se văd, dar sunt şi aşteaptă pe moştenitorii 
ei, pe cei cărora le-a fost dat şi le este dat să fie fiii slavei Mele, 
şi iată, Eu te hrănesc pe tine cu pomul vieţii, măi poporul Meu, 
precum este scris, iar cu cuvântul Meu Mă dau spre tămăduirea 
neamurilor şi împart cu el frunzele pomului vieţii. 

Este scris în Scripturi despre o săptămână binecuvântată, 

despre un legământ încheiat la mijlocul ei şi despre un început 
iarăşi apoi, pentru întregirea tainei acestei săptămâni apoi. în 
anul 1955 am aşezat pe pământ începutul unei săptămâni de ani 
şi am început atunci lucrarea de trâmbiţare a cuvântului Meu 
prin vasul Meu cel ales, care se cheamă trâmbiţa lui Dumnezeu 
şi Mi-am început trâmbiţarea prin trâmbiţa Mea Verginica. Apoi 
ea în vremea celor treizeci şi cinci de ani a fost pregătită să 
treacă la Mine între sfinţi, şi a trecut, iar la mijlocul acestei 
săptămâni sfinte M-am pregătit cu mare taină şi am lucrat tainic 
ca să închei un legământ nou, căci jertfa cea de-a pururi şi pri- 
nosul au fost călcate prin păcatul uriciunii pustiirii aşezat în 
templul slujirii celor sfinte, precum este scris, căci prinţul lumii, 
antichrist, s-a sculat să dărâme de pe temelia ei biserica cea din 
părinţi şi caută să-i facă sfârşitul, căci păcatul ei stă împotriva 
ei şi s-a umplut cupa lui, căci mai-marii bisericii s-au lepădat 
acum de cuvântul lui Dumnezeu, de venirea Mea cea de azi cu- 
vânt peste pământ, ba au dat să facă întuneric pentru calea cu- 
vântului Meu spre oameni şi s-au ascuns, zic ei, dar Eu merg 
cu taina Mea înainte, şi în taină merg, şi-i plâng pe toţi cei ce 
se leapădă de Cel ce le grăieşte din ceruri şi strig după ei să-şi 
întărească credinţa şi să n-o lepede, căci Mă ţin după ei cu slava 
cuvântului Meu şi îi ajung şi le pedepsesc necredinţa, care le 
atrage lor mânie din cer, după cum este scris. 

Am martori din cer în venirea de acum cu această sărbă- 
toare, una lângă alta ziua de pecetluire a grădiniţei cuvântului 
Meu şi ziua de sărbătoare a apostolului Andrei, martor al Meu 
pentru această lucrare de taină, alături atunci lângă apostolul 
Meu Irineu, pe care l-am pregătit cereşte din timp şi l-am avut 
aici atunci ca să rostesc prin gura lui cuvântul Meu, pecetluirea 
cea sfântă a grădiniţei Sfintei Sfintelor şi pusă ea sub oblăduire 
cerească şi nu omenească, loc pentru Do mn ul şi pentru casnicii 
Lui din cer şi de pe pământ şi prin care Eu îmi scriu pe pământ 
şi în cer cuvântul şi îl împart deopotrivă, în cer şi pe pământ. 

Iată zi de sfinţi şi de amintire sfântă şi de durere sfântă, 
măi poporul Meu urmaş al acestei zile de taină atunci. Satana, 
şarpele cel de demult a avut putere apoi prin nestatornicia care 
se iveşte în omul cel tocmit de Mine pentru lucru sfânt ca să-l 
smulgă pe el de la pieptul Meu, şi Mă doare în taină şi suspin 
adânc în taină, că sfântă este taina acestei zile şi mersul lucrului 
ei apoi după ea, şi s-a scris atunci mai mult ca până atunci lepă- 
darea de credinţă a bisericii din neamul român, a slujitorilor din 
ea, care Mi-au smuls de lângă izvor pe arhiereul Meu martor, 
pe cel luat de Mine dintre ei ca să pecetluiesc cu el alături taina 
grădiniţei cuvântului Meu şi lucrul Meu din ea în mijlocul pă- 
mântului, loc pus deoparte de umbletul lumii ca să pot Eu, 
Domnul, să locuiesc aici, aşa cum este lăsată să fie taina Sfintei 
Sfintelor, pusă deoparte de Domnul, căci când Moise s-a suit 
la Domnul ca să aducă de la El legea pecetluirii păcatului ca 
să-l întoarcă prin ea pe Israel de la idoli la Domnul, Eu i-am 
spus lui Moise: «descalţă-ţi încălţămintea ta că eşti pe loc 
sfânt», şi am grăit Eu cu Moise atunci din pară de foc şi i-am 
spus lui cuvântul Meu şi i-am scris pe piatră cu degetul îngeru- 
lui Meu poruncile vieţii ca să le aducă el din partea Mea lui Is- 
rael. O, tot aşa este şi cu acest petecuţ de pământ, pe care Eu îl 
numesc vârf de munte, munte sfânt, pe care Eu, Domnul, stau 
şi cuvintez şi Mă împart apoi peste pământ. 

Mă aud sfinţii şi îngerii şi toate puterile cereşti acum, 
aici, că-Mi sunt însoţitori, şi se cutremură cu fior sfânt oştirile 
cereşti în mijlocul tainei Mele de aici şi petrec aici cerul şi 
tainele lui şi n-are lumea habar sau minte sau ochi ca să afle şi 
să priceapă şi să vadă, şi este venirea Mea acum cuvânt pe 
pământ ca şi acum două mii de ani când am venit, şi n-avea 


lumea habar ca să înţeleagă ceva şi să se plece la vestirea vesti- 
torilor de atunci, care au vestit de aproape şi de departe taina 
naşterii Mele din Fecioară şi creşterea Mea apoi şi apostolia 
Mea apoi şi jertfa Mea cea sângeroasă pentru mântuirea lumii, 
care n-a voit şi nu vrea să stea cu cerul pe pământ, căci ea vrea 
altfel, vrea să aibă ea viaţă pe pământ şi nu împărăţia cerurilor, 
pentru care lumea nu se mai roagă după adevăr, chiar dacă s-a 
învăţat şi ea să spună lui Dumnezeu rugăciunea cea pentru fiii 
cei ascultători şi ucenici Mie prin lucrarea lor şi pe care Eu 
i-am învăţat să se roage ca şi Mine şi să zică Tatălui Savaot: 
«Să fie, Tată, voia Ta şi împărăţia Ta precum în cer aşa şi pe 
pământ!». O, are Tatăl pe pământ împărăţie, dar ea nu are 
nimic cu lumea, nimic în lumea aceasta, căci ea nu este din 
lumea aceasta şi este departe de ea şi puţini tânjesc după ea şi 
o doresc a lor, iar Eu, Domnul, am bucuria cea tainică şi Mă 
mângâi cu ea, că am putut să-Mi pun deoparte de lume această 
împărăţie cât un sâmburel în ochii oamenilor, dar mare pentru 
cer, căci Domnul este mare întru sfinţii Săi în cer şi pe pământ 
şi îşi lucrează lucrarea Sa. Amin. 

L ângă Tine, Doamne, îmi fac loc şi cuvânt 
pentru încununarea tainei acestei zile, 
ziua mea de serbare, apostolul Tău Andrei, şi ziua lui lângă 
ziua cea de pecetluire a Sfintei Sfintelor Tale din zilele acestea, 
de unde Tu cuvintezi peste pământ de pe munte sfânt şi eşti 
Piatra Cea din vârf, Iisus Hristos-Cuvântul. 

Aşezăm pe creştetul arhiereului martor cu Noi în ziua 
aceea aici, aşezăm acum mângâierea cea sfântă, aducerea-a- 
minte a zilei când am fost aici alături toţi pentru pecetluirea a- 
cestei grădiniţe de cuvânt. O, apleacă-te, arhiereule frate, şi te 
aşează acum cu Domnul şi cu Noi în taina acestei mângâieri 
de atunci, când Domnul S-a mângâiat aici cu Noi, cei ce eram 
adunaţi aici din cer şi de pe pământ pentru pecetluirea cu legea 
sfinţeniei a acestei grădiniţe. Să se cutremure duhul şi trupul 
tău la această măreaţă amintire sfântă. Roagă-te lui Hristos, 
Arhiereul Cel mare, şi spune-I Lui cu fior sfânt şi curat: „stră- 
punge, Doamne, cu frica Ta trupul meu ca să păzesc calea Ta, 
căci frica de Dumnezeu mă ajută să înnoiesc înţelepciunea 
mea cea pentru Tine, şi nu mă lăsa departe de slava Ta, căci 
sunt neputincios şi- Ţi cer să mă ajuţi şi să mă ai al Tău, scris 
în cartea Ta să rămân şi să nu fiu şters din ea “. Amin. 

Nu se poate şterge numele tău din cartea aceasta, o, 
fratele meu arhiereu, căci Domnul te-a aşezat în ea, Domnul, 
şi nu tu. Nimeni nu-şi poate şterge numele din cartea aceasta, 
chiar dacă el dă să se piardă de pe această cale, iar seama pen- 
tru el va da în dreptul acestei cărţi deschise de Mielul lui Dum- 
nezeu şi aşezată acum pe pământ pentru întocmirea ei. 

O, eşti strâmtorat cu inimioara. O, e mare strâmtorarea 
pe pământ pentru cei mari cu iubirea şi cu inima şi le este 
strâmtorată credinţa şi mersul ei, dar Domnul este milos, pen- 
tru că sunt vremi de strâmtorare pentru El şi pentru iubitorii 
Săi. E zi de slavă aici acum. Puterile cereşti în cete-cete stau 
aşezate şi ascultă cuvântul ceresc. O, adu-ţi aminte! Să tresalte 
şi inimioara ta în ziua aceasta, că merge Domnul înainte şi Se 
slăveşte peste pământ de pe această piatră. Iată, îţi împărţim 
mângâiere ca să dai şi tu din ea acolo unde doare lipsa ta, acolo 
unde poţi fi şi altfel, purtat de cei din cer. 

Binecuvântată este această zi de serbare şi de aducere- 
aminte a ei şi binecuvântată să fie şi durerea ei, şi să rodească 
pentru cer această durere, căci Domnul este în taină aici şi 
lucrează aşa aici. Amin. 

E u, Domnul, am lăsat în carte cuvânt pen- 
tru această zi de aducere-aminte şi Mă 

pregătesc acum pentru zi de învăţătură şi de serbare în cer şi 
pe pământ pentru trâmbiţa Mea Verginica şi locul ei între sfinţi, 
şi vom aşeza învăţătură mare pe masa ta cu Mine, măi poporul 
Meu. Găteşte-ţi inimioara ca să te aşezi frumos înaintea duhu- 
lui învăţăturii de peste tine, care mereu îţi trebuie peste viaţa 
ta aşezat. Iată, trâmbiţa Mea stă la hotar cu ziua ei de serbare 
şi cu învăţătura ei şi rosteşte ea peste tine şi spune aşa: 

M i-e dor de poporul meu de odinioară, 
mi-e dor, Doamne, şi mi-e dor de cel 
mic, născut pe cale, o, Doamne, şi cu care am venit să petrec 
acum cu mângâiere pentru durerea mea cea plină de dor şi de 
aducere-aminte cu dor. Mi-e dor de Tine în cei ce au lepădat 
de peste ei slava şi puterea cuvântului Tău, Doamne, dar vre- 
mea iubirii lor s-a dus cu tot cu ei, iar eu mă uit peste ea şi 
plâng ca să-mi mângâi durerea, că multă mângâiere aduce 
lacrima cea de la durere, iar eu voi sta cu Tine şi cu duhul 
învăţăturii pe masa Ta de cuvânt cu poporul Tău cel mai mic 
de acum. Amin. 

O pace vouă, martori cereşti! Am venit cu 
^voi şi am stat cu voi aici, la masă de cu- 
vânt şi de aducere-aminte. O, pace ţie, trâmbiţa Mea de odini- 
oară, prin care Eu, Domnul, am suflat cuvântul Meu peste un 
popor neascultător! Trecem spre ziua următoare şi voiesc să 
Ne aşezăm în carte şi să Ne împărţim. Amin. 

Pace ţie, poporul Meu! Pregăteşte-ţi inimioara şi mintea 
şi puterea lor, căci zi de învăţătură sfântă vom aşeza între Noi 
şi tine şi vom sufla din cer vlagă sfântă peste tine, că mereu ea 
trebuie să-ţi fie împrospătată de sus şi de jos, ca nu cumva să 
se stingă ea în voi, măi fiilor. Amin, amin, amin. 

30 noiembrie/13 decembrie 2012 

Sărbătoarea sfintei Virginia, trâmbiţa lui Dumnezeu 

Dumnezeu îi cere omului să rămână cu El până la sfârşit. Veghe pen- 
tru sfinţenie între fraţi. Singura bucurie a sfintei Virginia, că a putut 
purta venirea Domnului cuvânt peste pământ. Trupul şi lumea sunt 
închisoarea omului. Cuvântul biserică este cel mai înmiresmat cuvânt. 

M ă aşez înaintea ta cu masă de cuvânt, cu duhul 
învăţăturii de viaţă veşnică, măi poporul Meu. 
Punem pe masă din belşug, Eu şi trâmbiţa Mea, punem învă- 
ţătură cu greutate, că este nevoie peste tot de ea şi este nevoie 
să se alăture poporul acestui cuvânt de toată împlinirea învă- 
ţăturii de sus şi să-I dea lui Dumnezeu asigurarea că va fi 
ascultată şi împlinită toată povaţa, toată împlinirea cea din cer 
peste acest popor. Amin. 

Pace ţie, poporul Meu, în zi de hram sfânt peste tine, 
căci serbăm în ziua aceasta pe trâmbiţa Mea, pe Verginica, pe 
cea purtătoare de Dumnezeu în vremea ei de pe pământ. Eu, 
Domnul, binecuvintez inima ta, urechea ta, voinţa ta şi as- 
cultarea ta, măi popor al cuvântului Meu, ca să iei tu de la Mine 
şi să împlineşti aşa. Mai întâi tu trebuie să Mă ajuţi să am în- 
credere în tine până la sfârşit, nu numai pentru un timp, că-Mi 
este tare grea lupta cea pentru biruinţa Mea cea întreagă atunci 
când nu Mă pot bizui cu multul pe cei ce se dau Mie pentru lu- 
crul Meu cu ei, iar Eu sunt Dumnezeu, măi poporul Meu, şi nu 
sunt de pe pământ, căci sunt din cer venit. Pe pământ este altfel 
cu o sculă pe care omul şi-o însuşeşte a sa după ce o ia de la 
cel ce o dobândeşte, şi i se dă pentru ea garanţie celui ce o ia 
de la el, aşa cum se foloseşte ca pe pământ cuvântul încrederii 
cea pentru o vreme pentru o unealtă lucrată şi pusă la vânzare 
apoi spre folosinţă la lucru cu ea a omului, şi se uşurează de 
răspundere apoi cel ce făureşte şi vinde lucrul mâinilor lui la 


cei ce se folosesc de el. O, dar Eu, Domnul, Mă întreb, cum să 
fac când omul vine la Mine şi se dă Mie, sau când cineva ajută 
pe un om să-L înţeleagă pe Dumnezeu şi să-I urmeze Lui apoi? 
Să-l iau din mâna unuia care l-a îndemnat pe om spre Mine, 
pot Eu atunci să-i cer acestuia act că va fi credincios cel adus 
la Mine? Iată, îţi trebuie o garanţie ca să ai încredere în om, şi 
îţi trebuie din partea lui adusă, ca apoi să-l poţi da Domnului 
pe el şi să nu te doară de la el înaintea Domnului apoi. 

Sunt cu trâmbiţa Mea Verginica cu sărbătoare între 
sfinţi, măi poporul Meu, şi vom lucra mult lucru şi vom măsura 
mult şi multe, şi va fi zi de învăţătură peste tine ziua aceasta 
mare, când trâmbiţa Mea a luat locul între sfinţi şi s-a uşurat 
de trupul suferinţei ei şi s-a încrozniat în cer cu duhul veghii 
cereşti pentru lucrul ei pe mai departe cu Mine şi lăsat pe 
pământ spre înaintarea lui când ea a venit în ceata sfinţilor, în 
lucru între cei din cer. 

In poporul acestui cuvânt au fost mulţi, au fost şi au tre- 
cut sau au rămas până la sfârşit pe calea luptei Mele pentru 
zidirea unui popor ca să-L aibă Tatăl al Său pe pământ prin 
trâmbiţarea Mea de peste el prin glasul trâmbiţei Mele, din care 
Eu grăiam, Eu şi nu ea, căci prin prooroci Eu am grăit, Eu şi 
nu ei. Mă lupt răbdând şi plângând ca un Dumnezeu şi lucrez 
de aproape şaizeci de ani şi Mă lupt să-Mi desăvârşesc biruinţa 
şi Scripturile zilelor de apoi, în care este scrisă venirea Mea cu 
glasul ei peste cei vii şi peste cei morţi. Am avut şi am nevoie 
de încredere în cei cu care M-am sprijinit şi Mă sprijin, căci 
altfel Mă sprijin de om numai cât vrea omul, şi rămâne cu vină 
la Dumnezeu cel ce face aşa cu Dumnezeu, iar vina atrage 
ispăşirea ei. Nici Eu, Domnul, şi nici cei ce-Mi lucrează Mie 
prin alegerea Mea nu putem avea încredere în cel ce rămâne 
liber de Hristos şi de grija de peste el pe pământ, căci unul ca 
acela poate face mult rău lui Dumnezeu şi lucrului Său şi multe 
dedesubturi foloseşte apoi, şi mai ales dacă îi stă în fire aşa 
ceva, ascunderea de Dumnezeu şi de oameni, din ascundere în 
ascundere lucrând şi petrecând, lucrare care naşte duşmănie şi 
despărţire între el şi cei ce-1 văd pe el lucrând aşa şi dispreţuind 
aşa pe fraţi. 

O, când nimeni nu mai poate garanta pentru tine, cine 
ar putea da pentru tine răspuns lui Dumnezeu când Do mn ul va 
aştepta aceasta pentru cetele de care vor da socoteală cei 
prezentaţi cu ele la Domnul, căci Domnul nu întreabă pe fie- 
care în parte, că nu este aşa în cer, ci este lege veşnică în cer, 
iar creştinii sunt cei ce au călăuză duhovnicească spre Dum- 
nezeu dacă ei sunt, şi scris este că fiecare va sta la rândul cetei 
sale. O, durerea aceasta e mare în Mine pentru toţi cei care au 
fost şi au trecut prin această lucrare de cuvânt ziditor de om 
nou şi n-au împlinit în ei acest cuvânt şi n-au ajutat pe Domnul 
să aibă încredere în ei până la sfârşit, şi n-au făcut aceasta nici 
cei care au fost o vreme cu multă credincioşie faţă de această 
masă cerească a Mea cu un popor pe pământ, iar această în- 
credere pierdută pentru cei ce n-au avut statornicie fără de 
sfârşit are nevoie de mare pocăinţă dacă ar fi să-şi dobândească 
cineva din cei trecuţi prin acest popor iertarea cea pentru 
părăsirea de Dumnezeu şi de trupul acestei lucrări de cuvânt, 
care zideşte un popor. 

Stă trâmbiţa Mea, stă Verginica la gura Mea şi-şi răco- 
reşte jalea când Mă vede cum lucrez în ziua aceasta lucrul cu- 
vântului Meu. Vă citesc mereu, mereu inimioarele şi duhul, o, 
şi Mă doare de la mulţi pentru aluatul din ele. Vă adun sub sla- 
va învăţăturii de azi pe toţi cei care aţi fost şi care sunteţi acum 
sub acest cuvânt. Luaţi şi învăţaţi din el, măi fiilor. Ia, fiule, şi 
te măsoară din creştet până în tălpi şi dă-ţi răspunsul înaintea 


Anul 2012 


827 


cuvântului Meu. O, dacă tu, creştine, nu eşti curat la cuvânt şi 
la inimă pentru cuvânt şi la faptă faţă de fratele tău cu ale tale, 
crezi tu că se pune că eşti altfel faţă de Mine, Domnul? O, Eu 
aşa te iau faţă de Mine, şi te socotesc şi pentru Mine aşa cum 
eşti cu fratele tău, şi nu este altfel la Mine şi niciodată nu a fost 
altfel faţa Mea în biserica Mea şi lucrarea Mea din ea. 

Iată, se păcăleşte cel ce crede că altfel este cu Domnul 
faţă de cum este el cu omul, cu cel de lângă el frate al lui Hris- 
tos, căci Eu nu-1 întreb pe om despre sine, ci întreb pe cel ce 
stă faţă în faţă cu el, şi nimeni nu poate intra la Mine să-Mi 
răspundă în dreptul lui, căci lucrarea Mea pentru om este pe 
mărturie de martori zidită, iar altfel de lucru nu este pentru cer 
în dreptul omului. Nu este cinstit la Dumnezeu să te pui bine 
cu omul lui Dumnezeu dacă tu nu stai bine cu Domnul, căci 
omul lui Dumnezeu simte de la Dumnezeu, nu de la el este 
simţirea lui, cu care el citeşte pe cei din faţa sa. 

Când omul se ascunde de ochii celorlalţi, cu păcat face 
aceasta, căci face aşa pentru păcat, pentru ascundere, pentru 
ca să nu fie văzut ce face, şi apoi el scapă greu din cursa acestui 
păcat, din laţul ascunderilor lui dacă mai scapă, căci se 
ruşinează apoi să-şi rupă de pe el legăturile sub păcat, fiindcă 
are mândrie pentru statura lui cea văzută, mândrie născută de 
la păcat, căci statura cea nevăzută l-ar ruşina pe el înaintea ce- 
lor ce-1 ştiu pe el, pe cel de deasupra fiinţei lui, şi iată ce face 
păcatul cel ascuns al omului care se piteşte cu ale lui pentru ca 
să facă acest păcat, căci îi trebuie să se ascundă apoi cu faţa 
lui cea neştiută de cei din preajma lui. 

O, măi poporul Meu, când omul umblă şi caută singur 
să umble, îl ia diavolul în primire şi face omul fapte ascunse, 
că e liber de sub ochii care să-l vadă pe el, dar cei din cer îl 
văd, şi nu se poate ascunde omul nicăieri de faţa celor din cer, 
nu poate să se pitească de ochiul lui Dumnezeu şi al urmăririi 
Domnului după el, căci Domnul este Atoatevăzătorul, măi 
poporul Meu. 

Iată, n-au scăpat nici creştinii acestui cuvânt de simţă- 
mintele ascunse şi de faptele lor apoi, de dorinţe, de slăbiciuni 
aduse în faptă prin lucrare la întuneric, fiilor. Şi este încă şi alt 
păcat, căci aşa cum a fost sau este creştinul, îl îndeamnă inima 
apoi la dispreţ, la duşmănie faţă de cei de lângă el, iar aceasta 
este duhul trufiei, măi fiilor, când fiii acestui cuvânt ar fi să fie 
ca nişte fii ai cerului şi să se umilească pentru ei înşişi când ar 
da să pună ei în cântar pe ceilalţi, numai că toţi uită aceasta, 
uită cât i-a învăţat pe ei Do mn ul şi de câte i-a iertat, şi n-ar mai 
fi să se întreacă ei pe tronul judecăţii cea pentru fraţi. 

O, cel ce nu poate să fie curat la inimă şi la grăire faţă 
de voi, fiilor prin care Eu, Domnul, îmi citesc poporul, acela 
se cunoaşte după linia feţei şi a faptei lui şi după umbletul sau 
neumbletul lui, se cunoaşte după cuvintele sau necuvintele lui, 
după purtarea lui tăcută sau netăcută, şi toate acestea pot fi 
lumină sau întuneric, pot fi întuneric sau lumină, măi fiilor, 
căci când Eu prin Duhul Meu vă dau să-Mi citiţi pe poporul 
Meu, atunci voi vedeţi dacă sunt lumină sau întuneric, dacă 
sunt întuneric sau lumină cele lucrate de el, şi multă durere se 
coboară din Mine în voi din pricina celor dinăuntru ale fiecă- 
ruia dintre cei ce stau cu duhul sau cu trupul în acest popor. 

Grăiesc peste toţi şi pentru toţi cei ce se hrănesc din 
acest cuvânt şi le spun aşa: Nu ieşiţi de sub veghe! Nu vă 
ascundeţi de cei de lângă voi, că dacă lucraţi aşa nu veţi scăpa 
de diavolul şi de păcat, căci diavolului îi place de omul care se 
ascunde şi poate diavolul prin el apoi. 

O, măi Verginico, o, trâmbiţa Mea, iată ce le spun Eu 
lor: Rămâneţi în Mine, ca să rămân şi Eu în voi, iar Eu sunt 


lumină şi nu se ascund fiii luminii! O, nu rămâneţi unii în alţii! 
Rămâneţi în Mine, că altfel vă fură satana unii spre alţii şi uitaţi 
să rămâneţi în Mine. Rămâneţi în iubirea Mea, măi fiilor ca să 
rămân şi Eu în iubirea voastră şi să vă ajungă ea de iubire, că 
altfel puteţi cădea să vă iubiţi între voi şi Mă veţi părăsi pe 
Mine pentru iubire. 

O, trâmbiţa Mea, o, îndurerata Mea, jalea ta pentru ceea 
ce ai păţit pe pământ, e cu tine în cer această jale. Cel pe care 
Eu, Domnul, ţi-1 dădusem să te însoţească în toate durerile tale 
cele pentru Mine pentru naşterea unui popor, ţi-a fost acesta 
smuls de sub ocrotirea ta nu după multă vreme, căci cine pune 
preţ pe om şi îi arată lui acest preţ, acel preţuit pierde preţul 
tot şi îi este furat şi mâncat şi este tras în jos apoi, în păcatul 
dispreţului faţă de Dumnezeu, şi apoi în păcatul ascunderii, 
căci cade acela apoi spre iubirea şi spre bucuria cea ascunsă a 
sufletului lui încântat şi pierde frica de Dumnezeu şi gândul 
de descoperirea faptelor lui şi pierde el ruşinea şi îl umple pe 
Domnul de ruşine. 

O, scumpă trâmbiţă a Mea, nu-i trebuia însoţitorului tău 
dragoste de la femeie, dar ieşind el de sub veghe a fost prins 
de slăbiciune şi tras spre păcat. Când Eu îl anunţam că văd 
păcatul lui el se încrunta pe Mine şi se răcea tot mai mult, din 
zi în zi mai mult şi se ascundea tot mai mult, săracul, ca şi 
Adam în rai, căci vai celui ce iese de sub veghe şi caută să fie 
liber de ea. 

Iată, Eu, Domnul, nu pot să-l iau cu împrumutul pe om 
în slujba Mea. El însă se dă Mie cu împrumutul dacă Mă 
părăseşte apoi ca să se dea diavolului cu faptele sale, cu întune- 
ricul cel plăcut diavolului, căci cel ce se dă cu împrumutul, 
acela este nestatornic şi se mută de colo, colo şi umblă după 
Dumnezeu şi umblă apoi şi după mamona, şi umblă şi după 
satana, căci mamona este ochiul diavolului, după cum s-a 
născut această vorbă a celui păţit sub acest ochi, şi se duce 
omul spre dorul acesta şi se tot duce, că-1 muşcă de inimă ma- 
mona şi îl duce spre el. 

O, e mult păcatul pe pământ, şi e amestecare mare pen- 
tru păcat. O, numai în lume să nu fie omul. Neştiinţa cea pentru 
păcat îl pedepseşte pe om prea greu pentru păcat şi îl ascunde 
sub păcat. Nu vă supăraţi, fiilor, că vă spun lucrul păcatului de 
pe pământ. O, nu este stăpân care să aibă slujnică şi să nu o 
supună pe ea sub plăcerea simţurilor lui. Nu este stăpână care 
să aibă slujitor sub ea şi să nu-1 tragă pe el la plăcerea trupului 
ei cel pentru păcat. Nu este nici un om mare pe pământ care să 
nu tragă sub păcatul trupului lui pe cei de sub el, în fel şi chip 
lucrând păcat între ei, şi iată de ce l-am povăţuit Eu atât de 
mult pe poporul cuvântului Meu să iasă dintre fiii şi stăpânii 
lumii, căci vreau să-l am curat, dar e de luptat mult şi de ve- 
gheat mult şi mereu şi de îndreptat mult peste cele ce se strică 
şi nu stau sub veghe pentru îndreptarea lor, fiindcă diavolul e 
supărat foc când vede că dau să-Mi fac un popor sfânt şi că el 
pierde suflete şi trupuri din pricina învăţăturii Mele mereu şi a 
veghii mereu din partea Mea peste un popor povăţuit, care tre- 
buie să-şi înţeleagă menirea şi să se lupte pentru viaţă Iară de 
păcat, şi trebuie grijă mare ca să nu cadă în ispită acest popor 
şi să nu se facă unii altora ispită fiii şi fiicele acestui popor, 
căci în lume cade omul spre păcat şi spre slăbiciunea pentru 
păcat numai dintr-o privire aruncată spre el cu dinadinsul, cade 
printr-o vorbă ademenitoare, cade printr-o mişcare necuviin- 
cioasă şi se lasă spre păcat apoi, iar Eu, Domnul, am zis prin 
prooroci şi iarăşi zic acum: Ieşiţi din lume, poporul Meu, ieşiţi 
voi din ea ca să nu gustaţi din vinul ei, din îmbătarea ei spre 
păcat, căci fără de veste Judecătorul va veni şi faptele fiecăruia 

se vor descoperi, că e noapte mereu şi e păcat mereu pe pă- 
mânt, iar păcatul este noapte şi noaptea se lucrează el şi nu 
simte omul despărţirea de Dumnezeu în vremea păcătuirii lui, 
căci are putere păcatul să-l robească pe om şi e veche răceala 
aceasta de Dumnezeu, în care-1 aduce pe om păcatul, căci 
Adam s-a răcit de Dumnezeu când s-a unit cu căldura cea de 
la păcat, şi a văzut târziu apoi această durere, căci i s-a întors 
împotrivă căldura pentru păcat când şi-a plătit amar plăcerea 
spre păcat. 

Iată, nu e greu să intre omul în acest popor, ci e greu să 
aibă el statornicie pentru sfinţenie şi pentru Domnul, Care este 
Cel sfânt şi este Sfântul sfinţilor. O, măi fiilor de peste tot, o, 
voi, cei ce vă hrăniţi cu acest cuvânt de dor al Meu după om, 
Eu, Domnul, vă îndemn la o mare lucrare, la o mare ocrotire 
peste voi. Nu vă cruţaţi trupurile, căci ele nu vă cruţă de gre- 
şalele de la ele, ba, din contra, vă ajută, vă îndeamnă să le faceţi 
împotriva sufletelor voastre, care vor dăinui pe veci ori cu 
Dumnezeu, ori cu satana. O, de la o coborâre la alta a cuvân- 
tului Meu cel învăţător şi îndemnător peste voi vă lăsaţi grei 
cu trupul şi cu duhul şi tot mai grei şi trebuie să vă trezesc spre 
credincioşie, fiilor, trebuie mereu. O, nu vă luaţi după apucă- 
turile pe care le vedeţi unii de la alţii că le aveţi şi că le arătaţi. 
Legătura voastră cu cei cu care Eu vă dau vouă hrană din cer, 

e rece această legătură, e prea stinsă, e , căci voi n-aţi 

căutat să înţelegeţi la timp şi mereu apoi ce fac Eu prin ei peste 
pământ şi peste voi apoi, şi aş fi voit să fiţi cu strălucire 
cerească unul în faţa celuilalt, dar n-aţi primit cu totul în voi 
desluşirea cea întreagă a coborârii Mele spre voi. Treburile cu 
mâna, vai vouă dacă n-aţi avea mereu de lucru! 

O, Mă uit la voi, la unii din voi, cât de morţi daţi să vă 
lăsaţi în zile de sărbătoare când nu aveţi viaţă în voi, viaţă pen- 
tru Mine între voi, fiilor, viaţă cu Mine, măi fiilor. O, ce-ar fi 
cu voi în zile de lucru cu mâna dacă măcar cu mâna n-aţi avea 
de lucru, căci numai în vremea lucrului fie cu duhul, fie cu 
trupul, numai atunci este omul viu, şi vai vouă dacă tot aţi da 
să fiţi mai mult morţi şi să nu înţelegeţi câtă nevoie de mişcare 
a inimii şi a minţii şi a trupului, însoţită de credinţă şi de voinţă, 
şi câtă nevoie aveţi voi de acestea pentru ca să nu fiţi greşiţi 
faţă de Dumnezeu, fiilor. O, voi nu trebuie să căutaţi să vă 
întrebaţi cu vieţi de sfinţi pentru viaţa voastră, căci ei stau cu 
privirea spre voi şi se uimesc de statul Meu în mijlocul vostru 
şi de statul vostru cu Mine, fiilor. Ceea ce fac Eu cu voi şi peste 
voi nu se pune cu nici un fel de nevoinţă pe care aţi avea-o voi 
înaintea Mea, căci voi nu vă daţi seama ce misiune am Eu, 
Domnul, acum pe pământ cu voi. 

O, ce mari trebuie să fiţi, fiilor! Vă trebuie mereu 
credincioşie în lucrul Meu cu voi, că Mă doare când satana 
smulge de lângă Mine pe cel tocmit la lucrul Meu cel de azi. 
O, ce să fac? Să-l fac să-l doară tot atât de greu şi pe el pentru 
actul despărţirii lui de Mine şi de cuvântul Meu cel de azi peste 
pământ? O, fiilor, un animăluţ mic sau unul mai mare de pe 
lângă om dovedeşte multă credincioşie şi multă iubire şi mult 
dor pentru stăpânul său pe care-1 cunoaşte şi multă ascultare, 
şi multă recunoştinţă şi mulţumire are apoi că are stăpân. El 
merge în stânga sau în dreapta după cum este porunca stăpâ- 
nului său şi îşi serveşte stăpânul şi îl iubeşte şi se bucură de el 
cu credincioşie şi cu dor. El tânjeşte după stăpân, iar când 
stăpânul îl mustră cu vorbă răspicată el ştie inima stăpânului 
său şi nu se supără nicidecum, ci se apleacă şi-şi împacă stăpâ- 
nul şi îi arată iubire şi îşi arată credincioşia pentru stăpânul său. 
Iată pildă şi învăţătură prin ea, fiilor. 

O, trâmbiţa Mea, aştepţi. Aştepţi să-ţi spui cuvântul 


dragostei pe masă. E mare zi de învăţătură, şi am pus pe masă 
cu multul. E ziua ta de hram, e ziua ta de serbare şi de dor, şi 
vom aşeza încă pe masă, o, trâmbiţa Mea. Amin. 

N u mai pot de dor după cuvântul Tău, o, 
Doa mn e! Cei din cer sunt sleiţi de dor 
ca să cuvintezi peste poporul cuvântului Tău, iar ei să-l audă 
şi să se hrănească din mângâierea lui. Nu mai pot de drag când 
văd cât Te jertfeşti cu cuvântul pentru viaţa poporului Tău cel 
de acum. Aş vrea să-i odihnim un picuţ pe cei ce Ne aşează în 
carte cuvânt, că mi-e milă de ei sub atâta greutate, şi să Ne în- 
toarcem apoi cu ceea ce mai este de cuvântat în ziua mea de 
serbare între sfinţi, şi cu care am coborât aici, unde Tu îţi ai 
grădinile şi pe poporul cel aşezat de veghe în ele şi de lucru 
cel pentru ele şi pentru Tine când Te aduni cu popor la izvor. 

O, popor mititel, nu la număr să fii tu mare, ci la fapta 
credinţei, fiule, şi la jertfa ta pentru Mântuitorul tău. Fapta ta 
dovedeşte credinţa şi credincioşia ta, nu numărul cel mare de 
fii. O, cum se poate să fii mic pentru acestea când aşa de mare 
lucrare şi aşteptare este în cer de la tine pentru Domnul tău? 
Bucuria mea de azi este amestecată cu jale. Cuvântul meu, pu- 
ţin lucrător în mijlocul tău, a dat loc Domnului meu iubit, Iisus 
Hristos, Care în tot timpul îţi dă din ale Sale ca să fii tu şi ca 
să te aibă Domnul. O, ai grijă, îţi trebuie credincioşie! Eu aşa 
am arătat că am avut, şi nu m-am cruţat, ci am suferit pentru 
Domnul, şi suferinţa mi-a fost iubirea. O, e greu pentru cel fără 
de suferinţă să-L iubească pe Domnul. De aceea trebuie dor 
mereu, şi el să vă fie suferinţa, fiilor, şi râvna cea pentru Dom- 
nul nostru, Care ne-a iubit. 

Acum petreceri cu pace ziua mea de serbare şi o vom 
sfârşi pe ea tot cu cuvânt din cer. Pace vouă, fiilor! Amin. 

O pace ţie, trâmbiţa Mea! Darul cel pentru 
^ziua ta de serbare să ţi-1 arate ţie poporul 
Meu, iar tu să te bucuri de el, să te bucuri cu el şi de la el, căci 
bucuria Noastră este el, numai el, o, numai el. Amin, amin, 
amin. 

* 

I ntrăm iar cuvânt în carte, o, Verginica Mea. Ţi-a 
adus închinare poporul Meu şi imn de acatist şi 
te-a mângâiat. Eu, Domnul, l-am privit, iar cetele de sfinţi ve- 
nite cu Noi pentru zi de hram scrisă peste grădiniţa Mea de cu- 
vânt, privesc la fel ca Mine, privesc la tine, cea serbată azi şi 
îţi cinstesc darul Meu purtat de tine pe pământ la sfârşit de timp 
şi se îmbată de uimire sfântă, cum de s-a putut atâta jar purtat 
pe trupul tău atâta vreme de coborâre a Mea prin tine pe pă- 
mânt cuvânt, o, fiică proorocită ca să fii purtătoarea lui Hris- 
tos-Cuvântul, Care trecea prin tine cu grăirea Sa! 

Eşti aşezată cu zi de hram în grădiniţa cea plină de cu- 
vânt, unde Eu, Domnul, cobor pe nori deasupra ei şi cuvintez 
ca să Mi se scrie cuvântul pe pământ. M-am slăvit în tine şi 
te-am păstrat întreagă cu trupul şi nu te-ai topit sub arşiţa cea 
de la Mine, căci aşa am binevoit Eu, dar suferinţa ţi-a fost 
multă de tot, că Mie Mi-e tare dor de om şi am venit după el, 
iar tu Mi-ai fost locaş. Apostolul Pavel Mi-a văzut lumina care 
îmi învăluia în ea trupul când i-am grăit lui pe calea spre Da- 
masc, iar ochii lui au slăbit cu vederea din pricina strălucirii 
Mele înaintea lui pe cale, şi a rămas acest semn pe trupul celui 
ales apostol în ziua aceea, şi a rămas Duhul Meu şi harul Meu 
peste el ca să-Mi vestească el slava peste tot pe unde spunea 
povestea arătării Mele înaintea lui. In tine însă intram şi lucram 
în clipa cuvântului Meu rostit prin graiul gurii tale faţă în faţă 


Anul 2012 


829 


cu cei ce-Mi scriau cuvântul ca să rămână el, şi n-a fost o aşa 
lucrare a Mea pe pământ până la tine, şi nici nu va mai fi. 

O, trâmbiţa Mea, o, Verginica Mea, ce mare ţi-a fost 
supunerea! La fel ţi-a fost şi temerea de Dumnezeu şi tremurai 
la cuvântul Meu şi te supuneai fără de cârtire, iar darul Meu 
aşezat peste tine a fost mare şi greu de purtat, şi aceasta a fost 
jertfa ta adusă Mie, trupul tău, în care duhul cuvântului Meu 
intra aşa cum intru Eu în om în vremea sfintei împărtăşanii, şi 
te treceam din trup în duh, o, trâmbiţa Mea, şi curgeau ape de 
pe tine, căci Eu eram arşiţă în tine şi minunat lucram dacă tu 
nu te mistuiai. O, numai cu dureri te-ai hrănit şi cu trupul şi cu 
duhul şi n-ai avut bucurii pe pământ, doar numai una ai avut, 
că Mi-ai putut purta venirea Mea cuvânt peste pământ ca să-Mi 
pot apoi pregăti credinţa unui popor care avea să se ridice după 
tine şi cu care să-Mi întocmesc pe pământ loc pentru Domnul, 
cer nou şi pământ nou, nu cum face lumea şi preoţii ei biserici 
pentru lume, o, nu aşa, ci pentru Mine şi pentru cei ce se 
leapădă de lume ieşind din ea şi aducându-se Mie jertfa de 
credinţă şi de stăruinţa cea pentru împlinirea Scripturilor cele 
de apoi cu ei, că are Domnul nevoie de mâini şi de picioare şi 
de dragoste în slujba Sa cea de apoi a cuvântului Său, care vine 
pe pământ. 

Am suferit şi Eu şi tu ani la rând, aşteptând iubirea 
poporului hrănit prin tine cu cuvântul Meu, Verginico, dar 
poporul acela a iubit puţin, a iubit pentru el, nu pentru Noi, cei 
ce stăteam înaintea lui pentru harul lui, pentru strălucirea vieţii 
lui. Ne ţineam după el şi-i aduceam iubirea şi bucurii îi 
dădeam, dar n-am putut culege rod din cei de odinioară popor. 
Te-am luat sus, apoi, între sfinţi, şi de sus am lucrat Noi şi am 
pregătit fii dăruiţi Nouă, de am putut să întocmim masa Mea 
cea de nuntă şi să punem pe ea din destul din cămara cuvântu- 
lui Meu şi din cuvânt proaspăt mereu şi să Ne vestim cu multul 
şi să avem meseni, Verginico, şi am început să facem paşi, 
după cum au fost scrise făgăduinţele Mele peste un popor în 
vremea când tu erai trâmbiţa Mea pe pământ. 

O, ce tainice împliniri şi ce măreţe pentru mintea cea 
mică a omului care nu se uită, care este om şi atât, care nu 
socoteşte ca Dumnezeu! S-ar cere mare în om iubirea de Dum- 
nezeu. Eu pentru ea l-am zidit pe om şi pentru ea lucrez şi azi 
peste pământ cuvânt şi Mă dau oamenilor spre priceperea lor 
pentru cele de sus cu ei, dar trupul şi lumea nu-1 pot scăpa pe 
om spre Dumnezeu, aşa cum un întemniţat nu poate fugi din 
închisoare ca să scape de ea. 

Elai să Ne amintim de vremea Mea cu tine pe pământ, 
o, Verginico, căci are de învăţat poporul cel firav cu vârsta, şi 
pe care l-am dobândit prin duhul mărturiei şi trebuie să înveţe 
bine la această şcoală şi trebuie să facă el ceea ce n-a voit să 
facă poporul cel de la început şi cel de la mijloc al coborârii 
cuvântului Meu peste el. O, mergeam adesea în case de creştini 
şi nu oriunde puteam merge, căci Domnul e plăpând ca un po- 
rumbel cu Duhul Lui Cel Sfânt şi nu poate sta pe locuri ne- 
prielnice Lui şi slavei cu care Se poartă între cer şi pământ. Ne 
duceam la creştini şi coboram în tine şi grăiam casei aceleia şi 
celor ce se adunau la cuvântul Meu. De la mulţi Ne era greu, 
căci nu era plăcută Nouă viaţa şi curăţenia casei. Ne duceam 
la creştini ca să prindă ei îndemn la inimă şi să înveţe să se 
pregătească pentru venirea Mea la ei şi să-şi primenească viaţa 
şi casa şi trupul şi toată starea lor, o, şi nu găseam frumos mai 
pe nicăieri şi suferea mult slava Mea şi se umilea mult, şi 
stăteam în tine cu suferinţa Mea ca să suferim împreună toată 
durerea cea de la aşteptarea Noastră după ei. Slobozeam cu 
mare milă miresme îmbătătoare, care şi ele sufereau în casele 


de creştini, căci erau din rai şi Ne erau nouă însoţitoare şi în- 
miresma locul unde coboram, ca să se umilească şi nu să se 
bucure creştinul cel puţin iubitor de Dumnezeu. El însă se 
lăuda apoi că a fost Domnul cu miresmele Lui cereşti în casa 
lui şi cu trâmbiţa Lui la masă de cuvânt în locuinţa lui, şi nici 
vorbă de pocăinţă, de umilinţă, de ridicare din păcat şi din 
mirosul cel de la păcat, căci toţi erau daţi la trai şi nu rupeau 
de pe ei bucuriile lor. O, ce mult sufeream de la neiubirea lor 
cea pentru Noi! Nici semnele cereşti cu care Ne arătam lor nu-i 
aduceau pe ei spre pocăinţa cea pentru păcat ca să se facă sfinţi 
pentru Do mn ul apoi. 

O, ce mult sufeream! O, ce mult a suferit trupul tău, 
Verginica Mea! Iubea poporul mâncărurile lumeşti şi se bucura 
de ele şi nu era creştinul sfânt cu hrana şi cu obiceiurile lui, iar 
Noi sufeream şi răbdam. Veneau la tine creştini ca să le dai din 
cer, veneau în căsuţa ta şi se desculţau la uşă şi intrau şi îţi 
lăsau miros greu în casă dacă se desculţau la uşă de încălţă- 
mintea de pe drum, şi am zis apoi să te ocrotesc şi să nu mai 
poată fi primit oricum în căsuţa ta creştinul, că Mi-era milă de 
tine şi de îngerii de lângă tine în toată vremea, şi nici n-aveam 
ce să aleg ca să iau lângă tine suflete scumpe ţie şi Mie prin 
viaţa lor cu Mine şi să te sprijini cu ele pentru jalea ta, pentru 
cerul care suferea în tine, o, trâmbiţa Mea. 

Hai să-i învăţăm pe cei născuţi pe cale şi mereu să-i 
învăţăm, şi să-i chemăm să asculte şi pe cei ce vor să se deprin- 
dă cu viaţa cea sfântă, căci cu sfinţenia în el poate ajunge omul 
în cer, dar cu ştiinţa nu, că nu scapă de duhul îngâmfării cel ce 
se arată cu ştiinţa lui dacă nu are în el suferinţă pentru iubirea 
de Dumnezeu. O, Eu nu grăiesc singur acum, ci grăiesc cu tine 
alături peste cei ce Ne ascultă grăind, şi iată, le grăim lor. 

O, fiilor, nu fiţi egipteni, căci Eu, Domnul, Mă folosesc 
de toate mădularele voastre văzute şi nevăzute, de toate sim- 
ţurile voastre şi nu-i fiumos la cer şi nici pe pământ cu voi nu 
e frumos să nu mirosiţi cereşte şi plăcut pentru cei din cer şi 
pentru cei de pe pământ cu voi. O, aveţi grijă cu ce vă hrăniţi, 
măi fiilor! Nu mâncaţi ca egiptenii, cărora le miroase trupul şi 
duhul graiului a ceapă şi a usturoi, a iute, a acru, a pipărat, ci 
îngrijiţi-vă să semănaţi cu miresmele cerului, unde nu mai au 
putere trupurile şi mirosurile care fac trupurile urâte şi tot mai 
urâte şi grele la miros, căci Eu, Domnul, am făgăduit că-Mi voi 
sădi un popor şi am scris că voi umple pământul cu mii şi mili- 
oane de crini şi de trandafiri, nu cu ceapă sau cu usturoi, nu cu 
gusturi lumeşti pe calea Mea cu omul. O, ascultaţi de semnalele 
pe care Eu le strecor între voi aşa cum mai pot şi Eu să le aduc, 
şi împliniţi cereşte povaţa Mea de peste voi, că iată, lumea pune 
mirosuri peste mirosurile trupurilor lor şi face acest păcat, căci 
miresmele sfinte sunt din cer şi vin dinăuntrul omului când ele 
sunt, nu vin din cele ale ştiinţei făţarnice, nu, fiilor, nu. 

O, mâncaţi mâncăruri blânde, măi fiilor, căci voi nu mai 
sunteţi lume ca să căutaţi gust şi miros în fel şi chip pentru 
mâncări, ci sunteţi fii ai cerului şi trebuie să arătaţi ca miresme 
pentru îngeri şi pentru sfinţi. O, de ce aduceam Eu miresme 
din cer şi umpleam casa în care intram şi trâmbiţam din 
trâmbiţa Mea? Făceam aceasta ca să-l ajut pe creştin să facă 
deosebirea şi să înţeleagă dorul Meu cel de la el, căci îl lua de 
nas mireasma cerească în care Eu, Domnul, Mă cuprind de 
peste tot între cer şi pământ şi aşa călătoresc, şi aşa locuri 
voiesc să găsesc de poposire la fii pe pământ, aşa cum îmi plă- 
cea Mie deosebit locul din Betania unde Mi se făcea pregătire 
de primire şi de miresme pentru intrarea Mea la ei, căci era 
poporul acela deprins mult cu miresme de mare preţ pentru 
Domnul şi avea peste el legea spălării a tot ce nu este plăcut 

Domnului, iar dacă nu s-ar fi iubit atât de mult pe sine acel 
popor, ar fi avut har şi l-ar fi prins pe el dragostea de Dum- 
nezeu ca şi pe cei din Betania, la care Eu, Domnul, îmi făcu- 
sem popas pe drumul Meu spre cei împovăraţi de dureri şi de 
tristeţi, şi pe calea Mea spre Tatăl apoi. 

O, fiilor de la izvorul Meu de cuvânt, fiţi învăţători peste 
cei blânzi de pe pământ, care n-au învăţătura Mea de peste voi. 
Daţi-le cuvântul Meu lor şi rugaţi-vă Mie să-i fac cale şi rod 
spre ei, şi fiţi crini şi trandafiri, o, fiilor. Iată, Verginica e tot 
un duh de mângâiere la petrecerea ei cu Mine şi cu sfinţii lângă 
voi. Ea voieşte ca Eu să grăiesc, ea aşa era învăţată să fac Eu. 
O, dar şi tu, Verginico, trebuie să le dai, căci tu eşti trâmbiţa 
Mea şi în cer, şi toţi cei ce ajung după harurile lor în cer îşi fac 
pe mai departe peste pământ lucrarea harurilor lor. Amin. 

L e-ai grăit Tu lor, Doamne, ceea ce Ne 
doare mai mult, ca să se găsească aici 
învăţătură pentru cei ce caută cu iubirea lor spre cer. Ca în cer 
trebuie să le fie starea şi fiinţa, ca în cer să fie împrospătate 
locurile Tale cu ei, căci egipteni sunt toţi fiii oamenilor şi sunt 
ei peste tot şi pun aceştia miresme peste putregai şi sunt fiii 
făţărniciei, dar cei ce Te iubesc trebuie să aibă ca Tine şi să fie 
ca Tine şi să Te poţi Tu arăta oamenilor care îi ştiu pe ei ai Tăi, 
şi aşa să-Ţi fie ei mărturisitori. Amin. 

Să învăţaţi, măi fiilor, şi să fiţi ascultători pentru toată 
grăirea Domnului de peste voi, căci cuvântul biserică este cel 
mai înmiresmat cuvânt, e locul în care Domnul petrece cu ai 
Săi petrecere ca în cer, ca în rai, ca între miresmele cereşti, o, 
fiilor. Taina acestui cuvânt are întruparea sa pe pământ şi se 
aduce Domnului prin lucrarea ei taina de biserică. O, aveţi grijă 
să hrăniţi iubirea între voi, să stea ea la mijloc mereu cu tot ce 
înseamnă ea, cu tot ce înseamnă Dumnezeu şi lucrul Său de 
peste om, căci cei ce nu ascultă sunt cei ce nu hrănesc iubirea, 
sunt cei ce obosesc de ei înşişi şi stau fără de lucru ceresc apoi 
şi sunt numai trup. Voi însă treceţi în toată clipa din trup în 
duh, iar trupurile voastre să fie crini şi trandafiri şi să se dea 
Domnului cu miresmele lor. Dacă egiptenii, fiii lumii, au în 
firea lor lucrarea miresmelor pentru idolii lor, o, cei ce sunt ai 
Domnului pe pământ trebuie să le stea în fire mai mult dragos- 
tea lor de Domnul şi taina Betaniei cu ei. 

V-a grăit Domnul în ziua de hram a grădiniţei Lui cu voi 
şi v-a spus de suferinţa mea şi a Lui cea de la plăcerile creşti- 
nilor hrăniţi multă vreme cu mană din cer, din gura mea 
izvorâtă şi din Duhul Lui Cel curgător. O, cât am suferit, o, 
câtă ruşine înaintea Domnului de la cei ce nu se puteau despărţi 
de întâietatea cea pentru trup! O, fiilor, câtă iubire şi câtă în- 
ţelepciune şi ascultare aşteaptă Domnul de la cei scrişi lângă 
El pe pământ şi cu El în lucrarea Lui! Bucuraţi- vă că Domnul 
v-a grăit vouă mai mult El în ziua mea de sobor între sfinţi. Eu 
în El, şi El în mine, aşa v-am grăit. 

O, fiţi cuminţi, fiilor! O, fiţi ascultători, ca să fiţi 
cuminţi! Fiţi calzi, fiţi calmi, fiţi blânzi, fiţi umiliţi mult. Mân- 
caţi mâncăruri blânde ca nişte sfinţi, căci aceasta este datoria 
cea pentru sfinţi. Cel ce voieşte să iubească pe Domnul trebuie 
să înveţe aceasta. Amin. 

O, mulţi iubiţi a avut Domnul de la acest fel de har şi 
mulţi biruitori peste trupurile lor, căci omul este ceea ce 
mănâncă şi nu altceva este el şi îşi iese din piele aşa cum este 
el. Mâncaţi dulce, mâncaţi cele ce vă fac dulci şi bineplăcuţi 
şi uşori şi sfinţi şi mult mirositori ai miresmelor cereşti şi la 
masă cu cerul, căci cerul este cu voi la masă, măi fiilor, şi nu 
sunteţi ca toţi oamenii de pe pământ, ci sunteţi Betania Dom- 
nului, casa Lui cea de azi. O, nu uitaţi să fiţi frumoşi lui Dum- 


nezeu, căci cum îi sunteţi Lui, aşa şi celor de lângă voi, căci 
măsura este din cer. Pace vouă! Vă voiesc mângâiere să fiţi 
voi. Amin. 

O Verginico, îi voiesc pe ei mângâierea 
^ Mea. Pace ţie în zi de hram sfânt a gră- 
diniţei pe care o ai în veghea ta cerească! O, nu plânge! E zi 
de hram acum. Să Ne ascundem lacrimile în ziua aceasta. Ai 
ucenici care te-au urmat şi te-au purtat şi te-au păstrat şi-ţi 
poartă iubirea şi stau ei înaintea Mea şi-Mi scriu cuvântul în 
carte când el se lasă cu glasul lui peste grădiniţa lui şi merge 
taina facerii celei noi şi are putere cuvântul Meu. Hai să 
nădăjduim. Pământul Ne aşteaptă cu cerul deasupra lui în mare 
lucrare şi va veni ziua când nu vom mai plânge Noi. Amin. 

Vă voiesc pe voi mângâiere să fiţi, o , fiilor, şi taina Be- 
taniei să Mi-o purtaţi cu duhul şi cu trupul, că n-am pe alţii în 
afară de voi. Umilinţa din voi poate să vă facă pe voi mereu 
sprijinul Meu, mângâierea Mea, şi cu sfială sfântă să Mă pur- 
taţi peste voi şi peste pământ cu cuvântul Meu de la voi, o, fi- 
ilor. Amin, amin, amin. 

1/14 decembrie 2012 

Sărbătoarea sfântului ierarh Nicolae 

învăţătură despre lucrarea recunoştinţei. Cei ce ascultă nu sunt cei 
ce poruncesc. Domnul îl va birui pe Lucifer, arhiereul satanic, 
care-şi face loc în mintea şi inima omului. 

B umnezeu Savaot, Tatăl Meu, Mă porneşte din 
dreapta Sa şi-Mi spune să Mă fac cuvânt coborât 
pe pământ, căci toate se sfârşesc fără Dumnezeu, şi numai El 
mai rămâne, iar El le face noi pe toate la cuvântul Său. Amin. 

Cobor la tine, popor al cuvântului Meu, şi aduc la masa 
Mea cu tine pe cei din cer, care prăznuiesc în ziua aceasta pe 
ierarhul Nicolae, pe cel plin de umilinţă pe pământ şi în cer, 
pe cel plin de dar, care s-a făcut cunoscut pe pământ şi în cer 
prin duhul blândeţii şi prin puterea credinţei şi a fost bogat, 
căci a iubit sărăcia pentru el şi a strâns bogăţii pentru săraci şi 
le-a împărţit lor, ba a împărţit şi credinţă şi umilinţă şi duh de 
pocăinţă, căci cel ce împarte din cer are rod în cei ce primesc 
de la el. 

Să înveţi, măi poporul Meu, pe toate câte Eu ţi le împart 
şi să aibă ele rod în tine, rod din cer şi pentru cer, căci fericit 
este cel ce îşi strânge din cer şi în cer, fiindcă cele din cer în 
cer se întorc, cu tot cu cei ce fac rod din ele şi îl împart pe 
pământ ca să rodească cer pe pământ, cer în inimile oamenilor, 
care n-ar putea trage spre cer cu dragostea lor dacă n-ar avea 
pe cineva ca să le arate calea şi rodul ei. 

O, te învăţ în ziua aceasta taina unui dar frumos şi s-o 
lucrezi tu pe ea spre bogăţia ta cea din cer. Ai grijă de lucrarea 
recunoştinţei, fiule. Păstrează-te într-o ascultare cu mare iubire, 
cu mare recunoştinţă pentru cei care te ajută şi-ţi îngrijesc 
duhul şi lucrul tău cel pentru Mine, şi care se adună în cer ca 
avuţie a ta, unde molia şi viermele n-o strică, nu ajung să aibă 
viaţă şi să strice în cer. Trebuie să ştii cu ce se lucrează taina 
recunoştinţei, căci dacă nu ştii n-o lucrezi, n-o iubeşti şi nu te 
faci prin ea scump la Dumnezeu, de preţ înaintea Sa, aşa cum 
sfinţii au preţ la Du mn ezeu. 

O, e mare frumuseţe să văd Eu pe pământ recunoştinţă 
în lucrarea omului! N-aţi fi putut singuri să fiţi ceea ce sunteţi 
şi trebuie să fiţi voi, dacă n-aţi fi fost sprijiniţi şi mult ajutaţi şi 
învăţaţi de cineva care vă dă din cer. Sunt mulţi pe pământ 
care-şi dovedesc recunoştinţa faţă de cineva care-i ajută din 
cer, cu cele din cer, că e mult cer pe pământ care se poate 

împărţi oamenilor cu bogăţia harurilor lui dacă are cine să îm- 
partă celor ce stau departe de Dumnezeu Vistierul, şi sunt mulţi 
care se întorc să aducă mulţumire şi care se aduc ei înşişi până 
la locul de unde le-a venit lor ajutorul. 

O, poporul Meu, aştept de la tine multă recunoştinţă 
faţă de cei ce te ajută să fii tu popor al Meu, căci tu pe Mine 
nu Mă vezi, dar îi vezi pe cei dintre Mine şi tine aşezaţi de 
Mine înaintea ta pentru viaţa ta, pentru hrana credinţei tale în 
Mine, pentru hrana dragostei tale pentru Mine, pentru hrănirea 
ascultării tale de Dumnezeu, pentru taina mântuirii tale din 
păcat ca să fii tu sfânt şi nu păcătos. O, câte daruri primeşti 
tu! O, cât de recunoscător trebuie să fii şi să înveţi să fii aşa! 
Această înţelepciune este deasupra a toate, iar cine n-o are pe 
ea lucrătoare este Lucifer, cade în păcatul lui Lucifer, care n-a 
mai stat supus Făcătorului lui şi s-a ridicat peste El şi şi-a pier- 
dut toată strălucirea, de s-a făcut negru, căci el a uitat lucrarea 
recunoştinţei faţă de Cel ce l-a înfiinţat şi peste Care s-a se- 
meţit odată cu neascultarea lui de Dumnezeu, căci el l-a as- 
cultat pe om şi n-a mai privit la Mine ca să vadă de la Mine şi 
nu de la om. 

O, aveţi grijă, fiilor! Recunoştinţa trebuie să-şi aibă 
întreagă faţa şi lucrarea sa în voi. Nimic nu sunteţi fără ea, 
nimic înseamnă omul care nu are în purtarea sa şi în inima sa 
dovada recunoştinţei faţă de cel care îl sprijineşte pe el ca să 
fie al Meu, ca să rămână al Meu. Numai cel ce nu voieşte să 
rămână al Meu, numai acela nu-şi păstrează recunoştinţa şi lu- 
crarea ei faţă de cel de la care-L ia pe Domnul peste viaţa lui. 

O, fiilor, e tare, tare urât păcatul nerecunoştinţei când el 
îşi face loc la vedere cu lucrarea lui din om. Nimeni nu trebuie 
să aibă lucrul său mai puţin decât cel de la care îl are el împărţit 
spre lucru. Când vezi pe cineva care are în slujba sa un om ca 
să nu fie fără slujire omul, şi când vezi că el nu face mai mult 
decât cel care îl ia spre slujire, e păcatul nerecunoştinţei în el, 
e păcatul trufiei, care-i place să stea în om şi să-l facă diavol 
pe om. Cei ce nu slujesc cu credincioşie şi cu jertfă sfântă şi 
scumpă sub cei ce le îndrumă zilele şi nopţile şi le veghează 
viaţa, aceia nu simt trufia şi n-au credincioşie şi n-au recunoş- 
tinţă pentru mai-marele de peste ei şi nu sunt mari dacă nu ştiu 
ce este mărirea aşa cum a ştiut proorocul Daniel, care a ştiut 
cât de mare trebuie să fie în slujire ca să slujească cu credin- 
cioşie pentru treburile regelui, la care el era rob şi nu fiu, iar 
voi sunteţi fii, fiii Mei, şi fiecare fiu îşi slujeşte părintele cu 
mare credincioşie, sau se trage din slujirea sa din pricina 
necredincioşiei şi se duce şi-şi cheltuieşte viaţa în desfrânări 
până ce dă el de rodul rătăcirii lui de la purtarea şi slujirea sa 
la casa tatălui său. 

O, vai de părinţii care nu-şi învaţă copiii să slujească în 
casă mai mult decât părinţii, căci aceia n-au de unde să înveţe 
lucrarea recunoştinţei faţă de cei ce le-au dat lor viaţă şi îngri- 
jire lor! Vai de aceştia, vai şi de părinţi, şi de copii, că iată, 
aceasta este faţa acestei lumi stricate din creştet până în tălpi 
şi care-şi dărâmă unii altora toate întăriturile, căci sunt zidite 
pe nisip, precum este scris de cei ce se zidesc pe nisip. 

O, fiilor, e zi de învăţătură sfântă peste voi. Aveţi în- 
văţător în ziua aceasta viaţa şi faptele ierarhului Nicolae, care 
primea de la Mine şi împărţea pe pitite darurile, ca nu cumva 
să-l mărească pe el cineva pe pământ, căci toţi cei ce sunt 
măriţi de oameni nu sunt cei meritaşi, precum meritoşi nu sunt 
cei ce îi slujesc pe ei. O, feriţi-vă ca de moarte de bucuria cea 
de la dragostea cea din jur pentru voi, căci omul pe pământ nu 
merită nimic, decât pe Dumnezeu pentru iertarea de la El peste 
om, căci omul este păcătos şi are nevoie de recunoştinţă faţă 


de Dumnezeu şi de pocăinţă mereu înaintea Sa. Cel ce nu do- 
vedeşte recunoştinţă mare faţă de Dumnezeu şi de semenii săi 
şi mai ales faţă de cei ce îi călăuzesc paşii şi viaţa, acela iubeşte 
păcatul şi stă în păcatul nerecunoştinţei şi stă nepăsător în acest 
păcat. O, cum să fie frumos un aşa fel de om, o aşa desfrânare 
în om? Cum să fie frumos cel fără de creşterea Mea peste el şi 
în el şi în afara lui apoi cu ea? Când omul se duce la racla sau 
la mormântul unui sfânt, el îşi dovedeşte recunoştinţa faţă de 
binefăcătorul lui, care l-a scos pe el din întuneric şi din boli şi 
din multe necazuri şi griji şi se duce şi se apleacă şi crede ceea 
ce face, şi doreşte el după binefăcătorul său. O, iată pildă pen- 
tru învăţat de la ea! Dar cea mai frumoasă recunoştinţă o are 
cel ce lucrează mult lucrarea binefăcătorului său de peste el şi 
care a pus peste el rodul lucrării recunoştinţei, rodul ascultării 
şi al jertfei înaintea celui ce i-a dat lui slujire şi mântuire prin 
ea şi purtare aleasă în purtarea lui cea plină de rod sfânt, plină 
de virtutea recunoştinţei. 

E zi de praznic de sfinţi şi trebuie să dai daruri sfinte 
poporului Meu, o, arhiereule sărbătorit între sfinţi în ziua 
aceasta, căci lucrarea ta cea de la Mine ţie aceasta este, şi nu 
Mi-ai cerut plată pentru ea, căci Mi-ai fost fiu şi nu slugă, şi ai 
iubit să fii recunoscător Făcătorului tău. 

Fiilor, fiilor, cei ce ascultă nu sunt cei ce poruncesc, nu 
sunt cei ce doresc ca ei. Această învăţătură s-o dobândiţi voi 
acum. Amin. 

ŢI" nvăţător al celor ce credeau în Tine şi al 
Ji celor blânzi ca şi mine şi al celor ce iubeau 
să se înfrâneze de la voile lor, acelora le-am fost eu de ajutor 
şi de păstor spre Tine al lor, o, Doamne învăţător. I-am învăţat 
pe ei recunoştinţa faţă de Tine, Cel ce eşti Vistierul bunătăţilor 
celor spre mântuirea oamenilor şi spre înţelepţirea lor. 

Mi-ai pregătit cu mari minuni rangul de arhiereu peste 
creştetul meu şi am fost mereu dator pentru această măreaţă 
lucrare pusă de Tine peste mine cu minuni văzute şi înţelese 
de mulţi atunci, dar, o, nu puteam, nu puteam purta slava de la 
oameni, nu puteam, că mă prindea frică mare faţă în faţă cu 
Tine, Doa mn e mare, că nu mai Tu eşti Cel slăvit, numai Tu. 
Mi-am ascuns cât am putut de mult lucrarea harului meu cel 
de la Tine, că n-am putut să primesc eu cele ce Tu şi numai Tu 
meriţi şi ai. 

Le-am dat celor necăjiţi ajutorul care le lipsea şi i-am 
scăpat de păcat greu şi am făcut cât am putut pentru om înain- 
tea Ta, căci m-ai hărăzit să-Ţi îngrijesc turma Ta pe pământ, şi 
fără răgaz s-o îngrijesc. 

Le spun, Doamne, la toţi arhiereii de pe pământ că nu 
ştiu ei ce au de lucrat, de vreme ce nu lucrează ei aşa cum am 
lucrat eu înaintea Ta cu lucrarea harului de arhiereu, şi le spun 
lor că le trebuie mare, mare pocăinţă, mare de tot, căci prea 
multă slavă a Ta au furat ei de la oameni pentru ei şi nu s-au 
temut şi nu se tem să facă această lucrare de Lucifer şi să-Ţi ia 
Ţie slava, când omul nu merită decât pocăinţă multă, căci este 
păcătos. 

O, de ce, Doamne, uită omul că este păcătos? Dacă n-ar 
uita aceasta ar fi treaz omul pentru răspunsul său înaintea Ta, 
de care omul nu poate scăpa. O, cum să facem să dărâmăm de 
tot din om pe Lucifer, pe acest arhipăstor satanic, împuternicit 
stăpân al iadului de către toţi oamenii care slujesc lui, păstor 
mincinos, care-şi zideşte din duhul trufiei scaun de împărăţie 
în om şi de stăpânire peste om de nu mai poate omul să scape 
de sub stăpânirea lui? 

O, e lipsă mare de recunoştinţă între om şi Tine, Păs- 
torule bun şi blând şi plin de răbdare, Doamne, şi stau de vorbă 

Cuvântul lui Dumnezeu 


o clipă acum cu fiii poporului Tău şi le spun lor aşa: 

O, fii şi fiice, o, copii ai unei aşa de mare lucrare dum- 
nezeiască coborâtă cu Dumnezeu la voi şi peste voi, faceţi-vă 
rost mereu de mare şi nesfârşită recunoştinţă pentru darul 
acesta vouă adus şi pentru cei ce-1 poartă spre voi şi vă poartă 
de grijă duhovniceşte pentru cele din cer şi pentru cele de pe 
pământ pentru voi, căci viaţa voastră trebuie îngrijită, şi e grea 
de tot această datorie purtată pentru voi. O, fiţi plini de recu- 
noştinţă şi de purtare recunoscătoare, că nu puteţi fi frumoşi 
fără această minune care-1 face pe om fiu al celui ce-1 poartă 
pe el. Nici un fiu statornic nu porunceşte, nu schimbă povaţa 
de peste el, nu-şi scoate înţelepciunea sa înaintea celui ce cu 
înţelepciune îi împarte lui ca să fie el şi ca să aibă Dumnezeu 
peste el pe pământ şi în cer. O, aveţi grijă, fiilor, să nu striviţi 
puterea celor ce vă poartă, şi fiţi recunoscători prin credincio- 
şie, prin aplecare cu iubire şi prin ascultare cu sfială, căci Dom- 
nul vă aşteaptă să străluciţi prin acestea şi să se vadă lumina 
lor peste voi. O, mulţumiţi-vă cu ceea ce aveţi, căci sunteţi 
sărăcuţi, şi fiţi bogaţi în daruri sfinte şi hrăniţi-vă şi îmbrăca- 
ţi-vă în ele şi umiliţi-vă pentru ele, umiliţi-vă mult şi mereu, 
ca să fiţi purtători de daruri din cer şi ca să fiţi fiii Celui 
Preaînalt, Care din înălţimea Sa vă dă vouă cu multă umilinţă, 
căci Se apleacă până la voi. 

O, nici să se pomenească la voi păcatul nerecunoştinţei. 
Fiţi blânzi cu inima şi cu mintea şi cu lucrarea acestora, ca să 
puteţi aduce recunoştinţă pentru binele aşezat peste voi, fiilor. 
Fiţi plini de daruri, şi să nu lipsească din voi darurile sfinte, şi 
care împart sfinţenie şi statură sfântă unii de la alţii, unii pentru 
alţii, fiilor, căci greu se mai desparte omul de ceea ce învaţă şi 
face, iar voi, lucrând pe cele sfinte vă veţi despărţi cu greu de 
ele, şi ele de voi, că intră ele în firea şi în fiinţa omului şi îl 
nasc din cer pe om, din cele sfinte şi pentru cele sfinte mereu, 
şi va avea neamul român mireasa Domnului în mijlocul lui, 
împodobită ea pentru Mirele ei, Hristos. 

Aş vrea să scape Domnul de acest arhiierarh satanic, 
care-şi face din trufie tron în om şi are turmă cât n-o cuprind 
ochii omului. O, aş vrea să se strice lucrarea lui Lucifer din 
mintea şi din inima omului, şi vă dau vouă în ziua aceasta 
daruri de sus: blândeţe, credincioşie, înfrânare, sfială sfântă vă 
dau şi duhul recunoştinţei pentru toate acestea, o, fii şi fiice ale 
acestui cuvânt de sus peste voi, şi să-L bucuraţi pe Domnul 
împărţind acestea, care să se vadă a fi ele în voi, şi apoi izvorul 
lor. Amin. 

O, Te rog, Doamne milos, împodobeşte-i pe ei cu toate 
podoabele Tale scumpe şi sfinte şi nimeni să nu fie ca ei mai 
frumoşi pe pământ, iar ei să aibă recunoştinţă şi purtarea cea 
pentru ea. Pace Ţie din partea lor, pace, Doamne, şi mângâierea 
de la ei să-Ţi vindece mereu durerea Ta! Amin. 

O lângă arhiereul Tău Nicolae am şi eu 
^ziua mea de serbare între sfinţi, muce- 
niţa Filofteia, Doamne al meu. îmbracă, Te rog, poporul, în 
haina slavei, în haina milei Tale, ca să aibă părinţi poporul Tău 
de azi, că greu e de cei fără de părinţi pe pământ, fără de Dom- 
nul şi de sfinţii Săi cu ei, căci eu Te-am avut pe Tine tată şi 
mamă că n-am avut sprijin de părinţi, şi fericire mare am purtat 
în sufleţel de la dragostea mea de Tine şi simţeam că nu mai 
este pe pământ un alt fericit în afară de mine, că tânjeam după 
Tine aşa micuţă cum eram, dar dorul de Tine trecea măsura 
mea, şi de la Tine a avut el şi m-a împodobit şi m-a înveşmântat 
în haina slavei cea de sus, o, Doamne. îţi mulţumesc cu mare 
smerenie că stau acum lângă Tine cu sfinţii şi grăiesc eu popo- 
rului Tău de azi, pe care toţi sfinţii şi toţi îngerii îl aşteaptă şi 


îl privesc şi îl fericesc, iar pentru această alegere a lor le trebuie 
lor umilinţă cum n-a mai fost în veac şi multă recunoştinţă pen- 
tru ceea ce sunt şi fac ei, căci Tu le eşti lor Păstor şi îi înveţi pe 
ei toate, şi buni la învăţătură şi la ascultare trebuie să se dove- 
dească ei. Pace Ţie de la noi şi de la ei! La fel ca şi părintele 
serbat azi, Nicolae, la fel şi eu, muceniţa Ta, îţi doresc de la ei, 
iar ei să nu uite de darurile sfinte şi de datoria lor înaintea Ta, 
o, Doamne Păstor. Amin. 

O ce frumoşi sunt paşii celor ce vestesc 
^pacea! Luaţi din bucuria cuvântului 
Meu coborât peste poporul Meu, o, sfinţi iubiţi şi mari cu iu- 
birea, prin lepădarea de sine cu care aţi stat voi înaintea Mea 
şi înaintea oamenilor pe pământ. 

Pace peste Mine şi peste tine de la sfinţii Mei, măi 
poporul Meu! O, tot aşa să înveţi şi tu să-Mi dai şi să poţi spune 
după aceea: Pace Ţie, Doamne, pace de la noi Ţie! 

O, poporul Meu, ca la şcoală să înveţi tu, şi să-ţi însu- 
şeşti cuvântul Meu şi rod să aduci peste viaţa ta şi recunoştinţă 
să înveţi să ai pentru toţi binefăcătorii tăi din cer şi de pe 
pământ, şi să fii micuţ la dorinţe şi mare la dăruire, măi fiule, 
iar bucuria Mea de la tine Mă va alina, Mă va mângâia şi mult 
Mă va mângâia, o, poporul Meu, din cer şi de pe pământ 
povăţuit de Dumnezeu, Păstorul tău. Amin, amin, amin. 

6/19 decembrie 2012 

Sărbătoarea sfântului ierarh Spiridon, 
făcătorul de minuni 

Trezire peste ţara română, care n-a vegheat la timp. Proorocie pentru 
pedeapsa celor care au cumpărat pe bani locuri în fruntea ţării. 
Sărbătorile sfinţilor au fost strămutate de la locul lor. 

€ u mângâiere, dar şi cu dojană Mă aşez în ziua 
aceasta faţă în faţă cu neamul român, şi am în lu- 
cru cu Mine oştirile cereşti şi îngereşti, şi duhul răbdării sfinte 
aşezăm încă între Noi, cei din cer, şi neascultarea de Dumnezeu, 
care s-a suit cu lucrarea ei până sus la cer de pe vatra aceasta, 
căci neamul român stă în nepăsare de suflet pentru soarta lui 
cea de azi şi cea de mâine şi rabdă cei din cer întârzierea lui 
spre îndreptarea şi spre înţelepciunea lui cea de sus. 

Sunt Domnul şi Mântuitorul tău Iisus Hristos, o, neam 
român, şi Mă aşez cuvânt peste tine şi stau cu tine în sfat în 
ziua aceasta. Tu azi te bucuri în parte pentru praznicul Naşterii 
Mele, şi zic în parte, că e multă tristeţe şi multă nemângâiere 
peste cei mari cu inima şi cu înţelepciunea în fiii acestui neam, 
care văd cu adâncime primejdia care dă să se aşeze în legea ei 
cea nimicitoare de Dumnezeu şi de oameni peste fiii neamului 
român, care nu vor să-şi deschidă inima şi mintea şi ochii pen- 
tru soarta lor cea de azi şi cea de mâine. Eu însă sunt în veghe 
sfântă peste tine, neam român, iar lupta Mea pentru viaţa ta 
cea de sus lucrează tainic, lucrează cu înţelepciune dumneze- 
iască şi cu răbdare roditoare, nepricepute acestea de cei lacomi 
de slavă şi de bani şi de scaune şi care cred că ei sunt dum- 
nezeii tăi şi că nu mai sunt alţii peste tine şi că viaţa cea de azi 
şi cea de mâine a neamului român este sub mâna lor, sub cheia 
lor, sub puterea lor cu totul. O, Cel ce a făcut cerul şi pământul 
are în mâna Sa arma cea umilitoare pentru cei ce se trufesc aşa, 
căci Eu sunt Dumnezeul umilinţei şi nu fac pogorământ pentru 
cei bolnavi de duhul slavei deşarte şi de puterea lor peste oa- 
meni, în vreme ce este Dumnezeu peste toate câte sunt şi vor 
fi, şi peste care veghează Dumnezeu. 

O, cum pot Eu să-ţi spun acum pace ţie, neam român? 
Sunt cu Tatăl Meu Savaot prin cuvânt de sus în mijlocul tău în 

ziua aceasta şi sunt cu sfinţii Mei coborât şi cu sărbătoare de 
cuvânt. O, nu pot să-ţi spun pace ţie, căci pace nu este în tine, 
ci este doar închipuirea ei. Nu este pace fără Domnul, nu este 
nici chiar când cei ce-şi zic puternici se simt mari peste un 
neam de oameni. Dar cum să-ţi spun Eu, Domnul, o altfel de 
urare? Iată, îţi spun veghe ţie, o, ţara Mea cea de azi, şi aşa şi 
Tatăl Meu Savaot îţi spune. 

O, Tatăl Meu Savaot, duhul mângâierii nu-1 putem pune 
peste neamul român, căci el n-a vegheat cu ascultare de cuvân- 
tul cel de sus, trimis la vreme de cumpănă peste el, căci duhul 
trufiei, ziditor prin fiii minciunii, al căror tată este diavolul din 
pricina minciunii mânuită de ei pentru placul lor de a stăpâni 
peste acest pământ ales de Dumnezeu pentru slava cea de sus, 
acest duh, această lucrare vrăjmaşă neamului român nu poate 
lăsa duhul mângâierii cea de la Dumnezeu să se lase peste acest 
neam, ci trebuie dojană acum pentru neveghea acestui neam, 
pe care l-am povăţuit cu multă mângâiere de cuvânt şi l-am în- 
demnat să nu stea în nepăsare în vreme de cumpănă, căci este 
o lucrare vrăjmaşă care voieşte să-l strâmtoreze şi să-l supună 
sub ea şi să-l ducă cu minciuna cea bine plătită ca să cumpere 
prin ea biruinţa celor ce s-au unit stăpânitori acum şi care au 
supus sub primejdie soarta cea de azi şi cea de mâine a nea- 
mului român. 

Hai, Tată Savaot, poate vor înţelege dojana, că mult 
povăţuit a fost acest neam şi n-a dat ascultare cuvântului Meu, 
care s-a purtat spre el cu povaţă şi cu veghe ca să asculte acest 
neam. O, hai să Ne aşezăm în sfat cu neamul român, Tatăl 
Meu Savaot. 

O Fiule Emanuel, copilul Meu Cel Unul 
^născut din Tatăl, îndureraţi răbdăm 
această durere grea. Trebuie să veghem peste cei necredincioşi, 
ca nu cumva să se întâmple cu ei ca şi cu cei din Ninive, cărora 
le-am trimis prooroc să-i vestească de veghe, de pocăinţă şi de 
îndreptare ca să nu-şi atragă numaidecât pedeapsa faptelor lor 
şi să piară ei cu totul. Şi chiar dacă au crezut atunci ninivitenii, 
n-a trecut vreme multă şi s-au lăsat spre necredinţă pentru cu- 
vântul proorocului trimis spre ei şi au căzut din nou în aceeaşi 
neveghe cei din cetatea Ninivei şi a pierit apoi cu zgomot 
cetatea aceea. 

O, neam român, Fiul Meu Iisus Hristos stă pe vatra ta 
cuvânt cu veghe cerească în el şi-ţi dă din Duhul Sfânt, Care 
Se face cuvânt de cincizeci de ani şi mai bine şi veghează şi 
lucrează cu toate puterile cereşti în mijlocul acestui neam, iar 
tu, tată, n-ai voit să asculţi povaţa ca să veghezi şi să nu se 
smulgă de pe tine ocrotirea şi cei ce te vegheau mult şi se 
curăţau pentru tine ca să te vegheze în chip curat, ca să te cureţe 
de minciuna celor ce s-au aşezat acum peste tine, folosind ei 
duhul înşelării ca să se aşeze ei pe scaunele de cârmuire şi să 
facă din tine poporul lor, voia lor, popor obidit sub placul lor 
cel fără Dumnezeu. O, îţi trebuie dojană, tată, căci ai fost ne- 
credincios şi n-ai vegheat cu Domnul, Care aşa de dulce şi de 
sfânt ţi-a făcut mereu trezirea, şi te-a povăţuit Fiul Meu cu iu- 
bire ca să-F primeşti şi ca să asculţi de El pentru viaţa ta. O, tu 
vrei, oare, să cazi în suferinţă cum n-a mai fost în tine? Iată, 
Noi, Tatăl, Fiul şi Sfântul Duh veghem la căpătâiul tău şi 
ducem luptă grea şi cerească pentru mântuirea ta de sub cei ce 
s-au aşezat acum pe scaune ca să te stăpânească ei, şi nu sunt 
de Domnul ei hărăziţi peste tine, decât dacă tu meriţi pedeapsă 
prin ei acum, ca să-ţi înţelegi neascultarea, fiule român, căci 
aceştia au furat cu minciună voinţa celor ce în români i-au scris 
pe ei pe scaune şi care au fost cumpăraţi cu bani şi cu făgă- 
duinţe mincinoase, şi iată, povara a început să crească peste 


tine şi să-ţi vezi neascultarea ta de Dumnezeu, Care te-a po- 
văţuit la vreme să nu dai voie să te stăpânească cei nedrepţi cu 
Domnul şi cu tine, ci să te scoli şi să veghezi şi să te uiţi bine 
ca să-i vezi pe cei ce se curăţă pentru tine ca să-ţi vegheze viaţa 
de furi şi de tâlhari. O, n-ai ascultat, şi cazi în suferinţă acum, 
şi vei face ochii mari vrând-nevrând şi vei înţelege că n-ai as- 
cultat de Dumnezeu, Care S-a făcut peste tine cuvânt şi slavă 
de cuvânt, gata să Se lupte lângă tine cu tot cerul pentru bi- 
ruinţa ta. O, credinţă sau dragoste cu sila nu se poate face, dar 
cel necredincios trebuie dojenit spre înţelepţire şi trebuie spri- 
jinit cu povaţă. 

O, neam român, ţi-a dat Fiul Meu Hristos cuvânt peste 
tine. înţelegi tu iubirea Mea? îţi fac rugăminte sfântă Eu, Tatăl 
Savaot. Veghează, tată, veghează cu trezie, că este în primejdie 
soarta ta cea de azi şi cea de mâine. Oştirile de sfinţi şi de îngeri 
sunt în luptă şi în răbdare sfântă şi în veghe dumnezeiască pe 
vatra ta pentru soarta ta. Eu, Tatăl, Mă ridic de pe tronul slavei 
şi stau cu Fiul Meu Iisus Hristos în lucrare tainică peste tine ca 
să-ţi gătim salvarea, o, ţara Domnului. Tu ai atâta bogăţie de 
cuvânt coborât pe masa ta! Scoală-te şi citeşte şi te încălzeşte 
de dragostea lui, că iată, n-ai ascultat în ziua când toate oştirile 
cereşti şi îngereşti au stat gata să te ajute, să te vegheze, să te 
insufle şi să te ridici şi să spui nu celor ce te-au supus acum sub 
ei prin numărul celor ce au fost plătiţi să spună da şi să cazi tu 
apoi sub stăpânirea fiilor trufiei şi ai minciunii lor de peste tine, 
iar tu ai stat acasă şi n-ai ieşit la luptă şi nu te-ai apărat, iar 
oastea cea vrăjmaşă şi bine plătită împotriva ta s-a sculat şi a 
făcut biruinţă pentru cei ce s-au aşezat peste tine acum. 

O, e jale între cei din cer de la neascultarea ta şi se 
bucură duhul cel potrivnic Mie şi ţie de le neveghea ta, de la 
somnul tău, şi e grea acum lupta celor din cer pentru ocrotirea 
ta, popor român. Aşa păţea şi poporul Israel. îi făgăduiam 
mulţime de iubire şi de slavă şi-l rugam să urmeze după cu- 
vântul proorocilor, dar el se dădea la nepăsare şi la idoli şi 
părăsea ascultarea de Dumnezeu, şi a fost el părăsit de Domnul 
şi numai o rămăşiţă a mai rămas din el adevărată. 

O, voi, cei îndureraţi acum în mijlocul neamului român, 
şi care aţi stat de veghe în toată vremea cea rea până la ziua 
întrebării şi aţi povăţuit poporul şi i-aţi dat să ştie ce să facă şi 
cum să lucreze, o, chiar dacă el n-a ascultat de voi, cei curaţi 
cu inima pentru el, nu vă pierdeţi nădejdea, căci voi sunteţi cu 
mult mai mulţi decât cei puţini între voi care v-au dat vânzării 
şi au primit bani din mâna celor plini de bani şi care pentru 
bani trăiesc şi jefuiesc avutul celor suferinzi. O, fiţi plini de 
răbdare sfântă şi de credinţă sfântă că Dumnezeu aduce drep- 
tatea şi lucrează pentru ea. Fucraţi şi voi lângă Noi, cei din cer, 
şi vegheaţi cu lucrare văzută şi ştiută a fi şi grăită peste neamul 
român şi nu slăbiţi pentru duhul dreptăţii, căci trebuie să 
propovăduim în cer şi pe pământ duhul iubirii de ţară, ţara ve- 
nirii Fiului Meu cuvânt peste pământ acum, la sfârşit de timp. 
Staţi pe posturile de veghe şi daţi de gol lucrarea nelegiuirii, 
dar cu umilinţă să lucraţi şi cu milă să vegheaţi, căci cei umiliţi 
vor fi biruitori. Mă aplec cu cuvântul şi vă rog cu umilinţă de 
Tată ceresc, împodobiţi-vă cu duhul rugăciunii spre Dumnezeu 
şi cu zile de post şi de jertfă înaintea Sa, căci acest soi de 
vrăjmaşi nu cade decât în faţa acestor arme cu putere prin ele 
însele, după cum Fiul Meu Hristos a biruit tot aşa duhul lumii 
când F-am lăsat să fie ispitit de acest diavol. O, lupta nu este 
pierdută, ci mai degrabă sunt pierduţi cei ce s-au înălţat acum 
unii pe alţii pe scaune de stăpânire peste acest neam, dar este 
scris despre cei ce se vor înălţa că vor fi ruşinaţi şi smeriţi pen- 
tru duhul trufiei lor, căci cei fără Dumnezeu sunt nimic, sunt 

pentru tăiat, căci rodul lor este otrăvitor, iar otrava usucă viaţa 
în care ea pătrunde. 

O, Fiule Emanuel, am grăit lor, celor mari cu inima în 
neamul român şi le-am dat nădejde şi duhul cunoaşterii şi al 
răbdării încă. Suntem cu sfinţii la masă de cuvânt pe vatra nea- 
mului român. Te mângâi, tată, Te mângâi, Fiule scump, că su- 
ferinţa Ne este mare, şi sfântă Ne este răbdarea. Să-i aşteptăm 
pe cei treji pentru duhul dreptăţii în acest neam şi să le dăm lor 
harul şi darul ca să facă ei lucrare de apostoli aşa cum se mai 
poate şi să ajute ei duhul neamului român şi vederea ochilor 
lui, care n-au vegheat în ziua când a fost nevoie de veghe ca 
să nu vină furul, dar furul a venit şi a căzut durerea peste cei 
curaţi cu inima, şi este încă de răbdat şi de vegheat şi de lucrat, 
şi va veni curând-curând, încurcătură de limbi peste cei ce s-au 
sprijinit unii de alţii pentru câştigare de scaune dar care nu se 
iubesc nici măcar ca pe pământ, şi se rabdă unii pe alţii pentru 
părută lor slavă, pentru bolnava lor dorinţă de stăpânire, dar 
toate acestea sunt veştede prin înşişi cei ce le lucrează, şi este 
scris pe masa cea dinaintea tronului lui Dumnezeu cuvânt rostit 
de gura celui ce se arată mare acum între cei ce au furat 
stăpânirea şi care a spus cu gura sa cuvântul Scripturii care 
spune că «cel ce ridică sabia, de sabie va pieri», şi aşa va fi, 
precum Scriptura grăieşte, şi se va împlini acest cuvânt peste 
cei ce au ridicat sabia lor şi au tăiat cu ea tot rodul cel cu trudă 
îngrijit şi au semănat mărăcini mulţi în locul rodului şi dau 
aceştia să înăbuşe sămânţa cea curată, dar vine Domnul şi va 
aşeza dreptatea Sa, şi va locui ea pe acest loc sfinţit prin cu- 
vânt, vatra neamului român. Amin. 

O Tatăl Meu Savaot, puterea Noastră este 
^ durerea. Ea are putere mare cât iubirea. 
Cu ea vom semăna dreptatea şi sămânţa ei cea multă peste cei 
ce au nedreptăţit neamul român acum. 

Sculaţi-vă voi toţi, cei mari cu inima şi cu înţelepciunea 
dreptăţii sfinte şi nu staţi din veghe, căci Eu, Domnul, am privit 
la voi în toată vremea şi mereu vă privesc şi văd înţelepciunea 
în care vă păstraţi, căci voi sunteţi dintre cei ce nu sugeţi sânge, 
ci daţi vlagă neamului român prin veghea în care staţi şi grăiţi 
prin ea. Iar această vampă, acest duh de femeie îmbrăcată în 
roşu şi stând călare pe fiară, sugând ea sângele neamului român 
în numele lui mamona, are scris în Scripturi blestemul de peste 
ea, iar banii ei asupra capului ei să cadă cu tot cu preţul des- 
frânării ei, precum este scris despre fiara cea de la sfârşit de 
timp şi despre femeia care stă călare pe fiară şi despre fără- 
delegea ei. Sunt Domnul Iisus Hristos, Cuvântul lui Dumnezeu 
Savaot, şi acest fel de sabie este scrisă pentru vampa cea pitită 
acum sub stacojiul ei, înşelând ea neamurile pământului peste 
tot, şi acest duh fălos ca al lui Goliat îşi va pierde capul sub 
sabia sa, căci şi-a zidit pe nisip. Amin. 

Vă dau din Duhul Meu vouă, celor curaţi la inimă şi pe 
mâini în neamul român, şi strângeţi-vă în acest duh şi staţi de 
partea luminii a toate şi sprijiniţi sufletele şi înţelepciunea aces- 
tui neam, care plânge negrăit şi se uită în lături după salvatori. 
Ieşiţi tot mai în lumină voi, cei ce îmbrăţişaţi lumina şi ade- 
vărul, ieşiţi şi faceţi lumină peste întuneric şi daţi de gol faptele 
ascunse ale întunericului care a prins stat mare peste neamul 
român, neam care nu trebuie să-şi piardă întâietatea cea de la 
Dumnezeu şi să cadă iar sub mână străină şi duşmană pentru 
soarta lui, căci este cu gura căscată o cursă veche şi care trebuie 
dată în lături, dar veghe mare trebuie din cer şi de pe pământ, 
căci vremea este cu noapte peste ea. 

O, eşti cu bucuria amestecată cu durere, neam român. 
Nici cei ce s-au scris biruitori asupra ta, nici ei n-au pace, nici 


ei. Se tem şi ei, căci conştiinţa îi scurmă din pricina nedreptăţii 
cu care şi-au făcut loc pe scaune mari, şi voi trimite Eu, Dom- 
nul, duh tulburător peste conştiinţa lor, peste liniştea lor vop- 
sită, şi teama va creşte în ei, iar minunile cereşti îşi vor arăta 
înţelepciunea şi vor ajuta pe cei nedumeriţi. Şi va veni Domnul 
cu pacea apoi, căci cât fiii trufiei stau încă pentru ca să dea 
socoteală faţă de cele zdrobite de ei, pacea va avea de aşteptat 
şi de lucrat în taină pentru arătarea ei apoi. Acum însă sabia va 
lucra despărţirea minciunii de adevăr, a întunericului de lumină 
şi va fi apoi Domnul Biruitorul, Mielul Cel salvator, Care spală 
păcatele, Eu, Domnul, Care spăl în sângele Meu vărsat pentru 
om pe cei ce-Mi deschid ca să le fiu lor Mântuitor. Amin. 

O, pace ţie, ţara Mea cea de azi, neam român, dacă vei 
vrea, dacă vei şti să lucrezi pentru pacea ta, pentru salvarea ta. 
Amin. 

Acum fac cale sărbătorii sfinte pentru ierarhul Spiridon, 
cel plin de har, de mult, mult har, căci în ziua aceasta sfinţii şi 
ceata arhiereilor din cer şi de pe pământ au slujire şi imn de 
laudă pentru acest mare slujitor sărbătorit, care a păstrat lângă 
el în slujire oştirile îngereşti şi le-a dat lor putere pe pământ cu 
harurile lor. 

O, pace ţie între sfinţii cerului, slujitorule slăvit de Dom- 
nul pe pământ, căci ţi-am dat har, har peste har să iei şi să arăţi 
lucrările lui! Cei adevăraţi în slujire şi în credincioşie au sărbă- 
toare pentru tine în ziua aceasta, iar cei abătuţi de la părinţi şi 
de la datinile sfinte se laudă că sărbătoresc naşterea Domnului, 
naşterea Mea cea de acum două mii de ani, dar vai de sărbă- 
toarea lor, căci este slujire la idolii lor, şi nu mai este la locul 
ei această sărbătoare, pe care Eu şi sfinţii Mei am păstrat-o la 
locul ei, şi vine apoi praznicul Naşterii Mele pe pământ şi Mă 
voi face cuvânt de naştere în ziua aceea, zi mutată de la locul 
ei de slujitorii lui antichrist, cel mereu descoperit şi arătat cu 
degetul că este vrăjmaş adevărat şi nu slujitor adevărat aşa cum 
lumea îl crede şi îl slăveşte când îl vede îmbrăcat în haină de 
sfânt. 

Iar tu, apostolul Meu sărbătorit azi, scrie-te în cartea 
Mea din zilele acestea cu sărbătoarea ta, căci Eu, Domnul, îmi 
scriu mereu cuvântul Meu în ea şi stă deschisă ea pe pământ 
pentru mântuirea neamurilor, precum este scris. Amin. 

M ă scriu, Doamne, cu Tine în carte şi le 
amintesc celor ce Ne iau spre ştire de 
sus că bogăţia celor ce doresc să aibă bogăţie, când ea cade în 
mâinile celor hrăpăreţi ea se face diavol pe pământ stăpânind 
în om şi nu-şi mai închide gura lăcomiei ei ca să nu sugă de la 
cei săraci pentru ea. Vai de cei bogaţi, care nădăjduiesc în 
strânsura lor, căci ei o părăsesc şi nu o moştenesc. 

Am fost arhiereu pe pământ şi am avut bogăţii şi lucram 
la fiinţa lor şi la rodul lor apoi şi împărţeam cu umilinţă până 
şi la furi, căci aveam inimă cerească, şi numai cei cereşti ştiu 
de ce trebuie să aibă omul bogăţie, dar cei slujitori lui mamona 
nu ştiu. 

O, cât de mult Te-am mărturisit eu oamenilor, Doamne, 
al meu Stăpân! O, cât dor aveam în mine ca să-Ţi arăt oame- 
nilor harul şi puterea lui, împărţite mie pentru slava Ta! O, ce 
blestem a căzut peste pământ, Doa mn e! Nu mai sunt veghetori 
asupra duhului minciunii şi al deşertăciunii şi care să nu fie 
biruiţi de fiii şi de puterile întunericului şi care să facă minuni 
măreţe şi să biruiască prin ele pe cei trufaşi şi necredincioşi şi 
neînduplecaţi. O, câtă stăruinţă trebuie să fie pentru ca să fie 
omul mărturisitorul Tău pe pământ! Greu vor răspunde în faţa 
Ta cei ce stau sub nume de veghetori şi de slujitori ai Tăi pe 
scaune sfinţite pentru cei curaţi şi nu pentru fiii fărădelegii a tot 

pământul, Doamne! O, varsă Duhul Tău Cel promis să Se re- 
verse peste cei mulţi prin cei puţini, care Te vor sluji pentru 
adevăr, fii şi fiice, robi şi roabe, bătrâni şi tineri şi umple, 
Doamne, pământul de coborârea Ta cu har mare pe el, că e 
târziu, târziu şi totul a obosit, şi secera cea nemiloasă a timpului 
cel nepreţuit de om dă să taie toată aşteptarea Ta, Stăpâne mare. 
Rugăciunile sfinţilor Tăi stau înaintea Ta cu cupele lor pline, 
precum este scris pentru zilele cele de apoi, iar Tu îndură-Te, 
Doamne, de facerea Ta toată şi înnoieşte-o pe ea, căci Tu aşa ai 
făgăduit, şi vino, Doamne, cu oştirile cereşti şi cu multa Ta slavă 


pe pământ, căci sfinţii toţi spre Tine privesc şi aşteaptă pe 
pământ să vii cu cerul tot, să vii, Doamne, să vii. Amin. 

B u, Domnul, ascult şi lucrez şi aduc vre- 
mea harului cel mare şi mult, şi va ră- 
mâne acest izvor şi va fi hrană şi slavă peste toate cele ce vor 
fi, şi plata Mea este cu Mine ca să dau această plată celor ce 
M-au iubit şi M-au mărturisit şi celor urmaşi lor aşa, până la 
vremea slavei veşnice, care va veni şi va fi ea pe pământ. 
Amin, amin, amin. 

12/25 decembrie 2012 


CUVÂNTUL LUI DUMNEZEU DIN ANUL 2013 


Praznicul Naşterii Domnului 

Amintirea naşterii Domnului, prigonit pe pământ. Omul este rece cu 
Dumnezeu. Omul nu va fi fericit până ce Domnul nu va fi aşa. Toate 
sfărşitu-s-au, şi se aşează începutul. Neamul român: Betleemul, 
Nazaretul şi cuvântul cel pentru a doua Lui venire. înnoirea lumi, 
într-o clipă, la cuvântul Domnului. 

obor cu slavă de cuvânt pe pământ şi am iesle de 
coborâre şi-Mi aşez în ea cuvântul şi îl împart 
apoi şi merge vestea Mea din loc în loc şi face bucurie în inimi, 
că mântuire am de semănat peste oameni, fiindcă M-am cobo- 
rât de lângă Tatăl Meu Savaot şi M-am născut Prunc din pân- 
tece de Fecioară ca să fiu Mântuitor, şi a fost vestită prin îngeri 
pe pământ naşterea Mea. 

Sunt Domnul Iisus FIristos, sunt Cel vestit de îngeri în 
noaptea naşterii Mele pe pământ. N-a putut regele Irod să-Mi 
nimicească venirea, căci îngerul Meu s-a purtat după Mine 
peste tot şi a vestit pas cu pas ocrotirea Mea, iar ea se împlinea 
cu ascultare mare şi Mi-a făcut Tatăl loc prin toată strâmtorarea 
de pe pământ, fiindcă n-aveam Eu unde să Mă aşez cu venirea 
Mea cea atât de tainică şi în atâta umilinţă păstrată, că nu din 
lumea aceasta eram Eu, şi de aceea împărăţia Mea nu are nimic 
în ea, şi Mi-a purtat îngerul naşterea Mea într-o iesle lângă un 
popas, şi aşa s-a găsit loc pentru venirea Mea pe pământ, şi 
umilit M-am purtat, căci în cer este umilinţă şi frumuseţe mare 
prin ea şi slavă mereu şi Mi-au cântat îngerii pe pământ în 
auzul şi în văzul păstorilor de oi şi au vestit lor naşterea Mea, 
căci îngerul Meu a stat înaintea lor învăluindu-i în lumină şi 
le-a spus: «Nu vă înfricoşaţi de această arătare cerească şi 
bucuraţi-vă voi şi tot poporul, căci în Betleem, oraşul lui 
David, S-a născut vouă astăzi un Mântuitor, Hristos Domnul, 
şi II veţi găsi culcat în iesle pe El». Oaste mare cerească s-a 
arătat apoi cu îngerul Meu şi-Mi lăudau fiinţa şi naşterea ei şi 
cântau zicând: «Mărire întru cei de sus lui Dumnezeu, şi pe 
pământ pace şi între oameni bunăvoirel», şi aşa Mi-a ocrotit 
îngerul Meu fiinţa şi aşa M-a vestit el, împreună cu mare oaste 
cerească, şi am petrecut apoi pe pământ treizeci şi trei de ani 
şi am aşezat înaintea oamenilor Scriptura venirii Domnului, a 
Celui vestit prin prooroci că va veni, şi aşa am împlinit Eu voia 
Tatălui Meu, căci M-a trimis Tatăl după om. 

M-a luat apoi Tatăl prin vestire de înger şi M-a purtat în 
Egipt ca să Mă ferească de moartea cea de la Irod, care a 
omorât atunci pe toţi cei mici atunci, şi M-a adus Tatăl iarăşi 
înapoi prin vestire de înger după ce l-a lovit cu moarte pe Irod, 
şi M-am aşezat în oraşul Nazaret şi s-au împlinit toate câte cu 
umilinţă a fost să le împlinesc după datini, şi naşterea Mea s-a 
aşezat pe pământ cu toată rânduiala ei, iar îngerii M-au slujit. 

O, mamă Fecioară, îndurerată ai fost atunci, căci Eu 
eram Prunc mic, şi toată grija a căzut pe voi şi toată umilinţa 


cea pentru venirea Mea aţi purtat-o. Mergeaţi cu Mine pribegi, 
voi, cei ce Mi-aţi însoţit naşterea şi prigoana ei din partea lui 
Irod, iar tu şi Iosif aţi suferit pribegi cu Mine în braţe, şi peste 
tot era strâmtorare pentru Noi. 

E praznic pentru naşterea Mea în ziua aceasta, o, mama 
Mea Fecioară, şi e amintirea acelei nopţi măreţe şi slăvite când 
voi nu găseaţi loc de popas ca să Mă aşezaţi pe pământ pe 
Mine, Cel născut din pântecele tău fecioresc, mamă. Bucuria 
ta cea pentru naşterea Mea n-a avut lărgime în inimioara ta, 
căci umilinţa îţi creştea odată cu toată durerea cea de la nepri- 
mire pentru tine şi pentru Mine şi odată cu toată prigoana care 
venise din partea regelui Irod, şi Ne-am purtat spre Egipt, şi 
am venit iarăşi înapoi, şi am crescut în Nazaret şi M-am arătat 
din vreme în vreme lui Israel, căci aveam de împlinit toate 
proorociile cele despre Mine, o, mamă. 

Cântarea cea pentru naşterea Mea cea de atunci o cântă 
mulţime de oameni, de atunci şi până azi, dar durerea Mea şi 
a ta nu se naşte în inimi, mamă. O, cât de mic e Dumnezeu pe 
pământ, mamă! Aşa vrea omul, o, mamă, şi vrea ca Domnul 
să-i slujească lui, iar tu plângi de mila Mea, de dragostea ta de 
Mine, o, mama Mea, căci Eu sunt Cel neiubit de om şi Mă tân- 
gui în cer cu tine şi cu Tatăl, căci omul este rece cu Dumnezeu, 
o, mamă. 

O nu plânge, nu plânge, Copil născut în 
^Betleem în vremea regelui Irod, căci eu 
voiesc ca Tu să ai bucurii, că mama aşa îşi alină copilul ca să 
nu plângă el, ca să nu-1 doară pe el. O, îţi plânge Duhul de două 
mii de ani şi plângi după dragoste. O, îţi plânge iubirea pentru 
care Te-ai născut şi ai venit s-o aşezi pe pământ. O, plânge 
aşteptarea Ta cea lungă, Fiul meu Iisus Hristos. Am plâns me- 
reu tot într-o tăcere pentru Tine, Cel prigonit de la naşterea Ta 
şi până la iarăşi întoarcerea Ta în slava cea de sus lângă Tatăl 
Savaot. Suntem sărbătoriţi Tu şi eu, suntem în cer sărbătoriţi, 
şi unul altuia ne alinăm lacrima şi iubirea ei, iar aşteptarea ne 
dă puteri şi răbdare şi nădejdea cea proorocită în Scripturi. 

O, Fiule Emanuel, Copil îndurerat şi fără adăpost pe 
pământ, cine, oare, mai este creştin ca să Te poată cu adevărat 
mărturisi cu gura şi cu fapta? Pe pământ creştinii trăiesc viaţă 
păgână, amestecată cu slujiri idoleşti, chiar dacă după datini 
sunt botezaţi în numele Tău. O, cum să facem să-i deprindem 
pe ei cu adevărul bucuriilor, cu lacrima cea după Tine, Fiule în- 
durerat de la om? Suspinul naşterii Tale din noaptea aceea este 
la fel de tare în mine, la fel de zdrobit, şi dau să Te ocrotesc de 
dureri ca şi atunci, căci sunt mamă. O, va veni vremea să nu 
mai plângem, căci toate se vor face noi, ca în frumuseţea cea 
dintâi când omul nu-L îndurera pe Dumnezeu, şi numai o clipă 
a fost aceasta, şi apoi omul L-a făcut mic pe Dumnezeu şi mare 
pe el însuşi peste toate, şi aşa se ştie el de atunci şi până azi. 
Cerem milă de la om, Fiule de sus. Cerşim popas, dar 

locul în casa omului este strâmt de tot pentru Dumnezeu şi este 
plin de idoli ca şi atunci în noaptea naşterii Tale, şi nu va fi 
omul fericit decât atunci când Domnul va fi aşa, căci omul tre- 
buie să fie şi la greu şi la bine după chipul şi asemănarea lui 
Dumnezeu, aşa cum Domnul este ţinut să fie, după ce omul 
s-a mărit cu mărirea sa înaintea cerului şi a pământului. 

Păstrăm acum în amintire durerea bucuriei pe care noi 
am avut-o în vremea naşterii Tale pe pământ şi avem nădejdea 
că durerea va rodi starea cea de sus între om şi Dumnezeu, căci 
toate sfârşitu-s-au, şi se aşează începutul, o, Fiule scump. Amin. 

O când a fost începutul a fost şi cuvântul, 
^şi Dumnezeu era Cuvântul, o, mama 
Mea, şi Eu eram Cuvântul, şi iată, s-a aşezat iarăşi începutul, 
căci Eu Mă fac cuvânt între cer şi pământ şi zidesc Ierusalimul, 
mamă, dar Mă doare de la om şi am rane la mâini şi la picioare 
şi la frunte şi sunt încins peste rană, dar aşa lucrez şi aşa zidesc, 
căci tămăduire nu este pentru Domnul. Când omul are o sufe- 
rinţă se duce fiiguţa la doctor pentru vindecare, dar suferinţa 
Mea nu mai are leac, nu mai are doctor, căci omul ar fi să-Mi 
fie vindecător. O, dacă Eu M-aş gândi numai o clipă la Mine 
n-ar mai fi cerul şi pământul, ci s-ar clătina de tot şi s-ar sfârşi 
cu ele. O, mamă, dacă cei ce Mă poartă azi cuvânt peste pă- 
mânt s-ar gândi la ei, n-aş mai avea Eu cale pe pământ şi nici 
popas şi nici popor primitor de Dumnezeu şi veghe peste el şi 
zidire cu el pe pământ. O, greu Mi-a fost şi acum două mii de 
ani să-i fac pe toţi cei aleşi Mie de Tatăl să se lepede de sine şi 
să-Mi dea Mie viaţa lor, trupul lor, mersul lor, graiul lor şi 
inima lor ca să Mă zidesc în ea pentru mântuirea multora când 
Eu le-am cerut lor aceasta şi le-am zis: «Eu în voi, şi voi în 
Mine; mergeţi în numele Meu şi mântuiţi oamenii, căci s-a 
apropiat de ei împărăţia cerurilor, şi vrednic va fi lucrătorul 
de plata sa apoi, căci semne şi minuni vă vor însoţi şi veţi vesti 
voi Evanghelia Mea cu voi până la toate marginile şi mulţi se 
vor mântui prin ea». 

O, neam român, neamul Meu cel de la sfârşit de timp, 
în tine Mi-am zidit acum şi Betleemul şi Nazaretul şi cuvântul 
cel pentru a doua Mea venire şi toată lucrarea Mea cea pentru 
sfârşit de timp, şi de pe vatra ta veghez şi priveghez peste tine 
şi peste popoare prin îngerii Mei şi pun sigiliul Meu, al nu- 
melui Meu peste actul naşterii tale prin cuvântul Meu cel de 
sus şi nu te vei putea ascunde dinaintea Mea şi dinaintea 
popoarelor cu obârşia ta cea de la Mine, că de la început şi 
până la sfârşit te-am aşteptat să fii tu ţara Mea cea de azi, în 
care să vin şi să-Mi aşez tronul judecăţii făpturii şi împărăţia 
şi înnoirea a toate apoi prin cuvânt, ca şi la început când la cu- 
vântul Meu s-au zidit cerul şi pământul sub privirea lui Dum- 
nezeu şi a îngerilor Lui. 

O, neam român, n-ai înţeles de ajuns vremea cercetării 
tale, dar vom da mâna tot mai strâns şi vom citi de pe înălţimi 
cartea iubirii dintre Mine şi tine şi te vor căuta popoarele 
îndepărtate de Mine şi vor lua de pe vatra ta mana cea ascunsă 
şi vor afla taina salvării şi a mântuirii şi vor afla legea iubirii 
şi a iertării, căci Eu te-am iubit de la început şi până la sfârşit 
şi te-am aşteptat aici, la sfârşit de timp, şi am slava Mea în tine 
acum, şi cu iubire ca focul Mă scriu pe vatra ta şi Mă înfiinţez 
în cartea Mea cea de azi şi este ea tronul judecăţii făpturii şi 
totul se va naşte într-o clipă prin cuvântul Meu, care înnoieşte 
lumea. O, Mi-e dor de tine şi voiesc să crezi venirea Mea la 
tine, că Mi-e dor. Regii şi stăpânii te vor a lor, că au aflat taina 
ta cea de la Mine hărăzită ţie, dar Eu te doresc a Mea, şi dorul 
Meu te ţine în Mine, şi Eu veghez peste tine cu cetele îngereşti, 
ţara Mea cea de azi. O, e praznic de naştere în mijlocul tău, şi 


Eu la ieslea Mea de cuvânt grăiesc peste tine şi-ţi trimit să Mă 
auzi şi să nu mai trăieşti tu păgâneşte, o, ţară creştină, căci 
sărbătorile sfinte tu le petreci păgâneşte de tot şi n-are cine să-ţi 
spună că greşeşti lui Dumnezeu, iar Eu, Domnul, vin şi-ţi spun 
greşeala ta, şi-ţi mai spun că omul poate fi mai fericit decât îşi 
face el fericire pe pământ cu slujirile lui din sărbători. O, ţară 
scumpă a Mea, să te doară de Dumnezeu şi să-I alini Lui rana, 
iar El îţi va pregăti sărbători şi slavă în sărbători, că nu aşa tre- 
buie să sărbătorească omul, ci cu slavă cerească în mijlocul lui, 
că fără Domnul e pustiu şi e iad pe pământ. 

O, fii ai oamenilor, o, fiilor, când daţi pe cale de o măre- 
ţie, de o înălţime măreaţă, voi, cei care aveţi inimi mari şi 
simţitoare pentru cele măreţe la vedere pe pământ, vă înfioraţi, 
vă miraţi, vă bucuraţi când intraţi intr-un locaş de biserică înalt 
şi plin de podoabele înfiinţate cu mână de meşter ca să atragă 
ele pe cei ce trec. O, iată-Mă pe Mine, Domnul, coborât în ca- 
lea voastră cuvânt cu putere în el, plin de măreţie în cuvânt, pe 
cale de nori mergând spre voi şi cuvântând cu voi, iar voi nu 
tresăriţi ca atunci când daţi de ceva măreţ pe pământ în ochii 
voştri. O, iată ce înseamnă omul şi ce înseamnă Dumnezeu, 
căci omul se bucură, se minunează, se suie cu mintea şi cu 
privirea minţii şi a inimii, iar Domnul coboară, Se smereşte şi 
Se îndurerează că omul nu mai tresaltă să dorească întâlnirea 
lui cu Mine, şi n-ar tresări nici dacă M-aş arăta blând şi smerit 
în calea lui aşa cum sunt Eu şi numai Eu cu adevărat aşa, căci 
numai Dumnezeu este aşa la duh şi la înfăţişare, iar omul nu 
este aşa. 

Naşterea Mea în om este cea mai mare minune, de care 
atât de mult s-ar bucura omul, mai mult decât păstorii de pe 
deal care au avut în faţa colibei lor în noaptea naşterii Mele 
oaspeţi cereşti, din cer cântându-le lor slavă şi cântare cerească 
şi vestindu-i pe ei de naşterea Mântuitorului lumii şi văzân- 
du-Mă ei apoi în iesle născut la Betleem. 

Cu greu îmi fac lucrarea Mea cea de la Tatăl dată s-o 
săvârşesc, cu greu, ca şi acum două mii de ani când am venit 
şi am crescut şi Mi-am cules ucenici şi am mers cu ei din loc 
în loc presărând semne şi minuni ca să-i atrag la Tatăl pe oa- 
meni, o, şi grea Mi-a fost povara neiubirii de la om. Chiar şi 
ucenicii Mă îndurerau când Eu atâta îi iubeam şi atâta îi 
învăţam să-Mi stea aproape, să-L poarte pe Domnul pe pământ, 
iar ei erau reci, şi dintre ei M-au îndurerat şi am răbdat de la 
ei, căci unul M-a trădat şi M-a vândut spre moarte, altul s-a 
lepădat de Mine, altul s-a îndoit întru învierea Mea, şi Eu le 
spusesem lor că întristat este de moarte sufletul Meu, dar ei nu 
ştiau de ce, nu ştiau că de la ei eram întristat, căci când aveau 
de vegheat pentru Mine ei s-au culcat să doarmă, iar Eu le-am 
spus: «Dormiţi de acum, căci stăpănitorul lumii vine şi Mă ia 
de lângă voi!». I-am trimis la culcare, căci M-am întristat de 
lipsa lor de putere şi de priveghere pentru Mine, şi durerea 
Mi-a fost mare, şi mare îmi este şi acum când dau să iau 
naştere în om şi nu poate omul aceasta. Când văd omul cât 
veghează de mult pentru bucuriile lui idoleşti şi nu-1 apucă 
somnul, Mă doare, şi dau să-l înduplec şi să-i dau lui alte bu- 
curii, adevărate bucurii. 

Voi face cu Tatăl privelişte cerească pe pământ şi-i voi 
arăta omului fericirea şi pe cei drepţi pentru ea, ca să se tân- 
guiască toţi oamenii că n-au voit să ştie şi să caute fericirea şi 
locaşurile ei, de unde n-ar mai pleca nimeni dacă ar fi trimis pe 
pământ aşa cum Eu am fost trimis ca să duc pe umerii Mei chin 
şi suspin şi să întăresc prin suferinţa Mea locaşul celor fericiţi 
şi moştenitori fericirii pe care şi-au dorit-o în vremea aşteptării 
lor după ea, căci numai cei ce sunt fericiţi pe pământ cu fru- 

museţe din cer, numai aceia învaţă şi ajung apoi acolo unde ei 
privesc cu dor, şi fără de sfârşit este acolo fericirea. Amin. 

Vin pe pământ cuvânt şi-l chem pe om spre fericire şi 
spre adevărul ei. Poposesc aici, la locul coborârii Mele, şi stau 
cu slavă de cuvânt înaintea celor ce vin cu colindele naşterii 
în ziua aceasta, iar bucuria Mea o doresc Eu lor. Slavă întru 
cei de sus lui Dumnezeu şi pace pe pământ, şi între oameni, 
bunăvoire! Cântarea îngerilor naşterii Mele o cânt şi Eu, Dom- 
nul, Cel născut în iesle pe paie acum două mii de ani, Cel slăvit 
de îngeri şi de toate puterile cereşti în noaptea naşterii, neavând 
Eu loc în casa de popas, ci afară pe paie, încălzit la pieptul 
Fecioarei mamă şi vegheat de Iosif cel blând şi de îngeri în 
faţa furiei regelui Irod, care căuta viaţa Mea. 

Cuvântul Meu este trimisul Meu şi este cel ce trimite 
celor însetaţi de cer cuvântul Meu, mângâierea Mea lor în zi 
de praznic sfânt, praznicul naşterii Mele pe pământ. Amin, 
amin, amin. 

25 decembrie 2012/7 ianuarie 2013 

Sărbătoarea sfântului întâiului mucenic şi arhidiacon 

Ştefan 

Duhul Sfânt pluteşte deasupra pământului pentru facerea cea 
nouă. Neamul creştinesc nu poate fi al Domnului dacă nu se 

desparte de păcat. îndemn la iertarea cea dintre fraţi. 

u sfinţii vin, şi Mă aşez în cartea Mea cea de azi 
cu grăirea Mea cu ei, căci Eu sunt Cuvântul Tată- 
lui Savaot, Hristos, Fiul Său Cel Unul-născut, iar sfinţii sunt 
asemenea Mie, cuvânt, căci în cer lucrează cuvântul şi nu este 
ca pe pământ, ci altfel este în cer. 

Pacea Duhului Meu s-a alinat mult de la lucrarea sfinţi- 
lor Mei pe pământ, căci ei au arătat în faptă văzută mărturisirea 
credinţei lor în Mine, Cel iubit şi urmat de ei până în cer, unde 
e doar cuvântul şi răsplata fericirii iubirii sfinţilor Mei, iar la 
sfârşitul a toate pe pământ se aşează odihna cea deplină a 
sfinţilor Mei şi încetarea aşteptării lor, a credinţei prin care au 
nădăjduit toţi sfinţii, şi va fi veşnica sărbătoare apoi, masa cea 
veşnic întinsă, de la care sfinţii vor gusta fericirea cea fără de 
sfârşit pentru ei. 

Cobor în cartea cuvântului Meu cu mucenicul Ştefan, al 
cărui duh a purtat pe Duhul Sfânt în cuvânt înaintea celor ce 
M-au răstignit pe cruce ca să rămână ei, căci se temeau ca nu 
cumva să fiu Eu mare şi să nu mai fie ei. O, iată ce face omul 
mare pe pământ! Ucide pe Dumnezeu, ucide Duhul lui Dum- 
nezeu din faţa lui, ucide locaşurile purtătoare de Dumnezeu de 
teamă că nu vor mai fi ei cei mari pe pământ. 

Se tem cei mari de Duhul Sfânt din om şi ucid locaşul lu- 
minii de sus şi ţin pământul şi oamenii şi tot ce e pe el în 
stăpânirea lor, căci ochii lor nu văd în cer şi nici nu-i ridică în 
sus ca să vadă în sus, şi numai pe cele de jos le doresc ei, iar 
pentru ei sfinţii sunt un chin, o oprelişte a măririi lor pe pământ 
şi nu pot cădea la pace cu lumina Mea din sfinţi şi nu se lasă pâ- 
nă nu o sting din calea lor, dar ea lucrează apoi mai mult, şi e 
numai lumină cerul sfinţilor, şi vai pământului dacă n-ar fi lumi- 
na sfinţilor Mei din când în când pe el, căci întuneric ar fi de-a 
pururi deasupra adâncului de pe pământ, aşa cum era mai înainte 
de început când Duhul lui Dumnezeu Se purta pe deasupra 
apelor, şi când Dumnezeu a zis să fie lumină, şi apoi s-a făcut 
lumina şi a despărţit Dumnezeu lumina de întuneric şi s-au 
desăvârşit apoi prin cuvânt cerul şi pământul şi toată oştirea lor. 

Cuvântul Meu cel de azi este cuvântul cel de la început, 
prin care s-au întocmit cerul şi pământul şi toată oştirea lor, şi 


taină mare ca şi la început poartă în el cuvântul Meu cel de azi 
şi locul din care el iese cu izvor, căci precum din Eden ieşea 
un fluviu ca să ude Edenul şi care de acolo se despărţea în patru 
braţe ca să adape toată faţa pământului aşa cum aburi se ridicau 
din pământ la început ca să adape pământul şi să-l poată umezi 
şi ca să pot Eu lua ţărână şi să-l fac pe om din pământ, o, tot 
aşa lucrez Eu şi azi şi tot aşa adăp şi azi pământul, ca şi la în- 
ceput, şi Duhul Sfânt Se poartă pe deasupra apelor tulburi şi a 
tot răul de pe pământ şi a tot adâncul răului, până ce Eu, Dom- 
nul, voi rosti cuvântul cel pentru facerea toată din nou, dar mai 
întâi trebuie să fac lumină din cuvânt şi să lucrez în lumină şi 
să vadă omul lumina aceasta, care se desparte de întuneric, o, 
şi ce frumos va fi când facerea cea nouă va aduce priveliştea 
ei la vedere şi va arăta ea pe cele ce s-au lucrat cu trudă multă 
prin sfinţii care au nădăjduit că va veni Domnul cu lumina fa- 
cerii a toate la lumină şi cu zecile de mii de sfinţi ai Săi, mult 
lucrători pe pământ în vremea lor cu Duhul Sfânt în ei, făcân- 
du-L să plutească pe deasupra a tot întunericul, care nu are 
nimic cu lumina, pe Duhul Sfânt, pe Domnul Cuvântul între 
cer şi pământ! 

Grăiesc cuvinte mari şi plutesc ele în taina Duhului Sfânt 
şi adapă pământul până peste zări, şi nimeni cu mintea nu 
pătrunde adevărul că aşa este şi că aşa face cuvântul Meu, şi 
este ca şi la început când nimeni nu era ca să audă cuvântul fa- 
cerii cerului şi a pământului, dar ele s-au întocmit şi s-au desă- 
vârşit prin îngeri lucrători şi împlinitori, şi apoi l-am zidit pe 
om, şi tot aşa va fi şi acum, şi voi putea apoi să-l zidesc şi pe 
om, căci el va vedea lumina Duhului Sfânt şi se va lăsa luminat 
de ea şi lucrat de ea, ca şi la început când pe toate pe rând le-am 
lucrat, şi apoi M-am odihnit şi am sfinţit odihna Mea. 

O, mucenic mult mărturisitor tronului slavei Tatălui şi al 
Fiului şi al Duhului Sfânt, care ţi s-a deschis la arătare când ai 
trecut pragul spre cele dorite de duhul tău cel mărturisitor, o, 
iată ce cuvinte mari se nasc în cartea Mea cea de azi în ziua ta 
de sobor între sfinţi! Tainele facerii celei noi ies din gura Mea 
şi adăp cu ele pământul ca să-i dau întocmire nouă prin cuvânt, 
din cer să-i dau, şi tot aşa şi omului de pe pământ, căci a venit 
vremea înnoirii a toate şi M-a trimis Tatăl pe pământ cuvânt şi 
taină de cuvânt şi ţin pe braţe începutul cel nou, cel mic acum 
şi puţin priceput acum, dar din care Eu, Domnul, ies cu râul cu- 
vântului Meu şi adăp locul izvorului lui şi împart în patru părţi 
apoi cursul lui peste pământ ca să odrăslească prin această 
semănătură de cuvânt cerul cel nou şi pământul cel nou, căci 
ele nu se zidesc decât prin cuvântul Meu cel rostit pentru înfi- 
inţarea lor, căci cuvântul Meu înseamnă lumină, iar lumina do- 
vedeşte întunericul şi se aşează ea cu taina ei şi aduce la lumină 
lucrarea lui Dumnezeu Făcătorul şi iarăşi toate se fac. Amin. 

O Doamne, iată cum eu Te mărturisesc ia- 
yăşi acum, spre sfârşit de timp, când Tu 
vii cuvânt pe pământ cu sfinţii Tăi cei mult trudiţi pentru Tine 
în vremea lor pe pământ! Văd cum cerurile se deschid şi stau 
deschise deasupra pământului, iar Tu de-a dreapta Tatălui pe tro- 
nul slavei Treimii lui Dumnezeu, şi eu Te mărturisesc ca şi a- 
tunci, căci Ţi-am fost mărturisitor în Duhul Sfânt şi n-am tăcut 
ca să nu Te mărturisesc, căci mă temeam mult de pedeapsa ne- 
mărturisirii Tale şi nu de moartea care ameninţa viaţa trupului 
meu atunci înaintea celor ce Te-au răstignit, căci au rămas ei în 
întunericul lor dacă n-au iubit lumina aşa cum am iubit-o eu. 

Ziua mea de serbare între cei ce sunt mucenici după 
ceata lor cea din cer este aşezată de părinţi lângă praznicul 
Naşterii Tale, Doamne, şi mă uit pe pământ cu Tine la câtă 
idolie se închină oamenii în numele zilelor Tale de sărbătoare 

şi ale sfinţilor Tăi. Până şi creştinii care s-au vândut păcatului 
slujesc plăcerilor şi stau despărţiţi de Tine pentru plăcerile lor 
păcătoase, iar dacă Tu nu-i spui omului păcatul el îşi zice că 
nu este păcat păcatul lui şi că el este plăcutul Tău, iar Tu eşti 
Dumnezeul lui. 

O, Doamne, trebuie să-i spunem omului păcatul, căci şi 
aşa înţelege el greu de tot că paşii lui păcătoşi îl duc departe de 
salvarea lui din păcat. Eu le-am spus celor din vremea mea 
păcatul lor, căci dacă nu-1 spuneam, vai mie avea să-mi fie apoi, 
dar eu am voit cu cei din cerul Tău să ajung şi să nu tac pentru 
Tine, Cel prigonit de ei tot atât de mult ca şi în vremea 
răstignirii Tale, căci pe unde vedeau ei un mărturisitor de-al Tău 
de atâtea ori Te ucideau, dar numai cu trupul. Doamne, căci noi 
făceam aripi albe, ţesute din lumină şi ne pregăteam zborul spre 
cer şi lăsam în urmă credinţă şi mai multă pentru Tine în oa- 
meni, căci se ridicau mulţi şi se uneau cu Tine prin credinţă şi 
prin jertfă şi-Ţi pregăteau Ţie naştere în ei şi se umplea pămân- 
tul de credinţă în Tine, căci şi azi este credinţă pe pământ, dar 
păcatul îşi ascunde faţa lui cea otrăvitoare de Dumnezeu în om 
şi nu poate omul scăpa de acest şarpe, care l-a muşcat de inimă 
pe omul cel din rai şi l-a tras afară spre păcat. 

O, trebuie să-i spunem omului păcatul, Doamne, căci el 
nu-şi poate spune că e păcat păcatul lui şi-şi face mereu rost 
de păcat şi se mângâie cu el, cu diavolul, Doamne, căci păcatul 
este diavol şi-i face omului părere că este iubit şi că iubeşte, 
dar moartea nu iubeşte, ci ucide, Doamne. Eu sunt cel ce pot 
să-i spun omului aceasta, căci era cât pe ce să-mi fac căsătorie 
mai înainte de mucenicie când nu ştiam că voi fi mucenicit, ci 
numai Tu ştiai că-mi vei trimite aceasta, căci ai văzut că păca- 
tul stă la pândă şi dă să mă ademenească şi să-mi păteze lumina 
şi pe Duhul Sfânt, al Cărui locaş eram, şi nu dădeam să-mi 
spun că e păcat şi că-L părăsesc pe Duhul Sfânt pentru păcat. 
O, inima omului este alunecoasă mult şi poate omul cădea şi 
din cer, chiar când e gata să pună al doilea pas după ce pe 
primul l-a pus, iar inima trebuie vegheată, Doamne. Eram arhi- 
diacon după rangul cel bisericesc, dar mai-marii de peste mine 
n-au vegheat viaţa mea cu Tine aşa cum mi-ai vegheat-o Tu, 
şi mi-ai trimis înainte înger şi ai lucrat minunat asupra râvnei 
mele pentru Tine şi le-am spus eu păcatul la cei ce Te-au 
răstignit şi care se puneau mereu pieziş Duhului Sfânt, lucrător 
lui Dumnezeu pe pământ prin sfinţi, că nu mai puteam purta 
durerea necredinţei lor, cel mai greu păcat, cea mai dureroasă 
palmă pe care Ţi-o dau necredincioşii, Doamne, iar eu eram 
mistuit de tot de râvna pentru Tine şi s-au gândit numaidecât 
să mă pună la tăcere şi să se acopere cu legea, când ei erau cei 
mai aprigi blasfemiatori ai legii şi ai Tăi. 

O, dar trebuie să-i spunem omului păcatul, Doamne, iar 
neamului creştinesc să-i spunem că nu poate fi el neamul Tău 
dacă nu se desparte de păcat şi de orice fărâmă a lui, căci fărâ- 
ma este ruptă din întreg şi duce la păcatul cel întreg apoi şi 
fiecare stare duce la rădăcina ei, la obârşia ei, iar eu în ziua 
aceasta sfântă plâng îndurerat ca să semăn cu Tine, Doamne, 
ca să fiu după chipul şi asemănarea Ta, căci oamenii pe pământ 
şi până şi creştinii petrec păgâneşte sărbătorile cerului, iar cerul 
lucrează cu cuvântul peste faţa pământului, căci al Domnului 
este pământul, iar omul a uitat al cui este pământul. 

O, popor al cuvântului care te hrăneşte din cer, tu să nu 
uiţi că al Domnului este pământul şi nu al tău. Tu să nu uiţi că 
al Domnului este locul pe care eşti aşezat ca să trăieşti pe el ca 
în cer şi nu ca pe pământ, unde omul I-a luat Domnului dreptul 
şi trăirea Sa cu omul! O, nu uita să asculţi de Stăpânul Cel din 
cer şi cu frică şi cu cutremur să te păstrezi înaintea Lui cu paşii 


tăi, cu jertfa ta, cu statura ta, cu purtarea ta pe pământul ales 
Lui, Domnului, Care-ţi dă din cer, căci oamenii de pe pământ 
n-au lăsat loc cerului pe pământ cu ei şi au luat în stăpânirea 
lor facerea lui Dumnezeu şi fac acest păcat, pentru care toţi oa- 
menii vor da răspuns lui Dumnezeu. 

O, Doamne, slavă Ţie, multă slavă numai Ţie pentru 
toţi sfinţii Tăi care Te-au slujit cu râvnă, căci Tu i-ai ajutat să 
fie aşa! Duhul Sfânt este gonit de pe pământ, dar îşi găseşte 
loc în cei ce Te iubesc şi Te mărturisesc, şi strălucesc ei apoi 
înaintea oamenilor aşa cum am strălucit eu înaintea celor ce 
Te-au răstignit şi care o nouă răstignire Ţi-au pregătit în trupul 
meu, dar Tu m-ai înviat şi mi-ai dat haina învierii, haina sla- 
vei, şi sunt cu Tine în slavă şi Duhul Sfânt este strălucirea 
mea, de pe pământ şi până în cer arătându-Şi El strălucirea 
peste mine, cel ce Te-am mărturisit cu râvnă pe pământ, căci 
Te-am iubit, Doamne, iar jertfa mea cea sângeroasă m-a păs- 
trat numai Ţie, numai Ţie iubire pentru vecie, şi-Ţi mulţumesc 
acum în cer de grija Ta părintească cu care m-ai iubit şi m-ai 
păzit de păcat şi m-ai încununat atunci cu strălucirea Ta şi în 
haina Ta m-ai luat şi mi-ai dat cerul de patrie şi sunt acum din 
cer mărturisitor. Amin. 

O ce frumos, ce frumos îl face pe creştin 
^duhul mărturisirii, mucenicule al Meu 
şi mare mărturisitor! Ce frumos te-a făcut Duhul Sfânt şi râvna 
ta pentru Domnul tău, ce frumos! Această frumuseţe minunată 
îi umple de teamă pe cei ce iubesc împărăţia acestei lumi de 
pe pământ şi o stârpesc de lângă ei, căci nu se potriveşte lor. 
O, nu mai ştiu oamenii, nu mai ştiu nici creştinii care-şi greşesc 
unul altuia, nu mai ştiu să ierte greşeala unul altuia zicând 
«Tată, iartă!», ci mai degrabă îşi cer socoteală şi sunt reci pen- 
tru această iubire şi-şi vor dreptate unul împotriva celuilalt şi 
nu învaţă de la sfinţi cum trebuie să fie un creştin pe pământ. 

Voi face privelişte cerească pe pământ cu Tatăl şi-i voi 
arăta omului locaşul fericirii cereşti, pe cei îndumnezeiţi prin 
strălucirea Mea în ei, căci ei Mă vor iubi mult şi va străluci 
mult iubirea lor, mult şi cu izvor fără de vad peste pământ şi 
va adăpa pământul peste tot cu iubirea şi cu iertarea şi va 
odrăsli peste pământ vremea iubirii între om şi Dumnezeu, şi 
se va împlini acest cuvânt. Amin. 

Iisus Hristos este numele Meu şi acest cuvânt. Amin, 
amin, amin. 

Aşez cuvânt pentru binecuvântare peste paşii celor ce 
aşteaptă cu dorul în ei praznicul de Bobotează şi strângerea lor 
cu Mine la masă aici, la izvor. O, veniţi, cei ce iubiţi slava cea 
cerească, veniţi şi împărtăşiţi- vă de ea, şi vă voi face părtaşi 
fecioarelor înţelepte, dar candelele voastre să lumineze de 
credinţă, căci sala Mea de nuntă se găteşte pentru voi şi vă 
aşteaptă la masă cu Mine, la masă cu Domnul, şi-Mi voi revăr- 
sa peste voi izvorul Meu, Bobotează cuvântului Meu cel plin 
de duh de bobotează şi vă voi bucura iubirea şi vă voi învăţa 
pe voi ascultarea şi lucrarea ei şi duhul ei cel din cer. Amin. 

27 decembrie 2012/9 ianuarie 2013 

Praznicul tăierii împrejur cea după trup a Domnului şi 
sărbătoarea sfântului ierarh Vasilie cel Mare 

Necredinţa este neîntregimea credinţei, nu numai lipsa credinţei. 
Credinţa este nevoia de Dumnezeu cu omul pe pământ. Darul frân- 
gerii inimii. 

M ă supun înaintea Tatălui şi cobor pe pământ cu- 
vânt în zi de praznic sfânt. Aşezaţi-vă înaintea 
Mea voi, cei ce-Mi deschideţi când bat ca să intru în carte cu- 

vânt, căci Tatăl Mă trimite, nu de la Mine însumi hotărăsc, nu 
de la Mine însumi fac sau grăiesc, ci Tatăl îmi dă ce să fac. 
Pun vlagă în voi ca să Mă ţineţi, căci trebuie să aveţi putere 
pentru Mine, iar Eu pentru Tatăl. Ferice celor ce preţuiesc şi 
ocrotesc coborârea Mea cea de azi şi puterea cea pentru ea de 
pe pământ, căci trebuie putere şi din cer şi de pe pământ pentru 
ea, măi fiilor, şi voi vedeţi din plin aceasta! 

O, este necredinţă multă, şi aceasta este când omului îi 
lipseşte întregimea credinţei, nu numai când nu are deloc 
credinţă. E pretenţios omul pentru credinţa lui în Dumnezeu, 
şi, peste asta, credinţă şi în acest cuvânt, care zideşte omul. O, 
e pretenţios şi Dumnezeu când e vorba de credinţa în El a omu- 
lui, iar cei ce au credinţă aşa cum îi face Domnului bine de la 
ei, aceia sunt cei ce n-au nevoie să depindă de ceva credinţa 
lor, ci numai de nevoia de Dumnezeu cu ei pe pământ şi peste 
pământ şi numai pentru ca să aibă cu ce-şi hrăni sufletul lor 
cel credincios, căci sufletul trage cu Dumnezeu, de unde-şi are 
obârşia, trage cu cerul din care este, chiar dacă omul îşi bate 
joc de suflet din pricina lipsei minţii şi a cuminţeniei ei, căci 
mintea n-are astâmpăr şi-şi face de lucru, săraca, şi apoi se ale- 
ge cu suferinţă şi ea, şi trupul care este gazdă sufletului. 

E praznic în cer între sfinţi şi între îngeri, iar puterile 
cereşti ţin totul, tot ce se petrece între cele din cer. Amintirea 
prunciei Mele este în ziua aceasta purtată de cei din cer, căci 
după ce a fost naşterea Mea aşezată pe pământ, a fost apoi 
supunerea Mea sub rânduiala aşezată de Dumnezeu în poporul 
lui Israel pentru tăierea împrejur în trup, şi M-au supus părinţii 
şi M-au dat spre această supunere şi s-a împlinit şi această 
rânduială peste Mine, ca şi toate celelalte pentru care venisem 
să Mă supun lor şi să Mă arăt Om desăvârşit după toată orân- 
duiala, căci Dumnezeu este Cel ce Se supune cu răbdare întru 
toate atunci când vine clipa ascultării, şi iată, e praznic împă- 
rătesc pentru împăratul Hristos, şi va fi iarăşi praznic pentru 
El, praznic împărătesc peste puţine zile, şi sunt zile împărăteşti 
aceste prăznuiri şi amintiri, şi toate aşează înaintea omului 
credinţa în Dumnezeu, Care S-a arătat şi Şi-a mărturisit dum- 
nezeirea şi adevărul ei, iar oamenii să creadă sau să nu creadă, 
şi apoi să le dea Dumnezeu daruri celor ce cred, daruri de sus, 
credinţă, supunere, răbdare, iubire, nădejde şi mai ales îm- 
plinirea lui Dumnezeu în ei, fiindcă Domnul a făcut omul ca 
să-I fie Lui casă pe pământ. 

Pun masă de cuvânt în zi de praznic sfânt, împărătesc, 
şi sunt împăratul şi am cu Mine însoţitor aproape şi sărbătorit 
lângă Mine pe arhiereul Vasilie, slujitor mare al credinţei în 
Mine, în împăratul lui, şi grăim în ziua aceasta de pomenire 
împărătească şi de sobor sfânt pentru arhiereul Meu între sfinţi 
serbat şi grăim despre credinţă. 

O, nu-i trebuie omului nimic anume ca să creadă, nici 
se mn e şi nici minuni şi nici dovezi nu-i trebuie dacă vrea să 
creadă, ci numai să-şi înţeleagă obârşia, dar nu cea învăţată la 
şcoala învăţăturii bolnave, ci obârşia lui din Dumnezeu, din 
omul cel zidit de Dumnezeu, iar pentru aceasta trebuie să aibă 
omul credinţă şi să se înfioare crezând şi auzind, ca să-Mi pot 
Eu găsi plăcerea în om, căci nu altfel ar fi să-şi facă loc plă- 
cerea Mea în om. 

Iată, trebuie dragoste de Dumnezeu pentru ca să aibă 
omul credinţă, iar fără această dragoste nu este nimic omul, ci 
este o stârpitură şi atât, şi vai omului care crede pentru altceva 
în Dumnezeu! Nu se poate Dumnezeu înţelege cu omul care 
are nevoie de El pentru socotelile lui, şi nu aşa cum au avut 
sfinţii cei statornici în iubire şi în credinţă şi în credincioşie. 
Darul frângerii inimii este cel mai lucrător dar pentru nedes- 


părţirea de Dumnezeu a omului, iar cine nu are acest dar, îi 
lipseşte lui părtăşia cu Domnul, căci cum ar putea o inimă 
nesupusă, nedoritoare de Dumnezeul facerii a toate să aibă lu- 
crare şi părtăşie cu Făcătorul omului? 

L-am aşezat pe om pe pământ în mijlocul facerii Mele 
şi a lui şi dă omul să-i ajungă aceasta, şi mintea lui se îngustă 
şi pierde din ea pe Dumnezeu şi rupe legătura cu cele de sus, 
şi face omul această dovadă înaintea lui Dumnezeu şi înaintea 
a tot ce este în cer. 

O, arhiereule mare, suntem sărbătoriţi alături în cer şi 
pe pământ şi avem de cuvântat peste oştirea de pe pământ, căci 
suntem slujitori după rang la altar, şi avem de împărţit duhul 
mărturisirii, pentru care suntem aleşi de Tatăl. împreună vom 
aşeza păstorire peste cei de pe pământ, iar tu intră lângă Mine 
în lucru, şi Tatăl să binecuvinteze intrarea Noastră şi să aducă 
rod prin ea. Amin. 

O Doamne, darul frângerii inimii este 
^chiar darul recunoştinţei înaintea lui 
Dumnezeu a omului, şi darul îl mână pe om spre Făcătorul lui, 
spre iubirea cu care a făcut Dumnezeu lumea. Ne îndreptăm 
spre pământ şi grăim oamenilor despre credinţă, căci credinţei 
din om nu-i trebuie dovezi, nu împliniri, şi nici răsplată nu-i 
trebuie, căci noi, cei ce ne-am sfinţit pentru Dumnezeu, noi, 
cei ce toate le-am lucrat şi le-am răbdat pentru Domnul, n-am 
avut credinţa ajutată de pe pământ, ci am avut darul frângerii 
inimii care trăieşte, căci altfel cum şi-ar sfinţi inima trăirea ei? 

O, noi am fost mereu îndureraţi pe pământ şi nu ne 
căutam prin credinţă fericirea, ci doar nedespărţirea de Tine, 
Doamne. O, cu greu crede omul pe cele ale lui Dumnezeu cu 
el, Doamne! O, ce jos sunt oamenii care cad de la credinţa lor 
în Dumnezeu, Doamne! O, ce să faci Tu, Doamne, cu aşa 
credinţă? Tu i-ai mustrat pe ucenici când ai văzut ce aşteaptă 
ei de la credinţa lor în Tine şi i-ai învăţat să fie mulţumiţi pen- 
tru numele lor aşezat lângă Tine, în cartea vieţii, prin lucrarea 
Ta cu ei. Nici un sfânt nu s-a lepădat de Tine în încercări, în 
ispite, în prigoane furtunoase, iar cei ce s-au lepădat şi au 
părăsit părtăşia Ta cu ei aceia n-au fost sfinţi, că sfânt nu omul 
este, ci inima lui cea credincioasă şi statornică până dincolo de 
hotar, spre unde el îşi călăuzeşte mereu inima. Nu este sfânt în 
cer, credincios cu totul Ţie şi ca să se fi îndoit el pe pământ din 
pricinile ivite şi să-şi slăbească credinţa şi alergarea lui spre 
Tine. Credinţa este un dar mare, şi se dă acest dar celor ce pot 
pentru el, iar celor ce nu pot pentru el li se ia acest dar şi se dă 
celui ce are încă, şi aşa este cu taina credinţei, dar mintea omu- 
lui îi orbeşte viaţa şi mersul şi ia omul din ea şi se prăbuşeşte 
prin ea şi judecă cu ea după cum este şi alege el să fie, căci 
mintea nu are astâmpăr şi pune inima omului în robia ei, 
săraca, şi apoi se alege cu suferinţă şi ea, şi trupul inimii care 
găzduieşte sufletul. 

Vai celui slab pentru credinţă! Acela îşi pregăteşte 
suferinţă şi duh rătăcitor, căci omul nerecunoscător lui Dum- 
nezeu are în firea lui semeţia că este mare, de vreme ce nu este 
recunoscător cu lucrarea, nu numai cu vorba, şi iată, e primej- 
die mare să creadă omul în vorbe şi să-şi facă rost de credinţă 
sau de necredinţă, ci trebuie să facă fapte de credinţă şi dovada 
recunoştinţei înăuntru şi în afara lui, căci sunt mulţi, mulţi pe 
pământ care se iau după vorbe şi nu după dovada credinţei 
omului. Un slujitor al Domnului, ba şi un credincios de rând 
trebuie să înveţe cum să aibă şi cum să-şi păstreze sufletul în 
credinţă şi cum să arate el apoi că are credinţă, iar aceasta nu 
se face prin vorbe, căci omul este iubitor de sine şi-şi face rost 
de supuşi pentru mintea lui, ci se face prin lucrarea recunoş- 

tinţei, pe care şi-o arată omul înaintea lui Dumnezeu şi înaintea 
oamenilor, iar un aşa om este supus, este mulţumit, este curat 
şi împarte milă şi întâietate la toată suflarea şi este recunoscător 
pentru toată viaţa care este pe pământ peste făpturi. 

O, iată, sfinţii nu s-au lepădat de drumul cel anevoios 
spre Domnul în vreme de încercări şi de ispite pentru îndoială 
peste ei, ci au rămas sub lucrarea recunoştinţei şi a răbdării şi 
a mărturisirii prin acestea şi nu s-au smuls şi n-au fugit de pe 
cale pentru viaţa lor, şi aceia sunt cei ce cred cu adevărat, şi 
nu le trebuie lor împliniri sau alte dovezi pentru ca să-şi păstre- 
ze credinţa spre care au fost aleşi şi s-au ales, ci luptă ei pentru 
toţi cei păcătoşi, ca să le descopere Domnul şi lor calea, adevă- 
rul şi viaţa, chiar dacă viaţa sfinţilor a mai şi şchiopătat pe calea 
cea grea a sfinţeniei şi a părăsirii lumii pentru ca să fie ei numai 
ai lui Dumnezeu pe pământ. 

O, Doamne, le trebuie credinţă creştinilor. Ce bine ar fi 
să-şi aplece ei capul şi să caute pentru ei rostuirea cea bună a 
credinţei lor! Te ţine neputincios în el omul, o, Doamne, şi de 
aceea este el neputincios. E diavolul pe pământ peste tot şi 
stăpâneşte prin om facerea Ta şi nu mai avem pe unde să 
călcăm pe loc ferit de diavol când ne lăsăm în jos spre oameni, 
iar creştinii trebuie să înveţe să se ferească şi ei aşa cum ne 
ferim noi, căci lumea şi locurile ei şi înfăţişarea ei sunt ispiti- 
toare toate, şi se cunoaşte peste creştini că aşa este când ei se 
arată printre oameni, morţi cu credinţa şi cu frângerea inimii 
după Dumnezeu, Care ţine viaţa pe pământ peste făpturi. 

Eu în vremea mea de pe pământ am văzut diavolii şi lu- 
crarea lor din oameni şi am stat în luptă cu ei îmbrăcat în haina 
harului coborât de Tine peste mine şi am biruit mereu pe dia- 
volul cel vrăjmaş omului şi Ţie, şi am lucrat atât cât Tu ai voit 
să-mi dai. O, cine dintre creştini mai vrea să biruiască un dia- 
vol, măcar mintea lui, măcar dorinţele lui, măcar neveghea lui? 
Cine nu veghează cu Tine veghează singur, şi acela este biruit 
de diavol şi râde diavolul apoi şi face valuri apoi. O, când vor 
vedea creştinii ce trebuie să însemni Tu în ei, numai atunci se 
vor ruşina ei cu puţinătatea lor din pricina minţii lor, de care 
ei au ascultat pentru toate simţămintele lor, care nu înseamnă 
Dumnezeu în om! 

O, e mult, e mult de plâns în cer, e mult de plâns pentru 
noi de la om, Doamne! Mai mult ca lacrima celor din cer, ce 
mai poate ajuta omul cel depărtat de Tine? Lumii Tu n-ai ce 
să-i mai faci, dar creştinii trebuie să înveţe din toate câte vin 
spre ei şi peste ei, din toate greşalele lor şi din tulburările spre 
care diavolul cel viclean îi conduce pe ei, ca să ştie ei apoi să 
aleagă supunere înaintea Ta şi multă părtăşie cu Tine în toată 
clipa, ca Tu să-i poţi veghea. 

Cei din porţile cuvântului Tău să-Ţi vegheze mai mult 
lucrarea, Doamne, că pentru Tine le este uşor să vegheze, iar 
cei ce iubesc venirea Ta şi preţuiesc părtăşia lor cu Tine, să 
vegheze şi ei, căci jugul Tău este uşor de dus, nu este ca al 
omului, şi vai omului care-şi face cătuşe şi jug şi nu vrea să 
ştie cât de uşor este jugul Tău! 

Slavă îndelungii Tale răbdări, sub care diavolul se pră- 
buşeşte mereu! O, de-ar putea şi cei ce Te caută de Dumnezeu 
al lor, de-ar putea să ia şi ei din pilda Ta! O, de-ar putea, 
Doamne, de-ar putea şi ei, Doamne! Amin. 

S tau cu tine în sfat, arhiereule mare, că 
mare şi sfânt a rămas numele tău între 
sfinţii Mei. Da, este uşor pentru om purtarea jugului Meu, dar 
jugul Meu a fost supunerea şi ascultarea şi multa Mea umilinţă, 
pentru care nu-i trebuie omului putere, ci numai aplecare, 
numai jugul Meu lui. Vai omului îndărătnic! Acela dă să umble 


şi la Duhul Meu, acela se loveşte cu însăşi mintea lui, iar nepă- 
sarea cea pentru păcatele trecute nu-1 mai lasă spre aplecare ca 
să intre el sub ocrotirea Mea prin aplecare, ocrotire care nu se 
dă omului dacă el nu se face mic înaintea Mea aşa cum am stat 
Eu înaintea Tatălui şi a omului mare pe pământ. O, ce-Mi tre- 
buia Mie tăierea împrejur a trupului? I-a trebuit omului îndărăt- 
nic cu Dumnezeu, care avea să-şi pună mintea la lucru pentru 
dovada îndumnezeirii Mele şi a omului cel adevărat în fiinţa 
Mea. M-am supus, şi am împlinit prin supunere toate câte ele 
M-au supus, şi jugul acesta Mi-a fost uşor. 

O, uită-te la Mine, omule credincios şi ruşinează-te de 
puţina ta aplecare, de slaba ta părtăşie cu Dumnezeu-Omul, 
Care S-a arătat în calea ta ca să înveţi de la El şi nu de la om, 
căci omul este înşelător, dacă nu azi, mâine este aşa cel ce se 
bizuie pe sine crezând că pe Mine se bizuie cu felul lui cre- 
dincios. 

Am stat în porţi şi am lăsat cuvântul Meu şi cuvântul 
arhiereului Vasilie, care s-a luptat cu diavolii şi i-a biruit în el 
şi în cei cuprinşi de diavol. O, popor de peste tot, care ştii de 
acest cuvânt al Meu cu care-L zidesc pe Dumnezeu în om, o, 
fiilor, feriţi-vă să vă lăsaţi umiliţi de diavolul înaintea Mea, 
căci el nu se ruşinează să vă umilească pe voi înaintea lui Dum- 
nezeu, dar aceasta nu puteţi învăţa fără învăţător mereu şi fără 
voinţa de a asculta cu supunere toate poveţele sfinte şi nu cu 
duh răzvrătitor sau răstălmăcitor, ci cu credinţă şi cu cuminţe- 
nie, căci semeţia este diavol şi se cunoaşte rodul lucrării ei în 
om, şi nu este ea să nu-1 descopere pe omul care stă sub jugul 
ei cel încâlcit pentru mintea omului puţin veghetor împotriva 
diavolului viclean. 

Cobor din cer cuvânt mult, şi Mi-e dor să se suie la 
Dumnezeu bucurii şi minuni şi oameni-minuni, zidiţi din cu- 
vântul Meu, din învăţătura Mea, iar dacă n-am această împli- 
nire de la cei ce-Mi aud cuvântul, plâng. 

Acum binecuvintez iarăşi pasul şi calea poporului de 
peste tot, care se grăbeşte spre praznicul de Bobotează aici, în 
grădinile alese Mie aici, la sfârşit de timp. Lucrarea îngerilor 
este trimisă înaintea lor şi toate prin îngeri se lucrează dinspre 
cer spre pământ, şi tot aşa şi dinspre pământ spre cer, căci 
aceasta este lucrarea lumii îngerilor. Cu pace ne vom întâlni 
aici şi vom cânta cântarea Bobotezei şi ne vom da unii altora, 
unii în alţii loc şi Tatălui toţi ne vom închina. 

Putere cobor, pentru ca să Mă întâmpine ea în porţi şi 
ca să Mă las pe masă cuvânt în zi de Bobotează sfântă şi să pe- 
trec în zi de praznic sfânt în dragostea celor ce vin, iar ei în 
dragostea Mea să petreacă. Amin, amin, amin. 

1/14 ianuarie 2013 

Praznicul Bobotezei 

Botezul în acest izvor de cuvânt să fie însoţit de iubire şi de roade 
vrednice de pocăinţă. Cuvânt de pace peste ţara română. 

Veşmântul dorului. 

M ă scriu cu praznic de Bobotează în cartea Mea 
cea de azi pe pământul român şi Mă dau vouă, 
celor ce v-aţi adunat în inima Mea cu această zi, cu care Tatăl 
Savaot S-a slăvit pe pământ slăvindu-Mă pe Mine pentru 
ieşirea Mea cu duhul mărturisirii în mijlocul poporului Israel, 
după ce M-am născut din trup de Fecioară, trimis de Tatăl în 
ea ca să Mă nasc între oameni şi ca să cresc şi ca să Mă arăt 
Mielul lui Dumnezeu, spre iertarea păcatelor lor. 

Cobor între voi cuvânt de praznic sfânt şi vă îmbrăţişez 
inimile în inima Mea şi vă rog cu aplecare dumnezeiască să vă 

aplecaţi şi voi şi să aduceţi Tatălui şi Fiului şi Duhului Sfânt 
mulţumire pentru darul credinţei şi să aveţi grijă de el mult, 
mult, căci când omul se naşte de sus la auzirea venirii Mele 
cuvânt pe pământ, se găteşte atunci şi împotrivitorul lui şi al 
celor ce-şi fac sălaş în Mine prin credinţă şi dă să le stingă 
această lumină mare şi să-i ducă iar spre moarte, iar spre păcat 
şi spre nepăsare de Dumnezeu, Cel ce a făcut cerul şi pământul 
şi toată facerea. 

O, pace vouă, pace vouă, pace vouă şi credeţi în cuvân- 
tul Meu cu scumpătate multă, căci duhul cel potrivnic lui Dum- 
nezeu şi vouă nu M-a cruţat nici pe Mine când Tatăl a rostit 
cuvânt prin îngeri că Mă voi naşte şi voi sta înaintea lui Israel 
Fiu al lui Dumnezeu şi înaintea oamenilor pentru credinţa lor 
în Mine şi pentru salvarea lor din păcat! O, nici Eu, Domnul, 
nici Eu n-am fost scutit să nu fiu duşmănit, să nu fiu ispitit, şi 
s-au sculat irozii ca să Mă pună la tăcere şi să nu mai creadă 
apoi cei ce s-au sculat să Mă urmeze şi să nu mai iubească ei 
lumea cea potrivnică lui Dumnezeu şi duhul ei cel depărtat de 
la credinţă. O, aveţi grijă de credinţa voastră în cuvântul Meu, 
care vă înfăşoară în zilele acestea ca în baia botezului pentru 
iertarea păcatelor voastre cele de odinioară, căci acum voi tre- 
buie să nu mai păcătuiţi, ci să iubiţi trebuie, căci am venit Eu 
iubire pe pământ. 

Pace vouă în zi de praznic de Bobotează, fiilor adunaţi 
la izvor, iar cuvântul Meu vă botează inima şi credinţa şi 
naşterea cea de sus la cuvântul Meu cel de sus venit pe pământ 
pentru ca să creadă în el oamenii! O, n-am ce să vă dau, n-am 
decât bucuria Mea că Mă iubiţi şi că veniţi să vă botezaţi în 
cuvântul Meu, în izvorul Meu. N-am nici în cer, nici pe pă- 
mânt, decât bucuria că se apleacă omul să creadă în Mine cu 
scumpătate ca să-Mi şi urmeze cuvântul şi să-i aducă rod în- 
sutit, dar cine nu primeşte în el şi iubirea, nu numai credinţa, 
acela nu aduce rod de bogăţie cerească în el şi în alţii ca şi el, 
căci numai iubirea face aşa minuni, numai ea. 

în zi de praznic de Bobotează stau slujitor aici lângă cei 
ce-Mi slujesc pentru sfinţirea apelor şi rostesc prin ei cuvântul 
cel sfinţitor peste ape, şi spun: Se binecuvintează şi se sfinţesc 
prin rugăciune şi prin chemarea şi lucrarea Duhului Sfânt apele 
fântânilor grădinilor Mele de aici, de la izvorul Meu de cuvânt, 
în numele Tatălui şi al Fiului şi al Duhului Sfânt, amin, iar 
apele acestea să vă adape cu daruri sfinte pe voi, cei ce v-aţi 
adunat în inima Mea ca să veniţi acum aici şi să petreceţi cu 
Mine înaintea Tatălui Savaot ziua Mea de botez, ziua cea de 
acum două mii de ani când Ioan Botezătorul M-a botezat în 
râul Iordan şi M-a numit Mielul lui Dumnezeu, după cum 
aveam să fiu, şi M-a mărturisit Ioan şi Mi-a pregătit spre oa- 
meni calea, căci veneau la el Ierusalimul şi Iudeea şi cei din 
împrejurimile Iordanului şi se botezau, şi Mă vestea lor Ioan, 
căci veneau aşa cum veniţi voi azi aici, la râul Meu de cuvânt 
ca să vă spălaţi în el viaţa şi să vă daţi Mie cu slujirea ei, şi 
nici unul din voi să nu fiţi pui de năpârcă ca să credeţi că 
oricum puteţi fugi de mânia cea pentru păcate, ci să vă faceţi 
pocăinţă şi roade pentru ea, şi va fugi de voi mânia cea pentru 
păcate, căci Eu sunt Cel ce botez cu Duhul Sfânt şi cu foc, şi 
tot cel ce vine la Mine şi nu face roade bune nu scapă de mânia 
cea pentru păcat şi vine ea şi taie pe cel fără de rod înaintea 
Mea, aşa cum a spus Ioan în ziua Mea de botez când M-a vestit 
la Iordan că merg cu lopata în mână şi-Mi curăţ aria şi-Mi adun 
rodul şi Mi-1 pun la scumpit, iar pleava o pun pe foc nestins. 

O, deschid cerurile şi izvorăsc pe Duhul Sfânt peste voi, 
iar glasul Tatălui vă spune vouă: Acesta este Fiul Meu Cel 
iubit, întru Care bine am voit, şi vă ajută Tatăl credinţa şi paşii 


voştri cu Mine, căci pasul Meu pentru ca să Mă fac cuvânt 
peste pământ e numai prin dureri, numai prin spini şi prin ispite 
Mi-1 port, şi este multă suferinţă pentru coborârea Mea în cu- 
vânt, pentru iubirea Mea cu care lăcrimez cuvânt cu cuvânt ca 
să-i dau ei cuvânt şi să grăiască ea cu voi şi cu toţi cei ce M-au 
aflat aici şi-Mi caută venirea şi glasul ei şi-şi hrănesc duhul şi 
viaţa şi ascultarea lor de acest cuvânt, care vine cu norii pe 
pământ ca să nască din nou lumea, lumea ce va să fie şi viaţa 
ei între pământ şi cer, precum este făcută această făgăduinţă 
de însăşi gura Mea acum două mii de ani. 

O, iată ce vă învăţ iar şi iar. Aveţi grijă, fiilor, de iubirea 
pentru care vă naşteţi din acest cuvânt şi daţi-i viaţă şi faţă în 
voi şi între voi, ca nu cumva să vi se potrivească la careva din 
voi descoperirea lui Ioan Botezătorul, care a rostit peste fariseii 
veniţi spre el la Iordan ca să fie botezaţi şi ei şi să scape cumva 
de mânia ce va fi de la păcate, şi le-a spus lor Ioan: «Pui de 
năpârci, nu fugiţi doar de mânie, că nu aşa se fuge de ea, ci 
prin roade vrednice de pocăinţă, iar de nu veţi face aşa, va 
ridica Domnul din alţii fii ai lui Dumnezeu, iar celor ce li s-a 
vestit împărăţia se va lua ea de la ei». O, fiţi plini de iubire şi 
proaspătă mereu s-o păstraţi faţă de Mine şi faţă de fraţii voştri 
întru Mine, ca nu cumva fără de această iubire să păcătuiţi îm- 
potriva iubirii, că nu e bine să zică nimeni că are de Tată pe 
Dumnezeu, iar faptele lui să fie departe de iubirea cea din cer, 
care vine pe pământ şi se dăruieşte cale a omului, şi nu altfel 
trebuie să fie calea celui ce Mă urmează, ci numai iubire să fie 
ea, ca s-o pot culege rod al vostru şi să dau din ea pleava şi s-o 
pun pe foc nestins, iar omul să rămână curat de păcat şi să 
rămână el rodul Meu. 

O, ce-aţi face voi dacă M-aş apleca să vă culeg tot rodul 
cel bun din voi, după cum şi fac, iar pleava de la el s-o pun în 
foc nestins? Aţi mai căuta să fiţi pe mai departe cu Mine, cu 
iubirea Mea cea pentru om, care aşa lucrează? O, e slab omul, 
şi de aceea a spus Ioan la oameni să se pocăiască pentru 
împărăţia cerurilor, care coboară spre ei. Eu însă vă doresc 
vouă credinţă sfântă, ca să poată ea să vă păstreze Mie mereu, 
căci ispitele cele pentru lepădare de sine sunt mari şi mereu, şi 
nici Eu, Domnul, n-am fost scutit să nu trec prin ele şi să Mă 
arăt biruitor şi ca să le pot spune apoi ucenicilor Mei: «îndrăz- 
niţi, Eu am biruit lumea!». 

O, fiilor, o, fiilor, unde mai găsiţi voi atâta cer ca şi aici, 
cu atâta povaţă de viaţă ca şi aici? Unde ar fi să mai rătăciţi 
voi când aici izvorăsc cuvintele vieţii veşnice atât de mult, atât 
de mult? O, nu e nicăieri pe pământ atâta duh şi cuvânt de 
facere a omului şi nici putere împărţită peste om ca şi aici, unde 
Eu Mă întâlnesc cu voi şi stau cu voi la masă de cuvânt înaintea 
Tatălui ca să-L bucurăm pe El ca nişte fii plini de dor şi de 
dragoste pentru Tatăl nostru. O, câtă recunoştinţă trebuie să 
aveţi, câtă curăţenie pentru înţelepciune şi pentru cuvinte! 

O, aveţi grijă când grăiţi cuvinte, să vă fie ele ca ale lui 
Dumnezeu. O, aveţi grijă de Dumnezeu în voi, căci El locuieşte 
în sălaşe înalte şi vine şi Se lasă sălăşluit de voi cu toată împă- 
răţia Sa, fiilor. Nu ştie omul care-şi trage paşii spre Dumnezeu, 
nu ştie câte are de făcut şi de păstrat apoi ca să poată el să fie 
numit de Dumnezeu fiu al Său şi să nu mai calce el apoi peste 
botezul cel cu Duhul Sfânt asupra creştetului lui. Cine să-l 
înveţe pe om acestea toate? Dacă aş fi pe pământ M-ar da spre 
nimicire iarăşi cei cărora le place domnia şi să nu aibă peste ei 
Dumnezeu în afară de ei peste ei, căci cei ce-şi plac loruşi de ei 
înşişi, aceia nu primesc pe nimeni peste ei de pe pământ sau din 
cer, căci voia liberă îi ajută pe oameni să nu fie ai nimănui şi să 
fie ei ca lupii de seară, fără stăpân peste ei şi să poată ei prăda 

în jur pentru ei, pentru plăcerea lor cea fără de nici un fel de 
Dumnezeu peste ea. O, cine poate spune că aceasta este fericire, 
când omul este smuls din ea pe neaşteptate? 

Eu, Domnul, vă învăţ pacea inimii şi vă învăţ nădejdea 
cea pentru ea, că fără de nădejde nu are omul pace, dar nădej- 
dea aduce credinţa cea pentru ea şi apoi lucrarea lor, iubirea, 
iubire ca a Mea, şi cu care am trăit în oamenii care au ştiut să 
nu-şi oprească în ei din ei, ci să Mă ia pe Mine întreg în ei, cu 
toată împărăţia şi stăpânia Mea şi să fie ei sămânţa Mea şi rodul 
ei, Dumnezeu în ei cu sălăşluirea Sa. Amin. 

în zi de Bobotează peste ape las cuvânt peste ţara ro- 
mână, cuvânt de pace. O, pace ţie, ţara Mea de azi, de la veni- 
rea Mea cuvânt peste pământ, căci sunt venit la tine cu venirea 
Mea şi cu pregătirea ei, şi nu la alt popor Mi-am pregătit ca să 
vin şi să-Mi gătesc calea şi pe cei ce stau întru întâmpinarea 
Mea. Eu, Domnul, te botez în cuvântul Meu iar şi iar şi pun 
peste tine mila Mea, ocrotirea Mea şi nădejdea că vei fi fru- 
moasă, ţara Mea, iar neamul tău iubirea Mea, că Eu merit să 
Mă iubeşti, o, neam român, că iată cât dau să te ţin mereu de 
mânuţă şi să te ocrotesc, măcar pe cei ce-Mi cred şi-Mi primesc 
cuvântul cel în tine sălăşluit, iar pentru aceia să miluiesc toată 
cetatea ta şi să-i port de grijă şi să-i fiu Eu ei paza cea din cer 
până la ivirea zorilor, când nunta Mea cu ea se va vedea până 
în zări, până peste mări şi ţări, şi va fi ea iubită pentru frumu- 
seţea ei, pentru slava ei, căci Eu Mă slăvesc în tine cu cuvântul 
venirii Mele, o, ţara Mea cea de azi. 

Şi acum, să se reverse apele fântânilor de aici, de la 
izvorul Meu de cuvânt, să se reverse peste apele tale, o, ţară 
română, şi să sfinţească apele tale şi să te păzească ele de toată 
primejdia cea vrăjmaşă Mie şi ţie, căci Tatăl Se bucură nespus 
de petrecerea Mea în tine pe pământ şi te are dragă Tatăl şi te 
numeşte fată de împărat, iar pământul tău are multă mărturie 
de iubire de Dumnezeu purtată în pântecele lui. 

O, apleacă-te acum ca să iei mângâiere. Duhul Sfânt 
Mângâietorul suflă peste tine spre înnoirea ta mereu, iar Eu, 
Domnul, în zi de praznic de Bobotează Mă scriu cu tine în 
cartea Mea cea de azi pe vatra ta, carte în care Mă scriu demult, 
demult, şi iată, mereu, carte deschisă mereu, în care Eu Mă 
scriu mereu, o, ţara Mea cea de azi, iar tu apleacă-te ca să iei 
mângâierea aceasta şi să tresalţi la şoapta Mea, că vin de sus 
de la Tatăl şi stau peste tine ocrotitor, iar dragostea Mea se face 
în tine cuvânt şi îţi hărăzesc înţelepciune din cer ca să pricepi 
tu taina ta şi taina Mea, o, ţara Mea cea de azi. Amin. 

Binecuvintez iar şi iar duhul şi credinţa care vă adună 
lângă izvorul Meu în zile de sărbători, o, fiilor care veniţi şi iar 
veniţi aici, spre bucuria Mea şi a Tatălui şi a toate puterile 
cereşti. V-am hrănit credinţa cea binefăcătoare vouă şi v-am 
povăţuit-o, ca nu cumva să se ivească peste ea vreo rădăcină 
veninoasă şi nimicitoare de viaţa cea din cer în voi. Am avut 
între cei ce Mi-au urmat multă vreme mersul Meu cu acest 
popor şi izvor, şi unii din ei s-au tras afară şi s-au unit cu cei 
din lume, şi din aceştia unii stau cuminţi şi nu lovesc înapoi şi 
nu hulesc mersul Meu cel greu, chiar dacă ei au dat numai de 
greu după ce M-au părăsit, dar alţii din ei nu tot aşa au făcut, ci 
şi-au mărit semeţia şi au găsit cu cale să-şi zidească loruşi cin- 
stirea şi să arunce înapoi dispreţ şi defăimare multă asupra 
poporului rămas sub cruce, şi pe care Eu Mă sprijin în zilele 
cele de acum ale mersului Meu peste pământ. Peste tot pe unde 
merg unii din cei plecaţi din acest leagăn sfânt cu fii în el, peste 
tot aruncă ei duh de necredinţă şi de venin asupra celor ce dau 
să Mă afle şi să Mă iubească şi să înveţe dragostea de Dum- 
nezeu şi să nu Mă părăsească de pe cale, dar Eu, Domnul, 


hrănesc mereu duhul vostru şi stau de veghe pentru voi ca să 
nu cădeţi din leagănul Meu sfânt, ci să vă păstraţi în el şi în 
Mine ca să vă pot ţine în viaţă şi să nu cădeţi iar spre păcat şi 
spre moartea cea de la el, şi apoi spre mânia cea pentru păcat, 
în duh de Bobotează vă învăluiesc mereu, şi cu pecetea Duhului 
Sfânt vă însemnez credinţa inimii, că nu e frumos să cădeţi din 
iubirea Mea, ci să rămâneţi în ea vă voiesc Eu. O, rămâneţi în 
iubirea Mea şi credeţi în ea, căci cel ce crede în Mine nu va 
muri niciodată, nu Mă va părăsi niciodată pentru alt dumnezeu 
şi pentru altă bucurie, ci, din contra, va iubi frângerea inimii şi 
va căuta prin acest mare dar să semene cu Mine, căci Eu sunt 
mereu, mereu îndurerat, mereu însuspinat, mereu sub cruce şi 
ţinut pe cruce de omul care nu voieşte cu cruce, ci voieşte numai 
Eu să stau pe ea, pentru ca să fie el liber, în voile lui, şi nu-Mi 
pot da nimic cei ce dau să se împartă, chiar dacă ei nu cred că 
este aşa şi îşi zic că se poate şi aşa cu Dumnezeu, dar iată ce 
spun: una este să nu fi mers omul cu Mine şi să fie liber de 
Dumnezeu, şi alta este să fi stat lângă Mine omul şi să Mă dea 
apoi de lângă el pentru o viaţă care-i place lui şi trupului lui, şi 
iată, nu e tot la fel, şi de aceea vin şi vă iau în învăţătura Mea şi 
vă ţin în ea, căci satana dă mereu să vă cearnă, iar voi ştiţi 
aceasta, şi trebuie să vegheaţi şi să vă vegheaţi credinţa fiilor, 
şi să găsesc în voi rod, şi nici un duh străin să nu vă poată tăia 
din grădina Mea, din venirea Mea cea de azi pe pământ la voi. 

Am coborât între voi cu suferinţă şi prin suferinţă şi am 
trecut prin ea şi peste ea şi am venit să vă hrănesc şi să nu fiţi 
fără de mângâiere, fără de hrană voi, căci Eu ştiu ce este 
nemângâierea. E în suferinţă Domnul, o, fiilor, căci unii îmi 
sunt de ajutor pe pământ, iar alţii îmi aduc suferinţă. O, fiţi 
dornici mereu şi să vă fie dor, şi dorul să vă îmbărbăteze pu- 
terea trupului şi a sufletului şi să pună jos toate piedicile cele 
vrăjmaşe vouă şi Mie, căci ochii care nu se văd se uită, se uită 
fraţii unii pe alţii, Se uită şi Dumnezeu de om când omul îşi 
călăuzeşte el viaţa, şi ochii care nu se văd se uită şi nu se mai 
doresc împreună pe calea Mea de venire, căci Eu aicea vin şi 
pun masă frăţească şi stau la masă cu cei din cer şi cu cei ce 
vin mânaţi de dor la izvor. 

I-aş îmbrăca pe toţi fiii români în veşmântul dorului, 
căci Eu sunt plin de dor şi tot mereu Mi-e dor şi Mi-e dor, şi e 
suferinţă dorul, şi vai omului fără de dor! 

Fiţi fiii dorului Meu şi staţi pe cale cu dorul, cu Domnul 
Cel plin de dor. Vă binecuvintez dorul, fiilor, şi ochiul Meu cel 
plin de dor nu vă poate uita, şi stau sub acest copac şi Mă uit 
cu dor după voi. 

Vă dau îngeri înapoi pe cale şi vă dau dorul Meu, ca să 
rămânem nedespărţiţi până la iarăşi strângerea la masă aici la 
izvor, la Iordan, fiilor. Amin. 

Şi vă voi trimite vouă încă masa Mea de cuvânt, căci 
Ioan Botezătorul Meu intră cu Mine în carte pentru soborul lui 
între sfinţi, şi iar vă vom găti vouă cuvânt de dor. 

Acum pace vouă vă spun Eu, Iisus Hristos, Cuvântul 
Tatălui Savaot! Amin, amin, amin. 

6/19 ianuarie 2013 

Soborul sfântului Ioan Botezătorul 

Nu e mult cuvântul lui Dumnezeu prin acest izvor de cuvânt, ci e mult 
cuvânt al oamenilor. Omul este mare pe pământ prin lipsa duhului 
umilinţei. Adevărata smerenie şi curăţie a inimii este nedezvinovă- 
ţirea. Credinţa este mereu atacată de diavol în om. 

M ă înfiinţez în carte cuvânt şi în ziua aceasta, căci 
aceasta îmi este de Tatăl zidită lucrarea Mea, 

iar Eu sunt Cuvântul Lui. Stau de-a dreapta Tatălui în cer, şi 
stau şi pe pământ deodată de-a dreapta Lui şi Mă fac cuvânt în 
cer şi pe pământ deodată, iar oştirile de sfinţi şi de îngeri şi 
toate puterile cereşti stau cu mare slavă înaintea cuvântului 
Meu şi tainic îi dau lui toată împlinirea, toată strălucirea lui 
între cer şi pământ, şi nu sunt cuvinte ca să poată ţine în ele 
nevăzutele lui Dumnezeu şi multa lor slavă. 

O, nu e mult, nu e mult cuvântul lui Dumnezeu peste 
pământ acum prin acest izvor de cuvânt, o, nu e mult, dar e 
mult, mult cuvânt al oamenilor de tot felul şi cuvânt de tot 
felul, iar dacă n-ar fi îngerii hotarelor toate de pe pământ şi din 
cer, şi dintre cer şi pământ, s-ar scufunda totul în adânc ne- 
cunoscut a fi, că e încurcătură de limbi în oameni şi între oa- 
meni şi e mare şi e multă şi e de mult aceasta, şi nu e mult 
cuvântul lui Dumnezeu în zilele acestea peste pământ. 

Eu, Domnul, Fiul Tatălui Savaot, am venit trimis de 
Tatăl pe pământ cuvânt acum, şi la timp M-a trimis Tatăl, şi 
M-a trimis când a văzut că e primejdia mare şi că e multă greu- 
tate pe pământ şi că trebuie ajutor din cer şi putere de cuvânt 
ca să mai stea toate la locul lor, auzind pe Dumnezeu grăind şi 
împărăţind peste toate şi slăvindu-Se în cuvânt. 

O, tot aşa este şi cu lucrarea Mea şi tot aşa şi cu poporul 
Meu cel născut în zilele acestea la cuvântul Meu, şi dacă Eu 
n-aş fi cuvânt mult peste el, s-ar ivi şi s-ar fi ivit demult pră- 
buşirea lui în adânc necunoscut, căci duhul rău cu atât mai 
poate fi ţinut în legături între cer şi pământ, şi el vede că Eu, 
Domnul, stau în mijlocul unui popor şi pot să cuvintez şi să 
Mă scriu cuvânt în carte şi să ţin cu cuvântul şi cu puterile 
cereşti slujitoare, să ţin toate la locul lor. 

O, e zi de sobor între prooroci în cer şi slăvesc ei în ziua 
aceasta pe Ioan Botezătorul, naşul Meu de botez, iar slava celor 
din cer este mare cât Dumnezeu şi n-au putut-o proorocii 
cuprinde cu peniţa, şi nici înţelesul tot al proorociilor câte sunt 
ele scrise. 

O, proorocule mare şi naş al Meu la Iordan când am 
venit spre tine să fiu botezat în rând cu cei ce se strângeau pen- 
tru botez, o, hai să grăim slava celor de sus, cea din cer şi cea 
de pe pământ, căci slava cea de sus este la fel la arătarea ei şi 
în cer, şi pe pământ. Am stat Noi pe pământ puţini ani, amândoi 
odată. Tu, cel ce ai fost hărăzit să fii şi să-Mi pregăteşti calea 
Mea de venire spre oameni atunci, înainte de botezul Meu de 
la Iordan, tot tu te-ai dus apoi şi între cei din cer mai înainte 
de Mine şi Mi-ai pregătit înainte calea Mea cea biruitoare de 
pe pământ ca să Mă duc iar la Tatăl, şi cu biruinţa întreagă să 
Mă înfăţişez şi să Mă întorc la El, şi Mi-ai fost înaintemergător 
şi pe pământ, şi în cer. O, hai în ziua aceasta, că iar este masă 
de cuvânt în mijlocul poporului Meu, unde Eu îmi las cuvântul 
în cartea sa cea de azi. Stăm împreună la masă şi cuvântăm, şi 
rămâne scris în carte ceea ce cuvântăm. Binecuvântată să fie 
de Mine grăirea ta de azi şi slava ei cea multă, cea tainică, şi 
binecuvântată să fie şi înţelepciunea pe care Noi acum o 
coborâm pe pământ şi pe care cei din cer o ascultă şi stau slăviţi 
sub această minune, iar cei de pe pământ să rumege, şi să fie 
înţelepciune pe pământ. Amin. 

O Mieluţule al Tatălui, o, cât de mare îţi 
^este smerenia inimii şi blândeţea Ta din 
cuvânt şi umilinţa Ta în cer şi pe pământ, toate ca ale lui Dum- 
nezeu! M-am uitat şi de pe pământ la Tine şi la slava Ta, şi 
m-am uitat şi mă uit şi din cer. Când eu privesc din cer măreţia 
clipelor toate petrecute cu Tine, Doamne, în crânguri şi în 
poieniţe, pe malul Iordanului şi în Iordan apoi, când eu acum 
trăiesc în cer aceste amintiri, la care privesc cu ochi cereşti 


acum, mă cuprinde uimire mare pentru clipele petrecute cu 
Tine pe pământ, Domnul meu, şi cu multul ceresc al clipelor, 
pe care nu-1 vedeam atunci. îmi prinde duhul fiori văzând 
umilinţa lui Dumnezeu cât a fost de multă şi de mare, dar acum 
e şi mai mare ca atunci, că numai cuvântul I se poate auzi de 
pe pământ de atâţia oameni iubitori de cuvântul Lui, iar slava 
Lui nu. 

O, am petrecut cu Tine mult şi frumos pe pământ, şi 
tainele cereşti erau grăbea dintre noi, iar altceva nu grăiam noi 
pe pământ când ne întâlneam mai înainte de întâlnirea noastră 
la Iordan, unde Tatăl ne-a mărturisit-o, şi a fost auzit peste ape 
şi peste oameni glasul Tatălui nostru, Doamne. Eu nu ştiam 
să-Ţi citesc taina slavei Tale, pe care Ţi-o ascundeai atunci atât 
de mult, atât de mult în ochii mei, faţă de cum Te văd acum din 
cer, uitându-mă acolo unde noi ne întâlneam şi unde mi-ai fost 
învăţător mare, luminător mare în pustia cea fără de oameni, 
unde veneai cu pasul lin şi mă cuprindeai în cuvânt, până ce 
mi-ai spus că va veni la Iordan Mielul lui Dumnezeu şi Se va 
îndrepta spre botezul cu apă prin mâna mea de botezător şi-Şi 
va începe Mielul apoi propovăduirea şi mărturisirea, Doamne. 
Eu Te ascultam întru totul, ca un şcolar învăţătura, şi ca un 
ucenic lucrarea, şi am ieşit apoi la Iordan botezător şi am 
chemat în lung şi în lat prin glas de chemare, prin vestea po- 
căinţei peste oameni şi veneau mulţi la Iordan şi intrau spre 
botez sub învăţătura mea şi sub mâna mea botezătoare, iar când 
a fost să-Ţi cunosc pe deplin umilinţa sub care ai stat până 
atunci înaintea mea, Dumnezeule Mieluţ, n-am putut să mai fiu 
nimic, decât cuvânt prin care am rostit împătimit de dragostea 
Ta: «Iată Mielul lui Dumnezeu, Care spală păcatele lumii!». 

O, ai luat chip de rob, Doamne, şi Ţi-ai robit slava sub 
ochii mei şi sub mâna mea cea omenească apoi, şi au ascultat 
oamenii de vestea mea şi au crezut unul câte unul în Tine dintre 
cei pe care-i trimiteam spre Tine când eram în lucru peste ei 
ca să le pregătesc calea spre Tine când Te vei arăta. Am auzit 
apoi câtă lucrare împărţeai cu cuvântul peste cei ce se ţineau 
după Tine, Cel atât de minunat cu măreţia cuvântului, Doamne, 
şi le-am spus la cei pregătiţi de mine pentru Tine, le-am spus 
să se ducă ei la Tine şi să Te întrebe cine eşti şi dacă eşti Cel 
ce va să vină sau dacă altul va veni apoi, după lucrul cu care 
lucrai vestea despre Cel ce vine. 

O, fii ai oamenilor, o, câtă umilinţă are Dumnezeu! 
Auziţi aceasta şi priviţi fiecare la voi înşivă şi vedeţi-vă puţina, 
puţina şi fără de putere umilinţă a voastră în faţa marii puteri 
de umilinţă a lui Dumnezeu-Fiul, pe Care eu L-am mărturisit 
la Iordan, botezându-L cu apă ca pe un om. Iată cine este mare 
şi atât de mare pe pământ! Omul este, prin lipsa duhului 
umilinţei, şi iată cine este mic şi tot mai mic pe pământ! Dom- 
nul este, prin măreaţa şi multa Lui umilinţă a Duhului şi a 
trupului Său când El Se arată oamenilor aleşi Lui pentru 
aceasta, pentru ca să-Şi arate lor umilinţa Sa. 

O, fii ai oamenilor, voi staţi acum plini de neumilinţă pe 
pământ, fiecare înaintea semenilor lui şi înaintea Domnului 
cerului şi al pământului, iar unii din voi staţi plini de trufie, 
trufie cu şcoală, ca să-L puteţi ţine cât mai mic pe Domnul, 
Făcătorul a toate, iar El este Cel ce a făcut veacurile toate şi 
Cel ce face veacul ce va să fie şi pe toţi cei ce vor petrece în el 
făcând parte din el. O, voi sunteţi pe pământ, iar eu sunt acum 
între cei din cer cu Domnul şi mă uimesc cu înfiorare când văd 
slava Domnului însoţitoare după El atunci când stăteam cu El 
sub şcoală de cuvânt în pustiul care mi-a fost locuinţă pe 
pământ, iar El îşi ascundea slava, şi văd aceasta când mă uit 
acum la clipele cele de atunci, faţă de cât vedeam eu din ele 

atunci. O, faceţi-vă dumnezei prin umilinţă, că vine Stăpânul 
în toată slava Sa ca să fie văzută precum I-o văd eu acum toată, 
şi vor tremura neamurile pământului văzându-I slava, şi nu 
umilinţa cea care o acoperă. 

Nu mai pot, Doamne Mieluţ, nu mai pot grăi despre 
slava Ta când ştiu ce mare Ţi-a fost umilinţa înaintea mea, şi 
sub care Tu îţi tăinuiai slava pe care o ai de la Tatăl mai înainte 
de întemeierea lumii, slavă ca a Unuia Dumnezeu, înconjurat 
în slavă. O, nu e mult cuvântul Tău, cuvântul lui Dumnezeu 
peste pământ prin izvorul Tău de cuvânt, ci e mult cuvântul 
oamenilor, Doamne, iar aceasta prevesteşte prăbuşire mare, 
numai că Tu, Bunule, cuvintezi cu putere şi lucrezi cu puterile 
cereşti şi ţii prin cuvânt rostit toate la locul lor, şi vai pămân- 
tului şi cerului dacă n-ar fi cuvântul Tău acum peste ele mai 
înainte de a căuta omul sfârşitul facerii Tale toată. 

O, ţine, Doamne, omul sub supunere, că el nu se supune! 
Omul îţi pregăteşte sfârşitul Tău şi a toată facerea Ta, dar Tu, 
Doamne, vii şi pregăteşti începutul şi descoperirea lui, ale celor 
nevăzute ale lui, că mare este slava Ta şi puterea Ta şi iubirea 
cu care ai făcut lumea, Doamne. 

E zi de iubire între Tine şi mine, între mine şi Tine, o, 
Doamne. în ceata proorocilor din cer sunt cel dintâi aşezat, căci 
ai avut lucrare mare lucrată prin mine. Aş vrea să ne însemnăm 
în mijlocul poporului Tău, pe pământurile alese de pe pământ 
pentru Tine din loc în loc, şi să însemnăm această zi, în care 
eu Ţi-am mărturisit umilinţa sub care îţi tăinuiai slava, Doam- 
ne. Mă aplec gândului Tău frumos şi voi împlini lucrarea pe 
care azi mi-o dai în grijă şi voi primi cu umilinţă ca a Ta, că nu 
este ucenic mai mare decât învăţătorul său, şi trebuie să fiu ca 
Tine, plin de umilinţă şi de ascultare, aşa cum Tu stai şi lucrezi 
înaintea Tatălui. 

Acum mergi cu cuvântul Tău peste această zi de mărtu- 
rie, şi fă-Te, Doamne, cuvânt cu putere şi cu duh de Bobotează 
peste mulţi. Eu sunt cu Tine aici martor şi stau în mijlocul cetei 
proorocilor şi privim cu toţii uimiţi slava Ta, descoperită toată 
nouă în vedere acum, şi duhul mi se bucură, Doamne. Amin. 

om merge şi vom boteza apele, o, tri- 
misule al Tatălui înaintea Mea peste pă- 
mânt, şi în cer apoi, şi vom merge azi, căci avem de aşezat 
cuvânt peste o fântână în mijlocul pământului, căci pământurile 
toate, însemnate a fi ale Domnului, sunt ele mijlocul pămân- 
tului. Te voi aşeza în această zi de Bobotează înger peste fân- 
tâna curţii din cetatea Voievozilor la locul de Emaus, după 
denumirea lui. Vom cuvânta peste această zi de mărturie şi vom 
întări întăriturile, căci satana se teme de cuvântul cel rostit de 
Dumnezeu şi ştie de acest hotar, pe care-1 aude din gura Mea 
grăit, căci hotarul este cuvântul lui Dumnezeu, peste care el, 
satana, nu poate trece, nu poate, decât numai Eu pot să trec 
peste cuvântul gurii Mele când mila Mă prinde, când toate cer 
aceasta pentru mersul Meu înainte cu biruinţa şi cu poporul. 

Şi ne vom întoarce ca să slujim lucrarea zilei şi să pregă- 
tim de ascultat tot cuvântul acestei mărturii, că iată, voi grăi 
cu dulce şi cu povaţă adâncă peste fetele din această cetate. 
Dar acum dăm citire numai până aici pentru cuvânt, că e de 
călătorit pe timp de zi ca să citim şi să rostim acolo slujba de 
sfinţire peste fântâna nou înfiinţată, ca să aibă poporul Meu 
apă aparte, şi nu cu lumea la un loc. Vom da Noi apoi citire cu- 
vântului întreg, şi punem acum punct şi pornim călătoria şi ros- 
tesc pentru mergerea acolo binecuvântare, iar pentru acolo pe 
Duhul Sfânt Sfinţitorul, Care să spună prin slugile Sale: Se 
binecuvintează şi se sfinţeşte cu putere de cuvânt fântâna cea 
nouă şi se aşează înger lângă ea şi peste ea naşul Meu de botez, 


Ioan Botezătorul şi duh de Bobotează peste apă, ca să lucreze 
acest duh omul şi purtarea lui cea plăcută şi de folos lui Dum- 
nezeu peste pământ. Amin. 

O, este de lucru mult pentru înnoirea omului puţin 
cunoscător de Dumnezeu în om, puţin pătruns în duh şi în trup 
de Dumnezeu Făcătorul, căci omul nu ştie cum să se aşeze 
înaintea Mea pentru facerea lui, fiindcă ştie să se dezvino- 
văţească pentru greşale, când Eu n-am făcut aceasta înaintea 
omului, care M-a supus voii lui. 

Fiilor, fiilor, şi voi, fiicelor, niciodată să nu căutaţi să vă 
dezvinovăţiţi înaintea cuiva pe pământ dacă nu puteţi să vă 
dovediţi nevinovăţia, că nu prin cuvinte se poate face aceasta, 
o, nu. V-am învăţat pe toţi, mereu v-am învăţat să intraţi sub 
vină când nu puteţi dovedi că nu aveţi vină, şi v-am învăţat aşa 
ca să semănaţi cu Mine, nu cu omul, căci dacă vina nu este, 
veţi ieşi de sub ea aşa cum Eu am înviat, şi iată, vă învăţ pe 
voi adevărata smerenie, adevărata curăţie a inimii şi a adevă- 
rului din ea. Amin. 

Şi după ce vom trece înainte cu slujirea, vom citi tot cu- 
vântul zilei, iar acum ne oprim aici. Amin. 

* 

uvânt cu putere şi cu duh de Bobotează peste 
mulţi, aceasta trebuie împărţit în ziua aceasta, dar 
dacă adevărata smerenie şi curăţie a inimii nu este lucrată mult 
înăuntrul inimii omului, nu poate peste om cuvântul Meu cel 
mult. 

O, tot cuvântul Meu trebuie luat în seamă de cel ce 
voieşte să se aplece să ia împărăţia Mea în el. Dar ce are de 
făcut cel ce stă faţă în faţă cu puterea cuvântului Meu? Aceasta 
are de făcut: să voiască şi să aşeze apoi în el împărăţia Mea. 

O, îi trebuie umilinţă mare omului! îi trebuie măcar cât 
am avut Eu, şi îi trebuie şi mai mult, căci dacă Adam n-a avut 
umilinţă măcar cât Făcătorul lui, Care cu umilinţă şi cu iubire 
l-a lucrat pe el din pământ şi din suflare de viaţă peste el apoi, 
a greşit apoi Adam cu greşeală mare şi a luat din mâna Făcăto- 
rului său împărăţia pe care o pusese El în omul cel zidit de mâ- 
na Sa. O, cum i-ar veni omului care-şi zideşte o casă pentru ca 
să locuiască în ea în toate voile lui dacă s-ar întâmpla să nu-i 
mai facă primire în ea casa şi să ia suflet în ea împotriva celui 
ce i-a dat înfăţişare şi să se semeţească împotriva lui? O, iată 
câtă învăţătură îi trebuie inimii omului pentru adevărata smere- 
nie, adevărata curăţie a inimii înaintea lui Dumnezeu-Făcătorul 
pentru împărăţia Lui înăuntrul omului! Nu se poate împlini în- 
să aceasta decât numai cu voia omului care voieşte ca Dum- 
nezeu. Eu pe Adam nu l-am apăsat mai mult după ce l-am zidit 
şi i-am aşezat statul în rai, decât că i-am spus ce să facă şi ce 
să nu facă cu împărăţia Mea înăuntru şi în afara lui, iar dacă el 
a făcut altfel, i-am spus numai după aceea, numai după ce M-a 
prins durerea de la stricăciunea pe care a facut-o el prin neas- 
cultarea de povaţa Mea, căci voia lui a fost să-Mi ia împărăţia 
şi să facă el ce voieşte în ea şi cu ea. 

Aşez acum povaţă pentru toţi cei care iau din izvorul 
Meu învăţătură pentru împărăţia cerurilor în ei şi în jurul lor, şi 
spun: O, temeţi-vă de greşale şi vegheaţi şi ascultaţi aşa şi să 
nu le săvârşiţi, căci aceasta este tot una cu temerea de Dum- 
nezeu şi de oameni, temere cu folos, mai înainte să vină dorinţa 
cea pentru greşale. Temerea de Dumnezeu îl ajută pe om să 
nu-şi facă rost de pedeapsă pentru greşeală, ci, din contra, să-şi 
facă rost de înţelepciunea cea împotriva greşelilor care ar veni 
să-l pedepsească pe el apoi, căci sunt potrivnice lui Dumnezeu 

şi omului greşelile din om, aşa cum cele din Adam i-au fost lui 
potrivnice, iar omul, după ce greşeşte primeşte greu de tot în- 
dreptarea dacă o mai primeşte, dacă mai vrea să iasă el de sub 
pedeapsa neascultării de Dumnezeu, căci s-a deprins omul să 
nu iubească, să nu-i priască, să nu se bucure de cel care dă să-l 
îndrepte, ci mai degrabă să se ascundă şi chiar să-l urască pe 
acela, căci putere rea poartă în ea săvârşirea greşalelor. De aceea 
Mă aplec să vă învăţ umilinţa Mea şi să vă învăţ să vă temeţi 
de greşale, şi mai ales temeţi-vă să vă împotriviţi vindecării 
apoi, căci Eu cu duh de Bobotează vă împart acum învăţătura 
cea pentru smerenia inimii şi pentru curăţia ei, căci altfel nu 
poate omul pentru cuvântul Meu cel plin de viaţă în el. 

Trimit cuvântul Meu spre voi, cei ce aţi venit la praznic 
de Bobotează, aici, la izvor. îi rog pe toţi cei ce au fost şi pe 
cei ce nu au fost, dar se hrănesc cu cuvântul izvorului Meu, şi 
îi rog să fie atenţi la toată învăţătura Mea ca să poată ea să-i 
deprindă să se facă ei cu tot întregul împărăţie a Mea şi să fie 
fericiţi să Mă aibă de împărat în ei, dar să ia seama că împă- 
ratul împărăţeşte în cetate, nu este numai oaspete. 

O, cât de mult am de plâns de la om! Privesc din cer 
peste fiii oamenilor şi peste cei ce cunosc voia Mea, privesc 
ca să văd dacă este cel ce înţelege sau cel ce caută pe Dum- 
nezeu, şi nu este cel care să facă aceasta, nu este nici unul, şi 
sunt mulţi cei ce plac oamenilor, şi ale căror oase se risipesc 
de la urgia cea pentru păcat, căci scris este: «De vor părăsi 
legea Mea şi rânduielile Mele şi dreptăţile Mele şi poruncile 
Mele, voi cerceta fărădelegile lor cu toiagul Meu, iar păcatele 
lor cu bătăi, ca să păstrez aşa mila Mea de ei şi legământul 
Meu cu ei». Mă gândesc mai mult la cei ce au gustat şi au văzut 
că bun şi dulce este Domnul în acest cuvânt şi izvor, şi s-au 
dat apoi în lături şi M-au îndurerat, aşa cum Adam M-a îndu- 
rerat în rai şi nu s-a aplecat apoi să-l pot vindeca pe el, ci, din 
contra, M-a urât şi M-a respins şi şi-a răcit de Mine inima şi 
smerenia din ea, iar aceste păcate l-au tras de lângă Mine şi 
M-a părăsit Adam în inima lui. 

Grăiesc acum cu cei care au rămas, şi pe care trebuie 
să-i povăţuiesc mereu şi să-i îndemn să înveţe ei din greşalele 
celor ce au greşit aşa, şi să vegheze apoi cu credinţă şi să aibă 
grijă de ea, căci credinţa este mereu atacată de diavol în om, 
iar dacă găseşte semeţie în om, poate diavolul să-l aplece pe el 
spre necredinţă. Trebuie să grăiesc de cei ce-Mi aşează glasul 
cuvântului Meu în carte şi de cei ce nu i-au putut iubi pe ei, şi 
au luat numai cuvântul Meu împărţit prin ei, şi au făcut aceasta 
numai cât au voit ei şi cât au crezut ei, iar dacă au făcut aşa, au 
făcut ca şi cei ce zic că iubesc pe Iisus Hristos şi-L slăvesc cu 
multul, dar nu şi pe cea prin care El a venit şi S-a făcut Om 
pentru ca să-l scape pe om de pedeapsa păcatului său. O, cei 
ce au zis sau zic că Mă cred în acest cuvânt, iar pe cei care-Mi 
pun în carte cuvântul îi dispreţuiesc şi îi numesc despărţiţi de 
Dumnezeu, unii ca aceştia se aseamănă cu cei ce nu preţuiesc 
pe cea care M-a adus de la Tatăl pe pământ la oameni şi M-a 
dăruit lor, şi zadarnic Mă preţuiesc ei numai pe Mine, căci Eu 
pe ei nu-i primesc aşa cum ar vrea ei să-i primesc. 

O, voi, cei care luaţi de la izvorul Meu acest cuvânt, 
aplecaţi-vă să învăţaţi. Păcatul nerecunoştinţei faţă de Dum- 
nezeu îl poate face omul în multe feluri, aşa cum am despicat 
Eu azi puterea acestui păcat şi răutatea lui asupra omului. De 
aceea este bine să fie multă învăţătură pentru darul credinţei, 
pentru care toată slava se cuvine Domnului de la toţi cei care 
au acest dar, alături cu cei ce împart învăţătura Mea, şi care nu 
trebuie dispreţuiţi, ci trebuie primiţi şi preţuiţi ca să-i puteţi 
primi, şi să fiţi voi dintre cei fericiţi şi mult fericiţi, care ascultă 


cuvântul lui Dumnezeu şi îl împlinesc pe el apoi. 

întăresc în duhul ascultării şi al dragostei de Domnul 
prin ascultare şi prin curăţia inimii, întăresc în iubire pe cei la 
care azi se merge pentru însemnarea sfinţeniei peste fântâna 
cea nouă şi pentru înger aşezat peste acest izvor. Este aşezat 
aici un mănunchi de fete, şi le îndemn pe ele să fie şi să stea 
struguraş împlinit înaintea Mea, ca să pot să Mă bucur Eu de 
statul lor împreună în acest aşezământ binecuvântat de cuvân- 
tul Meu din zilele acestea pentru poporul Meu de Nou Ieru- 
salim. Eu sunt în Tatăl, şi Tatăl este în Mine când grăiesc 
aceasta peste poporul Meu, şi iată, este acum cuvânt de învăţă- 
tură peste voi în gura Mea. O, învăţaţi taina naşterii Mele în 
voi! Mama Mea Fecioara M-a primit de la Duhul Sfânt însă- 
mânţat în ea, iar Eu am crescut în ea şi M-am arătat apoi oa- 
menilor şi la toţi cei din cer, care M-au aşteptat mult timp. în 
poporul Meu este Domnul însămânţat nu o dată aşa cum am 
fost însămânţat în cea care M-a născut, ci mereu, mereu Mă 
însămânţez Eu însumi în fii şi în fiice, iar naşterea Mea în voi 
şi între voi şi între oameni prin voi trebuie să se împlinească 
mult şi să Mă aibă omul şi să Mă crească şi să Mă arate aşa, 
căci acesta Mi-a fost dorul, şi aici am voit să ajung cu un popor 
la sfârşit de timp. O, voiesc să Mă văd mult în voi cu toată 
statura Mea cea din Tatăl hrănită şi voiesc să vă am mereu sub 
veghea Mea, sub lucrarea Mea cea pentru Mine între voi. Toate 
câte faceţi voi să însemne ele cele pentru Mine, nu cele pentru 
voi, şi se poate aceasta numai dacă cel ce Mă alege de viaţă a 
sa se face apoi locaş al împărăţiei Mele şi Mă preţuieşte pe 
Mine în el şi nu pe el. O, voiesc să vă asemănaţi cu Mine, iar 
Eu sunt Cel blând şi smerit cu inima. Voiesc să-Mi fiţi mireasă, 
căci Eu sunt Mire. Voiesc să Mă primiţi şi să Mă păstraţi în voi 
aşa cum sunt Eu, dar trebuie înţelepciune, căci Eu nu sunt ca 
omul, ci sunt ca Dumnezeu, ca Tatăl Meu Savaot. O, fiţi ascul- 
tătoare mereu. Nu luaţi de la nimeni nimic. Luaţi numai de la 
Mine şi de la orânduiala Mea. Nu luaţi nici una de la alta, căci 
Eu sunt împăratul şi aveţi de unde lua. Luaţi numai cât Eu vă 
dau şi staţi în petrecerea duhului ascultării, căci durerile Mă 
frâng, îmi frâng mersul şi puterea lui când se ivesc ele pe ici 
pe colo de la cei pe care îi am purtaţi din greu pe crucea Mea. 
O, nu-Mi pot culege mulţi ca să-i ţin aproape cu trupul, căci 
omul se lasă greu şi-Mi doboară mersul, dar voiesc să am spri- 
jin de la cei pe care i-am luat spre îngrijire ca să Mă nască ei 
în ei şi să Mă crească şi să Mă arate spre mărturisirea Mea 
înaintea oamenilor şi înaintea celor din cer. 

O, iubiţi lumina şi faptele luminii. Iubiţi cu putere lu- 
mina întru toate şi pentru toate, căci Adam s-a ascuns în sine 
şi a crezut că poate face aceasta. Voi însă căutaţi din răsputeri 
să nu judecaţi pe Dumnezeu la fel pentru toţi, că nu seamănă 
om cu om înaintea Mea. Iubiţi curăţenia inimii când daţi să 
judecaţi pe Domnul după faptele care trebuiesc judecate de El 
şi care stau înaintea Lui în dreptul fiecărui om. Omul nu trebuie 
să se judece nici pe sine, căci nu este al său aceasta. Omul nu 
trebuie să judece nici pe altul cu mintea sa, căci el este deprins, 
săracul, să tragă pentru sine dreptatea şi partea cea bună a ei, 
şi să lase pe celălalt legat sub greu şi să-i ceară socoteală. O, 
aveţi grijă să fiţi mântuire, pentru cei de lângă voi mai întâi şi 
pentru până în zări apoi, şi aceasta poate face numai trăirea şi 
purtarea Mea în voi. Când omul îmi lasă Mie împărăţia în el, 
se poate aceasta, se poate împlini tot ceea ce Eu spun să îm- 
plinească omul, iar omul nu vrea să poată, şi de aceea se 
îndoieşte cel ce nu poate, cel ce stă el, şi nu Domnul în el. 

Vă amintesc vouă povaţa Mea cea de mult lăsată în 
cartea Mea cea de azi, prin care am stat pe pământ ca să-Mi 

formez un popor tare cu împlinirea poveţei Mele peste el. Le 
spuneam în vremea anilor cei mai de la începutul trâmbiţării 
Mele prin acest cuvânt, le spuneam fiicelor care veneau să se 
aşeze înaintea Mea ca să creadă şi să urmeze cuvântul Meu, le 
spuneam să-şi împuţineze şi nu să-şi înmulţească numărul 
rochiţelor, şi-i învăţam pe creştini cum să se îmbrace şi cum 
Mi-ar plăcea Mie să fie portul lor pe pământ. O, aveţi bogăţie 
de învăţătură pe masă, căci Eu M-am făcut carte deschisă pe 
pământ cu voi şi Mă scriu mereu în ea cu voi, ca şi cu cei de 
demult cu care cuvântam până la voi. O, puneţi paznici dintre 
voi cu cartea Mea în faţă ca să vegheze ei împlinirea cuvântului 
Meu şi ca să fiţi voi împărăţia lui Dumnezeu, în care să 
locuiască împlinirea Mea. 

Iubiţi sărăcia şi puţinul din toate, aşa am lăsat povaţă, 
căci altfel seamănă creştinul cu lumea şi nu cu Mine. Fiţi săraci 
şi cu duhul, şi întrebaţi pe cei prin care Mă împart vouă, ca să 
vă înveţe ei cum trebuie să se aşeze în om această lucrare şi 
fericire a fiilor împărăţiei cerurilor, a celor săraci cu duhul. O, 
să nu vă mândriţi cu haina, să nu vă înălţaţi cu mintea, să nu 
vă grăbiţi cu judecata lucrurilor şi a stărilor, căci Eu sunt blând 
şi smerit cu inima când este vorba de acestea şi de altele câte 
sunt de adăugat să le păzim ca să nu le lucrăm, iar tot cuvântul 
învăţăturii din mijlocul poporului Meu, să-l ia din cartea Mea 
şi din duhul sărbătorilor Mele toţi cei care vor să se lase Dom- 
nului pentru împărăţia Sa în ei, căci Eu de aici nu Mă despart, 
dar Mă împart celor ce dau să-Mi fie nedespărţiţi. Amin. 

în duh de Bobotează lucrăm până la capătul sărbătorii, 
iar Domnul trebuie primit de cei ce cred în El, şi trebuie întrea- 
gă să le fie credinţa şi să primească ei pe cei prin care Mă îm- 
part, nu pentru ca să le dea lor cinste, ci pentru că Eu am spus 
că cine îi primeşte pe ei Mă primeşte pe Mine, nu pe ei, iar alt- 
fel nu se cheamă că Mă crede şi că Mă primeşte omul. 

Izvorul însemnat astăzi cu cuvânt sfinţitor, să fie păstrat 
al Meu, să fie grijă pentru el. Să învăţaţi, fiilor, cum poate fi 
păstrat bunul Domnului şi cei ce îl folosesc pe el. 

Am nădejde că va merge la inimi şi la lucru peste inimi 
cuvântul Meu cel cu duh de Bobotează în el. O, atât de multă, 
atât de multă învăţătură şi faptă împlinită a ei trebuie să fie în 
mijlocul poporului Meu, de unde să fie revărsare apoi şi rod 
prin ea, ca să fie poporul Meu cel ce învaţă de la Dumnezeu, 
şi nu de pe pământ. Aş vrea, o, aş vrea să repar mult şi multe, 
că multe s-au stricat şi nu s-au mai reparat, şi aş vrea să mai 
repar, dar numai să ştie să Mă primească cel ce aude când bat 
la uşa lui, iar el să Mă aştepte, căci altfel păţesc de la om ca şi 
de la Adam, care M-a închis pe dinafară şi nu Mi-a făcut pri- 
mirea, şi M-a urât apoi şi M-a părăsit, şi l-am părăsit, l-am 
părăsit pentru fapta neprimirii, şi fapta lui l-a pedepsit aşa. 

O, aş vrea să înveţe mulţi, mulţi ce înseamnă Dumnezeu 
cu omul, Dumnezeu în om şi Dumnezeu faţă în faţă cu omul 
care are nevoie de facere, căci toţi cei nefăcuţi au această ne- 
voie, numai că stă în mâna omului să deschidă sau să nu des- 
chidă când Eu aş da să bat la uşa lui, dar dacă Eu văd că nu ştie 
sau că nu vrea să-Mi deschidă, nu bat, nu-Mi deschid singur. 

Fac încheiere cuvântului sărbătorii de azi şi vă îndemn 
mult, mult pentru lucrarea inimii curate, şi tot mult pentru iu- 
birea cea împărţită înjur, nesocotindu-se numai pe sine pentru 
iubire când o împarte pe ea, căci ea trebuie întreagă împărţită 
ca să se cheme că are omul iubire, şi nicidecum să mai opreas- 
că omul din ea pentru el sau să-şi facă lui parte prin aceasta. 

Pun sfârşit grăirii Mele acum, iar îndemnul Meu este aşa 
cum îmi este şi dorul: să înveţe cei ce vin să fie ai Mei, să 
înveţe ei bine ce înseamnă Dumnezeu. O, învăţaţi, fiilor, învă- 


ţaţi, fiicelor, căci omul piere din lipsă de înţelepciune când 
piere, dar Eu voiesc să stau în om cu Fiinţa Mea, şi va putea 
şti el atunci mult şi întreg ce înseamnă Dumnezeu în om. 

Cu pace voiesc să Mă mângâi, văzând Eu în voi duhul 
înţelepciunii Mele, fiilor, duhul fiilor lui Dumnezeu, măi fiilor. 
Amin, amin, amin. 

7/20 ianuarie 2013 

Sărbătoarea sfinţilor trei ierarhi: Vasile cel Mare, Gri- 
gorie de Dumnezeu cuvântătorul şi Ioan Gură de Aur 

Credinţa trebuie zidită mereu. Chemarea spre naşterea din nou. 
Şcoală pentru om este numai Domnul. 

I ntru cuvânt în cartea Mea cea de azi şi-Mi fac în ea 
sălăşluire şi merg apoi cu cuvântul Meu scris peste 
pământ şi suspin prin cuvânt, şi suspin cu Tatăl şi cu sfinţii, 
căci am de ce să suspin, şi de şapte mii de ani suspin. 

Binecuvintez puterea celor ce Mă poartă cuvânt spre 
cartea Mea, iar puterile cereşti să lucreze putere pentru coborâ- 
rea Mea, căci ea trebuie purtată. Trebuie să fie ca în cer pe 
pământ pentru coborârea Mea, iar în cer pot puterile cereşti şi 
dau vlagă împlinirilor care sunt de împlinit şi de purtat. Eu, 
Domnul Iisus Hristos, am spus ucenicilor Mei acum două mii 
de ani să ceară de la Tatăl în numele Meu ceea ce au ei nevoie, 
şi orice vor cere le voi da. Această înţelepciune este mare şi 
are nevoie de împlinire mare, că pe pământ este nevoie mult 
de Dumnezeu şi de puteri cereşti apoi pentru împlinirea cuvân- 
tului rugăciunii de pe pământ spre cer, iar omul trebuie să 
înveţe cu multă desăvârşire legile cereşti cu el pe pământ, şi 
va putea şi Dumnezeu cu omul prin înţelepciunea omului, căci 
unde nu este înţelepciune pentru cele din cer, nu este nici 
credinţă cu folos. O, cu credinţa nu trebuie să se înveţe omul, 
ci trebuie să fie ea zidită mereu şi însoţită pentru împlinirea ei 
de puterile cereşti, iar altfel credinţa omului e ca frunza pe apă 
şi nu prinde rod şi adevăr. 

Stau la masă de cuvânt cu cei din cer în mijlocul tău, 
popor miluit de Dumnezeu cu atâta hrană de cuvânt. Am cu 
Mine la masă prieteni din cer, slujitori înţelepţi în vremea lor 
pe pământ şi mari lucrători de minuni şi de cuvânt şi arhierei 
după rangul creştinesc peste biserica din vremea lor. Cu fiecare 
sărbătoare sfântă, noi, cei din cer, ca şi cei de pe pământ, cu- 
vântăm pentru duhul sărbătorii şi-i dăm glas. Duhul învăţăturii 
sfinte curge peste om din izvorul acesta ceresc, şi este nevoie 
de putere şi din cer şi de pe pământ purtătoare de Dumnezeu, 
este nevoie de sprijin mult, că mult cuvânt şi multă trăire şi 
multă împlinire îi trebuie apoi cuvântului Meu peste om. 

O, este nevoie de bucurie pentru Domnul şi pentru om. 
Eu voiesc să fiu bucuria omului, iar el să dorească să fie bucu- 
ria Mea, puterea Mea cea pentru el. O, omule, iată ce trebuie 
să ştii! Tu, şi dacă eşti aşezat, şi dacă eşti greşit, tu bucură-te 
de Mântuitorul tău cu o sfială dulce şi sfântă, având înaintea 
ta pururea păcatele tale, pentru care tu ai Mântuitor Care S-a 
pus pe cruce pentru tine, iar tu nu te ruşina pentru ele, o, nu, ci 
smereşte-te şi scoală-te spre pedepsirea lor din toată inima ta, 
căci ai Mântuitor. O, cine-1 face pe om să plângă? Păcatul poate 
aceasta. O, cum păcatul? Da, în faţa iubirii păcatul se supune 
şi-l face pe om duios iubirea şi plânge omul înaintea Mântu- 
itorului său Hristos, Care spală păcatele lumii ca un Miel şi îl 
face pe om să spună duios: O, Mieluţ milos, Te-ai înfăţişat Tu 
în locul meu înaintea judecătorului satana, care mă învinuieşte. 
Eu sunt cel ce am greşit, iar Tu eşti Cel ce ai ispăşit, şi păcatul 

meu este pururea înaintea mea, dar şi Tu eşti pururea cu mine, 
Doamne, Mântuitorul meu, şi mi-ai plătit stricăciunile pe care 
le-am făcut. 

Iată câtă duioşie şi putere pentru iubire poate prinde 
omul care conştientizează în toată clipa cât este de păcătos! 
Mai poate el să se despartă de Domnul apoi? O, nu! El simte 
pe Domnul în el petrecând prin frângerea inimii cea plină de 
căldură pentru Cel din cer Domn şi Stăpân al său, pentru Cel 
ce mântuieşte pe cel păcătos prin mila Lui cea pentru om. O, 
cât de duios era împăratul David şi cât se mângâia în durerea 
lui cea de la păcat când spunea: «Cunosc fărădelegea mea şi 
este pururea înaintea mea păcatul meu, căci Ţie Unuia, Doam- 
ne, am greşit, şi înaintea Ta am făcut rău şi eşti drept în jude- 
cată, dar Tu mă vei stropi cu isop şi mă vei spăla, Doamne, şi 
mă vei albi, şi vei da apoi auzului meu bucurie şi veselie, şi 
oasele mele vor sta smerite înaintea Ta, iar Tu vei zidi în mine 
inimă smerită şi mă vei înnoi cu duh drept şi stăpânilor şi-mi 
vei da bucuria mântuirii Tale şi voi deschide eu buzele mele 
ca să Te laud, Doamne». 

Stau lângă Mine la masă de cuvânt cu arhiereii cei 
sărbătoriţi bisericeşte în cer şi pe pământ în ziua aceasta, şi e 
măreaţă învăţătura cea de azi şi e arhierească. O, hai să lucrăm 
pentru Tatăl şi pentru bucuria Lui de la om apoi, arhierei iubiţi 
ai Mei! Eu în voi, şi voi în Mine, precum între Mine şi Tatăl 
lucrează această taină şi unime, şi hai să ne facem cuvânt şi să 
hrănim cu el. Amin. 

U na suntem şi noi în cuvânt, Doamne şi 
împărat al nostru pe pământ şi în cer. 
Trebuie să spunem oamenilor cuvântul Scripturii cea de acum 
două mii de ani, care spune: «Cine este născut din Dumnezeu 
nu păcătuieşte». O, cum să facem să ia aminte toţi oamenii de 
ceea ce aducem noi acum spre înnoire în minţile lor şi spre îm- 
plinire în faptele vieţii, Doamne? O, le trebuie iubire oame- 
nilor. în faţa iubirii păcatul se supune şi-l face duios pe om şi-l 
apleacă spre Tine şi caută apoi să se mângâie omul pentru 
ranele Tale de la el şi dă să Ţi le vindece, iar mângâierea Ta de 
la el i se face lui mângâiere şi mântuire, şi iată câtă putere are 
iubirea, Doamne! 

O, dacă ar fi cu putinţă, Doamne, ne-am ridica spre lucru 
văzut şi am merge pe picioare văzut prin mijlocul oamenilor 
în lung şi în lat şi le-am spune lor despre această mângâiere de 
la ei spre Tine, şi de la Tine spre ei apoi, că n-au oamenii mân- 
gâiere, n-au, Doamne, n-au, căci ei stau condamnaţi sub păcat, 
iar păcatul ascunde sub el faţa lui cea urâtă şi duhul diavolului, 
care se face păcat în om. S-au supărat pe Tine dintre cei ce au 
auzit din gura Ta în zilele acestea că nu este om care să nu aibă 
în el demon, dar numai cine este născut din Dumnezeu nu 
păcătuieşte, o, Doamne, şi aceasta trebuie să ştie omul şi să se 
umilească mult pentru neputinţa lui, iar din umilinţa lui apoi 
să odrăsleşti Tu înţelepciune pentru el şi să se aplece omul spre 
duh duios faţă în faţă cu Dumnezeu, cu Tine, Doamne, Care 
Te judeci cu diavolul pentru om ca să-l răscumperi înapoi pe 
om şi să nu mai fie omul locaş diavolului. 

Iată, este mângâiere în durere, este şi pentru Tine, 
Doamne, este şi pentru om, numai să poată omul, numai să 
vrea el să zidească cetatea mângâierii. Duhul rău fuge de duhul 
mângâierii şi se zbate plin de teamă de două mii de ani, de când 
Tu ai promis că vei trimite duhul mângâierii, pe Duhul Sfânt 
Mângâietorul ca să fie pe pământ pentru mulţi din cei ce Te 
iubesc cu dor şi care-L pot împărţi pe El celor nemângâiaţi, 
celor îndureraţi de la păcat. 

Stăm la masă de cuvânt în mijlocul poporului cuvântului 


Tău, o. Doamne Mângâietor. Pe masa Ta cu el punem noi cu- 
vânt lângă cuvântul Tău pus pe masă. El trebuie să ia mai întâi 
de pe masă, şi apoi să împartă şi să rodească în mulţi sămânţa 
cuvântului Tău. Avem împărţită de la Tine lucrare de binecu- 
vântare şi de veghe şi de biruinţă pentru Tine şi pentru poporul 
cuvântului Tău şi stăm în mijlocul lui pentru binecuvântare, 
Doamne, şi nu ne despărţim de aici, o, şi cât de mult sălăşlu- 
ieşte cerul aici cu veghea! N-ar mai fi nimic şi nimeni pe pă- 
mântul alegerii Tale aici dacă puterile cereşti n-ar lucra şi n-ar 
veghea fără odihnă şi fără hotar aici, şi mare sfială sfântă tre- 
buie să se suie de aici la Tine, căci armată cerească locuieşte 
aici şi veghează şi vede şi lucrează şi împrejmuieşte cu putere 
cetatea în fiecare bucăţică de latură şi în fiecare colţişor aici. 

O, câtă binecuvântare trebuie mereu aici, Doamne! Dar 
câtă binecuvântare trebuie pe pământ, o, Doamne? O, trebuie 
să slăbească duhul rău, căci noi, arhierei cu rangul înaintea Ta 
şi înaintea oamenilor atunci şi acum, rostim cuvânt asupra 
duhului rău să iasă mult şi să iasă mereu cu stricăciunea lui din 
oameni, să iasă şi să nu se aşeze cu lucrarea lui pe alte locuri, 
ci să-şi lase slăbită puterea şi să se stingă ea, căci toate sunt ale 
Tale, Doamne, peste tot, şi trebuie învăţaţi oamenii să nu mai 
dea putere diavolului, ci să-Ţi dea Ţie toată puterea şi să se 
lase ei cu adevărat botezaţi în cuvântul Tău în numele Tatălui 
şi al Fiului şi al Sfântului Duh şi să nu mai iasă apoi din această 
baie şi să fie ei vrednici de cămăşuţă nouă, de iubire nouă, de 
viaţă nouă şi de veac nou pe pământ cu oamenii, Doamne. Să 
audă acum duhul rău ceea ce noi grăim cu Tine la masă de cu- 
vânt în mijlocul poporului Tău de Nou Ierusalim, în cetatea Ta 
cea de azi pe vatra neamului român, unde Tu şi noi, sfinţii Tăi, 
aşezăm cuvântul învăţăturii vieţii. Nu este pe pământ şcoală, 
nu este, şi altceva este pe pământ sub acest nume. Şcoală pen- 
tru om este numai Domnul, numai Tu, Doamne, iar cine nu stă 
şi nu învaţă întru Tine, este de plâns. O, cum să vină la acest 
izvor oamenii când ei ţin la slava lor cea trecătoare, de parcă 
ea nu s-ar mai sfârşi? Se gândesc ei ce va fi cu ei după ce li se 
vor micşora voia şi slava şi puterea? 

Iată, păcatul este mereu astăzi şi îl robeşte pe omul care 
nu este născut din Dumnezeu şi care nici nu se lasă născut de 
sus ca să se împotrivească păcatului apoi, iar noi am stat lângă 
Tine, Doamne, în ziua aceasta şi am cuvântat cuvânt drept, şi 
dacă ar fi mai multă puterea cea care Te poartă în venirea Ta 
cu sfinţii, ar fi bogăţie de cuvânt şi înţelepciune de sus ca râul 
prin cuvânt peste pământ. Iar Tu, Bunule şi Blând Mântuitor, 
vei pune peste ei putere şi mângâiere şi vei întări calea Ta, şi 
pe toţi îi vei dărui cu puteri sfinte tot mereu, cu puteri pentru 
Tine, Doamne, căci drumul Tău este greu, dar este frumos pen- 
tru cei ce ştiu să îndure totul pentru Tine pe cale, pentru 
dragostea Ta cu ei şi pentru multa Ta miluire şi mântuire peste 
oameni, peste mulţi, o. Doamne. Amin. 

B u, Domnul, pot în cer şi pe pământ pentru 
ai Mei, dar dacă Eu am îndurat mult pe 
pământ, şi acum în cer, trebuie să ştie şi cei ce Mă iubesc, să ştie 
şi ei ce preţ scump este viaţa cu Domnul. Cine nu s-ar bucura 
de viaţă numai într-o fericire pe pământ? Dar viaţa neîncercată 
nu are preţ, nu se poate bucura fără de trudă pentru bucurie. 

Binecuvintez pe poporul Meu pentru putere ca să aibă el 
putere pentru Mine, iar Eu să am pentru el şi pentru mulţi prin 
el, iar voi, sfinţi iubiţi şi mari cu harurile, staţi înaintea Mea 
pentru poporul Meu de azi şi vegheaţi-1 din cer şi de lângă el, 
căci aceasta v-am împărţit. Duhul cel potrivnic Mie şi lor să 
nu-i mai îndurereze pe ei, şi numai duhul mângâierii să fie cu 
ei şi să se hrănească iubirea lor de Dumnezeu şi să-i înveţe ea 

pe ei lucrarea mângâierii, lucrarea umilinţei de duh, prin care 
să se deşarte în ei duhul mângâierii în toată lărgimea lui. Amin. 

Am stat în sfat cu voi, la masă cu voi am stat, o, sfinţi 
iubiţi ai Mei şi mari cu lucrarea cea sfântă aici. Am stat cu voi 
la masă de cuvânt în mijlocul poporului cuvântului Meu cel de 
azi. Tot cerul ia de la această masă cuvântul Meu, cuvântul 
mângâierii. Tot cerul este martorul Meu când Eu vin aici, când 
Eu vin cuvânt peste pământ. Amin, amin, amin. 

30 ianuarie/ 12 februarie 2013 

Praznicul întâmpinării Domnului 

Dorul de Dumnezeu şi curăţirea greşalelor. 

at, şi Mi se deschide şi intru cuvânt în carte şi Mă 
fac hrană de cuvânt pe masa poporului cuvântului 
Meu din zilele acestea. Sunt Fiul Tatălui Savaot şi împlinesc 
tot cuvântul Tatălui când lucrez, căci Tatăl Meu lucrează, iar 
Eu sunt voia Lui, cuvântul Lui cel împlinit. 

Eu sunt Cel ce sunt. Mă scriu în cartea Mea cea de azi 
cu sărbătoare dumnezeiască şi grăiesc în zi de sărbătoare şi dau 
viaţă sărbătorii, că mare este acest cuvânt sărbătoare, iar săr- 
bătoarea are lucrarea ei, are măreţie. 

O, pace ţie, popor al cuvântului Meu cel de azi şi cel de 
ieri nedespărţit de cel de azi, căci Eu sunt Acelaşi ieri şi azi, 
precum este scris. O, măi poporul Meu, tu trebuie să asculţi de 
lucrarea facerii tale aşa cum am ascultat Eu de Tatăl când 
Mi-a spus să Mă fac Om şi să Mă nasc de sus pe pământ şi să 
cresc şi să ascult să împlinesc tot ceea ce este scris de Mine, 
de venirea Mea şi de toată lucrarea ei apoi. O, între Mine şi 
tine trebuie lucrată multă pace, mereu pace, mereu apropiere, 
mereu lucrare, mereu viaţă şi însufleţire, măi poporul Meu. 
Nici în lume nu pot altfel oamenii, şi îşi fac şi ei acestea de la 
unul la altul şi-şi fac şi ei pace aşa cum ştiu ei, ca să poată prin 
ea. «Să se bucure de Domnul şi să se veselească de El toţi cei 
drepţi la inimă, care-L caută pe El, şi să zică ei pururea: Slăvit 
să fie Domnul!», aşa este scris în Scripturi şi aşa trebuie să 
împlinească omul, căci Eu, Domnul, am împlinit scrisele 
Scripturii ca să vadă omul cum lucrează Dumnezeu şi să înveţe 
şi el să fie după chipul şi asemănarea lui Dumnezeu în toată 
lucrarea Sa. 

O, fiilor de peste tot ai acestui cuvânt de sus prin care 
se naşte de sus omul, o, măi fiilor, Eu trebuie să fac parte din 
viaţa voastră în toată clipa, cu toată apropierea voastră de 
Mine, şi să se vadă din cer aceasta, căci unde sunt Eu părtaş 
cu omul e tot cerul cu Mine acolo. Voi ştiţi că toţi cei care au 
uitat că Eu sunt şi că sunt mereu aproape lângă om, aceia au 
păcătuit departe de Dumnezeu, dar Eu am stat în faţa lor şi 
le-am grăit apoi şi au văzut că atunci când Eu nu fac parte din 
viaţa omului se face urât omul, se piteşte şi se schimbă la faţă 
din pricina greşalelor lui, şi tot omul vede aceasta. Vă învăţ pe 
voi cu mare învăţătură, că mulţi iau de pe masa aceasta cuvân- 
tul facerii omului nou după chipul şi asemănarea Mea, iar cel 
ce se lasă să fie făcut aşa, acela nu mai poate fără Dumnezeu, 
nu se mai arată şi nu se mai piteşte fără Dumnezeu, ci este 
mereu drept cu inima şi cu fapta şi se bucură de Do mn ul şi îm- 
parte înjur această bucurie, că este nevoie de bucurie, de Dom- 
nul, Care bucură inima omului cu bucurie adevărată, măi fiilor. 

E sărbătoare în ziua aceasta şi pun cuvânt cu sărbătoare 
pe masă. Cuvântul înseamnă duh de sărbătoare mereu, şi unde 
nu este cuvânt nu este sărbătoare şi este tristeţe, este pustiu, este 
duh greu. Vin cuvânt peste pământ ca să alung tristeţea şi 


pustiul şi greul şi nu ştiu oamenii ce bună este calea cuvântului 
Meu spre ei. Eu însă ştiu, şi dau să ocrotesc cerul şi pământul 
în cuvântul Meu, şi să ştie omul că fac aceasta mai mult decât 
oricând acum. Când am venit şi M-am născut Om pe pământ 
am împlinit tot ce a fost scris să împlinesc, iar acum vin să-l 
învăţ pe om să împlinească şi el tot ceea ce i-a cerut Dumnezeu, 
toate poruncile vieţii, toate cuvintele vieţii, tot ce-a spus Dum- 
nezeu să se împlinească pe pământ prin lucrarea Sa cu omul. 
Eu după ce M-am născut am fost adus la templu de către cei ce 
aveau să Mă crească şi să Mă îngrijească, şi M-au binecuvântat 
la patruzeci de zile de la naşterea Mea bătrânul Simeon şi 
bătrâna Ana şi au adus părinţii jertfa cea pentru curăţire după 
naştere, aşa cum era aşezată datina prin Moise pentru poporul 
Israel, şi a fost ziua aceea sărbătoare de Duh Sfânt, grăire în 
templu a lucrării Tatălui cu Mine şi au grăit cei doi vestitori cele 
ce aveau să fie lucrate de Mine şi de cei ce Mă vor primi sau 
Mă vor respinge, căci aceste două cete au fost şi sunt mereu 
două, ca să se învedereze Dumnezeu, şi niciodată nu se pot des- 
coperi inimile oamenilor dacă n-ar fi încercările cele pentru 
lămurirea adevărului şi a arătării lui apoi, căci n-ar fi credinţă 
pe pământ dacă n-ar fi încercări pentru ea. 

O, este nevoie de cuvânt, de mult cuvânt pe pământ. Cu- 
vintele oamenilor sunt multe, dar cuvântul este puţin, şi de 
aceea Eu, Domnul, vin cuvânt pe pământ şi dau să-l învăţ cu 
Mine pe om şi să fac parte din viaţa lui mai mult decât vrea el, 
că mult mai bun, mult mai frumos, mult mai ceresc şi mai 
înţelept ar fi omul dacă el nu s-ar purta ca şi cum Eu nu sunt. 
O, sunt îngeri în cete peste tot, sunt sfinţi în cete peste tot, sunt 
puterile cereşti, care poartă şi împlinesc tot ce este de lucrat, 
şi e Duhul lui Dumnezeu în tot văzduhul şi ochi mulţi, iar Eu, 
Domnul, sunt Cel ce este, Cel ce a fost şi Cel ce vine mereu şi 
tot mai mult cu cuvântul Său peste pământ. 

O, este nevoie de dragoste pe pământ, de multă dragoste, 
de mereu dragoste şi trebuie lucru mult pentru păstrarea ei, că 
nu ştie omul să se păstreze în dragoste, şi chiar dacă ştie el uită 
mereu, uită ce lucrare are, uită şi face tot pe cele ale firii lui. 
Trebuie omul să fie dornic mult să primească dragoste, să pri- 
mească un sfat, o îndreptare, o mustrare, o întrebare, căci altfel 
îi dă satana sfat, căci satana stă în mintea omului care nu are 
peste el pe cineva ca de la Domnul ca să-i dea Domnul prin el 
viaţă din viaţa Lui, toate din ale Lui şi multă împlinire pe calea 
cea spinoasă a vieţii pe pământ. O, cât de mult poate cădea 
omul prin păcat şi nu-1 primeşte şi nu-1 iubeşte pe cel ce voieşte 
să-l ajute şi să-l tragă de sub păcat sau să tragă păcatul din calea 
lui, ba îl urăşte pe acela, căci am spus celor din vremea Mea: 
«Pe voi lumea nu vă urăşte, dar pe Mine Mă urăşte pentru că 
Eu mărturisesc că faptele ei sunt rele». 

O, este nevoie de dragoste pe pământ şi este nevoie de 
bucurie pentru dragoste. Nu uita, măi poporul Meu, nu uita să 
te faci bucuria Mea, mereu bucuria Mea, ca să vadă duhul rău 
că tu ai dragoste şi că el nu te poate lucra pe tine din ale lui şi 
să te smulgă apoi şi să te batjocurească prin depărtarea ta de 
Mine şi prin faptele ei cele lipsite de duhul umilinţei, că iată, 
cei ce s-au lăsat traşi afară unii îşi recunosc vina şi neputinţa 
lor de a Mă iubi cu credinţa lor până la capăt şi cu fapta ei şi 
cu împlinirea iubirii de Dumnezeu şi nu lovesc aceştia în urma 
lor în mersul Meu cel binecuvântat şi binecunoscut de ei cât 
au mers ei cu Mine, iar alţii, care M-au aruncat din inima lor 
pentru mersul lor cu Mine şi au călcat peste ei de şi-au strivit 
credinţa, hulesc şi dispreţuiesc şi defaimă pe cei rămaşi sub 
crucea Mea cea de azi a venirii Mele cuvânt peste pământ, 
după ce ei n-au stat frumos şi credincioşi lângă Mine, căci cei 

ce au stat nu pleacă, iar cei n-au stat, aceia pleacă. Totul este 
de înţeles, căci cei ce au ascunderi se tem şi se ascund apoi şi 
fug, şi se cunosc că fac aceasta, căci atunci când Eu i-am spus 
lui Adam cel pus peste ale Mele şi i-am spus ce să facă şi ce să 
nu facă, el a făcut altfel, iar când l-am chemat la întrebare când 
l-am văzut pitindu-se de Mine, se pitea tot mai mult faţa patri- 
arhului de la faţa Mea, se pitea de Cel ascuns sub taină, şi aici 
se păcăleşte omul, căci Eu stau ascuns, fiindcă mărirea Mea îl 
cade din picioare pe om când Mă vede, aşa cum l-a căzut pe 
Daniel când M-a văzut în slavă, iar dacă Eu Mă smeresc şi Mă 
tăinuiesc sub taină, omul se semeţeşte înaintea Mea şi se piteşte 
apoi pentru faptele lui. 

O, poporul Meu, trebuie pus în lucru cuvântul Meu, 
cuvântul lui Dumnezeu. Eu asta am făcut pe pământ. Tot ceea 
ce a fost scris să împlinesc Eu până acum, am venit şi am îm- 
plinit, şi aşa voi asculta la vreme de tot ceea ce mai am de 
împlinit. Aceasta înseamnă Dumnezeu, aceasta au de făcut 
fiii lui Dumnezeu. 

O, numai cei ce ascultă sunt fii, iar cei ce fac ca ei sunt 
altceva şi fac apoi ceea ce nu se cade să facă fiii, că iată, cei ce 
s-au tras de lângă Mine prin faptele lor până ce s-au tras de tot, 
aceia se duc acum la preoţii din lume şi le spun de Mine şi de 
ei cu Mine şi le cer cuvânt ca să-şi stingă focul din inimă, căci 
cei ce au fost pe cale cu Mine prin acest cuvânt nu vor mai avea 
pace, şi n-au cum s-o mai ia aceştia decât înapoi, acolo unde li 
se potriveşte viaţa şi inima lor necredincioasă, cu care au părăsit 
mersul cel cu Mine, căci cine urăşte pe fratele său este în în- 
tuneric, aşa este scris, iar acest întuneric îl trage apoi afară şi-l 
face să creadă că vede lumină, căci altceva nu ştie să creadă şi 
să facă cel ce-şi vinde statornicia şi-şi leapădă cununa răbdării 
şi-şi spune „nu mai pot“, iar ca să-şi ascundă vinovăţia aruncă 
înapoi cu vină, aruncă aşa cum a făcut Adam de M-a învinuit, 
sau Cain, de s-a ascuns când am dat să-l ajut să-şi condamne 
fapta urii de frate şi rodul ei apoi, căci aş fi voit să-l iert şi să-l 
întorc la dragoste, dar el s-a ascuns, a dat să Mă mintă, şi apoi 
a văzut cât rău şi-a făcut neprimindu-Mi mâna întinsă ca să-l 
ridic pe el din păcat, şi a făcut şi el ca şi tatăl său. 

O, când văd creştinii că fac greşeală şi că nu se umilesc 
când greşesc, Mă doare şi plâng cu durere şi-i rog să citească 
Scripturile şi istoria Mea cu omul şi să se înţelepţească pentru 
pocăinţă şi pentru înviere apoi, căci altfel rămân cu vina peste 
ei. Iată câtă durere pe Mine de la om, câtă sabie străpunge 
inima Mea când inimile descoperite cu răul din ele nu se pot 
zidi din nou de Dumnezeu! 

O, întâmpină-Mă cu inima deschisă, fiule al cuvântului 
Meu, că de pe pământ Mă doare de la omul care fuge de faptele 
lui rele şi nu şi le arată ca să le pedepsească pe faţă şi ca să se 
elibereze de ele apoi şi ca să se arate multora pildă de umilinţă 
şi de învăţătură pentru ţinere de minte, ca să nu mai săvârşeas- 
că nimeni răul care doare apoi. O, întâmpină-Mă cu mult cu- 
vânt de bucurie între tine şi Mine, că fără de cuvânt sfânt şi 
scump e totul pustiu şi rece şi greu şi dureros, iar Eu v-am 
învăţat pe voi cele două lucrări ale dragostei de Dumnezeu: 
dorul de Dumnezeu şi curăţirea greşalelor pentru acest dor, 
căci cum s-ar putea spune că-i este dor de Dumnezeu celui ce 
nu-şi curăţă între el şi Domnul greşelile lui? Dorul de Dum- 
nezeu îl mână pe om să se facă curat înaintea Mea şi să stea 
apoi curat. Să ştie aceasta omul! Amin. 

O, poporul Meu, rămâi ascultător, fiule. Ai grijă să lu- 
crezi în aşa fel ca să fac Eu, Domnul, parte din viaţa ta mereu, 
din sculare în culcare şi din culcare în sculare, căci fără Mine 
lângă el este altceva omul şi se vede că este. Să fim uniţi prin 


dragoste, aceasta voiesc să fie între Mine şi voi, fiilor, iar cu- 
vântul iubirii frăţeşti să hrănească inimile voastre de la unul la 
altul şi să fie frumos între voi, că e pustiu fără cuvântul dra- 
gostei, fără mila aceasta dăruită mereu de la unul la altul pentru 
puterea duhului şi a sufletului şi a trupului, căci Eu trebuie să 
pot prin voi, şi vă învăţ pe voi puterea cea pentru Mine şi zidi- 
rea ei în voi, fiilor. 

O, pace multă între Mine şi tine, între tine şi Mine, po- 
porul Meu, mereu pace, mereu apropiere, mereu lucrare şi 
viaţă, mereu însufleţire între tine şi Mine, între Mine şi tine, 
între frate şi frate în numele Meu. 

Hrăniţi-vă cu bucurii, iubindu-Mă pe Mine prin ele şi 
hrănindu-vă pentru Mine, fiilor, căci omul nu poate fără bu- 
curii, iar bucuria voastră să fiu Eu, şi veţi fi voi aşa bucuria 
Mea, mângâierea Mea, iar Eu însutit vă voi da vouă, din ale 
voastre strânse la Mine vă voi da vouă, o, fiilor. Amin, amin, 
amin. 

2/15 februarie 2013 

Duminica vameşului şi a fariseului 

Păcatul făţărniciei este lipsa umilinţei din om. Umilinţa unii pen- 
tru alţii să nu umbrească adevărul lucrurilor. 

Î n zi de duminică să se aşeze în carte zi de veghe şi 
de cuvânt de veghe, căci viaţa Mea trebuie să stea 
de veghe în om dacă omul o îmbrăţişează pe ea de viaţă a lui. 

Sunt Domnul Mântuitorul, Iisus Hristos, Fiul Tatălui 
Savaot, şi-Mi face Tatăl trimitere ca să Mă aşez în carte cuvânt 
şi să-i învăţ viaţa mântuitoare pe toţi cei care caută cu Mine să 
petreacă pe pământ, cu Mine, şi nu cu lumea şi cu faptele ei, 
cu Mine, şi nu cu duhul lui satana, care omoară veghea omului, 
veghea sufletului, căci satana nu se teme de numele de creştin, 
ci de trăirea Mea în creştin se teme el. O, să-Mi dea voie creşti- 
nul să stau la cârma vieţii lui şi să nu stea el la cârmă dacă e 
creştin, că e primejdie să n-aibă creştinul umilinţă mereu şi în 
toate mereu. Şi cum ar putea să aibă creştinul umilinţă dacă nu 
are un cârmaci peste el? 

Trebuie rumegat bine tot cuvântul lui Dumnezeu. Numai 
cel ce trăieşte fără umilinţă în el, numai acela nu caută în cu- 
vântul Meu bogăţia vieţii lui. Am avut grijă şi acum două mii 
de ani să pun învăţătură peste cei de atunci cu Mine călători 
spre Tatăl şi spre ţara cea de sus a celor ce iubesc viaţa cu 
Dumnezeu pe pământ. Am şi acum, la sfârşit de timp, am şi 
acum grijă, o, şi încă multă grijă am să se ducă peste pământ 
graiul gurii Mele, hrană din gura Mea peste cei ce se hrănesc 
cu Dumnezeu. 

Grăim în ziua aceasta despre păcatul făţărniciei. Acest 
păcat, nedespărţit de tot omul, este săvârşit de om din pricina 
necunoştinţei omului, şi pierd mulţime de oameni binele ceresc 
din pricina acestui păcat. 

O, pace ţie, popor al cuvântului Meu cel de azi peste 
pământ! Lucrăm duhul învăţăturii sfinte şi-l punem înaintea fi- 
ilor oamenilor, deprinşi ei mult cu despărţirea lor de Dumnezeu 
prin păcatul făţărniciei înaintea lui Dumnezeu şi înaintea oa- 
menilor. O, mai întâi trebuie să se vindece de acest păcat cel 
ce aude cuvântul Meu care-1 cheamă pe om de la moarte la 
viaţă în zilele acestea de mântuire când Eu vin pe pământ cu- 
vânt ca să Mă audă cei de pe pământ că vin şi că Mă fac peste 
pământ cuvânt şi ca să aleagă ei între Mine şi ei, căci fiii oa- 
menilor nu au de tată pe Dumnezeu dacă nu sunt născuţi din 
nou, de sus, naştere de sus prin cuvântul Meu, care naşte pe 
Dumnezeu în inima omului. 

O, ce este păcatul făţărniciei? Este lipsa umilinţei din 
om şi dintre om şi om apoi. Duhul trufiei are nevoie de acest 
păcat ca să se arate cu lucrarea lui şi să hrănească acest duh. 
Păcatul făţărniciei este slujitorul multor păcate şi mai cu seamă 
păcatului minciunii, iar cei trufaşi se dovedesc a fi trufaşi prin 
păcatul minciunii şi al ascunderii, pe care simt să-l facă, şi cad 
sub el mulţime de suflete cuprinse de nepăsare de Dumnezeu 
prin acest păcat. 

Mai întâi trebuie să se vindece de păcatul făţărniciei cel 
ce aude din gura Mea cuvântul care cheamă omul la Dumnezeu 
pentru mântuire. «Inimă curată zideşte întru mine, Dumneze- 
ule, şi duh drept înnoieşte întru cele dinăuntru ale mele şi în- 
toarce apoi faţa Ta de la păcatele mele şi şterge fărădelegile 
mele toate şi-mi dă bucuria mântuirii Tale, Doamne, şi cu duh 
stăpănitor mă întăreşte Tu». Aşa trebuie să înveţe să ceară de 
la Mine cel ce vine la Mine, şi ca să nu Mă mai părăsească 
apoi, căci Eu am spus că pe cel ce vine la Mine nu-1 voi scoate 
afară, dar dacă el Mă părăseşte nu-1 ţin să stea. 

O, păcatul făţărniciei, locuitor în inima şi în fapta creş- 
tinului, Mi-a tăiat din picioare atâţia creştini în tot timpul cu- 
vântului Meu cel de azi peste pământ. Am venit cuvânt pe 
pământ în anul 1955 prin glasul de trâmbiţă, aşa cum scrie în 
Scripturi să lucrez, şi am lucrat să-Mi zidesc un popor care să 
fie numai al Meu şi să nu mai fie al lui creştinul, ca să am şi 
acum ucenici aşa cum am avut acum două mii de ani puţini 
ucenici faţă de multa Mea durere în mijlocul lui Israel cel plin 
de duhul făţărniciei faţă în faţă cu Fiul lui Dumnezeu, neprimit 
de ei din pricina trufiei lor, păcat pentru care s-au folosit atât 
de mult de păcatul făţărniciei. 

O, popor rămas al Meu în urma multului Meu lucru şi 
cuvânt pe vatra neamului român, o, fiilor, am pierdut aproape 
tot rodul pentru care am trudit şi am căutat să lucrez mult încă 
de la începutul cel din anul 1955. A fost împărţit creştinul între 
Mine şi el, căci nu poate omul crede că nu se poate sluji la doi 
stăpâni, că nu poate pentru Dumnezeu împărţit în două. O, 
măcar inima curată să şi-o fi păstrat cel ce dădea să vină şi să 
fie al Meu, dar n-a putut nici aceasta, căci aluatul fariseilor 
dădea rod numaidecât între frate şi frate şi cădea de la Dum- 
nezeu cel ce dădea să vină şi să poată şi să-I dea Domnului 
viaţa sa. 

Iată, vine acum pregătirea cea pentru începutul postului 
cel aspru cu trupul creştinului şi trebuie învăţătură pentru post, 
căci trebuie postit de păcatul făţărniciei mai întâi şi de păcatul 
doririi de sine apoi, iar după aceea pocăinţă multă, şi numai aşa 
să se lucreze vremea postului cel pentru amintirea şi trăirea pa- 
timilor Mele când Eu am fost să-Mi las trupul pe cruce răstignit 
şi să plătesc aşa în locul omului rătăcirea lui de Tatăl Dum- 
nezeu. Pomenim aşadar pilda vameşului şi a fariseului, pe care 
Eu am aşezat-o acum două mii de ani în cartea Evangheliei 
Mele de atunci, şi tot poporul cuvântului Meu să deschidă bine 
ochii pe cuvântul acestei Evanghelii şi să-l rumege mult şi să 
se întrebe mult şi să se îndrepte mult, căci păcatul făţărniciei se 
bagă peste om când găseşte în el lipsa duhului umilinţei. 

O, măi poporul Meu de peste tot, umileşte-te înaintea 
omului cel asemenea ţie pe calea ta cu Mine şi umileşte-te îna- 
intea Mea şi teme -te ca nu cumva să-L pierzi pe Domnul din 
pricina păcatului făţărniciei. O, teme-te de Dumnezeu pentru 
orice faptă rea şi trage-ţi îngerul lângă tine, căci este nevoie de 
multă izbăvire şi mereu. «Străjui-va îngerul Domnului împre- 
jurul celor ce se tem de El şi îi va izbăvi pe ei», aşa este scris, 
şi iată ce face temerea de Dumnezeu, căci cu nepăsarea faţă de 
împlinirea cuvântului învăţăturii Mele nu poate creştinul să 


rămână al Meu, o, nu poate, că vine apoi păcatul invidiei, căci 
cel laş nu se bucură de propăşirea celor ce iubesc pe Dum- 
nezeu, şi iată, păcat din păcat se naşte în inima omului hrănit 
de sus cu atâta cuvânt de învăţătură pentru el. Când vameşul 
se bătea în piept de durerea inimii pentru păcatele sale la uşa 
templului cu faţa plecată de ruşine şi cerând milostivirea Dom- 
nului, fariseul se umplea de îngâmfare şi a zis stând drept şi 
rugându-se: «Iţi mulţumesc, Doamne, că nu sunt ca ceilalţi oa- 
meni, hrăpăreţ şi nedrept şi adulter, sau ca acest vameş, căci 
eu postesc două zile pe săptămână şi dau zecimală din toate 
ale mele». O, dar n-a avut trecere ca şi vameşul acest fariseu, 
căci cel ce se înalţă pe sine va fi smerit, iar cel ce se smereşte 
pe sine va fi înălţat, precum este scris. 

Aşez în mijlocul poporului Meu de azi învăţătură pentru 
lucrarea inimii curate, inimă care-L are pe Dumnezeu în ea. Să 
ia de pe această masă de cuvânt toţi cei ce vor să guste din plin 
această fericire dulce a celor curaţi cu inima, căci cei ce se 
faţămicesc sunt cei ce-şi ascund păcatele, iar cei curaţi cu 
inima îşi arată păcatele lor spre luminarea lor şi spre ştergerea 
lor apoi prin pocăinţă, căci cei ce se smeresc au de câştigat 
plata celor curaţi cu inima din ei. 

O, popor al cuvântului Meu cel învăţător peste tine, o, 
stai aproape de Mine, fiule. Cu ascultarea şi cu iubirea poţi să 
împlineşti tu aceasta. Aceste două lucrări au în ele umilinţa 
duhului în lucrarea omului, iar unde nu este umilinţa duhului, 
se vede aceasta şi se vede bine şi mult, se vede prin purtarea 
cea din afară a omului faţă în faţă cu semenii lui. 

O, fiilor de peste tot ai acestui cuvânt, aveţi grijă să nu 
vă pierdeţi mântuirea, umilinţa duhului, fiilor. Fără ea este urât 
omul. Să nu dorească să fie iubit şi dorit cel ce nu are duhul 
umilit şi inimă curată ca a Mea. Să nu se dea mare cel ce este 
atât de mic din lipsa acestei lucrări: umilinţa duhului. Cel ce 
are prilejul, să înveţe de aproape. Cei din poporul Meu care au 
prilejul să înveţe de aproape şi mereu lucrarea inimii curate şi 
a umilinţei de duh, aceia să înveţe mult, şi mereu să fie primi- 
tori, şi apoi ascultători, iar cei ce învaţă de departe, aceia să 
înveţe şi mai mult, să poată şi mai mult pentru aceste două 
lucrări, care omoară din om păcatul făţărniciei, păcat care 
hrăneşte trufia omului, păcat pentru care omul trebuie să spună 
multă minciună apoi, dar cine a câştigat cerul şi pe Domnul cu 
aşa lucrare de trufie, pentru care omul trebuie să nu spună 
adevărul lucrurilor? 

O, nimeni să nu vadă cu ochii lui păcatul fratelui său, ci 
să ardă în focul rugăciunilor lui tot răul care-i încearcă pe fraţi, 
iar umilinţă pentru păcatele lui să aibă tot creştinul, căci este 
vrednic de umilinţă cel greşit şi mult greşit, şi tot o bucurie să 
simtă el de la duhul umilinţei, şi tot o iubire să se facă şi s-o 
împartă pe ea fără părtinire, şi se vor ierta lui păcatele lui. Amin. 

O, omule, adu-ţi mereu aminte că eşti păcătos, şi stai 
cu părere de rău înaintea Mea pentru păcatele tale, iar ochii 
tăi să nu se ridice să caute păcatele fratelui tău, căci tu ai ne- 
voie de iertare pentru tine, ai nevoie de Dumnezeu, ca să vezi 
în lumină pe fraţii tăi, căci Eu, Domnul, sunt Cel ce ştiu pe 
toţi oamenii şi fac Eu judecată sau nejudecată peste toţi, că al 
Meu este aceasta. 

O, fiilor, umiliţi-vă pentru păcatele fraţilor voştri şi 
puneţi mână de la mână pentru iertarea tuturor, căci Adam a 
greşit în rai prin neascultare şi prin ascundere apoi şi s-a smuls 
din rai prin acestea, iar voi trebuie să nu greşiţi aşa, ci să vă 
umiliţi în toate şi pentru toate, fiilor, şi mereu să lucraţi voi 
această lucrare, lucrarea mântuirii voastre, măi fiilor. O, aveţi 
grijă de voi să nu greşiţi prin făţărnicie, aveţi grijă să nu ajun- 

geţi la acest păcat, şi ajutaţi-vă frăţeşte să vă curăţiţi de toate 
cele ce ies din acest păcat, care pândeşte pe fiecare om, şi te- 
meţi-vă de Dumnezeu, fiilor, ca să poată străjui îngerul Dom- 
nului împrejurul vostru şi să vă izbăvească de lucrul cel 
diavolesc, şi daţi-vă fiecare în mâna celor din jur pentru statura 
voastră şi staţi cu toţii de mână cu cei întrebaţi de Mine pentru 
voi, căci nevegheaţi dacă staţi, vă trebuie apoi făţărnicie, fiilor, 
şi e păcat să ajungeţi să folosiţi aceasta. 

O, nu ieşiţi pe drum, măi fiilor! Pe unde nu este al Meu 
şi al vostru nu ieşiţi voi, cei ce nu vegheaţi pentru această îm- 
plinire. O, nu ieşiţi nevegheaţi, vă rog cu durere aceasta, că Mă 
umplu de durere de la cei ce nu ascultă aşa. Iubiţi cu străşnicie 
însoţirea cea de la Mine cu voi şi nu căutaţi pe întuneric, căci 
atunci când vreţi să nu fiţi văzuţi şi ştiuţi, sunteţi în întuneric, 
sunteţi neiubitori de fraţi şi faceţi deosebire între ei şi voi, măi 
fiilor, şi faceţi de la voi aceasta. De peste tot adunaţi-vă în jurul 
acestei învăţături şi căutaţi să v-o însuşiţi cu sfinţenie, căci ini- 
mii curate îi trebuie multe ca să fie ea curată şi să vadă pe 
Dumnezeu. O, întrebaţi-vă de ce aţi venit după Mine şi răs- 
pundeţi-vă, şi răspundeţi-Mi şi Mie apoi. O, îmbrăcaţi-vă în 
Hristos şi păziţi peste voi această îmbrăcare, căci altfel nu vă 
cunoaşte diavolul că sunteţi ai Mei. 

Fiilor, fiilor, nu umblaţi cu bani pe mână, nu vă îngăduiţi 
aceasta, căci voi sunteţi sub îngrijire şi sub ascultare, măi fiilor. 
O, lipsiţi-vă mai bine de toate, decât să puneţi mâna pe bani. 
Iubiţi sărăcia şi puţinul din toate, iată, iar vă spun aceasta. Dacă 
v-ar trebui ceva şi nu aveţi şi nu avem, bucuraţi-vă şi nu vă 
întristaţi, şi nu uitaţi că Eu am fost sărac şi n-am pus mâna pe 
bani în toată viaţa Mea de pe pământ. O, fiţi asemenea Mie, 
fiilor, căci banul este diavol şi vă dezbracă de frica de Dum- 
nezeu şi de duhul ascultării şi al veghii de peste voi şi al 
umilinţei, fiilor, că are banul putere mult prea rea, mult prea 
mare împotriva copiilor lui Dumnezeu ca să-i dezbrace pe ei 
de Hristos, şi uitaţi-vă la faţa fiilor neascultării din acest popor 
şi care au plecat de lângă Mine şi de lângă voi şi umblă cu 
banul şi sunt conduşi de acest vrăjmaş al cărării omului cu 
Dumnezeu, iar voi îndeletniciţi-vă să fiţi cu mâinile curate, fi- 
ilor, şi liberi de păcat, căci cei ce n-au iubit să fie copii, aceia 
au plecat şi-şi conduc singuri paşii şi doririle. Voi însă fiţi 
cuminţi, fiţi ai Mei şi curăţiţi-vă de voi înşivă prin viaţă săracă 
de cele de pe pământ, căci duhul făţărniciei este cu cei ce au 
doriri multe şi iubiri păcătoase şi multe dedesubturi pentru 
acestea apoi. O, câtă învăţătură, câtă iubire vă împart, iar cel 
ce iubeşte sărăcia iubeşte învăţătura, iubeşte pe Domnul în 
schimbul oricărei doriri, căci rar este omul care are de toate şi 
să nu le iubească şi să nu-i trebuiască pentru că-L iubeşte pe 
Domnul. O, deschideţi cartea Mea cu voi şi vedeţi în ea învă 
ţătura cea mai de la început între Mine şi voi şi îndeletniciţi- 
vă să puneţi peste voi toată împlinirea cărţii, ca să fiţi învăţaţi, 
să fiţi creştini cu carte, fiilor, şi să nu păcătuiţi ca şi cei fără de 
cunoştinţă. O, umiliţi-vă unii pentru alţii, dar pentru lucrarea 
dreptăţii a toate daţi loc adevărului lucrurilor, căci altfel vă 
scrie satana că acoperiţi sub văl păcatul şi creşte păcatul cel 
acoperit şi face pui mulţi apoi şi iau ceilalţi pildă rea, şi trebuie 
apoi făţărnicie pentru aceasta. Voi însă învăţaţi lucrarea inimii 
curate şi curăţirea greşalelor, şi iubiţi pe Domnul din toată 
inima, ca să aveţi inima curată şi dată numai Lui şi să-L vedeţi 
pe Domnul, fiilor. învăţătura Mea de peste voi se duce ca ful- 
gerul peste tot şi prinde rod mult în cei ce-şi doresc mântuirea, 
iar voi să Mă ajutaţi să vin şi să pun povaţa vieţii veşnice mereu 
peste voi, ca să fie aici Dumnezeu-Cuvântul, Care să-l înveţe 
pe om calea, adevărul şi viaţa cu Mine, fiilor. Amin. 


Acum Eu, Domnul, vă mulţumesc pentru că sunteţi 
poporul Meu. Fiţi cu iubire ai Mei, fiilor! Fără iubirea Mea în 
voi nu-Mi puteţi fi fii, nu-Mi puteţi fi moştenitori fără să 
semănaţi cu Mine, cu patria Mea, care seamănă cu Mine prin 
toate ale ei pentru cei ce Mă iubesc cu adevărat şi nu cu jumă- 
tatea, căci nu se poate sluji la doi stăpâni când e vorba să aibă 
omul parte cu Dumnezeu pe pământ şi în cer. O, deschideţi 
larg ferestrele, deschideţi larg inimile voastre ca să se vadă 
înăuntru! Să Se vadă Domnul Stăpân în voi şi să fiţi voi de 
mare preţ şi să-Mi pot lucra cu voi avutul Meu, rod mult, cu- 
vânt de mântuire peste mulţi, căci vine vremea să rodească 
mult şi tot mai mult cuvântul Meu de peste voi şi se vor schim- 
ba mulţi prin puterea cuvântului Meu şi va aduce el multă 
ocrotire peste cei ce Mă vor afla şi Mă vor iubi şi se vor împlini 
în acest cuvânt. 

O, daţi-Mi inimile voastre mereu! De câte ori vă cer, 
deschideţi-Mi larg, fiilor, iar aluatul făţărniciei, această boală 
ruşinoasă să nu se pomenească la voi, ca să pot Eu în voi şi cu 
voi şi pentru voi şi prin voi pe pământ, fiilor, Eu cu puterea 
Mea, cu faţa Mea, cu iubirea Mea duioasă, cu slava Mea dum- 
nezeiască, şi să schimbăm la faţă tot ce este fără Dumnezeu pe 
pământ, şi să fie apoi ca în cer pe pământ, ca în cer, şi tot mai 
mult ca în cer să fie pe pământ, o, fiilor. Amin, amin, amin. 

11/24 februarie 2013 

Duminica fiului risipitor 

Bucuria se zideşte dăruind, iar dăniirea vine de la iubire. încercările 
credinţei dovedesc credinţa omului. Jertfa făcută fără iubire nu are gust. 

A şez duhul mângâierii pe cărarea coborârii Mele 
cuvânt peste pământ şi dau din calea Mea su- 
flarea furtunii care dă să glăsuiască şi să-Mi slăbească puterea 
venirii Mele cu hrană de cuvânt la cei ce iau de pe masa Mea, 
şi-i spun furtunii să se liniştească, şi se va linişti, şi vor putea 
pentru Mine cei ce-Mi sunt cărare. Amin. 

O, poporul Meu, tu eşti născut din acest cuvânt în zilele 
acestea de venire a Mea acum pe pământ. O, fiule, trebuie post 
şi rugăciune pentru orice încercare a slăbirii venirii Mele cu- 
vânt pe pământ şi al mersului Meu cu tine pe cale, şi trebuie 
iubire în toate, măi poporul Meu, căci Dumnezeu este iubire, 
iar tu să-Mi slujeşti cu iubire şi cu răbdare pentru ea, şi fiecare 
să se dăruiască mereu cu tot ce este el, căci iubirea de sine dă 
să-i şoptească omului să se oprească şi lui, iar viaţa care nu se 
dăruieşte este o viaţă fără bucurii şi fără plată, căci bucurie să 
aibă omul, e mare această taină. O, cine să-l înveţe pe om din 
ce să-şi zidească el bucurie pentru el? Ea se zideşte dăruind, 
iar dăruirea vine de la iubire, vine de la Dumnezeu în om, căci 
Eu M-am dăruit cu totul şi n-am socotit nimănui vrednicia sau 
nevrednicia când M-am dăruit deopotrivă celor ce s-au aplecat 
şi se apleacă să creadă în Mine ca să poată primi de la Mine 
dăruirea sa însăşi, pe el însuşi dăruindu-se omul. 

Aşezăm în zi de duminică învăţătură. Aceasta este hrana 
cea de sus: învăţătura cea din gura Mea izvorâtă pentru viaţa 
omului, căci Eu, Domnul Iisus Hristos, le-am dat celor credin- 
cioşi Mie puterea să se facă fii ai lui Dumnezeu şi le-am dat 
iubirea Mea lor ca să aibă ei iubire, şi prin puterea ei să se facă 
fiii ei şi să am Eu popor fii ai iubirii şi să umblu cu ei şi să le 
fiu lor Dumnezeu, precum este scris. 

Se pomeneşte în duminica aceasta pilda tatălui cel cu doi 
fii, unul cu iubire şi cu ascultare de tatăl, iar celălalt cu iubire 
de sine şi cu ascultare tot la fel. Iată, nu este bine să-şi ia omul 
viaţa din mâna Mea şi să şi-o călăuzească singur. Când eşti fiu 

al unui tată şi te smulgi de lângă el şi te duci în lume, tu nu mai 
ai credincioşie nici pentru tine, dar până nu vezi că aşa este te 
duce mintea să crezi că poate fi altfel, numai că bucuriile înşelă- 
toare nu-i ţin omului cald de bucurii, căci ele se sfârşesc curând, 
şi vai celor fără de minte, care nu văd înşelarea aceasta! 

Cel mic dintre cei doi fii ai tatălui din pilda de azi s-a 
dus din casa tatălui său, i-a cerut tatălui drepturile ce i se cuvin 
din averea moştenitoare şi s-a dus şi şi-a făcut singur o altfel 
de viaţă, iar bucuriile i s-au sfârşit într-o zi şi a văzut el că a 
greşit lepădându-şi tatăl din pricina iubirii de sine, şi s-a întors 
apoi să-i ceară tatălui îngăduinţa să-l primească lângă simbria- 
şii care erau la curtea părintească şi să aibă şi el ce mânca din 
munca aceasta. O, dacă el a ajuns să vadă pe viu că a greşit şi 
că nu mai cere nimic decât miluire, s-a dus să-şi mărturisească 
rătăcirea lui, s-a dus la tatăl lui, iar tatăl l-a primit pe cel aplecat 
şi a făcut bucurie în casa lui pentru cel atâta vreme rătăcit de 
casă şi de viaţă. O, dar de ce l-a primit tatăl? L-a primit pentru 
că s-a lepădat de sine acest fiu, care a rătăcit de la iubire şi nu 
i-a mai trebuit apoi nimic, decât milă. 

Iată, trebuie să se lepede de sine cel ce vine după Mine 
când vine, ca nu cumva venind, să nu vină el, şi ca nu cumva 
nevenind, să plece după ce vine să stea. O, ce bine îi este omu- 
lui care poate să se lepede de sine, o, ce bine! Numai unul ca 
acela gustă cu adevărat din plin bucuria vieţii. Dar şi lepădarea 
de sine dacă nu are în aluatul ei iubirea cea din Dumnezeu şi 
duh iubitor de oameni, ea poate să iasă de ruşine când este 
probată. De aceea trebuie învăţătură mereu peste cele bune ale 
omului şi peste credinţa lui, că nu poate omul să-şi facă singur 
credinţă, ci numai încercările credinţei o dovedesc pe ea, iar 
el să-şi dovedească iubirea şi statornicia, ca nu cumva să pă- 
ţească cel credincios ca şi fiul cel mare din pilda tatălui cel cu 
doi fii, pusă la rumegat bisericeşte în duminica aceasta, căci 
fiul cel mare s-a mâhnit adânc de la bucuria cea din casa tatălui 
său în ziua când s-a întors după milă fiul cel mic, recunoscân- 
du-şi el rătăcirea. O, nu e greu să se jertfească omul şi să se 
dăruiască prin toate ale lui, prin tot ce este el, dar dacă nu ştie 
ce gust să-i dea dăruirii lui şi ce lepădare de sine să-i dea, iată, 
se dă de gol lipsa iubirii când ea este încercată în om. 

O, e grea viaţa între cei din lume, după cum este ea şi 
pentru cei din lume, care nu ştiu că este o altă fericire decât 
cea pe care o ştie omul de fericire. Te-am învăţat mereu, po- 
porul Meu, să nu umbli prin lume, fiule. în lume Eu nu Mă mai 
duc. De aceea te-am învăţat şi pe tine să nu te duci, căci lumea 
te goleşte de putere, şi apoi de viaţă, şi apoi de credinţă, că 
peste tot sunt slujitori îmbrăcaţi în piei de oaie şi stau pe la 
răspântii şi sunt plătiţi ca să te pândească pe tine pe drum şi să 
te pedepsească, dezbrăcându-te de veşmântul credinţei tale în 
venirea Mea cea de azi cuvânt peste pământ, iar Eu Mă las 
mereu cuvânt peste tine şi te învăţ lucrarea ascultării, căci Eu 
am lăsat carte multă în mijlocul tău ca să asculţi de ea, măi 
fiule al Meu, şi să faci apoi parte din numărul fiilor ascultării, 
căci masa aceasta trebuie să aibă la ea fii puşi deoparte pentru 
Dumnezeu, pentru sfinţire mereu, şi văd cu durere cât se zbat 
unii să se înstrăineze de cele cerute cu scumpătate ca să fie 
ştiute de cei ce se aleg pentru Mine, Cel sfânt, căci am zis celor 
ce se aleg ai Mei: «Fiţi sfinţi, căci Eu sunt sfânt!». 

O, creştine care te zbaţi să-ţi iei liber mersul prin lume 
şi dorinţe care să te dezbrace de veghea ta cea pentru Dum- 
nezeu, o, fiule, pe calea aceasta trebuie atenţie la mers şi tre- 
buie lepădare de sine. Am dat să mai încerc uneori să Mă 
strecor cu cele ce trebuie să le spun celor ce nu vor să mai stea 
biserică a Mea, dar ei şi-au făcut rost de o linişte a lor, în vreme 


ce Eu nu sunt liniştit de la viaţa lor ieşită de sub călăuză şi 
alipită de proptele şubrede, care nu sunt dintre cei puşi deo- 
parte pentru Mine, iar Eu, Domnul, stau şi Mă uit în gol cu cei 
aşezaţi de Mine pentru călăuzire, veghetori împuterniciţi de 
Mine cu pază din cer pentru paşii şi viaţa poporului Meu cel 
ales Mie, căci nu sunt creştinii deprinşi să le placă cu veghe 
peste ei, să le placă să semene cu Mine, Care nu fac nici un 
pas, nici un lucru, nici o dorinţă care să nu fie din Tatăl şi de 
la Tatăl date Mie să le port şi să le împlinesc sub slava Lui cea 
multă şi sub toată lumina Lui şi a Mea. 

O, iată de ce n-a putut creştinul cel mult umblat cu Mine 
ani de-a rândul şi n-a putut apoi el să ia parte la masa Paştelui 
cel nou, pe care mulţi ani Mi-au trebuit să-l pregătesc să fie şi 
să aibă la masa lui creştini care au umblat cu Mine şi pe care 
i-am învăţat mult, mult cum va fi omul la acest praznic de Paşti 
sfânt, cu popor sfânt la masă şi pus deoparte pentru Mine, pen- 
tru vecii cu Mine, nu numai pentru o vreme, nu cu creştini 
înjumătăţiţi cu trupul şi cu împlinirea cea deosebit cerută a fi 
pentru această masă, şi iată, mulţi au stat cu un picior lângă 
Mine şi cu celălalt lângă lume, şi nu se poate cu jumătatea lân- 
gă Dumnezeu, dar câţi au crezut aceasta? 

O, iată cum se trage omul de la masa fericirii Mele pen- 
tru un popor numai al Meu! îi place mai mult cu cele învăţate 
de el de pe pământ, de la stăpânitorul întunericului acestui veac 
trecător şi care şi-a întins peste tot marfa lui ca să-i atragă spre 
ea pe cei ce sunt ai Mei ca să nu mai fie ei ai Mei, ci să-i în- 
cânte ca să le îndulcească inima şi voinţa spre cele puse înain- 
tea tuturor oamenilor condamnaţi să le placă lumea cea 
trecătoare, şi apoi să-Mi spună creştinul că de nevoie se duce 
şi umblă pe tărâmurile lăsate afară, nevegheat de nimeni dintre 
cei puşi de veghe pentru poporul Meu, neîmputemicit de Mine, 
netrimis de Mine să meargă aşa cum împuternicesc Eu pe cei 
ce merg, dar nu pentru ei merg. 

O, fiule hrănit cu mila Mea cerească, o, cum nu ţi-a 
plăcut să fii copilaş ca să ai împărăţia Mea şi bogăţiile ei fără 
de margini şi să nu ai tu împărăţia ta şi voia ta, sau împărăţia 
lumii pusă înaintea ta şi pe unde te porţi de zor de câte ori ţi-e 
dor, că dacă nu ţi-ar fi dor ţi-ar fi frică să te duci şi să te tot 
duci ca să tragi îngerii din cer după tine şi să plângă ei pe urma 
ta şi să sufere cu jale îngerii din cer pentru lipsa mersului tău 
cu lumină pe cale. 

O, v-am adunat pe voi, pe cei în care am nădăjduit, aşa 
cum am nădăjduit şi în cei care au plecat de la masa Mea cu 
voi, creştini care să-Mi stea curaţi de toate cele de pe pământ 
la masa Mea cea nouă, la ospăţul vinului cel nou, promis vouă 
de la începutul cuvântului Meu prin trâmbiţa Mea Verginica, 
făgăduit că va veni, că va fi la voi vremea praznicului sfânt, 
trup şi cuvânt Domnul la masă cu poporul cel ascultător şi ales 
Mie, iar dacă v-am adunat, vă spun durerea Mea. 

O, dacă în mulţi iubirea se schimbă, e dureros pentru 
Mine. începe creştinul cu iubirea, cu credinţa, cu credincioşia, 
şi se face apoi împotrivitor şi loveşte din părţi cu nemulţumire. 
O, ce durere! O, ce să fac sub această durere? O, de ce are 
creştinul pretenţie la Dumnezeu? De ce să n-aibă Domnul 
pretenţie la el? O, cât de urât şi cât de jos cade dragostea aceea 
părută între creştin şi Dumnezeu, după ce creştinul îşi îngăduie 
deşertăciuni pieritoare, învăţându-se cu ele şi chiar cu Dum- 
nezeu pentru ca să nu-L mai poată asculta şi urma! Ba ajung 
să Mă şi urască, să se şi despartă de Mine aceştia. Dar cei ce 
păstrează dragostea, aceia sunt mulţumiţi cu ea şi o dau Mie 
toată, iar Eu le dau lor, le dau mângâierea pe calea lor cu Mine 
şi-i ajut să se păstreze în dragoste mereu, căci cu Mine nu se 

poate altfel dragostea între om şi Mine, nu se poate ca între om 
şi om, unde ea se învecheşte, se urâţeşte, se stâlceşte de la păcat 
şi nu mai are frumuseţe şi prospeţime ca şi cea din cer. 

Iată, lucrul pentru Domnul este ca o şcoală, ca o învăţă- 
tură, ca o jertfa, ca o dragoste de Domnul şi de aproapele, ca 
toţi să fie una, iar cine nu poate aşa, unul ca acela nu ştie, nu 
învaţă ce este viaţa cu Hristos şi ce aşteaptă ea de la om. Am 
pus învăţătură bună pe masa Mea cu tine, poporul Meu. Cei ce 
iau de la tine învăţătura Mea se îndulcesc cu ea, se mângâie cu 
ea, se hrănesc cu ea, se îmbracă întru ea şi aşteaptă şi ei biruinţa 
Mea peste lume, căci Eu încă o dată va fi să biruiesc lumea, şi 
prin poporul Meu cel ascultător voi face aceasta. Amin. 

Acum vă aşez în duhul mângâierii pe voi, pe toţi. Vă 
trimit îngeri mângâietori, tămăduitori de dureri de suflet şi de 
trup, iar voi întăriţi-vă în iubirea cea pentru Mine unii de la 
alţii şi toţi laolaltă să doriţi la fel în toate câte sunt de împlinit. 
Eu sunt Cel ce stau la cârma oricărei furtuni care ar da să vă 
slăbească pacea şi mersul, iar voi întăriţi-vă întru Mine cu 
credinţă tare, fiilor, căci totul este cu putinţă celui cu credinţă 
în Mine. O, mângâiaţi-vă şi ajutaţi-vă unii pe alţii la greul cel 
de suflet şi cel de trup şi toţi să vegheaţi pentru toate cele ce 
sunt de lucrat fie cu duhul fie cu mâna, şi în toate să fiu Eu în- 
ceput şi sfârşit, cuvânt şi faptă împlinită, fiilor. Iată, vine 
soarele şi încălzeşte văzduhul. Prindeţi puteri. Eu, Domnul, vă 
oblojesc mereu ranele şi dorul şi aşteptarea şi vă dau puteri şi 
vă dau sănătate trupului şi sufletului, fiilor. Fiţi credincioşi şi 
cereţi de la Mine mers înainte cu tot cuvântul Meu în faţă, cu 
toată venirea Mea, căci ea nu va sta din mers şi din lucru, şi 
Eu sunt Cel ce împlinesc aşa. 

Vă cuprind în braţe şi vă mângâi, căci inimile vă sunt 
slăbite, dar Eu sunt Cel ce vă întăresc pe voi, şi vă veţi întări, 
fiilor. Mereu, mereu Eu, Domnul, am biruit pentru voi, pentru 
mersul Meu cu voi. Mereu, mereu vom birui şi vom fi biruitori. 
Amin. 

Veseleşte-te, Ierusalime, de Cel ce te-a zidit pe tine şi 
laudă numele Lui, căci Domnul iubeşte pe poporul Său, pre- 
cum este scris. Amin, amin, amin. 

Iar voi, fiilor care n-aţi ascultat frumos de cuvântul Meu 
ca să se împlinească el peste voi după planul Meu, o, puneţi 
genunchii şi fruntea la pământ şi adânciţi-vă în rugăciune şi în 
pocăinţă şi luaţi de la sfinţi glasul rugăciunii lor şi spuneţi-Mi 
cu lacrimi: Nu avem inima plină de durere ca să Te căutăm, 
Doa mn e. Nu avem nici pocăinţa, nici umilinţa care întorc pe 
fii, şi nici lacrimi nu avem, căci ni s-au întunecat vederea şi 
credinţa, şi toate amintirile cu Tine le-am dat uitării şi s-a răcit 
inima noastră. Ci Tu să Te scoli pentru noi şi să ne insufli duhul 
pocăinţei şi nedezvinovăţirea păcatelor noastre prin învinuirea 
altora pentru salvarea noastră, ci fa-ne să Te căutăm pe Tine, 
şi întăreşte apoi în noi chipul Tău, căci Te-am părăsit şi am 
ieşit de la Tine şi ne-am înstrăinat de Tine şi de oile turmei 
Tale, în a căror inimă strălucesc descoperirile Tale, Doamne, 
şi mângâierea cea pentru osteneli şi necazuri răbdate, căci harul 
Tău este mult şi mare, şi fa-ne Tu, Doamne, părtaşi milei Tale 
pentru cei ce, căindu-se, Ţie se supun. Amin. 

18 februarie/3 martie 2013 

Duminica înfricoşatei judecăţi 

Domnul este ca o dădacă stăruitoare, care îl îndeamnă pe om spre 
poruncile vieţii. Omul a făcut din Făcătorul lui Judecătorul lui. 

F ace vouă, celor ce auziţi cuvântul Meu când el 
vine şi se aşează în cartea sa cea de azi ca să fie 


împărţit celor ce îl iubesc pe el şi îl au de pâine pentru suflet! 
O, pace vouă, şi împărţiţi pe Dumnezeu, că mulţi aşteaptă 
coborârea Mea în cuvânt şi mulţi se uită pe fereastră ca să-l 
vadă venind la ei şi mulţi ţin calea cuvântului Meu când el vine 
spre ei ca să se dea lor şi să-l aibă la căpătâi cuvânt al vieţii, 
cuvântul lui Dumnezeu peste pământ. 

O, pace vouă, celor ce Mă luaţi de la cei ce Mă primesc 
şi Mă împart apoi vouă! O, ascultaţi de cuvântul vieţii veşnice 
dacă el ajunge la voi! El este plin de iubire şi de milă şi de pu- 
tere pentru voi, că e greu pe pământ. Sunt Domnul Iisus Hris- 
tos, şi Mă trimite Tatăl Meu Savaot la voi cuvânt pe pământ. 
Pe vatra neamului român îmi am sălăşluită ieslea de coborâre 
şi cobor în ea cuvânt şi ia fiinţă în cartea sa cuvântul Meu. O, 
iată ce milă şi ce minune! O, iată ce mângâiere! Nu este mân- 
gâiere pentru om în afară de Dumnezeu, dar vrea omul să în- 
ţeleagă aceasta şi să fie plin de dor şi viu apoi pentru Domnul? 

Eu, Domnul, după ce l-am zidit pe om am avut grijă 
să-l învăţ ce să facă şi ce să nu facă, dar a pătruns apoi în inima 
lui bucuria cea străină de Făcătorul lui. Am simţit strâmtorare 
în inima lui apoi şi Mă strângea locul Meu din el şi nu-Mi 
găseam pacea înăuntrul omului, căci el se dăduse la neascultare 
de Domnul şi la păcatul acesta tot mai mult, până ce grădina 
raiului şi-a văzut duşmanul, căci omul n-a mai căutat cu Dum- 
nezeu, ci cu ascunderea de El. Atunci legea raiului s-a ales pen- 
tru Domnul, iar legea omului s-a ales pentru om şi a căzut omul 
din rai, şi s-a întins apoi pe pământ neamul omenesc, fii şi fiice 
ale omului zidit de Dumnezeu, şi au fost ei ca şi părinţii lor pe 
pământ din unii în alţii. 

Am dat apoi veste sfântă omului şi am coborât pe munte 
înalt şi am scris cu degetul pe piatră porunca iubirii de Dum- 
nezeu şi am dat oamenilor poruncile vieţii, căci ei se abătuseră 
de la calea vieţii. Pentru cei ce iubesc pe Dumnezeu am zis: 
«Să iubeşti pe Dumnezeu, omule, din toată inima şi cugetul şi 
sufletul tău, şi să iubeşti pe aproapele tău ca pe tine însuţi!», 
iar pentru cei ce nu iubesc pe Dumnezeu am dat porunci îm- 
potriva păcatului, pe care oamenii îl făceau şi îl fac în fel şi 
chip din pricina nedragostei de Dumnezeu, şi am zis: «Omule, 
să nu furi, să nu mărturiseşti strâmb, să nu ucizi, să nu prea- 
curveşti, să nu doreşti ce nu-i al tău!», şi am spus acestea ca 
să-l ajut pe om. Ca o dădacă am fost peste om atâtea mii de 
ani, şi am lucrat cuvântul Meu peste pământ prin vase alese 
pentru Mine şi nu l-am părăsit pe om după ce el s-a dat spre 
păcat din pricina neiubirii lui de Dumnezeu. O, ca o dădacă 
stăruitoare sunt şi azi şi stau tot timpul cu ochii pe pământ ca 
să-l văd pe om şi să-l îndemn pe cale, căci calea lui e plină de 
păcat, şi apoi de primejdii de la păcat, de la diavol, căci păcatul 
este diavolul care se ascunde de Dumnezeu, şi se ascunde în 
om. Eu însă sunt Cel ce străpunge inima şi rărunchii omului, 
şi nu este între cer şi pământ nimic ascuns de ochii Mei, şi iată 
ce fac: După două mii de ani de la venirea Mea pe pământ, prin 
trup de Fecioară facându-Mă Om ca să pot să vin în calea omu- 
lui şi să-Mi dovedesc dumnezeirea, după cum am şi făcut 
aceasta, o, iată, vin iar, vin cuvânt pe pământ şi stau cu el în 
calea omului şi-i grăiesc duios şi rugător şi îl îndemn să-şi 
înţeleagă obârşia, să vadă de unde vine, de unde se trage şi ce 
are de făcut pentru întoarcerea la Tatăl lui, la Dumnezeu, la iu- 
bire, căci Dumnezeu este iubire din cer, iubire ca în cer, nu ca 
pe pământ, iar omul nu mai cunoaşte obârşia iubirii şi ia de la 
diavol iubire murdară, iubire cu care îl trădează pe Dumnezeu, 
şi cum să fac să-i dau să vadă el aceasta? 

O, vin cuvânt în calea ta, omule. Adu-ţi aminte de Mine! 
Aştept în urma ta să Mă cunoşti de Dumnezeu al tău. Iată, ai 

făcut din Făcătorul tău Judecătorul tău. Stau pe scaunul jude- 
căţii faptelor tale şi le pun pe ele de-a dreapta Mea sau de-a 
stânga, iar tu vei trage acolo unde ele se adună după felul lor. 
Nu poţi să te ascunzi în tine sau în om, nu poţi să te ascunzi de 
Dumnezeu. Nu poţi să Mă ucizi ca să nu mai fiu, ca să nu mai 
ştiu şi să nu-ţi mai văd depărtarea ta de Mine. O, adu-ţi aminte 
de obârşia ta! Omul a fost lucrul mâinilor Mele şi am trudit 
când l-am zidit după ce am făcut cerul şi pământul pentru ca 
să-i fie de podoabă şi să se bucure omul de cele ce mărturisesc 
pentru Mine înaintea lui, şi am ostenit dându-le înfăţişare, şi 
apoi M-am odihnit de truda duhului şi a trupului Meu, căci Eu, 
Domnul Iisus Hristos, am fost de la început trup, aşa cum este 
Dumnezeu, şi după Dumnezeu l-am făcut la chip şi la ase- 
mănare pe om. 

O, primeşte-Mă, omule, când bat să Mă primeşti! în- 
toarce-te la obârşia ta! întoarce-te, până nu-ţi vor scrie faptele 
tale locul tău cel veşnic, căci omul este păcătos şi nu va avea 
bucurie de la păcat. 

Stau pe scaunul slavei şi-i grăiesc omului şi sunt încon- 
jurat de oştirile îngereşti, precum este scris în Scripturi vederea 
slavei Mele. însăşi gura Mea a spus despre ziua când voi sta 
de vorbă cu toţi oamenii, şi am spus acum două mii de ani: 
«Când va veni Fiul Omului întru slava Sa şi toţi sfinţii îngeri 
cu El, va şedea El atunci pe tronul slavei Sale şi se vor aduna 
înaintea Lui toate neamurile şi-i va despărţi pe unii de alţii 
precum desparte ciobanul oile de capre şi va pune oile de-a 
dreapta Sa, iar caprele de-a stânga, şi va zice celor de-a dreap- 
ta Lui: „Veniţi binecuvântaţii Tatălui Meu, moşteniţi împărăţia 
cea pregătită vouă de la întemeierea lumii, căci voi M-aţi iubit 
în cei mai mici ai Mei, făcându-le lor mângâiere", şi va zice a- 
poi şi celor de-a stânga: „Duceţi-vă de la Mine, căci v-aţi făcut 
parte de blestem, de focul cel veşnic gătit diavolului şi îngerilor 
lui, căci nu M-aţi iubit în cei prea mici ai Mei", şi aşa vor 
merge ei la locul pedepsei lor veşnice, iar cei drepţi vor merge 
la viaţa veşnică». Aşa am grăit Eu acum două mii de ani şi a 
rămas cuvântul Meu pe pământ. Să-şi măsoare omul statura şi 
statul faţă de aceste două spuse ale Mele pentru neamul ome- 
nesc şi să-şi trezească inima şi conştiinţa dacă voieşte, că nu e 
de joacă, şi e de luat aminte la glasul gurii Mele de peste om. 

Vine vremea cea pentru suflet, vine vestea cea pentru 
patimile Mele cele suferite pentru om acum două mii de ani şi 
vine vreme de post de cincizeci de zile pentru trezirea sufletu- 
lui şi pentru spălarea trupului cel plin de păcat în om. Pilda cea 
pusă înainte acum de sfinţii bisericii Mele încă din vremile din- 
tâi ale neamului creştinesc de pe pământ, această pildă este 
aşezată acum, mai înainte de vremea postului, ca să lucreze ea 
la vreme peste sufletele oamenilor. O, de-ar lua aminte oame- 
nii! Cuvântul Meu cel de atunci are în el mila şi dreptatea. Eu 
pe toate le-am descris omului ca să le ştie el şi să se aleagă sin- 
gur, căci aşa i-am spus omului în rai, i-am spus ce să facă şi ce 
să nu facă şi a ales singur apoi, şi a ales să se despartă de Dum- 
nezeu prin neascultare şi apoi prin păcatul ei. Dar să ia aminte 
oamenii, căci cuvântul Meu cel de atunci şi cel de acum stă 
faţă în faţă cu ei şi e vremea să ia ei aminte. Eu ca o dădacă 
stau în faţa lor şi le arăt calea şi le spun pe unde să meargă şi 
cum să petreacă, şi iată, de aceea vin acum cuvânt pe pământ, 
şi de n-aş mai veni aşa cum vin, ar fi şi mai greu de om, dar 
este scris să vin, şi de aceea vin. Vin şi stau pe scaunul slavei 
Mele, înconjurat de toate oştirile îngereşti şi scriu pe pământ 
judecata faptelor omului, şi cum s-ar putea să nu fac aceasta 
când este scris să vin şi să împlinesc aşa? 

O, fii ai oamenilor, o, neam al lui Adam cel zidit de mâ- 


na Mea din pământ şi din suflare de viaţă, o, ieşiţi în întâm- 
pinarea Mea, căci stau pe tronul slavei şi grăiesc vouă şi sunt 
înaintea voastră cu judecata faptelor. O, auziţi-Mă! Cuvântul 
Meu vine în calea voastră ca să vă dea putere să vă faceţi prin 
el fii ai lui Dumnezeu ca să scăpaţi de judecata cea pentru 
fapte, căci omul nu lucrează pentru Dumnezeu sau pentru om 
pe pământ, ci numai pentru sine, şi este păcat aceasta şi se 
strânge la plata cea pentru păcat. O, ascultaţi glasul Meu şi 
faceţi pace între voi şi Dumnezeu. Eu, Domnul, vă chem: pre- 
gătiţi-vă salvare! Vă ies în cale ca să vă sprijin Eu, căci v-aţi 
pierdut puterea să vă întoarceţi la Tatăl Dumnezeu. Am Eu de 
împlinit această filă de Scriptură ca să-i atrag la Tatăl pe toţi, 
dar câţi din ei vor vrea să creadă şi să caute cu ascultare de cu- 
vântul Meu şi să se întoarcă şi să se dea Mie ca să-i dau Eu pe 
ei Tatălui curăţaţi de păcat şi albiţi prin sfinţenie pentru ziua 
slavei Mele ca să-i am nu numai pe toţi îngerii lângă tronul 
Meu, ci şi pe toţi oamenii să-i am, dar nu pentru rostirea peste 
ei a cuvântului judecăţii cea cu durere, ci pentru slava Mea cu 
ei, slavă ca a îngerilor Mei. 

Eu, Domnul, sunt vasul milei Tatălui Savaot pentru tot 
omul, căci îi este dor lui Dumnezeu de om. O, spălaţi-vă viaţa 
în acest vas, că Mă fac râu de cuvânt, apă curăţitoare pentru 
voi. Veniţi, o, veniţi şi faceţi-vă curaţi prin spălare în acest râu 
al vieţii, ca să vă pot spune şi în ziua Mea de slavă: «Veniţi 
binecuvântaţii Tatălui Meu şi moşteniţi împărăţia cea gătită 
vouă de la întemeierea lumii!». Când Eu am întemeiat lumea 
am întemeiat şi raiul şi toată legea lui cea sfântă, unde nu în- 
căpea moartea cea prin păcat, dar omul cel aşezat în rai n-a 
rămas moştenitorul raiului, căci s-a tras afară pentru păcat, 
pentru neiubire de Dumnezeu s-a ales el, şi de atunci plânge 
după el iubirea cea părăsită de el, plânge raiul, plânge Dum- 
nezeu după om, şi se face cuvânt lacrima Mea pe urma omului 
şi-l strig să Mă audă şi să Mă ia în casă şi să-i fiu lui Stăpân 
şi Mântuitor. 

O, câtă iubire îi trebuie omului ca să se întoarcă la Mine 
şi câtă ură pentru păcat, ca să poată să se smulgă din această 
rădăcină şi să vină să-l aşez Eu în grădina cea gătită de la în- 
temeierea lumii pentru cei iubitori de Dumnezeu! 

O, cercetaţi-vă mult, voi, cei ce iubiţi calea cu Dum- 
nezeu şi v-aţi ales să mergeţi pe ea! Cercetaţi-vă iubirea şi 
faptele ei, că este scris să aibă fapte pentru Mine cei binecu- 
vântaţi ai Tatălui Meu. Sculaţi-vă în picioare bine şi mereu pen- 
tru faptele cele de-a dreapta Mea, că mulţi din cei buni cu 
inima fac fapte şi la dreapta şi la stânga şi nu ştiu ce fac şi nu 
ştiu unde-şi strâng, căci se împart, şi le trebuie învăţătură lor 
ca să ştie să nu-şi facă adunătură spre cele ce nu sunt strânse 
la Domnul şi la sfinţii Săi moştenitori împărăţiei slăvite, în care 
Domnul este împărat. 

O, fiţi blânzi şi smeriţi cu inima, voi, cei care v-aţi ales 
şi vă alegeţi cu cei de-a dreapta Mea! Fiţi numai pentru Mine, 
voi, cei ce v-aţi ales pentru Domnul şi pentru iubire, căci iu- 
birea îşi are soţii ei! Fiţi dulci ca Dumnezeu! Nu răspundeţi 
răului cu rău, ci cu bine şi cu pace şi cu iubire, ca să slăbească 
răul şi să fie înghiţit de bine, că mult rău este pe pământ, şi tre- 
buie să apună puterea şi fapta lui. Amin. 

Iar tu, poporul Meu, împarte-Mă când vin la tine cuvânt 
pe cărarea dintre Mine şi tine, că nu te pot lăsa flămând de 
duhul vieţii, fiule. O, cel ce nu mănâncă de la Dumnezeu nu 
mai are putere, şi nu mai am nici Eu în el putere pentru Mine. 
O, hrăneşte-te cu Dumnezeu mai mult şi tot mai mult şi în- 
dulceşte-te mult, ca să Mă pot îndulci de la tine, fiule, că multă 
fiere şi oţet îmi dau fiii oamenilor şi Mi-e dor de putere de la 

tine şi pentru tine de la Mine apoi. O, ai grijă de iubirea dintre 
tine şi Mine, dintre frate şi frate prin lepădare de sine, şi caută 
să se vadă la tine această mântuitoare lucrare, care te păstrează 
în duhul smereniei de sine, şi ai grijă de gând, măi poporul 
Meu, şi apoi de cuvântul gurii, măi fiule. Numai cu dulce să 
vă hrăniţi unii pe alţii, dulce din Dumnezeu şi din voi, iar 
această sănătate să Mi-o daţi şi Mie, căci sunt numai în durere 
de peste tot de pe pământ, şi Duhul îmi suspină cu jale, fiilor. 

O, vine vremea postului. Aveţi grijă de cuvinte, măi fi- 
ilor. Să intre şi să iasă din voi cuvinte dulci ca mierea şi să vă 
hrăniţi şi să hrăniţi aşa, şi veţi avea putere multă pentru toate 
cele pentru cer lucrate, şi pe pământ aşezate de voi, iar Duhul 
Meu stă cu voi mereu şi vă veghează mereu, şi daţi-vă veghii 
Lui, măi fiilor. 

O, am aşezat în carte cuvânt pregătitor pentru venirea 
vremii postului şi vă rog pe voi să vă îndulciţi unii pe alţii cu 
puterea Mea, care vine la voi cuvânt, şi din care voi să faceţi 
faptă mereu, şi veţi fi binecuvântaţii Mei, de-a dreapta Mea 
stând, aşa cum Eu de-a dreapta Tatălui sunt pentru că fac voia 
Lui, lucrările Lui, iar Tatăl Se sprijină cu Mine precum Eu Mă 
sprijin pe voi cu lucrările Tatălui, date Mie să le lucrez cu voi, 
şi împreună să lucrăm noi, să lucrăm Tatălui, o, fiilor. Amin, 
amin, amin. 

25 februarie/10 martie 2013 

Duminica izgonirii lui Adam din rai 

Credinţa este darul lui Dumnezeu dat omului cu inima curată, 
învăţătură pentru statură sfântă în vremea postului. Grăirea lui 
Adam, omul cel întâi zidit. 

F ace multă, pace şi putere din cer pentru cărarea 
coborârii Mele cuvânt pe pământ! îmi găsesc 
străjerii la veghe, îmi găsesc cărarea sub voia Mea şi Mi-i întă- 
resc Eu, Domnul, pe cei ce-Mi sunt cărare. 

Eu sunt Cel ce sunt. Chiar dacă pentru mulţi Eu nu sunt, 
căci sunt ei, Eu sunt Cel ce sunt, şi mai mult nu le spun lor, 
căci nu le-ar fi de ajuns oricâte le-aş spune, fiindcă cei ce vor 
să fie ei, acelora nu le ajunge nici un fel de adevăr adevărat, 
căci duhul doririi de sine este mare când el stăpâneşte în om. 

Eu sunt Cel ce sunt. Le este de ajuns acest adevăr celor 
ce Mă văd şi Mă cunosc pe Mine Domn şi Dumnezeu al lor. 
O, să ţină de saţ sufletului şi credinţei tale în Mine şi în ade- 
vărul Meu de peste tine şi în lucrarea Mea cu tine, măi poporul 
Meu. Te hrănesc mereu, mereu cu mult cuvânt, ca să te am 
hrănit şi îngrijit mult, că scump este Mie cel ce crede în Mine 
fără nici o greutate pentru credinţă şi fără prea multă dovadă a 
atotputerniciei Mele, căci credinţa este darul Meu dat omului 
cel cu inima curată, la care trage Dumnezeu, şi care cu mult 
uşor trage ea la Mine, căci este curată, şi vede bine curăţenia 
omului şi vede mult şi întreg, şi ştie să aleagă. 

Iată, este scris peste neamul creştinesc de pe pământ în 
ziua aceasta zi de lăsat de sec de mâncări grase şi gustoase şi 
dorite de trup. Acum şapte zile se zice că a lăsat sec omul creş- 
tin de mâncatul de came, iar azi se zice că ar lăsa sec de mân- 
catul de brânză şi de ouă până la praznicul învierii Mele, dar 
se zice doar, căci cine să-l înveţe pe om adevăratul post, 
adevărata viaţă aşezată de sfinţii şi de părinţii cei hrăniţi cu 
Duhul Meu, de au lăsat ei pe pământ ordine cerească şi mân- 
tuitoare şi scrisă ca să fie ea cunoscută şi iubită apoi de cei ce 
se mândresc că sunt creştini, că sunt botezaţi în Hristos şi îm- 
brăcaţi întru El? O, e greu aceasta pentru omul cel botezat cu 
numele Meu peste el. Este tras omul spre toate ale lumii şi este 


ispitit de ele la orice pas şi ceas, iar celor ce pierd darul cre- 
dinţei din pricina neascultării de Dumnezeu, acelora nu le mai 
trebuie mult ca să-şi risipească toată statura cea creştinească 
şi să primească peste ea plata neascultării, plata necredinţei lor. 

O, popor al cuvântului Meu, tu nu mai ai zi de lăsat de 
sec de came, de brânză şi de ouă, căci tu ai ascultat de Mine şi 
ţi-ai călugărit hrana şi haina şi gusturile şi trupul tot şi te-ai dat 
Mie casă şi împărăţie. Ai însă şi tu legare pentru untdelemn în 
vremea acestei vremi de post. O, bucură-te şi te veseleşte din 
toată inima şi cugetul şi sufletul tău, şi să fii aşa în tot acest 
timp şi să ştii cui dai bucuria şi veselia ta, căci Mie trebuie să 
Mi le închini, şi să încununezi cu ele dragostea ta de Dum- 
nezeu, alegerea ta de partea Mea, măi poporul Meu. De aceea 
te rog, ai grijă de cuvinte, ai grijă de purtare sfântă, ai grijă, 
fiule, de dragoste pentru acestea, că începe acum o vreme 
sfântă foarte, şi trebuie bine împletită cu pacea a toate câte tu 
vei lucra şi vei aduce Mie. Te îndemn să fii harnic cu sufletul, 
dar şi cu trupul, căci tmpul le poartă pe toate şi are nevoie de 
răscumpărare, iar pentru această răscumpărare trebuie trudă 
multă, nu puţină, ci multă lucrare trebuie. 

O, fiilor, să nu vă văitaţi pentru trup, să nu-i căutaţi în 
voie, că este nevoie de mare nevoinţă cu tmpul, fiindcă tmpul 
l-a scos pe om din rai, din casa pe care i-am făcut-o Eu omului 
încă de la întemeierea lumii, de l-am aşezat în fericirea ei şi 
i-am dat să împlinească în ea legea fericirii, legea raiului, de 
care omul trebuia fără de cârtire să asculte, dar n-a ascultat 
omul, şi greu se mai plăteşte neascultarea de Dumnezeu, măi 
poporul Meu. Această teamă a căderii din ascultarea de Dum- 
nezeu, să vă fie ca o trezie veşnică, o, fiilor, că iată, omul n-a 
stat treaz pentru ea şi şi-a pierdut-o, fiilor. O, să nu se ia omul 
unul după altul pentru neascultare de Dumnezeu, că iată ce 
s-a întâmplat în rai dacă s-au luat unul după altul pentm neas- 
cultare cei doi! 

Pomenim în duminica aceasta izgonirea lui Adam din 
rai, aşezată ca pildă de înţelepciune sfântă peste neamul creşti- 
nesc la începutul vremii de post de cincizeci de zile în întâm- 
pinarea praznicului învierii Mele dintre cei morţi. O, ce pildă 
plină de durerea zilei aceleia când omul a căzut din rai! Cel ce 
nu se pune în pielea celui căzut atunci din rai, unul ca acesta 
nu se recunoaşte în acela şi nu se va trezi din somnul sufletului 
său şi va rămâne dormind în nepăsare, fugind de Dumnezeu, 
aşa cum a dat Adam să fugă după ce a adormit adânc faţă de 
neascultarea lui de Făcătorul lui. 

Hai să punem masă de înţelepciune şi să stăm la ea în 
ziua aceasta sfântă şi să luăm putere sfântă pentru ascultare de 
Dumnezeu Făcătorul. Voi, cei ce-Mi sunteţi aproape popor al 
cuvântului Meu, pe care Eu Mă sprijin cu lucrările Mele cele 
de azi pe pământ, şi voi, cei ce primiţi cuvântul vieţii prin îm- 
părţire de aici ca să-l faceţi şi voi faptă peste voi, o, hai să 
prânzim şi să prindem putere sfântă din cer, căci Dumnezeu 
este în cer şi vine pe pământ cu cerul, cu toţi cei din cer, căci 
vai pământului şi locuitorilor de pe el dacă n-ar fi Domnul cu 
ei pe pământ! 

O, apropiaţi-vă şi ascultaţi. După ce Dumnezeu a făcut 
omul după chipul şi asemănarea Sa, i-am dat lui lucrare, i-am 
dat să asculte de Dumnezeu şi să lucreze şi să păzească aşa 
raiul, care i-a fost dat de casă a sa, cu Domnul împreună în ea 
şi nu altfel. O, n-a voit aşa omul. S-a văzut împuternicit de 
Mine peste cele date lui în îngrijire şi s-a vrut stăpân deplin şi 
a dat să Mă gonească pe Mine afară şi să rămână el. Odată cu 
dorul lui de stăpânire s-a trezit acest rău în cele ale facerii prin 
cuvânt şi au ascultat ele de om, aşa cum duhul cel rău născut 

în om a intrat în şarpe şi a slujit şarpele gândului omului şi l-a 
slăvit pe om, şi a părăsit facerea Mea ascultarea de Mine şi a 
ascultat de om, şi s-a făcut în rai neascultare de Dumnezeu şi 
a început apoi frica cea pentru neascultare şi pentru ascundere 
şi lupta cea împotriva Celui de Care îi era de-acum frică omu- 
lui, lupta omului împotriva Mea, ura lui asupra Mea, când el 
trebuia să aibă în el dragostea Mea, iar când dragostea se 
schimbă în ură, duhul satanei poate totul pentru desfiinţarea 
Mea din om. O, a văzut apoi lumea îngerilor păcatul omului 
asupra Mea, dorul lui de stăpânire peste toate mai mult decât 
Mine, şi chiar peste Mine stăpânire, şi s-a făcut satană această 
uneltire a omului, slujită de îngeri, şi de atunci îngerul slujitor 
omului şi ceata lui ademenesc omul în fel şi chip ca să-l pedep- 
sească, fiindcă au căzut prin el aceşti îngeri, au căzut de lângă 
Dumnezeu şi-şi văd căderea şi se răzbună pe om, pe viaţa lui 
cea de veci cu Dumnezeu. 

O, popor al venirii Mele la tine, şi voi, cei ce Mă luaţi 
din acest izvor, care curge de aici spre voi ca să vă hrăniţi cu 
el, o, fiilor, M-a dat judecăţii, M-a dat în judecată omul în rai, 
a spus că Eu sunt vinovat pentru neascultarea lui, şi au dat apoi 
vina unul pe altul cei doi, şi pe şarpe apoi, dar vina era dată pe 
Cel ce i-a făcut pe ei bărbat şi femeie şi M-au dat judecăţii din 
unul în altul şi au rămas ei apoi unul pentru altul, dar nu şi pen- 
tru rai. O, dacă s-ar fi pocăit cu fruntea în jos de neascultarea 
lor, ce bine le-ar fi fost lor, ce bine şi Mie şi lor şi îngerilor 
căzuţi la gândul înălţat în ei deasupra puterii şi scaunului Meu 
de slavă peste cer şi pământ! 

O, în ziua aceasta îndemn Eu, Domnul, cu părintească 
milă pe toţi cei care ridică duh şi cuvânt de judecată asupra lu- 
crului Meu şi a lucrărilor Mele de pe pământ şi a celor ce le 
poartă pe ele în numele Meu şi le spun lor aşa: orice păcat mai 
poate avea scăpare spre iertare dacă omul are pocăinţă întreagă 
pentru el şi nu împărţită, dar păcatul cel care loveşte în Duhul 
Sfânt, Făcătorul a toate în toată clipa pe pământ şi în cer, e greu 
de iertat acest păcat, căci este scris hulă acest păcat. îndoiala 
în cuvântul Meu cel de ieri şi cel de azi este hulă, nu este mai 
puţin decât hulă. Nu mai vorbim de cele ce se nasc din această 
îndoială: cârtirea, nemulţumirea, ura, duhul minciunii, vorbirea 
de rău, trufia, pedepsirea pentru acestea peste cei urâţi şi bârfiţi 
şi în fel şi chip dispreţuiţi, acestea toate sunt datul în judecată 
a celor ce sunt priviţi aşa. O, ce să le spun Eu, Domnul, la cei 
ce fac acestea peste cei ce-Mi sunt azi purtători de Dumnezeu 
şi de cuvântul Meu cel de azi? O, ce să le spun Eu lor, decât 
să-i rog să nu judece aşa cum pe Mine M-a judecat Adam în 
rai şi M-au dat în judecată din unul în altul cei doi? O, ce să le 
spun, decât că am spus acum două mii de ani că toţi cei ce 
judecă au şi fost judecaţi prin aceasta. 

O, voi, cei ce daţi să loviţi cu dispreţ şi cu apăsare peste 
cei ce-Mi poartă lucrarea, după ce voi M-aţi părăsit sub greu, 
ascultaţi ce vă spun: Nu este voie la creştini să vorbească de 
rău, să învinuiască, să judece, să clevetească, să dispreţuiască, 
să se nemulţumească apăsând prin acestea. O, nu este voie cu 
Dumnezeu să facă omul credincios acestea, iar dacă le face 
L-a părăsit prea greu pe Dumnezeu şi toată legea dragostei şi 
toată frica cea pentru plata cea cuvenită acestora. M-a dat 
judecăţii în rai omul şi a dat să Mă gonească afară şi să rămână 
el şi poftele lui, însă al Meu este totul, al Domnului este pă- 
mântul, al Domnului este cerul, ale Domnului sunt toate, şi El 
este Stăpânul, şi se judecă cu Mine cel ce se ridică la judecată 
cu lucrările Mele. 

Mă doare de la cei ce Mă judecă pentru lucrarea venirii 
Mele cuvânt peste pământ, judecând ei în fel şi chip peste cei 


ce-Mi poartă venirea şi pe toate ale ei. O, cât dispreţ, cât duh 
de judecată, câtă părăsire din partea lor, câtă înjosire asupra 
celor cu care-Mi duc crucea Mea cea de azi! O, cei ce fac toate 
acestea celor prea mici ai Mei, prin care Eu merg azi din greu 
cuvânt peste pământ, aceia Mie îmi fac toate, şi cu Mine se 
ridică ei la judecată, şi zi şi noapte plăsmuiesc nemulţumiri şi 
pretenţii cei ce M-au părăsit după ce au stat cu Mine pe cale, 
iar acestea aduc apăsare Duhului Meu Cel din cer şi Cel de 
pe pământ. 

Voi sta în faţa durerii, voi sta Eu, şi-Mi voi ocroti aşa 
lucrarea Mea şi locul Meu de pe pământ şi pe poporul Meu. 
Voi sta să dea în Mine toţi cei ce dau cu ce apucă să dea, căci 
ei nu se pocăiesc, nu lasă fruntea jos pentru păcatele lor prin 
care Mă oropsesc şi Mă înjosesc, şi sub care Eu Mă bag ca să 
le port şi ca să-Mi ocrotesc mersul şi biruinţa Mea, fiindcă Eu 
sunt Cel ce sunt, şi sunt plin de putere mare, de care omul 
dezbrăcat de Dumnezeu nu se teme, aşa cum nu s-au temut cei 
ce au dat să dea în Mine şi în mersul Meu cel de azi ca să Mi-1 
oprească, dar au dat în ei şi nu în Mine. 

O, nu pot să am bizuinţă pe omul cel nestatornic până 
la sfârşit. Nu pot pe cale cu cel şovăielnic, şi nu poate calea 
Mea pe ea cu cei şovăitori şi nepotriviţi pentru ea, căci Adam 
a fost respins de legea raiului când el a călcat peste ea cu inima 
din el. Am intrat în jale şi în disperare când am văzut purtarea 
lui din rai şi M-am dus să-l fac să vadă ce-a făcut, dar numai- 
decât el s-a ascuns în sine şi unul după altul, crezând că se 
poate. O, nu, căci Dumnezeu este lumină şi dreptate, dar dacă 
omul nu s-a pocăit că L-a supărat pe Dumnezeu, s-a smuls sin- 
gur din braţul Meu şi a căzut pe pământ şi şi-a făcut voia în 
voie apoi şi a plătit mereu apoi pentru ea, şi a plâns omul şapte 
mii de ani pentru neascultarea lui, şi plânge omul, chiar dacă 
el nu-şi înţelege plânsul său. 

Să se facă auzit acum glasul cel plin de plâns al omului 
cel zidit de mâna Mea şi care a căzut din rai după ce Eu l-am 
zidit pe el. Amin. 

O Bunule şi Milosule Stăpân şi Făcător al 
^meu, o, Doamne al meu, m-ai luat la 
masa Ta de azi ca să spun eu neamului omenesc acest adevăr 
adevărat. Plânge raiul, de şapte mii de ani şi mai bine plânge, 
din ziua când eu, omul, am fost înlăturat din el pentru voia mea 
cea fără Dumnezeu pentru ea, şi plânge omul, Doamne, plânge 
duhul omului, plânge de atunci şi până azi, şi numai eu, numai 
eu, Doamne, port şi simt puternic şi nemângâiat acest plâns al 
omului, căci omul este ameţit ca şi mine în rai când am gândit 
să Te gonesc pe Tine afară şi să rămân eu stăpân, iar Tu supusul 
meu. O, nemernicia mea, o, neascultarea mea la aceasta m-a 
tras. Acum, la sfârşit de timp, mi-ai dat mângâierea şi cuvântul 
Tău peste mine şi văd cu putere şi cu durere vremea aceasta 
lungă şi multă, peste care atât de mult a stricat neascultarea 
mea. O, slavă Ţie şi slavă puterilor cereşti că aţi biruit şi aţi 
adus salvare celor ce se pocăiesc, Doamne! O, slavă milei Tale 
dumnezeieşti, Doamne! 

O, să nu postească ai Tăi cu nemulţumire şi cu gândul la 
mâncare şi cu greu, ci să postească cu duhul iertării frate pentru 
frate, căci cine nu va ierta fratelui greşalele, nici Tatăl Dum- 
nezeu nu va ierta greşalele lui. O, să nu uite ei să postească 
senini cu inima şi cu faţa şi cu pântecele, căci făţărnicia care 
sluţeşte feţele celor ce postesc ca să se arate că postesc, aceasta 
este plata lor, plată de la lauda de sine şi de la făţărnicia cu care 
ei se hrănesc. O, numai Tatăl este Cel ce vede şi Care răsplă- 
teşte în ascuns celor ce se înfrânează de la bucate bune şi de la 
bogăţii, căci omul trebuie în cer să-şi aibă averea sa, nu pe 


858 


Cuvântul lui Dumnezeu 


pământ, unde este mâncată de timp şi de furi şi de molii, căci 
cea din cer nu se strică, fiindcă nu pătrunde în ea răul şi duş- 
manul, iar omul care-şi adună în cer, îşi are şi inima în cer, căci 
Tu l-ai învăţat pe om că unde este comoara sa, acolo va fi şi 
inima sa. O, eu ştiu aceasta, Doamne, căci am pierdut comoara 
mea în rai când mi-am luat inima din Tine şi mi-am pus-o la fe- 
meie şi nu la Tine cum Tu mi-ai zidit-o să tragă ea, şi durerea 
mea e lungă de şapte mii de ani şi mai bine, şi e grea durerea 
despărţirii de Dumnezeu, şi n-are cine să-i spună omului în afa- 
ră de mine durerea despărţirii de Dumnezeu, durerea inimii 
omului care pentru inima sa se desparte de inima Ta, iar Tu 
nu-i poţi juca în strună celui ce face aşa cu Tine, căci Tu eşti 
Cel ce ai făcut cerul şi pământul, şi nu omul este cel ce le-a 
făcut. Un fir de praf este omul care dă să se lupte cu Tine, pre- 
cum o slavă a Ta este omul care se luptă să fie numai al Tău în 
toată mulţumirea sufletului său înaintea Ta, iar eu n-am putut 
în rai să pot aşa, şi am plătit apoi cu lacrimi fără de mângâiere 
nedreptatea mea pentru Tine atunci când m-am vândut trufiei 
cea împotriva Ta. 

Voi, cei ce daţi să luptaţi împotriva lui Dumnezeu pentru 
voi înşivă, o, lăsaţi armele jos, lăsaţi nemulţumirea, lăsaţi trufia 
cea pentru ea, cârtirea şi grăirea de rău, duhul cel cu dispreţ 
împărţit peste fraţi, judecata şi toate ale ei, şi luaţi în braţe şi 
în inimă dorul şi duhul de pocăinţă pentru păcatele voastre, şi 
nu uitaţi că nu vă vor fi iertate păcatele voastre dacă voi nu 
veţi ierta din inimă oricui vă greşeşte vouă ceva. Nu uitaţi voi 
însă, o, nu uitaţi că unui adevărat creştin al lui Hristos nu-i 
poate greşi nimeni, că nu este nimeni vinovat pentru el, ci nu- 
mai el când este vină, căci vina este în om, nu este în afara 
omului, nu, niciodată. Vă spun această durere eu, căci eu am 
suferit în rai această înşelare şi am crezut că este în Dumnezeu 
greşeala sau că este de la unul la altul între noi, cei doi, bărbat 
şi femeie, dar n-a fost aşa, ci în mine a fost greşeala toată, şi a 
căzut ea apoi pe tot neamul omenesc, şi mă căiesc acum înain- 
tea Domnului şi plâng cu bucuria mângâiată, că a venit Dom- 
nul pe pământ cu venirea Sa cuvânt de pregătire a neamului 
omenesc pentru ziua judecăţii făpturii, şi că eu, Adam, omul 
cel zidit de Dumnezeu, am, prin venirea Sa la poporul Său de 
azi în neamul român, am iertarea promisă şi îngăduinţa să 
grăiesc omului ieşit din mine din unul în altul că Domnul este 
Cel Atotputernic şi singur Stăpân în cer şi pe pământ pe vecii, 
iar omul este dator lui Dumnezeu cu viaţa lui, cu ascultarea şi 
cu iubirea cea pentru acestea, ca să se arate faţa raiului pe 
pământ şi ca să se odihnească apoi de aşteptare toată făptura, 
toată zidirea lui Dumnezeu, de la început şi până la sfârşit şi 
până la slava care nu va mai sfârşi, ci pe vecii va fi, iar peste 
ea, Domnul împărat, El şi tot neamul Lui cel ascultător şi iertat 
prin pocăinţă mare şi ridicat prin puterea ei la rang de fii şi 
moştenitori ai raiului, grădina mea cea de la început, spre care 
eu privesc şi plâng, căci locul din care Domnul a făcut trupul 
meu din pământ este pus sub apăsare, sub durere de la cei ce, 
ca şi mine în rai atunci, se ascund de Dumnezeu şi nu caută cu 
duhul pocăinţei, ci cu duhul judecăţii şi al apăsării din părţi şi 
al dispreţului peste cei rămaşi, dar Domnul este Stăpânul fa- 
cerii Lui, şi nădejdea este El şi toată lucrarea Lui cea de la în- 
ceput şi până azi pentru salvarea omului păcătos. 

O, vino, Doamne, vino cu sfinţii şi Te sălăşluieşte în toţi 
oamenii şi curăţeşte-i pe ei de toată întinarea şi mântuieşte-i, 
Doamne, pe ei pe toţi apoi! Amin. 

© aceasta voiesc Eu, Domnul, şi am ascul- 
tat cu duioşie cuvântul celui zidit de 
mâna Mea din pământ. O, aceasta să voiţi şi voi, toţi cei care 


auziţi glasul Meu şi vă hrăniţi din gura Mea, dacă veţi putea 
să Mă lăsaţi să vă fiu Stăpân. Amin. 

Binecuvântare aşez Eu, Domnul, peste cei ce încep vre- 
mea postului de bucate după puterea iubirii şi a credinţei lor, 
dar să ia toţi aminte că dacă nu vor fi blânzi şi smeriţi cu inima 
şi cu tot cuvântul gurii apoi, nu vor posti după adevăr, căci din 
prisosul inimii grăieşte gura, şi nu altfel, şi aşa se vede ce are 
ea, ce comoară este în ea şi unde are ea strânsura sa. 

Binecuvântare aşez peste tine, poporul Meu de la izvor, 
şi peste cei din cetăţile hrănite cu Duhul Meu de aici. 

Binecuvintez aparte pe cei ce suferă cu Mine loviturile 
date Duhului Meu şi duhului lor, că e greu şi dureros de purtat 
defăimarea acum de la cei ce odinioară mergeau pe cale cre- 
zând şi mulţumind aşa pentru iertarea Mea de peste ei. Binecu- 
vintez mereu coborârea cuvântului Meu şi locul Meu de 
coborâre, în care aceştia se lovesc, ca şi mulţi alţii care nu ştiu 
ce înseamnă acest nou aşezământ, aşezat de cuvântul Meu pe 
pământ. 

O, fiţi mulţumitori, fiilor primitori de Dumnezeu. Fiţi 
rugători Tatălui, Care vă dăruieşte pe Fiul şi pe Duhul Sfânt. 
Cereţi Lui în numele Meu ocrotirea toată şi ajutorarea în toate, 
şi fiţi cuminţi, o, fiţi cuminţi, căci cu furtunile grăiesc Eu, nu 
voi, fiindcă în Mine, nu în voi lovesc ele când ies să bată. Eu, 
Domnul, întotdeauna Mi-am ocrotit poporul şi lucrarea şi am 
stat în faţa a toată încercarea, şi aşa voi sta până la sfârşit. Să 
nu se plângă nimeni înaintea Mea. Cine este omul ca să se 
plângă? Omul trebuie să se pocăiască mereu, nu să se nemulţu- 
mească înaintea Mea. Eu sunt Domnul şi trag din greu cu voi 
la carul venirii Mele pe pământ cuvânt ca să înnoiesc lumea şi 
toată facerea. Cei necredincioşi gândesc şi socotesc ca oa- 
menii, căci ei nu iubesc ca Dumnezeu şi iubesc ca oamenii şi 
de aceea n-au pace. 

Voi, puteri cereşti şi toate oştirile de sus, ocrotiţi lucrarea 
Mea şi venirea Mea şi pe poporul cuvântului Meu şi pacea 
coborârii Mele. Aceasta poruncesc Eu, Domnul, vouă. Amin. 

Ia aminte, cerule, când Domnul grăieşte! Ascultă, pă- 
mântule, cuvântul gurii Mele! Cei ce se răzvrătesc înaintea 
Mea din pricina păcatelor lor nu sunt copiii Mei, aşa este scris. 

Iar Eu, Domnul, voi paşte pe poporul Meu şi nu se vor 
clătina în veac cei ce locuiesc în Ierusalim şi-Mi sunt ei munte 
de Sion, muntele Meu cel sfânt, în care Eu şi cu ei ne avem 
locuinţa, ne avem sălaşul. Amin, amin, amin. 

4/17 martie 2013 

Sărbătoarea sfinţilor patruzeci de mucenici din iezerul 

Sevastei 

Cel ce vine la Domnul pentru Domnul, şi cel ce vine la Domnul pen- 
tru sine. învăţătură pentru iubire şi dăruirea ei fără răsplată. 

obor în sărbători, cobor cuvânt peste pământ ca 
să-Mi hrănesc poporul şi ca să-i grăiesc lui, căci 
sunt Cuvântul lui Dumnezeu, Care grăieşte din Tatăl. 

O, cobor în sărbători, căci este scris despre Mine să vin 
cu sfinţii, în zeci de mii însoţindu-Mă ei întru venirea Mea cu- 
vânt pe pământ. Se poate să nu împlinesc Eu pe cele proorocite 
ca să le săvârşesc? Eu, Domnul Iisus Hristos, aş coborî mereu 
pe pământ pe calea cuvântului Meu, căci am avut grijă să-Mi 
pregătesc cale şi să vin, precum este scris, dar iată, abia în 
sărbători grăiesc, căci sunt purtat din greu cu venirea Mea de 
cei ce Mi-o poartă, şi iată, grăiesc şi sfinţii lângă Mine, căci 
aceasta este plata lor: să judece lumea, precum este scris, să 

judece pe îngeri, şi cu mult mai mult pe cele ce par a nu se voi 
judecate şi umblat la ele când este vorba de privirea Mea peste 
om şi peste cei ce în numele Meu vieţuiesc laolaltă spre bucu- 
ria Mea. 

Nimeni să nu se alăture laolaltă cu oştiri creştineşti pen- 
tru întocmirea poporului Meu de Nou Ierusalim, nimeni decât 
cei care numai pentru Do mn ul fac aceasta, iar cine face cu alt 
gând această venire a sa la Domnul, acela este slab, precum 
slabă şi mică îi este haina sa de nuntă la masa cea frăţească, 
cea duhovnicească, cea pentru Hristos cu fraţii Săi. 

Pace ţie, popor al cuvântului Meu! Ai grijă de simţirea 
inimii şi a credinţei tale, ai grijă, fiule, ca să poţi să fii dăruitor 
şi ca să ştii tu bine care îţi este dorirea venirii tale la Do mn ul. 
O, se cunoaşte cel ce vine pentru sine, precum se cunoaşte bine 
cel ce vine pentru Domnul. Cine vine pentru Domnul uită de 
sine şi se preface în har şi în dăruire cu mulţumire şi preţuieşte 
mult calea Domnului şi pe însoţitorii ei. Cel ce vine pentru sine 
face multe supărări, multe apăsări, multe dureri, multe pretenţii 
apoi, multă trufie, şi din acestea se nasc cuvinte Iară cer în ele 
şi fapte trufaşe, care se vor a fi premiate aparte, căci unui aşa 
om îi este de ajuns mulţumirea de sine faţă în faţă cu cei din 
jurul lui şi îşi este de ajuns el. La această lecţie trebuie mult să 
se oprească şi mult să înveţe tot fiul acestui cuvânt, tot cel care 
ia din gura Mea cuvântul Meu când el vine şi se aşează pe 
pământ în cartea sa. 

O, cei ce iubesc ca omul aşteaptă răsplată, aşteaptă să li 
se plătească mai mult iubirea, ca şi cel ce a lucrat de dimineaţă 
până seara pentru un dinar, asemenea celor ce au lucrat numai 
la sfârşitul zilei tot pentru un dinar, iar cei ce iubesc ca Dum- 
nezeu iubesc şi atât, iubesc pe Dumnezeu, nu pe ei înşişi după 
ce vin ei cu Dumnezeu pe cale. 

O, nu e cu iubirea ca şi cu orice altă lucrare. Fiilor, fiilor, 
cu iubirea este altfel. Ea este cea care dăruieşte, nu cea care 
primeşte că dăruieşte. Nimeni să nu Mă înjuge la o plată pentru 
că vine pe cale cu Mine. Nimic nu trebuie să primească cel ce 
se dăruieşte, decât pe Dumnezeu, pe Care trebuie să-L merite 
îndeajuns în toată clipa. Când altceva aşteaptă iubirea şi 
dăruirea ei, omul nu va rămâne pentru Domnul şi cu Domnul, 
ci va scoate sabia şi îşi va cere cu camătă ceea ce a dat iubirea 
sa. îi este de ajuns pe sine însuşi unuia ca acela, şi spun cu 
durere mare această durere a Mea, că mulţi au dat să-şi piardă 
cununa cea pentru iubire şi pentru credinţă, fiindcă mult au 
crezut ei că valoarea lor este mare şi de mare preţ, dar acest 
gând este diavolul trufiei, gând care le este de ajuns celor ce 
nu ştiu să-şi câştige pe vecii cununa lor cea pentru Dumnezeu. 

O, nu face parte din darurile cele duhovniceşti ceva din 
cele plăcute diavolului, ceva născut din diavol în om, şi pierde 
omul cununa iubirii şi a credinţei dacă nu are cine să-l înveţe 
iubirea şi dăruirea ei. O, popor hrănit din gura Mea cu mult cu- 
vânt, roagă-te Tatălui să-ţi înmulţească harul înţelepciunii de 
sus, căci cel ce vine să fie al Meu trebuie să se schimbe cu totul 
şi să înţeleagă bine apoi ce face venirea lui pe cale cu Mine. 

O, fiule, stau înaintea ta cu sfinţii, măi poporul Meu. Se 
sfiesc oştirile de sfinţi, cu care Eu vin şi stau la masă cu tine şi 
cu ei, se sfiesc când privesc la tine, la cel de azi popor al cu- 
vântului Meu coborât pe pământ pentru om. între ei au acum 
zi de aducere-aminte cei patruzeci de mucenici care au dat pen- 
tru iubirea Mea iubirea lor şi trupurile lor, după ce au fost ame- 
ninţaţi că-şi vor pierde haina de ostaşi ai gardei împărăteşti 
dacă nu se vor lepăda de iubirea lor de Dumnezeu. Ei însă au 
mărturisit lepădarea de sine cu totul şi au rostit numele Meu şi 
iubirea lor cea pentru Mine şi dorul lor nestăvilit al nedespăr- 


ţirii de Mine şi au ales să pătimească dispreţul celor ce n-au 
fost aleşi de ei în schimbul Meu. 

O, cei ce sunt orbiţi de îngâmfare chiar şi înaintea lui 
Dumnezeu, aceia nu pot purta să se lase biruiţi. Erau în iezerul 
cel îngheţat mucenicii pomeniţi azi şi au fost bătuţi cu pietre, 
dar pietrele se întorceau şi loveau ca de moarte pe cei ce arun- 
cau în iubirea lor de Dumnezeu. Chiar comandantul care dădea 
ordinele pentru lovirea şi nimicirea ucenicilor Mei, chiar şi 
acela a primit înapoi piatra aruncată şi i-a sluţit piatra faţa şi 
gura, dar el tot vârtos a rămas, căci aceasta face în om diavolul 
îngâmfării, care îl înfierbântă şi mai mult pe cel îngâmfat în 
sine. Iubirea mucenicilor însă nu a dat nici un pas înapoi, ci 
numai înainte, numai spre vecie, nesocotind ea pe cele ce dă- 
deau să-i stea ei împotrivă. 

Iată, trebuie să se schimbe cu totul cel ce se dă Domnu- 
lui iubire, căci altfel îi este zadarnică venirea sa pe cale cu 
Mine. Cel între cei patruzeci, care s-a înfricoşat de apa cea rece 
din iezer, s-a lăsat încântat, săracul, de baia cea caldă adusă 
spre ispitire asupra slăbiciunii iubirii ostaşilor mucenici dacă 
ar fi vreunul slab, şi a pierdut cununa lui din ziua aceea a cu- 
nunilor, a pierdut-o cel slab, căci cununile s-au grăbit să co- 
boare peste mucenici, însă locul celui lepădat s-a umplut la loc, 
şi un alt ostaş de pe margine s-a lăsat spre credinţă şi spre iu- 
bire în clipa aceea şi nu s-a ştirbit numărul celor patruzeci de 
mucenici ai acelei minunate privelişti a mărturisirii lui Hristos, 
Cel iubit de mulţi, dar numai de cei ce se leapădă de sine ca 
să-L iubească pe El pentru viaţa lor cea de veci apoi cu El şi 
cu fericirea Lui pentru cei ce-L iubesc. 

învaţă, poporul Meu, învaţă adânc, fiule crescut la masa 
cuvântului Meu, că Mă doare adânc şi cu usturime de durere 
de la cei ce s-au alăturat, şi care încă şi acum mulţi din ei nu 
înţeleg să nu ceară tribut iubirii lor de Dumnezeu, căci nu Dom- 
nul, ci omul are nevoie de salvare din valuri, iar aceasta se face 
numai dacă omul are odată cu credinţa nădejdea şi iubirea, iu- 
birea, care este steagul ostaşului biruitor, aşa cum ea le-a fost 
de pe pământ şi până în cer celor ce azi sunt veniţi cu Mine la 
masa Mea de cuvânt în mijlocul tău, poporul Meu. Am in. 

N umai pentru iubire, o, numai pentru ea 
este cuvântul pe care-1 punem noi lângă 
Tine la masă, o, Doamne iubit de noi şi atât de cald în noi, de 
nu ne-a biruit apa cea pusă la îngheţarea ei în iezerul rece în 
care am fost noi aşezaţi ca să ne fie încercată iubirea de Tine, 
o, Doamne, dar noi Te alesesem pe Tine în locul nostru şi ai 
intrat în fiecare din noi, Doamne, şi ai stat cald, şi am putut 
pentru Tine chiar şi când a venit clipa să fim ispitiţi faţă în faţă 
cu baia cea caldă adusă de ostaşi ca să părăsim iezerul cel rece 
şi să ne îndulcim de căldura băii calde, dar nu, o, nu, căci iu- 
birea a fost flacără în noi şi nicidecum iubirea de sine, şi ne 
doare de fratele care n-a răbdat pentru iubire, dar locul s-a 
umplut la loc Doamne, căci altul s-a dăruit iubirii şi cununii 
cea pentru ea. 

O, să nu se vadă între fiii poporului Tău pe nicăieri iu- 
bire şovăielnică, Doamne, ci numai răbdare cu iubire, căci Tu 
ai spus celor ce Te iubesc: «Răbdaţi până la sfârşit, până la 
fericirea răbdării». O, răbdarea este iubire, Doamne. Vai celor 
ce nu le este iubire răbdarea lor! Să se cerceteze în toată fiinţa 
lui fiecare din fiii şi fiicele poporului cuvântului Tău, ca nu 
cumva în vreme de încercare pentru iubirea lor de Tine să-şi 
piardă aşteptarea, să piardă cununa pentru că sunt ai Tăi, pentru 
că Te-au ales, pentru că Te-au iubit. Să-şi încerce fiecare fiinţa 
ca să vadă dacă Te iubesc, dar mai cu seamă să se lase încercaţi 
în iubire şi în curăţenia ei, că nu este loc şi stare în care Tu să 

nu fii şi să nu vezi toate şi să nu ştii toate. Şi spunem aşa pentru 
că omul este deprins, săracul, să se pitească şi să încerce alt 
adevăr al lucrurilor faţă în faţă cu semenii săi, şi aceasta numai 
din pricina duhului trufiei din om şi al iubirii de sine, Doamne. 

O, fii şi fiice ale acestui măreţ cuvânt al venirii Domnu- 
lui cu sfinţii în oştiri la voi, o, căutaţi adânca înţelepciune a lu- 
minii Domnului. Este ceva ascuns pentru lumina Lui, când El 
a făcut cerul şi pământul şi toate la lumină? Voim să vă aşezăm 
iubirea. Pentru ea vă trebuie mereu învăţător, ca la şcoală. Fără 
învăţător ea se schimbă în îngâmfare, în trufie, şi altfel nu 
păţeşte cel fără de învăţător mereu pentru iubirea lui de Dum- 
nezeu. O, deschideţi-vă mintea şi gura şi întrebările înţelepciu- 
nii, căci înţelepciunea este cea care vrea mereu şi care întreabă 
mereu pentru ea, pentru ca să fie ea, pentru ca să aibă omul, 
iar altfel omul este ca şi şcolarul care se strecoară în banca cea 
mai din spate ca să nu înveţe, ca să nu scape de neînţelepciune, 
dar voi nu căutaţi, o, nu căutaţi ca şi cei care pier şi se duc de 
la Dumnezeu prin această lipsă de înţelepciune. Nu-i vedeţi 
voi pe cei care au luat din sine părere bună despre ei mai mult 
decât sunt ei, nedreaptă această părere, şi notă mare, de ei înşişi 
pusă lor, chiar şi peste alţii despre ei înşişi, o, nu-i vedeţi unde 
i-au dus îngâmfarea şi mulţumirea de sine a fiinţei lor, care s-a 
trufit faţă în faţă cu numărul celor de pe cale cu Domnul prin 
acest cuvânt sfânt? Iată-i, se strâng aceştia uneori la bacanale 
ca să uite că vor da răspuns lui Dumnezeu, pe Care L-au crezut 
şi L-au iubit. Iată-i, se îmbată cu propria lor fiinţă şi pot prin 
aceasta, zic ei. Domnul însă nu rămâne păgubit şi- Şi păstrează 
numărul Lui de fii şi pune la loc şi umple golul şi merge Dom- 
nul cu putere pe cale şi merge cu poporul Său. 

Fiţi vii cu totul şi pentru tot ce are Domnul de împlinit 
cu voi, fiilor. Fiţi cununa noastră, a sfinţilor care am mărturisit 
prin timp pe Domnul şi care aşteptăm acum cu toţii pe cei din 
urmă, care vor încununa iubirea de Domnul şi răbdarea cea 
pentru ea a sfinţilor Lui. Amin. 

Iar Tu, Doamne al nostru şi al lor şi al celor ce se vor da 
Ţie pentru iubirea de Tine şi nu de ei, o, dă-le lor harul cel în- 
mulţitor de iubire, dă-le, Doamne, să poată, căci răbdarea celor 
din cer aşteaptă după ei de şapte mii de ani, de când omul cel 
neascultător a pierdut locul său din rai din pricina trufiei lui 
asupra Ta, o, Doamne Făcător. Şi-Ţi dăm noi acum să-Ţi pui 
Tu numele Tău peste grăirea noastră cea de azi, căci Tu ne-ai 
fost învăţător pe pământ, şi tot aşa ne eşti, Doamne, şi în cer 
acum. Amin. 

F ace vouă, mucenici mărturisitori prin du- 
reri şi prin ispitiri ale iubirii voastre de 
Dumnezeu! Da, îi trebuie învăţătură iubirii de Dumnezeu a 
celor ce vin să fie cu Mine pe pământ, şi în cer apoi, şi îi trebuie 
înţelepciune iubirii. Frumoasă şi sfântă v-a fost înţelepciunea, 
căci aţi ales cu totul pe Domnul şi a putut El totul pentru voi şi 
aţi biruit pentru El şi pentru slava Lui, iar acum aveţi slava 
Mea cunună a iubirii voastre pentru Mine şi venirea Mea cu 
voi cuvânt peste pământ ca să judecăm lumea, căci aşa este 
scris să lucrăm, să stăm pe scaune şi să judecăm lumea pentru 
necredinţa ei. Amin. 

Slava Mea cu tine este cuvântul Meu cu tine, măi 
poporul Meu, iar slava ta cu Mine să fie iubirea ta cea pentru 
Mine, că veşnică este această cunună, şi ai grijă s-o ai şi cum 
s-o ai şi cum s-o porţi şi cum s-o veghezi şi cum să se vadă ea 
de pe pământ şi din cer, căci cei din cer privesc atent iubirea ta 
de Dumnezeu şi ţi-o veghează de pe pământ şi din cer şi 
lucrează cerul cu tine, fiule. în zi de sărbătoare de sfinţi ţi-am 
dat ţie iubirea Mea, iar tu în toate zilele şi nopţile să iubeşti pe 


Domnul Dumnezeul tău şi să înveţi mereu cum să-L iubeşti, 
că de lângă tine trebuie să Mă înveţi şi să Mă urmezi, căci Eu 
lângă tine sunt şi-ţi păstoresc tainic tot mersul tău cu Mine ceas 
de ceas, clipă de clipă, şi este scumpă măsura Mea cu care te 
măsor, şi scumpă să-ţi fie şi ţie şi să nu o dispreţuieşti pentru 
tine însuţi. Aceasta te învăţ Eu în ziua aceasta sfântă, iar tu 
să-Mi arăţi că înţelegi şi că eşti copilul Meu, că eşti al Meu şi 
că Eu sunt al tău, Domn şi Dumnezeu al tău, o, poporul Meu. 
Amin, amin, amin. 

9/22 martie 2013 

Duminica întâi a Postului Mare, a ortodoxiei 

Grăirea Domnului către mai-marii de peste turma creştină a nea- 
mului român. îndemn la pocăinţă. 

€ u frică de Dumnezeu, cu credinţă şi cu dragoste, 
aşa trebuie să stea înaintea cuvântului Meu cei 
care caută după el ca să-şi apropie de Dumnezeu viaţa lor. Eu, 
Domnul, Eu le spun lor aceasta, Eu, Cel ce cobor pe pământ 
cuvântul gurii Mele, cuvântul Meu cel de azi, şi fericiţi sunt şi 
vor fi cei care nu-şi învârtoşează inima la glasul Meu, care 
străbate văzduhul de la margini la margini când Eu grăiesc, şi 
tresare facerea toată la glasul Meu. Numai omul, o, numai 
omul este necredincios, căci el a părăsit încă de la început, încă 
din rai frica de Dumnezeu, iar fără aceasta omul este necre- 
dincios, până în clipa când aceste păcate îl aduc faţă în faţă cu 
adevărul cel despre Dumnezeu, pe Care omul L-a tăgăduit pen- 
tru sine însuşi ori de câte ori i-a trebuit aceasta, căci omul are 
nevoie să fie liber de Dumnezeu pentru ca să-şi poată face voia 
sa, iar pentru voia sa omul îi face rău lui Dumnezeu în însuşi 
trupul său, ca să n-aibă Domnul viaţă întru el. 

O, bietul omul, o, facerea mâinilor Mele şi a Duhului 
Meu, Care dă suflet omului, o, cât s-a abătut făptura Mea de la 
adevăr, de la Dumnezeu! O, câtă necredinţă, o, câtă nepăsare, 
o, câtă durere aduc acestea Duhului lui Dumnezeu mereu, 
mereu! O, câtă răbdare a avut şi are încă Dumnezeu cu mulţi, 
iar cu mulţi nu mai are, că nu se mai întorc ei la Dumnezeu. 

Pace ţie, popor al cuvântului Meu! Primeşte, fiule, grăi- 
rea Mea şi du-Mă pe umerii tăi mici. Staţi în sfat unii cu alţii 
şi lămuriţi-vă bine pentru lucrarea purtării lui Dumnezeu ală- 
turi toţi, fiilor. Când omul are de lucrat sau de purtat ceva pe 
cale pentru nevoile lui, merge şi-şi înjugă la car boul sau calul 
sau asinul sau alt ajutător vieţii lui şi-i spune celui ce-1 înjugă, 
îi spune: „Apleacă-te!“, sau îi spune: „Primeşte!", după cum 
îşi învaţă el pe cel de ajutor lui şi sarcinilor lui. O, aşa te am 
Eu pe tine, popor purtător de Dumnezeu, dar să te am şi să te 
cer şi să te apleci şi să primeşti pentru Mine şi pentru ca să Mă 
ajuţi ori de câte ori Eu, Domnul, am nevoie de dragostea ta, de 
braţul tău, de cuvântul tău, de sfatul tău cu Mine şi de duhul 
mărturisirii, fiule. O, cum ai putea altfel tu să-Mi fii de sprijin 
Mie şi venirii Mele la tine pentru ca să grăiesc Eu oamenilor 
de pe pământ? O, să nu vii la Mine, să nu fii cu Mine şi să nu 
stai cu Mine pentru altceva, să nu stai pentru tine cu Mine, căci 
Eu sunt sub povara venirii Mele din greu pe pământ şi Mi-ai fi 
povară peste povară dacă ai sta pentru tine cu Mine şi Mi-ai fi 
răceală şi Mi-ai fi durere, căci cel fără de lucru sfânt pentru 
Mine nu Mă poate sprijini. 

I-am cules dintre oameni pe cei ce Mi-au fost ucenici 
acum două mii de ani. Am avut nevoie de sprijin de pe pământ 
când am venit de la Tatăl ca să-Mi desăvârşesc adevărul Meu 
de Dumnezeu adevărat din Dumnezeu adevărat, venit între oa- 
meni, căci am coborât din Tatăl Meu şi M-am născut Om din 

om pe pământ ca să pot să-l îndumnezeiesc apoi pe om şi să-l 
am de frate şi să am fraţi din Acelaşi Tată, că am venit să-i dau 
omului naştere de sus, din Mine, iar Eu sunt din Tatăl, şi am 
lucrarea Lui s-o săvârşesc. 

O, poporul Meu, lucrarea Mea cu tine este să vin pe 
pământ şi să-l îndumnezeiesc pe om, să-l fac asemenea Mie 
înaintea Tatălui, să Mă dau lui, să fiu una cu el aşa cum sunt 
cu Tatăl şi să-l aduc Tatălui de fiu al Său. 

O, deschide Scripturile venirii Mele pe pământ acum 
două mii de ani şi citeşte în ele lucrarea credinţei, măi poporul 
Meu. I-am ales dintre oameni pe cei cu care am umblat din loc 
în loc trei ani şi jumătate, hrănindu-le lor credinţa în Mine şi 
răbdarea cu Mine şi duhul mărturisirii, măi fiilor. Ioan Boteză- 
torul, mărturisind venirea Mea şi dumnezeirea Mea, îi învăţa 
atunci pe ucenicii lui credinţa în Mine. Stătea cu ei şi grăia lor 
despre tainele cele de sus, iar Eu, trecând pe acolo, el a rostit: 
«Iată Mielul lui Dumnezeul», iar când ei au auzit aşa, au pornit 
după Mine. I-am întrebat: «Ce căutaţi?». Căutau să vadă unde 
sălăşluiesc Eu ca să ştie apoi, şi au rămas la Mine în ziua aceea. 
Andrei era unul din ei, iar el i-a spus lui Petru, fratele său: 
«Găsit-am pe Mesia, pe Hristos», şi l-a adus la Mine pe Petru, 
iar Eu privindu-1 în faţă i-am spus pe nume: «Tu eşti Simon al 
lui Iona şi te vei numi Petru». A doua zi am spus şi lui Filip: 
«Vino după Mine!», căci era şi el din aceeaşi cetate cu cei doi. 
La fel ca şi Andrei, Filip l-a găsit pe Natanael şi i-a spus lui: 
«Am găsit pe Cel despre Care a spus Moise şi profeţii, pe Iisus 
al lui Iosif din Nazaret, vino şi vezi!». I-am spus şi aceluia: 
«Te-am văzut mai înainte ca Filip să te cheme la Mine şi eşti 
cu adevărat unul fără de vicleşug în Israel», iar el M-a mărtu- 
risit cu credinţă: «Rabi, Tu eşti împăratul lui Israel, eşti Fiul 
lui Dumnezeu». M-am umplut de dragoste de ei, iar ei de 
dragoste de Mine şi le-am spus lor: «Mai mari decât acestea 
veţi auzi şi veţi vedea şi veţi mărturisi. Amin, amin, zic vouă: 
Veţi vedea de acum cerul deschizăndu-se şi veţi vedea pe în- 
gerii lui Dumnezeu suindu-se şi coborăndu-se peste Mine, Fiul 
Omului!». Am mers apoi la nuntă în Cana şi, văzând minunea 
pe care am făcut-o Eu acolo când se terminase vinul nunţii şi 
când le-am făcut lor din apă vin, l-am cuprins în duhul credin- 
ţei pe mirele nunţii şi M-a urmat şi el. O, aşa Mi-am cules Eu 
pe toţi ucenicii şi au crezut ei în Mine şi în venirea Mea pe 
pământ în vremea lor, după cum era scris în profeţii că voi veni 
şi că se va cunoaşte venirea Mea şi că va fi ea pe pământ cu 
oamenii. O, aşa am lucrat şi azi, aşa Mi-am ales şi azi ucenici 
ai venirii Mele de azi. Aşa cum au crezut cei de atunci şi Mi-au 
urmat, aşa au crezut şi cei de acum şi M-au urmat şi ei, şi 
Mi-am întemeiat Eu pe credinţa lor lucrarea Mea cea de azi, 
lucrarea cuvântului Meu peste pământ şi locul ei de sălăşluire 
şi pe poporul cel credincios acum, şi pe care Eu, Domnul, Mă 
sprijin ca să pot să-Mi trâmbiţez pe pământ cuvântul, cuvântul 
Meu cel de azi. 

Iată lucrarea credinţei şi rodirea ei şi răbdarea cea pentru 
ea, căci credinţa rodeşte, rodeşte fii din fii, iar nerăbdarea şi 
necredinţa rodesc necredinţă, rodesc fii din fii ai necredinţei şi 
stau aceştia în calea Mea şi suflă peste ea durere pentru Dum- 
nezeu, ca şi acum două mii de ani când durere multă îmi arun- 
cau cei ce n-au vrut să creadă adevărul cel despre Mine şi 
Fiinţa Mea, pe Care n-au putut s-o iubească, numai din pricina 
că se iubeau pe sine aceşti necredincioşi. 

Este scris în ziua aceasta peste biserică duminica dreptei 
credinţe, duminica ortodoxiei, cea dintâi duminică din vremea 
postului mare, postul pentru pregătirea celor credincioşi spre 
întâmpinarea amintirii şi prăznuirii învierii Mele dintre cei 


morţi acum două mii de ani. Duminica ortodoxiei, acest nume 
îl poartă prin biserică această întâia zi a săptămânii care urmea- 
ză. O, ce se întâmplă în această zi? Iată, se umblă prin adună- 
rile bisericeşti, se umblă cu pălăria în mână şi se cer bani de la 
cei ce merg la biserică, se cer bani pentru biserică, de la bise- 
rică pentru biserică. Se cer bani pentru catedrala neamului, 
după cum o numesc pe ea mai-marii bisericii ca s-o zidească 
pe ea cerşind bani pentru zidirea ei, căci s-au apucat ei să zi- 
dească o casă mare cu gând să încapă în ea mult norod, de tot 
felul norod, căci unde nu este portar care să spună celor ce intră 
cum se intră pe poarta în care el ar veghea, acolo se intră ori- 
cum şi tot felul de oameni adunaţi. 

Priveşte ochiul Meu dumnezeiesc, priveşte mult la acest 
plan omenesc, în care Eu, Domnul, nu am nimic, aşa cum am 
spus acum două mii de ani că Eu nu am nimic în împărăţia 
acestei lumi, şi tot aşa spun şi azi. N-am nimic, nu-Mi dau nici 
un drept între ei cei ce-şi zic slujitorii Mei ortodocşi, căci ei 
îşi iau şi îşi dau drept numai lor. O, aşa cum Mie nu-Mi trebuie 
casa pe care ei dau s-o zidească în numele Meu şi în numele 
neamului, tot aşa nici lor nu le trebuie, că nu asta le-ar da lor 
mântuirea. O, dar pentru cine dau ei s-o facă? Pentru duhul 
slavei deşarte lucrează ei, nu pentru duhul umilinţei Mele, nu, 
nicidecum, şi cer pentru aceasta bănuţul omului de rând, căruia 
nu-i dă nimic, nici măcar ajutor pentru mântuirea sufletului lui, 
căci n-au în lucru grija de suflete slujitorii ortodoxiei, ci numai 
grija să-şi strângă lor şi slavei lor deşarte, slavei de la oameni. 

O, de ce faceţi voi aceasta? Grăiesc? Eu, Domnul, vouă. 
O, al cui duh stăpâneşte peste voi? Voi ştiţi cum am lucrat Eu 
şi ucenicii Mei cei de atunci. Nu trebuie case înalte şi mari ca 
să se roage omul lui Dumnezeu pentru iertarea păcatelor lui şi 
pentru mântuire. Omului îi trebuie pe Dumnezeu, nu casă pen- 
tru Dumnezeu. O, tot aşa aştept şi de la cei credincioşi Mie. în 
duh şi în adevăr aştept Eu slujire şi nevoire, nu în case pom- 
poase şi obositoare tare pentru sufletul smerit ca şi al Meu. O, 
cum de-aţi uitat voi că Eu n-am putut să intru în case pompoase 
şi mândre la vedere şi care-1 trag pe om din braţele umilinţei 
de duh? O, cum de daţi să nu ţineţi seama unde M-am aciuat 
Eu şi mama Mea Fecioara pentru ca să Mă nasc şi să fiu pe 
pământ apoi cu oamenii? Credeţi voi că-Mi va fi Mie de folos 
această casă, pentru care voi stoarceţi omul cel de peste tot ca 
să vă dea bani vouă în numele acestei zidiri? O, ce să fac cu 
voi? Ce să fac cu voi? Să fac ceea ce faceţi voi cu Mine? Iată, 
voi lucraţi în numele Meu, ziceţi voi, şi tot aşa şi cereţi să vi 
se dea, de peste tot să vi se dea vouă. Pot Eu să fac şi Eu în nu- 
mele vostru înaintea Tatălui ceva pentru voi? O, iată cum 
strângeţi voi în numele Meu şi cum staţi cu el pe buze ca să 
căpătaţi slavă şi avuţii şi nume mare între oameni! 

O, ce să fac cu voi? O, Mă îndureraţi adânc, adânc. Vine 
vremea să plătiţi bătaia de joc pe care o aduceţi numelui Meu 
în numele vostru, căci lumea toată este aplecată de voi ca să 
vă slujească vouă şi mulţi din ei cred că-Mi slujiţi Mie şi că şi 
ei slujesc Mie când ei vă dau vouă. 

Iată ce vă povăţuiesc: Spălaţi-vă minţile şi inimile de 
duhul făţărniciei! Feriţi-vă de aluatul fariseilor, care este 
făţărnicia şi pe care o lucraţi voi în locul lucrării pe care ar tre- 
bui s-o purtaţi pe pământ între oameni în numele ortodoxiei. 
Uitaţi-vă spre părinţi, căci ei se uită din cer dintre sfinţi la voi 
şi pregătesc de lângă Mine răscumpărarea iubirii lor, înjosite 
de voi în zilele acestea, şi cer cu lacrimi părinţii răscumpărarea 
turmei creştine, care este legată la ochi de voi ca să nu vadă ea 
ce faceţi voi în cămări. 

O, veniţi spre pocăinţă! Nu veniţi când vreţi voi, nu când 

nu veţi mai putea altfel! O, veniţi acum, când Eu vă înde mn 
prin cuvântul Meu, prin chemarea Mea, căci când veţi vrea voi, 
e fără de preţ. Citiţi Evanghelia cea pusă de părinţi înaintea 
bisericii în ziua aceasta de duminică, cu numele ortodoxiei 
numită ea. Citiţi cum Mi-am ales Eu, Domnul, ucenicii şi cum 
au crezut ei de frumos şi de uşor şi de sfânt, şi ruşinaţi-vă voi 
mult pentru necredinţa voastră, că Eu stau în calea voastră cu- 
vânt sfânt, iar voi daţi să fiţi necredincioşi. Aţi fi putut fi cei 
mai mari oameni între oamenii de pe pământ dacă aţi fi arătat 
credinţă mare în cuvântul Meu cel de azi, coborât pe vatra nea- 
mului român, că vin la voi cuvânt ca să Mă cunoaşteţi întru el, 
dar îngâmfarea voastră îmi stă împotrivă şi nu poate Duhul 
Sfânt în voi şi peste voi. 

O, cât Mă doare că Mă ţineţi la uşă, că bat în zadar, că 
nu vă pasă de Mine când vin să vă grăiesc aşa cum am grăit în 
toate vremile peste pământ, precum este scris! O, câtă jale pe 
Mine dinspre voi, în vreme ce voi vă puneţi veşmânt peste veş- 
mânt şi coroană de împărat peste cei de pe pământ ca să se 
aplece ei vouă! O, cum să fac să vă aplec spre duioşie, să iubiţi 
şi să credeţi şi voi cum au iubit şi au crezut Iosif şi Nicodim? 
O, nu cumva să daţi, să mai daţi cu pietre în coborârea Mea 
cea de azi! Măcar atât să puteţi să împliniţi din cuvântul Meu 
de peste voi dacă mai mult nu căutaţi să vă plecaţi spre durerea 
Mea cea de la voi ca să Mi-o alinaţi cumva. 

Sunt îndurerat de la voi, sunt Cel străin, sunt Cel pri- 
beag, că nu pot să petrec cu voi din pricina umilinţei Mele 
dumnezeieşti şi a neumilinţei voastre faţă în faţă cu umilinţa 
Mea. Mi-e dor de odihnă, de zi de odihnă Mi-e dor, de biserică 
sfântă şi credincioasă Mi-e dor! O, aplecaţi-vă şi iubiţi cobo- 
rârea Mea şi biserica Mea în care cobor, căci am popor primitor 
de Dumnezeu în mijlocul neamului român, şi cu care stau în 
sfat şi în cuvânt, şi cu care îmi împart jalea Mea dumnezeiască. 
O, luaţi-Mă în voi, în casa voastră, căci Eu în inimi, nu în zidiri 
reci caut cu omul! Veniţi la izvorul Meu de cuvânt şi pri- 
viţi-Mi poporul şi iubiţi jertfa lui cea pentru salvarea multora 
din cei ce vor crede ca şi ei pe Domnul, Care vine şi Se sălăş- 
luieşte pe pământ cu oamenii şi le grăieşte lor, precum este 
scris să împlinesc Eu aceasta acum, la sfârşit de timp. 

Iată timpul Meu! Acum două mii de ani cei necredin- 
cioşi n-au crezut timpul acela ca timp al venirii Mele pe pă- 
mânt, dar au crezut cei credincioşi şi curaţi pentru credinţă. 
Iată, tot aşa este şi acum. Cei credincioşi cred, iar cei necredin- 
cioşi nu cred că acesta este timpul Meu, timpul ca să vin, să 
vină Domnul cu sfinţii Săi întru venirea Sa, precum este scris. 
Eu sunt Cel ce sunt, Eu sunt Cel ce vin, Eu sunt Cuvântul lui 
Dumnezeu. Acesta este numele Meu cel de la sfârşit de timp, 
precum este scris. Amin. 

Am stat de vorbă în duminica aceasta cu mai-marii care 
stau aşezaţi în numele Meu peste turma creştină a neamului 
român. Eu, Domnul Iisus Hristos, am stat de vorbă cu ei şi am 
pecetluit cu numele Meu grăirea Mea cu ei. Nu au curajul să 
spună că aud ei grăirea Mea cu ei. Nu-i ajută umilinţa ca să 
poată spune şi mărturisi ei aceasta. Numai umilinţa îl ajută pe 
om să Mă poarte şi să Mă primească aşa cum sunt Eu, aşa cum 
vin Eu, aşa cum mărturisesc Eu, iar cei fără de umilinţă n-au 
nici un câştig. 

O, cât de mult aş grăi! O, mult este de grăit! O, aju- 
tă-Mă, poporul Meu, să pot grăi mult! Toată grija cea lumeas- 
că tu s-o alungi de la tine, căci tu eşti poporul Meu, iar Eu 
sunt Domnul Dumnezeul tău. Apleacă-te Mie ca să Mă porţi, 
ca să pot să călătoresc acolo unde am de cuvântat, aceasta îţi 
cer Eu ţie. 


S-au strâns înaintea Mea multe, şi peste care trebuie să 
aşez cuvântul Meu, care poate ţine departe toate durerile ce ar 
da să dea în Mine de pe pământ, dar Eu sunt Cel ce sunt, şi toate 
ascultă de Mine, numai să pot Eu să fiu cuvânt peste pământ, 
o, fiilor, iar voi să-Mi daţi fiinţă, să daţi fiinţă cuvântului Meu 
ori de câte ori el bate la uşă ca să intre în carte, în cartea Mea 
cea de azi cu tine, o, poporul Meu. Amin, amin, amin. 

11/24 martie 2013 

Duminica a treia a Postului Mare, a Sfintei Cruci. 

Praznicul Buneivestiri 

Păcatul îl scoate pe om de la Dumnezeu. Slava cuvântului lui Dum- 
nezeu. Iubirea este fără de trup, ca şi îngerii. Mintea care se roagă 
în om nu-i judecă pe semeni. 

at, şi Mi se deschide, căci la ai Mei bat, la cei ce 
aud glasul Meu şi-Mi deschid ca să cinez cu ei, 
şi ei cu Mine, precum este scris de cei ce au urechi şi aud ceea 
ce Duhul grăieşte bisericii Mele, biserică de nou Ierusalim, cea 
care biruieşte şi stă în scaunul Meu, stă cu Mine, stă unde sunt 
Eu, precum şi Eu am biruit şi am şezut cu Tatăl Meu în scaunul 
Lui, căci este scris că pe cel ce se biruieşte pe sine, pe cel ce 
biruieşte îl fac stâlp de sprijin în templul lui Dumnezeu, şi afară 
nu mai iese, nu mai cade, şi scriu pe el numele cetăţii lui Dum- 
nezeu, al Noului Ierusalim, care se coboară din cer de la Dum- 
nezeu, şi numele Meu cel nou, Cuvântul lui Dumnezeu. Amin. 

Eu sunt Cel ce sunt. Sunt Domnul Iisus Hristos, iar nu- 
mele Meu cel nou este Cuvântul lui Dumnezeu, nume scris, pe 
care nimeni nu-1 înţelege, fără numai Eu, precum este scris. 
Iată, stau la uşă şi bat. Cine aude glasul Meu şi-Mi deschide 
Eu intru la el şi cinez cu el şi îl ajut să biruiască lumea şi să 
şadă cu Mine în scaunul Meu, în cetatea Mea de scaun, a Nou- 
lui Ierusalim, a bisericii Mele de acum de la sfârşit, căci altfel 
de biserică Eu nu mai am acum, nu mai am altă turmă, că ni- 
meni nu se poate lepăda de sine pentru Mine, nimeni nu-şi lasă 
grijile vieţii lui pentru grijile vieţii Mele şi ale turmei Mele, 
turmă care merge cu Mine pe cale aşa cum merg Eu cu ea şi 
nu altfel de mers. 

Iată, stau la uşă şi bat. Bat cu toiagul, bat cu crucea ca 
să i-o dau de toiag celui ce-Mi deschide ca să intru şi să cinez 
cu el şi ca să-l învăţ apoi mereu să-şi poarte mereu crucea cu 
lepădare de sine, că amândouă odată nu se pot purta, căci se 
resping una pe alta, se războiesc în om, şi puţini sunt cei ce 
biruiesc pentru cruce, pentru purtarea crucii prin lepădare de 
sine, o, şi puţini, puţini sunt cei ce pot să Mă urmeze pe Mine, 
că fără cruce nu seamănă cu Mine omul şi nu poate să meargă 
pe calea Mea, căci scris este: «Vor fi asemenea Lui, căci 11 vor 
vedea cum este El». 

O, pace ţie, măi poporul Meu, popor al cuvântului Meu! 
Cu dor de tată şi cu mângâiere te prind în braţe şi-ţi mângâi 
suspinul. O, eşti însuspinat. Cel ce aruncă de la el crucea după 
ce dă s-o poarte şi el o vreme, acela îţi face suspin şi ţie şi Mie 
şi-ţi face lacrimi şi-ţi face încordare şi apăsare pe sufleţel. Tatăl 
este în Mine când îţi grăiesc, şi de aceea îţi grăiesc ca un Tată. 
O, pace ţie, poporul Meu însuspinat, pace ţie, tată! Dinăuntru 
dureri, din afară dureri, dar cel îndurerat este cel slăvit, tu ştii 
aceasta. Sărbătorim în duminica aceasta, a treia a postului cel 
pentru întâmpinarea praznicului învierii Mele, sărbătorim calea 
crucii, calea cea de jumătate de cale a postului, când purtătorii 
crucii se aşează pentru un pic de odihnă. Tu însă nu poţi să te 
aşezi, căci mersul Meu este şi al tău şi trudim pe cale, că sun- 
tem puţinei, puţinei sub crucea pe care trebuie s-o purtăm, dar 

adăugăm oştirile cereşti pentru purtarea crucii de acum. Eu stau 
la uşă şi bat şi mulţi din cei ce n-au mai stat sub cruce cu Mine 
şi cu tine nu-Mi mai deschid, şi dau să Mă îmbrâncească, dau 
să Mă ameninţe şi să apese pe crucea purtată. O, să tac, oare? 
Să nu rostesc cuvântul Meu lor? 

O, am un fiu care a fugit de sub cruce şi M-a părăsit şi 
el şi Mi-a întors spatele şi aruncă înapoi cu nemulţumire pentru 
nemulţumirile lui. O, ce să-i dau? El îmi cere zălog ca să nu 
mai arunce în Mine, ca să nu mai dea în puterea celor de sub 
cruce şi să Mi-o împuţineze. O, dacă aş fi bogat pe pământ 
i-aş da înapoi pentru cele cu care M-am sprijinit pe el o vreme 
până când am putut să-Mi pun numele Meu cel mare pe cetatea 
Mea de nou Ierusalim, numele Meu, pe care să-l poarte poporul 
Meu cel hrănit cu cuvântul Meu. Ochiul Meu este ager şi vede 
înapoi şi vede înainte şi se sprijineşte pe pământ cu cei cre- 
dincioşi cuvântului Meu şi mai ales pe cei plini de credincioşie, 
dar dacă Eu văd că ei Mă vor părăsi şi că Mă părăsesc şi fug 
de sub cruce, Eu ce să fac? Să nu Mă pun la adăpost cu cele 
ale planului Meu din greu purtat şi înfăptuit pic cu pic? Să le 
plătesc vremea cât au stat cu Mine? O, Eu M-am sprijinit cu 
mersul Meu de azi pe toţi cei care s-au aplecat să-Mi fie popor 
Mie şi numai Mie, aşa cum şi acum două mii de ani a fost pen- 
tru mersul Meu pe pământ. N-am mers altfel nici atunci. Tot 
ca azi a fost mersul bisericii Mele de atunci. Mă sprijineam cu 
cei credincioşi, se sprijineau unii pe alţii creştinii şi mulţi 
părăseau calea, ca şi azi, şi unii din ei se căiau pentru neputinţa 
lor, iar alţii aruncau înapoi cu hule şi cu dispreţ pentru nemulţu- 
mirea lor, pentru timpul lor cu Mine. O, iată şi azi dureri şi sus- 
pin. Se luptă omul cu Mine. Toţi cei ce se luptă împotriva 
mersului poporului Meu şi a trudei Mele de azi se luptă cu 
Mine, nu cu cei rămaşi lângă Mine. Cu Mine au ce au cei ce 
dau să arunce înapoi cu învinuiri, cu dispreţ, cu defăimări fel 
de fel şi cu ameninţări la fel, şi vor vedea aceştia cu cine se 
luptă dacă vor tot lovi, dacă vor tot apăsa. O, în loc să lase ei 
fruntea în jos pentru nedragostea lor, pentru necredinţa lor, 
pentru dorul lor de libertate fără ocrotirea Mea peste ei, căci 
au ieşit din staulul Meu, o, iată, ei fac suspin, fac apăsări, fac 
dispreţ şi cuvinte de dispreţ, şi mult fac ei aceasta. 

O, tu, cel ce apeşi demult, demult de la mijloc, şi apoi 
din lături acum, îţi spun Eu, Domnul, că împotriva Mea te 
lupţi, cu Mine te lupţi, nu cu cei ce-Mi poartă din greu grija de 
lucrarea Mea, de poporul Meu. O, nu cu ei ai tu de vorbit, ci 
cu Mine, căci ei nu pot de la ei să hotărască nimic, fiindcă e 
primejdie să zică omul în locul lui Dumnezeu, şi scrie în Scrip- 
turi această primejdie, care a fost peste cei ce au spus ei ceea 
ce nu trebuia să spună şi să facă de la mijloc, căci David a spus 
de la el, şi a pierit mulţime de popor din poporul lui dacă a 
făcut aceasta. 

O, nu pot să împart truda Mea cea grea cu cei ce ies de 
la Mine, şi nici pe poporul Meu nu pot să-l împart cu ei, căci 
cei care au venit s-au dat Mie, iar cei ce ies după ce vin se rup 
de Mine şi-Mi fac suspin când ies şi-Mi rup când ies din trupul 
poporului Meu dacă ei au făcut parte din turma acestei lucrări 
de cuvânt, dar să aibă grijă măcar să nu-Mi mai facă mai mult 
rău, că e primejdios aceasta. 

Iată, este batjocură multă peste lucrarea Mea cea de azi 
din pricina celor ce s-au tras în lături ca să nu mai fie ai Mei. 
Eu însă merg mai departe şi merg, că aşa este scris. Le grăiesc 
părinteşte şi celor ce M-au părăsit sub cruce, celor plini de 
nemulţumiri şi de învinuiri asupra celor rămaşi. îi rog să fie 
cuminţi şi să se roage lui Dumnezeu pentru mersul Meu cel 
greu cu poporul cel de azi al cuvântului Meu, cu cei neputin- 


cioşi, dar credincioşi, căci credinţa lor este cea care Mă ajută 
să vin şi să fiu pe pământ cu oamenii şi să grăiesc lor cuvântul 
Meu, cuvântul lui Dumnezeu, cuvântul mântuirii. 

Eu, Domnul, Mă scol să potolesc toată bătaia furtunii şi 
să-i liniştesc părinteşte pe cei ce suflă durere peste poporul 
rămas sub cruce, sub sarcina venirii Mele. O, dar dacă voi, cei 
ce M-aţi părăsit, nu-Mi mai deschideţi când bat, vă rog pe voi, 
fiţi înţelepţi după cum Eu vă ştiu, şi nu-Mi cereţi nici zălog, 
nici bani, căci Eu merg din greu cu mersul Meu şi sunt purtat 
din greu de cei ce-Mi poartă greul şi pe poporul care M-a ales. 
Vă voi da în împărăţia Tatălui Meu plata care se cuvine vouă, 
dar aveţi grijă, fiilor, de ea, o, aveţi grijă, dacă nu puteţi să le 
daţi voi din truda voastră la cei rămaşi cu Mine, la creştini, o, 
măcar să nu le cereţi, căci ei au părăsit totul pentru Mine şi 
n-au decât pe Dumnezeu, iar grijile lor pentru mersul Meu sunt 
multe şi grele şi îi apasă mereu şi merg sub ele înlăcrimaţi pe 
calea Mea cea grea, şi merg şi nu Mă părăsesc sub greu. O, se 
cade să-i iubim, să-i sprijinim, să nu le cerem nimic, sau măcar 
să nu le căutăm răul şi să nu-i îngreuiem mai mult, căci misi- 
unea lor este grea. Aceasta vă rog Eu pe voi, cei ce v-aţi ales 
altă viaţă decât cea pe care aţi dat-o Mie mulţi, mulţi ani, până 
ce altfel aţi hotărât pentru voi. Eu, Domnul, vă rog, ascul- 
taţi-Mi povaţa. Amin. 

Şi acum spun cu jale: nu-i trebuie mai mult păcat celui 
ce pleacă de sub ocrotirea Mea şi aruncă apoi vina asupra celor 
rămaşi pentru nestatornicia lui, pentru aruncarea crucii. De 
aceea e bine să nu învinuiască unul ca acesta pe nimeni pentru 
paşii lui, căci niciodată omul nu poate să aibă vina cea pentru 
el în altă parte sau în alţii, nu, decât în el. Vina este în om, nu 
în afara lui atunci când cade din Dumnezeu, iar cine nu vrea 
să cadă, nu cade, nu cade, oricâte ispite l-ar încerca. Cine-1 
scoate pe om de la Dumnezeu? Vă spun Eu. Păcatul, şi apoi 
păcatul neumilinţei şi apoi păcatul trufiei, cu care aruncă înapoi 
vina pentru el, ca şi Adam, care M-a învinuit când i-am arătat 
că nu şi-a păstrat ascultarea de Mine. Păcatul este duşmanul 
omului, nu un alt om este vinovat când omul îl pierde pe Dum- 
nezeu, iar cel ce tot aruncă pe alţii vina pentru vina lui, acela 
a pierdut toată umilinţa, toată grija cea pentru pocăinţă şi pen- 
tru sufletul lui, dar Eu, Domnul, le doresc la toţi aceştia 
înţelepciunea cea de sus, ca să le fie milă de ei, şi apoi să le fie 
milă şi de mersul Meu cel greu şi să nu-Mi apese ei pe calea 
Mea cea grea de azi. 

Te povăţuiesc şi pe tine, poporul Meu cel rămas cu Mine 
sub greul crucii Mele. Ai grijă, fiule, crucea trebuie purtată, nu 
aruncată, căci iată, cine aruncă crucea aruncă apoi în Mine şi 
în tine, fiindcă cel nestatornic pierde frica de Dumnezeu şi 
pierde apoi grija de suflet şi-şi caută bucurii şi stare pentru el, 
iar pe Mine Mă lasă îndurerat. 

O, ai grijă, poporul Meu, ai grijă să nu fii copil mocoşit, 
căci mocoşeala îmi întârzie mersul şi slava lui. O, să nu fii 
mocoşit, fiule, iar când cei veghetori din partea Mea pentru 
tine şi pentru Mine îţi mai spun mocoşit, tu să crezi, să crezi 
că nu de la ei grăiesc, ci grăiesc aşa cum aud de la Mine, iar tu 
să Mă primeşti ca un fiu cu inimă caldă şi plină de credinţă şi 
de aşteptare de povaţă şi de veghe peste tine şi să te bucuri că 
Eu îţi dăruiesc îndemn şi veghe pentru lucrul Meu cu tine, că 
frumos va fi timpul când ne vom bucura de truda aceasta grea, 
şi mereu este frumos timpul Meu cu tine când el foloseşte mult 
mersului Meu cel de azi pentru mântuirea neamului omenesc. 

Voiesc să slujească îngerii şi puterile cereşti cu tine la 
tot lucrul cel greu al pregătirii slavei Mele, că Eu stau cu tine, 
poporul Meu, înaintea celor ce vin la izvor de câte ori vin ei 

după Mine, după dragostea Mea, iar tu să fii dragostea Mea 
pentru ei, mereu dragostea Mea, măi poporul Meu, căci îmi 
eşti fiu şi Mă sprijin cu tine ca tatăl pe copii. 

E zi de pomenire şi de sărbătoare a crucii şi de mângâ- 
iere pentru cei ce merg cu Mine pe cale grea. Vă mângâi pe 
voi cu cuvântul Meu şi vă îmbrac în puterile cereşti, fiilor, că 
multe sunt de lucrat, iar voi sunteţi puţinei şi mititei şi mocoşiţi 
uneori, căci sunteţi osteniţi, dar sunteţi cei care nu M-aţi părăsit 
sub greu. O, ascundeţi-vă capul şi urechile dinspre cei ce vă 
aduc dureri şi cuvinte de dispreţ şi de învinuire şi de nelinişte. 
O, lăsaţi-Mă pe Mine faţă în faţă cu ei şi staţi sub adăpost, că 
voi sunteţi mici şi nu aveţi putere multă în faţa ispitelor. Iată, 
nu M-am putut sprijini până la sfârşit cu toţi cei cu care M-am 
scris pe cale, dar nici nu le pot sta în faţă pentru nemulţumirile 
lor. O, nu le pot da zălog dintre cei ce M-au ales pe Mine 
venind în trupul acestui popor, că nu-Mi pot rupe singur fiii de 
la sân. Nu le pot da nici bani dacă ar fi să împărţim truda cea 
pentru mersul Meu, dar dacă ei apasă, trebuie să le spun că nu 
pe voi, ci pe Mine Mă apasă. Eu pot să fac să le dau să-şi facă 
ei ce vor şi-Mi zic că n-au cu ce, dar cu greu pot, cu mare greu, 
că mersul Meu e greu, dar ce le mai rămâne lor la Mine? O, 
dacă toţi Mi-ar cere înapoi pe cele cu care au sprijinit mersul 
Meu aţâţi câţi sunt ei, ce-ar fi să fac Eu? 

O, nu aşa se face cu faptele vieţii, o, nu aşa! E ruşinos 
aşa, iar omul nu ştie ce poate fi cu viaţa lui. E bine să aibă frică 
de Dumnezeu tot cel ce a ştiut cuvântul Meu cel de azi şi e bine 
să se umilească cu iubire înaintea Mea pentru neputinţa lui, 
căci Eu voi fi şi voi socoti după inima fiecăruia, că sunt Mân- 
tuitor, dar sunt şi Judecător pentru neiubire. îi rog pe cei ce Mă 
apasă din părţi, îi rog să Mă ierte pentru neputinţa de a le sta 
în faţă pentru nemulţumirile lor, căci Eu sunt Dumnezeu şi sunt 
şi Făcătorul lor şi sunt datori şi ei Făcătorului lor, sunt datori 
lui Dumnezeu cu multe şi mereu cu multe, iar Eu îndur de la 
ei neiubire şi multă îndur. 

O, poporul Meu, te mângâi în suspinul tău cel vechi şi 
cel proaspăt. întăreşte-te întru Mine, întru Duhul Meu Cel 
mângâios, fiule, iar dacă tu ai păzit şi păzeşti cuvântul răbdării 
Mele, şi Eu te voi păzi pe tine de ceasul ispitei ce va să vină 
peste toată lumea ca să încerce pe cei ce locuiesc pe pământ, 
precum este scris. O, iată ce mare plată, ce mare ocrotire vor 
avea cei ce păzesc cuvântul răbdării Mele, cuvântul care curge 
din gura Mea deasupra ta, măi poporul Meu! 

Sunt oaspeţi veniţi la izvor, şi le dau lor îndemn pentru 
cruce, pentru purtarea crucii, pentru iubirea aceasta, căci cru- 
cea nepurtată nu aduce nici un folos sufletului. Omul trebuie 
pentru Domnul, nu pentru el să poarte cruce, căci Eu am spus: 
«Cel ce voieşte să vină după Mine, să-şi ia crucea şi să-Mi 
urmeze Mie». Despre cel ce voieşte cu Mine am spus Eu 
aceasta, nu despre cel ce-şi poartă nevoile vieţii lui, ci numai 
despre cel ce poartă crucea pentru Mine, iar cine lasă crucea 
purtată pentru Mine şi ia altă cruce pentru el, o, acela n-are 
plată cu Mine, ci îşi ia de pe pământ toată plata şi nu mai are 
în cer, mai ales că el n-a ascultat de Cel ce i-a grăit lui din 
ceruri şi a plecat de lângă mersul Meu. O, Eu nu-1 ţin pe om 
cu puterea Mea lângă Mine, ci numai dragostea lui poate face 
aceasta. Eu nu pot cu cel fără dragoste şi fără răbdarea ei, că 
Eu sunt Fiul Cel scump al Tatălui Meu şi al mamei Mele 
Fecioara, şi tot atât de scumpi sunt şi Ei şi e măreaţă Fiinţa 
Noastră şi e plină de umilinţă şi de blândeţe şi suntem în iubire 
mereu, iar dacă omul nu este tot aşa, nu se poate cu Dumnezeu 
cum este omul. 

O, Tată scump Savaot, Tatăl Meu scump, e zi de praznic 


sfânt pentru mama Mea Fecioara şi pentru îngerul buneivestiri 
peste ea. E ziua când îngerul a vestit-o pe ea că Eu voi coborî 
în ea pe calea Duhului Sfânt şi Mă voi naşte Prunc ca omul şi 
voi creşte mare şi voi fi Mântuitor pentru omul cel pierdut din 
Noi, Tată. 

O, mamă Fecioară, e zi de praznic sfânt pentru tine, 
mamă, scumpă mama Mea. Trebuie să-l mângâiem pe po- 
porul Meu, că este însuspinat, mamă. Trebuie şi tu să grăieşti 
lui, mamă. 

B a, Fiule scump, mă voi aşeza la masă de 
cuvânt cu poporul Tău şi-i voi mângâia 
suspinul şi-i vom pregăti bucurie, aşa cum mi-a pregătit mie 
îngerul Gavriil în ziua aceasta acum două mii de ani. Vom 
umbla la rane şi le vom lega şi vom pune poveţe mari pe masă 
şi vom cuprinde în braţe pe poporul Tău, însuspinat acum şi 
apăsat de durere şi dinăuntru şi din afară, dar aşa este mersul 
cel cu crucea. O, de ce cădeai Tu cu crucea pe calea crucii? Tu 
duceai crucea cu puterea trupului Tău omenesc, nu cu puterea 
Ta cea dumnezeiască, Fiule scump. Cădeai sub greutatea crucii 
care Te purta spre dealul Golgotei ca să-Ţi aşezi apoi dragostea 
pe ea, dragostea Ta pentru omul care Te-a părăsit, Fiul meu 
scump, după cum Tu i-ai făcut trup şi ai pus în el viaţă. O, ce 
dulce Ţi-a fost iubirea pe tot drumul crucii Tale, dulce Fiul meu. 

O, omule, o, omule neînţelept pentru cruce, în ziua a- 
ceasta de praznic mare pentru cruce şi pentru credinţă şi pentru 
mine cu Fiul meu FIristos, Cel născut din mine Om ca să fie 
Mântuitor omului cel zidit de mâna Lui, o, în ziua aceasta 
mare, îţi spun cuvânt mare ca să ştii. Nu Fiul meu Iisus FIristos 
a purtat crucea pe calea crucii, ci crucea L-a purtat pe El până 
sus, iar El a mers după ea, căzând sub ea mereu, că era grea, şi 
a dus-o cu puterea trupului ca să fie grea, ca să-l poarte ea pe 
El, dragostea să-L poarte, nu El să poarte. O, aşa şi tu, nu tu 
porţi crucea dacă vrei să ai cruce pe cale cu Fiul meu, ci crucea 
te poartă pe tine, iar când o arunci nu te mai poartă nimeni, nu 
mai mergi cu Domnul, ci mergi tu, mergi singur, mergi cu 
lumea, mergi pe unde merge lumea, iar sub picioarele tale este 
golul, nu este crucea cea pentru Fiul meu, nu este calea care te 
duce la Fiul meu. 

O, voi, cei ce aruncaţi crucea şi apoi aruncaţi spre cei ce 
nu leapădă crucea, o, înţelepţiţi-vă, o, umiliţi-vă, treziţi în voi 
pe Domnul ca să poată El, că furtuna necredinţei vă dezrădă- 
cinează din El. O, aplecaţi-vă spre pocăinţă, nu spre duh de 
judecată. Ce ştiţi voi despre cei ce-i loviţi? Aceasta este a Dom- 
nului. El ştie vina, El ştie pocăinţa fiecăruia, El ştie şi credinţa 
omului, El ştie, nu voi, căci a Lui este aceasta, iar cel ce judecă 
pe fratele său a şi fost judecat unul ca acela. O, umiliţi-vă, 
umiliţi-vă mult şi frumos şi cu folos! E Domnul, e Fiul meu în 
faţa poporului Său rămas cu El sub cruce, iar eu voi grăi în 
ziua aceasta poporului Fiului meu, Iisus Hristos. Amin. 

N e întoarcem în carte, mamă, ca să pu- 
nem înaintea poporului Meu şi pe faţa 
lui şi pe inimioara lui mângâiere pentru suspinul lui, mamă. 

O, pace ţie, măi poporul Meu! îţi vom pune pe masă 
duhul mângâierii, că eşti însuspinat. Te vom mângâia, căci sun- 
tem cu Duhul Sfânt Mângâietorul în zi de praznic sfânt şi sun- 
tem cu tine pe cale. 

Pace ţie, poporul Meu! Amin, amin, amin. 

* 

N e întoarcem în carte. Trebuie să se aşeze în ea cu- 
vântul cel întreg al acestei zile de coborâre de cu- 
vânt. E multă învăţătură de mântuire a sufletului în ziua aceasta 

pe masa cea de dinaintea tronului ceresc şi a priveliştei din 
jurul lui. Iată de unde vine învăţătura cea pusă în mijlocul tău 
mereu, o, poporul Meu. Ne întoarcem în carte, fiule. Când aduc 
aproape cuvântul de pe masa pe care el se alcătuieşte şi stă, 
aduc şi tronul Meu aproape, aduc priveliştea cerească din jurul 
tronului, căci de acolo izvorăşte cuvântul, de acolo se naşte el 
şi curge pe masa cea de dinaintea tronului slavei Domnului şi 
se revarsă prin gura Mea pe masa ta apoi, măi poporul Meu. 

O, câtă frumuseţe cerească este în nevăzutele lui Dum- 
nezeu! înaintea ei staţi voi atunci când cuvântul Meu se rosteş- 
te între voi de gura purtătoare de Dumnezeu şi martori mii şi 
mii de mii sunt atunci dintre cei din cer, iar priveliştea aceasta 
ţine până ce se întocmeşte toată coborârea cuvântului Meu 
peste voi, începând cu vremea facerii lui. 

Dar cum se face cuvântul? Cum se înfiinţează el în cer? 
Vă descopăr taine, fiilor. El se înfiinţează pe pământ odată cu 
faptele oamenilor, iar la tine, odată cu viaţa ta, poporul Meu, 
odată cu faptele ei, măi fiule, aşa cum am lucrat cuvânt şi acum 
două mii de ani faţă în faţă cu cei ce Mă priveau şi care judecau 
fiecare în felul lor şi care credeau sau nu credeau şi grăiau sau 
nu grăiau despre Mine şi despre cele ce sunt. Aşa cum am făcut 
cerul şi pământul şi le-am aşezat la locul lor pe fiecare şi toată 
facerea dintre ele apoi, tot aşa lucrez şi Eu cuvântul la locul 
lui de naştere şi Mă port cu tronul ceresc peste tot, iar din tron 
izvorăşte apoi cuvântul şi îl iau Eu în gură şi îl rostesc ca să 
fie el aşezat apoi în cartea sa de cei ce au urechi de auzit cu ele 
pe Dumnezeu-Cuvântul, Care-Şi întocmeşte cartea Sa de cu- 
vânt pe pământ. Să ne aşezăm, dar, şi să rostim tot cuvântul 
învăţăturii de azi, Eu, Domnul, şi mama Mea Fecioara, căci 
scris este despre cei sfinţi că «toţi trăiesc în El», în Mine, Dom- 
nul-Cuvântul, căci Eu sunt Dumnezeu-Cuvântul, iar numele 
celor ce dau fiinţă cuvântului Meu pe pământ, tot aşa trebuie 
să fie numiţi: Cuvântul lui Dumnezeu, căci cuvântul este al 
Meu, al lui Dumnezeu. Amin. 

O, Tatăl Meu Savaot, Tată scump al Meu, binecuvin- 
tează pe Fiul Tău, Dumnezeu-Cuvântul, ca să ştie lumea că Tu 
M-ai trimis. Amin. 

O întreit binecuvântat să fie cuvântul Meu 
^şi al Tău întru unul, Fiule Emanuel, şi 
prin gura Ta să curgă el râu izvorât din tronul slavei, Fiule 
scump. Tu, şi mama scumpă a Ta grăiţi acum toate câte sunt 
ale acestei zile de grăit şi de aşezat în cartea învăţăturii, cartea 
cea mereu deschisă pe tronul slavei ca să se aşeze în ea cuvân- 
tul care se naşte, aşa cum Tu ai desluşit acum naşterea cuvân- 
tului şi felul cum se naşte el, obârşia lui, Fiule scump şi 
ascultător şi supus, şi cuvântul Tatălui Tău Dumnezeu. Amin. 

S lava Ta sunt Eu, Tată Savaot, iar Tu eşti 
toată slava Mea! Lucrăm ca în cer, lu- 
crăm înaintea tronului slavei, iar slava lui este Dumnezeu şi cu 
ea coboară Domnul când îşi lasă pe pământ cuvântul. 

Iar tu, mamă Fecioară, de-a dreapta tronului slavei stai 
privelişte cerească, mamă, şi eşti împărăteasă lângă tron, o, 
mama Mea. Hai, dar, să lăsăm izvorul de cuvânt să vină şi să 
se aşeze la locul lui, în cartea Mea cea de azi cu poporul cu- 
vântului Meu, mamă. Amin. 

O Fiule scump şi slăvit cu slava pe care o 
^ ai de la Tatăl mai înainte de întemeierea 
lumii, iubirea este fără de trup ca şi îngerii, iar obârşia ei este 
de sus. Omul cel de jos însă n-a putut să înţeleagă ce este iu- 
birea, dar ea a fost pătrunsă de înţeles de către sfinţi, iar sfinţii 
şi-au arătat liber pe cele dinăuntru ale lor şi şi-au pus rugăciu- 
nile lor pe hârtie, şi-au pus înaintea oamenilor petrecerea lor 


cu Tine, iubirea şi-au pus-o ca unii fără de trup ca şi iubirea 
lor, care venea de sus şi îi învăţa şi îi însoţea pe ei. 

O, popor al Fiului meu, Dumnezeu-Cuvântul, rugăciu- 
nea trebuie să rodească. La cei sfinţi ea este chiar rodul lor, nu 
al rugăciunii lor. Aceasta au voit cei ce vă cârmuiesc pe voi în 
Domnul, aceasta au avut să vă spună ei într-o zi, nu demult, şi 
n-au mai spus apoi, dar este în cer această zidire de cuvânt, 
lecţia aceasta necoborâtă încă la voi aşa cum ea s-a zidit în cer 
când a dat să coboare la voi cu grai. Au spus la masa cea de 
azi cu voi, v-au spus cei ce vă cârmuiesc în Domnul că poporul 
acestui cuvânt sfânt trebuie tot timpul să fie mărturisitor al 
celor dinăuntru ale omului, fiecare căutând să facă aceasta în 
chip curat. O, fiilor, sfinţii şi-au pus rugăciunea lor pe hârtie şi 
şi-au arătat-o, şi-au arătat mintea şi lucrarea ei, că aşa lucrează 
cel care are pe Domnul în mintea sa, îl scoate la lumină ca să 
vadă cei din jur, să vadă oamenii cum este Stăpânul lui, să vadă 
cine-1 face pe cel sfânt să grăiască, cine face în el, cine zideşte, 
cine lucrează în el. O, fiilor, sfinţii şi-au arătat şi şi-au mărtu- 
risit rugăciunea, nu înţelepciunea, nu ştiinţa lor, ci rugăciunea 
care ştie, căci în rugăciune îşi spuneau păcatele lor, iar acum 
creştinii citesc rugăciunile lor şi sunt mulţumiţi cu atât, cu cei 
ce au zidit aceste rugăciuni, cu cei care au simţit ceea ce au 
mărturisit. Sfinţii s-au judecat pe ei înşişi mereu, căci se sim- 
ţeau păcătoşi, şi n-au mai fost judecaţi, ba au alungat mereu 
pe diavolul, care le auzea rugăciunea lor cea mărturisită şi 
lăsată la urmaşi apoi ca lucrare sfântă a minţii. 

Iată, mintea care se îndeletniceşte cu rugăciunea cea 
mărturisitoare, ea nu mai are grijă să judece pe semeni, căci 
are lucrul cel pentru sine, pentru curăţirea sa. Când cineva între 
fraţii de aceeaşi treaptă judecă ale fraţilor măcar în gând, acela 
este judecător, nu rugător, şi cade apoi sub judecată prin faptele 
sale, căci mintea omului nu este deprinsă să stea cuminte, să 
nu se uite în lături şi să ia pe ale altora ca să le judece punând 
cap la cap toate şi socotind după ea toate. O astfel de minte 
este dumnezeu pentru om, iar omul nu poate scăpa de robia ei, 
că ea îi este stăpân. Nu mai încape Domnul cu smerenia Sa, cu 
cârmuirea Sa într-o aşa minte. O, aşa sunt oamenii de pe 
pământ, toţi una şi una. Toţi uită că Dumnezeu i-a pus omului 
în cap mintea pentru ca să stea Domnul în ea cu umilinţa cea 
dumnezeiască, dar omul stă el. O, nu aşa l-a făcut Dumnezeu 
pe om, iar dacă omul are minte şi loc pentru ea în trupul lui, 
să-L lase pe Domnul să Se folosească de ea, că Domnul nu-i 
face rău prin ea aşa cum singur îşi face omul, îşi face şi lui, îi 
face şi Domnului, Celui ce l-a zidit pe om. 

O, nu e rugăciunea, nu e Domnul în mintea omului nici 
măcar când citeşte el rugăciunea cea după sfinţi lăsată la 
creştini, căci şi după ce rosteşte rugăciuni din sfinţi tot ca el 
rămâne omul. împăratul David, strămoşul meu, îşi mărturisea 
mereu păcatele înaintea Domnului şi îl ruga pe Domnul să- Şi 
întoarcă faţa de la păcatele lui şi să şteargă toate fărădelegile 
lui, iar apoi îl ruga să zidească în el inimă curată şi duh drept 
şi înnoitor întru cele dinăuntru ale lui, ca să nu-1 lepede Dom- 
nul pe el de la faţa Sa şi să ia de la el Duhul Lui Cel Sfânt, ci 
să-i dea lui Domnul bucuria mântuirii şi întărirea duhului 
stăpânitor întru el, ca să-i înveţe şi pe alţii căile Domnului şi 
să se întoarcă la Domnul cei necredincioşi. 

O, iată ce lecţie mare pregătită la tronul slavei a dat să 
coboare la voi, şi a coborât acum! O, fiilor, să aibă cu cine să 
grăiască cei ce vă grăiesc vouă pe cele de sus. Să nu tăceţi când 
ei vă grăiesc, ci să faceţi loc larg grăirilor duhovniceşti în bise- 
rică, măi fiilor hrăniţi din cer. O, iubiţi lacrima pocăinţei, la- 
crima iubirii, că iată, ochii care râd sunt ochi desfrânaţi. O, nu 

lăsaţi de peste voi aceste învăţături. Să grăiască ele mereu cu 
voi, nu numai azi, o, nu numai azi, căci omul din lume care ci- 
teşte cuvântul lui Dumnezeu, dat de către voi ca să fie cunoscut, 
i se pare omului îngâmfat că poate şi el să grăiască aşa ca Dum- 
nezeu, i se pare că ştie şi el ca Dumnezeu. Numai că omul nu 
este Dumnezeu, ci este om şi atât, şi este păcătos omul şi poartă 
trup păcătos. Numai dacă ia de la Domnul, numai dacă-L lasă 
pe Domnul să grăiască peste el, numai atunci poate şi el să ştie 
ca Dumnezeu, iar altfel nu, căci iubirea aceasta este fără de trup, 
este fără de păcat, din Dumnezeu curat izvorâtă, nu din mintea 
omului slujitor păcatului poate ea să curgă curată. 

O, aerisiţi-vă inimile, fiilor! Vă spun vouă aceasta ca să 
mă audă oamenii de pe pământ de peste tot. Precum omul îşi 
aeriseşte casa şi lucrurile toate cu aer curat, deschizând peste 
tot ca să vină aer şi să împrospăteze şi să împrăştie miasma din 
casa sa, o, tot aşa şi cu inimile trebuie să faceţi, căci inima 
creştinului este casa lui Dumnezeu, iar în ea trebuie mirosuri 
scumpe şi păstrate scumpe şi trebuie aer proaspăt şi lumină 
multă şi curăţenie scumpă la vedere. 

O, aerisiţi-vă inimile, fiilor, şi voi, oamenilor care purtaţi 
nume de creştin! O, nu căutaţi să vă judecaţi singuri faptele, 
ascultarea sau neascultarea de Dumnezeu şi de semeni, mulţu- 
mirea sau nemulţumirea de voi sau de semeni! O, nu aşa! Vă 
trebuie stăpân, fiilor, vă trebuie mereu pentru aceasta ce trebuie 
să faceţi, căci strămoşul Adam dacă n-a ales să aibă stăpân 
peste el şi-a îngăduit să facă păcat, să se lase spre slăbiciuni şi 
să judece apoi pe Dumnezeu pentru păcatul săvârşit în vreme 
de neascultare de stăpân. 

lată, copiii vor să crească mari ca să scape de sub mâna 
şi veghea părinţilor şi să-şi poată îndeplini apoi dorinţele lor, 
gândurile lor, simţirile lor. O, nu aşa. O, nu aşa a fost copilul 
meu, Fiul meu Flristos, nu aşa a fost cu Dumnezeu, Care S-a 
făcut Fiul meu ca să aibă mamă pe pământ precum are El Tată 
în cer. O, ascultaţi de duhul învăţăturii care vine pe pământ. 
Păcatele se vindecă prin suferinţă, iar suferinţa apoi se vindecă 
prin iubire şi prin umilinţa iubirii. Iubirea este fără de trup, nu 
este ca suferinţa care doare în trup pe cel ce a păcătuit. Iubirea 
nu trebuie vindecată, ci trebuie tot mai mult zidită pe pământ 
şi în pământ, căci pământul este omul, dar prin iubire pă- 
mântul acesta se face cer, în care Domnul Se poate odihni 
apoi, numai să vrea omul să aibă Stăpân peste el pe Domnul 
şi pe slujitorii Lui, a căror inimă este curată şi sfântă pentru 
cei călăuziţi de ei. 

Aceasta am avut de aşezat peste poporul Fiului meu 
Iisus Hristos în ziua de bunăvestire peste mine a îngerului 
Gavriil, când el mi-a dat Stăpân mie pe Domnul, pe Cel purtat 
în pântecele meu, până ce El a ieşit înaintea lui Israel ca să-l 
înveţe pe el mântuirea omului. 

O, slavă Ţie, Tată şi Fiule al Tatălui şi Duhule Sfânt 
Mângâietorule, Dumnezeule întreit, Dumnezeul meu! Am grăit 
poporului ales pentru grăirea Ta cu el, o, Doamne, şi am pus 
pe masa lui lecţia rugăciunii, lucrarea minţii, umilinţa ei, pen- 
tru ca să rodească omul rod pentru cer. 

O, pace ţie, popor al lui Hristos! O, aeriseşte-ţi casa ta 
mereu pentru Stăpânul tău, pentru Cel plin de mireasmă de sus, 
pentru trupul Lui cel slăvit şi purtat de îngeri înaintea ta pentru 
grăirea lui, cu care El te slujeşte. Amin. 

© câtă iubire, mamă! O, cât duh iubitor 
^pentru cei ce trec din trup în duh în nu- 
mele iubirii, căci iubirea este fără de trup, mamă, şi face din 
oameni slava sfinţeniei cea pentru Domnul pe pământ. 

Să nu se descumpănească nici un păcătos. Iubirea este 


fără de trup. Să nădăjduiască toţi păcătoşii. Ceea ce nu pot ei 
din pricina osândirii lor sub păcat, poate iubirea, poate ea pen- 
tru ei, numai să poată ei să creadă în puterea ei, care vindecă 
omul de păcat. O, trebuie umilinţă mereu şi veghe mereu pen- 
tru umilinţă, căci numaidecât îşi pierde omul umilinţa, că 
ochiul lui umblă, şi umblă şi mintea lui apoi şi-şi pierde omul 
umilinţa, dar de fiecare dată să se arunce omul în albia iubirii 
şi să-şi aerisească inima şi fiinţa, căci diavolul nu poate mai 
mult în cel care-şi spală păcatele mereu, mereu, ieşind cu ele 
la lumină. Cârtiţa când este scoasă la lumină nu mai are mult 
şi piere apoi. Aşa şi păcatul cel ascuns în om, piere când este 
învederat, iar lucrarea sfinţilor aceasta a fost: grăirea lor cu 
Domnul Mântuitorul, ca să le fie lor milostiv pentru iertarea 
lor de sub păcat. 

O, să nu vorbească singuri cei ce învaţă pe creştini 
aerisirea inimilor lor. Toate duhurile străine de Dumnezeu să 
iasă afară din inimi şi să se facă frumos şi curat pentru Domnul, 
aşa cum în casele voastre scuturaţi şi aerisiţi şi aşezaţi toate la 
loc cu socotinţă, aruncând pe cele ce încurcă şi înăbuşe, căci 
omul nu trebuie să aibă nimic, nimic, decât pe Dumnezeu. 

O, pace ţie, măi poporul Meu! Fericit eşti tu, cel învăţat 
de Dumnezeu, dar tu să nu-ţi spui că poţi şi tu să ştii şi să 
grăieşti ca Domnul, ci umileşte-te, aşa cum sfinţii toţi s-au 
umilit şi M-au cerut loruşi, M-au cerut să-i fac cereşti şi să-i 
port în sânul Meu apoi, iar Eu aşa fac, şi toţi trăiesc în Mine, 
căci s-au smerit şi M-au iubit fără de trup şi au trecut mereu 
din trup în duh ca să se dea lui Dumnezeu. Amin. 

Aşa şi atât a fost cuvântul zilei de azi a sărbătorii cea 
pentru mama Mea Fecioară, iar peste tot cuvântul, Eu, Dom- 
nul, pun acum pecetea Mea: Iisus Hristos. Amin, amin, amin. 

25 martie/7 aprilie 2013 

Duminica a cincea a Postului Mare, a cuvioasei Maria 
Egipteanca 

Duhul mărturisirii. Durerea Domnului de la cei ce L-au părăsit. 
Secetă de cuvântul lui Dumnezeu. Sfânta Maria Egipteanca: pildă 

pentru vindecarea de păcat şi pentru purtarea crucii. 

unt tot o veghe peste tine ca să faci tu voia Mea, 
toată voia Mea cu tine, măi poporul Meu, că te-am 
ales dintre oameni ca să fac voia Mea cu ajutorul tău pe pământ. 

Eu sunt Domnul Dumnezeul tău, Ierusalime cu nume 
nou. Să ştie lumea cine eşti tu, de aceea grăiesc Eu cu tine aşa, 
că e de folos lumii să ştie că Eu, Domnul, am un popor pe 
pământul român cu care lucrez între oameni voia Mea şi o dau 
pildă lumii. 

O, pace ţie, popor blagoslovit! Cuvântul Meu dacă nu 
l-aş aduce Eu în mijlocul tău mereu n-ai mai fi tu poporul Meu. 
Cuvântul Meu te numeşte pe tine popor al Meu şi aude din 
gura Mea lumea numele tău şi aude diavolul şi te ştie diavolul 
al Meu, te ştie de popor al Meu şi e necăjit vrăjmaşul Meu şi 
al tău că este în mijlocul tău cuvântul Meu. O, cine te-ar mai 
ţine pe tine fiu al lui Dumnezeu dacă n-ai avea mereu hrană de 
cuvânt sfânt pe masă, hrană proaspătă, hrană caldă? Sunt tot o 
veghe peste tine şi te veghez cu cuvântul Meu şi-ţi cer voia 
Mea s-o fac cu tine, că iată, te-am vestit nu demult că ieşim în 
piaţă cu duhul mărturisirii, fiule, şi te-am aşezat să faci voia 
Mea şi să gătim ziua ieşirii şi lucrul mărturisirii ei. Tu M-ai as- 
cultat, iar acum ieşim şi mărturisim, căci duhul mărturisirii este 
voia Mea. 

O, binecuvântare cu belşug rostesc acum Eu, Domnul, 
pentru ieşirea Mea cu tine în mijlocul lumii, poporul Meu, şi 

să-i mângâiem pe mulţi cu duhul nădejdii sfinte şi să le dăm 
putere să dorească şi ei după darul cel sfânt al fiilor lui Dum- 
nezeu. Fiii lui Dumnezeu au credinţă, au iubire, au jertfa 
plăcută Domnului, au duhul umilinţei, prin care ei se vindecă 
de ei înşişi şi de grija de ei şi se fac voie a Mea apoi, dar această 
putere sfântă vine tot de la Mine în ei. O, nu e de la om această 
putere, căci omul este slab şi nu are minte pentru Dumnezeu, 
căci şi-o păstrează luişi. Hai, dar, să le arătăm fiilor oamenilor 
frumuseţea cea sfântă a fiilor lui Dumnezeu, umilinţa inimii şi 
a staturii lor. Când Eu rostesc cuvânt peste tine ca să ieşim şi 
să mărturisim, tu găteşte-te pentru această bucurie a Mea şi 
întăreşte-ţi duhul umilinţei, ca să stai întru el înaintea oame- 
nilor, şi să lucreze peste ei ieşirea Mea cu tine, fiule Ierusalime. 
Mă doare după cei ce n-au mai rămas lângă tine pentru ieşirile 
Mele cu tine, Mă doare, că ei petrec acum cu lumea, şi lumea 
vede că ei nu mai sunt lângă Mine şi lângă tine, dar Eu, Dom- 
nul, Mă mărturisesc pe mai departe cu poporul Meu, că nu de 
altceva l-am zidit şi îl zidesc pe el şi nu de altceva l-am făcut 
unealtă a Mea, trâmbiţă a Mea peste pământ, glasul Meu şi 
pilda Mea peste oameni. 

O, apropiaţi-vă, voi, fii ai oamenilor, că Eu, Domnul, ies 
în mijlocul vostru cu poporul cuvântului Meu ca să vă mângâi 
sufletul şi să vă împart nădejdea învierii şi puterea iubirii de 
Dumnezeu! E secetă de cuvântul lui Dumnezeu pe pământ. 
Numai omul grăieşte pe pământ, numai omul peste tot. Vin cu 
glasul gurii Mele, vin Eu, vin însoţit de poporul cuvântului 
Meu şi Mă împart cuvânt vouă, cuvânt cald, cuvânt proaspăt, 
căci Eu sunt mereu astăzi, ca şi cuvântul Meu. Acum două mii 
de ani am vestit că va veni vremea aceasta, şi a venit acum, 
căci am spus că vine vremea să se audă glasul Fiului lui Dum- 
nezeu şi să tresalte morţii din morminte la glasul Domnului 
Cel înviat şi să învieze şi ei. O, iată, împlinesc aşa, şi voiesc 
să înviaţi şi voi, cei vii cu trupul şi să treceţi din trup în duh şi 
să credeţi venirii cuvântului Meu la voi şi să faceţi faptele 
credinţei celei de apoi, că vine Do mn ul la voi cuvânt pe pământ 
şi vă trebuie credinţă. 

Ies în mijlocul vostru, o, fii ai oamenilor, şi vă împart 
nădejdea învierii. Iată-Mă strălucind pe faţa celor ce se sfinţesc 
pentru Mine, pentru numele Meu! Duhul umilinţei are putere 
să-l facă frumos pe om. Dar ce este duhul umilinţei? El îl face 
pe om să scadă şi să cresc Eu, Domnul, în fiinţa lui, în alcătui- 
rea lui. Precum Dumnezeu nu gândeşte la Sine, ci numai la 
om, tot aşa şi fiii umilinţei de duh, ei nu gândesc la sine, ci nu- 
mai la Dumnezeu pentru voia Sa în ei, şi aşa creşte frumuse- 
ţea copilului sfânt, iar Eu, Domnul, am dorirea după o ţară cu 
copii frumoşi şi plini de Dumnezeu şi de frumuseţea Lui, şi 
Mi-e dor de Mine în oameni şi umblu după ei cu umbletul Meu 
şi Mă arăt lor prin cei ce Mă poartă iubindu-Mă şi mărturisin- 
du-Mă în ei şi cu ei, ca să vadă cei ce văd şi să înţeleagă ei că 
Tatăl M-a trimis şi că nu de la Mine însumi vin şi Mă mărtu- 
risesc ca să-Mi zidesc un popor şi să-l am pentru venirea Mea 
răscumpărat dintre fiii oamenilor şi de folos pentru cei ce încă 
nu văd. 

E zi de duminică şi grăieşte Domnul în mijlocul tău, 
popor al cuvântului Meu. Peste două duminici va fi praznic de 
înviere şi suntem pe cale spre acest praznic măreţ, pe care 
lumea cea fără de viaţă pentru Mine îl aşteaptă pentru gusturile 
ei şi nicidecum să se sfinţească omul pentru Dumnezeu, dar 
Eu pe câţi îi aleg le fac şi trezirea, le fac şi spălarea, le fac şi 
hăinuţa cea nouă şi le dau lor duhul pocăinţei, prin care ei să 
Mă caute şi să Mă urmeze apoi, aşa cum s-a petrecut cu paşii 
celei azi pomenită între sfinţi, Maria Egipteanca, cea care s-a 


trezit cu putere din somnul păcatului şi şi-a căutat pentru tot 
restul vieţii vindecarea de păcat, luptând din greu împotriva 
acestui vrăjmaş, pe care omul, bietul de el, nu-1 socoteşte vrăj- 
maş, ci bucurie a lui, dar el, păcatul, este moarte în om. 

O, s-a trezit din somnul ei Maria Egipteanca şi a căutat 
apoi să fugă de ea însăşi şi de oamenii care o trăgeau spre 
moarte, şi grea a fost lupta ei cea de partea vieţii, dar toate sunt 
cu putinţă celui cu credinţă că poate Domnul pentru el. Pilda 
luptei ei cea pentru viaţă s-o ia de pildă toţi păcătoşii, ca să 
poată şi ei, ca să se dea şi ei de partea duhului vieţii şi să moară 
faţă de păcat, că Eu, Domnul, vin din cer pe pământ şi îl învăţ 
pe om să se lepede de sine şi să vină după Mine, că mai bine îi 
este lui să poarte cruce decât păcat, şi frumoasă este viaţa 
crucii, că este curată, şi că-1 duce pe om pe aripi spre asemăna- 
rea lui cu Mine, căci Eu sunt Iisus Hristos, Fiul lui Dumnezeu, 
şi voiesc să-i am fraţi pe toţi oamenii şi să fim toţi fiii Tatălui 
Dumnezeu, precum Eu voiesc aceasta. Amin. 

O Doamne, o, întărirea mea cea mare în 
^ziua aceea când am dorit să mă despart 
de păcat şi tot timpul apoi! O, Milosul meu Salvator, mi-e dor 
să le spun fiilor oamenilor că iubirea pentru păcat îl face urât 
pe om, şi vede el aceasta numai după ce se lasă de această iu- 
bire, căci vin lacrimi din ochii inimii lui şi ai vederii lui 
lăuntrice şi nu-i mai trebuie lui nimic decât pe Tine apoi, pe 
Salvatorul lui din moarte, Doamne. O, Ţi-e tare milă de oa- 
meni! Ţi-e milă de păcătoşi, Doamne, aşa cum Ţi-a fost de 
mine milă. O, dă-le şi lor o zi de trezire aşa cum mie mi-ai dat, 
ca să pedepsească ei păcatul apoi, aşa cum el îi pedepseşte pe 
ei acum în însuşi trupul lor. 

O, ce mare milă faci Tu cu oamenii, Doamne! Mă uit de 
lângă Tine şi de lângă sfinţi mă uit cum îţi pregăteşti ieşirea 
cu poporul cuvântului Tău ca să Te arăţi fiilor oamenilor şi să 
le faci trezirea cumva. Harul Tău şi harurile sfinţilor Tăi nevoi- 
tori pentru sfinţenia lor, să coboare aceste haruri peste cei ce 
văd ieşirea Ta cu poporul Tău şi lucrul mărturisirii Tale cu el. 

O, fii ai oamenilor, marea de păcate vă cuprinde de peste 
tot. Ridicaţi mâinile şi cădeţi în genunchi şi cereţi mila Dom- 
nului vouă, că este iad păcatul şi este în om. Vine dimineaţa, 
vine cuvântul lui Dumnezeu spre voi. întâmpinaţi-i iubirea! 
Faceţi-vă fii ai lui Dumnezeu şi intraţi în rândurile celor ce au 
patrie cerul pe pământ şi bucuria lui. Umiliţi-vă mult şi frumos. 
Vă trebuie călăuză pentru aceasta, vă trebuie mereu, ceas de 
ceas, şi n-o veţi găsi în biserica cea din lume, care opreşte omul 
să vină la izvorul cuvântului lui Dumnezeu şi să se spele de 
păcat şi să vadă apoi omul calea şi pe Do mn ul cu el pe cale. 
O, vă trebuie voinţă şi putere pentru ea şi credinţă mare pentru 
acestea. Luaţi pe Domnul peste voi, luaţi cuvântul Său, care 
cheamă şi sfinţeşte voinţa omului. în curând vai şi iar vai celor 
ce stau departe de Dumnezeu şi de voia Lui! Amin, amin zic 
vouă, veniţi spre Domnul, că El vine, că El este milos! Vine 
Domnul cuvânt pe pământ la voi, vine să vă ia în arca Sa, în 
salvarea Sa. Amin. 

O Eu sunt! Eu sunt Alfa şi Omega. Eu sunt 
^Cel ce sunt, şi tot aşa este şi cel ce este 
cu Mine: el este, iar dacă apoi se duce de lângă Mine nu mai 
este. Strigă sfinţii la oameni să vină la Mine şi să se facă fiii 
oamenilor fii ai lui Dumnezeu ca să scape de usturimea pe care 
le-o pregăteşte păcatul. O, ce mari vor fi cei ce vor veni! Se 
vor ridica deasupra muntelui de păcate şi vor fi biruitori peste 
păcat şi mari vor fi, ca Maria Egipteanca. Ea s-a ridicat şi n-a 
mai căzut, căci a luptat stând deasupra păcatului ca să-l biru- 
iască pe el, şi l-a biruit. 

Eu sunt Cel ce sunt şi ies înaintea omului ca să-i ajut 
credinţa şi vederea şi puterea de a se face fiu al Meu. Ies cu 
poporul cuvântului Meu între oameni şi le spun lor că Eu sunt 
Cel ce sunt, Eu, şi poporul cuvântului Meu, şi le spun lor: 

Pace vouă! Nu precum vă dă lumea vă dau Eu. Duhul 
lumii a luat pacea Mea de pe pământ şi a pus-o pe a lumii. Eu 
însă pacea Mea o dau vouă, numai să-i înţelegeţi gustul şi lu- 
crarea ei. Amin. 

Eu sunt Cel ce sunt. Pacea Mea o dau celor fără de pace. 
Pace vouă, celor ce doriţi după Domnul! Duhul umilinţei vă 
ajută să vă faceţi asemenea Lui, asemenea Fiului lui Dum- 
nezeu, şi îl veţi vedea pe El, căci aşa stă scris. Amin, amin, 
amin. 

8/21 aprilie 2013 

Praznicul Intrării Domnului în Ierusalim. Duminica 
Floriilor 

Statornicia este hrănită de dragostea de Domnul. Timpul se va opri 
ca să fie Dumnezeu în locul timpului. 

eşiţi întru întâmpinarea cuvântului Meu, voi, cei 
care vegheaţi înaintea Mea când glas din cer, ca de 
vânt şi ca de tunet coboară blând pe masa poporului Meu ca 
să se hrănească el din cer şi să nu piară prin cele de pe pământ, 
care iau omului mintea dinspre Dumnezeu. 

Intru în Ierusalim. în mijlocul poporului cuvântului Meu 
intru cuvânt, iar slava cuvântului Meu adună aici toate puterile 
cereşti, oştirile toate de sfinţi şi de îngeri şi toată firea văzută 
şi nevăzută a facerii lui Dumnezeu, căci grăieşte Domnul cu- 
vântul Său şi adunare cerească adună, şi e desăvârşită as- 
cultarea între cei din cer în jurul cuvântului Meu când Eu 
grăiesc poporului Meu pe pământ. 

Iată, celui ce crede în cuvântul Meu, în glasul gurii 
Mele, nu-i trebuie numai credinţă, ci multă statornicie apoi, iar 
statornicia este hrănită de dragostea faţă de Mine a celui ce 
vine să fie al Meu apoi. Ruşine mare va avea înaintea Mea şi 
înaintea oştirilor cereşti cel care a venit crezând şi a plecat apoi 
dispreţuind şi lovind înapoi pentru ca să-şi arate el nevinovăţia 
în faţa celor ce-1 văd că pleacă de lângă Dumnezeu, de lângă 
glasul cuvântului Meu, care se revarsă râu al vieţii ca să adape 
peste tot şi ca să-l găsească pe el cei scrişi să fie şi să creadă, 
chiar dacă apoi se duc şi Mă prigonesc ca Pavel apostolul mai 
înainte să Mă descopăr lui în slavă şi să-i opresc râvna cea 
vătămătoare, pe care nu şi-o înţelegea singur, şi de care apoi îi 
era ruşine. Ruşine mare vor avea înaintea Mea şi a sfinţilor 
Mei şi a oamenilor, ruşine vor purta pe faţă cei care Mă prigo- 
nesc acum, după ce au stat la masă cu Mine crezând şi iubind 
şi umilindu-se ei pentru slava Mea. O, ferice celui ce vine şi 
intră cu poporul Meu şi se îmbracă cu lucrarea statorniciei şi a 
iubirii de Dumnezeu, dar neferice este celui ce se duce apoi de 
la Mine crezând că Eu voi fi cu el pe unde el va merge, dar Eu 
am spus că în lume nu Mă mai duc, decât cu toiagul certării, şi 
stau în mijlocul poporului Meu şi cuvintez tot cuvântul Meu 
peste credinţă şi peste necredinţă şi intră peste tot cuvântul 
Meu şi lucrează el, şi apoi judecă el pe cei ce-1 dau la spate, 
căci aşa va fi, cum Eu am spus. Când voiau elinii să Mă vadă 
în ziua intrării Mele în Ierusalim Eu le-am trimis lor vorbă prin 
ucenici că dacă-Mi slujeşte cineva, să vină după Mine, şi unde 
sunt Eu, acolo va fi şi slujitorul Meu, şi Tatăl Meu îl va cinsti 
pe el. Intrasem pe mânzul asinei în Ierusalim şi-Mi era sufletul 
apăsat şi am zis Tatălui: «Mântuieşte-Mă, Tată, de ceasul 


acesta, dar Eu pentru ca să ajung la ceasul acesta am venit, 
iar acum preamăreşte numele Tău!», şi glasul Tatălui a grăit 
din cer şi a zis: «L-am preamărit şi iarăşi îl voi preamări». Cei 
din norod se întrebau ce a fost: Tunet? Vorbe de înger au fost? 
Dar Eu le-am zis lor: «Nu pentru Mine, ci pentru voi a grăit 
acest glas, şi dacă cineva aude vorbele Mele şi nu le păzeşte 
nu Eu îl judec, că n-am venit să judec, ci să izbăvesc lumea, 
dar cine nu primeşte cuvintele Mele are judecător ca să-l 
judece: cuvântul pe care l-am grăit, acela îl va judeca în ziua 
cea de apoi, căci Tatăl M-a trimis, şi El însuşi Mi-a dat 
poruncă ce să spun şi ce să grăiesc». 

Iată, fiilor credincioşi cuvântului Meu, trebuie credinţă 
statornică, măi fiilor, căci altfel omul se pierde şi se duce de 
unde a venit, se duce în lume după ce iese din ea ca să vină 
după Mine cu crucea sa. O, fiilor, cine pleacă din poporul cu- 
vântului Meu cel atât de aproape de voi, pleacă din Dumnezeu. 
Să fie credinţă mare pentru ceea ce spun, că vă spun cuvânt de 
ajutor ca să ştiţi că nu oricum şi oriunde pot Eu fi cu cel ce 
vine şi pleacă apoi ca să fie tot cu Mine, după cum îşi zice el 
când se trage de lângă Mine. O, puteau apostolii Mei să spună 
că pleacă în altă parte, în ale lor sau în ale oamenilor ca să-Mi 
slujească ei în alt fel, din altă parte sau de lângă ai lor după 
trup? Dacă Iuda s-a tot păstrat lângă ai săi şi lângă cei potriv- 
nici Mie, a mai rămas el, a mai rămas cu Mine? Dar ce s-a pe- 
trecut cu el apoi, e puţin pentru ca să fie înţeles că nu oriunde 
puteau ucenicii să fie cu Mine? O, slujirea cea pentru Mine 
este acolo unde sunt Eu, căci am spus în ziua de Florii: «Da- 
că-Mi slujeşte cineva, să vină după Mine, şi unde sunt Eu, 
acolo va fi şi slujitorul Meu şi Tatăl îl va cinsti pe el cu statul 
lângă Mine, cu locul său lângă Mine». Iată, unde sunt Eu am 
spus, nu în altă parte, căci în altă parte îşi slujeşte sieşi omul, 
nu Mie, şi mai ales când alege el să plece de sub sarcina Mea. 

O, ce măreaţă este slujirea lângă lucrarea cuvântului 
Meu dacă-i place de Mine celui ce vine! Nu se poate vedea cu 
ochiul trupului această măreţie, dar plata celor ce-Mi slujesc 
aproape este chiar această măreţie, chiar când timpul merge 
încă, nu numai când timpul se va opri ca să fie Dumnezeu apoi 
în locul timpului. Şi încă o taină vă spun: Trebuie vioi să fie în 
timpul slujirii cei ce-Mi slujesc. Nu cu faţa tristă să fie ei, nu 
cu inima tristă şi golaşă de har, că e măreaţă slujirea lângă 
Mine şi trag la ea îngerii şi privesc şi slujesc cu bucurie lângă 
cei aleşi pentru această măreţie. O, nu căutaţi după ea cu ochiul 
şi cu inima, ci cu credinţa, măi fiilor. Eu nu vă duc cu vorba, 
o, fiilor. Nu este aşa cum spun cei cu sufletul pribeag că voi 
sunteţi duşi cu vorba. O, de-ar fi şi ei duşi cu vorba aşa cum 
sunteţi voi! Sunt din cei ce au venit şi au stat, şi au plecat apoi 
de lângă Mine şi de lângă voi şi spun că şi-au pierdut timpul şi 
rostul, dar acum ce cinste şi ce rost au dacă au plecat, şi cui 
dau ei rostul lor? Ba, din contra, vor da aceştia răspuns pentru 
timpul cât au stat lângă crucea Mea şi M-au părăsit apoi şi, 
iată-i, se duc la preoţii din lume după răcoare, dar nu mai 
găsesc ei pe nicăieri ceea ce au avut. 

O, fiilor, nimic mai greu nu vă va judeca pe voi decât 
statul faţă în faţă cu voi înşivă în ziua cea de apoi dacă M-aţi 
părăsi acum, căci vremea credinţei şi a nădejdii şi a dragostei 
cu care aţi stat cu Mine atâta vreme, acestea v-ar judeca pe voi 
de păcatul lenei sufleteşti, căci sufletul nu vi l-aţi îngrijit, ci 
numai mintea, care-1 scoate pe om de la Mine după ce duhul 
indignării, frate cu trufia, v-ar plămădi vouă o altă fiinţă, urâtă 
la suflet şi plăcută diavolului cel urât şi atâta de urât. 

Iată, taină vă spun vouă pentru biruinţa prin dragoste: 
Aveţi grijă de ceilalţi, mereu de ceilalţi fiecare din voi, şi nu 

de voi să aveţi grijă, căci cine ascultă aşa, nu moare niciodată, 
nu piere de lângă Mine şi de lângă slujirea Mea, iar dacă aveţi 
grijă de voi vă faceţi urâţi celorlalţi şi Mie, căci duhul frăţiei 
cereşti şi creştineşti are simţ înalt, simţ adânc, fiilor. O, dacă 
nu căutaţi în toată clipa să fiţi cu bucurie plăcuţi celor din jur, 
ce pretenţie ar fi să mai aveţi, şi de ce aţi mai fi nemulţumiţi 
între ei? Atunci, din contra, vă trebuie umilinţă mare, trezire 
mereu spre umilinţă, grijă mare ca să nu vă biruiască satana cu 
gânduri îngâmfate şi mai mult, cu duhul nemulţumirii şi al 
deznădăjduirii apoi de voi înşivă, căci piere atunci dragostea 
din voi şi îşi face loc întunericul de la lipsa dragostei, de la 
lipsa de Dumnezeu din voi. 

O, să nu vă faceţi rost de nemulţumiri faţă de fraţi, fiilor. 
Prin tot felul de împrejurări prin care trecem, voi nici în gând 
să nu vă şoptiţi ca să vă trageţi în lături de lângă Mine, din 
locurile Mele cu voi, căci şi gândul numai, chiar şi gândul fără 
de cuvânt rostit îl bucură pe satana şi mult îl bucură, şi stă el 
apoi la pândă să găsească prilej cumva şi să împlinească şi să 
vă cadă din cinstea cea de la Tatăl şi să vă ducă în prăpastia în 
care Eu, Domnul, M-am băgat după voi ca să vă scot şi să vă 
scutur de toate murdăriile şi uscăturile şi să vă vindec zgârie- 
turile şi să vă dau apoi hăinuţă de masă cerească şi să vă aşez 
cu Mine la masă, fiilor. O, nu e greu cu Mine ori prin ce am 
trece, dar e greu fără Mine, e greu pentru cel ce pleacă, e greu 
şi pe pământ, e greu şi apoi, căci va sta el atunci faţă în faţă cu 
cuvântul Meu, pe care l-a crezut. 

O, nimic să nu vă pară greu, nici măcar pe voi înşivă 
când nu puteţi să fiţi la timp de ajuns de umiliţi pentru greşalele 
voastre sau pentru alţii care greşesc. Mai bine e să greşiţi lângă 
Mine decât departe de Mine, că Eu aici am alifie, am iubire şi 
vindecare pentru greşale, dar în lume Eu nu sunt, nu pot să Mă 
duc acolo după voi, nu pot, ci doar vă strig înapoi şi plâng de 
jale şi de durere când diavolul se bucură de pe urma celui ce 
pleacă de lângă Mine. 

O, fiilor, păcatul îl scoate pe om de la Dumnezeu. Pe cel 
ce nu se mai poate umili îl scoate acest păcat de la Mine. Vă 
învăţ pe voi statul lângă Mine şi iată cât de înalt vă învăţ! Staţi 
cu înţelepciune împotriva diavolului, care ar da să vă scoată 
de la Mine, că aveţi pildă pe cei pe care diavolul i-a biruit şi 
s-au lăsat ei smulşi de el. 

O, fiilor, feriţi-vă mult de omul care are putere să 
nimicească în voi credinţa. Cunoaşteţi-1 după fapte, după mer- 
sul vieţii lui, după nedragoste, fiilor. Vă învăţ cu putere, fiţi 
vioi, fiţi calzi cu inima şi cu cuvântul, fiţi mereu cuvânt şi fiţi 
dăruitori de bucurie şi cu bucurie, şi nimic să nu vă despartă 
pe voi unii de alţii, de Mine şi de fraţi, măi fiilor. Amintiţi-vă 
de Mine cum M-am predat Eu voinţei omului în grădina Ghet- 
simani, din care M-au luat oamenii lui Caiafa pentru răstignirea 
Mea şi cum am avut Eu grijă atunci de ucenici ca să-i ocrotesc 
pe ei de pierzare, şi-Mi era inima vioaie înaintea lor, chiar dacă 
apăsarea îmi era mare, dar Eu pentru acel ceas venisem de la 
Tatăl între oameni. 

O, aveţi grijă de statul în rădăcină, fiilor, că aiurea dacă 
staţi cu fiinţa voastră vă uscaţi, măi fiilor. Fiţi înţelepţi pentru 
ceea ce vă spun acum. Nu vă otrăviţi singuri seva prin care voi 
staţi întru Mine, căci scris este: «Pe căpetenia poporului tău 
să n-o huleşti, să n-o grăieşti de rău», iar voi învăţaţi să staţi 
în viţă, căci mlădiţa fără de viţă se usucă şi merge la foc. Vă 
învăţ pe voi, cei rămaşi cu Mine, căci cei ce n-au învăţat aşa 
n-au mai stat în viţă şi n-au mai rămas cu Mine. V-am învăţat 
şi între voi prin cei ce vă veghează viaţa voastră cu Mine, şi 
vă pomenesc şi cu gura Mea această povaţă. O, aveţi grijă să 


staţi în rădăcină, căci cei ce n-au stat au căzut din Dumnezeu, 
pentru că au grăit de rău între ei pe cei de la Mine aşezaţi între 
Mine şi popor, şi cu care Eu Mă sprijin ca să-Mi aşez în carte 
cuvântul când el se revarsă din nori, pe vânt purtat peste 
grădiniţa Mea de cuvânt, şi purtat apoi din loc în loc spre cei 
ce se hrănesc cu Dumnezeu, ca să fie şi ei apoi ai Mei, aseme- 
nea Mie cu viaţa lor, cu iubirea lor, numai să nu hulească ei 
chiar şi fără să-şi dea seama de acest păcat, pe care l-au făcut 
toţi cei după care azi Mă uit cu jale şi plâng şi veghez cu toate 
puterile cereşti împotriva săgeţilor trimise cu răutate înapoi şi 
cu necredinţă dinspre ei spre cei purtaţi de Mine la sânul Meu 
şi mult vegheaţi acum, când necredinţa lucrează pe pitite din 
întuneric, dar Eu, Domnul, stau de veghe şi sunt Cel Atotpu- 
ternic. Amin. 

Nu stau mult în cuvânt, dar binecuvintez cu dragoste 
părintească lucrul mâinilor voastre pentru slava Mea cu voi, 
fiilor, că voi lucraţi din greu la lucrul care trebuia demult, de- 
mult să fie aşezat spre vederea întreagă a săvârşirii lui. Cu cei 
credincioşi îmi este uşor şi pot să lucrez, iar voi vegheaţi să 
fiţi credincioşi, fiilor. Praznicul intrării Mele în Ierusalim îl 
sărbătorim, şi iată cuvânt de slavă la voi ca să vă întărească pe 
voi pentru slava Mea, şi nu uitaţi că este scris în Scripturi des- 
pre cei ce se încred în Domnul că sunt ca muntele Sionului, şi 
nu se va clătina în veac cel ce locuieşte în Ierusalim, că munţi 
sunt împrejurul lui, şi este Domnul împrejurul poporului Său, 
de acum şi până în veac, şi că Eu nu voi lăsa toiagul necredin- 
cioşilor peste soarta celor drepţi cu credinţa, ca să nu-şi întindă 
drepţii întru fărădelegi mâinile lor, iar voi să ziceţi Domnului: 
Fă bine, Doamne, celor buni şi celor drepţi cu inima, iar pe cei 
de pe căi nedrepte ajută-i şi pe ei să scape de lucrarea fărăde- 
legii şi de plata ei. Amin. 

Şi acum Eu, Domnul, rostesc peste tine, pace ţie, Israele 
nou, pace ţie, Ierusalime, Ierusalime nou, popor al cuvântului 
Meu cel de ieri şi cel de azi! Amin, amin, amin. 

15/28 aprilie 2013 

Praznicul învierii Domnului 

Poporul cuvântului Domnului, lucrător al voii Domnului, împăr- 
ţitorul cuvântului facerii celei noi. Scriptura facerii din nou a lumii 
se împlineşte tainic. Domnul cheamă neamul român la înviere. 

A junşi aici, la praznicul învierii Mele, Eu şi cu voi, 
Eu şi cu toţi cei din cer, cele de pe pământ şi cele 
din cer, vă spun vouă acum, în grăirea Mea cea de azi, grăirea 
ucenicilor şi a uceniţelor Mele acum două mii de ani după ce 
Eu, Domnul, trecând prin cruce şi prin moarte pe cruce, durere 
neînchipuită a duhului Meu şi a tot duhul cerului, dar şi bucuria 
biruinţei Mele asupra diavolului cel bătrân de cinci mii de ani 
atunci, vă spun Eu, Domnul Iisus Hristos, vestea care a mers 
din gură în gură atunci spre durerea şi spre încordarea celor ce 
M-au răstignit, vă spun: „Hristos a înviat!". 

O, poporul Meu, o, micuţul Meu Ierusalim nou, îţi aduc 
ţie dintre cei din cer salutul învierii Mele: „Hristos a înviat!". 
Nu te am decât pe tine. Să Mă crezi ce-ţi spun, fiule Ierusalime. 
O, caută în toată clipa să fii numai al Meu, numai cu Mine, că 
numai pe tine te am pe pământ. Când cei de pe pământ mari 
cu rangul bisericesc sau cărturăresc aud cele ce-ţi spun Eu 
acum, îi apucă mirarea şi răutatea de suflet, dar Eu când spun 
cuvânt ştiu ce spun. Toţi cei mari cu credinţa, cu inima şi cu 
fapta creştinească îşi văd de ale lor şi de ale mântuirii lor după 
tot ce zic ei că fac, dar cu tine nu este tot aşa, măi poporul Meu. 
Pe tine te-am ales dintre oameni ca să te aşez la masă de cuvânt 

cu Mine şi să fii tu voia Mea între pământ şi cer şi să-Mi 
împărţi cuvântul peste pământ, cuvântul facerii celei noi, fiule, 
că am de aşezat cer nou şi pământ nou între cer şi pământ, pre- 
cum scrie în Scripturi să fac, şi să fie acestea apoi, şi trebuie 
să am popor aproape, eliberat de griji şi dat Mie cu totul, că 
Eu port cu tine multe griji pentru biruinţa Mea peste pământ, 
iar tu eşti mititel şi eşti puţinei la număr, că nu trag creştinii de 
pe pământ sub crucea Mea, că o au pe a lor de dus, iar crucea 
Mea de azi este grea, şi voi nu mai aveţi timp de voi, şi ce fru- 
mos este aceasta, să uite omul de sine şi să se dea Mie cu totul 
şi multului Meu greu şi să trăiască el aşa, şi nu ca toţi creştinii 
care-şi fac loruşi ceea ce găsesc de cuviinţă pe calea lor creşti- 
nească aşa cum este ea privită de ei şi aşa cum merg toţi cei 
care nu ştiu îndeajuns ce înseamnă Dumnezeu cu oamenii pe 
pământ şi ce înseamnă să-I slujească lui Dumnezeu omul. 
Creştinii cer mereu la Dumnezeu de toate, de toate de pe pă- 
mânt şi din cer, dar voi sunteţi altfel de creştini, căci voi nu 
cereţi, ci daţi lui Dumnezeu, daţi truda voastră toată, şi sunteţi 
mici, fiilor, şi sunteţi neputincioşi de cele de pe pământ, de 
vreme ce nu munciţi pentru voi la stăpân ca toţi oamenii, căci 
voi trudiţi în via Mea, în lucrarea Mea, întru venirea Mea tru- 
diţi cu Mine, măi fiilor. O, nu cumva să vă pară că altceva şi 
altfel trudiţi. Eu pe voi vă am aproape pentru Mine, nu pentru 
voi, şi vă am apoi aproape pentru mântuirea multora, fiilor, că 
Eu vin mereu la voi cuvânt de naştere din nou a lumii şi a omu- 
lui, şi aşa îmi strâng de ici, de colo iubitori de Dumnezeu mai 
mult decât iubitori de trup şi de desfătări pentru trup, desfătări 
care suie la suflet şi îl robesc apoi pe el spre păcat şi spre des- 
părţire de Dumnezeu, fiilor, şi Mă doare, şi Mă doare că nu Mă 
iubesc creştinii şi oamenii, măi fiilor, şi Mă doare că n-au peste 
ei cârmuitor care să-i înveţe lepădarea de sine şi căutarea după 
Mine apoi, că Eu sunt Stăpânul cerului şi al pământului şi 
nu-Mi slujesc Mie creştinii şi oamenii şi îşi slujesc loruşi ziua 
şi noaptea, şi-şi termină apoi firul vieţii şi doresc după rai şi 
după milă de la Dumnezeu pentru viaţa lor cea de veci apoi. 

Vă spun vouă acestea toate ca să Mă credeţi îndeajuns 
că nu vă am decât pe voi, şi să creadă aceasta şi cei ce se cred 
aproape de Dumnezeu cu viaţa şi cu faptele şi cu alegerea lor 
şi cu înţelepciunile lor, dar aproape de Mine îi este greu omu- 
lui, îi este prea greu. O, cine acum două mii de ani a fost 
aproape de Mine în durerea Mea cea mai grea? N-a putut ni- 
meni să îndure cu Mine tot ce am avut de purtat şi de trecut, 
dar am avut iubire mare şi veghe mare pentru Mine pe uceni- 
ţele Mele, pe cele ce nu mai aveau nimic de făcut decât să-Mi 
ţină urma şi să-Mi dea toată iubirea lor, toată, fiilor, tot dorul 
lor, iar împotriva lor nu s-a adus împotrivire, căci aşa este în 
iubirea cea întreagă, ea este forţa care ţine departe orice putere 
potrivnică, orice gând satanic, şi s-a văzut aceasta atunci. Iar 
pe ucenicii Mei i-am pus Eu la adăpost, i-am pus prin cuvânt 
rostit peste ei şi peste cei ce ar fi dat să-i caute pe ei pentru nu- 
mele Meu, şi i-am păstrat pentru mărturia învierii Mele după 
statul Meu cu ei trei ani şi jumătate din loc în loc pe pământ 
pentru alinarea durerilor de peste tot de pe unde veneau cu cei 
mult neputincioşi ca să le alin Eu, Domnul Iisus Hristos, 
durerile, aşa cum toţi cei suferinzi Mă ştiau şi Mă căutau, iar 
uceniţele şi toţi cei care le sprijineau pe ele pentru slava Mea 
cea de atunci îmi slujeau cu osârdie Mie şi ucenicilor Mei şi 
aveau grijă mare şi mereu de mersul lucrului Meu peste 
pământ, şi apoi de duhul mărturisirii peste oameni şi peste 
împăraţi, căci Eu M-am dus la Tatăl ca să fiu cu ei de lângă El 
până la sfârşitul timpului, precum le-am promis, iar acum ei 
se strâng toţi lângă voi, fiilor de azi ai Mei pe pământ, şi sunt 


cu ei lângă voi până la sfârşit şi, iată, mai mult acum, la sfârşit, 
căci cuvântul Meu aşează şi lucrează şi sfârşeşte orice început 
şi îl ridică la locul lui, şi toate sunt tainice şi se lucrează cer 
nou şi pământ nou, şi nu e mincinos cuvântul Scripturii facerii 
din nou a lumii, dar oamenii pământului au numai ochi trupeşti 
şi minte pământească, căci ochii duhului şi locaşul lui, mintea, 
nu vor oamenii să le dea lui Dumnezeu şi să le facă Domnul 
pe ele după chipul şi asemănarea Sa ca să-L vadă ei pe Domnul 
şi să meargă după El apoi aşa cum mergeţi voi. 

Iată, se naşte omul din păcat şi trăieşte zadarnic pe pă- 
mânt şi-l doare apoi pe vecii că n-a înţeles prin toate pe Dum- 
nezeu, pe Cel ce a făcut cerul şi pământul şi pe om apoi pentru 
această facere, măi fiilor. Şi dacă am grăit vouă, le grăiesc acum 
şi fiilor pământului şi le spun şi lor urarea învierii Mele. 

O, fii ai oamenilor, o, copii ai pământului, Hristos a în- 
viat! Eu însumi, Eu, Domnul, Eu vă aduc salutul învierii 
Mele. Luaţi aminte, o, luaţi aminte că Domnul a făcut la în- 
ceput cerul şi pământul şi a dat pământul moştenire oamenilor, 
dar cerul, cerul cine-1 moşteneşte? O, cine moşteneşte cerul, 
fii ai pământului? Dacă n-ar da cerul, ar avea viaţă pământul 
şi oamenii de pe el şi toată facerea care slujeşte vieţii oame- 
nilor pe pământ? O, luaţi aminte de unde vine viaţa pe pământ. 
De pe pământ vine moartea peste oameni, dar din cer vine 
viaţa. Vă chem cu dor, vă strig cu jale, căutaţi-vă viaţa în cer, 
că din cer este viaţa, şi iată, se face cuvânt peste voi viaţa, căci 
scris este în Scripturi că la început era Cuvântul, şi Cuvântul 
era la Dumnezeu şi Dumnezeu era Cuvântul, şi Acesta era 
întru început la Dumnezeu şi toate printr-însul s-au făcut, şi 
întru El era viaţă. O, Eu eram Cuvântul, şi dintru început eram 
la Dumnezeu, şi toate prin Mine s-au făcut, şi întru Mine era 
viaţă şi am dat viaţă facerii după ce am rostit cuvânt să se facă 
ea cer şi pământ, şi iată-Mă după două mii de ani de la în- 
vierea Mea dintre cei morţi rostind peste pământ acum: Hris- 
tos a înviat!, căci acum două mii de ani am venit pe pământ şi 
M-am făcut Fiul Omului şi am stat treizeci şi trei de ani între 
oameni, iar la sfârşit, după ce am stat cu ucenicii Mei trei ani 
şi jumătate, M-am lăsat apoi spre moarte pe cruce ca să pun 
la loc ceea ce omul a stricat în rai acum şapte mii de ani şi să-i 
dau lui prilej să se lase de păcat şi să se întoarcă la Dumnezeu, 
la Cel îndurerat după el, la Făcătorul lui, căci omul M-a părăsit 
de tot, şi încă din rai M-a părăsit. 

Cu raiul vin după voi şi vă chem în taina lui şi vă ajut să 
iubiţi viaţa şi să părăsiţi boldul morţii, căci păcatul este moarte, 
o, fii ai pământului. Dar acum vin şi vă dau cerul moştenire 
dacă veţi vrea să Mă ascultaţi pe pământ, căci şi Eu am stat pe 
pământ, dar am ascultat întru totul de Tatăl Meu Dumnezeu, 
iar voia Mea era voia Lui, nu a Mea, şi am fost Fiul Tatălui 
Meu, că n-am ieşit dintru El pe pământ, ba L-am purtat în Mine 
de-a pururi precum El M-a purtat întru El, iar Eu am lucrat lu- 
crarea Lui. 

A murit Fiul Domnului, Fiul cerului a murit pentru voi 
acum două mii de ani, o, fii ai oamenilor, dar a înviat Domnul 
a treia zi şi S-a dat vouă Mântuitor. O, trăiţi şi voi înaintea Mea 
aşa cum am trăit Eu înaintea Tatălui făcând toată voia Lui, toată 
lucrarea Lui, şi nu veţi trăi zadarnic pe pământ dacă veţi asculta 
aşa. O, sculaţi-vă! Oricât aţi fi de păcătoşi Eu am putere de la 
Tatăl să iert, să şterg păcatele voastre şi să vă dau veşmântul 
învierii Mele, trupul şi sângele Meu, ca să fiţi vii apoi mereu, 
mereu, căci întru Mine este viaţă, o, fii ai pământului, dar fa- 
ceţi-vă fii ai cerului pe pământ aşa precum am fost Eu, iar când 
pământul va intra la facerea lui cea nouă se va da vouă cerul 
cel nou de moştenire, iar în cer sfinţii toţi şi îngerii toţi stau şi 

aşteaptă să vină şi să moştenească cei mântuiţi, cei ce cheamă 
pe Domnul, căci scris este: «Intre cei mântuiţi vor fi numai cei 
ce cheamă pe Domnul». Amin. 

O, în duminica aceasta a praznicului învierii Mele, în 
ziua întâi a săptămânii te chem la înviere, te chem, neam ro- 
mân. O, ridică-te! Te chem cu dor, şi tainic rostesc peste tine 
cuvântul Meu. Ridică-te, o, ţara Mea de venire a doua oară de 
la Tatăl pe pământ la oameni! Când am făcut la început cerul 
şi pământul am zis cuvânt, şi ele s-au făcut şi s-au arătat şi s-au 
aşezat la locul lor. Acum, la sfârşit, rostesc cuvânt peste tine şi 
zic: Fă-te cer nou şi pământ nou, o, neam român, căci pe glia 
ta am semănătura cuvântului Meu, cuvântul gurii Mele, care 
vine pe şoapta vântului, purtat de norii slavei Domnului, şi vine 
la tine ca să te ridice, o, ţara Mea de azi. Am pe vatra ta grădi- 
niţa cuvântului Meu, unde Eu cobor pe loc pregătit Mie ca să 
vin şi să cuvintez de pe tron şi să cârmuiesc cu toiag de fier 
neamurile pământului, precum este scris să împlinesc. O, des- 
chide-te şi primeşte venirea Mea! Flristos a înviat, îţi spun Eu, 
Domnul, ţara Mea cea de azi, îţi spun şi azi, îţi spun şi mâine, 
iar apoi tu să înveţi să moşteneşti cerul şi să moştenească sfinţii 
cerului pe pământul tău şi să se facă cer pământul tău, pentru 
cei din cer biserică cerească pe pământ. O, vino în ajutorul 
Meu, în ajutorul Domnului Dumnezeului tău, că nu în Ieru- 
salim M-am dus dacă am venit, ci la tine am venit şi în tine pe- 
trec, şi rostesc cuvântul cel de la început al facerii celei noi, 
chiar dacă neamul creştinesc merge mereu la Ierusalim pentru 
cele ce găseşte acolo despre trecerea Mea pe acolo acum două 
mii de ani când nu M-a primit Ierusalimul, şi iată, şi acum ca 
şi atunci urmele Mele mărturisesc acolo spre judecata celor ce 
n-au crezut atunci şi a celor ce nu cred azi venirea Mea cea de 
atunci şi cea de acum, care este scrisă în Scripturi să fie acum. 
Şi precum acum două mii de ani am venit că era scris să vin, 
tot aşa şi azi, vin că este scris să vin, vin şi-Mi împlinesc 
venirea şi cuvântul venirii Mele şi tainic pregătesc facerea cea 
nouă: cerul cel nou şi pământul cel nou, şi iată, îmi pregătesc 
moştenitori, iar pe tine te chem prelung, o, ţara Mea de dor, că 
dor îmi e de tine, şi de două mii de ani Mi-e dor; Mi-e dor de 
când Tatăl Savaot a hotărât să am pământul tău de sprijin şi de 
slavă pentru a doua Mea venire, fiindcă Ierusalimul M-a alun- 
gat din mijlocul lui, iar cei de azi sunt acolo fiii celor ce M-au 
răstignit. 

O, pace ţie, ţara Mea, România Mea! Pământul tău este 
al Meu. Pe el am Eu aşezată taina venirii Mele cuvânt pe pă- 
mânt acum, la sfârşit de timp, şi nu voiesc, o, nu voiesc ca nea- 
mul de pe tine să Mă alunge precum Ierusalimul M-a alungat, 
după ce atâta am strigat ca să-l adun ca pasărea pe puii ei, dar 
el n-a voit, şi M-a alungat din mijlocul lui şi M-a dat de la el. 

O, pace ţie, pământ al slavei Mele de sfârşit de timp, 
pământ român, dorul Meu cel de două mii de ani, şi iată, am 
peste tine slava Mea şi pe poporul cuvântului Meu cel de azi 
peste pământ şi tronul Meu, iar râul Meu de cuvânt, care curge 
din tronul Meu, să-ţi spele faţa, să-ţi spele glia şi să fii tu slava 
Mea, precum slava ta sunt Eu, Eu şi cuvântul Meu în mijlocul 
tău. Amin, amin, amin. 

22 aprilie/5 mai2013 


Ziua a doua a Sfintelor Paşti, şi sărbătoarea sfântului 
mare mucenic Gheorghe 

Cel plin de bunătate se dă celorlalţi în toată clipa după voia lor. 
Omul să ia în el firea lui Dumnezeu. Dacă Domnul nu este mereu 
bucuria omului, omul este altceva. Bucuria este virtute. Mulţumirea 
sufletului face parte din firea omului îndumnezeit. Sfântul Gheorghe 
se roagă în cer pentru neamul român. 

E zi de Paşti, e ziua Mea de Paşti, zi de aducere a- 
minte a Mielului lui Dumnezeu, căci M-am lăsat 
ca un miel spre jertfa sângeroasă şi M-am făcut hrană pentru 
om, Miel de Paşti, precum mielul se lasă spre jertfire ca să fie 
aşezat apoi pe masă spre a fi mâncat de cel care-1 jertfeşte pe el. 

S-a făcut Dumnezeu Miel de Paşti şi S-a dat omului spre 
mâncare, şi e prea puţină tresărire în inima omului când el se 
apropie ca să Mă ia şi să Mă mănânce, căci Eu după ce M-am 
lăsat spre jertfire s-a împlinit cu Mine cuvântul Meu spus peste 
ucenici cu o zi înainte de răstignirea Mea, căci le-am spus lor: 
«Luaţi, mâncaţi, acesta este trupul şi sângele Meu, care se 
frânge pentru voi şi se varsă pentru voi ca să fie iertate păca- 
tele voastre». 

Petrec zi de Paşti în mijlocul tău, popor al cuvântului 
Meu. Te am al Meu şi te numesc al Meu în mijlocul neamului 
român şi stau cu tine la masă de cuvânt, iar tu îmi pui în sfeşnic 
această făclie ca să lumineze ea şi îmi dai spre împărţire cu- 
vântul. Iată, te am al Meu, şi în toată lumea merge glasul cu- 
vântului Meu de pe masa ta, căci din mijlocul tău el îşi face 
cale spre toţi oamenii de pe pământ şi bate la uşa lor ca să i se 
deschidă şi să intre şi să lumineze, iar în zi de Paşti, Eu, Dom- 
nul, spun tuturor celor de pe pământ salutul învierii Mele: Hris- 
tos a înviat!, şi această salutare este cuvânt de bucurie, de 
vestire a învierii şi aduce bucurie acest cuvânt. 

Eu, Domnul, Mă bucur când fac voia omului, Mă bucur 
de bucuria lui, că el se bucură când îi fac voia după cum îmi 
cere el în ruga lui, iar Eu împlinesc voia lui ca un Dumnezeu 
plin de bunătate. O, aş vrea şi Eu să Mă bucur de la om. Aş 
vrea să facă şi el voia Mea şi să se bucure şi el de bucuria Mea 
aşa cum Mă bucur Eu de bucuria lui când Eu fac voia lui după 
cererea lui. O, câtă bunătate îi trebuie omului pentru aceasta! 
E de ajuns să fie el după firea lui plin de bunătate şi, gata, îl şi 
iubeşte pe Dumnezeu, îl şi simte, îl şi bucură apoi, dar dacă el 
nu are bunătate nu poate să-L bucure pe Domnul, şi nici pe om. 
Cel plin de bunătate se lasă pe sine şi se dă celorlalţi în toată 
clipa după voia lor, nu după cum şi după când vrea el să se dea. 
Unul ca acesta nu apasă sufletul nimănui, ci e atent şi se aplea- 
că mereu să bucure sufletul omului şi să nu întristeze pe nimeni 
niciodată, căci bunătatea nu poate altfel. 

O, aş vrea să Mă bucur şi Eu de bunătatea omului, de 
bucuria pe care el Mi-ar face-o. Eu M-am lăsat Miel de jun- 
ghiere ca să-l bucur pe om, ca să iau sarcina de pe el şi să nu- 
1 mai apese pe el sarcina lui, căci păcatele omului sunt sarcina 
lui cea grea, dar cine să-i spună lui cât îşi măreşte el această 
sarcină punând mereu peste ea? Când am văzut că omul nu 
gândeşte câtă sarcină are peste el de la păcatul mereu săvârşit, 
am venit de la Tatăl din cer şi M-am aşezat sub sarcină grea, 
sub crucea grea, pusă pe umerii Mei de poporul iudeu şi M-am 
lăsat spre moarte ca să plătesc dezrobirea de sub păcat a omu- 
lui, să iau sarcina de pe om, că după ce omul a pierdut raiul s-a 
răzbunat pe el ceata lui Lucifer şi l-a băgat sub sarcină, căci 
cel mai greu păcat este să se despartă omul de Dumnezeu, iar 
omul s-a despărţit de Dumnezeu prin semeţie, prin dorul lui 
de mărire, şi de atunci toţi oamenii se apasă unii pe alţii şi-şi fac 

loc unii peste alţii şi cad unii sub alţii în lupta aceasta, căci n-au 
bunătate. Măcar prin cuvinte, şi tot se răstoarnă om pe om, se 
războieşte om pe om şi se umple de îngâmfare unul împotriva 
altuia, iar altfel omul nu mai poate. 

O, cine între oameni mai poate fi frumos între cer şi 
pământ? Pe cine-1 mai călăuzeşte duioşia şi blândeţea şi bună- 
tatea de a nu apăsa pe nimeni cu vreo durere sau cu durere pen- 
tru durere? 

In zi de Paşti, de Sfintele Paşti pun pe masă învăţătură 
dulce ca să-l ajut pe om să ia în el firea Mea, firea lui Dum- 
nezeu, ca să fie frumos omul. Sufăr pentru om, sufăr de şapte 
mii de ani şi Mi-e dor de frumuseţea lui cea dintâi, căci l-am 
plămădit pe om după chipul şi asemănarea Mea, iar după ce el 
s-a îngâmfat pentru aceasta s-a făcut urât şi a pierdut frumu- 
seţea, L-a scos pe Domnul din el şi a rămas el. L-a pierdut omul 
pe Dumnezeu şi nu-L mai poate afla, că n-are bunătate, n-are 
blândeţe, n-are duioşie omul. Dacă el zice că le are pe acestea 
Eu îi spun că le am Eu, nu el, şi îi spun lui că sunt Eu atunci 
când încerc în el să pătrund cu chipul şi asemănarea Mea şi 
să-i arăt ce a pierdut el, căci a pierdut omul odihna Mea în el. 

O, de ce nu este omul odihnit? Pentru că Eu, Domnul, 
nu-Mi mai am în el odihna, nu mai am în el bucuria, căci omul 
stă el în el. Eu cu bucurie l-am zidit pe om când l-am zidit, şi 
toată facerea pe care am făcut-o prin cuvânt, cu bucurie am lu- 
crat-o şi cu bucurie am dat-o omului, şi l-am aşezat pe el în 
mijlocul ei, căci fără bucurie pentru ea nu este bună nici o lu- 
crare lucrată. 

O, popor al cuvântului Meu, o, lucrează, fiule, cu bu- 
curie tot ce lucrezi tu în numele Meu, căci omul nu s-a mai bu- 
curat de Mine şi cu Mine după ce l-am zidit, după ce am pus 
Eu înaintea lui toată truda Mea, toată bucuria Mea când am 
zidit cu ea cerul şi pământul şi pe toate dintre cer şi pământ. 
O, nu este bună nici o lucrare dacă n-o face omul cu toată bu- 
curia, cu toată puterea sufletului şi a trupului lui! Nu este bună 
nici credinţa în Dumnezeu dacă omul nu face pentru ea mult 
apoi spre mărturisirea ei. 

Iată, s-a potrivit în zi de Paşti pomenirea celui mare între 
sfinţii mucenici, mucenicul Gheorghe, cel care a purtat pe frun- 
tea sa bucuria biruinţei Mele asupra celor necredincioşi şi 
prigonitori ai neamului creştinesc din vremea aceea, după trei 
sute de ani de la venirea Mea pe pământ. îmi soarbe cuvântul 
mucenicul Gheorghe. îl am pe el de-a dreapta Mea la masa de 
azi. Bucuria lui a fost mare pe pământ şi mereu mare ea. Mă 
purta în el cu toată credinţa, cu tot dorul, şi aceasta l-a ridicat 
pe el pe scaun înalt spre mărire între oameni, şi era frumos 
foarte, din pricina frumuseţii Mele în el. A venit apoi ziua să 
mărturisească el fiinţa Lui şi pe Cel locuitor în el cu frumuseţe 
cerească, pe Domnul Dumnezeul lui, căci făcea el parte din 
neamul creştinesc, din neamul lui Hristos. O, ce frumos a fost 
el în vremea mărturisirii lui cea pentru Mine! Strălucirea pur- 
tătorilor de Dumnezeu este mare înaintea celor mari cu mărire 
pământească pe pământ şi îi îngâmfă pe ei această strălucire, 
căci sunt trufaşi. Aşa a hotărât împăratul păgân al acelei vremi 
să-i stârpească pe creştini în chip sângeros, şi s-a sculat mu- 
cenicul Gheorghe, mare cum era el atunci peste oastea împă- 
ratului, şi s-a arătat creştin cu putere de mărturisire de pe scaun 
înalt, iar când a fost pus la chinuri le-a biruit pe toate şi a uimit 
lumea toată semnele lui Dumnezeu prin el, căci dragostea de 
Hristos era mare în mucenicul Meu şi a biruit ea semeţia cea 
împărătească şi a rămas în istorie biruinţa mucenicului Gheo- 
rghe şi s-a suit cu ea la cer şi ajută cu ea pe creştini, iar creştinii 
îl ştiu pe el în cer purtător de biruinţă şi se ajută cu el în numele 


Meu în toate ispitele lor, şi iată, fiilor, ce înseamnă puterea bu- 
curiei în om. 

O voiesc, Doamne, voiesc să le grăiesc şi 
^eu fiilor cuvântului Tău. E ziua mea de 
sobor între sfinţi şi e ziua Ta de Paşti şi trebuie să grăim despre 
bucuria Ta de la cei credincioşi Ţie. O, binecuvintează grăirea 
mea, împăratul meu, că voiesc să spun celor ce vor asculta 
grăirea mea cea de azi că dacă Tu, Doamne, nu eşti bucuria 
omului mereu, mereu, omul este altceva, şi este chiar prigoni- 
torul Tău. O, vai de viaţa din om fără Dumnezeu în ea şi pentru 
ea, fără bucuria cea pentru ea, căci Tu, numai Tu eşti bucuria 
vieţii omului, numai Tu, Doamne! Aveam în mine această bu- 
curie cât am stat pe pământ. Ea strălucea în mine şi mă plăceau 
cei din vremea mea din pricina ei, şi m-au ridicat pe scaun înalt 
ca să conduc oastea împărătească, dar când a venit prigonirea 
creştinilor le-am arătat tuturor pe Cel ce trăia în mine bucurie 
şi frumuseţe, pe Tine, Doamne, de Care împăratul mă împila 
să mă despart pentru idolii lui cei mincinoşi. A tresărit atunci 
bucuria sufletului meu şi m-am sculat cu bucurie în vreme de 
necredinţă ca să-Ţi mărturisesc dumnezeirea, o, Doamne, şi 
creştea în mine bucuria aceasta, şi creştea în împărat îm- 
potrivirea odată cu mărturisirea mea cea pentru Tine şi l-am 
biruit pe el, l-am biruit cu Tine şi pentru Tine, că pe Tine eu 
Te-am ales, şi nu pe el, şi am rămas cu Tine pe vecii şi eşti Tu 
bucuria mea, de pe pământ şi până în cer ai fost şi eşti bucuria 
mea, căci orice lucrare pentru Tine trebuie lucrată cu bucurie, 
Doamne, şi să audă aceasta tot neamul creştinesc de pe pământ 
şi să se deprindă să fie frumos acest neam, căci frumuseţea este 
bucurie, iar bucuria este frumuseţe, o, Doamne al bucuriei su- 
fletului meu. 

Vai de omul nemulţumit! Ce-1 poate bucura pe unul ca 
acela? Nimic, nimic nu-1 poate bucura, căci bucuria este virtute 
şi nu se poate ea împrumuta pe clipe şi pe doruri. Mulţumirea 
sufletului nu trebuie aşteptată din părţi, căci ea face parte din 
firea omului îndumnezeit, iar când îl vezi plângăcios pe un om, 
poţi crede că-L poate iubi el pe Dumnezeu? O, nu. Numai cel 
cu sufletul plin de bucurie îl poate iubi mult pe Domnul, căci 
eu am avut averi nenumărate pe pământ, lăsate de părinţi, dar 
bucuria mea era Domnul, şi le-am lepădat pe ele ca pe praf, că 
n-am putut să părăsesc bucuria mea, pe Domnul sufletului 
meu, Care mi-a fost de ajuns, mereu de ajuns. 

O, fii ai cuvântului lui Dumnezeu, să vă ajungă Domnul 
şi să vă fie de ajuns că lucraţi pentru El, pentru mărturisirea 
Lui. Cu bucurie mare şi multă să-I lucraţi Lui, chiar când vi se 
pare că e ceva prea neînsemnat ceea ce lucraţi, căci sufletul 
trebuie să fie mereu, mereu tot o bucurie, fiindcă Dumnezeu 
este sufletul din om. O, învăţaţi să daţi Domnului ceea ce ni- 
meni nu-I dă. Daţi-I Lui loc şi bucurie în voi! Fiţi fiii bucuriei, 
fiţi plini de Dumnezeu mereu! 

Neamului creştinesc de peste tot, de pe tot pământul, le 
spun şi lor tuturor: Fiţi plini de Dumnezeu, nu de voi înşivă! 
Domnul a făcut voia omului ca un Dumnezeu. Faceţi şi voi 
voia Lui şi voia fraţilor voştri ca să fiţi ca Dumnezeu. O, nu 
este bucurie fără Domnul. O, nu deznădăjduiţi în vreme de 
încercări şi de ispite. Eu le-am biruit, cu Domnul le-am biruit. 
Aşa şi voi să lucraţi, şi să vă bucuraţi lucrând pentru Domnul, 
iar altfel dacă veţi trăi pe pământ nu veţi fi creştini decât cu 
numele. O, înviaţi, înviaţi cu Domnul, iar eu de lângă El vă 
spun în zi de Paşti: Hristos a înviat! 

O, Doamne, ce mare eşti Tu în zilele acestea în mijlocul 
neamului român, pe vatra căruia Tu îţi paşti mieluşeii Tăi, pe 
fiii poporului Tău, pe care-i hrăneşti cu mult cuvânt! 

O, neam român, ce mare comoară are Domnul pe glia 
ta! Ce mare lumină, pusă în sfeşnic ca să te lumineze şi ca să 
vezi! O, ce vei face tu dacă dai la spate strigarea Domnului, 
iubirea Lui cea multă, care strigă pe uliţe ca să se audă ea? 

O, Doamne, binecuvintează cu credinţă mare neamul 
român! O, Doamne, fa semne şi minuni pentru credinţa acestui 
neam! O, Doamne, caută din cer şi vezi şi cercetează via 
aceasta şi o desăvârşeşte pe ea pentru numele Tău, că poţi să 
faci aceasta! O, Doamne, fă-i pe români să Te aibă bucurie a 
lor numai pe Tine şi numai Tu să le fii lor Dumnezeu, iar idolii 
şi toate plăcerile şi desfătările cele pentru ele să iasă din această 
cetate, că-i ţara Ta ţara română şi ai masa nunţii Tale în ea şi 
stai la masă şi chemi şi aştepţi să vină la masă neamul român, 
iar eu Iţi doresc această bucurie, doresc să facă neamul român 
voia Ta, o, Doamne. Amin. 

A min, amin să fie dorirea ta, mucenicule 
mare, că Eu, Domnul, aştept la hotarul 
dintre noapte şi zi, dintre întuneric şi lumină, şi cu răbdare 
aştept învierea neamului român, cel de două mii de ani binecu- 
vântat şi sortit al Meu pentru sfârşit de timp, şi toate se vor îm- 
plini după voia Tatălui Meu. Amin. 

O, neam român, ce mare binecuvântare ai tu de la Dum- 
nezeu! Ce mare este Domnul în tine şi lucrarea Lui din mij- 
locul tău! Cuvinte mari am rostit pe glia ta. Râul Meu de 
cuvânt trece prin tine şi apoi peste hotarele tale. Te vor întreba 
curând popoarele de slava Mea din tine când le vor fi desco- 
perite lor semne cereşti deasupra ta. Sunt Mire în tine şi am 
mireasă peţită din mijlocul tău şi am masă de nuntă aşezată pe 
vatra ta şi te chem, şi te chem să vii şi să Mă auzi şi să te dai 
Mie dar de nuntă, iar Eu să-ţi dau loc la masa Mea, la masa 
împărăţiei Mele, o, ţara Mea de nuntă. Hai, vino! Eu te aştept 
să vii şi să Mă mărturiseşti apoi popoarelor că sunt cu tine şi 
că te iubesc cu iubire mare. O, nu uita să Mă auzi, ţara Mea, 
aleasa Mea între popoare, ţara Domnului, ţara venirii Mele cu- 
vânt peste pământ. Amin. 

O, popor al cuvântului Meu, fa şi tu chemare ca să vină 
ţara română la masa Mea de nuntă cu tine, şi să vină frumos, în 
strai ceresc îmbrăcată şi s-o slăvesc pe ea apoi peste popoare. 

O, poporul Meu, vin la izvor inimi însetate de dor. Pre- 
găteşte-te să întâmpini venirea lor, că peste trei zile e sărbă- 
toare şi cuvânt de izvor tămăduitor şi vin suflete la vindecare, 
fiilor, iar apoi după încă zece zile se strâng din depărtări plini 
de dor de Mine şi de tine inimi multe şi mari. O, fa-te sărbă- 
toare şi stai în întâmpinarea lor sărbătoare a Mea cu ei, bucurie 
a Mea cu ei, că mare îmi este bucuria când vin inimi la izvor 
ca să Mă ia de bucurie a lor şi să se întoarcă cu bucurie în ei 
într-ale lor, cu Domnul în ei. O, aceasta este lucrarea ta, să fii 
gazdă şi popas ceresc celor ce caută după izvorul Meu cel din 
mijlocul tău şi după binecuvântările acestor plaiuri cereşti, în 
care Eu poposesc cu sfinţii Mei pe pământ. 

Iată, ţi-am adus veste să-Mi găteşti calea celor ce vin la 
izvor, iar acum te aşez în bucuria învierii Mele şi-ţi spun cu 
bucurie: Hristos a înviat, măi poporul Meu, şi bucurie să aşeze 
în inimi cei ce cu adevărat se bucură pentru Mine, pentru în- 
vierea Mea cea pentru om, căci Eu pentru om am murit pe 
cruce şi pentru el am înviat, şi am plătit cu jertfă sângeroasă 
învierea lui. 

O, pregăteşte-te cu sărbătoare şi fa-te sărbătoarea Mea 
pentru cei ce vin cu dor la izvor, iar Eu voi rosti mereu numele 
tău şi te voi numi al Meu, poporul Meu te voi numi mereu, 
fiule, iar tu rămâi dator să arăţi celor din cer şi celor de pe 
pământ că eşti poporul Meu şi că Eu sunt Dumnezeul tău şi 


bucuria ta şi că tu eşti mândria Mea, fiule mic, că vreau să fii 
copil, să fii mic ca să poţi să stai în braţul Meu, în iubirea Mea, 
în staulul Meu cel sfânt, şi să Mă ai mare peste tine şi să înveţi 
mărirea Mea în mijlocul tău şi să stai supus sub ea, că e mărire 
cerească Domnul în mijlocul tău, o, poporul Meu. Amin, 
amin, amin. 

23 aprilie/6 mai 2013 

Praznicul Izvorul tămăduirii 

Necredinţa este plata celor care se leapădă de Dumnezeu. Iubirea de 
Dumnezeu şi de semeni alungă din om ura şi răutatea şi necredinţa. 

S ă fie lumină! Să fie cuvântul lui Dumnezeu izvo- 
rând peste pământ şi să lumineze pe oameni! Să 
vină oamenii să ia lumină, să ia cuvântul Meu şi lumina lui, că 
am aici curgând din gura Mea izvor de cuvânt în mijlocul nea- 
mului român. Sunt Domnul Iisus Hristos, sunt Cel înviat a treia 
zi din mormânt, în ziua întâi a săptămânii. 

Veniţi de luaţi lumină! Veniţi de luaţi cuvântul Meu din 
gura Mea şi veniţi la înviere! Tot cerul Meu de sfinţi este în 
praznic de înviere, şi vine apoi praznicul înălţării Mele la Tatăl 
ca să fiu de lângă Tatăl cu ai Mei până la sfârşitul timpului. 

Mă vestesc pe Mine însumi înviat şi vă spun vouă, celor 
adunaţi la sânul Meu de cuvânt în ziua aceasta de sărbătoare, 
vă spun cu dor: Hristos a înviat! şi iarăşi vă voi spune acest 
salut de înviere peste zece zile când voi poposi aici cu miro- 
nosiţele Mele şi cu ucenicii Mei, martorii Mei cei de acum 
două mii de ani când ei au umplut cerul şi pământul de vestea 
învierii Mele şi de Evanghelia Mea cu ei, că am petrecut cu ei 
trei ani şi jumătate cu mare vestire a împărăţiei cerurilor, în- 
cepând cu Ioan Botezătorul, care striga din pustie până pe uliţe: 
«Pregătiţi-vă, că s-a apropiat împărăţia cerurilor!». 

A fost atunci venirea Mea pe pământ şi a fost milă mare 
coborâtă peste oameni, că Eu le spălam păcatele şi-i făceam 
fii ai Tatălui Meu numai cu cuvântul şi-i chemam pe toţi spre 
împărăţia Tatălui Meu, cu care M-a trimis Tatăl s-o dau celor 
ce se aplecau să intre în turmă, căci Eu eram Păstor şi-Mi 
adunam turmă şi întăream mereu credinţa ei şi-i spuneam să 
nu se teamă de lupi, şi-i spuneam ei: «Nu te teme, turmă mică, 
pentru că Tatăl Meu voieşte să vă dea vouă împărăţia Sa!». 

O, pace ţie, poporul Meu de la izvor! Cu tine îmi pregă- 
tesc mereu zile de praznic sfânt şi de întâlnire cu cei ce vin să 
fie cu Mine şi cu tine în iubire şi în credinţă şi în voile Mele 
pe pământ. 

O, pace vouă, celor adunaţi la izvorul Meu de cuvânt în 
zi de sărbătoare pentru mama Mea Fecioara! Plaiuri cereşti 
sunt aceste plaiuri, şi poposesc Eu, Domnul, pe ele cu sfinţii 
Mei întru venirea Mea cea de acum şi petrec cu ei aici sărbători 
cereşti. O, câtă slavă cerească aici! N-ar mai rămâne nimeni 
lipsit de dragostea Mea în el dacă ochii lor i-ar deschide oa- 
menii ca să vadă slava cerească luminând de aici cerul şi pă- 
mântul cu slava cuvântului Meu, care se aşează aici, în ieslea 
sa, şi apoi în cartea sa ca să fie el împărţit peste pământ. Toate 
semnele cereşti văzute de oameni sunt pentru necredinţa lor 
slobozite pe pământ, iar Eu, Domnul, nu voiesc să-i pedepsesc 
pe ei pentru necredinţă, căci semnele cereşti sunt pentru cei 
necredincioşi, nu pentru cei ce cred Mie şi lucrărilor cuvântului 
Meu peste pământ. 

O, pace vouă, celor adunaţi la sânul Meu în zi de praznic 
sfânt al mamei Mele Fecioara cu neamul creştinesc, că e zi de 
aducere-aminte a arătării ei deasupra turmei creştine care 
slăvea pe Dumnezeu cu dor, şi când ea s-a lăsat văzută dea- 

supra lor şi le-a binecuvântat râvna cea pentru slujirea şi slăvi- 
rea Domnului în vreme de praznic de înviere, întâia săptămână 
după învierea Mea. 

O, vă cuprinde mama Mea Fecioara cu privirea ei, cu 
duioşia ei cea plină de milă şi de dor. Flar de tămăduire de toate 
neputinţele împarte ea vouă acum. Duh de înviere şi de lu- 
minare şi de putere sfântă vă aduce ea vouă, iar voi luaţi şi 
întăriţi-vă credinţa şi iubirea şi voinţa cea pentru calea împără- 
ţiei Mele, pe care o aşez acum prin cuvânt pe pământ ca să vină 
pe ea cei mântuiţi, cei sloboziţi de păcat prin dragostea lor de 
Mine, căci Eu M-am lăsat pus pe cruce pentru mântuirea de 
sub păcat a omului şi M-a durut în locul lui plata păcatelor lui 
şi am scris cu sângele Meu iertarea omului, numai să creadă 
omul în Mine şi în tot ce am făcut Eu pentru el de când am 
făcut cerul şi pământul şi până ce M-am dat jertfă pe cruce pen- 
tru răscumpărarea lui, şi până azi, când vin pe aripi de cuvânt 
după om ca să-l pregătesc pentru slava Mea, pentru ziua Mea 
de slavă, că vine ziua judecăţii necredinţei de pe pământ, pre- 
cum este scris, dar Eu vin şi i-o iau omului înainte cu har de 
tămăduire şi cu duh de pocăinţă ca să-i dau, dar iată, nu este 
pocăinţă dacă nu este credinţă. 

Cad oamenii, cad din duhul pocăinţei din pricina necre- 
dinţei care vine peste ei, căci necredinţa este pedeapsă mare 
pentru cei ce cred şi se leapădă apoi ca plată a lipsei dragostei 
de Dumnezeu din ei în vremea credinţei lor, căci pentru Dom- 
nul trebuie să aibă omul lepădare de sine şi nevoinţă pentru iu- 
bire şi credincioşie în ispite, iar dacă el nu vrea aşa, vine asupra 
lui păcatul necredinţei şi îl dezbracă până la os de frica de 
Dumnezeu, de harul temerii de Dumnezeu, şi îl face Domnului 
potrivnic, şi e durere mare aceasta pentru Mine, iar diavolului 
îi este bucurie. 

Iată ce vă povăţuiesc acum: Păstraţi-vă iubirea de Dum- 
nezeu şi de semeni, ca nu cumva să vă asprească ura şi răutatea 
şi necredinţa pentru ele apoi. O, păstraţi-vă mintea când vedeţi 
că vă trage ea spre duh de răceală şi de judecată şi de răzvrătire 
pe semeni şi pe Dumnezeu. Omul este mic înaintea lui Dum- 
nezeu, nu uitaţi aceasta, şi nu uitaţi de mărirea Domnului şi de 
puterea Lui faţă în faţă cu omul. Tămăduiţi-vă de voi înşivă 
prin lepădare de sine şi prin iubire de Domnul şi de fraţi, că 
mama Mea Fecioara vă împarte vouă în ziua ei de pomenire 
har tămăduitor, duh blând, inimă duioasă, pace sufletului şi 
duhul dragostei, care nu ţine minte răul ci numai pe Domnul 
îl ţine în minte. 

O, hai, mama Mea! Cu praznic de înviere stăm şi lucrăm 
peste cei ce se adună la izvorul Meu de cuvânt. Hai, mama 
Mea, hai, arată-ţi iubirea şi darurile pe care le ai de împărţit 
pentru credinţa celor credincioşi, mamă! O, hai să vindecăm 
tot ceea ce nu înseamnă Dumnezeu în ei, o, mama Mea! Amin. 

L e spun lor despre Tine mai întâi, Fiule 
scump al meu, Fiule rănit cu ranele răs- 
tignirii, şi le spun lor: 

Hristos a înviat! El este Fiul meu, Fiul meu Cel înviat, 
căci a fost dat spre moarte pe cruce ca să-mi pătrundă inima 
această sabie dureroasă, până ce s-au descoperit inimile celor 
necredincioşi şi a celor credincioşi apoi, căci Domnul a înviat 
şi S-a arătat celor ce trebuiau întăriţi în credinţă şi le-a dat lor 
duhul mângâierii, duhul învierii, căci erau îndureraţi şi 
înspăimântaţi. 

O, precum doreşte cerbul apa de izvor, aşa să doriţi voi 
pe Fiul meu Iisus Hristos şi să mângâiaţi voi suspinul Lui, care 
plânge după om, şi cu durere plânge, căci omul nu mai vine, şi 
Se uită Fiul meu Iisus Hristos după el să-l vadă venind şi să 


Se aplece să-l spele, să-l îmbrace de înviere şi să-l ierte apoi 
de depărtarea lui de Dumnezeu şi de multa lui rătăcire. 

O, pace vouă aici, acum, la izvorul de cuvânt al Fiului 
meu Mântuitorul, Cel ce S-a răstignit pentru voi ca să vă dea 
învierea! Cerul este scaunul Lui de domnie, iar pe plaiurile 
acestea Se odihneşte El cu voi când veniţi la izvorul Lui de cu- 
vânt. O, aveţi grijă de credinţă şi de credincioşie pentru El, ca 
nu cumva duhul vrăjmaş să vă dezbrace de harul credinţei, fi- 
ilor! O, aveţi grijă să nu vă iubiţi pe voi înşivă, ci pe Domnul 
să-L iubiţi, şi să-L ascultaţi ca să-L urmaţi! Iată, vă slujesc cei 
de aici, de lângă izvor, că vine cerul cu masă de cuvânt de Duh 
Sfânt şi stă cu voi la masă Domnul şi cu sfinţii Săi. O, câtă bu- 
curie pe sfinţi şi câtă uimire când îl văd ei pe Domnul în mij- 
locul unui popor slujitor, care îi aşterne Lui ca să stea la masă 
cu cei ce vin aici, unde El îşi hrăneşte turma Sa cea mică! O, 
faceţi-vă Lui bucurie, căci El a spus acum două mii de ani la 
cei îndureraţi: «Bucuraţi-vă! » le-a spus, şi i-a mângâiat pe ei 
cu adevărat. 

O, pace vouă! Tămăduire de dureri şi de neputinţe vouă! 
Sunt cu daruri în braţe ca să vă împart şi ca să împărţiţi din ele, 
căci sunt daruri din cer. Fiţi credincioşi şi aveţi grijă de cre- 
dinţă, căci credinţa voastră are mulţi, mulţi duşmani. Cu înţe- 
lepciune drepţi să ascultaţi pe Domnul şi să-L aveţi pe El 
Stăpân al vieţii voastre şi al lucrului ei pe pământ înaintea Lui. 
O, câtă uimire pe sfinţi la vederea Domnului Cel adunat cu 
adunare credincioasă aici, la izvor, iar eu sunt de-a dreapta Lui, 
că-I sunt mamă, şi vă privesc de lângă El şi vă dăruiesc puteri 
sfinte şi vă cuprind apoi, că multă iubire am şi mult dor în ea. 

Iată, vine Domnul pe pământ cuvânt, vine cu sfinţii Săi, 
şi este în văzduhul de deasupra lucrare cerească din cer şi până 
pe pământ şi de pe pământ până în cer, şi e slavă mare această 
cale a slavei, şi Tronul Domnului este purtat de heruvimi şi 
şade Domnul pe el şi cuvintează peste pământ şi are în venirea 
Sa oştiri de sfinţi. Amin. 

Iar tu, popor de la izvor, să fii cuminte, că Domnul 
veghează peste tine şi te ocroteşte El. O, vouă vi se pare firesc 
să grăiască Domnul cu voi şi cu oamenii, fiilor, căci voi sunteţi 
cuprinşi în baia aceasta şi vă sprijineşte Domnul credinţa cea 
sfântă, care vă ţine ai Domnului, dar omului străin cu totul de 
Dumnezeu i se pare că voi sunteţi mincinoşi şi că împărţiţi 
minciuni peste oameni, căci este necredincios omul. O, cei ce 
nu iubesc pe Domnul nu pot spune altfel, şi nici cei ce nu 
cheamă pe Domnul, căci scris este: «Intre cei mântuiţi vor fi 
numai cei ce cheamă pe Domnul, numai cei credincioşi, care 
II cheamă pe El să vină». O, fiţi cuminţi, fiţi credincioşi până 
la sfârşit, că Domnul este mare în mijlocul vostru şi veghează 
pentru voi. Fiţi cuminţi, fiţi plini de pace, fiţi sănătoşi în iubire 
şi iubiţi durerea după Dumnezeu, care vă ţine în iubire, iar în 
iubire nu este frică, ci este credinţă şi putere cerească pentru 
ea. Amin. 

Şi acum, Fiule scump Iisus, pune pecetea Ta peste tot 
cuvântul sărbătorii cea pentru mine, şi zile de nuntă să fie săr- 
bătorile Tale toate în mijlocul poporului cuvântului Tău. Te 
mângâi cu Duhul Sfânt, cu mângâierea Lui, şi aşa am mân- 
gâiat şi pe poporul cel adunat la izvor în ziua mea de serbare 
şi de tămăduire peste ei, peste cei credincioşi ai Tăi, o, Fiule 
scump. Amin. 

O mamă scumpă, peste zece zile va fi ia- 
^răşi masă cerească, mamă, şi vom fi cu 
sărbătoarea mironosiţelor Mele aici, şi cu tine în mijlocul lor 
aici, şi cu ucenicii Mei, mamă. Le dau cale binecuvântată celor 
ce se strâng la izvor. Le voi ieşi înainte cu dulce cuvânt şi-i voi 

cuprinde pe ei. O, slavă zilelor cerului pe pământ aici, mamă! 

Acum, pace ţie, popor de la izvor! însufleţeşte-te pentru 
Mine. Aripioare vă prind pe trupşoare ca să puteţi pentru 
Mine, pentru sărbătorile Mele cu voi, şi care trebuiesc pregă- 
tite cu trudă. 

Pace vouă, fiilor! Mâinile Mele rănite de cuie vă mân- 
gâie. Mângâiaţi- le şi voi pe ele şi păstraţi-vă întru îmbrăţişarea 
lor, şi nimeni şi nimic să nu vă despartă pe voi de Mine şi de 
îmbrăţişarea Mea, că numai pe voi vă am, numai pe voi, şi-Mi 
lucrez cu voi lucrarea Mea. 

O, pace vouă, fiilor! Hristos a înviat! Slava Mea este 
aici, deasupra. Eu sunt Domnul. 

Pace ţie, poporul Meu, Ierusalimul Meu cel de acum! 
Amin, amin, amin. 

27 aprilie/10 mai 2013 

Duminica a doua după Sfintele Paşti, 
a sfântului apostol Toma 

îndoiala omului în Dumnezeu este uşă închisă între om şi Dumnezeu. 
Rugăciunea sfântului apostol Toma. Domnul îl cheamă pe om să se 
unească cu El şi nu cu lumea. 

Î n a doua duminică de după praznicul învierii Mele 
Mă aşez cuvânt în carte şi hrănesc cu el dorul după 
Mine al celor ce Mă iubesc cu dor şi cu foc şi Mă caută şi se 
uită în calea cuvântului Meu să-şi hrănească dorul, iar el creşte 
şi se face mult, şi trebuie mângâiat dorul de Dumnezeu al omu- 
lui, iar Eu Mă mângâi de la cei plini de dor, şi cobor la ei cu- 
vânt, iar cuvântul Meu mângâie ca un mângâietor. 

Sunt Domnul Cel înviat dintre cei morţi şi sunt cu a- 
mintirea la masă a duminicii a doua de după învierea Mea, când 
M-am descoperit în mijlocul ucenicilor Mei lăsându-Mă văzut 
de ei şi zicându-le lor: «Pace vouă!», iar între ei era acum 
adunat şi Toma apostolul, care lipsise dintre ei la prima Mea 
arătare între ucenici. M-am alinat şi Eu, s-au alinat şi ei, căci 
Eu eram plin de dor să le întăresc credinţa şi mângâierea pentru 
toate câte Eu le-am spus mai dinainte despre Mine, dar ei erau 
apăsaţi cu sufletul şi mult îngrijoraţi şi înfricoşaţi de toate câte 
s-au petrecut, şi le trebuia putere pentru durere şi le trebuia 
mângâiere şi bucurie pentru întristarea lor cea pentru Mine şi 
pentru ei. Bucurie mare şi desluşire multă au fost pe toţi, nu 
numai pentru ucenicul Toma, care a zis celorlalţi că nu crede 
până nu vede pe Domnul înviat, şi era mistuit de dor acest 
ucenic mult apropiat sufletului Meu şi tainelor cele despre 
Mine, şi l-am numit fericit pe el şi i-am spus: «Adu degetul tău 
încoace şi vezi mâinile Mele şi adu mâna ta şi pune-o în coasta 
Mea şi nu fi necredincios, ci credincios, şi pentru că M-ai văzut 
ai crezut, dar fericiţi cei care n-au văzut şi au crezut». 

O, ce greu Mă doare necredinţa şi îndoiala omului! în 
loc să se bucure de Dumnezeu, omul se îndoieşte, de parcă îi 
face vreo bucurie îndoiala. O, îndoiala este un chin pentru om, 
este uşă închisă între om şi Mine, şi mult M-a durut după în- 
vierea Mea că erau îndoiţi de Mine ucenicii Mei, şi a trebuit 
să le dovedesc cu cuvântul, căci Eu am apărut descoperit 
deodată între ei, iar ei erau încuiaţi şi ferecaţi de frica iudeilor 
necredincioşi şi credeau că văd un duh, dar Eu le-am descoperit 
gândurile care se întrebau în cugetele lor şi le-am spus apoi: 
«Eu Însumi sunt. Pipăiţi-Mă! Duhul nu are carne şi oase cum 
Mă vedeţi pe Mine având». Le-am cerut să mănânc înaintea 
lor şi le-am amintit că mai înainte le-am spus lor că trebuie să 
se împlinească toate cele scrise de Mine în legea lui Moise, în 
prooroci şi în psalmi, şi i-am ajutat să priceapă Scripturile, iar 


ei în numele Meu să propovăduiască în toată lumea pocăinţa 
spre iertarea păcatelor la toate neamurile, începând de la 
Ierusalim ca martori ai Mei şi ai învierii Mele, şi le-am promis 
că trimit peste ei făgăduinţa Tatălui, pe Duhul Sfânt, Care să-i 
îmbrace pe ei cu putere de sus şi, crezând, să aibă viaţă şi să 
împartă viaţă în numele Meu. Amin. 

O ce greu Te doare necredinţa şi îndoiala 
^omului, Domnul meu şi Dumnezeul 
meu! Nu-i convine omului să creadă în Tine, căci omul se 
foloseşte de alte bucurii şi nu-i place să fie robit de dorul de 
Tine, că el are dor de el însuşi şi de cele ce vede şi de ceea ce 
iubeşte el, şi de păcat, Doamne, că s-a făcut păcatul mângâiere 
pentru om şi nu vrea omul să ştie că păcatul este moarte, o, 
Doamne, şi că păcatul l-a scos pe om din rai, Domnul meu şi 
Dumnezeul meu! 

O, ne-ai luat lângă Tine acum două mii de ani, pe noi, 
cei doisprezece, şi ne-ai numit ucenicii Tăi cei mai apropiaţi. 
Ne-ai despărţit de lume şi ne-ai ţinut lângă lucrul lucrărilor 
Tale pentru care venisei pe pământ, Dumnezeul meu. Ne-ai 
despărţit de păcat şi ne-ai aţintit privirea şi gândirea şi inima 
spre toate cele pe care le lucrai atâta de măreţ, când toţi sufe- 
rinzii căutau spre Tine atunci ca să le dai lor întregirea sănătăţii, 
care le lipsea, iar noi să vedem şi să rămânem cu Tine, Doam- 
ne. Aşa a fost alegerea Ta pentru noi, o, Doamne. 

îi îndemnăm pe ucenicii Tăi cei mai mici, pe fiii poporu- 
lui Tău de azi îi îndemnăm noi, ucenicii Tăi cei de atunci, 
zăbavnici cu inima cum am fost atunci ca să credem toate câte 
au grăit proorocii, îi îndemnăm pe ei cu multul să citească 
atenţi şi să înţeleagă Scripturile cele despre Tine şi Scripturile 
lor cu Tine, căci sunt scrise în Scripturi lucrările Tale de azi cu 
ei şi sunt de Tine proorocite cât ai stat cu noi în lucrare între 
oameni şi descoperite apoi în ostrovul Patmos ucenicului Ioan, 
fratele nostru în apostolie, Doa mn e. 

O, citiţi Scripturile cele despre Domnul cu noi, şi pe cele 
despre El cu voi, ca nu cumva să vă învinuiască şi pe voi în- 
doiala aşa cum ne-a năpădit ea pe noi atunci din lipsa de 
înţelepciunea care vine din Scripturi. Voi fiţi ochi şi urechi la 
tot cuvântul Scripturilor şi la tot cuvântul Domnului de peste 
voi, că lesne îi este celui nepriceput să cadă în îndoială şi spre 
păcat mai greu apoi, o, ucenici micuţi. O, fiţi credincioşi şi 
binecredincioşi, ca să vă mântuiţi de îndoială, o, fraţi ai noştri, 
că noi vă aşteptăm cu biruinţa cea de la sfârşit pentru tot nea- 
mul creştinesc cel de două mii de ani, şi nu ştiu oamenii bi- 
sericii de pe pământ ce face Domnul în mijlocul vostru, şi cu 
voi în mijlocul neamului român, căci ei nu citesc Scripturile 
decât cum vor ei, nu cum vor ele, nu cum grăiesc ele. Cuvintele 
Scripturilor, şi acest cuvânt cu Domnul între voi, acestea îi 
judecă pe ei, şi nejudecaţi nu scapă, fiindcă sunt necredincioşi 
şi sunt îndoielnici şi dau să pună altceva lângă voi, în loc să 
creadă ei că Domnul este cu voi acum, şi cu noi, sfinţii şi 
ucenicii Săi întru împlinirea Scripturilor cele pentru sfârşit de 
timp şi pentru începutul slavei Domnului, al împărăţiei Lui 
între cer şi pământ, ca să se umilească îngâmfarea omului şi 
să fie aşezată la locul ei fărădelegea de pe pământ. 

O, Doamne mare, o, Domnul meu şi Dumnezeul meu, 
Te pregăteşti cu noi acum şi cu uceniţele mironosiţe ale învierii 
Tale să cobori sărbătoare dulce în grădinile Tale de aici, pe care 
Tu le numeşti frumos plaiuri cereşti. O, dacă Tu petreci aici cu 
oştiri cereşti şi cu slavă mare şi cu cuvânt sfânt mereu, cum ar 
fi să aibă altfel de nume această colină, unde Tu paşti pe 
poporul cuvântului Tău? O, să nu mai piară, Doamne, să nu 
mai rătăcească nici un mieluţ de-al Tău, că mult Te doare de la 

cei ce s-au lăsat spre îndoială, şi mare va fi ruşinea lor, mai 
mare decât toate păcatele lor laolaltă, Doamne. O, cum să faci 
să-şi mai vină ei în fire, să le trimiţi înţelepciunea pocăinţei? 
Păcatele judecăţii de fraţi sunt grele peste cei ce le fac, dar 
pocăinţa celor ce fac aceasta poate să-i lumineze şi să Te vadă 
pe Tine înlăcrimat adânc de la ei, de la cei ce au fugit judecând 
şi dezvinovăţindu-se pentru aceasta. O, dă-le, Doamne, lor pu- 
tere să-şi capete înapoi înfierea pierdută, căci Petru a plâns cu 
amar, şi nu s-a mai vindecat în el lacrima lui, după ce a văzut 
că a fost laş şi că Tu l-ai chemat să-l ierţi şi să-i dai înapoi 
pecetea şi cârja apostoliei, lucrul cel pentru Tine, o, Domnul 
meu şi Dumnezeul meu. 

Iar pe cei mici şi plăpânzi, pe fiii poporului Tău cel de 
azi, ocroteşte-i pe ei, acoperă-i de faţa celor răi şi duşmănoşi 
pe ei, şi dă-le, Doamne, sprijin mereu, şi dă-le lor fraţi adevă- 
raţi, care să-i înţeleagă adânc pe cei ce sunt ai Tăi prin orice 
greu. Amin. 

© sunt cu grija Mea pentru ei, ucenicule 
^ marc, numai să se ferească ei de păcatul 
îndoielii, care M-a dat pe Mine la batjocură şi la răstignire. îi 
aşez la lucru sfânt, ca să ne gătească ei praznicul cel de peste 
şapte zile când vom fi aici cu mironosiţele Mele, şi cu voi, 
ucenicii Mei cei de atunci, şi vom avea bucurie între cei din 
cer la masă cu toţi cei ce au iubire acum de cuvântul venirii 
Mele cu sfinţii, aşa cum este scris în Scripturi să împlinesc, 
căci şi acum două mii de ani am împlinit cu voi Scripturile cele 
pentru atunci scrise, iar acum împlinesc din mijlocul lor Scrip- 
turile cele scrise pentru acum, pentru sfârşit de timp omenesc 
şi pentru început de timp ceresc pe pământ, întru taină de cer 
nou şi de pământ nou, loc al dreptăţii şi al păcii, loc pentru 
Domnul şi pentru cei ce îl iubesc pe El. Amin. 

Ridicaţi-vă, fiilor, o, ridicaţi-vă şi porniţi acum spre lu- 
crul pregătirii celei de a treia duminici după Sfintele Paşti şi 
gătiţi popas celor din cer aici cu voi şi cu cei care vor sta la 
masă cu Mine şi cu sfinţii Mei şi cu voi. O, ce să vă dau? Vă 
dau sfinţii în ajutor. Vă dau puteri sfinte, fiilor. Vă dau iubire 
mare ca să vă poarte ea, numai să fiţi cuminţi pentru acestea şi 
pentru puterea lor în voi. Eu am grijă de voi, fiilor, şi de toate 
lucrurile Mele cu voi. Fiţi cuminţi, fiţi frumoşi şi tot mai 
frumoşi prin ascultare şi prin supunere, prin iubire pentru as- 
cultare şi prin credinţă pentru biruinţa Mea cu voi! 

Celor ce se pregătesc să vină pentru sărbătoare la izvor 
le văd bătăile inimii şi număratul zilelor şi al ceasurilor ca să 
ajungă aici, pe plaiurile Mele cu sfinţii şi cu voi, căci Eu, Dom- 
nul, le-am ales pe ele şi le-am dat vouă ca să le păstraţi Mie şi 
sfinţilor Mei şi slavei Mele cu sfinţii şi cu voi, şi cu cei ce vin 
adesea la masa Mea de nuntă cu voi şi cu ei. O, unde mai sunt 
pe pământ aşa plaiuri? Nu mai sunt. Pun peste ele tot mai mult 
şi tot mai mare nume ceresc şi le numesc plaiuri cereşti, şi sunt 
ele iubite de cei ce iubesc pe Dumnezeu şi ca Dumnezeu şi 
sunt dragi lui Dumnezeu. 

O, Eu, Domnul, vă aştept pe voi, cei care cu inima 
sunteţi aici, şi vă binecuvintez acum paşii şi puterea lor pentru 
calea voastră spre izvor şi spre colinele cereşti aici, şi vă ies în 
cale cu sfinţii Mei şi vă întâmpin cu sărbătoare şi cu cerul ei 
de sfinţi. Blagoslovire vă dau vouă pentru călătorie spre pla- 
iurile Mele cereşti aici. Poporul Meu de la izvor va sluji Mie 
şi sfinţilor Mei şi vouă şi vom bucura pe Tatăl toţi laolaltă în 
zi de praznic de înviere. 

O, aş vrea să iert cumva pe toţi cei care de aproape şi de 
departe stau cu spatele la slava Mea de aici din pricina ne- 
credinţei şi a vieţii lor departe de Dumnezeu. Aş vrea să le dau 


putere să creadă şi să poată şi ei pentru slava Mea. 

O, pace ţie, poporul Meu de la izvor! Gata, fiilor, pornim 
lucrul pregătirii sărbătorii! Chemaţi şi voi pe cei ce nu ne urăsc 
pe noi, dar sunt slabi cu credinţa şi cu puterea cea pentru ea. 
Chemaţi la masa Mea pe cei neputincioşi pentru Mine şi pentru 
ei, căci Eu am putere să le dau din Mine viaţă şi să nu Mă mai 
părăsească apoi, că Iudă este cel ce Mă părăseşte pe Mine, şi e 
jalnică soarta lui. O, să se contopească cu Mine cel ce crede în 
Mine, şi să trăiesc Eu apoi în el ca viaţă a lui, că altfel omul 
este mort, fiindcă Eu sunt viaţa. Mi-e dor de om, de viaţa Mea 
în om Mi-e dor, şi vreau să-l fac pe om să simtă dorul Meu de 
el şi să-Mi spună şi el: Mi-e dor de Tine, Doamne! 

O, omule, tu eşti dorul Meu cel lung. Uneşte-te cu Mine 
ca să-ţi spun cine eşti şi să-ţi pot spune că eşti locaşul Meu, 
viaţa Mea. Nu sta unit cu lumea şi cu duşmanii vieţii, căci spune 
adevărat vorba care spune prin cuvintele ei: „Spune-mi cu cine 
te uneşti, ca să-ţi spun cine eşti O, ia-Mă pe Mine lângă tine 
şi în tine, omule pribeag, că vreau să am în tine casă, ca să fii 
tu fericit, Eu şi tu întru Unul, că nu este viaţă şi nu este pace 
fără Domnul, iar dacă vei ajunge să Mă cunoşti şi să Mă doreşti 
şi să Mă iubeşti, nu Mă vinde, o, nu Mă vinde, nu fă acest păcat, 
îţi vei pierde mintea dacă Mă vei părăsi. Te vei duce să întrebi 
morţii pentru viaţa ta, numai să poţi purta durerea despărţirii de 
Mine, şi vor cădea morţii peste tine şi te vor acoperi. O, nu te 
vinde altuia, orice ţi-ar da altul, ci rămâi cu Mine prin orice 
greu, că nu-i un greu mai greu pentru omul care Mă vinde, care 
se duce de la Mine, şi nu e greu mai uşor ca şi greul cel cu Mine 
şi lângă Mine, căci greul acesta este pentru viaţa ta, pentru plată 
scumpă, pentru patria iubirii, o, omule scump, pentru care Eu 
scump am plătit. Amin, amin, amin. 

29 aprilie/12 mai 2013 

Duminica a treia după Sfintele Paşti, a mironosiţelor 

Pământul român este locul în care Domnul lucrează la sfârşit ca şi 
la început. Duhul de judecată naşte în om îndoiala. Sfintele mirono- 
siţe sunt trâmbiţe ale credinţei cea pentru iubirea de Hristos. Veş- 
mântul femeii sfinte. Să nu mai caute omul fericirea, ci lacrima 
pentru multele lui păcate. învăţătură pentru sfinţenie şi povaţă 
împotriva păcatului pedepsitor de Dumnezeu în om. 

O bucuraţi-vă şi vă veseliţi cu Mine, voi, cei adu- 
^naţi din cer şi de pe pământ aici laolaltă în zi de 
praznic de înviere, în zi de duminică, zi a învierii Mele dintre 
cei morţi, ziua întâi a săptămânii când mironosiţele Mele 
Mi-au adus la mormânt miresme scumpe, că mult Mă iubeau, 
şi aşteptau cu credincioşie să înviez a treia zi, precum Eu le 
spusesem lor. 

Mireasmă scumpă Mi-aţi adus, că Mi-aţi adus bucurie 
odată cu venirea voastră la izvorul Meu de cuvânt. Slavă întru 
cei de sus Tatălui Savaot, iar pe pământ cu voi pace multă şi 
bunăvoire, că masă cerească este întinsă aici! 

Am venit cu cele din cer, fiilor adunaţi la izvor. Mi-am 
pus poporul de la izvor să pregătească sărbătoarea. Hristos a 
înviat! Aşa este salutul între fraţi până la praznicul înălţării 
Mele la Tatăl. Ucenicii şi uceniţele Mele mironosiţe vă dau 
vouă salutare cu Hristos a înviat, aşa cum au spus ei în lung şi 
în lat apoi după ce i-am trimis Eu să spună în toată lumea şi la 
toate neamurile învierea Mea, ca să se aleagă cei credincioşi 
auzind vestirea cea despre Mine şi să se facă ei fii ai lui Dum- 
nezeu iubind mult, crezând frumos şi umilindu-se duios, căci 
Duhul Meu îi umplea pe ei de duhul duioşeniei şi le luau foc 
inimioarele, că bucurie mare îi cuprindea pe ei. 

O, bucuraţi-vă, voi, cei ce v-aţi ales călătoria spre izvorul 
Meu de cuvânt, spre aceste plaiuri cereşti, unde Eu îmi aşez 
venirea şi cuvântul şi vestirea lui apoi! Pace inimioarelor voas- 
tre, că le-am ascultat bătăile şi M-am încălzit la dorul din ele! 
O, câtă slavă aici acum! Nu am aur şi argint, nu am ce să vă 
dau ca plată pentru dragostea din voi. Vă dau slava Mea, cu- 
vântul dragostei Mele, povestea Mea de dragoste cu care Mă 
scriu pe pământ de aproape şaizeci de ani pe vatra neamului 
român. Dar de ce nu M-am dus pe alt meleag acum, când veni- 
rea Mea trebuie să se scrie pe pământ? O, am venit pe locul de 
unde am început când am făcut cu cuvântul cerul şi pământul, 
şi l-am făcut apoi din pământ pe om cu mâna şi i-am dat chipul 
Meu la facerea lui şi l-am asemănat cu Mine şi cu Tatăl şi l-am 
iubit cu iubire mare ca pe lucrul mâinilor lui Dumnezeu şi i-am 
zidit rai pe pământ, grădină de poveste, şi l-am aşezat în fericire 
dulce pe om, şi am început atunci de aici cu toată slava facerii 
şi am pecetluit la început acest pământ şi are acum numele de 
pământ român, după numele neamului de pe el. O, mulţi cău- 
tători, mulţi cercetători au grăit şi grăiesc că e ţara Domnului 
pământul român, dar ei au auzit de la Mine, din descoperirile 
pe care Eu, Domnul, le-am coborât ca să fie cunoscută taina 
acestui pământ, pe care Eu stau şi cuvintez cuvântul Meu, cu- 
vântul celei de a doua veniri a Mea de la Tatăl la oameni. 

O, câtă bucurie ar fi să porţi tu în suflet, neam român, 
când auzi tu din gura Mea soarta ta, alegerea ta cea dintru în- 
ceput! Eu sunt Alfa şi Omega, începutul şi sfârşitul, şi lucrez 
ca la început, căci sunt Cel dintâi şi Cel de pe urmă şi sunt 
Domnul Dumnezeul tău, că eşti întâia, o, ţara Mea cea de la 
început şi cea de la sfârşit. Am început cu tine, şi tot cu tine 
trebuie să lucrez şi la sfârşit, şi să înţeleagă toţi de ce eşti tu a 
Mea, de ce-ţi spun Eu ţara Mea, ţara Mea de nuntă. O, cum 
să-ţi spun altfel când Eu am în tine masa Mea de nuntă, slava 
cuvântului Meu, care cheamă omul la masa Mea, la masa Mea 
cu sfinţii? O, ce frumoasă eşti tu întru cele cereşti, întru cele 
nevăzute ale tale şi puse peste tine la facerea lumii! Acum două 
mii de ani M-a sortit Tatăl ţie la sfârşit de timp, după ce poporul 
Israel M-a lepădat şi M-a scos afară din mijlocul lui. Tu eşti 
pământul făgăduinţei cel pentru sfârşit de timp, şi iată, eşti, şi 
am în mijlocul tău praznicul împărăţiei cerurilor, vestea care 
merge ca fulgerul peste tot, căci omenirea doarme în plăceri 
ca înainte de potop când Noe striga spre Do mn ul oamenii de 
pe pământ ca să nu-i piardă pe ei fărădelegile lor. 

O, ce frumoasă eşti tu între cele nevăzute ale tale, ţara 
Mea cea de azi! Oştiri cereşti stau la masă cu Mine şi cu 
poporul cuvântului Meu pe vatra ta, şi cât aş vrea să iubeşti 
venirea Mea la tine şi să cauţi după Mine cu dor! Amin. 

Stau acum cu voi la masă de cuvânt, cu voi, cei care aţi 
călătorit cu dor spre plaiurile Mele cereşti aici, unde Eu vin cu 
sfinţii Mei, cu oaspeţi cereşti. Vine unda şi aduce cuvântul Meu 
la voi, vine şi Mă ia şi Mă poartă aici cu cerul Meu de sfinţi, 
şi Mă poartă spre voi şi ne întâlnim cu dor. O, fiţi una cu Mine 
tot timpul, ca să vadă satana cine sunteţi voi. Veniţi la izvor şi 
staţi cu Domnul la masă, ca să vadă aceasta satana şi să ştie 
cine sunteţi, căci vorbă înţeleaptă este vorba care spune: „ Spu- 
ne-mi cu cine te uneşti ca să-ţi spun cine eşti“. Uniţi-vă cu 
sfinţii, grăiţi cu ei, chemaţi-i spre voi, căci sunt vii şi lucrători 
cu tainele cereşti pentru voi, cei credincioşi! Dar acum am 
venit la masă cu voi şi cu ucenicii şi uceniţele Mele mironosiţe, 
şi le dau lor bucurie pentru toate lucrările lor cu Mine şi pentru 
văpaia în care a ars în ei dragostea Mea. Cu dor fără de as- 
tâmpăr aşteaptă cei din cer sărbătorile Mele aici la izvor, şi vin 
cu Mine şi vin cu dor, vin cum veniţi voi şi aşteaptă ca şi voi 


sărbătorile Mele cu poporul Meu, cu care stau înaintea celor 
ce vin la masa Mea. Iată, le dau lor cuvântul ca să vă grăiască 
şi să împartă ei înviere. 

O, pace vouă, mironosiţe ale suferinţei Mele atunci! 
M-aţi iubit cu putere multă pe toată calea Mea de atunci, dar 
şi mai cu putere pe calea suferinţei crucii, şi apoi pe calea 
mărturisirii cea pentru Mine după ce M-am aşezat lângă Tatăl 
prin înălţarea Mea la El. O, aduceţi Domnului slavă, aduceţi 
bucurie pe pământ, căci sunt cu voi la masă de cuvânt acum, 
pe pământ. Amin. 

A ducem, Doamne, putere de credinţă sta- 
tornică în cei ce Te caută, şi cărora Tu 
Te laşi găsit la masă de cuvânt aici. Dragoste fără de sfârşit să 
aibă în ei cei care se dau Ţie, şi fără de sfârşit să le fie lor viaţa, 
căci Tu ai spus: «Cel ce crede în Mine nu va muri niciodată!». 
O, ce moarte ruşinoasă este pentru om când vine peste el ne- 
credinţa, Doamne, când îi moare credinţa! Celui ce nu-i cade 
credinţa nu moare niciodată, o, Doamne, iar cel ce moare este 
cel ce nu mai are credinţă, căci se sminteşte pentru credinţă. 
Ce este această sminteală? Este îndoială această sminteală. Dar 
cum vine îndoiala? Duhul de judecată este naşterea acestui 
păcat, care-1 trage pe om în lepădarea de credinţă. O, e mai 
mare dragostea! Ea nu cade, căci rabdă iubind îndelung, şi este 
ea cea mai uşoară povară, căci stă în umilinţă. 

O, fii şi fiice ale credinţei, nu treziţi dragostea până ce 
ea nu vine, până ce ea nu poate în voi, dar treziţi-vă voi şi staţi 
apoi în duhul credinţei, care se umileşte pentru dragoste şi pen- 
tru umilinţă. E mare dorul celor din cer. Sunt aşteptaţi cei din 
urmă, cei ce umblă cu Domnul precum voieşte El, precum este 
scris. Suntem trâmbiţe ale credinţei cea pentru iubirea de Hris- 
tos şi pentru statornicia în iubire. Am fost arse de dor şi de 
dragoste pentru Domnul pe pământ, şi precum pe pământ, aşa 
suntem şi în cer iubire şi dor. Purtăm în noi acum dorul venirii 
Lui cu sfinţii, căci aşa este scris să se împlinească. Am crezut 
pe pământ că va învia Domnul după răstignire, iar credinţa 
noastră L-a înviat pe El. 

îi trebuie Domnului credinţă în voi ca să-Şi împlinească 
Scripturile cele de apoi. Rămâneţi în iubirea Lui! El Şi-o arată. 
El vine pe aceste plaiuri din mijlocul neamului român şi vine la 
poporul Lui de la izvor şi Se împarte apoi. O, rămâneţi în iubi- 
rea Lui, lângă poporul Lui, care este iubirea Lui şi coboară Dom- 
nul în mijlocul lui cuvânt. Rămâneţi lângă El cu toată iubirea şi 
nu mai căutaţi despărţirea de El, că e urât omul care iubeşte şi 
se desparte apoi căzând din iubire şi dând putere duhului po- 
trivnic peste el, aşa cum a păţit ucenicul Iuda, care s-a depărtat 
de Domnul pentru bani, pentru slăbiciuni, pentru libertate, şi 
prea greu l-a costat pe el despărţirea de învăţătorul lui. 

O, îmbogăţiţi-vă iubirea, că are Domnul în mână o sită 
pentru sortarea grâului întreg de cel care nu este întreg şi de cel 
care seacă până la pusul pe masă. Fiţi plini de iubire, fiţi plini 
de fiorii ei, că vine Mirele nunţii cerului cu pământul şi va 
rămâne cerul cel nou şi pământul cel nou. Fiţi sfinţi pentru fa- 
cerea cea nouă, pentru care nu puteţi fi vrednici dacă sunteţi 
împărţiţi. îmbrăcaţi-vă ca şi cei din cer şi nu luaţi pilde de pe 
pământ pentru veşmânt. îmbrăcaţi-vă ca fii ai lui Dumnezeu şi 
daţi-I Lui toată puterea peste voi, nejudecând voi nimic pentru 
voi, căci omul nu are ca Domnul înţelepciune, şi are ca omul, 
iar omul este trecător, că nu vrea altfel şi că nu crede altfel. 

Grăim vouă cu dragostea din noi, cu Do mn ul în noi. Ne 
este dor de Domnul în voi aşa cum a fost în noi pe pământ, şi 
plată scumpă avem în cer pentru dragostea de El, care nu s-a 
stins în noi, şi între noi şi El. O, fiice ale credinţei, aveţi grijă 

de felul cum vă înfăţişaţi înaintea Domnului credinţa şi dorul 
de El. Iubiţi sfinţenia pentru cei care vă înconjoară şi pentru 
voi apoi. Femeia sfântă trebuie să fie învăţătoare sfântă pentru 
sfinţenie în jurul ei. E lipsă de sfinţi şi de sfinţenie pe pământ, 
în timp ce desfrânarea şi duhul ei merg pe cale cu tot omul ca 
şi înainte de potop. Femeia nu se mai îmbracă şi stă goală în 
ochii tuturor trecătorilor, şi e mai îmbrăcat bărbatul decât fe- 
meia, şi e numai Sodomă şi Gomoră peste tot pe unde stăpâ- 
neşte omul, iar pe unde omul ştie că este scris numele lui 
Dumnezeu, acolo trăieşte pe scaun mare făţărnicia, aluatul de 
care Do mn ul Şi-a învăţat ucenicii să se ferească şi să nu înşele 
ei neamurile pământului ca şi cei care zic şi nu fac şi ei ceea 
ce zic altora să facă. 

O, multe femei au luat pe deasupra haină bărbătească, 
numai ca să aibă grijă de Hristos din ele, şi de ele apoi în Hris- 
tos, şi de cei din jurul lor ca să nu se prăbuşească vreun om 
slab la vederea trupului lor de femeie, căci femeia a slăbit de 
la început spre ea pe bărbat şi l-a dezbrăcat de Domnul pentru 
dragostea de ea. O, mărirea femeii este ca să fie acoperită şi 
să-şi pună pe cap maramă pentru îngeri, căci îngerii au semnul 
supunerii pe creştetul lor îngeresc atunci când se arată ca să fie 
văzuţi, şi povestită apoi înfăţişarea lor, de la care au oamenii 
de învăţat. Femeia care iubeşte pe Domnul nu mai iubeşte şi 
omul cu aceeaşi iubire, ci îl cinsteşte doar, iar ea se face plăcută 
Mirelui ei, Bărbatului ei Cel din cer, şi numai pentru El se 
găteşte ea cu ceea ce-I place Fui, dar femeia care se iubeşte pe 
sine îşi face rost de supuşi dorinţelor ei şi-i trage spre ea pe cei 
din jur şi se face ea cădere din viaţă a omului, şi cine este cel 
care poate să se izbăvească din această prăpastie de suflet? 

Caută omul, caută mereu, caută viaţă pentru păcat. Este 
scris în cartea cea de azi a cuvântului lui Dumnezeu că n-ai să 
mai vezi om bătrân, că merge şi intră pe o uşă bătrân şi iese pe 
alta tânăr şi se face omul frumos pentru păcat. 

O, omule mult greşit şi pedepsitor de Dumnezeu înăun- 
tru şi în afara ta, nu mai căuta, nu mai tot căuta fericirea! Caută 
lacrimă pentru multele tale păcate, că dacă nu te vei aşeza în 
pocăinţă pentru cele rele ale vieţii tale, te vei întâlni cu o zi în 
care te vei vedea ca în oglindă cu viaţa ta cea plină de păcat. 
O, cine să-l mai scape pe bărbat de femeie, când el şi după 
moarte este de folos femeii? 

Iată, femeia dacă nu iubeşte sfinţenia şi pe Domnul, se 
face ea cădere pentru om. V-am grăit cu bucurie mare, şi tot 
cu bucurie am dat să facem învăţătură pentru sfinţenie şi po- 
vaţă împotriva păcatului pedepsitor de Dumnezeu în om. Puţini 
sunt cei cărora le este dat să înţeleagă taina lui Dumnezeu cu 
omul pentru trup curat, şi de aceea este atâta suferinţă, atâta 
lacrimă pe pământ şi în cer. 

O, Doamne, fa din iubirea noastră pentru Tine, fa pe 
pământ mironosiţe pline de dor de Tine şi de sfinţenie peste 
oameni! O, Doamne, fa din credinţa noastră în Tine şi în cu- 
vântul gurii Tale, fa multă credinţă în oameni pentru cuvântul 
Tău, pentru povestea Ta de dragoste dintre cer şi pământ, prin 
care chemi şi aştepţi să se facă oamenii fii ai lui Dumnezeu! 
O, Doamne înviat, fa din bărbăţia noastră ucenici şi uceniţe 
pentru Tine cu multul pe pământ, ca să avem în cer mângâiere 
de la mângâierea Ta cea de la om, că dragostea de Tine arde în 
noi şi în cer, şi e plin cerul de sfinţi vii cu lucrarea cea pentru 
mângâierea Ta! 

O, ce zi măreaţă! Ce frumos este cerul şi pământul aici! 
Stăm la masă cu poporul cuvântului Tău şi cu oaspeţi din 
depărtări veniţi la izvor, căci ei iubesc venirea Ta cea de azi, 
Doamne. O, împlineşte-Ţi venirea în mulţi, în tot mai mulţi, 


care să Te îndulcească din ea şi să creadă că Tu vii şi-Ţi pregă- 
teşti slava. E zi de serbare pentru noi în grădina întâlnirii Tale 
cu cei ce-Ţi iubesc venirea. De lângă noi, ucenicii Tăi le spun 
şi ei celor de la masa cea de azi urarea cea pentru învierea Ta, 
şi spun ei aşa: 

u umilinţă mare vă spunem noi urarea 
cea pentru Domnul: Hristos a înviat! 
Iată, bărbăţia stă în cei ce iubesc mult neînfricoşându-se pentru 
iubire. Pace vouă! Ca şi Domnul vă spunem şi noi: Pace vouă! 
Binecuvântare arhierească punem peste voi, ca şi Domnul. 
Martori ai învierii Lui suntem, ca şi surorile mironosiţe, cele 
pline de bărbăţia iubirii de Dumnezeu. 

Putere de credinţă să se împartă din noi peste neamul 
român, care nu poate să vadă pe Domnul cu ochii credinţei, 
din pricina fărădelegii de pe pământ. Iubirea cea pentru Dom- 
nul este avuţia cea mai mare a omului, iar înţelepciunea cea 
omenească nu i se poate împotrivi. Cel ce nu iubeşte pe Dom- 
nul, să fie anatema, să nu fie pe cale cu voi! Mergeţi cu mers 
sfânt pe pământ! Să crească florile credinţei sfinte pe unde voi 
umblaţi! Domnul să vă fie Stăpân pe deplin, iar voi supu- 
neţi- vă iubirii de Dumnezeu, ca să fiţi cei dintâi pe pământ! 

O, Doamne, măreaţă este slava Ta în sărbători! Petrecem 
aici mai frumos ca în cer, căci este dor mare în cei din cer ca 
să vii Tu pe pământ cu ei, cu sfinţii Tăi. O, Doamne înviat şi 
mărturisit de noi precum Tu ne-ai trimis, ai grijă în toată vre- 
mea de cei ce sunt ai Tăi, ai grijă, Doamne! Să se uite la noi 
toţi cei care dau să Te urmeze, şi să înveţe ei să-şi ia crucea, că 
altfel vin şi se fac Ţie cruce pe cale. Să vină mulţi pe calea 
împărăţiei şi să fie harnici, harnici, după pilda celor harnici şi 
harnice de pe pământ. O, suntem uimiţi de dragostea Ta pentru 
poporul Tău de azi în mijlocul neamului român. O, câtă taină 
şi ce măreţie, Doamne! Ce mai este cel care se zbate să piardă 
această măreţie, pe care o văd atât de măreţ aici sfinţii Tăi! 

O, slavă Ţie, Bunul nostru învăţător! Tu eşti calea. Iar- 
tă-ne de toate câte n-am putut să le facem Ţie cu bucurie cât 
am fost cu Tine pe pământ, dar Duhul Sfânt ne-a pus pecetea 
apostoliei şi am putut apoi cu Tine totul. Aşa să poată mărturisi 
venirea Ta de azi toţi cei care cresc în har prin ea. Aşa bucurie 
să ai de la cei ce Te aleg loruşi, o, Doa mn e. Amin. 

ă mângâi pe voi, cei veniţi cu Mine din 
cele cereşti aici, la izvor. 

Vă mângâi şi pe voi, cei adunaţi la trâmbiţarea Mea ca să 
fim aici din cer şi de pe pământ pentru sărbătoarea mironosiţelor 
Mele. Fiţi vii! Eu am murit pentru voi şi am înviat pentru voi şi 
v-am făgăduit împărăţia Mea şi am spus că vin să vă trag pe toţi 
la Tatăl. O, fericit va fi cel care Mă ajută să-l trag spre Tatăl. 

Mă despart de voi acum în cuvânt şi petrec cu voi stând 
cu oaspeţii cereşti, acoperit de cele nevăzute ale facerii lui 
Dumnezeu. Rămân cu voi, rămân în mijlocul vostru. Unii pe 
alţii să ne simţim aproape. Slava Mea vă învăluie în ea. Pace 
vouă! E praznic de înviere şi de martori ai învierii Mele în voi. 
O, pace vouă! Vă cuprind cu îmbrăţişarea. 

Eu sunt Cel ce sunt. Amin, amin, amin. 

6/19 mai 2013 

Duminica a patra după Sfintele Paşti, a slăbănogului 

Poporul cel de la sfârşit, micuţ la număr, are de lucrat lucrare mă- 
reaţă, atât cât ar fi să lucreze un poopor numeros. Domnul şi oştirile 
cereşti lucrează în taină la facerea omului. Vindecarea slăbănoguilui. 

M ă aşez cu tine în sfat, poporul Meu de la izvor. 
Te numesc popor, iar tu eşti micuţ la număr, dar 

Eu, Domnul, am pus în mijlocul tău lucrare măreaţă, şi lucrul 
ei este mult, atât cât ar fi să lucreze un popor numeros, dar 
fiindcă puterea este a Mea, ca şi lucrul Meu din mijlocul tău, 
care are putere cât Dumnezeu, cât cuvântul gurii Mele, Eu am 
peste tine nume de popor. 

Eu sunt Domnul domnilor şi împăratul împăraţilor. Cum 
să n-am popor dacă numele Meu este atât de mare? Iată, am 
popor. Voi sunteţi poporul Meu, o, fiilor de la izvor. Eu biruiesc 
cu voi după voia Mea, căci toţi oamenii sunt neputincioşi şi nu 
se pot birui nici pe ei înşişi, dară să-Mi mai ridice ei Mie oşteni 
ca să am Eu popor mare pe pământ, cu care să-Mi dobândesc 
biruinţa asupra lumii, lumea care a dat mereu să-Mi dărâme cu 
duhul ei viclean tronul, tronul pe care stau împărăţind şi ve- 
ghind împărăţia Mea şi pe cei ce o poartă pe ea în ei, tronul pe 
care stau veghind ca să stea la locul ei facerea toată, cerul şi 
pământul şi toate câte împodobesc această facere, şi veghez cu 
oştirile cereşti, cu puterile cereşti şi locuim în taină peste tot 
locul împărăţiei şi lucrăm, lucrăm la facerea omului, şi aceasta 
ne este lucrarea şi nu avem altă lucrare de lucrat. De şapte mii 
de ani Eu, Domnul, Eu şi puterile cereşti cu toate oştirile lor, 
lucrăm să aşezăm împărăţia lui Dumnezeu în om, căci l-am 
zidit pe om la început şi l-am aşezat între pământ şi cer şi i-am 
făcut grădină de rai şi i-am spus s-o lucreze şi s-o păzească şi 
l-am pus împărat peste făpturi, împărat văzut, ca să se supună 
lui făptura toată, iar el să se supună Făcătorului său cu mare 
recunoştinţă, cu mare iubire, ca să fie lucrătoare iubirea între 
pământ şi cer, iubirea cu care Eu, Domnul, l-am zidit pe om 
după chipul şi asemănarea Mea, dar iată, omul a păcătuit îm- 
potriva iubirii, împotriva Făcătorului său, împotriva Mea a 
păcătuit omul. 

O, am în mijlocul vostru lucrare măreaţă, şi lucrul ei e 
mult, atât cât ar fi să lucrez cu un popor mare la număr, iar voi 
sunteţi poporul Meu, măi fiilor aşezaţi de Mine la gura izvoru- 
lui cuvântului Meu peste pământ, dar puterile cereşti sunt tot 
timpul cu voi în lucrare, ca şi oştirile de îngeri şi de sfinţi, şi 
biruim în lupta care de la începutul facerii omului s-a stârnit 
ea ca să-Mi surpe împărăţia, odihna Mea şi viaţa Mea în om, 
o, fiilor. Măreaţă este lucrarea Mea cu voi, căci puterea Mea 
este mare, şi ea este cea care poate cu voi şi lângă voi pentru 
toată voia? Mea lucrătoare pe pământ. Nu se suie la mintea 
omului taina lucrării Mele cu voi, căci taina ocroteşte lucrarea 
ei şi pe cei cuprinşi de ea, fiindcă Eu însumi sunt Cel tainic şi 
nu Mă las la îndemâna neamului omenesc de pe pământ, care 
s-a despărţit de Mine încă din scutece şi nu ştiu oamenii cât 
război poartă ei cu Dumnezeu în însăşi mintea lor, în însuşi 
trupul lor pentru ca să stăpânească ei peste fiinţa lor în toată 
voia, căci dacă oamenii s-ar supune lui Dumnezeu ar fi atunci 
să facă ei voia lui Dumnezeu şi nu pe a lor. Dar voi sunteţi 
poporul Meu, o, fiilor de la izvorul Meu de cuvânt şi, iată, am 
popor şi am peste tine nume de popor, fiule poporul Meu. Ce 
dacă sunteţi puţini şi micuţi? Puterii Mele cu care am făcut cu 
cuvântul cerul şi pământul şi toată podoaba lor, o, nu-i trebuie 
puterii Mele decât credinţă de la voi şi numaidecât ea poate şi 
se aşează să lucreze, şi totul este cu putinţă celui cu credinţă. 

Dar cine este cel care crede în puterea Mea şi a puterilor 
cereşti, care fac lucrătoare puterea Mea? Acum două mii de ani 
Mă purtam din loc în loc în mijlocul poporului Meu Israel, care 
n-a avut putere să creadă că Fiul lui Dumnezeu a venit pe 
pământ cu putere şi cu slavă multă. Era în mijlocul lui mulţime 
de suferinzi. Metehne fel de fel aveau pe trupul lor fiii lui Israel 
cel mult păcătos din pricina multului lui păcat împotriva lui 
Dumnezeu, Care l-a zidit pe om. M-am arătat slăvit şi plin de 


milă în mijlocul acestui popor şi am dat să-l vindec de toată 
jalea cea de la bolile lui fel de fel. Se pomeneşte în duminica 
aceasta ziua când am trecut pe lângă poarta oilor într-o zi de 
sărbătoare a iudeilor, zi de sâmbătă în Ierusalim, şi era acolo o 
scăldătoare cu cinci pridvoare unde se adunau mereu orbii şi 
ologii şi uscaţii din pricina unui înger, care se pogora la vreme 
acolo în scăldătoare cu har vindecător şi mişca apa ca semn al 
sosirii lui nevăzute de cei adunaţi, dar credincioşi în darul 
vindecării prin înger vindecător şi prin apă, iar cel care era luat 
şi băgat în apă la vremea mişcării apei prin îngerul sosit se vin- 
deca, se făcea sănătos ori de ce boală era îngreuiat. O, cine 
putea să se vindece acolo decât cel care era credincios în această 
coborâre a puterilor cereşti ca să lucreze ea între oameni? Era 
venit acolo slăbănogul pe care Eu l-am vindecat atunci, şi pen- 
tru care milă a Mea dăruită lui am fost luat atunci în inima celor 
trufaşi din Israel, necredincioşi arătându-se ei pentru semnul 
vindecării celui slăbănog, de care M-am apropiat blând şi l-am 
întrebat blând: «Vrei să te faci sănătos?». N-avea cine să-l ajute 
pe el şi să-l bage numaidecât în scăldătoare la mişcarea apei 
când îngerul cobora. Venea acolo tot mereu cu nădejdea că va 
fi şi pentru el vindecare şi milă de pe undeva care să-l ajute să 
coboare în apă la timp, de vreme ce era slăbănog cu trupul din 
pricina păcatului care l-a pedepsit pe el în trup. El Mi-a răspuns: 
«N-are, Doamne, cine să mă pogoare în scăldătoare, şi până 
să mă ajut singur cu slabele-mi puteri, intră altul care are cine 
să-l ajute». I-am spus apoi: «Scoală-te şi umblă!». Aşa a fost, 
s-a ridicat, s-a sculat din slăbănogire, i s-a întregit trupul şi a 
mers, luându-şi aşternutul, şi toţi l-au văzut mergând şi umblând 
peste tot şi prin templu apoi, unde l-am găsit mai târziu şi i-am 
spus: «Ai grijă, vezi să nu mai păcătuieşti, că iată, te-ai făcut 
sănătos. Nu mai fă păcat, ca nu cumva de la păcat iarăşi să ţi 
se întâmple ceva şi mai rău». 

O, fiilor, o, fiilor, o, poporul Meu de fii credincioşi, n-a 
avut poporul Israel putere să creadă în vindecarea Mea cereas- 
că asupra celui care treizeci şi opt de ani a pătimit suferinţă 
pentru păcat în mijlocul acestui popor. A crezut însă cel bolnav, 
şi dacă a crezut în cuvântul Meu rostit peste el s-a vindecat 
fără să se mai coboare în apa vindecătoare prin înger. O, aşa 
am lucrat Eu să fac credinţă în oameni pentru venirea Mea pe 
pământ la ei, dar cei trufaşi n-au putut să se aplece şi să se le- 
pede de sine şi să urmeze slavei cereşti, care Mă însoţea cu 
semne prin mijlocul acestui popor trufaş şi necredincios din 
pricina duhului trufiei care stăpâneşte în om. 

O, aşa este şi azi. Stau în mijlocul neamului român cu- 
vânt de Duh Sfânt şi cuvintez de aproape şaizeci de ani şi chem 
la acest izvor de cuvânt neamul acesta, şi pe cei ce s-au aşezat 
păstori peste el, dar aceştia ca şi atunci preoţii din Ierusalim Mă 
ţin mic ca să fie ei cei mari şi tari. Strig din ce în ce mai mult şi 
mai duios, strig şi la păstori, strig şi la oi, strig şi la capre şi toţi 
Mă lasă strigând şi nu-Mi răspund şi nu-Mi deschid să intru şi 
să le vindec necredinţa şi întunericul în care stau şi nu văd, căci 
păcatul este întuneric şi nu-i lasă să se scoale şi să umble cu 
Mine când Eu le spun să se scoale aşa cum i-am spus slăbă- 
nogului, care aştepta vindecarea lui acum două mii de ani şi nu 
ajungea s-o capete, căci neputinţa trupului îl ţinea. 

O, fiilor, grăiesc cu voi acum din nou, că am avut 
sărbătoare cu strângere la izvor şi am stat cu cei din cer la masă 
cu cei adunaţi aici cu voi, şi am lucrat şi Eu, şi aţi lucrat şi voi, 
şi au lucrat şi cei din cer ucenici şi uceniţe cu care am mers 
atunci pe pământ din loc în loc, iar după ce am sfârşit sărbă- 
toarea şi truda cea pentru ea v-am dat apoi încă o trudă timp 
de o săptămână, ca să lucraţi de aproape facerea omului, fiilor, 

că am condus spre voi un sufleţel cu dor de viaţă în inimioara 
lui şi v-am aşezat la lucrul facerii lui, la facerea omului, măi 
fiilor. Am stat tainic cu voi şi cu tot lucrul şi am vegheat ca să 
lucraţi frumos şi sfânt şi ca să puteţi voi dărui duh dătător de 
viaţă peste acest sufleţel. V-am povăţuit mai întâi cum să 
lucraţi şi am vegheat apoi privind şi insuflându-vă puteri 
cereşti pentru învierea Mea în cel cu dor de înviere în el. V-am 
slobozit acum de sub această trudă, v-am scos de sub sarcină 
şi stau acum de vorbă cu voi în zi de duminică şi-Mi las cu- 
vântul Meu cu voi în carte, fiilor, ca să fie şi să mărturisească 
el lucrul Meu cu voi pe pământ. Şi acum vă povăţuiesc: 

Lucraţi cu veghe peste voi pentru lucrul care-1 lucraţi. 
Lucraţi toţi ca şi Mine, uitându-vă în cuvântul Meu cel pentru 
facerea omului, iar ca pe pământ nicicum să nu lucraţi, măi, 
fiilor, că Eu stau în mijlocul vostru cu toate puterile cereşti şi 
suflu peste voi cu voia Mea şi pun din Mine în voi, iar voi să 
fiţi mereu cu inima smerită mult şi cu bucurie multă să-l vedeţi 
pe om cum ia fiinţă din Fiinţa Mea din voi, Eu în voi, şi voi în 
Mine, că altfel de unde aţi lua voi să aveţi şi să daţi şi să ştiţi 
cum să daţi? Vă amintesc cu duioşenie cum grăiam Eu cu 
Tatăl, iar Tatăl cu Mine înaintea voastră despre durerea cu care 
lucrăm Noi la facerea omului acum după două mii de ani de la 
prima Mea venire după om, acum, la a doua Mea venire iarăşi 
de la Tatăl la om ca să-i dau lui viaţă din viaţa Mea, şi-Mi 
spunea Tatăl cu grăire înaintea voastră: «O, Fiule scump, greu 
să-l facem pe om, greu de tot, căci acum lucrăm om din om, 
nu cum am lucrat la început din lut de s-a lăsat lutul moale ca 
să-l putem lucra pe om, dar acum îl lucrăm din om pe om, iar 
omul este din carne, Fiule scump, şi e cutremurător lucrul pe 
care-l avem de lucrat, dar avem fii credincioşi şi lucrători prin 
iubire şi lucrăm cu ei la facerea omului, şi vom putea lucra, 
Fiule scump». O, aşa îmi grăia Tatăl între El şi Mine, şi trebuie 
să se împlinească prin voi tot cuvântul lui Dumnezeu, măi fiilor 
credincioşi, dar căutaţi cu duh de ascultare în toată vremea, aşa 
cum n-a putut să împlinească omul zidit de Dumnezeu la fa- 
cerea cea de la început a omului. Stau în sfat cu voi şi vă po- 
văţuiesc lucrul vostru cu Mine şi cu omul, căci omul este 
bolnăvior de la păcat şi tare bolnăvior, şi trebuie să dăm deo- 
parte de pe el păcatul şi să lucrăm ca nişte doctori iscusiţi cu 
multul, căci păcatele de peste om sunt de tot felul şi sunt iuţi 
cu viaţa lor în om şi trebuie să ştim să le spunem să tacă şi să 
iasă şi să punem în locul lor pomul vieţii, pe Mine, Cel ce sunt 
şi lucrez cu voi şi între voi cu viaţa Mea, cu suflarea Mea, ca 
să suflaţi voi peste cei care pot crede în venirea Mea cea de 
atunci şi cea de acum pentru ca să-l iau pe om în barca Mea, 
în salvare să-l iau şi să-l vindec şi să-l dau Tatălui înviat din 
păcat, şi să Se bucure Tatăl de lucrul nostru, fiilor. 

Acum voi să aşezaţi în rugăciunea voastră cu Mine 
cerere pentru cel venit la scăldătoare ca să propăşească cu el 
lucrarea îngerilor Mei şi să se depărteze de el toată viclenia în- 
gerilor lui Lucifer, care l-a robit pe om la început de i-a făcut 
voia, voia omului, şi l-a câştigat apoi de partea lui pe om. 

O, este nevoie de glasuri iubitoare peste cei morţi de pe 
pământ ca să dăm mâna la mulţi, fiilor. Lucrarea Mea cu voi 
este minunată între cele ce nu se văd. Puterile cereşti lucrează 
mult, iar voi sunteţi cuvântul lui Dumnezeu, cuvântul Meu plin 
de duh dătător de viaţă ca şi Duhul Meu, fiilor, şi trebuie să se 
ridice prin el lucrători iubitori peste cei de pe pământ care nu 
iubesc viaţa, ci numai moartea o iubesc, fiindcă altfel ei nu ştiu. 

O, pace vouă! Odihniţi-vă după o săptămână de trudă. 
Numai într-o trudă vă ţin. Pace vouă după orice trudă! Se 
cutremură lumea îngerilor Mei privind lucrul vostru cu Mine 


pentru facerea omului cel ieşit din om, pentru naşterea din nou, 
naşterea de sus a omului, fiilor. Să cerem Tatălui să trimită în- 
geri, care să culeagă toate vreascurile din jurul celui ce a bătut 
şi i s-a deschis, şi să arunce îngerii în foc tot ceea ce este uscat 
în jurul lui, şi flori să se ivească şi să împartă în jur mirosul 
lor, duhul lor, duh de flori, duh de bucurii sfinte, de puteri sfinte 
în schimbul celor ce se voiau numite bucurii, dar ele erau 
năluci şi lăsau sufletul gol şi tot mai gol şi sleit de dor de viaţă, 
dar viaţa este de sus şi nu se găseşte ea pe pământ ca s-o poată 
omul culege şi s-o poată avea apoi de hrană dătătoare de viaţă. 

O, pace vouă, fiilor! Vă cuprind în îmbrăţişarea puterilor 
cereşti. Peste patru săptămâni voi fi aici cu oştirile cereşti, ia- 
răşi voi fi, şi vom grăi în ziua aceea grai de Duh Sfânt, Noi şi 
voi, şi va veni la izvor oştire creştină, popor cu dor în piept 
după Mine şi după voi şi după această colină plină de cer, căci 
plaiuri cereşti numesc Eu, Domnul, aceste plaiuri unde popo- 
sesc Eu cu sfinţii Mei, fiindcă scris este pentru zilele cele de 
apoi: «Vine Domnul cu zecile de mii de sfinţi ai Săi», iar Eu 
aşa împlinesc, aşa cum este scris, o, fiilor. Amin, amin, amin. 

13/26 mai 2013 

Duminica a cincea după Sfintele Paşti, a samarinencei 

Să fii sfânt nu e o semeţie, ci e o ascultare de Dumnezeu. Veşmântul 
sfinţeniei are multe podoabe pe el. Cel care se teme de adevărul cel 
despre el, se teme de înviere. Pe calea creştină se lucrează curăţirea 
omului. Creştinii botezaţi trăiesc mulţi viaţă păgână. Cupa fărăde- 
legii va da peste margini şi Domnul va împărăţi. 

I zvor de apă izvorâtoare este cuvântul Meu, pe care 
glasul gurii Mele îl aşează în mijlocul tău, poporul 
Meu de la izvor. Eu sunt Izvorul, Eu sunt Cuvântul, iar el 
izvorăşte apoi din mijlocul tău şi merge peste pământ izvorând 
întru viaţă veşnică, fiindcă cel ce bea din această apă se face 
apa aceasta izvor de apă izvorâtoare, adăpând în el viaţa cea 
veşnică, şi aceasta i-am spus Eu femeii samarinence când 
poposind la fântâna lui Iacov acum două mii de ani M-am în- 
tâlnit cu ea la fântână şi M-am descoperit ei cine sunt, iar ea 
s-a dus în cetatea ei, Samaria, şi a izvorât din gura ei vestea 
cea despre Mine şi M-au primit samarinenii şi M-au adăpostit 
la ei două zile şi le-am dat lor duhul învierii. 

E sărbătoare pentru ziua aceea, fiilor, căci sfinţii părinţi 
au aşezat această sărbătoare în duminica a cincea de după în- 
vierea Mea. Şi e sărbătoare aici, în curţile Mele cu voi, şi beau 
apă din cănuţe sfinţii cu care am venit acum la fântână, aici, 
că am aici Fântâna întâlnirii şi Curtea întâlnirii şi Casa întâl- 
nirii, aşezate de Mine pe pământ cu voi, cu mânuţele poporului 
Meu cel de azi, iar lângă fântână am aşezat Eu la înfiinţarea ei 
pe îngerul ei, pe femeia samarineancă, pe cea care s-a făcut 
izvor de apă izvorâtoare peste cetatea ei acum două mii de ani, 
şi apoi peste mulţi, căci a purtat ea apoi darul şi duhul mărtu- 
risirii şi M-a mărturisit peste pământ izvor de cuvânt şi de Duh 
Sfânt, Hristos Cel înviat dintre morţi. 

Petrec cu voi şi cu sfinţii aici, lângă fântână, fiilor. E 
însetat cerul de sfinţi de voi şi de locurile Mele cu voi şi de cu- 
vântul gurii Mele din mijlocul vostru, măi fiilor. Voi ca voi, 
dar sfinţii sunt arşi de dor să Mă audă cuvântând, căci vederea 
lor este toată acum, nu ca pe pământ cum vede mărginit omul 
pe cele de jos şi pe cele de sus. O, fiţi mari cu duhul şi cu lu- 
crarea, căci Eu, Domnul, am proorocit acum două mii de ani 
cuvântul Meu cel de azi dintre voi când am grăit cu femeia 
samarineancă la fântâna lui Israel descoperindu-Mă ei izvor de 
apă izvorâtoare, dar mai întâi descoperind-o pe ea, căci ea trăia 

în păcat, şi i-am spus: «Mergi şi cheamă şi pe bărbatul tău!». 
N-avea cum să-Mi spună că are bărbat, ci Mi-a spus adevărul 
că nu are. I-am zis apoi: «Adevăr ai spus că n-ai bărbat. N-ai, 
căci cinci ai avut, iar acum cel pe care-l ai nu-i bărbatul tău». 
Am ajutat-o să Mă cunoască descoperindu-i păcatul în care 
trăia, şi nu s-a supărat pe Mine că i-am arătat păcatul, ba şi-a 
sfinţit apoi viaţa această femeie, şi iată ce vă spun Eu, Domnul, 
acum vouă, ca să audă cei ce vă dispreţuiesc pe voi numin- 
du-vă trufaşi pentru viaţa voastră în sfinţenie, în care Eu v-am 
aşezat, căci am spus şi am amintit din Scripturi spunând: «Fiţi 
sfinţi, căci Eu sunt sfânt!». Iată, să fii sfânt nu e o semeţie cum 
mulţi spun asupra celor ce trăiesc în sfinţenie, ci este o ascul- 
tare de Dumnezeu, Care a spus: «Fiţi sfinţi, că fără de sfin- 
ţenie nimeni nu va vedea pe Domnul, iar sfinţii vor fi asemenea 
Lui, căci II vor vedea cum este», precum este scris. 

Iată, nu e o datorie ca să fie omul sfânt, ci e o ascultare 
de Dumnezeu, Care a spus: «Fiţi sfinţi!». O, dar multe podoabe 
are pe el veşmântul sfinţeniei după ce se ţese el prin credinţa în 
Mine a celui ce se scoală ca să creadă şi să-şi dovedească apoi 
credinţa prin faptele sfinţeniei. Aceste podoabe trebuie să le 
înţeleagă şi să le zidească în el şi pe el cel ce se întâlneşte cu 
Mine la această fântână, la izvorul Meu de cuvânt de aici. Puţini 
de tot, puţini din cei care Mă află aici izvor de apă izvorâtoare 
întru viaţă veşnică în om, o, puţini vor să şi înţeleagă duhul în- 
vierii, care dă omului viaţă veşnică, viaţă care nu se opreşte din 
lucrarea ei, ci merge şi lucrează şi rodeşte până în vecii. 

Se teme omul de înviere. Cum se teme? Se teme de ade- 
vărul cel despre el omul. Femeia samarineancă nu s-a temut 
când Eu i-am spus ei adevărul cel despre ea. Ea a înţeles duhul 
învierii care a ieşit înaintea ei spre facerea ei cea de sus. Fiilor, 
fiilor, pe calea creştină se lucrează curăţirea omului, iar altă lu- 
crare nu are calea neamului creştinesc. Se înşeală mulţi că sunt 
creştini, dar nu sunt dacă nu se arată. O, te înşeli, omule, că te 
poţi ascunde cu tine în tine, iar peste aceasta te mai crezi şi creş- 
tin. Toate ies la iveală, atât cât tu nu poţi să bănuieşti. De ce, 
dar, dai să te tot aşezi în apărarea ta când e vorba de curăţirea 
ta mereu, mereu? Omul mereu, mereu greşeşte, săracul, iar viaţa 
lui iese şi se vede ca să-l elibereze pe el de greşalele lui cele as- 
cunse de el înăuntrul lui, numai că omul nu are bucurie să i se 
vadă şi să i se umble la greşală, ci şi-ar tot piti-o, ca să pară el 
ceea ce nu este, ca să rămână sub vină, săracul, dar preţul cel 
pentru viaţă veşnică este mare şi trebuie să-l dea omul dacă vo- 
ieşte să aibă şi el viaţă veşnică în el, şi nu greşale să aibă în el. 

O, e zi de învăţătură, fiilor. Creştere măreaţă vă dau 
mereu. Vă învăţ apoi să vă creşteţi unii pe alţii aşa cum vă cresc 
Eu pe voi, după pilda frăţiorilor care se cresc unii pe alţii după 
cum se nasc pe rând, şi care urmează la creştere sub mâna 
frăţiorilor care au fost crescuţi, după ce pe rând s-au născut. 
O, creşteţi-vă unii pe alţii aşa cum am crescut-o Eu pe femeia 
samarineancă după ce am aşezat în ea duhul credinţei, duhul 
descoperirii lui Hristos. 

Voi, cei mari cu duhul şi cu creşterea şi cu lucrul creş- 
terii, fiţi mari cu lucrarea, fiilor, şi dăruiţi-vă din plin lucrării 
facerii omului şi bucuraţi-vă de cei care cresc, căci adevăraţii 
lucrători sunt cei ce nu-i ţin mai mici pe cei mai mici ca ei în 
duh şi în faptă, iar dacă-i ţin ca pe unii mai mici, fac aceasta 
pentru dragostea de ei, ca nişte fraţi care se iubesc unii pe alţii 
şi care-şi dăruiesc unii altora tot ce au mai bun în ei şi lângă ei 
cu o dragoste mare cât a Mea, fiilor, fiindcă vine vremea să 
luaţi din cămară dragostea prin mâna celor cărora v-aţi dăruit 
fără de camătă în dragoste, fără să aşteptaţi răsplată, o, fiilor. 

Vă mai spun vouă, vouă şi celor ce se nasc de sus spre 


creştere, şi iată ce vă spun: O, să nu vă lăsaţi smulşi din Dum- 
nezeu. Să nu vă smulgă nimic şi nimeni din Mine, nici rudele, 
nici prietenii, nici lumea, nici trupul, nici rangul, căci toate dau 
să vă consume vouă iubirea şi înrădăcinarea vieţii voastre în 
Domnul. O, cine se smulge, cine se dezrădăcinează din duhul 
lumii şi al stăpânitorului acestui veac, să aibă acela grijă trează 
mereu să nu se lase dezrădăcinat apoi din Dumnezeu, căci 
ispitele vin şi fac feţe-feţe înaintea celor ce au luat din duhul 
învierii, fiindcă nu toţi cei ce se vor a fi, o, nu toţi înţeleg ce 
înseamnă Dumnezeu şi ce înseamnă să fii după adevăr creştin. 
Iată, femeia samarineancă nu s-a supărat că i-am umblat la 
viaţa ei cea cu păcat. Ba a stat de vorbă cu Mine despre viaţa 
cea veşnică apoi, despre apa cea izvorâtoare de viaţă veşnică, 
şi pe care o dorea şi pe care Mi-o cerea, zicându-Mi apoi: 
«Doamne, dă-mi această apă ca să nu mai însetez!», şi dacă 
ea Mi-a cerut, am curăţat-o apoi de păcat şi a recunoscut ea 
duhul proorociei şi duhul rugăciunii spre Dumnezeu, căci i-am 
spus: «Vine ceasul şi a şi venit când adevăraţii închinători nu 
se vor mai închina Tatălui nici pe muntele acesta al slavei, nici 
în Ierusalim, ci în duh şi în adevăr, căci aşa doreşte Tatăl, fi- 
indcă Duh este Dumnezeu». Mi-a spus ea apoi că ştie că are să 
vină Hristos, iar Eu atunci i-am spus: «Eu sunt, Eu, Cel ce-ţi 
grăiesc!». O, ce frumos a crescut apoi în ea duhul credinţei şi 
al mărturisirii peste cetate, şi apoi duhul sfinţeniei, de n-a mai 
fost ea apoi sminteală şi slăbire celor de lângă ea! 

Iată, încă învăţătură pun pe masa cea de azi pentru cei 
fără rod lucrător: Voi, cei care sunteţi între cei ce se vor a fi şi 
vă ştiţi că slăbiţi în jur pe fraţii Mei, care sunt şi care se vor 
naşte, o, staţi mai deoparte cu lucrul vostru, ca nu cumva să vă 
ia pe voi în ei cei care aţi da voi să-L daţi pe Hristos lor, ca nu 
cumva să moară apoi prin voi dintre cei mai mici ai Mei şi să 
fiţi vinovaţi pentru ei. Nu oricine trebuie să stea la lucrul 
creşterii omului, ci numai cei cu lepădare de sine, numai cei 
care nu cer camătă pentru lucrarea lor, pentru dăruirea lor, 
numai cei care nu se dau pe ei, ci pe Mine doar, spre învierea 
celor ce vin, ca să fie şi ei apoi. 

O, sunt dintre cei ce nu înţeleg ce este învierea, dar în 
neamul creştinesc se lucrează numai curăţirea omului, iar tu, 
cel greoi încă pentru învierea Mea în tine, o, dacă ai vrea să 
înviezi te-ai bucura să afli cum eşti tu şi cum eşti aşezat în cei 
din jurul tău, cum te-ai aşezat în ei, şi nu ţi-ai mai apăra 
slăbiciunile şi greşalele, care te cad mereu, care-ţi fac ţie loc 
în ceilalţi aşa cum eşti, şi nu altfel. O, dacă tu nu cauţi învierea 
ta şi faci durere învierii omului, crezi că poţi trezi tu în om 
duhul învierii? 

E de vegheat mult, mult, fiilor care aveţi lucrare de în- 
viere peste cei ce înţeleg şi peste cei ce nu înţeleg adânc lu- 
crarea Mea cu voi şi lucrul învierii Mele în ei aşa cum sunt Eu, 
şi nu aşa cum ar vrea omul să fiu. O, învăţaţi-i adânc pe cei ce 
vin spre înviere, învăţaţi-i cum pot să învieze şi cum pot să 
moară apoi dacă nu veghează bine cum să Mă aibă şi de unde 
să Mă ia aşa cum sunt Eu, întru toată lumina. Facerea omului, 
acesta este lucrul Meu cu voi, dar să pot Eu lumina, fiilor, pe 
cele ascunse ale omului şi să vă pot şi ocroti lucrul Meu cu voi, 
că mulţi dau să vrea şi ei să fie, dar dacă nu se lasă curăţaţi 
n-au cum să învieze, iar voi trebuie să fiţi ochi şi urechi şi să 
staţi numai întru Mine, numai într-o veghe, că numai Eu ştiu 
ce trebuie făcut şi ştiut pentru fiecare din cei ce doresc după 
acest izvor şi cât să fac şi cât să dau, iar voi ocrotiţi-vă, ca să 
vă pot avea curaţi de vina din om, că nu ştie nimeni să vă 
ocrotească pe voi dacă voi nu vă ocrotiţi. De aceea Eu vă dau 
apoi ce să lucraţi când vă aduc vouă de lucru, şi Mă bucur că 

sunteţi ascultători, chiar dacă numai puţin sunteţi înţeleşi de 
cei ce puţin înţeleg lucrul Meu cu voi. Iar pentru ocrotire mare 
peste voi, o, aveţi grijă mare să-i scăpaţi de voi pe cei cărora 
Mă daţi pe Mine lor. Să nu vă ia pe voi în ei, ci pe Mine şi 
numai pe Mine să Mă ia, şi să le fiu Eu de ajuns, iar dacă nu le 
pot fi de ajuns, este iubire de sine încă în cei ce vin ca să fie şi 
ei. O, a fi este un mare dar, este rodul unei credinţe curate şi 
neamestecate cu iubirea de sine în om. De aceea am spus Eu 
la început: «Eu sunt Cel ce sunt». 

îi este greu omului să fie şi să poată spune apoi şi el aşa 
cum am spus Eu despre Mine că Eu sunt Cel ce sunt, şi Mi-e 
tare milă de voi, fiilor, şi vă ocrotesc cu mare milă ca să vă am 
şi ca să- Mi lucrez cu voi lucrarea Mea. O, feriţi-vă de oameni, 
măi fiilor! Feriţi-vă de cei ce nu înţeleg lucrarea Mea cu voi! 
Staţi cu ascultare mare la lucrarea facerii omului, căci trebuie 
să rodim struguraşi copţi, că e plină via toată de aguridă, măi 
fiilor, şi n-am rod de la ea. învăţaţi-i pe cei ce vin, învăţaţi-i să 
ia din pilda cea de azi a Evangheliei Mele la fântâna lui Israel 
cu femeia samarineancă în sfat. Ea n-a mai vorbit mai mult 
despre ea după ce am curăţat-o de păcat, şi am grăit noi apoi 
despre cele veşnice, despre izvorul vieţii, despre Fiinţa Mea în 
om şi despre duhul închinării înaintea Domnului, şi nu s-a mai 
temut ea de păcatele ei apoi, ci s-a îndrăgostit de Mine, şi 
dragostea a înviat în ea şi s-a făcut în ea izvor de apă izvorâ- 
toare şi a adus ea rod credinţa ei şi dragostea ei, şi este plină 
ea în ziua aceasta de cuvântul Meu cel despre ea şi se smereşte 
ea înaintea Mea şi înaintea voastră şi- Mi spune să luaţi voi din 
destul din cuvântul Meu, căci ea este la masă cu voi, şi din 
acelaşi cuvânt se hrăneşte, odată cu voi, odată cu toţi cei cereşti 
la masă de cuvânt pe pământ. Amin. 

Iată, sărbătoare de facere am petrecut cu voi, iar mâine 
sunteţi iar în sărbătoare, şi aduc acum vouă dorul de voi al 
celor sărbătoriţi mâine, împăraţii creştini Constantin şi Elena, 
cei măriţi în sobor cu sărbătoare prin biserica cea mare a nea- 
mului creştin de pe pământ. Ei stau acum lângă Mine la masa 
cea de azi ca să vă dea vouă cuvânt de dor pentru serbarea lor 
cea de mâine, căci voi sunteţi osteniţi, şi vă dau ei vouă acum 
pentru ziua lor de mâine cuvânt, spunându-vă: 

ŢP n multul şi arsul dor de voi al sfinţilor, 
ii. avem bogăţie de dor de voi, copii ai sfârşi- 
tului de timp şi ai începutului cu Domnul, lucrare pe care Hris- 
tos o are cu voi de lucrat şi de aşezat pe pământ. Nu este 
suferinţă mai dulce şi mai dorită de noi ca şi dorul de voi, şi 
iată, vine Domnul cu noi la voi, de dorul nostru de voi vine 
Domnul cu noi la voi, şi este scris că vine Domnul cu sfinţii la 
voi, că în altă parte nu mai vine, de vreme ce nu ştiu oamenii 
ce înseamnă Dumnezeu şi cum este lucrul Lui şi al sfinţilor 
Lui. O, nu ştiu oamenii, nu ştiu! Cum să ştie dacă ei nu citesc 
în Scripturi proorociile toate, şi mai ales cele pentru sfârşit de 
timp, cele pentru venirea Domnului, când toate se vor sfârşi şi 
va fi Domnul şi cei ce sunt ai Lui şi vor moşteni pe vecii după 
cum este această proorocie peste oştirea celor credincioşi Lui 
şi sfinţi ca şi învăţătorul lor? 

Iată, viaţă păgână trăiesc pe pământ cei ce s-au dus şi 
s-au botezat în Hristos. O, numai pe voi vă mai are Domnul, 
şi adevăr spune El când vă spune aceasta vouă. Sunteţi pome- 
niţi în cer tot timpul că sunteţi ai Domnului pe pământ, şi 
sunteţi cununa sfinţilor, măi fiilor-copii. Umiliţi- vă mult, sfin- 
ţiţi-vă mult, cutremuraţi-vă cu umilinţă când auziţi despre voi 
de la cei din cer, căci satana are gura deschisă larg şi are ură 
pe voi pentru că sunteţi ai Domnului pe pământ. El trebuie 
umilit prin umilinţa voastră înaintea Domnului; el trebuie slăbit 


prin puterea voastră în Domnul, Care vine la voi cuvânt, căci 
are casă la voi Domnul. O, fiţi harnici, harnici, că e lucru mult 
peste voi. E şi cu duhul, e şi cu trupul mult de lucrat, şi poate 
Domnul puterilor tot ce aveţi voi de lucrat. Numai să stea El 
în voi şi totul este cu putinţă, fiilor-copii. 

Acum vă spunem pace vouă! Sunteţi cât un imperiu, 
căci cerul şi pământul ascultă din mijlocul vostru pe împăratul 
slavei cuvântând în Duhul Sfânt şi împărăţind pe tron de cu- 
vânt. Aduce-se-vor Lui fii şi fiice, precum este scris, că mare 
este slava Lui în fii. 

O, pace Ţie, Doamne, în mijlocul lor, Dumnezeule îm- 
părat peste cer şi peste pământ! Mărturisirea noastră pentru Tine 
pe pământ ne-a făcut locuitori între sfinţi, după ce am condam- 
nat noi viaţa păgână de pe pământ şi am lăsat să crească neamul 
creştinesc, neamul Tău şi crucea, Doamne. Noi cu crucea am 
biruit pe duşmani, căci am fost împăraţi pe pământ şi ne-am 
supus atunci puterilor Tale, cu care ne-am biruit duşmanii. 

O, iartă-ne pentru viaţa păgână, şi slavă Ţie, împărate 
Doamne, că ne-ai descoperit nouă calea şi duhul adevărului şi 
plinirea lui toată apoi pentru voia Ta, pentru slava Ta, pentru 
împărăţia neamului creştinesc între cer şi pământ. Amin. 

O pace vouă! Aţi grăit poporului cuvân- 
tului Meu cuvânt împărătesc. Dorul vi 
l-aţi răcorit mult, şi nu ştiu cei de pe pământ arsul dor al sfin- 
ţilor Mei. 

O, pace ţie, poporul Meu de la izvor! Lucrează, fiule, în 
zile de lucru şi în zile de sărbătoare, căci vai celor fără de lucru 
sfânt pentru Mine pe pământ! E numai viaţă păgână pe pământ. 
Voi străluci cu tine de şapte ori mai mult ca soarele, măi po- 
porul Meu, şi aceasta fac. Cuvântul Meu creşte şi face lumină. 
Atât cât sunt cu tine în lume lumină a lumii sunt. Sunt cu tine 
şi luminez din mijlocul tău până ce va lua foc pământul şi 
cerul, foc de slavă cerească, de la care să ia în inimi oameni 
de pe pământ, că numai viaţă păgână este pe pământ, şi la cei 
botezaţi, şi la cei nebotezaţi, că toţi umblă goi de tot, goi şi cu 
sufletul, goi şi cu trupul, şi-Mi fac dureri şi ruşine înaintea dia- 
volului, care se bucură de multa cădere a omului şi de duhul 
de Sodomă şi Gomoră peste oameni pe pământ, dar cupa fără- 
delegii va da peste margini şi voi birui Eu, Eu şi cei ce Mă 
ascultă împărţindu-Mi lumina peste pământ. Amin. 

Am aşezat peste voi în ziua aceasta taina cuvântului 
proorocesc rostit de Mine în ziua întâlnirii Mele cu femeia 
samarineancă la fântâna lui Israel acum două mii de ani, şi iată 
a venit vremea apei izvorâtoare şi lucrarea ei şi adevărata închi- 
nare a omului, nu în muntele peste care M-am slăvit atunci şi 
nu în Ierusalim, unde curg mulţimi de oameni pentru închinare, 
ci în Dumnezeu sunt cei ce se închină Lui în duh şi în adevăr, 
iar această înţelepciune am descoperit-o Eu vouă, fiilor. 

Sfârşesc acum cuvântul sărbătorii. Pace vouă! Eu sunt 
Cel ce sunt, fiilor. Amin, amin, amin. 

20 mai/2 iunie 2013 

Duminica a şasea după Sfintele Paşti, a orbului, şi 
sărbătoarea naşterii sfintei Virginia 

Cei ce se cred deştepţi iau în râs cuvântul Domnului. Omul e orb din 
naştere. Va cădea perdeaua despărţitoare şi omul II va vedea pe 
Dumnezeu. Ştiinţa l-a orbit pe om. Omul nu-şi poate vindeca vederea 
pierdută decât dacă se naşte de sus. 

E u sunt Alfa şi Omega, Eu sunt Cel dintâi şi Cel de 
pe urmă, Eu sunt Fiul lui Dumnezeu Savaot, una 
cu Tatăl, Făcătorul cerului şi al pământului. Eu sunt Cel ce sunt. 


Anul 2013 

Bat şi Mi se deschide când este veghe pentru venirea Mea, când 
este aşteptare ca să vin. Vin pe pământ cuvânt, ca şi la început. 
Vine unda şi Mă ia, vine dorul şi Mă poartă, vine lucrul Meu 
cel mult, pe care-1 am de lucrat pe pământ şi peste om. 

Locuieşte pe pământ lucrul Meu cel mult, iar pentru 
aceasta am loc pregătit, Mi-am pregătit ca să am şi ca să lucrez. 
Când cineva îşi plănuieşte o lucrare mare şi multă pe pământ 
în mijlocul oamenilor, îşi face rost pe pământ de un loc şi îşi 
construieşte o casă şi se întinde apoi în jurul ei cu lucrarea sa 
în lung şi în lat şi îşi aşează rodirea cu care voieşte să se arate 
şi s-o împartă apoi oamenilor, spre folosul său şi al oamenilor. 
Aşa lucrez şi Eu, şi Mi-am făcut pe pământ locuinţă pentru lu- 
crul Meu cel mult şi Mi-am tocmit lucrători şi grăiesc cu ei şi 
le spun lor cuvântul Meu şi lucrul lui cel mult. Izvor de apă 
izvorâtoare este cuvântul Meu peste pământ din locul Meu de 
lucru. Cei ce se cred deştepţi şi ştiutori între oameni pe pământ, 
aceia iau în râs acest izvor de cuvânt şi nu stau să gândească şi 
să socotească şi să ştie apoi să înţeleagă venirea Mea cuvânt 
peste pământ. Mă uit la ei cum se uită ei în cuvântul Meu şi 
cum îl socotesc pe el cu mintea lor, iar ei se cred deştepţi când 
spun că e omul făcător al acestui cuvânt. O, nu e omul, e Dom- 
nul cu omul în grăire pe pământ, e Cel ce a făcut cerul şi 
pământul şi omul, e Cel ce Se cheamă Cuvântul lui Dumnezeu, 
e glasul Domnului peste pământ. E Cel ce a proorocit acum 
două mii de ani cu însăşi gura Sa că va glăsui peste pământ şi 
îl vor auzi şi cei din morminte şi vor tresări la glasul Lui. 

O, dacă voi, cei ce vă numiţi deştepţi şi ştiutori, dacă voi 
daţi deoparte ca pe o făcătură omenească acest cuvânt, care 
izvorăşte din gura Fiului lui Dumnezeu, atunci voi condamnaţi 
pe toţi acei peste care a grăit prin vreme Domnul pe pământ şi 
rupeţi dintre cărţi cartea istoriei lui Dumnezeu cu omul. O, nu 
mai aveţi pretenţie că sunteţi deştepţi şi că ştiţi. Mai bine ar fi 
să căutaţi să tremuraţi la glasul Meu, decât să grăiţi fără de 
minte şi fără de cunoştinţă de Dumnezeu, căci trufia voastră 
vă orbeşte mintea. O, de când Dumnezeu a făcut cerul şi pă- 
mântul, de atunci e orb omul, de atunci nu ştie omul să-L vadă 
pe Domnul. E orb din naştere omul. Nu se cade, oare, să vin şi 
să Mă apropii de el şi să-i vindec vederea? 

O, cât de departe este pământul de cer, atât de departe 
este de Dumnezeu omul. Eu însă sunt lângă om mereu, aproape 
sunt de el, de cel orb, şi ce-ar face el dacă n-aş fi Eu lângă el, 
lângă orbirea lui cea din naştere orbire? Nu Mă aştept să creadă 
omul în lucrul şi în cuvântul venirii Mele celei de acum pe 
pământ, dar Mă aştept să-i vindec ochii şi să vadă pe Cel 
dispreţuit de el, pe Domnul, Care cuvintează şi dă viaţă făp- 
turilor şi le dă hrană şi le dă bucurii. Când perdeaua cea de 
taină dintre Mine şi om va fi trasă în lături, tot omul Mă va ve- 
dea, ca să-L vadă oamenii pe Cel pe Care L-au numit că nu 
este Dumnezeu şi că este numai omul. O, zadarnic spune omul 
că numai omul este. Omul piere şi nu mai este apoi. Cel ce 
piere nu este cel ce este. E orb cu ochii minţii omul. A întins 
mâna să ia ştiinţă de la Dumnezeu, dar tot nu ştie omul. El ştie 
doar să moară, nu să ştie. Nu Mă aştept să creadă omul în Cel 
ce stă nevăzut de ochii lui, dar Mă aştept să cadă despărţitura 
dintre om şi Mine, dar nu numai pentru fiecare om în parte, ci 
şi pentru cei ce-şi poartă trupul încă, şi toate trupurile se vor 
scula din ţărâna pământului ca să-L vadă pe Domnul cu ochii 
trupului când orbirea nu va mai fi peste om, ci va fi judecată 
pentru necredinţă, pentru nedragostea omului. 

Cine îl orbeşte pe om? Ştiinţa îl orbeşte şi îl îngâmfă ca 
să nu vadă. Cei ce ascultă de ei înşişi şi de ştiinţa minţii lor, de 
ceea ce omul a furat de la Dumnezeu prin neascultare şi prin 


nesupunere, aceia au orbire între ei şi Dumnezeu. Dar ce să 
facă omul? Cum să vadă? Cum să-şi vindece vederea pierdută 
încă de la naştere? Să se nască de sus omul. Aceasta am spus 
Eu când am venit pe pământ acum două mii de ani. Am spus 
că dacă împărăţia lui Dumnezeu nu va intra în om şi nu va 
învia în om, atunci omul nu va avea parte de naşterea cea de 
sus şi de vederea pentru cele de sus. 

O, omule, ai deasupra ta pe cele de sus, pe cele de dea- 
supra ta, care plutesc şi n-au aşternut să se aşeze. O, deschi- 
de-te! Lasă- te făcut şi purtat de cele de sus, de cele de deasupra 
ta! Eşti mărginit, şi tu nu te vezi că eşti mărginit. Dacă n-ai fi 
mărginit ai auzi glasul Meu de peste tine şi ai şti să-L cunoşti 
şi să-L vezi pe Dumnezeu, Care Se poartă pe lângă tine şi-ţi 
dă viaţă din viaţa Lui. Vai celui ce nu-şi cunoaşte mărginirea! 
Vai celui ce zice că vede, când el este mărginit! 

Treceam cu ucenicii din loc în loc acum două mii de ani, 
şi a stat în calea noastră un orb din naştere, cunoscut de toţi 
orb, şi M-au întrebat ucenicii: «Cine, Doamne, a păcătuit? El, 
sau părinţii lui de s-a născut el orb?». O, el n-avea cum să fi 
păcătuit mai înainte de naşterea lui, şi le-am răspuns lor: «Nu 
de la păcat s-a născut el orb, ci ca să se arate acum într-însul 
lucrările lui Dumnezeu, căci Eu câtă vreme sunt în lume Eu 
sunt lumina lumii». Am scuipat apoi în ţărână şi am făcut tină 
din scuipat şi am uns cu tină ochii celui orb, şi M-am smerit 
mult apoi, de l-am trimis să se spele la izvorul Siloamului, şi 
s-a întors văzând. 

O, cum aş putea Eu să-i fac pe oameni să creadă că Eu 
sunt Cel ce vin cuvânt pe pământ, cum, când cei de atunci au 
văzut desluşit vindecarea celui orb din naştere, care a văzut 
apoi cu ochii lui pe Dumnezeu, dar ei au rămas pe mai departe 
orbi, de n-au crezut şi n-au văzut şi n-au putut vedea aşa cum 
M-a văzut femeia samarineancă în ziua când am grăit cu ea la 
fântâna lui Israel? 

O, cât de mărginit este cel necredincios şi câtă vedere îi 
striveşte lui necredinţa lui! Iată, nevederea omului vine de la 
necredinţa lui. Cei ce au stat cu Mine o vreme lângă acest cu- 
vânt şi şi-au strâns necredinţă apoi, o, au orbit aceia de tot, au 
orbit ajutaţi de necredinţă. Am vindecat ochii celui orb din 
naştere şi l-au dat afară din sinagogă iudeii, iar Eu, găsindu-1, 
l-am întrebat: «Crezi tu în Fiul Omului?», iar el Mi-a zis: «Cine 
este El ca să cred într-însul?». I-am zis: «L-ai văzut. El este 
Cel Care vorbeşte cu tine acum», şi închinându-se Mi-a zis: 
«Cred, Doamne!». 

O, voi, cei care aţi căzut din Dumnezeu prin orbire de 
la necredinţă, nu vă miraţi că bâjbâiţi fără de capăt căutând 
calea, după ce v-aţi pierdut de pe ea prin duhul necredinţei, 
căci iată, necredinţă este orbirea. O, n-a fost învăţătură mai vie 
şi mai dulce şi mai învietoare ca şi învăţătura Mea lăsată peste 
oameni atunci şi acum. Am lucrat-o cu fapta înaintea celor 
necredincioşi, dar trufia lor îi ţinea orbi de tot, îi ţinea în necre- 
dinţă. Iată, abia, abia Mi-am putut face în zilele acestea un 
mănunchi de ucenici care au lăsat mamă şi tată, fraţi şi surori, 
soţi şi soţii şi copii şi ranguri şi au primit peste ei cuvântul 
Meu, cuvântul naşterii de sus a omului, harul credinţei sfinte 
pentru vederea celor de sus. îi hrănesc pe ei mereu, mereu cu 
cuvânt împotriva necredinţei, care-1 ţine pe om departe de 
Dumnezeu sau îl desparte de Mine după ce Mă urmează. O, 
fericiţi sunt cei atinşi de harul cel de sus, de credinţă şi de ved- 
erea ei, dar aceştia trebuie să vegheze mereu de sus apoi, ca 
nu cumva să-i prindă de jos necredinţa şi să-şi piardă vederea 
şi să cadă în întunericul cel mai din afară, în adâncul necre- 
dinţei, unde sunt aruncaţi toţi cei care nu se dau locuinţă 

împărăţiei lui Dumnezeu în ei, căci necredinţa este orbire, este 
întunericul în care cade omul. 

E sărbătoare de cuvânt şi de vindecare de necredinţă 
peste om, prin pilda Evangheliei Mele născută acum două mii 
de ani din vindecarea celui orb din naştere şi căruia i-am zidit 
ochi când M-am întâlnit cu el în pământul lui Israel. Am grăit 
în mijlocul tău cuvânt de sărbătoare vindecătoare, măi poporul 
Meu de la izvor, şi cade în duminica aceasta zi de pomenire a 
naşterii pe pământ a trâmbiţei Mele Verginica acum nouăzeci 
de ani. Ne-am adunat în preajma ei, Noi, cei din cer, şi stăm la 
masă de cuvânt aici şi privim harul acelei zile când ea a luat 
trup pe pământ între oameni şi avea să fie ea apoi trâmbiţa 
Mea, cuvântul Meu peste pământ. Vreme cu durere a fost vre- 
mea când ea s-a născut, că au venit atunci hoţii şi au furat pe 
rupte din turma bisericii, iar pe cei rămaşi i-au băgat la chinuri 
şi la prigoană, dar au rămas ai Mei cei cărora li s-a încercat 
credinţa. A crescut apoi Verginica şi am aşezat în ea minune 
mare, glasul Meu trâmbiţând din gura ei peste cei cărora aveam 
să le vestesc că am venit pe pământ cuvânt şi că le grăiesc lor 
cuvântul Meu. Am ales dintre ei apoi, am ales fii credincioşi 
şi tot mai credincioşi şi am lucrat peste ei şi cu ei repararea 
celor dărâmate de hoţii de suflete şi Mi-am aşezat la loc orân- 
duiala cea din părinţi şi nestrămutarea sărbătorilor sfinţilor, 
căci potrivnicul, omul cel necredincios a umblat mereu cu îm- 
plinirea proorociilor spuse din vreme pentru lucrarea celor 
necredincioşi, dar este proorocie pentru toată repararea, pentru 
tot ce strică omul din cele ale Domnului pe pământ. 

Iată bucurie pentru cei din cer, căci am aici pe părinţii 
cei sfinţi la masă acum, pe cei care au avut harul Meu cu ei pe 
pământ, de Mi-au aşezat biserica pe piatră, căci am reparat prin 
poporul lui Verginica piatra cea clătinată a bisericii părinteşti, 
aşezarea la loc a pomenirii sfinţilor şi a sărbătorilor toate aşa 
cum vin ele din părinţi. 

Mângâiere şi bucurie, o, Verginica Mea! Bucură-te la 
vederea celor mai mici ai poporului Nostru din zilele acestea, 
căci cu tine am început trâmbiţarea ca să-Mi adun un popor, şi 
iată, avem popor credincios, pe care-1 învăţăm mereu, mereu 
duhul statorniciei în bucurii şi în furtuni, căci drumul slavei 
Mele cu poporul Meu cel de acum e mult duşmănit, dar cuvân- 
tul Meu îmi creşte poporul şi Mi-1 ţine la piept, iar tu ai fost 
trâmbiţa din care Eu am sunat şi Mi-am vestit venirea, şi iată 
sărbătoare pentru tine în mijlocul celor mai mici ai poporului 
cel credincios venirii Mele de azi, Verginica Mea. 

B u, Doamne, privesc dulce acum, privesc 
cu duh de mângâiere, Doamne, privesc 
acest pripor, pe care Tu Ţi-ai făcut adăpost şi venire slăvită 
acum, la sfârşit de timp. Privesc şi mă uimesc cu sfinţii toţi 
văzând adăpostul cel de vreme rea, de vreme lumească, Doam- 
ne, adăpost pentru cei ce-Ţi poartă venirea şi lucrarea. O, ce 
frumos este aici, Doamne! Tot aşa de frumoşi trebuie să fie şi 
cei adăpostiţi aici de cuvântul Tău, de mâna Ta cerească. Le 
spun lor taină mare în ziua mea de serbare, le spun celor năs- 
cuţi aici din cuvântul Tău şi din dragostea de Tine şi de ei a 
celor puşi de Tine să-Ţi îngrijească venirea şi locul ei şi pe po- 
porul cel mai mic, născut prin lucrarea Ta cu ei, le spun celor 
născuţi şi casnici acum aici, în acest pripor, în care Tu Ţi-ai 
adăpostit mieii: 

O, fiţi sfinţi cu credinţa şi cu credincioşia faţă de Domnul 
şi faţă de cei ce vă dau mereu pe Domnul. Aşezaţi-vă tot timpul 
frumos în inima lor, căci ei sunt măsura. I-a făcut Domnul 
măsură şi sunteţi măsuraţi prin ei, prin purtarea voastră înaintea 
Domnului şi înaintea lor. Dar cei ce se ascund de ei, ce fac 


aceştia? Aceia aşa sunt şi faţă de Do mn ul şi aşa sunt socotiţi, şi 
îi scrie Domnul pe ei ca şi pe Adam, care s-a ascuns de Domnul 
în rai. O, e mare biruinţă mântuitoare să staţi bine în inima lor, 
a celor prin care vă măsoară Domnul, dar bine după adevăr să 
staţi, că nu după ochi se poate aici, nu după neam, nu după ce 
poate omul, ci după adevăr şi după aşezarea în voi a Domnului, 
a slavei Domnului, a strălucirii Lui, şi tot ca ea trebuie să fie de 
frumos cel ce o poartă în el, iar voi fiţi sfinţi cu credinţa şi cu 
credincioşia şi cu jertfa, fiilor, dar fără să măsuraţi voi. O, 
învăţaţi, învăţaţi să nu măsuraţi voi, căci Marta a dat să măsoare 
ea pentru sora ei şi n-a fost frumos cum a măsurat ea. Fiţi 
fiecare plin de bucurie să vă jertfiţi pentru tot ceea ce este de 
împlinit, iar curatul jertfei stă în această taină: să nu măsuraţi 
voi nici pentru voi, nici pentru fraţii voştri, căci omul săracul e 
învăţat să-şi fie părtinitor şi caută cu şperţ, bietul de el, dar voi 
învăţaţi să fiţi ca în cer, curaţi cu i ni ma şi cu fapta şi cu cuvântul 
şi cu jertfa, în toată iubirea, şi nu cu jumătatea ei, căci întreagă 
trebuie folosită şi dăruită măsura cea pentru Dumnezeu şi pen- 
tru fraţi, iar cea primită să n-o măsuraţi voi, ci umiliţi-vă pentru 
voi, ca să fiţi frumoşi, fiilor. Eu această taină am dorit să vă 
desluşesc în ziua mea de serbare, ca să învăţaţi voi din ea să vă 
aşezaţi tot timpul frumos în inima celor ce vă poartă în ei spre 
Do mn ul. Cărarea voastră spre Domnul sunt ei, precum ei sunt 
cărarea Domnului spre voi. învăţaţi să preţuiţi această cărare, 
învăţaţi-vă cu această măsură, căci cum sunteţi în ei, aşa şi în 
Domnul sunteţi, o, fiilor. 

Eu, Doamne, atât am cuvântat, atât mi-a fost cuvântul 
şi dorul cu care l-am adus ca să se aşeze el în inima celor pur- 
taţi spre Tine de inima celor purtători de Tine şi de fiii alegerii 
Tale. îţi mulţumesc acum cu mare aplecare, cu multă duioşie, 
cu mare mângâiere pentru Tine, Stăpâne scump, pentru toată 
iubirea Ta, cu care îi porţi şi îi hrăneşti. O, dă-le lor numai de 
sus duhul care să-i poarte pe ei, că pe pământ e orbire mare în 
toţi oamenii, fiindcă e necredinţă în oameni, Doamne. O, dă-le 
lor strălucită mult împărăţia Ta în ei, până ce ea va orbi orbirea 
celor de pe pământ, ca să pună în oameni vederea vederilor de 
sus, vederea slavei Tale, Doamne, şi a slavei sfinţilor Tăi, căci 
Tu cu sfinţii vii. Amin. 

S merenia ta cea fără de hotar şi dragostea 
ta cea mare pentru Mine şi pentru oa- 
meni, acestea Mi-au dat putere şi loc în tine cu venirea Mea şi 
cu toată lucrarea ei, o, Verginica Mea, o, trâmbiţa Mea cea de 
apoi! Binecuvântăm laolaltă toţi cei care sărbătorim aici acum 
din cer, binecuvântăm colina din deal, priporul pe care l-am 
înconjurat pentru cei mai mici ai poporului Meu ca să-i hrănesc 
aici cu cuvântul Meu şi ca să cresc Eu în ei prin această hrănire, 
ca să fie ei întru Mine mereu. 

O, binecuvintează, Ierusalime, pe Domnul Dumnezeul 
tău şi închină-te Lui în duh şi în adevăr! Stai la sfat ceresc frate 
cu frate, măi poporul Meu, stai în adunare frăţească şi învaţă 
taina închinării în duh şi în adevăr, căci în Dumnezeu sunt cei 
ce se închină în duh şi în adevăr oriunde s-ar afla ei între 
pământ şi cer. Şi voi sta de vorbă cu cei ce-şi fac zidiri de 
închinare şi le voi desluşi lor că nu pentru slava Mea zidesc ei 
zidiri în numele Meu, ci pentru slava lor, căci Eu n-am iubit 
pe pământ pe cele făcute de oameni ca să fie pentru Mine 
locuri de închinare, ci am iubit pe cei ce se închină în Dum- 
nezeu. Amin. 

O, pace ţie, poporul Meu de la izvor! Vine sărbătoarea 
Duhului Sfânt şi vin la izvor închinători. Să vină şi să înveţe! 
Amin. Să vină şi să Mă bucure învăţând venirea lor la Dum- 
nezeu şi închinarea apoi! Le împuternicesc paşii cu binecu- 

vântare mare şi-i voi scrie în cer pe toţi cei care se strâng sub 
slava cuvântului Meu în zi de sărbătoare de Rusalii, zi de mare 
sărbătoare a celor din cer, aici, cu cei ce se strâng la izvor din 
patru zări. 

Pace ţie, poporul Meu! Binecuvintez jertfa ta cea pentru 
pregătirea strângerii la izvor a celor ce vin spre închinare în 
Dumnezeu. Amin. 

Sfârşesc cuvântul Meu din această zi. Eu sunt Cel ce 
sunt. Amin, amin, amin. 

27 mai/9 iunie 2013 

Praznicul înălţării Domnului 

Domnul coboară cu norul slavei Lui. Strigarea Domnului către nea- 
mul român pentru credinţa în Cuvântul Domnului. Proorocie pentru 
lipsa cărnii dar şi a verdeţii de pe masa omului din pricina 
neascultării de Dumnezeu. Domnul va aşeza legea sfinţeniei pe vatra 
neamului român. 

Î nvăţătură de credinţă aşez în cartea Mea cea de azi, 
ca să se găsească în ea învăţătura Mea. Eu sunt Cel 
ce sunt, Domnul Iisus EIristos, şi sunt Cuvântul Tatălui Meu, 
căci Tatăl este întru Mine când grăiesc. Pe cei ce cred în Mine 
şi în venirea Mea acum cuvânt pe pământ, nu-i învăţ altfel 
decât i-am învăţat pe ucenicii Mei acum două mii de ani, cărora 
le-am spus că Tatăl este întru Mine, iar Eu întru Tatăl sunt, iar 
dacă cineva Mă iubeşte Mă va iubi păzind cuvântul Meu, şi îl 
va iubi pe el Tatăl Meu şi vom veni la el, Eu şi Tatăl, şi Ne vom 
face la el locuinţă, iar cel ce nu Mă iubeşte este cel ce nu 
păzeşte cuvintele Mele. 

I-am învăţat pe ucenici acum două mii de ani, dar ei erau 
nedumeriţi cu privire la Tatăl, Care sălăşluia întru Mine făcând 
lucrările Lui înaintea lor şi înaintea oamenilor, căci le spu- 
neam: «Eu Mă duc la Tatăl, şi orice veţi cere în numele Meu 
Eu voi face, iar dacă veţi crede în Mine, veţi face şi voi lu- 
crurile pe care le fac Eu şi veţi face mai mari lucruri, pentru 
că Eu Mă duc la Tatăl, şi dacă Mă duc, II voi ruga pentru voi 
şi vă va trimite alt Mângâietor, Care să fie pururea cu voi: 
Duhul Adevărului, pe Care lumea dacă nu-L vede şi nu-L ştie 
nu poate să-L primească, dar voi II cunoaşteţi, căci rămâne în 
voi şi va fi întru voi, căci va sosi la voi, şi voi Mă veţi vedea, 
pentru că Eu sunt viu, şi veţi fi vii şi voi şi veţi cunoaşte că Eu 
sunt întru Tatăl, şi voi întru Mine, şi Eu întru voi, căci cine Mă 
iubeşte pe Mine va fi iubit de către Tatăl Meu, şi-l voi iubi şi 
Eu şi Mă voi arăta lui». 

învăţătură de credinţă aşez în carte în zi de praznic de 
înălţare a Mea la Tatăl acum două mii de ani, de-a dreapta 
Tatălui aşezându-Mă Eu atunci. Mi-am tras ucenicii spre Be- 
tania, la muntele Eleonului, după ce în răstimp de patruzeci de 
zile M-am arătat adesea lor, grăindu-le lor tainele împărăţiei 
lui Dumnezeu şi poruncindu-le să stea aproape de Ierusalim şi 
să aştepte făgăduinţa Tatălui, căci le-am spus: «Va veni Duhul 
Sfânt asupra voastră şi veţi lua putere să-Mi fiţi martori în 
Ierusalim şi până la marginile pământului apoi», şi grăindu-le 
lor, un nor M-a luat din ochii lor şi M-a înălţat spre Tatăl, cu 
ei de faţă, rămânând din această privelişte cerească doi bărbaţi, 
în haine albe, care le-au spus: «Iisus S-a înălţat acum de la voi 
la cer, şi astfel va şi veni, precum L-aţi văzut suindu-Se». 

Norul slavei Domnului, norul care a venit şi M-a aco- 
perit când M-am dus pe munte cu ucenicii pentru rugăciune şi 
am strălucit înaintea lor cu slavă mare, şi doi bărbaţi erau de o 
parte şi de alta a Mea, şi s-a tras apoi norul slavei Domnului şi 
am rămas Eu aşa cum ştiau ucenicii că sunt, după ce Tatăl 


M-a mărturisit cu glas din nor că Eu sunt Fiul Lui, ca să ştie 
ucenicii cine sunt Eu, Cel ce umblam cu ei din loc în loc 
aşezând semne dumnezeieşti peste oameni şi puteri cereşti, cu 
care lucram minuni. O, acest nor al slavei a fost şi în ziua când 
M-am înălţat la Tatăl înaintea ochilor ucenicilor Mei. 

O, tot aşa vin şi azi. Vin cu norul slavei Mele, care Mă 
poartă acoperindu-Mă şi descoperindu-Mă în cuvânt, aşa cum 
Tatăl Meu a grăit din nor şi M-a mărturisit că Eu sunt Fiul Său. 
Vin cu norul slavei Domnului şi sunt mărturisit ca şi atunci, 
când cei doi bărbaţi au grăit cu Mine în ziua când am strălucit 
pe munte înaintea ucenicilor Mei, şi când, iarăşi, doi bărbaţi 
au grăit despre Mine celor ce erau cu Mine în ziua când norul 
M-a luat de lângă ei şi M-a aşezat de-a dreapta Tatălui în ceruri, 
ca să fiu Eu cu mângâierea Tatălui lângă ai Mei apoi până la 
sfârşitul timpului. 

O, nu e greu să fie crezute tainele Mele, cuvintele Mele, 
după care Eu Mă tăinuiesc cu slava Mea, după ce atât de mult 
şi de minunat M-am dovedit pe pământ între oameni Fiu al 
Tatălui, mărturisit fiind de cei din cer, de-a dreapta şi de-a 
stânga slavei Mele văzute arătându-se ei. Omului i-a mai rămas 
doar să creadă sau să nu creadă ceea ce au mărturisit cei din 
cer şi cei de pe pământ ucenici ai Mei, care au văzut minunea 
norului slavei Domnului, mergând ei prin trimiterea Mea apoi 
până la toate marginile cu vestea cea despre Mine. Arătarea 
slavei Mele s-a petrecut pe munte înalt, ca să fie cât mai curat 
locul coborârii slavei care Mă mărturisea de la Tatăl şi prin 
Tatăl, căci în slava cu care Tatăl cobora, în slava aceea eram şi 
Eu cuprins, Eu în Tatăl, şi Tatăl în Mine, nor de slavă şi de 
taină a Domnului, taina care acoperă pe deasupra pe Domnul, 
slava pe care o am Eu de la Tatăl mai înainte de întemeierea 
lumii, precum este scris. 

O, iată de ce trebuie să fie loc curat locul în care Eu, 
Domnul, îmi lucrez slava cuvântului Meu ca pe munte înalt, 
aşa cum şi lui Moise M-am împărţit când am grăit cu el pe 
munte şi am scris pe piatră cuvântul cel pentru porunci spre 
Israel, ca să fie viu prin ele Israel. 

O, cum să-l iau pe om la şcoala învăţăturii de credinţă, 
cum să fac să-l iau? E mult şi e frumos de învăţat. N-are omul 
timp pentru adevărul lucrurilor, pentru Duhul Sfânt Mângâie- 
torul, despre Care am promis acum două mii de ani că va veni 
pe pământ şi va desluşi El toate la toţi cei care Mă vor iubi 
păzind poruncile Mele şi crezând ei prin împlinirea lor peste 
ei, ca să pot Eu să vin cu Tatăl la ei şi să-Mi fac locuinţă cu ei. 

O, neam român, mai este alt neam şi alt tărâm pe pământ 
unde vin Eu cuvânt şi Duh mângâietor aşa cum vin acum pe 
vatra ta cu slava Mea cea de la Tatăl? O, Eu sunt Cel ce sunt. 
Ţie îţi spun, neam român, Eu sunt Cel ce sunt! Sunt Cel ce am 
strălucit pe munte înaintea ucenicilor mărturisitori, şi sunt Cel 
ce de pe munte M-am înălţat pe norul slavei Domnului, după 
ce Mi-am povăţuit ucenicii trimiţându-i peste pământ cu vestea 
lucrului Meu cu ei timp de trei ani şi jumătate, până ce M-am 
suit la Tatăl în ziua înălţării Mele la ceruri. O, cum să fac să te 
trezesc? Am în mijlocul tău un popor mărturisitor slavei cu- 
vântului Meu coborât pe vatra ta acum, la sfârşit de timp. îl 
trimit cu trimiterea Mea ca pe un martor al zilelor de acum ca 
să-Mi vestească de la margini la margini cuvântul. Nu i-a mai 
rămas neamului omenesc decât să încerce fericirea cu Mine, 
după ce totul a încercat între pământ şi cer vreme de şapte mii 
de ani, că a încercat minciuna în toate felurile ei bietul de om 
şi s-a minţit om pe om şapte mii de ani. O, ajunge, omule! 
Ajunge, omule, ajunge! încearcă şi cu Dumnezeu, dar după 
voia Lui, nu după voia ta, că după voia ta ţi-ai făcut mereu voia 

Cuvântul lui Dumnezeu 


înaintea Mea căutându-Mă ca să-ţi fac voia, dar voia Mea este 
scrisă pe piatră cu foc, cu degetul lui Dumnezeu, şi nu seamănă 
voia Mea cu voia ta. Voia Mea este sfinţenia ta. Eu cu ea am 
biruit lumea şi pe stăpânitorul ei, şi nici tu nu vei putea birui 
altfel, o, omule ostenit. Acum două mii de ani am spus: «Acum 
stăpânitorul acestei lumi a fost judecat», şi M-am lăsat apoi 
spre moarte pe cruce, dat la moarte de stăpânitorul acestei lumi, 
de poporul în mijlocul căruia M-am arătat Dumnezeu adevărat 
din Dumnezeu adevărat, numai că el n-a voit să fie alt stăpân 
peste lume în afară de el, de cel împuternicit de Mine să-Mi 
fie Mie popor între toate neamurile de pe pământ. Dar dacă el 
n-a voit să facă voia Mea, a fost judecat acest popor când Eu 
am biruit asupra lui prin moartea şi prin învierea Mea, şi apoi 
prin ridicarea Mea pe tron lângă Tatăl, de-a dreapta Tatălui, 
după ce am biruit cel din urmă vrăjmaş: moartea. 

O, neam român, Eu sunt în Tatăl, şi Tatăl este în Mine 
şi una suntem când auzi tu cuvântul lui Dumnezeu. O, de ce, 
tată, de ce, neam român, stai deoparte de slava lui Dumnezeu 
de pe vatra ta? Ia aminte că Domnul îţi grăieşte ţie. Nu mai sta 
în întunericul cel mai din afară, neam român, că nor negru este 
necredinţa şi nepăsarea ta pentru ea. Lacrima Mea după tine 
s-a făcut apă mare şi multă, şi iată câtă suferinţă pe tine acum, 
pe vatra ta şi peste fiii şi fiicele tale, care stau atât, atât de de- 
parte de cuvântul care te strigă plângând şi strigând, neam 
român! O, cum să fac să te scot din nepăsare şi de sub asupri- 
torii tăi, din pricina cărora vine nenorocirea peste tine, şi care 
te asupresc să nu te lase să înveţi şi să crezi apoi slava Mea de 
pe vatra ta? Tron de cuvânt Mi-am zidit în mijlocul tău, şi din 
el curge peste pământ ca o apă curăţitoare acest izvor al gurii 
Mele, izvorul iubirii, o, ţara Mea de azi. O, nu te doare trupul 
şi sufletul şi duhul de atâta bătaie câtă ţi-ai atras şi îţi atragi? 
Acum vreo douăzeci de ani am scos de peste tine pe cei ce te 
stăpâneau fără de Mine, şi sub care tu plângeai şi aşteptai o 
izbăvire. O, dar ce faci acum? Iată, faci păcate mari şi te laşi 
robită de minciună şi de cei ce o făuresc pe ea pe ascuns ca să 
le dai tu lor slavă şi să-ţi faci din ei dumnezei. Dar ce vei face, 
o, ţara Mea de azi, ce vei face tu când îi vei vedea căzând de 
pe scaunele lor, de pe care se laudă că tu i-ai aşezat? O, privesc 
din cer de lângă Tatăl şi plâng de mila ta. Ţi-aş da trezire mare 
şi tot mai mare, dar aş vrea să lucrezi şi tu cu Mine şi să înveţi 
învăţătură de credinţă dacă gura Mea grăieşte în mijlocul tău 
cuvântul Meu. Am aşezat în ziua aceasta de praznic de înălţare, 
am aşezat învăţătură de credinţă în cartea Mea cea de azi, pe 
care o scriu pe vatra ta, aşa cum am scris pe munte prin îngeri 
poruncile vieţii, ca să trăiască prin ele oamenii, dar omul 
trăieşte numai pentru păcat. Mănâncă omul carne multă, 
mănâncă şi cu trupul, şi cu sufletul, şi cu duhul, mănâncă omul 
animale şi păsări şi oameni, în loc să mănânce fără de păcat, 
fără de came, fără de ucidere, aşa cum l-am povăţuit Eu, Dom- 
nul, la începutul lui pe om. Omul însă dă hrana dată lui de 
Dumnezeu spre hrană, o ia şi o dă la animal şi la pasăre, de 
parcă acestea sunt de la care trebuie să mănânce omul, că le 
taie şi le mănâncă după ce le trece prin ele hrana pe care el ar 
fi s-o mănânce, precum şi lor le-am dat ce să mănânce, căci 
le-am dat şi animalelor, şi păsărilor, şi i-am dat şi omului ce să 
mănânce. El însă a schimbat şi a mâncat altfel, dar Eu îl voi 
aduce la voia Mea aşa cum el nu pricepe mai dinainte, că-i voi 
lua omului carnea de pe masă, şi-i voi lua şi verdeaţa pe care 
trebuia s-o mănânce după cum Eu i-am împărţit hrana, căci 
este neascultător de Dumnezeu omul. 

Iar celor ce Mă iubesc ascultându-Mă, le voi da lor din 
cer prin îngeri, şi-Mi voi face curat pe pământ prin lucrarea 


curăţirii de neascultare, mai întâi în tine, ţara Mea cea de azi, 
ţară a alegerii Mele la sfârşit de timp, că voi trece totul prin 
sită deasă în tine, ca să rămân cu bobul cel curat, şi voi aşeza 
pe vatra ta legea sfinţeniei, calea care duce la viaţă şi la o feri- 
cire mare, pe care omul n-a bănuit-o până în zilele acestea, căci 
nu s-a suit la mintea omului cele pe care Eu, Domnul, le-am 
pregătit pentru cei ce Mă iubesc sfinţindu-se pentru Mine şi 
pentru slava Mea. 

Mă voi înălţa cu tine deasupra tuturor înălţimilor ome- 
neşti şi Mă voi slăvi din tine peste neamuri pe pământ, o, ţara 
Mea cea de azi, ţara venirii Mele a doua oară pe pământ, iar 
tu, neam român, va fi să crezi atunci că numai sfinţenia avea 
omul s-o lucreze, şi nu carnea, căci omul mănâncă numai 
came, mănâncă şi când posteşte de mâncare de came, mănâncă 
şi atunci came, căci mănâncă cu pofta trupului, mănâncă poftă 
trupească din carnea sa şi din carnea altui om, şi mănâncă omul 
şi cu trupul, şi cu duhul şi cu sufletul, mănâncă numai came şi 
numai duh de came, şi nu are cine să-l oprească de la această 
neascultare, dar Eu vin şi îl învăţ pe om, că n-are cine să mai 
vină după Mine ca să-l înveţe pe om, căci stăpânitorul acestei 
lumi stă peste toate neamurile de pe pământ, stă împotriva Mea 
şi stăpâneşte peste om şi îl supune, dar Eu, Domnul, îi voi arăta 
curând, curând iarăşi judecata lui, când va vedea cu ochii mari 
şi cu spaimă multă lucrarea pe care în ascuns a lucrat-o prin 
toţi supuşii ca să-l despartă pe om de Dumnezeu, după ce L-a 
răstignit pe Dumnezeu pentru ca să-şi aibă el scaun pe pământ 
peste om, el şi numai el, iar omul să nu mai ştie că Dumnezeul 
Cel adevărat este Domnul. 

Mă voi înălţa cu slavă mare prin lucrarea cuvântului 
Meu din mijlocul neamului român şi voi rosti de pe acest 
munte de cuvânt şi voi spune stăpânitorului acestei lumi: 
Sfârşitu-s-au toate, toate ale tale, ca să fiu apoi numai Eu, 
Domnul, Eu şi cei asemenea Mie. Amin. 

Iar celor credincioşi cuvântului venirii Mele pe pământ 
acum, le voi scrie pe frunte nume nou, de Mă vor asculta aşa 
cum a ascultat de proorocul Ieremia ucenicul său, de care a 
fost ascunsă căderea împăraţilor lumii, şi vor sta cei credincioşi 
şi ascultători înaintea Mea, înaintea împăratului slavei pe 
munte înalt, spre care vor privi toate neamurile pământului şi 
vor căuta spre slava Mea şi spre învăţătura Mea, învăţătura 
sfinţeniei, după care omul va căuta când nu va mai putea nici 
o altă putere între pământ şi cer. Amin. 

în zi de praznic de înălţare a Mea la Tatăl am aşezat în 
cartea Mea cea de azi învăţătură de credinţă pentru venirea 
Duhului Sfânt Mângâietorul peste cei credincioşi şi ascultători, 
şi am de o parte şi de alta a Mea pe cei ce Mă mărturisesc Cu- 
vântul lui Dumnezeu peste pământ, de pe munte înalt cuvân- 
tând, de pe tron de cuvânt Eu însumi mărturisindu-Mă că Eu 
sunt Cel ce sunt. Amin, amin, amin. 

31 mai/13 iunie 2013 

Duminica a şaptea după Sfintele Paşti, a sfinţilor 
părinţi de la Sinodul I Ecumenic 

Domnul desluşeşte lucrarea Duhului Adevărului. Adevăraţii închi- 
nători sunt cei ce-şi închină Domnului viaţa şi rugăciunea, nu cei 
care merg la locuri de închinare. Numai adevărul cel despre sine îi 
poate da omului libertatea de sub vina lui. Vindecarea de păcat prin 

umilinţă. 

B uhul Adevărului, lucrarea Lui voiesc Eu, Dom- 
nul, s-o desluşesc în ziua aceasta de pomenire a 
sfinţilor părinţi, a celor ce Mi-au întărit biserica întru Duhul 

Adevărului, Care Se desăvârşeşte în cei blânzi şi smeriţi cu 
inima, în cei cu mare lepădare de sine, care ştiu să Mă urmeze 
după adevăr. 

Găsesc veghe în porţi, şi Mi se deschide când bat, când 
vin şi bat. Eu bat când vin, căci pe dinăuntru se deschide uşa 
ca să intru, şi tot aşa şi Eu deschid când bate omul, când bate 
cel ce ştie să bată, iar cel ce nu ştie cum să bată după rânduială, 
aceluia nu i se deschide, că e veghe mare în cer pentru aceasta. 

Mulţi bat la multe uşi între cele văzute şi cele nevăzute. 
Când văd că omul umblă pe multe cărări, şi vine şi mai bate şi 
la uşa Mea, nu-i deschid celui viclean. Eu deschid celui ce 
după adevăr Mă urmează, prin lepădare de sine şi prin purtarea 
crucii, nu prin cerere la Domnul şi atât. O, nu se poate la Mine 
aşa cum vrea cel ce bate, ci se poate după legea fiecărei uşi, 
iar uşa pentru cele din cer Eu sunt, şi Mi-i cunosc pe-ai Mei, 
pe cei ce Eu îi păstoresc, şi-I cer Tatălui pentru cei păstoriţi de 
Mine, aşa cum am cerut acum două mii de ani pentru cei ce 
Tatăl Mi i-a dat din lume ca să-i păstoresc. 

Pun în ziua aceasta învăţătură sfântă în cartea Mea, care 
se împarte ca să fie cunoscută învăţătura Mea. Sunt înconjurat 
la masa de cuvânt de sfinţii părinţi, care Mi-au întărit biserica 
împotriva duhului viclean, a celor îngâmfaţi în duhul lor cu 
privire la dumnezeirea Mea şi la toate rânduielile sfinte ale 
bisericii Mele jertfitoare prin iubire. Grăiesc cu grai frumos 
ca Dumnezeu. Graiul Meu seamănă cu Mine, şi grăiesc fru- 
mos. Am grăit mereu frumos. N-am grăit urât nici cu Pilat, 
nici cu Iuda, nici cu Caiafa, nici cu cei vicleni, care slujeau în 
vremea aceea, ci am grăit adevărul, iar adevărul este frumos, 
este cel frumos. 

Duhul Adevărului este grăirea Mea, şi am spus prin cu- 
vânt că voi grăi pentru cei ce zidesc şi tot zidesc zidiri de în- 
chinare pentru cei ce se închină lui Dumnezeu. O, în zadar 
zidesc, căci aceste zidiri nu înseamnă Dumnezeu dacă în ele 
nu învaţă omul ce înseamnă Dumnezeu, ca să ştie omul apoi 
să se închine în duh şi în adevăr, în Dumnezeu, căci Duh este 
Dumnezeu, nu zidiri de piatră este El. O, măcar de-ar fi păs- 
trate sfinţite şi sfinte apoi aceste zidiri, dar în ele intră omul 
care nu iubeşte pe Domnul, omul cu viaţă păgână intră în ele, 
pentru că sunt ale oamenilor, nu ale Domnului aceste zidiri, 
căci adevăraţii închinători sunt cei ce-şi închină Domnului 
viaţa şi rugăciunea, nu sunt cei ce merg la locuri de închinare 
unde toată lumea merge, căci pentru lume, nu pentru închină- 
tori sunt zidite aceste zidiri. Când cezarii îşi iau dreptul peste 
cele dăruite Domnului pe pământ între oameni, o, nu mai sunt 
ale Domnului aceste zidiri, ci sunt sub puterea omului, iar 
Duhul Adevărului Se depărtează, şi merge cu cei ce se închină 
cu viaţa lor lui Dumnezeu, căci rar să mai poţi găsi prin vreme 
împărat peste oameni care să-I dea toată cinstea lui Dumnezeu, 
şi drept pentru cele închinate Lui între oameni, căci duhul vi- 
clean stă în toate inimile, iar cei vicleni sunt cei ce se tem de 
adevăr şi sunt cei ce mint din pricina temerii de adevăr. 

O, nimeni nu-i poate da omului libertatea de sub vina 
lui, nimeni, decât adevărul cel despre el, dacă omul se alege 
apoi de partea umilinţei de duh. N-are omul umilinţă. Zadarnic 
are credinţă, zadarnică îi este chiar şi iubirea lui de Dumnezeu, 
zadarnice toate, dacă n-are umilinţă omul, căci unde nu este 
umilinţă pătrunde pe neaşteptate satana peste toate cele bune 
din om, şi îl scoate vinovat de viclenie pe om. De aceea Eu l-am 
povăţuit pe creştin şi i-am spus să nu măsoare el, nici pentru 
el, nici pentru fratele său, şi stau acum şi privesc cum ascultă 
el ceea ce Eu l-am învăţat, şi îl văd cum uită şi îl văd cum îi 
cere socoteală celui de lângă el, aşa cum Marta Mi-a cerut 


socoteală pentru Maria, şi a primit învăţătură pentru această 
măsurare a ei. 

O, e greu să iasă duhul viclean din om. îi stă la îndemână 
omului acest duh, şi s-a învăţat cu el omul, dar Eu le spun celor 
ce se pretind că sunt creştini, şi le spun aşa: Nimeni să nu 
viclenească cu limba lui, nimeni să nu spună că iubeşte, că 
cinsteşte pe Domnul dacă celor din jurul lui nu le face aseme- 
nea. Şi nimeni să nu spună că iubeşte pe Domnul şi că ceilalţi 
nu-L iubesc, ca să-şi ia dreptul să le ceară acelora socoteală. 
O, nu aşa se câştigă suflete de partea Domnului, ci cu înţe- 
lepciunea iubirii şi a răbdării care se naşte din iubirea dintre 
fraţi, o, şi cât aş vrea şi câte aş avea de desluşit celor ce au ve- 
nit şi s-au dat sau se dau lui Dumnezeu alături cu fiii cuvântului 
Meu pe cale! Eu nu pot fi părtinitor, căci Duhul Adevărului 
este însoţitorul Meu, şi este Acesta plin de iubire şi de iertare 
pentru cei ce iartă, pentru cei ce iubesc. Şi iată, părinţii sfinţi 
dau în ziua aceasta povaţă cerească creştinilor care iau calea 
Domnului, calea împărăţiei cerurilor pe pământ. îi am de-a 
dreapta Mea pe sfinţii cei sărbătoriţi, şi le dau bucuria de a 
povăţui biserica Mea, căci au iubire pentru Mine şi pentru ea 
ca părinţii adevăraţi, care au suferit pentru adevăr, pentru 
Duhul Adevărului Cel despre dumnezeirea Mea, care a fost 
pusă la îndoială de cei vicleni în vremea acestor sfinţi, căci a 
sunat trâmbiţa împărătească şi i-a adunat laolaltă în sobor pen- 
tru desluşirea adevărului dumnezeirii Mele, şi au biruit sfinţii 
Mei, au biruit pentru Mine, căci au fost ei cei adevăraţi. Amin. 

O adevărate sunt lucrările Tale prin sfinţii 
jTăi, Doamne al sfinţilor! O, mare şi 
înalt este locul locuinţei Tale din vremea aceasta pe vatra nea- 
mului român, unde se împlineşte cuvântul Tău cel despre ade- 
văraţii închinători, care nu umblă pe drumuri şi pe la case de 
închinare, şi nici în Ierusalim, de unde Tu ai fost alungat şi stâr- 
pit de poporul iudeu, de stăpânitorul acestei lumi, ci numai în 
duh şi adevăr ridici Tu Ţie închinători. 

O, nu mai sunt azi locaşuri ţinute în sfinţenie, Doamne. 
Nu mai este dreptul Tău în locaşurile de biserici. Noi ne-am 
tras în Tine, Doamne, ne-am dus în locuri pustii de oameni, ca 
să fim numai ai Tăi, sau am stat între oameni ca în pustie, şi 
am stat întru Tine, Doamne, nu în lumea aceasta am stat. Le 
spunem celor ce se apropie să îmbrăţişeze sfinţenia şi Duhul 
Adevărului, şi îi învăţăm pe ei din cer duhul umilinţei, că iată, 
n-are omul umilinţă, se ruşinează să stea umilit înaintea Ta şi 
înaintea oamenilor. 

O, să nu iasă de sub vină creştinii! Să nu-şi piardă 
umilinţa pentru care vin spre Tine ei, ci să şi-o crească clipă 
de clipă, că fără umilinţă este viclean creştinul. Rugăciune şi 
nădejde, credinţă şi iubire, răbdare şi iertare, toate prin multă 
umilinţă lucrate, aceasta are de lucrat în toată clipa cel ce se 
aduce Ţie ca să fie creştin după adevărul a toate. Creştinul să 
nu se aplece spre duhul vicleniei ca să-şi piardă pocăinţa. 
Nu-i trebuie notă bună creştinului şi bucurie de la notă bună 
sau linişte şi mulţumire pentru acestea, o, nu-i trebuie notă de 
la cei din jur, ci îi trebuie notă bună la pocăinţă, Doamne, căci 
pocăinţa îşi strânge bunătate de la cei din jur. Nu este creştin 
mai frumos, mai uşor de purtat de sufletele din jur, ca şi cel 
ce-şi păstrează prin toată purtarea lui cea dinăuntrul lui şi cea 
din afara lui pocăinţa şi duhul ei cel lucrător la vedere. Nu tre- 
buie rostite cuvinte de pocăinţă, ci lucrarea pocăinţei trebuie, 
nu măsura ei cea prin cuvinte. Nimeni să nu-şi pună notă sin- 
gur, şi nimeni să nu-şi smulgă notă mare pentru el. învăţătura 
cea pentru creştini se naşte din faptele lor, din prisosul sau din 
lipsa duhului frăţiei sau al jertfei frăţeşti, iar această învăţătură 

vine din cer, după ce priveşte cerul peste cei ce sunt biserică a 
lui Hristos pe pământ, iar Duhul Adevărului este Cel ce lucrea- 
ză rugăciune şi nădejde, credinţă şi iubire, răbdare şi iertare, 
toate cu multă umilinţă păstrate şi lucrate de cei ce iubesc pe 
Dumnezeu. 

Trebuie duh de umilinţă mare la creştini, o, Doamne. îi 
povăţuim pe cei greoi spre Tine, şi care nu-şi înţeleg neputinţa 
cu care vin şi în care sunt, şi îi povăţuim spre o umilinţă 
frumoasă, căci din pricina lipsei duhului umilinţei faţă de se- 
meni, faţă de toţi cei de pe pământ, faţă de cele din cer şi de 
cele de pe pământ, faţă de toţi cei drepţi şi de toţi cei păcătoşi, 
o, din această lipsă de umilinţă, de aceea nu scapă omul de 
came şi de păcatul cu carnea în însăşi carnea lui. Să-i povă- 
ţuiască fiii poporului Tău pe toţi cei care vin spre înviere, 
Doamne, şi să le spună lor de purtarea crucii şi de lepădarea 
de sine, care ajută omul să învieze din păcat. 

O, ce frumos, ce dulce Te-ai rugat Tatălui pentru cei pe 
care El Ţi i-a dat din lume ca să-i creşti, pentru ca să fie ei ai 
Tatălui pe vecii! Trebuia să Te întorci de-a dreapta Tatălui după 
ce ai înviat, după ce ai plătit prin moarte şi prin înviere răs- 
cumpărarea omului căzut din rai, şi i-ai încredinţat prin rugă- 
ciune Tatălui, Doamne, ca să-i păzească El pe ei în lume de 
duhul cel viclean. 

O, să ia aminte fiii Ierusalimului nou, să ia aminte la 
rugăciunea Ta pentru cei daţi Ţie de Tatăl din lume, şi care au 
rămas în lume după ce Tu ai plecat la Tatăl. Să înveţe să se 
roage şi ei, să înveţe din rugăciunea Ta şi ei unii pentru alţii, 
dându-se unii pe alţii Ţie prin rugăciunea unii pentru alţii, 
Doamne. Ce am putea noi să-i învăţăm mai frumos pe ei în 
ziua noastră de serbare? Dar Tu ai multe să le spui, şi fa-Ţi loc 
în ei şi între ei, Doamne, şi dă-le lor putere să-Ţi deschidă când 
baţi, că au mereu, mereu nevoie de facere, mereu, Doamne, 
mereu, căci omului îi este lesne să greşească, dar tot aşa de 
lesne să-i fie să primească şi povaţă. 

O, fii binecuvântaţi acum, la sfârşit, să fiţi Domnului 
zidire vie, vă învăţăm pe voi priveliştea cea frumoasă înaintea 
cerului, şi pentru care Domnul a strecurat mereu peste voi 
povaţă prin cei ce poartă spre voi pe cele ce Domnul le dă să 
vi le aducă spre împlinire. Ei nu grăiesc de la ei înşişi când 
grăiesc vouă, ci sunt trimişi spre voi. Deschideţi-le lor, aşa cum 
ei deschid Domnului când El bate ca să intre şi să vi Se aducă 
vouă hrană! Noi, sfinţii Domnului, am avut purtare sfântă îna- 
intea Lui, în mişcări, în priviri, în grăiri, în simţiri, în duhul 
frăţiei, în rugăciune şi în nădejde, în credinţă şi în iubire, în 
răbdare şi în iertare, toate cu frumosul umilinţei lucrate înain- 
tea Domnului. Fiţi şi voi asemenea nouă, căci părintele nostru, 
Pavel apostolul, a spus celor ce veneau spre Domnul: «Fiţi ur- 
mători mie precum şi eu sunt lui Hristos!». In Duhul Adevă- 
rului strângeţi- vă, şi învăţaţi învăţătură cu învăţător, şi numai 
apoi veţi putea frumos împlini acest duh şi toată lucrarea lui, 
de la care duhul cel viclean piere şi nu mai este. 

Acum fiţi binecuvântaţi de Cel ce binecuvintează pe cei 
ce-L binecuvintează pe El după adevăr. Amin. 

A cum, sfinţi iubiţi, să ridicăm cu toţii 
mâinile părinteşti şi frăţeşti şi să lăsăm 
puteri şi binecuvântări peste cei ce în Duhul Adevărului învaţă 
de la Domnul şi de la sfinţi, şi se arată apoi peste ei rodul 
învăţăturii. Amin. 

Rostesc măreaţă binecuvântare, Eu, Domnul, pentru 
săptămâna de lucru a pregătirii întâlnirii Mele cu oaspeţi din 
patru zări sub cortul alb în Grădina întâlnirii, la praznic de 
Rusalii cu cei care învaţă venind şi dorind după plaiurile Mele 


de azi, unde Eu Mă port cu sfinţii Mei, care M-au iubit în duh 
şi în adevăr, nu în biserici de piatră, în care se strânge lume de 
tot felul ca să se laude cu nume de lume creştină, lume care nu 
are cine s-o înveţe calea, căci cei ce se numesc pe ei înşişi pă- 
rinţi ai bisericii creştine nu stau în mijlocul turmei ca s-o ducă 
spre păşune aşa cum am lucrat Eu şi sfinţii Mei peste turmă, ci 
stau aceştia pe scaune şi sunt slujiţi, şi nu sunt slujitori nici ai 
Mei, nici ai celor ce umblă fără de păstorire pentru viaţa lor, şi 
Mă doare această durere a Mea, Mă doare de două mii de ani, 
de când sfinţii bisericii Mele tot sunt daţi în lături de păstori vi- 
cleni, care nu-Mi pasc turma, dar Eu vin din cer cu sfinţii Mei, 
şi se împarte hrană din cer pentru cei credincioşi ai Mei. Amin. 

Binecuvintez cu vreme dulce pregătirea sărbătorii de 
Rusalii şi praznicul zilei apoi. 

Binecuvintez cu milă şi cu ajutorare sfântă pe cei ce-Mi 
gătesc acest popas, cei din cer cu cei de pe pământ în sărbă- 
toare sfântă, sărbătoarea Duhului Sfânt Mângâietorul, cu Care 
Eu voi coborî şi îl voi împărţi pe El deopotrivă, şi vor lua din 
El cei ce sunt pe potriva Lui, adevăraţii Mei închinători vor lua 
din El. Amin, amin, amin. 

3/16 iunie 2013 

Duminica Cincizecimii, a Pogorârii Duhului Sfânt 

Grăirea Fiului cu Tatăl pentru mântuirea omului. Să se boteze omul 
cu Duhul Sfânt. Vindecarea de grăirea în deşert. Mulţi ştiu să 
vorbească despre lucrarea mântuirii, dar prea puţini îşi lucrează 

mântuirea. 

E u sunt Cel ce sunt. Glasul Duhului Sfânt este 
grăirea Mea cea de azi. Pe norul slavei Domnului, 
pe şoapta vântului Mă port şi vin. Vin, că este scris să vin. Dacă 
oamenii de pe pământ nu Mă aşteaptă să vin, după cum este 
scris să vin, nu-i pot face să Mă aştepte, dar pot să le dau lor 
cuvântul venirii Mele, al gurii Mele, şi să le spun că vin cu- 
vântând şi împărţind pe Duhul Sfânt Mângâietorul prin însăşi 
gura Mea, care grăieşte. 

Sunt Cel înviat dintre cei morţi acum două mii de ani, 
şi sunt Cel viu în vecii vecilor. Am de la Tatăl dată atunci toată 
puterea în cer şi pe pământ, şi cu această putere Mi-am trimis 
atunci ucenicii în toată lumea ca să vestească venirea Mea şi 
împărăţia Mea cu ei şi să boteze ei în numele Tatălui şi al Fiului 
şi al Sfântului Duh pe toţi cei care vor crede prin vestirea lor 
în Fiul lui Dumnezeu, Care a venit şi S-a arătat. 

Cobor cu şoapta Duhului Sfânt în graiul Meu. Am vestit 
zi de praznic şi v-am adunat aici, sub cortul alb, în zi de 
Rusalii. Pace vouă! Aţi venit sub slava cuvântului Meu, aici, 
la izvorul Meu de cuvânt adunaţi. Porţile s-au deschis ca să 
veniţi şi aţi venit, la glasul trâmbiţării Mele aţi venit. O, pace 
vouă! Vă bucur acum, căci şi voi aţi umplut cerul de bucurie 
venind la întâlnire cu Mine pe pământ aici. Aici vin şi cuvintez, 
aici îmi las cuvântul, aici iubesc să vin. Aici Mi-a ales Tatăl să 
vin acum, la sfârşit de timp. O, ce să vă dau dacă aţi venit la 
întâlnire? Vă dau venirea Mea, că pentru ea aţi venit. Vă dau 
şi hrană pentru trup, aşa cum împărţeam acum două mii de ani 
celor ce umblau după Mine şi după slava Mea. Vă dau şi bu- 
curii de suflet, bucurii cereşti, aşa cum Duhul Sfânt pregăteşte 
pentru voi aici, la întâlnirile Mele cu cei ce vin la izvor. Grăirea 
Mea este blândă şi este plină de duh mântuitor ca şi acum două 
mii de ani, numai să iubiţi voi pe veci de veci iubirea Mea cu 
care vin pe pământ ca s-o împart. Sunt Blândul Păstor, Blândul 
învăţător. Duhul Sfânt Mângâietorul îmi dă ca să vă dau, iar 
Eu sunt glasul Lui, sunt cântecul Lui, sunt şoapta Lui de iubire 

pentru voi, cei ce credeţi. Mântuirea voiesc să vă învăţ să v-o 
lucraţi, dacă iubiţi să vă învăţ. 

învăţătura Mea se prinde, căci sunt Păstor adevărat, şi 
am duhul ascultării de Tatăl în lucrarea Mea. Vă spun vouă 
aceasta, căci văd cum pe pământ mulţimi de învăţaţi în şcoli 
mari şi vestite mari, şi mulţime de ascultători apoi, mulţimi 
peste mulţimi, atât de mulţi grăiesc peste pământ cuvântul cel 
despre mântuirea oamenilor, dar puţini, o, prea puţini din aceş- 
tia îşi şi lucrează loruşi mântuirea. O, cum mai vine aceasta? 
Iată, n-au aceştia putere să aducă omul la mântuire prin Mine, 
n-au, căci ei înşişi nu fac ceea ce dau să ştie şi să spună. Vă 
învăţ pe voi şi vă rog să fiţi adevăraţi ca şi Mine. Vă îndemn 
să lucraţi lucrarea mântuirii voastre, că e mult, mult de lucrat, 
şi nu este puţin, iar lupta pentru puterea de a lucra este luptă 
mare, de multe ori obositoare pentru cei ce cu dinadinsul se 
păstrează lucrându-şi mântuirea. 

Nu este necunoscută pe pământ lucrarea mântuirii. Dacă 
Eu am venit acum două mii de ani pe pământ şi M-am arătat 
Păstor pentru mântuirea omului, am şi lăsat atunci învăţătura 
mântuirii. Trebuie însă mereu să stăruiesc peste om, căci duhul 
lumii stăruie fără de astâmpăr să-l ţină pe om departe de mân- 
tuirea lui, departe de Dumnezeul lui, de Tatăl lui, şi de aceea 
Tatăl Mă trimite iar acum, la sfârşit de timp, Mă trimite mult. 
Iar Eu Te ascult, Tatăl Meu scump, şi Mă supun Ţie şi-Mi las 
peste cei credincioşi glasul Meu duios de Păstor, că am spus 
acum două mii de ani că voiesc să-i trag pe toţi la Tatăl, la Tine, 
Tatăl Meu scump, că nimeni nu le poate da lor mângâierea, pe 
Duhul Sfânt Mângâietorul, Cel închinat şi slăvit împreună cu 
Tine şi cu Mine, Tată scump. Suntem sărbătoriţi întru Treime 
în ziua aceasta de praznic sfânt şi grăim Noi celor ce caută 
să-şi lucreze mântuirea, o, Tatăl Meu scump. Amin. 

N oi, Fiule scump al Meu, Eu şi cu Tine, 
tată, Noi şi Duhul Sfânt, pe Care-L a- 
vem lucrător peste om de la întemeierea lumii, purtându-Ne El 
peste tot pe deasupra a toate, Fiule scump al Meu, Noi lucrăm 
în ziua aceasta cuvânt de mântuire. O, ce mare bucurie, ce 
multă mângâiere avem Noi în această zi de la prilejul strângerii 
lângă Noi a poporului adunat aici, la gura Noastră de cuvânt. 
O, ce multă alinare peste Noi, Fiule Emanuel! De atâta durere, 
de atâta vreme purtată de Noi, de când omul s-a răcit de Fă- 
cătorul lui, de atunci Ne este dor de bucurie, de mângâiere în 
durerea cea de la pierderea omului, Fiule scump. E mare şi e 
multă durerea Noastră. De la fiecare din cei ce s-au născut din 
oameni purtăm durere peste durere, tată. De la facerea omului 
şi până la naşterea celui din urmă din om născut, Noi suferim, 
Fiule scump. Oare ştie aceasta omul? Venim Noi şi-i spunem 
omului aceasta. Simţămintele lui şi le opreşte omul numai pen- 
tru el şi numai pentru om, căci Noi stăm nevăzuţi de om. De 
mila omului stăm nevăzuţi, şi nu este în Noi mai mare durere 
ca aceasta să stăm dispreţuiţi de om, să stăm nevăzuţi de om, 
ca să nu-i facem omului tresărire şi teamă în faţa slavei Noas- 
tre, sau ca să nu se poarte faţă cu Noi rece cu Noi omul. 

O, câtă lipsă pentru Noi este în lucrarea omului! Cât de 
multă este fiinţa lui înaintea lui însuşi, şi cât de puţină Fiinţa 
Noastră în grijile purtate de om! Noi suntem dulci celor din 
cer din pricina durerii din Noi, şi suntem dulci şi celor ce Ne 
iubesc pe pământ după puterea iubirii din ei, după măsura 
Noastră din ei, Fiule scump. Cei ce Ne poartă mult în ei sunt 
cei dulci, dulci ca şi Noi, căci unde Noi Ne putem face locuinţă 
Ne arătăm puterea şi aluatul Fiinţei Noastre şi trag spre Noi 
cei mânaţi de Duhul ca să Ne caute şi să Ne descopere şi să 
Ne dorească apoi. Iată cu ce lucrare Te trimit Eu pe pământ 


acum, Fiule scump! 

O, am spus aceasta vouă, Eu, Tatăl, v-am spus, ca să ştiţi 
voi de unde vine puterea venirii Fiului Meu Iisus Hristos în 
zilele acestea. Ea vine din durerea Mea şi a Fui, vine şi se face 
ea Duhul Sfânt Mângâietorul. Domnul, Cel ce ştie durerea şi 
puterea ei, vine şi Se face vouă glas de Duh Sfânt şi vă dă vouă 
din Dumnezeu şi vi le vesteşte, precum este scris în cartea 
Evangheliei cea de acum două mii de ani a Fiului Meu Iisus 
Hristos, prin care El făgăduieşte că va veni Mângâietorul 
Duhul Sfânt şi Se va face vestire a Domnului peste pământ şi 
va da El oamenilor daruri, spre slava Sa cea de sus. Amin. 

O, Fiule scump, Eu sunt Cel ce Te trimit, Eu, Tatăl, iar 
Tu eşti Fiul Meu ascultător. învaţă-i ascultarea şi fapta ei pe 
deplin, învaţă-i ascultându-Mă ca un Fiu Unul născut al Meu, 
căci Iară această lucrare nu este mântuire pentru om. Eu, Tatăl, 
Te privesc aici, în mijlocul poporului adunat la glasul trâm- 
biţării Tale, şi-Ţi mângâi Duhul Tău Cel blând, pe Care-F ur- 
sesc în zi de praznic de Duh Sfânt la toţi cei ce Te doresc pe 
Tine învăţător al mântuirii lor, Fiule scump. Amin. 

lava Mea şi a Ta, purtată de norul slavei 
Domnului, stă deasupra lor în ziua aceas- 
ta, o, Tatăl Meu. Ochiul credinţei să se deschidă mult şi să vadă 
ei. Amin. Mâinile celor ce Mi-au pregătit aici, acum, praznic 
şi slavă de Duh Sfânt, au aşezat spre arătare partea cea văzută 
a bucuriei şi a slavei celor ce nu se văd, simbolul limbilor Du- 
hului Sfânt, coborâte acum două mii de ani peste ucenicii Mei 
adunaţi laolaltă în oraşul Ierusalim, aşteptând ei făgăduinţa 
aceasta făcută de Mine lor pe când Mă înălţăm la ceruri lângă 
tronul Meu şi al Tău, Tată scump. Chipul ucenicilor Mei şi lim- 
bile de foc ale Duhului Sfânt, iată aici priveliştea sub care stă 
în taină slava acestei zile de praznic sfânt! Chipul fiilor şi al 
fiicelor poporului credincios, cu care cuvântul Meu a pregătit 
această zi de praznic, iată aici această dăruire şi jertfă a credin- 
ţei şi a ascultării de Dumnezeu! Amin. 

Sunt cu voi aici şi sunt Cuvântul Tatălui peste voi, cei 
adunaţi la izvorul Meu de cuvânt. Vă dau din gura Mea putere 
ca să vă întăriţi iubirea şi puterea ei. Sunt ca un vânător care 
vă vânează spre viaţă ca să vă duc la Tatăl. Aş vrea să vânez 
toată lumea oamenilor, pe toţi oamenii de pe pământ şi să-i dau 
Tatălui. Vestea cuvântului Meu merge de aici peste tot şi este 
peste tot, dar nu-Mi deschid cei mulţi. Nu pot intra decât numai 
dacă Mi se deschide. Pe dinăuntru este deschiderea uşii, şi nu 
trece Domnul peste această lege. Pe dinăuntru deschid şi Eu 
când omul bate ca să-i deschid, şi dacă ştie să bată ca să se 
audă, căci Eu trebuie să aud omul, nu bătaia lui la uşă, iar dacă 
pe el nu-1 aud, nu-i deschid. 

O, învăţaţi să vă faceţi auziţi când bateţi ca să vă des- 
chid. Nu-Mi bateţi doar cu cererea sau cu dorinţa. Bateţi-Mi iu- 
bindu-Mă şi dorindu-Mă vouă, iar toate celelalte vi se aşează 
la locul lor după trebuinţa slujirii voastre cu Mine. Să ştiţi, fiilor, 
că nu toate cererile cu care bat oamenii la uşa Mea după nevoile 
lor, nu toate le împlinesc Eu. Nu pot să împlinesc Eu lor ceea 
ce-Mi cer ei, ci împlinesc lor când Mă cer pe Mine lor. Toţi, 
aproape toţi uită de la mână până la gură că împărăţia Mea nu 
este din lumea aceasta şi nu are nimic în ea şi din ea, dar nu se 
suie la mintea lor, a celor ce-Mi cer pe cele din lume lor. Am 
spus acum aceasta ca să nu se mai laude mulţi în numele Meu 
şi cu numele Meu cum că Eu le împlinesc şi că îi ajut foc nevoie 
mare, şi iată, păşunea cea pentru mântuirea oamenilor nu este 
pe pământ, ci doar se vorbeşte despre ea fără de putere peste 
om, căci cei ce grăiesc despre mântuire nu-şi şi lucrează mân- 
tuirea ca să strălucească ea din ei şi să se facă ea din ei lumină 

Cuvântul lui Dumnezeu 


a lumii, Dumnezeu văzut în om prin lucrarea mântuirii. 

Iată, primiţi pe Duhul Sfânt! Botezaţi-vă cu botezul Lui 
ori de câte ori El vă grăieşte vouă. Nu vă lăsaţi duşi cu vorba 
cum că L-aţi primit pe El când preotul v-a botezat şi că-L aveţi 
şi că nu vă mai trebuieşte. O, nu aşa, ci umiliţi-vă mereu pentru 
învăţătura cea multă a Duhului Sfânt peste voi, căci vin din cer 
şi vă învăţ primirea Duhului Sfânt. De câte ori El vine, pri- 
miţi-L şi botezaţi-vă în El şi spălaţi-vă greşeala în cuvântul Lui 
cel curăţitor şi botezător şi daţi-vă unul altuia îndemn sfânt 
pentru curăţire de greşale, căci dacă zice omul că este botezat 
şi pecetluit cu Duhul Sfânt, dar tot greşeşte încă, iată, trebuie 
mereu curăţire, mereu înviere, mereu botez cu Duhul Sfânt. Iar 
cei ce aud, şi nu împlinesc cuvântul lui Dumnezeu, glasul 
Duhului Sfânt, sunt scrişi aceştia cu neascultare şi singuri se 
scriu cu cei răzvrătiţi, cu cei neascultători. Amin. 

Rugă dumnezeiască aduc vouă: nu păcătuiţi asupra 
Duhului Sfânt. Trebuie grijă mare pentru această ascultare. Se 
poate greşi mult cu cuvântul. Cei ce vorbesc mult şi multe care 
nu sunt ale Duhului Sfânt, aceia să ia şi să ţină în gură piatră, 
ca să-şi aducă aminte să nu păcătuiască prin grăire în deşert, 
grăire prin care omul îl ia în deşert pe Dumnezeu. Păcatul îm- 
potriva Duhului Sfânt începe cu grăirea în deşert a omului care 
nu voieşte să petreacă în Duhul. De la acest început al păcatului 
de felul acesta ajunge omul să-L ia în deşert pe Domnul, şi pe 
Duhul Sfânt apoi, căci Duhul Sfânt lucrează mult şi Se stre- 
coară mult în calea omului prin tainice lucrări, iar dacă omul 
are obiceiul să-L ia în deşert pe Dumnezeu şi numele Său cel 
sfânt, o, nu mai are mult până să-L alunge pe Duhul Sfânt când 
El vine să-i dea omului prilej de mântuire. 

Dulce Mi-a fost în ziua aceasta învăţătura, măreaţă şi 
dulce. Cu dulce s-o luaţi pe ea în voi. Căutaţi să învăţaţi din ea 
durerea celor din cer şi coborâţi-o la voi pe pământ şi îmbrăţi- 
şaţi-o ca pe Dumnezeu, căci Eu şi cu Tatăl suntem mereu 
îndureraţi, mereu şi mult îndureraţi de la multa şi mereu neas- 
cultarea de Dumnezeu a omului. 

Dulci să vă fie inimioarele, dulci şi miloase. Tot ceea ce 
v-a stat în fire greşeală, părăsiţi-o, măi fiilor, că doare la Dum- 
nezeu greşeala omului, şi mai ales cea a celor credincioşi venirii 
Mele de azi cuvânt peste pământ, cuvânt care atât de mult şi 
atât de duios vă învaţă pe voi cărarea mântuirii, cărare despre 
care cei mulţi, mari şi mici, ştiu şi dau să vorbească, dar puţini, 
prea puţini din ei îşi şi lucrează mântuirea şi pe Domnul Stăpân 
al vieţii lor, viaţa cea cu ascultare de Dumnezeu. 

Vă cuprind în dorul Meu de voi. Rămân întru el ca să 
vă doresc de-a pururi. Rămâneţi şi voi în dorul de cei din cer 
şi iubiţi cu multul părtăşia cu ei. Duhul Sfânt Mângâietorul 
S-a slăvit în cuvânt peste voi, iar Eu, Domnul, am fost cuvântul 
Lui, Care purcede de la Tatăl. Mă aplec să vă mulţumesc că aţi 
venit la izvor şi ne-am întâlnit şi aţi mângâiat pe Dumnezeu, 
pe Cel îndurerat de la om. 

Vă mângâi pe voi cu cetele cereşti şi îngereşti, ca şi pe 
cei adormiţi de până acum, şi care au fost strigaţi să vină la 
masa cea de azi, la care ei au fost pomeniţi şi răcoriţi şi hrăniţi, 
căci a fost scrisă zi pentru mângâierea lor şi pentru părtăşia lor 
la praznic de Duh Sfânt, şi unii din ei plâng şi se uită cu durere 
pentru durerea lor de la cei rămaşi în trup şi care au părăsit 
această cale măreaţă a poporului Domnului, poporul cel cre- 
dincios de azi al venirii Mele cuvânt pe pământ acum, şi pe 
care Eu, Domnul, Mă sprijin ca să-Mi lucrez lucrarea pe care 
o am de la Tatăl de lucrat. 

Pace vouă acum, şi pe vecii! O, pace vouă! Nu uitaţi că 
Mi-e dor. Nu uitaţi să vă lucraţi mântuirea pe care Eu am 


pregătit-o celor ce Mă iubesc cu dor şi cu ascultare cu dor. 
Sfinţii toţi vă binecuvintează. îngerii Mei vă vor purta de grijă 
pe cale înapoi, iar până iarăşi ne vom întâlni şi ne vom mângâia 
aici, pace vouă! 

O, cine v-ar mai putea da ceea ce Eu vă dau? Eu nu cum 
vă dă lumea vă dau. Eu ca Dumnezeu vă dau. Mângâierea 
Duhului Sfânt Mângâietorul vă dau vouă. Amin, amin, amin. 

10/23 iunie 2013 

Duminica întâi după Rusalii, a tuturor sfinţilor 

Cel credincios trebuie să aibă lucrare mărturisitoare, lucrare de as- 
cultare. Sfinţii sunt cetatea Noul Ierusalim cea din cer. Suferinţa sfin- 
tei Virginia de la iubirea pentru creştini şi pentru oamenii de pe 
pământ. învăţătura sfintei Virigina. Vindecare de păcatul 
nerecunoştinţei. Deosebirea dintre creştin şi ucenic. 

enirea Mea cu sfinţii, aceasta este lucrarea pe 
care o am de la Tatăl s-o lucrez în zilele acestea, 
în zilele cele de apoi, căci trebuie împlinită proorocia care 
spune: «Vine Domnul cu zecile de mii de sfinţi ai Săi». Dar tre- 
buie împlinită Scriptura de cer nou şi de pământ nou, căci este 
scris apoi că se pogoară din cer de la Dumnezeu Noul Ierusa- 
lim, cetatea cea sfântă, împodobită şi gătită mireasă pentru 
Mire, iar Eu să glăsuiesc de pe tron şi să spun că este între oa- 
meni această cetate şi va sălăşlui întru ei, şi ei vor fi poporul 
lui Dumnezeu şi va fi Domnul cu ei şi pe toate le va face noi, 
şi sunt adevărate aceste cuvinte, iar Eu sunt Cel ce sunt, Alfa 
şi Omega sunt, şi este scris să împlinesc aşa. Amin. 

Venirea Mea cu sfinţii este sărbătoarea cea de azi, întâia 
duminică de după sărbătoarea Pogorârii Duhului Sfânt 
Mângâietorul. O, nu sunt numai nişte aduceri-aminte, nu sunt 
amintiri aceste sărbători, ci sunt ele lucrătoare cu sfinţii, sunt 
zilele sfinţilor, şi au lucrare vie aceste zile şi sunt mereu astăzi 
lucrările Mele de pe pământ şi cei cu care le-am lucrat şi le-am 
mărturisit. O, cine să înţeleagă acest adevăr pe care Eu îl spun? 
E greu de înţeles cum sunt lucrate în nevăzutele lui Dumnezeu 
împlinirile acestea, dar ele se desfăşoară, şi vin Eu şi desluşesc 
pe cele ce stau nevăzute lucrând, şi vin cu grai, trec cu grai ho- 
tarul şi unesc nevăzutele Mele cu cei cu care grăiesc întru ele 
lucrările lor. 

Trebuie iubire, trebuie să Mă dorească şi să Mă iubească 
şi să Mă aştepte cei cu care grăiesc desluşind lucrarea Mea, pe 
care o săvârşesc în cele nevăzute şi o adeveresc prin cuvânt 
rostit. E ca şi cum cineva mare şi cunoscut trimite pe undă de 
grai cele ce se petrec acolo unde el este şi vede, iar cei de la 
capătul undei aud şi cred şi înţeleg, ca şi cum văd şi ei. Eu sunt 
Cel ce grăiesc, Eu sunt Cuvântul despre cele ce se lucrează 
acolo unde ele sunt şi se văd lucrând, iar cei ce cred se aşează, 
primesc şi se hrănesc cu cuvântul cel despre slava Mea şi a 
sfinţilor Mei lucrători ca şi Mine pentru cei de pe pământ 
credincioşi şi sfinţi ca şi Mine, ca şi ei, căci cum ar primi acest 
adevăr, cum l-ar crede cei necredincioşi, care nu se sfinţesc 
pentru slava Mea? 

Am cetele de sfinţi în priveliştea acestei sărbători. O, 
sfinţi iubiţi, priviţi şi vă bucuraţi cu Mine de casa Mea de pe 
pământ, peste care coborâm cu taina cetăţii cereşti Noul 
Ierusalim, mireasa Mea cea de sus, care a biruit ca şi Mine şi 
a fost aşezată lângă Mine în templul cetăţii, precum este scris 
de cei ce biruiesc în numele Meu. O, e ziua voastră de serbare 
în cer şi pe pământ şi e mare taina cetăţii cu care coborâm, iar 
pietrele ei sunt cei vii ca şi Mine, Mirele lor. Pe această colină 
Mi-am aşezat temelia coborârii de sus, şi avem simbol văzut 

aşezat în grădina cuvântului Meu, avem pietricica cea albă şi 
toată zidirea ei după desluşirea cetăţii cu care coborâm ca să 
fim cu ea întru cei credincioşi şi să sălăşluim cu ei, căci este 
scris: «însuşi Dumnezeu va fi cu ei». 

O, trebuie iubire. Trebuie să Mă dorească şi să Mă aş- 
tepte cei cu care grăiesc, cei credincioşi, la care vin să-Mi fac 
casă la ei. «Domnul vine, iar cel ce nu iubeşte pe Domnul să 
fie anatema», aşa a rostit Pavel apostolul Meu prin graiul Duhu- 
lui Sfânt, şi e greu de cei ce nu iubesc cu foc în inimioară 
venirea Mea, cu dor şi cu foc, iar Eu am spus acum două mii 
de ani că: «Oricine va mărturisi pentru Mine înaintea oame- 
nilor, mărturisi-voi şi Eu pentru el înaintea Tatălui Meu Cel din 
cer, şi de oricine se leapădă de Mine înaintea oamenilor, Mă 
voi lepăda şi Eu de el înaintea Tatălui Meu Cel din cer, căci cel 
ce iubeşte pe tată ori pe mamă, pe fii ori pe fiice mai mult decât 
pe Mine, nu este vrednic de Mine, iar cel care nu ia crucea şi 
nu-Mi urmează Mie nu este vrednic de Mine», Eu aşa am scris. 

O, e mare înţelepciunea Duhului Sfânt, şi mari pentru 
ea trebuie să fie cei credincioşi Mie, căci altfel ei sunt fără de 
lucrare, iar ei trebuie să fie oamenilor mărturisitori pentru 
Mine după chipul şi asemănarea Mea, ca să pot să mărturisesc 
Eu pentru ei înaintea Tatălui Meu Cel din cer. Ce să mărturi- 
sesc Eu Tatălui dacă n-aş avea ce mărturisi în dreptul omului 
credincios? O, trebuie să aibă lucrare mărturisitoare cel cre- 
dincios, lucrare cu ascultare, aşa cum am Eu date de Tatăl 
lucrările Mele. 

O, sfinţi iubiţi, cete-cete sunteţi în sărbătoarea de azi şi 
în priveliştea ei. Masă întinsă avem aici, cu poporul cel cre- 
dincios, care ne aşterne popas. Grăim grăire cerească unii cu 
alţii, ca să ne audă cei credincioşi grăirea. «Vine Domnul!», 
aşa este scris să împlinesc. O, pace vouă în a doua Mea venire, 
care este scrisă să fie! Amin. 

ine Domnul, vine cu sfinţii Săi, aşa este 
scris, Doamne. Tu eşti Mirele, noi mi- 
reasa cea împodobită şi gătită pentru Mirele ei. Suntem cetatea 
cea sfântă, cea de sus, Noul Ierusalim. Ai făcut pentru ea 
temelie pe pământ ca să vină ea, precum este scris să coboare 
ea. O, Doamne, să treacă lumea şi duhul ei şi să fie cerul cel 
nou şi pământul cel nou, acolo unde nu mai este lumea şi duhul 
ei, iar Tu să cobori Mire şi mireasă şi să întregeşti taina ei cea 
de până la sfârşit, taina cetăţii sfinte, căci Tu mereu împodo- 
beşti această cetate şi mereu lucrezi peste cei credincioşi pe 
pământ tainele Tale de sus, şi suntem tot o casă, tot o cetate 
toţi, Mire şi mireasă, Doamne. 

O, să aibă grijă mare cei credincioşi de priveliştea 
sfinţilor Tăi şi să se supună facerii sfinte, Doamne. Cei ce-Ţi 
sunt cărare Ţie, aceştia spun mereu din partea Ta la cei ce s-au 
dat popor al Tău, şi le spun lor cum să le fie ascultarea şi 
priveliştea, şi îi doare, Doamne, când Te văd pe Tine îndurerat 
de la felul de a fi, de la lipsa de purtare frumoasă şi sfântă me- 
reu a unora greoi la iubire şi la ascultare pentru iubire. Tu ai 
spus să lase cel ce vine să-Ţi dea iubirea lui, să lase el tată şi 
mamă, fii şi fiice şi să fie vrednic de Tine dacă vine, căci este 
scris: «Cel ce nu iubeşte pe Domnul, să fie anatema!». O, greu 
este acest cuvânt, şi este el pentru cei ce nu iubesc pe Domnul 
prin mărturisire, adică aşa cum noi Te-am iubit mărturisindu- 
Te, Doamne, şi lucrând în via Ta ca şi Tine, căci Tu eşti mod- 
elul la care se uită cei ce vor să-Ţi fie asemenea. 

O, dar avem bucurie mare înaintea Ta, Doamne, că avem 
între noi în cer pe trâmbiţa Ta cea de apoi, pe Verginica, 
Doamne, întru serbarea zilei ei de naştere, ziua duminicii tu- 
turor sfinţilor, zi în care ea s-a născut între oameni acum 


nouăzeci de ani. Ea Te-a purtat douăzeci şi cinci de ani pe 
pământ cu graiul gurii Tale şi l-a împărţit pe el pentru mărtu- 
risirea Ta şi Te-a mărturisit venit din cer şi păstorind şi che- 
mând la slava Ta, la masa Ta pe cel ce crede şi se apleacă 
venind. O, e mare bucurie pe noi cu ea în mijlocul nostru, iar 
peste ea este mare iubirea, mare, Doamne, mare, ca şi pe 
pământ cât Te-a iubit şi Te-a purtat plină de suferinţă, că mult 
dispreţuită a fost ea din pricina Ta că Te iubea. O, cât de puţin 
înţelegeau durerea Ta în ea cei care veneau să audă graiul gurii 
Tale prin gura ei! O, cât de puţin au iubit aceştia sfinţenia, 
Doamne! Cum să poată iubi sfinţenia cei ce nu se leapădă de 
sine, de tată şi de mamă, de fii şi fiice şi să iubească purtarea 
crucii, Doamne? Privim la ea acum. Ar da să grăiască, dar are 
în duhul ei durere mare. Din pricina marii iubiri are durere. O, 
cât o doare! Pe pământ a durut-o, în cer o doare. Aşa sunt cei 
ce iubesc mult şi care văd păcatele de pe pământ şi suspină 
mult din pricina păcatelor oamenilor. O, ce frumoşi sunt cei 
îndureraţi aşa! Asupra lor moartea nu are nici o putere, Doam- 
ne. Dar Tu fa-i loc acum şi intră cu ea în carte ca să-şi reverse 
ea durerea şi grăirea ei cea pentru Tine şi pentru om, Doamne. 
E zi de învăţătură sfântă pentru cei credincioşi. Să lucreze 
trâmbiţa Ta, o, Doamne! Amin. 

Ţf" ţi fac sfinţii intrarea, şi ţi-o fac şi Eu, Vergi- 
ii. nica Mea. Suntem la masă aici. Să punem 
pe masă duhul înţelepciunii de sus, o, trâmbiţa Mea. Amin. 

M i-e duhul tot o văpaie, tot o durere, 
Doamne. Erai cu mine pe pământ şi 
mă luai şi mă purtai pe căile rele ale oamenilor ca să le văd şi 
să le povestesc, şi mă durea şi mă înăbuşau căile oamenilor. 
O, ce dureros este să vezi din cer cât se iubeşte pe sine omul şi 
cât se hrăneşte cu păcat! Nu mai au oamenii nici o lege, nici o 
sfială, Doamne. îşi pipăie trupul şi fac voia păcatului în însuşi 
trupul lor, că e tare căzut omul în iubirea de sine şi e tare, tare 
lipsit de frica de Dumnezeu, de dragostea de Dumnezeu. 

O, dacă ai sta numai la Domnul cu mintea, omule căzut 
atât de rău, nu ţi-ar mai veni în minte lucrul cel rău, cel îm- 
potriva lui Dumnezeu în însuşi trupul tău. O, n-ai să găseşti 
nicăieri duhovnic ca şi acest cuvânt din cer şoptit peste tine ca 
să te înveţe din cer şi să nu mai iei de la om. 

O, nu mai este trup feciorelnic pe pământ. Cad copiii cu 
părinţii lor, cad fraţi cu fraţi, cad bătrâni cu copii, cad bărbaţi 
cu bărbaţi şi femei cu femei, cad în păcat. Cad oameni cu alte 
trupuri care nu sunt oameni, cad în păcat, şi a înşelat păcatul 
toate fiinţele cu suflet viu. O, iată de ce iubim noi, cei din cer, 
pe cel cu adevărat poporul Tău, Doamne, şi voim să-l iubim 
până la sfârşit şi până peste vecii apoi, numai să stea lângă noi 
cel care s-a dat închinându-şi Ţie viaţa. 

Trebuie iubire mare, Doamne, iubire între fraţi, o, 
Doamne. Iubirea este cea care se vede, nu cea care se spune. 
Ea nu se păstrează nevăzută. Voiesc să povăţuiesc pe poporul 
Tău şi să-l trezesc bine, de peste tot să-l trezesc bine, că trebuie 
iubire de Dumnezeu în creştin, iar fără ea el îşi iubeşte părinţii 
şi fraţii, copiii şi prietenii, iar Tu rămâi, rămâi Cel neiubit, Cel 
neales pentru iubirea creştinului. 

Aş vrea să le grăiesc celor ce Ţi-au pătat obrazul Tău cu 
defăimarea pe care au aruncat-o ei asupra celor ce Te mărturi- 
sesc cuvânt peste pământ. Aş vrea să le spun că n-au avut iubire 
de Tine şi de fraţi. Aş vrea să-i povăţuiesc să nu mai judece pe 
nimeni vreodată şi să se căiască pentru toată grăirea de rău pe 
care au tot împrăştiat-o în părţi pentru defăimarea celor ce-Ţi 
poartă din greu venirea, Doamne, că eu ştiu cât e de greu, şi da- 
că ştiu mi-e milă, iar cei ce nu ştiu n-au cum să le fie milă. Aş 

vrea să le spun lor că au pătat faţa Ta prin jocul lor de-a bârfa 
şi de-a judecata. O, nimeni să nu se încumete să ia scaunul Tău 
şi să se aşeze pe el şi să judece el pe om! Aş vrea să le spun 
celor ce au judecat în locul Tău, să le spun că n-au avut iubire 
de Tine şi de fraţi şi că nu ştiu să lucreze binele. Aş vrea să 
citească ei în Scripturi şi să vadă că este scris că «cel ce nu iu- 
beşte pe Dumnezeu să fie anatema!». O, iată cum pier din trupul 
bisericii Tale cei ce nu Te iubesc, Doamne. Ei nu se pocăiesc 
pentru păcatele lor, ba se scoală şi judecă asupra semenilor lor. 
O, dacă şi-ar aminti de păcatele lor ar mai judeca ei, oare? 

O, aş vrea să le grăiesc apoi celor ce n-au crescut, 
Doamne. Cei ce iubesc sfinţenia, numai ei, numai aceia se lasă 
spre creştere aleasă şi spre purtare la fel. Cei ce iubesc să fie 
asemenea Ţie numai aceia iubesc şi îşi învaţă iubirea şi lu- 
crarea ei. Eu sunt sub suferinţă ca şi a Ta, Doamne. Mi-e milă, 
mi-e tare milă de ranele Tale. O, mi-e tare ruşine pentru ranele 
Tale cele de la poporul cel credincios venirii Tale, şi care nu 
tot numărul lui s-a aşezat frumos înaintea Ta. E grea sarcina 
aici, la izvor, aici, de unde se poartă de grijă celor ce sunt sub 
grijă pentru viaţa lor. Păcatul nerecunoştinţei nu este el tămă- 
duit în toţi fiii şi fiicele acestui popor. Trebuie învăţătură de 
sus, o, Doamne. Trebuie să-Ţi vindecăm din rane, Doamne. 
Mi-e milă, mi-e tare milă, mă doare de ranele Tale, Doamne. 
Tu eşti Dumnezeu şi n-ar mai trebui să Te doară, măcar de la 
cei credincioşi să nu Te mai doară. 

Dar acum vom da întâietate slujbei zilei de azi pentru 
sfinţii Tăi, şi oprim aici glăsuirea noastră, şi apoi dăm glas pe 
mai departe la tot ceea ce aşezăm acum în carte pentru 
învăţătură, pentru vindecarea Ta în cei ce puţin Te iubesc, o, 
Doamne. Amin. 

S ă se facă auzită slujba de laudă pentru 
sfinţi şi pentru tine, Verginica Mea, că e 
ziua sfinţilor Mei, şi dăm apoi spre auzire tot ceea ce aşezăm 
între Noi şi poporul cel povăţuit cu cuvânt de înviere, de vin- 
decare a Noastră în ei. Stăm ochi şi urechi, împreună cu popo- 
rul adunat la rugăciune şi la laudă pentru sfinţi, stăm şi lucrăm, 
oprind glăsuirea şi dându-i curs apoi atât cât ea se aşterne şi ia 
fiinţă în carte. 

Voi, cei ce-Mi sunteţi Mie punte între Mine şi poporul 
cel credincios, o, nu încetaţi lucrarea voastră cu Mine peste 
el. Lucraţi şi în ziua aceasta. Sunt mai puţini adunaţi şi aveţi 
prilejul să lucraţi mai mult şi mai bine şi mai întreg, şi veţi da 
apoi glas întreg cuvântului aşezat în carte în ziua aceasta de 
învăţătură. O, pace lucrului Meu cu voi peste cei adunaţi! Pu- 
tere de sus vă dau. Primire vouă să vă facă cei ce sunt azi 
povăţuiţi mărunt. 

Trebuie iubire mare, fiilor, iubire de Dumnezeu şi de 
fraţi, căci este scris: «Cel ce nu iubeşte pe Dumnezeu, să fie 
anatema». Iar Eu voiesc să rămân cu poporul Meu şi să-l 
povăţuiesc să aibă iubire, să asculte şi să stea la învăţat iubirea. 
Eu aşa voiesc. Amin. 

D ăm acum spre ştire toată glăsuirea cea de azi a Mea şi 
a trâmbiţei Mele. Ochi şi urechi mari să dovediţi că aveţi pen- 
tru tot cuvântul care vă învaţă trezindu-vă pentru el, o, fii şi 
fiice ale credinţei cea pentru venirea Mea din zilele acestea 
pentru ca să-Mi deosebesc un popor şi să-l hrănesc cu cuvânt. 
Fiţi mari cu primirea şi cu ascultarea în faptă, căci cuvântul cel 
din cer are în el durerea Domnului, căci unii s-au lepădat de 
această lucrare din pricina slăbiciunilor lor, de care n-au putut 
să se dezbare, iar de ruşine lovesc înapoi şi- Mi fac rane şi- Mi 
tot fac rane, de vreme ce şi-au ales necredinţa, făcându-şi rost 
de ea în fel şi chip ca să-i scape ea, necredinţa să-i scape de 


răspuns, dar când se va lăsa desluşită bine coborârea Mea şi 
adevărul tot al cuvântului Meu nu vor mai spune aceştia aşa 
cum dau să spună acum. 

Sunt cu trâmbiţa Mea Verginica în sărbătoare pentru ea 
între sfinţi, şi în lucru suntem pentru poporul Meu, care creşte 
şi se înţelepţeşte din cuvântul Meu. Să lucrăm, Verginica Mea, 
şi să punem în carte acum ceea ce este de pus acum, şi va 
mărturisi cuvântul cel din cer în apărarea Mea şi a mersului 
Meu cel greu, că e mare lucrare să poată cerul rosti cuvânt 
peste toate câte sunt şi se ivesc în faţa mersului Meu cel de azi, 
iar Eu şi tu avem aceeaşi durere acum, la sfârşit, şi unii pe alţii 
Ne ajutăm s-o purtăm şi s-o cuvântăm pe ea. 

Avem de grăit peste cei ce au pătat obrazul Meu prin cu- 
vintele lor defăimătoare, şi să le spunem că n-au avut şi n-au 
iubire de Dumnezeu şi de fraţi. Cei ce nu iubesc pe fraţi n-au 
trecut de la moarte la viaţă, şi iată, se duc spre răutate inimile 
lor şi nu mai stau să judece pentru ceea ce fac ei, căci ei se 
leapădă de Mine şi de această lucrare, dar Eu spun: cine se 
leapădă de Mine şi de această lucrare de cuvânt înaintea oa- 
menilor, după ce ei au mărturisit-o, Mă voi lepăda şi Eu de ei 
înaintea Tatălui Meu Cel din cer. Şi iată ce le spun lor Eu, 
Domnul, Cel dispreţuit de ei acum pentru cuvântul Meu cel de 
azi şi pentru mersul Meu, în care ei au lovit: 

O, căiţi-vă pentru păcatele voastre, pe care Eu vi le-am 
acoperit ca un nepomenitor de rău cum sunt. O, ştergeţi-le voi 
prin pocăinţă, fiilor reci acum, şi nu le daţi uitării ca să-i puteţi 
judeca pe cei pe care nu i-aţi putut iubi, că nu este al omului 
să judece pe om, ci omul doar să se roage la Mine aşa cum 
M-am rugat Eu Tatălui pentru cei ce Mi i-a dat din lume. Dar 
dacă omul nu este rugător, ci este clevetitor din fire, cum poate 
să se roage cel clevetitor, a cărui rugăciune este tot o clevetire 
asupra fraţilor înaintea Mea? 

O, fiilor reci, aţi dat ca nişte drepţi să judecaţi, ca fariseul 
pe vameşul cel păcătos în mintea lui. Aţi râs urât de cei cu ca- 
re-Mi povăţuiesc poporul şi-i port de grijă prin cei care Mă 
iubesc. Aţi învinuit cât aţi putut de urât, şi aţi fugit apoi. Sunteţi 
voi cei drepţi dacă aţi făcut aşa? O, aşa făcea poporul cel de la 
începutul acestui cuvânt, aşa făcea asupra trâmbiţei Mele cea 
plină de iubire şi de răbdare şi de iertare pentru poporul cel 
nedesăvârşit şi neastâmpărat şi nemulţumit de atunci. Iată, 
plâng în ziua aceasta împreună cu trâmbiţa Mea pentru durerile 
cele de la voi. O, de ce nu v-aţi propovăduit păcatele voastre, 
măi fiilor reci? Dar voi v-aţi apucat să faceţi răsturnare asupra 
lucrării cuvântului Meu şi aţi uitat că Eu ştiu păcatele voastre, 
ascunderile voastre, cu care M-aţi zdrobit de la mijloc şi M-aţi 
vândut apoi defăimării, măi fiilor reci. Toate cele cu care voi 
loviţi, le-aţi făcut voi cu vârf şi îndesat, şi de aceea ştiţi să 
învinuiţi, iar Eu am tăcut şi am răbdat ca un Dumnezeu şi am 
aşteptat mult şi mereu să vă trageţi înapoi cu pocăinţă şi să nu 
vă ridicaţi împotriva Duhului Sfânt fără să vreţi să ştiţi ce 
faceţi. O, dacă aceasta v-a scos apoi de pe cale, de ce, oare, de 
ce, fiilor, v-aţi apucat apoi să murdăriţi aşa de greu obrazul 
Meu? Voi Mie Mi-aţi făcut rău, nu celor pe care nu i-aţi putut 
iubi. Vă simţiţi învingători? O, nu sunteţi cei care aţi învins. 
Voi aţi socotit că pătaţi obrazul celor urâţi de voi fiindcă nu 
v-au jucat ei în plac, dar aţi pătat obrazul Meu, măi fiilor reci. 
O, la cine mai găsiţi voi spălarea pentru aceste păcate asupra 
lucrării cuvântului Meu? O, ce faceţi dacă veţi rămâne peste 
voi cu păcatele acestea? Nu vă este teamă? O, vă este, Eu văd 
că vă este, dar diavolul şi duhul încrederii în sine nu vă lasă să 
vă îngrijiţi de viitor. Sunt cu trâmbiţa Mea Verginica în lucrare 
de cuvânt în ziua aceasta a sfinţilor toţi. Ea plânge în cuvântul 

Meu, iar Eu plâng în cuvântul ei, căci avem aceeaşi usturime 
de la voi, după ce aţi înşirat cât aţi putut batjocuri asupra mer- 
sului de azi al Domnului. Sunteţi voi cei adevăraţi dacă aţi 
făcut aşa? V-am primit să fiţi şi voi ai Mei, iar voi v-aţi luat 
apoi dreptul să loviţi în Mine şi să-i dărâmaţi pe cei pe care 
Mă sprijin ca să vin cuvânt pe pământ, pe cei care au dragoste 
şi credinţă tare şi au milă de Mine şi de mersul Meu cel greu, 
pe care voi l-aţi tot socotit după mintea voastră, cu duh de ispi- 
tire, ori de câte ori v-a venit la mână să faceţi aceasta. 

O, nu sunteţi cei care aţi învins! Vai vouă dacă ar cădea 
peste voi ceea ce aţi pus pe faţa Domnului! Aţi nimicit multă 
credinţă în voi, şi din unii în alţii apoi. Vin ştiri de pe unde 
călătoriţi voi, ştiri de ceea ce faceţi şi grăiţi, şi nu este frumos 
că împrăştiaţi peste tot dezvinovăţiri pentru voi şi învinovăţiri 
peste cei rămaşi lângă Mine, în loc să vă strângeţi umilinţă şi 
durere pentru durerile pe care Mi le-aţi adus atât de mult, fiilor 
reci. Iată, tot poporul cel încercat greu de vântul îndoielilor 
împrăştiate de voi şi-a văzut clătinarea de o clipă şi s-a sculat 
şi s-a pus pe căinţă şi pe trezire şi pe veghe. Nu toţi au putut 
aceasta. Câţiva care cu adevărat n-au putut să se mai scoale nu 
s-au mai sculat, şi vai dacă ar fi să daţi socoteală pentru ei! O, 
nu asta aveaţi voi de făcut! Nu se lucrează aşa cum lucraţi voi! 
Aţi uitat păcatele voastre şi v-aţi apucat să socotiţi voi pe fraţii 
voştri, pe cei urâţi de voi, pentru ca să ieşiţi voi bine, iar ei să 
iasă rău. V-aţi făcut unelte de defăimare din cei slabi, care 
n-aveau statornicie, şi au căzut victime cei slabi. Aţi devenit 
voi înşivă unelte ale duhului urii şi ale batjocoririi de fraţi. 
Unul din cei ce au căzut în necredinţă s-a făcut darnic să îm- 
partă peste tot necredinţă şi defăimare asupra lucrării Mele de 
cuvânt şi şi-a făcut rost de cuvinte răutăcioase, după ce Eu, 
Domnul, îi dădusem de lucru ca să-l ţin al Meu şi pe el, şi nu 
va scăpa acesta uşor de răspunsul pentru cele batjocoritoare şi 
împrăştiate, de pe unde i s-au dăruit ele ca să le aibă la înde- 
mână spre prăbuşirea celor ce nu puteau altfel să fie doborâţi 
de pe cale. Dar cei mai mulţi dintre creştini n-au făcut tot la 
fel ca şi cei doi-trei, care şi-au făcut rost de hulă asupra trudei 
Mele cea pentru mântuirea multora. 

O, Verginica Mea, ce vom face cu ei, cu cei care şi-au ales 
să facă cutremur pe calea mersului Meu de azi peste pământ? 

O Doamne, multa lor legătură cu lumea şi 
^ cu valurile ei i-au dus la loviri asupra Ta 
pe cei care s-au lepădat de Tine şi de poporul cuvântului Tău. 
Mă bucur că le-ai grăit celor ce Ţi-au pătat obrazul pentru că 
n-au avut iubire de Tine şi de fraţi. E grea peste ei hotărârea 
Ta, care spune despre cei ce se ruşinează cu Tine înaintea oa- 
menilor, şi cu care şi Tu Te vei ruşina înaintea Tatălui Cel din 
cer. A fost de ajuns unul din aceştia să ridice nemulţumiri, că 
a şi găsit pe cine să le pună ca să-i cadă în necredinţă pe mai 
mulţi, şi apoi în păcatul defăimării de fraţi, căci ura cea pentru 
fraţi îl duce pe creştin la lepădarea de Dumnezeu şi de fraţi, şi 
la păcatul hulei apoi. 

Ca şi Tine, Doamne, ca şi Tine le spun şi eu să se căiască. 
Dacă nu mai pot repara ceea ce au stricat în dreptul lor, măcar 
să se căiască şi să plângă pentru păcatul judecăţii de fraţi, că 
n-are voie creştinul să facă ceea ce numai Tu ai de la Tatăl spre 
lucru. O, cât mă defăimau şi pe mine creştinii cei fără de 
rânduială, şi care nu primeau peste ei cârma cea de sus! Din 
stricată nu mă mai scoteau cei care iubeau necuminţenia şi 
nesfinţenia. Mă batjocoreau, mă defăimau, mă vindeau creştinii 
cei mai apropiaţi. Nu erau mulţumiţi după ce veneau şi se ali- 
peau. Se ridicau şi dărâmau ceea ce Tu zideai. îşi luau acest 
drept şi făceau cădere peste poporul cules de cuvântul Tău. Aşa 


au făcut cei de la templul locuinţei mele de pe pământ, de au 
dărâmat ei atâta popor cu dusul lor de colo-colo cu păcatul 
defăimării asupra celor iubitori de Dumnezeu şi de fraţi, o, şi 
câtă, câtă ruşine şi-au strâns aceştia şi câtă suferinţă pe ei acum! 
Le este ruşine să-şi mărturisească pocăinţa. O, le este ruşine să 
se pocăiască şi să spună că au păcătuit îmbrâncind poporul să 
cadă. Mă uit la suferinţa lor cea mare acum, dar mă uit cum se 
strâng încă, spre defăimarea celor ce au rămas de partea iubirii, 
de partea Ta, Doa mn e. Iată, în ziua aceasta de sărbătoare pentru 
mine ne-am spus noi durerea de la cei ce ne-au părăsit şi ne-au 
umplut de defăimări în numele necredinţei lor cea de acum, îm- 
potriva credinţei pe care au avut-o cândva. 

Aş vrea, o, Doamne, aş vrea să le grăiesc şi celor ce 
n-au crescut. Cei ce cresc, se cunosc, iar cei ce nu cresc, la fel, 
se cunosc că n-au crescut, se cunosc, după felul cum sunt ei se 
cunosc că n-au crescut, că n-au stat la crescut. Pe unii ca aceştia 
trebuie să-i îndemnăm mereu, ca să nu fim vinovaţi, Doamne, 
de păcatul nerecunoştinţei lor. Să căutăm cu iubire şi cu răb- 
dare cu ei. Mi-e duhul tot o văpaie, tot o suferinţă, şi mi-e tare 
milă de ranele Tale, şi mi-e tare ruşine de ranele Tale de la 
poporul cel credincios venirii Tale celei de acum, Doamne. O, 
mă doare de ranele Tale şi voiesc vindecarea Ta în cei ce puţin 
Te iubesc, şi pe care eu îi povăţuiesc acum şi le spun lor aşa: 

O, fiilor puţini la iubire şi la fapta ei, iubirea de fraţi se 
aseamănă cu Iisus Hristos, Care nu este decât o dăruire fără de 
sfârşit şi un dar nesfârşit. Cel ce iubeşte pe fraţi, acela a trecut 
de la moarte la viaţă şi este liniştit, este viu dacă are iubire de 
fraţi şi dacă face dovada ei. O, să nu fie noapte între voi, căci 
Domnul vă este lumină vouă, precum este scris că «noapte nu 
va mai fi». Mulţi dintre creştini nu erau potriviţi să intre cu 
acest popor, şi de aceea se spune că au intrat fără de examen şi 
au rămas datori cu mult apoi, dar au făcut puţin şi tot mai puţin. 
O, nu numai să vină şi să stea lângă Domnul creştinul, dar să 
stea până la sfârşit, şi să stea frumos, să stea sfânt atât cât îi stă 
în putere, şi să stea jertfitor cu mare iubire, iar ispitele trimise 
de săgeţile satanei să le ia drept probe ale credinţei şi ale sta- 
torniciei lui, ale iubirii şi ale biruinţei de partea Domnului, căci 
dacă îl părăseşte creştinul pe Domnul, îl dă de sâc, îl dă de râs 
satanei, îl dă pe Domnul la înjosire creştinul care se lasă 
doborât de satana, adică depărtat de Domnul prin plecarea de 
lângă Domnul. 

O, cei ce s-au făcut necredincioşi de la mijloc, aceia 
s-au făcut uneltele satanei şi îi învaţă pe ceilalţi să se lepede 
de Hristos şi de cuvântul Lui, ca la botez îi învaţă, dar să se le- 
pede, nu să rămână uniţi cu Hristos, şi apoi îi trage satana în 
lume prin însăşi mintea lor, şoptindu-le la ureche că vor fi 
creştini pe mai departe, mai jos decât locul cel mai înalt, dar 
eu îţi spun, creştine, că-ţi va ieşi în cale păcatul şi ţi se va arăta 
ca să-l vezi şi ca să te slăbească spre el să-l iubeşti şi să-l faci, 
şi n-ai să poţi să-i spui nu otravei lui, care te va ruşina, spre 
pedeapsa ta pentru că L-ai părăsit pe Domnul. 

O, să nu aveţi limite pentru a face binele, fiilor, pentru a 
face ascultare de toată orânduiala cea spre mântuirea voastră, 
măi fiilor. Citiţi mereu poveţele Domnului, că vă sunt împărţite 
la toţi. Trage-1 pe fratele tău la fapta mântuirii, n-o fa numai tu, 
căci acelaşi Dumnezeu aveţi, şi nu te primeşte Domnul dacă tu 
faci numai pentru tine fapta mântuirii şi nu o faci mai mult decât 
pentru tine fratelui tău, ca să aibă Domnul cu ce să-ţi prepare 
ţie fructul mântuirii, căci lucrând la mântuirea altora poţi să-ţi 
strângi la Domnul mântuirea ta, iar altfel eşti iubitor de sine 
chiar şi pentru lucrul mântuirii tale, pe care nu ştii să ţi-1 lucrezi. 

O, fiilor, nu vă învăţaţi să călcaţi peste împlinirile cerute 

de Domnul, ci învăţaţi-vă să nu le daţi uitării, să nu le daţi de 
peste voi, şi amintiţi- vi-le unii altora, şi toţi ochi şi urechi, căci 
numai puţin aluat dospeşte toată frământătura dacă nu sunteţi 
atenţi, şi toată obştea se lasă spre neîmplinire dacă vede că sunt 
din cei ce nu împlinesc. O, nu e frumos să stai tu la rugăciune, 
iar fratele tău să facă altceva, şi nu e frumos să stai tu la lucru, 
iar fratele tău să meargă la locul rugăciunii, căci nu se linişteşte 
satana când vede pe jumătate viaţă şi pe jumătate moarte, adică 
ascultare şi neascultare de orânduielile sfinte. 

O, aveţi grijă, măi fiilor, să vă suiţi odată toţi în corabie. 
Numai pe ţărm vă puteţi sui în corabie, nu şi apoi, fiilor. A- 
ceastă taină şi înţelesul ei să-i rugaţi pe cei ce sunt puşi de 
Domnul la cârmă să vă spună despre ea. Numai celor naufra- 
giaţi li se poate întinde din corabie mână de salvare, dar nu şi 
celor de pe ţărm după ce pleacă corabia cu cei ce se suie în ea. 

O, fiilor, dăruiţi-vă mult. Cei ce se dăruiesc puţin, puţin 
vor avea agonisit, iar vouă vi se cere mult, căci scris este: 
«Celor ce li se dă puţin, puţin li se va cere, iar celor ce li se dă 
mult, li se va cere după cum li se dă». Cât vă strângeţi, atâta 
veţi avea, căci mântuirea se strânge cu trudă de către cei ce ştiu 
mult, şi n-a rămas nimic în cer să nu vi se aducă vouă, iar vouă 
vă trebuie înţelepciunea de a le folosi pentru biruinţa voastră 
cu Domnul, fiilor. 

O, Doamne, să se prindă ranele Tale. Să nu mai sân- 
gereze ele, ci să se închidă, căci Tu milă voieşti, iar mila are în 
ea dăruirea, o, Doamne. Amin. 

T e alin şi Eu pe tine, Verginica Mea. Nu 
eşti mai puţin îndurerată decât Mine. Tu 
ai avut milă ca a Mea şi răsplată pentru ea ca şi a Mea şi jertfă 
lungă de suferinţă şi de jale. Te-aş vrea vindecată în cer, dar 
Ne curg încă ranele. Dacă nu suntem văzuţi cu ele e greu, şi 
nu putem nădăjdui de alinarea lor. îndemnăm dumnezeieşte şi 
dăm tot Noi putere celor ce puţin pot pentru Noi. 

O, fiilor care-Mi vegheaţi poporul, e mult şi e mereu de 
pus peste el pe cele din cer. O, nu slăbiţi pentru veghe şi pentru 
îndemn peste tot pe unde se lucrează suferinţă pentru cei din 
cer şi pentru voi. Ne dăm sprijin unii altora şi va fi biruinţă 
pentru mulţi din cei ce ştiu să se dăruiască Domnului ucenici. 
Nu e tot una creştinul şi ucenicul, nu, fiilor, nu. O, nu e tot una 
creştina şi uceniţa. O, nu, fiilor. Creştinii îşi fac ale lor, iar 
ucenicii le fac pe ale Domnului, îl fac pe Do mn ul în ei şi în 
mulţi, spre rodirea cea din cer pe pământ. Aşadar, îndemnaţi 
poporul creştin la râvnă, că e lipsă mare de ucenici, iar ucenici 
sunt cei ce primesc şi lucrează, aşa cum Eu primesc de la Tatăl 
lucrarea Lui şi o lucrez pe ea. 

Să căutăm spre alinare acum. Nu se poate numai sub 
durere. Trebuie şi senin, trebuie şi putere, fiilor. Cuvântul Meu 
nu este mult. Nici cuvântul vostru nu este prea mult. Trebuie 
iubire, iubire între fraţi, şi apoi iubire de Dumnezeu între ei, şi 
unii pentru alţii. 

O, pace vouă! Pace şi la Noi, şi la voi, pace în durere, 
fiilor! Durerea cea plină de pace rodeşte mult. Să nădăjduim 
cu putere, o, fiilor. Amin, amin, amin. 

17/30 iunie 2013 

Sărbătoarea naşterii sfântului Ioan Botezătorul 

îndemn pentru părăsirea lucrării ascunderii în poporul creştin. 
Diavolul îi şopteşte omului să se ascundă în el însuşi. 

S unt Domnul învăţătorul. Iau de la Tatăl şi împart 
învăţătura Sa la cei ce se hrănesc din cer, iar sfinţii 
iau de la Mine şi hrănesc şi ei, cuvânt din cuvânt iau sfinţii şi 


dau şi ei celor ce vor să ia şi să-şi hrănească cu Dumnezeu 
viaţa, căci viaţa este din cer, şi fericiţi sunt între oameni cei 
care ştiu de unde au viaţa şi de unde trebuie să ia pentru ea ca 
să şi-o hrănească şi ca să aibă ei viaţă. Amin. 

Mă aşez cuvânt în cartea Mea cea de azi şi stau în sfat 
ceresc cu poporul Meu şi cu Ioan, Botezătorul Meu cel de la 
Iordan, care Mi-a pregătit calea spre arătarea Mea şi a slavei 
Mele cu care M-am coborât între oameni acum două mii de 
ani. Cobor pe muntele Meu cel sfânt, cobor cu el acum, aşa 
cum au coborât lângă Mine Moise şi Ilie în ziua când am venit 
să-Mi las descoperită slava dumnezeirii Mele înaintea uceni- 
cilor Mei pe muntele Tabor. O, tot aşa cobor şi azi, tot aşa lu- 
crez, ca pe Tabor lucrez, şi- Mi tăinuiesc slava, pentru ca să pot 
lucra strângerea cuvântului Meu în cartea sa şi să fie el pe 
pământ mărturisit de Dumnezeu, Care lucrează până la sfârşit 
lucrarea Sa. 

Cobor cu învăţătură pentru poporul cuvântului Meu. 
Aşează-te, popor hrănit din cer, şi ascultă cuvântul Meu de 
peste tine, iar ascultarea lui este apoi împlinirea lui în faptă din 
partea ta, în cele dinăuntru şi în cele din afară apoi ale tale 
lucrări. 

O, câtă povaţă aveţi voi peste voi, măi fiilor! O, câtă şi 
de sus, şi de jos mereu! Cine mai are aşa noroc pe pământ? 
Cine mai are ce aveţi voi? Oamenii păcătuiesc pentru că nu au 
peste ei povăţuitor şi veghetor apoi pentru împlinirea poveţelor, 
căci zadarnică este povaţa şi povăţuitorul dacă el nu veghează 
mereu apoi pentru ca să se facă faptă mereu povaţa cea pentru 
viaţă peste cei povăţuiţi, iar voi dacă aveţi, cădeţi la Domnul, 
fiilor, şi mulţumiţi-I cu suspin fericit în glas şi în inimă, cu su- 
flet mult mulţumiţi Domnului pentru aşa daruri peste voi me- 
reu, căci vai vouă dacă primiţi mereu din cer şi n-ar fi să 
ascultaţi de cuvântul care vă poartă de mânuţă ca să nu muriţi, 
că iată cât de urât mor cei care n-au peste ei paznic din partea 
lui Dumnezeu ca să nu se lase spre moarte omul şi spre şoapta 
diavolului, care l-a înşelat pe om în rai, de l-a făcut să piardă 
el fericirea şi ziua lui de mâine în rai. 

O, fii şi fiice, apropiaţi-vă acum de peste tot lângă cu- 
vântul sărbătorii de azi, că voiesc să vă botez în duhul luminii 
şi să vă aşez întru el apoi. Eu sunt lumina voastră atât cât sunt 
între voi cuvânt. Ioan, naşul Meu de botez, îmi este martor din 
cer şi stă la gura Mea şi ia cu nesaţ grăirea Mea în mijlocul 
proorocilor, şi vă acoperă pe voi darul lui Ioan, darul cel din 
Dumnezeu peste el. 

O, fiilor, o, fiilor, iată ce-a păţit omul în rai! A ascultat 
de şoapta diavolului şi s-a pus apoi pe lucru şi s-a ascuns apoi 
de lumină ca să nu-1 vadă ea. S-a ascuns omul de Dumnezeu, 
dar i-am ieşit în cale Eu numaidecât şi i-am cerut răspuns, iar 
el Mi-a spus ce-a făcut şi Mi-a spus că s-a ascuns între el şi fe- 
meia sa, între ei şi diavolul ca să nu spună ceea ce Eu l-am în- 
trebat ca să-Mi spună, şi ca să nu rămână la întuneric fapta lui, 
şi ca să dau cumva să repar ce mai putea fi reparat din ceea ce 
omul a stricat. I-am spus omului să-i fac altă femeie dacă ea a 
căzut spre ascundere prin diavolul invidiei asupra lui Dum- 
nezeu, prin îngerul care a căzut din dregătoria lui de lângă 
Dumnezeu din pricina trufiei omului făcut de Dumnezeu, care 
apoi s-a văzut mare peste toate, singur mare, şi s-a dorit el dea- 
supra scaunului lui Dumnezeu cu gândul său, şi, dând îngerii 
să-l slujească, s-au prăbuşit din cer, şi li s-a făcut oprire prin 
glas de arhanghel celorlalţi îngeri, şi au rămas îngerii ceilalţi 
la locurile slujirii lor aşa cum i-a pus Dumnezeu pe ei, şi de 
atunci îngerul cel căzut şi ceata lui îi învaţă pe oameni să se 
ascundă de Dumnezeu, şi unii de alţii să se ascundă apoi. 

Vă învăţ pe voi, cei de la sfârşit de timp, şi vin pe pă- 
mânt la voi şi vă învăţ cereşte. O, nu căutaţi să vă îndeletniciţi 
să aveţi ascunderi unii faţă de alţii şi să vă pitiţi cu ele apoi, iar 
dacă aveţi, părăsiţi lucrarea lor, fiilor, părăsiţi-o azi, ca să nu vă 
doară şi să plângeţi mâine, şi ca să nu Mă doară pe Mine de la 
voi şi pentru voi, când diavolul cel căzut din lumină va des- 
coperi întunericul vostru cel pentru ascunderi, căci el vă învaţă, 
şi tot el vă descoperă apoi, şi aşa îşi bate el joc de om după ce 
s-a prăbuşit din cer din pricina dorinţei de mărire a omului zidit 
de Dumnezeu la începutul cel sfânt al facerii omului. 

O, măi fiilor, căutaţi să fiţi mulţumiţi aşa cum sunteţi, 
atât cât sunteţi, cu cât aveţi şi puteţi, şi nu căutaţi după dorinţe 
care să vă împingă să faceţi pentru ele ascunderi, căci Eu, 
Domnul, numai în lumină lucrez, iar diavolul îi şopteşte inimii 
omului să aibă dorinţe şi să lucreze pentru ele la întuneric, de- 
parte de ochii şi de slujirea celorlalţi, căci pentru cele ce nu 
trebuiesc lucrate îi este ruşine omului să le scoată la lumină 
când le lucrează, iar cei ce lucrează aşa, sunt nefireşti, şi se 
vede bine şi mereu acest nefiresc al lor şi se vede mult, dar cei 
care au pe Duhul în ei văd pe cele lucrate în ascuns de cel ce 
se ascunde cu ele, şi poartă durere şi rabdă cel ce are pe Duhul, 
şi plânge acesta lângă cel ascuns, plânge tainic, şi nu are cum 
să-l ajute pe cel ascuns, care trebuie să se prefacă, bietul de el. 
Iată, aşa au fost cei ce M-au răstignit. S-au prefăcut că sunt cei 
drepţi ca să scape de Mine, căci Eu eram lumina şi nu puteau 
ei cu lumina, din pricina celor ascunse ale lor, unii faţă de alţii 
ascunse. O, aşa sunt oamenii unii faţă de alţii, şi e numai dia- 
volul pe pământ între oameni pentru ascunsurile lor. Diavolul, 
care i-a şoptit Evei pe ascuns, învăţând-o să calce ascultarea 
de Dumnezeu, diavolul îi îndeamnă pe toţi oamenii să aibă as- 
cunderi unii de alţii şi de Dumnezeu, căci dacă oamenii nu-L 
văd pe Domnul, ei cred că nici Domnul nu-i vede când lucrea- 
ză ei cu ascunsul, şi iată, se pitesc copiii de părinţii lor, părinţii 
de copiii lor, fraţii de fraţii lor, soţul de soţia lui, şi soţia de 
soţul ei, se pitesc unii de alţii oamenii, unii în alţii se pitesc 
faţă de ceilalţi, unii de alţii se ascund. 

Vin pe pământ, vin Eu pe pământ să-Mi fac un popor 
creştin, un popor aparte şi să-l învăţ aparte, să-l învăţ să 
iubească lumina şi s-o lucreze pe ea zi şi noapte la lumină, şi 
să-i lucreze şi ea pe ei, ca nu cumva să nu găsească Domnul 
credinţă pe pământ la arătarea Sa cea cu slavă mare şi cu 
lumină fără de margini, iar cei credincioşi dacă nu iubesc lu- 
mina întru toate între ei şi ei, între ei şi Mine, are atunci rost 
mare întrebarea pe care am pus-o Eu pentru venirea Mea între 
cei credincioşi, căci am spus: «Când va veni Domnul va mai 
găsi credinţă pe pământ?». 

O, poporul Meu de peste tot, înfricoşează-te şi alege-te 
numai cu lumina, fiule hrănit cu lumina vieţii. Nu te zgârci să 
laşi de la tine hrana cea care-ţi întunecă mintea ca să te ascunzi 
cu tine însuţi, ci îndeletniceşte-te cu dragostea de Dumnezeu, 
cu care nu trebuie să te piteşti, şi trebuie să străluceşti prin ea 
peste tot, împărţind din ea peste tot, căci ea intră peste tot ca şi 
lumina, care le învederează pe toate şi le scoate ca să fie ştiute 
şi văzute, căci dragostea este plină de daruri cereşti, fiilor. 

Şi dacă v-am învăţat această mare învăţătură a luminii 
şi a vieţii prin lumină, vă învăţ încă, fiilor, vă învăţ lucrarea 
rugăciunii neîncetate, ca să fiţi voi mereu cei buni, căci cei ce 
se roagă neîncetat nu pot fi răi, nu pot fi neascultători. O, 
învăţaţi rugăciunile pe de rost, Eu aşa am povăţuit acest popor, 
şi de la începutul Meu cu el l-am învăţat aşa, iar dacă el M-ar 
fi ascultat şi dacă ar fi ascultat şi de trâmbiţa Mea din mijlocul 
lui, era numai cer pe pământ acum, şi nu mai era întunericul 


care este acum peste tot pe pământ. 

O, învăţaţi să vă rugaţi neîncetat, fiilor, ca să puteţi să 
vă faceţi la vremea lor rugăciunile, chiar dacă aveţi atunci de 
lucru cu grabă, căci treburile care dau deoparte rugăciunile şi 
vremea lor, acestea se fac potrivnice lui Dumnezeu în voi, iar 
dacă vreţi să iubiţi cum se cuvine, faceţi rugăciunile lucrând, 
dar trăindu-le pe ele şi ştiindu-le, sau zidindu-le atunci, în 
vreme de greutăţi şi de lucru mult, cât este el de făcut, ca mereu 
şi tot mereu, neîncetat să-L lăudaţi pe Domnul, măi fiilor. O, 
fiţi mai harnici pentru cele ce sunt de lucrat, dar toţi să fiţi mai 
harnici şi toţi odată, ca nu cumva să rămână multe nepuse în 
ordine din pricina negrijii de ele şi a neunirii voastre pentru 
toate câte sunt de ordonat mereu şi peste tot. 

O, fiţi cu tragere de inimă şi cu rugăciune mereu. O, 
mereu, mereu Mă uit la voi. Nu fiţi nepăsători niciunul faţă 
de lucrările Mele cu voi, faţă de toate, fiilor. Nu aşteptaţi să 
fiţi strigaţi, să fiţi rugaţi, să fiţi aşteptaţi. Nu trageţi să treacă 
timpul zilei fără să-l folosiţi din plin de dimineaţa şi până 
seara, cu rugăciunea împletit, fiilor, ca să vă fie uşoară viaţa 
şi munca, că tot pe voi rămân cele nefăcute, că n-am pe alţii, 
n-am argaţi pentru voi, dar să nu cârtiţi, să nu vă scuturaţi de 
datorii, căci daruri multe trebuie să aveţi, şi să lucraţi cu ele 
înaintea Mea nu o zi-două, ci mereu, fiilor, mereu ca şi Mine, 
căci Eu mereu lucrez. 

O, căutaţi să nu vorbiţi urât unii peste alţii. O, căutaţi să 
nu vă judecaţi faţă în faţă, să nu puneţi vina unii pe alţii, căci 
dacă faceţi aşa sunteţi între cei trufaşi, fiilor. Ştergeţi-vă vina 
prin mărturisirea ei, ca să fiţi fără de vină înaintea Mea şi înain- 
tea diavolului, fiilor. El când vă ştie cu vină la Mine, vine 
şi-Mi face sâc, cum că sunteţi de partea lui cu faptele, iar Eu 
plâng atunci, şi vin şi Mă rog de voi să vă alegeţi de partea 
Mea, şi să vadă diavolul aceasta. 

O, fiţi ascultători la ceea ce vă spun Eu, fiilor. Voi dacă 
aţi venit şi v-aţi dat Domnului, sunteţi apoi din Dumnezeu, nu 
mai sunteţi din lumea aceasta sau din neamul din care v-aţi tras 
ca să veniţi să fiţi ai Mei apoi. O, nu staţi rupţi în două, nu staţi 
împărţiţi lângă Mine, ci staţi pe de-a-ntregul ai Mei şi numai 
ai Mei. Altminteri vă faceţi vouă rău prin neîntregirea voastră 
lângă Mine şi vine diavolul şi vă desparte de Mine, sau le faceţi 
rău celor din care v-aţi desprins ca să veniţi să fiţi ai Mei. 

Fiilor, fiilor, pe calea creştinismului nu mai are pe ni- 
meni creştinul, decât pe Domnul şi pe fraţii Domnului. Pe calea 
aceasta sfântă se stă numai ca Dumnezeu, şi Mă doare de la 
unii din voi că nu puteţi să staţi cuminţi, că n-aţi înţeles ce 
înseamnă pentru om naşterea cea de sus, şi că nu mai este din 
lumea aceasta cu obârşia lui cel ce se lasă născut de sus. V-am 
îndemnat mereu să treceţi din trup în duh, dar voi trebuie să 
înţelegeţi creştineşte şi cereşte, că iată, Mă doare că este de- 
osebire între cel ce are nume de creştin şi cel ce are fapta şi 
viaţa de creştin. E deosebire între creştin şi ucenic, fiilor, iar 
dacă cel ce vine să se nască de sus nu se face ucenic apoi, el 
face ca Petru care dădea să-şi aibă grijă de ai săi după trup. O, 
dacă nu poţi ca Domnul, rămâi în lume cu nume de creştin, şi 
mai mult nu, căci cu Mine merg ucenicii, nu cei nedezlipiţi de 
trupul lumii, şi iată, e de învăţat această ascultare ucenicească 
a celor ce se nasc din Dumnezeu. Am avut familii de creştini 
care şi-au dat la mănăstire fiii sau fiicele şi se duceau la ei 
părinţii, şi n-a mai rămas nici unul din aceştia cu Mine după 
ce s-au dus spre viaţă mănăstirească. O, nu aşa este cu ordinea 
cea de sus pentru cel ce vine să fie ucenicul Meu. Acest popor 
trebuie să fie deosebit de orice fel de călcare a orânduielilor 
sfinte pentru cei ce se nasc de sus, că iată câtă suferinţă Mi-au 

făcut mereu cei ce n-au voit să se nască de-a binelea, şi născuţi 
de sus să rămână ei apoi, să rămână numai ai Mei, ucenici ai 
Mei cu lucru peste ei, şi nu fără de lucru sfânt ucenici. 

Şi iată-1 pe ucenicul Meu, pe Ioan, Botezătorul Meu, 
cum vă grăieşte el vouă în ziua lui de serbare, iar voi să învăţaţi 
de la el, căci el îmi este ucenic, fiilor. Amin. 

O Doamne, Mieluţ ascultător al Tatălui şi 
^al nostru, al celor ce suntem ai Tăi pe 
pământ şi în cer! O, Doamne, învăţătorul meu, priveliştea 
sfinţilor ai spus Tu s-o aibă în chipul şi în asemănarea lor cei 
ce vin să se boteze cu Duhul Sfânt prin cuvântul Tău de naştere 
din nou a omului, Doamne învăţător. Mare este lucrarea celor 
ce trebuie să se asemene Ţie şi sfinţilor Tăi. Mult şi mereu tre- 
buie să lucreze ei la priveliştea lor înaintea cerului şi înaintea 
oamenilor şi unii înaintea altora, Doamne. Frumos îi mai învaţă 
pe fiii şi pe fiicele poporului Tău cei care îţi stau porţi de in- 
trare a Ta în mijlocul fiilor Ierusalimului nou, poporul Tău cel 
de azi, hrănit de Tine cu cuvântul, Doamne învăţător. Privirea 
şi grăirea dintre ei, mişcarea trupului şi a duhului lor, ascultarea 
şi dăruirea lor, cu acestea sunt mereu povăţuiţi cei ce au venit 
spre naşterea lor cea de sus, aici, lângă izvorul cuvântului Tău, 
de unde vin mulţi şi Te iau cuvânt şi învaţă din el spre naşterea 
lor din Dumnezeu. 

O, ce frumos, ce bine este să fim aici şi să facem casă 
aici şi să avem casă cu ei, aici, Doamne învăţător! N-avem 
unde să ne mai aciuăm pe pământ. Nu ne-a mai lăsat omul 
parte lângă el. Să fim aici e bine. Să lucrăm mult aici şi să fim 
aici, Doamne. O, atât de întreg, atât de măreţ ai grăit azi, în 
ziua mea de serbare, peste fiii şi fiicele poporului de peste tot 
ai cuvântului Tău. Toţi să se scoale bine şi să se măsoare bine 
cu toată povaţa Ta cea de azi, şi să-şi îndrepte viaţa cei ce nu 
şi-au îndreptat-o încă. Toate cuvintele Tale să se audă peste tot, 
căci sunt ele spre viaţa oamenilor, nu numai spre viaţa fiilor 
lui Dumnezeu, iar fiii lui Dumnezeu sunt cei ce fac voia lui 
Dumnezeu ieşind din lumea aceasta şi stând cu Tine, numai cu 
Tine, numai în Tine, Doamne. Eu sunt ucenic, aşa m-ai numit, 
căci aşa m-ai învăţat să fiu, şi sunt pentru că Te-am ascultat 
mai presus de fire, şi tot aşa Te-am şi urmat, şi tot aşa Te-am 
şi iubit. Să nu spună nimeni că eu am fost Ioan Botezătorul şi 
unul am fost şi că nu pot oamenii să fie ca mine. O, e făţărnicie 
în cei ce dau să spună aşa. Când spune Domnul e una, iar când 
spune omul nu e tot la fel, ci e bine să nu spună omul, şi e bine 
să fie omul ca Dumnezeu, asemenea lui Dumnezeu şi sfinţilor 
Lui, aşa cum Tu ai spus peste cei ce-Ţi văd lucrarea şi-Ţi ştiu 
slava, Doamne, căci ai spus despre ei: «Vor fi asemenea Lui şi 
II vor vedea cum este». 

O, Te doare de cei ce aştepţi zadarnic lângă ei şi nu mai 
poţi să-i vindeci pe ei. O, cum să nu Te doară de cei ce nu stau 
frumos în trupul Tău cel sfânt? O, cum să nu Te doară de la ei 
şi de ei, de cei ascunşi de lucrarea luminii, Doamne? Se vede 
în cuvântul Tău rana Ta, şi nu se îndură de Tine ca să nu-Ţi 
mai facă rană cei nedesăvârşiţi pentru ascultare, Doamne. îi 
rog pe toţi cei care s-au adus să fie lângă Tine, îi rog să-i doară 
de Tine şi să-Ţi vindece durerile şi ranele, şi să-şi vindece ei 
greşalele cu care Te umilesc pe Tine atât de mult, atât de mult, 
Doamne învăţător. O, cât de mult ar fi să caute cei ce au căzut 
în mari greşeli, să se despartă de ele acum, să le dea de la ei, 
căci Te ţin pe Tine umilit, Doamne. Tu eşti Mieluţul Cel milos, 
Cel blând, Cel ce suferi fără să pedepseşti, dar omul se pedep- 
seşte singur, că îşi strânge pedeapsă multă şi nu se teme nici 
până în ziua când ea îl va prinde sub ea. 

O ai grijă de poporul cuvântului Tău, Doamne, învăţă- 


torul meu! învaţă-1 pe el vindecarea lui şi a Ta. Amin. 

u răbdare mare Mă port, o, ucenicule 
botezător. Naşterea cea de sus o lucrez 
mereu peste cei ce se lasă sub ea. Pentru naşterea de sus a omu- 
lui am venit, şi plâng în cuvânt după om, şi pe urma lui Mă 
port şi suspin. 

Să Mă auzi, măi poporul Meu! Să Mă auziţi, peste tot 
strig şi peste toţi, şi să vă fie milă de Mine şi de voi şi să vă 
îndreptaţi cu chip sfânt statul vostru în Mine, căci Eu, Domnul, 
trebuie să am popor sfânt. Cel ce nu voieşte să fie sfânt, acela 
pleacă de lângă Mine, dar cel ce voieşte cu Mine, pe acela Eu 
îl ajut şi îl ţin de mânuţă şi îl port, iar el să Mă iubească şi să 
Mă asculte desăvârşit ca un ucenic credincios şi să Mă bucure 
cu lucrarea lui lângă Mine, ca şi Eu să-l bucur pe el cu lucrarea 
Mea peste el. 

Acum îţi dau urarea Mea: Pace ţie, poporul Meu! Sunt 
Domnul învăţătorul, iar tu să fii ucenic şi să pui peste tine în- 
văţătura Mea, învăţătura lui Dumnezeu, o, popor al cuvântului 
Meu cel de azi, cel de la venirea Mea de azi pe pământ cuvânt. 

O, cine mai are pe pământ ceea ce aveţi voi, fiilor? O, 
pace vouă! Pace vouă, pace vouă, fiilor! Amin, amin, amin. 

24 iunie/7 iulie 2013 

Sărbătoarea sfinţilor apostoli Petrii şi Pavel 

In cer este o singură voie, un singur cuvânt: cuvântul Fiului Cel din 
Tatăl. Despărţirile dintre fraţi să nu fie decât pentru misiune cereas- 
că. îndemn la statornicie pe calea Domnului. Cuvânt de trezire din 
rătăcire a celor căzuţi, şi mustrare părintească pentru cei răzvrătiţi. 

M ă slăvesc cu cuvântul în mijlocul ucenicilor Mei 
cei de acum două mii de ani şi le dau lor slava 
Mea, căci şi ei Mi-au dat şi îmi dau Mie toată slava, toată 
închinăciunea lor, aşa cum numai cei sfinţi îşi aleg dragostea 
şi viaţa şi închinăciunea. 

Sunt Domnul Iisus Hristos. Sunt cu ucenicii. Eu în toată 
vremea merg însoţit. Fac aceasta pentru ca să fiu mărturisit şi 
pentru ca să mărturisesc, căci duhul mărturisirii este Duhul 
Meu, şi tot ca Mine lucrează şi cei ce se aleg mărturisitori Mie 
cu viaţa şi cu credinţa şi cu darurile lor apoi, căci daruri din 
cer au peste ei cei ce Mă aleg, şi cărora Eu le arăt şi le dau 
calea Mea. 

Intru în carte cuvânt, şi găsesc deschis ca să intru, că e 
zi de sărbătoare şi de sfinţi în sobor. Intru la masă cu poporul 
cuvântului Meu, intru după toată rânduiala aşezată de Mine 
pentru venirea Mea cuvânt pe pământ, că e mare taină şi mare 
lucrare pe calea Mea ca să se ţină toată orânduiala cea pentru 
toate, aşa cum numai cu Dumnezeu se poate. 

Pace ţie, poporul Meu, născutul Meu de sus prin cuvân- 
tul Meu cel de azi! O, aşezaţi-vă, fiilor! Stau aşezaţi la masă şi 
ucenicii Mei, cu care am lucrat atunci pe pământ lucrarea 
Tatălui între oameni. Fiilor, fiilor, în cer este o singură voie, 
un singur cuvânt: cuvântul Meu cel din Tatăl, cu care se hră- 
nesc ucenicii şi sfinţii şi îngerii, toţi din cuvântul Meu se hră- 
nesc. Această hrană trebuie cerută, măi fiilor. I-am învăţat pe 
cei ce-Mi deschid ca să Mă aşez în carte cuvânt, i-am învăţat 
să Mă ceară când Mă fac hrană de cuvânt pentru voi şi pentru 
cei ce se hrănesc de la voi cu glasul cuvântului Meu. O, fiilor, 
întâi este glasul. Iată taină boicotită în tot felul de cei ispititori 
pentru coborârea Mea cuvânt pe pământ. întâi este glasul, din 
care iese rostit cuvântul Meu, şi scris în carte prin glăsuirea 
Mea, căci pot să fac aceasta, fiindcă «datu-Mi-s-a toată pu- 
terea în cer şi pe pământ», aşa este scris ceea ce le-am spus 

Eu ucenicilor Mei când i-am trimis să înveţe toate neamurile 
să păzească toate câte le-am poruncit lor să le păzească, căci 
Eu cu ei sunt în toate zilele prin mărturisirea lor, până la sfâr- 
şitul veacurilor, aşa le-am spus. 

O, fiilor, iată cu cine sunt Eu! Sunt cu cei ce învaţă pe 
cei neînvăţaţi, sunt cu ei ca să le dau toată puterea să lucreze şi 
să boteze cu Tatăl, cu Fiul şi cu Duhul Sfânt neamurile toate şi 
să-i înveţe şi să păzească ceea ce le-am spus şi lor să păzească. 

O, fiilor, iată cu cine este glasul Meu şi cuvântul gurii 
Mele! Eu sunt cu cei ce vă învaţă pe voi, şi le dau lor toată pu- 
terea să lucreze şi să vă boteze în cuvântul Meu şi al lor în nu- 
mele Tatălui şi al Fiului şi al Sfântului Duh, mereu, mereu, 
fiilor, iar voi să păziţi toate câte vă aduce învăţătura Mea, şi 
s-o daţi spre neamurile pământului apoi, căci ea învaţă omul 
şi îl cheamă pe calea Mea. Mai mult decât orice altă lucrare 
voi să lucraţi lucrarea Mea, cuvântul Meu, şi să vă sprijiniţi 
unul pe altul pentru calea Mea, cerând ca ucenicii, fiilor, căci 
ei cer şi spun: «Pâinea noastră cea de toate zilele dă-ne-o no- 
uă, Tată, în fiecare zi», iar Tatăl le dă lor pe Fiul, Care Se face 
hrană de cuvânt, cuvântul cel ieşit din gura Mea pentru hrana 
lor. Ca mama care mestecă bucătura în gura ei şi o dă apoi 
copilului gata fărâmată, aşa vă hrănesc Eu, Domnul, pe voi, fi- 
ilor, iar voi doar să cereţi, aşa cum plânge copilul după hrană 
să cereţi. O, să aveţi grijă apoi să vă creşteţi unii pe alţii cu 
hrana Mea, ca să nu muriţi unii prin alţii dacă nu faceţi aceasta, 
căci dacă mor unii prin alţii fraţii, se despart apoi unii de alţii. 
O, nu uitaţi că dragostea de Dumnezeu o puteţi dovedi prin 
dragostea de fraţi. 

O, fiilor, despărţirile voastre adesea, să nu fie între voi 
şi voi, decât pentru misiune cerească, iar altfel nu, ca nu cumva 
să vă ispitească satana cu ale lui, fiilor, căci diavolul are multe 
chiţibuşuri ca să vă despartă de Domnul apoi. 

O, creştine, e primejdios pentru tine să pleci cu Domnul 
pe cale şi să-L părăseşti apoi pe El pentru ceea ce ai da să faci 
sau să fii, după ce ai fost lângă Domnul, că nu părăseşti pe un 
om, ci pe Domnul îl dai de peste tine. O feriţi-vă să vă ascun- 
deţi în voi cu vreun aşa gând, care face ouă în voi dacă nu-1 
striviţi, mărturisindu-1 la lumină. O, rugaţi-vă neîncetat, lăudaţi 
neîncetat pe Domnul, că altfel se roagă satana la voi şi se laudă 
apoi că-i faceţi voia şi că v-a tras la el. 

Vai de copiii care scot părinţii de la Dumnezeu prin 
neascultarea lor, şi vai de părinţii care-şi trag copilul de pe cale 
cu Mine zicând că e rău cu Dumnezeu pentru copilul lor. O, 
fiilor, să înviaţi unii prin alţii, mereu, mereu să înviaţi, că nu 
ştiţi când se ivesc ispitele ca să vă încerce iubirea şi credinţa. 
Când moare cineva într-o casă toţi ai casei se sprijină unul pe 
altul cu durerea şi se miluiesc unul pe altul pentru ruptura ini- 
mii. Când moare cineva cu credinţa şi cu iubirea dintre cei 
împreună fraţi întru numele Meu şi întru dragostea Mea, toţi 
ai frăţimii se sprijină unul pe altul pentru durerea cea de la lovi- 
tura lupului de satana, căruia îi place aşa hrană furată, iar cei- 
lalţi fraţi se întăresc în veghe şi în statornicie pentru calea vieţii 
de sus, care este pândită de diavolul mereu. De aceea vă trebuie 
mereu, mereu să puneţi pe masă sprijinul cel frăţesc, puterea 
cuvântului Meu, fiilor, căci datu-Mi-s-a toată puterea în cer şi 
pe pământ, ca să poată cuvântul Meu şi al ucenicilor Mei, 
cărora le-am spus şi le spun până la sfârşitul timpului să dea 
peste tot învăţătura Mea. 

Aşez acum în carte cuvânt de veghe împotriva ispititoru- 
lui satana, care dă să facă ouă în mintea cea neveghetoare pen- 
tru ispite, pentru ca să tragă spre el viaţa fiilor acestui cuvânt, 
şi iată ce spun şi ce întăresc: Cine dă să-şi scape viaţa de sub 


acest cuvânt şi popor, acela şi-o va pierde de tot, şi va fi câşti- 
gat de păcat şi de duhul lumii, iar cine şi-o va pierde în dra- 
gostea şi în răbdarea cea lângă Mine, acela şi-o va câştiga, căci 
şi-o va păstra acum, şi pe vecii apoi. Amin. 

O, cei ce dau să-Mi smulgă fiii de lângă Mine, vai lor, 
vai lor! Aşadar, aveţi grijă, fiilor credincioşi, ţineţi-vă cu tărie 
de mâna Mea, în staulul Meu, în poporul Meu, căci diavolul 
s-ar bucura mult să vă strice mintea şi veghea cea pentru statul 
vostru lângă Mine şi pentru iubirea şi credinţa voastră cu Mine, 
fiilor. O, nu daţi să-i faceţi duşmani Mie pe foştii voştri casnici, 
părinţi şi fraţi, că duşmani vă sunt dacă dau să vă smulgă de 
lângă sânul Meu, duşmani vă sunt, precum este scris. Vai lor 
dacă se vor încumeta să vă încânte să părăsiţi casa Mea, să vă 
despărţiţi de poporul Meu şi să gândiţi că veţi putea pentru voi 
cu Mine după ce aţi da să vă lăsaţi smulşi din trupul Meu! O, 
vă va găsi păcatul şi vă veţi pierde în faţa lui frica de Dum- 
nezeu şi vă veţi pierde viaţa crezând că v-o veţi câştiga. Voi 
ştiţi ce fel de viaţă v-a fost viaţa până să Mă găsiţi pe Mine şi 
să Mă urmaţi cu viaţa, fiilor. Aşadar întăriţi-vă statornicia, căci 
diavolul umblă să vă dea târcoale, dar Eu îi spun lui: înapoia 
Mea şi a lor, satano, căci ei au pecetea viului Dumnezeu şi-Mi 
sunt fii, şi nu-Mi pot da fiii la foc, unde tu arzi şi vei arde cu 
toţi câştigaţii tăi de partea pierzării, căci tu eşti pierzătorul şi 
eşti pierdutul cel de veci. 

Vai de cel ce se trage în lături prin necredinţă, după ce a 
mărturisit pe Domnul Cuvântul cu viaţa sa lângă El, lângă Cu- 
vântul Care este izvor de viaţă veşnică pentru cei scrişi în 
cartea vieţii de la întemeierea lumii ca să fie ei fii ai lui Dum- 
nezeu pe pământ! O, nu sunt adevăraţi în bucurie cei care zic 
că sunt liniştiţi şi bucuroşi că au scăpat de această lucrare a lui 
Dumnezeu, care naşte din temelie lumea, precum este scris în 
Scripturi să se împlinească. O, n-au cum să fie bucuroşi şi 
liniştiţi cei care aruncă de la ei nădejdea cea pentru viaţă cu 
Domnul! Eu sunt Cel ce am toată puterea în cer şi pe pământ, 
şi n-au puterea cei ce Mă părăsesc, ba îi părăseşte până şi pu- 
terea lor dacă nu-I slujesc Domnului cu ea. O, am Eu puterea 
toată şi o arăt, împotriva celor ce se împotrivesc orânduielilor 
cereşti, fiilor. Acum o săptămână am rostit în cer poruncă îm- 
potriva celui ce a dat să se împotrivească puterii Mele, îm- 
potriva unui fiu îndărătnic şi plin de osândire cu gura lui. Am 
poruncit, şi am vestit apoi această poruncă, şi am spus să fie 
dată de veste ca să ajungă acolo unde avea să lucreze ea prin 
puterea Mea. 

A trecut spre viaţă fără de moarte un sufleţel dintre cei 
număraţi ai poporului cuvântului Meu, o mamă, al cărei fiu 
îndărătnic dădea să oprească în loc desfăşurarea sărbătorii cea 
pentru plecarea ei la Do mn ul ei. Acest fiu îndărătnic nu Mi s-a 
putut împotrivi, căci am rostit în cer poruncă peste îngeri să 
vestească pe pământ şi să fie trimisă vestea peste cel îndărătnic, 
ca să se supună el puterii cuvântului lui Dumnezeu şi să dea în 
lături încăpăţânarea sa şi să lase loc zilei de sărbătoare creşti- 
nească pentru mama lui plecată din trup, şi să vină poporul Meu 
să-i facă sărbătoarea şi toată orânduiala cea din strămoşi pentru 
petrecerea ei spre cer. Am vestit acolo porunca Mea prin sol, 
am trimis-o să fie vestită şi am lăsat puterea Mea să lucreze şi 
a îndoit ea împotrivirea celui încăpăţânat cu duhul şi cu limba 
lui şi l-a îmblânzit ca pe un miel, şi s-a împlinit aşa cum a trebuit 
toată orânduiala pentru sufleţelul odihnit de osteneli, căci 
această mamă a fost suflet de aur în faţa Mea şi am trecut-o pe 
ea cu mucenicii, căci a suferit dispreţ mult şi bătaie şi ocară, 
dar sufletul şi inimioara ei nu se supărau niciodată, nu se tul- 
burau, nu se încordau, ci era senin şi pace, şi răbdare cu pace în 

inimioara ei mereu şi eram Eu în inimioara ei cu pacea Mea şi 
nu se mai îngrijea ea de pacea ei, ci doar se supunea cu pace 
pentru toate câte o loveau pe ea. M-am înfăţişat acum faţă în 
faţă cu ea şi i-am văzut tristeţea pe faţă, venită de pe pământ de 
la fiul îndărătnic, care se împotrivea zilei de serbare pentru ea 
cu poporul creştin. I-am şters lacrima durerii şi am poruncit din 
cer şi am împlinit mângâiere pentru ea, căci am puterea toată 
împotriva acestui fiu îndărătnic, care nu mai sfârşeşte să-Mi 
osândească mersul lucrării cuvântului Meu şi pe cei ce stau de 
veghe pentru Mine pe pământ în staulul Meu cu fii. Peste tot 
umblă acest fiu şi peste tot împrăştie batjocurile lui din loc în 
loc, din creştin în creştin, şi nu mai sfârşeşte osândind, dar va 
sfârşi, căci Eu îl voi opri prin puterea Mea. El a făcut unire cu 
duhul celor împotrivitori şi şi-a stricat şi el credinţa şi statornicia 
şi viaţa apoi, mai mult decât cei care l-au împins pe el spre aşa 
păcate, spre păcatul osândirii şi spre toate câte ies din acest 
păcat. O, cât l-am sprijinit Eu pe el ca să fie şi el copilul Meu 
supus, slujitorul Meu să fie el, şi nu potrivnicul Meu aşa cum 
este el acum! Şi de ce, oare, stă el acum atât de îndârjit, atât de 
îngâmfat? Are, oare, de ce? Este el om mare şi cu greutate şi 
vestit prin mărire? O, nu! El a fost un copil de creştini săraci şi 
umili, dar diavolul urii şi al osândirii şi-a făcut cuib mare în 
mintea lui şi în inima lui apoi, dacă el s-a deslipit de cei stator- 
nici ai poporului Meu şi s-a alipit cu cei ce n-au rămas de partea 
Mea, şi care prin duhul căinării lor cu nemulţumire l-au tras şi 
pe el de pe calea Mea cea cu fii, dar cine îi primeşte pe aceşti 
osânditori de fraţi, cade de batjocură ca şi ei. O, frumos ar fi, şi 
fericire s-ar sui la cer dacă ei ar cădea spre umilinţă şi spre 
căinţă, căci au stat ei atâţia ani pe calea sfinţeniei cu cei ce merg 
aşa pe urma Mea, şi n-au mai voit apoi, şi s-au lăsat trântiţi spre 
păcatul osândirii de fraţi, păcat pe care-1 fac şi acum. O, poate 
vor vrea să audă şi ei acest plâns al Meu de la ei. Poate vor lăsa 
săgeţile jos, căci este Dumnezeu, este mai mare decât ei Dom- 
nul, dar lor le este greu să fie mici, să se facă mici ca să nu mai 
facă atâta rău, atâta osândire, aşa cum fac şi alţii ca ei, şi între 
care este unire pentru rău acum. 

O, este cel care dă să desfiinţeze adevărul mersului Meu 
pe mai departe, mers pe care nu-1 pot opri nici Eu, nici ei, căci 
este scris să fiu şi să lucrez până la sfârşitul timpului, şi nu- Mi 
pot ei împiedica mersul. 

S-a oprit din mersul lui cu Mine un fiu de la începutul 
cuvântului Meu, s-a oprit, după ce Eu am ieşit cu biruinţă cu 
lucrarea cuvântului Meu deasupra, la lumină; s-a oprit şi s-a 
apucat el să se împotrivească adevărului mersului Meu pe mai 
departe prin cei credincioşi. Mă uit la el şi Mă prinde mila de 
mintea lui căzută în îndărătnicie şi de vederea lui cea plină de 
bârne ca să nu mai vadă paiul din ochiul celor osândiţi de el. 
O, între bârnă şi pai e mare mărime şi mare deosebire! Nu poţi 
vorbi tu, cel cu bârna în ochi, despre paiul din ochiul celui ce 
crede în Mine şi acum, chiar dacă tu nu vrei să mai crezi şi te 
dai deştept că ai scăpat. Dar iată ce-ţi spun: tu naşti împotrivire 
pentru că nu iubeşti sfinţenia, iar dacă n-o iubeşti, dai să te 
acoperi cu părută necredinţă şi batjocoreşti ceea ce nu ştii, ceea 
ce nu poţi şi tu să împlineşti, şi pui nume de ocară celor ce vor 
ca Dumnezeu. O, vai ţie! Mai mare pedeapsă nu-ţi trebuie ca 
şi duhul cel întunecat pe care ţi l-ai ales să-l ai şi să-l împrăştii, 
de ai adus tu atâta suferinţă şi necredinţă şi peste cei ce sunt 
acum rămaşi în locul de unde Mi-am luat trâmbiţa la cer şi 
mergi mereu pe la ei şi le dai mereu în cap ca să moară de tot, 
după ce ei sunt cu atâta suferinţă pe ei, pe care singuri şi-au 
strigat-o să vină, căci au căzut din picioare mult popor prin 
îngâmfarea lor de odinioară când ei Mi-au osândit şi Mi-au 


batjocorit pe cei credincioşi, pe cei ţinuţi de ei mici, cum că 
erau ei mari şi rudenie cu trâmbiţa Mea, pe care n-au vrut şi ei 
s-o urmeze şi s-o creadă pe ea trâmbiţă a Mea, n-au vrut, iar 
după plecarea ei la cer s-au dat la viaţa cea cu păcat şi cu 
bunătăţi trecătoare, pentru care trebuia să dea la defăimare pe 
cei rămaşi pe calea cea cu slavă, cea cu mult cuvânt din cer 
pentru ea pentru învăţătura celor credincioşi. O, M-aş apropia 
şi de ei să le mai vindec din suferinţă, dar acest fiu (Valeriu, 
n.ed.), care caută mereu la ei, le tot dă în cap, ca să nu mai aibă 
ei cap şi să se ia ei după capul lui cel strivit de necredinţă. O, 
nimic nu câştigă acesta, şi nici cei ce fac ca el, nimic, nimic 
nu câştigă. O, cine să-i înţeleagă ce vor ei? N-au vrut să fie 
ucenici, n-au vrut. Iată ce sunt dacă n-au vrut! Sunt batjocori- 
tori de Duh Sfânt, după ce Eu i-am cules din lume să le dau 
viaţă sfântă, dar ei s-au tras spre lume cu tot cu copiii lor şi râd 
de mersul Meu acum. 

O, de ce le-am spus Eu ucenicilor Mei să lase mamă şi 
tată, fraţi şi surori, fii şi fiice, rude şi ranguri dacă vor să-Mi 
rămână ucenici? Le dau lor glas acum pentru ziua lor de ser- 
bare între sfinţi, le dau, că le este dor. Amin. 

B e dor, de dorul Tău şi al nostru, de dorul 
din noi, de aceea vii, de aceea venim, 
Invăţătorule Doamne. Cine n-are dor, n-are iubire, n-are viaţă, 
Doamne. Dorul face dovada iubirii. Ne este dor de ai Tăi de 
pe pământ, de fiii cuvântului Tău de azi, şi ne este dor să ne 
împărtăşim cu ei, şi să se împărtăşească şi ei cu noi. E ţara 
venirii Tale ţara lor, iar ei sunt ai ei. O, e tare frumos, e cereşte 
mult aici pentru sfinţii Tăi, cu care vii. Ai făcut atâta ceresc 
aici, Doamne! Tânjim din cer spre aici, unde ai Tu venirea 
coborârii glasului Tău ca să fie scris pe pământ. La gura glasu- 
lui Tău dorim să fim, şi să auzim noi mângâierea Ta. 

O, atât de mare învăţătură am auzit azi din gura Ta, în 
ziua noastră de serbare, Doamne. Durerea Ţi s-a împletit cu 
învăţătura şi cu trezirea din rătăcire a celor căzuţi, şi cu mus- 
trarea părintească, Doamne, asupra celor răzvrătiţi, ca şi cei 
din vremea lui Moise răzvrătiţi asupra lui. O, câtă milă, câtă 
mână dai să întinzi pentru cei ce suferă închisoarea în duhul 
urii şi al osândirii, Doamne! 

O, nu ştiu cei ce osândesc, nu ştiu ce fac, bieţii de ei! 
Bine este să nu fie luaţi în seamă, ca să nu le fie prea mare 
răspunsul pentru cei zdrobiţi de ei, că iată cât semn înfricoşător 
şi câtă suferinţă pe cel care a osândit în urmă cu mulţi ani pe 
cei credincioşi, după ce Tu Ţi-ai tras în cer pe trâmbiţa Ta Ver- 
ginica, şi s-a făcut mare la trup cel ce a osândit pe fraţi şi i-a 
căzut pe mulţi, care au fost îmbrânciţi de el ca să cadă şi ei în 
duhul osândirii, şi care nici până acum nu s-a şters din mintea 
multora, cărora nu le place sfinţenia, nu le place cu Tine, 
Doamne. O, câtă suferinţă îşi agonisesc cei ce osândesc, jude- 
când cu mintea lor, luând locul Tău de Judecător, Doamne. 

O, cât de urâţi sunt paşii celor ce vestesc răzvrătirea şi 
duhul ei cel stricător de suflete şi de credinţă pentru Tine, 
Doamne, în fiii cei şovăitori! Vedem din cer acum, şi altfel 
vedem cât de primejdios este pentru ucenicii Tăi să caute pe 
calea Ta cu casnicii şi cu prietenii care nu mai merg pe cale cu 
ei, şi care dau să-i tragă de lângă Tine, iar Tu ai spus că aceştia 
le sunt duşmani, duşmani de suflete. Se vor blestema unii pe 
alţii când vor ajunge să vadă ce au făcut, cum şi-au strâns unii 
pentru alţii răspuns şi cum au făcut păcat unii altora pentru su- 
flet, pentru mărirea păcatului, Doamne. 

Dar noi îţi mulţumim pentru învăţătura Ta atunci, că nu 
ştiam să ne ferim, nu înţelegeam urmările şi păcatul care vine 
de la amestecare, după ce ne alesesem pentru Tine, numai pen- 

tru Tine, Doamne. Ne-ai ţinut prin puterea Ta nedespărţiţi de 
Tine pe pământ, şi în cer apoi. Această putere s-o reverşi şi 
peste cei de azi ai Tăi ucenici, şi copii de ucenici. O, nu-i lăsa 
să fie smulşi! Ajută-i să se ferească şi să nu-şi piardă viaţa 
crezând că şi-o vor câştiga. Ajută-i să înţeleagă ce este câşti- 
garea vieţii şi ce este pierzarea ei. Omul a fost făcut pentru cer, 
nu pentru pământ. Să fie ei ai cerului pe pământ, nu ai pămân- 
tului, Doamne! Să nu dea ei loc şi putere ispitelor peste ei! Să 
le stingă ei prin statornicia lor cu Tine, Doamne! Pentru Tine 
Te rugăm, ca să-i ai ai Tăi, şi pentru ei Te rugăm, ca să Te aibă 
al lor. O, dă-le lor avere de putere, ca să poată cu Tine, numai 
cu Tine, Doamne, iar Tu să poţi pentru ei şi cu ei pentru slava 
Ta, că nu mai ai pe alţii pe pământ, nu mai ai! Toţi s-au luat 
din mâna Ta şi s-au păstrat loruşi, şi nu ştiu cât sunt de pierduţi, 
bieţii de ei. O, roagă-Te Tatălui să coboare peste ei pe Duhul 
şi să găsească şi ei calea vieţii, căci Tu ai spus că-i vei trage pe 
toţi la El, pe toţi la Tatăl, Doamne. O, aceasta este rugăciunea 
noastră înaintea Ta în ziua noastră de serbare între sfinţi, 
învăţătorule Doa mn e. Amin. 

B u am această rugăciune către Tatăl şi 
această putere apoi prin rugăciune, dar 
să am şi ucenici care să înveţe neamurile pământului, împărţind 
cuvântul puterii Mele şi botezându-i în numele Tatălui şi al Fi- 
ului şi al Sfântului Duh, poruncindu-le lor să păzească toate 
câte Eu aduc spre învăţătură cu împlinire a ei, aşa cum şi pe 
voi v-am aşezat să lucraţi, şi v-am făgăduit că sunt şi voi fi cu 
voi până la sfârşitul timpului, căci voi în numele Meu aţi fost 
trimişi, o, ucenici iubiţi, şi aţi lucrat şi aţi avut putere ca a Mea, 
şi unii din voi mai mari v-aţi dovedit în minuni şi în lucrul cel 
pentru Mine, căci aveam loc în voi şi lângă voi. Amin. 

Am mereu învăţătură de împărţit, şi împart mereu din 
ea. Fără ea v-ar câştiga pierzătorul de suflet, o, fiilor, căci vre- 
mea şi lumea sunt înşelătoare, iar omul este slab, şi îi trebuie 
sprijin mereu şi îi trebuie ascultare, ca să nu cadă din viaţă, ca 
să nu-1 câştige pierzătorul satana, care lucrează mult şi se des- 
coperă mult şi tot mai mult ca să-i piardă pe mulţi şi pe tot mai 
mulţi, şi peste tot el este şi împărăţeşte în om. 

O, fiţi treji pentru ascultare şi păstraţi-vă sub harul ei, 
fiilor. Deschideţi-vă inimile ca să puteţi fi ocrotiţi şi povăţuiţi 
mereu, căci pierzătorul stă în inima omului şi dărâmă de la mij- 
loc. O, staţi sub puterea Mea, care vă acoperă pe voi. 

Pace vouă, fiilor! Rămâneţi iubire a Mea, rămâneţi 
popor al Meu, rămâneţi Mie, fiilor! Eu sunt cu voi mereu. 
Amin, amin, amin. 

29 iunie/12 iulie 2013 

Sărbătoarea de 22 de ani de la punerea pietrei de 
temelie a Sfintei Sfintelor Noului Ierusalim 

Strămutarea sărbătorilor sfinţilor: urâciunea pustiirii, cea mai grea 
lovitură dată bisericii neamului român acum nouăzeci de ani. Chi- 
votul: simbol al bisericii Noul Ierusalim: cea mai înaltă şcoală dintre 
pământ şi cer Biserica neamului român se va rupe în două, în trei, 
în zece. Chemare pentru cei care se vor alege de partea Domnului. 

S unt cu plânsul pe obraz şi cobor din cer cu sfinţii 
deasupra grădiniţei cuvântului Meu din mijlocul 
neamului român şi Mă fac cuvânt de aduc ere- aminte a zilei de 
biruinţă asupra lui satana, care Mi-a umblat la lucrarea bisericii 
şi şi-a băgat duhul de Mi-a răsturnat de la locul lor sărbătorile 
sfinţilor Mei şi Mi-a băgat vrăjmaşi în biserică acum nouăzeci 
de ani şi a jucat ea după cum au cântat ei, dar Eu, Domnul lisus 
Hristos, M-am ridicat cu sobor de sfinţi şi de părinţi acum 


douăzeci şi doi de ani pe vatra neamului român şi Mi-am aşezat 
scaunul de judecată pe pământ ca să lucrez de pe el cu duhul 
proorociei şi să grăiesc bisericii, aşa cum în toate vremile am 
lucrat de când am zidit lumea şi n-am tăcut, dacă sunt Ziditorul. 
Am făcut cu cuvântul cerul şi pământul, căci sunt Cuvântul 
Tatălui Savaot, iar Tatăl este în Mine, din veac şi până în veac 
este în Fiul, şi aşa lucrează Dumnezeu lucrarea Sa, prin duhul 
proorociei lucrează Dumnezeu. 

Dau de veste prin glasul Meu bisericii neamului român 
că acum douăzeci şi doi de ani a făcut cerul sărbătoare de 
biruinţă pe pământ pe vatra acestui neam. Eu, Domnul lisus 
Hristos, cu mare sobor de sfinţi şi de îngeri şi de arhierei din 
cer şi de pe pământ, am aşezat cu putere de sus piatră de teme- 
lie, şi pe ea scaunul de judecată, şi pe scaun cuvântul Meu peste 
pământ, care se face carte scrisă pe dinăuntru şi pe dinafară, 
căci ea se împarte în părţi şi nu se desparte, căci Eu sunt cartea, 
cuvântul Meu este ea, şi sunt împlinitor prin cuvânt. Amin. 

Sunt cu plânsul pe obraz şi Mă fac cuvânt de aducere- 
aminte a acestei zile, când după şaptezeci de ani de furt de cele 
sfinte, Eu, Domnul, am biruit acum douăzeci şi doi de ani şi 
am aşezat pe vatra neamului român începutul reparării celor 
stricate de duhul lui satana, care s-a băgat în loc numit sfânt şi 
a dereticat el după planul lui întunecat mersul datinilor sfinte. 
Furt de cele sfinte s-a numit, şi uriciunea pustiirii s-a numit lu- 
crarea lui satana acum nouăzeci de ani peste biserica neamului 
român, lovită din plin, şi cel mai greu între biserici lovită atunci 
de duhul lui satana. A venit ceata lui satana şi s-a înţeles cu 
mai-marii bisericii acestui neam şi s-au strămutat atunci de la 
locul lor datinile sfinte şi au plâns înţelepţii şi creştinii neamu- 
lui român şi s-au îndurerat adânc de rătăcirea mai-marilor bi- 
sericii de atunci, care au încălcat poruncile sfinţilor, aşa cum 
şi azi le încalcă, şi rătăcirea este mare, cu fiecare zi mai mare 
şi mai mare, căci este scris să se umple cupa fărădelegii până 
se va vărsa ea peste cei ce o tot umplu pe ea. 

O, nu scapă nici viii, nici morţii de acest cuvânt, de cu- 
vântul Meu, care este proorocit să vină şi să glăsuiască peste 
pământ cu însăşi gura Mea la sfârşit de timp şi să-l audă pe el 
morţii din morminte şi să se scoale ei la cuvântul Meu, dacă 
cei vii nu se scoală spre Mine, ci umblă după duhul lumii cu 
umbletul lor. O, oricât de greu şi de mult îmi osândeşte lumea 
cea rea venirea Mea cuvânt peste pământ şi pe cei ce Mi-o 
poartă, nu scapă nimeni de adevărul acestui cuvânt. Se scoală 
cei care au fost pe pământ, drepţi şi sfinţi, şi vor moşteni 
pământul şi-şi vor răscumpăra trupul şi viaţa între pământ şi 
cer şi va fi plin pământul de cei înviaţi, de cei veşnici, care 
şi-au plătit veşnicia cu viaţa lor cea după trup plăcută celor din 
cer, şi va fi cât stelele cerului numărul lor, precum este scris. 

Să nu mai vorbească prostii cei care zic că nu vor mai fi 
oameni pe pământ peste un timp, decât puţini de tot. O, vor fi 
mulţi, mulţi, şi vor locui pământul ca şi în cer, că mulţi s-au 
născut de la început şi până la sfârşit şi şi-au regăsit mulţi viaţa 
în Mine apoi, şi se vor scula prin taina învierii morţilor, şi-şi 
vor vedea atunci prostiile vorbite cei ce vorbesc prostii acum 
ca să prostească de la margini la margini oamenii toţi şi să-i 
facă să uite de Dumnezeu şi de înviere, dar iată, toţi cei care 
au fost şi sunt vor da toţi socoteală înaintea scaunului de jude- 
cată al Domnului, şi iată unde îmi am Eu domnia şi scaunul 
ei, şi iată cum domnesc Eu peste cei ce s-au ales cu Mine ca să 
le fiu lor Dumnezeu şi să umblu cu ei şi să am casă cu ei pe 
pământ şi să vin la ei cu cei din cer cu masă de cuvânt, aşa cum 
fac acum! 

însemnez această zi şi spun: Acum douăzeci şi doi de 


900 


Cuvântul lui Dumnezeu 


ani, în ziua a douăzeci şi doua a lunii a şaptea din an am aşezat 
la locul ei, pe piatra ei cea dintâi biserica Mea şi i-am bucurat 
pe strămoşii cei sfinţi ai neamului român, căci biserica neamu- 
lui român a greşit cel mai mult între fiii ortodoxiei de pe pă- 
mânt acum nouăzeci de ani şi a mers ea spre mare rătăcire, dar 
acum Eu, Domnul, am luat lăstar din mijlocul ei şi am aşezat 
rodul la rodit şi am biserică sfântă în mijlocul neamului român 
şi Mi-o îngrijesc ca pe via Mea dragă şi fac din ea vin bun ca 
să aibă ea pe masă şi să nu-i lipsească ei Domnul. 

Am luat acum douăzeci şi doi de ani un slujitor credin- 
cios cuvântului Meu în trupul bisericii neamului român (Irineu 
- n.ed.) şi i-am aşezat pe frunte cununa arhieriei şi l-am adus 
de Mi-a binecuvântat grădiniţa cuvântului Meu, cea din vecii 
hărăzită a Mea, şi am binecuvântat piatra de temelie aşezată în 
ea, şi ridicarea chivotului-simbol al bisericii de Nou Ierusalim 
pe pământ şi şcoala învăţăturii cereşti peste fiii bisericii, cea 
mai înaltă şcoală între pământ şi cer, din care să-Mi ridic 
ucenici, şi ucenici din ucenici, căci Eu nu le spun profesori, ci 
ucenici le spun celor ce-Mi învaţă turma şi merg cu ea pe calea 
Mea, şi le mai spun şi profesori de religie ca să vorbesc pe 
limba lumii, dar pe limba Mea îi numesc ucenici cu învăţător 
peste ei, nu de capul lor cum sunt profesorii de religie pe pă- 
mântul lumii, de n-au parte ei de duh de prooroc şi de povă- 
ţuitor ceresc, care să le dea lor să împartă turmei. 

Iată, sunt cu plânsul pe obraz şi cobor din cer cu plânsul 
Meu şi cu glasul Meu, care se scrie pe pământ, că mai e puţin 
timp şi se va rupe în două, în trei, în zece se va rupe biserica 
neamului român, căci ea are numai numele de ortodoxă, dar 
ea este de capul ei, că este căzută sub afurisania sfinţilor, căci 
a călcat datinile sfinte şi s-a unit cu vrăjmaşii Mei şi se tot 
uneşte cu ei, iar acum vine alegerea prin ruptură, şi se vor uni 
cu Mine şi cu duhul proorociei, cu glasul gurii Mele se vor uni 
mulţi dintre ei şi se vor umili pentru Mine, pentru ca să Mă 
aleagă pe Mine, şi la aceştia Eu le spun aşa: 

Veniţi, porniţi tainic, şi apoi cu pasul spre izvorul Meu 
de cuvânt şi spălaţi-vă în el hăinuţa vieţii, că vine o vreme de 
durere ca acum nouăzeci de ani, ba şi mai mascată, şi vă va 
durea viaţa şi răspunsul pe care-1 veţi da Mie dacă nu vă veţi 
pomi spre unirea cu duhul vieţii, cu duhul proorociei, cu glasul 
cuvântului Meu, care suflă din cer peste pământ în mijlocul 
neamului român. 

Iar bisericii acestui neam, care nu dă să iasă de sub 
anatemă, Eu, Domnul, îi grăiesc aşa: O, am voit prin duhul 
proorociei, prin graiul gurii Mele să te călăuzesc pe cale cu 
Mine, dar tu te-ai desfrânat cu toţi trecătorii şi ai stat cu ei la 
masă pe munte înalt şi le-ai dat bineţe. O, ce răspuns vei da 
sfinţilor şi părinţilor, prin care ţi-am lăsat scris ce să faci şi ce 
să nu calci în picioare? O, am voit prin acest cuvânt trimis spre 
tine de atâta vreme, am voit să te trezesc şi să stau la veghe 
pentru tine, şi să stai şi tu cu Mine la veghe, o, biserică a nea- 
mului român! O, cât bine am dat să-ţi aduc, dar am rămas cu 
el la uşă, căci îngâmfarea ta nu te-a lăsat să-Mi deschizi şi să 
Mă primeşti să intru pe uşa din faţă, nu pe cea din spate la tine 
ca să-ţi dau cuvântul Meu cel pentru veghea Mea peste tine şi 
să vadă satana că Eu sunt Păstorul tău şi să se depărteze el de 
turma cea cu Păstor peste ea, dar nepăsarea ta de viaţa ta cea 
veşnică este mare, şi de aceea poate asupra ta satana sub haina 
lui de miel. Eu însă mereu, mereu trimit la tine cuvântul Meu 
când el coboară să se aşeze în cartea sa ca să-Mi călăuzesc şi 
să-Mi cresc cu el un popor deosebit de duhul lumii, popor de 
ucenici, de învăţători din partea Mea peste oameni, că nu mai 
au învăţători de la Mine oamenii, căci cei care sunt învaţă în 


şcolile lumii şi sunt acestea şcoli potrivnice lui Dumnezeu. 

O, biserică a neamului român, n-ai voit să-Mi fii Mie 
cale spre oameni. N-ai voit să Mă dai pe Mine învăţător peste 
cei fără de creştere din cer peste ei. O, câtă slavă ai fi avut, o, 
câtă! Nimeni n-ar fi fost să-ţi treacă pe dinainte dacă duhul tău 
era una cu Duhul Meu, cu duhul acestui cuvânt de înviere şi 
de viaţă veşnică în el, şi am fi înviat din păcat omul, Eu şi cu 
tine, dar ţi-a fost ruşine să faci aceasta, şi nu ţi-a fost ruşine să 
deschizi străinilor de Dumnezeu şi de tine, care vin şi tot vin, 
dar nu vin să se unească cu tine, ci să te uneşti tu cu ei şi să-ţi 
pătezi rochiţa şi să-ţi rupi bucăţi crişma, faşa de botez, pe care 
nu ştii să ţi-o mai porţi peste cămăşuţa de la botez ca să rămâi 
pruncă pentru împărăţia Mea şi să nu creşti fără povaţă şi să 
nu te dai spre desfrânare ca să te laşi peţită de dumnezei străini 
de viaţă din cer. O, ai ieşit din faşă şi ai crescut şi n-ai mai as- 
cultat de sfinţi şi de părinţi, care ţi-au lăsat predanii ca să nu le 
calci, şi nu mai ştii să-ţi păstrezi cămăşuţa de botez şi faşa de 
peste ea, crişma care te ţine strâns de Mine ca să creşti drept, 
ca să fii biserică dreaptă, nu să-ţi schimbi calea şi mersul tău, 
aşa cum tu ai făcut şi faci. 

O, iată ce-ţi mai spun: Am luat din mijlocul tău lăstar 
bun la credinţă şi l-am altoit cu darul Duhului Sfânt prin cuvânt 
şi prin ungere cerească şi l-am făcut mare cu duhul şi cu taina 
Mea de peste creştetul lui şi am rostit prin el binecuvântarea 
începutului nou, dar tu l-ai oropsit pe el şi l-ai smuls de unde 
Eu l-am răsădit pentru ca să-Mi cresc în el duhul mărturisirii, 
lucrător pentru vreme rea când nu va mai fi lumină pe pământ. 
O, nu l-am voit peste voi mare, ci pentru voi l-am voit pe el, o, 
slujitori ai bisericii neamului român! îl pregătisem pentru voi, 
de la naşterea lui îl pregătisem, şi M-am purtat lângă el în taină 
ca să-i dau Duh Sfânt şi să aveţi voi când va fi vremea grea şi 
prea grea pentru voi. O, şi veţi vedea mulţi din voi câtă bucurie 
veţi prinde când el vă va arăta iubirea şi credincioşia, aşa cum 
vi le-a arătat pe acestea vouă când Mi-a întors Mie spatele la 
cererea voastră de despărţire a lui de Mine şi de poporul Meu 
şi v-a ales pe voi, şi s-a făcut despărţirea, după ce ani la rând a 
stat el în taină aproape cu duhul şi cu iubirea lui pentru cuvân- 
tul Meu, cu care l-am călăuzit pas cu pas, şi cu care, iată, şi pe 
voi vă hrănesc şi vă adăpostesc încă sub el ca să vadă satana 
că voi aveţi Păstor din cer peste voi şi ca să nu pieriţi doborâţi 
de hoţii de suflete, care dau să dărâme de tot credinţa ortodoxă 
şi să-i facă pe cât mai mulţi să-şi lepede cămăşuţa de botez şi 
credincioşia faţă de legământul sfinţilor, lăsat peste biserică, 
dar Eu vă spun că mulţi s-au lepădat şi au rămas înveliţi pe 
deasupra cu haina ortodoxiei, haina mântuirii prin Hristos. O, 
ce zic sfinţii şi părinţii, ce zic strămoşii când văd ei din cer ce 
face biserica în ţara ortodoxă română? O, ce faceţi? Iată, faceţi 
amestecătură, şi nu vă face vouă bine aceasta, iar Mie îmi face 
lacrimi pe obraz. O, nu mai ştie nimeni ce sunteţi voi, căci scris 
este: «Spune-mi cu cine te uneşti ca să-ţi spun cine eşti», căci 
una vă numiţi, şi alta faceţi voi. Când poporul Israel s-a unit 
pe cale cu cei străini de Mine şi de el, a pierit pe capete poporul 
Meu atunci şi n-a mai intrat el în împărăţia gătită lui de Mine, 
în Canaan n-a mai intrat. Când tu te uneşti acum cu cei care 
nu Mă au pe Mine de Dumnezeu, ci pe satana îl au, mai rămâi, 
mai eşti tu altceva decât sunt ei, decât cei cu care te aduni ca 
să faci paradă de amestecare faţă în faţă cu sfinţii care ţi-au 
lăsat predanie scrisă să nu faci aşa? O, nu trebuia să faci tu 
spectacol cu lumea laolaltă şi cu capii ei, biserică a neamului 
român ortodox! O, e urât de tot aceasta ce faci! Iată ce faci cu 
libertatea ta faţă de Mine şi de sfinţi! Faci de capul tău. N-ai 
voit să iei peste tine duhul proorociei ca să ai povăţuitor la 

orice pas şi ca să nu greşeşti tu pe cale. Cele afierosite lui Dum- 
nezeu plâng ca şi Mine din pricina ta când calci tu în ele cu cei 
de neam străin de credinţa ta cea din strămoşi, cea din sfinţi. 
O, nu lua cele afierosite lui Dumnezeu din strămoşi, nu le 
vinde tu călcărilor de porunci, că e păcat să faci aceasta, o, 
biserică a neamului român. Tu faci aceasta prin mai-marii de 
peste tine, şi toată biserica are vină dacă greşesc asupra ei cei 
mari de peste ea. Chiar dacă voi, cei ce staţi mari peste biserică, 
chiar dacă ziceţi că nu e Dumnezeu-Cuvântul acest cuvânt, dar 
sunt ale Domnului cele afierosite Lui din strămoşi, şi nu sunt 
ale voastre ca să le stăpâniţi voi pentru vrăjmaşi şi pentru 
mesele voastre cu ei laolaltă! O, cât de greu veţi răspunde voi 
dacă nu vă veţi opri de la fărădelegea aceasta în loc afierosit 
lui Dumnezeu, în locul cel sfânt Domnului! 

Iar ţie, arhiereule credincios, care M-ai însoţit aici acum 
douăzeci şi doi de ani de am aşezat piatra cea nouă pentru în- 
noirea a toate, şi pe care temelie îmi zidesc lucrarea Tatălui 
Meu pentru naşterea din nou a lumii şi pentru aşezarea Ierusa- 
limului nou pe pământ, precum este scris să vină el şi să fie cu 
oamenii, ţie îţi zic: Strigă- Mă cu lacrimi pe obraz, strigă-Mă 
în ajutor ca să-i trezesc pe mulţi mai înainte de lăsarea la 
vedere a întunericului. Eu ştiu că eşti în lanţuri pus faţă de locul 
cuvântului Meu şi al poporului cuvântului Meu, dar vin spre 
tine cu cuvântul şi-ţi fac rugăminte cu plânsul pe obraz: Stri- 
gă-Mă cu lacrimi să-i trezesc pe mulţi, că ai ales să rămâi între 
ei şi să-ţi arăţi ortodoxia ta cea sfântă şi să rabzi nădăjduind în 
venirea Mea cu descoperirea adevărului cuvântului Meu peste 
cei ce nu cred că Eu sunt acest cuvânt. Tu nu mai ai acum pu- 
tere pentru Mine şi pentru mărturisirea Mea cea nouă şi sfântă 
pentru viaţă sfântă, dar poţi să plângi, şi-ţi dau putere să plângi 
şi să Mă strigi să-i vin bisericii neamului român în ajutor, căci 
ea doarme, doarme şi nu veghează pentru venirea Mea. Te aduc 
aici acum, lângă izvor, tainic te aduc aici în ziua aceasta de 
amintire, şi, iată, pun sfinţii şi părinţii mână de binecuvântare 
pe creştetul tău, ca să ai puterea lor când toţi vor avea nevoie 
de ea în vreme de cumpănă peste biserica neamului român, 
care nu-şi mai înţelege culoarea şi duhul şi legea ei cea din 
strămoşi. O, e departe, departe de Mine cârma de peste biserica 
neamului român. Toţi slujitorii din vârf vor fi dispreţuiţi mult 
curând, curând, după ce-şi vor vedea dezamăgirea cea de la 
amestecare cu păgânii lui satana, şi vor avea nevoie de sprijin 
sfânt, căci toţi au strivit de peste ei legea cea sfântă, care îi 
ocrotea pe ei de sus, din părinţi. 

Las peste creştetul tău binecuvântarea cea multă a părin- 
ţilor din cer, din lumea cea veşnică a celor ce au iubit cerul pe 
pământ, şi rostesc peste inimioara ta şi peste mintea ta pace de 
sus, căci jos nu mai este pace decât în cuvântul Meu, cu care 
glăsuiesc peste pământ şi tainic cârmuiesc cu el lumea. O, pace 
ţie! Din mijlocul poporului cuvântului Meu, de lângă izvor îţi 
spun: pace ţie! Iar tu să spui tainic şi să mărturiseşti înaintea 
sfinţilor toţi şi să spui: «Binecuvântat este Domnul, Cel ce locu- 
ieşte în Ierusalim!», în mijlocul neamului român, precum este 
scris în Scripturi despre locul locuinţei Mele. Amin. 

O, pace ţie, popor al cuvântului Meu! Din mijlocul tău 
am binecuvântat cuvântul sărbătorii de azi, aducerea- aminte a 
zilei punerii pietrei de temelie a noii Mele zidiri, a bisericii în- 
noite, căci Eu îmi zidesc un popor şi Mi-1 călăuzesc spre 
biruinţa Mea cu el peste toată necredinţa de pe pământ, şi stau 
în cortul Meu cel sfânt în mijlocul lui, precum este scris. Amin, 
amin, amin. 

Sărbătoarea sfântului prooroc Ilie 

Prin smerenie omul se poate vindeca de toate relele lui satana. Sme- 
renia înaintea Domnului este smereneia înaintea fratelui tău. îndemn 
pentru vindecarea de ascunderi. îndemn pentru primirea mustrării. 
Păcatul vorbirii în doi rămâne scris la diavol. Omul care are milă 
de el însuşi nu are rod. Bârfa este hrana morţii. Pilda soarelui: 
lucrarea dăruirii de obşte. 

M ă aşez cu slavă de cuvânt şi cu învăţătură înain- 
tea ta, popor al venirii Mele celei de acum, şi 
Mă dau prin lucrarea Mea cu tine la cei ce M-au aflat la tine şi 
Mă caută pe calea aceasta şi-Mi ţin calea când cobor cuvânt la 
tine, ca să-l ia şi ei şi ca să se hrănească din cer. 

E sărbătoare pentru ceata proorocilor, şi toţi sfinţii săr- 
bătoresc în ziua aceasta pe prooroci, căci scrie în datina sfin- 
ţilor ziua cea pentru sfântul Ilie proorocul, şi mult aşteaptă 
sfinţii zile de sobor pentru ei şi e mare aşteptarea lor, că au 
prilejul să coboare cu Mine în carte şi să Mă mărturisească din 
cer prin cuvânt, aşa cum şi pe pământ au avut ei lucrarea măr- 
turisirii pentru Dumnezeu, şi sunt acum din cer mărturisitori, 
căci Eu vin cu ei pe calea venirii Mele de acum şi împlinesc 
Scriptura care spune că: «Vine Domnul cu sfinţii Săi!». Amin. 

O, pregăteşte-ţi inima şi mintea, măi poporul Meu, căci 
stă cerul la masă de cuvânt cu tine. Despre credinţă este de 
grăit în ziua aceasta sfântă, căci trebuie să-i ruşinăm pe toţi cei 
cărora Eu nu le deschid cerul ca să vadă ei puterea credinţei. 
O, de câte ori am deschis Eu cerul pentru cei credincioşi şi 
le-am arătat lor prin vederea cea cu ochii sufletului, prin răpire, 
prin Duhul le-am arătat lor pe cele cereşti, pentru credinţă 
le-am arătat, şi aceasta înseamnă credinţă, nu ceea ce se vede 
cu ochii trupului. 

O, fiilor, cuvântul care se vesteşte şi se împlineşte peste 
voi, prin credinţa voastră se împlineşte, şi vine între voi ară- 
tarea lui împlinită. O, de câte ori, de câte ori aţi văzut voi 
aceasta şi v-aţi întărit în credinţă, dar s-a întărit credinţa în voi, 
şi e mai mult aceasta. O, trebuie smerenie mare. Cu ea vine lu- 
crarea credinţei. Ilie proorocul nu M-a văzut cu ochii trupului, 
şi M-a rugat să Mă vadă, iar Eu ce i-am arătat? Eu am grăit cu 
el aşa cum grăiesc azi, şi tot din vânt i-am grăit şi lui, şi credea 
Ilie în Mine fără să Mă vadă, dar Mă vedea mereu şi mult cu 
ochii sufletului, cu ochii credinţei, şi tot aşa Mă vedeau şi 
ucenicii lui, căci Eu le grăiam proorocilor, iar ei ştiau dacă le 
grăiam, şi aveau ei pe Duhul grăitor peste ei şi vedeau ei apoi 
împlinirile cele vestite lor, aşa cum au văzut pe Ilie, pe învăţă- 
torul lor ridicându-se spre cer, ca să fie el luminător din cer 
peste pământ. 

O, multe împliniri sunt tainice, sunt ale tainei credinţei 
care lucrează cerul cel nou şi pământul cel nou, dar multe cu- 
vinte sunt rostite cu puţin înainte de vederea împlinirii lor, căci 
Eu stau de veghe mult şi văd înainte şi dau de veste sau învăţ 
mai dinainte împotriva păcatului sau a satanei, care lucrează 
pe furiş şi-Mi umblă la lucrarea Mea, din pricina ascunderilor 
părute neînsemnate, dar prin care el pedepseşte apoi pe cel ce 
se ascunde, neştiind cel ascuns să creadă ce este întunericul. 

Poate scăpa oricine de toate relele lui satana, prin smere- 
nie poate, fiilor. Nimeni nu se poate numi că se poate smeri 
înaintea Domnului dacă nu se smereşte tot aşa înaintea fratelui 
său, căci proba dintre om şi Dumnezeu se dă aproape, se dă 
aici. O, nu vă ascultaţi trupul şi mintea, fiilor! Ascultaţi-L pe 
Domnul, căci vai de cel ce nu ascultă de Dumnezeu, şi voi 
vedeţi aceasta şi credeţi apoi ceea ce vă spun, căci neascultarea 
se vede, căci se face nărav rău în om şi se face dor de viaţă 

liberă de Dumnezeu şi-l omoară pe creştin aceasta şi-l trage 
rob lui satana, şi nu mai rămân Eu cu el prin ascultarea lui, ci 
satana rămâne cu el, şi iată, robia voii libere nu se suie la min- 
tea omului ca să înţeleagă el că nu este liber, şi răul îl ia rob, 
liber pentru rău. 

Fiilor, fiilor, grăiesc aici, lângă izvorul Meu de cuvânt, 
şi vă învăţ pe voi pe toţi pe unde locuiţi şi tânjiţi să fiţi ai Mei, 
de la un capăt la altul în cetăţile prin care locuiţi, ai Mei 
făcându-vă voi prin credinţă şi prin stăruinţă cu Mine. Vă rog 
pe toţi, cu dor vă rog şi cu mare aplecare de rugă spre voi, 
vindecaţi-vă cu totul, cu totul de ascunderi unii de alţii şi de 
cei ce vor fi întrebaţi de voi, că mulţi din voi aveţi scrise la 
Mine de către satana aceste păcate. O, nu vă îndemnaţi la as- 
cunderi unii pe alţii. Nu mai folosiţi nici cât vârful de ac în- 
tunericul acesta. Faceţi şi grăiţi numai ceea ce nu trebuie să 
ascundeţi şi staţi în lumină unii înaintea celorlalţi. Mărturisi- 
ţi-vă tot ce aţi folosit ascuns şi urât şi nefrăţesc, că vă are scrişi 
satana, fiilor, şi vă tot împinge să lucraţi şi să lăsaţi aşa, şi vin 
dureri peste Mine şi peste voi apoi. Ascunderea, acest păcat e 
ca banul, care prinde omul sub înfăţişarea lui când trece el pe 
sub privirea omului, şi iată, s-au despărţit de Mine creştini şi 
s-au dus să aibă bani, că nu poate omul birui acest păcat când 
este prins sub el, iar Eu v-am învăţat pe voi să nu puneţi mâna 
pe bani, şi mare ascultare să se facă pentru aceasta. îl părăseşte 
pe om frica după ce părăseşte el ascultarea şi-şi face în el lărgi- 
me pentru păcatul neascultării de Dumnezeu şi de fraţi, şi vine 
pe neştire acest păcat peste cei pe care nu-i mai pot ajuta după 
ce ei se smulg de lângă Mine ca să nu-i mai pot Eu ajuta. 

O, fiule povăţuit de Dumnezeu prin cuvânt de sus, e mai 
bine să primeşti mustrarea decât să te fereşti de ea. Când mus- 
trarea se atinge de tine cu cuvântul veghii pentru azi şi pentru 
mâine tu te poţi împotrivi tot cu cuvântul dacă eşti trufaş, dacă 
ţi-e ruşine să te smereşti şi să-ţi însuşeşti vina pe care o ai sau 
nu, dar când se atinge mustrarea cu mâna ei de tine nu te mai 
poţi împotrivi, nu te mai poţi piti în tine sau în alţii, nu mai 
poţi atunci decât să porţi, şi tot eşti ruşinat, oricât ai da tu să 
nu-ţi asumi ruşinea, care-ţi atrage mustrarea. 

Eu, Domnul, v-am arătat mereu cuvântul mustrării iu- 
bitoare, dar cine nu stă cuminte, ascultând şi primind şi crezând 
în veghea Mea peste el, acela îşi face rost de suferinţă, Mi-o 
pune înainte gata lucrată ca să se întoarcă înapoi la el ca bici, 
iar biciul nu-1 puteţi voi birui aşa cum faceţi cu cuvântul Meu 
de mustrare, care dă să nu vă lase să muriţi azi sau mâine şi nu 
vă lasă să adormiţi pentru veghe. 

O, numai sub bici îşi înţelege omul neascultarea faţă de 
cuvântul cel mustrător şi salvator pentru om, dacă deschide el 
înţelepciunii cea venită cu mustrarea. Eu numai cu cuvântul 
mai pot să Mă apropii de creştin, iar altfel el umblă ca el, şi dă 
să se despartă de paza Mea, de voia Mea pentru voia sa, după 
ce gustă el voia sa şi-şi face rost de bici pentru el, pentru voia 
sa, care-1 pedepseşte apoi şi care poate să-l facă pe el potrivnic 
lui Dumnezeu prin el însuşi şi prin cei care au fost ai Mei şi au 
fugit şi s-au făcut potrivnici, după ce au aruncat de peste ei pe 
Domnul şi şi-au ales să-şi facă voia. 

O, fiilor, nu vă vindeţi sufletul şi mintea şi inima şi 
credinţa la cei ce nu iubesc, nu mai iubesc coborârea Mea şi o 
bat cu pietre fel de fel. Nu faceţi împreună-grăire cu cei ce au 
plecat şi Mi-au defăimat apoi crucea venirii Mele şi purtatul 
ei pentru ca să vin cuvânt pe pământ. O, aveţi grijă cu cine 
grăiţi şi ce grăiţi, ca nu cumva să vă faceţi vinovaţi faţă de le- 
gătura Mea cu voi şi a curăţiei inimii voastre pentru Mine, fii- 
lor. O, depărtaţi-vă de cei ce au luat cu gura venin ucigător ca 


să vă murdărească cu el şi să vă ucidă apoi şi să râdă apoi cu 
râs diavolesc de isprava lor. Iată, au plecat şi s-au dezbrăcat de 
ruşine şi s-au umplut de venin şi încearcă să-şi lase veninul şi 
să ucidă cu el. O, dacă voiţi, fiţi atenţi, nu ieşiţi de sub bine- 
cuvântarea care vă veghează, nu vă arătaţi în calea lor, că Eu 
v-am învăţat pe voi să vă feriţi de păcatul vorbirii în doi, că 
rămâne la diavolul acest păcat scris şi vă are el la mână cu as- 
cunderi şi vă pică din Dumnezeu aşa acum l-a picat pe Adam 
din rai, iar voi trebuie să alegeţi viaţa sau moartea, cu Mine 
sau cu cei ce vă pot ucide credinţa ca să nu mai găsesc Eu 
credinţă în voi. 

O, fiilor, este scris negru pe alb: «Nu râvniţi la cei ce vi- 
clenesc, căci cei ce viclenesc, de tot vor pieri, dar cei ce 
aşteaptă pe Domnul vor moşteni pământul», aşa este scris. 
Cântaţi cu toată inima cu David şi spuneţi pentru voi: «O, cât 
de iubite sunt locaşurile Tale, Doamne al puterilor! Ajută-ne 
sufletul şi inima şi trupul să dorească şi să iubească cu putere 
curţile Tale şi să se bucure de Tine, Cel viu, şi de altarele Tale, 
Doamne, căci fericiţi sunt şi vor fi cei ce locuiesc în casa Ta, 
şi ei în veci Te vor lăuda». 

Daţi bătălia cu satana şi cu potrivnicii toţi şi fiţi biruitori, 
învăţaţi cântarea credinţei, voi, cei ce daţi să vă clătinaţi, căci 
Eu, Domnul, vă îndemn aceasta, iar cei ce biruiesc, să cânte 
apoi Domnului şi să-şi spună: «Intoarce-te, suflete al meu, la 
odihna ta, că Domnul ţi-a făcut ţie bine, că a scos sufletul meu 
din moarte, şi picioarele mele de la cădere, şi bine voi plăcea 
Domnului în pământul celor vii». 

Vine lângă cuvântul Meu, vine în carte cuvântul lui Ilie 
proorocul ca să-l slăvească el pe Domnul prin mărturisirea lui 
cea din cer, iar Eu rostesc pentru cuvântul lui binecuvântare 
de intrare şi bucurie peste ceata de prooroci, care stă la masa 
Mea de cuvânt aici, în această zi de praznic sfânt pentru cel 
sărbătorit între sfinţi. Amin. 

O Doamne, o, Dumnezeule nevăzut, de ce 
^ trebuie să creadă omul în Dumnezeu, în 
Cel nevăzut şi în cele nevăzute ale facerii Lui? Pentru că omul 
are nevoie de nădejde şi de salvare mereu, şi fără acestea su- 
fletul nu i-ar putea trăi în el. Cu mare durere privim cum în- 
doiala mănâncă de tot apoi credinţa din cel ce crede. Nu are 
omul credincioşie, Doamne. Eu am plâns cu zbucium mereu 
înaintea Ta pentru necredincioşia omului, pentru nerecunoş- 
tinţa lui faţă de viaţa lui cea din Dumnezeu în el. Se trag oa- 
menii din credinţă, în loc să se înrădăcineze mai mult în taina 
ei. Mai credincios este copacul, Doamne. El se hrăneşte ca şi 
omul, şi din cer, şi de pe pământ îşi are el hrana, ca şi omul, 
Doamne, dar copacul este cuminte şi-I spune Domnului său 
durerile lui de la tot ce vede el pe pământ, spre întristarea lui 
şi a Ta. Omul însă are grai mai mult decât pomul şi-şi spune 
unul altuia omul nemulţumirea şi se clatină om pe om unul 
spre altul şi nu stă omul în picioare ca pomul şi se clatină, căci 
umblă, şi greşeşte mult prin umbletul lui de colo-colo şi nu-I 
rămâne Domnului credincios şi nici măcar luişi, Doamne. O, 
iată ce este şi cât este omul, cel care grăieşte şi merge de colo- 
colo, nefiind înrădăcinat ca pomul ca să dea şi el roadă şi 
umbră şi răcoare şi cântec sfânt când îşi jertfeşte lucrarea sa 
celor ce trec pe lângă el. 

N-are roade omul, Doamne. Ehnblă de colo-colo omul 
şi nu are statornicie în credinţă, până la sfârşit credinţă. Um- 
blam şi eu prin munţi plin de jale după Tine, umblam, dar eram 
înrădăcinat în Tine, Doamne, şi rodeam ca pomul roade dărui- 
toare şi aduceam pui roditori de har, precum şi eu eram, căci 
îţi ridicam Ţie prooroci şi rodeam umblând cu Tine pe pământ 

din loc în loc, ca să-Ţi aduc rod de credinţă şi de credincioşie 
de la om, Doamne. O, ce să facem cu creştinul care umblă de 
colo-colo fără nici un fel de rădăcină în Tine? Ce să facem cu 
cel ce nu rodeşte nerămânând în Tine, Doamne? Vai de mlădiţa 
care nu rămâne în viţă, care se smulge şi merge singură în foc, 
uscându-se pentru foc! 

Plângeam pe pământ cu râvna în mine. Aşa plâng şi azi, 
că mare îmi este mila de Tine, Doamne! Vai omului care are 
milă de el însuşi, care se gândeşte la el însuşi, vai lui, săracul! 
Acela nu este bun de nimic, de nimic, că n-are rod. Nu mai 
puteam de mila Ta pe pământ atunci. Mă purtam după Tine şi 
pentru Tine şi voiam numai cu Tine, că nu mai vedeam pe ni- 
meni să stea înaintea Ta cu iubire pentru Tine, căci Tu ai făcut 
cerul şi pământul şi omul, Doamne. O, are omul de hrană a 
minţii bârfa, iar bârfa este hrana morţii, şi cade omul şi tot 
cade în rătăcirea minţii lui, iar noi avem lucrare de învăţătură 
pentru cei credincioşi, Doamne. Să-i învăţăm pe cei ce s-au 
adus Ţie pentru credinţă în Tine şi în cele nevăzute ale Tale şi 
pregătite pentru cei ce Te iubesc şi Te cred. Să le spunem lor 
să fie fiecare ca soarele, căci soarele are lucrare de obşte toată 
ziua şi se dă tuturor cu toată lucrarea lui. Aşa să fie fiecare fiu 
al poporului cuvântului Tău toată ziua, şi dăruire de obşte să 
aibă el zi şi noapte, ca să fie soare mereu în biserica Ta, în 
turma Ta, Doamne. Ucenicii mei prooroci aveau toţi duhul 
proorociei şi ştiau ca şi mine, căci eu mă împărţeam lor şi 
aveam lucrare de obşte, şi m-am urcat apoi sus în cer ca să 
împart de sus, ca şi soarele să împart lucrarea mea cea de 
obşte, fie cu foc, fie cu mângâiere şi cu căldură dulce, după 
cum fiecare om îşi atrage prin lucrările sale. Le dau fiilor 
poporului Tău cuvântul meu acum. 

O, fiilor, luaţi pilda pomului şi rămâneţi înrădăcinaţi în 
locaşurile Domnului, căci stâlpii aşa îşi au lucrarea, precum 
este scris. Luaţi pilda soarelui, care lucrează cu lucrare de obşte 
şi nu-şi caută ale sale niciodată, ci numai lucrarea dăruirii de 
obşte o aduce el fără deosebire peste cei de pe pământ. Aşa să 
iubiţi şi voi, şi să străluciţi ca soarele, care aduce creştere peste 
cei ce stau sub binecuvântările lui, căci eu ardeam de râvnă 
pentru Domnul şi eram ca flacăra cea mai tare pentru mulţi. 
Aşa să fiţi şi voi, nu uitaţi! Şi dacă vreţi să ascultaţi, tăiaţi şi 
voi, tăiaţi aşa cum am tăiat eu, tăiaţi din calea voastră pe toţi 
proorocii mincinoşi, pe toate iscoadele, pe toţi necredincioşii, 
şi puneţi-i pe ei în arşiţa rugăciunilor voastre spre Domnul, ori 
spre pocăinţa, ori spre liniştirea lor, ca să nu mai bată spre voi 
şi spre mersul Domnului, că soare strălucitor este Domnul în 
acest cuvânt, şi de şapte ori străluceşte El mai mult ca soarele, 
care îi este Lui slujbaş şi locaş. O, tăiaţi din calea voastră glasul 
împotrivitorilor Domnului şi ai voştri, că voi aveţi multe pilde, 
aveţi pe cei ce au pierit ruşinos în lupta lor cu Domnul şi cu 
voi de-a lungul timpului Domnului cu voi. 

Iată, plâng, şi plânge Domnul cu mine şi îl văd cum 
spune cu durere ca şi atunci în David: «Omul cu care eram în 
pace, în care am nădăjduit, care a mâncat pâinea mea, a ridi- 
cat împotriva mea călcâiul». în ziua aceasta plâng cu Domnul, 
căci păcatul nemulţumirii celui îndoielnic în credinţă a adus 
pe Domnul spre batjocură acum. îl rog pe el în ziua mea de 
serbare şi în ziua lui, îl rog în numele Domnului şi îi spun: 

Te rog, dacă poţi, dacă mai poţi, scoală-te şi opreşte 
batjocura de peste Domnul, căci trebuie să ţi se ierte păcatele, 
măi fiule îndoielnic, şi nu te-a defăimat Domnul pentru ele, ci 
te-a ocrotit multă vreme şi te-a rugat să ocroteşti tu mersul 
lucrării Lui, dar faţa Lui este plină de batjocură acum. O, a 
răbdat Domnul frângerea poporului şi a plâns răbdând. O, mai 


scump este Domnul ca omul, mai mare, dar omul se alege pe 
sine şi se încarcă cu pretenţii şi îi face Domnului nedreptate. 
O, nu s-au mai curăţit păcatele celor ce nu s-au pocăit după ce 
au dat mersul Domnului spre batjocură. O, fiule, n-ai să găseşti 
pe nicăieri pentru tine prieteni aşa cum au fost cei batjocoriţi 
acum atât de greu. O, multe sunt scrise în cartea acestui cuvânt 
al Domnului, dar în ea este scris şi ocrotirea pentru lucrarea 
venirii Domnului cuvânt peste pământ, numai că s-a dat cre- 
dinţa pentru necredinţă şi pentru îndoială, şi toţi cei care au 
îmbrâncit pe Domnul acum au uitat de toate păcatele lor, de 
vreme ce atât de mari judecători s-au ridicat ei peste cele ale 
Domnului în zilele acestea. 

O, popor al Domnului, să dai de la tine tot ceea ce te 
duce la clătinare de lângă Domnul. Stai înrădăcinat în Domnul, 
în Făcătorul cerului şi al pământului şi al celor nevăzute ale 
Lui şi pregătite pentru cei ce cred în El cu iubire şi cu supunere 
şi cu multă umilinţă, căci umilinţa îl ţine pe om ca să nu cadă, 
şi aceasta este taina şi lucrarea ei. Amin. 

Şi acum, Doamne, amin să fie cuvântul cel din cer, care 
însoţeşte pasul şi iubirea şi credinţa fiilor poporului Tău. O, 
ajută-i pe ei să înţeleagă mult îndatoririle lor înaintea Ta, şi 
unii înaintea altora apoi, o, Doamne al meu şi al lor. Amin. 

E u, Domnul, mereu cuvintez şi mereu 
aduc îndemn şi povaţă şi mereu vin cu 
sfinţii, vin cu voi la masa poporului Meu şi punem pe masă 
hrană de sus, hrană cerească pentru viaţa Ierusalimului ca să-l 
am pe el popor al Meu şi să- Mi găzduiască el venirea. 

O, poporul Meu, deschide mult inima ta, că Eu deschid 
larg cerurile şi îţi aduc pe masă ca să ai tu din cer hrană, dar 
veghează pentru credinţa şi pentru credincioşia ta şi stai mult 
la masă şi la sfat cu cuvântul Meu de peste tine şi ţine-1 pe masă 
ca să-ţi folosească mereu şi ca să am Eu rod de la tine dacă eşti 
fiul Meu. Dar dacă tu nu rodeşti rodul pentru care ai fost altoit, 
o, întoarce-te şi întâlneşte-te cu cuvântul Meu de peste tine şi 
aşează-ţi ascultarea, fiule, căci ea este rodul, este primul rod 
al iubirii de Dumnezeu în om. 

O, pace ţie pentru ascultare, măi poporul Meu, căci fără 
ea între Mine şi tine nu este nici un adevăr! O, pace ţie cu sfinţii 
la masă, că ai stat în ziua aceasta la masă cu ceata proorocilor 
din cer! Se alină durerea Mea când pot să grăiesc. Se alină ea 
şi mai mult când tu stai înaintea Mea ca un ucenic şi-Mi 
grăieşti prin ascultarea cu care îmi arăţi credinţa ta. Eu prin 
credinţa ta vin cuvânt pe pământ, o, poporul Meu, dar dacă ea 
n-ar mai fi, numai biciul Meu ar mai putea grăi peste pământ. 

O, fericit sunt Eu, Domnul, şi fericiţi sunt cei cred Mie 
şi venirii Mele ca să pot Eu grăi, ca să-i găsesc Eu pe ei crezând 
în Mine şi venind spre Mine, iar Eu venind spre ei, şi aşa pu- 
rurea să fiu cu ei, iar ei aşa pururea să fie cu Mine, cu Domnul 
să fie ei pururea, precum este scris. Amin, amin, amin. 

20 iulie/2 august 2013 

Sărbătoarea sfântului mare mucenic şi tămăduitor 
Pantelimon 

îndemn să se cerceteze fiecare pe sine. Cel trufaş aşteaptă dragoste. 
Dezvinovăţirea este duşmanul învierii omului. Plânsul pentru păcate 
este mai folositor decât râsul. Doctoria vindecării: trupul şi sângele 
Domnului spală sufletul de păcate şi de poftele pierzării. Pilda spă- 
lării cămăşii şi pilda albinei. Floarea pentru somn şi floarea pentru 
veghe şi trezvie. Râsul omului este rană pentru Domnul. 

A m norii suire şi coborâre, şi pe tron de heruvimi 
sunt purtat între cer şi pământ. Aşa cum umblă 

omul pe pământ, aşa umblu Eu pe cer, şi am sfinţii însoţire, şi 
pe îngeri slujitori de foc împrejurul tronului slavei. Cete 
îngereşti cântă laude cereşti Tatălui şi Fiului şi Sfântului Duh 
şi e plin cerul şi pământul de mărirea lui Dumnezeu întru cobo- 
rârea Sa cuvânt pe pământ. 

Sunt Domnul Iisus Hristos, Cuvântul Tatălui Meu Sa- 
vaot. Sunt Domnul sfinţilor şi al îngerilor. Din slavă în slavă 
vin cu sfinţii Mei şi te povăţuiesc cu slavă mare, o, popor în- 
văţat de Dumnezeu. Din cuvânt în cuvânt vin şi-ţi dau ţie cu- 
vântul Meu şi al sfinţilor Mei. Dacă Eu n-aş mai veni la tine cu 
sfinţii, diavolul ar veni şi ţi-ar lua minţile ca să te tragă spre 
lucrările lui, spre întunericul lui, ca să-ţi pierzi veghea cea pen- 
tru Dumnezeu şi căutarea ta după duhul vieţii şi te-ar goli ca pe 
fiii lumii de frumuseţea Mea din tine, măi poporul Meu. Vin la 
tine cu sfinţii, fiule. Unde mai este pe pământ Dumnezeu atât 
de mult cu omul în cuvânt? Unde mai pot Eu grăi omului aşa 
cum grăiesc cu voi, fiilor? Cei ce-Mi văd şi-Mi ştiu venirea Mea 
la voi, aceia îşi închipuie că voi sunteţi plini de fericiri şi de 
puteri şi de măriri, dar Eu sunt cu umilinţă între voi, şi nici voi 
nu sunteţi altfel, şi suntem sub sarcină unii pentru alţii şi sub 
lucrarea cerului, care este grea, fiilor, şi trebuie răbdare mare 
pentru purtarea ei. Duhul Sfânt este Cel ce ne dă şi ne poartă, 
iar biserica cea de sus coboară har peste har pentru lucrarea Mea 
cu voi pe pământ. Lucrarea Mea este înnoirea, este curăţirea, 
este dorul să fac ordine ca în cer pe pământ. O, în toate să vă 
placă ordinea, fiilor, şi s-o grăbiţi mereu să se facă şi să fie, dar 
mai ales în cele ale Mele în voi, de la care toate înviază în jur 
şi se fac cereşti pe pământul Meu cu voi. Eu sunt plin de răbdare 
şi aştept după voi, căci puterea voastră e micuţă, iar dorul Meu 
este mare şi-Mi trebuie răbdare, că Mi-e milă să lucrez cu mi- 
nuni între voi, căci sufletul din om este firav. 

O, trebuie umilinţă fără de margini în voi pentru lucrarea 
Mea cu voi, fiilor. Vin cu sfinţii la voi, vin cu umilinţa Mea şi 
a lor ca să stau cu voi la masă de cuvânt, masă cerească pe 
pământ, şi se adună cetele cereşti la această slavă. E ceata 
mucenicilor la masă cu voi în ziua aceasta, că are sărbătoarea 
mucenicului Pantelimon această ceată, şi se bucură sfinţii că 
în zilele lor de sobor fac popas pe pământ prin venirea Mea la 
voi cuvânt şi povaţă multă pentru viaţă, pentru cer pe pământ 
cu voi, fiilor. 

Iubiţi duhul învăţăturii, măi fiilor. Umiliţi-vă mult şi fiţi 
recunoscători pentru acest har ceresc. Să se prindă de voi toată 
învăţătura cea de sus, căreia trebuie să-i vegheaţi împlinirea, 
căci împlinirea cuvântului Meu cu voi şi peste voi, aceasta 
înseamnă cerul pe pământ şi puterea lui cu voi, şi jalea lui sa- 
tana pentru locul Meu cu voi pe pământ. 

O, ce păcat, ce păcat pe cei ce n-au mai putut crede până 
la sfârşit venirea Mea din zilele acestea aici! Le va fi grea mus- 
trarea conştiinţei când vor vedea cu ochii şi cu duhul măreţia 
Mea în cuvântul acesta, în toată taina coborât şi lucrat. îi tre- 
buie omului minte deşteaptă ca să poată înţelege pe Dumnezeu 
în acest cuvânt. Dacă omul nu iubeşte sfinţenia minţii şi a ini- 
mii n-are cu ce să priceapă mărirea lui Dumnezeu în acest cu- 
vânt atâta de milos, cu atâta iubire şi umilinţă în alcătuirea lui 
ca să Mă port cu el după om şi să-i port paşii înapoi spre rai, 
unde i-am făcut Eu omului locuinţă după ce l-am zidit, şi care 
este de atunci şi până la sfârşit ţinută în taină şi aşteptând ea 
iubirea omului. 

Mă bucur şi Mă alin că pot să cobor pe pământ, că pot 
coborî cu voi, o, sfinţi iubiţi cu care vin. Vin iarăşi pe pământ, 
şi e atât de închisă mintea omului şi e abătută spre cele de pe 
pământ mai mult decât oricând, dar Noi punem pe pământ 


învăţătura vieţii şi îndemnul cel sfânt, că sunt dintre cei care 
aşteaptă să ia din cer şi să pună peste viaţa lor. 

Tămăduire să dai minţii lor, o, mucenicule tămăduitor, 
sărbătorit azi între sfinţii mucenici mărturisitor pentru numele 
Meu. Harul cel de sus să-ţi fie în cuvânt, şi putere să aibă cu- 
vântul tău în ziua ta de sobor între sfinţi. Amin. 

T e binecuvintez, Doamne al meu, că ai 
coborât în mintea şi în inima mea duhul 
şi darul ascultării, Doamne, şi duh aprins pentru mărturisirea 
Ta. Suferea inimioara mea de lipsa Ta din om, aşa cum suferi 
Tu acum în cei ce Te poartă cuvânt peste pământ, şi cu răbdare 
fără margini în ei văd această suferinţă mistuindu-se în ei şi 
ocrotindu-Te pe Tine ca să poţi să vii. Aici poţi grăi cu cuvântul, 
dar peste tot pe pământ glasul Tău este altfel, este prin cutre- 
mure, prin foc care arde pe pământ, prin ape mari şi pedep- 
sitoare peste oamenii reci cu credinţa, prin fulgere şi trăsnete, 
prin boli şi dureri, prin războaie, prin bătăi fel de fel ca să se 
mai oprească nelegiuirile oamenilor şi nepăsarea lor de Dum- 
nezeu. O, cu duh de învăţătură multă glăsuieşti şi aici, dar cu 
cuvântul, Doamne, şi mari trebuie să fie cu ascultarea fiii aces- 
tui cuvânt de naştere din nou a omului, naştere de sus, Doamne. 

Vă trebuie multă, multă învăţătură şi mereu vă trebuie, 
şi multă umilinţă pentru ea apoi, o, fii ai acestui cuvânt care 
vă naşte şi vă creşte pe voi. Aşadar cercetaţi-vă singuri şi mult 
cercetaţi-vă dacă sunteţi în credinţă şi în faptele credinţei, dacă 
sunteţi blânzi şi smeriţi cu inima, dacă aveţi inima înfrântă şi 
smerită, dacă aveţi darurile dragostei cereşti între voi. O, cei 
ce nu au smerenie sunt cei ce întorc vorba, sunt cei ce se mâh- 
nesc şi se răzvrătesc cu inima când se umblă la purtarea lor. O, 
nu uitaţi că Duhul Sfânt trebuie să locuiască în voi cu toate 
darurile Lui scrise în Scripturi. De aceea căutaţi cu multă sfială 
să luaţi unii de la alţii şi să nu luaţi din mintea voastră, din 
simţirea voastră, ca nu cumva să crească în voi păcatul trufiei 
şi al judecăţii de fraţi, al privirii necurate şi al nedragostei apoi. 

O, căiţi-vă mult, căiţi- vă îndelung, chiar şi dacă nu vi 
se pare că aţi greşit. Se vede omul care nu are pocăinţă mereu, 
se vede după faţă, se vede după purtare, se vede după lipsa 
umilinţei, şi e dureros la cer aceasta. O, plângeţi-vă păcatele 
aşa cum şi le plângeau sfinţii, aşa cum şi le plângea David, 
căci cel ce nu se pocăieşte mereu nu are dragoste în el, ci are 
duh de judecată şi ochi vinovaţi, iar cel ce umblă în nedragoste 
este trufaş, n-a trecut de la moarte la viaţă, şi unul ca acela 
aşteaptă dragoste. 

O, fraţi iubiţi în Domnul, dezvinovăţirea este duşmanul 
învierii omului. Vai celui ce nu se bucură de fratele său când 
acela vine în ajutorul umilinţei lui! Vai celui ce se dezvinovă- 
ţeşte în afara lui! Din pricina acestui păcat nu mai înviază 
omul. Uită omul că este păcătos şi se dezvinovăţeşte, săracul, 
şi se face urât la Dumnezeu. Spălarea sufletului face frumos 
sufletul omului, nu dezvinovăţirea. Mucenicia îl face frumos 
şi spălat pe om, iar cel ce-şi spală mereu sufletul, acela este 
mucenic. Feriţi-vă apoi de simţământul răzbunării. E de la dia- 
volul acest simţământ, şi se lucrează în fel şi chip de către cel 
nesocotit la minte, de către cel care se ia după mintea lui. 

Să audă învăţătura aceasta toţi cei care iau de la Domnul 
cuvântul acestui izvor de cuvânt pentru creşterea Domnului în 
ei. O, plângeţi-vă păcatele, ca să nu mai râdeţi, că n-are cine 
să vă mai spele de păcate şi să vă aşeze curaţi la masa milei 
Domnului. Vine Domnul să vă fie duhovnic şi să vă scoată de 
la pedeapsa neascultării de Dumnezeu. Uitaţi-vă la omul 
Adam, care a lepădat ascultarea de Dumnezeu şi a căzut apoi, 
şi greu s-a mai trezit să-şi vadă păcatul cu care L-a îndurerat 

pe Domnul, pe Făcătorul său. Vine Domnul să vă fie duhovnic, 
căci cei ce-şi spun duhovnici peste voi nu vă curăţă de păcat, 
iar ei ar trebui să vă înveţe şi să vă vegheze împotriva păcatului 
şi să vă cureţe de păcat şi să vă împace cu Domnul dacă s-au 
făcut duhovnici peste sufletele voastre. 

Omul trebuie să se lepede de sine ca să poată face as- 
cultare pentru viaţa lui cea de sus, iar altfel el nu poate să as- 
culte, şi ascultă de mintea lui, de pornirile lui, de simţirile lui, 
şi este urât un astfel de om şi nu atrage pe Domnul spre el. Eu 
am ascultat de Domnul, şi am ascultat de duhovnicul meu apoi, 
de cel care a ştiut şi a căutat să mă dea Domnului cu totul, iar 
eu am aprins în mine dorul de cer şi milă de om şi am mers 
spre jertfă cu mucenicie pentru ca să nu mă lepăd de Domnul 
înaintea celor ce-mi cereau aceasta, iar credinţa mea a fost 
tămăduirea mea, a sufletului meu, care s-a umplut de Domnul 
prin îndrumarea duhovnicului meu, şi împreună ne-am dat 
Domnului mucenici, ca să aibă cei credincioşi tămăduitori pen- 
tru ei între cei din cer. 

Iată doctoria vindecării: trupul şi sângele Domnului 
spală sufletul de păcate şi de faptele pierzării, îl spală aşa cum 
iese curată cămaşa care intră la spălat în leşier şi iese albă şi 
frumoasă la vedere. O, tot aşa şi pentru suflet trebuie tot felul 
de înălbitori, că e scump sufletul, iar trupul trebuie să stea mic 
şi să n-aibă drepturi care să-l piardă pe suflet, dar pentru 
aceasta trebuie lumină şi înţelepciune din cer, căci altfel omul 
nu ştie de unde să culeagă pentru el pentru ca să facă rod cu 
bun gust pentru mântuirea lui. O, de unde ştie albina să nu-şi 
culeagă hrana ei şi a omului apoi din flori otrăvitoare? De la 
Domnul are ea duhul ei şi cunoştinţă are. Tot aşa şi omul ar fi 
să aibă, dar el ia multă otravă în el şi mănâncă din ea apoi 
înăuntrul lui, mănâncă rodul ei, iar florile otrăvitoare sunt pe 
pământ ca să facă şi ele lucrarea lor peste cei ce nu ascultă de 
Dumnezeu. La fel şi faţa păcatelor, este lăsată pe pământ spre 
pedeapsa celor ce nu iubesc pe Domnul, iar pentru aceasta să 
se judece omul pe sine, nu pe Domnul că a lăsat la alegerea 
omului harul sau pedeapsa cea de la nedragostea pentru harul 
cel de sus. 

O, când omul nu are somn el caută o floare care-i 
dăruieşte somn pentru sănătatea trupului, dar când el are somn 
mult şi greu, care-1 scoate din iubirea de Dumnezeu, cum de 
nu caută şi atunci să nimicească acest vrăjmaş şi să ia în ajutor 
pentru el o floare, o frunză măcar, sau pe Domnul de iubire şi 
de ocrotire împotriva vrăjmaşilor sufletului lui? Eu sunt 
tămăduitor pentru trupuri şi sunt şi pentru suflete, şi vă rog şi 
vă învăţ să vă plângeţi păcatele şi să nu vi le lăsaţi netămăduite, 
că vine Domnul să vă fie duhovnic, vine pe pământ după voi 
şi vă cuvintează şi vă cheamă spre scăpare şi spre înviere, dar 
nu vă dezvinovăţiţi, şi feriţi-vă de acest păcat, că e păcatul tru- 
fiei acest păcat. Când nu primiţi ajutorul duhovnicesc de lângă 
voi, sunteţi trufaşi, vă socotiţi mai de cinste decât cel care dă 
să vă ajute, care vă dă ajutorul după îndemnul Domnului pentru 
voi, iar dacă nu vreţi să fiţi trufaşi, aplecaţi-vă să primiţi fa- 
cerea voastră mereu, că nimic nu vă strică din cele ce vin spre 
îndreptare peste voi, ci vă foloseşte mult dacă aveţi minte să 
pricepeţi cu ea. Strângerea laolaltă este har mare. Nu fugiţi de 
acest har! Fiţi neobosiţi pentru acest mare dar dacă-1 aveţi, căci 
alţii nu-1 au, şi nu cresc dacă nu-1 au. Fiţi mici în faţa acestui 
mare dar, ca să creşteţi prin el, căci daruri multe vin prin el 
apoi la voi! Amin. 

Te binecuvintez, Domnul meu Iisus Hristos, că ai aşezat 
în mintea mea şi în inima mea şi în credinţa mea darul 
ascultării, care m-a ajutat să ascult până la jertfa trupului meu, 


pe care Ţi l-am adus Ţie prinos curat şi tămăduitor pentru cei 
ce mă cheamă să le dau vindecare. O, să nu mai râdă omul, 
Doamne. Să plângă omul pentru păcatele lui, să plângă cu jale 
şi să se vindece de păcat. Aceasta este doctoria mea cea din cer 
pentru om acum. Iar Tu, Doamne al meu, fii binecuvântat de 
toţi cei care ascultă de Tine şi de cei de lângă ei lucrători ai Tăi 
pentru ei, pentru cei ce merg spre cer prin ascultarea lor, o, 
Doamne. Amin. 

lava Mea este cu cei ce ascultă, şi Mi-e 
tare uşor cu ei, şi Mi-e tare, tare greu de 
la cei ce nu ştiu ce este şi ce face ascultarea, ca să înveţe şi ei 
din ea când vin să se dea Domnului cu viaţa lor. Când îl văd 
pe om că râde Mă umplu de jale şi de rană. Râsul lui e rană 
pentru Mine. Nu mai este dragoste sfântă şi ascultare sfântă 
pentru ea de la cei ce caută pe Domnul. Iubirea Mea este mare, 
dar ascultarea omului este puţină ca şi iubirea lui. N-are omul 
foc după Do mn ul în inima lui, de parcă e fără de păcat, săracul. 
O, omule necăjit, mai bine stai în jarul durerii şi al plânsului 
pentru păcat, căci focul pentru cei păcătoşi este greu de îndurat 
apoi. Alungă râsul de pe faţa ta şi de pe inima ta, că ai nevoie 
de pace multă peste durerile tale cele de la păcat. O, vino spre 
deşteptare, omule, mai înainte de plata cea pentru păcat. Vino 
să te spăl şi să te curăţ şi să te primenesc şi să-ţi fiu duhovnic 
apoi, că nu mai este nimeni pe pământ ca să te scape de pe- 
deapsa pe care ţi-o tot strângi, şi nu se suie la mintea ta ce este 
această pedeapsă. O, vino spre vindecare, vino spre ascultare 
şi nu te mai teme că asculţi prea mult, căci până la sfârşitul 
ascultării trebuie să asculţi, fiindcă neascultarea îl atrage pe 
diavolul peste fiinţa ta. 

Am dat ţie învăţătură tare, Eu şi mucenicul Pantelimon 
tămăduitorul, şi trebuie umilinţă fără de margini, măi poporul 
Meu. Am pus pe masă în ziua aceasta ca să ia toţi învăţătură, 
iar voi fiţi recunoscători pentru duhul învăţăturii, fiilor, şi 
arătaţi-vă împlinitori înaintea Mea, căci lucrul Meu cu voi se 
împarte peste tot. O, unde mai este atât de mult pe pământ 
Dumnezeu cu omul? Unde mai pot Eu grăi omului aşa cum 
grăiesc cu voi? 

O, ce mare păcat se ridică la cer din dreptul celor ce nu 
iau de la Domnul acest cuvânt şi îl batjocoresc pe el spunând 
că este cuvânt de om! Aşa a spus şi poporul Israel, a spus că 
nu e Domnul Cel ce a fost răstignit pe cruce, căci după ce am 
înviat ca să Mă dovedesc Dumnezeu adevărat în cuvânt şi în 
trup şi în faptă, au plătit bani mai-marii poporului la cei care 
trebuia să mintă că n-am înviat şi că M-au furat ucenicii, numai 
să nu creadă ei, numai să nu se supună ei adevărului. 

Acum pace ţie, popor al cuvântului Meu! Binecuvintez 
pregătirea sărbătorii cu strângere la izvor în zi de sărbătoare 
pentru mama Mea Fecioară. Aştept cuprins de dor strângerea 
Mea cu ei, cu cei ce vin ca să bea, şi le dau şi lor să poarte dor, 
căci dorul este dulce, dulce de tot, şi mai ales cel sfânt. Eu cu 
dorul Mă hrănesc, şi creşte el în Mine şi Mă arde şi Mă 
porneşte să vin şi să Mi-1 alin, şi aşa-Mi alin Eu dorul Meu cel 
greu după om şi aşa Mă mângâi de dor, de durerea dorului Meu 
cel mult, o, fiilor. Amin, amin, amin. 

Cuvântul lui Dumnezeu 


Praznicul Schimbării la faţă a Domnului 

Tot omul este mincinos, căci se ascunde în el. Lacrima este de două 
feluri: lacrimă de dor şi de iubire după Domnul şi lacrimă de la iu- 
birea de sine, de la ură şi nemulţumire. Cel ce lucrează nevegheat 
este în întuneric. Mâncarea se strică în pântecele omului şi miroase 
urât. Chemarea la căinţă. 

L a început Eu spun cine sunt. Sunt Cuvântul Cel 
de la început, Care era la Dumnezeu, şi Dum- 
nezeu era Cuvântul. Eu eram întru început la Dumnezeu, şi 
toate prin Mine s-au făcut, şi nimic din tot ce s-a făcut nu s-a 
făcut fără de Mine, şi viaţă era întru Mine şi toate au venit la 
viaţă şi la vedere, toate prin Mine, toate la lumină şi în lumină 
ca să lumineze, căci lumina luminează în întuneric şi n-o poate 
întunericul cuprinde pe ea. Amin. 

O, cum de poate sta omul cu întuneric în el? Cum poate 
crede el că stă în lumină când are în el întuneric încă de la fa- 
cerea lui, încă de când s-a ascuns în el? Zadarnic a crezut el că 
poate aceasta, căci Eu eram întru început şi eram Cuvântul Cel 
de la început, prin Care am zis cu Tatăl să-l facem pe om, după 
ce prin Mine toate s-au făcut din câte sunt, dar omul aşa a 
rămas de atunci şi se ascunde în el şi în om şi se ascunde om 
de om, om după om, şi nu poate omul altfel, nu poate să lu- 
mineze ca Dumnezeu, întru Care este viaţă şi este lumină care 
luminează în întuneric şi n-a cuprins-o pe ea întunericul aşa 
cum îl cuprinde pe om, şi iată, tot omul este mincinos, căci se 
ascunde în el omul. Eu voiesc să fac din el lumină aşa cum 
sunt Eu, dar el nu poate, iar unii sunt aşa de iscusiţi pentru 
statul în întuneric, că poate cu felul lor să-i orbească pe mulţi 
după apucăturile minţii lor, care lucrează întuneric mult 
înăuntrul lor, spre durerea lor apoi şi a multora care zic ca ei. 

E zi de praznic sfânt şi mare, că e sărbătoare de lumină 
şi pentru lumină. Se prăznuieşte în ziua aceasta faţa luminii 
Domnului, Fiinţa Mea cea plină de lumină, pe care n-o poate 
întunericul cuprinde. în această măreaţă zi de praznic sfânt în- 
tâmpin binecuvântând ziua de praznic pentru mama Mea 
Fecioară, ziua care se apropie şi se va aşeza cu sărbătoarea ei 
frumoasă aici, în grădinile Mele de azi, unde Eu, Domnul, am 
întâlniri cereşti cu cei chemaţi pentru ca să fie aleşi şi credin- 
cioşi apoi, dacă au dragoste în ei să-L iubească pe Domnul din 
toată inima şi cugetul şi sufletul lor, cu fapta acestora prin iu- 
bire, căci altfel nu poate omul cu Mine, ci poate cu el şi pentru 
el, aşa cum sunt toţi creştinii care pot puţin pentru Dumnezeu 
şi mult pentru ei cu viaţa lor. 

Binecuvântată să fie strângerea la izvorul Meu de cuvânt 
aici, peste nouă zile de la această sărbătoare de azi, când Eu, 
Domnul, voi sta întru întâmpinarea lor şi-i voi aştepta pe cei ce 
se strâng şi-i voi întâmpina prin toate câte se pregătesc aici pen- 
tru Mine şi pentru ei, popas ceresc al Domnului pe pământ cu 
ei, popasul Meu cu sfinţii cerului, căci Eu cu ei călătoresc. Voi 
fi aici cu ucenicii Mei ca şi atunci când ei s-au adunat în ziua 
intrării între cei din cer a mamei Mele Fecioara şi voi fi aici cu 
ea, cu mama Mea dulce, şi Ne vom da celor ce vin, şi se vor da 
şi ei celor din cer cu dorul şi cu credinţa lor şi vom petrece 
cereşte pe pământ, căci unde sunt Eu cu sfinţii Mei se face 
pământul cer, se face aşternut Domnului şi pământul şi omul. 

Binecuvintez cu tot cerul de sfinţi călătoria, pornirea şi 
sosirea şi popasul celor ce vin la Domnul, şi le binecuvintez 
credinţa, căci ea îi ţine în viaţă, ea le dă pe Domnul, ea face 
minuni văzute şi nevăzute, ea aduce omului mântuirea cea de 
la Domnul, căci de la om nu este mântuire, fiindcă întru Dom- 
nul este viaţă şi este ea lumină oamenilor şi se face cuvânt 


dăruindu-se lor. 

Vă însufleţesc cu binecuvântarea Mea dorul şi pasul şi 
calea voastră până la izvor. Fericiţi sunteţi voi că nu tăgăduiţi 
adevărul că Domnul este în acest cuvânt! Fericiţi sunteţi, feri- 
ciţi prin credinţă! Fără ea nimeni nu poate spre Domnul, şi se 
lasă dus omul de stăpânitorul acestui veac, satana, antichristul, 
care luptă pe toate căile lui să-i încurce omului statul cu Dum- 
nezeu pe pământ. O, întăriţi-vă în credinţă tare, că mare nevoie 
veţi avea de ea curând, curând ca să scăpaţi de strâmtorarea 
zilelor care vin spre încercare celor ce locuiesc pe pământ, pre- 
cum este scris. Acum însă lucraţi cu iubire duhul credinţei şi 
flacăra dorului pentru cei din cer, care vă iubesc venind la voi 
pe norii cerului aşa cum vin Eu, aşa cum au venit cu slava Mea 
şi a Tatălui Meu Moise şi Ilie şi s-au aşezat de-a dreapta şi de-a 
stânga Mea pe munte în strălucirea luminii Mele înaintea celor 
trei ucenici cu care am călătorit atunci şi când Tatăl S-a lăsat 
pe nor de lumină purtat cu cei doi sfinţi şi Mi-au slăvit Fiinţa 
mărturisind-o în faţa ucenicilor Mei, căci Tatăl le-a spus lor 
din nor: «El este Fiul Meu iubit, întru El am binevoit, de El să 
ascultaţi!». O, cât de mult voiesc să văd la voi ascultare de 
Dumnezeu, în toate ascultare de El, spre binele Meu şi al 
vostru şi al multora care vor da să ia lumina Mea prin cei 
credincioşi ai Mei! Eu vă aştept la izvor cu petrecere cerească 
şi Mi-am aşezat la lucru slujitorii şi vă vom sta întru întâm- 
pinare, şi iată câtă cinste pune Do mn ul în lucru pentru voi! Aşa 
şi voi pentru El să lucraţi, aşa şi voi. Amin. 

Eu, Domnul, binecuvintez de sus şi de jos, cu puteri de 
sus şi de jos pregătirea sărbătorii cu strângere la izvor. Cei ce 
iubesc pe Domnul, să fie binecuvântaţi, iar cei ce nu iubesc pe 
Domnul, să fie anatema, aşa este scris, că iată Domnul vine şi 
nu-L iubesc pe El cei ce n-au iubire pentru El. Dar de ce nu 
au? Nu au fiindcă au pentru ei, şi mare vai va cădea peste inima 
lor când vor ajunge la strâmtorare şi vor avea nevoie de Dom- 
nul, şi nu vor avea inima la El adunată toată şi nu va fi cine să 
şteargă lacrima lor. O, lacrima este măcar de două feluri. Este 
lacrimă de dor şi de iubire după Domnul şi de pocăinţă pentru 
durerea Domnului de la om, lacrimă de durere, căci lacrima 
după Domnul este dulce până şi la cei mai păcătoşi dintre oa- 
meni, şi este apoi lacrimă de la iubirea de sine, de la durerea 
omului, lacrimă de răzbunare, de ură, de nemulţumire, iar 
lacrima aceasta este amară până şi la cei mai drepţi dintre oa- 
meni, că nu este ea lacrimă după Domnul. 

O, iată de ce plâng Eu! Plâng după om, căci omul nu 
plânge după Mine, după Făcătorul lui şi al bucuriei lui, căci 
omul caută pe pământ, săracul. Am coborât de la Tatăl atunci 
şi acum ca să-l învăţ pe om iubirea. I-am spus şi la început, 
i-am spus şi la coborârea Mea apoi, şi vin şi spun şi acum omu- 
lui să-L iubească pe Dumnezeu din toată inima lui. La toţi cei 
ce Mă iubesc le spun cum să Mă iubească şi îi învăţ pe ei, ca 
nu cumva să nu ştie ei, şi le spun aşa: Aveţi grijă să-L iubiţi pe 
Domnul din toată inima şi cugetul şi sufletul vostru, şi pe 
aproapele vostru ca pe voi înşivă, şi nu altfel pe el. Aveţi grijă 
să nu iubiţi altfel, să nu vă faceţi altfel socoteala pentru iubire, 
ca nu cumva să vă treziţi că iubiţi omul şi trupul lui apoi, căci 
aşa păţeşte lumea cu iubirea ei cea de jos. Aproapele tău, omu- 
le, este cel ce iubeşte pe Domnul, iar dacă tu îl iubeşti pe el 
pentru Domnul, iubeşte-1 şi pe el ca pe tine însuţi, având grijă 
mare să nu te faci judecător peste el, că nu mai umbli în iubirea 
cea de sus dacă faci aşa. Eu sunt Dreptul Judecător, nu tu. Eu 
nu caut nici la faţa ta, nici la faţa celui pe care dai tu să-l judeci, 
ci caut la inima omului, la iubirea din ea, căci din fapte nu se 
poate nimeni îndreptăţi înaintea Mea, fiindcă omul le face ori 

din iubire de sine, ori din trufie, nu le face pentru aproapele 
său, ci le face ca să aibă plată de la Domnul pentru faptele lui. 
Dar nici să te faci părtaş cu păcatul aproapelui tău, ci spune 
păcatul lui şi scoate-1 de sub păcat dacă-1 iubeşti, dacă şi tu 
cauţi să nu stai sub păcat, că mare durere se ridică la cer pentru 
neaşezarea omului, pentru necreşterea lui, căci omul trebuie să 
crească în iubire, nu altfel să crească el. 

Mulţi vor de partea lui Dumnezeu să fie, dar nu se poate 
aceasta cum vrea omul, nu se poate fără lumină pentru ale 
omului, numai că omului nu-i place să fie vegheat, încă de la 
începutul lui nu-i place, şi nu mai e mai mare durere în cer ca 
şi această durere, care se suie mereu de la om la cer. O, nu ştie 
creştinul ce trebuie să fie el ca să fie creştin, căci aşa cum copi- 
lul este vegheat de părinţi pentru creştere bună ca să nu şi-o 
strice el, tot la fel şi creştinul, care trebuie să fie până la sfârşit 
creştin, iar creştin este cel ce ascultă, cel ce se descoperă cu 
toate, cu toate mereu, iar altfel are întunericul în el. Aşa cum 
copilul după ce creşte doreşte să fie liber de părinţi ca să-şi 
facă voia, ca să nu mai fie supravegheat pentru ea şi face apoi 
multe păcate, multe, multe, fiindcă nu-i place să fie vegheat, 
şi mai degrabă dă să fie al nimănui apoi, tot aşa şi creştinul 
care nu vrea să fie în lumină, care nu vrea să aibă viaţă văzută, 
vegheată, lucrată şi zidită mereu, la fel şi el are nevoie să nu 
fie ştiut cu ale sale, să nu aibă ochii cuiva peste el mereu, şi 
are nevoie să-şi facă şi el voia cu libertate de sine, şi atunci al 
cui este un astfel de creştin? Nu mai este al nimănui şi este al 
întunericului lui dacă are nevoie să nu fie vegheat. 

O, nu ştie creştinul ce trebuie să fie el ca să fie creştin, 
ca să fie ca pruncii cărora le este îngrijită viaţa din ei. Iată, în 
Mine este viaţă, şi viaţa este lumina oamenilor, dar cum să-l 
fac pe om să ştie cum poate el să aibă viaţă în el aşa cum am 
Eu, Dătătorul de viaţă al omului? O, iată cum ajunge omul iu- 
bitor de Dumnezeu să se despartă apoi de Domnul lui! O, cât 
de urât poate să ajungă un om despărţit de Dumnezeu, de 
Dătătorul vieţii omului! O, cât de urâţi s-au făcut cei ce s-au 
despărţit de lucrarea cuvântului Meu de azi, de mersul Meu cu 
ei pe cale! S-au făcut vânzători, s-au făcut hulitori, trădători, 
s-au făcut iubitori de viaţă de pe pământ şi s-au făcut prieteni 
cu lumea, iar în lume este diavolul cu toate lucrările lui, cu 
bârfa, cu clevetirea, cu iubirea cea urâtă, cu duhul căinării om 
spre om, cu nemulţumire şi cu toate uneltele care nu sunt decât 
spre a-1 face de râs pe cel ce le mânuie pe ele. 

Vă spun o poveste urâtă, fiilor. Când omul trebuie să 
mănânce fiindcă îi este trupului foame, gura este poarta de in- 
trare a mâncării în trup, iar dosul este poarta de ieşire a mân- 
cării, după ce ea stă în pântecele omului până ce se strică de la 
căldura din trup şi miroase urât, ca şi cele dinăuntru ale trupu- 
lui miroase urât. O, fiilor, când omul vrea să mănânce cu 
mintea fiindcă îi este foame minţii lui lacome, urechea este 
poarta de intrare a mâncării în minte, iar gura este poarta de 
ieşire a acestei mâncări, după ce ea stă în pântecele ei, în min- 
tea omului, în inima care mistuie până ce se strică de răutatea 
duhului din minte şi miroase urât, ca şi cele dinăuntru ale 
minţii miroase urât. E ca la târg aceasta. Se duce omul la târg 
şi-şi cumpără pentru trup sau pentru minte, şi am arătat la 
vedere un târg diavolesc, un târg de cuvinte, târg care se as- 
cunde de ochii omului cu înfăţişarea lui ca să nu ştie omul pe 
cele din spatele celor ce se văd, târg de cuvinte, târg ca pe pă- 
mânt, unde se vede scris pe deasupra: came, lapte, lemne, fiare, 
pâine, haine, şi altele din lume pentru lume, dar la această ară- 
tare de târg scrie târg de cuvinte. Am arătat descoperită lucrarea 
acestui fel de târg, vânzare şi cumpărare, tainic lucrată, ca şi 


lucrarea celor ce se văd şi sunt uşor înţelese şi cu totul fireşti. 
Intră omul la berărie, la sifonărie, la tutungerie, la loterie, la 
simigerie, la spiţerie, târg de mai mare dandanaua, unde dia- 
volii vând şi cheamă şi încântă spre plăceri şi spre cumpărare 
de plăceri, iar târgoveţii păcăliţi nu ştiu cât de acoperit lucrează 
satana şi slugile lui intrate cu totul în aceşti slujitori pentru toate 
răutăţile lui nevăzute de om pentru ca să-l poată prinde pe om 
sub vină, sub păcat, şi apoi să-l deznădăjduiască să se mai 
scoale din întunericul lui cel nevăzut, ale celor dinăuntru ale 
lui. Iată, aşa fac acum cei ce dau să clatine de pe picioare pe 
fiii acestui cuvânt ceresc şi stau pe la răspântii şi surprind pe 
cale pe cei ce cred cuvântului Meu ca să le vândă, ca să le 
toarne în urechi, în minte, în inimă şi în gură apoi fel de fel de 
cuvinte diavoleşti mânuite de ei, de cei ce hulesc mânaţi de 
răutatea din ei, de răzbunarea din ei, iar răzbunarea este diavol. 

Se duce creştinul şi cade pe mâna diavolului uneltitor 
de rele, aşa cum se duce la sifonărie cu sticla goală şi o pune 
la umplut şi o ia acasă şi bea din ea apoi şi îşi agită mintea şi 
cade în necredinţă, cade în gunoi creştinul. Am descoperit aici 
cum este luat creştinul slab care umblă pe drumuri şi este luat 
la umplut cu cele rele, cu bârfa, cu clevetirea de către slujitorii 
acestor răutăţi. Pune diavolul pâlnia în ureche creştinului 
umblăreţ de colo-colo şi toarnă în ea băutură pentru minte ca 
să-l ameţească, iar diavolul pompează în urechea lui, a celui 
slab de veghe şi-i umple fiinţa de necredinţă, de îndoială, de 
răzbunare şi de duh de hulă apoi asupra purtătorilor de Dum- 
nezeu şi îl umple de toate câte ies din aceste păcate. 

Dar Eu spun altfel, şi spun aşa cum a spus Tatăl Meu 
Savaot în ziua când M-a slăvit pe munte în văzul ucenicilor 
Mei, şi spun cu putere de cuvânt pentru cei huliţi: aceştia sunt 
cei întru care Eu binevoiesc, de ei să ascultaţi voi, cei ce sun- 
teţi credincioşi şi iubitori de Dumnezeu prin acest cuvânt 
sfânt. Amin. 

Iar cei ce nu vor să mai creadă şi se lasă cumpăraţi, să 
facă ce vor ei, să aleagă cum vor ei, căci Eu am nevoie de cre- 
dincioşie în cei ce petrec cu Mine pe pământ. Cei ce nu iubesc 
lumina şi au în ei ascunderi la întuneric, aceia îşi vor lua plata 
lor, precum este scris, iar cei ce iubesc pe Domnul şi lumina 
Lui şi duhul pocăinţei şi al umilinţei pentru cele greşite ale lor, 
aceia se vor înmulţi şi vor înmulţi pe Domnul pe pământ în oa- 
meni, precum este scris de lucrarea luminii care luminează în 
întuneric, unde nu este lumină. Amin. 

Voi, cei care vă alegeţi de partea credinţei acum când 
este lovită şi defăimată lucrarea cuvântului Meu şi purtătorii 
ei, Eu, Domnul, vă dau povaţă mare: dacă i-aţi urât cumva, 
dacă i-aţi criticat din slăbiciune, dacă nu aţi ascultat de ei şi aţi 
ajuns să greşiţi prin aceasta, căiţi-vă, o, căiţi-vă cu veghe peste 
căinţa voastră, ca să vină la voi şi dezlegarea acestor păcate, 
căci vai celor ce vor fi găsiţi necurăţaţi de cele ale întunericului 
din ei! O, iubiţi lumina şi umblaţi în lumină toţi cei care urmaţi 
calea împlinirii cuvântului Meu. Aceasta este ceea ce vă dau 
să lucraţi pentru salvarea voastră, pentru cerul Meu cu voi, fi- 
ilor, şi ajutaţi-Mă să împart lumină peste pământ ca să luminez 
cu ea în întuneric, măi fiilor. 

Binecuvântată să fie toată lucrarea cea truditoare pentru 
pregătirea sărbătorii cu strângere la izvor, când Eu voi fi cu 
dulce povaţă, cu dulce cuvânt peste toţi cei însetaţi de izvorul 
gurii Mele. Poruncă dau stihiilor cereşti să-Mi slujească 
sărbătoarea şi calea celor ce vor călători spre izvor. Acesta este 
locul în care Eu, Domnul, binevoiesc să fiu şi să lucrez pe 
pământ şi să împart peste tot bunul Meu cel pentru om. Acesta 
este muntele din care Se slăveşte Dumnezeu-Cuvântul în zilele 

acestea peste pământ, şi fericiţi, fericiţi sunt şi vor fi cei ce 
rămân în cuvântul Meu, în iubirea aceasta a Mea, iubirea Mea 
pentru cei credincioşi venirii Mele de azi cuvânt pe pământ. 
Amin, amin, amin. 

6/19 august 2013 

Praznicul Adormirii Maicii Domnului 

Cel ce crede în venirea Domnului cuvânt pe pământ, acela este 
făcător de minuni. Iubirea dintre fraţi este când ei au cerul în ei. 
Suferinţa a fost podoaba sufletului Maicii Domnului. Iubirea nu este 
bucurie, ea este suferinţa care tânjeşte în om după veacul veşniciei. 
Strigarea Domnului către biserica neamului român. 

P oposesc cu sfinţii în sărbătoare de cuvânt şi petrec 
cu ei ca şi în cer aici, unde Mi-am ales acum, la 
sfârşit de timp, locul lucrărilor Mele pe pământ, locul venirii 
slavei Mele între oameni, iar slava Mea este cuvântul, ca şi la 
început când am făcut cerul şi pământul cu cuvântul. 

Mă aşez cu praznic ceresc acum aici. Am suitele cereşti 
cu Mine, am oştirile cereşti care Mă însoţesc cu slavă mare. 
O, ce fericire pe îngeri! Au pe Domnul aici şi stau aici cu El, 
în văzduhul acoperit cu alb, sub cortul alb, sub care Eu Mă 
adun cu voi şi cu sfinţii Mei, o, îngeraşi ai slavei. Aripioarele 
voastre vă ţin aici acum, iar zborul vi se odihneşte sub slava 
acestei zile de praznic sfânt. Iată ucenicii Mei veniţi cu Mine 
aici, la praznic pentru mama Mea Fecioara, ca şi acum două 
mii de ani când a fost ea petrecută de ei spre sălile cereşti şi 
îngereşti. Iată scaunul de heruvimi, pe care ea este purtată în 
văzduhul acestei sărbători. 

Slava Mea şi a ta, o, mama Mea, această slavă este 
sărbătorită azi. Plini de dor Ne întâmpină sub albul de dea- 
supra cei care au călătorit la întâlnirea Noastră cu ei aici, 
mamă. Ucenicii Mei stau de o parte şi de alta a suitei slavei 
sărbătorii cea pentru tine, mamă slăvită, căci smerenia ta a 
fost tot o slavă pe pământ pentru cei din cer, care-ţi priveau 
mărirea, o, mama Mea. 

O, pace vouă, celor din cer şi celor de pe pământ adunaţi 
la praznic sfânt în acest loc pregătit pentru slava Mea! Sunt 
Domnul Iisus Hristos, Fiul Tatălui Savaot şi al mamei Mele 
Fecioara. Să audă puterile întunericului numele Meu rostit de 
însăşi gura Mea şi să se cutremure şi să se teamă de lumina 
Mea, pe care întunericul n-o poate cuprinde. 

O, pace vouă, fii şi fiice ale credinţei sfinte! Pe nori de 
cuvânt v-aţi adunat aici, că am trimis spre voi cuvântul Meu, 
care v-a vestit şi v-a binecuvântat şi v-a adunat aici. Mă aplec 
râvnei voastre pentru cei din cer cu care vin pe pământ acum. 
Se face pământul cer acolo unde Eu poposesc şi lucrez cu 
sfinţii Mei, cu slava Mea cerească şi cu masă de cuvânt. O, 
dacă n-aţi avea credinţă în venirea Mea cuvânt pe pământ, Eu 
n-aş putea să pun masă de cuvânt pe pământ. O, ce mare mi- 
nune este credinţa! Cel ce crede în venirea Mea cuvânt pe 
pământ, acela este făcător de minuni, credinţa lui face minuni, 
aduce pe Domnul pe pământ cu masă de cuvânt. Nu sunt bol- 
navi la cap cei ce cred aşa, ci sunt bolnavi toţi care nu cred 
şi-şi au mintea în cele ce trec şi nu mai sunt, căci ca nişte năluci 
trec, dar slava Mea nu trece, şi este ea cu cei ce cred şi ascultă 
de Dumnezeu, şi Mi-e tare uşor cu ei să petrec pe pământ ca şi 
în cer, şi iată, stau cu voi în sfat pe pământ, şi e minune mare 
această minune. 

O, aveţi grijă să vă iubiţi unii pe alţii aşa cum vă iubesc 
Eu, că vin cu cerul la voi şi vă iubesc cu el. Aşa şi voi, veniţi 
unii spre alţii cu cerul în voi şi iubiţi-vă unii pe alţii aşa, căci 


altfel de iubire nu este iubire, fiindcă numai din cer vine iu- 
birea, căci locul ei este cerul. Aveţi grijă să faceţi din voi locaş 
ceresc ca să stea în voi iubirea, căci locul ei este cerul. Când 
nu vă iubiţi unii pe alţii cu dor mult în voi, cu cer mult în voi, 
nu este în voi iubirea, dar căutaţi-o şi luaţi-o în voi, nu staţi 
fără iubire, nu staţi fără această minune în voi, căci trebuie 
lumină multă pe pământ. E pustiu pământul de lumină şi este 
întuneric adânc pe pământ, ca şi la început când Duhul Dom- 
nului Se purta pe deasupra apelor şi când Dumnezeu a zis «Să 
fie lumină!», şi s-a făcut lumină, şi a despărţit Dumnezeu lu- 
mina de întuneric şi a numit lumina ziuă, iar întunericul l-a 
numit noapte, şi a făcut Dumnezeu apoi cerul şi pământul. Iată, 
mai întâi trebuie lumină multă pe pământ, şi apoi cerul cel nou 
şi pământul cel nou. Nu staţi fără iubire în voi, fără această mi- 
nune în voi, căci trebuie lumină multă pe pământ, şi nimeni 
n-a putut face minunea aceasta fără să aibă iubire multă în el. 

O, cât de cuminţi trebuie să fie cei ce au iubire, fie ea şi 
plină de văpaia ei! Cine a fost pe pământ mai cuminte ca şi 
mama Mea Fecioara? Nimeni n-a fost ca ea de cuminte. O, 
mamă scumpă a Mea, nimeni mai cuminte ca tine n-a mai fost 
pe pământ, nimeni, decât tu şi Eu, mamă. O, cine ţi-a dat atâta 
frumuseţe? Spune tu, mamă, o, spune tu! Amin. 

S uferinţa, Fiule scump, ea a fost podoaba 
sufletului meu, ea m-a împodobit atâta de 
frumos, ea m-a învăţat să fiu cuminte pentru ea şi s-o port 
sfioasă şi să fiu cea mai frumoasă, Fiule scump. O, cine dintre 
cei ajunşi în cer de pe pământ ar putea crede că omul frumos 
este cel plin de fericire pe pământ între oameni? O, frumuseţea 
omului nu se poate cunoaşte aici, unde toate se veştejesc şi nu 
mai sunt, ci ea se măsoară numai apoi, numai după ce fapta 
vieţii omului se aşează la lumină ca să fie măsurată, iar fapta 
vieţii este aici, pe pământ. 

Suferinţa a fost cuminţenia mea, Fiule scump. Ea nu 
m-a lăsat să privesc fărădelegea. încă din pruncie Tatăl mi-a 
împărţit suferinţă şi m-a crescut prin ea şi pentru ea, ca să 
semăn cu Tine întru totul, Fiul meu Iisus. Tu ai suferit încă de 
când Te purtam în braţe Prunc, şi ai suferit apoi până la cruce, 
şi ai suferit în cer apoi până acum, şi până la sfârşit va fi să ai 
suferinţă, căci fericirea omului căzut din rai cere plată scumpă, 
cere suferinţă pentru Dumnezeu, Fiule scump, fiindcă Dum- 
nezeu l-a zidit pe om. Când copilul face o stricăciune pe pă- 
mânt cuiva, suferă copilul vreo ruşine, vreo suferinţă? O, nu, 
dar suferă tatăl său, mama sa, iar dacă şi pedeapsă ia copilul 
lor, suferă şi mai dureros părinţii. 

Iată, suferinţa este cuminţenie, îl ţine cuminte pe cel ce 
suferă, şi cine a fost mai cuminte ca mine şi ca Tine, Fiule 
scump? căci pentru suferinţă ai venit să porţi pe pământ. Ai 
suferit în cer până să vii, şi ai suferit apoi toată vremea pe 
pământ, şi iarăşi ai suferit în cer cu Tatăl şi cu mine şi cu sfinţii, 
şi suferim pentru om, Fiule Iisus. Mă mângâi în suferinţă, mă 
mângâi cu iubirea de Tine, căci iubirea de Dumnezeu este dorul 
cel mai mângâios pentru cel ce ştie această taină a mângâierii 
cea mai de sus venită, şi iată de ce am fost eu cuminte, şi mulţi 
pot fi la fel dacă pot ei pătrunde dorul acestei mângâieri, cea 
mai de sus mângâiere pentru cei ce iubesc suferind cu iubire 
şi nădăjduind cu putere în zilele veşniciei, veacul cel fără de 
sfârşit, veacul ce va să fie, Fiule scump. 

Grăiesc vouă acum, vouă, celor adunaţi în ziua mea de 
serbare aici, sub slava Domnului. Am grăit cu Fiul meu Iisus 
Hristos, Cel plin de slava suferinţei cea pentru om, şi grăiesc 
acum vouă, îndemnându-vă spre această slavă, slavă ca şi a 
mea, slava suferinţei, iubirea cea fără de seamăn în om. Nimeni 

să nu mai creadă şi să nu mai spună că iubirea este bucurie. Ea 
este suferinţa cea care tânjeşte în om după veacul veşniciei, nu 
după cele ce trec şi nu mai sunt apoi. O, fiţi cuminţi, fiţi şi voi 
cuminţi prin această frumuseţe a sufletului, prin suferinţa iu- 
birii, iubire pentru cei din cer şi pentru Iisus Hristos, Fiul meu. 
El nu vă poate măsura iubirea decât prin suferinţă şi prin 
cuminţenia ei în voi. Nu vă supăraţi în suferinţă, ci fiţi cuminţi, 
cuminţi aşa cum am fost eu, şi fiţi frumoşi, frumoşi, aşa cum 
eu am fost prin suferinţă. Amin. 

Vă îndemn acum cum să căutaţi iubirea de Dumnezeu. 
Ea trebuie zidită în voi, dar trebuie lepădare de sine pentru acest 
locaş, pentru ca să se facă iubirea locaş în voi, locaş al vostru 
apoi. O, fiule, dacă-ţi spune ţie cineva care nu-ţi intră în suflet 
ţie, dacă-ţi spune despre iubire şi despre drumul ei spre tine şi 
drumul tău spre ea, dar tu nu poţi primi în suflet pe cel ce dă 
să-ţi împartă aceasta, cine e de vină între tine şi el? O, lipsa 
dragostei din tine e de vină, căci Fiul meu n-a putut face nici o 
m in une acolo unde nimănui nu-i ardea sufletul pentru înviere, 
pentru viaţă vie în el, şi iată, omul ia viaţă de unde-i convine, 
de unde-i cade bine, nu ia de la cei ce dau viaţă aşa cum dă Fiul 
meu Iisus Hristos. Dragostea este cea care ţine viaţa în om şi 
omul în viaţă, iar altfel de viaţă este aşa cum îşi ia omul ca să 
aibă cum vrea el, iar eu vă învăţ pe voi, ca şi pe mine vă învăţ 
viaţa Domnului în voi. Puteţi, oare, să-L aveţi numai pe El de 
viaţă în voi? Nu uitaţi că El v-a spus vouă despre El şi a zis: 
«Eu sunt Calea, Adevărul şi Viaţa». O, nu uitaţi acest cuvânt al 
Lui, că e mare cuvântul lui Dumnezeu şi trebuie să ascultăm de 
El aşa cum Tatăl a spus: «De El să ascultaţi!». O, nu uitaţi să 
fiţi neamul Lui, că scris este: «Fericit este neamul căruia Dom- 
nul este Dumnezeul lui, poporul pe care l-a ales de moştenire 
Luişi». Dar iată, şi pământul cel ales pentru Dumnezeu trebuie 
să-l iubiţi şi să-l căutaţi, căci omul trebuie să înveţe iarăşi dru- 
mul spre rai, şi toate se fac cu pregătire mare, cu mers sfânt, cu 
credinţă şi cu adunare lângă Domnul atunci când El sună din 
trâmbiţă ca să veniţi la El şi să vă dea din viaţa Sa, din gura Sa, 
aşa cum i-a dat omului atunci când l-a zidit. 

Iată aici pământul Domnului, moştenirea Lui, ca şi 
poporul pe care l-a ales Luişi. Fiţi sfioşi când veniţi, fiţi sfioşi, 
fiilor. Eu cu sfială călcam pe pământ, şi se sfinţea pământul 
sub paşii mei sfioşi şi tresălta de mângâiere sub duhul meu 
cuminte. O, mângâiaţi cerul şi pământul, fiilor. Mai întâi tre- 
buie lumină multă pe pământ, şi apoi cerul cel nou şi pământul 
cel nou, prin iubire lucrate, căci iubirea este lumina cu care 
Domnul la început a zis: «Să fie lumină!», şi s-a făcut lumină 
la cuvântul Său, iar cuvântul Său este iubire, fiilor. 

Mă aplec şi vă mulţumesc pentru venirea voastră la 
praznicul meu. Vă dau din harul meu, din duhul cuminţeniei 
mele vă dau daruri multe, numai să le simţiţi mireasma, numai 
să le doriţi pe ele, pe cele purtate în cuminţenia mea de pe 
pământ. Pace vouă! Ca şi Fiul meu vă dau şi eu. Amin. 

O pace ţie, mama Mea! S-au umplut de 
^slavă inimile lor, s-au umplut de hrană 
dulce, de dor sfânt, mamă. Această sămânţă sfântă să găsească 
în ei ocrotire şi îngrijire şi să crească ea apoi şi să se facă floare 
scumpă, duhul cuminţeniei, pe care tu l-ai purtat cu tine pe 
pământ, o, mama Mea. 

O, fiilor, cu dulce să păstraţi în voi şi între voi iubirea 
pe care v-a desluşit-o mama Mea Fecioara. Primiţi- vă unii pe 
alţii, dar dacă nu vă doriţi între voi aşa cum Eu v-am dorit să 
veniţi la Mine şi să petrec cu voi, nu vă veţi primi între voi cu 
dulce şi cu dor, şi nu aveţi de unde să ştiţi când îl puteţi res- 
pinge pe Domnul când respingeţi pe fraţi. în fraţi trebuie să fie 


dorul de Domnul, şi aceia pot fi fraţi între ei, şi întru Mine apoi 
fraţi, şi va sta în ei dorul de Dumnezeu şi-i va mâna dorul şi 
vor merge ei pe cărările mărturisirii şi ale simţirilor de sus, ale 
iubirii, fiilor. 

O, veniţi la întâlnirea Mea cu voi, că Eu vă pregătesc 
vouă paşii spre ziua cea mai de pe urmă a trâmbiţării Mele, şi 
vă învăţ de pe acum pentru ea şi cu ea. Aici este locul venirii 
cuvântului Meu pe pământ, şi nu este acest loc ca şi celelalte 
locaşuri cunoscute a fi locuri de închinare, şi care sunt la în- 
demâna fiecărui trecător care-şi lasă pe acolo apucăturile lui, 
duhul lui, paşii lui neaşezaţi, care rămân peste tot cu duh 
lumesc, cu umblet lumesc, pământ călcat de cei ce nu se sfiesc 
pentru Domnul şi pentru curăţenia locurilor afierosite Domnu- 
lui, căci omul sfinţeşte locul, şi nu locul îl sfinţeşte pe om, iar 
pentru cele stricate în om, omul strică locul, şi locul îl strică 
pe om, aşa cum se vede peste tot pe pământ. 

Fiţi plini de dor şi de dragoste când trâmbiţa Mea sună 
spre voi să vă poarte paşii spre izvorul Meu de cuvânt şi spre 
petrecerea Mea cu voi şi cu cei din cer aici, fiilor. Iată ce 
sărbătoare dulce în cer şi pe pământ! Sunt însoţit de oştiri 
cereşti. De o parte şi de alta a Mea şi a mamei Mele Fecioara 
la masa cea de azi stau ucenicii Mei, ca şi acum două mii de 
ani la această sărbătoare. O, e ţara română mângâiată de jur- 
împrejur de mama Mea Fecioara şi e vegheată cu dragostea şi 
cu ocrotirea ei, dar cel mai dulce pământ pentru cer în acest 
pământ român este aici, unde Eu pun masă de cuvânt ca să aibă 
împărţitorii Mei ce da, numai să aibă cine să ia şi să trăiască 
prin cuvântul Meu cel ce ia. 

O, neam român, cât Mă doare că nu dai tu să auzi glasul 
Meu, care plânge pe vatra ta după om! O, biserică a neamului 
român, cât de lumeşte petreci tu în mijlocul acestui neam rece 
cu căutarea lui după Mine! O, cât vei mai putea tu să te numeşti 
biserica lui Hristos? O, cât te vei mai înşela să crezi că poţi să 
stai cum vrei tu sub acest nume? Deschide uşa şi vezi cine bate. 
Bat la uşa ta cu toiagul, cu cuvântul Meu bat ca să ieşi întru 
întâmpinarea Mea, dar tu trăieşti de capul tău, în sângele tău 
şi Mă doare de la tine când bat să-Mi deschizi, iar tu nu Mă 
primeşti, ci dai să nu-Mi cunoşti glasul Meu de Păstor milos 
pe urma ta. O, pe ce urmă mergi tu, biserică a neamului român? 
Te văd din cer strămoşii tăi şi nu-ţi zăresc faţa şi paşii. O, unde 
mergi? O, până când? Cu durere în glas te întreb aceasta, Eu, 
Domnul Iisus Hristos te întreb. E aproape ziua când tu vei 
putea vedea desluşit că Eu am fost acest cuvânt sfânt. O, când 
tu îmi vei sluji Mie şi nu ţie, slavei Mele şi nu slavei tale, 
atunci va fi să vindeci tu rana Mea cea de la neascultarea ta, 
dar va veni, oare, o zi atât de mare de la tine spre Mine? Voi 
putea să-ţi spun într-o zi după adevăr: Pace ţie, biserica Mea? 
O, caută să-ţi răspunzi ce vrei să faci. Amin. 

Mă aplec acum cu toate oştirile cereşti şi aşez mâna Mea 
peste voi şi tainic vă dau puteri din cer pentru calea voastră pe 
pământ. V-aţi adunat cu dor la izvorul Meu de cuvânt. Dorul 
după Mine vi-1 dăruiesc. Purtaţi-1, fiilor, şi fiţi cuminţi prin el 
ca mama Mea Fecioara. O, fiţi cuminţi ca ea, căci dorul e 
suferinţa cea mai dulce, cea mai sfântă între Mine şi voi şi vă 
ţine ai Mei, fiilor. Ca pasărea care ciripeşte de deasupra, aşa 
v-am dat azi glasul Meu, cântecul Meu de dor după om. Amin. 

O, fii de la izvor, e Duhul Sfânt cuvântând peste voi şi 
peste cei adunaţi. Trimiteţi-L până la marginile pământului, 
trimiteţi acest porumbel să ducă vestea Mea peste tot. Las pe- 
cetea Mea peste voi ca să vadă duhul rău şi să tremure înaintea 
voastră, iar voi să tremuraţi la cuvântul Meu şi să-l împliniţi 
cu dor, şi-Mi voi găsi în voi plăcerea, fiilor, şi vă voi mărturisi 

ai Mei, purtători de Dumnezeu vă voi mărturisi pe voi. O, pace 
vouă! Vă întăresc trupuşoarele căci sunteţi neodihniţi, iar azi 
aveţi de vegheat şi de lucrat. 

Eu sunt aici, Eu sunt aici cu voi, fiilor. Amin, amin, 

amin. 

15/28 august 2013 

Sărbătoarea tăierii capului sfântului Ioan Botezătorul 

Iubirea de Dumnezeu în om este lumina care se vede în jurul lui. 
Proorocie pentru creşterea mărturisitorilor şi pentru învierea mor- 
ţilor. Purtarea cea frumoasă şi purtarea cea dreaptă. Omul care-şi 
ia femeie, să se crească unul pe altul în iubire de Dumnezeu. 

in cu învăţătură din cer la masa Mea cu tine, măi 
poporul Meu, dar ea îşi ia pricină de pe pământ, 
şi se naşte apoi în cer învăţătură pentru cele de pe pământ. E 
sărbătoarea lui Ioan, Botezătorul Meu, şi este el venit cu sfinţii, 
cu proorocii, cu ceata din care el face parte în cer, iar Eu, Dom- 
nul, Eu sunt calea lor spre pământ acum, aşa cum am fost cu 
ei şi în vremea trupului lor lucrător pentru Mine cât au stat ei 
pe pământul fiilor oamenilor, ca să se vadă între oameni lu- 
crarea Mea cu ei, lumină care luminează în întuneric şi se vede 
luminând. 

Nu se poate pe pământ om iubitor de Dumnezeu şi ca 
să nu se vadă de la el în jur această lumină, iubirea de Dum- 
nezeu a omului care atrage de peste tot după ea pe cei ce caută 
după Dumnezeu în lumea oamenilor. O, nu numai păcatul are 
putere în lumea oamenilor. Mai mult poate lumina lui Dum- 
nezeu din om, numai să fie pe pământ om purtător de Dum- 
nezeu, de lumina Lui. A stat Ioan Botezătorul în pustie, dar a 
stat el în lumina Mea şi s-a arătat ea apoi între oameni şi a atras 
spre ea pe mulţi şi şi-a făcut ucenici, căci a fost proorocia des- 
pre Ioan prin înger că va fi mare el în faţa Domnului şi îi va 
tocmi un popor pregătit, iar Zaharia preotul, tatăl lui, i-a spus 
la naştere: «Tu, pruncule, prooroc al Celui Preaînalt te vei 
chema, că vei merge înaintea feţei Domnului ca să găteşti 
calea Lui şi să-i dai poporului Său cunoştinţa mântuirii pentru 
iertarea păcatelor, căci ne-a cercetat pe noi de sus Soarele 
Care răsare luminând pe cei ce şed în întuneric şi în umbra 
morţii şi îndreptând mersul lor spre calea păcii», şi a stat Ioan 
în pustie până în ziua arătării lui către poporul Israel, când 
şi-a început mărturisirea lui despre Mine, zicând: «Cel ce vine 
după mine a fost înaintea mea, pentru că era mai înainte de 
mine, iar eu sunt glasul celui ce strigă în pustie: îndreptaţi 
calea Domnului!». 

O, fiilor, fii ai poporului Meu, popor învăţat de sus, 
adunaţi-vă, fiilor, în învăţătura Mea. Fără ea peste voi e greu 
de Mine şi de voi. Fără ea dă diavolul să aibă putere peste voi, 
că iată, peste unii din cei ce au dat să fie ai Mei şi ei poate dia- 
volul, chiar dacă ei aud învăţătura cuvântului Meu, dar poate 
diavolul prin firea lor nesupusă, poate duhul cel potrivnic prin 
cei ce n-au putere să se lupte şi să-l biruiască pe diavolul, iar 
diavolul este vrăjmaşul Meu, şi se dau de partea diavolului, de 
partea vrăjmaşului Meu se dau cei ce nu iubesc ascultarea şi 
umilinţa cea pentru ascultare. 

O, măi fiilor, adunaţi-vă în învăţătura Mea şi căutaţi mai 
mult decât orice să vă rămână ea în minte ca o pecete, ca o pu- 
tere, ca o mântuire, ca nu cumva să se bucure diavolul de cei 
pecetluiţi cu semnul venirii Mele acum pe pământ ca să-Mi 
gătesc un popor pregătit, şi încă să-l înmulţesc prin cei pregă- 
tiţi. Striga Ioan în gura mare: « Pocăiţi-vă! », şi a auzit Ierusa- 
limul şi toată Iudeea şi veneau să se boteze la Iordan cu botezul 


pocăinţei spre iertarea păcatelor, veneau la Ioan să-i boteze, iar 
el era înaintemergătorul Meu. 

Strig şi Eu în zilele acestea şi Mă aud cei de departe şi 
se hrănesc cu strigătul Meu peste pustia din lume, dar îmi scriu 
în carte durerea Mea, că am din cei care stau aproape, şi auzind 
nu se smeresc la strigătul Meu şi nu stau umiliţi înaintea Mea, 
că mare este îngâmfarea omului, măi fiilor, şi de aceea vă spun 
şi iar vă spun: adunaţi-vă în învăţătura Mea, căci vai celui ce 
ia din mintea lui pentru el, când are atâta învăţătură din cer 
înaintea lui, la urechea lui, aproape de el strigarea Mea şi ruga 
Mea după om! 

Strig peste tot, merge peste tot strigătul Meu şi îl rog pe 
om. Intru în casele mai-marilor de pe pământ şi strig la ei aşa 
cum striga Ioan, de veneau la el oameni mici şi mari, iar celor 
mari şi plini de sine le spunea Ioan: «Pui de vipere, cine v-a 
spus de mânie ca să fugiţi de ea? Nu de ea să fugiţi, ci spre 
roade de pocăinţă să fugiţi, iar fără de acestea nu vă bizuiţi 
pe Avraam şi pe Dumnezeul lui Avraam, căci Domnul îşi ridică 
fii din pietre şi din spini când El voieşte». 

Strig peste tot, şi va veni ziua când voi da cheag cum dă 
omul cheag la lapte ca să se aleagă brânza, şi voi bate chişlea- 
gul ca să iasă untul şi-Mi voi aduna rod şi-l voi creşte de la 
Mine şi-Mi voi face mărturisitori, şi apoi voi învia morţii şi se 
vor îmbrăca în trup ca într-o cămaşă nouă, şi aşa îi voi închega 
pe ei din pământul în care stau aşteptând semnul Meu, şi 
aceasta am de lucrat şi de împlinit prin acest cuvânt al gurii 
Mele, care grăieşte ca să fie scris cuvântul Meu, aşa cum toate 
proorociile Duhului Sfânt au fost scrise pe pământ ca să se 
împlinească ele apoi. 

Grăiesc acum cu cei ce se clatină de pe un picior pe altul 
în locurile pe unde-Mi am pecetluit cu pecetea viului Dum- 
nezeu poporul cel împlinitor credinţei venirii Mele de acum 
cuvânt pe pământ, şi spun: O, adunaţi-vă în învăţătura Mea 
dacă voiţi cu ea! Cercetaţi-vă, dar mai bine lăsaţi-vă cercetaţi. 
Dacă aveţi o fire proastă din obiceiul de sine, din neînţelepciu- 
ne, nu daţi să vă tot folosiţi de ea în mijlocul acestui popor, ca 
nu cumva să-I faceţi voi ruşine lui Dumnezeu, că e pedeapsă 
mare pentru aceasta. Unirea cu mintea voastră, iar la unii 
unirea cu lumea şi cu cei din care aţi ieşit ca să veniţi la Mine, 
acestea vă strică ascultarea şi statul vostru cu Dumnezeu. Tre- 
buie multă umilinţă, multă şi mereu, că niciodată nu este ea de 
ajuns, şi trebuie recunoştinţă adusă Domnului pentru mila şi 
iertarea pe care o dă El celor ce aud glasul Lui şi dau să-L 
urmeze apoi. O, trebuie multă, multă mulţumire adusă Dom- 
nului, Care adună pe cei rătăciţi, pe cei fără de scăpare ca să-i 
salveze pe ei. 

Iar voi, străjerii Mei, slugile Mele pentru poporul cel 
apropiat, luaţi de la Mine ştiinţă sfântă şi lucraţi cu ea chiar şi 
când nu se prinde ea, şi să ştiţi de la Mine că una este să te 
porţi frumos cu omul, cu toţi, şi aceasta pentru frumuseţea firii 
tale, şi alta este să te porţi drept cu toţi, după dreptarul Dom- 
nului, pentru frumuseţea firii lor. Când te porţi frumos, îl înveţi 
numai aşa pe om, şi nu te mai poţi purta drept cu el când e 
nevoie de dreptatea lucrurilor, dreptate care face lumină de la 
Domnul şi care-1 face pe om să umble în lumină ca să nu cadă 
în întuneric, iar bunătatea îl face pe om să se creadă bun chiar 
şi când umblă în întuneric, după mintea lui, săracul. 

O, nu voiesc să fiu îngenuncheat şi defăimat de cei pe 
care i-am miluit de milă, şi voiesc cu umilinţă să-şi păstreze 
ei salvarea pe care o dau Eu în dar celor ce se statornicesc de 
partea Mea, că iată, pe cât îmi învăţ peste tot poporul şi-i spun 
pericolul cel pentru neascultare de cuvântul Meu, tot pe atât 

diavolul îşi face cărare şi scoală pe câte unul spre călcarea cu- 
vântului Meu, căci am spus: «Duşmanii omului sunt casnicii 
lui, oricât de mult ar fi şi ei pe calea vieţii», dar dacă se unesc 
cu ei cei puşi deoparte pentru lucrul Meu cel greu, ajung unii 
altora duşmani de mântuire, ajung lovit de ei Eu, Domnul, a- 
junge faţa Mea batjocorită de lumea cea rătăcită de Dumnezeu 
şi care nu ştie greul mersului Meu printre cei morţi, că morţi 
sunt toţi cei care nu iubesc pe Domnul cu viaţa lor de pe 
pământ. 

O, se pregăteşte Ioan să mărturisească în ziua lui de ser- 
bare, de intrare a sa în salonul Tatălui şi al Fiului şi al Sfântului 
Duh, lângă tronul slavei, unde s-a aşezat mijlocitor şi rugător 
în ziua când Irodiada, femeia desfrânată, a dat cu sete să împli- 
nească uciderea lui, rostind ea de lângă scaunul lui Irod tăierea 
capului lui Ioan. 

Binecuvântată să fie intrarea lui Ioan în cartea Mea cea 
de azi cu ziua lui de serbare, cu cuvântul lui mărturisitor! Pace 
ţie, mărturisitorul Meu, cărarea Mea spre oameni atunci şi 
acum! Lucrarea Mea de azi a cuvântului Meu merge peste 
pământ cu duhul şi cu puterea lui Ilie ca să vestesc cu ea lumea 
şi să- Mi culeg din ea un popor şi să-l pregătesc Mie, aşa cum 
tu ai lucrat atunci înaintea Mea, căci aşa a fost proorocit să lu- 
crezi. Amin. 

O Mieluţule Doamne, cine-Ţi mai slujeşte 
Ţie cu atâta bucurie aşa cum eu Ţi-am 
slujit, aşa cum eu m-am jertfit pentru Tine înaintea lui Israel? 
Se ascunde omul cel lucrător, se ascunde ca să nu păţească 
ceva de la cei ce nu iubesc mărturisirea cea despre Tine. Tre- 
buie multă iubire de mărturisire ca să atingă omul lucrător bu- 
curia nedespărţirii de Tine pe pământ, şi în cer apoi. 

Era regele lui Israel Irod şi vedea Israel păcatul regelui, 
iar eu am spus cuvânt împotriva îngăduinţei acestui păcat, dar 
desfrânata cea de la tronul lui Irod s-a dat mare, s-a crezut 
mare, şi pe mine mic şi a dat poruncă să mi se taie capul ca 
unui om de rând, dar eu eram înaintemergătorul Tău, nu om 
de rând, şi şi-a ars ea toată slava ei cea trecătoare, şi-a ars-o în 
însăşi mintea ei cea plină de slava de sine, săraca. 

O, altceva trebuie să însemne femeia pe pământ, Doam- 
ne Mieluţ. Vai de omul care ţine lângă el femeie pentru păcatul 
din el şi din ea, aşa cum a făcut Irod, regele lui Israel, şi vai de 
omul care -şi ia femeie ca să-i măture casa, ca să-i spele cămaşa 
şi ca să-i pună masa! O, măi omule, măi, femeia care-ţi mătură 
prin casă şi-ţi scutură şi-ţi spală cămaşa şi-ţi pune să mănânci 
şi-ţi slujeşte ţie atât cât vrei tu şi cât înţelegi tu că are ea să 
facă, aceea nu poate fi slujitoare lui Dumnezeu, ci este sluga 
omului care nu-şi face acestea, ci vrea să i le facă o femeie. O, 
nu pentru asta trebuie să-şi ia omul femeie lângă el dacă-şi ia, 
ci pentru ca să se crească unul pe altul în iubire de Dumnezeu, 
în voile lui Dumnezeu, în Duhul Sfânt al harurilor toate, dar 
iată, între bărbat şi femeie nu ţin mult apropierea şi ajutorarea, 
nici măcar în cele duhovniceşti nu ţine mult dacă nu sunt 
amândoi plini de har sfânt şi de misiune sfântă unul pentru altul 
şi între oameni apoi, aşa cum ar trebui să fie un rege peste un 
popor ca să fie poporul popor, ci trec apoi mult spre pofta 
trupului cei doi şi cad unul prin altul dacă nu au povăţuitor 
peste ei tot timpul şi veghetor peste ei aceştia care au de dat 
pildă celor de sub ei şi celor ce ies din ei, căci omul poate cădea 
în sine, în nepăsare, Doamne, poate cădea pentru sufletul său, 
şi iată cât de mare este taina povăţuitorului, iar eu am voit să-l 
povăţuiesc pe Irod să nu se facă pildă de desfrânare înaintea 
poporului Israel. Iată, a fost judecat atunci Israel pentru păcatul 
lui, căci am picat eu jertfa pentru păcatul lui Irod şi a tot Is- 


raelul şi am plătit cu sângele meu păcatul desfrânării lor, şi 
mult doresc să fie de folos acestui popor jertfa mea, dar dacă 
el nu doreşte nici măcar în ultimul ceas, nu putem noi peste 
cei ce nu dau să poată pentru ei, aşa cum Tu nu poţi azi peste 
cei care iau din mintea lor dacă să stea sau să nu stea cu Tine 
până la sfârşit, până la înviere, Doamne, şi de aceea spui Tu 
poporului Tău să se adune în învăţătura Ta şi să nu facă după 
mintea lui cel ce a venit să se dea Ţie spre facere şi spre 
creştere şi spre statornicie apoi. O, ce poate fi un om care face 
ca el? Ce va fi un aşa om, Doamne? Iată, este nevoie de salvare 
multă peste cei ce au minte, şi trebuie lucrat peste mintea lor 
mereu, numai să aibă ei umilinţă multă şi mereu şi să nu scoată 
ei sabia împotriva Ta şi a lor. 

O, popor atâta de miluit, atâta de hrănit din cer din gura 
Domnului, stai adunat în Domnul şi în învăţătura Lui, că dacă 
ieşi din ea, te prinde furtuna şi te ia şi te duce ca pe o frunză şi 
nu mai ai salvare. Aveţi grijă, fii şi fiice, aveţi grijă de Domnul, 
nu de voi. De aceea să staţi adunaţi cu El, şi nu de altceva. Fiţi 
slujitorii Domnului. Pentru slujirea Lui să staţi cu El şi la El, 
nu pentru ca să vă slujiţi vouă şi unii altora. îmbrăcaţi-vă în 
Hristos zi de zi, îmbrăcaţi-vă bine. Nu daţi de pe voi această 
slavă nici ziua nici noaptea. Tot timpul să vă găsească Domnul 
îmbrăcaţi, că altfel vine ispititorul cu pierderea vremii, cu cele 
ce nu sunt din cer. Fiţi sfinţi, dar învăţaţi ce este sfinţenia, căci 
ea pleacă de la duh şi întregeşte apoi omul, pe cel din trei părţi 
alcătuit. Fiţi plini de dragoste. Eu aşa am fost, mereu îmbrăcat 
în dragoste am stat, şi am locuit în pustie până la arătarea mea 
înaintea lui Israel, şi Domnul m-a învăţat să fiu şi să merg şi 
să mănânc şi să postesc şi să vorbesc şi să gândesc prin El şi 
să învăţ de la El, şi nu de la mine, căci vai omului care stă el 
în el ca să-şi cârmuiască el viaţa! Eu însă am avut pe Duhul 
Sfânt de cârmă şi a grăit Duhul cu mine tot timpul, şi a stat 
Domnul cu mine mult, până ce a fost să Se arate El mie Mielul 
lui Dumnezeu la Iordan, şi apoi a fost să sufăr despărţirea de 
Israel prin pedeapsa pe care femeia nelegitimă a lui Irod a 
pus-o asupra mea. 

O, ce mare este pe pământ o femeie plină de Dumnezeu 
şi de dragoste de Dumnezeu! Ea poate să-l facă pe om să-L 
iubească pe Domnul şi să se înfricoşeze să facă voia trupului 
şi voia diavolului, pe când o femeie plină de sine şi de dragoste 
de sine poate să-l facă pe un om sfânt să-l iubească pe diavolul, 
să facă placul diavolului, adică placul ei, şi iată, vine Domnul 
şi nu găseşte credinţă pe pământ, nu găseşte om care să-l facă 
pe omul despărţit de Domnul să vină după Domnul cu viaţa 
sa, cu dragostea sa. O, să nu spună nici o femeie că poate ea 
aceasta, căci femeia e femeie, ci să-L iubească ea pe Domnul 
şi să-I slujească Lui cu lucrul slujirii ei, iar rodul ei va fi după 
voia Domnului, nu după căutarea ei cea pentru binele omului 
şi pentru mântuirea lui, că multe femei ar da să creadă că pot 
ele pentru oameni, dar ele trebuie să poată numai pentru Dom- 
nul, dacă vor să nu se ivească ispite şi căderi. 

Eu, Doamne, am adus pe masă învăţătură de veghe, căci 
omul cade din lipsă de veghetor peste el şi peste paşii lui me- 
reu, paşi nevegheaţi. Eu, Doamne, sunt îndurerat de atunci şi 
până azi că n-are omul veghetor peste el. II plâng pe cel ce se 
iubeşte pe sine şi care n-are înţelepciunea cea împotriva acestui 
păcat ca să scoată sabia şi să se apere de întunericul care îl 
trânteşte mereu. Sunt dintre cei ce au venit cu calea ve ni rii Tale 
şi iubesc în ei acest păcat şi cad când nu se aşteaptă nimeni. 
O, vino, Doamne, vino mai văzut, mai desluşit la ei, ca să nu 
fie înghiţiţi de despărţirea de Tine cei puţin înţelepţi între cei 
ce s-au dorit şi ei pe calea aceasta şi la şcoala aceasta a învă- 

ţăturii de sus. E ca la şcoala de pe pământ, unde unii ştiu carte, 
iar alţii nu, şi sunt slabi la învăţătură şi se semeţesc, săracii, ca 
să nu iubească ei umilinţa. Eu văd durerea Ta de la aceştia, şi 
văd durerea celor ce-Ţi îngrijesc poporul pe pământ. 

O, vindecaţi- vă de îngâmfare, voi, cei necunoscători ai 
acestui păcat în voi, şi lăsaţi-vă spre umilinţă multă, căci umi- 
linţa este duh plăcut lui Dumnezeu în om. Nu faceţi Domnului 
dureri, căci Domnul este Cel scump, este Mieluţul Care a plătit 
pentru voi. Amin. 

S lava cuvântului Meu rămâne peste tine, 
măi poporul Meu. Sfinţii Mei vin la tine 
cu Mine şi te povăţuiesc cu milă. O, iubiţi duhul umilinţei, fi- 
ilor. Cei ce nu-1 aveţi, uitaţi- vă la cei ce îl au dacă aveţi ochi 
curaţi ca să vedeţi curat. Uitaţi-vă la cei ce Mă ajută şi cu care 
Mă ajut, şi în care Eu pot prin umilinţa lor. 

Rămâneţi la masa învăţăturii, fiilor. Nu strângeţi masa 
aceasta, ci staţi aşezaţi la ea cu dor, că nu mai este pe nicăieri 
aşa hrană, şi nici n-a fost până acum şi nici nu va mai fi ca şi 
aici la voi. Masă de petrecere sfântă să fie ea, şi să se strângă 
la această masă poporul cel înscris pentru slujirea Domnului, 
cel mărturisitor prin viaţă şi prin ascultare şi prin umilinţa lui 
înaintea Mea. Amin. 

Cobor curând cuvânt mare peste poporul român, că vine 
sărbătoarea crucii şi am de grăit cu dor şi cu jale, că văd mult 
şi văd peste tot şi Mă doare când văd. Poruncesc puterilor 
cereşti să-Mi facă pregătire şi cale cu primire, că bat la uşă ca 
să grăiesc cu neamul român şi cu cei ce s-au aşezat să stea mari 
peste el. îngerii şi sfinţii să se pregătească pentru slava cuvân- 
tului Meu peste neamul român. Amin. 

O, pace multă ţie, poporul Meu cel din români, că am 
în mijlocul tău râul cuvântului Meu, iar tronul slavei este dea- 
supra ta, şi pe el stă Domnul şi cuvântul Său cel sfânt. Amin, 
amin, amin. 

29 august/11 septembrie 2013 

Praznicul Naşterii Maicii Domnului 

II doare pe Domnul nedragostea omului. Cele două căi: sfinţenia şi 
păcatul. Cel care nu se ispiteşte pe sine dacă este în credinţă, acela 
este ispitit de diavolul. Cei credincioşi să nu mai aibă pe nimeni pe 
pământ. Taina şi măreţia de a fi român se va vedea curând. 

E praznic sfânt în cer, şi pe pământ la creştini. E 
mama Mea Fecioara slăvită de toate oştirile 
cereşti în ziua aceasta, slăvită aparte pentru amintirea zilei ei 
de naştere între oameni pe pământ acum două mii de ani şi mai 
bine, după planul Tatălui Savaot, căci Tatăl are grijă de om, are 
mult şi mereu, are de când n-a mai avut omul grijă în rai să 
rămână cu Domnul şi pentru Domnul, pentru Cel ce l-a zidit 
pe el, căci omul şi-a ales voia sa, şi de atunci n-a mai avut pe 
Domnul Stăpân peste el, ci voia sa a avut-o omul. 

O, ce jos cade omul când iese de sub stăpânirea Dom- 
nului, când îşi alege el ce să facă şi ce să fie şi cum să facă! O, 
ce dureros este pentru Domnul când omul îi face o aşa rană 
grea! 

Pace ţie, poporul Meu! Sunt Domnul Iisus Flristos, 
Dumnezeul tău. îţi aduc hrană de sus la masă de praznic sfânt. 
Stau deasupra ta cu oştirile cereşti, cu cerul slavei Mele şi cu 
dulce mama Mea în sărbătoarea ei între sfinţi, căci ziua ei de 
naştere între oameni pe pământ a fost începutul biruinţei Mele 
asupra satanei, care l-a zdrobit pe om şi l-a smuls apoi din 
sânul Meu, din rai l-a smuls, din planul Meu l-a smuls, şi S-a 
îmbrăcat atunci Domnul în slava durerii, în lacrimi S-a îm- 


podobit El şi toată facerea Sa, cerul şi pământul şi toate cele 
dintre cer şi pământ. 

Mă doare nedragostea omului. Zadarnic are omul dra- 
goste şi milă şi simţăminte mari şi purtare aleasă, zadarnic dacă 
n-are dragoste de Dumnezeu, de Cel pe Care atât de mult îl 
îndurerează prin inima sa rece, rece de Dumnezeu-Făcătorul. 

Stau cu tine la masă de cuvânt, poporul Meu. Am la 
masa Mea cu tine suitele cereşti. Ne pregătim să coborâm cu- 
vânt cu putere peste sufletul neamului român în zi de sărbă- 
toare a crucii, crucea pe care am fost Eu ţintuit şi pedepsit la 
moarte de poporul iudeu, de nedragostea lui pentru Dumnezeu, 
Făcătorul omului. Mă voi aşeza, peste şase zile Mă voi aşeza 
cu mare slavă de cuvânt la masa Mea cu neamul român, căci 
pe vatra lui Mi-a hărăzit Tatăl să vin cuvânt pe pământ acum, 
la sfârşit de timp, şi să-Mi aşez scaunul de judecată şi să strig 
de pe el în lung şi în lat şi să Mă audă omul cel de peste tot şi 
să se întoarcă la Dumnezeu dacă voieşte, dacă primeşte pe Cel 
ce strigă, pe Cel ce vede şi aude şi grăieşte, pe Dumnezeul 
văzutelor şi nevăzutelor Lui. 

O, abia îşi mai aduce omul aminte de Mine, abia Mă mai 
numără şi pe Mine între gândurile lui, abia Mă mai numeşte 
printre toate ale lui, printre toate cele amestecate ale lui. O, 
poporul Meu, primeşte-Mi cuvântul şi dă-1 spre împărţire peste 
tot, că iată, fac ce fac, zic ce zic la masa Mea cu tine şi dau iar 
de durerea Mea cea de la om şi Mă scriu cu ea în cartea Mea 
cu tine, că-i grea durerea, măi poporul Meu, iar când Mi-o spun 
Mă alin. Caut alin mereu, caut la tine, şi te rog cu lacrimi să 
cauţi alinare pentru Domnul, că nu găsesc pe nicăieri doctorie 
pentru suferinţa Mea cea de la om. Omul îşi caută numai pentru 
el alinare pentru cât se loveşte şi-l doare apoi, îşi caută şi nu 
stă fără să caute, dar Eu, Domnul, unde să caut? Caut la tine, 
ajută-Mi la durere, căci pe cel care-1 doare pentru Domnul, o, 
numai pe acela îl scapă de sub mână satana cel plin de duhul 
păcatului asupra omului, căci sunt două căi pentru om: sfin- 
ţenia şi păcatul, una îl dă Mie pe om, iar cealaltă, plină de 
păcat, îl desparte pe om de Mine în toată vremea, căci omul în 
toată vremea se înfruptă cu păcatul, care s-a făcut hrană pentru 
sufletul omului care nu dă să se pocăiască pentru păcatele lui. 

A găsit Tatăl Meu dragoste de Dumnezeu în dumneze- 
ieştii părinţi ai mamei Mele Fecioara, cărora le-a dat-o lor de 
fiică în zilele bătrâneţilor lor, căci ea a fost proorocită din 
vreme că va veni născută pe pământ şi va naşte pe Fiul lui 
Dumnezeu, Care va fi Mântuitorul celor ce vor avea putere să 
creadă în El şi să se facă prin El fii ai lui Dumnezeu pe pământ. 

O, mamă scumpă a Mea, te poartă suitele cereşti în slava 
zilei tale de naştere pe pământ. Ai crescut apoi un picuţ de timp 
şi ai fost dată Domnului ofrandă sfântă ca să creşti sub pază 
sfântă pe pământ şi să fii tu apoi mama Mea şi să-Mi ocroteşti 
pruncia şi copilăria şi slava propovăduirii, mamă, şi apoi să 
împărţi cu Mine durerea crucii Mele, o, mama Mea. Suntem 
acum aici cu slava naşterii tale la masă cu poporul cuvântului 
Meu cel din vremea aceasta peste pământ. Avem popas unde 
să venim şi să Ne odihnim între oameni, mamă. Mare minune 
este aceasta că am găsit fii credincioşi venirii Mele de acum, 
de Mi-am făcut apoi cu ei cetate pe pământ ca să vin cu sfinţii 
şi să punem cuvânt pe masă ca să fie el împărţit şi împlinit apoi 
peste pământ, mamă. O, slavă zilei tale de naştere, şi să Ne 
aşezăm cu hrană cerească la masa cea de azi cu poporul cel 
credincios, o, scumpă mama Mea. Amin. 

M are minune, Fiule scump al meu Iisus, 
mare minune este poporul cuvântului 
Tău pe pământ! Aşa minuni faci Tu cu puterea Ta cea din Tatăl, 

că ai atâta de lucrat peste pământ şi peste cer şi ai atâta durere, 
pentru care trebuie să lucrezi mult ca să Ţi-o alini cumva. Duhul 
cel potrivnic în om pentru dragostea de Tine Ţi-a strivit bucuria 
şi odihna Ta în om încă de la începutul Tău cu omul, Fiule 
scump. Ai dus această suferinţă grea cinci mii de ani şi mai bine, 
şi a venit vremea să vii pe pământ după om apoi, şi-Ţi trebuia 
mamă ca să vii, ca să Te naşti ca omul, ca să Te faci cunoscut 
între oameni, Fiule scump, şi să Te faci Dumnezeu văzut. Te-ai 
coborât din cer pe calea Duhului Sfânt, Domnul de viaţă 
Făcătorul, Una cu Tine şi cu Tatăl, şi slăvit prin duhul proorociei 
mereu, mereu pe pământ, şi Te-ai întrupat în pântecele meu cel 
fecioresc şi Te-ai născut Prunc şi Te-ai făcut Om, şi ai trecut 
apoi prin toată calea cea grea a întoarcerii Tale iarăşi la Tatăl, 
căci ai crescut şi ai propovăduit, şi Te-ai arătat Dumnezeu 
adevărat din Dumnezeu adevărat, şi Te-ai arătat apoi răstignit 
pe cruce şi ai pătimit mult şi ai fost îngropat sub lespede, şi ai 
înviat apoi după trei zile, şi nu după multe zile apoi Te-ai suit 
la cer şi Te-ai aşezat la locul Tău, de-a dreapta Tatălui Savaot, 
Tatăl nostru, Fiule scump. Dar este scris că iarăşi va fi să vii şi 
să judeci toate şi pe toţi şi să-Ţi faci împărăţie fără de sfârşit 
apoi, şi iată, ai împlinit şi ai venit. O, ai venit cuvânt peste 
pământ şi e mare minune venirea Ta, şi e mare minune poporul 
cuvântului Tău, poporul care Te primeşte să vii şi să-Ţi aşterni 
masă de cuvânt şi să Te faci carte, Doamne. O, cum să nu fie 
minune acest popor, minune care n-a fost de când veacurile şi 
nici nu va mai fi, minune în mijlocul necredinţei de pe pământ 
şi a toată deşertăciunea şi păcătoşenia şi a slujirii idoleşti? Mi- 
nune, Fiule, este poporul Tău, minune este credinţa lui şi statul 
lui cu Tine la masă de cuvânt, iar naşterea lui din cuvântul Tău 
este darul Tău oferit oamenilor toţi, toţi care vor să creadă în 
venirea Ta cea de acum cu salvarea pentru toţi cei care întind 
mâna spre Tine ca să-i iei în bărcuţă, căci valurile vin tot mai 
mari pentru fiii fărădelegii şi n-au salvator, căci sunt îndărătnici 
şi nu dau să audă trâmbiţa Ta, care anunţă judecata, dar şi sal- 
varea, Fiule scump. O, e mare minune să vină omul la Tine şi 
să-Ţi dea mâna să-l iei în bărcuţa Ta şi să rămână al Tău pe veci, 
că e mare durere pentru Tine să vină omul, şi să se smulgă apoi 
din mâna Ta şi să se lase iarăşi spre cădere apoi în voile sale, în 
rătăcirea cea omenească. Şi ce să le mai faci Tu la unii ca aceia 
care-Ţi trădează dragostea, care se rup din Tine, de lângă Tine, 
după ce au gustat şi au văzut cât eşti de bun, cât de adevărat şi 
cât de mare peste pământ şi cer? 

îmi iau omoforul de pe umeri şi-Ţi şterg cu el acum 
lacrima de la aceste dureri şi rane, care-Ţi vin de la neas- 
cultarea şi de la nesupunerea celor care n-au voit să fie cuminţi 
şi să Te iubească mult, în ciuda a tot ce a dat să-i smulgă pe ei 
de lângă Tine, Fiule salvator, Care-i plângi pe cei ce se joacă 
de-a viaţa şi n-au înţelepciune pentru ei, pentru viaţa lor. Să ne 
ştergem lacrimile, că avem de lucrat mult şi mereu, avem pla- 
nul Tatălui de adus la biruinţă, şi avem pe cei ce ne iubesc prin 
dureri şi ne alină şi-i alinăm, şi unii altora ne dăm toată grija. 
Dar acum le grăiesc lor, fiilor şi fiicelor poporului Tău cel din 
români cules de cuvântul Tău, Doamne al meu şi al lor, Fiule 
al Tatălui şi al meu. 

O, fii şi fiice, care alcătuiţi poporul Fiului meu Cuvântul 
pe vatra neamului român, nu uitaţi să fiţi şi să rămâneţi mi- 
nunea cea de la sfârşit de timp a Fiului meu Iisus Flristos. Nu 
uitaţi că voi trebuie să-L iubiţi, să nu-L părăsiţi, să staţi cu El 
la bine şi la greu şi că trebuie să înmulţiţi poporul Domnului, 
că mare va fi această minune, şi se va arăta curând, curând 
măreţia ei şi a Domnului ei. Zi şi noapte aveţi grijă sfântă cum 
să vă daţi Domnului, cum să fiţi ai Lui şi numai ai Lui cu toată 


puterea voastră, cum să nu vă lăsaţi ispitiţi şi smulşi afară, că 
afară, de la hotarul vostru spre afară e numai prăpădul cel de 
la sfârşit de timp, şi peste care satana domneşte şi se luptă să 
ducă la prăpastie veşnică pe cei călăuziţi de el, pe cei din îm- 
părăţia lui, locul lumii, că voieşte satana să se răzbune pe om, 
şi mult să se răzbune. 

Iată ce vă povăţuiesc în ziua mea de serbare: Vă învăţ 
apostoleşte şi vă îndemn, ispitiţi-vă bine pe voi înşivă dacă 
sunteţi în credinţă. Puneţi-vă la încercare pe voi înşivă, că altfel 
vă pune satana la încercare şi vă biruie, fiilor, şi vă scoate de 
la Domnul ca pe cei necredincioşi ai acestui cuvânt. Voi trebuie 
să vă cunoaşteţi bine că Iisus Hristos, Fiul meu, este întru voi. 
Aşadar nu fiţi netrebnici, că e primejdios să fiţi aşa, ci fiţi 
desăvârşiţi în credinţă şi puternici prin ea şi uniţi pentru ea, ca 
nu cumva să atrageţi asprimea Domnului pentru îndreptarea 
voastră apoi. 

Pe cei ce au lucrare tulburătoare pentru răsturnarea aces- 
tei Evanghelii izvorâtă din gura Fiului meu Mântuitorul, pe 
aceştia ţineţi-i departe de urechile voastre şi fiţi ascultători de 
Domnul, căci scris este: «Dacă vă propovăduieşte cineva altfel 
decât aţi primit, să fie anatema!». Aceia nu sunt ai lui Hristos, 
ci s-au lăsat smulşi din bărcuţă şi sunt pe valuri, că au dat de 
la ei cuvântul sfânt şi dau să vă vestească ei altfel decât aţi 
primit. O, până şi înger din cer de-ar fi să vină la voi, nu numai 
unul dintre cei ce au crezut şi au căzut apoi, ci chiar înger din 
cer de v-ar vesti vouă altfel de Evanghelie decât aceasta prin 
care aţi crezut, să fie anatema. Amin. 

O, nu este lucru omenesc acest cuvânt, fiilor. Iată, şi-au 
murdărit urechea şi duhul şi puterea mulţi din cei ce au fost 
opriţi pe cale ca să li se dea îndemnul să creadă altfel decât au 
primit şi au stat cu Domnul. Sunt duşmani pe Domnul şi pe 
voi cei care s-au tras în lături de la ei voire şi lucrare. Puneţi-vă 
la adăpost de această lucrare vrăjmaşă credinţei voastre cea 
pentru viaţă. Ca o mamă bună vă povăţuiesc aşa, că Domnul 
vede, şi văd şi sfinţii Lui, şi ca o mamă vă doresc pe Domnul 
între voi şi vrăjmaşii credinţei voastre şi ai ajutorării pe care 
Domnul v-a cerut-o pentru biruinţa Lui asupra diavolului cel 
ucigător de om. 

Iată, cei ce s-au jucat de-a plecatul, de-a libertatea, de-a 
ieşitul lor de sub Domnul, nu s-au mai putut juca şi de-a venitul, 
căci această taină este mare. E taină mare acest popor, şi nu se 
poate în mijlocul lui trădători de credinţă şi de statornicie lângă 
Domnul, cu iubire şi cu recunoştinţă dovedite acestea. O, dar 
vine ziua cea pentru răspuns, şi fiecare va sta înaintea Domnului 
pentru credinţă sau pentru necredinţă, pentru ascultare sau pen- 
tru neascultare, pentru iubire sau pentru neiubire. 

O, fiilor, o, fiilor, nimic şi pe nimeni să nu aveţi voi pe 
pământ, decât pe Domnul şi pe sfinţii Lui şi pe fraţii Lui sluji- 
tori Lui. Iată, vai de cei ce dau să mai aibă ceva pe pământ! 
Nelepădarea de sine atrage după ea căderea din rai a omului 
credincios lui Dumnezeu, dar voi, fiilor, aveţi grijă de Domnul, 
numai de Domnul, iar Domnul va avea grijă de voi, numai de 
voi, numai de cei ce au grijă de Domnul. Amin. 

Le-am dat povaţă întărită, Fiule scump al meu. Le-am 
dat vlagă, le-am dat duh de mamă şi dragostea mea pentru ai 
Tăi. Cei ce sunt ai Tăi trebuie să lupte mult şi statornic pentru 
locul lor de lângă Tine, căci dacă nu luptă sunt biruiţi şi cad, 
ca şi cei care aşa au păţit, spre bucuria vrăjmaşului satana, 
care-i va da curând, curând pe toţi slujitorii voii lui la pieire 
mare, precum este scris. 

O, Fiule, mângâiere să avem de la cei ce ne iubesc cu 
milă şi cu credincioşie, dar trebuie mereu, mereu să-i sprijinim 

pe ei, să-i ocrotim pe ei, şi mult să-i povăţuim pe ei. 

O, slavă Ţie pentru slava Ta, cu care Te pregăteşti acum 
cu tot cerul, cu suitele toate să cuvintezi peste neamul român 
în zi de sărbătoare a crucii Tale, Doamne, peste şase zile de la 
praznicul de azi. Toţi vom fi în slava Ta cu harurile toate şi toţi 
îţi pregătim calea, că avem peste noi porunca Ta, o, Fiule Iisus. 
Amin. 

S lavă şi pace venirii Mele cuvânt pe pă- 
mânt peste neamul român, o, mamă 
scumpă a Mea! Vine ziua praznicului crucii Mele şi voi coborî 
şi voi grăi cu fiii români. îl plâng pe cel ce nu crede între 
români că este Dumnezeu acest cuvânt. O, a fi român e taină 
mare, şi se va vedea această taină şi toată măreţia ei, căci va fi 
vai de românii care nu-L cunosc pe Domnul de Dumnezeu al 
lor şi cuvântul Său de azi peste ei! 

Ţi-a dat hrană de viaţă mama Mea Fecioara, măi poporul 
Meu, ţi-a dat, că e plină de grijă pentru tine ca şi Mine. O, ai 
şi tu grijă de Mine, fiule, ai şi tu, că şi Eu am de tine, căci tu 
îmi trebuieşti mult pentru planul Meu cel de la Tatăl acum pe 
pământ. Iată ce-ţi spun: Dacă diavolul îţi spune şi-ţi şopteşte 
altceva decât cuvântul Meu de peste tine, tu rămâi în cuvântul 
Meu, poporul Meu. Diavolul te îndeamnă şi-ţi spune că eşti 
nevrednic de Dumnezeu şi că e bine să-L părăseşti. Iată, Eu 
nu-ţi spun aşa, nu-ţi spun să Mă părăseşti pentru nevrednicia 
ta, ci-ţi spun să te umileşti mereu, să-Mi ceri mereu vindecare 
şi iertare şi înviere şi să stai cu Mine şi să-Mi serveşti venirii 
Mele, căci vai celor ce vin şi Mă ascultă cu credinţă şi se smulg 
apoi şi se duc la cele ce încă au ei pe pământ! Nici Eu nu pot 
cu cei îndărătnici, dar pot pentru cei umiliţi şi plecaţi spre mila 
Mea de ei. Eu nu-1 lepăd pe om nici pentru păcatele lui dacă 
are credinţă şi iubire şi credincioşie sub slava crucii Mele, ci îi 
cer duh umilit şi ascultare şi lumină peste paşii lui, ca să fie 
vegheaţi paşii lui, iar cu satana cel tulburător lupt Eu, Domnul, 
pentru toţi cei ce s-au dat Mie şi au rămas ai Mei. Amin. 

O, pregăteşte-te frumos pentru coborârea Mea cuvânt 
peste neamul român şi stai de veghe cu suflet mare, cu suflet 
mult, poporul Meu cel din români, căci Eu, Domnul, Mă 
pregătesc cu toate suitele cereşti şi ies acum în întâmpinarea 
acestui neam ales la sfârşit de timp pentru slava cuvântului 
Meu în mijlocul lui, căci Tatăl M-a trimis la el, iar Eu am venit. 

Fiţi blânzi, fiţi smeriţi, fiilor! Fiţi asemenea Mie şi fiţi 
în toate şi pentru toate cu duhul umilinţei şi al lucrărilor ei, 
căci aşa Se împlineşte Domnul pe pământ în cei ce sunt 
asemenea Lui şi lucrând cu El pentru biruinţa Lui, pentru 
slava Lui cea mare, slava cea de la sfârşit de timp, care va în- 
cununa cerul şi pământul cu slavă, cu slava Domnului, fiilor. 
Amin, amin, amin. 

8/21 septembrie 2013 

Praznicul înălţării Sfintei Cruci. 

Cuvântul lui Dumnezeu către neamul român 

Ţara Română este ţara strălucirii, în care străluceşte slava Domnu- 
lui. Grăirea Tatălui şi a Fiului cu neamul român. Hrana dată la 
început omului. Jertfa Mieluţului, prima jertfă pe pământ. 

S unt trimisul Tatălui Meu Dumnezeu Savaot şi vin 
cuvânt pe pământ peste neamul român, cuvânt de 
slavă şi de pace şi de adevăr. 

Sunt Fiul Tatălui, sunt Dumnezeu adevărat din Dum- 
nezeu adevărat. Acum două mii de ani M-a trimis Tatăl Meu 
pe pământ să Mă fac Om văzut între oameni şi să Mă dovedesc 
Fiul Său şi să creadă în Mine cei cărora le va fi dat de la Tatăl 


să creadă, iar acum, la sfârşit de timp, Mă trimite Tatăl cuvânt 
peste pământ. 

Sunt Domnul Iisus Hristos şi grăiesc din nor, grăiesc din 
slavă, grăiesc din Tatăl, căci Tatăl este cu Mine, dimpreună cu 
toate suitele cereşti, care-Mi poartă slava pe aripi îngereşti, pe 
roţi de heruvimi, pe pară de foc, şi slava venirii Mele este mare. 
Vai celui ce se îndoieşte la auzul cuvântului Meu, la glasul 
ve ni rii Mele cuvânt peste pământ, căci plata unuia ca acela este 
cu cei necredincioşi! 

Nu sunt ghicitor, nu sunt prezicător, ci sunt cu Duhul 
Adevărului în mare lucrare peste pământ şi peste neamul 
român, la care Tatăl Mă trimite. O, de ce, Tată, la acest neam 
îmi faci trimiterea Mea cea de la sfârşit de timp? Spune-i Tu, 
Tată, acestui neam povestea lui cea de la Dumnezeu hărăzită 
s-o poarte el înaintea Ta şi a toate neamurile de pe pământ. 
Voiesc să grăieşti Tu mai întâi neamului român în zi de praznic 
al crucii pe care Eu am fost răstignit când Tu M-ai trimis pe 
pământ după om, o, Tatăl Meu. 

B a, Fiule scump, voiesc şi Eu ceea ce Tu 
voieşti, şi-i spun neamului român că 
dacă poporul pe care l-am avut aparte al Nostru dintre nea- 
murile pământului, dacă el Te-a dat la moarte pe cruce când 
Te-am trimis să-l luminezi şi să-l lucrezi şi să Te primească el 
din partea Mea, dacă el nu Te-a primit şi Te-a lepădat şi Te-a 
scos afară din vie, Eu, Tatăl, Ţi-am dat altă mireasă şi alt tărâm, 
care să fie al Nostru pe vecii apoi. Am aşezat atunci pe pământ 
binecuvântare mare peste ţara pe care stă acum neamul român 
şi Ţi-am arătat-o, Fiule scump, în toată podoaba ei cea de taină 
şi am ales-o de slavă a Domnului la sfârşit de timp, şi am 
pregătit-o prin suferinţă două mii de ani şi am ţinut-o sub cruce 
ca să fie frumoasă, iar cine priveşte cu inimă curată la istoria 
ei, acela poate vedea măreţia ei şi pe Domnul ei, Care a pă- 
zit-o şi a înălţat-o prin răbdarea ei la slava ei cea de la sfârşit 
de timp, căci ea a fost smerită şi a răbdat mult, şi este scrisă în 
Scripturi să fie ea ţara strălucirii, iar Tu acum străluceşti în ea 
cu slava cuvântului Tău, o, Fiule Emanuel, şi Te dovedeşti cu 
multul Dumnezeu al ei, Dumnezeu adevărat din Dumnezeu 
adevărat, Tatăl şi Fiul în strălucire de Duh Sfânt peste ea şi cu 
ea acum, şi este scris că «fericit este neamul căruia Domnul 
este Dumnezeul lui, poporul care l-a ales de mărturie Luişi». 

Acum, Eu, Tatăl, grăiesc fiilor neamului român şi le 
spun lor: Amin, amin zic vouă: Acesta este Iisus Hristos, Fiul 
Meu, Care vine cuvânt la voi pe nori de slavă şi râu de cuvânt 
Se lasă El peste voi. O, primiţi-L pe El, deschideţi Lui! Amin. 

E u, Tată Savaot, M-am vestit din vreme că 
vin cuvânt peste români şi Mi-am şi des- 
chis odată cu vestirea, şi Mi-am trimis puterile cereşti să-Mi 
gătească înainte calea. Am cheile adâncului, precum este scris 
despre Mine, şi am cheile împărăţiei cerurilor, o, şi le am şi pe 
ale omului şi intru când Mă vestesc că vin. Am cu Mine la 
masă de cuvânt oştirile cereşti, îngerii şi sfinţii, şi am acum 
aici pe bunii şi pe străbunii neamului român şi e măreaţă masa 
slavei în zi de praznic sfânt a crucii Mele, Tată Savaot. Acolo 
unde nu este credinţă voi pune Eu credinţă, şi acolo unde nu 
este primire îmi voi deschide Eu. 

Amin, amin zic ţie, neam român, deschide Domnului! 
Eu, Domnul, am deschis şi am intrat, că am cheia, căci Eu sunt 
uşa, precum este scris. E plin văzduhul de deasupra ta de slava 
venirii Mele cuvânt la tine cu zecile de mii de sfinţi ai Mei, o, 
ţară a venirii Mele, căci este scris: «Vine Domnul cu zecile de 
mii de sfinţi ai Săi!», iar Eu vin la tine, că eşti casa Mea cea 
pentru venirea Mea, precum te-a dăruit Mie Tatăl acum două 

mii de ani când am fost alungat de poporul iudeu de am rămas 
fără casă pe pământ. Ia aminte la râul Meu de cuvânt care curge 
peste tine în ziua aceasta şi-ţi spune el ţie durerea Mea şi 
aşteptarea Mea cea de la tine. Cu duh părintesc Mă apropii 
şi-Mi aştern masă de cuvânt pe vatra ta. 

Să ia aminte popoarele toate grăirea Mea cu neamul 
român în zi de praznic sfânt şi să se înţelepţească toate nea- 
murile pământului pentru venirea Domnului, Care cuvintează 
din slavă deasupra pământului român, pământul strălucirii 
Domnului, căci străluceşti de slava Mea din tine, o, ţara Mea 
cea de la sfârşit de timp. Mai e puţin şi se scriu şaizeci de ani 
de cuvânt al Domnului deasupra ta pentru pregătirea venirii 
Mele a doua oară pe pământ după om, şi este scrisă această is- 
torie a Mea cu tine şi s-a făcut ea carte pe pământ pe vatra ta. 
în cartea istoriei tale cea de două mii de ani stă scrisă dragostea 
Mea pentru tine şi multa Mea aplecare, multul Meu pogoră- 
mânt spre durerea ta, că mereu te-am mângâiat sub cruce şi 
mereu M-am aşezat cu tine sub jugul ei, că ai avut străbuni 
credincioşi, pe care-i ridicam veghetori viteji ca să te păzească 
a Mea, mereu a Mea, fiindcă Tatăl te-a hărăzit Mie acum două 
mii de ani, după ce M-am născut şi am crescut, şi după ce 
M-a alungat poporul la care Tatăl M-a trimis, că M-a pus pe 
crucea suferinţei şi a învierii şi sunt viu în vecii vecilor, şi sunt 
Eu Domnul Dumnezeul tău, o, ţara Mea cea de azi. Ţi-am vă- 
zut faţa ta atunci, pe cea de atunci şi pe cea de acum, şi ţi-am 
văzut toată frumuseţea pe care Tatăl ţi-a hărăzit-o pentru slava 
Mea, şi te-am dorit mereu de atunci. 

O, nu mai ai iubire de ţară, neam român! Cine să te înveţe 
această măreţie cerească, ţara Mea cea de azi? O, îţi trebuie iu- 
bire, dar tu ai trecut mult prin dureri. Ele te-au învăţat să fii 
frumoasă, să fii tu ţara Mea şi numai a Mea, şi Mă iubeau stră- 
bunii tăi şi străluceau cu credinţa lor şi cu iubirea lor de ţară, 
dar acum nu mai ai peste tine decât iude, iubito. Iată, cei ce au 
punga iau din ea, îşi împart din ea unii altora, iar pentru tine se 
duc şi împrumută. îţi cer ţie ca să pună în pungă, dar din ea nu 
se mai împarte după nevoile tale, căci cei ce te stăpânesc îţi sug 
laptele, îţi sug sângele, şi e mare peste ei păcatul lăcomiei lor. 
Eu, însă, Mă scol ca un viteaz şi aprind făclii peste tot şi caut 
peste tot ca să prind hoţul care-ţi rupe ţie de peste tot cămăşuţa 
şi nu-i este milă să te lase goală şi nu-i este ruşine de fapta sa, 
dar Mie îmi este ruşine de goliciunea ta înaintea popoarelor şi 
vin şi-Mi întind peste tine veşmântul ca să te acopăr cu slava 
Mea dacă Tatăl a promis să fii tu a Mea, ţara Mea cea de la 
sfârşit de timp ca să cuvintez în mijlocul tău cuvântul venirii 
Mele, cuvântul lui Dumnezeu peste pământ. Sunt îmbrăcat în 
veşmânt de in şi stau cu cerul deschis deasupra ta. Am tron în 
mijlocul tău, am calul alb pe care stau şi cuvintez, am pe 
poporul cuvântului Meu, pe care l-am ales de strajă Mie şi stau 
în mijlocul lui ca pe tron, şi Mă numesc Credincios şi Adevărat, 
şi judec şi Mă lupt întru dreptate, iar ochii Mei sunt ca para 
focului şi sunt plin de cununi şi am nume scris, iar veşmântul 
Meu de in este stropit cu sânge, şi numele Meu se cheamă Cu- 
vântul lui Dumnezeu, căci aşa este scris, şi oşti din cer se poartă 
cu Mine, purtând veşminte de in, iar din gura Mea iese cuvântul 
Meu ca sabia cea ascuţită asupra celor cu viaţă păgână şi vin 
să-i păstoresc, căci n-au păstor, n-au ascultare pentru adevăr şi 
iubesc minciuna şi se îndeletnicesc cu ea şi uită de Domnul, 
Care vine cu răsplata Sa. 

Voi, cei care asupriţi acum, în vremea voastră, voi, cei 
care iubiţi minciuna şi cârmuiţi cu ea peste acest neam, o, până 
când? Amin, amin zic vouă, tot ce nu înseamnă Dumnezeu este 
minciună împotriva adevărului. Au nu ştiţi că tatăl minciunii 


este diavolul, stăpânitorul întunericului acestui veac? Au nu 
ştiţi că minciuna şi slugile ei vor fi aruncate în adânc? O, v-aţi 
făcut viţel de aur şi jucaţi în jurul lui văzut şi nevăzut, şi aţi 
uitat de răsplata faptelor, dar Eu vin şi voi da fiecăruia după 
cum este fapta sa, precum este scris. 

O, dacă aţi uitat atât de mult şi uitaţi mereu de Dum- 
nezeu, cum de vă mai urcaţi pe scaune ca să stăpâniţi peste 
acest neam? Să nu zică nimeni că Mă are de Dumnezeu al său 
dacă nu Mă ascultă, dacă nu Mă întreabă, dacă nu urmează 
ziua şi noaptea poruncile vieţii şi adevărul a toate, dar nu min- 
ciuna. Vă amintesc de Iuda, de cel care lua mereu din punga 
cea frăţească, şi văd toţi unde l-a condus pe el acest obicei, iar 
Eu Mă uit la voi şi la lăcomia cu care v-aţi urcat pe creste şi 
aţi strigat la popor să vă audă şi să vă aleagă mari peste ei. O, 
unde vă este credincioşia faţă de credinţa lor? Dar voi aţi furat 
mult de tot, căci singuri, aproape singuri v-aţi ales, şi unul pe 
altul v-aţi ales şi v-aţi aşezat la masa sfatului ţării şi vă lăudaţi 
cu număr mare între cei care v-au ales, dar e mic de tot numărul 
acela şi aţi minţit pe fiii acestui neam că aţi fost aleşi cu număr 
mare. O, ce veţi face acum? Minciuna cu care vă arătaţi mereu 
ca adevăr nu poate fi scaun, şi se va rupe statul vostru, şi de 
mult v-am spus aceasta. Vă judecă strămoşii care au murit pen- 
tru neam şi pentru adevăr. Vă vor cere socoteală bunii şi stră- 
bunii voştri. îi am cu Mine la masa slavei cuvântului Meu din 
ziua aceasta şi se uită plângând cu jale peste faptele păgâneşti, 
pe care le săvârşiţi ziua şi noaptea împotriva fiilor acestui neam 
ca să vă păstraţi stăpânirea peste ei. O, la vrăjitori v-aţi dus. 
La rătăcitori şi la iubitori de bani v-aţi dus, dar la înţelepciunea 
Domnului ca să vă întrebaţi cu ea, nu vă duceţi. Iată, vin Eu, 
Domnul, vin Eu la voi dacă voi nu bateţi ca să veniţi să vă dau, 
şi să aveţi apoi. 

O, n-aveţi iubire de ţară, voi, cei ce aţi pus mâna pe ea 
cu nedreptate. O, nu vă luaţi dreptul să vindeţi această patrie 
la străini, căci al Domnului este pământul, nu al vostru ca să-l 
daţi voi la cei care râvnesc de peste tot să jupoaie de slavă 
această patrie a Mea şi a celor ce o iubesc pe ea. 

Am aşezat la cârma neamului român, cu mâna Mea cea 
tare l-am aşezat pe cel ce este cârmaci cu milă multă şi cu 
aleasă iubire de ţară şi cu multă înţelepciune de la Mine pentru 
paza ei, pentru cârmuirea ei şi a voastră, dar voi nu l-aţi vrut, 
voi, cei puţini, care v-aţi ridicat în numele a tot neamul şi aţi 
dat să-l prigoniţi pentru ca să fiţi numai voi, şi-l prigoniţi mereu 
prin cuvinte defăimătoare şi nu-i primiţi sfatul, care v-ar salva 
pe voi de la plata fărădelegilor voastre. Eu însă, Mi-am aşezat 
poporul cuvântului Meu la veghe sfântă şi la rugăciune de foc 
şi Mi-am păstrat la locul cel de cârmă pe cel pus cârmaci din 
planul Meu cel sfânt pentru iubirea Mea cea mare de acest 
neam, dar şi pentru iubirea lui, că n-am găsit pe altul mai mare 
la iubire şi la inimă ca şi pe el în vremea aceasta pentru acest 
neam. V-am povăţuit şi alte dăţi să vă supuneţi iubirii lui de 
neam şi de ţară şi de voi, ca să vă fie bine vouă şi la toţi cei de 
pe această vatră. O, v-aţi împotrivit, aţi fost obraznici, aţi fost 
semeţi, v-aţi încrezut în voi şi unii în alţii şi n-aţi ascultat sfatul 
Meu şi nici sfatul lui. Plâng cu cerul, plâng cu bunii şi cu 
străbunii voştri şi facem sfat ca să-l păstrăm şi să-l ocrotim la 
veghe pe mai departe peste neam pe cel ce stă acum cârmaci 
şi veghetor, că fără el peste locurile veghii e greu pentru soarta 
neamului român, care n-are la masa cea de sfat decât iubitori 
de bani şi de laudă şi de faţă a lor, şi vai neamului acesta cu 
aşa binefăcători peste el! 

E răzmeriţă între frate şi frate, e nedumerire multă şi e 
nelinişte peste tot între fiii neamului român. Plâng mulţi, plâng 

de mila câinilor care sunt sortiţi spre moarte ca să nu mai 
muşte. Iată ce vă spun Eu, Domnul, vouă, celor miloşi pentru 
aceste fiinţe scrise să moară de la om. O, cum de nu vă gândiţi, 
fii români, cu aceeaşi jale, cu aceleaşi simţăminte miloase la 
atâtea vietăţi, la oi, la miei, care mor de mâna omului fără să 
scoată un cuvânt de vai? Cum de nu vă gândiţi cu lacrimi la oi 
şi la mieluţi, la vite şi la păsări, la animale fel de fel, care sunt 
ucise cu dor mult ca să fie puse în vase şi prăjite spre mâncare 
omului care merge la măcelărie să-şi cumpere came să-şi facă 
din ea hrană? Oare nu şi acelea sunt vietăţi fără de mângâiere 
şi date spre jertfă pentru ca să intre ele în pântecele omului? 
Cum de nu le plângeţi şi pe ele aşa cum îi plângeţi pe bieţii 
câini? O, iată ce este omul! Este mormântul atâtor fiinţe cu su- 
flet viu în ele, şi pe care omul le ia şi le taie, le ia viaţa ca să le 
mănânce el apoi. O, fie-vă milă şi de oi şi de viţei şi de păsări, 
fie -vă milă de toate animalele care sunt ucise de om spre mân- 
care lui. Dacă plângeţi pentru câini, plângeţi-le pe toate fiinţele 
pe care omul le omoară, le vânează, le ia viaţa şi le bagă în 
pântece apoi. 

O, ce frumoasă a fost porunca Mea dată omului la în- 
ceput, când i-am spus ce hrană să mănânce! S-a ivit apoi 
moartea mieluţului, sânge pe pământ, jertfă adusă Domnului, 
dar durerea morţii a atârnat dureros faţă de jertfa inimii celui 
iubitor de Dumnezeu. Inima înfrântă şi smerită ar fi fost de-a- 
juns atunci, dar n-a fost omul mulţumit cu atât. O, ce-Mi tre- 
buia Mie jertfă sângeroasă de la om? Dacă omul s-a învăţat 
aşa, puteam Eu, Domnul, să-l înduplec altfel? Dacă Eu, Dom- 
nul, vă învăţ pe voi acum, fii ai neamului român, să nu mai 
ucideţi pentru ca să mâncaţi, pot Eu să vă înduplec pe voi spre 
aşa milă pentru toate vietăţile pe care le ucideţi mereu, şi pen- 
tru ca să fiţi voi sfinţi apoi şi fără de ură întru voi? Iată, ura şi 
dezbinarea vin de la came, de la hrana cu came a tmpului omu- 
lui, care se face ură, ură unul împotriva altuia apoi. Iată, plân- 
geţi că s-au înmulţit câinii şi că vă muşcă, sau că vor pieri de 
mâna omului pentm vătămare peste oameni, dar nu plângeţi 
că s-au înmulţit păcatele voastre, care vă muşcă şi mai rău, şi 
vă muşcă spre moarte, căci păcatul este moarte. O, fiţi cuminţi, 
căci toate vin după faptă. Nu vă mai răzvrătiţi pe cele ce vin 
ca plată a faptelor voastre. Iubiţi însă adevărul, şi daţi-vă în 
lături voi, cei care nu-1 iubiţi pe el între frate şi frate, căci min- 
ciuna celor ce s-au aşezat să bată palma pentm mersul şi soarta 
acestui neam după voia lor, această faptă mşinoasă îi va bage 
pe ei la plata celor mincinoşi, căci tatăl minciunii este diavolul. 

O, fii români, o, neam român, nu vindeţi pământul de sub 
voi, fii români. Acest pământ este sortit slavei Domnului la 
sfârşit de timp şi va fi curăţit şi spălat, căci dacă omul nu caută 
cu viaţă sfântă, poate Domnul să-l ajute şi să-l smerească pe el, 
căci nu-i trebuie omului atâtea câte îşi strânge el, ci îi trebuie 
viaţă cu cerni, cu Domnul pe pământ, dar n-are omul învăţătură 
peste el pentm viaţa lui, pentm veşnicia lui aşa cum au avut 
sbăbunii lui, căci slujitorii cei de azi ai bisericii neamului român 
sunt cei mai lacomi, cei mai iubitori de slavă deşartă şi de 
stăpânire peste cei mulţi şi neînvăţaţi cu Domnul, şi n-am decât 
ruşine mare de la ei, de la statura lor cea atât de jos căzută de la 
legea sfinţeniei, şi n-am cu cine să-l ajut pe om, decât cu venirea 
Mea cuvânt pe pământ şi cu poporul Meu cel din români, care 
s-a lăsat al Meu, ajutoml Meu, cărarea Mea, ochiul şi urechea 
Mea, căci este de Mine spus cuvântul care îndeamnă: «Cel ce 
are urechi de auzit, să audă ce grăieşte Domnul!». 

O, neam român, ia grăbea Mea de peste tine şi aşeaz-o 
peste inima ta şi nu fi necredincios. Ia aminte că ţi-am grăit cu 
mare durere, căci sunt îndurerat, sunt plâns, sunt apăsat de jale 


mare de la tot ce văd în mijlocul tău şi de la câţi te mint pe tine 
zi de zi, căci li s-a dat limba, dar omul limbut e duşman şi pe 
sine însuşi şi n-are înţelepciunea să priceapă cât de jos a căzut 
el prin duhul minciunii, că iată, cel ce s-a numit pe sine să gu- 
verneze peste tine înconjurat de cei aleşi de el, acela cocolo- 
şeşte numai minciuna, căci i s-a dat limba, şi aşa au făcut şi 
cei de la care el s-a deprins aşa, dar ulciorul cu minciuni se va 
sparge curând, curând şi va murdări mult faţa celor ce mint cu 
lăcomie ca să prostească, zic ei, pe cei supţi de ei mereu, peste 
care ei domnesc, orbindu-şi conştiinţa ca să nu vadă cu ea 
fărădelegea lucrată de ei. 

Eu sunt Păstorul Cel cu crucea. Cu duh de Păstor am 
grăit ţie, popor român. Tu eşti sub cruce şi ştii sau nu ştii 
aceasta. O, scoală-te şi vezi cine-ţi pune cruce, şi vezi de la 
Mine şi învaţă de la Mine ca să te scuturi de duşmanii vieţii şi 
să-i înveţi tu pe ei întoarcerea la calea dreptăţii, căci dacă tu 
dormi vin lupii şi-ţi pradă duhul păcii tale şi ţara ta cea scumpă 
Mie şi oştirilor cereşti, cu care vin când o păstoresc pe ea. 

O, învaţă-te cu sărăcia şi cu puţinul din toate, decât să 
te laşi vândută şi umilită şi asuprită de neamuri fără de cre- 
dinţă. Vino să iei din cuvântul Meu şi să fii vie, pabie română, 
patria Mea de azi! Caută în calea cuvântului Meu, că vin în 
sărbători şi vin în vreme de răstrişte şi cuvintez pe vatra ta în 
mijlocul poporului Meu cel credincios, care-Mi face primirea. 
O, nu uita, caută cuvântul Meu, caută învăţătură de viaţă în 
râul Meu de cuvânt, că nu se poate să nu fie Domnul pe pământ 
cu oamenii în lucrare de Duh Sfânt, dar dacă nimeni nu Mă 
caută, Eu nu pot să nu caut spre cei ce M-au uitat ca şi Adam 
în rai, şi fericiţi sunt cei ce se smeresc şi cred şi caută cu 
umilinţă spre cuvântul Meu cel milos. Amin. 

V-am dat hrană, fii români. V-am grăit atât de apropiat 
prin graiul gurii Mele. Norul slavei Mele a cuprins văzduhul 
patriei Mele de azi, căci patria ta are alegere mare şi va fi ea 
curând, curând, patrie cerească, patria celor fericiţi cu Domnul, 
care au iubit şi iubesc adevărul şi sfinţenia şi credinţa cea 
sfântă pentru adevăr. 

O, pace ţie, ţara Mea cea de azi! Imbracă-te mbeasă! Eu 
sunt Mirele tău, aşa a fost voia Tatălui Meu Savaot. Povestea ta 
e pe masa slavei de sus, purtată de cete de prooroci şi de sfinţi. 
Un ceas, iubito, şi vor înţelege popoarele toată frumuseţea ta cea 
de sus pe pământ înbe neamuri. Mi-e dor de tine, Mi-e tare dor 
de veşmântul tău cel de sus şi de cununa ta de slavă. Tu eşti 
aleasă Mie, şi ştiu popoarele alegerea ta cea de la Do mn ul. O, 
caută cu credinţă pe urma Mea, şi caută spre sfinţenie şi spre 
adevăr. Te voi curăţi de toţi asupritorii tăi şi ai slavei tale cea de 
la Mine şi-ţi voi da un duh nou, dar înnoieşte-te ca să faci voia 
Mea şi să fii frumoasă, o, patria Mea cea de azi, cea mai 
frumoasă să fii, prin credinţă şi prin iubire să fii. 

O, pace ţie! îmi desfac braţele şi te cuprind, şi-ţi voi 
cuprinde tot trupul tău curând, curând. Deschide mari ochii ca 
să cunoşti pe cei ce-ţi vor binele după adevăr în mijlocul tău, 
iar Eu te voi păstori mereu. Mă vei găsi aici, în acest cuvânt, 
şi mereu te voi păstori, numai să Mă cauţi. E dulce limba ta, 
grăirea ta, atât de dulce cât Mi-e Mie de dulce. Grăieşte Dum- 
nezeu cuvântul Său pe limba ta, neam român, semn că Domnul 
iubeşte aparte acest neam şi acest pământ. 

Apropiaţi- vă şi învăţaţi duhul şi taina frăţiei, fii români! 
întru acestea vă veţi cunoaşte că sunteţi ai Domnului pe 
pământ. Biruiţi-1 pe satana, biruiţi duhul şi lucrarea lui an- 
tichrist, că vă dau puteri de sus, vă dau prin cuvântul Meu de 
peste voi. Amin. 

Tatăl şi Fiul au grăit în Duhul Sfânt neamului român în 

zi de praznic sfânt, şi Aceşti trei Una sunt. 

Amin, amin zic vouă, iubiţi şi credeţi venirea Mea la 
voi, fii români. Acest râu de cuvânt, ieşit din gura Mea, este 
cunoscut cu inima şi purtat apoi de mângâiere şi de putere de 
cei care se împărtăşesc din el spre tămăduirea lor. Eu vin 
curând. Eu vin mereu cuvânt de veghe şi de slavă peste tine, 
popor român. Aprinde candela, şi aşa să stai înaintea Mea când 
vin la tine, că Eu te iubesc şi te aştept să-ţi binecuvintez mereu 
soarta ta cea de la Mine şi te aştept să vii şi să fii, şi mereu te 
aştept să fii, şi pe vecii să fii apoi, cer nou şi pământ nou, în- 
ceput nou să fii prin toate izvoarele care curg peste tine şi te 
adapă din cer, o, ţara Mea, ţara Mea cea de azi. Amin, amin, 
amin. 

14/27 septembrie 2013 

Praznicul Acoperământul Maicii Domnului 

Ascultarea de Dumnezeu a omului face pământul rai. Omul nu pri- 
cepe taina plânsului lui; în el plânge raiul pierdut prin neascultarea 
lui de Dumnezeu. Adevărata mângâiere a omului este iubirea lui de 
Dumnezeu. Cel ce-şi caută mângâiere pe pământ acela desparte 
pământul de cer şi pierde raiul mângâierii. 

Î n duh de praznic sfânt în cer şi pe pământ, Eu, 
Domnul, vin la tine cuvânt, popor al cuvântului 
Meu, şi vin cu sfinţii, şi vin cu mama Mea Fecioara că-i zi de 
praznic sfânt pentru ea. O, cât se mângâie cei din cer când pot 
da ei mângâierea lor celor ce iubesc să petreacă cu sfinţii pe 
pământ, să stea cu ei în taină de Duh Sfânt, cu hrană de Duh 
Sfânt unii de la alţii! Nu e loc şi stare mai dulce pentru sfinţi 
ca şi statul lor cu cei ce-i doresc şi îi iubesc pe ei pe pământ. 

O, iubiţi-i pe sfinţi, măi fiilor! Daţi-le întâlnire cu voi şi 
între voi, căci rugăciunile lor pentru voi vor fi iubirea lor de voi 
înaintea lui Dumnezeu, şi vine apoi Duhul Sfânt Mângâietorul 
şi Se sălăşluieşte între voi şi vă aduce vouă din darurile Lui. 

O, mamă a Mea, mamă Fecioară, suntem cu zi de praz- 
nic sfânt şi cu acoperământ sfânt în mijlocul celor ce Ne sunt 
casă pe pământ, mamă, iar tu eşti plină de slavă şi de daruri şi 
de iubire. E mare mângâiere pentru Noi că avem unde să 
poposim, că avem cum şi cui să Ne dăm, mamă. 

M ai mare dragoste ca a celor din cer nu 
are nimeni pe pământ pentru fiii ceru- 
lui, o, Fiule Doamne. Noi, Care suntem în cer, suntem plini de 
cer şi de cele din cer, care sunt veşnice, Fiule scump al meu şi 
Mântuitor al celor ce Ne iubesc pe Noi, cei din cer. O, cât de 
mult aşteptăm Noi să fie una cerul şi pământul, să fie una pă- 
mântul cu cerul, omul cu Dumnezeu, Fiule Doamne! Am vrea 
să nu mai fie dureri pe pământ, şi numai rai să fie am vrea, nu- 
mai ascultare de Dumnezeu şi de cele din cer. Ascultarea de 
Dumnezeu a omului face pământul rai, şi aceasta are omul de 
lucrat şi de păzit apoi. Iată cu ce acoperământ sfânt vin eu azi 
la poporul cuvântului Tău şi cu ce cuvânt îl întăresc eu pe el, 
că mare lucrare este să aducă omul raiul pe pământ, să-l lucre- 
ze şi să-l păzească apoi, iar în rai este Dumnezeu cu omul, şi 
nu trebuie să uite omul aceasta aşa cum a uitat la început, de a 
pierdut apoi omul raiul, şi s-a pus apoi înger de la Dumnezeu 
păzitor peste rai. Era raiul acoperământul omului, era el casa 
şi grădina omului şi mângâierea lui prin toată frumuseţea lui. 

O, nu ştie omul de ce plânge pe pământ. El plânge pen- 
tru toate apăsările lui, pentru toate dorurile lui, dar taina plân- 
sului lui n-o pricepe şi n-o ştie el, nu ştie omul căutarea după 
care el caută. Plânge în el raiul pierdut, pacea cea pierdută prin 
neascultarea lui de Dumnezeu. Caută omul după Dumnezeu în 


toată căutarea lui după mângâiere, dar trebuie să ştie omul că 
s-a pierdut de Tatăl lui şi că de aceea plânge, plânge după 
Dumnezeu ca şi copilul pierdut de părinţi, rătăcit de la faţa lor 
din pricina neveghii lui. 

De şapte mii de ani caută Dumnezeu cu acoperământul 
Său în braţe după omul cel pierdut de casa lui şi de Tatăl lui. 
O, nu este bine să se înveţe fără Dumnezeu omul! Nu este bine 
să-i placă omului înstrăinarea de Dumnezeu! Ne purtăm după 
om cu acoperământul mângâierii, Fiule scump al meu, dar 
omul tot fuge. Fuge omul după mângâiere dacă nu ştie să se 
întoarcă sub iubirea lui de Dumnezeu, care stă gata să-l cu- 
prindă sub mângâierea sa pe om. 

O, popor mângâiat de Dumnezeu, merge Domnul de la 
tine cu cuvântul Său prin lume, merge Crainicul cerului, merge 
Fiul meu Iisus Hristos, merge, şi răsună din cer şi până pe 
pământ din loc în loc cuvântul glasului Lui după om. Merge 
Domnul şi grăieşte ca să fie auzit şi să se tragă omul sub 
acoperământul Fiului meu, sub mantia Lui să se strângă omul 
cel fără de mângâiere pe pământ. 

O, popor mângâiat de cuvântul Fiului meu Iisus Hristos, 
dă peste tot mângâierea Lui de peste tine, ca să dorească fiii 
oamenilor după ea şi să înţeleagă ei că iese în calea lor mân- 
gâierea cea de la Dumnezeu, dar dacă omul nu învaţă din ea 
să-L mângâie pe Dumnezeu, el nu va putea să primească mân- 
gâierea şi taina ei şi puterea ei. Omul cel de la început, care a 
fost aşezat în rai, nu L-a mângâiat pe Domnul, pe Făcătorul 
lui, Care l-a făcut pe om ca să Se mângâie cu el, şi este vădit 
că cel ce nu-L mângâie pe Domnul rămâne fără de mângâiere, 
aşa cum a rămas omul cel de la început, care cu greu a mai 
căutat apoi după mângâiere, după Dumnezeu. O, n-ar mai avea 
nici o suferinţă omul dacă s-ar face el pe pământ mângâierea 
lui Dumnezeu. Poţi să simţi sau să primeşti mângâiere pentru 
tine de la cel pe care nu-1 iubeşti sau nu-1 mai iubeşti? 

Iată, a pierdut omul taina şi puterea mângâierii. Din pri- 
cina încăpăţânării cea de la amestecare, cea de la apropierea 
cea mare între om şi om, de aceea omul nu mai poate primi şi 
nu mai poate da mângâiere. El îşi pierde duhul cel bun şi 
nu-1 mai are, şi are duhul îndrăznelii, duhul părerii de sine şi 
dorul de întâietate prin acestea pentru voia sa, pe care o iu- 
beşte. Când omul nu mai primeşte nici un strop de mângâiere, 
de iubire de pe nicăieri, atunci înţelege el ce a pierdut, şi plân- 
ge în el, iar Domnul Se apropie atunci cu multul şi-i dă lui 
mângâiere, căci scris este: «Fericiţi cei ce plâng, că aceia 
mângâiaţi vor fi!». Sfinţii aveau nevoie de mângâiere cât au 
fost pe pământ şi ştiau că omul nu poate să mângâie, şi de 
aceea se făceau ei sfinţi cu viaţa şi cu căutarea lor după Dum- 
nezeu, şi erau cei mângâiaţi de Dumnezeu. Era Israel în robie 
şi-i trimitea Domnul cuvântul mângâierii şi al izbăvirii, iar el 
se mângâia şi odrăslea din nou. O, cum să nu simtă omul 
mângâiere când Domnul îi grăieşte lui? Când omul nu mai 
poate, vine Domnul şi-l mângâie pe el. Simte omul mângâiere 
când grăieşte el Domnului, dar când Domnul îi grăieşte lui, e 
şi mai mare mângâierea. Iată taina mângâierii! 

O, popor al Fiului meu Cuvântul, iată taina mângâierii! 
Să audă de la voi toţi cei care locuiesc pământul în lung şi în lat 
şi să ştie că dacă aici pe pământ nu se desfată omul de bunătăţile 
cele veşnice, cum ar putea el crede că le va putea avea de 
părtăşie atunci, în veşnicie? Iată, cât şi cum stai aici, atât şi aşa 
vei fi şi acolo, omule pierdut de Tatăl tău, dar mulţi acolo sunt 
plini de dulce părtăşie cu Domnul, aşa cum au fost şi pe pământ. 

Şi acum, Bunule Doamne, Fiule al Tatălui şi al meu, 
dă-le lor, dă-le celor la care vii şi ai casă, dă-le, Doamne, mân- 

gâiere multă şi mereu, dă-le pace, dă-le iertare, dă-le sănătate, 
dă-le lor putere pentru Tine şi pentru lucrările Tale cele mari, 
că mari şi minunate sunt lucrările Tale cu ei pentru cele ce vor 
fi şi vor rămâne pe vecii, pentru cer şi pământ nou, o, Fiule 
Doamne, şi dă-le lor ocrotire mare şi salvare mare din toate 
durerile de pe pământ, că ei cred în Tine, Doamne, şi Te aş- 
teaptă mereu cu ale Tale lor. Acoperământ să le fim, iar ei să 
Ne fie mângâiere, mângâierea pentru care Tu l-ai zidit pe om 
la început, o, Fiule al meu Iisus FIristos. Amin. 

E u, mamă, Eu şi Tatăl n-am avut alt gând 
când l-am zidit pe om, decât să-l avem 
de mângâiere, mamă. Nu trebuie să uite aceasta fiii acestui cu- 
vânt al Meu de azi, din zilele venirii Mele acum cuvânt pe pă- 
mânt, mamă. Orice ar fi să uite ei, aceasta să n-o uite, şi să se 
facă ei mângâierea Domnului, mamă. Din zi în zi mai mult îi 
îmbiu şi-i îndemn spre aceasta, spre statul lor cu sfinţii, care 
se roagă înaintea Mea în cer pentru cei de pe pământ care Ne 
sunt mângâiere şi casă, mamă. 

O, popor al credinţei cea pentru venirea Mea de azi, o, 
ce frumos, ce dulce, ce mângâios acoperământ a aşezat dea- 
supra ta mama Mea Fecioara în ziua ei de praznic sfânt! Fii 
plin de nădejde şi de iubire, şi aşează mereu în mijlocul tău 
aşternut pentru sfinţi, ca să petreacă sfinţii cu tine şi să ai 
mângâieri din cer, din cele veşnice luate, că tânjesc cei din cer 
să fie una cerul şi pământul, şi pământul cu cerul în taina 
mângâierilor de sus. Vai celui ce-şi caută mângâiere pe pă- 
mânt! Acela desparte pământul de cer şi cerul de pământ şi 
pierde raiul mângâierii şi pierde mângâierea şi-şi face rost de 
plâns. Dar tu să cauţi cu sfinţii cerului, o, popor credincios, şi 
să ştii cu cine să petreci, căci adevăr spune vorba care zice: 
„ Spune-mi cu cine te uneşti ca să-ţi spun cine eşti 

Sunt plini de dor sfinţii, şi dorul lor caută după om pe 
pământ ca şi Dumnezeu, ca şi dorul lui Dumnezeu. Acolo unde 
se dă lupta pentru cer, acolo doresc cei din cer, căci fiecare 
luptă pentru patria sa. Patria omului este cerul, şi trebuie să 
lupte el pentru cer şi să facă cer pe pământ, căci Domnul este 
şi va fi pe pământ cu oamenii, precum este scris de venirea Lui 
cu oştiri cereşti pe pământ, cu sfinţii Lui. 

O, fiilor care-Mi sunteţi casă şi petrecere a Mea cu voi, 
primiţi-Mi venirea mereu şi îmbărbătaţi- vă mereu pentru ea, 
pentru Mine cu voi. Fiţi plini de cuvânt sfânt şi de veghe şi de 
lucru. Eu vă dau şi vă voi da mereu mângâiere şi putere şi 
sănătate şi pace şi ocrotire, fiilor, iar voi să fiţi mângâierea 
Mea. întăriţi-vă în voi şi între voi dorul pentru petrecerea cu 
Domnul şi cu sfinţii Lui, şi toate celelalte vă vor fi adăugate 
pe calea mersului Meu cu voi. Fiţi plini de nădejde prin as- 
cultare de tot cuvântul Meu de peste voi, pe care vă cer să-l 
faceţi împlinit peste voi şi în voi, căci aceasta vă aduce vouă 
tot bunul Meu cu voi, toate darurile Duhului Sfânt, fiilor. 

Grăirea cea din cer în această zi de praznic sfânt pentru 
mama Mea Fecioara se va face acum mare mângâiere pentru 
cei care stau în calea Mea când vin cuvânt la voi, şi va lucra în 
ei înţelepciunea cea de sus a mângâierii şi a puterii de la mân- 
gâiere şi pentru mângâiere, iar mângâierea aduce putere de 
credinţă, fiilor, numai să aibă omul umilinţă şi să rămână în ea 
mereu pentru statul Meu cu el, căci fără umilinţă în el, Eu, 
Domnul, nu pot fi cu omul. 

Vă dau îmbrăţişarea Mea, fiilor. Luaţi din ea tot ce vă 
trebuie vouă şi fiţi apoi puterea Mea între fiii oamenilor şi fiţi 
cuvântul Meu cel împlinit, şi fiţi una cu cei din cer, o, fiilor. 
Amin, amin, amin. 

1/14 octombrie 2013 


Sărbătoarea sfintei cuvioase Parascheva 

Temerea de Dumnezeu este înger pentru om, nu este apăsare. Cei 
ce caută multe pe pământ, nu iubesc pe cele veşnice. îndemn la 
mulţumire cu sărăcia şi cu puţinul din toate. 

€ u duhul mângâierii Mă apropii de toţi cei ca- 
re-Mi ţin calea când Mă fac cuvânt peste pământ 
ca să aduc de la Dumnezeu mângâiere lor, şi să-i povăţuiesc 
mereu pe toţi, că şi Domnul caută la ei mângâiere, fiindcă 
Duhul Domnului este duhul mângâierii. 

îmi dovedesc puterea Mea dumnezeiască acolo unde este 
slabă puterea, şi vin să-Mi întăresc cărarea pe care vin cuvânt 
peste pământ şi pun pe ea veghe şi duh de veghe pentru Mine 
ca să vin, şi pun putere şi mângâiere, căci pot tot ce voiesc. 

Stau sfinţii la hotarul dintre pământ şi cer ca să intre cu 
Mine în cuvânt în cartea Mea cea de azi cu tine, popor al cu- 
vântului Meu. M-am întărit, fiule, cu putere ca să pot să-ţi cu- 
vintez. O, acolo unde văd osteneală de suflet când Eu trebuie 
să vin şi să cuvintez, acolo pun de la Mine ca să-Mi pot face 
lucrul Meu, că nu pot sta din lucru, măi poporul Meu. Eu în- 
totdeauna ţi-am întărit puterile când aceasta se cerea, căci Tatăl 
şi cu Mine şi cu Duhul Sfânt suntem sub sarcină grea acum, la 
sfârşit de timp, când omul de peste tot nu mai ţine seama mai 
de loc de planul cel ceresc cu cerul şi cu pământul, sau dacă 
mai ţine seama stă rece pentru adevărul cuvântului lui Dum- 
nezeu şi se încântă cu orice găseşte în cale şi stă nepăsător de 
cele din vecii. 

Mi-am întărit intrarea şi intru şi mângâi şi întăresc şi 
stau cu sfinţii lângă tine la masă de cuvânt, poporul Meu. O, 
fiilor mai mari şi mai mici, după cum se lasă peste voi greu- 
tatea venirii Mele de azi, o, fiilor, Eu am putere şi pot când tre- 
buie să pot, şi când trebuie să puteţi şi voi. Vă mângâi după 
cum văd că trebuie să pun mângâiere pentru mângâiere, căci 
mângâierea naşte puteri, fiilor. O, dacă vreţi, învăţaţi din zi în 
zi mai mult lucrarea mângâierii, care vine de la veghe pentru 
ascultarea de Dumnezeu şi de toate cele ce sunt de lucrat, şi 
de duhul frăţiei sfinte, fiilor. O, ce frumos merg toate ale Dom- 
nului cu omul când el are veghe şi ascultare cu veghe şi cu 
grijă mare pentru toată armonia dintre Dumnezeu şi om, şi din- 
tre frate şi frate apoi! Stau cu sfinţii la masă cu voi în zi de 
sărbătoare de sfinţi. Mult cuvânt nu aşez în carte în ziua 
aceasta, căci Eu ţin seamă de neputinţe, dar iată, ceata cu- 
vioaselor din cer au în sărbătoare pe cuvioasa Parascheva, care 
M-a iubit, şi care se bucură să facă parte din sfinţii care vin cu 
Mine când vin cuvânt pe pământ. Ea voieşte să mângâie, să 
aline, să îndemne şi să aducă din cer peste voi, iar voi să primiţi 
şi să folosiţi, fiilor, căci daruri peste daruri vă dăruiesc mereu 
sfinţii Mei, o, fiilor. Amin. 

O mare este adevărul cuvântului Tău, 
^Doamne! Din ceata cuvioaselor din cer 
se desprinde glasul meu peste fiii şi fiicele poporului Tău. 
Daruri peste daruri au în braţe toţi sfinţii Tăi ca să le pună peste 
cei ce Te iubesc şi-Ţi iubesc venirea. Viaţa noastră am pus-o 
Ţie, Doamne, că n-am voit s-o dăm nimănui în afară de Tine, 
de la Care avem viaţa. Pământ bun de rodit, sămânţă sfântă, 
aşa să fie fiii şi fiicele poporului Tău. Mulţi dintre ei au nevoie 
de multă înviere, de multă schimbare, sau chiar din temelii 
schimbare, căci în cer sunt toţi ca şi Tine, Doamne, şi de aceea 
sunt ei în cer la Tine şi cu Tine. O, dacă le-ar prii la toţi cei 
care au venit sau vin să fie cu Tine, dacă le-ar prii umblarea la 
fiinţa lor între Tine şi ei, ar fi atunci să aibă ei inimă curată, că 
nu oricum se cheamă că are inimă curată cel ce vine să fie cu 

Tine pe calea aceasta plină de slava venirii Tale, Doamne. 
Lecţia lepădării de sine trebuie înteţită mult peste inimile celor 
ce au venit cu această cale sfântă, pe care Tu vii cu sfinţii Tăi 
pe pământ cuvânt, o, şi cât ai lucrat şi cât lucrezi Tu la ei mereu 
cu calea venirii Tale de azi, Doamne, pe care mereu, mereu tre- 
buie s-o întăreşti, s-o ocroteşti, să-i dai puteri pentru Tine, că 
peste cei ce-Ţi ţin deschisă calea venirii Tale apasă mereu de 
toate şi de peste tot, şi apasă cel mai greu puţina ascultare de 
Tine a celor ce n-au de-ajunsă temere de Dumnezeu înaintea 
Ta, Doamne. Temerea de Dumnezeu este înger pentru om, nu 
este apăsare. Ea îl trage pe om spre Tine ca să nu greşească 
dacă ar sta fără Tine pe cale, căci pentru greşeală este de răs- 
puns apoi. Aceasta am adus eu acum pentru învăţătură cerească 
peste poporul Tău în ziua mea de sobor între sfinţi, iar acum 
Te rog pentru ei, dă-le putere lor să înveţe tot mai desăvârşit 
taina duhului mângâierii, duhul Tău, Doamne, şi să-L îm- 
partă între ei aşa cum Tu Te împărţi, şi-i înveţi pe ei când le 
arăţi cum lucrezi Tu, căci sunt între ei dintre cei ce n-au pus 
peste ei îndeajuns duhul învierii şi al luminii pentru paşii lor 
cu Tine, iar aceasta face suferinţă în trupul bisericii Tale, pe 
care Tu atât o îngrijeşti şi de sus, şi de jos, Doamne. 

Voi, cei dăruiţi cu duhul învăţăturii sfinte în mijlocul 
poporului sfânt, fiţi plini de inimă învăţătoare şi împărţiţi celor 
ce nu ştiu bine să mănânce din blidul iubirii de Dumnezeu şi 
de fraţi. E bine să le daţi voi, nu ei să ia. Să nu-şi ia singuri, că 
nu este bine dacă altfel se lucrează. 

Le spun şi eu aşa cum şi Tu le spui, Doamne. Le spun 
să se înveţe cu sărăcia şi cu puţinul din toate, căci dacă multe 
caută, e semn că nu Te iubesc ei îndeajuns pe Tine şi pe cele 
veşnice, Doamne, care nu sunt pieritoare. Le dau daruri, căci 
Tu m-ai umplut de daruri din cer dacă am călcat peste toate 
cele ce sunt de pe pământ. 

O, lucraţi şi îmbrăcaţi-vă în daruri sfinte, iar ele vă vor 
păzi pe voi de darurile cele trecătoare, o, fii ai lui Dumnezeu- 
Cuvântul. Luaţi cuvântul cel din cer, care se aşează la mijloc 
pentru cei ce sunt poporul Domnului, născut prin cuvântul Lui 
cel de azi, şi de la care mulţi de pe pământ iau şi pun peste ei 
şi se bucură crescând spre Domnul. Fiţi binecuvântaţi, folosin- 
du-vă de cele cereşti pe pământ, voi, copii ai lui Dumnezeu- 
Cuvântul, căci voi prin cuvântul Lui v-aţi născut în credinţă, 
dar să ştiţi să aveţi grijă de ea cu mare sfinţenie, fiilor. 

O, Doamne, sunt cu daruri peste ei. Pun mângâiere acolo 
unde trebuie încă şi pun vindecare de toate durerile sufleteşti 
şi trupeşti, că aceasta ne este lucrarea, iar Tu pecetluieşte lu- 
crarea noastră, a sfinţilor Tăi, şi împlineşte ruga noastră pentru 
ei şi dă-le lor mângâiere şi putere şi sănătate şi sprijin în toate, 
căci răbdarea lor e frumoasă, şi puterea Ta este cu ei şi pentru 
ei, o, Doamne. Amin. 

eghez cu voi mereu, o, sfinţi iubiţi, şi 
aşa să înveţe şi ei să lucreze. Ca în cer 
să lucreze şi ei pentru toate câte sunt de lucrat şi de purtat pe 
pământ. Ridicăm acum în sus aripile slavei şi rămânem cu 
duhul mângâierii peste ei şi tainic îi purtăm pe ei în duhul pu- 
terilor de sus. 

O, fiilor, Eu, Domnul, am bucurat pe sfinţi în ziua aceasta, 
că mare este dorul lor, şi i-am bucurat pe cei ce-Mi ţin calea şi 
se uită pe ea ca să-Mi vadă cuvântul venind şi darurile lui. 

Nu v-am ţinut mult sub puterea venirii Mele, pe voi, cei 
ce vegheaţi când vin. Când ştiu că sunteţi neputincioşi Eu am 
grijă, fiilor, şi fac cu milă lucrul Meu cu voi. Vă dau mângâ- 
ierea acum, vă dau puteri din cer, vă dau har şi rod de har, şi 
tot ce vă trebuie vă dau, iar voi să împărţiţi. 


Să fiţi ai Mei, fii ai poporului Meu, şi să nu uitaţi 
aceasta. Eu, Domnul, veghez şi vă ridic mereu din toate strâm- 
torările care vă încearcă pe voi. Eu sunt la cârmă în toate, iar 
voi să ştiţi că Dumnezeu este cu voi şi să vă mângâiaţi aşa, fi- 
ilor. Grăiesc cu grijă şi lucrez cu putere pentru tot ce trebuie 
să vă dau şi să aveţi apoi. Duhul mângâierii este lucrarea Mea 
peste voi, iar voi faceţi şi voi asemenea Mie, din ale Mele date 
voi daţi Domnului şi mângâiaţi pe Dumnezeu, mângâiaţi, fiilor, 
căci voi sunteţi cei mângâiaţi. Amin, amin, amin. 

14/27 octombrie 2013 

Sărbătoarea sfântului mare mucenic Dimitrie, 
izvorâtorul de mir 

Uniţi-vă ca îngerii, iubiţi-vă ca sfinţii, hrăniţi-vă ca pustnicii! Dorul 
Domnului este sfinţirea fiilor Lui. îndemn la grijă pentru cuvintele ros- 
tite şi ferire de lauda dată omului. Smerenia este locul Domnului în om. 

C oboară Domnul pe pământ cuvânt şi Se vesteşte 
pe Sine însuşi prin coborârea Sa, iar puterile 
cereşti sunt slava şi sunt slujirea Sa. Eu, Domnul lisus Hristos, 
Eu însumi Mă vestesc, şi apoi cuvintez. 

Mi-am pregătit şi Mi-am întărit intrarea şi Mă aşez cu 
sfinţii la masă cu tine, popor al slavei cuvântului Meu. Pace 
ţie, poporul Meu! Stau sfinţii la hotar ca să intre cu Mine la 
masă cu tine. Când este zi de sobor al unui sfânt, cu el sunt 
cete de sfinţi în sărbătoarea sa. Aşa vin Eu la tine cu sfinţii şi 
cu puterile cereşti şi aşa te însoţesc în sărbătorile lor cu Mine 
şi în ale Mele cu ei, iar în această zi de sărbătoare binevestesc 
şi binecuvintez strângerea la izvor a poporului cel binecredin- 
cios venirii Mele la tine cuvânt pe pământ şi binecuvintez 
sărbătoarea în sobor a sfinţilor arhangheli Mihail şi Gavriil şi 
a tuturor îngerilor, căci în ziua lor de sobor este adunare de 
fraţi aici, la izvor, şi este lucrare duhovnicească a Mea cu ei 
pentru mântuirea lor, căci omul are nevoie de multă înţelep- 
ciune şi de mare lucrare mântuitoare de suflet şi de trup şi de 
duh, căci lupta împotriva mântuirii omului este nevăzută şi este 
folosită cu înverşunare de puterea vrăjmaşă lui Dumnezeu şi 
omului, iar omul ştie prea puţin aceasta şi nu-şi păzeşte viaţa. 

O, poporul Meu, o, fiilor, vă sunt mereu acoperământ şi 
scăpare, Eu, dar şi sfinţii Mei. Eu sunt la cârma a toate, şi pe 
toate le chivernisesc cu înţelepciunea cea de sus pentru voi, iar 
voi doar ascultare cu iubire să-Mi daţi, că v-am făcut oşteni ai 
Mei în lupta cu satana, vrăjmaşul Meu şi al omului, iar armele 
voastre le ştiţi, şi trebuie să lucraţi cu ele înaintea diavolului şi 
să se teamă toate cetele lui de strălucirea armelor voastre 
creştineşti, că Eu, Domnul, am spus poporului creştin al acestui 
cuvânt, i-am spus încă din vremea trâmbiţării Mele prin Vergi- 
nica, i-am spus lui lucrare mare să facă şi am spus aşa: «Fiilor, 
fiilor, duhul rău se întristează de la voi, iar voi întăriţi-vă ar- 
mele asupra lui şi fiţi uniţi. Uniţi-vă ca îngerii, iubiţi-vă ca 
sfinţii, hrăniţi-vă ca pustnicii». Eu aşa le-am spus. Le-am spus 
lor că Eu, Domnul, voi muta toată suflarea din cer pe pământ, 
pe toţi care trăiesc în Mine pe vecii, şi i-am învăţat pe ei pregă- 
tire mare. O, deschideţi cartea începutului Meu cel din zilele 
acestea, că mult am trâmbiţat şi mult am cerut credinţă şi as- 
cultare de la cei ce cu credinţă veneau să-Mi asculte cuvântul. 
Calea Mea cu voi este frumoasă foarte în cele ce nu se văd, 
căci este purtată de toate puterile cereşti, pe care voi trebuie să 
le pomeniţi mereu să vă stea în ajutor şi să le daţi mereu de 
lucru pentru Mine şi pentru voi şi pentru toţi cei de pe pământ 
care vor auzi şi vor crede prin semnele Mele cereşti cu care îi 
voi ajuta pe mulţi curând, curând, numai să vă am pe voi mari 

cât lucrările Mele de azi peste pământ, fiilor. 

Iată, vin curând aici, la izvor, vin cei ce au nevoie de 
Dumnezeu şi de lucrările lui Dumnezeu. Ale Mele dintru ale 
Mele voi să le împărţiţi lor, fiilor, că v-am făcut împărţitori şi 
v-am dat har, iar voi doar să înmulţiţi lucrarea harului. O, nu e 
vreme de stat, nu e vreme de dormit, ci e vreme de lucrat. Vă 
aduc aici de lucru, că nu pot să merg cu voi în depărtări după 
om, că am de purtat cu voi mereu pe cele ce sunt aici, şi pentru 
care veţi fi răsplătiţi, fiilor, după truda fiecăruia din voi, dar 
trebuie mai mare şi mai multă hărnicie pentru câte sunt de pur- 
tat şi de lucrat, căci sunteţi puţinei faţă de cele multe câte sunt 
de lucrat pentru această împărăţie a Mea cu voi, unde petrec 
de-a pururi cei din cer şi voi, că fără cei din cer nu pot nimic 
cei ce Mă iubesc. 

Iată, fiilor, Mă bucur mult când văd cum vă hrăniţi cu 
înţelepciunea sfinţilor, cu cărţile lor de strajă pentru cei ce lasă 
lumea pentru dragostea Mea. Fiţi de ajuns de treji la învăţătură, 
căci orice învăţătură auzită trebuie s-o luaţi spre împlinire peste 
voi, ca la şcoală, fiilor, şi zi de zi să crească ştiinţa cărţii, pre- 
cum este scris că «mulţi vor străbate cu de-amănuntul înţelep- 
ciunea cărţii şi-şi vor spori ştiinţa, şi mulţi vor fi curăţiţi, albiţi 
şi lămuriţi, iar cei nelegiuiţi se vor purta ca cei nelegiuiţi, şi 
nici unul din cei fără de lege nu va pricepe, ci numai cei înţe- 
lepţi vor înţelege şi vor lucra şi vor împlini». 

Iar acum, fiilor, mucenicul Dimitrie intră în carte cu 
Mine ca să petreacă cu Mine şi cu voi la masă cu sfinţii aici, la 
voi. Cer de sfinţi vine cu Mine la voi când Eu vin la voi cu ei. 
Aşadar dau glas mucenicului Meu purtat azi în sărbătoarea sa, 
a unirii lui cu cei din cer, iar el intră şi grăieşte. Amin. 

uvântul meu să fie ca al lui Dumnezeu, 
ca al Tău, Doamne, că nu se poate altfel 
cu cei ce Te mărturisesc pe Tine pe pământ. O, pace Ţie la 
masă cu sfinţii pe pământ în mijlocul poporului cuvântului 
Tău, de unde pleacă în cele patru zări raza cuvântului Tău cel 
de azi peste pământ! Ferice şi iar ferice celor de pe pământ care 
au avut de mici ştiinţă despre Dumnezeu prin părinţi, aşa cum 
am avut eu, de mi-am întărit în mine dragostea Ta şi am pur- 
tat-o apoi pe mai departe şi n-am lepădat pe Domnul când 
împăratul vremii mi-a cerut aceasta, ba, mai mult, mi-a cerut 
să stârpesc creştinii din ţinutul lui. O, cum să fi făcut eu 
aceasta, când ştiam Cine este adevăratul împărat al cerului şi 
al pământului şi cine sunt creştinii, căci ei sunt oastea de pe 
pământ a Domnului, iar eu ştiam aceasta, şi fericiţi sunt cei ce 
au creştere sfântă prin părinţi, o, dar mai fericiţi sunt şi vor fi 
cei care deodată aud şi se naşte în ei credinţa prin propovă- 
duirea ei, şi se scoală şi se smulg din lume şi din mlaştini şi 
aleargă să se spele şi să-şi primenească viaţa şi să se lase de 
Dumnezeu răscumpăraţi din păcat, aşa cum pe vremea muceni- 
ciei fiecărui sfânt mucenic al Tău se ridicau mulţi spre cunoaş- 
terea lui Dumnezeu şi spre dragostea cea cu râvnă pentru Tine, 
Doamne, şi spre dezrădăcinarea slujirii idoleşti din inima lor. 

Am venit pe pământ, am venit pe lume de la Tine, 
Doamne, pe calea rugăciunii celor ce m-au cerut de la Tine şi 
m-am născut apoi între oameni. Rod al rugăciunii am venit eu 
pe pământ şi Ţi-am adus rod, Doamne, şi am rămas roditor de 
credinţă în Tine peste oameni. Nu mi-a trebuit avere când am 
aflat câte am de lucrat pentru Tine, şi am dat totul spre trebuin- 
ţa săracilor, iar eu m-am dat spre jertfa pentru credinţa în Tine 
a multora şi pentru tămăduirea lor în toată vremea apoi, căci 
m-au descoperit şi m-au aşezat în cinste cerească între oameni, 
iar eu le dau lor mir vindecător şi milă le dau pentru credinţa 
lor în Tine şi în sfinţi, şi-i păzesc de rău şi de plăgi pe cei ce 


năzuiesc la Tine prin numele meu de creştin şi de mucenic 
mărturisitor în vremea mea pe pământ. 

Mă bucur şi tresalt cu duhul între sfinţi la masă cu popo- 
rul cuvântului Tău, pe care-1 doresc fiu al înţelepciunii tot mai 
mult, tot mai adâncit în tainele cele de sus şi în împlinirea lor 
văzută pe pământ, că Tu eşti mare în mijlocul lui, o, împărate 
Doamne al cerului şi al pământului. Eu Ţie Ţi-am slujit pe 
pământ, iar din cer slujesc celor ce sunt ai Tăi în lume, şi nu ai 
lumii, Doamne. 

Mă aplec acum cu umilinţă înaintea Ta aici, unde avem 
pusă masă de cuvânt, şi cer Ţie mare mângâiere pentru poporul 
Tău cel slujitor ziua şi noaptea înaintea tronului Tău cel tainic 
între ei, şi de pe care Tu grăieşti peste pământ. Ei sunt puţinei 
pentru purtarea sarcinilor Tale cu ei. Te rog fa rod bogat din 
cer pentru toate câte sunt de purtat de ei. Să lucreze lângă ei 
sub sarcini puterile cereşti, Doamne, căci ei le poartă pe ale 
Tale. Ei văd că Tu eşti la cârmă pentru toate şi se umilesc înain- 
tea dragostei Tale cu care le cârmuieşti pe toate din vreme, şi 
prin care îi ajuţi în dragoste şi în împlinirile Tale. Nu e nimic 
să se ivească între ei ca să nu fie spre înţelepţirea lor, spre îm- 
plinirea celor ce sunt de la Tine peste ei, o, Doamne. 

O, fiţi mari cu puterea, fii ai cuvântului de sus, dar şi cu 
răbdarea, fiilor! Domnul este Cel ce vă călăuzeşte pe voi. Nu 
uitaţi cuvântul Lui prin care a spus: «Uniţi-vă ca îngerii, iu- 
biţi-vă ca sfinţii, hrăniţi-vă ca pustnicii!». O, cu ce mari cu- 
vinte aţi fost voi binecuvântaţi! Cereţi puteri de la Domnul 
pentru toată împlinirea lor cu voi, iar voi doar dragostea să I-o 
daţi, că prin ea El are pentru voi. Iubiţi să fiţi săraci, ca să-L 
puteţi iubi numai pe Domnul, căci cele de pe pământ sunt 
pământ şi-l robesc pe om spre ele, şi nu-L mai iubeşte omul pe 
Domnul cu toată puterea iubirii. 

Acum las peste voi mirul binecuvântării şi al mângâierii 
şi al alinării sufletelor, duhurilor şi trupurilor voastre, care să 
servească pe Domnul. Fiţi fericiţi prin toate câte aveţi de purtat, 
că toate sunt spre slava Domnului şi spre uşurare pentru voi. 
Toţi sfinţii vă ocrotesc şi vă sprijinesc, iar voi iubiţi mult umi- 
linţa şi răbdarea cea pentru ea şi creşteţi în umilinţă, că frumoşi 
sunt pentru cer cei umiliţi cu tot înăuntrul lor, unii pentru alţii 
umilindu-se şi aplecându-se. 

O, dă-le, Doamne, uşurare în toate câte poartă ei pentru 
Tine şi cu Tine şi dă-le vlagă şi dă-le ridicare din toate neputin- 
ţele, iar duhul lor să stea în Duhul Tău, aşa cum eu am stat, 
Doamne, înaintea Ta pe pământ. Amin. 

B u, Domnul, numai bine le pregătesc lor, o, 
sfinţi iubiţi ai Mei, şi le croiesc lor cale de 
împlinire a Mea în ei şi cu ei în toate câte aşteaptă cerul de la ei. 
Sfinţirea lor mereu, mereu este dorul Meu cel pentru ei. 

O, fiilor, învăţaţi-vă unii de la alţii ce este sfinţirea omu- 
lui şi daţi şi celor ce vin la izvor, daţi-le şi lor această înţelep- 
ciune, ferindu-vă cu mare grijă de aluatul fariseilor, de făţărnicia 
de care cu greu scapă omul cel care crede în Dumnezeu. N-au 
oamenii de unde să ia desluşire împotriva celor ce-1 robesc pe 
om cu faţă ascunsă sub semnul binelui. Fiţi împărţitori cu dor 
de duh dătător de viaţă în om, în cei ce vin să ia de la izvor, şi 
fiţi asemenea Mie în lucru, fiilor, căci cel ce nu lucrează tace, 
şi nu este asemenea Mie cel ce tace la masa Mea cu sfinţii. Cu- 
vintele voastre să fie ca ale lui Dumnezeu, ca şi purtarea 
voastră, ca şi împlinirea cu care împliniţi pe Domnul. O, nu vă 
lăudaţi unii pentru alţii cum fac cei făţarnici. Lăudaţi-L pe 
Domnul, numai pe Domnul, numai numele Lui, iar voi ştiţi 
aceasta, dar învăţaţi-i pe toţi cei care vin la izvor să poată şi ei 
cu umilinţa şi cu pocăinţa mereu, căci duhul smerit nu cade de 

la Domnul, ci se îmbogăţeşte în smerenie mereu, mereu, iar 
smerenia este locul Meu în om, fiilor. 

O, pace vouă! Luaţi mângâiere multă din Mine, fiilor. 
Cuvântul Meu cu voi este luat de mulţi, iar Eu pun har roditor 
în el ca să lucreze harul peste cei ce caută în calea cuvântului 
Meu de peste voi. 

Vă dau puteri cereşti în ajutor, fiilor, şi vă dau oştiri 
îngereşti cu voi ca să pregătiţi voi sărbătoarea îngerilor în mij- 
locul hotarelor Mele cu voi aici, la izvorul Meu de cuvânt. O, 
fiţi harnici, fiţi toţi la fel mereu şi nu uitaţi lucrarea voastră 
înaintea Mea: uniţi-vă ca îngerii, iubiţi-vă ca sfinţii, hrăniţi-vă 
ca pustnicii, şi tot aşa să şi lucraţi şi să vă şi odihniţi pentru lu- 
crarea Mea cu voi, şi în ea să vă odihniţi, fiilor, căci lucrul Meu 
cu voi este odihna voastră, măi fiilor. 

Acum pace vouă, pace vouă, pace vouă, linişte multă 
vouă! Mângâieri şi puteri de sus aşez peste voi, iar voi învăţaţi 
mult, învăţaţi din limba Mea de peste voi, căci pentru învăţat 
sunt toate câte voi purtaţi şi treceţi învăţaţi pe mai departe. Eu 
vă iubesc, Eu vă învăţ, Eu vă arăt celor din cer că sunteţi ai 
Mei, fiilor. Amin. 

Mare binecuvântare lasă acum peste voi cuviosul Di- 
mitrie românul, căci îşi are el odihna sa pe vatra neamului 
român, în cetatea Bucureşti. Ruga lui înaintea Mea este mare 
pentru lucrarea Mea de azi cu voi, şi veghează el la hotarele 
neamului român şi veghează mult înăuntrul hotarelor, după 
planul Meu cu acest neam, o, fiilor. Amin, amin, amin. 

26 octombrie/ 8 noiembrie 2013 

Soborul sfinţilor arhangheli Mihail şi Gavriil 

Domnul grăieşte cu neamul român, aşteptăndu-i învierea. Ţara 
Română este ocrotită de oştirile cereşti. învăţătură pentru iubirea 
dintre fraţi. Lupta între îngerii buni şi îngerii răi. 

B cerul pe pământ în sărbătoare ca şi în cer, iar Eu, 
Domnul, pe nori de heruvimi sunt, căci cetele 
îngereşti au în ziua aceasta praznic ceresc în biserică slăvitoare 
creştinească şi petrec îngerii cu slăvitorii lor în această zi. 

Găsesc pregătire pentru coborârea Mea cu îngerii Mei 
şi cu sfinţii Mei. îţi mulţumesc, popor de la izvor, pentru statul 
tău cu candela aprinsă înaintea Mea când Mă vestesc cu întâl- 
nire la izvor şi când vin la întâlnire cu Mine cei ce cred ca şi 
tine venirii Mele de azi cuvânt pe pământ. îţi mulţumesc că 
Mă asculţi şi-Mi aşterni popas pentru masa Mea de cuvânt, cu 
care Mă aşez în întâmpinarea celor ce se strâng la glasul Meu. 

îmi folosesc puterea şi-Mi pregătesc cuvântul şi Mă aşez 
cu el în întâmpinarea voastră, a celor ce veniţi la masa Mea, 
cu Domnul la masă. Călătoria voastră aici, la izvorul Meu de 
cuvânt, Mă mângâie mult. Lângă această mângâiere să mai 
puneţi voi dragoste multă pentru Mine, căci sunt lipsit de 
dragostea omului. Nu pentru voi, ci pentru Mine să veniţi, iar 
Eu să vin pentru voi, şi aceasta înseamnă dragoste cu putere şi 
cu multă mângâiere. Cine vine pentru Mine Eu îl simt că vine 
aşa, iar cine vine pentru sine Eu îl mângâi cu venirea Mea şi-i 
dau din ea, chiar dacă Eu nu Mă întorc mângâiat de la el. 

Acum privesc peste aşezarea cetelor cereşti de jur-îm- 
prejurul slavei Domnului: Scaunele şi Domniile, începătoriile 
şi Puterile, Stăpâniile toate, Arhanghelii şi îngerii, Eleruvimii 
şi Serafimii, şi le înţeleg mângâierea alături de oştirile de sfinţi 
după cetele lor, şi e plin de duhul mângâierii acest aşezământ 
în zi de praznic sfânt al îngerilor Mei. 

Duhul mângâierii este Duhul lui Dumnezeu, Care 
mângâie şi Se mângâie mângâind. Duhul Meu mângâie acum 


vatra neamului român şi o sărută cu milă multă pentru plânsul 
spre Mine al acestui pământ, peste care stăpânesc acum cu 
apăsare cei ce robesc fără milă sufletul acestui neam. 

Te mângâi în taină, neam român, ca pe un copil neputin- 
cios te mângâi. N-are cine să-ţi mai asculte durerea când tu 
plângi. O, tu plângi chiar dacă tu nu ştii după ce plângi. Mi-e 
milă, Mi-e tare milă de cei ce plâng, chiar dacă ei nu ştiu bine 
după ce plâng. Mi-e milă de plânsul tău, popor român, şi Mi-e 
milă cu toţi sfinţii de plânsul Meu după tine şi pentru tine, 
plâns în zadar. Mereu te chem, mereu te strig cu plânsul cu- 
vântului Meu. O, ce-ai face tu, ţara Mea cea de azi, dacă îngerii 
Mei cei miloşi n-ar lupta pentru tine ca să nu pieri şi ca să aibă 
Domnul cale de venire din cer pe vatra ta? Mă uit din zori şi 
până-n zori, Mă uit cu jale la cei ce-ţi zdrobesc fiinţa şi credinţa 
şi timpul, Mă uit şi rabd îndurerat şi aştept înlăcrimat învierea 
ta, puterea ta cea pentru Mine. Aşa grăiam şi cu Ierusalimul, 
chiar dacă el nu Mă auzea şi nu-Mi alina durerea Mea cea pen- 
tru el şi lupta Mea cea pentru învierea lui, şi te-am ales pe tine 
în locul lui şi te-am ales pentru venirea Mea cea de acum şi am 
venit la tine şi-ţi grăiesc. 

O, grăieşte Domnul cu tine, neam român. Voiesc să te 
îmbrac cu putere pentru Mine şi pentru toate popoarele care 
nu se aleg de partea lui Dumnezeu pe pământ. O, unde să-L 
vadă ele pe Dumnezeu? Am pregătire mare în cer ca să Mă arăt 
în mijlocul tău aşa cum îmi curg pe vatra ta cuvântul gurii 
Mele, care merge înaintea Mea. Stau pe pod de îngeri în văz- 
duhul tău. O, dacă ai vedea această minune ai vedea cine este 
ocrotitorul tău. Sunt plin de răbdare şi de duhul mângâierii şi 
Mă aşez cu el peste vatra ta şi Mi-e dor de duhul tău. Oştirile 
cereşti lucrează tainic pentru împlinirea cuvântului Meu de 
peste tine, iar mama Mea Fecioara te ocroteşte aşa cum şi-a 
ocrotit Fiul la naşterea Lui ca să aibă El o ţară nouă pe vatra ta 
la sfârşit de timp. O, ce dulce-Mi este să te ocrotesc şi să te 
oblojesc şi să-ţi dau mângâierea Mea! Mi-e dor să te trezeşti 
la glasul Meu şi să-Mi faci primire mângâioasă Mi-e dor. Te 
am de la Tatăl a Mea. Cum să nu te iubesc dacă te am de la 
Tatăl? Când va veni clipa să te trezeşti Mă vei iubi şi tu, şi-Mi 
creşte dorul după clipa aceea. O, nu mai aştepta la uşa celor ce 
te robesc şi-ţi surpă puterea, ci scoală-te şi bate la uşa Mea ca 
să-ţi dau har şi să poţi prin el pentru tine împotriva celor ce nu 
dau să te scape de sub stăpânirea lor ca să fii cu Mine apoi în 
lucru sfânt peste pământ, că frumos şi slăvit este lucrul omului 
cu Mine între pământ şi cer. Uită-te în Scripturi la cetele celor 
credincioşi, care biruiau prin Mine şi prin minuni cereşti cu ei, 
dar înţelepţeşte-te dacă te uiţi, şi fa şi tu minuni din cer peste 
tine, peste soarta ta prin credinţa ta. Iată, sunt pe vatra ta cu 
sărbătoarea îngerilor Mei şi-Mi las peste tine suspinul Meu cel 
după tine, şi aştept ziua când tu Mă vei întâmpina cu candela 
aprinsă, o, ţara Mea, ţara Mea cea de azi! Amin. 

Mă întorc cu mângâiere spre cei adunaţi la izvorul Meu 
de cuvânt în zi de sărbătoare îngerească. 

O, pace vouă, pace vouă! îmbrăţişaţi-vă cu sfinţii şi staţi 
legaţi cu cerul pe pământ, că Eu, Domnul, pentru aceasta vin 
pe pământ. Voi, cei ce iubiţi să vin cuvânt pe pământ şi credeţi 
în el, îndeletniciţi-vă mult să fiţi îmbrăţişaţi cu cerul şi cu cei 
din cer, prin dar şi prin har şi prin părtăşie cu ei, ca să Mă 
mângâi de la dragostea voastră, fiilor. îndeletniciţi-vă mai întâi 
să vă iubiţi unii pe alţii aşa cum v-am iubit Eu. Aş vrea să vă 
aud grăind unii cu alţii despre această înţelepciune, pe care 
niciodată n-o pătrund cei ce trăiesc pentru ei şi nu pentru Dom- 
nul cu iubirea lor. 

O, v-am aşteptat să vă împart mângâiere şi să Mă mân- 

gâi mângâind. Aşa să învăţaţi şi voi să vă dăruiţi. Precum Eu 
vă iubesc, aşa să vă iubiţi şi voi unii pe alţii, şi daţi-vă unii altora 
mângâierea Mea. Stăruiţi cu bucurie şi cu viaţă sfântă înaintea 
Mea, cerându-Mi să biruiesc pentru taina Mea cu neamul român 
şi cu poporul cuvântului Meu, prin care Mă împart când vin cu 
cuvântul. Fiţi Mie ajutor cu strigare după Mine ca să vin la 
vedere cu sfinţii pe pământ şi să-L creadă pe Domnul cei ce nu 
cred. Mi-e dor să fiu chemat şi aşteptat şi biruitor peste necre- 
dinţă şi peste neputinţă, căci necredinţa este neputinţă din prici- 
na lipsei de înţelepciune a celor ce dau să piară aşa. 

Sunt purtat pe tron de heruvimi şi am îngerii suire şi 
coborâre, precum este scris. Slava Mea tânjeşte după desco- 
perirea ei înaintea celor credincioşi şi a celor necredincioşi, pe 
unii să-i mângâie, iar pe alţii să-i sprijinească spre tămăduirea 
lor. Glasul îngerilor şopteşte vouă prin cel întâi de peste ei, 
îngerul Meu Mihail, şi vă dă vouă putere de sus şi vă dă vouă 
har. Amin. 

u frică şi cu luare-aminte să stea, aşa 
m-a învăţat Domnul să le spun cetelor 
îngereşti în ziua când s-a cutremurat cerul şi pământul din pri- 
cina căderii omului în neascultare de Dumnezeu în rai. O, tot 
aşa vă spun şi vouă în zilele acestea glasurile îngereşti: cu frică 
şi cu luare-aminte să staţi înaintea Domnului pentru venirea 
Sa la voi cuvânt peste pământ. E fum gros între cer şi pământ 
peste om, căci duhurile rele primesc putere de la oameni, că 
nu vor oamenii să nu calce peste cuvântul Domnului pentru 
om. Suntem în luptă ca la sfârşitul timpului, îngerii Domnului 
cu îngerii lui satana, şi aşteptăm să ne ajute şi oamenii, rupând 
unirea lor cu duhurile rele şi alipindu-se cu noi, de partea luptei 
pentru biruinţa Domnului. Chemaţi îngerii să vă stea alături, 
să vă încurajeze, să vă dezrobească şi să vă tămăduiască de 
năvala duhurilor rele, şi care se nasc din relele omului şi sunt 
ele apoi. 

O, Doamne, le grăiesc celor ce s-au strâns ca să le dai 
din gura Ta cuvânt. îi povăţuiesc ca şi Tine să înteţească părtă- 
şia cu cei din cer, cu sfinţii şi cu îngerii Tăi, Doamne. O, cum 
să facem să smulgem din cleşte neamul român, Doamne? O, 
ce greu îl apasă cleştii care-1 strâng! Cum să facem să-i dăm 
să vadă cereşte şi să se scoale viteaz pentru pământul lui, pen- 
tru sufletul şi duhul lui? 

O, bucuraţi-vă cu noi în zi de praznic îngeresc aici, la 
izvorul de cuvânt al Domnului, voi, cei adunaţi la masa Sa! 
Văzduhul de îngeri vă cuprinde în el de peste tot, şi peste tot 
el este şi înconjoară de jur-împrejur cetatea. Ridicaţi rugăciuni 
spre tronul ceresc, rugăciuni purtătoare de smerenie, ca să 
primiţi prin ele har. Har, har pentru Domnul să aveţi şi să lu- 
craţi, căci pentru voi lucrează Domnul dacă vă păstraţi în 
credinţă şi fii ai Lui prin credinţă. 

O, Doamne al îngerilor Tăi şi al sfinţilor Tăi, ascultă 
rugăciunea noastră în ziua noastră de serbare îngerească. Dă-i 
poporului Tău mângâiere mereu. Ascultă şi primeşte-i cererile, 
Doamne. Dă-i putere să stea înaintea Ta cu rugăciune vie pen- 
tru toate câte trebuie să împlineşti Tu între pământ şi cer. O, 
Doamne, ridică de peste ei toată întristarea, toate neputinţele 
şi dă- le lor din puterea Ta să poată ei pentru Tine, iar Tu să poţi 
pentru ei. Dă-le lor har, Doamne, şi dă-le îndurările Tale, ca 
un Bun. 

O, cheamă-i, Doamne, la izvor pe cei ce-Ţi iubesc veni- 
rea! Dă-le lor înţelepciunea iubirii Tale între ei, că numai aşa 
poate omul arăta că Te cunoaşte şi că Te are de Stăpân. 

Iar tu, neam român, scoală-te şi stai cu frică înaintea cu- 
vântului Domnului, că vine Domnul şi te strigă să ieşi întru în- 


tâmpinarea Lui şi să-L crezi şi să urmezi apoi după El. Eşti sub 
ocrotirea armiei cereşti, popor român. Deschide-I Păstorului 
din cer, Păstorul Cel cu crucea! O, scoală-te la glasul Lui de 
peste tine! Te strigă Domnul. Amin. 

inecuvintez Eu, Domnul, darul îngerilor, 
lăsat peste poporul cuvântului Meu şi 
peste tot neamul român, care încă nu stă în aşteptarea Domnu- 
lui cuvânt peste pământ. 

Binecuvintez popasul celor călători, care Mă mângâie 
cu venirea lor la izvor. Trebuie multă părtăşie cu cei din cer, 
trebuie mult cer pe pământ. Puterea Mea este mare, este multă. 
S-o cereţi pentru voi, fiilor, să nu stea ea în cer, că e mult de 
lucrat cu ea pe pământ cu voi. Puneţi la lucru puterile cereşti, 
măi fiilor, coborâţi-le să lucreze şi să biruiască pentru Domnul, 
dar trebuie chemate, trebuie cerute, fiilor. îngerul Meu Mihail 
este în fruntea lor pentru biruinţă, căci în cer este ascultare şi 
biruinţă prin ascultare. 

Iată bucurie şi mângâiere pentru cei ce aşteaptă slava 
Mea toată pentru sfârşit de timp. Au fost acum pomeniţi toţi 
cei care s-au născut de la început şi până astăzi, şi care aşteaptă 
biruinţa Mea. Cereţi, fiilor, biruinţa Mielului lui Dumnezeu 
peste pământ, şi veţi primi puteri şi mângâieri şi se vor tămădui 
pământul şi omul şi toată firea şi va fi înnoirea, precum este 
scris. Amin. 

La praznicul îngerilor Mei, Eu, Domnul, am grăit popo- 
rului cel credincios adunat la izvor şi am grăit neamului român, 
îmi fac cărare cu cuvântul şi vin şi cuvintez şi-Mi folosesc pu- 
terea şi Mă ajut cu puterile cereşti pentru toată lucrarea Mea, 
iar lucrarea Mea este răscumpărarea omului şi bucuria lui cu 
Domnul. 

O, pace vouă, celor ce aţi venit la masă cu Do mn ul în zi 
de sărbătoare îngerească! întăriţi-vă iubirea cea din cer, şi care 
se suie la cer biruind pentru voi pe pământ. întăriţi părtăşia cu 
cei din cer, părtăşie plăcută Domnului, fiilor. 

O, pace şi ţie, popor jertfitor de la izvor! Puterile cereşti 
să-şi înteţească lucrarea cea pentru tine şi pentru Mine cu tine 
şi să te slobozească de sub neputinţe, căci lucrul Meu este mult 
şi n-am pe alţii să-Mi stea aproape, fiilor. 

Şi, în sfârşit, pace ţie, neam român! Domnul te-a mân- 
gâiat cu cele de sus şi cu cei de sus, iar îngerul Meu a pecetluit 
peste tine lucrarea Mea, cuvântul Meu. Amin, amin, amin. 

8/21 noiembrie 2013 

Praznicul Intrării Maicii Domnului în biserică 

Jertfa este dovada dragostei de Dumnezeu. Duioşia este duh iubitor 
de oameni. Duhul duioşiei este cu cei ce se dăruiesc. Ascultarea ani- 
malelor şi neascultarea omului în privinţa folosirii hranei dată lor 

de Domnul. 

e bucură toţi sfinţii de venirea Mea cuvânt pe 
pământ. Duhul Sfânt Mângâietorul este mângâie- 
rea lor, hrana lor. Cu El vin, cu El lucrez în mijlocul tău, popor 
al cuvântului Meu cel de azi. Sunt Domnul Iisus Hristos şi stau 
în mijlocul tău cu cuvântul celei de a doua veniri a Fiului lui 
Dumnezeu, ca să împlinesc această Scriptură vestită de Mine 
acum două mii de ani, la întâia Mea grăire, la întâia Mea venire 
de la Tatăl pe pământ. 

Vă cuprind în îmbrăţişarea Mea şi a sfinţilor Mei, fiilor. 
E zi de praznic împărătesc între sfinţi. E mama Mea Fecioara 
prăznuită sobomiceşte pentru ziua ei de intrare în templul 
închinării, când ea şi-a închinat lui Dumnezeu viaţa, fiind adu- 
să de părinţi să fie dată Domnului în vremea prunciei şi să 

crească pentru cer apoi şi pentru rugăciune vie înaintea Dom- 
nului, căci rugăciunea este unirea cu Dumnezeu a omului, dra- 
gostea dintre om şi Dumnezeu, calea care uneşte omul cu 
Domnul, dacă omul îl alege pe Domnul ca dragoste a sa. 

O, fiilor, frumoasă a fost dragostea Mea pentru om. 
Frumoasă ca a Mea a fost şi dragostea mamei Mele Fecioara. 
O, fiilor, despre dragoste nu se poate vorbi decât prin jertfa, 
prin dovada care arată roadele dragostei, roade care nu pier. 

Mi-am făcut intrarea în carte cu mama Mea Fecioara, 
înconjurată de sfinţi. O, pentru tine, mama Mea, punem masă 
de cuvânt în această zi şi hrănim la ea pe cei ce Ne sunt casă 
şi masă pe pământ, mamă, iar ei împart grăirea Noastră, căci 
Noi Ne facem hrană din cer, iar Duhul Sfânt Mângâietorul Se 
împarte, mamă. O, trebuie să le întărim iubirea şi răbdarea şi 
puterea cea pentru Noi şi pentru ei, iar Noi le dăm lor acestea, 
mamă, ca să poată ei pentru Noi cu toate aceste lucrări. Şi 
acum binecuvintez lucrarea ta cea de azi, mamă. Amin. 

O fiule al Tatălui şi al meu, Tu eşti preot 
^în veac, după rânduiala lui Melchisedec, 
precum este scris, şi toată venirea Ta cea de azi este tot aşa 
rânduită, tot aşa aşezată de Dumnezeu între oameni, dar nu 
avem cu cine să grăim pe pământ despre această grăire de 
taină, despre care nu se poate grăi sau lucra de pe acoperişuri, 
căci din cele de taină sunt venite şi aşezate spre lucru văzut 
tainele Domnului şi rodul lor, Doamne. Este scris în psalmi 
despre Tine: «Tu eşti preot în veac, din pântece mai înainte de 
Luceafăr Te-am născut». O, cine-L poate pricepe pe Domnul 
în toate lucrările Sale, Doamne? Adânci cu totul sunt tainele 
Tale, aşa cum a fost şi taina naşterii mele din părinţi sterpi, şi 
apoi intrarea mea în templu spre închinare Ţie pe veci cu viaţa 
mea, o, Fiule Doamne. O, cine poate să-Ţi întocmească Ţie 
biserică pe pământ în afară de Tine? Tu eşti preot în veac, Fiule 
Doamne, iar cei aşezaţi de Tine trebuie să nu uite în veac lucrul 
lor de la Tine dat lor. Un preot de-al Tău trebuie să nu uite nici 
o clipă ce este el, ce trebuie să fie el în toată clipa, căci trebuie 
să fie ca Tine, în locul Tău pe pământ înaintea celor ce Te slu- 
jesc şi Te iubesc stând în slujba Ta. 

O, cine poate să-Ţi întocmească Ţie biserică pe pământ 
după placul Tău, Doamne? Numai Tu poţi aceasta, numai Tu, 
şi stau acum în grăirea mea, stau cu poporul cuvântului Tău şi 
spun aşa: 

Biserică a Lui te-a întocmit Domnul, popor al Fiului 
meu. Mereu să ai grijă să fii al Lui, mereu să zideşti fiinţa Lui 
în tine, ca să aibă Domnul unde să-Şi plece capul după plă- 
cerea Sa, că Lui nu-I place în boierie, şi îi place în sărăcie ca 
şi acum două mii de ani, când a venit şi S-a umilit atât de mult, 
atât de mult. 

O, fiilor, fiţi duioşi ca Dumnezeu, şi fiţi duioşi ca mine. 
Fiţi duioşi ca sfinţii. Duh iubitor de oameni este duioşia. Ea 
este o floare scumpă pe ogorul inimii fiilor lui Dumnezeu. Cu 
duioşie am mers eu pe cale pentru Fiul meu, şi sunt frumoşi 
cei duioşi, sunt plini de duh de rugăciune cei duioşi, şi poate 
Domnul prin rugăciunea lor. Oaspeţi cereşti se adună la rugă- 
ciune în casa celor duioşi. în vremea slujirii cu rugăciune fiţi 
duioşi, fiilor, căci oaspeţi cereşti vin la voi şi stau cu voi şi 
lucrează pentru voi. Duhul duioşiei este cu cei ce se dăruiesc, 
şi acesta este semnul celor duioşi. Sunt duioasă după voi, vă 
sprijinesc cu duioşie în toate. Vă dau răbdarea mea şi vă dau 
din biruinţa cu care mi-a dat Domnul să lucrez pentru ai Săi. 
Am grijă de voi ca de biserica Domnului, căci eu în biserică 
am petrecut de micuţă şi am îngrijit de ea în toată ascultarea. 
Vă ascult rugăciunile şi vă aduc sprijin şi vă mângâi pe cale, 


căci sunteţi fiii Fiului meu. Cu sfinţii suntem azi la masă cu 
voi. Toţi vă dau întăriri şi mângâieri şi puteri şi vă îndeamnă 
spre voile Domnului. 

O, trebuie iubire multă pentru Domnul, fiilor. Vă ajută 
toţi cei din cer să ascultaţi de Domnul aşa cum trebuia să as- 
culte omul cel aşezat în rai. Flrăniţi-vă cu bucurie cu cele ce 
sunt spre hrană date vouă. Flrăniţi-vă viaţa şi sănătatea cu cele 
din cer, cu mană din cer, şi fiţi mulţumiţi, fiilor. Voi ştiţi că Is- 
rael n-a fost mulţumit cu mana lăsată din cer spre hrana lui din 
pustie, dar voi fiţi mulţumiţi, fiilor, şi folosiţi cu mulţumire 
cele date vouă de Domnul spre hrană. 

Le spun tuturor oamenilor de pe pământ că animalele au 
rămas ascultătoare cuvântului lui Dumnezeu când la început 
le-a fost împărţită hrana, dar omul n-a rămas ascultător şi 
mulţumit aşa cum Domnul i-a împărţit şi l-a învăţat ca să-i fie 
lui bine. Trimitea Domnul la Israel îngeri ca să-l hrănească cu 
mană din cer, nu de pe pământ, căci pământul pe unde călăto- 
reau ei era pustiu şi sterp de cele pentru hrana omului, dar nu 
le-a plăcut mult timp hrana de la Domnul, căci se deprinseseră 
altfel să mănânce, altfel decât Domnul le împărţise lor. 

O, ce mare şi ce bun este Domnul, fiilor! Nu vă temeţi, 
ci bucuraţi-vă de bunătatea Lui, căci El vă dă vouă viaţă, fiilor. 
Fiţi sâmburelui din care va odrăsli pe tot pământul început nou, 
neam nou, după placul Domnului. Iată, animalele şi păsările şi 
toate cele vii sunt ascultătoare de legile Domnului. Să-i ajutăm 
şi pe oameni să asculte şi să ştie de la Domnul aşa cum ani- 
malele şi păsările ştiu, călăuzite fiind în toate de Domnul. Când 
vreun animal se răneşte sau se înţeapă, el ştie să se ducă să se 
bage sub o iarbă de leac lăsată de Domnul pe pământ pentru 
tămăduire şi ştie să mănânce din leacurile de pe pământ. Când 
i se întâmplă suferinţă unui animal, el ştie de la Domnul ce să 
folosească. Aşa şi omul ar fi să asculte, şi ar veni apoi raiul pe 
pământ în toată legea lui, cu toate binefacerile lui, cu binefa- 
cerile ascultării omului, fiilor. Iar voi fiţi biserica Domnului, 
şi niciodată să nu uitaţi ce sunteţi, că nu e bine să uite omul pe 
cele puse de Domnul peste el să le poarte şi să le împlinească 
şi să le cinstească în numele Domnului şi pentru Domnul, şi 
toate ca în cer să le lucraţi şi să le iubiţi. Eu sunt ajutătoare şi 
alinătoare lângă voi, căci sunteţi fiii Fiului meu. Duc rugăciu- 
nile voastre duioase la El, şi aduc de la El pentru voi. Eu sunt 
cu duioşia lângă voi şi vă dau puteri şi vă dau tămăduiri, şi 
toate câte voi trebuie să lucraţi şi să purtaţi sunt sprijinite de 
sus, fiilor. O, fiţi înţelepţi în toate, că Domnul este în toate ale 
voastre cu voi, fiilor. 

Mă împart cu oştirile cereşti în sprijinul neamului şi al 
pământului român, căci greu încercat este acest neam. O, ru- 
gaţi-vă, fiilor, să se stârpească duhul minciunii de pe acest 
tărâm, că a Domnului este această ţară. Rugaţi-vă cu mine, şi 
eu cu voi, şi binecuvântare sfântă să rodească peste acest pă- 
mânt român, fiilor. 

Mi-e duhul şi sufletul şi trupul în sărbătoare între cei din 
cer, şi cu ei sunt aici, şi vă aduc pacea sărbătorii şi harul ei şi 
mângâiere, fiilor. Pace vouă! Mult alin vă dau. Pace vouă, fi- 
ilor! Amin. 

B in pântece mai înainte de Luceafăr 
M-ai născut, mamă, ca şi Tatăl Meu Sa- 
vaot, Care a binevoit întru tine pentru Mine, o, mama Mea. In 
taină dulce ai lucrat acum peste poporul cuvântului Meu, şi în 
taină le-ai dat şi le dai. O, de-am putea să-i facem pe oameni 
să iubească binecuvântările Domnului peste ei, mamă! N-ar fi 
să zică omul că nu poate, dar s-a deprins el mult ca omul care 
n-a ascultat în rai de Dumnezeu, şi pentru care Eu am venit 

acum două mii de ani să-l răscumpăr din păcat, şi iată, încă 
iarăşi vin, mamă. 

O, popor iubit al Meu, tainic ţi-a dat mama Mea Fecioa- 
ră în ziua aceasta poveţe de viaţă şi de iubire de Dumnezeu. 
O, lasă-te cuprins de tainele Domnului şi de împlinirile lor 
peste tine tot mai mult. Te ajută Domnul cu cele din cer şi cu 
cele de pe pământ, şi numai înţelepciunea ascultării trebuie 
s-o ai tu. Aşteaptă viaţa să vină pe de-a întregul pe pământ şi 
să cuprindă sub ea totul şi toată firea, care-şi aşteaptă răs- 
cumpărarea. 

Fiilor, fiilor, Eu când grăiesc cu voi iau toţi grăirea Mea 
cu voi, toţi care Mă caută la voi când cobor, iar Eu grăiesc cu 
grijă ca să fie pentru toţi. Mângâieri şi puteri vă dau. Fiţi bi- 
serica Mea cea plină de ascultare şi de înţelepciunea ascultării 
mereu, măi fiilor, şi tot mai mult. Numele Meu şi pecetea Mea 
este peste voi ca să vă arate ai Mei celor din cer şi celor de pe 
pământ, iar Eu am grijă de voi în toată clipa şi vă port pe umeri, 
fiilor. Amin, amin, amin. 

21 noiembrie/4 decembrie 2013 

Sărbătoarea sfintei mare muceniţe Ecaterina 

Mlădiţa care rămâne în viţă aduce roadă multă. Cele bune din om 
sunt ale Domnului, iar omul să se ferească de duhul trufiei. 

Mlădiţa trebuie curăţată ca să aducă roadă. 

enirea Mea cu sfinţii este plata dragostei lor de 
Dumnezeu, şi este proorocită venirea Mea cu 
sfinţii pe pământ. Vin cuvânt pe pământ acum, la sfârşit de 
timp, şi vin cu sfinţii. Sunt Domnul sfinţilor şi a toate câte sunt 
şi se fac şi am lucrarea Tatălui s-o împlinesc pe pământ. Amin. 

«Eu sunt viţa cea adevărată, şi Tatăl Meu este lucră- 
torul», aşa am spus ucenicilor Mei acum două mii de ani şi i- 
am povăţuit să rămână întru Mine, să rămână întru viţă şi 
le-am spus: «Intru aceasta Tatăl Meu S-a preamărit, că aduceţi 
roadă multă şi-Mi sunteţi Mie ucenici». O, aşa S-a preamărit 
Tatăl Meu întru sfinţii Mei, căci ei aveau pe pământ rod de 
credinţă şi-Mi erau ucenici prin aceasta, şi Se bucura Tatăl Meu 
între El şi Mine şi Ne bucuram cu sfinţii, cu cei de pe pământ 
sfinţi mărturisitori şi ucenici ai Mei prin lucrarea lor cea multă 
pentru mărturisirea lui Dumnezeu între cei necredincioşi. 

O, pace vouă, fiilor! Pace ţie, poporul Meu, că Eu în 
mijlocul tău îmi aşez în cartea sa cuvântul Meu cel de azi, şi 
pe care mulţi îl aşteaptă să vină şi se uită după el să-l vadă 
venind, iar Eu, Domnul, Mă bucur pentru aceasta cu Tatăl şi 
cu sfinţii Mei şi Mă mângâi de la dorul lor de Dumnezeu şi 
de învăţătură de sus şi de mângâiere de sus pentru ei şi pentru 
puterea lor în Domnul. 

O, e zi de sobornicească sărbătoare pentru muceniţa 
Ecaterina, mare mărturisitoare pentru Domnul în vremea ei de 
pe pământ. Văd sfinţii cum aşteaptă să vină cu Mine pe pământ 
în zilele lor de sobor între sfinţi. Nu-i pot mâhni să nu-Mi des- 
chid să vin şi să-i iau cu Mine în grăirea Mea din mijlocul tău, 
o, popor al cuvântului Meu. Trebuie să găsesc deschis ca să 
intrăm la tine cu masă de cuvânt, fiule. Trebuie, aşa cum este 
proorocit să se împlinească, căci cuvântul lui Dumnezeu se 
împlineşte şi nu se poate altfel. 

E masa pusă şi punem hrană de cuvânt. Muceniţa Mea 
este slăvită între ceata muceniţelor în ziua ei de sobor şi se 
aşează ea cu har de cuvânt la masa împărătească a cuvântului 
Meu din mijlocul poporului Meu cel de azi. Amin. 

S lavă venirii Tale cu sfinţii Tăi, o, Mire 
Doamne, căci slava Ta sunt sfinţii Tăi şi 


sunt îngerii Tăi lucrători cu sfinţii pentru slava Ta. Tresalt cu 
duhul de bucuria mângâierii pe care o am în ziua mea de sobor 
între sfinţi. O, câtă mângâiere ai Tu pentru ai Tăi, Mire Doam- 
ne! O, cât am dorit să Te am pe vecii, iar dorul meu se făcea 
lucrare pentru Tine înaintea celor necredincioşi, Doamne, şi le 
puneam în inimi credinţa şi dorul de Tine aşa cum era în mine 
acest dor şi mă bucuram cu dor de toţi cei care veneau spre 
Tine cu credinţa lor şi cu dorul lor de Tine apoi pe vecii. 

O, mare este puterea credinţei unui ucenic adevărat al 
Tău, Doamne mare! Cine rămâne întru Tine şi Tu întru el, acela 
aduce multă roadă, căci fără Tine nu poate nimeni face nimic, 
Doamne, aşa cum Tu ai spus ucenicilor Tăi. Toţi ucenicii Tăi 
să nu creadă că fac ei, că pot ei ceva când fac pentru Tine. Toţi 
să aibă bine înfiripat în ei aceasta, şi vor scăpa de trufia care-i 
pândeşte pe toţi, până şi pe cei credincioşi ai Tăi, Doamne, căci 
duhul omenesc caută slavă, caută notă mare, Doamne, şi iată, 
este slab omul, este de partea lui, săracul, şi de aceea nu poate 
omul pentru Tine frumos şi sfânt, căci faptele credinţei omului 
sunt atrase spre duhul trufiei şi de aceea sunt slabe faptele lui, 
şi nu lucrează cu ele mare lucru pentru Tine sau pentru ei oa- 
menii, fie ei şi dintre cei credincioşi. 

îmi îndrept cuvântul spre ucenicii Tăi cei de azi, spre 
poporul cuvântului Tău, Doamne, şi le spun lor aşa: 

O, fii iubiţi ai Fiului lui Dumnezeu şi ai Tatălui Savaot, 
Tatăl Lui şi al nostru, orice mlădiţă care nu aduce roadă întru 
El o dă la o parte Tatăl, dar orice mlădiţă care aduce roadă El 
o curăţeşte ca mai multă roadă să aducă. Aşa a spus Domnul 
acum două mii de ani când îşi învăţa ucenicii să rămână în viţă 
şi să aducă roadă în viţă şi nu oricum roadă, că nu oricum se 
poate rodi în viţă, nu după cum şi-a socotit fiecare roadele sale. 

O, cât L-am iubit eu pe Domnul! Mai puteam să fac alt- 
ceva decât aceasta, după ce atâta m-am aprins de dorul după 
El, după ce atâta necredinţă vedeam că se vrea mărturisită în 
jurul meu peste oamenii care ar fi putut crede în Dumnezeu şi 
în iubirea Lui cea pentru om? O, multă roadă poate aduce dorul 
de Dumnezeu din inima omului, multă avere pentru cer, multe 
suflete câştigate pentru Domnul, Care împarte sufletele în oa- 
meni. Iată, rămâneţi, dar, în viţă şi iubiţi lucrarea ei, iubiţi pe 
Tatăl Lucrătorul, Care lucrează în viţă, în Fiul Său Iisus Hris- 
tos, viţa cea adevărată, precum El a spus, şi nu uitaţi iubirea 
Lui care a spus că orice mlădiţă care aduce roadă El o curăţeşte 
ca mai multă roadă să aducă. Aşadar iubiţi încercarea, iubiţi 
răbdarea, ca mlădiţa care rămâne în viţă şi pe care Tatăl o 
curăţeşte ca să-i crească roada, ca să rodească mai multă roadă, 
că mare este lucrul Domnului între voi, iar voi să râvniţi să-I 
fiţi lucrători şi să vă lăsaţi lucraţi şi curăţaţi pentru mai mult 
rod apoi. Are Domnul unde să-Şi strângă roade dacă sunt cei 
ce rodesc. O, aduceţi Domnului roadă multă, că minunat este 
Domnul întru sfinţii Săi! Fiţi rugători pentru toţi şi pentru toate, 
să tragă toţi şi toate spre roadele împărăţiei de sus, că pe 
pământ dă omul iubitor de sine să răstoarne mersul spre Dom- 
nul al celor de pe pământ. Aceasta să lucraţi voi, şi roadă multă 
să aduceţi Domnului, iar noi, sfinţii Săi, avem lucrare de sprijin 
pentru voi, avem rugăciune miloasă şi neîncetată pentru voi şi 
cerem Domnului pentru voi să vă facă roditori cu roadă multă 
în toată lucrarea păcii Lui între voi. Amin. 

Eu, Doamne, am grăit în ziua mea de sobor poporului 
Tău de azi, în mijlocul căruia lucrezi lucrarea cuvântului Tău 
şi mă bucur cu sfinţii toţi de slava Ta de azi peste pământ. Am 
lângă mine sărbătorit pe marele mucenic Mercurie, care s-a 
bucurat cu aceeaşi bucurie în mijlocul ucenicilor Tăi, căci este 
şi el sărbătorit în ziua aceasta între sfinţi, şi-Ţi spunem împreu- 

nă: O, întăreşte-ţi ucenicii, Doamne, şi fa cu ei după sfatul Tău 
cel mare pentru răscumpărarea făpturii, aşa cum este scris, căci 
puterea Ta e mare, Doamne, şi este ea numai o iubire pentru 
om. Amin. 

K u, Domnul, aduc pace peste tine, popor 
al cuvântului Meu, Eu şi sfinţii Mei, fiu- 
le. Eu sunt viţa cea adevărată, şi Tatăl Meu este lucrătorul, iar 
Eu am spus că orice mlădiţă care aduce roadă El o curăţeşte 
ca mai multă roadă să aducă. Aşa am lucrat cu toţi sfinţii Mei 
în toate vremile şi mult rod au adus ei, căci au rămas întru 
Mine, au rămas întru viţă. 

O, fiilor, este scris cuvântul Meu: «Cine rămâne întru 
Mine şi Eu întru el, acela aduce roadă multă, căci fără Mine 
nu puteţi face nimic». O, fiilor, când voi rămâneţi întru Mine 
şi cuvintele Mele rămân întru voi, veţi cere orice veţi vrea şi 
se va împlini vouă, căci aşa am lăsat Eu scris acum două mii 
de ani, şi am spus aceasta spre mângâierea celor ce Mă iubesc 
şi rămân întru Mine, întru viţă, fiilor. întru aceasta Tatăl Meu 
Se preamăreşte, când voi aduceţi roadă multă şi-Mi sunteţi Mie 
ucenici, fiilor. Eu sunt viţa cea adevărată, şi Tatăl Meu este 
lucrătorul şi Tatăl vă ajută pe voi să lucraţi şi să rodiţi, căci 
neamul român, neamul Meu cel de azi e necăjit de tot şi este 
nevoie de Dumnezeu şi de ajutorul lui Dumnezeu pentru el, 
că-i doborât de tot acest neam de cei ce se vor acum dumnezei 
peste el. O, trebuie strigare la cer pentru acest neam. Să-L ce- 
rem cu lacrimi pe Tatăl să lucreze mult pentru curăţirea de 
duşmani a acestui neam, fiilor. 

Iar voi fiţi plini de pace, măi fiilor, căci Eu, Domnul, am 
grijă de voi întru toate, şi veţi putea cu Mine şi roadă multă 
vom aduce în viţă, o, fiilor. Amin, amin, amin. 

25 noiembrie/8 decembrie 2013 

Praznicul sfintei Virginia, trâmbiţa lui Dumnezeu 

Ridicarea la cer a unui sufleţel credincios, ca să fie mijlocitor pen- 
tru poporul creştin şi pentru neamul român. 

Î n cer a fost şi este întreită sărbătoare pentru cele trei 
zile închinate de Mine, Domnul, peste aşezământul 
Meu cel nou din zilele acestea pe vatra neamului român: întâi 
ziua de pomenire a pecetluirii Sfintei Sfintelor Mele şi a pie- 
tricelei albe în mijlocul ei acum douăzeci şi doi de ani, apoi 
ziua sfântului Andrei, apostolul cel întâi chemat de Mine la 
apostolie şi botezătorul pământului român, ucenic pe care l-am 
avut la această pecetluire a Sfintei Sfintelor Mele, şi, iarăşi, 
astăzi, trâmbiţa Mea Verginica, ziua ei de sobor între sfinţi 
când a intrat ea între oştirile cereşti ale sfinţilor Mei, iar ea este 
însoţită pentru ziua ei de serbare de mama Mea Fecioara. 

O, au venit puterile cereşti cu candele şi cu miresme 
sfinte, măi fiilor, şi cu trâmbiţa Mea Verginica. Eu, Domnul, 
şi toţi cei veniţi şi sărbătoriţi vă mângâiem pe voi, căci Vergi- 
nica a voit să-şi ia în cuibul cel de sus acest sufleţel blând şi 
scump al Meu, că este nevoie şi în cer, măi fiilor, e nevoie de 
mijlocitori, fiilor. Voi sunteţi creştini înţelepţi şi ştiţi tainele şi 
lucrările Mele cereşti. Mângâiaţi-vă acum cu sfinţii, că voia 
Domnului e cu înţelepciune pentru cele ce trebuiesc împlinite 
şi ajutate şi din cer, şi de pe pământ. 

O, nu pot mai mult să Mă las cu greul coborârii Mele 
acum, că e plăpândă acum vlaga de la voi, dar am voit să vă 
mângâiem, fiilor. Am coborât cu greu, aşa cum s-a putut, şi 
voiesc să vă mângâiem, Eu şi toţi oaspeţii cereşti veniţi la 
această sărbătoare. Fiţi voia Mea, întăriţi-vă puterile cele pen- 
tru Mine, că Eu vă port pe umerii Mei şi ştiu cum să vă port. 


Staţi strâns legaţi în voia Mea şi pentru ajutorul Meu şi al 
coborârii Mele, de care să aveţi cea mai mare grijă, cea dintâi 
grijă, fiilor. 

Am coborât prin strâmtorare de durere, dar acest scump 
sufleţel s-a voit aici cu noi pentru voi, şi l-am ascultat şi pe el, 
iar pe voi vă mângâi cu toţi cei din cer. Vă învălui în pacea 
Mea acum, iar voi daţi-vă unii altora mângâierea Mea, pe 
Duhul Sfânt Mângâietorul, Care vă mângâie acum şi vă dă pu- 
teri. Trebuie rugăciune, fiilor, trebuie şi de pe pământ, şi din 
cer, şi să cerem Tatălui ajutor sfânt pentru ţara română şi pentru 
voi şi mijlocitori de la Mine pentru ea. 

Mângâiere las peste voi, mereu, mereu las şi vă spun: 
Pace vouă! Mângâiere vouă! Eu sunt cu voi, căci sunteţi ai 
Mei. Amin. 

30 noiembrie- 1 decembrie/ 
13-14 decembrie 2013 

Sărbătoarea sfântului ierarh Nicolae 

Dragostea de Dumnezeu în om, cea mai măreaţă vieţuire. Rugă- 
ciunea sfântului Nicolae, care se roagă în cer pentru neamul român, 
pentru biruinţa Domnului în mijlocul neamului român. 

C u duhul mângâierii cobor în mijlocul tău, popor 
al cuvântului Meu cel de azi, şi cobor cu cete de 
sfinţi, căci sfinţii sunt în sobor în ziua aceasta pentru ierarhul 
Nicolae, cel plin de milă şi de ajutorare pentru cei necăjiţi pe 
pământ. Eu, Domnul, aduc mereu întărire multă pentru cobo- 
rârea Mea cuvânt pe pământ, şi aduc mereu mângâiere şi pu- 
tere pentru Mine peste voi, fiilor. Voi sunteţi poporul Meu cel 
de azi. Mă sprijin pe voi şi vin la voi, vin de la Tatăl la voi şi 
Mă dau vouă şi vă aduc alin. Căutaţi să luaţi numai de la Mine, 
numai alin, iar spre cei ce vă dispreţuiesc încă, chiar dacă 
aceştia sunt puţini de tot, închideţi- vă ochii şi urechile înspre 
ei şi cereţi Tatălui iertarea lor şi ridicarea lor, căci duhul rău îi 
trage mereu spre lucrările lui duşmănoase, dar voi ştiţi cărarea 
Mea cu voi şi a voastră cu Mine şi trebuie să luăm numai de 
pe ea, numai de la Dumnezeu, fiilor. 

O, vă aduc multă, multă mângâiere, mult alin, măi fiilor. 
Mă aşteaptă mulţi cu cuvânt cald peste pământ. Lucrul Meu 
cu voi trebuie să poată mai mult decât orice lucrare, mai mult, 
fiilor. Grăiesc cu voi ca şi cu nişte fii întăriţi pe piatra credinţei 
şi a mărturisirii lui Dumnezeu, că nu este vieţuire mai măreaţă 
pentru om ca şi dragostea de Dumnezeu înăuntru şi în afara lui 
purtată şi lucrată. Dragostea de Dumnezeu ţine loc de orice 
şi-ar dori omul, numai să aibă el în dar căutarea cea după Mine, 
căci cine n-are acest dar, care să-i împodobească inima şi fru- 
museţea ei, nu poate să Mă caute, nu poate umbla după Mine 
cu dragostea lui. 

Vă alin inimioarele firave acum, dar Eu vă port durerea 
şi n-o purtaţi singuri, iar pentru ea Eu vă pregătesc bucurii şi 
plată scumpă, fiilor, căci răbdarea voastră este frumoasă şi 
plină de pacea cerului, aşa cum numai sfinţii au, iar lumea nu 
atinge această taină a inimii sfinte, a locaşului Domnului în om 
şi a păcii cu Domnul, cu Cel ce peste dureri aşează pacea Lui, 
aşa cum am făcut cu ucenicii Mei îndureraţi acum două mii de 
ani, de M-am arătat lor în vremea durerilor lor şi i-am mângâiat 
cu Mine însumi şi le-am spus: Pace vouă! 

O, nu mai umblăm la durere, că avem cetele cereşti în 
lucru cu Mine la masă cu voi, fiilor, iar între ele ceata ierarhilor 
sărbătorind pe sfântul Nicolae, binefăcătorul celor necăjiţi şi 
trişti pe pământ. A venit vremea Scripturii venirii Mele cu 
sfinţii, căci vremea aceasta este plină de necredinţă şi de 

nepăsare de suflet peste oameni, iar sfinţii Mei aprind făclii şi 
vin cu venirea Mea, vin pentru cei credincioşi ai Mei şi-i întă- 
resc pe ei cu cele din cer, că n-au altă lucrare sfinţii Mei, iar 
Eu le dau lor judecata, după cum este scris că «sfinţii vor 
judeca lumea». 

O, pace ţie, arhiereul Meu cel milos! Aşează-te, dar, cu 
duh grăitor acum în cartea venirii Mele cuvânt pe pământ! 
Amin. 

S lavă Ţie, Stăpâne şi Arhiereule mare, 
Iisuse Doamne, Mijlocitorul nostru către 
Tatăl, că mult a iubit Tatăl lumea şi a dat pentru ea tot ce a avut 
ca s-o aibă a Lui, iar din lume Tu ne-ai cules pe noi, pe sfinţii 
Tăi, Doamne. Ai făcut începătură nouă acum două mii de ani 
şi s-a făcut de atunci turmă mare de sfinţi şi sunt ei slavă şi 
mărturisire, Doamne, în cer şi pe pământ, şi iarăşi, este scris 
despre înnoirea lumii, că mult iubeşte Tatăl lumea şi-Şi dă pe 
Fiul Său pentru ea, că iată cum Te trimite Tatăl pe pământ cu- 
vânt ca să strigi lumea la împărăţia Ta şi s-o vesteşti pe ea prin 
venirea Ta, Doamne, cu sfinţii Tăi. O, toate puterile cereşti lu- 
crează acum peste pământ, peste vremea aceasta cu ceaţă 
groasă, iar sfinţii Tăi sunt peste tot lângă puterile cereşti şi-Ţi 
pregătesc vremea slavei văzute şi biruinţa, Doamne, că pe 
pământ Ţi-au pornit oamenii necredincioşi război şi uită ei că 
Dumnezeu este Făcătorul cerului şi al pământului şi al omului 
şi nu vor să creadă oamenii venirea Ta, dar noi, sfinţii Tăi, îţi 
cerem înlăcrimaţi, Doamne, dovedeşte-le la toţi necredincioşii 
venirea Ta, venirea Ta cu sfinţii, şi doboară lucrarea necredin- 
cioşilor cea asupra Ta, Doamne, că ei nu ştiu ce fac. 

Dar iată, ţara alegerii Tale şi neamul de pe ea, neamul 
român, e în mare strâmtorare, o, Doamne. O, deşteaptă puterea 
Ta şi vino s-o izbăveşti pe ea şi răstoarnă, Doamne, planul cel 
urzit al celor ce se vor stăpâni peste ea, lucrând ei ruşinos şi 
mincinos pentru aceasta. O, dă-i deoparte, Doamne, şi lucrează 
cu veghea Ta şi ridică Tu fii destoinici şi miloşi pentru ţara Ta 
cea de azi, căci lacrimile sfinţilor curg pentru ea în cer şi pe 
pământ, o, Doamne. 

O, popor al venirii Domnului cu biruinţa cea de sus, tre- 
buie şi din cer, trebuie şi de pe pământ stăruinţă pentru ca să 
vină biruinţa Domnului. Să ne rugăm acum aici, fiilor, să ne 
rugăm Tatălui prin Fiul Său, Iisus Hristos, Mijlocitorul nostru 
către Tatăl, şi să-I spunem Tatălui cu duh duios şi rugător: o, 
cercetează, Tată, via aceasta, ţara aceasta, şi o desăvârşeşte pe 
ea şi o curăţeşte pe ea de lucrarea cea duşmănoasă a celor 
necredincioşi şi mincinoşi în mijlocul ei, şi care dau s-o surpe 
pe ea în slujba binelui cel pentru ei, numai pentru ei. O, destra- 
mă-le bucuria după care aleargă ei şi biruieşte-i pe ei prin cei 
credincioşi ai Tăi, căci cei credincioşi Te aşteaptă, Doamne, şi 
pune-i jos pe cei ce s-au urcat sus, pe scaune, ca să stea pe piep- 
tul acestei ţări şi să-i sugă vlaga şi credinţa şi ziua de azi şi de 
mâine cu Tine. O, dă-le lor, dă-le acestora ruşinea feţelor lor 
şi descoperirea fărădelegilor lor şi răstoarnă-le pe ele înaintea 
poporului cel înşelat de ei şi de minciunile lor, şi dă-i putere 
neamului român să scuture de peste el ruşinea aceasta, dar 
dă-i apoi putere să se întâlnească cu Tine, Doamne, cu cuvântul 
Tău, care stă în mijlocul lui grăind, şi adu-i lui darul dragostei 
de Dumnezeu şi lumina credinţei sfinte în mijlocul lui şi ves- 
teşte-Te lui aşa cum Duhul Sfânt a vestit mamei Fecioare că 
Tu vei veni pe pământ şi vei fi Fiul ei şi Izbăvitorul celor cre- 
dincioşi, că iată, oştirile cereşti lucrează mult dimpreună cu 
toţi sfinţii Tăi pentru neamul român, pentru pământul român 
ca să-l scoată deasupra vârfurilor înalte, căci soarta lui este 
slava Ta pe munte înalt, şi fi-va el curăţit şi albit şi lămurit ca 


să-Ţi pregătească slava, Doamne, precum este scris, dar umple 
Tu această ţară, umple-o de fii credincioşi, care să alerge la 
Tine să-şi cureţe păcatele prin multă pocăinţă pentru păcat, şi 
ridică-i apoi spre bucuria Ta mijlocitori şi rugători Ţie, Doam- 
ne, pentru lucrările Tale cu oamenii pe pământ. îţi cerem 
aceasta cu rugăciune în mijlocul poporului cuvântului Tău, pe 
care Te rugăm înlăcrimaţi să-l porţi pe umerii Tăi miloşi şi 
să-i dai mângâiere mereu, mereu, o, Doamne, că ei sunt cei 
mici ai Tăi şi ai noştri şi sunt sub greul venirii Tale, sub care 
Tu îi porţi ca să-Ţi deschidă Ţie când vii cu sfinţii Tăi. 

O, popor al Cuvântului Iisus Hristos, ne-am rugat noi, 
sfinţii Domnului, ne-am rugat lângă tine şi cu tine Domnului 
pentru biruinţa Lui în mijlocul neamului român. O, să ne păs- 
trăm în rugăciune, noi şi voi, fiilor. O, pace vouă de la noi, de 
la sfinţii Domnului, fiilor! Pace vouă, mângâiere vouă, iar du- 
rerile voastre să primească alin şi alifie multă! Bizuiţi-vă pe 
Domnul, fiilor, înmulţiţi-vă puterile pentru El, lucraţi credinţă 
peste oamenii credincioşi. Toate cu rugăciune se împlinesc, şi 
apoi se lucrează la vedere. Binecuvântare arhierească lăsăm 
peste voi şi mult duh mângâietor. Pace vouă! Amin. 

E u, Domnul, am privit şi am ascultat gla- 
sul sfinţilor Mei, mijlocitori neadormiţi 
pentru lucrul venirii Mele pe pământ cu sfinţii ca să fac biruinţă 
peste necredinţă. Eu, Domnul, te întăresc pe piatra mărturisirii, 
poporul Meu. E mult şi e mereu de lucru, fiilor. Trebuie să se 
aplece sub cuvântul Meu fărădelegea lucrată pe ascuns de cei 
ce s-au suit pe scaune ca să ia ei sub stăpânire neamul Meu 
român, dar nu vor putea, căci faptele lor rele sunt spre ruşinea 
lor tot mai mult, şi vor cădea ei de pe înălţimea spre care s-au 
căznit şi încă se căznesc s-o stăpânească. 

Cereţi, fiilor, împreună cu sfinţii Mei, cereţi biruinţa 
Mea peste cei fără de Dumnezeu prin lucrările lor, iar voi fiţi 
străjeri prin rugăciune cerută la Tatăl, şi să fie grija cea ce- 
rească a Tatălui pentru ţara venirii Mele şi pentru biruinţa Mea 
prin ea, căci Tatăl aşa voieşte, o, fiilor. 

Oştirile cereşti, puterile şi sfinţii stau ascultând şi lu- 
crând cuvântul Meu. E zi de praznic arhieresc între arhiereii 
cei din cer. Lucrăm şi din cer, lucrăm şi de pe pământ, fiilor. 
O, mângâiaţi-vă cu Mine şi cu sfinţii, măi fiilor. Toată lucrarea 
Mea cu voi e mare înţelepciune, iar voi sunteţi creştini înţelepţi 
sub mâna Mea cea lucrătoare în cer şi pe pământ şi-Mi daţi 
Mie toată întâietatea, căci sunteţi credincioşi prin darul Meu 
din voi. Alin pentru inimioare aşez acum la voi. Mila Mea de 
voi este odată cu mângâierea Mea pentru voi. Lucrul pentru 
Domnul ne dă puteri, fiilor. O, fiţi frumoşi, fiţi sfinţi, fiţi plini 
de Dumnezeu, fiilor! Durerile frumoase nasc fii frumoşi pentru 
cer. Aşa a fost mereu, iar Eu, Domnul, am întărit mereu şi am 
înmulţit mereu neamul Meu cel credincios. O, fiţi propteaua 
Mea pe pământ, că din cer aveţi ajutor mereu, ca să lucraţi cu 
cerul, fiilor. 

O, aşezaţi-vă în braţele mângâierii Mele! Eu nu vă las 
în dureri, Eu vă mângâi, Eu vă gătesc bucurii, fiilor. 

Aş vrea să-i îndemn la putere de pocăinţă şi de umilinţă 
pe cei ce M-au părăsit pe drumul Meu de azi cu voi. Aş vrea 
să-i luminez pe ei cu duhul iubirii de Dumnezeu şi de lucrul 
Meu cel sfânt. Am pentru aceştia lucrare rugătoare şi din cer, 
şi de pe pământ, căci Duhul Meu suspină pentru cei ce M-au 
cunoscut şi au umblat cu Mine şi M-au părăsit apoi pe cale. 

O, fiilor, nu Domnului trebuie să-I fie milă, ci omului 
trebuie să-i fie de Domnul milă, căci Eu rătăcesc după om de 
şapte mii de ani şi plâng ca să-l întorc la Tatăl şi să-l am în cer 
al Meu şi al Tatălui Meu. Cu lacrimi să-I cerem Tatălui în- 

toarcerea la Dumnezeu a omului, fiilor. Lacrima este plină de 
dulceaţă şi de sănătate a Mea în om, şi voiesc aşa să Mă odih- 
nesc în om de toată truda Mea pe urma lui, pe urma întoarcerii 
Mele la el şi a întoarcerii lui la Tatăl, o, fiilor. Aceasta îmi este 
aşteptarea, fiilor. Amin. 

Muceniţa Filoteea a stat la masă cu voi şi a luat mân- 
gâiere cu sfinţii, căci ziua ei de sobor este alipită de ziua 
arhiereului Nicolae şi este ea rugătoare mare la Mine pentru 
neamul român, iar Eu, Domnul, ascult şi împlinesc ruga 
sfinţilor Mei, fiilor. Amin, amin, amin. 

6/19 decembrie 2013 

Sărbătoarea sfântului ierarh Spiridon 

Chemare la veghe a fiilor români, ca să păzească ţara de duşmani. 

ine Domnul pe pământ cuvânt şi Se vesteşte pe 
Sine însuşi că vine, şi vine cuvântul Său spre oa- 
meni, şi aceasta înseamnă că vine. E mare nevoie de Dum- 
nezeu pe pământ, şi vai pământului şi celor de pe el dacă 
Domnul n-ar veghea peste tot pe urma omului fără Dumnezeu 
peste viaţa lui! 

Sunt Domnul Iisus Elristos şi am masă cu sfinţii în cer 
şi pe pământ, iar între sfinţi am în coborârea Mea acum 
sărbătorit pe arhiereul Spiridon, mărturisitorul Tatălui şi al Fi- 
ului şi al Sfântului Duh înaintea celor ce ştirbeau adevărul 
Domnului după mintea lor. 

Aşez putere şi veghe pentru coborârea Mea. Duhul 
ascultării este cel ce stă înaintea Mea ca să-Mi săvârşesc prin 
el lucrarea Mea pentru cei credincioşi, iar tu, popor al cuvân- 
tului Meu, eşti cel ce Mă primeşti şi cel ce Mă împărţi la cei 
ce se uită să vin la tine şi să Mă împart şi lor, celor ce se 
hrănesc cu slava cuvântului Meu din mijlocul tău. 

Iată, fiii lumii sunt schimbători şi se bucură în ziua 
aceasta în numele naşterii Mele cea de acum două mii de ani, 
iar Eu am în cer şi pe pământ cu cei ascultători, am sărbătoarea 
arhiereului Spiridon, voind el să mărturisească lucrarea venirii 
Mele acum cuvânt peste pământ şi adevărul ei cel de sus, iar 
cerurile se bucură de orice mărturisire a celor de sus pentru cei 
de pe pământ, căci cei sfinţi pe pământ au cunoscut de la Dom- 
nul pe cele din ceruri şi pe Domnul slăvit de aceste cete, de 
aceste ceruri, care formează suitele de îngeri şi de sfinţi, fiecare 
cu lucrările lor împărţite de Făcătorul lor, de Dumnezeul lor. 

O, pace ţie, poporul Meu! Pace aş dori să aşez şi peste 
neamul român. Mi-e duhul încordat şi îndurerat de la ceaţa de 
peste acest neam. Veghez cu toate oştirile cereşti, veghez tainic, 
căci cei ce se vor cârmuitori peste acest neam sunt plini de tru- 
fie şi de nelinişte ca nu cumva să fie daţi în lături, ca nu cumva 
să n-aibă de unde să mai sugă pentru ei şi pentru propăşirea 
lor întru toate, dar Eu, Domnul, am milă multă de cei apăsaţi 
de ei şi le dau lor duh treaz şi Mă ajut cu ei pentru lucrarea 
dreptăţii a toate şi pentru ridicarea la cârmă a celor cu inima 
curată fii ai acestui neam şi cu dragoste dăruitoare în ei, că 
voiesc cu mare aşteptare s-o ridic pe România pe umerii Mei 
şi s-o port în slava Mea şi s-o arăt popoarelor şi să vadă popoa- 
rele cuvântul Meu de peste ea, care lucrează în ea pentru toate 
neamurile pământului ca să se întoarcă la Tatăl şi să-L cunoas- 
că pe Fiul Său în acest cuvânt, venirea Sa după om pe pământ. 

O, fii ai lumii, voiesc să Mă cunoaşteţi de Dumnezeu, 
şi vin cuvânt pe pământ ca să vă stau în cale şi să vă întrebaţi 
despre Cel ce vă grăieşte vouă din nori. în văzduh este um- 
blarea Mea cu sfinţii şi cu toate puterile cereşti şi oştirile lor, 


iar oamenii nu Mă văd cu ochii lor. Au fost şi sunt însă ochi 
mulţi între cei de pe pământ care văd slava Mea spre mărturi- 
sirea ei, ca să fie Domnul cunoscut prin biserică, prin fiii bi- 
sericii Lui mărturisitoare, prin cei cărora Domnul Se lasă 
descoperit cu tainele Lui, cu cerurile Lui, spre venirea văzută 
a împărăţiei Lui spre oameni, spre cei ce aşteaptă pe Domnul. 

O, fii români, vă cheamă Domnul la veghe. Vin la voi 
cuvânt să vă ridic pe voi să vă păziţi ţara, că aveţi fraţi duşmani 
prin duhul trufiei şi al lăcomiei şi al dorului de mărire, şi s-au 
aşezat aceştia peste voi cârmuitori şi vor să vă ţină supuşi sub 
voile lor cele fără Dumnezeu. O, treziţi-vă, treziţi-vă şi pă- 
ziţi-vă glia şi moştenirea cea creştinească şi viaţa cu Domnul, 
şi nu fără Domnul pe pământ cu voi. Eu, Domnul, grăiesc vouă 
acestea, că am cale de cuvânt în mijlocul vostru, şi de mult am 
şi de mult vă strig şi vă îndemn, că voiesc să fac slavă mare cu 
voi înaintea popoarelor, fii români, şi să Mă port cu ea peste 
pământ şi să Mă fac dorit apoi, dar voiesc să trezesc duhul 
mărturisirii şi vederea lui şi să lucrez cereşte pe pământ precum 
în cer, că a venit această vreme. Omul a încercat în fel şi chip 
cu cârmuirea lui cea fără Dumnezeu peste pământ. O, de s-ar 
tăia de tot cei ce vor pământul fără Domnul şi fără numele Lui 
cel mare peste el! O, de s-ar trezi aceştia! 

O, de ce fără Domnul pe pământ? Nu vă e teamă, fii ai 
lumii? Nu vă e teamă pe pământ fără Dumnezeu, fără Cel ce 
a făcut cerul şi pământul? O, nu vă puteţi pune deasupra Dom- 
nului scaunul măririi voastre trecătoare ca şi voi. Eu, Domnul, 
cârmuiesc în taină cerul şi pământul şi toate oştirile de sus şi 
de jos şi am puterile cereşti în slujire, şi n-are omul cum să 
treacă peste lucrările Domnului între pământ şi cer. O, ve- 
niţi-vă în fire, fii ai oamenilor, că al Domnului este pământul 
şi tot ce e pe el, iar voi aplecaţi-vă şi cereţi vouă milostivirea 
Mea. Amin. 

Am lângă Mine mărturisitor pe arhiereul Spiridon, plin 
de focul mărturisirii, umblând din loc în loc în cer şi pe pământ 
pentru lucru sfânt şi ajutând pe cei binecredincioşi, care-1 strigă 
în ajutor. Din ceata arhiereilor Mă mărturiseşte el în ziua sa de 
sobor între sfinţi, şi-Mi spune: 

O Doamne, o, Dumnezeul nostru, cât de 
^minunat este numele Tău în tot pămân- 
tul, Doamne, că s-a înălţat slava Ta mai presus de ceruri, o, 
Doamne! 

O, fii ai oamenilor, până când grei la inimă şi la cre- 
dinţă? Până când iubiţi deşertăciunea şi căutaţi minciuna? Este 
scris că pierde-va Domnul pe toţi cei ce grăiesc minciuna. 

O, judecă-i pe ei, Doamne, ca să cadă din sfaturile lor, 
că Te-au amărât, o, Doamne, şi să se veselească toţi cei care 
nădăjduiesc întru Tine şi în veac să se bucure, şi să le fii lor 
sălaş, Doamne, precum este scris. 

O, fii ai pământului, să ştiţi că numai adevărul este cel 
ce biruieşte pe pământ şi în cer. Umiliţi-vă, dar, înaintea 
Domnului Făcător a toate, şi nu fiţi furi, căci Adam dacă a 
făcut ca el a văzut apoi cât a pierdut, şi l-a supus pe el ade- 
vărul a toate. O, nu luaţi din mâna Domnului cârma, căci 
sunteţi oameni şi, iată, uitaţi de Domnul Făcătorul, pe Care 
nu-L puteţi pune sub lacăt, căci Domnul umblă înviat peste 
tot şi strigă şi tot strigă să-L audă oamenii şi să vină la El să-i 
ierte pe ei, că are nevoie omul de multă, multă iertare, de mult 
sprijin de la Domnul pentru neputinţa lui cea omenească. O, 
veniţi-vă în fire, fii ai oamenilor! Domnul este peste toate şi 
aveţi nevoie de miluinţă voi. 

Le-am dat oamenilor îndemn spre împărăţia Ta, Doam- 
ne. Le-am dat lor trezire dacă vor să se scoale să creadă şi să 

împlinească. Tu însă veghezi şi cârmuieşti voia oamenilor după 
voia Ta şi după faptele lor, chiar dacă ei nu ştiu că aceasta face 
Dumnezeu. Iar acum Te slăvesc între sfinţi cu duhul meu, că 
Tu eşti Dumnezeul meu, iar eu sunt slujitorul Tău. 

O, dă-i putere poporului cuvântului Tău să Te poarte cu 
venirea Ta, Doamne, şi dă-i lui pe Duhul Sfânt Mângâietorul, 
ca să aibă mângâiere acest micuţ popor, Doamne. Prin toate 
poartă-1 de mânuţă, iar noi, sfinţii Tăi, cerem Ţie pentru el, căci 
el este poporul cuvântului Tău, o, Doamne. Amin. 

© sfinţi iubiţi ai Mei, din cuvântul Meu de 
^peste el Mi-am născut acest popor. Slă- 
vească-se peste pământ numele Meu şi cuvântul Meu cel purtat 
de poporul acestui cuvânt! Cuvântul Meu este mare peste 
împăraţii neamurilor de pe pământ şi-i leagă pe ei în obezi şi 
în cătuşe de fier şi face între dânşii judecată scrisă, precum este 
scris. De aceea să-L laude pe Domnul împăraţii pământului, 


căci Eu, Domnul, vestesc cuvântul Meu lor şi dau prin el în- 
dreptarea şi judecata Mea popoarelor şi-i înalţ pe cei credin- 
cioşi şi zidesc Ierusalimul, precum este scris. Amin. 

O, popor al cuvântului Meu, e nevoie de Domnul pe 
pământ, iar tu să fii sprijinul Meu, fiule. Eu de aceea te-am ales 
şi te-am chemat, iar tu învaţă bine cum să-Mi fii sprijin, cum 
poţi să Mă ajuţi mai sfânt, mai mult, mai treaz, căci Eu îţi 
pregătesc bucurii pentru toate bucuriile pe care tu Mi le faci 
prin slujirea ta cea pentru Mine, iar tu stai de veghe înaintea 
Mea şi lasă-Mi Mie toate grijile tale, toate ale tale, căci tu eşti 
mic, dar ai pe Domnul de Dumnezeu al tău, ai pe Domnul, 
fiule. O, poartă-Mă, poporul Meu, şi împarte-Mă până la mar- 
ginile cerurilor şi până la venirea Mea cea văzută de tot ochiul, 
iar Eu te port pe umerii Mei şi te ţin sub Duhul Sfânt Mângâ- 
ietorul, fiule, sub mângâierea Mea te ţin Eu! Amin, amin, amin. 

12/25 decembrie 2013 

Praznicul Naşterii Domnului 

Domnul grăieşte neamului român. România este corabia de salvare 
a celor ce se vor îmbrăca în cămăşuţa de creştin. Temerea de 
Dumnezeu e har binefăcător vieţii omului. Cu România va începe 
Domnul naşterea din nou între neamuri. 

lava Mea cerească se face cuvânt şi se aşează pe 
pământ spre slava Mea. Ferice de cel ce înţelege 
şi crede apoi în această slavă, căci unul ca acela se naşte de 
sus, din Dumnezeu, din Duhul lui Dumnezeu, precum este 
scris, iar cei ce se nasc din Duhul sunt cei ce rămân până la 
sfârşit, sunt cei care nu cad de pe acest munte, sunt cei în care 
Eu Mă slăvesc cu slava Mea, şi pe care Mă sprijin cu venirea 
Mea, cu slava venirii Mele cuvânt pe pământ. 

în zi de praznic de naştere, Eu, Domnul, vin pe pământ 
să-l nasc pe om din cuvântul Meu cel de sus şi să fie omul nou 
apoi, căci am spus acum două mii de ani: «Cine se naşte din 
trup, trup este, iar cine se naşte din duh, duh este», iar Eu 
voiesc să sălăşluiască în om Duhul Meu. 

M-am dus şi i-am luat de la nuntă pe cei doi miri din 
Cana Galileii şi i-am născut de sus şi i-am luat în slujba Mea, 
i-am făcut pe ei mireasa Mea, căci s-au născut din cuvântul 
Meu care a grăit peste ei, şi iată, aşa nasc Eu de sus pe om, 
aşa cum şi azi lucrez dacă vin pe pământ cuvânt. Nu de altce- 
va vin pe pământ cuvânt, ci vin să-Mi nasc un popor, să-l nasc 
din cuvântul Meu şi să-l am al Meu, numai al Meu, şi să-l în- 
văţ mereu să fie numai al Meu, că dacă nu l-aş învăţa mereu, 
dacă nu l-aş hrăni mereu de sus cu hrana Mea, cu laptele Meu, 
cum ar mai fi să fie acest popor, şi cum aş mai veni Eu pe pă- 
mânt cuvânt acum dacă n-aş avea casă unde să trag şi să-Mi 
las merindea pe masă spre hrana lui cea de sus? 

O, popor al naşterii de sus, e slava Mea cu tine pe pă- 
mânt şi se face cuvânt şi merge ea din loc în loc, merge cu- 
vântul Meu şi se lasă găsit de cei care au aflat de venirea Mea 
la tine cuvânt de naştere din nou a lumii, iar tu eşti sprijinul 
Meu, eşti în slujba Mea, şi nu trebuie să-ţi uiţi tu mărirea ta 
cea de la Mine, că dacă ai uita de ea n-aş mai putea să Mă 
sprijin pe tine cu venirea Mea, cu slava Mea cea de sus pe 
pământ. 

O, neam român, slavă întru cei de sus lui Dumnezeu şi 
pace pe pământul tău, că pacea Mea ţi-o dau şi naştere de sus 
cobor mereu pe vatra ta, ca să te nasc din cuvântul Meu de 
peste tine, o, ţara Mea cea de azi! Tu eşti mare în cer, tu eşti 
întreagă în mâna Mea, eşti cu tot trupul tău, chiar dacă vecinii 
răi asupra ta ţi-au tăiat aripioarele ca să ţi le ia, dar tu ai trupul 
tot înaintea Mea şi ţi-am însemnat hotarele cu sânge de 
creştin, şi tot aşa şi glia ta toată, şi am cu Mine în venirea Mea 
la tine pe cei ce stau la temelia ta şi-ţi sunt mijlocitori. O, am 


făcut din cer lucrare mare pentru tine ca să-ţi dau putere şi 
înţelepciune apoi şi să te voieşti acasă toată, şi voiesc să-ţi 
trag din nou hotarele în faţa neamurilor de pe pământ, şi am 
servi credincioşi pentru Mine şi pentru tine pregătiţi, şi prin 
care să fac această minune, şi, iată, dau să te trezesc şi să-ţi 
spun că a venit vremea ta, vremea slavei Mele cu tine, o, ţara 
Mea cea dată Mie de Tatăl acum două mii de ani ca să te am 
la sfârşit masă de praznic şi cuvântul Meu pe ea de hrană pen- 
tru tine şi să fii tu iubirea Mea cea de la venirea Mea cea de 
azi şi să nu ţii departe de tine cuvântul gurii Mele, cu care te 
mângâi, cu care te strig, cu care te povăţuiesc cu milă şi cu 
iubire spre slava Mea cu tine, scumpă ţara Mea. O, să ştii că 
ştiu popoare multe de slava Mea cu tine la sfârşit de timp şi 
ştiu de mult, ştiu că tu eşti corabia de salvare pentru cei ce se 
vor îmbrăca în cămăşuţă de creştin adevărat, în cămăşuţă de 
român, căci neamul lui Flristos se va numi cu numele tău, cu 
numele de român, din pricina slavei Mele din tine, căci Eu în 
tine M-am aşternut cu venirea Mea, cu lucrul Meu cel de la 
Tatăl pentru naşterea din nou a lumii, şi aş voi să iubească 
mulţi mântuirea şi să vină spre ea ca să le-o dau şi ca să-i în- 
văţ lucrarea ei şi să le dau hrană pentru ea, cuvântul învăţă- 
turii Mele să-l dau lor mereu, căci cine nu mănâncă nu este şi 
nu rămâne cu Mine până la slava cea mare, căci scris este: 
«Noi le facem pe toate». 

O, Mi-e dor şi Mi-e drag să grăiesc cu tine în zi de 
praznic de naştere, ţara Mea, neam român. Mi-am făcut aşter- 
nut în tine, iar cerul este scaunul Meu de domnie, şi aşa vin 
Eu pe vatra ta, şi am tronul împodobit şi înconjurat de heru- 
vimi şi de serafimi, iar puterile cereşti îmi slujesc. Cu dor îţi 
rostesc numele, ţara Mea cea de azi, şi te mângâi cuvân- 
tându-ţi. îţi mângâi trupul şi duhul, îţi mângâi străbunii cu 
care te mângâi şi care vor să-ţi vadă biruinţa după care ei au 
nădăjduit în toată vremea crucii tale, sub care ei au stat cu 
fiecare timp greu, cu fiecare luptă pentru Domnul tău, o, ţara 
Mea cea de azi. O, nu-ţi ştii destinul, dar Eu ţi-1 ştiu şi ţi-1 
aduc de ştire ca să fii credincioasă apoi cuvântului Meu cel 
vestitor peste tine, şi te rog caută cu smerenie spre Domnul, 
spre voia Lui cea pentru tine şi strânge-te acasă, că ţi-am fă- 
cut cale să te alipeşti înapoi şi să fii întreagă, şi să faci aceasta 
de dinăuntru şi din afară, că ţi-am pregătit totul ca să poţi şi 
ca să asculţi frumos de soarta ta cea de la Mine, ţara Mea. 

O, Moldova Mea, întregeşte-ţi trupul atât cât a fost, în- 
tregeşte-te în trupul din care faci parte, că ţi-am dat putere să 
poţi. împărăţia Mea este ţara ta toată şi te asemeni cu trei 
măsuri de faină, din care să crească o singură prescură, o sin- 
gură iubire, un singur trup, biserică sfântă înaintea Mea, o 
singură casă de fraţi, iar între ei lucrarea Mea, venirea Mea 
cuvânt pe pământ, precum este scris să vin. Vreau să te nasc 
din nou, din cuvântul Meu cel de sus peste tine, şi vreau şi tu 

să vrei, şi să nu te împotriveşti voii Mele, şi vreau să asculţi, 
iar ascultarea te va strânge la pieptul Meu şi te va alăpta ca să 
creşti cu Domnul şi ca să fac din tot trupul tău ţara Noului 
Ierusalim, cetatea cea proorocită în Scripturi prin duhul des- 
coperirii, care te învaţă să te rogi şi să strigi cu dor: „ Vino, 
Doamne !“ Amin. 

Iată, vin şi-i întăresc şi-i ridic pe cei ce iubesc cu iubire 
mare acest neam şi voi scoate din cleşte neamul Meu român, 
că am lucrare sfântă cu ţara română şi Mă voi ridica cu ea şi 
o voi face munte înalt, pentru cuvântul Meu din mijlocul ei, 
cu care Eu, Domnul, Mă slăvesc peste pământ de aproape 
şaizeci de ani şi am carte scrisă, istorie scrisă, prin care se 
mărturiseşte slava Mea şi vremea cea grea prin care am trudit 
şi am lucrat, şi este cartea cuvântului Meu pe pământ şi are 
nume scris pe ea, numele Meu cel nou, Cuvântul lui Dum- 
nezeu. Amin. 

O, popor al cuvântului Meu, Mă sprijin cu tine, fiule. 
Am cale de venire în mijlocul tău. Sunt purtat cu greu, că e 
mare Dumnezeu şi e greu, dar trebuie să rămână în slujirea 
Mea cei ce sunt ai lui Dumnezeu. Am grăit în mijlocul tău nea- 
mului român. Rostesc peste el binecuvântare sfântă, ca să 
poată să facă voia Mea cea de sus acest neam. Voiesc să-i li- 
pesc înapoi pe trup aripioarele, care i-au fost smulse, şi iată, 
lucrez spre această împlinire pentru ţara Mea cea de azi, iar tu 
stai în slujba Mea şi fii ascultător, fiule, că mare ne va fi bucu- 
ria biruinţei cea cu trudă lucrată, că vremea este grea, este cu 
necredinţă, iar duhul trufiei stăpâneşte în oameni şi-i ţine în 
robia netemerii de Dumnezeu, şi vai celor ce au pierdut acest 
har binefăcător vieţii omului, temerea de Dumnezeu, căci via- 
ţa este altceva decât ştie omul de rând ce este viaţa. 

O, dacă omul s-ar osândi pe sine pentru faptele lui cele 
fără Dumnezeu, n-ar mai fi osândit apoi de faptele lui, n-ar 
mai veni plata cea rea pentru faptele cele rele. Dar iată, e tare 
greu păcatul, şi se face şi mai greu când omul dă să caute un 
vinovat înjurai lui pentru păcatele lui, pentru rătăcirea lui de 
la adevărul a toate. O, de aceea nu se scoală cel căzut, şi iată, 
îi este ruşine să se aşeze căit pentru căderea sa, ci s-ar aşeza 
să învinuiască pe alţii pentru a sa rătăcire de la duhul adevă- 
rului a toate. 

O, iată, n-am mai grăit despre naşterea Mea după praz- 
nicul acestei zile, ci am grăit despre naşterea ta cea de sus, 
ţara Mea cea de azi. Cu duh de naştere din nou am venit să-ţi 
grăiesc, şi prin durere trec şi-ţi grăiesc, căci Dumnezeu este 
mare, şi este greu de purtat când este mărturisit Domnul şi lu- 
crările Lui. în zilele acestea am lucrare mare cu tine, neam 
român, şi stau pe vatra ta cuvânt şi-ţi grăiesc şi-ţi spun de 
soarta ta cea de la Mine şi te vestesc de slava Mea din tine. O, 
deschide-te şi deschide-I Domnului! Eu sunt Păstorul Cel 
Bun, iar oile Mele îmi deschid. Cinez cu tine, neam român. 
Cuvântul Meu din mijlocul tău e cină cerească pe masa ta şi 
sunt cu sfinţii la masă cu tine, şi cu toate puterile cereşti Mă 
port şi cuvintez. O, fie ţie după cuvântul Meu, după voia Mea, 
ţara Mea, căci cerul este scaunul Meu de domnie, iar pămân- 
tul tău este aşternutul Meu şi al lucrării Mele din mijlocul tău! 
Naştere din nou voiesc să încep cu tine între neamuri, şi vo- 
iesc apoi să vadă ele aceasta, şi să vină la masa mântuirii din 
păcat popoarele de pe pământ. 

Voiesc să-l scap pe om de duhul minciunii, că el nu 
poate singur dacă atât de mult s-a deprins cu acest duh rău, 
care are de tată pe diavolul, precum este scris. Iar în această zi 
de praznic de naştere am turnat peste neamul român, am turnat 
din Duhul Meu, am grăit cuvântul Meu neamului român, 


cuvânt de naştere de sus peste acest neam. O, Mi-e tare dor de 
biruinţa Mea, ca să I-o arăt Tatălui Savaot. O, Mi-e tare dor de 
toată biruinţa învierii Mele, căci Eu am înviat acum două mii 
de ani pentru fiecare om, ca fiecare să învieze apoi prin duhul 
învierii, din care răsare această credinţă. Amin. 

Binecuvântare aşez în ziua aceasta peste adunarea de 
fraţi care vin şi se adună cu Mine la masă spre mângâierea 
Mea aici, la izvorul Meu de cuvânt. Caut mângâiere, caut lu- 
cru mult cu Mine şi pentru Mine din partea celor ce Mă 
iubesc şi Mă urmează pentru mărturisirea Mea peste pământ. 
Caut mângâiere mângâind, şi tot ca Mine să lucreze cei mân- 
gâiaţi de Mine, căci duhul mângâierii poartă în el iubirea lui 
Dumnezeu, iubirea care pe toate le poate, aşa cum a putut ea 
acum două mii de ani să vină pe pământ şi să Mă aducă pe 
Mine Dumnezeu şi Om. 

O, e mare nevoie de Dumnezeu pe pământ, fiilor, fii ai 
cuvântului Meu care naşte fii, dar să vă am pe voi măr- 
turisitorii Mei, mereu, mereu să vă am, o, fiilor. Amin, amin, 
amin. 

25 decembrie 2013/7 ianuarie 2014 

Sărbătoarea sfântului apostol, întâiul mucenic şi 
arhidiacon Ştefan 

Sufletul are şi el nevoie de hrană mereu praospătă. Cerere în cer a 
apostolului Ştefan pentru înnoirea lumii. Duhul smereniei îl face pe 
om purtător de Dumnezeu. Iubirea este în stare să-l facă Dumnezeu 

pe om. 

O ăsesc veghe în întâmpinarea Mea. Vin cu 
sfinţii, vin cuvânt în carte şi Mă scriu în ea cu 
venirea Mea cu sfinţii, precum este scris să vin la sfârşit de 
timp, la sfârşit de credinţă în Dumnezeu a omului, căci am 
spus acum două mii de ani despre venirea Mea cea de acum 
şi am zis: «Când va veni Fiul omului va mai găsi credinţă pe 
pământ?». O, dacă n-aş fi pus Eu, Domnul, dacă n-aş fi pus 
credinţă în venirea Mea în pieptul celor ce s-au strâns la gura 
cuvântului Meu când Mi-am întocmit cu Tatăl şi cu sfinţii 
această coborâre de cuvânt, aş fi găsit Eu credinţă care să Mă 
aducă pe pământ, aşa cum era scris în Scripturi că vine Dom- 
nul şi-I vor auzi glasul viii şi morţii? 

O, pace ţie, poporal Meu de fii ai credinţei întru venirea 
Mea cea de ieri şi cea de azi! Am avut un popor de fii cre- 
dincioşi acum două mii de ani când am aşezat în ei împărăţia 
Mea cea venită cu Mine ca s-o aşez pe pământ cu cei credin- 
cioşi, şi am iarăşi azi popor cu credinţă aşezată de Mine în ei, 
căci Eu pot tot ceea ce voiesc, şi poate şi omul când Eu voiesc. 

O, de câte ori vin la voi cu masă de cuvânt, fiilor, Eu 
vă aduc pe masă poveţe şi întărire de suflet, vă aduc mângâ- 
ierea Mea, măi fiilor. Dacă trapul are nevoie de mâncare pen- 
tru viaţa lui în fiecare zi, tot aşa are şi sufletul nevoie de hrană 
proaspătă, căci Eu, Domnul, sunt cuvânt din veac şi până în 
veac, numai să vrea omul să Mă aibă casnic cu el, căci Eu 
pentru Mine l-am zidit pe om, şi l-am dorit pe el casă a Mea, 
templu pentru Dumnezeu l-am dorit pe el. 

Am la masa cea de azi a cuvântului Meu, am ceată de 
mucenici şi de apostoli pentru sărbătoarea cea din cer şi de pe 
pământ a apostolului Ştefan, întâiul mucenic al credinţei în 
venirea Mea cea de atunci, căci am venit atunci şi le-am în- 
noit pe toate şi am aşezat în om pe Dumnezeu Tatăl, Fiul şi 
Duhul Sfânt, pe Unul Dumnezeu întru Treime lucrător şi zi- 
ditor de om nou. 

O, cum să-i fac pe oamenii care se pretind că-L au şi 

că-L urmează pe Domnul, cum să-i fac să înţeleagă îndeajuns 
de ce am venit Eu atunci pe pământ trup şi cuvânt, şi de ce am 
venit acum cu râu de cuvânt ca să-Mi zidesc iarăşi un popor 
ca şi atunci, o mână de ucenici aproape Mie, o casă de fii 
credincioşi cu care să cinez în zilele acestea şi să-i învăţ pe ei 
să spună după tot adevărul: binecuvintează intrarea sfinţilor 
Tăi, Doamne? 

O, intru la tine cu sfinţii, poporul Meu de azi al cuvân- 
tului venirii Mele de azi. Binecuvintez intrările şi ieşirile Mele 
cu sfinţii la tine şi te învăţ mereu învăţătură proaspătă, ca să ia 
de pe masa Mea cu tine toţi cei ce M-au aflat aici şi iubesc hra- 
na Mea şi pentru ei. Mucenicul Ştefan are cuvânt mărturisitor. 
Vas plin de Duh Sfânt a fost acest apostol. Credinţă mare în 
învierea Mea cea de atunci a locuit în acest mărturisitor, iar 
credinţa l-a făcut locaş al Duhului Sfânt, locaş al lui Dum- 
nezeu şi al împărăţiei Lui în om, şi fericit este el acum să măr- 
turisească pe Domnul său la cei de pe pământ. Amin. 

O binecuvintează intrarea sfinţilor Tăi, 
^ Doamne! O, ce mare este slava Ta şi a 
lor în nevăzutele Tale, Doamne! Deschizi cerul Tu însuţi şi 
cobori cu sfinţii Tăi şi însuţi Tu grăieşti între sfinţi şi le dai 
grai lângă graiul Tău. O, ce minune mare ai întocmit Tu în 
zilele acestea pe vatra neamului român, unde Ţi-ai aşezat 
acum cortul întâlnirii, pe poporul Tău cel credincios prin pu- 
terea Ta cu care l-ai zidit pe el popor al Tău acum, Doamne! 
Credinţă mai mare ca a noastră au aceştia de azi, căci noi cei 
de atunci popor al Tău am avut parte atunci de semne şi de 
minuni măreţe şi mult doveditoare şi ajutătoare, până ce ne-ai 
umplut de Duhul Sfânt, după făgăduinţa pe care ne-ai făcut-o 
când Te-ai întors iarăşi la Tatăl dacă Te-ai dat nouă deplin 
prin viaţa şi prin moartea şi prin învierea Ta, prin modelul cel 
ceresc al omului nou, cu care ai venit să-l pui faţă în faţă cu 
noi şi să Te urmăm deplin apoi. O, ce mare minune a făcut 
Duhul Sfânt apoi cu noi, Doamne! Putere de sus ai pus în noi, 
iar noi Te-am mărturisit cu putere multă, şi-i învăţam pe toţi 
aşa cum Tu ne-ai învăţat pe noi, cu putere multă, Doamne. 
Aveam peste noi pe întâii noştri învăţători de după Tine, care 
ne împărţeau lucrul cel pentru noua Ta biserică, pentru adevă- 
raţii Tăi închinători, al căror loc de închinare erau Duhul şi 
Adevărul, precum Tu ai rânduit prin însăşi gura Ta când ai 
vorbit cu femeia samarineancă la fântâna lui Israel. 

Ai venit atunci să înnoieşti omul, Doamne, şi să-l faci 
pe el templul Tău, biserica Ta în care să locuieşti, aşa cum ai 
dorit la început când l-ai zidit pentru Tine pe om. O, Tu poţi 
să-l înviezi pe om din păcat şi să-l faci locaş pentru Duhul 
Sfânt, dar omul care-şi zice că se face slujitor pentru Dum- 
nezeu nu poate să-l facă pe om locaş al Tău, nu poate să 
stârpească păcatul din om ca să-l facă pe om împărăţie a Ta, 
a Duhului Sfânt, Doamne, aşa cum ai făcut Tu cu noi atunci, 
îmbrăcându-ne în putere de sus şi dându-ne de lucru în urma 
Ta, spre dovedirea Ta de Dumnezeu adevărat, Care a venit de 
la Tatăl pe pământ pentru înnoirea omului, căci omul s-a ales 
de la început păcatului şi nu Ţie, Doamne, şi s-a smuls atunci 
omul de sub mâna Făcătorului său. Toţi ucenicii Tăi cei cre- 
dincioşi Ţie am crezut atunci că Tu Te-ai îmbrăcat în trup şi 
ai venit după om, Doamne, şi ai fost oropsit de om dacă ai 
venit, dar Tu dacă ai murit ca omul, ai înviat apoi ca un Dum- 
nezeu fără de moarte şi ai biruit moartea şi ne-ai dat apoi 
cerul de patrie, Doamne, şi eram pe pământ mărturisitori plini 
de cer, eram cu cerul în noi, cu Tine, Doamne, cu Cel ce a 
făcut cerul şi pământul, şi aşa am crezut noi în Tine atunci, şi 
aşa am lăsat credinţa să lucreze după noi peste fiii credinţei, 


căci Tu până la sfârşitul timpului eşti, şi îmbraci cu putere de 
sus pe fiii credinţei. 

O, popor de fii credincioşi ai Fiului lui Dumnezeu Tatăl, 
o, ce frumoşi sunt cei credincioşi Domnului! Puterea şi 
lucrarea Duhului Sfânt locuieşte întru ei, înnoire aşează ei în 
oameni. O, fraţi iubiţi, cereţi Domnului înnoirea lumii. Naş- 
terea din nou a lumii să vină pe pământ, căci Do mn ul a grăit 
că va veni aceasta şi că noi vom lucra şi că voi veţi lucra. O, 
rămâneţi cu putere sub Duhul Cel înnoitor cu totul, căci cele 
vechi trec cu trosnet, precum este scris, că nu poate Domnul 
pune vinul cel nou în vase vechi, şi nu poate pomul rău să facă 
roade bune, căci omul se bizuie pe faptele sale, săracul, şi se 
bizuie pe cele ce poate şi el pentru Domnul şi pentru el, dar nu 
ştie să se jertfească deplin Duhului Sfânt şi doririlor Lui. 

O, e mare minune să poată Duhul Sfânt în om cu toată 
faţa şi puterea Lui, şi se vede aceasta după cât părăseşte omul 
pe cele ale lumii în el, căci omul dacă dă să părăsească trufia, 
rămâne cu urme, fiindcă nu are călăuză omul, nu are cine să-l 
vegheze mereu şi nu este deprins să stea sub veghe, sub plă- 
cerea Domnului să stea. Noi, sfinţii Domnului, ne rugam pen- 
tru Domnul în om, nu pentru om în Domnul, şi făceam aşa 
pentru că Domnul poate, nu omul, căci omul îşi alege ce să 
poată şi ce să nu poată şi-I dă Domnului cât vrea, nu cât poa- 
te, şi iată, plânge iubirea cea din cer, căci omul îşi are iubirea 
sa şi I-o dă Domnului cu picăţica, şi noi plângem, şi voi plân- 
geţi, că nu mai este credinţă tare şi întreagă în om pentru 
Dumnezeu, şi plânge Domnul după iubirea Lui în om, căci 
credinţă îşi face omul singur şi îşi face altfel decât i-ar face 
Domnul credinţă. Dar voi cereţi cu suspin Domnului să co- 
boare pe Duhul Sfânt şi să-l îmbrace pe om întru El aşa cum 
pe noi ne-a îmbrăcat atunci, căci altfel nu poate omul pentru 
Dumnezeu şi pentru om, nu poate ca Dumnezeu. O, fiţi tari în 
credinţă, fiţi statornici şi staţi strâns uniţi în Domnul, căci El 
vă întăreşte cu ale Sale pe voi. 

O, Doamne, ce minunat eşti Tu întru sfinţii Tăi! O, 
Doamne, întăreşte-Te în toţi fiii poporului Tău de azi cu toate 
ale Tale, spre slava Ta, Doamne! Adu tot mai aproape vremea 
când Te vei lăsa descoperit cu toată taina Ta cea de azi pentru 
înnoirea a toate, Doamne. O, păzeşte-i de diavolul pe toţi ai 
Tăi, Doamne! Duhul ascultării şi al veghii sfinte unii pentru 
alţii, pe acestea să le pui mereu peste ei. Duhul smereniei este 
cel ce poate să-l facă pe om purtător de Dumnezeu şi împăr- 
ţitor de iubire din cer peste oameni, o, Doamne. Focul cre- 
dinţei cea plină de statornicie, aceasta să se întărească în cei 
credincioşi Ţie. O, dă-le sănătate, dă-le pentru Tine, Doamne, 
dă-le sufletului şi trupului, şi dă-le lor darul împărţirii ca să 
Te împartă şi să-i facă pe oameni să Te iubească şi să Te 
înţeleagă prin iubire, căci iubirea este în stare să-l facă Dum- 
nezeu pe om dacă ea este de sus în om, şi nu din om. 

O, cât am vrea să stăm cu Tine aici fără de sfârşit de 
cuvânt, dar Tu eşti milos, Tu eşti cântarul cel plin de înţelep- 
ciune pentru toate, o, Doamne. Naştere din nou să aşezi peste 
tot şi peste toate, şi pe deplin să aşezi, şi aşa să-i tragi pe toţi 
la Tatăl, precum cuvântul gurii Tale a făgăduit că se va împli- 
ni când vei veni. Amin. 

© aceasta voieşte să facă peste om cu- 
^ vântul Meu cel de azi, mereu proaspăt 
rostit de gura Mea, de puterea şi de lucrarea Duhului Sfânt 
Mângâietorul, o, sfinţi iubiţi ai Mei, purtaţi întru venirea Mea 
acum. O, mângâiaţi-vă de aşteptare, că vin curând toate întru 
împlinirea lor. Amin. 

Iar tu, popor lucrător de credinţă, întăreşte-te în lucră- 

rile credinţei, căci cei credincioşi sunt cei prin care Eu pot să 
împlinesc toate cele scrise în Scripturi pentru vremea cea de 
acum, care aduce prin multă lucrare veacul ce va să fie apoi 
cu toată veşnicia lui. 

O, daţi-Mi putere să fiu şi să vin să împlinesc, fiilor! 
Fiţi sculele Mele, cu care să-Mi pregătesc cerul cel nou şi pă- 
mântul cel nou spre vedere. Fiţi vasele Mele, prin care Duhul 
Sfânt va lucra şi Mă va arăta biruitor peste necredinţă şi îm- 
plinitor pentru cei ce cu credinţă Mă aşteaptă să vin, o, fiilor. 
Amin, amin, amin. 

27 decembrie 2013/9 ianuarie 2014 

Praznicul tăierii împrejur cea după trup a Domnului şi 
sărbătoarea sfântului ierarh Vasile cel Mare 

Cei ce iubesc pe Dumnezeu pe pământ sunt cei care-şi răstignesc 
trupul şi faptele şi trăiesc în Hristos. Facerea omului este taina şi 
lucrarea omului iubitor de Dumnezeu. Din supunere şi din ascul- 
tare cu supunere creşte credinţa şi înţelepciunea cea pentru Dum- 
nezeu. Creştinii să nu iubească amestecarea. Rugăciune în cer a 
sfântului Vasile pentru naşterea de sus a oamenilor. 

uvântul gurii Mele este şi va fi mângâiere multă 
celor din cer şi celor de pe pământ care iubesc pe 
Dumnezeu. O, cine sunt cei care iubesc pe Dumnezeu pe 
pământ? Eu vin cu sfinţii, vin de la Tatăl cuvânt pe pământ, şi 
se mângâie cu Mine cei ce Mă iubesc pe pământ, iar mângâ- 
ierea Mea poartă în ea putere sfântă pentru cei ce Mă iubesc. 

Sunt Fiul Tatălui Savaot, Domnul Fsus Hristos, şi stau 
de-a dreapta Fui întru slavă, iar slava Domnului este mare şi 
se bucură de ea toţi cei care strălucesc de la ea şi ca ea, îngerii 
şi sfinţii, şi aşa cobor Eu cuvântul slavei Mele pe pământ şi 
stau pe norul slavei şi grăiesc în sărbători şi le dau slavă şi o 
împart pe ea celor ce se mângâie cu ea între cei din cer şi 
celor ce Mă iubesc pe pământ. 

O, cine sunt cei ce iubesc pe Dumnezeu pe pământ? 
Sunt cei ce-şi răstignesc trupul şi faptele lui şi trăiesc în 
Hristos şi sunt ai Fui şi-I dau Fui toată iubirea, toată viaţa lor, 
şi aşa se răscumpără ei pentru viaţa cea veşnică cu Domnul, 
şi intră ei apoi în slava Mea, şi fericit este şi va fi cel ce tră- 
ieşte pentru Dumnezeu pe pământ. 

Pace vouă, fiilor de la izvor! Am în mijlocul vostru 
venirea Mea cuvânt pe pământ, izvorul gurii Mele, râul cu- 
vântului Meu. Voi să-l luaţi şi să-l împărţiţi, fiilor, că vreau 
prin el să înveţe omul să-F iubească pe Dumnezeu pe pământ, 
că Eu ştiu că tot ce face omul pe pământ, aceea va face şi în 
cer, în patria celor ce-F iubesc pe Dumnezeu. 

Iată, avem azi zi de praznic în amintirea zilei când ma- 
ma Mea Fecioara şi Iosif M-au dus la templu ca să Mă închi- 
ne Tatălui şi să-Mi pună numele Iisus şi să-Mi aşeze pe trup 
semnul tăierii împrejur, aşa cum legea poporului Israel cerea, 
şi apoi să cresc în voile Tatălui între oameni pe pământ, căci 
Dumnezeu ştie să Se supună ca să-l înveţe pe om supunerea, 
să înveţe de la Dumnezeu. 

O, fiilor, facerea omului, aceasta este taina şi lucrarea 
pe care trebuie s-o înveţe de la Dumnezeu omul care-F iubeş- 
te pe Domnul pe pământ. Copilul creşte pentru naştere în pân- 
tecele mamei şi apoi creşte de la Dumnezeu, creşte pentru 
facerea lui cea de la Dumnezeu, ca să aibă omul şi naştere de 
sus prin ascultarea lui de cuvântul lui Dumnezeu şi de toate 
rânduielile cele de la Domnul puse pe pământ pentru facerea 
omului, căci precum omul stă în pântecele mamei sale când 
îşi formează trupul lui cel mic, cel pentru creştere apoi, şi se 


arată apoi la vedere pentru facerea lui spre mai departe de la 
Dumnezeu, tot aşa trebuie să înţeleagă el că statul lui la facere 
este pentru naşterea lui cea de sus pentru ca să se arate el apoi 
fiu al lui Dumnezeu pe vecii. 

O, mare este taina facerii omului născut din om, fiilor! 
Omul se alege singur pentru facerea lui ori pentru viaţa cea 
veşnică, ori pentru osânda veşnică. Cum a trăit omul în trup, 
aşa i se face socoteala cea pentru vecii agonisită, frumoasă 
sau urâtă. Cel supus stă la facere, iar cel ce-şi alege nesupu- 
nerea nu stă, dar fericit este şi va fi cel care are cine să-l 
îndrume pe el spre Domnul şi să asculte el aşa, şi vă aduc 
aminte, fiilor, de mama Mea Fecioara, care i-a învăţat pe cei 
de la nunta din Cana şi care aveau nevoie de El şi de credinţă 
în El, căci le-a spus la cei pe care ea îi învăţa: «Faceţi orice 
vă va spune El». 

Nimic nu-1 ajută pe om să-F creadă pe Domnul decât 
ascultarea de El, căreia îi urmează faptele Domnului şi 
creşterea cea de sus a omului. Cei ce iubesc pe Domnul pe pă- 
mânt trebuie să aibă grijă mare să ajungă la inima Domnului 
rugăciunea lor, şi aceasta atârnă de purtarea lor cea de toate 
zilele, căci purtarea lor cea pentru Mine este cea pe care ei o 
împart în jur. O, ce frumoasă a fost ascultarea Mea de Tatăl 
de la naşterea Mea şi până la crucea Mea şi învierea Mea apoi 
la trei zile şi înălţarea Mea apoi la Tatăl la patruzeci de zile! 
O, tot aşa se petrece şi cu omul, şi-şi ia omul locul cel pe vecii 
după cum a ascultat, după cum a crezut apoi prin ascultarea 
lui cea pentru creşterea lui ori spre viaţă veşnică, ori spre 
osândă veşnică. 

învăţătura facerii omului o aşez Eu în ziua aceasta în 
carte şi le spun la cei ce Mă iau cuvânt din această carte: 
faceţi tot ce vă spune cuvântul Meu în această carte. Amin. 

Iar în ziua aceasta de praznic sfânt este pomenit între 
sfinţi arhiereul Vasile cel mare, care a luptat pe pământ cu 
luptă multă pentru facerea cea din cer a omului, şi pentru care 
omul are nevoie de supunere şi de ascultare cu supunere, iar 
prin aceasta creşte credinţa şi creşte înţelepciunea cea pentru 
Dumnezeu a omului, cea care-i dă omului putere de luptă 
împotriva vrăjmaşului lui şi al Domnului lui, împotriva lui 
satana, care-1 ademeneşte pe om spre plăceri de-ale lui, dar 
cel ce-şi găseşte plăcerea în Domnul scapă de acest împotri- 
vitor al vieţii în om. 

Iată sluga Mea, arhiereul Vasile, cel care a slujit oame- 
nilor pentru calea lor cu Dumnezeu pe pământ, şi în cer apoi. 
Binecuvântată să fie grăirea lui cu Mine în ziua lui de sobor 
între sfinţii Mei. Amin. 

u Tine, Doamne, sunt şi cu Tine petrec 
viaţa mea cerească între cei din cer, că 
pe pământ cât am lucrat am căutat să ajungă la inima Ta 
rugăciunea mea şi toate cererile cele spre mântuire pentru cei 
neputincioşi în lupta lor cu satana şi cu toate ispitele lor. I-aş 
îndemna pe cei ce se aleg de partea iubirii de Dumnezeu prin 
cuvântul Tău cel de azi care naşte de sus pe om, i-aş învăţa să 
aibă înţelepciunea aceea de a nu iubi amestecarea. O, nu e bine 
să stea omul amestecat, căci aceasta îl împarte pe om, iar Tu îl 
voieşti pe om întreg Ţie, Doa mn e. E vreme cu înţelepciune de 
sus acum peste om, iar omul este neputincios cu multul, dar 
poate să înceapă cu alungarea plăcerii, căci aceasta îl trage 
uşor pe om de la grija pentru salvarea sufletului său. Ameste- 
carea este neplăcută Domnului ca şi desfrânarea trupului, care 
îl desparte pe om de Dumnezeu pentru plăceri, iar creştinii 
care rămân credincioşi Ţie şi vieţii cereşti pe pământ, aceia să 
nu iubească amestecarea, şi să înceapă cu bucatele şi să nu 

amestece în ei bucate multe când se aşează să mănânce, iar 
dacă voiesc bucate multe, să le mănânce pe rând şi să-şi aibă 
grijă de trup, căci în trup sălăşluieşte sufletul lor şi duhul lor. 
O, e mai bine să fie sărac omul, şi să nu fugă de sărăcie e bine. 
Cel sărac mănâncă într-o zi fasole, în alta cartofi, în alta varză, 
în alta verdeţuri, în alta grâu şi miere, iar în alta seminţe sau 
rădăcini, şi e sănătos un aşa om şi are el grijă de suflet ca şi de 
trup, de amândouă odată are grijă şi înţelepciune pentru 
această grijă, şi nu mai are nevoie de multă cercetare cum fac 
toţi cei care cercetează ca să spună altora descoperirile lor cele 
pentru sănătate, căci cine are grijă de Domnul în el, acela este 
sănătos şi nevoitor pentru Domnul prin toată nevoinţa lui cea 
bine plăcută Domnului. O, dacă aşa începe omul pentru dra- 
gostea lui de Dumnezeu, aceasta îl va ajuta pe el şi va primi de 
la Domnul înţelepciunea mântuirii lui, căci vai de cei ce se 
îmbuibă şi se lasă spre plăceri amăgitoare! 

Dar eu Te rog pe Tine, Doamne, să sufli mult peste pă- 
mânt cuvântul Tău şi să faci cumva să fie el luat de vânt şi 
dus din loc în loc la oameni, că au oamenii nevoie de Dum- 
nezeu pe pământ, o, Doamne, iar Tu ai nevoie de dragoste de 
la om. Dragostea şi bunurile ei să le lucreze toţi cei care Te 
iau de la această masă de cuvânt, căci fără dragoste nu poate 
omul să lucreze nimic frumos şi sfânt înaintea Ta. Iubirea cea 
pentru Tine poate să ţină omului locul împotriva tuturor plă- 
cerilor vinovate, care-1 despart pe om de Tine, Doamne, dar 
eu îţi aduc rugăciune durută, umple pământul în lung şi în lat 
de cuvântul Tău cel plin de duh dătător de viaţă în el şi ajută-i 
pe toţi oamenii de pe pământ să audă ei strigarea Ta după ei 
şi să se aducă Ţie spre creşterea şi spre naşterea lor cea de sus 
şi aşa să-i atragi, pe toţi la Tatăl să-i atragi, Doamne, că a ve- 
nit vremea slavei Tale, o, Doa mn e. Amin. 

R ugăciunea sfinţilor Mei hrăneşte inima 
Mea cu mângâiere multă, căci sunt 
rănit adânc de la păcatul neascultării omului pentru iubirea pe 
care Eu i-o dau. Acest păcat e peste tot, peste tot, şi îl duce pe 
om la cârtire, la păcatul nemulţumirii, păcat care întunecă 
statul Meu în om şi îl face urât pe om celor din cer şi celor de 
pe pământ aproape lui. O mulţime de ani plini de cuvânt am 
lăsat în zilele acestea faţă în faţă cu oamenii şi aş vrea recu- 
noştinţă să-Mi aducă oamenii, căci aceasta poartă în ea mul- 
ţumire şi iubire pentru Domnul. 

O, fiilor de la izvor, aşezaţi-vă la pregătirea praznicului 
de Bobotează, că vin la apa cea vie cei ce iubesc pe Domnul 
pe pământ. Puneţi-le masă şi faceţi-i să se aşeze şi slăviţi cu 
ei numele Meu şi statul Meu cu voi, ca să se vadă aceasta de 
departe, fiilor. Binecuvântată să vă fie truda cea pentru pre- 
gătirea sărbătorii şi a strângerii laolaltă a celor ce doresc după 
meleagurile Mele cu voi şi după tainele Mele cele de azi 
lucrătoare pe pământ. 

O, pregătiţi acest popas, fiilor, că vin cu sfinţii, şi vin 
la masă cu Mine cei care îşi aleg viaţă cu Domnul pe pământ. 

O, binecuvântaţi să fiţi voi, cei ce veniţi la praznic de 
Bobotează, aici, la izvor. Oştirile îngereşti vi le dau spre 
însoţire, iar însufleţirea voastră să mângâie Duhul Meu. Pace 
vouă pe cale spre izvor! Pace vouă! Amin, amin, amin. 

Praznicul Botezului Domnului 

în ţara română sunt clătinate de la locul lor praznicele cerului, 
îndemn pentru iubirea apostolică. Sfântul Ioan Botezătorul 
mărturiseşte din cer părtăşia lui cu Domnul, ca Adam în rai. El 
strigă către creştinii români să se trezească şi să întoarcă la loc 
sărbătorile sfinţilor. 

Î n zi de praznic de Bobotează vine veste din cer pe 
pământ şi se face cuvânt şi Se face râu Domnul 
prin cuvântul Său. Eu însumi, Eu, Domnul, Eu sunt Cel ce 
Mă vestesc venind, şi vin purtat pe nor, aşa precum M-am suit 
la Tatăl după ce am împlinit toată lucrarea pentru care El 
M-a trimis s-o săvârşesc pe pământ. 

Mă fac cuvânt de botez, Mă fac botezător şi botez pe 
cei ce Mă aud venind, îi botez în cuvântul Meu după două mii 
de ani de la întâia Mea venire trup şi cuvânt între oameni pe 
pământ. 

Am venit în ziua aceasta cu praznic de Bobotează 
însoţit de Ioan, Botezătorul Meu la Iordan, şi de cete de sfinţi 
şi de îngeri, râu de slavă fiind ei deasupra grădinii aici, unde 
Eu Mă întâlnesc cu poporul Meu cel jertfitor întru venirea 
Mea, şi Mă întâlnesc cu voi, cei care v-aţi aşezat la drum mai 
înainte de zori cu gândul şi cu pasul spre izvorul Meu de cu- 
vânt. Vă îmbrăţişez cuprinzându-vă pe toţi cu toţi oaspeţii 
cereşti. Ne facem unii altora întâmpinarea şi ne aşezăm la 
masă de cuvânt, de praznic de cuvânt, aşa cum sunt slăvite în 
cer şi pe pământ sărbătorile Domnului şi ale sfinţilor Lui. 

E bucurie că pot să vin pe pământ cuvânt cu sărbătorile 
cerului, dar e şi durere, căci pe pământ nu e precum în cer, nu 
e voia Mea pe pământ. Sunt clătinate de la locul lor praz- 
nicele celor din cer. în ţara Mea română n-au mai rămas la 
locul lor zilele de praznic ale celor din cer. în neamul român 
nu mai e demult ca în cer, şi e de două ori sărbătoarea naşterii 
Domnului, de două ori Botezul Domnului, de două ori toate, 
nu ca în cer odată pe an fiecare sărbătoare, dar Eu, Domnul, 
sărbătoresc cu străbunii acestui neam, odată cu cei din cer 
aşez sărbătorile pe pământ dacă am putut să-Mi fac stăuraş şi 
să-Mi aşez în el ca şi în cer orânduiala a toate, că a venit vre- 
mea să îndrept pe cele clătinate şi am putut aceasta cu cei 
credincioşi, care M-au primit să le fiu Dumnezeu, precum în 
cer le sunt sfinţilor Mei. 

Pace vouă şi zi de Bobotează cu voi, cu voi cei adunaţi 
la izvorul Meu de cuvânt! Pace vouă şi odihnă aici după 
călătorie! Aşezaţi-vă, iar Eu pe tronul slavei, aşa stau în 
mijlocul vostru şi vă dau de la Tatăl, vă dau slava Mea şi vă 
cuprind întru ea. Am pe trâmbiţa Mea Verginica la masă aici 
cu poporul ei cel din cer, cu cel agonisit de ea, de buciumul 
din care Eu am sunat pe pământ venirea Mea cea de azi. Şi 
iarăşi, toată ceata proorocilor în sărbătoare în ziua aceasta 
aici, iar în mijlocul ei Ioan Botezătorul Meu, aşa este venirea 
Mea cea de azi, iar mama Mea Fecioara se mângâie de bucu- 
ria celor din cer în faţă cu priveliştea cea de aici, unde ne-a 
fost pregătit praznic de Bobotează. 

Eu sunt Domnul, Eu sunt Cel ce trimite cuvântul Său 
pământului, precum este scris. Eu sunt Cel ce înalţ pe cei 
blânzi şi smeresc pe cei păcătoşi, care nu au pocăinţă. îi iu- 
besc mult pe cei blânzi şi voiesc să am numai fii blânzi. Zi- 
desc Ierusalimul adunând la pieptul Meu pe cei ce pot să 
creadă şi să laude numele Domnului de pe pământ şi până în 
cer şi să se facă blânzi. Vin în sărbători şi fac o singură ceată, 
cei din cer cu cei de pe pământ, şi lucrăm pe cele ce nu se văd 
încă, şi se arată ele apoi că au fost făcute, căci am spus: «Noi 

le facem pe toate», iarăşi le facem. 

Iubire apostolică să aveţi, dar s-o învăţaţi ca s-o aveţi, 
o, fiilor. Ea este iubire pentru cele din cer şi pentru cei din cer, 
ea trage spre patria cerească şi cu dor trage spre ea. Sunt slabi 
cei fără de credinţă, sunt slabi de tot şi nu-L văd aceştia pe 
Domnul în cei plăcuţi Lui pe pământ. Cei ce nu cred pe cei 
plăcuţi Domnului şi nu iau de la ei, aceia cred în cei ce mărtu- 
risesc strâmb şi duşmănos şi necurat, cred în cei mincinoşi, iar 
cei mincinoşi sunt cei ce tăgăduiesc pe Domnul Răscumpă- 
rătorul şi-i trag de pe calea Domnului pe cei slabi în credinţă. 

O, fiilor, o, fiilor, păziţi-vă credinţa, păziţi-o de cei 
mincinoşi, păziţi-o cu semnul sfintei cruci, care sfinţeşte 
toate, şi cu numele Domnului şi cu râvna străbunilor, care au 
sfârşit credincioşi şi au trecut spre începutul lor cel din cer. 

O, trebuie iubire apostolică şi mult duh de umilinţă, 
mult duh blând. Omul trebuie să-şi arate partea lui cea rea, nu 
pe cea bună dacă este el pe calea smereniei de duh cu viaţa lui 
spre cer. Cei ce merg spre cer sunt cei ce învaţă mergând şi 
învăţând de la sfinţi, care s-au dat pildă de iubire apostolică, 
desprinzându-se de cele de pe pământ şi luptându-se pentru 
cele din cer. O, ce sunt cele din cer? Sunt cele care rămân şi 
sunt. Sunt mulţi în cer care s-au născut pe pământ cu lucrare 
pentru cele din cer, dar sunt cât frunza şi iarba cei ce s-au 
născut şi se nasc cu lucrare pentru cele de pe pământ, care 
trec şi nu mai sunt. 

O, cum să nu vin Eu pe pământ cuvânt? Cum să nu vin 
să-l învăţ pe om şi să-l atrag spre iubire apostolică între el şi 
Mine? Cine l-a învăţat pe Ioan Botezătorul şi de unde a luat 
el pe Domnul înăuntrul său? O, cine l-a adus pe el la Iordan 
ca să-L boteze cu apă pe Fiul lui Dumnezeu şi să-L numească 
Miel? 

O primeşte, Doamne, mărturisirea mea 
^ în zi de praznic de Bobotează. «Iată 
Mielul lui Dumnezeu, Care ridică păcatele lumii», aşa Te-am 
numit eu la Iordan când Te-am văzut cu Duhul Sfânt deasupra 
Ta odihnindu-Se ca să Te pot mărturisi celor ce se adunau cu 
multul ca să capete de la mine botezul cu apă, că eu strigam 
peste tot atunci vestea cea mare şi vesteam în lung şi în lat şi 
spuneam: «Pocăiţi-vă, că s-a apropiat împărăţia cerurilor!», 
şi-i învăţam pe toţi ce să facă pentru ea şi cum să creadă 
vestea aceasta, iar dacă Tu ai venit la Iordan eu Te-am arătat 
lor şi Te-am mărturisit lor şi le-am spus să meargă după Tine, 
căci lucrarea mea s-a împlinit ca să crească Domnul, Cel 
mărturisit de mine lor. 

M-am născut pe pământ cu lucrare pentru cele din cer, 
şi aşa, Doamne, mi-a fost şi viaţa. Am fost singur mereu, de 
micuţ copil şi până la venirea mea la Tine în cer, la Tatăl 
acasă, unde Tu Iţi ai patria cea din vecii. N-am avut nici un 
fel de bucurie în afară de Tine. O, cine m-a învăţat pe mine 
iubirea cea apostolică? O, cine m-a adus la Iordan ca să-mi 
ridic mâna mea deasupra Ta şi să Te cuprind în apă şi să Te 
numesc Miel, o, Doamne? Ai fost cu mine mereu aşa cum 
erai şi lângă Tatăl, mereu, aşa cum erai cu Adam în rai, me- 
reu, şi m-ai învăţat toate, Doamne. Adam nu Te-a iubit, dar eu 
Te-am iubit, o, Doamne, iar raiul meu cu Tine a fost locul 
pustiu de oameni, în care am crescut până la vârsta plinirii 
Tale în mine. Am fost ca pruncul înaintea Ta tot timpul şi 
m-ai crescut cu laptele cel duhovnicesc, cel dulce, cel pentru 
prunci, Doamne. N-a putut satana peste mine, fiindcă eu 
Te-am iubit. N-a putut Irod să mă primească în el cu credinţă, 
fiindcă eu Te-am iubit pe Tine, Doamne, iar el îl iubea pe 
satana şi-i slujea lui, el iubea femeia şi-i slujea ei. O, dacă 


Adam nu iubea femeia Te-ar fi iubit pe Tine, Doamne. O, 
dacă omul n-ar iubi femeia Te-ar iubi pe Tine, Doamne, dar 
sunt cât frunza şi iarba cei ce se nasc pe pământ cu lucrare 
pentru cele de pe pământ, care trec şi nu mai sunt, o, Doamne. 
Numai iubirea apostolică, numai ea nu piere, nu trece, ci 
rămâne cu tot cu cortul ei, căci Tu eşti Răscumpărătorul omu- 
lui, o, Doamne. Ai venit pe pământ să-l răscumperi pe cel ce 
voieşte aceasta, iar eu Te-am mărturisit la Iordan, botezându-te 
în apele lui. De ce, oare, a fost să fac eu această lucrare pentru 
Tine, Fiule al Tatălui Savaot? Dar cum ai fi putut Tu atunci să 
Te mărturiseşti şi să fii mărturisit şi arătat de mine mulţimilor 
care veneau să se boteze pentru pocăinţă în aşteptarea împă- 
răţiei Tale, pe care ai venit s-o aşezi pe pământ între oameni, 
aşa cum şi azi lucrezi s-o aşezi peste cei ce sunt slabi cu 
credinţa şi cu fapta ei? 

O, cât de bogat am fost eu de Tine, Mieluţule Doamne! 
N-aveam nimic decât pe Tine şi pământul şi cerul de cale spre 
Tine. Cine pe pământ s-ar mulţumi să aibă atât cât eu am avut 
pe cale spre patria cea de sus? O, cum să nu fi venit Tu pe 
pământ acum ca să-l înveţi pe om şi să-i arăţi calea aşa cum 
eu le-am arătat-o la Iordan? Te-am arătat pe Tine lor, aşa cum 
ucenicii Tăi de azi, la care vii, Te dau celor ce se adună la 
botezul în râul Tău de cuvânt, o, Doamne. 

Cuvânt cu durere spun acum, Mieluţule al Tatălui şi 
Domnul meu cel blând, că praznicul Bobotezei este acum, iar 
neamul român l-a luat şi l-a mutat mai devreme, că a ascultat 
de sfatul proorocului mincinos şi a făcut neamul român acest 
păcat, păcat înfierat de strămoşii cei sfinţi să nu se facă în 
neamul creştinesc. O, până când vor sta tot răvăşiţi şi tot des- 
părţiţi de părinţi fiii acestui neam? Iată, nu şi-a păzit credinţa 
cea străbună acest neam născut creştin şi nu făcut creştin. A 
venit proorocul mincinos şi şi-a pus peste el pecetea şi n-au 
mai păstrat calea cea bună fiii acestui neam, căci s-au abătut 
şi au primit minciuna. O, mai e mult, Doamne? Mai e mult 
aşa? O, strigă la ei, strigă Tu, aşa cum strigam eu la Iordan şi 
fă-i să-Ţi audă buciumul Tău jalnic şi strigarea cu jale după 
ei ca să se întoarcă spre ascultare şi să întoarcă la loc sărbă- 
torile sfinţilor aşa cum le-au lăsat lor străbunii lor, căci cei ce 
vin după Tine ca să strice sunt furi şi tâlhari, aşa este scris. 

O, e zi de praznic de Bobotează. Treziţi-vă, creştini ro- 
mâni! în cer între sfinţi e astăzi Bobotează Domnului. Precum 
în cer, aşa şi pe pământ să fie, că aşa este scris. Amin. O, 
sunteţi dezbinaţi. Nu aşa a lăsat Domnul să fiţi. întoarceţi-vă 
şi împăcaţi-vă cu străbunii care plâng la Domnul şi cer pentru 
voi învierea în credinţă, că Unul este Domnul, şi tot una să fiţi 
şi voi în numele Lui. Amin. 

O, Doamne, facă-se voia Ta precum în cer aşa şi pe 
pământ peste neamul român. Eu Te mărturisesc în ziua aceas- 
ta cu praznicul Tău de Bobotează şi dau de ştire că în cer se 
prăznuieşte acum acest praznic, nu cum face neamul român 
acum pe pământ. O, cum să mai ai tu puteri asupra lui satana, 
neam român, dacă tu nu asculţi pe părinţi şi pe Domnul? 

O, Doamne, facă-se voia Ta peste neamul român. Tu eşti 
Cel ce poţi să voieşti şi să împlineşti şi să biruieşti, Mieluţule 
blând, Do mn ul meu Cel aşa de blând, aşa de blând. Amin. 

u sunt Cel ce sunt, Botezătorule al Meu 
la Iordan acum două mii de ani. Eu sunt 
Cel ce le grăiesc lor ca nici unui neam de sub cer, dar ce să fac 
la cei neascultători? îi strig ca să Mă audă. Ei însă au petre- 
cerile lor idoleşti, căci slujesc plăcerilor lor. E zi de Bobotează 
şi le deschid auzul ca să Mă ia în ei şi să soarbă cuvântul vieţii 
şi să fie vii, şi îi aştept la izvor şi îi aştept, şi îi aştept. Amin. 

Aici la izvor e frumos în ziua aceasta. Cei din cer veniţi 
şi cei ce sunt aici locuitori sunt una la masa cea de azi. E mult 
duh de sărbătoare sus şi jos. Sunteţi priviţi de poporul cel din 
cer al trâmbiţei Mele Verginica şi sunteţi mângâiaţi şi spriji- 
niţi cu mare iubire sub greul lucrării Mele cu voi, fii trudiţi 
lângă izvorul Meu de cuvânt. O, ce dulce sărbătoare! Voi ştiţi 
aceasta în ziua aceasta. Dulce mângâiere să simţiţi, fiilor, şi 
dulce ajutor de la cei din cer, care lucrează cu Mine pentru voi 
şi pentru Mine, măi fiilor. Praznic de Bobotează să împărţiţi 
peste pământ, împărţindu-Mă pe Mine aşa cum Mă dau şi 
vouă. Iubire apostolică să învăţaţi, şi să vă daţi unii altora 
această cerească iubire şi purtare a ei. O, luaţi-vă după pilda 
sfinţilor, care au cucerit cerul cu viaţa lor de pe pământ şi fiţi 
blânzi, blânzi, şi fiţi mieluţi, fiilor. Amin. 

Voi, cei care aţi călătorit şi aţi venit la Bobotează Mea, 
o, învăţaţi venirea Mea şi învăţaţi să veniţi şi să nu fie des- 
părţire între Mine şi voi. Eu vă aştept mereu aici şi vă întâm- 
pin cu cei din cer mereu, ori de câte ori vă aşezaţi pe cale spre 
izvor, căci taina acestor meleaguri este mare de tot, şi de mare 
ce este, este cu multă grijă acoperită cu aripile celor din cer, 
cu ocrotitorii cei de sus pentru cele ce nu se văd ale acestor 
meleaguri, căci trebuie ţinute în taină, măi fiilor. O, unde se 
mai găseşte atâta mângâiere din cer ca şi aici pentru cei ce se 
pornesc pe cale şi vin la Domnul aici? Eu sunt Cel ce sunt şi 
Cel ce Mi-am ales aici locaş şi popas, ca să fac mult bine cu 
el pe pământ, mai întâi pentru cei ce cred venirii Mele de azi. 

Vă dau daruri pentru dragostea cu care veniţi şi Mă 
întâmpinaţi. Primiţi-le şi înmulţiţi-le în Mine, fii şi fiice care 
v-aţi lipit de izvorul Meu cu dragostea din voi. O, dacă cineva 
pe pământ dă să vă despartă de acest izvor, să ştiţi că este 
mincinos pentru voi şi pentru viaţa voastră unul ca acela. 
Primiţi-i însă pe cei ce vă întăresc credinţa în venirea Mea cea 
de acum şi dorul de viaţă sfântă şi ascultarea de tot cuvântul 
Meu, şi fericiţi sunt şi vor fi cei ce ascultă aşa cum Eu îi 
povăţuiesc pe ei. Amin. 

O, primiţi-vă unii pe alţii, fiilor, căci aşa veţi învăţa 
umilinţa şi harurile ei. Căutaţi-vă unii pe alţii ca pe Dum- 
nezeu, ca pe Dumnezeu, fiilor, că unde voi sunteţi doi şi trei 
şi mai mulţi în numele iubirii Mele, e Dumnezeu cu voi întru 
unire, măi fiilor. O, fiţi pruncuţi, fiţi fără răutate. Fiţi blânzi la 
cuvânt şi la fire, ca să fiţi împărăţia Mea în care Eu să-Mi aflu 
plăcerea şi odihna şi pacea cu voi, pacea Mea, pe care am 
pierdut-o la început între Mine şi om. 

O, pace vouă! Acest cuvânt: „pace vouă! “ e cel cu care 
Eu vă mângâi pe voi ca un înviat pentru voi. Sunt de la Tatăl 
cu voi şi sunt pentru voi, şi tot aşa să fiţi şi voi, pentru Mine 
şi pentru Tatăl să fiţi voi, o, fiilor. Amin, amin, amin. 

6/19 ianuarie 2014 

Duminica vameşului şi a fariseului 

Pământul român este munte de Tabor în mijlocul pământului. Vine 
Domnul pe pământ cuvânt, să-L audă viii şi morţii şi să învieze din 
morminte. Domnul îi învaţă pe fiii oamenilor să nu-l primească pe 
antichrist şi să-l cunoască după roadele lui. Venirea Domnului cea 

de azi este bine aşezată pe mărturia ei şi pe martori. 

u sunt Cel ce sunt. De-a dreapta Tatălui Savaot 
stau în cereştile locaşuri şi Mă numesc Cuvântul 
lui Dumnezeu, al Tatălui şi al Fiului şi al Sfântului Duh, în al 
Cărui nume grăiesc peste pământ. 

Grăbea lui Dumnezeu cu omul ar fi să fie cea mai 
mare, cea mai aşteptată bucurie a omului, aşa cum şi este 


grăbea Mea pentru toţi cei care Mă cunosc în acest cuvânt din 
zilele acestea, căci M-au aflat şi Mă întâmpină cu dor şi cu 
bucurie când vin, când în sărbători îmi fac coborârea şi las pe 
pământ cuvântul lui Dumnezeu. Cu dor Mă las pe nor purtat 
deasupra grădiniţei cuvântului Meu din mijlocul pământului 
şi al neamului român, şi cu duhul plin de dor grăiesc din mij- 
locul acestui neam. Munte de Tabor este pământul român în 
mijlocul pământului, căci Dumnezeu Se slăveşte în cuvânt de 
pe acest munte, şi am făcut înălţime cerească acest petecuţ de 
pământ, peste care glasul Meu coboară şi se aşează în cartea 
sa din zilele acestea, cartea Cuvântului lui Dumnezeu. 

Am un brăţişor de fii pregătiţi de Mine ca să fie în 
credinţă, în darul credinţei sfinte pentru venirea Mea cea de 
la sfârşit de timp şi Mă întâmpină aceştia când cobor glasul 
Meu în mijlocul lor, şi Mă dau ei apoi celor ce Mă aşteaptă 
când cobor aici ca să fiu împărţit. Toţi cei ce voiesc, după ce 
aud de venirea Mea de azi în cuvânt pe pământ, pot afla a- 
ceastă cărare pe care vin ca să fiu împărţit apoi cu vestea 
Mea, cu grăbea Mea cea de azi. 

Dar de ce vin Eu pe pământ cuvânt? Vin pentru că aşa 
este scris, să vin şi să Mă audă viii şi morţii, să Mă audă cei 
din morminte şi să învieze, precum este scris în Scripturi 
cuvântul gurii Mele acum două mii de ani după ce M-am 
născut din mamă Fecioară şi am crescut şi M-am mărturisit 
apoi Dumnezeu adevărat din Dumnezeu adevărat în mijlocul 
poporului Israel, care M-a luat şi M-a răstignit pe cruce ca să 
Mă stârpească din mijlocul lui, precum era proorocit din timp 
să săvârşească acest păcat neamul cel necredincios al lui 
Israel, dar din care Eu Mi-am ridicat ucenici creştini care au 
purtat numele Meu pe pământ şi Mi-au fost mărturisitori şi 
M-au lăsat din unii în alţii Dumnezeu venit în trup pe pământ. 

Dar de ce vin Eu acum cuvânt pe pământ? Vin să-i 
amintesc omului de Mine, Cel ce am spus acum două mii de 
ani că iarăşi voi veni şi voi fi cu oamenii prin cei ce Mă vor 
întâmpina şi Mă vor mărturisi lor, celor ce vor crede, iar cei 
ce cred, este scris că le voi da putere să se facă fii ai lui 
Dumnezeu şi să-L urmeze pe Domnul cu pasul vieţii lor. 

O, fii ai oamenilor, nu luaţi de la voi pe Fiul lui 
Dumnezeu, ci luaţi-L din cer, din venirea Lui cuvânt peste pă- 
mânt, că vă ies în întâmpinare ca să nu vă rătăciţi pe voi înşi- 
vă neştiind cum să-L cunoaşteţi pe Domnul şi luând din voi 
fără să fiţi povăţuiţi de sus pentru aceasta. 

O, e mare primejdie aceasta peste pământ şi peste om. 
Nu ştiu oamenii care-L caută pe Dumnezeu, nu ştiu de unde 
să ia şi să aibă pe Domnul. O mulţime de obiceiuri strâmbe 
s-au ivit în calea oamenilor spre ispitirea şi spre rătăcbea şi 
mai mare a lor, faţă de calea Domnului cu omul. Eram în 
mijlocul poporului Israel acum două mii de ani şi grăiam 
celor credincioşi şi celor necredincioşi şi le spuneam celor 
făţarnici care se bizuiau pe Moise: «Eu slavă de la oameni nu 
primesc, dar v-am cunoscut că n-aveţi în voi dragostea de 
Dumnezeu, căci dacă aţi fi crezut pe Moise M-aţi fi crezut şi 
pe Mine, căci el despre Mine a scris, iar dacă în scrisele lui 
nu credeţi, în cuvintele Mele cum veţi crede? Şi iată, are cine 
să vă învinuiască: Moise, în care voi v-aţi pus nădejdea», şi 
le-am mai spus lor: «Eu am venit în numele Tatălui Meu, şi 
voi nu Mă primiţi, şi dacă va veni un altul în numele său, pe 
acela îl veţi primi». 

O, l-au primit şi îl vor primi mulţime de suflete pe 
antichrist, care vine în numele său, care dă să şteargă urmele 
şi numele Meu de pe pământ şi din oameni, şi acela vine în 
numele său şi nu vine în numele Tatălui Meu aşa cum am ve- 

nit Eu şi aşa cum vin şi azi. O, e uşor de cunoscut acest 
vrăjmaş, căci Eu i-am învăţat de atunci şi până azi pe oameni 
şi, iată, şi azi spun tuturor celor ce vor vrea să nu se lase amă- 
giţi, şi le spun: «îi veţi cunoaşte după roadele lor, căci pomul 
bun nu poate face roade rele şi nici pomul rău roade bune». 

I-am povăţuit pe cei ce cred venirea Mea cea de azi şi 
le-am spus să nu-1 primească pe cel necunoscut lor, să nu-1 
primească în numele Meu, fiindcă Domnul nu lucrează cu cel 
necunoscut ca să-i iasă omului în cale şi să-l călăuzească pe 
pământ. în toată vremea M-am descoperit din cei cunoscuţi a 
fi ai Mei celor sfinţi şi n-am lucrat cu necunoscutul în calea 
lor, ci am folosit chip şi grai cunoscut când am grăit şi M-am 
descoperit celor adevăraţi, celor ce M-au iubit, iar cei ce au 
luat de la străin, aceia nu L-au aflat pe Domnul, căci a venit 
un altul în numele său şi l-au primit pe acela, precum Eu am 
spus că vor păţi cei care n-au în ei dragostea de Dumnezeu. 

O, fii ai oamenilor, deschideţi Scripturile şi veţi vedea 
în ele învăţătura Mea, care este înţelepciunea lui Dumnezeu, 
căci Eu când l-am tocmit pe Samuel cel mic ca să crească sub 
călăuzire şi să-l ridic prooroc al Meu şi să-l călăuzesc prin el 
pe Israel cel neascultător, am grăit copilului Samuel prin glas 
cunoscut lui şi l-am strigat din cer, şi nu prin glas străin am 
venit spre el, şi aşa M-am descoperit Eu preotului căruia i-a 
fost încredinţat Samuel ca să crească şi să slujească Dom- 
nului cu viaţa sa apoi, iar preotul a crezut că Domnul striga 
pe Samuel ca să-i grăiască lui şi celor spre care era el trimis 
cu cuvântul lui Dumnezeu în numele lui Dumnezeu şi nu în 
numele său, şi era cunoscut Samuel poporului Israel. 

I-am povăţuit pe cei ce au cu ei venirea Mea în cuvânt 
în numele Meu şi le-am spus lor să nu primească în numele 
Meu pe cel necunoscut lor, să nu ia pe Domnul şi să nu gră- 
iască de Domnul cu cei necunoscuţi lor. I-am învăţat să ia 
numai de la Mine povaţă pentru lucrarea Mea cu ei şi să se 
ferească de primejdia de care nu pot fi feriţi cei ce umblă fără 
povaţă pe câmp deschis şi fără ocrotire din cer peste credinţa 
lor, pentru învăţătura de peste ei. Eu sunt Cel ce cunosc partea 
cea dinăuntru a omului şi nu poate omul să-l călăuzească pe 
om, de vreme ce nu cunoaşte duhul omului, iar în ziua aceas- 
ta de duminică se pomeneşte prin biserică pilda vameşului şi 
a fariseului, doi oameni, care s-au suit la templu să se roage. 
Eu le ştiam gândul şi am cântărit după dreptate pentru fiecare, 
căci fariseul se ruga în sine şi zicea: «Iţi mulţumesc, Doamne, 
că nu sunt ca şi ceilalţi oameni, răpitor, nedrept, adulter sau 
ca şi acest vameş, căci eu postesc două zile pe săptămână şi 
aduc zeciuială din tot câştigul meu», iar vameşul stând deo- 
parte smerit, nu-şi înălţa ochii spre cer, ci doar îşi bătea piep- 
tul şi zicea: «Dumnezeule, fii milostiv cu mine, cel păcătos». 
I-am cântărit pe cei doi, cărora le-am văzut purtarea şi gândul 
şi am hotărât apoi, căci faţă de fariseu, vameşul s-a coborât 
mai îndreptăţit la casa sa, fiindcă aşa este scris: «oricine se 
înalţă pe sine se va smeri, iar cel ce se smereşte pe sine se va 
înălţa». Iată, Eu sunt Cel ce cunosc omul pe dinăuntru, gân- 
dul lui, mintea lui, iar omul nu poate aceasta decât dacă ia de 
la Dumnezeu când îi dă să aibă şi să ştie. 

O, de câte ori nu aud acest fel de cuvinte cei ce merg la 
biserică, dar iată, nu se smeresc oamenii, n-are cine să-i înve- 
ţe pe oameni aşa cum îi învăţ Eu, Cel ce ştiu şi descopăr gân- 
durile lor. 

O, fii ai oamenilor, nu oricum puteţi fi voi călăuziţi 
dacă voiţi să fiţi fii ai lui Dumnezeu şi să primiţi această pu- 
tere de a fi ai Lui apoi. O, ies în calea voastră oameni cărora 
nu le ştiţi gândurile şi purtările şi dau să vă înveţe şi să vă 


tragă spre Domnul, zic ei, dar voi nu cunoaşteţi gândurile lor, 
trufia lor de farisei făţarnici, şi pe care Eu nu-i trimit spre voi, 
ci vin ei, vin în numele lor şi vin cu aluatul lor. O, nu-i primiţi 
pe aceştia, nu-i mai primiţi! Amintiţi-vă de cei din vremea 
trupului Meu, şi mai apoi de după învierea şi întoarcerea Mea 
la Tatăl, căci erau de toate felurile şi se certau pentru mintea 
lor, şi unii credeau în înviere, iar ceilalţi nu credeau, sau unii 
credeau în înger, iar ceilalţi nu. O, numai duhul descoperirii 
este duhul care lucrează venit de la Dumnezeu şi care se 
adevereşte apoi, şi toate cele de la Dumnezeu stau pe baza 
mărturiei, toate se zidesc prin mulţi martori şi se descoperă 
lucrând apoi spre mântuirea multora. 

O, păziţi-vă de cei ce nu le ştiţi cugetul şi purtarea şi 
lucrarea. Eu sunt Cel ce ştiu gândul omului, iar omul să ia de 
la Mine, nu de la om, că iată, vin în calea omului şi-i grăiesc 
lui, iar Duhul lui Dumnezeu este duhul mărturiei, şi am spus 
că pe cei ce vin în numele lor îi veţi cunoaşte după roadele 
lor, Eu aşa am spus. 

O, trebuie tot timpul învăţătură ca în cer peste cei 
credincioşi, iar ei să fie cuminţi şi să mănânce de pe masa lor, 
căci vremea este cu multă minciună prin cei ce sunt fiii min- 
ciunii, fiii lui antichrist, împăratul acestui veac trecător. O, 
fericiţi sunt cei ce rămân în cuvântul Meu, care îi poartă pe ei 
spre cer, spre împărăţia cea de sus, şi iată, am grăit în ziua 
aceasta şi am lăsat învăţătură pentru pază sfântă, pentru 
smerenie sfântă, ca nu cumva duhul rătăcitor de om să aibă 
putere să lucreze peste om împotriva lui Dumnezeu înăuntrul 
omului. 

Acum, pace ţie, poporul Meu care Mă sprijineşti pen- 
tru venirea Mea cea de azi cuvânt de veghe peste cei de pe 
pământ, care Mă primesc în numele Tatălui Meu când vin! Eu 
nu lucrez prin acest cuvânt în chip necunoscut. Venirea Mea 
cea de azi este bine aşezată pe mărturia ei şi pe martori şi are 
putere, căci Eu sunt acest cuvânt, Eu sunt Cel ce sunt, şi 
grăiesc în acest cuvânt în numele Tatălui şi al Fiului şi al 
Sfântului Duh, în al Cărui nume grăiesc peste pământ, iar 
numele Meu este Cuvântul lui Dumnezeu. 

O, pace ţie, poporul Meu care Mă primeşti când vin 
cuvânt peste pământ! Iar acum ia- Mă şi Mă dă celor ce 
veghează în calea Mea ca să Mă ia de la tine când Mă fac 
cuvânt aici la izvor. O, să nu ceri de la Mine plată pentru truda 
cu care Mă împărţi, căci Eu sunt Cel ce voi răsplăti truda ta 
cea pentru Mine în ziua Mea de slavă, slava Mea şi a ta, ziua 
la care Eu şi cu tine lucrăm şi o apropiem, şi va fi ea ziua 
Domnului, o, poporul Meu. Amin, amin, amin. 

27 ianuarie/9 februarie 2014 

Sărbătoarea sfinţilor trei ierarhi, Vasile, Grigorie şi 

Ioan 

Sfinţii aşteaptă să vadă pe pământ durerea după Dumnezeu. Rugă- 
ciunea Domnului înaintea omului a ajuns mult mai mare decât 
rugăciunea omului înaintea Domnului. Durerile oamenilor sunt 
plata păcatelor lor. Rugăciunea sfinţilor trei iararhi în cer pentru 
neamul român: să cureţe Domnul ţara de duşmani. 

Î ntre cei din cer este sărbătoare, căci cerul este 
patria sfinţilor şi viaţă fără de sfârşit, sărbătoare 
fără de sfârşit, iar în ziua aceasta se sărbătoresc arhiereşte cei 
trei arhierei strânşi una în cer, Vasile, Grigorie şi Ioan. Eu, 
Domnul, în mijlocul sfinţilor Mei în cer, aşa cobor pe pământ 
cuvânt, din mijlocul sfinţilor Mei, şi cu ei cobor. Precum în 
cer, aşa şi pe pământ este priveliştea Mea cu sfinţii, dar cele 

ce se văd sunt acoperământul nevăzutelor lui Dumnezeu, care 
sunt din vecii ca şi Dumnezeu. 

Cuvânt arhieresc coboară azi pe pământ, cuvânt cu pu- 
tere. Binecuvântare arhierească rostesc Eu, Domnul, peste 
poporul cuvântului Meu, care-Mi face primirea când vin şi 
cuvintez. Se miră mulţi că Dumnezeu grăieşte cu oamenii pe 
pământ, dar a venit această vreme, care este scrisă să vină, iar 
cine ştie să citească în Scripturi, acela ştie să şi înţeleagă, 
fiindcă înţelepciunea creşte în cei ce citesc de la Dumnezeu, 
precum este scris pentru cei ce cu deamănuntul cercetează 
cartea ca să ştie, şi ca să se aşeze în sfinţenie cei care citesc 
de la Dumnezeu. 

Mă fac cuvânt peste pământ ca să-l înţelepţesc pe om 
şi mult să-l înţelepţesc şi mult să crească înţelepciunea Mea 
pe pământ şi în om. E greu să-l dau deoparte pe om cu înţe- 
lepciunea lui, după ce el stă de şapte mii de ani mai mare ca 
Dumnezeu prin neascultarea lui de Dumnezeu. Nu ascultă de 
Dumnezeu omul, îi este greu să asculte. îi este greu şi lui 
Dumnezeu de la atâta neascultare a omului. Mă trimite Tatăl 
pe pământ cuvânt şi stau pe nori de slavă şi-Mi las glasul 
auzit, ca să fie aşezat în cartea sa cuvântul Meu şi să fie îm- 
părţit ca să crească înţelepciunea lui Dumnezeu peste oameni 
pe pământ. Grăiesc duios, căci cel îndurerat este duios, este 
aplecat, este blând, iar altă faţă nu are cel îndurerat, după 
adevărul acestui cuvânt, după înţelesul lui Dumnezeu al celui 
îndurerat. 

Durerea după Dumnezeu, aceasta aşteaptă să vadă pe 
pământ sfinţii Mei. Acest fel de durere Mă aduce pe Mine 
lângă om ca să fiu pe pământ cu oamenii şi să pot grăi lor 
cuvântul durerii Mele după om. O, nu e bine numai Domnul 
să aibă durere după om, ci e bine să aibă şi omul durere după 
Dumnezeu. Eu dacă am durere sunt duios, sunt aplecat, sunt 
blând, şi tot aşa şi grăiesc cu omul. A ajuns să fie rugăciunea 
lui Dumnezeu înaintea omului mai mare, mult mai mare şi 
mult mai multă decât rugăciunea omului înaintea Domnului, 
în timp ce sfinţii Mei aşteaptă după Mine, aşteaptă învierea 
morţilor şi viaţa veacului ce va să fie pentru ca să se între- 
gească numărul celor scrişi în cartea vieţii fii ai veşniciei cu 
Domnul şi să înceapă sărbătoarea zilei Domnului, biruinţa 
cea de la sfârşit, biruirea celui din urmă vrăjmaş al Domnului, 
şi apoi slava veciei peste tot şi peste toate. Amin. 

Pace ţie, poporul Meu! Dacă nu te-aş fi zidit, dacă nu 
te-aş fi avut, la cine ar fi fost să vin ca să pot să vin cu acest 
cuvânt pe pământ acum, la sfârşit de timp? O, mulţi se bucură 
cu duhul că Eu sunt şi că tu eşti al Meu şi că pot să vin la tine 
pe pământ cuvânt ca să Mă ia de la tine cei ce Mă caută şi Mă 
află aici venind şi cuvântând. E mare minune lucrarea Mea cu 
tine pe pământ cuvânt, numai că această minune este pentru 
cei ce cred. O, dacă cei ce se cred cu Dumnezeu, dacă ar citi 
ei cu deamănuntul Scripturile cele despre Mine le-ar creşte 
înţelepciunea cea de sus şi s-ar aşeza în legile credinţei şi ale 
sfinţeniei pentru Domnul, căci este scris: «II vor vedea pe 
Domnul numai cei ce sunt asemenea Lui, şi fără de sfinţenie 
nimeni nu va vedea pe Domnul». 

Sfinţii Mei cei trei ai zilei de azi aşează acum lângă 
grăirea Mea de azi cuvântul lor de iubire şi de zidire a bi- 
sericii Mele şi stau înaintea Mea cu rugă dulce, că-Mi văd du- 
rerea şi dorul, şi sunt asemenea Mie cei ce-L văd pe Domnul 
şi sunt ei sfinţii Mei. Amin. 

I ubirea de Tine, o, Doamne, ne-a fost du- 
rerea, iar durerea de Tine ne-a fost 
iubirea şi ne-a ţinut mereu în lucrul Tău cel sfânt al zidirii bi- 


sericii Tale cât am stat lucrători ai Tăi pe pământ, iar acum în 
cer stăm rugători înaintea Ta pentru truda Ta cea multă, 
Doamne, pentru paza bisericii, pe care o mai ai cu adevărat 
prin multa Ta lucrare peste cei credincioşi, şi apoi pentru 
învierea multora prin credinţă, Doamne. Tu eşti Semănătorul, 
iar omului trebuie să-i odrăslească şi să-i crească şi să-i ro- 
dească credinţa, Doamne, iar credinţei îi trebuie hrana ei apoi, 
şi în ea pe toate ale creşterii ei. 

O, eşti îndurerat şi eşti duios şi aplecat şi blând. Fru- 
moasă este viaţa şi faţa şi purtarea celui ca şi Tine îndurerat, 
şi ne rugăm de oameni să caute cu durerea aceea care 
seamănă cu a Ta, căci durerile pe care le au ei sunt plata păca- 
telor lor, nu sunt ele durere după Dumnezeu, o, nu sunt. 

îi îndemnăm pe oamenii de pe pământ şi le spunem lor 
aşa: Citiţi şi cercetaţi cu deamănuntul sfintele Scripturi şi 
cereţi de la Dumnezeu înţelepciunea cea din ele a Duhului 
Sfânt, Care nu Se dă cu măsură celor ce cred şi caută după 
Domnul. Dacă vreţi să vă aşezaţi viaţa pe cale, nu uitaţi că 
numai una este calea vieţii: Iisus Hristos, iar cuvântul Lui este 
scris în Scripturi, şi trebuie cercetat cu deamănuntul cuvântul 
Lui. O, iată-L pe Do mn ul apoi venind cuvânt pe pământ cu 
mult duh de trezire, cu multă învăţătură de viaţă şi de veghe 
pentru viaţă, şi nu e mult cuvântul Lui cel de azi, căci viaţa ca 
să fie ea, are nevoie de multă, multă veghe din cer peste ea, 
şi are mereu, căci de pe pământ nimeni nu veghează peste om 
ca să aibă el viaţă şi să nu cadă de pe calea ei apoi. 

Pe pământ oamenii citesc cărţi şi reviste şi ziare scrise 
de oameni. O, fii ai oamenilor, citiţi cărţile sfinţilor, nu ale 
oamenilor! Citiţi de la Dumnezeu şi de la sfinţi, căci diavolul 
este împărat mare peste voi şi nu-1 puteţi păcăli decât 
desprinzându-vă de el cu viaţa şi cu pasul, ca să fugă el de voi 
apoi. Diavolul se teme numai de sfinţi. Nu-i place lui cu omul 
sfânt, şi îi place cu cel păcătos, cu cel despărţit de Domnul 
prin păcat, iar noi, sfinţii Domnului, am zidit pe pământ pe 
Domnul în om şi ne-am luptat cu diavolii ca să-i smulgem de 
sub ei pe oamenii furaţi de ei, căci omul este zidirea lui Dum- 
nezeu prin sufletul lui, care este de la Dumnezeu în trupul 
omului. 

O, Doamne, rostim binecuvântare arhierească peste 
poporul cuvântului Tău. întăreşte-1 pe el mereu, căci el este în 
slujba Ta aşezat, şi aceasta are el de lucrat pe pământ, şi are 
de împărţit pe Domnul la oameni când Tu vii şi le pui pe masă 
hrană din cer, şi pe care ei trebuie s-o împartă peste tot, ca să 
aibă cei ce caută şi să mănânce ca să crească în ei înţelep- 
ciunea Ta, o, Doamne, căci aşa este scris pentru cei ce iubesc 
sfinţenia Ta în ei. Amin. 

O, ridică-Te cu armie cerească în zilele acestea de 
cumpănă peste neamul român şi smulge, Doamne, minciuna 
şi pe slujitorii ei, care s-au aşezat pe tronul ţării cu lucrarea 
minciunii. Ţara română este ţara Ta, nu a lor, nu a celor 
mincinoşi. O, scoală-Te şi ia-Ţi vitejii şi curăţă cu ei de duş- 
manii ei această patrie, şi le dă ochi cereşti românilor ca să se 
ridice şi să dea de peste ei pe cei ce pun la cale răul ei ca să 
fie ea ţara lor, dar ea este ţara Ta şi vor da de Tine deasupra 
ei cu veghe şi cu sfinţii şi vei birui Tu pentru ea, căci aşa este 
scris pentru ea, iar Tu eşti Dumnezeul ei, o, Doamne. 

Iar acum Te rugăm cu duh duios, e vremea dreptăţii 
Tale şi scoală-Te cu toate puterile şi oştirile cereşti şi fii Tu 
Dumnezeul ei, biruitor pentru ea, Domnul, Care împărăţeşte 
pe acest tron, căci ţara română este tronul Tău, pe care stai 
cuvântând cuvântul Tău cel de la sfârşit de timp, şi trebuie s-o 
dezrobeşti, Doamne, şi s-o ridici pe ea în slava Ta, în duhul 


93 8 


Cuvântul lui Dumnezeu 


iubirii de Dumnezeu. Aceasta ne este stăruinţa înaintea Ta în 
ziua noastră de serbare între sfinţi. Amin. 

O amin, amin grăiesc peste neamul ro- 
^ mân: voi da întărire şi putere din cer 
cârmaciului acestui neam, ostaşului Meu, care stă la cârma 
neamului român veghind cu mare iubire de neam. îl voi îm- 
brăca în putere de sus să înfigă ancora şi să scoată corabia din 
primejdie, aruncând spre cer nădejde mare şi înfigând salvarea 
pământului român în Duhul Domnului ca să nu piară, ca să nu 
se răstoarne corabia în vremea acestei grele furtuni, şi apoi să 
ridice spre cer mersul corăbiei şi să lase ancora în mâinile Me- 
le, căci Eu, Domnul, sunt pe catarg şi veghez învăluit în curcu- 
beu, iar sfinţii îmi dau slavă şi aşteaptă biruinţa Mea cea mare 
din mijlocul pământului şi neamului român, căci Tatăl M-a 
trimis aici, de unde am lucrat la început, iar acum se uneşte 
începutul cu sfârşitul şi-Şi ridică Domnul pe culmi biruinţa Sa, 
iar omul cel îndărătnic să se umilească. Amin. 

Grăiesc şi spun: pământul şi neamul român sunt în 
planul lui Dumnezeu cel pentru sfârşit de timp şi pentru 
biruinţa Domnului peste popoare, şi toate limbile şi noroadele 
toate vor privi la slava Mea cea de la sfârşit de timp şi vor 
căuta după ea şi-Mi vor da slavă, căci vor cunoaşte pe Dom- 
nul, precum este scris, şi se vor sui aici şi vor lua învăţătura 
vieţii de pe munte înalt, vor lua din râul vieţii, căci din el se 
va adăpa pământul tot şi va odrăsli cer nou şi pământ nou, şi 
aceasta vesteşte acum Duhul Adevărului. Amin. 

O, pace ţie, popor al cuvântului Meu! la-Mă şi Mă îm- 
parte şi Mă dă peste tot! Eu sunt Alfa şi Omega, iar tu eşti 
sluga Mea de care Mă sprijin. Eu sunt Cel ce sunt şi Cel ce 
vin la tine, ca să vin. Amin, amin, amin. 

30 ianuarie/ 12 februarie 2014 

Praznicul întâmpinării Domnului 

învăţătură pentru părtăşia omului cu Domnul în toată clipa. 
Iubirea este cea care se dăruieşte cu totul. Nemulţumirea atrage 
păcatul judecăţii asupra semenilor. 

unt întâmpinat în sărbători, după veghea pe care 
am aşezat-o să stea în întâmpinarea Mea, iar Eu 
sunt tot o veghe pentru coborârea Mea cuvânt pe pământ. 

Sunt Domnul lisus EIristos. Iarăşi vin pe pământ, căci 
este sfârşit de timp. Acum două mii de ani, după patruzeci de 
zile de la învierea Mea, M-a luat norul slavei Domnului şi 
M-a suit la Tatăl şi M-am aşezat de-a dreapta Lui, unde-Mi 
era locul din vecii, iar îngerii slavei Mele le-au spus celor de 
faţă atunci: «Acest lisus, pe Care L-aţi văzut voi suindu-Se la 
cer pe nor, astfel va şi veni, precum L-aţi văzut suindu-Se». 
O, aşa vin acum, la sfârşit de timp, aşa precum s-a vestit 
atunci vin. Pe norul slavei vin, şi din el Mă las cuvânt peste 
pământ. în mijlocul grădiniţei cuvântului Meu de pe vatra 
neamului român, loc pregătit de Mine, aici coboară glasul 
Meu, şi se aşează în cartea sa cuvântul gurii Mele şi sunt apoi 
împărţit peste pământ. 

Cobor zi de praznic sfânt şi Mă aşez cu ea în carte. 
După patruzeci de zile de la naşterea Mea, acum două mii de 
ani, M-au luat mama Mea Fecioara şi losif şi M-au dus după 
datină la templu ca să Mă închine Domnului după legea întâ- 
iului născut. Numai Eu M-am născut din mama Mea 
Fecioara, numai Eu, şi naşterea Mea a fost minunată, căci aşa 
cum am fost aşezat în pântecele ei fecioresc prin cuvântul 
Duhului Sfânt binevestitor prin înger, o, tot aşa M-am şi 
născut, nestricând nicicum trupul Fecioarei mamă, dar aceas- 


ta nimeni n-a putut să înţeleagă atunci, iar dacă Zaharia, 
căruia îi închinase Dumnezeu această taină, dacă el a crezut 
aşa, nu l-au mai lăsat în Israel necredincioşii acestui popor, ci 
l-au trimis la Tatăl, după obiceiul răutăţii şi al necredinţei lor 
asupra profeţilor, dar Domnul a mers mai departe cu tainele 
Lui lucrătoare pe pământul lui Israel cel necredincios. 

M-a luat mama Mea Fecioara şi M-a închinat Dom- 
nului după datină, şi am stat în ziua aceea în braţele dreptului 
Simeon, căci trebuia să vadă el pe Domnul cu ochii lui, după 
ce s-a îndoit de naşterea prin Fecioară a Fiului lui Dumnezeu 
pe pământ, şi când a primit făgăduinţa că nu va pleca de pe 
pământ până nu va vedea cu ochii lui minunea acestei taine. 

O, cum aş mai fi putut fi Eu, Cel venit, Dumnezeul 
omului căzut din rai, dacă s-ar fi petrecut întruparea şi naş- 
terea Mea apoi ca şi a omului născut din omul care a fost fă- 
cut, şi nu născut? Eu eram Unul născut din Tatăl mai înainte 
de toţi vecii, şi a fost apoi să vin pe pământ şi să Mă aşez în 
pântece fecioresc şi să Mă nasc ca în cer, nu ca pe pământ, şi 
să fiu fără de păcat venit pe pământ, şi tot fără de păcat să fie 
şi Fecioara pentru naşterea Mea, căci ea L-a purtat pe Dum- 
nezeu în pântecele ei şi L-a născut Om, ca să poată fi răstignit 
apoi Dumnezeu-Omul şi să răscumpere prin învierea Sa apoi 
pe omul cel pierdut din Dumnezeu, de două ori pierdut, căci 
omul şi-a risipit apoi viaţa, smulgându-se de sub Tatăl său şi 
dându-se duhului vrăjmaş pe Dumnezeu şi pe om, slujbaş 
fâcându-se după pofta acestuia. 

O, dar ce frumos am arătat Eu întoarcerea omului la 
Tatăl, salvarea lui, când am grăit acum două mii de ani despre 
pilda trecută mâine în calendar în zi de duminică, pilda fiului 
risipitor, care şi-a cerut dreptul de moştenire şi s-a dus cu el 
cu tot să-l cheltuiască departe de casa tatălui său, în casele 
celor păcătoşi şi căzuţi de la Domnul! 

Omul a căzut din rai, căci singur s-a smuls din sânul 
Tatălui său şi s-a aşezat pe pământ şi şi-a cheltuit viaţa şi tru- 
pul şi harul, dar la întoarcerea lui l-a întâmpinat Tatăl, din 
pricina pocăinţei făcută înaintea Tatălui, după ce a ajuns gol 
de viaţă din cer în mijlocul oamenilor născuţi din oameni. 

Acum două mii de ani am ieşit întru întâmpinarea omu- 
lui, am ieşit prin învierea Mea ca să aibă şi omul înviere. A 
fost scris să Mă fac Om născut pe pământ şi să fiu răstignit şi 
să înviez apoi, şi pentru om a fost să fie toate aceste taine 
săvârşite odată cu venirea Mea în trup pe pământ. O, nu-i 
ajută omului cele de pe pământ, pentru care el trudeşte, nu-i 
ajută decât dacă le foloseşte atât şi aşa cât le-am folosit Eu 
după ce M-am făcut om, numai că omul a fost fiul risipitor şi 
nu şi-a cheltuit viaţa în slujba lui Dumnezeu, ci în petreceri 
s-a învăţat el să-şi petreacă viaţa. Dar învăţătura Mea a fost 
mereu pe pământ prin prooroci şi prin apostoli apoi, şi iată, 
este ea şi azi prin însăşi venirea Mea cuvânt peste pământ, 
prin însăşi apostolia Mea, a gurii Mele, ca să-l învăţ pe om 
cum să petreacă pe pământ pe calea întoarcerii lui spre Tatăl, 
calea pocăinţei, pentru ca să-l înfieze iarăşi Tatăl, după ce 
omul a greşit. 

O, popor al cuvântului Meu, o, fiule mult povăţuit, e 
greu fără Dumnezeu, e greu de om, şi iată, nu-i este frică 
omului, nu-1 cuprinde frica, decât după ce rămâne sărac şi gol 
de toate cele şi strigă el apoi la Tatăl după salvare, iar Tatăl 
văzându-i căutarea Se apleacă cu milă. 

O, nu-i foloseşte omului viaţa fără Dumnezeu în petre- 
cerea lui pe pământ, dar cine să-i spună lui aceasta? Aşadar, 
fiilor, căutaţi să fiţi siguri în toată clipa că Domnul este cu voi 
şi că voi sunteţi cu El, iar pentru aceasta trebuie să aveţi grijă 

multă să nu fie cu voi sau între voi ceva care să-L poată slăbi 
şi alunga pe Domnul din voi şi de lângă voi. Căutaţi să aveţi 
iubirea Lui mereu, iubire frumoasă, fiilor, căci iubirea nu este 
rece, ci este cea care se dăruieşte cu totul. Ea nu are putere şi 
lucrare şi faţă, decât atunci când ea se împarte. O, căutaţi pen- 
tru faţa iubirii în voi, căutaţi să nu vă faceţi rost de nemul- 
ţumire, căci acest păcat atrage după el păcatul judecăţii asu- 
pra semenilor voştri apoi. Faceţi-L pe Domnul părtaş cu voi 
în toată clipa, măi fiilor, ca nu cumva să aveţi clipe goale de 
Dumnezeu, clipe de deşertăciune, fiilor. 

O, să nu fie risipite clipele voastre. Strângeţi-le în cer, 
în Domnul. Adunaţi-vă într-un gând toţi, mereu, mereu a- 
ceasta, fiilor. Am stat şi am privit la strângerea voastră şi la 
hrana cea pentru ea de la unul la altul. Tot darul desăvârşit 
vine prin unirea dintre voi, prin gândirea la fel, fiilor. A gândi 
la fel este a gândi ca Hristos, aşezând între voi poruncile dra- 
gostei lucrătoare, căci porunci trebuie să fie peste voi însuşiri- 
le dragostei de sus în voi şi între voi, iar Eu am înnoit porunca 
dragostei şi am spus: «Poruncă nouă vă dau vouă, să vă iubiţi 
unul pe altul aşa cum v-am iubit Eu», iar Eu v-am iubit răs- 
cumpărându-vă prin jertfa Mea cea pentru voi. 

O, fiilor, fiilor, primiţi-vă unii pe alţii pentru toate cele 
ce trebuie să fie frumoase în voi şi între voi, şi numai aşa veţi 
cugeta la fel, ca EIristos şi în Elristos veţi cugeta, şi veţi fi una 
prin aceasta, precum Eu una cu Tatăl sunt. Amin. 

O, nu pot să nu grăiesc cu voi durerea Mea, care se 
ridică la cer din mijlocul neamului român. O, ce război! Dorul 
de scaune şi de putere îi macină pe cei ce se războiesc înain- 
tea poporului român. O, fiilor, o, pe ce mâini a căzut ţara Mea 
română! Voiesc să iau de peste ea pe aceşti duşmani şi s-o scol 
spre biruinţă. Voiesc să trezesc acest popor şi să-i dau îndem- 
nul să se apere în faţa acestor duşmani. Suspin cu jale. 
Suspinaţi şi voi, fiilor. E neamul român prins sub vicleşugul 
celor ce şi-au tras sub ei scaune ca să stea pe ele în numele po- 
porului, şi iată, calcă ei peste soarta acestui neam mâncând şi 
bând şi petrecând şi războindu-se între ei pentru întâietate, iar 
Eu suspin cu jale. O, al Meu este neamul român, şi nu al lor, 
iar ei sunt duşmanii acestui neam. Eu, Domnul, spun aceasta. 

O, popor al cuvântului venirii Mele, hai să stăm de 
veghe, fiilor. Să se întoarcă la Domnul poporul român! Să 
audă el glasul cuvântului Meu şi să asculte de Dumnezeu 
acest neam, că e neamul la care Eu M-am întors trimis de 
Tatăl după două mii de ani de la întâia Mea venire pe pământ. 
Eu, Domnul, ies în întâmpinarea lui şi îl strig mereu. 

O, auziţi-Mă, fii români! Intraţi sub mantia Mea până 
ce urgia va trece, până ce Eu, Domnul, voi birui pentru voi 
împotriva acestor vrăjmaşi de neam. Fiţi credincioşi acestui 
cuvânt, fiţi credincioşi, fii români, căci Domnul veghează 
peste voi cu lucrul şi cu cuvântul Său cel sfânt. Amin, amin, 
amin. 

2/15 februarie 2014 

Duminica înfricoşatei Judecăţi şi sărbătoarea sfântului 
sfinţit mucenic Haralambie 

învăţătură despre har. Sfântul Haralambie, purtător de har pe 
pământ. Harul Domnului este numai deasupra celor umiliţi. 

Vremea postului de bucate, împletită cu lucrarea harului. 

Î n zi de duminică îmi las glasul peste grădiniţa 
cuvântului Meu şi-Mi am la veghe străjerii, ca- 
re-Mi deschid ca să intru în carte, cartea Mea cea de azi, 


grăirea Mea cea de la sfârşit de timp, cuvântul lui Dumnezeu. 

Sunt Fiul Tatălui Meu Savaot şi am lucrare de Fiu, căci 
sunt ascultător Tatălui Meu şi sunt Cuvântul Lui, de vreme ce 
aud şi văd cuvântul Lui, lucrarea Lui şi dorirea Lui. Sunt 
purtător de Dumnezeu, purtător de Tatăl şi purtător de cuvân- 
tul Lui. O, ce frumoasă lucrare are Dumnezeu, ce frumoasă! 
Câtă iubire, câtă ascultare între Fiul şi Tatăl, cât har între Tatăl 
şi Fiul! 

Grăiesc în ziua aceasta despre har, căci am lângă du- 
minica înfricoşatei judecăţi, a cărei parabolă stă scrisă azi 
peste biserică drept învăţătură de pregătire peste creştinii care 
pornesc în curând postul cel de şapte săptămâni pentru 
întâmpinarea apoi a praznicului învierii Mele, am sărbătorit 
astăzi între sfinţii cei mari, arhierei şi mari purtători de har pe 
pământ, am pe sfântul mucenic Haralambie şi petrec cu el la 
masă de cuvânt în mijlocul poporului cuvântului Meu, născut 
din cuvântul Meu cel de azi. 

Ne aşezăm la masă cu poporul cel credincios venirii 
Mele de azi, o, arhiereule sfânt. E mare sărbătoare pentru tine 
între arhiereii din cer, şi grăim în ziua aceasta despre har. Cât 
ai stat cu trupul şi cu lucrarea ta pe pământ a sălăşluit deasupra 
ta harul lui Dumnezeu şi te-a umbrit necontenit şi ai lucrat 
necontenit înaintea Mea şi înaintea bisericii, toate prin har, nu 
prin ştiinţă, nu prin învăţătură de pe pământ luată sau primită. 
O, ce frumoasă, ce mare ţi-a fost lucrarea şi smerenia inimii! 
Cei curaţi cu inima te-au iubit, iar cei semeţi te-au duşmănit. 
O, cei curaţi cu inima sunt umbriţi de harul lui Dumnezeu, iar 
cei semeţi şi duşmănoşi sunt lipsiţi de acest har, nu stă dea- 
supra lor harul Meu cel frumos, cel care iubeşte şi iartă şi 
dăruieşte şi lucrează ca Dumnezeu în om pe pământ. Trecusei 
suta de ani şi mai bine. Era atunci vreme de prigoană peste 
creştini şi te-au luat oamenii împăratului cel fără de har peste 
el, cel duşmănos şi semeţ, şi te-au dus la mucenicie şi te-au 
trecut prin chinuri multe şi mari, iar tu, plin de har, te rugai 
Mie în vremea chinurilor tale, te rugai pentru iertarea lor, a 
celor duşmănoşi, te rugai pentru binele şi ajutorul din cer peste 
toţi cei buni şi răi, şi harul te umbrea de deasupra şi mulţi ve- 
deau lucrarea harului şi-şi doreau să fie creştini, şi mărturiseau 
aceştia apoi credinţa lor în Unul Dumnezeu, Dumnezeul tău. 
O, hai să lucrăm cuvânt cu har şi să ne aşezăm cu el în carte 
pentru viaţa celor ce iau de la Dumnezeu cuvântul venirii Lui 
celei de azi, căci vremea aceasta a venit. Amin. 

O veni-va vremea şi a şi venit, Doamne, 
^ şi ai venit cuvânt pe pământ, har mare 
deasupra pământului, deasupra oamenilor. Doamne, iar oa- 
menii sunt de două feluri, unii curaţi cu inima, iar ceilalţi 
semeţi în duhul lor şi plini de rece şi de duşmănie pe calea Ta 
cu oamenii, o, Doamne. 

O, ce frumoasă lucrare ai, ce frumoasă, Doamne! O, 
câtă iubire, câtă ascultare între Tine şi Tatăl, cât har între Tatăl 
şi Tine! Dorirea Ta este acum să grăim despre har, şi e mă- 
reaţă dorirea Ta pentru ziua aceasta, căci azi se prăznuieşte 
bisericeşte venirea Ta pe pământ, o, Doamne, iar Tu ai ves- 
tit-o pe ea că va veni, şi iată, cuvântul Tău îşi arată împlinirea 
şi vii să-Ţi pregăteşti ziua slavei, «ziua venirii Fiului Omului 
întru mărirea Sa şi toţi sfinţii îngeri cu El, şezănd Domnul pe 
jeţul măririi Sale şi adunăndu-se înaintea Lui toate nea- 
murile, iar El îi va despărţi pe unii de alţii precum desparte 
ciobanul pe oi din capre şi va pune oile de-a dreapta Sa, iar 
caprele, de-a stânga», precum este scris. 

O, fericiţi cei curaţi cu inima, Doamne, fericiţi aceştia, 
căci peste ei poate lucra harul, poate să-i atingă lucrarea haru- 

lui Tău şi să fie ei apoi fiii Tăi credincioşi, Doamne, şi să 
lucreze ei cu Tine ajutaţi şi plini de har bunătăţi multe pe 
pământ, bunătăţi din cer peste mulţi în numele Tău, Doamne. 
O, în numele Tău au lucrat şi lucrează prin harul Tău cei care 
vor fi daţi de-a dreapta Ta în ziua măririi Tale, iar Tu îi vei 
numi pe ei binecuvântaţii Tăi şi le vei spune lor că ai fost Te-au 
miluit, Doamne, miluindu-i ei pe cei ce sunt ai Tăi, pe fraţii 
Tăi prea mici, Doamne, şi le vei da lor spre moştenire împă- 
răţia cea gătită lor de la întemeierea lumii, precum este scris. 

O, fie omul cât de greşit, dar dacă are iubire şi milă, 
acela este frumos la inimă şi are parte de umbrirea harului de 
sus peste el şi vine ziua credinţei lui plină de fapte şi de iubire 
de Dumnezeu şi de fraţii lui Dumnezeu, iar pentru aceasta eu 
m-am rugat Ţie, Doamne, pe pământ şi Ţi-am cerut har peste 
oameni, şi tot aşa îţi cer şi în cer, căci harul Tău, lucrând de 
deasupra, îi dă omului putere şi iubire pentru Tine şi pentru 
semeni, Doamne. 

Grăiesc acum poporului cuvântului Tău şi-i spun lui 
aşa, căci de la el iau mulţi învăţătura aceasta venită de sus 
odată cu venirea Ta cu sfinţii Tăi, şi-i spun lui aşa: 

O, iubiţi umilinţa, fiilor, căci harul Domnului este 
numai deasupra celor umiliţi şi iubitori şi aplecaţi şi-i ţine în 
Dumnezeu, în iubire îi ţine, iar cei ce nu iubesc cu aplecare şi 
cu umilinţă nu sunt sub har, şi sunt lipsiţi de harul cel de sus. 
O, învăţaţi să cunoaşteţi când sunteţi părăsiţi de har şi când 
sunteţi umbriţi de harul cel de sus. învăţaţi singuri aceasta din 
felul vostru de purtare cu fiecare clipă, şi veţi înţelege singuri 
când lucrează şi când nu lucrează de deasupra peste voi harul 
Domnului. O, rugaţi-vă apoi unii pentru alţii, rugaţi- vă pentru 
har. Când vreţi să primiţi bine de la cei din jur, rugaţi-vă Dom- 
nului să-i umple pe ei de lucrarea harului şi de frumuseţea ce- 
rului în ei, căci cei cu inima curată aşa lucrează, aşa se roagă, 
aşa aşteaptă să-i vadă pe semenii lor, cu cerul în ei aşteaptă 
să-i vadă pe ei, iar eu aşa m-am rugat, pentru toţi oamenii 
buni sau răi m-am rugat şi I-am cerut Domnului pentru ei ha- 
rul şi umbrirea lor cu har. 

Iar acum, Doamne, primeşte ruga mea pentru ei şi 
dă-le lor duhul rugăciunii pline de har aşa cum mie mi-ai dat, 
căci inima mea curată m-a ţinut sub această fericire a celor 
curaţi cu inima şi numai pe Tine Te vedeam în tot şi în toate, 
şi numai pe Tine Te doream în toate şi peste toate şi în toţi, 
Doamne. Şi Te rog, în zi de duminică Te rog, ţine sub harul 
Tău cel mult pământul şi neamul român şi dă acestui neam, 
dă-i har, Doamne, dă-i iubire, dă-i duhul umilinţei şi biruinţă 
să-i dai, şi plin de credinţă să-l aşezi înaintea Ta, pregătindu-1 
pe el mereu prin cuvântul Tău rostit peste el. 

Har, har peste neamul român, har, har peste el, o, 
Doamne! Cu harul şi cu iubirea de oameni a Ta, a Unuia năs- 
cut al Tatălui Tău Fiu, binecuvintează acest neam, acum şi pe 
vecii, Doamne, şi dă-i lui harul Tău, umilinţa mea să-i dai lui 
înaintea Ta şi a oamenilor, lucrarea inimii curate şi fericirea 
ei, fericirea celor ce vor vedea pe Dumnezeu, o, Doamne, o, 
Do mn ul meu iubit. Amin. 

O pace ţie, curatul Meu, sfântul Meu! 
^ Inimioara ta a fost tot o iubire, şi cu- 
rată şi mare ţi-a fost ea, şi te-ai împărţit cu ea în cer şi pe 
pământ şi ai cerut din cer şi ai împărţit pe pământ numai 
iubire, numai har, după cum şi numele îţi este. N-ai avut 
nimic de pe pământ în tine, şi ţi-a fost de ajuns harul Meu, 
care te-a umbrit de deasupra, lucrând el mult prin curăţenia şi 
iubirea inimii tale, care şi în chinuri pentru credinţă ţi-au fost 
la fel de dulci, la fel de tari şi de duioase şi de doritoare de har 


peste oamenii toţi, peste cei răi şi peste cei buni. O, pace ţie 
între sfinţii Mei în ziua ta de sobor între sfinţi. Acum şi pe 
vecii, pace ţie! Amin. 

O, fii ai cuvântului Meu de peste voi, vă învăţ Eu, 
Domnul, şi vă spun despre lucrarea harului. Când omul are 
rece şi nedragoste în el, când are ură în inima lui, Eu îmi 
retrag harul de deasupra lui, iar el nu mai poate cu iubirea şi 
cu credinţa cea pentru iubire, nu mai poate pentru Mine şi Mă 
părăseşte, se răceşte şi Mă părăseşte după ce Mă dispreţuieşte 
fără de teamă pentru aceasta, şi rămâne el apoi de partea 
păcatului, de partea despărţirii lui de Dumnezeu. Pe neştiute, 
pe negândite i se întâmplă lui aceasta, după ce umbrirea cu 
harul Meu nu mai este deasupra lui. 

O, nu pot, nu pot să-l ajut pe cel ce-şi face rost de 
locuinţă pentru satana în el, de ură şi de răceală de suflet şi de 
iubire pentru cei din jur, măcar şi pentru unul dintre cei din 
jurul lui. Nu pot cu harul Meu peste cel nemulţumit de Mine 
şi de semenii lui, nu pot cu nici un chip să-l ajut cu cele din 
cer pe unul ca acesta, şi rămâne el cu cele de pe pământ, care 
se fac lui calde, iar harul Meu se retrage, fiilor, că nu poate el 
peste cei ce n-au inima curată, inimă care iubeşte şi iartă, 
dăruindu-se cu umilinţă şi cu aplecare faţă de toţi, aşa cum şi 
lucrează cei plini de harul credinţei lucrătoare, care se arată 
prin fapte, măi fiilor, prin dragoste de semeni, şi nu de sine, 
căci vai celor ce au în ei aluatul iubirii de sine, care-1 trage pe 
om de sub harul Meu şi îl duce spre lucrarea împotrivirii pen- 
tru dragostea de sus, şi iată, cei ce nu iubesc, cei ce dispre- 
ţuiesc şi urăsc, vor merge aceştia la pedeapsă veşnică, iar cei 
drepţi, pentru că au iubit, vor merge la viaţă veşnică, precum 
am spus Eu, Domnul, acum două mii de ani despre lucrarea 
zilei venirii Mele, venirea Fiului Omului întru mărirea Sa şi 
toţi sfinţii îngeri cu El. Şedea-voi Eu atunci pe jeţul dreptăţii 
şi vor sta adunate înaintea Mea neamurile toate, şi-i voi des- 
părţi pe unii de alţii precum ciobanul desparte pe oi dintre ca- 
pre şi voi pune oile de-a dreapta Mea, iar caprele, de-a stânga, 
pe unii spre binecuvântare, iar pe ceilalţi spre blestem, pre- 
cum este scris. Amin. 

Iată zi de învăţătură am petrecut cu voi, fiilor. Cei 
credincioşi ca pe pământ încep cumva şi ei acum vremea cea 
cu post de bucate, dar lucrarea harului are putere prin faptele 
credinţei şi prin despărţirea de păcat şi de răutate a inimii. Să 
rupă lanţurile răutăţii cei ce dau să se oprească de la îmbui- 
barea cu mâncări. Să caute cu harul Meu cei ce vor cu Dum- 
nezeu şi pentru Dumnezeu, iar aceasta trebuie să înveţe omul 
să facă aşa. îi trebuie învăţător omului, căci omul este departe 
de Dumnezeu cu viaţa sa, cu fapta sa, iar Eu grăiesc din cer 
peste pământ, şi cine voieşte Mă aude. Amin. 

Binecuvintez neamul român cu înţelepciune de sus 
peste el ca să caute el sub lucrarea harului, sub umbrirea haru- 
lui de sus. Har, har peste neamul român, că are el de biruit de 
peste el pe cei semeţi cu duhul, pe fiii minciunii, pe cei ce n-au 
nimic din Dumnezeu în iubirea lor. 

O, pace ţie, neam român! Harul Meu stă deasupra ta ca 
să te umpli de har şi să poţi prin puterea lui în vremea aceasta 
de strâmtorare de peste tine. O, Dumnezeu este iubire, iubire 
din cer, iubire sfântă. Aşa să fii şi tu, ca Domnul Dumnezeul 
tău să fii. Iată-Mă deasupra ta cuvânt! Ia-Mă înăuntru şi milu- 
ieşte-Mă, ca să fii cel binecuvântat, şi de-a dreapta Mea să fii. 
Ori de câte ori vei primi şi vei milui pe cei mai mici fraţi ai 
Mei, care Mă poartă peste pământ cuvânt, pe Mine Mă vei 
primi, pe Mine Mă vei milui. 

Lucrarea harului Meu stă deasupra ta şi te învaţă să-L 

miluieşti pe Domnul, o, neam român. O, iată-Mă! Unii altora 
să ne facem bine, unii pe alţii să ne primim şi să ne miluim. 

Iară şi iară pace ţie, pace ţie, neam român! Domnul 
Dumnezeu îţi dă ţie pacea Sa şi miluinţa Sa ţie. Amin, amin, 
amin. 

10/23 februarie 2014 

Duminica izgonirii lui Adam din rai 

Venirea Domnului cu trup văzut şi împlinirea Scripturii de cer nou 
şi de pământ nou. Cel ce este ucenicul Domnului nu mai are viaţă 
aparte. Postul este supunere lucrată pentru înviere. Repararea 
neascultării lui Adam. Chemare spre trezire a omului supus de 
femeie prin păcat. Vorbirea lui Adam. 

M i-e Duhul plin de dor pentru coborârea Mea 
cuvânt în cartea Mea cea din zilele acestea. 
Cuvântul Meu se face carte, se face el venirea Mea pentru 
pregătirea omului, căci ziua slavei Mele se apropie şi-Mi tre- 
buie martori că am lucrat şi că lucrez pentru pregătirea ei şi a 
omului, şi Mi-e dor, Mi-e tare dor să cobor şi să cuvintez, iar 
pentru aceasta Mi-a trebuit aşternut, Mi-a trebuit o mână de 
ucenici, un popor, la care să găsesc credinţă în venirea Mea 
cea de azi, scrisă în Scripturi că va fi în vremea aceasta, şi 
venire să găsesc şi veghe ca să Mi se deschidă când vin. 

Cu dor cobor, cu dor de la o coborâre la alta. Eu sunt 
Cuvântul lui Dumnezeu şi Mi-e dor să grăiesc pe pământ. îi 
este dor lui Dumnezeu să cuvinteze, căci Dumnezeu este 
Cuvântul, de la început şi până la sfârşit este, şi prin El toate 
s-au făcut şi se fac. 

Pace ţie, poporul Meu, casa Mea cea de azi! Este scris 
despre cel ce crede în Mine că voi veni la el şi-Mi voi face 
casă la el şi voi cina cu el şi Mă voi arăta lui, şi împlinesc 
acestea cu tine, şi tu cu Mine, măi poporul Meu. O, ce uşor 
îmi este să împlinesc cele scrise de Mine dacă am credinţă în 
voi pentru împlinirea lor! O, ce dor îmi este să împlinesc 
Scripturile care mai sunt să se împlinească, măi poporul Meu! 
Voiesc să vin pe pământ cu trupul văzut şi să dau poruncă 
cerului cel nou şi pământului cel nou să se arate odată cu 
Mine şi să-i bucure pe ai Mei, fiindcă am spus acum două mii 
de ani că Mă duc la Tatăl, că Mă duc să pregătesc loc, ca 
acolo unde sunt Eu să fie şi ai Mei. O, sunt multe locaşuri în 
casa Tatălui Meu, dar Eu sunt pe tron lângă Tatăl şi-Mi 
slujeşte slava tronului stăpânitor şi am aproape suită din cer, 
şi de pe pământ venită. 

O, bine este să fie al Meu cu totul omul pe pământ şi 
să-Mi fie ucenic. Cel ce-Mi este Mie ucenic nu mai are altce- 
va de lucru pe pământ, nu mai are viaţă aparte, ci are în Mine 
şi pentru Mine cu totul, are în casa Mea, are înaintea Mea, iar 
aceasta tu trebuie să înţelegi îndeajuns, măi poporul Meu de 
la izvor. Te am aproape de gura Mea, de locul izvorului Meu 
de cuvânt, şi vin la masa ta grăind şi punând pe masă pentru 
pregătirea omului, că vreau să-L iubească omul pe Domnul, 
pe Cel ce vine, măi fiilor. Vreau să fiţi voi clopoţelul Meu, 
vestirea Mea peste pământ, şi să-L vestiţi mereu pe Cel ce 
vine şi să-I împărţiţi venirea, să meargă Domnul pe pământ 
cuvânt, să meargă mereu, căci Eu sunt apostolul Tatălui şi 
sunt purtătorul Lui de cuvânt şi vin pe pământ, mereu vin 
cuvânt pe pământ şi mereu lucrez, căci Tatăl Meu lucrează, 
mereu lucrează Tatăl, şi prin Mine lucrează Tatăl. 

Este scris în ziua aceasta prin rânduială bisericească 
duminica izgonirii lui Adam din rai, ca să se trezească omul 
spre apropierea lui de Dumnezeu, şi nu să-L piardă pe Dom- 


nul, căci la început L-a pierdut omul pe Dumnezeu, L-a pier- 
dut prin păcatul neascultării, dar mai întâi L-a pierdut prin 
păcatul trufiei, şi apoi prin neascultare, căci numai cel trufaş 
nu poate să asculte de la Dumnezeu, fiindcă trufia este păcat 
asupra lui Dumnezeu. 

Omul care nu-L iubeşte pe Domnul este om trufaş, care 
ascultă de sine însuşi. Se cunoaşte cel trufaş, se cunoaşte prin 
iubire de sine, prin ascultare de sine însuşi, şi apoi faptele lui 
îl arată, aşa cum l-a arătat pe Adam fapta neascultării. Iar în 
ziua aceasta părinţii cei sfinţi au pus la început rânduială 
sfântă peste biserică şi au scris să înceapă omul creştin şapte 
săptămâni de post ca să se pregătească pentru înviere, să se 
înveţe cu aşteptarea învierii şi să lucreze pentru ea, că are 
nevoie de înviere omul. 

O, trebuie să se supună omul, căci la început nu s-a 
supus, şi a murit prin neascultare omul cel de la început, iar 
acum trebuie omul să-şi lucreze învierea prin supunere 
înaintea Domnului, trebuie să ţină post, căci la început n-a 
ascultat să ţină. 

O, trebuie reparată greşeala ta, omule. Neascultarea ţi-a 
adus căderea din rai, iar acum trebuie să facem întoarcerea. Ai 
ascultat de femeie şi n-ai mai ascultat de Dumnezeu. Când 
omul este atras de femeie, aceasta este pentru că femeia este 
atrasă spre bărbat din pricina neascultării de Dumnezeu şi a 
ascultării lui de femeie. O, vino spre trezire, omule! Flutură în- 
geraşii între cer şi pământ şi lucrează în ajutorul tău ca să te 
laşi de păcat şi să treci din trup în duh, căci trupul nu-ţi fo- 
loseşte la nimic, decât la despărţirea ta de Dumnezeu, omule. 

Iată, vremea postului vine în ajutorul omului. Postiţi de 
păcat, o, fii ai oamenilor! Postiţi de trup, căci trupul îl trage 
pe om de la Dumnezeu, îl trage în cele ale trupului. Fiţi senini 
la inimă şi la faţă, ca nu cumva să se bucure diavolul de posti- 
rea voastră cea trufaşă. Fiţi tainici între voi şi Dumnezeu, căci 
Domnul le dă har numai celor smeriţi. 

Plânge omul cel zidit de mâna Mea la început, plânge 
înaintea Mea, şi iată ce-Mi spune: 

B oamne, Doamne, primeşte iarăşi ruga 
mea cea pentru tot omul, o, Doamne. 
Să fie cuminte omul, dar ajută-1 să fie aşa, căci femeia a fost 
căderea omului din rai, şi aşa este şi azi, şi omul poate fără 
Dumnezeu, dar fără femeie nu poate, căci femeia a luat locul 
lui Dumnezeu în sufletul omului. Eu aşa am păţit, şi mi-ai 
ieşit înainte şi m-ai mustrat pentru aceasta, dar eu m-am îm- 
pietrit, ca drept răsplată peste mine a păcatului trufiei, Doam- 
ne. O, dorul de mărire îl face mic de tot pe om, dar nu ştie 
omul aceasta, decât dacă-i spune cineva. Izgonirea mea din 
rai a fost după ce am ascultat de femeie, după ce am avut 
femeie pentru sufletul meu. 

Să postească de femeie omul, o, Doamne, iar femeia 
trebuie să fie mai sălbatică, mai pădureaţă, mai rece prin 
acestea, mai puţină, Doamne, căci femeia se arată apropiată 
cu toate ale ei de cei din jurul ei, iar omului îi scade puterea 
cea pentru harul cel de sus. 

O, să se înveţe cu Dumnezeu femeia, şi se va învăţa şi 
omul cu Dumnezeu. Să-I dea Domnului toată iubirea ei, nu să 
şi-o dea ei sau omului, şi aşa va face şi omul, dar ajută-1 Tu 
pe el pentru această împlinire, o, Doamne. 

Mi-e milă de Tine, Doamne. O, cât ai suferit şi cât su- 
feri de la păcatul meu, lung de şapte mii de ani din om în om, 
lung păcatul meu, Doamne! O, iartă-mă, ajutându-1 pe om să 
rămână de partea Ta, Doamne! O, iartă-mă, înviind Tu în om, 
o, Doamne! Amin. 

E u, Domnul, ascult ruga durerii tale pen- 
tru om şi-ţi ştiu durerea ta, ţi-o ştiu Eu. 
Ai pierdut iubirea raiului când ai călcat peste ea. Ai căzut apoi 
pe pământ plin de durere, plin de tristeţe, şi ai slujit păcatului, 
neputincios asupra lui. Eu, Domnul, ascult suspinul tău, du- 
rerea ta pentru om, şi vin pe pământ cuvânt ca să-l ajut pe om, 
şi vin mereu. Nu mai stau în cer, că e nevoie de învierea omu- 
lui pe pământ. O, vin curând, curând vin pe pământ cu slava 
Mea, cu ziua Mea cea de la sfârşit de timp şi Mă voi da cu ea 
celor ce M-au iubit şi Mă iubesc. Amin. 

Aşez cuvânt de binecuvântare pentru vremea postului 
mare, cel de dinaintea praznicului învierii Mele. Eu în fie- 
care an trăiesc iar şi iar ceea ce am trăit şi am îndurat acum 
două mii de ani, şi tot mereu împrospătez învierea omului 
peste cei ce Mă urmează iubindu-Mă şi făcând voia Mea în 
ei, dar prea mulţi sunt cei care nu Mă iubesc şi nu Mă caută 
pentru viaţa Mea în ei. Eu pentru aceştia plâng, plâng pe cru- 
ce, plâng, şi răstignirea Mea pentru ei este mereu astăzi. 
Plâng şi suspin pe cruce, mereu astăzi plâng pentru cei ce nu 
caută la crucea Mea. 

O, pace ţie, poporul Meu, casa Mea cea de azi, la care 
vin de la Tatăl cuvânt pe pământ ca să fiu împărţit de pe masa 
aceasta! O, dă-Mi putere să vin, dă-Mi mereu, fiule. O, dă-Mi 
mâna să vin. Nu mai este credinţă pe pământ pentru venirea 
Mea, dar tu rămâi, o, rămâi fiul cel credincios şi stai deschis 
ca să vin, că Eu la tine vin, aşa cum tu la Mine ai venit, şi unii 
pe alţii ne mărturisim, mărturisindu-ne venirea, şi în 
Dumnezeu ne este întâlnirea. O, pace ţie! Tu eşti poporul 
Meu cel de azi. Pace ţie! Amin, amin, amin. 

17 februarie/2 martie 2014 

Duminica întâi a Postului Mare, a ortodoxiei 

Părinţii bisericii din cer grăiesc către păstorii bisericii de pe pă- 
mânt; îndemnul lor către ordine cerească în casa Domnului. Nu es- 
te plăcut Domnului cum sărbătoreşte biserica duminica ortodoxiei, 
cu strângerea de bani. Ortodoxie: har şi rugăciune cu har, naştere 
de fii născuţi de sus, ca să fie sfinţi apoi. Cei ce îl ajută pe Domnul 
şi stau sub crucea venirii Lui de azi, aceia sunt fiii ortodoxiei. 

L ucrarea pe care Tatăl Mi-a dat-o s-o săvârşesc în 
zilele acestea este să vin cuvânt pe pământ, să 
vin cu sfinţii, să venim purtaţi de îngeri, Eu şi sfinţii Mei. 
Sunt Domnul, Iisus EIristos, sunt Cel ce M-am dovedit acum 
două mii de ani Dumnezeu adevărat din Dumnezeu adevărat, 
şi tot pământul M-a aflat, iar apoi M-au dovedit din unii în al- 
ţii sfinţii Mei, purtătorii de har, purtătorii de Dumnezeu. O, 
cine sunt purtătorii de Dumnezeu? Sunt cei în care trăieşte şi 
lucrează Dumnezeu cu viaţa Sa şi cu lucrarea Sa şi sunt ei 
între cei chemaţi, aleşi şi credincioşi, după cum este scris în 
Scripturi despre cei ce se sfinţesc pentru Domnul şi pentru 
lucrările Lui peste pământ. 

O, sunt plin de cuvânt în zi de duminică, întâia dumi- 
nică a Postului Mare, pe care părinţii cei sfinţi ai bisericii 
Mele au numit-o de la început pomenirea dreptei credinţe, 
duminica ortodoxiei. O, ce frumos este când se face ordine în 
casă! Aşa au făcut sfinţii părinţi, au pus ei ordine în biserică, 
în casa Tatălui Meu şi a Mea şi a lor şi a fiilor lor, fii ai lui 
Dumnezeu între cei ce sunt fiii oamenilor. O, ce frumos este 
să grăim despre credinţă şi despre părinţi, ce frumos! 

O, pace vouă, pace vouă, câţi sunteţi biserică a Mea, 
casă a lui Hristos pe pământ! O, pace şi vouă, vouă, celor ce 
sunteţi puţin asemenea fiilor adevăraţi ai bisericii Mele! Bise- 


rica înseamnă casa Domnului, poporul Domnului. Fiecare 
popor are un stăpân care îngrijeşte sau nu îngrijeşte de popo- 
rul peste care stă aşezat mai mare, şi fiecare popor stă sau nu 
sub ascultarea stăpânului de peste el, îşi iubeşte sau nu stă- 
pânul, cârmuitorul său. O, aşa este şi cu poporul care se chea- 
mă popor ortodox pe pământ în mijlocul popoarelor care stau 
sub cârmuire fără de credinţă şi de supunere şi de dragoste de 
Dumnezeul Cel adevărat. Cel ce a făcut cerul şi pământul, 
Acela este Dumnezeul Cel adevărat, şi a făcut El văzutele şi 
nevăzutele Lui. Chiar dacă toţi fiii pământului ştiu şi cred 
aceasta mai devreme sau mai târziu în viaţă şi în credinţă, 
aceştia nu ascultă de Dumnezeu, dar între ei sunt cei puţini, 
cei chemaţi, aleşi şi credincioşi, şi aceştia sunt sub iubirea 
Mea, sub ocrotirea Mea, căci se dau sub stăpânirea Mea, se 
dau Mie şi merg pe calea cea dreaptă a mersului cel pentru 
om, pe calea ortodoxiei merg şi o împlinesc pe ea după toată 
rânduiala ei, căci Eu am spus pentru toţi: «Eu sunt Calea, 
Adevărul şi Viaţa», şi toţi cei care Mă aleg pentru acestea ce 
înseamnă Dumnezeu cu omul şi pentru om, ei sunt poporul 
Domnului, casa Mea sunt ei, biserică a Mea sunt ei, iar Eu 
sunt Stăpânul lor, Dumnezeul lor, dar sunt Păstorul lor dacă 
ei sunt fiii credincioşiei. 

O, cu cine poposesc Eu în duminica aceasta la masă de 
cuvânt pe pământ? Am venit cu părinţii bisericii şi grăim unii 
cu alţii înaintea poporului Domnului, înaintea fiilor cuvântu- 
lui Meu din zilele acestea, care sunt casa Mea şi a cuvântului 
Meu când Eu vin cuvânt pe pământ. 

O, pace vouă, celor ce aţi cârmuit prin vreme biserica 
Mea şi aţi dat ei rânduielile sfinte pentru un mers frumos pe 
cale cu Mine al fiilor bisericii, al celor ce M-au ales pe Mine 
cale şi adevăr şi viaţă a lor! E zi de duminică şi avem petre- 
cere cerească aparte, avem de grăit bisericii. Binecuvântată să 
fie lucrarea Mea şi a voastră în ziua aceasta de învăţătură 
sfântă peste fiii lui Dumnezeu, peste casa Domnului pe 
pământ. Amin. 

O ce frumos, Doamne, ce frumos este 
^ când se face ordine în casă şi când apoi 
se păstrează ea pentru toată sfinţenia şi frumuseţea casei! O, 
ce frumos! Noi aceasta am făcut în vremea luptei noastre pen- 
tru Tine pe pământ, pentru împărăţia cerurilor cu noi. Am pus 
ordine cerească în casa Ta, în biserica Ta, şi am lăsat-o peste 
ea, ca să fie păstrată această ordine, Doamne. 

O, ce frumos este să grăim din cer despre casa lui 
Dumnezeu de pe pământ, despre ordinea din ea, despre cre- 
dinţă şi despre părinţi, o, ce frumos, Doamne! E grea vremea 
pe pământ, şi aşa a fost ea mereu pentru cei ce au dorit după 
Tine cu adevărat, şi iată, pe pământ nu mai este, nu se mai 
îngrijeşte nimeni de casa Ta, o, Doamne. Casa Ta este poporul 
cel ortodox, dar ce puţin se mai ţine ordinea în casa Ta, 
Doamne! O, venim noi, noi, cei cu mila de turma Ta aşa cum 
am fost şi pe pământ, plini de milă pentru omul fără Dum- 
nezeu pe cale. Venim noi să-i mângâiem, să-i întărim pe cale 
pe cei ce Te iubesc şi Te doresc viaţă a lor. 

O, fii ai bisericii, biserica este casa Domnului şi a fiilor 
cei credincioşi şi ascultători Lui. O, luaţi seama bine cum vă 
numiţi şi cum vă preţuiţi numele de creştin ortodox, că iată, 
sunt arătaţi cu degetul fiii ortodoxiei, şi se smintesc fiii oame- 
nilor din pricina lipsei de ordine sfântă peste casa Domnului 
şi peste mersul poporului ortodox. 

Şi acum, o, părinţi păstori peste biserică, voi aveţi 
nume de păstori şi aveţi de păstorit viaţa bisericii lui Hristos. 
Noi am păstorit spre Domnul turma ortodoxiei. Voi cum lu- 

eraţi? Lucraţi tot ca noi? Aveţi voi grijă să fie turma pe cale 
cu păşune pe ea, şi nu prin spini rătăcind? O, nu cumva să fiţi 
lupi. Aveţi grijă ce lucrare faceţi şi ce aduce ea peste poporul 
Domnului. O, aveţi grijă să faceţi deosebire între lup şi păs- 
tor, căci lupul are numai haină de păstor, iar asemănarea cu 
Păstorul Hristos n-o are, şi nu poate unul ca acesta să facă 
lucrarea lui Hristos peste biserică. O, aveţi grijă să nu vă 
păstoriţi pe voi înşivă şi atât, ca nu cumva să luaţi plata păs- 
torilor năimiţi şi să fiţi pedepsiţi cu pedeapsa lor. Aşadar iu- 
biţi sfinţenia, de la care vine în voi frica de Dumnezeu, şi apoi 
credinţa cea sfântă şi grija de biserica Domnului, după 
ordinea cea de la Domnul şi cea de la sfinţi, nu după cum este 
ordinea cea de pe pământ, căci biserica este casa Domnului şi 
are peste ea ordine din cer. Sculaţi-vă dis-de-dimineaţă, scu- 
laţi-vă bine şi păstoriţi bine dacă aţi luat haină şi cârjă de 
păstor, că vi se va cere vouă lucrarea aceasta şi rodul ei, rodul 
dreptei credinţe peste fiii bisericii. 

O, iată, durere de la voi se urcă la Domnul, păstori ai 
bisericii, căci voi în duminica aceasta staţi cu punga desfăcută 
ca să curgă în ea bănuţii din mâna celor ce au şi a celor ce nu 
au, şi aceasta este lucrarea în biserici în ziua aceasta. O, nu! 
Nu aşa se sărbătoreşte în duminica aceasta credinţa bisericii. 
Nu căutaţi să vă ascunderi după cei de la început păstori şi 
apostoli, care strângeau pentru sfinţi, pentru cei săraci de la 
cei bogaţi, pentru cei săraci cu duhul, dar bogaţi în har şi în 
credinţă şi în lucrare, ca să poată ei pentru Domnul pe pă- 
mânt, şi nu pentru pământ. Vă amintim de Iuda apostolul, de 
cel care desfăcea punga ca să cadă în ea de la cei ce dădeau 
pentru cei săraci ai bisericii şi pentru nevoile propovăduirii 
crucii, pentru Domnul Cuvântul, Care S-a făcut trup şi S-a 
sălăşluit între noi plin de har şi de adevăr acum două mii de 
ani, căci sosise pe pământ atunci împărăţia lui Dumnezeu, ca- 
re trebuia vestită cu mers de colo-colo peste tot, iar apostolul 
Iuda dădea deoparte din pungă fiindcă era fur, iar Domnul a 
zis ucenicilor Lui: «Unul din voi Mă va vinde, unul din voi 
este diavol». 

O, păstori ai bisericii, har şi rugăciune cu har, aceasta 
înseamnă ortodoxie, şi înseamnă naştere de fii născuţi de sus, 
din cuvântul lui Dumnezeu, şi sfinţiţi apoi să fie ei şi buni 
pentru cer şi sfinţi ca Domnul, iar altceva în afară de acestea 
înseamnă altceva, nu înseamnă împărăţia Domnului cu oa- 
menii. O, aveţi grijă mare ce lucrare faceţi în numele Dom- 
nului, în numele ortodoxiei, căci banul strică totul în om, 
strică omul la minte şi la credinţă şi îi strică frica de Dum- 
nezeu. O, nu vă măriţi, nu vă lăudaţi că sunteţi păstori şi că 
staţi peste biserică. Găina cotcodăceşte şi dă de veste că a 
lăsat ouă în cuib, biata de ea, dar ea nu ştie dacă vor ieşi pui 
din ouăle ei, dacă sunt bune de sămânţă de pui, dacă vor fi 
puse sau nu sub cloşcă pentru ca să se ivească viaţa şi învierea 
puilor, care aşteaptă în ou. Aşa este şi cu păstorul care-şi ves- 
teşte lucrarea sa şi haina sa de păstor fără să aducă Domnului 
rod din ea pentru cer, pentru învierea omului. 

O, dacă toţi cei care se împărtăşesc cu trupul şi sângele 
Domnului prin biserică, dacă toţi aceştia ar fi pentru Domnul 
aşa cum Domnul este pentru ei, atunci ar fi mântuire mare 
peste ei, dar iată, nu iubesc pe Domnul fiii bisericii, ci iubesc 
păcatul şi tot ce este pe pământ. Şi iată minune de la Domnul: 
vine Domnul cu sfinţii Lui pe pământ la masă de cuvânt, vine 
Domnul cu părinţii bisericii şi grăiesc ei cu Domnul şi cu bi- 
serica Lui în zi de duminică şi de pomenire a dreptei credinţe. 

Ne-a folosit Domnul pe pământ pentru împlinirea cu 
noi a Evangheliei Lui, iar azi El vine cu noi pentru împlinirea 


venirii Lui cu sfinţii, pe care a anunţat-o El însuşi că va fi şi 
că va veni. 

Vine Domnul! Luaţi aminte, o, luaţi aminte, fii ai orto- 
doxiei, dar luaţi aminte, voi, păstori ai turmei. Vine Domnul! 
Ce răspuns veţi da voi Lui? 

O, vino, Doamne, vino mereu, vino cu sfinţii Tăi, căci 
oamenii au stricat toată rânduiala casei Tale, şi trebuie să lu- 
crezi Tu, şi cei din cer! Vino, Doamne, vino, căci Duhul şi 
mireasa zic: Vino! Amin. 

B a, vin curând, vin, dar iată, vin mereu 
şi îmi gătesc calea pentru ziua cea 
mare a venirii Mele şi spun cuvânt în zi de duminică, de 
pomenire a dreptei credinţe, şi zic: mai mare pedeapsă au or- 
todocşii care nu merg la biserică şi nu ţin predaniile toate în 
toată vremea, predanii lăsate de părinţi plini de har, mai mare 
vină au aceştia decât aceia care rătăcesc prin toţi spinii, pe la 
secte, de nu ştiu aceştia să deosebească dreapta de stânga lor. 
Aşadar, păstorii bisericii vor avea de dat răspuns greu dacă 
s-au ales să se facă păstori. De la păstori trebuie să se vadă şi 
să înveţe pe Dumnezeu fiii bisericii, iar păstorii trebuie să fie 
ca Dumnezeu şi să fie ei calea, adevărul şi viaţa Domnului în 
faţa celor ce au de ales să meargă spre Domnul. Amin. 

O, păstori ai bisericii, iată-i pe fiii cei ortodocşi, folosiţi 
de Mine, Domnul, pentru venirea Mea cuvânt pe pământ în 
acest timp! Se împlineşte pe pământ acum Evanghelia venirii 
Mele cu sfinţii, şi vin în casa Mea şi grăiesc vouă cuvânt de 
trezire şi vă îndemn să faceţi deosebire între lup şi păstor, între 
ucenic şi diavol aşa cum am făcut Eu, căci Iuda îşi dădea 
deoparte din punga în care se punea pentru nevoile săracilor 
bisericii, iar Eu, Domnul, l-am numit vânzător şi l-am numit 
diavol, căci era ascuns. Când omul se ascunde cu ceva, îngerul 
rău îl îndeamnă pe el aceasta, şi iată câtă învăţătură trebuie să 
fie pusă peste fiii casei Domnului mereu, mereu! 

O, trebuie pocăinţă multă şi umilinţă multă. Altfel 
zadarnic cred cei ce cred şi strigă la Domnul pentru ei. Trebuie 
credinţă neamestecată cu păcatul şi cu faptele lui fel de fel. Să 
umble în lumină cei ce cred spre Dumnezeu. Să fie curaţi la 
inimă şi la faptă cei ce vor să iubească pe Domnul. Amin. 

O, pace vouă, celor ce Mă ajutaţi şi staţi sub crucea 
venirii Mele de azi cuvânt pe pământ! Voi sunteţi fiii ortodo- 
xiei, căci cei ce lucrează, aceia se dovedesc a fi fii şi ucenici 
ai Mei. O, rămâneţi în iubirea Mea, fiilor, rămâneţi poporul 
Meu, via Mea, sădirea Mea cea scumpă, fiilor. Eu sunt cu voi 
tot timpul. Aşa să fiţi şi voi cu Mine, aşa să fiţi şi voi, fiilor. 
Voi sunteţi casa Mea, casa în care Eu sălăşluiesc şi masa la 
care cinez cu sfinţii Mei şi cu voi, o, fiilor. Amin, amin, amin. 

24 februarie/9 martie 2014 

Duminica a treia a Postului Mare, a Sfintei Cruci 

Nu este bine să fie omul singur. Viaţa cea binecuvântată este viaţa 
de obşte. Grăirea Domnului către fiii neamului român, să se 
oprească de la călcarea legilor sfinte, să se pregătească să 
întâmpine venirea cu slavă a Domnului. 

n zi de duminică, Eu, Domnul Iisus Hristos, Mă 
las cu sfinţii Mei, Mă las în jos pe nor deasupra 
grădiniţei cuvântului Meu din mijlocul neamului român şi ne 
aşezăm cuvânt în carte, Eu, şi sfinţii Mei. Cei patruzeci de 
sfinţi mucenici pătimitori în Sevasta, pomeniţi în cer şi pe 
pământ deodată, au stat să Mă aştepte să cobor Eu cuvânt, 
căci ziua ce a trecut a fost ziua lor de pomenire, iar Eu cu 
dragoste mare îi am azi la masa Mea de cuvânt, căci cobor cu 

sărbătoare de cuvânt pentru cruce, pentru iubire, căci crucea 
înseamnă iubire, iubire de Dumnezeu înseamnă ea pentru om, 
iar povara postului cel pentru prăznuirea învierii Mele a ajuns 
la mijlocul lui, şi mai trebuie iubire şi curaj în iubire ca să 
ajungem la împlinirea cea de şapte săptămâni a acestei vremi 
de post, vreme dulce pentru cei din cer de la iubirea de 
Dumnezeu a celor de pe pământ biserică a lui Iisus Hristos, 
biserica Mea, trupul lui Hristos cu toate mădularele lui, casa 
Domnului şi cei ce locuiesc în ea, trăirea întru Mine a celor 
ce Mă iubesc. 

O, pace ţie, poporul Meu, care Mă primeşti aici, la 
izvor! De aici izvorăsc Eu cuvânt peste pământ şi de aici Mă 
împart. 

O, pace şi vouă, celor ce Mă aveţi de aici de hrană 
cerească, de învăţătură peste voi! 

O, pace şi ţie, neam român, neamul Meu cel de la 
sfârşit de timp! O, de ce spun Eu că eşti tu neamul Meu cel 
de acum? Pentru că în mijlocul tău am pe poporul cuvântului 
Meu, căruia Eu i-am dat naştere de sus, din cer, prin cuvântul 
Meu cel izvorât din gura Mea peste el vreme de aproape 
şaizeci de ani pe vatra ta, neam român. 

O, pace şi vouă, vouă, popoare de peste tot pământul! 
Eu, Domnul Iisus Hristos, Păstorul Cel cu crucea, rostesc 
peste voi: Pace vouă! Duhul lui satana vă împinge la răzvră- 
tire între voi, dar Eu, Domnul, vă zic: Pace vouă! Pace între 
voi! Credincioşi sau necredincioşi lui Dumnezeu şi venirii 
Lui de acum cuvânt peste pământ, pace zic, pace vouă! Po- 
runcă nouă vă aduc: iubiţi-vă unii pe alţii precum v-am iubit 
Eu! O, iubiţi-vă unii pe alţii, căci altfel vă urâţi. Precum v-am 
iubit Eu iubiţi-vă, precum v-a iubit Tatăl, de M-a dat pe Mine 
crucii şi răstignirii apoi, ca să nu piară cei ce cred în Mine, ci 
să aibă viaţă veşnică. Omul nu are pieire, dar are bine sau rău 
veşnic, are ori viaţă veşnică, ori durere veşnică, iar viaţa cea 
de dinaintea veşniciei i-a fost omului dată ca să trăiască ori 
pentru Dumnezeu, Cel ce a făcut cerul şi pământul şi lumea, 
ori pentru satana, cel care a răsturnat statul lui Dumnezeu în 
om. Eu l-am făcut pe om ca să locuiesc în el cu voia Mea, cu 
iubirea Mea, cu împărăţia Mea în om, dar satana, după ce a 
fost înfiinţat de om împotriva Mea în om, a lucrat voia omului 
apoi şi a răsturnat voia Mea în om şi şi-a făcut omul rost de 
voia sa, de suferinţă, de viaţă fără de Dumnezeu pe pământ, 
chiar dacă el plânge după Dumnezeu, după bine, căci Dum- 
nezeu înseamnă binele omului, nu altceva înseamnă binele 
lui, precum binele nu înseamnă altceva pentru om decât 
Dumnezeu, Unul Dumnezeu. 

O, e pildă pentru om Domnul Cel Unul din trei: Tatăl, 
Fiul şi Duhul Sfânt, ca tot aşa să petreacă şi omul întru lucra- 
rea sa înaintea lui Dumnezeu, căci nu este bine să fie omul sin- 
gur, nu este, precum nici Dumnezeu nu este din Unul singur. 
Când omul este singur, poate face voia sa peste el, poate 
satana, aşa cum a putut la început când a stat omul despărţit de 
om pentru voia şi puterea lui satana apoi peste om, căci atunci 
s-a înfiinţat răul în om, răul cel împotriva sa însuşi şi împotri- 
va lui Dumnezeu în el, căci l-a despărţit de Dumnezeu pe om 
acest rău, iar voia de sine a omului s-a făcut satană pe pământ. 

O, nu este bine să fie omul singur, ci este bine să fie ca 
Dumnezeu Tatăl, Fiul şi Duhul Sfânt, toţi întru Unul, iar Eu, 
Domnul, am spus răspicat: Acolo unde sunt uniţi doi şi trei în 
numele Meu, acolo sunt Eu, acolo, şi nu sunt unde omul este 
singur, chiar dacă omul caută să zică altfel în fel şi chip ca 
să-şi facă rost de neascultare şi de nesupunere faţă de cuvân- 
tul rostit peste om, să-şi facă omul rost de voia sa peste el, iar 


Eu am rostit cuvânt de binecuvântare pentru cei ce stau uniţi 
întru Mine, şi iată, aduc la masă cuvântul celor ce au stat uniţi 
sub binecuvântarea Mea, de am putut Eu fi cu ei în vremea 
mărturiei lor cea pentru Mine în cetatea Sevasta. 

O, vă dau rând la masa Mea de cuvânt, mucenici iu- 
bitori şi răbdători cu Mine. Aţi iubit şi aţi răbdat atunci pentru 
numele Meu, pentru mărturia Mea, şi iată, aţi iubit şi aţi răbdat 
şi aţi aşteptat, fiilor, cu ziua voastră de pomenire între sfinţi, 
ziua care a trecut înaintea acesteia, că dor le este la sfinţi de 
masa Mea de cuvânt pe pământ aici. Binecuvântată să vă fie 
intrarea în cartea cuvântului Meu şi dorul vostru şi iubirea şi 
aşteptarea! Toţi sfinţii Mei au aşteptat şi aşteaptă venirea Mea 
pe pământ. O, pace vouă la masă de cuvânt cu Mine şi cu cei 
ce iau de pe masă pentru hrana lor cea din cer. Amin. 

O cine este Dumnezeu mare ca Dum- 
nezeul nostru, ca Tine, o, Doamne, Ca- 
re faci minuni? O, slavă Ţie, din cer şi până pe pământ, de pe 
pământ şi până în cer slavă Ţie, Doamne, Tată, Fiule şi Duhule 
Sfinte, Unule Dumnezeu lăudat şi mărit! Toată făptura Te 
slăveşte, Dătătorule de viaţă Doamne. Ne aplecăm cu rugă- 
ciune spre Tine şi-Ţi spunem: O, adu vremea aceea să nu se 
mai despartă de Tine omul, Doamne, ci să Te slăvească pe veci 
de veci, căci Tu eşti Atoateziditorul. Noi nu ne-am despărţit de 
Tine în vremea încercării iubirii noastre de Dumnezeu, şi am 
rămas uniţi şi nedespărţiţi de Tine, iar cel unul între noi 
temător de ziua încercării a căzut în slăbiciune de sine şi a fost 
înlocuit, că ai pus la loc această lipsă dintre noi şi am rămas 
noi cu numărul întreg, slăvind iubirea noastră de Tine înaintea 
Ta şi înaintea celor ce ar fi dat să ne despartă pe noi de 
Dumnezeu în vremea aceea, iar Tu ne-ai întărit mult şi ne-ai 
păstrat ai ei, ai mărturisirii cea pentru Tine. O, adu, Doamne, 
pe pământ vremea Ta cu oamenii, şi adu aceasta acolo unde se 
vrea mare împotrivirea omului, căci omul nu poate singur să 
scape de sub puterea vrăjii întunecate a acestui veac înşelător 
şi trecător ca şi orice înşelare care-1 prinde pe om sub ea. 

O, Te rugăm pentru neamul român, ţine-1, Doamne, sub 
mantia Ta, şi dă-i putere şi duh de sus poporului cuvântului 
Tău din mijlocul acestui neam, ca să stea înaintea Ta cu veghe 
pentru Tine şi pentru neamul român, că este nevoie de Tine, 
Doamne, şi e slab în iubire de Dumnezeu neamul român şi îi 
trebuie ocrotire şi iubire prin ea, căci Tu ai aşezat spre împli- 
nire venirea Ta pe vatra lui în mijlocul popoarelor de pe 
pământ, care nu mai dau să-şi sfârşească goana lor după vânt. 
O, întoarce mersul popoarelor, întoarce-1 spre Tine, Doamne, 
şi fa aceasta pentru jertfa iubirii de Tine a atâtor sfinţi, care 
Te-au mărturisit pe pământ cu nădejdea că vei veni cu 
împărăţia Ta, care va dăinui pe vecii. 

O, ce greu, ce greu e pe pământ, Doamne! Pe pământ 
trebuia să fie împărăţia cerurilor la vedere peste tot, iar dacă 
ea nu este, este încordare, este răzmeriţă, este nedragoste şi 
nesupunere prin iubire, este voia omului, este ca omul cel fără 
Dumnezeu, pentru că omul nu ştie să fie adevărat în cuvânt. 
El zice cu gura, săracul, zice: „Fie, Doamne, voia Ta pe 
pământ ca şi în cer“, dar nu Te lasă şi nu Te ajută să împli- 
neşti Tu aşa, căci omul îşi are lucrarea lui pe pământ, bietul 
de el. O, e mare iubire viaţa sub cruce, Doamne. Trebuie să 
dea deoparte omul trăirea cea după voia sa şi trebuie să-şi ia 
crucea şi să meargă după Tine, nu după sine, nu după voia sa, 
ci după voia Ta. 

O, Domnul sălăşluieşte în cămara inimii şi face din voi 
ritori ai Săi prin lucrarea Duhului Sfânt, dar supuneţi-vă Lui 
cu iubire, o, oameni de pe pământ. Viaţa sub cruce este dulce 

şi rămâne pe vecii cu plata ei şi capătă înviere omul, capătă 
ca şi Domnul, Care a înviat prin cruce. Aşadar, daţi Domnului 
toată slava, toată viaţa, toată închinarea în toată vremea, şi va 
veni Domnul şi va împlini cu omul aşa, iar împărăţia Lui nu 
va avea sfârşit, nu va avea, căci aşa este scris. 

O, aşa, Doamne, aşa să împlineşti, curând, curând să 
împlineşti aşa, căci sfinţii în cer şi pe pământ aşteaptă pe 
Domnul şi-I strigă Lui: Vino! Amin. 

O strigaţi-Mă să vin, strigaţi- Mă de sus şi 
^de jos, o, sfinţi, iubiţii Mei copii! Stri- 
garea voastră îmi dă putere, îmi dă venire, îmi face cale, iar 
calea Eu sunt, Eu însumi. Când am venit pe pământ acum 
două mii de ani i-am arătat omului calea, i-am arătat crucea, 
i-am arătat lucrarea Mea în mijlocul oamenilor credincioşi şi 
necredincioşi şi învierea Mea apoi prin cruce. I-am arătat Eu 
însumi omului că trebuie să postească post de patruzeci de 
zile ca şi Dumnezeu, ca să poată birui duhul lumii şi toată 
ispita acestui duh, ca şi Dumnezeu să poată. 

O, Mă uit pe pământ, Mă uit în mijlocul neamului ro- 
mân, la care Eu cobor cuvântul gurii Mele, Mă uit şi văd nele- 
giuire mare asupra legilor sfinte lăsate prin sfinţii părinţi pe 
pământ pentru asemănarea omului cu Mine, cu Dumnezeul 
lui. Mormane de came văd în vreme scrisă pentru post peste 
om, iar carnea s-a stricat şi a fost aruncată la gunoi şi n-au mai 
mâncat-o oamenii, fiindcă s-a stricat. O, nici n-ar trebui să 
atingă mâna de came, dară să mai mănânce oamenii came în 
vreme de post! O, acolo unde se calcă peste legile sfinte, aco- 
lo nu este iubire şi nu este frică de Dumnezeu pentru iubire, ci 
este împotrivire asupra lui Dumnezeu, iar Eu am spus să-şi ia 
omul crucea şi să urmeze Mie, aşa i-am spus omului să facă. 

O, nu treceţi înaintea Domnului cu judecăţile şi cu 
voile voastre, voi, fii ai neamului român, căci voi sunteţi tre- 
cuţi creştini la Dumnezeu, ţară creştin-ortodoxă. Grăiesc cu 
voi aproape, măi fiilor, căci Eu, Domnul, am în mijlocul vos- 
tru venirea Mea cuvânt pe pământ. O, nu pot să vă umplu de 
puterea cea plină de har a statului Meu între voi cuvânt, nu 
pot dacă voi prin călcarea legilor sfinte împiedicaţi creşterea 
voastră duhovnicească şi înţelegerea de către voi a înţelep- 
ciunii de sus când ea vine pe pământ cuvânt la voi. Iubirea de 
voi înşivă este cel mai mare vrăjmaş al Meu şi al vostru şi Mă 
lăsaţi pe Mine în lături şi treceţi înaintea Mea cu judecăţile 
voastre, cu obiceiurile şi gândurile voastre, cu puterea pe care 
ziceţi că o aveţi şi că o ştiţi împărţi, dar aceasta vine peste voi 
prin păcatul cel de la început al omului nesupus lui Dum- 
nezeu, prin mândria vieţii, o, fii români. Le-aş da sfat condu- 
cătorilor de peste voi să vă călăuzească sufletul spre Domnul 
pentru ocrotirea voastră de la El spre voi în vremi de dureri şi 
de ispite, dar nici ei nu-L împlinesc pe Domnul în ei, iar voi 
nu aveţi de unde lua povaţă şi faptă pentru împlinirea Mea în 
voi. O, vă dau Eu, vin Eu şi vă dau sfat, vin Eu din cer şi vă 
dau. Nu Domnul să fie numărat al doilea după voi, ci voi 
fiecare să vă număraţi al doilea după Domnul, iar pe Domnul 
întâiul pentru voia cea de peste voi, şi va fi ocrotire mare 
peste neamul român, căci va fi Domnul mare pentru el, iar el 
va fi cel ocrotit. 

Un ceas, şi vine Domnul cu toată slava Sa şi vine cu 
putere. Să se aşeze tot omul în genunchi şi să-şi ceară iertare 
la Domnul pentru toate păcatele lui şi să ceară apoi ocrotire şi 
iubire pentru voia Domnului pe pământ, căci voia omului 
depărtează pe Domnul şi toată ocrotirea cea de sus. 

Purtător de cruce să fie omul, căci viaţa fără cruce este 
ruşinoasă, este came şi fire, came şi sânge, şi acestea nu au 


viaţă veşnică, nu au moştenire cu cerni. 

Binecuvântată să fie purtarea crucii şi puterea care vine 
peste om de la aceasta, şi binecuvântaţi să fie cei ce au iubire 
pentru Domnul, iar cei ce nu iubesc pe Domnul, să fie ana- 
tema, precum este scris, până ce ei se vor înţelepţi să meargă 
cu pocăinţă spre Domnul, spre Cel ce izbăveşte pe cel care-L 
cheamă pe El, şi oricine va chema numele Domnului va fi 
izbăvit, precum este scris, va fi mântuit, va fi cel ocrotit, va fi 
Domnului credincios. Amin, amin, amin. 

10/23 martie 2014 

Duminica a cincea a Postului Mare, a cuvioasei Maria 
Egipteanca 

Oamenii nu au iubire de Dumnezeu pentru că au iubire de păcat. 
După neascultarea de Dumnezeu urmează păcatul: despărţirea de 
Dumnezeu a omului. Omul cel înviat din păcat trebuie să lucreze 
mult şi mereu înviere în el şi despărţire de duhul lumii. Maria 
Egipteanca îi îndeamnă din cer pe fiii păcatului să caute spre 
naşterea cea din nou şi să lucreze poruncile vieţii. 

n zi de duminică Eu, Domnul, Mă las cuvânt peste 
pământ şi Mă aşez în carte cu povaţă de viaţă, căci 
vieţii îi trebuie hrană, îi trebuie putere, îi trebuie pe 
Dumnezeu mereu, mereu, iar omul este departe, departe de 
Dumnezeu şi de taina vieţii, fiindcă omul nu ştie, nu vrea să 
ştie ce este viaţa şi de unde vine ea. 

Mă aşez cu tine la masă de cuvânt, poporul Meu de la 
izvor, iar tu eşti împărţitor de hrană, împărţitor de viaţă şi de 
hrană pentru viaţă, căci Domnul este viaţa omului, iar cuvân- 
tul Său este hrana vieţii. Sunt Domnul Iisus Hristos, dătătorul 
de viaţă. Cu duh dătător de viaţă am venit pe pământ şi M-am 
împărţit în toate părţile ca să ia oamenii pe Dumnezeu în ei, 
o, şi am găsit puţină iubire de Dumnezeu în oameni, ca şi 
acum când iarăşi vin şi iarăşi Mă împart şi iarăşi puţină iubire 
găsesc pentru întâmpinarea Mea. 

Cu duhul învierii vin şi n-au oamenii iubire şi nu Mă 
întâmpină când vin. O, de ce n-au oamenii iubire de Dum- 
nezeu, fiilor? îi amăgeşte păcatul, mereu, mereu îi amăgeşte 
păcatul, că li se face dulce şi le ţine loc de iubire în ei, o, şi 
Mi-e tare milă de toţi oamenii, măi fiilor. E otrăvită cu păca- 
tul fiinţa lor, şi plânge cerul după ei şi plânge suspinul Meu 
pe lângă ei în zilele acestea de venirea a Mea cuvânt peste 
pământ, căci păcatul este otrava care îl mănâncă pe om şi din 
care omul mănâncă, fiindcă n-are cine să le arate oamenilor 
calea vieţii. 

O, trebuie mult iubit Dumnezeu de către cel care în- 
drumă omul pe calea vieţii. Grăim în ziua aceasta despre 
Duhul Cel dătător de viaţă, Duhul Care îl luminează pe om 
făcându-1 lumină şi împărţitor de lumină ca şi Dumnezeu, căci 
viaţa lui se face lumină oamenilor şi luminează întunericul şi 
văd oamenii să meargă şi unde să meargă şi cu cine să meargă 
pe cale, dar mai întâi omul trebuie să nu mai vadă lumea şi 
mersul ei cel cu păcat, căci în lume omul este supus păcatului, 
fiindcă e tare slab omul şi are în el otrava păcatului, o are din- 
tru început, de când omul s-a despărţit de Dumnezeu pentru 
păcat prin neascultare, iar după neascultare urmează păcatul. 

O, poporul Meu de peste tot al cuvântului Meu cel de 
azi, fereşte-te, fiule, de neascultare de Dumnezeu şi de cuvân- 
tul lui Dumnezeu, căci după neascultare urmează păcatul, iar 
păcatul este despărţirea de Dumnezeu a omului, este moarte 
păcatul şi îi trebuie înviere apoi omului, trebuie să vină Dom- 
nul la el şi să-l strige să învieze, să iasă din păcat şi să iasă din 

el păcatul, mai întâi din minte şi din inimă, şi apoi din trupul 
lui tot. Această povaţă s-o ia de la tine tot omul care vede 
lumina Mea în mijlocul tău, lumină în tine şi în jurul tău, iar 
în ziua aceasta vin la tine, poporul Meu, vin cu oaspeţi cereşti 
la masa ta cu Mine. 

Se pomeneşte bisericeşte în ceata cuvioaselor Maria 
Egipteanca, cea care a înviat din păcat când Eu, Domnul, am 
luminat mintea şi inima ei cu Duhul Cel dătător de viaţă cu 
Care am venit să lucrez şi să luminez pe pământ, şi i-am dat 
ei înviere şi lucrare apoi împotriva păcatului, că după înviere 
omul trebuie să lucreze mult şi mereu înviere în el şi despăr- 
ţire de duhul lumii, care îl ispiteşte din urmă, şi multă, multă 
iubire de Dumnezeu şi unire cu Dumnezeu îi trebuie celui în- 
viat, căci altfel nu poate omul să rămână viu după ce înviază 
din păcat. 

Iubirea îl curăţă pe om de păcat, şi aceasta va grăi la 
masa cea de azi Maria Egipteanca, plină de dor de cuvânt în 
ea, plină de dor, căci S-a făcut Domnul iubire şi dor în ea, şi 
numai aşa a putut ea lupta cu moartea care stăpânise mădula- 
rele ei până ce s-a trezit în ea dragostea, care a trezit-o pe ea. 

O, pace ţie, fiică luptătoare, pace ţie la masa Mea cu 
poporul cuvântului Meu cel de azi! Amin. 

Ş i eu îţi zic Ţie: pace Ţie, Iisus Hristos, 
Ţie şi numelui Tău cel frumos, Domnul 
meu, uomnui învierii! O, câtă înviere mi-ai dat! O, câtă milă 
ai arătat sufletului meu cel atât de păcătos şi trupului meu cel 
atât de abătut de la poruncile vieţii, Doamne! O, cât de bun 
eşti cu cei pierduţi de tot când Tu le ieşi în cale ca să le dai 
înviere, Doamne! Trăgeau din mine duhurile păcatului ca din- 
tr-un stârv, şi Te-ai milostivit de mine, Doamne, şi m-ai scos 
din lume şi m-ai călăuzit departe de ea şi i-ai scăpat de pă- 
catul din mine pe cei mulţi, cărora le ologeam puterea cea 
bună prin otrava cea dinăuntrul meu, şi care se făcea moarte 
în mulţi. Am slăbit atâtea suflete prin pofta din mine, care tră- 
ia cu multul în mădularele mele începând de la dorirea inimii, 
iar apoi mi-a rămas inima plină de jale în toată vremea mea 
din pustie pentru sufletele slăbite de mine în vremea desfătă- 
rilor mele trupeşti. „ O, ce-am făcut asupra lor!“, aşa-mi spu- 
neam, şi Te rugam pentru mântuirea mea şi a lor, Doamne. 

Voiesc să-l rog pe om să se lase de păcat, să strig la toţi 
să vină după Domnul, să-L caute să le dea învierea şi ridi- 
carea din păcat, căci omul se ascunde mult în el cu păcatul 
când vrea să nu i-1 ştie ceilalţi, şi e în mare primejdie cel ce 
se ascunde. Eu nu m-am ascuns cu păcatul şi nu mi-a fost 
greu să mă arăt cu el şi nu mi-a fost greu să-mi recunosc 
păcatele înaintea Domnului şi înaintea tuturor, căci inima 
curată este cea care nu se ascunde în ea cu nimic bun sau rău, 
şi pe aceea o ajută Domnul cu dragostea cea de sus, căci de ar 
ascunde omul pe cele ce le iubeşte cu inima sa, o, nu se poate 
ascunde nici în el, nici în altul, căci duhul descoperirii lu- 
crează mult din cer pe pământ, mult cât nu se suie la mintea 
omului cât lucrează acest duh, care scoate la lumină pe cele 
ascunse de om, ori spre izbăvirea, ori spre osândirea lui. 

O, bietul om, o, bietul om! Zice omul că înnebuneşte 
dacă nu ia din păcat, şi îi este dor de păcat şi de înşelarea de 
la păcat, dar el, omul, este nebun dacă iubeşte păcatul şi nu 
mai are cum înnebuni mai mult dacă are atâta dor de păcat, 
atâta neastâmpăr, atâta pribegie pe calea lui după păcat, şi e 
nebun de pribeag omul, iar păcatul este mai nebun, mai tare 
peste om cu cât omul este mai gol de ajutor, de Dumnezeu, 
Care-1 ajută pe om împotriva păcatului, dar omul fuge de 
Dumnezeu şi fuge după păcat, săracul. 


O, fii ai păcatului, căutaţi spre naşterea cea din nou, 
căci sunteţi pedepsiţi de păcat aşa cum am fost eu până la ziua 
învierii mele din păcat. E pedeapsă în voi păcatul. Vine Dom- 
nul pe pământ cuvânt şi vă strigă la El. Răspundeţi strigării 
Lui şi iubirii Lui, că El e Domnul învierii şi vă poate învia 
spre o viaţă dulce şi spre roade dulci ca şi El. Neascultării de 
Dumnezeu îi urmează păcatul, şi iată de ce cade omul în 
păcat. Nimeni să nu se mire de ce ajunge să facă păcat. Face 
pentru că nu ascultă ceea ce Domnul îi cere să asculte şi să 
facă. Nu este păcat mai mare ca neascultarea, iar după ea 
urmează păcatele ei. E vremea de post şi de rugăciune pentru 
izbăvire de păcate, iar oamenii n-au putere, n-au frică, n-au 
voinţă pentru această ascultare. 

O, fii ai păcatului, ascultaţi, ascultaţi de orânduielile 
cele de la Dumnezeu şi de la sfinţii Lui. Puneţi în voi dra- 
gostea de Domnul, că de la ea şi cu ea vin toate bunătăţile ei 
şi vă va veni învierea şi va veni la voi harul, pe care Domnul 
mi l-a dat şi mie când m-a despărţit de păcat prin lumina Lui 
cea de sus, care m-a învăţat viaţa. O, lăsaţi-vă spre salvare, 
căci ea vă caută. Iubiţi postul de bucate şi de păcate, că de la 
păcatele voastre vin toate suferinţele de pe pământ, toate su- 
ferinţele voastre. Păcatul atrage mânia lui Dumnezeu şi pusti- 
etate atrage. Rămâne pustiu de oameni pământul când nu mai 
poate duce pe el omul şi păcatele lui. 

O, fii ai păcatului, sculaţi-vă şi învioraţi pământul de 
sub voi făcând poruncile Domnului pe pământ! O, ce fru- 
moase sunt de împlinit poruncile Domnului! Dacă vreţi să 
vedeţi rodul acestor frumuseţi trebuie să împliniţi cu dor şi cu 
iubire aceste porunci. Ele sunt poruncile vieţii, şi toate cele 
zece câte sunt, sunt cuprinse întru una: să iubeşti pe Dumne- 
zeu şi pe aproapele tău. Iubirea este din cer, nu de pe pământ. 
Ea este cer, nu este pământ. O, ce fericiţi ar fi pe pământ oa- 
menii dacă ar căuta cu mult dor şi drag să împlinească amă- 
nunţit poruncile vieţii! O, ce fericit ar fi Domnul să aibă as- 
cultare de la om! 

O, câtă înviere ar avea omul şi cât de înviat ai fi Tu în 
el, Doamne, dacă el ar iubi şi ar căuta să asculte şi să facă 
poruncile vieţii! Iată, Tu şi poporul Tău de azi, Doamne! O, 
dacă n-ai fi Tu cu ei, n-ar fi nici ei cu Tine! Dar Tu ai iubit mult 
şi ai zidit acest popor ca să faci bine oamenilor din mijlocul 
lui, că iată cât de mult şi bogat izvor s-a făcut cuvântul Tău 
peste pământ din acest loc binecuvântat, în care Tu şi cei din 
cer aveţi sălaş şi lucrare cerească între oameni! O, învaţă-i 
mereu, învaţă-i ascultarea de Dumnezeu, învaţă-i, Doamne, 
mereu, şi dă-le har şi lucrare cu har. Fă să se înmulţească peste 
pământ această lumină şi sună, Doamne, învierea şi vino, că 
iată, vii şi strigi, şi dă-le har celor ce dau să Te audă, că şi mie 
mi-ai dat, şi m-ai ajutat, Doamne, să lupt şi să Te am şi să Te 
păstrez al meu, Dumnezeul meu, iar Tu pe mine să mă păstrezi 
a Ta, că acesta mi-a fost dorul după ce duhul învierii l-am avut 
de la Tine peste fiinţa mea atât de pierdută până atunci. 

O, slavă Ţie şi harului Tău peste pământ, Doamne! 
Cetele cereşti sunt slava Ta şi Te slăveşte slava Ta, Te slăvesc 
cetele cereşti, îşi slăvesc Stăpânul, căci între cei din cer este 
ascultare şi este iubire şi este Dumnezeu. Amin. 

I ată învăţătură de înviere sun Eu, Domnul, 
prin sfinţii Mei, prin cei ce s-au izbăvit de 
păcat şi s-au sfinţit pentru Mine pe pământ! O, câtă ajutorare 
ai tu prin cei din cer alături cu Mine la masa Mea de cuvânt cu 
tine, poporul Meu! Te las spre odihnă de sub cuvântul Meu cel 
de azi şi Mă pregătesc să cobor cu mama Mea Fecioara şi să 
grăim cu tine, fiule, şi să grăim peste pământ şi peste popoare, 

căci de aici împart cuvântul Meu peste pământ. 

O, de ce puteţi voi să rămâneţi cu Mine, fiilor? De ce 
lumea nu poate cu Dumnezeu? Acestea vom căuta să le deslu- 
şim cu înţelepciune de sus în ziua de praznic sfânt, care ur- 
mează. Umblaţi, aşadar, mereu la ceea ce azi v-am învăţat pe 
voi şi pe cei ce iau pe Domnul de la voi, umblaţi la taina 
ascultării şi sprijiniţi-vă cu ea şi cu lucrările ei, căci cei ce nu 
ascultă greşesc apoi, măi fiilor. 

O, poporul Meu, fii destoinic la învăţătură şi apoi la 
împlinirea ei peste tine, căci tu trebuie să fii ocrotitul Meu şi 
trebuie lucrat pentru aceasta. Nu strângem masa între Mine şi 
tine. Mă întorc cu zi de praznic împărătesc, fiule poporul 
Meu. Unii pe alţii să ne aşteptăm şi să ne primim, fiilor. 
Amin, amin, amin. 

24 martie/6 aprilie 2014 

Praznicul Dumnezeieştii Buneivestiri 

Cel ce II aşteaptă pe Domnul va avea parte de ziua bucuriei, 
venirea Domnului la el. Oamenii se încântă de slava pământească. 
Grăirea Maicii Domnului către noroadele pământului care se 
războiesc între ele. Cum poate creştinul să rămână cu Domnul. 

zi de praznic împărătesc în cer în această zi, du- 
pă orânduiala lăsată prin sfinţi pentru cei din cer 
şi pentru cei de pe pământ, care iubesc pe cele din cer, iubind 
ei să petreacă odată cu cei din cer slava sărbătorilor cereşti, 
spre aducerea-aminte a lucrărilor lui Dumnezeu între oameni, 
căci toate spre mântuirea oamenilor se lucrează în cer, şi apoi 
pe pământ se aşează ele şi lucrează credinţă şi mântuire în 
oameni şi lucrează bucurie în cer şi pe pământ. 

Eu, Domnul, îmi fac în ziua aceasta de praznic sfânt 
dovada dumnezeirii Mele. Sunt Dumnezeu adevărat din 
Dumnezeu adevărat. Sunt Dumnezeu şi Om. Am Tată şi ma- 
mă şi sunt din cer venit, şi sunt şi de pe pământ, căci am venit 
pe pământ ca să Mă vestesc oamenilor că Eu sunt Cel ce sunt, 
că este Dumnezeu, că Tatăl, Fiul şi Duhul Sfânt lucrează mult 
şi mereu în cer şi pe pământ şi nu stă Dumnezeu din lucrarea 
Sa. Cel ce a făcut cerul şi pământul, o, cum să stea, cum ar 
putea să stea din lucrarea Sa vreo clipă, după ce a făcut 
această facere şi după ce l-a zidit pe om? 

Am venit din cer pe pământ acum două mii de ani, şi 
am venit apoi de pe pământ în cer, iar acum, o, acum vin iar 
din cer pe pământ. Vin şi Mă duc, Mă duc şi vin şi sunt me- 
reu pe cale. Am îngeri însoţire şi slujire şi acoperământ, căci 
tainic lucrez, şi nu dau deoparte perdeaua de deasupra Mea 
până ce de la margini la margini voi fi vestit şi cunoscut şi 
aşteptat şi mult dorit şi iubit, căci Eu sunt iubirea cea fără de 
început şi fără de sfârşit, fiindcă aşa este Dumnezeu, nu are 
început şi nici sfârşit, ci are doar iubire, iar ea nu va pieri. 

O, cum să fac? Dau să Mă sfătuiesc cu cei de pe pă- 
mânt cum să fac să le pregătesc bucurii. încă de la facerea 
cerului şi a pământului, mai înainte de a-1 zidi pe om, încă de 
pe atunci am lucrat să-i pregătesc omului bucurii cereşti, bu- 
curii cu Dumnezeu şi de la Dumnezeu, dar omul a dat mereu 
să-şi pregătească el bucurii chiar şi în raiul în care l-am aşezat 
spre bucuria Mea şi a lui, numai că el, omul, nu-şi poate 
pregăti decât dureri, bietul de el. Bucuriile omului sunt numai 
cele de la Domnul lucrate şi dăruite lui apoi aşa cum s-a 
pregătit acum două mii de ani zi de bucurie venită pe pământ, 
şi apoi prin îngeri a fost ea vestită şi aşezată să fie spre po- 
menire, căci venise ziua zămislirii Mele în mamă Fecioară, 
iar când a venit această clipă s-a făcut lumină de îngeri în 


jurul Fecioarei şi glas îngeresc a vestit-o pe ea că va fi mama 
lui Dumnezeu, a Fiului lui Dumnezeu, că va veni Domnul pe 
pământ şi Se va îmbrăca în trup, Se va aşeza sămânţă de Om 
în pântecele ei şi Se va supune facerii prin naştere feciorel- 
nică, şi numai din cer se va lucra şi va lua Dumnezeu trup pe 
pământ şi Se va naşte Prunc şi va creşte încet, încet ca şi omul 
şi va ajunge la vârsta de bărbat desăvârşit şi va plăti apoi 
vrăjmaşului omului preţul pentru răscumpărarea omului, care 
a murit prin păcat, care moare prin păcatul cel de la început 
al neascultării de Dumnezeu a omului în rai, şi va muri Dum- 
nezeu, va muri ca omul şi va învia apoi ca Dumnezeu, căci 
trebuia plătită viaţa omului, şi numai Dumnezeu a putut să 
plătească, fiindcă hoţul este tainic, este ascuns, şi pe ascuns a 
lucrat de a făcut omului moarte, şi trebuia tot tainic să se 
pătrundă în locuinţa morţilor şi să se ia din ea avutul lui 
Dumnezeu, avutul cel furat. O, numai Eu, Domnul, numai Eu 
am putut să pătrund în casa hoţului, numai Cel tainic a putut 
aceasta, iar hoţul s-a înspăimântat mult când a aflat cine sunt 
Eu, Cel ce am pătruns în locuinţa lui şi Mi-am luat înapoi 
ceea ce el Mi-a furat. 

O, acum două mii de ani s-a luminat încăperea unde 
locuia mama Mea Fecioara şi i-a spus ei slujitorul Domnului, 
i-a spus din lumină: «Bucură-te, tu, Mărie Fecioară! Tu eşti 
plină de har, plină de Dumnezeu şi de cele pentru El. El este 
cu tine şi binecuvântată eşti tu între femei şi vei zămisli în 
sânul tău şi vei naşte un Fiu şi vei chema numele Lui: Iisus. 
Acesta va fi mare, şi Fiul Celui Preaînalt va fi şi Se va chema, 
şi va sta El pe tronul Părintelui Său David şi va împărăţi peste 
casa Domnului în veci, căci împărăţia Lui va fi fără de sfârşit, 
că la Dumnezeu nimic nu este cu neputinţă. O, nu te mira, tu 
nu ştii de bărbat, după cum spui, dar Duhul Sfânt Se va coborî 
acum peste tine şi vei fi umbrită de puterea Celui Preaînalt, şi 
de aceea Pruncul tău Se va naşte din tine şi Fiul lui Dumnezeu 
Se va chema El pe pământ şi în cer pe veci de veci. Amin!». 

Amin a zis atunci Fecioara mama Mea. O, ce mare 
bucurie, ce clipă măreaţă a fost coborâtă pe pământ în ziua 
aceea în care Eu, Domnul, am coborât prin lucrarea Duhului 
Sfânt şi prin cuvânt îngeresc în pântecele mamei Mele 
Fecioara, cea plină de harul cel de sus, prin care ea aştepta pe 
Domnul! O, ce mare este omul şi tot înăuntrul lui, ce mare 
este cel ce aşteaptă pe Domnul! Vine peste el ziua bucuriei, 
vine pe neaşteptate, vine Domnul la el şi Se sălăşluieşte în el 
şi-Şi face casă la el şi masă de cină cerească aşează apoi cu 
cel ce îl aşteaptă pe El. O, iată ce face aşteptarea cu credinţă 
a Domnului pe pământ! 

M-am pregătit dis-de-dimineaţă în ziua aceasta ca să 
cobor cu praznic sfânt, cu masă de praznic pe pământ. Am cu 
Mine pe împărăteasa, pe mama Mea Fecioara. M-a purtat ea 
în pântece acum două mii de ani şi M-a născut apoi şi M-a dat 
Tatălui, şi M-a dat oamenilor credincioşi şi necredincioşi, 
M-a dat ca să-Mi lucrez lucrarea pentru care am venit de la 
Tatăl pe pământ. Iată, în zilele acestea vin iar, vin aici, în 
acest loc, şi Mă fac cuvânt şi Mă aşez în carte şi ies înaintea 
oamenilor Dumnezeu adevărat din Dumnezeu adevărat, 
îmbrăcat în cuvânt şi în nor de heruvimi purtat. De iubire vin, 
de bucurie vin, că voiesc să fac dovada dumnezeirii Mele şi 
să pun iubire pentru Dumnezeu în om, şi nimic nu este cu 
neputinţă la Dumnezeu. Am venit şi vin pe pământ, şi vin din 
cer. Sunt Dumnezeu şi Om, căci am Tată şi mamă, şi vin şi 
din cer, şi vin şi de pe pământ la cer, vin şi Mă duc, Mă duc 
şi vin şi nu stau din lucru şi sunt mereu pe cale şi Eu sunt 
calea omului spre Dumnezeu. 

Cuvântul lui Dumnezeu 


O, omule, Eu sunt Calea. Eu sunt Cel ce te călăuzeşte, 
şi nu este nimic şi nimeni în afară de Mine care să te poată 
călăuzi şi să te aşeze pe calea care duce la fericire, la bucurie, 
că tu eşti lipsit de bucurie. Ţi-e dor de bucurie, dar bucură-te 
aşa cum s-a bucurat mama Mea Fecioara acum două mii de 
ani, când am venit Eu la ea însoţit de înger ca să Mă aşez 
înăuntrul ei şi să-Mi fac lucrarea cea pentru mântuirea ta, o- 
mule scump. O, iată ce te învăţ Eu acum: îţi amintesc de mul- 
ţimea de oameni care se adună la slujbele bisericeşti la 
sărbători şi hramuri mari, şi această mulţime se uită mai ales 
la suita de preoţi sluji- tori, împopoţonaţi toţi în veşminte de 
sfinţenie, pe care ei nu le ţin în cinste, şi se uită biata mulţime 
de oa- meni şi li se strânge inima uitându-se ca la nişte sfinţi 
la vederea aceea, aşa cum se strânge inima altei mulţimi de 
oameni care se strânge pe arene sau la carnavaluri, şi tot aşa 
se bucură şi aceştia la vederea celor văzute, şi pentru care ei 
se strâng. O, dar la sfânta Liturghie este suită cerească de slu- 
jitori slăviţi în cer, şi coboară ei pe pământ la slujbe sfinte 
între slujitori sfinţi, iar la această privelişte unică nu li se 
strânge inima celor adunaţi, după ce preotul în altar rosteşte 
şi cere Domnului binecuvântare spunând: Binecuvintează 
intrarea sfinţilor Tăi, Doamne! Iată, nu vede omul slava cea 
de sus, ci numai pe cea de jos, care îi ia ochii şi inima şi nu-şi 
mai duce ochii la Domnul, ci îi duce la slava cea trecătoare a 
omului care stă în numele Domnului peste mulţimi, sau în 
numele vrăjmaşului Domnului şi al omului pe pământ. 

O, omule, o, omule scump, vino şi pe Golgota, vino, 
omule căutător, şi nu căuta numai să-L foloseşti, ci să-L şi 
iubeşti pe Cel ce umblă după tine suspinând ca să-L auzi şi ca 
să-L primeşti, şi lasă-te folosit de El pentru iubire de Dum- 
nezeu şi de semeni, ca să fii ca El, ca să semeni cu El, cu Cel 
de pe Golgota, căci unde îţi este inima ta, acolo îţi este şi 
comoara, căci cei din lume au în lume şi comoara şi inima şi 
se desfrânează iubind păcatul, iubind lumea şi duhul ei. 

O, omule, caută cu dor, caută să ai dor de binele cerului 
pe pământ şi să nu mai ai alt dor pe pământ. Ascult-o pe ma- 
ma Mea Fecioara aşa cum au ascultat de ea mesenii de la 
nuntă când M-a luat cu ea la nuntă ca să Mă arăt acolo Dum- 
nezeu adevărat din Dumnezeu adevărat, Dumnezeu şi Om, ca 
să-Mi strâng din loc în loc pe ucenicii Mei cei doisprezece, 
căci venise această vreme, iar Eu o ascultam pe mama Mea şi 
îi eram Fiu supus. 

O, mamă Fecioară, găteşte-te acum şi grăieşte tu în 
mijlocul poporului cuvântului Meu, mamă. E zi de praznic 
împărătesc, mama Mea, e ziua Mea şi a ta şi a îngerului bu- 
neivestiri, mamă. O, e zi mare această zi, mamă. 

O marele meu Stăpân şi Dumnezeule 
^ marc, Te-ai făcut Fiul meu iubit acum 
două mii de ani, Doamne, iar eu m-am făcut mama Ta pe 
pământ. Nu poate omul să-Ţi pregătească zilele Tale de slavă, 
dar vin cei din cer şi le pregătesc, Fiule scump al meu. O, ce 
mare sărbătoare a aşezat pe pământ acum două mii de ani 
îngeraşul venit la mine cu vestea cea din cer a buneivestiri a 
naşterii Tale din pântecele meu cel fecioresc, ziua în care Tu 
Te-ai zămislit ca să Te naşti apoi, Doamne minunat întru sfinţi. 

Caută şi tot caută oamenii mari ai pământului, pe toate 
căile caută ei să ducă lumea la bine, dar numai Evanghelia 
Domnului, numai ea poate să vă unească şi să vă aducă vremi 
de bucurie, o, popoarelor de pe pământ. Nici o orânduire 
pământească nu va putea fără de Dumnezeu în ea să aşeze 
peste popoare pacea şi bucuria, ci numai dragostea de Dum- 
nezeu va putea aceasta, numai ea schimbă omul la inimă şi la 


faptă, iar altfel omul rămâne hoţul care-L ascunde pe Domnul 
din faţa popoarelor ca să fure el împărăţia, el, hoţul, cel care 
înşeală noroadele toate că le va aduce binele, când nimeni în 
afară de Domnul nu poate aceasta. 

O, departe, departe de Domnul sunteţi, popoarelor, şi 
departe de duhul păcii sfinte. Ascultaţi ceea ce vă spun: 
căutaţi după dragoste, de la care vă va veni în suflet căldura 
pentru cei din cer şi credinţa apoi. O, nu fiţi necredincioşi ca 
Israel, cel căruia nu i se strângea inima când vedea norul 
coborând înăuntrul lui cu Domnul, sau stâlpul de foc cu Dom- 
nul în el, care lumina calea poporului Israel, şi acest popor a 
greşit prin neiubire şi prin necredinţă apoi şi a găsit cu cale 
să-l bată cu pietre pe Moise, prin care Domnul binevoia peste 
Israel. O, nu-L daţi pe Domnul din calea voastră! El vine 
cuvânt, cuvânt mult peste pământ ca să vă iasă în cale cu vre- 
mea bucuriei, cu vremea Domnului, iar voi nu vă purtaţi 
dulce şi frumos înaintea coborârii Lui la voi. O, dacă nu vreţi 
dureri şi încercări şi încordări, faceţi tot ce vă spune El să fa- 
ceţi. Să vă doară adânc pentru toate păcatele pe care le-aţi 
făcut voi şi semenii voştri de lângă voi şi de peste tot pămân- 
tul, şi să se vadă că vă doare adânc, ca să vină apoi vremea 
bucuriei şi a păcii peste voi. O, aceasta este lucrarea creştinu- 
lui, nu alta este ea. Aceasta ar fi să fie lucrarea unui popor 
ortodox: să facă tot ceea ce Domnul îi spune să facă, şi să fie 
ascultare, căci neascultarea de Domnul aduce după ea păca- 
tul, şi face omul păcat în locul ascultării pe care se cere s-o 
facă. O, ce a folosit omul dacă a făcut neascultare în rai? 

înfticoşaţi-vă, voi, popoare, şi părăsiţi voia de sine, voia 
care desparte pe om de Dumnezeu, de binele care nu vine 
decât de la Domnul! O, ascultaţi de El, popoarelor de pe pă- 
mânt! Nu este pace fără Domnul. îşi împarte Domnul cuvântul 
peste voi ca să vă aducă pacea. O, pace vouă, pace de la Dom- 
nul vouă! Voi nu ştiţi decât să vă războiţi între voi şi să luaţi 
pe cele ale aproapelui, care nu se cuvin vouă. O, pace vouă, 
pace şi nu război! Iar pentru ca să aveţi pace şi bine, faceţi tot 
ce vă spune Domnul să faceţi. Deschideţi cartea Lui, cartea 
Cuvântului lui Dumnezeu din zilele acestea, şi deschideţi 
Scripturile ca să găsiţi în ele vestirea acestei cărţi, că ea va 
veni şi se va deschide pe pământ şi va fi ea glasul Domnului 
peste vii şi peste morţi, căci este vestită de Scripturi cartea a- 
ceasta, şi ea este Domnul, Care vine pe pământ cuvânt în zile- 
le acestea pentru toate popoarele ca să curgă ele spre acest 
munte de cuvânt şi să caute cu voia Domnului toate popoarele. 

E zi de praznic sfânt între cei din cer şi coboară Dom- 
nul pe pământ la voi şi Se face cuvânt peste voi, o, popoarelor 
de pe pământ. Vă binevesteşte Domnul bucurie mare, cuvân- 
tul Său, care să vă aşeze în duhul păcii Lui. O, pace vouă, şi 
zi de praznic de bunăvestire atunci şi acum! Fiţi credincioşi. 
Mari şi mici câţi sunteţi pe pământ, fiţi credincioşi şi nu ne- 
credincioşi! Pipăiţi bine cu mintea şi cu credinţa cuvântul 
glasului Domnului, căci El este Fiul meu, Fiul Tatălui şi Fiul 
meu, Dumnezeu adevărat din Dumnezeu adevărat, dovedit pe 
pământ acum două mii de ani şi vestit apoi spre toate po- 
poarele. Amin. 

Şi acum, Fiule Doamne, pecetluieşte grăirea mea peste 
pământ şi peste popoare. Eu stau de veghe la hotarele ţării şi 
ale neamului român, unde Tu Ţi-ai aşezat foişor de venire 
acum, la sfârşit de timp, şi-Ţi săvârşeşti strigarea glasului Tău 
peste tot pământul, o, Doamne. O, trebuie veghe şi de sus, şi 
de jos, şi să îndemnăm pe români să nu uite de Dumnezeu şi 
de îndatoririle pe care Domnul le cere la creştini. Post şi rugă- 
ciune, iubire şi răbdare, necălcare peste legile sfinte, credinţă 

şi lucrare de credinţă, şi mai ales primire pentru Domnul, 
Care vine, venire pentru Tine, Fiule al lui Dumnezeu şi al 
meu, Fiule Care vii ascultând ca un Fiu, căci lucrarea Ta a 
fost şi este ascultarea, o, Doamne al meu, o, Fiule iubit al 
meu, Care-Ţi ai foişor acum în mijlocul neamului român, la 
care vii cuvânt şi Te împărţi peste pământ cu dulce glas mân- 
tuitor şi salvator acum. Amin. 

O ce bucurie, mamă! E praznic de bucu- 
^rie această zi de praznic. „Bucură-te, 
cea plină de har! aşa a rostit ţie îngerul buneivestiri în ziua 
aceasta acum două mii de ani şi M-a vestit ţie că voi veni şi 
Mă voi arăta pe pământ Dumnezeu din Dumnezeu, Fiu al lui 
Dumnezeu, în pântecele tău aşezat spre naşterea Lui între 
oameni, o, mamă Fecioară. Binecuvintez cu mare iubire ve- 
ghea ta peste neamul român. Curând, curând voi grăi iarăşi 
cuvânt peste neamul român spre înţelepţirea lui şi spre împli- 
nirea cuvântului Meu de peste el, mamă. O, pace ţie peste 
neamul român şi veghe peste el de la Noi, mamă! Amin. 

O, popor al cuvântului Meu cel de azi, de ce poţi tu să 
rămâi cu Mine şi să crezi aşa? Dacă ai fi numai tu şi numai 
aproapele tău laolaltă în numele Meu, o, fiule, şi dacă n-aş fi 
şi Eu al treilea mereu ca să însufleţesc iubirea şi credinţa şi 
frăţia dintre fraţi, o, tu n-ai putea să rămâi al Meu şi numai al 
Meu şi te-ai duce de lângă Mine, dar ieslea Mea de cuvânt te 
ţine tare cu credinţa şi cu nădejdea şi cu jertfa, iar pentru 
jertfă ţi se dă plată, ţi se dă credinţă prin dar. Tu şi fratele tău, 
dar şi Eu sunt, iar Eu sunt Cel ce vă ţin ai Mei pe voi şi lângă 
Mine vă ţin. O, ce rău şi-au făcut cei care au plecat! Au plecat 
că n-au avut minte, de aceea au plecat de lângă voi şi de lângă 
Mine şi de lângă locul izvorului Meu de cuvânt, şi n-are cine 
să-i mai ajute şi să-i mai ocrotească pe ei pe unde sunt, ci 
numai dragostea voastră de Mine şi de oameni, numai ea a 
mai rămas cu pomenirea numelui lor înaintea Mea pe masa de 
la voi, fiilor mijlocitori prin rugăciune înaintea Mea. Dar sta- 
rea lor nu este bună, fiilor, căci cei ce Mă părăsesc, Mă pără- 
sesc, şi nu se pot dezvinovăţi pentru aceasta. 

O, adu-ţi aminte, poporul Meu, de mama Mea Fecioa- 
ra, care a spus mesenilor de la nunta din Cana să facă ei tot ce 
le voi spune Eu să facă. Aşa şi voi, măi fiilor, faceţi tot ce Eu 
vă spun să faceţi şi să împliniţi, şi aşa Mă veţi ţine cu voi, şi 
aşa veţi rămâne voi lângă Mine, şi Eu lângă voi, şi lumea nu 
ne va despărţi. 

V-am întrebat pe voi: de ce lumea nu poate cu Mine? 
Cine iubeşte duhul lumii şi faptele ei, o, cum să poată cu Mi- 
ne? Dar cine iubeşte Duhul Meu şi lucrarea Lui peste pământ, 
cum să poată fără Mine cel ce a ales să iubească aşa? O, veţi 
putea să rămâneţi cu Mine, şi Eu cu voi numai dacă veţi face 
mereu tot ce vă voi spune să faceţi, măi fiilor, iar altfel nu 
poate rămâne cu Mine cel ce dă să fie al Meu. De aceea Eu 
v-am învăţat şi vă spun iar şi iar: umblaţi la taina ascultării, 
căci cei ce nu ascultă, după neascultare urmează păcatul, măi 
fiilor, ur- mează despărţirea de Dumnezeu prin păcat, fiilor. 
O, de-ar învăţa aceasta bine toţi cei care dau să creadă în 
cuvântul Meu cel de azi şi să fie şi ei ai Mei prin împlinirea 
toată a acestui cuvânt peste ei! 

O, nu păcătuiţi, voi, cei care v-aţi ales şi vreţi să fiţi ai 
Mei, iar Eu al vostru să fiu. Iată ce vă spun: Dacă între voi 
sunt dintre cei care pentru dreptatea şi starea dorită loruşi 
apasă şi învinuiesc şi numesc sub vină pe cei prin care-Mi 
port povara lucrării venirii Mele cuvânt pe pământ ca să-Mi 
pregătesc aşa ziua slavei, o, dacă sunt între voi dintre cei ca- 
re lovesc în părţi suflete care-şi pot şubrezi apoi credinţa şi 


dragostea de lucrarea Mea şi de purtătorii ei, dacă sunteţi 
deprinşi să vă dezvinovăţiţi aruncând cu nemulţumire în părţi 
cuvinte asupra celor ce vă călăuzesc şi vă cresc pentru Mine 
amănunţit, o, vindecaţi-vă, şi mergeţi apoi să-i vindecaţi şi pe 
cei doborâţi de voi cu nemulţumirile voastre răsturnate peste 
ei, căci omul alunecă cu uşorul spre ură, şi nu trebuie hrănit 
cu ură nici un om, că are nevoie de dragoste omul, nu de ură. 
Şi fiţi atenţi că ura dacă se iveşte în om şi creşte în om, ea 
ucide în două părţi apoi, ba chiar în trei părţi dacă ea este 
hrănită, dacă inimi slabe nu pot s-o respingă ca să plece ea, ca 
să nu-şi facă ea cuib şi vieţuire apoi în cuib, spre căderea 
celor slabi. 

Şi vă voi mai povăţui pe voi în multe, fiilor, căci am 
lucrare de ocrotire peste voi. Iar acum să slăvim pe mama 
Mea Fecioara, pe împărăteasa, căci Eu sunt Fiu de împărat, 
iar ea este mama Mea, mireasa Mea, şi este împărăteasă. Am 
fost un duh cu ea în toată vremea ei cea de dinaintea bunei- 
vestiri prin înger peste ea, şi am fost apoi un trup cu ea până 
ce am crescut în pântecele ei spre naşterea Mea Prunc împli- 
nit la trup, şi iarăşi am fost şi sunt un duh cu ea în aceeaşi 
locuinţă cerească pe vecii, iar Tatăl binecuvintează mereu, 
mereu lângă Mine calea Mea spre oameni, pe împărăteasa, pe 
mama Mea Fecioara. 

O, slavă numelui Meu şi al tău, mamă, nume 
împărătesc, mama Mea, iar Tatăl Savaot Se bucură de bucuria 
zilelor slavei Mele cu cei din cer pe pământ. 

O, Tatăl Meu, bucură-Te de Mine şi cu Mine, şi minuni 
să fie pe pământ prin cuvântul Tău rostit de gura Mea în 
această vreme slăvită! Binecuvintează neamul român pentru 
paza şi pacea lui, Tată, şi scoate de peste el pe cei străini cu 
totul de Dumnezeu şi de voia lui Dumnezeu, căci neamul 
român este neam creştin după nume, dar să fie şi cu viaţa, căci 
viaţa Mea am dat-o ca să am pe pământ neam creştin, Tată. 

Acum las pacea Mea peste tine, popor al cuvântului 
Meu. Te cuprind în braţe, căci sunt Păstorul tău şi Dumnezeul 
tău, şi ai grijă să ştii cine stă în braţe, ai grijă să fii mic şi curat 
ca să te pot purta în braţe, ca să te pot avea, ca să nu te pierzi 
şi ca să nu te pierd, fiule, şi ca să rămâi tu pe vecii al Meu, 
poporul Meu să rămâi, poporul Meu român, şi să te am în cer 
pe vecii, şi cerul cel nou şi pământul cel nou să pot să-ţi 
dăruiesc. Amin, amin, amin. 

25 martie/7 aprilie 2014 

Duminica a şasea a Postului Mare, a Floriilor. 

Praznicul Intrării Domnului în Ierusalim 

Domnul grăieşte neamului român, care ar fi trebuit să postească 
timp de cincizeci de zile ca să-şi adeverească numele de popor 
pravoslavnic. îndemn pentru împlinirea voii lui Dumnezeu şi a 
poruncii iubirii de Dumnezeu. 

I ntru cuvânt în cartea Mea cea de azi, şi cartea Mi 
se deschide când bat ca să intru. 

O, laudă, Ierusalime român, laudă pe Domnul, Cel ce 
trimite cuvântul Său pământului şi aleargă repede cuvântul 
Său! Am ales pământul şi neamul român pentru întoarcerea 
Mea, pentru a doua Mea venire de la Tatăl pe pământ ca să 
grăiesc cuvântul Meu oamenilor şi să alerge el peste tot spre 
deşteptarea locuitorilor pământului că vine Mirele, şi iată, se 
aşterne masa nunţii, căci Tatăl Mi-a spus că se apropie ziua 
nunţii Mele şi a miresei Mele, din lume chemată să-Mi fie 
mireasă, şi să se gătească ea pentru Mirele ei, Care vine. 

Sunt Domnul Iisus Hristos, sunt Mirele nunţii şi am 

mireasă aleasă din români un popor pregătit de Mine, de cu- 
vântul Meu cel de azi, şi vin şi-Mi pun cuvântul gurii Mele pe 
masa lui, pe masa Mea de nuntă cu poporul Meu mireasă, şi 
cheamă la nuntă cuvântul Meu, cheamă la pregătire şi la 
gătire pentru masa nunţii, pentru haina nunţii pe cei care vor 
să stea la masă cu Domnul, cu Mirele Care vine, căci este 
scris că vine. 

Fac în ziua aceasta de duminică, fac aducere-aminte a 
primei Mele veniri şi a lucrărilor ei în mijlocul poporului 
Israel, la care Tatăl M-a trimis atunci să vin şi să Mă nasc în 
mijlocul lui şi să cresc şi să Mă dovedesc Fiu al lui Dum- 
nezeu, venit de la Tatăl Dumnezeu, şi a trebuit să se împli- 
nească cu Mine în mijlocul acestui popor lepădarea lui de 
Mine, de Moştenitorul viei Tatălui Meu, căci M-a lepădat 
acest popor, M-a scos afară din vie, după cum era scris, şi 
M-a răstignit pe cruce, dar Eu am înviat cu mare biruinţă 
asupra vrăjmaşilor Mei şi împărăţesc în veci, căci sunt Cel 
veşnic. Grăiesc în duminica aceasta de cea de acum două mii 
de ani a acestei sărbători, pomenită atât de măreţ de biserica 
pravoslavnică şi numită Duminica Floriilor această duminică, 
Duminica Intrării Domnului în Ierusalim. 

Aveam în Betania trei prieteni scumpi Mie, care Mă 
iubeau pentru că Eu îi iubeam pentru iubirea lor de Mine şi 
pentru credinţa lor în cuvântul Meu de peste ei. Ei erau Maria 
şi Marta şi Lazăr. Şi dacă Lazăr cel atât de iubit Mie se îmbol- 
năvise, au trimis la Mine surorile lui veste de boala celui iu- 
bit, iar Eu le-am spus la ucenici că această boală nu-i spre 
moarte, ci pentru ca prin ea Fiul lui Dumnezeu să Se preamă- 
rească, şi am spus la ucenici: «Să mergem în Iudeea, căci La- 
zăr a adormit, şi Mă duc să-l deştept, căci a murit, şi Mă 
bucur că n-am fost acolo, ca voi să credeţi mai mult». O, M-am 
dus şi l-am strigat pe Lazăr din mormânt după patru zile, şi el 
M-a ascultat şi a înviat, şi mulţi iudei au văzut aceasta şi au 
crezut în Mine, şi dintre ei au spus fariseilor, şi aceştia s-au 
adunat apoi şi au făcut sfat împotriva Mea, căci se temeau ca 
nu cumva să creadă toţi în Mine, şi a spus Caiafa în ziua 
aceea că mai bine este ca Eu să mor, şi că de va şti cineva un- 
de sunt, să le dea de veste şi să Mă dea pe faţă ca să Mă prindă 
şi să Mă ducă la ei. 

O, ce mari sunt aceste amintiri, ce sfinte, ce vrednice 
de trăit, căci am venit cu şase zile mai înainte de Paşti la 
Betania şi Mi-au făcut ospăţ cei dragi, şi Lazăr şedea la masă 
cu Mine, iar Maria Mi-a spălat picioarele cu mir de nard 
adevărat şi Mi le-a şters cu părul capului ei şi s-au umplut tot 
şi toate de mirosul mirului, iar Iuda s-a întristat de risipa a- 
ceasta, căci era fur fiindcă lua din punga cea bisericească, lua 
pentru el din punga cea pentru săraci, dar Eu am spus: «Pen- 
tru ziua înmormântării Mele a păstrat Maria mirul, nu pentru 
săraci». O, era gloată multă adunată acolo ca să Mă vadă pe 
Mine şi să-l vadă pe Lazăr cel înviat, iar a doua zi mulţimea 
de norod strânsă la praznic, auzind vestea că Eu sunt în Ieru- 
salim şi că l-am înviat pe Lazăr, Mi-a stat în întâmpinare cu 
stâlpări de finic şi-Mi strigau cu toţii: «Osana! Bine este cu- 
vântat Cel ce vine întru numele Domnului, împăratul lui 
Israel!», iar Eu am aflat un asin tânăr şi am şezut pe el şi am 
intrat la praznic în Ierusalim şi S-a preamărit Domnul în ziua 
aceea, şi au înţeles ucenicii ceea ce la început când le-am spus 
n-au înţeles, dar au văzut ei preamărirea Mea în urma îmbol- 
năvirii şi apoi a morţii şi apoi a învierii lui Lazăr, care pentru 
preamărirea Mea a suferit el acestea, şi M-a preamărit mult, 
mult norod care a auzit de minunea învierii lui Lazăr. Şi a ve- 
nit apoi Golgota Mea, moartea Mea, aşa cum a prezis Caiafa, 


şi apoi învierea Mea. 

O, am zis în ziua aceea a Floriilor: «Dacă-Mi slujeşte 
cineva, să vină după Mine, şi unde sunt Eu, acolo va fi şi slu- 
jitorul Meu şi Tatăl îl va cinsti pe el, dar acum sunt tulburat 
cu sufletul şi spun: Părinte, preamăreşte numele Tău!», iar 
Tatăl Mi-a răspuns din nor: «L-am preamărit, şi iarăşi îl voi 
preamări», şi a auzit tot norodul şi s-au întrebat mulţi, zicând: 
«Ce a fost aceasta: tunet? A vorbit cu El un înger?», iar Eu 
le-am spus tuturor: «Nu pentru Mine, ci pentru voi a venit 
glasul acesta, căci acum este judecata acestei lumi, şi stă- 
pănitorul ei va fi gonit afară, iar Eu când voi fi înălţat de pe 
pământ îi voi trage pe toţi la Mine». 

O, cu bucurie şi cu durere am grăit Eu în ziua aceasta 
de duminică despre cele petrecute acum două mii de ani, când 
norodul adunat la praznicul din Ierusalim, şi care auzise de 
minunea învierii lui Lazăr, a luat stâlpări de finic în mâini şi 
M-a preamărit cântând: «Osana! Bine este cuvântat Cel ce 
vine întru numele Domnului, împăratul lui Israel!». In ziua 
aceea mulţimea Mă preamărea, dar Eu eram întristat, şi am 
grăit cu Tatăl întristarea Mea, şi Tatăl Mi-a răspuns din nor 
despre moartea şi învierea Mea, zicând: «L-am preamărit şi 
iarăşi voi preamări numele Domnului!», iar Eu eram cu su- 
fletul întristat. îmi amintesc de Mine, Cel întristat, în clipa 
când norod mult Mă preamărea cântându-Mi Osana. îmi 
amintesc toate, îmi amintesc împreună cu pravoslavnicii Mei, 
cu cei adevăraţi ai Mei aşa cum erau de adevăraţi ai Mei cei 
trei prieteni scumpi ai Mei din Betania, care adesea îmi aşter- 
neau masa când poposeam cu ei şi cu mulţi iudei, care se 
adunau pe lângă ei să Mă vadă, să Mă audă şi să înţeleagă 
toate cele despre Mine, şi pentru care venisem de la Tatăl pe 
pământ în mijlocul lui Israel. Acum vin în mijlocul neamului 
român, vin cuvânt grăit de însăşi gura Mea şi Mă aşez cu el 
în cartea Mea cea de azi şi grăiesc acestui neam în duminica 
aceasta de Florii şi-i spun lui aşa: 

O, neamul Meu cel de azi, la care vin de la Tatăl, o, 
neam român, iată, iarăşi vin, şi vin la tine, că aşa a voit Tatăl 
cu tine şi cu Mine acum, pentru sfârşit de timp. Tu trebuia să 
fii neam pravoslavnic cu tot întregul tău şi cu toată fiinţa ta, 
cea pentru Dumnezeu hărăzită să fie pe această vatră acum, la 
sfârşit de timp, şi trebuia să se vadă bine această trăire a ta, 
căci credinţa fără fapte, fără trăirea ei în faptă, este scrisă 
necredinţă. Mă doare că n-ai voit să semeni cu Mine şi cu 
sfinţii şi să posteşti de came şi de lapte şi de ouă şi de peşte 
timp de cincizeci de zile pentru ca să te pregăteşti pentru cele 
sfinte ale Mele apoi şi pentru întâmpinarea praznicului învie- 
rii Mele şi să fii neam pravoslavnic prin acestea. O, Mă doare 
că nu vrei să asculţi de legea bisericească, de la sfinţi aşezată 
peste tine, şi de cuvântul Meu cel de azi peste tine, care te 
cheamă să Mă împlineşti cu viaţa ta, care te îndeamnă să fii 
drept cu Dumnezeu şi cu aproapele tău, cu fratele tău. Mă 
doare, Mă doare că stau în mijlocul tău grăind peste tine, şi tu 
trăieşti lumeşte de tot şi nu creştineşte pe vatra ta, în care, iată 
cine vine! Vine din cer, vine Domnul pe vatra ta, o, popor ro- 
mân, şi grăieşte cu tine, şi grăieşte din tine peste toate popoa- 
rele şi le îndeamnă spre cuvântul lui Dumnezeu, spre graiul 
gurii Mele, care vine să aşeze pacea între popoare. Nu pre- 
cum le dă lumea să le dau Eu, ci pacea Mea dau să le dau. 

O, Mă doare, neam român, Mă doare că nu pot să-Mi 
împart cu tine durerea Mea cea de ieri şi cea de azi aşa cum 
Mi-am împărţit-o cu cei din Betania prieteni ai Mei, la care 
aveam popas şi odihnă pentru paşii Mei purtaţi mereu pe cale 
pentru lucrările Mele peste pământ atunci. Iată, intru la tine 

cuvântând peste tine şi dau să Mă mângâi cu tine de durerea 
Mea, şi să te doară şi pe tine cu Mine durerea Mea, şi nu să 
te distrezi lumeşte aşa cum duhul lumii te ţine să-i slujeşti 
numai lui cu voinţa şi cu dorinţa mereu, mereu. O, tu eşti 
neam ales dacă Tatăl Mi-a pregătit în tine venirea Mea cea de 
azi şi colina pe care poposesc cu sfinţii când vin pe vatra ta 
cuvânt şi praznic de cuvânt, şi când se strâng pe lângă glasul 
Meu la sărbători sfinţii din cer, care vin cu Mine la tine, şi se 
strâng toţi cei din români care M-au aflat aici şi iubesc ei să 
vină şi să stea cu Domnul la masă ca să am cu cine sta la masa 
Mea de cuvânt pe vatra ta, şi aceştia sunt pravoslavnicii Mei, 
iar când ei vin la izvorul Meu de cuvânt şi la poporul Meu de 
lângă izvor, Eu îi povăţuiesc pe ei, Eu le dau lor putere pentru 
Mine şi-i învăţ amănunţit să facă voia Mea ca nişte pravo- 
slavnici adevăraţi, că iată, biserica ortodoxă, pravoslavnică 
după nume, şi-a uitat menirea şi nu mai are asemănare cu 
sfinţii şi cu părinţii, cu pravoslavnicii Mei, şi i-a rămas ei nu- 
mele şi atât, şi strig la ea şi plâng cu cei din cer, şi cu Tatăl 
plâng de răceala ei de Dumnezeu şi plâng în cuvânt, aşteptând 
să rodească în mijlocul ei cuvântul Meu şi fapta lui, că a venit 
vremea să Se preamărească Do mn ul din mijlocul acestui 
neam, acum, la sfârşit de timp, şi iată, Se preamăreşte în cu- 
vânt peste popoare, şi n-am decât o mânuţă de popor ascul- 
tător Mie în tot poporul român, şi vreau să înmulţesc binecu- 
vântarea Mea peste tot neamul român şi strig la el, strig mult 
la el, ca să Mă audă acest neam şi să asculte de Domnul 
Dumnezeul lui, ca să rămână înaintea Mea acest neam. 

O, neamul Meu cel de azi, neam român, de mult gră- 
iesc în mijlocul tău cuvântul Meu, de mult grăiesc cu tine şi 
pentru tine şi voiesc să creşti de la Mine şi să fii muntele Meu 
cel înalt şi sfânt şi să dau popoarelor lumina Mea cea de azi 
din mijlocul tău, că este scris în Scripturi că vor căuta popoa- 
rele spre muntele Meu cel înalt şi vor lua lumina şi cuvântul 
lui Dumnezeu, şi vor căuta cu legea şi cu calea Mea pentru ei 
mulţi, mulţi. 

Ţi-aş da poruncă sfântă şi tare să iubeşti pe Dumnezeu 
cu toate ale tale în fapta ta, dar porunca Mea dacă nu se îm- 
plineşte la cuvânt, ea poate să se împlinească prin usturime, 
căci lacrima Mea este multă după tine, şi unde ea cade ustură, 
şi ştii că ustură. Dar Eu te iubesc, ca şi Tatăl te iubesc, şi 
vreau să nu te usture pe tine, ci să te binecuvintez vreau, şi 
trebuie să vrei şi tu pe cele bune peste tine, neam român, nea- 
mul Meu cel de azi, la care Domnul vine cu zilele venirii Lui 
acum. O, vino spre mărire, neam român, că asta-ţi este 
menirea ta cea de la Dumnezeu! O, vino spre iubire de Dum- 
nezeu, că Eu vin la tine ca să Mă preamăresc în curând în 
mijlocul tău, şi am o mânuţă de ucenici, care-Mi fac întâm- 
pinarea şi intrarea Mea la tine. 

Ca în Ierusalim intru la tine, neam român, şi am pur- 
tători de Dumnezeu, am ca asin pe poporul Meu cel mic de la 
izvorul Meu de cuvânt. O, nu căuta numai spre treburile tale, 
căci Eu sunt pe vatra ta şi te aştept să ieşi întru întâmpinarea 
Mea ori de câte ori poposesc cu cuvântul Meu cel pentru tine 
pe vatra ta, o, ţara Mea cea de azi. 

Iubiţi-vă ţara, o, fii români, căci ţara în care voi staţi 
are nume mare în cer, şi se cheamă după Scripturi Ţara strălu- 
cirii, şi nu dau cei înţelepţi din tine, o, ţara Mea de azi, nu dau 
să se uite bine şi să vadă bine în cuvântul Meu cel de azi şi să 
înţeleagă cu Mine venirea Mea cea de acum cuvânt pe vatra 
neamului român. 

O, deşteptaţi-vă mintea şi credinţa, voi, cei înţelepţi ai 
neamului român, ca să vă numiţi după adevăr înţelepţi, iar alt- 


fel voi sunteţi trupeşti şi atât, iar Eu, Domnul, plâng pe vatra 
neamului român, plâng în cuvânt şi aştept să ia înţelepciune 
din cer cei înţelepţi ai acestui neam şi să înţeleagă cu ea pe 
Domnul, pe Mine, pe Cel ce vine şi-Şi pregăteşte ziua slavei, 
ziua nunţii. Amin. 

Am grăit în ziua aceasta de praznic împărătesc, am 
grăit neamului român şi îl aştept pe el să împlinească voia lui 
Dumnezeu peste el, şi neam pravoslavnic să fie el pe pământ, 
căci am spus cu mulţi ani în urmă că tot cel ce se va îmbrăca 
în cămăşuţa de creştin se va numi român, şi iată ce nume m- 
are este în cer acum numele de român, pentru lucrarea cuvân- 
tului Meu, care grăieşte din nor peste acest neam de aproape 
şaizeci de ani, ca să pregătească Domnul slava Sa cea mare 
pe acest munte de cuvânt. 

înălţime cerească să fie pământul român, căci slava cu- 
vântului Meu străluceşte de deasupra lui şi aşează slavă peste 
acest pământ ales acum, la sfârşit de timp, iar Eu, Domnul, cu 
dulce glas mângâios îmi las cuvântul venirii Mele peste nea- 
mul român, ca să înţeleagă el slava Mea, slava lui cea de la 
Dumnezeu, soarta lui între neamuri. 

O, pace ţie, neam român! Peste şase zile voi fi pe vatra 
ta cuvânt sfânt pentru praznicul învierii Mele, pentru dumini- 
ca cea slăvită a Fiului lui Dumnezeu, Care a fost răstignit de 
poporul iudeu şi a înviat a treia zi, după Scripturi. Vom cânta 
curând, curând „Hristos a înviat! dar Eu, Domnul, aştept 
acel Paşti sfânt, în care zi poporul român să fie adevărat cu 
viaţa lui cea de creştin, să fie neamul Meu cel pravoslavnic 
după faptă, iar Eu, Domnul Dumnezeul lui, să Mă bucur cu 
toţi cei din cer de învierea lui, de credinţa lui cea de sus 
împărţită lui, căci când credinţa este luată de pe pământ, nu 
este ca şi cea din cer coborâtă peste om. Anna şi Caiafa şi Irod 
şi Pilat n-au putut lua de pe pământ credinţă în Mine, dar cei 
din Betania şi ucenicii Mei cei doisprezece, puţinei după 
număr, şi toţi urmaşii lor şi ai credinţei lor apoi, au luat din 
cer credinţă şi dar de credinţă, şi au rămas în credinţă dacă au 
luat din cer. Iar Eu, Domnul, spun în ziua aceasta aşa cum am 
spus acum două mii de ani mulţimii care se purta după Mine 
pentru minunea învierii lui Lazăr, şi spun aşa: Dacă-Mi slu- 
jeşte cineva, să vină după Mine, şi unde sunt Eu, acolo va fi 
şi slujitorul Meu, şi Tatăl Meu îl va cinsti pe el. Amin. 

O, pace şi ţie, ţie, poporul Meu de la izvor, asinul Meu 
cel mic, de care Eu Mă sprijin ca să vin şi să intru în carte 
cuvânt şi să Mă împart peste pământ popoarelor! O, pace ţie, 
şi multă ascultare să lucrezi tu şi să nu oboseşti ascultând, 
căci ascultarea ta este odihna care Mă odihneşte pe Mine şi pe 
cei din jurul tău, dar şi pe tine, căci şi Eu ascult, şi trebuie să 
ascultăm, fiilor, căci suntem fii, iar fii sunt numai cei ce 
ascultă, o, fiilor. Amin, amin, amin. 

31 martie/13 aprilie 2014 

Duminica învierii Domnului, a Sfintelor Paşti 

Poveţe pentru ţara română şi pentru conducătorul ei, Traian 
Băsescu. Neamul creştin este cel care ascultă de Dumnezeu. 

Creştinii să mănânce îngereşte, nu omeneşte. 

B u sunt Cel ce sunt, şi sunt plin de duhul păcii. 
Iisus Hristos Mi-a fost numele acum două mii de 
ani, când Tatăl Meu Savaot M-a trimis pe pământ să Mă nasc 
din om şi să fiu Dumnezeu şi Om pe pământ, căci M-a trimis 
Tatăl atunci după om. 

Sunt plin de pace şi de duh de înviere. Acum două mii 
de ani poporul la care Tatăl M-a trimis nu M-a primit să-i fiu 

Dumnezeu şi să-i dau lui împărăţia Mea, ci M-a luat şi M-a 
dat deoparte, M-a dat să fiu răstignit pe cruce cu cei răufă- 
cători, cu cei nelegiuiţi, ca nu cumva să asculte de Mine nea- 
mul acela, şi Mi-au pus nume rău mai-marii lui Israel şi M-au 
numit hulitor de Dumnezeu, dar era scris în Scripturi să facă 
ei aceasta, şi era scris ca Eu să fiu răstignit şi să înviez şi să 
Mă arăt înviat, iar mormântul care rămăsese gol de trupul lui 
Dumnezeu-Fiul a mărturisit, dimpreună cu giulgiul de in în 
care am fost înfăşurat când am fost coborât de pe cruce, şi 
dimpreună cu marama care fusese pe capul Meu, şi pe care 
am învălătucit-o şi am lăsat-o acolo spre mărturie şi am înviat 
în mormânt şi din mormânt, am înviat a treia zi dis-de-dimi- 
neaţă, şi M-am arătat înviat şi plin de duhul păcii, ca să-l dau 
celor îndureraţi şi mult nedumeriţi atunci pentru cele petre- 
cute cu Mine pe Golgota, unde Mi-am sfârşit drumul crucii, 
şi le-am spus spre seară ucenicilor Mei că dis-de-dimineaţă 
am înviat şi: «Pace vouă!» le-am spus Eu lor în seara acelei 
zile, întâia zi a săptămânii, căci M-am dus la ei şi aveau uşile 
încuiate la locul unde stăteau adunaţi şi feriţi de ochii iudeilor 
şi le-am arătat lor mâinile şi coasta, şi văzând ei că Eu sunt 
s-au bucurat, şi iarăşi le-am spus: «Pace vouă, şi precum M-a 
trimis pe Mine Tatăl vă trimit şi Eu pe voi», şi am suflat peste 
ei şi le-am spus: «Luaţi Duh Sfânt, şi cărora veţi ierta păca- 
tele le vor fi iertate, cărora le veţi ţine le vor fi ţinute». Aces- 
tea sunt cuvintele cele dintâi de după învierea Mea peste 
ucenicii Mei şi M-am arătat lor înviat. 

O, s-a dus apoi vestea peste tot din gură în gură şi toţi 
spuneau: „Hristos a înviat! “. Peste tot în Ierusalim se auzea: 
„Hristos a înviat! Când au auzit aceasta mai-marii poporu- 
lui, cei care Mă pedepsiseră cu crucea pe care M-au răstignit, 
s-au înspăimântat toţi şi şi-au pierdut minţile căci şi-au pier- 
dut liniştea, şi-au pierdut pacea. La ei însă nu M-am putut 
duce ca să le spun cuvânt de pace, dar la cei înspăimântaţi de 
ei pentru cele ce făcuseră ei cu Mine M-am dus şi le-am spus 
lor: «Pace vouă!». 

O, n-a mai fost pace pentru răstignitorii Mei, n-a mai 
fost să vină pacea, n-a mai fost, şi e fără de pace acest popor, 
de atunci şi până acum e fără de pace, căci s-a luat de la ei 
pacea, precum este scris. 

Eu sunt Cel ce sunt, şi sunt Dumnezeul păcii, Eu sunt 
Dumnezeul neamului creştinesc, neamul lui Hristos, şi nu are 
hotare această împărăţie şi este ea peste tot pe unde sunt creş- 
tini iubitori de Hristos, de Cel înviat din morţi. Am fost răs- 
tignit între doi morţi şi Mi-am dat Duhul între ei doi, şi aceia 
erau tâlhari, ca să se împlinească Scriptura că am fost pus şi 
socotit cu cei răufăcători şi că am înviat apoi dintre morţi. 

Acum, de la margini la margini adun într-un duh nea- 
mul creştinesc şi suflu şi spun plin de duhul păcii: Hristos a 
înviat! E ziua Mea de Paşti, e ziua Mea de înviere dintre cei 
morţi. Hristos a înviat! E ziua Mea, ziua lui Hristos Cel înviat. 

O, Eu însumi spun în zi de înviere şi la toţi cei ador- 
miţi, care aşteaptă pe Domnul: „Hristos a înviat! “ le spun lor. 
Ei Mă privesc bucurându-se cu Mine de această zi de Paşti. 
Ei Mă văd şi Mă laudă laolaltă cu cetele cereşti în sărbătoare 
de Paşti al lui Hristos. Ei sunt cete-cete între pământ şi cer şi 
se bucură în cer şi pe pământ de Domnul, pe Care îl aşteaptă 
cu ziua slavei Lui, când îi va da Tatălui toată împărăţia, toată 
lucrarea Sa împlinită, şi va aşeza Tatăl apoi pentru toţi iubi- 
torii de Hristos fericirea cea veşnică, ziua cea neînserată şi 
nedespărţită pe veci de cei ce au iubit pe Domnul cu aşteptare 
şi cu dor. 

O, vreţi nu vreţi să fiţi pentru Domnul, Eu, Hristos Cel 


înviat, vă spun vouă, popoarelor de pe tot pământul: Hristos 
a înviat! Eu însumi vă spun această veste, salut ceresc vă 
spun şi vă doresc înviere, multă înviere vouă, multă iubire de 
Dumnezeu, că e sărac de iubire omul, fiindcă Dumnezeu este 
iubirea, căci Eu pentru om am murit şi am înviat, fiindcă l-am 
iubit, şi l-a iubit Tatăl Meu, şi M-a trimis după om Tatăl. 

O, pace vouă, popoarelor răzvrătite între popoare! 
Hristos a înviat! Pace vouă, pace şi nu răzvrătire şi nu lăco- 
mie! Pace şi bucurie cu umilinţă, căci neumilinţa îl face urât 
pe om, şi nu va mai fi iubit şi urmat cel fără de duh de umi- 
linţă în inima lui, şi numai cei ce se tem de Do mn ul vor fi şi 
vor rămâne, iar cei ce se tem de El nu pot face răul, ci fac 
numai iubire şi fac numai pace. 

Şi acum pace ţie, pace ţie, neam român! Eu sunt Cel ce 
sunt. Stau pe vatra ta cuvânt de mângâiere şi spun popoarelor 
în zi de Paşti sfânt: Hristos a înviat! , iar ţie îţi spun să iubeşti 
pe Do mn ul Dumnezeul tău din toată inima ta, din tot cugetul 
tău şi din toată virtutea ta, căci tu ai de Dumnezeu al tău pe 
Dumnezeul Cel adevărat, pe Cel Care a venit din cer pe pă- 
mânt şi S-a făcut Om şi S-a răstignit pentru om şi a înviat a 
treia zi, dar caută să stai în voile Lui pe pământ, căci El te 
iubeşte pentru alegerea ta. Te-a ales Tatăl pentru slava Mea 
acum, la sfârşit de timp, iar ocrotirea ta de la Dumnezeu este 
mare, căci ştiu popoarele de slava Mea din tine, de lucrarea 
cuvântului Meu în mijlocul tău. O, ai grijă să-L iubeşti pe 
Dumnezeu cu fapta, că numai cu credinţa nu poţi să-L iubeşti. 
Nici Eu n-am putut să Mă arăt Dumnezeu adevărat decât 
după ce am dovedit aceasta. Eu, Domnul, îţi dau putere să 
poţi cu putere sfântă, şi nu cu putere omenească să poţi să-L 
slujeşti pe Domnul pe pământ. Amin. 

Duminica învierii Domnului, această sărbătoare o aşez 
Eu acum în cartea cuvântului Meu cel de azi şi-i spun neamu- 
lui Meu român: Hristos a înviat! O, nu uita cuvântul lui Dum- 
nezeu de peste tine, neam român. Te-am învăţat mult prin 
acest cuvânt. Nu uita să asculţi de cuvântul Meu, că nu e pen- 
tru creştini neascultarea. Neamul creştinesc este cel ce ascultă 
de Dumnezeu şi de la Dumnezeu. O, scoală-te pentru rugă- 
ciune sfântă şi cere pace peste popoare, cere Domnului, iar 
Eu vin la strigătul tău şi aşez pacea şi bunăvoirea şi bucuria, 
ca şi acum două mii de ani, când M-am arătat înviat în 
mijlocul ucenicilor Mei înspăimântaţi şi îndureraţi şi le-am 
spus lor: «Pace vouă!». 

O, nu uita să faci voia lui Dumnezeu, neam român! 
Uită-te în Scripturile părinţilor şi învaţă să faci voia Mea, căci 
numai cei ce învaţă, numai cei înţelepţi vor pricepe pe Dom- 
nul şi vor rămâne moştenitorii Lui şi ai împărăţiei Lui. în zi de 
praznic de înviere îmi aşez peste tine giulgiul Meu cel sfânt, 
iubirea Mea, şi te încălzesc la razele ei, la lumina ei, neam 
român. Tu eşti neamul Meu cel de la sfârşit de timp şi eşti casa 
Mea de venire, şi iată, vin pe vatra ta cuvânt şi te ocrotesc cu 
el când îl grăiesc peste tine şi te povăţuiesc cu el pentru Mine 
şi pentru tine şi vreau să te slăvesc cu slava Mea, căci slava ta 
este Dumnezeu-Cuvântul, Domnul glăsuind şi slăvindu-Se în 
tine cu slavă de cuvânt şi pregătindu-Şi ziua slavei. 

O, nu uita, nu uita să-i iubeşti şi să-i urmezi pe cei care 
în mijlocul tău îţi vor şi îţi lucrează binele, şi nu uita să nu-i 
asculţi şi să nu-i primeşti pe cei ce de la mijloc te sapă cu 
limbă de miel blând ca să nu pricepi tu cât rău dau ei să-ţi 
lucreze şi să te supună lor şi să-ţi sugă vlaga, o, ţara Mea de 
azi. O, ia aminte, ia aminte la Dumnezeu, şi ia aminte, iar şi 
iar ia aminte la cârmaciul de peste tine, care te călăuzeşte spre 
înţelepciune în vreme de strâmtorare, că eşti în strâmtorare, 

ţara Mea, eşti aşa din pricina celor ce s-au aşezat pe scaune ca 
să fie ei conducători, dar ei nu văd cât rău îţi fac, căci ei nu 
ştiu să te iubească, nu ştiu să-şi iubească ţara şi neamul. Tu 
însă ia aminte la cel din frunte, la cel de la cârmă, care iată cât 
te veghează, şi se vede din cer cât te veghează arătându-ţi 
calea şi ferindu-te de cădere şi de rătăcire şi de asuprire ome- 
nească şi de minciuna celor ce te mint, o, neam român, iar Eu, 
Domnul, vin şi te învăţ de cine să asculţi, de la cine să iei sfat 
şi pe cine să urmezi, şi-ţi spun să asculţi de cuvântul celui ce 
stă la cârmă şi la veghe pentru tine şi pentru viaţa ta de azi şi 
de mâine, şi roagă-te, o, neam român, roagă-te Domnului 
pentru soarta ta, căci se apropie schimbarea celui de la cârmă 
şi de la veghe, şi vai ţie dacă nu vei asculta să ştii ce să faci! 
Eu dau cumva să-l păstrez la loc de cârmuire pe mai departe, 
că are nevoie corabia română de veghetori cu inimă mare la 
cârma ei, căci altfel ar fi greu de tot, fără el ar fi greu şi ai 
cădea sub robie, ţara Mea, că nu se găseşte minte sănătoasă şi 
plină de veghe şi de înţelepciune ca şi la acest fiu atât de cre- 
dincios neamului român între fiii acestui neam. Noi, cei din 
cer, privim cu grijă sporită pentru cel ce va fi pe mai departe 
la cârma neamului român, ca să ţină acela la dreapta lui pe 
acest fiu român, atât de credincios acestui neam. 

O, pace ţie, celui ce stai acum la cârma neamului ro- 
mân! Hristos a înviat! Roagă-te cu toată casa ta şi cu toată 
ţara ta, cu toţi fiii cei plini de credincioşie, că vreau să te păs- 
trez ajutor pentru neamul român. De mila şi de iubirea Mea 
pentru neamul român, de aceea voiesc să te păstrez pe loc de 
cârmuire, că nu are cine veghea cu sănătate de veghe dintre 
cei ce s-au îngrămădit să stea pe scaune mari şi să se îmbo- 
găţească de averi şi de slavă de pe spinarea celor mulţi. O, 
veghează, fiule, că Eu, Domnul, veghez în toată clipa soarta 
acestui neam. Veghează şi învaţă pe cei ce te ascultă, învaţă- 
i să nu trăiască lumeşte pe pământ, ci creştineşte, căci Eu sunt 
Dumnezeul neamului creştinesc, iar neamul român este scris 
neam creştin pe masa cea de sus, cea din cer. Veghează tu 
mersul celor ce se scoală acum la luptă împotriva slujitorilor 
minciunii, a celor ce se zbat să biruiască pentru ei neamul 
român. O, învaţă-i pe cei ce au credincioşie şi nelăcomie, 
învaţă-i să nu uite viaţa creştină şi arătarea ei la vedere, ca să 
pot Eu, Domnul, să pot să fiu cu ajutorul tot pentru acest 
neam acum. învaţă-i calea pe cei buni. Eu sunt Calea. învaţă-i 
să nu trăiască fără Dumnezeu, ci să semene cu Mine să-i 
înveţi. O, nu cu lumea, ci cu Dumnezeu să semene neamul 
român, că e mare în cer numele de român. Eu sunt învăţătorul 
Cel de la Tatăl, iar tu să-i înveţi din partea Mea pe ei. Amin. 

O, Hristos a înviat, popor de la izvorul Meu de cuvânt! 
Am împărţit cu tine urarea învierii Mele şi am trimis peste tot 
,, Hristos a înviat!" . Vezi, că e de lucru sfânt în aceste zile. Se 
adună popor la izvor în această săptămână şi facem apă sfinţită 
şi tămăduitoare, şi vine apoi ziua de pomenire a mironosiţelor 
învierii Mele şi se strânge popor mult la izvor, şi se strâng cei 
din cer, măi popor slujitor, şi trebuie puşi la masă toţi. 

O, întăriţi-vă vlaga şi iubirea cea pentru jertfa, căci 
sunt sărbători cu strângere la izvor, o, fiilor. Eu, Domnul, vă 
sunt sprijin mereu, iar voi îmi sunteţi Mie şi celor din cer şi 
celor de pe pământ, care vin la masă, că este lucru mult de 
lucrat. Mult şi mereu, măi fiilor, şi veghe mare trebuie să 
aşezăm, şi să se lucreze ca Dumnezeu, căci toate trebuie să fie 
ca Dumnezeu, iar pentru aceasta trebuie ascultare şi veghe şi 
multă lumină. 

Toate în lumină să stea şi să se lucreze. Peste tot, peste 
tot să fie frumos şi sfânt şi ordine ca în cer, iar odihna tru- 


purilor şi a sufletelor voastre acestea să fie, iar Eu vă voi 
înveşmânta pe voi cu puteri de sus, cu puteri îngereşti, că 
îngerească este lucrarea voastră cu Mine, fiilor, fiindcă oame- 
nii sunt mici, mici, măi fiilor. 

O, Hristos a înviat! vă spun Eu, Domnul, vouă, fii 
creştini de peste tot ai cuvântului Meu şi ai cărţii Mele de azi 
cu voi! lată sărbătorile învierii! Hristos a înviat! Stau înain- 
tea voastră cuvânt de praznic sfânt şi vă dau duh de sus pen- 
tru ascultare de Dumnezeu, că fără ascultare omul se lasă 
spre păcat. 

O, feriţi-vă de mâncat şi de băut, fiilor. Mâncaţi înge- 
reşte, nu omeneşte, măi fiilor. Voi să vă aveţi petrecerea întru 
aşteptarea Mea mereu, mereu la voi, la masa Mea cu voi, o, 
fiilor, că vreau să fiu mereu pentru voi, mereu, mereu cu voi 
voiesc să fiu. Amin, amin, amin. 

7/20 aprilie 2014 

Ziua a doua de Paşti 

Poporul hrănit să-şi hrănească grija pentru puterea sufletului şi 
unirea între el şi Domnul. învăţătură de înviere şi de primenire a omu- 
lui: spălarea gurii de vorbele deşarte, a urechii de cele care vatămă 
sufletul. Vinul trebuie folosit cu ascultare, cu binecuvântare pentru 
tămăduire. îndemn la viaţă binecuvântată, şi lucru cu binecuvântare. 
Creştinii cei după chipul şi asemănarea Domnului sunt minuni. 

n a doua zi de praznic de înviere, Eu, Domnul, 
stau cu tine în sfat duhovnicesc, popor al cuvântu- 
lui Meu. Paşti sfânt petrec cu tine, şi cobor la izvor cuvânt de 
înviere şi găsesc pregătită coborârea Mea, găsesc la veghe 
străjerii, iar Eu voi fi împărţit ţie cu tot cuvântul Meu de azi 
pentru tine, pentru multă, multă înviere, pentru mereu înviere 
peste tine, fiule poporul Meu. 

O, câtă hrană, câtă hrană, măi popor hrănit cu mult 
cuvânt din cer! Eu pe masa ta cu Mine trebuie să pun multă 
hrană, multă învăţătură şi mereu, că n-are omul pe pământ de 
unde să înveţe, iar Eu sunt învăţător, şi trebuie să fac lucrarea 
aceasta peste om. 

Salut de înviere aduc ţie, popor de peste tot al cuvântu- 
lui Meu: Hristos a înviat! Te învăţ când vii la izvor şi stau de 
vorbă cu tine când vii, dar nu pot să nu te învăţ şi fără de 
venirea ta mai mult la duhul învăţăturii, căci cel nedădăcit 
mult nu poate mult ca Dumnezeu, ci poate mai mult ca omul, 
şi nu trebuie cei alipiţi de cuvântul Meu să poată puţin pentru 
împlinirea lui, ci trebuie atât cât îi spune cuvântul Meu să 
facă şi să împlinească, fiindcă altfel nu i se pune dragoste, ci 
i se pune lene şi neascultare, amândouă acestea păcate de 
moarte, păcate care îl sfârşesc pe Domnul în om şi în mersul 
omului cu Dumnezeu pe cale. 

O, popor hrănit de la izvor, îţi trebuie multă, multă 
cercetare, căci altfel nu înveţi să fii ascultător lui Dumnezeu, 
Care te hrăneşte cu învăţătură scumpă, măi fiule. în a doua zi 
a Mea de Paşti, zi a Domnului tău lisus Hristos, stau cu tine 
în sfat duhovnicesc, te strâng în Duhul Meu şi îţi împart viaţă 
cercetându-te şi dându-ţi povaţă de viaţă, numai să fie apoi 
împlinire din partea ta. Când văd cât de puţin vii tu la izvorul 
vieţii, dau Eu să Mă împart ţie prin cei ce Mă împart. La apă 
tu te duci mereu şi-ţi umpli cofiţa, că mereu trebuie să ai apă 
în toate şi pentru toate. La fel şi cu pâinea, trebuie să faci 
mereu pâine, că mereu îţi trebuie pâine. O, aşa trebuie să te 
îngrijeşti şi pentru puterea sufletului, aşa şi pentru unirea din- 
tre Mine şi tine trebuie să ai grijă, că mai mult şi mai mult îţi 
trebuie pe Dumnezeu, fiule. 

O, sunt între cei ce se cred fii ai acestui popor, sunt şi 
din cei care aleg cât să împlinească din statura cerută de 
Domnul pentru cei ce sunt în numărul fiilor poporului Meu de 
azi. Numai cei ce se tem de Domnul, o, numai aceia pot iubi 
mult pe Domnul, şi iată, vă trebuie temere de Dumnezeu, măi 
fiilor, căci altfel călcaţi împlinirea care se cere s-o împlinţi ca 
popor ascultător, căci sunt trei trepte pe care nu trebuie să le 
uite cei ce se vor a fi în rândul celor ce sunt fiii poporului Meu 
cel de azi, popor de Nou Ierusalim, taina omului nou, om după 
chipul şi asemănarea lui Dumnezeu pe pământ, om înviat din- 
tre cei morţi care nu pot cu voia lui Dumnezeu peste ei. 

Stau amănunţit în sfat duhovnicesc cu tine, popor de 
peste tot al cuvântului Meu cel de azi. Ia aminte că omul gre- 
şeşte mult cu gura, cu cuvântul gurii sale, fiule. O, ia aminte, 
ca să poţi să îndrepţi ceea ce nu faci bine. Eu, Domnul, îţi 
povăţuiesc acum gura cea dinăuntru şi gura cea din afară a ta 
şi-i spun limbii gurii tale să nu uite că omul din cuvintele sale 
va fi mântuit sau osândit. Grăirea cea multă şi deprinsă în 
firea omului îi scade lui puterea cea pentru Dumnezeu de 
peste el. Este scris în Scripturi pentru cel ce grăieşte că tre- 
buie cuvintele lui să fie ca ale lui Dumnezeu, iar omul gre- 
şeşte mult şi fără de folos de suflet, şi nu se spală în gură după 
ce-şi murdăreşte gura cu cele dinăuntru ale ei. 

Când omul se scoală de la masă după ce a mâncat 
bucatele din blid, el ia măturică şi-şi face curat în gură, îşi 
spală gura şi şi-o clăteşte de resturile toate rămase de la mân- 
care, ca nu cumva să se strice gura lui, ca nu cumva să miroa- 
să apoi urât gura lui faţă în faţă cu cei din jur şi să se facă greu 
pentru ei. Dar când omul îşi foloseşte gura pentru ceea ce 
mănâncă el cu mintea şi cu inima, sau pentru ceea ce dă din 
acestea în jur cu ajutorul gurii în chip neplăcut, necreştinesc, 
neduhovnicesc, o, când ar fi să-şi spele gura de toate aceste 
stricăciuni, n-o face omul, nu face el aceasta cu frică de 
Dumnezeu ca să fie curat apoi de acest păcat. 

O, ce mult grăieşte omul şi ce stricat, ce urât, ce greşit 
şi ce lipsit de cuvânt de viaţă! Trebuie educaţie pentru aceasta 
şi mereu trebuie, dar dacă omul nu se duce la doctor pentru 
viaţă, de unde să ia el viaţă cu care să calce peste moartea lui, 
peste cele moarte ale lui? Trupul şi-l duce la doctor iubitorul 
de trup, dar gura şi vătămările pe care şi le face cu ea nu şi-o 
duce la doctor, nu şi-o duce la spălat aşa cum îşi duce la doc- 
tor şi la spălat urechea, când ea se înfundă şi simte că nu mai 
aude bine cu ea. 

Iată, e nevoie, e multă nevoie de învăţătură de înviere, 
de spălare şi de primenire a omului. Ar fi să caute mult aceas- 
tă învăţătură creştinul care s-a alipit de cuvântul Meu şi se 
vrea a fi scris în rândul celor scrişi ca popor al acestui cuvânt. 
Cu multă înţelepciune pentru creştini M-am coborât mai la 
începutul coborârii Mele şi le-am spus celor ce veneau să as- 
culte din gura Mea cuvânt de viaţă, le-am spus lor: «O, creşti- 
nilor, nu sunt împotriva parfumului, ci sunt împotriva păcatu- 
lui». După ce-i vedeam pentru ce se dădeau ei cu parfum, du- 
pă aceea le spuneam lor aceasta. Parfum se dă şi pe cei morţi, 
nu numai pe cei vii, dar are şi parfumul lucrarea lui cea de 
sus, căci cel ce se dă cu parfum ca să miroasă frumos pentru 
cei din jur, nu seamănă cu cel ce se parfumează ca să nu mi- 
roasă urât între ceilalţi. Iată, nu este asemănare între păcat şi 
nepăcat, şi de aceea trebuie învăţătură de înviere mereu, me- 
reu peste om ca să nu păcătuiască el şi ca să ştie cum să-L 
iubească pe Domnul, căci pentru Domnul trebuie toate să le 
facă, toate, toate, şi nu va păcătui omul făcând aşa. 

O, fără învăţătură şi fără mustrare pentru neascultare şi 


pentru neîmplinire, moare omul fără acestea peste el, se culcă 
de tot şi stă fără de veghe, fără Domnul peste el, şi moare 
apoi. O, fiilor, am spus că vinul este duşmanul omului, al 
sănătăţii omului. Celui ce îi place vinul, cel ce este stăpânit 
de vin în gândul şi în gustul lui, acela face păcat cu vinul, şi 
face vinul păcat, şi apoi este pedepsit acela pentru acest păcat, 
căci vinul este taină mare, mare, măi fiilor, şi trebuie taină să 
rămână, nu să lucreze el altceva. Vinul a fost şi este folosit de 
Mine pentru om, şi am rostit peste el cuvânt mare, am pus 
Fiinţa Mea de viaţă în el, iar omul face din vin plăcerea limbii 
şi a inimii lui şi ameţeală duhului lui, şi face şarpe din vin. O, 
ce păcat, o, ce păcat! Vinul trebuie folosit numai cu ascultare, 
numai cu binecuvântare, numai cu tămăduire, fiilor, dar creş- 
tinii care fac altceva cu vinul şi se cred creştini oricum, o, ce 
mai sunt aceia care uită ce taină are peste el rostită vinul? 

Omul nu trebuie să bea niciodată singur vin. E binecu- 
vântat de Domnul vinul, şi numai cu binecuvântare rostită 
peste el trebuie să fie folosit, iar pentru băut de sete sau de 
bucurie sau de plăcere, aceasta este apa, care face alin şi 
bucurie celui însetat. 

Am spus acestea toate pentru vin fiindcă văd creştini 
care nu vor să poată cu frica de Dumnezeu, cu învăţătura cea 
mântuitoare pentru tot ce folosesc ei pe calea creştină, iar unii 
sunt pedepsiţi pentru călcarea de cuvânt şi suferă cu trupul 
apoi, căci neascultarea de tainele vieţii creştineşti se face 
păcat şi se face pedeapsă pentru cel ce nu ascultă. 

înviere îţi trebuie, măi creştine, nu vin îţi trebuie. Vinul 
să-l bei ca pe ceva sfânt, iar singur să nu bei niciodată vin, ci 
să ţi se dea cu binecuvântare ca să bei, aşa cum vezi tu că se 
face la masa Mea cu poporul cel adunat în sărbători când se 
pune vin pe masă, se pune de bucurie şi se binecuvintează de 
preot, de cel care cere pe Domnul să binecuvinteze şi ţi se 
împarte apoi. 

O, şi am văzut creştini la masa Mea cu strângere de 
popor la izvor, am privit şi am văzut dintre cei care n-au avut 
teamă şi au băut vin mult la masa Mea cu popor adunat la 
izvor, am văzut şi M-a durut şi M-am ruşinat şi am plâns de 
ruşine, că iată, nu se teme de Domnul cel ce vine şi vrea să fie 
fiu al acestei lucrări. 

O, de câte ori am povăţuit Eu pe cei ce veneau la masa 
Mea de cuvânt! în fel şi chip am povăţuit acest popor, dar n-am 
avut cum să-l urc treptele cele trei de urcare spre Domnul a 
creştinilor care veneau să asculte cuvântul cel ieşit din gura 
Mea înaintea lor. Chemaţi, aleşi şi credincioşi, acestea sunt 
cele trei feluri de creştini, cele trei trepte, iar Eu, Domnul, am 
nevoie de ucenici, şi abia, abia pot să-Mi fac ucenici folosi- 
tori dintre cei ce Mă află aici şi vin la chemarea Mea, că nu 
se lasă să fie ei între cei aleşi sau între cei credincioşi Mie 
apoi, şi iată, cuvântul Meu aduce fiecăruia şi împarte după 
cum este fapta fiecăruia din cei care-L ştiu pe Domnul grăind 
şi împărţind din acest izvor duh de viaţă, iar pilda cea ieşită 
din gura Mea acum două mii de ani, pilda semănătorului 
prinde adevăr mult peste creştinii care vin şi dau să vină să 
audă pe Domnul şi să creadă şi să stea sau să plece apoi, după 
ce ar încerca să stea cu Domnul creştinul care Mă află din 
acest izvor. 

La fel cu vinul, la fel cu parfumul, la fel este şi cu orice 
ascultare cerută de Domnul prin acest cuvânt ca să se îm- 
plinească de creştin în chip duhovnicesc şi nu în alt chip, căci 
omul este învăţat să fie om, şi nu înger să fie, dar nu uita, 
creştine înjumătăţit, că Eu am spus că vor fi toţi ca îngerii, toţi 
cei care vor veni să fie cu împărăţia Mea, fii ai împărăţiei 

Mele, fii ai acestui cuvânt şi ai acestui popor. O, tu ai nevoie 
de binecuvântare, de viaţă binecuvântată cu toată mişcarea ei, 
dar aceasta îi vine cel mai greu creştinului doritor să fie şi el 
al Meu. 

Nimic n-ar fi să facă tară binecuvântare creştinul, nu- 
mai că el nu înţelege cum se poate aceasta. O, se poate pentru 
cel hotărât de viaţă binecuvântată, iar viaţa de sine nu poate 
aceasta, decât dacă nu calcă ea în creştin tot cuvântul cel 
aşezat pe pământ pentru creştinii care Mă împlinesc în ei 
până la o cirtă, ori de câte ori sunt ei puşi faţă în faţă cu împli- 
nirea vieţii Mele în ei, după cerinţele Mele pentru noul Meu 
popor, în toate în câte viaţa le este probată, în toate clipele, 
măi fiilor. 

Acum sfârşesc cuvântul Meu şi vă las să-l împliniţi fru- 
mos, iar Eu să Mă bucur apoi de la voi, de la toţi la fel, şi vom 
vedea minuni, fiilor, căci minuni sunt creştinii cei după chipul 
şi asemănarea Mea, şi binecuvântarea Mea peste pământ sunt 
ei, semne şi minuni sunt ei din loc în loc între oameni, dar plini 
de umilinţă, plini de aluatul cel frumos, cel veşnic, blânzi şi 
smeriţi cu inima aşa cum Eu sunt, iar fără de acestea nimeni 
nu poate semăna cu Domnul între fiii oamenilor, o, fiilor. 

Pace vouă, fiilor! Lumina Mea, lumina învierii să fiţi 
voi pe pământ, o, fiilor! Amin, amin, amin. 

8/21 aprilie 2014 

Sărbătoarea Izvorul tămăduirii 

Credinţa trebuie povăţuită pentru rodire şi mântuire. Nu-i stă bine 
vesel creştinului, ci lucrând faptele credinţei. Legumele şi fructele: 
hrana dată de Dumnezeu omului. Este scris legare şi dezlegare 
pentru cei ce mănâncă de dulce. Omului îi trebuie pocăinţă şi dor 

cu rană după Domnul pentru iertarea păcatelor lui. 

uflarea gurii Mele presară tămăduire de suflet, şi 
presară alinare celor cu suflet plin de dor după 
Dumnezeu. Mă fac izvor de cuvânt şi de înviere şi de putere 
sfântă pentru mulţi, dar între cei mulţi de pe pământ sunt pu- 
ţini, puţini care caută răcoare de suflet şi de trup la Dumnezeu, 
iar pentru aceştia Eu vin şi aduc alin, aduc cuvânt alinător. 

Sunt Domnul Iisus Hristos, Dumnezeu-Omul, Dum- 
nezeu-Fiul, şi sunt la masă de cuvânt cu mama Mea Fecioa- 
ra, că în această zi din săptămâna Paştilor Mele e zi de săr- 
bătoare creştinească, zi de alin tămăduitor din partea ei pen- 
tru cei ce iubesc pe Domnul şi-I dau Lui slavă, că mult iu- 
beşte mama Mea Fecioara pe cei ce cu dor Mă iubesc, iar lor 
li se cuvine alin. 

Flai, mamă, hai să le spunem urarea învierii Mele la cei 
adunaţi la izvor ca să ia ei alin ceresc! „ Hristos a înviat !“ să 
le spunem lor, şi să grăim apoi cu ei pentru folos de suflet, 
mamă, că înviere avem Noi să aşezăm peste om. Amin. 

u Tine la masă de cuvânt, Fiule Doam- 
ne, cu Tine mă adun, şi Ne aşezăm aici 
cu sfinţii, aici, la izvorul Tău de cuvânt, la locul coborârii 
cuvântului Tău în carte, şi grăim cu cei ce Te iau de aici spre 
hrană şi stăm cu ei la masă, căci s-au adunat în zi de sărbă- 
toare a mea şi au venit să ia apă sfinţită şi ocrotitoare lor, să 
ia şi să bea şi să prindă nădejde şi alin, că mult poate credinţa 
celor ce caută pe Domnul, dar şi credinţa trebuie povăţuită, 
pentru ca să aibă ea rodire şi mântuire pentru cel ce caută spre 
Domnul crezând. 

O, Flristos a înviat! Ca şi Domnul pun între mine şi voi 
urarea învierii Lui a treia zi de după răstignirea Lui pe cruce, 
iar astăzi este a opta zi şi spunem împreună: Flristos a înviat! 


O, ce să vă dau în această zi a mea de serbare, decât putere de 
credinţă, iar pentru această putere trebuie povăţuită credinţa 
voastră în Do mn ul şi în lucrările Lui. Mai întâi cel care crede 
trebuie să dovedească Domnului o mare iubire, o mare putere 
de credinţă, aşezată pe duh de umilinţă şi de dor, căci omul 
greşit înaintea lui Dumnezeu are durere că a greşit şi are 
nevoie de iertare şi de vindecarea ranelor cele de la greşeli, fie 
prin durere, fie prin pocăinţă, dar totul prin iubire de Domnul. 

O, nu-i stă bine vesel creştinului care crede mergând 
după Domnul, ci îi stă bine lucrând faptele credinţei, îi stă 
bine iubind pe Domnul şi lucrând pentru El şi cu El sub cruce, 
căci aceştia sunt cei ce au credinţă urmându-I Lui cu pocăinţă 
apoi, căci fără de pocăinţă nimeni, nimeni nu este creştin şi 
nu poate umbla cu Domnul, Care împarte iertare pentru vină 
şi mântuire apoi. 

Iată, fără pocăinţă nu are omul putere şi inimă şi iubire 
pentru Domnul, Care iartă păcatele omului, iartă pe cel ce 
vine la El, iar El a spus: «Cel ce voieşte să vină după Mine, 
acela să-şi ia crucea, să-şi ia vina, şi să-Mi urmeze apoi cu 
pocăinţă», iar bucuria lui să fie apoi dragostea Domnului, 
dragostea care iartă pe cel vinovat şi care de bucurie plânge, 
căci nu-i stă bine vesel celui care vine după Domnul cu vina 
sa ca să i-o şteargă Domnul. Eu când m-am arătat în văzduh, 
m-am arătat celor plini de dor după Domnul şi care dădeau 
slavă Lui cu mult dor, şi i-am alinat pe ei cu arătarea cerească 
deasupra lor, cu cele ce nu se văd ale slavei Domnului şi ale 
sfinţilor Lui, ca să se arate bucuria cerului de la bucuria lor cu 
Domnul şi pentru Domnul lor. 

O, ce bucurie aduc Domnului toţi cei care au dragoste 
să calce pe urmele sfinţilor Lui, care au mărturisit pe Domnul 
pe pământ! Au scris sfinţii părinţi legare şi deslegare la cele 
ce se mănâncă şi la vin, pentru creştini au scris, nu pentru cei 
ce mănâncă şi beau ca la potop, nu pentru aceia au pus ei 
legare şi deslegare la acestea, ci pentru cei ce iubesc pe Dom- 
nul. O, au scris părinţii legare şi deslegare pentru came, ouă, 
lapte, brânză şi pentru vin, şi au scris pentru cei ce folosesc 
acestea, ca să fie cuminţi câteodată cei ce mănâncă, o zi da şi 
una nu, aşa să mănânce au scris părinţii, dar pentru cei ce 
mănâncă ce trebuie nu mai este scris legare şi deslegare, căci 
legumele şi fructele sunt hrana pe care Domnul a dat-o omu- 
lui s-o mănânce şi să fie credincios şi viu şi să nu atragă nici 
o moarte asupra lui, nici un păcat potrivnic lui Dumnezeu faţă 
de cele împărţite de Dumnezeu omului. Iar ca să am dreptate 
în cele ce spun, aduc aminte de vremea potopului când oame- 
nii mâncau şi beau, se însurau şi se măritau, şi aşa au putut ei 
să atragă asupra lor potopul şi să primească după faptele lor 
plata cuvenită. La fel şi Israel în pustie, peste care ploua 
Domnul mană cerească, pâine îngerească, bucate din destul, 
dar când au căutat ei cu necredinţă şi cu cârtire, a deslegat 
Domnul dorinţa lor după came şi au mâncat şi s-au săturat 
mult şi şi-au împlinit pofta, şi era mâncarea încă în gura lor 
când mânia a venit şi a ucis pe cei sătui. 

O, fericiţi şi credincioşi sunt cei care ascultă de cele de 
la Domnul aşezate ca să fie pe pământ împlinite! Iată, credin- 
ţa trebuie să se vadă, fiilor. Cu frică de Dumnezeu şi cu cre- 
dinţă plină de dragoste să slujiţi voi mântuirii voastre, aşa 
cum v-a povăţuit Domnul prin părinţi sfinţi, ca să meritaţi 
mântuirea, măi fiilor, şi iată, credinţa trebuie povăţuită, că 
nu-i trebuie creştinului să bea şi să mănânce, să râdă şi să fie 
vesel, ci îi trebuie să aibă credinţă şi dor cu rană după Dom- 
nul pentru păcatele lui, căci fără pocăinţă nimeni nu este creş- 
tin, nimeni nu poate umbla cu Domnul şi ca Domnul. 

Cuvântul lui Dumnezeu 


Tămăduire pun peste credinţa voastră, ca să fie sănă- 
toasă ea, fiilor, şi apoi totul este cu putinţă celui cu credinţa 
sănătoasă, care ştie apoi cum să iubească pe Domnul, cu folos 
pentru Domnul şi pentru el. Aşa las eu în ziua aceasta o- 
moforul meu peste voi şi vă alin pentru cele ce vă îngreuiază 
pe voi. Amin. 

Iar Ţie, Fiule Doamne, Iţi slăvesc învierea, îţi mângâi 
rana răstignirii şi-Ţi doresc fii iubitori, plini de duh de po- 
căinţă, frumoşi prin umilinţă şi bravi apoi prin credinţă vădită 
prin faptele ei, căci Tu ai durere după om, şi cu ea dai să-l 
tămăduieşti pe el, o, Fiule scump şi rănit cu ranele răstignirii, 
pentru că l-ai iubit pe om. Amin. 

B urerea Mea după om ar fi tot mai mi- 
că, o, mamă, dacă şi omul ar avea du- 
rere după Mine, o, mama Mea. O, slavă Duhului Sfânt, pe 
Care tu L-ai împărţit cu învăţătura Sa în zi de serbare a ta cu 
ei, mamă. 

Voi, cei adunaţi la apă în ziua aceasta aici, vă voi hrăni 
pe voi iarăşi, când şi mai mulţi vor veni la izvor şi la învăţă- 
tură sfântă în ziua de serbare a mironosiţelor învierii Mele şi 
voi pune din destul pe masă, voi pune dar de cuvânt şi Mă voi 
împărţi prin el şi vom sta la masă cu sfinţii aici, fiilor, şi vom 
sta cu ai Noştri şi cu ai voştri din cer, căci toţi vor fi aşezaţi 
la masă dacă sunt ei aici în serbarea cea pentru învierea Mea 
a treia zi din mormânt, şi am fost apoi pârga învierii celor 
adormiţi. O, nu mai am ca şi aici cină pe alt loc pe pământ, şi 
va fi mult, mult căutat acest izvor de cuvânt. O, câtă credinţă 
trebuie şi cât de sănătoasă ea, fiilor! 

O, pace ţie, popor de la izvor, şi mare binecuvântare ţie 
pentru pregătirea serbării Mele în mijlocul tău şi al celor ce 
se vor aduna la izvor dimpreună cu mironosiţele învierii Mele 
şi cu ucenicii Mei cei de atunci, cu mulţi din cer la masă cu 
voi, fiilor! O, fiţi harnici, fiţi credincioşi, fiţi harici şi iarăşi 
fiţi, o, fiţi credincioşi aşa cum Mie îmi place, că este nevoie 
multă, multă de voia Mea pe pământ, o, fiilor. Amin, amin, 
amin. 

12/25 aprilie 2014 

Duminica a doua după Paşti, a sfântului apostol Toma 

Credinţa poporului primitor de Dumnezeu este minune de sus. 
Credinţa fără vedere are plată. Sfântul apostol Toma este martorul 
cel mai mare al învierii Domnului. Noroade multe se vor adăpa din 
răul vieţii. Cei ce acum iubesc păcatul 11 vor iubi pe Domnul când 

II vor afla. 

Î n zi de duminică, întâia zi a săptămânii, după ce 
s-au scurs opt zile de la duminica învierii Mele, 
Eu iar cobor în carte şi-Mi aşez în ea cuvântul, şi am fericire 
nespusă că pot să grăiesc cuvântul Meu pe pământ şi să Mă 
împart cu el la cei credincioşi venirii Mele din zilele acestea 
ca să-Mi gătesc ziua slavei Mele, să-Mi gătesc un popor ca în 
cer pe pământ, şi cu care să-Mi lucrez Evanghelia venirii 
Mele, cuvântul cel rostit de gura Mea că voi veni iarăşi pe pă- 
mânt aşa cum M-am şi suit la Tatăl după înviere şi când un 
popor credincios era cu Mine în ziua aceea şi-i vorbeam Eu 
lui şi-i dădeam de lucru pentru credinţă, şi a venit apoi norul 
şi am intrat în cele ce nu se văd ale facerii şi M-am suit la 
Tatăl, de unde iarăşi vin acum cu venirea Mea cea de azi. 

Sunt Domnul învierii, Iisus Hristos. Am coborât mi- 
nunea credinţei sfinte peste voi, cei care sunteţi azi popor pri- 
mitor de Dumnezeu la întoarcerea Mea de la Tatăl la om, 
după două mii de ani de la suirea Mea la Tatăl când Mi-am 


scris între oameni cartea răstignirii şi a învierii Mele dintre 
cei morţi şi cartea înălţării Mele la Tatăl apoi. 

Minune de sus este credinţa voastră, măi fiilor. Aţi auzit 
prin mărturisire, aţi crezut prin iubire şi aţi venit, şi e minune 
din cer coborâtă peste voi credinţa în care staţi, şi pe care o 
dovediţi stând cu Mine aici, ca să fiţi popor primitor de Dum- 
nezeu când vine Domnul coborând la voi cuvânt, cuvântul Lui 
cel de azi. O, cum ar fi dacă între voi ar fi dintre cei care ar 
zice: Nu voi crede până ce nu voi vedea cum Domnul vine, 
cum Domnul lucrează şi cum poate El aceasta. O, n-ar mai fi 
credinţă şi nici plată pentru ea, ci ar fi numai ca pe pământ: 
văzut şi crezut. Eu ca să-i fac pe ucenici să creadă desăvârşit 
că Eu sunt Dumnezeu şi că am venit între oameni pe pământ, 
a trebuit să Mă aşez în cele ce nu se văd după ce am înviat şi 
M-am adeverit credincios pentru toate cele spuse de Mine lor 
până atunci, şi numai după aceea li s-a scris credinţă. 

O, e greu de cel ce nu crede, fiilor. Nu crede pentru că 
se împiedică mereu, ca unul care nu vede crezând. Celui ce îi 
este greu să creadă, decât numai ceea ce vede, acela nu are 
dragoste de Dumnezeu, nu are văpaie în suflet pentru Dom- 
nul. Cine nu înţelege lipsa dragostei de Dumnezeu a lui Isra- 
el, care a văzut pe viu lucrarea lui Dumnezeu după ce a fost 
scos din Egipt ca să scape din robie şi să se întoarcă în ţara 
lui? O, a crezut Israel dacă a văzut înfricoşătoarea mână a 
Domnului făcând atâtea semne mari înaintea lui şi înaintea 
egiptenilor, care-1 robeau pe Israel? Credinţa prin vedere, o, 
nu ajunge ea împotriva necredinţei omului, nu e de ajuns 
aceasta, dar credinţa prin dar bucură inima şi o ţine ca focul, 
ca dorul din care ea se hrăneşte şi creşte şi este, şi aşa rămâne 
ea cu nume de credinţă, şi iată, suntem în a opta zi de după 
învierea Mea, şi în ea pomenim pe ucenicul Toma, prin care 
Eu am putut să-Mi dovedesc trupul Meu cel înviat înaintea 
ucenicilor Mei, şi au scris ei toate acestea pentru cei ce vor 
crede în Mine prin mărturisirea lor. 

Erau ucenicii strânşi şi încuiaţi în casă şi aveau şi pe 
Toma cu ei în ziua a opta de după învierea Mea, când ei îi 
spuneau lui că M-au văzut, că le-am grăit, că le-am dat de 
lucru peste pământ, iar Toma a spus: «Nu voi crede dacă nu-L 
voi vedea şi eu», şi numaidecât am stat în mijlocul lor şi i-am 
spus lui Toma: «Adu degetul tău şi vezi mâinile Mele şi adu 
mâna ta şi pune-o în coasta Mea, precum ai zis, ca să crezi, 
şi nu fi necredincios, ci credincios», şi şi-a arătat el apoi bu- 
curia că M-a văzut înviat şi că M-a pipăit pentru credinţa lui 
şi a altora de după el şi a spus: «Domnul meu şi Dumnezeul 
meu!», iar Eu am adăugat, şi am spus: «Fericit că M-ai văzut 
şi ai crezut, dar mai fericiţi cei care nu au văzut şi au cre- 
zut!», şi erau acestea mironosiţele, măi fiilor, şi erau ele pline 
de dor şi de dragoste pentru Mine din pricina credinţei lor în 
Mine înainte şi după învierea Mea, căci ele slujeau cu credin- 
ţă Evangheliei Mele din loc în loc, iar apostolii Mei Mă înso- 
ţeau şi înţelegeau cu dificultate Fiinţa Mea şi cuvântul Meu 
prin care le spuneam lor toate pentru viaţa lor cu Mine şi le 
spuneam cele ce aveau să se întâmple cu Mine, şi multe cu- 
vinte şi fapte ale Mele între ei cu anevoie le primeau şi le 
înţelegeau ca să poată ei crede că aşa va fi. 

O, ucenicul Toma doreşte să vă umple de dor credinţa, 
măi fiilor, că fericiţi sunt cei ce cred cu dor, pentru că iubesc 
cu dor. Binecuvântată să fie intrarea lui la voi, în cartea Mea 
cu voi, fiilor! Amin. 

O cred, Doamne, cred Ţie, Bunule Păstor 
^ al nostru, cred şi mărturisesc că Tu eşti 
Hristos Cel înviat, Fiul lui Dumnezeu venit în lume ca să-i 

ierţi şi să-i mântuieşti pe păcătoşi, iar eu am fost cel dintâi, şi 
tot cel dintâi am fost care Te-am mărturisit spunându-Ţi la 
îmbrăţişarea cu trupul Tău cel înviat şi numindu-Te Domnul 
meu şi Dumnezeul meu, Domnul Cel înviat, o, Doamne. 

Te văzuseră ucenicii toţi în seara zilei învierii Tale, dar 
eu nu Te văzusem, şi voiam să Te văd şi eu şi să cred pipă- 
indu-Ţi ranele, Doamne, ranele răstignirii, o, Doamne. Erau 
cei fericiţi cei ce Te-au văzut fără să Te pipăie la rane, şi mi-ai 
spus: «Fericiţi cei ce nu au văzut şi au crezut», şi erau aceia 
mironosiţele Tale şi ucenicii Tăi, dar eu am fost şi mai fericit 
ca ei, nu pentru că Te-am văzut şi că Te-am atins pe rane, ci 
pentru că Ţi-am mărturisit ranele din mâini şi din coastă, şi 
aceasta mărturiseşte de atunci şi până azi că adevărat este şi că 
adevărată este învierea Ta, Mieluţ rănit şi biruitor prin rană. 

O, cine putea birui păcatul omului în afară de Tine, Fă- 
cătorule al omului? Tu erai Cel sculat dintre morţi, după ce ai 
umplut de lumina învierii Tale iadul, Doamne, căci mai dina- 
inte ne-ai spus că-i vei trage pe toţi la Tatăl, iar noi înţelegeam 
puţin, şi eram greoi la credinţă, ca unii care credeam ce ve- 
deam, iar nu altfel. Eu, însă, de dorul Tău, de bucuria ade- 
veririi a toate spusele Tale, de aceea am dorit să Te văd şi eu, 
atingându-Ţi ranele precum am spus că vreau, şi aceea a fost 
o taină, o mare taină, pe care am păstrat-o în inima mea de 
când ne purtam cu Tine din loc în loc şi ne spuneai toate, toate 
câte aveam să le pricepem târziu, târziu, după ce Tu a fost să 
mori pe cruce, Doamne. De atunci şi până acum eu sunt mar- 
torul cel mai mare al învierii Tale şi sunt împotriva a toţi 
necredincioşii, care cu îndărătnicie îşi văd de ale lor şi nu se 
lasă ei spre fericirea celor ce cred că Tu ai venit pe pământ 
pentru ca să mori pe cruce şi să înviezi apoi pentru fiecare 
om, care poate doar să moară, nu să şi învieze, iar Tu eşti Cel 
ce ai înviat şi Cel Care îi înviezi pe toţi ca pe Lazăr, aşa cum 
Tu ai dovedit că vrei şi că poţi de la Tatăl, Care ascultă ruga 
Ta pentru noi, iar noi trebuie să credem, Doamne, ca să fim 
cei fericiţi. Amin. 

Te fericesc cu multul, popor credincios cuvântului adus 
de gura Domnului pe masa ta pe pământ. Te înconjoară sfin- 
ţii şi îngerii din pricina credinţei tale prin care Domnul poate 
să vină cuvânt pe pământ. Zadarnic cred mulţi că mai mult 
decât aici este Dumnezeu lucrător în zilele acestea pe pământ, 
dar fiecăruia îi este dat cât să creadă şi cât nu, fiindcă acest 
munte de cuvânt este numai unul, precum numai Unul este 
Domnul, Care cu însăşi gura Sa a vestit de pe atunci că acest 
cuvânt va veni şi va fi auzit de cei din morminte, fiindcă pre- 
găteşte Domnul Evanghelia învierii morţilor, şi de aceea a 
aşezat Domnul pe pământ venirea Lui cea de azi cu acest râu 
de cuvânt, scris în Scripturi atât de desluşit că va fi acesta râu 
al vieţii şi că va curge peste pământ din tronul lui Dumnezeu 
şi va adăpa noroade când nu va mai fi nimic pe pământ decât 
om îndurerat şi zdrobit de înseşi păcatele lui, şi când Domnul 
Se va arăta la toţi cei care L-au împuns cu atâtea păcate şi că 
El le va întinde mâna cu milă, căci Acesta este Dumnezeu, şi 
este Cel ce mântuieşte şi Cel ce dă viaţă celor ce au pier- 
dut-o prin păcat, şi n-au ştiut ce le aduce păcatul. 

Te fericesc cu multul şi cu sfinţii toţi, popor binecuvân- 
tat pentru purtarea sarcinii venirii Domnului acum pe pământ 
cuvânt. O, pace ţie din partea ucenicilor Lui! Vom fi cu voi 
peste opt zile, când Domnul va petrece aici cu voi, şi cu cei 
ce vin la izvor întâlnirea care va fi! Do mn ul cu ucenicii şi cu 
uceniţele mironosiţe, Domnul cu voi şi cu noi aici, şi va fi 
mângâierea Duhului Sfânt plutind în văzduh în ziua aceea, iar 
cerul şi pământul vor tresălta, şi unul altuia îşi vor sluji în duh 


de sărbătoare sfântă, sărbătoare de înviere. Amin. 

O, slavă Ţie, Doamne înviat! Tu eşti toate. Ne doare de 
cei ce nu Te iubesc, ne doare, iar durerea noastră pentru ei va 
fi scump răsplătită şi va aduce multă înviere, pe Domnul, 
Răscumpărătorul celor atât de pierduţi, din pricină că n-au 
gustat ei iubirea. Amin. 

O ucenicul Meu, măreţ cu iubirea şi cu 
^ dorul, nu gustă mulţi iubirea, pentru că 
îi înşeală dulceaţa păcatului, dar când aceştia Mă vor afla Mă 
vor iubi măcar atât cât au iubit păcatul, dar iubirea îi va creşte 
şi îi va ridica frumos şi va fugi departe păcatul, căci numai cei 
ce nu iubesc pe Domnul cu dor şi cu rană, numai aceia cad 
spre păcat, numai aceia sunt atraşi spre despărţire de Domnul 
pe pământ prin păcat. 

O, binecuvântată să fie călătoria celor ce se strâng la 
izvor peste opt zile, aici, cu dorul în ei. Aştept cu Duhul plin 
de dor întâlnirea care vine între cei ce vor fi aici din cer, şi cei 
ce se vor strânge, şi ne va fi nouă zi de bucurie, zi de praznic 
de înviere cu voi şi cu uceniţele mironosiţe, care atât de mult 
M-au iubit, chiar dacă am fost atât de îndurerat, atât de chi- 
nuit, atât de părăsit, iar apoi am înviat şi am zis tuturor celor 
duruţi: « Bucuraţi-vă ! Pace vouă!». 

O, popor de la izvor, vom spune cu toţii: „Hristos a 
înviat !“ şi vom face alin celor ce ne iubesc venind la petre- 
cere cerească, la întâlnirea Mea cu ei aici, şi cu cei din cer, 
fiilor. Ca în Betania vom fi, şi vom pune masă, căci şi atunci 
la fel lucram, o, fiilor, la fel ca şi cu voi puneam pe masă, de 
jos şi de sus hrană, iar Eu Mă împărţeam lor şi le împărţeam 
puteri sfinte, şi aveam şi atunci popor credincios ca şi acum, 
şi iată, iarăşi pot şi iarăşi am, şi nu mai este nicăieri să am ce 
am aici cu voi, să pot ca aici, să vin ca aici, iar cei ce se 
smintesc, nu ştiu altceva să facă, dar măsura Mea între voi 
este bună pentru că Eu sunt cu voi, pentru că voi nu sunteţi 
aici singuri, o, fiilor. Amin, amin, amin. 

14/27 aprilie 2014 

Duminica a treia după Paşti, a sfintelor mironosiţe 

Bucuria praznicului învierii Domnului este altfel la lume decât la 
creştini. Nu e bucurie pentru Făcătorul omului decât lângă om. 
Plată mare are venirea omului la Domnul. Lumea văzută atârnă de 
mişcarea lumii nevăzute. Cei ce fac păcat din vin sunt cei cărora le 
place vinul. Vinul a nimicit neamul omenesc salvat de la potop, 
îndemn pentru nepăcătuire, grijă pentru mântuirea aproapelui. 
Rugăciune în cer pentru pământul român, ca să-l umple Domnul de 
slava sfinţilor Lui. 

nvierea Mea e zi de praznic de bucurie şi ţine mult 
această bucurie la cei ce o aşteaptă, la cei ce iu- 
besc învierea Mea şi a lor. O, nu ca la lume ţine bucuria praz- 
nicului învierii Mele dintre cei morţi, că la lume ţine o zi, 
două, şi se foloseşte lumea de Praznicul învierii Domnului 
pentru ca să bea şi să mănânce şi să se distreze şi să păcătu- 
iască în fel şi chip, departe de Dumnezeu cu viaţa aceştia. Dar 
la cei ce-Mi iubesc Fiinţa, o, e bucurie lungă acest praznic, şi 
vin apoi alte zile de praznic legate de ziua învierii Mele şi de 
cele făgăduite de Mine celor ce M-au urmat atunci şi apoi, şi 
toate cetele de sfinţi şi de îngeri au bucurie de la cei de pe 
pământ, pe care îi însoţesc în sărbători pentru dragostea lor de 
Domnul şi de cei din cer. 

Sunt Do mn ul Iisus FIristos, Domnul învierii. Cu însăşi 
gura Mea Mă vestesc şi rostesc urarea învierii Mele: FIristos 
a înviat! Mai înainte de zori intru cuvânt în carte şi întâmpin 

Cuvântul lui Dumnezeu 


cu el pe cei ce iubesc venirea Mea cea de azi cuvânt pe pă- 
mânt şi pe poporul cuvântului Meu, care Mă întâmpină când 
îmi rostesc cuvântul ca să-l ia şi să-l aşeze ei în carte şi să-l 
împartă apoi, că mulţi se hrănesc de la masa Mea cea de azi 
din mijlocul neamului român, la care am poposit acum, la 
sfârşit de timp, ca să pregătesc pe pământ întoarcerea Mea 
iarăşi de la Tatăl la om, precum este scris, că nu se poate cele 
rostite de gura Mea şi scrise apoi în Scripturi, nu se poate să 
nu se împlinească dacă Eu sunt Adevărul. 

Mai înainte de zori pregătesc masa Mea de cuvânt şi 
ies cu ea în întâmpinarea celor ce se strâng aici la izvor, pe 
colina întoarcerii Mele cu sfinţii, şi n-am nici în cer loc şi stat 
mai drag ca şi aici, unde pot să grăiesc şi să lucrez şi să Mă 
împart, că nu e bucurie pentru Făcătorul omului, decât lângă 
om, lângă lucrul dragostei Lui, căci dragoste mare M-a cu- 
prins când l-am zidit pe om, şi tot cu ea lucrez şi acum ca să-l 
trezesc pe el spre dragostea Mea, spre Făcătorul lui, că e lun- 
gă aşteptarea Mea după întoarcerea omului, şi doare în Dum- 
nezeu dragostea, şi doare dorul, şi doare aşteptarea, şi nu 
poate pricepe aceasta mintea şi inima omului, şi iată, am venit 
să arunc foc pe pământ şi să se aprindă el între Mine şi om şi 
să ne fie cald unul de la altul şi să fie cerul pe pământ cu 
omul, Domnul cu sfinţii Lui, şi iată, se aşterne zi de praznic 
de înviere, masă de cuvânt între Mine şi cei ce se pornesc 
acum spre colina Mea aici, iar Eu le dau lor din cer, din cele 
ce sunt şi nu se văd, din nevăzutele lui Dumnezeu, căci cu 
cele văzute s-a învăţat omul prea mult şi dă să uite, bietul de 
el, că Eu sunt Dumnezeul văzutelor şi al nevăzutelor pe 
pământ şi în cer. 

O, din cele nevăzute ale Mele Eu Mă împart vouă şi vă 
spun că plată mare are venirea omului la Mine şi ţinându-Mi 
urma. Vă voi plăti scump această dragoste, căci Eu după 
dragoste tânjesc. De dragoste l-am zidit pe om, de bucurie 
l-am lucrat şi l-am zidit, şi e scumpă fiinţa omului, o, şi cum 
şi-o cheltuieşte omul pe nimic, uitând el că va fi să dea soco- 
teală Celui ce a zidit omul! 

Mi-am pregătit oştirea şi masa cea de sus a Duhului 
Meu şi a sfinţilor Mei şi Ne aştemem cu zi de praznic sfânt 
aici, unde se adună la izvorul Meu de cuvânt cei ce M-au aflat 
aici. Sunt cu multă mişcare cerească aici acum. O, mişcarea 
celor nevăzuţi ai lumii nevăzute e mult mai multă decât a 
trupurilor lumii văzute. Vântul face mişcare pe pământ peste 
toată firea când el suflă trecând cu lucrarea lui. La fel şi vân- 
tul care mişcă lumea cea nevăzută a duhurilor şi a trupurilor 
răscumpărate pentru Domnul, lume de care atârnă toată 
mişcarea lumii văzute şi a toată firea ei. Duhul mâinii, acel fir 
mic care mişcă mâna omului, arată că mâna mai are un cores- 
pondent şi în duh. Cu ce scriu îngerii şi diavolii pe cele văzute 
şi auzite de la om? Cu condeiul le scriu, şi greu de tot crede 
şi înţelege omul cum de se întâmplă această mişcare, cu aju- 
torul căreia se scrie de cei fără de trup, buni sau răi. E ca în 
visul în care omul se visează că e treaz când el doarme. 

Vă grăiesc vouă acestea ca să le pricepeţi pe cele ce nu 
se văd şi lucrarea lor, că sunt cu sfinţii în sărbătoare aici, în 
grădină, şi vă întâmpinăm la venire şi vă aşezăm la masă şi 
Ne aşezăm cu voi, Eu şi mama Mea Fecioara şi ucenicii şi 
uceniţele Mele mironosiţe, pentru care sărbătorim acum, şi 
avem pe cei adormiţi cu nădejde, îi avem aici cu Noi şi cu voi, 
şi bucuria lor este mare şi stau ei în praznic de înviere a Mea 
încă din întâia zi de Paşti, când au luat Paşti cu voi din Paştile 
Domnului şi au rămas, şi sunt aici acum şi sunt aşezaţi de 
Mine la masă, căci le-aţi făcut pomenirea voi, cei ce-Mi 


slujiţi aici aşa cum Eu v-am aşezat slujitori pentru învierea 
morţilor, măi fiilor, şi pentru hrana cea de sus a celor ce cred 
şi se strâng adesea lângă voi, aici, şi aşteaptă cuvântul gurii 
Mele, aşteaptă pe Domnul când ei vin aici, la izvor. 

O, ce mare bucurie cerească Nouă de la voi, şi ce fru- 
mos este aici, la întâlnirea dintre Noi şi voi! O, pace vouă! 
Hristos a înviat, vă spun vouă toţi cei sărbătoriţi în această zi, 
ucenicii şi uceniţele Mele de acum două mii de ani! E zi de 
iubire între cei din cer şi cei de pe pământ, şi e ca în cer, nu 
ca pe pământ. Mai înainte de zori şi până la apusul zilei stăm 
la masă de Paşti şi luăm din ea. Eu văd peste zi, văd starea, şi 
grăiesc pentru fiecare clipă o dată cu ea, că mare este taina lui 
Dumnezeu, mare şi necuprinsă cu mintea, dar cuprinsă cu 
credinţa, cu îngerul inimii omului, care veghează şi ştie. 

Mai întâi de tot cuvântul Meu de peste voi vă povă- 
ţuiesc pe voi pe toţi în ziua aceasta de învăţătură a Mea peste 
voi, cei adunaţi la graiul Meu cel milos, şi vă spun: să nu vă 
îmbătaţi de vin, ci de dragoste de Dumnezeu, fiilor. Nu are 
dragoste de Dumnezeu cel ce bea vin dintre cei ce se numesc 
creştini. Nu cei ce au vin în casă, nu aceia sunt cei ce beau 
vin, căci dacă aceia ar fi cei ce păcătuiesc făcând din vin 
păcat pentru ei, o, n-ar mai sta vinul în casă la ei. Cei ce fac 
păcat din vin sunt cei cărora le place vinul şi sunt ispitiţi de 
el şi-şi ameţesc cu el capul şi mintea bând vin, şi caută vin pe 
faţă şi pe furiş, sau cu băutorii pe unde beau aceia. 

O, fiu creştin, să nu bei vin cu diavolul cu care te furi- 
şezi la îndemnul lui, sau cu care te arăţi că bei, ci să-l bei cu 
Domnul ca pe Paştele cel nou, şi aşa să se veselească inima 
ta, cu vinul cel nou, cu Paştile Domnului, căci Domnul este 
mâncarea şi băutura cea mai scumpă, cea mai sfântă, cea mai 
dătătoare de viaţă şi de sănătate şi de veselie a inimii necăjite, 
precum este scris. 

O, aveţi grijă, fiilor, că vinul Mi-a nimicit neamul ome- 
nesc salvat de la potop, căci iarăşi l-a dus la cădere după ce 
Noe a ieşit din corabie cu ai lui şi a sădit vie şi a făcut vin şi 
s-a ameţit şi a blestemat cu gura lui şi s-a prins blestemul lui. 
Vinul a născut pe pământ neam din desfrânare pe vremea lui 
Lot, pe care l-am scăpat din foc, şi a trebuit să vin Eu din cer 
şi să Mă jertfesc, ca să salvez cumva pe cel ieşit din păcat. 

O, vinul e tare, e cel mai tare când omul îl ia şi face cu 
el ceea ce nu este de la Dumnezeu să facă omul cu vinul. O, 
fiilor, vin să vă învăţ Eu învăţătură de dragoste de Dumnezeu 
şi de dor, şi veţi avea mângâiere, fiilor. Luaţi aminte ca să nu 
păcătuiţi, căci cine n-are rană după Domnul în inima lui, face 
păcatul rană în el, dar aceasta este rană de moarte. O, iată câtă 
veghe trebuie împotriva acestui duşman: păcatul. 

O, fii şi fiice care vă purtaţi după Mine paşii şi inima şi 
dorul, o, cum arată şi cum se poartă un creştin care are rană 
în el pentru dragostea celor de sus şi călăuzire apoi de sus 
pentru curăţia vieţii? Mironosiţele învierii Mele, dragostea 
lor grăieşte azi cu voi. O, a rămas de pomenire dragostea lor. 

O, pace vouă, uceniţe mari cu iubirea şi cu pasul după 
Domnul! Pace vouă în mijlocul poporului Meu cel de azi! 
Binecuvântată să vă fie grăirea la masa cea de azi! Amin. 

O cum să grăim noi acum? Cu Tine, 
^ Doamne? Cu voi, scumpi ai Domnului? 
O, atâta dor ne-a purtat şi ne poartă pe urmele paşilor 
Tăi, Doamne! Atâta dor ne încearcă acum să fim pe urma Ta 
la întâlnirile Tale cu cei de pe pământ, care Te caută, o, 
Doamne! 

O, căutaţi-L pe Domnul, voi, cei care umblaţi după El 
aici cu dorul în voi! Căutaţi-L aici, şi căutaţi-L până dincolo 

de cele văzute ale facerii Lui. Noi L-am căutat cu dor după ce 
I-am aflat Fiinţa printre oameni şi n-am mai avut nimic mai 
drag de făcut apoi decât să-I ţinem urma şi să-L slujim şi 
să-L dorim iubindu-L cu dor şi purtându-L în noi cu dor, şi 
numai la El ne-a fost gândul şi dorul, iar când a fost să poarte 
crucea şi umilinţa ei, am fost ca focul care plânge arzând şi 
am pătruns după Do mn ul prin chinurile Lui şi L-am căutat în 
mormânt, după ce am văzut în dimineaţa învierii Lui piatra 
răsturnată de deasupra Lui, atât de mare cât era ea, iar îngerul 
învierii Lui ne-a vestit să nu-L mai căutăm printre cei morţi, 
căci El S-a ridicat şi a înviat. 

O, fiţi plini de rană după Domnul, şi veţi fi fericiţi să 
fiţi aşa, şi veţi scăpa de toate slăbiciunile voastre spre păcat, 
căci veţi iubi mult şi veţi căuta după Domnul şi veţi înţelege 
adânc viaţa şi vă veţi scula din faptele voastre moarte şi veţi 
lucra minuni, căci veţi iubi pe cei drepţi şi pe cei păcătoşi, 
pentru mântuirea lor îi veţi iubi. O, când iubeşti de la Dum- 
nezeu o fiinţă, nu mai dai prilej păcatului între tine şi fiinţa 
dragă ţie, căci cu păcatul i-ai face rău şi nu s-ar mai chema că 
o iubeşti. 

O, fii ai venirii Domnului la voi cuvânt, o, fii de la 
izvor, vin şi se adună la voi din depărtări atâţia doritori după 
Domnul, vin cu dor de Domnul şi de voi, dar voi sunteţi aşa 
de plini de griji pentru lucrul Domnului cu voi. O, fiţi bine- 
cuvântaţi! Prefacă-se în bucurii şi în mângâieri toată truda 
voastră cea grea! Noi, ucenici şi uceniţe ale Domnului, vă 
binecuvântăm răbdarea şi truda. Ele vă sunt iubirea. 

O, pune, Doamne, peste ei harul iubirii Tale cu care ai 
zidit lumea, văzutele şi nevăzutele facerii Tale, o, Mire sfânt 
al celor ce Te iubesc, Doamne! Ocroteşte-i zi şi noapte sub 
acoperământul mamei Tale Fecioara! Pune neamul şi pămân- 
tul român sub mâna ei ocrotitoare şi umple acest tărâm de 
slava sfinţilor Tăi, pe care să-i întăreşti la hotare de jur-împre- 
jur, iar oştirea Ta mică, aici veghetoare şi slujitoare, să-Ţi 
aducă aminte mereu acestea toate, căci Tu eşti Cel ce împli- 
neşti, Doamne. 

Suntem în cer mângâierea Ta aşa cum Ţi-am fost şi pe 
pământ în dureri şi Te-am iubit mult, atât cât de multă Iţi era 
durerea, Doamne. Te-am iubit cu patimă, Doamne, căci Tu 
ne-ai dat această rană s-o purtăm, ne-ai dat dragostea de Tine 
şi mila de Tine. Chiar dacă eram cu păcate pe suflet, Te-am 
iubit, Doamne, cu rană în noi după Tine, aşa Te-am iubit, 
fiindcă Tu aşa ai voit. 

O, facă-se voia Domnului în voi şi cu voi ca să-L daţi 
tuturor pe Domnul, voi, cei primitori de Dumnezeu! Vă bine- 
cuvintează de lângă noi Fecioara, Maica Domnului, şi vă 
mângâie toată truda cea adusă jertfă Domnului. Ea este miro- 
nosiţă împreună cu noi atunci şi acum şi este cea mai dulce, 
cea mai curată atunci şi acum şi vă dăruieşte vouă fiinţa ei şi 
vă spune aşa: 

B aţi lumii pe Domnul acum! Aduceţi pe 
Domnul pe pământ, căci totul este cu 
putinţă celui ce crede în El, aşa cum a fost cu putinţă să Se 
nască El din pântecele meu cel fecioresc şi să crească şi să 
poarte cruce pentru lume şi să Se facă începătura învierii 
omului! Daţi celor ce vin la izvor, daţi-le povaţă pentru putere 
sfântă, căci Domnul vă dă vouă, celor ce daţi viaţă din viaţa 
Lui la cei ce caută după El aici, la masa Lui de cuvânt! 

O, ce frumos, Fiule Doamne, ce frumos este aici, din 
cer şi de pe pământ frumos! Coboară puterea Ta şi mântuieşte 
pe toţi cei care vin şi se strâng cu dor aici, la izvor! O, frumoşi 
sunt paşii lor! Să le grăim lor, Fiule Doamne, despre duhul 


dragostei de sus, duhul care se face mângâiere de la ei spre 
noi, Fiule scump. 

O, pace vouă, slugi credincioase în slujire! Iată, vine 
Domnul cu sfinţii Săi la voi. Amin. 

E u, Domnul, privesc la bucuria celor din 
cer aici acum şi la mărturisirea lor, 
oştire cerească la masă cu Mine şi cu voi. Toţi deodată vă cu- 
prindem din părţi şi vă dăm vouă harul dragostei de Dum- 
nezeu, căci mama Mea Fecioara doreşte să învăţăm aceasta 
unii de la alţii, iar Eu vă voi povăţui pe voi, cei adunaţi în zi 
de praznic sfânt aici, la izvor, şi vă voi trimite povaţa Mea 
vouă. 

O, dacă s-ar putea să fiu purtat atât cât pot Eu, aş fi 
grăit cu voi mult, mult, dar Eu sunt plin de milă, chiar dacă 
Mi-e dor. V-au spus mironosiţele învierii Mele despre dra- 
gostea cea de sus, ca s-o purtaţi voi şi să mângâiaţi cu ea pe 
cei din cer şi ranele Mele multe, iar Eu, Domnul, vă dau acum 
la toţi cuvântul dragostei: «lubiţi-vă unul pe altul aşa cum v- 
am iubit Eu!». Aşa am înnoit Eu peste ucenicii Mei atunci 
porunca dragostei şi i-am povăţuit să se ferească de făţărnicie, 
căci ea este aluatul fariseilor, numai al lor, că ei mereu, mereu 
Mă mustrau ca pe un greşit, ba că hulesc prin cuvânt, ba că 
nu ţin sâmbăta, ba că ucenicii Mei o calcă şi ei, ba că mănân- 
că ei cu mâinile nespălate, şi făceau aceasta din lipsă de dra- 
goste, din lipsă de Dumnezeu şi de credincioşie. 

O, luaţi pildă de credincioşie şi de dor şi de dragoste, 
luaţi de la cei ce au, luaţi şi învăţaţi, fiilor, căci un poet dulce 
Mie a scris odată o pildă şi a spus pentru cei ce nu iubesc pe 
Domnul, a spus aşa: 

„Ştiind că unii câini în lume adesea au murit de dor 
când au avut nefericirea să piardă pe stăpânul lor, eu mă 
gândesc la câinii aceia: ce pildă de iubire-adâncă, cum faţă 
de ceresc Stăpânul noi n-am fost dovedit-o încă. De la stă- 
pănu-i, ce primeşte ca hrană zilnic un biet câine? Un boţ de 
rece mămăligă, şi rar uscate coji de pâine. Dar ce de bunătăţi 
alese şi ce de mângâieri mereu, în vieţuirea lui tot omul 
primeşte de la Dumnezeu! Şi mi-e ruşine de toţi câinii care-au 
murit precum am spus, că, om fiind, eu nu pot încă să mă 
ridic atât de sus “. 

O, fiilor, să învăţăm iubirea, s-o învăţăm de la cei ce au 
iubire şi credincioşie, fără să le fie lor răsplătite acestea. O, 
căutaţi să aveţi suflet mare şi frumos, căci sufletul este de la 
Mine în om. Vă voi hrăni pe voi cu dulcea Mea povaţă. Iar 
acum rămân aici cu oştirea Mea în petrecere cerească cu voi 
şi luăm din povaţa ei, şi apoi cu scumpă binecuvântare şi cu 
însoţiri cereşti să vă fie calea înapoi, până ce iarăşi va fi să 
venim şi să ne întâlnim şi să ne dăm mângâieri. 

O, pace vouă! Luaţi pacea Mea! Nu vor mai-marii 
popoarelor şi nu vor popoarele să înveţe de la Mine pacea. 

Pace vouă, fiilor! Vă mulţumesc, cu toate oştirile ce- 
reşti vă mulţumesc pentru paşii voştri la izvorul Meu de 
cuvânt. O, învăţaţi pacea, căci Eu vă dau. 

Iată, suntem în uimire aici, sub cortul alb cu voi. Mare 
ne este mângâierea! Cei din cer tânjesc cu dor după petre- 
cerea lor cu cei de pe pământ iubitori de cer, dar aici Eu 
lucrez minunea minunilor, o, fiilor. 

Las mâna Mea peste voi. Vedeţi, să vă fie de folos. 
Sunteţi îmbrăţişaţi acum de cei cereşti. Fiţi binecu- 
vântaţi! Vă încălzim, vă mângâiem. Pace vouă, fiilor! Amin, 
amin, amin. 

Cuvântul lui Dumnezeu 


Sărbătoarea sfântului mare mucenic Gheorghe, 
purtătorul de biruinţă 

Coborârea Domnului în cuvânt: începutul înnoirii lumii. Păcatul pe 
care-l fac cei care cred în dând oamenilor minciunii este mai mare 
decât al celor care stau neatenţi la darul lui Dumnezeu din om. 
Durerea sfântului mucenic Gheorghe pentru cei care L-au părăsit 
pe Domnul. Oamenii pot fără Dumnezeu şi nu deschid luminii. 

K sărbătoare sfântă şi sunt cu sfinţii la hotar ca să 
intru cu ei în cartea cuvântului Meu şi să aşezăm 
în ea cuvânt dulce, grăirea Mea cu voi, şi a sfinţilor Mei gră- 
ire. Sunt Domnul Iisus Hristos, iar lucrarea Mea este cuvântul. 

O, pace vouă, fiilor, pace multă vouă! Am venit iar şi 
iarăşi cuvintez. Am avut sărbătoare cu strângere la izvor şi 
s-a strâns sărbătoarea şi s-au întors intr-ale lor oaspeţii de pe 
pământ şi din cer, dar Eu, Domnul, am mereu lucru între Mi- 
ne şi voi, am mereu de aşezat glasul cuvântului Meu în cartea 
Mea cea de azi, cartea Mea cu voi. Pluteşte Duhul Meu dea- 
supra voastră, deasupra colinei Mele cu voi, pluteşte ca la fa- 
cerea lumii, pluteşte mereu ca să pot să suflu cu El peste întu- 
nericul de pe pământ şi să vină apoi clipa să pot spune ca la 
început: «Să fie lumină!». 

O, nu este lumină pe pământ, nu este, dar iată cu voi 
lumina, o, fii ai cuvântului Meu! Pe pământ e numai minte de 
om şi multă semeţie în mintea lui şi nu se lasă înlocuită cu 
lumina lui Dumnezeu ca să fie lumină pe pământ. Lumina 
sălăşluieşte în cei sfinţi, în cei ce se sfinţesc pentru Domnul, 
dar ea nu poate să-l biruiască pe omul cel cu minte de om, şi 
se întoarce în cer lumina cu tot cu sălaşul ei, cu sfinţii cei 
purtători de Dumnezeu pe pământ, cu cei care trăiesc pentru 
cer pe pământ. 

La început a făcut Dumnezeu cerul şi pământul. Era 
pământul fără chip şi era pustiu peste tot, şi întuneric era dea- 
supra adâncului, iar Duhul lui Dumnezeu Se purta pe dea- 
supra apelor, aşa este scris, şi a zis Dumnezeu: «Să fie lu- 
mină!», şi s-a despărţit atunci lumina de întuneric şi apoi a 
zidit Dumnezeu cu cuvântul cerul şi pământul şi toată oştirea 
lor, şi a zidit apoi pe om şi toate cele de trebuinţă vieţii oame- 
nilor şi a toate vieţuitoarele zidite la cuvânt, căci pe om l-a 
plămădit Domnul Dumnezeu cu mâna Sa. 

O, fiilor, totul este fără de chip pe pământ şi este pustiu 
şi este întuneric, şi S-a purtat Domnul pe deasupra adâncului 
de întuneric al oamenilor şi a rostit cuvântul Său: «Să fie 
lumină!», şi aşa Mi-am întocmit Eu şi am înnoit acest petecuţ 
de pământ, pe care am aşezat în zilele acestea lucrarea cuvân- 
tului Meu, şi pe voi purtători de Dumnezeu, luaţi de Mine 
dintre fiii oamenilor ca să vă fac fii ai lui Dumnezeu, măi 
fiilor, şi să Mă sprijin Eu pe voi cu a doua Mea venire de la 
Tatăl la oameni, precum este scris în Scripturi să vin, căci 
atunci când M-am suit la Tatăl după învierea Mea, am lăsat 
cuvânt că voi veni iarăşi, şi am zis: «Vin curând!». 

O, prin toţi sfinţii Mei în care am locuit pe pământ apoi, 
am venit lucrând prin ei şi aveam dorul să-l fac pe om să 
creadă în Dumnezeu, în Cel ce a făcut cerul şi pământul şi 
omul. O, iată, cu oaspeţi din cer vin şi în ziua aceasta la masă 
de cuvânt cu voi. Sunt cu ceata mucenicilor mărturisitori, şi au 
ei sobor mare pentru pomenirea marelui mucenic Gheorghe, 
cel plin de dragostea cea de sus, dragoste sfântă, fiilor. 

O, am slobozit cu pace pe cei ce au venit şi au luat din 
izvorul Meu, iar voi v-aţi odihnit o zi, măi fiilor, dar am venit 
acum cu sărbătoare de sfinţi şi iarăşi Mă întâmpinaţi când vin 
cu sfinţii Mei la voi. O, a fost dulce pentru cei din cer sărbă- 


toarea Mea cu voi şi cu ei sub cortul alb. S-au desfătat îngerii 
în văzduhul cel în alb înveşmântat şi S-a desfătat Duhul lui 
Dumnezeu, fiilor. Sfinţii Mei, cu care am poposit în sărbă- 
toare, şi-au înnoit glasul iubirii, iar mama Mea Fecioara Mi-a 
dat să lucrez învăţătură apoi peste cei care au fost la izvor, ca 
să le dau povaţă pentru dragostea cea de sus şi să le trimit lor 
apoi cartea poveţei Mele. Iată, le trimit şi le spun lor aşa: 

Voi, cei care aţi fost la izvor după Domnul cu dorul în 
voi, ascultaţi, fiilor, cuvântul Meu şi povaţa lui cea pentru 
voi, pentru dragostea cea de sus în voi. 

La început a făcut Dumnezeu cerul şi pământul. Era 
pământul fără chip, pustiu şi întuneric era deasupra hăului, iar 
Duhul lui Dumnezeu Se purta pe deasupra apelor şi a zis 
Dumnezeu: «Să fie lumină!», şi a fost lumină şi s-a despărţit 
lumina de întuneric şi a zidit apoi Dumnezeu cerul şi pămân- 
tul şi toată oştirea lor, şi l-a zidit apoi pe om şi toate cele de 
trebuinţă vieţii oamenilor şi a toate vietăţile de pe pământ şi 
din pământ şi din ape şi din văzduh, toate oştirile lor. O, aşa 
am lucrat Eu, Domnul, la început, şi aşa am lucrat şi acum, la 
sfârşit de timp, de am zidit în mijlocul pământului cel fără 
chip, deasupra hăului cel pustiu de credinţă a lumii oame- 
nilor, aşa am zidit Eu această colină ca să fie ea lumină şi să 
despart lumina de întuneric aici, şi ca să pot lucra cu lumină 
cerul şi pământul şi să le fac facere nouă, iar lumina este 
cuvântul Meu, cuvântul cu care am zidit la început, şi cu care 
iarăşi zidesc. 

O, fiilor care veniţi adesea la izvor după hrana cea de 
sus, o, veniţi, fiilor, după dragoste, căci dragostea cea de sus 
vă trebuie vouă în voi ca să puteţi iubi şi să puteţi urma ceea 
ce Eu am zidit pentru om în zilele acestea. Pentru omul cel 
despărţit de Dumnezeu, pentru el am zidit şi am înnoit Eu 
acest minunat petecuţ de pământ şi de cer, şi acest popor al 
Meu în mijlocul oamenilor de pe pământ, iar Eu sunt în 
mijlocul lui din cer, de lângă Tatăl trimis, ca să zidesc din nou 
lumea, precum este scris, căci s-a stricat pe pământ toată voia 
lui Dumnezeu şi s-a aşezat omul cu voia sa, cu mintea sa cea 
fără de Dumnezeu peste ea, căci omul nu mai vrea cu Dum- 
nezeu, ci vrea cu păcatul prin care L-a pierdut pe Dumnezeu 
şi vrea cu satana, cu stăpânitorul acestui veac, care trece cu- 
rând, curând, trece cu trosnet tot ce este vechi, căci aşa este 
scris, şi vin cele noi, vine slava Noului Ierusalim, căci aşa 
este scris. 

O, dragoste de sus vă trebuie vouă, fiilor, ca să iubiţi 
venirea Mea şi locul şi izvorul venirii Mele şi pe cei ce Mă 
poartă ca să vin şi ca să fiu pe pământ lumină din lumină şi 
să fiu Ziditor. O, aveţi grijă, că sunt mulţi, mulţi care se laudă 
cu Dumnezeu în fel şi chip, şi fac ei aceasta pentru slava lor, 
pentru ca să aibă lăudători prin care să se creadă ei cu putere 
peste mulţi, dar cei ce nu cercetează duhurile, aceia cad, să- 
racii de ei, cad sub aceste mângâieri mincinoase, şi din prici- 
na acestor bucurii fără viaţă în ele nu mai ştiu oamenii să 
deosebească dreapta de stânga lor, nu mai ştiu să-L cunoască 
pe Domnul când El vine cu faţa Lui cea sfântă, cea plină de 
viaţă şi de lumină prin multa Lui smerenie înaintea omului. 

O, dau câteodată să zic cu cei din cer că mai mic păcat 
fac cei care stau neatenţi la darul lui Dumnezeu din om, la 
mersul Meu peste pământ, mai mic păcat fac aceştia decât 
păcatul celor ce cred în darul cel arătat de oamenii minciunii 
că l-ar avea de la Dumnezeu peste ei. O, mai mic este păcatul 
nepăsătorilor de Dumnezeu, mai mic decât al celor ce cad sub 
cei mincinoşi cu o oricum credinţă. 

O, vai de satul fără câini, vai! Vai de turma fără apos- 

toii care să grăiască în mijlocul ei pentru paza ei de vrăjmaşi, 
de furi, de mincinoşi asupra turmei ca să se piardă ea! Câinii 
latră zi şi noapte în sat şi ştiu duşmanii şi aud furii şi nu intră 
să prade casele, căci se tem de câini şi de glasul lor care 
umple satul veghind pentru stăpânii lor. 

O, vai de stâna fără păstori cu inimă şi cu trezie, şi fără 
măgăruşi şi fără câini şi fără slugi pentru ugerul cel plin al 
oilor care pasc sub pază de păstor, căci cine mănâncă dă rod, 
dă mereu, ca oaia care face lapte mereu, păscând şi umplân- 
du-şi ugerul, sau ca albina care culege şi face rod mult şi 
căreia nu-i trebuie atâta rod, dar ea lucrează mereu şi rodeşte 
mereu, că au stăpân peste ele albinele şi ascultă de stăpân, de 
ordinea din casa lor, din obştea lor, şi nu se poate face şi rod 
pe pământ, nu se poate decât cu viaţă sub ascultare, sub armo- 
nia ascultării, şi aceasta voiesc Eu să-i povăţuiesc pe cei ce 
vin la izvor în zile de sărbătoare cu strângere, când slava 
cuvântului Meu coboară şi îi hrăneşte pe ei cu cele din cer, cu 
dragostea cea din cer. 

O, cei ce se răcesc faţă de locul Meu şi de lucrul Meu 
de aici, se răcesc de Domnul, iar pentru aceia zic aşa peste cei 
ce veghează cu lucrul Meu cel de aici, şi le zic lor: 

O, fii ai lucrului Meu cel pentru lumină peste oameni, 
cine nu iubeşte pe Domnul, nu vă iubeşte nici pe voi, şi ajung 
la ură după ce vă cunosc şi vă iubesc pe voi, dacă ei nu mai 
iubesc pe Domnul cu statornicie. O, ca să vă poată iubi cu 
credincioşie cei care vă iubesc, aceia trebuie să aibă în ei 
iubirea lui Dumnezeu, iubirea cea de sus, cu care vă poate 
cunoaşte pe voi că sunteţi ai Mei, ai lucrului Meu cel mult de 
azi pentru întoarcerea Mea de la Tatăl la om. 

Iată, nu ştiu să-Mi fie recunoscători toţi cei ce vă află 
pe voi, nu ştiu toţi să vă iubească şi cum să vă iubească pentru 
alegerea pe care am facut-o, de v-am pus înaintea acestui 
popor cules prin voi, şi sunt în acest popor dintre cei care nu 
cred, nu ştiu, nu văd, nu pot să se poarte cu recunoştinţă şi 
frumos cu slava coborârii Mele şi pentru ea, ci se poartă 
obraznic cei nestatornici, şi au pretenţii cei ce n-au putere 
sfântă şi n-au dragostea cea de sus, cu care să poată cunoaşte 
pe cele de sus coborâte pentru ei. O, grăiesc ei din dreptul 
acestei lucrări purtată de Mine cu voi, grăiesc peste cei ne- 
născuţi de sus, dar iată ce le spun la aceştia despre voi: 

Pentru cei ce se apropie de această lucrare de cuvânt, la 
cârma vorbirilor cu ei din partea poporului ales trebuie să 
staţi voi, trebuie să ştiţi voi şi să staţi grăind din partea Mea, 
şi apoi poporul, nu altfel, fiilor, căci altfel nu este ordinea ca 
în cer, şi este neînviere dacă se lucrează altfel pentru înnoirea 
omului, şi văd aceasta cei ce vin, iar cei ce vin trebuie să ştie 
să-L ia pe Domnul de la locul Lui şi să-L ia cu întregime, nu 
cu picăţica, nu cu împrumutul, o, fiilor. Am privit şi am văzut 
aceasta, şi de aceea vin să-i povăţuiesc pe cei ce se simt a fi 
ai Mei, şi-i învăţ să fie cuminţi dacă ei n-au darul Meu cu care 
să-l cunoască pe om, că avem de stat de veghe ca în cer pen- 
tru mersul lucrului Meu cel de azi, o, fiilor. 

Iată, vin mereu cu strângere la izvor inimi pline de dor, 
şi am să-i povăţuiesc multe, dar voi sunteţi neputincioşi ca să 
Mă ţineţi atât cât pot Eu să le dau lor povaţă din cer pentru 
faţa lor cea sfântă înaintea Mea, dar am coborât învăţătura ca 
să le-o trimiteţi lor spre povaţă, fiilor, iar voi feriţi-vă de cei 
ce nu vă cunosc pe voi, de cei pe care nu-i cunoaşteţi voi de 
la Mine, şi fiţi veghetori în faţa turmei, iar oile să iubească 
viaţa de staul ocrotitor lor şi păşunarea cu veghe peste ei, că 
lupii nu mai arată lupi şi nu mai ştiu nici ei ce sunt, şi toate 
s-au întâmplat din pricina semeţiei omului, chiar dacă omul 


Mă caută, şi trebuie multă vindecare de semeţie, măi fiilor, 
dar cine nu caută, nu se poate vindeca. Trimiteţi-le lor cartea 
Mea ca să înveţe din ea, că Eu mereu, mereu Mă scriu în ea 
ca să le dau lor şi să nu-i las sărmani. 

Dar acum stă să intre cu Mine în carte mucenicul 
Gheorghe, iar ceata lui aşteaptă să audă cuvântul lui. O, pace 
ţie, mare mucenic al mărturisirii cea pentru Mine înaintea 
împăraţilor şi ai mai-marilor de peste oameni în vremea ta! 
Fie ţie după dragostea ta de oameni înaintea Mea! Amin. 

© mărire Ţie, mărire Ţie, Mărturisitul 
^ meu, învăţătorul meu, Doamne, Dom- 
nul pentru Care eu m-am jertfit cu duhul şi cu trupul meu! 
N-am putut, o, n-am putut nici în vremea chinului de moarte, 
n-am putut să nu Te mărturisesc înaintea chinuitorilor mei, 
care ca fiarele nemiloase şi sfârtecătoare în carnea mea, aşa 
s-au năpustit asupra mea, aşa s-au purtat cu mine din pricina 
urii care le stăpânea inima că Te iubesc pe Tine şi nu pe ei, 
Doamne. O, n-am putut pentru ei, şi numai pentru Tine am 
putut, şi a rămas de pomenire credinţa mea şi credincioşia cea 
pentru Tine, Doamne slăvit. O, cât m-ai ajutat atunci ca să pot 
purta cu senin chinurile mele pentru numele Tău cel sfânt, 
pentru Fiinţa Ta atât de contopită cu mine, şi pentru care eu 
am trăit şi am murit, că am dorit să fiu numai al Tău, cu totul 
numai al Tău, Doamne. 

O, Te-am mărturisit atât cât Tu mi-ai trimis încercarea 
şi n-am ales şi nu m-am oprit. O, mă doare de toţi cei care se 
opresc, după ce Te cunosc aici şi merg cu Tine pe cale cu 
credinţă, şi apoi se îndoiesc ca nişte neputincioşi care nu pot 
merge până la capătul mersului, căci au iubire de sine în ei şi 
de la ea se îmbolnăvesc de ură, de răceală de suflet, de necre- 
dinţă, de vedere mică şi strâmbă, de nemulţumire, de necre- 
dincioşie, Doamne. O, cum pot aceştia să mai aducă slavă 
curată unui sfânt de-al Tău, care Te-a mărturisit Iară preget, 
Doamne? O, nu Te mai pot iubi cei ce Te părăsesc după ce 
merg ei o vreme cu Tine, după ce Tu le-ai arătat ce mare eşti 
şi ce adevărat şi ce lumină prin acest cuvânt. 

îi doare pe sfinţi, Doamne, îi doare de la necredincioşia 
celor ce Te cunosc în acest izvor dătător de viaţă veşnică şi Te 
părăsesc apoi şi se întorc în ale lumii şi în ai lumii, Doamne. 
Voiesc să le spun celor ce vin adesea aici la izvor şi se adapă 
din el cu viaţă, şi să le spun eu, sfântul şi mărturisitorul Tău, 
că eu am fost sub chinuri mari de tot pentru ca să Te părăsesc 
pe Tine şi să iau viaţa lumii s-o trăiesc şi toată mărirea ei dată 
mie de împărat, dar nu m-am despărţit de Tine pentru nimic, 
şi nici pentru mine n-am ales viaţa, ci numai viaţa Ta, căci Tu 
ai murit pentru mine, iar eu pentru Tine, şi trăiesc în veci şi 
sunt viu şi sunt cu Tine şi cu sfinţii, căci aceasta am dorit şi 
aceasta am, şi aceasta sunt, şi sunt în slava sfinţilor Tăi. Aceas- 
tă mărturisire dau eu în ziua mea de serbare între sfinţi, şi-Ţi 
cer cu umilinţă sfântă, întăreşte cu toţi sfinţii Tăi slava şi ve- 
ghea acestui loc ales Ţie, colina slavei Tale de azi, Doamne, şi 
ai grijă sfântă şi pază sfântă cu toţi sfinţii şi cu toate oştirile 
cereşti, ai grijă de ţara română, ai grijă de ea pentru lucrarea 
Ta cea de la sfârşit de timp în mijlocul ei, şi dă-i neamului 
român trezirea cea mare, dragostea cea de sus, că vai celor fără 
de dragoste, fără de Tine pe pământ, o, Doamne! 

O, slava sfinţilor Tăi îţi dă slavă. Slavă Ţie, Doamne! 
Ceata mucenicilor a stat cu mine în lucru lângă Tine în ziua 
mea de serbare între sfinţi. O, slavă Ţie, Celui ce ne-ai arătat 
nouă lumina! Amin. 

P rimesc mângâiere de la voi, o, sfinţi iu- 
biţi ai Mei. Toate oştirile cereşti îmi dau 

Cuvântul lui Dumnezeu 


mângâiere, îmi dau ascultare, îmi dau slavă, căci sunt Dom- 
nul Dumnezeul lor. Pe pământ însă e mult întunericul şi strig 
zadarnic să fie lumină pe pământ, căci lumea oamenilor s-a 
aşezat împotriva Mea cu tot întunericul ei de pe pământ, întu- 
neric de la lipsa de Dumnezeu dintre oameni şi din oameni. 

O, ce durere! Oamenii pot fără Dumnezeu, căci cu 
Dumnezeu nu pot! Nu pot nici Eu cu cei care nu pot ca Mine 
şi pot numai ca ei, şi e lipsă de Dumnezeu pe pământ, şi e 
întuneric acolo unde nu este Dumnezeu, mai întuneric decât 
întunericul cel de la început de deasupra hăului, şi peste care 
am putut să rostesc să fie lumină, de s-a putut întocmi apoi 
lumina şi a despărţit întunericul de lumină. 

Mă port pe deasupra şi spun mereu să fie lumină, dar 
stăpânitorul întunericului acestui veac a dat oamenilor cheia ca 
să stea ei în împărăţia întunericului şi să nu deschidă luminii. 

O, nu pot oamenii cu lumina, nu pot din pricina întu- 
nericului din ei, din pricina păcatelor din ei. Cine vrea să 
scape de păcat, acela trebuie să nu caute prilej pentru păcat şi 
nici să-l dorească. O, unde mai poate omul să facă aceasta, 
unde, decât lângă Mine, dacă se trage el lângă Duhul Meu, 
lângă cuvântul Meu ca să-l pot ţine de mânuţă prin povaţă 
sfântă mereu şi ca să capete el dragoste pentru cele de sus şi 
să moară pentru cele de jos, ca să fie viu apoi ca şi sfinţii Mei, 
care aşa au lucrat? 

Acum las Duhul Meu peste voi, fiilor, ca să lucraţi cu 
El lucrul zilei de azi, lucru sfânt, peste care Eu veghez acum 
ca să-l iau şi să-l aşez în cer, fiilor. Eu sunt cu voi aici, şi Mă 
doare pentru voi când trebuie să treceţi printre fiii oamenilor 
pe calea mersului lor, şi vă port de grijă ca nu cumva să 
pieriţi, fiilor, că e înşelător întunericul şi faţa lui cea acoperită 
cu lucrarea cea mincinoasă, pe care n-a făcut-o Dumnezeu. 

Binecuvântate să vă fie duhul şi lucrul cel de azi, cu 
Mine lângă voi, o, fiilor! Amin, amin, amin. 

23 aprilie/6 mai 2014 

Duminica a patra după Paşti, a slăbănogului 

Duhul grăirilor sfinte dintre creştini îi ţine pe ei în cer. Neamul 
român va purta slava Noului Ierusalim, cerul cel nou şi pământul 
cel nou. Povaţă împotriva nelucrării. Omul nu-şi poate vedea sin- 
gur greşeala. Numai omul cel ajutat mereu de cei din jur nu este 
singur. învăţătură pentru stat în lumină. Lucrarea duhovnicească: 
armonie sfântă. 

F ace vouă, fiilor! Eu trebuie să fiu mereu cu voi, 
măi fiilor, şi trebuie să grăiesc cu voi ca să fiu cu 
voi. Cei ce sunt împreună, dacă ei nu grăiesc unii cu alţii, 
dacă nu-şi grăiesc, e totul greu, totul fără lumină şi fără dra- 
goste, căci Eu cu cuvântul am făcut lumina, şi am spus să fie 
lumină, şi s-a făcut lumină după ce am spus. 

O, aveţi grijă, fiilor, de lumină, de cuvânt între voi, ca 
nu cumva să vă ispitească satana dacă staţi despărţiţi cu ini- 
mile şi cu cuvântul cel dinăuntru, ca nu cumva să cădeţi în 
suferinţă, o, fiilor. 

Sunt Do mn ul lisus Hristos şi sunt mereu cuvânt peste 
voi, ca să vadă Tatăl că am grijă de voi, şi ca să vadă diavolul 
că Dumnezeu este cu voi şi să se teamă diavolul, fiilor. O, 
arătaţi şi voi aceasta, arătaţi-i celui nevăzut, dar veghind pe ur- 
ma voastră ca să vă prindă cumva neveghind sau goi de duhul 
cel din cer între voi. O, staţi în cer, fiilor. Duhul grăirilor sfinte 
dintre voi, aceasta vă ţine în cer, dimpreună cu dragostea de 
Dumnezeu dintre voi, iar altfel de dragoste nici să se pome- 
nească la voi, căci voi sunteţi iubiţii Domnului. Amin. 


O, nu pot prea mult să vă las fără cuvântul Meu de 
peste voi. E grea purtarea coborârii Mele, a venirii Mele cu- 
vânt pe pământ, dar e greu fără cuvântul Meu cel rostit, care 
lucrează prin rostirea lui, că iată, cer vouă să aşezaţi înaintea 
Mea rugăciune pentru luminarea gândului cel bun al neamu- 
lui român, că e mare duşmănie şi e urâtă bătălie în inimile 
celor ce se vor mari, pe scaune mari, iar Eu, Domnul, Mă zbat 
cu toate puterile cereşti să am grijă de acest pământ şi neam, 
căci am lucrarea cuvântului Meu în mijlocul lui şi am de 
împlinit Scripturile cele de apoi prin lucrarea cuvântului 
Meu, căci Tatăl Mă aşteaptă, ca să se poată aşeza apoi masa 
zilei celei mari, ziua slavei Domnului, căci Dumnezeu a zis 
pentru sfârşit: «Noi le facem pe toate!», şi trebuie să rămână 
apoi slava Noului Ierusalim, cerul cel nou şi pământul cel 
nou, precum este scris. 

O, fiilor de peste tot ai acestui cuvânt de creştere de 
sus, luaţi de la izvorul său cuvântul Meu şi staţi atenţi şi har- 
nici la împlinirea lui, că altfel vă scrie diavolul că sunteţi fiii 
neascultării. Căutaţi, fiilor, să aveţi între voi trăiri duhovni- 
ceşti, petreceri cu Mine şi cu sfinţii, şi nu staţi uscaţi de ele, 
că nu puteţi voi duce fără cei de sus ispitele pe care nu le 
cunoaşteţi a fi ispite, o, nu puteţi dacă darul Duhului Sfânt nu 
este în voi şi între voi cu lucrare multă şi mereu vie, de la care 
să se hrănească, să se îndulcească duhul şi puterea Lui în voi 
şi între voi. O, nu staţi încruntaţi sau reci cu inima sau cu faţa 
sau cu duhul, căci cel tăcut are de ascuns, de vreme ce nu are 
ceva de arătat şi de grăit, şi este dovedit nelucrător, nepăsător, 
şi numai tăcere şi numai încruntare dovedeşte cel plin de 
nepăsare. O, nu veţi putea până la capăt, şi nici în vreme de 
ispite nebănuite nu veţi putea să vă descurcaţi dacă nu veţi sta 
în lumină pentru cele din voi, că nu ştie omul dacă sunt bune 
sau rele cele din el, şi de aceea trebuie scoase la lumină toate 
cele dinăuntru ale omului. 

Nu-şi poate omul vedea singur greşeala dacă are ceva 
greşit în el. Nu ştie singur omul dacă e totul bine înăuntrul lui, 
iar Eu, Domnul, de aceea am spus că nu e bine să fie omul 
singur, iar omul cel ajutat mereu de cei din jur, o, numai acela 
nu este om singur, iar altfel el este ascuns şi poate face fapta 
lui Cain, fapta cea pe ascuns, ori de ce fel ar fi ea, că iată, are 
omul obiceiul să-şi ţină parte înaintea lucrării luminii, care le 
învederează pe toate, şi are obiceiul rău să se dea de partea 
diavolului în clipa când i se acuză greşalele lui. O, să nu 
semene cu diavolul inima şi lucrarea celui îndreptat din lături 
în vremea greşalelor lui. Să nu se mâhnească cel îndreptat 
atunci când este vegheat şi îndreptat, şi, mai ales, să nu fugă 
de veghea cea de peste el, căci fără veghea aceasta, poate 
diavolul peste om. 

O, măi fiilor învăţaţi din cer, iară şi iară vă spun: dacă 
vreţi să vă feriţi de păcat, de prostie, să nu staţi niciodată după 
cel ce vă încântă sau îl încântaţi, ci să căutaţi după cel ce vă 
povăţuieşte şi vă îngrijeşte mântuirea şi sufletul. Eu aşa v-am 
învăţat pe voi. Dau mereu, mereu să vă învăţ, căci am grijă să 
vă feresc de ispite, măi fiilor, şi mai ales de suferinţe. Sunt 
două feluri de suferinţe. Pentru cei înfrânaţi este un fel de 
cercetare, este pentru slava lor cea de sus, care vine pentru 
înfrânarea lor cea de pe pământ, aşa cum şi Eu am suferit. Dar 
pentru cei neînfrânaţi, cercetarea vine ca pedeapsă, nu ca 
strălucire de har, nu ca să semene ei cu Domnul la suferinţă 
şi la încercare prin răbdare, ci vine ca bici suferinţa, nu vine 
ca la Iov, nu ca la Lazăr, care a murit pentru slava Domnului 
prin această minune care s-a arătat pe pământ. 

O, multă înţelepciune trebuie celor ce stau pe cale cu 

Domnul, măi, fiilor. Eu aceasta fac când grăiesc cu voi, când 
Mă uit peste voi şi grăiesc apoi cu voi. O, nu trebuie omul să 
se ascundă în el şi să arate aceasta, după ce Eu, Domnul, dau 
să umblu în cele dinăuntru ale lui când vine acest prilej, ci tre- 
buie să se dea luminii şi să se tragă spre Mine cel cercetat, că 
Eu voiesc multă lucrare între voi, şi de la ea să vină pacea cea 
multă, armonia cea sfântă să vină, înţelepciunea de sus să-şi 
facă în voi cuib. Aduceţi-vă aminte de cuvântul care spune: 
«Măniaţi-vă, dar nu greşiţi, iar de cele ce ziceţi în inimile 
voastre, întru aşternuturile voastre să vă căiţi apoi». O, aşa 
să jertfiţi voi jertfa dreptăţii, şi numai aşa să nădăjduiţi în 
Domnul, iar altfel nu, şi iată, fiecare se culcă şi se odihneşte 
aşa cum îşi aşterne, precum este scris. 

O, Mă uit peste toţi şi peste tot pe unde sunt sau au fost 
creştini care cred sau au crezut venirii Mele de azi în cuvânt, şi 
spun unora din ei, celor mai închişi şi mai fără de lumină în 
lucrarea lor faţă de coborârea Mea cea de azi, şi le spun lor aşa: 

O, ar fi fost să vă placă să staţi lângă cei ce vă lucrează 
pe voi pentru cele dinăuntru ale voastre, iar dacă nu vă place, 
aceasta înseamnă că nu vă place cu Mine şi lângă Mine, măi 
fiilor, ci vă place liberi şi fără de veghe. O, iată, aşa este omul 
cu Dumnezeu, aşa cum a fost Adam; nu i-a plăcut cu Mine, nu 
i-a plăcut, ci s-a tras de sub întrebarea Mea de peste el, de sub 
grija Mea pentru viaţa lui. O, nu vrea omul altfel nici în ruptul 
capului, ci se ascunde de Dumnezeu şi nu-şi arată inima, aşa 
cum nici Adam nu şi-a arătat-o când am dat Eu să i-o arăt şi să 
i-o curăţesc, şi nu s-a mai dat Adam lui Dumnezeu, iar păcatul 
din el l-a pribegit de tot, l-a înstrăinat de tot. 

Se pomeneşte bisericeşte în ziua aceasta lucrarea Mea 
din sâmbăta aceea când M-am suit la Ierusalim şi, trecând pe 
lângă poarta oilor, am găsit la scăldătoarea Vitezda un om 
neputincios de treizeci şi opt de ani, care nu putea merge 
decât greu de tot, şi ar fi voit el să se vindece la scăldătoarea 
cea vindecătoare peste cel ce intra întâiul în apă la venirea în- 
gerului vindecător pentru cei ce se vindecau prin darul lui, 
căci era el îngerul scăldătorii, precum orice de pe pământ care 
are înger de la Domnul. I-am spus Eu celui slăbănog atunci: 
« Scoală-te , ia-ţi patul tău şi umblă!», şi i-am mai zis apoi 
când iar l-am întâlnit: «Te-ai făcut sănătos, dar ai grijă, să nu 
mai păcătuieşti, ca să nu ţi se întâmple ţie şi mai rău!». O, ar 
fi fost greu, după ce a ispăşit treizeci şi opt de ani pentru 
păcate făcute până în ziua când Eu l-am întâlnit, ar fi fost greu 
să-şi mai facă rost de suferinţă şi mai grea, dacă s-ar fi lăsat 
pe mai departe spre păcat, şi de aceea i-am spus celui ridicat 
din slăbănogire: «Nu mai păcătui!». De milă i-am spus, de 
milă spun la toţi oamenii să nu mai păcătuiască, să nu se mai 
ascundă în ei cu păcatul, că e greu pe pământ, şi vin suferinţe 
pentru păcat pe pământ, vin pentru ispăşire, ca să mai cureţe 
suferinţa din păcatele omului, dar omul nu vrea să se tragă din 
faţa sau din preajma păcatului care stă în calea omului sau 
care este căutat de om. 

O, Se bucură Duhul Meu când pot să Mă aşez în carte 
cu cuvânt de învăţătură pentru om. Bucură-te şi tu, poporul 
Meu, când vin la tine cuvânt, că pentru tot omul grăiesc, şi 
voiesc să se folosească mulţi de povaţa Mea cea plină de milă 
pentru om, fie el om drept, fie el slăbănogit de păcate care-i 
slăbănogesc sufletul, mai grea slăbănogire ca aceea care se 
aşează pe trup. 

Acum, fii ai cuvântului Meu, luaţi din gura Mea în- 
demnul la rugăciune. Puneţi pe masă cuvântul rugăciunii 
voastre şi cereţi Domnului veghe sfântă peste pământul şi 
cerul şi neamul român, cereţi mereu, fiilor, că multă pace tre- 


buie să întăresc Eu acum, şi pornesc acum cu toate puterile 
cereşti şi Ne aşezăm peste tot înăuntru şi la hotare şi afară, 
căci înăuntru se zbat cei dornici de mărire şi care n-au nimic 
din Dumnezeu în ei, dar vor să se aşeze ei pe scaunele de sus 
şi să domnească ei peste neamul Meu român şi peste ţarina lui 
şi să-şi facă ei voia, şi iată-i cum folosesc ei peste tot cuvântul 
minciunii, limba cea lungă şi fără de adevăr în ea, duşmani ai 
neamului, după lucrarea lor, şi n-au aceştia frică de Dum- 
nezeu, dar le-o voi da Eu cu sila şi o vor avea de nevoie, că 
multă jale trimit ei spre cei din cer prin joaca lor cea plină de 
semeţie, plină de păcat. 

O, e de veghe mult şi mereu. Vegheaţi cu Mine şi cu 
cei din cer, fiilor. Strigaţi cu guriţa ca să vă aud şi să fac rod 
din rugăciunea voastră peste poporul român, căci oastea 
cerească e fără de număr şi stăm în lupta cea pentru biruinţă, 
fiilor. Strigaţi-Mă să le fac vad celor mai curaţi la inimă, ca 
să-i aşez Eu la cârmă, şi nu să se aşeze cei nedrepţi, nu ei pe 
scaunele cârmuirii peste toate. O, rugaţi-vă aşa cum ştiţi că 
este dorul Meu, şi cereţi să se împlinească el, că mare iubire 
aduce celor din cer rugăciunea voastră, şi lucrăm toţi, lucrăm 
cu iubire, voi şi cu Noi, fiilor. Iar cei răzvrătitori din lături, 
dacă nu ştiu să fie cuminţi, trebuie să înveţe, forţaţi fiind de 
sus, din orânduiala care vine de sus pe pământ împotriva 
celor trufaşi. Amin. 

O, rugaţi-vă pentru cele de sus pe pământ, rugaţi-vă să 
vină, o, fiilor. Amin, amin, amin. 

28 aprilie/11 mai 2014 

Duminica a cincea după Paşti, a Samarinencei 

Rugăciunea celui care a păcătuit şi a făcut pe alţii să păcătuiască. 
Roşul este semnul lui antichrist şi atrage mânia lui Dumnezeu peste 
bisericile şi locuinţele care îl poartă. Domnul îndeamnă poporul 
român să se trezească la veghe ca să oprească revărsarea de ape. 
Toată facerea se învârte în jurul pământului pentru vremi. Cel ce 
greşeşte să nu stea supărat, ci să se scoale din greşală. 

in la tine cuvânt, poporul Meu cel din români, 
vin şi Mă slăvesc în mijlocul tău în cuvânt, că 
scris este că «slava Domnului stăpâneşte în Israel, în poporul 
cel binecredincios, iar puterea Lui, norii cerului, şi El însuşi 
dă putere şi virtute poporului Său». 

Vin să te îndemn la rugăciune, fiule poporul Meu, că 
trebuie să lucreze acum puterea Mea, iar tu s-o chemi, de 
şapte ori pe zi să Mă chemi să lucrez cu puterea Mea, căci 
puterea de a nu asculta a omului se suie la Dumnezeu şi chea- 
mă puterea Lui să lucreze împotriva puterii omului neascul- 
tător, că omul nu ascultă de Dumnezeu, ba voieşte să poată el, 
să facă el, să cârmuiască el, şi se pune la lucrul cel împotriva 
lui Dumnezeu, cum că şi omul poate să facă ceea ce face 
Dumnezeu, dar toată această facere a omului este împotriva 
facerii lui Dumnezeu şi se aşează ca păcat pe om şi atrage 
pedeapsă, şi vine pe pământ plata cea pentru neascultare de 
Dumnezeu a omului, fiindcă Dumnezeu este Făcătorul a 
toate, şi nu omul. 

O, pace ţie, măi poporul Meu! Stau în mijlocul tău cu 
sfinţii, căci cu ei vin când vin, şi e serbare la tine în ziua a- 
ceasta, că e ziua de pomenire a Mea şi a lucrului Meu, ziua 
când am stat de vorbă cu femeia samarineancă la fântâna din 
Sihar. Am în mijlocul tău fântână zidită de cuvântul Meu şi de 
poporul Meu de la izvor, iar lângă ea am aşezat de har şi de 
veghe pe femeia samarineancă, pe cea care s-a sfinţit pentru 
Domnul mărturisindu-L, după ce s-a întâlnit cu Mine la fân- 

tână şi M-a cunoscut că sunt Mesia, şi s-a dus ea în cetatea ei 
şi a spus oamenilor: «Veniţi să vedeţi un Om Care mi-a spus 
mie toate câte am făcut! Nu cumva El este Mesia?». 

O, fiilor, lucrul Meu este să-l scol pe om din păcat şi să 
fac pace între el şi Dumnezeu, căci păcatul îl desparte de 
Dumnezeu pe om. Am făcut pace între Dumnezeu şi femeia 
samarineancă, pe care am întâlnit-o la fântâna lui Israel, iar ea 
a fost apoi făcătoare de pace între Dumnezeu şi oamenii din 
cetatea ei, căci s-a dus la ei şi M-a mărturisit că am venit pe 
pământ şi că am grăit cu ea spunându-i să bea din apa Mea. 

«Fericiţi făcătorii de pace!», aşa este scris. Pe aceia, 
măcar şi pentru aceasta îi voi numi fiii lui Dumnezeu, căci Eu 
am spus la cei zdrobiţi: «Pace vouă!». Numai cu păcatul nu tre- 
buie omul să facă pace, iar dacă a făcut păcat, el trebuie să se 
roage Domnului şi să spună cu zdrobire de inimă, şi cu multă 
umilinţă să se roage şi să spună: „Pe cei ce au făcut păcate din 
pricina mea şi au suferit de la ele, iartă-i, Doamne, aici, şi 
întru împărăţia Ta iartă-i, că eu mă căiesc şi-mi pare rău pen- 
tru mine şi pentru cel ce a păcătuit înaintea Ta prin păcatul 
meu cel asupra mea şi a lui, dar Tu vindecă şi iartă “. Amin. 

Mai întâi grăiesc ţie, poporul Meu, despre durerea de 
peste pământul şi neamul român, că Eu, Domnul, am lucrarea 
cuvântului Meu în mijlocul lui şi dau să-Mi ocrotesc acest 
pământ. Omul însă cheamă mânia, îşi face rost de vină grea, 
iar vina atrage pedeapsa, că iată, în biserici şi pe cale e totul 
roşu, e pecetea lui antichrist, cel ce batjocoreşte cu lucrarea sa 
cerul şi pământul şi omul, căci roşul este semnul lui, roşu pes- 
te tot, precum este scris despre cel ce s-a născut roşu peste tot, 
despre Edom, cel ce lucrează împotriva credinţei, împotriva 
lui Dumnezeu. 

Iar Eu, Domnul, dau de ştire neamului român să-şi 
cureţe şi să nu-şi îmbrace bisericile şi locuinţele cu roşu, că 
atrage aceasta mânia Mea asupra semnului lui antichrist, 
omul fărădelegii, şi asupra ascultătorilor lui, care cer mânie 
pe pământ prin neascultarea de Dumnezeu. Iată-i pe cei tru- 
faşi în neamul român, au umplut ţara de culoarea cea bleste- 
mată, de roşu, iar aceştia sunt vrăjmaşi, nu sunt fii, şi sunt cei 
ce vor să stingă pacea, căci mintea lor este numai la ei înşişi, 
numai să-şi strângă slavă, şi apoi bogăţie pentru ei. O, nu sunt 
aceştia binefăcătorii neamului român, ci sunt ei cei ce dau să 
urgisească această ţară. 

Să se audă în locaşurile de biserici cuvântul Meu şi să 
se scoată veşmântul roşu de peste tot, căci atrage mânie acest 
semn, atrage blestem, şi vine mânia peste tot pe unde găseşte 
roşu, iar Eu, Domnul, am vestit aceasta peste pământ, şi iar 
vestesc şi spun: Roşu este culoarea şi semnul lui antichrist, 
omul fărădelegii, omul care M-a îmbrăcat pe Mine acum do- 
uă mii de ani în hlamidă de ocară, nu cum spun oamenii că 
roşu este culoarea împărătească. Da, este roşu culoarea împă- 
raţilor, dar al celor de pe pământ, care iubesc slava deşartă şi 
vremelnicia şi semeţia şi neumilinţa, iar albul este culoarea 
Domnului, Omul suferinţei, şi culoarea sfinţilor Lui în cer şi 
pe pământ. Cel ce a făcut lumina este El. Când El coboară pe 
pământ lumina Sa şi cuvântul Său, este binecuvântare pe 
pământ, iar când coboară mânia Sa se face roşu pământul, se 
fac apele roşii, vine prăpăd şi vine suferinţă peste cei ce nu 
ascultă de Domnul. 

O, popor român, ascultă glasul Meu de peste tine! Dacă 
voieşti binecuvântare şi ocrotire de la Dumnezeu, nu mai 
umbla să împodobeşti cu roşu pământul şi biserica şi casa ta 
şi trupul tău, că acest semn atrage blestemul, care biciuieşte 
peste tot, căci răul la rău trage, precum este scris. 


O, popor român, mereu ţi-am spus: trezeşte-te! îţi spun 
şi azi prin firul acestui cuvânt izvorât din gura Mea pe vatra 
ta: trezeşte-te odată neam român! Iată, ai supărat pe Dum- 
nezeu şi ai atras mânie peste pământul tău, şi au ieşit apele 
din matca lor şi ţi-au stricat strânsura şi te-au lăsat sărac, şi au 
venit şi apele de sus şi s-au unit cu cele de jos şi te-au îndu- 
rerat, iar Eu, Domnul, dau să ocrotesc pământul şi neamul 
român, că are peste el binecuvântarea Mea pământul român, 
şi este el taina lui Dumnezeu, şi de aceea gura Mea izvorăşte 
cuvânt peste acest pământ. 

O, ascultă de Dumnezeu, neam român! Ia pildă de la 
facerea lui Dumnezeu şi vezi cum ascultă ea şi toate ale ei de 
Făcătorul ei şi de legile puse peste ea. Priveşte cerul şi pă- 
mântul, pe care Domnul le-a făcut cu cuvântul şi a aşezat 
peste ele veacurile şi le-a pus între vecie şi între sfârşitul 
veacurilor, după care iarăşi este vecia. A făcut Domnul cerul 
şi pământul, iar pământul este slujit de toată facerea, care se 
învârteşte în jurul lui pentru vremi, slăvind şi lăudând pe 
Domnul ei, căci zice prin Duhul proorocul David: «Lăudaţi-L 
pe Domnul îngeri şi oştirile puterilor Domnului, şi lăudaţi-L 
pe El soare şi lună, stelele toate şi lumina, cerurile cerurilor, 
şi voi, ape de mai presus de ceruri, căci El a zis şi s-au făcut 
şi le-a statornicit în veacul veacului, pravilă punăndu-le, şi 
nu vor trece peste ea. Toate laudă pe Domnul: chiţii şi toate 
cele vii din adâncuri, focul şi grindina, zăpada şi negura, 
duhul viforului, care îndeplineşte porunca Lui, munţii şi 
dealurile, copacii cu rod şi toţi cedrii, fiare sălbatice şi toate 
dobitoacele, târâtoarele şi păsările înaripate, iar voi, popoa- 
relor câte sunteţi şi împăraţi ai pământului, principi şi jude- 
cători ai lumii, tineri şi fete, bătrâni şi copii, o, pricepeţi din 
acestea toate măreţia Domnului, care covârşeşte cerul şi pă- 
mântul, şi lăudaţi pe Domnul, Care-Şi înalţă cornul şi-l dă 
poporului Său să laude pe Domnul, pe Cel ce Se îndură de 
poporul Său şi-i încununează pe cei smeriţi cu biruinţa Sa, 
iar în gura şi în mâna lor sabia cea cu două tăişuri ca să se 
răzbune pe păgâni şi să lege în obezi pe împăraţi, şi pe mai- 
mari în cătuşe de fier», precum este scris, «şi să îndepli- 
nească Domnul cu ei hotărâre scrisă». Amin. 

O, luaţi pildă, fii români, de la toate câte ascultă de 
Domnul şi îl preamăresc pe El, precum este scris. Toată fa- 
cerea Domnului slujeşte pământului, căci pe pământ a aşezat 
Domnul viaţa tuturor vieţuitoarelor făcute la cuvântul Său, şi 
apoi viaţa omului făcut de mâna lui Dumnezeu pe pământ, nu 
pe lună, nu pe stele, nu pe alte faceri aşezate de Domnul pe 
bolta cerului, o, nu, neam român, şi iată, toată facerea slujeşte 
pământului şi omului şi tuturor vieţuitoarelor, dar toate laudă 
pe Domnul şi-I cer Lui ca să primească. Numai omul, o, 
numai omul nu mai iubeşte, nu mai slujeşte pe Domnul, că 
s-a îngâmfat omul şi slujeşte păcatului, bietul de el. Pământul 
e întocmit de Domnul, şi toate cele care se învârt în jurul lui 
slujesc lui, dar omul pe pământ nu vrea, nu mai vrea omul cu 
Dumnezeu, el nu mai ştie cum trebuie să-I slujească lui 
Dumnezeu, chiar dacă vede toată facerea slujind Făcătorului 
ei şi ascultând de El. 

O, fii credincioşi Domnului în neamul român, veţi 
vedea între voi căderea cea mare a celor trufaşi, care-şi cum- 
pără slavă pentru ei înşişi. Veţi vedea aceasta, căci dreptatea 
nu-i scapă de sub ea pe cei trufaşi, că vai de cel ce se bizuie 
pe om, şi cu atât mai mult pe sine, vai! 

Voi, cei credincioşi Domnului în neamul român, scu- 
laţi-vă, treziţi-vă şi fiţi un duh cu poporul cuvântului Meu în 
mijlocul acestui neam, că Eu aşez acum pe cei ce-Mi primesc 

cuvântul spre împărţirea lui peste voi, îi aşez la rugăciune cu 
mare stăruinţă de şapte ori pe zi pentru salvarea neamului 
român de sub apăsătorii lui, care au pus mâna pe scaunele de 
sus ca să stea pe ele şi să îngenuncheze sub ei neamul român. 
O, e trist cerul, şi s-au pornit stihiile să răspundă fărădelegii 
celor trufaşi, şi apoi nepăsării în care stau mulţi în neamul 
român, ca să-i trezească pe ei cu zgomot şi să-i zbuciume 
pentru trezire. 

O, neam român, nu te juca cu soarta ta cea de azi şi cea 
de mâine şi cea de apoi, după ce Domnul va împărăţi peste 
tot! O, nu te juca, popor român! Eu, Domnul, te îndemn 
aceasta. Aruncă semnul cel cu roşu de pe vatra ta, ca să nu 
mai tragă la tine prăpădul, iar dacă nu poţi să crezi ce-ţi spun, 
fa ascultare de cuvântul cu care te povăţuiesc acum şi vei ve- 
dea adevărul cuvântului Meu, vei vedea pe vrăjmaşii dinăun- 
tru şi din afară căzând cu zgomot ca să nu-ţi facă rău, ca să nu 
te tragă la pierzare când tu nu veghezi. Iar dacă nu vei asculta, 
Eu, Domnul, voi lucra cu pasul Meu şi cu oştirile cereşti de 
sfinţi ai acestui neam şi voi curăţi de minciună şi de omul fă- 
rădelegii vatra neamului român, pe care voiesc să pregătesc 
vreme de serbare cerească, de minune nemaiauzită până 
acum, şi vine aceasta pe vatra neamului român, căci Tatăl aici 
M-a trimis să vin, şi aici am aşezat izvorul cuvântului Meu, 
care curge acum, la sfârşit, peste pământ pentru înviere şi 
pentru viaţă, izvorul vieţii peste oameni. 

Iar neamurilor toate de pe pământ, Eu, Domnul, le 
spun: Pace vouă! Şi voi lucra peste ele după cuvântul Meu. 
Amin. 

O fă-mi intrarea în carte, Doamne. Sunt 
^ sosită dis-de-dimineaţă cu sfinţii la 
fântâna cea de sub ocrotirea mea şi dau să las dulce cuvânt la 
izvor, ca să fie el împărţit spre hrană şi spre creştere de sus 
peste poporul cuvântului Tău. 

O pace ţie, uceniţă vestitoare atunci, şi 
^muceniţă apoi a mărturisirii Domnului 
tău şi tămăduitoare de vremelnicie a neamului tău tot! 
Binecuvântată să fie acum grăirea ta în mijlocul poporului 
cuvântului Meu cel de azi în români! Amin. 

L e spun, Doamne, celor ce iau şi învaţă 
de la Tine, le spun lor că nu numai prin 
suferinţă, ci şi prin pocăinţă îşi poate omul ispăşi păcatele, 
dar şi prin duhul mărturisirii, care-i dă mărturisitorului puteri 
mari, puteri din cer, Doamne. O, dă-le lor plată scumpă, 
Doamne! Ei iau cuvântul Tău, iau duhul mărturisirii şi îl îm- 
part peste pământ, şi glasul Tău îl vestesc peste tot. Curând, 
curând toate popoarele vor căuta după acest izvor de cuvânt 
şi se vor adăpa cu duhul mângâierii, că dor de mângâiere aduc 
omului durerile de peste el. 

O, mie mi-ai iertat într-o clipă păcatele toate, după ce 
eu am luat din gura Ta mărturie şi Te-am cunoscut că eşti 
Dumnezeu venit pe pământ, că eşti Mesia, căci am spus: 
«Doamne, văd că Tu eşti prooroc». Ai coborât atunci peste 
mine duhul proorociei, iar eu m-am dus cu el şi Te-am 
proorocit oamenilor din cetatea Samariei şi Te-am mărturisit 
Mesia. Duhul proorociei coborât din Tine peste mine, el mi-a 
descoperit că Tu eşti Mesia venit de la Tatăl pe pământ la noi. 

Duhul proorociei este cel ce cunoaşte în om, Doamne. 
El să coboare cu multul în mijlocul poporului cuvântului Tău 
şi să facă mulţi aşa cum am făcut eu şi să Te vestească peste 
tot, Doamne, căci sunt datori cu aceasta toţi cei care Te află 
de aici, din cuvântul Tău, care izvorăşte din gura Ta aici, şi 
este apoi împărţit peste pământ. 


O, fii ai poporului de azi al cuvântului de sus, am venit 
la fântână şi grăiesc cu voi şi sunt cu sfinţii la voi. Iată ce sfat 
vă dau: Când greşiţi, nu staţi supăraţi, ci sculaţi-vă şi îndrep- 
taţi-vă inimioara şi greşeala din ea după ce greşiţi. O, umi- 
liţi-vă, aşa cum eu m-am umilit când duhul proorociei, prin 
gura Domnului arătat mie, mi-a vestit mie păcatele făcute, şi 
L-am recunoscut pe Domnul lucrând peste mine şi venind de 
la Tatăl cu lucrul Său venit în mijlocul oamenilor ca să aşeze 
în ei împărăţia cea ruinată de om în rai, când Adam s-a 
despărţit de Domnul prin păcat. O, căutaţi cu umilinţa şi cu 
lumina, fii binecuvântaţi, şi aşa să vă sculaţi din orice greşea- 
lă, şi tot aşa să vă sculaţi acum spre rugăciune cu Domnul şi 
cu sfinţii pentru mărirea şi ocrotirea pământului şi neamului 
român, de şapte ori pe zi chemându-L pe Domnul să cureţe 
necredinţa şi neveghea, în care oamenii stau, atrăgând ei aşa 
mânia şi teama, care sunt lucrate peste ei de păcatele lor. Du- 
hul proorociei să vă fie călăuză, o, fii iubiţi. O, iubiţi, iubiţi 
pe Domnul, pe Cel ce vă iubeşte, fiilor mici! 

O, adu, Doamne, neamul român la sânul Tău! Cei 
greşiţi să se umilească şi să se pocăiască venind la Tine pen- 
tru iertare, Doamne, iar cel tare cu credinţa şi cu fapta, să 
lucreze şi mai mult şi să ia seama să nu cadă, căci scris este 
să vegheze omul. 

O, Doamne, slavă Ţie şi pace Ţie, Doamne, din mijlo- 
cul poporului Tău cel din români! Amin. 

L a fel şi Eu, Domnul, la fel spun: Pace 
vouă, o, pace vouă, fii ai lui Dumnezeu, 
din cer şi de pe pământ fii! Voi sunteţi pacea Mea, şi fericiţi 
sunteţi şi veţi fi, căci: «Fericiţi făcătorii de pace! Ei fiii lui 
Dumnezeu se cheamă», precum este scris. Amin, amin, amin. 

5/18 mai 2014 

Praznicul înălţării Domnului 

Pământul român poartă taina începutului lumii, a facerii omului 
şi va fi făcută cunoscută popoarelor. 

n zi de praznic de înălţare, Eu, Domnul, aşez cu- 
vântul Meu peste pământ. Eu sunt Izvoditorul 
acestui cuvânt. îl rostesc cu însăşi gura Mea de aproape şai- 
zeci de ani pe vatra neamului român. Mi-am făcut cărare pen- 
tru el şi cu el, şi îl aşez în cartea cuvântului Meu din zilele 
acestea, iar glasul Meu peste pământ este minune mare, şi au 
parte de această minune cei de pe pământ şi cei din cer, cei ce 
sunt ai Domnului şi cei ce aşteaptă pe Domnul şi cei aşteptaţi 
de El ca să fie ai Săi în cer şi pe pământ. 

Eu sunt glasul Tatălui Savaot, Tatăl Meu. Mă trimite 
Tatăl cuvânt peste pământ, iar Eu ascult de El, aşa cum şi 
acum două mii de ani am ascultat de El când M-a trimis după 
om pe pământ. M-a trimis Tatăl pe pământ ca să Mă nasc şi ca 
să fiu văzut apoi şi ca să-l ajut pe om să-l cunoască îndea- 
proape pe Dumnezeu, iar Tatăl era în Mine, precum Eu în El 
eram, şi eram una cu Tatăl şi cu Duhul Sfânt, în Care eram, şi 
am spus ucenicilor Mei în ziua când M-am înălţat de lângă ei 
după cele patruzeci de zile de la învierea Mea, le-am spus lor 
că va veni Duhul Sfânt asupra lor şi vor lua putere să Mă ves- 
tească şi să-Mi fie martori ai venirii Mele de la Tatăl pe pă- 
mânt, martori în Ierusalim, în Iudeea, în Samaria şi până la 
marginile pământului la toată făptura, şi după ce le-am spus 
aceasta M-am înălţat la cer şi M-am aşezat să stau de-a dreapta 
Tatălui Meu, aşa cum Mi-a fost slava Mea cea mai dinainte de 
vecii. Le-am spus lor de Dumnezeu Tatăl, Fiul şi Duhul Sfânt, 

în al Cărui nume să Mă vestească şi să Mă mărturisească tutu- 
ror, iar apoi, mergând Eu spre Tatăl sub ochii lor, s-au lăsat 
văzuţi de ei cei doi bărbaţi îmbrăcaţi în haine albe, martori ai 
Mei şi ei pe pământ şi în cer, şi grăind aceştia, le-au spus lor: 
«Va veni iarăşi Domnul, aşa precum L-aţi văzut suindu-Se de 
la voi la cer», şi a rămas şi această zi scrisă în izvoade şi a 
întregit ea Evanghelia venirii Mele acum două mii de ani, şi 
cu care ei au mers vestind-o peste tot, aşa cum martorii cuvân- 
tului Meu cel de azi aşează înaintea oamenilor de pe pământ 
glasul Duhului Sfânt, Cuvântul Tatălui, rostit de gura Mea 
peste cei ce Mă vestesc că vin cuvânt peste pământ, trimis de 
Tatăl, şi am norii suire şi coborâre, precum este scris. 

In zi de praznic de înălţare Mă aşez cuvânt pe vatra ta, 
ţara Mea de azi, neam român. Eu sunt Izvoditorul acestui cu- 
vânt. îmi scriu cartea Mea cea de azi în mijlocul tău şi te 
numesc ţara Mea cea de azi, neamul Meu cel de la sfârşit de 
timp. Cum te-aş numi aşa dacă n-ar fi aşa? Mi-am ridicat din 
tine fii credincioşi venirii Mele la tine, ucenici martori ai 
venirii cuvântului Meu cel de azi peste pământ. O, cât aş vrea 
să fii cuprinsă cu sufletul sub minunea cuvântului Meu din 
mijlocul tău şi să te văd Eu aşa! Te văd însă departe de glasul 
Meu, care te cheamă pe nume şi te vesteşte popoarelor, o ţara 
Mea. O, nu te mira că nu Mă duc cu acest cuvânt în ţara lui 
Israel cel de acum două mii de ani. Nu te mira că vin la tine 
cuvânt, şi nu acolo, căci acolo Mi-au rămas urmele şi se văd 
şi mărturisesc ele împotriva celor ce nu-Mi urmează aşa cum 
Eu am spus, iar acum cuvântul Meu rostit pe vatra ta, popor 
român, este el glasul care strigă la toţi, la cei morţi şi la cei vii, 
strigă Domnul acum după om de pe acest munte de cuvânt. 

Se aşează cuvântul Meu în cartea sa de pe masa aceasta 
şi se dă în dar şi face el facere peste om. N-am cum să merg 
pentru această facere în altă parte pe pământ. M-am aşezat aici 
cu slava Mea cea de azi, cu facerea Mea cea din urmă peste 
toate, fiindcă aici am stat la început când Dumnezeu a făcut 
cerul şi pământul şi omul, luând cu mâna pământ şi zidindu-1 
pe om. O, vine vremea cea măreaţă să desfac această taină 
mare şi să ştie popoarele toate de începuturile facerii omului 
atunci şi acum. Din acelaşi loc am început şi atunci, şi acum, 
şi am tăinuit aceasta între Tatăl, Fiul şi Duhul Sfânt, dar acum 
lucrez şi-Mi scriu cuvântul aici, şi se întreabă omul şi zice: 
„De ce aici? iar Eu vin şi-i descopăr omului taina aceasta de 
aici şi îl învăţ să se apropie de glasul Meu şi să-l asculte şi să 
urmeze cuvântul Meu ca să fie viu, ca să meargă cu Mine pe 
cale omul, căci Eu sunt Calea, aşa precum am spus. 

O, ţara Mea cea de azi, te-am petrecut cu ochii, Eu şi 
sfinţii Mei te-am petrecut cu privirea în duminica ce a trecut, 
când ai fost aşezată la tragerea la sorţi pentru cei care să-ţi 
poarte numele şi lucrul tău pe pământ, iar în mijlocul tău am 
văzut împărţire în cete, şi pentru fiecare ceată se răspundea 
sau nu, mai mult sau mai puţin răspuns. A trecut ziua tragerii 
la sorţi şi iarăşi Eu, Domnul, te petrec cu privirea dimpreună 
cu toate oştirile cereşti. O, cum să fac, cum să mai fac cu tine 
ca să te fac să înţelegi că-ţi trebuie ascultare, ţara Mea? Nu- 
mai duhul ascultării de cel de peste tine, numai aceasta te 
poate pe tine împrospăta acum. O, cum să fac să crezi că tu 
eşti ţara Mea cea de azi ca să Mă primeşti şi ca să Mă asculţi? 
Neprimirea ta când Eu bat şi iar bat Mă face să suspin, iar în 
jurul tău dă să se aţâţe foc şi duşmănie asupra ta, şi iată, le 
grăiesc celor ce cred ei că te pot ocroti şi îndruma, celor ce 
dau să pună acum soarta ta la cale, şi le spun lor aşa: 

Voi, cei ce vă daţi acum a fi dumnezei ca să vă adunaţi 
şi să puneţi voi la cale soarta neamului român, ascultaţi glasul 


Meu, glasul Domnului peste voi. Nu Mă încurc că veţi da la 
spate grăirea Mea cu voi sau că nici nu daţi să auziţi când Eu 
bat la uşă ca să vă grăiesc. Eu însă grăiesc vouă, şi rămâne 
scris cuvântul grăirii Mele cu voi, căci sunt Dumnezeul nea- 
mului român şi vă spun aşa: Nu oricine este pe plăcerea Mea 
între cei ce dau ei să pună la cale soarta cea de pe pământ a 
popoarelor. Toate stăpânirile sunt puse de Dumnezeu, şi nu de 
oameni, toate, şi cele bune, şi cele rele, după cum este partea 
cea meritată de cei de pe pământ, care fac sau nu fac voia lui 
Dumnezeu înaintea lui Dumnezeu. O, am aşezat în zilele 
voastre un om plăcut Mie cu inima din el şi cu fapta lui la 
cârma neamului român, că multă iubire şi multă umilinţă şi 
mult duh de veghe am găsit în el, şi mai ales putere sfântă, 
pusă de Mine în el, pregătită ea încă de pe când el era în pân- 
tece ca să se nască apoi şi ca să-l am acum în mijlocul acestui 
neam, când vremea se arată grea şi iarăşi grea. Am grăit nea- 
mului român despre această binecuvântare de peste el, prin 
voia Mea aşezată în acest fiu, care este încă la cârma acestui 
neam. Vă spun vouă, celor ce vreţi acum să smulgeţi din 
mâna Mea hotărârea pentru voi şi pentru neam şi să lucraţi de 
la voi, vă spun vouă că nu Mă bizuiesc pe voi atât de mult cât 
pe el. Voi vă iubiţi pe voi înşivă, şi încă mult, iar el nu tot aşa 
lucrează, şi se tot zbate în fel şi chip să aibă grijă mare şi pază 
mare pentru soarta neamului român şi a toate popoarele de pe 
pământ. Voi căutaţi să faceţi voi, să ştiţi voi, să puteţi voi, iar 
el nu tot aşa face, căci el este umbrit de sus şi aşteaptă de sus 
şi strigă la Dumnezeu pentru ştiinţa lui şi pentru lucrarea lui 
cea plină de iubire pentru acest neam şi pentru tot neamul 
omenesc de pe pământ. Ochii lui stau de veghe pentru neam, 
pentru ieri, pentru azi şi pentru mâine şi am în el darul Meu 
aşezat. O, nu tot aşa este cu voi, nu tot aşa aveţi voi de la 
Domnul, căci Eu Mă uit la lepădarea de sine a omului şi la 
duhul iubitor de oameni, care este sau nu în fiecare. 

Iată, sunt nemulţumit de la voi. Puteam să vă ridic 
sorţul cel de partea voastră acum, dar n-am putut din pricina 
semeţiei din voi şi a răcelii dintre voi şi cel ce stă la cârmă 
acum, o, fiilor despărţiţi unii de alţii aşa cum nu este plăcut la 
cer! în zi de praznic de înălţare a Mea la cer vin la voi şi 
grăiesc cu voi şi vă spun: Nu vă voi da izbândă nici acum, 
nici mai târziu cu voia voastră peste neamul român, ba vă voi 
ruşina şi mai mult dacă nu vă veţi umili ca să vă vedeţi 
neputinţa înaintea Mea şi a neamului român. Nu uitaţi că Eu, 
Domnul, am spus că nu pot să nu stau împotriva celor mândri 
şi că nu pot să nu fiu de partea celor smeriţi cu duhul ca să-i 
înalţ Eu şi să le dau har pentru smerenia lor înaintea Mea. 

Iată, sunteţi nedrepţi cu judecata minţii. Nu ştiţi să 
iubiţi, nu ştiţi să fiţi făcători de pace, chiar dacă voi credeţi că 
ştiţi. Vă îndemn să vă uitaţi în căsuţa albinelor când se pierde 
pacea dintre ele. Se strâng sub duhul înţelepciunii şi se trag în 
lături cele înţelepte şi-şi fac alt cuib, iar cele rămase în căsuţă 
rămân buimăcite şi-şi fac ele altă soartă. 

O, sunteţi nedrepţi, şi vă vorbesc acum pe limba voas- 
tră ca să ne putem înţelege. O, spune tu, cel trufaş acum pe 
poziţia ta, pe care ţi-o înfăşori din părţi ca să ţi-o ocroteşti cu 
cei de partea ta, spune tu dacă judeci drept despre cei ce a fost 
să plece din cuib din pricina trufiei tale. Tu ai ceată mai 
bătrână de ani şi mai mare la număr şi mai întărită în timp, şi 
ai numărul doar încă o dată mai mare decât numărul cel luat 
în ziua tragerii la sorţi de mânuţa de fii plecaţi din ograda ta, 
şi care au ascultare de cel mai mare dintre voi, pus de Mine 
cârmaci pentru neamul român. O, nu-i frumos, nu-i drept cum 
socoteşti, dispreţuind pe cei mici la număr, care s-au tras să 

rămână sub duhul ascultării. O, nu-i frumos cum socoteşti, 
şi-ţi spun Eu, Domnul, că tu eşti cel ce ai pierdut, nu cei 
puţini de tot faţă de numărul cel mare din ograda ta şi faţă de 
timpul tău în ani. Iată, câştigătorul este numai cel ce ziceţi voi 
că a căpătat puţin, iar voi sunteţi cei ce aţi pierdut mult, din 
pricina semeţiei din voi. O, aveţi grijă de voi şi de cei ce sunt 
ai voştri. Aveţi grijă, Eu, Domnul vă spun, că văd cum pe dea- 
supra încearcă uliul să vă fure păsări din cuib şi să vă umi- 
lească viaţa din pricina neumilinţei din voi. De aceea ascultaţi 
cuvântul Meu de peste voi: Nu este binecuvântat de la Mine 
să vă ridicaţi voi şi să faceţi voi, după ce aţi căzut. Este nevoie 
de cineva curat faţă de păcatele pe care le aveţi asupra nea- 
mului român şi asupra dreptăţii lucrurilor. Nu tot cei vinovaţi 
pot să îndrepte pe cele dărâmate, ci să se lase ei îndreptaţi şi 
călăuziţi, iar altfel de veţi face, Eu, Domnul, nu voi binevoi 
pentru voi, aşa cum n-am binevoit nici cu cei ce s-au unit 
împotriva cârmaciului pus de mâna Mea de veghe peste nea- 
mul român între Mine şi neam, între neam şi popoare. O, voi 
nu aveţi înţelepciunea lui, că nu v-am dat cât lui. Eu dau celui 
sus pus de Mine mai multă înţelepciune şi vedere, iar celor de 
sub el mai puţin le dau, şi trebuie ca ei să asculte. O, nu 
lucraţi singuri! Nu lucraţi fără el, că Eu, Domnul, voiesc să-l 
păstrez pe el între voi ca să nu piară pacea, ca să nu poată 
vrăjmaşii, măi fiilor. 

O, fiţi înţelepţi, Eu, Domnul, vă rog aceasta. Aţi greşit 
că v-aţi răzvrătit şi că v-aţi ridicat asupra celui cu veghea cea 
bună pentru ţară şi care şi-a pus peste tot obrazul şi cuvântul 
pentru ţară, şi toate popoarele aşteaptă girul lui pentru cel ce 
va urma lui. O, aţi greşit de dragul semeţiei din voi, fiecare 
cum v-a dus mintea, şi iată câtă durere aţi adus peste ţară şi 
câtă ruşine, căci celălalt care a căzut greu acum, s-a dus şi s-a 
unit cu vrăjmaşul cel roşu, pentru a doua oară s-a dus la cei 
de la mijloc îmbrăcaţi în roşu, care atrage blestem peste ţară. 
Iată-1 cât se semeţeşte încă, şi Mă uit cu lacrimi de bucurie şi 
de nădejde la cei care au lucrare ca de îngeri şi care vă 
cheamă când şi când la întrebare în faţa ţării, iar aceştia ve- 
ghează pentru ţară mai mult ca voi şi dau să vă trezească după 
inima fiilor ţării, iar voi sunteţi încă semeţi. îi iubesc mult pe 
cei ce vă aşează pe voi faţă în faţă cu ţara şi îi văd mai ve- 
ghetori ca voi, mai cu frică, mai cu grijă, mai cu nesomn pen- 
tru soarta ţării, mai drepţi pentru adevărul a toate. 

O, nu-i dispreţuiţi pe cei despre care voi ziceţi că au 
luat puţin număr în ziua tragerii la sorţi. Eu, Domnul, vă spun 
că au luat cel mai mult, după cât sunt de puţini şi ca număr şi 
ca timp. Luaţi şi socotiţi! Adunaţi tot numărul la un loc, pe 
voi şi pe ei, şi împărţiţi apoi după număr şi veţi învăţa drep- 
tatea lucrurilor şi nu-i veţi mai dispreţui pe cei ce au ales să 
rămână sub matcă şi să crească sub lucrarea ei, sub duhul 
ascultării, o, fiilor care încă vă clătinaţi căutând să vă cârpiţi 
hăinuţa cu luatul de colo şi de colo, aşa cum nu-I place lui 
Dumnezeu, dar nu uitaţi că nu se poate petec nou la haină 
veche sau vin nou în burdufuri vechi, că se rupe hăinuţa când 
trage de ea petecul cel nou care intră la apă apoi, şi se sparge 
burduful vechi când creşte în el vinul cel nou. O, aplecaţi-vă, 
dacă tot vă socotiţi că vă iubiţi ţara. O aşa iubire nu lucrează 
ca voi. Ea are ca lucrare înţelepciunea care rămâne, nu cu 
ghicitul, nu cu încercatul lucrează ea. 

Eu, Domnul, am stat de vorbă cu voi de la gura izvoru- 
lui Meu din mijlocul neamului român. Un picuţ, şi împlinesc 
şaizeci de ani de cuvânt pe vatra neamului român, aici, din 
locul de unde îmi izvorăsc cuvântul peste acest neam şi peste 
popoare, şi spun acum vouă, şi spun şi peste popoare: 


O, pace vouă, fii români! Iubiţi pacea Mea şi aple- 
caţi-vă sub înţelepciunea Mea şi întrebaţi pe Domnul pentru 
soarta ţării voastre, care este ţara Mea de venire acum, la 
sfârşit de timp. Amin. 

Iar popoarelor de pe pământ le spun şi lor: Pace vouă, 
popoarelor de pe pământ, şi mai ales celor din jurul poporului 
şi pământului român! Eu, Domnul, presar peste voi vorbire cu 
pace. Iubiţi pacea şi despărţiţi-vă de duhul urii, al geloziei, al 
lăcomiei şi fiţi cuminţi, cuminţi, ca să vă dau din Duhul Meu, 
din mila Mea să vă dau. Amin. 

O, pace ţie, pace şi ţie, popor al cuvântului Meu! Am 
grăit celor ce se cred mari şi drepţi în mijlocul neamului ro- 
mân. Privesc peste lucrul lor şi Mă prinde suspinul, şi voi grăi 
de acum cu ei, ca nu cumva să facă ei răul pe care nu bănuiesc 
că-1 pot face acestui neam, bătut de încercări, că iată, pentru 
netrezire la glasul Meu de peste el a primit încercare şi ape 
mari au brăzdat vatra română, din pricina celor mari şi neplă- 
cuţi lui Dumnezeu din mijlocul acestui neam, căci voia cea 
fără Dumnezeu e pândită de necazuri. 

O, fiilor, peste zece zile deschidem porţile, că se strâng 
la izvor cei însetaţi şi vin să bea din apa Mea în zi de praznic 
de Rusalii, vin sub cuvântul Duhului Sfânt, Care-i strânge pe 
ei la izvor. 

O, dă-le, Tată, vreme frumoasă şi putere celor ce-Ţi 
pregătesc serbarea şi celor ce vin la serbare, şi pe care-i strângi 
pentru învăţătura Ta în zi de praznic de Duh Sfânt. 

O, pace vouă, fiilor care-Mi pregătiţi ziua cea cu strân- 
gere la izvor a celor cu dorul în ei, şi cărora Eu, Domnul, le 
trimit îngeri în întâmpinare şi-i însoţesc cu cei din cer, şi tot 
aşa le fac şi primirea când ei vin. 

Pacea Mea o las peste toată pregătirea zilei de praznic 
al Duhului Sfânt, o, fiilor. Amin, amin, amin. 

16/29 mai 2014 

Duminica Pogorârii Duhului Sfânt 

Turna-va Domnul din Duhul Său şi va veni pe pământ duhul proo- 
rociei. Frica de Dumnezeu este izvorul înţelepciunii şi al frumuseţii 
omului. Frica de Dumnezeu este înger. îndemn de trezire peste nea- 
mul român. Sfinţii neamului român sunt cei dintâi în cer între cetele 

sfinţilor. 

in cu slavă de Duh Sfânt, vin pe pământ cuvânt, 
şi am însoţire oştirile cereşti. Intru cuvânt în 
cartea Mea cea de azi, pe care Mi-o întocmesc cu însăşi gura 
Mea vreme de aproape şaizeci de ani pe vatra neamului ro- 
mân, masa pe care Eu, Domnul Iisus Hristos, Mi-am aşezat 
cartea şi venirea Mea şi zilele ei şi nuntaşi din cer şi de pe 
pământ la masa Mea cea din zilele acestea, căci am spus prin 
glas de Duh Sfânt acum două mii de ani: Vin curând! 

Să se ducă vestea în lung şi în lat peste pământ ca şi în 
cer că Eu, Domnul, vin pe pământ cuvânt şi că am un popor 
mititel cules din români şi căruia îi grăiesc cuvântul Meu şi că 
el îl dă de veste de la margini la margini şi că mulţi se întreabă: 
Ce va să fie aceasta? O, aceasta este ceea ce s-a spus prin 
prooroci că în zilele din urmă tuma-va Domnul din Duhul Său 
şi va veni pe pământ duhul proorociei peste tot trupul, şi mi- 
nuni va face sus în cer şi jos pe pământ şi atunci oricine va 
chema numele Domnului se va mântui, şi iată cuvântul Meu, 
glasul Duhului Sfânt, iar Tatăl Savaot Mă are de-a dreapta Sa 
şi Se slăveşte în Mine, în Dumnezeu Cuvântul, Fiul Său iubit, 
întru Care Tatăl a binevoit şi binevoieşte. Amin. 

Mi-ai pregătit serbare, poporul Meu de la izvorul Meu 

de cuvânt. Te-ai ostenit, fiule mic, şi iarăşi ai aşezat masă 
oştirilor din cer. Am venit! Iată-Mă! îmi desfac braţele şi 
amândouă mâinile le deschid şi le ridic şi binecuvintez ser- 
barea cea de azi şi strângerea cu dor la izvor, iar din gura Mea 
curge râul vieţii, cuvântul Duhului Sfânt ca să vă adape pe 
voi, cei ce însetaţi după Mine, căci voi aţi aflat şi ştiţi de 
venirea Mea aici, pe colina cea aleasă de la facerea lumii ca 
să-Mi fie Mie şi sfinţilor Mei popas acum ca să stau la masă 
cu omul, cu tot omul care aude de venirea Mea cuvânt pe 
pământ şi de locul Meu cel pregătit, în care-Mi scriu cuvântul 
şi dorul Meu cel după om, dor mult şi mare, care ustură şi 
plânge, care strigă şi tânjeşte şi aşteaptă după om. 

O, de ce l-aş fi făcut Eu pe om cu mâna Mea după ce 
am făcut cerul şi pământul? L-am făcut de dor, l-am făcut ca 
să stau faţă în faţă cu el şi să fie el iubirea Mea. Iată, Eu nu 
sunt iubirea omului, şi de aceea Mi-am pregătit acest loc pe 
pământ ca să vin şi să-Mi las în el suspinul şi dorul şi tânjirea 
Mea după om şi ca să audă omul cum îmi plânge Duhul şi 
glasul şi să se întrebe mulţi: ce va să fie aceasta? O, tot aşa se 
întrebau mulţi acum două mii de ani când a sosit ziua Cinci- 
zecimii şi când peste ucenicii Mei adunaţi laolaltă a venit din 
cer fără de veste vuiet ca de vijelie care merge şi a umplut 
încăperea lor şi li s-au arătat limbi de foc împărţite şi deasupra 
fiecăruia s-a oprit câte una şi s-au umplut ei de Duhul Sfânt şi 
au început să grăiască precum Duhul le dădea. Erau atunci la 
Ierusalim oameni cucernici din toate neamurile care sunt sub 
cer, iar când s-a răspândit grăirea Duhului toţi se uimeau, căci 
fiecare îi auzea pe ucenicii Mei grăind în limba lui şi se mirau 
toţi ştiindu-i pe aceştia galileeni născuţi, şi toţi se mirau şi nu 
se dumireau şi ziceau unul altuia: «Ce va să fie aceasta?». 

Binecuvintez în zi de serbare de Duh Sfânt pământul 
român şi neamul român, pe tot românul care iubeşte venirea 
Mea cea de azi cuvânt pe pământ. Binecuvintez colina Mea 
de aici, şi lucrarea Mea de peste ea şi pe poporul cuvântului 
Meu, a cărui credinţă este calea venirii Mele de azi. Binecu- 
vintez Eu, Domnul, creştinii de peste tot, care s-au adunat 
aici, acum, sub cortul alb al întâlnirii Mele cu ei în zile de 
serbări cereşti, serbările Domnului şi ale sfinţilor Lui. 

O, nu ca pe pământ serbăm Noi şi cu voi aici când Ne 
adunăm de sus şi de jos, fiilor plini de dor. Aici se face voia 
Domnului precum în cer aşa şi pe pământ. Aici nu se mai face 
şi voia duhului lumii. Aici este Domnul împărat şi petrece cu 
ai Săi din cer şi de pe pământ. 

O, pace vouă, fiilor! Am stat cu dorul după voi. De la 
o venire a Mea la alta aici stau cu dorul după voi ca să ne 
întâlnim şi să ne împărţim unul altuia dorul. încă de la mijitul 
zorilor Mi-am pus în mişcare în calea voastră oştirile înge- 
reşti ca să vă însoţească pe cale spre izvor. E mare bucurie pe 
cei din cer să le dau de lucru pe calea venirii Mele cea de 
acum cuvânt peste pământ. în zile de serbare şi de întâlnire se 
bucură oştirile cereşti slujind pregătirii şi petrecerii cereşti 
între Mine şi voi, cei ce vă adunaţi mereu la masa Mea de 
nuntă, iar poporul Meu mireasă stă înaintea Mea şi-Mi ia 
cuvântul de pe buze şi Mi-1 aşează în carte şi îl împarte apoi 
vouă şi celor ce în depărtări se hrănesc cu cele puse pe masă 
aici din gura Mea spre hrana multora. 

O, nimic nou nu vă aduc, decât bucuria că pot să fiu cu 
voi iar şi iar, că puteţi să veniţi şi să ne împărţim dorul, că-L 
putem bucura pe Tatăl la masa Duhului Sfânt împreună, fiilor. 
O, mulţi ar fi să creadă că Dumnezeu este mereu astăzi în cer 
şi pe pământ cu lucrarea Sa, că iată, de şaizeci de ani glasul 
Meu se lasă peste pământ aici, în mijlocul neamului român, şi 


este scrisă această istorie şi s-a făcut ea carte scrisă şi-i hră- 
neşte pe cei care iau din ea spre hrană, că nu numai cu pâine 
trebuie să se hrănească omul, ci mai ales cu cele ieşite din 
gura Mea şi scrise pe pământ în carte. 

O, ce frumoasă este povestea Mea! Suspin cu ea după 
om şi tot supin. De şapte mii de ani suspin pe urma omului ca 
să-l întorc înapoi la Tatăl. Voi, cei care veniţi şi-Mi ţineţi 
urma Mea şi a oilor Mele de pe această colină, voi căutând 
după cuvântul Meu pe cale pe unde merge el peste tot spre 
mărturia Mea, veţi găsi voi mergând după Mine şi pe lângă 
Mine duhul cel batjocoritor şi defăimător, care pe calea Mea 
cea de azi stă la pândă ca să defaime mersul Meu şi cuvântul 
Meu şi să vă fie astfel încercată credinţa. S-au ales dintre cei 
ce au venit şi au cinat la masa Mea aici, la masa Mea de cu- 
vânt, şi au plecat apoi iarăşi într-ale lumii, şi aceia batjocoresc 
cu defăimare locul Meu de aici şi pe poporul cuvântului Meu. 
O, fiilor, Duhul Cel bun nu lucrează aşa, şi iată, duhul 
diavolului s-a încuibat în om împotriva venirii Mele şi a mer- 
sului Meu cel de azi cuvânt peste pământ, dar Duhul Meu nu 
poate lua sfârşit, nu poate sufla în El nici un fel de furtună ca 
să-L stingă, ci, din contra, Duhul Meu Se tot aprinde, că 
despre El am spus Eu acum două mii de ani că foc am venit 
să arunc pe pământ şi mult doresc să se aprindă în mulţi de la 
unul la altul, că Mă doare când văd oamenii duhului lumii 
cum îşi aprind foc de la unul la altul şi fac ei voia diavolului 
pe pământ, şi grăiesc aceasta despre fumători, o, fiilor. O, câtă 
durere de la ei pe Domnul! Băutura şi fumatul, desfrânarea şi 
lăcomia de cele rele, care se nasc din aceasta, doare la Dum- 
nezeu aceasta. Munţi de păcate apasă de la acestea asupra 
crucii venirii Mele şi grea e crucea Mea de azi! 

O, măi fiilor, s-au ivit mereu şi se tot ivesc pe pământ 
în calea oamenilor, se ivesc oameni de ştiinţă, căci aşa li se 
pune nume la aceştia care caută să descopere ei şi să se laude 
apoi cu numele lor că au descoperiri cu care-i atrag pe mulţi 
apoi spre ei, despărţindu-i de Dumnezeu pe mulţi. O, căutaţi 
spre cei sfinţi, căci sfinţilor Mei le dă Duhul descoperiri mari, 
dar ei nu caută nume şi laudă de la oameni, ci caută mântuirea 
oamenilor, nu hrănirea lor cu ştiinţe omeneşti, cu cele ale 
oamenilor de ştiinţă, care au dat şi dau mereu să-L dea în 
lături pe Domnul, pe Cel ce a făcut cerul şi pământul şi Care 
ştie toate. 

Iată însă cum vin Eu aici, şi descopăr voia Mea ca să-l 
întăresc pe om şi să-i dau lui pacea Mea, nu precum i-o dă 
lumea de-1 tot încântă pe om în toate zilele vieţii lui, a căror 
deşertăciune o vede când ajunge la capăt şi când nu mai are 
când să-şi ia înapoi pe cele pierdute, pe care le-a risipit pentru 
cele atât de trecătoare. 

O, Mă uit la faţa lumii, şi Mă uit la faţa voastră, a celor 
ce v-aţi ales de partea Mea ca să-Mi fiţi fii şi fiice. Voi sunteţi 
îmbrăcaţi creştineşte ziua şi noaptea. Voi mâncaţi creştineşte, 
voi vă purtaţi creştineşte, voi ţineţi datinile creştineşti aşa 
cum Eu, Domnul, le-am lăsat prin sfinţi şi prin părinţi. Voi 
aveţi ca toiag credinţa, voi aveţi frica de Dumnezeu care vă 
călăuzeşte pe calea înţelepciunii, măi fiilor. Această frică vă 
fereşte pe voi de fapta păcatului, şi pe care fiii lumii n-o au, 
n-o mai au, iar Eu îi spun lumii că nu are înţelepciune, că nu 
are ştiinţă şi nici oameni de ştiinţă, căci numai frica de Dum- 
nezeu este izvorul înţelepciunii şi al frumuseţii omului care 
are însoţitor acest înger, căci este înger frica de Dumnezeu, şi 
toţi cei ce păstrează lângă ei acest înger, îl vor vedea pe el şi 
se vor bucura cu bucurie mare la vederea lui. 

O, neam român, am grijă de tine din acest loc. Am 


Anul 2014 


969 


lucrare pentru tine în mijlocul tău ca să te salvez de la des- 
părţirea ta de Dumnezeu, pe Care trebuie să-L faci adevărat 
cu tine pe cale, că iată, poporul cuvântului Meu din mijlocul 
tău Mă are în trăirea lui, în fapta lui, în iubirea lui. Lucrân- 
du-Mi Mie, aşa petrece acest popor. O, când vei fi şi tu în 
lucru cu Mine, fiu român? 

Sunt în mijlocul tău, neam român şi lucrez mântuire ţie 
şi neamurilor toate prin lucrarea Mea cea din mijlocul tău. O, 
trezeşte-te şi lasă-te trezit, lasă-te spre iubire, căci Eu sunt 
Iubirea, iar iubirea ta ar fi să fie voia Mea. Oare vrei tu aceas- 
ta? O, dacă nu vrei, iată câte dureri vin peste tine! Când te văd 
că tragi cu bucurii lumeşti şi vremelnice, neam român, las 
durerea să vină şi să te trezească şi să te pună la veghe. O, 
numai cu Domnul lângă tine şi cu tine, numai aşa poate să-ţi 
fie ţie bine, iar altfel, iată, suferi. O, Eu te aştept să fii tu voia 
Mea. Eu, Domnul, te aştept, neam român. Te strig prin cuvân- 
tul gurii Mele şi te aştept la masa Mea, la petrecere cerească 
te aştept, şi te aşteaptă străbunii tăi cei sfinţi şi se roagă ei 
înaintea Mea pentru soarta ta cea de la Dumnezeu, că tu eşti 
ţara Mea de venire acum, eşti calea întoarcerii Domnului 
după două mii de ani iarăşi de la Tatăl după om. Amin. 

O, dac-aş putea, fiilor, să stau mai mult în cuvânt, v-aş 
mângâia mai mult, dar îmi sunt osteniţi străjerii care-Mi ve- 
ghează calea şi care-Mi gătesc serbările Mele cu voi aici. Vă 
privesc adunaţi aici, sub cortul alb, şi Mi se mângâie privirea. 
Vă voi cuprinde în cuvânt după această măreaţă zi de întâlnire 
şi vă voi da din gura Mea vouă, iar şi iar vă voi da. 

O, e plin văzduhul şi grădina şi masa Mea de aici, la 
care petrec cu voi acum toţi cei care au fost pomeniţi şi che- 
maţi pe nume la masă cu Noi şi cu voi şi cu ei, toţi cei ce sunt 
acum în cele ce nu se văd, cei ce au petrecut pe pământ mer- 
gând spre înviere. Sfinţii neamului român sunt cei dintâi între 
cetele sfinţilor, aşa cum ţara română este întâia între popoare 
înaintea Mea în zilele acestea, iar Eu, Domnul, Eu însumi 
mărturisesc aceasta prin venirea Mea cuvânt pe pământ pe 
vatra neamului român. Amin. 

în ziua aceasta sfântă petrec cu voi aici şi vă pecetluiesc 
iubirea şi credinţa şi vă binecuvintez intrările şi ieşirile, ve- 
nirea voastră aici şi întoarcerea iarăşi acasă, şi, iarăşi, venirea 
la serbările Mele cu voi aici, după cum Eu le-am aşezat ca să 
fie, cu strângere la izvor cu voi din când în când ca să vă dau 
ce am mai scump, Fiinţa Mea să vă dau, cuvântul Meu, pe Ta- 
tăl Meu Cel scump să vi-L dau, pe Duhul Sfânt, Care petrece 
întru Tatăl şi întru Mine, şi Unul Dumnezeu sunt Aceştia trei. 

Slava Duhului Sfânt o las cu voi şi peste voi. Păziţi-Mi 
calea, că Mă aşez cuvânt pe ea odată cu ivirea zilei care vine 
şi se alătură după această zi, şi iarăşi Mă dau vouă cuvânt şi 
vă trimit pe vânt, pe aripi de vânt vă trimit vouă apoi cartea 
Mea cu voi. 

O, pace vouă! Ne-am adunat şi ne-am bucurat. Slava 
Mea rămâne cu voi. Pace vouă! Nu M-aş mai sătura să vă 
grăiesc, nu M-aş mai despărţi de voi. Sunt flămând. Mi-e dor 
de voi, Mi-e dor de om, Mi-e dorul mult şi flămând! O, fiţi 
alinul Meu! Mi-e Duhul tot un jar şi bate vântul, bate vântul 
şi-L aprinde şi-L ţine tot aprins şi arde Duhul Meu. Arzând să 
stau în voi aş vrea, mereu arzând să stau. 

Am vestit şi am adus spre voi în ziua aceasta sfântă pe 
cel aprins de dor şi de cântec de dor. Uitaţi-vă cum arde în el 
cântecul şi dorul de cântec. Aşa vreau să stau în voi, arzând 
să stau, gata de dat foc pământului cu jarul iubirii Mele ca să 
fac facere nouă, cer nou şi pământ nou să fac, să stârpesc 
păcatul de pe pământ şi să-i dau omului salvarea. 


O, pace vouă! Nu precum vă dă lumea vă dau Eu. 
Numai pe Mine să Mă aveţi averea cea mai scumpă, fiilor. 

Pace între Mine şi voi, între voi şi Mine, fiilor! Nedes- 
părţirea o aştept, şi toate se vor face noi prin taina învierii, 
fiilor, taina pentru care Eu, Domnul, acum două mii de ani, şi 
iarăşi, acum, am venit şi vin din cer pe pământ cuvânt. Amin, 
amin, amin. 

26 mai/8 iunie 2014 

Ziua a doua de Rusalii: Sfânta Treime, şi sărbătoarea 
naşterii sfintei Virginia 

Soarele şi luna, ochiul Domnului de zi şi ochiul Domnului de 
noapte, acoperă slava Sfintei Treimi şi locaşul Domnului. Numai 
Făcătorul ei ştie să grăiască despre facerea Sa, despre mişcarea ei. 
Omul de ştiinţă va fi ruşinat de Dumnezeu. Ziua întâi este cea mai 
lungă zi a săptămânii. îndemn la mângâiere şi bărbăţie prin dureri. 

(fN| i a fost o seară, şi a fost o dimineaţă, şi iarăşi o 

EjD) seară, şi a intrat în cartea Mea cea de azi ziua în- 
tâi a săptămânii, ziua de Rusalii, ziua serbării Sfântului Duh, 
iar ziua întâi a săptămânii începe odată cu asfinţitul soarelui, 
odată cu amurgul de sâmbătă şi merge ea cu slava ei până la 
răsăritul soarelui zilei de luni. 

Şi iată, soarele a cuprins acum sub strălucirea lui cortul 
alb, grădina întâlnirii şi pacea care stă acum cu Domnul şi cu 
sfinţii Lui peste grădină, şi încununează ea acum toată truda 
care a fost pentru gătirea serbării Duhului Sfânt, fiilor. 

O, pace vouă, măi fiilor! Eu, Domnul, am aşteptat să vă 
treziţi şi să Mă primiţi şi să-Mi deschideţi cartea ca să intru 
să Mă aşez în ea cuvânt şi să întregesc aşezarea Mea în carte, 
căci am spus că vă voi cuprinde iarăşi în cuvânt şi vă voi grăi 
din gura Mea după ziua de serbare a Duhului Sfânt, care trece 
acum spre locul ei din cer. Vă mângâi acum trupuşoarele os- 
tenite, şi apoi inimioarele şi cuprinsul lor, şi apoi viaţa voas- 
tră cu Mine pe mai departe, fiilor, iar din gura Mea să ia toţi 
cei care au bătut calea pe sus, nu pe jos, până la locul colinei 
din deal, colina pe care Eu, Domnul, Mă opresc din mers şi 
aşez masă de cuvânt pe pământ. Calul alb şi călăreţul lui, 
taina venirii Mele la voi ca să călătoresc apoi, şi merg de aici 
peste tot pământul, că nu se suie la mintea omului cum lu- 
crează cuvântul Meu odată rostit, căci după rostirea lui el 
lucrează, el împlineşte, el străbate şi dezbătătoreşte şi desţe- 
leneşte şi face loc Domnului şi voii Sale sfinte şi cuvântului 
Său cel împlinit. 

A cuprins sub el soarele locul Meu cu voi acum, în zori 
de zi, şi se desfată din plin uitându-se. Blândeţea lui e fără de 
margini, căci la facerea lumii am aşezat pe cer soarele şi luna, 
ochiul Meu de zi şi ochiul Meu de noapte peste pământ, fe- 
reastra Mea dintre Mine şi pământ ziua şi noaptea, şi acoperă 
acestea slava cea de sus a Tatălui şi a Fiului şi a Sfântului Duh 
şi locaşul Domnului, căruia i se vede doar fereastra ziua şi 
noaptea. 

O, nu fuseseră făcute soarele şi luna când Eu, Domnul, 
am întocmit facerea cerului şi a pământului. Este scris că mai 
întâi a zidit Dumnezeu lumina. S-a făcut lumină când Dom- 
nul a zis cu cuvântul să fie lumină, căci întuneric era deasupra 
hăului la început, iar Duhul lui Dumnezeu plutea. A lucrat 
Dumnezeu în trei zile cerul şi pământul, şi fiecare zi a fost o 
seară şi o dimineaţă, căci lumina când s-a ivit, a despărţit 
Dumnezeu cu ea lumina de întuneric, şi a făcut Dumnezeu 
aceasta în ziua întâi a facerii lumii, şi numai după această zi 
au fost despărţite apele de ape şi au fost zidite cu cuvântul 


970 


Cuvântul lui Dumnezeu 


cerul şi pământul şi mările şi păşunile verzi şi ierburile cu să- 
mânţă în ele şi pomii cu soiurile lor pe pământ, toate acestea 
în trei zile, iar în a patra zi a zidit Dumnezeu pe cer cei doi lu- 
minători, soarele şi luna, şi le-a numit luminătorul cel mai 
mare care să stăpânească ziua, şi luminătorul cel mai mic care 
să stăpânească noaptea, precum şi stelele, aşa cum este scris 
despre facerea cerului şi a pământului, şi a făcut Dumnezeu 
acestea în ziua a patra a facerii, şi vai celui ce nu crede ceea 
ce a lăsat Dumnezeu scris pe pământ despre facerea cerului şi 
a pământului! 

A zidit apoi Domnul cu cuvântul vietăţile toate, şi a 
luat apoi pământ cu mâna şi l-a întocmit pe om, după chipul 
şi asemănarea Sa l-a întocmit, şi a fost ziua a cincea şi apoi 
ziua a şasea, ziua facerii omului, cea mai dulce zi pentru 
Dumnezeu Făcătorul, şi pe care iarăşi o aşteaptă Domnul, 
căci omul s-a stricat, şi trebuie zidit din nou. 

O, aş sta de vorbă despre facerea cerului şi a pămân- 
tului, aş sta de vorbă cu tot omul de ştiinţă, cu cel căruia i s-a 
pus un aşa nume, şi i-aş spune lui că nu ştie nimic, că zadarnic 
are el nume de om de ştiinţă, că sunt ale Domnului cerul şi 
pământul, precum este scris, şi numai Făcătorul lor ştie să 
grăiască despre facerea Sa, despre toată mişcarea ei, căci s-a 
încurcat cu totul mintea omului mărginit, care se dă mare 
când el nu este mare, când el nu-L cunoaşte pe Dumnezeu Fă- 
cătorul. Cel ce grăieşte despre soare şi despre lună, despre 
mişcarea şi nemişcarea lor, să se întrebe acela mai întâi dacă-L 
recunoaşte pe Dumnezeu, şi numai după aceea să grăiască el 
despre facerea lui Dumnezeu. Ar fi mult de ajuns să deschidă 
cartea facerii un astfel de om, care dă să cerceteze el cerul şi 
pământul, şi ar fi să citească în ea prima filă a cărţii facerii, 
filă pe care scrie Dumnezeu pe pământ lucrarea Sa de facere 
a cerului şi a pământului şi a toate câte slujesc această facere. 

O, nu soarele şi luna au fost făcute mai întâi, ci lumina 
a fost mai întâi aşezată de Domnul spre facerea cea de după 
ea, şi apoi a lucrat Dumnezeu pe lumină cerul şi pământul, 
căci pe întuneric nu se vede să lucrezi. Iată, lumina zilei nu 
vine de la soare, ci soarele vine din lumină şi răsare şi strălu- 
ceşte şi încălzeşte sau dogoreşte pe pământ, şi nu mai are cum 
să spună drept omul de ştiinţă, că iată, de când s-au ivit pe 
pământ aceşti uriaşi stricători de minte peste oameni, s-a stins 
mult credinţa în Dumnezeu a omului şi sfiala lui cea sfântă 
înaintea Făcătorului cerului şi al pământului. Uriaşii cei din 
vechime aveau trupul uriaş, iar cei de la sfârşitul omului au 
prostia uriaşă în ei şi o împart pe tavă la cei proşti, căci cei 
pătrunşi de Dumnezeu nu întind mâna să ia din această ames- 
tecătură ameţitoare, căci îngâmfarea omului s-a întins până la 
Dumnezeu cu căutarea şi cu vederea, ca să-L poată desfiinţa, 
zice omul. 

O, cât am să-l ruşinez Eu pe omul de ştiinţă! Vai lor, 
vai celor ce părăsesc trupul şi ajung în faţa lui Dumnezeu 
Făcătorul ca să le dea El locul pe care şi-l agonisesc pe pă- 
mânt cu rătăcirea lor de la voia lui Dumnezeu! Vai acestor în- 
gâmfaţi care-şi bagă nasul unde nu le fierbe oala, că nu e trea- 
ba lor ceea ce dau ei să facă şi să împartă spre ispitirea celor 
ce nu iubesc pe Dumnezeu pe pământ cu viaţa lor. 

E zi de serbare sfântă această a doua zi a sărbătorii 
Rusaliilor, şi au scris părinţii cei sfinţi pentru ziua aceasta 
sărbătoarea Tatălui şi a Fiului şi a Sfântului Duh, sărbătoarea 
Celui ce a făcut cerul şi pământul, căci Unul Dumnezeu sunt 
Aceştia trei. Hai, Tatăl Meu, hai să Ne aşezăm în carte, Tată, 
că e scrisă pentru Noi această zi, şi fiecare sfânt grăieşte în 
ziua lui de sobor între sfinţi. Amin. 


O Fiule scump al Meu, umilinţa Noastră 
^Ne-a fost mare încă dinainte de facerea 
lumii, şi tot aşa Ne este şi acum, la sfârşit, când iarăşi lucrăm 
început, dacă omul s-a smuls din rai la începutul cel dintâi şi 
s-a stricat, s-a despărţit de Tatăl şi de Fiul şi de Duhul Sfânt 
şi s-a stricat, căci s-a voit om de ştiinţă, săracul, şi aceasta 
este mintea celor ce ispitesc pe Dumnezeu Făcătorul şi îi 
întorc spatele şi îi ascund cuvântul ca să grăiască ei despre 
cele ce s-au făcut şi sunt. 

O, iată umilinţa Ta, dar Tu eşti Sfântul sfinţilor, şi nu 
grăieşti numai în ziua Noastră de sobor între sfinţi, ci grăieşti 
de la început şi până la sfârşit, şi iarăşi până la început, căci 
iarăşi va fi frumos pentru Noi, Cei ce suferim şi Ne umilim 
atât cât omul Ne umileşte, şi Ne umilim din pricina iubirii din 
care suntem zidiţi, căci Dumnezeu este iubire, precum este 
scris, şi este ea fără de început şi fără de sfârşit, ca şi Dum- 
nezeu, în Care este zidită iubirea. 

Grăim Unul cu altul în cer şi pe pământ în această zi, 
iar Duhul Sfânt şi lucrarea Lui, care Ne leagă într-un buchet 
de Treime, Se face cuvânt din Noi peste pământ, Fiule scump 
al Meu, şi am stat Noi înfioraţi de dor sub cortul alb cu cei 
adunaţi la izvor în ziua ce a trecut odată cu ivirea răsăritului 
de soare al acestei dimineţi. Ziua întâi este cea mai lungă zi a 
săptămânii şi este ea cuprinsă între asfinţitul soarelui de sâm- 
bătă şi răsăritul soarelui zilei de luni, şi tot omul ar trebui să 
se dea deoparte cu toate treburile lui şi să-I lase Domnului 
această zi aşezată de El acum două mii de ani zi de odihnă, zi 
de înviere, zi de slavă. 

O, ce taină mare au cuprinse în ele cele trei zile ale fa- 
cerii Tale din pământ, Fiule scump! Din ziua a şasea, când Tu 
Te-ai lăsat pe crucea pe care Ţi-ai dat Duhul, ai luat o fărâmă 
din ea, iar din ziua a şaptea ai luat toată ziua şi Te-ai odihnit 
sub pământ în această zi, şi a venit apoi ziua întâi a săptă- 
mânii, zi de lucru, Fiule scump, şi Te-ai sculat la lucru mai 
înainte de ivirea zorilor duminicii, căci Te-ai ridicat din moar- 
tea cea prin răstignire pe cruce şi Ne-am ridicat, Fiule scump, 
la lucrul învierii, la lucrul cel pentru om, şi ai grăit ca Tatăl şi 
ai spus: «Tatăl Meu lucrează. Şi Eu lucrez dacă Tatăl lucrea- 
ză», şi am lucrat atunci ziua salvării omului pierdut din cer, 
pierdut din Noi, ziua învierii, arvună plătită pentru învierea o- 
mului, Fiule scump al Meu. 

O, cine mai are după adevăr curajul să ispitească taina 
facerii cerului şi a pământului şi lucrarea lor, şi apoi taina fa- 
cerii omului nou şi lucrarea lui? Numai nebunul mai are curaj 
să ispitească şi să grăiască în dreptul lui Dumnezeu Făcătorul, 
iar omul cel cu mintea în cap nu îndrăzneşte să facă aceasta, 
şi stă cuminte şi se uită la Domnul şi se umileşte tăcut, că nu 
are omul priceperea dată pentru descoperirea tainelor Dom- 
nului, iar Tu ai spus ucenicilor Tăi, care încercau, bieţii de ei, 
să Te întrebe despre împărăţia lui Israel, şi le-ai spus: «Nu 
este lucrul vostru să ştiţi vremurile şi soroacele pe care Dom- 
nul le-a pus sub a Sa stăpânire, ci voi veţi lua putere şi veţi 
purta pe Dumnezeu până la marginile pământului», şi apoi 
Te-ai ascuns, cu ei de faţă Te-ai ascuns sub norul care Te-a 
luat din ochii lor şi Te-a ridicat sus de pământ, şi au ridicat ei 
apoi ochii spre cer, spre Dumnezeu, timp în care au sosit la ei 
faţă în faţă cu ei cei doi martori, Moise şi Ilie, solii cereşti 
care i-au vestit pe ei de întoarcerea Ta iarăşi pe pământ, sub 
taina norului care Te-a ascuns atunci de ochii lor ca să vii 
lângă Mine, să vii de-a dreapta Mea, la locul Tău de lângă 
Mine, Fiul Meu moştenitor peste pământ, căci Tu ai biruit şi 
Te-ai adus Mie înviat din pământ, ca să porţi toată taina fa- 

cerii omului zidit de Dumnezeu din pământ şi din Duh la 
început, căci Tu eşti născut din Tatăl Cel fără de început şi eşti 
fără de început, şi eşti născut din mamă Fecioară acum două 
mii de ani, şi apoi eşti ieşit din pământ înviat, o, Fiule scump, 
şi iarăşi vei veni pe pământ, precum este scris. 

O, cu cine să grăiesc Eu, Tatăl, acestea toate, dacă nu 
cu Tine, ca şi la începutul cel dintâi, când nu erau încă cerul 
şi pământul, ci numai Noi eram, Noi, Tatăl, Fiul şi Duhul 
Sfânt, şi Unul Dumnezeu am fost Noi încă din vecii, căci alt- 
fel nimic nu se zidea din cele zidite apoi prin cuvânt. 

E ziua Noastră de sobor între sfinţi şi Ne privesc cetele 
toate de sfinţi, Ne privesc umilinţa şi se înfioară cu duhul îna- 
intea umilinţei lui Dumnezeu şi slăvesc ei această slavă, care 
se naşte din umilinţă şi este. Iată, are de unde să înveţe tot 
omul, numai să vrea să se uite la Dumnezeu, căci sub acest 
cuvânt Noi stăm şi suntem şi grăim, şi poate omul să Ne audă 
dacă deschide şi dacă are urechi de auzit. 

Va merge această carte în casele celor ce au fost cu Noi 
aici în ziua ce a trecut spre locul ei din cer, locul mărturiilor 
toate, şi se vor mângâia cei ce vor lua acest cuvânt şi vor tre- 
sări înaintea gurii Tatălui şi a Fiului şi a Sfântului Duh, Duhul 
Care umblă pe vânt şi aduce cuvânt, aduce glasul Domnului 
peste pământ. Duhul trebuie să vorbească peste case, peste 
biserici, precum este scris, ca să audă bisericile ceea ce Duhul 
grăieşte, dar cine se mai îndură să deschidă Domnului, înain- 
tea Căruia se clatină împărăţiile şi tronurile celor ce le place 
să împărăţească ei? 

Iar acum, Tu eşti cuvântul Meu, Tu eşti odihna Mea, şi 
Eu a Ta, căci în om nu Ne-am putut afla odihna cea de după 
osteneală, dar va veni această bucurie, va veni şi vom fi 
iarăşi ca la facerea cea dintâi a lumii, şi mai mare bucurie va 
fi când omul se va întoarce şi va fi el aşa cum trebuia să fie, 
aşa cum a fost zidit să fie, odihna lui Dumnezeu să fie el, 
Fiule al Meu, întru Care Eu, Tatăl, în chip desăvârşit lucrez 
şi Mă odihnesc, şi lucrând Mă odihnesc. Amin. 

O ce frumos, Tată al Meu, ce frumos este 
^ Fiul în Tatăl! Ce frumos Tatăl în Fiul, 
ce frumos! O, câtă desfătare a Duhului Sfânt în Tatăl şi în 
Fiul, între Tatăl şi Fiul! O, ce frumos! Numai cei din cer pot 
să se sature deplin de acest frumos sfânt, iar omul să se sme- 
rească şi să creadă şi să iubească aşa cum Domnul l-a po- 
văţuit pentru iubire. Să vadă omul ce mare este Dumnezeu în- 
tru smerenia Sa, de la care omul să înveţe, căci Domnul este 
mare prin Treimea Sa şi nu poate omul să-şi înţeleagă nepu- 
tinţa cea din însăşi fiinţa sa, care nu are în ea pe deplin lumina 
şi odihna Treimii lui Dumnezeu Tatăl, Fiul şi Sfântul Duh. 

Vai de treimea omului, vai! Ce iese din ea? Iese păca- 
tul, care umple pământul peste tot. Omul nu se uită sfânt 
unul la altul, nu lucrează sfânt unul cu altul, şi vai de treimea 
omului, vai! Grăiesc şi spun această durere a Domnului, că 
doar, doar îl va face pe om să-şi vadă neputinţa şi duhul dia- 
volului, care-1 robeşte pe om spre păcat. E zi de serbare a 
Tatălui şi a Fiului şi a Sfântului Duh, dar această durere de la 
om spre Dumnezeu Făcătorul face parte din Dumnezeu, şi 
este Dumnezeu iubire şi durere, iubirea îi este durere, iar du- 
rerea îi este iubire. O, de ar înţelege omul durut câtă înviere 
îi lucrează durerea, câtă curăţenie, câtă spălare de păcat, câtă 
pregătire sfântă! 

Nu uita, omule, câtă durere faci tu lui Dumnezeu. Poar- 
tă şi tu, poartă cu iubire, că Domnul poartă multă durere de la 
viaţa ta departe de Dumnezeu, departe, omule pribeag de 
Tatăl tău, Care-ţi aşteaptă întoarcerea şi umilinţa cea pentru 


ea, că numai ea te poate întoarce. O, nu-ţi mai căuta bucurii, 
nu mai râde, omule! încearcă tu ca să vezi cât de dulce, cât de 
mângâietoare este lacrima umilinţei când Do mn ul poate să te 
pătrundă cu lumina Sa şi să facă în tine cerul cel nou şi pă- 
mântul cel nou, în lumină să le facă, şi să aşeze apoi Domnul 
pe cerul tău soarele şi luna şi să-şi lucreze ele apoi lucrarea 
lor, strălucind prin ea. 

O, Mi-a fost dulce mângâierea zilei de Rusalii în gră- 
dina Mea cu voi şi cu toţi cei adunaţi sub cuvântul Meu, fiilor. 
Am dat mare bucurie stihiilor, ca să iasă şi să se veselească 
ele odată cu Noi şi cu voi în văzduhul cel de aici. Glasul lor, 
zgomotul lor dulce au fost ca un cântec dulce şi sfânt, aşa 
cum voi folosiţi glas de cântec, de vijelie, de toate ale firii şi 
ale facerii când aşezaţi înaintea Mea şi a cerului Meu de sfinţi 
şi de îngeri şi înaintea fraţilor şi surorilor de credinţă, care vin 
cu dor aici, la întâlnire cerească, şi când voi aşezaţi pilde 
sfinte, pilde de povaţă şi de vedere cu povaţă a adevărului 
răului şi al binelui, căci aşa am lucrat şi Eu cât am stat pe 
pământ, şi am lăsat lucrarea Mea scrisă atât cât a putut con- 
deiul omului să o cuprindă pe ea, şi vederea lui să vadă şi să 
mărturisească. 

Am stat cu Tatăl în cuvânt în ziua aceasta de după 
sărbătoare, fiilor. Am plâns cu Tatăl aşa cum plânge Dum- 
nezeu. Când Eu plâng pe pământ în cuvânt cu voi, plânge şi 
Tatăl în cer deodată, şi Una suntem sus şi jos. Şi am luat cu 
Noi în ziua aceasta trâmbiţa Mea, trâmbiţa din care am cântat 
pe pământ douăzeci şi cinci de ani prin acest cuvânt la înce- 
putul Meu cu Verginica Mea, cu trâmbiţa Mea, măi fiilor, în- 
cepând din anul 1955 pe vatra neamului român cuvântul ve- 
nirii Mele acum, la sfârşit de timp. Am luat-o, că este în cer 
şi la voi serbare pentru ziua cea din cer a naşterii ei pe 
pământ. Ziua a douăzeci şi şaptea a lunii mai a fost în anul 
acela ziua ei de naştere, şi are ea şi între sfinţi serbarea ei. O, 
am luat-o cu Noi şi am venit la voi ca să mângâie ea inimioa- 
ra cea îndurerată între voi, a cărei rană nu prinde coajă, o, 
fiilor, căci aşa este iubirea cea adevărată, cea care nu moare 
niciodată, precum este scris. 

Ia glas, Verginico, şi pune tu mângâierea ta peste ini- 
mioara cea neştiută în jurul ei cu suspinul din ea, inimioara 
care te-a condus pe braţe spre Mine când ai venit acasă în cer, 
în casa sfinţilor Mei, aşa cum şi Eu am venit acasă la Tatăl şi 
la sfinţi după ce Mi-am sfârşit lucrarea pentru care am venit 
pe pământ acum două mii de ani. Stăm şi ascultăm grăirea ta, 
ascultăm, Verginico. Amin. 

M ai întâi ascultă ruga mea, Bunule 
Doamne. E dulce durerea iubirii, dar 
lacrimile trebuie mângâiate, Doamne. Pe fiecare lacrimă as- 
cunsă pune Tu alinul Tău, pune-1 şi leagă rana cu el, că altă 
legătură nu este pentru această rană vie. Avem nevoie de pu- 
tere pentru Tine în această inimioară cu rană vie în ea acum, 
şi trebuie să nu se simtă despărţirea în ea, să nu se simtă sin- 
gură ea. Se petrece în ea un simţământ de singurătate, din 
pricina ranei cu care a rămas. Alinul nostru, adus mereu spre 
ea să-i fie ca o coajă pentru rană, Doamne bun. 

O, scumpa mea copilă, de lângă Domnul îţi grăiesc în 
zi de serbare a Tatălui şi a Fiului şi a Sfântului Duh, zi care 
este şi ziua mea de naştere în acest an. 

O, e scumpă durerea din inimioara ta, e scumpă rana 
din ea. Aţi fost voi doi copii ai Tatălui şi ai Fiului şi ai Sfân- 
tului Duh şi a făcut Domnul cu voi începutul Lui cel nou de 
popor nou. Rana pe care o porţi acum este cerească, este 
împărţită în două. Unul în gândul celuilalt mereu, aşa lucraţi 

voi acum, de sus şi de jos deodată pentru ogorul Domnului şi 
peste ograda Lui de fii, rod al lucrului Domnului cu voi după 
plecarea mea acasă la Domnul. Despărţirea este şi nu este. Tu 
eşti în gândul lui în cer, el este în gândul tău pe pământ, şi aşa 
lucraţi voi acum. Rană are şi el pentru tine, rană ai şi tu pentru 
el de la această despărţire, care s-a făcut pentru lucrul Dom- 
nului de sus şi de jos deodată. 

Dar tu plângi cu plâns necunoscut de cei din jurul tău 
copii ai Domnului. Nu te înduri să îndurerezi pe cineva cu 
durerea ta, că tu ştii ce este durerea, şi mereu ai ştiut şi mereu 
ai iubit, prin durere ai iubit ca şi Domnul, căci eşti fără mân- 
gâiere ca şi Domnul, dar cei răniţi se mângâie de la rană, se 
mângâie cu gândul la cei îndureraţi ca şi ei. O, ai rămas cu 
lacrimă pe pământ, dar îţi cauţi bărbăţie ca să nu faci durere 
în cer celui ce este al tău la Do mn ul acum, ca să nu-1 doară pe 
el durerea ta cea de la iubirea dintre voi. El plânge-n cer, tu 
pe pământ, şi-aveţi voi doi acelaşi gând, să vină Domnul pe 
pământ cât mai curând, şi, iarăşi, gândind de-al Domnului 
ogor; aveţi voi doi acelaşi dor, să vină Domnul pe pământ, 
adus de nor. Tu sus în cer, el pe pământ, unul în altul sus- 
pinând, nedespărţiţi sunteţi în cer şi pe pământ. 

O, acesta este adevărul cel despre voi acum, dar trebuia 
să fie şi din cer lucrat lucrul vostru cu Domnul, şi vin să te 
mângâi dacă poţi tu să te laşi spre mângâiere. O, cât te lupţi 
să nu-ţi răvăşeşti inimioara, ca nu cumva să faci durere în cer 
sufleţelului în care plângi, ca nu cumva să te vadă în durere, 
ci să te vadă că poţi şi că duci cu putere ceea ce ai tu de purtat 
de la Domnul, căci iubirea lui de Domnul a avut mare grijă pe 
pământ ca tu să poţi ce are Do mn ul să poată şi să împartă pen- 
tru purtat. O, pune -mă pe rană, că pentru tine grăiesc eu în 
ziua mea de serbare, şi să ia poporul Domnului grăirea mea 
de azi cu tine şi să înveţe el iubirea cea din cer, care nu-i 
desparte pe cei ce se iubesc în Dumnezeu, ci se măreşte ea 
mai mult când vine o despărţire. 

îţi fac o rugăminte. Goneşte gândul de singurătate, 
şi-ţi va fi durerea mai blândă în tine. Cei din cer aduc ajutor 
mare la cei iubiţi ai lor de pe pământ. Gândeşte-te numai la 
Domnul, Care-i poartă în El pe toţi ai Săi, iar suspinul tău să 
nască rod mare pentru Domnul, pentru patria Domnului, pen- 
tru cele din cer pe pământ, şi suspinândă dacă este lucrarea, 
vine rodul bucuriei apoi şi nedespărţirea, căci Domnul vine 
curând, curând cu tot ce are El în cer, şi nu uita cum El a spus: 
« Vin curând!». 

O, popor al Domnului, frumoasă este inima rănită. în- 
vaţă iubirea, fiule, că ai de unde să înveţi. Ea se învaţă de la du- 
rere. Deschide-te ca să înveţi, că tu trebuie să fii rodul cel ce- 
resc al celor ce te-au cules floare cu floare ca să-I facă Dom- 
nului grădină sfântă şi mult plăcut mirositoare pentru El. Amin. 

îţi dau Ţie, Doamne, iar eu mă aşez ca să-Ţi faci între- 
girea cuvântului, cuvânt care mângâie pe cei iubiţi ai Tăi. 
Amin. 

E u, Verginico, am tăcut în faţa durerii a- 
cestei inimioare durute, cu care tu azi ai 
grăit pentru durerea din ea. Eu nu pot să-i stârnesc rana, că am 
de putut ceea ce este de lucrat mereu, iar lucrul Meu cel mult 
ia loc durerii, ajută pe cel durut şi Mi-1 poartă, Verginico, îl 
poartă de mână prin dureri. Tu eşti mamă în cer, cum ai fost 
şi pe pământ pentru ai Mei iubiţi copii, şi-ţi mulţumesc pentru 
alinul pus pe rana care plânge pe pământ ca şi în cer acum, 
aşa cum tu ai spus şi ai desluşit prin grăirea ta. 

Eu, fiilor, am grăit cu Tatăl, iar Tatăl a grăit cu Mine şi 
am slăvit sărbătoarea cea pentru Noi. Cuvânt de facere a înţe- 


lepciunii din om este cuvântul lui Dumnezeu între Tatăl şi 
Fiul. Să-l ia cei plini de dor de locul Meu cu voi aici şi să stea 
nedespărţiţi cu inima de Noi şi de voi, ca să rămână ei, o, fiilor. 

Eu, Domnul, pecetluiesc cu numele Meu cuvântul cel 
ieşit din gura Mea. Iisus EIristos este acest cuvânt, precum 
numele Meu cel de azi se cheamă Cuvântul lui Dumnezeu. 
Amin, amin, amin. 

27 mai/9 iunie 2014 

Duminica a doua după Rusalii, a tuturor sfinţilor. 
Pomenirea Duminicii naşterii sfintei Virginia. 
Sărbătoarea sfântului mare mucenic Ioan cel nou de la 

Suceava 

Creştinul să-şi călugărească viaţa. Omul este stăpânit de păcat, iar 
fiul lui Dumnezeu este stăpânit de Dumnezeu. Să învăţăm şi să 
împlinim rugăciunea iubirii de Dumnezeu. 

M ă aşez în carte cuvânt, şi cu el îmi păstoresc 
poporul, Mi-i păstoresc pe cei ce s-au dat lui 
Dumnezeu de bunăvoie, ca să nu mai fie ei din lume apoi, ci 
din Dumnezeu să fie, din El să ia şi să aibă, şi să dea în părţi 
pe Dumnezeu, iar celor din cer să le dea stat cu ei la masă şi 
să le dea iubire, că tot cerul de sfinţi, toţi cei cereşti acum, au 
să dea şi să ia iubire, căci iubirea din oameni leagă cerul şi 
pământul în petrecere sfântă, şi trebuie credinţă pentru aceas- 
tă împlinire pe pământ şi trebuie dor, căci precum floarea 
mult înmiresmată se vede, dar nu se vede mireasma ei, ci doar 
se simte împărţindu-şi mireasma, tot aşa şi sfinţii cerului nu 
se văd, dar cei credincioşi le simt prezenţa şi mişcarea şi lu- 
crarea, inimă de la inimă simţindu-se aceştia, de pe pământ şi 
din cer deodată. 

Şi iată, după ce Tatăl, Fiul şi Sfântul Duh au împodobit 
ziua de serbare a Rusaliilor în bucurie de Duh Sfânt, vin Eu, 
Domnul, cu ziua de serbare a cerului de sfinţi, vin cu sfinţii 
ca să le dau împlinirea bucuriilor cu Domnul, că au merite 
mari cei ce au iubit pe Domnul pe pământ şi s-au unit cu El 
în cer apoi în patria sfinţilor, în cele ce nu se văd ale facerii 
lui Dumnezeu, şi e măreaţă patria sfinţilor şi e Domnul mân- 
gâierea lor, patrie dorită de ei încă de pe pământ, o, şi nu ştie 
omul aceste taine mari, mai adevărate ele decât tot ce se vede 
între cele făcute ca să se vadă, şi-ţi descopăr acum o taină 
mare, măi poporul Meu, iar râvna ta va creşte mult, ca şi dato- 
ria cea de fiecare clipă între tine şi Mine, căci cel ce Mă alege 
pe Mine de viaţă şi de împreună vieţuire apoi, trebuie unul ca 
acesta să semene cu Mine, trebuie, şi nu puţin aceasta. 

Am spus vouă, fiilor, am spus încă de acum două mii 
de ani taina dintre Mine şi Tatăl şi am spus: «Tatăl este în 
Mine, iar Eu în Tatăl», şi am spus că cel ce a văzut pe Fiul a 
văzut şi pe Tatăl. Aceasta este taina celui ce este în Dumnezeu 
şi cu Dumnezeu cu adevărat, aşa încât dacă unul ca acesta se 
uită într-o oglindă, să-L vadă pe Domnul, nu pe sine, să nu se 
mai vadă aşa cum omul se vede pe sine în oglindă, şi numai 
aşa ar fi să-şi cunoască omul îndumnezeirea, căci Eu pentru 
ca să-l îndumnezeiesc pe om am venit cu această lucrare pe 
pământ acum, şi ca să fac aceasta mai mult decât am făcut 
până acum, ca să lucrez Eu peste om, nu omul să lucreze pen- 
tru îndumnezeirea lui. 

O, e mare taină, e mare lucru să fiu Eu, Domnul, una 
cu omul, iar omul una cu Mine. Aceasta înseamnă să se dea 
Mie cu totul omul în acest timp măreţ, când Eu vin iarăşi pe 
pământ cuvânt ca să-l zidesc cu cuvântul pe om, iar el să se 

lase lucrat de Dumnezeu, iar când se uită în oglindă, să-L 
vadă pe Domnul, nu pe sine să se vadă omul cel iubitor de 
Dumnezeu. 

Am spus fiilor poporului Meu cel de azi: «Călugă- 
riţi-vă viaţa, fiilor!». Aşa poate să fie omul fiu al acestui 
popor lucrat de cuvântul Meu pe pământ acum, la sfârşit de 
timp, când Eu vin şi cuvintez peste pământ ca să-Mi întoc- 
mesc calea şi măreţia ei, ca să-Mi pregătesc loc, ca acolo unde 
sunt Eu, să fie şi ai Mei, precum este scris, iar în locul pregătit 
de Mine stau şi ai Mei din cer, că în Mine şi cu Mine sunt şi 
stau cei ce sunt ai Mei, lăsându-se ei făcuţi după chipul şi ase- 
mănarea Mea, căci Eu am putere să-l îndumnezeiesc pe om. 

Voi, fiilor, aveţi grijă mare de datoriile celor ce-şi călu- 
găresc viaţa luându-şi-o din lume şi aducând-o la Mine ca să 
le-o îndumnezeiesc Eu, dar mai ales să căutaţi cu lepădarea 
de sine mereu, mereu, că nu ştiţi când are Domnul nevoie să 
facă din voi sprijinul Lui în vremea aceasta de facere nouă, 
lucrând între voi sau luând de la mijloc şi dând în părţi ca să 
Se împartă Do mn ul cu facerea Sa. 

Omul este stăpânit de păcat încă de la început, de când 
n-a mai vrut cu Dumnezeu, ci cu sine a vrut, bietul de el, şi 
iată cât este de primejdioasă nelepădarea de sine pentru cei ce 
vin pe cale cu Domnul! Omul se uită la sine în oglindă şi se 
vede pe sine dacă el nu se dă cu totul Domnului, ba se des- 
parte de Domnul când se priveşte şi se vede pe sine în oglin- 
dă. Iată, se luptă din răsputeri, obosind şi lucrând se luptă o- 
mul să ajungă mare pe pământ între oameni şi să facă lucruri 
mari, după cum şi le aşează în gând. Păi să se lupte omul să 
ajungă mare şi cu viaţa lui îndumnezeită, aşa încât când se 
priveşte în oglindă să-L vadă pe Domnul, nu să se mai vadă 
pe sine, şi atunci este omul îndumnezeit. 

O, nu te descumpăni, omule! Să nu zici că nu se poate. 
Se poate măcar să nu te mai uiţi atât de mult la tine, şi să te 
uiţi mai mult la Mine, la Domnul tău, Care te învaţă să fii 
veşnic ca şi El. îmi va spune omul că nu-L poate vedea pe 
Domnul dacă se uită în oglindă. O, măcar să nu cauţi să te mai 
uiţi la tine dacă ştii că nu te laşi stăpânit de Domnul, dacă nu 
poate Domnul în tine să-Şi lucreze lucrarea Sa ca în vase tre- 
buitoare pentru El. Tu te duci să-ţi cumperi un vas ca să-ţi 
pregăteşti în el cele de trebuinţă ţie. O, tot aşa îmi trebuie şi 
Mie vas ca să-Mi sprijin în el pe cele de trebuinţă omului 
flămând de viaţă pe pământ. Aşa am avut-o Eu, Domnul, pe 
Verginica vas al Meu pe pământ acum, la sfârşit de timp, şi se 
vede în fii lucrarea ei cu Mine, ca în oglindă se vede. Nu tre- 
buie să se uite omul în oglindă ca să-L vadă pe Domnul, ci 
trebuie să vadă lucrarea Domnului în lucrarea omului. După 
chipid şi asemănarea Mea să fie omul în lucrarea sa înaintea 
Mea şi înaintea oamenilor, şi aceasta înseamnă lepădarea de 
sine a omului, Dumnezeu în om lucrându-Şi lucrarea Sa. 

Era duminica tuturor sfinţilor în ziua când tu te-ai 
născut între oameni pe pământ, Verginica Mea, trâmbiţa Mea 
cea de apoi. Am cântat din tine peste un popor douăzeci şi 
cinci de ani, Verginica Mea. A văzut şi a auzit acest popor 
vorbirea Mea dinăuntrul tău, vasul tău îndumnezeit de Dum- 
nezeu. O, câţi din cei ce te-au privit au văzut pe Domnul înă- 
untrul tău lucrând la vedere? Numai cei binecredincioşi s-au 
lăsat cuprinşi de această vedere sfântă a ochilor lor, iar tu ai 
stat cuminte în mâna Ziditorului tău şi ai fost vas de trebuinţă 
Domnului, trâmbiţa Mea ai fost, Verginica Mea. 

O şi ai trâmbiţat, Doamne, peste pământ 
^ prin trâmbiţa Ta şi s-au strâns mulţi să 
asculte. Trâmbiţai, Doamne, trâmbiţai prelung din trâmbiţă şi 


chemai să vină la Tine cei ce auzeau cuvântul, dar dacă ei 
veneau şi auzeau şi vedeau în mine pe Domnul, şi nu se lepă- 
dau de sine cei ce veneau să vadă şi să audă, o, nu se lăsau cu 
Dumnezeu cei ce veneau. O, să nu se mai întâmple tot aşa cu 
cei ce vin acum la Tine şi la izvorul Tău de cuvânt şi la po- 
porul Tău, care Te împarte lor, Păstorule milos, cu dulce pă- 
şune pentru cei ce au urechi de auzit şi ochi de văzut şi minte 
de priceput taina Ta de azi, venirea Ta cuvânt pe pământ, 
Bunule Doamne! 

Pe toţi cei ce trag cu Tine, ajută-i să se îndumnezeiască, 
Doamne! Nu pe alese să caute ei să Te împlinească în ei şi cu 
ei, ci tot cuvântul Tău să ia viaţă în ei. Să asculte ei, Doamne, 
căci cei neascultători fac prietenie cu diavolul vrăjitoriei şi al 
fermecătoriei, precum este scris, iar ei, chiar dacă nu pricep 
că aceasta fac, văd apoi rodul neascultării lor, văd că nu s-au 
biruit pe sine şi că iarăşi au fost biruiţi. 

Le-ai spus adesea la creştini să-şi călugărească viaţa, 
le-ai spus aceasta în fel şi chip, şi trebuie iar şi iar să-i în- 
văţăm pe ei aceasta şi să le arătăm aceasta cu degetul arătător, 
că mai mult decât atât trebuie să fie cei ce vin la masa Ta, la 
lucrul Tău cu ei. Nici unul să nu vrea mai puţin dintre cei ce 
vin şi sunt ai Tăi, ci să înţeleagă fiecare câtă putere are omul 
în care poate să locuiască Domnul cu plinul lucrărilor Sale, şi 
apoi să se lase biruit, să se lase zidit după trebuinţa Ta, Doam- 
ne, căci când omul se naşte, prin întreagă naştere se naşte, şi 
apoi el este. 

O, fii ai Domnului-Cuvântul, trâmbiţez peste voi. Să 
ajungă la fiecare glasul trâmbiţei Domnului. îndeletniciţi-vă 
întru totul cu viaţa cea călugărească şi aşezaţi-vă în ea, că 
acesta a fost ţelul Domnului cu acest popor acum, la sfârşit de 
timp. Au fost dintre cei ce au stat cu Domnul douăzeci de ani 
şi n-au iubit aceştia viaţa călugărească şi şi-au spus că nu sunt 
ei pentru aşa ceva, şi s-au îndurat să se tragă de lângă Domnul 
şi să se ducă în lume, şi s-au dus. Din pricina spuselor lor 
împotriva vieţii cerută de Domnul, din această pricină au fost 
ei smulşi de vârtejul din lume, care a lovit peste ei şi i-a tras 
afară, unde-şi fac voia lor. 

O, nu sunt bune cuvintele împotriva cuvântului lui 
Dumnezeu. Se aşează mai mare ca Dumnezeu cel ce face aşa, 
iar Domnul stă împotriva celor trufaşi în dreptul Lui, precum 
este scris. O, învăţaţi la vreme şi lucraţi mult apoi, fiilor, ca 
să-L vedeţi pe Domnul când vă uitaţi la voi. Aceasta este taina 
acestui popor acum, la sfârşit de timp. Pe Do mn ul să-L vadă, 
şi să-L privească în voi cei ce vin până aici, la izvor, după apă, 
iar cine nu caută şi nu iubesc pe Domnul, aceia nu ştiu să vină 
când vin. 

O, fiilor, omul este stăpânit de păcat, iar fiul lui Dum- 
nezeu este stăpânit de Dumnezeu şi are datoria să îndum- 
nezeiască în jurul lui pe om. Aceasta este ceea ce eu, trâm- 
biţa Domnului, vă dau vouă în ziua mea de serbare între 
sfinţi, iar sfinţii se uită prelung la voi, la poporul care a ră- 
sărit pe pământ prin cei purtători de Dumnezeu după ple- 
carea mea lângă Domnul. E ziua duminicii tuturor sfinţilor, 
şi încă de la naşterea mea m-au ocrotit toţi sfinţii, care au 
văzut atunci pe Domnul punând peste mine darurile pe care 
le-am purtat, spre slava Lui cea de sus pe pământ, şi spun 
sfinţii în ziua lor de serbare: 

lavă Ţie, Doamne, că ai început să îm- 
părăţeşti, că ai luat dintre oameni fii şi 
ai făcut din ei slujitori ai Tăi, împărăţia Ta peste ei şi cu ei! 
Slavă Ţie în trâmbiţa Ta, pe care azi o sărbătorim, săr- 
bătorind cu toate cetele de sfinţi şi dându-Ţi Ţie toată slava, 

Cuvântul lui Dumnezeu 


o, Doamne! Armn. 

TF n această duminică slăvită am şi eu, 
JX. Doamne, sărbătoarea mea între sfinţii Tăi 
mucenici. Stau în cetatea Sucevei mărturie Ţie că am fost fiul 
Tău pe pământ, pe vatra neamului român odihnindu-mă 
acum, şi m-au numit părinţii bisericii Ioan cel nou de la Su- 
ceava, peste care Tu Ţi-ai zugrăvit înaintea ochilor necre- 
dincioşi slava Ta cea de sus cu sfinţii Tăi, căci ai trimis îngeri 
la vedere peste trupul meu sub pătimire atunci şi ai slăvit 
iubirea mea de Tine şi adevărul Tău în cei credincioşi. Cu 
bucurie salt şi eu în ziua aceasta a sărbătorii sfinţilor Tăi toţi, 
şi am voit să las şi eu cuvânt pentru slava Ta de azi, iar popo- 
rului Tău să-i dau îndemnul sfânt al veghii sfinte înaintea Ta 
şi a cuvântului Tău de peste el, ca să facă deopotrivă tot fiul 
acestui popor, să facă împlinitor cuvântul Tău întru el, că ni- 
mic nu aduci Tu peste ei, decât ceea ce pot ei să împlinească 
pe calea Ta cea slăvită cu ei acum. Amin. 

E u, Domnul, am mărturie acest popor, 
care M-a primit prin credinţă. Ca între 
sfinţi stau în mijlocul lui şi grăiesc cuvântul Meu, care curge 
apoi de aici peste pământ. 

Te învăţ rugăciunea iubirii de Dumnezeu, măi poporul 
Meu. Mereu, mereu să-Mi grăieşti şi să-Mi spui: Sădeşte, 
Doamne, în mine, smerenie curată, cuget bun, ascultare, răb- 
dare, blândeţe, ca să Te iubesc cu tot sufletul şi gândul meu, 
iar de am greşit iartă-mă şi luminează-mă, văzând neputinţa 
sufletului meu, şi dă-mi darul Tău ca să pun, mereu, mereu să 
pun început bun. Amin. 

O, nu uitaţi apoi ceea ce M-aţi rugat, şi faceţi, fiilor, ce- 
ea ce aţi spus că vreţi să fiţi cu ajutorul Meu, ca şi Eu, 
Domnul, să fac ceea ce Mi-aţi cerut. Dragostea de Mine să vă 
fie rană, ca să pot să fiu cu voi mereu viu ca şi rana cea vie, 
măi fiilor. Orice mişcă sufletul spre simţiri cereşti cu voi, 
aceasta să căutaţi, aceasta Mă ţine cu voi. De pe nicăieri voi 
să nu luaţi, decât de la Mine, căci Eu sunt întâiul întru totul şi 
întru toate, şi nu sunt pe nicăieri mai întreg cu lucrul şi cu 
statul şi cu graiul Meu ca şi aici, la voi. Peste tot Eu dau în 
parte, după cum e omul de primitor, dar la voi Mă las întreg, 
că vreau cât mai curând să Mă las văzut, să se uite oamenii la 
voi şi să Mă vadă pe Mine, nu pe voi, aşa încât voi să fiţi Eu, 
fiilor, căci aici lucrez Eu, numai Eu, nu şi omul, şi de aceea 
pot să Mă las aşa cum sunt Eu, căci am pus mai întâi darul 
credinţei în voi, şi apoi am lucrat lucrarea Mea. 

O, fiilor, vă roagă trâmbiţa Mea să fiţi mângâietori 
pentru rană, să nu treceţi pe lângă rană, ci să suflaţi în ustu- 
rimea ei şi să chemaţi puterile de sus putere pentru rană, că 
rănit sunt şi Eu, şi Mă mângâie sfinţii, fiilor, şi Mă însoţesc 
sus şi jos sfinţii Mei şi nu sunt singur nicicând şi pe nicăieri, 
ci cu oaste merg şi petrec. 

Vai celui singur! Feriţi-vă să staţi singuri, fiilor! Cău- 
taţi să semănaţi cu Domnul pentru această ascultare! După 
chipul şi asemănarea Mea să lucraţi şi voi, iar dacă vă este 
greu aceasta, umblaţi la iubire, că nu vă este desăvârşită iubi- 
rea cea pentru ascultare, o, fiilor. 

O, nu vă luaţi după cei slabi cu iubirea cea pentru 
ascultare, măi fiilor! Căutaţi după mustrare dacă nu sunteţi 
desăvârşiţi în ascultare, căci Eu vă veghez mult, mult, şi aduc 
de ştire la voi inima din voi şi lucrul cel peste inimi şi vă 
păzesc de satana, care ar da în disperarea lui să-şi facă loc în 
voi cu el, dar voi fiţi fiii veghii sfinte, că războiul este sfânt, 
o, fiilor, şi Eu sunt Cel dintâi în luptă pentru cei ascultători ai 
Mei, că am de aşezat pe pământ scaunul împărăţiei cerurilor 


şi să pun în foc scaunele de domnie ale oamenilor, care nu 
caută cu voia Domnului peste ei. 

Las peste voi multa Mea pace pentru voi. Pace vouă, 
măi fiilor! Cu voi îmi găsesc şi Eu liniştea şi pacea. Cu Mine 
să vă păstraţi şi voi pacea, căci răul va trece ca părerea, dar 
împărăţia Mea cea pentru cei iubiţi ai Mei va fi ea pe vecii, ca 
şi Dumnezeu, şi ne vom mângâia în ea, o, fiilor. Amin, amin, 
amin. 

2/15 iunie 2014 

Sărbătoarea Naşterii sfântului Ioan Botezătorul 

Lucrarea Domnului este Cuvântul. Căderea lui Adam. Mersul 
Domnului, trist printre oameni acum două mii de ani. A ieşi din 
lume înseamnă să nu mai iei înţelepciune de la oameni. 

E u sunt Cel ce sunt. Mă fac cuvânt peste pământ 
pentru că Eu sunt Cel ce sunt, iar lucrarea Mea 
este cuvântul, şi toate se lucrează în cer şi pe pământ la 
cuvântul Meu, Cuvântul lui Dumnezeu. Tatăl, Fiul şi Duhul 
Sfânt, acest nume înseamnă Dumnezeu, Unul Dumnezeu, Cel 
ce a făcut cerul şi pământul şi omul. 

O, dacă ar avea omul vreme şi minte să-L priceapă pe 
Dumnezeu, n-ar mai sta atât de acoperită taina lui Dumnezeu, 
ba şi-ar face loc cu omul la vedere, aşa cum s-a şi petrecut cu 
Dumnezeu şi cu omul sus pe munte în vremea scrierii tablelor 
legii, când au coborât din cer pe pământ între oameni porun- 
cile lui Dumnezeu ca să fie ele împlinite de oameni pe pă- 
mânt, şi când Moise a dovedit oamenilor că a stat de vorbă cu 
Dumnezeu şi că i-a dat Domnul cuvântul Lui scris, ca să fie 
împlinit de om cuvântul Său. 

Iată, îi trebuie omului vreme şi minte ca să-L vadă şi 
să-L priceapă pe Dumnezeu, dar dacă el face altceva cu min- 
tea lui, rămâne pitic de tot şi n-are spor ca şi cel împlinit întru 
facerea sa cea de la Dumnezeu măsurată pentru om. 

Cobor pe aripi de vânt, cobor în carte cuvânt, iar cartea 
Mea cea de azi mărturiseşte pe pământ a doua Mea venire de 
la Tatăl la om, glasul Fiului lui Dumnezeu, de al cărui umblet 
tresar cei din morminte şi se pregătesc de înviere, precum este 
scris. Şi iată-Mă, în grăire cu Ioan, Botezătorul Meu, sărbă- 
torit între sfinţi în ziua aceasta, zi de aducere-aminte a naşterii 
lui pe pământ între oameni, după cum a fost el proorocit să se 
ivească şi să meargă înaintea Mea şi să-Mi facă între oameni 
cale şi adeverire, căci oamenii n-au vreme şi minte să-L 
priceapă pe Domnul, şi uită de Cel ce a făcut cerul şi pămân- 
tul şi pe om, uită mereu oamenii pe Dumnezeu, căci şi-au ales 
ale lor. 

Stăm în sfat în mijlocul poporului cel de azi al cuvân- 
tului Meu şi Ne va împărţi el grăirea Noastră, o, Botezătorule 
al Meu, căci el îşi face vreme pentru Dumnezeu, el este vre- 
mea Mea cea de azi, vremea despre care au grăit profeţii că 
va veni, zilele cele de apoi, vremea cuvântului Meu peste pă- 
mânt. Grăim cu dor, grăim de dor, de dorul de a fi şi a sta cu 
oamenii, de dorul de a Ne face loc cu omul la vedere pe 
pământ. 

Am plecat plângând la Tatăl după ce Mi-am sfârşit 
lucrarea pentru care am venit pe pământ între oameni acum 
două mii de ani. Am rămas apoi cu dorul, ca şi toţi cei din cer 
care au petrecut pe pământ calea lor cu Dumnezeu. Dorul se 
face cuvânt, se face lucrare şi grăim cu dorul de a Ne face loc 
cu oamenii, o, bunul Meu ucenic. M-ai mărturisit oamenilor 
la Iordan, că Mi-ai fost ucenic de la Tatăl dăruit, din duhul 
proorociei zidit, ca să fii apoi înaintemergătorul Meu spre 

oameni. Naştere minune a fost naşterea ta şi s-a scris despre 
ea şi ştiu oamenii de ea, dar nu mai trag oamenii la amintirea 
minunilor lui Dumnezeu în mijlocul lor, ci, din contra, îşi fac 
loc de petreceri pentru ei, nu pentru Dumnezeu, căci iubirea 
de ei înşişi este mare la oameni, iar Nouă Ne este dor şi ră- 
mânem cu dorul. La Paşti şi la Crăciun şi la toate zilele nu- 
mite sfinte se distrează lumeşte toată lumea oamenilor, iar 
Nouă Ne este dor şi rămânem cu dorul. La Paşti Eu sunt 
sărbătoritul şi Domnul Cel înviat dintre morţi. La Crăciun Eu 
sunt Creatorul Cel sărbătorit, Cel Care a luat trup de om şi 
nume de om pe pământ, şi ar fi să sărbătorească pentru Mine 
şi nu pentru el omul. El însă se bucură lumeşte şi umple lu- 
mea şi pământul de duh de om şi de petreceri străine de Dum- 
nezeu, şi n-are omul vreme şi minte pentru Dumnezeu, iar 
Nouă, celor din cer, Ne este dor şi rămânem cu dorul. 

O, Mi-a fost dor să cobor. Să Mă fac cuvânt în carte şi 
să fiu împărţit Mi-a fost dor. S-au scurs douăzeci de zile de 
când sunt cu gura uscată, căci n-am mai cuvântat în mijlocul 
tău, poporul Meu de azi. Pun masă de cuvânt cu Ioan, Bote- 
zătorul Meu, şi-Mi spun dorul ca să-Mi fac mângâiere, şi-Mi 
spun dorul ca să-Mi ştii durerea, căci Eu când nu cuvintez Mă 
doare, Mă doare dorul de a grăi. Fiecare om este prin ceea ce 
are de făcut şi face. O, tot aşa şi Dumnezeu, El este prin ceea 
ce face, iar Eu, Domnul, am ca lucrare cuvântul, căci fără 
cuvânt nu este fapta, nu este lucrarea lui. 

O, pace Mie şi ţie, botezătorule al Meu! Masă de cu- 
vânt aştemem, iar ceata proorocilor este cea dintâi în ziua 
aceasta şi te sărbătoreşte ea în mijlocul ei între cei din cer. 
Amin. 

O ce greu, Doamne Mieluţ, ce greu îşi 
^ închipuie oamenii cerul şi pe cei din 
cer! Le spun eu lor acum că de la pământ în sus este cerul, nu 
în altă parte este el, şi tot aşa sunt şi cei din cer, şi toţi trăiesc 
în el, în cer. Este trasă însă perdeaua cea de taină între cei din 
cer şi cei de pe pământ, şi din această pricină oamenii se 
despart de Dumnezeu ca şi Adam când vieţuia în rai sub taina 
cea dintre Dumnezeu şi om. Tainici suntem, Doamne, noi, cei 
din cer, căci aşa ai zidit Tu, Ziditorule a toate. Ai zidit văzu- 
tele şi nevăzutele, şi ai lucrat aşa ca să nu le strice pe toate 
omul cel stricător. Un fruct a luat el din pomul cunoştinţei, din 
care nu trebuia să ia, şi iată cât a stricat el prin aceasta şi cât a 
zguduit aceasta în nevăzutele lui Dumnezeu! O, să mai fi putut 
el umbla şi peste cele nevăzute ale facerii Tale cu privirea lui, 
ar fi stricat şi mai mult, dar prin îndărătnicia lui s-au clătinat 
şi cele nevăzute şi a atras spre cădere de la locul lor îngerii cei 
mai apropiaţi ai Tăi, Doamne, iar Tu ai văzut şi ai poruncit 
spre bine şi spre frică şi spre luare-aminte peste toţi cei din cer, 
peste toţi îngerii Tăi, Doamne, şi ai oprit atunci stricăciunea 
cea de la fapta neascultării omului. O, cât Te-a durut, o, cât ai 
suferit atunci! A trebuit să cobori Tu însuţi acum două mii de 
ani, şi de atunci lucrezi mult, mult, şi plin de durere lucrezi, şi 
iată cât lucrezi de mult acum, cât cuvânt, câtă strigare, câtă 
rugă, câtă povaţă şi câtă aşteptare, Doamne Mieluţ! Acum 
două mii de ani ai trecut printre oameni vreme de treizeci şi 
trei de ani, ai trecut trist. Mergeai din loc în loc, însoţit de 
ucenicii Tăi, dar erai însoţit de toţi cei din cer în toată vremea, 
de toate puterile cereşti, Doamne, şi numai Tu ieşeai în faţă, 
iar cetele însoţitoare Ţie rămâneau în taină, iar Tu plin de 
durere mergeai văzut de oameni ca să vină ziua să Te laşi prins 
şi răstignit pe cruce de mâna omului, precum era scris despre 
Tine în profeţi, şi Te durea mereu, şi Te doare de atunci şi până 
azi, iar Moise şi Ilie sunt însoţitorii Tăi peste tot, şi e mare 


lucrarea lor cea de la Tine, mare, Doamne, şi nu ştiu oamenii, 
şi nici creştinii nu ştiu de însoţirea lor cu Tine în toată vremea 
şi de câtă lucrare au ei de întocmit înaintea Ta, în calea Ta în 
toată vremea, Doamne, o, şi cât de încăpăţânat este Israel, şi 
cel după trup, şi cel după duh Israel! 

O, ce mare este acest loc, ce măreţ acest meleag, 
această colină peste care Tu ai aşezat slava cuvântului Tău, 
Doamne, tronul Tău, din care izvorăşte cuvântul vieţii, pre- 
cum este scris în Scripturi despre această privelişte cerească, 
şi din care numai jumătate se vede, numai partea cea văzută 
a acestui tainic munte de slavă, numai aşternutul slavei Tale, 
munte de aur ceresc, nu pământesc, şi pe ale cărui piscuri 
tainice locuiesc cei din cer, cei nevăzuţi de mărginirea vederii 
trupeşti a omului, dar desluşite de Tine toate aceste nevăzute 
ale Tale. O, cei din cer locuiesc aici cu inima şi cu duhul, dar 
cei ce n-au păstrat scumpătatea acestui munte de taină n-au 
preţuit, ba au căutat să se simtă mai bine în alte locuri şi s-au 
dus, şi au greşit prin aceasta, dar din pricina ameţelii pe care 
o beau acum nu-i pătrunde pe ei puterea greşelii lor, căci ei 
şi-o micşorează fiindcă şi-au pierdut umilinţa şi stau căzuţi 
din această frumuseţe cerească pe care o poate omul avea: 
duhul umilinţei, care-1 înfrumuseţează pe om. 

Le spun celor ce se aleg fii ai Tăi şi numai ai Tăi pe 
pământ, le spun lor că a ieşi din lume înseamnă mult, în- 
seamnă să nu mai iei înţelepciune de la grămadă, de la oa- 
meni, fie ei şi cunoscători despre Dumnezeu, căci ceea ce 
este aici de învăţătură este numai Dumnezeu şi nu mai este 
nimic din om sau prin om. O, cine nu este mulţumit numai 
cu Dumnezeu şi numai ca Dumnezeu, unul ca acela caută de 
la oameni şi ia de la oameni şi îl lasă mic pe Domnul Cel plin 
de cuvânt din cer, şi iată, aşa poate cădea din acest cer, de pe 
acest munte ceresc, omul care nu ştie să preţuiască ceea ce 
Do mn ul îi dă să aibă veşnic. 

O, ştiu şi-Ţi văd durerea pentru cei ce Te-au crezut şi 
Te-au iubit şi Te-au urmat cândva, Doamne al răbdării, 
Doamne bun. Avem de îndurat durere multă pentru cei ce au 
părăsit muntele Tău. Privim în urma lor. S-au dus în mijlocul 
lumii, iar lumea este casa de desfrânare, Doamne. Nu mai 
poţi să Te duci după ei ca după Lot, nu mai poţi, şi avem de 
îndurat durere multă, Doamne. 

Pe pământ e peste tot numai prăpăd. Duhul lumii a 
umplut văzduhul de lucrarea lui şi e strâmtorare peste tot pen- 
tru cei din cer. O, pe cine îl doare de Domnul pe pământ? Mai 
este cineva să plângă cu Domnul, Care plânge? O, nu mai 
este. Lumea râde şi se veseleşte şi se distrează şi are multe 
plăceri de trăit şi toate sunt minciuni, toate, toate. Omul tră- 
ieşte minciuna vieţii lui în vremea trupului lui. Altfel de trai 
nu mai are omul. Noi am fost în durere cu viaţa de când ne-am 
născut cu trupul şi până ne-am întors în Tatăl, o, Doamne 
Mieluţ. Dorul omului pentru viaţă mincinoasă l-a făcut pe el 
să ne ia viaţa noastră de pe pământ ca să nu mai stăm în calea 
omului cel plin de plăceri, iar noi suntem ai durerii pe care nu 
vrea omul s-o poarte. Stăm sub durere de la om şi pentru om, 
căci noi nu suntem din lumea aceasta, iar lumea oamenilor 
face numai dureri lui Dumnezeu şi celor ce iubesc pe Dum- 
nezeu pe pământ, şi care nici ei nu sunt din lumea aceasta, 
căci au ales să fie ei ai celor nevăzute ale Tale şi nu să fie cu 
cele ce se văd, atât de trecătoare ele. 

Te-am mângâiat, o, Doamne, în ziua mea de sobor între 
sfinţi. Mângâierea mea ai fost şi eşti numai Tu. Ai plâns cu 
mine, iar eu am plâns cu Tine, căci eu pentru Tine m-am năs- 
cut şi am fost şi sunt. Cu Tine şi de Tine am avut şi am parte 

pe veci. O, ce bine e cu Tine şi lângă Tine! Ferice celor ce tră- 
iesc pentru Tine şi nu pentru ei pe pământ, Doamne! Ferice 
celor ce plâng cu cei ce plâng, cu cei din cer, care plâng pen- 
tru cei de pe pământ! O, cât de multă fericire îşi pot lucra cei 
de pe pământ dacă voiesc, fericire care rămâne, şi cu care ei 
pot fi pe veci apoi! O, ce bine îi este celui ce plânge cu Tine 
şi pentru Tine pe pământ, aşa cum eu mi-am petrecut viaţa 
mea până la capătul ei spre cer, o, Doamne! 

O, fii ai oamenilor, şi voi, fii ai lui Dumnezeu, priviţi 
la mine şi învăţaţi, o, învăţaţi taina tânjirii după Dumnezeu! 
Viaţa mea cea după trup este judecătoare pentru tot omul de 
pe pământ. Nimeni nu poate scăpa de această judecată. O, 
faceţi-vă rost de scăpare, căci plata cea bună sau rea pentru 
viaţă este plată veşnică. 

O, pune, Doamne, putere de pătrundere în oameni peste 
tot cuvântul meu de azi în sfatul Tău cu mine, şi al meu cu Tine, 
şi trimite Tu această putere cerească în lucru peste oameni, ca 
să caute ei adevărul vieţii şi să scape de robia trupului şi să 
nu-şi mai aibă de stăpân trupul, căci carnea şi sângele nu pot 
ajunge în cer. O, dă-i, Doamne, omului înţelepciune din cer, 
căci s-au sfârşit toţi oamenii din lipsa înţelepciunii de sus pe 
pământ! Fă-i pe oameni să afle cuvântul şi izvorul Tău de 
cuvânt şi dă-le lor apa aceasta! Aşa Te rog eu în ziua mea de 
sobor între sfinţi, Domnul meu Mieluţ. Amin. 

O suntem flămânzi, Noi, cei din cer, Bo- 
jtezătorule al Meu, ucenicul Meu. Eu, 
Domnul, plâng cu cei ce plâng, plâng cu sfinţii Mei. Mi-e 
dorul flămând şi Mi-1 mângâie sfinţii. îmi curg lacrimi şi-Mi 
cad pe pământ, căci pământul îmi este aşternut şi-Mi înghite 
lacrima, căci omul îmi închide uşa şi nu poate cu lacrima Mea 
peste el, dar poate să le dea de plâns celor din cer. 

Mă pregătesc să grăiesc poporului cuvântului Meu şi 
să împart cu el lacrima Mea şi să-l învăţ să plângă pentru 
Mine şi cu Mine, căci scris este: «Plângeţi cu cei ce plâng şi 
bucuraţi-vă cu cei ce se bucură!», căci numai după plâns vine 
bucuria, numai după ploaie e curat seninul şi e mult primenit. 
Amin, amin, amin. 

24 iunie/7 iulie 2014 

Soborul sfinţilor doisprezece apostoli 

Cine ia bani în numele Duhului Sfânt, acela nu are nimic cu Duhul 
Sfânt. învăţătură împotriva făţărniciei. Omul dă să pară ceea ce nu 
este. Vine timpul bisericii lui Hristos cu toată slava ei cea de sus, 
slava Noului Ierusalim. 

Î ngerii şi sfinţii au aşternut în ziua aceasta sărbă- 
toare sobornicească şi apostolească pentru pome- 
nirea bisericii cea de la început, cea de acum două mii de ani, 
iar la această masă de cuvânt stau lângă Mine, stau lângă 
Domnul lor cei doisprezece apostoli culeşi din lume, cei din- 
tâi ucenici, cea dintâi biserică, la care se adaugă de atunci şi 
până azi cei încreştinaţi ca să se mântuiască ei prin biserică, 
prin cele aşezate pentru ea spre lucrarea mântuitoare a răs- 
cumpărării omului din păcat. 

Sunt Domnul Iisus FIristos la masă de cuvânt cu cei ce 
Mi-au fost ucenici de rang mare acum două mii de ani, cei 
dintâi, cei care Mi-au fost cei mai aproape între toţi cei de 
atunci ucenici, şi cu care M-am purtat din loc în loc în Ieru- 
salim şi în împrejurimile lui ca să însămânţez sămânţă de 
neam creştinesc şi să dea ea rod mereu, până la a doua Mea 
venire să dea, căci Eu am spus la toţi când am plecat la Tatăl: 
«Voi fi cu voi până la sfârşitul timpului», şi a venit apoi norul 


şi M-a tras între cele nevăzute ale facerii lui Dumnezeu. 

Mă aşez în cartea Mea cea de azi, Mă aşez cu voi în 
sfat, o, ucenici iubiţi ai Mei. Au trecut două mii de ani, şi iată, 
Eu sunt cu voi în toate zilele, până la sfârşitul veacului, pre- 
cum v-am spus atunci pe munte când ne-am întâ ln it pentru 
cea din urmă oară şi când voi v-aţi închinat trupului Meu cel 
înviat, chiar dacă unii din voi s-au îndoit şi atunci, dar Eu v-am 
spus apoi de aproape: «Datu-Mi-s-a toată puterea în cer şi pe 
pământ. De aceea mergeţi şi învăţaţi neamurile pământului 
toate cele despre Mine, botezăndu-i în numele Tatălui şi al 
Fiului şi al Sfântului Duh şi învăţăndu-i să păzească toate 
câte v-am poruncit vouă». O, a venit norul slavei Domnului 
şi M-a luat apoi din ochii voştri, după ce apucasem să vă spun 
că Eu voi fi cu voi în toate zilele, până la sfârşitul veacului. 

O, iată de ce trebuie credinţă în cuvântul cel rostit de 
Dumnezeu Făcătorul, ucenici iubiţi ai Mei! A venit norul şi 
M-a luat din ochii voştri după ce v-am spus că sunt cu voi în 
toate zilele până la sfârşitul timpului. V-aţi gândit voi atunci 
că voi mai pleca de lângă voi dacă am înviat? O, Eu v-am 
trimis în ziua aceea peste tot pământul, şi apoi v-am spus că 
voi fi cu voi în toate zilele până la sfârşitul timpului, dar norul 
a venit şi M-a luat din ochii voştri, iar voi v-aţi întors la 
Ierusalim ca să împliniţi cuvântul Meu de peste voi, adică să 
nu vă depărtaţi de Ierusalim până ce nu vă veţi îmbrăca cu 
puterea cea de sus, cu Duhul Sfânt, ca prin El să-Mi fiţi Mie 
martori peste cei de pe pământ, căci puterea mărturiei este 
Duhul Sfânt. 

O, măi scumpi ucenici, au dat arhiereii pe trupul Meu 
de două ori bani ca să fiu vândut lor prin minciună, şi nu 
M-au putut scoate dintre oameni, căci Eu am spus că voi fi 
până la sfârşitul timpului. Cei mai apropiaţi de Mine au primit 
bani ca să Mă vândă lor. A primit Iuda bani şi M-a dat lor, iar 
apoi au primit ostaşii care au fost puşi de pază lângă Mine la 
mormânt şi au primit şi aceştia bani din destul ca să spună ei 
minciuna că M-au furat ucenicii Mei. Mai este încă de atunci 
şi până azi un alt fel de apropiaţi lângă Hristos, care Mă dau 
pe bani la mulţi tâlhari, şi aceştia sunt cei ce s-au îmbrăcat în 
veşmânt de ucenici şi de apostoli în sobor şi strâng ei munţi 
de bani pe trupul Meu cel vândut de ei, pe seama Mea strâng 
bani, şi iată, mai mare credinţă au cei ce tâlhăresc pentru ca 
să aibă ei avut mult şi au aceştia nevoie de Dumnezeu şi se 
duc şi cumpără milă pentru ei de la cei ce vând pe Hristos pe 
bani. O, cine vor fi pedepsiţi între aceştia? Cine-şi atrage 
păcatul acesta între cele două feluri de oameni care se toc- 
mesc pe seama Mea? De atunci şi până azi tocmesc ei aşa. O, 
Eu v-am spus vouă altceva atunci. V-am spus să luaţi pe 
Duhul Sfânt şi să învăţaţi cu El toate neamurile şi să le în- 
creştinaţi în numele lui Dumnezeu Tatăl, Fiul şi Duhul Sfânt 
şi să nu uitaţi că în dar aţi luat şi în dar să daţi. V-am spus să 
nu luaţi nici bani, nici traistă cu voi pe cale şi v-am spus că 
vrednic este lucrătorul de plata lui. O, cum aţi mai fi fost voi 
vrednici de plată de la Mine dacă aţi fi luat plată de la oameni 
pe cale? O, Duhul Sfânt nu e cu bani să-L ai şi să-L dai, căci 
locul Lui este în cer, şi nu sunt bani în cer, iar cine ia bani în 
numele Duhului Sfânt, acela nu are nimic cu Cel din cer, cu 
Duhul Sfânt, nu are lucrare cu Dumnezeu unul ca acela, ci are 
şi el ce au avut slujitorii cei de acum două mii de ani ai tem- 
plului din Ierusalim şi care au învârtit bani pentru trădare, 
pentru minciună, pentru vânzare, pentru mâncat şi băut, pen- 
tru plăcerile care costă bani ca să le hrăneşti şi să le ai. 

Iată, mare Mi-e durerea. Mă fură mereu cei ce se aşea- 
ză la masă zisă sfântă, îmi fură numele cu care să înşele no- 

roadele care au nevoie de milă, de ocrotire, dar care se lasă 
înşelate de aşa zişii hristoşi, şi despre care Eu am proorocit 
atunci că se vor ivi hristoşi mincinoşi care să înşele pe mulţi, 
pe cât mai mulţi, promiţând pace celor fără de pace, stând în 
sobor de haine de slavă cerească şi luând ochii tuturor, de 
parcă ar fi coborâţi din cer în ochii celor ce se încântă atâta de 
uşor, de vreme ce nu au aceştia darul cercetării duhurilor, care 
i-ar ocroti pe ei de săgeţile vopselii mincinoase, pe care scrie 
„cer”, pe care scrie „Dumnezeu” . 

Dar acum grăiţi voi, o, ucenici iubiţi ai Mei. Eu sunt cu 
voi în toate locurile şi zilele, până la sfârşitul timpului, aşa 
v-am spus, şi suntem la masă de cuvânt aici, pe colina slavei 
Domnului în mijlocul neamului român, şi prin care trece râul 
cuvântului Meu şi se împarte el peste pământ. Tronul jude- 
căţii făpturii este venirea Mea cea de azi cuvânt peste pământ, 
iar cuvântul ieşit din tron este purtat din margini în margini şi 
lucrează el cu Duhul Sfânt şi cu foc, precum este scris despre 
Dumnezeu-Cuvântul, Care are lopata în mână să-Şi cureţe 
aria şi să-Şi culeagă grâul în hambar, iar pleava s-o dea soar- 
tei ei ca să ardă în foc. 

Vă binecuvintez ridicându-Mi mâinile deasupra voas- 
tră ca în ziua aceea de pe munte când v-am binecuvântat să 
mergeţi peste pământ în numele Meu pentru mântuirea mul- 
tora care se vor încreştina prin voi. O, binecuvântaţi să fiţi şi 
acum ca să binevestiţi, cu Mine lângă voi să binevestiţi cu- 
vânt mântuitor, pe Duhul Sfânt, prin Care aţi primit putere din 
puterea Mea, după ce M-am ridicat dintre morţi şi v-am spus 
că: «Datu-Mi-s-a toată puterea în cer şi pe pământ», şi am 
spus aceasta împărţindu-vă din ea. O, pace vouă în tot cuvân- 
tul vostru cel ce se dă acum spre hrană multora! Pace vouă vă 
spun Eu, Domnul, vouă! 

A şa şi noi îţi spunem Ţie: Pace Ţie şi 
mângâiere Ţie, învăţătorule Doamne, 
că noi îţi ştim şi îţi vedem îndurerarea! Dăm să Te mângâiem. 
Nu să-Ţi luăm durerea, ci numai să Te mângâiem, că tot ca 
Tine avem şi noi durere, avem pentru Tine şi pentru oameni, 
Doamne, şi avem pentru cei ce mint pe Dumnezeu în numele 
lui Dumnezeu, făcând ei această lucrare mincinoasă între 
oameni, după ce Tu ne-ai învăţat pe toţi, de atunci şi până azi 
stând această învăţătură în picioare, că ne-ai spus: «Feriţi-vă 
de aluatul fariseilor, feriţi-vă de făţărnicie!». O, cine se 
opreşte îndeajuns în dreptul acestui mare cuvânt ocrotitor de 
suflete, o, cine, Doamne? 

Tot omul să se oprească şi să înţeleagă ce grăieşte 
Domnul, iar cei încreştinaţi să înţeleagă şi mai mult. 

Voi, fii ai oamenilor, fii ai lumii şi ai duhului ei, şi voi, 
fii ai lui Dumnezeu şi ai Duhului Lui, feriţi-vă de aluatul 
făţărniciei, feriţi-vă şi staţi treji mereu faţă de acest duşman, 
de sub care nu scapă nimeni, nimeni, decât cei care veghează 
făgăduindu-şi să nu-i lucreze, să nu dea rod acestui duh, care 
se încuibează pe furiş în toate ale omului, în toate simţirile lui 
şi în cuvinte apoi, căci omul dă să pară ceea ce nu este el, 
lucrând fără de băgare de seamă acest păcat. Cel ce nu se dă 
spre acest păcat este cel ce cuvintează mereu cuvinte ca ale 
lui Dumnezeu, cuvinte care nu-i îngăduie grăitorului să le 
calce, căci lucrarea lor îi cucereşte fiinţa şi i-o lucrează mereu 
şi îl pregăteşte pe el pentru Hristos mereu, pentru Cel frumos, 
Care umblă în lumină şi face lumină peste întuneric, învăţân- 
du-i pe toţi să se asemene Lui, ca să se vadă El apoi în cei 
asemenea Lui, lumină din lumină. 

O, aşa ne-ai învăţat Tu pe noi toate, Doamne. Ne-am 
îndoit destul până ce Tu Te-ai adeverit nouă întreg că Tu eşti 


Dumnezeu-Fiul şi că ai venit să ne ridici şi să ne ai ai Tăi. 

Sobor de sfinţi ucenici avem la masă cu noi şi cu Dom- 
nul. Una sfântă sobornicească şi apostolească biserică, aceasta 
este biserica lui Hristos. Ea seamănă cu Domnul ei. Umblă 
Domnul cu ea între cer şi pământ aşa cum a umblat acum două 
mii de ani. Toţi oamenii se roagă la sfinţii cerului, la cei de pe 
pământ ridicaţi la cer, şi aceste rugăciuni către sfinţi mărturi- 
sesc că ei sunt cei vii, îmbrăcaţi în puterea de a fi veşnici, şi 
veşnic ajutători celor ce îi iau pe ei în ajutorul lor. Biserica 
sfinţilor, biserica lui Hristos. Ea merge din loc în loc cu Dom- 
nul ei şi este peste tot deodată şi se poartă în văzduh cu toată 
slava lucrării ei, care lucrează veşnic, care-L slăveşte veşnic 
pe Cel veşnic, pe Stăpânul Care a răscumpărat-o pe ea cu tru- 
pul şi sângele Lui când a venit după ea pe pământ între oameni. 

O, din zi în zi mai mult să desluşim oamenilor, Doam- 
ne, lucrarea bisericii Tale de nou Ierusalim în cer şi pe 
pământ, căci toate se zidesc din nou, toate se fac noi, căci Tu 
ai zis: «Noi le facem pe toate». O, noi Te rugăm să le spui oa- 
menilor de pe pământ ceea ce ai Tu de lucrat ca în cer pe 
pământ şi să aşezi apoi laolaltă la masă pe cei din cer şi pe cei 
de pe pământ şi să vină ziua împlinirii, Doamne, ziua nunţii, 
când toate se vor încununa, toate vor primi coroană de nuntă, 
toate, toţi şi toate, Doamne, că iată cuvântul Tău cât de mult 
este, o, cât de mult, cât spală el calea Ta! Cu Duhul Sfânt şi 
cu foc, aşa lucrezi, şi toţi văd şi înţeleg. Oamenii vin şi trec, 
iar Tu curăţeşti şi speli şi pregăteşti de nuntă şi chemi nea- 
murile pământului, şi nu va rămâne pe pământ colţişor neîn- 
semnat cu cuvântul Tău cel de azi, şi cu care strigi pământul 
tot să-Ţi răspundă şi să se ridice când Te vede venind. 

Masă sfântă avem cu Tine aici, pe colina slavei Tale, 
Doamne. Toţi cei ce locuiesc aici din cer şi de pe pământ au 
stat la masă în ziua aceasta cu Tine şi cu noi şi s-a scris în 
cartea Ta ziua aceasta şi lucrul ei, cuvântul Tău cu noi în grăi- 
re, şi al nostru cu Tine în grai de Duh Sfânt. O, pace Ţie, îndu- 
reratule Doamne, pace în durere! Cei îndureraţi sunt cei cu- 
minţi, iar cei cuminţi sunt cei îndureraţi, cei frumoşi, cei mai 
frumoşi. Viaţa trupească şi lumească ia de pe faţa şi de pe 
fapta omului chipul Tău frumos, dar viaţa cea duhovnicească 
şi cerească aşează în om şi în faţa lui chipul cel frumos al 
Domnului, al Celui mai frumos între oameni, şi Care curând, 
curând îşi va descoperi faţa, spre bucuria cea întreagă a celor 
ce îl aşteaptă de atunci şi până azi şi până mâine, căci ziua 
Lui va fi cu El şi va veni. Amin. 

Cuvântul celor doisprezece ucenici ai Tăi însemnează-1 
Tu, Doamne, acum, cu numele Tău în ziua lor de serbare între 
sfinţi. Amin. 

E u, Domnul Iisus Hristos, pecetluiesc cu 
numele Meu masa de cuvânt la care am 
stat cu voi, ucenici iubiţi, şi punem această zi în cartea mărtu- 
riilor. Eu sunt Cel ce sunt, Cel viu în vecii vecilor, şi vii sunt 
pe veci toţi sfinţii Mei şi au ei cerul de patrie pe pământ, căci 
pământul este aşternutul a toate, şi pe el se sprijină cerul cu 
marginile lui în chip nebănuit de om. 

Luaţi din masa Mea, din masa lui Hristos, luaţi de pe 
ea şi hrăniţi-vă cu hrana de pe ea, voi, cei de pe pământ care 
purtaţi trup! O, luaţi şi nu pregetaţi să luaţi! Va veni o zi când 
vi se va cere răspuns dacă aţi luat ceea ce Domnul a aşezat ca 
să fie împărţit de la El peste tot pământul. O, luaţi şi creşteţi 
pe cele din cer în voi, căci toate cele vechi trec cu trosnet şi 
vine timpul bisericii lui Hristos, care va coborî cu toată slava 
ei cea de sus, slava Noului Ierusalim, slavă despre care scrie 
în Scripturi, şi nu zadarnic s-a scris despre ea. 

îmi las pe masă pacea Mea pentru toţi cei care vor lua 
ca să aibă din ea şi ca s-o înmulţească din destul. Vine Dom- 
nul pe pământ cuvânt. Iată-L! Iată-Mă împărţindu-Mă Eu 
însumi, numai să întindă omul mâna să Mă ia şi să se înveţe 
cu Mine în petrecere cerească pe pământ, în cuvântul Meu 
petrecând, căci cuvântul Meu este mângâiere, este înviere. El 
vine pe pământ ca să se înveţe cu Dumnezeu omul, ca să nu 
vin pe neştire, ca să nu zică nimeni că nu ştie venirea Mea, 
care va prinde sub ea pe toţi necredincioşii, pe toţi cei ce se 
îndoiesc de Domnul, şi toţi îşi vor primi plata, căci Eu voi da 
fiecăruia după cum este fapta sa, precum este scris. Amin, 
amin, amin. 

30 iunie/13 iulie 2014 

Sărbătoarea de douăzeci şi trei de ani a punerii pietrei 
de temelie a Sfintei Sfintelor Noului Ierusalim 

Venirea Domnului cuvânt lucrează împotriva lucrării satanei. Cu- 
vânt de întărire pentru arhiereul Irineu şi de răbdare sub lanţuri. 
Nimeni să nu aştepte laude de la cei din jur, ci veghe şi mustrare. 

M ă vestesc din nou cu cerul şi cu împărăţia lui 
pe pământ, cu Mine pe pământ cuvântând din- 
tre sfinţi, ca şi acum două mii de ani când Mi-am ales ucenici 
dintre oameni şi i-am trimis apoi să vestească peste tot că s-a 
apropiat împărăţia cerurilor, că a venit Domnul pe pământ ca 
să pună în oameni şi între oameni împărăţia Sa. 

Sunt Domnul Iisus Hristos în cuvânt peste pământ pe 
vatra neamului român. Am pus credinţă în oameni şi Mi-am 
pregătit loc şi am coborât pe pământ acum şaizeci de ani şi 
am scris între oameni cuvântul gurii Mele şi s-a strâns pe lân- 
gă Mine un popor care M-a crezut că vin şi cuvintez oame- 
nilor, şi am mers prin vreme grea cu cuvântul din loc în loc şi 
cu locuinţa în care am stat şi care M-a purtat prin dureri fel de 
fel ca să ajung până acum douăzeci şi trei de ani, când Mi-am 
anunţat întocmirea unei grădiniţe în care să-Mi găsesc popas 
pentru cuvântul gurii Mele şi să trimit de aici peste pământ 
cartea cuvântului Meu şi să vestesc iarăşi, ca şi acum două 
mii de ani, să vestesc împărăţia cerurilor coborâtă între oa- 
meni, căci scris este în Scripturi proorocie care zice: «Am 
auzit din tron glas puternic care zicea: iată, cortul lui Dum- 
nezeu cu oamenii şi va sălăşlui cu ei şi vor fi poporul Lui şi 
însuşi Dumnezeu va fi cu ei! Eu sunt Alfa şi Omega, începutul 
şi sfârşitul, şi celui ce însetează îi voi da în dar din iz\>orul 
apei vieţii». Amin. 

O, când vremea lui satana este mai aprigă decât ori- 
când, nu se putea să nu vin, să nu fiu Eu, Domnul, pe pământ 
ca să-Mi lucrez lucrarea Mea cea împotriva lui! Şi iată, stau 
pe tron de heruvimi şi cuvintez peste pământ cuvântul venirii 
Mele şi am grădiniţă pentru tronul cuvântului Meu, am loc 
pregătit pentru Mine, pentru ca să se aşeze în cartea sa cuvân- 
tul gurii Mele, venirea Mea de la Tatăl cuvânt peste pământ, 
strigarea Mea după om, lucrarea Mea cea de la sfârşit de timp 
pentru ca să-l biruiesc cu ea pe satana şi să-Mi cânte apoi 
cerul şi pământul cântarea cea de biruinţă, cântarea celor răs- 
cumpăraţi prin sângele Meu, precum este scris. 

Acum douăzeci şi trei de ani am aşezat în chip tainic cu 
martori piatra de temelie a bisericii Mele de la sfârşit de timp, 
simbolul chipului cel ceresc al cetăţii sfinte a Noului Ie- 
rusalim, pe care Eu, Domnul, o aşez pic cu pic pe pământ, căci 
este scris cuvântul Meu: «Noi le facem pe toate». Loc de pază, 
cetate de veghe, în care stau cei din cer şi veghează peste ţara 


alegerii Mele cea de acum, aşa lucrare îmi am Eu, Domnul, pe 
vatra neamului român şi aşa veghez peste ţara românilor şi 
grăiesc peste ei cuvântul Meu cel de la sfârşit de timp. 

O, răsare soarele peste voi, fii români! Vine Mirele! De 
şapte ori mai mult vin şi lucrez Eu acum peste pământ. Toate 
cele şapte trâmbiţe sună venirea Mea, iar Eu vin, că se sună 
pentru Mine ca să vin, iar tu să te bucuri crezând, o, neam ro- 
mân, căci vai celor necredincioşi, că plata celor necredincioşi 
este plânsul şi scrâşnirea dinţilor, precum este scris, iar celor 
credincioşi Eu le şterg toată lacrima, căci aşa este scris. Amin. 

Acum, cu voi, fii ai poporului cuvântului Meu, Mă 
întorc cu voi pentru amintirea zilei celei de acum douăzeci şi 
trei de ani, când cu cuvântul Meu şi cu martori credincioşi din 
cer şi de pe pământ am aşezat la locul ei piatra de temelie a 
Sfintei Sfintelor Mele în grădiniţa în care Eu, Domnul, cobor 
glasul cuvântului Meu ca pe munte când i-am grăit lui Moise 
poruncile vieţii veşnice ca să le dea el poporului Israel şi să 
facă Israel voia lui Dumnezeu pe pământ, cuvântul Meu cel 
împlinit. O, aşa stau Eu şi cuvintez pe acest munte tainic, şi 
de unde Mă împart apoi peste pământ cu cuvântul vieţii, cu 
povaţă de viaţă din cer, ca să ia oamenii şi să iubească povaţa 
Mea, spre viaţa lor. 

Mângâi ziua aceea de taină, mângâi duhul ei şi o am 
mărturie între toate mărturiile care grăiesc lucrarea lor. Mân- 
gâi şi Duhul Meu îndurerat, îl mângâi cu cei pe care-i am 
alături de Mine de atunci şi până azi, căci pun acum ziua 
aceasta faţă în faţă cu ea însăşi. O, ce vreme de strâmtorare a 
fost atunci! Numaidecât s-au sculat mai-marii de pe pământ 
să ceară răspuns martorilor Mei şi să-i supună lor, dar ei erau 
sub taina Mea şi i-am ocrotit Eu şi Mi-am ocrotit lucrarea şi 
grădiniţa cuvântului Meu, în care Mi-am aşezat tronul din 
care izvorăşte cuvântul gurii Mele, care trece prin grădiniţă şi 
se revarsă peste pământ, peste neamurile de pe pământ ca să 
ia ele din slava Mea, din legea sfinţeniei să ia dacă voieşte 
cineva să ia, căci scris este: «Celui ce însetează îi voi da în 
dar din izvorul apei vieţii». în ziua aceea Eu, Domnul, Mi-am 
pus sub oblăduire cerească, sub adăpost ceresc această grădi- 
niţă ca s-o feresc pe ea de umbletul lumii păcătoase, căci Eu 
sunt Cel ce stau în ea şi cuvintez în ea peste pământ şi Mi-o 
ocrotesc prin cuvântul Meu cel aşezat peste ea pentru 
ocrotirea ei. 

Eu, Domnul, ca în fiecare an în ziua aceasta de pome- 
nire a mărturiei ei, rostesc binecuvântare peste creştetul 
arhiereului Meu Irineu, pe care l-am avut în ziua aceea la 
pieptul Meu cel duios după fii şi l-am uns să-Mi împuterni- 
cească cu putere de cuvânt hotarele grădiniţei cea aleasă de 
Mine pentru sfârşit de timp şi toată taina Mea din ea şi să-Mi 
sfinţească începutul zidirii chivotului, al pietricelei albe şi a 
toată taina ei cea scrisă în Scripturi pentru sfârşit de timp, 
lucrare plină de umilinţă şi de taină, căci aşa este Dumnezeu 
întru lucrările Sale în toate vremile de sub cer. Binecuvintez, 
aşadar, duhul şi sufletul şi trupul arhiereului Meu martor al 
zidirii bisericii Mele de la sfârşit de timp, a Noului Ierusalim, 
simbolul cel tainic al celor nevăzute ale cetăţii sfinte, cetatea 
Noului Ierusalim, care va rămâne apoi cu toată slava ei între 
cer şi pământ şi cu toţi moştenii ei, cu cei ce au iubit pe Dom- 
nul cu iubirea lor. Binecuvintez cuvântul şi puterea cuvântu- 
lui arhiereului Meu martor, iar paşii lui să meargă, să urce, să 
poată, să biruiască pentru Mine şi pentru mântuirea multora, 
căci împărăţia Mea nu este din lumea aceasta şi nu are nimic 
în ea, ci numai întru cele cereşti, şi întru cei cereşti pe pământ 
îşi are ea sălaş. 

Grăiesc cuvântul Meu peste arhiereul Meu şi-i spun 
lui: O, să nu plângi de lanţurile puse peste tine! N-au voit să 
te lase lângă Mine cu credinţă, n-au voit cei necredincioşi, cei 
ce s-au dorit cei mai mari şi au ţinut la mărirea lor mai mult 
decât la Dumnezeu şi la cuvântul Lui, care vine pe pământ ca 
să nască din nou lumea, precum este scris. O, roagă-te cu foc, 
şi cu lacrimi şi cere lui Dumnezeu să ia necredinţa de pe 
pământ, că e mare şi e multă lepădarea de credinţă, păcat care 
se face prin amestecare, şi mai ales prin despărţire de Dum- 
nezeu atât cât oamenii nu înţeleg mulţimea acestui păcat. O, 
în fel şi chip se săvârşeşte pe pământ păcatul lepădării de 
credinţă, dar cel mai greu apasă pe Mine când îl săvârşesc cei 
ce s-au băgat sub haină şi sub nume de slujitori ai dreptăţii şi 
ai credinţei curate, şi doare mult la Dumnezeu această durere, 
îi strig la masa Mea de cuvânt, le trimit grăirea Mea la toţi, 
dar n-au putere pentru umilinţă, n-au, iar Eu stau umilit de ei 
pe pământ, căci pentru statul lor mare peste lume Mă umilesc 
ei pe Mine, Mă ţin pe Mine departe de ei şi de cei stăpâniţi de 
ei. O, roagă-te fierbinte pentru împăcarea dintre ei şi Mine, că 
nu vreau să rămână ei despărţiţi de mila Mea, care se coboară 
din cer acum, şi cu care Eu, Domnul, voiesc să curăţ prin 
cuvânt păcatele lor şi să-i ajut apoi să iubească, să iubească 
sfinţenia, fără de care nimeni nu poate cu Domnul, nimeni nu 
are pe Domnul. O, nu uita de lacrimi. Adu-Mi lacrimi, adu- 
Mi mereu. Adu-Mi inimă zdrobită pentru binele lui Dum- 
nezeu pe pământ cu oamenii, ca să lucrez Eu la rugăciunea ta 
cea plină de răbdare şi de iubire, o, fiule, ca să vină apoi bu- 
curia pentru cei din cer, care aşteaptă. Amin. 

Iar tu, poporul Meu de azi, agonisit de Mine prin lu- 
crarea Mea de peste tine, stai sub puterea Mea, stai sub pu- 
terea cuvântului Meu de peste tine, că dacă ieşi de sub el, 
pieri, fiule. în ziua aceasta de sărbătoare a Mea cu voi pentru 
Sfânta Sfintelor Mele de la voi, Eu, Domnul, vă învăţ pe voi, 
ca să aibă mulţi de unde să ia ştiinţă şi învăţătură de viaţă 
plăcută Mie, şi vă spun vouă aşa: O, să nu fie nici unul din voi 
care să vrea sau să caute să audă sau să aştepte de la cei din 
jur lucruri bune despre ei, şi să se mai şi bucure pentru aşa 
dragoste din jur venită, ci fiecare din voi să caute să vină spre 
el tot timpul din jur veghe şi apăsare peste cele rele ale voas- 
tre, căci cele rele sunt cele ce trebuiesc vindecate, măi fiilor, 
că multe sunt peste oameni cele rele, şi în toată vremea sunt 
şi se văd, de vreme ce ies spre arătare din fiecare în chip neaş- 
teptat de om, o, şi numai aşa, măi fiilor, veţi fi cu adevărat vă- 
zuţi de sus şi de jos ca fii ai lui Dumnezeu, care ştiţi după 
adevăr să vă lăsaţi îngrijită mântuirea şi să v-o doriţi cu 
lucrarea ei peste voi şi să vă iubiţi unii pe alţii cu râvna cea 
împotriva răului din voi şi din fraţii voştri, căci răul iese în 
afară mult de tot, faţă de cele bune care ar fi să le aveţi în voi, 
şi de care nu trebuie voi să vă ocupaţi şi să vă bucuraţi, ci să 
vă umiliţi în toată vremea pentru cele rele ale voastre, dar 
primiţi-vă unii pe alţii, măi fiilor, căci numai dacă aveţi iubire 
unii pentru alţii, numai aşa vă veţi iubi în toată vremea, căci 
pe Mine nu M-au iubit cei ce nu M-au primit. O, Mi-aş apro- 
pia de voi slava Mea cea neapropiată şi M-aş lăsa descoperit 
de aproape, dar au căzut grămadă ucenicii Mei pe muntele 
Tabor când Mi-am făcut apropierea cea nevăzută de ei în 
toată clipa. 

O, iubiţi-vă unii pe alţii precum v-am iubit Eu, fiilor! 

în ziua aceasta de mărturie am cu Mine în grădiniţa 
coborârii Mele din cer, am cu Mine cetele de sfinţi cu care Mă 
port, şi am pe trâmbiţa Mea Verginica, pe care o am de 
temelie a lucrării Mele de Nou Ierusalim pe pământ acum. Ea 


a avut lucrul ei în zilele ce au trecut aproape de această săr- 
bătoare, că a întâmpinat ea pe martorul cel de pe pământ venit 
din satul ei natal şi l-a adus înaintea Mea şi l-a prezentat şi a 
cerut loc pentru el şi mila Mea a cerut, iar Eu, Domnul, am 
făcut socoteala şi am dat-o ei, iar ea a lucrat. Acum o am aici, 
lângă Mine, şi-Mi dă ea rugăciune de mulţumire şi de cerere 
pentru ca să am grijă de poporul ei şi de toată ţara română şi 
de toată ocrotirea ei de duşmanii cei dinăuntru, şi se roagă ea 
Mie pentru credinţa în cuvântul Meu a neamului român şi 
pentru împlinirea Mea peste el, fiilor, că e vreme de cumpănă 
acum pentru neamul român, că e spre sfârşit statul la cârmă al 
celui ce stă acum cârmaci peste ea şi e frământare în cer pen- 
tru cârma cea bună pe mai departe peste acest neam. 

Acum, pace din cer peste grădiniţa cuvântului Meu, 
căreia Eu mereu îi leg rana şi îi usuc coaja de pe rană. Am 
veghetori din cer, am oştiri din cer peste ea, iar Eu le mângâi 
lor rana duhului. 

O, pace ţie, grădiniţa Mea de cuvânt! Vine slava cea de 
sus, vine văzut curând, curând, şi va descoperi ea taina ta, 
taina Mea de peste tine. Amin. 

Pace şi înţelepciune de sus şi duh de ascultare peste po- 
porul cuvântului Meu, căruia Eu mereu îi hrănesc credinţa şi 
viaţa şi înţelepciunea, căci vai celor ce se pierd din staulul Meu! 

O, poporul Meu, învaţă, mereu învaţă, învaţă lucrarea 
credinţei, că multă lucrare are credinţa ca să nu piară ea din 
om. O, poporul Meu, rosteşte mereu cu guriţa peste tine 
porunca vieţii, ca să te păstrezi întru ea şi întru lucrarea ei, şi 
spune tu cu guriţa zi şi noapte lucrarea ei, pe care ţi-am dat-o 
s-o împlineşti: să iubeşti pe Domnul Dumnezeul tău din toată 
inima, din tot sufletul şi din tot cugetul tău, şi pe aproapele 
tău ca pe tine însuţi, iubind tu pe Domnul pentru tine şi pentru 
aproapele tău, şi vei fi tu mângâierea Mea şi a toată firea, căci 
toţi şi toate aceasta aşteaptă: învederarea fiilor lui Dumnezeu, 
descoperirea lor la vedere cu toată lucrarea iubirii de Dum- 
nezeu, aşa cum Eu, Domnul, am dat-o omului s-o aducă cu 
umilinţă în toată vremea, în toată clipa înaintea Mea, o, po- 
porul Meu. Amin, amin, amin. 

9/22 iulie 2014 

Sărbătoarea sfântului prooroc Ilie Tesviteanul 

Râvna proorocului Ilie pentru pocăinţa oamenilor. Pilda căluţului 
credincios stăpânului său. Sfântul Ilie îi strigă din cer pe oameni 
spre pocăinţă. Păcatul beţiei: închinare la idoli. 

artea Mea cea de azi se deschide şi Mă primeşte 
în ea cu sărbătoare de cuvânt, şi aşa îmi scriu Eu 
pe pământ cartea Mea cea de la sfârşit de timp, numai să am 
credinţă şi iubire pentru credinţă în cei ce Mă poartă ca să fiu 
cu oamenii pe pământ, ca să grăiesc aşa cum am grăit în toate 
vremile prin prooroci şi prin sfinţi, şi au rămas scrise toate 
cele din cer venite pe pământ ca să fie între oameni şi să le 
vestească lor pe cele de la Dumnezeu. 

Am spus acum două mii de ani pentru cel ce crede în 
Mine că voi veni la el şi voi face casă la el şi voi cina cu el şi 
Mă voi arăta lui, dar e prea departe de Dumnezeu omul ca să 
aibă el vreme să audă ceea ce Eu am spus pentru cel credin- 
cios Mie, pentru cel cu dor de Domnul pe pământ. 

O, trebuie iubire mare în om pentru această poposire a 
Mea lângă el pentru ca să pun Eu masă de cuvânt pe pământ 
ca să cinez cu omul şi să-Mi arăt apoi împlinirea cuvântului 
Meu, aşa cum lucrez la voi şi cu voi, măi fiilor. Am izbutit să 
am fii cu credinţă şi cu dor în ei pentru Mine, pentru venirea 

Cuvântul lui Dumnezeu 


Mea cea de azi cuvânt pe pământ, iar aceasta este bucurie de 
nedescris în cer, între cei din cer. O, de aţi vedea voi cum stau 
cei din cer în aşteptarea cuvântului Meu rostit peste voi, aţi 
poposi mai mult înaintea Mea cu vremea voastră prin câte 
aveţi de purtat şi de făcut. Frumoasă şi măreaţă mai mult ar fi 
fericirea celor din cer dacă aş putea să poposesc mai mult cu 
voi în cuvânt, căci Eu aş vrea aceasta, dar e slabă puterea 
omului ca să poată mult, ca să poarte mult, ca să aibă răgaz 
cu Mine mai mult. 

E ziua proorocului Ilie, iar Eu, Domnul, aduc sfinţilor 
sărbătoare de cuvânt şi sunt în mijlocul tău cu ei, poporul 
Meu. Din cer şi până pe pământ străbat cu cuvântul Meu. 
Dintre voi, cei din cer, şi până la cei de pe pământ veghetori 
înaintea Mea, aşa străbat şi aşa aşez Eu sărbătorile de cuvânt 
între cer şi pământ, între nevăzutele şi văzutele lui Dum- 
nezeu. Le spun celor mari pe pământ peste oameni: «înţe- 
legeţi şi învăţaţi toţi care judecaţi pământul, ca nu cumva 
neînvăţând, să se mânie Domnul şi să pieriţi când se aprinde 
mânia Lui peste pământ, peste păcatele de pe pământ», pre- 
cum este scris. 

Iată, proorocul Ilie a sosit cu râvna lui pentru Mine şi 
va arăta puterea care se dezlănţuie de sus împotriva păcatelor 
oamenilor care uită de tot pe Domnul, căci pământul şi nea- 
mul român au fost cu putere lovite în câteva zile de furia 
apelor, mânie care se naşte de la păcate ca în toate vremile de 
sub cer când cu greu mai poartă pământul şi cerul mulţimea 
păcatelor oamenilor, beţia şi desffânarea, neveghea cea pen- 
tru suflet şi pentru Domnul, lenea şi nepăsarea, neînţelepciu- 
nea şi lipsa temerii de Dumnezeu, iar proorocul Ilie a adus zi 
după zi mânie şi a luat odihna oamenilor, aşa cum şi oamenii 
calcă fără de milă peste odihna lui Dumnezeu, dând deoparte 
toată orânduiala cea de sus venită şi aşezată ca să fie ţinută de 
oameni, că iată, Domnul rabdă îndelung de la om, dar dacă 
omul nu vrea cu nici un chip să asculte de Domnul, vine 
râvna sfinţilor pe pământ şi curăţă cu mânie agoniseala cea 
fără de Dumnezeu a omului păcătos. 

Au brăzdat ape furioase pământul român şi agoniseala 
oamenilor. Au ieşit apele din matcă cu multul şi au smuls din 
cale odihna oamenilor, agoniseala în care sufletul lor se odih- 
nea, în vreme ce Eu, Domnul, plângeam şi plâng biciuit pe 
faţă de la păcatele lor. 

Vin păcate de groază de pe pământ înaintea vederii 
sfinţilor Mei. Femeile stau goale de tot înaintea Domnului şi 
a oamenilor şi se dezgolesc tot mai mult şi aduc tulburare 
spre păcat în toţi oamenii. Aceasta atrage mânie, iar proorocul 
Ilie e plin de râvnă şi se dezlănţuie cu ea împotriva păcatului 
desfrânării din oameni, aşa cum a fost şi în vremea trupului 
lui când a certat el păcătoşenia împăratului vremii şi când 
acesta îl căuta să-l culce la pământ pe prooroc, dar el era fiu 
al vieţii, fiu al iubirii de Dumnezeu şi prooroc mare şi era plin 
de viaţă, plin de râvnă din cer împotriva păcatului de pe 
pământ şi plin de milă de Dumnezeu. 

Voi, cei ce staţi în zilele acestea cu cartea Mea deschisă 
ca să intru Eu cuvânt în ea şi ca să Mă daţi oamenilor cu 
glasul Meu cel strigător, o, fiţi plini de râvnă pentru Dum- 
nezeu, măi fiilor! V-am dat vouă darul milei de Domnul, da- 
rul care-Mi face Mie lucrători de pe pământ spre cer, lucrători 
ai dreptăţii Domnului, o, fiilor. 

O, cât am aşteptat să pot peste pământ atât cât pot 
acum! încă din anul 1955, de când Mi-am pregătit şi Mi-am 
început calea glasului Meu peste pământ prin trâmbiţa Mea 
Verginica de la Maluri, de la locul de unde Mi-am început 


trâmbiţarea cea de la sfârşit de timp, de atunci mereu am 
aşteptat să se ridice fii cu milă de Dumnezeu între cei ce 
veneau şi auzeau cuvântul gurii Mele prin trâmbiţa Mea. 

O, n-am putut, atât de lungă vreme n-am putut, n-am 
putut să Mă folosesc Eu de ei, de cineva din ei aşa cum se 
foloseşte un om gospodar de un căluţ care poartă sarcinile 
stăpânului său şi se bagă sub ham la glasul stăpânului şi se 
supune cu iubire voii lui, voii stăpânului său, iar dacă se în- 
tâmplă să-l dea de la el stăpânul său, sau să se piardă de el, 
suferă mult căluţul şi plânge cu glas plâns de dorul şi de lipsa 
stăpânului său, iar dacă dorul îi creşte prea mult copleşindu-1, 
îşi dă sufletul de durerea dorului, de dorul celui ce cu credin- 
cioşie i-a slujit. Dar tu, popor al vremii cuvântului Meu de 
azi, vreme de şaizeci de ani câtă a trecut cu cuvântul Meu în 
mijlocul tău, tu nu numai că nu-Mi porţi sarcinile Mele grele, 
sub care Eu cad mereu şi singur de tine, ba tu Mă mai şi 
pedepseşti, Mă mai şi părăseşti pentru calea cea cu satana pe 
ea şi ţi se stinge dorul şi tânjirea şi Mă uiţi ca pe unul de la 
care ai suferit, sau în care tu te-ai împiedicat cu mersul tău. 
Eu însă am voit să te ocrotesc şi să nu te părăsesc. Am voit să 
te hrănesc ca să nu mori, şi am adus mereu pe masa ta, la ure- 
chea ta cuvântul vieţii, dar tu n-ai înţeles grija Mea de tine şi 
răbdarea Mea cea plină de durere după tine, şi te-ai semeţit ca 
şi Adam în rai şi ai rămas mai mare ca Dumnezeu şi L-ai 
părăsit, că n-ai căutat să înţelegi ocrotirea Mea, care dădea să 
te pregătească pentru viaţă, pentru vecii cu Domnul. O, când 
omul îşi duce vita la păscut, stă cu ea, n-o lasă de capul ei, sau 
o dă cuiva în grijă ca să pască ea vegheată şi să nu i se întâm- 
ple ceva rău, dar tu n-ai făcut şi nu faci tot aşa şi pentru tine. 
O, stai tu sub grija sau sub ochii cuiva ca să nu pieri, ca să nu 
vină satana şi să te afle fără veghetor şi să înţeleagă că dai să 
fii al lui? O, n-ai voit să stai sub grija Mea, sub veghea Mea, 
sub povaţa Mea, sub dojana Mea, sub mila Mea de tine, n-ai 
voit, dar Eu am lucrat mereu şi Mi-am ţinut treaz cuvântul şi 
l-am dat peste pământ acum şi Mi-am întocmit cărare bine 
aşezată şi am acum înaintea Mea fii cu milă de Dumnezeu, fii 
care-Mi deschid ca să vin şi ca să Mă ajute să-Mi duc sarcina, 
să-Mi duc la sfârşit bun lucrarea care Mi-a mai rămas s-o 
săvârşesc pentru mântuirea celor ce au atragere spre Dum- 
nezeu, şi-i voi ocroti pe cei ce Mă iubesc. 

îi spun omului că nu numai prin suferinţă mai poate 
Domnul să-l cureţe de păcat şi să-i pregătească scăpare şi 
mântuire şi viaţă de veci, dar şi prin pocăinţă poate omul să-L 
dobândească pe Domnul de iubire a sa, de milă şi de iertare a 
sa. De aceea vin şi vă îndemn spre pocăinţă, o, fii ai oame- 
nilor. Vin cu sfinţii Mei şi strig la voi: Pocăiţi-vă! O, pocă- 
iţi-vă, căci proorocul Ilie i-a ocrotit de sabie şi de foc pe cei 
care s-au apropiat de el cu pocăinţă, dar nu i-a cruţat pe cei 
care au căutat după el cu vicleşug. 

O, fii ai pământului, ispăşirea păcatelor prin pocăinţa 
omului aduce peste om iubirea de Dumnezeu şi darul cre- 
dinţei şi lucrarea acestui dar, şi se face omul ajutor Domnului, 
aşa cum un căluţ se face ajutor stăpânului său şi-i poartă sar- 
cinile şi i se supune cu ascultare ca să-l înveţe pe om cum să 
fie şi el cu Dumnezeul său. O, vine vremea lucrului cel mult 
peste pământ al sfinţilor Mei şi vor vedea cu multul cei ce pă- 
cătuiesc mânia cea pentru păcate, şi dacă vor avea vreme, se 
vor întoarce cu viaţa lor spre Domnul, iar sfinţii Mei îşi vor 
face ucenici din cei ce se întorc din robia păcatului. Amin. 

L a masa Ta de azi cu sfinţii, Doamne, şi 
cu poporul cuvântului Tău eu privesc 
cu râvnă peste pământ şi-Ţi înţeleg mila de oameni, dar şi Tu 

înţelegi mila mea de Tine, o, Doa mn e. în timpul trupului meu 
pe pământ mi-ai dat darul proorociei şi am lucrat cu el peste 
cei mari şi peste cei mici, şi lucram cu râvnă pentru Tine şi 
stăteam de partea Ta, Doamne. Pe cei mari îi mustram pentru 
păcat, iar pe cei mici şi firavi îi făceam prooroci pentru Tine, 
că mila mea de Tine mă mistuia cumplit şi nu scăpăm de 
această durere niciunde şi nicicum, durere care mă făcea să-i 
pedepsesc pe cei ce Te dispreţuiau prin păcat, căutând să uite 
pe Dumnezeul Cel adevărat şi să-şi facă idoli, cărora să le 
aducă închinarea cea mincinoasă a lor. Mă uitam cu inima 
zbuciumată de întristare ce poate face femeia pe pământ peste 
cei mari şi peste cei mici, şi spuneam: Vai celor ce petrec cu 
femeile, vai! Vâlvătaie de foc spre păcat se aprinde în om la 
vederea femeii. Vedeam pe regele vremii cum căuta să-L uite 
pe Domnul. Şi-a luat regele femeie de alt neam şi a jucat în 
struna ei şi a idolilor ei, pe care regele îi înălţa ca să atragă 
poporul spre închinare la idoli, iar eu sufeream zbuciumat. 

Iată, una este să stea omul cu femeie, şi alta este să 
petreacă cu femeile, şi vai celor ce petrec cu femeile, vai! O, 
m-am aprins cu totul împotriva acestui păcat şi am adus 
pedeapsa peste pământ în vremea aceea. Am zis ploii să nu 
mai iasă, ba nici rouă să nu mai fie, ci să fie arşiţă peste pă- 
mânt trei ani şi jumătate. Am spus aceasta regelui, doar, doar 
va căuta el spre pocăinţă şi spre oprirea fărădelegii care de- 
părta pe oameni de Dumnezeu. Le-am arătat apoi milostivirea 
şi am dat drumul ploii şi am lucrat minune văzută în ziua în- 
toarcerii ploii peste pământ. 

O, Te-am întristat acum, cumva. Mai înainte de apro- 
pierea zilei mele în cer şi pe pământ am pregătit certare cu 
ape mari peste pământul şi neamul român, dar oamenii se 
îmbată de băuturi tari, Doamne, şi aceasta înseamnă slujire la 
idoli şi depărtarea tot mai mare de Dumnezeu a lor. S-au 
înmulţit cârciumile şi păcatul beţiei şi petrec oamenii ameţiţi 
din pricina băuturii. Vai celor ce pun băutură pe limba lor, 
vai! Băutura înseamnă desfrânare, Doamne. La ce ar trebui de 
altceva să bea omul şi să se ameţească? înveselirea inimii 
omului din pricina vinului şi a altor băuturi, îi aduce lui, iată, 
plată după faptă. O, nu mai poate omul să dea de la el vinul 
şi femeia! 

Mi-e milă de Tine, Doamne. Te văd cât rabzi, cât su- 
feri, Doamne, cât eşti de părăsit şi de uitat şi de neiubit de om. 
Păcătuiesc prea mult oamenii, Doamne. O, mie mi-a fost milă 
de Tine şi m-am ridicat să pedepsesc pe cei ce păcătuiesc 
împotriva Ta şi a vieţii lor şi întristându-Te adânc. 

O, se miră cei din cătunaşul acesta, unde Tu Ţi-ai 
aşezat colina cuvântului Tău, că aici Ţi-ai întins Tu mâna şi 
ai ocrotit şi ai miluit şi ai purtat de grijă, şi văd oamenii slava 
aceasta a Ta. O, de-ar merge şi ei spre pocăinţă pentru păcat, 
Doamne! Aş vrea să-i îndemn pe fiii poporului Tău de la 
izvor să-şi caute vreme şi pentru cei din jurul staulului Tău de 
cuvânt. Tu dai să-i ajuţi pe ei să poată şi să-şi întindă mila 
spre cei străini de Tine cu viaţa lor, şi va veni vremea să aibă 
mulţi nevoie de această mângâiere, pe care o cobori Tu aici. 

O, voiesc să ajut şi eu la pocăinţa oamenilor, Doamne. 
Nu voiesc să Te mâhnesc, dar mi-e milă de Tine când oamenii 
păcătuiesc împotriva Ta şi a vieţii lor. O, Stăpânule al vieţii, 
să nu mai aibă oamenii ce bea şi ce mânca împotriva voinţei 
Tale şi a sfinţeniei pe care Tu o aştepţi să fie în oameni. Vai 
celor ce beau de plăcere! Vai celor ce-şi pun nădejdea în vin! 
O, iată ce a făcut omul din rodul strugurelui, Doamne! 

O, opriţi-vă de la băutură şi de la plăcerile ei, voi, fii ai 
pământului! Nu mai umblaţi ameţiţi de vin înaintea Domnu- 


lui! Vine Domnul cu sfinţii Lui, şi lucrează pe pământ şi peste 
voi sfinţii Domnului. Căutaţi cu sfinţenia, supuneţi-vă Dom- 
nului, că stă la uşi urgia cea pentru păcat! Strig la voi ca să vă 
întorc inimile spre Domnul. Nu este pace fără Domnul. Fără 
El cu voi vine blestemul peste pământ. Iată-L cuvânt peste 
voi pe Domnul! O, unde vă veţi ascunde de răspuns că aţi 
ştiut ce voieşte Domnul şi ce grăieşte El, iar voi aţi lucrat îm- 
potrivirea? O, veniţi spre pocăinţă ca să scăpaţi de mânia cea 
pentru păcat! Lăsaţi voia satanei! Nu daţi voia Domnului pe 
voia satanei, nu fiţi îndărătnici, fii ai pământului! O, aple- 
caţi-vă, căci Domnul este aproape. Amin. 

B u, Domnul, împrăştii cuvântul Meu 
peste pământ, iar cine îl cunoaşte şi nu-1 
împlineşte, el va vedea. Amin. Voi, însă împărţiţi-Mă peste 
tot, fii ai cuvântului Meu, şi căutaţi cu multul să fiţi voi călu- 
ţul Meu, cu care să-Mi port sarcina Mea cea de azi şi tot ce 
am de lucrat. învăţaţi de la credincioşia şi supunerea şi slu- 
jirea unui căluţ, care poartă sarcinile stăpânului său în toată 
ascultarea de voia stăpânului. 

Sunt îndurerat adânc de la depărtarea de Dumnezeu a 
omului şi de la multa lui neascultare şi încăpăţânare, iar sfinţii 
Mă mângâie pentru durerea Mea. Mângâiaţi-Mă şi voi, pur- 
taţi-Mi durerea, ca să am cu cine să port această sarcină grea, 
ca să n-o port singur, fiilor! 

O, cei ce se despart de Mine pentru ei înşişi, aceia 
nu-şi mai găsesc loc bun pe pământ, ca unii care întristează 
mult pe Domnul, iar mintea lor îi trage spre nicăieri. 

O, întăriţi-vă statul cu Mine, cu Domnul, fiilor. înfier- 
bântaţi-vă iubirea şi mila şi jertfa, ca să se depărteze toate fur- 
tunile şi să vă ocolească tot răul, măi fiilor. Harul Meu este cu 
voi. Fiţi şi voi cu el şi pentru el. Fiţi mângâierea Mea, o, fiilor. 
Amin, amin, amin. 

20 iulie/2 august 2014 

Sărbătoarea sfântului mucenic şi tămăduitor 
Pantelimon 

Omul II are pe Dumnezeu numai împlinind poruncile Lui peste via- 
ţa lui. Omul frumos este cel ce seamănă cu Domnul. Iubirea nu are 
în ea semeţie, iar jertfa poartă în ea umilinţă şi milă pentru semeni. 
Dorul de Dumnezeu îl sfinţeşte pe om. Taina oglinzii omului. 

inecuvintez cu dor şi cu iubire masa Mea de cu- 
vânt în mijlocul poporului cuvântului Meu pe 
vatra neamului român, şi binecuvintez adunarea Mea cu 
sfinţii la masă, căci ceata mucenicilor şi-a pornit din zori 
dorirea şi statul cu Mine la masa cea de azi a sărbătorii mu- 
cenicului Pantelimon, iar Eu, Domnul, cuvintez cu dor, că am 
dorul ars ca să-i aduc pe cât mai mulţi care Mă aud împărţit 
de aici, să-i aduc la credinţa că Dumnezeu este această lucrare 
de cuvânt şi că trebuie iubit Domnul în acest cuvânt, cu care 
Eu voiesc să înnoiesc lumea, precum este scris. 

O, tot ca şi Mine, tot aşa dor au şi sfinţii Mei, care-Mi 
văd şi-Mi ştiu arsura Duhului Meu după om, că vreau să fie 
tot omul de pe pământ oştean al împărăţiei Mele, şi plâng în 
calea omului, plâng prin acest cuvânt de dor şi dau să-i spun 
că Eu vin cuvânt pe pământ şi că am loc pregătit ca să vin şi 
că este adevărată grăbea Mea cu omul. O, cine are stăpânire 
pe cer şi pe pământ atât cât am Eu, Făcătorul a toate? Şi dacă 
am, nu pot Eu să-i grăiesc omului? O, Eu pot să-i grăiesc, dar 
îi este lui pe dos să creadă aceasta, îi este greu să se înveţe cu 
Dumnezeu şi să aibă parte cu Mine în toate ale lui şi să aibă 
Dumnezeu omul. 

Cuvântul lui Dumnezeu 


O, cum L-ar putea avea omul pe Dumnezeu decât 
împlinind poruncile Lui peste viaţa lui? Cum aş putea avea 
Eu parte cu omul dacă el nu Mi-ar da ce Mi se cuvine din 
partea lui? Iată, «cunoscut-a Domnul pe cei ce sunt ai Săi», 
aşa este scris. Aceştia sunt cei ce-L cunosc şi ei pe Domnul, 
sunt cei cărora Eu Mă descopăr şi care cred în descoperirile 
pe care Eu le aduc celor ce cred în Mine şi în lucrările Mele 
peste pământ. 

«Mă îndur de cine voiesc Eu», aşa este scris. Aşa M-am 
împărţit Eu mucenicului Pantelimon. M-am descoperit lui în 
vremea copilăriei lui când mama lui îl învăţa să iubească pe 
Domnul şi să nu se apropie de păcatele păgânătăţii. A rămas 
în el această sămânţă a semănătorului şi a odrăslit ea când Eu, 
Domnul, M-am îndurat de el şi M-am descoperit lui, Dum- 
nezeu adevărat, împărat al cerului şi al pământului, cu împă- 
răţie veşnică în cer şi pe pământ, nu în lumea aceasta, care 
trece ca iarba. Cerul şi pământul sunt împărăţia Mea, iar lu- 
mea nu. Ea este împărăţia împăratului stăpânitor al acestui 
veac trecător, pe când Eu sunt împăratul împărăţiei veşnice, 
şi a crezut tânărul Pantelimon şi s-a lipit cu Mine când das- 
călul sufletului lui M-a descoperit lui şi M-a dat lui de Stăpân 
al vieţii lui cea de veci, o, şi nu s-a mai despărţit de Mine 
acest copil, ba M-a dat şi altora, Mi-a arătat şi altora puterea, 
căci el lucra cu Mine înaintea oamenilor dovada că Eu sunt şi 
că el este de partea Mea, numai că necredincioşii n-au înţeles 
pe Dumnezeu şi s-au dus cu gândul spre diavolul, cărora ei îi 
slujeau şi credeau. 

O, ce frumos este omul care crede pe Dumnezeu, ce 
frumos! Cel ce crede pe Dumnezeu şi face totul după cuvân- 
tul Lui, acela nu face voia cea urâtă a diavolului, şi de aceea 
este frumos un aşa om. O, ce frumos este cel ce se străduieşte 
să semene cu Mine ca să fie frumos, ca să-L mărturisească pe 
Cel frumos în vreme de mărturisire! Cel credincios şi plin de 
dor are milă de Dumnezeu şi de oameni şi are jertfa de iubire, 
are fapte de iubire. 

O, popor al cuvântului Meu, să spunem tuturor, măi 
fiule, că iubirea nu are în ea semeţie, iar lucrarea ei nu-şi trage 
sieşi bucurii în cei ce se jertfesc iubind. Aceia au în ei să- 
mânţa umilinţei de duh şi nu se îmbată de bucuria că au făcut 
ceva prea mult, ci se micşorează sub lucrarea datoriei pentru 
Do mn ul şi pentru semeni, iar altfel nu va găsi el de la Dum- 
nezeu rodul umilinţei când clipa va cere mila Mea spre el. 
Mucenicul Pantelimon a fost plin de darul milei prin faptele 
lui pentru semeni, iar Eu, Domnul, l-am numit pe el cu nume 
din cer şi i-am dat acest nume: Pantelimon, adică suflet mult 
milostiv, mult îndurător, iar Eu, Domnul, îi trimiteam lui 
împliniri şi vindeca el pe cei suferinzi, de s-a strâns apoi atâta 
duşmănie peste el din partea celor ce nu puteau vindeca la fel 
de minunat pe cei ce sufereau, pe cei ce căutau doctori pentru 
vindecarea lor. 

O, vindecătorule mare, bucură-i pe sfinţi în ziua ta de 
sobor între cei din cer. Eu, Domnul, binecuvintez grăirea ta 
acum. Amin. 

T u, Doamne, binecuvintezi pe cei ce Te 
binecuvintează şi îi sfinţeşti pe cei ce se 
sfinţesc pentru Tine, pe cei ce Te iubesc cu dor. Dorul de 
Dumnezeu îl sfinţeşte pe om, îl face una cu Tine în vremea 
dorului. Se face o lacrimă cu Tine cel ce plânge după Tine cu 
dor, şi se face el împărăţie a Ta, şi ce frumos este un aşa om, 
ce frumos, Doamne! Le spun la toţi oamenii de pe pământ că 
nu sunt frumoşi dacă nu Te iubesc pe Tine, pe Cel frumos. Nu 
sunt frumoşi oamenii dacă nu Te doresc pe Tine în ei, şi pe ei 


în Tine, Doamne. Le spun la toţi că oglinda lor îi minte în 
toată vremea şi îi pedepseşte pe toţi la neiubire, o, Doamne. 
O, vai celui ce se iubeşte pe sine facându-se oglindă minci- 
noasă pentru sine şi pentru cei pedepsiţi de neiubire! Vai celui 
ce se face rătăcire pentru cei ce nu ştiu să meargă veghind 
împotriva deşertăciunii vieţii! O, cum să-şi vegheze aceştia 
viaţa, când ei au atâtea oglinzi în jurul lor? Când apare în 
mijlocul lor un om frumos, un om cu Tine înăuntrul lui, toţi 
cei înşelaţi de oglinda lor sar şi se înfurie pe cel frumos, căci 
îşi văd ei atunci urâţenia lor în oglinda cea curată dinaintea 
lor, în cea care arată faţa cea descoperită a omului cel dinăun- 
tru şi cel din afară. Eu, Doamne, eram frumos, eram al Tău, 
eram cu Tine şi s-au speriat de urâţenia lor cei ce m-au aflat 
al Tău. Au dat atunci să se creadă că ei sunt cei frumoşi şi că 
eu sunt cel urât, de vreme ce ei nu ştiau ce este frumuseţea, 
nu ştiau taina oglinzii omului, o, nu ştiau. Le-am arătat că-şi 
pot vindeca urâţenia şi faptele lor păgâneşti, dar împăratul 
vremii era mult prea urât, era vândut urâţeniei, iar de ruşinea 
aceasta de pe chipul lui înaintea oglinzii m-a luat şi m-a 
ascuns dinaintea lui şi dinaintea oamenilor, dar cei săraci cu 
duhul au avut prilejul să vadă atunci în mine frumuseţea vieţii 
şi au tânjit mulţi să fie frumoşi şi ei, şi mult s-a semănat prin 
mine atunci sămânţa cea bună pentru viaţa oamenilor, şi au 
crezut mulţi în Stăpânul meu Cel frumos, în Tine, Doamne 
Iisuse, iar eu m-am mângâiat mult pentru cei ce Te-au aşezat 
în ei de iubire a lor şi de dor, Doamne. 

O, ce să-Ţi doresc eu Ţie în ziua aceasta a mea între 
sfinţi? îţi doresc să ai un popor frumos ca sfinţii din cer, care 
Te-au iubit pe pământ şi Te-au mărturisit celor ce nu aveau 
Dumnezeu, ci aveau idoli ca şi ei, ca să petreacă în jurul aces- 
tora viaţa lor cea plină de fărădelegi, căci cei ce iubesc 
fărădelegea şi săvârşirea ei, aceia nu trag spre Tine, că Tu eşti 
Sfântul sfinţilor, Doamne, şi nu trag cu Tine cei ce păcătuiesc, 
căci se tem de Tine din pricina faptelor lor rele, pe care le 
iubesc şi le au de iubire a lor, dar cei ce Te doresc au în ei 
împărăţia Ta şi strălucesc ei cu ea în mijlocul oamenilor şi 
văd oamenii pe Domnul în cei ce-L iubesc pe El pe pământ. 
O, aşa popor îţi doresc să ai Tu în zilele acestea, Doamne, că 
mie îmi este milă de Tine şi de oameni şi au oamenii nevoie 
de călăuză, au nevoire de lumânări pe cale, iar Tu eşti lumina 
lumii prin sfinţii Tăi când ei strălucesc cu Tine în ei în mijlo- 
cul oamenilor străini de Dumnezeu, străini de iubire şi de dor 
pentru cei din cer. 

O, ocroteşte-i pe cei ce sunt ai Tăi şi întăreşte în jurul 
lor mereu, mereu, ocrotire mare, Doamne! Duhul însufleţirii 
şi al tăriei de suflet coboară-1 între ei. Ai grijă de poporul 
cuvântului Tău şi de colina Ta cu slava Ta pe ea, cu lucrarea 
cuvântului Tău pe ea! Sunt duşmăniţi cei ce sunt ai Tăi, dar 
aceasta este mărirea lor, Doamne, şi strălucirea lor, iar Tu eşti 
ocrotitorul lor şi depărtezi de ei pe cei răi, pe cei atât de jos 
prin răutatea lor. 

O, slavă Ţie cu cei ce Te iubesc, Doamne! Cu ei este 
împărăţia Ta pe pământ, şi vai celor ce dau să se lovească în 
ea! Iar eu m-am mângâiat cu Tine între sfinţi în ziua mea de 
sobor între cei din cer şi-Ţi mângâiem noi toţi Duhul Tău, că 
Tu eşti izvorul mângâierii, iar duhul mângâierii curge din 
gura Ta pentru cei ce Te mângâie, Doamne, pentru cei ce Te 
iubesc mângâindu-Te cu iubirea lor. Amin. 

O pace vouă, sfinţi iubiţi, pace vouă la 
^ masă cu Mine în mijlocul poporului 
cuvântului Meu, unde Eu îmi am popasul Meu cu sfinţii! Sunt 
duşmăniţi de cei răi fiii cuvântului Meu, dar aceasta este slava 

lor, slavă ca şi a Mea. Nimic nu sunt cei ce nu sunt urâţi pen- 
tru numele Meu, pentru mersul Meu cu ei. 

Iar voi, fii ai poporului Meu, căutaţi mereu, mereu să 
fiţi frumoşi, tot mai frumoşi, tot mai cu Mine în voi în toată 
clipa. Feriţi-vă de nemulţumirea celui ce învinuieşte pentru 
păcatul lui. O, feriţi-vă de cel ce leagă păcatul lui de păcatul 
altuia, despre care el zice că l-a făcut să păcătuiască şi să se 
nemulţumească. Feriţi-vă mult, fiilor, de cel ce nu poate să-şi 
poarte vina vieţii lui spre pocăinţa lui, căci unul ca acesta te dă 
spre defăimare, adică te batjocoreşte cu limba lui şi-şi trage 
cenuşă pe turta lui când e vorba de dreptatea lui Dumnezeu, 
Care Se îndură de cine voieşte El, de cine voieşte cu El. Dacă 
cineva vă strigă că sunteţi păcătoşi, o, nu vă întristaţi, ci umi- 
liţi-vă, căci dezvinovăţirea nu este în lucrarea celor ce Mă iu- 
besc, şi ştiu aceştia cât Eu am suferit şi n-am cârtit şi nu M-am 
scuturat de vină înaintea celor ce Mă apăsau sub vină. 

Şi acum, pace vouă, fiilor, că acum binecuvintez Eu, 
Domnul, lucrarea Mea cu voi, că aveţi de lucrat o lucrare 
proaspătă pe care o adăugăm apoi şiragului proorocit de Mine 
că va fi de jur-împrejur aici pentru slava Mea, pentru lucrul 
Meu cel sfânt peste pământ când poposesc aici ca să Mă 
împart celor ce vin aici ca să Mă ia de la izvor pentru ei! Vă 
dau din cer ajutoare, măi fiilor, dar voi aveţi grijă de ele ca să 
vă ajute, măi fiilor. O, sunteţi puţinei şi sunteţi mititei, dar Eu 
numai cu cei mici am putut să Mă ajut sub sarcinile Mele. 

Iubiţi duhul rugăciunii, fiilor. Iubiţi să lucraţi tot ce am 
pus Eu peste voi să lucraţi şi să împliniţi înaintea Mea. Nimic 
să nu daţi deoparte şi n im ic să nu adăugaţi pentru cele ce v-am 
învăţat să împliniţi înaintea Mea. Faceţi mereu cereri sfinte 
pentru toate câte avem de lucrat, iar Eu voi fi pentru voi şi 
vom împlini, Eu şi cu Tatăl, căci Una suntem Eu şi cu Tatăl, 
iar Duhul Sfânt, Duhul Mângâietorul Ne este unitatea, Ne 
este lucrarea. 

O, fiilor, nimeni şi nimic nu are putere împotriva Mea, 
iar Eu sunt Dumnezeul vostru, ocrotitorul vostru, ajutorul 
vostru, numai voi, o, numai voi să fiţi mereu fiii lui Dum- 
nezeu, mereu fii ai acestei iubiri care este cu voi şi pentru voi, 
şi cu care Eu, Domnul, voiesc să fac mult bine peste mulţi din 
cei ce vor crede în venirea Mea la voi, o, fiilor. Amin, amin, 
amin. 

27 iulie/9 august 2014 

Praznicul Schimbării la faţă a Domnului 

Această lucrare este împlinirea proorociei lui Ioan Teologul: „ Vin 
curând!”. Cuvânt de mărturie la 40 de zile de la mutarea la cer a 
martorului de la Maluri, Ilie Bunea. 

u sunt Cel ce sunt. Eu sunt Alfa şi Omega, Cel 
dintâi şi Cel de pe urmă, şi am trimis pe îngerul 
Meu acum două mii de ani ca să mărturisească aceasta biseri- 
cilor. Eu, Cel ce mărturisesc aceasta, zic: «Vin curând, căci 
mărturia Mea este duhul proorociei», precum este scris. 

«Vin curând!», aşa am spus atunci, de lângă Tatăl am 
spus, iar mărturia Mea este duhul proorociei, duhul adevă- 
rului, şi am spus aceasta după ce M-am înălţat de lângă uceni- 
ci lângă Tatăl, căci am trimis pe îngerul Meu pe pământ şi a 
slujit el aceasta împreună cu ucenicul Meu, cu Ioan, care avea 
mărturia Mea, mărturia lui Iisus, duhul proorociei, iar cei ce 
au mărturia Mea sunt împreună slujitori cu îngerii în numele 
Meu, în cuvântul Meu, precum este scris, şi am spus atunci şi 
am scris: «Vin curând!». 

Aceasta este lucrarea pe care o împlinesc în zilele aces- 


tea pe vatra neamului român. Vin şi iar vin, vin cuvânt pe 
pământ, precum am venit acum două mii de ani către ucenicul 
Meu, şi Mi-au purtat îngerii cuvântul şi Mi l-au scris pe pă- 
mânt ucenicii Mei, Ioan şi ucenicul lui, cei împreună slujitori 
cu îngerii, şi tot aşa şi azi, căci aşa este lucrarea Mea, şi sunt 
Cel dintâi şi Cel de pe urmă şi-Mi trimit îngerii şi Mă poartă 
ei şi Mă acoperă trimişii Mei cei fără de trup şi stau ei în faţa 
Mea ca să rămân Eu tainic, dacă M-am suit la Tatăl după 
înălţarea Mea, şi Mă slujesc de îngerii lui Dumnezeu, de cei 
ce sunt slava şi lucrarea lui Dumnezeu. Amin. 

Din veac şi până în veac lucrez prin îngeri. Mai înainte 
de toţi vecii sunt ei slava Mea şi lucrarea Mea, iar după ce am 
zidit lumea şi omul, au slujit îngerii Mei împreună cu sluji- 
torii Mei cei dintre oameni, ca şi acum două mii de ani cât am 
stat pe pământ, şi apoi după ce M-am aşezat înapoi, de-a 
dreapta Tatălui, căci Eu şi ucenicii Mei am fost slujiţi de 
îngeri în lucrarea Mea cea dată Mie şi lor de către Tatăl atun- 
ci, şi îşi au îngerii Mei lucrarea între oameni, căci Eu mereu 
lucrez, mereu sunt, iar îngerii Mei Mă acoperă. 

O, măi popor al cuvântului Meu, desluşesc cu cuvântul 
lucrarea Mea cu tine, lucrarea cuvântului Meu din zilele aces- 
tea, căci sărbătorim în ziua aceasta praznic împărătesc, ziua şi 
clipa când le-am spus îngerilor Mei să se tragă în lături ca să 
vadă o clipă ucenicii Mei slava Mea cea de la Tatăl, pe care o 
am mai înainte de toţi vecii lângă Tatăl şi-Mi este ea acoperită 
de îngeri. 

I-am luat dintre cei doisprezece ucenici pe cei trei mai 
tari cu virtutea şi cu credincioşia, cu iubirea şi cu credinţa şi 
M-am tras cu ei pe munte înalt şi a strălucit acolo înaintea lor 
faţa Mea ca strălucirea soarelui, aşa cum îşi are ea în toată 
vremea strălucirea, iar veşmintele Mele s-au făcut atunci în 
ochii lor ca lumina, albe ca lumina, şi li s-au descoperit lor 
vorbind cu Mine Moise şi Ilie, şi erau plini de spaimă la 
această vedere şi nu ştiau ce să facă şi ce să spună, şi a venit 
un nor şi i-a învăluit şi glas din nor le-a grăit şi le-a spus: 
«Aceasta este Fiul Meu Cel iubit, pe Acesta să-L ascultaţi!». 

O, s-au înspăimântat ucenicii Mei şi au căzut cu faţa la 
pământ înaintea Tatălui şi a Fiului şi a Sfântului Duh, şi M-am 
apropiat şi i-am atins şi i-am sculat de jos şi le-am spus: «Nu 
vă temeţi, şi nimănui să nu spuneţi ce aţi văzut, nimănui, până 
după învierea Mea!». Atunci au văzut ei că numai Eu eram cu 
ei, iar Moise şi Ilie nu mai erau, şi au înţeles ei că Eu sunt Cel 
ce am venit de la Tatăl pe pământ, precum era scris să vin. 

O, tot atât de desluşit se adevereşte în ziua aceasta 
cuvântul Meu purtat de îngeri şi de ucenici acum două mii de 
ani, cuvânt prin care am spus: «Vin curând!». Voi sunteţi mar- 
torii Mei cei de acum, precum ucenicii Mei de atunci au fost 
şi-Mi sunt martori atunci şi acum. O, fiilor, îngerii îmi poartă 
slujirea, iar Eu şi cu voi suntem împreună slujitori cu îngerii 
şi toţi ne închinăm Tatălui, măi fiilor, O, ce minunată este 
această lucrare a Mea cu voi, şi a voastră cu Mine! Pe ucenicii 
Mei i-au cuprins fiori de spaimă la auzul glasului Tatălui 
Meu, Care M-a mărturisit lor din nor în ziua aceea despre 
care astăzi ne aducem aminte şi o slăvim cu cântări, căci scris 
este: «Lăudaţi pe Domnul, că bine este a cânta Celui ce plă- 
cută Ii este cântarea, şi buna cuviinţă este lauda Lui, căci 
Domnul zideşte din nou Ierusalimul şi adună pe cei rătăciţi şi 
vindecă pe cei cu inima zdrobită şi leagă raitele lor». 

O, fiilor, iată cum se adună în sărbătoare cele ce au fost 
şi cele ce sunt acum, şi se fac una cerul şi pământul în toată 
vremea! Toate clipele vremilor se fac una când Domnul aduce 
totul într-o singură zi de aducere-aminte, într-o sărbătoare 

Cuvântul lui Dumnezeu 


toate pentru El şi cu El. E praznic împărătesc această zi, fiilor. 
Nu se cunoaşte, nu se vede de pe pământ slava praznicelor 
cereşti, dar această slavă este, iar omul care petrece cu slavă 
este acoperit de îngerii lui Dumnezeu. 

O, cât aş vrea să ştie toţi oamenii de slava Mea, de 
muntele Meu, de cuvântul Meu cu care Mă slăvesc pe pământ 
în vremea aceasta a Mea cu voi! Sunt cuprinşi toţi oamenii de 
cele trecătoare, şi acestea îi înconjoară de peste tot. Nu-i mai 
este teamă nimănui de întâlnirea cu Dumnezeu. Stau oamenii 
înaintea lui Dumnezeu descoperiţi de tot, iar ei nu-şi dau 
seama de acest adevăr. Am rostit prin cuvântul Meu şi l-am 
trimis prin îngeri pe pământ şi am spus. «Vin curând, şi plata 
Mea este cu Mine ca să dau fiecăruia după cum este fapta sa. 
Eu sunt Alfa şi Omega, Cel dintâi şi Cel de pe urmă, începutul 
şi sfârşitul, şi vin curând, iar celui ce însetează îi voi da să bea 
în dar din izvorul apei vieţii». Iată, am, rostit din nou acest 
cuvânt de atunci ca să-l aduc aminte celor ce nu-1 citesc şi 
celor ce-1 uită pierzându-1 din minte, iar Mie îmi este dor să 
împlinesc cuvântul Meu şi de aceea vin, şi vin cu dor şi vin 
să-l umplu de dor de Dumnezeu pe cel fără de dor, căci vreau 
să-i arăt ce dulce este dorul şi durerea lui cea dulce. Voiesc 
să-l fac pe om să cunoască această dulceaţă şi să ia din ea şi 
să nu mai poată fără ea apoi şi să ducă el această sarcină 
uşoară, căci altfel omul trăieşte în zadar şi moare în zadar, şi e 
păcat aceasta, căci Eu am voit să vin şi să fiu şi să trăiesc şi să 
mor şi să înviez pentru om şi să-i dau lui veşnicia vieţii, dar 
trebuie să-l învăţ pe el această veşnicie, şi de aceea vin. 

Râu de cuvânt revarsă gura Mea peste toţi cei de pe 
pământ ca să odrăslească în om cuvântul Meu, căci Eu pentru 
om îl rostesc, şi se bucură firea toată şi tresaltă tot şi toate la 
auzul Meu şi îl aşteaptă pe om să dea viaţă cuvântului Meu 
de peste el, aşa cum iarba şi floarea iau viaţă şi frumuseţe 
când Domnul le dă, când vine primăvara şi toate odrăslesc. 

O, Eu pentru om le-am zidit pe toate. După ce am zidit 
cu cuvântul cerul şi pământul şi toată facerea, nu era pe pă- 
mânt viaţă, şi nici un fir de iarbă nu era, pentru că nu odrăs- 
lise pământul. Nu slobozise Domnul ploaie pe pământ, căci 
nu era nimeni să lucreze pământul, ci numai aburi se ridicau 
şi adăpau faţa pământului. Atunci Eu, Domnul, am luat ţărână 
din pământ şi l-am zidit pe om şi i-am făcut trup ca al lui 
Dumnezeu, şi apoi am zidit fiinţa omului, adică M-am aşezat 
deasupra şi am suflat în nările lui suflare de viaţă şi s-a făcut 
omul fiinţă vie, precum este scris, şi numai apoi a poruncit 
Domnul să răsară din pământ iarbă şi pomi de tot felul, 
frumoşi la vedere şi buni la mâncare. 

Durere mare M-a cuprins apoi şi multă neodihnă, căci 
omul zidit de Dumnezeu nu M-a iubit. M-a părăsit omul, a 
părăsit ascultarea şi raiul şi a căzut pe pământul din care a fost 
făcut, şi a lucrat apoi pământul ca să-şi câştige din el cele 
pentru fiinţă, iar pământul odrăslise spini şi pălămidă, şi aces- 
tea au crescut pe pământ între om şi Dumnezeu din pricina 
neascultării omului, iar apoi am lucrat din greu, şi tot din greu 
lucrez prin îngeri ca să aşez la loc pe cele ce omul le-a stricat 
şi prin care el s-a întors în pământ mereu, mereu de atunci. 
Apoi am venit Eu pe pământ şi am luat trup şi M-am aşezat 
cu lucru mult, la vedere, ca să-i arăt omului întoarcerea acasă, 
cărarea spre cer şi adevărul şi viaţa, Eu însumi fiind acestea 
toate, şi M-am făcut cunoscut omului Fiul lui Dumnezeu, 
venit de la Tatăl după om, şi am venit şi am împlinit, iar acum 
împlinesc ceea ce am spus când am plecat la Tatăl, căci am 
spus prin îngeri: «Vin curând!». 

O, poporul Meu, iată ce-ţi spun: Pregăteşte-Mi praznic 


cu strângere la izvor, măi poporul Meu. Găteşte-Mi zi de 
praznic pentru Mine şi pentru mama Mea Fecioara, ca să 
venim şi să prăznuim în grădină cu cei ce se strâng sub cortul 
întâlnirii, că vine Domnul să grăiască şi să Se împartă. O, 
vreau să tresalt de bucuria întâlnirii cu cei ce Mă doresc de 
aici, căci sunt îndurerat de toate cele de pe pământ şi-Mi caut 
mângâiere în durere şi Mă adun cu cei ce-Mi ştiu ranele şi Mă 
ajută să le port, să le împart cu ei şi să ne dăm alin. 

Sunt aici, în cetatea Mea de fii slujitori Mie împreună 
cu îngerii. O, câtă slavă, câtă slujire de îngeri se adună şi câtă 
se coboară când Eu Mă întâlnesc aici, la izvor, cu cei ce Mă 
doresc aici şi vin ei cu dor aici şi ne întâlnim în cetate, în ce- 
tatea Domnului! O, lucrează-Mi pentru această sărbătoare, 
măi poporul Meu, că-Mi eşti ucenic, şi împreună slujitor cu 
îngerii eşti, căci tot cerul slujeşte şi pregăteşte şi se pre- 
găteşte de sărbătoare, şi mare bucurie se face în cer când se 
strâng cei ce Mă iubesc şi stau ei înaintea Mea, iar Eu înain- 
tea lor în petrecere cerească, şi aceasta este mărturia Mea, 
precum este scris. 

Binecuvântate să slujească toate câte vor sluji sărbă- 
torii! Binecuvântată să fie călătoria spre izvor a celor ce vin 
şi se strâng la sărbătoare! Cete de îngeri le vor sluji pe cale, 
iar Eu, Domnul, îi aştept aici, în cetate, şi le scriu paşii şi le 
scriu pe inimi cuvântul Meu şi bucuria lor cu Mine, şi a Mea 
cu ei în zi de praznic împărătesc pentru mama Mea Fecioară, 
pentru adunarea ei între sfinţi, când Eu, Domnul şi Fiul ei, am 
venit s-o aduc lângă Mine şi lângă sfinţi. 

O, pace vouă, celor ce veniţi la praznic în grădina întâl- 
nirii! Cale de îngeri presar în calea pe care veniţi. Vă binecu- 
vintez dorul şi iubirea şi vi le dau pe ale Mele vouă. O, pace 
vouă! Aduceţi cu voi, aduceţi Domnului împărăţia Lui dină- 
untrul vostru şi măsura ei câtă este, ca să văd cât Mă înţele- 
geţi şi cât Mă aveţi în voi. Scrieţi aceasta şi mărturisiţi, fiilor. 

Iar ţie, popor jertfîtor, îţi aduc ajutor din cer şi de pe 
pământ ca să-Mi pregăteşti sărbătoarea. Pace ţie şi Mie, de la 
Mine spre tine, şi de la tine spre Mine! Aşa vom lucra, aşa 
vom pregăti zi de adunare a celor din cer cu cei ce vor veni la 
sărbătoare aici, în cetatea Domnului. Amin. 

Pace vouă, fiilor! Amin, amin, amin. 

* 

A cum, fiilor, aşezăm cuvânt în carte, un cuvânt 
de mărturie, un cuvânt de vestire şi de povaţă, 
căci se apropie timpul cel de patruzeci de zile al sosirii la 
Mine a martorului de la Maluri, din satul de naştere al trâm- 
biţei Mele Verginica, iar acesta a fost martor al lucrării Mele 
prin trâmbiţa Mea. 

Vă dau povaţă pentru slujire. Şapte zile încă să lucraţi 
rugăciuni de dezlegare a toate câte mai sunt de dezlegat pen- 
tru acest martor. Trei rugăciuni pe zi, cu lumânare în sfeşnic 
şi cu slujitori înveşmântaţi la altar pentru aceste rugăciuni 
aparte de toate celelalte care sunt şi se fac, şi se vor împlini 
apoi cele patruzeci de zile ale celor patruzeci de sfinte litur- 
ghii, în care numele acestui martor a fost adus înaintea Mea 
pentru iertarea păcatelor lui prin sângele Meu. Aşezaţi-vă 
acum ca să aştemeţi în carte cele ce Eu, Domnul, aduc spre 
ştiinţă. Amin. 

Eu sunt Cel ce sunt. Eu sunt Alfa şi Omega, Cel dintâi 
şi Cel de pe urmă. Sunt Cel ce am zidit din ţărâna pământului 
pe om, şi apoi i-am zidit fiinţa, M-am aşezat deasupra lui şi 
am suflat în nările lui suflare de viaţă şi s-a făcut omul fiinţă 

vie, precum este scris că a lucrat Dumnezeu în ziua când l-a 
zidit pe om. 

Eu sunt cuvântul cel de la început, sunt Cel ce am ve- 
nit acum două mii de ani prin naşterea Mea din mamă 
Fecioară, şi sunt Cel ce grăiesc acum, la sfârşit de timp, peste 
pământ în mijlocul neamului român, căci am spus acum 
două mii de ani că va veni această vreme a Mea, că vin cu- 
rând am spus, iar glasul Meu va fi auzit de cei din morminte 
şi se vor bucura şi vor învia cei ce au lucrat fapte bune după 
plăcerea Mea pe pământ. 

Eu sunt acest cuvânt, şi am vestit străjerii cetăţii Mele 
de aici că aşezăm în carte cuvânt de mărturie, cuvânt de po- 
vaţă, căci sunt aici cu cei din cer pentru pomenirea martorului 
Meu de la Maluri şi pentru aşezarea lui. Când omul ajunge 
înaintea Mea aşteaptă cuvântul Meu cel pentru el şi este 
însoţit de înger. Este scris în Scripturi cuvântul Meu care 
spune: «Cui i se iartă puţin, puţin iubeşte», şi iată, este nevoie 
de iubire de Dumnezeu, şi numai după ce trece omul, numai 
după aceea vede că i-a trebuit iubire. 

O, fiilor, trâmbiţa Mea Verginica de la Maluri însoţeşte 
înaintea Mea acest martor din satul ei de naştere. Lucrarea 
Mea a fost cunoscută şi crezută de acest martor şi am grăit cu 
ei, cu această familie pe pământ, şi am fost în casa lor cu 
glasul gurii Mele prin trâmbiţa Mea, şi s-a scris pe pământ o 
istorie de şaizeci de ani de cuvânt izvorât din acest sătuţ prin 
trâmbiţa Mea, care şi-a făcut urmaşi ca să lucreze pe mai 
departe ea şi lucrarea Mea. Iată, această familie nu este oare- 
care familie, că Mi-s martori părinţii, martori ai lucrării Mele 
de la Maluri prin trâmbiţa Mea. Au apucat şi ei la început 
prigoana pentru cuvânt şi pentru credinţă şi pentru rugăciune, 
întâi-stătătorii de atunci urmăreau pe cei credincioşi care 
căutau după glasul cuvântului Meu şi se iveau vânzători ai 
tainei Mele şi se făcea strâmtorare pentru paşii celor ce 
căutau după taina Mea prin trâmbiţa Mea Verginica, şi era ea 
dusă la cercetare şi la închisoare adesea, iar prigoana îi aşeza 
la adăpost pe cei ce credeau, şi-Mi este martor cel astăzi 
pomenit pentru aşezarea lui la loc liniştit, şi apoi sunt fiii mar- 
tori, iar trâmbiţa Mea mijloceşte pentru el. O, am dat semne 
mari peste casa lor, semne pentru credinţă, şi au crezut ei în 
lucrarea cuvântului Meu şi sunt scrişi în cartea Mea cea de azi 
cu grăirea Mea cu ei. 

O, ferice şi iar ferice de cei ce au parte de mijlocitori 
după sosirea lor înaintea Mea! Acest martor acum vede şi în- 
ţelege ceea ce este de înţeles, şi aşa se ştie în cer cuvântul du- 
hului grăitor. Nu are cum să grăiască el acum, dar Eu, Dom- 
nul, îi văd grăirea duhului. îi pare rău pentru tot ceea ce a ştiut 
prin cuvântul Meu rostit peste poporul Meu şi nu l-a adus la 
împlinire întocmai, căci Eu am aşezat pregătire frumoasă 
acum pentru poporul Meu cel ales azi de partea Mea de mij- 
locire pentru mulţi care nu pot după voia Mea cu voia lor. Iată, 
ar da el să vă spună acum că bucuria pe pământ e pagubă apoi, 
că semeţia şi vinul stau împotriva lui Dumnezeu în om, că 
aplecarea uşor a urechii duce omul la duh de judecată şi la în- 
doială apoi, că împotriva diavolului trebuie veghe mare şi 
sfântă pentru cel ce alege să-L iubească pe Domnul pe pământ. 

O, când ştii ce trebuie să împlineşti pentru Domnul şi 
pentru tine şi dai apoi să alegi cum şi ce să împlineşti, se face 
apoi încurcătură între om şi Dumnezeu, se face ispitire şi 
clătinare şi trebuie apoi iertare şi dezlegare. El vede acum că 
e mai uşoară mântuirea celor ce greşesc fără să ştie multe de 
la Domnul, iar dacă au parte de mijlocire bună apoi, e mai 
uşoară salvarea cea pentru ei decât a acelora care au cunoscut 


şi cunosc acest cuvânt al Domnului şi au greşit sau greşesc 
faţă de el în multe feluri, greşeli de care omul cu greu îşi 
poate da seama când greşeşte, fie prin vorbire, fie prin gân- 
dire, fie prin clătinare în credinţă, fie prin încercarea de la 
ispite fel de fel peste om, că multe vin peste om pentru lămu- 
rirea credinţei, şi trebuie să fie cuminte cel credincios în faţa 
încercărilor fel de fel. îl văd cum ar vrea să spună celor din 
casa lui şi celor din poporul Meu că trebuie rugăciune sfântă 
pentru binele veşniciei, căci cum trăieşte omul pe pământ, aşa 
îşi şi agoniseşte pentru veşnicia lui. 

O, fiilor, este obiceiul creştinesc că părinţii rostesc bine- 
cuvântare pentru copii, rostesc proorocie pentru ei. Dacă sunt 
ascultători sau neascultători de părinţi şi de Dumnezeu, copiii 
se aleg cu cuvintele rostite de părinţi peste ei, iar copiii nu tre- 
buie să fie nepăsători de aceasta şi de purtarea lor cu părinţii 
lor. Apoi este iarăşi obiceiul creştinesc să se roage copiii pen- 
tru iertarea păcatelor lor şi ale părinţilor lor, aşa cum se vede 
în Scripturi că au rostit urmaşii rugăciuni, şi iată, trebuie con- 
ştientizarea păcatelor şi trebuie dezlegarea lor apoi. 

O, cei de pe pământ trebuie să poarte grijă de cei ce 
merg din treaptă în treaptă spre odihna lor cea de sus, iar cei 
din cer poartă apoi rugăciuni spre Domnul pentru cei de pe 
pământ, dar trebuie ascultare pe pământ pentru cele plăcute 
cerului din partea lor. în anumite zile şi vremi are oprire omul 
de la cele plăcute lui pe pământ de la păcatul spre care trage 
el mereu, şi tot aşa este şi pentru vremea cea pentru aşezarea 
sufletului plecat spre cer, iar celor rămaşi le trebuie oprire ca 
atunci când vremea de doliu cere aceasta pentru binele sufle- 
tului plecat şi pentru binele celor rămaşi apoi, iar dacă nu se 
ţine seama de vremea cea rânduită pentru doliu, dacă altfel se 
întâmplă, pătimeşte omul când nu se aşteaptă. Nu se fac pe- 
treceri, ci se face oprire de la acestea şi de la păcatele care vin 
din petreceri şi din plăceri, şi se ţine seama de calea cea pen- 
tru odihna celor plecaţi şi se aşteaptă până ce ei au împlinit 
vremea pentru aşezarea lor cu totul în drepturile cetăţeniei lor 
cereşti, şi aceasta se înţelege prea puţin de cei de pe pământ 
care ştiu de Dumnezeu. 

O, nu bucurii şi petreceri trebuie să caute omul pe 
pământ, ci trebuie să tragă la muncă, la lucrul cel pentru locul 
lui în veşnicie, căci acolo îşi are omul de petrecut viaţa lui cea 
veşnică, şi pe care şi-o alege bună sau rea încă de pe pământ. 

Iată, fiilor, omul este ca un copăcel. La patruzeci de 
zile după trecerea lui, prinde sămânţa colţ, şi apoi ramuri, şi 
tot aşa creşte copăcelul până se întregeşte vremea cea în- 
treagă a copăcelului şi a creşterii lui în cer apoi, iar omul este 
aici, unde orice copăcel îşi are rădăcină şi trup în sus apoi, şi 
tot aşa e şi cu trupul cel ceresc al omului pus la însămânţat. 

Văd o dorinţă a martorului Meu. Ar vrea el să spună 
celor din casa lui şi celor din acest sătuţ de la Maluri şi celor 
din sătuţul cuvântului Meu, ar vrea să-i povăţuiască pe toţi să 
iubească ascultarea cea pentru ocrotirea lor pe pământ. Prin 
umblarea lor pe cale să-şi facă trecere prin faţa porţii acestei 
cetăţi a cuvântului Meu din acest sătuţ, chiar dacă paşii lor ar 
ocoli calea lor cea obişnuită. Am lăsat poruncă din cer pentru 
poporul acestui cuvânt să-şi facă el mersul şi călătoria numai 
prin faţa acestei porţi, care-Mi străjuieşte grădina, ca să se 
risipească din calea lor şi de pe ei răul care-i bântuie pe oa- 
meni de peste tot, căci duhul rău vede acum acest loc măreţ 
şi îngerul porţii, şi e tulburat vrăjmaşul Meu în tot jurul de 
aici, dar călătoria prin faţa porţii cetăţii Mele a celor ce că- 
lătoresc în sat, îi păzeşte pe ei de multe curse şi legături, pe 
care satana le tot caută peste oameni. 

Cuvântul lui Dumnezeu 


O, cât bine vrea cerul la toţi cei din acest sătuţ, numai 
să creadă cei ce sunt şi locuiesc în preajma acestei minuni, 
aşezată de porunca Mea cerească în mijlocul acestui sătuţ. O, 
ferice de cei ce au parte de binecuvântare şi ţin seama de ea 
pentru viaţa lor cea de aici şi cea de apoi. Ascultarea de cele 
de sus este îngerul păzitor pentru paşii omului, iar neas- 
cultarea aduce păreri de rău. 

Eu, Domnul, am dat acestui martor, i-am dat copii de- 
ai Mei lângă ai lui şi i-am aşezat la lucru ceresc, iar el Mi i-a 
îmbrăţişat ca pe copiii lui şi a sprijinit pe Domnul şi lucrul 
Său. El a făcut pentru Mine, iar Eu fac pentru el. Aşa i-am 
făgăduit. Unul altuia să ne dăm ajutor, aşa am grăit să lucrăm. 
Aşadar să se ridice la Mine toată rânduiala care se cere ţinută 
pentru viaţa cea din cer a celor ce iubesc să ajungă în odihna 
Mea, căci lucrarea cuvântului Meu în zilele acestea este pen- 
tru învierea morţilor. Amin. 

Eu, Domnul, binecuvintez credinţa în cuvântul Meu a 
acestui martor, a acestei familii a martorului Meu, căci Eu 
stau de mărturie cu lucrarea cuvântului Meu în mijlocul aces- 
tui sătuţ binecuvântat. 

Eu, Domnul, şi trâmbiţa Mea de la Maluri avem grijă 
de odihna cea bună a martorului Meu. 

O, Verginico, o, trâmbiţa Mea de la Maluri, grăiesc cu 
tine între cei din cer în această zi. Ai grijă şi veghe pentru toţi 
cei de la Maluri care au crezut şi care n-au lovit şi n-au hulit, 
ba au şi mărturisit lucrarea Mea cu tine din vremea ta cu Mine 
pe pământ. O, să le pregăteşti loc dulce la cei ce au iubit 
lucrarea Mea cu tine şi au mărturisit. Tu ai trecere mare la 
Mine, că Mi-ai purtat cuvântul Meu şi Mi-ai lăsat urmaşi 
când ai venit la Mine, iar Eu Mă sprijin cu ei pe mai departe 
pe calea venirii Mele de azi şi-Mi las ploaia Mea de cuvânt 
peste ei, iar ei Mă împart şi Mă mărturisesc. 

O, popor al cuvântului Meu, voiesc să dau din darurile 
Mele sfinte la cei ce pot să creadă lucrarea Mea cu tine dintre 
cei ce locuiesc în acest sătuţ binecuvântat prin lucrarea 
cuvântului Meu din mijlocul lui. O, cât bine voiesc să lucrez 
pentru cei ce pot crede în cuvântul Meu cel de azi de pe 
pământ! Iar celor din acest sătuţ, în care-Mi am cetatea Mea 
şi pe fiii cuvântului Meu, Eu, Domnul, le spun lor aşa: 

Să nu grăiţi de rău cu limba şi cu inima cetatea Mea de 
aici şi grădiniţa Mea de cuvânt şi pe fiii cuvântului Meu, care 
stau înaintea Mea când vin cuvânt pe pământ ca să Mă 
împartă ei la cei ce caută după Mine şi după izvorul Meu de 
cuvânt. O, iubiţi-i şi preţuiţi lucrarea lor cu Mine, că ei aduc 
Mie rugă pentru binele acestui sătuţ şi pentru mântuirea 
voastră prin ce voi putea Eu, Domnul, să lucrez pentru voi. 
Iar dacă veţi crede şi veţi fi liniştiţi şi căutători cu dor după 
Dumnezeu, Eu, Domnul, vă voi pregăti vouă salvare, fiilor, 
dar şi voi să luptaţi cu păcatul atât cât se luptă el cu voi, ca să 
ajungeţi într-o zi să iubiţi pe cei din cer şi pe Domnul măcar 
cât aţi iubit păcatul şi vremelnicia lui, căci totul este cu 
putinţă dacă veţi avea credinţă măcar cât bobuţul de muştar, 
precum este scris. 

Binecuvântată să fie această zi de întâlnire: cei de sus 
şi cei de jos la masă pentru pomenirea martorului Meu de la 
Maluri, Ilie Bunea, cel cu care Eu, Domnul, M-am sprijinit în 
vremea aceasta pe pământ cu lucrarea cuvântului Meu, prin 
care trâmbiţez şi Mă binevestesc cu venirea Mea cea de-a 
doua de la Tatăl după om ca să-l ajut pe om să vadă calea. 

Eu sunt Mântuitorul celor credincioşi. Eu sunt Cel ce 
sunt, fiilor. Amin, amin, amin. 

Praznicul Adormirii Maicii Domnului 

S-a împlinit Scriptura despre venirea Domnului între oameni. Omul 
nu-şi poate împărţi iubirea, şi pentru păcat şi pentru Domnul. Omul 
aduce jertfă pentru păcat, în loc să se dea pe sine lui Dumnezeu. 
Maica Domnului îndeamnă ţara română să se trezească şi să se 
scuture de duşmanii ei. 

B uhul Mângâietorul, El este lucrarea Mea în a- 
ceastă zi de praznic împărătesc în cer şi pe pă- 
mânt pentru mama Mea Fecioară, iar Eu sunt Fiul ei iubit, 
Iisus Hristos. 

Mă las cuvânt în grădină şi întâmpin sărbătoarea şi-i 
mângâi pe cei ce pornesc spre izvorul cuvântului Meu şi le ies 
înainte cu sfinţii şi le dau lor pe Duhul Sfânt Mângâietorul şi 
le spun: 

Pace vouă! Veni-va vremea şi a şi venit să fie Domnul 
pe pământ cu oamenii credincioşi şi să şteargă lacrima din 
ochii lor, precum este scris, şi iată, vin şi împlinesc. 

O, am venit, şi stau pe nori cu sfinţii şi cu mama Mea 
Fecioară, aşa cum am stat acum două mii de ani în ziua când 
am venit şi am luat-o lângă Mine şi lângă Tatăl şi lângă sfinţi. 
O, priveşte ea acum peste lucrarea acestei zile şi se pregăteşte 
cu daruri, cu cuvânt plin de daruri şi plin de rugăciune pentru 
poporul cuvântului Meu şi pentru cei ce au aşteptat plini de 
dor această zi, întâlnirea lor cu Domnul şi cu sfinţii Săi. Când 
te duci la o serbare mult dorită şi mult aşteptată de tine, stai 
cu sufletul plin de dor şi de fiori, dar când ştii că ea a şi sosit 
şi eşti în mijlocul ei, te hrăneşti, te mângâi, iubeşti mult, te 
bucuri, iar apoi te doare când se strânge sărbătoarea, şi iei 
apoi din duhul ei şi-ţi alini inima multă vreme după aceea. 

O, pace vouă, celor de aici şi celor ce vă strângeţi la 
izvor! Noi suntem în văzduh şi privim. Vedem înainte şi Ne 
umplem de duhul mângâierii şi unii altora ni-1 hrănim, şi iată 
câtă bucurie strâng cei din cer în zile de sărbătoare cu întâlni- 
re, şi tot aşa şi cei de pe pământ în prăznuirea lor cu Domnul. 

O, fiilor de la izvorul Meu de cuvânt, v-aţi ostenit, măi 
fiilor. Vă binecuvintez osteneala şi neodihna cea pentru Mine. 
Pace vouă în vreme de trudă pentru Domnul! 

O, mamă a Mea, fă-te lor mângâiere din cer, mamă, lor 
şi celor veniţi la izvor. Au venit la serbarea cea pentru tine, 
mamă, şi Ne mângâiem cu ei. Acum două mii de ani am spus: 
«Eu milă voiesc, nu jertfă». O, milă aştept de la om, mamă. 
Să-i fie omului milă de Domnul, de durerea Mea cea de la 
păcatele oamenilor. 

L-am pierdut pe om după ce l-am zidit, l-am pierdut 
din pricina poftei lui de păcat. Milă voiesc pentru ceea ce am 
pierdut. Sunt fără odihnă. Nu mai am casă de odihnă şi sunt 
neodihnit. 

O, ai fost mereu şi eşti mereu plină de milă pentru Mine, 
mama Mea. De când te-ai născut şi M-ai aflat de Dumnezeu al 
tău ai fost plină de milă pentru Mine. Caut om cu milă, caut 
mereu. Numai cel plin de milă de Mine, numai acela vine şi stă 
cu Mine şi se face Mie ajutor şi mângâiere în durere. 

O, mama Mea, aşează-Mi duhul mângâierii în carte 
lângă Mine, că suntem în sărbătoare pentru mângâiere, ma- 
mă. E cerul pentru tine în prăznuire în această zi. Presară tu 
daruri, dă-le de la Noi, mamă! O, binecuvântată să fie grăirea 
ta în zi de adunare cu popor la izvor, mama Mea! Amin. 

O dată cu apropierea zilei mele de ser- 
bare am privit peste ea cu înainte -ve- 
dere şi am pus daruri din cer în braţe ca să le împart celor 
strânşi la sărbătoare. Darul iubirii de Tine voiesc să le dau. 

Darul milei de Dumnezeu voiesc să-l simtă crescând în ei, că 
l-ai zidit pe om, dar el nu Te-a iubit, Fiule Doamne. Mi-a fost 
milă de Tine pe pământ, şi tot aşa şi în cer acum. 

îi este omului dor de păcat, Fiule Doamne. El ştie că 
dacă face aceasta nu Te poate iubi, nu se poate împărţi. în iu- 
bire nu te poţi împărţi între Dumnezeu şi tine. O, eu nu m-am 
împărţit. Eu numai pe Tine Te-am iubit, Fiule Doamne, nu- 
mai pe Tine mereu, mereu. Numai cu milă de Tine mereu am 
fost şi sunt, numai cu gândul la Tine am fost şi am rămas, o, 
Fiule scump. 

Vă dau povaţă de milă pentru Domnul şi pentru cei din 
cer, fiilor. Din zori stau şi vă privesc calea şi simţirea inimii 
şi dorul din ea. Dacă vreţi să nu vă despărţiţi de Fiul meu, de 
Domnul, o, hrăniţi-vă inima cu milă de El şi umblaţi după El 
şi cu El, căci paşii voştri sunt număraţi, iar mila de Domnul 
se adună în cer pentru voi. 

O, e ţara voastră în primejdie acum, fii români. Ru- 
gaţi-vă cu foc în inimi pentru dezrobirea ei de sub omul cel 
răufăcător peste ea. E ţara română în cleşte, sub cei ce n-au 
milă de Dumnezeu şi de oameni. Flai să dăm mână cu mână 
cei cu inima română, că ne-am strâns în România, venim din 
cer pe vatra ei, şi n-a mai fost şi nu mai este pe pământ un aşa 
loc de odihnă pentru Domnul şi pentru sfinţii Săi ca şi aici, 
unde El a cuvântat şi Şi-a pregătit şi a făcut grădină de întâl- 
nire ca să vină omul la chemarea Domnului, să vină să-I as- 
culte glasul şi să-l prindă mila şi să se umple de dor şi de milă 
inima omului, căci Fiul meu a spus: «Milă voiesc, nu jertfă». 

O, cu ce să-L încălzească avutul omului pe Fiul meu 
lisus, pe Cel durut de la păcatele omului? S-a învăţat omul să 
aducă jertfă pentru păcat, dar pe sine nu se aduce Domnului. 
Cui să dea Domnul jertfa omului? 

O, are rană lisus FIristos, are Fiul meu rană vie de la 
loviturile primite de la om. Păcătuieşte omul şi nu are iubire 
decât de păcat, iubire păcătoasă ca şi jertfa celui păcătos. 

O, e plin pământul de mila Domnului. Să fie şi cerul plin 
de mila omului, căci suferinţă este în cer când omul se întoarce 
de la Dumnezeu şi se dă lumii, mereu lumii, mereu, mereu. 

O, popor adunat la sânul Domnului, eu stărui la tine cu 
durere. Ai milă, ai milă de Fiul meu lisus FIristos. Umple-ţi 
inimioara de dor şi de milă şi de duh umilit, jertfa cea mai 
plăcută Domnului. Cu dor vă învăţ, fiilor, aduceţi Domnului 
miei pe voi înşivă şi faceţi-vă Lui altar şi iubire pe altar. 
Atunci nu veţi mai iubi păcatul aşa cum toţi oamenii îl iubesc, 
ci veţi iubi să daţi slavă Celui ce S-a dat pe Sine pe altar pen- 
tru răscumpărarea din moarte a omului, pentru iubirea şi mila 
de om, căci omul s-a despărţit de Domnul prin păcat, iar 
păcatul îl ţine departe, departe de iubirea cea de sus. 

Daruri scumpe vă împart. Ceea ce am eu dau să împart 
cu voi, ca să aveţi şi voi ceea ce am eu. Eu îl am pe Domnul 
iubire şi dor, şi toate darurile se cuprind în El. Tot ce poate 
avea omul mai scump, în Domnul este. O, lăsaţi-vă iubiţi şi 
purtaţi de iubirea cea de sus, cea care stă înaintea tronului 
slavei Domnului, gata să rodească în cei ce o cheamă. 

O, neam român, rostesc numele tău în ziua mea de 
sărbătoare şi te doresc al Fiului meu să fii acum şi pe vecii, 
aşa cum Tatăl te-a ales Lui pentru sfârşit de timp, ţara Fiului 
Lui. O, câte lacrimi în cer pentru tine! Eşti scumpă la Dum- 
nezeu, dar eşti furată, şi te înjosesc cei ce te-au furat pentru 
ei. O, trezeşte-te şi te scutură de duşmanii tăi! 

O, dă-i duh de sus neamului român, Fiule lisus FIristos! 
O, fie-Ţi milă, Doa mn e! Ridică la veghe pe cei cu milă din cer 
şi cu putere de minuni şi de cuvânt peste ea! Aşa este ruga mea 


pentru ea, pentru cea aparte, şi fa din ea voia Ta, Doamne. 

Iar voi, cei cu milă şi cu dor de Domnul, purtaţi aceste 
daruri, purtaţi-le cu râvnă şi cu inima fierbinte. Ele vă vor ţine 
pe voi în Fiul meu lisus, şi pe El în voi, iar lumea vă va vedea 
şi va înţelege pe Dumnezeu şi toată frumuseţea Lui. 

Eu vă mângâi acum fiinţa. Aţi venit la sărbătoarea mea. 
Aceste petreceri sfinte rămân scrise şi mărturisesc. Fiţi şi voi 
mărturisitori. Milă şi iubire pentru Fiul meu, acestea vă do- 
resc, acestea vă îndemn. Nimic n-aţi făcut mai frumos în via- 
ţă ca şi venirea voastră de acum la izvorul Fiului meu Cu- 
vântul în vremi de sărbătoare. O, pace vouă! Duhul mângâ- 
ierii v-a adus, şi tot el vă poartă înapoi paşii. 

O, aveţi grijă de măsura împărăţiei lui Dumnezeu din 
voi şi mărturisiţi-o cât este, fiilor. Amin. 

O dulce mama Mea, dulce sărbătoare ridi- 
căm spre Tatăl aici, în grădina unde Ne 
strângem în duhul mângâierii, mamă. Eu milă voiesc de la om, 
căci toate sunt ale Mele din cele ce omul dă să-Mi dea. Eu 
vreau să se întoarcă omul la Mine, nu să-Mi dea daruri, mamă. 
Să-l las fără nimic ca să nu mai aibă ce să dea şi cu ce să-Mi 
scoată ochii? O, şi chiar dacă aşa a fost peste om din loc în loc, 
din când în când, dar dacă nu are cine să-L arate pe Domnul, e 
tot fără folos pentru om. Mi-aş trimite de aici lucrători, dar lu- 
mea e rea, mamă. Am prea puţini ca să-i mai şi trimit, o, şi câte 
sunt de lucru aici! Iată, Mă duc Eu şi cuvântul Meu, şi binecu- 
vintez puterea cuvântului Meu, ca să pătrundă el ca lumina şi 
să facă minuni, căci Eu rostesc şi spun acum peste români: 

O, scoală-te din somn, neam român, şi vino-ţi în fire. 
Te vestesc că eşti în cumpănă. O, scoală-te din somn şi ve- 
ghează apoi până ce va trece ispita, dar roagă-te să-ţi scot din 
lan neghina şi să se dea în lături răufăcătorii tăi. Eu, Domnul, 
poruncesc lor şi le spun: O, aplecaţi-vă, o, daţi-vă în lături, 
voi, cei hrăpăreţi, care iubiţi minciuna şi slava nemeritată! O, 
fiţi cuminţi, fiţi cuminţi, ca nu cumva să vă măture furtună 
neaşteptată! 

Eu, Domnul, Eu am grijă de tine, ţară română. Amin. 
Voi, fii miloşi, care veniţi cu dor la izvorul Meu de 
cuvânt, rămâneţi în iubirea Mea, rămâneţi lângă ea. Iubirea 
Mea este poporul cuvântului Meu. El s-a adus Mie ca să fac 
Eu cu el voia Mea, iar voi veniţi, o, veniţi la izvor. Aici îmi 
deşert cuvântul gurii Mele. Hrăniţi-vă cu fiori din acest cu- 
vânt. îmbrăcaţi-vă în daruri duhovniceşti, ale căror haruri să 
aibă putere pentru mântuirea oamenilor, că lumea n-are ve- 
ghetori care s-o deştepte spre trezire şi spre viaţă apoi. 

De dor şi de iubire i-am dat omului suflet când l-am 
zidit. El însă s-a smuls din mâna Ziditorului său. Cu milă caut 
după om şi milă aştept să-Mi dea. 

Acum, popor al cuvântului Meu, duhul mângâierii ţi-1 
aştern pe creştet, că Mi-ai pregătit popas şi M-ai mângâiat. O, 
ai grijă de cei ce înţeleg cuvântul Meu de peste tine dintre cei 
care dau să vină şi să vadă din acest cătunaş. Vom privi şi 
vom înţelege dacă vor avea credinţă. 

Te strâng la sân şi te cuprind ca să-ţi dau tărie şi ca 
să-Mi slujeşti cu ea, iar tu să ai milă de Domnul, fiule. Cu- 
prind în taina cea de sus ziua de serbare pentru mama Mea 
Fecioară. Cobor aici pacea sfântă. Oştirile cereşti au luat din 
slava Mea cu tine şi cu cei adunaţi la izvor. 

Las duhul mângâierii peste tot şi peste toate. Las pacea 
Mea aici. 

Rămân cu voi, fiilor! Rămâneţi cu Mine, o, fiilor. 
Amin, amin, amin. 

Sărbătoarea Tăierii capului sfântului Ioan Botezătorul 

Pildă de rugăciune. Cel care vrea să scape de păcate trebuie să 
aibă mereu inima tristă şi plânsă pentru păcatele lui. Grăirea 
duşmănoasă dintre om şi om este dovada păcătoşeniei omului. 
Temerea de Dumnezeu îi aduce omului blândeţe, răbdare, vorbire 
şi purtare cuviincioasă faţă de semeni. 

B Domnul cuvânt peste pământ. Sună trâmbiţa şi 
Se adună Domnul cu sfinţii Săi la masă de cu- 
vânt pe pământ, pe pământul român. Amin. 

Sunt Domnul Iisus Hristos. Eu însumi îmi anunţ 
cuvântul când Mă vestesc să intru în carte şi să mărturisesc. 
Sunt Cel purtat de heruvimi, sunt în nor, aşa cum am fost 
cuprins în nor în ziua când M-am aşezat de-a dreapta Tatălui 
după învierea Mea şi Mi-am lăsat ucenicii să aştepte pe 
Duhul Sfânt Mângâietorul, Care va vesti lor toate câte vor 
veni de la Dumnezeu la ei spre ştire şi spre lucrare, aşa cum 
le-am făgăduit pe vremea cât am stat cu ei în apostolie şi 
le-am spus lor mai dinainte toate, ca să le ajut credinţa atunci 
când vor vedea ei împlinirea cuvântului Meu vestit peste ei de 
însăşi gura Mea. 

O, tot aşa lucrez şi azi în grăire şi împlinesc apoi, şi vă 
hrănesc vouă duhul credinţei sfinte, o, fii ai poporului cuvân- 
tului Meu cel de azi peste pământ, şi pe care vouă vi-1 dau ca 
să-l răspândiţi spre ştire peste tot, fiilor, căci trebuie să fie 
cunoscută lucrarea Mea cu voi, grăirea Mea cu voi. 

Ne aşezăm cu voi la masă, Eu şi sfinţii Mei, că ei au 
sobor şi serbare mare pentru slăvirea lui Ioan, naşul Meu de 
botez, pentru ziua când el s-a adăugat cetelor cereşti cu lu- 
crarea sa, pe care a mutat-o atunci de pe pământ la cer, la 
lucrul sfinţilor Mei, care trăiesc în nevăzutele lui Dumnezeu, 
în cele veşnice, măi fiilor. Ioan Botezătorul a fost ucis de 
lucrarea fărădelegii celor fărădelege pe pământ, dar el are 
lucrare de întoarcere a omului de la păcat la Dumnezeu, de la 
întuneric la lumină, de pe pământ la cer. Când a ieşit el între 
oameni i-au primit mulţi lucrarea sa de pregătire a omului 
pentru împărăţia cerurilor cu oamenii pe pământ. Lucrarea lui 
era să pună în oameni pocăinţă pentru faptele lor rele, potriv- 
nice lui Dumnezeu în om şi din om, şi ajungeau mulţi la 
păreri de rău pentru toate relele lor, de la care aveau apăsată 
conştiinţa, şi se dădeau ei spălării şi curăţirii şi credinţei apoi, 
căci el vestea că în urma lui vine împăratul cerului între 
oameni şi are cu El lopata şi-Şi curăţă aria ca să despartă 
grâul de pleavă şi de neghină şi să-Şi dea de-a dreapta rodul, 
iar la stânga paiele şi sămânţa cea străină de semănătura Sa. 

E sărbătoare sfântă în cer şi pe pământ, dar este dată de 
la locul ei datina cea din sfinţi lăsată. O, cum să vină la nunta 
Mea, la masa Mea, cum să vină cei ce au stricat datinile 
sfinte? Mai ştiu ei când e în cer sărbătoarea, fiecare sărbă- 
toare? Se adevereşte că nu vin la nuntă cei chemaţi, căci fac 
ei altceva, fac ale lor, nu ale lui Dumnezeu când Eu, Domnul, 
aştern masă cu sfinţii Mei pe pământ şi grăim pământului, Eu 
şi sfinţii Mei, că este scris să vin cu sfinţii şi să grăim unii cu 
alţii aşa cum şi în cer grăim. 

Dau de veste poporului cuvântului Meu să-Mi ceară în 
genunchi fiecare fiu întărirea credinţei lui în lucrarea venirii 
Mele cuvânt peste pământ şi să-Mi spună cu duhul pătruns: 
ajută-mi, Doamne, să nu-mi pierd credinţa în cuvântul Tău 
cel de ieri şi cel de azi, ca să nu cad sub osânda necredincio- 
şilor din pricina păcatelor mele, a neascultării mele de Tine, 
căci vai celor osândiţi la necredinţă şi la plata celor necre- 
dincioşi, că aceia nu mai au parte de masa Ta când Tu chemi 


la masă. O, din pricina împietririi inimii nu cred cei ce nu 
cred şi cei ce nu mai cred, dar eu Te rog, păzeşte-mi inima în 
umilinţă şi ajută-mi prin aceasta să mă păstrez în duhul 
pocăinţei, în botezul naşterii de sus, care îl ţine în Tine pe cel 
credincios, Doamne. Amin. 

O, poporul Meu de azi, e zi de grăire cu tine pentru 
creşterea ta, pentru statornicia credinţei tale, pentru învăţătură 
de viaţă şi pentru împărţirea cuvântului Meu cu tine, ca să 
înţeleagă oamenii că nu e tot una viaţa omului cu viaţa Mea 
în om. Când omul stă cu Mine şi în Mine cu lucrarea sa, când 
Eu stau cu el în lucrarea Mea şi-i dau lui o folosinţă pentru 
Mine şi pentru mersul Meu printre oameni, atunci el trăieşte 
pentru Mine, iar Eu pentru el, făcând el voia Mea, dar când el 
stă în lături, chiar şi când dă să nu calce poruncile Mele în 
trupul său, atunci el nu trăieşte pentru Domnul, o, nu, ci îşi 
trăieşte viaţa sa. Acela nu mai are parte la masa nunţii Mele, 
la care sunt toţi chemaţi ca să fie apoi aleşi şi apoi credincioşi 
Mie pentru lucrările Mele multe, şi iată, mulţi chemaţi, puţini 
aleşi pentru Mine, căci omul se alege tot pe sine când el dă să 
aleagă, bietul de el, iar Eu la masa Mea rămân cu cei care 
rămân cu Mine la lucrul Meu, iar cei chemaţi care rămân cu 
viaţa lor, aceia nu vin, căci îşi caută ale lor, nu ale lui Dum- 
nezeu, precum este scris. 

O, ce puţini, ce puţini se despart de cele ale lor ca să se 
dea Mie şi lucrului Meu şi ca să rămână ei pentru Mine apoi, 
ce puţini! E masa Mea bogată foarte, dar cei chemaţi au ale 
lor de făcut, au viaţa lor şi şi-o trăiesc cum vor, n-au vreme 
pentru lucrul Meu cu omul. Mult am Eu de lucrat pe pământ, 
şi ce puţini vin să-Mi stea în ajutor, ce puţini! Nu ştie omul ce 
greu răspuns are de dat lui Dumnezeu când va fi întrebat de 
lucrul său, de ceea ce a făcut el pe pământ şi ce a lucrat în vre- 
mea lui. 

O, numai pentru sine trăieşte omul pe pământ! El caută 
să-şi întreţină viaţa trupului său şi nu este omul de folos lui 
Dumnezeu cu viaţa sa, cu lucrarea sa. Cum, omule, cum de 
nu-ţi pui întrebarea pentru viaţa ta, pentru ce faci cu ea dacă 
o ai şi ce-ai să câştigi sau ce-ai să pierzi după aceea? 

Ioan Botezătorul e slăvit între sfinţi în ziua lui de so- 
bor, căci el şi-a trăit viaţa numai pentru Do mn ul pe pământ şi 
a fost lucrătorul Meu, mărturisitorul Meu, ucenicul Meu, căci 
Tatăl Meu S-a folosit de el pentru lucrările lui Dumnezeu pe 
pământ. El nu şi-a avut grijă de viaţa sa, o, nu! Domnul a avut 
grijă de ea, iar el a avut grijă de viaţa Domnului în el şi în 
afara lui şi înaintea oamenilor care aveau să înveţe de la el 
viaţa, şi acest fel de oameni sunt cei ce stau cu Domnul la 
masă şi cu sfinţii Săi, cu cei în care a trăit Domnul cu lucrările 
Sale pe pământ între oameni. 

O, ucenicule mare, cine mai ştie să-I dea lui Dumnezeu 
preţ între oameni? Unde mai găseşte Domnul om pe care să-l 
pună la lucrul Lui cel mult, om care să nu trăiască pentru sine 
şi atât, om care să-I dea lui Dumnezeu preţ în el şi rod? Orice 
uzină făcută de om rodeşte pentru cel ce a făcut-o şi ascultă 
ea de cel ce i-a dat fiinţă pe pământ şi îi aduce folos. Iată, 
omul a rămas jos, jos de tot, nu mai este cu nimic bun pentru 
Domnul, pentru Cel ce a zidit omul. S-a împietrit inima omu- 
lui, s-a împietrit de tot, şi nu-şi mai simte omul împietrirea, 
nu mai simte cu inima primejdia despărţirii şi a depărtării lui 
de Dumnezeu. El simte numai să aibă grijă de el, de cele ce-i 
trebuiesc lui de hrană, de îmbrăcăminte, de avere, de stare. 
De Domnul nu mai are omul grijă, nu mai trăieşte omul pen- 
tru Domnul pe pământ. O, şi câtă nevoie are Domnul de om! 

Cui să-i spunem Noi tristeţea, multa Noastră tristeţe de 

la depărtarea de Dumnezeu a omului? O, ucenicule mare, 
cine se mai gândeşte la tine? Cine se mai uită la tine şi la viaţa 
ta şi la folosul pe care l-a adus Domnului viaţa ta, naşterea ta 
între oameni? Vai celor ce n-au mărturisire pentru Mine, pen- 
tru Făcătorul omului! Ce va fi cu aceia? O, ce va fi cu atâţia 
oameni care au trăit cu inima împietrită de n-au avut habar de 
folosul lui Dumnezeu cu viaţa lor? O, câtă tristeţe pe Noi, 
ucenicule mare! 

O Doamne, o, Doamne, o, Doamne, în- 
^ demn la umilinţă şi la pocăinţă apoi, 
aceasta îi trebuie omului împietrit. Când omul n-are umilinţă, 
vine iconomia Ta şi îi aduce durere şi inimă tristă şi zdrobită 
ca să vadă el cât este el, cât de mult nu s-a sfiit el faţă în faţă 
cu Dumnezeu. La Tine vin cei ce vin să se vindece de dureri, 
Doamne, nu alţii vin. O, nimeni nu vine fiind sfânt, ci vine să 
se vindece de durerile cele pricinuite de păcatele lui, vine să 
facă tratament sfânt şi să se vindece apoi, dar dacă nu face 
conştiincios tratamentul cel scris de Tine, nu se vindecă cel ce 
vine, ci cade în stânga ca un nevindecat, şi îi trebuie apoi 
umilinţă şi pocăinţă, dacă vrea, dacă mai vrea. 

O, cât se spală, cât se gătesc cu de toate cei ce merg 
spre păcătuire între ei! Un creştin care ştie de Dumnezeu nu 
se găteşte atât de mărunt, nu se găteşte frumos, nu-şi spală 
viaţa când vine să se unească cu Domnul, cu Duhul şi cu Tru- 
pul Său. Este scris pentru om să se cerceteze pe sine, să se 
spele bine, şi aşa să vină, căci cele dinăuntru ale omului sunt 
cele ce nu se văd şi sunt cele mai murdare, cele mai spurcate 
şi îl spurcă pe om, dar diavolul este dat de gol când se aşează 
pe alb, se vede şi nu se poate ascunde musca lui. Pe inima 
curată când se aşează duhurile zburătoare ale diavolului cel 
nevăzut, inima aceea nu ascunde musca cea vrăjmaşă, ci o 
scoate la lumină ca să fie judecată. 

O, cum poate omul să scape de păcatele pe care le-a 
făcut şi de cele proaspete, Doamne? Un aşa om trebuie să ai- 
bă mereu inimioara tristă şi plânsă pentru păcatele lui, nu să 
se poarte ca unul care nu are păcate, o, nu, iar tristeţea a- 
ceasta îl doare în el, şi nu mai vine păcatul în cel îndurerat 
pentru păcat. Cei ce păcătuiesc sunt cei ce nu se sfiesc de 
Dumnezeu şi sunt cei ce se ascund de oameni cu păcatele lor. 
Cei ce păcătuiesc sunt cei ce învinuiesc pentru căderea lor, 
dar sunt şi altfel de păcătoşi, căci sluga aceea care Te-a rugat 
pentru vindecarea slugii sale Ţi-a spus Ţie, Doamne, că nu 
este vrednic să intri la el din pricina păcatelor lui, ci să trimiţi 
doar cuvântul Tău pe calea credinţei lui în Tine şi să se vin- 
dece sluga sa. O, aşa ar fi să spună cei ce cad de la Tine, nu 
să învinuiască în dreapta şi în stânga pentru căderea lor din 
Dumnezeu, pentru pieirea lor de lângă Tine, dar iată, nu este 
duh de umilinţă, îi este ruşine omului păcătos să se umi- 
lească şi să se ştie de umilinţa lui. O, ce mult ar trebui să se 
umilească toţi oamenii, Doamne! Toţi oamenii sunt păcătoşi 
şi au de ce să se umilească. 

O, aşa cum păcatele vă umilesc atât de mult pe voi, tot 
aşa trebuie să vă umiliţi şi voi pentru păcatele voastre, oameni 
de pe pământ. Eu, Ioan Botezătorul, vă aduc acest cuvânt de 
umilinţă, iar umilinţei pentru păcat îi urmează pocăinţa. Aple- 
caţi-vă, aşadar, spre umilinţă în toată clipa, căci în toată clipa 
omul este osândit de păcatele lui trecute sau proaspete şi n-ar 
avea de ce să se arate el îngâmfat şi neumilit pentru păcat. 

Grăirea duşmănoasă dintre om şi om este dovada păcă- 
toşeniei omului. Numai omul păcătos este în stare de aşa ce- 
va. O, cine-L vede măcar o dată pe Do mn ul şi are noroc să-i 
fie inima smerită întru aceasta, acela se umple apoi de duhul 


temerii de Dumnezeu şi nu se mai încântă cu alt gând sau 
purtare din care să-I lipsească Domnul Cel smerit, Domnul 
Cel blând cu inima, ci stă acesta cu frică numai în Domnul, 
făcând numai voia Lui în toate clipele, iubind şi veghind. Dar 
şi cel ce nu-L vede pe Domnul niciodată, ci doar îl crede şi îl 
simte prin toate cuvintele Lui ca şi cum L-ar vedea mereu pe 
El, şi unul ca acela poate trăi în duhul temerii de Dumnezeu 
în toată clipa, poate din pricina iubirii lui de Dumnezeu căpă- 
tată în dar prin credinţa lui. 

Nu are nimic legat de duhul sfielii sfinte şi al temerii 
de Dumnezeu purtarea cea necuviincioasă a omului, forţa cu- 
vântului rostit cu apăsare şi nervii dovediţi în sângele lui şi pe 
limba lui apoi. Toate nemulţumirile de la care omul izbuc- 
neşte în chip nesfios şi necuviincios, nu au nimic legat cu 
duhul temerii de Dumnezeu. Lipsa de sfială şi de temere de 
Dumnezeu sunt dovedite de grăirea cea multă a omului care 
grăieşte orice, dar tăcerea celor înţelepţi, împotriva acestui fel 
de vorbire, dovedeşte rodul care este în el de la Dumnezeu, 
căci vai celor ce se hrănesc din vorbiri de umplutură şi ale că- 
ror urechi şi suflete caută aceasta! 

Duhul mângâierii, duhul darurilor sfinte, acestea tre- 
buie să dovedească cei ce sunt ai Domnului cu lucrul lor, cu 
jertfa lor, o, Doamne. O, ce frumos, ce sfios m-am purtat eu 
înaintea Ta cu cele dinăuntru şi din afară ale mele, ce frumos 
şi ce credincios, Doamne! Să ia şi să înveţe fiii poporului Tău 
de azi, şi alţii să ia şi să înveţe apoi de la ei folosul cel pentru 
Tine al vieţii omului, căci cine stă cu Tine la lucrul Tău şi la 
cruce, Doamne, acela trăieşte pentru Tine, dar cine se trage în 
sine cu ale sale rele şi bune şi se dă de lângă Tine cu lucrul 
său cel pentru Tine, acela încetează să mai trăiască viaţa sa 
pentru Tine, ci trăieşte doar pentru sine apoi şi îşi poartă grijă 
de zilele lui, iar zilele Tale nu le mai trăieşte unul ca acela, şi 
vai unuia ca acela dacă-1 prinde din urmă osânda necredinţei! 
Vai lui dacă ar fi pedepsit apoi cu căderea spre necredinţă faţă 
de lucrul Tău cel ceresc de azi cu poporul Tău de azi, căci la 
unii ne putem uita aşa dintre cei ce au fost şi nu mai sunt ai 
Tăi şi lângă Tine cu viaţa lor, o, Doamne. 

Duhul mângâierii, duhul darurilor sfinte, în acestea să 
rămână poporul cuvântului Tău, Doamne. De la o margine la 
alta a pământului sunt plini toţi oamenii de pofta de păcat, dar 
poporul cuvântului Tău să fie plin de Dumnezeu, plin de 
Tine, Doamne, fiecare fiu al acestui popor şi să Te arate pe 
Tine mărturisindu-Te din el cu faţa Ta, cu viaţa Ta, cu lucrarea 
Ta, cu smerenia şi blândeţea Ta, cu iubirea Ta între ei numai 
pentru cei din cer, Doamne. Aşa daruri dau eu poporului Tău 
de azi în ziua mea de sobor între sfinţi, iar Ţie cinste şi laudă, 
Doamne, în cete-cete, noi, sfinţii Tăi. Amin. 

S lava Mea este cu voi şi peste voi, sfinţi 
iubiţi ai Mei, iar poporul cuvântului 
Meu o poartă peste pământ. Eu sunt purtat de heruvimi şi de 
poporul cuvântului Meu şi grăiesc peste pământ cuvântul 
Meu, iar el Mă împarte. 

Curând, curând, voi sta la masă cu tine, popor al cu- 
vântului Meu, că vin cu mama Mea Fecioară şi cu sărbătoarea 
ei şi voi grăi în ziua aceea cu neamul român, şi din mijlocul 
lui cu popoarele, căci cuvântul îmi este lucrarea. 

O, nu uitaţi să fiţi frumoşi, să fiţi voi cei frumoşi, fiilor. 
Diavolul cel vrăjmaş vă dă târcoale ca să nu fiţi voi frumoşii 
Mei prin toată armonia dintre voi, dintre Mine şi voi, dar voi 
vegheaţi să fiţi ai Mei, mereu ai Mei. 

O, rămâneţi mereu, rămâneţi cu Mine mereu, mereu ai 
Mei, fiilor, că mult lucru sfânt avem de lucrat şi de aşezat pe 

pământ, o, fiilor. Amin, amin, amin. 

29 august/11 septembrie 2014 

Praznicul Naşterii Maicii Domnului 

Maica Domnului stă de veghe peste pământul român. Domnul are 
de aşezat pe această vatră taina şi lucrarea ţării strălucirii. Arma 
cu care lucrează Domnul este Cuvântul lui Dumnezeu. îngerii stau 
de veghe pentru împlinirea voii Domnului pe vatra neamului ro- 
mân. Grăirea Maicii Domnului către neamul român. Vai de loca- 
şurile de biserici care sunt îmbrăcate în roşu. Străbunii sfinţi stau 
de veghe la hotare. 

K u sunt Cel ce sunt. Sunt Dumnezeu Fiul. Am 
acum, la sfârşit de timp, am nume minunat: 
Cuvântul lui Dumnezeu, şi-Mi scriu carte pe pământul român 
sub acest nume. Eu sunt Cel ce vin iarăşi de la Tatăl pe pă- 
mânt şi am nume nou, după cum îmi este acum lucrarea, căci 
stau pe nori de heruvimi şi-Mi las glasul să se audă şi grăiesc, 
ca să împlinesc apoi cuvântul Meu. Amin. 

E zi de praznic împărătesc această zi. Sunt în slavă 
deasupra poporului cuvântului Meu din zilele acestea. Se des- 
chide în mijlocul lui cartea Mea ca să Mă aşez în ea cuvânt şi 
să grăiesc cu carte scrisă neamului român. Eu şi mama Mea 
Fecioara suntem în sărbătoare între cetele de sfinţi, care Ne 
însoţesc pentru amintirea şi slava zilei în care ea s-a născut cu 
trupul pe pământ, după orânduiala cea din vecii a lui Dum- 
nezeu Tatăl, Fiul şi Duhul Sfânt, ca să Se sprijine apoi Tatăl 
şi să lucreze prin ea venirea Mea întrupat pe pământ între 
oameni, după cum era scris în prooroci să vină Domnul pe 
pământ, să vină şi să fie străpuns pentru păcatele oamenilor şi 
să răscumpere fiinţa omului căzut de la Dumnezeu prin neas- 
cultare de legile vieţii, şi am venit şi M-am arătat oamenilor 
cu lucrarea pe care Tatăl Mi-a dat-o s-o desăvârşesc. 

O, slavă zilei de naştere pe pământ a mamei Mele 
Fecioară! 

Sunt în nor cu tine şi cu cetele de sfinţi aici, în mijlocul 
poporului cuvântului Meu, mamă. Pe vatra neamului român 
Mi-a pregătit şi Mi-a gătit Tatăl venirea Mea cea de azi 
cuvânt pe pământ. Ne-a făcut Tatăl români, o, mama Mea, şi 
Ne-a dat să grăim româneşte. Limba neamului român o avem 
în grăire, şi aceasta arată că Tatăl Savaot a ales de la început 
această ţară şi acest neam peste care să Se slăvească cu 
venirea la oameni a Fiului Său Iisus FIristos, Dumnezeu Fiul, 
Dumnezeu Cuvântul. 

O, neam român, te-a ales Tatăl dintre popoare ca să 
sălăşluiască Dumnezeu în tine cu venirea Sa pe pământ cu- 
vânt acum, la sfârşit de timp. O, neam ales pentru venirea 
Domnului pe pământ acum, iată, ai alegere aparte, după voia 
lui Dumnezeu. în tine face Domnul voia Sa, şi cu ea răstoarnă 
voia omului ca să se împlinească voia Domnului. Amin. 

O, mama Mea Fecioară, avem de grăit neamului român 
în ziua ta de praznic, căci avem de lucrat aici în zilele acestea 
voia Domnului. E mult păcat pe pământ peste tot, mamă. E 
mult păcatul şi aici, pe vatra neamului român. Cel mai de 
căpătâi păcat între păcate este îngâmfarea omului, mamă. De 
la acest păcat se desparte de Dumnezeu omul şi dă să-şi facă 
el voia sa, mamă. O, câtă orânduială sfântă avem de aşezat 
Noi pe acest pământ ales de Tatăl pentru venirea Mea cea de 
azi cu sfinţii şi cu îngerii, precum este scris să vin, mamă. O, 
nu ştiu oamenii de pe această vatră, nu ştiu ei voia Domnului 
cu această ţară, dar Noi o ştim, mamă, şi este scrisă în Scrip- 
turi, iar dacă este scrisă trebuie să se împlinească, fiindcă aşa 


este scris. Taina şi lucrarea ţării strălucirii avem Noi de lucrat 
şi de aşezat pe această vatră şi aici trebuie să-şi afle înfrân- 
gerea vrăjmaşul Meu antichrist şi toate slugile lui, căci aşa 
este scris. 

Tainic lucrăm, mamă. Cuvântul lui Dumnezeu este ar- 
ma cu care se lucrează în zilele acestea împotriva fărădelegii 
de pe pământ şi a celor ce lucrează pentru ea. Cuvântul Meu 
călătoreşte din loc în loc peste tot, mamă. Auzit sau neauzit 
dacă este de oameni, el lucrează lucrarea sa, numai să poată 
el fi aşezat pe pământ când gura Mea îl grăieşte din văzduh, 
din nor de heruvimi ca să ia el fiinţă în cartea sa, mamă. 

O, neam român, grăiesc în mijlocul tău cuvântul Meu. 
Mama Mea Fecioara este acoperământul tău şi ocrotire mare 
ţie, după cum voia Tatălui a fost. Grăiesc cu mama Mea pe 
vatra ta în zi de praznic de naştere a ei pe pământ, dar grăiesc 
cu tine în această zi. Naştere din nou, naştere de sus îţi hără- 
zeşte Dumnezeu ţie. Tu nu poţi, dar poate Domnul să aşeze 
peste tine voia Sa, că îţi trebuie acum trezire mare, o, ţara 
Mea de azi. Eu, Domnul, voi lucra peste tine şi te voi conduce 
voia Mea s-o faci, chiar dacă auzi, chiar dacă nu auzi sau nu 
crezi cuvântul Meu de peste tine. Eu am lucrarea Tatălui s-o 
desăvârşesc în mijlocul tău şi peste tine în zilele acestea, iar 
tu eşti acum la răscruce, eşti pândită de duhul şi de lucrarea 
fărădelegii celor fără de milă de Mine şi de tine, a celor ce 
dau să răstoarne voia Mea pentru voia lor şi să strige apoi că 
ei sunt cei mai mari peste toţi. 

O, tu trebuie să ieşi de sub această apăsare, ţara Mea 
română, şi-ţi trebuie veghe din cer în mijlocul tău, şi iată- Mă 
cuvânt în tine. Pază cerească înăuntrul tău şi de jur-împrejur 
aşează cerul acum pentru tine. Mama Mea Fecioara merge de 
jur-împrejur pe hotarele tale şi pecetluieşte cu semnul ei peste 
tot. Ea vede şi ştie lucrarea Mea cea multă pe vatra ta, căci cei 
de sus văd totul, văd mereu, şi are mama Mea Fecioara lu- 
crarea pazei ei peste această ţară, ţara venirii Fiului ei cuvânt 
pe pământ acum, la sfârşit de timp. 

O, avem acum de răsturnat voia omului cel trufaş şi a 
toate slugile lui, mamă. Lucrare amănunţită trebuie să lu- 
crăm, căci omul cel potrivnic cerului pe pământ, dă să lucreze 
acum chiar şi prin biserică păcăleala pe care o are el în sânge 
pentru propăşirea lui pe scaun înalt, şi duhul minciunii este 
lucrarea lui, mamă, dar Noi, împreună cu poporul cuvântului 
Meu stăm cu veghe şi cu rugăciune înaintea Tatălui cerurilor 
ca să biruiască Domnul şi nu omul acest timp greu, că vreme 
de încercare este acum peste neamul român, mamă. 

Dăm de veste şi de poruncă îngerilor în cete-cete cu lu- 
crarea lor să vegheze peste tot pentru împlinirea voii Domnu- 
lui pe vatra neamului român, că vine ziua tragerii la sorţi pen- 
tru scaunul de sus al cârmuirii pe mai departe a acestui neam. 
O, nu e de joacă pentru această alegere şi trebuie să aleagă 
Domnul, trebuie căutat în inimi, căci trebuie o inimă cu iubire 
în ea şi cu dreptate şi cu milă şi cu veghe în ea pentru soarta 
acestui neam, iar cine caută numai mărirea lui între cei ce s-au 
ridicat pentru acest sorţ, aceia să se depărteze şi să fie înde- 
părtaţi de îngerii Mei, căci Eu, Domnul, hotărăsc aceasta ce 
spun. 

Flai, mamă, hai cu glasul tău acum peste neamul ro- 
mân, că tu eşti de-a dreapta Mea şi este scris despre Mine şi 
despre tine: «Scaunul Tău, Dumnezeule, este în veacul vea- 
cului şi toiagul dreptăţii este toiagul împărăţiei Tale şi fiice 
de împărat Te slujesc, şi stă împărăteasa de-a dreapta Ta cu 
haine prea înfrumuseţate, că ai dorit frumuseţea ei, şi toată 
slava ei este înăuntrul ei». Amin. 

O slava mea este înăuntrul meu, şi Tu 
^ eşti tot lăuntrul meu, Fiule Doamne. 
Tu eşti toată fiinţa mea, şi m-am făcut Ţie aşternut şi cale de 
venire a Ta la oameni, şi până să Te fi sălăşluit Tu între oa- 
meni Te-ai sălăşluit în mine cu toată fiinţa Ta dumnezeiască, 
o, Doamne, şi mi-ai fost Fiu şi Domn mi-ai fost, şi mare este 
slava Ta în toată vremea, Fiule scump al meu. 

E vremea să spun că Tu m-ai aşezat de mare ocrotire 
peste pământul şi neamul român, peste ţara venirii Tale acum 
pe pământ, Fiule Doamne. Nori de sfinţi şi de îngeri se poartă 
cu mine înăuntru şi de jur-împrejurul pământului român, că 
aici îţi ai aşezată lucrarea Ta de biruinţă asupra diavolului şi 
asupra lui antichrist, Tu şi poporul cuvântului Tău, popor din 
români, Doamne. Stau în mijlocul lui cu duhul rugăciunii 
pentru ţară, căci ţara noastră acum este România, şi în ea sun- 
tem şi lucrăm şi împlinim biruinţa cea mare împotriva stăpâ- 
nitorului acestui veac: duhul lumii. 

Cu mare şi sfântă rugăciune trebuie, Doamne, să veg- 
hem acum între Tatăl şi poporul român, că e la mare răscruce 
acest neam şi sunt mulţi vrăjmaşii şi îşi ascund faţa pe dină- 
untru, dar hidoşenia duhului lor iese deasupra şi le vădeşte pe 
cele dinăuntru ale lor, căci n-au cuvinte mari vrăjmaşii, dar au 
duhul trufiei, din care ei sug şi-şi hrănesc hidoşenia şi se fac 
respingători prin ea mereu, mereu. O, iată, Doamne, ce fac 
aceştia: adună oameni de peste tot, îi iau de la spate prin cei 
slugarnici şi se arată cu ei de partea lor, dar nu sunt de partea 
lor cei traşi cu forţa să vină să se arate cu ei. O, cel împins pe 
scaunul de sus este stăpânit de cei slugarnici la vedere, de cei 
ce vor cu orice preţ puterea toată peste neamul român, dar 
această fărădelege a lor pune degetul pe ei şi sunt daţi de gol 
aceştia de înseşi fărădelegile lor, o, Doamne, şi sunt ei vrăj- 
maşii neamului român. Stau la veghe şi văd peste tot lucrarea 
lor vrăjmaşă, dar odată cu ei lucrează cerul de sfinţi şi de 
îngeri, iar eu cu mână de mamă mângâi pământul român şi 
am lucrarea de pază sfântă peste el, Fiule Doamne, şi-i spun 
neamului de pe el, îi spun aşa: 

O, neam român, veghează şi te scoală la veghe sfântă, 
căci cei din cer sunt la veghe mare peste tine acum, în vreme 
de cumpănă peste tine. Duhul Sfânt te va umbri şi puterea 
Celui Preaînalt te va călăuzi ca să faci tu voia Lui acum, spre 
salvarea ta cea de azi şi cea de mâine, căci împărăţia lui roşu 
dă să te cuprindă şi-şi flutură steagurile roşii deasupra capului 
tău, dar tu nu uita din ce strâmtorare te-a scos Domnul, o, nu 
uita, ca nu cumva să te laşi înşelată, ţară a Fiului meu Iisus 
Hristos, ţară a Domnului acum, la sfârşit de timp. Iată, roşul 
este vrăjmaş, după cum ţi-a spus ţie Domnul şi ţi-a spus să nu 
iubeşti, să nu porţi culoarea cea roşie, că la roşu trage bles- 
temul, trage vrăjmaşul tău. 

Vai de locaşurile de biserici care sunt îmbrăcate în ro- 
şu, că iată-le cum sunt, şi cine trage la ele! Haina Domnului 
este albă, este sfântă, este curată, iar hlamida roşie este haina 
vrăjmaşului Domnului, şi cu ea a fost Fiul meu Hristos batjo- 
corit de mai-marii vremii. Dar tu îmbracă-te în alb, popor ro- 
mân, şi fii veghetor ziua şi noaptea pentru cămăşuţa ta, că 
iată, ţi-a furat omul roşu semnul poporului tău, cămăşuţa ro- 
mânească, şi aşa ştie să te păcălească hoţul cel roşu, dar el 
este hoţul, nu este fratele tău, o, nu. 

Vin cu cuvântul veghii şi-ţi spun minciuna sub care se 
piteşte omul roşu peste tot ca să-ţi calce sub picioare mărirea 
ta cea din străbuni, neam român, şi sufletul, pe care ţi-1 strân- 
ge în căngi pentru slava lui, o, popor ales de Domnul la sfârşit 
de timp, dar scoală-te cu sfinţii la rugăciune pentru soarta ta, 


că ai străbuni sfinţi care stau de veghe la hotare şi sunt vii la 
veghe, şi nu sunt morţi străbunii tăi cei sfinţi, ci lângă tine 
sunt şi cu tine sunt, şi văd ei toată fărădelegea care te strânge 
sub ea, şi nu te lasă străbunii tăi să mori, dar scoală-te ca să 
nu mori, o, neam român. 

E ziua mea de serbare această zi de praznic sfânt. Heru- 
vimi şi serafimi împânzesc peste tot văzduhul tău şi te veghea- 
ză, ţară română. Iar Ţie, Fiule Iisus Hristos, Fiul meu iubit, îţi 
doresc biruinţă pentru acest neam şi împărăţie a Ta să faci din 
el, voia Ta să faci cu el, şi tot aşa şi el, o, Doamne. Eu stau de 
veghe înăuntru şi la hotare, iar cuvântul Tău să poată acum 
peste toată fărădelegea, că e vremea Ta, Fiule Doamne, e vre- 
me să lucreze Domnul, precum este scris. Amin. 

S lava Mea şi a ta stă pe vatra neamului 
român şi cuvintează cuvânt, mamă. Sla- 
vă iubirii tale pentru neamul, român, neamul Meu şi al tău în 
zilele acestea, mamă! Suntem purtaţi de nor de heruvimi şi de 
serafimi şi de poporul cuvân tului Meu, mamă, şi grăim peste 
pământ cuvânt. îngerii şi sfinţii sunt în lucrare cu Noi pentru 
soarta neamului român, în mijlocul căruia Ne avem aşezată 
lucrarea slavei Domnului, masa cuvântului lui Dumnezeu pe 
pământ, mamă. 

O, neam român, auzi tu glasul Domnului? O, auzi-1, şi 
te aşează sub ocrotirea lui, că dă război cu tine duhul cel 
vrăjmaş, duhul cel de la început, care s-a răzvrătit. O, pace 
ţie, neam român! Eu, Domnul, voiesc să te despart de vrăj- 
maşii care mişună pe lângă tine, şi voiesc să-ţi aduc pacea şi 
duhul mângâierii. Eu, Domnul, lucrez să te păzesc de toţi 
vrăjmaşii care dau să se încerce cu tine şi nu vor să ştie că Eu 
sunt Domnul Dumnezeul tău, Domnul puterilor, Domnul Cel 
tare în război. 

O, pace vouă, popoarelor! Pace, şi nu război să voiţi! 
Băgaţi sabia în teacă şi fiţi cuminţi, căci Eu, Domnul, am în- 
ceput să împărăţesc pe pământ şi sunt Cel nebiruit ca şi acum 
două mii de ani când M-am ridicat arătându-Mă biruitor 
înaintea celor ce au gândit că M-au doborât, dar nu, Eu M-am 
sculat, şi a fost judecat atunci stăpânitorul acestui veac, anti- 
christ, şi iarăşi este judecat şi biruit, căci Eu, Domnul, împă- 
răţesc, şi Mi-am scris şi-Mi scriu cuvântul peste pământ, şi 
drept este cuvântul Meu, precum este scris. Amin. 

O, pace vouă, popoarelor! Eu sunt Cel ce sunt. Cine 
scoate sabia va pieri în sabia lui. Cine ridică năframa albă va 
fi scris ca fiu al păcii. Pace şi dragoste este împărăţia Mea pe 
pământ, iar războiul sau dragostea desfrânată nu este cu 
Domnul şi cu ai Săi, ci este lucrarea duhului lumii, lucrarea 
vrăjmaşă, împotriva căreia Eu, Domnul, biruiesc. 

Pace ţie, neam român în mijlocul popoarelor de pe 
pământ! O, pace ţie, ca să ia de la tine popoarele! Eu sunt cu- 
vânt în mijlocul tău, şi din tine peste popoare şi peste văzduh, 
pe unde Mă port cu sfinţii Mei în cete-cete şi veghez. 

Eu, Domnul, sunt purtat în văzduh de nori de heruvimi, 
iar pe pământ sunt purtat de poporul cuvântului Meu, pe care 
l-am ridicat să stea înaintea Mea şi i-am dat cuvânt de rugă- 
ciune să ridice către Mine pentru ţara română acum, iar din 
mijlocul lui merge cuvântul Meu peste pământ şi peste po- 
poare, merge pe vânt şi străbate văzduhul din margini în mar- 
gini şi strigă aşa: 

Cei ce vă răzvrătiţi între popoare, pace vouă vă spune 
vouă Domnul Iisus Hristos! Eu sunt Cel ce sunt, Eu sunt Cel 
ce vă spun aceasta. 

Sunt Dumnezeu Fiul şi am nume minunat acum, la 
sfârşit de timp. Cuvântul lui Dumnezeu este numele Meu 

Cuvântul lui Dumnezeu 


şi-Mi scriu carte pe pământul român sub acest nume. Cu 
numele Meu cel nou vin iarăşi de la Tatăl pe pământ şi Mă fac 
cuvânt, şi apoi îl împlinesc pe el. Amin, amin, amin. 

Am vrut, poporul Meu, să vin la tine cuvânt acum o 
săptămână şi n-am găsit deschis ca să intru. Cuvântul Meu de 
atunci îl păstrez în Mine şi dau să găsesc prilej să-l cobor la 
tine şi să fie scris în cartea Mea. O, veghează, măi poporul 
Meu, veghează-Mi venirea când dau să vin să intru în carte, 
că Mă apasă cuvântul cel negrăit la timpul său. O, ai grijă de 
intrarea Mea la tine când vin, ai grijă, o, poporul Meu! Amin. 

8/21 septembrie 2014 

Praznicul înălţării Sfintei Cruci 

învăţătură pentru purtarea crucii. Cea mai nemiloasă boală este 
boala necredinţei. Să stea creştinul sub cruce şi să nu taie din ea. 
Cel ce taie din cruce este cel ce se scutură de vină. Viaţa dulce şi 
viaţa amară. Durerile, nu mângâierile îl zidesc pe om. Boala 
necredinţei numai oamenii o au. 

K u sunt Cel ce sunt, şi sunt Păstor. Eu sunt Păs- 
torul Cel cu crucea, Păstorul Cel de sus. 

E zi de praznic sfânt, e ziua crucii, sărbătorită bise- 
riceşte, şi a rămas ea praznic bisericesc când crucea pe care 
M-a răstignit poporul iudeu a fost scoasă din pământ şi pusă 
pe masă spre mărturie Mie între oameni, ca să creadă cei mari 
şi cei mici că a venit Domnul din cer pe pământ şi că a biruit 
moartea prin cruce dacă oamenii L-au dat la moarte, şi totul 
prin cruce se biruieşte, tot ce este de biruit. Amin. 

O, popor al cuvântului Meu, aşezăm în carte învăţătură 
pentru purtarea crucii. Hai, fiilor, să aşezăm pe pământ cu- 
vântul Meu de câte ori el vine şi bate ca să grăiască Domnul, 
căci toate se lucrează prin cuvânt rostit, şi aşa a lucrat de la 
început Dumnezeu. O, nu în zadar v-am pregătit Eu să-Mi fiţi 
voi popor acum, la sfârşit de timp, ci ca să am loc pregătit şi 
credinţă să am în voi apoi, ca să vin să-Mi las pe pământ 
cuvântul Meu cel de azi, măi fiilor. Când Eu vin şi las învă- 
ţătură pe masă la voi, nu numai pentru voi fac această iubire, 
ci pentru tot pământul, pentru tot omul căruia îi este dat de la 
Dumnezeu să Mă găsească aici şi să Mă ia în el şi să-Mi dea 
ascultare apoi pentru viaţa sa, ca să-l pot face pe om, să-l fac 
Dumnezeu prin har, prin cuvântul Meu să-l fac, o, fiilor. 

O, e multă neputinţa de pe pământ a oamenilor. Sunt 
bolnavi în fel şi chip oamenii, dar cea mai nemiloasă boală 
este cea pe care omul o lasă să stea peste el din pricina nepă- 
sării de suflet, boala necredinţei, o boală a oamenilor, căci 
omul care nu are credinţă sau care îşi pierde credinţa este mai 
de plâns decât animalul care are de stăpân pe om. 

Plângea cuvântul Meu, plângea Duhul Meu prin proo- 
roci şi spunea despre poporul Meu Israel: «Boul îşi cunoaşte 
stăpânul, şi asinul ieslea stăpânului său, dar Israel nu Mă 
mai cunoaşte, poporul Meu nu Mă înţelege, căci a părăsit pe 
Domnul, L-a tăgăduit şi I-a întors spatele, căci capul lor este 
bolnav, şi inima lor boleşte, şi din creştet pănă-n tălpi nu-i 
nimic sănătos». Am pus poporului Meu numele de Israel. Po- 
por care vede pe Dumnezeu, aşa l-am numit pe el, iar el s-a 
lăsat spre necredinţă şi s-a îmbolnăvit de ea şi i-am spus că 
animalele nu sunt bolnave ca el, şi iată, necredinţa este o 
boală a oamenilor. 

Omul care nu mănâncă de la Dumnezeu nu are pe 
Do mn ul în el. I-am spus omului că el nu se hrăneşte numai cu 
pâine, ci cu orice cuvânt care iese din gura lui Dumnezeu, iar 


el a ales să nu mănânce de la Dumnezeu, să nu se facă Dum- 
nezeu prin har şi să stea la masă cu Domnul, ci a ales să 
rămână bolnav. 

O, măi poporul Meu, o, fiilor, v-am povăţuit mereu pe 
voi să staţi sub cruce şi v-am îndemnat să nu tăiaţi din cruce, 
fiilor. Cum poate omul să-şi taie din cruce? El îşi taie mereu 
din cruce, dar nu ştie cum vine aceasta. O, fiilor, numai cel 
vinovat este sub cruce. Cel ce taie din cruce este cel ce nu-şi 
cunoaşte şi nu-şi recunoaşte vina, ci se scutură de ea mereu şi 
spune că nu are vină, şi s-a făcut aceasta deprindere la om. 
Atunci el taie din cruce în numele dreptăţii, zice el, şi zice aşa 
de dorul de a fi ştiut drept, de ruşinea de a fi nedrept, şi unul 
ca acela se ruşinează cu purtarea crucii şi nu seamănă cu 
Domnul, cu Cel ce n-a spus nimănui niciodată că nu este 
vinovat, că n-a făcut aşa cum a fost învinuit de cei ce apoi 
L-au pus sub cruce, şi apoi pe ea răstignit. 

O, M-am lăsat sub cruce, şi pe cruce apoi ca să-i arăt 
omului să semene cu Mine cu viaţa lui, mai ales că omul este 
şi vinovat. O, niciodată omule, n-ar fi să te ascunzi de vina ta 
sau de cea pusă peste tine şi să te scuturi de ea când cineva 
vede la tine vină sau îţi spune despre ea. Tu eşti om, şi tot te 
scuturi de vină, iar Eu am fost Dumnezeu şi am intrat sub 
vină şi nu M-am scuturat de ea în faţa nimănui, ci am purtat 
tot ce a venit spre Mine să port şi să pot, şi am putut să-Mi 
însuşesc vina care Mi-a fost pusă, iar prin răbdare am biruit 
moartea cea pentru vină şi eram Cel nevinovat, căci eram din 
cer, nu din lumea aceasta eram, şi n-aveam nimic în ea şi nici 
ea în Mine. 

Iată, omul n-are smerenie, căci are trufie şi se trufeşte 
cu el însuşi înaintea altui om, şi de aceea se scutură de vină, 
şi s-a deprins să facă mereu, mereu aşa. O, dacă omul ar vrea 
să fie ca Mine s-ar bucura în umilinţă şi ar căuta să fie pur- 
tător de vină şi să fie umilit prin ea. O, numai pentru Domnul 
este umilinţa şi aplecarea, căci ca să nu fie omul bolnav de 
necredinţă ar trebui să-i placă şi lui să poarte vină şi să creadă 
în Dumnezeu pentru că este vinovat înaintea Sa şi să aibă 
nevoie de doctor pentru necredinţa lui, pentru neumilinţa cu 
care-şi scutură mereu vina ca unul căruia îi este ruşine să fie 
vinovat. Dar omul este vinovat în toată clipa în fel şi chip, şi 
dacă nu mănâncă de la Dumnezeu nu se face bine, nu este 
curăţat de vina sa, şi trebuie omul să ştie de la Dumnezeu 
toate acestea şi să nu se deprindă să-şi taie din cruce, căci 
crucea este o taină mare, şi trebuie omul să sărute pământul 
şi cerul, căci cerul se atinge de pământ, iar pământul se atinge 
de cer prin trupul omului care are suflet viu şi mişcare între 
pământ şi cer. 

O, poporul Meu, o, fii ai cuvântului Meu de peste voi, 
căutaţi mereu cu dulce să vieţuiţi. Duceţi viaţă dulce, fiilor. 
Viaţa dulce este cea plină de umilinţă în inimă şi în faptă, în 
grăire şi în purtare, în petrecere cu Domnul pe pământ, iar 
viaţa amară este cu tulburări, cu încordări, cu apăsări, cu lipsa 
lui Dumnezeu dintre oameni, şi acestea toate vin de la lipsa 
umilinţei şi a căldurii inimii şi a purtării crucii, purtare care 
nu l-ar lăsa pe om să se ascundă şi să se scuture de vină cu 
graiul gurii lui. 

O, nu tăiaţi din cruce, fiilor! Nu căutaţi în dureri mân- 
gâieri, ci doar răbdare şi iubire de Dumnezeu, că iată ce păţesc 
cei ce umblă după mângâieri căutând aşa în încercări ale vie- 
ţii! Mângâierile îi aduc omului dor de bucurii neziditoare, milă 
dăunătoare deoparte şi de alta şi depărtare de Dumnezeu apoi 
şi dor de păcat apoi. în dureri şi în încercări mici sau mari, 
luaţi numai de la Mine întărire şi răbdare şi cuminţenie şi înţe- 

lepciune prin dureri, căci durerile îl zidesc, nu mângâierile îl 
zidesc pe om, şi vă învăţ pe voi toate acestea ca să audă toţi 
oamenii de pe pământ învăţătura Mea de peste voi şi să ia din 
ea, măi fiilor, şi să ştie că durerile, nu mângâierile îi aduc omu- 
lui bucurii, ba mai mult de atât, mângâierile îl strică pe om, iar 
durerile îl cuminţesc. Mângâierile îl fac pe om să uite de Dom- 
nul şi să alunece spre slăbiciuni şi să se lase înşelat de ele chiar 
în vremea clipelor grele, şi-şi pierde atunci mintea cel ce caută 
pentru dureri mângâieri. Dar Eu, Domnul, îl las atunci pe om 
pe mâna mângâierilor căutate de el şi Mă depărtez cu ajutorul 
Meu, aşa cum şi omul se depărtează de Domnul şi se alătură 
cu omul în vreme de ispită. 

O, oameni de pe pământ, bolnavi sau nu de boala ne- 
credinţei, pe care numai oamenii o au, iată ce vă spun Eu, 
Domnul, în zi de praznic pentru crucea Mea vă spun că Dum- 
nezeu rabdă şi că omul nu rabdă, şi ar trebui omul să rabde, 
nu Dumnezeu, căci Dumnezeu îl rabdă pe cel ce nu rabdă, îl 
rabdă îndelung. O, de ce nu rabdă omul? Şi dacă nu rabdă, ce 
face? Iată, omul nu-şi poartă vina şi răbdarea cea pentru ea. 
El se scutură de vină înaintea celorlalţi pentru că nu vrea să-şi 
rabde vina, şi nu este cinstit să facă aşa, să facă nedreptate lui 
Dumnezeu, să-L pună pe Domnul să rabde pe urma vinei lui. 
Cum adică rabdă Domnul în locul omului? O, rabdă Domnul 
sâcul cel de la diavol, rabdă Domnul mereu bucuria diavolu- 
lui împotriva Lui şi a omului, căci diavolul îl biruieşte mereu 
pe om şi se duce apoi la Domnul ca să-I arate ce face omul şi 
să-şi ia partea ce i se cuvine din lupta cea împotriva omului, 
căci omul se lasă biruit şi îi este ruşine apoi să recunoască ce 
a făcut, ba chiar se dezvinovăţeşte mereu şi s-a deprins aşa, 
s-a deprins să se scuture de vină, să-şi ierte mereu vina şi să 
n-o ia asupra sa înaintea semenilor lui, dar Eu nu M-am purtat 
aşa, Eu nu M-am scuturat, Eu n-am zis: n-am făcut. 

O, oameni de pe pământ, învăţaţi de la Mine că Eu am 
stat sub vină şi n-am zis: nu sunt vinovat. Ba M-am lăsat sub 
vină în locul celor vinovaţi. O, învăţaţi purtarea crucii, şi vă 
veţi vindeca de necredinţă, căci necredinţa este o părere şi 
piere ca şi omul necredincios, dar credinţa este putere şi este 
cruce purtată, şi aceasta aduce omului salvare şi biruinţă pen- 
tru viaţă şi pentru vecii apoi. Amin. 

O, poporul Meu, popor cu cruce ca şi Domnul tău, 
apleacă-te ca un vinovat, fiule, apleacă-te mereu, că şi Eu 
M-am aplecat. O, apleacă-te şi stai aplecat şi stai îngenun- 
cheat faţă de vină, că nu e om mai înălţat ca şi cel îngenun- 
cheat, ca şi cel ce poartă cruce. Omul este vinovat, iar crucea 
şi greul ei este purtarea şi curăţirea păcatelor lui şi umilinţa de 
bunăvoie, umilinţa, care îl eliberează pe om de vina lui. 

O, fiilor, fiţi umiliţi unul înaintea celuilalt! Fiţi aşa me- 
reu şi duceţi viaţă dulce prin umilinţă, căci cine n-are umilinţă 
este despărţit de Domnul, dar voi sunteţi poporul Meu, măi 
fiilor, şi vin la voi şi vă hrănesc din cer şi vă dau din gura Mea 
cuvânt ca să fiţi vii, ca să fiţi, măi fiilor. 

Purtarea crucii sfinte este învăţătura Mea de azi. Să ia 
din ea toţi cei ce voiesc să vină după Mine şi să fie ca Mine 
şi ca voi, o, fiilor. Amin. 

Ne vom întoarce acum în carte ca să aşezăm în ea cu- 
vântul Meu care a stat şi stă în Mine încă de acum două săptă- 
mâni pregătit ca să fie pus în carte şi ca să începem cu el anul 
creştinesc aşa cum omul nu mai ştie, nu mai ştie ca sfinţii omul. 

O, pace vouă, fiilor! Fiţi treji, staţi înaintea Mea, fiţi 
atenţi, fiţi primitori pentru venirea Mea, fiilor! Amin, amin, 
amin. 

14/27 septembrie 2014 


Duminica după înălţarea Sfintei Cruci 

Sfat pentru creştinii care merg prin lume. Sfiala sfinţilor înaintea 
Domnului. Viaţa omului este scumpă cât vecia. 

I ntru în carte cuvânt. Glas de Păstor din cer iese din 
gura Mea. Sunt Fiul Tatălui Savaot şi sunt Păstor. 
Cum nu stă râul din cursul lui şi curge pe albia lui, aşa nu stă 
cuvântul Meu din lucrarea lui, căci după ce îl cuvintez el lu- 
crează, şi de aceea trebuie pus pe pământ în cartea sa cuvântul 
Meu. Omul nu voieşte să-l împlinească şi să-l desăvârşească 
peste el, dar cuvântul Meu lucrează pe pământ cum nu se suie 
la mintea omului. El repară sau strică acolo unde omul nu-1 
împlineşte peste el, dar cuvântul Meu cel grăit repară pe cele 
stricate de om şi strică pe cele zidite împotriva Mea de către 
om, şi nu se poate omul împotrivi cuvântului Meu cel rostit, 
ca să nu fie împlinit. Omul este împietrit şi nu mai vede şi 
nu-i mai este dat să vadă celui împietrit, sau să înţeleagă el pe 
cele de Dumnezeu lucrate, dar Eu, Domnul, repar pe toate 
câte omul le strică prin împotrivirea lui asupra lui Dumnezeu, 
Care pe toate le face şi le aşează după voia Sa. 

Aşez acum în carte cuvântul Meu cel rostit la vremea 
sa, căci am venit, fiilor, acum două săptămâni cu cuvântul şi 
cu sfinţii Mei şi n-am găsit deschis ca să intru în carte, şi am 
sărbătorit în cer între sfinţi în ziua aceea pe Simeon Stâlpnicul, 
pe cel care şi-a zidit scară spre cer şi a stat sus pe ea până la 
trecerea lui între sfinţi, iar în ziua aceea era început de an, aşa 
cum cei ce-şi zic creştini nu mai ştiu şi nu mai au acest obicei. 

Am pregătit atunci cuvânt ca să-l aşez în carte şi să 
grăim peste pământ, Eu şi sfinţii Mei, dar fiindcă n-am găsit 
deschis v-am rugat să-Mi daţi ajutor să-Mi aşez în cartea sa 
cuvântul care stă de atunci să fie aşezat pe pământ şi să lu- 
creze el peste mulţi apoi, să lucreze ca apa care nu stă din iz- 
vorârea ei şi care curge şi spală fără oprire albia pe care curge 
împrospătând-o mereu. Iată cuvântul Meu rostit atunci şi 
aşezat acum pe pământ: 

Eu sunt Cel veşnic, şi sunt Calea, Adevărul şi Viaţa. Eu 
sunt viaţa omului. Mă doare că nu vrea omul să ştie că Eu 
sunt viaţa lui. îi doare pe sfinţi că toţi oamenii uită să-i vadă 
şi să se uite în viaţa lor cea din mijlocul oamenilor. E durere 
mare în cer din pricina oamenilor care uită de cei din cer, de 
cei veniţi de pe pământ la cer. E durere în cer că nu ştiu 
oamenii începutul a toate şi sfârşitul oricărui început, ca apoi 
să înceapă iarăşi şi să nu stea lucrarea lui, care iarăşi începe. 

S-au încumetat oamenii să umble la cele scrise să fie, 
să le schimbe pe cele ce nu se pot schimba. Sărbătoare de 
început de an creştinesc se aduce Domnului la începutul aces- 
tei luni, dar a venit omul îngâmfat şi a socotit el şi a schimbat 
el, ca să nu mai ştie omul sărbătoarea începutului de an, şi a 
pus-o el în alt timp şi şi-a făcut omul petrecere de sfârşit şi de 
început de an după socotinţa lui, şi n-ar fi fost atât de stri- 
căcios aceasta dacă n-ar fi umblat el la cele neschimbate de la 
locul lor în timp. Şi iată ce a făcut omul! A strămutat omul 
îngâmfat sărbătorile sfinţilor, a dat de la locul lor în timp 
datinile şi zilele şi toate tainele şi puterile lor şi le-a luat cu 
totul şi le-a pus în alt loc în timp pe mai departe, şi n-a făcut 
bine omul dacă a umblat să strice. 

O, a venit pe pământ Dumnezeu-Cuvântul şi a reparat 
El cu cuvântul Său cel rostit peste lucrarea cea stricătoare a 
omului potrivnic lui Dumnezeu prin lucrarea lui. Te-am 
pregătit pe tine, poporul Meu, şi te-am înştiinţat că trebuie să 
aşezăm la loc pe cele strămutate de om de la locul lor în timp. 
Tu M-ai primit şi M-ai ascultat şi am reparat Noi şi cu voi şi 

am aşezat la locul lor zilele sfinţilor în timp, iar Eu vin acum 
cu sfinţii şi aşezăm pe pământ zile de sărbători neschimbate, 
şi iată câtă putere are cuvântul Meu, care-şi face loc să gră- 
iască peste pământ şi să repare pe cele stricate de om, şi de 
atunci tu M-ai ascultat, şi Eu te-am ascultat, şi unii pe alţii ne 
primim când este ascultare de Dumnezeu. 

O, au sfinţii durere în cer, căci unde nu este ascultare 
de Dumnezeu pe pământ se strică multe şi se repară greu 
apoi. In zi de început de an bisericesc şi creştinesc, vin sfinţii 
să grăiască peste oameni despre lucrarea mântuirii. Sfinţii 
Mei au ca sărbătorit în ziua aceasta în mijlocul lor pe Simeon 
Stâlpnicul, după numele lui bisericesc şi după lucrarea vieţii 
lui pe pământ, căci el s-a mutat din casa părintească în vre- 
mea tinereţii şi şi-a făcut loc de stat pe o zidire subţire în 
lăţime şi mare în înălţime, patruzeci de coţi, adăugând el me- 
reu la ea, mai întâi şase coţi, apoi iarăşi şase, apoi zece şi pai- 
sprezece şi tot restul ei până la patruzeci de coţi sus de lume, 
sus de pământul oamenilor, şi de acolo ridica el rugăciuni mai 
sus, şi pe mulţi îi vindeca numai cu cuvântul, dar numai du- 
pă ce aducea rugăciunea lui la Dumnezeu. Mai bine de patru 
sute de ani trecuseră de la venirea Mea cu trupul pe pământ 
prin naşterea Mea din mamă Fecioară, când a venit pe pământ 
cu viaţa sa acest ucenic al Meu, Simeon Stâlpnicul, cel care a 
trecut suta de ani cu viaţa sa pe lume şi a căutat în toată vre- 
mea calea mântuirii, pe care cu rugăciune a cerut-o încă din 
tinereţea sa, şi s-a văzut el apoi săpând pentru temelia unei 
zidiri, şi apoi a ostenit şi s-a odihnit, când glas ceresc i-a grăit 
de deasupra: Sapă, sapă mai adânc! Iar şi iar a săpat el apoi, 
până ce iar a auzit glas cu poruncă de sus: Destul! Zideşte 
acum, că fără de stăruinţă nimeni nu zideşte nimic. 

Când omul se duce la o serbare mare şi mult dorită şi 
mult aşteptată de el, se duce cu sufletul la gură, cu inima plină 
de dor şi de fior, dar când ştie că într-o zi va sta faţă în faţă cu 
Domnul zilelor, nu-i mai este omului dor şi fior. Iată cât s-a 
gândit acest sfânt la ziua când va sta în faţa Domnului cu 
viaţa sa şi cu lucrarea ei! El s-a ridicat sus, deasupra lumii şi 
deasupra păcatului care-1 îmbie pe om pe pământ, căci el s-a 
uitat cum a fost omul cel de la început, cum s-a lăsat îmbiat 
acela spre păcat şi cum a venit apoi despărţirea lui de Dum- 
nezeu, Care pe toate le ţine în palma Sa. Sfinţii Mei au fost 
cei care au luat povaţă de la toate cele desluşite de Scripturi 
şi au căutat apoi să lupte pentru viaţa lor cu Mine între oa- 
meni, căci viaţa pe pământ este grea şi este ameninţată de 
păcat, fiindcă la începutul lumii s-a lăsat peste oameni patima 
desfrânării, dragostea cea diavolească între om şi om, şi toată 
această stricăciune a venit pe pământ din pricina neascultării 
de Dumnezeu a omului cel de la început, iar sfinţii Mei au 
plâns pe pământ pentru această stricăciune de peste om, şi 
mult s-au nevoit împotriva ei, ba unii nu se spălau toată viaţa, 
şi făceau aceasta ca să se apere de această patimă, care pă- 
tează dinspre om pe Domnul Cel curat, pe Domnul Cel sfânt, 
pe Cel ce suferă de şapte mii de ani de la om această neagră 
pată dintre om şi Dumnezeu. 

Am spus acum două mii de ani, şi tot aşa spun şi azi: 
«Eu milă voiesc, nu jertfă voiesc de la om.». O, aştept milă de 
la om. Să-i fie omului milă de Mine, de durerea Mea cea de 
la păcatul lui, că l-am pierdut pe om din pricina poftei lui de 
păcat. O, ţi-e poftă de păcat, omule, ţi-e poftă mereu, dar milă 
de Mine nu-ţi este, nu-ţi aminteşti de ea ca s-o lucrezi între 
tine şi Mine, că Eu plâng de şapte mii de ani pentru păcatul 
tău, cu care-L înşeli pe Dumnezeu şi pe om. O, ia de la Mine 
povaţă şi luptă-te ca să scapi de păcat, căci păcatul te biruieşte 


mereu, şi tu nu lupţi ca sfinţii care au căutat în toată vremea 
lor de pe pământ calea mântuirii, calea Domnului, pe care 
este sfinţenie şi nu păcat. 

O, dacă vrei, omule, să lupţi şi să te păzeşti de păcatul 
pânditor de peste tot ca să te capete de partea stăpânului lui, 
de partea diavolului, ai grijă cum umbli pe lume şi prin lume, 
ai grijă, omule care cauţi salvare, care alegi să lupţi. O, dacă 
umbli, şi mai ales dacă umbli printre oameni, pe lângă oa- 
meni, ţine pe cineva în toată vremea pe lângă tine, ca să ai 
noroc împotriva păcatului desfrânării, pentru care omul se 
ascunde ca să-l facă. O, ascultă-Mă cum Eu te învăţ, că dacă 
umbli singur îţi dă diavolul de lucru, îţi iese în cale şi-ţi dă de 
lucru minţii şi inimii apoi, aşa cum a dat celor de la început, 
pe care doar i-a încercat din voia Domnului ca să le vadă 
Domnul alegerea pe care o fac ei, dar ei au ales neascultarea 
de El şi s-au tras cu ea la întuneric şi s-au pitit apoi de Dum- 
nezeu, căci şi-au simţit în ei rodul neascultării, păcatul, şi au 
aşezat ei atunci pe pământ patima desfrânării, cu care au lup- 
tat apoi veac după veac sfinţii Mei, cei care au pedepsit în în- 
suşi trupul lor această patimă omenească şi diavolească. 

O, aveau sfială de Dumnezeu sfinţii Mei. Se făceau 
mici de tot când îşi făceau nevoile pe pământ după ce mâncau. 
Se sfiau de Dumnezeu şi de îngeri şi de oameni şi se lăsau în 
jos cât puteau şi se acopereau şi nu-şi atingeau trupul. O, nu 
făceau ei cum fac toţi oamenii cei fără de măsură de sfială în 
faţa lor înşişi şi în faţa Domnului, ci se păzeau sfinţii Mei cu 
paza cea împotriva patimii care zburdă în oameni şi îşi spu- 
neau unii altora această învăţătură sfântă, şi nimeni nu ştia 
această taină, pe care ei şi-o împărţeau ca să fie prin ea păziţi 
de păcat. Sfinţii se lăsau în jos, iar oamenii stau în sus, şi s-au 
deprins urât să facă această nevoie a lor pe pământ, pe pă- 
mântul care poartă pe el toate păcatele şi toate purtările cele 
fără de sfială ale omului faţă de pământ şi de cer. Au fost între 
sfinţi nevoitori mari dintre cei care nu se spălau toată viaţa, 
numai să nu-şi atingă trupul, numai să nu se vadă sau să nu se 
ştie goi înaintea Domnului, şi luptau, sărăcuţii de ei, luptau cu 
diavolul, luptau cu trupul şi cu diavolul, căci diavolul lupta 
împotriva lor pentru că erau ei sfinţii Mei, iubiţii Mei, şi pen- 
tru că Eu eram Iubitul lor, Stăpânul lor, înfricoşător la vedere 
pentru slava Mea cea mare, pe care atâţia sfinţi au avut dat 
s-o vadă. O, ce cuminţi erau ei! Ce cuminţenie aveau înaintea 
lui Dumnezeu, a Celui nevăzut! O, unde pentru Mine, unde 
mai văd Eu această grijă mare la om împotriva diavolului, care 
îl luptă pe cel ce se alege pentru Mine pe pământ? 

O, cât Mă doare când văd că în locaşuri de biserici slu- 
jesc fariseii cu slujbă la altar! Sunt aşezăminte multe pe pă- 
mânt, şi peste tot oamenii şi-au zidit biserici de adunat laolal- 
tă pentru Dumnezeu. Văd cu durere cum bătrâni şi copii şi vă- 
duve, doar ei se apropie de sfânta împărtăşanie, dar cei tineri 
nu, căci aşa ştiu ei datina, şi se tem cei atraşi spre păcatul tru- 
pului, se tem să se apropie cu tinereţea lor. Dar Eu, Domnul, 
întreb: te întreb pe tine, preotule care stai la altar cu potirul în 
mână, eşti tu ceea ce nu sunt cei ce nu vin la biserică pentru 
că nu sunt aşezaţi cu viaţa lor pentru cele sfinte ale Domnu- 
lui? Şi dacă nu eşti şi tu aşezat, tu cum te duci acolo? Iată, ţie 
îţi cer mai-marii tăi să-ţi iei femeie mai înainte să primeşti 
slujba de preot din mâna mai-marilor tăi, care sunt la fel ca 
tine, iar tu vezi cum nu vin la altar cei ce nu sunt bătrâni sau 
copii sau văduve, dar tu eşti acolo. O, ce ai de spus când Eu 
te întreb asta? Ce au de spus cei care nu se duc la altar din 
pricina nepregătirii lor? Iată, mai sfinţi sunt cei ce se numesc 
păcătoşi şi nevrednici, mai sfinţi decât cei ce doar se arată 

vrednici de cele sfinte ale Domnului. Şi atunci cum să facem 
socoteala? Cine face această socoteală pe pământ între om şi 
om ca să fie dreptate? 

O, iată, îi trebuie omului har de la Domnul ca să se facă 
sfânt şi ca să se păstreze aşa şi ca să lupte aşa cum au luptat 
sfinţii, şi plângând au luptat, şi aveau har cei ce iubeau aşa. 
Sfinţii Mei au în sărbătoare în cer pe Simeon Stâlpnicul, pe 
cel ştiut de istorie cel dintâi stâlpnic care s-a despărţit de lume 
suindu-se sus, deasupra ei, şi vieţuind aşa cu viaţa sa. Cu ar- 
doare doresc sfinţii să grăiască peste pământ acum prin glasul 
celui sărbătorit în ziua aceasta între sfinţi. Binecuvântată să 
fie grăirea sfinţilor Mei prin purtătorul de cuvânt pentru cei 
sfinţi, pentru cei din cer. Amin. 

tăm înaintea Ta, Doamne, stăm ca şi pe 
pământ înaintea Ta, cu sfială stăm şi în 
cer înaintea Ta, căci cu sfială ne-am purtat faţă de Tine pe 
pământ, Doamne al slavei. înfricoşătoare îţi este slava, că 
este mare, Doamne, iar cei ce au văzut din ea s-au înfricoşat 
şi au trăit aşa pe pământ înaintea Ta şi s-au luptat să nu-Ţi 
umbrească slava între ei şi Tine, s-au luptat din răsputeri, dar 
de Tine nu s-au despărţit nici măcar din pricina păcatelor lor, 
o, Doamne. 

Am fost călăuzit de Duhul Tău pe pământ ca să las o 
pildă între oameni. Am căutat de tânăr calea mântuirii, că 
n-am iubit lumea, o, n-am iubit-o, Doamne, fiindcă aşa ai voit 
Tu cu mine pe pământ. Nu ştiam unde să caut în sus sau în 
jos, nu ştiam cum să-Ţi plac Ţie mai mult. Am început să sap 
şi să mă umilesc săpând în jos ca un om, iar Tu m-ai umbrit 
cu harul Tău în vremea trudei mele şi m-ai povăţuit să sap în 
sus, să zidesc ceea ce am săpat în jos, şi cu aceeaşi trudă să 
lucrez. M-am suit sus apoi, după ce am zidit în sus cât am 
săpat în jos, şi am rămas acolo cu viaţa mea, iar Tu m-ai 
umbrit şi m-ai arătat oamenilor, şi se cutremurau cei din vre- 
mea mea când vedeau cât călcam peste mine şi cât Te înălţăm 
pe Tine în mine, bunul meu Povăţuitor, milosule Stăpân al 
umilinţei mele. O, mult, mult de tot trebuie să muncească 
omul pentru calea lui cea mântuitoare, de lume şi de trup 
izbăvitoare, o, Doamne. O, puţin, puţin de tot munceşte omul 
pentru Tine ca să-i dai Tu apoi şi mântuire. 

M-ai făcut apostol peste oameni prin viaţa mea cea 
pentru Tine zidită cu trudă de nevoinţa mea înaintea Ta, 
Doamne. O, cum să povăţuiesc mai sfânt pe om ca să ia cu 
bărbăţie şi cu frică de Dumnezeu lucrarea lui cu Dumnezeu şi 
pentru Dumnezeu? Tu pentru Tine ai zidit omul, nu pentru el 
l-ai zidit, Doamne. A lepădat omul încă de la început ursita lui 
cea de la Tine şi s-a făcut slujbaş păcatului din el, stârnit în el 
prin neascultarea lui de Tine, Făcătorule a toate, văzute şi 
nevăzute câte sunt. 

începutul sfinţilor stâlpnici am fost pe pământ înaintea 
oamenilor, şi am venit la Tine şi la sfinţi odată cu începutul 
anului creştinesc şi duhovnicesc, în ziua întâi a lunii întâi din 
an. Am venit rod copt şi m-ai aşezat pe masa Ta, la masa Ta 
cu sfinţii şi văd din cer pe pământ acum împreună cu sfinţii 
Tăi, cu toţi cei care văd cu Tine din cer pe pământ peste tot. 

O, mare este lucrarea Ta de azi, mare, Doamne, şi se 
cutremură sfinţii de măreţia ei din cer şi de pe pământ. Eşti 
atât de blând pentru apropierea Ta cu omul când vii şi cuvin- 
tezi cu glasul Tău de azi. Blând, Doamne, blând faţă de măre- 
ţia Ta, văzută de sfinţii Tăi. O, ce mare este slava Ta în cer şi 
pe pământ, slavă pe care omul n-ar putea s-o privească şi să 
nu se prăbuşească sub ea! Tu însă eşti atât de blând, atât de 
bun şi blând, atât de mic Te laşi, pe cât eşti de mare, o, Doam- 


ne, şi iată, vii pe pământ cuvânt şi grăieşti cu omul aşa cum 
grăiai şi în rai, şi dai de ştire cuvântul Tău, care trebuie ascul- 
tat de om, Doamne. 

Voi, cei care doriţi după Domnul pe pământ, luaţi 
aminte la glasul Domnului şi nicidecum la glasul vostru. O, 
nu faceţi ca omul cel din rai, care în loc să-L asculte pe Dom- 
nul a ascultat de om, şi unul pe altul s-au tras cei doi dinaintea 
Domnului şi au căzut pe pământ apoi, şi e de lucrat mult cu 
viaţa ca să I-o daţi înapoi Domnului, de la Care o aveţi în dar, 
şi pentru care îi sunteţi Lui datori cu viaţa. O, ascultaţi glasul 
Domnului! Vine Domnul pe pământ cuvânt. Pentru voi vine. 
Vine Domnul să vă scape de întuneric şi de păcatul cel întu- 
necat. Lăsaţi-vă temple sfinte să fiţi cu trupul vostru, că are 
Domnul nevoie de odihnă în voi. Luptaţi lupta cea pentru via- 
ţa de sus în voi şi nu daţi de la voi lupta, că e scumpă viaţa şi 
preţul ei, e cât vecia de scumpă viaţa pusă de Domnul în om. 
Ridicaţi-vă deasupra lumii şi a duhului lumii. Se poate a- 
ceasta prin voinţă, căci lumea este numai păcat. Mângâiaţi-vă 
trupul cu uneltele asprimii cea împotriva vrăjmaşului omului, 
şi mângâiaţi-vă duhul cu blânda adiere a Domnului şi cu da- 
rurile Lui cele scumpe. Şi, în sfârşit, mângâiaţi-vă sufletul, 
mângâiaţi pe Domnul în voi, pe Cel de la Care aveţi viaţa în 
trup. Trupul omului a căzut din rai pe pământ acum şapte mii 
de ani, iar pe pământ e război, e front de luptă asupra vieţii 
cea de sus a omului, dar voi, oameni, naşteţi-vă de sus şi veţi 
fi de sus şi veţi birui în război împotriva armelor vrăjmaşe, 
căci Domnul a biruit pentru voi. 

O, pace Ţie, Doamne! Pace de la noi, Doamne! Sfinţii 
Tăi se poartă cu Tine între cer şi pământ. Suntem cu Tine în 
văzduh, pe nori de îngeri, şi e mare slava Ta. Fericirea mea e 
mare acum. Slavă Ţie pentru ea, iar eu o împart cu fraţii mei, 
cu sfinţii Tăi în cer acum, şi-Ţi cântăm toţi slavă! Amin. 

O ce frumos! O, dacă s-ar deprinde şi o- 
^mul de pe pământ cu acest frumos, cu 
Domnul şi cu sfinţii în petrecere cerească pe pământ! E mult 
de luptat şi e frumos în luptă, o, sfinţi iubiţi ai Mei, dar oame- 
nii nu ştiu acest frumos. O, nu ştiu oamenii despre început şi 
despre sfârşit şi iarăşi despre început. 

Sunt plin de aşteptare după om. E lungă vremea aştep- 
tării Mele. Voiesc să fie frumos pe pământ ca şi în cer, şi tre- 
buie să se ivească acest început, că-Mi este dor. Amin. 

Pace ţie, poporul Meu! în a doua zi a praznicului crucii 
Mele, în zi de duminică am aşezat în carte cuvântul care a stat 
în Mine pregătit pentru acest început, pentru înnoirea anului. 
Ai grijă, fiule, să împărţi peste pământ acest cuvânt de 
sărbătoare şi de învăţătură pentru mântuire. 

O, fiule poporul Meu, ţine-Mă, fiule, în pieptul tău, 
unde Eu voiesc să locuiesc, că nu ştiu oamenii durerea Mea 
şi pribegia Mea cea de şapte mii de ani pe urma omului care 
M-a smuls din el, şi a rămas golul acesta în om şi în Mine, gol 
pe care omul n-are cum să-l umple decât cu Dumnezeu, cu 
Cel ce l-a zidit pe om ca să aibă Domnul casă pe pământ. Iată, 
sunt fără casă. îmi sunt duşmanii în casă, iar Eu afară pribeag. 
Voiesc să-Mi iau înapoi casa şi să fac curat în ea şi să aşez în 
ea slava Mea. Voiesc să repar pe cele stricate de om. Cuvântul 
Meu repară sau strică acolo unde lucrează omul, şi nu se 
poate omul împotrivi cuvântului Meu cel rostit. Amin. 

Cuvântul Meu Mă aduce pe pământ ca să lucrez prin cu- 
vânt, ca la început. Slava Mea se odihneşte acum, după ce am 
lăsat sarcina jos, că am pus în carte cuvântul Meu care a aşteptat 
intrarea sa, şi va fi el împărţit peste pământ. Amin, amin, amin. 

Cuvântul lui Dumnezeu 


Praznicul Acoperământul Maicii Domnului 

Omul cel frumos este cel sfânt. Iubirea se dovedeşte prin ascultare. 
Bârfa este hulă. Ajutorul Domnului pentru zidirea anexei casei 

întâlnirii. 

M ă scriu în cartea Mea de azi, Mă scriu cu săr- 
bătoare bisericească pentru mama Mea 
Fecioară, pentru cea iubită pe pământ şi în cer, în cer şi pe 
pământ fiindcă este mama Mea, mama Fiului lui Dumnezeu- 
Tatăl, mamă Fecioară, a cărei iubire este mare în cer şi pe pă- 
mânt pentru cei din cer şi pentru cei de pe pământ, o, şi ce fru- 
mos este cel ce iubeşte, ce frumos! Unul ca acela îi cuprinde 
înăuntrul său pe cei din cer şi pe cei de pe pământ şi e mare 
inima celui ce iubeşte, e cât cerul şi pământul, cât poporul lui 
Dumnezeu laolaltă cei din cer şi cei de pe pământ, căci bise- 
rica lui FIristos este întreagă prin cele două părţi ale ei: cei din 
cer şi cei de pe pământ laolaltă lucrători cu Domnul, unii pen- 
tru alţii lucrători spre slava Domnului, şi iată ce lucrare mare 
este iubirea şi frumuseţea ei şi cei frumoşi ai ei! 

Mă aşez în carte cuvânt şi grăiesc în ziua aceasta cu 
mama Mea Fecioară şi grăieşte ea cu Mine şi grăim Noi peste 
pământ, căci cei credincioşi ai acestui cuvânt de venire a Mea 
cuvântând peste pământ, aceia Ne sunt cale, Ne sunt popas în 
călătorie şi Ne sunt lucrători. 

O, e zi de sărbătoare pe pământ şi în cer pentru tine, 
mama Mea. Eu, Fiul tău, Cel Unul născut din Tatăl, şi apoi 
născut prunc din pântecele tău fecioresc acum două mii de ani 
când am primit numele Iisus FIristos, Eu te slăvesc, mamă, că 
slavă mare este iubirea ta în cer şi pe pământ, aşa cum şi 
acum două mii de ani a fost ea când L-a purtat şi L-a arătat 
oamenilor pe Fiul lui Dumnezeu, pe Cel ce S-a făcut Om între 
oameni ca să desăvârşească El pe pământ lucrarea Tatălui şi 
a Fiului şi a Sfântului Duh, lucrarea lui Dumnezeu cu oa- 
menii, mamă. 

O, te slăvesc creştinii, mama Mea, şi se roagă ţie pen- 
tru ajutor ceresc peste ei. Tu eşti plină de iubire şi de îndurare 
pentru cei îndureraţi, care te strigă. Tu eşti plină de lucrarea 
cea sfântă între oameni, mamă. O, ce frumoşi sunt cei ce cred 
în Dumnezeu, în cei din cer, căutând să se asemene lor cu 
iubire, mamă! Iubirea îl face frumos pe om, iar cel frumos 
este cel sfânt, cel cu inima plină de iubire, plină de Dum- 
nezeu, mamă. Cei ce iubesc lumea cea deşartă se gătesc cu 
lumea şi cu cele pentru ea, iar cei ce iubesc pe Dumnezeu se 
gătesc cu Dumnezeu şi cu cele pentru Dumnezeu, mamă, şi 
fiecare din aceştia îşi vede de calea cea dragă lui, şi care nu 
se întâlneşte una cu cealaltă. O, cine pe pământ mai ştie ce 
este iubirea, mamă? Mai sunt oameni frumoşi pe pământ? 
Mai sunt, mamă? 

O mila Ta dumnezeiască face minuni, 
jFiule Iisus Hristos. O, câtă milă are în 
ea iubirea Ta! Cine nu are iubire plină de milă nu are încă 
iubire. Cine nu are milă de Dumnezeu şi de făpturi nu poate 
să iubească deplin. Cine nu iubeşte pe Dumnezeu nu poate 
împărţi iubire, nu poate împărţi pe Dumnezeu. Iată de ce nu 
împarte omul pe Dumnezeu în jurul său, Fiule scump al meu 
Iisus Hristos! O, ce bine, ce mult îi face omului credinţa în Ti- 
ne, credinţa cea pentru iubire apoi, Fiule Doamne! Sunt mulţi 
care Te iubesc fără să Te ştie numai pentru că Tu pui în ei 
iubirea, şi vine apoi vremea să Te descoperi lor şi să Te urme- 
ze ei cu iubire. Aşa a fost cu cei ce au ajuns sfinţi pe pământ, 
şi în cer apoi, şi cu ei noi ne mângâiem în cer acum, aşa cum 
ne-am mângâiat de la ei şi pe pământ. 


O, cei ce iubesc sunt frumoşi, sunt cei frumoşi, şi prin 
ei lumea cunoaşte pe Dumnezeu pe pământ, prin ei aude lu- 
mea de Dumnezeu şi tresaltă mulţi la aşa vestire, dar ca să 
ajungă cineva fruct al iubirii dintre cei ce sunt în lume, aceas- 
ta e o lucrare mare, căci greu înţelege omul că iubirea nu 
poate fi iubire, decât întreagă şi mereu. 

O, ce tainic lucrăm noi peste pământ mereu, mereu, 
Fiule Doamne! Altfel nu putem să lucrăm, decât în taină. 
Omul nu poate mereu cu Dumnezeu şi ca Dumnezeu şi pentru 
Dumnezeu, şi n-are cine să-l înveţe pe om şi să-l ajute să poa- 
tă mereu. Omul trebuie să aibă Dumnezeu, dar nu este de- 
prins să aibă pe Domnul mare peste el. N-are sprijinire cel ce 
nu are pe cineva de care să asculte şi prin care să iubească pe 
Domnul mereu. 

Voiesc să grăiesc poporului cuvântului Tău şi să gă- 
sească la el învăţătura Ta toţi cei care umblă după acest 
cuvânt, şi care ştiu calea cuvântului Tău şi se uită pe ea când 
Tu vii cu sfinţii Tăi cuvânt pe pământ, Fiule Doamne. Voiesc 
ceea ce voieşti şi Tu. Voiesc să ştie omul să iubească şi să fie 
frumos prin iubire şi prin lucrarea ei. Lumea urăşte învăţătura 
cea sfântă pentru că lumea iubeşte păcatul cu care este 
deprinsă, dar cei cărora Tu Te descoperi, aceia caută şi Te 
caută şi dau să înveţe, şi iată, îi învăţăm pe cei ce sunt fii şi 
ucenici cuvântului Tău cel de azi, şi de aici iau cei ce iau în 
dar învăţătura Ta cerească din mijlocul lor. 

O, fiilor, voi aveţi pe Domnul cuvânt între voi. El vine 
cu sfinţii la voi. E zi de sărbătoare pentru mine în această zi 
bisericească şi vin să vă las pe masă învăţătură, căci sunt 
mamă. Vă învăţ să iubiţi să fiţi frumoşi prin iubire. Cel ce 
iubeşte este cel ce ascultă. Iubirea se dovedeşte prin ascultare, 
iar altfel nu. La fel ca şi credinţa lucrează şi iubirea, se do- 
vedesc prin ascultare. Fiul meu este pildă de ascultare şi de 
iubire prin ascultare. El a ascultat şi ascultă de Tatăl şi a venit 
de la Tatăl toată împlinirea lucrărilor Sale, pentru care cerea 
de la Tatăl, şi Tatăl II asculta pe El, iar El îi spunea Tatălui: 
«îţi mulţumesc. Tată, că M-ai ascultat, că totdeauna Mă as- 
culţi Iţi mulţumesc!». O, iată ce face şi ce lucrare are iubirea! 
De aceea voi trebuie să ascultaţi pentru iubire, pentru ca să se 
arate că aveţi iubire şi că sunteţi fii ai ei. 

O, fiilor, aveţi grijă, fiilor, de inimă şi de cuvinte. Aveţi 
grijă de simţămintele voastre, măi fiilor. Unde este lucrare de 
ascultare este mereu purtare de grijă pentru ascultare, iar unde 
este grijă este şi ascultare, şi iată, este mereu nevoie de grijă 
în iubire şi pentru iubire, mereu grijă în simţăminte şi în cu- 
vinte, căci cine nu are grijă mereu, cade prin însăşi limba sa, 
de care nu are grijă. 

Fiilor, fiilor, este scris: «Pe mai-marele tău să nu-l gră- 
ieşti de rău». Dacă-1 grăieşti de rău, mai ai tu pe cineva pentru 
tine, mai ai tu mijlocitor între tine şi Domnul? Iată ce vă învăţ 
acum: Aveţi grijă de minte şi de inimă şi de simţăminte. Aveţi 
grijă de iubire, fiilor. Pe cei ce vă poartă spre Domnul în 
rugăciunile lor voi să nu-i luaţi pe buze ca să grăiţi de ei între 
voi şi voi, fie ea şi grăire de bine, darămite grăire de rău. Dia- 
volul cel vrăjmaş trebuie biruit. El dă să-i împingă în cuvinte 
de hulă pe cei ce iubesc, dacă altfel nu-i poate birui. De aceea 
el pândeşte să-l prindă pe creştin sub stare de nemulţumire, de 
cârtire, de indignare, de îndoială, iar cei ce încă n-au scăpat de 
iubirea de sine pot greşi în acest fel de păcate, care-1 duce pe 
om spre vină de hulă, spre necredinţă apoi, căci diavolul ştie 
bine că păcatul hulei este greu, şi nu mai are omul curaj 
împotriva lui, ba, mai mult, el se desparte de Dumnezeu, după 
ce mai întâi îl desparte pe Domnul de el. 

O, fiilor, să nu nutriţi simţăminte de nemulţumire 
asupra celor ce vă călăuzesc şi vă cercetează pe voi din partea 
Domnului. Nu vorbiţi de ei între voi şi voi, nu vorbiţi nici de 
bine, nici de rău, că e de la diavolul acest îndemn, ca să vă 
scrie el apoi cu păcat de hulă, fiilor. Le-a spus Domnul la cei 
ce au căzut prin acest păcat, le-a spus să se scoale din cădere 
şi să se întoarcă cu căinţă şi pe lumină, dar iată, nu s-au mai 
întors, n-au mai putut să facă aceasta, şi iată de ce nu se iartă 
aici şi apoi acest păcat! O, cât de greu l-a costat pe Adam 
păcatul prin care a dat vina pe Dumnezeu că i-a dat femeia! 

O, fiilor, aveţi grijă de simţăminte şi de cuvinte. Bârfa 
este hulă, fiilor. De la o hulă mică se merge spre una mare şi 
se îndeletniceşte creştinul să nu se mai teamă, să nu i se pară 
aceasta păcat. Cel ce se îndreptăţeşte pe sine nu mai înţelege 
nimic, şi iată, lui Adam i-a fost ruşine şi s-a ascuns de mai- 
marele său după ce I-a călcat cuvântul şi L-a învinuit apoi pe 
Domnul şi nu s-a mai căit. 

O, învăţaţi iubirea, fiilor. Aceasta vă îndemn eu în ziua 
mea de serbare între sfinţi şi vă învălui în acoperământul 
meu, în iubirea mea de mamă din cer. Cei aşezaţi peste voi de 
Domnul pentru grija cea pentru viaţa voastră, cea pentru mer- 
sul vostru cu Domnul, aceia stăruie pentru voi înaintea Dom- 
nului cu rugăciune şi cu iubire, şi fiecare din voi să spună: 
„Doamne, pentru rugăciunile lor, miluieşte-ne! ”. O, aşa să 
spuneţi, ca să vadă Domnul că aveţi iubire, că aveţi ascultarea 
cu care dovediţi că iubiţi, că ştiţi să iubiţi, iar această taină 
mare şi mult mântuitoare voi s-o iubiţi bine şi s-o lucraţi bine, 
ca să vă vadă Domnul supunerea cea din iubire lucrată şi 
purtată spre Do mn ul şi ca să puteţi avea mijlocitor la Domnul 
prin lucrarea Sa, căci vai celui ce n-are mijlocitor între el şi 
Domnul, vai celor ce nu au spre mântuirea lor lucrarea as- 
cultării, pe care şi Dumnezeu o are şi o lucrează şi nu Se 
dezbină pe Sine Dumnezeu Cel mare întru Treimea Sa. Amin. 

Acum, Ţie îţi închin lucrarea mea de azi, pe care am 
dat-o spre lucru sfânt ucenicilor Tăi de azi, Fiule Doamne. în- 
văţătura mea de azi le-am dat-o ca acoperământ pentru iubi- 
rea lor de Tine ca să înveţe ei mereu, mereu iubirea, Doamne, 
iar Tu să Te bucuri de ei şi de iubirea lor curată şi de ascul- 
tarea lor cea pentru iubire, Fiule scump. Amin. 

O mamă scumpă, mama Mea, iubirea îl 
^ face frumos pe om. O, ce frumoasă 
te-a făcut iubirea, mama Mea! Ce frumos portret ţi-a zidit ea! 
Cei ce fac fapte rele nu iubesc şi nu primesc pe cei ce ar da să 
le arate relele lor şi să-i tragă spre vindecare apoi. Le-am spus 
ucenicilor Mei: «Pe voi lumea nu poate să vă urască, dar pe 
Mine Mă urăşte pentru că Eu mărturisesc despre ea că lucru- 
rile ei sunt rele, iar dacă şi pe voi vă va urî lumea, vă spun să 
ştiţi că pe Mine mai înainte decât pe voi M-a urât», aşa le-am 
spus lor. 

O, fii ai cuvântului Meu, întăriţi-vă inimile şi nu vă 
temeţi când lumea vă urăşte, căci Eu vă binecuvintez şi vă 
iubesc, numai să vă fie vouă aceasta de ajuns. O, fiţi recunos- 
cători pentru iubire şi deprindeţi-vă să spuneţi mereu: 
„Doamne, pentru rugăciunile celor ce ne iubesc şi ne poartă 
spre Tine, miluieşte-ne pe noi. ” Amin. 

O, nu fiţi nici mulţumiţi, nici nemulţumiţi de ei, căci 
acestea ar da prilej să grăiţi despre ei de bine sau de rău, ci fiţi 
doar ascultători cu iubire, şi binecuvântarea Mea va trage la 
voi în toată vremea, fiilor. Iată, mama Mea v-a dat învăţătură 
sfântă şi va lua din ea cei ce caută după izvorul Meu dintre 
voi, iar Eu vă împrospătez în ziua aceasta binecuvântarea 
Mea peste voi pentru zidirea pe care Eu o aşez acum prin voi 


pe pământ aici, în grădinile Mele cu voi şi o adaug la şiragul 
cel proorocit de Mine demult că se va arăta aici, în jurul 
grădiniţei cuvântului Meu. O, fiţi credincioşi, fiţi credincioşi! 
Eu am putere să vă ajut şi să vă dau cele ce trebuiesc pentru 
împlinirea acestei zidiri, cu care vom sluji lucrărilor cereşti, 
întâlnirilor Mele aici la voi cu cei ce vin de dor la izvor, şi voi 
rosti apoi cuvânt de pecetluire şi voi spune iar şi iar: Fă- 
cutu-s-a! 

O, pace vouă, fiilor! Se odihneşte Duhul Meu când se 
lasă peste voi cuvântul învăţăturii Mele. Pace vouă! Iubirea îl 
face frumos pe om şi îl face sfânt, fiilor. Pace vouă, măi fiilor, 
prin acest cuvânt. Amin, amin, amin. 

1/14 octombrie 2014 

Sărbătoarea cuvioasei Parascheva 

Cuvânt de deşteptare pentru neamul român îndemnat să nu se lase 
amăgit de oamenii minciunii. îndemn către slujitorii de altare. 

O răi esc cuvântul ceresc în ziua aceasta pe vatra 
neamului român. Cuvântul lui Dumnezeu este 
numele Meu şi grăiesc Eu acum cu neamul român. Mă sui pe 
munte şi aşez scris în carte cuvântul Meu şi îl pun pe norii 
slavei ca să fie el lăsat peste fiii acestui neam, care are de tras 
la sorţi acum soarta pe care şi-o alege pe mai departe, că vine 
ziua sorţului pentru cine va sta pe mai departe pe scaunul de 
sus al cârmuirii, şi e ceaţă mare şi groasă şi nu se vede bine 
şi nu se ştie bine şi nu veghează bine fiii acestui neam şi n-au 
trezire bună şi nu ştiu de cine să asculte, n-are cine să-i 
trezească şi să facă ei ochii mari, şi să fie cu ochii în şapte 
părţi ca să nu-şi iscălească ei soartă grea, ca să nu se lase 
înşelaţi de oamenii minciunii, care-şi ascund planurile lor 
păcătoase şi dau acum să-şi cumpere cu bani statul lor pe 
scaunul de sus, slava lor, şi vai cerului şi pământului român 
dacă fiii acestui neam nu se vor deştepta cum se cuvine şi nu 
se vor lăsa călăuziţi din cer acum, când nu se vede bine ca să 
ştie ei cum să-şi croiască soarta! 

Eu sunt Alfa şi Omega, Eu sunt Cuvântul Cel de la 
începutul facerii lumii şi toate s-au făcut la cuvântul Meu şi 
s-au arătat. Eu sunt Fiul lui Dumnezeu. Iisus Hristos este nu- 
mele Meu şi-ţi grăiesc în ziua aceasta, neam român. O, des- 
chide Domnului tău, deschide celor de sus, că stau în văzduh 
pe nori de slavă cu sfinţii români, cu mijlocitorii acestui neam 
înaintea Mea, cu cei care au acum mare lucru de veghe, că 
vreme de cumpănă este acum peste neamul român. Dau să lu- 
crez cereşte, dau să biruiesc duhul minciunii şi pe omul min- 
ciunii, care vrea scaunul cel de sus. Pământ român este vatra 
Mea de venire cuvânt pe pământ acum, la sfârşit de timp, şi 
sunt aici mereu în cuvânt cu sfinţii Mei, cu sfatul cerului. 

O, fii români, lăsaţi-vă cuprinşi de duhul cel din cer. 
Umiliţi-vă, ca să vă poată Domnul călăuzi şi ocroti, că voiesc 
să las insuflare cerească peste voi şi să ştiţi prin ea cum să 
răspundeţi pentru soarta voastră, căci totul este încâlcit, totul 
este în ceaţă şi nu se vede limpede ca să ştiţi voi cum să vă 
alegeţi soarta. A avut grijă omul fărădelegii şi al minciunii şi 
a vegheat cu toţi slujbaşii fărădelegii ca să bage în ceaţă 
adevărul lucrurilor şi să stea la pândă să încurce planul cel 
veghetor pentru neamul acesta în vreme de cumpănă. O, cât 
de departe este de Dumnezeu omul! O, cât de ascuns lucrează 
omul cel trufaş, care dă să înşele pe cei mulţi că el este bunul 
cel pentru ei! Eu, Domnul, stau de veghe cu cei din cer şi Mă 
împart peste tot şi văd lucrarea cea ascunsă a celor ce lu- 

crează în ascuns, şi pe care Eu, Domnul, rând pe rând îi scot 
deasupra şi îi arăt cu lucrarea lor cea rea cu care sug sângele 
acestui neam. Merg din loc în loc oamenii minciunii şi uce- 
nicii lor şi nu spun adevărul şi cheltuie bani şi timp ca să stre- 
coare minciuna lor peste tot. O, câtă nelegiuire! Să crezi, 
neam român, aceasta ce-ţi spune Domnul, că vin din cer la 
tine şi-ţi spun că eşti în primejdie şi dau să te scol la veghe şi 
să asculţi aşa. 

O, sfinţi ai cerului român, cum să facem să iasă bine şi 
nu rău? Cum să facem să nu cadă ţara română sub robia celor 
mincinoşi, care-şi ascund faţa? E sărbătoare de sfinţi români 
în ziua aceasta. E serbată cereşte şi e cântată în cer şi pe pă- 
mânt cuvioasa Parascheva, veghetoare sfântă pe pământul 
Moldovei peste neamul român. E zi de veghe prin cuvânt în- 
tre sfinţii cerului român în această zi, iar sfânta cea sărbă- 
torită azi este ea purtătoare de cuvânt dintre sfinţii români. 
Binecuvântată să fie grăirea sfinţilor Mei şi intrarea lor în 
cartea Mea cea de azi, cartea cuvântului lui Dumnezeu. Amin. 

L a cuvântul Tău de binecuvântare peste 
noi, peste sfinţii cerului român, Te bine- 
cuvântăm şi Te slăvim noi pe Tine tot cu cuvântul, Doamne 
slăvit. O, mare şi minunat eşti întru sfinţii Tăi şi mare-Ţi este 
slava Ta cu ei, că dacă ea s-ar arăta n-ar mai fi nimeni pe 
pământ să nu Te ştie de Stăpân peste tot şi peste toate şi n-ar 
mai da omul să caute spre mărirea lui, pieritoare ca şi omul, şi 
s-ar teme de Dumnezeu omul, mulţumit sau nemulţumit de 
aceasta. Temerea de Dumnezeu, Doamne, este în fiecare om, 
şi mai ales în cel care dă să scape de Tine ca Tu să nu fii şi să 
fie doar el, dar el de teamă face aceasta şi nu de altceva, şi iată, 
slava pe care şi-o caută omul îi aduce lui teamă şi nu slavă. 

O, iată câtă negură peste neamul român acum, o, 
Doamne! O, arată-Ţi slava, Bunule Stăpân! O, lucrează, 
Doamne, că oamenii au stricat tot, tot, şi este în primejdie 
acest neam! Caută cumva să răstomi planurile celor ce vor cu 
minciuna lor să cotropească şi să stăpânească pe mai departe 
peste neamul român! O, ridică ceaţa, Doamne, ca să vadă fiii 
români lucrarea cea vrăjmaşă lor din partea celor ce dau să 
stăpânească peste ei cu dispreţ! Vor sau nu fiii neamului 
român, trezeşte-i, Doamne, şi fă-i să vadă, dar arată-le să va- 
dă, o, Doamne! în ziua mea de serbare între sfinţi eu Te rog 
să Te ridici cu lucrare multă şi să îndemni la lucrul veghii pe 
toţi înţelepţii acestui neam şi să le spună ei la toţi românii 
primejdia care paşte această ţară şi să fie oprită primejdia ca 
să nu bată vântul ei peste acest neam. 

O, scapă neamul român de cădere, scapă-1, Doamne! 
Noi, sfinţii cerului român, stăm de veghe şi-Ţi cerem Ţie să 
fii Tu biruitor pentru acest neam. Tu eşti pe vatra lui cu lu- 
crarea Ta de azi, dar ceaţa de peste români s-a îngroşat de tot 
zi după zi şi sunt minţiţi cu multul fiii acestui neam de cei ce 
îşi caută slava lor şi statul lor la cârmă aşa trufaşi cum sunt, 
dar, Doamne slăvit în cer şi pe pământ, descoperă toate fă- 
rădelegile lor şi arată-le oamenilor şi dă-i neamului român de 
ştire ca să înveţe el cum să-şi croiască pe mai departe soarta, 
iar Tu să lucrezi zi de zi pentru mântuirea cea din cer a acestui 
neam. Ziua mea de serbare între sfinţi e zi de rugăciune şi de 
veghe sfântă. Noi, sfinţii cerului României, stăm înaintea Ta 
pentru această ţară şi stăm cu Tine de veghe, Doamne, în 
toate zilele care au mai rămas până la ziua sorţului. 

O, trezeşte-te, neam român! îţi fac sfinţii tăi deştep- 
tarea. E Domnul cuvânt peste tine ca să te înveţe, ca să te 
umbrească cu lucrarea harului Său. O, deschide Binefăcăto- 
rului tău şi ucenicilor Lui, că eşti în primejdie şi venim cu 


ajutor ceresc să-ţi dăm salvare. 

Voi, cei care aveţi duhul rugăciunii în mijlocul acestui 
neam, sculaţi-vă şi cereţi-L pe Do mn ul să ridice ceaţa de 
peste neamul român şi să se arate soarele în mare strălucire, 
că este nevoie de lumină mare, de îngeri şi de sfinţi şi de mari 
rugători din mijlocul neamului român. 

Vouă, slujitorilor de altare ai acestui neam, fie-vă 
teamă de Dumnezeu! Nu vă bucuraţi de daruri, ci bucuraţi-vă 
de Domnul şi bucuraţi-L pe El lucrând duhul dreptăţii. O, da- 
ţi-vă deoparte de lângă cei ce lucrează fărădelegea şi vă mân- 
jesc pe voi cu bani şi vă umplu mâinile de sânge! Nu vă vin- 
deri poporul pe bani ca să-l daţi oamenilor minciunii să-l 
asuprească apoi şi să-l sugă! O, de ce vă trebuie bani? Iată, 
mereu, mereu vă trebuie bani, dar fie-vă teamă de Domnul, că 
nu zidurile pe care le înălţaţi au nevoie de mântuire, ci oa- 
menii au. O, lăsaţi de la voi dorul de lăcomie şi de slavă! 
îmbrăcaţi-vă cu sac şi puneţi- vă pe creştet cenuşă şi rugaţi-vă 
Domnului să scoată ţara română de sub mâna hoţilor, care au 
jefuit totul şi au rupt cununa de pe fruntea ţării, că au jefuit 
codrii şi au culcat la pământ ocrotirea cetăţilor ţării, căci 
codrii sugeau apa când stăteau în picioare, dar acum vine 
toată apa peste sate şi totul se schimbă pe pământ când sunt 
mişcate de la locul lor cele ce sunt puse de Domnul în rân- 
duială şi în lucrare unele pentru altele, dar iată, hoţii au tăiat 
codrii şi au lăsat furtunile să intre şi să nu mai aibă cine să le 
ţină piept, căci codrii sunt străjerii, sunt hotarul de vreme rea 
şi se opreşte în ei vremea rea şi este ocrotită cetatea, dar iată, 
hoţii au tăiat ca în brânză străjerii ţării, codrii ţării, şi a venit 
răzbunarea apoi, căci când omul strică vine peste tot strică- 
ciunea şi pârjolul şi vine suferinţa peste ţară, şi iată, a venit. 

O, slujitori de altare ai neamului român, alipiţi-vă pă- 
rinteşte de fiii acestui neam dacă vă numiţi părinţi ai lor şi 
povăţuitori. Daţi-vă de lângă cei ce fură şi usucă acest neam 
ca să vă dea vouă în numele bisericii. O, nu cei ce vă dau sunt 
cei ce vă dau. Aceia strâng biruri mari de la cei de sub ei şi 
aşa vă dau ei. O, nu-i cinstiţi pe ei, ci pe cei de la care sug 
aceştia, pe cei care trudesc şi-şi rup de la gură ca să dea celor 
ce strâng dări şi care nu vin de acasă cu banii lor ca să vă dea 
vouă pe ale lor. O, de ce pe ei îi cinstiţi şi-i cântaţi pentru 
vrednicie în faţa norodului asuprit? O, nu aşa. Nu fiţi asupri- 
tori lângă cei ce asupresc cu nedreptate, ci trageţi- vă lângă cei 
asupriţi de uneltele nedreptăţii celor ce-şi caută slavă pentru 
ei aşa cum şi voi căutaţi. O, dacă ziceţi şi vă numiţi slujitori 
ai lui Dumnezeu în faţa oamenilor, fiţi cu băgare de seamă, 
căci lucrarea voastră, iată, nu seamănă cu lucrarea lui Dum- 
nezeu, ci cu a celor ce asupresc. Iată, cei ce dau dajdie nu mai 
sunt fii, ci sunt cei asupriţi. Dar fiii unde sunt? Mai sunt fiii? 
Mai are biserica fii? Mai are ea de partea ei pe părinţi? O, nu. 
Ea are zidiri în care se lăfăieşte slava cea deşartă şi nu se 
slăveşte calea crucii aşa cum au umblat sfinţii cu cruce pe ca- 
le. O, scuturaţi-vă de oamenii minciunii, cărora le faceţi voi 
jocul împotriva norodului asuprit, pe care nu-1 iubiţi, de vre- 
me ce nu-1 îndrumaţi cu dreptate şi cu Domnul. 

Noi, sfinţii cerului României, vă aducem vouă această 
veste, slujitori de altare ai neamului român: luaţi aminte, o, 
luaţi aminte bine şi opriţi fărădelegea, la care şi voi lucraţi! 
Citiţi în Scripturi şi în prooroci despre soarta păstorilor plă- 
tiţi, care n-au milă de oi. O, înfricoşaţi-vă la auzul glasului 
sfinţilor neamului român. Dacă voiţi, dacă puteţi să credeţi, 
ridicaţi-vă şi faceţi lucrare de trezire peste fiii acestui neam, 
ca să nu pună ei mâna pe capul celor ce dau să se caţere pe 
scaunele de frunte ale ţării fără ca să merite această mărire, 

iar dacă nu veţi asculta, voi veţi vedea. Amin. 

O, am grăit neamului român, Doamne, şi am ajuns cu 
grăirea peste slujitorii de la altare. Slavă Duhului Sfânt, Care 
ne călăuzeşte grăirea! Slavă Ţie Iţi cântă sfinţii cerului Ro- 
mâniei! Tu eşti Cel ce mântuieşte. Pune miluinţa Ta peste 
soarta neamului român. Ne curg lacrimi pentru el. E ceaţă 
groasă peste el, dar lucrează Tu, o, Doamne. Amin. 

u, Domnul, mereu am lucrat, mereu am 
strigat peste acest neam, o, sfinţi ai ce- 
rului român. Eu pentru rugăciunile sfinţilor lui lucrez şi acum 
pentru neamul român şi mare este lucrarea Mea prin cei ce se 
roagă Mie şi-Mi cer să le dau împlinirea. 

îţi doresc ocrotire mare, neam român. Căutaţi-o şi voi, 
fii români. Vă vestesc că e ceaţă mare peste voi şi că nu vedeţi 
primejdia. Aplecaţi-vă, dar, şi ascultaţi pe cei din cer, care 
veghează peste voi şi vă aduc de veste ca să vegheaţi şi voi. 
Iată, vă descopăr fărădelegile şi hoţiile celor ce vor să pună 
mâna pe scaunul stăpânirii de peste voi. V-au legat la ochi cu 
cuvintele lor mincinoase şi cu darurile lor de nimic, dar voi 
treziţi-vă când Eu, Domnul, vă strig pentru veghe şi pentru 
salvare, şi-i veţi vedea curând, curând primindu-şi pedeapsa 
rând pe rând pentru jaful cel mare pe care l-au lucrat de la 
mijloc cu duh de lăcomie de bani şi de slavă şi de îndrăzneală 
peste neamul acesta. Ei şi fiii lor sunt scoşi la lumină înaintea 
jeţului judecăţii faptelor lor vrăjmaşe de neam şi de fraţi, că 
iată cât de departe au ajuns cu fărădelegile lor lucrate în as- 
cuns, şi din pricina cărora tu ai suferit şi suferi ape mari peste 
tine şi pedepse fel de fel, popor român, căci ţi-au culcat la 
pământ codrii munţilor tăi şi i-au vândut pe bani la străini şi 
şi-au ascuns punga cu bani ca să nu fie prinşi, dar Eu, Dom- 
nul, am făclii care pătrund peste tot în cel mai tainic ungher 
şi fac judecata faptelor lor ascunse şi dau să te scap de cei ce 
te asupresc, neam român. O, îţi trebuie un duh nou, un înce- 
put nou, o iubire nouă, o petrecere dulce înaintea Mea, o 
înnoire a ta, popor român. Cu cei ce au lucrat atâta vreme 
fărădelegi în mijlocul tău nu pot să mai fac nimic, şi nici tu 
nu poţi şi nu mai poţi, căci s-au sprijinit unii pe alţii pentru 
câştig urât şi te-au supt de tot, popor iubit. 

Voiesc să-ţi fac înnoirea, voiesc să ţi-o lucrez, voiesc să 
auzi pe Domnul, Care-ţi grăieşte ţie, popor român. Stau dea- 
supra pe munte de slavă şi grăiesc peste tine. Sunt Domnul 
Iisus Hristos şi am venit să te trezesc la veghe. Caută o inimă 
bună pentru tine din cei înscrişi la sorţi şi apleacă-te spre ea 
şi ridic-o tu la scaunul veghii, dar fă ochii mari şi ascultă pe 
cei ce te sfătuiesc cu milă şi cu iubire şi te veghează bine, dar 
pe care nu-i înghit vrăjmaşii tăi şi ai lor. O, ascultă, popor ro- 
mân, ascultă, fiule român, căci ascultarea şi numai ascultarea 
îţi va aduce ţie mângâierea, îţi va aduce har. Amin, amin, 
amin. 

14/27 octombrie 2014 

Sărbătoarea sfântului mare mucenic Dimitrie, 
izvorâtorul de mir 

înnoirea lumii este împlinirea pe care Fiul o aşteaptă cu Tatăl şi 
cu toţi sfinţii. Rugăciunea sfântului Dimitrie în cer. 

M ă aşez cuvânt în cartea Mea cea de azi pe pă- 
mântul român. Eu sunt Cel ce sunt, şi sunt 
Cuvântul, aşa cum am fost încă de la începutul facerii lumii 
când cuvântam şi împlineam apoi, şi s-au făcut la cuvântul 
Meu cerul şi pământul şi toate câte sunt, dar când l-am făcut 


pe om am pus mâna să-l fac după ce am cuvântat, şi l-am 
făcut pe om din cele făcute de Mine prin cuvânt. Cerul şi pă- 
mântul au fost cele din care l-am zidit pe om, şi l-am învăţat 
şi pe om să facă şi el lucrarea Mea, să fie şi el făcător, să 
iubească l-am învăţat, căci dacă nu iubeşte nu ascultă, nu vrea 
cu Dumnezeu, nu vrea ca Dumnezeu, şi iată, vreme lungă este 
de când caut să-Mi scriu pe pământ cuvântul Meu şi să-l pun 
peste om şi să-l fac iarăşi pe om, şi lucrez mai mult decât am 
lucrat pentru fiecare om care s-a lăsat să fie sfânt prin vreme 
şi să fie pe pământ apoi între oameni şi să se nască în oameni 
credinţă în Dumnezeu şi să tânjească ei după Domnul şi să 
asculte de El cu viaţa lor. 

Iată zi de sărbătoare de sfinţi, iar Eu, Domnul, Mă scriu 
în carte cu sfinţii Mei, şi mai e puţin, puţin timp, şi Mă voi 
lăsa cu carte dulce de tot şi voi strânge lângă glasul Meu pe 
cei ce Mă ştiu aici, la izvor cuvântând, şi dorind ei după Mine 
cu inimioarele lor, căci voi veni cu sărbătoare de oştiri înge- 
reşti şi vom aşeza mângâiere peste cei adunaţi şi le vom da lor 
putere pentru Domnul, că prea mult s-a dezvăţat de Dum- 
nezeu omul, o, prea mult a făcut omul acest păcat, prea mult 
s-a dezlipit de Dumnezeu Făcătorul, de nu mai ştie nici el cât 
a făcut acest păcat şi cât a adăugat la el mereu, mereu, nu mai 
ştie omul, dar Eu vin pe pământ cuvânt şi vin cu sfinţii Mei, 
cu cei ce văd ca Dumnezeu peste tot pe pământ şi în cer şi văd 
mereu, şi-Mi plâng cu ei durerea Mea şi şi-o plâng ei cu Mine 
pe a lor şi avem aceeaşi durere şi acelaşi dor de naştere din 
nou a lumii, aşa cum Eu, Domnul, am proorocit că va veni a- 
ceastă î nn oire şi va fi ea odihna Mea, biruinţa Mea, împli- 
nirea pe care o aştept cu Tatăl şi cu toţi sfinţii şi cu toate pu- 
terile cereşti, şi Mi-e dor de această zi, Mi-e dor, Mi-e tare dor. 

O, poporul Meu hrănit din gura Mea, o, măi fiilor, 
oricât ar da diavolul să vă biciuiască ca să vă poată despărţi 
de Dumnezeu şi să vă alunge de lângă sânul Meu, din care vă 
hrănesc, o, nu-i faceţi pe plac diavolului, nu vă temeţi de el, 
ci temeţi-vă de despărţirea voastră de Domnul dacă diavolul 
ar izbuti să vă doboare de partea lui. O, măi fiilor, o, copii 
crescuţi cu dor de cuvântul Meu de peste voi, să nu vă pară 
rău de anii voştri lângă lucrarea Mea, lângă Mine şi lângă 
lucrul Meu peste pământ, ci să vă pară rău că nu aţi avut mai 
mult parte, mai din timp parte cu izvorul Meu de viaţă 
dătător. Iar celor ce nu aţi răbdat pentru Mine până la sfârşit 
şi aţi fost traşi de lângă Mine, lăsându-vă biruiţi, o, să vă pară 
rău că n-aţi rămas pe mai departe pe acest drum stropit cu 
lacrimile Mele după om şi după voi, şi să vă pară rău că v-au 
pierdut pe voi aceşti ani, că nu vă mai au aici, pe calea Mea 
cea înspinată, că mulţi din voi aţi fost spinii Mei, iar Eu v-am 
iubit şi v-am altoit ca să fac din voi zidire nouă, dar diavolul 
a lucrat şi v-a depărtat. Eu însă vă îndemn pe voi, nu lepădaţi 
credinţa în Mine şi în cuvântul Meu cel de azi. O, nu fiţi 
nepăsători pentru credinţa sau pentru necredinţa voastră în 
acest cuvânt, că nu tot aşa veţi putea fi când vi se va pune 
această întrebare, căci Eu, Domnul, vă voi întreba pe voi 
despre aceasta mai mult decât orice întrebare despre celelalte 
ale voastre rele şi greşeli. Dacă aţi dat vina pe altcineva pen- 
tru credinţa sau pentru necredinţa voastră faţă de acest 
cuvânt, Eu nu vă voi întreba pe voi de cei pe care aţi apăsa 
atunci, ci pe voi şi de voi vă voi întreba. Eu, Dumnezeul aces- 
tui cuvânt, vă voi întreba de Mine, nu de cei după care aţi da 
să vă pitiţi ca să vă dezvinovăţiţi, căci fiecare va sta pentru el 
însuşi înaintea Mea şi va fi întrebat de vremea care a stat în 
lucrarea Mea, în poporul Meu, în braţul Meu. 

O, fiilor care M-aţi îndurerat aşa, luaţi aminte fiecare. 

La fiecare în parte vă grăiesc prin acest cuvânt. Dacă ai întâl- 
nit mila dumnezeiască, o, fiule, dacă ţi-a ieşit ea în cale şi te-a 
miluit să fii şi tu o vreme în acest loc, în acest popor, trăind 
pentru Dumnezeu, atunci tu ai fost ceva, ba şi mai mult decât 
atât ai fost sau ai fi putut să fii, dar necredincioşia ta şi-a 
arătat fapta ei, căci dacă ai avut neascultare şi te-a dus ea la 
lepădare a pasului tău cu Domnul şi te-a dus în mijlocul lu- 
mii, o, nu mai eşti nimic, nu mai eşti nici măcar cât erai până 
să te întâlneşti cu Mine prin acest cuvânt, şi poţi să ajungi şi 
mai puţin, şi mai rău. Poţi să ajungi nepăsător, defăimător, 
hulitor, judecător, trădător de fraţii Mei, iar dacă nu mai ajun- 
gi să-ţi condamni singur calea cea fără Domnul şi să-ţi vezi 
lucrarea depărtării tale de Mine, o, mai de preţ rămâne decât 
tine o stârpitură, că ai tras spre gura ta şi spre prostia din ea 
pe cei înaintea cărora te-ai şi fălit cu ce eşti după ce părăseşti 
pe Domnul. Păi n-ai, o, n-ai cum să mai ai dreptate, n-are cum 
să mai fie ceva de tine sau să însemne ceva vorba ta, ci numai 
îndrăzneală goală mai poţi tu dovedi cu gura ta, dar şi mai de 
prostie decât tine poate fi cel care se opreşte de vorbă cu tine 
şi cu cuvintele tale cele de nimic, că un nimic ajunge, un 
nicăieri, un mort printre cei mulţi care merg pe picioare, aşa 
ajunge cel care necredinţa îl sluţeşte până într-atât, căci luda 
a ajuns să fie sluga ucigaşilor Mei, dar nu mult după aceea a 
ajuns el victima lor, căci aşa este plata celor ce n-au inima 
curată faţă de cei curaţi cu inima. 

O, învăţaţi, măi fiilor, un lucru bun, voi, cei care voiţi 
să rămâneţi cu Mine şi ai Mei. Nu vă puneţi chezaş pentru 
om, că e primejdie pentru sufletul vostru, că iată, omul este 
nestatornic. O, adevărată este această lucrare de cuvânt, şi ce 
vor face cei ce au pus la îndoială lucrarea cuvântului Meu? 
Mai au ei vreun pic de frumos în ei? O, nu mai au. Iubirea, 
numai ea îl face frumos pe om. Ea este cea care nu învinuieşte 
pentru ea însăşi. Citiţi Scripturile şi învăţaţi cum să fiţi ai 
Domnului, o, fiilor. Nu cumva să faceţi ca Simon, care a rostit 
în mintea lui că este păcătoasă cea care M-a spălat cu lacri- 
mile ei, şi l-a dus pe el acest păcat la îndoială faţă de fiinţa 
Mea dumnezeiască şi care ştie tot ce este în om. O, nu cumva 
să nutriţi în voi aşa simţăminte şi dispreţ pe Domnul şi pe 
fraţi, cum că sunt ei greşiţi şi neumiliţi. O, nu uitaţi cerescul 
Meu cuvânt, căci am spus: «Celui ce i se iartă mult, iubeşte 
mult», şi iată, iubirea îl face pe om frumos înaintea Mea, dar 
duhul judecăţii nu. 

O, poporul Meu, ce multă milă îţi dau când te învăţ Eu 
din gura Mea să te fereşti de rău! Iată, din pricina nepocăinţei 
şi a neumilinţei şi din pricina trupului pierde omul atâtea 
daruri duhovniceşti, pierde mult. Trupul îi comandă omului 
ceea ce voieşte diavolul să voiască şi să simtă omul, şi e slab 
de înger omul. Cel slab de înger este cel ce nu dă îngerilor 
putere pentru el, este cel ce nu este atent pentru îngeri, aşa 
cum femeia care umblă cu capul neacoperit alungă pe îngeri, 
pe cei supuşi lui Dumnezeu. O, ce mai e de făcut când ea nu 
numai capul şi-l ţine descoperit, ci şi trupul? Iată de ce s-a 
spus mult, mult prin vreme că e bine ca bărbatul creştin să nu 
stea de vorbă cu femeie, fie ea şi femeie creştină, căci trupul 
şi mintea femeii fac rău omului lui Dumnezeu, căci diavolul 
se foloseşte de acest prilej şi dă de lucru minţii şi inimii omu- 
lui, aşa cum şi în rai s-a întâmplat, şi l-am pierdut pe om apoi. 

O, fiilor, aveţi grijă să nu vă fie frig. Luptaţi-vă să biru- 
iţi frigul, luptaţi-vă şi pentru trup, şi pentru duh. Când vremea 
este rece trebuie hăinuţă mai groasă, trebuie şi pentru trup, 
trebuie şi pentru duh. Eu, Domnul, am nevoie de voi, fiilor, 
pentru lucrările Mele cu voi, şi trebuie să fiţi voi înţelepţi şi 


ascultători şi împlinitori ai cuvântului Meu, iar credinţa 
voastră în Mine se dovedeşte prin acestea, măi fiilor, iar ea 
are putere să vă crească râvna şi să fiţi mari cu inima, ca să 
poată rodi credinţa voastră. 

Acum, celui ce este astăzi sărbătorit între sfinţi, muce- 
nicul Dimitrie, Eu, Domnul, îi dau glas peste voi şi grăieşte el 
pentru sfinţi, că toţi se bucură când cei dintre ei au glas de 
lângă Mine peste voi şi au lucrare de cuvânt. Şi iată, le fac lor 
bucurie acum. Amin. 

inecuvântat eşti Tu, Doamne, întru 

sfinţii Tăi, care-Ţi dau Ţie toată slava! 
O, mare şi minunat Te mărturisesc toţi sfinţii, Doamne! 
Măsura credinţei lor în Tine a lucrat credinţă în cei ce priveau 
la credinţa lor şi la faptele ei. Tu eşti Sfântul sfinţilor, o, 
Bunule Stăpân. Tu atât de mult ne-ai iubit pe noi şi ne vei iubi 
până la sfârşit, că iată, Te-ai făcut pâine şi vin pentru om, ca 
să se facă şi omul ca Tine prin har, dar ce puţin stă omul să 
gândească la această lucrare îngerească, prin care Tu, Doam- 
ne, Te faci pâine şi vin pe masa credincioşilor Tăi şi Te dai 
lor, ca să aibă ei viaţă, Doamne. O, cine înţelege cu adâncime 
cuvântul Tău prin care ai spus fiilor bisericii Tale: «Voi fi cu 
voi până la sfârşitul timpului.»! 

O, ce tainic eşti, ce milos eşti, ce bun, o, Doamne! O, 
cât de mult aştepţi să se facă omul dumnezeu prin har, aşa 
cum Tu prin har Te faci pâine şi vin şi Te dai hrană omului 
credincios, Doamne! Privim la lucrarea Ta îngerească, pe care 
omul pe pământ n-o poate privi, dar poate să-i creadă pe 
sfinţi, căci ei văd cum îngerii Tăi lucrează pentru tot harul 
sfintei liturghii şi cum Te aduc ei pe Tine pâine şi vin la cei 
ce Te iubesc mult sau puţin, la cei ce se hrănesc cu multă sau 
cu puţină bucurie pentru părtăşia lor cu Tine, un trup cu Tine 
făcându-se ei când cu Tine se împărtăşesc, slujiţi fiind de 
îngeri, Tu şi ei. 

O, fii ai lui Hristos Cuvântul, lucrare îngerească este 
sfânta liturghie, iar voi lucraţi cu îngerii pe pământ în acest 
timp al sfintei liturghii. O, fiilor, fiţi tari de înger. Se bucură 
îngerii când pot fi tari prin voi. Daţi-le de lucru pentru Dom- 
nul şi pentru voi şi veţi fi tari de îngeri, căci voi sunteţi fiii 
lui Hristos, fraţii lui Hristos, sunteţi cei ce staţi cu Domnul la 
masă zi de zi, şi tot atât de mult să-L şi bucuraţi pe El. Mi- 
luiţi-i pe cei din cer, şi veţi fi cei miluiţi. Cei ce iubesc sunt 
cei mai frumoşi de pe pământ şi se înfrumuseţează mulţi de 
la ei. Aşa am lucrat noi pe pământ, noi, cei ce ne-am făcut 
sfinţi pentru Domnul. 

Iată, vine şi se vede venind sărbătoarea îngerilor şi se 
vor strânge cu dor la izvorul Domnului cei ce s-au deprins să 
vină şi să ia pe Domnul Cuvântul în ei. O, gătiţi-vă, aşadar, i- 
nimioarele şi încălziţi pe cei ce vin la Domnul. Binecuvântată 
să vă fie truda cea pentru El şi pentru cei ce vin după El ca să 
pască şi ca să crească din cuvântul Lui, din locul binecu- 
vântărilor Lui. 

Din mijlocul sfinţilor, binecuvintez pe Domnul în ziua 
mea de serbare între sfinţi, şi îl am alături de mine sărbătorit 
pe cel cu acelaşi nume, pe cuviosul Dimitrie, care se odih- 
neşte pe pământul român şi veghează pentru acest neam. îm- 
preună avem acum sărbătoarea între sfinţi şi împreună bine- 
cuvântăm poporul Domnului. 

O, Doamne, o, Doamne, e neamul român la mare răs- 
cruce în aceste zile. O, ai grijă, Doamne! Fie voia Ta peste a- 
cest neam acum, în clipa cea grea pentru el. Răpune-i pe cei 
răufăcători lui. Ia din mâna lor puterea şi cârma şi ţine-le Tu, 
Doamne, şi fa Tu voia Ta. E cerul tot în veghe, că Te văd 

sfinţii îngrijorat şi îndurerat, dar Tu eşti Cel ce poate totul. O, 
fie voia Ta pe pământul român, fie ca în cer, Doamne! Tatăl, 
Fiul şi Duhul Sfânt să stăpânească peste neamul român cu 
voia Sa, acum şi pe vecii. Pe veci de veci să fie voia Ta, 
Doamne, pe vatra neamului român. Amin. 

O mare-Mi este încordarea în zilele aces- 
tea pentru neamul Meu cel de azi, nea- 
mul Meu român, o, sfinţi iubiţi ai Mei! O, e grea bătălia, căci 
ceaţa este groasă, iar diavolul trage şi el să biruiască el cu 
minciuna şi cu trufia cea din om. O, e mult de luptat. Am ne- 
voie de sprijin de pe pământ. Rostesc cuvânt şi spun: să cadă 
de pe scaune oamenii minciunii şi ai lăcomiei de slavă şi de 
putere şi de bani! Să se ridice din români cei curaţi cu inima 
pentru acest neam! Să biruiască voia Domnului peste voia 
omului trufaş, care voieşte totul numai pentru el! Mila Mea 
este cu acest neam şi e lupta grea şi am îngerii şi sfinţii în 
lucrul cel mult de acum. 

Iată, binecuvintez cu mare cuvânt strângerea la izvor a 
celor ce sunt porniţi cu gândul şi cu dorul ca să vină la sărbă- 
toarea îngerilor. Dau poruncă cetelor îngereşti să le vegheze 
calea, iar ei să vină şi să-Mi aducă în dar inima ca să le-o fac 
frumoasă, ca să le-o împodobesc Eu. 

O, pace vouă pe calea către izvor! Vă stăm înainte cu 
toată puterea, Eu şi fiii pregătitori ai întâlnirii noastre, căci Eu 
le întăresc puterea ca să poată ei tot ce trebuie de pregătit. 
Sunt plin de dor. Aştept cu dor greu, aştept cu dor împlinirea. 
Cetele îngereşti se pregătesc de sărbătoare şi totul se pregă- 
teşte în cer şi pe pământ, iar după pregătire vine sărbătoarea. 

O, pace vouă, fii ai trudei pentru lucrarea Mea de azi 
prin voi peste pământ! Deschideţi-vă ca să Mă deşert în voi, 
fiilor, cu puterea Mea, căci voi sunteţi plăpânzi, dar Eu vă 
întăresc mereu, mereu, că sunt şi Eu atât de ostenit, dar în săr- 
bători aici la voi îmi creşte vlaga şi nădejdea că se apropie pic 
cu pic biruinţa cea mare, ziua Domnului, o, fiilor, ziua când 
va fi între cer şi pământ binecuvântarea Mea şi numai ea şi 
rodul ei, şi când Eu, Domnul, le voi da la cei ce iubesc, le voi 
da frumuseţea cea mare, împărăţia cerurilor, iubirea Mea pe 
pământ şi numai ea. 

O, pace vouă, celor ce sunteţi cu Mine, măi fiilor! Mă 
pregătesc cu dulce cuvânt, cu dulce sărbătoare şi vin şi petre- 
cem cu îngerii, fiilor, şi totul, totul va fi în ziua aceea ca în cer 
pe pământ aici. Amin, amin, amin. 

26 octombrie/8 noiembrie 2014 

Soborul sfinţilor arhangheli Mihail şi Gavriil 

Duioşia îi face omului inima dulce, firea dulce. Cine II iubeşte pe 
Domnul, iubeşte şi suferinţa Lui şi I-o alină. Bucuria e ca năluca, 
dar iubirea este suferinţă şi aduce omului nemurirea. 

slava Mea cerească toată aici. Sus şi jos e ziua 
de serbare a îngerilor Mei. E dulce de tot ziua 
aceasta, e dulce sărbătoarea ei. Tresaltă cetele îngereşti dea- 
supra şi pe jos, pe lângă masa învăţăturii Mele cu voi, fii ai 
poporului Meu de la izvorul Meu de cuvânt, şi cu voi, cei ce 
aţi venit să vă îmbrăţişaţi cu slava sărbătorii Mele cu sfinţii şi 
cu îngerii Mei aici. 

Sunt Domnul Iisus Hristos, iar glasul Meu vă hrăneşte 
şi vă adună la izvor spre bucuria Mea şi a Tatălui. Cu voi când 
Ne întâlnim aici, mai scăpăm o clipă de suferinţă, căci sufe- 
rinţa este grea. Suntem aici acum mulţime mare, cete-cete, şi 
tot aşa Ne şi aşezăm, căci ca în cer Ne aşezăm şi stăm. 

Vă facem întâmpinare vouă, celor ce aţi avut cale de 


mers spre izvor. E pregătită masa şi casa şi cei ce vă aşteaptă 
în prag. O, pace vouă! Aşa este salutul Domnului! V-au în- 
soţit îngerii Mei pe cale, aşa cum Eu le poruncesc lor ori de 
câte ori vă faceţi pregătirea spre izvorul Meu de cuvânt. O, 
câtă bucurie! Zilele de duminică sau de sărbători cereşti sunt 
zile de dragoste între voi şi Noi, cei din cer, între Noi şi voi, 
cei de pe pământ. O, câtă pregătire de dragoste pentru Dom- 
nul şi pentru sfinţii Săi! Face creştinul câte ceva dulce pentru 
aşa zile. O, ce frumos! De bucuria zilelor sfinte dă omul câte 
ceva unul altuia, merge la biserică, împarte ceva dulce, o azi- 
mă, o fructă, un colăcel. Iată, şi Eu, Domnul, şi Eu pun masă 
dulce şi Ne adunăm înjurai ei, Noi şi voi. 

Iată ce sfat vă dau: aveţi grijă mereu, mereu de cei 
nevăzuţi, de cei din cer şi de cei de pe pământ veniţi la cer, 
aveţi grijă să poată ei petrece cu voi mereu, să poată lucra cu 
voi mereu. Nu-i goniţi, nu-i întristaţi, nu-i dezamăgiţi prin 
neatenţia cea pentru ei. Ei sunt cu cerul lângă voi ca să vă 
însoţească pe pământ, căci ei înseamnă cerul şi sunt cu voi şi 
stau cu voi cu tot cu patria lor, cu tot cu cerul lor. O, nu le 
striviţi petrecerea lor cu voi! Aveţi nevoie de ei în toată vre- 
mea, în toate ale voastre lucrări sufleteşti şi trupeşti şi în toate 
cele de trebuinţă Domnului cu voi şi de la voi. O, cei din cer 
trebuie iubiţi mult, mult de tot de cei de pe pământ. 

Iată ce vă mai spun: fiţi duioşi după Mine şi pentru 
Mine, măi fiilor. Duioşia îi face omului inima dulce, firea 
dulce cu tot şi cu toate şi cu toţi din jurul lui. O, aşa sunt cei 
pe care Eu, Domnul, Mă sprijin când vin la voi cuvânt, iar 
duioşia lor după Mine este şi pentru voi, chiar dacă voi nu 
aveţi putere să înţelegeţi minunea din inimioarele lor. O, pe ei 
nu trebuie să pună nimeni dintre voi greutăţi cu dinadinsul 
cum că ei pot duce sau trebuie să vi le ducă. O, nu, fiilor, nu, 
căci şi aşa ei le simt pe toate cele grele şi se ocrotesc pe cât 
pot împotriva neputinţelor lor sufleteşti şi trupeşti şi ale duhu- 
lui, căci ei trebuie să aibă grijă de Mine, gata pentru Mine 
mereu să fie, şi nu pot aceasta dacă nu-şi ocrotesc puterea cea 
pentru Mine. Aşadar, să ştiţi să-i ocrotiţi, fiilor, şi fiţi şi voi 
duioşi, duioşi, şi veţi trăi mai cu putere clipele, mai vii, mai 
ca în cer, măi fiilor. 

Am venit pe pământ ca să sufăr pentru om. Am suferit 
mult şi până să vin să iau trap între oameni, am suferit în 
Tatăl, şi cu Tatăl sufăr şi acum, după ce M-am suit la Tatăl 
după învierea Mea, şi sufăr cu Tatăl ca în vremea de după 
căderea omului, căci l-am pierdut pe om. O, fiilor, cine Mă 
iubeşte cu toată inima lui, cu toată fiinţa lui, acela îmi iubeşte 
şi suferinţa şi Mi-o alină când îl doare pentru ea cu duioşia 
din el, dar cine nu Mă iubeşte fuge de suferinţă, fuge de Dum- 
nezeu, de Cel Care suferă pentru fiecare om şi de la fiecare 
om. O, de ce aş suferi de altceva decât pentru om, pentru zidi- 
rea Mea, în care am pus viaţa Mea? Sufăr şi pentru îngerii 
care s-au lăsat înşelaţi de om când omul s-a semeţit peste 
Mine după facerea lui şi când îngerii i-au slujit gândului lui, 
cei mai aproape îngeri ai Mei şi ai lucrului slavei Mele ce- 
reşti, şi a intrat atunci în îngerii Mei răutate asupra omului 
care s-a folosit de ei pentru semeţia lui, prin care îngerii cei 
mai apropiaţi ai Mei au căzut atunci, căci semeţia nu poate 
lângă Dumnezeu, şi n-a putut nici omul cu ea lângă Mine şi 
s-a pierdut omul de lângă Dumnezeu ca şi îngerii care au slu- 
jit semeţiei lui la începutul lui cel de la Dumnezeu. Acum 
însă, îngerii Mei nu mai slujesc îngâmfării omului, ci fug ei 
de omul îngâmfat şi de păcatele lui şi îi ajută numai pe cei u- 
miliţi şi aplecaţi sub povara păcatelor lor grele şi care caută 
la Domnul pentru salvarea lor. 

O, ce dulce Mi-e Duhul, ce dulce vă grăiesc! V-am dat 
de veste că vă aştept la izvor cu dulce şi cu dor şi cu fiii Mei 
cei pregătitori ai mesei Mele de cuvânt şi ai petrecerii de la 
masă, iar voi aţi venit la izvor. E atâta cântec, atâta freamăt, e 
atâta iubire în văzduh şi lângă voi! O, atâta mângâiere vă 
împart, numai să Mi-o simţiţi, fiilor! Cuvântul Meu şi toată 
mişcarea cerească e ca un cânt în văzduhul de aici, iar voi 
sunteţi copăcei. Fiţi credincioşi pentru tot ce vă grăiesc des- 
pre slava Mea cu voi aici. Dacă treci printr-un crâng auzi cân- 
tul păsărelelor, le auzi glasul cel felurit al lor, şi chiar dacă nu 
le vezi, le crezi, crezi că ele sunt şi cântă stând pe crenguţe 
sus. Auzi fel de fel glasurile lor şi crezi că ele sunt. O, aşa şi 
Eu sunt, şi sunt cu sfinţii în văzduh şi grăiesc cu ei şi Mă aud 
cei ce au urechi de auzit cu ele, şi spun acestea toate ca să 
ştiţi, fiilor, că grăieşte Domnul şi că se aude glasul Lui. O, cei 
ce aud pe Domnul, cum să mai poată ei spune că nu este 
Domnul, că nu grăieşte Domnul? Iată de ce Eu, Domnul, vă 
îndemn, fiţi duioşi, căci cei neduioşi nu-L cred pe Domnul şi 
nu-L iubesc ca nişte copii. Cine nu iubeşte pe Domnul nu este 
copil şi pleacă de lângă Domnul ca unul mare şi se pierde pic 
cu pic, şi trebuie lacrimi pentru el, aşa cum am Eu, Domnul, 
Cel ce l-am zidit pe om. 

Voi, mamelor şi taţilor creştini ai acestui cuvânt, voi, 
care aveţi copii duşi în lume după ce au stat de mici ai Mei o 
vreme, rugaţi-vă, o, rugaţi-vă să-i smulgem din adâncul aces- 
ta încântător ca să-l piardă pe om, iar rugăciunea voastră trăi- 
tă cu putere va putea, căci şi Eu Mă rugam şi Mă rog la Tatăl 
cu putere şi primesc apoi şi împlinesc ceea ce-I cer. 

Vă învăţ dulce de tot, fiilor. Aşa iubesc Eu să fiţi şi voi 
şi aşa să iubiţi şi voi să fiţi, căci iubirea este o suferinţă dulce, 
nu este o bucurie, măi fiilor, căci bucuria e ca năluca, e tre- 
cătoare, dar iubirea este suferinţă şi aduce omului nemurirea, 
pe Domnul vieţii şi al suferinţei cea pentru viaţă, fiilor. O, de 
când Mi-am cules un popor, şi iată, am acum popor, pot acum 
să-Mi scriu în carte lacrima Mea, suferinţa Mea cea de la 
iubirea Mea pentru om şi dorul, care ţine în viaţă iubirea. Eu 
despre lucrarea îngerească vă grăiesc acum, căci aşa sunt în- 
gerii Mei, care Mă iubesc suferind cu Mine după om, fiilor. 
Eu din simţămintele lor am luat şi v-am grăit vouă acestea, 
dar şi ei au bucuria să vă dea şi ei acum. O, primiţi mângâie- 
rea lor, fiilor. Amin. 

M ângâiere vă dăm, aşa cum Domnul 
spune să lucrăm. E sărbătoare înge- 
rească aici, acum, iar Domnul grăieşte peste voi. Fiţi bine- 
cuvântaţi îngereşte, căci îngerii vă binecuvintează. Aici cu 
noi şi cu voi sunt acum cei sosiţi de pe pământ la cer, şi pe 
care voi i-aţi pomenit în ziua aceasta cu noi. Sunt toţi plini de 
senin ceresc, de blândeţe dulce şi de duioşie sfântă, se poartă 
lin, sunt sfioşi, vă privesc, se apleacă cu duh de mulţumire 
Domnului şi vouă. Aţi pus masă cu Domnul şi au venit şi ei, 
că au fost numiţi să vină. Mai-marii cetelor îngereşti, arhan- 
ghelii de frunte, sărbătoriţi în faţa sărbătorii de azi a îngerilor, 
cerem la Domnul pentru voi putere pentru jertfa, iar jertfa se 
naşte din duhul umilit al omului şi al Domnului şi al îngerilor 
Săi. Inimă înfrântă şi smerită voieşte Domnul de la voi, fiilor. 

O, se pomeneşte în ziua aceasta ziua în care în noaptea 
ei s-a ridicat biruitoare crucea peste biserica simbol şi ne adu- 
năm şi o îmbrăţişăm ca pe un străjer statornic peste grădiniţa 
cuvântului Domnului. Iată sărbătoare sfântă şi numai dragoste 
sus şi jos şi mângâiere prin cuvânt. Freamăt sfânt de aripi în- 
gereşti vă suflă pe lângă trupuşoare şi vă umplu de duh duios. 
O, binecuvintează, Doamne, ţara română! Ridică-Ţi 


glasul pentru ea acum! Amin. 

A m binecuvântat-o şi iarăşi o voi tot 
binecuvânta, îngeri ai Mei lucrători. 
De când Mi-am ales din români pe poporul cuvântului Meu 
de venire acum pe pământ, popor care Mă primeşte ca să fie 
auzit glasul cuvântului Meu cu care grăiesc din cer, de atunci 
iubesc şi mai cu dor şi binecuvintez şi mai mult pe România 
Mea, pe ţara Mea cea de azi. 

O, mai mult Mă grăbesc spre tine, scumpă ţara Mea de 
azi, o, şi câţi neveghetori de cuvântul Meu de azi stau ne- 
păsători în tine! Dar am suflat peste ţara Mea şi i-am dat 
Duhul Meu şi s-a sculat ea după voia Mea şi a împlinit aşa 
cum Eu, Domnul ei, am dorit de la ea şi pentru ea, căci s-a 
sculat ea după cuvântul Meu cel rostit pentru ea şi a dat şi dă 
de peste ea pe cei ce n-au milă de ea, căci Duhul Meu a lucrat 
peste ea prin cuvânt şi nimeni nu pricepe aceasta dintre cei 
care se întreabă: Oare cum de a ieşit aşa? 

O, am lucrat Eu, Domnul, Eu, popor român, şi am dat 
primejdia de peste tine şi te-am aşezat la adăpost şi te voi 
ocroti Eu, o, ţara Mea de azi, căci cei de peste tine aşezaţi pâ- 
nă acum au stricat tot, şi trebuia să lucreze Domnul. îngerii 
Mei îţi sortesc mângâiere şi credinţă şi tot mai sus să stai 
între popoare, că de la tine va învia lumea şi se va înnoi, căci 
Eu, Domnul, aceasta lucrez în mijlocul tău cu poporul cu- 
vântului Meu, prin care îmi desăvârşesc cuvântul. O, pace ţie 
acum! Te am în braţe ca pe comoara Mea. Te ţine Domnul în 
braţe ca să nu cazi, ca să nu te cadă cei ce te iubesc pentru 
sine şi atât, şi aceasta împotriva ta, căci ei nu ştiu să iubeas- 
că şi să te iubească. 

O, ţara Mea, mână dulce ţi-am întins şi am ţinut-o dea- 
supra ta în ziua cea de sorţ, şi tu nu ştii prin cine am strecurat 
pentru tine ajutorul Meu. Am pe cel drag Mie pentru că te 
iubeşte, şi pe care l-am ţinut până acum la cârmă peste tine. 
Am pus în el Duhul Meu Cel plin de putere de cuvânt şi a stri- 
gat el ca un strateg peste ţară ca să te scoale la veghe, ţara 
Mea, şi ai lucrat tu după cuvântul lui apoi din gură în gură şi 
ţi-a dat aceasta biruinţa împotriva celor ce te sug încă până ce 
vor cădea de tot, căci cârmaciul tău cel de până acum mult 
M-a ascultat, mult te-a iubit şi te iubeşte, chiar dacă nu i se 
întoarce cu iubire pentru iubirea lui de către toţi iubiţi ai săi. 
O, câtă ură a fost hrănită în inimi ca să ajungă mulţi să-l 
urască pe el, dar cei ce l-au urât au căzut şi cad ruşinos şi 
plâng de ruşine acum, după atât amar de ură, cu care ei se 
hrăneau unii pe alţii ca să iasă ei mari, dar iată, ei se duc pe 
apa sâmbetei, se duc şi nu mai vin, căci ei au înşelat pe mulţi. 

Eu, Domnul, îi mulţumesc cu aplecare înaintea iubirii 
lui de ţară şi de neam cârmaciului tău de până acum şi îi spun 
lui acum aşa: iată, îţi rup piedica şi te vei întoarce între oa- 
meni ca să-i sfătuieşti şi să îngrijeşti cu guriţa ta românul cel 
curat la inimă, iar pe cel încăpăţânat să-l îmblânzeşti şi să-l 
îndemni pe calea înţelepciunii lucrurilor şi a adevărului, căci 
iubirea este înţelepciune mare şi învăţătoare mare. Fii blând 
şi fii răbdător şi veghetor şi să lucrezi cu Duhul Meu în mij- 
locul celor ce te doresc şi te ascultă pentru binele care trebuie 
să fie, căci Eu, Domnul, voi lupta cu cei din cer ca să-Mi fii 
de folos, şi-i vom umple de iubire pe cei fără de iubire, ca să 
fie iubire de fraţi în neamul român. Aceasta îţi vestesc Eu ţie 
pentru acest nou început al tău. Amin. 

O binecuvintează, Doamne, ţara română 
^ acum şi pe vecii, căci am grăit noi cu 
Tine, iar Tu cu ţara română în ziua noastră de sobor, ziua 
îngerilor Tăi. Iubire sfântă şi duh duios să fie în neamul 

român, o, Doamne. Noi suntem slujitorii Tăi pentru ea şi cu 
ea şi suntem căpetenii peste toate cetele îngereşti, care Te slu- 
jesc. E slava Ta cerească toată peste ea şi e dulce grăirea Ta 
cu ea. O, pace Ţie în zi de sobor a îngerilor Tăi! Dulce şi mare 
sărbătoare în mijlocul poporului cuvântului Tău, care Te 
primeşte pentru că Te ascultă! Amin. 

lava Mea cerească e toată aici acum, o, 
îngeri scumpi şi slăviţi ai Mei. E dulce 
de tot această zi. Vă mângâi şi vă bucur cu cei ce Mă primesc 
aici când vin cuvânt peste pământ. îi mângâiem şi Noi pe ei, 
şi pe toţi cei care se ostenesc şi vin la glasul cuvântului Meu, 
care-i adună pe ei în Duhul Meu, şi le dau lor cu pace şi cu 
pază cerească întoarcerea întru ale lor, până la întâlnirea care 
va veni pentru zi de Bobotează când iarăşi vom fi aici, Noi şi 
ei, iar poporul Meu de aici Ne va sluji, Ne va ieşi în prag şi 
Ne va aşeza la masă, căci este cel binecuvântat, cel ce ascultă. 

Las mâna Mea cerească peste ţara română ca să fie ea 
sub paza Mea. Amin. 

Te-am ţinut în veghe şi în rugă pentru ţară lângă Mine 
şi lângă sfinţi şi lângă maica Mea, popor al cuvântului Meu, 
dar în acest timp tu ai trudit cu trupul pentru slava Mea, pen- 
tru toate câte sunt de făcut. îţi mulţumesc, fiule, îţi mulţumesc 
cu duioşie, şi tot aşa şi tu să fii mereu, mereu, ca să poţi pen- 
tru Mine şi pentru om, măi fiule. Eu, Domnul, sunt sprijinul 
tău cel de sus şi cel de jos, căci sunt pe pământ ca şi în cer, 
chiar dacă cei de pe pământ nu Mă ştiu prin vedere ca şi cei 
din cer, dar Eu cânt ca păsărelele prin crenguţele copacilor 
aciuate şi glasul Meu se aude şi se împarte apoi şi este Dom- 
nul cuvânt pe pământ şi este împărţit cuvântul Său şi Duhul 
Său, Care cuvintează şi împlineşte apoi. 

Eu sunt Cel ce sunt! Suite de îngeri Mă poartă şi Mă 
slăvesc şi sunt ei slava Mea, slava Domnului. Amin, amin, 
amin. 

8/21 noiembrie 2014 

Praznicul Intrării Maicii Domnului în biserică 

Răbdarea în toate este uşurare a sufletului şi înger în vreme grea. 
Numai prin supunere şi ascultare poate omul să-L primească pe 
Dumnezeu. Maica Domnului mângâie glia României şi îi hărăzeşte 
ascultare şi credinţă. Cuvânt de mângâiere şi de putere din cer 
către străjerul ţării române: Troian Băsescu. 

B in timp în timp cobor cuvânt din gura Mea şi îl 
aşez în cartea sa în sărbători, şi mult aşteaptă cei 
din cer sărbătorile cereşti să vină şi să se audă glasul Meu 
peste pământ şi să se mângâie cei din cer odată cu cei ce Mă 
aşteaptă să vin şi care Mă iubesc pe pământ. De pe pământ e 
multa lor aşteptare, că pentru cei de pe pământ trebuie ei să lu- 
creze şi să nu stea fără lucru, aşa cum nici Dumnezeu nu stă, 
o, nu stă, şi lucrează Dumnezeu peste pământ, lucrează cu dor. 

Sunt Do mn ul Iisus Hristos. De-a dreapta Mea e mama 
Mea Fecioara în coborârea Mea cuvânt pe masa poporului 
cuvântului Meu în mijlocul neamului român, unde-Mi am Eu 
ieslea Mea de coborâre şi de lucru mult prin cuvântul gurii 
Mele, ca să-l împlinesc apoi. 

Suntem în sărbătoare pentru tine, mama Mea. Toţi cei 
din cer sunt în sărbătoarea ta, toţi merg în pas cu cei de pe 
pământ, cu timpul cel de pe pământ al zilelor, şi toate au în- 
semnătatea lor ca şi pe pământ, iar pe pământ ca şi în cer. 
Aducem azi în sărbătoare ziua când tu ai intrat la creştere şi 
la ascultare pentru creştere. Erai pruncuţă, şi ai fost adusă la 
templu sub mâna şi sub paza celor de care trebuia să asculţi 


şi să creşti zi după zi frumos şi să fii apoi mama Mea. Odată 
cu naşterea ta pe pământ a pus Tatăl în tine iubirea cea pentru 
ascultare şi pentru supunere, căci trebuie iubire multă pentru 
acestea, şi apoi ai ascultat de cele din cer vestite peste tine, 
mama Mea. O, ce frumos duh, ce frumos trup, ce frumos su- 
flet, ce frumoase toate, toate ale tale, frumoase de la duhul 
ascultării şi al supunerii şi al iubirii, mamă! Cine ascultă pe 
pământ, ascultă apoi şi din cer, ascultă şi crede şi lucrează şi 
sprijineşte pe Domnul, mamă. Flai, dar, să dăm frumuseţe 
mare sărbătorii tale la masă cu poporul care stă înaintea Mea 
când vin cuvânt peste pământ. Flai cu grăirea ta frumoasă şi 
mângâioasă, o, mama Mea. Binecuvintez cu umilinţă intrarea 
ta în carte cuvânt, căci Eu îţi sunt Fiu, mamă. Amin. 

u umilinţă mare binecuvintez şi eu 
lucrarea Ta şi a mea în ziua mea de 
praznic, Fiule al meu binecuvântat şi Domn al binecuvântării 
celei de sus! E sărbătoare de dulce amintire a acelei zile de 
atunci, când eu, micuţă cum eram, am fost adusă la templu ca 
să fiu aşezată sub ascultare pentru creştere sub mâna celor 
mai mari, care aveau orânduieli pentru cei supuşi lor, şi de ca- 
re trebuia să se îngrijească ei. Am crescut pic cu pic şi m-am 
păzit sub duhul blândeţii în toată vremea. Am învăţat sub 
greul vieţii că răbdarea în toate este uşurare a sufletului şi este 
ca un înger în vremea grea. Am stat de mână cu acest înger şi 
îi dăruiam lui Dumnezeu răbdarea mea în toate. Spun aceasta 
ca învăţătură pentru cei ce vor auzi cuvântul acesta, ca să 
înveţe oricine puterea cea bună a răbdării sfinte în toate, Fiu- 
le scump al meu. Şi Tu, şi eu am dovedit tuturora în toată vre- 
mea noastră pe pământ că am avut în toate răbdare deplină 
prin greu şi ne-am dat grijii Tatălui ceresc, că mult a fost de 
răbdat şi mult mai este, căci aşa trebuie să lucreze oricine pe 
pământ dacă iubeşte să fie mulţumit şi nu nemulţumit. Cel 
nemulţumit nu este cuminte, nu rabdă cuminte, se supără din 
orice, se caină, îşi îngreuiază sufletul şi nu se lasă zidit de în- 
cercările care dau să-i dea o măreţie, o folosinţă cerească apoi 
între pământ şi cer. Dar omul se bucură că are el minte, că ştie 
el, că poate el, dar dacă el nu se deprinde cu supunerea cea 
pentru ascultare, nu înseamnă că are minte. Cel ce nu are 
minte, măcar să asculte de cei puşi pentru îngrijirea lui, măcar 
să asculte, măcar să aibă dragoste de învăţătură pentru fapta 
învăţăturii apoi şi a credinţei, şi aceasta înseamnă să aibă 
omul minte, iar altfel nu. 

O, popor al cuvântului Fiului meu FIristos, de ce nu-L 
vede omul pe Domnul? Fiul meu a spus că este până la sfâr- 
şitul veacului cu ai Săi, şi după ce a spus S-a ascuns de faţa 
omului, ca să-L poată omul asculta pe Domnul, căci omul nu 
este deprins să asculte de Domnul, de vreme ce nu-i stă în fire 
supunerea cea pentru ascultare şi pentru creştere bună a fiin- 
ţei lui, aşa cum şi Fiul meu, Dumnezeu din Dumnezeu fiind, 
a stat mereu supus pentru ascultare, căci ascultarea L-a do- 
vedit că El este Dumnezeul omului, pentru a cărui viaţă veş- 
nică trebuia să asculte cu viaţa Sa. 

O, fiilor, omul s-a deprins rău, săracul. Mai degrabă dă 
el să asculte de cel pe care nu-1 vede de aproape şi mereu. Pe 
cel de departe îl primeşte mai bine, îl ascultă mai mult, aşa s-a 
deprins. Le-a spus Fiul meu la ucenici: «Dacă nu Mă duc la 
Tatăl nu pot să vă trimit pe Duhul Sfânt Mângâietorul, iar 
dacă Mă duc, II voi trimite şi vă va învăţa El toate şi din ale 
Mele va lua şi vă va vesti vouă». Eu vă învăţ pe voi, şi vă în- 
demn să semănaţi cu Fiul meu şi cu mine, că noi am ascultat, 
şi numai aşa înveţi să-L primeşti pe Domnul Cel nevăzut, 
numai prin supunere şi prin ascultare, căci cum altfel ar putea 

omul să-L primească pe Domnul şi să stea sub mâna Lui? 
Aceasta este învăţătura mea cea de azi lângă cea a Fiului meu 
Iisus Hristos, Care vă învaţă pe voi, cei crescuţi cu cuvântul 
gurii Sale, că vine Domnul pe pământ şi le dă din gura Sa 
celor ce vor să crească de la El, să se hrănească de la El şi să 
lucreze apoi ca şi El pe pământ. 

O, dar nu pot, Fiule Doamne, nu pot să nu mângâi du- 
hul şi trupul şi glia cea plină de suflet a celei alese de Tine, 
Fiule scump. Iubirea noastră acum este România, ţara do- 
rului Tău de azi. Nu ostenesc s-o ocrotesc, s-o ţin sub pază, 
căci ea este ţara Ta de azi, iar Tu Ţi-ai făcut în ea cortul 
venirii Tale şi popor Ţi-ai zidit în ea, popor pentru ascultare 
de Tine, Doamne. 

O, ţară scumpă a Fiului meu Iisus Hristos, tu treci prin 
durerile facerii celei noi, şi numai Domnul şi sfinţii Săi sunt 
cei ce mai fac ţie bine şi mângâiere. Stau deasupra ta şi întind 
peste tine mantia trupului meu, mantie din cer. Stau la 
hotarele tale şi am grijă de câini şi de lupi şi-i ţin supuşi ca să 
nu-ţi facă rău, numai să înveţi tu lucrarea supunerii cea pentru 
creşterea ta de la Domnul, că iată câtă sămânţă sloboade 
Do mn ul peste glia ta ca să ai din destul acum, în vreme grea, 
şi să ai binecuvântare peste tine din destul ca să nu duci lipsă 
în vreme grea, ca să nu te înece valurile, ţara mea de azi. Iată, 
îţi hărăzesc ascultare şi credinţă. Nu este credinţă decât cu 
ascultare, chiar dacă sunt dintre cei cărora li se pare că au 
credinţă când ei nu au ascultare mai întâi. O, te cuprind cu 
mare dor, şi tot aşa te şi ocrotesc. îl rog pentru tine pe Fiul 
meu să te aducă la cunoaşterea lui Dumnezeu, că iată, cuvin- 
tează Domnul cuvântul Său pe vatra ta, şi numai tu ai acest 
har al alegerii cea de la sfârşit de timp, şi vrea Fiul meu să Se 
reverse din tine în lături şi să creadă neamurile pământului 
lucrarea Lui cu tine. 

îi aduc Fiului meu rugă pentru tine, aduc Tatălui şi 
Fiului şi Sfântului Duh glas de strigare pentru har de la 
Do mn ul peste tine, ţară română. Numai prin harul Lui poţi 
pentru înţelepciunea care ţi se cere s-o ai tu deosebit între 
toate popoarele de pe pământ. O, eşti îndurerată cu duhul, cu 
sufletul şi cu trupul. Te apasă încă şi te ţin sub voia lor cei ce 
încă se ţin cu mâinile amândouă de scaune ca să te stoarcă în- 
că, dar duhul tău se va trezi tot mai mult, căci Domnul 
cuvintează peste tine şi tot El va împlini cuvântul Său şi vei 
putea cu Domnul, căci tu nu poţi. 

O, supuneţi-vă lui Dumnezeu şi cuvântului Său, voi, 
cei ce încă nu vă cuminţiţi şi încă daţi să vă ţineţi de scaune 
peste neamul român, iar voi sunteţi greşiţi! O, nu sunteţi buni 
pentru cârmuire! Faceţi numai rău prin statul vostru la cârmă, 
dar Domnul a spus să cadă de pe scaune cei ce nu ştiu cum 
trebuie să stea cei ce stau. Mâna Domnului va împlini aceas- 
ta, iar ruşinea va fi mare pentru toţi cei care nu ascultă de 
cuvântul cel rostit. 

Eu, Fiule Doamne, m-am mângâiat grăind, m-am uşu- 
rat lucrând. Binecuvântată să ne fie lucrarea cuvântului şi 
aşezarea lui peste neamul român. Slava Ta este multă şi mare 
peste acest neam, dar lucrează ea din cele ce nu se văd ca şi 
cum de departe lucrezi şi scrii, dar aproape eşti mereu, aproa- 
pe, Doamne, aşa cum spuneau şi ucenicii Tăi acum două mii 
de ani: «Domnul este aproape!». Amin. 

O aproape sunt, mereu aproape sunt, 
^ mamă, dar omul dă să asculte mai bine 
de cel de mai departe. Când omul are un duhovnic iscusit 
pentru suflet şi mereu îl are aproape şi la vedere, se încântă şi 
nu mai simte mereu dulce, mereu proaspăt, mereu pentru 


ascultat cuvântul duhovnicului său. Dacă l-ar avea departe şi 
i-ar scrie din când în când scrisori de învăţat ca să-l înveţe cu 
veghe peste el, aşa cum scriu Eu, Domnul, s-ar mai trage 
omul să asculte, să se teamă şi să asculte de cel ce de departe 
trimite veghe şi mângâiere pentru el. Noi n-am făcut ca omul, 
mamă. Noi am ascultat peste tot şi în toate, şi am ascultat de 
om, ca să înveţe omul să asculte ca şi Noi. 

O, ce frumos ai stat tu sub ascultare şi sub creştere şi 
cu veghe peste tine, mamă! Este vreo veghe mai întreagă pen- 
tru om ca şi atunci când îl are pe veghetorul său mereu lângă 
el? O, nu este, numai că omul a uitat să înveţe supunerea şi 
ascultarea cea pentru ea şi iubirea cea pentru supunere, 
mamă, iar Noi am fost pildă pentru cei de pe pământ, mama 
Mea, dar cel ce alege să nu aibă veghe peste el, acela îşi ia 
dreptul să aleagă aşa. 

Binecuvintez ţara română, că e îndurerată ţara Mea 
cea de azi şi mult popor din ea şi stau de veghe cei îndureraţi, 
şi Mă doare încordarea din tine, o, ţara Mea de azi. îţi scriu 
carte pentru mângâiere şi pentru veghe, că nu e de dormit, nu 
e de aţipit, iar tu să nu amorţeşti pentru veghe, să nu aţipeşti 
pentru pază peste tine. O, să nu vă prindă toropeala sau des- 
curajarea, pe voi, cei îndureraţi între fiii neamului român. Eu 
sunt cu mare iubire la veghe peste ţara română, căci lumina 
Mea peste neamurile pământului ea trebuie să fie, şi va fi. 
Amin. 

Voiesc să las o carte dulce şi mângâioasă şi plină de 
cuvânt măreţ cârmaciului care părăseşte acum locul cârmei 
cea pentru paza ţării ca să se aşeze în locul lui alt străjer, de 
la care Mă doare pentru neapropierea lui de acest iscusit câr- 
maci, care a tras numai prin greu, numai prin furtuni fel de fel 
şi plin de durere a stat la cârmă, batjocorit şi defăimat de cei 
ce iubesc fărădelegea, lucrând-o pe ea împotriva cetăţii. Dau 
de veste durere şi ruşine peste cei ce au împrăştiat în chip 
neascuns batjocuri, dispreţ şi defăimare asupra celui ce a con- 
dus prin valuri corabia şi pe cei purtaţi în ea pe valuri. Acestor 
dispreţuitori şi defăimători, Eu, Domnul, le spun acum ceea 
ce este scris în Scripturi poruncă de necălcat, care spune: «Pe 
mai-marele poporului tău să nu-l grăieşti de rău!». Această 
poruncă le va cere socoteală la toţi cei care n-au ascultat şi au 
semănat cuvinte urâte şi duşmănoase, şi aceştia trebuie să 
cunoască durerea cea pentru ispăşirea de păcat, că nu se cade 
să tulburi veghea când ea stă trează şi veghează la cârmă cu 
milă şi cu iubire şi cu jertfă cetatea. Un cârmaci este cârmaci 
al tuturor când este la cârmă, şi este al celor buni şi al celor 
răi deopotrivă. El nu se poate să se tragă deoparte de cei răi, 
căci are lucrare de veghe şi trebuie să nu arate părtinire şi tre- 
buie să se împartă peste tot şi să-şi arate peste tot dăruirea sa. 
El nu mai este al său sau al unei părţi din cetate, ci este câr- 
maci al tuturor la fel, şi al celor ce vor şi al celor ce nu vor 
sub cârmă. 

O, cât de greu i-a fost prin furtuni acestui cârmaci! Cât 
de apăsată i-a fost vremea cârmuirii! îi voi mulţumi Eu, Dom- 
nul, îl voi mângâia, îi voi alina Eu inimioara lui mare. Mărea- 
ţă este fiinţa lui, şi mulţi de pe pământ mai-mari peste popoa- 
re au văzut şi au privit această măreţie a Mea din el. El cu- 
noaşte suferinţa cea pentru iubire, cea pentru dreptate, şi 
măreaţă îi este iubirea şi dragostea de ţară. 

O, fii români, o, fiilor, ascultaţi glasul Meu. Eu, Dom- 
nul, vă spun vouă, feriţi-vă să grăiţi de rău acest străjer plin 
de har de sus ori pe unde va mai lucra el lucrarea veghii peste 
ţară, căci cel dăruit cu iubire pentru veghe nu poate aţipi, nu 
poate dormi, ci poate să-l doară şi să sufere veghind pentru 

ţară, pentru ţara Mea de azi. Mă doare că n-a avut acesta a- 
proape de sfatul lui pe cei care merg acum în locul lui la 
veghe. Eu, Domnul, voi căuta să le schimb gândul lor cel 
rece, căci semeţia de acest fel este păcat, şi sunt aceştia la 
începutul lor de drum. Iată, nu este în om duhul cel frumos al 
umilinţei şi al iubirii. Cel ce are iubire are şi umilinţă de duh, 
căci aşa lucrează iubirea. Ea se apleacă, ea se mlădie, iar 
inima înfrântă şi smerită are măreţia ei, pe care n-o cunosc cei 
îngâmfaţi prin înţelegerea minţii lor. 

Mă pregătesc să cuvintez cuvânt de mângâiere şi de 
mulţumire pentru cel ce a servit cu atâta veghe, cu atâta iubire 
timp de zece ani ţara Mea cea de azi, şi tot aşa de iubitor va 
fi el şi pe mai departe, căci aşa este şi aşa rămâne cel ce-şi 
iubeşte cu râvnă ţara sa. 

Sfârşesc acum cuvântul sărbătorii cea pentru mama 
Mea Fecioara şi binecuvintez ascultarea cea pentru creştere 
sfântă a poporului cuvântului Meu cel de azi. O, nu uita, po- 
porul Meu, nu uita, mereu, mereu să asculţi, iar pentru ascul- 
tare trebuie supunere, trebuie iubire, nu uita! Acestea ale tale 
înaintea Mea Mă ajută să merg şi să vin ca să meargă peste 
tot cuvântul Meu cel de pe masa ta. Desăvârşirea minţii vo- 
iesc să ţi-o împodobesc mereu, şi de aceea veghez mereu 
peste tine cu învăţătura Mea, iar tu să te dovedeşti Mie şi lu- 
mii cea fără de lumină de sus că tu eşti un popor învăţat şi 
pregătit de Dumnezeu pentru ca să luminezi pe pământ. O, 
pace ţie cu Mine acum! Pace Mie de la tine, şi unii pe alţii să 
ne ajutăm şi să ne îmbrăţişăm şi unii altora să ne plecăm! 

Eu, Domnul Iisus Hristos, am grăit cu tine, o, poporul 
Meu, în zi de sărbătoare pentru mama Mea Fecioara, mama 
lui Dumnezeu-Fiul. Amin, amin, amin. 

* 

I ntru cuvânt de mângâiere şi de putere din cer, intru 
în casa celui ce încă este la scaunul de strajă peste 
ţara Mea cea de azi, ţara română, ţara Domnului, cetate plină 
de lumină de sus, din pricina cuvântului lui Dumnezeu, care 
sălăşluieşte în ea de şaizeci de ani, de când Mi-am pregătit 
calea de coborâre ca să grăiesc cuvântul Meu pe vatra neamu- 
lui român. 

O, deschide-Mi tu, cel plin de duhul veghii peste ceta- 
tea cuvântului Meu, peste ţara în care îmi am la veghe popor 
zidit de Mine prin cuvânt, şi care-Mi aşează în cartea sa cu- 
vântul Meu. O, iar şi iar îţi sunt oaspete, că am datoria să-ţi 
mulţumesc cu aplecare ca unui mai-mare peste ţara Mea cea 
de azi, ţara venirii Mele cuvânt pe pământ, ţarina cea cu co- 
moară în ea, Eu, Domnul, cuvântând în mijlocul ei cuvântul 
Meu cel de la sfârşit de timp, aşa cum este scris că va lucra 
Domnul în zilele cele de slavă a Sa venirea Sa după om şi lu- 
crare multă pentru naşterea din nou a lumii, precum este scris. 

O, îţi mulţumesc pentru trudă, pentru veghea cea cu 
atâta iubire de ţară. O, să înţeleagă omul cel greşit că dojana 
cea ieşită din gura ta pentru el a fost lucrarea ta de veghe pes- 
te ţară şi nicidecum învinuire sau judecată. Când un străjer 
veghează peste ţara sa el din iubire face aceasta, nu din dato- 
rie. O, ce mare îţi este iubirea pentru ţară, ce mare! Nu te-am 
văzut în toată vremea ta cea cu slujire peste tot pe unde ai slu- 
jit până acum, nu te-am văzut să pui mai presus binele şi 
liniştea ta faţă în faţă cu slujirea ta cea cu atâta dragoste de 
oameni şi de ţară, ci te-am văzut veghind şi suspinând cu 
duhul şi luptând cu înţelepciune adâncă împotriva a tot ce 
dădea să ameninţe cetatea de la mijloc şi din lături. Ai stat cu 


suspin şi cu apăsare la veghe şi n-ai căutat ale tale. O, este pe 
pământ o ţară mică, o cetate mică al cărei mai-mare de peste 
ea este cel mai sărac din ea şi dintre cei ce s-au suit să 
slujească pentru ţară. Când l-au întrebat pe el mai-marii lumii 
despre lipsa de avuţii şi de slavă pământească în care el 
vieţuia, el a răspuns lor: Cel ce este întâiul numit şi aşezat de 
strajă peste cetate, acela trebuie să stea slujind numai pentru 
viaţa cetăţii şi pentru binele ei, şi aşa să-şi pună el viaţa în 
slujba cetăţii, iar el să nu aibă nimic, să nu caute nimic pen- 
tru el însuşi, ci numai pentru cei cărora el slujeşte, numai 
pentru avutul lor, pentru îndestularea lor, iar cel ce nu poate 
să iubească aşa, acela să nu se încumete să caute loc înalt 
pentru el peste cetate, ci să rămână în rândul celor ce-şi 
caută ale lor. 

O, ce frumos, ce mare iubire, ce frumoasă dăruire: să 
nu-şi strângă nimic pentru el cel care stă aşezat pe scaunul de 
frunte al cetăţii! O, ce frumos, ce curat, ce limpede se vede 
dăruirea inimii şi iubirea unui aşa suflet dăruit celorlalţi! 

O, sunt mulţi, mulţi din cei ce caută mărire pentru ei 
dintre cei ce ajung pe scaunele cetăţii, şi aceştia caută numai 
ale lor şi nu sunt curaţi. Ai dat să arăţi mereu acest păcat cu 
care apasă peste cetate cei ce îl săvârşesc pe el sub minciuna 
că ei sunt curaţi, iar pentru aceasta tu ai fost dispreţuit de ei 
şi defăimat în fel şi chip, căci cei ce se iubesc pe sine nu ştiu 
altceva să facă, iar hoţul este mereu cel ce spune mereu că el 
nu fură, că el este curat. 

Eu, Domnul, îţi mulţumesc pentru răbdarea şi pentru 
iubirea cea cu răbdare, că prea greu ţi-a fost la locul de veghe, 
şi mult te-au ajutat la veghe duhul răbdării şi al iubirii cea pen- 
tru ţară, duhul inimii curate şi al nădejdii, duhul umilinţei 
inimii şi multe alte daruri care ţi-au călăuzit lucrarea în toată 
vremea cea atât de grea, când lupi cu colţi de fier au tot dat să 
te îmbrâncească şi să cazi de la locul veghii ca să se suie ei şi 
să facă ei voia lor de pe acest loc de strajă pentru ţară. Eu însă 
n-am voit nicicum să-ţi fie doborât statul tău la cârmă, de 
vreme ce mâna Mea cerească te-a ridicat ca să veghezi în vre- 
me rea, când haitele de lupi au dat să sfâşie tot, să jupoaie tot, 
să-l lege pe cel mare şi să spargă cetatea şi s-o supună pentru 
ei. O, nu! Eu am în mână schiţă cerească pentru pământul şi 
neamul român şi este mereu numai de vegheat şi de lucrat pen- 
tru veghe, şi voiesc să te păstrez de strajă, căci tu veghezi ţara 
oriunde te-ai afla, şi-ţi văd iubirea şi arsura ta de suflet pentru 
ţară, pentru ţara Mea de azi. O, să nu părăseşti lucrarea veghii! 
îmbracă-te întru putere de sus, încinge-te cu lucrare de har şi 
stai de veghe şi lucrează bine, căci împotriva celor hrăpăreţi 
este încă de luptat, şi trebuie luată din mâna lor arma, că nu 
ştiu ei să mânuie dreptatea, şi trebuie aceştia supuşi de ea, iar 
pentru aceasta Eu, Domnul, voi veghea şi voi împlini. 

Acum primeşte-Mi povaţa: cuvânt dulce, glas dulce, 
povaţă miloasă, sfat înţelept şi învăţătură de înţelepciune să 
aşezi peste mulţi care vor da să caute şi să urmeze dreptatea 
cea pentru ţară şi măreţia inimii curate pentru lucrul cel fră- 
ţesc, căci vai celor lacomi care nu se pot vindeca! Temerea de 
Dumnezeu s-o aşezi în multe suflete, căci fără ea omul săvâr- 
şeşte numaidecât răul, iar prin ea iubire de cei din cer şi de 
neam să aibă cei ce o îmbrăţişează pe ea. Nimeni să nu-şi facă 
rău unul altuia, nimeni să nu calce poruncile vieţii, şi toţi să 
tragă cu umilinţa de duh, cu virtutea lepădării de sine, că 
acestea se cer celui ce voieşte să-şi dăruiască celor din jur 
viaţa lui, dragostea lui. 

îi vor prinde dureri pe cei ce te-au dispreţuit şi n-au 
avut ochi să vadă şi urechi să audă, ci au avut răutate în inimă 

şi n-au căutat spre bârna din ochii lor ca să nu mai caute pai 
în ochii celorlalţi. Iată, duhul dezbinării a fost lucrat cu mul- 
tul prin aceştia, iar tu n-ai avut ajutor să lucrezi din plin binele 
pentru neam, şi l-ai lucrat din greu, căci toţi cei aproape cu 
lucrul lor au lucrat cu necinste şi au trădat duhul dreptăţii a 
toate, iar tu ai suferit răbdând şi lucrând şi veghind. 

Eu, Domnul Iisus Hristos îţi mulţumesc acum şi aduc 
Tatălui rugă pentru tine, iar tu să împărţi la toţi o inimă nouă, 
o nouă dragoste de ţară, dar învaţă-i ce este această lucrare 
care cuprinde în ea jertfa multora, ca şi a Mea pentru om ca 
să-i fie bine omului. O, şi învaţă-i bărbăţia pe cei ce vor 
învăţa de la tine iubirea. Iubirea să crească în toţi, şi prin ea 
să fie drepţi şi curaţi, blânzi şi smeriţi, măreţi prin acestea, 
căci iubirea îl vindecă pe om de tot răul, de tot păcatul, de 
toată fărădelegea. Eu aşa te rog să-i ocroteşti pe mulţi de răul 
cel din lume. Eu aşa te voiesc pe mai departe lucrător înţelept 
şi treaz veghetor pentru ţara Mea şi a ta şi a celor ce o iubesc 
pe ea cu dor. 

Iţi pun pe umeri duhul iubirii şi al răbdării sfinte şi al 
înţelepciunii lucrurilor, că te fac împărţitor celor ce vor preţui 
să fie drepţi şi frumoşi şi măreţi pe pământ. 

Acum pace ţie, şi-ţi voi ţine urma şi cu tine voi fi şi te 
voi purta şi te voi călăuzi! Eu sunt Cel ce sunt, şi am grăit 
duhului tău cuvântul Meu cel pentru tine. Amin, amin, amin. 

21 noiembrie/4 decembrie 2014 

Sărbătoarea sfintei mare muceniţe Ecaterina 
şi a sfântului mucenic Mercurie 

Omul nu are iubire pentru că s-a aşezat mai sus decât Dumnezeu. 
Nepăsarea de Dumnezeu îl învinuieşte pe om de îngâmfare. Iubirea 
nu se uită în om, ci se uită în Dumnezeu. Iubirea îl face măreţ pe 
omul purtat de ea. 

M ă port cu sfinţii între cer şi pământ, şi sunt fa- 
cerea lui Dumnezeu cerul şi pământul, iar Eu, 
Domnul, Mă sprijin pe ajutorul cel de pe pământ ca să-Mi 
aşez înaintea omului cuvântul, şi ajutorul acesta este o mare 
iubire, chiar dacă mintea omului nu poate măsura ceea ce este 
mai presus de fire, mai presus de cele cu care omul este o- 
bişnuit. Iubirea aceasta este a Mea, şi din pricina ei cobor 
cuvânt peste pământ şi Mă ţin după om ca să-i grăiesc, ca 
să-Mi audă omul glasul şi să-i ajung la inimă cu cuvântul şi 
să se facă din nou omul sub izvorul înţelepciunii celei de sus 
şi să iubească pe Domnul apoi, că iată câtă iubire, câtă cobo- 
râre a Mea după om! 

Mai presus de fire M-am arătat înaintea oamenilor ori 
de câte ori am lucrat lucruri minunate cât am stat între oameni 
pe pământ, chiar dacă după măsura vederii omului nu eram 
decât un om ca fiecare om. O, ce bine ar fi să înţeleagă omul 
pe cele mai presus de înţelegerea lui, căci altfel el nu-L pune 
pe Domnul la suflet când El vine spre om mai presus de 
înţelegerea omului pentru venirea Sa. 

Stau cu sfinţii în văzduh, stau aproape de om şi sunt 
mai adevărat decât omul, chiar dacă stau sub văl înaintea 
omului. îi trebuie omului iubire pentru credinţa aceasta, dar 
dacă el nu se îndeletniceşte cu iubirea nu poate altfel nici pen- 
tru credinţă. O, măi poporul Meu, ce inimi mari, ce suflete 
mari au avut pe pământ sfinţii cu care Eu, Domnul, merg între 
cer şi pământ ca să vin la tine şi să-Mi las cuvântul scris ca la 
cutia poştală de la poarta omului când se împart între oamenii 
îndepărtaţi unii de alţii grăirile lor, doririle lor. 

O, ce mic e omul care nu este mare cu simţirea şi cu 


căutarea lui după cele mai presus de măsura lui de înţelegere! 
O, fiilor, trebuie iubire între om şi Dumnezeu aşa cum are 
Dumnezeu. Trebuie asemănare cu Dumnezeu în iubire, măi 
fiilor. Altfel omul este îngâmfat, nu este aplecat ca Dum- 
nezeu. Cel aplecat face aceasta din iubire şi prin iubire. Cel 
îngâmfat se aşează mai presus de Dumnezeu, aşa cum s-a voit 
a fi cel mai aproape înger al Meu mai înainte să piardă el 
locul lui cel din slava Mea cea apropiată şi i s-a stins iubirea, 
şi iată de ce nu are omul iubire, căci mai înainte de înger omul 
a căzut, şi prin el apoi îngerii, şi iată de ce nu are omul iubire: 
nu are pentru că el s-a aşezat mai sus decât Dumnezeu, căci 
Dumnezeu este iubire, iar omul nu este tot aşa. 

O, ce lecţii măreţe aduc Eu, Domnul, pe masa ta pentru 
tot omul, măi poporul Meu, numai să vrea omul să înveţe 
carte şi minte de la Dumnezeu, de la Cel ce a făcut cerul şi 
pământul şi pe om. E mic cu iubirea omul, mic de tot, şi 
aceasta numai pentru că el s-a aşezat să stea mai mare ca 
Dumnezeu. Eu stau aplecat, omul nu stă aplecat. Eu stau 
umilit, omul nu poate tot aşa. Eu trăiesc iubind veşnic, iar 
omul stă mut faţă de duhul şi de lucrarea iubirii, iar iubirea 
înseamnă Dumnezeu. Stă omul zi după zi rece de Dumnezeu, 
iar această nepăsare îl învinuieşte de îngâmfare pe om. Mă 
mângâi şi Mă port între cer şi pământ cu sfinţii Mei, care n-au 
făcut tot aşa între pământ şi cer cât au stat cu trupul lor. Cei 
sfinţi şi locuitori cu cerul acum s-au născut cu duhul iubirii în 
ei, iar Eu, Domnul, l-am trezit în ei la vremea cea potrivită şi 
au văzut ei măreţia aceasta a Mea în ei, şi au dat-o în dar, ca 
să aibă şi alţii cât mai mulţi, căci aşa este lucrarea celor ce au 
în ei iubirea şi aşa este lucrarea iubirii, ea nu se uită în om, ci 
se uită în Dumnezeu şi toate sunt ca Dumnezeu în duhul 
iubirii şi în lucrarea ei. 

Suntem azi în sărbătoare între sfinţi, doi din ei, însem- 
naţi în calendarul lor, mari lucrători cu Mine în lucrarea Mea 
cea de azi pe pământ, şi mult se bucură sfinţii Mei să aibă 
sarcini de purtat pe drumul crucii Mele de azi, al venirii Mele 
de azi pe pământ după om. Muceniţa Ecaterina, plină de 
duhul înţelepciunii celei născătoare de fii de Dumnezeu între 
oamenii de pe pământ, o, câtă iscusinţă sfântă a arătat ea cu 
lucrarea ei în mijlocul mulţimii de înţelepţi ai lumii, între care 
a fost ea aşezată ca să fie trasă în lături dinaintea dragostei de 
Dumnezeu din ea, dar s-a făcut ea în vremea aceea născătoare 
de fii pentru cer şi toţi s-au îmbătat de vinul ei, că măreţ este 
omul în care Domnul sălăşluieşte, măi poporul Meu. 

O, ce bine-Mi este Mie că pot grăi cu tine în mijlocul 
celor din cer, cu care Mă port, şi în mijlocul tău, poporul 
Meu! Eu Mă pun pe masa ta, iar tu Mă dăruieşti în părţi ca să 
fiu găsit cu cei ce se apleacă, cu cei ce au iubire. Pentru iubire 
trebuie să se aplece omul, căci aşa este lucrarea ei. Muceniţa 
Ecaterina era strălucitoare foarte între fiii oamenilor pe pă- 
mânt prin frumuseţea şi prin înţelepciunea ei, pe care şi le-a 
dăruit cu totul iubirii, şi a fost ea minunată şi a fermecat ini- 
mile celor fără de farmec în ele şi au cunoscut înţelepţii lumii 
înţelepciunea lui Dumnezeu cea mai presus de lume şi nu s-au 
mai putut despărţi de ea, iar lumea i-a scos afară din ea pe cei 
ce nu mai erau lume, ci iubire erau apoi. 

O, ce mare, ce dulce este lucrarea şi gustul iubirii când 
ea sălăşluieşte în om, dăruindu-se cu învierea ei la cei ce n-au 
gustat încă învierea din păcat! Cine poate spune această 
măreţie şi gustul ei? Ea a fost visul cel frumos, cel hrănitor al 
sfinţilor Mei cât au stat ei pe pământ. Ea grăieşte azi din 
sfinţii Mei şi se măreşte pe sine din ei înaintea fiilor oame- 
nilor. Ea se apleacă şi se face cuvânt din sfinţii Mei spre hrana 

celor ce trăiesc iubind, purtători de Dumnezeu fiind ei prin 
iubirea din ei. Amin. 

O cine, Doamne, cine poate să grăiască 
^ despre această măreţie în cei ce iubesc 
făcându-se dumnezei prin iubirea Ta din ei? Măreţia aceasta 
grăieşte ea însăşi, Doamne, când ea locuieşte în om. Ea a aju- 
tat pe înţelepţii lumii din vremea mea să descopere în ei 
iubirea şi să se aplece cu ea şi să rămână apoi fiii iubirii, fiii 
lui Dumnezeu, şi s-au dus ei la Dumnezeu biruitori prin iu- 
bire, şi numai aşa trebuie să se grăiască despre iubire pe pă- 
mânt, iar altfel nu. Numai fiii lui Dumnezeu trebuie să gră- 
iască despre iubire, iar fiii lumii nu, căci această limbă este 
cerească, nu este de pe pământ. 

Mi-e duhul plin de bucuria Ta cu noi în ziua noastră de 
serbare între sfinţi, căci am alături sărbătorit lângă mine pe 
cel mult credincios rugăciunii oamenilor plini de nevoi: 
mucenicul Mercurie, cel plin de milă pentru cei strâmtarăţi şi 
duşman al hulitorilor de Dumnezeu. El are lângă Tine ca şi 
mine lucrare mare pentru zilele cele de apoi, când Tu Te scrii 
şi Te vei scrie pe pământ cu lucrarea dreptăţii cea asupra ne- 
legiuirii oamenilor necredincioşi, peste care se varsă una 
după alta cupele mâniei asupra faptelor cele fără Dumnezeu 
ale oamenilor de pe pământ. împreună sărbătoriţi acum între 
sfinţi, noi îţi mărturisim măreţia, Doamne, şi cântăm cu cân- 
tări cereşti lucrarea Ta de azi cu poporul cuvântului Tău, pe 
care dorim să-l ocroteşti mult, mult şi să-l povăţuieşti să Te 
ocrotească, Doamne, că nu mai ai pe unde să-Ţi apleci capul 
şi să intri, nu mai ai pe pământ unde să Te odihneşti. Mereu 
drumeţ eşti, mereu, mereu mergi şi Te împărţi cu bunătăţile 
Tale ca să ia oamenii şi să fie ei plini de bunul Tău, plini de 
iubire, Doamne. 

Lăsăm har peste poporul cuvântului Tău. Să fie cel 
minunat prin iubire de Tine poporul Tău, Doamne. Povaţa Ta 
coboară mereu în mijlocul lui, iar unde eşti Tu sunt şi sfinţii 
Tăi, sunt cu Tine cei ce Te-au iubit pe pământ, şi aceasta este 
plata celor ce Te-au iubit. Amin. 

oi sunteţi iubirea Mea, chipul şi ase- 
mănarea Mea, o, sfinţi iubiţi ai Mei. în 
cer şi pe pământ vă am ai Mei, mereu aproape vă am. Suita 
Mea cerească sunteţi voi, iar de pe pământ avem sprijin şi 
suntem ajutaţi să păşim din loc în loc cu vestea împărăţiei 
cerurilor, cu grăirea Noastră peste pământ acum, că a sosit 
vremea venirii Mele cu sfinţii, precum este scris că va veni 
Domnul. 

O, poporul Meu de pe pământ, am grăit acum despre 
măreţia iubirii. Ea îl face măreţ pe omul purtat de ea. O, ce 
frumoasă este o floare împlinită şi întru totul înflorită! O, tot 
aşa de frumos şi de măreţ este şi omul cel împlinit în iubire şi 
în lucrarea ei şi în grăirea ei despre Domnul, despre Cel mi- 
nunat şi măreţ între sfinţi. 

Mă aplec ca un Dumnezeu şi te povăţuiesc mereu. Vin 
la tine mereu cu sfinţii cei mari şi cei mici, vin să-ţi dau din 
cer ca să ai din cer, vine Domnul la tine cu sfinţii. O, ce mă- 
reţie! Măreţ să fii şi tu, că e cerul cu tine pe pământ, măi 
poporul Meu. O, pace ţie! Ai grijă să fii ceresc pe pământ, 
căci cei din cer petrec cu tine în sărbătorile cele pentru ei, iar 
tu îmi eşti popas şi aşternut îmi eşti. 

Iubire cu recunoştinţă îţi dau să ai, iar tu mai mult să-ţi 
ceri şi să-Mi dai, căci Eu sunt Dumnezeul tău, iar tu îmi eşti 
fiu, o, poporul Meu. Amin, amin, amin. 

25 noiembrie/8 decembrie 2014 


Sărbătoarea sfintei Virginia, trâmbiţa lui Dumnezeu 

Viaţa îmbunătăţită se zideşte încet, prin multe greşeli. Omului 
numai Dumnezeu îi poate da minte, nu şcoala. Trâmbiţa Domnului 
sună deşteptarea celor care au plecat de lângă izvorul cuvântului; 
chemarea lor la căinţă pentru păcatul judecăţii. 

n zi de hram peste aşezământul Meu din zilele 
acestea pe vatra neamului român Mă scriu în car- 
tea Mea cea de azi cu întreită sărbătoare, iar cei din cer se 
bucură la masa cuvântului Meu, care se aşterne în cartea sa. 

E hramul bisericii Mele de nou Ierusalim, căci trâmbiţa 
Mea Verginica este patroana acestui aşezământ şi are lângă ea 
sărbătorit acum pe apostolul Meu cel întâi chemat lângă Mine 
la lucrul apostoliei, pe Andrei, pe cel dintâi ucenic al Meu, 
căci acum douăzeci şi trei de ani l-am avut aici alături în ziua 
pecetluirii grădiniţei cuvântului Meu, după ce am aşezat în ea 
chivotul, pietricica cea albă, simbolul cel de la sfârşit de timp 
al vestirii cuvântului Meu peste pământ, şi apoi am pecetluit 
pentru cei din cer acest aşezământ şi pentru duhul cuvântului 
Meu rostit aici de deasupra grădiniţei lui ca să fie aşezat în 
cartea sa şi împărţit apoi spre hrană, spre creşterea celor 
cărora Domnul Se descoperă ca să fie El urmat de ei, după ce 
credinţa lor în venirea Mea cuvânt pe pământ îi cuprinde pe 
cei ce vin cu pasul pe calea Mea cea de azi, spre bucuria Mea 
şi a celor din cer, căci este nevoie de ucenici. 

Sunt Domnul Iisus Hristos, sunt Cel ce dau omului 
minte ca să-L înţeleagă pe Dumnezeu, aşa cum le-am dat şi 
ucenicilor Mei ca să Mă înţeleagă ei cu toată lucrarea Mea 
când Tatăl M-a trimis pe pământ ca să lucrez între oameni 
lucrarea Sa. Sunt cu ziua de hram al acestui aşezământ. în 
această zi din an a sosit între cei din cer trâmbiţa Mea Vergi- 
nica şi are ea obştea sa în cer precum şi pe pământ avea şi este 
ea patroana poporului cuvântului Meu, iar lângă ea a fost 
aşezat cu sărbătoare apostolul Andrei, căci zi lângă zi avem 
sărbătoarea cea întreită în această zi de taină, mai întâi ziua 
pecetluirii grădiniţei cuvântului Meu, iar lângă ea ziua de săr- 
bătoare a apostolului Andrei, şi apoi ziua trâmbiţei Mele, 
totul într-o sărbătoare în cer şi pe pământ, şi iată, sărbătoarea 
este încununată de cuvântul Meu şi al lor, aşa cum Eu, 
Domnul, petrec cu sfinţii Mei. 

Eu sunt Cel ce-i dau omului minte, că Eu l-am zidit pe 
om. Eu sunt Ziditorul omului, iar omul este zidirea Mea, fa- 
cerea Mea, căci fără Făcătorul lui omul poate face multe 
greşeli şi îi trebuie minte mereu, mereu, şi iată, viaţa îmbună- 
tăţită se zideşte încet, încet prin multe, multe greşeli, de la 
care omul învaţă şi tot învaţă, ajutat de Dumnezeu pentru fa- 
cerea sa, căci omul este slab, plăpând, prins sub greşeală, 
neputincios în tristeţi şi în suferinţe, iar Creatorul său îl întoc- 
meşte pe el ajutându-1 să lupte împotriva a tot ce stă să cu- 
prindă şi să slăbească viaţa lui. 

O, poporul Meu, aş vrea să aibă omul de la Mine minte 
şi aş vrea să asculte pentru mintea lui, că nimeni nu-i dă lui 
minte, decât Dumnezeu. Se tot zidesc pe pământ şcoli şi cărţi 
ca să meargă omul de mic şi să înveţe minte şi carte. O, măi 
poporul Meu, ce să facă Dumnezeu cu cel ce învaţă minte de 
la şcoală? Se întreabă necredincioşii şi se îndoiesc întru Dum- 
nezeu din pricina îngâmfării lor şi zic aceştia că nu este 
adevărată Scriptura, fiindcă omul trebuie să ştie carte şi apoi 
să scrie. Voiesc să le spun la aceştia că nu şcoala sau cartea au 
fost zidite mai întâi, ci omul a fost zidit întâi, iar când l-am 
zidit a ştiut şi a grăit cu Mine, şi Eu cu el, căci Eu am ştiut şi 
am zidit şi am pus în zidirea Mea şi ştie omul să grăiască şi ce 

să grăiască şi ce să înţeleagă, căci de la Dumnezeu Ziditorul 
are omul ce are. O, de unde ştie copilul să plângă când se 
naşte? De la suferinţă, de la durere ştie, de la durerile facerii 
ştie. O, de unde ştie el să vorbească apoi, să crească, să umble, 
să lucreze? O, fiilor, de la Dumnezeu are omul minte, şi apoi 
oamenii se ajută unii pe alţii şi toate de la Dumnezeu sunt în 
oameni ca să ştie ei. Pe Adam cine l-a învăţat carte, cine l-a 
învăţat să scrie şi să citească şi să ştie? Pe Ioan Botezătorul 
cine l-a învăţat, cine l-a ajutat de la pruncie şi până la Iordan 
ca să-L facă pe Domnul cunoscut oamenilor? Pe prooroci cine 
i-a învăţat să asculte de la Dumnezeu şi să scrie apoi? O, fiilor, 
animalul de pe lângă om a învăţat carte? De unde ştie el să 
iubească, să mângâie pe stăpânul său, să-i fie atât de credin- 
cios cine l-a învăţat? O, nu mama îl învaţă pe copil. Nu ani- 
malul îl învaţă pe animal ceea ce trebuie să ştie şi să facă. O, 
nu, ci Domnul este Ziditorul omului şi al celor din om şi a 
toate câte sunt între cer şi pământ fiinţe cu suflet viu. 

O, câtă credinţă, câtă apropiere de Dumnezeu Făcă- 
torul, câtă recunoştinţă trebuie să ştie să lucreze omul, şi toate 
prin Dumnezeu! Trebuie Dumnezeu să-i dea omului minte în 
toate şi mereu, nu omul să-şi dea şi să-şi facă. O, ce minuni 
s-ar ivi între pământ şi cer dacă omul ar înţelege să lucreze 
din Dumnezeu! Iată cum se zideşte viaţa omului, viaţa cea 
plăcută Domnului în om şi aşezată pic cu pic încet, încet din 
multe, multe greşeli, ca să înveţe omul de la greşeli şi să se 
înţelepţească pentru bine apoi. Dar acum trâmbiţa Mea 
Verginica are cuvânt în ziua ei de serbare şi este însoţită de 
obştea ei cea din cer la masa de azi, căci Eu, Domnul, am şi 
în cer popor din lucrul ei cu Mine născut, şi am şi pe pământ, 
şi aşa lucrăm lucrarea cea de azi. 

O, Verginica Mea, binecuvântată să-ţi fie lucrarea 
cuvântului tău la masa cea de azi! Amin. 

A min, amin, Doamne, şi să înveţe po- 
porul Tău să ia minte din cer, să ia de 
la Dumnezeu minte şi să nu se întrebe cum, căci Tu eşti 
Izvorul, Doamne, iar eu acum ascult şi cuvintez. 

Iubire cu aripi să căpătaţi de la Domnul, fiilor de azi ai 
Domnului Cuvântul, căci ea vă poartă prin vremi dulci şi prin 
vremi cu tristeţi. Legate de Domnul să vă fie inimile, căci cu 
El rămâne omul care-şi cunoaşte începutul lui cel veşnic, 
când Do mn ul va veni să aşeze de-a dreapta Sa pe cei ce au 
avut şi au iubire. 

O, e zi de hram al aşezământului în care sunteţi de 
Domnul aşezaţi, iar noi, cei din cer, suntem cu voi la masă. 
Lângă ziua mea de serbare stă cu ziua lui de intrare în cer cel 
dintâi ucenic al Domnului nostru, apostolul Andrei. împreu- 
nă ne aplecăm înaintea celor din cer şi înaintea celor de pe 
pământ, care ne poartă sărbătoarea. Noi am fost unul lângă 
altul martori din cer în ziua pecetluirii grădiniţei Domnului 
acum douăzeci şi trei de ani, iar voi aţi fost martori de pe pă- 
mânt, alături de arhiereul martor prin care s-a rostit pecetlui- 
rea cu sfinţenie a grădiniţei cuvântului, şi privim acum a- 
ceastă zi şi avem de ce să oftăm. Dar azi ne şi mângâiem că 
avem la masă pe cei din cer, obştea cea din cer a acestui cu- 
vânt ziditor de fii pentru cer şi avem pomenire de un an pen- 
tru sufleţelul alăturat nouă acum un an şi grăim puţin despre 
aceasta, că este multă smerenie şi este multă grijă şi este mult 
de lucru şi de putere pentru lucru şi nu stârnim durerea sus şi 
jos, ci lucrăm cereşte şi aşa mângâiem. Aceşti doi copii, din- 
tre care unul este sus cu mine acum, s-au dus pe braţe prin 
dureri şi şi-au dat sfinte mângâieri purtându-şi ale vieţii dulci 
poveri, iar Domnul i-a purtat mereu pe ei şi i-a avut în lucrul 


Său, şi iată, îi are şi-I sunt lucrători. Iată, lângă sărbătoarea 
mea este şi aceasta acum şi lucrăm toţi, lucrăm şi din cer, şi 
de pe pământ lucrăm şi împodobim ziua de serbare a hramu- 
lui acestui aşezământ, şi mult se bucură poporul cel din cer 
acum şi mult stăruie la Domnul pentru mersul lucrării Sale, 
spre plinirea a tot ce este de lucrat, iar voi, copii de jos, iubire 
cu aripi să aveţi şi să lucraţi, şi pe aripile ei să staţi, că fără de 
iubire e greu de tot, măi fiilor. 

O, Doamne, să înveţe poporul Tău minte din cer, căci 
Tu eşti Izvorul. N-are cum să înveţe omul carte din cărţi de pe 
pământ, căci toate în Tine sunt, iar fără Tine se strică omul şi 
învaţă de la om, de la cel ce crede că ştie şi că a învăţat ca să 
ştie. O, de unde ştie calul sau oiţa, de unde ştiu animalele să 
pască iarbă, să ia apă cu guriţa, să plângă când n-au acestea de 
la Tine, o, şi câtă înţelepciune au şi ştiu? Noi, cei sălăşluiţi a- 
cum între cei din cer, de unde ştim să venim aproape şi să gră- 
im acum la această masă frăţească şi sărbătorească? O, de la 
Tine, Doamne, putem, şi ştim, căci cu Tine umblăm şi lucrăm. 

O, nu de pe pământ se învaţă carte. Nu de pe pământ a 
ştiut să grăiască omul cel zidit de mâna Ta şi de Duhul Tău la 
început. Să nu se întrebe necredincioşii cine a scris istoria Ta 
cu omul în cartea în care ea s-a adunat, în Scriptură, Doamne. 
O, cine l-a învăţat pe Ioan Botezătorul să gândească, să gră- 
iască, să proorocească pe Domnul şi să grăiască cu Domnul 
la Iordan? Iată, Tu eşti ştiinţa cea din omul purtat de Tine şi 
nu trebuie să se semeţească omul cel fără Dumnezeu între oa- 
meni pe pământ. Nici eu, Doamne, nici eu n-am învăţat carte 
de pe pământ, dar Tu ai venit la mine şi ai pus înăuntrul meu 
duhul proorociei, grăirea Ta cu omul ai pus în pieptul meu, în 
mintea mea, în vederea mea. Să se minuneze oamenii care 
nu-L înţeleg pe Domnul şi toate lucrările Sale pe pământ între 
oameni, căci oamenii purtători de Dumnezeu au duşmani pe 
pământ pentru că ei sunt cei ce sunt ca şi Dumnezeu, iar cei 
ce n-au duşmani nu sunt nimic, ci sunt de corvoadă şi atât. 

Să se pocăiască şi să se mărturisească, Doamne, toţi cei 
care au stat cu Tine prin această lucrare de cuvânt şi au părăsit 
apoi izvorul şi locul izvorului. O, să se aplece aceştia ca să le 
fie dezlegat acest păcat, căci e greu la cer acest păcat. Eu sunt 
trâmbiţa Ta şi le fac deşteptarea şi sun la ei şi le spun lor: 
căiţi-vă voi, cei care aţi mâncat lapte şi miere şi vi s-a aplecat 
apoi! O, nu se poate să rămâneţi judecători. Grăbiţi-vă să ie- 
şiţi de sub învinuirea aceasta, căci scris este: «Nu judecaţi şi 
nu veţi fi judecaţi!». O, dacă aţi stricat faţa Domnului, dacă n- 
aţi şters apoi unde aţi lovit, aceasta iartă Domnul, dar nu poa- 
te dacă nu e pocăinţă şi mărturisire după căinţă. O, câtă du- 
rere pe noi, cei din cer, pe cei ce sunt acum obşte în cer din a- 
ceastă lucrare de cuvânt pe pământ! Suntem mijlocitori mari 
pentru voi, dar fără pocăinţă în voi nu este putere din cer pen- 
tru voi, iar voi vă puteţi duce tot mai jos cu neîmplinirea 
Domnului în voi, cu despărţirea voastră de El şi de izvorul 
Lui, din care mult aţi băut şi voi.O, sculaţi-vă cât mai este 
ziuă şi scuturaţi-vă hăinuţa şi spălaţi-o şi primeniţi-vă iubirea, 
căci nu păcatele, ci neaplecarea îl desparte de Do mn ul pe om. 
Vă rog din cer şi sun din trâmbiţă după voi, căutaţi-vă lumina 
cea pierdută, că în lume nu este scăpare, iar voi păşiţi pe drum 
cu păcătoşii, dar David împăratul a dorit să stea ca un lepădat 
în curţile Domnului dacă ar fi avut de ales în faţă cu calea şi 
locaşul cel plin de păcătoşi, iar acest locaş este lumea şi fiii 
ei, măi fiilor. Eu dau să vă mângâi şi să vă fac trezirea, că nu 
se pot şterge din cartea Domnului paşii voştri lângă izvorul 
Lui cât aţi umblat voi cu Do mn ul. 

Iar pe Tine, Doamne, Te rog, dă-le lor minte, dă-le Tu, 

Doamne, că nu de pe pământ are omul minte, ci numai dacă 
Tu pui darul Tău în om şi să-l folosească omul. O, numai de 
la Tine are omul care are, iar cine nu are de la Tine, n-are 
nimic, nimic, chiar şi când n-are nimeni pe pământ mai mult 
ca el ranguri şi carte şi măriri fel de fel. 

Acum închin Ţie, Doamne, această măreaţă zi de 
întreită sărbătoare, iar Andrei apostolul are ruga lui înaintea 
Ta în această zi. Amin. 

O deschide cerurile, Doamne, ca să Te 
^ vadă fiii neamului român, că eu aştept 
de două mii de ani slava Ta în mijlocul acestui neam, pe care 
l-am pecetluit eu cu numele Tău mai înainte de venirea mea 
la Tine prin cruce, prin cruce cu chin, Doamne. Ţi-am fost 
statornic prin dureri şi prin cruce, iar acum aştept darul Tău, 
slava Ta pe pământul român, bucuria pe care o doresc de două 
mii de ani, Doamne, şi iată, bucuria se naşte pic cu pic şi se 
întregeşte, iar eu aştept ca şi toţi cei din cer, când ziua Ta de 
slavă va cuprinde cerul şi pământul în ea, iar sfinţii Tăi vor 
avea şi ei ziua mângâierii, ziua bucuriei. Eu Ţi-am fost martor 
în ziua pecetluirii grădiniţei cuvântului Tău şi am aşezat pu- 
terea cea din porţi peste grădină ca să fie a Ta şi nu a lumii 
această grădiniţă, iar arhiereul Tău de atunci a rostit cuvânt de 
pecetluire şi s-a întocmit voia Ta prin noi în cer şi pe pământ 
deodată în ziua aceea de mărturie. 

O, frate arhiereu, nu uita, nu uita clipa cea măreaţă 
când tu ai avut slujire tainică lângă cei din cer în ziua aceea 
când s-a scris cuvântul tău peste această grădiniţă pentru 
pecetluirea ei. Eşti scris în cer cu ziua aceea şi nimeni nu se 
poate sui la cer ca să te şteargă din cartea acelei zile. O, păs- 
trează-te în carte cu duhul inimii tale, că nu se poate rupe fila 
aceasta din carte. îl rog pe Domnul acum să te învăluie în 
duhul credinţei pe care ai avut-o în ziua aceea, iar tu să te 
lupţi aşa, după cum este pentru tine înaintea Domnului rugă- 
ciunea mea. 

O, slăveşte-Te, Doamne, în el pentru Tine, că Ţi-a fost 
martor şi s-a scris zi de mărturie în cer şi pe pământ atunci, 
iar eu mă aplec în această zi, că sărbătoare mare este această 
zi, întreită sărbătoare este ea, Doamne. Amin. 

E u, Domnul, pun peste tot mângâierea 
Mea. Pentru cei din cer şi pentru cei de 
pe pământ pun mângâierea Mea şi alin pun şi întăresc lu- 
crarea Mea, căci lucrul este mult, mult, şi trebuie mângâiere 
şi putere pentru lucru. 

Să înveţi, măi poporul Meu. Mintea se învaţă din cer. 
Voi slobozi prin porţi învăţătură peste tine în această zi, iar tu 
să lucrezi apoi peste tine, căci din cer trebuie să iei şi să ai tu. 
O, pace ţie acum! E zi de hram peste aşezământul Meu cu 
tine, şi masa este cerească. Pace multă să lucrezi, şi aşa să 
împlineşti cuvântul Meu de peste tine, cuvântul cu care-ţi 
spun: Pace ţie, poporul Meu, pace ţie! Pacea Mea cu tine, 
fiule poporul Meu! Amin, amin, amin. 

1/14 decembrie 2014 

Sărbătoarea sfântului ierarh Nicolae 

Sfântul Nicolae aduce din cer darul iubirii cea cu recunoştinţă. Mân- 
gâierea este rodul iubirii. Purtarea sfântă aduce multă mângâiere. 

O câtă bucurie pe cei din cer, câtă aşteptare, câtă 
^ mângâiere! Sărbătorile sfinţilor Mei îi umplu pe 
cei din cer de duhul mângâierii. Când lucrez pe pământ cu ei 
e mare mângâiere pe cei din cer. Ei văd dorul Meu, văd de 


unde Ne vine mângâierea, şi sunt asemenea Mie cei ce-Mi 
simt Duhul şi tânjirea Lui. Pe pământ îmi este lucrul şi truda 
lui cea pentru odihna Mea cea din cer şi cea de pe pământ. 
Mi-am făcut cale cuvântului Meu şi-Mi pregătesc cu el ziua 
slavei Mele şi pregătesc omul pentru ea, căci Eu pe toate le-am 
zidit pentru om şi pentru odihna Mea în el. Eu sunt Dum- 
nezeul omului, sunt Ziditorul lui, şi voiesc să Mă asculte 
omul, căci aşa se cade. Chiar dacă el s-a ridicat împotriva 
Mea după ce l-am zidit, voiesc să-l învăţ cu ascultarea, şi 
aceasta îmi este lucrarea Mea pe pământ. 

O, cum să nu Mă cuprindă duhul mângâierii când pot 
să grăiesc omului pe pământ? O, popor al cuvântului Meu, să 
simţi şi tu mângâiere că poţi să Mă ajuţi şi să Mă mângâi. Mă 
sprijin pe tine cu venirea Mea cuvânt pe pământ, măi fiule. O, 
câtă mângâiere pe Mine că-Mi crezi venirea şi cuvântul! E 
slava Mea cu tine, poporul Meu. Fierbinte să-ţi fie bucuria şi 
iubirea cea pentru Mine, că-Mi frige Duhul de dor după om, 
măi poporul Meu. S-au deprins sfinţii Mei cât au stat pe 
pământ, s-au deprins să-Mi înţeleagă şi să-Mi simtă arsura 
Duhului Meu după om, şi mai ales după cei mai păcătoşi din- 
tre oameni, căci Eu voiesc să-i fac sănătoşi pe cei neputin- 
cioşi pentru Dumnezeu şi să le dau lor îngeri îngrijitori şi în- 
văţători peste ei şi să le fac fierbinte credinţa şi iubirea apoi, 
că fără de credinţă iubeşte păcatul omul şi-şi pierde vremea 
cu el, dar credinţa îl trage spre Mine şi îl trage spre iubirea 
cea curată, şi iată ce fac Eu pentru aceasta, că Mi-am făcut 
cale pe pământ cu sfinţii Mei, că pe pământ au luptat ei pentru 
credinţa lor, pentru Domnul lor, iar Eu le dau răsplată, le dau 
mângâierea, vin cu ei în cuvânt pe pământ, unde Ne avem 
lucrarea cu care Ne mângâiem. 

Eu, Domnul, te am în mare iubire, poporul Meu. Aşa şi 
tu să Mă ai, şi să ne fie fierbinte iubirea, şi aceasta va aduce 
toată împlinirea cea dulce a zilei cea fără de sfârşit, ziua de 
odihnă a Domnului, în care se vor odihni toţi cei care M-au 
iubit pe pământ. Aceasta să ştii tu, pentru aceasta să trăieşti 
tu. Alipiţi să rămânem în lucrare, căci tu de veacuri eşti 
aşteptat, nu uita aceasta, şi nu-ţi uita îndatorirea şi menirea, 
că iată câtă bucurie pe cei din cer când Eu şi cu ei stăm în 
mijlocul tău şi grăim cuvântul care este în cer şi care vine şi 
se aşează în cartea sa şi Ne mărturiseşte prin ea. 

O, mărturiseşte-L pe Dumnezeu pe pământ în lung şi în 
lat, măi poporul Meu. Cuvântul Meu are putere în el. împar- 
te-1 peste tot, căci aşa se împlineşte el. O, dacă n-aş avea 
mărturisitori, Eu n-aş mai fi cunoscut pe pământ de cei cred 
şi de cei ce nu cred pe Dumnezeu! Ierarhul Nicolae M-a măr- 
turisit cu putere multă şi M-a făcut cunoscut şi crezut între 
oameni şi a stârnit el râvna oamenilor spre Dumnezeu şi spre 
cer, căci pământul îl trage pe om în jos, iar cerul îl ridică de 
jos pe om şi îl învaţă smerenia, iar ea îl înalţă pe om, şi se face 
omul locaş lui Dumnezeu pe pământ aşa cum a fost ierarhul 
Nicolae, şi iată zi de serbare pentru el între sfinţi, iar Eu am 
coborât cu sfinţii la tine pentru serbarea lui şi stăm la masa 
mângâierii şi le sting dorul şi le dau bucurie şi popas cu bucu- 
rie, iar tu îmi eşti aşternut, poporul Meu. 

Cu ceată de arhierei poposesc acum aici, de unde este 
împărţit Dumnezeu peste pământ. Această ceată este slăvită 
în ziua aceasta între cetele de sfinţi, şi are ea purtător de 
cuvânt pe arhiereul Nicolae, pe cel cu duhul ars de iubire pe 
pământ şi în cer. O, ce minuni face iubirea! Cei ce-i cunosc 
puterea sunt făcători de minuni, de lucrări mai presus de fire 
pe pământ. O, spune tu, ucenicule iubit şi mare cu iubirea, 
spune tu în cartea Mea de azi puterea iubirii. E ziua ta de ser- 

Cuvântul lui Dumnezeu 


bare între sfinţi şi ai de cuvântat cuvânt de sărbătoare peste 
biserica Mea în ziua aceasta. Amin. 

jF n numele Tatălui şi al Fiului şi al Sfân- 
ii. tului Duh, binecuvintează Stăpâne 
Doamne ca să grăiesc! 

T atăl, Fiul şi Duhul Sfânt binecuvintează 
intrarea ta. Amin. 

inecuvântat să fii de toti sfinţii Tăi, o, 
Doamne, şi binecuvântată să fie biseri- 
ca Ta, care crede venirea Ta cuvânt pe pământ şi toată 
lucrarea ei în mijlocul ei ca să o mărturisească ea! 

O, ai proorocit acum două mii de ani, Doamne, şi acum 
împlineşti, căci ai spus aşa: «Cel ce crede în Mine voi veni la 
el şi-Mi voi face casă la el şi voi cina cu el şi Mă voi arăta 
lui». Şi dacă aşa ai spus, trebuia să se împlinească cu multă 
măreţie cuvântul gurii Tale, şi iată-1 împlinit, căci Tu eşti Cel 
ce zici şi Cel ce împlineşti apoi, iar eu în ziua mea de serbare 
între cetele de sfinţi aşez la masa cea de azi a bisericii Tale de 
nou Ierusalim, aşez cuvânt pentru iubire, Doamne, căci eu 
aceasta am lucrat pe pământ. 

S-a sălăşluit în mine duhul iubirii şi a lucrat el înăun- 
trul meu şi în afara mea peste tot pe unde umblam şi vedeam 
durere şi apăsare pe oameni, şi mă grăbeam să-i despovărez 
pe cei plini de strâmtorări ale vieţii, dar a trebuit să-i învăţ 
apoi iubirea, Doamne. Când faci bine celor ce dau să-şi facă 
rău, când alini pe cei apăsaţi, când scapi oameni de la pieire 
se naşte în ei iubirea cea cu recunoştinţă. Aşa fel de iubire 
voieşti Tu să aibă cei ce au parte să fie fii ai poporului Tău de 
azi, ai bisericii Tale de nou Ierusalim, în duh şi în adevăr 
închinându-Ţi ei Ţie iubirea şi credincioşia ei, o, Doamne. 

O, fii ai lui Hristos Cuvântul, împărţiţi la toţi oamenii 
tot ce primiţi voi din cer, şi mulţi vor căpăta iubire cu re- 
cunoştinţă, după ce Domnul Se descoperă lor şi-I simt ei pu- 
terea şi bunătatea, că mare este iubirea Lui pentru om, şi din 
ea a luat şi a împărţit nouă, sfinţilor Săi. Iubire cu recunoş- 
tinţă, despre acest dar să vorbiţi şi voi între voi în ziua mea de 
serbare între sfinţi. O, învăţaţi unul de la altul să nu se întâm- 
ple între voi nemulţumiri sau neascultare, căci iubirea cea cu 
recunoştinţă nu are în ea aceste feluri de aluat, ci are numai 
mulţumire şi smerenie, şi fiecare să calce peste el însuşi ori 
de câte ori cere aceasta iubirea cea cu recunoştinţă, măi fiilor. 
Lucrare de fii, aceasta este lucrarea fiilor lui Dumnezeu, aşa 
cum Domnul a arătat înaintea Tatălui în toată vremea, şi aşa 
trebuie să lucreze şi fiii bisericii Lui. Lucrarea de fii este 
frumoasă foarte, şi tot aşa este şi cel ce o lucrează pe ea. Ci- 
ne voieşte să fie frumos, acela trebuie să iubească lucrarea de 
fiu, iubirea cea cu recunoştinţă, iubire care nu se uită pentru 
lucrarea ei, o, nu se uită în toată vremea celor ce vor să fie fii 
ai lui Dumnezeu. 

O, fiilor, năravul din fire este cel mai vrăjmaş al celor 
ce dau să se trezească din rătăcire şi să înveţe iubirea cea cu 
recunoştinţă, iubirea cea pentru fii, dar puterea iubirii poate să 
biruiască acest vrăjmaş, peste care trebuie mereu veghe şi 
pază, căci altfel năravul trece în faţă, trece mereu şi se vrea a 
fi întâi, dar fiii lui Dumnezeu nu mai sunt ai lor, nu mai fac ca 
ei, nu mai vor ca ei, nu mai trăiesc ei, ci Domnul trăieşte în ei, 
căci rodul lor este Domnul, iar Domnul este iubirea lor. Amin. 

Mai mare dragoste ca aceasta în ziua mea de serbare 
n-am să le dau lor, Doamne. Le dau ce am mai scump de la 
Tine. Iubire cu recunoştinţă le dau să aibă ei de la cei ce le 
dăruiesc lor din cer, şi vor lucra ei cu Duhul Tău şi al sfinţilor 
Tăi lucrarea cea de azi a bisericii Tale de nou Ierusalim, 


lucrarea cea dintre fraţi. 

Bucurie şi mângâiere vom aduna de pe masă în această 
zi de slavă a Ta cu sfinţii în mijlocul poporului Tău, căci 
lângă ceata arhiereilor e ceata muceniţelor, Doamne, şi are ea 
pe muceniţa Filofteea, copilă sfântă pe pământ cât a stat, şi 
lângă ziua mea de serbare este ziua ei de intrare între sfinţi, 
între cei din cer. Are ea dragostea în ea şi împarte şi ea po- 
porului Tău acum. Amin. 

u binecuvântare arhierească aşez şi eu 
pe masa cea de azi, aşez şi eu pilda 
smeritei mele vieţi de pe pământ, o, Doamne. Mulţi îşi închi- 
puie că eu am suferit mult pe pământ până ce tatăl meu cel 
după trup s-a mâniat asupra iubirii mele de oameni şi a făcut 
păcat la mânie, dar m-a dat pe mine pe braţele Domnului şi 
m-a pus Domnul între sfinţi în ziua aceea, căci n-am fost 
nemulţumită pentru viaţa mea, o, Doamne, şi am avut duhul 
mângâierii în suflet şi n-am numit greu nimic peste mine, căci 
eram ca o păsărică dezlegată de a mă bucura de iubire, pe care 
o împărţeam cu lărgime şi mă mângâiam cu mângâierea cu 
care mângâiam, şi a rămas în mine iubirea cea cu recunoştinţă 
pentru atâta mângâiere câtă aveam. 

O, copii ai lui Hristos, mângâiaţi, şi veţi fi mângâiaţi. 
Mângâierea este rodul iubirii. Cu ea nu veţi şti ce este sufe- 
rinţa, ce este greul dacă el este. Cine are duhul duioşiei are şi 
mângâierea, are şi bucuria ei. Aceasta vă împart eu din cer 
pentru lucrare între voi în ziua mea de serbare între sfinţi, iar 
Domnul să vă fie vouă mângâiere, numai să nu pregetaţi să-L 
împărţiţi pe El, mereu, mereu să-L împărţiţi pe El. Amin. 

O sfinţi iubiţi ai Mei, ce lecţie de iubire, 
^ ce mare iubire aduce pe pământ iubi- 
rea Mea din sfinţi! Când faci bine celor ce dau să-şi facă rău, 
ce lecţie mare iau cei ce nu au iubirea! 

O, fii ai bisericii Mele de nou Ierusalim, iată cum îmi 
înnoiesc Eu biserica şi cum noi le fac pe toate, precum este 
scris! Iată ce zi măreaţă şi ce învăţătură din cei ce au lucrat 
iubirea pe pământ înaintea Mea şi a oamenilor! Purtare sfân- 
tă, măi fiilor, aceasta aduce multă mângâiere, că Domnul Se 
odihneşte în cei ce se poartă sfânt în cuvânt şi în faptă, iar voi 
învăţaţi, o, învăţaţi iubirea cea cu recunoştinţă, şi de la voi să 
vadă şi să înveţe cei fără de iubire, că e lipsă de iubire pe 
pământ, e numai păcat pe pământ peste tot şi trebuie întoarsă 
brazda şi trebuie semănat sămânţă curată peste tot, şi apoi 
plivite buruienile, numai să am Eu lucrători care să-Mi poarte 
cuvântul peste pământ, fiilor, că iată, sfinţii sunt şi ei în lucru 
cu Mine şi cu voi, iar Eu mereu vă spun dintre sfinţi: Pace 
vouă, fiilor! Amin. 

Binecuvintez acum în această zi, iar şi iar binecuvintez 
trezirea tot mai multă peste neamul român. Eu, Domnul, 
revărs mereu peste el cuvânt cu putere de împlinire şi îl împli- 
nesc, şi voi aduce vremea credinţei şi a iubirii cea cu recunoş- 
tinţă peste neamul român, după ce voi stârni tot mai mult 
iubirea lui şi vom trage unii spre alţii, că fierbinte îmi este 
dorul şi iubirea ca să împlinesc cu ţara Mea cea de azi răs- 
cumpărarea cea mare, cer nou şi pământ nou, dorul Meu cel 
de şapte mii de ani, şi voi fi împlinitor din mijlocul acestui 
neam, unde Eu, Domnul, am pe poporul cuvântului Meu, ca- 
re-Mi întâmpină venirea. Amin, amin, amin. 

6/19 decembrie 2014 

Sărbătoarea sfântului ierarh Spiridon 

Iubirea Domnului va împlini naşterea din nou a lumii. Domnul 
voieşte să înceapă din România îndreptarea calendarului. 

F ace ţie, popor al cuvântului Meu! Eu, Domnul 
Iisus Hristos, Mă aşez lângă tine cuvânt, Mă 
strâng cu sfinţii lângă tine şi cuvântăm cuvânt de sărbătoare 
şi îl aşezăm în carte, că e sărbătoare arhierească între cei din 
cer şi sunt plin de cuvânt, ca şi sfinţii Mei. în cer şi pe pământ 
fiecare din cele ale facerii Mele îşi are lucrarea sa, iar lucrarea 
Mea este cuvântul, de care ascultă toată facerea Mea spre 
slava Făcătorului ei. O, nu tot aşa e şi cu omul, căci omul 
ascultă cât vrea el şi dacă vrea el, că departe de el îl ţine omul 
pe Domnul, departe, măi poporul Meu, şi aceasta este durerea 
Mea, după ce l-am zidit pe om şi până azi. 

S-a încumetat omul cel de la început să-l înfiinţeze pe 
diavolul între el şi Mine şi nu mai are dor şi drag de Dum- 
nezeu omul. Suspin cu dor după om. Dacă omul are suspinul 
îndurerat de la copiii lui care-1 părăsesc şi se duc întru ale lor, 
Eu, Domnul, sunt peste aşteptări de îndurerat şi de însuspinat, 
şi e de mare preţ la Mine o inimă de om plină de milă de 
Mine, plină de suspin pentru suspinul Meu, pentru deşertă- 
ciunea în care stau prinşi toţi oamenii de pe pământ, şi fără de 
care ei nu pot, nu pot din pricina bogăţiilor lor, a rangurilor 
lor, a lipsei de minte din cer pentru mintea lor, dar dacă 
oamenii ar iubi adevărul şi nu deşertăciunea n-ar mai fi şi n-ar 
mai sta aşa cum sunt ei, şi ar sta cum s-ar cădea să stea îna- 
intea Făcătorului a toate şi n-ar mai aluneca spre cele ce nu 
dăinuiesc şi nu rămân cu omul. 

La masa cea de azi în mijlocul tău aşez în cartea Mea 
de azi cuvântul cel arhieresc al slujitorului Meu cel blând şi 
bun, făcătorul de minuni Spiridon, cel pe care nu l-au atras 
nici bogăţiile, nici rangurile care i s-au dat, nici lumea cu du- 
hul ei, căci el s-a folosit de toate cu mare smerenie, cu mare 
înţelepciune de sus, şi era sus la Dumnezeu cu viaţa lui, şi nu 
în lumea aceasta era, căci el nu era din ea, precum nici Eu nu 
sunt, şi tot aşa au fost prin lume toţi cei care au iubit adevărul 
şi calea vieţii, calea cu Dumnezeu, măi poporul Meu. 

O, Mă uit pe pământ şi văd graba oamenilor care petrec 
mai înainte de vreme sărbătoarea naşterii lui Iisus Hristos. O, 
numai sărbătoarea Mea n-ar mai petrece-o ea, căci lumea e 
departe de iubire şi n-are cum petrece ea pentru Dumnezeu, 
dar cine să-i spună ei acest adevăr? Este scris în Scripturi de 
naşterea din nou a lumii, de înnoirea ei este scris. Iubirea Mea 
va împlini aceasta dacă aşa este scris, şi am de la Tatăl dăruit 
Mie pământul român şi neamul Meu cel credincios de pe el 
ca să pot lucra aici lucrarea Tatălui, Care M-a trimis cu lucrul 
Meu cel mult de naştere din nou a lumii. Văzut şi nevăzut 
lucrez Eu, şi tot aşa şi sfinţii Mei. Văzute şi nevăzute se aşea- 
ză la locul lor şi împlinesc ele cuvântul gurii Mele şi e mare 
minune că pot să cuvintez peste pământ din mijlocul neamu- 
lui român, unde-Mi am pregătită sălăşluire şi credinţă pentru 
venirea Mea cuvânt peste pământ. 

Sunt greu de înţeles tainele Mele şi lucrarea lor cea 
mare, văzută şi nevăzută ea când lucrează şi aşează. La fa- 
cerea lumii tot aşa am lucrat, şi s-a trezit omul în mijlocul 
minunii împlinite şi s-a bucurat şi s-a minunat, până în clipa 
când s-a încumetat să-l înfiinţeze pe diavolul între el şi Mine, 
de n-a mai simţit el drag şi dor de Mine apoi. 

O, dacă omul nu lucrează lucrarea iubirii de Dum- 
nezeu, el face altă lucrare, face despărţire de Dumnezeu, 
lucrare potrivnică luişi şi lui Dumnezeu. Eu însă trebuie să 


împlinesc lucrarea Tatălui Meu, înnoirea lumii, precum este 
scris, şi vin pe pământ cuvânt ca să-l rostesc şi ca să-l împli- 
nesc, şi lucrez prin cei credincioşi ai Mei toată împlinirea 
cuvântului Meu. Amin. 

O binecuvintează, Doamne bun şi blând, 
^ să cuvintez de lângă Tine cuvântul cel 
pentru sărbătoarea mea între sfinţi, că eu stau cu rugăciune 
înaintea Ta pentru împlinirea naşterii din nou a lumii şi merg 
pe pământ din loc în loc şi lucrez tainic şi Te ajut, Doamne. 
O, în cer şi pe pământ este această aşteptare, iar Tu vii cu 
lucrul Tău cel mult pe pământ ca să începi de pe pământ, de 
jos în sus pentru zidirea cea nouă. O, apleacă-1, Doamne, pe 
om spre cunoaşterea aceasta şi spre înţelepciune pentru a- 
ceasta! O, vino, Doamne, cu ziua biruinţei, în care toate se 
vor vedea aşezate la locul lor după voia Ta, după iubirea Ta, 
şi va vedea atunci omul cum ai lucrat Tu şi cum a lucrat el, 
după ce Tu l-ai zidit pe el! 

Dar acum iartă-i pe oameni, o, iartă-i, Doamne, că iată 
cât au stricat ei din cele aşezate de Tine şi de sfinţi! Ţi-o ia 
înainte omul ca şi la început, o, Doamne. O, ce păguboasă 
este neascultarea omului, Doamne! Nu ştie omul ce uşor, ce 
bine i-ar fi lui dacă ar asculta de Dumnezeu şi de la Dum- 
nezeu. Le spunem noi, sfinţii Tăi, le spunem la toţi de pe 
pământ că e bine să asculte de bunăvoie de Dumnezeu omul, 
căci după ce trece el vede şi îl doare. Noi, sfinţii Tăi, am lu- 
crat lucrul Tău, Te-am arătat pe Tine minunat întru noi şi 
le-a venit oamenilor dorul de Dumnezeu apoi, dorul de ade- 
văr, Doamne. O, tot aşa lucrăm şi azi, şi din cele nevăzute 
vedem şi lucrăm. Lucrăm lucrare fără de oprire, Doamne, 
lucrăm ca Tine, că pe Tine Te-am ales ca să Te ascultăm. 

O, fii ai Cuvântului Hristos, lucraţi, măi fiilor, lucraţi 
ca Domnul, că are Domnul lucru mult de lucrat, şi vremea 
s-a scurs şi trebuie să se ivească toate cele lucrate pentru ca 
să rămână ele, şi va fi ca la facerea cea dintâi a lumii şi toate 
nevăzutele se vor ivi şi vor fi văzute în toată frumuseţea lor, 
cuprinzând în mângâierea lor pe toţi cei care au tânjit după 
Domnul pe pământ. 

O, fiţi blânzi, fiţi smeriţi fiilor. Fiţi sfinţi, o, fiţi sfinţi 
pe pământ de-a pururi, ca să aveţi îndrăzneală la Domnul şi 
pentru Domnul. Fiţi sprijinul Lui şi numai al Lui, căci Dom- 
nul v-a tocmit Lui, iar voi nimic să nu aşteptaţi, decât cer nou 
şi pământ nou, iar cei ce lucrează se vor odihni în lucrul lor, 
o, fiilor. Amin. 

B u, Domnul, Mă aplec înaintea iubirii 
sfinţilor Mei, care n-au socotit nimic 
din cele pieritoare, ci numai pe Domnul şi pe cele nevăzute 
ale Sale au iubit ei, căci duhul lor văzător îi purta pe ei spre 
cele minunate ale locaşurilor pregătite pentru sfinţii Mei. 

Eu, Domnul, Mă aplec şi înaintea ta, popor al cuvântu- 
lui Meu cel făcător de cer nou şi de pământ nou, şi te rog, te 
rog cu aplecare, citeşte Scriptura, măi Israele nou, măi Ierusa- 
lime nou. în ea sunt toate promisiunile Mele, la care au tânjit 
toţi cei ce M-au iubit până la tine, şi au ajuns ei să le aibă lor 
împlinite, căci Eu M-am dus la Tatăl şi am lucrat şi am pregă- 
tit loc minunat, precum am promis că voi pregăti celor ce Mă 
iubesc. O, citeşte, măi poporul Meu, citeşte cuvântul Scrip- 
turii şi să creşti din el atât cât am Eu nevoie să creşti, şi să-Mi 
lucrezi după carte, că toate nevăzutele tânjesc pentru des- 
coperirea lor, pentru taina lor cea cuprinsă în Scripturi, pen- 
tru serbarea cea mare între cer şi pământ, iar cei credincioşi 
făgăduinţelor Mele se vor bucura, mult se vor bucura, mult, 
fiilor, mult. 

O, îţi mângâi duhul şi trupul, ţara Mea de azi, ţara Mea 
română, căci tu eşti ţara Mea de azi, şi te am de la Tatăl a 
Mea. Voiesc din tine să încep îndreptarea celor ce s-au stricat 
răstumându-se de la locul lor din timp, că Mă doare să văd 
nedumerire în cer, ba şi pe pământ. Se bucură în ziua aceasta 
fiii tăi de sărbătoarea naşterii Mele şi se hrănesc cu bucuria 
aceasta, ţară română, iar când sărbătoarea va veni după ade- 
văr, nu va avea cinstitori pentru ea din mijlocul tău, decât 
puţini, puţini faţă de numărul tău cel întreg. Dar Eu voiesc în 
tine să întorc înapoi la locul lor sărbătorile şi să nu mai stai tu 
în greşeala aceasta, o, ţara Mea cea de azi, căci au greşit 
stăpânii care au stat peste tine şi au strămutat de la locul lor 
din timp sărbătorile sfinţilor Mei. O, am strigat mult, mult 
prin acest cuvânt la cei ce pot repara pe cele răsturnate şi 
le-am spus să repare pe cele strămutate de la locul lor, le-am 
spus să pună la locul lor sărbătorile sfinţilor, dar auzind nu 
M-au auzit şi nu Mă aud. Eu însă am împlinit aici şi am aşezat 
aici la loc praznicele sfinţilor, după datina lăsată de sfinţi şi 
de părinţi, şi aştept aici, aştept şi pe cei neascultători, îi aştept 


să audă şi să asculte şi ei, ca să se întoarcă apoi spre ei inima 
părinţilor, după ce ei se vor întoarce cu inima spre părinţi, 
precum este scris, dacă vor vrea să asculte. 

Iată, pe meleagurile Ierusalimului patimilor Mele nu 
s-a umblat să fie răsturnate sărbătorile şi nu se serbează acum 
sărbătoarea naşterii Mele, dar şi în multe alte locuri, tot aşa, 
nu s-a stricat orânduiala aceasta lăsată de sfinţi. O, aştept şi la 
tine, neam român, aştept minunea întoarcerii tale spre sfinţi şi 
spre părinţi, că mulţi spun că nu e aşa de mare greşeală aceas- 
tă strămutare de la locul lor a zilelor de prăznuiri cereşti, dar 
Eu, Domnul, spun că neascultarea de părinţi aduce peste fii 
rod de neascultare. Dar să stea aplecaţi şi să judece drept cei 
ce au de îndreptat vremile cerului şi ale sfinţilor Mei, iar Eu, 
Domnul, voi aduce lor apoi binecuvântarea Mea şi bucuria ei 
apoi, căci Eu sunt Cel ce ridic păcatele lor pe umerii Mei, că 
am putere de la Tatăl Meu să fac aceasta pentru cei ce se în- 
torc de la neascultare la ascultare, ca să creadă ei şi să sprijine 
apoi pe Domnul cu rodul ascultării lor. Amin, amin, amin. 

Praznicul Naşterii Domnului 

Omul îşi caută bucurii împotriva suferinţei. Domnul le spune 
sfinţilor să vindece suferinţa neamului omenesc, cel stăpânit de pă- 
cat. Domnul dojeneşte neamul român pentru felul cum sărbătoreşte 
Crăciunul şi îi aminteşte că şi-a mutat sărbătorile străbune. 

Î n zi de praznic de naştere a Mea pe pământ, Eu, 
Domnul, Mă las cuvânt în cartea Mea cea de azi şi 
Mă vestesc în lung şi în lat cu această zi şi le spun la toţi cei 
de pe pământ că Eu sunt Făcătorul cerului şi al pământului, 
că Eu sunt Creatorul, că Eu sunt Crăciunul, aşa cum M-au 
botezat strămoşii cei sfinţi în zi de praznic de naştere a Mea 
pe pământ, şi sunt plin de daruri, numai să am cui să le dau, 
numai să Mă vrea cu ele omul. 

Şi iată, cobor prin greu şi-Mi las un picuţ de cuvânt în 
carte şi Mă uit la durerea pe care au avut-o cei care Mi-au 
purtat venirea Mea cea de atunci când M-am născut pe pă- 
mânt, căci cu durere s-au purtat din loc în loc ca să Mă ocro- 
tească de cei ce Mă pândeau să-Mi curme viaţa, o, şi cu du- 
rere a fost atunci aşezată naşterea Mea pe pământ şi ocrotirea 
trupului Meu apoi de cei ce Mă purtau, şi n-am avut Noi spri- 
jin, căci omul nu trage cu durerea, nu trage cu cei îndureraţi, 
că e slab omul şi-şi caută bucurii împotriva suferinţei, iar Eu 
sunt Cel milos şi-Mi pornesc mereu sfinţii să meargă spre toţi 
cei îndureraţi şi să le dea daruri, şi le spun Eu lor: O, sfinţi 
vindecători, coborâţi, o, coborâţi în slavă, coborâţi pe pământ 
la oameni, că e în suferinţă tot neamul omenesc şi-şi caută 
alin şi nu se găsesc pe pământ oameni vindecători cu putere, 
căci neamul omenesc este stăpânit de păcat, o, sfinţi vindecă- 
tori. O, e tare, tare trist omul, şi de aceea caută cumva bucurii, 
şi nu are putere să înţeleagă împărăţia cerurilor şi alinul cel de 
la ea pentru om. 

O, de câte ori am stat Eu cu omul, luând chip pămân- 
tesc, omenesc, o, de câte ori! O, cât călătoresc, cât de mult 
stau de vorbă cu oamenii şi nu Mă cunoaşte nimeni, căci nu 
Mă descopăr. Stau şi Mă uit cu durere câte păcate în oameni 
pe pământ şi câtă vindecare aş vrea să le dau, câtă naştere de 
sus! Aş vrea să-i dăruiesc omului împărăţia cerurilor cea 
plină de pace în om, numai să vrea omul cu ea în el şi de 
partea lui apoi. 

O, popor al cuvântului Meu, pace ţie, fiule! Lumea zice 
altfel în ziua Crăciunului, zice la mulţi ani, dar Eu îţi zic: Pace 
ţie! Cobor prin durere la tine şi prin ger, şi cobor cu strâm- 
torare de putere, iar tu îmi ştii strâmtorarea Mea. O, scoală-te 
şi grăbeşte-te să stai în uşă cu colăcei şi cu daruri creştineşti, 
că vin colindători la izvor, iar tu să-i întâmpini şi să le dai 
daruri din cer aşa cum şi Eu îţi dau şi te fac împărţitor, că Mă 
pregătesc să intru în carte cu mama Mea Fecioara şi să trimi- 


tem apoi cartea la toţi cei care privesc în calea cuvântului 
Meu şi Mă aşteaptă să Mă arăt cu el. 

O, ce frumos, ce frumos colindă îngeraşii şi sfinţii în 
ziua Mea de praznic de naştere, ce frumos! E praznic de naş- 
tere şi Mă mângâie sfinţii şi îngeraşii şi Mă mângâie mama 
Mea Fecioara. 

O, ţara Mea cea de azi, o, neam român, nu e ziua Mea, 
nu e Crăciunul când ţii tu Crăciunul, că nu aşa l-au purtat 
strămoşii tăi, iar ţie îţi trebuia să asculţi de sfinţi şi de părinţi, 
şi iată, Crăciunul este cum îl ţineau ei, şi Mă primeau ei cu 
această sărbătoare şi cu acest nume. Eu sunt Crăciunul, Eu 
sunt Creatorul şi-Mi ziceau Crăciunul strămoşii tăi şi erau 
plini de daruri sfinte, şi de aceea Mă iubeau strămoşii tăi, iar 
tu faci acum ca lumea toată, faci petrecere cu mâncăruri care 
nu se mănâncă în zile de post de Crăciun. 

O, nu pot oamenii să se distreze, să mănânce şi să bea 
când vine ziua cea dintre ani şi căreia lumea îi zice revelion. 
O, a venit omul străin de sărbători sfinte şi te-a păcălit şi a 
plecat şi te-a lăsat păcălită, o, ţara Mea ortodoxă, iar tu ai zis 
ca el şi ţi-ai mutat sărbătorile străbune, de parcă tu erai păgâ- 
nă, nu creştină, şi n-a avut cine să te apere, să te ocrotească 
de acest rău, căci capii bisericii te-au vândut neorânduielii, o, 
ţara Mea de azi. Dar tu nu ştiai ce ţi-au lăsat scris strămoşii 
tăi cei sfinţi să faci şi să trăieşti? Eu, Domnul, te aştept să-ţi 
revii, şi de mult te aştept şi te privesc, că nu e bine să rămâi 
după legea omului care a umblat la ceea ce nu era al lui. Să 
ştii că Eu Mi-am aşezat la loc praznicele sfinte pe vatra ta şi 
Mi-am zidit biserică vie din fii credincioşi şi cu frică de Dum- 
nezeu în ei, că nu voiesc să vin şi să găsesc peste tot neorân- 
duială în tine, căci adevărata biserică şi obşte creştină pe voia 
Mea nu este cea de pe vârf de munte şi cu porfiră pentru 
înveşmântare, ci este cea ascultătoare de Domnul şi de părin- 
ţii sfinţi, este cea neştiută, cea nebăgată în seamă de lume, 
necălcată şi neurmată de oamenii lumii, este cea care are preţ 
în ochii Mei şi este cea neiubită şi cea zavistuită, dar iată ce-ţi 
spun: Vai de biserica cea fără de duşmani, căci ce mai este ea? 
E fără de preţ biserica cea neduşmănită. Aceasta spun Eu 
acum spre ştire peste pământ. 

Iar acum Eu voi sta cu mama Mea Fecioara în grăire 
pentru praznic de naştere a Mea, dar stăm acum cu voi, fii ai 
poporului Meu de azi, şi primim colindătorii, măi fiilor. în 
această zi de praznic sfânt, pace vouă şi celor ce vin la voi şi 
la izvorul Meu de cuvânt! 

Slavă în cer şi pe pământ pentru praznicul Crăciunului, 
căci Crăciunul Eu sunt. Eu sunt Cel ce sunt, fiilor. Amin, 
amin, amin. 

25 decembrie 2014/7 ianuarie 2015 

Soborul Maicii Domnului 

Sufletul minunat este cel plin de dor de Dumnezeu pe pământ; nu- 
mai el ştie ce este mângâierea. Taină mare poartă în ea mângâie- 
rea. Iubirea e plină de umilinţă şi de mângâiere. Umilinţa şi 
mângâierea sunt rodul iubirii, sunt lucrarea sufletului iubitor. 

M ă întorc în carte, fiilor. Cartea Mea cea de azi, 
aşezată de Mine pe pământ prin voi, ea este 
calea pe care Eu, Domnul, grăiesc în zilele acestea pe pământ. 
Pe această cale pot Eu să grăiesc omului, şi pe ea vin cu sfinţii 
Mei, cu cei din cer grăire între Mine şi ei, între ei şi Mine, ca 
să vadă şi omul grăirea celor din cer, ca să ştie şi cei de pe 
pământ cum este în cer şi ce grăiesc cei din cer, şi să vadă 
apoi cum grăieşte Domnul cu omul pe pământ, măi fiilor. 
Grăirea Mea cea de azi cu mama Mea Fecioara şi grăirea ei 
cu Mine, această grăire se aşează azi în carte pe pământ, şi aşa 
se lucrează în cer, şi se aşează pe pământ lucrarea celor din 
cer, cuvântul cel din cer. 

Mângâiere multă lucrăm în ziua aceasta, scumpă mama 
Mea. O, cât de vii sunt cei ce-şi au locuinţa în cer, mamă, şi 
câtă mângâiere dau ei să aducă şi s-o pună peste cei de pe 
pământ, o, mama Mea! O, câtă mângâiere pe Noi, cei din cer, 
când grăim între Noi şi are cine să Ne audă de pe pământ 
grăirea, mamă! Duhul Mângâierii, pe El L-am promis uceni- 
cilor Mei că va veni pe pământ şi Se va da lor. 

O, nu ştie omul ce este mângâierea, nu ştie, mamă. 
Suflet minunat trebuie să aibă omul ca să înţeleagă cu el ce 
este mângâierea, iar sufletul minunat este cel plin de dor de 
Dumnezeu pe pământ, mamă. O, cât de dor ar trebui să-i fie 
de Dumnezeu omului! Cum să facem să aibă oamenii suflet 
cald după Domnul, după cei din cer, după taina mângâierii, 
cum să facem, mamă? 

O Doamne mângâios, o, Fiule scump al 
^ meu, numai cei ce au îndurat dureri de 
suflet, numai aceia ştiu ce taină mare poartă în ea mângâierea, 
Duhul Mângâierii, Fiule scump. Grăim în mijlocul celor din 
cer în această zi de amintire a mea şi a Ta, după ziua de mân- 
gâiere a naşterii Tale, ziua când eu am pus sarcina jos lângă 
mine, şi m-am mângâiat cu ea şi sub ea, sub privirea Ta dum- 
nezeiască de copil mic, de Dumnezeu micuţ, de Cel ce S-a 
micşorat atât cât a putut trupul meu să cuprindă atunci când 
Tatăl m-a făcut cale a Ta spre cei de pe pământ, atunci când Tu 
Te-ai făcut Om, o, Doamne. O, Te-ai făcut Om, când Tu erai 
Dumnezeu, ca să-i poţi spune omului cât îl iubeşti dacă l-ai 
zidit la începutul lui, şi i-ai spus aceasta prin micşorarea Ta, că 
Te-ai micşorat, Doamne scump, ca să Te poată omul cuprinde, 
ca să poată omul cu Tine, şi de dor ai făcut aceasta, iar eu 
voiesc în ziua mea de sobor, în a doua zi a noastră a praz- 
nicului de Crăciun, voiesc să-i dau omului putere de suflet ca 
să ne poată pe amândoi cuprinde în sufletul lui şi ca să-L aibă 
în suflet pe Domnul Cel mic şi pe mama Lui, pe cei îndureraţi, 
care umblau să găsească loc pe pământ şi să se aşeze pentru 
naşterea Ta şi pentru îngrijirea Ta apoi, căci noi eram pribegi 
atunci, pribegi din loc în loc, şi oamenii nu ne cunoşteau. 

O, nu ne cunosc oamenii, Fiule prunc, Doamne al meu 
scump. O, ce dulce eşti şi cât aş vrea să Te simtă omul, dar 
oamenii nu ne cunosc, Doamne scump! Dacă am deschide 
cerurile, dacă am da la o parte perdeaua ce ne desparte de lu- 
mea cea văzută de om şi Ţi-ar vedea oamenii dulceaţa privirii 
şi a mângâierii, ar fi atunci să-L vadă ei pe Domnul Cel dul- 
ce, pe Cel atât de aproape de om, că ai venit pe pământ acum 
două mii de ani ca să fii cu oamenii, Doamne, ca să le dai 


mângâieri şi vindecări şi lacrimi după Tine, şi le-ai dat, 
Doamne, la toţi, câţi Te-au cunoscut de Fiu al lui Dumnezeu 
venit pe pământ prin pântecele meu cel fecioresc şi îngrijit de 
mine pentru creşterea Ta apoi, până ce ai aşezat pe pământ 
dovada dumnezeirii Tale când ai înviat prin cruce şi ai lăsat 
credinţă în oameni şi căutare după Tine şi mulţi Te-au căutat 
apoi şi s-au dorit cu Tine, şi au luptat pe pământ ca să rămână 
ai Tăi în cer, şi iată câtă ceată cerească, o, câtă, Doamne! 

Grăirea mea de azi e dulce şi se îndulceşte lucrând şi 
grăind, că vreau să simtă omul mângâierea cea de la noi şi să 
ia în el putere de suflet ca să ne poată cuprinde, Doamne, pe 
amândoi, pe Tine şi pe mine, Fiule scump, pe cei îndureraţi 
care umblă să găsească loc de popas pe pământ. Umblă 
Domnul şi caută sălaş care să prindă viaţă şi bucurie de la 
Domnul, căci păiuţele au prins viaţă când Dumnezeu Făcă- 
torul a fost aşezat pe ele în noaptea naşterii Lui pe pământ, şi 
era noapte şi era aproape de vremea luceafărului dimineţii, iar 
zorii acelei zile L-au cuprins pe Domnul şi s-au mângâiat cu 
El, cu Făcătorul lor, aşa cum toate II slăvesc pe Domnul. 

O, cum să grăim mai frumos ca să lăsăm mângâiere 
peste pământ şi peste om, Fiule născut, copil îndurerat ca şi 
mama Ta, căci unul pentru altul eram îndureraţi, şi aşa ne 
mângâiam durerea, şi tot aşa şi azi, Doamne născut şi plin de 
umilinţă apoi? Iubirea Ta e plină de umilinţă, e plină de mân- 
gâiere, şi prin acestea două poate omul să înţeleagă dacă are 
în el iubire, dacă are iubire în lucrarea sa. 

Dar Tu acum de lângă mine tot aşa vei lucra. Dulce 
cuvânt să dai celor ce-Ţi ţin calea când vii cuvânt pe pământ, 
şi să înveţe ei de la noi că umilinţa şi mângâierea sunt rodul 
iubirii, sunt lucrarea sufletului iubitor, iar nouă aşa ne este lu- 
crarea, o, Fiule scump al meu. Amin. 

O scumpa şi dulcea Mea mamă, o, câtă 
^ duioşie în duhul tău, mama Mea! Ce 
faţă dulce şi sfântă îi face omului duioşia, duhul cel duios, 
mamă! Un suflet duios îi vede dulci pe toţi, îi sunt dragi toţi 
şi toate, şi aşează totul în sfinţenia sa. 

O, iată de ce au fost şi sunt duioşi sfinţii Mei, măi 
poporul Meu! O, cât de dulce a aşezat în carte mama Mea cu- 
vântul mângâierii ei! Să iei cartea aceasta şi s-o aşezi în calea 
omului ca s-o găsească tot omul, fiule poporul Meu! îţi 
mulţumesc pentru toată lucrarea ta cea pentru Mine ca să se 
vestească peste pământ grăirea Mea. Pentru truda ta ca să Mă 
împărţi îţi mulţumesc. îţi mulţumesc cu mângâiere, măi po- 
porul Meu. 

O, fii ai oamenilor, căutaţi-Mă cu inima smerită, cău- 
taţi-Mă cu dor. Mă aşez în calea voastră cuvânt. Mă fac carte 
pe pământ şi Mă dau de ştire cu ea. O, fiţi credincioşi şi aşe- 
zaţi-vă să lucraţi minuni, aşezaţi împlinit în voi cuvântul lui 
Dumnezeu şi vă veţi umple de duhul duioşiei şi al dorului de 
Domnul pe pământ. Luaţi din cer, că nu sunt veşnice cele 
luate de pe pământ. De aceea luaţi din cer, ca să vă faceţi 
veşnici prin ele, o, fiilor. 

Iar tu, poporul Meu, tu să Mă împărţi, tu să Mă aşezi în 
calea oamenilor, că e vremea venirii Mele iarăşi după om 
acum, şi tu ştii aceasta de la Mine, tu ştii că a venit vremea 
aceasta proorocită de Scripturi că va veni. 

Iată, am stat şi am primit colindători, măi fiilor, şi le-am 
dat colăcei şi bomboane dulci şi i-am aşezat la masă. în a 
doua zi de după praznicul naşterii Mele M-am aşezat în carte 
cu mama Mea Fecioară, cu grăirea dintre Noi şi Ne-a fost 
dulce şi mângâioasă grăirea. O, ce mângâiere pe cei din cer 
când pe pământ se aşează grăirea lor! Aceasta este lucrarea ta 

cu Mine, poporul Meu de azi. 

O, stai sub mantia Mea, fiule, şi lucrând să stai sub ea. 
Eu sunt Domnul Dumnezeul tău, iar tu eşti poporul cuvântu- 
lui Meu din zilele acestea. Aşa să ne cunoască pe noi oamenii, 
iar lumina cuvântului Meu să-i cuprindă pe ei şi să înţeleagă 
cu ea pe Domnul, pe Cel născut în Betleem din mamă 
Fecioară acum două mii de ani. 

O, pace vouă, fiilor! Staţi în preajma coborârii cuvân- 
tului Meu, o, fiilor. Amin, amin, amin. 

26 decembrie 2014/8 ianuarie 2015 

Sărbătoarea sfântului apostol, întâiul mucenic şi 
arhidiacon Ştefan 

Iubirea pentru Dumnezeu este foc care arde în om. Mărirea omu- 
lui este iubirea de Dumnezeu. Rugăciunea aduce pace pe pământ 
în oameni şi între oameni. 

Î n a treia zi de după praznicul naşterii Mele pe pă- 
mânt, Eu, Domnul Iisus Hristos, aşez în carte 
cuvânt de sărbătoare, căci apostolul şi mucenicul Meu Ştefan 
are în această zi ziua lui de sobor între sfinţi, şi mare a fost 
locul Meu din el, mare, măi poporul Meu. 

O, pace ţie îţi spun şi azi, fiule poporul Meu! Cu tine 
Mă sprijin pe pământ, cu tine, fiule, şi voiesc cu tine să fac 
mult, mult bine, multă lucrare de folos, că mult îi lipsesc 
omului cele din cer, mult de tot stă el departe de cele de sus 
pentru viaţa lui. Aş vrea să-l înviorez pe tot omul, ca să poată 
el cu cele de folos lui, dar s-a dat mult cu cele vremelnice, 
bietul de el, şi greu mai pătrunde Domnul cu împărăţia Sa cea 
dulce în om. 

însemnăm în carte această zi de sărbătoare şi îi dăm 
intrare apostolului Duhului Sfânt, că plin de Duh Sfânt a fost 
el şi plin de râvnă pentru Mine, Cel prigonit de cei mari ai 
vremii de atunci, că fiecare vreme a avut mai-marii ei peste 
oameni, iar mai-marii nu vor nimic mai mult ca şi mărirea lor, 
prin care ei ajung orbi faţă de tot şi toate câte ar însemna mari 
în faţa măririi lor. Apostolul Meu Ştefan însă, s-a ridicat în 
vremea aceea şi M-a vestit pe Mine cu putere de cuvânt şi a 
dat să ruşineze dorul de mărire a celor mari de peste gloate a- 
tunci, şi care l-au făcut să tacă numaidecât pe mucenicul Meu 
apoi, dar mărturisirea lui a rămas în timp împotriva lor ca o 
carte de judecată, carte care are putere împotriva tuturor celor 
care prin vreme fac cu Dumnezeu ceea ce au făcut cei din vre- 
mea lui Ştefan cel azi sărbătorit bisericeşte, şi toată lucrarea 
sfinţilor Mei rămâne pe pământ spre mărturie veşnică, iar ei 
sunt cei veşnici apoi, după cum este în Scripturi făgăduinţa 
pentru cei ce mărturisesc cu putere pe Domnul pe pământ. 

O, mucenicule plin de râvnă pentru credinţa în Mine a 
oamenilor de atunci şi de apoi, îţi fac intrarea în cartea Mea 
cea de azi. Duhul Sfânt este Călăuza duhului tău ca şi atunci. 
Binecuvântată să-ţi fie grăirea în ziua ta de sobor între sfinţi, 
şi stau cei din cer şi ascultă acum grăirea ta. Amin. 

M ă înveşmântez în duhul râvnei cea 
pentru Tine, o, Iubitul meu Stăpân şi 
Domn Iisus Flristos, că mi-ai hrănit cu multul iubirea mea de 
Tine şi sufeream mult de mila celor ce nu aveau în ei această 
fericire, iubirea cea pentru Tine, Domnul meu Iisus. Cei ce 
cunosc această fericire sunt cei ce Te cunosc îndeajuns, căci 
darul Tău este mare şi descoperă lor Fiinţa Ta cu multul, iar 
locul unde Tu stai e tot o slavă, Doamne, tot o grăire, tot o 
iubire mărturisită, o, Doamne al meu. Iubirea de Tine a fost 


toată bogăţia sufletului meu şi toată înţelepciunea mea, care 
de sus mi se hrănea şi se adăuga. îmi venea să spun la toată 
lumea cine eşti Tu şi ce au făcut şi ce fac cu Tine cei mari ai 
lumii, cei ce se cred mari, Doamne, cei care au ştiut şi ştiu 
mereu că Tu eşti Cel mare, că Tu eşti Domnul şi că ai puterea 
toată în cer şi pe pământ, dar dorul lor de mărire peste oameni 
îi îndeamnă mereu să Te ascundă, să Te dea la spate, să Te 
folosească pentru mărirea lor şi atât, o, Doamne. 

în ziua mea de serbare între sfinţi le spun la toţi cei de 
pe pământ să se dea de partea iubirii, nu de partea măririi, că 
numai Tu, Doamne, eşti mare, o, numai Tu, căci oamenii sunt 
făpturi neputincioase înaintea măririi Tale cea de necuprins 
cu mintea sau cu ochii omeneşti, iar mărirea omului e veştedă 
de tot, chiar şi când îi este mult hrănită din părţi, şi toată slava 
omului este ca iarba şi ca soarta ei apoi. 

în ziua mea de serbare între sfinţi, le spun şi la toţi cei 
care Te iubesc, Doamne, le spun şi lor să-şi înveţe iubirea să 
ardă mereu în ei, căci iubirea care se răceşte slăbeşte mult, 
slăbeşte în putere şi se face mică cu fiecare răceală pe care 
omul o lasă să-l încerce. O, iubirea este tot un foc, nu altfel 
este ea. Pe ea a vestit-o Domnul când a spus că foc a venit să 
arunce pe pământ şi să se tot aprindă el apoi, şi aşa să stea 
mereu, căci altfel ea se răceşte şi se face frig în casă pentru 
Domnul iubirii, frig în om pentru Domnul. 

O, popor al cuvântului lui Dumnezeu, tu să trăieşti din 
iubire, ea să-ţi fie viaţa, căci Domnul această soartă a ales ţie, 
şi tot aşa să alegi şi tu să fii. Pe toate cu iubire să le lucrezi, 
pe toate din iubire să le zideşti. Duhul mărturisirii pentru 
Flristos, acesta să te stăpânească mult, eu aceasta îţi doresc 
şi-ţi dăruiesc în această zi, căci altă fericire în afară de Dom- 
nul nu este între pământ şi cer, o, nu este. Aşadar, aprinde 
mereu şi tot mai mult acest foc în tine: iubirea de Dumnezeu, 
iubire mărturisită până peste toate înălţimile de pe pământ, 
căci eu mi-am pus viaţa pentru ea şi în numele ei şi nu este 
mai mare iubire ca aceasta, ca să-I dea omul Domnului toată, 
toată iubirea sa. Amin. 

O poporul Meu de azi, auzi tu mărturi- 
sirea ucenicului Meu? O, fiilor, s-o au- 
dă toţi cei care nu ştiu ce este mărirea omului, căci una este 
ea, şi aceasta este iubirea de Dumnezeu în om. 

Acum, Eu, Domnul, te vestesc de pregătire pentru 
praznicul de Bobotează, măi poporul Meu. Cu sprijinul iubirii 
tale de Domnul vom face toată pregătirea şi vom sta înaintea 
celor ce se vor strânge la izvorul Bobotezei şi la pieptul Meu 
cel plin de dor ca să petrec cu ei, cu cei ce vin la izvor, iar tu 
îmi eşti sprijin şi aşternut Mie şi lor. Eu, Domnul, îţi voi da 
putere şi ajutor de sus şi de jos şi alin peste toate neputinţele 
tale, că este de lucru şi avem nevoie de alin şi de mângâiere 
din unii în alţii şi de bucurii, măi fiilor, căci biserica Mea aşa 
lucrează. 

Binecuvintez pregătirea cea pentru praznicul de Bobo- 
tează şi înţelepciunea cu care voi pregătiţi serbările Domnului 
şi ale sfinţilor Lui, fiilor. Pace vouă! Eu sunt cu voi tot timpul, 
o, fiilor. Aşa să fiţi şi voi cu Mine, şi să-Mi înţelegeţi lucrarea 
câtă am de lucrat cu voi şi prin voi. 

Pace vouă, iar şi iar pace vouă, fiilor! O, e multă nevo- 
ie de pace peste tot pe pământ în oameni şi între oameni. 
Cereţi din cer pace pe pământ, fiilor. Cereţi din cer să se în- 
mulţească duhul iubirii în oameni, şi de la el duhul păcii, 
duhul liniştii peste tot. Rugăciunea aduce de la cer ceea ce 
spune ea. Să fie rugăciune de pe pământ spre cer şi să fie 
Domnul pe pământ cu omul! 

Cuvântul lui Dumnezeu 


O, rugaţi-vă neîncetat, fiilor, şi cereţi-Mi să cobor pe 
pământ în oameni duhul rugăciunii spre cer şi să creadă ei că 
Domnul le va da lor. 

Eu sunt cu voi cu pacea Mea, fiilor. Amin, amin, amin. 

27 decembrie 2014/9 ianuarie 2015 

Praznicul Tăierii împrejur a Domnului şi sărbătoarea 
sfântului Vasile cel Mare 

Iubirea de Dumnezeu îl păzeşte pe om de păcat. Sfinţenia este bucu- 
ria sfinţilor. Poveţe pentru întărirea rugăciunii de obşte la miezul 
nopţii şi pentru rănduială întreagă în fiecare zi. Durerea Domnului 
pentru că diavolul îl înfrânge pe om prin păcat. 

Î ngerii şi sfinţii îmi însoţesc fiinţa Mea dumne- 
zeiască şi Ne aşezăm cu sărbătoare de cuvânt în 
cartea Mea cea de azi, şi este sobor de arhierei sosiţi la masa 
cea de azi a cuvântului Meu, şi între ei îşi are ziua lui de ser- 
bare arhiereul Vasile, luptător mare împotriva diavolului, că 
mult se teme diavolul de cei înveşmântaţi în harul cel de sus, 
în puterea Mea, pe care am fagăduit-o Eu că le-o voi da uce- 
nicilor Mei ca să calce ei cu ea peste cei ce dau să muşte, 
peste şerpi şi peste scorpii, peste cei ce dau să vatăme, că fără 
putere de sus în el e biruit omul. 

Sunt Domnul Iisus EIristos. Sunt Eu şi cartea cuvântu- 
lui Meu ca să se aşeze în ea pe pământ cuvântul Meu şi să fie 
dat de ştire celor ce Mă ştiu aici şi celor ce Mă întâlnesc pe 
calea aceasta, şi mai ales să fie dat spre lucru cuvântul Meu. 

Pace ţie, popor al cuvântului Meu! O, pace vouă, fiilor, 
că fără pace de la Mine nu este omul cu Mine! Pace vouă vă 
spun, căci suntem în lucru pentru că vine praznicul Bobotezei 
şi trebuie aşternut acest praznic, trebuie pregătit. Voi sunteţi 
prietenii Mei şi Mă sprijin cu voi în lucrul Meu cel mult peste 
pământ, şi multă nevoie de pace este pentru lucrul cel cu 
Domnul. De unde vine pacea, fiilor? Pe ce cale poate ea să 
pătrundă în om şi între om şi om pentru lucrul Meu când Eu 
hărăzesc prin cuvânt peste cei cu care Mă sprijin pe pământ 
şi le spun mereu: „Pace vouă! ”7 O, e nevoie de pace vouă pe 
calea tulburării, ca să fie depărtată tulburarea dacă ea vine, ca 
să fie depărtat diavolul cel neascultător de Dumnezeu şi de 
omul lui Dumnezeu, de cel îmbrăcat cu harul Meu din pricina 
lucrului Meu cu el. 

O, pace vouă, măi fiilor, căci în vreme de lucru se nasc 
apăsări, îşi bagă diavolul coada pe uşă cu ispite dacă nu 
găseşte veghea la uşă şi dăruire de peste tot pentru împărăţia 
Mea, pentru pacea Mea vouă, iar coada diavolului atinge 
pacea şi liniştea ca să aibă omul prilej să lupte împotriva 
diavolului şi să rămână pacea Mea în el şi cu el apoi. Suntem 
în toi cu pregătirea cea pentru Bobotează şi aştemem totul 
acum şi ieşim apoi în calea celor ce aşteaptă să vină sărbă- 
toarea, să vină la sărbătoare. 

O, ce blând, ce cald, ce duios grăiesc Eu cu voi! Voi tre- 
buie să aveţi învăţător pentru toate, măi fiilor, iar învăţătorul 
trebuie urmat, trebuie cei ce iau învăţătură să fie apoi ca învă- 
ţătorul lor, şi tot aşa să şi lucreze. O, rostiţi şi voi unii peste 
alţii pace vouă, rostiţi şi voi, fiilor. Eu grăiesc blând şi cald şi 
duios şi dăruitor. Aşa să grăiţi şi voi unii peste alţii, ca să fiţi 
ca învăţătorul vostru, fiilor. Dar Eu am fost şi aspru la cuvânt 
faţă de îndărătnicia omului care se alege să fie cu Mine pe 
calea vieţii lui, căci scris este: «Cu cel îndărătnic Mă voi 
îndărătnici», aşa cum scris este: «Cu cel cuvios, cuvios voi fii». 

O, fiilor, fiţi cuviincioşi, fiţi cuvioşi, căci îndărătnicia 
este cu fiii oamenilor, care aleargă apoi la cei cu putere de sus 


pentru dezrobirea lor, pentru însănătoşirea lor, pentru vinde- 
carea îndărătniciei lor. Avem în ziua aceasta la masă pe arhie- 
reul Vasile. îmbrăcat cu putere de sus a stat el pe pământ, şi 
tot aşa a şi lucrat, cu putere de sus, de se văitau diavolii la 
cuvântul lui, la minunile lui, căci în cine pătrunde şi este apoi 
împărăţia cerurilor, o, e minune apoi omul în care ea pătrunde 
şi lucrează, şi e cuprins în duhul blândeţii şi al înţelepciunii 
de sus un aşa slujitor. O, la toţi oamenii le place bucuria, dar 
îi trebuie şi sfinţenie omului, iar celui sfânt îi este alta bucu- 
ria, şi ea este pentru celălalt, nu pentru sine, şi aşa a fost ar- 
hiereul Vasile, şi se bucura el pentru dezrobirea celor îndărăt- 
nici peste care avea putere diavolul şi aveau ei nevoie de vin- 
decare apoi. 

Binecuvântată să fie grăirea de lângă Mine a arhiereu- 
lui Meu şi măreaţă să fie ea, căci orice ucenic desăvârşit înva- 
ţă bine şi este el ca şi învăţătorul său apoi. Amin. 

O mărire Ţie, învăţătorul meu Iisus! Da, 
^ Doamne, am fost silitor ca să Te învăţ 
pe dinafară, ca să învăţ bine Fiinţa Ta în mine, puterea Ta în 
puterea mea, aşa cum Tu ne-ai învăţat pe toţi ca să învăţăm, 
şi după Tine să lucrăm în via Ta. O, nu se mai poate în zilele 
acestea să fie lăsat un sfânt să lucreze ca Tine între oameni pe 
pământ, că-1 iau numaidecât mai-marii bisericii şi îl pun sub 
obroc, Doamne, şi nici după trecerea lui la Domnul nu-1 pot 
uşor lăsa să lucreze de sus peste cei ce au nevoie de vinde- 
cători de păcate şi de bube, Doamne, şi n-au oamenii iubire 
de Tine ca să-i păzească ea pe ei de păcat. O, nu ştie omul ce 
pază mare este împotriva păcatului iubirea de Dumnezeu, 
care face păcatul să fugă de om. Cine nu iubeşte pe Dum- 
nezeu iubeşte pe diavolul, iubeşte păcatul, iar păcatul îl iubeş- 
te pe el, şi iată, la mulţi le place bucuria cea de la păcat, şi la 
puţini le place sfinţenia, Doamne, căci ea este bucuria sfinţi- 
lor, numai a lor, iar cine Te iubeşte pe Tine Te şi vesteşte prin 
toate câte el este şi face, că mare bucurie au sfinţii în vreme 
de ispite, că ei atunci au de răbdat ca şi Tine, sau au de biruit 
şi de învins ispita ca să fie ei biruitori în luptă ca şi Tine, şi 
fiecare biruinţă este o bucurie a sfinţilor Tăi, Doamne. 

O, popor al lui Hristos, o, fiilor, voi să învăţaţi de la 
Domnul şi de la sfinţi cum se lucrează în faţa Domnului şi în 
faţa ispitelor, a încercărilor, a luptei cea pentru cer, căci nu- 
mai în vreme de luptă se poate învăţa, nu după aceea, iar apoi 
doar învăţătura prin încercări şi bucuria pentru biruinţă 
rămâne şi paza cea bună mereu, şi iată, are omul mereu de 
luptat şi de vegheat şi de biruit, şi orice clipă goală poate 
aduce durere şi rană. 

O, nu cumva vreunul dintre voi să nu fie treaz şi în 
rugăciune laolaltă în vreme de miez de noapte, măi fiilor, 
învăţaţi-vă trupul să asculte de Domnul şi de învăţătura Lui, 
că Domnul a avut şi are învăţătură aparte pentru acest popor 
al cuvântului Său. Nu cumva să daţi în lături datoria voastră 
de a sta înaintea Domnului în rugăciune în fiecare zi cu rân- 
duială întreagă, căci neascultarea este păcatul de la care ies 
păcate şi dureri apoi, fiilor. O, stau şi mă uit cu Domnul şi cu 
sfinţii câte păcate pe pământ în oameni! Păcat din păcat se 
naşte şi se lucrează de om, iar cel mai usturător pentru noi, cei 
din cer, este când vedem creştini învinşi de păcat. O, ce să 
mai fie de cel ce dă să-L împace şi pe Dumnezeu şi pe dia- 
volul? O, cât de slab se lasă omul sub ochiul lui Dumnezeu şi 
se face el privelişte de durere pentru Domnul! O, cât de trist 
e Domnul şi cât alin am vrea să-I dăm! 

O, Doamne milos, o, de câte ori stai Tu cu omul în chip 
văzut, de câte ori! O, cât călătoreşti şi peste tot eşti! O, nu Te 

cunosc oamenii, Doamne! Mergi şi iar mergi şi vezi păcatele 
oamenilor şi Te doare, şi Te doare, Doamne. îi dau diavolului 
bucurie, atâta bucurie îi dau oamenii, bucuria înfrângerilor lor 
de către diavolul, nu altfel de bucurie, căci diavolul este cel 
mai trist, şi de aceea caută el să înfrângă totul în cale, îşi face 
mereu de lucru, bietul de el, căci omul îl ajută mult, dar omul 
păcătos îi măreşte diavolului pedeapsa când îi dă de cules, 
căci păcatele oamenilor sunt focul în care diavolul va arde pe 
veci cu toţi slujitorii lui, şi n-are cine să-i trezească pe oameni 
să le spună să nu mai lucreze atâta foc, atâta păcat, Doamne. 

Dar acum Te pregăteşti cu sfinţii de praznic de Bobo- 
tează, şi mângâiere vei avea şi vei lucra şi vei da celor ce vin 
la apa Bobotezei aici, lângă izvorul Tău de cuvânt, Doamne 
bun. I-am povăţuit pe toţi, pe mari şi mici i-am povăţuit să-şi 
înveţe trupul să asculte şi să fie treji cu toţii la miezul nopţii 
în toate nopţile, că vai celor ce nu sunt văzuţi veghind în miez 
de noapte, Doamne, aşa cum fiii lui Dumnezeu sunt, veghind, 
fiii împărăţiei, Doamne! Această taină a miezului de noapte e 
mare, mare putere pentru creştini şi pentru Tine cu ei, Doam- 
ne, iar poporul cuvântului Tău este veghetor cu Tine peste pă- 
mânt acum, în acest timp al lucrării Tale de la sfârşit de timp. 
O, slavă Ţie, că Ţi-ai ridicat un popor, pe care mereu, mereu 
îl înveţi, îl povăţuieşti, îi grăieşti şi îl ţii treaz pe el, noi de sus 
şi el de jos pentru slava Ta, Doamne, pentru veghea Ta peste 
pământ, o, Doamne bun! Amin. 

A cum Eu, Domnul, îţi mulţumesc, uce- 
nicule mare, că mare ţi-a fost umilinţa 
şi lucrarea ta cea pentru Mine şi pentru om, şi ai fost numit 
apoi cel Mare. îţi mulţumesc pentru povaţă mare peste popo- 
rul cuvântului Meu. O, cei ce biruiesc pe diavolul dinaintea 
lor şi din oameni sunt mari aceia, sunt cât Dumnezeu, căci 
Dumnezeu este Cel ce locuieşte şi lucrează în ei, iar ei sunt 
sălaşul Lui, din care El Se arată lucrând. 

Binecuvântată să fie această zi de amintire sfântă, când 
Eu, Domnul Cel Prunc acum două mii de ani, am fost dus la 
templu pentru tăierea împrejur în trup, după datina cea pentru 
Israel, căci Eu M-am supus lui Israel şi mai-marilor lui ca să-l 
învăţ pe el, ca să înveţe el de la Mine şi să fie ca Mine, supus 
şi sfânt, aşa cum trebuie să fie poporul Meu, dar el nu M-a 
primit de la Tatăl venit la el, nu M-a primit ca să-l învăţ pe el, 
n-au învăţat cei cu multă învăţătură peste ei. 

Binecuvintez praznicul de Bobotează, care soseşte nu- 
maidecât, şi binecuvintez pregătirea lui şi strângerea la izvor 
apoi a celor ce vin la apa de Bobotează. 

Vă binecuvintez călătoria vouă, celor ce veniţi la sânul 
Meu în zi de Bobotează aici. Soli cereşti cu trup şi fără de 
trup vă trimit pe cale. O, veniţi la izvor, veniţi curaţi şi sfinţi 
ca şi izvorul! Cu dor vă aştept, cu dor vă spăl cu apa cea de 
Bobotează. Cu dor mare vă împrospătez dorul cu care păşiţi 
mereu spre izvorul Meu de cuvânt aici. O, pace vouă, fiilor! 
Amin, amin, amin. 

1/14 ianuarie 2015 

Praznicul Botezului Domnului 

Cei ce II iubesc pe Domnul fac pocăinţă şi pentru cei ce iubesc 
deşertăciunea vieţii. Peste răul Iordan a rămas semn de la Botezul 
Domnului. Cuvânt către slujitorii de altare. Omul să nu ispitească 
tainele facerii lui Dumnezeu. 

Î n cer şi pe pământ e praznic de Bobotează, şi Mă 
adun cu sfinţii aici şi pun masă de cuvânt, şi pun 
duhul bucuriei sfinte pe masă, că Mi-a fost dor, am aşteptat 


cu dor această zi. Mereu aştept cu dor zilele de praznic ca să 
Mă adun cu sfinţii şi cu cei ce vin aici, la izvorul Meu de cu- 
vânt ca să le dau lor din cer, ca să le dau lor. O, mare bucurie 
am când am pe lângă Mine pe cei ce Mă aud şi Mă simt în 
cuvântul Meu cel rostit ca să Mă dau lor. 

Eu sunt Cel ce sunt. La treizeci de ani de la naşterea 
Mea din mamă Fecioară M-am arătat la râul Iordan ca să Mă 
vestesc lumii care s-a adunat cu multul acum două mii de ani 
ca să audă pe Ioan Botezătorul, pe cel care-i chema pe toţi să 
vină ca să Mă vestească lor că vin cu împărăţia cerurilor pe 
pământ şi să-i înveţe să se pregătească pentru ea şi să se lase 
apoi cuprinşi de ea. O, ce clipă măreaţă a fost atunci pentru 
cei din cer! O, ce măreţ a fost glasul Tatălui Meu, Care M-a 
mărturisit celor ce umpleau malurile Iordanului, de peste tot 
veniţi pentru pocăinţă şi pentru botezul lor cu apă! 

O, pace vouă cu Mine aici, şi cu cei din cer, cu care Mă 
port! Pace vouă dacă aţi bătut calea spre izvor la praznic de 
Bobotează! V-am presărat calea cu cete cereşti. O, pace vouă! 
Iată, vi s-a făcut primirea. Suntem împreună la coborârea 
Duhului Sfânt peste ape. Stăm la masă gătită şi sala s-a um- 
plut, iar Eu Mă mângâi şi vă dau mângâiere şi vă dau din 
Duhul Meu ca să-L împliniţi voi şi să fiţi prin El asemenea 
Mie spre mângâierea Mea, că multă îmi este nemângâierea, 
multă de peste tot. 

O, deschideţi-vă pentru Mine şi pentru harul Meu cel 
mare! E praznic de Bobotează peste ape şi peste voi. Fa- 
ceţi-vă bucuria Mea. îmi plânge iubirea după toţi oamenii de 
pe pământ care nu caută pe urma Mea ca să-i vindec de deşer- 
tăciune şi ca să-i am ai Mei apoi. 

Mă bucur şi Mă mângâi când vă grăiesc. îmi alin dorul 
când vă adunaţi la sânul Meu aici, la poporul cuvântului Meu, 
la cel ce Mă împarte vouă. Iată, oştirile cereşti se bucură de 
alinul Meu, că-Mi ştiu durerea şi ştiu cum pot să Mi-o alin. 

O, pace ţie, popor de la izvor! O, fiilor, aţi trudit pentru 
bucuria Mea, pentru alinul Meu, care-1 am peste Mine ori de 
câte ori vine prilejul întâlnirilor Mele aici cu voi, şi cu cei ce 
vin la izvor ca să ia. O, în toate cuvintele voastre rostite spre 
Mine Eu sunt în ele şi le împlinesc, fiilor. Când voi cereţi 
harul Meu peste ape Eu împlinesc odată cu cuvântul vostru 
rostit. Iată, se binecuvintează apa şi se sfinţeşte ea, în numele 
Tatălui şi al Fiului şi al Sfântului Duh şi se împarte spre bine- 
cuvântare şi spre curăţirea pe care o face în toată vremea apoi 
apa de Bobotează. Cu multă cuviinţă glasul Meu rosteşte 
cuvânt şi împlinire de cuvânt pentru toate peste câte voi cereţi 
binecuvântarea Mea şi împlinirea Mea, fiilor. 

Acum petrecerea cerească o binecuvintez şi o fac lucră- 
toare peste cei adunaţi la izvor, că aţi trudit, fiilor, ca să îm- 
părţiţi bucurii şi trăiri cereşti şi înţelepciune şi putere pentru 
iubire de Dumnezeu în toţi cei care vin cu dor la izvorul Meu 
slujit de voi. O, ce trebuie să facă omul mereu, mereu? Po- 
căinţă mereu trebuie să facă şi să aibă. Şi de ce mereu, fiilor? 
O, cel fără de pocăinţă mereu în el nu mai stă cuprins în duhul 
împărăţiei cerurilor, nu mai stă. Trebuie pocăinţă mereu, căci 
cine nu are mereu în el duhul pocăinţei îi uită pe cei ce n-au 
pocăinţă, dar cei ce Mă iubesc şi Mă urmează pentru răscum- 
părarea lor şi a celor ce rătăcesc de Dumnezeu, aceia fac 
pocăinţă şi pentru cei ce n-au decât bucuria cea de la păcat şi 
de la toată deşertăciunea vieţii, şi trebuie şi pentru ei chemată 
salvarea, căci Ioan Botezătorul striga la Iordan şi-i striga pe 
toţi zicându-le: «Pocăiţi- vă, că s-a apropiat împărăţia ceru- 
rilor şi pregătiţi-vă pentru ea, că vine Domnul, vine plin de 
Duhul Sfânt şi vă botează cu El dacă vă va afla în pocăinţă!». 

Cuvântul lui Dumnezeu 


E zi de Bobotează, şi este legată de duhul pocăinţei 
această zi, şi mare lucrare cerească a fost împlinită în ziua 
aceea acum două mii de ani, când Tatăl, Fiul şi Duhul Sfânt 
S-au dovedit atât de mult, atât de mult, şi când râul Iordanului 
a stat martor şi a mărturisit şi el pe Domnul în apa lui, peste 
care s-a lăsat semn şi care a rămas până azi în zi de Bobotează 
peste râul Iordan. 

O, Eu nu M-am slăvit cu slava Mea în locaşuri înalte şi 
împopoţonate cu de toate, ci M-am umilit, şi Mi-a fost dragă 
umilinţa şi pe cei umiliţi, dar voi, slujitori de altare, voi nu 
vreţi să fiţi, nu vreţi să lucraţi ca Mine. Voi vă tot construiţi 
biserici, şi iată, căutaţi bani peste tot, bani şi iar bani, numai 
bani, şi iată, pe vatra neamului român dă să se arate acum ca- 
tedrala neamului, aşa cum vor s-o numească pe ea mai- marii 
bisericii. Dar cum ar fi să Mă simt Eu bine acolo, cum să vin 
Eu acolo după voi? O, şi dacă aş veni şi M-aş arăta cum sunt 
faţă de voi şi de slava voastră, aţi arunca cu pietre în Mine, că 
v-ar fi ruşine cu umilinţa Mea, care v-ar judeca mult înaintea 
hainelor voastre scumpe şi sclipitoare, iar unii din voi ar 
cădea jos de ruşine şi de spaimă dacă ar fi să vin şi să Mă arăt 
descoperit. O, ce ar fi să faceţi voi apoi? Toată slava voastră 
s-ar topi atunci şi toate ale voastre ar amuţi înaintea slavei 
Mele, căci Eu sunt atâta de slăvit de nu se poate omul uita la 
Mine dacă-Mi las slava să se vadă. O, voi uitaţi de slava Mea 
cea mare şi înfricoşată şi daţi să vă împopoţonaţi cu de toate 
ca să vă arătaţi dumnezei, ca să vă urmeze lumea în numele 
Meu. O, şi câtă durere îmi faceţi că vă daţi dumnezei peste 
gloata cea fără de minte, şi iată, Eu vin din cer pe pământ 
cuvânt ca să-l învăţ pe om minte de la Dumnezeu, iar voi daţi 
să-l speriaţi ca să nu se apropie să Mă audă şi să ia, cum luau 
cei de acum două mii de ani care-Mi ţineau urma pe unde Mă 
auzeau grăind şi mângâind şi miluind pe cei îndureraţi. O, 
vouă vă place să fiţi împăraţi şi domni şi vă place să împă- 
răţiţi şi să domniţi şi să aveţi nume mare, iar Mie îmi place 
umilinţa, căci aşa este Cel ce este Domnul. O, cum să mai fiu 
Eu în bisericile voastre, cum să mai fiu Eu, Domnul, dacă 
sunteţi voi domni? O, ce-aş fi Eu cu sărăcia Mea pe lângă 
multa voastră slavă văzută? Eu sunt Cel ce-Mi ascund slava 
sub harul celor umiliţi şi smeriţi, pe care voi nu daţi nici doi 
bani, şi iată cât Mă doare slava voastră şi a catedralelor voas- 
tre, căci Eu sunt şi rămân Cel plin de umilinţă, sunt şi rămân 
Domnul celor ce se aseamănă Mie la trup şi la duh, Domnul 
celor umiliţi. 

Mă întorc aici acum cu glasul Meu pentru slava praz- 
nicului de Bobotează şi stau cu voi, cu cei adunaţi la izvor. 
Curge izvorul cuvântului Meu peste voi şi vă botează cu Du- 
hul Sfânt, şi se botează pământul în râul cuvântului Meu şi 
apele de pe pământ şi de sub pământ, căci scris este: «Domnul 
a întărit pământul pe ape şi pe râuri l-a aşezat pe el», iar omul 
trebuie să grăiască şi să înţeleagă cu frică facerea Domnului, 
cerul şi pământul, şi nicidecum să se apuce să socotească cu 
mintea lui şi să mai dea şi în lături mintea lui trufaşă cu care 
dă să ispitească pe Făcătorul şi să umble la tainele Lui. 

O, nimeni să nu se bizuie pe omul care zice că ştie el, 
că el cunoaşte, căci tainele Domnului sunt de nepătruns, şi 
Domnul le ţine sub stăpânirea Sa şi Se descoperă pe Sine atât 
cât ştie El să facă aceasta după trebuinţă, aşa cum la Iordan 
S-a descoperit Fiu al lui Dumnezeu şi L-au văzut pe El noroa- 
dele, după ce Ioan Botezătorul L-a vestit că va veni. îl am la 
masa Mea de cuvânt pe Ioan, pe naşul Meu de botez. Eu şi cu 
el Ne-am arătat la Iordan şi unul pe altul Ne-am mărturisit: el 
s-a arătat botezător, iar Eu Cel botezat, venit de la Tatăl ca să 


lucrez pe pământ lucrarea Sa. 

Voi, cei adunaţi la sânul cuvântului Meu în zi de Bo- 
botează, o, învăţaţi umilinţa şi măreţia ei, fiilor. E greu să se 
mai înveţe omul cu aşa frumuseţe peste el, dar cel ce Mă 
iubeşte se uită la Mine şi caută să semene cu Mine la duh, şi 
fericiţi sunt cei ce caută să fie cu Mine în toate ale lor şi în 
toate clipele, şi Mă doare de creştinii care se arată că pot sluji 
la doi stăpâni, că pot sta când cu unul, când cu celălalt. O, Mă 
doare aceasta, şi aştept să se înţelepţească cel neînţelept. 

Aşez peste ţara română ocrotirea Mea toată şi o îm- 
prospătez mereu. Am grijă de ea, că este ţara Mea cea de azi 
şi dau mereu s-o aşez în veghe, şi-i spun ei în zi de Bobotea- 
ză: Veghează, o, veghează, ţară scumpă a Mea! Eu sunt cu 
împărăţia Mea în mijlocul tău şi-Mi cern cuvântul peste tine 
şi te ţin sub acest acoperământ. Te binecuvintez cu apă de 
Bobotează şi-ţi îndemn fiii spre duh de pocăinţă, că pază de 
primejdii este acest duh, şi podoabă măreaţă este el peste cel 
ce îl cuprinde. O, pace ţie, în toată vremea pace ţie! Eu sunt 
în mijlocul tău cu cuvântul gurii Mele şi-ţi gătesc slava. Iată, 
îţi împrospătez duhul veghii sfinte ca să te cureţi tu de tot răul 
din tine şi de peste tine, şi ca să stea cerul de sfinţi acoperă- 
mânt peste tine, iar Maica Mea să te cuprindă ea sub omo- 
forul ei. Eu, Domnul, sunt acum cu zi de Bobotează în mijlo- 
cul tău, şi cât aş vrea să vină la loc vremea sărbătorilor, aşa 
cum este timpul lor şi locul lor în timp, aşa cum străbunii tăi 
sărbătoreau sărbătorile sfinţilor, o, ţara Mea! O, cât Mă doare 
că tu azi nu ştii de praznic de Bobotează pe vatra ta cu toată 
casa ta! O, până când? 

Mă mângâi cu voi, cu cei adunaţi la izvorul Meu de 
cuvânt. O, staţi alipiţi cu Mine, fiilor. Vrăjmaşul Meu şi al 
vostru să nu vă poată despărţi de taina cuvântului Meu. O, 
atâta mângâiere am când veniţi la izvor! Duhul pocăinţei să-l 
iubiţi mult şi mereu. Această povaţă v-am dăruit Eu acum. 

Iar după ce ridicăm sărbătoarea de Bobotează Mă aşez 
în carte cu Ioan Botezătorul şi vom grăi despre lucrarea duhu- 
lui pocăinţei, lucrare fără de care omul cade, cade mereu. Iar 
vouă vă binecuvintez venirea voastră la izvor şi întoarcerea în- 
tru ale voastre şi pază cerească pe cale vă dau. O, păziţi porun- 
cile Mele, fiilor, căci păzirea lor îl ţine pe om în viaţă, şi ele 
sunt cuvântul Meu. Cu dulce petrecem aici cu voi, cu dulce vă 
strâng la pieptul Meu curat şi duios şi vă spun: Pace vouă! 

Iar ţie, popor de la izvor, îţi dau puteri cereşti în ajutor, 
că tu eşti sprijinul Meu. în duh de Bobotează, în duh de po- 
căinţă să stai şi să rămâi, căci tu ai de stat înaintea Mea, măi 
poporul Meu. O, pace ţie, şi Ne întoarcem în carte, Eu şi Ioan, 
şi vom pecetlui apoi praznicul Bobotezei. 

Eu sunt Cel ce sunt. Mângâiere am luat şi am dat la 
masa cea de azi. O, fiţi asemenea Mie, fiţi fiii mângâierii, o, 
fiilor. Amin, amin, amin. 

6/19 ianuarie 2015 

Soborul sfântului Ioan Botezătorul 

Taina lucrării pocăinţei fără de care omul cade mereu. Oamenilor 
le trebuie harul înţelepciunii de sus. Omul cade din har prin se- 
meţie. Nu este moarte pentru om în afară de păcat. Tainele lui 
Dumnezeu nu se ispitesc, ci se desfac pentru ochiul minţii numai 
prin duhul umilinţei. 

Î nţelepciunea cea de sus, această lucrare măreaţă 
voiesc s-o aşez în ziua aceasta în cartea Mea, şi să 
fie ea împărţită la cei ce vin la izvorul Meu de cuvânt şi la cei 
ce iau din el când el curge peste margini şi se duce peste tot 

şi mângâie şi înţelepţeşte mintea omului care ţine calea cu- 
vântului Meu şi ia din el cu credinţă şi cu dor şi-şi hrăneşte 
de sus înţelepciunea sa. 

Sunt Domnul, fiilor veghetori în calea cuvântului Meu. 
Sunt Cel botezat în Iordan în ziua Mea de botez când Ioan 
Botezătorul M-a întâmpinat şi M-a botezat în apa Iordanului, 
pe malurile căruia el venea şi boteza pe cei ce căutau cu 
pocăinţă după proorocul Meu şi după Mine apoi, căci credinţa 
pe care ei o primeau prin propovăduire şi prin pocăinţă îi 
înţelepţea pe ei cu înţelepciune de sus. 

Pace ţie, poporul Meu de la izvor! Pace vouă, celor ce 
Mă întâmpinaţi şi-Mi aşezaţi în carte cuvântul! Am strâns 
praznicul Bobotezei şi l-am ridicat la cer şi l-am pus de măr- 
turie înaintea Mea şi a voastră, căci toate zilele Mele cu voi 
petrecute şi cu strângere la izvor se aşează cu toate cele 
strânse, se aşează în cer şi mărturisesc, şi de aceea vă dau să 
lucraţi mult şi mereu, iar voi să fiţi fericiţi când primiţi de la 
Mine de lucru, căci Eu vă strâng truda toată şi o fac de folos, 
că vă strâng bogăţii cereşti, fiilor. 

Am găsit veghe şi intru în carte cu Ioan, Botezătorul 
Meu, şi aşezăm cuvânt de înţelepciune de sus, că Iară ea peste 
mintea omului nu poate omul să ajungă la pocăinţă pentru 
cele ce îl iau pe el dinaintea Mea atât de mult, o, atât de mult, 
măi fiilor, de nu mai simte el când e cu vrăjmaşul şi când se 
trage lângă Mine pentru pază de primejdii, că numai curse îi 
sunt întinse şi mult îl vatămă de atâtea ori, de atâtea ori. 

O, am venit din Galileea la Iordan către Ioan, că venise 
ziua să fiu botezat de el. El, în umilinţa lui, dădea să Mă 
oprească şi să-Mi recunoască întâietatea şi Mi-a zis: «Eu am 
trebuinţă să fiu botezat de Tine, iar Tu vii la mine?». Eu însă 
i-am spus: «Acum aşa trebuie, căci aşa se cuvine Nouă să îm- 
plinim toată dreptatea». Am ieşit din apă şi s-au deschis 
cerurile şi S-a coborât ca un porumbel Duhul lui Dumnezeu 
şi a venit peste Mine, iar Tatăl a slobozit din ceruri glas şi a 
zis: «Acesta este Fiul Meu Cel iubit, întru Care am binevoit». 

O, nu par atât de mari lucrările văzute ale Domnului, 
dar au multă greutate de taină şi multă putere de înţelepciune 
de sus pentru omul credincios Domnului. Eu cu multă umi- 
linţă Mi-am arătat peste pământ vremea şi semnul lucrărilor 
pentru care am venit ca să le săvârşesc, dar omul cel cuminte 
este cel ce înţelege, este cel ce se înfioară cu credinţă şi cu 
pază pentru ea şi cu dulce fericire pentru Mine, pentru Dom- 
nul său, pentru iubirea sufletului lui, care este Domnul. 

O, Eu sunt iubirea sufletelor mari, Eu sunt. Nu sunt din 
lumea aceasta cei ce au suflet mare, precum nici Eu n-am fost 
din lumea aceasta, precum nici Ioan, Botezătorul Meu. O, ce 
primejdioasă este lumea şi duhul ei! Puţini sunt cei ce cunosc 
această încurcătură de limbi ca să nu cadă peste ei slava cea 
deşartă a lumii fiilor oamenilor. Stăm la masă de cuvânt cu 
Ioan Botezătorul, o, fiilor, şi aşezăm în carte taina lucrării po- 
căinţei, Iară de care omul cade, cade mereu. Binecuvântată să 
fie lucrarea cuvântului Meu în zi de sobor pentru Ioan Bote- 
zătorul, ziua a doua de Bobotează! Amin. 

obori spre mine, Doamne Mieluţ, şi-mi 
dai întâietate la masă de cuvânt, aşa 
cum mi-ai dat acum două mii de ani de Te-am botezat eu pe 
Tine, şi nu Tu pe mine, dar lucrarea mea era ca să botez, să 
vestesc pe Cel ce vine după mine şi să botez cu apă spre po- 
căinţă pe cei ce veneau la Iordan ca să audă propovăduirea 
mea şi să se cureţe prin pocăinţă de păcatele lor, după ce mă 
întrebau să le spun ce au de făcut în urma botezului cu apă. îi 
pregăteam, îi învăţam, eu, cel ce n-am învăţat nimic de pe 


pământ, ci numai de sus, numai înţelepciunea cea de sus o 
aveam de carte a mea, aşa cum şi Adam avea de la Tine după 
ce l-ai zidit. 

O, cum să facem să-l învăţăm pe om că numai Dum- 
nezeu poate să-l înveţe pe el şi să-i dea înţelepciune, aşa cum 
şi suflet îi dă fiecărui om care se naşte pe lume, pe pământ, 
Doamne, căci Tu ai dat fiilor oamenilor pământul, precum 
este scris că ai făcut şi că ai împărţit pentru cei din cer şi pen- 
tru cei de pe pământ. 

Grăim în ziua aceasta de taina pocăinţei, că este nevoie 
de înţelepciune de sus în om pentru această măreaţă taină, o, 
Doamne Mieluţ. Să nu uite omul că Tu ai putere să-l înveţi pe 
el, şi nu omul are putere să facă aceasta. Harul înţelepciunii 
de sus, o, este mare lipsă pe pământ în oameni de acest har. 
Pe el trebuie să-l coborâm cu multul pe pământ, o, Doamne. 
Numai harul Tău poate împărţi oamenilor pe cele ale Tale, 
care pot sălăşlui în om spre slava Ta, şi nu spre slava lui, că 
mare greşeală face omul care se făleşte înaintea fiilor oame- 
nilor cu cele ce sunt în el prin harul cel de sus, pe care Tu îl 
doreşti în mulţi, în tot mai mulţi pe pământ, şi iată de unde se 
strică lucrarea harului cel de sus, că se strică de la duhul 
semeţiei omului, care se crede că sunt ale sale cele din el, care 
vin de la Tine prin dăruirea pe care o ai pentru oameni, 
Doamne. 

O, dacă omul ar fi să înţeleagă lucrarea pocăinţei lui, ar 
fi atunci să înceapă curăţirea lui de acest păcat, păcatul se- 
meţiei, păcatul care-1 face pe om să se creadă stăpân pe sine 
şi pe cele coborâte de la Dumnezeu şi pentru Dumnezeu peste 
el. O, prea mulţi, prea mulţi se fălesc, prea mulţi cad aşa, prea 
mulţi, Doamne. Fiii cuvântului Tău au duhul subţire şi simt 
cu el semeţia omului bolnav înăuntru şi în afara lui de la 
duhul semeţiei lui, acest vierme, fără de care omul aproape că 
nu mai poate trăi. 

O, iată din ce se strică omul la minte! Cea mai grea 
vătămare şi boală a omului este stricarea la minte, unde se 
cuibăreşte vrăjmaşul acesta: semeţia. Simte omul nevoie să se 
dea mare, să se vestească mare la cei din jur şi să-şi mângâie 
duhul cu această beţie. O, omule care faci aşa, eu, lucrătorul 
pocăinţei şi propovăduitorul ei, îţi spun că nu te înţelegi nici 
pe tine, nu-L înţelegi nici pe Dumnezeu şi nu înţelegi nici o- 
mul înaintea căruia tu te dai mare, iar dacă ai nenorocul să 
cazi aşa în faţa celor subţiri cu duhul şi cunoscători de sus ai 
omului, tu eşti atunci de râsul diavolului semeţiei, care-şi tot 
bate joc de tine cum vrea el, şi ar fi să te dai bătut şi să cauţi 
vindecare multă şi mereu, şi să stai supus sub minte înţelep- 
ţită de sus, ca să nu mai cazi apoi, ca să nu mai cazi atât. O, 
cine să te înveţe, cine să te trezească, bietule omule? 

Sunt cu Domnul meu la masă de cuvânt în mijlocul 
poporului slujitor Lui pentru venirea cuvântului Său pe pă- 
mânt între oameni, căci aşa este scris să fie pentru acest timp, 
şi iată vremea pocăinţei, iar lecţia cea pentru ea este gata 
pregătită acum şapte mii de ani, când omul s-a semeţit şi a 
pierdut înţelepciunea cea de sus, pe care o avea de la Domnul 
prin facerea sa, facerea omului. Adam era numai bun de po- 
căinţă, căci a căzut prin semeţie şi greu a căzut. O, nu s-a 
pocăit Adam, nu s-a ridicat din cădere dacă n-a mai avut în 
mintea şi în inima lui înţelepciunea lui Dumnezeu. 

O, Doamne, taina pocăinţei este despărţirea omului de 
duhul semeţiei. Cum să facem cu omul ca să-şi înţeleagă 
boala de suflet şi să se lase vindecat de ea şi să vegheze mult 
apoi la hotare, ca nu cumva vrăjmaşul vieţii lui să găsească 
iarăşi prilej şi să-l îmbolnăvească iar? 

în duh de Bobotează slobozim cuvânt de sus peste fiii 
lui Dumnezeu şi peste fiii oamenilor: peste cei dintâi spre mai 
mare înţelepciune de sus, iar peste ceilalţi spre mai multă 
umilinţă, ferindu-se ei de calea semeţiei, cale pe care prea 
mulţi o umplu, o, prea mulţi. O, eu prin viaţa mea şi prin du- 
hul umilinţei mele sunt judecătorul tuturor celor ce n-au avut 
şi înţelepciunea cea de sus peste ei, şi care în vremea mea pe 
pământ spuneau că eu am demon, şi la fel şi de Tine spuneau, 
Doamne, cei plini de demonii semeţiei, o, la fel, Doa mn e. Dar 
toate acestea scrise pot să-l înveţe pe om să se umilească, vă- 
zând ei prostia de minte a celor ce au greşit ca şi ei prin vreme. 

Dar Tu acum, se cade mai mult ca mine să laşi cuvânt 
în carte, căci Tu eşti Domnul, iar eu sunt ucenicul. Noi ştim 
să împlinim toată dreptatea, dar aşa ne-am supus în zi de 
Bobotează la Iordan, când eu a fost să Te botez pe Tine, şi nu 
Tu pe mine, căci vremea dreptăţii se mărturiseşte pe sine aşa 
cum omul nu bănuieşte, şi lucrarea umilinţei este ea, şi nu 
este înviere fără umilinţă pentru ea, o, Doamne Mieluţ. Amin. 

O marele Meu ucenic şi vestitor al împă- 
răţiei Mele cu omul, iată ce mare este 
cel ce are din cer! Nimeni nu poate avea, nimeni nu poate lua 
dacă nu i se dă din cer. Lucrarea sufletului, această lucrare ar 
fi s-o pătrundă omul cu înţelepciunea sa, şi numaidecât ar 
trece de la moarte la viaţă dacă ar da întâietate celui de sus, 
sufletului său. Sufletul omului dă viaţă, merge, aleargă, 
zboară, vede, ştie, poate, o, şi câte lucrări poate el faţă de cât 
îi poate trupul! Iată pentru cine ar fi să poată omul şi să 
înţeleagă pe cel ce este mai mare în alcătuirea lui cea de la 
Dumnezeu! 

O, nu este moarte pentru om, nu este, în afară de păcat, 
şi din care omul se poate scula şi poate învia ori de câte ori 
păcatul îl biruieşte pe el. Sufletul omului e taină mare, şi au 
putut mărturisi aceasta cei care s-au întors în trup după 
despărţirea de trup, şi pot Eu să mărturisesc aceasta, căci am 
lăsat trupul după despărţirea Mea de el pe cruce şi am zburat 
peste tot şi M-am coborât apoi în adânc şi le-am dat înviere 
celor asupriţi de păcat şi i-am pregătit de sculare. 

Omul ar fi să trăiască viaţa în trup în aşa fel încât să nu 
poată fi trecut apoi pe la vămi, căci vămile şi le face singur 
omul dacă şi le face, dar sufletul care nu şi-a făcut rost de 
vămi se duce în zbor, se duce întins înaintea Tatălui şi-şi 
găseşte fericirea cea mai de sus, şi poate s-o capete pe ea şi 
cel mai păcătos om dacă vrea să ştie cum, căci taina pocăinţei 
se aşează în om după ce înţelepciunea cea de sus îşi face sălaş 
în el şi îl aduce la chipul şi asemănarea Mea, la duhul umilin- 
ţei, care are în el tot cerul, toată împărăţia. O, blând şi smerit 
este omul care are în el acest duh. Stea călăuzitoare spre 
Domnul este pentru mulţi un aşa suflet scump. 

O, popor călăuzit din cer, învaţă, fiule, mult, şi să nu te 
saturi să înveţi, căci ai de învăţat lucrarea sufletului şi veşni- 
cia lui cea dulce, şi trebuie să ştie toţi oamenii de pe pământ 
că sufletul este fără de hotar cu lucrarea lui, cu mersul lui, cu 
zborul lui cel călător peste tot, şi nu numai în trup îşi are el 
statul şi locul, şi are de lucrat răscumpărarea trupului său, a 
casei care l-a găzduit pentru lucrarea cea multă a sa, după ce 
Domnul l-a zidit pe om şi l-a alcătuit pe el cu trup, cu suflet 
şi cu duh. 

O, e slab de tot omul cu înţelepciunea cea de sus şi cu 
vederea celor de sus şi îi trebuie multă umilinţă pentru ca să 
se sălăşluiască în el cele de sus. E mărginită de tot mintea 
omului dacă înăuntrul lui nu pot sălăşlui cele cereşti ca în 
apostolul Pavel, care cu trup sau fără de trup a fost purtat de 


Duhul întru cele cereşti şi a înţeles el lucrarea şi nemărginirea 
sufletului, adevărata fiinţă a omului, omul prunc, căruia îi 
este hărăzită împărăţia cerurilor. 

Iată, în trupul omului se strâng numai păcatele, iar în 
sufletul lui ce se strânge? Eu sunt Cel ce voiesc să stau în 
sufletul lui şi să-l învăţ pe el libertatea cea întru Hristos. Eu 
intru peste tot, sunt peste tot, pot peste tot, şi voiesc să-l fac 
şi pe om să înţeleagă multe din tainele celor din cer, că nu este 
şcoală pe pământ la care să meargă omul să înveţe pe cele din 
cer. Am venit Eu şi sunt învăţătorul şi-i deschid omului 
mintea şi îl umplu de dor, iar dorul este al sufletului, şi nu tre- 
buie să-şi pedepsească omul sufletul său, căci sufletul este 
pentru Do mn ul. 

O, pace ţie, poporul Meu! Fă-ţi timp de ajuns de mult 
pentru desluşirea tainelor de sus, măi fiule, că iată câte avem 
de aşezat şi de desluşit peste pământ şi peste lumea oamenilor. 

Fiţi lucrători cu Mine în toată vremea şi iubiţi, fiilor, 
petrecerea laolaltă pentru desluşirea tainelor Mele. Fiţi numai 
ochi şi urechi pentru cele ce vin de sus ca să le pricepeţi şi să 
le purtaţi şi să le împărţiţi. Eu odihnă pentru voi nu vă dau, ci 
numai de lucru vă dau, fiilor. Fiţi umiliţi şi nu ispititori, căci 
tainele lui Dumnezeu nu se ispitesc, ci se desfac pentru ochiul 
minţii numai prin duhul umilinţei, o, numai prin el, fiilor. 
Amin, amin, amin. 

7/20 ianuarie 2015 

Duminica Vameşului şi a Fariseului 

Rugăciunea care-l uneşte pe om cu Dumnezeu: fiecare cuvânt să fie 
treaz. Trezvia rugăciunii. Rugăciunea şi viaţa numai în duhul 
adevărului şi al pocăinţei. Omul rugător are purtare plăcută 
Domnului între fraţi. Rugăciunea vie şi rugăciunea neroditoare. 

Cel ce nu se roagă neîncetat nu are pocăinţă. 

Î nvăţătură sfântă şi scumpă las în cartea Mea cea 
de azi, în care Eu, Domnul, îmi aşez cuvântul 
venirii Mele, după ce au trecut două mii de ani de când am 
venit născut din mamă Fecioară pe pământ, şi am stat cu 
oamenii treizeci şi trei de ani, făgăduind că iarăşi voi veni 
slăvit, şi iată-Mă în cuvânt de slavă, cuvânt de trezire peste 
vii şi peste morţi, cuvânt cu care aduc de ştire iar şi iar îm- 
părăţia Mea cea fără de sfârşit, viaţa veacului ce va să fie, pe 
care omul nu poate să şi-o zidească dacă nu are umilinţă şi 
pocăinţă apoi, iar Eu strig în lung şi în lat cu glasul cuvântului 
Meu şi Mă dau de ştire că am venit să-l învăţ pe om din cer, 
nu de pe pământ, că de pe pământ omul ia numai deşer- 
tăciune, numai de la om, iar Eu spun că omul trebuie să se 
nască de sus, şi vin să-l nasc de sus pe om, să-l nasc din Dum- 
nezeu, din Mine, Cel ce am putere să dăruiesc omului împă- 
răţia cerurilor, cu care de două mii de ani Mă vestesc şi o 
doresc omului, căci pentru ea Eu l-am zidit pe om. 

învăţătură sfântă şi scumpă aşez în carte, iar tu, po- 
porul Meu de la izvorul Meu de cuvânt, să Mă împărţi, şi mai 
ales să-ţi faci parte din ea cu multul, căci pe la tine trec mai 
întâi cu învăţătura vieţii ce va să fie. Eu tot aşa învăţam şi 
acum două mii de ani, şi tot aşa deschideam mintea celor ce 
se ţineau după Mine pe unde Mă purtam cu ucenicii Mei cei 
de atunci, şi la toţi le dădeam să înţeleagă grăirea Mea pentru 
salvarea lor. îi învăţam pe toţi stăruinţa la rugăciune îndelung, 
căci prin rugăciunea stăruitoare omul stă lângă Dumnezeu şi 
se leagă de ajutorul Său peste el, căci Domnul este vistierul a 
toate bunătăţile, cu care omul s-ar mângâia, şi este plin de 
bunătate Domnul pentru cei nesprijiniţi în necaz. O, şi dacă îi 

îndemnam la rugăciune, care îi ţinea uniţi cu Domnul, le dă- 
deam apoi povaţă pentru umilinţă în rugăciune şi pentru po- 
căinţă apoi. îmi era milă de cei ce se credeau drepţi ca să-i 
poată privi de sus pe ceilalţi, şi M-am aşezat să le dau povaţă 
şi le-am spus o pildă plină de tâlc sfânt. Le-am spus despre un 
vameş şi despre un fariseu, care s-au dus să se roage în tem- 
plu. Fariseul stătea drept, mulţumind lui Dumnezeu că nu este 
şi el ca şi ceilalţi plini de greşale sau lipsit de virtuţi, sau ca 
vameşul pe care îl vedea şi pe el rugându-se şi care de departe 
de unde sta nu cuteza măcar ochii să-i ridice spre cer, şi-şi 
bătea pieptul zicând: «Fii mie milostiv, Doamne, căci surit pă- 
cătos!». Am spus apoi că mai îndreptat s-a întors vameşul cel 
smerit la casa sa decât fariseul care se simţea drept, şi am 
spus că oricine se înalţă pe sine se va smeri, iar cel ce se 
smereşte se va înălţa. 

O, trebuie să fie treaz şi mult treaz orice cuvânt pe care 
omul îl aduce înaintea Mea când el îmi grăieşte, că altfel el 
nu este unit cu Mine în vremea rugăciunii lui. Cu multă înţe- 
lepciune de Duh Sfânt au lucrat sfinţii şi părinţii ca să lase 
neamului creştinesc povaţă cu rânduială bine alcătuită pentru 
vreme de post şi de rugăciune cu post, şi au aşezat ei pentru 
biserica Mea vreme de trezire sfântă mai înainte de începutul 
vremii de post, şi au luat din Evanghelia Mea şi au pus mai 
întâi înaintea creştinilor pilda cea pomenită azi bisericeşte ca 
să-i înveţe pe toţi să se roage smerit şi cu adevărat, şi rugă- 
ciune cu durere pentru ei înşişi să aducă Domnului, că iată, 
rugăciunea cea pentru mulţumire a fariseului n-a avut în ea 
smerenie, ba, mai mult, l-a păgubit pe el din pricina lipsei de 
umilinţă în vreme de rugăciune, iar de aici omul poate învăţa 
că înaintea Domnului nu se trăieşte oricum rugăciunea şi 
viaţa, ci numai în duhul adevărului şi al pocăinţei, numai aşa 
se poate omul îndrepta ca să stea apoi înaintea Domnului cu 
rugăciunea şi cu viaţa sa. 

O, e mare, mare taină apoi purtarea cea plăcută Dom- 
nului a omului rugător şi unit cu Domnul prin rugăciunea sa, 
căci prin toate îndeletnicirile lui dintre frate şi frate el trebuie 
să dovedească Domnului că este adevărat în vremea rugă- 
ciunii lui cea plină de umilinţă, adevărat înaintea fraţilor şi 
înaintea Domnului cu purtarea şi cu rugăciunea sa. 

O, poporul Meu de la izvor, ce mai este de spus în 
dreptul rugăciunii şi a inimii cea fără de umilinţă în rugăciu- 
ne? O, iată, câtă nevoie de trezire este în toată vremea! Cine 
are nevoie de Domnul este numai cel stăruitor, numai cel ce 
se teme de dreptatea cea asupra faptelor vieţii lui, iar altfel 
omul îmi dă din obişnuinţă rugăciunea sa, şi nu din nevoia de 
a fi el cu Mine şi lângă Mine prin rugăciune. Pilda cea aşezată 
de sfinţi şi pomenită azi, când începe pregătirea bisericii pen- 
tru vreme de post şi de rugăciune, această pildă îi arată omu- 
lui cât de adânc trebuie el să înţeleagă cum se stă înaintea 
Domnului şi cum poate Domnul sta în ajutorul lui când omul 
îl cheamă pe Do mn ul lângă el şi pentru el. Eu, Domnul, ştiu 
şi văd că omul are nevoie de Mine, dar dacă el nu-Mi arată 
stăruitor aceasta Eu vin şi îl învăţ că trebuie să-i fie treaz şi 
mult treaz cuvântul rugăciunii lui înaintea Mea când el îmi 
grăieşte. O, iată de ce am spus Eu atunci: «Când va veni Fiul 
Omului va mai găsi credinţă pe pământ?». Cu durere mare 
am spus atunci acest cuvânt, după ce am spus pilda văduvei 
stăruitoare către mai-marele cetăţii ca să-i facă el dreptate 
împotriva asupritorului ei, căci ea a avut credinţa că va birui 
pentru ea prin stăruinţa ei. 

O, e rece rugăciunea omului, nu e stăruitoare, nu e cu 
credinţă, ci e din obişnuinţă, şi nu e caldă ea între om şi Mine, 


şi Mă doare acest rece, Mă doare nedragostea omului, Mă 
doare. Mă tot amână omul de pe o zi pe alta cu vremea dra- 
gostei dintre el şi Mine. E rece de Mine omul. Dacă Eu slo- 
bozesc peste el vreo durere pentru înţelepţire, pentru ca să 
Mi-1 apropii, el aşteaptă să-i treacă durerea şi nicidecum 
să-Mi treacă Mie durerea de la el şi răceala lui de Mine. 

O, să se înfierbânte frate pe frate în milă pentru 
Domnul, căci sunt îndurerat de la răceala dintre om şi Mine. 
Cel ce se uită la aproapele său că nu calcă bine pe voia Mea, 
o, acela caută să se răcească de Mine, şi nicidecum să-l înfier- 
bânte şi pe celălalt pentru stăruinţa cea bună, pentru ca să-şi 
strângă omul şi să aibă ce să-l întâmpine când Eu va fi să 
scriu judecata peste vii şi peste morţi şi să Mă odihnesc apoi 
de durerea Mea. 

E vreme cu mare strâmtorare pe pământ peste tot. 
Voiesc să-i ocrotesc pe cei stăruitori, dar să-i am mai întâi. E 
plin de păcate omul, şi are de ce să se bată în piept cu stăru- 
inţă înaintea Mea şi să-şi facă vreme pentru iertarea lui de la 
Domnul, iertare multă şi mare, pentru care tot omul trebuie să 
aibă stăruinţă şi mereu să aibă. 

O, omule rece, adu-ţi, omule, adu-ţi mereu aminte de 
durerea Mea cea de la păcatele tale şi fii stăruitor spre Mine 
pentru iertarea ta, că dacă nu te doare pentru Mine, Cel durut 
de la tine, nu va avea putere pentru tine rugăciunea ta rece. O, 
rugăciunea ta cea adevărată, cea vie, e singurul tău apărător. 
Ea este nedespărţirea, nedeslipirea ta de Mine, de Domnul tău 
în toată clipa. Eu de aceea am spus ucenicilor Mei: «Rugaţi-vă 
neîncetat, rugaţi-vă, ca nu cumva, neîmplinind aceasta, să că- 
deţi în ispite, să daţi putere şi timp diavolului împotriva voas- 
tră». El are momeli multe şi vă trece pe dinainte cu ele şi vă 
pierdeţi frica de Dumnezeu dacă staţi cu clipe fără Do mn ul. 

învăţătură sfântă şi scumpă am aşezat în cartea Mea 
cea de azi ca să fie ea împărţită, şi mai ales să-ţi faci tu parte 
din ea cu multul şi mereu, o, poporul Meu de la izvor, că pe 
la tine trec mai întâi cu învăţătura Mea cea plină de viaţă şi de 
veghe peste cei ce o iau pe ea în lucrare apoi. 

Staţi cu cartea deschisă, fiilor, şi luaţi din ea mereu, 
căci Eu sunt plin de poveţe în ea pentru voi şi pentru cei care 
iau din ea când voi Mă împărţiţi. O, învăţaţi duhul rugăciunii 
fierbinţi, măi fiilor, că avem de lucrat veghe multă peste tot şi 
biruinţă asupra celor vrăjmaşi şi necredincioşi, dar voi să vă 
arătaţi credinţa şi pe Dumnezeul vostru, pe Care stăruitor 
să-L chemaţi mereu, că este nevoie să lucreze Domnul pe 
pământ în vremea aceasta când omul dă să şteargă urmele 
Mele de peste tot ca să nu se mai vadă calea cea cu salvare 
pentru omul rătăcit cu calea lui cu tot. 

Fierbinte vă rog, fiţi asemenea Mie, fiilor. Fiţi fierbinţi 
la duh şi la rugăciune stăruitoare şi lăsaţi- vă cuprinşi de duhul 
rugăciunii. Rugaţi-vă neîncetat, ca neîncetat Eu să fiu cu voi, 
cu pacea şi cu dragostea Mea între voi. Fiţi sfinţi şi fiţi uniţi 
şi strâns uniţi, ca nu cumva să vă smulgă diavolul din buche- 
tul Meu, pentru care Eu am pus mijlocitori din cer. Căutaţi să 
fiţi asemenea Mie, şi între voi apoi asemenea. Cu sănătate de 
duh să măsuraţi totul, iar pentru aceasta vă trebuie pe Domnul 
învăţătorul, pe Cel plin de veghe pentru voi. O, căutaţi cu 
mare stăruinţă să fiţi văzuţi în toată vremea cu toate ale voas- 
tre pe pământ şi în cer, căci duhul rău îl îndeamnă mereu pe 
om să nu asculte întocmai, şi să se ascundă apoi îl îndeamnă, 
o, şi nu dă omul să se mai dezbare de această primejdie, că- 
reia el nu-i vede lucrarea cea păguboasă mult, mult, fiilor. 

Umilinţă de duh şi rugăciune, şi din acestea să iasă 
pocăinţă multă şi mereu şi rugăciune mereu, o, fiilor, căci cel 

ce nu se roagă neîncetat nu are pocăinţă, o, nu are, iar omului 
îi trebuie pocăinţă. 

Luaţi, fiilor, şi mângâiaţi-vă cu învăţătura Mea! Fiţi 
primii care să rodiţi prin ea. Eu, Domnul, aştept, aştept să 
biruiesc, să biruiesc cu voi, o, fiilor. Amin, amin, amin. 

19 ianuarie/ 1 februarie 2015 

Duminica fiului risipitor 

Purtarea unui fiu şi cea a unui slujbaş. Frumuseţea duhului duios. 
Copii sunt cei supravegheaţi. Taina de fiu al lui Dumnezeu este 
măsura staturii creştinului. 

I ar şi iar Mă las în carte cu învăţătură sfântă şi 
scumpă, şi toate îşi au vremea lor, iar acum e vre- 
me de pregătire pentru întâmpinarea postului cel de cincizeci 
de zile, ca să întâmpinăm apoi praznicul învierii Mele, aşezat 
pe pământ pentru creştini acum două mii de ani de însăşi în- 
vierea Mea, căci M-a răstignit pe cruce poporul pe care l-am 
ales şi l-am iubit apoi, dar Eu i-am dăruit lui învierea Mea şi 
a lui, şi n-a voit nici aşa să se pregătească şi să Mă primeas- 
că poporul acela, iar Eu am rămas de atunci şi până azi şi 
până mâine învăţătorul celor ce Mă primesc venit de la Tatăl 
prin naştere din Fecioară mamă, şi venit apoi dintre cei morţi, 
căci am înviat, şi s-a aşezat pe pământ învierea Mea, de atun- 
ci şi până azi. 

în numele Tatălui şi al Fiului şi al Sfântului Duh este tot 
cuvântul Meu, cu care stau deasupra pământului în vremea 
aceasta, şi lucrez aşa pentru că este scris prin prooroci că va fi 
să lucrez aşa, peste vii şi peste morţi să-Mi rostesc cuvântul şi 
să aibă parte de el toţi fiii credinţei, toţi cei cărora le este dat 
de la Tatăl să-L audă pe Fiul Său şi să-L primească în ei pe El, 
pe Cel întru Care Tatăl binevoieşte, şi de Care El voieşte să 
asculte cei ce cred în prooroci, în Scripturi şi în psalmi. 

Pilda acestei duminici este cea a fiului risipitor, căci şi 
aceasta îndeamnă omul la pocăinţă şi la nădejde, oricât de pă- 
cătos, oricât de despărţit de viaţă din cer ar fi să fie omul. O, 
câtă învăţătură sfântă şi scumpă am lăsat peste toţi, peste buni 
şi peste răi, dar e ca şi la şcoală, unde unii învaţă şi au note 
mari, iar alţii abia vin la şcoală şi nu învaţă şi nu ies învăţaţi 
şi au note mici, note de milă, iar mila aceasta îl aşteaptă pe 
om să se întoarcă la duhul înţelepciunii şi al învăţăturii şi să 
se pună pe lucru, căci unealta care stă fără de lucru e prinsă 
de rugină şi nu mai străluceşte lucrând şi nu mai are frumu- 
seţe, şi nici lumină din lumină, adică lucru mult pentru viaţă. 

O, pace ţie, poporul Meu de la izvor! Poposesc la tine, 
că Mi-am făcut casă la tine pentru credinţa ta în venirea Mea 
cuvânt pe pământ, şi iată, pun masă mereu şi Mă dau cu ea, o 
pun la mijloc ca să poată lua cei de la răspântii, căci cei ce 
s-au numit şi se numesc pe ei înşişi fiii împărăţiei Mele, aceia 
ca şi Israel cel de acum două mii de ani n-au crezut şi nu cred, 
căci au peste ei pe cei cu scaune sub ei, iar cei cu scaune 
nu-L primesc pe Domnul, pe Cel smerit, pentru că aşa este 
Dumnezeu, şi i-am arătat omului cum am venit şi cum sunt, 
dar lui nu i-a plăcut aşa, şi i-a plăcut să-şi facă viaţă împodo- 
bită pe pământ şi să uite el de veşnicia sa, la care nimic dulce 
şi sfânt nu dă să pună, nici măcar ceea ce i-ar trece printre de- 
gete, căci nu merge aşa la Dumnezeu, la Cel ce a făcut cerul 
şi pământul şi omul. 

Un om avea doi fii, şi i-a cerut cel mai mic partea ce i 
se cuvine din avere, şi după ce şi-a adunat-o s-a dus cu ea 
departe de tatăl său şi şi-a risipit-o în bucurii desfrânate, până 
ce a sărăcit de tot în cetatea în care a lovit foametea, şi unde 


n-a mai găsit sprijin nici măcar dacă s-a băgat argat păscător 
de porci, căci nimeni nu-i dădea nici măcar din roşcovele pe 
care porcii le mâncau. Şi-a venit însă în fire acest fiu şi şi-a 
amintit că şi tatăl său are argaţi, şi s-a sculat să meargă să-i 
spună tatălui că a greşit ca un fiu nevrednic, dar să-l primeas- 
că pe el ca pe un argat pentru slujire şi pentru hrană prin 
aceasta. Şi dacă s-a gândit aşa, l-a simţit tatăl său de departe 
şi i-a venit milă de el, iar mila l-a biruit şi l-a umplut de dor 
şi i-a ieşit înainte îmbrăţişându-1 şi sărutându-1 când s-a în- 
tors, iar el şi-a recunoscut vina şi nevrednicia, şi l-a miluit pe 
el tatăl său şi a dat poruncă pentru petrecere şi pentru masă 
bogată cu hrană bogată pentru fiul cel îndurerat de faptele 
sale, şi pe care tatăl îl numea mort înviat, pierdut şi aflat apoi. 

O, fiilor, purtaţi-vă ca fii, măi fiilor. învăţaţi din aceas- 
tă pildă să nu vă purtaţi ca slujbaşi, ca nu cumva să vă fie 
inima ca şi a fratelui cel mare din această pildă, care s-a în- 
cumetat să-şi arate inima şi să-i spună cu inima amară tatălui 
său: «De atâţia ani îţi slujesc necălcându-ţi porunca şi nu 
mi-ai dat vreodată un ied ca să petrec cu prietenii mei, dar 
pentru acest fiu despărţit ai junghiat viţelul cel îngrăşat». O, 
ce lipsă de duioşie la acest fiu, care se simţea slujbaş sub po- 
runcă, dar căruia i se cuveneau toate ale tatălui său după ce 
devenise singurul moştenitor, căci fiului întors ca argat nu i-a 
mai rămas din avere, el doar s-a întors cu umilinţă ca să 
devină argat tatălui său şi fratelui mai mare, dar bucuria pen- 
tru că s-a întors trebuia să fie pentru tatăl, bucurie pe care 
numai inima de părinte poate s-o cunoască, dar frate pentru 
frate prea puţin când e vorba de drepturi. 

O, e de învăţat mult din această pildă de înţelepciune, 
căci Dumnezeu este duios mult, şi din acest duh voieşte El să 
ia toţi cei care îl cred şi îl iubesc ca fii, şi nu ca slujbaşi, căci 
un fel de purtare au fiii, şi alt fel de purtare au slujbaşii. 

O, fiilor crescuţi de sus de cuvântul Meu de peste voi, 
o, învăţaţi din aceste lecţii, măi fiilor. Fiii sunt dulci şi calzi 
şi duioşi şi blânzi cu părinţii şi cu fraţii, iar slugile sunt mai 
reci, sunt pentru plată şi se poartă ca sub stăpân, iar stăpânii 
nu sunt iubiţi, căci aşa ştie omul să se poarte. Fiii însă ştiu ce 
înseamnă tată şi inimă de tată şi-şi preţuiesc tatăl şi îl mân- 
gâie pe el cu dulce şi cu căldură şi cu duioşie plină de blân- 
deţea inimii, ca şi cele ale firii tatălui lor pentru ei, pentru fii. 
O, purtaţi-vă ca fii în toată vremea, în toată clipa, căci slujba- 
şii sunt reci, iar omul are nevoie de iubire, de milă, de căldură 
de la tatăl său, iar dacă se poartă rece cu tatăl său, acela nu are 
ce are tatăl, nu are căldură, nu are iubire. în pilda cea azi po- 
menită se vede nedragostea şi răceala de tatăl a fiului cel 
mare, care se simţea slujbaş sub poruncă faţă de tatăl său şi 
s-a dovedit inimă fără de iubire, fără de duioşie în ea pentru 
tatăl şi pentru fratele cel greşit. 

O, fiilor, a te simţi slujbaş, şi nu fiu al Domnului, 
aceasta se vede din purtarea omului, de felul cum iubeşte şi 
cum primeşte pentru el veghea. Fiul cel neascultător din pilda 
de azi se simţea fiu, dar cel ascultător grăia ca o slugă, nu ca 
un fiu, nu ca un frate. Cel mare s-a purtat ca o slugă, dar cu 
nemulţumiri ca un fiu, iar cel mic şi greşit a venit ca un fiu 
greşit la tatăl său, dar mulţumit ca şi argat, numai să fie iarăşi 
lângă tatăl său, şi iată ce bună şi mare învăţătură păstrează în 
ea Evanghelia Mea cea pomenită azi prin rânduială biseri- 
cească. O, de-ar învăţa omul să-L cunoască de tată pe Dom- 
nul peste el ar fi el copil al lui Dumnezeu, iar copiii sunt cei 
supravegheaţi, şi vai lor dacă n-ar fi supravegheaţi şi dacă 
s-ar deprinde aşa apoi! Iar oamenii mari sunt cei ce nu mai 
sunt supravegheaţi, şi vai lor din această pricină, căci se de- 

prind aşa apoi şi nu mai simt după Domnul, după Tatăl, şi 
iată, fiecare om să se întrebe cum este el faţă de taina de fiu 
al lui Dumnezeu şi de toată lucrarea şi simţirea aceasta. 

O, fiilor, aveţi grijă ca nişte fii, aveţi grijă de coborârea 
Mea la voi. Mai înainte de orice lucrare a voastră, aveţi grijă 
când vin la voi, aveţi grijă de Mine, fiilor. Fiţi lucrători, ca să 
străluciţi lucrând. Cei fără de lucrare nu strălucesc, iar voi 
ştiţi aceasta, căci aceasta îl învaţă pe om Evanghelia Mea. 

Eu, Domnul, vă dau, fiilor, acum, vă dau duh împros- 
pătat şi putere proaspătă de rugăciune pentru voi şi pentru 
ţară, fiilor, şi pentru toţi cei de pe pământ mari şi mici. Cereţi 
cu inimă rugătoare pace multă între oameni pe pământ şi între 
cei ce s-au aşezat peste oameni. Cereţi pe Domnul peste toate, 
fiilor, şi fiţi credincioşi în rugăciune, căci pe toate le poate 
credinţa omului, credinţă prin care Domnul lucrează şi poate. 

O, pace vouă, fiilor! Prin toate să creşteţi ca fii. Prin 
toate să-Mi fiţi fii, o, fiilor. Amin, amin, amin. 

26 ianuarie/8 februarie 2015 

Duminica înfricoşatei Judecăţi 
şi Praznicul întâmpinării Domnului 

Rugăciune în cer a sfinţilor trei ierarhi pentru ţara română şi pen- 
tru linişte peste popoare, iar Domnul împlineşte aceasta prin 
lucrarea oştirilor îngereşti. 

uvântul Meu se aşează peste pământ şi cârmu- 
ieşte lumea, şi tainic cârmuieşte el, şi scris este: 
«Cel ce păzeşte cuvântul Meu, acela este cel ce Mă iubeşte», 
şi, iarăşi, scris este: «Cel ce nu iubeşte pe Dumnezeu să fie 
anatema!». Cuvântul Meu însă cârmuieşte tainic pe cei ce pă- 
zesc şi pe cei ce nu păzesc iubirea de Dumnezeu şi cuvântul 
ei, căci Dumnezeu a făcut toate. 

Eu sunt Cel ce sunt, şi sunt trimisul Tatălui pe pământ 
cuvânt ca să-i păstoresc şi să-i ocrotesc pe cei ce iubesc pe 
Dumnezeu, şi ca să-i înţelepţesc pe cei ce nu se pot apleca, şi 
să-L cunoască şi ei pe Domnul prin lucrările Sale pentru câr- 
muirea lumii. 

O, pace vouă, fii de la izvor! Aici la voi izvorăşte cu- 
vântul Meu şi merge el apoi peste pământ. Sunt deasupra cu 
oştirile cereşti, cu care Mă port. Acum trei zile v-am aflat plă- 
pânzi şi am lăsat tot cuvântul Meu şi toată suita coborârii 
Mele pentru această zi de duminică, în care se pomeneşte bi- 
sericeşte Evanghelia înfricoşatei judecăţi, ziua venirii Fiului 
Omului întru mărirea Sa şi toţi sfinţii şi îngerii cu El, stând El 
pe jeţul slavei Sale înaintea neamurilor toate ca să despartă pe 
unii de alţii precum desparte ciobanul pe oi dintre capre şi să 
pună oile de-a dreapta Sa, iar caprele de-a stânga, aşa cum Eu 
am grăit acum două mii de ani pentru lucrarea zilei venirii 
Mele la sfârşit de timp. 

O, tot în această zi se pomeneşte praznicul întâmpinării 
Domnului, ziua când Eu, copil de patruzeci de zile născut, am 
fost adus la Ierusalim înaintea Domnului, după legea lui 
Moise pentru partea bărbătească, lege care spune că sfânt lui 
Dumnezeu se va chema pruncul care deschide pântecele, şi au 
fost aduse pentru curăţire o pereche de păsărele, precum cere 
datina legii Domnului, şi M-a luat atunci bătrânul Simeon în 
braţele sale şi M-a binecuvântat vestindu-Mă mântuirea cea 
gătită înaintea feţei tuturor noroadelor şi lumină spre lumi- 
narea neamurilor şi slava lui Israel, poporul Domnului, şi, 
iarăşi, cădere şi ridicare a multora din Israel, şi ca semn de 
tăgadă, şi toate s-au împlinit şi se împlinesc aşa. 

Acum trei zile însă a fost sobor între sfinţi pentru cei 


trei arhierei vestiţi prin lucrările Mele prin ei în vremea lor, 
Vasile, Grigore şi Ioan, părinţi bisericeşti, pe care Eu, Dom- 
nul, i-am avut şi îi am lângă Mine şi lângă voi pentru taina 
aşezării celei noi, pe care am întărit-o în zilele acestea pe 
pământ, biserica Mea cea de nou Ierusalim cu voi, taină neîn- 
ţeleasă de cei ce nu iubesc pe Dumnezeu cu credinţa lor, dar 
este proorocit despre această taină, şi trebuia împlinit ceea ce 
este rostit, şi aşa i-am aşezat Eu lângă Mine pe cei cu care 
Mi-am î nn oit aşezarea şi odihna Mea prin biserică, şi toate 
ale Domnului se întocmesc pe pământ prin credinţă, iar Eu 
am pus în voi credinţă în lucrările Mele ca să le împlinesc 
apoi, măi fiilor. 

O, arhiereii Mei stau deasupra cu cuvântul serbării lor 
între cetele de sfinţi şi vor grăi ei acum cuvântul lor lângă 
cuvântul Meu, căci au aşteptat să cobor, şi se vor odihni apoi 
de cuvânt, căci sarcină este orice cuvânt din cer, care trebuie 
aşezat pe pământ. 

Stăm cu ziua voastră de serbare între sfinţi, o, slujitori 
iubiţi ai Mei, iar Eu, Domnul, binecuvintez cuvântul vostru 
ca să-l aşezăm în cartea venirii Mele cu sfinţii, şi-i dau putere 
şi lucrare şi împlinire, precum în cer aşa şi pe pământ. Amin. 

© din cer, Doamne, din cer vin toate îm- 
plinirile de pe pământ, după sfatul voii 
Tale şi al veghii Tale cu sfinţii, şi după rugăciunile sfinţilor 
Tăi, adunate laolaltă din cer şi de pe pământ. Stăm înaintea Ta 
în cer şi pe pământ pentru Tine şi pentru biserica Ta de Nou 
Ierusalim şi pentru ţara română, ţara Ta de azi, Doamne. O, 
întăreşte-i hotarele cu pază cerească, ocroteşte-i văzduhul şi 
umple-1 de îngeri şi de trâmbiţe, Doamne, şi oştiri cereşti fă- 
ră de număr sus şi jos, căci trebuie rostit cuvânt de rugăciune 
înaintea Ta, ca Tu să lucrezi prin el. 

O, cu multă duioşie, cu mare iubire veghem şi slujim 
biserica Ta de Nou Ierusalim, Doamne. Suntem din cer pentru 
ea şi lângă ea şi în ea cu veghea şi cu slujirea şi lucrăm ca trei 
arhangheli veghetori mult, aşa cum Tu ne-ai aşezat şi ne-ai 
dat de lucru aici, acum, la sfârşit de timp. 

O, tainică este lucrarea cea din cer peste pământ, şi cu 
putere este ea, căci ai de întărit împărăţia Ta, Doamne, şi ai 
oştiri cereşti de pază şi de lucru, şi mare bucurie este pe sfinţii 
Tăi când Tu le dai de lucru, Doamne. întărim prin cuvânt arhi- 
eresc binecuvântare peste locaşurile Tale de aici, prin care-Ţi 
vesteşti cuvântul şi răspândirea lui apoi, că iată, Ţi-ai făcut 
locaş pe pământ şi cort sfânt ca să fii între oameni cuvânt, 
Doamne. întărim lucrarea cea ocrotitoare şi slava ei şi-Ţi ce- 
rem minuni tainice şi lucrătoare peste ţara română, o, 
Doamne. Cordon de îngeri şi de sfinţi, oştiri multe să ocroteas- 
că sus şi jos cerul şi pământul român, şi dă-le, Doamne, ro- 
mânilor credinţă sfântă şi dă-le credincioşie pentru ţară şi 
scoală la lucru pentru ea şi pentru Tine suflete tari, inimi iubi- 
toare de ţară şi de neam şi de cer, că-i ţara Ta de azi această 
vatră în care Tu Ţi-ai aşezat cortul, Doamne, şi veghea Ta cea 
sfântă pe pământ. Suntem din partea Ta ocrotitori şi slujitori 
aici ai lucrărilor Tale de azi, şi avem cu noi în lucru oştirile 
cereşti, şi pe Tine Stăpân slăvit şi mântuire mare, Doamne. 

Şi acum Te rugăm, Stăpâne bun, linişteşte cu puterea 
Ta tulburarea popoarelor şi pe căpeteniile lor şi dă-le, Doam- 
ne, duh de pace şi gând duios, prin care să se aplece spre 
umilinţă, şi fă milă cu ele, fă semne spre bine, ca să vadă sata- 
na şi să se ruşineze văzând mila şi ajutorul Tău peste popoare. 
Doboară, Doamne, lucrările lui satan, doboară-1 pe antichrist, 
şi toate planurile lui fă-le deşarte, căci Tu Te-ai vestit biruitor 
peste el, precum este scris! Biruinţă mare să lucrezi pentru 

împărăţia Ta peste pământ, iar steagul ei să se ridice şi să se 
vestească şi să aducă lumina Ta, Doamne. O, fa biruinţă mare 
prin rugăciunea noastră înaintea Ta. Amin. 

O, ţară română, o, neam român, lasă-te Domnului, ca 
să facă Domnul din tine lumina Sa peste popoare. îmbrăţi- 
şează venirea Domnului cuvânt peste pământ pe vatra ta. Noi, 
slujitorii Domnului, slujim toţi în oştiri multe pe cerul Tău 
pentru Tine, şi pe pământ lângă Tine, ca să strălucească Dom- 
nul prin tine peste popoare apoi. Domnul Dumnezeu să co- 
boare peste tine pe Duhul Sfânt, ţară română, neam român, şi 
să fii tu iubirea Lui apoi, iar El iubirea ta. Aceasta coborâm 
peste tine prin rugăciunea noastră către Domnul. Amin. 

E u, Domnul, am luat aminte. Pecetluiesc 
acum dorirea cea mare a sfinţilor Mei şi 
pornesc spre împlinirea ei şi spun: Pace ţie, neam român! Şi 
spun: O, pace vouă, popoarelor! Primiţi cuvântul Meu cel 
plin de pace şi de putere sfântă! Oştiri îngereşti să facă 
această lucrare şi să împartă popoarelor. 

Eu sunt cu slava venirii Mele peste pământ. Cuvântul 
Meu este slava Mea, iar slujitorii cereşti îl împlinesc pe el 
peste pământ. 

O, îmbracă-te în Duhul Sfânt, popor român! E vreme 
de post şi de rugăciune acum, aşa cum este orânduiala biseri- 
cească cea din Hristos, cea din creştini. Eu pedepsesc cu milă 
pe cei neascultători şi ridic de jos pe cei ce aşează peste ei 
vreme de pocăinţă. Amin. 

O, pace ţie, popor al cuvântului Meu! O, împărţiţi-Mă, 
fiilor! îmbrăcaţi-vă întru dragoste şi lucraţi-o pe ea în mijlo- 
cul vostru de-a pururi, ca să iau Eu din roadele ei şi să fac cu 
ele minuni peste pământ şi peste noroade. Dragostea dintre 
voi, ea Mă va vesti mereu, mereu că sunteţi ucenicii Mei, pe 
care Eu Mă sprijin cu tot cuvântul Meu, cu toată împlinirea 
lui peste pământ, o fiilor, că a venit vremea şi vin şi împli- 
nesc. Amin, amin, amin. 

2/15 februarie 2015 

Duminica izgonirii lui Aclam din Rai şi ajunul 
sărbătorii sfântului sfinţit mucenic Haralambie 

Cine are duhul umilit, acela ştie lucrarea mângâierii. învăţături 
pentru vremea postului de bucate. înţelepciunea se aşează în om 
prin iubirea lui de Dumnezeu. Domnul rosteşte pace peste popoare. 

Î n zi de duminică Mă aşez în carte cuvânt. Cartea 
Mea cea de azi, cartea în care îmi aştern glasul 
cuvântului Meu cel de azi, e tot o mângâiere pentru tot omul 
această carte dacă are el drag şi răgaz să ia din ea şi să-şi 
mângâie duhul, că duhul omului are nevoie de mângâiere şi 
de aceea caută omul mereu, caută mângâiere, iar Eu vin cu 
mângâiere pe pământ după om. 

Eu sunt Cel ce sunt. Strigau în urma Mea cei nemân- 
gâiaţi în vremea trupului Meu pe pământ, strigau după Mine: 
«Iisuse, Fiul lui Dumnezeu, miluieşte-ne!». Eu îi mângâiam 
pe toţi, la toţi le ieşeam în cale, la toţi câţi Mă strigau le dă- 
deam mângâiere, le dădeam întregime, le dădeam bucurie, 
căci sunt milos şi mult milos. De când omul a pierdut raiul 
din pricina nesupunerii pentru ascultare, Eu, Domnul, umblu 
cu milă în cer şi pe pământ. De mila omului M-a trimis Tatăl 
pe pământ acum două mii de ani şi sunt ca şi Tatăl, plin de 
milă. Cine are duhul milei, acela ştie lucrarea mângâierii, dar 
e departe această ştiinţă de cel care nu pricepe cum lucrează 
lucrarea mângâierii şi ce fel de bine face ea pentru om. 

Mă doare durerea tuturor oamenilor de pe pământ, şi 


de aceea se aşează din gura Mea cuvântul Meu în zilele aces- 
tea pe pământ între oameni. Am făgăduit prin Duhul, am spus 
prin Scripturi despre taina de cer nou şi de pământ nou, şi am 
spus de cetatea sfântă că se va coborî din cer ca o mireasă a 
Mea, şi am spus despre cortul nunţii între oameni şi că voi 
sălăşlui cu ei şi vor fi ei poporul Meu şi Eu însumi voi fi cu 
ei ca să le şterg lacrima, şi am spus că sunt credincioase aces- 
te cuvinte şi sunt adevărate, şi am spus celui ce însetează că-i 
voi da în dar să bea din acest izvor al apei vieţii şi-Mi va fi 
Mie fiu, iar Eu îi voi fi Dumnezeu. 

O, îmi aşez cuvântul pe pământ şi zic tuturor: Celui ce 
însetează, să vină să ia în dar din izvorul apei vieţii, iar Eu îi 
voi da lui această mângâiere, dar l-am învăţat pe om cum să 
lucreze şi el, şi i-am spus să facă rugăciune către Tatăl aşa 
cum Eu am spus ucenicilor Mei să ceară pe Tatăl, şi le-am 
spus apoi că dacă ei vor ierta oamenilor greşalele lor, ierta-va 
şi lor Tatăl lor Cel ceresc, iar de nu vor ierta oamenilor greşa- 
lele lor, nici Tatăl lor nu le va ierta greşalele lor. I-am învăţat 
apoi să nu-şi posomorască faţa în vreme de post, căci cei 
făţarnici fac aceasta ca să-i vadă oamenii că postesc, iar pen- 
tru aceasta nu vor avea bună plată. O, în vreme de post trebuie 
iubire şi senin pe faţă mai mult decât în alt timp, ca nu cumva 
să atragă postul privirile oamenilor, ci numai Tatăl să ştie şi 
să vadă întru ascuns, şi să fie răsplată apoi. Am lăsat învăţă- 
tură plină de mângâiere şi am spus celor ce Mă iubesc să nu- 
şi adune multe şi de toate pe pământ, unde este molie şi rugi- 
nă şi fur peste cele agonisite, ci să-şi adune în cer comoară, 
căci unde este adunătura omului, acolo este şi inima lui. O, e 
mult mai liniştit, mult mai mângâiat în suflet un om sărăcuţ, 
decât unul avut, şi se vede aceasta pe pământ. îi trebuie pe 
Dumnezeu omului, nu-i trebuie lui avuţii. Omului îi trebuie 
mângâiere, şi nu s-a arătat o mângâiere mai vie şi mai ade- 
vărată pentru om ca şi aceea de la Domnul lăsată peste el. 

O, cere-Mă, omule, cere-Mă la Tatăl, iar Tatăl Mă va da 
ţie de mângâiere. Eu te voi însoţi cu credincioşie dacă nu te vei 
mai împărţi cu inima ta. Eu te voi mângâia sub povara vieţii 
şi-ţi voi pregăti şi-ţi voi dărui pacea, dar cheamă-Mă, grăieş- 
te-Mi, ţine-Mă aproape cu tine şi dă-Mi putere să stau cu tine, 
dă-Mi ceea ce este să-Mi dai, iar Eu să-ţi dau mângâiere. 

Este scris de sfinţi şi de părinţi început de vreme de 
post de şapte săptămâni, ca să dea omul deoparte mâncarea 
cea încărcată cu de toate gusturile şi bunătăţile şi să se dea el 
mult, mult lui Dumnezeu cu trupul, cu duhul şi cu sufletul 
său, căci de la Mine vine tot ce este bun pentru om, şi-Mi este 
dator omul să Mă asculte, căci l-am povăţuit să postească şi 
cum să postească şi ce să-şi adune şi unde şi, iarăşi, cum să 
nu-şi adune pe cele care nu-i rămân de trebuinţă lui. 

O, câtă nevoie este de vremi de post din partea tuturor, 
dar n-am pe pământ apostoli tari care să-i ajute şi să-i 
îndemne pe oameni să poată aceasta, că nu-i cere Domnul 
omului ceea ce nu poate. înţelepciune multă îi trebuie omului, 
iar aceasta vine numai de la iubirea de Dumnezeu, şi vine în 
dar, iar când ea nu vine şi n-o are omul, acesta e semn de 
puţina lui iubire de Dumnezeu. 

Lipsa iubirii de Dumnezeu aduce încordări între oa- 
meni şi aduce nelinişte, dar Eu, Domnul, iar şi iar spun, căci 
este nevoie să spun: Pace vouă, popoarelor! împliniţi cuvân- 
tul Meu de peste voi! O, pace vouă! Acesta este strigătul Meu 
peste voi şi voiesc să se împlinească acest cuvânt. Vine ziua 
de praznic al învierii Mele şi trebuie pregătire de suflet pentru 
Domnul. O, pace vouă! îngerii Mei să împlinească acest 
cuvânt şi lucrarea lui. Amin. 

Iată izvorul cuvântului Meu peste pământ! Să fie ascul- 
tare de cuvântul Meu, căci omul cel întâi zidit n-a dat Dom- 
nului ascultare şi şi-a pierdut apoi pacea şi mângâierea şi a 
suspinat tot timpul pe pământ, şi milă Mi-a fost de el în toată 
vremea. O, cu mare milă vin şi acum lângă om şi îl povăţuiesc 
spre pacea lui şi a inimii lui, Eu şi sfinţii Mei, căci în ziua care 
urmează după aceasta are în cer sobor între sfinţi ierarhul 
Haralambie, cel plin de duioşie şi de milă cât a stat pe pământ 
cu oamenii, şi tot aşa este el pentru toţi şi dintre sfinţii din cer, 
şi dă el de lângă Mine să lase binecuvântarea lui peste popo- 
rul cuvântului Meu şi peste pământ. Eu, Domnul, întâmpin 
sărbătoarea cea pentru el şi binecuvintez acum duhul şi cu- 
vântul lui. Amin. 

O câtă slavă eşti Tu, Doamne, în cer şi pe 
^ pământ, şi câtă mângâiere ai şi câtă dai 
să reverşi peste pământ! E ziua mea de sobor în prag de sosire 
şi las de lângă Tine cuvânt dulce în cartea Ta cea de azi prin 
care-Ţi cârmuieşti un popor, şi lumea apoi, Doamne, dar 
lumea nu ştie cât eşti Tu de mult la cârma a toate câte sunt şi 
vin, că dacă Tu n-ai fi, ar mai fi ceva, Doamne? O, n-ar mai 
fi, că pe toate oamenii le-au stricat şi le-au clătinat, şi au făcut 
aşa ca să fie ei şi ca să nu mai fii Tu, dar Tu eşti Cel veşnic, 
şi zadarnică este truda oamenilor depărtaţi de Dumnezeu cu 
căutarea lor cea omenească, fiindcă Tu eşti la cârmă şi lucrezi 
ca Tine, Doamne, şi nu ca omul, iar de om îţi este milă. O, 
Ţi-e milă şi de buni şi de răi, Doamne! Dai să împărţi mân- 
gâiere peste tot, şi lucrezi tainic. 

Binecuvintez şi eu pe poporul cuvântului Tău şi-i dă- 
ruiesc har şi înţelepciune pentru Tine, Doamne, iar înţelep- 
ciunea aceasta vine de la iubirea lui de Dumnezeu, aşa cum 
Tu ai dezlegat azi taina izvorului înţelepciunii cea din om. Bi- 
necuvintez arhiereşte acest popor şi pun pentru el rugăciunea 
mea înaintea Ta. înzestrează-1 pe el cu taina lucrărilor Tale, 
Doamne, şi dă-i lui puteri noi şi dă-i lui sănătate în toate şi 
mângâiere cu Tine şi bucurie inimilor fiilor poporului cuvân- 
tului Tău, căci Tu eşti bucuria lor. 

O, binecuvintează cu pază cerească şi cu ocrotire mare 
pământul român şi cerul român şi neamul român şi dă cerului 
Tău de sfinţi lucrare multă, în oştiri aşezată la lucrul cel sfânt 
al Tău din zilele acestea. O, trebuie să faci minuni, Doamne, 
minuni tainice şi văzute, aşa cum făceai şi în vremea noastră 
de pe pământ, când minunate lucrări revărsai peste noi pentru 
încredinţarea oamenilor că Tu eşti Cel ce erai în noi şi că Tu 
lucrezi şi eşti. O, slavă Ţie acum pentru bucuria mea că am 
cuvântat prin cartea Ta în mijlocul poporului Tău pentru ziua 
mea de sobor între sfinţi! O, pace Ţie, Doamne! Pace poporu- 
lui Tău cel sfinţit! Amin. 

O popor al cuvântului Meu, frumoasă şi 
yuângâioasă este lucrarea celor din cer 
lângă lucrarea Mea cu tine! îţi dăm puteri şi mângâieri, Eu şi 
sfinţii Mei, iar tu să ai iubire de Dumnezeu ca şi ei, că înţelep- 
ciune multă trebuie să ai pentru toate câte sunt de lucrat. 

Binecuvintez cu putere de sus vremea cea cu post 
creştinesc, şi lucrată cu înţelepciune, după putinţa trupului, 
iar sufletul tău să fie plin de Dumnezeu şi de mângâierea Mea 
cu tine, fiule. Eu, Domnul, Mă mângâi cu iubirea ta cea pen- 
tru Mine. Am nevoie de mângâiere, măi fiule, aşa cum şi tu 
ai. Unii altora să ne dăm. 

Laolaltă să vieţuiţi prin iubire, fiilor. Unii altora daţi-vă 
mângâiere, o, fiilor. Aveţi grijă de puterea sufletelor voastre, 
nu uitaţi aceasta. 

O, pace vouă, fiilor! Binecuvântare las peste voi pe 


calea cea cu vreme de post. Nu uitaţi să fiţi blânzi, blânzi, 
fiilor, şi calzi între voi, măi fiilor. 

O, pace ţie, neam român! Eu, Domnul, te ocrotesc şi te 
învăluiesc în taină, iar lucrarea cuvântului Meu te povă- 
ţuieşte. O, pace ţie! Pace ţie! Pace ţie! Amin, amin, amin. 

9/22 februarie 2015 

Duminica întâi a Postului Mare, a ortodoxiei 

Amestecarea turmei ortodoxiei cu catolicismul: încălcarea orăn- 
duielilor sfinţilor părinţi. Sămânţa bisericii Domnului va odrăsli 
sămânţă nouă care va aduce rod de mântuire. Slujitorii bisericii lu- 
mii strâng bani, în loc să strângă ucenici. Vorbirea Domnului cu 
creştinii ortodocşi: oiţe fără păstor. Domnul îi anunţă pe creştinii 
ortodocşi să nu facă păcatul lepădării de credinţa cea din străbuni. 

n zi de duminică Mă vestesc pe Mine însumi cu- 
vântând prin biserică şi trimiţând carte scrisă apoi 
turmei creştine, turmei care calcă drept, şi care nu calcă drept 
pe calea poruncilor sfinte, turma ortodoxă, căci dreaptă este 
această cale, dar nu toţi cei care poartă acest nume prin botez 
sunt temători de Dumnezeu şi de poruncile Lui pentru cei 
binecredincioşi, pe care Tatăl Meu îi are între cei mântuiţi. 

Eu sunt Iisus Hristos, Fiul Tatălui Savaot, şi grăiesc în 
numele Lui, căci Tatăl este întru Mine. Eu sunt Cel ce am 
întemeiat biserica Mea acum două mii de ani, după cincizeci 
de zile de la învierea Mea dintre cei morţi, căci am fost răs- 
tignit pe cruce şi am înviat după trei zile, după cum am 
făgăduit mai înainte, şi apoi au trecut patruzeci de zile şi 
M-am înălţat lângă Tatăl, unde îmi este aşezarea, dar mai 
întâi de înălţarea Mea la Tatăl le-am spus ucenicilor Mei cei 
culeşi de Mine din lume, le-am spus să nu se depărteze de 
cetatea Ierusalimului, ci să stea să-i îmbrac cu putere de sus 
mai întâi, şi numai apoi să lucreze ei peste pământ cu această 
putere prin trimiterea Mea la toate neamurile cu vestea cea 
despre Mine şi despre împărăţia cerurilor, coborâtă pe pământ 
prin venirea Mea după om. 

în această zi de duminică se însemnează trecerea primei 
săptămâni a postului cel mare, şi au aşezat sfinţii părinţi po- 
menirea şi păstrarea dreptei credinţe, zi în care creştinii şi 
apostolii bisericii îşi amintesc cum Mi-am pregătit Eu acum 
două mii de ani biserica Mea prin propovăduirea Mea, şi apoi 
aşezarea ei la lucrul cel cu putere de sus, putere cu care ei 
lucrau şi se arătau lucrând din loc în loc între oameni, ca să se 
alăture din loc în loc cei ce vedeau şi credeau apoi prin sem- 
nele şi minunile care se lucrau prin apostolii Mei, pe care cu 
mare iubire i-am ales şi i-am cules apoi ca să umble ei cu 
Mine, până ce voi fi vândut de unul dintre ei şi pus pe cruce 
spre batjocură, dar crucea Mi-a fost biruinţa cea de partea Mea 
faţă în faţă cu arhiereii care M-au dat la moarte pe cruce, căci 
Eu am înviat, şi sunt de atunci şi până azi mărturisit înviat 
când creştinii botezaţi întru această credinţă se vestesc unii pe 
alţii salutându-se cu salutul cel pentru Paşti: Hristos a înviat! 

O, ce frumos, ce frumos Mi-am ales Eu ucenicii! M-am 
dus la Ioan, Botezătorul Meu, şi l-am găsit stând cu ucenicii 
lângă el şi le-a spus lor: «Iată-L pe Mielul lui Dumnezeu, 
iată-L, El este!», şi a plecat cu Mine Andrei, ucenicul lui 
Ioan, şi l-a luat şi pe Petru, fratele său, şi i-am aşezat prin cu- 
vânt ucenici ai Mei, şi Mi-am tot făcut apoi ucenici, căci i-am 
ales apoi pe Filip, pe Natanail, şi căutam să le lămuresc 
mintea şi credinţa şi le-am spus apoi: «Mai mari decât aces- 
tea veţi vedea şi veţi auzi, căci de acum veţi vedea cerul 
deschizându-se şi pe îngerii lui Dumnezeu suindu-se şi 

coborându-se peste Fiul Omului». 

Am început apoi să-Mi arăt pe faţă mărirea Mea, ca să 
creadă în Mine ucenicii Mei şi să pot lucra Eu peste pământ 
prin credinţa lor, căci trebuia numele Meu şi mărirea Mea să 
se scrie pe pământ şi să mărturisească pe Dumnezeu întru a 
Sa venire după om. O, M-am dus cu ei apoi în Cana Galileii 
la nuntă, unde ca prin minune se terminase vinul de pe masă 
şi le-am făcut din apă vin şi s-au minunat nuntaşii toţi de gus- 
tul acestui vin, dar s-a minunat mirele nunţii aşa încât Mi s-a 
alăturat mirele şi s-a făcut ucenicul Meu alături de ceilalţi 
care Mă însoţeau, şi aşa se deschideau cerurile şi îngerii cei 
tainici lucrau cu Mine minuni între oameni, şi dreapta cre- 
dinţă se aşeza în multe inimi şi le trezea dragostea de Dum- 
nezeu şi de propovăduirea Mea, dar n-am putut să arăt aceasta 
până ce nu Mi-am făcut mai întâi ucenici, în care Eu să pun 
credinţă şi să-i numesc pe ei biserica Mea, biserica Duhului 
Sfânt, lucrătoare prin semne şi minuni, biserica lui Hristos, 
care aşa lucrează şi aşa se arată că este ea biserica Sa. 

O, din vreme în vreme apoi a rămas peste biserica Mea 
acest duh lucrător de semne şi minuni prin ucenici credin- 
cioşi, şi pe care adunarea cea bisericească i-a numit apoi sfin- 
ţii părinţi ai turmei creştine până la sfârşit, iar ei din cer dintre 
sfinţi mijlocesc înaintea tronului slavei cu rugăciuni pentru 
biserică, pentru credinţă mai ales, şi pentru ajutor în nevoi 
peste turma cea credincioasă a Mea pe pământ. Iată, în fiecare 
zi de slujbă bisericească tot clerul slujitor de peste tot spune 
la încheierea fiecărei slujiri: Pentru rugăciunile sfinţilor 
părinţilor noştri, Doamne Iisuse Hristoase, Fiul lui Dum- 
nezeu, miluieşte-ne pe noi! 

Biserica cea de jos rugându-se către biserica cea de 
sus, iată cerul şi pământul în unire prin rugăciune, dar, oare, 
câtă ascultare are biserica cea de jos de biserica cea de sus? 
Mai are ea, oare? îşi mai păzeşte ea credinţa şi ascultarea? 
Mai are ea grijă să nu fie ea anatema prin călcarea ortodoxiei 
ei lăsată prin părinţii sfinţi? Mai iubeşte ea pe Dumnezeu? 
Mai ştie ea ce înseamnă iubirea aceasta? O, iubirea aceasta se 
poartă cu multă credincioşie, căci scris este: «Cel ce nu iubeş- 
te pe Dumnezeu, să fie anatema!», şi iată, trebuie credincioşie 
şi nu mai este ea, căci s-a călcat peste cele lăsate să se împli- 
nească peste biserică, fiindcă, iată, slujitorii ei cei mari şi-au 
îngăduit să calce şi să facă ei alte orânduieli, prin care nu mai 
păzesc unitatea şi lucrarea Duhului, căci amestecarea despre 
care este scris să nu se îngăduie în biserică, iat-o, s-a arătat, 
şi se arată tot mai mult, iar Eu, Domnul, plâng în cer cu părin- 
ţii sfinţi şi Ne luptăm pe pământ să nu piară duhul şi ascul- 
tarea bisericii, să nu piară de tot şi peste tot, să nu piară în 
neascultare toată turma, ci să rămână sămânţă, să rămână fii 
cuminţi şi ascultători de Dumnezeu şi de părinţi, şi va odrăsli 
sămânţă nouă şi multă, şi ramurile ei se vor întinde şi vor a- 
duce rod de mântuire, şi va lucra iarăşi ca la începutul ei bi- 
serica Mea cea de la sfârşit, aşa cum Eu lucram din loc în loc 
semne şi minuni în văzul şi în auzul ucenicilor Mei culeşi de 
Mine dintre oameni, şi aşa cum şi azi lucrez cu biserica Mea 
cea înnoită prin cuvânt şi aşezată pe piatra ei cea de la început 
prin însuşi cuvântul Meu cel de azi, prin care Mi-am ocrotit 
biserica şi sămânţa ei. 

O, Mă doare adânc, îl doare pe Tatăl, îi doare pe sfinţi, 
Ne doare pe toţi cei din cer când îi vedem pe cei numiţi 
ortodocşi slujitori în faţa turmei uniţi acum cu vrăjmaşii, cu 
cei despărţiţi prin duhul trufiei de duhul şi de unitatea lăsată 
scrisă de sfinţi şi de părinţi, ca să fie ţinute la locul lor orân- 
duielile sfinte şi păstrate aşa. 


O, iată ce fac capii turmei! S-au dat la bani, le face ba- 
nul cu ochiul la toţi ca să-şi facă palate peste palate, în care ei 
să se mărească pe sine, şi nu pe Domnul. Duminica ortodox- 
iei, aşa au lăsat sfinţii părinţi să se numească a- ceastă întâia 
duminică a postului mare, iar mai-marii bisericii au grijă 
mare în această duminică să se strângă bani cu căciula şi să 
se pună în hambar la un loc ca să fie bani, dar nu bani trebuie 
să se strângă, ci ucenici trebuie, căci Eu, Domnul, nu bani am 
strâns, nu palate am ridicat, ci ucenici am cules şi i-am ridicat 
la lucrul cel sfânt al credinţei. 

O, de te-ai trezi măcar tu, oaste mică, turmă mică, tur- 
mă răvăşită şi ameţită pe deal şi pe munte şi pe şes, umblând 
de colo-colo nepăstorită şi neoblăduită şi nepansată la rană! 

O, creştini ortodocşi, ţineţi-vă firea, fiilor, că e prigoa- 
nă peste voi. Vouă vă trebuie salvare şi mântuire şi mângâ- 
iere, şi nimeni nu vă dă acestea dintre cei ce-şi zic arhierei şi 
preoţi ai turmei ortodoxe, ci doar vă jupoaie de tot ce mai a- 
gonisiţi voi pentru cele de trebuinţă zilelor voastre pe pământ. 

O, fiilor, Mi-e tare milă de voi, oiţe fără păstor! Vin Eu 
din cer să vă dau mângâiere, să vă dau credinţă în Mine şi 
putere să umblaţi pe urma Mea, căci credinţa voastră trebuie 
să fie ca a sfinţilor părinţi, o, fiilor, nu ca a celor de azi care-şi 
zic părinţi peste voi. Vin Eu cuvânt pe pământ şi vă strig: Ve- 
niţi după Mine! îmi cânt cântarea Mea de jale pe urma voas- 
tră şi vă chem la izvor ca să beţi. Cânt din fluieraş, cânt duios 
şi vă strig prelung: Veniţi la Mine, veniţi la izvor. Eu vă voi 
odihni, vă voi da lapte ca să creşteţi şi ca să-Mi fiţi fii! O, ru- 
gaţi-vă Domnului şi sfinţilor părinţi să scape turma creştină 
de vrăjmaşi îmbrăcaţi în piei de oi şi de păstori de oi. Ru- 
gaţi-vă plângând, că vremea e cu rătăcire mare de la adevăr. 
Deschideţi pravilele sfinţilor şi căutaţi în ele ca să vedeţi voi 
cât se calcă peste ele, şi treziţi-vă la veghe, căci cei ce-şi zic 
păstori nu vă veghează, ci vă duc pe neştiute spre păcatul 
lepădării de credinţă, credinţa cea din străbuni, o, fiilor, şi tru- 
fia este perna lor de odihnă şi dorul de slavă. 

O, veniţi-vă în fire, voi, cei lăsaţi de izbelişte, şi as- 
cultaţi cântarea Mea, care vă cheamă blând! Eu vă sunt Păs- 
tor, Eu sunt din cer şi vin din cer după voi şi vă chem la 
fântână ca să vă dau, şi vin cu apă după voi. Iată cum vin ca 
să vă dau. Luaţi şi beţi, şi nu vă lăsaţi pieirii, căci vremea este 
ascunsă şi e cu încercarea credinţei, ca să vă lepădaţi fără să 
ştiţi că vă lepădaţi. Eu, Domnul, nu vă voi lăsa. Vă voi păs- 
tori, vă voi striga, voi da să vă trezesc mereu la veghe şi voi 
cânta duios din fluieraş, iar voi când auziţi, luaţi şi mâncaţi 
din cer şi staţi pe stâncă, fiilor, şi feriţi-vă de păcatul lepădării 
de credinţă, căci Eu vă ajut. Amin. 

O, pace vouă, celor ce auziţi glasul cuvântului Meu ca 
să-l împărţiţi peste turma cea încercată mult pentru credinţă în 
acest timp! O, pace ţie, popor al cuvântului Meu! Să ne rugăm 
Tatălui pentru credinţă sfântă în oameni şi pentru paza Tatălui 
peste cei binecredincioşi. Voi sunteţi ucenicii Mei. Cu voi Mă 
sprijin, cu credinţa voastră lucrez peste pământ, şi strig mereu 
prin acest izvor, strig peste tot şi peste toţi: Pace vouă! 

în numele Tatălui şi al Fiului şi al Sfântului Duh am 
grăit cuvântul Meu peste biserica Mea în zi de pomenire a 
dreptei credinţe şi M-am odihnit cuvântând, căci odihna Mea 
este lucrul pe care-1 săvârşesc pe pământ. 

Iar voi, ucenici iubiţi, împărţiţi-Mi cuvântul, daţi-1 de 
ştire de la margini la margini, căci voi sunteţi ajutorul Meu pe 
pământ, voi sunteţi sprijinul Meu şi al sfinţilor Mei, o, fiilor. 
Amin, amin, amin. 


16 februarie/l martie 2015 

Duminica a treia a Postului Mare, a Sfintei Cruci 

Păstorul Cel cu crucea păstoreşte şi pe oi, şi pe păstorii care păs- 
toresc. Nu mai este folosită rugăciunea spre cer, ci numai bogăţiile 
de pe pământ. Mare minune ar fi dacă tot neamul creştinesc ar ţine 
cu sfinţenie toate zilele de post. Crucea purtată: calea şi mersul 
celui ce vine după Domnul. 

ine din cer, vine Cuvântul lui Dumnezeu din cer 
pe pământ, vine şi Se vesteşte pe Sine că vine. 
Vine Duhul Sfânt Mângâietorul, Care din Dumnezeu va lua şi 
va vesti peste pământ Cuvântul lui Dumnezeu. 

Eu sunt Cel ce sunt, şi Mă vestesc pe Mine însumi 
când vin cuvânt peste pământ ca să Mă aşez în carte şi să fiu 
împărţit în lung şi în lat până la marginile marginilor, ca nu 
cumva să fie cineva să spună că n-a grăit Dumnezeu peste 
pământ în acest timp. 

Eu sunt Iisus Hristos şi sunt Păstor. Pe cei ce Mă cu- 
nosc şi Mă cred şi Mă aşteaptă, pe aceia îi păstoresc şi le dau 
din gura Mea şi sunt ei mângâiaţi de Dumnezeu, iar pe cei 
necredincioşi şi neiubitori de Dumnezeu îi aştept, îi aştept 
să-Mi cunoască strigătul şi să le întind mâna ca un Păstor şi 
să-i scot dintre spini şi să-i curăţ apoi ca să le dau iertare pen- 
tru deşertăciunile vieţii lor, că n-am venit şi nu vin să pierd 
lumea, ci vin s-o mântuiesc pe cea din pierzare dacă va ascul- 
ta ea glasul Meu, strigătul Meu după om. 

în zi de duminică grăiesc cuvânt peste pământ, grăiesc 
ca un Păstor. Fiecare preot dacă-i păstor le dă din gura lui 
povaţă şi mângâiere şi putere celor păstoriţi de el. Aşa este 
lucrarea păstorului şi grăieşte el în duminici şi în sărbători, 
grăieşte peste cei păstoriţi de el, iar Eu dacă sunt Păstorul Cel 
din cer, Păstorul Cel cu crucea, Eu sunt Cel ce păstoresc şi pe 
oi şi pe păstorii care păstoresc, căci aceasta este lucrarea 
Cuvântului lui Dumnezeu, a Fiului lui Dumnezeu, a Celui 
Care are nume mare la sfârşit de timp când «El vine cu oştiri 
din cer după El, călare pe cai albi, îmbrăcaţi în haine de in 
alb, curat», precum este scris că «vine Domnul, Cel îmbrăcat 
în veşmânt stropit cu sânge, şi numele Lui se cheamă Cuvân- 
tul lui Dumnezeu». Să se deschidă Scripturile şi să se citească 
în ele ceea ce Eu, Domnul domnilor şi împăratul împăraţilor, 
spun acum cu gura Mea, ca să fie crezut ceea ce spun. Amin. 

Duminica a treia a postului mare, duminica sfintei 
cruci, popasul cel de la mijlocul timpului cel pentru postul 
Sfintelor Paşti, iată aşezare scrisă de sfinţii părinţi peste bi- 
serica Mea de pe pământ! O, ce dulce este pentru cei din cer 
graiul Meu când grăiesc cuvânt peste pământ în sărbători! O, 
ce mare slavă se aşează înaintea lor când Domnul lor grăieşte 
călătorind cu ei între cer şi pământ călare pe cai albi, precum 
este scris! 

O, ce-ar face oamenii de pe pământ dacă li s-ar deschi- 
de ochii ca să vadă cu ei cum călătoresc Eu, Domnul, între cer 
şi pământ cu sfinţii Mei? Am spus poporului cuvântului Meu 
cel de azi şi spun acum şi lumii care-L ştie pe Domnul, dar nu 
umblă pe urma Lui, îi spun să citească din cartea istoriei 
Domnului cartea Macabeilor şi să vadă în ea cum cei din cer 
mergeau prin văzduh luptând cu săbii şi cu săgeţi ca şi cei de 
pe pământ pentru cei credincioşi, care strigau la Domnul, şi 
mare era rugăciunea lor spre cer şi puterea ei! O, dar ei tre- 
buia să înveţe din această arătare cerească şi să înţeleagă din 
ea că nu pentru cele de pe pământ trebuie să se lupte omul, ci 
pentru cele din cer, pentru patria cea din cer a celor ce iubesc 
pe Domnul, căci scris este în Evanghelia duminicii de azi 
cuvântul Meu care-i învaţă pe cei iubitori de cer şi le spune 


că: «Oricine voieşte să vină după Mine să se lepede de sine, 
să-şi ia crucea şi să-Mi urmeze, căci cine va voi să-şi mântu- 
iască sufletul îl va pierde, iar cine-şi va pierde sufletul său 
pentru Mine şi pentru Evanghelie acela îl va mântui, căci ce-i 
foloseşte omului să câştige lumea întreagă dacă-şi pierde 
sufletul şi ce-ar putea să dea omul în schimb pentru sufletul 
lui?». O, şi le-am mai spus mulţimii şi ucenicilor Mei să nu 
se ruşineze, «Căci cine se va ruşina de Mine şi de cuvintele 
Mele în neamul acesta curvar şi păcătos, şi Eu, Domnul, Mă 
voi ruşina de el când voi veni întru mărirea Tatălui Meu cu 
sfinţii îngeri». 

Chem şi azi mulţimile, chem şi iar chem popoarele de 
pe pământ şi le spun şi lor acelaşi cuvânt, căci patria cerească 
este aceea care va rămâne, iar dacă ei zidesc la altă împărăţie 
şi patrie pe pământ îşi vor pierde salvarea, îşi vor pierde 
sufletul, în timp ce ei ar crede că şi-l vor mântui. 

Eu, Domnul Iisus Hristos, vin din cer cuvânt pe pământ 
şi chem la rugăciune popoarele, căci oamenii toţi sunt păcă- 
toşi peste măsură şi trebuie să bată la uşa cerului cu rugăciune 
fierbinte şi să ceară milă, să ceară cu putere ca să li se des- 
chidă cerul, de unde să li se dea. 

Voi, popoare şi căpetenii de popoare, o, aţi lăsat să ru- 
ginească de tot această cheie cu care omul poate să deschidă 
cerul şi să primească. Iată, nu mai este folosită rugăciunea 
spre cer, ci numai bogăţiile de pe pământ şi gloatele sărace 
care să slujească pentru cei bogaţi, pentru cei ce au şi trăiesc 
în plăceri, dar dacă aceştia ar fi săraci ar striga la cer şi s-ar 
mângâia cu mila care ar avea grijă de ei din cer, fără să le 
dăuneze lor această milă aşa cum le dăunează bogăţiile, banii 
şi plăcerile lor. 

O, Mă doare când îi văd pe cei bogaţi de bani şi de 
avuţii şi de plăceri şi de distracţii, Mă doare când îi văd şi 
când îi aud că-Mi cântă, că-Mi rostesc numele de care se folo- 
sesc pentru ei şi nu pentru Mine, Mă doare când îi aud şi când 
îi văd cum sunt, căci sunt goi de tot şi n-au veşmânt pentru 
cer, că iată cum umblă femeia, umblă descoperită cu trupul şi 
cu capul, umblă lumeşte tot timpul, şi tot aşa se pune apoi şi 
în faţa icoanei ca să grăiască Domnului, o, şi Mă doare lipsa 
sfinţeniei din rugăciunea celor ce Mă folosesc numai pentru 
binele lor, uitând ei că şi cei din cer au nevoie de binele făcut 
de ei şi plăcut Mie, adică după voia Mea, după legea Mea cea 
sfântă lucrat. 

O, nu pot grăi celor ce-şi zic păstori şi slujesc în bise- 
rici, nu le pot grăi durerea Mea cea de la ei, căci ei nu Mă 
iubesc. Şi cum ar putea să Mă iubească dacă nu aceasta este 
dorirea lor? E de ajuns să-i dea diavolului un vârf de deget, şi 
dacă-i dai, el îţi ia apoi toată mâna şi toată inima, şi nu mai 
rămâne omul pentru Dumnezeu nici dacă se duce să stea pe 
scaun de păstor. Dar cei ce Mă iubesc, cei cărora Eu le sunt 
iubirea, aceia altfel sunt, şi trebuie ei să spună Domnului 
mereu în rugăciunea lor şi să ceară spunând: să ştiu că sunt în 
mâinile Tale, Doamne, chiar şi când diavolul vrăjmaş mă are 
la mână prin multele mele slăbiciuni şi păcate, pe care le-am 
adus înaintea Ta împotriva mea însumi, dar ţine-mă în mâna 
Ta ca să nu mă pierd, Doamne, ci doar să mă umilesc adânc 
pentru neputinţa mea. Amin. 

O, ce mare minune s-ar ridica de pe pământ la cer dacă 
tot neamul creştinesc, tot neamul botezat ar vrea să nu calce, 
ci să ţină cu sfinţenie toate zilele de post, toate câte Eu, 
Domnul, am aşezat pentru oameni pe pământ prin sfinţi! O, 
greu Mă apasă neascultarea tuturor oamenilor, dar Eu îi strig 
şi le amintesc de legea Mea cea sfântă pentru creştini şi le 

spun că sunt patru posturi în an, şi ele trebuie să fie ascultate 
şi împlinite cu frică şi cu cutremur, căci altfel nu este bine pe 
pământ. Nici unui neam de pe pământ nu i-a fost bine când 
n-a ţinut seama de aşezările din cer venite pentru neamul 
creştinesc ca să fie ţinute şi ca să pot Eu, Domnul, să am cu 
ei vieţuire şi ajutorare pentru ascultarea lor. Orice necaz, 
orice ameninţare, orice lucru şi năvală diavolească se duc pe 
apa sâmbetei dacă postul şi rugăciunea lângă post sunt aduse 
Domnului aşa cum este orânduiala lor, căci Eu am spus 
tuturor: «Rugaţi-vă neîncetat!». 

Să-l simt pe om când se roagă Mie, când îmi grăieşte, 
aşa aştept Eu de la fiecare om, căci aşa este adevărată iubirea 
celui ce Mă doreşte şi Mă iubeşte şi-Mi grăieşte, iar altfel e 
seacă vremea rugăciunii omului. Să facă roade rugăciunea 
aşa cum face pomul, că numai aşa se vede că Mă doreşte şi 
Mă iubeşte omul şi se roagă după adevăr. 

Iată o durere mare a Mea, că de peste tot ajunge la 
Mine durere neştiută că este ea şi că doare, că văd pe mulţi 
care dau să nu creadă, să nu mai creadă, după ce au avut fo- 
los pentru credinţă prin cei care au crezut şi au iubit pe Dum- 
nezeu. Dar să ajungi să nu mai crezi de la Dumnezeu pentru 
că nu-1 mai ai la suflet pe cel prin care Domnul S-a strecurat 
şi Se strecoară spre tine, pe cel de care ţie nu-ţi mai place pen- 
tru că-ţi place de tine, iar de el eşti nemulţumit, iată, aceasta 
este durere fără de mângâiere pentru Mine şi pentru cei din 
cer, şi numai celui ce-i place de el însuşi căutându-şi drep- 
tatea lui, numai acela se împiedică în cel de lângă el prin care 
Domnul i-ar putea lui grăi, şi iată, ajunge acela să nu mai 
vrea, să nu mai ia, să nu mai creadă de la Domnul. O, şi vine 
aşa peste tine, omule, vine aceasta ca pedeapsă a îndoielii 
tale, a nestatorniciei tale faţă de Domnul, vine ceea ce cauţi, 
vine ceea ce lucrezi şi faci tu, vine şi te întunecă şi te pedep- 
seşte şi te alungă de lângă Domnul, iar tu ai răspundere pentru 
aceasta şi ai de dat răspuns. O, numai cel ce rabdă totul, totul 
până la capătul răbdării, numai acela va avea plata fericirii 
pentru răbdarea sa, Eu aşa am spus, şi aşa se va împlini, pre- 
cum am spus. Amin. 

Purtarea crucii şi statul lângă Mine şi lângă multa Mea 
lucrare dintre cer şi pământ, numai aşa poate omul care Mă 
cunoaşte în acest cuvânt, numai aşa poate să aibă el plată că 
M-a iubit şi că M-a slujit, dar nu până la jumătatea drumului, 
nu aşa se merge pe cale cu Mine. O, nu cu lumea, ci cu Mine 
şi lângă Mine să meargă cel ce voieşte să ajungă să vadă ziua 
slavei Mele, ziua la care tânjesc toţi sfinţii din cer, toate 
oştirile cereşti. Viaţă păstorită, aşa voiesc Eu să fie viaţa celor 
ce vor să fie creştini, căci fără păstorire din cer vine diavolul 
şi păstoreşte el peste om cu ale lui. 

Crucea purtată, aceasta este calea şi mersul celui ce 
vine după Mine ca să fie cu Mine pe pământ, şi în cer apoi. 
Tânjirea după cele din cer trebuie s-o poarte în suflet cel ce 
vine după Mine ca să fie cu Mine aici şi pe vecii. Acestea le 
spun Eu, Domnul, celor ce au fost sau sunt sau vin să fie cu 
Mine pe cale până la sfârşit, până la venirea Mea. Eu vin 
mereu, vin după om mereu, vin şi până la ziua Mea cea slăvită 
mult, şi să înţeleagă omul această mare iubire a Mea, iar cine 
nu înţelege de iubire, e de plâns unul ca acela. 

O, e mult de plâns pentru toţi oamenii, măi poporul 
Meu. Grăiesc cu tine, fiule, şi grăiesc în mijlocul tău pentru 
toţi cei de pe pământ mari şi mici. Tu eşti poporul cuvântului 
Meu, micuţa Mea obşte de ucenici acum, la sfârşit de timp, şi 
eşti pregătit de Mine pentru cele ce am de împlinit şi de îm- 
părţit acum, în vremea ta cu Mine pe pământ. întăreşte-te, 


dar, ca să-Mi fii de ajutor şi ucenic să-Mi fii pentru împărţirea 
Mea peste tot, ca nu cumva să fie cineva să poată spune că n-a 
grăit Dumnezeu pe pământ în zilele cele de apoi, când 
oamenii nu-şi mai întorc faţa spre cer. 

O, pace ţie, poporul Meu, obştea Mea cea mică de uce- 
nici! Pace vouă, şi staţi mereu, staţi în ajutorul Meu mereu, o, 
fiilor! Amin, amin, amin. 

2/15 martie 2015 

Duminica a patra a Postului Mare, a cuviosului Ioan 
Scărarul şi sărbătoarea sfinţilor patruzeci de mucenici 
din Sevasta 

Domnul îi îndeamnă pe oameni să ţină cele şapte săptămâni de 
post. Ascultarea de aşezările cele sfinte aduce binecuvântare de la 
Dumnezeu, iar neascultarea aduce suferinţă. Arhiereii de azi 
pregătesc fără să ştie lepădarea de credinţa cea din străbuni. 

u mare dor îmi aşez în carte cuvântul Meu, şi cu 
fiecare grăire a Mea, cu atât mai mult îmi creşte 
dorul să grăiesc şi sunt plin de dor şi plin de cuvânt de dor. O, 
tot atât de dorit voiesc să fie pentru mulţi cuvântul Meu, că 
voiesc să se hrănească mulţi din el şi să-şi ţină sufletul lor în 
cer, aşa cum Eu, Domnul, Mi-1 ţin pe pământ după fiecare 
om, după fiecare suflet, şi aş vrea cu dor să fie iubire de Dum- 
nezeu pe pământ şi să stea în cer iubirea celor ce iubesc, căci 
patria iubirii este cerul, fiindcă acolo se strânge ea, acolo îşi 
strânge ea pentru cei ce iubesc. O, ferice de cei ce au pe 
Domnul de iubire a lor, că numai această iubire îşi păstrează 
roadele nepieritoare, numai ea poate să aducă omului bucuria 
cea mai întreagă, cea care va rămâne ca plată scumpă celor ce 
iubesc pe Domnul. 

îmi aşez în carte cuvântul Meu, iubirea Mea cea pentru 
om. Cine Mă iubeşte Mă aşteaptă, Mă caută, Mă găseşte şi 
Mă păstrează al lui, iubire a lui, iar cine nu Mă iubeşte nu Mă 
caută şi stă departe, departe de Mine cu dorirea lui, iar Eu ştiu 
că omul este neputincios fără Dumnezeu în mintea lui, în 
inima lui, şi dau să Mă las găsit şi căutat apoi de om, căci 
viaţa fără Dumnezeu e fără de cărare şi e numai prin spini. 

Odată cu această zi de duminică, a patra din postul cel 
mare, odată cu pomenirea cea bisericească a sfântului cuvios 
Ioan Scărarul, după denumirea care a căpătat-o el pentru des- 
coperirea lăsată pe pământ a urcuşului duhovnicesc, pe care 
el l-a numit scară, iată, tot în această zi soborul mucenicilor 
pătimitori în iezerul Sevastiei, cei care după trei sute de ani 
de la învierea Mea au mărturisit pe Domnul de Stăpân al 
sufletelor lor, căci au fost întrebaţi de mai-marii oastei ro- 
mane ca să dea ei răspuns între a fi ai lui Hristos sau a-şi 
păstra onorurile de ostaşi romani, iar ei au ales pe Domnul şi 
pătimirea cea mărturisitoare cu mare răsunet, căci au răbdat 
pentru credinţa lor, pentru alegerea lor, şi au fost slăviţi pe 
deplin pentru dragostea lor. 

O, cât de mult s-a pus la temelia bisericii Mele ca să fie 
apoi credinţă în oameni! O, cât de mulţi mucenici au arătat 
prin vreme că Dumnezeu este mai presus de toate câte omul 
poate să dobândească, o, şi cât de puţină credinţă este pe 
pământ, cât de puţină căutare după Domnul este în oameni! 
Iată ce face lipsa înţelepciunii! Pier oamenii unii după alţii 
din lipsă de înţelepciune. Cine n-are frică de Dumnezeu acela 
n-are nici un stăpân, nici o speranţă, nici o apărare şi trece gol 
prin vreme, trece ca şi cum n-ar fi fost, dar numele celor ce 
iubesc pe Domnul mărturisindu-L, rămân nume mari, nume 

slăvite în cer şi pe pământ, şi pomenirea lor este veşnică, pre- 
cum este şi viaţa lor cea cerească apoi. 

Mă bucur şi-Mi alin dorul când grăiesc cuvântul Meu, 
iar când el este împărţit şi căutat şi iubit Mă bucur cu multul 
şi-Mi alin dorul şi se bucură sfinţii Mei sub slava cuvântului 
Meu când vin cu ei însoţit ca să cuvintez şi să fiu aşezat în 
carte şi să fiu împărţit şi mărturisit. 

O, oameni de pe pământ, ascultaţi glasul cuvântului 
Meu, înaintea căruia merg oştirile cereşti, care-Mi alcătuiesc 
slava şi lucrarea. O, apropiaţi-vă şi ascultaţi, căci Domnul 
grăieşte vouă. Voiesc să vă mustru cu blândeţe pentru neas- 
cultarea voastră de datinile cele sfinte, căci prea puţini, o, 
prea puţini pe pământ aleg să asculte de Dumnezeu şi de 
sfinţi, iar în această vreme de şapte săptămâni afierosite pen- 
tru Domnul şi pentru sufletul fiecăruia nu se mănâncă decât 
mâncare creştinească, bucate de post, fără untdelemn şi vin, 
şi se mănâncă pâine, poame, seminţe, legume creştineşti şi se 
bea apă. O, dar voi nu ascultaţi, mulţi, prea mulţi dintre voi 
nu daţi să ascultaţi, dar vă atrageţi dureri pentru neascultare, 
o, fiilor, iar Eu, Domnul, sufăr pentru voi cu milă şi Mi-e milă 
de voi când vă ajung necazurile, pe care singuri vi le înfiin- 
ţaţi, călcând voi peste orânduielile sfinte. O, ce frumoasă, ce 
binecuvântată ar fi o cetate, un neam, o ţară care ar fi cu toată 
voinţa şi iubirea pentru ţinerea datinilor sfinte, pentru dragos- 
tea de Dumnezeu, Care S-a jertfit cu totul pentru om! O, ce 
frumoasă ar fi bucuria şi viaţa celor ce ar iubi toţi laolaltă pe 
Domnul prin ascultare de aşezările Lui sfinte! Iată, lipsa 
temerii de Dumnezeu aduce neascultare de Dumnezeu în 
oameni şi aduce apoi suferinţă. Vai de cetatea fără povăţuitor 
peste ea, fără păstorire pentru căile cele sfinte! 

O, ţara Mea română, nu ştiu fiii tăi de ce te-am ales Eu 
pe tine să fii tu cetate a cuvântului Meu cel de la sfârşit de 
timp. Toţi în tine îşi văd de ale lor, de înţelepciunea lor cea 
fără Dumnezeu, dar Eu, Domnul, în mijlocul tău sunt plin de 
cuvânt din cer, iar scrierea cuvântului Meu este cea mai 
frumoasă, cea mai mare, cea mai dulce carte scrisă din câte au 
fost şi sunt şi vor fi, şi prea puţini în tine Mă caută şi Mă află 
şi Mă îndrăgesc ca să Mă asculte apoi ca pe Stăpânul cerului 
şi al pământului, de Care trebuie să se teamă omul ca să-L 
poată urma şi asculta. 

O, ţara Mea cea de azi, tu ai alegere mare înaintea Mea 
şi voiesc să te cuprind în dragostea Mea, în cuvântul Meu, şi 
vin la tine cu sfinţii şi Mă fac cuvânt pe masa ta şi-ţi dau din 
gura Mea. O, îţi lipsesc păstorii, iar cetatea nepăstorită este 
lipsită de vlagă şi de înţelepciune şi se umple de nedreptate. 
O, n-am la cine să strig pentru veghe peste tine, că nu sunt cei 
ce iubesc pe Domnul, şi iată, vin Eu cuvânt de Păstor pe vatra 
ta şi dau să intru în fiecare casă, numai să Mi se deschidă. Vin 
cu veşminte cereşti pentru fiecare suflet şi vin cu hrană sfântă 
şi cu sănătate de minte şi de înţelepciune a minţii, căci cine 
stăruie în Domnul, acela risipeşte orice ispită din calea sa, 
căci Domnul lucrează şi ajută. 

O, Mă doare când călcaţi peste datinile sfinte, fii ro- 
mâni. O, trebuie pildă de viaţă în faţa unui popor lipsit de 
viaţă şi de păstorire, dar sunt Eu, Domnul, Eu, Care Mi-am 
pus viaţa pentru fiecare om, şi de la Mine trebuie să ia omul 
pildă, aşa cum ucenicii cei azi sărbătoriţi au avut pe Domnul 
de cărare a vieţii lor şi nu s-au dat după cei mari şi răi ai 
pământului, care-i voiau pe ei despărţiţi de dragostea Mea din 
ei. O, iată, ei îl aveau pe Domnul de pildă în mijlocul unui 
neam necredincios, şi dau ei acum de lângă Mine ca nişte 
prunci să gângurească cu cuvântul lor şi să se audă pe pământ 


glasul lor, iar Eu le fac intrarea şi binecuvintez. Amin. 

O răi rea noastră ne este una, Doamne, 
căci una am fost şi în iezerul îngheţat, 
în care ne-a pus mai-marele oastei romane la porunca 
împăratului care prigonea pe creştinii Tăi. O, una am fost cu 
toţii, o singură inimă, o singură mărturisire şi iubire când am 
fost întrebaţi dacă rămânem pentru Tine sau pentru onorurile 
militare pe care le aveam, iar purtătorul de cuvânt dintre noi 
a răspuns că chiar şi trupurile noastre pot să ni le ia în schim- 
bul onoarei celei mai înalte de a fi ai lui Hristos, Domnul nos- 
tru, dar necredinţa şi trufia lor le erau mari, Doamne, şi nu 
s-au muiat la inimă nici când pietrele cu care loveau spre noi 
se întorceau şi îi loveau pe ei de moarte, şi atunci ne-au băgat 
în iezerul îngheţat, cu gărzi pe mal ca să nu fugim, dar dra- 
gostea pentru Tine ne-a fost mare şi o lumină cerească a venit 
şi a încălzit apa şi trupurile noastre, dar ne-a durut adânc când 
unul dintre noi a ieşit căzând ispitei întinse de prigonitori, şi 
a intrat în locul lui un nou mărturisitor dintre gărzi şi a primit 
acela a patruzecea cunună împreună cu noi. O, dar dreptatea 
Ta a lucrat minunat şi ai descoperit arhiereului cetăţii să ne 
scoată noaptea din apă şi să ne pună la un loc ca pe nişte 
nestemate strălucitoare foarte, aşa cum se arătau trupurile 
noastre în apă strălucind, şi braţele Tale părinteşti ne-au pri- 
mit ca pe o bogăţie cerească, Doamne, şi am fost scrişi măr- 
turisitorii Tăi. 

Le spunem la toţi românii, le spunem la toţi creştinii de 
pe pământ să fie statornici pentru Tine, Doamne, nu pentru 
oameni, căci arhiereul cetăţii din vremea noastră a primit pe 
Domnul pentru mărturisirea noastră, dar arhiereii de azi pre- 
gătesc fără să ştie, fără de veste pregătesc lepădarea de cre- 
dinţa cea din străbuni şi amestecarea bisericii Tale cu toate 
felurile de biserici care nu slujesc lui Dumnezeu, ci trupurilor 
lor şi atât. 

O, e mare durerea Ta pentru biserica Ta, Doamne, iar 
noi, dimpreună cu toţi sfinţii zilei de azi, pomeniţi lângă noi, 
Te rugăm, Bunule, fă trezire peste turma creştină şi îndum- 
nezeieşte-o Tu cu cuvântul Tău şi dă de ştire, Doamne, să fie 
veghe sfântă pentru credinţă în fiecare suflet care nu voieşte 
să se lepede de Tine pentru intrarea în amestecare. O, de-ar 
vrea biserica Ta să rămână cu numele ei şi să şi-l păstreze, ai 
aduce pacea în lume. Numai pentru statornicia ei Tu ai face 
minuni mari pe pământ şi peste popoare, căci biserica orto- 
doxă nu trebuie să fie amestecată cu nimic, decât cu sfinţii din 
cer, care au lăsat peste ea pe pământ cărare sfântă şi veghe 
sfântă pentru păstrarea ei. 

Şi acum cu aplecare mare îţi mulţumim pentru mângâ- 
ierea pe care o avem acum, în ziua noastră de sobor între 
sfinţi şi-Ţi dăm mângâiere, o, Doamne, căci ranele Tale sunt 
vii, şi cu ele îi vindeci pe mulţi, pe toţi cei ce Te iubesc şi trec 
prin ispite fel de fel pentru lămurirea dragostei lor, care tre- 
buie încercată. O, slavă Ţie între sfinţii Tăi, şi cărare multă să 
aibă cuvântul Tău, Doamne, peste pământ în oameni. Amin. 

O pace vouă, ucenici iubiţi! Eu, Domnul, 
^ vă mângâi pe voi cu cuvântul Meu, ca 
şi pe Ioan cel azi pomenit bisericeşte după datina cea de la 
sfinţi lăsată, şi iată-1 binecuvântând el cuvântul Meu şi lu- 
crarea lui. Amin. 

© e mare lucrarea Ta de azi, Doamne, şi 
^e binecuvântare mare ea peste pământ, 
iar eu am arătat prin cartea mea urcuşul pe care trebuie să-l 
suie creştinii spre Tine şi toţi cei ce se nevoiesc să capete 
împărăţia Ta, şi m-au aşezat sfinţii părinţi ca să fiu pomenit în 

vremea postului mare şi să ajut cu scrierea mea urcuşul du- 
hovnicesc pentru cei ce se nevoiesc, iar eu îţi mulţumesc de 
lângă sfinţii azi pomeniţi şi Te rog cu duioşie multă să-Ţi în- 
teţeşti, Doamne, binecuvântarea Ta şi veghea Ta părintească 
şi slava Ta peste pământul şi neamul român, din mijlocul că- 
ruia noi, sfinţii Tăi, ne hrănim cereşte cu slava cuvântului 
Tău, care curge cu atâta iubire peste poporul Tău de azi şi 
peste pământ apoi, ca râul care se revarsă peste tot, Doamne, 
iar Tu să ai rod şi să-Ţi crească pomii şi roadele, şi toate să 
fie spre tămăduirea neamurilor, Domnul meu, precum este 
scris. Amin. 

E u, Domnul, am înaintea Mea rugăciuni- 
le sfinţilor tămâie bine înmiresmată şi 
lucrez la cerere şi mult lucrez şi am îngerii care-Mi împlinesc 
lucrarea şi cuvântul. 

O, neam român, rugăciunea şi postul te ţin în dra- 
gostea Mea, iar tu trebuie să asculţi şi să Mă ajuţi. Aşadar, ai 
grijă de poveţele sfinte de peste tine şi teme-te să calci peste 
ele, căci temerea de Dumnezeu este începutul înţelepciunii şi 
duce ea la iubire şi la ascultare şi la putere sfântă şi la biru- 
inţă împotriva ispitelor fel de fel, căci ţie îţi trebuie putere, 
popor român, şi-ţi spun să ştii de unde şi din ce îţi vine ea ca 
s-o ai apoi. 

Acum, pace ţie! Eu, Domnul, sunt cu tine pe cale şi te 
povăţuiesc mult şi mereu, iar tu caută, o, caută să asculţi fru- 
mos, că frumoasă şi slăvită este calea Mea prin mijlocul tău 
şi poporul cuvântului Meu cel servitor Mie şi ţie din mijlocul 
tău. Amin, amin, amin. 

9/22 martie 2015 

Duminica a şasea a Postului Mare, a Floriilor. 
Praznicul Intrării Domnului în Ierusalim 

Domnul grăieşte cu fiii lui Dumnezeu şi cu fiii oamenilor, ca să 
ceară ei de la Domnul iertare pentru toate păcatele lor, şi să facă 
bine celor ce-i urăsc. Românii să-şi împartă unii altora cuvântul lui 
Dumnezeu. Cuvintele Domnului sunt flori de primăvară dăruite 

românilor. 

O ândul Meu şi inima Mea sunt numai la lucrarea 
cuvântului Meu din zilele acestea, pe care vo- 
iesc s-o semăn peste pământ şi să fac cumva să răsară ea în 
calea şi în inima oamenilor, căci lucrarea Mea este să-l apro- 
pii pe om de dorul de Dumnezeu, ca să fie acest dor pe pă- 
mânt şi să pot lucra prin el pentru om, căci mila Mea de om 
este mare. 

Sunt Domnul Iisus Hristos, sunt Cuvântul Tatălui şi am 
spus că oricine cere de la Tatăl ceva în numele Meu îi va da 
Tatăl, numai să aibă omul dorul de Dumnezeu în inima lui. 

O, pace ţie, popor al cuvântului Meu! Mă sprijin cu 
tine pentru venirea Mea cuvânt pe pământ în zilele acestea, şi 
iată, Mă împart în lung şi în lat cu ajutorul tău, iar pentru că 
Mă ajuţi Eu, Domnul, te numesc popor al cuvântului Meu, cu 
care Eu te hrănesc ca să creşti frumos şi să veghezi frumos în 
calea Mea când vin cuvânt pe pământ. Ştie lumea că Eu am 
cale în mijlocul tău şi Mă aşteaptă mulţi, aşa cum Mă aştepta 
mulţime mare când a aflat că Eu vin în Ierusalim după ce l-am 
înviat pe Lazăr, şi voia mulţimea să ne vadă, voia şi pe Mine 
şi pe Lazăr, în timp ce arhiereii se sfătuiau pentru răstignirea 
Mea şi chiar pentru stârpirea lui Lazăr, pentru a cărui înviere 
mulţi credeau în Mine şi căutau să Mă vadă. 

O, ştie lumea că Eu vin la tine cuvânt, poporul Meu, şi 
ies mulţi întru întâmpinarea Mea şi-Mi iau cuvântul şi îl 


ascultă şi se hrănesc cu el, şi voiesc să pot cu tine această 
lucrare, şi dau să te întăresc pentru Mine, că multă întărire şi 
multă mângâiere vă trebuie, fiilor, că voi sunteţi puţinei şi sub 
greu mereu şi nu mai am cu cine să Mă ajut pentru voi, iar voi 
sunteţi sub sarcina Mea, fiilor. O, rugaţi-L pe Tatăl, rugaţi-L 
în numele Meu, rugaţi-L să vă dea putere şi ajutor în toate şi 
să vă vindece toate neputinţele, căci Tatăl vă dă vouă, numai 
să fiţi voi mereu duioşi, mereu blânzi, mereu cu răbdare în 
toate, căci şi Eu pe toate le-am răbdat şi le-am purtat, şi M-am 
dat pildă de răbdare urmaşilor Mei şi le-am arătat cea mai 
slăvită cale, calea umilinţei de duh, de care oamenii lumii fug, 
ca nu cumva să semene ei cu Domnul, ca nu cumva să Se 
vadă Domnul în ei prin umilinţa Lui. 

O, nu stăm mult în cuvânt, căci sunteţi voi slăbiţi, fiilor 
purtători de Dumnezeu, dar Mă însemnez în carte cu ziua 
Mea de praznic când am intrat în Ierusalim pe asin acum două 
mii de ani şi când mulţime multă Mi-a ieşit în cale cu ramuri 
în mâini şi-Mi cânta Osana, iar Duhul Meu era trist pentru 
cele ce aveau să urmeze. 

O, nu ştiu cum să-i mângâi pe toţi de pe pământ şi să 
le dau nădejde la toţi. Caut să le ies în cale cu cuvântul şi să 
afle de Mine că vin cuvânt pe pământ şi să-l ajut pe om, şi să 
fac un Ierusalim în fiecare inimă care primeşte pe Domnul. 

O, fii ai lui Dumnezeu, şi voi, fii ai oamenilor, aple- 
caţi- vă spre iubirea Mea şi fiţi blânzi şi smeriţi cu inima şi fiţi 
duioşi între voi şi Mine, căci voi aveţi nevoie de mângâiere şi 
de salvare din toate răutăţile de pe pământ. Eu, Domnul, vă 
dau vouă putere pentru iubire şi pentru înviere. O, n-am pe 
cine să trimit pentru voi ca să vă dea pe Domnul, şi iată, vin 
Eu şi Mă dau vouă, numai să Mă aşteptaţi şi să deschideţi 
bunătăţii cu care Mă ţin după voi. O, cine v-ar mai da atâta 
mângâiere, atâta bunătate? Eu, Domnul, vă învăţ bunătatea. 
Nu vă mâhniţi unii pe alţii, nu vă îndureraţi unii pe alţii, nu 
vă faceţi rău unii altora. Fiţi iertători şi fiţi miloşi. Aduceţi 
Domnului mulţumire pentru toate şi nu-L uitaţi pe El şi nu 
uitaţi de El, că multe rele îl pasc pe om când gândul lui nu 
este la Do mn ul. 

Iată, vă mângâi în zi de praznic de Florii şi vă dau po- 
vaţă pentru calea voastră sfântă. Aş vrea să vă mântuiesc de 
păcat, căci păcatul este vrăjmaşul omului, şi de aceea vă po- 
văţuiesc să fiţi cu gândul la Domnul şi la bunătăţile Lui pen- 
tru cei ce-L iubesc. 

O, fiilor, cereţi iertare la Domnul pentru toate păcatele 
voastre şi nu mai păcătuiţi. O, fiilor, faceţi bine celor ce vă 
urăsc, ca să-L înduplecaţi pe Domnul spre iertarea cea de o 
parte şi de alta, şi să nu mai aibă răul putere peste voi şi între 
voi. Eu, Domnul, aş vrea să fiu mereu cu omul şi aş vrea să 
fie omul cu Mine mereu şi să-Mi grăiască aş vrea, şi să fie pe 
plăcerea Mea grăirea lui cu Mine. Aş vrea să-l învăţ pe om 
cum să fie plăcut lui Dumnezeu în toată vremea, iar el să se 
deprindă să lucreze aşa. O, cât bine îi vreau Eu omului, şi de 
aceea îl învăţ să nu stea despărţit de Domnul cu gândul şi cu 
inima lui. 

O, ţara Mea de azi, o, neam român, Mă slăvesc prin 
cuvânt în mijlocul tău în zi de praznic de Florii şi-ţi fac o 
rugăminte. Fă-te împărţitor de Dumnezeu peste pământ. Da- 
ţi-vă unii altora cuvântul Meu, fii români, şi mângâiaţi-vă 
unii pe alţii cu Domnul. Fiţi plini de blândeţe şi de duioşie şi 
de iertare. îmbrăţişaţi smerenia inimii şi veţi câştiga o inimă 
nouă, o inimă din cer, căci cuvântul Meu vă povăţuieşte acum 
inimile voastre spre o lucrare nouă şi dulce, căci bunătatea 
inimii e mare comoară pentru om. 

Fiilor, fiilor, fie-vă milă de Domnul şi purtaţi-L în 
inimă şi încălziţi-L în voi, ca să-I fie bine Domnului în voi. 
O, câtă durere am pentru fiecare om şi câtă milă şi duioşie 
pentru fiecare! Ca pe nişte flori de primăvară vă dăruiesc 
cuvintele Mele vouă. O, tot aşa să vi le dăruiţi şi voi unii alto- 
ra dacă această bogăţie vine astăzi pe pământ. 

Eu, Domnul, voiesc să-l ajut pe om să facă voia Mea şi 
să nu mai calce peste ea, dar trebuie s-o cunoască şi să caute 
s-o cunoască. O, vino tu, neam român, vino în ajutorul Meu 
şi al tău! Căutaţi să-L cunoaşteţi pe Domnul în acest cuvânt, 
fii români, şi daţi-vă unii altora îndemnul spre înviere din 
păcat şi putere sfântă pentru aceasta. Eu aşa vă povăţuiesc în 
zi de praznic de Florii şi vă rog cu rugăminte sfântă, împliniţi 
în voi cuvântul Meu, fiilor. Şi acum, pace vouă! Eu, Domnul, 
vă spun: pace vouă! 

O, şi ţie, popor al cuvântului Meu, pace ţie! Voiesc să 
grăiesc cu voi, fiilor, şi să vă învăţ mereu ascultarea. Voiesc 
să-Mi întăresc coborârea şi să vă întăresc pentru ea. Amin. 

O, Tată, întăreşte-i Tu pe ei, căci ei Ne sunt de ajutor, 
Tată, iar Eu Mă voi preaslăvi în ei pentru slava Ta şi a Mea, 
Tatăl Meu. Amin, amin, amin. 

23 martie/5 aprilie 2015 

Praznicul Dumnezeieştii Buneivestiri 

Credinţa şi fapta ei. Maica Domnului se roagă Fiului ei pentru 
ocrotirea hotarelor ţării române. Maica Domnului pecetluieşte 
neamul român cu darurile cele de sus ale credinţei sfinte. Pământul 
român va primi curând slava Domnului deasupra sa. 

Î n cer şi pe pământul celor bine credincioşi e zi de 
praznic împărătesc şi este sărbătorit cu credinţă 
acest praznic, iar Eu, Domnul, sunt Cel vestit Fecioarei Maria 
prin înger că Mă voi coborî în pântecele ei ca să Mă nasc din 
ea Prunc şi să cresc Om desăvârşit, Om din cer coborât prin 
lucrarea Duhului Sfânt ca să Mă fac Salvatorul omului pier- 
dut din rai prin neascultarea lui de Dumnezeu, Făcătorul 
omului, şi iată praznic împărătesc pentru Mine şi pentru 
mama Mea Fecioara şi venim şi Ne aşezăm în carte cu cuvân- 
tul acestei zile şi vom fi împărţiţi spre hrana sufletului celor 
ce cred venirea Mea de azi pe pământ cuvânt, că scris este în 
Scripturi că voi veni întru slava Mea, că voi veni iar şi-Mi voi 
zidi pe pământ împărăţia Mea cu cei credincioşi. 

Mai întâi vestesc pace peste poporul cuvântului Meu, 
peste cel ce Mă primeşte când vin cuvânt pe pământ. 

Pace ţie, popor al cuvântului Meu! E zi de praznic 
sfânt, iar Eu, Domnul, gătesc în mijlocul tău masă de cuvânt 
pentru toţi cei care cred venirea Mea de azi cuvânt pe pământ 
şi le spun lor că odată cu credinţa trebuie şi dovada credinţei, 
fapta credinţei, voia lui Dumnezeu lucrată de om, trăirea în 
ascultare de Dumnezeu din partea celor credincioşi, ca nu 
cumva credinţa lor să le fie fără roade, fără putere. 

Grăiesc pentru toţi cei care pun grăirea Mea faţă în faţă 
cu ei şi plâng înaintea lor durerea Mea pentru lipsa voii lui 
Dumnezeu din viaţa celor credincioşi şi necredincioşi, căci 
Eu, Domnul, ar fi să fiu prima iubire a omului şi să nu Mă dea 
omul în lături din viaţa lui, ci, din contra, să facă omul voia 
lui Dumnezeu, voia Celui ce a zidit omul ca să Se odihnească 
în el cu voia Lui. O, şi plâng că nu Mă are omul de iubire a 
sa, şi uită el de Dumnezeu, uită mult şi se ascunde mult ca să 
nu facă voia lui Dumnezeu, ci să-şi facă omul voia împotriva 
iubirii pe care ar fi să I-o dea Domnului, Celui ce S-a coborât 
din cer prin cuvânt de înger în pântece de Fecioară ca să iasă 


apoi între oameni, ca să Se vestească pe Sine prin semne şi 
minuni mai presus de fire, şi apoi prin jertfă pe cruce, ca să 
învieze prin cruce Domnul şi să se pecetluiască prin învierea 
Lui adeverirea că Dumnezeu a venit pe pământ, că este în 
mijlocul oamenilor până la sfârşitul timpului şi-Şi lucrează 
împărăţia Sa şi-Şi alege popor pentru Sine şi ca să dăruiască 
apoi toate ale Sale celor credincioşi Lui pe pământ. 

O, mamă Fecioară, mama Mea, e sărbătoarea Noastră, 
mamă, şi a îngerului cel binevestitor, care a grăit cu tine din 
lumină, mamă, şi M-a dăruit pe Mine ţie prin cuvânt rostit şi 
bine pecetluit de Duhul lui Dumnezeu, mamă. Flai, aşadar, să 
Ne desăvârşim în cuvânt în ziua aceasta sfântă pentru cei 
credincioşi şi mai ales pentru cei din cer, mamă. O, hai cu 
dulcele tău glas cu care ai grăit între tine şi îngerul trimis de 
Dumnezeu la tine, mamă, şi vom aduce mângâiere pe pământ 
prin graiul Nostru sfânt. Amin. 

O Fiul meu iubit, Copil proorocit de înger 
^ că Te vei naşte din mine şi vei fi Mân- 
tuitorul lumii, o, ce mare, ce multă este lucrarea cerului pe 
pământ, că dintr-o mică ciocănitură în uşă a cuvântului înge- 
resc cu care am grăit eu în ziua aceea s-a făcut o aşa de mare 
lucrare pe pământ apoi, Fiule Doamne. A stat îngerul de vorbă 
cu mine din baie de lumină cerească şi am stat de vorbă cu el, 
căci mă tulburasem şi mă întrebam ce fel de închinăciune poa- 
te fi aceasta! Dar glasul îngerului mi-a liniştit duhul şi mi-a 
zis: «Nu te teme, o, nu te teme de harul Domnului cel de peste 
tine. Acum vei lua în pântece pe Fiul Celui Preaînalt, a Cărui 
împărăţie nu va avea sfârşit». «Dar eu nu ştiu de bărbat», i-am 
zis îngerului, iar el a zis: «Duhul Sfânt Se va coborî peste tine 
şi vei fi umbrită de puterea Tatălui, al Cărui Fiu va fi şi al 
tău». Şi mi-a vestit îngerul despre Elisabeta, ca să văd eu apoi 
adeverirea celor spuse de el şi m-am dus degrabă la ea spre 
închinare şi Duhul Sfânt a grăit mie prin ea: «Binecuvântată 
eşti tu între femei şi binecuvântat este rodul pântecelui tău, că 
a venit la mine maica Domnului meu şi a săltat pruncul de 
bucurie în pântecele meu». O, şi am cântat apoi cântarea mea, 
mărindu-L pe Domnul cu sufletul, cu duhul şi cu trupul gurii 
mele şi am rostit cuvinte cereşti şi au rămas ele spre mărturie 
acelei clipe când m-am întâlnit în lumină cu îngerul lui 
Dumnezeu, căruia la sfârşitul întâlnirii i-am spus: «lată roaba 
Domnului, fie mie după cuvântul tău». 

Grăiesc cu Tine în cer, Fiule Doamne, în ziua noastră 
de praznic, căreia îi facem aducere-aminte iar şi iar, că fără de 
sfârşit eşti Tu şi împărăţia Ta şi lucrarea ei, şi aş vrea cu dorul 
duios, aş vrea să fie mereu sărbătoare pe pământ pentru noi 
cu cei credincioşi şi să se întindă sărbătoarea noastră peste cei 
necredincioşi, ca să-i cuprindă şi pe ei împărăţia Ta cea fără 
de sfârşit şi să Te cunoască şi ei de iubire a lor, Fiule Doam- 
ne, că mereu pe pământ eu am suspinat după iubirea cea pen- 
tru Tine a omului şi mereu am căutat să-i fac pe oameni să Te 
cunoască şi să Te dorească pentru ei, căci Tu eşti împăratul 
Cel fără de sfârşit şi eşti Mirele celor ce vor fi veşnici ca şi 
noi, ca şi toţi cei din cer, Fiule scump. 

O, în ziua aceasta îţi închin o rugăminte dulce şi Te rog 
prin ea pentru poporul cuvântului Tău, pentru sluga Ta de azi, 
cu care-Ţi sprijini venirea şi lucrarea Ta de cuvânt. Cercetarea 
Ta cea dulce zi şi noapte s-o simtă ei. Mângâierea Ta să le-o 
dai din destul, căci sarcina lor este grea, Fiule scump, şi n-au 
ajutor de pe pământ, şi nu ştie nimeni să-i ocrotească pe ei ca 
să poată pentru Tine puterea lor, că mare sprijin îţi trebuie de 
la ei şi multă ocrotire le trebuie mereu, şi multă vlagă, Fiule 
scump. Duhul Sfânt să le aducă lor toată ocrotirea, toată vlaga 

şi tăria cea bună, şi dă-le lor sănătate multă şi mereu şi vinde- 
că-i pe ei de greu, ca să poată pentru noi, Fiule Doamne, că 
n-avem alţii, o, nu mai avem alt sprijin pentru noi şi pentru ei 
şi pentru venirea multei Tale lucrări acum peste pământ. 

O, ai grijă prin îngeri şi prin sfinţi de ţara română, Fiule 
scump, şi toate hotarele ei sus şi jos să fie sub paza Ta. O, 
ruşinează-i pe toţi cei de pe pământ mari şi mici cu această 
pază cerească a Ta peste pământul român, în mijlocul căruia 
Tu Te desăvârşeşti în cuvânt. O, dă-le multă dragoste fiilor 
cuvântului Tău, ca în dragoste să umble ei ziua şi noaptea 
înaintea Ta şi să ceară de la Tine cele ce trebuie să vină şi să 
se aşeze pe pământ. O, dă-le ca să aibă, că Tu trebuie să le dai 
să aibă, şi dă-le putere să facă lucrarea Ta, şi toate nevoile ei 
să le poată duce, Doamne, Fiule al meu. 

Cete de îngeri să înconjoare înăuntru şi la hotare şi 
afară de ele pământul şi neamul român, dar fa-i pe toţi fiii a- 
cestui neam să-Ţi afle glasul, Doamne, şi să vadă în cuvântul 
Tău venirea Ta de azi, slava Ta cea multă pe pământul român. 

O, fii români, duhul meu de mamă a Fiului lui Dum- 
nezeu să vă mişte inima şi să vă înveţe să iubiţi viaţa, iar viaţa 
este Fiul meu Iisus FIristos, Care a spus: «Eu sunt Calea, 
Adevărul şi Viaţa». O, de ce să aveţi voi altă cale şi nu calea 
vieţii şi pe Stăpânul ei de Stăpân al vostru? 

O, fii români, vă mângâi şi vă port sub omoforul meu, 
pe care-1 am desfăcut deasupra acestui pământ ales de Dum- 
nezeu pentru Sine acum, la sfârşit de timp. O, treziţi-vă bine 
şi întâmpinaţi pe Domnul, Care Se face cuvânt de venire a Sa 
după două mii de ani de la întâia Lui venire. Duhul de mamă 
a lui Hristos vă pecetluieşte acum cu darurile cele de sus ale 
credinţei sfinte, dar întăriţi-vă nădejdea şi apoi credinţa şi 
iubirea, căci pământul român va primi curând, curând toată 
slava Domnului deasupra sa, iar voi să nu fie să vă ruşinaţi 
atunci că n-aţi avut credinţă. O, fiţi credincioşi venirii Fiului 
meu cuvânt pe pământ la voi şi împărţiţi-1 unii altora, şi rog 
cetele îngereşti să aducă vouă aproape aceste cuvinte, aşa 
cum la mine a adus îngerul vestea cea bună, pe Domnul, Care 
a venit pe pământ. 

O, binecuvintează, Fiule Iisus, grăirea mea şi fă-o rodi- 
toare pe ea. împlineşte dorul meu şi Te întăreşte în mijlocul 
poporului cuvântului Tău cu toată puterea cea din cer pentru 
el şi dă-le lor ajutor şi ocrotire în toată vremea, o, Doamne, o, 
Fiule scump. Amin. 

E u, mamă, Mă sprijin cu ei şi trebuie 
să-i sprijin şi Eu pe ei, şi le ascult lor 
glasul rugăciunii şi le pregătesc împlinirea când ei îmi cer. O, 
ce frumos, ce dulce se roagă ei pentru ţara Mea de azi şi a lor! 
O, cât tânjesc ei să curm Eu toate încurcăturile care stau peste 
neamul român din pricina lipsei de călăuză şi din pricina în- 
gâmfării celor ce nu ştiu ce este Dumnezeu şi cât este El la 
cârma tuturor lucrurilor, mamă! 

Şi acum, slava Mea şi a ta încununează această zi de 
praznic sfânt şi se scrie în carte această slavă, mamă. 

O, popor al cuvântului Meu, M-am scris cu zi de 
praznic sfânt în cartea Mea de azi cu voi, fiilor. O, fiţi spri- 
jinul Meu, căci Eu, Domnul, sunt sprijin mare pentru voi în 
toate câte voi purtaţi şi lucraţi. Mereu, mereu hrăniţi-vă cu 
voia Mea, fiilor. Ea să vă fie mângâiere. 

Aţi fost plăpânzi o vreme şi aţi fost neputincioşi. Luaţi 
ca pe o mângâiere din partea Mea orice încercare, căci Eu 
veghez pentru voi, şi să veghem, fiilor! Cereţi voi Tatălui în 
numele Meu tot ce voiţi după voia Mea, şi cereţi putere pen- 
tru Mine vouă. O, cereţi mereu ocrotirea Mea vouă, fiilor, 


căci Tatăl Se bucură mult să vă audă duhul şi glasul. 

O, cereţi pentru ţara română mântuirea Mea, fiilor. 
Amin, amin, amin. 

25 martie/7 aprilie 2015 

Duminica învierii Domnului. Sfintele Paşti 

Poveţe pentru neamul român, cum să-l iubească pe Domnul: bună- 
tate, milă, duioşie şi nepăcătuire. Glas de trezire peste neamul ro- 
mân, pentru cei care-l stăpânesc cu nedreptate. Iubirea dintre fraţi 
să fie ca între îngeri. Duhul dezvinovăţirii şi duhul iscodirii să fie 
înlocuite cu duhul cuminte şi duios şi plin de grijă pentru ordine 

desăvârşită. 

Î n cer şi pe pământ e praznic de înviere. Eu însumi, 
Eu, Domnul Iisus Hristos, Domnul Cel înviat, Eu 
însumi în amintirea învierii Mele rostesc salutul cel pentru 
Paşti: Hristos a înviat! Eu însumi îmi slobod glasul peste 
toată suflarea care-L laudă pe Domnul: Hristos a înviat! Păsă- 
rile toate de pe pământ şi din văzduh, animalele toate după 
felurile lor, vietăţile de pe pământ, de sub pământ, din văzduh 
şi din ape, toate Mă cunosc de Stăpân şi de Dumnezeu al lor, 
toate îmi cer şi îmi dau, îmi dau slavă şi închinare, îmi dau 
ascultare şi-Mi dau iubire cu glasul şi cu lucrarea lor, iar Eu 
le dau în ziua aceasta mângâiere şi înviere şi le spun lor: Hris- 
tos a înviat!, aşa cum şi ele toate spun în această zi, căci şi ele 
spun: Hristos a înviat! 

La toţi oamenii care au fost şi sunt şi vor fi şi se vor 
naşte pe pământ, la toţi le spun salutul învierii Mele: Hristos 
a înviat! O, nu e nimeni dintre oameni să nu creadă că este 
Dumnezeu, dar trufia şi laşitatea îl ţin pe om pe căile deşer- 
tăciunii şi îl îngâmfă împotriva Mea ca să se arate el luptător 
cu puterile cele de sus, în faţa cărora ar trebui să-şi recunoas- 
că păcatele şi toate deşertăciunile lui cele împotriva lui Dum- 
nezeu, dar Eu, Domnul, n-am căzut în lupta omului cu Mine, 
ci a căzut omul, iar Eu vin cu învierea, căci Eu am înviat din- 
tre cei morţi ca să le dau oamenilor înviere, să dau iertare 
celor ce-şi văd greşalele căutându-Mă să-i împac cu Dum- 
nezeu, căutându-Mi bunătatea şi cerându-Mi mântu- irea, iar 
Eu nu lucrez cum lucrează omul de pe pământ cu cel vinovat, 
ci lucrez îndreptarea şi iertarea omului care nu-şi iartă păca- 
tele, ci apasă pe ele înaintea Domnului, iar Domnul îl iartă pe 
cel credincios, pe cel ce se scoală din moarte. O, cum să nu-1 
iert pe cel ce bate să capete înviere, pe cel ce ştie cu înţelep- 
ciune de sus să-şi privească şi să-şi vadă păcatele şi deşer- 
tăciunea lor? O, cum să nu dăruiesc Eu înviere ca un înviat? 

O, pace ţie, popor al cuvântului Meu! Hristos a înviat! 
Şi trec prin mijlocul tău cu grăirea Mea şi o dăm apoi peste 
pământ ca să ia din ea cine voieşte să ia. Hai să dăm acum 
neamului român salutul cel pentru Sfintele Paşti şi să grăim 
cu el în zi de praznic de înviere, căci grăirea Mea este în 
mijlocul tău cu cei cu care Eu, Domnul, grăiesc, şi apoi merge 
ea şi se aşează. 

O, neam român, Hristos a înviat! Eu, Domnul Cel învi- 
at, îţi vestesc praznic de înviere. Eu sunt cu mângâierea şi cu 
învierea. Eu sunt cu duhul păcii, împărţind din el. O, să fii cu- 
minte, să fii cuminte şi credincios venirii Mele la tine şi grăirii 
Mele de peste tine, Eu aşa îţi doresc. O, nu te îndoi de învierea 
Mea dintre cei morţi, nu te răci de ea, căci au înviat odată cu 
Mine sfinţii cei adormiţi până atunci şi au intrat în sfânta 
cetate şi au vestit pe Domnul, Care le-a dăruit lor învierea în 
ziua aceea. Mă rog Tatălui Meu în zi de praznic de înviere, Mă 
rog din mijlocul tău, de pe vatra ta Mă rog să te ajute El să faci 



Anul 2015 


1033 


tu voia Mea pe pământ între neamuri, căci cei ce beau şi 
mănâncă şi curvesc şi fumează şi fură şi mint şi fac toate cele 
împotriva lui Dumnezeu şi a vieţii lor, aceia nu fac voia Mea 
nici în zi de praznic de înviere şi se duc încoace şi încolo pe 
pământ şi-şi fac rost de petreceri proaspete şi nu merg la o 
slujbă sfântă ca să-L laude pe Domnul pentru toate darurile 
coborâte din cer peste ei: soare, lumină, vânt, apă, hrană, mân- 
gâiere şi toate într-una: iubirea Domnului pentru om. 

O, nu dau oamenii slavă şi mulţumire Celui ce ţine 
cerul şi pământul în palma Sa, ci îşi dau unii altora slavă şi nu 
ştiu de nici un fel de stăpân peste ei, şi vai celor fără de ocro- 
tire lor! O, fii români, primiţi-Mi rugămintea pe care v-o fac 
şi ascultaţi de ea. Împărţiţi-Mi cuvântul, fiilor, daţi-1 unul 
altuia şi hrăniţi-vă cu duh de înviere şi de iubire, că are omul 
nevoie de înviere din păcat, chiar dacă el nu ştie această lipsă 
în care vieţuieşte. Am grăit înainte de răstignirea şi de învie- 
rea Mea şi am spus desluşit că este rai şi că este iad, şi i-am 
spus tâlharului care M-a mângâiat din dreapta Mea de pe cru- 
cea lui împotriva celui din stânga crucii Mele, care Mă 
defăima, i-am spus celui ce M-a mângâiat şi M-a rugat pentru 
el: «Astăzi vei fi cu Mine în rai!». M-am dus în iad după 
răstignire, M-am dus în locuinţa morţilor şi i-am înviat pe cei 
sfinţi şi au mers ei înaintea Mea în Ierusalim mărturisitori cu 
dovezi desluşite, şi am arătat prin acestea că este rai şi că este 
iad şi că între acestea două este Dumnezeu Cel înviat. 

Iată, iarăşi vin pe pământ, şi Mă fac cuvânt în mijlocul 
tău, neam român, şi-ţi grăiesc ţie acum, şi te rog să fii credin- 
cios că Domnul grăieşte cu tine şi te roagă să-L vesteşti că El 
vine la tine şi te povăţuieşte şi te cheamă spre duhul iubirii de 
Dumnezeu, ca să semeni tu cu Domnul pe pământ. Aş vrea să 
te învăţ cum să-L iubeşti pe Domnul. Mai întâi îţi trebuie 
bunătate şi o dovadă frumoasă a duhului bun şi a lucrului 
bunătăţii, şi-ţi trebuie apoi roade ale acestei lucrări. O, îţi tre- 
buie milă, nu judecată pentru semeni, şi îţi trebuie pentru 
aceasta duioşie. Duioşia ţine sufletul cald ca o mamă asupra 
rodului ei, al copilului ei, pe care-1 veghează cu iubire. O, îţi 
trebuie nepăcătuire, fiu român. De câte ori te trage spre el pă- 
catul, tu trage-te cu dorul şi cu dragostea spre Cel ce a murit 
şi a înviat pentru ca tu să ai viaţă şi înviere şi mângâiere, şi nu 
te du spre păcat când păcatul te trage, căci plata păcatului 
când vine este grea de purtat şi de străbătut prin ea, fiindcă ea 
ori îl moaie, ori îl aspreşte pe om. 

Iată, te învăţ cum să-L iubeşti pe Dumnezeu, fiu ro- 
mân, şi să nu uiţi pe cale de Cel ce te învaţă, să nu uiţi de 
Mine când ar sta în faţa ta cineva care ţi-ar spune că acolo la 
Pucioasa nu este Dumnezeu în cuvânt şi că este minciună, şi, 
din contra, să arăţi prin pilda noii tale vieţi şi purtări că 
Domnul are putere de înviere din păcat peste om de acolo, din 
locul de unde este coborârea glasului Său ca să-Şi semene pe 
pământ cuvântul Său, cu care Se ţine după om ca să-i dea lui 
mângâiere şi înviere. 

O, cum să nu grăiesc cu tine mult, neam român, fiu 
român? Cum aş putea să nu-ţi grăiesc aparte când pe vatra ta 
Mi-am întocmit staul ca să cobor în el cuvântul Meu, aşa cum 
grăiam peste cortul lui Moise şi vesteam lui Israel cuvântul 
Meu? O, vreau să te fac popor tare între popoare, dar prin 
iubire de Dumnezeu şi de semeni să fii tu tare, că nu e de în- 
vins un aşa popor cu care este Domnul şi îl poartă de mânuţă 
prin furtuni. 

O, Mi-e jale de la cei ce stăpânesc peste tine cu nedrep- 
tate, cu necredinţă, cu neînţelepciune şi cu neiubire de Dum- 
nezeu şi de ţară, Mi-e jale de la ei, popor român! O, de atâtea 


ori am strigat peste tine trezire în vreme rea şi grea, şi tot aşa 
te strig şi acum, în zi de praznic de înviere: O, scoală-te şi dă 
de peste tine pe cei ce nu iubesc ţara, ci doar petrec petrecerile 
lor şi iau pentru ele din avutul ţării. O, roagă-te Mie să cadă de 
pe scaune cei ce te stăpânesc cu nedreptate şi cu mâinile 
nespălate. Hai cu unire să lucrăm şi să punem la locul lor drep- 
tatea şi mila şi iertarea şi pacea şi buna orânduială precum în 
cer! O, scoală-te, neam român, şi caută în mijlocul tău pe cei 
cu duhul subţire, pe cei care văd şi înţeleg, şi caută tu să ai 
căpetenii peste tine fii destoinici din mijlocul tău, căci vai de 
cetatea care nu are conducători peste ea, ci doar jefuitori! 

O, e multă nedreptate lucrată de sus în jos în mijlocul 
tău, neam român! O, scoală-te şi vezi ce este de făcut cu toată 
soarta ta, că tu nu mai ai acum peste tine veghetori pentru 
viaţa ta, o, nu mai ai, şi mişună mult nedreptatea dinspre vârf 
prin ţară. O, trezeşte-te când vezi că nu e bine. O, trage clopo- 
ţelul ca să se audă şi să nu fii tras spre întunericul celor ce s-au 
aşezat sus pe scaune ca să le fie lor bine şi cinste, iar tu nu 
mai ai acum peste tine veghetori cu milă, o, nu mai ai, şi vo- 
iesc să te ajut şi să te povăţuiesc, că Mă doare să te ştiu sub 
mâini care te ţin sub voia lor. O, de când nu mai este la locul 
cârmei cel ce-şi iubeşte cu foc în inimă ţara şi neamul, ve- 
ghind cu iubire şi cu grijă peste soarta ţării, de atunci s-a pus 
parcă zăbranic peste faţa ta, o, ţara Mea de azi, iar ceea ce Mă 
doare este că tu taci şi nu te scoli la veghe şi la descătuşare de 
sub cei ce n-au milă de tine şi n-au dragoste de ţară ca să facă 
în tine armonie, căci n-au decât duh de trufie şi de nepăsare 
şi de neveghe pentru ţară. O, scoală-te şi lucrează-ţi salvare şi 
caută cu călăuză peste tine, dar caut-o ca s-o găseşti, caută din 
loc în loc, şi să nu fie pe nicăieri fără cârmă peste ei fiii ro- 
mâni. Iată, nu se pot uni într-un singur duh şi lucru cei ce se 
dau că-ţi vor binele, dar dacă ei nu pot fi una, pot ei să-ţi facă 
ţie bine? O, nu pot aceştia să-ţi facă bine, căci unii se ţin de 
scaune, iar alţii dau să le ia pentru ei, şi nu aşa e puterea şi 
lucrarea ei, ci este altfel, şi iată, roagă-te Domnului să caute 
ajutor pentru tine, neam român. 

O, Tată scump al Meu, caută Tu cârmuitori cu milă de 
ţară şi de neam pentru neamul român, căci fiii acestui neam 
sunt robiţi acum sub cei fără dragoste de ţară, dar lucrează Tu, 
Tată, şi fă bine şi fă lumină peste neamul român! Amin. 

în zi de praznic de înviere Eu, Do mn ul Cel înviat, am 
umblat la duhul neamului român ca să-l răvăşesc şi să-l tre- 
zesc de veghe, că se suie durere la cer dinspre cei ce s-au 
aşezat acum să stăpânească peste ţara română fără să iubească 
acest neam şi acest pământ binecuvântat, şi va fi să lucrez Eu, 
Domnul, pentru soarta acestui neam, că am în planul ceresc 
acest pământ şi neam şi am lucrarea venirii Mele cuvânt pe 
pământ pe vatra lui. 

Acum, popor al cuvântului Meu, te aşez iar şi iar în 
ascultare de Dumnezeu, în viaţă călăuzită şi vegheată, şi nu 
uita de firea cea înnoită cu totul dacă te-ai făcut copil al ceru- 
lui pe pământ. Cel ce voieşte să stea lângă Mine, acela numai 
prin ascultare poate să voiască aceasta. Iubirea cea dintre fraţi 
trebuie să fie ca şi cea dintre Mine şi Tatăl, ca şi cea dintre 
îngerii Mei, căci trebuie ca în cer să fie ea pe pământ. Duhul 
dezvinovăţirii să nu se pomenească în inima şi pe limba fiilor 
cerului pe pământ, iar duhul iscodirii nici atât, o, nici atât, ci 
numai duhul cel mai cuminte, cel mai duios, cel mai plin de 
griji pentru cele ale ordinii desăvârşite, întregi întru toate şi 
pentru toate, ca să fie pace şi dreptate, iar dreptatea lucrurilor 
să n-o socotească oricine cu inima şi cu limba sa, căci trebuie 
numai cu ascultare să vă fie toată lucrarea, fiilor. Iată, neamul 

român nu are, nu mai are călăuză şi e numai dezbinare peste 
tot între fiii români şi zic ei că aşa este în politică, iar zisul lor 
nu-i scapă de vina de a nu avea iubire între ei şi unitate pentru 
mersul ţării. între voi însă să fie şi să se lucreze cu călăuzire, 
fiilor, şi nu toţi pot fi călăuze şi nu trebuie aşa, ci trebuie 
duhul ascultării să vă fie vouă mântuitor, iar ascultarea să vă 
fie chiar iubirea pusă în lucru, fiilor. 

O, fiţi înţelepţi cu multul peste tot, căci fiii lui Dum- 
nezeu nu trebuie să aţâţe Duhul Domnului, ci trebuie să-L 
roage, să-L înduplece, să-L aştepte şi să-L lucreze împotriva 
oricărei furtuni, care pe neştire ar da să vină şi să bată, iar voi 
să învăţaţi să ascultaţi de cei ce între voi îi spun furtunii: 
Taci! Atunci trebuie furtuna să se supună şi să tacă şi să nu 
facă pe nicăieri stricăciuni, căci pilda răului cel de după 
furtună a fost multă, şi din rău trebuie să învăţăm să ne ferim 
de rău, fiilor. Voi sunteţi sub sarcină grea, şi trebuie să ascul- 
taţi de duhul înţelepciunii şi al ordinii, şi să vă primiţi unii pe 
alţii pentru această lucrare, că numai sarcini avem de purtat 
şi de mişcat, chiar dacă se simte multă osteneală pentru lu- 
crul care trebuie purtat. 

Iată, se apropie iar şi iar strângerea la izvor a celor ce 
aşteaptă să vină zile de slavă a Mea aici cu Mine şi cu voi, iar 
vouă vă trebuie putere bună şi pace şi armonie în toate cele 
grele pe care le aveţi de lucrat mereu. Eu, Domnul, vă dau aju- 
tor de sus şi de jos, de lângă Tatăl şi de lângă voi, şi vă trebuie 
iubire mereu pentru ca să cunoaşteţi tot statul Meu lângă voi. 

O, feriţi- vă de clipe de încordare, fiilor, iar de la mijloc 
să se spună mereu oricărui fel de furtuni: Taci! Şi ea să tacă 
numaidecât şi să se supună. 

Peste toată suflarea aduc mângâiere Eu însumi în zi de 


Paşti sfânt şi vestesc vestea învierii Mele: Hristos a înviat! O, 
şi voi veni cu mama Mea Fecioara şi cu izvor de tămăduiri, 
că peste cinci zile se strâng creştini la izvor pentru apa cea 
tămăduitoare prin rugăciune şi prin duhul şi harul mamei 
Mele, care tămăduieşte, şi trebuie să punem masă şi din cer şi 
de pe pământ, fiilor. 

Eu, Domnul, le mulţumesc cu aplecare celor care vă 
ajută pe voi aici sub greu, şi vor fi mult şi dulce răsplătiţi cei 
care nu se cruţă pe ei înşişi pentru ca să stea lângă Mine şi 
lângă voi sub crucea Mea cea de azi cu voi. Aşa învaţă să fie 
creştini cei ce vor să fie adevăraţii Mei fii, cu multă şi mereu 
umilinţă dăruindu-se ei. 

Hristos a înviat! Peste toţi şi peste toate să se aşeze 
acest cuvânt mângâios. 

Hristos a înviat! Să se bucure de această bună vestire 
cei din rai şi cei din iad! După două mii de ani de la venirea 
Mea pe pământ Fiu al Omului şi de la învierea Mea de după 
răstignirea de pe cruce, Eu însumi vin şi grăiesc cuvânt peste 
pământ, şi toată făptura, toate vietăţile, toate cele cu suflet viu 
Mă cunosc şi-Mi dau slavă şi-Mi cer şi-Mi dau, şi tot aşa aş 
vrea să fie şi omul care este deprins cu răul obicei de a Mă 
părăsi pentru el însuşi de multe, multe ori, chiar dacă Mă 
cunoaşte şi îmi ştie voia. 

Iar şi iar peste toţi şi peste toate să se audă din gura 
Celui înviat vestea cea despre Sine: Hristos a înviat! şi să fie 
mângâiere şi înviere. 

O, pace ţie, popor care îmi slujeşti aici lângă izvor, căci 
oaspete din cer pe pământ Mă fac când vin la tine cuvânt. 
Amin, amin, amin. 

30 martie/12 aprilie 2015 

Mă numesc Băjan Gheorghe Pantelimon, am 37 de ani, stătător al sfintei mănăstiri de Nou Ierusalim, sunt 
creştin ortodox şi fiu al celei mai mari lucrări de mântuire a omenirii, coborâte pe pământul românesc, şi chiar aici 
la Pucioasa în anul 1955, când Iisus Hristos Şi-a pregătit un vas ales în persoana sfintei mare proorociţe Virginia 
prin care a grăit vreme de 25 de ani, după care Şi-a continuat firul prin sora sfintei Virginia, Maria, iar odată cu 
ridicarea sfântului locaş de Nou Ierusalim Domnul grăieşte de deasupra acestui aşezământ şi îşi continuă lucrarea 
cea minunată de redresare şi regenerare a omenirii spre calea de început a raiului, unde este viaţă fără de moarte, 
unde Dumnezeu vorbea omului. 

Am avut parte de la părinţi, bunici şi străbunici de o învăţătură sfântă, mergând cu ei la sfânta biserică dumi- 
nică de duminică şi în toate sărbătorile, spovedindu-mă şi împărtăşindu-mă în toate posturile de peste an. Când am 
ajuns la vârsta înţelegerii mi -am dat seama de unde vine această putere de împlinire a credinţei creştin ortodoxe în 
familia mea. Aceasta era rodul acestei mari lucrări dumnezeieşti a lui Iisus Hristos prin sfânta şi marea proorociţă 
Virginia, străbunicii mei cunoscând această lucrare prin anii 1956-1957, iar bunicul meu în 1959. 

Am avut marele privilegiu de a fi purtat pe braţe spre apele botezului chiar de sfânta şi marea proorociţă Virgi- 
nia, ea fiindu-mi naşă de botez. Acest lucru nu mă face decât să-mi statornicesc mai bine credinţa, nădejdea şi dra- 
gostea, cu care mă simt mult dator. 

Bunicul meu, păstorul Daniel, cum i se adresa Domnul în cuvântul coborât din cer, prin însăşi viaţa şi credinţa 
lui statornică şi puternică mi-a înrădăcinat în suflet o credinţă tare pentru această lucrare de cuvânt, şi nu numai mie, 
ci la toţi fraţii mei după trup, căci chiar dacă ei nu împlinesc prin trăirea lor cerinţele de azi ale Domnului, credinţa 
că această lucrare este dumnezeiască este vie, şi în sufletul lor. Pot să spun despre bunicul, adică păstorul Daniel, şi 
să fac o comparaţie a credinţei lui, asemănând-o cu credinţa lui Avraam. Adevărul şi continuitatea acestei măreţe 
lucrări dumnezeieşti până în prezent şi viitor ne-a confirmat-o şi întărit-o el şi ne-o întăreşte şi mai mult acum, de 
când a plecat la cele veşnice, la toţi câţi l-am cunoscut. 

Mă învăluie o credinţă tare şi o dragoste mare faţă de marea bunătate a lui Dumnezeu, pe care o revarsă peste 
noi, dragoste care mi s-a întărit şi mi s-a aşezat şi mai mult de când am venit în obştea mănăstirii de Nou Ierusalim, 
luând parte la toate activităţile acestei lucrări dumnezeieşti, ajutând cu duhul, cu sufletul şi cu trupul. 

„Iată ce este bun şi ce este frumos, decât numai a locui fraţii împreună!” . Această mare binecuvântare, pe 
care a rostit-o Dumnezeu cu câteva mii de ani în urmă prin gura proorocului David, face ca lepădarea de sine, fără 
de care nu ne putem mântui, să fie mai de folos în mijlocul fraţilor. De această binecuvântare m-am învrednicit şi 
eu, şi îi mulţumesc Domnului şi apoi fraţilor mei creştini. 

Această măreaţă lucrare de întoarcere a omului în stare de Eden, care nu îndeamnă decât spre cele veşnice şi 
nepieritoare, care continuă din anul 1955 şi până azi, cred şi mărturisesc cu toată puterea că este lucrarea Tatălui şi 
a Fiului şi a Duhului Sfânt. Amin. 


* 

Ioniţă Silvania Minodora, din Valea Voievozilor, Dâmboviţa şi am 40 de ani. M-am născut când Domnul 
împlinea douăzeci de ani de când a coborât darul Său peste mama Verginica, timp în care s-au alăturat multe suflete 
dornice de a fi după adevăr creştini ortodocşi, cale care duce la mântuirea sufletului. Prin răspândirea mesajelor 
coborâte din cer prin mama Verginica, din creştin în creştin la apropiaţi, apoi prin sate, aşa au aflat şi bunicii mei. 
încă de la început s-au alăturat şi bunicii împreună cu părinţii mei, când încă părinţii nu erau căsătoriţi, şi s-au alătu- 
rat ţinând pasul cu cerinţele Domnului. Părinţii s-au căsătorit, iar mama Verginica a fost naşa care i-a cununat, şi 
apoi ne-a botezat, pe mine şi pe fraţii mei, dându-ne nume de la Domnul. Am început să cresc, să înţeleg unele lu- 
cruri, să iau seama înjur şi să simt bucurie în mediul creştin, în care am fost crescută. îmi amintesc când eram mică 
ziua când mama ne-a pregătit şi ne-a spus: „Mergem la naşa; să staţi cuminţi lângă mine!”. 

Din cauza opresiunilor comuniste se ajungea cu greu la mama Verginica. Era mereu trădată. Dureros! Trădarea 
de cele mai multe ori se făcea de cei apropiaţi, care voiau după un timp să ia calea lumii largi, iar mama Verginica 
era mereu urmărită, persecutată, ameninţată. Pe drum până la Pucioasa cântam cântări bisericeşti: „ Sfinte Dum- 

nezeule”, „ Cuvine-se cu adevărat”, şi apoi o luam de la capăt, pentru ca Dumnezeu să fie cu noi să ne acopere de 
urmăritori. Camera mamei Verginica era pentru noi ca o sfântă biserică. Am ajuns, am făcut trei metanii în faţa 
icoanelor, am sărutat icoana Maicii Domnului şi a sfântului Nicolae şi o sfântă cruce cu Domnul pe ea, apoi am 
sărutat mâna mamei Verginica. Ea s-a întors cu faţa spre mine şi m-a privit lung. Atunci am văzut că avea un ochi 
acoperit de albeaţă şi am simţit milă şi duioşie faţă de năşica mea. Am simţit-o tristă. în mintea mea de copil era că 
o doare ochişorul. Am cerut mamei să mergem afară şi am întrebat-o nerăbdătoare ce are năşica la ochişor? O doare? 
„ Nu o doare ”, a fost răspunsul mamei. „ Ochişorul l-a dat Domnului, şi prin el vede pe Domnul, iar Domnul Se uită 
la noi prin el”. 

în casa mamei Verginica mergeam mai des apoi. Se adunau creştinii, citeau din sfânta Scriptură şi din mesa- 
jele din cer, citeau rugăciuni: cele şapte laude, acatiste, paraclise, psaltire, apoi cântau cântece de slavă lui Dum- 
nezeu. Mama Verginica îi povăţuia spre mai multă dragoste de Dumnezeu pe cei veniţi, mai multă lepădare de cele 
trecătoare. Unii creştini plecau cum au venit, nu puneau peste ei nimic, pentru că nu aveau în ei gândul mântuirii. 

La înmormântarea mamei Verginica aveam cinci ani şi jumătate. Am dus o coroană de flori împreună cu 
Cecilia, nepoata mamei Verginica, de aceeaşi vârstă cu mine. Era frig, şi îmi îngheţase mâna pe coroană, degetul 
mare nu-1 mai simţeam. Tot drumul am simţit o mireasmă puternică de flori. Acasă am spus mamei, iar ea mi-a spus: 
„In plină iarnă când totul e îngheţat, nu are cum să mai aibă putere atât de mare florile de la coroana pe care ai 
dus-o tu. Mireasma pe care ai simţit-o vine de la partea nevăzută, care a venit s-o întâmpine şi s-o ducă pe naşa în 
slava nevăzutelor, că ea a fost un vas plăcut lui Dumnezeu ”. Aşa a fost. Mai târziu a spus Domnul că au venit 
îngeraşii s-o conducă la cer şi au împodobit rochiţa Verginicăi, punându-i fiecare o floare. 

De ce era tristă şi îndurerată mama Verginica, mi-am dat seama doar atunci când am văzut cât de greu este să 
stai între Dumnezeu şi om, atunci când ştii cum trebuie să fie omul în faţa lui Dumnezeu, iar omul mereu se alege 
pe sine, vrând mereu ca Dumnezeu să-l iubească aşa cum este. Chiar nefăcând mai nimic din voia lui Dumnezeu, 
omul crede că face mult şi că Dumnezeu îl iubeşte, dar Dumnezeu suferă de la fiecare şi lucrează la facerea omului 
prin prooroci, prin semne, iar dacă nu se poate, atunci când Domnul nu vrea pieirea omului, apelează la durere peste 
om, suferinţă în trup. Aşa şi eu, de câte ori fac o boacănă spun în gând: „mamă Verginica, te-am făcut să te ruşinezi 
cu mine în cer şi pe pământ, te rog să mă ierţi şi să mă ajuţi să fiu a ta până la sfârşit”, şi inima mea se întăreşte 
mai mult în a face voia lui Dumnezeu. 

Au urmat cei zece ani prin Lelica Maria, sora mamei Verginica. Aceşti ani au fost de pregătire a poporului 
pentru o treaptă mai înaltă a trăirii de creştin. Creştinii se adunau la praznicele sfinţilor, care se ţineau în casele lor. 
Coborârea cuvântului se întâmpla mai mult noaptea, când creştinii adunaţi la praznic ascultau până aproape de 
mijitul zorilor poveţele care veneau prin cuvânt, şi care erau însoţite de mireasmă cerească. Unele mesaje erau 
pregătitoare, de renunţare la rău, la pofte, de a întări dragostea de cele nepieritoare. Aceşti ani au fost numiţi de 
Domnul „punte de trecere A fost nevoie de acest timp pentru a se naşte din nou un popor, care să trăiască într-un 
gând şi în aceeaşi inimă, unit cu Domnul, un popor care să fie cărămidă vie la cetatea cea nouă de Nou Ierusalim, 
începătură nouă. 

Alte mesaje de la Domnul spuneau despre apropiatul viitor al României. Atunci când nimeni nu credea că mai 
e de aşteptat ceva pentru o schimbare în România Domnul spunea: „Fiilor, fiilor, strigătul Meu va ieşi la suprafaţă, 
va fi auzit de toată România, veţi vedea cu ochii că-şi face loc să iasă la lumină. Iese Dumnezeu să lucreze lucrarea 
Sa. O, cât v-am condus neştiuţi de nimeni!” (7/30 ianuarie 1989). Sau „vine peste România ceva. Fiţi precauţi că nu 
pentru voi dau dureri” (9/22 aprilie 1989). S-au făcut multe alte profeţii. Unele s-au împlinit, iar altele unnează să se 
împlinească atunci când va fi vremea. 

Toate acestea şi multe alte stări duhovniceşti mi-au întărit dorul şi dragostea de Dumnezeu, dorinţa de a sta 
cu Dumnezeu şi de a rămâne pe această cale. După revoluţia din 1989, Domnul cu poporul cel mai împlinitor a 
ridicat mănăstirea Noului Ierusalim şi a aşezat preoţie nouă, prin care Domnul a ieşit la lumină cu lucrul Său cel 
înnoit. 

La ridicarea mănăstirii a lucrat şi tatăl meu, Valerică. Venea seara acasă şi ne povestea cât de minunat lucrează 
Dumnezeu, pentru că fiecare zi era însoţită de mult cuvânt ceresc, care-i călăuzea cele ce aveau de făcut, de la cel 
mai mic lucru, până la lucruri mari şi cu greu de împlinit la vremea aceea. Au urmat apoi încercări, presiuni din 
partea mai-marilor bisericii (B.O.R.), din partea autorităţilor, defăimări din partea creştinilor răzvrătiţi şi a lumii, 
dar la Dumnezeu totul era cu putinţă, se lucra cu tărie multă, şi chiar minunile lucrau acolo unde omul nu mai putea. 
Multe lucruri minunate care erau întrezărite de străbuni prin darul proorociei, acum au început să se arate la vedere. 
Aceste împliniri ne-au aprins dorul şi dragostea, ne-au deschis ochii să vedem această măreţie a lui Dumnezeu şi să 
urmăm această viaţă nouă. 

Eram cu toată familia gata pentru a face orice pentru slava lui Dumnezeu, care ieşea la iveală ca o poveste 
frumoasă. Această poveste cerească, tatăl meu dorea s-o îmbrăţişeze cât mai mulţi din creştinii care au ales să se 
întoarcă la starea lumească, lovind aceştia în urmă pentru a putea acoperi căderea lor în faţa lumii. Aşa a luat el 
legătura cu mai mulţi creştini răzvrătiţi, călcând cuvântul Domnului, care spunea mereu să nu stăm în sfat cu cei 

răzvrătiţi, să nu ne oprim în ceata lor, că ei ne murdăresc urechea şi ne fac asemenea lor. Aşa tata a devenit împărţit 
cu inima, credincioşia lui a devenit din ce în ce mai puţină. Şi cum Dumnezeu probează credincioşia omului prin 
semenul său, tatălui meu i se părea că toate sunt dinadins făcute asupra lui, iar în loc de smerenie, cum ne-au lăsat 
predanii prin vieţile lor sfinţii părinţi ai bisericii noastre ortodoxe, el a îmbrăţişat răceala, orgoliul, răutatea. Crezând 
că este nedreptăţit, a întors spatele lui Dumnezeu. Tata a devenit ceea ce nu-mi imaginam, un împotrivitor care caută 
să tragă pe mulţi acum de pe această cale, lovind în lucrul Domnului, care merge înainte, uitând că noi ca oameni 
nu trebuie să ne amestecăm în lucrul Domnului oricât de drepţi şi de deştepţi ne-am crede, căci ne va durea amarnic 
atunci când vom vedea cu cine am luptat. 

Am ales să rămân cu inima durută lângă Domnul. N-am putut să cred că după aşa unitate între noi, se poate 
face apoi o aşa întorsătură a lucrurilor. Am plecat la viaţa de obşte, gândindu-mă că pentru mine nu este altă cale, 
din pricina amprentei lui Dumnezeu pe inima mea din frumoasele trăiri cereşti pe care le-am petrecut atâţia ani. 

Nu este om care să fi luptat cu Dumnezeu, şi pe care Domnul să nu-1 biruiască, cum spune Scriptura: «Cine 
este cel care pune pronia sub obroc prin cuvin te fără înţelepciune?» (Iov, cap. 38/2). «Cel ce s-a apucat la ceartă cu 
Cel Atotputernic se va da oare bătut? Cel ce judecă pe Dumnezeu va răspunde ceva? Poţi tu cu adevărat să găseşti 
cusur judecăţii Mele? Şi Mă vei osândi pe Mine ca să-ţi faci dreptate? Este braţul tău ca braţul lui Dumnezeu? Şi 
glasul tău este, oare, tunet, precum este glasul Lui?» (spicuiri Iov, cap. 40). Nu putem noi, oameni mărginiţi, să punem 
stavilă râului lui Dumnezeu, care este din veac proorocit să fie la sfârşit de timp pe pământ. «Şi mi-a arătat apoi 
râul şi apa vieţii, limpede cum e cristalul, care izvorăşte din tronul lui Dumnezeu şi al Mielului...». 

Multe din mesajele Domnului sunt spre întâmpinarea şi ridicarea celor căzuţi. Domnul, ca un Părinte ceresc 
Care are atâţia fii, şi împlinitori şi neîmplinitori, arată răul, cauza şi efectul, cum şi binele, şi îl îndeamnă pe om spre 
pocăinţă, lăsând ca fiecare să vină cu inima înfrântă şi să spună: „Am greşit, Doamne, Ţie şi lucrării Tale!”. 

Nu poate nimeni să spună după adevăr că acest râu de cuvânt aparţine omului, ci numai din răutate, ca să-şi 
acopere statul său în necredinţă. în acest râu de cuvânt sunt despecetluite multe din tainele Sfintei Scripturi, şi care 
nu s-au suit la mintea omului. Dacă pătrundem în adânc acest râu de cuvânt vedem adâncimea şi înălţimea, măreţia 
şi slava, tăria şi ascuţimea, pacea şi iubirea, durerea şi mângâierea, lucrarea şi împlinirea lui Dumnezeu peste toată 
făptura. Mai precis: frământare de facere din nou a omului, şi a toate cele căzute de la locul lor, până şi a cetei de 
îngeri căzuţi prin neascultarea omului cel întâi zidit. 

Acum coborârile de cuvânt vin cu putere multă: mesaje pentru înnoirea omului; de renunţare la cel mai fin 
simţământ al inimii, care duce la păcat; pregătirea pentru un veac nou, pentru o stare îngerească; o vreme când omul 
trebuie să se întoarcă acasă, în starea de Eden, să se hrănească cu hrană vie, hrană curată, să îmbrace îmbrăcăminte 
ca străbunii care-şi acopereau goliciunea, o vreme în care să se desăvârşească Apocalipsa, cer nou şi pământ nou, 
cetate de nou Ierusalim, iar Dumnezeu să fie în mijlocul cetăţii călăuzindu-1 pe om. Şi toate acestea scrise se 
întâmplă azi, când se împlinesc şaizeci de ani de coborâre de cuvânt; azi, după ce atâţia ani comunismul a căutat să 
şteargă numele lui Dumnezeu din mintea şi din inima omului; azi, când după atâţia ani democraţia a învăţat pe om 
să-şi fie propriul dumnezeu, azi, când fiecare are direcţia sa şi nu există nici o unitate între oameni. Singurul liant 
al unităţii, singura linişte a sufletului prin atâta vacarm al lumii de azi, este Dumnezeu Cuvântul. 

Aşa-ntr-o linişte şi-un har Tu ai să vii Iisuse iar, 

Când nimeni nu s-o aştepta, atunci va fi venirea Ta. 

O, Doamne-acum Te rog să-mi ţii fiinţa cu vegherea-încinsă, 

Ca-n orice strajă-ar fi să vii, să-mi afli candela aprinsă. 

Amin. 


* 

Mă numesc Chivu Emanuel, provin din Proviţa de Jos, judeţul Prahova, am 38 de ani. Am mers la biserică 
de mic copil, căci aşa au obişnuit părinţii. Nu înţelegeam de unde ştiu părinţii mei atâtea despre împlinirea vieţii de 
creştin, lucruri pe care eu le vedeam la ei: rugăciune, post, ţinerea cu stricteţe a zilelor de sărbătoare şi a duminicii, 
aşa cum cei ce merg la biserică nu împlinesc toţi. Am înţeles aceasta abia în 1991 când tatăl meu mi-a povestit mai 
cu amănuntul despre taina cuvântului lui Dumnezeu de la Pucioasa, taină începută în satul Maluri în anul 1955 prin 
fecioara Virginia. Abia după 1989, când se putea vorbi fără teamă de a fi unnăriţi cum au fost până atunci, părinţii 
mei şi alţi creştini de la Proviţa mi-au mărturisit ceea ce ei cunoscuseră şi trăiseră, unii din ei aproape chiar de la 
începutul coborârii cuvântului în anul 1955. Atunci am aflat de fecioara Verginica, de sora ei, Maria, pe care şi eu 
am cunoscută în anul 1988 în casa creştinilor din Proviţa. 

In anul 1994 am venit prima dată la Pucioasa şi am văzut adunat la sărbătoarea Adormirii Maicii Domnului 
poporul care credea în Cuvântul lui Dumnezeu. Ceea ce mi-a întărit credinţa că în cuvânt este Dumnezeu, a fost 
faptul că am văzut mulţi tineri, şi fete şi băieţi, care doreau să trăiască o viaţă curată, după cuvântul Domnului. Eram 

la şcolă, la liceu, şi nu vedeam pe nicăieri ca tinerii să se ajute unii pe alţii pentru această stare de sfântă feciorie. 

In anul 1995 mănăstirea Noului Ierusalim a editat prima carte, pecetluind 40 de ani de coborâre a Cuvântului 
lui Dumnezeu în România. Astfel am putut afla şi mai întreg cursul istoriei tainei cuvântului lui Dumnezeu, şi am 
ales să trăiesc viaţa după învăţătura cărţii Domnului. 

Ceea ce Dumnezeu profeţise prin cuvânt de-a lungul anilor, acum devenea faptă împlinită. A spus Domnul 
despre căderea comunismului, despre cuvântul Lui, că va fi ştiut de toţi şi că se va face carte, şi aşa a fost. A spus 
Domnul încă din anul 1966: «împleteşte cununa frate cu frate şi nu te supune morţii, nu te pierde vremii acesteia, 
că vine ce n-ai văzut de când te-ai născut, vine facerea pământului şi a raiului şi a Noului Ierusalim, adică sunt 
făcute, dar nu sunt încă pe pământ. Veni ţi -vă în fire, că nu e nimeni pe lume să oprească lucrul de la Mine, dar vine 
Domnul pe altă parte şi tipăreşte o altă carte şi nu eşti lipsit de fericire». 

După zidirea mănăstirii Noului Ierusalim a spus Domnul că în jurul acestei mănăstiri va zidi un şirag de 
mărgăritare. Acum, după douăzeci şi ceva de ani, când acest cuvânt s-a făcut faptă, aceste mărgăritare sunt cuvânt 
împlinit, împodobind frumos meleagurile din jurul mănăstirii. Enumăr câteva dintre ele: Căsuţa din deal, Casa 
întâlnirii, Grădina întâlnirii, Foişorul întâlnirii, Cortul alb, sub care Domnul Se întâlneşte în cuvânt la sărbători cu 
creştinii. 

Acum această taină a cuvântului lui Dumnezeu în România are atâtea mărturii şi mărturisitori, când 
Dumnezeu-Cuvântul a împlinit 60 de ani de istorie pe vatra neamului român, şi aş aduce aminte aici pentru toţi cei 
care s-ar grăbi să-şi spună părerea asupra acestei taine, aş aminti din Sfânta Scriptură cuvântul spus de fariseul 
Gămăliei în sinedriul iudeilor despre lucrarea apostolilor după Cincizecime: «Feriţi-vă de oamenii aceştia şi lă- 
saţi-i, căci dacă această hotărâre sau lucrul acesta este de la oameni se va nimici; iar dacă este de la Dumnezeu 
nu veţi putea să-i nimiciţi, ca nu cumva să vă aflaţi şi luptători împotriva lui Dumnezeu». Şi iată, Domnul nu poate 
fi oprit din cuvânt. 

Doresc ca Domnul să pătrundă în suflete şi să ajute pe mulţi să înţeleagă ceea ce nu pot înţelege acum. 

* 

Mă numesc Ivan Mitrodora, sunt din Bucureşti, am 39 de ani. Părinţii mei sunt martori ai acestei lucrări 
dumnezeieşti începută în anul 1955. Verginica, trâmbiţa aleasă de Dumnezeu pentru vestirea cuvântului lui Dum- 
nezeu peste pământ, a fost o fiinţă simplă cu o fire blândă, cu o nobleţe sufletească aparte. Creştini veniţi din multe 
regiuni ale ţării se adunau în taină pentru a lua parte la coborârea cuvântului, când mama Gigi, cum îi spuneau 
creştinii, adormea, iar Domnul grăia cuvântul Său prin glasul ei. Trecând prin multe strâmtorări în vremea cea roşie, 
lucrarea Domnului a mers cu greu înainte, pentru că erau urmăriţi de securitate creştinii. De multe ori a poposit 
Domnul cu lucrarea Sa şi la noi acasă, la Bucureşti, căci mama Gigi ne era naşă de botez, mie şi fraţilor mei, şi se 
mai acoperea cumva adunarea creştinilor, socotindu-se ca în familie strângerea lor. 

Tatăl meu ne povestea un vis zguduitor ca să ne întărească în adevărul acestei lucrări. Domnul este tot o slavă 
între cele ce se văd şi cele ce nu se văd când vine cu cuvântul Său. Ca prin minune perdeaua lumii văzute s-a dat 
la o parte şi s-a lăsat descoperită slava Noului Ierusalim, o cetate măreaţă, înveşmântată în lumină, cu porţi de aur, 
cu străzi strălucitoare, cu cântări îngereşti. Lumea nu avea cum să intre acolo, ci numai cei pregătiţi cu hăinuţa 
cea nouă. De undeva din faţă un glas de copil striga: „Hai, tăticule, hai, că se închid porţile!” şi el mergea încet 
înainte. Din urmă se auzeau glasurile celor cu care a lucrat la serviciu: „Nea Ivane, ai ştiut de această taină măreaţă 
şi nu ne-ai spus şi nouă!” şi aruncau cu pietre în urma lui; iar porţile se închideau una câte una. 

Dorul lui Dumnezeu pentru o viaţă nouă, cu adevărat creştinească, încununa fiecare coborâre a cuvântului, 
prin care Domnul, pe de o parte se apleca la nivelul de înţelegere al creştinului, dar pe de altă parte învăţătura 
duhovnicească se făcea ca un munte înalt, pe ale cărui cuhni strălucea sfinţenia, trecerea din trup în duh. 

După ce sfânta Virginia a fost luată de Domnul la cer, lucrarea se continuă prin sora ei, mama Lelica. A fost 
o perioadă de zece ani de răscruce pentru creştini pentru a se alege nu pentru o viaţă vremelnică, ci pentru lumină, 
pentru care Domnul atât de mult a stăruit cu cuvântul Său. Mila s-a sădit în sufletul meu ca să îmbrăţişez mai mult 
pe Dumnezeu cu viaţa mea, căci luând parte la coborârea Domnului prin mama Lelica vedeam atât lacrima Dom- 
nului pentru creştinii care n-au stat cu credincioşie şi cu iubire statornică numai pentru El, cât şi mângâierea pentru 
cei ce pot să-şi lase părinţi şi fraţi pentru a fi alături de crucea Domnului cea grea de acum, la sfârşit de timp. 

Un alt punct de mers înainte pe acest munte de taină a fost marcat de Dumnezeu prin împlinirea cuvântului 
de a se zidi mănăstirea Noului Ierusalim, în timp de trei luni, în anul 1991. La poartă stă de strajă hrisovul care arăta 
cum trebuie să fie vieţuirea celor ce vor să facă parte din această cetate: sfinţenia trupului, hrană curată, port 
creştinesc. După o perioadă de patruzeci de ani de la începutul acestei lucrări apare prima carte, care cuprinde în ea 
cuvintele Domnului, adunate de la creştinii care le-au scris şi le-au păstrat cu multă credincioşie până la zi. Mulţi 
chemaţi, puţini se aleg pentru a continua pe mai departe cu aşa viaţă cu urcuş, căci neîmplinirile vieţii creştine i-au 
făcut pe unii să se retragă, pe alţii să vândă sau să trădeze pe ceilalţi fraţi, aşa cum am văzut că s-a petrecut. 

Slava Noului Ierusalim a ieşit la lumină, căci peste tot pământul s-a vestit cuvântul Domnului, prin ziare, 
televizor, expoziţii, acţiuni profetice. Am luat parte la mai multe ocazii de vestire spre oameni a cuvântului lui 
Dumnezeu, prin sărbători creştineşti, organizate pentru a le deschide oamenilor o cale spre cer, o viaţă detaşată de 
cotidianul lumii. Din loc în loc s-au făcut obşti pentru a putea creştinii adunaţi să poată împlini mai desăvârşit 
cuvântul Lui de a se ieşi din lume, de a avea mâini curate, pentru a putea să fie de folos mai adevărat cu viaţa şi cu 
trăirea cea lăuntrică. In 1996, alături de sora mea Minodora am intrat în viaţa de obşte, unde am căutat să adâncesc 
în mine dorul şi ascultarea de Dumnezeu. Cuvântul Domnului a lucrat minunat peste sufletul meu cum ploaia cade 
peste ogor şi face să răsară din el sămânţa cea bună care a fost pusă la încolţit, aşa s-a înfiripat în mine căutarea 
după cele din cer şi dăruirea. 

Peste încă zece ani, anul 2006, îşi face apariţia la tipar o a doua carte, când se împlineau cincizeci de ani de 
coborâre a cuvântului. O adevărată operă a Duhului Sfânt, plină de cuvinte de învăţătură, de mustrare a greşelilor, 
de proorocie privind România, neamul acesta ales încă de la început pentru a avea loc pe vatra lui coborârea 
cuvântului Domnului, sau cuvinte adresate bisericii române, sau celor din fruntea ţării, şi către fiecare suflet care 
ştie sau nu de prezenţa lui Dumnezeu tot timpul între cer şi pământ. Acum, când se împlinesc şaizeci de ani de 
cuvânt, o altă carte se va deschide, o adevărată comoară de suflet, o mână întinsă peste marea lumii de azi. 

Unnez cu credincioşie această şcoală a Duhului Sfânt, în care avem tot timpul de învăţat, de curăţat, de albit 
la fiinţa noastră. Intr-un cuvânt al Domnului, la sărbătoarea sfintei Parascheva din anul 2012, Dumnezeu Tatăl 
rosteşte acest cuvânt: «Când omul se va schimba în umilinţă ca şi Dumnezeu, atunci nu va mai fi despărţit de Noi, 
şi Ne va vedea, şi va vedea omul pe cele ale Domnului, care au fost şi sunt şi vor fi, şi care vor rămâne pe vecii, o, 
Fiule scump». Amin. 

Această măreaţă lucrare de mântuire a neamului omenesc, în care suntem cuprinşi, poartă greutatea atâtor 
lovituri şi piedici, care au dat să-i slăbească mersul înainte. Durerea despărţirilor de cei cu care am ţinut pasul mult 
timp, fiind ei cu viaţa mărturisitori ai lui Dumnezeu, a fost purtată de toţi cei rămaşi în staul, căci unii fraţi s-au tras 
în lături din pricina nemulţumirii, a orgoliului, a neîmplinirilor la zi a cuvântului ce ne creştea trăirea duhovnicească, 
şi s-au făcut ei defăimători, împotrivitori. Lucrarea lor dezbinatoare a dat să clatine pe tot poporul, să-i strice 
credinţa şi viaţa cea curată, spre care Domnul ne-a călăuzit. Aceştia au murdărit cu cuvinte duşmănoase faţa acestei 
lucrări în faţa lumii prin intermediul internetului, dar credinţa şi iubirea de Dumnezeu, care arde în inima fiecărui 
creştin alăturat acestei lucrări, nu s-au putut stinge, iar Dumnezeu este slavă şi lumină şi adevăr pe acest pământ 
românesc, şi în marea Lui bunătate îi aşteaptă şi îi cheamă pe toţi spre pocăinţă. 

* 

Mă numesc Valentin Grigore, locuiesc în oraşul Târgovişte, sunt de meserie lucrător de tineret şi fonnator în 
educaţia non-fonnală, iar ca activitate complementară preşedinte al unei societăţi de astronomie. Provin din familie 
de creştini ortodocşi. Am cunoscut de la părinţi lucrarea de coborâre a Cuvântului lui Dumnezeu prin sfânta 
Virginia, vasul ales de Dumnezeu pentru a vorbi cu oamenii în aceste timpuri supuse unor schimbări profunde la 
nivel global, multe dintre ele menite a-1 îndepărta pe om de Dumnezeu. Am cunoscut şi lucrarea continuată prin sora 
sfintei Virginia după mutarea ei la cer, precum şi ceea ce a urmat după anul 1992. 

Vârsta adolescenţei şi a tinereţii mi -am petrecut-o în directă legătură cu această lucrare. Am cunoscut-o 
personal pe sfânta Virginia şi am fost martor de câteva ori la lucrarea prin care Dumnezeu a vorbit cu creştinii prin 
această fiinţă blândă, dar profund îndurerată, atât din punct de vedere a suferinţei trupeşti, pe care a avut-o accen- 
tuată şi din cauza prigoanelor suferite în închisoare de la exponenţii aparatului represiv comunist, cât şi o suferinţă 
sufletească legată de neîmplinirile poporului creştin. Sfânta Virginia era o fiinţă cu suflet mare, curată, aşa cum sunt 
românii simpli de la ţară, care trăiesc în permanentă comuniune cu Dumnezeu, nu doar în zile de duminică sau 
sărbători importante. Bunătatea şi graiul ei blând, pe mine m-au copleşit, dar am rămas marcat şi de atitudinea ei 
fermă atunci când era vorba de respectarea poruncilor lui Dumnezeu. 

In anii mei de şcoală am avut un accident nefericit, foarte grav. Mi-am rupt mâna dreaptă, iar situaţia a fost 
de aşa natură încât după o îndelungată suferinţă în spitalul din Târgovişte, apoi la cel din Pucioasa, a existat peri- 
colul real de a-mi pierde mâna din cauza unei infecţii puternice ajunsă aproape la os. In una din seri, când ajunsesem 
într-o situaţie extrem de complicată, m-a vizitat la spital sfânta Virginia, care a căutat să-mi aline suferinţa. M-a uns 
cu mir sfinţit atât pe mână cât şi pe frunte şi mi-a spus că mă voi face bine şi că pe fruntea mea a văzut o cruce 
luminoasă după ce m-a uns cu mir. Acest cuvânt s-a împlinit a doua zi, când doctorii au fost miraţi că peste noapte 
infecţia s-a localizat şi am putut fi operat. 

îmi afirm cu toată puterea credinţa neclintită în această lucrare cerească şi îi mulţumesc lui Dumnezeu pentru 
că mi-a dăruit-o. Sunt foarte multe profeţii făcute de Dumnezeu prin această lucrare de cuvânt, atât în perioada de 
dinainte de 1989, cât şi după aceea, care pot confirma că s-au împlinit, iar altele urmează a se împlini la timpul lor. 
Consider că noi românii, şi oamenii în general, nu trebuie să ne temem să credem că Dumnezeu lucrează în acest 
chip minunat în zilele noastre, ci să ne temem de necredinţă. 

Cuvântul lui Dumnezeu 


Mă numesc Negoescu Ionuţ Adrian, am 39 de ani şi sunt dâmboviţean. Am aflat de această lucrare de 
coborâre a acestui cuvânt ceresc la sărbătoarea Bobotezei din 1997. Atunci am ascultat pentru prima oară citirea 
cuvântului sărbătorii şi am auzit primele cântece creştine. Noi, generaţia tânără de atunci, nu mai cunoşteam auten- 
ticul românesc, fiind influenţaţi de muzica occidentală. Primul cântec ,,Deşteaptă-te, creştine!”, mi-a deschis inima 
spre a cunoşte şi eu voia lui Dumnezeu, cum se spunea în cântec: „...Lăsaţi-vă de jocuri, de chef, de lăutari!... ”, ca 
şi apostolul care spune primilor convertiţi: să se ferească de idoli, de animale sugrumate şi desfrânare. Acest început 
de împliniri puse în lucru te obligau sau să mergi mai departe, împlinind apoi roadele Duhului, sau să renunţi. 
Oricare dintre creştini simt aceste lupte şi totul se rezolvă prin înmulţirea iubirii noastre de Dumnezeu, cât reuşim 
de mult să lepădăm şinele. 

Am văzut poporul Domnului în ziua de Florii 1997 la dezlegarea blestemului pus de sfântul Nifon peste 
cetatea Târgoviştei, la poarta Bucureştilor când cuvântul Domnului a triumfat peste oraş rostind împăcarea cea de 
după 490 de ani. Aflând atunci multe de la creştinii vârstnici, precum şi de la cei tineri, cum eram şi eu ca la 20 de 
ani, mă întăream în convingerea schimbării vieţii mele, ceea ce a şi unnat apoi. 

Dacă mulţi te-au cunoscut prieten cu lumea, tot atât de mulţi te vor prigoni când te-ai împrietenit cu Dum- 
nezeu. Cu toţii am lăsat în urmă multe şi le-am luat pe cele ce are Dumnezeu de adus la vedere pe pământ din 
planurile Sale de Nou Ierusalim, unde am putut fi şi eu prezent pentru multele lucrări ale aşezământului nou şi care 
azi stau ca mărturie a multor profeţii din vorbirea Domnului de prin anii vechi, ceea ce era greu şi de auzit pe timpul 
comunismului, cum ar fi: „ ...Această lucrare va fi dată la televizor... ”. La televizor erau pe atunci doar două ore, şi 
nimănui nu-i venea să creadă aşa ceva. Greu de crezut, că fiind multe ale Domnului de făcut mulţi din creştini nu 
puteau lua şi ei parte la ele, deoarece nu au dat atenţie multă la cele ce Domnul a oprit, cum ar fi: mâncatul de came. 
Amestecul prea mult cu lumea la serviciu i-a lăsat pe mulţi cu gust amar, iar noi, cei ce am luat jugul cel uşor al 
Domnului, aproape că „nu ne-am udat nici pe picioare” fiindcă eram ocrotiţi şi binecuvântaţi la toate câte s-au 
înfăptuit. La o strigare prin cetăţi a sfintei Virginia spunea Domnul despre venirea celor din Sodoma şi Gomora la 
această lucrare, cum Duhul Domnului a spus prin prooroci: „M-am lăsat găsit de un popor ce nu întreba de Mine”. 

Dureros să vezi mulţi fii din această lucrare plecând în Sodoma, şi venind să ajute pe Domnul cei din Gomora 
patimilor, aşa cum şi în inima mea s-a descoperit o cale dulce a împărăţiei cerurilor, ceea ce aş dori la mulţi să li se 
întâmple, dar totul numai în chipul inimii curate şi neispititoare. 

Ne bucurăm că lucrarea coborârii de cuvânt a lui Dumnezeu merge spre ţelul ei, iar noi să punem umărul, căci 
Domnul a făcut chemarea fiecăruia dintre noi. Aşa să ne ajute Dumnezeu! Amin. 

* 

Mă numesc Torcică Steliana, născută în comuna Moroieni, sunt călugăriţă, am 63 de ani. Am primit educaţia 
şi învăţătura creştină de la bunica şi părinţii mei, fiind creştini ataşaţi cu tot sufletul de biserică, de poruncile 
dumnezeieşti şi de această coborâre dumnezeiască, despre care vreau să mărturisesc. 

în casa noastră se vorbea adesea despre o fecioară cu numele Verginica din satul Maluri, de lângă Pucioasa, 
prin gura căreia vorbeşte Domnul. Aveam 14 ani când am păşit spre Maluri cu creştini care luaseră parte la această 
coborâre. Această fiinţă era plăcută, blândă, dulce la cuvânt şi miloasă ca şi Domnul. Lângă ea te simţeai în 
siguranţă, sub o protecţie divină, de care nu te-ai mai fi despărţit. Am luat parte la multe coborâri ale cuvântului lui 
Dumnezeu, prin care Domnul ne învăţa cum să stăm în biserică, să nu ieşim afară în timpul Sfintei Liturghii, să fim 
cu luare aminte la toată slujba dumnezeiască, să luăm anafură şi să avem grijă să nu dăm pe jos că este mare păcat, 
şi câte poveţe şi lucruri ne spunea! Am luat parte la una din coborârile dumnezeieşti unde Domnul spunea că a sosit 
vremea să nu mai căutăm însurat şi măritat, şi mulţi tineri şi tinere să meargă la călugărie. Am fost şi eu numită, şi 
în anul 1971 am păşit în Mănăstirea Nămăieşti în ziua sfinţilor împăraţi Constantin şi Elena, pe care Domnul mi i-a 
dat ca ocrotitori ai vieţii mele. Această proorocie s-a împlinit, că începând din anul 1970 multe fete şi feciori din 
poporul hrănit cu cuvântul Domnului au îmbrăţişat viaţa monahală. De ziua Măicuţei Domnului tot în acelaşi an a 
venit la mănăstire şi Mariana Costache, acum maica Varvara, şi Domnul a spus că noi vom fi surori de cruce şi nu 
ne vom mai despărţi. Pot spune că s-a împlinit cuvântul Domnului întocmai, că după atâţia ani şi încercări fel de 
fel, tot împreună suntem, din mila Lui cea mare. 

Vreau să amintesc cum Domnul ne-a strâns şi a spus în cuvânt că mănăstirea Nămăieşti va ajunge peşteră de 
tâlhari, şi ne întrebam cum va fi aceasta. Şi aşa a fost, că în mănăstire a pătruns lume de tot felul, şi maicile au 
început încetul cu încetul să guste din plăcerile lumeşti, uitând de votul călugăresc. A mai spus Domnul tot la Nămă- 
ieşti despre o măicuţă, Olimpiada, că moartă va ieşi pe poarta mănăstirii, dar nu vie. Mulţi creştini s-au smintit şi 
au spus că a minţit Domnul. Această măicuţă a plecat spre lume şi s-a măritat, deci pentru Domnul ea murise duhov- 
niceşte cu sufletul, iar nu cu trupul aşa cum mulţi aşteptau. 

Dar câte şi câte împliniri văzute şi nevăzute s-au adeverit, că n-ar încăpea să le scrii pe toate. în tot timpul 
Domnul ne-a purtat de grijă prin cuvânt şi ne spunea să nu mâncăm din prinoasele puse la slujire, că sunt făcute 

farmece pentru noi de o măicuţă, Cornelia, căreia îi părea rău că maica stareţă, Onufria, avea atâtea fete la stăreţie. 

Ne-a mai spus Domnul prin cuvânt despre o femeie credincioasă care venise la Mănăstire să stea mai mult 
pentru slujbe şi chiar să ajute la treburi. Stătea cu noi la masă, în aceeaşi cameră, la slujbă şi peste tot. Acea femeie 
era bărbat şi era infonnator, trimis să vadă şi să spună tot. El a plecat şi a dat mărturie frumoasă, spunând că nimic 
rău nu a văzut la noi, nimic în afară de biserică, ascultare, post şi rugăciune. De asemenea ne-a dezvăluit Domnul 
că la receptorul telefonului avem pus microfon care înregistra tot ce vorbeam. 

In 1985 am plecat la Dragoslavele, reşedinţă patriarhală, la cererea patriarhului Iustin. Am stat până în 1996 
cu maica Varvara pe vremea patriarhului Teoctist, când ne-au fost încercate credinţa şi statornicia, fiind puse să ne 
lepădăm de Cuvântul lui Dumnezeu şi de tot şi toţi de la Pucioasa. Primiseră reclamaţii de la anumiţi preoţi că noi 
facem parte dintr-o sectă periculoasă şi suntem ca o molimă, de la care mulţi se molipsesc. Nu ştiu nici astăzi cât 
am fost ascultate cu tot ce am spus, pentru că sentinţa a fost rostită: „ Imediat să părăsiţi locul şi să vă duceţi la ăia 
să aibă grijă de voi! ”. După multe ameninţări şi vorbe urâte am plecat cu nădejdea în Dumnezeu că El ne-a călăuzit 
şi ne va călăuzi paşii şi viaţa şi toată fiinţa noastră, stând la pieptul Lui milos. 

Am încercat în mărturisirea mea să desluşim taina acestei coborâri, că suntem creştini ortodocşi, şi nicidecum 
sectă. Am mărturisit despre viaţa mamei noastre Verginica, pentru că aşa o numeam noi, despre tot ce a suferit de 
la lume, de la securitate, în închisori de nenumărate ori. Acest izvor de cuvânt este adevărat, şi Dumnezeu coboară 
cuvântul Său pe vatra românească, care va dăinui pe veci de veci, după cum Domnul anunţă în cuvântul Său. Amin. 

* 

Slavă Ţie, Doamne, că minunate sunt lucrările Tale pe pământul alegerii Tale! 

Simt datoria de a mărturisi faţă de Dumnezeu şi de fraţii cu care împreună locuiesc, şi faţă de tot neamul 
omenesc de pe pământ şi din cer, că din mila lui Dumnezeu cunosc acest izvor de cuvânt al Său peste pământ încă 
înainte de a mă naşte, fiindcă se hrăneau cu el părinţii mei, dar n-am fost forţat să aleg, dându-mi libertatea de a 
alege viitorul meu pe mai departe, fie de partea lui Dumnezeu şi a bucuriei Lui cu cei care vor sta lângă El şi vor 
asculta de cuvântul Său până la capăt, fie de partea lumii şi a celor ce vor veni peste ea ca răsplată a neascultării ei 
de Dumnezeu. 

Copil fiind, ascultam cu mult nesaţ mărturisirile creştinilor bătrâni din această lucrare petrecută lângă sfânta 
Virginia. împliniri şi făgăduinţe ale Domnului, transmise lor prin sfânta Virginia, chiar şi suferinţele şi bucuriile ei 
petrecute împreună cu Domnul pe această cale, îmi umpleau inimioara de dor şi de milă de Dumnezeu, că mult 
suferă El în oameni şi între oameni pe pământ! Crescând mare şi mergând printre oameni am văzut cât este omul 
de slab faţă de păcat, şi mi se umplea inima atunci de jale pentru ei, făcându-mă mai responsabil faţă de Dumnezeu 
şi de cuvântul Său, care ne ţinea de mânuţă dojenindu-ne de fiecare dată când aveam câte o abatere sau neascultare 
faţă de cuvântul Său. Văzând Dumnezeu că inima mea îşi strânge dorinţe de care Lui nu-I plăceau, iar mie îmi dău- 
nau, a făcut milă cu mine şi m-a alăturat lângă cei cu care El Se sprijină acum pe pământ cu lucrul Său pentru înno- 
irea omului şi a toată facerea Sa, lucrând de pe pământul pe care El l-a ales pentru împlinirea făgăduinţelor rostite 
încă de la facerea lumii şi până în zilele noastre. Groşescu Mihail, Pucioasa, jud. Dâmboviţa şi am 30 de ani. 

* 

Am cunoscut această lucrare la vârsta de 8 ani prin unchiul meu, care a venit la tatăl meu şi l-a rugat să se 
ducă cu el la Micşuneşti că acolo a venit o fecioară cu care vorbeşte Dumnezeu. Tatăl meu nu a crezut, nu-şi putea 
închipui cum poate vorbi Dumnezeu cu nişte păcătoşi. După ceva timp sora Verginica a venit la unchiul meu acasă 
şi ne-a chemat şi pe noi. Ajunşi acolo i-am găsit la masă. S-a bucurat mult când ne-a văzut. în timp ce vorbea cu 
noi a adonnit şi deodată auzim: «Pace vouă, copilaşii Mei!». Toţi au încremenit de spaimă. Era ceva cutremurător. 
Şi Domnul a continuat: «Să fiţi cuminţi! Eu, Domnul Iisus Hristos, am coborât prin acest vas neputincios» (nu de 
mult timp ea venise din închisoare). în timp ce vorbea Domnul prin Verginica ea transpira şi toată transpiraţia era 
înmiresmată, mirosea cum miros toate florile la un loc. Această mireasmă rămânea trei, patru zile în casă. Ricuţa, o 
soră creştină care o însoţea, avea grijă să-i şteargă transpiraţia cu batista. Când s-a trezit toţi plângeam, iar ea a 
întrebat pe Ricuţa de ce plângem, şi i-a spus că a vorbit Domnul cu noi, căci ea nu ştia. îi mângâia pe toţi şi se mira. 
Pe urmă ne-a povestit cum au chinuit-o în închisoare. Când vorbea Domnul cu ea în închisoare i-au dat să bea sticlă 
pisată, i-au băgat spurcăciune în gură, în ideea să nu mai vorbească. Unui paznic i s-a făcut milă de ea şi a spălat-o, 
dar l-au văzut şi l-au omorât. 

Plângea şi ne spunea cum au bătut-o în tren, au dat-o jos cu forţa şi i-au rupt dinţii din gură. Eram la Bucureşti 
şi a venit la mine, că devenisem rude de gradul 1 . Eu nu puteam călători pentru că eram unnărită de securitate. Era 
foarte bolnavă, tot corpul era zdrobit. Când se cobora cuvântul zicea Domnul: «Treziţi vasul că o arde Duhul cu 
puterea Lui». 

Domnul ne spunea să fim atenţi la intrare şi la ieşire că suntem urmăriţi. Ne spunea cum sunt îmbrăcaţi 

urmăritorii, cu pardesiu bej, cu pălărie şi mapă în mână. Ducându-mă la pâine am văzut o persoană îmbrăcată aşa 
cum ni s-a spus; s-a oprit, m-a privit şi a plecat mai departe, iar după ce ne-am îndepărtat unul de celălalt mi-am 
întors privirea, şi el la fel. Deci eram unnărită. Când s-a coborât cuvântul, Domnul a spus că am fost urmărită. 

Multe ne-a învăţat şi ne-a spus Domnul. 

Domnul m-a vindecat de o boală grea. Cum aş putea să nu cred? Amin. Ivan Maria din Snagov, jud. Ilfov. 

* 

Ceea ce am văzut şi ştiu, aceea mărturisesc şi scriu: M-am născut şi am crescut în spiritul creştin ortodox, din 
părinţi care au cunoscut această lucrare dumnezeiască şi vasele prin care Dumnezeu S-a slăvit. Precum un ghiocel 
străbate gerul şi gheaţa pentru a ieşi la lumină şi îşi arată frumuseţea sa, aşa s-a ivit în vreme de strâmtorare şi 
prigoană atee lucrarea celei de-a şasea trâmbiţe apocaliptice prin sfânta Virginia. 

Aveam nouă ani, când în casa unui creştin din sat am văzut-o pe sfânta Virginia, chip şi icoană a celei ce a 
fost şi este trâmbiţa lui Dumnezeu, şi care vorbea cu creştinii, dându-le poveţe sfinte şi mângâindu-i pe cei mici 
plină de bunătate, blândeţe şi smerenie sfântă. După anul 1980, anul mutării sfintei Virginia la Domnul am cunoscut 
şi pe mama Lelica, cum îi spuneau creştinii sorei sfintei Virginia, prin care Dumnezeu a continuat lucrarea Sa la fel 
de plină de bunătate şi blândeţe în cuvânt, vas prin care Dumnezeu lucra şi transmitea binecuvântare, învăţătură sau 
mustrare pentru creştini şi pentru ţară. 

Dumnezeu, Sfânta Treime: Tatăl, Fiul şi Sfântul Duh, lucra şi Se identifica pe Sine, împreună cu Maica 
Domnului şi sfinţii cerului. Se începea vorbirea Domnului cu „ Sfinte Dumnezeule, Sfinte tare, Sfinte fără de moarte, 
miluieşte-ne pe noi! ” de trei ori. Erau şi multe profeţii. In timpul lucrării cuvântului era cântată România, coroana 
română şi se cânta: „ O, Doamne Sfinte, Ceresc Părinte, susţine cu a Ta mână, coroana română! S-a împlinit, că 
regele Mihai avea să vină în ţară, chiar dacă nu pe un tron pământesc. Se profeţea căderea regimului comunist, a 
fiarei roşii. Erau îndemnuri pentru a unna calea bisericii şi viaţa sfântă cu toată trăirea ei creştină. Era vreme grea, 
cu prigoane din partea autorităţilor, şi vânzare din partea celor fricoşi şi slabi în credinţă. Ceea ce Dumnezeu zidea 
şi lucra cu trudă, se ridicau iude sau trădători şi dărâmau truda şi osteneala lucrului Domnului. Atmosfera de cata- 
combă era la fiecare pas, uneori creştinii aşteptau vorbirea Domnului de la 9-12 noaptea până la 5 dimineaţa. Se 
lucra mult duhovniceşte, se cântau cântări şi se slăvea numele Domnului, chiar dacă era strâmtorare de multe ori şi 
în inimi. Frica de Dumnezeu însă a biruit frica de oameni. După anul 1990 avea să se mai împlinească o profeţie: 
în mijlocul României, la Pucioasa se ridica cetatea Noul Ierusalim, coborându-se din cer, de la Dumnezeu, Muntele 
Domnului, care se înalţă şi se slăveşte prin lumina cuvântului lui Dumnezeu, care, iată, lucrează de peste şaizeci de 
ani pe această vatră plină de istorie şi jertfă sfântă. Domnul însuşi trâmbiţează şi intră în cetate cu sfinţii Săi „călare 
pe cai albi” şi Se vesteşte pe Sine cu putere multă, şi numele Lui este Cuvântul lui Dumnezeu. Aşa cred eu, 
Nicolae Gheorghe, comuna Căprioru, jud. Dâmboviţa, vârsta 45 de ani. 

* 

Mă numesc Gabriela Drăghici şi sunt din Pietrari, Dâmboviţa. Părinţii mei au fost buni creştini şi au făcut 
parte din gruparea Oastea Domnului. Din copilărie mergeam în fiecare duminică la biserică cu părinţii şi fraţii mei. 
Astfel pot să spun că de mică m-am apropiat de Domnul şi L-am purtat în suflet mereu. Tot în acea vreme tatăl meu 
a cunoscut coborârea Domnului prin fecioara Verginica şi mergea de multe ori împreună cu mătuşile mele sau alţi 
creştini în diferite locuri de întâlnire, însă cu multă atenţie, căci erau urmăriţi de securitate. 

Eu l-am cunoscut mai întâi pe nenea Mişu (Dănciucă Gheorghe) care era păstor pentru creştini şi venea 
adeseori la noi în casă şi ne citea din Cuvântul Domnului coborât în acea perioadă. îl ascultam ore în şir cu sufletul 
tremurând, căci Domnul ne dezvăluia o altă viaţă, viaţa în Hristos. Atunci am învăţat rânduielile vieţii de creştin cu 
privire la rugăciune, post, statornicie, port creştinesc. 

Mai târziu am cunoscut-o şi pe fecioara Verginica şi am luat parte la o coborâre a Domnului prin ea. Mi-a 
rămas în suflet marea ei blândeţe şi bunătate. Atunci am fost întrebată pentru întâia oară dacă eu cred că acest 
Cuvânt este de la Dumnezeu. Am răspuns afirmativ cu toată convingerea, căci aşa am simţit. 

Aveam 14 ani. Au urmat apoi anii de şcoală, serviciu în mijlocul lumii, departe de casă, perioadă în care am 
împlinit cât am putut, mai mult în taină, fiind căsătorită şi având şi un copil. în această perioadă am fost prezentă 
în casa părinţilor mei la câteva coborâri de Cuvânt prin mama Lelica, sora sfintei Verginica. Din acestea îmi 
amintesc cum Maica Domnului spunea să ne luptăm, ca nici un sufleţel care a fost mângâiat de Domnul să nu intre 
la judecată, şi îl ruga pe Domnul ca omul să primească suferinţe în trup aici pe pământ pentru păcatele lui, ca 
sufletul să-i fie salvat. 

După anii ’90 şi după ce s-a construit mănăstirea Noul Ierusalim am început să mă apropii tot mai mult cu 
viaţa de creştinii cei noi ai acestei taine şi să împlinesc cerinţele acestei vieţi. Fiind totuşi departe ne întâlneam mai 
rar, şi astfel aveam multe nelămuriri cu privire la noul mod de viaţă. Mult m-am bucurat când în vara anului 1995, 

venind la părinţi am găsit prima carte editată de mănăstirea Noul Ierusalim „ Cuvântul lui Dumnezeu ” în România. 
Timp de 2 ani am citit-o de mai multe ori şi pot să spun că mi-a schimbat complet modul de gândire şi viaţa. 

Prin acest râu de Cuvânt Domnul vine şi ne desluşeşte toată Scriptura, începând de la Creaţie şi până la 
venirea Sa pe nori în chip văzut. El ne descoperă taine neştiute de îngeri şi de sfinţi, şi mai ales legate de România, 
că strălucirea care o aşteaptă pe ea a fost proorocită în toate timpurile de toţi proorocii. România, spune Domnul, 
este Canaanul în care va trăi şi va intra tot neamul cel ales al Noului Ierusalim şi care va triumfa peste toate 
popoarele. Cel mai important pentru noi este faptul că Domnul ne învaţă pas cu pas cu multă iubire sfinţenia vieţii 
şi a hranei, a faptei şi a trăirii sfinte ca la început „când cerul şi pământul lucrau împreună învăluind în legea 
sfinţeniei făptura cea dintâi”. 

încet, încet am revenit acasă lângă tatăl meu şi mi-am aşezat viaţa după aceste proaspete învăţături. Mai târziu 
s-au apropiat şi fraţii mei cu mare convingere că aici este Lucrarea lui Dumnezeu şi cuvântul Său. 

Aş dori să spun o întâmplare petrecută în familia mea. Fiica mea, fiind într-o vizită la bunicii din partea tatălui 
a avut o discuţie în contradictoriu cu privire la această Lucrare de Cuvânt, despre care bunicul, bazându-se pe 
spusele preoţilor din acea zonă, a afirmat că nu îl va convinge ea că aici este Dumnezeu. După câţiva ani bunicul a 
murit. La scurtă vreme acesta a venit în vis la fiica mea şi i-a povestit cât a fost de chinuit în iad datorită necredinţei 
pe care a avut-o în legătură cu această lucrare de cuvânt din cer şi că ,, toţi cei care nu cred în acest Cuvânt şi în cei 
de la mănăstirea Noul Ierusalim ajung pe talpa iadului 

Timpul curge, şi odată cu el şi Cuvântul lui Dumnezeu se aşterne tainic peste lume. Se împlinesc 60 de ani de 
când Dumnezeu vorbeşte cu omul, chemându-1 să se întoarcă Acasă. 

Noi am rămas aici cu viaţa şi statornicia şi dorim să rămânem până la capăt. 

* 

Mă numesc Ursu Valentina Veronica, am 50 de ani. M-am născut dintr-o familie creştină, care a cunoscut-o 
pe sfânta Virginia şi care a auzit cuvântul Domnului transmis prin ea. Unele din mărturisirile părinţilor mei îmi sunt 
încă vii în amintire, cum ar fi cea a mamei mele, care-mi spunea că încă din anul 1957 asculta cuvântul Domnului 
şi se ducea pe ascuns la întâlnirile cu creştinii. îndemnat de fratele lui mai mare, tata a transportat creştinii cu căruţa 
în mai multe localităţi unde Domnul avea lucrare. Ajutându-i pe aceştia, s-a apropiat cu sufletul de ei şi şi-a dorit şi 
el o familie creştină. 

îmi amintesc că la o coborâre de cuvânt al Domnului în casă la noi, părinţii mei au vrut să pregătească pentru 
masă came de porumbel. între timp Domnul a intervenit în cuvânt şi a spus că e păcat să mâncăm came de porum- 
bel. De atunci noi n-am mai mâncat aşa ceva. Tata mi-a mai spus că sfânta Virginia era des urmărită şi controlată 
de securitate, iar la unul din controale alături de mai mulţi creştini a fost găsit şi el în casa ei. A fost dus la beciul 
securităţii din Târgovişte, a fost anchetat şi ameninţat o noapte întreagă ca să spună ce a auzit de la Verginica, iar el 
a păstrat taina cuvântului şi se prefăcea că nu ştie să răspundă la întrebările lor. 

Odată am fost cu părinţii mei la unul din mai multele spitale în care a fost internată forţat sfânta Virginia şi 
nu ne-a dat voie să vorbim cu ea. Am privit-o cu durere printre gratii. 

Mama citea din vieţile sfinţilor şi din Sfânta Scriptură şi îmi spunea că la sfârşitul lumii se va coborî Noul 
Ierusalim din cer pe pământ cum spune la Apocalipsă, iar eu am fost marcată de această profeţie şi aşteptam 
împlinirea ei. Am fost alături de Domnul şi de cuvântul Lui prin sfânta Virginia, şi apoi prin sora ei, mama Lelica, 
până la vârsta adolescenţei când, influenţată de şcoală şi de duhul lumii, am slăbit viaţa cu Dumnezeu şi m-am 
distanţat de lucrarea şi de poporul Lui. Totuşi, la un moment dat am vrut să merg la mănăstire, căci de mică îmi 
doream să fiu măicuţă, dar m-am răzgândit, fiindcă nu am găsit ce căutam. 

Plecând pe drumul meu, asemenea multor copii din poporul Domnului am ales lumea, păstrând în adâncul 
sufletului meu teama că nu e bine ce fac. Cunoscând atâtea învăţături de la Domnul şi din Sfânta Scriptură, 
conştiinţa mă mustra şi trăiam cu nădejdea că într-o zi îmi voi schimba viaţa, deşi atunci nu aveam putere s-o fac. 
Cu toate acestea în tot timpul am simţit ocrotirea Domnului, Care m-a ferit de multe rele. 

îmi dădea târcoale teama că vine sfârşitul lumii şi că Domnul urma să coboare Noul Ierusalim din cer 
pe pământ, iar eu eram departe de poporul Lui. Multe nopţi la rând am visat că se arăta pe cer o cruce mare, 
luminoasă şi că pe ea era scris cu litere de foc: „sfârşitul lumii” . După câţiva ani am aflat de la părinţii mei 
că la Pucioasa se zideşte biserica Noului Ierusalim după simbolul din Apocalipsă. De când am aflat n-am mai 
avut linişte până n-am ajuns acolo. în anul 1995 am ajuns la poarta mănăstirii, unde m-am întâlnit cu creştinii 
şi am vorbit cu ei despre viaţa de nou Ierusalim. Am fost impresionată şi am văzut că Domnul cere o schimbare 
radicală, mai mult decât ştiam eu. Dumnezeu îşi pregătea astfel un popor curat, aparte. Văzându-i pe unii din 
vechii creştini mi-am amintit de sfânta Virginia, „ mama Gigi ” cum îi spuneam noi când eram copii, căci se 
simţea în vorba ei multă bunătate, blândeţe şi iubire şi-ţi mergeau la suflet cuvintele ei, îl simţeai pe 
Dumnezeu. Acelaşi lucru l-am simţit şi la urmaşii ei, rămurelele prin care Domnul Şi-a continuat lucrarea. 

A venit sfârşitul lumii, sfârşitul lumii din viaţa mea, fiindcă m-am hotărât să mă întorc definitiv la Domnul. 

De-a lungul anilor am văzut împlinirea multor profeţii ale Domnului, cum ar fi şi construirea „ şiragului 
de mărgăritare ” la care din mila Domnului am participat şi eu şi am văzut cu ochii mei cum în lucrul nostru 
se împlineau cuvintele Psalmului 70, care spun: „Intra-voi întru puterea Domnului” . în lucrul nostru de zi cu 
zi se vede desluşit lucrarea lui Dumnezeu cu omul şi împlinirea Scripturii: „Iată, cortul lui Dumnezeu este cu 
oamenii, şi El Se va sălăşlui cu ei, şi ei vor fi poporul Lui, şi însuşi Dumnezeu va fi cu ei 

* 

Mă numesc Macovei Georgeta, din localitatea Liteni, jud. Suceava şi locuiesc împreună cu sora mea Maria 
şi familia ei. Din părinţi am fost călăuzită spre o viaţă creştină de preotul pr. Costache, şi apoi de pr. Ioan, care a 
primit darul de prooroc după un post de 40 de zile. De la ei am învăţat iubirea şi ascultarea de Dumnezeu şi am 
păstrat tainele credinţei strămoşeşti. Cu mulţi ani în urmă părinţii mei au fost martori la una din proorocirile pr. Ioan, 
care ne-a mărturisit că la rădăcina unui cireş din satul Muncel, jud. Iaşi (unde locuia el cu mai mulţi creştini), se 
ascunde o taină, o nouă Evanghelie, şi că în România va veni Domnul cu judecata făpturii. A mai spus că această 
profeţie se va împlini atunci când cireşul se va usca. O creştină care era de faţă la această proorocire s-a îndoit de 
spusele pr. Ioan. El i-a simţit gândurile, şi ca să-i dovedească adevărul i-a cerut să aşeze piciorul ei pe piciorul lui. 
Atunci femeia a auzit cântări îngereşti şi s-a înspăimântat, cerându-şi iertare pentru necredinţa ei. 

De-a lungul anilor s-au uscat una câte una crengile cireşului, iar spre anii 1997-1998 au mai rămas doar două 
crengi verzi în cireş, iar noi eram curioşi să vedem ce se va întâmpla când se va usca şi ce va fi descoperit atunci. 

în anul 1998 ne-am întâlnit cu fam. Marian şi Victoria Zidaru la înmormântarea tatălui ei din satul Liteni. De 
la ei am aflat că la Pucioasa, jud. Dâmboviţa, coboară Cuvântul lui Dumnezeu încă din anul 1955. Tot ei ne-au 
relatat mai multe despre istoricul acestui Râu de cuvânt, cum Dumnezeu la început S-a folosit de o fecioară (Sf. 
Virginia) vreme de 25 de ani, care a fost şi este trâmbiţa lui Dumnezeu, apoi prin sora ei Maria (Mama Lelica, cum 
a numit-o poporul). Tot la cuvântul lui Dumnezeu s-a zidit în anul 1991 Mănăstirea Noul Ierusalim, prin care 
Domnul Şi-a continuat lucrarea cuvântului peste cei stătători ai acestei Mănăstiri. Am primit de la Marian şi Victoria 
cartea Cuvântul lui Dumnezeu, apărută în anul 1995, când s-au împlinit 40 de ani de coborâre a Cuvântului. Am 
rămas profund mişcaţi sufleteşte şi cu multă luare aminte la tot ce se petrece în ţara noastră, România, şi am aflat 
în ea lucrarea Cuvântului lui Dumnezeu. 

Chiar a doua zi după întâlnirea cu fam. Zidaru am primit vestea că cireşul cel cu taina s-a uscat şi a fost tăiat. 
Atunci am înţeles cu adevărat că s-a împlinit profeţia pr. Ioan şi că noua Evanghelie este chiar Cuvântul lui 
Dumnezeu. Nu a fost nevoie de alte dovezi pentru a crede în această slăvită lucrare a lui Dumnezeu în România, la 
Pucioasa. 

Citeam cu nerăbdare să aflăm mai multe din cele ce Domnul povăţuia şi învăţa pe poporul Său. în anul 2000, 
de Rusalii, am venit pentru prima dată la Sărbătoarea Creştinătăţii Româneşti la Pucioasa. Am trăit clipe şi am simţit 
emoţii care nu se pot desluşi în cuvinte. Am simţit că Dumnezeu este cu noi, cu poporul român. De atunci am rămas 
ataşaţi din toată inima şi cu toată credinţa şi dragostea de această lucrare Dumnezeiască şi am dorit din tot sufletul 
să facem parte din poporul Domnului. Când iubeşti şi crezi, nu este greu să împlineşti ceea ce Dumnezeu aşteaptă 
de la tine şi de la poporul Său. 

Mulţumim lui Dumnezeu că ne-a făcut parte şi chemare şi ne-a ales să-I fim alături până la venirea Lui cu toţi 
sfinţii Săi. Amin. 

Slăvit să fie Domnul! 


* 

Mă numesc Popescu Florin, am 45 de ani, şi am fost miluit cu această mană cerească, Cuvântul lui 
Dumnezeu, în 2001. Aveam 31 de ani şi familie: soţia şi trei copii. în timpul liber, în afara serviciului, sâmbăta şi 
duminica eu cântam la nunţi şi la petreceri cu formaţia, câştigând un ban mai cu uşurinţă, că în lume nu te ajungi 
niciodată oricâţi bani ai avea. Când am primit cartea Cuvântul lui Dumnezeu şi m-am lăsat cuprins de ea, viaţa a 
început să mi se schimbe, iar harul lui Dumnezeu m-a făcut să mă întorc la 180 de grade. Slavă Domnului că nici 
familia nu s-a împotrivit cu nimic schimbărilor care s-au petrecut cu noi. Am lăsat zarva lumească deoparte şi am 
început să cântăm Domnului, Celui Care ne-a răscumpărat din gheenă, lumea cea fără de Dumnezeu. Mi-am înnoit 
formaţia cu cei din casa mea, şi împreună cântăm cerului şi Domnului, Măicuţei Lui şi-ntreg Ierusalimului Nou. Din 
anul 2007 ne-am mutat din Prahova în Dâmboviţa, mai aproape de această lucrare dumnezeiască. Suntem nelipsiţi 
de la sărbătorile creştineşti care au loc în Grădina întâlnirii pe colina cea din deal, grădină care face parte din 
aşezământul Mănăstirii Noul Ierusalim. 

Nimic nu e mai frumos ca şi viaţa cu Hristos 

Sub umbrela Lui cerească, limba dulce românească. 

Unde crezi că mai găseşti nuntă sfântă ca-n poveşti 

Ca-n Sionul românesc, muntele dumnezeiesc? 

Nu sta rece, măi române, lasă-L pe Hristos în tine 

Deschide-ţi inima, frate, când Domnul la uşă-ţi bate. 

* 

Mă numesc Elena Sârbu, sunt din Proviţa, jud Prahova. Am cunoscut-o pe sfânta Virginia în anul 1955, după 
postul sf. Paşti. Era foarte slăbită, dar împărţea numai blândeţe şi bunătate. La 10 ani, cât aveam atunci, inima mea 
s-a lipit de această făptură dumnezeiască ca de mama mea, şi de atunci i-am spus mămica Verginica. Când adormea, 
Domnul revărsa prin gura ei cuvântul Său dumnezeiesc care îmi aprindea inima de dor şi încredere. Nu mai ţineam 
seama că eram urmăriţi de securitate, că era noapte sau zi, sau că traversam păduri. Eram încredinţaţi că Domnul 
este cu paza peste noi, aşa cum ne spunea. Dar mulţi au trădat lucrarea Domnului, iar mămica Verginica a fost dusă 
prin închisori şi case de nebuni. Era aşa plăpândă că mă miram cum poate duce neputinţa. Când adormea nu simţea 
nimic, dar când se trezea o copleşeau durerile provocate de bătăile la care o supuneau securiştii şi doctorii în vremea 
cât Domnul vorbea prin ea cu ei. Tatăl meu a fost închis cu lotul păstorului Dănciucă Gheorghe (păstorul Daniel), 
iar fratele meu a murit în închisoare tot pentru credinţă. Prin sfânta Virginia, telefonul Domnului, cum o mai numea 
Domnul, am aflat de chinurile fratelui meu din timpul detenţiei. Chiar fratele meu ne-a spus prin firul coborârii 
Domnului cum a fost bătut peste gură cu bocancii până i-au rupt gura şi dinţii, cum tot trupul i se umpluse de o 
eczemă pe care o avea încă de acasă, şi cum după 4 ani de închisoare din cei 8 cât primise şi-a dat sufletul în mâinile 
Domnului. Aşa ne-a descoperit Domnul ceea ce n-am putut afla de la cei ce l-au închis. Când mămica mea era pe 
patul de moarte a făcut Domnul coborâre de cuvânt la noi. Aşa am aflat că fratele meu, Ionel, i-a adus mamei mele 
o coroniţă de flori din rai, spunându-i că e făcută din lacrimile ei vărsate pentru el, de când a fost închis. Când m-am 
măritat, Domnul mi-a spus prin gura sfintei Virginia: «îţi dau un păgân să Mi-l aduci creştin», şi cu ajutorul 
Domnului soţul a crezut şi crede, străduindu-ne şi astăzi să facem voia Domnului. 

Mărturisesc că niciodată nu m-am îndoit de Cuvântul lui Dumnezeu prin sfânta Virginia şi „prin rămurele ”, 
cum ne spunea demult Domnul aici, la Pucioasa, şi-I mulţumesc Bunului Dumnezeu că Şi-a făcut milă cu noi şi 
ne-a cules dintre oameni să-L cunoaştem şi să-I mărturisim lucrarea de mântuire a neamului omenesc. 

Nu mi-ar ajunge sute de pagini să scriu la câte minuni am fost martoră, câte cuvinte şi taine ni s-au descoperit 
şi câte am învăţat, pentru că în casa noastră s-au făcut multe coborâri de cuvânt prin sfânta Virginia. Multe cuvinte 
s-au împlinit, altele urmează să se împlinească, dar de om depinde, să-şi schimbe viaţa. Domnul plânge şi azi şi 
aşteaptă ca omul să-I aline durerea. Cine citeşte Cuvântul cu inima curată nu are cum să nu-i ia foc inima de iubire 
şi dor dumnezeiesc. Slavă lui Dumnezeu pentru toate! Amin. 

* 

Am simţit nevoia să-mi alătur mărturisirea mea celorlalţi fraţi şi surori, nu pentru vreo minune sau vreo 
vedenie avută în viaţa mea, că nu am avut parte de aşa ceva, ci pentru că Dumnezeu trebuie mărturisit şi binecu- 
vântat de toată făptura, şi mai ales de cei ce stau în curţile Lui, aşa cum spune Domnul prin gura proorocului David: 
„ Cei ce staţi în curţile Domnului, lăudaţi pe Domnul! 

Cea mai mare minune petrecută în viaţa mea este aceea de a fi cunoscut această lucrare de salvare a omului. 
Povestea de iubire dintre Dumnezeu şi mine, căci El m-a iubit mai înainte de a-L cunoaşte şi de a-L iubi eu, începe 
mai conştient şi mai aprins într-o seară de iarnă, când mama ne-a strâns, pe mine şi pe sora mea, să ne spună ceva 
măreţ. Era vorba despre o fericire a ei, pe care nu o mai putea ascunde de noi, aceea că Dumnezeu vorbeşte în 
România pe limba poporului român. Şi nu era vorba de câteva fraze sau paragrafe, ci de un întreg râu de cuvânt 
coborât din cer, din Dumnezeu. Am crezut din primele clipe, fără să-mi pun vreo întrebare ispititoare. Mare mi-a 
fost uimirea când, citind din această bogăţie de învăţătură mântuitoare, am aflat că Dumnezeu plânge. Plânge în cer 
împreună cu îngerii şi sfinţii după omul pe care l-a pierdut încă de acum 7500 de ani, şi pe care vrea să-l întoarcă 
la starea de rai, din care a căzut. De atunci inima mea s-a aprins de un foc dureros şi n-am putut să mai uit vreodată 
ce am aflat în acea seară. 

Cu timpul am început să înţeleg că întoarcerea omului la starea de rai, pe care a pierdut-o prin neascultare de 
Dumnezeu, se face în chip adevărat şi practic, prin renunţarea la plăcerile şi obiceiurile rele care-1 fac pe om să se 
despartă de Dumnezeu pentru ele. Aceasta cade destul de direct pentru omul de pe pământ obişnuit cu confortul 
acestei lumi, dar Dumnezeu nu doreşte privarea omului de bucurii şi de fericire, ci, din contra, îi doreşte o fericire 
durabilă, veşnică alături de El, căci numai lângă El este adevărata fericire. 

După o perioadă de aşezare sufletească şi trupească în poveţele şi chiar poruncile date de Dumnezeu prin 
această coborâre de cuvânt, am aflat de sărbătorile creştineşti organizate în grădinile mănăstirii Noului Ierusalim de 

la Pucioasa. Aici am văzut împlinirea a ceea ce aflasem în cuvântul lui Dumnezeu, modelul de viaţă edenică în ceea 
ce priveşte portul, hrana, comportamentul, şi nu în ultimul rând puritatea simţurilor, care este temelia aşezământului 
şi stării de nou Ierusaalim. M-am găsit fără să-mi dau seama în faţa unei dorinţe aprinse, aceea de a face parte din 
poporul strâns de Dumnezeu în jurul acestui aşezământ pentru a-L ajuta la împlinirea planului de mântuire al 
omenirii, de la începutul şi până la sfârşitul făpturii, dorinţă care era contrară cu planurile pe care mi le făcusem 
pentru o carieră în arhitectură. Insă Dumnezeu ştie mai bine ce-i este omului de folos şi îi îndreaptă simţirea şi paşii 
acolo unde poate fi cel mai folositor şi pentru el, şi pentru cei din jur, numai să se lase omul moale în mâna Lui, şi 
prin unnare aceasta s-a împlinit. 

In ce priveşte misiunea acestei lucrări cred şi mărturisesc că aceasta este a doua venire a Domnului la sfârşit 
de timp pentru pregătirea omului întru întâmpinarea cea mare, unirea cerului cu pământul. O durere mare care naşte 
mirare este aceea că în această vorbire a Domnului cu omul se arată nesfârşita smerenie a Lui, prin care El cere 
ajutor omului pentru împlinirea planurilor cele de la sfârşit de timp, El, Stăpânul cerului şi al pământului. La început 
omul a fost făcut din pământ şi a fost uşor de lucrat, dar acum, la sfârşit de timp, omul trebuie făcut din om, iar 
aceasta este cutremurător de greu, datorită învârtoşării omului. Domnul aceasta face: frământă prin cuvânt fiinţa 
omului pentru a-1 aduce la potenţialul dumnezeiesc pe care l-a avut la început, dar pe care nu l-a pierdut, ci l-a 
acoperit cu nepăsare şi răceală. Adevărul şi scopul acestei lucrări se poate verifica prin cei ce cred şi împlinesc 
întocmai cerinţele Domnului, căci scris este: „ După roadele lor îi veţi cunoaşte”. 

Nimic rău, nimic mai mult, nimic nelalocul lui nu aduce această lucrare, ba, din contra, aduce o completare 
şi aprofundare a ceea ce au adus Domnul şi sfinţii Săi, dar pe care fiecare dintre noi le-am ignorat sau nu ne-au 
interesat, sau, mai rău, nu am vrut să le împlinim. 

Niciodată în istoria lui Dumnezeu cu oamenii nu s-a întâmplat ca Dumnezeu să-Şi dezvăluie simţirile şi 
gândurile ca unor prieteni, aşa cum o face acum prin această vorbire. Aceasta ne-ar îndemna să ne deschidem şi noi 
inimile şi să ne apropiem mai mult de El, răspunzând bunătăţii şi milei Lui cu care ne vorbeşte. Iar faptul că 
Dumnezeu a ales România ca locaş al tronului slavei Sale, de unde vor lua lumină toate popoarele în vremea aceasta 
de întuneric, precum a rostit Domnul prin această profeţie, m-a făcut să mă întăresc în credinţa că cele ce au fost 
rostite se vor împlini întocmai, neţinând seama de starea de acum a ţării, pe care Domnul o tot strigă să se întoarcă 
cu faţa spre El, că mult s-a depărtat ea de calea pe care au umblat străbunii ei. Acum, când Dumnezeu întinde o 
mână de ajutor omului prin prezenţa Lui în chip tainic printre noi în cuvânt de povaţă atât de amănunţită pentru 
viaţa omului, să nu-L lăsăm pe Domnul să aştepte cu mâna întinsă. 

Acestea le-am mărturisit eu, robul şi fiul lui Dumnezeu, în numele Preasfântei Treimi, Tatăl, Fiul şi Duhul 
Sfânt. Am 28 de ani, sunt Muşat Andrei Marian. Amin. 

* 

în încercarea mea de a găsi răspunsuri la întrebări cum ar fi: cine suntem, de unde venim şi încotro mergem, 
am trecut prin Yoga, radiestezie, bioenergetică, şi tot felul de alte curente mai mult sau mai puţin spirituale, care în 
cele din urmă m-au făcut să ajung la biserică şi la învăţătura Sfintelor Scripturi. Căutările mele nu s-au oprit, pentru 
că răspunsurile pe care le căpătăm de la cei câţiva preoţi cu care venisem în contact la întrebările pe care mi le 
puneam, nu mă mulţumeau. 

Fiind în Austria în interes de serviciu, la sfârşitul anilor 1997, am aflat că Dumnezeu vorbeşte în România la 
Pucioasa, şi am aflat aceasta de la un viitor coleg de serviciu, Ivan Viorel, care ştia de ceva vreme de această lucrare 
de cuvânt profetic. El mi-a dat şi o carte care cuprindea mesaje ale Domnului începute din 1955 şi până în 1995. 
Scepticismul de la început s-a spulberat imediat ce am început să citesc cartea. Nu m-am îndoit nici o clipă că aceste 
mesaje vin chiar din cer de la Dumnezeu. Puterea cuvintelor pe care le citeam a ajuns până la inima mea, şi atunci 
căutarea mea a încetat. Mi-am dorit imediat să împlinesc şi eu peste viaţa mea cele cerute de Domnul. La întoarcerea 
în ţară, am fost la Pucioasa, unde i-am cunoscut pe cei care trăiau în aşezământul mănăstirii de Nou Ierusalim. M-am 
lipit cu inima de acele locuri şi de cei de acolo, începând să împlinesc cele pe care Domnul le cerea lor. 

Cu multă bucurie am împărtăşit existenţa acestui cuvânt familiei mele, dar ei au respins totul ca fiind 
neadevărat. Schimbarea din temelii a vieţii nu este lucru uşor de făcut. Mai uşor este să spui că este neadevărat acest 
izvor, şi apoi să-ţi vezi de viaţă. Presiunile care s-au pus asupra mea din toate părţile m-au aruncat departe de 
cuvântul din cer, şi apoi afară din ţară pentru mai bine de 7 ani. Deşi viaţa mea acolo era îmbelşugată material, pacea 
interioară se ţinea departe de mine, indiferent de cât de bine o duceam. Nu mai ştiam dacă lucrarea Domnului mai 
merge înainte. Abia când a apărut cuvântul pe internet am reînnodat firul, care părea că se rupsese. Şi pentru că 
gândul meu şi inima rămăseseră la Pucioasa, am început să împlinesc cu stricteţe ceea ce mai rămăsese de împlinit: 
hrana, purtarea, curăţenia trupească. A durat peste doi ani până când Domnul m-a adus înapoi cu mână tare, căci eu 
nu conteneam să bat în uşa care se închisese odată cu prima mea depărtare de cuvânt. 

Multe lucruri răutăcioase şi neadevărate s-au spus şi încă se mai spun chiar pe internet despre aceste locuri şi 

despre oamenii de aici. De aici, de unde mă aflu acum, pot să spun fără rezerve că sunt neadevăruri. Eu nu văd decât 
un mănunchi de oameni care prin multe greutăţi şi împotriviri încearcă să ajute la înfăptuirea acestei minunate 
lucrări de mântuire a făpturii, pe care o lucrează însuşi Domnul. Lăsaţi-i să lucreze şi vă va fi şi vouă bine! 

Tot ceea ce am scris este ceea ce cred cu adevărat în inima mea, mărturisind cu putere că ceea ce este aici este 
lucrarea Domnului cea de la sfârşit de timp! Aşa să-mi ajute, Dumnezeu! Mateescu Mihail, inginer, 49 de ani. 

* 

Fac această mărturie de credinţă faţă de măreaţa milostivire a Domnului pentru mine, cel mânat ca şi 
samarineanca de dorul de a-L mărturisi pe Cel ce i-a spus ei toate câte făcuse. S-a lăsat descoperit şi mie, ca răspuns 
al unei rugăciuni personale înălţată spre El într-o clipă a vieţii, când lumea începuse să mă îmbie spre cărările 
depărtării de Dumnezeu, şi mărturisesc tresărirea pe care a avut-o sufletul meu la prima citire a Cuvântului Blân- 
dului Păstor, venit acum întru a doua Sa venire pentru a trezi inimile rătăcite acum, mai mult ca oricând de pe calea 
adevărului. 

Recunoaşterea glasului Domnului şi întâlnirile mele cu cei ce au fost aleşi să împlinească îndemnurile venite 
din cer, asemenea m-au făcut să regăsesc în poporul Cuvântului lui Dumnezeu un model autentic de trăire morală 
şi profund creştinească, asemănătoare cu a primilor creştini, ceea ce m-a sprijinit să pot să păşesc pe drumul 
împlinirilor cerute de Domnul, măcar că mi se părea atunci că fiind om cu slăbiciuni nu am să pot unna poveţele 
Domnului, dar cu fiecare renunţare la sine, omul se curăţeşte şi cu duhul şi cu trupul şi îl poate primi pe Dumnezeu, 
aşa cum însetatul aşteaptă apa. 

Fiind pe deplin încredinţat de adevărul coborât din cer de peste şaizeci de ani pe pământul român pentru 
desăvârşirea lucrării de mântuire a întregii făpturi, le spun celor care aud de glasul cuvântului lui Dumnezeu, să se 
cerceteze pe sine şi să folosească prevederea lui Nicodim, care a ponderat împotrivirile asupra Domnului, ştiind bine 
că măcar că avem de dat răspuns pentru orice cuvânt deşert, să nu ne mai împovărăm conştiinţa cu împotrivire 
asupra Duhului Sfânt, păcat care atârnă atât de greu. O lucrare adevărată de la Dumnezeu este certificată mult mai 
mult prin calomniile cu care este lovită, aşa cum pe parcursul istoriei biserica de catacombă a fost mereu prigonită, 
învinuită şi împinsă spre jertfă. 

Mărturisesc că fiind apropiat de poporul Noului ierusalim, de următorii sfintei Virginia şi cunoscând mai de 
aproape vieţuirea aleasă din curţile Domnului şi jertfa pentru împărţirea cuvântului lui Dumnezeu, nu e drept să 
socotim noi o lucrare până nu-i vedem şi rodul, căci după cuvântul Scripturii nu poate pomul rău să aducă roade 
bune, nici pomul bun să aducă roade rele, ci fiecare dintru ale sale rodeşte. Boariu George Claudiu, am 30 de ani. 

* 

S-a întâmplat cu mine ca în pilda Sfintei Scripturi cea referitoare la slăbănogul ce aştepta vindecare de la 
Dumnezeu prin înger. Aproape 40 de ani am aşteptat şi eu ajutor de la om, dar nimeni nu s-a oferit să mă ia de mână 
şi să mă scufunde în apa vindecării, a curăţirii de păcate, a învierii. Când Bunul Dumnezeu îi întinde omului mâna 
ca să vină de la întuneric la lumină, îi dă Har, care cuprinde în el tot ce are Dumnezeu mai bun în cer, şi nu-i cere 
omului decât pocăinţă, adică lepădare de tot ce are mai rău în el. 

într-o clipă a trebuit să iau hotărârea, să aleg între viaţă şi moarte, ca să nu păţesc ruşinea fecioarelor celor 
neînţelepte, care nu au fost primite în sala nunţii Mirelui. Am lepădat dintr-odată tutunul şi alcoolul, cafeaua şi 
mâncatul de carne, păcatul de orice fel, pe toate le-am extirpat din viaţa mea ca pe o tumoare canceroasă care îţi 
pune viaţa în pericol. 

Dorul după Dumnezeu se manifesta în sufletul meu ca un foc lăuntric, ce mă făcea să-L caut cu ardoare pe 
Hristos Mântuitorul prin tot locul unde mi se spunea: „ Vino la noi, aici este Dumnezeu!” dar tot acel foc mi-a dat 
puterea să-L implor pe Făcătorul a toate să nu mă lase, ci să mă gonească de acolo de unde El nu este întreg, trup 
şi cuvânt mângâietor, dătător de înviere, de naştere din nou. Aşa am părăsit pe rând, yoga, radiestezia, fiii luminii, 
baptiştii, penticostalii şi adventiştii, şi m-am sălăşluit cu toată fiinţa în ortodoxie, biserica cea cu numele de dreapta 
credinţă. Mi-am făcut rost de duhovnic prin diferite mănăstiri şi începusem să cred că stau bine cu Dumnezeu, dar 
planul de sus nu s-a potrivit cu cel de jos. Aşa se face că în toamna anului 1995 am primit printr-o cunoştinţă un dar 
de la Dumnezeu, cartea Cuvântul lui Dumnezeu, care m-a scos din amorţire, din starea de automulţumire în care mă 
afundasem. Am citit cu nesaţ ca un însetat cuvintele coborâte din cer şi tipărite în cartea ce cuprindea grăirea lui 
Dumnezeu cu omul în cei 40 de ani scurşi de la întâia Lui glăsuire, cea prin sfânta Virginia, trâmbiţa lui Dumnezeu, 
din ziua învierii din anul 1955. 

Şapte duhovnici am avut prin diferite mănăstiri şi toţi m-au lepădat ca pe un eretic atunci când le-am mărturisit 
credinţa mea în Cuvântul lui Dumnezeu din România, prin care se împlinesc proorociile cele de la isaia, Daniel, 
David, ioan Evanghelistul şi alţii, referitoare la cea de-a doua venire a Domnului pe pământ cu numele Său cel nou, 
„ Cuvântul lui Dumnezeu ” proorocit în cartea apocalipsei. Şi ca să se arate încă o dată adevărul cuprins în proverbul 

românesc: „ Cine se aseamănă se adună ”, am făcut ceea ce am simţit că trebuie să fac. Am părăsit cu bună înţele- 
gere între părţi tată şi mamă, femeie şi copii, fraţi şi prieteni, case şi ţarini şi m-am alipit de cei care la rândul lor 
au făcut aşa având încredinţarea că am ales bine, fiindcă aşa ne-a povăţuit Domnul cu 2000 de ani în urmă, şi fiindcă 
aşa au făcut şi ucenicii Domnului atunci. 

Aşa să-i ajute Bunul Dumnezeu pe toţi cei care se hotărăsc să iasă din întuneric la lumină, căci secerătorii sunt 
puţini, iar secerişul este mult, şi aşteaptă să fie cules. 

Tudor Mircea, din Craiova, muzician, 64 de ani. 


* 

Mărturisesc, cu nădejde de folos pentru cei ce vor citi aceste rânduri, felul cum am cunoscut şi m-am alipit eu 
de lucrarea lui Dumnezeu de la Pucioasa. 

în anul 1997, fiind în biserica Sfântul Nicolae-Ceauşu Radu, părintele Ştefan a pomenit în predica sa despre 
o lucrare dumnezeiască, mesaje primite din cer, prin care Domnul îndeamnă poporul român să-şi schimbe viaţa, 
părăsind păcatul şi năravurile lumeşti, spre a dobândi împărăţia lui Dumnezeu. 

Cum după o viaţă înglodată în păcate intrasem pe calea bisericii, am simţit dorinţa arzătoare de a cunoaşte 
această lucrare, locul şi oamenii care o slujesc. 

Având binecuvântarea părintelui duhovnic, fiind spovedită şi împărtăşită, împreună cu alte două creştine am 
ajuns la mănăstirea de la Pucioasa în seara zilei de 27 iunie 1997 şi ne-am oprit la poartă. Străjerii sfintei mănăstiri 
ne-au primit, ne-au făcut cunoscută rânduiala acestui loc şi ne-au îngăduit să rămânem peste noapte acolo la poartă, 
în timpul privegherii de noapte, îngânând rugăciuni şi privind pe fereastră, am văzut cerul deschizându-se ca o filă 
de carte şi din înălţime s-a coborât fulgerător o săgeată de foc, care a pătruns prin cupola bisericii. Mi-am simţit 
sufletul la gât, gata să iasă. O putere covârşitoare mi-a luat graiul şi m-a umplut de o teamă dureroasă, că nu eram 
potrivită să fiu părtaşă la o asemenea minune. Am izbucnit intr-un plâns nepotolit până în zori. Din noaptea aceea 
am simţit viaţa mea marcată continuu de prezenţa lui Dumnezeu. 

întoarsă în biserica noastră, în timpul sfintei liturghii, de sărbătoarea Sfinţilor Apostoli Petru şi Pavel, pe când 
se cânta rugăciunea „ Tatăl nostru ”, a dispărut totul din jurul meu şi m-am trezit într-o baie de lumini cereşti, şi pe 
fondul îndepărtat al cântării bisericeşti am auzit un glas ca de ecou, plin de o dulceaţă şi o tristeţe nespusă, care a 
grăit: „Ce slabi sunteţi voi la rugăciunea Tatăl nostru!”. Am izbucnit în plâns, atrăgând atenţia întregii biserici. 
După sfânta liturghie am fost întrebată de părintele duhovnic şi de creştini ce mi s-a întâmplat. Am mărturisit atunci 
tuturor vederea pe care mi-a îngăduit-o Dumnezeu ca s-o fac cunoscută şi celor care vor dori să-L urmeze. 

Viaţa mea s-a aşezat apoi pe un făgaş nou, cu multe greutăţi şi încercări în familie, la locul de muncă şi în 
societate. Schimbarea mea ca ţinută şi comportament, i-a marcat pe mulţi, dar nimic nu m-a oprit din drum, nici 
răzvrătirea şi prigonirea soţului, nici vorbele rele ale familiei mele. 

Am o fetiţă pe calea cu Hristos, pe care am crescut-o întru frica lui Dumnezeu. Când am cunoscut lucrarea 
avea cam 5 anişori şi obişnuiam s-o ţin lângă mine la rugăciune. într-o noapte s-a întâmplat să zăbovească la joacă, 
deşi începusem rugăciunea. Atunci, cu mâhnire şi durere am strigat la Dumnezeu: „Fă, Doamne, să Te cunoască şi 
ea!”. Urmarea a fost că la scurt timp copila s-a dat jos din pat speriată şi palidă şi s-a ghemuit sub scaunul meu, 
unde a şi adormit. Când am tenninat rugăciunea mi-a mărturisit că a dojenit-o Domnul din icoană, spunându-i: „Şi 
pentru tine M-am răstignit”. 

Cu toate greutăţile prin care am trecut, atât eu cât şi fiica mea cea mică, nu am părăsit calea cuvântului 
Domnului ci, dimpotrivă, ne-am întărit şi mai mult, încât am mărturisit-o şi altora din jurul nostru. întru aceasta am 
simţit sprijinul puternic al cerului, prin semne şi minuni doveditoare. Aşa, într-o zi fiica mea a observat că icoana 
Maicii Domnului, primită de la Noul Ierusalim, era fierbinte, mai ales în zona inimii, în aşa măsură încât ea s-a fript 
la deget, iar rana nu s-a vindecat până la întâlnirea cu fraţii de la mănăstire. Mai mult decât atât, în ce mă priveşte 
am simţit şi pulsul inimii Maicii Domnului din aceeaşi icoană. La scurt timp după aceasta, o altă minune ne-a 
însufleţit credinţa. în ziua de Bunavestire a anului 1999 icoana Sfintei Virginia a început să lăcrimeze, ceea ce a 
urmat apoi şi la celelalte icoane, chiar şi la cele din hârtie. 

Mai pot spune că n-au fost puţine nopţile luminate, în care zidurile camerei dispăreau, făcând loc cerului cu 
toată lumina şi mireasma lui. Aş putea continua cu alte fapte deosebite, dar un lucru este important: n-am fost un 
om merituos, ba cu totul dimpotrivă. Din iadul cel mai de jos m-a scos mâna cea mântuitoare, mai întâi spre biserica 
din lume, şi apoi mi-a deschis urcuşul spre înviere, căci am crezut şi cred cu tărie că prin această lucrare Domnul 
nostru Iisus Hristos S-a coborât cuvânt în România, grăieşte româneşte întru a doua Lui venire, pentru mântuirea 
întregului neam omenesc. Drăgoescu Elena, Bucureşti. 




Mărturisirile creştinilor, la 10 mai 2015 

în vara anului 1989 am cunoscut o parte din creştinii Noului Ierusalim. Parcă eram într-o lume nouă, 
asemănătoare cu începutul creştinismului, în primele veacuri creştine. Erau bătrâni cu cinstite cărunteţi, înfrumu- 
seţate cu înţelepciune duhovnicească, şi care se rugau plângând, îţi vorbeau plângând despre Dumnezeu, despre 
suflet, despre viaţă. Am cunoscut tineret care trăia o altfel de viaţă decât ştiam eu până atunci, o viaţă în care se 
oglindea cuminţenia, cu o năzuinţă detaşată de lumea aceasta împătimită. Dumnezeu era nelipsit de pe buzele lor, 
din sufletele lor, fiind prezent în viaţa lor de dimineaţa până seara, şi de seara până dimineaţa. Se rugau, munceau, 
cântau nedespărţiţi de Dumnezeu. Am descoperit de ce trăiau aşa de frumos. Aveau în mijlocul lor râul vieţii, izvorul 
învăţăturii din cer, glasul Domnului, Care cuvânta pe pământul român încă din anul 1955. 

Era ultimul an de ateism când am cunoscut glasul Domnului şi spuneau creştinii acestui popor că Dumnezeu 
îi anunţase despre moartea lui Ceauşescu şi vărsarea de sânge care avea să fie, împlinindu-se acestea după câteva 
luni, în decembrie 1989. 

Am cunoscut-o pe sora sfintei Virginia, Maria, vasul prin care Dumnezeu Şi-a continuat coborârea cuvântului 
până a luat fiinţă Mănăstirea Noului Ierusalim. 

Din copilărie în familie, bunicii prin trăirea lor ne-au inspirat trăirea legilor bisericii ortodoxe într-o anumită 
măsură: mergerea la biserică, ţinerea posturilor de peste an, spovedania şi împărtăşania cu Sfintele Taine. Trăirea 
ortodoxiei în profunzime, abia aici am început s-o înţeleg, s-o pătrund. Cea mai mare minune mi s-a părut aceasta: 
naşterea din nou a omului, schimbarea vieţii şi statornicia până la capăt, lucrare a omului lăuntric, pentru care omul 
trebuie să-şi pună toată voinţa, sârguindu-se toată viaţa. 

Cunoscând creştinii acestui popor nou şi modul lor de viaţă, am început să-i îndrăgesc, considerându-i o 
familie, familia lui Hristos, din care doream să fac şi eu parte. Mi-am continuat şcoala. Eram la liceu numai cu 
trupul acolo, la şcoală. Gândul şi sufletul îmi erau însă la acel popor, pe care-1 cunoscusem. O transformare se în- 
tâmplase în mine, ceva ardea în sufletul meu după Dumnezeu. Dorul de Dumnezeu se născuse în mine. Văzusem 
atâţia tineri cum pot să ducă o viaţă aşa de frumoasă în comuniune cu Dumnezeu, ceea ce mă umplea de râvnă, şi 
nimic nu mi se părea greu de împlinit din cele ce ne învăţa Dumnezeu. Părinţii mă voiau în rândul lumii, nu înţele- 
geau alegerea mea. Le-am înţeles intr-un fel grija părintească, însă nu mi-am putut schimba hotărârea. In anul 1998 
am plecat din Ialomiţa la Târgovişte un grup de fete, din care făceam parte şi eu, şi sora mea Lavinia, ataşându-ne 
de această comunitate, pornind împreună pe acest drum mântuitor, fără să mă mai uit înapoi. 

Astăzi facem parte din obştea de surori din Târgovişte, o anexă a Mănăstirii Noul Ierusalim, trăind după 
învăţăturile atât de înalte, măreţe şi complete, pe care nu le-am întâlnit în nici o carte de învăţătură creştinească. 

Am crezut şi cred că Dumnezeu este Cel ce grăieşte şi lucrează la Pucioasa, iar celor ce nu cred, şi celor ce 
nu mai cred, le-aş spune că şi om de ar fi Cel ce grăieşte şi lucrează aici, tot aş crede că este de la Dumnezeu acest 
cuvânt, pentru că sunt prea pline de Duhul Sfânt şi de sfinţenie, fără de care nimeni nu va vedea pe Dumnezeu. Aici 
învăţăm mereu, ne renaştem din propriile greşeli, lecţiile vieţii înţelepţindu-ne, formându-ne pe mai departe, 
mergând pe urmele Mântuitorului Iisus Hristos, ale Maicii Sale, ale sfinţilor spre veşnicie. Iancu Marilena, 
Borăneşti, jud. Ialomiţa, am 40 de ani. 


* 

Mă numesc Avram Anca Steluţa, am 22 de ani. împreună cu mama mea am cunoscut această lucrare 
printr-un părinte călugăr, care slujea la o mică biserică în Bucureşti. 

Am crescut cu credinţa în această lucrare şi cred în continuare cu tărie că în acest cuvânt vorbeşte Dumnezeu, 
şi nu omul. Acum şapte ani, înainte de a veni în poporul Domnului, am avut un vis: Eram pe malul unei mări roşii 
în care înotau mulţi oameni, iar eu, stând pe mal, nu aveam curajul să intru şi eu în mare, iar când am ridicat privirea, 
în mijlocul mării stătea Domnul lângă o barcă plină cu oameni, avea braţele întinse spre mine şi mi S-a adresat 
strigându-mă să vin spre El, iar eu am prins curaj şi m-am aruncat şi eu în mare alături de ceilalţi oameni, iar când 
am ajuns la El m-a prins de mâini şi m-a urcat în barcă. 

Prin acest vis am înţeles că Domnul mă cheamă lângă creştini, alături de El. Eu m-am hotărât, iar El S-a 
îndurat de mine şi m-a primit cu braţele deschise. îi mulţumesc pentru mila Sa cea mare şi mă rog Lui să ne dea 
statornicie până la sfârşit. Amin. 


* 

Mă numesc Nicolae Sabin Pop, născut în Cluj Napoca şi am 45 de ani. 

în anul 2001 m-am alăturat cu inima şi cu trupul de poporul Domnului şi a mănăstirii Noul Ierusalim, locul 
coborârii cuvântului Domnului Iisus Hristos pentru pregătirea neamului omenesc întru lucrul mântuirii şi învierea 
morţilor. 

După prima mea vizită la Pucioasa la sărbătoarea de Rusalii în anul 1999, mi-am continuat viaţa obişnuită a 
unui creştin care merge săptămânal la biserică, făcându-mi planuri de viitor ca orice om din lume angrenat în viaţa 

socială. Dar Dumnezeu a descoperit părintelui meu duhovnic, un preot cu har şi înainte-vedere, că se apropie o zi 
în care va trebui să aleg între lume şi mănăstire. Cuvântul mănăstire nu avea o rezonanţă prea mare pentru mine. 

La capătul unui canon de 21 de zile de post şi rugăciune trasat de părintele duhovnic şi cu ajutorul lui 
Dumnezeu am hotărât să mă rup de duhul lumii. Voia lui Dumnezeu a fost să mă deslipesc de lume şi de planurile 
mele de viitor, trecând prin focul încercărilor cum se trece metalul prin topitoare. La mijlocul unei perioade trasate 
de duhovnic de şapte luni de pregătire şi de curăţire a duhului, a sufletului şi a trupului, departe de orice trăire 
lumească, am primit de la Dumnezeu darul credinţei în lucrarea de coborâre a cuvântului lui Dumnezeu de la 
Pucioasa. Am primit acest dar, se pare prin duhul proorociei faţă către faţă de la un om care m-a vizitat acasă, unde 
am stat de vorbă duhovniceşte şi sufleteşte şi care mi-a vorbit tainic din Scripturi despre drumul care mă aştepta să 
păşesc pe el. Din cele ce mi-a vorbit relatez câteva: 

— Eşti pe o listă să faci parte dintr-un grup din ţara sfântă. O să-l cunoşti pe PS Irineu, care are o inimă mare 
şi caldă şi că va veni vremea ca el să se întoarcă. 

In acea perioadă eu nu ştiam nimic despre PS Irineu şi nici ce înseamnă întoarcerea lui. Apoi a continuat, 
spunând: 

— Dacă nu chiverniseşti propria ogradă, cum vei chivernisi biserica lui Hristos? 

Redau mai jos câteva din cele ce musafirul îmi mai spunea: 

- Acesta este ultimul tren şi e păcat să-l pierzi. 

- Lucruri minunate vor veni pe pământ, şi ar fi bine să se bucure cât mai mulţi de ele. 

- O să te caut să mergem împreună să-l cunoşti pe preasfinţitul Irineu. 

- Este important să biruieşti până la capăt. 

— Nu ştiu ce să înţeleg. Până la care capăt? Oare voi putea? 

- îţi voi da putere aşa cum şi mie mi s-a dat putere. 

Văzând şovăiala şi ezitarea mea a spus: 

— Crede-mă ce-ţi spun, căci îl am pe Dumnezeu în inimă. îţi voi da un semn, iar dacă nu vei înţelege vor 
striga şi pietrele la tine. 

Atunci nu am putut înţelege mai nimic. Doar am crezut, şi un fior mă cuprinsese, căci ştia şi-mi spunea mult 
prea mult din cele ce aparţineau persoanei şi vieţii mele. Mi-a vorbit despre familie, despre duhovnicul meu, despre 
piedicile pe care o anume persoană ar da să mi le pună. Dacă a fost om de pe pământ sau sol din cer, Dumnezeu 
ştie, atâta pot să spun acum. 

Au trecut doi ani citind şi împlinind cerinţele Domnului privind hrana, portul creştinesc şi curăţia trupească, 
obligatorie pentru apropierea de Dumnezeu şi apropierea lui Dumnezeu de noi. în acest timp mi-a venit în minte să 
mai fac o facultate că nu strică şi m-am înscris la facultatea de teologie ca să-mi fie timpul ocupat şi că s-ar putea 
să-mi fie de folos, când îmi aminteam de solul acela care multe mi-a spus, dar în ziua când trebuia să mă prezint, 
fiind admis, Dumenezeu 111 -a pescuit, deschizându-mi uşa poporului Său, iar eu am rămas la Pucioasa, la teologia 
cerească a învăţăturii Cuvântului Său. 

Prima proorocie s-a împlinit. Rând pe rând s-au împlinit şi celelalte: îl cunoscusem pe PS Irineu, eram în ţara 
sfântă, adică în grădina cuvântului lui Dumnezeu. Venisem ca un argat, iar Domnul m-a făcut econom al poporului 
Său, slujitor al celor mai mici ai Săi. Am credinţa că se vor împlini şi celelalte proorocite spre desăvârşirea planului 
Tatălui ceresc cu ţara şi poporul român. 

Nu doar credinţa prin propovăduire sau ca nădejde a celor viitoare putem să o mărturisim ca fii ai lui 
Dumnezeu Cuvântul, ci mai ales evidenta simţire a purtării Lui de grijă, simţirea cu inima a Domnului şi a prezenţei 
Lui în preajma noastră zi de zi, chiar şi la cele mai mici activităţi sau situaţii pe care le întâlnim pe parcursul unei 
zile în obştea Noului Ierusalim. Eu, ca şi ceilalţi fraţi putem mărturisi multe stări, sau cuvinte pe care Domnul le-a 
luat în mijlocul nostru, iar la următoarea Lui grăire în cuvânt le-a reluat, dezvoltând sau tălmăcind vreun subiect 
duhovnicesc din sfânta Scriptură sau mustrând vreo greşeală, dovedindu-ne iar şi iar permanenta Lui prezenţă în 
mijlocul nostru. 

Fac această mărturisire de credinţă în numele Tatălui şi al Fiului şi al Sfântului Duh, pentru ca şi cei care vor 
citi Cuvântul Domnului să creadă că este coborât din cer, să îl iubească şi să-L urmeze pe Domnul Iisus Hristos, 
făcându-se ucenici cu credincioşie pentru a se învrednici de împărăţia cerurilor. Amin. 

* 

Am cunoscut această lucrare profetică în anul 2001, alături de care am venit cu gândul de a ajuta cu ce pot 
mersul ei şi pe cei dedicaţi cu totul misiunilor ei sfinte. Am început atunci să pun umărul la lucrul artistic, la făurirea 
de obiecte de artă sacră. Arta am studiat-o mai de mică, însă artistul Marian Zidaru 111 -a iniţiat în atelierul său la o 
nouă metodologie şi structură de lucru: şcoala lui Brâncuşi, pe care eu nu o parcursesem deloc la şcoală. Mai târziu 
am aflat că unele din temele folosite de Brâncuşi au valoare profetică şi că alegerea şcolii lui pentru anumite repre- 




zentări artistice şi iconografice nu este întâmplătoare. La Marian Zidaru în atelier am primit şi o orientare duhov- 
nicesc-artistică asupra vederii lucrurilor şi a profeţiei mesajelor de la Pucioasa. Marian era animat de un puternic 
suflu mărturisitor, pentru care el folosea tot ce avea mai bun: discursul artistic şi cel verbal. 

Pentru a crede că aceste cuvinte păstrate şi publicate de cei de la Mănăstirea Noul Ierusalim Pucioasa sunt de 
la Dumnezeu, pentru mine cel mai mult a făcut tatăl meu, care efectiv m-a convins, pentru că eu eram o fire sceptică, 
însă el mi-a argumentat foarte firesc şi convingător pentru mine adevărul. 

O perioadă de timp eu şi tatăl meu am mers împreună pe acest drum, alături de mama şi sora mea, însă nemul- 
ţumirile lor, şi apoi nemulţumirile altora, care au luat proporţiile unor bârfe, i-au făcut pe tatăl şi pe sora mea nu 
numai să se retragă, ci şi să aibă o atitudine puternic batjocoritoare asupra acestui loc de la Pucioasa şi a locuito- 
rilor lui, şi mai ales asupra celor care primesc şi scriu şi împart cuvântul lui Dumnezeu. 

Locuind şi lucrând în interiorul complexului de pe lângă mănăstirea de la Pucioasa, am asistat la tot mersul 
lucrurilor şi pot să afirm că tot ce s-a scris venind din acest loc sub pecetea Cuvântul lui Dumnezeu este cu adevărat 
de provenienţă dumnezeiască şi nu cuvinte făcute de oameni, iar şcoala Noului Ierusalim, care se desfăşoară aici, 
este într-adevăr o şcoală a sfinţeniei, la care chiar şi cei prezenţi aici se înscriu mereu cu faptele lor, sau se detaşează 
mereu potrivit faptelor lor, după cum fiecare are mai mult sau mai puţin lepădare de sine. Nimeni nu este forţat să 
stea sau să plece, şi asta este frumos. în viaţa de obşte fiecare ajunge să se cunoască pe sine, să-şi vadă limitele, 
slăbiciunile şi neputinţele şi apoi potriva, pentru ca mersul înainte să fie pe cât se poate scutit de obositoare încor- 
dări. S-au căutat vinovaţi pentru nepropăşirea unora, acolo unde pe drept numai omul este vinovat şi răspunzător. 

Pentru cei care dau să măsoare veridicitatea acestor mesaje venite din cer, cu creştinii mai de aproape sau mai 
de la distanţă, care încearcă după puterea lor să se conformeze acestor cuvinte şi le găsesc neajunsuri, rămân de 
referinţă numai creştinii statornici, cu comportament eminamente creştinesc, iar eu am avut privilegiul să întâlnesc 
astfel de persoane, care sunt şi acum printre noi sau cele care au trecut pragul veşniciei. Ceilalţi, brăzdaţi de căderi 
şi de slăbiciuni, pot fi respectaţi măcar pentru încercarea lor de a face mai mult pentru Domnul. 

Este de remarcat faptul că de când batjocura tatălui meu a noroit internetul, eu nu am auzit niciodată vreun 
cuvânt de rău împotriva acestuia, nu mai zic batjocoritor, de la comunitatea Noului Ierusalim de la Pucioasa sau din 
alte localităţi, unde sunt creştini cu trăire ca şi aici, şi tuturor le-a plăcut să-şi amintească tot ce a fost nobil la cei 
ce au lovit în ceea ce odinioară au crezut. 

Cineva spunea că o zi bună este diferită de o zi rea numai prin atitudinea pe care o ai faţă în faţă cu ea. Iar eu 
aş putea să spun că un creştin „ bun ” este diferit de un creştin „ rău ” numai prin atitudinea pe care eu o am faţă de 
acela. Pestroiu Maria, am 35 de ani, iconar. 


* 

Mărturisesc că sunt un mort înviat. Dumnezeu m-a adus dintr-o viaţă păgână la El. Lui îi datorez totul, pentru 
că El a intervenit în mod miraculos în viaţa mea pentru a-mi arăta Calea. L-am cunoscut târziu, aveam 30 de ani. 
Apoi Dumnezeu a fost tot timpul lângă mine şi m-a ajutat. Când am citit întâia oară din cuvântul Lui, a fost ca o 
regăsire, ca şi ceva care-mi doream, dar nu ştiam. 

într-o zi m-am întâlnit cu o fostă colegă de studenţie şi vorbind cu ea mi-a spus că ştie un părinte deosebit 
(părintele Ştefan) şi dacă aş vrea să merg şi eu la el, şi am acceptat. în seara aceea am avut un vis. O cruce pictată 
cu Domnul Iisus Hristos răstignit venea din cer din ce în ce mai aproape de mine, venea cu repeziciune. Mă gân- 
deam că o să mă strivească, dar s-a oprit, şi eram cu faţa în dreptul picioarelor Lui şi am văzut că locul era murdar, 
vopseaua se luase, şi am zis: „ Cum să sărut aici? ” şi visul s-a terminat. Am rămas cu o durere că s-a sfârşit aşa, iar 
mai târziu m-am gândit că mizeria erau păcatele mele. Mai mare cutremur însă m-a cuprins, când dimineaţă, 
mergând la biserică, am văzut această cruce stând în pridvor exact aşa cum am visat. Am căzut la picioarele ei şi 
mi -am zis că aceasta este chemarea mea, că aici trebuia să ajung. 

Mai târziu, părintele, fără să- car94ă37 TwŢ(a ,să- ulEfeş2 )n 

şi să vizitez adeseori locul unde Maica Domnului sau Domnul Iisus Hristos rosteau mesaje din ceruri pentru a-i ajuta 
pe oamenii de acolo şi de pretutindeni să înţeleagă că El este viu şi că vrea să-i ajute pe toţi cei ce-L caută pe EL 

Studiind timp de cinci ani fenomenul apariţiilor divine în lume de-a lungul timpului, am realizat că Dumnezeu 
este prezent prin cuvânt ca un fir de aur care depăşeşte graniţele de timp şi spaţiu, că El vrea să ne vorbească şi să 
ne înveţe, să ne spună cum să facem să fim alături de El, să-L avem şi să-L vestim, aşa cum au lucrat toţi credincioşii 
Lui de la începutul omului şi până azi. Nu este cu neputinţă să credem că Dumnezeu ne urmăreşte de peste tot, 
învăţându-ne de pretutindeni. Pe când Avraam era păgân, Dumnezeu a vorbit peste el şi l-a făcut alesul Său. 

Nu mi s-a părut nimic neobişnuit când doi ani mai târziu am vizitat un loc asemănător în India, la Batim, lângă 
Bombay, unde Maica Domnului transmitea intr-un mod asemănător mesaje din cer. In tot acest timp am studiat şi 
alte locuri, şi mi -am hrănit sufletul cu mesaje şi cuvinte venite din cer prin oameni în timpuri trecute sau actuale, 
cum ar fi: Fatima din Portugalia, Garabandal din Spania, Lourdes din Franţa, Medjugorje din Iugoslavia, prin Akita 
în Japonia, prin preotul Don Gobbi în Italia, prin Vassula, ortodoxă originară din Alexandria Egiptului, prin Cyndi 
Cain, John Leary, Marvin Kucera şi Nancy Fowler în Statele Unite, şi m-am simţit întărit, pentru că toate mesajele, 
care erau curate şi sfinţite de cuvântul Domnului au fost ca pâinea pentru sufletul meu. 

La sfârşitul anului 1996 m-am întors în ţară şi am avut dorinţa de a împărtăşi cu alţi iubitori de Hristos ceea 
ce aflasem în lume. Am încercat să traduc din mesajele şi informaţiile legate de apariţii divine într-o revistă de 
viziuni şi mesaje „Inima Mea te aşteaptă”. Am publicat materiale numai pe cuprinsul a două numere, pentru că 
lucrând la această revistă am aflat de Cuvântul lui Dumnezeu, de Pucioasa, şi am realizat că Hristos nu mai are 
nevoie de traducere din limbi străine în România pentru că El le vorbeşte de multă vreme românilor în româneşte. 

Studiind cartea Cuvântul lui Dumnezeu am realizat că, deşi era aceeaşi voce cu care eram familiar din lumea 
largă, totuşi manifestările divine cu care luasem contact până atunci erau cuvânt de la Dumnezeu, pe când la 
Pucioasa în Biserica Noul Ierusalim este însuşi Cuvântul lui Dumnezeu, Care grăieşte, după cum profeţeşte cartea 
Apocalipsa cap. 19/13. Abia aici am înţeles nu cu mintea, ci cu inima, ce înseamnă naşterea din nou, cea de a doua, 
de care ne vorbeşte Dumnezeu în Scripturi. Din momentul în care am aflat de Cuvântul lui Dumnezeu de la Pucioasa 
şi până acum, Cuvântul are putere în El să mă schimbe şi să mă transforme, şi parcă simt că nu-mi mai trebuie nimic, 
decât să mă las purtat în braţe ca un copil de Cel ce a venit în România la noi să ne arate calea pe care trebuie să 
meargă omul de acum ca să ajungă în „împărăţia tinereţii fără bătrâneţe şi a vieţii fără de moarte” cum ne spune 
Cuvântul lui Dumnezeu azi. 

Aducându-mi aminte de felul cum am aflat de Pucioasa şi de Noul Ierusalim aşa cum era prezentat în presă 
în 1993, mă gândesc la vorba care circulă printre cei ce sunt devotaţi apariţiilor Maicii Domnului de la Medjugorje 
şi care spun că singurul pericol de acolo este să treci pe lângă Medjugorje. însă eu cred din toată inima că mai mult 
decât acolo se potriveşte la noi să spunem la toţi cei care încearcă să arunce cu noroi în locul şi în oamenii bisericii 
Noul Ierusalim de la Pucioasa, că singurul pericol foarte mare pentru fiecare dintre noi, şi mai ales pentru românii 
ortodocşi, pentru Biserica Ortodoxă din România, este să trecem pe lângă Pucioasa şi să nu băgăm în seamă Lucra- 
rea lui Dumnezeu care se manifestă acolo, fiind în pericol să nu aflăm de vestea cea bună, de Hristos, Cel ce S-a 
născut trup în Betleem şi Cuvânt în România. Dacă Medjugorje a polarizat o întreagă umanitate acolo unde lucrarea 
cerului este în parte, după puterea omului de a se îndumnezei, oare, acolo unde se manifestă întreaga slavă a 
cuvântului lui Hristos, va rămâne un loc dispreţuit şi anatemizat de-a pururi? Episcopul Irineu Bistriţeanul profeţea 
în 22 iulie 1991: «Dumnezeu are aici un izvor de apă vie, este poate chiar acel râu din Apocalipsă care curge din 
tronul Sfintei Treimi, Râul vieţii, din care acum se adapă puţini şi credem că într-un viitor apropiat se vor adăpa 
mulţi». 

Din interviul despre care aminteam la început, reiese că nu este cazul arhiereului de Târgovişte, Vasile Costin, 
la care mă refer, şi care a trecut şi s-a oprit pe acolo, dar nu a înţeles nimic, pentru că cei ce nu mănâncă la masa 
Cuvântului lui Dumnezeu nu pot înţelege taina pe care ne-o descoperă Dumnezeu prin cei ce s-au făcut Lui popor 
de vestire şi cale de venire a Domnului cuvânt pe pământ. Numai cei ce au credinţă în Cuvânt pot vedea sfinţenia 
poporului ales de Dumnezeu pentru vremea de acum. Este de luat aminte că în decursul timpului i-a fost mai uşor 
omului plin de pete şi de pofte, plin de vicii şi de păcate trupeşti, să nu vadă nimic bun în jurul lui, căci îi este greu 
omului cel păcătos să se dezbrace de haina lui murdară şi plină de pete, şi îi este mai la îndemână omului de azi să-l 
dezbrace pe cel ce are haină albă şi curată. însă trebuie să le spunem la toţi cei ce fac aşa, că zadarnică e încercarea 
lor de a arunca cu noroi în poporul pe care Domnul l-a ales şi l-a sfinţit cu multă trudă prin vremurile rele de acum, 
căci Cel ce vine acum mereu la noi cu Cuvântul Său de azi, îi curăţă şi-i vindecă de răni pe copiii Lui, care s-au 
aplecat să ducă cu stăruinţă greul vestirii Lui în lume. 

Vreau să le spun la toţi cei care au dat cu pietre în lucrarea Noului Ierusalim şi în vieţuitorii lui, la toţi cei care 
mai dau şi acum, chiar şi la toţi cei care vor mai da în cei ce-L urmează pe Domnul pe pământ, că pietrele aruncate 
în cei ce sunt cale de venire a Cuvântului lui Dumnezeu la noi în acest sfârşit de veac, îl lovesc pe Domnul Iisus 
Hristos, aşa cum L-au lovit şi atunci când El însuşi a dus crucea pe pământ. 

Oare, cel care are haină de slujitor al altarului Domnului, nu ar trebui să-şi aducă aminte de cuvintele spuse 

de Domnul acum 2000 de ani celor ce s-au repezit cu pietre şi cu vorbe de ocară asupra păcatului din om? Dacă 
oamenii cei păcătoşi n-au putut să mai facă nimic şi au lăsat pietrele jos, atunci când Domnul i-a îndemnat să 
privească mai întâi asupra lor, şi apoi să dea curs mâniei care-i făcea orbi şi surzi, cu atât mai mult ar trebui ca cel 
ce se socoteşte pe sine slujitor al Domnului Hristos, să se teamă a gândi şi a face rău celor ce sunt aleşi şi crescuţi 
de Domnul şi de cuvântul Său. Iar cel ce nu poate vedea curăţenia şi sfinţenia celor ce-L urmează pe Hristos, ar 
trebui să se spele şi să se cureţe de rele, însă cu grijă şi răbdare, pentru ca nu cumva noroiul ce l-ar da jos de pe el 
să-l ia şi să-i împroaşte pe cei ce sunt albi şi curaţi, căci noroiul nu se poate lipi de haina poporului cel sfinţit de 
Cuvântul lui Dumnezeu, din care ei s-au născut şi sunt. 

In timp ce mai-marii României s-au mulţumit să ajungă preşedinţi şi atât, parlamentari şi atât, în funcţii mari 
şi mici şi atât, şi asta prin alegerea pe care oamenii le-au făcut-o, în timp ce Cuvântul lui Dumnezeu de la Pucioasa 
trezeşte biserica, o înflăcărează, o mustră şi o învaţă, aşteptând-o să fie cu adevărat biserica cea mântuitoare între 
toate câte sunt biserici, oamenii bisericii tac, oamenii bisericii din România luptă împotriva învăţăturii sănătoase, 
de care mulţimi şi mulţimi de oameni ar putea beneficia pentru îndreptarea vieţii, pentru însănătoşirea morală şi 
pentru relaţiile curate între toţi oamenii. Oamenii bisericii tac, aşa încât nu se mai poate înţelege ce a voit 
Mântuitorul să spună atunci când a atenţionat şi a spus: «se vor ivi prooroci mincinoşi care vor înşela până şi pe 
cei aleşi». 

Dar, oare, care să fie cei aleşi la care se referă Hristos? Oare, cei aleşi sunt ortodocşii de rând care au 
transformat ţara în piaţă şi în vopsitorie, mergând la biserică din Paşti în Crăciun, împărtăşindu-se fără pocăinţă sau 
deloc, aşa cum arată Dumnezeu în cuvântul Său? Oare, cei aleşi sunt toţi tinerii de origine ortodoxă care 
frecventează pasiuni ruşinoase fără a vrea să ştie ce este omul şi viaţa omului? Oare, cei aleşi sunt toţi cei care 
aleargă să câştige un ban şi încă unul, uitând pentru ce s-au născut, uitând de Dumnezeu pentru viaţa lor cea de toate 
zilele? Şi, în sfârşit, oare, cei aleşi sunt cei ce duc zi de zi grijile vieţii şi atât, griji pe care numai păgânii le caută, 
după cum a zis însuşi Hristos? Şi dacă nu sunt toţi aceştia cei aleşi, atunci cine sunt şi ce sunt cei aleşi? Oare, n-or 
fi aceia cei aleşi de Dumnezeu pentru oamenii care nu au grijă de cele veşnice ? Oare n-or fi aceia prooroci trimişi 
de Dumnezeu ca să-i scoată pe oameni din moartea faptelor rele? Oare n-om fi noi, ortodocşii de rând, cei care nu 
ne lăsăm să fim văzuţi de cei aleşi de Dumnezeu ca să nu ni se descopere faptele noastre rele, ca să nu fim cumva 
stingheriţi de la plăcerile de zi cu zi? Oare, arhiereii şi preoţii bisericii nu citesc Cuvântul lui Dumnezeu de la 
Pucioasa ca să vadă câtă viaţă veşnică are în el pentru toţi oamenii? Cum de nu îndeamnă ei omenirea spre acest 
izvor nerătăcitor de suflet, acum, când tot omul are nevoie de o cânnă dreaptă prin fii drepţi şi sfinţi cu viaţa? 

Au oamenii nevoie de iubire, de adevăr, de învăţătură. Cum de nu cercetează biserica ceea ce le lipseşte oame- 
nilor în aceste vremuri aride? Iată întrebări care şi le pun mulţi fii ai bisericii care au devenit mai vii, hrănindu-se 
cu această pâine, căci acest izvor de învăţătură vie nu are în el nici un fir de praf, nici o iotă străină de învăţătura 
evangheliei lui Hristos. Cum de tac mai-marii bisericii, când evanghelia lui Hristos renaşte prin acest Cuvânt în 
mijlocul nostru, al românilor, ca să încălzească credinţa în inima oamenilor? 

Am constatat din interviul amintit la început neliniştea pe care o are arhiereul citat în legătură cu situaţia din 
jurul lui. Nu poate nimeni să hulească Lucrarea Cuvântului lui Dumnezeu, lucrare de Duh Sfânt în România, şi să 
mai aibă şi linişte în sufletul său, pentru că Domnul ne-a spus demult, de acum 2000 de ani, că totul se poate ierta 
prin pocăinţă şi umilinţă, în afară de hula împotriva Duhului Sfânt, care nu are iertare în veac, ci este spre osânda 
veşnică. 

Locul cu izvorul cel dulce de cuvânt, locul care este atât de aproape, şi totuşi atât de departe de toţi cei ce 
singuri se rup de Domnul şi de Cuvântul Lui, acest loc este acum pentru mulţi creştini care-L caută pe Hristos cu 
adevărat locul de unde vine învăţătură sfântă ca să putem fi drepţi în credinţă ca Avraam, căci Bunul Păstor ne arată 
El însuşi prin poporul Lui calea cea dreaptă spre ortodoxia adevărată şi trăită cu adevărat. Viorel Ivan. 

în numele Tatălui şi al Fiului şi al Sfântului Duh. Amin. 

Iubiţii mei copilaşi, cu dragoste sfântă vă împărtăşesc cuvinte de la Duhul Sfânt, învăţături spre folosul 
mântuirii sufletelor voastre, ca un prinos de mulţumire pentru dragostea ce mi-aţi arătat-o şi cu care m-aţi înconjurat 
în amintirea zilei mele de naştere, duminica tuturor sfinţilor. în numele Domnului vă îndemn să vă puneţi toată 
voinţa, toată putinţa, să vă daţi toată silinţa să le împliniţi, căci aşa voi fi mai sănătoasă între voi, iar Domnul va 
revărsa o şi mai mare binecuvântare pentru poporul Său. 

Copilaşii mei dăruiţi de la Domnul, iată ce-mi dă Duhul Sfânt să vă împart: Trăiţi în pace cu Domnul Iisus 
Hristos. Trăiţi în pace între voi. Fiţi uniţi întru toate în numele Domnului. Fiţi fraţi în Domnul şi cu Domnul. Nu 
căutaţi binele vostru, şi fiecare dintre voi să slujească aproapelui său, că numai aşa veţi împlini legea Domnului. Să 
nu vă opriţi de a face binele, căci ceea ce semănaţi, aceea veţi şi secera, dar fiţi atenţi cum lucraţi binele, ca să poată 
rămâne lucrul vostru. Tot ce faceţi, să faceţi ca pentru Domnul, nu ca pentru oameni, căci de la Domnul veţi primi 
plată. îndemnaţi-vă unul pe altul cu smerenie, spre cele bune. Sprijiniţi-vă în necazuri cu dragoste frăţească. Fiţi 
răbdători şi nu vă întoarceţi rău pentru rău, ci iertaţi neobosit unii altora greşalele, pentru ca şi Tatăl Cel din cer să 
ierte totul. 

Copilaşii mei, vegheaţi cu multă grijă asupra voastră, ca să nu supăraţi duhul fratelui vostru, pentru că în voi 
locuieşte Domnul. Cinstiţi Duhul Domnului, Care locuieşte în voi, şi nu dispreţuiţi ceea ce Domnul a ales şi a iubit, 
ca nu cumva să vă faceţi împotrivitori lucrului Domnului. Numai aşa veţi avea inima plină de pace, numai aşa veţi 
trăi cu pace între voi. Lucraţi fapte bune, căci cu acestea vă veţi plăti păcatele şi veţi scăpa de osânda lor. Să nu 
ziceţi că nu aveţi cum lucra fapta bună. O faptă bună este şi atunci când îi dai fratelui tău o vorbă bună, un zâmbet 
curat, o încurajare, o privire caldă de frate. O faptă bună este şi atunci când eşti făcător de pace. Dacă tu, frate, când 
vine alt frate la tine să vorbească de rău pe cineva dintre voi, dacă tu te uneşti cu el, plecând capul sau ruşinându-te 
să-i opreşti ura lui şi fapta lui ruşinoasă, atunci ce făcător de pace mai eşti tu? că uite, aşa se întăreşte răutatea între 
voi. Nu fiţi îngăduitori cu răutatea. Atunci cum aţi mai împlini voi legea Domnului? Ce fel de fraţi aţi mai fi? căci 
adevăraţii fraţi sar în foc unul pentru altul. Nu vă supăraţi unul pe altul, că aceasta înseamnă altfel de faptă. Iar voi 
care sunteţi mai înţelepţi, săriţi în ajutorul celor ce suferă pe nedrept şi nu lăsaţi răutatea să biruiască, şi aşa să 
stârpiţi obiceiurile rele dintre voi. Alungaţi dintre voi obiceiurile şi gândurile diavoleşti, ca să nu vă ucideţi unul pe 
altul cu răutatea, ca să nu vă ucideţi duhul unul altuia. Aşa să lucraţi mereu, cu credinţă şi cu nădejde, fără să judecaţi 
voi, ci să daţi loc judecăţii lui Dumnezeu în toate nevoile, ca să nu vă fie osteneala în zadar. 

Copiii mei, vegheaţi asupra voastră ca să nu păcătuiţi. Vegheaţi cu frică de Dumnezeu, căci păcatul, iubitul 
meu copilaş, se face zid între tine şi Dumnezeu, şi, uite, aşa ajungi uneori să nu mai primeşti lumina de la Domnul, 
şi, uite, aşa te întuneci, te răceşti, te goleşti de duh, te depărtezi de faptele legii şi de sfinţenie şi rămâi fără lumină 
şi nu mai mergi bine, şi aşa ajungi rece şi nu-L mai doreşti pe Domnul, căci unde Se împuţinează Duhul Domnului 
din pricina păcatelor, acolo se depărtează cunoştinţa şi dorinţa după Domnul. Dar El stă şi aşteaptă căinţa ta, 
smerenia ta, strigarea ta din întuneric ca să vină şi să te scape, să te dezlege de legătura păcatelor şi să verse din nou 
ploaia Duhului Sfânt peste tine, dar nu cumva să nădăjduieşti că făcând mereu păcate Domnul ţi le va ierta mereu. 
Milostiv va fi, aşa este, dar nu uita că mult ţi-a dat şi mult îţi va cere. 

Domnul v-a iubit pe voi mult de tot, că nu a fost vreodată iubire asemănătoare cu a Lui pentru cei mai mici 
ai Lui. Voi cum II iubiţi pe El? Voi cât îl iubiţi? Poate că unii din voi ziceţi că-L iubiţi, şi poate că voi îl urâţi pe 
fratele vostru, dar nu uitaţi că nu aveţi cum să vă arătaţi iubirea voastră pentru Domnul decât numai iubind pe fraţi 
ca pe voi înşivă. Asta, şi nu alta este iubirea de Domnul. O, şi voi nu faceţi aşa! Câte faceţi fratelui vostru, fie bine 
sau rău, Domnului îi faceţi. Fiţi credincioşi acestei învăţături! 

Copilaşii mei, este ceasul când trebuie să fim mai mult ca oricând pregătiţi pentru venirea Domnului, şi El a 
spus că atunci când vom vedea că dragostea se va răci, sfârşitul a sosit. Vedeţi că dragostea de Domnul s-a răcit 
peste tot, dar mare este acest înţeles, şi mă cutremur când văd şi ştiu că s-a răcit şi la voi, deşi aţi avut-o toată de la 
Dumnezeu prin cuvintele acestei proorocii, care vă hrăneşte de la Duhul Sfânt. Trec săptămâni în şir, şi voi nu-I mai 
cântaţi Domnului cu inima şi cu gura o cântare de slavă, nu vă mai întâlniţi doi sau trei în numele Domnului, pentru 

sfat, nu mai doriţi bucurii cereşti. V-aţi răcit cu duhul, şi este şi mai mare durere că nici de rugăciune nu vă mai 
îngrijiţi cu toată inima, cu dor şi cu sete, aşa cum vă este foame sau sete, şi dacă o faceţi, după cum v-a îndeletnicit 
Domnul, o faceţi ca să împliniţi legea şi cuvântul Domnului, dar nu din dragoste sau de dor să staţi de vorbă cu 
Domnul în rugăciune cu frică şi cu cutremur. în timpul rugăciunii îngerii stau gata să ducă sus toate cuvintele 
voastre. Stă Domnul să vă asculte, dar voi sunteţi cu gura, şi nu cu inima; sunteţi cu citirea rugăciunii, şi nu cu 
mintea întru Dumnezeu. 

Vă îndemn în numele Domnului, reveniţi cu sârguinţă, cu luare-aminte şi cu dragoste la rugăciune. Când staţi 
şi vă rugaţi, cercetaţi-vă, iertaţi totul, ca să nu rostiţi rugăciunea ,, Tatăl nostru “ spre osânda voastră când ziceţi: „şi 
ne iartă nouă greşelile noastre precum şi noi iertăm greşiţilor noştri Când staţi şi vă rugaţi însuşiţi-vă rugăciunea, 
căutaţi s-o simţiţi, s-o trăiţi, să I-o daţi Domnului cu adevărat, că El stă atunci în faţa voastră şi vede dacă inima 
voastră e la El sau nu e la El. Rugaţi-vă în smerenie desăvârşită. Vorbiţi cu Domnul cu toată limba inimii voastre, 
cu gândul curat şi limpede. Lepădaţi atunci toată grija cea lumească, fiindcă Domnul este un Dumnezeu gelos. Când 
staţi şi vă rugaţi în Duhul Adevărului, atunci în chip nevăzut stă tot cerul în faţa voastră. Contopiţi-vă cu cerul şi cu 
sfinţii lui, ca şi cum în clipa rugăciunii voi treceţi de hotarele acestei lumi. Aceasta este taina rugăciunii adevărate 
cu care sunteţi primiţi în cer. Aşa vă cer să fiţi în ceasul rugăciunii, dar voi sunteţi reci, spre întristarea cerului, căci 
voi nu simţiţi rugăciunea, ea nu vă trece prin inimă. O, Doamne, câte ne îngădui Tu! 

Iubiţii mei, Domnul nu mai îngăduie să-L cinstiţi cu buzele, şi voieşte cu inima. Inima v-o cere El. Are 
pretenţie la voi, că n-a dat nimănui în veac ce v-a dat vouă, şi veţi vedea în vremea ce vine ce v-a dat. Domnul nu 
mai îngăduie să mai dormiţi în timpul rugăciunii de noapte. El vrea să fiţi treji cu toţii, de la cel mai mic până la cel 
mai mare, tot poporul acestei proorocii, ca unii care aşteaptă în priveghere, cu nădejde şi cu frică vremea Domnului. 
Fără rugăciune şi post nu veţi putea trece puntea spre această vreme. Rugăciunile vă vor fi cei mai buni mijlocitori, 
cea mai mare scăpare. O, dacă voi v-aţi fi însuşit rugăciunea, dacă aţi fi trăit-o cu adevărat, voi n-aţi mai fi fost răi 
întru nimic, şi aţi fi fost plini de Duhul Domnului, şi ştiţi că Domnul a fost bun şi fără greşeală. Aşa ni s-ar socoti 
şi nouă neprihănire rugăciunea făcută cu credinţă şi smerenie, căci atunci când zicem: „Milostiveşte-Te, Doamne, 
spre mine, păcătosul, că n-am nici fapte, nici viaţă din care să-mi aştept mântuirea; pentru aceasta cad cu frică 
înaintea Ta, strigând cu durere: pentru rugăciunile Maicii Tale iartă-mă, mult Milostive, şi mă mântuieşte! când 
zicem aşa, apoi rugăciunea noastră trebuie să străpungă cerul, simţind-o din toată inima. Aşa trebuie să ne rugăm, 
iubiţii mei. 

Vă îndemn în numele Domnului şi iar vă îndemn, vegheaţi asupra voastră cum vă purtaţi unii cu alţii, ca să 
nu aduceţi sminteală unul altuia, ca să nu stingeţi dragostea ce o aveţi fiecare pentru Domnul. Acesta este păcat greu, 
care nu trece nepedepsit. Acest păcat mâhneşte tot cerul sfânt, că Domnul a suferit mult să aducă un suflet la 
lucrarea Lui în vremea aceasta ceţoasă. Nu mai frânaţi prin aceasta planul Domnului, că voi nu ştiţi ce are Domnul 
de lucrat cu fiecare, după cum este altoiul şi lucrul fiecăruia în această lucrare de Duh Sfânt. Nu vă mai judecaţi 
unii pe alţii fără teniei. Aceasta este partea Domnului, că dacă voi aţi ierta unul altuia toate, atunci şi Tatăl Cel din 
cer ar trimite iertare şi binecuvântare peste voi. 

Aveţi grijă cum vă îmbrăcaţi, ca să fiţi plăcuţi Domnului, şi nu oamenilor, că dacă nu împliniţi ceea ce v-a 
învăţat Domnul mereu, dacă nu vegheaţi asupra voastră, a purtării voastre, a portului vostru, vă spun că veţi plânge 
şi veţi zice: ,, O, Doamne, cum n-am împlinit ceea ce ne-ai învăţat Tu, ca să avem şi noi parte la bucuria cu care 
vei veni!“. Copilaşii mei, nu e de glumă. Domnul a fost sărac, desculţ, smerit, şi voi aveţi haine de paradă ca şi 
lumea. Cum veţi sta lângă Domnul cu aşa ceva? El n-are decât o cămaşă. Câte ţi-a dat ţie Domnul ca să nu duci 
lipsă de nimic şi să fii fericit! Dar tu la rândul tău ai făcut pe cineva fericit ca să lucrezi la fericirea ta? Dacă tu ai 
două haine, ai dat una la săraci? căci aşa spune Domnul. Duhovniceşte grăiesc cu voi. Dumnezeu v-a dăruit toate 
din destul. El a suferit sărăcie şi prigoană, ca să dea totul din destul celor ce-L iubesc pe El. Dar tu, creştine, le 
păstrezi pentru foc, în loc să lucrezi cu ele spre mântuirea sufletului. Numai atunci când dai celui ce nu are, numai 
aceea este al tău pe veci. Restul e pentru foc. Dă-I Domnului tot ce ai, ca să ai comoară nestricăcioasă, gândindu-te 
că tot pământul cu tot ce e pe el va arde, şi tu vei rămâne tot gol şi sărac, pierzând fericirea cea veşnică pentru câţiva 
ani pe care n-ai vrut să-I dai Domnului ca să fii cu El şi aici, pe pământ, şi să fii şi în cerul sfânt. Viaţa pe pământ 
e scurtă. Nu o pierde pe cealaltă, veşnică, pentru aceasta. 

Tu singur îţi poţi pregăti locul în cer, cât de frumos vrei să-ţi fie. Ce vrei tu să ai în cer? Domnul ţi-a dat totul 
în stăpânire să-ţi pregăteşti cum vrei, dar nu uita, copilul meu, că de aici trebuie să-ţi pregăteşti tot. Dincolo e numai 
odihna sau osânda iadului. Ce vrei să-ţi dea ţie Domnul? Cum vrei să te întâmpine? Aşa să fii şi tu pentru fratele 
tău, aşa cum vrei să fie Domnul. Cu iubire ai fost, cu iubire va fi şi El. Primitor din toată inima de ai fost, aşa va fi 
şi Domnul. Zâmbet iubitor de ai dăruit, aşa te va primi şi El. Dar dacă tu l-ai judecat pe fratele tău şi nu l-ai ajutat, 
dacă tu l-ai urât sau l-ai duşmănit în ascuns, dacă ai înfruntat pe aproapele tău cu invidie şi l-ai alungat pe copilul 
Domnului, pe aproapele Domnului, dacă ai fost nemulţumit şi ai clevetit pe nedrept, dacă ai fost mândru, dacă L-ai 
ispitit pe Domnul şi n-ai fost cu inimă curată şi aplecată, o, copilul meu, aşa te va primi şi Domnul pe tine. Tu 
munceşti o viaţă întreagă pentru trup şi te lupţi să-ţi făureşti fericirea, dar uiţi, copilul meu, că tot ce este pentru trup, 

nu este pentru tine. Tot ce munceşti pentru trup, nu este al tău, n-ai parte de această muncă. Ceea ce dai în dar pentru 
sufletul tău, atât este partea ta cu adevărat, şi iată împlinindu-se cuvântul sfintei Scripturi: «Cel ce seamănă cu 
zgârcenie, cu zgârcenie va secera; şi cel ce seamănă cu dărnicie, cu dărnicie va culege», că Domnul îl iubeşte pe 
cel ce dă de bunăvoie. Nimeni din voi să nu caute folosul său, ci unul altuia slujiţi cu dragoste, ca să aveţi parte de 
truda voastră. 

Copilul meu, dacă vrei să ai casă fă-ţi casă în cer şi împodobeşte-o cum îţi place ca să ai casă cu adevărat. 
Dă-I Domnului tot ce ai, ca să lucreze El cu tine şi cu tot ce e al tău, spre folosul sufletului tău, dar nu lucra fără 
Domnul sau cum vrei tu, căci gândurile tale nu sunt ca gândurile Domnului, şi atunci, nu s-ar mai face după voia 
Lui, ci L-ai pleca pe El să facă voia ta; şi când te vei duce la El, aşa îţi va spune: „Fie voia ta, fiule. Ai lucrat pentru 
pământ, facă-se cum ai voit. Ai lucrat pentru cer, facă-se cum ai voit“. 

Copilul meu, dacă Domnul îţi cere o mână, El cere ce e al Lui, dar tu nu mai vrei să I-o dai. Te-ai făcut stăpân 
pe lucrul Domnului şi ai trecut peste Domnul, şi precum Lucifer a căzut din cer din această pricină, oare vrei să cazi 
şi tu la fel? Durerea aceasta este prea grea, e de plâns. O, nu-L mai înfruntaţi pe Domnul, că înfruntarea Lui ar fi 
veşnică, oricine ai fi tu, şi de ce să plângi în veci când poţi să fii fericit cu cei ce au zis mereu: „Doamne, sunt al 
Tău cu tot ce mi-ai dat, fă ce vrei cu mine, fie voia Ta, şi nu a mea. Amin “. Ziceţi şi voi aşa cum a zis Domnul Iisus 
când era în faţa morţii, iar voi aveţi viaţa în faţă. Ziceţi aşa: „Doamne, facă-se voia Ta, şi nu a mea “. Ziceţi aşa, ca 
unii care aveţi cerul spre moştenire. 

Iubiţii mei copilaşi, nu fiţi răi, nu fiţi împotrivitori, nu stricaţi lucrarea Domnului, nu aduceţi roade rele, ca să 
nu fiţi daţi de-a stânga în ziua aceea. Ştiţi bine că grâul creşte la un loc cu neghina până la seceriş. Vegheaţi asupra 
voastră cu toată grija ca să nu fiţi rod rău şi să fiţi aruncaţi din grânar. Puneţi-vă mereu întrebarea în tot ce faceţi, 
în tot ce trăiţi: „Doamne, Doamne, oare, graiul meu, gândul meu, vorba mea, purtarea mea, portul meu, pasul meu, 
iubirea mea, oare, mersul vieţii mele este după voia Ta?“. 

Vă îndemn, copilaşi în numele Domnului, ca să vă puteţi face mereu această cercetare, vă îndemn să citiţi în 
fiecare zi măcar câte o pagină din învăţăturile sfintei Scripturi, şi veţi simţi îndreptarea paşilor voştri. Vedeţi cât de 
frumos ne învaţă Duhul Sfânt, Care a trecut de la Ioan la noi prin întâia lui epistolă. Aşa vă îndemn: să vă iubiţi 
între voi cu inima curată, că numai aşa vă puteţi numi fiii Domnului. Luaţi pildă de la cei mai smeriţi, de la cei mai 
blânzi, de la cei mai răbdători, mai înţelepţi şi mai cumpătaţi dintre voi. Pe unii ca aceştia preţuiţi-i cu toată râvna, 
că prin unii ca aceştia vă învaţă Domnul cum trebuie să fiţi toţi un aluat. Iubiţi-vă între voi. Iubiţi-vă păstorii ca pe 
unii pe care i-a pus Domnul şi i-a uns peste voi şi pentru voi. Nu faceţi ce a făcut Lucifer, şi fiţi smeriţi, ca să nu 
cădeţi din cer. fiţi supuşi celor mai mari şi smeriţi-vă ca în faţa Domnului, ca să nu-L pierdeţi pe Domnul. 

Cei mari cu duhul să vă fie vouă călăuză. 

Paceţi rugăciuni unul pentru altul. Rugaţi-vă către toţi sfinţii cu mătănii până la pământ, închipuind prin 
aceasta că sunteţi părtaşi patimilor Domnului şi ai învierii din morţi. Doriţi-L pe Domnul, că El mult vă doreşte. 
Gustaţi-L, şi veţi vedea cât e de dulce şi de minunat. în orice clipă căutaţi să aveţi înainte chipul Lui, iubirea Lui, 
căutaţi să vă îmbrăcaţi cu cămaşa Lui, cu viaţa Lui şi ziceţi mereu: „Slavă Ţie, Doamne! “. 

Viaţa Domnului din voi este rai. Luptaţi pentru acest rai, că vă spun cu mare durere că nu vă trăiţi viaţa după 
dreptarul Domnului, şi să ştiţi că drumul strâmb rătăceşte de pe cărarea cea dreaptă şi nu mai duce la limanul cel 
bun. Ştiţi că nimic întinat nu va intra în rai. O, şi măcar de aţi avea inima curată, dar în inimă aveţi altceva, şi în 
gură, iară, altceva. Iată, nu aveţi inima curată. Domnul vă ştie pe fiecare în parte cum sunteţi şi plânge, pentru că El 
va veni. Ce va face cu tine atunci? Te întrebi tu, oare? 

O, copilaşii mei, voi ştiţi că Domnul nu poate avea părtăşie cu inima vicleană, cu inima care se mândreşte. El 
caută smerenie şi lepădare de sine. fiţi cu capul plecat, ca să nu plece Domnul din voi, din viaţa voastră, din casa 
voastră. Domnul pleacă de la voi, şi voi nu vă daţi seama că nu-L mai aveţi, fiindcă El nu stă în sufletul viclean sau 
mincinos sau mândru. Vegheaţi să nu fiţi aşa, că de aceea se ivesc dezbinări între voi. Vegheaţi cu cutremur. Domnul 
vede tot, ştie tot ce aveţi în inimă, căci Duhul Domnului nu este ca duhul vostru. Mai înainte să gândiţi, El ştie 
gândul vostru. Atunci, cum să nu aveţi frică? Rugaţi-vă şi ziceţi: „Ajută-mă, Doamne, să-Ţi simt lipsa atunci când 
purtarea mea şi necurăţia inimii mele Te goneşte din mine, şi mă ajută să Te chem iar, să-Ţi deschid iar şi să vii iar 
în viaţa mea, ca s-o conduci pe voia Ta “. Cercetaţi-vă încotro mergeţi şi ziceţi mereu: „ Oare, cum mă va găsi 
Domnul şi ce-mi va spune? Oare, eu ce o să-I răspund? “. Lucraţi pace şi căinţă şi inimă curată, căci vă spun că 
oricâte păcate aţi avea, dacă veţi fi cu inima curată şi aplecată multe din ele vi se vor ierta. Lucraţi milă pe pământ, 
căci mila biruieşte judecata. 

O, copilul meu, poate tu crezi că îl primeşti pe fratele tău în casă. Nu. Pe Domnul îl primeşti. Sau când zici: 
„Stai, frate, colea, într-un colţ. Domnului îi zici. Când îl întristezi pe fratele tău, pe Domnul îl întristezi. Când îl 
judeci pe aproapele Domnului, când îl vorbeşti de rău, când îl cleveteşti şi îl urăşti, Domnului I le faci pe toate. Zici 
că nu este aşa. Aşa este, copilul meu. Adu-ţi aminte de pilda femeii care a visat că mâine va veni Domnul la ea, şi 
ea L-a aşteptat toată ziua gonind pe flămândul, pe săracul şi pe bolnavul, care veniseră la poarta ei în ziua aceea 
zicând că e ocupată, că îl aşteaptă pe Domnul, şi culcându-se târziu, supărată, a visat iar pe Domnul că plângea cu 

suspine că n-a voit să-L primească. Iar când femeia I-a spus: „Doamne, Te-am aşteptat toată ziua şi n-ai venit. 
Domnul i-a spus că de trei ori a venit, şi ea nu L-a primit, şi apoi, i-a dat ei plânsul, şi El a plecat la alte case, unde 
L-au primit cu dragoste. Nici tu nu-L primeşti pe Domnul, copilul meu, căci când El strigă la tine şi te învaţă să fii 
atent la slujbă, la cazanie, la glasul Lui de învăţătură, tu te foieşti, vorbeşti, ieşi afară din biserică şi nu-L asculţi pe 
Domnul şi II necinsteşti şi nu-I dai atenţia toată. O, şi dacă ai şti tu cine este Dumnezeu şi cum este El! El este foc 
care mistuie toate uscăciunile din calea Lui. El are ochi ca para focului şi este înconjurat de lumină şi de sfinţi şi de 
heruvimi şi de serafimi. Dacă ai vedea tu, copile, ce este în faţa altarului în timpul sfintelor slujbe ai rămâne 
înmărmurit şi ai sta îngrozit, dar tu stai nepăsător în faţa Lui, în a Cărui faţă totul se topeşte de slava Lui cea mare. 
Iar tu, copil cuminte, care stai cu luare-aminte şi cu frică în faţa Domnului, de ce nu-1 ajuţi pe fratele tău care şade 
nepăsător? De ce nu-i spui: „Frate, ia aminte cu frică şi cu cutremur, că Domnul este în faţa noastră şi Se jertfeşte 
acum pentru noi! “1 O, ştiu că nu-i poţi spune, că fratele tău cel neascultător se supără pe tine şi te duşmăneşte apoi 
şi zice: ,, Ce eşti tu să mă înveţi pe mine? 

Iubiţii mei, Domnul v-a rugat şi a strigat din cer la voi să aveţi grijă de copii. Ţine copilul lângă tine, trezeşte-i 
luarea-aminte, dar tu nu vrei să faci ce te învaţă Domnul şi nu-L primeşti pe Domnul, precum nici Irod nu L-a primit. 
Şi aşa cum Irod a spus cu gând viclean magilor să-i dea de veste şi lui ca să-I slujească lui Hristos, aşa şi creştinii 
de azi, zic, dar nu-I slujesc Domnului cu adevărat ca să-L asculte şi să-L urmeze aşa cum spune El. Când vă va 
întreba Domnul de copii, ce-I veţi răspunde? Ce fel de spice îi veţi aduce Domnului? Când voi vă certaţi în faţa lor, 
când copiii aud cuvinte necântărite, nedrese cu sare, când copiii văd purtarea voastră necuviincioasă în casă, ce să 
înveţe copiii de la voi? Când îi lăsaţi să se joace în voie fără să-i supravegheaţi, cum să crească aceşti copii ca rod 
al Domnului? La acest gând îngroziţi-vă şi nu staţi nepăsători. Ocupaţi-vă cu blândeţe multă de copiii voştri, cu 
înţelepciune multă, ca să-i câştigaţi Domnului. Când aveţi o clipă liberă n-o lăsaţi să treacă goală, căci clipa aceea 
va mărturisi împotriva voastră. Cântaţi cântări de slavă. îndemnaţi copiii spre lucrări duhovniceşti şi creşteţi-i aşa 
cum a fost Isaac, David, cum a fost Măicuţa Domnului, cum a fost Domnul, căci şi El a fost copil, şi a crescut aşa 
cum ar trebui să crească şi copiii voştri de azi, aşa cum a crescut muceniţa Filoteia. Arătaţi-le calea spre cer şi 
învăţaţi-i cum să-L iubească pe Domnul, cum să-L înţeleagă, cum să-L cunoască, fiindcă nu e de-ajuns să stea 
copilul în genunchi lângă tine la citirea rugăciunii şi să se gândească la joacă, sau tu să stai cu Domnul de vorbă în 
rugăciune, şi el să stea pe afară. Voi veţi fi întrebaţi de Domnul despre copiii voştri. Aveţi grijă de ei. Uniţi-i cu 
Domnul. 

Creştine, nu lăsa răul să meargă înainte. Nu-1 lăsa nici pe cel mai slab ca tine. Ia-1 cu blândeţe. Şi dacă tu nu-1 
poţi îndrepta strigă-L pe Domnul să-l îndrepte, şi ai grijă asupra ta să nu-ţi ucidă acela şi duhul tău. Iar ceea ce nu 
poţi tu să faci, lasă în grija Domnului, şi El nu va întârzia cu ajutorul Său. 

Fiţi smeriţi, ca să vă dea Domnul har. Alipiţi-vă de Domnul, şi El Se va alipi de voi. Aveţi acelaşi gând, aceeaşi 
iubire, acelaşi cuget cu toţii. Nu vă mândriţi, ci cu multă smerenie socotiţi-1 pe fratele vostru mai de cinste decât pe 
voi, şi aşa veţi fi în iubire, căci tu când îl cerţi pe fratele tău, atunci te crezi mai bun şi mai drept decât el, iar Domnul 
nu va întârzia să te smerească. Domnul a luat chip de rob în faţa noastră. Aşa şi voi, fiţi smeriţi, dar nu cu înfăţişare 
care înşeală, ci cu inima, căci Domnul stă şi lucrează între voi. Uitaţi-vă la mine cum stau şi sufăr pentru voi, căci 
mi-am pus toată viaţa mea în slujba voastră cu toată dragostea, dar voi toţi căutaţi ale voastre, şi nu ale lui 
Dumnezeu. 

îndreptaţi-vă spre voile Domnului şi spre sfinţenie, ca El să vă îmbrace cu putere de sus şi să-şi poată Domnul 
împlini planul Său cu voi. Bucuraţi-vă neîncetat în numele Domnului şi păziţi poruncile Lui, că numai în cel ce 
păzeşte legea Lui este dragostea Lui după adevăr. 

Iubiţi-vă unul pe altul, căci dragostea este de la Dumnezeu, şi oricine iubeşte cu iubire curată şi sfântă este 
născut din cer, este născut din Dumnezeu. Cel care nu iubeşte nu-L are pe Dumnezeu, căci Dumnezeu este iubire. 
El ne-a iubit mai întâi, şi acum suntem datori şi noi să ne iubim unii pe alţii. 

Cel care rămâne în iubire rămâne în Dumnezeu, şi Dumnezeu rămâne în el. Dragostea este mai presus decât 
toate virtuţile, mai presus decât toate înălţimile. Ea este muntele cel sfânt. 

Domnul să coboare peste voi pace şi har şi să nu vă lase cu nici un chip. Voi sunteţi rodul meu, şi nu vă voi 
lăsa orfani şi iarăşi voi fi cu voi, şi vom fi cu Domnul şi cu lucrul cel nou, care vine pe pământ. Amin. 

19 mai/l iunie 1980 




